[cut: only the first 33554432 bytes of this file were read]
Article

<CATEGORY>vin04</CATEGORY>

 <H5>ΚΑΙ ΠΙΟ ΕΥΚΟΛΗ Η ΔΕΥΤΕΡΗ ΜΕΤΑΘΕΣΗ</H5>
<H2>9-12 ΜΗΝΕΣ</H2>
<H2>η θητεία στα σύνορα</H2>
<H2></H2>
ΤΗΝ ΑΥΞΗΣΗ της υποχρεωτικής θητείας σε
στρατόπεδα των παραμεθορίων περιοχών από 6 σε 9 μήνες ­ ή ακόμη και 12 ­
εξετάζει, για τον Στρατό Ξηράς, το Υπουργείο Άμυνας. Με τη μελετώμενη ρύθμιση
το Υπουργείο Εθνικής Άμυνας επιδιώκει να αυξήσει κατά πολύ τις πιθανότητες των
στρατευμένων να μετατεθούν στον τόπο που επιθυμούν ή κοντά σ' αυτόν, μετά την
αρχική τους θητεία στα σύνορα ή τα νησιά. 
σελίδα 16

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15817N011</ED>
<ID>
ID:170378

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N01&aa=1</URL></REF>


Article

<CATEGORY>vin04</CATEGORY>

 <H2>Η σχέση CIA με Γ. Παπαδόπουλο πριν από το '67</H2>

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15817N012</ED>
<ID>
ID:170418

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N01&aa=2</URL></REF>


Article

<CATEGORY>vin04</CATEGORY>

 <H2>Υπερωρίες στα τρία από τα τέσσερα σχολεία</H2>

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15817N013</ED>
<ID>
ID:170451

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N01&aa=3</URL></REF>


Article

<CATEGORY>vin04</CATEGORY>

 <H2>Πετάει ο
Μανωλάς</H2>

Και πιλότος ο Στέλιος Μανωλάς. Στο κόκπιτ του δικού του
αερο-σκάφους πετάει στη Νάξο ή σε άλλα νησιά του Αιγαίου 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15817N015</ED>
<ID>
ID:170485

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N01&aa=5</URL></REF>


Article

<CATEGORY>vin04</CATEGORY>

 <H2>Χιόνια έως τον Ιούνιο!</H2>
<H2></H2>
σελίδα 20 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15817N016</ED>
<ID>
ID:170489

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N01&aa=6</URL></REF>


Article

<CATEGORY>vin04</CATEGORY>

 <H2>Οι πεζόδρομοι νίκησαν τον θόρυβο</H2>

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15817N017</ED>
<ID>
ID:170492

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΑ ΔΗΜΟΣΙΑ έργα αποτελούν την ατμομηχανή
της οικονομίας. Έως το 2000 θα δημιουργήσουν πάνω από 100.000 θέσεις. Αλλά,
πρέπει να σταματήσουν οι καθυστερήσεις και οι άλλες παρενέργειες και, κυρίως,
τα περίεργα παιχνίδια... Ο Α. Ρενιέρης, στους «Προβολείς».
 Σελ. 6. 
Ο
ΠΟΛΙΤΙΣΜΟΣ φέρνει τους λαούς κοντύτερα εφ' όσον υπάρχει κάποιο «αμοιβαίο
μίσος». Με τον λαό του FYROM, ωστόσο, δεν σας χώρισε ποτέ μίσος. Αντιθέτως,
επί δεκαετίες κλείναμε τα μάτια στην αλυτρωτική πολιτική τους. Τώρα το κάνουμε
μετά... μουσικής. Ο Χρύσ. Λαζαρίδης, στην «Τρίτη Άποψη». Σελ. 6. 
Η
ΕΜΦΑΝΙΣΗ της δεύτερης διαθήκης ­ αν και προγενέστερης ­ της Σοφίας Μινέικο,
μητέρας του Ανδρέα Παπανδρέου, τείνει να δώσει νέες διαστάσεις στην
αντιπαράθεση που ήδη υπάρχει. Το πλήρες κείμενο της διαθήκης, στη σελ. 7. 
Γ. ΚΑΤΣΙΦΑΡΑΚΗΣ: Ο Πανιώνιος είχε απελπιστικά άσχημη χρονιά. Δέχτηκα να γίνω
καπετάνιος σε καράβι, που είχε μόνο την πρύμη έξω απ' το νερό. Δεν μετάνιωσα.
Ήξερα τι θ' αντιμετώπιζα. Οι απαντήσεις στις «30 Ερωτήσεις», του Γ. Χούπη, στη
σελ. 14. 
Ν. ΧΑΤΖΗΝΙΚΟΛΑΟΥ: Η τηλεόραση και το ραδιόφωνο είναι για μένα
παρένθεση. Επαγγελματική μου βάση είναι η εφημερίδα, τα περιοδικά ­ η
γραφομηχανή μου. Κι αυτή είναι η δύναμή μου ­ για να το πω αλαζονικά ­
απέναντι στην τηλεόραση. Η συνέντευξη, στις σελ. 18-19. 
Ο ΥΠΟΥΡΓΟΣ
Δικαιοσύνης του Βελγίου το 1992 και 30 στελέχη του δικαστικού σώματος, της
χωροφυλακής και της αστυνομίας είναι υπεύθυνοι για την απελευθέρωση του
δολοφόνου παιδεραστή Μαρκ Ντιτρού. Αυτά στο πόρισμα 300 σελίδων της Βουλής του
Βελγίου. Από τη «Le Monde», στη
 σελ. 43. 
Ο ΑΡΧΑΙΟΤΕΡΟΣ πρόγονος του
ανθρώπου και των πιθήκων ανακαλύφθηκε στην Ουγκάντα. Έζησε 
πριν από 20,6
εκατομμύρια χρόνια. Είχε ύψος 1,20 μέτρα, βάρος 45 κιλά και ζούσε πάνω στα
δέντρα. Αλλά στο έδαφος περπατούσε με τα τέσσερα. Από την «Washington Post»,
στη
 σελ. 44. 
ΤΟ «ΣΑΜΟΣ» δένει στο λιμάνι του Δυρραχίου. Ανοίγει η
μπουκαπόρτα και τα ελληνικά τμήματα με τα τεθωρακισμένα οχήματα μεταφοράς
προσωπικού αρχίζουν να βγαίνουν με τάξη και με την ελληνική σημαία, σε μια
περιοχή όπου λίγες ημέρες πριν επικρατούσε ο φόβος. Αποστολή: Ειρήνη Δ.
Καρανασοπούλου και Π. Μπαΐλης. Σελ. 12. 
Ε. ΜΟΥΖΑΚΗΣ: «Ο ατάραχος
Μουσολίνι έλεγε στον Χίτλερ: Μπορεί, Φύρερ μου, να έχεις σπάσει γραμμές και
οχυρά, αλλά την κλωστή "Πεταλούδα", που μας έχουν δέσει, δεν θα τη σπάσεις
ποτέ!». Η διαφήμιση μοιράστηκε αμέσως στα Χανιά χάρη σε κάποιους ατίθασους
Κρητικούς. Η προδημοσίευση από την «Αυτοβιογραφία» του, στη σελ. 39. 
Η ΚΥΡΙΑ παρατηρεί τακτικές επισκέψεις νεαρών, λίγο πάνω από το Κολωνάκι, που
εμφανίζονται ως πλασιέ περιοδικών, υποδύονται τους κωφάλαλους και φεύγουν
αφήνοντας πίσω τους σημάδια... Κινητοποιείται και η γειτονιά και ενημερώνει
την Αστυνομία. Επιτέλους, κινητοποιείται και αυτή. Η Τζώρτζια Κοντράρου, «Σε
πρώτο ενικό», στη σελ. 15. 
ΣΤΗ ΘΕΣΣΑΛΟΝΙΚΗ Πολιτιστική Πρωτεύουσα θα γίνουν 700
εκδηλώσεις το επόμενο οκτάμηνο. Όμως, ακόμη δεν ξέρουν πού και πότε.
Γνωρίζουν, όμως, τον προϋπολογισμό τους. Συνολικά, θα φθάσει τα 7,2 δισ. Η
«Αντιγόνη» του Μίκη Θεοδωράκη θα παρουσιαστεί στις αρχές του 1998. Στο
«Πανόραμα», σελ. 1 και 4. 
ΤΖΟΝ ΤΣΑΝΓΟΥΙΚ: Το πιο
ευχάριστο ίσως για μένα είναι ο ρόλος που μπόρεσα να παίξω για να αποδειχθεί
ότι ο πρώτος μεγάλος πολιτισμός στο έδαφος της Ελλάδος δημιουργήθηκε από λαό
που μιλούσε Ελληνικά. Μιλάει ο άνθρωπος που διάβασε τη γλώσσα των Μυκηναίων,
στη Μικέλα Χαρτουλάρη. «Πανόραμα», σελ. 12-13. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15817N021</ED>
<ID>
ID:170348

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N02&aa=1</URL></REF>


Article

<CATEGORY>vin02</CATEGORY>

 <H2>Ανέκδοτα</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, Αν καλά κατάλαβα, και την υπόθεση της αποκατάστασης των
Ποντίων, ποντιακό ανέκδοτο την κάναμε. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15817N022</ED>
<ID>
ID:170429

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15817N023</ED>
<ID>
ID:170438

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N02&aa=3</URL></REF>


Article

<CATEGORY>vin01</CATEGORY>

 <H2>Ο
«κράχτης»</H2>

ΚΑΛΥΤΕΡΗ ή χειρότερη από πέρυσι για τον τουρισμό της
χώρας η προοπτική; 
ΚΑΙ τα μέτρα τόνωσης ­ και νοικοκυρέματος ­ της δικαίως
επονομαζόμενης «βαριάς βιομηχανίας» μας αρκούν ­ από μόνα τους ­ για να
αναστραφούν... 
ΤΑ αρνητικά δεδομένα των τελευταίων χρόνων; 
ΠΑΡΑΜΟΝΕΣ
έναρξης της νέας τουριστικής περιόδου, ο στόχος δεν είναι ­ καθ' ότι ήδη αργά
­ η προσέλκυση τουριστών από το εξωτερικό που μήνες πριν προγραμματίζουν τις
διακοπές τους... 
ΑΛΛΑ περισσότερο όσων ­ και είναι πολλοί ­ καθυστερούν να
αποφασίσουν, περιμένοντας, ίσως, ευνοϊκότερες προσφορές. 
ΣΚΛΗΡΟΣ ο
ανταγωνισμός στην τουριστική αγορά ­ ιδίως με άλλες μεσογειακές χώρες ­
προτρέπει σε ανοίγματα όχι απλώς με οικονομικά πιο συμφέρουσες προσφορές, αλλά
και με ποιοτικά ελκυστικότερες... 
ΠΟΥ μπορεί μεν ν' αφήσουν λιγότερα από
τα προσδοκώμενα κέρδη, ωστόσο θα ενισχύσουν ­ και μακροπρόθεσμα ­ το
τουριστικό ρεύμα. 
ΚΑΙ όπως όλοι θα θυμούνται, ήδη πέρυσι είχαν δοθεί οι
οδηγίες για την ποιοτική βελτίωση των υπηρεσιών προς τους τουρίστες... 
ΚΑΘΩΣ μάλιστα απαράδεκτα φαινόμενα αισχροκέρδειας εις βάρος τους είχαν
εντοπισθεί ακόμη και σε εστιατόρια. 
ΣΤΗΝ παρατεταμένα δύσκολη για την
οικονομία περίοδο, χρειάζεται ασφαλώς να γίνει κατανοητό... 
ΠΩΣ το
«χαμόγελο» δεν αρκεί όταν δεν συνοδεύεται από ικανοποιητικό επίπεδο υπηρεσιών
­ τον «κράχτη», με άλλα λόγια, της μελλοντικής πελατείας. 
ΚΑΙ είναι κρίμα
μια τόσο προνομιούχος χώρα ­ σε κλίμα, φυσικό περιβάλλον, αρχαιολογικά
αξιοθέατα ­ όπως η δική μας, να υστερεί στον τόσο βασικό τομέα. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15817N031</ED>
<ID>
ID:170349

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N03&aa=1</URL></REF>


Article

<CATEGORY>vin04</CATEGORY>

 <H5>Παντελής
Οικονόμου:</H5>
<H5>Ρένα Βλαχοπούλου:</H5>
<H5>Άννα Φόνσου:</H5>
<H5>Γιώργος Παναγιωτακόπουλος:</H5>
<H2>ΕΙΠΑΝ</H2>

<H3></H3>(το μέλος του Ε.Γ. του ΠΑΣΟΚ για τα περί Κεντροαριστεράς
­ στην ΕΤ3) 
«Είναι ένας διάλογος ανάμεσα σε μια τάση του ΠΑΣΟΚ και μια του
Συνασπισμού». 
(η ηθοποιός
εξηγεί στο «Ζάπινγκ» για την επιλογή της να κάνει έναν δίσκο σε ρυθμούς jazz)

«Μεγαλώσαμε πια. Βλέπεις ότι δεν είναι πλέον εύκολο το ανέβα κατέβα
σκάλες, βάλε βγάλε φουστάνια... Το τραγούδι είναι πιο ξεκούραστο!». 
(η ηθοποιός, στην «Αθηναϊκή») 
«Είμαι μια γυναίκα χωρίς παρελθόν, με παρόν και αβέβαιο μέλλον». 
(ο πρώην συγκεντρωσιάρχης
του ΠΑΣΟΚ για το περιστατικό που αναφέρει ο κ. Γ. Λιάνης στο βιβλίο του, ότι
λιποθύμησε στο συνέδριο διαπληκτιζόμενος με τους κ.κ. Χρ. Παπουτσή και Κ.
Λαλιώτη ­ από την «Εξουσία») 
«Στην ένταση του Συνεδρίου όντως ήρθα σε
αντιπαράθεση με κάποιους συντρόφους, αλλά δεν είναι αληθές ότι τσακώθηκα με
τους δύο που αναφέρει ο κ. Λιάνης. Την ιστορία του ΠΑΣΟΚ δεν μπορεί να τη
γράφουν άτομα που δεν γνωρίζουν το κόμμα, ούτε έχουν σχέση με διαδικασίες
συνεδρίου». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15817N033</ED>
<ID>
ID:170454

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N03&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ</H2>

ΠΡΟΠΟΝΕΙΤΑΙ με τον κ. Οϊμέν, για να διαπραγματευτεί με
την κα Δήμητρα Παπανδρέου ή το αντίθετο; 
ΕΞΕΔΩΣΕ δύο ανακοινώσεις και όρισε έξι γραμματείς Τομέων αυτή την
εβδομάδα: Ο ορισμός της υπερκόπωσης. 
ΜΑ, ΕΙΝΑΙ πράγματα αυτά;
Όπως ένας Καραμανλής δεν αποκαλύπτει τις προθέσεις του, έτσι κι ένας Σημίτης
δεν αποκαλύπτει τις δεσμεύσεις του. Ορίστε μας. 
Ε, ΟΧΙ ΚΑΙ λογοκρισία η
πυρασφάλεια... 
ΕΙΝΑΙ ΣΚΛΗΡΗ αντιπολίτευση να κατηγορεί την κυβέρνηση για «μυστική
διπλωματία»; Και τη διπλωματία πού την είδε; 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15817N034</ED>
<ID>
ID:170467

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N03&aa=4</URL></REF>


Article

<CATEGORY>vin04</CATEGORY>

 <H2>Καραμανλισμός</H2>

Ο ΛΟΓΟΣ στους αναγνώστες. Ο Κίμων Χλαπανίδης,
δικηγόρος-συγγραφέας, γράφει: 
«Επρόκειτο να συμβεί και αυτό· και μάλιστα
τόσον ενωρίς. Ο Καραμανλισμός, που θεωρούσε ανέκαθεν το Κόμμα ως κτήμα του
"res", προχωρεί προς την εμφανή άλωσή του. Και ύστερα από συστηματικό από
καιρό "σφαγιασμό" των μη ευπειθών πρώην βουλευτών, στελεχών, και πρωταγωνιστών
εθνικών αγώνων, παραδίδει το Κόμμα σε Γ' διαλογής στελέχη και οι καταλλήλως
"προκατασκευασμένοι" τριάντα βουλευταί προτείνουν τον ανιψιό του ιδρυτού για
Αρχηγό της Ν.Δ. Ενώ λίγες μέρες προηγουμένως, ερωτηθείς ο ίδιος από τον
Πρόεδρό του, διέψευσε τις πληροφορίες για τυχόν βλέψεις προς την Αρχηγία. 
Ενθυμούμαι τον Κ. Καραμανλή, το 1974: αντί, τις τραγικές εκείνες για το Έθνος
στιγμές, αυθωρεί να ορθώσει το ανάστημα της Ελλάδος, καταγγέλλοντας "urbi et
orbi" τον Αττίλα, να διατάξει ΠΥΡ τα σε ετοιμότητα με αναμμένες μηχανές
πληρώματα των πολεμικών αεροπλάνων και να θέσει τη Χώρα σε Κατάσταση Πολέμου,
για να αποκρούσει τον εισβολέα, τότε ακριβώς που ακόμη η Χώρα είχε υπεροπλία,
έκανε το αντίθετο. 
Και παρέδωσε την άοπλη Κύπρο στον Αττίλα, αφού
προηγουμένως το 1959 με τις επαίσχυντες Συμφωνίες Ζυρίχης και Λονδίνου είχε
αναγνωρίσει το δικαίωμα μονομερούς επεμβάσεως της Τουρκίας εις την Κύπρο,
θυμίζοντάς μας τραγικά την ατολμία του να δεχθεί τα σχέδια Χάρτινγκ και του
Υπουργού του Θεοτόκη, τον Νοέμβριο του 1955, δήθεν ένεκα των αντιδράσεων των
Κυπρίων Ενωτικών. 
Τώρα, ο ανιψιός στα 40 του και όχι άνω των 50 χρόνων ­
αν δεν αποσύρει προσεχώς την υποψηφιότητά του ­, με κύριο προσόν το όνομα (με
ανύπαρκτα αγωνιστικά προσόντα, όπως και οι προτείνοντές τον τριάντα (30) ­
διεκδικεί την Προεδρία. Τούτο ενδεχομένως να του καταστεί δυσμενές προνόμιον
(odiosum privilegium), χωρίς βεβαίως να υπάρχει αντίστοιχο προηγούμενο
διεθνώς. 
Διότι οι γίγαντες Δημοκράται πολιτικοί (τόσον εδώ όσον και στο
εξωτερικόν) δεν κατεδέχθησαν ποτέ και πουθενά να αφήσουν κληρονομική
οικογενειοκρατία. Πολύ μάλλον αποδεικνύεται τώρα πλήρως ότι ο Καραμανλής
κατήργησε την Βασιλευομένη 
Δημοκρατία, όχι για να βελτιώσει το Πολίτευμα
και την Προεδρευομένη Δημοκρατία, αλλά για να έχει καταφύγιο την Προεδρία,
αντί να καταφεύγει εις την Ξένην. 
Αν επιμείνει, πάντως, ο ανιψιός και
εκλεγεί, τότε φοβούμαι ότι θα θυμηθούν οι οπαδοί, και σε προσεχείς εκλογές
όλοι οι Έλληνες πολίται, περισσότερο τα δεινά που επεσώρευσε ο Καραμανλής στο
Έθνος, παρά τα όποια θετικά». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15817N041</ED>
<ID>
ID:170383

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N04&aa=1</URL></REF>


Article

<CATEGORY>vin05</CATEGORY>

 <H2>Συσκέψεις για την Ήπειρο</H2>

<AUTHOR>ΟΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, μην κοιτάτε
που ο κ. Κ. Σημίτης αναχωρεί για Αυστρία και Γερμανία, όπου θα περάσει και το
Πάσχα. Αμέσως μετά επιστρέφει ­ και στο τριήμερο 30, 31 Μαΐου και 1 Ιουνίου,
πρόκειται να επισκεφτεί την Ήπειρο. 
ΜΑΛΙΣΤΑ, ο Πρωθυπουργός έχει ήδη
αποστείλει επιστολές στους περισσότερους υπουργούς ­ και τους ζητά να
ετοιμάσουν εισηγήσεις για τα θέματα αρμοδιότητάς τους, ειδικά για την περιοχή
της Ηπείρου. 
ΑΜΕΣΩΣ μετά το Πάσχα, θα αρχίσουν και οι συσκέψεις των
υπουργών υπό την προεδρία του Πρωθυπουργού ­ όπως πάντα, ο κ. Σημίτης θέλει να
είναι απολύτως βέβαιος για κάθε εξαγγελία που κάνει... 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15817N043</ED>
<ID>
ID:170439

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N04&aa=3</URL></REF>


Article

<CATEGORY>vin05</CATEGORY>

 <H2>Οι λοχαγοί στη Χαλκίδα</H2>

<AUTHOR>ΟΜΙΚΡΟ-ΠΟΛΙΤΙΚΟΣ</AUTHOR>

ΠΕΡΙ των λεγόμενων
«λοχαγών» του ΠΑΣΟΚ, θα έχετε ­ ίσως ­ ακουστά: Ναι, γι' αυτούς τους 40άρηδες,
λέμε, που ουσιαστικά μεγάλωσαν στη Χαριλάου Τρικούπη και κατά καιρούς έπαιξαν
σημαντικό ρόλο στα εσωκομματικά του ΠΑΣΟΚ. 
ΟΙ «λοχαγοί» ­ η ομάδα των «7»,
όπως ξαναβαφτίστηκαν μερικούς μήνες πριν από την εκλογή Σημίτη ­ δεν
διαλύθηκαν (αντίθετα με την «ομάδα των 4») ύστερα από το συνέδριο του ΠΑΣΟΚ.

ΑΛΛΩΣΤΕ, κάτι τέτοιο δεν μπορούσε να γίνει ­ αφού είναι πολύ φίλοι μεταξύ
τους: Να, το περασμένο Σαββατοκύριακο, οι κ.κ. Ρέππας, Καστανίδης, Μανίκας και
Νεονάκης, έτρωγαν μαζί σε ψαροταβέρνα στη Χαλκίδα. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15817N044</ED>
<ID>
ID:170466

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N04&aa=4</URL></REF>


Article

<CATEGORY>vin05</CATEGORY>

 <H2>Άλλαξαν αίθουσα
</H2>
<AUTHOR>ΟΜΙΚΡΟ-ΠΟΛΙΤΙΚΟΣ</AUTHOR>

12:27 
ΜΕΓΑΛΟ ΕΝΔΙΑΦΕΡΟΝ προκάλεσε η ομιλία του κ. Γ. Παπαντωνίου στο
Χάρβαρντ Μπίζνες Σκουλ Κλαμπ ­ ένα από το πιο «ιν» στη Νέα Υόρκη, αφού μέλη
είναι τα «πρώτα ονόματα της Γουόλ Στριτ... 
Για να καταλάβετε, να σας
ενημερώσουμε κατ' αρχήν ότι η δαπάνη για τη συμμετοχή στο γεύμα όπου μίλησε ο
υπουργός Εθνικής Οικονομίας ήταν αρκετά «τσουχτερή» ­ αλλά ενώ η πρόβλεψη των
διοργανωτών ήταν για καμιά 300αριά ανθρώπους, τελικά αναγκάστηκαν να αλλάξουν
αίθουσα, αφού οι ενδιαφερόμενοι έφτασαν τους 500... 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15817N045</ED>
<ID>
ID:170480

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N04&aa=5</URL></REF>


Article

<CATEGORY>vin05</CATEGORY>

 <H2>Έλληνες</H2>

<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΑ ΕΜΠΟΡΙΚΑ δρομάκια της Ιερουσαλήμ
περπατούσε χθες η υπουργός Ανάπτυξης κ. Βάσω Παπανδρέου. Ξαφνικά, ένα παιδάκι
την παρατηρεί, μπαίνει μέσα στο μαγαζί κι αρχίζει να φωνάζει: Μαμά, μαμά, η
Βάσω, βγες έξω... 
Που λέτε, αρχίζουν να βγαίνουν από το μαγαζί Έλληνες και
Ελληνίδες από την Αυστραλία, από τη Γερμανία, αλλά κι από την... Ελλάδα ­ όλοι
τους έχουν πάει στην Ιερουσαλήμ για το Πάσχα ­ κι αρχίζουν να φωνάζουν: Ελ -
λάς, Ελ - λάς! 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15817N046</ED>
<ID>
ID:170486

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N04&aa=6</URL></REF>


Article

<CATEGORY>vin05</CATEGORY>

 <H2>Πρώτη παρέμβαση</H2>

<AUTHOR>ΟΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΤΗ ΔΕΥΤΕΡΑ το πρωί θα
κάνει την πρώτη του δημόσια εμφάνιση μετά το συνέδριο, ο κ. Μ. Έβερτ ­ θα
επισκεφθεί την Θεραπευτική Κοινότητα «Παρέμβαση». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15817N047</ED>
<ID>
ID:170490

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N04&aa=7</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΜΕ ΤΟΥΣ ΚΑΛΥΤΕΡΟΥΣ οιωνούς έρχεται η Κυριακή των Βαΐων. Για να μη
σας λέω πολλά, σας λέω ένα και καλό: Όρισε εκπρόσωπο του κόμματος ο κ. Κ.
Καραμανλής... 
Α - ΠΙ - ΣΤΕΥ - ΤΟ: Με μία και μόνη κίνηση του
προέδρου, η θέση του εκπροσώπου δεν είναι πλέον κενή! 
Ε, ΑΦΟΥ
όρισε και εκπρόσωπο ο κ. Καραμανλής, μπορεί τώρα να ξεκουραστεί... 
ΕΒΓΑΛΕ ΚΑΙ ΔΥΟ ανακοινώσεις αυτή την εβδομάδα η Ν.Δ., ζήτησε και μία
προανακριτική επιτροπή, έκανε και τρεις ερωτήσεις στη Βουλή ­ μήπως το 'χουν
παρακάνει; 
Α, ΟΡΙΣΕ ΚΑΙ τον κ. Μ. Λιάπη επικεφαλής του Τομέα
Πολιτικού Σχεδιασμού του κόμματος ­ αν μη τι άλλο, έχει ως επιχείρημα ότι τον
ξέρει πολύ καλά. 
ΜΗΠΩΣ ΑΡΧΙΖΕΙ να φέρνει λίγο σε οικογενειακή
ταβέρνα η Ν.Δ.; 
«ΤΑ ΔΥΟ ΞΑΔΕΛΦΙΑ», ας πούμε... 
ΑΝ ΚΑΙ
ΕΔΩ που τα λέμε, η σούπα που σερβίρουν δεν δείχνει και πολύ νόστιμη...

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15817N049</ED>
<ID>
ID:170494

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N04&aa=9</URL></REF>


Article

<CATEGORY>vin04</CATEGORY>

 <H5>ΚΑΤΑΓΓΕΛΙΕΣ ΓΙΑ
ΚΑΚΟΔΙΑΧΕΙΡΙΣΗ ΣΤΟ ΙΔΡΥΜΑ ΠΑΛΙΝΝΟΣΤΟΥΝΤΩΝ ΤΟΥ ΥΠ. ΕΞΩΤΕΡΙΚΩΝ</H5>
<H2>Οσμή σκανδάλου</H2>

</H3>Οσμή σκανδάλου αναδύεται από το Ίδρυμα
Παλιννοστούντων του υπουργείου Εξωτερικών και αναμένεται σύντομα η παρέμβαση
του εισαγγελέα μετά τις καταγγελίες κυβερνητικών στελεχών για κακή διαχείριση
των κονδυλίων.ΤΟ ΘΕΜΑ απασχόλησε για περισσότερες από δύο ώρες την κυβερνητική
επιτροπή, η οποία διαπίστωσε ­ όπως δήλωσε ο υπουργός Τυπου ­ «αδυναμίες,
δυσλειτουργίες, παραλείψεις και λαθεμένες επιλογές» και αποφάσισε να ζητήσει
τη συνδρομή της Δικαιοσύνης για να αποδοθούν ευθύνες και να αποκατασταθεί η
νομιμότητα στο σημαντικό αυτό ίδρυμα, που έχει ως μοναδικό στόχο την υποδοχή
των παλιννοστούντων και τη σύντομη ένταξή τους στην ελληνική κοινωνία. 
Κορυφαίοι υπουργοί τόνισαν στη χθεσινή συνεδρίαση ότι είναι πέρα από κάθε
λογική το ίδρυμα «να έχει εξελιχθεί σε έναν υδροκέφαλο μηχανισμό με 400
υπαλλήλους, το κόστος της μισθοδοσίας των οποίων υπερβαίνει τα 2,5 δισ. τον
χρόνο, χωρίς μάλιστα να αποδίδουν έργο». Ειπώθηκε, επίσης, ότι το ίδρυμα
απασχολεί «πληθώρα εργαζομένων πολλοί από τους οποίους είναι απόστρατοι
αξιωματικοί οι οποίοι, χωρίς να έχουν καμιά εξειδίκευση, λαμβάνουν υψηλές
αποδοχές». 
Στην Ελλάδα βρίσκονται αυτή την ώρα 150.000 παλιννοστήσαντες,
από τους οποίους οι 50.000 είναι στη Μακεδονία, οι 20.000 στη Θράκη, οι 50.000
στην Αθήνα και οι υπόλοιποι σε άλλες περιοχές της χώρας. 
Στη συνεδρίαση
επισημάνθηκε επίσης ότι μια ακόμη σημαντική απόδειξη της αποτυχίας του
ιδρύματος είναι η αδυναμία υποδοχής των παλιννοστούντων και η αδυναμία
ενσωμάτωσής τους στις τοπικές κοινωνίες, καθώς και η έλλειψη επαγγελματικού
προσανατολισμού, με αποτέλεσμα να ενδημούν φαινόμενα αντικοινωνικής
δραστηριότητας. «Τα φαινόμενα που παρατηρούνται είναι κάθε άλλο παρά θετικά.
Δημιουργήθηκαν για παράδειγμα οικισμοί σε περιοχές που δεν ήταν μέχρι τότε
κατοικημένες, με αποτέλεσμα να δημιουργούνται νέα "γκέτο" και οι
παλιννοστούντες να οδηγούνται στο κοινωνικό περιθώριο», δήλωσε χαρακτηριστικά
ο κ. Δ. Ρέππας. Και πρόσθεσε: «Παρατηρούνται φαινόμενα τραγελαφικά. Για
παράδειγμα επιστήμονες με "ντοκτορά" να απασχολούνται στη γεωργία και να μην
αξιοποιούνται σε άλλες δραστηριότητες όπου θα ήταν ωφέλιμοι». 
Η
κυβερνητική επιτροπή, μετά τις διαπιστώσεις που έγιναν, αποφάσισε την άμεση
ανασυγκρότηση του ιδρύματος. Έτσι αποφασίστηκε η δημιουργία επιτροπής υπό την
προεδρία του υπουργού Μακεδονίας Θράκης κ. Φ. Πετσάλνικου και τη συμμετοχή
εκπροσώπων των υπουργείων Εξωτερικών και Εσωτερικών, η οποία μέχρι τις αρχές
του Ιουνίου θα παραδώσει ολοκληρωμένη εισήγηση για τα μέτρα που πρέπει να
ληφθούν άμεσα, ώστε να αλλάξει εντελώς ο τρόπος λειτουργίας του ιδρύματος. 
Αποφασίστηκε, επίσης, η συγκρότηση μιας άλλης επιτροπής υπό την προεδρία του
αναπληρωτή υπουργού Εξωτερικών κ. Γ. Παπανδρέου, η οποία θα σχεδιάσει τη νέα
πολιτική της κυβέρνησης απέναντι στους παλιννοστούντες και τους μετανάστες.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15817N051</ED>
<ID>
ID:170384

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N05&aa=1</URL></REF>


Article

<CATEGORY>vin04</CATEGORY>

 <H2>Κατηγορίες Τσοβόλα για μυστική διπλωματία</H2>

ΜΕ ΕΠΙΣΤΟΛΗ στον Πρωθυπουργό, ο πρόεδρος του ΔΗΚΚΙ κατηγορεί την κυβέρνηση
για «μυστική διπλωματία στα εθνικά θέματα» και «προειδοποιεί ότι θα αντιδράσει
στις επιχειρούμενες αντεθνικές λύσεις στο Σκοπιανό, το Αιγαίο και το
Κυπριακό». 
Ο κ. Δημήτρης Τσοβόλας αναφέρθηκε στα ίδια θέματα χθες το
απόγευμα, στην ομιλία του κατά την 5η σύνοδο της Κεντρικής Πολιτικής Επιτροπής
του κόμματός του, όπου τόνισε ότι «με το "νέο ΠΑΣΟΚ" και τη στήριξη της Ν.Δ.
"πωλείται η Ελλάδα", ερήμην του ελληνικού λαού και του Ελληνισμού». 
Ο
πρόεδρος του ΔΗΚΚΙ έκανε λόγο για «ξεπούλημα του ονόματος "Μακεδονία" στο
κράτος των Σκοπίων» και πρόσθεσε για το Αιγαίο: «Η κυβέρνηση μας οδηγεί σε
συγκυριαρχία και συνεκμετάλλευση του Αιγαίου. Μας οδηγεί τελικά σε απαράδεκτη
αναθεώρηση της Συνθήκης της Λωζάνης και των Παρισίων κι όλα αυτά στο πλαίσιο
της εξαρτημένης και δουλοπρεπούς εξωτερικής πολιτικής». 
Στην ομιλία του,
τέλος, ο κ. Τσοβόλας κατηγόρησε τον κ. Σημίτη ότι «αντιμετωπίζει την Ελλάδα
σαν "τσιφλίκι" του στα εθνικά θέματα», ενώ «μεθοδεύει την κατεδάφιση του
ασφαλιστικού συστήματος με δημόσιο και κοινωνικό χαρακτήρα». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15817N052</ED>
<ID>
ID:170421

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N05&aa=2</URL></REF>


Article

<CATEGORY>vin04</CATEGORY>

 <H2>Άλλα Κόλπα</H2>

<AUTHOR>ΝΟΤΗΣΠΑΠΑΔΟΠΟΥΛΟΣ</AUTHOR>

*ΤΟ ΝΑ μην ξέρουν οι νέοι μας ότι ο Καραμανλής δεν ήταν
αντιστασιακός, το καταλαβαίνω. Βλέπετε, με την επιστροφή του εν είδει πατέρα
της Δημοκρατίας το 1974, πολλά πράγματα ξεχάστηκαν. Και η συμμετοχή του στον
αντιδικτατορικό αγώνα θεωρήθηκε σχεδόν ως... αυτονόητη. Το να λένε, όμως, ότι
ο Γρηγόρης Λαμπράκης αγωνίστηκε εναντίον της δικτατορίας ­ ενώ είχε τέσσερα
χρόνια πριν δολοφονηθεί από τον Γκοτζμάνη ­ μού έκανε μεγάλη εντύπωση. Όταν,
όμως, εξομολογήθηκα τον προβληματισμό μου για... έθνη που ξεχνούν την ιστορία
τους και άλλα τέτοια βαρύγδουπα, στον 20χρονο ξάδελφό μου, με κοίταξε με
απορία και μου απάντησε: «Γιατί, εσύ ξέρεις ποιος πέθανε πρώτος, ο Καραϊσκάκης
ή ο Κολοκοτρώνης;». Και πριν προλάβω να συνέλθω: «Άσε που τώρα θα βγει η
στορία σε CD-ROM και θα την παίζω στα δάχτυλα...». 
*Ο ΚΩΝΣΤΑΝΤΙΝΟΣ
Καραμανλής λάτρευε τους χρησμούς όταν ήταν Πρόεδρος της Δημοκρατίας. Ο ανιψιός
του, όμως, έχει γίνει σλόγκαν λόγω των... πολλαπλών πολιτικών του πρωτοβουλιών
από τότε που εξελέγη αρχηγός της Ν.Δ. «Η σιωπή είναι χρυσός», λένε οι άσπονδοι
φίλοι του αναφερόμενοι με νόημα στον νυν αρχηγό. Και το αντισύνθημα από τους
ΠΑΣΟΚους: «Είναι πολύ μικρή η ώρα Καραμανλή μπροστά στην εποχή Σημίτη»...

*ΚΑΛΑ, στη μάχη των επιγόνων για το σπίτι του Γεωργίου Παπανδρέου και της
Σοφίας Μινέικο στο Ψυχικό, είμαστε όλοι μάρτυρες. Ο πραγματικός μάρτυρας όμως
είναι ­ δίχως άλλο ­ ο σημερινός ιδιοκτήτης του σπιτιού κ. Βλαχούτσικος, τον
οποίο, στα καλά καθούμενα, τον κυνηγάνε όλοι για να του πάρουν το σπίτι του.
Ούτε ψύλλος στον κόρφο του... 
*ΤΟ ΑΝΕΚΔΟΤΟ είναι φρέσκο. Και κυκλοφορεί
στα δημοσιογραφικά γραφεία: Μάλτα 16 Απριλίου. Συνάντηση Παπανδρέου - Οϊμέν
παρουσία του Ολλανδού Βαν Μίρλο. Ο Τούρκος υφυπουργός μετά την ανταλλαγή
κάποιων φιλοφρονήσεων, αρχίζει να επιτίθεται κατά της Ελλάδας, λέγοντας ότι η
χώρα αυτή είναι ένα οικόπεδο που χάνει την αξία του. Πέφτει συνέχεια η αξία
της μετοχής του... Εκείνη τη στιγμή χτυπάει το κινητό τού κ. Παπανδρέου και ο
Πρωθυπουργός Κ. Σημίτης, που είναι στην άλλη άκρη της γραμμής, ακούει μόνο την
τελευταία φράση του Τούρκου. Οπότε με το που βάζει το τηλέφωνο στο αυτί ο
Έλληνας υφυπουργός, ακούει τον Σημίτη να φωνάζει: «Πούλα τώρα, πούλα τώρα!».

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15817N053</ED>
<ID>
ID:170455

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N05&aa=3</URL></REF>


Article

<CATEGORY>vin04</CATEGORY>

 <H2>Το...
ανύπαρκτο πρόβλημα!</H2>

<AUTHOR>ΧΡΥΣΑΝΘΟΣ ΛΑΖΑΡΙΔΗΣ</AUTHOR>

Δεν έχουμε αντίρρηση να βοηθήσει η μουσική του Μίκη τη συναδέλφωση
των λαών. Αλλά με τους κατοίκους της FYROM δεν έχουμε πρόβλημα «συναδέλφωσης».
Με την αλυτρωτική πολιτική της FYROM έχουμε πρόβλημα. Και η πρόσφατη συναυλία
του Μίκη δεν αποτέλεσε «πολιτιστική επίθεση» συναδέλφωσης ­ υπήρξε, μάλλον,
προπαγανδιστική προετοιμασία αναδίπλωσης... Ακούστηκε ότι «εκεί που απέτυχαν
οι πολιτικοί, πέτυχε ο Πολιτισμός». Δεν καταλάβαμε τι ακριβώς «πέτυχε ο
Πολιτισμός». Η επίσημη Ελλάδα είχε «αμβλύνει» τις θέσεις της ­ πολύ πριν
μεταβεί ο Μίκης στα Σκόπια. Τα Σκόπια, αντιθέτως, δεν έχουν μετακινηθεί ούτε
χιλιοστό: Η κυβέρνησή τους δεν δέχεται κανέναν συμβιβασμό στο ζήτημα της
ονομασίας, παρά το γεγονός ότι έχει αναλάβει συμβατική υποχρέωση να το
διαπραγματευτεί μαζί μας. Η αλυτρωτική προπαγάνδα εις βάρος της Ελλάδας
συνεχίζεται στα σχολεία της FYROM, παρά το γεγονός ότι από την «ενδιάμεση
συμφωνία» υποχρεούνται να τη σταματήσουν. Πού είναι η «πρόοδος», λοιπόν; 
Ο
Πολιτισμός φέρνει τους λαούς κοντύτερα, όταν υπάρχει κάποιο «αμοιβαίο μίσος».
Με τον λαό της FYROM, ωστόσο, δεν μας χώρισε ποτέ το μίσος. Αντιθέτως, επί
δεκαετίες και μέχρι το 1991 κλείναμε τα μάτια στην αλυτρωτική πολιτική τους.
Ήταν η εποχή του «ανύπαρκτου προβλήματος» ­ που όλοι την αναθεμάτιζαν μετά το
1992. Και τώρα στην ίδια πολιτική τού «ανύπαρκτου προβλήματος» μας
επαναφέρουν. Σιγά-σιγά, και... μετά μουσικής! 
Μας λένε ότι ο Μίκης έφερε
τους γείτονες «κοντά στην Ελλάδα». Όμως, ο λαός της FYROM ήταν και είναι κοντά
στην Ελλάδα. Τον αλυτρωτισμό τού καθεστώτος τους πρέπει να εξουδετερώσουμε.
Αυτός ο αλυτρωτισμός είναι που δηλητηριάζει τις σχέσεις μας. Και τον
αλυτρωτισμό αυτό δεν τον εξουδετερώνουμε. Αντιθέτως, τον ενθαρρύνουμε «εν
χορδαίς και τυμπάνοις» ­ και τώρα ετοιμαζόμαστε να τον αποδεχθούμε... 
Ο
μύθος του «Πολιτισμού που γεφυρώνει τις πολιτικές διαφορές», αποτελεί
κατάλοιπο ψυχροπολεμικής προπαγάνδας, όταν τόσον η ΕΣΣΔ όσο και οι ΗΠΑ
χρησιμοποιούσαν καλλιτεχνικά γεγονότα για να «διεισδύσουν» στον αντίπαλο χώρο.
Μόνο που τώρα έχουμε μιαν αξιοπρόσεκτη αντιστροφή: δεν πρόκειται για ελληνική
προπαγανδιστική «διείσδυση» στα Σκόπια ­ πρόκειται, μάλλον, για
προπαγανδιστική χειραγώγηση της ελληνικής κοινής γνώμης: Να ξεχάσουμε τον
σκοπιανό αλυτρωτισμό, να επιστρέψουμε στην πολιτική τού «ανύπαρκτου
προβλήματος»! Και στείλαμε τον Μίκη για μια συναυλία στήριξης του καθεστώτος
Γκλιγκόροφ. Όπου «αμέλησαν» οι διοργανωτές να καλέσουν εκπροσώπους της
αντιπολίτευσης. 
Ο Μίκης προσπάθησε κατά καιρούς να «λύσει» κι άλλα διεθνή
προβλήματα με τη μουσική του. Όπως, τότε, με τις πολιτιστικές πρωτοβουλίες του
για την «ελληνοτουρκική φιλία». Πήγε στην Τουρκία, τον χειροκρότησαν ­ αλλά
πρόοδο στα ελληνοτουρκικά δεν είδαμε. Μάλλον επιδείνωση μάς προέκυψε. Όχι πως
φταίει ο Μίκης για την επιδείνωση στα ελληνοτουρκικά. Αλλά αυτές οι αφελείς
μεγαλοστομίες περί «μουσικής συναδέλφωσης» των λαών, κάποτε πρέπει να
σταματήσουν. 
Ακούμε συνεχώς το παράδοξο δόγμα: Ο «Πολιτισμός νικάει τις
πολιτικές διαφορές». Τι θα πει αυτό; Οι πολιτικές αντιθέσεις είναι αναπόσπαστο
μέρος του πολιτισμού! Τι θα ήταν ο ανθρώπινος πολιτισμός, αν δεν υπήρχαν
αντιθέσεις ­ πολιτικές, κοινωνικές, ταξικές, πολιτιστικές; Πώς τον φαντάζονται
τον πολιτισμό; Ως «ηρεμιστικό» που ναρκώνει συνειδήσεις, ισοπεδώνει ταυτότητες
και «καταργεί» αντιπαραθέσεις; Πολιτισμός χωρίς αντιθέσεις και συγκρούσεις,
είναι πολιτισμός ισοπέδωσης των διαφορών και λοβοτομής των ανθρώπων. Είναι
Πολιτισμός των «ζόμπι» που τραγουδάνε, αλλά δεν αντιδράνε ­ ούτε πιστεύουν σε
ιδανικά Ελευθερίας. «Συναδελφώνονται» με τους δυνάστες τους ­ δεν ξεσηκώνονται
εναντίον τους. Γλεντάνε ­ δεν στοχάζονται. Αποδέχονται παθητικά τον «έταιρο»,
δεν υπερασπίζονται την εταιρότητά τους. Ούτε την ταυτότητά τους, βεβαίως...

Τι θα ήταν ο «πολιτισμός μας», χωρίς την ιδιαίτερη ταυτότητά μας ­ που
συγκροτήθηκε μέσα από αγώνες Ελευθερίας, κι έφτιαξε πολιτιστικά επιτεύγματα
που εμπνέουν αγώνες Ελευθερίας; Πρέπει, άραγε, να απαρνηθούμε αυτή την
παράδοση Ελευθερίας κι αυτή την ταυτότητα ελληνικότητας, για να
«συμφιλιωθούμε» με γειτονικούς επεκτατισμούς και ύπουλους αλυτρωτισμούς; 
Κάποτε διακηρύσσαμε ότι «το όνομά μας είναι η ψυχή μας». Και κάτω από τη
διακήρυξη εκείνη διαβάζαμε «βαριές» υπογραφές, όπως εκείνη του ποιητή Οδυσσέα
Ελύτη. Τώρα ο Ελύτης δεν είναι πια ανάμεσά μας. Πρόλαβε κι έφυγε. Γιατί αν
ζούσε, ο Μίκης και οι φίλοι του θα τον έβγαζαν κι εκείνον... «εθνικιστή»! 
Ο Χρύσανθος Λαζαρίδης είναι δημοσιογράφος - οικονομολόγος 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15817N061</ED>
<ID>
ID:170385

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N06&aa=1</URL></REF>


Article

<CATEGORY>vin02</CATEGORY>

 <H2>Να
επιταχύνει η «ατμομηχανή»</H2>

<AUTHOR>ΑΝΤΩΝΗΣ ΡΕΝΙΕΡΗ</AUTHOR>

ΚΑΠΟΤΕ οι ειδικοί έλεγαν ότι τα δημόσια έργα αποτελούν την ατμομηχανή που
τραβάει την ανάπτυξη μιας χώρας. Ειδικά δε για την περίπτωση της Ελλάδας, που
είχε και έχει τεράστιες ελλείψεις σε βασικά έργα υποδομής, σε πολλούς τομείς,
οι ίδιοι ειδικοί επεσήμαιναν ότι, χωρίς τα έργα αυτά, η ανάπτυξη θα ήταν
περίπου ουτοπία. 
Σήμερα, που τα περισσότερα από τα αναγκαία μικρά και
μεγάλα έργα έχουν δρομολογηθεί και κατασκευάζονται, οι ειδικοί...
επιβεβαιώνονται, αφού και οι πολέμιοι της άποψής τους φαίνεται να την έχουν
αποδεχτεί, ενώ και στην πράξη αποδεικνύεται ότι ­ για την ανάπτυξη της χώρας ­
δεν υπάρχει άλλος δρόμος. 
Πολύ περισσότερο που στα μεγάλα έργα φαίνεται να
στηρίζεται πλέον η όποια προσπάθεια της κυβέρνησης να μειώσει την ανεργία, η
οποία και στη χώρα μας παίρνει καθημερινά πιο επικίνδυνες διαστάσεις. 
Πάνω
από 100.000 νέες θέσεις εργασίας υπόσχεται ο υπουργός ΠΕΧΩΔΕ ότι θα
δημιουργηθούν, μέχρι το 2000, από την κατασκευή των δημοσίων έργων, πολλές από
τις οποίες θα διατηρηθούν και μετά, για τη λειτουργία ή εκμετάλλευση των
έργων. 
Και μόνο ο αριθμός αυτός αρκεί για να επιβεβαιωθεί η μεγάλη σημασία
που έχουν τα έργα αυτά για την εθνική οικονομία και την κοινωνική ηρεμία της
χώρας. 
Μόνο που πρέπει να ενισχυθεί η προσπάθεια που γίνεται, για να
γίνουν πραγματικότητα τα έργα. Και αυτό γιατί μέχρι στιγμής έχουν σημειωθεί
πολύ σημαντικές καθυστερήσεις σχεδόν σε όλα τα μεγάλα έργα και έχει χαθεί
πολύτιμος χρόνος για την ολοκλήρωσή τους, αλλά και δεν έχουν δημιουργηθεί οι
πολλές νέες θέσεις εργασίας που αναμενόταν. Ως έναν βαθμό βέβαια, οι
καθυστερήσεις οφείλονται σε εγγενείς αδυναμίες της Δημόσιας Διοίκησης και σε
έλλειψη πείρας στην υλοποίηση τέτοιων έργων, αλλά δεν είναι λίγες και οι
περιπτώσεις που οφείλονται σε διάφορα περίεργα παιχνίδια, σκοπιμότητες και
συμφέροντα τα οποία συνδέονται με το όλο κύκλωμα παραγωγής των δημοσίων έργων.

Για να γίνουν όμως τα δημόσια έργα η ατμομηχανή της ανάπτυξης της χώρας
και το εργαλείο για την καταπολέμηση της ανεργίας, θα πρέπει αμέσως να
εξαλειφθούν όλες οι παρενέργειες που τα συνοδεύουν και τα έργα να προχωρήσουν
με όσο γίνεται ταχύτερους ρυθμούς... 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15817N063</ED>
<ID>
ID:170461

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N06&aa=3</URL></REF>


Article

<CATEGORY>vin04</CATEGORY>

 <H5>«ΓΙΑΤΙ ΤΗΝ ΕΚΡΥΒΕ Η
ΔΙΚΗΓΟΡΟΣ;» ΛΕΕΙ Η ΠΛΕΥΡΑ ΤΗΣ ΔΗΜΗΤΡΑΣ ­ ΕΝΙΣΧΥΕΙ ΤΗ ΘΕΣΗ ΜΑΣ ΛΕΝΕ ΤΑ ΠΑΙΔΙΑ
</H5><H5>Η διαθήκη της Σοφίας Μινέικο</H5>
<H2>«Φωτιές» από τη νέα διαθήκη</H2>

<AUTHOR>ΣΙΛΑ ΑΛΕΞΙΟΥ ΜΙΝΑ ΜΟΥΣΤΑΚΑ</AUTHOR>

Νέες διαστάσεις στην αντιπαράθεση, που έχει ήδη προκληθεί με την
εμφάνιση της γνωστής πλέον διαθήκης της Σοφίας Μινέικο, έδωσε η εμφάνιση της
δεύτερης, αλλά προγενέστερης, διαθήκης της μητέρας του Ανδρέα Παπανδρέου. 
ΤΗ ΔΙΑΘΗΚΗ αυτή, με την οποία η διαθέτις άφηνε το σπίτι του Ψυχικού στην
εγγονή της Σοφία, είχε εμπιστευθεί η Σοφία Μινέικο στην ανιψιά της και νονά
της κ. Σοφίας Κατσανέβα, τη δικηγόρο κ. Έλλη Παπαζαχαρίου, από την Πρωτομαγιά
του 1964, οπότε τη συνέταξε παρουσία της. Η ίδια ισχυρίζεται πως επί 16 χρόνια
δεν σκέφτηκε να καταθέσει τη διαθήκη ­ αν και είχε υποχρέωση να το κάνει
αμέσως μετά τον θάνατο της Σοφίας Μινέικο ­ χωρίς να είναι όμως σε θέση να πει
με βεβαιότητα ότι κανείς από τους ενδιαφερομένους δεν γνώριζε το περιεχόμενό
της. 
ΔΕΝ ΕΧΕΙ ΙΣΧΥ 
Η ιδιόγραφη διαθήκη της Σοφίας
Μινέικο, που βρέθηκε την περασμένη εβδομάδα τυχαία πίσω από μια φωτογραφία του
Γεωργίου Παπανδρέου από τον καθηγητή κ. Σάββα Σπέντζα, σε έρευνα που έκανε στο
γραφείο της κ. Παπαζαχαρίου, προκειμένου να γράψει βιβλίο για τον καθηγητή
σύζυγό της, είναι η δεύτερη που εμφανίζεται και δημοσιεύεται σε διάστημα 40
ημερών και φέρει ημερομηνία 1η Μαΐου 1964. Προηγείται κατά τέσσερα και πλέον
χρόνια της γνωστής ήδη διαθήκης της μητέρας του Ανδρέα Παπανδρέου και συνεπώς
δεν έχει καμιά ισχύ. 
Σύμφωνα με την άποψη της πλευράς των κληρονόμων της
Σοφίας Μινέικο, η διαθήκη του '64 δίνει λύση στο ζήτημα της νόμιμης μοίρας που
εδικαιούτο ο Ανδρέας Παπανδρέου από την περιουσία της μητέρας του και την
οποία μπορεί τώρα να διεκδικήσει η κληρονόμος του. Η εκτενής δηλαδή αναφορά
στην προσφορά της διαθέτιδος προς τον γιο της, όσο ήταν εν ζωή, υποδηλώνει πως
οι ενδεχόμενες απαιτήσεις του ιδρυτή του ΠΑΣΟΚ ­ αν βρισκόταν εν ζωή ­ ή της
κληρονόμου του, εν προκειμένω, έχουν ήδη ικανοποιηθεί. Ωστόσο οι δικηγόροι της
κ. Δήμητρας Λιάνη-Παπανδρέου, κ.κ. Νικ. Ρισβάς και Αικ. Παναγιωτακοπούλου,
δηλώνουν πως «το νομικό ζήτημα των διεκδικήσεων δεν επηρεάζεται από το
απροσδόκητο έγγραφο, αλλά παραμένει η θανάσιμη οσμή της προβαλλόμενης
δεκαρολογίας για να δώσει το οριστικό πλήγμα στα ελάχιστα όρια ηθικής και
ευαισθησίας που θα ανέμενε κανείς». 
ΠΑΡΑΒΑΣΗ ΚΑΘΗΚΟΝΤΟΣ 
Το γεγονός όμως ότι η κ. Έλλη Παπαζαχαρίου, αν και φέρει την ιδιότητα της
δικηγόρου, χάρη στην οποία κυρίως της εμπιστεύθηκε τη διαθήκη η Σοφία Μινέικο,
δεν την κατέθεσε τόσα χρόνια προς δημοσίευση στο Πρωτοδικείο ως όφειλε,
συνιστά το αδίκημα της παράβασης καθήκοντος ή ακόμη και αυτό της δολίας
απόκρυψης στοιχείων. 
Οι αμέσως θιγόμενοι από τη σοβαρή παράλειψη της κ.
Παπαζαχαρίου είναι τα μέλη της οικογένειας Βλαχούτσικου, οι οποίοι έχουν τώρα
εμπλακεί σε μια δικαστική διαμάχη χωρίς να φέρουν καμιά ευθύνη. Για τον λόγο
αυτό δεν αποκλείουν το ενδεχόμενο να στραφούν εναντίον της δικηγόρου, ζητώντας
την ποινική της δίωξη. 
Πάντως, ανεξάρτητα από όλα αυτά, η εμφάνιση της
νέας ­ αν και προγενέστερης διαθήκης ­ ισχυροποιεί, όπως δηλώνει ο
πληρεξούσιος δικηγόρος του κ. Βλαχούτσικου, κ. Δ. Γκούσκος, τον ισχυρισμό που
προβάλλεται από την πλευρά τους ότι τα παιδιά του Ανδρέα Παπανδρέου γνώριζαν
την ύπαρξη της διαθήκης της γιαγιάς τους, αλλά ότι δεν την εμφάνιζαν όσο ζούσε
ο πατέρας τους. Επικαλείται μάλιστα και δημοσιεύματα του 1990, που
επιβεβαιώνουν αυτό τον ισχυρισμό. 
«ΞΕΚΑΘΑΡΗ ΒΟΥΛΗΣΗ» 
Ωστόσο χθες, η κ. Παπαζαχαρίου που συνοδευόταν από τον δικηγόρο της κ. Σοφίας
Κατσανέβ, Δ. Μανώλη, κατά τη διαδικασία δημοσίευσης της διαθήκης της Σοφίας
Μινέικο από το Πρωτοδικείο Αθηνών, δήλωσε πως είχε τη διαθήκη στο σπίτι της
και πως δεν της τη ζήτησε κανείς. Πρόσθεσε μάλιστα πως δεν ξέρει αν τα εγγόνια
της διαθέτιδος γνώριζαν για τη διαθήκη, ενώ ο κ. Μανώλης κατέληξε στο
συμπέρασμα πως η διαθήκη αυτή, αν και προγενέστερη, ισχυροποιεί πλήρως τη θέση
των παιδιών του Ανδρέα Παπανδρέου, όσον αφορά την αγωγή που άσκησαν εναντίον
της οικογένειας Βλαχούτσικου, διότι «προκύπτει πλέον καθαρά ότι η Σοφία
Μινέικο είχε σταθερή και ξεκάθαρη βούληση για τη διάθεση της περιουσίας της».

«Πιστεύω», τόνισε ο δικηγόρος, «πως ο Ανδρέας Παπανδρέου δεν ήξερε τίποτε.
Αν το ήξερε δεν θα έκανε τίποτε διαφορετικό από αυτό που επιτάσσει η μητέρα
του». 
ΤΟ ΠΛΗΡΕΣ κείμενο της
διαθήκης της Σοφίας Μινέικο, με ημερομηνία 1η Μαΐου 1964, έχει ως εξής:. 
«Η υπογεγραμμένη Σοφία Παπανδρέου θυγάτηρ Σιγισμόνδου Μινέικο, διά της
παρούσης ιδιογράφου διαθήκης μου ορίζω τα εξής:. 
Εγκαθιστώ κληρονόμο επί
της εν Ψυχικώ και επί της οδού Γκύζη 58 οικίαν μου, την εγγονήν μου Σοφίαν,
θυγατέρα Ανδρέου Παπανδρέου, την οποίαν πολύ ηγάπησα. 
Τα άλλα μου
εγγονάκια Γεώργιον, Νικόλαον και Ανδρέαν, αγαπώ εξίσου πάρα πολύ, αλλά δεν έχω
άλλην περιουσίαν για να τους αφήσω και η κατάτμησις της άνω περιουσίας μου εις
μερίδα εξ αδιαιρέτου θα απέβαινε εις βάρος της αξίας της εν λόγω οικίας δι' ο
και τους δίδω την ευχήν μου διά καλήν πρόοδον και προκοπήν. 
Ελαβον εξάλλου
υπ' όψιν και ότι είναι άρρενα τα άλλα μου εγγόνια και επομένως είναι
ευκολώτερον δι' αυτά ο οικονομικός αγών της ζωής. 
Εις τον αγαπημένον μου
υιόν Ανδρέαν διά τον οποίον αφιέρωσα την ζωήν μου και αφωσιώθην εις την
ανατροφήν του κατά την παιδικήν και μετέπειτα ηλικίαν, έδωσα το προϊόν της
πωλήσεως τού εκ 4 κυρίων δωματίων και λοιπών βοηθητικών χώρων διαμερίσματός
μου της επί των οδών Ηριδανού και Γρηβογιώργου πολυκατοικίας ως και 100 χρυσάς
λίρας εκ μισθωμάτων της ως άνω εν Ψυχικώ και επί της οδού Γκύζη 58 οικίας μου.
Διά των χρημάτων τούτων ηγόρασεν ο υιός μου οικίαν εις Μιννεάπολιν της
Πολιτείας Μινεσότα των Ηνωμένων Πολιτειών Αμερικής, ην κατόπιν επώλησεν και
διά του τιμήματος ηγόρασεν οικίαν διώροφον εξ 6 δωματίων κ.λπ βοηθητικών χώρων
εις Berkley Καλλιφορνίας ΗΠΑ. Καθ' όλην την διάρκειαν της εν Ηνωμέναις
Πολιτείαις διαμονής μου, καθ' όν χρόνον μεν έμενα εις ιδίαν κατοικίαν,
εκράτουν τμήμα μόνον των υπ' εμού λαμβανομένων μισθωμάτων της εν Ψυχικώ οικίας
μου και πλέον του ημίσεως άφηνα εις τον υιόν μου Ανδρέαν προς ενίσχυσίν του,
όταν δεν συνέκησα μετά της οικογένειάς του έδιδα εις τον υιόν μου ολόκληρον το
ποσόν των μισθωμάτων, λαμβάνουσα μόνον 30-40 δολλάρια μηνιαίως διά τα μικρά
μου έξοδα. Αφ' ης δε μετωκήσαμεν εις Ελλάδα εν όσω μεν κατοικούσαμεν εις
μεμισθωμένην οικίαν επί μισθώματι έπραττον το ίδιον, δηλαδή εκράτουν μόνον
ολίγα, όταν δε κατοικήσαμεν εις την ως άνω ιδιόκτητον οικίαν μου εν Ψυχικώ
διευκολύνετο ο υιός μου διότι απηλλάσσετο μισθωμάτων άτινα, διά μίαν τόσον
μεγάλην και πολυτελήν οικίαν, ως κατέστην μετά την μεγέθυνσίν της επί δανείω,
όπερ έλαβον εκ του Ταμείου Παρακαταθηκών και Δανείων επί υποθήκη της, κατά
μετριωτέρους υπολογισμούς θα ανήρχοντο εις 6.000 δρχ. μηνιαίως. 
Έχω λοιπόν
την συνείδησίν μου ήσυχον, διότι νομίζω ότι και ως προς τον λατρευτόν μου υιόν
Ανδρέαν εξεπλήρωσα το καθήκον μου. 
Πάντας όσοι με ηδίκησαν ή με ελύπησαν
συγχωρώ και παρακαλώ να με συγχωρήσουν και εκείνοι. 
Εν Αθήναις τη 1η Μαΐου
1964. 
Η διαθέτις. 
Σοφία Παπανδρέου. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15817N071</ED>
<ID>
ID:170386

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N07&aa=1</URL></REF>


Article

<CATEGORY>vin04</CATEGORY>

 <H2>Σημίτης - Σκανδαλίδης για το Αρχείο Α. Παπανδρέου</H2>

ΠΡΟΣΚΛΗΣΗ
προς όλους όσους κατέχουν αρχεία του Ανδρέα Παπανδρέου να τα δώσουν στην
αρμόδια επιτροπή του ΠΑΣΟΚ μελετά να απευθύνει η ηγεσία του κυβερνώντος
κόμματος μετά το Πάσχα. Η ενεργοποίηση της Επιτροπής Αρχείου του Εκτελεστικού
Γραφείου του ΠΑΣΟΚ είναι μία από τις πρωτοβουλίες που θα πάρει το ΠΑΣΟΚ για
τον Ανδρέα Παπανδρέου και για το περιεχόμενό τους συζήτησαν χθες ο
Πρωθυπουργός κ. Κ. Σημίτης και ο γραμματέας της Κ.Ε. κ. Κ. Σκανδαλίδης. 
Παράλληλα, για την προάσπιση της μνήμης του ιδρυτή του ΠΑΣΟΚ αποφασίστηκε να
προωθηθεί η υπόθεση ανέγερσης του μνημείου του στο Α' Νεκροταφείο και να
γίνουν σειρά πολιτικών εκδηλώσεων στην επέτειο του θανάτου του Α. Παπανδρέου.
Κατά τη συζήτηση επισημάνθηκε ότι οι κινήσεις αυτές δεν αποτελούν παρέμβαση
στη διένεξη των δύο πλευρών για την οικία που αφορά, όπως ειπώθηκε, ιδιωτική
υπόθεση. 
Πάντως, στο ΠΑΣΟΚ εντείνεται η δυσφορία από τη διένεξη και πολλά
στελέχη ζητούν παρέμβαση της ηγεσίας. Χθες με επιστολή τους στον κ. Κ. Σημίτη
και στο Ε.Γ. 15 μέλη του Κεντρικού Συμβουλίου της Νεολαίας ΠΑΣΟΚ ζητούν «να
αποσυρθούν όλες εκείνες οι πράξεις και ενέργειες που συμβάλλουν στη δημιουργία
αυτής της απαράδεκτης κατάστασης». Ζητούν επίσης απ' την ηγεσία «συγκεκριμένα
έργα» για αποκλιμάκωση της έντασης. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15817N073</ED>
<ID>
ID:170456

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N07&aa=3</URL></REF>


Article

<CATEGORY>vin04</CATEGORY>

 <H5>ΑΥΡΙΟ ΤΟ
ΜΝΗΜΟΣΥΝΟ ΓΙΑ ΤΑ ΤΡΙΑ ΧΡΟΝΙΑ ΑΠΟ ΤΟΝ ΘΑΝΑΤΟ ΤΟΥ ΓΙΩΡΓΟΥ ΓΕΝΝΗΜΑΤΑ</H5>
<H2>Μας λείπει ο Γιώργος</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

</H3>«Αυτά που
δεν μπόρεσα να ολοκληρώσω, είμαι βέβαιος ότι θα αποτελέσουν στόχο πολλών που
με μεγαλύτερες δυνάμεις από μένα θα τα κάνουν πράξη», έγραφε ο Γιώργος
Γεννηματάς, στην ιδιόχειρη διαθήκη του στις 4 Ιουνίου, στη Νέα Υόρκη, όπου
νοσηλευόταν. 
ΟΣΟ ΓΙΑ την άνιση μάχη που έδινε για τη ζωή, έδειχνε, με
καρτερικότητα, να κατανοεί τι θα επακολουθούσε... «Το ότι δεν μπόρεσα να
αντεπεξέλθω στην πιο καθοριστική μάχη της ζωής, δεν σημαίνει ότι δεν έγιναν τα
πάντα», έγραφε. 
Αλλά η «φιλοσοφία» του, ο «καρπός» πολύχρονων αγώνων και
το καταστάλαγμα της εμπειρίας του περικλείεται σε λίγες γραμμές της διαθήκης
που έγραψε δύο μόλις χρόνια πριν φύγει από τη ζωή. 
Και είναι σήμερα
«επίκαιρες όσο ποτέ άλλοτε», όπως λένε οι φίλοι του που στελεχώνουν τον «Όμιλο
Γιώργου Γεννηματά». 
«Απαιτείται εθνική συνεννόηση στην κορυφή, διάλογος
αλλά και εθνική ομοψυχία στη βάση», τόνιζε στη διαθήκη του. Και για το ΠΑΣΟΚ
σημείωνε πως «το κόμμα που αγάπησε» χρειάζεται «ενότητα, περίσκεψη και
αποφασιστικότητα». 
Ίσως ένα από τα πλέον ενδιαφέροντα κείμενα του
οραματιστή Γιώργου Γεννηματά, ήταν μία ομιλία που έκανε στον Δήμο Ζωγράφου,
τον Ιανουάριο του '91 και η οποία δεν είδε, τότε, το φως της δημοσιότητας. 
«Ο πρώτος εκσυγχρονισμός, που κατά τη γνώμη μου είναι και ο σοβαρότερος, είναι
η ενότητα των παραγωγικών δυνάμεων», έλεγε τότε. «Ξέρουμε ότι οι ταξικές
αντιπαλότητες θα υπάρχουν. Δεν πρόκειται να τελειώσει, λόγω του
εκσυγχρονισμού, η ταξική αντιπαλότητα. Όμως, αλίμονο αν οι παραγωγικές
δυνάμεις του τόπου δεν ενώσουν τις δυνάμεις τους, εργοδότες και εργαζόμενοι,
για να αυξήσουν την πίτα και, βεβαίως, να αναμετρηθούν για τη διανομή της...

»Στην Ελλάδα, δυστυχώς, γίνεται το αντίθετο. Δημιουργήθηκε ταξική
εχθρότητα, λόγω της πολιτικής που εφαρμόζεται, με τα ρήγματα που έχουν
ανοίξει. Υπονομεύεται η αύξηση της πίτας, η αύξηση της ανταγωνιστικότητας, η
αύξηση της παραγωγικότητας, ενώ εξακολουθεί ο υπερπροστατευτισμός του
κεφαλαίου στη διανομή του προϊόντος». Ασφαλώς, στο μνημόσυνο του Γιώργου
Γεννηματά, αύριο στις 12 στο Α' Νεκροταφείο, δεν πρόκειται να γίνει συζήτηση
για τις θέσεις του. Ωστόσο, τρία χρόνια από τον θάνατό του, οι παραπάνω
επισημάνσεις «φαίνονται να 'ναι προφητικές», όπως λένε οι φίλοι του. 
Και,
όπως έλεγε και ο Ανδρέας Παπανδρέου ­ ένα χρόνο μετά τον θάνατο του Γεννηματά:
«Ο Γιώργος μας λείπει. Λείπει από το κόμμα του, λείπει από τον τόπο του.
Λείπει η φλόγα που έκρυβε μέσα του, ο δυναμισμός του για δημιουργία και
πολιτική δράση, το πάθος και η ωριμότητά του». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15817N081</ED>
<ID>
ID:170387

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N08&aa=1</URL></REF>


Article

<CATEGORY>vin04</CATEGORY>

 <H2>Κοινή στάση για τα εθνικά θέματα 9 βουλευτών ΠΑΣΟΚ, Ν.Δ., ΔΗΚΚΙ</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΚΟΙΝΗ
ΣΤΑΣΗ στα εθνικά θέματα αποφάσισαν να τηρήσουν εννέα βουλευτές του ΠΑΣΟΚ, της
Ν.Δ. και του ΔΗΚΚΙ, σε δύο συναντήσεις που είχαν τις τελευταίες ημέρες.
Πρόκειται για τους κ.κ. Στ. Παπαθεμελή, Φρ. Κηπουρό και Α. Δαμιανίδη από το
ΠΑΣΟΚ, Χρ. Βυζοβίτη, Γ. Σούρλα, Γ. Καρατζαφέρη και Ευγ. Χαϊτίδη από τη Ν.Δ.
και Αν. Ιντζέ από το ΔΗΚΚΙ. Η αφορμή για την πρώτη τους συνάντηση δόθηκε με τη
συναυλία του Μ. Θεοδωράκη στα Σκόπια. 
Την επομένη οι βουλευτές
συναντήθηκαν στη Βουλή και συμφώνησαν ν' αντιδράσουν έντονα, στην περίπτωση
που η κυβέρνηση επιχειρήσει να κλείσει το θέμα των Σκοπίων με την αποδοχή
ονομασίας που να περιέχει τη λέξη «Μακεδονία» ή παράγωγό της. 
Η δεύτερη
συνάντηση έγινε χθες, μόλις δημοσιοποιήθηκαν οι συνομιλίες που είχε στη Μάλτα
ο αναπληρωτής υπουργός Εξωτερικών Γ. Παπανδρέου με τον Τούρκο ομόλογό του κ.
Οϊμέν. 
Οι βουλευτές δηλώνουν αποφασισμένοι να προβούν σε κινήσεις
διαμαρτυρίας στην περίπτωση που αρχίσει διάλογος άνευ όρων της χώρας μας με
την Τουρκία. 
Εκφράζουν σοβαρές επιφυλάξεις για τη συγκρότηση επιτροπής
εμπειρογνωμόνων γιατί, όπως εξηγούν, η λεγόμενη βήμα προς βήμα προσέγγιση
ενδέχεται να στραφεί εις βάρος της χώρας μας. 
Οι βουλευτές θα συναντηθούν
και πάλι αμέσως μετά το Πάσχα, οπότε είναι πιθανόν να εκδώσουν κοινή δήλωση
στην οποία θα εκφράζουν τις θέσεις τους για όλα τα κρίσιμα εθνικά θέματα. 
Υποστηρίζουν μάλιστα ότι με τις θέσεις αυτές συμφωνούν περισσότεροι από 50
βουλευτές όλων των κομμάτων, οι οποίοι είναι έτοιμοι να συμπαραταχθούν μαζί
τους. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15817N082</ED>
<ID>
ID:170422

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N08&aa=2</URL></REF>


Article

<CATEGORY>vin04</CATEGORY>

 <H2>Μετά την επιδείνωση της κατάστασης της υγείας του είχε αναγνωρίσει το
προβάδισμα Σημίτη</H2>

<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΤΗΝ ΠΡΩΤΟΚΑΘΕΔΡΙΑ Γεννηματά για τη «διαδοχή»
Παπανδρέου είχε σιωπηρά αποδεχθεί ο κ. Κ. Σημίτης, τα χρόνια μετά το
«Πεντελικό». Μετά την επιδείνωση της υγείας του Γιώργου Γεννηματά, το σκηνικό
άλλαξε και ήταν ο Γεννηματάς που «έδινε γραμμή» στα στελέχη της ομάδας του για
στήριξη του κ. Κ. Σημίτη ­ κάτι το οποίο και συνέβη τελικά, εκτός ελαχίστων
εξαιρέσεων. 
Οι προσωπικές σχέσεις Σημίτη - Γεννηματά δεν μπήκαν σε
δοκιμασία ούτε με τα γεγονότα του «Πεντελικού». Ο κ. Σημίτης υποστήριξε έως το
τέλος την υποψηφιότητα του κ. Παρ. Αυγερινού για τη θέση του γραμματέα του
κόμματος, εναντιούμενος στη θέληση του Ανδρέα Παπανδρέου, που πίεσε έντονα για
την υπερψήφιση της υποψηφιότητας Τσοχατζόπουλου, απειλώντας ακόμα και με
διάσπαση. Τότε, ο Γιώργος Γεννηματάς κάμφθηκε - οι περισσότεροι «γεννηματικοί»
είχαν ψηφίσει λευκό, διευκολύνοντας την εκλογή Τσοχατζόπουλου. 
Η
προσέγγιση Σημίτη - Γεννηματά είχε αρχίσει να συντελείται πριν από το '89,
όταν άρχισε να διαφαίνεται στον ορίζοντα ότι το ΠΑΣΟΚ έμπαινε σε περιπέτειες.
Αργότερα ­ και μετά την κατάληξη της υπόθεσης Κουτσόγιωργα ­ στο κλίμα αυτής
της σύμπλευσης εντάχθηκε και ο κ. Κ. Λαλιώτης, καθώς είχε αρχίσει να
διαμορφώνεται ένα κλίμα πλήρους εσωκομματικής κυριαρχίας του Γιώργου
Γεννηματά, παρά την κατά καιρούς ψύχρανση των σχέσεών του με τον Ανδρέα
Παπανδρέου. 
Την περίοδο εκείνη, ο κ. Σημίτης διέθετε ελάχιστα εσωκομματικά
ερείσματα, ενώ ο Γιώργος Γεννηματάς έλεγχε πλήρως σημαντικό μέρος του
κομματικού μηχανισμού, με διασύνδεση σε όλη την Ελλάδα. 
Οι Σημίτης και
Γεννηματάς δεν είχαν στην πραγματικότητα συζητήσει ανοικτά το θέμα της
«διαδοχής». Ωστόσο, ήταν δεδομένο ότι ουδείς μπορούσε τότε να αμφισβητήσει την
πρωτοκαθεδρία Γεννηματά. Την περίοδο εκείνη είχαν γίνει και ορισμένες
συναντήσεις Γεννηματά - Σημίτη - Λαλιώτη, που όμως δεν πήραν ποτέ τον πολιτικό
χαρακτήρα που απέκτησε η μετέπειτα «κίνηση των 4», που έδωσε και τη λύση στο
εσωκομματικό πρόβλημα του ΠΑΣΟΚ. 
Ο Γιώργος Γεννηματάς, μετά την επιδείνωση
της υγείας του ­ όταν συνειδητοποίησε ότι δεν επρόκειτο «να γίνει το θαύμα» ­
αναγνώρισε με γενναιότητα το προβάδισμα στον κ. Σημίτη και στις ιδιωτικές του
συζητήσεις, ζήτησε από τα κορυφαία στελέχη της ομάδας του να τον υποστηρίξουν.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15817N083</ED>
<ID>
ID:170457

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N08&aa=3</URL></REF>


Article

<CATEGORY>vin04</CATEGORY>

 <H5>Η
ΚΥΒΕΡΝΗΣΗ ΧΑΜΗΛΩΝΕΙ ΤΟΥΣ ΤΟΝΟΥΣ ΓΙΑ ΤΟΝ ΠΟΛΙΤΙΚΟ ΡΟΛΟ ΤΗΣ ΕΠΙΤΡΟΠΗΣ</H5>
<H5>Οι
τέσσερις «σοφοί» των νομικών επιστημών</H5>
<H2>Διάλογος; Ποιος... διάλογος;</H2>

</H3>Προσπάθεια να καθησυχάσει τόσο την κοινή γνώμη όσο και
την αντιπολίτευση ότι δεν θα υπάρξει ελληνοτουρκικός πολιτικός διάλογος,
κατέβαλε χθες ο υπουργός Εξωτερικών Θ. Πάγκαλος, μετά τη συνάντηση που είχε με
τον Πρόεδρο της Δημοκρατίας, Κ. Στεφανόπουλο. 
Την ίδια στιγμή συνεχίζονται
οι κινήσεις καλής θέλησης προς την Τουρκία. Όπως δήλωσε χθες στην Αθήνα ο νέος
υπουργός Εξωτερικών Γιαννάκης Κασουλίδης, η Λευκωσία αποφάσισε να αναβάλει το
δεύτερο σκέλος της ελληνοκυπριακής άσκησης Τοξότης - Βεργίνα. 
Έτσι, οι
υπερπτήσεις ελληνικών μαχητικών πάνω από την Κύπρο αναβάλλονται για αργότερα,
σε μια προσπάθεια να μην υπάρξουν κινήσεις που μπορούν να διαταράξουν το καλό
κλίμα που έχει δημιουργηθεί στις εκ του σύνεγγυς συνομιλίες Κληρίδη -
Ντενκτάς. 
«Είναι σαφής ο χαρακτήρας της επιτροπής και οι εργασίες της δεν
πρόκειται να εξελιχθούν σε άτυπο πολιτικό διάλογο», δήλωσε ο κ. Πάγκαλος, ο
οποίος ανέφερε ότι η τουρκική πλευρά δεν έχει ακόμη τοποθετηθεί πάνω στο
τελικό κείμενο της ολλανδικής προεδρίας. 
Πάντως, κυβερνητικές πηγές έλεγαν
στα «ΝΕΑ» ότι η απάντηση της Αθήνας στον κ. Βαν Μίρλο θα δοθεί Δευτέρα ή
Τρίτη, ενώ εξέφραζαν την επιφυλακτικότητά τους κατά πόσο η Άγκυρα θα δεχθεί το
εγχείρημα. 
Το κείμενο που αφορά τη σύσταση της επιτροπής, σύμφωνα με τις
ίδιες πηγές, αναφέρει ρητά τον διαδικαστικό χαρακτήρα της, μιλάει για την
αναζήτηση διαδικαστικού τρόπου επίλυσης της διαφοράς για θέματα που θα βάλει
κάθε πλευρά και καταλήγει ότι το όποιο πόρισμά της δεν θα δεσμεύει τις δύο
κυβερνήσεις. 
ΕΠΙΦΥΛΑΚΤΙΚΟΤΗΤΑ 
Την επιφυλακτικότητα της Αθήνας
μετέφερε χθες και ο κυβερνητικός εκπρόσωπος, Δ. Ρέππας. Είπε χαρακτηριστικά:

«Πρέπει να πω ότι για όλο αυτό το θέμα έχει δοθεί μία εντύπωση, ότι
προχωρά με υπερβολική ταχύτητα, δεν ανταποκρίνεται στην ταχύτητα που έχουν
αυτές καθεαυτές οι εξελίξεις στον συγκεκριμένο τομέα. Έγινε αυτή η σύσκεψη
χθες. Η Ελλάδα, τις επόμενες ημέρες, θα διατυπώσει τη θέση της στην ολλανδική
προεδρία. Θα αναμένουμε την απάντηση της άλλης πλευράς, η οποία μέσω της
ολλανδικής προεδρίας θα μας διαβιβασθεί. Πρέπει να σας πω ότι δεν έχει
αποφασισθεί η δημιουργία αυτών των επιτροπών. Έχει προταθεί η δημιουργία των
επιτροπών». 
Αντίθετα, υπέρμετρη αισιοδοξία για την προοπτική επίλυσης των
ελληνοτουρκικών διαφορών καλλιεργεί η Ολλανδική προεδρία με προτάσεις με τις
οποίες ξεκίνησε χθες στις Βρυξέλλες η αντίστροφη μέτρηση των διαπραγματεύσεων
που θα καθορίσουν τους όρους σύγκλισης του Συμβουλίου Σύνδεσης Ευρωπαϊκής
Ένωσης - Τουρκίας (29 Απριλίου). 
ΟΙ «15» 
Όπως μεταδίδει ο
ανταποκριτής των «ΝΕΩΝ» στις Βρυξέλλες, Γ. Κουβαράς, καθοριστική για τις
εξελίξεις θα είναι η ερχόμενη εβδομάδα, καθώς τη Δευτέρα θα συνεδριάσει η
Πολιτική Επιτροπή στο Λιβούργο της Ολλανδίας για να εξετάσει το πολιτικό
κείμενο που θεωρητικά θα ενταχθεί στην «κοινή θέση» των «15». Οι αποφάσεις στη
συνέχεια θα υποβληθούν για έγκριση στην Επιτροπή Μονίμων Αντιπροσώπων
(ΚΟΡΕΠΕΡ) την Τετάρτη, όπου σύμφωνα με διπλωματικές πηγές θα κριθεί τελικά εάν
οι χώρες - μέλη της Ευρωπαϊκής Ένωσης θα έχουν ενιαία φωνή απέναντι στην
Τουρκία. 
Σύμφωνα με διπλωματικές πηγές στις Βρυξέλλες, στο κείμενο που
προωθεί η ολλανδική προεδρία γίνεται αναφορά στις κοινοτικές χρηματοδοτήσεις
που συνεχίζει να μπλοκάρει η Ελλάδα, προβάλλοντας τη θέση ότι θα πρέπει να
ξεκινήσουν το γρηγορότερο. Η Ελλάδα επιθυμεί στο κείμενο να παραπέμπεται πιο
αόριστα στο μέλλον η κοινοτική χρηματοδότηση της Τουρκίας. 
ΑΝΤΙΔΡΑΣΕΙΣ 
Την ίδια στιγμή, αντιδράσεις προκαλεί στην Αθήνα η
απόφαση της κυβέρνησης για τη σύσταση επιστημονικής ελληνοτουρκικής επιτροπής.
Η Ν.Δ. κατηγορεί την κυβέρνηση ότι παγιδεύει τη χώρα σε έναν επικίνδυνο και
ολισθηρό δρόμο, διότι «οδηγείται στην έναρξη διαλόγου με την Τουρκία χωρίς
ούτε η ίδια να γνωρίζει το ακριβές περιεχόμενο και την προοπτική εξέλιξής
του!». 
Την αμφιβολία του κατά πόσον ο διάλογος που αρχίζει με την Τουρκία
γίνεται σε καλή βάση εκφράζει το ΚΚΕ. 
Τις ανησυχίες του για τις
επικείμενες εξελίξεις στα εθνικά θέματα εξέφρασε με επιστολή του στον Κ.
Σημίτη ο πρόεδρος του ΔΗΚΚΙ Δ. Τσοβόλας. 
Νέο εφεύρημα χαρακτηρίζει ο
πρόεδρος της Πολιτικής Άνοιξης Α. Σαμαράς «να εμφανιστεί σαν ανώνυμος ο
μυστικός διάλογος ουσίας» που αρχίζει η κυβέρνηση. 
ΤΟ ΕΠΙΣΤΗΜΟΝΙΚΟ συμβούλιο του
υπουργείου Εξωτερικών, αποτελούμενο από τέσσερις «σοφούς» των νομικών
επιστημών (κ.κ. Χρ. Ροζάκη, Κρατερό Ιωάννου, Γιώργο Παπαδημητρίου, Αργύρη
Φατούρο), έρχεται στο επίκεντρο των εξελίξεων με την απόφαση της κυβέρνησης να
συστήσει ελληνοτουρκική επιτροπή τεχνοκρατών για να συζητήσει τα διαδικαστικά
θέματα γύρω από την επίλυση των διαφορών των δύο χωρών. Είναι πολύ πιθανόν τα
δύο ή τρία μέλη της ελληνικής επιστημονικής επιτροπής να προέρχονται από το
όργανο αυτό του υπουργείου Εξωτερικών, το οποίο συγκροτήθηκε τον Φεβρουάριο
του 1996 με πρόταση του γενικού γραμματέα του υπουργείου κ. Κ. Ζώρα.
Ενεργοποιήθηκε και πάλι μετά την παραίτηση από τη θέση του υφυπουργού
Εξωτερικών του κ. Χρ. Ροζάκη, ο οποίος εξελέγη πρόσφατα πρόεδρος της ομάδας.
Οι τέσσερις «σοφοί», που διαθέτουν γραφείο και γραμματεία στον 8ο όροφο του
«Αστέρα» ­ στο παλιό γραφείο του κ. Ροζάκη ­ συναντώνται σχεδόν κάθε εβδομάδα
και έχουν αναλάβει να συντάξουν μνημόνια για παραμέτρους των ελληνοτουρκικών
σχέσεων, το Μεσανατολικό, τη Βαλκανική, το Κυπριακό κ.ά. Επικουρούνται μάλιστα
για το έργο τους και από άλλους ακαδημαϊκούς ­ ανάλογα με το θέμα ­ αλλά και
από τις αρμόδιες διπλωματικές υπηρεσίες του υπουργείου Εξωτερικών. 
Στόχος
του υπουργείου ­ και του υφυπουργού κ. Γ. Κρανιδιώτη, στις αρμοδιότητες του
οποίου υπάγεται το συμβούλιο ­ είναι να υπάρχει μία αξιόπιστη καταγραφή των
δεδομένων αλλά και εισηγήσεις για ενδεχόμενα σενάρια που προδιαγράφονται. 
Κυβερνητικοί κύκλοι θέλοντας να περιγράψουν το έργο της ελληνοτουρκικής
επιστημονικής επιτροπής ­ εάν τελικά συγκροτηθεί ­ έλεγαν ότι οι συνεδριάσεις
της μπορεί να κρατήσουν για πολύ μεγάλο χρονικό διάστημα, εφόσον βέβαια οι
Τούρκοι δεν προσπαθήσουν να τη μεταβάλουν από διαδικαστικό όργανο επίλυσης
διαφορών σε πολιτικό όργανο. Εάν η Άγκυρα σεβασθεί το πλαίσιο λειτουργίας της
επιτροπής τότε τα διαδικαστικά - νομικά επιχειρήματα που θα παρουσιάζει η μία
πλευρά θα εξετάζονται από την άλλη πλευρά, η οποία στη συνέχεια θα υποβάλει τα
δικά της νομικά αντεπιχειρήματα. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15817N091</ED>
<ID>
ID:170388

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N09&aa=1</URL></REF>


Article

<CATEGORY>vin04</CATEGORY>

 <H2></H2><H2>Θα εκτονωθούν οι πιέσεις ΗΠΑ - Ευρωπαϊκής Ένωσης</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Η ΣΥΣΤΑΣΗ της ελληνοτουρκικής επιτροπής τεχνοκρατών που θα
συζητήσει τις διαδικασίες επίλυσης των διαφορών των δύο χωρών ­ εφ' όσον θα
έχει σαφές πλαίσιο αρμοδιοτήτων που δεν θα της επιτρέπει να διολισθήσει σε
πολιτικό διάλογο ­ είναι προς όφελος της Αθήνας. Κυρίως, διότι θα εκτονώσει
τις ασφυκτικές πιέσεις που ασκούνται στην Αθήνα από τις ΗΠΑ και την Ευρωπαϊκή
Ένωση να προχωρήσει σε διάλογο με την Τουρκία. («Ακόμη και οι χώρες που κάνουν
πόλεμο συζητούν τις διαφορές τους», λένε οι ξένοι αξιωματούχοι στην ελληνική
πλευρά. «Γιατί όχι εσείς με την Τουρκία;»). 
Εξίσου σημαντικός όμως λόγος
υπέρ της σύστασης της επιτροπής είναι το ότι ίσως δώσει τη δυνατότητα σε
κάποιες λιγότερο ακραίες φωνές στην Τουρία (που ενισχύουν με αργούς ρυθμούς
τις θέσεις τους, αλλά, δυστυχώς, απέχουν πολύ από το να είναι κυρίαρχες) να
κάνουν κάποιες κινήσεις αποκλιμάκωσης της έντασης στο Αιγαίο: να βάλουν τις
διαδικαστικές βάσεις για την προσφυγή της Τουρκίας στη Χάγη για τα Ίμια. Αλλά
ακόμη κι αν λόγω απαράδεκτων αξιώσεων της 
Τουρκίας η επιτροπή οδηγηθεί από
την πρώτη συνεδρίασή της στον τερματισμό της λειτουργίας της ­ κάτι που
πιστεύει η πλειονότητα των Ελλήνων διπλωματών ­ κι αυτό κέρδος είναι. 
Διότι θα γίνει σαφές στη διεθνή κοινότητα ότι η άρνηση της 
Αθήνας να
προχωρήσει σε διάλογο με την Άγκυρα είναι απολύτως δικαιολογημένος, αφού
διάλογος για την τουρκική πλευρά σημαίνει διαπραγμάτευση για τα κυριαρχικά
δικαιώματα της Ελλάδας. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15817N092</ED>
<ID>
ID:170423

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N09&aa=2</URL></REF>


Article

<CATEGORY>vin04</CATEGORY>

 <H2>Ήρθε ο Μιλόσεβιτς</H2>

ΞΑΦΝΙΚΗ επίσκεψη
στην Αθήνα πραγματοποίησε χθες ο πρόεδρος της Νέας Γιουγκοσλαβίας, Σλόμπονταν
Μιλόσεβιτς. Ο κ. Μιλόσεβιτς έφτασε «ινκόγκνιτο» στο αεροδρόμιο του Ελληνικού
και κατέλυσε στη γιουγκοσλαβική πρεσβεία, όπου θα παραμείνει έως τη Δευτέρα.
Κυβερνητικοί κύκλοι, αλλά και πηγές του υπουργείου Εξωτερικών, έλεγαν χθες ότι
η επίσκεψη είναι ιδιωτική. Ωστόσο, σύμφωνα με άλλες πηγές, ο κ. Μιλόσεβιτς δεν
αποκλείεται να δει τον Πρωθυπουργό Κ. Σημίτη, αλλά και τον επίτιμο πρόεδρο της
Ν.Δ., Κ. Μητσοτάκη. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15817N093</ED>
<ID>
ID:170458

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N09&aa=3</URL></REF>


Article

<CATEGORY>vin04</CATEGORY>

 <H5>ΑΛΕΞΗ ΠΑΠΑΧΕΛΑ, «Ο ΒΙΑΣΜΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ»: ΑΠΟ ΤΟ
`64 Η ΣΧΕΣΗ ΤΟΥ ΔΙΚΤΑΤΟΡΑ ΜΕ ΤΟΥΣ ΑΜΕΡΙΚΑΝΟΥΣ</H5>
<H5>Ο Λιβανός ειδοποιεί τον Τάλμποτ
</H5><H5>Η
τελευταία αναφορά για τον Γεώργιο Παπαδόπουλο</H5>
<H5>Η Πρεσβεία προτείνει μυστική επιχείρηση</H5>
<H2>«Λάθος πραξικόπημα» από τον σύνδεσμο CIA - ΚΥΠ</H2>

<H3></H3>Όταν στις 21 Απριλίου του 1967 εκδηλώνεται στην Αθήνα το στρατιωτικό
πραξικόπημα, οι Αμερικανοί κινητοποιούν τον μηχανισμό της CIA για να μάθουν
ποιοι είναι οι πρωταγωνιστές του. Η CIA διαβεβαιώνει ότι οι πραξικοπηματίες
έχουν φιλοαμερικανικές διαθέσεις, ενώ νωρίς το πρωί της 21ης Απριλίου ο
Αμερικανός αεροπορικός ακόλουθος Ρόζενταλ, συναντά στο Πεντάγωνο τον Παττακό.
Ο Γεώργιος Παπαδόπουλος, πάντως, είναι γνωστός στους Αμερικανούς πράκτορες από
το 1964: η τελευταία αναφορά τους για τα πραξικοπηματικά του σχέδια έχει
ημερομηνία 23 Ιανουαρίου 1967. Στο μεταξύ, στις 11 Φεβρουαρίου ο Αμερικανός
πρέσβης εισηγείται με απόρρητο τηλεγράφημά του στον Λευκό Οίκο μυστική
επιχείρηση με σκοπό να επηρεαστεί το αποτέλεσμα των επικείμενων εκλογών. Τα
παραπάνω αναφέρονται στο βιβλίο του Αλέξη Παπαχελά «Ο βιασμός της ελληνικής
δημοκρατίας. Ο αμερικανικός παράγων την περίοδο 1947-1967», που θα
κυκλοφορήσει στα μέσα Μαΐου από την «Εστία». «ΤΑ ΝΕΑ» προδημοσιεύουν σήμερα
αποσπάσματα από το βιβλίο, που βασίζεται σε εκτενή έρευνα στα αρχεία του Στέιτ
Ντιπάρτμεντ και της CIA. 
ΓΥΡΩ στις 3
το πρωί της 21ης Απριλίου, ο ανιψιός του πρωθυπουργού Παναγιώτη Κανελλόπουλου,
Διονύσης Λιβανός, εμφανίσθηκε στην είσοδο της κατοικίας του Αμερικανού πρέσβη
και ζήτησε από τον φρουρό να δει αμέσως τον Τάλμποτ. Ο μπάτλερ ξύπνησε τον
πρέσβη, ο οποίος θορυβημένος αντίκρυσε τον Λιβανό να του περιγράφει τη σύλληψη
του Κανελλόπουλου και την ανησυχία της συζύγου του. Η πρώτη σκέψη που πέρασε
από το μυαλό του Τάλμποτ ήταν πως «ή ο βασιλέας γνώριζε ότι θα γίνει
πραξικόπημα και με κορόιδεψε είτε κάποιοι μας κορόιδεψαν και τους δύο». 
Ο
Τάλμποτ πήγε αμέσως μετά στην πρεσβεία, από όπου έστειλε το πρώτο τηλεγράφημα
της ιστορικής εκείνης βραδιάς: «Εξ όσων καταλαβαίνω, ο πρωθυπουργός μόλις
συνελήφθη από στρατιωτικές μονάδες, ενώ υπάρχουν τανκς στην Πλατεία
Συντάγματος». Ο Τάλμποτ μαζί με τον Λιβανό πήγαν κατόπιν στην κατοικία του
Κανελλόπουλου, στην οδό Ξενοκράτους, όπου συνάντησαν τη σύζυγό του που ήταν
αναστατωμένη από τα όσα είχαν προηγηθεί. 
Το κέντρο επικοινωνιών του Στέητ
Ντηπάρτμεντ στην Ουάσιγκτον ειδοποίησε τους αρμόδιους και κάλεσε τον υπεύθυνο
των ελληνικών υποθέσεων Νταν Μπρούστερ και τον βοηθό του Τζων Όουενς να
προσέλθουν στο κτίριο όπου θα συνεδρίαζε η ειδική επιτροπή που ασχολείτο με
κρίσεις σε διάφορες χώρες. Ο Όουενς έφτασε πρώτος στο κτίριο και συνέταξε
αμέσως ένα άκρως επείγον μήνυμα προς την πρεσβεία της Αθήνας. Δυόμισι ώρες
μετά το πρώτο τηλεγράφημα του Τάλμποτ, το Στέητ Ντηπάρτμεντ ρωτούσε να μάθει
ποιος το είχε στείλει και πού ήταν ο πρέσβης. 
Η ΕΙΔΗΣΗ 
Ο
υφυπουργός Εξωτερικών Λουκ Μπατλ βρισκόταν σε ένα επίσημο δείπνο όταν τον
ειδοποίησαν από το Στέητ Ντηπάρτμεντ για τις εξελίξεις στην Αθήνα. Φορώντας
ακόμη το σμόκιν του, ο Μπατλ έφτασε στο κέντρο επιχειρήσεων όπου βρίσκονταν
ήδη ο βοηθός - υφυπουργός Ρόκγουελ, ο Μπρούστερ και ο Όουενς. 
Ο Τάλμποτ,
που ήταν ακόμη μόνος στο κτίριο της πρεσβείας ενημέρωσε την Ουάσιγκτον ότι δεν
είχε πληροφορίες για τους κινηματίες αλλά διακινδύνευσε την πρόβλεψη ότι «θα
πρέπει να είναι ανώτατοι αξιωματικοί». Λίγο μετά τα μεσάνυχτα (ώρα Ανατολικής
Αμερικής) ο υπεύθυνος του κέντρου επιχειρήσεων του Λ. Οίκου ειδοποίησε τον
Πρόεδρο Τζόνσον για το πραξικόπημα και τις εκτιμήσεις του Τάλμποτ. 
Στις
4.15 το πρωί (ώρα Ελλάδος) ο Αμερικανός στρατιωτικός ακόλουθος Γουίλιαμς
τηλεφώνησε στα θερινά ανάκτορα στο Τατόι για να μάθει τι ακριβώς συνέβαινε
εκεί και να διαπιστώσει αν ο Κωνσταντίνος ήλεγχε τις στρατιωτικές μονάδες που
είχαν καταλάβει την Αθήνα. Στο τηλέφωνο απάντησε ο επικεφαλής της βασιλικής
φρουράς και το έδωσε στον βασιλέα, ο οποίος ρώτησε φανερά ανήσυχος τον
Αμερικανό αξιωματικό «αν ξέρει τι συμβαίνει». Ο Κωνσταντίνος του είπε στη
συνέχεια «Δεν ξέρω τι συμβαίνει, αλλά άκουσε με προσοχή γιατί μπορεί να μην
έχω πολύ χρόνο να μιλήσω. Έχουν περικυκλώσει το σπίτι του αρχηγού Ενόπλων
Δυνάμεων ναυάρχου Αυγέρη και ίσως να έχουν ήδη συλλάβει τον στρατηγό
Σπαντιδάκη, αν και δεν είμαι βέβαιος. Έρχονται τώρα προς τα εδώ. Ειδοποιήστε
τον Έκτο Στόλο. Ενημέρωσε την Ουάσιγκτον και πες τους να στείλουν τον στρατό
σας». Ο Τάλμποτ συμπλήρωνε ότι ο Κωνσταντίνος γνώριζε σε ποιον μιλούσε, ήταν
πολύ ταραγμένος και η φωνή του πρόδιδε έντονη ανησυχία και φόβο. 
[...] Ο
σταθμάρχης της CIA Τζακ Μώρυ και το Νο 2 του σταθμού Χάρολντ Γκρην έδειχναν
αιφνιδιασμένοι από τις εξελίξεις. Ο Μώρυ μαζί με ορισμένους από τους
διπλωμάτες της πρεσβείας ειδοποιήθηκαν για το πραξικόπημα από την Ουάσιγκτον.
Ο Μπρούστερ τηλεφώνησε στην αεροπορική βάση του Ελληνικού και ζήτησε να τον
συνδέσουν με τις κατοικίες των συναδέλφων του μέσω των ειδικών γραμμών που
είχαν στη διάθεσή τους. Ο σταθμάρχης της αμερικανικής υπηρεσίας δυσκολεύθηκε
να περάσει από τα μπλόκα που είχαν στήσει οι στρατιωτικές μονάδες στη
διασταύρωση Λ. Αλεξάνδρας και Κηφισίας. Έφτασε τελικά στην πρεσβεία και λίγες
ώρες αργότερα εμφανίσθηκε με στολή αξιωματικού των πεζοναυτών, την οποία είχε
από την εποχή που υπηρέτησε στον αμερικανικό στρατό κατά τον Δεύτερο Παγκόσμιο
Πόλεμο. Ο Μώρυ μαζί με τον υπαρχηγό του Γκρην έψαξαν στο αρχείο τους και
ανακάλυψαν την τελευταία αναφορά που είχαν στείλει στο Λάνγκλεϋ για τη
«συνωμοτική ομάδα» του Παπαδόπουλου. 
ΣΙΩΠΗ 
Ο Τάλμποτ πρότεινε
εν τω μεταξύ στην κυβέρνηση Τζόνσον να μην κάνει καμία δήλωση για το
πραξικόπημα «έως ότου ξεκαθαρίσει η κατάσταση». Την ίδια στιγμή συνέστησε στο
Στέητ Ντηπάρτμεντ να ελέγξει το περιεχόμενο των εκπομπών που μετέδιδε η «Φωνή
της Αμερικής» στην Ελλάδα και να προσπαθήσει να περιορίσει τα σχόλια και την
ανάλυση των γεγονότων ώστε να μην προκληθούν αντιφατικές ενδείξεις για τη
στάση των ΗΠΑ. Η πρώτη επαφή μεταξύ Αμερικανών και Ελλήνων στρατιωτικών έγινε
νωρίς τα ξημερώματα όταν ο αρχηγός της αμερικανικής στρατιωτικής αποστολής
JUSSMAG στρατηγός Ήτον μαζί με ένα στέλεχος της CIA συναντήθηκαν με τον αρχηγό
της ΑΣΔΕΝ στρατηγό Παπαδάτο. Γρήγορα συνειδητοποίησαν όμως ότι ο Παπαδάτος,
που ήταν πιστός στα ανάκτορα, δεν είχε συμμετάσχει στο πραξικόπημα. Του
επεσήμαναν πάντως το ενδιαφέρον της Ουάσιγκτον για τους πολιτικούς
κρατουμένους τονίζοντας πως «αν κάποιοι εξ αυτών πάθουν κάτι η κατάσταση θα
γίνει ακόμη πιο περίπλοκη». 
Ο ΠΑΤΤΑΚΟΣ 
Νωρίς το πρωί της 21ης
Απριλίου ο Αμερικανός αεροπορικός ακόλουθος Ρόζενταλ συναντήθηκε στο Πεντάγωνο
με τον Παττακό, τον οποίο χαρακτήρισε εκπρόσωπο των πραξικοπηματιών, και τον
σμήναρχο Σκαρμαλιοράκη, οι οποίοι υποστήριξαν ότι αποφάσισαν να ενεργήσουν
γιατί «είχαν εξακριβωμένες πληροφορίες ότι οι κομμουνιστές προετοίμαζαν
διαδηλώσεις, απεργίες και γενικώς μια κατάσταση χάους στην Αθήνα το Σάββατο 22
Απριλίου και στη Θεσσαλονίκη την Κυριακή 23 Απριλίου». Ο Παττακός και ο
Σκαρμαλιοράκης, που ήταν παλιός γνώριμος των αμερικανικών υπηρεσιών, είπαν
στον Ρόζενταλ πως «το πραξικόπημα έγινε για να διασφαλισθεί η εσωτερική
ηρεμία, η πίστη στον βασιλέα και η αφοσίωση της χώρας στο ΝΑΤΟ και τους
δυτικούς συμμάχους της». Ο Παττακός αποκάλυψε πως είχε ήδη συναντηθεί και
ενημερώσει τον βασιλέα και ισχυρίσθηκε πως ο ίδιος και οι συνεργάτες του
ήλεγχαν πλήρως την κατάσταση σε όλη την Ελλάδα. Η συνομιλία τους διακόπηκε
απότομα γύρω στις 12 το μεσημέρι όταν μπήκε στο προαύλιο του Πενταγώνου ο
βασιλέας συνοδευόμενος από τον αρχηγό ΓΕΣ στρατηγό Σπαντιδάκη και ο Παττακός
έσπευσε να τους υποδεχθεί. 
Ο Κωνσταντίνος είχε δεχθεί, αρκετές ώρες
νωρίτερα, στο Τατόι τον Παττακό μαζί με τον Παπαδόπουλο και τον Μακαρέζο, από
τους οποίους απαίτησε να συναντηθεί ο ίδιος με τον Σπαντιδάκη. Ο αρχηγός του
ΓΕΣ έφτασε μετά από δύο ώρες στο Τατόι, όπου έγινε δεκτός από τον έξαλλο
βασιλέα, ο οποίος τον θεωρούσε «προδότη» πιστεύοντας ότι ήταν ενήμερος για το
πραξικόπημα αλλά δεν τον ενημέρωσε. Ο Σπαντιδάκης ισχυρίσθηκε ότι βρέθηκε προ
απροόπτου και πως αποφάσισε να συνεργασθεί με τους πραξικοπηματίες γιατί
πίστευε ότι θα μπορούσε έτσι να τους ελέγξει καλύτερα. 
Ο Τάλμποτ και ο
επικεφαλής στρατιωτικός ακόλουθος κατέγραψαν σε τηλεγράφημά τους τη συνομιλία
του Παττακού με τον αεροπορικό ακόλουθο και πρόσθεσαν πως οι ηγέτες της
χούντας ήθελαν με κάθε τρόπο να δώσουν το μήνυμα πως «θέλουν να έχουν ακόμη
στενότερη συνεργασία... ειδικά με τις ΗΠΑ», ενώ σχολίαζαν ότι καμία άλλη ξένη
πρεσβεία δεν είχε την πληροφόρηση που είχαν εκείνες τις ώρες οι ίδιοι. 
ΕΙΧΑΝ ΣΥΝΕΡΓΑΣΘΕΙ 
Οι Αμερικανοί προσπαθούσαν, με αγωνία, να
διαπιστώσουν αν στην ομάδα των πραξικοπηματιών συμμετείχαν προσωπικότητες του
συντηρητικού χώρου, όπως ο Πιπινέλης, ο πρώην πρόεδρος της Βουλής Ροδόπουλος
και ο Νίκος Φαρμάκης. 
Την ίδια περίπου ώρα στην Ουάσιγκτον ο υπεύθυνος
επιχειρήσεων της CIA Τομ Καραμεσίνης και ο υπαρχηγός της Ρίτσαρντ Χελμς
επισκέφθηκαν τον υπουργό Εξωτερικών Ντην Ρασκ στο γραφείο του στο Στέητ
Ντηπάρτμεντ. Οι δύο εκπρόσωποι της αμερικανικής υπηρεσίας ζήτησαν από τον Ρασκ
να επιτρέψει στον σταθμό της CIA στην Αθήνα να συνεχίσει να επικοινωνεί
απευθείας με το αρχηγείο της υπηρεσίας στο Λάνγκλεϊ. Ο Καραμεσίνης είχε
ενημερωθεί νωρίτερα από τον υπεύθυνο για τις ελληνικές υποθέσεις, ότι δύο από
τους πραξικοπηματίες ­ ο Παπαδόπουλος και ο Μακαρέζος ­ ήταν γνωστοί στην
αμερικανική υπηρεσία με την οποία είχαν συνεργασθεί κατά τη θητεία τους στην
ΚΥΠ. Οι εκτιμήσεις της CIA έπεισαν τον Ρασκ να δεχθεί το αίτημα των δύο
αξιωματούχων της και καθησύχασαν εν μέρει το Στέητ Ντηπάρτμεντ για τις
φιλοαμερικανικές διαθέσεις των πραξικοπηματιών. 
ΣΤΙΣ 4 Ιανουαρίου (του
1967) οι αξιωματικοί που συμμετείχαν στη συνωμοτική ομάδα του Παπαδόπουλου
συναντήθηκαν για να συζητήσουν τις τελευταίες εξελίξεις. Βασικός ομιλητής τής
συνάντησης ήταν ο ίδιος ο Παπαδόπουλος, όπως ανέφερε ο σταθμός της CIA στην
Αθήνα, σε έκθεση που έστειλε στην Ουάσιγκτον στις 23 Ιανουαρίου. 
Η CIA
είχε στα αρχεία της έναν ειδικό φάκελο για τον Παπαδόπουλο από την εποχή που
ήταν ο σύνδεσμος της ΚΥΠ με τη CIA. Ο φάκελος περιείχε εκθέσεις του σταθμού
της υπηρεσίας στην Ελλάδα, στις οποίες ο Παπαδόπουλος δεν αναφερόταν με το
όνομά του, αλλά με μια ειδική κωδική ονομασία. Ανώτεροι αξιωματούχοι της CIA
κατά τη δεκαετία του '60 επιμένουν ότι ο Παπαδόπουλος δεν ήταν ποτέ έμμισθος
πράκτορας ή πληροφοριοδότης της αμερικανικής υπηρεσίας. Οι αξιωματούχοι αυτοί
παραδέχονται ότι ο μετέπειτα δικτάτορας διατηρούσε στενές σχέσεις με τη CIA,
όταν ήταν ο σύνδεσμος της ΚΥΠ με ξένες μυστικές υπηρεσίες (της Γαλλίας, της Μ.
Βρετανίας και των ΗΠΑ). Ειδικότερα, είχε γίνει προσωπικός φίλος του Στήβεν
Μίλτον (υπεύθυνος επιχειρήσεων του σταθμού της Αθήνας το 1967), του Τζων
Φατσέα (υπεύθυνος για επιχείρηση ηλεκτρονικών παρακολουθήσεων και εκπαίδευσης
των ΛΟΚ έως το 1966), του Πήτερ Κορομηλά (υπεύθυνου του σταθμού της Καβάλας)
και του Τζωρτζ Στήβενς. 
ΟΙ ΠΡΑΚΤΟΡΕΣ 
Ο Φατσέας και ο Στήβενς
είχαν τις στενότερες σχέσεις με τον Παπαδόπουλο. Τον χειμώνα του 1965 οι δύο
Ελληνοαμερικανοί πέρασαν μερικές ημέρες στο Νευροκόπι, κυνηγώντας
αγριογούρουνα μαζί του και αποκλείσθηκαν από το χιόνι. Ο Έλληνας αξιωματικός
συνήθιζε να μιλάει στους φίλους του για τα συνωμοτικά του σχέδια και την
«ανάγκη επέμβασης του Στρατού». Οι Ελληνοαμερικανοί πράκτορες συμμερίζονταν
τις ανησυχίες του για την πορεία της χώρας. 
Στις αρχές όμως του 1967 ο
σταθμός της CIA ενημέρωνε την Ουάσιγκτον για τα συγκεκριμένα πλέον σχέδια του
Παπαδόπουλου. Οι σχετικές, εξόχως αποκαλυπτικές εκθέσεις της αμερικανικής
υπηρεσίας θα έρχονται ­ για πρώτη φορά ­ στο φως της δημοσιότητας στο βιβλίο.

«ΛΑΘΟΣ ΑΛΟΓΟ» 
Ο αναλυτής ελληνικών υποθέσεων του Στέιτ
Ντιπάρτμεντ, ο Ελληνοαμερικανός Χαρίλαος Λαγουδάκης, συνέταξε ­ με βάση τις
άκρως απόρρητες εκθέσεις της μυστικής υπηρεσίας ­ ένα σημείωμα το οποίο
έστειλε στις αρχές Φεβρουαρίου στον προϊστάμενό του Φίλιπ Στόνταρντ
(επικεφαλής αναλύσεων για το Τμήμα Εγγύς Ανατολής, το γραφείο που αποτελούσε
τον σύνδεσμο της CIA με το Στέιτ Ντιπάρτμεντ) και τον υπεύθυνο ελληνικών
υποθέσεων Νταν Μπρούστερ. 
Το σημείωμα του Λαγουδάκη έγραφε πως: «το Τμήμα
Εγγύς Ανατολής έχει λάβει από τις 19 Ιουνίου 1965 περίπου 15 αναφορές της CIA
από διάφορες πηγές, για την αποκαλούμενη "Δεξιά Ελληνική Στρατιωτική
Συνωμοτική Οργάνωση"». Η τελευταία αναφορά είχε ημερομηνία 23 Ιανουαρίου 1967.
Σε αυτές τις αναφορές τονίζεται ότι η «συνωμοτική ομάδα» είναι έτοιμη να
οργανώσει στρατιωτικό πραξικόπημα όταν, κατά την άποψή της, η δικτατορία
καταστεί η μόνη εναλλακτική λύση στον έλεγχο της Βουλής από την Ένωση Κέντρου.
Περίπου είκοσι ονόματα ενεργών και απόστρατων αξιωματικών αναφέρονται ως
μέλη-κλειδιά αυτής της στρατιωτικής κίνησης, εκ των οποίων κορυφαίοι
θεωρούνται ο αντισυνταγματάρχης Παπαδόπουλος και ο αντισυνταγματάρχης
Σταματελόπουλος. Η «συνωμοτική ομάδα» υπάρχει, σύμφωνα με πληροφορίες, από το
1964 αν και υποτίθεται ότι είχε διαλυθεί από τον Παπανδρέου όταν ανέβηκε στην
εξουσία τον Φεβρουάριο του ίδιου έτους. Ο Παπαδόπουλος αναφέρεται πως δήλωσε
τον Δεκέμβριο του 1966 ότι «μόλις επιβληθεί η δικτατορία, θα επιδιώξει την
αμερικανική υποστήριξη, για να υλοποιήσει κοινωνικά και οικονομικά μέτρα που
θα εξουδετερώσουν την τωρινή στροφή της χώρας προς τα αριστερά». Η πρώτη
συνάντηση της ομάδας μετά την πτώση της κυβέρνησης Στεφανόπουλου αναφέρεται
ότι έγινε στις 4 Ιανουαρίου 1967. Ο συνταγματάρχης Παπαδόπουλος ήταν ο βασικός
ομιλητής. 
ΤΟ ΣΗΜΕΙΩΜΑ 
Ο Λαγουδάκης υπογράμμιζε στο σημείωμά του
πως «δεν έχουμε πληροφορίες γι' αυτήν τη συνωμοτική οργάνωση από πηγές εκτός
της CIA και οι πληροφορίες από "αμερικανικές πηγές που ελέγχονται" (CAS,
Controlled American Source, όρος που υποδηλοί πηγή που ελέγχεται από τη CIA)
είναι πολύ ασαφείς. Επειδή, όμως, κύκλοι των ανακτόρων και του Στρατού
ανησυχούν για το ενδεχόμενο νίκης του Παπανδρέου στις εκλογές του Μαΐου, θα
ήταν χρήσιμο να έχουμε περισσότερες πληροφορίες γι' αυτήν την ομάδα, που
μπορεί ενδεχομένως να ετοιμάζει ένα πραξικόπημα. Ίσως θα ήταν φρόνιμο να
γίνουν διακριτικές έρευνες από τη CIA και το πολιτικό τμήμα (της πρεσβείας)».

Έως σήμερα δεν είναι ακόμη γνωστό γιατί ο Λαγουδάκης δεν πήρε καμία
απάντηση στο σημείωμά του, ενώ παράλληλα ο σταθμός της CIA στην Αθήνα δεν
έστειλε πρόσθετες αναφορές για την ομάδα των συνταγματαρχών. 
ΤΙΣ ΠΡΩΤΕΣ
ημέρες του Φεβρουαρίου (σ.σ.: του 1967) ο σταθμάρχης της CIA στην Αθήνα Τζακ
Μόρι προσπαθούσε να πείσει τον Τάλμποτ ότι είχε έλθει η στιγμή για μια μυστική
επιχείρηση της CIA με στόχο τον επηρεασμό του εκλογικού αποτελέσματος. Στις 11
Φεβρουαρίου ο Αμερικανός πρέσβης έστελνε ένα άκρως απόρρητο τηλεγράφημα, μέσω
του καναλιού επικοινωνίας Roger που χρησιμοποιείτο μόνο για τις πλέον
απόρρητες και ευαίσθητες πληροφορίες και εκτιμήσεις. Η εισαγωγή του
σημειώματος έχει ιδιαίτερη ιστορική σημασία μια και έρχεται για πρώτη φορά στη
δημοσιότητα. 
ΓΙΑ ΤΙΣ ΕΚΛΟΓΕΣ 
«Ύστερα από εντατική μελέτη όλων
των δεδομένων που μπορούμε να εκτιμήσουμε εδώ», έγραφε ο Τάλμποτ, «έχω
συμφωνήσει με την εισήγηση της CIA να ζητηθεί η άδειά σας για μια
περιορισμένη, μυστική, επιχείρηση σε σχέση με τις επικείμενες ελληνικές
εκλογές. Σε αντίθεση με προηγούμενες επιχειρήσεις στο παρελθόν, που
επικεντρώθηκαν στην ΕΔΑ, ο στόχος θα είναι να περιορισθεί η επιρροή και ισχύς
που προσπαθεί να αποκτήσει ο Ανδρέας Παπανδρέου με την υποστήριξη ορισμένων
ανταγωνιστικών στοιχείων στην Ε.Κ., την ΦΙΔΗΚ (σ.σ.: κόμμα των "αποστατών"),
την ΕΡΕ και τους ανεξάρτητους. Τις λεπτομέρειες της επιχείρησης θα παρουσιάσει
στο υπουργείο η CIA. 
Κατέληξα σε αυτήν την εισήγηση ύστερα από πολλούς
δισταγμούς. Βασικά είναι χρέος των Ελλήνων, που πιστεύουν ότι η χώρα τους
ωφελείται από τις στενές σχέσεις με τη Δύση και της ΗΠΑ, να βρουν την
απαιτούμενη ενέργεια και να αντικρούσουν αποτελεσματικά εκείνους που οδηγούν
την Ελλάδα σε επικίνδυνα μονοπάτια. Είναι ανθυγιεινό, ακόμη και για τους πιο
καλούς μας φίλους εδώ, να βασίζονται πλέον στα αμερικανικά δεκανίκια. Αυτή τη
στιγμή όμως υπάρχουν αρκετά ισχυροί λόγοι. Αν και οι επικείμενες εκλογές θα
αποτελέσουν μια μάχη ανάμεσα στα φιλοδυτικά εθνικά κόμματα, η επιτυχία του
Ανδρέα μπορεί να οδηγήσει σε αλλαγή πολιτικής και απομάκρυνση από την
παραδοσιακή στενή συμμαχία με τη Δύση. Εξ όσων γνωρίζω ο Ανδρέας δεν βρίσκεται
υπό τον έλεγχο των κομμουνιστών. Έχει όμως υιοθετήσει και προωθεί με
ενθουσιασμό πολλές από τις θέσεις της ΕΔΑ». 
ΤΟ ΣΧΕΔΙΟ 
Η CIA, σε
συνεργασία με το πολιτικό τμήμα της πρεσβείας, προετοίμασε το σχέδιο της
επιχείρησης. Ο πολιτικός σύμβουλος Τζον Ντέι και ο πράκτορας της αμερικανικής
υπηρεσίας Τζορτζ Ιωαννίδης επεξεργάστηκαν το σχέδιο που προέβλεπε πόσα χρήματα
θα δίνονταν και σε ποιους υποψήφιους για την ενίσχυσή τους. Το συνολικό κόστος
της επιχείρησης θα ήταν 100.000 δολάρια. «Η ιδέα», τονίζει ο Ντέι, «ήταν να
βεβαιωθούμε πως δεν θα σημειωνόταν πλήρης επικράτηση της Ε.Κ.». Η επιτροπή
303, που συνεδρίαζε στην αίθουσα 303 του old Executive Building στο συγκρότημα
του Λευκού Οίκου, συνήλθε στα μέσα Φεβρουαρίου και απέρριψε την πρόταση του
Τάλμποτ. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15817N101</ED>
<ID>
ID:170379

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N10&aa=1</URL></REF>


Article

<CATEGORY>vin04</CATEGORY>

 <H5>ΠΡΟΣΘΕΤΗ ΕΛΛΗΝΙΚΗ ΒΟΗΘΕΙΑ ΑΝΕΞΑΡΤΗΤΑ ΑΠΟ ΤΗΝ ΠΟΛΥΕΘΝΙΚΗ ΔΥΝΑΜΗ
ΜΕ ΠΡΟΩΘΗΣΗ ΣΤΡΑΤΙΩΤΙΚΩΝ ΤΜΗΜΑΤΩΝ ΣΤΟΥΣ ΜΕΘΟΡΙΑΚΟΥΣ ΣΤΑΘΜΟΥΣ, ΑΠΟΣΤΟΛΗ
ΥΓΙΕΙΟΝΟΜΙΚΟΥ ΥΛΙΚΟΥ ΚΑΙ ΕΦΟΔΙΑΣΜΟ ΤΟΥ ΝΟΤΟΥ ΜΕ ΤΡΟΦΙΜΑ</H5>
<H2>...Σφήνα στο ιταλικό ... κατενάτσιο</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

</H3>Άμεση
προώθηση ανθρωπιστικής βοήθειας στη Νότιο Αλβανία, ανεξάρτητα από τη δομή της
πολυεθνικής δύναμης, αποφάσισε η Ελλάδα καθώς διαπιστώνονται απαράδεκτες
καθυστερήσεις στην ανάπτυξη των δυνάμεων και ανεπάρκεια της ιταλικής διοίκησης
να συντονίσει την αποστολή. 
Η ΑΘΗΝΑ είναι ιδιαίτερα προβληματισμένη από την αδυναμία των
Ιταλών να συγκροτήσουν πλήρως τους μηχανισμούς που θα διασφαλίσουν τη
διακίνηση της ανθρωπιστικής βοήθειας, όπως έχουν υποχρέωση. Ενώ δεν αποκλείει
να οφείλονται σε συγκεκριμένες επιλογές της Ρώμης οι καθυστερήσεις προώθησης
στρατευμάτων προς τον Νότο, με στόχο να αποκλειστούν από τις περιοχές αυτές τα
ελληνικά τμήματα. 
Η κατάσταση αυτή, όπως και μια σειρά κινήσεων της
Ιταλίας να «καπελώσουν» την αποστολή, εξετάστηκαν μεταξύ άλλων στη χθεσινή
συνεδρίαση του ΚΥΣΕΑ υπό την προεδρία του Πρωθυπουργού κ. Κ. Σημίτη. 
Για
την άρση αυτών των εμποδίων η Ελλάδα θα επιδιώξει, από σήμερα κιόλας, να
διοχετεύσει κάθε είδους ανθρωπιστική βοήθεια από την ξηρά, μέσα από τοπικού
χαρακτήρα συνεννοήσεις με τις αρχές ή τους κατοίκους των πόλεων που είναι
κοντά στα ελληνοαλβανικά σύνορα. Οι κινήσεις αυτές θα ενταθούν λόγω και των
εορτών του Πάσχα. Για παράδειγμα το νοσοκομείο της Κορυτσάς δεν μπορεί να
λειτουργήσει γιατί δεν έχει υγειονομικό υλικό. Το υλικό αυτό θα προωθηθεί απ'
τους ελληνικούς μεθοριακούς σταθμούς. 
Παράλληλα η Αθήνα αποφάσισε να
προωθήσει σύντομα τμήματα του ελληνικού στρατού στους σταθμούς Κακαβιάς και
Κρυσταλλοπηγής, αλλά και σε περιοχές της Ν. Αλβανίας που κρίνεται απαραίτητο,
με βάση παλιότερη θέση της που είχε γίνει δεκτή από την πολυεθνική. Η κίνηση
αυτή αποφασίστηκε επειδή οι Ρουμάνοι δεν σκοπεύουν να μεταβούν σύντομα στο
Αργυρόκαστρο και η περιοχή αυτή μένει ακάλυπτη. Ο κατ' αρχήν σχεδιασμός του
Βουκουρεστίου είναι να φθάσουν οι άνδρες του στις 28 Απριλίου στα Γιάννενα και
από εκεί να προωθηθούν, με ελληνική βοήθεια, στο Αργυρόκαστρο και τους Αγίους
Σαράντα. 
Για την ενίσχυση των ελληνικών δυνάμεων δεν αποκλείεται να
σταλούν στην Αλβανία ακόμη 100 - 200 άνδρες ανεβάζοντας έτσι τον συνολικό
αριθμό σε περίπου 900. Ο κύριος όγκος του τάγματος (520 άνδρες) θα αναχωρήσει
τη Δευτέρα για το Δυρράχιο με 3 αρματαγωγά από το λιμάνι της Θεσσαλονίκης ­ εκ
μέρους της κυβέρνησης θα παραστεί ο υφυπουργός κ. Δημ. Αποστολάκης. 
Κατά
τη χθεσινή συνεδρίαση του ΚΥΣΕΑ η κυβέρνηση αποφάσισε επίσης να προτείνει,
έπειτα από εισήγηση του κ. Α. Τσοχατζόπουλου, τη σύσταση οργάνου υπό τον κ.
Βρανίτσκι, το οποίο θα ασχοληθεί με πολιτικά θέματα (εκλογές, εξομάλυνση
κατάστασης, ενδεχομένως αφοπλισμός συμμοριών κ.λπ.). Κατά την ελληνική πρόταση
το όργανο αυτό θα συγκροτούν εκπρόσωποι της Ιταλίας, της Γαλλίας και της
Ελλάδας και θα συντονίζεται από τον εκπρόσωπο του ΟΑΣΕ κ. Βρανίτσκι. 
Με
την κίνηση αυτή, σύμφωνα με διπλωματικούς κύκλους, επιχειρείται, εκτός των
άλλων, η εξουδετέρωση των ιταλικών προσπαθειών να μονοπωλήσουν την πολιτική
επιστασία του όλου εγχειρήματος. 
ΠΡΟΚΛΗΣΗ 
Πάντως χθες η ένταση
στις σχέσεις Αθήνας - Ρώμης ενισχύθηκε από παρέμβαση - ερώτηση στη Βουλή ενός
εκ των ηγετών του κόμματος «Χριστιανοδημοκρατικό Κέντρο» και εκ του
αντιπροέδρου του ιταλικού Κοινοβουλίου κ. Κλεμέντε Μαστέλα, που ζητεί να
πληροφορηθεί αν υπάρχουν ηγεμονικοί στόχοι της Ελλάδας στη Ν. Αλβανία! 
Στην επερώτηση που απευθύνεται στους Ιταλούς υπουργούς Άμυνας και Εξωτερικών
ερωτά «αν ανταποκρίνονται στην αλήθεια, ότι οι δυσκολίες στην ιταλική αποστολή
στην Αλβανία για να μην πάει στην Αυλώνα, προέρχονται από εθνικιστικές πιέσεις
ορισμένων Ελλήνων εθνικιστών που έχουν ηγεμονικούς στόχους στη Νότια Αλβανία».

Σημειώνεται ότι ο κ. Μαστέλα τόσο παλιότερα αλλά και τώρα υποστηρίζει τον
Αλβανό πρόεδρο Μπερίσα. Μάλιστα πριν από 10 ημέρες συνοδευόμενος από τον
γραμματέα του κόμματός του κ. Κασίνι, επισκέφθηκε τα Τίρανα και είχε συνάντηση
με τον κ. Μπερίσα, αλλά δεν τον δέχθηκε ο πρωθυπουργός Φίνο. Επίσκεψη που
επικρίθηκε έντονα τόσο από την κυβέρνηση Πρόντι όσο και από τον ιταλικό Τύπο.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15817N121</ED>
<ID>
ID:170380

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N12&aa=1</URL></REF>


Article

<CATEGORY>vin04</CATEGORY>

 <H2>Τρομοκρατικά σενάρια από τη Ρώμη</H2>

ΕΙΚΑΣΙΕΣ ΑΠΟΤΕΛΟΥΝ, σύμφωνα με τηλεγράφημα του Αθηναϊκού Πρακτορείου από τη
Ρώμη, οι «πληροφορίες» που διέρρευσαν από ιταλικές πηγές την περασμένη Τετάρτη
ότι τρομοκράτες σχεδιάζουν να πλήξουν ευρωπαϊκά αεροδρόμια. Σχετική έκθεση των
ιταλικών μυστικών υπηρεσιών στο υπουργείο Εσωτερικών προκάλεσε την Τετάρτη το
βράδυ στη Ρώμη έκτακτη σύσκεψη των αρμοδίων υπηρεσιών ασφαλείας της Ιταλίας.

Πρώτος στόχος των τρομοκρατών φέρεται να είναι ο Πάπας Ιωάννης Παύλος Β'.
Στην έκθεση αναφέρεται ότι «θα μπορούσε» να πληγούν και άλλοι στόχοι, όπως
ευρωπαϊκά αεροδρόμια, μεταξύ των οποίων το Φιουμιτσίνο Ρώμης, το Λινάτε
Μιλάνου, του Παρισιού και το Ελληνικό Αθήνας. 
Σύμφωνα με δημοσίευμα της
εφημερίδας «Κοριέρε Ντε Λα Σέρα», η τρομοκρατική οργάνωση που θα
πραγματοποιήσει τις επιθέσεις χρηματοδοτείται από τις μυστικές υπηρεσίες της
Τεχεράνης και αποτελείται από Ιρανούς και Τούρκους ισλαμιστές. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15817N122</ED>
<ID>
ID:170419

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N12&aa=2</URL></REF>


Article

<CATEGORY>vin04</CATEGORY>

 <H2>Συμφωνία Μπερίσα με Λέκα</H2>

ΣΥΜΦΩΝΗΣΑΝ ο
έκπτωτος μονάρχης της Αλβανίας Λέκα και ο πρόεδρος Σαλί Μπερίσα να διεξαχθεί
στη χώρα δημοψήφισμα, με το οποίο ο λαός θα αποφασίσει αν επιθυμεί ή όχι την
αποκατάσταση της μοναρχίας, 58 χρόνια αφότου ο τελευταίος βασιλιάς εγκατέλειψε
τη χώρα. Ο Λέκα δήλωσε μετά την 50λεπτη συνομιλία του με τον Σαλί Μπερίσα ότι
ο πρόεδρος δέχεται να επιτρέψει στους Αλβανούς να ψηφίσουν για το θέμα.
Πρόσθεσε όμως ότι τα πολιτικά κόμματα και ο Μπερίσα θα πρέπει να καθορίσουν
την ημερομηνία του δημοψηφίσματος. 
«Θα προτιμούσα το δημοψήφισμα να γίνει
πριν από τις εκλογές», είπε ο Λέκα αναφερόμενος στις πρόωρες βουλευτικές
εκλογές που έχουν προγραμματιστεί να γίνουν τον Ιούνιο. «Καταλαβαίνω όμως τους
περιορισμούς των αρχών, για το λόγο αυτό θα δεχθώ όποια λύση και αν επιλεγεί».
Ο Λέκα ήταν βρέφος λίγων ημερών όταν ο πατέρας του, ο βασιλιάς Ζογκ,
εγκατέλειψε την Αλβανία με την οικογένειά του το 1939. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15817N123</ED>
<ID>
ID:170452

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N12&aa=3</URL></REF>


Article

<CATEGORY>vin02</CATEGORY>

 <H2>Άλλοι είναι οι εχθροί</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Η ΕΠΙΤΡΟΠΗ
Διαιτησίας, η ΕΠΑΕ και τελευταία η ΕΠΟ αντιμετωπίζουν τον διεθνή διαιτητή
Γιώργο Φασόλη ως τον πιο επικίνδυνο εχθρό του ποδοσφαίρου. Μετά τον αγώνα Άρη
- Skoda Ξάνθη, για το ίδιο σφάλμα δικάστηκε δύο φορές. Η Επιτροπή Διαιτησίας
τον έθεσε (χωρίς να απολογηθεί) με συνοπτικές διαδικασίες εκτός πινάκων, ενώ
λίγες ημέρες μετά η Πειθαρχική Επιτροπή της ΕΠΑΕ τον τιμώρησε με αποκλεισμό 30
ημερών. 
Χθες ο Φασόλης παρέλαβε από την ΕΠΟ κλήση από την Πειθαρχική
Επιτροπή της Ομοσπονδίας για παράβαση του άρθρου 54 του Κανονισμού Διαιτησίας,
ενώ διοχετεύτηκε σε δημοσιογράφους η πρόθεση αρμοδίων να τον στείλουν στην
Επιτροπή Φιλάθλου Ιδιότητας. 
Καλούν τον διαιτητή να διαψεύσει δηλώσεις του
ή να κάνει αποκαλύψεις με στοιχεία, στηριζόμενοι στη δεδομένη δυσκολία
προσκόμισης αποδεικτικών, για όσα τηλεφωνήματα μπορεί να έχει δεχθεί στο
«κινητό» του ή για τις συμβουλές που του έγιναν κατά καιρούς με τη μορφή
ειδικών μηνυμάτων. 
Ο Φασόλης υπερασπίστηκε την τιμή και την αξιοπρέπειά
του απέναντι σ' αυτούς που του χρέωσαν δόλο για τη διαιτησία του στου Χαριλάου
και κινήθηκε στη γραμμή που χάραξε ο ηγέτης της διαιτησίας Μάκης Γερμανάκος, ο
οποίος τόλμησε να μιλήσει για «διαιτητές μαριονέτες». 
Είναι κρίμα που οι
διαιτητές δεν είναι έτοιμοι να κατέβουν από το τρένο και στερούνται θάρρους ν'
αποκαλύψουν τις οποιεσδήποτε απόπειρες παγίδευσής τους, σε πορεία αντίθετη με
το πραγματικό συμφέρον του ποδοσφαίρου και των φιλάθλων. 
Κάνουν λάθος όσοι
πιστεύουν ότι ο Φασόλης είναι ανυπεράσπιστος. Έχει το ηθικό ανάστημα και τη
φαρέτρα του γεμάτη, για να αναμετρηθεί με τους εραστές τού νόμου της σιωπής.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15817N124</ED>
<ID>
ID:170479

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N12&aa=4</URL></REF>


Article

<CATEGORY>vin04</CATEGORY>

 <H2>Υποδοχή με χαμόγελα και χειροκροτήματα μέχρι το Φίερι</H2>

<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ -ΠΑΝΟΣ ΜΠΑΙΛΗΣ</AUTHOR>

ΔΥΡΡΑΧΙΟ 
ΠΡΩΤΟ στο λιμάνι του Δυρραχίου μπήκε το
ιταλικό φέρι μποτ «Μόμπι Ντικ» ­ και η γελαστή φάλαινα που έχει ζωγραφισμένη
κατά μήκος μοιάζει να γελά με τη σκουρόχρωμη αυστηρότητα των στρατιωτικών
οχημάτων που βγαίνουν... από μέσα της. 
Λίγα λεπτά αργότερα δένει το «Σάμος». Έχει προηγηθεί ο
ήχος του ελικοπτέρου της φρεγάτας «Ναυαρίνο» που το συνόδεψε. Η μπουκαπόρτα
ανοίγει με έναν όχι και πολύ φιλικό θόρυβο και εν συνεχεία πέφτει ο καταπέλτης
(«ειδικά σχεδιασμένος για κάθε μορφή εδάφους», μου λένε). 
Ο ταγματάρχης
Χρήστος Βενέτης, επικεφαλής του λόχου, καταφθάνει και χαιρετά με όλους τους
τύπους ­ κι αυτό το ολίγον ακατανόητο ρήμα «αναφέρω» ­ τον διοικητή του
ελληνικού τάγματος της Αλβανίας κ. Κατσικογιάννη. Η ατμόσφαιρα χαλαρώνει κάπως
­ ο πλοίαρχος κ. Ι. Τσούτσουρας χαιρετά τον πρέσβη κ. Κ. Πρεβεδουράκη, τον
ακόλουθο Άμυνας κ. Αλ. Ξηρό και τον υπασπιστή του κ. Τσοχατζόπουλου, κ. Γ.
Ροΐδη. Όλοι μαζί στρέφονται και παρακολουθούν την αποβίβαση του πρώτου
οχήματος ­ αυτού που φέρει την ελληνική σημαία. 
Ακολουθούν τα 30 περίπου οχήματα ­ από τζιπάκια
μέχρι φορτηγά ­ που ξεφορτώνονται με τάξη παράδοξη για το... ελληνικό
ταμπεραμέντο. Τίποτε δεν θυμίζει το χάος και το φόβο που επικρατούσαν στο ίδιο
σημείο πριν από λίγο μόλις καιρό, κατά τις ελληνικές επιχειρήσεις απομάκρυνσης
των πολιτών. Ο κ. Πρεβεδουράκης και η σύζυγός του ­ πρώην παραγωγός του NBC
και μόνη γυναίκα πρέσβη που έμεινε καθ' όλη την κρίση στην Αλβανία ­
ανεβαίνουν στο πλοίο «για έναν καφέ». Όταν η φάλαγγα του ελληνικού Στρατού
ξεκινά στις 2.30 μ.μ. με τη συνοδεία και δύο ιταλικών τζιπ, τα παιδάκια ­
πολλά από αυτά ξυπόλητα ­ είναι και πάλι τα μόνα που τη χαιρετούν. Σε μια
διασταύρωση «αρχηγός» της ομάδας των πιτσιρικιών είναι ένα πεντάχρονο ξανθό
κοριτσάκι. 
Φορά ένα κατακόκκινο φουστάνι, καλτσούλες και τις παντόφλες της
μαμάς του. Κουνά τα χεράκια του και γελά στους Έλληνες στρατιώτες ­ θυμίζει
ανάλογες σκηνές μετά τη λήξη του Β' Παγκοσμίου Πολέμου, όταν τα παιδάκια
υποδέχονταν τους Συμμάχους στην Ευρώπη. 
Στη διαδρομή άνθρωποι όλων των
ηλικιών, ακόμη και στην Καβάγια και τη Ρογκολίνα, έβγαιναν στο δρόμο και
χαιρετούσαν. Και χθες παντού υπήρχαν άνθρωποι, καθώς γιόρταζαν το μπαϊράμι.

Πιο εκδηλωτικές ήταν οι γυναίκες και τα παιδιά, κάθε φορά που έβλεπαν την
ελληνική σημαία που κυμάτιζε στο τζιπ. Ύστερα από τρεις ώρες έφτασαν στο
Φίερι, όπου τους περίμεναν Ιταλοί αξιωματικοί για να τους δείξουν το χώρο όπου
θα μείνουν προσωρινά. Αύριο, ή μεθαύριο το πολύ, θα εγκατασταθούν μόνιμα στην
Αυλώνα. 
Η προσωρινή παραμονή στο Φίερι προκάλεσε βέβαια μουρμουρητά από
Έλληνες αξιωματικούς αλλά και από κατοίκους της Αυλώνας, κρίθηκε όμως
«αναγκαία» από την ιταλική διοίκηση για λόγους ασφαλείας. Σήμερα οι επικεφαλής
των ξένων δυνάμεων θα έχουν συνάντηση για το τι θα γίνει από εδώ και πέρα και
πώς θα προχωρήσει το σχέδιο προστασίας της ανθρωπιστικής βοήθειας. 
Γεγονός
είναι όμως ότι οι ξένες δυνάμεις έχουν συγκεντρωθεί γύρω από τα Τίρανα, και
μόνο οι Ρουμάνοι, προς το παρόν, θα κινηθούν προς το Νότο. 
Τις επόμενες
ημέρες θα ολοκληρωθεί η αποστολή των Ελλήνων στρατιωτών. Οι αξιωματικοί
εκτιμούν ότι τη Μεγάλη Τετάρτη θα έχουν έρθει οι υπόλοιποι και μετά το Πάσχα
θα είναι έτοιμοι να αναλάβουν να μοιράσουν τρόφιμα ο καθένας στον άξονα
ευθύνης του. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15817N131</ED>
<ID>
ID:170381

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N13&aa=1</URL></REF>


Article

<CATEGORY>vin04</CATEGORY>

 <H5>Άρης Σπηλιωτόπουλος και Μιχάλης
Λιάπης σε δύο σημαντικές θέσεις</H5>
<H2>ΝΕΑ ΔΗΜΟΚΡΑΤΙΑ</H2>

ΤΗΝ ΕΙΚΟΣΤΗ ένατη ημέρα από
την εκλογή του, ο κ. Κ. Καραμανλής αποφάσισε να ανακοινώσει τα ονόματα των δύο
στενότερων συνεργατών του: του εκπροσώπου του κόμματος και του υπευθύνου
Πολιτικού Σχεδιασμού. 
Εκπρόσωπο του κόμματος όρισε τον προσωπικό του φίλο
και έμπιστο συνεργάτη του κ. Άρη Σπηλιωτόπουλο και υπεύθυνο Πολιτικού
Σχεδιασμού τον εξάδελφό του κ. Μ. Λιάπη. Αναπληρωτές του κ. Μ. Λιάπη ορίσθηκαν
δύο ακόμη φίλοι του προέδρου: ο πρώην βουλευτής κ. Σπ. Ταλιαδούρος και το
μέλος της Κεντρικής Επιτροπής κ. Α. Λυκουρένζος. Ο πρόεδρος της Ν.Δ.
ανακοίνωσε επίσης ότι στη Γραμματεία Διεθνών Σχέσεων και Ευρωπαϊκής Ένωσης
παραμένει η κ. Μαριέττα Γιαννάκου - Κουτσίκου. 
Το νέο πρόσωπο, πάντως, στη
Ρηγίλλης ­ που αναλαμβάνει ένα από τα πιο σημαντικά πόστα ­ είναι ο 30χρονος
κ. Άρης Σπηλιωτόπουλος. Έχει σπουδάσει πολιτικές επιστήμες και επικοινωνία και
διετέλεσε για 3 χρόνια διευθυντής Πολιτικού Σχεδιασμού του κόμματος την
περίοδο της προεδρίας Έβερτ. Συνεργάστηκε στενά με δύο υπευθύνους του
σημαντικού αυτού τομέα, τον σημερινό πρόεδρο κ. Κ. Καραμανλή και τον κ. Δ.
Σιούφα. Λίγους μήνες πριν από τις πρόσφατες εκλογές παραιτήθηκε και από τότε
ήταν υπεύθυνος του Γραφείου Τύπου του κ. Κ. Καραμανλή. Ο νέος πρόεδρος ήθελε
από την πρώτη στιγμή να του αναθέσει καθήκοντα εκπροσώπου του κόμματος, όμως,
δεχόταν εισηγήσεις να ορίσει έναν βουλευτή. Αυτό όμως δεν κατέστη δυνατόν
επειδή οι βουλευτές που προτάθηκαν δεν πληρούσαν τις προϋποθέσεις. Τον νέο
εκπρόσωπο για μία περίοδο θα βοηθεί στα καθήκοντά του ο κ. Π. Παυλόπουλος, ο
οποίος έχει παραιτηθεί από αυτή τη θέση ύστερα από συμφωνία με τον κ. Κ.
Καραμανλή και θα δραστηριοποιηθεί σε άλλους τομείς του κόμματος. Όσο για την
τοποθέτηση του κ. Μ. Λιάπη στη θέση του υπευθύνου Πολιτικού Σχεδιασμού
χαρακτηρίστηκε ως κίνηση αποκατάστασης των σχέσεων των δύο εξαδέλφων που είχαν
διαταραχθεί τα τελευταία χρόνια. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15817N132</ED>
<ID>
ID:170420

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N13&aa=2</URL></REF>


Article

<CATEGORY>vin04</CATEGORY>

 <H5>Ανασυγκρότηση παρουσία Ζίγδη</H5>
<H2>ΕΔΗΚ</H2>

Η ΕΔΗΚ επιστρέφει στην πολιτική σκηνή. Τη
Μεγάλη Δευτέρα, 21 Απριλίου, τριάντα χρόνια μετά την επιβολή της δικτατορίας,
ο Α' γραμματέας της Γιάννης Φρέρης θα ανακοινώσει την ανασυγκρότησή της,
παρουσία του προέδρου της Γιάννη Ζίγδη, σε ειδική εκδήλωση που θα παρουσιάσει
και θα συντονίσει ο δημοσιογράφος και βουλευτής Γιάννης Δημαράς στο Πνευματικό
Κέντρο του Δήμου Αθηναίων. 
Στην εκδήλωση θα μιλήσει ο Γεώργιος -
Αλέξανδρος Μαγκάκης και θα λάβουν μέρος ο Κώστας Καζάκος (θα δώσει φωνή σε
κείμενα του Αλέκου Παναγούλη), η Εύα Κοταμανίδου (θα διαβάσει κείμενα της
Οριάνα Φαλάτσι) και ο Βασίλης Παϊτέρης (θα ερμηνεύσει τα «Τραγούδια του Αγώνα»
του Μίκη Θεοδωράκη). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15817N133</ED>
<ID>
ID:170453

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N13&aa=3</URL></REF>


Article

<CATEGORY>vin04</CATEGORY>

 <H2>Ο Πανιώνιος θέλει χειρουργείο</H2>

<AUTHOR>ΓΙΩΡΓΟΣ ΧΟΥΠΗΣ</AUTHOR>

Οι ιατρικές συνταγές του Γιώργου
Κατσιφαράκη δεν βοήθησαν τον Πανιώνιο να ξεπεράσει τα προβλήματα της φετινής
περιόδου. 
Η ομάδα μπάσκετ έμεινε εκτός Ευρώπης, ο κόσμος ξέσπασε και
εναντίον του προέδρου Γιώργου Κατσιφαράκη, με αποτέλεσμα ο 44χρονος γιατρός να
υποβάλει την παραίτησή του. 
Ο Γ. Κατσιφαράκης αισθάνεται πίκρα για όλα όσα
συνέβησαν στον σύλλογο, υποστηρίζει ότι το τρένο χάθηκε για δεύτερη φορά, αλλά
δεν μετανιώνει που ανέλαβε τη διοίκηση. 
ΓΕΝΝΗΘΗΚΕ: Στα Κατσιφαριανά
Χανίων, στις 15/12/1953. 
ΔΙΑΒΑΖΕΙ: Όλο τον Τύπο, αθλητικό
και πολιτικό. 
ΕΛΠΙΖΕΙ: Να υπάρχει ειρήνη 
στον κόσμο και
να λυθούν τα μεγάλα ιατρικά προβλήματα, το AIDS και ο καρκίνος. 
ΑΚΟΥΕΙ:
Ελληνική μουσική και ξένη, δεκαετίας '60. 
ΘΑ ΗΘΕΛΕ ΝΑ ΕΙΧΕ: Χρόνο για
διακοπές. 
ΣΥΓΚΙΝΕΙΤΑΙ: Με ό,τι έχει να κάνει με το συναίσθημα. 
ΘΥΜΑΤΑΙ
ΜΕ ΝΟΣΤΑΛΓΙΑ: Τη μητέρα του 
ΕΡ.: Ο Πανιώνιος είχε την χειρότερη χρονιά εφέτος κι έμεινε εκτός
Ευρώπης... 
ΑΠ.: Απελπιστικά άσχημη, λόγω των κακών επιλογών του
καλοκαιριού. 
ΕΡ.: Απαιτείται άμεση... χειρουργική επέμβαση; 
ΑΠ.:
Οπωσδήποτε. 
ΕΡ.: Χρειάζονται και δυνατά αντιφλεγμονώδη; 
ΑΠ.: Ναι, τα
οποία είναι η οργάνωση σε επαγγελματικά πρότυπα και οικονομική ανεξαρτησία.

ΕΡ.: Ο κόσμος όμως αντιδρά... 
ΑΠ.: Είναι λογικό. Έχει δίκιο. Κάνει
κριτική, δεν διοικεί. 
ΕΡ.: Αισθάνεστε πίκρα που δεχθήκατε τα βέλη; 
ΑΠ.: Αναγνώριση δεν περίμενα, αλλά να σε βρίζουν και να σε συκοφαντούν πάει
πολύ... 
ΕΡ.: Αισθάνεσθε εξιλαστήριο θύμα; 
ΑΠ.: Όχι. Ήξερα τι θα
αντιμετώπιζα. 
ΕΡ.: Μετανιώσατε που αναλάβατε την ομάδα; 
ΑΠ.: Όχι, αν
και μου κόστισε πανάκριβα σε όλα τα επίπεδα. 
ΕΡ.: Τι έχετε να απαντήσετε
στους επικριτές σας; 
ΑΠ.: Όποιος λειτουργεί κάνει λάθη, όχι όμως
εσκεμμένα. 
ΕΡ.: Το κεφάλαιο Χριστοδούλου έκλεισε! 
ΑΠ.: Έπρεπε να είχε
κλείσει πριν από τρία χρόνια. 
ΕΡ.: Είχατε καλές σχέσεις με τον Φάνη και
κάποτε σας επέκριναν και γι' αυτό. 
ΑΠ.: Μέχρι που με... παρεξήγησε και ο
Φάνης! 
ΕΡ.: Και τώρα τι μέλλει γενέσθαι; 
ΑΠ.: Ο Πανιώνιος έχασε για
δεύτερη φορά το τρένο. 
ΕΡ.: Αισθάνεστε προδομένος από φίλους; 
ΑΠ.:
Τώρα που κατάλαβα τι ρόλο έπαιζαν ορισμένοι, ναι. 
ΕΡ.: Κάποτε είχατε πει
ότι ο Πανιώνιος έχει ανάγκη από ψυχίατρο. 
ΑΠ.: Όχι έναν, αλλά... δύο! 
ΕΡ.: Τι θα λέγατε στον Φάνη τώρα που φεύγει; 
ΑΠ.: Καλή τύχη και να
αποδείξει στους φίλους του Πανιωνίου ότι του έλειπαν τα κίνητρα. 
ΕΡ.: Πώς
ο Πανιώνιος μπορεί να τιμήσει τον Φάνη; 
ΑΠ.: Πρώτα να αποσύρει τη φανέλα
με το Νο 4. 
ΕΡ.: Και με ενδεχόμενη επιστροφή του στη Νέα Σμύρνη; 
ΑΠ.:
Να βοηθήσει την ομάδα από άλλο πόστο. 
ΕΡ.: Ποιο θεωρείτε το πιο σημαντικό
λάθος σας τους τελευταίους μήνες; 
ΑΠ.: Τη μη πρόσληψη του Μάκη Δενδρινού.

ΕΡ.: Κάποιο άλλο λάθος; 
ΑΠ.: Πίστεψα σε ανθρώπους και καταστάσεις
λειτουργώντας με ρομαντισμό και συναίσθημα. 
ΕΡ.: Πώς θα είναι ο Πανιώνιος
την επόμενη περίοδο; 
ΑΠ.: Μια νέα ομάδα με μικρούς σε ηλικία παίκτες και
δύο ξένους που να αγωνίζονται για το σύνολο. 
ΕΡ.: Από ποιους θα ζητούσατε
συγγνώμη για όσα έγιναν; 
ΑΠ.: Από τον Τζούροβιτς και από τους πραγματικούς
φίλους του Πανιωνίου. 
ΕΡ.: Η οικογένεια σάς έχει... ξεχάσει; 
ΑΠ.: Μου
συμπαραστάθηκε πάρα πολύ. 
ΕΡ.: Πώς μπορεί να «θωρακιστεί» η ομάδα, ώστε να
μη γίνουν νέα λάθη; 
ΑΠ.: Αν αφήσουν προπονητή και παίκτες να δημιουργήσουν
με στόχους και κίνητρα. 
ΕΡ.: Με ποιον τρόπο ο κόσμος του Πανιωνίου μπορεί
να γυρίσει στο γήπεδο; 
ΑΠ.: Αν αλλάξει η φιλοσοφία, οι στόχοι και η
οργάνωση. 
ΕΡ.: Σε ποιον παίκτη της ομάδας θα δίνατε το Όσκαρ του πιο
φιλότιμου; 
ΑΠ.: Στον Βασίλη Κικίλια. 
ΕΡ.: Ποιος προπονητής σάς άφησε
τις καλύτερες εντυπώσεις όλα αυτά τα χρόνια; 
ΑΠ.: Ο Δενδρινός. Ήταν η
καλύτερή μου συνεργασία. 
ΕΡ.: Γεράσιμος Βεντούρης; 
ΑΠ.: Στενός φίλος,
άξιος άνθρωπος, πετυχημένος επιχειρηματίας, αλλά φοβήθηκε να φθάσει το μαχαίρι
στο κόκαλο. 
ΕΡ.: Υπάρχει διχόνοια μεταξύ οπαδών του συλλόγου; 
ΑΠ.: Σε
μια δημοκρατική πολιτεία, είναι λογικό. Δεν νομίζω όμως ότι τσακώνονται.. 
ΕΡ.: Έχετε κάποιο συγκεκριμένο παράπονο από άλλους φορείς; 
ΑΠ.: Από την
αδυναμία και την ατολμία του Δήμου να παραχωρήσει χώρο για το γήπεδο. 
ΕΡ.:
Θανάσης Αθανασούλης; 
ΑΠ.: Κατέστρεψε τα όνειρα του Πανιωνίου, αν και
μπορούσε να γίνει ήρωας. 
ΕΡ.: Επαγγελματικό μπάσκετ; 
ΑΠ.: Αν δεν
πάψουν να υπάρχουν «μεγάλοι» και «μικροί», θα καταστραφεί. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15817N141</ED>
<ID>
ID:170382

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N14&aa=1</URL></REF>


Article

<CATEGORY>vin06</CATEGORY>

 <H5>ΠΡΟΒΛΗΜΑ ΜΕΣΑ ΣΤΗΝ ΚΟΙΝΟΠΡΑΞΙΑ ΜΕΤΑ
ΤΗΝ ΚΥΒΕΡΝΗΤΙΚΗ ΑΠΟΦΑΣΗ ΓΙΑ ΤΟ ΜΕΤΡΟ</H5>
<H2>Υπόγεια διαμάχη</H2>

<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Απορίες και προβληματισμό δημιουργεί στην ηγεσία του
υπουργείου Περιβάλλοντος - Χωροταξίας και Δημοσίων Έργων η πρώτη επίσημη και
γραπτή αντίδραση της κοινοπραξίας Ολυμπιακό Μετρό Αθηνών (που κατασκευάζει τα
έργα του Μετρό της Αθήνας), στην απόφαση της κυβέρνησης να περικόψει από το
συνολικό αντικείμενο της εργολαβίας το τμήμα Σύνταγμα - Κεραμεικός. 
ΚΑΙ ΔΕΝ είναι μόνο ότι η πρώτη αυτή αντίδραση εκδηλώθηκε περίπου ένα
μήνα μετά την κυβερνητική απόφαση (που πάρθηκε στις 20 Μαρτίου), αλλά και το
γεγονός ότι υπογράφεται από δύο κατώτερα στελέχη της κοινοπραξίας, τον κ. W.
Steinbrenner και τον κ. Ρ. Madjedi, που είναι οι υπεύθυνοι των εργοταξίων της
Αθήνας και οι οποίοι ­ μέχρι τώρα ­ δεν έκαναν ποτέ διαπραγματεύσεις με την
κυβέρνηση, αλλά μόνο με την ηγεσία της εταιρείας Αττικό Μετρό. 
Σε όλες τις
σοβαρές διαπραγματεύσεις στις οποίες μετείχε ο υπουργός ΠΕΧΩΔΕ κ. Κ. Λαλιώτης,
με αντικείμενο τα διάφορα προβλήματα που προέκυψαν κατά καιρούς με το μετρό,
την κοινοπραξία εκπροσώπησαν ο κ. Καρλ Νόιμπεκ ή ο κ. Σαρλ Καρλιέ, οι οποίοι
και ήταν εξουσιοδοτημένοι να διαπραγματευθούν οποιοδήποτε θέμα με την ελληνική
κυβέρνηση. 
Έτσι τώρα δημιουργεί απορίες το πώς τα δύο αυτά κατώτερα
στελέχη της κοινοπραξίας έστειλαν επιστολή στον υπουργό με την οποία
κινδυνολογούν για την πορεία υλοποίησης του μετρό μετά την περικοπή του
τμήματος Σύνταγμα - Κεραμεικός από την εργολαβία. Λέγεται, μάλιστα, ότι ο κ.
Λαλιώτης, όταν έλαβε την επιστολή, αναρωτήθηκε: «Μα ποιοι είναι πάλι αυτοί;».

Πολύ περισσότερο που, σύμφωνα με πληροφορίες που υπάρχουν, η επίσημη θέση
της κοινοπραξίας Ολυμπιακό Μετρό επί του θέματος, θα διαμορφωθεί κατά τη
γενική συνέλευση των μελών της κοινοπραξίας, η οποία έχει προγραμματιστεί για
τις 21 Απριλίου... 
Η πιθανότερη εξήγηση της ενέργειας των δύο στελεχών της
κοινοπραξίας είναι ότι απηχεί τις απόψεις μόνο των εταιρειών πολιτικού
μηχανικού της κοινοπραξίας και ότι αντικατοπτρίζει την έντονη διαμάχη που
υπάρχει στους κόλπους της κοινοπραξίας, μια διαμάχη η οποία ­ γενική είναι η
εκτίμηση ότι ­ έχει ζημιώσει σημαντικά την όλη πορεία του έργου. Δηλαδή με την
επιστολή τους οι κ.κ. Steinbrenner και Madjedi (διευθυντής και υποδιευθυντής,
αντίστοιχα, των έργων του μετρό της Αθήνας για λογαριασμό της κοινοπραξίας),
προσπαθούν να προκαταλάβουν την απόφαση της γενικής συνέλευσης των εταιρειών -
μελών της κοινοπραξίας, μια απόφαση που δεν είναι καθόλου βέβαιο ότι θα είναι
αρνητική έναντι της κυβερνητικής απόφασης για την περικοπή του αντικειμένου
της εργολαβίας. 
Ως προς την ουσία των αναφερομένων στην επιστολή, ότι η
κοινοπραξία, μετά την περικοπή του τμήματος Σλύνταγμα ­ Κεραμεικός, δεν
εγγυάται την ασφάλεια και αξιοπιστία του έργου, ότι θα πρέπει να αλλάξουν οι
μελέτες και ότι θα υπάρξουν μεγάλες καθυστερήσεις, ότι η απόφαση της
κυβέρνησης θα προσβληθεί στη Δικαιοσύνη κ.λπ., οι αρμόδιοι τόσο του ΥΠΕΧΩΔΕ
όσο και της εταιρείας Αττικό Μετρό, ισχυρίζονται ότι τίποτα απ' αυτά δεν
ισχύει και ότι θα δοθεί τεκμηριωμένη απάντηση σημείο προς σημείο σε όλα τα
αναφερόμενα στην επιστολή. 
Στο μεταξύ, η εταιρεία Αττικό Μετρό ετοιμάζει
πυρετωδώς τη δημοπράτηση της διερευνητικής σήραγγας στον Κεραμεικό, με στόχο
να προκηρυχθεί η κατασκευή της στις αρχές Μαΐου. Η σήραγγα αυτή, μήκους 170
μέτρων, θα γίνει προκειμένου τα ευρήματα που θα προκύψουν να αξιολογηθούν από
το Κεντρικό Αρχαιολογικό Συμβούλιο και να αποφασιστεί το πώς θα γίνει η
κανονική σήραγγα της γραμμής του μετρό στο σημείο αυτό όπου υπάρχουν πολλές
αρχαιότητες. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15817N151</ED>
<ID>
ID:170339

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N15&aa=1</URL></REF>


Article

<CATEGORY>vin06</CATEGORY>

 <H2>Ψάχνουν και τρίτο θάνατο από τη «νόσο των ποντικιών» στα Χανιά</H2>

ΧΑΝΙΑ 
ΔΥΟ ΘΑΝΑΤΟΙ έχουν βεβαιωθεί από τις αρχές του 1995 μέχρι σήμερα στον
Νομό Χανίων από λεπτοσπείρωση, πάθηση που είναι γνωστή και ως «νόσος των
ποντικιών», σε σύνολο πέντε κρουσμάτων. Την επομένη εβδομάδα αναμένεται να
επιβεβαιωθεί και το αν ο 65χρονος αγρότης από τα Τσικαλαριά, που πέθανε το
πρωί της περασμένης Τετάρτης στο Γενικό Νοσοκομείο Χανίων, είναι ο τρίτος
νεκρός από λεπτοσπείρωση. Προς το παρόν οι γιατροί έχουν «βασικές υπόνοιες»
και αναμένουν τα αποτελέσματα των εξετάσεων από το Ινστιτούτο Παστέρ, όπου
έστειλαν σπλάχνα και αίμα. 
Πάντως, σύμφωνα με δηλώσεις της επισκέπτριας
Υγείας της Διεύθυνσης Δημόσιας Υγείας Νομού Χανίων Ιωάννας Σημαντηράκη, από
τις αρχές του 1995 μέχρι σήμερα έχουν καταγραφεί στον Νομό Χανίων πέντε
περιστατικά (τα δύο θανατηφόρα). 
«Όλα αυτά», λέει η κ. Σημαντηράκη, «είναι
επιβεβαιωμένα με αναλύσεις, οι οποίες έχουν γίνει στο Ινστιτούτο Παστέρ».

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15817N152</ED>
<ID>
ID:170392

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N15&aa=2</URL></REF>


Article

<CATEGORY>vin02</CATEGORY>

 <H5>Πάντως αφήνουν τα χνάρια τους
</H5><H2>Σε πρώτο ενικό</H2>

<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΣΥΜΒΑΙΝΕΙ σε ένα
οικοδομικό τετράγωνο κάτω από εκείνο που κατοικεί ο Πρωθυπουργός. Δίπλα από
τράπεζες και απέναντι από σπίτια αξιωματούχων της κυβέρνησης. Κάτω από τη μύτη
των αστυνομικών, οι οποίοι επί εικοσιτετραώρου βάσεως έχουν μπλόκο για
μηχανάκια, αυτοκίνητα χωρίς πινακίδες και άλλα ύποπτα τροχοφόρα. 
Κυρία,
κάτοικος διαμερίσματος, λίγα μόλις μέτρα από την πλατεία Κολωνακίου, παρατηρεί
τακτικές επισκέψεις νεαρών, που παρουσιάζονται ως πλασιέ περιοδικών,
υποδύονται τους κωφάλαλους όταν τους συναντήσεις ξαφνικά έξω από την πόρτα του
διαμερίσματός σου και φεύγουν αφήνοντας πίσω τους... σημάδια. Στους τοίχους,
κάτω ή δίπλα από τα κουδούνια. Γράμμα ή αριθμό ή γεωμετρικό σχήμα. 
Η
παρατηρητικότητα της κυρίας κινητοποιεί τη γειτονιά. Η ίδια έχει ενδοιασμούς
να πάει στην Αστυνομία, όχι μόνο γιατί πιστεύει ­ ευλόγως ­ πως δεν πρόκειται
να ευαισθητοποιήσει κανέναν, αλλά, κυρίως, γιατί δεν θέλει να την
αντιμετωπίσουν με καχυποψία, εξετάζοντας κατ' αρχάς εάν κυριαρχείται από μανία
καταδιώξεως. 
Η γειτονιά εντοπίζει, με τη σειρά της, σημάδια στα κουδούνια
και άλλων διαμερισμάτων. Περιγράφει με λεπτομέρειες το πρόσωπο του δήθεν
πλασιέ. Την επομένη ξαναβλέπουν νέα σημάδια. Ενημερώνεται η Αστυνομία, η οποία
­ ω του θαύματος ­ ουδόλως αδιαφορεί. Ανταποκρίνεται ­ έστω και καθυστερημένα
­ στην έκκληση ενός πολίτη, λαμβάνει μέτρα, καταγράφει τα σημάδια,
προετοιμάζεται. 
Ίσως μπορέσει να αποτρέψει την εφαρμογή των σχεδίων που
καταστρώνουν οι διαρρήκτες για να ξαφρίσουν τα σπίτια μας, όταν εμείς
αμέριμνοι θα σουβλίζουμε τον οβελία ή θα κόβουμε μαργαρίτες στους αγρούς...

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15817N153</ED>
<ID>
ID:170459

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N15&aa=3</URL></REF>


Article

<CATEGORY>vin06</CATEGORY>

 <H5>ΑΥΞΗΣΗ ΑΠΟ 6 ΣΕ 9 ΕΩΣ 12 ΜΗΝΕΣ</H5>
<H5>Διπλάσια η εναλλακτική</H5>
<H2>Σε σύνορα - νησιά η μισή θητεία</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Την αύξηση της υποχρεωτικής θητείας σε παραμεθόριες
περιοχές από 6 σε 9 μήνες ­ ή ακόμη και 12 ­ εξετάζει, για τον Στρατό Ξηράς,
το υπουργείο Άμυνας. 
ΜΕ ΤΗ μελετώμενη ρύθμιση το υπουργείο Εθνικής Άμυνας
επιδιώκει να αυξήσει κατά πολύ τις πιθανότητες των στρατευμένων να μετατεθούν
στον τόπο που επιθυμούν ή κοντά σ' αυτόν, μετά την αρχική τους θητεία στα
σύνορα ή τα νησιά. 
Η μέχρι τώρα εφαρμογή της υποχρεωτικής 6μηνης θητείας
στα σύνορα έδειξε ότι ένα μικρό μόνο ποσοστό των στρατιωτών κατόρθωνε να
μετατεθεί στη συνέχεια στην περιοχή που είδε δηλώσει πρώτη στις προτιμήσεις
του. Αρκετοί στρατιώτες πήγαιναν για κάλυψη των αναγκών είτε στη β' ή γ'
επιλογή που δήλωναν είτε ­ το χειρότερο ­ σε τόπους πιο μακριά από την πρώτη
μετάθεση ή δυσμενέστερους ως προς τις επιθυμίες τους. 
Η κατάσταση αυτή
δημιουργούσε στους στρατευμένους δυσφορία ή και αμφιβολία για το κατά πόσο
ήταν δίκαιες οι μεταθέσεις, παρ' όλο που το σύστημα των μορίων λειτουργούσε,
κατά το υπουργείο Άμυνας, αντικειμενικά και αδιάβλητα. 
Με τη μελετώμενη
αύξηση του χρόνου παραμονής σε παραμεθόριες περιοχές, οι αξιωματούχοι του
υπουργείου Άμυνας ευελπιστούν ότι θα υπάρξει μια ορθολογικότερη ροή των
μεταθέσεων στους τόπους που οι στρατιώτες επιθυμούν. Κι αυτό γιατί και οι
ανάγκες των συνόρων θα καλύπτονται πιο εύκολα λόγω του 9μήνου (ή 12μήνου) και
οι θέσεις στην Αττική (όπου και οι περισσότερες επιθυμίες) και τα άλλα αστικά
κέντρα θα ελευθερώνονται πιο γρήγορα. 
Για την αναπροσαρμογή του συστήματος
το Επιτελείο του υπουργού Εθνικής Άμυνας κ. Άκη Τσοχατζόπουλου έχει δώσει
συγκεκριμένες εντολές στις αρμόδιες υπηρεσίες του ΓΕΣ. Για το Πολεμικό Ναυτικό
και την Πολεμική Αεροπορία δεν προβλέπεται σ' αυτή τη φάση αλλαγή καθώς το
εφαρμοζόμενο σύστημα δεν παρουσίασε σημαντικές δυσλειτουργίες. 
ΕΓΚΡΙΘΗΚΕ χθες από τη
Νομοπαρασκευαστική Επιτροπή της Βουλής με συντριπτική πλειοψηφία το νομοσχέδιο
για τους ανυπότακτους, την κοινωνική εναλλακτική θητεία και άλλες
στρατολογικής φύσεως ρυθμίσεις. Δύο από τα μέλη της Επιτροπής εκφράζουν
επιφυλάξεις κατά πόσον οι διατάξεις για τη ρύθμιση του θέματος των ανυπότακτων
είναι συνταγματικές, ενώ ένα μέλος δεν ψήφισε τις ρυθμίσεις για τους
αντιρρησίες συνείδησης που προβλέπουν άοπλη ή εναλλακτική (κοινωνική) θητεία.

Στην καθιέρωση της εναλλακτικής - κοινωνικής θητείας (με διπλάσιο χρόνο
από τη στρατιωτική) προχώρησε η κυβέρνηση μετά τις συνεχείς καταδίκες της
χώρας μας σε ευρωπαϊκά όργανα λόγω μη συμμόρφωσής της προς υποχρεώσεις που
έχει βάσει διεθνών συνθηκών. Μάλιστα, μια νέα καταδίκη της αποφεύχθηκε
πρόσφατα επειδή το υπ. Άμυνας είχε προλάβει να καταθέσει το νομοσχέδιο στην
Νομοπαρασκευαστική Επιτροπή. Είναι χαρακτηριστική η επισήμανση που κάνει επ'
αυτού του θέματος η ευρωβουλευτής κ. Ειρήνη Λαμπράκη σε επιστολή της στο υπ.
Άμυνας: 
«Δυστυχώς, λόγω του ανοικτού ακόμη θέματος των αντιρρησιών
συνείδησης, πολλές φορές, ως μέλος της Επιτροπής Πολιτικών Ελευθεριών και
Ατομικών Δικαιωμάτων του Ευρωπαϊκού Κοινοβουλίου, έχω βρεθεί στη δυσάρεστη
θέση να αποκρούω αυτονόητες αλήθειες και να απαντώ σε κακόπιστα σχόλια»,
σημειώνει. 
Μέλος της Ιεράς Συνόδου με αυστηρή επιστολή του προς τον
υπουργό Εθνικής Άμυνας κ. Α. Τσοχατζόπουλο εκφράζει τις αντιρρήσεις της
Εκκλησίας για την καθιέρωση της εναλλακτικής θητείας με το επιχείρημα ότι θα
ευνοηθούν στο προσηλυτιστικό τους έργο οι Μάρτυρες του Ιεχωβά. 
Δηλαδή,
υποστηρίζεται, ότι οι αντιρρησίες συνείδησης - Μάρτυρες του Ιεχωβά θα έχουν το
χρόνο και την άνεση, ενώ θα υπηρετούν σε δημόσιες υπηρεσίες, εκτός
στρατεύματος, να προσηλυτίζουν άλλους υπαλλήλους. 
Για την άρση των
επιφυλάξεων της Εκκλησίας, ο υπουργός Άμυνας προτίθεται να επισκεφθεί, μετά το
Πάσχα, τον Αρχιεπίσκοπο Σεραφείμ. 
Η κυβέρνηση υποστηρίζει ότι πέραν της
διεθνούς υποχρέωσης που έχει για την καθιέρωση της εναλλακτικής θητείας ή
τυχόν αξιοποίησή της από τους υπάρχοντες Μάρτυρες του Ιεχωβά, δεν δημιουργεί
κανένα θέμα. 
Δεν μπορεί να το κάνει, αν θέλει, αμέσως μετά στο χώρο
δουλειάς ή ψυχαγωγίας του;». 
Πρέπει να σημειωθεί, επίσης, ότι αντιρρησίες
συνείδησης δεν είναι μόνο για θρησκευτικούς λόγους, αλλά και για ιδεολογικούς.

ΟΙ ΑΝΤΙΡΡΗΣΙΕΣ 
Για τους αντιρρησίες συνείδησης καθιερώνονται
δύο ειδών θητείες: 
α) Η άοπλη, μέσα στο Στρατό, διάρκειας όσης των ενόπλων
προσαυξημένης κατά 12 μήνες. 
β) Η εναλλακτική, εκτός Στρατεύματος,
διάρκειας όσης των ενόπλων προσαυξημένης κατά 18 μήνες. 
Ως τόποι
εκπλήρωσης της υποχρέωσης αυτής ορίζονται απαραιτήτως περιοχές εκτός Αττικής,
Θεσσαλονίκης, γέννησης, καταγωγής ή διαμονής των ενδιαφερομένων, καθώς και
εκτός των μεγάλης πληθυσμιακής πυκνότητας πόλεων. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15817N161</ED>
<ID>
ID:170340

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N16&aa=1</URL></REF>


Article

<CATEGORY>vin06</CATEGORY>

 <H2>Διαμαρτυρία βουλευτών του ΠΑΣΟΚ για τα παρκόμετρα</H2>
<H2></H2>
ΕΠΤΑ βουλευτές του ΠΑΣΟΚ διαμαρτύρονται έντονα με το καθεστώς
απαγόρευσης στάθμευσης που ισχύει σήμερα στην Αθήνα και σε μεγάλες πόλεις,
κάνοντας λόγο και για κερδοσκοπία ορισμένων. 
Ζητούν να επανεξετασθούν όλες
οι απαγορεύσεις στάθμευσης και να γίνει από την αρχή επανεξέταση των κανόνων
και μέτρων της κυκλοφορίας και στάθμευσης αυτοκινήτων στα μεγάλα πολεοδομικά
συγκροτήματα, ενώ με την επιστολή τους στον πρόεδρο της Βουλής προτείνουν να
φέρει ο κ. Κακλαμάνης το θέμα για συζήτηση στην Ολομέλεια. 
Οι κ.κ. Α.
Πεπονής, Ι. Καψής, Γ. Ανωμερίτης, Π. Οικονόμου, Νόρα Κατσέλη, Στ. Παπαθεμελής
και Κ. Κουλούρης ζητούν να εφαρμοσθεί το άρθρο 132 του Κανονισμού και στην
Ολομέλεια να ληφθούν αποφάσεις που να αφορούν τη λήψη μέτρων ώστε στα σημεία
όπου υπάρχουν ανάγκες στάθμευσης να τηρείται η απαγόρευση ­ όπου υπάρχει ­ και
οι προβλεπόμενες κυρώσεις να επιβάλλονται και να εκτελούνται. Αλλά και να
καταργηθεί η επιβολή τελών και προστίμων σε θέσεις επιτρεπόμενης στάθμευσης.

Οι 7 βουλευτές στην έντονη διαμαρτυρία τους επισημαίνουν ότι οι κυρώσεις
για παράνομες σταθμεύσεις επιβάλλονται περιστασιακά και μόνο για εισπρακτικούς
λόγους. Και κατηγορούν «ορισμένους δημάρχους οι οποίοι αυθαίρετα καθορίζουν
ζώνες ελεγχόμενης στάθμευσης, εξαπολύοντας κατά πολιτών και των αυτοκινήτων
τους ομάδες ένστολων υπαλλήλων ιδιωτικών κερδοσκοπικών εταιρειών». 
Ακόμα
οι βουλευτές του ΠΑΣΟΚ ζητούν «τη σύσταση ενιαίου κεντρικού οργάνου το οποίο
θα εκπονήσει και θα προτείνει κανόνες και μέτρα ανταποκρινόμενα στις
πραγματικές ανάγκες και με κριτήριο τη συνολική εξυπηρέτηση των κατοίκων των
μεγάλων πολεοδομικών συγκροτημάτων». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15817N162</ED>
<ID>
ID:170393

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N16&aa=2</URL></REF>


Article

<CATEGORY>vin06</CATEGORY>

 <H5></H5><H2>Με νόμο μπαίνει τάξη στις εταιρείες σεκιούριτι</H2>

ΤΕΛΟΣ στην ανεξέλεγκτη λειτουργία των εταιρειών σεκιούριτι ύστερα
από σχέδιο νόμου που ολοκληρώθηκε από το αρμόδιο υπουργείο Δημόσιας Τάξης και
κατατίθεται τη Δευτέρα στη Βουλή. Έτσι, από τη δημοσίευση του σχετικού νόμου
και μέσα σε έξι μήνες, προβλέπεται να επαναπροσδιοριστούν οι άδειες
λειτουργίας των εταιρειών, οι οποίες στο εξής θα εκδίδονται από τον αρχηγό της
ΕΛ.ΑΣ. ύστερα από εισήγηση τριμελούς επιτροπής. Σήμερα έχει υπολογιστεί ότι
λειτουργούν περίπου 200 τέτοιες επιχειρήσεις που απασχολούν γύρω στα 10.000
άτομα προσωπικό. Οι νέες άδειες, οι οποίες δεν θα μεταβιβάζονται και θα
ισχύουν για πέντε χρόνια με δικαίωμα ανανέωσης για ίσο χρονικό διάστημα, θα
χορηγούνται σε άτομα που δεν έχουν καταδικαστεί σε οποιαδήποτε ποινή για
αξιόποινη πράξη. 
Στο προσωπικό ασφαλείας δεν επιτρέπεται να οπλοφορεί,
εκτός εάν έχει αναλάβει τη φύλαξη δημοσίων κτιρίων, τραπεζών και μουσείων,
όπου σ' αυτές τις περιπτώσεις, μπορεί να φέρει όπλα μόνον κατά την άσκηση των
καθηκόντων του. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15817N163</ED>
<ID>
ID:170432

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N16&aa=3</URL></REF>


Article

<CATEGORY>vin06</CATEGORY>

 <H2>Λένε «όχι» στη συνένωση με τη Λάρισα</H2>

ΛΑΡΙΣΑ 
ΚΑΤΟΙΚΟΙ της Κοινότητας Γιάννουλης πραγματοποίησαν χθες πορεία,
μέχρι τα γραφεία της Γ.Γ. Περιφέρειας Θεσσαλίας στη Λάρισα, διαμαρτυρόμενοι
για την επικείμενη συνένωση της κοινότητάς τους με τη Λάρισα. Ενάντια στα
πρόγραμμα συνενώσεων «Ιωάν. Καποδίστριας» είναι η πρώτη οργανωμένη αντίδραση
από 500 περίπου κατοίκους της Κοινότητας Γιάννουλης, που απέχει 3-4 χιλιόμετρα
από την πόλη της Λάρισας, με επικεφαλής το κοινοτικό συμβούλιο. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15817N164</ED>
<ID>
ID:170463

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N16&aa=4</URL></REF>


Article

<CATEGORY>vin06</CATEGORY>

 <H5>ΜΕΤΑ 18
ΧΡΟΝΙΑ ΤΟ ΕΦΕΤΕΙΟ ΔΕΝ ΔΕΧΘΗΚΕ ΤΙΣ ΚΑΤΗΓΟΡΙΕΣ ΤΟΥ ΠΑΤΕΡΑ</H5>
<H2>Αθώοι οι δύο για τον φόνο του 20χρονου</H2>

Οι
αμφιβολίες των δικαστών του Μεικτού Ορκωτού Εφετείου της Αθήνας μπήκαν στη
ζυγαριά της Δικαιοσύνης, που την τελευταία στιγμή έγειρε υπέρ των δύο
κατηγορουμένων που βρέθηκαν στο εδώλιο ως υπεύθυνοι για τον θάνατο του
20χρονου Σπύρου Ξάνθη.Ο 64ΧΡΟΝΟΣ Βασίλης Πλατάς και ο 41χρονος Γεώργιος Γκέκας
κατηγορήθηκαν για τη δολοφονία του νεαρού Σπ. Ξάνθη, που είχε γίνει σε ένα
χωριό της Φωκίδας στο τέλος του 1979. Οι δικαστές ομόφωνα, παρά την αντίθετη
εισαγγελική πρόταση, έκριναν χθες αθώους και τους δύο κατηγορουμένους, λόγω
αμφιβολιών. 
Από τότε που βρήκε νεκρό το παιδί του ο πατέρας του θύματος
Θεοφάνης Ξάνθης άρχισε έναν δικαστικό γολγοθά για να αποδείξει αυτό, που από
την πρώτη στιγμή, είχε περάσει από το μυαλό του, ότι ο θάνατός του δεν ήταν
ατύχημα, αλλά δολοφονία. Και οι υποψίες του έπεσαν στους δύο μετέπειτα
κατηγορουμένους, με τους οποίους την ημέρα εκείνη το παιδί του είχε πάει για
κυνήγι και από τότε δεν το ξαναείδε ζωντανό. 
Το κίνητρο της εγκληματικής
αυτής ενέργειάς τους ο πατέρας του θύματος, που σήμερα είναι 72 ετών, το
απέδιδε στο γεγονός ότι ­ όπως όλοι έλεγαν τότε στο χωριό ­ ο γιος του
συναντιόταν με την κόρη του Βασ. Πλατά. 
Δεκατέσσερα χρόνια μετά οι δύο
άνθρωποι, οι τελευταίοι που είδαν ζωντανό τον Σπύρο Ξάνθη, κρίθηκαν ένοχοι ­
κατά πλειοψηφία ­ από το Μεικτό Ορκωτό Δικαστήριο της Αθήνας για τη δολοφονία
του και καταδικάστηκαν σε συνολική ποινή κάθειρξης 15 ετών ο καθένας, με το
ελαφρυντικό του πρότερου εντίμου βίου. Οι δύο κατηγορούμενοι, λίγους μήνες
μετά την καταδίκη τους υπέβαλαν αίτηση αναστολής εκτέλεσης της ποινής τους, η
οποία έγινε δεκτή και αντικαταστάθηκε η προσωρινή τους κράτηση με
περιοριστικούς όρους, μέχρι την εκδίκαση της υπόθεσής τους σε δεύτερο βαθμό
από το Εφετείο. 
Όλα αυτά τα χρόνια οι ίδιοι εξακολουθούσαν να υποστηρίζουν
την άποψη του ατυχήματος, αρνούμενοι ότι έχουν σχέση με τον θάνατο του Ξάνθη.
Ο εισαγγελέας της έδρας και στο Εφετείο πρότεινε την ενοχή των κατηγορουμένων,
οι οποίοι τελικά αθωώθηκαν λόγω αμφιβολιών. 
Πάντως, ο πατέρας του θύματος,
παρά την αθωωτική απόφαση εξακολουθεί να πιστεύει πως ο θάνατος του παιδιού
του ήταν δολοφονία, υποστηρίζοντας πως η απόφαση του δικαστηρίου οφείλεται στα
τραγικά λάθη που έγιναν στο στάδιο της προανάκρισης. 
Από την πλευρά του ο
συνήγορος της πολιτικής αγωγής κ. Παντελής Φλωρόπουλος επιφυλάσσεται αφού
μελετήσει το σκεπτικό της δικαστικής απόφασης να προσφύγει, εάν το κρίνει
απαραίτητο, στον Άρειο Πάγο, ζητώντας την αναίρεση της αθωωτικής απόφασης.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15817N171</ED>
<ID>
ID:170341

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N17&aa=1</URL></REF>


Article

<CATEGORY>vin06</CATEGORY>

 <H2>Στα 16 τους αρχίζουν χρήση ναρκωτικών στην Ελλάδα!</H2>

ΘΕΣΣΑΛΟΝΙΚΗ. 
Γραφείο Βόρ. Ελλάδας 
ΣΤΑ ΔΕΚΑΕΞΙ τους
χρόνια ξεκινούν τη χρήση ναρκωτικών οι περισσότεροι νέοι τοξικομανείς στην
Ελλάδα, ενώ στη συντριπτική τους πλειοψηφία, ένα χρόνο νωρίτερα από την πρώτη
επαφή με τα ναρκωτικά, εγκαταλείπουν το σχολείο. 
Σύμφωνα με στοιχεία που
παρουσίασαν χθες στη Θεσσαλονίκη εκπρόσωποι του Κέντρου Θεραπείας Εξαρτημένων
Ατόμων (ΚΕΘΕΑ), η πρόληψη στη χρήση ναρκωτικών και στην Ελλάδα θα πρέπει να
αρχίζει απαραίτητα από το Δημοτικό και το Γυμνάσιο, αφού τα τελευταία χρόνια ο
μέσος όρος ηλικίας για την έναρξη χρήσης απαγορευμένων ουσιών έπεσε στα 16
μόλις χρόνια. 
Το ΚΕΘΕΑ, ο επίσημος φορέας για τη θεραπεία εξαρτημένων
ατόμων, συνεχίζει τη διακρατική επιστημονική συνεργασία με τον βρετανικό
οργανισμό TACADE (The Advisory Council on Alcohol and Drug Education) σε
θέματα πρόληψης, απεξάρτησης και επανένταξης. 
Χθες ολοκληρώθηκαν στη
Θεσσαλονίκη οι εργασίες τριήμερου επιμορφωτικού σεμιναρίου για στελέχη και
υπαλλήλους που απασχολούνται σε κέντρα θεραπείας εξαρτημένων ατόμων. 
«Η
πρόληψη είναι πλέον μια αναγκαία δράση, αλλά δεν αρκεί μόνον η ενημέρωση για
να πετύχει. Είναι απαραίτητες οι διαδικασίες έρευνας και εκπαίδευσης για να
ξέρουμε τι πρέπει να εφαρμόσουμε σε κάθε περίπτωση τοξικομανή», είπε χθες στη
διάρκεια συνέντευξης Τύπου ο πρόεδρος του Διοικητικού Συμβουλίου του ΚΕΘΕΑ κ.
Γεράσιμος Νοταράς. 
Στο μεταξύ, σήμερα το ΟΚΑΝΑ, σε συνεργασία με τη
Νομαρχία Θεσσαλονίκης και τον Δήμο Συκεών, διοργανώνουν στη συμπρωτεύουσα
ημερίδα με θέμα «Πρόληψη από τη χρήση εξαρτησιογόνων ουσιών». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15817N172</ED>
<ID>
ID:170394

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N17&aa=2</URL></REF>


Article

<CATEGORY>vin06</CATEGORY>

 <H2>Τον απήλλαξαν για τον βιασμό</H2>

ΚΑΤΗΓΟΡΗΘΗΚΕ για τον βιασμό της
κοπέλας με την οποία είχε δεσμό, καθώς και δύο ακόμη κοινών τους φίλων. Ο
19χρόνος Γιάννης Χάμπας, ένα παιδί με διανοητική αναπηρία 67%, κάθισε στο
εδώλιο του Μεικτού Ορκωτού Δικαστηρίου της Αθήνας, παρά το γεγονός ότι τα εις
βάρος του στοιχεία δεν αποδείκνυαν πλήρως τη βαρύτατη κατηγορία που του
αποδόθηκε. Έμεινε, μάλιστα, αρκετούς μήνες στο Σωφρονιστικό Κατάστημα Ανηλίκων
το διάστημα που είχε γίνει η μεγάλη εξέγερση στις φυλακές του Κορυδαλλού. 
Οι δικαστές συνεκτιμώντας τα στοιχεία της αποδεικτικής διαδικασίας, το
μεγαλύτερο μέρος της οποίας έγινε κεκλεισμένων των θυρών, έκριναν αθώο τον
κατηγορούμενο για την πράξη του βιασμού κατ' εξακολούθηση κηρύσσοντάς τον
ένοχο μόνο για τα αδικήματα της ασέλγειας και της αποπλάνησης ανηλίκων. Για
τις πράξεις αυτές τον καταδίκασαν σε συνολική ποινή φυλάκισης δύο ετών και έξι
μηνών με ανασταλτικό αποτέλεσμα. 
Νωρίτερα, ο νεαρός κατηγορούμενος
αρνήθηκε για άλλη μια φορά στην απολογία του ότι βίασε τις τρεις ανήλικες
κοπέλες, όπως κατήγγειλαν οι γονείς τους. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15817N173</ED>
<ID>
ID:170433

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N17&aa=3</URL></REF>


Article

<CATEGORY>vin06</CATEGORY>

 <H2>Να εκδικάζονται γρήγορα τα σοβαρά εγκλήματα</H2>

ΤΗΝ ΑΝΑΓΚΗ για
ταχύτερους ρυθμούς στην εκδίκαση σοβαρών εγκλημάτων, αλλά και στενότερης
συνεργασίας ανάμεσα σε εισαγγελικές και αστυνομικές αρχές, επισήμαναν χθες ο
υπουργός Δικαιοσύνης Ευάγ. Γιαννόπουλος και οι εισαγγελείς Εφετών της χώρας,
κατά τη διάρκεια σύσκεψης που πραγματοποιήθηκε για το ζήτημα της
εγκληματικότητας στο υπουργείο Δικαιοσύνης. Σύμφωνα με τα στοιχεία των κατά
τόπους Εισαγγελιών, τα οποία εξετάστηκαν στη σύσκεψη, οι δείκτες της
εγκληματικότητας παραμένουν σταθεροί τους τελευταίους μήνες, με εξαίρεση: 
* Τα Ιωάννινα και την περιφέρεια της Δωδεκανήσου, όπου παρουσιάζουν αύξηση οι
υποθέσεις ναρκωτικών (στην Ήπειρο λόγω και της ανεξέλεγκτης διακίνησης στην
Αλβανία). 
* Τον Πειραιά, όπου παρουσιάζει αύξηση ο δείκτης των οικονομικών
εγκλημάτων, ιδίως το λαθρεμπόριο πετρελαίου. Κι, ακόμη, την περιοχή της
Λιβαδειάς και των Θηβών, όπου έχουν αυξηθεί οι παρανομίες σχετικά με το
βαμβάκι. Εξάλλου, ο υπουργός Δικαιοσύνης ζήτησε από τους εισαγγελείς, ιδίως
της Αθήνας, να κινούνται αυτεπαγγέλτως για τη διερεύνηση καταγγελιών που
αναφέρονται σε διασπάθιση δημοσίου χρήματος. Και υπεραμύνθηκε των δύο
παραγγελιών που διαβίβασε τις προηγούμενες ημέρες στην Εισαγγελία του Αρείου
Πάγου για τη διερεύνηση της βασιμότητας ή μη δημοσιευμάτων. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15817N174</ED>
<ID>
ID:170464

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N17&aa=4</URL></REF>


Article

<CATEGORY>vin06</CATEGORY>

 <H5>Παρένθεση
η τηλεόραση</H5>
<H5>Ο Γιαννόπουλος η αδυναμία του, ο Καραμανλής το απωθημένο του
</H5><H5>Το παιδί που έριχνε τα
σάντουιτς στον φωταγωγό!</H5>
<H5>(Εικόνα μεγέθους : 4919 bytes)
</H5><H2>Νίκος Χατζηνικολάου</H2>

<H3>ΔΟΥΛΕΥΕΙ
ΜΠΡΟΣΤΑ ΣΤΗΝ ΚΑΜΕΡΑ, ΑΛΛΑ Η ΑΓΑΠΗ ΤΟΥ ΕΙΝΑΙ ΜΙΑ ΓΡΑΦΟΜΗΧΑΝΗ... </H3>
Δεν δίνει αυτόγραφα, γιατί την υπογραφή του
τη «βάζει μόνο στα κομμάτια του στην εφημερίδα ή στις τηλεοπτικές του
δουλειές». Από τα αστέρια της νεώτερης γενιάς της δημοσιογραφίας, ο Νίκος
Χατζηνικολάου έχει συνδέσει το όνομά του με την ευπρέπεια και τους χαμηλούς
τόνους. «Νομίζω ότι οι κραυγαλέες παρουσίες στην τηλεόραση δεν διαρκούν πολύ.
Εξάλλου, δεν κάνω τίποτα διαφορετικό απ' ό,τι κάνω στη ζωή μου». Παρ' όλο που
την τελευταία περίπου δεκαετία έχει σχεδόν προσαράξει στην τηλεόραση (σε
καθημερινή τουλάχιστον βάση), ο Νίκος Χατζηνικολάου ουδόλως νιώθει να την
απατά δηλώνοντας: «Η ηλεκτρονική ενημέρωση είναι για μένα παρένθεση. Η βάση
μου η επαγγελματική είναι η εφημερίδα, είναι το περιοδικό, είναι η γραφομηχανή
μου...».ΚΑΝΕΝΑ ΞΑΦΝΙΑΣΜΑ. Καμία παρατήρηση. Τίποτα, τέλος πάντων, που
να τροφοδοτεί μια εκ των υστέρων συζήτηση σχόλης για το πόσο «διαφορετικός
είναι από κοντά». 
Ο Νίκος Χατζηνικολάου είναι τόσο ευπαρουσίαστος, τόσο
ευπρεπής και τόσο... αργά ομιλών, όσο ακριβώς και στο γυαλί. Στην αρχή της
κουβέντας μας ήταν κάπως αμήχανος και το παραδέχτηκε κιόλας. Ίσως γιατί έχει
κατακτήσει προς το παρόν μόνον την άνεση τού να παίρνει ο ίδιος συνεντεύξεις,
ρόλο στον οποίον άλλωστε έχει διακριθεί. Αυτήν την εξήγηση έδωσα εγώ. Ο ίδιος
έδωσε άλλη: «ίσως γιατί ξέρω πόσο εύκολο είναι ­ αν έρθει ο άλλος
προετοιμασμένος ­ με απλές τεχνικές και με κάποιες ερωτήσεις «παγίδες» να σου
εκμαιεύσει πράγματα που εσύ δεν θα ήθελες να θίξεις...». 
Δυστυχώς για μένα
πήγα μάλλον απροετοίμαστη, παραμένοντας μέχρι σήμερα με τη απορία ποια είναι η
ερώτηση που δεν θα ήθελε να του κάνω. Ακόμη και το υπονοούμενο που υπέκρυπτε η
πρώτη μου ερώτηση... «πόση απόσταση χωρίζει τους σημερινούς "σταρ" της
δημοσιογραφίας, που δίνουν συνεντεύξεις, γίνονται εξώφυλλα, ακόμη και μοντέλα
σε περιοδικά, από κάποιους της παλαιότερης γενιάς που έγιναν μύθοι χωρίς καν
να υπογράφουν», το απέφυγε τεχνηέντως. «Μου ζητάς να κάνω συγκρίσεις και δεν
μου είναι εύκολο. Εγώ μεγάλωσα στη σκιά τους επαγγελματικά και όταν το '82
μπήκα στο επάγγελμα και μόνον στο άκουσμα ορισμένων ονομάτων μου κοβόντουσαν
τα γόνατα. Βεβαίως σήμερα δεν μου κόβονται διότι τους έχω γνωρίσει από κοντά,
δεν είναι πια μόνον ονόματα, έχουν και ανθρώπινη υπόσταση, και αυτό κάπως
γεφυρώνει την απόσταση, αλλά εξακολουθούν να έχουν στοιχεία μύθου μέσα μου».

ΤΟ ΚΕΡΔΟΣ 
Σαφώς και υπάρχουν μεγάλες αποστάσεις, δέχεται
τελικά. Άλλη γενιά. Άλλες δυσκολίες. Αλλιώς ο επαγγελματικός χώρος στον οποίο
κινήθηκαν. «Αλλά... όχι πως ήταν και όλα καλά εκείνη την εποχή. Έχω μέσα μου
έντονα χαραγμένες μνήμες κάποιων προσώπων από τα γραπτά τους που, ιδιαιτέρως
σε προεκλογικές περιόδους, ήταν τόσο κομματικά χρωματισμένα που σου
δημιουργούσαν την εντύπωση ότι δεν ήταν γραμμένα από δημοσιογράφο αλλά από
γραφείο Τύπου κόμματος» 
Το προσωπικό του κέρδος από το γεγονός ότι
πρόφτασε να ζήσει στη «σκιά των μεγάλων» της δημοσιογραφίας; «Αυτό που λέω
κάθε πρωί ξεκινώντας τη δουλειά μου: η τηλεόραση, το ραδιόφωνο, η ηλεκτρονική
ενημέρωση γενικότερα, είναι για μένα παρένθεση. 
Ξέρω ότι η επαγγελματική
μου βάση είναι η εφημερίδα, το περιοδικό, η γραφομηχανή μου. Και αυτή είναι,
αν θέλεις να το πω έτσι αλαζονικά, η δύναμή μου απέναντι στην τηλεόραση».
Παρένθεση που κρατάει όμως χρόνια... «Ίσως γιατί τα βλέπω όλα με το μάτι του
δημοσιογράφου της εφημερίδας». 
Στη δουλειά του, στο δελτίο ειδήσεων του
Mega, είχε τη τύχη ­ λέει ­ να μη βρεθεί αντιμέτωπος με το δίλημμα «τι κάνω
τώρα;». Δεν θυμάται να του δόθηκαν να εκφωνήσει κείμενα που πρόσβαλαν την
αισθητική του είτε από το περιεχόμενο είτε από τη μορφή τους. «Βλέπετε,
δουλεύω με εφημεριδάδες στη σύνταξη του δελτίου. Άλλωστε έχω τη δυνατότητα
κάποιων διορθώσεων ώστε να τα προσαρμόσω στη δική μου γλώσσα αν χρειαστεί».

Όχι πως κλείνει τα
μάτια στα φαινόμενα «τηλεοπτικού κιτρινισμού». Απλώς υποστηρίζει «... και για
να μην σας θυμίσω πρωτοσέλιδα εφημερίδων με μοναστήρια και καλόγριες», ότι
λόγω της δύναμης του μέσου αυτού να μπαίνει σε όλα τα σπίτια τα φαινόμενα αυτά
και συζητούνται περισσότερο και ενοχλούν περισσότερο και ­ ασφαλώς ­ έχουν
μεγαλύτερες επιπτώσεις. «Δεν υπάρχει αμφιβολία. 
Ζούμε σε μια εποχή που
στην τηλεόραση συμβαίνουν πράγματα και θαύματα». Νιώθει όμως ότι η συζήτηση
που γίνεται και όσα ο κόσμος καταμαρτυρεί στους δημοσιογράφους για
αναξιοπιστία, και όχι μόνον, δεν τον αφορούν προσωπικά, ούτε τον φέρουν στη
θέση να θέλει να «απολογηθεί» για το επάγγελμα που ασκεί. «Πρώτον, δεν είμαστε
όλοι ίδιοι. Σε κανένα χώρο δεν είναι όλοι ίδιοι. 
Όπως ακριβώς και στην
πολιτική δεν μπορούμε να ισοπεδώνουμε τους πάντες και τα πάντα, έτσι και στη
δημοσιογραφία δεν φταίνε όλοι για όλα. Δεύτερον, είμαι βέβαιος ότι η κοινή
γνώμη ξεχωρίζει τον δημοσιογράφο που με τη δουλειά του αποδεικνύει ότι είναι
συνεπής σε κάποιες αρχές, από αυτόν που κινείται με μοναδικό κίνητρο τη
θεαματικότητα ή το πρόσκαιρο κέρδος της δημοσιότητας». 
ΝΑ
ΑΝΤΙΔΡΑΣΟΥΝ 
Για κείμενα, αναγνώσματα και ακούσματα που προσβάλουν τον
αναγνώστη, ακροατή ή τηλεθεατή κατά τη γνώμη του μια μόνον λύση υπάρχει: «Αν
δεν αντιδράσει η κοινή γνώμη, όλες αυτές οι ροζ, κίτρινες εκπομπές και όλα
αυτά τα έντυπα που ασχολούνται με το κουτσομπολιό και εισβάλλουν στις
κρεβατοκάμαρες θα συνεχίσουν να πουλάνε ακόμα περισσότερο. Δεν βλέπω πώς
αλλιώς μπορεί να αντιμετωπιστεί αυτό το φαινόμενο. Δηλαδή τι; Θα υπάρξει
κάποιο περίεργο πειθαρχικό συμβούλιο που θα στερεί την ιδιότητα του
δημοσιογράφου που είναι πιο κίτρινος από τους άλλους που είναι πιο λευκοί; 
Μου φαίνεται δύσκολο να λειτουργήσει, χώρια που εγκυμονεί κάποιους κινδύνους.
Λέω καμιά φορά πως προτιμώ μια δημοσιογραφία που με πληγώνει από μια
δημοσιογραφία που θα είναι υποχείριο κάποιων πειθαρχικών συμβουλίων, ή της
εκάστοτε εκτελεστικής εξουσίας, που με ένα αυστηρό νομοθετικό πλαίσιο μπορεί
να καθορίζει τι είναι κίτρινο και τι όχι, τι είναι εθνικά ωφέλιμο και τι
επιζήμιο, τι πολιτικά χρήσιμο και τι μη χρήσιμο. Οι ισορροπίες είναι λεπτές
και επικίνδυνες». 
Μιλάει έχοντας για λίγο εγκαταλείψει τους ήπιους τόνους
που τον χαρακτηρίζουν, ούτε για μια στιγμή όμως δεν εγκαταλείπει τη
χαρακτηριστική του γλώσσα που επιμένει να χρησιμοποιεί την κατάληξη «-ως» στα
επιρρήματα και να θυμίζει, σε μένα τουλάχιστον, την καλή του φιλόλογο στο
Γυμνάσιο, είκοσι χρόνια πριν. «Θεωρώ πως η γλώσσα δεν είναι μόδα. 
Ένα το
κρατούμενο. Δεύτερον, διαθέτουμε μια γλώσσα από τις πιο πλούσιες, με μια
καταπληκτική πορεία εκατοντάδων ετών και θεωρώ ότι όποιος νομίζει ότι μπορεί
να την αλλάξει σε ένα απόγευμα, καθισμένος με την παρέα του γύρω από ένα
τραπέζι για να πουλήσει στυλ, τουλάχιστον πλανάται... πλάνην οικτράν». 
ΔΕΝ ΚΡΥΒΕΙ τη συμπάθειά του για τον πρόεδρο. Και, φυσικά, πρόεδρος
είναι ένας. Ο κ. Ευάγγελος Γιαννόπουλος. Όπως άλλωστε έχει διαφανεί, τα
αισθήματα είναι αμοιβαία. Οι σχέσεις τους μόνο μια φορά κινδύνεψαν να
διαταραχθούν. Τότε που, επί Ανδρέα Παπανδρέου, ο υπουργός απειλούσε να
παραιτηθεί και οι δημοσιογράφοι μάθαιναν ανά μισάωρο ότι παραιτείται ή δεν
παραιτείται. Ο Νίκος Χατζηνικολάου ήταν μάλλον επιθετικός προς τον πρόεδρο:
«Πείτε μας τι γίνεται. Δεν είναι δυνατόν να μας έχετε στο τσακ κάθε πέντε
λεπτά να βγάλουμε δελτίο... να μη βγάλουμε δελτίο...». 
Ο Ευάγγελος
Γιαννόπουλος τσατίστηκε και, με τον γνωστό του τρόπο, τον «έλουσε». Τον έβαλε
δε για έξι μήνες στη «μαύρη λίστα», απειλώντας ότι δεν θα βγει στην εκπομπή
του. Βγήκε σε τρεις εβδομάδες, αφού μεσολάβησε ένα τηλεφώνημα - σίριαλ, που ο
Νίκος Χατζηνικολάου θυμάται ακόμη. 
Αγαπημένος του, δίχως άλλο,
προσκεκλημένος ο Ε. Γιαννόπουλος ­ «έξυπνος και ζωηρός συνομιλητής» ­ ασφαλώς
και ο Γιώργος Παναγιωτόπουλος από τη Νέα Δημοκρατία, «ζωηρός κι αυτός και
πολύ... πειραχτήρι». Από εκεί και πέρα υπάρχουν μερικά άλλα εκλεκτά πρόσωπα
που του αρέσει να καλεί στην εκπομπή του, επειδή ακριβώς της δίνουν λάμψη: «Η
Μαρία Δαμανάκη είναι ένα τέτοιο πρόσωπο, που πάντα δίνει λάμψη σε ένα πάνελ».

Από ποιο πρόσωπο θα ήθελε και δεν έχει πάρει συνέντευξη ακόμα; «Φυσικά, ο
Κωνσταντίνος Καραμανλής είναι το απωθημένο μου και νομίζω όλης της ελληνικής
δημοσιογραφίας. Από το 1985 μέχρι το 1990 πήγαινα και τον έβλεπα μια φορά το
δίμηνο και πάντοτε κατέληγα στην ερώτηση "πότε θα μου δώσετε συνέντευξη, κύριε
πρόεδρε;". Η απάντηση ήταν στερεότυπη: "Θα το συζητήσουμε κάποια άλλη φορά,
ύστερα από μερικά χρόνια". Σταμάτησα να προσπαθώ εδώ και δύο - τρία χρόνια.
Είναι φανερό, πλέον, ότι δεν θέλει να δώσει συνέντευξη». 
Η πρώτη φορά δεν
ξεχνιέται εύκολα, πόσο μάλλον όταν συνοδεύεται και από ευτράπελα. Πρεμιέρα για
τους «Διαξιφισμούς» στο Mega, το 1989, με προσκαλεσμένους τον Λεωνίδα Κύρκο
και τον Αθανάσιο Τσαλδάρη. 
Νεοεκλεγμένος πρόεδρος της Βουλής ο δεύτερος,
και ο Νίκος Χατζηνικολάου, από το άγχος και την ταραχή του, τον αποκαλεί
Πρόεδρο της Δημοκρατίας. «Πρόεδρος της Βουλής», τον διορθώνει ο Τσαλδάρης,
αλλά προτού περάσουν είκοσι λεπτά τον αποκαλεί και πάλι Πρόεδρο της
Δημοκρατίας. Ξανά διόρθωση και στο κλείσιμο της εκπομπής ο δημοσιογράφος
ευχαριστεί για τη συμμετοχή τους τον Λεωνίδα Κύρκο και τον... Πρόεδρο της
Δημοκρατίας. Την επόμενη ημέρα το πρωί δέχεται ένα καλάθι με ποτά και μια
καρτούλα: «Ευχαριστώ για την προαγωγή. Αθανάσιος Τσαλδαρης». 
Ακόμη πιο
αξέχαστη, η πρώτη του μεγάλη επιτυχία στη «Μεσημβρινή». Η συνέντευξη του
αείμνηστου Ευάγγελου Αβέρωφ, που έβγαζε την είδηση της παραίτησής του. «Τότε
κάλυπτα τις πολιτικές νεολαίες και από κάποιον άνθρωπο της ΟΝΝΕΔ, πολύ δεμένο
με τον Αβέρωφ, έμαθα ότι τον είχε ρωτήσει τη γνώμη του για το αν πρέπει να
παραιτηθεί ή όχι. Μπήκα στο γραφείο του Χρήστου Πασαλάρη, τότε διευθυντή της
εφημερίδας, και του είπα πως θέλω να πάω στην Κέρκυρα, για να πάρω συνέντευξη
από τον Αβέρωφ, γιατί έχω αυτήν την πληροφορία. Δεν με πολυπίστεψε, αλλά με
έστειλε με την εντολή να φέρω θέμα, γιατί διαφορετικά θα κρατούσε όλα τα έξοδα
της αποστολής από τον μισθό μου. Και πήγα. Και ο Αβέρωφ μού μίλησε. 
Κι εγώ
κατέβαινα τα σκαλιά του Χίλτον, τρέμοντας ολόκληρος από την ένταση και τη χαρά
που μου είχε εμπιστευτεί την πληροφορία ότι παραιτείται από την ηγεσία της
Ν.Δ. Και τότε ανακάλυψα ότι το μαγνητόφωνο δεν είχε γράψει τίποτα. Και γύρισα
στον Αβέρωφ και με κλάματα του είπα τι είχε συμβεί. Εκείνος μου συνέστησε να
γράψω ό,τι νομίζω και ό,τι θυμάμαι. Γύρισα πίσω στην Αθήνα και έδωσα τη
συνέντευξη στον Χρήστο Πασαλάρη. "Είσαι τρελός", μου είπε. "Πας να
καταστρέψεις την εφημερίδα; Δώσε μου την κασέτα". Φυσικά κασέτα δεν υπήρχε.
Οπότε ο διευθυντής μου τηλεφώνησε στον Αβέρωφ. "... Έχω εδώ έναν πιτσιρικά,
που ισχυρίζεται ότι του έδωσες συνέντευξη και του είπες αυτά...", κι άρχισε να
του διαβάζει τη συνέντευξη. Και ο αείμνηστος Αβέρωφ του απάντησε: "Βλέπω πως
έχει και πολύ καλή μνήμη..."». 
ΒΑΡΙΕΤΑΙ, μου είπε, να μιλάει για τα παιδικά του χρόνια.
«Τα 'χω ξαναπεί...». Δεν θα τον κούραζε όμως καθόλου να μιλάει επί ώρες για
τον γιο του, έναν γλυκύτατο πιτσιρικά που ήρθε και γλύκανε τη ζωή ­ και τον
χαρακτήρα ­ των γονιών του πριν από δυόμισι χρόνια «με τα απίθανα κατορθώματά
του». Αυτό το «βαριέμαι» δεν μου φάνηκε ευθύς εξαρχής πειστικό. Σύντομα
διαπίστωσα ότι πίσω του κρύβεται η ανάγκη του Νίκου Χατζηνικολάου να ξεχάσει
την περίοδο εκείνη, κατά την οποία εξεδήλωσε τα «δολοφονικά ένστικτά» του
εναντίον του πολυαγαπημένου του, σήμερα, μικρότερου αδελφού. Ευτυχώς και οι
δύο απόπειρες εναντίον του απέτυχαν. Η πρώτη «ήταν σε ηλικία τριών μηνών, όταν
του έβαλα ένα λαχανοντολμά στο στόμα και γύρισα την κούνια ανάποδα, αλλά
εκείνος... επέζησε». Η δεύτερη «όταν βρήκα κάτι παλιά οδοντιατρικά εργαλεία
του πατέρα μας και προσπαθούσα να του φτιάξω το κεφάλι το οποίο και πλήγωσα με
μια τανάλια. Εκείνος φώναζε "μαμά - μαμά" κι εγώ του έλεγα... μη φωνάζεις
γιατί θα φάω ξύλο, θα σου το φτιάξω μόνος μου!». 
ΞΥΛΟ! 
Το ξύλο
τελικά δεν το γλίτωσε, αλλά για άλλο λόγο. «Εμένα δε μου άρεσε καθόλου το ψωμί
που μου έδινε η μητέρα μου να φάω στο σχολείο γι' αυτό και κάθε μέρα το πέταγα
στον ημιώροφο της πολυκατοικίας μας όπου υπήρχε ένα γραφείο που δεν έκλεινε
καλά. Κάποια φορά όμως ο δυστυχής ιδιοκτήτης του έλειψε για ένα δεκαήμερο
ταξίδι κι όταν επέστρεψε βρήκε δέκα σάντουιτς σαπισμένα, υποψιάστηκε ποιος
είναι ο δράστης και με κάρφωσε. Οπότε κι έγινε στο σπίτι μου η... δεύτερη
κόλαση». Άριστος μαθητής μέχρι τη Β' Λυκείου ­ οπότε άρχισε να ανακαλύπτει κι
άλλα πράγματα και να βαριέται το σχολείο ­ μάλλον δικηγόρος ήθελε να γίνει.
Για δημοσιογράφος δεν το είχε σκεφτεί, παρ' όλο που υπήρξε εκδότης...
εφημερίδας. Δεκαέξι ετών και μαθητής στο 1ο Λύκειο Νέας Σμύρνης, αφού απέτυχε
να πείσει έναν συμμαθητή του που ήδη έβγαζε μια μαθητική εφημερίδα να δεχτεί
τη συνεργασία του, αποφάσισε να περάσει στην αντεπίθεση. Το έκανε με μια
αθλητική στην οποία έγραφε για τους αγώνες μπάσκετ και βόλεϊ των τάξεων,
κουτσομπολιά για το ποιος θα μπει στην ομάδα ποιος όχι κ.λπ. Μόλις άρχισε η
εφημερίδα να πιάνει προστέθηκαν κι άλλα θέματα (για τις βρύσες, την υποδομή
κ.λπ.) για να γίνει πιο ανταγωνιστική. «Τότε έκανα τη ζημιά στο συμμαθητή μου.
Του μείωσα αποφασιστικά το χαρτζιλίκι, αύξησα όμως το δικό μου». Τι απέγινε ο
χαμένος; « Νομίζω έγινε... δημοσιογράφος», λέει χαριτολογώντας και γεμάτος
αγάπη ο Νίκος Χατζηνικολάου. «Είναι ο γνωστός συνάδελφος της "Ελευθεροτυπίας"
και πολύ φίλος μου Γιώργος Τσακίρης». 
Η ΠΡΩΤΗ ΔΟΥΛΕΙΑ 
Η Νομική
δεν τον υποδέχτηκε ποτέ ­ «ας όψονται τα Λατινικά που ανέκαθεν μισούσα».
Πέρασε στην Πάντειο και μετά δύο τρία χρόνια κι επειδή το χαρτζιλίκι από τον
πατέρα του δεν του έφτανε, αποφάσισε να ψάξει για δουλειά. «Τότε έμαθα από τον
Άκη Κοσώνα ότι χηρεύει μια θέση βοηθού εκπαιδευτικού συντάκτη στη
"Μεσημβρινή"». Παρουσιάστηκε στον διευθυντή της Γιώργο Αναστασόπουλο, του είπε
«με λένε έτσι, είμαι φοιτητής εκεί, έμαθα για την κενή θέση και θέλω να μου
την εμπιστευτείτε». «Με κοίταξε περίεργα». Τη θέση δεν τη πήρε, αλλά πήρε θέση
σ' ένα γραφείο που είχαν βγάλει στο διάδρομο για να το κατεβάσουν στην
αποθήκη. «Κάθησε εκεί κι αν μέσα σε έξι μήνες με πείσεις ότι μπορείς να γίνεις
δημοσιογράφος, θα σε πάρω...», του είπε. Για ένα τρίμηνο καθόταν σ' αυτό το
γραφείο προσπαθώντας να βρει κάποια είδηση που δεν θα την είχαν οι άλλοι για
να εντυπωσιάσει. «Δεν είχα καμία αρμοδιότητα. Έμπαινα μέσα και καθόμουν.
Κανείς δεν μου έλεγε τι να κάνω ή πώς να το κάνω». Την πόρτα στη δημοσιογραφία
τού την άνοιξε πάνω στην ώρα ο Θάνος Μικρούτσικος. «Τέλη '82 - αρχές '83, ο
Μικρούτσικος διαγράφηκε από το ΚΚΕ, εγώ έγραψα το πρώτο μου μικρό πρωτοσέλιδο
θέμα και ο Γιώργος Αναστασόπουλος άρχισε να με βλέπει με άλλο μάτι...». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N18</CAT>
<ED>
Κωδικός άρθρου: A15817N181</ED>
<ID>
ID:170342

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N18&aa=1</URL></REF>


Article

<CATEGORY>vin06</CATEGORY>

 <H5>ΡΕΚΟΡ ΧΙΟΝΙΟΥ ΣΤΑ ΠΕΡΙΣΣΟΤΕΡΑ
ΧΙΟΝΟΔΡΟΜΙΚΑ ΚΕΝΤΡΑ ΤΗΣ ΧΩΡΑΣ</H5>
<H2>Σκι έως τον Ιούνιο!</H2>

<AUTHOR>ΣΤΕΦΑΝΟΣ ΚΡΙΚΚΗΣ-ΕΥΗ ΕΛΕΥΘΕΡΙΑΔΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 10654 BYTES)
</AUTHOR>

Ρεκόρ χιονιού στα
περισσότερα χιονοδρομικά κέντρα της χώρας. Ακόμη και αν η περίοδος του σκι
ημερολογιακά τελειώνει, η ποσότητα αλλά και η ποιότητα του χιονιού που υπάρχει
τώρα στις πίστες αναγκάζει τους υπευθύνους να σκέφτονται σοβαρά την παράταση
λειτουργίας των κέντρων ακόμη και μέχρι τις αρχές Ιουνίου! 
ΚΑΙ
μάλιστα αυτό συμβαίνει την ίδια στιγμή που σε αρκετές ευρωπαϊκές χώρες με
παράδοση στο σκι οι χιονοδρόμοι έχουν πακετάρει τα πέδιλά τους μέχρι να έρθει
ο επόμενος χειμώνας. Οι ξαφνικές εκπλήξεις του καιρού τις τελευταίες μέρες
είχαν ως αποτέλεσμα να γεμίσουν οι πλαγιές των βουνών με πολλούς πόντους
χιονιού, εξασφαλίζοντας με τον τρόπο αυτό «εκπληκτικής ποιότητας σκι που
χρόνια είχαμε να κάνουμε», όπως λέει ο διευθυντής του χιονοδρομικού κέντρου
στον Παρνασσό, Θύμιος Πλαστήρας, ο οποίος δεν διστάζει να χαρακτηρίσει το
υπάρχον χιόνι σαν «πούδρα». Και προσθέτει πως «οι πίστες στον Παρνασσό θα
είναι ανοικτές όχι μόνο την Μεγάλη Εβδομάδα αλλά και ολόκληρο τον Μάιο». 
Όμως, και το χιονοδρομικό του Χελμού στα Καλάβρυτα δεν πάει... πίσω. Ο
διευθυντής του, Γιώργος Τσεκούρας, λέει πως «για πρώτη φορά στα δέκα χρόνια
λειτουργίας μας βλέπουμε τόσο πολύ και καλό χιόνι. Την τελευταία εβδομάδα οι
χιονοπτώσεις που εκδηλώθηκαν πρόσθεσαν κατά μέσο όρο στις πίστες 60 με 70
πόντους χιόνι, ενώ υπάρχουν και ορισμένα σημεία όπου το ύψος του φθάνει τα 4
μέτρα». Ο κ. Τσεκούρας υποστηρίζει ότι με την υπάρχουσα ποσότητα χιονιού το
κέντρο στον Χελμό θα μπορούσε να λειτουργεί ακόμη και Ιούνιο, τη στιγμή που
«τις προηγούμενες χρονιές κλείναμε την 1η Μαΐου αφού η ποιότητα του χιονιού
δεν επέτρεπε να γίνεται σκι». 
Πάντως αυτό που οι περισσότεροι υπεύθυνοι
τονίζουν, ανάμεσά τους και ο Κώστας Κοντογιάννης από το Βελούχι Καρπενησίου,
είναι το ότι πολλοί χιονοδρόμοι δεν αξιοποίησαν ορισμένα Σαββατοκύριακα του
Μαρτίου και Απριλίου για να κάνουν σκι, επειδή δεν το επέτρεψαν οι σφοδρές
χιονοπτώσεις και οι πολύ ισχυροί άνεμοι. Γι' αυτό και «εκφράζουμε την
πεποίθησή μας ότι τις επόμενες μέρες θα έρθει ο κόσμος στα κέντρα, έστω και αν
η εποχή... μυρίζει περισσότερο θάλασσα». 
Η ΚΑΛΥΤΕΡΗ ΕΠΟΧΗ 
Άφθονο χιόνι όμως έπεσε τον Απρίλιο και στη Βόρεια Ελλάδα, κάτι όχι και τόσο
συνηθισμένο τα προηγούμενα χρόνια. Χαρακτηριστικό είναι πως τόσο στις πίστες
του Φαλακρού Δράμας όσο και του Λαϊλιά Σερρών δεν υπάρχει το παραμικρό σημείο
που να μην έχει καλυφθεί από χιόνι. «Εκεί που μέχρι τον Ιανουάριο δεν είχαμε
καθόλου χιόνι, τώρα δυσκολευόμαστε ακόμη και να φθάσουμε στο χιονοδρομικό. Και
ενώ άλλες χρονιές αυτές ήταν οι τελευταίες μέρες λειτουργίας, φέτος δεν
ξέρουμε ακόμη μέχρι πότε θα το κρατήσουμε ανοικτό», λέει ο πρόεδρος του
Ορειβατικού Συλλόγου Δράμας, Θέμης Καναράς, και συνεχίζει: «Από όσο θυμάμαι η
τελευταία φορά που είδαμε τέτοιας ποιότητας χιόνι ήταν πριν από 12 χρόνια.
Πάντως η εποχή αυτή είναι η καλύτερη για τους σκιέρ». 
Αλλά και στο
γειτονικό κέντρο των Σερρών το ύψος του χιονιού μετρήθηκε στο ένα μέτρο, «κάτι
που δεν έχει συμβεί την τελευταία δεκαετία», κατά τον διαχειριστή Ιορδάνη
Πουναρτζόγλου. Ο ίδιος λέει πως εδώ και 15 μέρες οι χιονοπτώσεις ήταν
συνεχείς, «αποζημιώνοντάς μας για τους προηγούμενους μήνες». Βέβαια οι
πρωτοφανείς ποσότητες χιονιού για την εποχή χαρακτηρίζονται ως «δώρο-άδωρο»
για τους Έλληνες, που «δεν είναι συνηθισμένοι να κάνουν σκι στα τέλη της
άνοιξης», όπως λένε οι υπεύθυνοι στα χιονοδρομικά στο Σέλι Βεροίας και τα Τρία
Πέντε Πηγάδια Νάουσας. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15817N201</ED>
<ID>
ID:170343

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N20&aa=1</URL></REF>


Article

<CATEGORY>vin06</CATEGORY>

 <H2>Το... παρελθόν απειλεί τους νέους που αθλούνται</H2>

<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΒΟΥΒΕΣ ή ήπιες μορφές
κληρονομικών καρδιαγγειακών νοσημάτων απειλούν τους νέους που αθλούνται ­ ήδη
μόνον τον περασμένο χρόνο καταγράφηκαν τουλάχιστον πέντε τέτοιοι αιφνίδιοι
θάνατοι νέων. 
Είκοσι χιλιάδες νέοι άνθρωποι ­ τόσοι αντιστοιχούν στην
αναλογία επί του πληθυσμού (1/500), όπως έδειξε πρόσφατη επιδημιολογική μελέτη
­ βρίσκονται πρακτικά σε κίνδυνο, αφού πάσχουν από υπερτροφική
μυοκαρδιοπάθεια, μια κληρονομική ασθένεια, που είναι η πρώτη αιτία θανάτου σε
νέους αθλητές. 
Τα στοιχεία αυτά έδωσαν ο υφυπουργός Αθλητισμού κ. Αν.
Φούρας και ο πρόεδρος του Ελληνικού Ιδρύματος Καρδιολογίας Κ. Π. Τούτουζας,
που χθες υπέγραψαν σε ειδική τελετή σύμβαση μεταξύ της Γενικής Γραμματείας
Αθλητισμού και του ΕΛΙΚΑΡ για την προώθηση του προγράμματος «Φειδιππίδης», για
την πρόληψη των αιφνιδίων θανάτων σε άτομα νεαρής ηλικίας και κυρίως στους
αθλούμενους. 
Η Ελλάδα, όπως τονίσθηκε, έχει κάποιους επιπλέον λόγους να
δώσει έμφαση σε αυτή την προσπάθεια, γιατί έχει έναν γενετικά ομοιογενή
πληθυσμό και ορισμένες περιοχές λειτούργησαν και λειτουργούν ακόμη ως
«κλειστές κοινωνίες». 
Στις κλειστές αυτές κοινότητες, όπως π.χ. τα νησιά,
οι άνθρωποι κατά κανόνα ανασυνδυάζονται, παντρεύονται μεταξύ τους και έτσι
συμβάλλουν στο να αναδύονται τύποι κληρονομικών νοσημάτων με μεγαλύτερη ένταση
και συχνότητα. 
Σύμφωνα με τα νέα δεδομένα, όπως αναφέρθηκε, όλοι οι νέοι
που θέλουν να αθληθούν πρέπει, προτού αρχίσουν, να κάνουν μια στοιχειώδη
ιατρική εξέταση. 
Ένα κληρονομικό νόσημα, όπως είπαν, όταν εκδηλώνεται σε
κάποιον ασθενή, οποιασδήποτε ηλικίας, είναι πιθανό να αφορά και άλλα μέλη της
οικογένειάς του. Τα κληρονομικά νοσήματα που συνοδεύονται από αυξημένο κίνδυνο
αιφνίδιου θανάτου εκδηλώνονται, συνήθως, με τα εξής συμπτώματα: 
*Σφίξιμο
στο στήθος ή πόνος ή δύσπνοια. 
*Φτερουγίσματα στην καρδιά. 
*Λιποθυμίες
ή συχνά επεισόδια ζάλης. 
*Ανεξήγητη κούραση ή μειωμένη αντοχή. 
Σημαντικό στοιχείο από το οικογενειακό ιστορικό του ασθενούς είναι αν υπάρχουν
αιφνίδιοι θάνατοι συγγενών κάτω των 40 ετών. 
Στο πλαίσιο του προγράμματος
«Φειδιππίδης» ­ που ονομάστηκε έτσι από τον αγγελιοφόρο της αρχαιότητας, ο
οποίος πέθανε μόλις έφερε στην Αθήνα την είδηση «νενικήκαμεν», παρότι ήταν ο
γρηγορότερος και υγιέστερος αγγελιοφόρος ­ προβλέπεται ότι: 
*Το ΕΛΙΚΑΡ, σε
συνεργασία με την καρδιολογική κλινική του Πανεπιστημίου Αθηνών, θα
δημιουργήσει δίκτυο πληροφοριών για αιφνίδιους θανάτους σε όλη τη χώρα. 
*Σύντομα θα είναι έτοιμος ο επιδημιολογικός χάρτης της χώρας, δηλαδή σε ποιες
περιοχές ή σε ποιες ομάδες πληθυσμού συμβαίνει αυτό συχνότερα. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15817N202</ED>
<ID>
ID:170395

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N20&aa=2</URL></REF>


Article

<CATEGORY>vin06</CATEGORY>

 <H2>ΕΟΤ: φθηνές διακοπές για όλους τους Έλληνες</H2>

ΦΘΗΝΕΣ διακοπές για
όλους τους Έλληνες περιλαμβάνει το φετινό πρόγραμμα εσωτερικού τουρισμού του
ΕΟΤ, που ξεκίνησε στις αρχές Απριλίου και θα διαρκέσει έως τον Μάρτιο του
1998. 
«Ο ΕΟΤ αποδίδει μεγάλη σημασία στην ανάπτυξη του εσωτερικού
τουρισμού», δήλωσε χθες ο γενικός γραμματέας του Οργανισμού Νίκος Σκουλάς και
επεσήμανε ότι «ο στόχος που τίθεται τώρα για ολόκληρο τον τουριστικό κλάδο
είναι η επιμήκυνση της τουριστικής περιόδου». 
Στο φετινό πρόγραμμα
εσωτερικού τουρισμού μετέχουν συνολικά 370 ιδιωτικές επιχειρήσεις (ξενοδοχεία,
διαμερίσματα, ενοικιαζόμενα δωμάτια) σχεδόν όλων των κατηγοριών, από τις
περισσότερες περιοχές της χώρας. Μεταξύ αυτών περιλαμβάνονται 171 ξενοδοχεία
Α' και Β' κατηγορίας, 49 διαμερίσματα Α' και Β' κατηγορίας, 15 ΞΕΝΙΑ του ΕΟΤ,
14 οικήματα σε παραδοσιακούς οικισμούς, δύο ιδιωτικά κάμπινγκ και πέντε
επιχειρήσεις σκαφών αναψυχής, που προσφέρουν κρουαζιέρες προσιτές για το
εισόδημα κάθε τουρίστα. 
Στα καταλύματα παρέχονται εκπτώσεις 30% έως 50%,
σε σχέση με τις «τιμές πόρτας». Προϋπόθεση συμμετοχής στο πρόγραμμα εσωτερικού
τουρισμού είναι οι κρατήσεις να γίνονται από ομάδες άνω των τεσσάρων ατόμων
και για τουλάχιστον δύο διανυκτερεύσεις. 
Στο πρόγραμμα εσωτερικού
τουρισμού 1997-1998 έχουν δηλώσει συμμετοχή επιχειρήσεις από την Αχαΐα, την
Κάλυμνο, τη Ρόδο, την Κω, την Εύβοια, την Κεφαλονιά, την Κέρκυρα, τη Σύρο, τη
Σαντορίννη, τον Πόρο, τη Λέσβο, τη Χίο, τη Σάμο, τη Λήμνο, τη Λευκάδα, τη
Σκόπελο, τα χωριά του Πηλίου, τη Χαλκιδική, τη Φθιώτιδα, το Ηράκλειο, τα
Χανιά, το Ρέθυμνο και το Λασίθι. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15817N203</ED>
<ID>
ID:170434

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N20&aa=3</URL></REF>


Article

<CATEGORY>vin06</CATEGORY>

 <H5>ΕΚΤΟΣ
ΑΠΟ ΤΟ ΟΙΚΟΝΟΜΙΚΟ, ΟΙ ΔΙΑΜΑΧΕΣ ΓΙΑ ΖΗΤΗΜΑΤΑ ΚΑΤΑΡΤΙΣΗΣ ΞΕΚΙΝΟΥΝ ΑΠΟ ΤΟ 1923!
</H5><H2>Ο ακήρυκτος «εμφύλιος» δασκάλων - καθηγητών</H2>

<AUTHOR>ΝΙΚΟΣ ΜΑΣΤΟΡΑΣ</AUTHOR>

<H3></H3>Στις αρχές
Φεβρουαρίου, η εκπαιδευτική κοινότητα ζούσε την ένταση από τις εξελισσόμενες ­
παράλληλα τότε ­ απεργίες των δασκάλων και των καθηγητών και τα μεγάφωνα στις
συγκεντρώσεις μιλούσαν για «δασκάλους - καθηγητές, ενωμένους - νικητές». 
ΟΜΩΣ ΠΙΣΩ από τα ντεσιμπέλ, οι ψίθυροι αφορούσαν όχι μόνο τη διαμάχη
εκπαιδευτικών και υπουργείου, αλλά και μιαν άλλη, μεταξύ των εκπαιδευτικών
Πρωτοβάθμιας και Δευτεροβάθμιας Εκπαίδευσης. 
Η κόντρα, που αναζωπυρώθηκε
εξαιτίας της αποτυχίας του αγωνιστικού «φλερτ» και της διαφορετικής κλιμάκωσης
των κινητοποιήσεων (2 εβδομάδες οι δάσκαλοι, 2 μήνες οι καθηγητές), ονομάζεται
«μισθολογική εξομοίωση», αλλά έχει βαθύτερες ρίζες από μιαν απλή οικονομική
διαφωνία. 
ΚΑΙ ΤΡΑΓΟΥΔΙΣΤΑ 
Η Κίνηση Δασκάλων - Νηπιαγωγών της
Νίκαιας διένειμε τις ημέρες εκείνες ένα δελτίο δρόμου, που απεικονίζει με
γλαφυρό τρόπο ­ και μάλιστα έμμετρο, σε... παραδοσιακό δεκαπεντασύλλαβο
Αττικοβοιωτίας! ­ το μέγεθος της υπόγειας έντασης μεταξύ ΟΛΜΕ-ΔΟΕ: 
«Δυο
αδιλφούλις ήντανι κι κάνανι τις ξένις, ιγώ Ουλμέ, ιγώ Δουέ, ισύ κακά κι ψώρα.
Τις πιάνανι οι χουργιανοί κι τις παρακαλούσαν: Μονιάστι κόρις καψιρές, κόρις
γιρουντουκόρις, τι έρχιτι ου αφέντς Αρσένς κ' οι ικσυγχρουνιστάδις, κι θα μας
σφάξιν σαν τ' αρνιά, θα σας διακουρέψιν, δεν κάνει ισείς αρχόντισσις κι του
χουργιού αρχηγίνις, να μη μιλιέστι ντίπ για ντίπ, κουτζάμ γριές κουπέλις!».
Ποιο είναι το πρόβλημα με τις... αμίλητες αδελφές; Φαινομενικά τους χωρίζει
μόνο το μισθολογικό. Η διαφορά ­ επισημαίνει ο εκπαιδευτικός κ. Χάρης
Αθανασιάδης, στο περιοδικό του κλάδου «Σύγχρονη Εκπαίδευση» ­ είναι μόλις
14.000 δρχ. μεικτά. 
«ΑΠΑΡΑΔΕΚΤΗ ΑΝΤΙΛΗΨΗ» 
«Οι δάσκαλοι όμως το
θεωρούν σημαντικό, επειδή συμβολίζει την ­ πολιτικά και παιδαγωγικά απαράδεκτη
γι' αυτούς ­ αντίληψη που αποδίδει μικρότερη αξία στην Πρωτοβάθμια Εκπαίδευση.
Επιπλέον τονίζουν ότι η διαφορά στα χρόνια σπουδών τους, που ώς τώρα
νομιμοποιούσε τη διαφορά στους μισθούς, τείνει να εξαλειφθεί μετά την ίδρυση
Παιδαγωγικών Τμημάτων και τον διορισμό ειδικοτήτων στα Δημοτικά. Οι καθηγητές,
αν και ως ΟΛΜΕ αποφεύγουν να πάρουν θέση, δεν μπορούν να αποδεχθούν εξίσωση με
τους "νηπιαγωγούς", όπως περιφρονητικά λένε στις άτυπες συζητήσεις»... 
Ο
πρόεδρος της ΟΛΜΕ, Νίκος Τσούλιας, αποκαλύπτει πως όταν απεργούσαν και οι δύο
κλάδοι, προτάθηκε να παραστεί αντιπροσωπεία της ΟΛΜΕ σε συνέλευση δασκάλων,
κάτι ­ θεωρητικά ­ αυτονόητο. Όμως, παραλίγο να δημιουργηθεί θέμα (!), καθώς
αρκετοί συνδικαλιστές, κυρίως της ΔΑΚΕ (Ν.Δ.), διαφωνούσαν. Η ΔΑΚΕ των
δασκάλων με τη ΔΑΚΕ των καθηγητών λες και δεν έχουν συγγένεια μπροστά στα
κλαδικά. Αδιάφορες είναι και οι σχέσεις των συνδικαλιστών του ΠΑΣΟΚ στις δύο
Ομοσπονδίες, ενώ η Αριστερά δεν έχει καν επικοινωνία ­ σε επίπεδο διοίκησης
πάντα ­ καθώς στη ΔΟΕ εκπροσωπείται μόνο το ΚΚΕ, ενώ στην ΟΛΜΕ μόνο ο
Συνασπισμός. Ακόμα και στην απεργία, η καχυποψία ανάμεσα στους κλάδους ήταν
έκδηλη, παρότι επισήμως δηλώνουν ότι επικοινωνούν. Εξάλλου η ΟΛΜΕ ετοιμάζεται
για συνέδριο τον Ιούνιο, όπου όλα δείχνουν ότι δεν θα συμφωνήσει σε
«εξομοίωση», επιμένοντας σε τρεις μισθολογικές βαθμίδες. 
«ΜΕΓΑΛΟ
ΛΑΘΟΣ» 
«Όμως», διαπιστώνει ο κ. Τσούλιας, «δεν είναι μόνο το
οικονομικό. Δυστυχώς κάποιοι δάσκαλοι έχουν πρόβλημα με τους καθηγητές και
κάποιοι καθηγητές εκδηλώνουν έπαρση στους δασκάλους. Αυτό είναι μεγάλο λάθος
όλων. Πιστεύω, όμως, ότι εξ αντικειμένου υπάρχει συνήθως και διαφορετική
ψυχοσύνθεση. Οι δάσκαλοι έχουν να κάνουν με παιδιά, εμείς με εφήβους,
μπολιαζόμαστε στην αμφισβήτησή τους, παρακολουθούμε τις μουσικές τάσεις, το
λεξιλόγιό τους, για να επικοινωνήσουμε. Στους εφήβους δεν περνάει το πρότυπο
της γραβάτας κι αυτό έχει επίπτωση σ' εμάς, ενώ στα μικρά παιδιά περνάει και,
επιπλέον, συχνά το επιβάλει στους δασκάλους με τον τρόπο της η κοινωνία». 
Αλλά και η ΔΟΕ δεν έστειλε καν αντιπροσώπους στις συνελεύσεις των καθηγητών.
Αντίθετα, στις δικές της συνελεύσεις δημιουργήθηκαν και επεισόδια, μεταξύ
Αθηναίων δασκάλων και επαρχιωτών, μεταξύ νεαρών και μεγαλυτέρων, μεταξύ
αριστερών και συνδικαλιστών του ΠΑΣΟΚ (πλειοψηφία στο Δ.Σ.) και λιγότερο της
Ν.Δ. «Στην ΟΛΜΕ δεν μας προσκάλεσε κανένας!», λέει ο γενικός γραμματέας της
ΔΟΕ, Πάρις Βεντήρης. «Είναι λάθος ο ισχυρισμός για διαφορά στην εκπαίδευσή
μας. Πράγματι οι έφηβοι μαθητές χρειάζονται προσοχή, αλλά περισσότερη προσοχή
και πιο πολύπλοκος τρόπος αντιμετώπισης χρειάζεται για τα παιδιά, που
αναπτύσσουν μηχανισμούς κοινωνικοποίησης, μάθησης, μνήμης, κ.λπ. Και δεν
μπορεί κανείς να βάζει ζυγαριά στην προσφορά του έργου». Ο κ. Βεντήρης
παρατηρεί ότι δεν υπάρχουν πια οι διαφορές στο κοινωνικό και επιστημονικό
στάτους καθηγητών - δασκάλων, αλλά μόνο μια λανθασμένη αντίληψη: «Η
συντριπτική πλειονότητα των δασκάλων έχει σήμερα μεταπτυχιακά, δεύτερο πτυχίο
και κάνει συνεχείς επιμορφώσεις και μετεκπαιδεύσεις. Η πορεία ΟΛΜΕ-ΔΟΕ πρέπει
να είναι κοινή, χρειάζονται όμως 3 προϋποθέσεις: κοινό πλαίσιο αιτημάτων,
ισοτιμία των εταίρων και ενιαία στρατηγική, αντί ευκαιριακές συμπορεύσεις».

74 ΧΡΟΝΙΑ ΠΡΙΝ 
Αυτά εν έτει 1997. Το 1923, ο Τύπος της εποχής
έγραφε μια δήλωση καθηγητή: «... θα ήτο άτοπον να φθάση με τας νέας αυξήσεις ο
μισθός ενός δημοδιδασκάλου να είναι μεγαλύτερος αυτού ενός καθηγητού
Γυμνασίου». Και την επομένη, ο τότε πρόεδρος της ΔΟΕ απαντούσε: «... να μην
προβαίνουν σε προκλήσεις οι καθηγηταί, αι οποίαι δεν είναι επικουρικαί εις την
επιτυχήν διεξαγωγήν του κοινού μας αγώνος». 
Όλα τριγύρω αλλάζουνε κι όλα
τα ίδια μένουν.... 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N21</CAT>
<ED>
Κωδικός άρθρου: A15817N211</ED>
<ID>
ID:170344

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N21&aa=1</URL></REF>


Article

<CATEGORY>vin06</CATEGORY>

 <H2>Γιαννόπουλος:Εισαγγελέας και όχι πταισματοδίκης για την «Εξουσία»</H2>

ΕΝΤΟΝΑ ΑΝΤΕΔΡΑΣΕ χθες ο υπουργός Δικαιοσύνης
Ευάγ. Γιαννόπουλος στην ανάθεση σε πταισματοδίκη της δικαστικής έρευνας για το
θέμα της διάθεσης διαμερισμάτων από την εφημερίδα «Εξουσία». «Δεν είναι σοβαρά
πράγματα αυτά. Η διαδικασία που ακολουθήθηκε είναι ελλιπής», είπε και
υπεραμύνθηκε της παραγγελίας του να ανατεθεί η έρευνα σε αντεισαγγελέα Εφετών.
Ο κ. Γιαννόπουλος πρόσθεσε ότι για το ζήτημα είχε επικοινωνήσει προ ημερών και
με τον προϊστάμενο της Εισαγγελίας Πρωτοδικών Αθήνας κ. Αν. Κανελλόπουλο ­
ύστερα και από συζητήσεις με μέλη της Ένωσης Ιδιοκτητών Ημερησίων Εφημερίδων
Αθηνών ­ ώστε να υπάρξει εισαγγελική παρέμβαση και να ερευνηθούν οι
καταγγελίες που αφορούν το αδίκημα της απόπειρας απάτης. «Για να μην πέσει το
κοινό θύμα απάτης ­ σημείωσε ο υπουργός ­ οφείλει ο εισαγγελέας να διερευνήσει
και να καταθέσει πόρισμα». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N21</CAT>
<ED>
Κωδικός άρθρου: A15817N212</ED>
<ID>
ID:170396

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N21&aa=2</URL></REF>


Article

<CATEGORY>vin06</CATEGORY>

 <H5></H5><H2>Συζητήθηκε η αγωγή Ρίζου κατά «Ελεύθερου Τύπου»</H2>

ΣΤΟ ΜΟΝΟΜΕΛΕΣ Πρωτοδικείο της Αθήνας (Τμήμα Εργατικών Διαφορών)
συζητήθηκε χθες η αγωγή του εκδότη της εφημερίδας «Αδέσμευτος Τύπος», κ.
Δημήτρη Ρίζου, με την οποία στρέφεται κατά της εφημερίδας «Ελεύθερος Τύπος».
Με την αγωγή του διεκδικεί αποζημίωση ύψους 300.000.000 δραχμών, που
υποστηρίζει ότι δικαιούται, μετά την καταγγελία της συμβάσεως εργασίας του από
τον «Ελεύθερο Τύπο». 
Από την πλευρά τού ενάγοντος κατέθεσε στο δικαστήριο
ο δημοσιογράφος Γ. Ντάσκας, ο οποίος αναφέρθηκε στην επιτυχημένη πορεία του κ.
Ρίζου όσο καιρό ήταν διευθυντής της εφημερίδας «Ελεύθερος Τύπος». 
Εκ
μέρους των εναγομένων εξετάστηκε η κ. Ειρήνη Μαρκουλάκη, γενική γραμματέας του
Ιδρύματος Τύπου, η οποία είπε πως ο κ. Ρίζος υπέγραψε τη λύση της σύμβασής
του, για την οποία αποζημιώθηκε. 
Το δικαστήριο, αφού άκουσε και τις δύο
πλευρές των διαδίκων, επιφυλάχθηκε να εκδώσει την απόφασή του. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N21</CAT>
<ED>
Κωδικός άρθρου: A15817N213</ED>
<ID>
ID:170435

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N21&aa=3</URL></REF>


Article

<CATEGORY>vin06</CATEGORY>

 <H5>ΑΝΑΠΛΗΡΩΣΗ
ΜΑΘΗΜΑΤΩΝ ΜΕ ΕΠΕΚΤΑΣΗ ΤΟΥ ΗΜΕΡΗΣΙΟΥ ΠΡΟΓΡΑΜΜΑΤΟΣ ΚΑΤΑ ΜΙΑ ΩΡΑ ΕΠΕΛΕΞΑΝ ΤΡΙΑ
ΣΤΑ ΤΕΣΣΕΡΑ</H5>
<H2>Υπερωρίες στα σχολεία</H2>

<AUTHOR>ΣΥΛΒΑΝΑΡΑΠΤΗ</AUTHOR>

<H3></H3>Με επέκταση του ημερησίου ωρολογίου προγράμματος κατά μία ώρα επέλεξαν να
αναπληρώσουν τα μαθήματα που χάθηκαν εξ αιτίας της απεργίας των καθηγητών τα
τρία στα τέσσερα σχολεία της χώρας.ΑΥΤΟ προκύπτει από τα στοιχεία, που έδωσε
χθες στη δημοσιότητα ο υπουργός Παιδείας κ. Γερ. Αρσένης, απαντώντας στη Βουλή
σε σχετική επερώτηση των βουλευτών της Νέας Δημοκρατίας κ.κ. Κ. Σημαιοφορίδη,
Α. Μπρατάκου, Ι. Χωματά, Β. Κοντογιαννόπουλου και κας Άννας Ψαρούδα - Μπενάκη.

Τα περισσότερα σχολεία έχουν επιλέξει να αναπληρώσουν τα χαμένα μαθήματα
συνδυάζοντας τις μεθόδους που περιλαμβάνονταν στη σχετική εγκύκλιο του
υπουργείου Παιδείας. 
Έτσι, το 81,7% των σχολείων θα χρησιμοποιήσει
καθημερινώς μία πρόσθετη διδακτική ώρα, το 43,4% θα χρησιμοποιήσει και τα
Σάββατα και το 12,8% θα χρησιμοποιήσει παράλληλα και τις πρώτες ημέρες της
Μεγάλης Εβδομάδας. 
Υπάρχει, πάντως, και ένα ποσοστό σχολείων ­ γύρω στο 6%
­ που δεν θα εφαρμόσει κανένα πρόγραμμα αναπλήρωσης. 
Αξίζει να σημειωθεί
ότι η αναπλήρωση αφορά όχι μόνον τα βασικά λεγόμενα μαθήματα (Μαθηματικά,
Αρχαία Ελληνικά, Φυσική κ.λπ. ), αλλά και τα υπόλοιπα. Έτσι, θα αναπληρωθεί,
για παράδειγμα, και το μάθημα της Γυμναστικής. «Αυτό, όπως εξήγησαν καθηγητές
- συνδικαλιστές, πρέπει να γίνει, γιατί θα πρέπει να αναπληρώσουν το χαμένο,
λόγω της απεργίας, εισόδημά τους όλοι οι καθηγητές που απέργησαν, ανεξαρτήτως
ειδικότητος». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N22</CAT>
<ED>
Κωδικός άρθρου: A15817N221</ED>
<ID>
ID:170345

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N22&aa=1</URL></REF>


Article

<CATEGORY>vin06</CATEGORY>

 <H2>«Δείχνει τον δρόμο» στους χήρους η απόφαση του Ευρωπαϊκού Δικαστηρίου</H2>

ΣΩΡΕΙΑ προσφυγών στο Ελεγκτικό Συνέδριο και
στα διοικητικά δικαστήρια αναμένεται να ακολουθήσει την απόφαση του Ευρωπαϊκου
Δικαστηρίου που αναγνωρίζει το δικαίωμα των χήρων να λαμβάνουν τη σύνταξη των
συζύγων τους. 
Η απόφαση του Ευρωπαϊκού Δικαστηρίου υποχρεώνει την Ελλάδα
να προχωρήσει σε νομοθετικές αλλαγές, εναρμονίζοντας τη νομοθεσία της για το
επίμαχο ζήτημα προς το Κοινοτικό Δίκαιο. 
Όπως χαρακτηριστικά αναφέρει ο
εργατολόγος κ. Αλ. Μητρόπουλος, η απόφαση ­ ένα χρόνο μετά την αντίστοιχη
απόφαση του Ελεγκτικού Συνεδρίου που αφορούσε τη σύνταξη δημοσίου υπαλλήλου ­
έρχεται «να γενικεύσει την απόδοση δικαίου σε όλους τους Έλληνες χήρους που
επεδίωκαν, παρά τις αυστηρές απαγορεύσεις της εθνικής μας νομοθεσίας, να
λάβουν τη σύνταξη της αποθανούσας συζύγου είτε αυτή ήταν υπάλληλος του
Δημοσίου, είτε εργαζόταν σε ΔΕΚΟ (ΔΕΗ, ΟΤΕ κ.α.)». 
Έως ότου αλλάξει η
ελληνική νομοθεσία, ωστόσο, η απόφαση του Ευρωπαϊκού Δικαστηρίου ανοίγει τον
δρόμο για προσφυγές στα δικαστήρια. Ειδικότερα: 
* Όσοι διεκδικούν τη
σύνταξη της συζύγου που υπηρετούσε σε δημόσια υπηρεσία προσφεύγουν στο
Ελεγκτικό Συνέδριο, προσβάλλοντας είτε την άρνηση του Γενικού Λογιστηρίου να
χορηγήσει τη σύνταξη, είτε την πράξη καταβολής μειωμένης σύνταξης (που
χορηγείται σήμερα υπό προϋποθέσεις, όπως η πλήρης ανικανότητα του χήρου να
εργαστεί κ.ά.). 
* Στην περίπτωση που η σύζυγος εργαζόταν σε ΔΕΚΟ, τότε
αρμόδια να κρίνουν την προσφυγή των χήρων είναι τα διοικητικά δικαστήρια. 
Σε κάθε περίπτωση, οι χήροι μπορούν να διεκδικήσουν, εκτός από το δικαίωμα
χορήγησης της σύνταξης, και την αναδρομική καταβολή όλου του συντάξιμου ποσού
για την τελευταία διετία πριν από την υποβολή της προσφυγής. 
Η απόφαση του
Ευρωπαϊκού Δικαστηρίου, που παρουσίασαν χθες «ΤΑ ΝΕΑ», στηρίζεται στην αρχή
της ίσης μεταχείρισης μεταξύ ανδρών και γυναικών σε θέματα κοινωνικής
ασφάλισης. Με την απόφαση η χώρα μας υποχρεώνεται να καταργήσει και αυτή τη
διάκριση ανάμεσα στα δύο φύλα, διαφορετικά από την Ευρωπαϊκή Επιτροπή θα
κινηθεί κατά της Ελλάδας η διαδικασία επιβολής κυρώσεων για παράβαση του
Κοινοτικού Δικαίου. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N22</CAT>
<ED>
Κωδικός άρθρου: A15817N222</ED>
<ID>
ID:170397

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N22&aa=2</URL></REF>


Article

<CATEGORY>vin06</CATEGORY>

 <H2>Αδιάκριτες διακρίσεις</H2>

ΕΙΝΑΙ, τάχα, θέμα άγνοιας ή
μήπως πονηριάς και δυστροπίας; 
Γιατί αν δεν αμφισβητείται πως το Κοινοτικό
Δίκαιο κατισχύει της εθνικής νομοθεσίας... 
Και αν η παρακολούθησή του ­
όπως και η συμμόρφωση προς τις συντεταγμένες του ­ επιβάλλεται επί ποινή
αυστηρών κυρώσεων... 
Τότε, μόνον η ενσυνείδητη προσπάθεια παράκαμψής του
εξηγεί την απροθυμία κάποιων δημόσιων υπηρεσιών να πράξουν τα δέοντα. 
Αντίθετη προς το Κοινοτικό Δίκαιο η άρνηση της ΔΕΗ να αναγνωρίσει το δικαίωμα
συνταξιοδότησης υπέρ ανδρών που χήρεψαν, θυμίζει πως οι αντιστάσεις στην
εφαρμογή της νομοθεσίας ­ ιδίως στα ασφαλιστικά ­ για την ισότητα των φύλων
παραμένουν ισχυρές. 
Και, ίσως, με αφορμή την απόφαση του Δικαστηρίου
Ευρωπαϊκών Κοινοτήτων, είναι ευκαιρία να τονισθεί πως η παραμέληση ­ και στα
εργασιακά ­ της ισότητας δεν μπορεί να διαιωνίζεται ­ είτε για γυναίκες
πρόκειται είτε για άνδρες. 
Και κυρίως ότι η πλάγια ­ και εκ του πονηρού ­
προσεπίκληση μιας ανύπαρκτης «διακριτικής ευχέρειας» δεν μπορεί να αναιρεί την
κατάργηση των διακρίσεων λόγω φύλου. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N22</CAT>
<ED>
Κωδικός άρθρου: A15817N223</ED>
<ID>
ID:170436

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N22&aa=3</URL></REF>


Article

<CATEGORY>vin06</CATEGORY>

 <H2>Αυτοκτονία 18χρονου στη σχολική εκδρομή</H2>

ΚΕΡΚΥΡΑ 
ΟΙ ΜΑΘΗΤΕΣ του Β' Λυκείου Καλλιθέας θα έχουν τις πιο θλιβερές
αναμνήσεις από την πενθήμερη εκδρομή τους στην Κέρκυρα. 18χρονος συμμαθητής
τους έδωσε τέλος στη ζωή του, μέσα στο ξενοδοχείο «Κορφού». 
Τον άτυχο
μαθητή βρήκαν απαγχονισμένο στο δωμάτιό του, στις 3.35 τα ξημερώματα, οι
συμμαθητές του και αμέσως ειδοποίησαν την Αστυνομία. 
Η εγκληματική
ενέργεια, με βάση τις πρώτες ενδείξεις, αποκλείστηκε, ενώ το σχολείο μετά το
τραγικό γεγονός αναχώρησε στις 8.30 χθες το πρωί. Όπως όλα δείχνουν, ο
18χρονος οδηγήθηκε στην αυτοκτονία από ερωτική απογοήτευση. 
Χθες, σε μια
γωνία του σπιτιού του, επί της οδού Σιώκου 8-10 στην Καλλιθέα, ο πατέρας του,
πάνω στην αναπηρική καρεκλά, έμοιαζε να τα 'χει χαμένα. «Ήταν ένα παιδί χωρίς
προβλήματα, που ετοιμαζόταν να δώσει εξετάσεις στο Πανεπιστήμιο», λέει με
λυγμούς. «Δεν μπορώ να καταλάβω τι έγινε. Ήταν το στήριγμά μας και το καμάρι
μας». 
Η κηδεία του 18χρονου μαθητή πρόκειται να γίνει σήμερα το μεσημέρι
στο Νεκροταφείο της Καλλιθέας. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N22</CAT>
<ED>
Κωδικός άρθρου: A15817N224</ED>
<ID>
ID:170465

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N22&aa=4</URL></REF>


Article

<CATEGORY>vin06</CATEGORY>

 <H5>ΑΠΟΣΠΑΣΜΑΤΑ ΑΠΟ ΤΗΝ
ΑΥΤΟΒΙΟΓΡΑΦΙΑ ΤΟΥ ΚΥΡΙΟΥ «ΠΕΤΑΛΟΥΔΑ», ΕΛΕΥΘΕΡΙΟΥ ΜΟΥΖΑΚΗ</H5>
<H5>Ιδέα για
διαφήμιση και το ξήλωμα των τραμ</H5>
<H5>«Έδεσε» Χίτλερ και Μουσολίνι
</H5><H5>Έδενε τον γάιδαρό του με «Πεταλούδα»</H5>
<H2>Μία... μοντέρνα πεταλούδα</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Πότε ακούστηκε για
πρώτη φορά η Νάνα Μούσχουρη στο ραδιόφωνο; Στις αρχές της δεκαετίας του '50,
σε μια διαφήμιση των κλωστών «Πεταλούδα». 
ΤΙ ιδιαίτερο συνδέει τον
Κώστα Χατζηχρήστο, τον Μανώλη Χιώτη, τη Σπεράντζα Βρανά, τον Αλέκο Λειβαδίτη,
τη Μάγια Μελάγια, τον Γιώργο Μουζάκη και τον Γιώργο Κατσαρό; Μα, οι
«ατσάλινες» κλωστές «Πεταλούδα», που όλοι αυτοί τις έκαναν πασίγνωστες,
μετέχοντας στα ψυχαγωγικά και διαφημιστικά προγράμματα τα οποία χρηματοδοτούσε
ο Ελευθέριος Μουζάκης. Ο κύριος «Πεταλούδα» (και DMC). 
Ιδιοφυής
επιχειρηματίας, διορατικός και εργατικός, ο άνθρωπος αυτός που είναι γνωστός
σήμερα ως ο πρώτος Έλληνας φορολογούμενος με δηλωμένο εισόδημα 1 δισ. δρχ.,
ήταν 29 μόλις χρόνων όταν επέλεξε μια διαφήμιση στο προκλητικό πνεύμα των
σημερινών της «Μπένετον». Και ήταν 35 χρόνων το 1950, όταν έγινε από τους
πρώτους, αν όχι ο πρώτος, σπόνσορας. 
Πριν από τους σπουδαίους συγγραφείς
και κινηματογραφιστές που άρχισαν στα 1970 να ασχολούνται με την τέχνη της
διαφήμισης, οι καλλιτέχνες της σκηνής και της πίστας και άθελά τους κάποιοι
πολιτικοί, όπως ο Κ. Καραμανλής, είχαν επιστρατευθεί 20 χρόνια νωρίτερα από
τον Ελευθέριο Μουζάκη για να προωθήσουν τα προϊόντα του μέσα από εκπομπές,
θεατρικά σκετς ή αφίσες με κοινωνικά μηνύματα. 
Η αθέατη αυτή πτυχή στο
δαιμόνιο του Ελ. Μουζάκη αναπτύσσεται γλαφυρά στα αποσπάσματα που
προδημοσιεύουν σήμερα «ΤΑ ΝΕΑ» από την «Αυτοβιογραφία» του. Το βιβλίο αυτό,
γραμμένο με την επιμέλεια του Νίκου Ρογκάκου, κυκλοφορεί τούτες τις μέρες από
τον «Κέδρο», πλούσιο σε περιστατικά, με εικονογράφηση της εποχής. 
Ο Ελ.
Μουζάκης, που είναι σήμερα 82 χρόνων, δεν αφηγείται ιδιωτικές στιγμές του ή
μύχιες σκέψεις του, αλλά καταθέτει τα ντοκουμέντα μιας λαμπρής επιχειρηματικής
καριέρας. Από το μικρό προσφυγόπουλο της Σμύρνης στον δραστήριο βιοπαλαιστή
που υπήρξε, από τον εφευρετικό έμπορο στον αποτελεσματικό βιομήχανο που είναι,
μιλώντας για τη ζωή του αναφέρεται και στην πορεία της οικονομικής ανάπτυξης
στη χώρα μας, με τα κακά και τα καλά της. Έτσι που η «Αυτοβιογραφία» του
μοιάζει και με εγχειρίδιο. Για το πώς να επιτύχετε εκμεταλλευόμενος τους
νόμους της αγοράς αλλά παραμένοντας έντιμος. 
Ο ΟΜΗΡΟΣ Αθηναίος, από τους πρώτους συνεργάτες του Ελ.
Μουζάκη στις διαφημιστικές καμπάνιες του, θυμάται: 
«Την εποχή που ο τέως
Πρόεδρος Δημοκρατίας ήταν υπουργός Δημοσίων Έργων και ξήλωνε τις γραμμές των
τραμ δυναμικά, σε αντίθεση με τη σύμβαση που υπήρχε με την ΗΕΜ, ξεσηκώθηκε το
πανελλήνιο, αλλά εκείνος, ανένδοτος, ήταν παρών στο συμβολικό ξήλωμα των
γραμμών της οδού Πατησίων. 
Στο πρόγραμμα των κλωστών "Πεταλούδα", με τον
Παύλο Πρόγια γράψαμε ένα θεατρικό στιγμιότυπο με τον κωμικό Σπαρίδη, το οποίο
άκουσε ο Καραμανλής από ραδιοφώνου. Κάποτε συναντηθήκαμε με τον Πρόεδρο τυχαία
στο κέντρο "Σπηλιά του Παρασκευά" στον Πειραιά και μου είπε επί λέξει: 
­
Σε άκουσα που τα είπες στο ραδιόφωνο, εμένα εννοούσες, και να πεις του Λευτέρη
να λέει πιο πολλά για τους πολιτικούς. Οι πολιτικοί μοιάζουν με δέντρα που
τους χρειάζεται κλάδεμα. 
Το αυθεντικό κείμενο έλεγε τα εξής: 
­ Καλώς
τον Σπαρίδη. 
­ Αμάν, Αθηναίε μου, είμαι πολύ σεκλετισμένος. 
­ Γιατί;

­ Έρχομαι από δικαστήριο. 
­ Πάλι δίκη είχες; 
­ Όχι, αυτή τη φορά
ήμουνα ακροατής. 
­ Σε ποια δίκη; 
­ Τη δίκη της οδού Πατησίων. 
­
Δηλαδή; 
­ Η οδός Πατησίων έκανε μήνυση στην εταιρεία οδοστρωμάτων. 
­ Ο
λόγος ποίος; 
­ Διότι την εξήλωνε. 
­ Μα, αν την ξηλώνουνε, το κάνουν
για καλύτερο. 
­ Τι καλύτερο, Αθηναίε μου, που σπάραξε η καρδιά μου. Να
δεις την οδό Πατησίων να 'χει σηκωθεί όρθια και να λέει στον κύριο Πρόεδρο:
"Κύριε Πρόεδρε, αυτό που κάνατε είναι απάνθρωπο". 
Συνεχίζει η δίκη επί
μακρόν και καταλήγει στην απόφαση: 
­ Και τι απόφαση βγήκε; 
­ Ότι η
οδός Πατησίων θα ξηλωθεί οπωσδήποτε και θα ξαναστρωθεί, αλλά αυτή τη φορά το
πάθημα έγινε μάθημα κι έτσι κάθε βήμα που θα στρώνουνε θα το ράβουνε με
κλωστές "Πεταλούδα"...». 
ΠΡΙΝ ΑΠΟ τον
«Μπένετον» υπήρχε ο Μουζάκης όπως αποδεικνύει η υπόθεση τούτης της
διαφημιστικής αφίσας και όπως τη διηγείται ο ίδιος: 
«Στα 1944, που
πλησίαζε το τέλος του πολέμου, γινότανε πολύς λόγος για το ότι οι υπεύθυνοι
Χίτλερ και Μουσολίνι θα καθόντουσαν στο σκαμνί. Πήγα λοιπόν στον τυπογράφο μου
ένα απόγευμα, τον Ι. Λεονάρδο, στην οδό Ναβαρίνου 4, και του είπα ότι θέλω τον
γελοιογράφο διαφημιστή που είχε κάνει το κουτί για τα προφυλακτικά που τότε
κυκλοφορούσαν στην αγορά. Ήταν μεγάλο, σαν κουτί σπίρτων στο μέγεθος, είχε
έναν άνδρα ανήσυχο, με μαλλιά σηκωμένα όρθια, με το χέρι στο στόμα, που έλεγε:
«Όχι άλλη μάρκα... Μπεμπέκα». 
Ήταν, όπως έμαθα, ο Ι. Βλασσόπουλος.
Συναντηθήκαμε την ίδια μέρα το βράδυ και του εξήγησα πως ήθελα να παρουσιάσω
τους Μουσολίνι και Χίτλερ καθισμένους πλάτη με πλάτη, δεμένους πισθάγκωνα, σε
ένα σκαμνί ο καθένας, και τυλιγμένους με μια κλωστή που προερχότανε από ένα
χαρτονάκι "Πεταλούδα". Του επεξήγησα τη σκέψη μου και του έδωσα και το κείμενο
για λεζάντα: "Εγκληματίαι πολέμου". 
Του ζήτησα επίσης να παρουσιάζει τον
Μουσολίνι να είναι ατάραχος, χωρίς να κάνει καμία προσπάθεια για απελευθέρωση.
Αντίθετα ο Χίτλερ, που είναι πισώπλατα δεμένος, να προσπαθεί να σπάσει τα
δεσμά του, την κλωστή με την οποία ήταν δεμένος. 
Ο ατάραχος Μουσολίνι
απευθύνεται στον Χίτλερ και του λέει: "Μπορεί, Φύρερ μου, να έχεις σπάσει
γραμμές και οχυρά, αλλά την κλώστη "Πεταλούδα" που μας έχουνε δέσει, δε θα τη
σπάσεις ποτέ!". 
ΤΙ ΣΗΜΑΙΝΕ «σπόνσορινγκ» στη δεκαετία του '50; Και πώς ξεκίνησε η
συνεργασία του δραστήριου κλωστοβιομήχανου Μουζάκη με τον καλλιτεχνικό κόσμο;
Η «Αυτοβιογραφία» του κυρίου «Πεταλούδα» δίνει την απάντηση: 
«Το 1950, ο
βιομήχανος Ελευθέριος Δ. Μουζάκης, ταξιδεύοντας για Θεσσαλονίκη, άκουσε από το
ραδιοφωνικό σταθμό Λαρίσης το στρατιώτη Όμηρο Αθηναίο σε ένα μουσικό
πρόγραμμα. Μέσω του διαφημιστή Κώστα Δημητρίου μεσολάβησε και ο Όμηρος
Αθηναίος μετετέθη στο Γενικό Επιτελείο Αθήνας. 
Την εποχή εκείνη, οι
κλωστές "Κιθάρα" είχαν ένα πρόγραμμα με τον Γιώργο Οικονομίδη από το
ραδιοφωνικό σταθμό της οδού Ζαλοκώστα που είχε τίτλο "781 Λόχος Γενικών
Μεταφορών". 
Ο κύριος Μουζάκης αποφάσισε να ανταγωνιστεί την "Κιθάρα" στο
σταθμό ΕΙΡ2, βάζοντας αντίπαλο του Γιώργου Οικονομίδη τον Όμηρο Αθηναίο,
ενισχυμένο με πλούσιο καλλιτεχνικό πρόγραμμα. 
Αξίζει να σημειωθεί ότι εκεί
ακούστηκε για πρώτη φορά στο ραδιόφωνο η Νάνα Μούσχουρη με πιανίστα τον Λεό.
Επίσης, ο Κώστας Χατζηχρήστος, ηθοποιός ενός μόλις μηνός στο θέατρο ΡΑΝΤΑΡ,
αιφνιδίασε ραδιοφωνικά με τον πονηρό βλάχο Θύμιο και με το σλόγκαν του "Αμ
πώς!". Για παράδειγμα: 
­ Πώς από δω, ρε Θύμιο; 
­ Ήρθα στην Αθήνα να
βρω το ανιψούδι μου. 
­ Και τα πρόβατα; 
­ Δε φοβάμαι, γιατί έχω δέσει
το κριάρι με "Πεταλούδα" και δεν κουνιέται με τίποτα. Αμ πώς! 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15817N391</ED>
<ID>
ID:170346

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N39&aa=1</URL></REF>


Article

<CATEGORY>vin06</CATEGORY>

 <H5>ΟΙ ΠΕΖΟΔΡΟΜΗΣΕΙΣ ΣΤΟ
ΕΜΠΟΡΙΚΟ ΤΡΙΓΩΝΟ ΝΙΚΗΣΑΝ ΤΑ ΝΤΕΣΙΜΠΕΛ ΔΕΙΧΝΟΥΝ ΟΙ ΜΕΤΡΗΣΕΙΣ</H5>
<H2>Έφυγαν τα Ι.Χ. και... ησύχασαν</H2>

<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Τα ντεσιμπέλ νικήθηκαν ή έστω μετακόμισαν! Μια από
τις πιο θορυβώδεις περιοχές της πρωτεύουσας, το εμπορικό τρίγωνο, έγινε πιο
προσιτό για τα... αυτιά και τα νεύρα των Αθηναίων μετά την πεζοδρόμηση. Οι
μετρήσεις που έγιναν μετά τον αποκλεισμό των Ι.Χ. από πολλούς δρόμους του
τριγώνου έδειξαν αισθητή μείωση των επιπέδων θορύβου.Η ΕΡΕΥΝΑ
πραγματοποιήθηκε από επιστημονική ομάδα του Εθνικού Μετσόβιου Πολυτεχνείου σε
συνεργασία με το ΠΕΡΠΑ, λίγους μήνες μετά την πεζοδρόμηση του τριγώνου, στο
πλαίσιο προγράμματος για τη διερεύνηση μεθόδων αντιμετώπισης των προβλημάτων
εφαρμογής του μέτρου. Οι μετρήσεις πραγματοποιήθηκαν σε 25 σημεία του
τριγώνου, τόσο σε δρόμους που πεζοδρομήθηκαν (π.χ. Ερμού, Πραξιτέλους) όσο και
σε δρόμους όπου η κυκλοφορία δεν απαγορεύτηκε (π.χ. Κολοκοτρώνη, Σοφοκλέους).

Για τη σύγκριση με το παρελθόν χρησιμοποιήθηκαν μετρήσεις που
πραγματοποιήθηκαν το 1987 από το υπουργείο Περιβάλλοντος, στο πλαίσιο του
Χάρτη Θορύβου της Αθήνας. Μια πρώτη εκτίμηση από τη σύγκριση των αποτελεσμάτων
είναι ότι γενικά το επίπεδο θορύβου μειώθηκε αν και υπάρχουν κάποιες αυξήσεις
σε δρόμους που επετράπη η συνέχιση της κυκλοφορίας. 
Αρκετά μειωμένη
παρουσιάζεται η στάθμη θορύβου μέσα στο εμπορικό τρίγωνο, όπου η κυκλοφορία
έχει απαγορευτεί. Για παράδειγμα, στην οδό Ερμού, στο ύψος της πλατείας
Καπνικαρέας, ο θόρυβος μειώθηκε κατά 16 ντεσιμπέλ, από 77,5 σε 61. Μεγάλη
μείωση του θορύβου μετρήθηκε και στη συμβολή Πραξιτέλους και Μιλτιάδου: από
72,4 ντεσιμπέλ στα 64,4. Η απαγόρευση της κυκλοφορίας σε διάφορους δρόμους του
τριγώνου ήταν αναμενόμενο να αυξήσει την κίνηση στους δρόμους που περικλείουν
το τρίγωνο, καθώς και σε αυτούς που το διασχίζουν. Το αποτέλεσμα ήταν μια
σχετικά μικρή αύξηση της στάθμης θορύβου σε μερικούς από αυτούς, όπως στη
Σταδίου, την Αθηνάς, τη Σοφοκλέους, την Ευριπίδου και την Κολοκοτρώνη. 
Όπως αναφέρεται από τους ερευνητές, η κύρια πηγή θορύβου στο εμπορικό τρίγωνο
της Αθήνας είναι η κίνηση των οχημάτων. Ιδιαίτερη έμφαση δίνεται στα δίκυκλα,
η κίνηση των οποίων αυξήθηκε μετά την εφαρμογή του μέτρου της πεζοδρόμησης.
Ένας επιπλέον λόγος είναι ότι πολλά δίκυκλα δεν πληρούν τις προδιαγραφές
θορύβου αφού οι ιδιοκτήτες τους έχουν τοποθετήσει σιγαστήρες (εξατμίσεις) που
παράγουν υψηλό θόρυβο. 
Οι ερευνητές εξηγούν παράλληλα τις επιπτώσεις του
θορύβου. Ο θόρυβος που προέρχεται από κίνηση οχημάτων δημιουργεί μια όχληση
ποικίλης μορφής. Συνήθως η συνομιλία ή η ακρόαση μουσικής εμποδίζονται όταν το
επίπεδο θορύβου ξεπερνά τα 65 ντεσιμπέλ. Σε περιπτώσεις που η στάθμη θορύβου
ξεπερνά τα 75 ντεσιμπέλ μια κανονική συνομιλία είναι αδύνατη. Στις προτάσεις
που διατύπωσε η ερευνητική ομάδα περιλαμβάνεται η δημιουργία ειδικών χώρων
στάθμευσης των δικύκλων, καθώς και η καλύτερη αστυνόμευση του μέτρου της
πεζοδρόμησης. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N41</CAT>
<ED>
Κωδικός άρθρου: A15817N411</ED>
<ID>
ID:170347

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N41&aa=1</URL></REF>


Article

<CATEGORY>vin06</CATEGORY>

 <H2>90 νέα περιπολικά</H2>

ΕΝΕΝΗΝΤΑ καινούργια περιπολικά Nissan Primera GT, τα
περισσότερα από τα οποία θα διατεθούν στην Άμεση Δράση, παραδόθηκαν χθες στην
Ελληνική Αστυνομία, κατά τη διάρκεια ειδικής εκδήλωσης, στην οποία
παραβρέθηκαν ο υπουργός Δημόσιας Τάξης και η ηγεσία της ΕΛ.ΑΣ. 
Στην ομιλία
του ο πρόεδρος της Nissan, κ. Βασίλης Θεοχαράκης, τόνισε ότι «η ισχυροποίηση
του στόλου της Ελληνικής Αστυνομίας με τα νέα περιπολικά θα βοηθήσει
αποτελεσματικά το έργο της, αφού τα Nissan Primera GT έχουν μέγιστη ταχύτητα
που αγγίζει τα 218 χιλιόμετρα και ιπποδύναμη 150 ίππους». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N41</CAT>
<ED>
Κωδικός άρθρου: A15817N412</ED>
<ID>
ID:170398

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N41&aa=2</URL></REF>


Article

<CATEGORY>vin06</CATEGORY>

 <H2>Σταθμός εξυπηρέτησης</H2>

ΑΡΧΙΣΕ, από χθες, να λειτουργεί ο πρώτος σταθμός
εξυπηρέτησης αυτοκινητιστών, που κατασκευάστηκε στο 43ο χιλιόμετρο του εθνικού
δρόμου Αθήνας - Λαμίας. 
Ο σταθμός, που καλύπτει τις ανάγκες αυτοκινητιστών
οι οποίοι θα κινούνται και προς τις δύο κατευθύνσεις του δρόμου, έχει
κατασκευαστεί σε σχήμα «Π» και πάνω από το οδόστρωμα, παρέχει δε όλες τις
εξυπηρετήσεις παρόμοιων σταθμών του εξωτερικού, όπως καύσιμα, συνεργείο,
εστιατόρια, καφέ, καταστήματα κ.λπ. Το όνομα του σταθμού είναι «Σείριος».

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N41</CAT>
<ED>
Κωδικός άρθρου: A15817N413</ED>
<ID>
ID:170437

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N41&aa=3</URL></REF>


Article

<CATEGORY>vin02</CATEGORY>

 <H2>Λι-τό-τη-τα</H2>

<AUTHOR>ΚΩΣΤΑΣΜΠΕΤΙΝΑΚΗΣ</AUTHOR>

ΣΤΗΝ
ΠΟΛΩΝΙΑ, η Αλληλεγγύη, με τις ευλογίες του Πάπα ανέλαβε την εξουσία μετά την
ανατροπή του κομμουνιστικού καθεστώτος. 
Τώρα κυβερνούν πάλι οι σοσιαλιστές
που εξελέγησαν, για να προκαλέσουν αίσθηση στην παγκόσμια κοινή γνώμη μετά την
οικονομική μεταρρύθμιση-σοκ που εξάντλησε τα όρια αντοχής των Πολωνών. 
Στη
Ρουμανία, οι σοσιαλιστές έχασαν τις πρόσφατες εκλογές και η δεξιά που ανέλαβε
κάνει τώρα μαθήματα ελεύθερης οικονομίας στους Ρουμάνους, που έχουν μέσο
μηνιαίο μισθό γύρω στις δεκαοκτώ χιλιάδες δραχμές και θεωρούνται «πλούσιοι»
από τους γείτονές τους Βουλγάρους. 
Στη Βουλγαρία, πηγαίνουν σήμερα στις
κάλπες και όλα δείχνουν πως οι Βούλγαροι θα εκλέξουν δεξιά κυβέρνηση με στόχο
να διπλασιάσουν κι αυτοί τον μισθό τους, που κυμαίνεται γύρω στις δέκα
χιλιάδες τον μήνα... 
Μετά τη δοκιμασία του Β' Παγκοσμίου Πολέμου, τη
δοκιμασία του υπαρκτού σοσιαλισμού, οι χώρες αυτές τώρα δοκιμάζουν τον
μετασχηματισμό της οικονομίας τους, για να χαθούν μερικές γενιές ακόμη χωρίς
να γνωρίσουν τα αγαθά ούτε του ονείρου με το οποίο γεννήθηκαν ούτε του ονείρου
που τους είχε κάνει αντικαθεστωτικούς και κυνηγημένους. 
Για να
προσπαθήσουν κι αυτοί να χορτάσουν με την ίδια καραμέλα που πιπιλώντας την οι
πολίτες των χωρών της Ευρωπαϊκής Ένωσης περιμένουν στην ουρά των γραφείων
εύρεσης εργασίας κάνοντας «ολοκληρωμένα» όνειρα... 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N43</CAT>
<ED>
Κωδικός άρθρου: A15817N431</ED>
<ID>
ID:170389

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N43&aa=1</URL></REF>


Article

<CATEGORY>vin07</CATEGORY>

 <H2>Ψηφίζουν σήμερα οι Βούλγαροι</H2>

ΠΕΡΙΣΣΟΤΕΡΟΙ από 6 εκατ. Βούλγαροι
ψηφοφόροι πηγαίνουν σήμερα στις κάλπες για να εκλέξουν τη νέα Βουλή, που θα
πρέπει να αντιμετωπίσει την πρωτοφανή οικονομική κρίση που μαστίζει τη χώρα.
Βυθισμένοι στη φτώχεια και εξοργισμένοι από τη διαφθορά και την
εγκληματικότητα, οι Βούλγαροι εκλογείς αναμένεται να ψηφίσουν υπέρ της Ένωσης
Δημοκρατικών Δυνάμεων. Σύμφωνα με τις τελευταίες δημοσκοπήσεις, η Ένωση
Δημοκρατικών Δυνάμεων θα συγκεντρώσει 56%-62%, θα αποσπάσει δηλαδή την απόλυτη
πλειοψηφία , ενώ το Σοσιαλιστικό Κόμμα φαίνεται να εξασφαλίζει 21% - 24%. 3
μικρότερα κόμματα, η Ένωση Εθν. Σωτηρίας, που συσπειρώνει τους μοναρχικούς και
τους εκπροσώπους της τουρκικής μειονότητας, ο Βουλγαρικός Επιχειρηματικός
Όμιλος, που εκπροσωπεί τους μικροεπιχειρηματίες και έχει εθνικιστική τάση, και
η Ευρωπαϊκή Αριστερά, που αποτελείται από δυσαρεστημένα μέλη του Σοσιαλιστικού
Κόμματος, έχουν αρκετές πιθανότητες να ξεπεράσουν το φράγμα του 4%, που
απαιτείται για την εκπροσώπησή τους στη Βουλή. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N44</CAT>
<ED>
Κωδικός άρθρου: A15817N441</ED>
<ID>
ID:170336

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N44&aa=1</URL></REF>


Article

<CATEGORY>vin07</CATEGORY>

 <H5>ΠΑΡΕΛΥΣΕ ΤΟ ΟΔΙΚΟ ΚΑΙ
ΣΙΔΗΡΟΔΡΟΜΙΚΟ ΔΙΚΤΥΟ ΤΗΣ ΒΟΡΕΙΑΣ ΑΓΓΛΙΑΣ ΑΠΟ ΕΚΡΗΞΕΙΣ</H5>
<H2>Κάλπες με υπόκρουση βομβών</H2>

Δύο εκρήξεις βομβών και
σειρά προειδοποιήσεων για βομβιστικές επιθέσεις παρέλυσαν χθες το οδικό και το
σιδηροδρομικό δίκτυο της Βόρειας Αγγλίας. 
ΜΙΚΡΗΣ ισχύος εκρήξεις
σημειώθηκαν στους σιδηροδρομικούς σταθμούς του Λιντς και του Ντόνκαστερ, ενώ η
βρετανική αστυνομία ανακοίνωσε ότι προκλήθηκαν ελεγχόμενες εκρήξεις σε ύποπτα
πακέτα στον σταθμό Στόουκ. 
Νωρίτερα, η βρετανική αστυνομία είχε αποκλείσει
το κέντρο της πόλης Λιντς, έπειτα από την έκρηξη στον σιδηροδρομικό σταθμό,
ενώ κλειστοί παρέμειναν από το πρωί οι σταθμοί του Ντόνκαστερ, του Στόουκ και
του Κρου, όταν η αστυνομία δέχθηκε προειδοποιητικά τηλεφωνήματα για βόμβες,
στα οποία χρησιμοποιήθηκε η κωδική λέξη που χρησιμοποιεί για τα μηνύματά του ο
Ιρλανδικός Δημοκρατικός Στρατός. 
Κλειστό παρέμεινε και μεγάλο τμήμα του
αυτοκινητοδρόμου Μ6, ο οποίος ενώνει τη Νότια με τη Βορειοδυτική Αγγλία. Οι
χθεσινές βομβιστικές επιθέσεις σημειώθηκαν καθώς κορυφώνεται η προεκλογική
εκστρατεία στη Βρετανία. Σύμφωνα με τις προβλέψεις των δημοσκοπήσεων, αν
επιβεβαιωθεί η σημερινή διαφορά των 20 εκατοστιαίων μονάδων των Εργατικών από
τους Συντηρητικούς, το Εργατικό Κόμμα θα διαθέτει στη Βουλή των Κοινοτήτων
πλειοψηφία περίπου 200 εδρών στις 2 Μαΐου, επομένη των εκλογών. Αυτό θα είναι
κάτι το πρωτοφανές στη Βρετανία, καθώς μετά τον Β' Παγκόσμιο Πόλεμο κανένα
κόμμα δεν κατόρθωσε να εξασφαλίσει πλειοψηφία μεγαλύτερη των 100 εδρών στη
Βουλή. 
Πάντως, οι περισσότεροι πολιτικοί αναλυτές εκτιμούν ότι η νίκη των
Εργατικών δεν θα έχει σαρωτικό χαρακτήρα και η διαφορά των δύο κομμάτων θα
μειωθεί, όπως συνέβη στις οκτώ από τις τελευταίες εννιά εκλογικές
αναμετρήσεις. 
Ο Ρόμπερτ Γουέρστερ, πρόεδρος του Ινστιτούτου Δημοσκοπήσεων
«Μόρι», εκτιμά ότι οι Εργατικοί θα νικήσουν με διαφορά 10 εκατοστιαίων μονάδων
και θα εξασφαλίσουν πλειοψηφία 85 εδρών στη Βουλή. 
«Μετά την αποτυχία των
δημοσκοπήσεων στις εκλογές του 1992, που προέβλεπαν νίκη των Εργατικών, δεν
μπορούμε να είμαστε σίγουροι», παραδέχεται πολιτικός αναλυτής που πρόσκειται
στο Εργατικό Κόμμα, καθώς παραμένει σημαντικός ο αριθμός των αναποφάσιστων.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15817N451</ED>
<ID>
ID:170337

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N45&aa=1</URL></REF>


Article

<CATEGORY>vin07</CATEGORY>

 <H2>Στα χέρια της εισαγγελέως η τύχη του Νετανιάχου</H2>

Η ΠΛΕΙΟΨΗΦΙΑ
των Ισραηλινών πιστεύει πως ο πρωθυπουργός τους Βενιαμίν Νετανιάχου θα πρέπει
να παραιτηθεί στην περίπτωση που απαγγελθούν εναντίον του κατηγορίες για το
σκάνδαλο «Μπιμπιγκέιτ». 
Η Ισραηλινή γενική εισαγγελέας Έντνα Αρμπέλ δήλωσε
ότι έχει πάρει την απόφασή της για το σκάνδαλο στο οποίο εμπλέκεται ο
πρωθυπουργός Βενιαμίν Νετανιάχου, αλλά αρνήθηκε να την αποκαλύψει. 
Έτσι το
πολιτικό μέλλον του Νετανιάχου παραμένει στα χέρια της Αρμπέλ, η οποία θα
πρέπει να αποφανθεί αν θα απαγγελθεί κατηγορία εναντίον του ενώπιον του
δικαστηρίου, για να παραπεμφθεί σε δίκη ή όχι. 
Η 53χρονη και δικαστής
Έντνα Αρμπέλ, βρίσκεται ενώπιον μιας τόσο μεγάλης ευθύνης που ποτέ δεν είχε
αντιμετωπίσει κάποιος από τους προκατόχους της, 14 μήνες μετά την ανάληψη του
αξιώματός της. 
Κατά το παρελθόν έχει αρνηθεί να απαγγείλει κατηγορίες
εναντίον πρακτόρων των μυστικών υπηρεσιών ­ της περιβόητης Σιν Μπετ ­ επειδή
υπέβαλαν σε βασανιστήρια Παλαιστινίους που θεωρούνταν ύποπτοι ότι είναι μέλη
της Χαμάς. 
Την απόφασή της είχε στηρίξει στο παράξενο σκεπτικό ότι «θα
ήταν υποκριτικό για τη δικαιοσύνη να διώξει τους πράκτορες και να φανεί ότι η
ίδια έχει καθαρά χέρια». 
Η εντύπωση που έχει δημιουργηθεί είναι ότι τελικά
η γενική εισαγγελέας του Ισραήλ δεν θα απαγγείλει κατηγορία εναντίον του
Νετανιάχου για απάτη και κατάχρηση εμπιστοσύνης, επειδή οι εναντίον του
κατηγορίες βασίζονται στην κατάθεση ενός και μόνου προσώπου, γράφει η χθεσινή
«Χααρέτζ». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15817N452</ED>
<ID>
ID:170390

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N45&aa=2</URL></REF>


Article

<CATEGORY>vin07</CATEGORY>

 <H2>Πρόωρες εκλογές για τον Ιούνιο ετοιμάζεται να προκηρύξει ο Σιράκ</H2>

ΟΙ ΓΑΛΛΟΙ πολιτικοί εγκατέλειψαν τη Βουλή και σπεύδουν στις εκλογικές
τους περιφέρειες, καθώς οργιάζουν οι φήμες στη Γαλλία ότι ο πρόεδρος της
Δημοκρατίας Ζακ Σιράκ θα διαλύσει το Κοινοβούλιο και θα προκηρύξει πρόωρες
εκλογές στις αρχές του Ιουνίου. 
«Η διάλυση του Κοινοβουλίου φαίνεται η
πιθανότερη επιλογή, αλλά τίποτα δεν αποκλείεται. Ο πρόεδρος αντιμετωπίζει μια
δύσκολη απόφαση που πρέπει να λάβει μόνος του», δήλωσε ο Μισέλ Περικάρ,
επικεφαλής της κοινοβουλευτικής ομάδας του γκωλικού κόμματος RPR του Σιράκ.
«Περιμένω διάλυση της Βουλής πριν από την ερχόμενη Πέμπτη», εκτιμά ο επίσης
δεξιός βουλευτής Ζαν-Ιβ Σαμάρ. 
Η αντίδραση των χρηματαγορών ήταν άμεση. Ο
δείκτης CAC 40 του Χρηματιστηρίου του Παρισιού έπεσε κατά 2,59% και το φράγκο
βρέθηκε στο χαμηλότερο σημείο του ως προς το μάρκο αυτόν τον μήνα. 
Ο Σιράκ
φέρεται να εξετάζει το ενδεχόμενο να διαλύσει τώρα το Κοινοβούλιο ώστε να
εξασφαλίσει μια ανανεωμένη κεντροδεξιά πλειοψηφία για το υπόλοιπο της
επταετούς θητείας του. Την απόφασή του, πάντως, δεν αναμένεται να την
ανακοινώσει πριν από την ερχόμενη Δευτέρα. 
Σύμφωνα με τη χθεσινή
«Λιμπερασιόν», οι πιθανότερες ημερομηνίες για τους δύο γύρους των εκλογών
είναι η 1η και η 8η Ιουνίου. 
Σε περίπτωση που γίνουν τελικά πρόωρες
εκλογές, η Αριστερά έχει σοβαρές πιθανότητες να τις κερδίσει, δήλωσε ο πρώην
υπουργός Πολιτισμού Τζακ Λανγκ. «Εάν αποφασίσει να διαλύσει τη Βουλή, ο Σιράκ
θα διατρέξει αρκετά μεγάλο κίνδυνο, γιατί οι εκλογές θα λάβουν τον χαρακτήρα
δημοψηφίσματος για την πολιτική του και για την κυβέρνησή του», τόνισε. 
Οι
τελευταίες δημοσκοπήσεις δεν δίνουν σαφή μηνύματα για τα ποσοστά που θα
λάμβαναν η Δεξιά και η Αριστερά σε περίπτωση εκλογών. 
Σε ένα πάντως
συμφωνούν: ότι η συντριπτική πλειοψηφία των 4/5 των εδρών που διαθέτει σήμερα
η Δεξιά στο Κοινοβούλιο δεν θα επαναληφθεί. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15817N453</ED>
<ID>
ID:170430

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N45&aa=3</URL></REF>


Article

<CATEGORY>vin07</CATEGORY>

 <H2>Οι Αμερικανοί
</H2><H2>καλούν τον Μομπούτου να παραιτηθεί</H2>

ΣΕ ΜΙΑ πρωτοφανή στα χρονικά απόφασή της, η αμερικανική
Βουλή των Αντιπροσώπων καλεί τον πρόεδρο του Ζαΐρ, Μομπούτου Σέσε Σεκό, να
παραιτηθεί, προκειμένου να βρεθεί ειρηνική λύση στον εμφύλιο πόλεμο του Ζαΐρ.

«Σήμερα η Βουλή των Αντιπροσώπων των ΗΠΑ δηλώνει επισήμως ότι ο Μομπούτου
θα πρέπει να παραιτηθεί αμέσως. Δεν έχει να παίξει κανένα ρόλο στο Ζαΐρ»,
δήλωσε ο βουλευτής Εντ Ρόις, πρόεδρος της υποεπιτροπής της Βουλής για τις
σχέσεις με τις αφρικανικές χώρες. 
Τι κρύβεται πίσω από την απόφαση; 
Η
συμφωνία ύψους ενός δισεκατομμυρίου δολαρίων, που υπέγραψε αμερικανική
εταιρεία με τους αντάρτες του Λοράν Καμπιλά για την επαναλειτουργία των
ορυχείων στην επαρχία Σάμπα. 
Η κυβέρνηση του Ζαΐρ υποστήριξε σήμερα ότι
είναι άκυρη η συμφωνία ύψους ενός δισεκατομμυρίου δολαρίων που υπέγραψαν οι
αντάρες του Λοράν Καμπιλά με αμερικανική εξορυκτική βιομηχανία. 
Σε
αντίποινα, μάλιστα, η κυβέρνηση του Ζαΐρ αποφάσισε να ακυρώσει το συμβόλαιο
ανάμεσα στη ζαϊρινή κρατική εταιρεία και την αμερικανική εταιρεία για την
εκμετάλλευση των ορυχείων της περιοχής Κιπούσι. 
Οι αντικυβερνητικοί
αντάρτες στο Ζαΐρ ελέγχουν ήδη το 50% των εδαφών της χώρας και τις περιοχές
όπου βρίσκονται τα σημαντικότερα ορυχεία της χώρας. 
Ο ηγέτης των ανταρτών
του Ζαΐρ, Λοράν Καμπιλά, απέκλεισε την πιθανότητα εμπλοκής του σε
παρατεταμένες συνομιλίες με τον πρόεδρο Μομπούτου Σέσε Σεκό, τονίζοντας ότι
είναι διατεθειμένος να παραστεί απλώς σε μια σύντομη τελετή παράδοσης της
εξουσίας. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15817N454</ED>
<ID>
ID:170462

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N45&aa=4</URL></REF>


Article

<CATEGORY>vin07</CATEGORY>

 <H5>ΒΑΛΕΡΙ ΚΑΠΡΙΣΚΙ</H5>
<H2>Η
επικίνδυνη γοητεία του γυμνού</H2>

<AUTHOR>ΓΙΩΡΓΟΣΑΓΓΕΛΟΠΟΥΛΟΣ</AUTHOR>

Υπερβολικά
γυμνή στη δεκαετία του 1980, η Βαλερί Καπρίσκι έχει μετανιώσει για τον τρόπο
που ξεκίνησε τη σταδιοδρομία της. «Βίασα τον εαυτό μου», λέει σήμερα. 
Το ξεκίνημά της, ωστόσο, είχε θεωρηθεί άκρως επιτυχημένο, τουλάχιστον
εμπορικά. Οι γυμνοί ρόλοι της στις ταινίες «Δημόσια Γυναίκα», του Αντρέι
Ζουλάφσκι, και «Η Χρονιά της Μέδουσας», του Κρίστοφερ Φρανκ, την πρότειναν ως
το νέο σύμβολο του σεξ στον γαλλικό κινηματογράφο και την έκαναν διεθνώς
γνωστή από τα 20 χρόνια της. Της άρεσε. Επωφελήθηκε και μετά παγιδεύτηκε σε
αυτή την εικόνα για τα καλά. «Δεν ήξερα να εκφράσω τις επιθυμίες μου και μου
έλειπε η κουλτούρα», λέει σήμερα· σαν «ένα παιδί που κάνει τσίσα του στη
μοκέτα και δεν καταλαβαίνει, παρά αργότερα, από το επιτιμητικό βλέμμα των
γονιών του, ότι αυτό δεν επιτρέπεται». Η Βαλερί - «Δημόσια Γυναίκα» «ήταν ένα
κορίτσι παγιδευμένο στο μοναδικό ατού που είχε: το σώμα της. Δεν υπήρχε θέμα
να γοητεύσει με την ευαισθησία ή την κουλτούρα της. Είτε δεν υπήρχαν, είτε
ήταν ανώριμες». 
Θέλοντας να αποδείξει ότι δεν είναι μόνο σώμα, απέρριψε
στη συνέχεια όλα τα σενάρια που την ήθελαν γυμνή και κούμπωσε την μπλούζα της
ως το λαιμό: «Αν δεν υπήρχαν τα γυμνά, ο κόσμος μπορεί και να μιλούσε για την
ηθοποιία μου... Αυτό όμως δεν έγινε ποτέ. Έβλεπαν τα πράγματα στο πρώτο
επίπεδο. Παίζοντας το ατού τής εμφάνισης, παγιδεύτηκα. Όπως συμβαίνει σε
πολλούς, που γνώρισαν την επιτυχία πολύ νέοι, ήλθε μια στιγμή που θέλησα να
σταματήσω την κούρσα, για να δω τα πράγματα από κάποια απόσταση, να σκεφτώ την
κατεύθυνση που θα πάρω». Το 1989 σταμάτησε τα γυρίσματα. Από τη μία ημέρα στην
άλλη ο κινηματογράφος την τρόμαζε: «Ηταν σαν να είχα παραλύσει, δεν έβγαινα
πια από το σπίτι μου». Το 1992 έκανε το ντεμπούτο της στο θέατρο. Κάθε βράδυ
προτού ανέβει στη σκηνή ήταν άρρωστη από το τρακ. Λάθος επιλογή. Έφυγε στο
εξωτερικό, στην Ιταλία, στις ΗΠΑ και μετά στον Καναδά. 
Εκεί ήταν που
γύρισε τις «Κινήσεις Επιθυμίας», της Λέα Πουλ, όπου ενσαρκώνει τον ρόλο μιας
γυναίκας που, χωρίς ακόμη να ξέρει πώς να ονομάσει αυτό το συναίσθημα,
αισθάνεται τις πρώτες συγκινήσεις που θα την οδηγήσουν στον έρωτα. Στα τριάντα
πέντε της και έπειτα από απουσία πολλών ετών, η Βαλερί Καπρίσκι επιστρέφει
στον κινηματογράφο με τις «Κινήσεις Επιθυμίας». 
«Περίμενα από καιρό μια
συνάντηση σαν αυτή», λέει για την ταινία της. «Με συμφιλίωσε με το επάγγελμα.
Είναι ο κινηματογράφος που αγαπώ. Αυθόρμητος, γενναιόδωρος, έντονος, με πάθος,
προκλητικός και αστείος»· που φαίνεται πως της επιτρέπει πια να αποκαλύψει ως
ατού της την ευαισθησία και την κουλτούρα της. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15817N461</ED>
<ID>
ID:170338

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N46&aa=1</URL></REF>


Article

<CATEGORY>vin07</CATEGORY>

 <H2>Δεν
ξέχασαν τον Σόφρι</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Απροσδόκητη συμπαράσταση εκφράζεται από διάφορες χώρες στον ιταλό
πολιτικό κρατούμενο Αντριάνο Σόφρι. Κι ας λένε οι Ρώσοι ότι είναι πράκτορας
των Τσετσένων. 
ΟΤΑΝ η γαλλίδα λογοτέχνις Ζακλίν Ρισέ έγραφε εκείνο
το άρθρο στη «Μοντ», οργισμένη από την καταδίκη του Σόφρι και δύο συντρόφων
του σε κάθειρξη 22 ετών για τον φόνο ενός βασανιστή πριν από 25 χρόνια, δεν
περίμενε ούτε η ίδια μια τέτοια ανταπόκριση. Να όμως που οι γάλλοι
διανοούμενοι κινητοποιήθηκαν και ζητούν με ψήφισμά τους από τον πρόεδρο
Σκάλφαρο, «γνωστό για το ήθος του», να επέμβει για να δοθεί τέλος σε αυτή την
«πολύ σοβαρή κατάσταση». Το ψήφισμα έχουν υπογράψει ως τώρα στη Γαλλία
περισσότερα από 100 άτομα. Ανάμεσά τους, οι ιστορικοί Ζακ Λε Γκοφ, Πιερ
Βιντάλ-Νακέ και Μισέλ Περό. Οι φιλόσοφοι Κορνήλιος Καστοριάδης, Ζακ Ντεριντά
και Ετιέν Μπαλιμπάρ. Οι συγγραφείς Ρεζίς Ντεμπραί, Μωρίς Μπλανσό, Φρανσουά
Μασπερό και Μαξ Γκαλό. 
Ακόμη πιο συγκινητικά είναι τα μηνύματα από το
Σαράγεβο, μια πόλη που επισκέφθηκε επανειλημμένα ο Σόφρι στη διάρκεια του
πολέμου ως ανταποκριτής της «Ουνιτά. «Ο Αντριάνο υιοθετήθηκε από τα παιδιά του
Σαράγεβο», λέει ο βόσνιος δημοσιογράφος Ζλάτκο Ντιζντάρεβιτς. «Ένας τέτοιος
άνθρωπος δεν μπορεί να είναι κακός, γιατί τα παιδιά αναγνωρίζουν το ψέμα». 
Ο σέρβος στρατηγός Γιόβαν Ντίβζακ, δεύτερος στην ιεραρχία του βοσνιακού
στρατού στη διάρκεια του πολέμου, δηλώνει ότι θα αγωνιστεί για τον Σόφρι με το
ίδιο πάθος που θα παλέψει για τη δημοκρατία. Και οι φίλοι του προτίθενται να
ζητήσουν άδεια για να τον επισκεφθούν στις φυλακές της Πίζας. «Εκείνος ήλθε να
μας βρει όταν το Σαράγεβο ήταν μια φυλακή», λένε, «γιατί να μην το κάνουμε
τώρα κι εμείς;». 
Εξίσου απροσδόκητη με αυτή τη συμπαράσταση ήταν η επίθεση
που εξαπέλυσε εναντίον του Σόφρι η «Ιζβέστια» την περασμένη Τετάρτη.
Αναφερόμενη στην πρόσφατη απελευθέρωση του ιταλού φωτογράφου Μάουρο Γκαλιγκάνι
από τους τσετσένους απαγωγείς του, η ρωσική εφημερίδα υποστηρίζει ότι
εγκέφαλος των διαπραγματεύσεων ήταν ο ίδιος ο Σόφρι, που έχει σημαντικές
γνωριμίες στην περιοχή λόγω των δημοσιογραφικών του αποστολών. 
Στόχος της
μεσολάβησής του, να εμφανιστεί ως ήρωας και να πετύχει την αποφυλάκισή του. Το
κακό ­ σύμφωνα πάντα με την «Ιζβέστια» ­ είναι ότι ο μεσάζων που χρησιμοποίησε
ήταν ένας τσετσένος επιχειρηματίας γνωστός για τις διασυνδέσεις του με το
οργανωμένο έγκλημα. Και ότι η ιταλική πρεσβεία στη Μόσχα προτίμησε να
χρησιμοποιήσει αυτά τα σκοτεινά κανάλια παρά να συνεργαστεί με τις επίσημες
αρχές, γεγονός που θα βοηθούσε ενδεχομένως και στην υπόθεση άλλων αιχμαλώτων
των Τσετσένων. 
Ο συντάκτης δεν προσκομίζει καμιά απόδειξη για τα λεγόμενά
του. Η ιταλική πρεσβεία χαρακτηρίζει γελοίο αυτό το σενάριο. Και ο αδελφός του
Σόφρι μιλάει για μια και μόνο επιστολή μέσα από τη φυλακή ­ όπου ο Αντριάνο
ζητεί από τους «καλούς» Τσετσένους να ασκήσουν την επιρροή τους... 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15817N462</ED>
<ID>
ID:170391

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N46&aa=2</URL></REF>


Article

<CATEGORY>vin07</CATEGORY>

 <H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

Πληρώνετε... 
... μήπως χρήματα για να πάρετε κάποτε σύνταξη; Δεν τα
παίζετε καλύτερα στο.... Χρηματιστήριο; Ο υπουργός Οικονομικών των ΗΠΑ,
Ρόμπερτ Ρούμπιν, υπολόγισε ότι με τον σημερινό ρυθμό εισροής εισφορών και
πληρωμής συντάξεων, το SSA (Social Security Administration), το αμερικανικό
ΙΚΑ, δέν θα μπορεί, το 2010, να καταβάλει στους συνταξιούχους ούτε ένα
δολλάριο. Θορυβημένος, ανέθεσε σε επιτροπή να επεξεργαστεί τρόπους διάσωσης
του Ταμείου. Και αυτές τις μέρες, η «επιτροπή Ρούμπιν» ανακοίνωσε τα
συμπεράσματά της. 
Υπάρχουν τρεις... 
... τρόποι να σωθεί ένα
ασφαλιστικό ταμείο, αποφάνθηκαν οι σοφοί. Πρώτον, ν' αυξηθούν οι εισφορές.
Δεύτερον, να ισχύσουν κανόνες αυτασφάλισης ­ ο εργαζόμενος να κανονίζει το
ύψος της εισφοράς του (και της προσδοκίας του σε σύνταξη), βάσει των κανόνων
της ελεύθερης αγοράς. Και οι δύο αυτές «λύσεις» όμως θα προκαλούσαν θύελλα
αντιδράσεων. Οπότε μένει το Τρίτον: Να.... παίζονται τα λεφτά των ασφαλισμένων
στο Χρηματιστήριο! Ήδη, μεγάλο μέρος των εισφορών επενδύονται σε κρατικούς
τίτλους. Η ετήσια απόδοσή τους είναι κατώτερη από τη μέση απόδοση των μετοχών
στη Γουώλ Στρητ, που τα τελευταία 70 χρόνια ήταν συνολικά γύρω στο 11% τον
χρόνο. Η επιτροπή υπολόγισε ότι για να σωθεί το SSA θα αρκούσε και ένα 7%.
Ποιος το εγγυάται όμως; «Η Γουώλ Στρητ σε ανταμείβει αν μπορείς να ποντάρεις
σταθερά τουλάχιστον καμμιά δεκαριά χρόνια ­ λένε οι παλιοί χρηματιστές. ­
Αλλοιώς μην παίζεις ούτε για δέκα λεπτά». Το SSA έχει ασφαλώς την πολυτέλεια
του «χρονικού ορίζοντα». Δεν μπορεί ωστόσο να αποτρέψει τυχόν οικονομικές
κρίσεις, και αυτό είναι το αδύνατο σημείο των προτάσεων Ρούμπιν. Τώρα,
αναμένεται συζήτηση στο επιτελείο του Κλίντον ­ και στο Κογκρέσσο.... 
Πατέρας και γιος... 
. 
.. συναντήθηκαν μετά από χρόνια και έγραψαν μαζί ένα βιβλίο: «Ο
μοναχός και ο φιλόσοφος». Τόσο διαφορετικοί, που θα μπορούσαν να είναι και
εχθροί. Ο ένας είναι ο Ζαν-Φρανσουά Ρεβέλ, ο διάσημος Γάλλος συγγραφέας και
φιλόσοφος. Στάζει ολόκληρος από Δυτική σκέψη και κλασικό ορθολογισμό. Ο αλλος,
επιστήμονας με λαμπρές σπουδές και εργασίες στη μοριακή βιολογία. Και ξαφνικά,
αυτός, «ο γιος του Ρεβέλ», Ματιέ Ρικάρ, τα παράτησε όλα, και έγινε....
βουδδιστής καλόγερος στο Νεπάλ. Στις πλαγιές των Ιμαλαΐων, εδωσαν τα χέρια,
συζήτησαν, κοντραρίστηκαν, και κατέγραψαν ευσυνείδητα τους διαλόγους τους. Ένα
παράξενο βιβλίο, συναρπαστικό, λένε οι κριτικοί. Ο μπαμπάς δέν θέλει ούτε ν'
ακούσει για μετεμψύχωση. Ο γιος λυπάται για τη ρηχότητα του κόσμου όπου ζει ο
πατέρας του. Ενός κόσμου χωρίς «τη βαθειά εκείνη χαρά που νοιώθεις όταν
αφήνεις την ψυχή σου να γελά ή όταν βοηθάς χωρίς όρια τους πάσχοντες». (J.-F.
Revel, Μ. Ricard: «Le Moine et le Philosophe», NiL). 
Ο Νόρμαν
Μαίηλερ... 
... δεν θα γλυτώσει ούτε αυτή τη φορά τη γέεννα του
κριτικού πυρός για την αποκοτιά του. Το νέο βιβλίο του λέγεται «Το Κατά Υιόν
Ευαγγέλιον» και τάραξε, πάνω στο Πάσχα των Δυτικών, κάθε μετρημένη και
καθωσπρέπει ψυχή. Γνωρίζουμε τον Χριστό από τον Ματθαίο, τον Μάρκο κ.λπ. Πώς
θα εξιστορούσε όμως ο ίδιος ο Ιησούς τη ζωή του; Αυτό απασχολούσε τον Μαίηλερ.
Και προτείνει μια απάντηση. Λίγο New Age, λίγο μεταφυσική ­ όπου τον Μ.
παρασύρουν και οι εβραϊκές ρίζες του ­ και το νέο Ευαγγέλιο είναι έτοιμο, στον
πάγκο. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15817N463</ED>
<ID>
ID:170431

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N46&aa=3</URL></REF>


Article

<CATEGORY>vin08</CATEGORY>

 <H5>ΣΕ ΠΟΙΑ ΥΨΗ ΔΙΑΜΟΡΦΩΝΟΝΤΑΙ ΟΙ ΤΙΜΕΣ
* ΟΙ «ΠΡΟΣΦΟΡΕΣ» ΕΠΕΡΧΟΝΤΑΙ</H5>
<H2>Πασχαλινό παζάρι</H2>

<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Ακριβότερο
από 7%-10%, πουλιέται τώρα το αρνί στην αγορά, σε σχέση με την τιμή που είχε
πέρσι. 
Οι τιμές στα αρνιά διαμορφώθηκαν χθες στις 1.600-1.900 δρχ. το
κιλό, αλλά θα βρείτε στα συνοικιακά καταστήματα εγχώρια αρνάκια γάλακτος στις
2.000-2.100 δρχ. το κιλό, ενώ στην Κεντρική Αγορά θα βρείτε τα μεγάλα αρνιά
(από 11-14 κιλά και άνω) σε τιμές και κάτω από τις 1.500 δρχ. ή και ακόμα
χαμηλότερα για τα πολύ βαριά αρνιά. Όμως, όπως παραδέχονται και οι κρεοπώλες,
αλλά και στελέχη μεγάλων αλυσίδων σούπερ μάρκετ, το «παζάρι» δεν έχει ακόμα
ξεκινήσει. 
Εκτιμήσεις δύο πλευρών 
Από τη Μεγάλη Δευτέρα, «μπαίνουν
δυνατά στην κούρσα των προσφορών και τα σούπερ μάρκετ, με προσφορές που
ετοιμάζουν», όπως είπε στα «ΝΕΑ» διευθυντικό στέλεχος αλυσίδας. Το
χαρακτηριστικό του παζαριού, πρόσθεσε ο ίδιος, είναι οι κλιμακούμενες
προσφορές, «ανάλογα με το πώς θα κινηθεί και ο ανταγωνισμός, ο οποίος όμως δεν
θα είναι τόσο έντονος όσο το 1996». 
Σύμφωνα με εκτιμήσεις στελεχών των
σούπερ μάρκετ, δεν αποκλείεται τις επόμενες ημέρες και ειδικά τις τελευταίες
ημέρες της εβδομάδας, «να δούμε προσφορές για αρνιά και κάτω από τις 1.500
δρχ. το κιλό». Από την άλλη πλευρά, οι κρεοπώλες επιμένουν ότι οι πασχαλινές
τιμές δεν έχουν διαμορφωθεί ακόμη. Τα καλά, μικρά, εγχώρια αρνιά, στοιχίζουν
από 1.900-2.100 δρχ., ενώ τα καλά αλλά μεγάλα εγχώρια αρνιά (από 11-14 κιλά)
στοιχίζουν από 1.650-1.800 δρχ. το κιλό. Τα εισαγόμενα, που για την ώρα δεν
είναι πολλά, στοιχίζουν από 1.300-1.800 δρχ. 
Πλήρης επάρκεια 
Ο
γραμματέας της Ομοσπονδίας Κρεοπωλών Ελλάδας, κ. Γιάννης Αρβανιτάκης, είπε στα
«ΝΕΑ» ότι η τιμή καθορίζεται από το βάρος, την ποιότητα του ζώου και από το αν
είναι εισαγόμενο. «Υπάρχουν μεγάλα αρνιά, που όμως είναι καλής ποιότητας, ενώ
υπάρχουν και αρνιά που είναι δεύτερης και τρίτης ποιότητας, ανεξάρτητα από το
βάρος τους». 
Επίσης, ο πρόεδρος της Κεντρικής Αγοράς, κ. Σωτήρης Μαντάς,
είπε στα «ΝΕΑ» ότι «υπάρχει πλήρης επάρκεια στην αγορά», άποψη με την οποία
συμφωνεί απολύτως και ο κ. Αρβανιτάκης. 
Επάρκεια, όμως, υπάρχει και σε όλα
τα είδη, όπως τόνισε ο κ. Μαντάς, που είπε, ότι με μικρή εξαίρεση την ντομάτα
που η τιμή της «τσίμπησε» ελαφρά (και πωλείται από 400-550 δρχ.) σε όλα τα
υπόλοιπα οπωροκηπευτικά, οι τιμές είναι αντίστοιχες ή ακόμα και κατώτερες από
τις τιμές του 1996.Αυτό έχει, όμως, την εξήγησή του. Πέρσι, η κακοκαιρία είχε
κάνει ακριβά τα οπωροκηπευτικά, ενώ το φαινόμενο των τρελών αγελάδων είχε
στρέψει τον κόσμο σε άλλα είδη, κυρίως στα φυτικά προϊόντα και τα ψάρια.
Σημειώνεται, επίσης, ότι πέρσι γίνονταν προβλέψεις για τιμές στο αρνί κοντά
στις 2.500 δρχ. οι οποίες διαψεύστηκαν παταγωδώς, όταν τη Μεγάλη Πέμπτη οι
τιμές για τα καλά εγχώρια αρνιά προσγειώθηκαν στις 1.800 δρχ. το κιλό. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15817N471</ED>
<ID>
ID:170350

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N47&aa=1</URL></REF>


Article

<CATEGORY>vin08</CATEGORY>

 <H2>Από 12 έως 24 νοίκια οι αποζημιώσεις «αέρα»</H2>

ΤΟ ΘΕΜΑ της αύξησης
των αποζημιώσεων στις επαγγελματικές μισθώσεις (από 12 ενοίκια σε 24, σε
περιπτώσεις εξώσεων) προτίθεται να επαναφέρει τον Μάιο στη Βουλή, σύμφωνα με
πληροφορίες, το υπουργείο Ανάπτυξης. 
Πρόκειται για τη ρύθμιση που
απαλείφθηκε από το νόμο περί ασφαλιστικών συμβάσεων, αλλά το υπουργείο
Ανάπτυξης, σύμφωνα με πληροφορίες, θα επαναφέρει σε «μίνι νομοσχέδιο», που
προβλέπει ότι οι αναπροσαρμογές των αποζημιώσεων θα κλιμακώνονται, ανάλογα με
τους συντελεστές εμπορικότητας. 
Για παράδειγμα σε ακίνητα με συντελεστές
μέχρι 3, η αποζημίωση παραμένει στα 12 ενοίκια. 
Όταν ο συντελεστής είναι
από 3-4, τα ενοίκια θα φθάνουν τα 20 και από συντελεστή 5 και πάνω θα είναι 24
ενοίκια. 
Επίσης στο ίδιο νομοσχέδιο προβλέπεται να ενταχθεί διάταξη που θα
επιτρέπει τη διαπραγμάτευση μεταξύ παλαιού ενοικιαστή του οποίου λήγει το
συμβόλαιο και ΝΠΔΔ που διαθέτει το ακίνητο. 
Μέχρι και σήμερα, όταν λήγει
μια σύμβαση μίσθωσης ακινήτου του Δημοσίου, το Δημόσιο κάνει έξωση στον
ενοικιαστή και κατόπιν δημόσιο πλειοδοτικό διαγωνισμό. 
Σύμφωνα με τη
ρύθμιση που προετοιμάζεται, ο διαγωνισμός θα γίνεται όταν δεν συμφωνούν πρώτα
σε νέο συμβόλαιο ενοικιαστής και Δημόσιο. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15817N472</ED>
<ID>
ID:170399

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N47&aa=2</URL></REF>


Article

<CATEGORY>vin02</CATEGORY>

 <H2>Απορίες
και ερωτηματικά</H2>

<AUTHOR>ΝΙΚΟΥΣΝΙΚΟΛΑΟΥ</AUTHOR>

ΟΠΩΣΔΗΠΟΤΕ γεννά πολλά ερωτηματικά η διάσταση που υπάρχει όσον αφορά τις
επιδόσεις της οικονομίας μας στη διετία 1997 και 1998, στις προβλέψεις από τη
μία πλευρά της ελληνικής κυβέρνησης και από την άλλη του ΟΟΣΑ και της
Ευρωπαϊκής Ένωσης (Κομισιόν). 
Για παράδειγμα, ενώ η κυβέρνηση μας
διαβεβαιώνει ότι η ανάκαμψη επιταχύνεται και ουσιαστικά αρχίζει από εφέτος να
παίρνει τη διάσταση ταχείας ανάπτυξης, με ρυθμούς αύξησης του ΑΕΠ 3,5% εφέτος
και 3,7% το 1998, ο ΟΟΣΑ κατεβάζει τους ρυθμούς στις δικές του προβλέψεις σε
2,8% εφέτος και 2,9% το 1997, ενώ η Κομισιόν προβλέπει αντίστοιχα 3,1% και
3,3%. 
Για τον πληθωρισμό, επίσης, εμείς προβλέπουμε 6,8% (σε μέσα επίπεδα)
εφέτος και 4,2% το 1998, ενώ ο ΟΟΣΑ επιμένει για 7% και 6,2% και η Κομισιόν
για 6,8% και 5,3%. 
Κανείς, βέβαια, δεν ξέρει καλύτερα από τον ίδιο τα του
οίκου του. Μήπως, όμως, οι διεθνείς οργανισμοί ­ οι οποίοι κατά τα άλλα
συνεχίζουν να μιλούν με καλά λόγια για την προοπτική της ελληνικής οικονομίας
­ βλέπουν στον ορίζοντα κάποια σύννεφα, που η κυβέρνησή μας δεν τα ομολογεί;

Γεγονός είναι, λοιπόν, ότι η διάσταση αυτή γεννά απορίες και ερωτηματικά
που πρέπει να τύχουν κάποιας επίσημης απάντησης. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15817N473</ED>
<ID>
ID:170460

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N47&aa=3</URL></REF>


Article

<CATEGORY>vin08</CATEGORY>

 <H2>Εξομοίωση των εφάπαξ στο δημόσιο και στους υπαλλήλους των ΝΠΔΔ</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΣΤΗ ΣΤΑΔΙΑΚΗ εξομοίωση του
εφάπαξ βοηθήματος των υπαλλήλων στα Νομικά Πρόσωπα Δημοσίου Δικαίου (ΝΠΔΔ) με
το εφάπαξ που καταβάλλεται στους δημοσίους υπαλλήλους ­ μέσω του Ταμείου
Πρόνοιας ­ μελετά η κυβέρνηση. 
Η Γενική Γραμματεία Κοινωνικών Ασφαλίσεων,
με έγγραφό της προς τα ΝΠΔΔ που έχουν συστήσει τους λογαριασμούς του νόμου
103/75 (καταβάλλει το εφάπαξ) ζητεί πληροφορίες για τα οικονομικά στοιχεία των
λογαριασμών προκειμένου να επαναπροσδιοριστεί ο τρόπος υπολογισμού του
βοηθήματος και να εξεταστεί η εξομοίωσή του με το εφάπαξ που καταβάλλεται
στους δημοσίους υπαλλήλους (κεντρική διοίκηση). Το κεφάλαιο που καταβάλλει το
εφάπαξ στους υπαλλήλους των ΝΠΔΔ (ασφαλιστικά ταμεία, ΟΑΕΔ, ΟΕΚ κ.λπ.)
λειτουργεί από το 1975 και βασίζεται αποκλειστικά στην εισφορά των υπαλλήλων
(5% το μήνα). Σήμερα, το εφάπαξ αυτό δεν μπορεί να υπερβεί το ποσό των
4.147.200 δρχ., ενώ στο Δημόσιο (Ταμείο Πρόνοιας) το υψηλότερο ποσό εφάπαξ
είναι 10.311.700 δρχ. Εκτός από το ποσό αύξησης που καταβάλλεται με κοινή
υπουργική απόφαση στο εφάπαξ των ΝΠΔΔ (εφέτος ήταν 8%) με Π.Δ. του έτους 1995
έχει καθοριστεί ο τρόπος αύξησης του βοηθήματος (πίνακας ). Το αίτημα για την
εξομοίωση τέθηκε από τους εκπροσώπους των εργαζομένων στα ΝΠΔΔ. 
Στο
μεταξύ, εντός των προσεχών ημερών πρόκειται να αποφασισθεί από το Δ.Σ. του
Ταμείου Πρόνοιας Δημοσίων Υπαλλήλων η αύξηση που θα καταβληθεί εφέτος στο
εφάπαξ των δημοσίων υπαλλήλων. Το ποσοστό της αύξησης θα είναι 12%, ενώ θα
υπάρξει και ρύθμιση για τον τρόπο αλλαγής υπολογισμού του εφάπαξ. Σημειώνεται
ότι λόγω της εφαρμογής του νέου μισθολογίου των δημοσίων υπαλλήλων, η έξοδος
από τις υπηρεσίες του Δημοσίου θα είναι εφέτος ιδιαίτερα αυξημένη. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15817N474</ED>
<ID>
ID:170468

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N47&aa=4</URL></REF>


Article

<CATEGORY>vin08</CATEGORY>

 <H5>ΤΟ ΕΛΛΕΙΜΜΑ... ΒΑΘΥΤΕΡΟ ΚΑΤΑ 130
ΔΙΣ. ΑΠ' ΟΣΟ ΕΙΧΕ ΠΡΟΫΠΟΛΟΓΙΣΘΕΙ</H5>
<H2>Κόπωση στα έσοδα</H2>

Προβλήματα στην εκτέλεση του προϋπολογισμού
προκαλούνται από τα έσοδα και το χρέος. Η πορεία των εσόδων στο τρίμηνο
προκαλεί προβληματισμούς στο οικονομικό επιτελείο της κυβέρνησης. 
Ο
πονοκέφαλος όμως γίνεται μεγαλύτερος καθώς το έλλειμμα του 1996 ήταν τελικά
κατά 130 δισ. δραχμές μεγαλύτερο απ' ό,τι είχε προϋπολογισθεί. Αυτό σημαίνει
ότι τώρα για να επιτευχθεί ο στόχος του φετινού προϋπολογισμού, ο ρυθμός
αύξησης των εσόδων θα πρέπει σε ετήσια βάση να κινείται στα επίπεδα του 17%
(από 15% περίπου που είχε προϋπολογισθεί). Αν ληφθεί μάλιστα υπόψη ότι φέτος
στο τρίμηνο τα έσοδα αυξήθηκαν μόλις κατά 5,92% αυτό σημαίνει ότι στο
εννεάμηνο τα έσοδα πρέπει να αυξηθούν με ρυθμό που ξεπερνά το 22%. 
ΠΟΝΟΚΕΦΑΛΟΣ 
Από επίσημα στοιχεία προκύπτει ότι τον Μάρτιο τα έσοδα
αυξήθηκαν μόλις κατά 0,03% και τον Φεβρουάριο κατά 2,58%. Ανησυχητικό όμως
είναι το γεγονός ότι τόσο τον Νοέμβριο 1996 όσο και τον Δεκέμβριο 1996 ο
μηνιαίος ρυθμός αύξησης των εσόδων κυμαινόταν μεταξύ 2,6% και 2,9%. Η πορεία
αυτή έχει οδηγήσει τεχνοκράτες να μιλούν για «κόπωση» στα έσοδα η οποία θα
πρέπει άμεσα να αντιμετωπισθεί. Ένας πρόσθετος «πονοκέφαλος» είναι και η
αύξηση του χρέους πάνω απ' ό,τι προέβλεπε ο προϋπολογισμός του 1996. 
Σύμφωνα με επίσημα στοιχεία το χρέος της Κεντρικής Διοίκησης στις 31/12/1996
διαμορφώθηκε στα 35,99 τρισ. δραχμές, ενώ ο προϋπολογισμός προέβλεπε 35,65
τρισ. δραχμές. Η υπέρβαση αυτή επηρεάζει και το ύψος των δαπανών για την
εξυπηρέτηση του δημόσιου χρέους. Πάντως, επίσημα, η κυβέρνηση υποστηρίζει ότι
από τον Μάιο θα αντιστραφεί η αρνητική πορεία των εσόδων. 
ΣΔΟΕ: 4.443
ΠΑΡΑΒΑΣΕΙΣ 
Το υπουργείο Οικονομικών έδωσε χθες στη δημοσιότητα τα
αποτελέσματα των ελέγχων που έκαναν οι ελεγκτές του ΣΔΟΕ από 10 μέχρι 16
Απριλίου. 
Έτσι, παραπέμφθηκαν στον εισαγγελέα με τη διαδικασία του
αυτόφωρου 15 φορολογούμενοι, οι οποίοι εντοπίσθηκαν από τους ελεγκτές του ΣΔΟΕ
να φοροδιαφεύγουν. Συνολικά έγιναν 3.474 φορολογικοί έλεγχοι και βρέθηκαν
4.433 φορολογικές παραβάσεις. Οι περισσότερες παραβάσεις αφορούσαν τον ΦΠΑ,
παράνομη διακίνηση πετρελαίου θέρμανσης, Ι.Χ., καθώς και παράνομη εισαγωγή
αγαθών. 
Παράλληλα, ετοιμάζεται από το ΚΕΠΥΟ λίστα επιχειρήσεων που
καθυστερούν να πληρώσουν τον ΦΠΑ, οι οποίες θα ελεγχθούν αμέσως μετά το Πάσχα.

Με επείγουσα εγκύκλιο καλούνται και τα τελωνεία να εντατικοποιήσουν τη
διαδικασία είσπραξης δασμών και φόρων αφού διαπιστώνεται ότι και τα τελωνειακά
έσοδα το πρώτο τρίμηνο εμφανίζουν σημαντική υστέρηση. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15817N481</ED>
<ID>
ID:170351

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N48&aa=1</URL></REF>


Article

<CATEGORY>vin08</CATEGORY>

 <H2>Ερώτηση τριών βουλευτών του ΠΑΣΟΚ για το τίμημα της μονάδας στη Φλώρινα</H2>

ΤΟ ΥΨΟΣ του τιμήματος για την κατασκευή της μονάδας ηλεκτρικής
ενέργειας της Φλώρινας προκάλεσε χθες την κατάθεση ερώτησης τριών βουλευτών
του ΠΑΣΟΚ προς την υπουργό Ανάπτυξης κ. Βάσω Παπανδρέου, ενώ ο βουλευτής της
Ν.Δ. κ. Στ. Μάνος σε χθεσινή δήλωσή του για το ίδιο θέμα υποστηρίζει ότι το
τίμημα για τη νέα μονάδα της Φλώρινας είναι υπερτιμημένο. Στη δήλωση αυτή
μάλιστα απάντησε χθες το βράδυ με γραπτή δήλωση ο υπουργός Τύπου κ. Δ. Ρέππας.

Στην ερώτηση των τριών βουλευτών του ΠΑΣΟΚ, των κ.κ. Δ. Πιπεργιά, Γ.
Κουράκη, και Δ. Αλαμπάνου, αναφέρεται χαρακτηριστικά ότι: «Οι υπηρεσίες της
ΔΕΗ προϋπολόγισαν κατ' αρχήν το εύλογο τίμημα μιας τέτοιας μονάδας στο ποσό
των 130 δισ. δρχ. Αντ' αυτού η κοινοπραξία κατασκευής του έργου πρόσφερε στη
ΔΕΗ το τίμημα των 195,4 δισ. δραχμών» και στην ερώτηση επισημαίνεται ότι «οι
σχετικές υπηρεσίες της ΔΕΗ θεώρησαν εύλογο εκ των υστέρων το τίμημα του έργου
στο ποσό των 179 δισ. δραχμών έναντι των 130 δισ. δραχμών της αρχικής
εκτίμησης». 
«ΚΑΙΝΟΦΑΝΕΙΣ ΜΕΘΟΔΟΛΟΓΙΕΣ» 
Στην ερώτηση που
κατέθεσαν οι τρεις βουλευτές αναφέρεται σχετικά με το ύψος του τιμήματος ότι
«στο συμπέρασμα αυτό φαίνεται ότι οδηγήθηκαν κάτω από έντεχνες μεθοδεύσεις,
παραδοχές και επεξεργασία στοιχείων, καθώς και καινοφανείς μεθοδολογίες
υπηρεσιακών παραγόντων της ΔΕΗ». 
Όπως τονίζεται στην ίδια ερώτηση, με βάση
το πρωτόκολλο μεταξύ της Ελληνικής Δημοκρατίας και της Ρωσικής Ομοσπονδίας,
που αφορά την προμήθεια του φυσικού αερίου, η κατασκευή της μονάδας αυτής θα
ανετίθετο σε κοινοπραξία που θα συνιστούσαν και θα συμμετείχαν οι εταιρείες
Προμηθέας Gas Α.Ε. και Rao Gazrom υπό ανταγωνιστικούς όρους. 
Οι βουλευτές
καλούν την υπουργό να απαντήσει για το τι προτίθεται να κάνει προκειμένου να
εξακριβώσει τη βασιμότητα των όσων έχουν καταγγελθεί και πώς προτίθεται να
προστατέψει τα συμφέροντα της ΔΕΗ και της ελληνικής οικονομίας. 
ΠΑΡΕΜΒΑΣΗ ΜΑΝΟΥ, ΑΠΑΝΤΗΣΗ ΡΕΠΠΑ 
Ο βουλευτής της Ν.Δ. κ. Στ. Μάνος
σε ανακοίνωσή του υποστηρίζει ότι «η υπερτιμολογημένη επένδυση στη Φλώρινα θα
έχει ως αποτέλεσμα εξαιρετικά υψηλό κόστος ηλεκτρικής ενέργειας». Στην ίδια
ανακοίνωση αναφέρει μάλιστα χαρακτηριστικά: «Υποστηρίζω δηλαδή ότι κατά την
άποψή μου υπάρχει για το εργοστάσιο στη Φλώρινα υπερτιμολόγηση 45 δισ.
δραχμών». 
Αργά χθες το βράδυ ο υπουργός Τύπου κ. Δ. Ρέππας, απαντώντας
στην ανακοίνωση του βουλευτή της Ν.Δ., δήλωσε μεταξύ των άλλων ότι «η απόφαση
για την ανάθεση του έργου, ενός πλήρους ατμοηλεκτρικού λιγνιτικού σταθμού στην
περιοχή Μελίτης - Αχλάδας στο νομό Φλώρινας, ελήφθη ομόφωνα από το Δ.Σ. της
ΔΕΗ» και συμπληρώνει ότι «το τίμημα των 179,5 δισ. δρχ. είναι εξίσου
ανταγωνιστικό όπως ακριβώς απαιτείται και από τη διακρατική συμφωνία» και
καταλήγει επισημαίνονται ότι «η απόφαση για την ανάθεση του έργου
υπερψηφίστηκε και από τους συνδικαλιστές εκπροσώπους της παράταξης που
πρόσκεινται στη Ν.Δ.». 
Η ΠΑΡΑΓΓΕΛΙΑ ΓΙΑΝΝΟΠΟΥΛΟΥ 
Ο υπουργός
Δικαιοσύνης κ. Ευάγ. Γιαννόπουλος επανήλθε χθες στην παραγγελία του για
διερεύνηση των δημοσιευμάτων των εφημερίδων «Το Βήμα», «Αδέσμευτος Τύπος»,
«Ελευθεροτυπία» και «Αθηναϊκή», σχετικά με το έργο του αερίου. 
Η έρευνα
αφορά, όπως είπε, την τυχόν διάπραξη αδικημάτων βάσει του νόμου περί
μεσαζόντων, σε συνδυασμό με τον νόμο περί καταχραστών δημοσίου, και η
βασιμότητα ή μη των δημοσιευμάτων πρέπει να διερευνηθεί για «να μην διασύρεται
ο δημόσιος βίος της χώρας». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15817N482</ED>
<ID>
ID:170400

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N48&aa=2</URL></REF>


Article

<CATEGORY>vin08</CATEGORY>

 <H2>Ενισχυμένες προσπάθειες συνιστά η Ευρ. Επιτροπή</H2>

ΔΙΕΥΡΥΝΣΗ της
φορολογικής βάσης, ενίσχυση του φοροεισπρακτικού μηχανισμού, μείωση των
δαπανών και προώθηση των ιδιωτικοποιήσεων είναι τα μέτρα τα οποία υποδεικνύει
στην κυβέρνηση η Ευρωπαϊκή Επιτροπή προκειμένου να μειωθεί το δημοσιονομικό
έλλειμμα και να περιληφθεί η Ελλάδα στις χώρες που πληρούν τα κριτήρια του
Μάαστριχτ. 
Η Ευρωπαϊκή Επιτροπή αναγνωρίζει ότι έχουν γίνει σημαντικά
βήματα προόδου, ιδιαίτερα στη μείωση του πληθωρισμού. Υπογραμμίζει όμως «ότι
θα χρειαστούν ενισχυμένες προσπάθειες ώστε να πέσει ο πληθωρισμός στο τέλος
του 1997 κάτω από 4,5% και να προσεγγίσει το 3% στο τέλος του 1998». 
Το
κριτήριο για τον πληθωρισμό ικανοποιείται από εννέα κράτη-μέλη (Βέλγιο,
Γερμανία, Δανία, Γαλλία, Λουξεμβούργο, Ολλανδία, Αυστρία, Φινλανδία και
Σουηδία). Για το κριτήριο του ελλείμματος αναφέρεται ότι το 1997 θα το
ικανοποιούν οκτώ χώρες (Γερμανία, Βέλγιο, Ισπανία, Γαλλία, Αυστρία,
Πορτογαλία, Σουηδία και Βρετανία) ενώ το 1996 το κριτήριο αυτό είχαν καλύψει 4
χώρες (Ολλανδία, Δανία, Ιρλανδία, Λουξεμβούργο). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15817N483</ED>
<ID>
ID:170440

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N48&aa=3</URL></REF>


Article

<CATEGORY>vin08</CATEGORY>

 <H2>Δεν θα απεργήσουν στα αεροδρόμια</H2>

ΤΗΝ ΑΝΑΣΤΟΛΗ των απεργιακών
κινητοποιήσεων (στάσεων εργασίας) που είχαν εξαγγείλει για τη Μεγάλη Εβδομάδα,
αποφάσισαν χθες το βράδυ οι συνδικαλιστικοί εκπρόσωποι των εργαζομένων στα
αεροδρόμια όλης της χώρας. 
Η Εκτελεστική Επιτροπή της Ομοσπονδίας Συλλόγων
Υπηρεσίας Πολιτικής Αεροπορίας (ΟΣΥΠΑ) οδηγήθηκε στην απόφαση αυτή έπειτα από
συνάντηση που είχε με τον υπουργό Μεταφορών κ. Χάρη Καστανίδηο οποίος εξήγησε
ότι «ουδέποτε ετέθη θέμα ιδιωτικοποίησης της ΥΠΑ και των αεροδρομίων» και
διαβεβαίωσε ότι σύντομα θα τους καταβληθούν όλα τα δεδουλευμένα Ιανουαρίου -
Απριλίου (υπερωρίες, αργίες νυχτερινά). 
Πριν από τη συνάντηση παραιτήθηκε
από τη θέση του προέδρου της ΟΣΥΠΑ ο συνδικαλιστής κ. Βασίλης Αλεβιζόπουλος.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15817N484</ED>
<ID>
ID:170469

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N48&aa=4</URL></REF>


Article

<CATEGORY>vin08</CATEGORY>

 <H2>Ζήτησε 4 δισ. και «μάζεψε» ... 470 δισ.!</H2>

ΚΑΤΑ 112 φορές
καλύφθηκε χθες, σύμφωνα με προσωρινά στοιχεία, η αύξηση του μετοχικού
κεφαλαίου της Xiosbank, που γίνεται για την εισαγωγή των μετοχών της στο
Χρηματιστήριο Αθηνών. 
Τα κεφάλαια που συγκεντρώθηκαν από τις δημόσιες
εγγραφές ξεπερνούν τα 470 δισ. δρχ., έναντι 4,219 δισ. δρχ., τα οποία αντλεί η
Τράπεζα για την αύξηση του μετοχικού της κεφαλαίου με τιμή διάθεσης της
μετοχής 2.650 δρχ. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15817N485</ED>
<ID>
ID:170481

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N48&aa=5</URL></REF>


Article

<CATEGORY>vin08</CATEGORY>

 <H2>6,5% οι ναύλοι στα βαπόρια</H2>

Η ΑΥΞΗΣΗ στις τιμές των ναύλων για
επιβάτες και οχήματα θα είναι εφέτος, σύμφωνα με πληροφορίες, 6,5%. Η σχετική
απόφαση αναμένεται να υπογραφεί εντός των ημερών από τον υπουργό Εμπορικής
Ναυτιλίας και θα ισχύσει από την 1η Μαΐου. Πάντως, από την 1η Ιουνίου έως τις
30 Σεπτεμβρίου, στη συνολική τιμή των εισιτηρίων, θα πρέπει να υπολογιστεί,
μια επιπλέον αύξηση 5%. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15817N486</ED>
<ID>
ID:170487

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N48&aa=6</URL></REF>


Article

<CATEGORY>vin08</CATEGORY>

 <H2>ΓΣΕΕ κατά προέδρου Ινστιτούτου Εργασίας (ΕΙΕ)</H2>

ΝΕΑ ΕΝΤΑΣΗ στις
σχέσεις κυβέρνησης και ΓΣΕΕ ­ λίγες ημέρες πριν από την έναρξη του κοινωνικού
διαλόγου ­ προκαλούν οι ενέργειες του προέδρου του Εθνικού Ινστιτούτου
Εργασίας κ. Γιάννη Τσαμουρκέλη. Όπως αναφέρει η ΓΣΕΕ ­ η οποία απέσυρε τους
εκπροσώπους της από το Εθνικό Ινστιτούτο Εργασίας ­ ο κ. Τσαμουρκέλης
επισκεπτόμενος περιοχές και χώρους εργασίας προπαγανδίζει την ανάγκη αλλαγής -
ανατροπής των υφιστάμενων εργασιακών σχέσεων. Σε επιστολή προς την πολιτική
ηγεσία του υπουργείου Εργασίας - Κοινωνικών Ασφαλίσεων, η ΓΣΕΕ σημειώνει ότι ο
πρόεδρος του Ινστιτούτου «πρέπει να εκφράζει απόψεις που να απηχούν τις
αποφάσεις και τη συνισταμένη των απόψεων όλων των πλευρών, πράγμα που δεν
γίνεται». 
Στο μεταξύ, χθες έγινε συνάντηση του υφυπουργού παρά τω
Πρωθυπουργώ κ. Γ. Πασχαλίδη με την Εκτελεστική Επιτροπή της Οικονομικής -
Κοινωνικής Επιτροπής (ΟΚΕ). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15817N501</ED>
<ID>
ID:170352

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N50&aa=1</URL></REF>


Article

<CATEGORY>vin08</CATEGORY>

 <H2>Φοβούνται μείωση συντάξεων</H2>

ΜΕΙΩΣΗ θα έχουν οι συντάξεις των
δημοσίων υπαλλήλων με το σχέδιο συνταξιοδοτικού νόμου για την αναπροσαρμογή
των συντάξεων σύμφωνα με το νέο μισθολόγιο. Αυτό υποστηρίζει η Πανελλήνια
Ομοσπονδία Πολιτικών Συνταξιούχων (ΠΟΠΣ). Η Ομοσπονδία, σε υπόμνημα που
έστειλε στο υπουργείο Οικονομικών, τονίζει ότι στο νέο μισθολόγιο των δημοσίων
υπαλλήλων μεταξύ των άλλων ρυθμίσεων αυξάνονται τα μισθολογικά κλιμάκια από 28
σε 36. Εφόσον ­ τονίζεται ­ η αναμενόμενη αναπροσαρμογή των συντάξεων των
πολιτικών συνταξιούχων γίνει με αυτά τα δεδομένα των 36 μισθολογικών κλιμακίων
θα επέλθει μείωση στη σύνταξη σε όσους έχουν συντάξιμη υπηρεσία κάτω των 25
ετών. Η Ομοσπονδία έδωσε στη δημοσιότητα αναλυτικά παραδείγματα για τη μείωση
που θα επέλθει στις συντάξεις. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15817N502</ED>
<ID>
ID:170401

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N50&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΚΡΙΟΣ 
(21 Μαρτίου - 19 Απριλίου). Το πρωί
δημιουργούνται εκνευρισμοί και καβγάδες με άλλα μέλη της οικογένειας. Οι
γεννημένοι γύρω στις 19 Απριλίου θα έχουν και μια σύγχυση, μια κούραση, καθώς
και την τάση να δραματοποιούν καταστάσεις. 
ΤΑΥΡΟΣ 
(20 Απριλίου
- 20 Μαΐου). Εκνευρισμοί, φοβίες, κούραση, μειωμένη μνήμη και κρίση. Δεν είναι
ημέρα για να πάρετε σημαντικές αποφάσεις. Ειδικά οι γεννημένοι γύρω στις 29
Απριλίου πρέπει να ελέγχουν τη νευρικότητά τους. 
ΔΙΔΥΜΟΙ 
(21
Μαΐου - 21 Ιουνίου). Ο Άρης «ταλαιπωρεί» τους γεννημένους 7-8 Ιουνίου ­
προσοχή σε θέματα υγείας και αποφεύγετε εκνευρισμούς στο σπίτι. Η ημέρα έχει
και πολλή «θολούρα» ­ κρίση και μνήμη δεν λειτουργούν σωστά. 
ΚΑΡΚΙΝΟΣ 
(22 Ιουνίου - 22 Ιουλίου). Το πρωί υπάρχει κίνδυνος
ατυχημάτων και καβγάδων. Οι γεννημένοι γύρω στις 22 Ιουλίου θα έχουν πολλή
σύγχυση ­ ν' αποφύγουν σημαντικές αποφάσεις, σημαντικές επαφές, επικίνδυνες
συζητήσεις. 
ΛΕΩΝ 
(23 Ιουλίου - 22 Αυγούστου). Η κρίση και η
μνήμη σας δεν θα λειτουργούν σωστά. Επιπλέον θα νιώθετε κούραση, εκνευρισμό
και θα είστε επιρρεπείς σε αλλεργίες και δηλητηριάσεις. Προσέχετε τι τρώτε και
τι πίνετε. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Ο Άρης
επηρεάζει τώρα τους γεννημένους 8-9 Σεπτεμβρίου ­ πρέπει να προσέχουν υγεία,
σχέσεις, συνεργασίες. Αποφύγετε, σήμερα, να πάρετε σοβαρές αποφάσεις ­ η κρίση
σας δεν λειτουργεί σωστά. 
ΖΥΓΟΣ 
(24 Σεπτεμβρίου - 23
Οκτωβρίου). Η ημέρα έχει εκνευρισμούς, κούραση, απάτες και αυταπάτες. Οι
γεννημένοι γύρω στις 23 Οκτωβρίου επηρεάζονται περισσότερο ­ ας αποφύγουν
επικίνδυνες συζητήσεις και σημαντικές αποφάσεις. 
ΣΚΟΡΠΙΟΣ 
(24
Οκτωβρίου - 22 Νοεμβρίου). Εκνευρισμοί, καβγάδες, μειωμένη μνήμη και κρίση,
αδιαθεσίες. Οι γεννημένοι γύρω στις 31 Οκτωβρίου ας προστατεύσουν υγεία, γάμο,
σχέσεις, συνεργασίες. 
ΤΟΞΟΤΗΣ 
(23 Νοεμβρίου - 21 Δεκεμβρίου). Ο
Άρης «ταλαιπωρεί» τώρα τους γεννημένους 8-9 Δεκεμβρίου, που πρέπει να
προσέχουν υγεία και καριέρα. Όλοι γενικά να είστε προσεκτικοί και με τα λεφτά
σας ­ μπορεί να πέσετε θύματα απάτης ή κλοπής. 
ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Να ελέγχετε τα νεύρα σας σήμερα και να
προσέχετε όταν οδηγείτε. Η κρίση και η μνήμη σας δεν θα λειτουργούν σωστά ­
μπορεί να πέσετε θύματα απάτης ή να εξαπατήσετε εσείς άλλους. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Εκνευρισμοί, φοβίες,
μειωμένη μνήμη και κρίση. Ειδικά οι γεννημένοι γύρω στις 28 Ιανουαρίου θα
πρέπει να προσέχουν την υγεία τους και να προστατεύουν σχέσεις που
χρειάζονται. 
ΙΧΘΥΕΣ 
(19 Φεβρουαρίου - 20 Μαρτίου). Ο Άρης
«ταλαιπωρεί» τώρα τους γεννημένους 7-8 Μαρτίου, που πρέπει να προσέχουν υγεία,
σχέσεις, συνεργασίες. Προσοχή όλοι στα χρήματά σας ­ μπορεί να πέσετε θύματα
απάτης. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: N58</CAT>
<ED>
Κωδικός άρθρου: A15817N581</ED>
<ID>
ID:170335

</ID><URL>http://ta-nea.dolnet.gr/neaweb/neafile.print_unique?e=A&f=15817&m=N58&aa=1</URL></REF>


Article

<CATEGORY>vin10</CATEGORY>

 <H5>ΔΟΚΙΜΑΣΙΑ ΤΟΥ ΟΛΥΜΠΙΑΚΟΥ ΣΤΗΝ ΤΟΥΜΠΑ
</H5><H2>Ντέρμπι τίτλου</H2>

ΣΤΗΝ Τούμπα θα διεξαχθεί αύριο ο πιο σημαντικός
αγώνας της 30ής αγωνιστικής του επαγγελματικού πρωταθλήματος. Ο ΠΑΟΚ θα υποδεχθεί τον Ολυμπιακό. Οι βαθμοί είναι απαραίτητοι
και για τους δύο, για το ΟΥΕΦΑ και τον τίτλο του Πρωταθλήματος, αντίστοιχα. Τα
εισιτήρια του ντέρμπι έχουν εξαντληθεί και η αγωνία κορυφώνεται... 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15817O001</ED>
<ID>
ID:170353

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O00&aa=1</URL></REF>


Article

<CATEGORY>vin10</CATEGORY>

 <H2>Ώρα του
Ολυμπιακού στη Ρώμη</H2>

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15817O002</ED>
<ID>
ID:170402

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O00&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΘΕΛΟΥΜΕ ΝΑ ΔΙΑΤΗΡΗΣΟΥΜΕ
ΤΗ ΔΙΑΦΟΡΑ ΣΤΗΝ ΚΟΡΥΦΗ ΤΗΣ ΒΑΘΜΟΛΟΓΙΑΣ</H5>
<H2>Βήμα για τίτλο</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΜΕ ΣΤΟΧΟ τη νίκη ο Ολυμπιακός θα αγωνιστεί αύριο το
βράδυ (19.15) με τον ΠΑΟΚ στην Τούμπα, όπου δεν θα έχει τη συμπαράσταση των
οπαδών του. Ο Ντούσαν Μπάγιεβιτς θα παρατάξει ενισχυμένο κέντρο με δύο
αμυντικούς χαφ (Νταμπίζα, Αμανατίδη), ενώ πρόκειται να στηριχτεί στην
πετυχημένη συνταγή του ΟΑΚΑ. 
Η πιθανή ενδεκάδα του Ολυμπιακού:
Ελευθερόπουλος, Βαρεσάνοβιτς, Καραταΐδης, Νταμπίζας, Αμανατίδης, Ανατολάκης,
Γιαννακόπουλος, Καραπιάλης, Αλεξανδρής, Γκόγκιτς, Γεωργάτος. 
Ο Μπάγιεβιτς
πήρε στην αποστολή 18 ποδοσφαιριστές, ενώ απέκλεισε τους Ίβιτς,
Σαμπανάντζοβιτς, Νινιάδη, Τρούπκο, Σκαρτάδο, Ιωαννίδη, Ράντο. 
Ο Ντούσαν
Μπάγιεβιτς τόνισε: «Ο ΠΑΟΚ είναι ιδιαίτερα δυνατός τον τελευταίο καιρό. Έχει
κίνητρο την έξοδό του στην Ευρώπη. Εμείς θέλουμε να διατηρήσουμε τη διαφορά
στην κορυφή της βαθμολογίας και να πραγματοποιήσουμε ένα ακόμα βήμα προς τον
τίτλο. Το αποτέλεσμα εξαρτάται και από άλλους παράγοντες. Η ατμόσφαιρα θα
είναι φανατισμένη, αλλά δεν είναι η πρώτη φορά. 
Αν είχαμε τον κόσμο κοντά
μας, θα ήταν δέκα φορές καλύτερα. Ίσως όμως είναι προτιμότερο που ήρθαν έτσι
τα πράγματα για να μη συμβούν δυσάρεστες καταστάσεις. Μπορεί να έχω καλή
παράδοση ως προπονητής στην Τούμπα, αλλά δεν μετράνε οι παραδόσεις. Πιστεύω
ότι θα τα καταφέρουμε». 
Σε ερώτηση αν είναι θετικό ή αρνητικό για τον
Ολυμπιακό η κατάκτηση του Κυπέλλου από την ΑΕΚ, ο τεχνικός του Ολυμπιακού
τόνισε: «Δεν είναι θετικό. Η ΑΕΚ θα κυνηγήσει και το Πρωτάθλημα». 
Όσον
αφορά στη συμμετοχή δύο τουρκικών ομάδων στο Τσάμπιονς Λιγκ, ο Μπάγιεβιτς
υπογράμμισε: «Μόνο εμείς φταίμε. Δεν φταίει άλλος». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15817O011</ED>
<ID>
ID:170354

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O01&aa=1</URL></REF>


Article

<CATEGORY>vin10</CATEGORY>

 <H2>ΜΠΑΣΚΕΤ: ΠΑΟ και ΠΑΟΚ ψάχνουν το εισιτήριο της πρόκρισης</H2>

Σελ. 9 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15817O012</ED>
<ID>
ID:170403

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O01&aa=2</URL></REF>


Article

<CATEGORY>vin10</CATEGORY>

 <H2>ΒΟΛΕΪ: Τελευταία κόντρα Άρη ­ Ορεστιάδας για το τρόπαιο</H2>

Σελ. 11 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15817O013</ED>
<ID>
ID:170441

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O01&aa=3</URL></REF>


Article

<CATEGORY>vin10</CATEGORY>

 <H2>ΜΑΝΩΛΑΣ: Βλέπει τον κόσμο από τα 10.000 πόδια</H2>
<H2></H2>
Σελ. 6-7 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15817O014</ED>
<ID>
ID:170470

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O01&aa=4</URL></REF>


Article

<CATEGORY>vin10</CATEGORY>

 <H5>Ο ΠΑΟ ΚΥΝΗΓΑΕΙ ΣΤΟ ΣΤΑΔΙΟ ΤΟ ΤΡΕΝΟ ΤΗΣ
ΕΥΡΩΠΗΣ</H5>
<H2>Και
τώρα τρέξιμο</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«ΔΕΝ έχουμε
χρόνο μπροστά μας. Πρέπει να ξαναγεμίσουμε τις μπαταρίες μας και να παλέψουμε.
Η Ξάνθη θα είναι φρέσκια, ενώ οι παίκτες μου ­ με τον τρόπο που έχασαν στον
τελικό ­ ψυχολογικά είναι "άδειοι". Πιστεύω, όμως, ότι η δική μας ποιότητα θα
μετρήσει και θα μας δώσει τη νίκη». 
Ο Παναθηναϊκός επιστρέφει και πάλι
στους αγώνες πρωταθλήματος, αντιμετωπίζοντας τη Skoda Ξάνθη, αύριο, στο
Ολυμπιακό Στάδιο. Οι «πράσινοι» δεν έχουν άλλη επιλογή από τη νίκη, αφού τώρα
κάθε αγώνας θα «μετράει» για συμμετοχή στο κύπελλο ΟΥΕΦΑ. 
«Κι εμείς και η
Ξάνθη έχουμε ανάγκη βαθμών, για διαφορετικούς λόγους η κάθε ομάδα. 
Υπό
αυτήν την έννοια, το παιχνίδι είναι κρίσιμο, όπως και τα υπόλοιπα που θα
ακολουθήσουν. 
Σε σχέση με τις άλλες ομάδες, που διεκδικούν θέση για
συμμετοχή στο κύπελλο ΟΥΕΦΑ, έχουμε καλύτερο πρόγραμμα». 
Ο Ζέκο δεν θα
έχει στη διάθεσή του τους τραυματίες Καλλιτζάκη, Κόλα και τους τιμωρημένους
Κολιτσιδάκη, Μάρκο. Ο Γκούμας υποφέρει από αιμάτωμα στον μηρό και ο Ζάετς θα
αποφασίσει την τελευταία στιγμή αν θα τον χρησιμοποιήσει. 
Πιθανή σύνθεση:
Βάντσικ, Αποστολάκης, Ουζουνίδης, Γ. Χ. Γεωργιάδης, Αλεξόπουλος, Καπουράνης,
Κωνσταντινίδης, Μαλέκος, Βαζέχα, Αλεξούδης, Λυμπερόπουλος. 
Θέση στην
αρχική ενδεκάδα διεκδικούν οι Νασιόπουλος, Γ. Σ. Γεωργιάδης. 
***
Φιλικό στην Πρέβεζα με τη Μεικτή των Ενώσεων Πρέβεζας - Λευκάδας θα δώσει τη
Μ. Τρίτη στις 16.30 η ομάδα του Παναθηναϊκού. Οι εισπράξεις θα διατεθούν στο
Κέντρο Αγωγής και Αποκατάστασης Παιδιών με Ειδικές Ανάγκες, που εδρεύει στην
περιοχή. 
*** Εξάλλου, τη Μ. Δευτέρα ομάδα παλαιμάχων του ΠΑΟ θα
αντιμετωπίσει στη Λεωφόρο τον Πανιώνιο (15.30), ενώ στις 17.30 θα γίνει ματς
μεταξύ παλαιμάχων ΑΕΚ - Απόλλωνα. Οι αγώνες γίνονται εις μνήμη του Λάκη
Πετρόπουλου. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15817O021</ED>
<ID>
ID:170358

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O02&aa=1</URL></REF>


Article

<CATEGORY>vin10</CATEGORY>

 <H2>Αγώνας για την επιβίωση</H2>

«ΑΓΩΝΑ επιβίωσης» χαρακτήρισε χθες ο Χρήστος Αρχοντίδης το αυριανό
ματς Καλαμάτας - Αθηναϊκού. Ο τεχνικός της ομάδας του Βύρωνα αναγνώρισε τις
δυσκολίες του παιχνιδιού, ενώ είπε ακόμα: «Η Καλαμάτα θέλει να ξεμπλέξει από
τα γρανάζια του υποβιβασμού. Το ματς αυτό θα είναι πιεστικό, απ' όλες τις
πλευρές. Πρέπει να επιδείξουμε πολλές ψυχικές δυνάμεις, προσοχή και αφύπνιση.
Έχουμε ανάγκη τους βαθμούς της νίκης, για να αρχίσουμε να διασφαλίζουμε την
παραμονή μας στην Α' Εθνική. Για όλους αυτούς τους λόγους πιστεύω ότι θα γίνει
σκληρό ματς». 
Ο τεχνικός των «Λόρδων» δεν θα έχει στη διάθεσή του τον
Τέπιτς που υποφέρει από κοιλιακούς - προσαγωγούς, και τον Αντώνη Σπίνουλα, που
αν και αποθεραπεύτηκε είναι ακόμα ανέτοιμος. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15817O022</ED>
<ID>
ID:170407

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O02&aa=2</URL></REF>


Article

<CATEGORY>vin10</CATEGORY>

 <H2>Δικαιοσύνη και αθλητισμός</H2>

ΑΡΧΙΣΕ στο Κολλέγιο Αθηνών (Ψυχικό)
το 2ο Νομικό Συνέδριο του Συλλόγου Αποφοίτων του Κολλεγίου», με θέμα
«Δικαιοσύνη και Αθλητισμός». 
Το μεσημέρι (ώρα 15.00) θα εξεταστεί και θα
αναπτυχθεί από τους ομιλητές η ενότητα «Η υπόθεση Μπόσμαν ωφέλησε ή τελικά
έβλαψε τον ελληνικό αθλητισμό;». 
Συντονιστής θα είναι ο κ. Μανώλης
Μαυρομμάτης, ο οποίος θα αναλύσει την υπόθεση, καθώς και τις προεκτάσεις της,
με βάση το βιβλίο του, ενώ στη συνέχεια θα μιλήσουν οι κ.κ. Χρ. Ταγαράς
(καθηγητής Παντείου), Ανδρέας Μαλάτος (διδάκτωρ Αθλητικού Δικαίου), Θάνος
Παπαϊωάννου (διδάκτωρ Εργατικού Δικαίου). Επίσης, στο στρογγυλό τραπέζι που θα
ακολουθήσει, θα πάρουν μέρος οι κ.κ. Ολ. Αναστασοπούλου, Δ. Γάγγας, Παντελής
Δέδες, Αρ. Καμάρας, Γιάννης Πετρουνάκος. 
*** Η κ. Άννα Ψαρούδα -
Μπενάκη, καθηγήτρια Ποινικού Δικαίου, τ. υπουργός Δικαιοσύνης και Πολιτισμού,
μίλησε για τις τυχόν ευθύνες για τις αξιόποινες πράξεις στον χώρο του
αθλητισμού. Τόνισε ότι χρέος της Πολιτείας είναι τόσο να προλαμβάνει όσο και
να καταστέλλει τις ποινικές πράξεις στον χώρο του Αθλητισμού. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15817O023</ED>
<ID>
ID:170445

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O02&aa=3</URL></REF>


Article

<CATEGORY>vin10</CATEGORY>

 <H5>Πρασινο-κόκκινες φιλοφρονήσεις</H5>
<H5>Η «αλεπού» των γηπέδων</H5>
<H2>ΓΙΑ ΘΥΜΗΣΟΥ</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΟΙ ΠΑΙΚΤΕΣ των «αιωνίων» αντιπάλων,
Ολυμπιακού και Παναθηναϊκού, ήταν και φίλοι έξω από τα γήπεδα, έστω κι αν
ακόμη έμενε ένα 24ωρο πριν από το ντέρμπι. 
ΘΕΛΕΙΣ ασπιρίνη, Ανδρέα μου; Κάτι τέτοιο
φαίνεται να λέει ο τερματοφύλακας του Ολυμπιακού Σάββας Θεοδωρίδης στον
κανονιέρη του Παναθηναϊκού Ανδρέα Παπαεμμανουήλ. Η φωτογραφία είναι του 1960,
πριν από έναν αγώνα - ντέρμπι, Ολυμπιακού - Παναθηναϊκού, στο φαρμακείο του
Θεοδωρίδη, στη διασταύρωση των οδών Βουλής και Καραγεώργη Σερβίας, εκεί που
βρίσκεται και σήμερα. Έτσι, λοιπόν παρότι ήταν αντίπαλοι, οι παίκτες των
μεγάλων συλλόγων έβρισκαν την ευκαιρία για κάποια φιλική συνάντηση πριν από
τους αγώνες. 
Ο ΑΞΕΧΑΣΤΟΣ Λάκης
Σοφιανός, ή «αλεπού των γηπέδων», ξεκίνησε από τον Αρίωνα (Γούβας),
σταδιοδρόμησε στον Παναθηναϊκό, έπαιξε στον Παναιγιάλειο και στον Άρη
Θεσσαλονίκης και έκλεισε την καριέρα του στο Αίγιο. Στη φωτογραφία ο Λάκης
πριν από αγώνα Παναιγιαλείου - Απόλλωνα Αθηνών 3-2 στο Αίγιο, όπου πέτυχε και
τα τρία γκολ της ομάδας του. Το ματς εκείνο διεξήχθη την Κυριακή 18 Ιουλίου
1960. Ο Σοφιανός είχε κακό τέλος. Αυτοκτόνησε με απαγχονισμό, στις 2 Αυγούστου
1989, μέσα στο κελί του στις φυλακές Κορυδαλλού, όπου ήταν κρατούμενος για
ναρκωτικά. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15817O024</ED>
<ID>
ID:170473

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O02&aa=4</URL></REF>


Article

<CATEGORY>vin10</CATEGORY>

 <H5>Ο ΠΟΛΥΧΡΟΝΙΟΥ ΑΦΗΣΕ ΤΟΝ ΤΣΑΡΤΑ ΣΤΗ
ΣΕΒΙΛΛΗ</H5>
<H2>Εκτός φόρμας</H2>

<AUTHOR>ΒΑΓΓΕΛΗΣΚΟΥΚΟΥΛΟΓΛΟΥ</AUTHOR>

Ο
ΒΑΣΙΛΗΣ Τσάρτας θα μείνει εκτός εθνικής ομάδας στον αγώνα με την Κροατία! 
Η ανακοίνωση έγινε χθες κατά τη διάρκεια της συνέντευξης Τύπου, που οργάνωσε η
Ε.Π.Σ. Μακεδονίας στη Θεσσαλονίκη, από τον ομοσπονδιακό προπονητή Κώστα
Πολυχρονίου, ο οποίος σε σχετική ερώτηση που του έγινε απάντησε ότι «δεν
υπολογίζει τον Βασίλη Τσάρτα στην 18αδα, επειδή έχει διαπιστώσει ότι το
διάστημα αυτό βρίσκεται εκτός φόρμας». (Επιβεβαιώθηκε το ρεπορτάζ της
«ΟΜΑΔΑΣ»). 
«Αυτό που κοιτάω είναι ποιοι ποδοσφαιριστές βρίσκονται στην
καλύτερη κατάσταση ­ πρόσθεσε ο κ. Πολυχρονίου ­ και δεν μ' ενδιαφέρει τι λέει
ο καθένας, αλλά τι λέω και πώς τα βλέπω εγώ. Εγώ είμαι προπονητής, εγώ
αποφασίζω. Αυτό το παιχνίδι δεν πρέπει να το δούμε σωματειακά. Παίζει η εθνική
ομάδα και πρέπει όλοι να συμπαρασταθούμε στην προσπάθεια που καταβάλλει, ώστε
να χαρούμε ένα θετικό αποτέλεσμα. Στόχος μας ­ κατέληξε ο κ. Πολυχρονίου ­
είναι η πρόκριση στο Μουντιάλ και μπορούμε να τον πετύχουμε. Οι Κροάτες
έρχονται στη Θεσσαλονίκη με μοναδικό στόχο τη νίκη. Δεν τους φοβόμαστε, αλλά
τους σεβόμαστε». 
Από την πλευρά του ο πρόεδρος της ΕΠΟ, Κώστας Τριβέλλας,
στον σύντομο χαιρετισμό του, κάλεσε τον κόσμο της Μακεδονίας να συμπαρασταθεί
στο δύσκολο παιχνίδι που δίνει το εθνικό μας συγκρότημα, ενώ ο πρόεδρος της
Ε.Π.Σ. Μακεδονίας, Διονύσης Ψωμιάδης, τόνισε ότι η Ένωση θα κάνει τα πάντα για
να βοηθήσει σ' αυτή τη δύσκολη προσπάθεια, γιατί θεωρεί και πιστεύει ότι είναι
μέγιστο καθήκον να ανταποκριθεί στο κάλεσμα της εθνικής ομάδας. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15817O031</ED>
<ID>
ID:170359

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O03&aa=1</URL></REF>


Article

<CATEGORY>vin10</CATEGORY>

 <H2>Οι
Κροάτες... ρυθμίζουν την πρεμιέρα</H2>

ΤΟ ΑΠΟΤΕΛΕΣΜΑ της συνάντησης
της Εθνικής ομάδας με την Κροατία, την Τετάρτη του Πάσχα (30 Απριλίου), στο
Καυτατζόγλειο, θα κρίνει και την ημερομηνία έναρξης του νέου ποδοσφαιρικού
πρωταθλήματος (19ο επαγγελματικό). Και αν το αποτέλεσμα είναι νικηφόρο, τότε
το επόμενο πρωτάθλημα θα αρχίσει στις 17 Αυγούστου. 
Αυτό επεσήμανε χθες ο
πρόεδρος της ΕΠΑΕ Γιώργος Δέδες, λέγοντας: «Σε περίπτωση νίκης επί της
Κροατίας, η Εθνική μας ομάδα θα βρεθεί πολύ κοντά σε πρόκριση στην τελική φάση
του Μουντιάλ του 1998, στη Γαλλία. Δεδομένου, όμως, ότι το Μουντιάλ αρχίζει
στις 10 Ιουνίου, το επόμενο πρωτάθλημα θα πρέπει να έχει ολοκληρωθεί το
αργότερο μέχρι τα μέσα Μαΐου 1998, για να υπάρχει χρόνος προετοιμασίας της
Εθνικής. Και φθάνουμε στο ζητούμενο. Προκειμένου να έχει ολοκληρωθεί το
πρωτάθλημα στα μέσα Μαΐου, θα πρέπει να αρχίσει το αργότερο μέχρι τις 17
Αυγούστου». 
Η ΕΠΑΕ έχει συμφωνήσει με τον ΟΠΑΠ για την ημερομηνία έναρξης
του νέου πρωταθλήματος και αυτή είναι η 31η Αυγούστου. Όμως, ενδεχόμενη
πρόκριση της Εθνικής στο Μουντιάλ αλλάζει τα πλάνα. Να αναφέρουμε ότι στην
περίπτωση που το πρωτάθλημα αρχίσει στις 17 Αυγούστου, για να ολοκληρωθεί στα
μέσα Μαΐου, πέντε αγωνιστικές θα διεξαχθούν Τετάρτη. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15817O032</ED>
<ID>
ID:170408

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O03&aa=2</URL></REF>


Article

<CATEGORY>vin10</CATEGORY>

 <H2>Από το
Λίβερπουλ στη Θεσσαλονίκη</H2>

ΠΛΟΥΣΙΟ είναι το αθλητικό πρόγραμμα
του τηλεοπτικού Σαββατοκύριακου. Κυριαρχούν οι αθλητικές μεταδόσεις με αγώνες
ποδοσφαίρου και μπάσκετ. Αναλυτικά:. 
Σήμερα:. 
13.00
(Supersport): Λίβερπουλ - Μάντσεστερ Γ. (αγγλικό ποδόσφαιρο), 15.00
(Supersport): Ναυπακτιακός - Καλλιθέα (ποδόσφαιρο, Γ' Εθνική), 17.00
(Supersport): Απόλλων - Πανηλειακός (ποδόσφαιρο, Α' Εθνική), 17.30 (ΕΤ1):
Παράθυρο στα σπορ: Ορεστιάδα - Άρης (βόλεϊ, πλει οφ Α1), Παγκόσμιο πρωτάθλημα
κολύμβησης, 18.40 (ΑΝΤ 1): ΠΑΟ - ΠΑΟΚ (μπάσκετ, πλέι οφ Α1), 20.00
(Supersport): Τρίκαλα - Νίκη Βόλου (ποδόσφαιρο, Β' Εθνική), 22.00
(Supersport): Τενερίφη - Μπέτις (μαγν., ισπανικό ποδόσφαιρο), 00.30 (ΕΤ2):
Απόλλων - Πανηλειακός (μαγν.). 
Αύριο: 
13.00 (Supersport):
Παγκόσμιο πρωτάθλημα Σούπερμπαϊκς '97, 14.00 (Supersport): Σπόρτιγκ - Θρίαμβος
(γυναικείο μπάσκετ), 16.00 (Supersport): Σούπερμπαϊκς '97, 16.30 (Mega):
Βουλιαγμένη - Χίος (πόλο, πλέϊ-οφ Α1), 18.40 (ΑΝΤ1): Περιστέρι - Άρης
(μπάσκετ, πλέι οφ Α1), 19.15 (Supersport): ΠΑΟΚ - Ολυμπιακός (ποδόσφαιρο, Α'
Εθνική), 22.30 (Supersport): ΠΑΟ - SKODA Ξάνθη (μαγν., ποδόσφαιρο, Α' Εθνική),
00.20 (ΕΤ1): ΠΑΟΚ - Ολυμπιακός (μαγν.), 00.30 (Supersport): Νάπολι - Αταλάντα
(μαγν., ιταλικό ποδόσφαιρο). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15817O033</ED>
<ID>
ID:170446

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O03&aa=3</URL></REF>


Article

<CATEGORY>vin10</CATEGORY>

 <H2>Τιμωρίες σε ποδοσφαιριστές</H2>

ΜΕ ΑΠΟΚΛΕΙΣΜΟ τριών αγωνιστικών
ημερών τιμωρήθηκε από τον αθλητικό δικαστή ο Τσέροβιτς της Παναχαϊκής, ενώ με
αποκλεισμό δύο αγωνιστικών τιμωρήθηκαν οι Κιάσος (ΟΦΗ), Τσιρώνης (Αθηναϊκού),
Δαμίγος (Απόλλωνα), Τζούμπα (Καλαμάτας), Συρίγος (Παναχαϊκής) και Ζαχόπουλος
(Άρη). 
Αποκλεισμός μίας αγωνιστικής επιβλήθηκε στους Δρούγα (Καλαμάτας),
Ίλιτς (Πανηλειακού), Ντέμκα (Καστοριάς) και Βενετίδη (Ξάνθης). 
Εξάλλου,
χθες, ο αθλητικός δικαστής κάλεσε σε απολογία για την Τρίτη τον προπονητή της
Παναχαϊκής Ανδρέα Μιχαλόπουλο, γιατί εξύβρισε τον διαιτητή στον αγώνα με τον
ΟΦΗ. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15817O034</ED>
<ID>
ID:170474

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O03&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ</H2>

Οι σημερινές κούρσες και τα
προγνωστικά μας: 
ΠΡΩΤΗ ΙΠΠΟΔΡΟΜΙΑ 
Ώρα 3.00, 1.400 μέτρα 
1. ΚΑΡΑΤΑΣΟΣ 58
Σίντλερ&#0093 
2. ΚΟΡΝΗΛΙΟΣ 58 Πακίδης&#00910 3. ΚΡΙΣ ΠΩΛ 58 Σταύρου&#0094 
4. ΚΤΗΣΙΠΠΟΣ 58 Ντίνος&#0091 
5. ΜΑΚ ΤΑΚ 58
Φίλιππος&#0098 
6. Μ. ΑΚΟΥΑΡΙΟΥΣ 58
Χατζημίμης&#0096 
7. ΜΠΡΑΪΑΝ 58 Δημητσάνης&#0097

8. ΠΑΚΕΡ ΣΤΑΡ 58 Κώστας&#0099 
9. ΡΟΔΑΜΑΝΘΟΣ 58 Οικονομίδης&#0092 
10. ΧΑΡΑΚΟΣ
58 Ξυνός&#0095 
­ Υπόδ.: ΚΤΗΣΙΠΠΟΣ - ΜΑΚ ΤΑΚ
(Μπράιαν). 
ΔΕΥΤΕΡΗ ΙΠΠΟΔΡΟΜΙΑ 
Ώρα 3.30, 1.400 μέτρα 
1. ΧΟΠ ΓΚΑΫ 58
Φίλιππος&#0098 
2. ΖΑΝ ΠΩΛ ΜΑΡΑ 56,5 Νίκος&#0099 3. ΦΤΕΡΟΠ. ΘΕΟΣ 55,5 Σταύρου&#0093 
4. ΓΚΡΑΝ ΛΕΟ 54,5 Δούκας&#0096 
5. ΖΑΠΛΟΥΤΟΣ
54,5 Ντίνος&#0095 
6. ΛΕΟΝΤΑΡΙ 54,5
Νικολαΐδης&#0092 
7. ΜΑΓΙΑΡΟΣ 54,5 Αντώνης&#0091 8. ΝΙΚΟΣ ΦΟΥΣΚ 54,5 Μπάκος&#0097 
9. ΧΑΡΑΥΓΙΑΚΟΣ 54,5 Ξυνός&#0094 
* Σ' αυτή την
ιπποδρομία θα λειτουργήσουν Trio και Tri-Cast. 
­ Υπόδ.:
ΧΟΠ ΓΚΑΫ - ΖΑΝ ΠΩΛ ΜΑΡΑ (Χαραυγιακός). 
ΤΡΙΤΗ
ΙΠΠΟΔΡΟΜΙΑ 
Ώρα 4.00, 1.400 μέτρα 1. ΜΟΝΑΔΙΚΟΣ 58 Χατζημίμης&#0094 
2. ΜΠΙΜΠΟ 58 Σκιαδόπ/λος&#0096 
3. ΟΡΑΤΙΟΣ
57,5 Οικονομίδης&#0095 
4. ΣΤΡ. ΑΛΛΑΪΑΝΣ 57
Σωτηρόπ/λος&#0097 
5. ΖΗΝΑΣ 56 Αντώνης&#0091 6. ΜΕΛΧΙΣΕΔΕΚ 56 Βασίλης&#0093 
7. ΑΠΡΟΒΛΕΠΤΟΣ 55,5 Σταύρου&#0092 
8. ΖΑΝ ΜΙΣΕΛ
54,5 Φίλιππος&#0098 
9. ΖΕΥΞΙΣ 54,5
Δημητσάνης&#0099 
10. ΙΠ. ΝΙΟΥΚΛΙΑΡ 54,5
Νίκος&#00910 
­ Υπόδ.: ΜΟΝΑΔΙΚΟΣ - ΟΡΑΤΙΟΣ (Ζεύξις).

ΤΕΤΑΡΤΗ ΙΠΠΟΔΡΟΜΙΑ 
Ώρα 4.30,
1.800 μέτρα 
1. Ζ·ΝΤΑΝΗ 58 Σωτηρόπ/λος&#0096 2. ΥΠΟΣΧΕΣΗ 58 Βασίλης&#0098 
3.
ΜΠ. ΕΛ ΑΜΑΡ 56 Νίκος&#0095 
4. ΑΝΙΚΗΤΗ 56,5
Οικονομίδης&#0091 
5. ΒΕΡΓΩ 54 Δούκας&#0092 6. ΚΑΝΤΑΡΑ 54 Φίλιππος&#0094 
7.
ΛΕΪΝ. ΒΙΡΓΙΝΙΑ 54 Καραμάνογ.&#0093 
8. ΠΕΝΝΥ ΣΤΑΡ
54 Δημητσάνης&#0099 
9. ΣΤΑΣΙΑ 54 Ντίνος&#0097

­ Υπόδ.: ΠΕΝΝΥ ΣΤΑΡ - ΑΝΙΚΗΤΗ (Μπεντ Ελ Αμάρ). ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.400
μέτρα 
1. ΦΕΪΜΟΥΣ ΓΟΥΕΪ 58 Νίκος&#0097 2. ΝΤΕΝΤΙΚΕΪΣΟΝ 57,5 Οικονομίδης&#0093 3. ΤΖΑΜΠΟ 56 Βασίλης&#0094 
4.
ΗΓΗΣΑΝΔΡΟΣ 51 Αντώνης&#0091 
5. ΚΑΡΡΑΣ 51,5
Δημητσάνης&#0098 
6. ΚΙΝΟΥΜ. ΣΤΟΧΟΣ 51
Νικολαΐδης&#0092 
7. ΣΑΡΩΝ. ΓΟΥΙΝΤ 51 Ντίνος&#0095

8. ΤΖΟΥΠΙΤΕΡ 51,5 Ξυνός&#0099 
9. ΓΚΟΛ. ΟΝΤΥΣΣΥ 47 Κατσιμίχας&#0096 
10.
ΝΤΙΣΕΝΤ 47 Τσεργάς&#00910 
* Σ' αυτή την ιπποδρομία θα
λειτουργήσουν Trio και Tri-Cast. 
­ Υπόδ.: ΤΖΑΜΠΟ -
ΣΑΡΩΝΙΚ ΓΟΥΙΝΤ (Ντίσεντ). 
ΕΚΤΗ ΙΠΠΟΔΡΟΜΙΑ Ώρα 5.30, 1.400 μέτρα 
1.
ΛΕΩΣΘΕΝΗΣ 62 Καρδήμης&#0092 
2. ΝΙΚΗΦΟΡΟΣ 62
Δρόσος&#0095 
3. ΙΝΔ. ΩΚΕΑΝΟΣ 54,5 Μιχάλης&#0097 4. ΜΕΓΑΛΗ ΕΛΕΝΗ 51 Γλύμπης&#0096 
5. ΣΑΝΤΟΡΙΝΑΙΟΣ 51 Μπακάλης&#0091 
6. ΝΤΕ ΓΙΟΥΡΕ
48,5 Βαλακούδ. Ν.&#0094 
7. ΡΙΠΗ 47
Θεοδόσης&#0093 
­ Υπόδ.: ΜΕΓ. ΕΛΕΝΗ - ΣΑΝΤΟΡΙΝΑΙΟΣ
(Νικηφόρος). 
ΕΒΔΟΜΗ ΙΠΠΟΔΡΟΜΙΑ Ώρα 6.00, 1.400 μέτρα 
1.
ΝΤΙΣΤΡΟΓΙΕΡ 60,5 Νίκος&#0098 
2. ΠΟΛΥΔΩΡΟΣ 59
Νικολαΐδης&#0097 
3. ΜΑΣΤΕΡ 56 Οικονομίδης&#0099

4. ΖΗΝΟΔΩΡΟΣ 50,5 Αντώνης&#0092 
5. ΒΥΖΑΝΤ. ΥΜΝΟΣ 51,5 Δημητσάνης&#0095 
6.
ΣΤΑΥΡΟΦΟΡΟΣ 50 Δούκας&#0094 
7. ΡΙΜΠΕΛΛΕ 49,5
Μπάκος&#0091 
8. ΛΕΠΑ 47 Τσεργάς&#0093 9. ΜΙΣΤΕΡ ΓΚΑΫ 48,5 Καζάκος&#00910 
10. ΜΙΣΤ. ΣΟΔΟΜΑ 47 Σγούρος&#0096 
* Σε αυτήν την
ιπποδρομία θα λειτουργήσουν Trio και Tri-Cast. 
­ Υπόδ.:
ΛΕΠΑ - ΝΤΙΣΤΡΟΓΙΕΡ (Σταυροφόρος). 
ΟΓΔΟΗ
ΙΠΠΟΔΡΟΜΙΑ 
Ώρα 6.30, 1.800 μέτρα 1. ΟΔΟΙΠΟΡΟΣ 69,5 Σωτηρόπ/λος&#0092 
2. ΞΑΝΘ. ΑΙΟΛΟΣ 63,5 Σταύρου&#0091 
3. ΓΚΡ.
ΤΑΪΚΟΥΝ 57,5 Οικονομίδης&#0097 
4. ΡΗΤΟΣ 56,5
Τσεργάς&#0094 
5. ΡΑΨΩΔΙΑ 55 Μπρούσαλης&#0093 6. ΑΔΙΚΗΤΗΣ 47 Σγούρος&#0095 
7.
ΕΛ ΤΑΓΙΕΦ 48,5 Καζάκος&#0096 
­ Υπόδ.: ΡΗΤΟΣ -
ΡΑΨΩΔΙΑ (Γκρηκ Ταϊκούν). 
ΕΝΑΤΗ ΙΠΠΟΔΡΟΜΙΑ Ώρα 7.00, 1.400 μέτρα 
1. ΜΠΛΕΪΖ
58 Μπάμπης&#0095 
2. ΦΡΑΓΚΑ ΜΠΕΣΤ 53,5
Δρόσος&#0093 
3. ΦΛ. ΕΝ ΤΑΪΓΚΕΡ 55,5
Τριανταφύλ.&#0099 
4. ΚΙΟΥΡΑΝΑ 56,5 Βασίλης&#0091

5. ΛΕΪΝ. ΔΗΜΗΤΡΑ 56 Κώστας&#0092 
6. ΜΑΡΟΥΣΚΑ 56 Οικονομίδης&#0096 
7. ΟΜΟΡΦΗ
ΣΤΕΛΛΑ 55 Ντίνος&#0094 
8. ΦΡΕΓΙΑ 55
Ξυνός&#0098 
9. ΜΙΣΙΣ ΤΟΤΑ 56 Χατζημίμης&#0097 * Οι ίπποι 1-9 είναι ομόσταβλοι. 
­
Υπόδ.: ΜΑΡΟΥΣΚΑ - ΜΠΛΕΪΖ (Φρέγια). 
­ Δύο
αουτσάιντερ: ΓΚΟΛΝΤΕΝ ΟΝΤΥΣ. (5η) - ΡΙΜΠΕΛΛΕ (7η). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15817O035</ED>
<ID>
ID:170483

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O03&aa=5</URL></REF>


Article

<CATEGORY>vin10</CATEGORY>

 <H5>Ο ΣΤΕΛΙΟΣ
ΜΑΝΩΛΑΣ ΕΚΤΟΣ ΑΠΟ ΜΠΑΛΑΔΟΡΟΣ ΕΙΝΑΙ ΚΑΙ ΑΡΙΣΤΟΣ ΠΙΛΟΤΟΣ</H5>
<H2>Όταν η «σημαία» ανεμίζει στα 10.000 πόδια</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΠΗΡΕ ΔΙΠΛΩΜΑ πιλότου τον
Ιανουάριο! Και από τον Μάρτιο ταξιδεύει με το δικό του αεροσκάφος. Ο Στέλιος
Μανωλάς μπορεί πλέον να «πετάγεται» για λίγες ώρες στην (πολύ)αγαπημένη του
Νάξο, όπως χθες το πρωί όταν έκανε ξανά ταξίδι-αστραπή. 
Με το ΤΒ-9 της
εταιρείας SOCATA, ο ποδοσφαιριστής-σημαία της ΑΕΚ βρίσκεται σε περίπου μία ώρα
σε Μύκονο ή Νάξο. Ταξιδεύοντας σε ύψος 10.000 ποδιών, με 100 κόμβους, ο
Στέλιος δοκιμάζει τις ικανότητές του σε έναν ακόμη τομέα. «Χρειάζεται πάνω από
όλα να είμαι πειθαρχημένος, να δείχνω προσοχή και να ενημερώνομαι για τις
καιρικές συνθήκες», είπε χθες στην «ΟΜΑΔΑ» που τον συνάντησε στο αεροδρόμιο
του Μαραθώνα μετά την επιστροφή από την... ημερήσια βόλτα με το τετραθέσιο
αεροπλάνο. 
«Πήρε το πτυχίο με άριστα και ήταν ο καλύτερος μαθητής της
πρώτης ιδιωτικής στην Ελλάδα σχολής, της Aeroservices Flying Training
(Θερμοπυλών 3, Χαλάνδρι)», συμπλήρωσε ο αρχιεκπαιδευτής, Γιάννης Σταυριανός.
Το αεροπλάνο του Στέλιου Μανωλά (πέρασε τα γραπτά από τον Σεπτέμβριο) έχει
πέντε ώρες αυτονομία και ένα ταξιδάκι στη Νάξο συνολικά κοστίζει περί τις
15.000 δρχ.! Και ο ελιμενισμός του σε κρατικά αεροδρόμια στοιχίζει κοντά στις
30.000 δρχ. το μήνα. Χόμπι που ναι μεν δεν το κάνει ο οποιοσδήποτε, αλλά
σίγουρα όταν αποκτήσεις το αεροπλάνο δεν είναι ιδιαίτερα ακριβό. 
Καλές
πτήσεις Στέλιο... 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15817O061</ED>
<ID>
ID:170360

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O06&aa=1</URL></REF>


Article

<CATEGORY>vin10</CATEGORY>

 <H2>Άφησε
πόρτα ανοιχτή ο Φιλίππου</H2>

ΠΑΡΕΜΒΑΣΗ
στα διοικητικά της ΑΕΚ έκανε χθες ο Γιάννης Φιλίππου! Για την ακρίβεια, ο
πρόεδρος του ΤΑΚ ΑΕΚ διέψευσε ότι είχε την παραμικρή επαφή για αγορά του
πακέτου των μετοχών της ΠΑΕ, αλλά με τον τρόπο του άφησε ανοιχτό κάθε
ενδεχόμενο για το μέλλον... 
Πώς έχει το θέμα; Η δήλωση του κ. Φιλίππου
είναι: «Με αφορμή δημοσιεύματα αθλητικών και πολιτικών εφημερίδων που
αναφέρουν ότι η ΦΑΓΕ προτίθεται να αγοράσει το πακέτο μετοχών της ΠΑΕ ΑΕΚ,
πληροφορία η οποία είναι εντελώς ανακριβής, επιθυμώ να σας διευκρινίσω τα
εξής: Η γαλακτοβιομηχανία ΦΑΓΕ και οι θυγατρικές της ουδέποτε έχουν εκφράσει
ενδιαφέρον, ή πρόθεση, για την αγορά πακέτου μετοχών της ΠΑΕ ΑΕΚ ή
οποιουδήποτε άλλου αθλητικού σωματείου που έχει ΠΑΕ ή ΤΑΚ. Αυτό βέβαια δεν
σημαίνει ότι η ΦΑΓΕ ως εταιρεία δεν στηρίζει αθλητικές εκδηλώσεις οι οποίες
προάγουν το αθλητικό ιδεώδες. Για παράδειγμα, όπως ενδεχομένως γνωρίζετε,
στηρίζει πέραν των άλλων και την υποψηφιότητα της Αθήνας για τη διοργάνωση των
Ολυμπιακών Αγώνων του 2004 ως Χρυσός Χορηγός. Όσον αφορά εμένα προσωπικά, με
ενδιαφέρει ο,τιδήποτε έχει σχέση με την ΑΕΚ, αλλά σας ενημερώνω ότι ουδέποτε
μέχρι σήμερα έχω κάνει συζήτηση ή συνάντηση με τους σημερινούς μετόχους της
πλειοψηφίας της ΠΑΕ ΑΕΚ για το θέμα αυτό». 
Κατά συνέπεια, όλα παίζουν!
Διότι ο κ. Φιλίππου λέει όχι για τη ΦΑΓΕ, τονίζει όμως ότι ενδιαφέρεται για
την ΑΕΚ και θολώνει την κατάσταση εν όψει «επόμενης μέρας». Αυτή θα είναι ή
πολύ... μακρινή ή μετά το τέλος των πρωταθλημάτων (ποδοσφαίρου και μπάσκετ).

Να σημειωθεί ότι χθες έδωσε το «παρών» στην προπόνηση και ο Στράτος
Γιδόπουλος. Εξελίξεις (διευκρινίσεις) για το ύψος του πριμ κατάκτησης Κυπέλλου
δεν είχαμε, ωστόσο, οι 2.000 δρχ. ανά λεπτό μάλλον δεν ικανοποιούν τους
παίκτες, οι οποίοι θα ήθελαν περί τις 2.500 δρχ. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15817O062</ED>
<ID>
ID:170409

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O06&aa=2</URL></REF>


Article

<CATEGORY>vin10</CATEGORY>

 <H2>Οριστικά με μία ομάδα στο κορυφαίο ευρωπαϊκό κύπελλο</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

ΤΗΝ ΟΓΔΟΗ θέση στην
κατάταξη της ΟΥΕΦΑ της περιόδου 1996-'97 καταλαμβάνει η Τουρκία και την ένατη
η Ελλάδα, με απόφαση της εκτελεστικής επιτροπής της Ευρωπαϊκής Ομοσπονδίας που
συνεδρίασε χθες στη Γενεύη, προκειμένου να δώσει λύσει στο πρόβλημα που
δημιούργησε η ισοβαθμία των δύο Ομοσπονδιών. 
Έτσι, η Τουρκία απέκτησε
αυτόματα το δικαίωμα να εκπροσωπηθεί με δύο ομάδες στο Τσάμπιονς Λιγκ της νέας
περιόδου, αφού, σύμφωνα με τα νέα δεδομένα, στην κορυφαία διασυλλογική
διοργάνωση της Ευρώπης θα μετέχουν και οι δευτεραθλήτριες των οκτώ κορυφαίων
Ομοσπονδιών. 
Τουρκία και Ελλάδα συγκέντρωσαν την τελευταία πενταετία από
25.000 βαθμούς και ισοβάθμησαν στην 8η θέση. Η ΟΥΕΦΑ, ωστόσο, έδωσε
πλεονέκτημα στην Τουρκία, στηριζόμενη στο γεγονός ότι εφέτος συγκέντρωσε
περισσότερους βαθμούς από την Ελλάδα (7.750 έναντι 3.750). 
Η απόφαση είχε
ανακοινωθεί ανεπίσημα από την Ευρωπαϊκή Ομοσπονδία, στις 22 Μαρτίου, στην
«ΟΜΑΔΑ» από την εκπρόσωπό της, Βάιμα. Επίσης, ο υπεύθυνος του γραφείου Τύπου
της ΟΥΕΦΑ, Φριτς Άλστρομ, είχε προαναγγείλει με δηλώσεις του στην «ΟΜΑΔΑ» πως
η επίσημη απόφαση θα ανακοινωθεί γύρω στις 16 Απριλίου, επειδή οι Ομοσπονδίες
θα πρέπει να γνωρίζουν αρκετές εβδομάδες πριν από το φινάλε των πρωταθλημάτων
τους με πόσες ομάδες θα εκπροσωπηθούν. 
Ωστόσο, η Ελληνική Ομοσπονδία
(ΕΠΟ), έμεινε για μία ακόμη φορά στο σκοτάδι, καθώς οι παράγοντές της πίστευαν
πως η απόφαση θα ανακοινωθεί μετά το τέλος των ευρωπαϊκών κυπέλλων! 
Την
ίδια στιγμή, και συγκεκριμένα την περασμένη Τρίτη, η Τουρκική Ομοσπονδία
βρισκόταν σε εγρήγορση με επικεφαλής τον πρόεδρό της και αντιπρόεδρο της
ΟΥΕΦΑ, Σενές Ερζίκ. 
Ο Ερζίκ, λόγω ουδετερότητας, δεν έλαβε μέρος στη
συνεδρίαση της εκτελεστικής επιτροπής, ωστόσο, ήταν αυτός που κατηύθυνε τις
διεκδικήσεις της Τουρκικής Ομοσπονδίας. 
«Είναι μία απόφαση που δικαιώνει
την Τουρκία, ενώ της ανοίγει τους ορίζοντες για να καθιερωθεί στα κορυφαία
ευρωπαϊκά πρωταθλήματα της Ευρώπης», σχολίασε ο αρχιτέκτονας των επιτυχιών του
τουρκικού ποδοσφαίρου, Σενές Ερζίκ. 
Η Τουρκία, με την όγδοη θέση στην
κατάταξη της ΟΥΕΦΑ, εξασφάλισε και την εκπροσώπησή της με τρεις ομάδες στο
Κύπελλο ΟΥΕΦΑ της περιόδου 1998-'99. 
ΟΙ ΕΛΛΗΝΙΚΕΣ ΟΜΑΔΕΣ 
Τον Αύγουστο
θα αρχίσουν οι υποχρεώσεις των ελληνικών ομάδων στα Κύπελλα Ευρώπης, μετά την
οριστικοποίηση της θέσης (9η) που κατέλαβε η Ελλάδα φέτος στην ευρωπαϊκή
κατάταξη. Έτσι, η πρωταθλήτρια Ελλάδας θα δώσει διπλούς αγώνες στη δεύτερη
προκριματική φάση, διεκδικώντας την είσοδό της στους ομίλους του Τσάμπιονς
Λιγκ. Η πρωταθλήτρια Ελλάδας θα είναι μεταξύ των «δυνατών» στην κλήρωση, όπως
επίσης οι οκτώ δευτεραθλήτριες και οι πρωταθλήτριες των Ομοσπονδιών που
κατέχουν τις θέσεις από 10 μέχρι 16. 
Στο Κύπελλο Κυπελλούχων, η ΑΕΚ (αν
δεν κατακτήσει τον τίτλο) θα αγωνιστεί απευθείας στον πρώτο γύρο, τον
Σεπτέμβριο. Μάλιστα, στην κλήρωση θα είναι μεταξύ των «ισχυρών», όπως συνέβη
και την τελευταία περίοδο. 
Στο Κύπελλο ΟΥΕΦΑ, οι δύο εκπρόσωποί μας θα
δώσουν αγώνες στην προκριματική φάση του Αυγούστου. Ωστόσο, μία από τις δύο
ομάδες (αυτή με τους περισσότερους βαθμούς) ίσως προκριθεί απευθείας στον
πρώτο γύρο, αν οι σύλλογοι που εκπροσωπούν τις οκτώ κορυφαίες Ομοσπονδίες, συν
την κάτοχο του τίτλου συμπληρώνουν μονό αριθμό. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O07</CAT>
<ED>
Κωδικός άρθρου: A15817O071</ED>
<ID>
ID:170361

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O07&aa=1</URL></REF>


Article

<CATEGORY>vin10</CATEGORY>

 <H2>Στα
Τρίκαλα το ντέρμπι</H2>

ΜΕ ΤΟ ΝΤΕΡΜΠΙ
Τρικάλων - Νίκης Βόλου αρχίζει απόψε (20.00, Supersport) η 29η αγωνιστική του
πρωταθλήματος της Β' Εθνικής. 
Τα υπόλοιπα παιχνίδια (αύριο - 17.00):
Γιάννινα - ΕΑΡ, Δόξα Δρ. - Νάουσα, Παναιτωλικός - Δόξα Βυρ., Πανσερραϊκός -
Πύργος, Παναργειακός - Λεβαδειακός, Πανελευσινιακός - Πανιώνιος. 
Οι αγώνες
Προοδευτικής - Καλαμαριάς (15.30, ΕΤ3) και Εθνικού - Λάρισας (19.00,
Supersport) θα διεξαχθούν μεθαύριο. 
ΣΤΗΝ Γ' ΕΘΝΙΚΗ 
Η Καλλιθέα
«δοκιμάζεται» σήμερα (15.00, Supersport) στη Ναύπακτο κόντρα στον Ναυπακτιακό,
στην 28η αγωνιστική του πρωταθλήματος της Γ' Εθνικής. 
Οι υπόλοιποι αγώνες
του Νοτίου ομίλου (αύριο - 17.00): Ατρόμητος Αθ. - Μαρκό, Κόρινθος - Ένωση
Ρ.Δ., Παναιγιάλειος - Αιγάλεω, Ηρόδοτος - Ηλυσιακός, Βαρβασιακός - Πάτρα,
Αιολικός - Άγ. Νικόλαος. 
Το ματς Ιάλυσου - Κέρκυρας λόγω ανωτέρας βίας
(τραυματισμοί ποδοσφαιριστών της Κέρκυρας) ορίστηκε από την ΕΠΑΕ να διεξαχθεί
στις 30/4. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O07</CAT>
<ED>
Κωδικός άρθρου: A15817O072</ED>
<ID>
ID:170410

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O07&aa=2</URL></REF>


Article

<CATEGORY>vin10</CATEGORY>

 <H2>ΠΡΟΠΟ: Από 10 εκατ. οι 13άρηδες</H2>

ΚΑΤΑ τη χθεσινή διαλογή του
έκτακτου δελτίου ΠΡΟ-ΠΟ βρέθηκαν τρεις στήλες με 13 επιτυχίες, που κερδίζουν
από 10.084.390 δρχ., 106 με 12 που θα πάρουν από 235.460 δρχ. και 1.521 11άρια
που κερδίζουν από 13.425 δρχ. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O07</CAT>
<ED>
Κωδικός άρθρου: A15817O073</ED>
<ID>
ID:170447

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O07&aa=3</URL></REF>


Article

<CATEGORY>vin10</CATEGORY>

 <H5>Ο ΠΑΝΑΓΙΩΤΗΣ ΦΑΣΟΥΛΑΣ,
ΣΤΗΝ «ΟΜΑΔΑ»: ΑΚΟΜΗ ΔΕΝ ΕΙΔΑΤΕ ΤΟ ΚΑΛΥΤΕΡΟ</H5>
<H5>Το
καλοκαίρι θα σκεφθώ αν θα συνεχίσω</H5>
<H5>Με στυλ: Πολλές φορές νιώθω και λίγο σαν... πατέρας
</H5><H5>Ξεσπάει: Τώρα ξέρουμε τι θα κάνουμε στον
τελικό</H5>
<H5>Μετά το Πάσχα το 3ο
ματς με τον Απόλλωνα</H5>
<H2>Ήρθε η ώρα για το ευρωπαϊκό</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΕ ΛΙΓΕΣ μέρες (για την ακρίβεια στις 12 Μαΐου) θα
κλείσει τα 34 και θα μπει στα 35, ενώ ήδη έχει πει ότι αυτό το καλοκαίρι θα
σκεφτεί σοβαρά εάν θα συνεχίσει το μπάσκετ. Όμως, παρά το γεγονός ότι έχει
φάει με το κουτάλι τα γήπεδα τόσα χρόνια, η όρεξή του για τίτλους δεν έχει
σταματήσει. Αντίθετα μάλιστα, μεγάλωσε περισσότερο μετά το Κύπελλο Ελλάδος που
πήρε ο Ολυμπιακός και πλέον ο Παναγιώτης Φασούλας ετοιμάζεται να συμπληρώσει
τη συλλογή του και με ένα Κύπελλο Πρωταθλητριών. Η «αράχνη» των «ερυθρολεύκων»
λίγο πριν φύγει για Ρώμη, άνοιξε τα χαρτιά του στην «ΟΜΑΔΑ» μιλώντας για όλα,
αλλά κυρίως για το φάιναλ φορ. 
­ Τελικά ήρθε η ώρα του Ολυμπιακού γι'
αυτόν τον τίτλο;. 
«Κάθε φορά είναι η ώρα του Ολυμπιακού, δεν το
συζητώ. Το ότι μέχρι τώρα δεν καταφέραμε να πάρουμε το πρωταθλητριών δεν είναι
και το μόνο που μετράει. Απλά η ομάδα έχει κάνει εφέτος μία αρκετά καλή πορεία
στην Ευρώπη και ήρθε η ώρα να διεκδικήσει άλλη μία φορά αυτόν τον τίτλο». 
­ Ναι, αλλά ο Ολυμπιακός είναι η μοναδική από τις μεγάλες ελληνικές
ομάδες που δεν έχει πάρει ευρωπαϊκό τρόπαιο. 
«Πράγματι, αλλά
για μένα το πιο σημαντικό είναι το πρωταθλητριών. Αν η ομάδα τα τελευταία
χρόνια λάβαινε μέρος στα άλλα κύπελλα, τότε σίγουρα θα είχε κατακτήσει κάποια
ευρωπαϊκά τρόπαια». 
­ Δηλαδή, δεν μετράει μόνο ο τίτλος; 
«Αυτό είναι το ζητούμενο, αλλά προσωπικά δίνω μεγάλη σημασία και στη διάρκεια
που μπορεί να δείξει μια ομάδα. Δεν το λέω για παρηγοριά στον άρρωστο, αλλά
έτσι είναι. Η διάρκεια έχει μεγάλη σημασία και πιστεύω ότι δύσκολα άλλη ομάδα
θα μπορέσει να επαναλάβει τη διάρκεια που έχει δείξει τα τελευταία χρόνια ο
Ολυμπιακός». 
­ Εκτός από την ομάδα, μαζεύεις και εσύ
παράσημα... Πας στο τέταρτό σου φάιναλ φορ,
έπαιξες στον 7ο τελικό σου στο Κύπελλο Ελλάδος, ξεπέρασες τις
400 συμμετοχές στην Α' Εθνική και συνεχίζεις... 
«Είναι μεγάλη
υπόθεση για κάθε αθλητή να μετράει τέτοιες διακρίσεις, όπως φυσικά και για
μένα. Και εδώ είναι το θέμα της διάρκειας, όπου δείχνει μία σταθερότητα μέσα
στο χρόνο». 
­ Ονειρεύεσαι να είσαι ο άνθρωπος της τελευταίας
στιγμής, όπως πέρυσι ο Βράνκοβιτς για τον Παναθηναϊκό; 
«Προτιμώ να πάρει η ομάδα το Κύπελλο λίγο πιο άνετα και να μη χρειαστεί η
τελευταία στιγμή. Δεν παίζει ρόλο για μένα να είμαι ο άνθρωπος της τελευταίας
στιγμής. Το θέμα είναι να μην γίνουμε καρδιακοί». 
­ Είχες πει μετά την
πρόκριση επί του Παναθηναϊκού ότι δεν είστε το φαβορί. Μετά τον
αποκλεισμό των δύο ιταλικών ομάδων και της Εφές Πίλσεν, επιμένεις
σε αυτή την άποψη; 
«Μα, φυσικά. Οι εκπλήξεις που έγιναν δεν
αλλάζουν αυτά που είπα, απλά τώρα καμία ομάδα δεν έχει τον τίτλο του φαβορί,
που ίσως θα είχε κάποια από τις ιταλικές ομάδες». 
­ Δηλαδή, θα
δούμε το Κύπελλο των αουτσάιντερ; 
«Κάπως έτσι. Είναι περίεργο, αλλά
ειλικρινά δεν τίθεται θέμα φαβορί είτε ο Ολυμπιακός παίζει με την Μπαρτσελόνα
είτε με τρεις άσχετες ομάδες». 
­ Άρα, τα πράγματα είναι εξίσου
δύσκολα με άλλες φορές; 
«Σίγουρα, δεν είναι εύκολα. Μην ξεχνάμε ότι
και με τον Απόλλωνα στον τελικό του Κυπέλλου μάς έλεγαν φαβορί και οι
περισσότεροι περίμεναν άνετη επικράτηση. Τελικά, νικήσαμε με καλάθι στο τέλος,
ενώ δύο μέρες μετά στο πρωτάθλημα κερδίσαμε με 40 πόντους. Η ψυχολογία είναι
τελείως διαφορετική στα ματς τέτοιων διοργανώσεων, τα οποία είναι νοκ άουτ».

­ Σε φοβίζει το άγνωστο της Ολύμπια; Μήπως προτιμούσες τη
Στεφανέλ Μιλάνου; 
«Προσωπικά, πάντα λέω πως ό,τι έρχεται καλώς
έρχεται. Δεν υπάρχουν προτιμήσεις και αφού ήρθε η Ολύμπια αυτήν προτιμώ. Το
παιχνίδι αυτό δεν θα είναι καθόλου εύκολο, αλλά έχουμε τις δυνατότητες για να
αντεπεξέλθουμε». 
­ Κατά τη γνώμη σου, υπάρχει μεγάλο άγχος στην
ομάδα; 
«Δεν υπάρχει κανένας λόγος να έχουμε άγχος, αφού εφέτος τα
είδαμε πλέον όλα. Ο Ολυμπιακός έχει, λοιπόν, παίκτες που είδαν τα πάντα από το
καλύτερο μέχρι το χειρότερο. Και μάλιστα για να είμαι πιο ακριβής το χειρότερο
το είδαμε εφέτος, αλλά το καλύτερο όχι ακόμα». 
ΜΠΟΡΕΙ όπως και οι
συμπαίκτες του ο «Πάνι» να θέλει το Κύπελλο, αλλά αν με το καλό έρθει, όπως
λέει, δεν θα παίξει ιδιαίτερο ρόλο στο αν θα σταματήσει ή όχι την καριέρα του.

­ Ο Γιώργος Μαυρωτάς όταν πήρε η Βουλιαγμένη το Κύπελλο Κυπελλούχων στο
πόλο πάνω στη χαρά του είπε ότι πέρασε από το μυαλό του η σκέψη να
σταματήσει. Εσύ θα το κάνεις αν πάρετε το Κύπελλο; 
«Εγώ
έτσι και αλλιώς έχω πει από μόνος μου ότι θα σκεφθώ το καλοκαίρι τι θα κάνω
και αν θα συνεχίσω, άσχετα εάν πάρουμε ή όχι το Κύπελλο. Άλλωστε από
συλλογικές χαρές δεν έχω περάσει και λίγες». 
­ Ναι αλλά και το
πρωταθλητριών είναι... γλυκό. 
«Δεν νομίζω ότι ένα Κύπελλο
Ευρώπης μπορεί να οριοθετήσει τη ζωή ενός αθλητή. Σίγουρα είναι μία μεγάλη
στιγμή που ο κάθε αθλητής θέλει να ζήσει στην καριέρα του, αλλά δεν θα...
πεθάνουμε κιόλας». 
­ Πολλοί είπαν ότι ο Ολυμπιακός άξιζε να πάρει το
συγκεκριμένο Κύπελλο πρώτος, πριν από 2-3 χρόνια. 
«Για μένα δεν
παίζει ρόλο ποιος θα το πάρει πρώτος. Ίσως το πρώτο πανηγυρίζεται λίγο πιο
έντονα, αλλά εάν το κατακτήσει εφέτος ο Ολυμπιακός μήπως δεν θα είναι το πρώτο
του;». 
ΔΕΝ ΕΙΝΑΙ δα και χθεσινός ο Παναγιώτης Φασούλας και, με τόσα
παιχνίδια στην πλάτη, θα νόμιζε κανείς ότι το άγχος αποτελεί πλέον γι' αυτόν
άγνωστο συναίσθημα. Ίσως μάς δίνει αυτή την αίσθηση το βιρτουόζικο στυλ που
τον διακρίνει στα παιχνίδια και που δείχνει να το απολαμβάνει. Ο ίδιος πάντως
τονίζει ότι τέτοιο άγχος δεν είχε ούτε στο ξεκίνημα της καριέρας του, ενώ
χρονιές σαν την φετινή δύσκολα μπορείς να την ξεχάσεις. 
­ Ήταν,
τελικά, μια από τις πιο δύσκολες χρονιές σου η
φετινή; 
«Η αλήθεια είναι ότι ξεπεράσαμε πολλά προβλήματα και αυτό
ακριβώς δείχνει τον μεγάλο χαρακτήρα της ομάδας. Ήθελε σίγουρα μεγάλα κότσια
για να το καταφέρεις και αξίζουν συγχαρητήρια σε όλους». 
­ Πάντως,
ήταν η καλύτερη δική σου χρονιά από πλευράς απόδοσης. 
«Όλο
αυτό λέτε φέτος, αλλά δεν είναι έτσι. Σίγουρα, είναι μία πολύ καλή χρονιά,
αλλά όχι και η καλύτερη. Θα σου θυμίσω ότι τα τελευταία οκτώ χρόνια είμαι μέσα
στην πρώτη δυάδα των παικτών με τον καλύτερο μέσο όρο στο σύστημα TENDEX. Αυτό
κάτι λέει. Απλά, ίσως, φέτος να ξεγελούν λίγο οι πόντοι μου». 
­ Νιώθεις
περισσότερο άγχος τώρα από ό,τι στα πρώτα χρόνια της καριέρας σου; 
«Ειλικρινά, το άγχος τώρα είναι μεγαλύτερο. Νιώθω ότι είμαι μεγαλύτερος και
πρέπει να παίρνω περισσότερες πρωτοβουλίες, όχι μόνο αγωνιστικές. Έχω άγχος
ακόμα και για τις σχέσεις μεταξύ των παικτών. Είμαι ο μεγαλύτερος και νιώθω
πως πρέπει να φτιάχνω το κλίμα όποτε χρειάζεται, αν και όλα αυτά δεν είναι στο
χαρακτήρα μου. Η ζωή όμως και οι καταστάσεις σε κάνουν μερικές φορές να
νιώθεις ακόμα και λίγο... πατέρας των νεώτερων παικτών. Εκτός από αυτά, έχω
και το άγχος ότι πρέπει να παίξω και καλά». 
­ Πολύ άγχος, βρε
παιδί μου. Όμως πληρώνεστε και ανάλογα. 
«Μα, τα λεφτά μας τα
βγάζουμε με την αξία μας. Άλλωστε, δεν είμαστε ρομπότ και μηχανές όπως ίσως
νομίζουν ορισμένοι. Ποιός μπορεί να καταλάβει την πίκρα ενός αθλητή που έχασε
έναν τίτλο ή δεν έπαιξε καλά... Φαντάζεσαι τι θα γινόταν αν χάναμε το Κύπελλο
από τον Απόλλωνα; 
ΟΙ
ΚΟΝΤΡΕΣ με τον Παναθηναϊκό σε Τελ Αβίβ και Σαραγόσα ήταν νικηφόρες για τον
Ολυμπιακό, αλλά και η «αράχνη» των «ερυθρολεύκων» συμφωνεί με αυτούς που
ισχυρίζονται ότι το ψυχικό κόστος αυτών των αναμετρήσεων ήταν μεγάλο. Όσο για
το Κύπελλο, αν έρθει στον Πειραιά, είναι αποφασισμένος ακόμα και να το...
σπάσει, όπως έγινε και το 1991 στη Γενεύη ή την περασμένη Κυριακή στο Κύπελλο.
Άλλωστε, η πίεση της χρονιάς δικαιολογεί κάποια ξεσπάσματα. 
­ Το
γεγονός ότι απουσιάζει ο Παναθηναϊκός απλοποιεί τα πράγματα; 
«Σίγουρα είναι πολύ σημαντικό που δεν θα υπάρχει άλλη ελληνική ομάδα να μας
αποσπά την προσοχή. Με τον Παναθηναϊκό στα δύο προηγούμενα φάιναλ φορ είχαμε
διπλό πρόβλημα, αφού εκτός από τη συμμετοχή στη διοργάνωση έπρεπε να
κερδίσουμε οπωσδήποτε τον ημιτελικό. Και μετά χαλαρώναμε λες και είχαμε
τελειώσει. Ελπίζω να αποδειχθεί ότι τελικά αυτό ήταν το πρόβλημά μας και δεν
τα καταφέρναμε». 
­ Ο τρόπος που κερδίσατε τους δύο αγώνες στο
Κύπελλο, με σουτ στα τελευταία δευτερόλεπτα, θα σας
βοηθήσει ψυχολογικά;. 
«Δεν το πιστεύω. Αυτό που μας βοηθάει πολύ στην
ψυχολογία είναι η διάρκεια στις καλές εμφανίσεις που έχουμε τον τελευταίο
ενάμιση μήνα». 
­ Πάντως, στο Κύπελλο κάνατε και πολλά λάθη,
37 το σύνολο. 
«Πραγματικά ήταν πάρα πολλά, αλλά δύσκολα μπορούν να
επαναληφθούν στο φάιναλ φορ της Ρώμης». 
­ Στη Γενεύη με τον ΠΑΟΚ
έσπασες το Κυπελλούχων και την περασμένη Κυριακή, σπάσατε και το
Κύπελλο Ελλάδος. Με το ευρωπαϊκό υπάρχει η ίδια συνταγή; 
«Ας το
πάρουμε με το καλό και ας το σπάσουμε». 
­ Πώς σχολιάζεις την ενέργεια
του Τάρλατς να πετάξει το Κύπελλο στον κόσμο της ομάδας; 
«Ήταν
μία πολύ γλυκιά κίνηση, που μου άρεσε. ». 
­ Αλήθεια, η ομάδα πώς
ξεπέρασε την κάμψη που παρουσίασε μέχρι και τις αρχές του νέου
χρόνου; 
«Οι συνεχόμενες αποτυχίες και τα αλλεπάλληλα χαστούκια μάς
χαλύβδωσαν και μας πείσμωσαν. Δεν ξεχάσαμε δα και ξαφνικά το μπάσκετ που
ξέραμε». 
­ Μήπως άργησε να περάσει σε εσάς η φιλοσοφία του Ντούσαν
Ίβκοβιτς; 
«Δεν νομίζω ότι δεν είχε περάσει η φιλοσοφία του κόουτς από
την αρχή. Οι παίκτες μπήκαν από πολύ νωρίς στη φιλοσοφία και στον τρόπο
παιχνιδιού που ήθελε να εφαρμόσει ο Ντούσαν Ίβκοβιτς. ». 
­ Σε κάθε
παιχνίδι, πάντως, τον τελευταίο καιρό, βγαίνει και ένας
νέος παίκτης που γίνεται ο... ήρωας του αγώνα. 
«Μα, αυτό είναι και το βάθος της ομάδας. Για μένα σημαίνει ότι ο Ολυμπιακός
έχει πολλούς καλούς παίκτες που μπορούν ανά πάσα στιγμή να κερδίσουν ένα
παιχνίδι». 
­ Για 8η φορά τα τελευταία 10 χρόνια το ελληνικό μπάσκετ θα
δώσει το «παρών» σε ένα φάιναλ φορ του Κυπέλλου Πρωταθλητριών. 
«Σίγουρα αυτό κάτι δείχνει. Όσο και αν κάποιοι το πολεμούν, το μπάσκετ είχε
και θα συνεχίσει να έχει επιτυχίες». 
ΤΕΛΙΚΑ από χθες ο Ολυμπιακός έχει το μυαλό του
στη Ρώμη, αφού η ΕΣΑΚ, με ομόφωνη απόφαση, μετέθεσε τον σημερινό αγώνα
Ολυμπιακού - Απόλλωνα για την Τρίτη 29 Απριλίου. Αυτό έγινε ύστερα από τη
συμφωνία των δύο σωματείων με αποτέλεσμα όποιο από τα δύο προκριθεί να παίξει
στη συνέχεια με Περιστέρι ή Άρη στις 1, 4 και 6 Μαΐου. 
***
Επεισόδια δημιουργήθηκαν χθες από 50 άτομα έξω από γνωστό πρακτορείο ταξιδίων
στην Καλλιθέα, αφού όταν πήγαν να πάρουν τα εισιτήριά τους για τη Ρώμη, πήραν
απλά πίσω την προκαταβολή που είχαν δώσει πριν από λίγες μέρες. Ο εν λόγω
πράκτορας είχε υπολογίσει να πάρει 510 εισιτήρια από τα επιπλέον που
εξασφάλισε ο Ολυμπιακός, αλλά αντ' αυτού πήρε μόλις 33 και φυσικά δεν ήταν
δυνατόν να ικανοποιηθεί η μεγάλη ζήτηση που υπήρχε. 
Παράπονα προς τον
πρόεδρο της ομάδας Σωκράτη Κόκκαλη εξέφρασε με ανακοίνωσή του και ο όμιλος
φίλων Ολυμπιακού Αθηνών, για τον τρόπο που διαχειρίστηκαν τα εισιτήρια. 
*** Ισχυρή αστυνομική δύναμη θα ακολουθεί τον Ολυμπιακό στη Ρώμη,
σύμφωνα με τις πληροφορίες από την ιταλική αστυνομία, η οποία γι' αυτό το λόγο
έχει συνεργασία και με τις ελληνικές αρχές. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15817O081</ED>
<ID>
ID:170362

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O08&aa=1</URL></REF>


Article

<CATEGORY>vin10</CATEGORY>

 <H2>Με άνεση
στους «4»</H2>

<AUTHOR>ΠΑΤΡΟΚΛΟΣΠΑΝΑΝΙΔΗΣ</AUTHOR>

«ΜΑΣ ΕΜΕΙΝΕ μόνον ο Κολντεμπέλα, αφού ο Ατρούια έπαθε
θλάση και ο Ποδαράς χρεώθηκε με 4ο φάουλ. Παραλίγο να παίζαμε μόνο με σέντερ
φορ», τόνισε χαριτολογώντας ο προπονητής της ΑΕΚ, Γιάννης Ιωαννίδης. 
Οι
«κιτρινόμαυροι» νίκησαν για δεύτερη φορά το Σπόρτιγκ (87-72), εξασφαλίζοντας
την είσοδό τους στον ημιτελικό των πλέι οφ και περιμένουν, πλέον, τον νικητή
της συνάντησης Παναθηναϊκού - ΠΑΟΚ. 
Όταν ζητήθηκαν από τον κ. Ιωαννίδη
προγνωστικά για το φάιναλ φορ της Ρώμης, ο κόουτς της ΑΕΚ δυσανασχέτησε και
αρκέστηκε να πει: «Μιλάω μόνο για την ομάδα μου. Δεν με ενδιαφέρει τι κάνουν
οι άλλες ομάδες». 
Ο προπονητής του Σπόρτιγκ, Κώστας Πετρόπουλος, προτίμησε
να κάνει μια ανασκόπηση, για την ομάδα του, της σεζόν που πέρασε: «Περάσαμε
πολύ δύσκολες στιγμές. 
Πραγματοποιήσαμε σπουδαία χρονιά, αφού πετύχαμε
πάρα πολλά. Ευχαριστώ τους παίκτες μου για τη συνεργασία τους». 
Ο αγώνας
είχε από την αρχή ως το τέλος... φιλικό χαρακτήρα, αφού οι στόχοι των
γηπεδούχων είχαν εκπληρωθεί. 
Έτσι, η ΑΕΚ πήρε από την αρχή το προβάδισμα
(0-8 στο 4', 21-33 στο 15') και το διατήρησε σε όλη, σχεδόν, τη διάρκεια της
συνάντησης. Κορυφαίοι της «Ένωσης» ο Μπιλ Έντουαρντς (23 πόντοι) και ο Βίκτορ
Αλεξάντερ (22 πόντοι), όμως τα εύσημα ανήκουν στον Κλαούντιο Κολντεμπέλα, ο
οποίος εκτέλεσε χρέη οργανωτή. 
Από τους γηπεδούχους ξεχώρισαν οι Χένρι (20
πόντοι) και Γκίμπερτ (14 πόντοι), οι οποίοι ήταν οι μόνοι που πρόβαλαν κάποια
αντίσταση στην ΑΕΚ
 . 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15817O091</ED>
<ID>
ID:170363

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΑΟ
­ Με... ασπιρίνη τους οπαδούς!</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΜΕ την πλάτη στον τοίχο και με
τον κόσμο του να δηλώνει (με ανακοινώσεις των οργανωμένων συνδέσμων) πως θα
δώσει βροντερό «παρών», ο Παναθηναϊκός υποδέχεται τον ΠΑΟΚ (6.40 μ.μ., ΑΝΤ1)
στο ΟΑΚΑ. 
Τα ημιτελικά των πλέι οφ χωρούν μόνο μια από τις δύο
ομάδες (την οποία περιμένει η ΑΕΚ) και αμφότερες το γνωρίζουν πολύ καλά. Ο
Παναθηναϊκός που έχει το αβαντάζ (λόγω έδρας), έχει παράλληλα και τη
μεγαλύτερη πίεση καθ' ότι μέχρι τώρα έχει αποτύχει σε όλα τα επίπεδα και η
έξοδός του στην Ευρωλίγκα θα είναι η λύτρωση. 
«Η μοναδική
"ασπιρίνη" για να τονωθεί η ομάδα και να μπορέσει να βρει το δρόμο που της
αξίζει είναι ο κόσμος. Ξέρουμε πως εφέτος τους έχουμε πικράνει πολύ, αλλά τους
θέλουμε κοντά μας. Έχουμε ανάγκη τη συμπαράστασή τους», είπε χθες σε δηλώσεις
του ο Μιχάλης Κυρίτσης, πραγματοποιώντας ανοικτό κάλεσμα στους φίλους του
ΠΑΟ. 
Ο ΠΑΟΚ από την πλευρά του ελπίζει σε επανάληψη της προχθεσινής
απόδοσής του, που του χάρισε την πρώτη νίκη του εφέτος επί του ΠΑΟ (μετρούσε
τέσσερις ήττες). «Μπορούμε νίκη και στην Αθήνα και γι' αυτό θα παλέψουμε»,
είπε ο πρωταγωνιστής της ισοφάρισης (1-1) της σειράς των ματς, Αχιλλέας
Μαματζιόλας. 
Τον αγώνα θα διαιτητεύσουν οι Συμεωνίδης,
Πιτσίλκας. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15817O092</ED>
<ID>
ID:170411

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ - ΑΡΗΣ ΘΑ ΛΥΣΟΥΝ ΑΥΡΙΟ ΤΙΣ
ΔΙΑΦΟΡΕΣ ΤΟΥΣ</H5>
<H2>Όλα
για όλα</H2>

<AUTHOR>ΓΙΑΝΝΗΣΝΙΚΟΛΑΟΥ</AUTHOR>

Η
ΤΕΧΝΙΚΗ ποινή του Κώστα Τσούλη στον Μάρλον Μάξεϊ στο 22ο λεπτό, ισοδυναμούσε
με «τεχνικό νοκ-άουτ» (για να χρησιμοποιήσουμε έναν όρο της πάλης). Ο
Αμερικανός σέντερ στα 2.30 πρώτα λεπτά πρόλαβε και έκανε τρία φάουλ, στο
τελευταίο πήρε τεχνική ποινή (συν ένα φάουλ από το πρώτο μέρος) συμπληρώνοντας
πέντε και βγήκε... νοκ-άουτ. Μαζί του και το Περιστέρι, που χωρίς τον Κορωνιό
και τον Μάξεϊ, πέταξε «πετσέτα» στο παρκέ. 
Ο Άρης με ένα σερί 20-0
μετέτρεψε το 42-41 σε 62-41 στο 29' και το ματς έληξε. Οι γηπεδούχοι,
κυριαρχώντας στα ριμπάουντ (46 έναντι 30) και με τον Χοσέ Πικουλίν Ορτίθ σε
σπουδαία απόδοση (αποβλήθηκε και αυτός με τεχνική ποινή!), ισοφάρισε σε 1-1 τα
παιχνίδια και αύριο στο Περιστέρι (18.00, ΑΝΤ1), οι δύο ομάδες θα βρεθούν για
τρίτη (έβδομη συνολικά εφέτος) και τελευταία φορά. Ο νικητής θα προχωρήσει στα
ημιτελικά των πλέι οφ, αλλά τον αντίπαλό του θα τον μάθει την Τρίτη του Πάσχα
(νικητής του ματς Ολυμπιακού - Απόλλωνα Πάτρας). 
«Ελπίζω να επαναλάβουμε
στην Αθήνα τη σημερινή (χθεσινή) καλή εμφάνιση και να μη δείξουμε και πάλι το
κακό μας πρόσωπο, όπως στο πρώτο ματς. Για πρώτη φορά είχαμε την κυριαρχία στα
ριμπάουντ, κόντρα στο Περιστέρι, ενώ δεν θυμάμαι από πότε είχαμε να κάνουμε
λιγότερα από 10 λάθη», τόνισε ο Σούμποτιτς, ενώ ο Σάκοτα έκανε παράπονα για τη
διαιτησία: «Μερικά πράγματα δεν μου άρεσαν. Δεν θέλω να αναφερθώ, τα είδατε
όλοι. Αντέξαμε μόνο 20 λεπτά. Παρατήσαμε το ματς στην αρχή του δευτέρου
ημιχρόνου. Η ψυχολογία των πλέι οφ είναι τέτοια, που δημιουργεί αυτές τις
διαφορές στα σκορ». 
*** Για τον αυριανό κρίσιμο αγώνα η συμμετοχή
του Άγγελου Κορωνιού που δεν ταξίδεψε στη Θεσσαλονίκη, για να συνεχίσει τον...
αγώνα δρόμου αποθεραπείας και να παίξει στο τρίτο ματς, παραμένει αμφίβολη. Το
παιχνίδι θα αρχίσει στις 6.40 μ.μ. και θα διαιτητεύσουν οι Ζαβλανός,
Μαστραφτσής. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15817O101</ED>
<ID>
ID:170355

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O10&aa=1</URL></REF>


Article

<CATEGORY>vin10</CATEGORY>

 <H2>Α2
­ Αγωνία για τον υποβιβασμό</H2>

Ο «ΓΟΡΔΙΟΣ δεσμός» για την ομάδα
που θα ακολουθήσει τον Ιωνικό Νικαίας στη Β' Εθνική κατηγορία, λύνεται σήμερα
τελευταία αγωνιστική. Σε τρία γήπεδα, τέσσερις ομάδες θα προσπαθήσουν να
αποφύγουν τη θέση που θα τους υποβιβάσει μια κατηγορία. 
Στα Ιλίσια,
Ηλυσιακός - Παγκράτι, η ΜΕΝΤ στη Δάφνη και ο Φίλιππος στην έδρα του με τον
Μίλωνα. Ο Φίλιππος με νίκη «σώζεται». Το ίδιο όποιος νικήσει στα Ιλίσια, ενώ η
ΜΕΝΤ θέλει τη νίκη αλλά και ήττα του Παγκρατίου, ώστε να ισοβαθμήσουν οι δύο
ομάδες και να υποβιβαστεί η ομάδα του Μετς. 
Το πρόγραμμα (5.30 μ.μ.): Γήπ.
Ιλισίων: Ηλυσιακός - Παγκράτι (Κορομηλάς, Γ. Παπαδόπουλος), Γηπ. Μετς:
Αμπελόκηποι - Ιωνικός Νικ. (Μαγγανάς, Ασλανίδης), Γηπ. Λαμίας: Ολύμπια Λαρ. -
Νηαρ Ηστ (Ταβουλαρέας, Ασλανίδης), Γηπ. Δάφνης: Δάφνη - ΜΕΝΤ (Νιγιάννης,
Μυλόπουλος), Αλεξάνδρειο: Φίλιππος - Μίλωνας (Τανατζής - Γ. Λαϊνιώτης), Γήπ.
Ηρακλείου: Ηράκλειο - Έσπερος, Γήπ. Ιωνικού: Ιωνικού Ν.Φ. - Μαρούσι. 
*** Β' Εθνική: Την επόμενη ημέρα (Κυριακή) η θέση που θα «χηρεύσει» θα
διεκδικηθεί από τον Αμύντα που παίζει στον Πανελλήνιο και τον Αρίωνα που
υποδέχεται τον ήδη υποβιβασμένο Απόλλωνα Καλαμαριάς. Το πρόγραμμα της
τελευταίας αγωνιστικής (5 μ.μ.): Δαναός - Μακεδονικός, Ηλιούπολη - Νέστορας,
Πανελλήνιος - Αμύντας, Δράμα - Δημόκριτος, Κομοτηνή - Νίκη Βόλου, Αστ.
Εξαρχείων - Οίακας, Αρίωνας - Καλαμαριά. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15817O102</ED>
<ID>
ID:170404

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O10&aa=2</URL></REF>


Article

<CATEGORY>vin10</CATEGORY>

 <H2>Έφηβοι ­ Επίδειξη δύναμης στη Σλοβενία</H2>

<AUTHOR>ΘΑΝΑΣΗΣΛΙΟΝΤΖΟΠΟΥΛΟΣ</AUTHOR>

ΓΙΕΝΤΙΤΣΕ 
ΝΕΑ νίκη
και δεύτερη κατοστάρα για την Εθνική εφήβων που νίκησε χθες με 111-55 τη
Λευκορωσία, στο δεύτερο παιχνίδι της, στην πρώτη προκριματική φάση του
Πανευρωπαϊκού Πρωταθλήματος, που διεξάγεται στη Σλοβενία. 
Η ελληνική ομάδα
πραγματοποίησε σπουδαία εμφάνιση με πρωταγωνιστή, για άλλη μία φορά, τον
Γιώργο Διαμαντόπουλο (22 π.) και μόνο το πρώτο επτάλεπτο αντιμετώπισε
προβλήματα από τη Λευκορωσία. Όμως οι φωνές του προπονητή Μπολάτογλου στους
διεθνείς παίκτες έπιασαν τόπο, με αποτέλεσμα να προηγηθούν στο ημίχρονο με 36
πόντους διαφορά (58-22). 
*** Τα δύο τελευταία ματς θεωρούνται τα πιο
δύσκολα για την Εθνική μας ομάδα. Σήμερα (6 μ.μ.) θα αντιμετωπίσει το Ισραήλ
και αύριο (8 μ.μ.) τη Σλοβενία. 
Ελλάδα: Παναγιωτόπουλος 5, Φώτσης 7, Παπάς
11, Πετρόπουλος 18, Δοκοφίκης 12, Ψηλέας 3, Διαμαντόπουλος 22 (7/7 διπ., 8/8
βολ.), Τσιμπλιαρίδης 10, Παπαδόπουλος Λ. 11 (15 ριμπ.), Αγαδάκος 6, Κατώγιας
6, Γλυνιαδάκης. 
Λευκορωσία: Αβράμοβιτς 11, Ντίντικ 6, Ντόβρναρ 3,
Χορονέκοφ 2, Σιρόκι 12, Λιούβερτσικ 9, Καρπόφ 12. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15817O103</ED>
<ID>
ID:170442

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O10&aa=3</URL></REF>


Article

<CATEGORY>vin10</CATEGORY>

 <H5>ΤΑ ΕΙΣΙΤΗΡΙΑ ΑΝΑΨΑΝ ΦΩΤΙΑ ΠΡΙΝ ΑΠΟ ΤΗΝ
ΑΠΟΨΙΝΗ ΚΟΝΤΡΑ ΑΡΗ - ΟΡΕΣΤΙΑΔΑΣ</H5>
<H2>Τελική μάχη</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η ΕΝΤΑΣΗ από το θέμα των εισιτηρίων ­ που προκάλεσε ο
Άρης αδικαιολόγητα, αρνούμενος να δώσει τα 330 του 30% που δικαιούται ο
φιλοξενούμενος ­ προδιαθέτει για φανατισμένο ματς, στη σημερινή τρίτη και
«φαρμακερή» σύγκρουση Άρη - Ορεστιάδας Diana στον τελικό των πλέι οφ. 
Όσο
για την εξέλιξη της ιλαροτραγωδίας με τα εισιτήρια, χθες το Πρωτοδικείο
Θεσσαλονίκης έκανε δεκτή αίτηση ασφαλιστικών μέτρων της Ορεστιάδας, βάσει της
οποίας ο Άρης υποχρεούται να δώσει 330 εισιτήρια στους φιλοξενούμενους μέχρι
σήμερα το μεσημέρι. Διαφορετικά ο παράγοντας του Άρη, Αντωνίου, απειλείται με
προσωπική κράτηση έξι μηνών και χρηματικό πρόστιμο 200.000 δραχμών! Ασφαλώς θα
πρέπει να ληφθούν όλα τα απαραίτητα μέτρα προς αποφυγήν εκδηλώσεων βίας,
δεδομένου ότι το σημερινό ματς (17.30- απευθείας από ΕΤ1) θα κρίνει τον
πρωταθλητή της Α1 βόλεϊ ανδρών και μάλιστα «γράφει ιστορία», αφού για πρώτη
φορά έπειτα από 28 Πρωταθλήματα Α' Εθνικής κατηγορίας θα στεφθεί πρωταθλητής
που δεν ανήκει στο «δίδυμο» Ολυμπιακού - Παναθηναϊκού. 
Από καθαρά
αγωνιστικής πλευράς, ο Άρης ως γηπεδούχος έχει ένα προβάδισμα αλλά όλα τα
αποτελέσματα είναι δυνατά αφού η Ορεστιάδα είναι ομάδα ικανή να παλέψει και να
πάρει τη νίκη. 
Και οι δύο προπονητές, Κώστας Χαριτωνίδης (Άρης) και Ζόραν
Γκάιτς (Ορεστιάδα), έχουν ρίξει το βάρος στην καλλιέργεια της καλής ψυχολογίας
και προσπαθούν να ηρεμήσουν τους παίκτες τους και να τους διώξουν το άγχος.
Και οι δύο προεξοφλούσαν χθες: «Η ομάδα μου Θα παίξει χωρίς άγχος»! Πάντως, ο
πιο «πεινασμένος» παίκτης του Άρη για πρωτάθλημα είναι ο Λιούμπο Γκάνεφ. Ο
«λύκος» έχει κατακτήσει στην πολυετή καριέρα του μόνο ένα τίτλο, με την ΤΣΣΚΑ
Σόφιας, αφού στο «Καμπιονάτο» (από το 1989 και ύστερα) διακρίθηκε ιδιαίτερα
αλλά δεν γεύτηκε «σκουντέτο»! 
*** Με την Κική Ζαννάρα στη θέση της
Μαρίας Καρδαμανίδου, που υποφέρει από διάστρεμμα, αναχωρεί η εθνική σήμερα
στην πόλη Μπιέλσκο Μπίαλα Πολωνίας για συμμετοχή στο Κύπελλο Άνοιξης (20-25
Απριλίου). Αντίπαλοι της εθνικής μας στον Α' όμιλο Εσθονία, Λετονία, Ισραήλ.

*** Φινάλε σήμερα στο Πρωτάθλημα Α2 βόλεϊ ανδρών με αγώνες που
κρίνουν την άνοδο. Ζαφειράκης - Πανελλήνιος (17.30) και Ήφαιστος - Σέρρες
(18.00). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15817O111</ED>
<ID>
ID:170356

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O11&aa=1</URL></REF>


Article

<CATEGORY>vin10</CATEGORY>

 <H2>Διασυλλογικό με νέα χρώματα</H2>

Η ΠΑΡΟΥΣΙΑ πολλών μεταγραφέντων πρωταθλητών στην
πρόσφατη μεταγραφική περίοδο με τα «χρώματα» των νέων ομάδων τους δίνει μεγάλο
ενδιαφέρον στο Διασυλλογικό Πρωτάθλημα στίβου ανδρών και γυναικών που
διεξάγεται σήμερα και αύριο σε 11 ομίλους. 
Αναμένεται ότι θα πάρουν μέρος
από πλευράς μεγάλων ονομάτων του ελληνικού στίβου ο Σπύρος Βασδέκης (μήκος),
Κώστας Κεντέρης (400μ.) και Ευγένιος Παπαδόπουλος με Ολυμπιακό στο
«Καραϊσκάκη», ο Λάμπρος Παπακώστας (ύψος) με Άρη στο «Καυταντζόγλειο», ο
Κώστας Κουκοδήμος και ο Δημήτρης Κοκότης με ΠΑΟΚ επίσης στο «Καυταντζόγλειο».

Οι 10 έδρες των αγώνων. Καβάλα: Σύλλογοι από Καβάλα, Δράμα, Θράκη.
«Καυταντζόγλειο»: Θεσσαλονίκη, Σέρρες. Κατερίνη: Πιερία, Ημαθία, Δ. Μακεδονία,
Πέλλα, Κιλκίς. Λάρισα: Α.- Δ. Θεσσαλία. Γιάννινα: Ήπειρος, Κέρκυρα, Δ.
Στεραιά. Τρίπολη: Πελοπόννησος. Χαλκίδα: Αν. Στεραιά, Εύβοια, Α.- Δ. Αττική.
«Καραϊσκάκη»: Αθήνα, Πειραιάς, Κυκλάδες, Δωδεκάνησος. Μυτιλήνη: Λέσβος, Χίος,
Σάμος. Ηράκλειο: Κρήτη. 
*** Αφιερωμένος στη διεκδίκηση από την
Ελλάδα της Ολυμπιάδας 2004 είναι ο ετήσιος λαϊκός ανώμαλος δρόμος της
Γλυφάδας, που οργανώνει ο Αθλητικός Οργανισμός του Δήμου Γλυφάδας αύριο
Κυριακή (09.30) στο Γκολφ. Έχουν δηλώσει συμμετοχή, ανάμεσα σε άλλους, οι
Σπύρος Ανδριόπουλος, Νότης Παπούλιας, Νίκος Πολιάς, Γιώργος Περήφανος, Μανώλης
Χάντζος, Φάνης Τσιμιγκάτος, Κυριάκος Λαζαρίδης. 
*** Η Σοφία
Σακοράφα εμμένει στην απόφασή της να θέσει εαυτόν εκτός επιτροπής οργάνωσης
της τελετής έναρξης του Αθήνα '97 στο Παναθηναϊκό Στάδιο. Η πρώην παγκόσμια
ρεκορντγούμαν του ακοντισμού εξέφρασε προχθές τη διαφωνία της σχετικά με τον
τρόπο που δόθηκε η διεύθυνση της εκδήλωσης στον μουσικοσυνθέτη Βαγγέλη
Παπαθανασίου, τονίζοντας ότι υπάρχει παραβίαση διαδικασίας, θεσμών και
διαφάνειας. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15817O112</ED>
<ID>
ID:170405

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O11&aa=2</URL></REF>


Article

<CATEGORY>vin10</CATEGORY>

 <H2>Αγωνία
για τέσσερις</H2>

ΜΕ ΑΓΩΝΙΑ για τέσσερις ομάδες συνεχίζονται σήμερα
τα πλέι οφ του Πρωταθλήματος χάντμπολ Α1 ανδρών για τις θέσεις 1η-8η, ενώ
έχουν ήδη προκριθεί στην τετράδα Γ.Ε. Βέροιας Αρβανιτίδης και Ε.Σ.Ν.
Βριλησσίων. 
Δούκας - Ιωνικός Ν.Φ. συγκρούονται σήμερα (16.30') στο
«Ζηρίνειο» και για τους φιλοξενούμενους αρκεί ισοπαλία. Αν νικήσουν οι
γηπεδούχοι, θα γίνει κι άλλος αγώνας στο «Ζηρίνειο», αύριο Κυριακή (14.00')
και αν υπάρξει ισοπαλία η πρόκριση θα κριθεί στα πέναλτι. Στο ίδιο πλαίσιο και
η συνάντηση Αρχελάου - Σχ. Ξυνή (Κατερίνη, 19.30'). Αν χρειαστεί άλλος αγώνας
θα γίνει επίσης στην Κατερίνη, αύριο Κυριακή (15.30'). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15817O113</ED>
<ID>
ID:170443

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O11&aa=3</URL></REF>


Article

<CATEGORY>vin10</CATEGORY>

 <H2>Ελληνική
επιτυχία</H2>

ΣΗΜΑΝΤΙΚΗ διπλωματική επιτυχία για τον ελληνικό
αθλητισμό η εκλογή του Φρέντι Σερπιέρη ως μέλους του Δ.Σ. της Διεθνούς
Ομοσπονδίας (FEI) και προέδρου του Ευρωπαϊκού Τμήματός της, με εντυπωσιακό
μάλιστα τρόπο. 
Να σημειωθεί ότι ο πρόεδρος της Ε.Ο. Ιππασίας πήρε σε 95
ψηφίσαντες 61 ψήφους έναντι 19 του περίφημου Γάλλου Ολυμπιονίκη και προέδρου
της Γαλλικής Ομοσπονδίας Ιππασίας, Πιέρ Ντιράν, και 14 του Ιταλού πρώην
προέδρου της Ιταλικής Ομοσπονδίας, Μάουρο Τσέκολι. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15817O114</ED>
<ID>
ID:170471

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O11&aa=4</URL></REF>


Article

<CATEGORY>vin10</CATEGORY>

 <H2>ΠΟΛΟ ­ 4 ομάδες κυνηγούν δύο τίτλους</H2>

Η ΦΕΤΙΝΗ περίοδος για το
πόλο τελειώνει αυτό το Σαββατοκύριακο, με την ανάδειξη του Πρωταθλητή και του
Κυπελλούχου. 
Τον τίτλο του πρωταθλητή θα φλερτάρουν σήμερα ή αύριο (αν
χρειαστεί) η Βουλιαγμένη και η Χίος, στο Κολυμβητήριο της Βουλιαγμένης. Οι
Κυπελλούχοι Ευρώπης προηγούνται με 1-0 στις νίκες και χρειάζονται άλλη μια
επιτυχία σήμερα (18.00) για να στεφθούν πρωταθλητές. 
Η ομάδα της Χίου θα
προσπαθήσει να κάνει το 1-1 και να διεκδικήσει το τρόπαιο στον αυριανό αγώνα
(16.30, Mega) που θα διεξαχθεί και πάλι στη Βουλιαγμένη. 
Στο ανοιχτό
κολυμβητήριο των αθλητικών εγκαταστάσεων του ΟΑΚΑ θα γίνει αύριο (18.30) ο
τελικός του Κυπέλλου Ελλάδας, Ολυμπιακού - Ν.Ο. Πατρών. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15817O115</ED>
<ID>
ID:170482

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O11&aa=5</URL></REF>


Article

<CATEGORY>vin10</CATEGORY>

 <H2>ΓΥΜΝΑΣΤΙΚΗ ­ Μεγάλος απών ο Μελισσανίδης</H2>

Η αφρόκρεμα της
ενόργανης γυμναστικής της χώρας μας, με εξαίρεση τον χρυσό Ολυμπιονίκη της
Ατλάντα Γιάννη Μελισσανίδη, μετέχει στην προκριματική φάση του Πανελληνίου
Πρωταθλήματος ανδρών και γυναικών, αύριο Κυριακή (18.45') στο Σπίτι της
Γυμναστικής στη Μίκρα Θεσσαλονίκης. Ανάμεσα σε άλλους μετέχουν στην κατηγορία
ανδρών οι Δημοσθένης Ταμπάκος (Σπάρτακος), Νίκος Κεντημένος (Αλέξανδρος) και
στην κατηγορία γυναικών οι Βάσω Τσαβδαρίδου (Σπάρτακος), Ευαγγελία Ταμουρίδου
(Ολυμπιάδα). 
Στον ίδιο χώρο συνεχίζονται και λήγουν σήμερα (από 09.30') οι
προκριματικοί αγώνες ενόργανης γυμναστικής του πανελληνίου Πρωταθλήματος
παμπαίδων και παγκορασίδων. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15817O116</ED>
<ID>
ID:170488

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O11&aa=6</URL></REF>


Article

<CATEGORY>vin10</CATEGORY>

 <H2>ΚΟΛΥΜΒΗΣΗ ­ 6ος ο Μαγγανάς στο Γκέτεμποργκ</H2>

ΤΗΝ ΕΚΤΗ θέση
κατέλαβε ο Δημήτρης Μαγγανάς στα 400 μ. ελεύθερο του παγκοσμίου πρωταθλήματος
κολύμβησης σε μικρή πισίνα, που διεξάγεται στο Γκέτεμποργκ, με επίδοση 3 λεπτά
48 δεύτερα 76 εκατοστά. 
Ο Μαγγανάς είναι ο δεύτερος Έλληνας κολυμβητής που
μετέχει σε τελικό τόσο μεγάλης διοργάνωσης, μετά την Έλλη Ρουσάκη, που ήταν
έκτη στα 200 μ. πεταλούδα, του παγκοσμίου πρωταθλήματος της Μαδρίτης το 1986
σε πισίνα 50 μέτρων. Την πρώτη θέση πήρε ο Δανός Γιάκομπ Κάρτενσεν με 3.43.44.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15817O117</ED>
<ID>
ID:170491

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O11&aa=7</URL></REF>


Article

<CATEGORY>vin10</CATEGORY>

 <H5>Κ. ΤΡΙΒΕΛΛΑΣ</H5>
<H2>Πρωτομαγιά θα
κααάθεται!</H2>

<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Αν είχατε διαβάσει... μόνο την «Ομάδα», θα γνωρίζατε, από την
επομένη της νίκης των Παριζιάνων στη Νέα Φιλαδέλφεια, ότι οι Τούρκοι μάς
άφησαν πίσω στο «μαγειρείο» της ΟΥΕΦΑ. 
***Χθες «κάθησε» η
αναμενόμενη απόφαση και τώρα πρέπει όλοι μας να συγχαρούμε διπλά την ΕΠΟ και
ιδιαίτερα τον πρόεδρο Τριβέλλα. 
*** Το «διπλά», λόγω της πρόσφατης
απόφασης να τεθούν όλες οι καταγγελίες για δωροδοκίες στο αρχείο! 
***
Με μία ομάδα, λοιπόν, η Ελλάδα στο προσεχές Τσάμπιονς Λιγκ, με δύο οι
Τούρκοι. 
*** Αυτοί μπορεί να μη διαθέτουν... Τριβέλλα και 29μελές
συμβούλιο στην ομοσπονδία τους, όμως έναν έχουν και αυτόν πολύ μεθοδικό:
Ερζίκ. Είναι παράγων ο άνθρωπος... 
*** Αντίθετα με τον κ. Ερζίκ, ο
Έλληνας ομόλογός του είχε ρυθμίσει με το κέφι του το ραντεβού για το μείζον
θέμα, κλείνοντας συνάντηση με τον Άιγκνερ για την 1η Μαΐου! 
***
Μετά τα χθεσινά, και να μη συζητηθεί κάτι με τον γραμματέα της ΟΥΕΦΑ, δεν
πρόκειται να χαλάσει ο κόσμος. 
*** Προτείνω στον ηγέτη της Συγγρού
να ματαιώσει το ραντεβού του, ώστε, ημέρα που θα είναι, να μπορέσει να χαρεί
με άνεση την Πρωτομαγιά. Διαθέτει εξοχικό στον Μαραθώνα, οι ανεμώνες θα έχουν
φουντώσει, μια χαρά θα είναι, αν δεν χαλάσει ο καιρός... 
***Όσο για
την ατυχία μας, δηλαδή να χάσουμε προνόμια για μόνο ένα βαθμό στην Ευρώπη, δεν
πρέπει τώρα να ειρωνευτεί κανείς την ΑΕΚ ή την απόδοσή της στην ρεβάνς με
Παρί. 
*** Στο κάτω - κάτω, οι «άλλοι τρεις» στα διασυλλογικά της
Ευρώπης τι κατάφεραν, διάβολε; 
Ατύχησε το καλαντάρι 
Με
χαρακτηριστική άνεση νίκησε ο Άρης την ομάδα του Περιστερίου στη Θεσσαλονίκη
και τώρα, στο τρίτο και τελευταίο ματς, θα γίνει πολύ δυνατό παιχνίδι... 
***Είναι σαφές πως όλες οι καλές ομάδες ονειρεύονται Ευρωλίγκα... 
*** Στο μεταξύ, η μετάθεση του αποφασιστικού ματς Ολυμπιακού - Πάτρας
για μετά το Πάσχα, έχει εκθέσει την ΕΣΑΚ για τα καλά. 
*** Θυμάμαι
πρόσφατη δήλωση του Κώστα Ρήγα, όπως δημοσιεύθηκε στην «Ομάδα»: 
***
«Η μετάθεση του ενδεχόμενου τρίτου αγώνα του Ολυμπιακού δεν είναι δυνατή,
γιατί αν το πρωτάθλημα παραταθεί θα υπάρχουν κίνδυνοι νομικής υφής...». 
*** Μάλιστα. Ιδού που η μετάθεση προέκυψε και που εμφανίζει ως «άλλοθι»
την συγκατάθεση του Απόλλωνα Πάτρας. 
*** Απέναντι τόσο στο
καλαντάρι της αλλά και τα μέλη της, γενικώς, η ΕΣΑΚ βρίσκεται σήμερα σε
αταξία. 
*** Εντάξει, συμφώνησαν Ολυμπιακός και Απόλλωνας. Όποιος
προχωρήσει θα αντιμετωπίσει αργότερα Περιστέρι ή Αρη. 
*** Γι' αυτό
το «αργότερα», είναι βέβαιος ο Κώστας Ρήγας ή ο πρόεδρος Καρατζάς, ότι
συμφωνούν οι αντίπαλοι; 
*** Η ΕΣΑΚ θα πρέπει να φροντίζει ώστε να
μην στραπατσάρει ένα καλό προφίλ, το οποίο με τόση επιμέλεια και προσοχή έχει
δημιουργήσει... 
Δεν πωλείται με τίποτα 
Σημειώστε πληροφορία της
στήλης με σημασία, αλλά μην ρωτάτε λεπτομέρειες... 
*** Χωρίς πολλά
λόγια. Τα όσα δημοσιεύονται ή ακούγονται για προσεχή πώληση του πακέτου
μετοχών της ΠΑΕ Παναθηναϊκός δεν είναι εντελώς κοντά στην πραγματικότητα. 
*** Για την ακρίβεια, δεν ισχύουν καθόλου. 
*** Ο
Βαρδινογιάννης μπορεί να αποφασίσει να αλλάξει οτιδήποτε στη ζωή του, όμως τον
Παναθηναϊκό δεν τον πουλάει. 
*** Μπορεί να αλλάξει προπονητή,
παίκτες κλπ., αυτά είναι πιθανά. 
*** Για να μην πω απαραίτητα...

Πρωί - πρωί για τίτλο 
Μοιάζει απίστευτο, είναι όμως γεγονός.
Σήμερα π ρ ω ί, υπάρχει στο «Άνφιλντ» ο κρισιμότερος αγώνας πρωταθλήματος
μεταξύ Λίβερπουλ και Μάντσεστερ Γιουνάιτεντ. 
*** Ώρα 11 τοπική! 
*** Λεπτομέρειες για την περίεργη απόφαση, δηλαδή να γίνει το ματς πριν
από το μεσημέρι, δεν έγιναν γνωστές. 
***Αν οι «μπέμπηδες» νικήσουν
ή δεν χάσουν, τότε θα είναι σχεδόν πρωταθλητές και πάλι. 
***
Λίβερπουλ, Άρσεναλ και Νιούκαστλ δύσκολο να την φτάσουν. 
*** Ειδικά
η τελευταία, έχει απολέσει τις ελπίδες της. 
*** Γιατί νομίζετε
θέλουν τον Κετσπάγια οι «ανθρακωρύχοι»; 
*** Αλλά, μην είσθε
σίγουροι πως τον κέρδισαν. Στην αναμενόμενη μεταγραφή του Γεωργιανού παίζει
και άλλο λιμάνι! 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15817O121</ED>
<ID>
ID:170357

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O12&aa=1</URL></REF>


Article

<CATEGORY>vin10</CATEGORY>

 <H2>Ένα δάκρυ πριν από τον νόστο</H2>

Υπήρξε καλός ξένος
ποδοσφαιριστής ο Λοσάντα, σίγουρα χρήσιμος, κυρίως όμως άριστος χαρακτήρας.

Με το που άφησε τα γήπεδα, ασχολήθηκε με το εμπόριο στον Πειραιά και ήταν
πολύ αγαπητός. 
Τώρα αποφάσισε να γυρίσει στην πατρίδα του, την Ουρουγουάη,
και δεν μας πέφτει λόγος. 
Ένα «καλή τύχη» τού το χρωστάμε ως χώρα φιλόξενη
και με καλούς τρόπους, για κάποιον που μας αγάπησε και μας τίμησε. Ήδη ο ΠΣΑΠ,
σε ειδική εκδήλωση, παρουσία ως επί το πλείστον βετεράνων μελών του, τίμησε
τον Λοσάντα, προσφέροντας πλακέτα για την 25χρονη προσφορά - παρουσία τού
Χούλιο στην Ελλάδα. 
Η στιγμή ήταν συγκινητική, αφού αυτός (για τον οποίο
δυνατοί αμυντικοί «έκαναν στην μπάντα») δάκρυσε, έτσι απλά και ανθρώπινα. Γειά
σου ρε Χούλιο. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15817O122</ED>
<ID>
ID:170406

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O12&aa=2</URL></REF>


Article

<CATEGORY>vin10</CATEGORY>

 <H2>Ψάχνει για το θαύμα</H2>

ΒΟΥΛΙΑΓΜΕΝΗ ή Χίος
σήμερα στο κολυμβητήριο της Κυπελλούχου Ευρώπης; Φαβορί είναι οι παίκτες του
Γιαννουρή, όμως οι Χιώτες του Ρούπακα θα πολεμήσουν γερά. Λεπτομέρεια: Όσοι
Χιώτες δεν βρήκαν εισιτήριο για το μικρό ­ σε χωρητικότητα ­ κολυμβητήριο του
ΝΟΒ έλεγαν, μεταξύ σοβαρού και αστείου, ότι θα πλησιάσουν την είσοδο με κασκόλ
«Βουλιαγμένης»! 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15817O123</ED>
<ID>
ID:170444

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O12&aa=3</URL></REF>


Article

<CATEGORY>vin10</CATEGORY>

 <H2>Άλλοι είναι οι εχθροί</H2>
<H2>Τάκης Χαραλαμπίδης</H2>

Η ΕΠΙΤΡΟΠΗ Διαιτησίας, η
ΕΠΑΕ και τελευταία η ΕΠΟ αντιμετωπίζουν τον διεθνή διαιτητή Γιώργο Φασόλη ως
τον πιο επικίνδυνο εχθρό του ποδοσφαίρου. Μετά τον αγώνα Άρη - Skoda Ξάνθη,
για το ίδιο σφάλμα δικάστηκε δύο φορές. Η Επιτροπή Διαιτησίας τον έθεσε (χωρίς
να απολογηθεί) με συνοπτικές διαδικασίες εκτός πινάκων, ενώ λίγες ημέρες μετά
η Πειθαρχική Επιτροπή της ΕΠΑΕ τον τιμώρησε με αποκλεισμό 30 ημερών. 
Χθες
ο Φασόλης παρέλαβε από την ΕΠΟ κλήση από την Πειθαρχική Επιτροπή της
Ομοσπονδίας για παράβαση του άρθρου 54 του Κανονισμού Διαιτησίας, ενώ
διοχετεύτηκε σε δημοσιογράφους η πρόθεση αρμοδίων να τον στείλουν στην
Επιτροπή Φιλάθλου Ιδιότητας. 
Καλούν τον διαιτητή να διαψεύσει δηλώσεις του
ή να κάνει αποκαλύψεις με στοιχεία, στηριζόμενοι στη δεδομένη δυσκολία
προσκόμισης αποδεικτικών, για όσα τηλεφωνήματα μπορεί να έχει δεχθεί στο
«κινητό» του ή για τις συμβουλές που του έγιναν κατά καιρούς με τη μορφή
ειδικών μηνυμάτων. 
Ο Φασόλης υπερασπίστηκε την τιμή και την αξιοπρέπειά
του απέναντι σ' αυτούς που του χρέωσαν δόλο για τη διαιτησία του στου Χαριλάου
και κινήθηκε στη γραμμή που χάραξε ο ηγέτης της διαιτησίας Μάκης Γερμανάκος, ο
οποίος τόλμησε να μιλήσει για «διαιτητές μαριονέτες». 
Είναι κρίμα που οι
διαιτητές δεν είναι έτοιμοι να κατέβουν από το τρένο και στερούνται θάρρους ν'
αποκαλύψουν τις οποιεσδήποτε απόπειρες παγίδευσής τους, σε πορεία αντίθετη με
το πραγματικό συμφέρον του ποδοσφαίρου και των φιλάθλων. 
Κάνουν λάθος όσοι
πιστεύουν ότι ο Φασόλης είναι ανυπεράσπιστος. Έχει το ηθικό ανάστημα και τη
φαρέτρα του γεμάτη, για να αναμετρηθεί με τους εραστές τού νόμου της σιωπής.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15817O124</ED>
<ID>
ID:170472

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O12&aa=4</URL></REF>


Article

<CATEGORY>vin10</CATEGORY>

 <H2>Ο
κήπος του Λουξεμβούργου και οι σκακιέρες του</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΠΑΛΙΟΤΕΡΑ ήταν περισσότερα τα
υπαίθρια σκακιστικά στέκια του Παρισιού και το ραντεβού δινόταν στο «Luco»,
όπως χαϊδευτικά αποκαλούν τον κήπο του Λουξεμβούργου. Τώρα, όλοι συναντώνται
στον «κήπο». 
Λίγο πιο πέρα από το κτίριο της Γερουσίας, ανάμεσα στον
παιδικό κήπο και στο γήπεδο του τένις, καμιά εκατοστή ηλικιωμένοι ­ ως επί το
πλείστον ­ σκακιστές περνούν εκεί τις καλοκαιρινές τους ημέρες. Βέβαια, όπως
είπε στη «Λιμπερασιόν» ο Ζακ, η πιο χαρακτηριστική φιγούρα αυτής της
ιδιόμορφης παρέας, υπάρχει και μια χούφτα ανθρώπων που δεν εγκαταλείπει το
πάθος της ούτε το χειμώνα. 
Με χιόνι ή με βροχή, πάντα θα βρεις μερικούς να
περνούν εκεί τον καιρό τους, με μοναδικό σκοπό να τον χάσουν. «Όταν
καλοκαιριάζει βλέπουμε ποιοι δίνουν το "παρών" και ποιοι απουσιάζουν. Προτού
κλείσει μήνας απουσίας, μετράμε τους πεθαμένους». 
Ο τόπος ειδυλλιακός.
Κάτω από τα ψηλά δέντρα στήνονται οι σκακιέρες και 5-6 ώρες καθημερινά
σκορπίζονται από κάθε παίκτη, σε πείσμα των καιρών που, λίγα βήματα πιο πέρα,
κινούνται ιλιγγιωδώς. Τα αλλεπάλληλα «μπιτς» (δεκάλεπτες παρτίδες) είναι το
μόνο σημάδι βιασύνης. Και η σκακιέρα ανάμεσα στους παίκτες, κρίκος σύνδεσης
αλλά και όριο που τηρεί τις αναγκαίες αποστάσεις. Κάποιοι πηγαίνουν εκεί
τριάντα χρόνια τώρα κι όμως δεν γνωρίζουν για τους άλλους παρά το μικρό τους
όνομα. Βρίσκονται εκεί, χάσουν κερδίσουν, για τη χαρά του παιχνιδιού. Και αν
τελευταία κάποιοι ανατολικοί πηγαίνουν εκεί για να παίξουν στοιχήματα, κι αυτό
μες στο παιχνίδι είναι. 
ΠΡΩΤΑΘΛΗΜΑΤΑ ΝΕΩΝ 
Τα μπαράζ για
την ανάδειξη των πρωταθλητών Ελλάδας '96 στις κατηγορίες νέων, παίδων και
παμπαίδων θα πραγματοποιηθούν 21 με 24 Απριλίου στη Θεσσαλονίκη. Τα ματς είναι
τεσσάρων παρτίδων. Στην κατηγορία νέων θα αναμετρηθούν οι Μπανίκας και
Παπαϊωάννου, στην κατηγορία παίδων οι Χαλκιάς και Καπνίσης και σε αυτή των
παμπαίδων οι Γ. Κονιός και Α. Βούρτσας. Σε περίπτωση ισόπαλων σκορ 2-2 ο
τίτλος, σύμφωνα με τα κριτήρια ισοβαθμίας των αντίστοιχων πρωταθλημάτων,
πηγαίνει στον Μπανίκα, στον Χαλκιά και στον Κονιό. 
*Πριν από λίγο καιρό ο
14χρονος Γάλλος Μπακρό κατέκτησε την πρώτη θέση σε ισχυρό γαλλικό τουρνουά με
6,5 βαθμούς σε 9 αγώνες, σημειώνοντας ταυτόχρονα και την τρίτη νόρμα που
χρειαζόταν για να γίνει ο νεώτερος γκραν μετρ της ιστορίας του σκακιού. Τη
μοναδική του ήττα στο τουρνουά αυτό υπέστη από το Λετονό Ράουζις που,
ομολογουμένως, δεν στάθηκε καθόλου «ευγενικός» μαζί του. 
Μπακρό (2.500) -
Ράουζις (Λετ. 2.470) 
1. δ4 ε6 2. γ4 Ιζ6 3. Ιζ3 β6 4. α3 Αβ7 5. Ιγ3 δ5 6.
Βγ2 δ: γ4 7. Αη5 α6 8. ε4 β5 9. δ5 Αε7 10. 0-0-0 ε: δ5 11. Α: ζ6 Α: ζ6 12. Ι:
δ5 0-0 13. Ιβ6 γ: β6 14. Π: δ8 Π: δ8 15. Αε2 Ιδ7 16. ε5 Ιγ5 17. Βγ3 Αε4 18. β4
γ: β3 0-1 
Από το ίδιο τουρνουά είναι και η παρτίδα που ακολουθεί. Εδώ
πρόκειται για καθαρά ενδογαλλική υπόθεση. 
Νατάφ (2.410) - Σαμπανόν (2.435)

1. ε4 η6 2. δ4 Αη7 3. Ιγ3 γ6 4. ζ4 δ6 5. Ιζ3 Αη4 6. Αε3 Βα5 7. Αδ3 δ5 8.
ε5 γ5 9. δ: γ5 Ιγ6 10. θ3 Α: ζ3 11. Β: ζ3 ε6 12. 0-0 Ιηε7 13. Ιβ5 0-0 14. γ3
ζ6 15. ε: ζ6 Α: ζ6 16. Βε2 Παε8 17. Ιδ6 Πβ8 18. Βη4 Ιζ5 19. Α: ζ5 ε: ζ5 20.
Βζ3 δ4 21. Βδ5+ Ρη7 22. Α: δ4 Ι: δ4 23. γ: δ4 β6 24. Παγ1 β: β5 25. Π: γ5 Ββ4
26. Πγ7+ Ρθ6 27. Ιζ7+ 1-0 
*Ο πρόεδρος της επιτροπής σχολικού σκακιού της
ΕΣΟ Βασίλης Οικονομόπουλος, ο Γιώργος Μαστροκούκος, μέλος της οικονομικής
επιτροπής και ο Κώστας Γιουβαντσούδης, υπεύθυνος του προγράμματος που
εφαρμόζεται σε σχολεία του Δήμου Ν. Καλλικρατείας, συναντήθηκαν με τον κ. Ν.
Παΐζη, συντονιστή του προγράμματος «Μελίνα Μερκούρη». 
Το πρόγραμμα αυτό
εφαρμόζεται με τη συνεργασία των υπουργείων Πολιτισμού και Παιδείας σε 80
Δημοτικά Σχολεία και έχει σκοπό την ένταξη στο σχολικό πρόγραμμα ωρών
πολιτισμού και δημιουργίας για την ολοκληρωμένη «διάπλαση των παίδων». Στη
συνάντηση συζητήθηκαν οι δυνατότητες ένταξης του σκακιού στο σχετικό πρόγραμμα
σχολείων πέραν αυτών της Ν. Καλλικράτειας όπου το πρόγραμμα ήδη εφαρμόζεται
πιλοτικά. 
Συζητήθηκε επίσης το θέμα της παραγωγής σχετικού εκπαιδευτικού
υλικού, η διοργάνωση εκπαιδευτικών σεμιναρίων, καθώς και οι δυνατότητες
εισαγωγής του σκακιού στα Κέντρα Δημιουργικής Απασχόλησης και τους φορείς της
Λαϊκής Επιμόρφωσης.
 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: O99</CAT>
<ED>
Κωδικός άρθρου: A15817O991</ED>
<ID>
ID:170364

</ID><URL>http://ta-nea.dolnet.gr/neaweb/neafile.print_unique?e=A&f=15817&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΟ ΠΡΟΓΡΑΜΜΑ ΤΟΥ ΕΠΟΜΕΝΟΥ
ΟΚΤΑΜΗΝΟΥ ΣΤΗΝ ΠΟΛΙΤΙΣΤΙΚΗ ΠΡΩΤΕΥΟΥΣΑ</H5>
<H2>400 εκδηλώσεις</H2>

<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΘΕΣΣΑΛΟΝΙΚΗ. Γραφείο Βόρ. Ελλάδας 
Ασαφές, με εκδηλώσεις χωρίς
προσδιορισμένο χώρο και ημερομηνία διεξαγωγής, κατανεμημένο ανά κατηγορία
εκδηλώσεων, με επιφύλαξη και ειδικές διευκρινίσεις όσον αφορά τους χώρους,
αλλά με σαφή αναφορά στον συνολικό προϋπολογισμό του, δόθηκε τελικά χθες το
απόγευμα το πρόγραμμα καλλιτεχνικών εκδηλώσεων, του επόμενου οκταμήνου, του
Οργανισμού Πολιτιστικής Πρωτεύουσας. 
Σύμφωνα με τον καλλιτεχνικό διευθυντή
του ΟΠΠΕ κ. Πάνο Θεοδωρίδη, «οι στόχοι και οι επιδιώξεις του προγράμματος
επικεντρώνονται στην προβολή του πολιτισμού της Θεσσαλονίκης και της ευρύτερης
περιφέρειάς της, στη σύγχρονη ελληνική δημιουργία, στη βαλκανική και
μεσογειακή διάσταση της πόλης, στον ευρωπαϊκό της χαρακτήρα, ενώ τονίζεται ο
λαϊκός και πανηγυρικός χαρακτήρας των εκδηλώσεων». 
Παρ' ότι σύμφωνα με τον
ΟΠΠΕ οι εκδηλώσεις φτάνουν τις 400, με την κυκλοφορία του προγράμματος
επιβεβαιώνονται όλες οι (235) ματαιώσεις εκδηλώσεων που είχαν αρχικά
προγραμματισθεί και δημοσιεύτηκαν στα «ΝΕΑ» (Σάββατο, 12 Απριλίου). 
Στις
εκδηλώσεις, για το 1998 όμως, εντάσσεται και η «Αντιγόνη» του Μίκη, με την
εξής αναγγελία: «Στις αρχές του 1998 θα παρουσιαστεί, σε παγκόσμια πρώτη
εκτέλεση, η όπερα του Μίκη Θεοδωράκη "Αντιγόνη" (ΕΜΣ, Δεκέμβριος) στο
εγκαίνιον του Μεγάρου Μουσικής Θεσσαλονίκης». 
«ΤΑ ΝΕΑ» επικοινώνησαν με
τον υπεύθυνο μουσικών προγραμμάτων του ΟΠΠΕ κ. Ιωάννου, ο οποίος διευκρίνισε
πως για την όπερα «Αντιγόνη» γίνονται σκέψεις να αποτελέσει την εναρκτήρια
παράσταση του Μεγάρου Μουσικής Θεσσαλονίκης ­ όταν αυτό ολοκληρωθεί ­ γεγονός,
που σύμφωνα με το χρονοδιάγραμμα, προβλέπεται για τα μέσα του 1998. 
Ο
προϋπολογισμός του οκταμήνου ανέρχεται σε 7,2 δισεκατομμύρια δραχμές. Σ' αυτά
περιλαμβάνεται ο ΦΠΑ 18% και ο φόρος ξένων καλλιτεχνών. 
Διευκρινιστικά
επίσης αναφέρεται ότι οι χώροι που αναγράφονται είναι από τώρα στη διάθεση του
ΟΠΠΕ. Εντούτοις, προκειμένου να καλυφθεί η ολοένα αυξανόμενη ζήτηση σε θέσεις
και για να χρησιμοποιηθούν τα νέα κτίρια της πόλης στις δράσεις του
προγράμματος, εφόσον η Μονή Λαζαριστών θα είναι έτοιμη θα μεταφερθούν εκεί
ορισμένες εκδηλώσεις. Το ίδιο ισχύει ­ σύμφωνα πάντα με διευκρινιστική
παράγραφο του προγράμματος ­ και για άλλους χώρους, όπως το Θέατρο Κήπου και
το Νταμάρι της Τριανδρίας, αλλά όχι και για το Βασιλικό Θέατρο (οι εργασίες
σταμάτησαν γιατί το κτίσμα θεωρείται παράνομο και δεν έγινε δυνατόν, ένα χρόνο
τώρα, να εκδοθεί ειδικό διάταγμα νομιμοποίησής του). 
Ειδική μνεία γίνεται
στη μεγάλη έκθεση των θησαυρών του Αγίου Όρους, χωρίς όμως να αναφέρεται ο
χώρος και η ημερομηνία της εκδήλωσης. 
Στις μουσικές εκδηλώσεις εντάσσονται
μεταξύ άλλων η όπερα «Παλαιολόγος» του Μανώλη Καλομοίρη (ΕΜΣ - Νοέμβριος),
ρεσιτάλ του Φίλιπ Γκλας (Αποθήκη 1, 12 ή 13 Μαΐου), συναυλία της Ορχήστρας των
Εθνών με σολίστ τον Μστισλάβ Ροστροπόβιτς (αίθουσα τελετών ΑΠΘ 3/6 ή Θέατρο
Δάσους 2/7), συναυλία του Β.Β. King (Θέατρο Δάσους - Ιούλιος), ο «Μεσσίας» του
Χέντελ υπό τη διεύθυνση του Γιεχούντι Μενουχίν (αίθουσα τελετών ΑΠΘ, 17
Δεκεμβρίου). 
Στο θέατρο, θα παρουσιαστεί τελικά στην Αποθήκη 1 του
λιμανιού ο «Βασιλιάς Ληρ» από το Βασιλικό Θέατρο του Λονδίνου, ο «Κάιν» του
Μπάιρον σε σκηνοθεσία Μίνωα Βολανάκη στο Νταμάρι της Νεοχωρούδας, οι «Όρνιθες»
από το Θέατρο Τέχνης καθώς και το Φεστιβάλ Ευρωπαϊκού Θεάτρου, σε συνεργασία
με το ΚΘΒΕ (χωρίς ημερομηνία και χώρο διεξαγωγής). 
Εκθέσεις των Κ. Τσόκλη,
Γ. Λαζόγκα, Ν. Κεσσανλή, των γλυπτών Θόδωρου και Παύλου περιλαμβάνει το
εικαστικό πρόγραμμα, ενώ στον χορό εντάσσονται παραστάσεις του Μπαλέτου της
Πετρούπολης. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P01</CAT>
<ED>
Κωδικός άρθρου: A15817P011</ED>
<ID>
ID:170365

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P01&aa=1</URL></REF>


Article

<CATEGORY>vin09</CATEGORY>

 <H2>ΜΕ ΑΡΙΣΤΑ ΤΟ 1</H2>

10 ΑΓΓΕΛΙΚΗ ΝΙΚΟΛΟΥΛΗ («καταδιώκει»
ζευγάρι ερωτευμένων από το Ναύπλιο): Να συλληφθεί και να περάσει αυτόφωρο
Ερωτοδικείο Βίκης Μιχαλονάκου! 
9 ΕΙΡΗΝΗ ΜΠΑΛΤΑ (στα «Διλήμματα»): «Έγινα
πρωταγωνίστρια από μικρή αγγελία». Έλεγα κι εγώ! 
8 ΓΙΩΡΓΟΣ ΜΑΡΙΝΟΣ (μετά
το Ciao τσαούσες του Antenna, ανακάλυψε την ποιότητα της ΕΡΤ): Κάλλιο πέντε
και στο χέρι παρά δέκα και καρτέρι. 
7 ΡΕΝΑ ΒΛΑΧΟΠΟΥΛΟΥ (τραγουδάει τζαζ
και μπλουζ): Δουλειά δεν είχε ο διάολος, έτρωγε τα παιδιά του. 
6 ΤΑΝΙΑ
ΤΣΑΝΑΚΛΙΔΟΥ: «Αντί να ψηφίζουμε Καραγκιόζηδες ας ψηφίζουμε σοβαρούς» Ωραία,
αλλά ποιους; 
5 ΗΡΩ ΛΕΧΟΥΡΙΤΗ (μαζί με την Αλέκα Κανελλίδου στο «Επί
σκηνής»): Τύφλα να 'χει η... Νταϊάνα Ρος. 
4 ΓΙΩΡΓΟΣ ΡΕΘΕΜΙΩΤΑΚΗΣ: Είκοσι
χρόνια ανασκαφών του, μας έδωσαν ένα επιβλητικό μινωικό ανάκτορο. 
3 ΔΑΝΑΗ
ΚΑΡΑ (οι Αμερικανοί γράφουν για την πιανίστα): Η πρώτη Ελληνίδα βιρτουόζος.

2 ΜΑΡΙΑ ΚΟΜΝΗΝΟΥ (της Ταινιοθήκης): Ουδέν κακόν αμιγές καλού. Η πυρκαγιά,
ευτυχώς, επισπεύδει και την αναπαλαίωση του κτιρίου της Κανάρη. 
1 ΜΑΝΟΛΗΣ
ΑΝΑΓΝΩΣΤΑΚΗΣ (επίτιμος διδάκτωρ στη Θεσσαλονίκη): «Δεν ξέρω τι είναι ποίηση»
Εγώ, πάντως ξέρω πώς είναι ο τελευταίος των Μοϊκανών. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P01</CAT>
<ED>
Κωδικός άρθρου: A15817P012</ED>
<ID>
ID:170412

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P01&aa=2</URL></REF>


Article

<CATEGORY>vin09</CATEGORY>

 <H5>ΠΑΙΔΙΚΟ ΘΕΑΤΡΟ ΣΤΟΝ
ΒΟΡΡΑ</H5>
<H5>ΖΩΝΤΑΝΑ</H5>
<H5>Προσωπογραφίες</H5>
<H5>Δέντρα που... μιλούν</H5>
<H2>«Ρέκβιεμ» στη Λυρική</H2>

Συμμετέχοντας στο Θείον Πάθος, η Εθνική Λυρική Σκηνή
παρουσιάζει την Κυριακή (και την Τετάρτη) για πρώτη φορά το «Ρέκβιεμ» του
Άντριου Λόιντ Γουέμπερ, του συνθέτη των μεγάλων μιούζικαλ, που πρόσφατα
βραβεύθηκε με Όσκαρ για το τραγούδι της «Εβίτα». Ο Άντριου Λόιντ Γουέμπερ
έγραψε το «Ρέκβιεμ» το 1982, με αφορμή τον θάνατο τού πατέρα του και μια
είδηση που αφορούσε στο δραματικό δίλημμα ενός παιδιού στην Καμπότζη. Έργο με
εκπληκτικές μελωδίες και ιδιαίτερα θεατρικό χαρακτήρα. 
Περιλαμβάνει
έξι μέρη και βασίζεται στο λατινικό κείμενο, όπως όλες οι νεκρώσιμες
ακολουθίες. Η Εθνική Λυρική Σκηνή το παρουσιάζει με τη συμμετοχή της Ορχήστρας
και της Χορωδίας της. Η μουσική διεύθυνση είναι του Άλκη Μπαλτά, η διεύθυνση
της χορωδίας της Φανής Παλαμίδη. Με τη συνεργασία του Βρετανικού Συμβουλίου,
έχουν μετακληθεί οι σολίστες Μέρι Χέγκαρτι (σοπράνο) και Άρθουρ Ντέιβις
(τενόρος). Συμμετέχουν οι νεαροί τραγουδιστές Διαμαντής Πετρόπουλος και
Στέργιος Νταουσανάκης. 
ΒΥΖΑΝΤΙΝΟΙ ΥΜΝΟΙ 
Εναρμονισμένα στο
πνεύμα των ημερών τα Μουσικά Πρωινά του «Athenaeum» (Αμερικής 8), αύριο, με
βυζαντινούς ύμνους. Στις 12 το μεσημέρι, η Χορωδία Φιλόμουσων της Αθήνας θα
παρουσιάσει ύμνους της Κυριακής των Βαΐων και της Ακολουθίας του Νυμφίου και
του Πάθους. Η εικοσαμελής τετράφωνη χορωδία θα το ερμηνεύσει, με τη συνοδεία
εκκλησιαστικού οργάνου. Τιμές εισιτηρίων 3.000 και 1.500 δρχ. (φοιτητικό). 
ΓΙΑ ΠΑΙΔΙΑ 
Στην Πειραματική Σκηνή της «Τέχνης» στη Θεσσαλονίκη
παίζεται απόψε κι αύριο, στις 6.00 και 9.00, το έργο της Ξένιας Καλογεροπούλου
και του Θωμά Μοσχόπουλου «Οικογένεια Νώε», ο οποίος υπογράφει και τη
σκηνοθεσία. Η παράσταση της «Οικογένειας Νώε», που είναι η φετινή παραγωγή της
«Μικρής Πόρτας», γιορτάζει τα 25 χρόνια από την ίδρυσή της. Παίζουν οι
ηθοποιοί: Κώστας Μπερικόπουλος, Ανθή Ανδρεοπούλου, Γιώργος Μακρής, Ράνια
Σχίζα, Άντρεα Ράπτη, Θοδωρής Γκόγκος, Βαγγέλης Χατζηνικολάου, Πάνος Κρούσκος
και η Ιωάννα Μήτση. 
*** Στην Κοζάνη παίζει απόψε το Νέο Θέατρο
Θεσσαλονίκης και αύριο στην Έδεσσα, το παιδικό έργο της Ιρένε Μαραντέι
«Άνθρωποι και κούκλες». Η σκηνοθεσία και οι χορογραφίες είναι του Γιάννη
Φλερύ, τα σκηνικά και κοστούμια του Γιώργου Ανεμογιάννη, η μουσική του Γιούρι
Στούπελ και η μουσική διδασκαλία της Αίγλης Χαβά-Βάγια. Παίζουν οι ηθοποιοί:
Αγάπιος Αγαπίου, Σοφία Στεφανίδου, Νίκος Παπάζογλου, Νίκος Ζώκας, Μόνικα
Αϊβάζογλου και Σοφία Παυλίδου. 
ΘΕΑΤΡΟ 
Στον Βόλο παίζεται απόψε
κι αύριο, από το ΔΗΠΕΘΕ της πόλης, το έργο του Ιάκωβου Καμπανέλλη «Ο Δρόμος
περνά από μέσα». Στο κτίριο της Παλαιάς Ηλεκτρικής, οι κάτοικοι του Βόλου
μπορούν να δουν τις τελευταίες παραστάσεις ενός σημαντικού έργου, που
σκηνοθέτησε ο Δημήτρης Έξαρχος, σε σκηνικά και κοστούμια Γιώργου
Ασημακόπουλου. Τους πέντε ρόλους παίζουν οι ηθοποιοί: Θόδωρος Συριώτης,
Χρήστος Νίνης, Ελπίδα Μπραουδάκη, Μαρία Ματσούκα και Ανδρέας Ανδρεόπουλος. 
*** Απόψε και αύριο στο Θέατρο «Πόρτα» (Μεσογείων 59), ο θίασος «Μορφές
έκφρασης» του Θωμά Κινδύνη παρουσιάζει την παράσταση «Η πιο παλιά ιστορία». Τα
κείμενα και πολλά από τα τραγούδια γράφτηκαν ειδικά για την παράσταση, στην
οποία συμμετέχουν 20 νέοι ηθοποιοί και μουσικοί. Η σκηνοθεσία, είναι του Θωμά
Κινδύνη, τα κείμενα του Χάρη Καστανιά και τα κοστούμια του Γιάννη Κρανιά. 
*** Λήξη παραστάσεων. Λήγουν αύριο και οι παραστάσεις της «Θεατρικής Σκηνής»
με τον «Φονιά» του Μήτσου Ευθυμιάδη, που παίζεται σε σκηνοθεσία Αντώνη
Αντωνίου. 
ΜΥΘΟΛΟΓΙΑ 
Πώς συνδέεται η αρχαιότητα με τον Χριστό;
Το «Ιδεοθέατρο» (Στουρνάρη 57, τηλ. 5237.543) παρουσιάζει αύριο στις 11 π.μ.
αφιέρωμα στα Αδώνια μυστήρια από τη γέννησή τους, το πέρασμα στον Χριστιανισμό
και την επιβίωσή τους μέχρι τις ημέρες μας. Ο Αντώνης Αναστασάκης και οι
συνεργάτες του θα παρουσιάσουν τη σχέση των Αδωνίων Μυστηρίων με τη Μεγάλη
Εβδομάδα. 
ΠΑΡΑΜΥΘΙΑ 
Αύριο στις 12 το μεσημέρι η Σάσα Βούλγαρη
θα αφηγηθεί στον «Φούρνο» (Μαυρομιχάλη 168, τηλ. 6460.748) παραμύθια στα
ελληνικά και τα ρωσικά. Τη συνοδεύουν ο Τάσος Λώλης με μαντολίνο και κιθάρα
και η Νίκη Τσάμπρα με φλογέρες και κρουστά. Είσοδος 1.500 δραχμές. 
ΣΥΝΑΥΛΙΕΣ 
Συναυλία με έργα για σόλο πιάνο, βιολί, κιθάρα, Trio
Quinteto, Duo διοργανώνει το Ωδείο Κλασικής και Σύγχρονης Μουσικής αύριο στις
10.30 το πρωί, στο Πνευματικό Κέντρο του Δήμου Αθηναίων - Αίθουσα Τρίτση
(Ακαδημίας 50). Παίζουν οι: Αλέξανδρος Σιώρης, Μαρίνα Πατρικίδου, Αντώνης
Ρεμούνδος, Ραλλού Γεωργουσοπούλου σε έργα: Χάιντν, Μπαχ, Μάρτοκ, Λιστ. Η
είσοδος είναι ελεύθερη για το κοινό. 
*** Ο Ιταλός συνθέτης Nicola Piovani,
το μουσικό σχήμα «La compagnia della Luna» και η ορχήστρα του παρουσιάζουν
απόψε στην Αίθουσα Τελετών του Αριστοτελείου Πανεπιστημίου Θεσσαλονίκης τη
μουσική παράσταση «Canti e cantate». Η παράσταση χωρίζεται σε δύο μέρη: Το
πρώτο, περιλαμβάνει την εκτέλεση της Flower Cantata (καντάδα λουλουδιών). Το
δεύτερο μέρος, την εκτέλεση των τραγουδιών από το Canti de Scena (τραγούδια
και μελωδίες του συνθέτη για θεατρικά έργα που γνώρισαν μεγάλες επιτυχίες).

ΕΚΘΕΣΗ 
Με τίτλο «Καρυάτιδες» ο ζωγράφος Νικόλας Κληρονόμος
παρουσιάζει την τελευταία του δουλειά στην αίθουσα Τέχνης «Πρίσμα», στη
Λιβαδειά (Ελ. Βενιζέλου 23, τηλ. 0261.21681). 
ΤΡΑΓΟΥΔΙ 
Ο Ορφέας
Περίδης τραγουδάει απόψε κι αύριο, στις 10.30, στο Μουσικό Θέατρο «Δίπλα στο
Ποτάμι» (Λάμπρου Κατσώνη 189, τηλ. 2610.444). Συμμετέχει η Σοφία Παπάζογλου.

*** Στη μουσική σκηνή «Χαμάμ» (Δημοφώντος 97 - Πετράλωνα, τηλ. 3457.634),
αύριο, η Αργυρώ Καπαρού, ο Γιώργος Μοναχός και ο Αλέξης Ροζάκης τραγουδούν σε
μια βραδιά Καββαδία. Μελοποιημένη ποίηση από τους συνθέτες Μικρούτσικο,
Ζερβουδάκη, Κωχ, Σπανό, Αφοί Κατσιμίχα και Ξέμπαρκοι. 
Το ελληνικό νεανικό συγκρότημα Blues Bug
τραγουδάει, απόψε στις 10, στο «Καφέ Αντήλιον» (28ης Οκτωβρίου 47, Καλύβια),
σε μια μουσική βραδιά που διοργανώνει το Πνευματικό Κέντρο του Δήμου Καλυβίων.

*** Απόψε στο «Μπαράκι του Βασίλη» (Ζωοδόχου Πηγής 98, τηλ. 3815.345)
τραγουδάει το συγκρότημα «Συνήθεις Ύποπτοι», μ' έναν κύκλο τραγουδιών με τίτλο
«Μέρες Αδέσποτες». 
*** Απόψε στο «Ρόδον» (Μάρνη), οι φίλοι του σκληρού ροκ
και της ραπ μπορούν να παρακολουθήσουν τη συναυλία των Bodycount με τον Ice Τ.
Τη συναυλία θ' ανοίξουν οι Terminal Curve. Στις 9.30. Τιμή εισιτηρίου 5.500
δραχμές. 
*** Ρεμπέτικα, σμυρνέικα και λαϊκά τραγούδια, από συγκρότημα στο
«Στέκι» (Καλυψούς 45 Καλλιθέα τηλέφωνο 9524.515): Παίζουν και τραγουδούν:
Λευτέρης Τάτσης, Ειρήνη Παπαθιωτάκη, Νώε Ζαφειρίδης, Νίκος Μανίκας, Βούλα
Παπαδοπούλου. 
Τριήμερο πανηγύρι της Σχολής Μωραΐτη με πλήθος εκδηλώσεων και εκπλήξεων ­
μεταξύ των άλλων και συναυλία του Διονύση Σαββόπουλου, με τον Β.
Παπακωνσταντίνου ­ που οργάνωσαν οι μαθητές, λειτουργεί από χθες. Ανάμεσά τους
και μια έκθεση της καθηγήτριάς τους στη ζωγραφική Ειρήνης Κρουαζιέ - Μασωνίδη,
που παρουσιάζει από σήμερα τις προσωπογραφίες της. Ξεχωρίζει η Μαρία Κάλλας
(Σχολή Μωραΐτη, Αγ. Δημητρίου και Παπαναστασίου, Π. Ψυχικό). 
Ποιητική
βραδιά, προπομπό μιας πρωτότυπης έκθεσης με φωτογραφίες δέντρων και ποίησης
οργανώνει αύριο Κυριακή στο Mediterranean College στο Μπάγκειον της Ομόνοιας,
ο Ελληνοαυστραλιανός Σύνδεσμος. 
«Τα δέντρα που μιλούν» είναι μια
έκθεση-διάλογος της φωτογραφίας και της ποίησης ­ Το φωτογραφικό θέμα είναι οι
κορμοί δέντρων όπως τους «είδε» ο Ολλανδός Μάρτιν Κρόουελ ­ στην Ελλάδα, την
Ολλανδία και την Αυστραλία, σε μια προσπάθεια να αποτυπώσει σχήματα και
χρώματα του δέντρου παγκόσμιου συμβόλου της ζωής. 
Τρεις ποιητές, από την
Ελλάδα η Μαριέττα Πεπελάση, ο Ολλανδός Ίαν Μακ Μπρουντ και ο Αυστραλός Σάιμον
Βίνκενουγκ, συνέθεσαν τα ποιήματα που μιλούν για τη σχέση του ανθρώπου με τη
φύση και τα απέδωσαν ο ένας στη γλώσσα του άλλου. Από τη Μεγάλη Τρίτη, στον
κατάλληλο χώρο, το Κέντρο Τεχνών του Δήμου Αθηναίων στο Πάρκο Ελευθερίας, η
ανοιξιάτικη έκθεση ανοίγει τις πύλες της στο κοινό. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15817P021</ED>
<ID>
ID:170373

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P02&aa=1</URL></REF>


Article

<CATEGORY>vin09</CATEGORY>

 <H2>Με
διαβατήριο ένα βιβλίο</H2>

<AUTHOR>Μ.Χ.</AUTHOR>

Η Αγγέλα Κοκκόλα ανήκει σε εκείνους τους λίγους που...
δεν χάνουν ευκαιρία! Το φέρνει από εδώ, το φέρνει από εκεί, πάντα θα κάνει μια
αναφορά σε συγγραφείς ή καλλιτέχνες που διαμορφώνουν και λαμπρύνουν τη
φυσιογνωμία της σύγχρονης Ελλάδας. Και μια με τις προσκλήσεις ποιητών στις
Βρυξέλλες, μια με συναυλίες στο Στρασβούργο, δείχνει πως είναι μια
ευρωβουλευτής που έχει καταλάβει καλά πως η πολιτική είναι πολιτισμός και ο
πολιτισμός πολιτική. Έτσι τώρα, προκειμένου να μιλήσει για την ανάγκη
συλλογικότητας, συμμετοχής και κοινής πορείας των δύο φύλων, πήρε την
πρωτοβουλία (με την άδεια της Λένας Σαββίδη του «Ερμή») να προωθήσει την
κυκλοφορία από την Κοινοβουλευτική Ομάδα του ΠΑΣΟΚ στο Ευρωκοινοβούλιο, μιας
ξεχωριστής έκδοσης. Είναι ένα κομψό βιβλιαράκι με οκτώ γυναικείες μαρτυρίες
εποχής από τον τετράτομο «Κοινό Λόγο» της αγωνίστριας Έλλης Παπαδημητρίου
εικονογραφημένες με οκτώ φωτογραφίες της Βούλας Παπαϊωάννου. Ένα τόσο δα
βιβλιαράκι που όμως πάλλεται από γυναικεία ψυχή και σαρώνει με τη δύναμή του.
Κυκλοφόρησε για την Ημέρα της Γυναίκας αλλά αποτελεί διαβατήριο για κάθε
διεκδίκηση. Και η Αγγέλα Κοκκόλα σωστά το κατάλαβε. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15817P022</ED>
<ID>
ID:170415

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P02&aa=2</URL></REF>


Article

<CATEGORY>vin09</CATEGORY>

 <H2>Χρυσόσκονη στην Κρουαζέτ</H2>

<AUTHOR>Ε.Φ.</AUTHOR>

Στις 7 Μαΐου ανοίγει στις
Κάννες το 50ό Φεστιβάλ Κινηματογράφου. Για ένα δεκαήμερο η Κρουαζέτ θα γεμίσει
από σταρ, εντός κι εκτός αιθουσών προβολής. Με αποκορύφωμα τη δεξίωση για την
επέτειο της διοργάνωσης και προσκεκλημένους τους σκηνοθέτες που βραβεύτηκαν.
Από τη Τζέιν Κάμπιον, τον Εμίρ Κουστουρίτσα, τον Ντέιβιντ Λιντς, τον Βιμ
Βέντερς μέχρι τον Μικελάντζελο Αντονιόνι. Θα έχει όμως και άλλα στιγμιότυπα
γκλάμορ. Θα είναι η Κλόντια Σίφερ που δοκιμάζει τις υποκριτικές της ικανότητες
στην ταινία του Άμπελ Φεράρα «Μπλακ άουτ», ο Μπρους Γουίλις που πρωταγωνιστεί
στο «Πέμπτο στοιχείο» του Λικ Μπεσόν και ο οποίος κανόνισε να εγκαινιάσει και
ένα «Planet Hollywood» για να προστεθεί στην αλυσίδα των εναλλακτικών φαστ
φουντ. Και η Ιζαμπέλ Αντζανί θα προεδρεύσει στην Κριτική Επιτροπή για να
κλείσει ο κύκλος με τη χρυσόσκονη που θα έχει πέσει σε αυτήν τη συνάντηση του
μάρκετινγκ και των δημοσίων σχέσεων. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15817P023</ED>
<ID>
ID:170449

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P02&aa=3</URL></REF>


Article

<CATEGORY>vin09</CATEGORY>

 <H2>Με Ήτα
κεφαλαίο...</H2>

Είδα τις προάλλες στο «Ριάλτο» την «Υβόννη,
πριγκίπισσα της Βουργουνδίας» του Γκομπρόβιτς, που ανέβασε ο Κοραής Δαμάτης
και που κατεβάζει αυλαία απόψε. Μια παράσταση καλαίσθητη και διαυγής που, κατά
τη γνώμη μου, φώτισε το έργο, παίζοντας επιδέξια στην κόψη του ξυραφιού, εκεί
που το γκροτέσκο έτσι λίγο να κάνει και μπορεί να γλιστρήσει στην χοντροκοπιά.
Δεν θέλω να πω άλλα. Ένα μόνο. Ότι στην παράσταση αυτή «ανακάλυψα» άλλη μια
φορά την Έρση Μαλικένζου. Μια Ηθοποιό με Ήτα κεφαλαίο. Από τις πολύ σημαντικές
που διαθέτουμε. Να παίζει τη βασίλισσα Μαργαρίτα με μια ωριμότητα, με μια
πληρότητα, με ένα κύρος, με ένα χιούμορ και με έναν έλεγχο που θαύμασα
απεριόριστα. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15817P024</ED>
<ID>
ID:170476

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P02&aa=4</URL></REF>


Article

<CATEGORY>vin09</CATEGORY>

 <H2>...
προς «ανακάλυψη»</H2>

<AUTHOR>Γ.Δ.Σ.</AUTHOR>

Ελπίζω ότι η παράσταση, η οποία παίχτηκε
για πολύ λίγο, θα επαναληφθεί, όπως άκουσα, και του χρόνου. Για να
«ανακαλύψουν» περισσότεροι την Κυρία Μαλικένζου. Οπότε ­ ποιος ξέρει καμιά
φορά... ­ μπορεί να την «ανακαλύψουν» και οι ιθύνοντες του Εθνικού Θεάτρου,
που την είχαν στα χέρια τους αρκετά χρόνια αλλά ούτε τη χρησιμοποίησαν όπως
της άξιζε ούτε, ντε, έκαναν ό,τι μπορούσαν για να την κρατήσουν... Αλίμονο,
όμως, στο Εθνικό Θέατρο που οι ηθοποιοί του δικαιώνονται όταν φεύγουν. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15817P025</ED>
<ID>
ID:170484

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P02&aa=5</URL></REF>


Article

<CATEGORY>vin09</CATEGORY>

 <H5>Ο ΤΖΟΝ ΣΠΕΝΣΕΡ ΑΥΡΙΟ
ΣΤΗΝ ΑΘΗΝΑ</H5>
<H2>Ξαναφτιάχνει τα μπλουζ</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Κάποτε, λοιπόν, ήταν τα
μπλουζ. Στην πιο ωραία θέση στο μουσείο της μουσικής. Οι μπλουζίστες τακτικά
τα ξεσκόνιζαν και υπέβαλλαν τα σέβη τους, ώσπου ήρθε αυτός να τα χαλάσει όλα.
Ο κ. Τζον Σπένσερ και οι Blues Explosion του: ένας δαίμονας του ροκ εν ρολ,
που μπήκε με φόρα στο μουσείο, σαν να έκανε σκέιτμπορντ σε αποθήκη υαλικών.
Αλλά, αν το σκεφτείς αλλιώς, και οι Rolling Stones το ίδιο δεν είχαν κάνει;

«Καθώς γνώριζα τα μπλουζ, μεγαλώνοντας, ένιωθα γι' αυτά όλο
και μεγαλύτερο σεβασμό. Από τα μπλουζ τού Δέλτα του Μισισιπή έως τα μπλουζ τής
πόλης. Και μετά, παίζοντας με τόσους σπουδαίους ανθρώπους, δεν γινόταν παρά να
τα εκτιμάς όλο και πιο πολύ». Είναι από τα πρώτα κιόλας πράγματα που ο Τζον
Σπένσερ φροντίζει να επισημάνει στη συνομιλία μας. Τον βρήκαμε στο σπίτι του
στη Ν. Υόρκη, να προετοιμάζεται για το ταξίδι στην Ευρώπη, ενώ μόλις έχει
γυρίσει από μια περιοδεία στην Αμερική. «Καλά, ακαταπόνητα αυτά τα μπλουζ!».
«Δεν μπορώ να πω! Τις συναυλίες τις απολαμβάνουμε και οι τρεις μας (ο Τζούντα
Μπάουερ και ο Ράσεκ Σίμινς οι άλλοι δύο). Στην Ελλάδα, για παράδειγμα, δεν
έχουμε έρθει ποτέ ­ και είναι κάτι που το περιμένουμε με πολύ ενδιαφέρον». 
Τα μπλουζ, λοιπόν, του Τζον Σπένσερ δεν είναι ούτε τα μπλουζ τού Δέλτα ούτε τα
άλλα, τα αστικά μπλουζ. Είναι φλογερά σαν κι αυτά ­ κι ας μην είναι καν μπλουζ
στην τελική ανάλυσή τους... «Είναι αλήθεια πως ποτέ δεν μ' ένοιαξε ν' ανήκω
κάπου, ούτε στη σκηνή του "γκαράζ" ούτε του ροκ έτσι όπως το εννοούμε. Δεν
μπορώ να πω πως κάνουμε καθαρή μουσική ούτε να προσδιορίσω τι εν τέλει είναι
όλο αυτό που γίνεται λόγος», λέει ο Σπένσερ. Αυτό, κατά την ταπεινή μου γνώμη,
δεν απέχει πολύ από εκεί που χτυπάει η καρδιά τού ροκ λίγο πριν περάσουμε
επισήμως στο 2000 και ο Τζον Σπένσερ κάνει μουσική απ' αυτές που καταγράφουν
εσωτερικές καταστάσεις, κάπου που οπωσδήποτε πρέπει να σταματήσετε αν δεν το
έχετε ήδη κάνει. Μερικοί, πάντως, χαρακτήρισαν το παράτολμο ροκ εν ρολ των
Blues Explosion απειλητικό για τ' αυτιά τους και προσπέρασαν. Και όμως εκεί
(άντε και στον Μπεκ και τους Fun Loving Criminals) κρυβόταν η ουσία της
μουσικής των καιρών μας. 
Αν η Ακαδημία του Ροκ σε τιμούσε για κάτι, τι
ακριβώς θα ήταν; 
Μμμμμ... Ας πούμε γιατί θα ήμουν το μεγαλύτερο παλιόπαιδο
στο ροκ εν ρολ. 
Ο χειρότερος εφιάλτης; 
Μα, είμαι μόνος μου. 
Ο Τζον
Σπενσερ ποτέ δεν ήταν μόνος. Οι Pussy Gallore έκαναν αίσθηση με το ωμό,
αληθινό, α λα Cramps και Stoogges ροκ εν ρολ τους. «Η διαφορά ήταν», εξηγεί ο
Σπένσερ, «πως τότε έγραφα μόνος μου τα κομμάτια, τώρα είμαστε οι τρεις μας και
όλα γίνονται από εμάς. Εκεί που κάνουμε πρόβες, μπορεί να βγει ένα κομμάτι».

Έτσι ξεκίνησε κιόλας να παίζει μουσική. Στο κολέγιο όπου σπούδαζε
Σημειολογία «και στις αποθήκες όπου βρίσκαμε, αυτό που λέγανε βρώμικο ροκ εν
ρολ». Αργότερα ο Νεοϋορκέζος φίλος μας δούλεψε σαν δημοσιογράφος στο
αμερικάνικο Detail, πλέκοντας ακόμη περισσότερο αυτή την παράξενη σχέση του με
τα μπλουζ. 
Το Now Ι Got Worry είναι το τέταρτο άλμπουμ των Blues Exlosion
κι ακούγονται ακόμη πιο αμετακίνητοι απ' αυτή την πανκ-μπλουζ νοοτροπία τους.
«Ε, όταν έχεις τραγουδήσει πως "Ο Έρικ Κλάπτον πρέπει να πεθάνει", κάτι θέλεις
να πεις»... «Όχι, όχι, μην το παίρνετε στραβά... Απλώς, να, για τη μουσική.
Εμείς, δεν προσπαθούμε να κάνουμε κάτι. Το κάνουμε». 
Απ' τη μια, σίγουρα
μέλος της νεοϋορκέζικης πρωτοπορίας, απ' την άλλη ένας φανατικός οπαδός της
μουσικής. «Δεν θα συμμεριστώ την άποψη πως μουσικά ζούμε σε ενδιαφέροντες
καιρούς. Στα μέσα της δεκαετίας τού '80, τότε που ξεκινούσα παίζοντας με
γκρουπ, ήταν όλα πολύ καλύτερα. Φτιάχναμε τους δίσκους μας μόνοι μας,
κανονίζαμε τις συναυλίες ­ πολύ πιο ζωντανά. Τι ακούω τώρα; Τους παλιούς, όλο
και περισσότερο τους παλιούς. Σήμερα το πρωί είχα βάλει δίσκους του Τζόνι Κας
και του Ότις Ρέντινγκ...». 
Ο Τζον Σπένσερ και η γυναίκα του Χριστίνα
Μαρτίνεζ από τους Boss Hog είναι ένα από τα αγαπημένα ζευγάρια των περιοδικών,
να φωτογραφίζονται, να δηλώνουν τις νέες τάσεις και να αρνούνται το
σταρ-σύστεμ. Συχνά εκείνος παίζει με τους Boss Hog. «Είναι διαφορετικό, είναι
σαν ένα παιχνίδι. Μάλλον, δεν είναι και τόσο διαφορετικό...» και αναφέρεται
πάντα στη Χριστίνα, όταν η κουβέντα έρχεται στον Έλβις. «Η Χριστίνα είναι
μεγάλη φαν τού Έλβις. Εκείνη ουσιαστικά μ' έκανε ν' ασχοληθώ τόσο πολύ. Στην
Αμερική, βλέπετε, ο Έλβις δεν θεωρείται μόνο η αρχή του ροκ εν ρολ ή ένας
τραγουδιστής μόνο. Είναι κάτι πολύ πιο μεγάλο. Τι να πεις για τον Έλβις!».
Έτσι ο Τζον βούτηξε στα αρχεία τής Stax, έτσι γνώρισε και τον κ. «Funky
Chiken» Ρούφους Τόμας και λέει πάντα πολύ διασκεδαστικά την ιστορία: «Εμείς
παίζαμε το κομμάτι, μόνο μουσική στις συναυλίες μας. Κάποια στιγμή
αποκλειστήκαμε από κακοκαιρία στο Μέμφις και σκεφτήκαμε τον Ρούφους Τόμας,
έναν άνθρωπο που θαύμαζα πολύ από τη σόουλ. Τον αναζητήσαμε και δέχτηκε να
παίξει μαζί μας. Ήταν απίστευτο για μένα!». Ο Τζον Σπένσερ μπορεί να μιλάει
ώρες ατέλειωτες για τους ανθρώπους που θαυμάζει. Αυτό είναι τελικά το μυστικό
για όσους πιστεύουν πως είναι δύσκολος στις συνεντεύξεις. Έτσι, πολύ γρήγορα
ξέχασε το συνάχι και το φτέρνισμα που διέκοπτε τη συζήτηση, για να συνεχίσει
σε βάση καθαρά οπαδού. 
Οι John Spencer Blues Explosion παίζουν αύριο στις
10.00 μ.μ. στο «Ρόδον» για την πρώτη συναυλία τους στην Ελλάδα. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15817P031</ED>
<ID>
ID:170374

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P03&aa=1</URL></REF>


Article

<CATEGORY>vin09</CATEGORY>

 <H5>ΕΜΦΑΣΗ ΣΤΙΣ «ΜΕΓΑΛΕΣ
ΔΙΟΡΓΑΝΩΣΕΙΣ» ΣΤΗΝ ΠΟΛΙΤΙΣΤΙΚΗ ΠΡΩΤΕΥΟΥΣΑ</H5>
<H2>Για το «μεγάλο κοινό»</H2>

ΘΕΣΣΑΛΟΝΙΚΗ. 
Γραφείο Βόρ. Ελλάδας 
Με ιδιαίτερη έμφαση στις «μεγάλες
διοργανώσεις» (έκθεση Αγίου Όρους και έκθεση για τον Μέγα Αλέξανδρο) και τις
εκδηλώσεις για το «μεγάλο κοινό» (πασχαλινό γλέντι με αρνιά, μουσική και χορό,
εκδηλώσεις για την Εργατική Πρωτομαγιά ­ πιθανόν τη συναυλία των U2, τελετές
λήξης κ.ά.) και με το σκεπτικό ότι στόχος είναι να δημιουργηθούν
εκδηλώσεις-θεσμοί, καθώς και εκδηλώσεις με λαϊκό-πανηγυρικό χαρακτήρα,
κυκλοφόρησε χθες το απόγευμα το καλλιτεχνικό πρόγραμμα για την περίοδο Μαΐου -
Δεκεμβρίου της Πολιτιστικής Πρωτεύουσας του 1997. 
Η Έκθεση των Κειμηλίων
του Αγίου Όρους περιλαμβάνεται στις «μεγάλες διοργανώσεις», χωρίς όμως το
πρόγραμμα να αναφέρει ημερομηνία (αρχικά είχε ανακοινωθεί η 21η Ιουνίου ως
ημερομηνία έναρξης και το Μουσείο Βυζαντινού Πολιτισμού ως χώρος φιλοξενίας
της). 
Η εκδήλωση-αφιέρωμα στον Μέγα Αλέξανδρο περιλαμβάνει μεγάλη
εικαστική έκθεση με θέμα «Ο Μέγας Αλέξανδρος στη δυτική τέχνη» στο
«Τελλόγλειο» από 1η Οκτωβρίου και ιστορική έκθεση με θέμα «Ο Αλέξανδρος στην
Ανατολή» (Παλατάκι από 2/12). 
Στις εκδηλώσεις για το μεγάλο κοινό
εντάσσεται το Πασχαλινό γλέντι στο Πεδίον του Άρεως, οι εκδηλώσεις της
Εργατικής Πρωτομαγιάς σε συνεργασία με το Εργατικό Κέντρο, η ανθοέκθεση στην
παραλία, παράλληλες εκδηλώσεις με αφορμή την έκθεση του Αγίου Όρους, παγκόσμια
πρεμιέρα έργου ­ ειδικά γραμμένου για τη Θεσσαλονίκη του Γκόραν Μπρέγκοβιτς
(χωρίς ημερομηνία και χώρο), συναυλία των U2 (με τη διευκρίνιση «εφόσον
ευοδωθούν οι συμφωνίες»), εβδομάδα μνήμης για τους Εβραίους (Σεπτέμβριος), το
Δοξαστικό της πόλης (Οκτώβριος). 
Στο πρόγραμμα περιλαμβάνονται επίσης
εκδηλώσεις για τις εβραϊκές παροικίες, τους Αρμενίους της Θεσσαλονίκης, την
αρχαιολογία, εκδηλώσεις για το παιδί, τη νεολαία και τον αθλητισμό. 
Ειδικότερα, στις εκδηλώσεις περιλαμβάνονται, κατά κατηγορία: 
Μουσική: Κυριακές στην παραλία με τη συμμετοχή Θεσσαλονικέων
καλλιτεχνών (1/5-31/8), «Ιφιγένεια εν Ταύροις» του Καζαντζή (22/9), Συναυλία
ΚΟΘ με σολίστ τον Λεωνίδα Καβάκο (αίθουσα τελετών ΑΠΘ, 24/12), Όπερα
«Παλαιολόγος» του Καλομοίρη (ΕΜΣ - Νοέμβριος), Ρεσιτάλ της Gwyneth Hones (ΕΜΣ
16/9), Βραδιά Kurt Weill με την Τζένη Δριβάλα (Αυλαία 6-7/10), Συμφωνική
Ορχήστρα Κυότο (αίθουσα τελετών ΑΠΘ 21/5). Παγκόσμια πρώτη έργου των Robert
Wilson και Philip Glass (Αποθήκη 1 στις 11 ή 12/5), Ρεσιτάλ του Philip Glass
(Αποθήκη 1, 12 ή 13/5), Ορχήστρα Εθνών με σολίστ τον Μ. Ροστρόποβιτς (Αίθουσα
τελετών ΑΠΘ 3/6)., Συναυλία της Diamada Galas (Θέατρο Δάσους 21/6), Συναυλία
Joan Baez (Θέατρο Δάσους 27/6), Β.Β. King (Θέατρο Δάσους 15/7), Συναυλία Van
Morisson (Θέατρο Δάσους 11/9), Φιλαρμονική Ορχήστρα της Σκάλας του Μιλάνου υπό
τη διεύθυνση του Ricardo Muti (ΕΜΣ 12-13/9), «U2» (24 Σεπτεμβρίου), Κρατική
Ορχήστρα Ουγγαρίας με σολίστ τη Βάσω Παπαντωνίου (αίθουσα τελετών ΑΠΘ
11-12/11), «Μεσσίας» του Χέντελ υπό τη διεύθυνση του Yehudi Menuhim (Αίθουσα
τελετών ΑΠΘ 16-17/12). 
Θέατρο: «Βασιλιάς Λιρ» του Σαίξπηρ από το
Βασικό Θέατρο του Λονδίνου (Αποθήκη 1 Λιμανιού 28-31 Μαΐου), «Κάιν» του
Μπάιρον, σε σκηνοθεσία Μίνωα Βολανάκη (νταμάρι Νεοχωρούδας 23-27/6), «Όρνιθες»
του Αριστοφάνη από το Θέατρο Τέχνης Κάρολος Κουν (Θέατρο Δάσους 28/6-7/7),
«Προμηθέας Δεσμώτης» με τον Νικήτα Τσακίρογλου (Θέατρο Δάσους 25-27/7),
«Τρωάδες» σε σκηνοθεσία Μιχάλη Κακογιάννη (Θέατρο Δάσους 22-23/8), Φεστιβάλ
Ευρωπαϊκού Θέατρου (από 1/11 έως 31/12), «Είσαι η μητέρα μου» με τον Θύμιο
Καρακατσάνη (Αυλαία - Δεκέμβριος), «Οίκος ανοχής» του Κατζουράκη, «Τα χώματα»
του Γιώργου Βέλτσου. 
Χορός: Πανελλαδική χορευτική συνάντηση
(Θεατράκι - Νοέμβριος), Gala des etoiles (Θέατρο Δάσους 10-11/9), «Ρωμαίος και
Ιουλιέτα», υπό τη διεύθυνση του Μ. Ροστροπόβιτς (4/6), Μπαλέτο Πετρούπολης
(Θέατρο Δάσους 14-15/9). 
Εικαστικά: Σε συνεργασία με τις γκαλερί
της πόλης παρουσιάζονται ομαδικές εκθέσεις, αλλά και ατομικές του Νίκου Σαχίνη
­ σχέδια (Παρατηρητής 7-31/10), Μίμη Κοντού (Παρατηρητής 6-29/11), Παναγιώτη
Τέτση (Ειρμός, 10/11), Γιώργου Λαζόγκα («Λόλα Ιωάννου» και «Μύλος» 10-29/11),
Θόδωρου (Βίλκα 2/12-30/1), Κώστα Τσόκλη (Μύλος 28/5-30/6), Νίκου Κεσσανλή
(Μακεδονικό Μουσείο Σύγχρονης Τέχνης, 2/10-16/11). Επίσης έκθεση για τον
Μιχαήλ Άγγελο (Πολιτιστικό Κέντρο Εθνικής Τράπεζας - Δεκέμβριος). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15817P041</ED>
<ID>
ID:170375

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P04&aa=1</URL></REF>


Article

<CATEGORY>vin09</CATEGORY>

 <H2>Τα κερκυραϊκά γράμματα έχασαν τον Γεράσιμο Χυτήρη</H2>

<AUTHOR>ΣΠΥΡΟΣ ΖΗΝΙΑΤΗΣ</AUTHOR>

ΚΕΡΚΥΡΑ 
ΣΕ ΗΛΙΚΙΑ 84 ετών έφυγε χθες από τη
ζωή, ύστερα από σύντομη μάχη με τον καρκίνο, ο σημαντικός πνευματικός άνθρωπος
της Κέρκυρας Γεράσιμος Χυτήρης, πατέρας του πρώην υπουργού και βουλευτή του
ΠΑΣΟΚ Τηλέμαχου Χυτήρη. 
Πεζογράφος, δοκιμιογράφος, ποιητής και
ιστορικός, ο Γεράσιμος Χυτήρης αφήνει πίσω του ένα πλούσιο έργο που αριθμεί
μερικές δεκάδες τίτλους. Ιδιαίτερης μνείας αξίζουν «Το μέγα δρυ», μια νουβέλα
και τρία διηγήματα με θέμα τους Μικρασιάτες πρόσφυγες, ο «Επιούσιος» και
«Αγόνατοι καιροί» ποίηση, «Τα λαογραφικά της Κέρκυρας», «Η όπερα στο θέατρο
του Σαντζιάκομο της Κέρκυρας, ιστορικές μελέτες. Το τελευταίο του λογοτεχνικό
βιβλίο με τίτλο «Η γυναίκα με την καλύπτρα», που είναι μια συλλογή διηγημάτων,
κυκλοφόρησε τα Χριστούγεννα του 1995 από τις εκδόσεις ΛΙΒΑΝΗ. 
Η
κηδεία του θα γίνει την ερχόμενη Τρίτη στην πόλη Υόρκη της Αγγλίας, όπου ζούσε
τα τελευταία χρόνια, δίπλα στον μεγάλο του γιο Θεόδωρο που διδάσκει στο εκεί
πανεπιστήμιο. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15817P042</ED>
<ID>
ID:170416

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P04&aa=2</URL></REF>


Article

<CATEGORY>vin09</CATEGORY>

 <H5>ΕΠΙΦΥΛΛΙΔΕΣ
</H5><H2>Για τον Μανόλη Αναγνωστάκη</H2>

<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Η
ειδησεογραφία των ημερών έχει μεταφέρει στο κοινό αρκετά στοιχεία από τις δύο
συνεχείς βραδιές κατά τις οποίες η πόλη της Θεσσαλονίκης απέδωσε τις
οφειλόμενες τιμές στον άξιο ποιητή της Μανόλη Αναγνωστάκη. Την ιδιαίτερη,
όμως, θερμοκρασία κάθε βραδιάς, το ζεστό, αυθόρμητο και ειλικρινές κλίμα
ενθουσιασμού και αγάπης εισέπραξαν μόνον όσοι ήταν παρόντες. 
Την Τρίτη, 15
Απριλίου, η Πολιτιστική Πρωτεύουσα οργάνωσε μιαν άψογη εκδήλωση, σπάνιου
μέτρου και σύνεσης, που κράτησε σε διαρκή εγρήγορση το ενδιαφέρον των
παρευρεθέντων, καθώς δώδεκα φίλοι και ομότεχνοι του ποιητή διάβασαν στίχους
του και η Αλίκη Καγιαλόγλου ερμήνευσε με ευαισθησία μελοποιημένα ποιήματά του.
Την Τετάρτη, 16 Απριλίου, στην κατάμεστη αίθουσα των επισήμων τελετών, το
Αριστοτέλειο Πανεπιστήμιο αναγόρευσε τον Αναγνωστάκη επίτιμο διδάκτορα της
Φιλοσοφικής Σχολής. 
Η όλη τελετή απέπνεε διάχυτη συγκίνηση, που εκδηλώθηκε
με ατελείωτα χειροκροτήματα, από ανθρώπους κάθε ηλικίας, φύλου και προέλευσης,
σημάδι ότι η εκεί παρουσία τους δεν ήταν τυπική υποχρέωση, αλλά ουσιαστική
συμμετοχή σ' ένα αξιομνημόνευτο γεγονός. Η σύντομη, πολύ ανθρώπινη και περίπου
υπονομευτική του σχετικού τυπικού, ομιλία του τιμώμενου έδωσε έναν άλλον τόνο
στην επισημότητα της τελετής. 
Φαίνεται ότι αρκετά πράγματα έχουν αλλάξει
στον τόπο μας, όχι πάντα προς το χειρότερο. Υποθέτω ότι ο περίπου
εικοσιπενταετής φοιτητής Μανόλης Αναγνωστάκης, που φυλακίζεται για τρία χρόνια
στο διάστημα 1948-1951 και καταδικάζεται σε θάνατο το 1949, δεν θα μπορούσε να
διανοηθεί ούτε ο ίδιος ούτε οι σύντροφοί του ότι μετά μισόν αιώνα ένα ανώτατο
πνευματικό ίδρυμα, όπως εκείνο της γενέτειράς του, θα τον ανακήρυσσε επίτιμο
διδάκτορα, και μάλιστα με ομόφωνη απόφαση. 
Οι κοινωνικοπολιτικές
αγκυλώσεις άλλων εποχών φαίνεται να έχουν περάσει ανεπιστρεπτί. Οι Έλληνες
πολίτες δεν χωρίζονται πια σε κατηγορίες, ανάλογα με τα φρονήματά τους. Έχει
φτάσει η εποχή, όπως θα έλεγε ένας άλλος ποιητής, «να λάβουν τα όνειρα
εκδίκηση». Όχι, πάντως, από τη σκοπιά της μνησικακίας και του ρεβανσισμού,
αλλά από την πλευρά της ανθρωπιάς και της δικαιοσύνης. 
Πιστεύω ότι εκείνο
που χαρακτηρίζει πιο πολύ την ποίηση του Αναγνωστάκη είναι η ηθική στάση που
εκφράζει, με την έννοια ότι προτείνει κώδικες ζωής, μέσα από την κάποτε
καρυωτακική ειρωνεία της, την καρτερική συμμετοχή της στα ανθρώπινα πάθη, τον
μελαγχολικό στοχασμό της πάνω στην ανθρώπινη μοίρα. Η ποίησή του βρίσκεται
πολύ μακριά από τις ακρότητες και τις παλινδρομήσεις πολλών άλλων της ίδιας μ'
αυτόν γενιάς. Ουδέποτε επέτρεψε στους στίχους του να γίνουν έρμαιο στα κύματα
της φανατισμένης επικαιρότητας. Για τον Αναγνωστάκη η πολιτική στάση και ο
αγώνας δεν είναι θέμα ποιητικοφανούς κραυγής ούτε σύνθημα υψωμένης γροθιάς.

Και έχω την εντύπωση ότι ο εξαρχής ήρεμος ποιητικός του λόγος, που δεν
φαίνεται να ακουμπάει σε πρεσβύτερους της εποχής του, και δεν προσπαθεί να
προσεταιριστεί περαστικές μανιέρες, διατηρεί πάντα την ευκρίνεια μιας
ειλικρινούς εξομολόγησης. Δεν διστάζει να δανείζεται αρκετά στοιχεία από την
πιο ποιοτική «χαμηλή φωνή» των γενικώς υποτιμημένων παραδοσιακών ποιητών του
Μεσοπολέμου, για να καταφέρει τελικώς να αποδώσει με την ώριμη δημιουργία του
την πεμπτουσία σύγχρονων και διαχρονικών παθών. 
Αυτήν ακριβώς την ηθική
στάση τίμησε το Αριστοτέλειο Πανεπιστήμιο, σ' αυτήν ακριβώς τη στάση
υποκλίθηκε το κοινό που έσπευσε να δώσει το «παρών» στις δύο βραδιές. Και για
μιαν ακόμη φορά, ο ποιητής δεν στάθηκε «όρθιος και μόνος μες στη φοβερή ερημία
του πλήθους», όπως έχει γράψει· βρέθηκε συντροφευμένος από την άδολη αγάπη του
πλήθους. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15817P043</ED>
<ID>
ID:170450

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P04&aa=3</URL></REF>


Article

<CATEGORY>vin09</CATEGORY>

 <H5>Οργή Θεού</H5>
<H2>ΒΙΒΛΙΟ παρουσίαση</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

ΓΙΩΡΓΗΣ ΜΩΡΑΪΤΗΣ: «Κόντρα στην Χούντα» (εκδόσεις «Εντός», σελίδες
230). 
Ποιος είναι ο Γιώργης Μωραΐτης; Ένας από τους Αγίους του Αγώνα.
Άγιος γιατί είναι η ζωντανή ενσάρκωση της ταπεινοσύνης. Και αγωνιστής γιατί με
το χαμόγελο στο πρόσωπο και με ηδονισμένη την ψυχή του, θα έπεφτε στα βράχια
του Ζαλόγγου! Τι άλλο είναι; Και δημοσιογράφος και συγγραφέας και ονειροπόλος
και αλτρουιστής και όλα τ' άλλα τα δυσεύρετα και τα πολύ ακριβά. Η κουβέντα
του, η φιλία του, έστω η γνωριμία του, είναι προνόμιο για «σένα». 
Προνόμιο
που τον συνάντησα στον «Ριζοσπάστη», προνόμιο που διακόνευσα ψιχία απ' τον
χαραχτήρα του, προνόμιο που συνάντησα το ήθος του. Προνόμιο που τον άνοιξα,
που τον φυλλομέτρησα, που τον διάβασα. Ο Γιώργης δεν είναι από τους εκλεκτούς
των «διάσημων» εκδοτικών οίκων. Ταπεινός αυτός με ταπεινούς κάνει παρέα
(παρεμπιπτόντως να δώσω έστω και το τηλέφωνο του «Εντός», 7296.354, για όσους
μπουν στον... κόπο). Εδώ, σ' αυτό το βιβλίο, δημοσιεύονται τα κείμενα του
Γιώργη. Κείμενα που έγραψε στην εφτάχρονη παρανομία. Χωρισμένα σε τρία μέρη:
Γράμματα από τη φυλακή (τα έγραφα σε απίστευτα χαρτιά με γράμματα... αόρατων
διαστάσεων) - Αντιδικτατορική πάλη - Ιδεολογικό μέτωπο. Για να σας δώσω να
καταλάβετε, το πνεύμα του συμπυκνώνεται σε τούτο το επίγραμμα: «Στη χώρα μου
τώρα δεν γράφουν ποιήματα. Βιβλία και γράμματα δεν έχουν αξία. Οι Έλληνες τώρα
γράφουν στους τοίχους συνθήματα». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15817P044</ED>
<ID>
ID:170477

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P04&aa=4</URL></REF>


Article

<CATEGORY>vin09</CATEGORY>

 <H5>ΓΙΑ 8η
ΦΟΡΑ ΠΡΟΒΑΛΛΕΤΑΙ «Ο ΙΗΣΟΥΣ ΑΠΟ ΤΗ ΝΑΖΑΡΕΤ»</H5>
<H2>Παθών επαναλήψεις...</H2>

Οι ταινίες και οι ξένες σειρές, κυρίως οι
θρησκευτικές, θα σηκώσουν για άλλη μια φορά το τηλεοπτικό βάρος της Μεγάλης
Εβδομάδας στα κανάλια. Για ένα ακόμη Πάσχα θα δούμε τον «Ιησού από τη Ναζαρέτ»
(όγδοη φορά) και το «Κβο Βάντις» (έβδομη) τα τελευταία οκτώ χρόνια.Η
περσινή περίοδος λιτότητας στα κανάλια δείχνει και φέτος τον δρόμο. Στην πρώτη
γραμμή οι δραματικές και κοινωνικές ταινίες που θα καλύψουν αρκετές ώρες στα
προγράμματα των σταθμών, τις πρώτες μέρες της Μεγάλης Εβδομάδας. Αμέσως μετά
την σκυτάλη παραλαμβάνουν τα σίριαλ και οι ταινίες θρησκευτικού περιεχομένου
που θα «βάλουν» τους τηλεθεατές στο κλίμα της εβδομάδας των Παθών, ενώ η
κρατική τηλεόραση (ΕΤ1, ΕΤ2 και ΕΤ3) έχει προσαρμόσει το μεγαλύτερο μέρος των
προγραμμάτων της στο πνεύμα των ημερών. 
Για άλλη μια φορά οι τηλεθεατές θα
δουν τον «Ιησού από τη Ναζαρέτ», τη «Βίβλο», την «Ωραιότερη ιστορία του
κόσμου», το «Κβο Βάντις» που έχουν προβληθεί ουκ ολίγες φορές. Τα πρωτεία
κρατάει η μίνι σειρά (που έγινε πρώτα ταινία) «Ο Ιησούς από τη Ναζαρέτ» του
Φράνκο Τζεφιρέλι που τα τελευταία οκτώ χρόνια έχει μεταδοθεί από όλα σχεδόν τα
ιδιωτικά κανάλια. 
Συγκεκριμένα έχει μεταδοθεί οκτώ φορές, εκτός από το
1989 ­ στα τέλη του έτους αυτού εξέπεμψαν για πρώτη φορά τα ιδιωτικά κανάλια
(Mega, Antenna). Μέχρι τότε ο «Ιησούς από τη Ναζαρέτ» φιλοξενείτο κάθε Πάσχα
από τις συχνότητες της ΕΡΤ. Απο το '90 και έπειτα το σίριαλ φιλοξένησε τρεις
φορές το Mega, άλλες τόσες το Star (τα τρία τελευταία χρόνια) και δύο ο
Antenna. 
Ακολουθεί η σειρά «Κβο Βάντις» με επτά μεταδόσεις, οι «Δέκα
εντολές», το «Παιδί που το έλεγαν Ιησού» και ο «Πόντιος Πιλάτος» με τέσσερις.
Από τρεις προβολές έχουν συμπληρώσει οι ταινίες «Δαβίδ και Σαούλ», «Η πτώση
της Ρωμαϊκής Αυτοκρατορίας», «Βασιλιάς Δαβίδ», «Δώστε μας τον Βαραββά». 
Δέκα ταινίες έχουν από δύο μόνον εμφανίσεις στην τηλεόραση την τελευταία
οκταετία. Αυτές είναι: «Βαραββάς», «Ο χιτών», «Ιούλιος Καίσαρ», «Η αναζήτηση»,
«Η μέρα που πέθανε ο Χριστός», «Βίβλος», «Το κατά Ματθαίον Ευαγγέλιο», «Οι
τελευταίες μέρες της Πομπηίας», «Η ωραιότερη ιστορία του κόσμου» και «Ο
βασιλεύς των βασιλέων». 
Ο «Ιησούς από τη Ναζαρέτ» θα μεταδίδεται τις μέρες
της Μεγάλης Εβδομάδας από το Star. Το κανάλι επίσης θα μεταδώσει μια κι έξω το
σίριαλ «Κβο Βάντις» ενώ έχει ακόμη προγραμματίσει τις ταινίες «Σαμψών και
Δαλιδά», «Βασιλιάς Δαβίδ», «Η Εσθήρ και ο βασιλιάς», «Η χώρα των Φαραώ», «Η
Βίβλος». 
Ο Σκάι απ' την πλευρά του θα προβάλει στην απογευματινή και
βραδινή ζώνη δύο σίριαλ θρησκευτικού περιεχομένου, τη «Βίβλο» (όχι την ίδια με
το Star) και τον «Μικρό Ιησού». 
Ο Antenna (την Μεγάλη Τετάρτη) θα δείξει
το θρησκευτικό έπος «Η ωραιότερη ιστορία του κόσμου» με τον Μαξ φον Σίντοφ και
τη Μεγάλη Παρασκευή την βιβλική περιπέτεια «Δαβίδ και Γολιάθ» με τον Όρσον
Ουέλς. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15817P051</ED>
<ID>
ID:170376

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

* Μπορεί η Βάνα Μπάρμπα, λόγω
ανασφάλειας, να απέκρυψε τα στοιχεία ταυτότητας του συνοδού της, όμως
συνεργάτες της Ρούλας Κορομηλά, από την εποχή της ΕΡΤ, βρέθηκαν για να πουν
για το «πριν» της. Και η Ντέπυ Γκολεμά είχε να θυμηθεί πως η Ρούλα ήταν
γενναιόδωρη, γιατί μια μέρα που της έκανε κοπλιμάν για ένα μπεζ σακάκι με
πορτοκαλί φόδρα (!), εκείνη το έβγαλε για να της το χαρίσει. 
* «Η ζωή
είναι γλυκιά» σκέφτηκε ο Μάικ Λι κι έκανε την ταινία που πρόβαλε η ΕΤ2.
Ήταν γλυκιά για τον σεφ με τις δίδυμες κόρες, τη βουλιμική και την ονειροπόλα,
ο οποίος σκεφτόταν ότι η ανακαίνιση μιας παλιάς καντίνας και τα χάμπουργκερ
έξω από τα γήπεδα θα του έλυνε το οικονομικό του πρόβλημα. Το ίδιο σκεφτόταν
και ο φίλος του, δυνάμει ιδιοκτήτης γαλλικού μπιστρό, που μαγείρευε αρνίσιες
γλώσσες και τις στόλιζε με σάλτσες γιαουρτιού και μαρμελάδας και περιμένοντας
να σκάσει μύτη πελάτης απελευθερωνόταν από το άγχος παίζοντας ντραμς. Παραήταν
γλυκιά για τη βουλιμική κόρη που τραβούσε τα μαλλιά της γιατί είχε
καταβροχθίσει τσιπς και μια σοκολάτα και που θεωρούσε βιαστή και σοβινιστή τον
φίλο της. Και ήταν βάλσαμο η ταινία για όσους στο ζάπινγκ έπεσαν πάνω στον
Γιώργο Λιάνη και στην... κλωνική αναπαραγωγή των συνεντεύξεών του για
το βιβλίο του και για τη σχέση του με τον Ανδρέα Παπανδρέου...*
Καινούργια πρόσωπα εμφανίζονται οσονούπω στον Antenna, στα στούντιο μέσα έχουν
μπει για να κάνουν γυρίσματα και σε μια μορφή εσωτερικής διαφήμισης του
προγράμματος ο «Πρωινός καφές» συνδέθηκε με το στούντιο που ετοιμαζόταν το
«Viva Antenna». Μιλούσε λοιπόν ο Γιώργος Τράγκας για την ομάδα των
συνεργατών του, λέγοντας για τα χρόνια που δουλεύουν μαζί. «Είναι δεμένοι σαν
ομάδα, εκπαιδευμένοι Μουτζαχεντίν». Και εκστόμισε την... άγνωστη λέξη, που την
έννοια της δεν γνώριζε η Ελένη Μενεγάκη: Μουτζαχεντίν! «Χι, χι, μα τι
λέει τώρα...», η δική της ναζιάρα αντίδραση, καθώς δεν μπόρεσε να σπάσει τον
κώδικα επικοινωνίας του νέου μέλους του καναλιού.* Σε αναζήτηση της αντιστάρ,
της αντιθεάς του έρωτα, μέσα από την οργάνωση «Αντικαλλιστείων '97», βρίσκεται
η Βίκυ Μιχαλονάκου. Η οποία στο αποψινό «Ερωτοδικείο» καλεί σε
προσέλευση τολμηρών για να εμφανιστούν με τις ζαρτιέρες τους και να
δοκιμαστούν για την ανάδειξη της αντιστάρ. Αν και το ζήτημα θεωρείται λήξαν,
αφού η κυρία Λουκά από το σώμα των «ενόρκων» θα μπορούσε να διεκδικήσει
­ αν το ήθελε ­ τον τίτλο της «Μις Ερωτοδικείο». 
* Η
Τζένη Μπαλατσινού φοράει τις πιζάμες της για να γίνει πειστική για ό,τι
έχει να πει γύρω από το ντεμακιγιάζ στα «Χείλια χρώματα». Από την πολύτιμη
πείρα της ως μοντέλο της πασαρέλας και των εξώφυλλων αντλεί τις συμβουλές της
για την κίνηση σωτηρίας της επιδερμίδας. Στη συνέχεια θα ασχοληθεί με τις
στολές πυροσβεστών, γιατρών και αστυνομικών που διεκδικούν μερίδιο στη μόδα
του δρόμου. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15817P052</ED>
<ID>
ID:170417

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P05&aa=2</URL></REF>


Article

<CATEGORY>vin09</CATEGORY>

 <H5>ΑΣΤΥΝΟΜΙΚΗ ΒΙΟΓΡΑΦΙΚΗ ΤΑΙΝΙΑ ΣΤΟ MEGA</H5>
<H5>ΤΟΡ 3</H5>
<H2>Αρχιγκάνγκστερ... οραματιστή</H2>

1. «Μπάγκσι».
Ερωτευμένοι, οραματιστές γκάνγκστερ και Γουόρεν Μπίτι (Mega, 00.30). 2. «Η αγριόπαπια». Ίψεν στην Αυστραλία με Τζέρεμι
Άιρονς και Λιβ Ούλμαν (ΕΤ3, 20.00). 
3. «Τα παιδιά
της νύχτας». Πιτσιρικάδες σκοτώνονται για μία... Σταρ (Star, 23.15). 
13.40
ΕΤ2 «Αδέλφια μου, αλήτες, πουλιά». Τσιγγάνος ο Τόλης
Βοσκόπουλος, λευκή η... Τόνια Καζάνη. Αντίζηλος η... Τσιγγάνα Δώρα Σιτζάνη. Το
οδοιπορικό του θρυλικού ελληνικού μελό «β κατηγορίας», σε σκηνοθεσία Οδυσσέα
Κωστελέτου (διάρκεια 90'). ** 
15.50 Antenna «Κέφι,
νιάτα, χορός» (Shake, Rattle and Rock). Νεανικό, μουσικό και
αδιάφορο. Τρείς φίλοι αστικών οικογενειών δημιουργούν γκρουπάκι μουσικής ροκ!
(διάρκεια 80'). 
17.10 ΕΤ2 «Αγάπησα και
πόνεσα». Δύο «γέροι» μονομαχούν για την καρδιά της Άντζελας Ζήλια, αλλά
εκείνη αγαπάει τον Νίκο Ξανθόπουλο. Κι αυτό είναι μελό «β κατηγορίας»
(διάρκεια 86'). ** 
19.15 ΕΤ1 «Η λίμνη των στεναγμών».
Η Ειρήνη Παππά είναι η κυρά Φροσύνη που ερωτεύεται τον γιο του Αλή Πασά. Με
Μπάρκουλη, Ζησιμάτο και τον Τζαβάλα Καρούσο στον ρόλο του Αλή Πασά. Ταινία
σοβαρών προθέσεων, σκηνοθετημένη από τον Γρηγόρη Γρηγορίου, παραγωγής 1959 **

20.00 ΕΤ3 «Η αγριόπαπια» (The Wild Duck). Δεν
πρόκειται για σπουδαία σκηνοθεσία, αλλά για μία παραγωγή από την Αυστραλία με
καλό καστ. Το σενάριο βασίζεται στο ομότιτλο θεατρικό έργο του Ίψεν. Με...
τροποποιήσεις. Ζευγάρι σε βιομηχανική πόλη του 1913 έχει μικρή κόρη που πάσχει
από μερική τύφλωση. Φίλος από το παρελθόν έρχεται στην πόλη, αποκαλύπτει
μυστικά και ο σύζυγος αποφασίζει να γκρεμίσει τον γάμο του. Με την Νορβηγίδα
Λιβ Ούλμαν και τον Βρετανό Τζέρεμι Άιρονς. Σκηνοθετεί κάποιος Ανρί Σάφραν
(διάρκεια 90'). ***
 
21.00 Star «Ρομποκόπ 3» (Robocop 3).
Πρόκειται για το τρίτο μέρος με τον ίδιο ήρωα και την ίδια, πάνω κάτω, ιστορία
που πρώτος σκηνοθέτησε ο Ολλανδός Πολ Βερχόφεν (στη συνέχεια εγκατέλειψε και
αναβαθμίστηκε με το «Βασικό ένστικτο»). Ο τρίτος... Ρομποκόπ έχει σκηνοθετηθεί
από τον ασήμαντο Φρεντ Ντέκερ. Εδώ, λοιπόν, η σατανική πολυεθνική εταιρεία
Ομνισόπ σχεδιάζει να οικοδομήσει πολυτελή, γυάλινο «πύργο» σε λαϊκή περιοχή.
Εκδιώκει τους κατοίκους, εκείνοι αντιστέκονται, η εταιρεία προσλαμβάνει
κουμπουροφόρους, αλλά ευτυχώς επεμβαίνει ο Ρομποκόπ, που μεταμορφώνεται σε
Ρομπέν των πόλεων. Ο Ρόμπερτ Μπερκ είναι ο Ρομποκόπ και η Νάνσι Άλεν είναι
η... κοπελιά του. Αν δεν έχετε τίποτα καλύτερο να κάνετε (διάρκεια 105'). **

23.15 Star «Τα παιδιά της νύχτας» (The Lost Boys).
Θρίλερ για νεανικό κοινό με νεαρούς πρωταγωνιστές. Σκηνοθετεί ο Τζόελ Σουμάχερ
(πριν από 10 χρόνια, όταν ακόμα δεν ήταν τόσο γνωστός) και παίζουν νέα, για
την εποχή τους, ονόματα: Τζέισον Πάτρικ, Κίφερ Σάδερλαντ, Κόρεϊ Χάιμ, αλλά και
η εξαιρετική Νταϊάν Γουίστ. Η ιστορία περιπλέκεται γύρω από δύο φιλαράκια, δύο
τινέιτζερ. Ο ένας καταβροχθίζει κόμικ, ο άλλος λατρεύει το ωραίο φύλο! Ώσπου
μια μέρα εμφανίζεται η... Σταρ και τα δύο φιλαράκια έρχονται στα χέρια με
απρόβλεπτες συνέπειες! Καλούτσικο (διάρκεια 97'). ***
 
00.20
Antenna «Παράτολμο σχέδιο» (Hornet's Nest). Πολεμική περιπέτεια του
1970 γυρισμένη στην Ιταλία. Ο Ροκ Χάντσον είναι λοχαγός καταδρομέων και με το
αλεξίπτωτο... προσγειώνεται στα μετόπισθεν των Γερμανών, προκειμένου να
ανατινάξει υδατοφράκτη υψίστης στρατηγικής συμμαχίας. Όμως, οι ναζί
προλαβαίνουν, εξοντώνουν όλο το τάγμα και ο Χάντσον θεραπεύεται από τα
θαυματουργά χέρια της Σίλβα Κόσινα (διάρκεια 105'). *** 
00.30 Mega «Μπάγκσι» (Bugsy). Η ρομαντική...
γκανγκστερική ταινία του Μπάρι Λέβινσον, που παραλίγο να σαρώσει στα Όσκαρ του
1992! Απίστευτο! Ο μεγαλογκάνγκστερ Μπέντζαμιν Σίγκελ, εβραϊκής καταγωγής και
συνεργάτης του Λάκι Λουτσιάνο και του Μέγιερ Λάνσκι, ήταν ο πρώτος που
οραματίστηκε το Λας Βέγκας και θεμελίωσε το πρώτο ξενοδοχείο στην καρδιά της
ερήμου! Ο άνθρωπος που πολλαπλασίασε τις χρηματομηχανές της Μαφίας (για να τις
πάρουν στη συνέχεια οι πολυεθνικές εταιρείες, όπως ισχυρίζεται, τουλάχιστον, ο
Μπάρι Λέβινσον). Έτσι κινείται η μηχανή. Ο Μπάγκσι λοιπόν όχι μόνο
οραματίζεται, αλλά και ερωτεύεται σφόδρα μία σταρλετίστα τρίτης κατηγορίας! Ο
Γουόρεν Μπίτι είναι ο Μπάγκσι και η καλή του Ανέτ Μπένινγκ είναι η Βιρτζίνια
(διάρκεια 135'). *** 
01.00 ΕΤ3 «Bullshot» (χωρίς
ελληνικό τίτλο). Τρελή κωμωδία στα χνάρια των Μόντι Πάιθον, βρετανικής
καταγωγής. Η σκηνοθεσία είναι του Ντικ Κλέμεντ και παίζουν Άλαν Σέρμαν, Ντιζ
Γουάιτ, Ρον Χάουζ. Σουρεαλιστικές καταστάσεις και εξωφρενικοί διάλογοι
(διάρκεια 83'). **½ 
04.00 Antenna «Ο εκδικητής του
Κάνσας» (The Kansas). Γουέστερν «β» κατηγορίας, γυρισμένο μεσούντος του
πολέμου (1943). Η ιστορία; Πασίγνωστη. Πιστολέρο σώζει ολόκληρη πόλη από
αδίστακτο και παρανοϊκό μεγαλοτσιφλικά! Με Άλμπερτ Ντέκερ, Τζέιν Γουάιτ.
(διάρκεια 80'). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15817P081</ED>
<ID>
ID:170377

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P08&aa=1</URL></REF>


Article

<CATEGORY>vin09</CATEGORY>

 <H5>ΚΙ
ΑΛΛΗ ΠΡΩΤΙΑ ΤΟΥ ΣΟΟΥ «ΚΑΛΩΣ ΗΛΘΑΤΕ»</H5>
<H2>Το μελό νίκησε την ομορφιά</H2>

Το μελό σόου έφθασε και πάλι στην κορυφαία θέση των τηλεπροτιμήσεων,
καθώς το παρακολούθησαν 983.000 τηλεθεατές. Ο διαγωνισμός ομορφιάς, που
οργάνωσε και μετέδωσε όπως κάθε χρόνο ο Antenna, αναδείχθηκε δεύτερος στην
προτίμηση των τηλεθεατών. Την εκδήλωση, που πραγματοποιήθηκε την προπερασμένη
Δευτέρα, είδαν 875.000 τηλεθεατές.. 
Η «Ντόλτσε βίτα» βελτίωσε και πάλι τη
θέση της. Πριν από τρεις εβδομάδες ήταν στην όγδοη βαθμίδα. Την προπερασμένη
Δευτέρα έφθασε στην τέταρτη και το περασμένο επταήμερο φιγουράρησε στην τρίτη
θέση. Το επεισόδιο της προπερασμένης Δευτέρας επέλεξαν για την ψυχαγωγία τους
859.000 τηλεθεατές. 
Τέταρτο δημοφιλέστερο πρόγραμμα της περασμένης
εβδομάδας ήταν οι βραδινές ειδήσεις του Σκάι, της Τετάρτης 9 Απριλίου. Το
κανάλι έδωσε διάσταση στο θέμα εκλογής των Μις Ελλάς και Σταρ Ελλάς,
φιλοξένησε στα «παράθυρα» των δελτίων του την υποψήφια του διαγωνισμού που
πέταξε τα παπούτσια της στην πασαρέλα, ως ένδειξη διαμαρτυρίας για τις
επιλογές της επιτροπής των καλλιστείων. Το συγκεκριμένο δελτίο συγκέντρωσε την
προσοχή 834.000 τηλεθεατών. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15817P101</ED>
<ID>
ID:170366

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P10&aa=1</URL></REF>


Article

<CATEGORY>vin09</CATEGORY>

 <H2>Ιστορίες για αγρίους</H2>

<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Γράφοντας την Εισήγησή μου για το Διεθνές Συμπόσιο που οργάνωσε ο υπουργός
Πολιτισμού την περασμένη εβδομάδα στη Θεσσαλονίκη, είχα την εντύπωση ότι
σχολιάζοντας το μεταθανάτιο απόσπασμα 16 (6), 1888 του Nietzsche, θα
δικαιολογούσα όχι μόνον την παρουσία μου εκεί, αλλά και τη γνωσιολογική μου
ιδεοληψία ως προς τη λεγόμενη «φιλοσοφία της ζωής». 
Διαπίστωσα όμως σύντομα ότι ο λόγος για τη «δαπάνη» την οποία
επικαλείται ο Nietzsche, απαιτώντας την, ως στοιχείο sine qua non ενός
«εξαιρετικού πολιτισμού», καλύπτει ένα εγκώμιο του θανάτου ­ μέγιστη δαπάνη
στην περίπτωση φερ' ειπείν της θυσίας. Εάν μάλιστα ήθελα να είμαι ακόμα
περισσότερο πειστικός κατά τη συμπαράσταση με τους ξένους και Έλληνες
εκπολιτιστές, σκέφτηκα την πράξη του Ανάξαρχου. Θέλοντας να απαντήσει μια και
έξω στον τύραννό του, τον τύραννο Νικοκρέοντα, αυτοακρωτηριάστηκε ­ όπως πολύ
αργότερα ο Van Gogh. Έκοψε με τα δόντια του τη γλώσσα του και την έφτυσε
ματωμένη στα μούτρα του συνομιλητή του, για να του δείξει έτσι τον πολιτισμό
του. Ήταν, λοιπόν, επόμενο η θανατολογία μου να θέσει ως προγενέστερο βασικό
της «υποκείμενο» (Rypotexte) την παράγραφο 32 από τον Πρόλογο της
Φαινομενολογίας του Πνεύματος του Hegel: «Η ζωή του Πνεύματος, δεν
είναι η ζωή που υποχωρεί από φόβο μπροστά στον θάνατο και κρατείται καθαρή
μακριά από την ερήμωση, αλλά εκείνη που τον αντέχει και διατηρείται μέσα σ'
αυτόν». 
Θέλησα
μάλιστα να συνδέσω τη διακειμενική μου μηχανή με την Πρώτη Επιστολή από την
Κρίση του Πνεύματος του Valιry, θεωρώντας το απόσπασμα που
παραθέτω ως ένα ακόμα σχόλιο στο εγελιανό κείμενο: «Τώρα, εμείς οι υπόλοιποι
πολιτισμοί, έχουμε επίγνωση της θνητότητάς μας. Έχουμε ακούσει να μιλούν για
κόσμους που χάθηκαν ολόκληροι, για αυτοκρατορίες που κατέρρευσαν ξαφνικά μαζί
με όλους τους ανθρώπους τους κι όλες τις μηχανές τους, και βυθίστηκαν στα
ανεξερεύνητα βάθη των αιώνων μαζί με τους θεούς και τους νόμους τους, τις
ακαδημίες τους, τις καθαρές και εφαρμοσμένες επιστήμες τους, τις γραμματικές
τους, τα λεξικά τους, τους κλασικούς τους, τους ρομαντικούς και τους
συμβολιστές τους, τους κριτικούς και τους κριτικούς των κριτικών τους. Έχουμε
πλέον τη γνώση ότι όλη η γη που βλέπουμε καλύπτεται από στάχτες, ότι η στάχτη
έχει ένα νόημα». 
Τέλος, χάρηκα όταν η λέξη «στάχτη» με παρέπεμψε αμέσως
στην επανερχόμενη φράση του J. Derrida «il y a la cendre» στο Feu la
cendre και στην υπόδειξή του να διαβαστεί διπλά: «Υπάρχει η στάχτη» και:
«Υπάρχει εκεί στάχτη» («il y a lΰ cendre»). Εκεί,
όπου το όνομά της είναι στάχτη, ακόμα και της ίδιας της στάχτης. Θα ολοκλήρωνα
λοιπόν την Εισήγηση εκεί, στην Alma Mater μου, αν το γέλιο του
Bataille, ειδοποιώντας με, δεν μετέτρεπε το πένθος μου σε opera buffa. 
Γελώ λοιπόν κι εγώ με τη σειρά μου, μια εβδομάδα αργότερα, με τον καθηγητή
πανεπιστημίου που κρατάει τη γλώσσα του και τα αυτιά του άθικτα εμπρός στον
διαχρονικό τύραννο ­ αιώνιο, όπως ο γάτος του Schopenhauer ­ αλλά γελώ και με
τον άλλο καθηγητή που τον ακούει ως υπουργός Πολιτισμού προετοιμάζοντας την
εκδίκησή του: την εκδίκηση του πολιτισμού μέσω της Χάρτας του
πολιτισμού, την οποία ο πρώτος καθηγητής υποχρεώθηκε ως προσκεκλημένος να
υπογράψει, παρά το ότι θα μπορούσε να ισχυρισθεί πως η ίδια η Χάρτα του
παρέχει το «δικαίωμα της διαφοράς» (άρθρο 2). 
Γελώ, κυρίως διότι ο γέλωτας
αυτός ­ όχι έως θανάτου και όχι πάση θυσία ­ δεν είναι η δαπάνη στην οποία ο
«εξαιρετικός πολιτισμός» του νιτσεϊκού αποσπάσματος οφείλει να επιδίδεται για
να εξοικονομεί, δεν είναι δηλαδή η καθαρή απώλεια ως θυσία αλλά μια γελοία
δικαιολογία του πρώτου καθηγητή, που επιμένει να το παίζει διαφορετικός.
Επιθυμώντας να παρευρεθεί στο Συμπόσιο και μη μπορώντας να σκάσει από τα γέλια
με τη σοβαρότητα των συνέδρων και του Νικοκρέοντα, μιμείται τον θανατηφόρο
γέλωτα για να υποκριθεί, διότι όπως κι αυτοί, σε τίποτα δεν πιστεύει. 
Η
μίμηση όμως που μεταβάλλει τη θυσία σε παρωδία είναι ο μόνος τρόπος να
θυσιαστεί κανείς. Ο G. Bataille στο κείμενό του Hegel, la mort et le
sacrifice, δηλώνει ότι στη θυσία, ο θύτης ταυτίζεται με το θνήσκον ζώο και
έτσι πεθαίνει, βλέποντας τον εαυτό του να πεθαίνει. «Αλλά αυτό», γράφει,
«είναι κωμωδία!». 
Ο Bataille καλεί να υπερβούμε τον Hegel που του φαίνεται
προφανής, αλλά δυσβάστακτος. Μας προσκαλεί να τον ξεπεράσουμε με τη μιμική που
προάγει στην αθανασία μέσω της φάρσας μιας θέωσης. Γράφει στο «Postscriptum au
suplice» της Experience intιrieure: «Αν μιμούμαι την απόλυτη
γνώση, είμαι αναγκαστικά θεός, εγώ ο ίδιος». 
Η τυφλή κηλίδα του
εγελιανισμού, όπως και του Νικοκρέοντα, είναι πως δεν αντιλαμβάνονται ότι η
αρνητικότητα είναι συγχρόνως αντίθετη αλλά και συνένοχη της
θετικότητας. Αν όμως δεν πάρουμε στα σοβαρά το Αρνητικό, αν
σκεφτούμε μια αρνητικότητα τόσο ριζική όσο το θέαμα της θυσίας,
οδηγούμαστε στο σημείο εκείνο που δεν υπάρχει Σύστημα και που ό,τι
υπάρχει είναι για γέλια. 
Το κωμικοτραγικό στην ιστορία είναι
ότι για να διακρίνει κανείς το τυφλό σημείο του εγελιανισμού και του
πολιτισμού, θα πρέπει να το δει από τη δική τους οπτική γωνία όπου η
αρνητικότητα οφείλει να δίνει νόημα στο έργο της. Θα πρέπει συνεπώς να
συντάσσει κοπιώδεις εισηγήσεις στα Συμπόσια εντός του λόγου και του
νοήματος, προσποιούμενος μάλιστα ότι το παράγει. Ο προσκεκλημένος
καθηγητής τότε, σοβαρολογεί περιγελώντας και παρωδεί εξουσιοδοτούμενος από τον
οικοδεσπότη λόγο στον οποίο προσαρτά παραπλεύρως την σκωπτική ωδή του.
Ο κίνδυνος που διατρέχει, όταν ο εγελιανισμός και ο λόγος δεν τον
οικειοποιούνται, είναι να πάρει τον εαυτό του στα σοβαρά όπως ο Νικοκρέοντας,
προκειμένου να μην επιτρέψει να τον πάρουν οι άλλοι στα αστεία. Για να
αποφευχθεί κι αυτός ο κίνδυνος θα πρέπει ο πρώτος καθηγητής να μην απευθύνεται
σε συνέδρους, παρ' ό,τι γράφει γι' αυτούς. Και, βέβαια, κύριο μέλημά του θα
πρέπει να είναι η κατάδειξη της αδυναμίας του: δεν θα υπερισχύσει, διότι
αδυνατεί να τους διασκεδάσει τόσο, ώστε να πεθάνουν από τα γέλια όλοι, πλην
αυτού. Και αν υποτεθεί ότι ο «εξαιρετικός πολιτισμός» (και ο εξαιρετικός
υπουργός του) προσποιηθούν προς στιγμήν ότι το νόημά τους είναι η δαπάνη του
νοήματος και χαμογελάσουν, θα προσποιηθεί με τη σειρά του και αυτός ότι
συντηρεί το νόημα μιλώντας σοβαρά, σε μελοδραματικούς τόνους, με τρέμουσα
φωνή, ενώ θα έπρεπε μόνο να γελά. Αυτή η αμοιβαία προσποίηση, ο φαύλος κύκλος
προτάσεων και αποδόσεων εκατέρωθεν, αποκαλύπτει ­ ενώ καλύπτει ­ το θεμέλιο
του πολιτισμού, το κενό· αφήνοντας μονότονο τον Νικοκρέοντα σε απορία:
πώς μέσα στη νύχτα του Απόλυτου όλες οι αγελάδες είναι μαύρες; 
Εάν
ήταν λίγο περισσότερο εγελιανός όπως ο προσκεκλημένος καθηγητής, θα
καταλάβαινε ότι η «διαφορά» (και η «διαφορά» στα Συμπόσια), δεν έρχεται απ'
έξω, αλλά εγκατοικεί σαν αγελάδα μέσα στο Απόλυτο ως «ταυτότητα της
ταυτότητας και της μη-ταυτότητας» (Hegel). Όμως, τότε, την «κρίση ταυτότητάς»
του, διαφοροποιεί η «κρίση διαφοράς» του Ανάξαρχου. 
Στη Θεσσαλονίκη, προχθές είχα κι εγώ την «εσωτερική εμπειρία»
μου, αλλά αντί να φτύσω, κατάπια τη γλώσσα μου, μπας και μου την φάει ο
ιθαγενής που έμεινε κανίβαλος. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15817P111</ED>
<ID>
ID:170367

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P11&aa=1</URL></REF>


Article

<CATEGORY>vin09</CATEGORY>

 <H2>ΗΧΟΙ</H2>

<H3>Τραγούδια που μιλούν για την αλήθεια της
ζωής </H3>
ΒΑΣΙΛΗΣ ΠΑΠΑΚΩΝΣΤΑΝΤΙΝΟΥ: «Πες μου ένα ψέμα, ν'
αποκοιμηθώ» («MINOS»). 
Φαίνεται ότι παίζει με την ψυχολογία και τα
νεύρα μας ο Βασίλης Παπακωνσταντίνου, όταν αποφασίζει να μας γνωρίσει με τη
φωνή του και την ψυχή του, τα λόγια και τη σκέψη του αξέχαστου Νικόλα Άσιμου.
Έναν κύκλο τραγουδιών γεμάτα αλήθειες. Μας φέρνει πίσω, πριν από τον θάνατο
του Άσιμου και ταράζει τον νοικοκυρεμένο ύπνο μας. Στέλνει τον φόβο να
μπολιάσει τις ανύποπτες καρδιές μας, όταν ο ίδιος (ο Παπακωνσταντίνου)
τραγουδά: «Είσαι παιδί ωραίο και υπηρετείς στα Ρέο», ένα από τα σημαντικά
κομμάτια που έχει γράψει ο Νικόλας Άσιμος. Αλλά δεν είναι μόνο η μουσική
έμπνευση του Νικόλα Άσιμου. Υπάρχουν (σ' αυτό το CD) μουσική και τραγούδια κι
άλλων δημιουργών. Είναι το τραγούδι «Δεν πάει άλλο», του Σταμάτη Μεσημέρη. Κι
ένα παλιό τού αξέχαστου Γιώργου Ζαμπέτα σε στίχους Αλέκου Καγιάντα, το
«Μάλιστα κύριε», που ήταν σουξέ την περίοδο του 1960. Το πιο ποιοτικό στοιχείο
σ' αυτό το CD θέλουμε να πιστεύουμε ότι είναι το τραγούδι «Ουλαλούμ» που έχει
μελοποιήσει ο Άσιμος, πάνω σε ποίηση Γιάννη Σκαρίμπα. Όμως το μουσικό κλίμα,
αλλά και το γενικό κλίμα του CD, δένει πολύ περισσότερο με δύο τραγούδια του
Νικόλα Άσιμου «Καυσαεριώδεις θυμιάσεις» και «Λίνα». Ένα ερωτικό κι ένα βαθιά
κοινωνικό. Η ερμηνεία τού Παπακωνσταντίνου, τρυφερή και ευαίσθητη. Αγγίζει
τους ανθρώπους που έζησαν και γνώρισαν αυτόν τον αγνό άνθρωπο και ευγενικό
καλλιτέχνη, τον Άσιμο, για τον οποίο ακόμα και ο μεγάλος Στέλιος Καζαντζίδης
τραγούδησε ένα πολύ δυνατό τραγούδι. Την ενορχήστρωση έχει κάνει ο Γιάννης Κ.
Ιωάννου. Γεγονός, πάντως, είναι ότι το «Πες μου ένα ψέμα ν' αποκοιμηθώ» είναι
μια από τις πιο σοβαρές δουλειές όχι μόνο του Βασίλη Παπακωνσταντίνου, αλλά
γενικότερα της δισκογραφίας αυτή την ισχνή εποχή. 
Του Πάνου Γεραμάνη

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15817P112</ED>
<ID>
ID:170413

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P11&aa=2</URL></REF>


Article

<CATEGORY>vin09</CATEGORY>

 <H5>ΤΟ ΣΗΜΑΝΤΙΚΟ
ΒΙΒΛΙΟ ΤΟΥ ΤΖΟΝ ΤΣΑΝΤΟΥΙΚ «ΜΥΚΗΝΑΪΚΟΣ ΚΟΣΜΟΣ» ΜΕΤΑΦΡΑΖΕΤΑΙ ΚΑΙ ΣΤΑ ΕΛΛΗΝΙΚΑ ΜΕ
ΚΑΘΥΣΤΕΡΗΣΗ 20 ΧΡΟΝΩΝ</H5>
<H5>Μια ανθρωποθυσία στην Πύλο πριν από
33 αιώνες</H5>
<H5>Εξαιρετικά σημαντικό</H5>
<H2>Διάβασε τη γλώσσα των Μυκηναίων</H2>

<AUTHOR>ΜΙΚΕΛΑΧΑΡΤΟΥΛΑΡΗ</AUTHOR>

«Αν κάτι με λυπεί, είναι ότι
Έλληνες μελετητές εργάστηκαν πολύ λίγο στην ερμηνεία των μυκηναϊκών κειμένων.
Η Ελλάδα έχει αναδείξει πολλούς διακεκριμένους αρχαιολόγους, όμως το έργο της
εξιχνίασης της πανάρχαιης γλώσσας των πινακίδων αφέθηκε σχεδόν εξ ολοκλήρου σε
ξένους μελετητές». 
Αυτή την πικρία την εκφράζει όχι ένας Έλληνας, αλλά
ένας Άγγλος. Ο άνθρωπος που πρόσθεσε πέντε αιώνες στην ελληνική γλώσσα. Στις
γνώσεις μας δηλαδή, για τις απαρχές της. Ο άνθρωπος που αποκρυπτογράφησε τη
λεγόμενη Γραμμική Γραφή Β', αποδεικνύοντας ότι το αρχαιότερο ελληνικό κείμενο
που σώζεται δεν είναι ­ όπως νομίζαμε μέχρι το 1950 ­ τα ομηρικά έπη, αλλά οι
καταγραφές στις πήλινες πινακίδες της Πύλου, της Κνωσού, των Μυκηνών ή της
Θήβας, που χρονολογούνται από το 1400-1300 π.Χ. Είναι ο καθηγητής Τζον
Τσάντουικ, 77 χρόνων σήμερα, σε έναν χαιρετισμό του προς το ελληνικό
αναγνωστικό κοινό. 
Αφορμή είναι η έκδοση, για πρώτη φορά στα ελληνικά, από
τον «Γκούτενμπεργκ», ενός θεμελιώδους έργου που κυκλοφορεί ακόμα και στα
ιαπωνικά και θα έπρεπε να έχει μεταφραστεί στη γλώσσα μας, εδώ και 20 χρόνια.
Πρόκειται για τον «Μυκηναϊκό Κόσμο» (μετάφραση Κ.Ν. Πετρόπουλου), το βιβλίο
που εξέδωσε το 1976 ο Τσάντουικ και το οποίο παρουσιάζει μια εικόνα τού πώς
ήταν η καθημερινή ζωή πριν από 33 αιώνες στη μυκηναϊκή Ελλάδα, με βάση ακριβώς
­ και για πρώτη φορά ­ τις πληροφορίες που προκύπτουν από τις γραπτές αυτές
πηγές. 
«Υπήρξε μεγάλο ευτύχημα για μένα το ότι μπόρεσα να προσθέσω κάτι
στη μακρά Ιστορία των Ελλήνων και της γλώσσας τους και να εκπληρώσω έτσι, στο
ελάχιστο, ένα μέρος από το μεγάλο χρέος που όλη η Ευρώπη οφείλει στους
θεμελιωτές του πολιτισμού της», λέει σήμερα ο Τσάντουικ. Και υπογραμμίζει στον
πρόλογό του για την ελληνική έκδοση, που προδημοσιεύουν «ΤΑ ΝΕΑ»: «Το πιο
ευχάριστο ίσως για μένα είναι ο ρόλος που μπόρεσα να παίξω για να αποδειχθεί
ότι ο πρώτος μεγάλος πολιτισμός στο έδαφος της Ελλάδας δημιουργήθηκε από λαό
που μιλούσε ελληνικά». 
Άριστος γνώστης της νεοελληνικής, ο Τσάντουικ
πρωτοεπισκέφθηκε την Ελλάδα προπολεμικά και την αγάπησε ως νεαρός τουρίστας.
Και ήταν μόλις 33 χρόνων όταν, μαζί με τον επίσης νεώτατο συνεργάτη του, τον
αρχιτέκτοντα Μάικλ Βέντρις ­ που συνέβαλε καθοριστικά στην αποκρυπτογράφηση
της μυκηναϊκής γραφής ­ έκαναν πάταγο το 1953, δημοσιεύοντας το 20σέλιδο άρθρο
για την πρώτη επιτυχή ανάγνωση της πρώτης ελληνικής γραφής. Της λεγόμενης
Γραμμικής Γραφής Β', σε αντιδιαστολή με τη Γραμμική Γραφή Α' των Κρητών της
περιόδου 1800-1500 π.Χ., που δεν έχει ακόμα διαβαστεί. 
Όμως ο Βέντρις
πέθανε τέσσερα χρόνια μετά την ανακάλυψη αυτή και από τότε ο Τσάντουικ
αφιέρωσε την ακαδημαϊκή του καριέρα στην αξιοποίηση της αποκρυπτογράφησης που
έκαναν. Γι' αυτό και σημειώνει σήμερα: 
«Για να γίνει κανείς τελικά ένας
επιτυχημένος ερμηνευτής των μυκηναϊκών γραπτών μνημείων, πρέπει να είναι
γνώστης όχι μόνο της αρχαίας γραμματείας, αλλά και των δυσεξιχνίαστων
διαλέκτων που διαβάζουμε σε αρχαίες επιγραφές. Πρέπει να είναι διατεθειμένος
να ασχοληθεί πολλά χρόνια για να μελετήσει τις πινακίδες και τη γραφή τους.
Προπάντων θα χρειαστεί να έχει περίσσια γνώση από τη φυσική ζωή των αγροτών
και από βασικές τέχνες, όπως είναι η υφαντική. Και να είναι σε θέση να
συλλαμβάνει τα προβλήματα της οικονομικής οργάνωσης και τοπικής διοίκησης σε
μια κοινωνία πολύ διαφορετική απ' αυτές που γνωρίζουμε, είτε τις μάθαμε από τη
σύγχρονη εμπειρία μας είτε από τις σελίδες του Θουκυκίδη». 
Αυτές τις αρχές
του εφάρμοσε ο Τζον Τσάντουικ για να γράψει τον «Μυκηναϊκό Κόσμο», απ' όπου
«ΤΑ ΝΕΑ» προπαρουσιάζουν σήμερα ένα χαρακτηριστικό απόσπασμα, για τις
ανθρωποθυσίες. 
«Η καθιερωμένη
άποψη ότι ελληνόφωνοι πολεμιστές απλώθηκαν στα Βαλκάνια σε διαδοχικά κύματα
(Ίωνες, Αχαιοί, Δωριείς) και υπέταξαν την Ελλάδα, είναι πια ξεπερασμένη (...).
Η ελληνική γλώσσα δεν υπήρχε πριν από τον Κ' π.Χ. αιώνα, παρά σχηματίσθηκε
στην Ελλάδα ύστερα από πρόσμιξη αυτόχθονα πληθυσμού με εισβολείς ­ τους
"πρωτοέλληνες" ­ που μιλούσαν διαφορετική γλώσσα, δύσκολο να εξακριβώσουμε
ποια (...). Γύρω στον ΙΣΤ' π.Χ. αιώνα παρατηρείται πάντως αυξημένη μινωική
επίδραση στην κυρίως Ελλάδα. Έχω την πεποίθηση ότι σ' ετούτη την περίοδο
πρέπει να αποδώσουμε και την εισαγωγή της γραφής από τους Μινωίτες Κρήτες (που
έως τον ΙΕ' αιώνα δεν μιλούσαν ελληνικά), ακριβώς για να χρησιμέψει στην
καταγραφή λογαριασμών (...). Από κείνους δανείστηκαν οι Έλληνες το σύστημα της
γραφής, προσαρμόζοντάς το παράλληλα στη δική τους γλώσσα και καθιερώνοντας
διάφορες βελτιώσεις στις λογιστικές καταγραφές τους». 
Με αυτά τα δεδομένα
ξεκινά ο «Μυκηναϊκός κόσμος». Η ιδιαιτερότητα αυτού του έργου, που απευθύνεται
όχι μόνο στους ειδικούς αλλά κυρίως στο ευρύτερο κοινό ­ είναι ότι για πρώτη
φορά ανασυνθέτει μια εικόνα της μυκηναϊκής Ελλάδας με βάση όχι μόνο τα «βουβά»
ευρήματα των ανασκαφών, όπως είναι π.χ. τα ανάκτορα, οι τάφοι, τα αγγεία, οι
σφραγίδες κ.λπ., αλλά με βάση κατά κύριο λόγο τις γραπτές μαρτυρίες (σε
Γραμμική Β') για την οικονομική ζωή της περιόδου. Πρόκειται για κείμενα
μονότονα σε πρώτη ματιά, με καταλόγους ονομάτων και λογιστικές καταγραφές
γεωργικών προϊόντων ή κοπαδιών, που όμως κρατούν αναλλοίωτα τα άμεσα ίχνη των
δημιουργών αυτού του πολιτισμού. Και που φωτίζονται καμιά φορά με τις ζωηρές
περιγραφές ενός περίτεχνου άρματος π.χ. ή ενός στολισμένου τραπεζιού... 
Από εκεί ο Τσάντουικ ξεκινά και αναπλάθει την κοινωνική δομή και το διοικητικό
σύστημα της κοινωνίας των μυκηναϊκών χρόνων (1600 - 1200 π.Χ.). Μιλά για τα
προϊόντα της και την οικοδομική, για τα όπλα και την οργάνωση του στρατού ή
για τη θρησκεία, επανασυνθέτοντας την Προϊστορία. 
Χαρακτηριστικό για τη
μέθοδό του το απόσπασμα που ακολουθεί, σχετικά με κάποια ιερή τελετή.
Αναφέρεται σε πήλινη πινακίδα που βρέθηκε στην Πύλο, περιέχει τα ονόματα του
Δία, της Ήρας και του Ερμή και γράφηκε τις τελευταίες πιθανώς ώρες ζωής του
ανακτόρου. 
Κάθε παράγραφος του κειμένου ξεκινά με μία λέξη που δεν μπορεί
να ερμηνευτεί ικανοποιητικά με βάση την κατοπινή ελληνική γλώσσα. Στη
συνέχεια, όμως, επαναλαμβάνονται επίσης τυπικά τα εξής: 
«do-ra-qe pe-re-
po-re-na-qe a-ke», που διαβάζονται ως εξής: «δώρα τε φέρει [po-re-na] τε
άγει», όπου η χαρακτηριστική λέξη po-re-na δεν έχει διασωθεί στο μεταγενέστερο
λεξιλόγιο της ελληνικής. 
Εδώ κάνουμε μια παρένθεση για να εξηγήσουμε πως
τα σημεία της Γραμμικής Β' ονομάζονται συλλαβογράμματα και μεταγράφονται σε
αλφαβητική λατινική γραφή, με βάση μία μέθοδο που παίρνει υπ' όψιν της ότι σ'
αυτή τη γραφή οι συλλαβές αποδίδονταν μόνο κατά προσέγγιση. Έτσι κάθε
συλλαβόγραμμα έχει έναν συμβατικό αλφαβητικό του αντιπρόσωπο, που κατά
προσέγγιση αποδίδει τον ήχο της μυκηναϊκής λέξης, η οποία στη συνέχεια
ανασυντίθεται. Σύμφωνα, λοιπόν, με την ερμηνεία του Τσάντουικ: 
(...) Η
διάκριση των ρημάτων [φέρει και άγει] υποδηλώνει ότι υπάρχουν δώρα άψυχα, που
προσφέρονται, και άλλα (po-re-na) που προσάγονται, δηλαδή που μπορούν να
βαδίζουν και απλώς οδηγούνται [όπως π.χ. στον Όμηρο, Ψ 512-13: «δώκε δ' άγειν
ετάροισιν υπερθύμοισι γυναίκα / και τρίποδ' ωτώεντα φέρειν»]. Και η παράγραφος
κλείνει με την ένδειξη: «στην Πότνια, αγγείο χρυσό Ι, γυναίκα Ι». Στη συνέχεια
[στην ίδια όψη της πινακίδας] αναφέρονται άλλα τέσσερα ονόματα, που ανήκουν κι
αυτά, όπως δεχόμαστε, σε θεότητες· και οι τέσσερις παίρνουν από ένα χρυσό
αγγείο καθεμιά, οι δύο παίρνουν επιπλέον και από μία γυναίκα. (...). 
Αδύνατο να μην ενδώσουμε στο συμπέρασμα ότι η ανεξήγητη λέξη po-re-na στις
πρώτες γραμμές κάθε παραγράφου χρησιμοποιείται για τα ανθρώπινα όντα και ότι
αυτά τα ατυχή πλάσματα, όσο κι αν μας βρήκε το αποτροπιαστικό γεγονός
απρόθυμους να το δεχτούμε αρχικά, είναι άνθρωποι προορισμένοι να σφαγιαστούν
στις θυσίες. Η ίδια λέξη έχει βρεθεί τώρα και αλλού, σε πινακίδα της Θήβας (Of
26): βρίσκεται σε πτώση δοτική πληθυντικού και μ' αυτή δηλώνονται κάποιοι
αποδέκτες μαλλιού· αλλά τα συμφραζόμενα δείχνουν ότι η προσφορά μαλλιού έχει
σκοπούς θρησκευτικούς. Τούτο αποτελεί αμυδρή επιβεβαίωση για τη σημασία που
αποδώσαμε στη λέξη, γιατί στην Ελλάδα τα ιερά θύματα στολίζονταν συνηθέστατα
με μαλλί. 
Γύρω από μυκηναϊκούς τάφους βρέθηκαν σε μερικές
περιπτώσεις και ανθρώπινα οστά, κι αυτό ερμηνεύτηκε ότι σημαίνει
ανθρωποθυσίες. Τα τεκμήρια όμως δεν φαίνονται οπωσδήποτε αναμφίβολα. Αν
λάβουμε βέβαια υπόψη πόσο ήταν διαδεδομένες στους Έλληνες οι παραδόσεις που
μιλούσαν για ανθρωποθυσίες, δεν βρίσκουμε λόγο να απορρίψουμε μια τέτοια ιδέα.
Οι Έλληνες των κλασικών χρόνων αποδοκίμαζαν το έθιμο των ανθρωποθυσιών, ωστόσο
τούς ήταν πολύ γνώριμο από τον Όμηρο. Και σε πολλές τραγωδίες παρουσιάζεται ως
ουσιαστικό στοιχείο της δραματικής πλοκής. Πάντως, αν είναι σωστό να δοθεί
αυτή η ερμηνεία στην παραπάνω πινακίδα της Πύλου, έχουμε κιόλας μιαν ακόμα
επιβεβαίωση ότι την εποχή που έγινε η τελετή επικρατούσαν στη χώρα έκτακτες
περιστάσεις, γιατί η τέλεση θυσιών με ανθρώπινα θύματα είναι απίθανο να
προβλεπόταν από το θρησκευτικό εορτολόγιο σαν τακτικό έθος της λατρείας.

Οκαθηγητής Γιάννης Σακελλαράκης, ο μόνος Έλληνας στην ομάδα των πέντε
ξένων που δημοσιεύουν το corpus των μυκηναϊκών επιγραφών της Κνωσού,
υπογραμμίζει στα «ΝΕΑ»: 
«Ο "Μυκηναϊκός κόσμος" είναι ένα εξαιρετικά
σημαντικό βιβλίο, γιατί είναι τόσο ουσιαστικά ενημερωμένο στη μυκηναϊκή
φιλολογία, η οποία είναι απροσπέλαστη συνήθως από τους αρχαιολόγους, δεδομένου
ότι πρόκειται για ειδική επιστήμη. Αρχαιολογικά είναι ενδεχομένως ισχνό, όπως
είναι επόμενο, αφού ο Τσάντουικ είναι καθηγητής Φιλολογίας. Ωστόσο, η αρετή
του είναι ότι κατάφερε να συνθέσει εκεί, όλη τη γνώση ­ τη δική του και των
άλλων ερευνητών ­ από τη στιγμή της αποκρυπτογράφησης (1952) έως το 1976.
Πρέπει να το καταλάβουμε ότι ο μυκηναϊκός κόσμος δεν είναι μόνο τα μνημεία,
αλλά και οι άνθρωποι που μιλούσαν κι έγραφαν. Γιατί λοιπόν άργησε να
μεταφραστεί; Γιατί, συνήθως, ο αρχαιόπληκτος κόσμος θαμπώνεται με το τρέχον
εύρημα. Γιατί λείπει η ιστορική μνήμη». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15817P121</ED>
<ID>
ID:170368

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P12&aa=1</URL></REF>


Article

<CATEGORY>vin09</CATEGORY>

 <H5>ΠΑΡΑ ΤΟ
«ΛΟΥΚΕΤΟ», ΣΥΝΕΧΙΣΕ ΤΙΣ ΠΑΡΑΣΤΑΣΕΙΣ Ο ΛΑΚΗΣ ΛΑΖΟΠΟΥΛΟΣ</H5>
<H2>Αλαλούμ... «των παπουτσιών»</H2>

ΗΕπιτροπή Ελέγχου Θεάτρων Θεσσαλονίκης έβαλε
«λουκέτο» στο θέατρο όπου παίζει ο Λάκης Λαζόπουλος, οι υπάλληλοι του
ιδιοκτήτη το έσπασαν, η παράσταση της «Κυριακής των παπουτσιών» έγινε και
χθες, εις βάρος του ιδιοκτήτη και του διευθύνοντος συμβούλου του Οργανισμού
Πολιτιστικής Πρωτεύουσας της Ευρώπης εκκρεμούν μηνύσεις, η συνέχιση των
παραστάσεων είναι στον αέρα, το κοινό αγοράζει ακόμη εισιτήρια... 
Με αυτές
τις φράσεις μπορεί να περιγραφεί το αλαλούμ που επικρατεί εντός και εκτός του
νέου θεάτρου «Φιξ» της Θεσσαλονίκης, όπου ο Λάκης Λαζόπουλος παρουσιάζει εδώ
και περίπου έναν μήνα το έργο του, στο πλαίσιο των εκδηλώσεων του Οργανισμού
Πολιτιστικής Πρωτεύουσας της Ευρώπης. 
Η «μη τήρηση κανόνων ασφαλείας» του
κτιρίου οδήγησε προχθές την Επιτροπή Ελέγχου στην απόφασή της να κρίνει το
θέατρο ως «ακατάλληλο και επικίνδυνο» και να το σφραγίσει (με
μολυβδοσφραγίδα). Έσπασαν, όμως, τη σφραγίδα το ίδιο βράδυ και η παράσταση
έγινε ­ όπως και χθες το βράδυ ­ κανονικά, ενώ για απόψε είχε προγραμματισθεί
και «παράσταση για επισήμους». 
Το κοινό, στο μεταξύ, εξακολουθεί να
στήνεται στην ουρά για να προαγοράσει εισιτήρια για τις επόμενες παραστάσεις
του έργου, παρά το γεγονός ότι επισήμως έχει μπει «λουκέτο». 
Ο εισαγγελέας
που ανέλαβε τη μελέτη των δικογραφιών που σχηματίσθηκαν ήδη δηλώνει πως «για
την Εισαγγελία το θέατρο θεωρείται σφραγισμένο». Όσο για την παραβίαση των
σφραγίδων, ο ίδιος εισαγγελέας (κ. Πέτρος Ραφτόπουλος, που αντικαθιστά τον
προϊστάμενό του, ο οποίος απουσιάζει) δήλωνε χθες πως «πρόκειται για αδίκημα
που διώκεται αυτεπάγγελτα». 
Την ίδια ώρα, ο Λάκης Λαζόπουλος εξακολουθεί
να καταγγέλλει την «υποκινούσα αρχή» (εξαιρώντας τον κ. Βενιζέλο) για
«προσπάθεια φίμωσης» του λόγου που αρθρώνει στην παράσταση, δηλώνοντας πως θα
συνεχίσει τις παραστάσεις, «γιατί καμία εξουσία δεν μπορεί να εξοντώσει την
ουσία». 
Ο ιδιοκτήτης του θεάτρου (δημιουργήθηκε σε χρόνο-ρεκόρ στον χώρο
των παγοποιείων της ζυθοποιίας «FIX» και έχει χωρητικότητα 950 θεατών)
απουσιάζει. 
Ο εκμισθωτής του χώρου (για έξι μήνες αντί του ποσού των 50
εκατομμυρίων δραχμών), Οργανισμός Πολιτιστικής Πρωτεύουσας της Ευρώπης,
δηλώνει με πρόσφατες ανακοινώσεις του πως δεν φέρει καμία ευθύνη, καθώς έχει
καλέσει τον ιδιοκτήτη με τέσσερις έως σήμερα εξωδίκους να τηρήσει τους όρους
του συμβολαίου και να υποβάλει προς έγκριση την άδεια λειτουργίας του θεάτρου.

Πριν από περίπου έναν μήνα (στην έναρξη των παραστάσεων του Λάκη
Λαζόπουλου) οι εκπρόσωποι του ΟΠΠΕ ­ που παρέστησαν σε συνέντευξη Τύπου για τη
γνωστοποίηση της έναρξης των παραστάσεων, που πέραν του ενοικίου των 50
εκατομμυρίων δραχμών χρηματοδοτούν με 120 εκατομμύρια δραχμές - αμοιβή στον
Λάκη Λαζόπουλο για την προετοιμασία της παράστασης (τα έσοδα από τα εισιτήρια
δεν περνούν στην Πολιτιστική Πρωτεύουσα, αλλά στον θιασάρχη) ­ δήλωναν πως
«όλα είναι νόμιμα» και πως «ο ΟΠΠΕ απλώς νοικιάζει ένα θέατρο που θα στεγάσει
τις δραστηριότητές του». 
Σήμερα, ανάμεσα στους διωκόμενους (με μήνυση της
Αστυνομίας) για παράνομη λειτουργία θεάτρου είναι και ο διευθύνων σύμβουλος
του ΟΠΠΕ, κ. Κ. Λοΐζος, ο οποίος έως χθες το απόγευμα συμβουλευόταν τους
νομικούς συμβούλους του Οργανισμού, προκειμένου να αντιδράσει με «αντιμήνυση»
εναντίον του ιδιοκτήτη του θεάτρου, κ. Ραπτάκη, για αθέτηση συμβολαίου. 
Αργά τη νύχτα κι ενώ η χθεσινή παράσταση της «Κυριακής των παπουτσιών»
βρισκόταν σε εξέλιξη, ένα τηλεφώνημα στο ταμείο του θεάτρου Φιξ, ότι δήθεν
είχε τοποθετηθεί βόμβα, ανάγκασε τους υπευθύνους να εκκενώσουν για λίγο το
κτίριο. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P13</CAT>
<ED>
Κωδικός άρθρου: A15817P131</ED>
<ID>
ID:170369

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P13&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΜΙΚΡΟΚΟΣΜΟΣ»: Αυτός ο πλανήτης ανήκει και σ' άλλα
πλάσματα εκτός του ανθρώπου και το ντοκιμαντέρ ­ αριστουργηματικό ­ των Κλοντ
Νουριτζανί, Μαρί Περενού. Μην το χάσετε. (Αβάνα, Αθήναιον, Αστέρια, Άττικα 1,
Village Centre 7, Έμπασσυ, Καλυψώ). 
«Η ΔΕΥΤΕΡΗ ΦΟΡΑ»: Η συνάντηση
μιας πρώην τρομοκράτισσας με έναν άντρα που είχε αποπειραθεί να τον
δολοφονήσει πριν 12 χρόνια! Του Μίμο Καλοπρέστι, με τους: Νίνο Μορέτι, Βαλέρια
Μπρούνι Τεντέσκι. (Έλλη). 
«ΤΡΕΙΣ ΕΠΟΧΕΣ»: Τρεις διαφορετικές στάσεις ζωής
από τρεις αδελφές. Της Μαρίας Ηλιού, με τους: Γιώτα Φέστα, Γιώργο Κώνστα,
Γιολάντα Καπέρντα, Διόνη Κουτράκη, Γρηγόρη Πατρικαρέα. (Ααβόρα, Ιντεάλ
Μαρούσι, Μπροντγουαίη, Φάληρο 1, Σινεάκ). 
«ΟΙ ΠΕΡΙΠΕΤΕΙΕΣ ΤΟΥ ΠΙΝΟΚΙΟ»: Ο
αγαπημένος ήρωας των παραμυθιών μας «ζωντανεύει» στην οθόνη. Του Στιβ Μπόρον,
με τους: Μάρτιν Λαντάου, Τζόναθαν Τέιλορ, Τόμας Ρομπ Σνάιντερ, Ούντο Κιερ,
Ζενεβιέβ Μπιζόλν. (Μετροπόλιταν). 
«120 ΜΕΡΕΣ ΣΤΑ ΣΟΔΟΜΑ»: Το αδίστακτο
κύκνειο άσμα του Πιέρ Πάολο Παζολίνι από το ομώνυμο βιβλίο του Μαρκήσιου Ντε
Σαντ. (Αρτ Στούντιο, Αλφαβίλ). 
«ΤΑ 101 ΣΚΥΛΙΑ ΤΗΣ ΔΑΛΜΑΤΙΑΣ»: Κωμωδία της
Γουόλτ Ντίσνεϊ με την Γκλεν Κλόουζ ως κακιασμένη Κρονέλα Ντεβίλ να κλέβει
νεογέννητα κουτάβια για να κάνει... γούνες. Του Στίβεν Χέρεκ. [Agora, Αίγλη,
Αλεξάνδρα (Καλ.), Αλεξάνδρα (Πατ.), Ατλαντίς, Άτταλος, Αττικόν, Village Centre
1, Γαλαξίας, Διάνα, Κηφισιά 3, Όσκαρ, Πτι Παλαί, Τιτάνια, Τροπικάλ, Άνταμς,
Τρία Αστέρια, Φοίβος, Αττικόν (Πειρ.)]. 
«ΜΑΚΡΙΑ ΠΕΤΟΥΝ ΤΑ ΣΥΝΝΕΦΑ»: Το
τελευταίο πικρό φιλμ του Φινλανδού Άκι Καουρισμάκι μ' ένα ζευγάρι ανέργων.
(Άστορ). 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P14</CAT>
<ED>
Κωδικός άρθρου: A15817P141</ED>
<ID>
ID:170370

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P14&aa=1</URL></REF>


Article

<CATEGORY>vin09</CATEGORY>

 <H2>«Ο
Βυσσινόκηπος»</H2>

<AUTHOR>ΑΛΚ. ΜΑΡΓΑΡΙΤΗΣ</AUTHOR>

1939. Στο «Ελληνικό Ωδείο». Η «ιστορική»
εμφάνιση του Καρόλου Κουν. Με τον «Βυσσινόκηπο». Επί έξι περίπου δεκαετίες
ποικιλοτρόπως επαναλαμβανόμενος. Έγινε «κλασικός» για την ελληνική σκηνή. Του
Άντον Τσέχωφ. 1860-1904. Τελευταίο θεατρικό έργο. 1904. Συγκεντρώνει όλα τα
βασικά στοιχεία. Που συνιστούν. Τη λεγόμενη τσεχωφική «ατμόσφαιρα». Απλές.
Καθημερινές υποθέσεις. Χωρίς να είναι «φτηνές». Σκιαγράφηση χαρακτήρων.
Μελαγχολία, χωρίς απελπισία. Κάποτε και με δόση αισιοδοξίας. Ο ίδιος έλεγε.
«Στη ζωή δεν υπάρχουν εντυπώσεις. Ούτε θέματα. Σαφώς καθορισμένα. Όλα είναι
ανακατεμένα. Το βαθύ και το ασήμαντο. Το μεγάλο και το μικρό. Το τραγικό και
το γελοίο. Είσθε υπνωτισμένοι. Και υποδουλωμένοι από τη ρουτίνα. Και δεν
κατορθώνετε να απαλλαγείτε από αυτήν». Ο υπότιτλος «Κωμωδία». Δείχνει επιδίωξη
του Τσέχωφ. Για να παρουσιάσει κάτι εύθυμο. Κάποια ελπίδα. Για καλύτερο
μέλλον. Έστω και μακρινό. Παραπονιόταν μάλιστα. Ότι ο Στανισλάβσκι. Το
μετέβαλε σε δακρύβρεκτο δράμα. Γενικότερα. «Ο Βυσσινόκηπος». Συμβολίζει την
πάλη μεταξύ της καταρρέουσας γαιοκτητικής φεουδαρχίας της Ρωσίας. Και της
ανόδου του αστικού δημοκρατικού καθεστώτος. Και όχι την «κατάρρευση της
δημοκρατίας». Όπως υποστηρίζει ο Λ. Λοϊζίδης. Σκηνοθέτης του έργου. Στο
«Θέατρο της Ελπίδας». Που υφίσταται επί 14 χρόνια. Χάρις σε μοναχικές
προσπάθειες και θυσίες. Της Έλενας Τσαλδάρη. Εν τούτοις. «Παρά την
παρεξήγησιν». Έδυσε την παράσταση. Στη σωστή του «ανάγνωση». Χωρίς επιδίωξη
εντυπωσιασμών. Τον ευνόησε η παιδεία και το ένστικτο της ίδιας της
πρωταγωνίστριας (Λιούμπα). Συνέβαλαν στην «ατμόσφαιρα». Ο Β. Πολίτης
(Λοπάχιν). Ο Γ. Κάκης (Τροφίμωφ). Η Κ. Γκονέλα (Άννια). Ο Κ. Παναγιωτίδης
(Φιρς). Λιγότερο πειστικοί1939.γκούτας (Σπιχόντωφ) και Β. Πυρίνης (Γκάγεφ).
Ικανοποιητικοί διεκπεραιωτές των άλλων ρόλων. Οι Ε. Πορφύρη, Β. Παπαθεοδώρου -
Μπελίτση, Α. Βαφειαδάκη, Ε. Δημητρίου, Π. Καψάλης, Β. Μακρής. Άνετη, η
μετάφραση της Ε. Ιωαννίδου - Αδαμίδου. Την καλύτερη δυνατή αξιοποίηση. Άβολου,
στενού σκηνικού χώρου. Έκαμε η Δ. Βολίδη. Ευχάριστο άκουσμα. Η μουσική του Α.
Κοντογιάννη. Γενικά. Παράσταση, όχι εκπληκτική. Αλλά, έντιμα «ορθόδοξη». 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P15</CAT>
<ED>
Κωδικός άρθρου: A15817P151</ED>
<ID>
ID:170371

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P15&aa=1</URL></REF>


Article

<CATEGORY>vin09</CATEGORY>

 <H5>Jimi Tenor, «Intervision» («Warp/Eros»)</H5>
<H5>Brainpool, «Stay Free»
(«Epic/Sony»)</H5>
<H5>Supertramp, «Some Things Never Change»
(«ΕΜΙ»)</H5>
<H5>Dinosaur Jr, «Hand It Over»
(«Warner»)</H5>
<H2>Δεινόσαυροι στους πάγους</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Πώς οι Βόρειοι
ζεσταίνουν την άνοιξη και οι δεινόσαυροι ζωντανεύουν το ροκ; Επιστημονική
φαντασία; Κάθε άλλο. Νέοι δίσκοι από τους Brainpool, Τζίμι Τένορ, Dinosaur Jr
και ­ μα τω Θεώ ­ τους Supertramp. 
Δεν έρχεται από το κλαμπ
των πρώτων ονομάτων ούτε της αβάντ γκαρντ που διαφημίζει τον εαυτό της. Είναι
μύωψ, προφανώς οπαδός του Ντέιβιντ Σίλβιαν και επιπλέον Σκανδιναβός. Ο Τζίμι
Τένορ είχε όλα τα φόντα για να μείνει μόνος στα παγωμένα βόρεια νερά, αλλά,
να, έκανε αυτήν την επίσκεψη στη τζαζ και διαμιάς άλλαξαν όλα. Ώς και η μυωπία
του φαντάζει άψογα σαν στυλ. Ο Τζίμι Τένορ, λοιπόν, με το «Intervision» του
έρχεται να μας θυμίσει τι υπάρχει πίσω από το easy listening, έρχεται να
καταναλώσει τη μόδα σαν ζεστό ποπ κορν, να παίξει με μια διάθεση άσιντ τζαζ ώς
και με φανκ, όπου χρειάζεται να μετατρέψει τους ψυχρούς ήχους σε σέξι
υπαινικτικές συγχορδίες. Ώς και στα όρια του Ρ Funk βρίσκει τον τρόπο να
σταθεί χωρίς να φανεί ξενέρωτος, κάτι που σε πολλούς έχει συμβεί
επανειλημμένα. Κάνει χιούμορ ­ χωρίς να λέει κουβέντα ­ (ακούστε το «Caravan»)
ή διψάει για περιπέτειες χωρίς να το ομολογεί ούτε στον εαυτό του, όπως στο
«Outta Space» και το «Atlantis», που ανοίγουν και κλείνουν το CD του. Δεν
είναι ακόμη ο Dimitri From Paris, αλλά κοιτάει κατά κει. Και είναι πάρα πολύ
ευχάριστο. 
Μοιάζει με συνωμοσία, αλλά ακούγεται πολύ καλύτερα. Γιατί προτού
καλά καλά μετρηθούν οι δυνάμεις, η βρετανική αυτοκρατορία της ποπ απειλείται
σοβαρά από τη βόρεια δύναμη. Η ιστορία, δηλαδή, επαναλαμβάνεται, αρκεί να
ρίξεις μια ματιά γύρω. Από τη βασίλισσα Μπιόρκ ώς τους Cardigans (εκεί στην
κορυφή), τους Popsicle, τους 22 Pistepikko (άσχετο, αλλά επανεκδίδονται και τα
άπαντα των Abba). Κι αν κανείς δεν πάρει στα σοβαρά τους Brainpool, θα πρέπει
μετά να λογοδοτήσει. Ένα άλμπουμ που αρχίζει με γαβγίσματα σκυλιών και κλείνει
μ' ένα μακροσκελέστατο ψυχεδελικών τάσεων «Low» και ανάμεσα σ' αυτά
περιλαμβάνονται μερικά απ' τα πιο άρτια ποπ επιχειρήματα ανεβαίνει αμέσως στην
πρώτη κατηγορία. Οι Brainpool δεν είναι χθεσινοί ­ το πρώτο τους, το «Soda» ­
βγήκε στο '94 και τώρα πια έχουν τη σιγουριά να δουλεύουν τον ήχο τους όπως
τους αρέσει. Ακόμη και να αλλάζουν, παίζοντας με τις μεταμορφώσεις τους, να
γίνονται σούπεργκρουπ των σταδίων ή μια παρέα στον κλειστό κύκλο ενός μπαρ. Αν
χρειαστείτε μιαν απόδειξη στο γιατί η ποπ μπορεί να είναι κάτι πολύ
περισσότερο από μουσική προς κατανάλωση, ιδού οι Brainpool. 
Τι σας λέμε τώρα! Μάλλον το λένε καλύτερα εκείνοι, οι Supertramp
(ναι, ντε... «Breakfast In America»!), πως μερικά πράγματα δεν αλλάζουν,
εκείνοι ελαφρώς πάντως ναι. Από Supertramp και πολύ γλυκόπικρο σέβεντις ροκ
έγιναν Supertramp ολίγον τζαζ-φανκ, μια και οι καιροί ζητούν, όπως η ομελέτα,
λίγο πιπεράκι. Πάνε δέκα χρόνια από το τελευταίο άλμπουμ που ηχογράφησαν
κανονικά στο στούντιο, αλλά ο Ρικ Ντέιβις τα είδε μόλις σαν ένα μικρό
διάλειμμα για διαφημίσεις. Το να είσαι μεγάλος στην Αμερική, εξάλλου, σημαίνει
πως οι δίσκοι σου πουλάνε πάντα από τη Βοστώνη ώς την Αλαμπάμα κι άμα έχεις
και τέτοια σουξέ α λα Supertramp έχεις με το παραπάνω δικαίωμα επιστροφής. Και
για να λέμε και την αλήθεια (αυτό προσπαθούμε και να μας πιστεύετε), τα
παλικάρια ­ όσων Μαΐων κι αν είναι ­ δεν έτρεξαν να βγουν ξανά μπροστά μ' ό,τι
πρόχειρο βρήκαν μπροστά τους. Το σκέφτηκαν, το συζήτησαν, άκουσαν και δυό
τρεις γνώμες κι έκαναν ένα άλμπουμ που δεν θα ντρέπονται να το ακούσουν τα
παιδιά τους. Όταν, μάλιστα, έμαθαν πως οι Rolling Stones βρίσκονται στο
στούντιο και γράφουν νέο δίσκο, ε, τότε πείσμωσαν για τα καλά. 
Με τους Dinosaur Jr συμβαίνει το εξής: από την πρώτη κιόλας επαφή
καταλαβαίνεις αν σε αφορούν ή όχι ­ η πλειονότητα των ροκ φαν απαντά ωστόσο
καταφατικά, αφού ο κ. Τζέι Μάσκις του συγκροτήματος ασχολείται επιμελώς με την
κιθάρα πάνω στα αμερικάνικα κλασικά πρότυπα του ροκ και διατηρεί τον
«εναλλακτικό» ήχο «σταντ μπάι», όποτε χρειαστεί, για να μην ακούγεται μπανάλ.
Έτσι απασχόλησαν τη διεθνή κοινότητα του ροκ σε βαθμό σχεδόν ενοχλητικό,
γεγονός που έκανε να εκτιμηθεί αρκετά η σχετική αδράνειά τους τα τελευταία δύο
χρόνια. Και εκτός αυτού, η απουσία ευδοκίμησε στο «Hand It Over», ως ωριμότητα
στις κιθάρες, στο μουντό, αλλά μελωδικό φόντο τους, στα ανεπιτήδευτα
ξεσπάσματα που κάθε ροκ γκρουπ επιδίδεται και στην κάντρι-ροκ που πολύ έξυπνα
διακινούν στα κομμάτια ­ εν τέλει πιο ζεστός ήχος από τα προηγούμενα, ίσως με
στόχο ευρύτερα ακροατήρια. Έτσι κι αλλιώς έχουν καλό μάστορα, σωστά υλικά, και
στη βάση γενναίες μπαλάντες. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15817P161</ED>
<ID>
ID:170372

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P16&aa=1</URL></REF>


Article

<CATEGORY>vin09</CATEGORY>

 <H2>Ντουλάπες και γορίλες</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Τι να κάνω κι εγώ; Ως
άνθρωπος και ως ασυγχώρητος; Μια και δυο τράβηξα Πέμπτη βράδυ κατά Metropolis
μεριά. Έχοντας υπό μάλης δύο προσκλήσεις. Μία για την απονομή πλατινένιου
δίσκου στην Ελευθερία Αρβανιτάκη. Μία για την δεξίωση (όχι πως πείναγα, αλλά
προς ενημέρωσή σας για τον μπουφέ, θυσιαζόμενος υπέρ δημοσιογραφικών εστιών!).

* Προηγουμένως δεν το είχα αποφασίσει. Αλλά
κάτι το προσωπικό τηλεφώνημα της Ελευθερίας («έλα, σε περιμένουμε»), κάτι τα
«τραγούδια για τους μήνες» του συμπαθέστατου Δημήτρη Παπαδημητρίου, έκαμψαν
τις αντιστάσεις μου. Και εκεί γύρω στις 11 δρασκέλισα το κατώφλι του
Metropolis. 
*Κοιτάω στο ισόγειο, ψυχή, ανεβαίνω
στον πρώτο, ουδείς, φτάνω στις σκάλες του δεύτερου και πέφτω πάνω σε μια
ντουλάπα που προς στιγμήν μου θύμισε σκοπό του ΕΑΤ/ΕΣΑ. «Πού πάτε, δεν
μπορείτε να περάσετε», μου λέει η ντουλάπα. ­ «Μα είμαι καλεσμένος της κυρίας
Αρβανιτάκη», του λέω και επιχειρώ να περάσω διακριτικά. «Έχετε πρόσκληση;» (ως
συνήθως, την είχα ξεχάσει, αλλά ουδέποτε στο παρελθόν τις χρειάστηκα). «Μα με
ξέρουν, πέστε τους το όνομά μου». Η ντουλάπα αγρίεψε και μου έδειξε την
πόρτα.Μεγάλη η γκαρνταρόμπα της μουσικής νύχτας.
Ανοίγεις τη μια ντουλάπα βλέπεις Ελευθερία, ανοίγεις την άλλη βλέπεις Ρέμο,
ανοίγεις την τρίτη τσουπ ο Νότης. Όλοι με τους γορίλες τους. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15817P162</ED>
<ID>
ID:170414

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P16&aa=2</URL></REF>


Article

<CATEGORY>vin09</CATEGORY>

 <H2>Θητεία και όπερα</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Στην
ντουλάπα και σε μέρος καλά προφυλαγμένο έχουν τοποθετήσει την όπερα «Θητεία».
Και ο Μάνος Ελευθερίου (που την έγραψε) και ο Γιάννης Μαρκόπουλος που
μελοποίησε τα τραγούδια. Πώς το θυμήθηκα; Όταν άκουσα τον ποιητή Ελευθερίου να
μου εκμυστηρεύεται πως η «Θητεία» είναι μια ολοκληρωμένη όπερα, κι όχι μόνο
τραγούδια. «Ε, τότε γιατί δεν ανέβηκε;». Απάντησε διά της πλαγίας οδού:*«Υπάρχουν σήμερα άνθρωποι σαν τον Σαββίδη, τον Δημαρά να
εκτιμήσουν τους στίχους;».*Υπάρχει ο Στέλιος Ρόκκος
στο μάτι του κυκλώνα. Όχι ο ίδιος, αλλά η ντουζίνα των ασμάτων του που
στεγάζονται υπό την ονομασία «Στο μάτι του κυκλώνα». Κολοσσιαίων διαστάσεων
κομμάτια είναι τα «Τσιγάρα και Μπουκάλια» (με κεφαλαίο το «Μ») και «Μαρία,
Μαράκι, Μαριώ».*(παρεμπιπτόντως, υπάρχει και ο
αιωνόβιος δαίμων του τυπογραφείου που στη χθεσινή κριτική κινηματογράφου
μετασχημάτισε το εξάρι (αριθμός 6) της ταινίας «Η δεύτερη φορά» σε ένα μεγάλο
εννιάρι. 
<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15817P163</ED>
<ID>
ID:170448

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P16&aa=3</URL></REF>


Article

<CATEGORY>vin09</CATEGORY>

 <H2>Ο Νίκολας είναι ωραίο παιδί</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Υπάρχει όμως και ο
Βασίλης Παπακωνσταντίνου. Που δισκογραφικώς εξέρχεται ύστερα από 30 ολόκληρους
μήνες. Ο Βασίλης, λοιπόν, μαζί με το τελευταίο τεύχος του περιοδικού «Μετρό»
είναι οι μόνοι που θυμήθηκαν τον Νικόλαο Άσιμο (εκείνον τον αδιόρθωτο τύπο που
πριν από 8 χρόνια μάς εγκατέλειψε στη μοναξιά μας και που μέχρι το έσχατο
δευτερόλεπτο της τελευταίας του πνοής έλεγε «τ' όνομά μου είναι Άσιμος, με
«ιώτα», όχι με «ήτα»).* Φίλος του ο Βασίλης,
τραγουδάει «Καυσαεριώδεις αναθυμιάσεις», «Μπαγάσα», «Είσαι ωραίο παιδί»,
«Ουλαλούμ» του Νικόλα. Και σαν τίτλο επέλεξε ένα στιχάκι από τη «Λίνα». Ένα
στιχάκι που περικλείει την αλήθεια της εποχής των ντουλαπών και των γορίλων.

<REF><SOURCE>ΤΑ ΝΕΑ</SOURCE>
<DATE>, 19-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15817P164</ED>
<ID>
ID:170475

</ID><URL>http://ta-nea.dolnet.gr/neaweb/neafile.print_unique?e=A&f=15817&m=P16&aa=4</URL></REF>


Article

<CATEGORY>vin04</CATEGORY>

 <H5>ΣΚΛΗΡΗ ΕΠΙΣΤΟΛΗ ΣΕ
ΣΗΜΙΤΗ ΚΑΤΑ ΤΟΥ ΔΙΑΛΟΓΟΥ</H5>
<H2>ΜΕΤΩΠΟ από 32 βουλευτές του ΠΑΣΟΚ</H2>

ΚΑΤΑ του διαλόγου με
την Τουρκία τάχθηκαν 32 βουλευτές του ΠΑΣΟΚ, με επιστολή που κοινοποίησαν χθες
στον Πρωθυπουργό Κώστα Σημίτη. Οι βουλευτές προειδοποιούν τον Πρωθυπουργό ότι
αν επιβεβαιωθούν οι επιφυλάξεις τους και αρχίσει διάλογος εφ' όλης της ύλης,
τότε η πολιτική που ακολουθεί η κυβέρνηση στα ελληνοτουρκικά «δεν θα έχει την
κατανόησή τους». Η επιστολή είναι η σοβαρότερη αντίδραση που αντιμετωπίζει η
κυβέρνηση στη διαδικασία προσέγγισης με την Τουρκία, που εγκαινιάσθηκε στη
Μάλτα. Η κυβέρνηση απάντησε ότι «δεν υπάρχει θέμα πολιτικού διαλόγου ή
διαπραγμάτευσης» με την Τουρκία. 
σελίδες
8-9 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15818N011</ED>
<ID>
ID:170548

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N01&aa=1</URL></REF>


Article

<CATEGORY>vin04</CATEGORY>

 <H2>Πώς οι συνταγματάρχες «
έδεσαν» τους
στρατηγούς</H2>

ΑΦΙΕΡΩΜΑ: σελίδες 10-
15 και ΡΙΠΕΣ: Ποτέ πια (
σελ. 3) 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15818N012</ED>
<ID>
ID:170593

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N01&aa=2</URL></REF>


Article

<CATEGORY>vin04</CATEGORY>

 <H2>Ρεζίλεψαν
το Λιμενικό</H2>

Τρεις Αλβανοί ρεζίλεψαν χθες το Λιμενικό Σώμα.
Ανενόχλητοι πήραν το φουσκωτό σκάφος του Λιμεναρχείου Πρέβεζας και το οδήγησαν
στις αλβανικές ακτές 
σελίδα 7

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15818N013</ED>
<ID>
ID:170623

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N01&aa=3</URL></REF>


Article

<CATEGORY>vin04</CATEGORY>

 <H2>Στάθηκε
όρθιος στην καυτή Τούμπα</H2>

Ο ΟΛΥΜΠΙΑΚΟΣ έμεινε αήττητος
και στην Τούμπα και βρίσκεται επτά βαθμούς μπροστά από την ΑΕΚ (παίζει σήμερα
στη Βέροια). 
στην ΟΜΑΔΑ 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15818N015</ED>
<ID>
ID:170649

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N01&aa=5</URL></REF>


Article

<CATEGORY>vin04</CATEGORY>

 <H2>Έτος παθών για τον ΠΑΟ</H2>

ΣΕ περιπέτειες ο
Παναθηναϊκός! Στο μπάσκετ έχασε την Ευρωλίγκα (66-77 από τον ΠΑΟΚ), ενώ στο
ποδόσφαιρο γνώρισε την ήττα, στο ΟΑΚΑ, από τη Skoda Ξάνθη (1-2). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15818N016</ED>
<ID>
ID:170654

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N01&aa=6</URL></REF>


Article

<CATEGORY>vin04</CATEGORY>

 <H2>Οι διαιτολόγοι συνιστούν τη νηστεία του Πάσχα</H2>

σελίδες 28-29 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15818N017</ED>
<ID>
ID:170655

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΕΛΛΑΔΑ πόσο διαφορετική θα ήταν χωρίς
την επτάχρονη τυραννία! Ο Γ. Παπανδρέου θα ξανακέρδιζε θριαμβευτικά τις
εκλογές. Ο νικηφόρος αέρας θα 'χε γίνει άνεμος δυνατός, επαναστατικός. Και η
τέχνη θα γνώριζε μέρες δόξας. Ο Λ. Παπαδόπουλος στις «Ματιές». Σελ. 4. 
ΔΙΚΑΣΤΕΣ, στενοί συνεργάτες των συνταγματαρχών, λούφαξαν στη γωνιά τους
περιμένοντας τη λήθη που φέρνει ο χρόνος. Σήμερα καλλιεργούν σχέσεις με τον
κυβερνητικό χώρο, εν όψει των προαγωγών του Ιουλίου. Πάντοτε έτοιμοι να
υπηρετήσουν κάθε αφέντη. Η Τζώρτζια Κοντράρου στους «Προβολείς». Σελ. 6. 
Η
ΟΡΓΗ ξεθύμανε, η μνήμη εξασθένισε, η ανακούφιση μοιάζει εντελώς άτοπη. Τη θέση
τους στα φετινά αφιερώματα (για τα 30 χρόνια δικτατορίας) μοιάζει να έχει
πάρει η νοσταλγία. Ίσως όσοι τα έζησαν όλα αυτά νοσταλγούν τη χαμένη αθωότητα.
Ο Π. Τσίμας στην «Τρίτη Άποψη». Σελ. 6. 
Ι. ΝΤΕΓΙΑΝΝΗΣ: Το μεγαλύτερο
έγκλημα της χούντας ήταν το ίδιο το πραξικόπημα και η διάρκειά του. Δεν
πρόκειται για μια συναισθηματική ιστορία, ώστε να δικαιολογείται η λήθη. Η
Δικαιοσύνη σήμερα δεν επηρεάζει την πολιτική λειτουργία. Οι απαντήσεις στις
«30 Ερωτήσεις» του Διον. Νασόπουλου στη σελ. 16. 
Η ΥΙΟΘΕΣΙΑ άλλαξε: τα
παιδιά μπορούν να εντοπίσουν, όταν μεγαλώσουν, αμέσως τους γονείς τους.
Ανάδοχοι γονείς δεν μπορούν να υιοθετήσουν τα παιδιά που μεγάλωσαν. Και η
διαφορά των 45 χρόνων κάνει αδύνατη την υιοθεσία. Η Αρετή Αθανασίου γράφει
στις σελ. 18-19. 
ΤΑ ΠΑΙΔΙΑ εγκαταλείπουν το σχολείο νωρίς. Τουλάχιστον
200.000 μαθητές λείπουν από την εννιάχρονη υποχρεωτική εκπαίδευση. 
Οι
λόγοι: το οικογενειακό περιβάλλον, τα ολιγοθέσια σχολεία και τα οικονομικά.
Πιάνουν δουλειά για να βοηθήσουν την οικογένεια. Ο Χρ. Κάτσικας στη σελ. 22.

Ο ΖΑΚ ΣΙΡΑΚ σε διάγγελμά του σήμερα προς τους Γάλλους αναμένεται να
ανακοινώσει τη διάλυση της 
Βουλής και να οδηγήσει τη χώρα σε πρόωρες
εκλογές. 
Ο λόγος; Το «ευρωπαϊκό άλλοθι». Αλλά παίζει κορόνα - γράμματα
την πλειοψηφία στη Βουλή. Από τη «Monde» στη
 σελ. 45. Τα αποτελέσματα των
εκλογών στη Βουλγαρία, 
σελ. 46. 
ΔΙΠΛΟ δίχτυ ελέγχων στήνουν στην
αγορά η Αγορανομία και οι «Ράμπο» της Εφορίας (ΣΔΟΕ). Με στόχο να αποτραπούν
φαινόμενα κερδοσκοπίας και φοροδιαφυγής τη Μ. Εβδομάδα που άρχισε σήμερα και
έως το Πάσχα. Ο Ν. Κωτσικόπουλος, στη σελ. 52. 
ΔΕΚΑΡΑ δεν θα
έδιναν ο Αλέκος και ο Σπύρος αν ζούσαν. Πολύ που θα τους ένοιαζαν οι δρόμοι με
τα ονόματά τους και οι προτομές... Δεν αντιστάθηκαν για την υστεροφημία τους
παρά για την τιμή τους. Η Λίνα Αλεξίου, «Σε πρώτο ενικό». Σελ. 17. 
ΝΤ. ΧΡΙΣΤΙΑΝΟΠΟΥΛΟΣ: Θεωρώ τον εαυτό μου χριστιανό που ζει και
κινείται στο περιθώριο του χριστιανισμού... Ο ποιητής, που μετέφρασε το Κατά
Ματθαίον Ευαγγέλιο, ξεχώρισε «Το μαστίγωμα των Φιλισταίων» για «ΤΑ ΝΕΑ». Στο
«Πανόραμα», σελ. 1. 
ΣΤΗ ΓΕΩΡΓΙΑ, ένας Εβραίος αποφάσισε να
μεταναστεύσει στο Ισραήλ γιατί είχε βαρεθεί να χαίρεται: ερχόταν το κομμένο
φως χαιρόταν, τελείωνε η διακοπή του νερού χαιρόταν, επέστρεφε το κομμένο
γκάζι χαιρόταν!... Ο συγγραφέας Δ. Νόλλας, σ' ένα οδοιπορικό στη χώρα των
κάστρων και των εκκλησιών. Στο «Πανόραμα», σελ. 4-5. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15818N021</ED>
<ID>
ID:170508

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N02&aa=1</URL></REF>


Article

<CATEGORY>vin02</CATEGORY>

 <H2>Χρόνοι</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, Ώρα Καραμανλή, εποχή Σημίτη, εβδομάδα των Παθών: Ο χρόνος
είναι κρίμα. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15818N022</ED>
<ID>
ID:170599

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15818N023</ED>
<ID>
ID:170604

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N02&aa=3</URL></REF>


Article

<CATEGORY>vin01</CATEGORY>

 <H5>ΞΑΦΝΙΚΟ ΠΡΟΒΛΗΜΑ ΣΤΟ ΠΑΣΟΚ</H5>
<H2>Ανησυχία
από 32</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Αντιμέτωπη με την προειδοποίηση 32 βουλευτών του ΠΑΣΟΚ βρέθηκε ξαφνικά η
κυβέρνηση, με αφορμή τις διεργασίες και τις φιλοδοξίες για ελληνοτουρκική
προσέγγιση, με πρώτο βήμα την επιτροπή των εμπειρογνωμόνων.ΟΙ ΒΟΥΛΕΥΤΕΣ του
ΠΑΣΟΚ προειδοποίησαν την κυβέρνηση να μην προχωρήσει σε διάλογο επί της ουσίας
και την κάλεσαν να μην υποχωρήσει από τις πάγιες ελληνικές θέσεις. 
­ Οι
«ανησυχούντες» βουλευτές εκφράζουν ένα ευρύ φάσμα εσωκομματικών τάσεων και η
κίνησή τους προβλημάτισε την κυβέρνηση, η οποία διά του εκπροσώπου της ανέλαβε
χθες να τους καθησυχάσει. Αλλά και να εκφράσει την έντονη δυσφορία της για την
πρωτοβουλία, κυρίως για το γεγονός ότι δημοσιοποιήθηκε και δεν συζητήθηκε στα
αρμόδια κομματικά και κυβερνητικά όργανα. 
­ Σημειώνεται, πάντως, ότι
ανάλογη κίνηση σε διακομματική όμως βάση εκδηλώθηκε και για το Σκοπιανό με
προειδοποίηση προς την κυβέρνηση να μην υποχωρήσει στο θέμα του ονόματος. 
* Πάντως, η κυβέρνηση από την πλευρά της φέρεται αποφασισμένη να ζητήσει από
την ολλανδική προεδρία να αποσαφηνίσει, στα πλαίσια της επιτροπής
εμπειρογνωμόνων, ότι η διαδικασία αυτή θα είναι τεχνική και δεν θα έχει
πολιτικό χαρακτήρα. 
Με τον τρόπο αυτόν υπολογίζεται στην Αθήνα ότι θα
αφοπλισθεί η εσωκομματική πίεση και δεν θα δημιουργηθούν προϋποθέσεις
κυβερνητικής κρίσης. 
­ Η ελληνική πρόταση θα διαβιβαστεί σήμερα η αύριο
στην ολλανδική προεδρία, η οποία προτίθεται να τοποθετήσει και εκπρόσωπό της
ως παρατηρητή στην όλη διαδικασία. (Σελ. 8-9). 
* Στο μεταξύ, στο
Αλβανικό η ιταλική αδυναμία να ελέγξει την κατάσταση δημιουργεί προβλήματα
στην ανάπτυξη της ελληνικής δύναμης, το κύριο μέρος της οποίας (520 άνδρες)
αναχωρεί σήμερα από τη Θεσσαλονίκη για το Δυρράχιο. 
Πρόβλημα υπάρχει ακόμα
και για τη διαδικασία διανομής της ανθρωπιστικής βοήθειας τόσο λόγω ιταλικής
ανικανότητας όσο και αλβανικής σκοπιμότητας. 
* Την ίδια όμως στιγμή, η
Αθήνα επιχειρεί διά της διπλωματικής οδού να διορθώσει το μεγάλο φιάσκο που
υπέστη το Λιμενικό στην Πρέβεζα, όταν αλβανική συμμορία... έκλεψε ανενόχλητη
το περιπολικό σκάφος του τοπικού λιμεναρχείου και το μετέφερε ως λάφυρο στην
Αλβανία. 
Δυναμική προσπάθεια επανάκτησης του σκάφους από τις ελληνικές
αρχές προσέκρουσε στα πυρά της συμμορίας και έτσι τώρα αναζητείται «ειρηνικός»
τρόπος επίλυσης του προβλήματος, το οποίο κάθε άλλο παρά τιμή περιποιεί τους
υπεύθυνους. (Σελ. 7). 
* Κατά τα άλλα, στο εσωτερικό μέτωπο
εξακολουθεί να κυριαρχεί η αντιδικία των οικογενειών του Α. Παπανδρέου, η
οποία προκάλεσε παρεμβάσεις πολλών στελεχών του ΠΑΣΟΚ που ζήτησαν σύνεση και
σεβασμό στη μνήμη του ιδρυτή του κόμματος (Σελ5). 
*Η Ν.Δ. από την
πλευρά της προωθεί την αντιπολιτευτική της τακτική με την κατάθεση πρότασης
για συζήτηση στη Βουλή σε επίπεδο αρχηγών κομμάτων με αντικείμενο την
οικονομική πολιτική και τον κοινωνικό διάλογο. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15818N031</ED>
<ID>
ID:170509

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N03&aa=1</URL></REF>


Article

<CATEGORY>vin01</CATEGORY>

 <H2>Ποτέ πια
</H2>
ΤΡΙΑΝΤΑ χρόνια μετά, οι νεώτερες γενιές δυσκολεύονται να
καταλάβουν... 
ΚΑΙ οι παλαιότερες ­ αυτές που έζησαν τον ζόφο της
δικτατορίας ­ δύσκολα επίσης αποδέχονται... 
ΤΗΝ αμείλικτη νομοτέλεια πως
οι επέτειοι μετεξελίσσονται ­ όλο και περισσότερο ­ σε αποστασιοποιημένες
αναφορές μνήμης. 
ΩΣΤΟΣΟ, η έστω και επετειακή επαναφορά στο προσκήνιο
γεγονότων που σημάδεψαν τη νεώτερη ιστορία μας... 
ΕΧΕΙ πάντα τη σημασία
της επιστροφής όχι τόσο στο ξεθωριασμένο βίωμα, αλλά στη γνώση που μπορεί να
γίνει οδηγός για το μέλλον. 
ΠΟΛΥ περισσότερο όταν τείνει να αμβλυνθεί η
συνείδηση πως η ελευθερία και η δημοκρατία δεν υπήρξαν αυτονόητα αγαθά στον
τόπο μας... 
ΠΑΡΑ πέρασαν από μυλόπετρες οδυνηρής συντριβής και
καταναγκαστικού σκότους. 
ΤΕΛΕΥΤΑΙΟΣ σταθμός αυτής της δοκιμασίας, το
πραξικόπημα των συνταγματαρχών την 21η Απριλίου 1967... 
ΜΟΙΑΖΕΙ πια σαν
μακρινός εφιάλτης και ωστόσο δεν πρέπει να ξεχασθεί... 
ΑΚΟΜΗ και αν οι
πληγές εκείνης της επταετίας επουλώθηκαν. 
ΑΝΟΙΧΤΗ ­ και παρούσα ­ η μοίρα
της προδομένης Κύπρου, φτάνει για να θυμίζει το βαρύ τίμημα της εθνικής
περιπέτειας... 
ΚΑΙ συνάμα την υποχρέωση να σκύβουμε στην Ιστορία ­ αν μη
τι άλλο, για να μαθαίνουμε. 
ΠΕΡΑ από τις ηχηρές αποστροφές των επίσημων
ανακοινώσεων... 
ΠΕΡΑ και από τα συγκινησιακά φορτισμένα προσκλητήρια...

ΑΣ μη λησμονείται πως η ευχή «ποτέ πια» που αναφέρεται στο μέλλον... 
ΠΑΡΑΠΕΜΠΕΙ και στο πικρό παρελθόν ­ όσο ξένο προς το παρόν και αν φαίνεται.

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15818N032</ED>
<ID>
ID:170564

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

<H3>Ζωή Λάσκαρη: </H3>
(η ηθοποιός, στο
DIVA, για τη Δήμητρα Παπανδρέου) 
«Η Δήμητρα όταν της συμβαίνει κάτι, της
φαίνεται στο πρόσωπο, όπως και σε μένα. Για να πολιτευτείς, πρέπει να έχεις
πρόσωπο "άσπαστο". Να μη σου βγαίνει ο θυμός, η στενοχώρια, να ελίσσεσαι. Ε,
αυτό δεν το έχει». 
Βίκυ Καγιά: 
(λέει στη «Λάμψη» τι θα είχε
κάνει επαγγελματικά, αν δεν είχε γίνει μοντέλο) 
«Θα είχα σπουδάσει στη
Φιλοσοφική ή θα είχα γίνει δικηγόρος, γιατί έχω κλίση στο "μπλα-μπλα"!». 
Γιάννης Φέρτης: 
(ο ηθοποιός ερωτάται από την «Εξουσία» για την
πορεία της τηλεόρασης) 
«Αναπολώ τις καλές στιγμές της ΕΡΤ». 
Αννίτα
Πάνια: 
(η τηλεπροξενήτρα εξηγεί στο Associated Press, γιατί δεν θα
πήγαινε στο «Χρυσό Κουφέτο») 
«Μερικοί άνθρωποι δεν είναι φτιαγμένοι για
γάμο. Ένας απ' αυτούς είμαι κι εγώ». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15818N034</ED>
<ID>
ID:170639

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N03&aa=4</URL></REF>


Article

<CATEGORY>vin02</CATEGORY>

 <H2>Τριάντα
χρόνια</H2>

<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΤΡΙΑΝΤΑ χρόνια ­ μια ολόκληρη ζωή... Θυμάμαι
τον Κώστα Νικολόπουλο ­ εκ των ιδιοκτητών του «Έθνους» ­ να με σταματάει μπρος
στο ασανσέρ του ξενοδοχείου «Ρεγγίνα Παλλάς», στο Μόναχο, και να μου λέει,
χαμογελαστός μεν, αλλά φοβερά ταραγμένος: «Καλώς τα δεχτήκαμε! Δικτατορία στην
Ελλάδα!». 
Έμεινα, για μια στιγμή, εμβρόντητος! Ύστερα άρχισα ν' ανεβαίνω
τα σκαλιά τρία τρία! Έφτασα στον πρώτο όροφο, όπου με περίμεναν ο Βαγγέλης
Ανδρουλιδάκης και ο Γιάννης Μαρίνος, για να συνεχίσουμε την πρέφα μας. «Τι
συμβαίνει;», με ρώτησαν κι οι δυο, βλέποντάς με κάτωχρο. Τους εξήγησα.
Κέρωσαν! Κι έπιασαν να τηλεφωνούν, σε δικούς, γνωστούς και φίλους, στην Αθήνα
και το εξωτερικό, για να μάθουν λεπτομέρειες. 
Ανδρουλιδάκης, Μαρίνος,
Γιώργος Κορωναίος, Κώστας Καβαθάς, Σταύρος Παπαϊωάννου, Βασίλης Θασίτης,
Νικολόπουλος, Ντίνος Τσαλόγλου κι άλλοι πολλοί δημοσιογράφοι. Μας είχε καλέσει
η «BMW», στη Γερμανία, για να επισκεφθούμε τα εργοστάσιά της, στις 19
Απριλίου. Ξέσπασε το πραξικόπημα. Στις 23 οι συνάδελφοι έφυγαν. Εγώ έμεινα. Με
ειδοποίησαν από την Ελλάδα, «μην κατεβείς, γιατί θα σε πιάσουνε!». 
Στις 25
Απριλίου ανακάλυψα ότι ο παιδικός μου φίλος Άγγελος Μαρόπουλος βρισκόταν στο
«Μπαντ Γκόντεσμπεργκ» και δούλευε στη «Ντόιτσε Βέλλε». Μιλήσαμε στο τηλέφωνο.
«Έλα, αμέσως, επάνω!». Μπαντ Γκόντεσμπεργκ, Κέλλερ (;) Στράσσε, Μαρόπουλος,
Βουκελάτος, Χρηστινίδης, ο Μαθιόπουλος στη Βόννη, ο Αλέκος Μπέτσης, ο Γιώργος
Παπαδόπουλος, ο Ηλίας Χατζηανδρέου, ο Κώστας Νικολάου στην Κολωνία ­ κόσμος
και ντουνιάς. Σε τρεις μέρες φεύγαμε με τον Άγγελο και με τον βουλευτή της
Ε.Κ. Τάσο Παπαδόπουλο, μ' ένα Φίατ 124, μέσα στο οποίο κοιμόμασταν, για την
Κοπεγχάγη και για τη Στοκχόλμη... 
Σκέφτομαι: πόσο διαφορετική θα ήταν
σήμερα η Ελλάδα, αν δεν είχε μεσολαβήσει η επτάχρονη τυραννία!.. Ο Γ.
Παπανδρέου θα ξανακέρδιζε θριαμβευτικά τις εκλογές και οι λαϊκές κατακτήσεις
θα πολλαπλασιάζονταν! Εκείνος ο νικηφόρος αέρας, που είχε αρχίσει να πνέει από
το '63 και πέρα, θα 'χε γίνει άνεμος δυνατός, επαναστατικός! Και η τέχνη, που
μόλις είχε βρει τον ελεύθερο βηματισμό της, και οι συναυλίες και οι μπουάτ και
τα τραγούδια και το θέατρο και ο κινηματογράφος θα γνώριζαν μέρες μεγάλης
δόξας... 
Τριάντα χρόνια... Ο Νότης ήταν μόλις 6 ετών και ο Μίκης
Θεοδωράκης, 42 ­ πάνω στην ακμή του. Ο Μίκης, που, καθώς κατηφορίζουμε στον
περιφερειακό του Φιλοπάππου, θυμάται και μου λέει: «Ξέρεις πώς σώθηκα την 21η
Απριλίου; Ο Ρένος Αποστολίδης μ' έσωσε! Τηλεφώνησε από το Σύνταγμα, όπου
βρισκόταν, στη Μαρία, τη γυναίκα του Μποστ, και της είπε να με ειδοποιήσει να
το σκάσω, γιατί είχε δει τανκς και φοβόταν πως έγινε πραξικόπημα...». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15818N041</ED>
<ID>
ID:170554

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N04&aa=1</URL></REF>


Article

<CATEGORY>vin05</CATEGORY>

 <H5>Μαζί, όχι, αλλά μόνος, ναι</H5>
<H5>Τα
ντουφέκια και ο Τ. Νάιλς...</H5>
<H5>Μετανιωμένος
Μητσοτάκης</H5>
<H5>Δέκα ημέρες</H5>
<H5>Με οικονομικά
</H5><H2>ΜΙΚΡΟΠΟΛΙΤΙΚΟΣ</H2>

<AUTHOR>ΟΜΙΚΡΟ-ΠΟΛΙΤΙΚΟΣ</AUTHOR>

ΣΤΟ Μεσολόγγι βρέθηκαν
χθες, για τις εορταστικές εκδηλώσεις για την επέτειο της Εξόδου, δύο... ψυχές:
Ο πρόεδρος της Ν.Δ. κ. Κ. Καραμανλής και ο δήμαρχος Αθηναίων κ. Δ.
Αβραμόπουλος... 
ΠΟΙΟΣ «έκλεψε» την παράσταση; Χμμ, ε, μάλλον ο δήμαρχος ­
ο οποίος, άλλωστε, είχε φροντίσει να συνδυάσει την παρουσία του στην ιστορική
πόλη με την, εν χορδαίς και οργάνοις, υπογραφή πρωτοκόλλου συνεργασίας του
Δήμου των Αθηναίων με τον Δήμο των Μεσολογγιτών... 
Ο ΠΡΟΕΔΡΟΣ της Ν.Δ.,
που δεν είχε ανάλογες δυνατότητες, προτίμησε να συναντήσει τον δήμαρχο του
Μεσολογγίου μόνος του, αργότερα... 
ΠΩΣ; Ε, όχι, πολλά - πολλά δεν είχαν
μεταξύ τους, οι κ.κ. Αβραμόπουλος και Καραμανλής... 
ΒΡΕ πώς αλλάζουν οι καιροί ­ ποιος να το
'λεγε, μερικά χρόνια πριν, ότι θα έφτανε μια ημέρα που ο πρεσβευτής των ΗΠΑ,
στην Αθήνα, θα παρίστατο σε εκδηλώσεις για την Εθνική Αντίσταση. Κι όμως,
συνέβη κι αυτό... 
Ο κ. Τ. ΝΑΪΛΣ, που λέτε, πήγε στην Αρκαδία και έδωσε το
παρών στις εκδηλώσεις για την Αντίσταση ­ και ποιος νομίζετε ότι εκπροσωπούσε
την κυβέρνηση; Μα, φυσικά, ο «αρκαδάρχης» κ. Β. Γιαννόπουλος. 
ΕΤΣΙ, ο
πρεσβευτής «τ' άκουσε» για τον ρόλο των ΗΠΑ ­ με το γνωστό στυλ του, ο
υπουργός Δικαιοσύνης μίλησε για την «προτίμηση» των Αμερικανών στην Τουρκία.
Άκουσε όμως και τα καθιερωμένα αντάρτικα τραγούδια, που τραγουδάει σε κάθε
τέτοια εκδήλωση ο κ. Γιαννόπουλος... 
ΟΠΩΣ ΕΙΝΑΙ γνωστό, η ρετσινιά του «αποστάτη» κυνηγούσε
για χρόνια (πολλοί μάλιστα επιμένουν ότι θα τον κυνηγάει πάντα) τον κ. Κ.
Μητσοτάκη. Ο ίδιος, μετά τη μεταπολίτευση, είχε επιχειρήσει σε διάφορες
στιγμές να δώσει τις δικές του εξηγήσεις για εκείνη την περίοδο ­ αλλά
φαίνεται ότι ακόμα και ο ίδιος δεν πολυπείστηκε... 
Έτσι, θα τον ακούσετε
απόψε στο αφιέρωμα του Mega για τη θλιβερή επέτειο του χουντικού
πραξικοπήματος της 21ης Απριλίου του '67, να λέει τα εξής: «Εκείνο που έχω
μετανιώσει, είναι που ορκίστηκα (υπουργός, εννοείται) το καλοκαίρι του '65. Το
έκανα για να βοηθήσω να αποτραπεί το χειρότερο, να ελεγχθεί κάπως η κατάσταση.
Αλλά θα έπρεπε να μην είχα ορκιστεί και να παίξω διαμεσολαβητικό ρόλο ανάμεσα
στο Στέμμα και τον Γεώργιο Παπανδρέου». 
Κάλλιο αργά παρά ποτέ; 
ΠΟΥ ΞΕΚΙΝΗΣΕ η υπόθεση του κειμένου των
32 βουλευτών του ΠΑΣΟΚ; Απ' ό,τι λέγεται, όλα ξεκίνησαν πριν από 10 ημέρες στο
πολιτικό γραφείο του κ. Παντ. Οικονόμου. 
ΣΤΟ ΠΕΔΙΟ της οικονομίας θέλει να δώσει την πρώτη του
κοινοβουλευτική μάχη, ως πρόεδρος της Ν.Δ., ο κ. Κ. Καραμανλής ­ καταθέτει
οσονούπω πρόταση για διεξαγωγή προ ημερησίας διατάξεως συζήτησης, με θέμα τις
εξελίξεις στην οικονομία. 
Για να δούμε... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15818N042</ED>
<ID>
ID:170563

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΙ ΝΑ ΛΕΜΕ τώρα;
Μόνον και μόνον ο αριθμός των βουλευτών του ΠΑΣΟΚ που υπέγραψαν το σκληρό
κείμενο εναντίον του διαλόγου, τα λέει όλα: 32, άρα... κάηκαν! 
ΜΗΠΩΣ τράβηξαν από 31; 
ΑΝ ΤΑ ΟΣΑ γράφονται είναι σωστά, η
μία πλευρά της οικογένειας Παπανδρέου θέλει να «κάψει» την άλλη, και η άλλη,
πιο πολιτισμένη, θέλει απλώς να δει την πρώτη να «σέρνεται»... 
ΕΙΝΑΙ
ΑΥΤΟ που λέμε μία ευτυχισμένη οικογένεια... 
ΑΡΧΙΣΕ Η εβδομάδα
των Παθών ­ είναι η φυσιολογική εξέλιξη της ώρας Καραμανλή... 
ΤΙ ΝΑ
ΤΟΝ κάνουμε τον διάλογο με την Τουρκία, όταν πρέπει να συζητάμε πέντε -
έξι χρόνια κατ' αρχήν για το τι σημαίνει διάλογος; 
ΤΕΛΙΚΑ, τι εστί
διάλογος; Έχω την αίσθηση ότι διάλογος είναι η συζήτηση, όταν δεν γίνεται η
συζήτηση... 
ΚΑΛΟΣ Ο ΔΙΑΛΟΓΟΣ, αλλά ως γνωστόν, με τη συζήτηση
γνωρίζεις και κόσμο... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15818N044</ED>
<ID>
ID:170628

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N04&aa=4</URL></REF>


Article

<CATEGORY>vin04</CATEGORY>

 <H2>Επετείου
νοσταλγία</H2>

<AUTHOR>ΠΑΥΛΟΣΤΣΙΜΑΣ</AUTHOR>

Η οργή ξεθύμανε, η
μνήμη εξασθένησε, η ανακούφιση μοιάζει εντελώς άτοπη. Την θέση τους στα
εφετινά αφιερώματα μοιάζει να έχει πάρει η νοσταλγία. 
Όπως, ίσως,
νοσταλγείς μια δύσκολη, τραυματική 
παιδική ηλικία, που η ανάμνησή της
πονά μα και γλυκαίνει ταυτόχρονα.Η επέτειος είναι εφέτος «στρογγυλή» ­ τριάντα
χρόνια. Τριάντα χρόνια από τη φοβερή νύχτα των τανκς. Ίσως γι' αυτό η
νοσταλγική πλημμυρίδα των αναδρομών και των αφιερωμάτων αγωνίζεται εφέτος τόσο
επίμονα να σπάσει το κέλυφος της παγερής αδιαφορίας και την σκληρή κρούστα της
αμνησίας. 
Κάποτε αυτά τα αφιερώματα στη δικτατορία πλημμύριζαν οργή και
πύρινες καταγγελίες ­ γιατί οι πληγές ήταν νωπές, η μνήμη του πόνου πρόσφατη,
οι τύψεις και οι ενοχές αγλύκαντες, η αναζήτηση των ενόχων επιτακτική. 
Άλλοτε, πάλι, αναλύονταν σε στεναγμούς ανακούφισης ­ που επιτέλους η φοβερή
νύχτα τελείωσε, που μπορείς να παίρνεις ελεύθερα την εφημερίδα σου, να
περπατάς χωρίς να κοιτάς τον ίσκιο σου, να μιλάς στους συγγενείς ή στους
φίλους σου χωρίς να σκέφτεσαι μήπως σε «κάψει» ο φάκελός τους στην Ασφάλεια,
κι όταν χτυπά χαράματα η πόρτα να είσαι σίγουρος πως είναι ο γαλατάς (ή, το
πολύ, ο «Αλβανός διαρρήκτης»). 
Η οργή ξεθύμανε, η μνήμη εξασθένησε, η
ανακούφιση μοιάζει εντελώς άτοπη. Την θέση τους στα εφετινά αφιερώματα μοιάζει
να έχει πάρει η νοσταλγία. Όπως, ίσως, νοσταλγείς μια δύσκολη, τραυματική
παιδική ηλικία, που η ανάμνησή της πονά μα και γλυκαίνει ταυτόχρονα. Όπως
καμιά φορά νοσταλγεί ο φυλακισμένος τη φυλακή. Ή, πάλι, όπως νοσταλγείς μια
χαμένη ευκαιρία. Έτσι, μοιάζει να νοσταλγούν κάποιοι τα πέτρινα χρόνια, τους
γκρίζους καιρούς... 
Ίσως γιατί ο χρόνος τα πιο δυσάρεστα, τα πιο επώδυνα
αμβλύνει πρώτα, τα στρογγυλεύει. Ίσως γιατί τα χρόνια εκείνα τα σκληρά να ήταν
­ τώρα το καταλαβαίνει κανείς ­ χρόνια αθωότητας. Και χρόνια ελπίδας: όσο
σκληρός και γκρίζος κι αν έμοιαζε ο κόσμος, έλεγες πως η αιτία είναι μόνον.
Εκείνοι, πως αρκεί να πέσουν, αρκεί να περάσει κι αυτό, κι όλα μετά θα είναι
ολόφωτα και μεγάλα... 
Ίσως αυτή τη χαμένη αθωότητα νοσταλγούν όσοι την
έζησαν. Κι ίσως αυτό ακριβώς που κάνει αυτούς να νοσταλγούν, ακριβώς αυτό να
είναι που κάνει τόσο ακατανόητη και ξένη στους νεώτερους την περιπέτειά τους.

Ίσως, δηλαδή, να μη φταίει που πέρασαν τόσα χρόνια, που μοιάζουν πια όλες
αυτές οι ιστορίες ­ τα τανκς, τα ανάκτορα, ο ιππόδρομος, οι εξορίες, τα
βασανιστήρια, το ελληνοχριστιανικό κιτς ­ με αναμνήσεις προϊστορικών εποχών,
μακρινών και ακατανόητων. 
Ίσως εκείνο που ξενίζει είναι το ίδιο το γεγονός
ότι υπήρξε εποχή που η εξουθένωση και ο έλεγχος των πολιτών απαιτούσε τόσο
βίαια και πρωτόγονα μέσα, όπλα, φυλακές, βασανιστήρια, λογοκρισία. 
Ίσως
εκείνο που ξενίζει είναι ότι υπήρξε εποχή, και τόσο κοντινή, πριν από τριάντα
μόλις χρόνια, που οι πολίτες ήταν «επικίνδυνοι», που ο κόσμος τους ήταν απλός,
οι διαχωριστικές γραμμές ευδιάκριτες, που το δίκιο και το άδικο έμοιαζαν απλά,
οι μεγάλες συλλογικότητες και οι μεγάλες χίμαιρες ήταν ακόμη ζωντανές. Πριν
από τριάντα, μόλις, χρόνια; Μοιάζει απίστευτο... 
Κάποτε, στα πρώτα χρόνια
της μεταπολίτευσης, αυτά τα αφιερώματα στην 21η Απριλίου νιώθαμε την υποχρέωση
να καταλήγουν σ' ένα ηθικόν δίδαγμα, σ' ένα «ποτέ πια». 
Το σύνθημα θα
ακουγόταν σήμερα περιττό, αυτονόητο ή γραφικό. 
Το ξέρουμε δα: δεν υπάρχει
περίπτωση να επαναληφθούν τα πάθη εκείνα. Μόνο που μας τρώει μια αμφιβολία:
Είναι επειδή έγινε η ελευθερία μας τόσο άτρωτη και η δημοκρατία μας τόσο
θωρακισμένη; Ή επειδή μια δικτατορία θα ήταν όλως διόλου περιττή, ένας
κωμικός, άχρηστος αναχρονισμός; 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15818N061</ED>
<ID>
ID:170551

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N06&aa=1</URL></REF>


Article

<CATEGORY>vin02</CATEGORY>

 <H2>Ένα «γιες»
για κάθε αφέντη</H2>

<AUTHOR>ΤΖΩΡΤΖΙΑΚΟΝΤΡΑΡΟΥ</AUTHOR>

ΓΙΑ
δυόμισι δεκαετίες λούφαζαν στη γωνιά τους, περιμένοντας τη λήθη που φέρνει ο
χρόνος. Οι συνάδελφοί τους δικαστές, μεγαλόθυμοι, τούς απηύθυναν ένα
χαιρετισμό. Κι ας φέρουν ουσιαστικά την ευθύνη για σωρεία φυλακίσεων, διώξεων,
εξοριών συναδέλφων τους.Στενοί συνεργάτες των συνταγματαρχών, μέλη επιτροπής
κατάρτισης του ψευδοσυντάγματος της χούντας, διόλου βέβαιοι για τη
μακροβιότητα του καθεστώτος, έβαζαν στα μουλωχτά υποθήκη για το μέλλον. 
Την ίδια ώρα που πουλούσαν εκδούλευση στη δικτατορία, προσφέροντας βορά τούς
εγνωσμένου φιλελεύθερου φρονήματος συναδέλφους τους, φρόντιζαν να διατηρούν
σχέσεις με άλλους, επίσης αντιφρονούντες, για να εξασφαλίσουν μελλοντικά αν
όχι την υποστήριξή τους τουλάχιστον την ανοχή τους. 
Διασώθηκαν την περίοδο
της χούντας, υπαγορεύοντας σε δικούς τους να καρφώσουν. Έτσι ξηλώθηκε ένα από
τα μεγαλύτερα κλιμάκια της Δημοκρατικής Άμυνας. Η μεταπολίτευση δεν πείραξε
κανέναν. Αντιθέτως, προώθησε αρκετούς, προήγαγε άλλους, ενώ κάποιους τους
τοποθέτησε σε ζηλευτές θέσεις. Χαρακτηριστικό τους, η προθυμία να υπηρετήσουν
κάθε αφέντη, αρκεί να αναρριχηθούν στα ανώτατα κλιμάκια της Δικαιοσύνης. 
Συνεπείς καιροσκόποι, κράτησαν την ίδια στάση και στα χρόνια της δημοκρατίας,
με αποκορύφωμα το 1989. Βρισκόμενοι κοντά στο όνειρο της προαγωγής, μην
μπορώντας να προβλέψουν με ακρίβεια τις επόμενες κυβερνήσεις, προσέγγισαν ό,τι
πιο συντηρητικό στοιχείο υπήρξε στον χώρο τους. Ξιφουλκούσαν κατά του τότε
Πρωθυπουργού. Ως εκδήλωση απαξίας αποφάσισαν να μην ανταποκριθούν στην
πρόσκληση του τότε Προέδρου της Δημοκρατίας, μήπως και αναγκασθούν να
χαιρετήσουν τον Ανδρέα Παπανδρέου. Όλοι τήρησαν την ίδια στάση πλην ενός, ο
οποίος προφασιζόμενος κακή συνεννόηση με τους συναδέλφους του εμφανίστηκε στο
Προεδρικό Μέγαρο για δέκα λεπτά και στη συνέχεια εν εξάλλω καταστάσει στράφηκε
κατά της παρέας του, γιατί τον άφησαν να πάει και δήθεν εξετέθη. 
Σήμερα
καλλιεργούν σχέσεις με τον κυβερνητικό χώρο εν όψει των προαγωγών του Ιουλίου.
Πάντοτε ήταν έτοιμοι να υπηρετήσουν κάθε αφέντη που θα τους εξασφάλιζε το
μέλλον τους. Γι' αυτό φροντίζουν να λησμονηθεί το παρελθόν... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15818N063</ED>
<ID>
ID:170626

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N06&aa=3</URL></REF>


Article

<CATEGORY>vin04</CATEGORY>

 <H5>32 ΒΟΥΛΕΥΤΕΣ ΤΟΥ ΠΑΣΟΚ ΜΕ ΠΑΡΕΜΒΑΣΗ ΤΟΥΣ ΠΡΟΣ ΤΟΝ ΣΗΜΙΤΗ
ΕΚΦΡΑΖΟΥΝ ΤΗΝ ΑΝΗΣΥΧΙΑ ΤΟΥΣ ΓΙΑ ΤΗΝ ΤΑΚΤΙΚΗ ΤΗΣ ΚΥΒΕΡΝΗΣΗΣ ΣΤΑ ΕΛΛΗΝΟΤΟΥΡΚΙΚΑ,
ΜΕ ΕΜΦΑΣΗ ΣΕ ΤΡΙΑ ΖΗΤΗΜΑΤΑ ΣΧΕΤΙΚΑ ΜΕ ΤΗ ΔΙΑΔΙΚΑΣΙΑ ΠΟΥ ΕΓΚΑΙΝΙΑΣΤΗΚΕ ΣΤΗ
ΜΑΛΤΑ</H5>
<H5>Εάν η εξέλιξη των πραγμάτων μας επιβεβαιώσει,
παρακαλούμε να έχετε υπόψη σας ότι η ακολουθούμενη πολιτική δεν θα έχει την
κατανόησή μας</H5>
<H2>Επιστολή - προειδοποίηση κατά του διαλόγου</H2>

<AUTHOR>ΓΙΩΡΓΟΣ ΧΡ.ΠΑΠΑΧΡΗΣΤΟΣ</AUTHOR>

<H3></H3>Χαρακτήρα ανοιχτής προειδοποίησης προς την κυβέρνηση
έχει η σκληρή επιστολή των 32 βουλευτών του ΠΑΣΟΚ προς τον Πρωθυπουργό Κώστα
Σημίτη για τα ελληνοτουρκικά. 
Η ΕΠΙΣΤΟΛΗ, που διαβίβασε χθες εξ ονόματος
των βουλευτών ο Αν. Πεπονής, αφορά τον ελληνοτουρκικό διάλογο που
εγκαινιάσθηκε στη Μάλτα και αποτελεί το πρώτο μεγάλο πρόβλημα που
αντιμετωπίζει η κυβέρνηση στην πορεία για την ομαλοποίηση των σχέσεων με την
Τουρκία. 
Η κυβέρνηση αντέδρασε με δήλωση επί της ουσίας, του υπουργού
Τύπου Δημ. Ρέππα, ο οποίος απαντώντας στους βουλευτές αναφέρει ότι «οι θέσεις
της Ελλάδας είναι πάγιες». Ο κυβερνητικός εκπρόσωπος δηλώνει ακόμη ότι «η
Ελλάδα απαιτεί σεβασμό των Διεθνών Συνθηκών και του Διεθνούς Δικαίου» και
προσθέτει ότι «ζητεί από όλους να κάνουν το ίδιο». Στο κρίσιμο θέμα του
διαλόγου που θέτουν οι βουλευτές υπογραμμίζει ότι «δεν υπάρχει θέμα πολιτικού
διαλόγου ή διαπραγματεύσεων». 
ΔΥΣΦΟΡΙΑ 
Η επιστολή προκάλεσε τη
δυσφορία του Πρωθυπουργού Κώστα Σημίτη αλλά, όπως δηλωνόταν από κυβερνητικής
πλευράς, η δυσφορία αυτή οφειλόταν μόνο στο γεγονός ότι η είδηση είχε
διαρρεύσει από νωρίς χθες το μεσημέρι, πριν δηλαδή τη λάβει στα χέρια του ο κ.
Σημίτης. Η ενόχληση του Πρωθυπουργού αποτυπώνεται και στη δήλωση του κ. Ρέππα,
στην οποία αναφέρεται συγκεκριμένα ότι «καλό θα είναι τα όποια ερωτήματα
υπάρχουν για θέματα κυβερνητικής πολιτικής να τίθενται στα κομματικά και
κυβερνητικά όργανα και να μη γνωστοποιούνται δημοσίως προτού καν φθάσουν στους
αποδέκτες τους». 
Οι βουλευτές προειδοποιούν στην επιστολή τους ότι σε
περίπτωση που επιβεβαιωθούν οι επιφυλάξεις και οι ανησυχίες τους για το
περιεχόμενο του «διαλόγου» θα άρουν την «κατανόησή τους» προς την
ακολουθούμενη κυβερνητική πολιτική στα ελληνοτουρκικά. 
ΠΟΙΟΙ
ΥΠΟΓΡΑΦΟΥΝ 
Το κείμενο της επιστολής ­ που συντάχθηκε με πρωτοβουλία
των βουλευτών Α. Πεπονή, Γ. Χαραλαμπόπουλου, Ελ. Βερυβάκη, Γ. Καψή, Στ.
Παπαθεμελή, Γ. Ανωμερίτη και Π. Οικονόμου ­ αποτελείται από 4 1/2 σελίδες και
επικρίνει την κυβέρνηση για τη διαδικασία που εγκαινίασε στη Μάλτα,
υπογραμμίζοντας ότι καταφεύγει σε ένα διάλογο στον οποίο ο ένας απαιτεί κι ο
άλλος δεν ζητάει τίποτε. Την επιστολή υπογράφουν ακόμη οι Π. Κρητικός, Θ.
Τσούρας, Σ. Βαλυράκης, Ν. Ακριτίδης, Αλ. Δαμιανίδης, Ηλ. Παπαηλίας, Μ.
Γικόνογλου, Ν. Λαμπαδάρης, Ν. Κατσέλη, Δ. Πιπεργιάς, Γ. Κίρκος, Α. Κοτσακάς,
Κ. Κουλούρης, Μ. Μπεντενιώτης, Ρ. Ζήση, Γ. Τσακλίδης, Γ. Αδαμόπουλος, Μ.
Καχριμάκης, Ν. Σηφουνάκης, Μ. Στρατάκης, Α. Χρυσανθακόπουλος, Β. Τσιλίκας, Λ.
Λωτίδης, Γ. Κωνσταντινίδης, Π. Κατσιλιέρης. 
Στο θέμα παρενέβη και ο
υπουργός Παιδείας Γερ. Αρσένης, ο οποίος με δήλωσή του στην Καβάλα είπε:
«Αναμένω ότι θα γίνει πλήρης ενημέρωση για τα ελληνοτουρκικά. Είμαι σίγουρος
πως αυτό θα πραγματοποιηθεί σε κυβερνητικό και κομματικό επίπεδο», και
πρόσθεσε ότι «θα πρέπει να γίνει πρώτα εκτίμηση της κατάστασης και μετά
δημόσια σχόλια». Από την πλευρά του ο υπουργός Εθνικής Άμυνας Άκης
Τσοχατζόπουλος διέψευσε κατηγορηματικά ότι αποστασιοποιείται στα εθνικά θέματα
δηλώνοντας: «Αυτή η καραμέλα της αποστασιοποίησης και αντιπαράθεσης
επανέρχεται κατά καιρούς. Εάν έχω την πρόθεση να διαφοροποιηθώ, θα το κάνω ο
ίδιος, θα βγω δημοσίως να το πω. Η πολιτική που ακολουθούμε είναι η εθνική
στρατηγική που υπάρχει εδώ και πολλά χρόνια». 
* Η επιστολή των βουλευτών ­
που διαβιβάσθηκε στον κ. Σημίτη λίγο πριν εκείνος αναχωρήσει χθες για την
Βιέννη ­ ήταν το αποτέλεσμα έντονων διαβουλεύσεων μεταξύ μιας μεγάλης ομάδας
βουλευτών του ΠΑΣΟΚ από την Πέμπτη το απόγευμα. 
Οι συναντήσεις των
βουλευτών εντάθηκαν την Παρασκευή, και το Σάββατο συντάχθηκε το κείμενο το
οποίο θέτει τα τρία ζητήματα σχετικά με την διαδικασία που εγκαινιάσθηκε στη
Μάλτα, που απασχόλησαν έντονα τους βουλευτές κατά τις συναντήσεις. Σύμφωνα με
όσα έγιναν γνωστά, τα ζητήματα αυτά είναι: 
1. Στις συνομιλίες που
έχουν ξεκινήσει δεν υπάρχει σαφής διαχωρισμός του χαρακτήρα των συζητήσεων, αν
δηλαδή αυτές αφορούν μόνο το διαδικαστικό ζήτημα ή και την ουσία των
ελληνοτουρκικών σχέσεων 
2. Δεν είναι γνωστό ποιο είναι ακριβώς το
αντικείμενο προς διαπραγμάτευση με την Τουρκία 
3. Πώς μετά τόσες
δεκαετίες μπορεί να τίθεται θέμα ερμηνείας των Διεθνών Συνθηκών, όπως αυτή της
Λωζάννης, κι αυτό το πράγμα να αποτελεί θέμα προς διάλογο με την Τουρκία. Στο
κείμενο της επιστολής είναι διάχυτη η ανησυχία των βουλευτών για το πού μπορεί
να οδηγήσει η «διολίσθηση» της κυβέρνησης σ' αυτόν τον διάλογο και εκτίθενται
οι προβληματισμοί των 32 βουλευτών για την τακτική που ακολουθεί η κυβέρνηση
στο συγκεκριμένο θέμα, αλλά δεν ζητείται να συγκληθούν τα κομματικά όργανα για
να υπάρξει συζήτηση για τα ελληνοτουρκικά. 
Το ενδιαφέρον στοιχείο που
προέκυψε είναι ότι η συλλογή των 32 βουλευτών, έγινε μεταξύ εκείνων που
κατέστη δυνατόν να βρεθούν στην Αθήνα το Σαββατοκύριακο, ενώ από πολλές
πλευρές τονίσθηκε ότι «αν υπήρχε περιθώριο χρόνου, δηλαδή να δοθεί η επιστολή
στον Πρωθυπουργό μετά το Πάσχα, οι υπογραφές θα ήταν πολύ περισσότερες».
Συγκεκριμένα αναφέρθηκε ότι «με τις απόψεις που διατυπώνονται στην επιστολή
συμφωνούν περί τους 60 βουλευτές, οι οποίοι θα πρέπει να θεωρείται ότι
συντάσσονται μαζί τους». 
Όπως έγινε γνωστό, οι συγκεκριμένοι βουλευτές,
που προέρχονται από διάφορους χώρους-τάσεις μέσα στο ΠΑΣΟΚ (περιλαμβάνονται
«προεδρικοί», «κεντρώοι», «ανένταχτοι», «αρσενικοί») έχουν χωριστεί σε τρεις
«ομάδες», κατά θεματολογία: 
1. Μία ομάδα ασχολείται με τα
οικονομικά, 
2. μία άλλη με τα θέματα κοινωνίας, περιβάλλοντος,
ποιότητας ζωής 
3. και η τρίτη αποκλειστικά με τα εθνικά. 
Οι
βουλευτές αναμένεται να εκδηλωθούν προσεχώς και σε άλλα κρίσιμα θέματα της
κυβερνητικής πολιτικής, δηλώνοντας θέσεις και διατυπώνοντας προτάσεις που
προφανώς θα βρίσκονται σε διάσταση με τις επίσημα διατυπωμένες κυβερνητικές
θέσεις. 
Το πλήρες κείμενο της επιστολής που απέστειλαν οι
32 βουλευτές του ΠΑΣΟΚ προς τον Πρωθυπουργό για τα ελληνοτουρκικά, είναι το
εξής: 
Αθήνα, 19 Απριλίου 1997 
Προς τον Πρωθυπουργό 
κ. Κώστα
Σημίτη 
Αξιότιμε κύριε Πρόεδρε, 
Οι εξελίξεις των τελευταίων ημερών
σχετικά με τα προβλήματα που έχει δημιουργήσει εις βάρος της Ελλάδας η
επεκτατική και ηγεμονική πολιτική της Άγκυρας, επιτείνουν τις απορίες και τις
ανησυχίες που μας κατέχουν από την κρίση των Ιμίων έως και σήμερα. 
Από τον
Ιανουάριο του 1996 έως σήμερα, δηλώσεις δικές σας αλλά και των υπουργών οι
οποίοι χειρίζονται την εξωτερική μας πολιτική, χαρακτηρίζονται από έκδηλες και
δυσεξήγητες διαφορές μεταξύ τους, οι οποίες εγγίζουν τα όρια των αντιφάσεων.
Σας υπενθυμίζουμε, τελείως ενδεικτικά, τη δήλωσή σας τον Απρίλιο του 1996 στην
Ουάσιγκτον, ότι προτείνατε την «προσέγγιση κατά βήματα» και καθορίζατε ως
πρώτο σημείο το θέμα των Ιμίων με προσφυγή της Τουρκίας στο Διεθνές
Δικαστήριο, ως δεύτερο την υπογραφή συνυποσχετικού για το ζήτημα της
υφαλοκρηπίδας του Αιγαίου και ως τρίτο σημείο περαιτέρω προβλήματα, με
συγκεκριμένη αναφορά σε «θέματα του FIR, του εναέριου χώρου κ.λπ.». Την
23.2.97 όμως, ο κ. υφυπουργός Εξωτερικών ανέφερε, ως θέματα ενδεχόμενου
διαλόγου, στο πλαίσιο μιας βήμα προς βήμα προσέγγισης, το περιβάλλον, τη
μετανάστευση, τον τουρισμό, τη βιομηχανική συνεργασία, τις μεταφορές. 
Εξάλλου, η δημοσιευθείσα ως άποψη του κ. υπουργού Εξωτερικών, ότι αρκεί η
απόφαση της τουρκικής κυβέρνησης να προσφύγει για τα Ίμια στη Χάγη, χωρίς να
τίθεται ως προϋπόθεση και η ίδια η ανέκκλητη κατάθεση της προσφυγής, γεννά
παραπέρα ερωτηματικά ως προς τη σοβαρότητα αυτής της προϋπόθεσης. 
Τις
τελευταίες ημέρες, η αποδοχή από την ελληνική κυβέρνηση ελληνοτουρκικού
διαλόγου, ο οποίος φαίνεται ότι τώρα ξεκινά με ομάδες επιστημόνων, αλλά με
άδηλη τη συνέχειά του, συνοδεύεται από δυσνόητες αλλά και μη συμπίπτουσες
εξηγήσεις ή εξειδικεύσεις. 
Η μία γενικόλογη εξήγηση, από τον κυβερνητικό
εκπρόσωπο, ήταν ότι θα συζητηθούν ζητήματα διαδικαστικά. Δεν κατανοούμε την
αναζήτηση ειδικών διαδικασιών, αποσυνδεδεμένων από συγκεκριμένα ζητήματα προς
επίλυση. Και το ερώτημα είναι: Ποια τα ζητήματα, για τα οποία μπορεί να
συμφωνηθούν αυτές οι διαδικασίες; Υπενθυμίζουμε ότι διαδικαστικοί κανόνες
υφίστανται. Είναι γνωστό ότι η Άγκυρα θα μπορούσε να κινήσει την προδικασία
για το Διεθνές Δικαστήριο, χωρίς να απαιτείται αντίστοιχο επίμονο αίτημα της
Ελλάδας ή διαπραγμάτευση. 
Επισημαίνουμε, επίσης, ότι διαδικαστικά θέματα
προσδιορίζουν και τα ουσιαστικά και ότι, ακόμα, οδηγούν στην καταγραφή
εκκρεμών προβλημάτων. 
Η εξειδίκευση, από τον ίδιο τον κ. υπουργό των
Εξωτερικών, είναι ότι η κάθε ομάδα θα παρουσιάσει τα επιχειρήματα της χώρας
της και θα αντικρούσει τα επιχειρήματα της άλλης. Αόριστο και αδιευκρίνιστο,
όμως, για ποια ζητήματα θα αναπτυχθούν επιχειρήματα; Ποιο είναι το όριο των
διαδικαστικών θεμάτων και επιχειρημάτων, ώστε να μην επηρεάζουν ή να μην
αγγίζουν και τα ουσιαστικά; Σε κάθε περίπτωση, πρόκειται προφανώς για μία
διασταύρωση επιχειρημάτων, η οποία δεν νοείται παρά μόνον εάν ακολουθήσει η
υποβολή τους σε τρίτο διαιτητή. Ερωτάται, εάν έχει συμφωνηθεί αυτός ο
διαιτητής και ποιες οι σχετικές δεσμεύσεις μας ως προς τη διαιτητική κρίση
του; 
Δεν είναι, επίσης, κατανοητοί οι όροι που εμφανίζεται να θέτει η
κυβέρνηση για την ενεργοποίηση των αποτελεσμάτων αυτής της επιτροπής (ή ομάδων
επιστημόνων). Το ερώτημά μας, που επιβάλλει υπεύθυνη απάντηση, είναι σαφές:
Εβδομήντα χρόνια μετά τη Συνθήκη της Λωζάννης, εξήντα πέντε χρόνια μετά την
ιταλοτουρκική Συνθήκη της Άγκυρας και πενήντα περίπου χρόνια μετά τη Συνθήκη
των Παρισίων, αποδεχόμαστε εμείς ότι υπάρχουν ερμηνευτικά τάχα προβλήματα ή
κενά, τα οποία αγγίζουν την ακεραιότητα του εθνικού μας χώρου; Είναι προφανές,
ότι ακόμα και αν η Άγκυρα αναγνωρίσει γενικά και αόριστα την ισχύ των
Συνθηκών, αυτή η «αναγνώριση» δεν θα σημαίνει και παραίτηση από τις αξιώσεις
της. Θα είναι μία ακόμα κενή επίδειξη δήθεν διαλλακτικότητας, για την οποία θα
μας ζητούνται ανταλλάγματα. 
Δεν μπορεί ακόμα να αφεθεί απαρατήρητο, ότι ο
κ. υπουργός Εθνικής Άμυνας την 17η τρέχ. είπε στους δημοσιογράφους ότι,
σύμφωνα με την ενημέρωση που του έγινε, πρόκειται για διάλογο ο οποίος αφορά
σύνδεση της Τουρκίας με την Ευρωπαϊκή Ένωση. Στο σημείο αυτό υπενθυμίζουμε ότι
σας είχε επιστηθεί η προσοχή στο ενδεχόμενο, συγκεκριμένη κατάληξη οιουδήποτε
διαλόγου να είναι η άρση του ελληνικού βέτο για την ενεργοποίηση της
χρηματοδότησης της Τουρκίας που απορρέει από τη συμφωνία για την Τελωνειακή
Ένωση. Δηλαδή, να μας προσφερθεί απλώς μία δικαιολογία για την άρση του
ελληνικού βέτο. 
Οι ανησυχίες μας, λοιπόν, αναφέρονται τελικά στο
ενδεχόμενο, ο διάλογος τον οποίο ξεκινάτε, να προσφέρει στην Άγκυρα μία ακόμα
διπλωματική επιτυχία. Να επιβεβαιώσει πρώτα και να παγιώσει την αναγνώριση,
ότι υφίστανται προβλήματα εις βάρος της Ελλάδας, δηλαδή διαφορές που πρέπει ν'
αποτελέσουν αντικείμενο διαπραγμάτευσης με υποχωρήσεις δήθεν αμοιβαίες. Στην
ουσία όμως μονομερείς, διότι δεν υφίστανται αξιώσεις της Ελλάδας εις βάρος της
Τουρκίας. 
Να προσφέρει δε, παράλληλα, ο ίδιος διάλογος την ευχέρεια
παρεμβάσεων και πιέσεων προς την Ελλάδα. 
Σημειώνουμε ότι η Άγκυρα δεν θα
αφήσει την ολοκλήρωση οιασδήποτε διαδικασίας, που δεν θα υπηρετεί τις βλέψεις
της. Θα έχει όμως επιτύχει την καταγραφή δήθεν διαφορών, όπως προαναφέραμε.

Υπενθυμίζουμε ότι η επίδειξη διαλλακτικότητας και καλής θέλησης αποτελεί
υποχρέωση εκείνου, ο οποίος συστηματικά προβάλλει αξιώσεις και προβαίνει σε
ενέργειες προκλητικές. 
Το συμπέρασμά μας είναι ότι από την επομένη των
Ιμίων, η Άγκυρα πέτυχε να εγκαταλείψει η Ελλάδα τη βασική μας τοποθέτηση, ότι
ένα υφίσταται ζήτημα, νομικού κυρίως χαρακτήρα, για το οποίο εμείς προτείνουμε
την παραπομπή του στο Διεθνές Δικαστήριο. Είναι η οριοθέτηση της νησιωτικής
υφαλοκρηπίδας. Ζητούμε να επανέλθουμε, έστω και με καθυστέρηση, σ' αυτή την
πολιτική. 
Ελπίζουμε, οι επιφυλάξεις μας και οι ανησυχίες μας να μην
επαληθευθούν. Εάν όμως η εξέλιξη των πραγμάτων μάς επιβεβαιώσει, παρακαλούμε
να έχετε υπόψη σας ότι η ακολουθούμενη πολιτική δεν θα έχει την κατανόησή μας.

Με τιμή 
Ακολουθούν οι υπογραφές 32 βουλευτών. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15818N081</ED>
<ID>
ID:170552

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N08&aa=1</URL></REF>


Article

<CATEGORY>vin04</CATEGORY>

 <H2>Γραπτή δέσμευση θα ζητήσει ο Πάγκαλος από την Τσιλέρ</H2>
<H2></H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΔΥΟ ΣΥΝΑΝΤΗΣΕΙΣ του Θόδωρου
Πάγκαλου με την Τανσού Τσιλέρ, στις 29 Απριλίου στις Βρυξέλλες και την 1η
Μαΐου στην Κωνσταντινούπολη, θα είναι καθοριστικές για την προοπτική της
ελληνοτουρκικής προσέγγισης. 
Κι αυτό γιατί και στις δύο αυτές συναντήσεις
ο Έλληνας υπουργός Εξωτερικών θα επιχειρήσει να εξασφαλίσει μια γραπτή
δέσμευση της ομολόγου του τόσο για την εγκατάλειψη των τουρκικών απειλών για
χρήση βίας όσο και για την αναγνώριση των διεθνών συνθηκών που διέπουν τις
ελληνοτουρκικές σχέσεις. Αν η τουρκική πλευρά δείξει βούληση συνεργασίας σε
αυτήν την προσπάθεια, τότε είναι εμφανές ότι η ελληνοτουρκική προσέγγιση θα
μπορούσε να έχει κάποια προοπτική. Αν όχι, η Αθήνα θα μπορεί για μια ακόμη
φορά να δείξει στην Ευρώπη και στις ΗΠΑ ότι η Τουρκία και πάλι παραμένει
αδιάλλακτη. 
Πάντως, η κυβέρνηση προσπαθεί να κατεβάσει τους τόνους για τις
εξελίξεις στα ελληνοτουρκικά, αφού παραμένει ιδιαίτερα επιφυλακτική για τις
πραγματικές προθέσεις της τουρκικής πλευράς. 
ΟΙ ΔΙΑΔΙΚΑΣΙΕΣ 
Προχωράει, ωστόσο, τις
διαδικασίες για τη συγκρότηση της ελληνοτουρκικής επιτροπής. Έως αύριο θα
σταλεί στην ολλανδική προεδρία το κείμενο απάντησης για το πλαίσιο σύστασης
της ελληνοτουρκικής επιτροπής εμπειρογνωμόνων, ενώ για την επιτροπή θα έχουν
σήμερα τηλεφωνική επικοινωνία ο αναπληρωτής υπουργός Εξωτερικών Γ. Παπανδρέου
και ο Ολλανδός προεδρεύων του Συμβουλίου Βαν Μίρλο. 
Η κυβέρνηση, θέλοντας,
σε αυτή τη φάση, να δώσει όσο το δυνατόν λιγότερη επισημότητα στην επιτροπή
εμπειρογνωμόνων, μετά και τις πρόσφατες αντιδράσεις της αντιπολίτευσης, αλλά
και πολλών βουλευτών του ΠΑΣΟΚ, μελετάει τώρα τα τρία μέλη της ελληνικής
αντιπροσωπείας να μην προέρχονται όλα από το επιστημονικό συμβούλιο του
υπουργείου Εξωτερικών. 
Έτσι, συζητούνται ονόματα πρώην πρέσβεων, που έχουν
μεγάλη εμπειρία στα ελληνοτουρκικά (π.χ. ο κ. Βύρων Θεοδωρόπουλος), αλλά και
ακαδημαϊκών, που δεν έχουν άμεση διασύνδεση με το υπουργείο Εξωτερικών. 
Παράλληλα, η κυβέρνηση «ζυγίζει» και το κατά πόσο δεν θα έπρεπε επικεφαλής της
αντιπροσωπείας να είναι ο καθηγητής Πανεπιστημίου και πρώην υφυπουργός
Εξωτερικών Χρ. Ροζάκης, λόγω και των αντιδράσεων που έχουν προκληθεί στο
παρελθόν για το πρόσωπό του. Πάντως, ένας από τους τρεις τεχνοκράτες που θα
εκπροσωπήσει τη χώρα μας στην επιτροπή φαίνεται να είναι ο καθηγητής Διεθνούς
Δικαίου και μέλος του επιστημονικού συμβουλίου του ΥΠΕΞ Κρατερός Ιωάννου. 
«ΠΑΡΑΤΗΡΗΤΗΣ» 
Η κυβέρνηση ζητεί ακόμη, εκτός από τους τρεις
επιστήμονες που θα εκπροσωπήσουν την κάθε πλευρά, στην επιτροπή να υπάρχει και
ένας «παρατηρητής» της ολλανδικής προεδρίας, ο οποίος θα ακούει τη συζήτηση
χωρίς να έχει οποιαδήποτε δικαιοδοσία, αλλά να είναι «μάρτυρας» για το τι θα
επιχειρήσει να «περάσει» η Άγκυρα από την επιτροπή των εμπειρογνωμόνων. 
Το
κείμενο της ελληνικής πλευράς, που θα σταλεί στους Ολλανδούς, θα κάνει σαφές
ότι η επιτροπή θα είναι διαδικαστικού χαρακτήρα, θα μιλάει για τη διαδικαστική
επίλυση της διαφοράς σε θέματα που θα βάζει η κάθε πλευρά και θα αναφέρει ότι
όποια συμπεράσματα της επιτροπής δεν θα είναι δεσμευτικού χαρακτήρα. 
Η
ηγεσία του υπουργείου Εξωτερικών, σε συνεννόηση με τον Πρωθυπουργό Κ. Σημίτη,
κατέληξε ότι είναι προτιμότερο το κείμενο να έχει διατυπώσεις γενικής φύσεως,
χωρίς δηλαδή να προσδιορίζονται επακριβώς τα προβλήματα που θα συζητηθούν, και
έτσι η αρχική διατύπωση στο κείμενο της ολλανδικής προεδρίας για συζήτηση
αναφορικά με το «θέμα Ιμίων/Καρντάκ» αντικαταστάθηκε από πιο γενικές
διατυπώσεις. 
ΣΕ 20 ΧΡΟΝΙΑ 
Χθες ο υπουργός Εξωτερικών Θ.
Πάγκαλος εξέφρασε την εκτίμηση ότι είναι μάλλον απίθανο η Τουρκία να γίνει
μέλος της Ευρωπαϊκής Ένωσης τα επόμενα 20 χρόνια. Μιλώντας στο «ΒΗΜΑ», ο κ.
Πάγκαλος είπε χαρακτηριστικά: «Τα ελληνοτουρκικά μπορεί να λυθούν και αύριο.
Να μπει όμως η Τουρκία στην Ευρωπαϊκή Κοινότητα ως πλήρες μέλος είναι κάτι που
δεν το βλέπω εφικτό για την επόμενη εικοσαετία. Εγώ δηλαδή είμαι σίγουρος ότι
δεν θα ζω να το δω αυτό. Να κάνει βήματα προς την Ευρώπη, να έχει μια
στενότερη συνεργασία σε όλα τα επίπεδα μπορεί να γίνει και να πάρει και
μεγάλες διαστάσεις». 
Ο ΜΗΤΣΟΤΑΚΗΣ 
Ασαφή χαρακτήρισε την
κατάσταση στα ελληνοτουρκικά ο επίτιμος πρόεδρος της Ν.Δ. Κ. Μητσοτάκης, ο
οποίος υπενθύμισε ότι οποιαδήποτε κίνηση προσέγγισης με την Τουρκία δεν μπορεί
να αγνοήσει το θέμα της Κύπρου, που αυτή την ώρα βρίσκεται σε κρίσιμη καμπή.

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15818N091</ED>
<ID>
ID:170553

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N09&aa=1</URL></REF>


Article

<CATEGORY>vin04</CATEGORY>

 <H5>ΙΣΧΥΡΟΣ ΣΥΝΔΕΤΙΚΟΣ ΙΣΤΟΣ ΑΝΑΜΕΣΑ ΣΤΟ ΜΑΡΚΟΥΤΣΙ ΤΗΣ TV ΚΑΙ ΤΙΣ ΕΞΑΡΣΕΙΣ ΤΟΥ
ΠΑΠΑΔΟΠΟΥΛΟΥ</H5>
<H2>Οι συνταγματάρχες έφυγαν...τα ιδανικά τους έμειναν</H2>

<AUTHOR>ΔΗΜΗΤΡΗΣΔΑΝΙΚΑΣ</AUTHOR>

ΤΑ
ΙΔΑΝΙΚΑ ΤΗΣ ΧΟΥΝΤΑΣ 
1 Εξαφάνιση των ΕΑΜοβούλγαρων κομμουνιστών και των
συνοδοιπόρων τους. 
2 Οικογένεια, πατρίς, θρησκεία. 
3 Άρτος και
θεάματα. 
ΤΑ ΑΠΟΤΕΛΕΣΜΑΤΑ ΤΗΣ ΕΠΟΧΗΣ ΜΑΣ 
1 «Εξαφανίστηκαν» οι
ΕΑΜοβούλγαροι κομμουνιστές μετά των συνοδοιπόρων τους. 
2 Η πλειοψηφία της
νεολαίας επιστρέφει στην οικογένεια και στις εκκλησίες. 
3 Η συγκέντρωση
για το Μακεδονικό συγκέντρωσε ένα εκατομμύριο πληθυσμό. 
4 Ρούλα, Αννίτα,
Άννα - Μαρία, θεαματικώς, θριαμβεύουν. 
«ΜΠΑΜΠΑ, τι είναι χούντα;». Είναι
απόγευμα Σαββάτου, ένα συνηθισμένο δωμάτιο διαμερίσματος και μια συνηθισμένη
ερώτηση που απευθύνει συνηθισμένος μπόμπιρας στον συνηθισμένο μπαμπά του την
ώρα που και οι δύο σκοτώνουν την ώρα τους χαζεύοντας συνηθισμένη εκπομπή.
«Μπαμπά, τι είναι χούντα;». Η επιμονή του μικρού σκοτώνει τα νεύρα του μπαμπά.
Και δείχνοντας με το δάχτυλο τη συνηθισμένη εκπομπή, ξεσπάει πάνω στα βαμμένα
ξανθά μαλλιά που κρατάνε μαρκούτσι: «Αυτή είναι!». 
Η Αννίτα Πάνια (φερ'
ειπείν) ουδεμία σχέση είχε συνάψει με τον Γεώργιο Παπαδόπουλο. Ούτε μεσολάβησε
ούτε καν παρέστη στην τελετή του γάμου του με τη Δέσποινα. Τα βαμμένα ξανθά
μαλλιά δεν είχαν καν υπάρξει ως έμβρυο εκείνη την εθνοσωτήριο νύχτα της 21ης
Απριλίου 1967. Τότε; 
«Πώς σε λένε;» (ρωτάνε τα βαμμένα ξανθά μαλλιά με το
μαρκούτσι). Απέναντί της (ή «τους») υποχρεωτικά τραμπαλίζεται πάνω σε
γιγαντιαίο φουσκωτό μπαλόνι δυσλεκτικός υπέργηρος από το Κακοσάλεσι με
καρφιτσωμένο στο πέτο το νούμερο «32» (ιδίου σχήματος και διαμετρήματος με
αυτό που διά ροπάλου έφεραν απαξάπαντα τα μέλη των εβραϊκών γκέτο κατά τη
διάρκεια της παντοδυναμίας του Χίτλερ). Ο υπέργηρος με θλιμμένο χαμόγελο που
επιτρέπει να φανούν τα αραιωμένα, κίτρινα, μπροστινά του δόντια, απαντάει
κοκκινίζοντας: «Ιάκωβος Κεφαλάκης». Ο ψίθυρος της απάντησης δεν ακούγεται. Το
μαρκούτσι επανακάμπτει με γιγαντιαίο ειρωνικό χαμόγελο και ρωτάει απειλητικά:
«Πώς;». «Ιάκωβος Κεφαλάκης» απαντάει πιο δυνατά ο άνθρωπος. «Α,
Κουφιοκεφαλάκης, λοιπόν! Κι εσύ ένας Κουφιοκεφαλάκης θέλεις γυναίκα; Πόσο
χρονών είσαι, κύριε Κουφιοκεφαλάκη;» ξεσπάνε στα χαχανητά και η βαφή και τα
μαλλιά και το μαρκούτσι! «Δε ξέρεις ότι με το "32" καίγεσαι...;» 
ΔΙΑΤΕΛΟΥΜΕ... ΕΝ ΓΥΨΩ 
Ποιος είναι ο συνδετικός ιστός ανάμεσα στο
μαρκούτσι και στις εθνοσωτήριες εξάρσεις του Γεωργίου Παπαδόπουλου; Ο...
γύψος! Υλικά απονεύρωσης. Χημιοθεραπεία καταπολέμησης των κυττάρων αντίστασης.
Σας παρακαλώ, μπείτε στον κόπο και κάντε μια αναγωγή. Από τις λεπτομέρειες
κρίνονται ο χαρακτήρας μας, οι ελευθερίες μας, τα δικαιώματά μας, ο πολιτισμός
μας, το στίγμα μας. Ήταν χαμηλός ο δείκτης ευφυΐας των συνταγματαρχών; Ήταν!
Είναι χαμηλός ο δείκτης ευφυΐας του «Κουφέτου»; Αν είναι λέει; Με ποια μέσα
τσαλαπατήσανε τους αντιπάλους τους; Με τα τανκς! 
Με ποιο μέσο το μαρκούτσι
τσαλαπατάει δυσλεκτικούς, ανήμπορους και άτομα με ποικίλες ειδικές ανάγκες; Με
τον χλευασμό! Γελάγαμε και παγώναμε με τα εθνικοπατριωτικά ασύντακτα
παραληρήματα του Παπαδόπουλου. Με το μαρκούτσι απλώς γελάμε και, μερικές
φορές, λέμε «έλα μωρέ, δεν βαριέσαι, πλάκα έχει...». 
Πλάκα στην πλάκα,
γυψώθηκαν τα κύτταρά μας και τα βλέμματά μας. Άντε, το πολύ μέσα από μια
απειροελάχιστη σχισμή των επιδέσμων να βλέπεις και κανένα πολιτικό talk show!
Βλέπεις, γελάς και πέφτεις στο κενό μιας τρύπας. Μιας γυαλιστερής τρύπας με
διεθνές ονοματεπώνυμο «Public Relations» (δημόσιες σχέσεις). 
Μία ήταν η
βαθύτερη επιθυμία του εθνοσωτήριου λεβέντη Δημητρίου Ιωαννίδη (ας πούμε): Οι
συνταγματάρχες να χειρίζονται την πολιτική, οι ΕΣΑτζήδες να κραδαίνουν τα
κλομπ, οι ιθαγενείς να ασχολούνται με τη δουλειά τους (άντε και με την
οικογένειά τους) και οι καλλιτέχνες αυστηρά με το έργο τους. 
Το σύνθημα
ήταν ένα: «Τάξη, Γαλήνη και Ασφάλεια»! Για να πραγματοποιηθούν και η Τάξη και
η Γαλήνη και η Ασφάλεια, έπρεπε να εκμηδενιστούν οι πάσης φύσεως αντιθέσεις ­
κοινωνικές, πολιτικές, ιδεολογικές, πολιτιστικές. Και επειδή (τότε) οι
αντιθέσεις όχι μόνο δεν εξαφανίστηκαν, αλλά πολλαπλασιάστηκαν, ε, ο Μπάμπαλης
και ο Λαδάς ανέλαβαν να τις εκμηδενίσουν... 
ΤΩΡΑ Ο ΓΙΩΡΓΟΣ
ΔΙΚΑΙΩΝΕΤΑΙ... 
Τριάντα χρόνια μετά ο Δημήτρης Αβραμόπουλος θεωρείται
πως είναι δήμαρχος όλων των Αθηναίων. Ο Μιλτιάδης Έβερτ πλειοδοτεί στα
αιτήματα φοιτητών, αγροτών, εργατών. Το Πανελλήνιο Πολιτιστικό Κίνημα παίζει
μπάλα στο γήπεδο της Νέας Δημοκρατίας άνευ Νέας Δημοκρατίας. Ο Κώστας
Σκανδαλίδης συγχαίρει την αντίπαλη ομάδα για το ρίσκο που πήρε με την εκλογή
του Κωστάκη Καραμανλή του Β'. Ο Νίκος Μαστοράκης έχει αναγορευθεί σε θεμελιωτή
της «ελεύθερης τηλεόρασης». Ο Νίκος Φώσκολος υπογράφει το ένα σίριαλ μετά το
άλλο. Η Ρούλα Κορομηλά έχει ενθρονιστεί στον θώκο της «εθνικής σταρ». Ο Πέτρος
Κωστόπουλος εξοργίζεται με τους αγρότες που εμποδίζουν την οδική κάθοδο της
μητέρας του στην Αθήνα. Τα κανάλια μετά εθνικοπατριωτικών δακρύων αποχαιρετούν
τα στρατευμένα μας νιάτα προς την αλβανική τους ανάβαση. Ο πρωθυπουργός της
χώρας ευχαριστεί την Ουάσιγκτον και σχεδόν η συντριπτική πλειοψηφία των
Νεοελλήνων θεωρεί ως μοναδική σωτήριο λέμβο της ύπαρξής μας την Αμερική του
Μπιλ Κλίντον. Ψέματα;Κάθε εποχή χαρακτηρίζεται από τα συνθήματά της:
«Αμερικάνοι, φονιάδες των λαών» (τότε), «Τι κάνει; Το ξύνει» (τώρα), «Μπάτσοι,
γουρούνια, δολοφόνοι» (τότε), «Είναι κεφάτη, γυρίζει απ' του Βερόπουλου»
(τώρα), «Ψωμί, Παιδεία, Ελευθερία» (τότε), «Μονάχα εγώ τρελάθηκα/για σένα
καταστράφηκα/να δεις που όλοι θα πούνε» (τώρα). Τα αποτελέσματα είναι
αντιληπτά διά θεόγυμνου οφθαλμού: εθνική γαλήνη, εκμηδένιση των διαχωριστικών,
παντοδυναμία τηλεοπτικών βαμμένων ξανθών μαλλιών, ιδεολογική σύγκλιση
αντιπάλων, πολιτική απονεύρωση, κυριαρχία κενού, έστω θαμπού (ιδεολογικού)
λόγου, πολλαπλασιασμός προσκυνητών σε πάσης φύσεως αιρέσεις, μαγείες,
καφετζούδες, χαρτορίχτρες, αναγόρευση του χρήματος σε υπέρτατη αξία,
εμπορευματοποίηση όλων των σχέσεων και μαζική αποστράτευση από την πολιτική,
τους πολιτικούς και τις ιδεολογίες. Οι στόχοι της 21ης Απριλίου 1967
ολοκληρώνονται με καθυστέρηση τριάντα χρόνων. Ο Παπαδόπουλος μπορεί να κλείσει
τα μάτια του με ήσυχη τη συνείδηση του. Τα οράματά του εκπληρώνονται... 
ΑΣ ΕΙΝΑΙ ΜΑΣΚΟΦΟΡΟΣ, ΚΑΝΕΙ ΚΑΛΑ ΤΗ ΔΟΥΛΕΙΑ ΤΟΥ; 
Δύο μικρά,
ασήμαντα, παραδείγματα που «επισπεύδουν» την... επιστροφή μας. Πριν από μια
εβδομάδα τα βαμμένα ξανθά μαλλιά της εκπομπής «Φως στο τούνελ» αναζητούσαν
ζευγάρι εξαφανισθέντων νέων από το Ναύπλιο. Ιδιαίτερο χαρακτηριστικό; Το αγόρι
είναι μικρότερης ηλικίας από την κοπελιά. Όμως εγώ κάνω μια υπόθεση, που
μπορεί να αφορά αυτήν ή άλλη ή άλλες παρόμοιου τύπου «αναζητήσεις». Αν
υποθέσουμε πως το ζευγάρι πήρε των ομματιών του μη αντέχοντας την κόλαση της
μικρής κοινωνίας και ότι εξαφανίστηκαν για να ζήσουν (επιτέλους) τον έρωτά
τους. Ε, τότε τα βαμμένα ξανθά μαλλιά κάνουν καριέρα και αποταμιεύουν χρήμα
παίζοντας ρόλο επαγγελματία χαφιέ. Το εκπληκτικό είναι πως σ' αυτή την
περίπτωση και με την ασυλία της παντοδυναμίας της τηλεόρασης, ο χαφιεδισμός
φέρει το ψευδώνυμο «κοινωνική προσφορά». Ενώ παραλλήλως οι μισοί τηλεθεατές
της εκπομπής, χωρίς να το πάρουν χαμπάρι, μετατρέπονται σε λιλιπούτειους
καταδότες. «Α, τους είδα εκεί στη Στουρνάρη», «Εγώ έπεσα πάνω σε φτυστό
ζευγάρι στο λεωφορείο της γραμμής Αργυρόπουλη», «Τους τσάκωσα να φιλιούνται
ξεδιάντροπα, ντάλα μεσημέρι στον Ηλεκτρικό Σταθμό του Περισσού, τρέξτε να τους
πιάσετε». Μικροχαφιέδες με το «Τούνελ», πλακατζήδες με το «Κουφέτο»,
απονευρωμένοι πολιτικά, λοβοτομημένοι ιδεολογικά, άδειοι δραχμικά, ε, τι
μένει; Η αξία της σάρκας, του κρέατος, των κυβικών, της φίρμας, της επωνυμίας
και της δύναμης. Πασαρέλα εμπορευμάτων. Το ένα εμπόρευμα «ρωτάει» το άλλο:
«Πόσα βγάζεις το μήνα;». «Καμιά τρακοσάρα», απαντάει «εκείνο». «Α, θα το
σκεφτώ», ανταπαντάει «το άλλο». Έτερο εμπόρευμα: «Εσύ πόσα;». «Πεντακόσα, συν
διαμέρισμα». «Καλό. Αλλά πόσα κυβικά είναι το μηχάνημά σου;». «Εκεί να δεις.
Είναι Injection 2.000 και 170 άλογα που τρέχουν του σκοτωμού». «Μεγάλε, είσαι
δικός μου, το τηλέφωνό σου ατάκα και επί τόπου...». 
Μία ημέρα μετά την
αυλαία των καλλιστείων, διαμαρτυρόμενες για την αδικία του διαιτητή,
μεταξεταστέες, βγήκαν στα παράθυρα καναλιού που έριξε τον Μητσοτάκη! Ο
τηλεπαρουσιαστής των ειδήσεων Νίκος Ευαγγελάτος προσέτρεξε στην εγκυρότερη
πηγή όλων, στον Νίκο Μαστοράκη. Αυτός βγήκε στο τηλέφωνο και ως επαΐων άρχισε
τις εκτιμήσεις και τις τεχνοκρατικές περιγραφές. Σε μια αποστροφή του λόγου
του, έτσι για να εκτιμηθεί καλύτερα το κύρος και η βαρύτητα των γνωσεών του,
λέει (περίπου) προς τον τηλεπαρουσιαστή: «Ξέρετε κύριε Ευαγγελάτο, ήμουν ο
πρώτος που οργάνωσα και παρουσίασα ως τηλεοπτικό θέαμα τα καλλιστεία στην
Ελλάδα». Χαμόγελο θαυμασμού σχηματίζεται στο πρόσωπο του Ευαγγελάτου. Στα
σκουπίδια η μνήμη. Μα, εκείνα τα «πρώτα» καλλιστεία του Μαστοράκη
πραγματοποιήθηκαν επί χούντας. Ίσως να τα λάμπρυνε διά της παρουσίας της και η
Δέσποινα! Τι μας ενδιαφέρουν τώρα τα πολιτικά φρονήματα των ανθρώπων. Σημασία
έχουν οι τεχνοκρατικές τους ικανότητες. Να είναι καλοί διαχειριστές, να ξέρουν
τους κανόνες, να έχουν πείρα και να μαζεύουν τα κοινόχρηστα της πολυκατοικίας.
Δε πα να 'ταν μασκοφόρος!... Κάνει καλά τη δουλειά του; 
ΕΙΝΑΙ ΚΕΦΑΤΗ,
ΓΥΡΙΖΕΙ ΑΠ' ΤΟΥ... ΜΑΣΤΟΡΑΚΗ 
Τέσσερις μέρες πριν, επαγγελματίας και
παράγων του κινηματογραφικού χώρου ­ που επιθυμεί να διατηρήσει την ανωνυμία
του για να μη χάσει το ψωμί του ­ μου αποκάλυπτε σε μια αποστροφή του λόγου
του πως την ημέρα μετάδοσης της εκπομπής του Μαστοράκη με τους ξυλοδαρμένους
φοιτητές του Πολυτεχνείου άκουγε από το διπλανό δωμάτιο κάποιου στούντιο να
μοντάρουν το υλικό σύμφωνα με τις οδηγίες του Μαστοράκη! Τριάντα χρόνια μετά
είναι ζήτημα αν υπάρχουν μερικοί, μετρημένοι στα δάχτυλα του ενός χεριού, που
δεν θα επισκέπτονταν και δεν θα συνομιλούσαν μαζί του. Πατρίδα χωρίς μνήμη
είναι πατρίδα χωρίς Θερμοπύλες. Ελάτε τώρα, τέτοια θα λέμε!... 
Παρελθοντολογία; Θα συμφωνήσω μαζί σας. Δεν είναι ζήτημα ονομάτων, «σαρκός»,
αλλά «πνεύματος». Βλέπετε πουθενά τον Παπαδόπουλο ή τον Ιωαννίδη; Πουθενά.
Τότε «μπαμπά, τι είναι χούντα;». Είναι όλα αυτά που κάνουνε για μένα χωρίς
εμένα! 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15818N141</ED>
<ID>
ID:170549

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N14&aa=1</URL></REF>


Article

<CATEGORY>vin04</CATEGORY>

 <H2>Η λήθη
δεν δικαιολογείται</H2>

<AUTHOR>ΔΙΟΝΥΣΗΣΝΑΣΟΠΟΥΛΟΣ</AUTHOR>

ΓΕΝΝΗΘΗΚΕ: Στους Στρόπονες Χαλκίδας. ΕΚΤΙΜΑ: Κάθε αρετή. 
ΑΠΕΧΘΑΝΕΤΑΙ: Την
υποκρισία. 
ΘΑΥΜΑΖΕΙ: Τους κατόχους των Βραβείων Νομπέλ. ΑΝΑΠΟΛΕΙ: Τα νεανικά του χρόνια. 
ΕΛΠΙΖΕΙ:
Ό, τι είχε να κάνει το έκανε. 
Πλέον ελπίζει από άλλους. ΔΙΑΒΑΖΕΙ: Τώρα τελευταία όχι και πολύ. 
ΑΚΟΥΕΙ: Χατζιδάκι και Θεοδωράκη. 
ΘΑ ΚΑΛΟΥΣΕ ΣΕ ΔΕΙΠΝΟ: Θα
έπρεπε να είχε προετοιμαστεί για το δείπνο και δεν είναι έτοιμος... 
Το μεγαλύτερο έγκλημα της
χούντας ήταν το ίδιο το πραξικόπημα και η διάρκειά του. Και αυτό το γεγονός
δεν είναι μια... αισθηματική ιστορία, ώστε να δικαιολογείται η λήθη. 
Ο
«εθνικός δικαστής» ­ ο πρόεδρος του Πενταμελούς Εφετείου που δίκασε τους
πρωταίτιους της δικτατορίας, επίτιμος αρεοπαγίτης Ιωάννης Ντεγιάννης ­ τονίζει
ότι οι πληγές δεν έχουν κλείσει ακόμη, ενώ θυμάται εντονότερα από τη μεγάλη
δίκη την κατάθεση του Παναγιώτη Κανελλόπουλου. Όσο για σήμερα, η δίκη θα
γινόταν τηλεοπτικό σόου, γιατί ο κόσμος είχε υποφέρει και τα κανάλια
ερεθίζονται από αυτό... 
ΕΡ.: Τριάντα χρόνια από την 21η Απριλίου 1967. Οι
πληγές έχουν κλείσει οριστικά; 
ΑΠ.: Όχι. Γιατί ορισμένοι έχουν ακόμη τη
διάθεση παράνομης κατάληψης της εξουσίας. 
ΕΡ.: Τελικά, ήταν ένα έγκλημα
στιγμιαίο; 
ΑΠ.: Τότε αυτό ήταν αβέβαιο. Τώρα έχει λυθεί από το Σύνταγμα
ότι είναι διαρκές. 
ΕΡ.: Όταν λέμε ισόβια εννοούμε ισόβια ή πρέπει να
ανοίξουμε τον φάκελο της χάριτος; 
ΑΠ.: Ας απαντήσουν οι αρμόδιοι και οι
ενδιαφερόμενοι γι' αυτό... 
ΕΡ.: Τι θα απαντούσατε σε όσους λένε ότι οι
κατάδικοι πραξικοπηματίες πρέπει να αντιμετωπιστούν κατ' αρχήν με ανθρωπιά;

ΑΠ.: Αναμφιβόλως. 
ΕΡ.: Ποιο ήταν το μεγαλύτερο πρόβλημα που
αντιμετώπισαν οι δικαστές των Απριλιανών; 
ΑΠ.: Να εξετάσουν όλα τα
περιστατικά για τη δράση του καθενός. Γιατί η ανάκριση ήταν ελλιπής. 
ΕΡ.:
Και ποια στιγμή της μεγάλης δίκης, η σημαντικότερη; 
ΑΠ.: Όλη η δίκη ήταν
μια σημαντική ιστορική στιγμή. 
ΕΡ.: Το πρόσωπο μέσα στη δικαστική αίθουσα
που θυμάστε εντονότερα; 
ΑΠ.: Τον Παναγιώτη Κανελλόπουλο, ως μάρτυρα. 
ΕΡ.: Ειδικές συνθήκες κράτησης για τους Απριλιανούς: Αναγκαιότητα ή
ανεπίτρεπτο προνόμιο; 
ΑΠ.: Δεν χάλασε και ο κόσμος αν είχαν καλύτερη
μεταχείριση. 
ΕΡ.: Αναμφισβήτητα, επί επταετίας η Δικαιοσύνη απέκτησε
περισσότερη εξουσία και απώλεσε κύρος; 
ΑΠ.: Αφού υπήρχαν τα έκτακτα
στρατοδικεία με δικαστές... 
ΕΡ.: Η οποιαδήποτε σχέση με τους Απριλιανούς
θα έπρεπε να ήταν κριτήριο για την αποπομπή δικαστών; 
ΑΠ.: Ναι. Αλλά δεν
απεμέμφθη κανείς, πλην ενός... 
ΕΡ.: Το μεγαλύτερο έγκλημα της χούντας; 
ΑΠ.: Το ίδιο το πραξικόπημα και η διάρκειά του. 
ΕΡ.: Στα χρόνια που
ακολούθησαν φοβηθήκατε ποτέ επιστροφή στο παρελθόν; 
ΑΠ.: Όχι φανερά, παρ'
ότι υπήρχαν φιλόδοξοι. 
ΕΡ.: Έρευνες δείχνουν πως αρκετοί νέοι αγνοούν τι
συνέβη στις 21/4/67. Ανησυχητικό φαινόμενο ή δείγμα κάθε εποχής; 
ΑΠ.:
Ανησυχητικό φαινόμενο, χωρίς αμφιβολία. 
ΕΡ.: Μήπως ξεχνούμε γιατί θέλουμε
να ξεχάσουμε; 
ΑΠ.: Ε, δεν πρόκειται για μια αισθηματική ιστορία, ώστε να
δικαιολογείται η λήθη... 
ΕΡ.: Είχατε δεχθεί παρεμβάσεις στο έργο σας; 
ΑΠ.: Ποτέ. 
ΕΡ.: Ένας πολιτικός που στήριξε τους ανεξάρτητους δικαστές; 
ΑΠ.: Όλοι θέλουν τους ανεξάρτητους δικαστές, τουλάχιστον για τον εαυτό τους...

ΕΡ.: Η Δικαιοσύνη σήμερα πόσο μακριά βρίσκεται από τα πολιτικά πράγματα;

ΑΠ.: Δεν επηρεάζει την πολιτική λειτουργία. 
ΕΡ.: Και πόσο κοντά στην
κοινωνία; 
ΑΠ.: Κοντά; Δεν είμαι καθόλου βέβαιος γι' αυτό. 
ΕΡ.: Ποιον
πρόεδρο του Αρείου Πάγου θα έπρεπε να μνημονεύουμε πρώτον; 
ΑΠ.: Πρέπει να
ανατρέξουμε παλαιότερα. 
ΕΡ.: Εκλογική διαδικασία για την ανάδειξη της
δικαστικής ηγεσίας; 
ΑΠ.: Δεν ξέρω καλύτερη. 
ΕΡ.: Τι θα συμβουλεύατε
έναν νέο δικαστή; 
ΑΠ.: Να κοιτάζει τη δουλειά του. 
ΕΡ.: Και ποιο
μέτρο, προς άμεση θέσπιση, θα προτείνατε στον υπουργό Δικαιοσύνης; 
ΑΠ.: Να
περνούν από κόσκινο οι δικαστές, όταν διορίζονται, για την ικανότητα και
τιμιότητά τους. 
ΕΡ.: Ποιο βήμα, των τελευταίων ετών, στον χώρο της
Δικαιοσύνης θεωρείτε το σημαντικότερο; 
ΑΠ.: Μετά το Σύνταγμα δεν υπήρξε
κανένα εξαιρετικά σημαντικό γεγονός. 
ΕΡ.: Προσφυγές δικαστών με
οικονομικές αξιώσεις. Θα έπρεπε να αποφεύγονται; 
ΑΠ.: Βεβαίως, γιατί δεν
μπορεί κανείς να κρίνει τον εαυτό του... 
ΕΡ.: Τελικά, η Δικαιοσύνη στη
χώρα μας βαδίζει καλά; 
ΑΠ.: Δεν είμαι ενθουσιασμένος... 
ΕΡ.: Να
δικηγορούν οι συνταξιούχοι δικαστικοί; 
ΑΠ.: Υπάρχουν πλεονεκτήματα και
μειονεκτήματα. 
ΕΡ.: Η «δίκη της χούντας» σήμερα θα γινόταν τηλεοπτικό
σόου; 
ΑΠ.: Μάλλον, γιατί ο κόσμος είχε υποφέρει. Κι αυτό ερεθίζει τα
κανάλια... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15818N161</ED>
<ID>
ID:170550

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N16&aa=1</URL></REF>


Article

<CATEGORY>vin06</CATEGORY>

 <H5>ΣΕ 300
ΔΑΚΤΥΛΟΓΡΑΦΗΜΕΝΕΣ ΣΕΛΙΔΕΣ Η ΑΠΟΦΑΣΗ ΓΙΑ ΒΑΓΙΩΝΗ</H5>
<H2>... ετούτο το μαχαίρι εδώ...</H2>

<AUTHOR>ΜΙΝΑ ΜΟΥΣΤΑΚΑ</AUTHOR>

«Ο Ιωσήφ Βαγιωνής τελώντας σε ήρεμη ψυχική κατάσταση
χωρίς κανέναν ενδοιασμό πήρε την απόφαση να σκοτώσει τη φίλη του Ελένη Πίσχου
και ακολούθως με ένα μαχαίρι, που είχε στο γραφείο του, αδίστακτα την έπληξε
αιφνιδιάζοντάς την χωρίς αυτή να προλάβει να αντιδράσει». 
ΣΤΟ συμπέρασμα
αυτό κατέληξαν πέντε από τα επτά μέλη του Μεικτού Ορκωτού Δικαστηρίου της
Χαλκίδας, που κήρυξε ένοχο τον Ιω. Βαγιωνή για ανθρωποκτονία από πρόθεση με
ενδεχόμενο δόλο, με το ελαφρυντικό της ειλικρινούς μεταμελείας καταδικάζοντάς
τον σε συνολική ποινή κάθειρξης 21 ετών. Στην απόφαση του δικαστηρίου
(αποτελείται από περίπου 300 δακτυλογραφημένες σελίδες) εκτιμώνται όλα τα
νομικά δεδομένα και τα πραγματικά περιστατικά που έπεισαν την πρόεδρο κ.
Χριστοφόρη Μπακατσέλου και τα υπόλοιπα μέλη της πλειοψηφίας για την ενοχή του
κατηγορουμένου. Στο σκεπτικό της πολυσέλιδης απόφασης απορρίπτονται όλοι οι
ισχυρισμοί του επιχειρηματία Ιωσήφ Βαγιωνή, ο οποίος υποστηρίζει πως ο θάνατος
της Ελένης Πίσχου ήταν ατύχημα. Αντίθετα, οι δύο ένορκοι, κύριοι Αντ.
Μοσχοβάκος και Αργ. Κατσαντώνης, που είχαν την άποψη πως ο κατηγορούμενος
έπρεπε να κηρυχθεί ένοχος για μη σκοπούμενη θανατηφόρα σωματική βλάβη δεν
αιτιολογούν ούτε με μία λέξη την απόφασή τους. 
ΤΑ ΣΗΜΕΙΩΜΑΤΑ

«ΤΑ ΝΕΑ» δημοσιεύουν σήμερα τα κυριότερα αποσπάσματα της δικαστικής
απόφασης. Ένα ολόκληρο κεφάλαιο αυτής περιστρέφεται γύρω από τα τελευταία οκτώ
σημειώματα που έγραψε η Ελένη Πίσχου, λίγο πριν από τη δολοφονία της, στα
οποία επαναλάμβανε τον στίχο του Ν. Καββαδία: «Ένα μαχαίρι έχω σφιχτά στη ζώνη
μου σφιγμένο, που η ιδιοτροπία μ' έκανε και το 'κανα δικό μου». 
Αποκρυπτογραφώντας τα μέλη του δικαστηρίου τον γραπτό κώδικα επικοινωνίας θύτη
και θύματος οδηγήθηκαν σε χρήσιμα (κατά την άποψή τους) συμπεράσματα, που
φωτίζουν όλα όσα συνέβησαν τις τελευταίες ώρες της ζωής της Ελένης Πίσχου,
μέσα στο γραφείο του Βαγιωνή, στη Λυκόβρυση, το απόγευμα της 10ης Φεβρουαρίου
1994. 
«Σε ένα από αυτά τα πειστήρια ­ όπως δέχεται το δικαστήριο ­
σχηματίζεται ένα τρίγωνο συμβολικό της σχέσης της Πίσχου με τον Βαγιωνή, ο
οποίος ήταν παντρεμένος με την Αγγελική Παπαδοπούλου. Εάν, λοιπόν, διαβάσει
κανείς προσεκτικά τα σημειώματα, σύμφωνα με τον τρόπο της Ελ. Πίσχου, θα δει
ότι επαναλαμβάνει με ταραχή τις λέξεις "μαχαίρι", σφιχτά, σφιγμένο. Είναι
φανερή η πίεση και οι απειλές που δέχεται, ώστε της έχει γίνει συνείδηση ο
κίνδυνος της ζωής της». 
ΤΟ ΠΟΙΗΜΑ 
Η φιλόλογος Ελένη
Πίσχου ­ όπως δέχθηκαν οι δικαστές ­ διαλέγει το συγκεκριμένο ποίημα, που
μιλάει για την ιστορία ενός μαχαιριού που όποιος το είχε σκότωνε κάποιον
άνθρωπο δικό του. Εξάλλου, από τη σταθερότητα με την οποία είναι γραμμένα τα
τελευταία σημειώματα ενισχύεται η άποψη ότι εκείνη την ώρα που δέχθηκε το
πλήγμα είχε πλήρη διαύγεια, και καταρρίπτεται ο ισχυρισμός του κατηγορουμένου
ότι το θύμα του βρισκόταν σε κατάσταση μέθης. 
«Μετά την πράξη του ο
κατηγορούμενος αποδείχθηκε ­ σύμφωνα πάντα με τους δικαστές ­ ότι δεν έδειξε
κανένα ιδιαίτερο ενδιαφέρον για τη διάσωση της Πίσχου. Έσπευσε να απομακρυνθεί
από το νοσοκομείο, όπου τυπικά είχε μεταβεί, προκειμένου να επιστρέψει στον
χώρο της πράξης του και να εξαφανίσει κάθε ενοχοποιητικό στοιχείο προτού
μεταβεί εκεί η Αστυνομία, συσκοτίζοντας κατ' αυτόν τον τρόπο το έργο της
ανάκρισης και πλάθοντας σενάρια για τον τρόπο εκτέλεσης του θύματος, με τη
βοήθεια των συνηγόρων του». Ειδικότερα, όπως επιγραμματικά αναφέρονται στην
απόφαση, τα στοιχεία που ρίχνουν άπλετο φως στην υπόθεση είναι: το μέσον που
χρησιμοποίησε ο δράστης, το μέρος του σώματος, που επλήγη από αυτόν, η
κατεύθυνση του κτυπήματος, η μορφολογία του τραύματος, η σφοδρότητα του
κτυπήματος και η φορά και το μήκος του τραυματικού πόρου. 
Η
ΣΧΕΣΗ 
Στην απόφαση όσον αφορά την επιλογή του σημείου πλήξεως από
τον Βαγιωνή γίνεται ιδιαίτερη αναφορά στην «ανεξήγητη προσπάθεια του
ιατροδικαστή κ. Εμ. Νόνα να ταυτιστεί με τους αναληθείς ισχυρισμούς του
κατηγορουμένου», όπως και στην προσπάθεια του συναδέλφου του κ. Φιλ. Κουτσαύτη
που «συσκότισε και κατέστησε αντιφατικά τα συμπεράσματα που προκύπτουν από τα
αντικειμενικά ευρήματα». Οι δικαστές χαρακτηρίζουν «θυελλώδη και
καταστρεπτική» τη σχέση της Πίσχου με τον Βαγιωνή, τον οποίο περιγράφουν ως
«βίαιο και πωρωμένο εραστή, που λειτουργούσε απλά και μόνο για την απόλαυση
της σαρκικής ηδονής, χωρίς το συναίσθημα να τον αγγίζει». 
«Τα πλούτη του ­
όπως επισημαίνουν στο σκεπτικό τους ­ οι υποσχέσεις και η αναμφισβήτητη
ερωτική εμπειρία του την εντυπωσίασαν και την κατέκτησαν. Όταν εκείνος
βεβαιώθηκε για την κυριαρχία πάνω της και την πλήρη υποδούλωσή της άρχισε να
εκδηλώνει τον πραγματικό του εαυτό. Εκμαύλισε τις ηθικές της αναστολές
διαβρώνοντας τις ηθικές αξίες που τη συγκροτούσαν. 
Και ισοπέδωσε μέσα της
κάθε ίχνος αξιοπρέπειας, με σκοπό να αλλοτριώσει την προσωπικότητά της και να
την κάνει να τρέχει πίσω του σαν ρημαγμένη ψυχή». 
Ο Ιω. Βαγιωνής, που
κρατείται στις φυλακές Χαλκίδας, περιμένει μετά την καθαρογραφή της απόφασης
τον προσδιορισμό του Εφετείου, ελπίζοντας πως μπορεί να τύχει ευνοϊκότερης
ποινικής μεταχείρισης. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15818N171</ED>
<ID>
ID:170500

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N17&aa=1</URL></REF>


Article

<CATEGORY>vin02</CATEGORY>

 <H5>Για ένα
«πουκάμισο αδειανό»;</H5>
<H2>Σε πρώτο ενικό</H2>

<AUTHOR>ΛΙΝΑΑΛΕΞΙΟΥ</AUTHOR>

ΔΕΚΑΡΑ
δεν θα έδιναν ο Αλέκος και ο Σπύρος αν ζούσαν. Πολύ που θα τους ένοιαζαν οι
δρόμοι με τα ονόματά τους και οι προτομές... 
Σιγά και που θα σκοτίζονταν
για τις δημοσκοπήσεις που τους εμφανίζουν άγνωστους στους πολλούς. 
Δεν
αντιστάθηκαν για την υστεροφημία τους, παρά για την τιμή τους. Και έτσι όπως
σήμερα η έννοια της τιμής ­ σάμπως και αυτή του ευπατρίδη; ­ στέκει μετέωρη,
γιατί να ξαφνιάζονται οι λίγοι που τους θυμούνται;Δεν είναι το παρόν ούτε
ηρωικό ούτε και πένθιμο. Η ζωή πορεύεται, τριάντα χρόνια μετά, δίχως σημαίες
και ταμπούρλα. 
Μα, ας μη σπεύδουμε να μιλάμε για «πουκάμισο αδειανό» όσοι
καθημερινά ντυνόμαστε τη στολή ευκαιρίας ­ συνειδητοί και εν τούτοις
ενυπνιαζόμενοι ως νάρκισσοι που αποθαυμάζουν στα στεκάμενα νερά της φαντασίας
τους το είδωλο που δεν είναι ο εαυτό τους. 
Ό, τι κερδίζεται με κόπο, καλά
κερδίζεται για να το χαίρονται όλοι ­ και ας μην κόπιασαν. 
Αλλά ας μη
πετάμε στα άχρηστα,ως παλαιομοδίτικο, εκείνο το πουκάμισο που άλλοι φόρεσαν ­
ανάμεσά τους ο Αλέκος και ο Σπύρος ­ επειδή ­ αυτή δεν είναι η αλήθεια; ­ μας
έρχεται στενό. 
Στο βεστιάριο της παραγεμισμένης με πλουμιστά κοστούμια
παραστάσεων μνήμης, τα «αδειανά πουκάμισα», παράταιρα, ξεχασμένα, είναι τα
μόνα που αντιμάχονται τα εφήμερα κλέη. 
Τα μόνα ανακυκλώσιμα σε άχαρους και
άγονους καιρούς. 
Τι κρίμα να μην το λέμε στα παιδιά μας... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15818N172</ED>
<ID>
ID:170598

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N17&aa=2</URL></REF>


Article

<CATEGORY>vin06</CATEGORY>

 <H5>ΜΕ ΤΟΝ ΝΕΟ ΝΟΜΟ ΔΙΝΟΝΤΑΙ ΛΥΣΕΙΣ ΣΕ ΠΟΛΛΑ ΠΡΟΒΛΗΜΑΤΑ, ΜΕ ΟΡΙΣΜΕΝΕΣ ΟΜΩΣ
ΔΙΑΤΑΞΕΙΣ ΤΟΥ ΔΗΜΙΟΥΡΓΟΥΝΤΑΙ ΝΕΑ</H5>
<H5>300 αιτήσεις τον χρόνο</H5>
<H5>Ήθελαν
ν' αγκαλιάσουν ένα παιδί που να 'χει ανάγκη τη δική τους αγκαλιά</H5>
<H2>Λουλούδια, αλλά και αγκάθια στον δρόμο των υιοθεσιών</H2>

<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Τα υιοθετημένα παιδιά μπορούν ­ μετά
την ενηλικίωσή τους ­ να «εντοπίσουν» μέσα σε δευτερόλεπτα τους φυσικούς τους
γονείς. Οι φυσικοί γονείς δεν έχουν πια το δικαίωμα να «συντηρήσουν» τον δεσμό
τους με το παιδί που έδωσαν για υιοθεσία, εκτός αν εκείνο κάποτε τους
αναζητήσει. Οι νομικοί δεσμοί αποκόπτονται πλήρως. Η κοινωνική έρευνα μπορεί
να παραβλεφθεί από το δικαστήριο, αν καθυστερήσει. Ανάδοχοι γονείς δεν μπορούν
να υιοθετήσουν τα παιδιά που μεγάλωσαν. 
Οι ιδιωτικές υιοθεσίες
εδραιώνονται περισσότερο από ποτέ. Και η διαφορά ηλικίας ­ πάνω από 45 χρόνια
­ υποψήφιου γονέα και παιδιού καθιστά αδύνατη ακόμη και την υιοθεσία του
παιδιού του... συζύγου! 
Αυτά και άλλα πολλά είναι ορισμένα από τα
ιδιαίτερα χαρακτηριστικά του νέου νόμου (2447/30.12.96) για την υιοθεσία.
Αρκετά, όμως, χρόνια προβλήματα παραμένουν άλυτα, ενώ ορισμένες νέες
θεσπισμένες διατάξεις προκαλούν και άλλα. Μια βασική διαφοροποίηση του νέου
νόμου, σε σχέση με τον προηγούμενο, είναι ότι με την υιοθεσία παύει πια η
σχέση του θετού παιδιού με τη φυσική του οικογένεια και το στενό συγγενικό
περιβάλλον. 
Αποκτά μεν το υιοθετημένο παιδί όλα τα δικαιώματα και τις
υποχρεώσεις παιδιού γεννημένου σε γάμο έναντι των θετών γονέων και των δικών
τους συγγενών, αλλά διακόπτεται κάθε δεσμός και επαφή του με τους φυσικούς
γονείς του. Και δεν έχει ούτε το παιδί το δικαίωμα να τους κληρονομήσει μια
μέρα ούτε φυσικά εκείνοι το παιδί! 
Τα θεσπισθέντα ανώτατα όρια ηλικίας των
γονέων είναι ένα ουσιαστικό στοιχείο του νέου νόμου. Άνθρωποι άνω των 60 ετών
δεν επιτρέπεται πια να υιοθετήσουν ανήλικο παιδί. 
Και η διαφορά ηλικίας
ανάμεσα στους υποψήφιους θετούς γονείς και το παιδί δεν μπορεί να υπερβαίνει
τα 45 χρόνια. Αν, δηλαδή, ο υποψήφιος θετός πατέρας είναι 50 χρόνων, αδυνατεί
να υιοθετήσει παιδί ηλικίας 2 ετών, αλλά μπορεί να υιοθετήσει παιδί ηλικίας
άνω των 5 ετών. Οι ειδικοί που ασχολούνται με την υιοθεσία κρίνουν ως
εξαιρετικά ευνοϊκά τα θεσπισθέντα όρια ηλικίας, γιατί τα παιδιά θα μπορούν πια
να έχουν σχετικά νέους γονείς. 
Από τη συγκεκριμένη, όμως, διάταξη
προκύπτουν και προβλήματα. Ο νόμος δεν είναι «ευέλικτος» και δεν προνοεί για
ειδικές περιπτώσεις, όπως την υιοθεσία παιδιών με σοβαρά προβλήματα υγείας ή
αναπηρίας από γονείς ανεξαρτήτως ηλικίας. 
Ένα άλλο σοβαρό θέμα που
δημιουργείται είναι η υιοθεσία από πλευράς συζύγου των παιδιών τού ή της
συζύγου. Αν η διαφορά ηλικίας του θετού πατέρα με το παιδί είναι μεγαλύτερη
από 45 χρόνια, καθίσταται αδύνατη η υιοθεσία ­ κι ας ζουν στο ίδιο σπίτι! 
ΟΙ «ΣΚΟΤΕΙΝΕΣ» 
Ένα εξίσου σοβαρό κοινωνικό πρόβλημα
δημιουργείται και από το γεγονός ότι ο νέος νόμος δεν προβλέπει πια υιοθεσία
ενηλίκων ­ με μοναδική εξαίρεση την υιοθεσία τέκνου τού ή της συζύγου. 
Ο
σκοπός αυτής της διάταξης είναι να καταπολεμηθούν οι «σκοτεινές» υιοθεσίες,
εκείνες δηλαδή που γίνονται για λόγους μεταβίβασης περιουσιακών στοιχείων,
μειωμένης στρατιωτικής θητείας κ.λπ. 
Η διάταξη, όμως, αυτή επιφέρει πλήγμα
σε πολλές ανάδοχες οικογένειες που μεγαλώνουν εγκαταλειμμένα ­ από τους
φυσικούς τους γονείς ­ παιδιά και αδυνατούσαν έτσι κι αλλιώς έως τα 18 τους
χρόνια να προχωρήσουν στην πράξη της υιοθεσίας. Πολλοί απ' αυτούς ευελπιστούν
έως τώρα ότι θα τα υιοθετούσαν μετά την ενηλικίωση τους ­ και φυσικά με τη
συναίνεσή τους. 
Επίλυση στο μέγα θέμα των ιδιωτικών υιοθεσιών δεν δίνει,
δυστυχώς, ούτε ο νέος νόμος. Οι κοινωνικοί φορείς ζητούσαν την απαγόρευσή
τους. Όμως όχι μόνο δεν απαγορεύτηκαν, αλλά προστέθηκε και μια επιμέρους
διάταξη που επιτρέπει στον φυσικό γονέα να επιλέγει τους γονείς τους παιδιού
του, αρκεί να το γνωστοποιήσει στην αρμόδια κοινωνική υπηρεσία πριν από την
παράδοση του παιδιού στους θετούς γονείς ή σε εύλογο χρονικό διάστημα ύστερα
από αυτήν ­ περίπου έναν μήνα. 
Έτσι καθίσταται αδύνατον να προηγηθεί
κοινωνική έρευνα, ώστε να διαπιστωθεί ενδεχόμενη οικονομική συναλλαγή ή
ακατάλληλο για το παιδί οικογενειακό περιβάλλον και να παρέμβει ο εισαγγελέας.
Εδώ ελλοχεύει και κατά κάποιον τρόπο εδραιώνεται το εμπόριο βρεφών. 
Το
χειρότερο όλων είναι ότι στην περίπτωση που δεν γνωστοποιηθεί η τοποθέτηση του
παιδιού στη νέα του οικογένεια, δεν προβλέπονται καν κυρώσεις για τους
φυσικούς γονείς! 
Η κοινωνική έρευνα για τα ζευγάρια που υποβάλλουν
αιτήσεις υιοθεσίας είναι ό,τι το σημαντικότερο για τη μελλοντική ζωή τού προς
υιοθεσία παιδιού. 
Το γεγονός ότι ήταν ­ και είναι ­ χρονοβόρες, λόγω
έλλειψης προσωπικού στις αρμόδιες κοινωνικές υπηρεσίες, ανάγκασε ίσως τους
νομοθέτες να προβλέψουν μια αναχρονιστική στην ουσία διάταξη: σε περίπτωση που
η κοινωνική έρευνα δεν διεκπεραιωθεί σε διάστημα έξι μηνών ή το αργότερο
ύστερα από παράταση τριών μηνών, το δικαστήριο μπορεί να εκδικάζει την υπόθεση
της υιοθεσίας χωρίς αυτήν! 
«Με άλλα λόγια, η διάταξη αυτή δυναμιτίζει και
καταργεί το έργο των κοινωνικών υπηρεσιών και οδηγεί τη χώρα μας μερικές
δεκαετίες πίσω», πιστεύει η κ. Τασούλα Κουσίδου, προϊσταμένη της κοινωνικής
υπηρεσίας του Κέντρου Βρεφών «Μητέρα». 
Η μυστικότητα της υιοθεσίας ­ σε
όλη τη διάρκεια της διαδικασίας και ύστερα από αυτήν ­ είναι κάτι που
κατοχυρώνει ο νέος νόμος. 
Η υιοθεσία ανηλίκων τηρείται μυστική και έναντι
των φυσικών γονέων, που δεν θα έχουν πια δυνατότητα επικοινωνίας με τα παιδιά
τους και σε πολλές περιπτώσεις θα 'ναι δυνατόν ακόμη και να αγνοούν πού
βρίσκονται. 
Από την άλλη πλευρά, άρθρο του ίδιου νόμου δίνει το δικαίωμα
στα υιοθετημένα παιδιά να αναζητήσουν τις ρίζες τους ­ μετά τα 18 τους χρόνια
­ με την υποχρέωση των κοινωνικών υπηρεσιών να παρέχουν στο παιδί όλες τις
διευκολύνσεις και τα απαραίτητα στοιχεία, χωρίς όμως να προβλέπεται ταυτόχρονα
και κάποια στήριξη ή συμβουλευτική βοήθεια στο παιδί από κοινωνικούς
λειτουργούς. 
ΤΡΙΑΚΟΣΙΕΣ περίπου αιτήσεις το χρόνο γίνονται στο κέντρο Βρεφών «ΜΗΤΕΡΑ». Το
50% των αιτήσεων απορρίπτεται ­ για θέματα κυρίως ηλικίας ή υγείας των
υποψηφίων θετών γονιών. Από τις αιτήσεις που γίνονται δεκτές, αρκετές
αποσύρονται στην πορεία από τους ίδιους τους ενδιαφερόμενους ­ αποκτούν δικό
τους παιδί ή μέσω ιδιωτικής υιοθεσίας. Ο χρόνος αναμονής μετά την έγκριση της
αίτησης είναι τουλάχιστον τρία χρόνια. 
Από το «ΜΗΤΕΡΑ» υιοθετούνται κάθε
χρόνο γύρω στα 40 παιδιά. Από το ΠΙΚΠΑ γύρω στα 10 και άλλα τόσα από τον ΕΟΠ.
Τα 4/5 των υιοθεσιών στην Ελλάδα γίνονται στην... ελεύθερη αγορά! Συνολικά, το
1990 έγιναν σε ολόκληρη την Ελλάδα 426 υιοθεσίες, το '91 έγιναν 579, το '92
μειώθηκαν στις 470, το '93 «αυξήθηκαν» στις 524 και το '94 ολοκληρώθηκαν 506
υιοθεσίες. 
Η αύξηση των υιοθεσιών τα τελευταία χρόνια ­ 500 κατά μέσο όρο
­ είναι πλασματική, αφού οφείλεται κυρίως στις διευκολύνσεις που παρέχουν οι
κρατικές υπηρεσίες στο να υιοθετούνται παιδιά από βαλκανικές χώρες. 
Υπεύθυνες κρατικές υπηρεσίες για την υιοθεσία παιδιών είναι οι κοινωνικές
υπηρεσίες του «ΜΗΤΕΡΑ», του ΠΙΚΠΑ, του ΕΟΠ και των κατά τόπους βρεφοκομείων.
Οι κοινωνικές υπηρεσίες των κατά τόπους νομαρχιών αναλαμβάνουν τη διεκπεραίωση
και την κοινωνική έρευνα των ιδιωτικών υιοθεσιών. 
ΟΚΤΩ ΠΑΙΔΙΑ
απέκτησαν οι δικοί της γονείς και πέντε του άνδρα της. Καρπός της ίδιας γενιάς
οι δυο τους. Γεννημένη εκείνη σ' ένα κοντινό στη Δράμα χωριό και από τα
περίχωρα της Θεσσαλονίκης εκείνος, βίωσαν στα παιδικά τους χρόνια κι αργότερα
στην εφηβεία «τη χαρά της αρμονίας, των αντιθέσεων και του μοιράσματος που
μόνο σε μια πολυμελή οικογένεια μπορεί να ευδοκιμήσει» ­ όπως λέει η Ελένη.

Γνωρίστηκαν στα 19 τους ­ στο αμφιθέατρο του πανεπιστημίου. Συμβίωσαν για
χρόνια σ' ένα μικρό διαμέρισμα στην Καισαριανή και επισημοποίησαν μια σχέση
που ο χρόνος είχε ήδη κρίνει, με το τέλος των σπουδών τους. Οι
μετεκπαιδευτικές σπουδές του Γιάννη στο Λονδίνο που εξειδικεύτηκε στο
Κοινοτικό Δίκαιο και η αναμενόμενη χρόνια ανεργία της Ελένης ­ πήρε πτυχίο
Φιλολογίας ­ ήταν ικανά εμπόδια για να μετατοπισθεί, στο απώτερο μέλλον, το
όνειρο ενός παιδιού. 
Κατόρθωσε να στήσει ένα μικρό φροντιστήριο με δύο
ακόμη συμφοιτητές της σε προάστιο της Αθήνας, η Ελένη, και ήταν πια στα 30 και
κάτι όταν συνειδητοποίησε ότι το παιδί που τόσο λαχταρούσε εκείνη και ο
Γιάννης αρνιόταν να έρθει: «Ξαφνικά βρεθήκαμε μεσοπέλαγα. Οι εξετάσεις που και
οι δύο κάναμε δεν έδειξαν στην αρχή τίποτα το παθολογικό. Υπήρχε μια
αδιευκρίνιστη "αντίσταση" της φύσης. Ένα αναίτιο κενό. Μια δυσαρμονία.
Υποβλήθηκα σε αμέτρητους ιατρικούς ελέγχους, διαφοροποίησα τον τρόπο ζωής μου,
άλλαξα τους κανόνες διατροφής, περιόρισα στο ελάχιστο το τσιγάρο... Τίποτα δεν
γινόταν. Δεν γονιμοποιούσα! Ένας φίλος γιατρός μου συνέστησε το τόλμημα της
εξωσωματικής γονιμοποίησης. Και είπαμε να δοκιμάσουμε...». 
Η πρώτη
προσπάθεια έφερε τη δεύτερη, η δεύτερη την τρίτη, η τρίτη την τέταρτη. Μέσα σε
οκτώ συνολικά χρόνια έκανε εννέα προσπάθειες εξωσωματικής. Που παρέμεναν
«απόπειρες». Η ορμονοθεραπεία απέδιδε έως και τη σύλληψη. Αλλά η κυοφορία του
εμβρύου στάθηκε αδύνατη. 
Η γεύση της αποτυχίας είναι ένα πικρό συναίσθημα.
Η Ελένη έχασε τη χαρά της ζωής. Περισσότερο ρεαλιστής ο Γιάννης προσπαθούσε
όλα αυτά τα χρόνια να την πείσει ότι δεν άξιζε τόση σωματική και
συναισθηματική ταλαιπωρία. Ανένδοτη εκείνη, ήθελε το «δικό» της παιδί: «Ένιωθα
ότι είχα ελλειμματική παρουσία στη ζωή. Ότι αδυνατούσαν τα κύτταρά μου να
δημιουργήσουν μια νέα ύπαρξη». 
Λαβωμένο το μητρικό της ένστικτο και
θεριεμένο όσο ποτέ το «εγώ» της αντιστεκόταν σε κάθε προσπάθεια του άνδρα της
που συναινούσε ευθύς εξ αρχής στην υιοθεσία ενός ξένου παιδιού: «Ειλικρινά,
δεν ξέρω τι είχα πάθει. Αρνιόμουν να καταλάβω. Υπέφερα τόσο που βρέθηκα, δίχως
καν να το αντιληφθώ, στο κενό της κατάθλιψης. Η αυτοεκτίμησή μου έπεσε κάτω
από το... μηδέν. Ένιωθα άχρηστη, αδύναμη, έχασα το νόημα της δουλειάς, των
ανθρωπίνων σχέσεων και συναλλαγών, έκλαιγα με το παραμικρό και τα πρωινά δεν
ήθελα να σηκωθώ απ' το κρεβάτι...». 
Η μέσα της τρικυμία έφερε και την
τρικυμία στη σχέση της με τον Γιάννη. Δεν μιλούσαν πια γι' αυτό ­ λες και δεν
υπήρξε ποτέ πρόβλημα. Εκείνη έμενε πολλές ώρες στο σπίτι κι εκείνος έλειπε τις
περισσότερες. «Με απέφευγε κι αυτό μάλλον με ικανοποιούσε. Με ένα μαζοχιστικό
νοσηρό τρόπο. Πίστευα ότι ήμουν το θύμα μιας κατάστασης κι αυτό μου... άρεσε»!

Αλλά ο Γιάννης δεν «έλειψε» στ' αλήθεια ποτέ. Μάζευε τα δικά του, όπως
λέει, κομμάτια και «... πάλευα να βρω διέξοδο. Με μια Ελένη που οδηγούσε την
κατάσταση σε μεγαλύτερα αδιέξοδα. Αυτό που πιστεύω ότι βίωνε εκείνη την
περίοδο ήταν προσωπική ανεπάρκεια». 
Δεν υπάρχει γλυκύτερη αναμονή... Ένα
τυχαίο γεγονός ­ απ' αυτά που καθημερινά επισυμβαίνουν ­ αντέστρεψε τη νοητική
και συναισθηματική πορεία της Ελένης. Η σωματική βίαιη κακοποίηση ενός 5χρονου
αγοριού από τους γονείς του, η επέμβαση του εισαγγελέα και η δημοσιοποίηση
πολλών λεπτομερειών του θέματος, εξόργισε τόσο πολύ την Ελένη που ήταν «σαν να
ξύπνησα από ένα βαθύ λήθαργο. Έπαθα κάτι σαν παράκρουση. Δεν μπορούσα να
διανοηθώ ότι υπάρχουν γονείς που "σκοτώνουν" τα δικά τους παιδιά. Και εγώ η
ανόητη που ήθελα σπλάχνο απ' τα σπλάχνα μου και αίμα απ' το αίμα μου, ένιωσα
λες και το είχα γεννήσει αυτό το παιδί και κάποιος το άρπαξε απ' την αγκαλιά
μου και το βασάνιζε...». 
Ήταν πια σίγουρη ότι μπορούσε να αγκαλιάσει ένα
τέτοιο παιδί ­ κι ας ήταν γονίδιο και κύτταρο κάποιου ξένου. Μπορούσε να
ανατρέψει μια σκληρή πραγματικότητα σε παρηγοριά και βάλσαμο. Μπορούσε να
γίνει ο Νίκος, η Μαρία, η Αντιγόνη, το δικό τους παιδί. Το κουβέντιασε αργά το
βράδυ με τον Γιάννη και τους βρήκε το πρωί ακόμη να συζητούν. Η απόφαση είχε
ληφθεί. Μεσολάβησε Σαββατοκύριακο και το πρωινό της Δευτέρας κατέθεταν την
αίτησή τους σε κρατικό κέντρο βρεφών. Στα 42 πια και οι δυο τους ­ ούτε μικροί
άλλά ούτε και μεγάλοι ­ είχαν βάσιμες ελπίδες να γίνει δεκτή η αίτησή τους.
Δεν τους ένοιαζε, δήλωσαν, αν ήταν αγόρι ή κορίτσι, αν ήταν μωρό ή μεγαλύτερο,
το βεβαρημένο ή όχι οικογενειακό ιστορικό του παιδιού. Ήθελαν απλώς να
αγκαλιάσουν ένα παιδί που να είχε ανάγκη τη δική τους αγκαλιά. Να «μεγαλώσουν»
και να «ωριμάσουν» μαζί του. Να κάνουν πράξη τις προσδοκίες τους, να
παραμερίσουν το «εγώ» τους... 
Δεν υπάρχει γλυκύτερη αναμονή απ' αυτή.
Έχουν περάσει δυόμισι χρόνια. Η αίτησή τους έγινε αρχικά δεκτή. Η κοινωνική
έρευνα προχώρησε. Είναι χρονοβόρες οι διαδικασίες, ομολογούν και οι δύο αλλά
ποτέ δεν υπαναχώρησαν ­ όσο κι αν κάποιοι γνωστοί προσπάθησαν κάποιες φορές να
τους «ανοίξουν» τα μάτια για άλλους (λιγότερο χρονοβόρους και περισσότερο
εύκολους) τρόπους «εξεύρεσης» παιδιού... Και οι δύο θεωρούν ότι η εξαγορά μιας
ζωής δεν παύει να 'ναι μια πράξη εγκληματική. Όχι γιατί αυτοί που το κάνουν
είναι εγκληματίες ­ «απελπισμένοι όσο και εμείς άνθρωποι είναι» ­ αλλά γιατί
στηριζόμενοι στον νόμο των πιθανοτήτων και μόνο «υπάρχει περίπτωση μια μέρα το
παιδί να μάθει. Και τότε, τι θα του πεις; Ότι το "αγόρασες" γιατί πολύ το
αγαπούσες;». 
Εκμεταλλεύονται τον χρόνο αναμονής για να προετοιμασθούν όσο
το δυνατόν περισσότερο για τον μεγάλο ερχομό. Ευελπιστούν ότι το λιγότερο σε
δέκα με δώδεκα μήνες θα έχουν το παιδί τους. «Ουσιαστικά οι διαδικασίες έχουν
λήξει, αλλά δεν υπάρχει ακόμη παιδί για μας... Δεν συναινούν εύκολα όλοι οι
γονείς που έχουν παιδιά σε ιδρύματα στην υιοθεσία τους ­ ακόμη κι αν δεν έχουν
την παραμικρή πρόθεση να τα πάρουν πίσω. Τα θεωρούν κτήμα τους και αρνούνται
την παραχώρησή τους ­ είναι σαν να επιχειρεί κάποιος να τους πάρει ένα χωράφι
που παραμένει χρόνια ακαλλιέργητο για να το γονιμοποιήσει αλλά εκείνοι το
θέλουν σώνει και καλά δικό τους κι ας είναι χέρσο και άγονο». 
Έχουν ήδη
διαλέξει τα έπιπλα που θα στολίσουν το παιδικό δωμάτιο ­ δροσίζοντας με
σχέδια, όνειρα και παλ χρώματα τη φλογερή ανυπομονησία τους... Προετοίμασαν
τους γονείς και τα αδέλφια τους για την πρόθεσή τους να κάνουν δικό τους ένα
ξένο παιδί και «έκαμψαν» όποια αντίσταση προβλήθηκε. Είναι πάνοπλοι ­ κι
έτοιμοι σαν από καιρό! Για την ονειρική στιγμή... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N18</CAT>
<ED>
Κωδικός άρθρου: A15818N181</ED>
<ID>
ID:170501

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N18&aa=1</URL></REF>


Article

<CATEGORY>vin06</CATEGORY>

 <H5>Ο ΕΟΤ ΚΑΘΙΕΡΩΝΕΙ
«ΣΗΜΑ ΑΝΑΓΝΩΡΙΣΙΜΟΤΗΤΑΣ»</H5>
<H2>Κρητική κουζίνα... και να το γράφει</H2>

<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

«Σήμα αναγνωρισιμότητας» καθιερώνει ο ΕΟΤ: ένα σήμα που θα δίδεται
σε όσους επιθυμούν να προσφέρουν κρητική ή γενικότερα ελληνική κουζίνα στις
επιχειρήσεις εστίασης. 
ΗΡΑΚΛΕΙΟ 
ΟΠΩΣ ανακοίνωσε ο
γενικός γραμματέας του ΕΟΤ κ. Νίκος Σκουλάς, στις πρώτες προτεραιότητες του
Οργανισμού είναι η ανάδειξη της ελληνικής γαστρονομίας σε ένα από τα βασικά
τουριστικά προϊόντα. Πολύτιμος οδηγός για τον ΕΟΤ ήταν η οργάνωση και η
εμπειρία που αποκτήθηκε στην Κρήτη με το συνέδριο και τα σεμινάρια για την
κρητική παραδοσιακή κουζίνα, όπως είπε ο κ. Σκουλάς, που παρέδωσε την
τελευταία ημέρα των σεμιναρίων τα διπλώματα σε 100 επαγγελματίες μάγειρες, που
τα παρακολούθησαν. 
Οι επιχειρήσεις που θα παίρνουν το «σήμα
αναγνωρισιμότητας» θα ελέγχονται αυστηρά, θα τηρούν αυστηρές προδιαγραφές
ποιότητας και ως αντιστάθμισμα ο ΕΟΤ θα αναλάβει τη διαφήμιση των καταστημάτων
αυτών μέσω του δικτύου Internet, μέσω ειδικών διαφημιστικών φυλλαδίων που θα
τυπώσει για την ελληνική γαστρονομία και μέσω ειδικών γαστρονομικών
προγραμμάτων στην Ελλάδα και στο εξωτερικό. 
Τα σεμινάρια οργανώθηκαν από την Εταιρεία Γραμμάτων και Τεχνών
Ανατολικής Κρήτης σε συνεργασία με τον «Αρχέστρατο» και ήταν υπό την αιγίδα
της Ιατρικής Σχολής του Πανεπιστημίου Κρήτης, με σκοπό να τυποποιηθεί η
κρητική διατροφή. Για μια εβδομάδα, γιατροί, ειδικοί επιστήμονες και
ερευνητές, αλλά και γνωστοί επαγγελματίες μάγειροι ανέδειξαν τη μοναδικότητα
της κρητικής δίαιτας, τις οσμές και τις γεύσεις της, και δίδαξαν σε νέους
επαγγελματίες τα μυστικά της εφαρμογής μιας παραδοσιακής κουζίνας στον
τουρισμό. Οι επαγγελματίες της εστίασης συμφώνησαν σε ορισμένους κανόνες για
την κρητική κουζίνα, για το πώς θα σερβίρουν τα φαγητά στους ξένους, πώς θα τα
προσφέρουν. 
Γνωστοί σεφ, όπως οι κ.κ. Γιώργος Αναστασάκης, Χριστόφορος
Βενέρης και Γιάννης Λάππας αξιοποίησαν τη δική τους γνώση και έδωσαν το στίγμα
της παραδοσιακής γαστρονομίας του νησιού. «Η ξενοδοχειακή εφαρμογή της
κρητικής κουζίνας ήταν μια δύσκολη προσπάθεια», τόνισαν οι τρεις σεφ στην
καταληκτική εκδήλωση. 
«Δεν
δημιουργήσαμε, είπαν, μια καινούργια κουζίνα, αλλά αναδείξαμε τις ίδιες
γεύσεις και παρασκευάσαμε τα ίδια πιάτα που μπορεί να φάει κανείς στο σπίτι
του, προσέχοντας την εμφάνιση και χρησιμοποιώντας επαγγελματικά δεδομένα,
γιατί άλλο είναι να μαγειρέψεις φαγητό για μια οικογένεια και άλλο για μια
τουριστική μονάδα». «Σεβόμαστε και αξιοποιούμε την παράδοση», τόνισε ο
αντιπρόεδρος της Εταιρείας Γραμμάτων και Τεχνών Αν. Κρήτης, κ. Αν.
Παναγιωτόπουλος. «Δημιουργούμε, συνεχίζει, γνήσια κρητική κουζίνα και πρέπει
να αντισταθούμε στη μόδα της "βλαχομπαρόκ" εφαρμογής που άρχισε ήδη να
εμφανίζεται, απειλώντας να καταστρέψει τη γνησιότητα και την αυθεντικότητα της
κρητικής κουζίνας». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15818N201</ED>
<ID>
ID:170502

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N20&aa=1</URL></REF>


Article

<CATEGORY>vin06</CATEGORY>

 <H2>Ποιοι περνούν από ΚΤΕΟ</H2>

ΤΑ ΑΥΤΟΚΙΝΗΤΑ με τους παρακάτω αριθμούς
κυκλοφορίας θα περάσουν από τεχνικό έλεγχο στα ΚΤΕΟ του νομού Αττικής αυτή την
εβδομάδα: 
*Επιβατηγά Ι.Χ. και φορτηγά μέχρι 3,5 τόνους με αριθμό
κυκλοφορίας από ΥΒΧ 1000 μέχρι ΥΒΧ 2500. 
Εξάλλου, την εβδομάδα από 29
Απριλίου μέχρι 2 Μαΐου θα περάσουν από ΚΤΕΟ τα αυτοκίνητα με τους αριθμούς:

*Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΒΧ
2501 μέχρι ΥΒΧ 4000. 
Οι κάτοχοι των παραπάνω αυτοκινήτων πρέπει να
τηλεφωνούν στον αριθμό 167 για να καθορίσουν την ακριβή ημέρα και ώρα που θα
πάνε το όχημά τους για έλεγχο. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15818N202</ED>
<ID>
ID:170559

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N20&aa=2</URL></REF>


Article

<CATEGORY>vin06</CATEGORY>

 <H2>82 χρόνια από τη γενοκτονία των Αρμενίων</H2>

ΕΚΔΗΛΩΣΗ στη μνήμη των
θυμάτων της γενοκτονίας από τους Τούρκους οργάνωσε χθες στον κινηματογράφο
«Αττικόν» η Αρμενική Εθνική Επιτροπή. Στη συνέχεια, ακολούθησε παρέλαση των
αρμενικών συλλόγων και κατάθεση στεφάνου στο μνημείο του Άγνωστου Στρατιώτη.
Εφέτος, συμπληρώνονται 82 χρόνια από τη γενοκτονία των Αρμενίων. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15818N203</ED>
<ID>
ID:170601

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N20&aa=3</URL></REF>


Article

<CATEGORY>vin06</CATEGORY>

 <H2>Στις Συκεές το πρώτο κέντρο πρόληψης ναρκωτικών</H2>

ΘΕΣΣΑΛΟΝΙΚΗ.
 Γραφείο Βόρειας Ελλάδας 
ΤΟ ΠΡΩΤΟ από τα είκοσι έξι
συνολικά κέντρα πρόληψης ναρκωτικών δημιουργείται στον Δήμο Συκεών
Θεσσαλονίκης, στο πλαίσιο προγράμματος του υπουργείου Υγείας, που θα
εφαρμοσθεί μέσα στα επόμενα τρία χρόνια σε δήμους της χώρας. 
Όπως
διευκρίνισε από τη Θεσσαλονίκη ο υφυπουργός Υγείας κ. Μανώλης Σκουλάκης, το
νέο πρόγραμμα του υπουργείου στοχεύει στην αντιμετώπιση του πολύπλοκου
«ιατροκοινωνικού» φαινομένου της χρήσης ναρκωτικών στη ρίζα του, προκειμένου
να προσφέρει μια αξιόπιστη αντιναρκωτική πολιτική, η οποία, όπως είπε, έλειπε
τις προηγούμενες δεκαετίες στην Ελλάδα, σε αντίθεση με τις δυτικοευρωπαϊκές
χώρες. 
Τα κέντρα πρόληψης ναρκωτικών θα δημιουργηθούν σε συνεργασία με τις
αρμόδιες υπηρεσίες του υπουργείου, μέσω του ΟΚΑΝΑ, σε δήμους της χώρας. Θα
στελεχωθούν από ειδικά εκπαιδευμένο προσωπικό, γύρω στα 300 άτομα συνολικά, τα
οποία ­ σύμφωνα με το υπουργείο ­ θα αποτελέσουν την «αιχμή του δόρατος» στον
τομέα της πρόληψης. 
Η πρόεδρος του ΟΚΑΝΑ κ. Μένη Μαλιώρη, στη διάρκεια
εκδήλωσης που πραγματοποιήθηκε στον Δήμο Συκεών Θεσσαλονίκης ­ παρουσία
υπουργών, βουλευτών και εκπροσώπων φορέων και παραγωγικών τάξεων ­, ανακοίνωσε
ότι στον Νομό Θεσσαλονίκης θα δημιουργηθούν συνολικά πέντε αντίστοιχα κέντρα
πρόληψης. Στις περιοχές Συκεών, Αμπελοκήπων και Καλαμαριάς και άλλα δύο στο
κέντρο της πόλης. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N21</CAT>
<ED>
Κωδικός άρθρου: A15818N211</ED>
<ID>
ID:170503

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N21&aa=1</URL></REF>


Article

<CATEGORY>vin06</CATEGORY>

 <H2>23 Μαΐου αγροτικό συλλαλητήριο</H2>

ΛΑΡΙΣΑ 
ΜΗΝΥΣΕΙΣ εναντίον του Δημοσίου για φθορά γεωργικών μηχανημάτων κατά το μπλόκο
των Μικροθηβών, στη διάρκεια των αγροτικών κινητοποιήσεων τον περασμένο
Φεβρουάριο, πρόκειται να υποβάλουν οι αγρότες της Θεσσαλίας. 
Το θέμα, όπως
έγινε γνωστό, θα συζητηθεί σε σύσκεψη αγροτών και φορέων, που θα
πραγματοποιηθεί στις 30 Απριλίου και με την αγωγή οι αγρότες θα ζητούν
οικονομική αποζημίωση από το Δημόσιο. Επίσης, στην ίδια σύσκεψη θα εξετασθεί
και η περίπτωση να κατατεθούν αγωγές κατά του Δημοσίου για το ξεφούσκωμα των
ελαστικών των τρακτέρ στην ίδια αγροτική κινητοποίηση. 
Προχθές, εξάλλου,
σε σύσκεψη, η Πανθεσσαλική Επιτροπή αποφάσισε να πραγματοποιήσει συλλαλητήριο
στις 23 Μαΐου, ημέρα κατά την οποία έχει ορισθεί στο Τριμελές Πλημμελειοδικείο
Λάρισας η δίκη της Συντονιστικής Επιτροπής και 12 ακόμη αγροτών που
κατηγορούνται για παρακώλυση συγκοινωνιών στο μπλόκο των Τεμπών στις αγροτικές
κινητοποιήσεις του περασμένου Δεκεμβρίου. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N21</CAT>
<ED>
Κωδικός άρθρου: A15818N212</ED>
<ID>
ID:170560

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N21&aa=2</URL></REF>


Article

<CATEGORY>vin06</CATEGORY>

 <H2>Και πάλι μολότοφ κατά στρατοπέδου</H2>

ΓΙΑ ΔΕΥΤΕΡΗ φορά μέσα σε μια
εβδομάδα στρατόπεδο γίνεται στόχος εμπρηστών. 
Με βόμβες μολότοφ άγνωστοι
πυρπόλησαν χθες στις 4.05 τα ξημερώματα δύο στρατιωτικά τζιπ και ένα λεωφορείο
που ήταν σταθμευμένα σε χώρο στάθμευσης έξω από το στρατόπεδο «Στρατηγού Νικ.
Ζορμπά», στο Γουδί. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N21</CAT>
<ED>
Κωδικός άρθρου: A15818N213</ED>
<ID>
ID:170602

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N21&aa=3</URL></REF>


Article

<CATEGORY>vin06</CATEGORY>

 <H5>ΕΠΙΣΤΗΜΟΝΙΚΗ ΕΡΕΥΝΑ ΦΩΤΙΖΕΙ
ΤΑ ΑΙΤΙΑ ΕΓΚΑΤΑΛΕΙΨΗΣ ΤΗΣ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ</H5>
<H5>Η ευθύνη της οικογένειας και
των εκπαιδευτικών</H5>
<H5>Η
ΤΑΥΤΟΤΗΤΑ ΤΗΣ ΕΡΕΥΝΑΣ</H5>
<H2>Γιατί αφήνουν τα θρανία</H2>

<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Είναι γνωστό ότι η διά νόμου θεσμοθέτηση της
9χρονης υποχρεωτικής εκπαίδευσης δεν αποδείχθηκε ικανή να εξαλείψει από μόνη
της την πρόωρη εγκατάλειψη του σχολείου και τη μη ολοκλήρωση της βασικής
εκπαίδευσης. 
ΚΑΘΕ ΧΡΟΝΟ 15.000 παιδιά «εξοστρακίζονται» από το
υποχρεωτικό σχολείο, η φοίτηση στο οποίο θεωρείται η βάση για την απόσπασή
τους από τον κόσμο του αναλφαβητισμού, για τη διεκδίκηση βασικών και
θεμελιωδών ανθρωπίνων δικαιωμάτων. 
Σε πρόσφατη έρευνα του Παιδαγωγικού
Ινστιτούτου, στην οποία χαρτογραφείται ο αποκλεισμός από την υποχρεωτική
εκπαίδευση κατά νομό, επισημαίνονται οι περιοχές της χώρας μας με τα
μεγαλύτερα ποσοστά μαθητών που δεν ολοκληρώνουν το 9χρονο σχολείο και το
εγκαταλείπουν πρόωρα (πίνακας 1). Σύμφωνα με τα στοιχεία της Εθνικής
Στατιστικής Υπηρεσίας της Ελλάδος (ΕΣΥΕ) στη διάρκεια της δεκαετίας 1985-1994
πάνω από 200.000 παιδιά εγκατέλειψαν πρόωρα το σχολείο, πυκνώνοντας τις
γραμμές των παλιών αναλφάβητων με σύγχρονο, ηλεκτρονικής εποχής, «αίμα». 
Η επίσημη ρητορική περί
«συμμετοχής όλου του πληθυσμού σχολικής ηλικίας στις βασικές εκπαιδευτικές
διαδικασίες του 9χρονου υποχρεωτικού σχολείου» και περί «ατομικών και
κοινωνικών δικαιωμάτων» απέχει από την πραγματικότητα, αφού είναι φανερό ότι
όπως και πολλά άλλα ανθρώπινα δικαιώματα έτσι και το δικαίωμα στην εκπαίδευση
προϋποθέτει την ύπαρξη άλλων δικαιωμάτων, χωρίς τα οποία η άσκησή του
καθίσταται αδύνατη από τον δικαιούχο. 
Ποια είναι, όμως, τα αίτια που
οδηγούν τα παιδιά στην εγκατάλειψη της υποχρεωτικής εκπαίδευσης; 
Στο
βασικό αυτό ερώτημα έρχεται να απαντήσει με σαφήνεια η έρευνα του
κοινωνιολόγου Βασίλη Βουιδάσκη, καθηγητή στο Πανεπιστήμιο της Κρήτης. 
Η
έρευνα πραγματοποιήθηκε σε όλα τα Γυμνάσια του Ν. Ρεθύμνης και αφορούσε όλους
τους μαθητές που γράφτηκαν στο σχολείο από το 1984/85 ώς και το 1993/94. 
Σύμφωνα, λοιπόν, με τα αποτελέσματα της έρευνας, στη διάρκεια αυτών των ετών,
το 27% περίπου, περισσότερο δηλαδή από το ένα τέταρτο των μαθητών που γράφτηκε
στα Γυμνάσια του νομού, δεν κατάφερε να ολοκληρώσει τις βασικές υποχρεωτικές
σπουδές (πίνακας 2). 
Στην αναζήτηση των αιτιών εγκατάλειψης του σχολείου,
ο Βασίλης Βουισδάκης ήρθε σε επαφή με τους τρεις πρωταγωνιστές της μαθησιακής
και κοινωνικοποιητικής διαδικασίας του παιδιού: τους εκπαιδευτικούς, τους
γονείς των παιδιών που εγκατέλειψαν το σχολείο και τα ίδια τα παιδιά. 
Το
αρνητικό οικογενειακό περιβάλλον αποδεικνύεται ότι έχει άμεση σχέση με τη
μαθητική διαρροή και τη μελλοντική πορεία του παιδιού. 
Πολυμελείς
οικογένειες, με γονείς χαμηλού εκπαιδευτικού κεφαλαίου, με χαμηλό ετήσιο
εισόδημα, εξαιτίας της επαγγελματικής τους απασχόλησης και της εργασιακής τους
κατάστασης, δημιούργησαν τις κατάλληλες προϋποθέσεις για την εγκατάλειψη του
σχολείου από τον μαθητή. 
Σ' αυτές μπορούν να προστεθούν και οι ειδικές περιπτώσεις εκείνων
των παιδιών, τα οποία προέρχονταν από μετανάστες ή από επαναπατρισθέντες
γονείς, ορφανά, παιδιά διαζευγμένων ή εν διαστάσει γονέων, καθώς και τα παιδιά
με κάποια μορφή σωματικής αναπηρίας. 
Πρόκειται για παιδιά, τα οποία κατά
κανόνα είχαν τελειώσει ολιγοθέσια δημοτικά σχολεία και για τον λόγο αυτόν
είχαν μεγάλα γνωστικά κενά και επομένως μαθησιακές δυσκολίες, οι οποίες
πολλαπλασιάστηκαν στο Γυμνάσιο. 
Οι μαθητές αυτοί όχι μόνο δεν είχαν
βοήθεια στα μαθήματα από το οικογενειακό περιβάλλον, αλλά, αντίθετα, ήταν
υποχρεωμένοι να βοηθούν τους γονείς τους στις εργασίες τους κατά τη διάρκεια
της φοίτησής τους στο σχολείο, γεγονός που είχε ως συνέπεια να ενταχθούν από
πολύ νωρίς όχι στη σχολική μαθησιακή, αλλά στην παραγωγική εξωσχολική
διαδικασία. 
Σχολικούς και οικογενειακούς λόγους, οι οποίοι τα έκαναν να
διακόψουν το σχολείο, επικαλέστηκαν τα ίδια τα παιδιά που το εγκατέλειψαν. 
ΤΑ ΠΡΩΤΟΓΕΝΗ ΑΙΤΙΑ ΤΗΣ ΜΑΘΗΤΙΚΗΣ ΔΙΑΡΡΟΗΣ 
Τα πρωτογενή αίτια
βρίσκονται σε μεγάλη σχέση με όσα έως τώρα αναφέρθηκαν και προϋποθέτουν
μάλιστα την ίδια την ύπαρξή τους. 
Πρόκειται για την ύπαρξη της ίδιας της
κοινωνικής δομικής βίας, η οποία εκδηλώνεται με τη μορφή της κοινωνικής
αδικίας και ανισότητας, κοντολογίς της εκμετάλλευσης του ανθρώπου από τον
άνθρωπο. 
Αυτή αρνείται επίμονα την αυτοπραγμάτωση και την αυτοκαταξίωση
όλων των μελών της ίδιας κοινωνίας και στερεί από πολλά παιδιά το δικαίωμα να
έχουν πρόσβαση στα υπάρχοντα αγαθά, ενώ σε άλλα τα παρέχει με απλοχεριά. 
Πρόκειται για την κοινωνία της ανισότητας που προκαλεί τον κοινωνικό
αποκλεισμό των μη προνομιούχων ατόμων, επιβραβεύει τους ήδη προνομιούχους και
αδικεί τους ήδη αδικημένους. 
Η ΠΡΟΣΩΠΙΚΗ στάση και αντίδραση των γονέων στην
απόφαση των παιδιών να διακόψουν το σχολείο παρουσιάζει ιδιαίτερο ενδιαφέρον.
Σύμφωνα με τον Βασίλη Βουϊδάσκη, οι μισοί από τους γονείς συμφώνησαν με την
απόφαση των παιδιών τους να διακόψουν. Ένα μικρό μέρος από τους γονείς
αδιαφόρησε γι' αυτή την απόφαση των παιδιών. Στη χειρότερη περίπτωση, ένα άλλο
μικρό ποσοστό των γονέων προέτρεψαν τα παιδιά να διακόψουν ή τα εμπόδισαν να
συνεχίσουν την υποχρεωτική εκπαίδευση. 
Στον σχολικό χώρο παίζεται η
τελευταία πράξη του δράματος της μαθητικής διαρροής. Ο ίδιος ο θεσμός, του
οποίου μοναδικός σκοπός ύπαρξης είναι η εκπαίδευση όλων των αυριανών πολιτών,
λειτουργεί ως μηχανισμός αναπαραγωγής της κοινωνικής ανισότητας και του
εξοστρακισμού πολλών παιδιών ακόμα και από την υποχρεωτική εκπαίδευση. 
Παράλληλα, από τα αποτελέσματα της έρευνας φάνηκε ότι πολλοί εκπαιδευτικοί, με
τη μία ή την άλλη μορφή της συμπεριφοράς τους, γίνονται υπαίτιοι της μαθητικής
διαρροής. Αυτός ο οποίος είναι σε θέση να γνωρίζει καλύτερα από τον καθένα τα
προβλήματα και τις δυσκολίες της μαθησιακής διαδικασίας είναι ο εκπαιδευτικός.
Αυτός γνωρίζει καλά τον αγώνα και την αγωνία του στην προσπάθειά του να
μεταφέρει τη γνώση στους μαθητές που προέρχονται από διαφορετικά κοινωνικά
στρώματα, με διαφορετική οικογενειακή αγωγή, με διαφορετικό πνευματικό επίπεδο
και με διαφορετική προσωπικότητα. Ακόμα όμως και σε στιγμές κατά τις οποίες η
υπομονή και η αντοχή του εξαντλούνται, είναι λαθεμένη και μόνο η απλή σκέψη να
απαλλαγεί από την παρουσία κάποιων μαθητών οι οποίοι για τον ένα ή τον άλλο
λόγο γίνονται ενοχλητικοί και πολύ κουραστικοί. 
Η έρευνα πραγματοποιήθηκε στο Νομό Ρεθύμνης
από τον καθηγητή του Πανεπιστημίου Κρήτης Βασίλη Βουϊδάσκη και περιέχεται στο
βιβλίο «Δικαίωμα ή υποχρέωση η εννιάχρονη υποχρεωτική εκπαίδευση» που
κυκλοφορεί αυτές τις ημέρες από τις εκδόσεις Gutenberg. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N22</CAT>
<ED>
Κωδικός άρθρου: A15818N221</ED>
<ID>
ID:170504

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N22&aa=1</URL></REF>


Article

<CATEGORY>vin06</CATEGORY>

 <H2>Το έλατο νικάει τον κέδρο αλλά... χάνει από το πεύκο</H2>

<AUTHOR>ΚΩΣΤΑΣ ΧΑΤΖΙΔΗΣ- ΔΗΜΗΤΡΑ ΣΚΟΥΦΟΥ</AUTHOR>

ΣΤΗ ΦΥΣΗ ΕΙΝΑΙ ΕΝΤΟΝΟΙ ΟΙ ΠΟΛΕΜΟΙ, ΟΙ ΣΥΜΜΑΧΙΕΣ, ΟΙ ΙΝΤΡΙΓΚΕΣ ΜΕΤΑΞΥ ΦΥΤΩΝ,
ΘΑΜΝΩΝ ΚΑΙ ΔΕΝΔΡΩΝ 
Στην κορυφή της Πάρνηθας, οι επισκέπτες εντυπωσιάζονται από τη
φυσική ομορφιά και την έντονη βλάστηση. Εκεί, βλέπουν κέδρους να αναπτύσσονται
στα πετρώδη εδάφη των απόκρημνων περιοχών. Στις ρίζες τους φυτρώνουν μικρά
έλατα, χάρη στις ευνοϊκές συνθήκες που τους προσφέρουν οι κέδροι. 
Η
ΣΥΝΥΠΑΡΞΗ κέδρων και ελάτων φαίνεται σε όλους αρμονική. Η πραγματικότητα,
όμως, είναι εκ διαμέτρου αντίθετη. Μεταξύ τους υπάρχει ένας αθόρυβος πόλεμος,
από τον οποίο ένας θα επιζήσει. Ο κέδρος, που φυτρώνει σε φτωχά εδάφη, με τις
ρίζες του και το φύλλωμά του δημιουργεί ευνοϊκές συνθήκες για να αναπτυχθεί
δίπλα του το έλατο. Με τον καιρό, όμως, το έλατο δείχνει αχαριστία στον...
ευεργέτη του. Ενώ οφείλει την ύπαρξή του στον κέδρο, μόλις μεγαλώσει τον
πνίγει. 
Αν και είναι πιο γνωστός ο ανταγωνισμός στο ζωικό βασίλειο, εξίσου
αδυσώπητος είναι ο αγώνας επιβίωσης και στο φυτικό βασίλειο. Ο πόλεμος του
κέδρου και του έλατου δεν είναι ο μοναδικός. Στους κάμπους και στις
βουνοπλαγιές οι ανταγωνισμοί, οι πόλεμοι, οι ίντριγκες και οι συμμαχίες μεταξύ
φυτών, θάμνων και δένδρων δίνουν και παίρνουν. Το ένα φυτό ανταγωνίζεται το
άλλο και το ισχυρότερο περιορίζει ή εξαφανίζει το άλλο. 
ΕΚΤΟΣ ΕΔΡΑΣ

Μπορεί, ωστόσο, το έλατο να νικάει τον κέδρο, αλλά από τη χαλέπιο πεύκη
χάνει. «Αυτό γίνεται, όταν το έλατο βρίσκεται "εκτός έδρας", σε χαμηλά
υψόμετρα. Σ' αυτό το υψόμετρο νικητής αναδεικνύεται πάντοτε η χαλέπιος πεύκη,
γιατί με το ριζικό της σύστημα του κλέβει όλα τα θρεπτικά συστατικά», τονίζει
ο δασολόγος κ. Γιώργος Αμοργαννιώτης. Την ίδια τύχη επιφυλάσσει η χαλέπιος
πεύκη και στα μικρότερα αείφυλλα δένδρα, όπως τις κουμαριές, τα πουρνάρια και
τις αριές. Μάλιστα, όπως σημειώνει ο κ. Αμοργιαννιώτης, ένα άλλο είδος πεύκης,
η μαύρη, όταν βρίσκεται σε πλήρη ανάπτυξη, δίπλα της δεν φυτρώνει τίποτε. 
Το ίδιο συμβαίνει και με τον ευκάλυπτο, θα πει ο βιολόγος κ. Γιάννης Σφήκας.
«Επειδή το ριζικό του σύστημα είναι πανίσχυρο, όπου βρίσκει υγρασία και
αναπτύσσεται δεν αφήνει κάτω από τη σκιά του να φυτρώσει τίποτα. Γι' αυτό, ο
ευκάλυπτος που ήρθε από την Αυστραλία στη Μεσόγειο, είχε καταστροφικές
συνέπειες». Αν και όλα τα δένδρα που φυτρώνουν δίπλα σε ευκάλυπτους γέρνουν
τους κορμούς τους για να αποφύγουν τον θανατηφόρο... εναγκαλισμό, στο τέλος
συμφιλιώνονται με την ιδέα του αργού θανάτου. 
«Σε κάθε περίπτωση»,
υπογράμμισε ο κ. Αμοργιαννιώτης, «τα δενδρώδη καταπιέζουν τα θαμνώδη και τα
θαμνώδη καταπιέζουν τα ποώδη». Αν δεν υπάρξει ανθρώπινη παρέμβαση, η διαδοχή
γίνεται με κριτήριο την επικράτηση του ισχυρότερου. Η συνεύρεση πολλές φορές
δεν είναι δυνατή. Όταν όμως οι συνθήκες είναι ευνοϊκές για όλους, τότε έχουμε
το μεικτό δάσος. 
ΛΑΓΟΙ ΚΑΙ ΑΛΕΠΟΥΔΕΣ 
Η αλυσίδα της ζωής
συνεχίζεται με τα είδη της πανίδας. Οι καρποί του φυτικού βασιλείου γίνονται
το μενού των φυτοφάγων ζώων. Και τα φυτοφάγα, με τη σειρά τους, γίνονται το
κυρίως πιάτο των σαρκοφάγων. Ο λαγός, για παράδειγμα. Επειδή έχει πολλούς
εχθρούς και τα νεογνά του εξαφανίζονται από επιθέσεις αλεπούδων, αναγκάστηκε
να αλλάξει τρόπο ζωής. Έτσι, μόλις τα λαγουδάκια μπορούν να τραφούν μόνα τους,
η μητέρα τους τα σκορπίζει σε διάφορα σημεία, για να μην πέσουν όλα μαζί στα
δόντια της... πονηρής αλεπούς. Μ' αυτόν τον τρόπο, οι λαγοί εξασφαλίζουν τη
διαιώνισή τους. 
Κόντρες έχουν μεταξύ τους και τα αγριογούρουνα με τα
ελάφια. Αιτία πολέμου τις περισσότερες φορές είναι ο έλεγχος των πηγών. Στα
αγριογούρουνα αρέσουν τα λασπόνερα, με αποτέλεσμα να θολώνονται τα νερά. 
Στα ελάφια, όμως, αν και αρέσει η καλή γειτονία, το κρυστάλλινο νερό είναι
απαραίτητο. Φιλειρηνικά από τη φύση τους, προτιμούν να πάρουν τον δρόμο της
προσφυγιάς. Έτσι, φεύγουν σε άλλες πολιτείες αναζητώντας... καθαρότερους
γείτονες. 
ΑΝΙΣΟΡΡΟΠΙΑ 
Οι διενέξεις, τόσο στο φυτικό όσο και στο
ζωικό βασίλειο, όταν επιλύονται χωρίς την παρέμβαση του ανθρώπου δεν
δημιουργούν ανισορροπίες. Κάθε άλλο, μάλιστα. Με τον τρόπο τους προστατεύουν
την αλυσίδα της ζωής. Όταν, όμως, ο άνθρωπος αναλαμβάνει αυτόκλητα ρόλο
διαιτητή, τότε τα πράγματα περιπλέκονται περισσότερο. 
Οι περιπτώσεις της
αλεπούς και του λύκου είναι χαρακτηριστικές. Σε πολλές περιοχές της Ελλάδας
και του εξωτερικού, που κατά το παρελθόν τα επικήρυξαν ­ στην προσπάθειά τους
να προστατεύσουν είτε το ελάφι είτε τα κοπάδια των κτηνοτρόφων ­ δημιούργησαν
ανισορροπία στο τοπικό οικοσύστημα: χωρίς τον φόβο της πονηρής αλεπούς και του
κακού λύκου, τα φυτοφάγα πολλαπλασιάστηκαν αποψιλώνοντας τεράστιες εκτάσεις.

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N24</CAT>
<ED>
Κωδικός άρθρου: A15818N241</ED>
<ID>
ID:170505

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N24&aa=1</URL></REF>


Article

<CATEGORY>vin06</CATEGORY>

 <H2>Ο ληστόγλαρος τρώει τα ψάρια του γλάρου</H2>

ΣΤΙΣ ΘΑΛΑΣΣΕΣ της
Βόρειας Ευρώπης, αιώνες τώρα τα θαλασσοπούλια βρίσκονται σε διαρκή
ανταγωνισμό. Ο γλάρος, ως δεινός ψαράς, εξασφαλίζει τα προς το... ζην με το
μεγάλο του ράμφος. Μόνιμος πονοκέφαλός του είναι ο ληστόγλαρος. Πήρε το όνομά
του από τον τρόπο με τον οποίο εξασφαλίζει την τροφή του. Ο ληστόγλαρος, που
δεν έχει μεγάλο ράμφος, είναι κακός ψαράς. Έτσι, προτιμά να κλέβει τα ψάρια
που ψαρεύουν οι γλάροι. Τα πράγματα άλλαξαν όταν στις θάλασσες της Βόρειας
Ευρώπης άρχισαν να λιγοστεύουν τα ψάρια εξαιτίας της ανθρώπινης υπεραλίευσης.
Οι γλάροι έβρισκαν με δυσκολία την τροφή τους. Τα περιθώρια για τους
ληστόγλαρους μίκρυναν, με αποτέλεσμα να αρχίσουν να τρώνε τα αυγά των γλάρων.
Έτσι άρχισε να μειώνεται ο πληθυσμός των γλάρων, μειώθηκαν τα αυγά και οι
ληστόγλαροι κατέληξαν να τρώνε τους ίδιους τους γλάρους. Όταν όμως σταδιακά
τους εξαφάνισαν, άρχισαν να αντιμετωπίζουν πρόβλημα επιβίωσης και οι ίδιοι.

Κόντρες όμως, υπάρχουν και μεταξύ των ελληνικών γλάρων. Οι «παμφάγοι»
ασημόγλαροι, που τρώνε από ψάρια μέχρι σκουπίδια, πολλαπλασιάζονται κατά
χιλιάδες. Πιο εκλεκτικοί οι... ολιγάριθμοι αιγιόγλαροι, τρέφονται αποκλειστικά
με ψάρια. Και σαν να μην έφτανε αυτό, δέχονται τις ληστρικές επιθέσεις των
ασημόγλαρων, οι οποίοι τους παίρνουν και τις φωλιές τους, όπως λέει ο κ.
Κώστας Βασιλάκης, πρόεδρος της Ελληνικής Ορνιθολογικής Εταιρείας. Ο
ανταγωνισμός για την επιβίωση συναντάται και σε άλλα είδη πτηνών. Τα μικρά
πουλιά γίνονται... βορά στα νύχια των αρπακτικών πουλιών. Για τον λόγο αυτό,
πολλά μικρά πουλιά συμμαχούν μεταξύ τους για να αποφύγουν τον κοινό εχθρό. Οι
σπίνοι, οι καρδερίνες και οι κοκκινολαίμηδες σμίγουν εναντίον της κίσσας.
Δημιουργούν μεγάλα σμήνη και βάζουν «τσιλιαδόρους», και μόλις εμφανίζονται οι
κίσσες, ειδοποιούν το σμήνος και διαλύεται... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N24</CAT>
<ED>
Κωδικός άρθρου: A15818N242</ED>
<ID>
ID:170561

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N24&aa=2</URL></REF>


Article

<CATEGORY>vin06</CATEGORY>

 <H2>Νεκρός από τα σκάγια του αδελφού του</H2>

<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ 
ΟΙΚΟΓΕΝΕΙΑΚΗ τραγωδία χθες στο χωριό Άγιος Θωμάς Ηρακλείου. Ένας 55χρονος
ταγματάρχης του ελληνικού στρατού έπεσε νεκρός από τα σκάγια του αδελφού του
με τον οποίο είχαν βγει μαζί για κυνήγι. 
Ο Ηρακλής Βασιλάκης, 57 ετών,
σκότωσε κατά λάθος τον αδελφό του Χαράλαμπο στην προσπάθειά του να σημαδέψει
ένα λαγό. Η καραμπίνα χωρίς να το καταλάβει «άρπαξε φωτιά» την ώρα που έπαιρνε
θέση για να «δει» τον λαγό ενώ δίπλα του βρισκόταν ο 55χρονος στρατιωτικός. Τα
σκάγια από πολύ κοντινή απόσταση πήραν τον αδελφό του στην πλάτη και προς τα
πλευρά, με αποτέλεσμα ο θάνατός του να είναι ακαριαίος. 
Έφαγα τον αδελφό
μου... Τις σπαρακτικές φωνές του δράστη άκουσε γύρω στις 12.30 το μεσημέρι όλο
το χωριό που συγκλονίστηκε από το τραγικό γεγονός. Τα δύο αδέλφια που ήταν
πολύ αγαπημένα, όπως λένε όλοι στον Άγιο Θωμά, είχαν φύγει από πολύ νωρίς για
κυνήγι. Και κατά τις 12 άρχισαν να επιστρέφουν όταν στη θέση «Πετριά», πολύ
κοντά στο χωριό, είδαν ένα λαγό. Μέσα σε λίγα δευτερόλεπτα έγινε το κακό...

Ο Χαράλαμπος Βασιλάκης, που υπηρετούσε στο Πεδίο Βολής Κρήτης και ήταν
ειδικευμένος στις εκτοξεύσεις πυραύλων, ήταν πατέρας δύο παιδιών και τα
τελευταία χρόνια ζούσε μόνος του αφού είχε χάσει τη γυναίκα του. Συνήθιζε κάθε
Σαββατοκύριακο, όταν δεν είχε υπηρεσία, να πηγαίνει στον τόπο καταγωγής του κι
έμενε μάλιστα στο σπίτι του αδελφού του. 
«Ήταν πολύ αγαπημένοι, δεν είχαν
καμία διαφορά, πάντα ήταν μαζί» είπε στα «ΝΕΑ» ένας εξάδελφός τους, τονίζοντας
ότι «ήταν μεγάλο πλήγμα για την οικογένεια». 
Συνήθιζαν μάλιστα πολύ συχνά,
Σάββατο ή Κυριακή, ανάλογα με τον καιρό, να βγαίνουν στο κυνήγι και να κάνουν
μεγάλες βόλτες γύρω από το χωριό. 
Ο δράστης, που είναι πατέρας 5 παιδιών,
ήταν χθες σε πλήρη σύγχυση, δεν μπορούσε να πιστέψει τι είχε κάνει. Κρατήθηκε
στον σταθμό της Αγίας Βαρβάρας και σήμερα αναμένεται να οδηγηθεί στον
εισαγγελέα. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N27</CAT>
<ED>
Κωδικός άρθρου: A15818N271</ED>
<ID>
ID:170506

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N27&aa=1</URL></REF>


Article

<CATEGORY>vin06</CATEGORY>

 <H2>Τον Ιούνιο η δίκη του Θεόφιλου Σεχίδη</H2>

ΚΑΒΑΛΑ 
ΠΑΡΑΤΕΙΝΕΤΑΙ ΓΙΑ ένα ακόμα εξάμηνο η προσωρινή κράτηση του οικογενειοκτόνου
της Θάσου Θεόφιλου Σεχίδη, που βρίσκεται προφυλακισμένος στο ψυχιατρικό τμήμα
των φυλακών Κορυδαλού. 
* Ήδη διαβιβάστηκε στον εισαγγελέα Καβάλας κ. Δημ.
Παπαγεωργίου, από την τακτική ανακρίτρια κ. Αικατερίνη Παντζιαρά, η ογκώδης
δικογραφία. * Όπως δήλωσε ο εισαγγελέας Καβάλας, η δίκη του Σεχίδη θα γίνει
μέσα στον Ιούνιο και πριν από τις διακοπές των δικαστικών υπαλλήλων. 
* Το
πόρισμα των δύο καθηγητών - ψυχιάτρων της Θεσσαλονίκης «λύνει» ουσιαστικά τα
χέρια των δικαστικών αρχών, οι οποίες μπορούν χωρίς νομικά κωλύματα να
παραπέμψουν σε δίκη τον Θ. Σεχίδη. Συγκεκριμένα, οι γιατροί γνωμάτευσαν ότι ο
δολοφόνος της Θάσου δεν πάσχει από σχιζοφρένεια, αλλά από σχιζότυπη διαταραχή.
Δηλαδή, είχε τη δυνατότητα καταλογισμού για τα 5 εγκλήματα που διέπραξε στη
Θάσο τον Μάιο του 1996, αλλά η ικανότητά του επηρεάζεται από ψυχοπαθολογικά
προβλήματα. Κοντολογίς, ο Θ. Σεχίδης δεν κρίνεται παράφρων από τους γιατρούς.

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N27</CAT>
<ED>
Κωδικός άρθρου: A15818N272</ED>
<ID>
ID:170562

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N27&aa=2</URL></REF>


Article

<CATEGORY>vin06</CATEGORY>

 <H2>Πέντε νεκροί στο ίδιο σημείο</H2>

ΤΡΑΓΙΚΟ θάνατο βρήκαν τα μεσάνυχτα
πέντε άτομα σε δύο τροχαία δυστυχήματα που συνέβησαν στο 373ο χιλιόμετρο της
εθνικής οδού Αθηνών - Θεσσαλονίκης, με διαφορά λίγων λεπτών μεταξύ τους. 
Κάτω από άγνωστες, μέχρι τις πρωινές ώρες, συνθήκες, ένα ταξί στο οποίο
επέβαιναν τέσσερα άτομα συγκρούστηκε με μοτοσυκλέτα. Αποτέλεσμα της
σφοδρότατης σύγκρουσης ήταν να σκοτωθόυν ο οδηγός του ταξί Σωτήρης Ισιδώρου,
κάτοικος Βύρωνα, επί της οδού Κολοκοτρώνη 45 και ο συνεπιβάτης του, Ορέστης -
Ιωάννης Στάθης, κάτοικος Θεσσαλονίκης. 
Νεκροί είναι επίσης ο οδηγός της
μοτοσυκλέτας Κωνσταντίνος Ταάντζαλης από τη Λάρισα και η συνεπιβάτις του Μαρία
Κουφοπούλου. 
Στο σημείο του δρόμου όπου σημειώθηκε η σύγκρουση
σκορπίστηκαν τα συντρίμια των οχημάτων και τα διαμελισμένα πτώματα των νεκρών.
Ο δρόμος έκλεισε και επερχόμενο αυτοκίνητο συγκρούστηκε με φορτηγό, που είχε
σταματήσει εξαιτίας του δυστυχήματος που προηγήθηκε, με αποτέλεσμα να σκοτωθεί
ο οδηγός του Λάμπρος Ζάρας από τη Λάρισα. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N27</CAT>
<ED>
Κωδικός άρθρου: A15818N273</ED>
<ID>
ID:170603

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N27&aa=3</URL></REF>


Article

<CATEGORY>vin06</CATEGORY>

 <H2>Στον εισαγγελέα ο Γκίκας</H2>

ΜΕ ΚΡΥΜΜΕΝΟ το πρόσωπό του οδηγήθηκε
χθες το μεσημέρι ενώπιον του εισαγγελέα Πρωτοδικών της Αθήνας ο 55χρονος
Πέτρος Γκίκας, που κατηγορείται ότι την περασμένη Παρασκευή σκότωσε τον
35χρονο γαμπρό του Νίκο Βαλέτα. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N27</CAT>
<ED>
Κωδικός άρθρου: A15818N274</ED>
<ID>
ID:170627

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N27&aa=4</URL></REF>


Article

<CATEGORY>vin06</CATEGORY>

 <H2>Βρέθηκε κόλεϊ</H2>

ΠΡΙΝ ΑΠΟ έναν περίπου μήνα βρέθηκε στην Πειραϊκή
ένα μεγάλο σκυλί ράτσας κόλεϊ με κολάρο στον λαιμό, άριστα εκπαιδευμένο. Η
μύτη του είναι άσπρη με φακίδες και μια λωρίδα άσπρη, που περνά ανάμεσα στα
μάτια και καταλήγει σε όλο το κεφάλι. Η ουρά του άσπρη, όπως και το στήθος
του. Όποιος, λοιπόν, έχασε το συγκεκριμένο σκυλί μπορεί να τηλεφωνήσει στο
41.80.486. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N27</CAT>
<ED>
Κωδικός άρθρου: A15818N275</ED>
<ID>
ID:170642

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N27&aa=5</URL></REF>


Article

<CATEGORY>vin06</CATEGORY>

 <H5>ΣΟΦΕΣ ΘΕΩΡΟΥΝ
ΟΙ ΕΠΙΣΤΗΜΟΝΕΣ ΤΙΣ ΔΙΑΤΡΟΦΙΚΕΣ ΕΠΙΤΑΓΕΣ ΤΗΣ ΕΚΚΛΗΣΙΑΣ, ΑΡΚΕΙ ΝΑ ΤΗΡΗΘΟΥΝ
ΟΡΙΣΜΕΝΕΣ ΠΡΟΫΠΟΘΕΣΕΙΣ</H5>
<H5>Οι κίνδυνοι και τα οφέλη της νηστείας</H5>
<H5>Και... ψυχραιμία στο γιορτινό τραπέζι
</H5><H5>Συμβουλές
και πιθανές συνέπειες της πολυφαγίας</H5>
<H2>Με ευλάβεια στους κανόνες της νηστείας</H2>
<H2>(Εικόνα μεγέθους : 7931 bytes)
</H2>
<AUTHOR>ΡΟΥΛΑΤΣΟΥΛΕΑ</AUTHOR>

Σοφές
χαρακτηρίζουν οι σύγχρονοι επιστήμονες τις διατροφικές επιταγές της Ορθόδοξης
Χριστιανικής Εκκλησίας για τη νηστεία της Μεγάλης Τεσσαρακοστής και του Πάσχα.

Η, έστω και ολιγοήμερη, μείωση της καταναλώσεως θερμίδων και ο αποκλεισμός
των ζωικών λιπών και πρωτεϊνών (του κρέατος, του ψαριού, των αυγών, του
γάλακτος και όλων των προϊόντων του) θεωρούνται καλή ευκαιρία για να
αποτοξινωθεί ο οργανισμός ­ ιδίως πριν από το μεγάλο φαγοπότι της Κυριακής του
Πάσχα. Αρκεί να ισχύσουν ορισμένες προϋποθέσεις... 
«Είναι γεγονός ότι μετά
τον Β' Παγκόσμιο Πόλεμο αυξήθηκε σταδιακά η συχνότητα ασθενειών, όπως η
στεφανιαία νόσος και ο καρκίνος, στις βιομηχανικά ανεπτυγμένες χώρες,
συμπεριλαμβανομένης της Ελλάδος», επισημαίνει η διατροφολόγος Αγγελική
Τσαρούχη, διευθύντρια του Συμβουλευτικού Κέντρου Διατροφής στο Γενικό
Περιφερειακό Νοσοκομείο «Σισμανόγλειο». «Και αυτό οφείλεται, μεταξύ άλλων,
στην υπερκατανάλωση τροφής. Η νηστεία, που ουσιαστικά σημαίνει περιορισμό στην
ποσότητα και την ποικιλία των τροφίμων, είναι μια ενδιαφέρουσα πρόταση που θα
μπορούσε να υποστηρίξει τη μείωση της νοσηρότητας και της θνησιμότητας από τα
λεγόμενα "νοσήματα φθοράς". 
Επιπλέον, η ίδια η φύση της νηστείας μάς
στρέφει προς την κατανάλωση τροφών που ουσιαστικά απαρτίζουν την ελληνική
έκδοση της μεσογειακής διατροφής, για την αξία της οποίας τόσος λόγος γίνεται
τελευταία». 
ΚΑΝΟΝΕΣ ΑΣΦΑΛΕΙΑΣ 
Εν τούτοις, το να νηστέψει κανείς
δεν είναι απλή υπόθεση. «Κάθε παρέμβαση κατά το δοκούν δεν είναι νηστεία»,
λέει χαρακτηριστικά η κ. Τσαρούχη. «Η αληθινή νηστεία διέπεται από ορισμένους
κανόνες, οι οποίοι αφορούν τόσο τη σύσταση της διατροφής όσο και την ποσότητα
­ πέρα από το στοιχείο της θρησκευτικής λατρείας». 
«Η νηστεία είναι ένας
υγιεινός και ωφέλιμος τρόπος διατροφής, μόνον εάν γίνεται σωστά», συμφωνεί και
η Μαρία Κλαδάκη, R.D., Μ.Β.Α, κλινική διαιτολόγος - διατροφολόγος. «Και αυτό
σημαίνει ότι το διαιτολόγιο που θα ακολουθήσει κανείς πρέπει να είναι
ισορροπημένο, από άποψη θερμίδων και θρεπτικών συστατικών. Έτσι, θα πρέπει να
καταναλώνονται θαλασσινά με μέτρο· άφθονα όσπρια, που είναι πλούσια σε
πρωτεΐνες· φρέσκα φρούτα και λαχανικά, που παρέχουν βιταμίνες, ιχνοστοιχεία
και ίνες· πατάτες, ψωμί ολικής αλέσεως, ζυμαρικά, ρύζι, καλαμπόκι ή αρακάς,
διότι αποτελούν καλή πηγή υδατανθράκων· και ­ με μέτρο ­ ελαιόλαδο, ξηροί
καρποί, φυτική μαργαρίνη με λίγα κεκορεσμένα λιπαρά και ελιές, για να
εφοδιάζεται ο οργανισμός με τα λίπη που χρειάζεται». Δεν θα πρέπει, επίσης, να
ξεχνάτε το νερό: πρέπει να πίνετε τουλάχιστον έξι έως οκτώ ποτήρια την ημέρα ­
αν και αυτό ισχύει για τους πάντες, είτε κάνουν νηστεία είτε όχι. 
ΣΥΝΕΠΕΙΕΣ 
Όπως επισημαίνει η κ. Τσαρούχη, «οι ακραίες διατροφικές
συμπεριφορές κατά τη διάρκεια της νηστείας ενδέχεται να οδηγήσουν σε
υποσιτισμό, τροφοπενίες, υπόταση (αν ήδη υπάρχει ιστορικό χαμηλότερης από το
φυσιολογικό αρτηριακής πίεσης), αναιμία ή ακόμα και κατάθλιψη». Αντιθέτως, «η
σωστή νηστεία όταν γίνεται από υγιείς ανθρώπους τούς ωφελεί, καθώς λ.χ.
μειώνει τα επίπεδα χοληστερόλης και τριγλυκεριδίων στο αίμα, διαφυλάσσοντας
έτσι την καρδιαγγειακή υγεία», προσθέτει. Η κατάχρηση ορισμένων τροφών, όπως
θαλασσινών, τηγανητών, χαλβά, αναψυκτικών ή ελιών, είναι παράδειγμα ακραίας
διατροφικής συμπεριφοράς, κατά την κ. Κλαδάκη. Το ίδιο και η υπερβολική
νηστεία, που αποτελείται λ.χ. μόνο από ψωμί και ελιές. 
Οι συνέπειες της
λανθασμένης νηστείας είναι ακόμα πιο σοβαρές για τους πάσχοντες από χρόνια
νοσήματα. «Είναι γεγονός ότι οι ασθενείς εξαιρούνται της νηστείας», λέει η κ.
Τσαρούχη. «Εν τούτοις, αν πραγματικά θέλουν να νηστέψουν, θα πρέπει να
συμβουλευθούν τον γιατρό τους για τη διάρκεια και τον τρόπο της νηστείας. Με
τους κατάλληλους διατροφικούς χειρισμούς θα μπορέσουν αφ' ενός να εκπληρώσουν
τα θρησκευτικά τους καθήκοντα, αφ' ετέρου να διαφυλάξουν την ήδη ταλαιπωρημένη
υγεία τους». 
ΧΡΟΝΙΑ ΝΟΣΗΜΑΤΑ 
Οι πάσχοντες από διαβήτη, λ.χ., θα
πρέπει να έχουν στον νου τους τον κίνδυνο της υπεργλυκαιμίας, που συνοδεύει
την κατανάλωση μόνον αμυλούχων τροφών, καθώς και αυτόν της υπογλυκαιμίας, που
οφείλεται «στην καταστρατήγηση του αριθμού, του χρόνου και της αξίας των
γευμάτων τους», κατά την κ. Τσαρούχη. Η υπεργλυκαιμία, μάλιστα, μπορεί να
εμφανισθεί μέσα σε μία ημέρα από την έναρξη της λανθασμένης νηστείας. 
Οι
ασθενείς με αναιμία, εξ άλλου, μπορεί να επιδεινώσουν το πρόβλημά τους, ενώ
όσοι πάσχουν από διαταραχές του ανοσοποιητικού συστήματος ενδέχεται να
εκδηλώσουν σοβαρές λοιμώξεις, όπως η πνευμονία. Επιπλέον, οι πάσχοντες από
ψυχιατρικές νόσους μπορεί να υποτροπιάσουν. 
Τον γιατρό τους θα πρέπει
επίσης να συμβουλευθούν πριν αρχίσουν να νηστεύουν οι πάσχοντες από στεφανιαία
νόσο ή από νεφρική ανεπάρκεια, καθώς και όσοι υποβάλλονται σε κάποια
φαρμακευτική αγωγή που χρειάζεται ιδιαίτερη διατροφή. 
ΤΑ ΠΑΙΔΙΑ 
Νηστεία μπορούν να κάνουν για λίγες ημέρες ακόμα και τα παιδιά ­ αρκεί να
καταλαβαίνουν γιατί στερούνται τα αγαπημένα τους φαγητά. «Η νηστεία γίνεται
για ένα συγκεκριμένο λόγο», λέει η κ. Τσαρούχη. «Για να συμμετάσχουμε στα Πάθη
του Κυρίου. Δεν έχει, συνεπώς, νόημα να εξαναγκασθεί ένα παιδί να νηστέψει τη
στιγμή που δεν έχει αντίληψη του τι συμβαίνει και γιατί. 
Γενικά, ένα παιδί
πρέπει να έχει περάσει τα 10 του χρόνια, για να μπορέσει να συμμετάσχει
ουσιαστικά στο όλο τελετουργικό». Εν τούτοις, αν οι γονείς εξηγήσουν και στα
μικρότερα παιδιά ότι, λ.χ., «η Μεγάλη Παρασκευή είναι μια μέρα πόνου, γιατί
πέθανε ο Χριστούλης» και γι' αυτό «σήμερα δεν θα φάμε γαριδάκια, σοκολάτες και
γλυκά», τότε το παιδί μπορεί να συμμετάσχει με τον τρόπο του στο πένθος.
Επιπλέον, «δεν παθαίνει τίποτε ένα παιδί, αν δεν πιει μια μέρα το γάλα του»,
τονίζει η κ. Κλαδάκη. «Και πάλι, όμως, δεν πρέπει να αναλάβουμε καμία
πρωτοβουλία περί νηστείας του παιδιού, αν δεν συμβουλευθούμε πρώτα τον
παιδίατρο. Πάντως, δεν θα συνιστούσα νηστεία σε παιδιά ηλικίας κάτω των 4
ετών». 
Οι
κίνδυνοι: Όταν η νηστεία δεν είναι επαρκής σε θερμίδες και θρεπτικά συστατικά,
η υγεία τίθεται σε κίνδυνο, καθώς ενδέχεται να παρουσιασθούν: 
* Έλλειψη
πρωτεϊνών, σιδήρου, ιωδίου, ψευδαργύρου, κ.ά. 
* Συνήθεις επιπτώσεις, όπως
ανεπιθύμητη απώλεια βάρους, ναυτία, αδυναμία, αναιμία, κατάθλιψη, ουρική
αρθρίτιδα, αμηνόρροια. 
* Δυνητικά επικίνδυνες επιπτώσεις, όπως κοιλιακές
αρρυθμίες, νεφρική ανεπάρκεια, γαλακτική οξέωση, λοιμώξεις (πνευμονία, κ.ά.).

* Μείωση της αρτηριακής πιέσεως (υπόταση). 
Τα οφέλη: Όταν η
νηστεία είναι επαρκής σε θερμίδες και θρεπτικά συστατικά, παρατηρούνται
βραχυπρόθεσμα και μακροπρόθεσμα οφέλη. 
Τα βραχυπρόθεσμα οφέλη, είναι: 
* Μείωση των επιπέδων χοληστερόλης στο αίμα. 
* Μείωση των επιπέδων
τριγλυκεριδίων στο αίμα. 
* Βελτίωση της αρτηριακής πιέσεως. 
* Μερική
απώλεια βάρους. 
Τα μακροπρόθεσμα οφέλη, είναι: 
* Μείωση του κινδύνου
αναπτύξεως καρδιαγγειακών νόσων. 
* Πρόληψη του καρκίνου του παχέος
εντέρου. 
* Καταπολέμηση της δυσκοιλιότητας και πολλών γαστρεντερικών
διαταραχών. 
Η ΝΗΣΤΕΙΑ της Μεγάλης Τεσσαρακοστής ήταν αυτή που έδινε στους
«παλιούς» το «δικαίωμα» να γλεντήσουν κατ' αρχήν το βράδυ της Ανάστασης με
μαγειρίτσα και βραστά αυγά και την Κυριακή του Πάσχα με το σουβλιστό αρνί. 
Όσο σοφά επιλεγμένη και αν είναι αυτή η σειρά, δεδομένου ότι η μαγειρίτσα και
το αυγό προετοιμάζουν το πεπτικό σύστημα για τα πλούσια 
γεύματα που θα
επακολουθήσουν, οι δύο διαιτολόγοι εφιστούν την προσοχή: «Το μέτρο είναι και
σε αυτήν την περίπτωση ο κανόνας», τονίζει η κ. Κλαδάκη. «Πρέπει να είμαστε
εγκρατείς και να αποφύγουμε τις υπερβολές. Αν μετά μια εβδομάδα υγιεινής,
λίγων λιπαρών διατροφής, καταναλώσουμε ανεξέλεγκτα πλούσιες σε λιπαρά τροφές,
όπως κοκορέτσι, γλυκάδια, αρνιά και τηγανητά φαγητά, το πεπτικό μας σύστημα θα
καταπονηθεί. Έτσι, ενδέχεται να εκδηλωθούν γαστρεντερικά προβλήματα, όπως λ.χ.
δυσπεψία». 
Εν τούτοις, η δυσπεψία είναι το μικρότερο κακό που μπορεί να
μας βρει. 
«Η οξεία μέθη, οι γαστρεντερίτιδες και οι παγκρεατίτιδες είναι
συχνές συνέπειες της κραιπάλης μετά τη νηστεία», επισημαίνει η κ. Τσαρούχη.
«Χώρια τον αυξημένο κίνδυνο ατυχημάτων». 
Όσοι από εμάς, εξ άλλου, έχουν
οριακή καρδιακή λειτουργία, κινδυνεύουν άμεσα από ένα έμφραγμα, κατά την κ.
Κλαδάκη. «Το πρόσθετο στρες ενός πλουσίου γεύματος που ακολουθεί τη νηστεία,
ενδέχεται να θέσει τη ζωή τους σε άμεσο κίνδυνο», εξηγεί. 
Η κ. Τσαρούχη
συνιστά να αρχίσετε τη γιορτή 
με πιο ελαφρά γεύματα, όπως η μαγειρίτσα,
ενώ η κ. Κλαδάκη προτείνει να συνεχίσετε με λαχανικά, σαλάτα, ψωμί ή πατάτες
ψητές ή βραστές και μετά να φάτε κοκορέτσι, αρνί ή τηγανητά φαγητά ­ πάντα,
όμως, με μέτρο. 
Η όλη διαδικασία, βεβαίως, δεν είναι κάτι που θα γίνει σε
μία ώρα, αλλά σταδιακά στη διάρκεια της ημέρας. 
Απλές συμβουλές για σωστή
νηστεία 
* Όχι στις διατροφικές καταχρήσεις. 
* Όχι στη στέρηση. 
* Μην παραλείπετε γεύματα με σκοπό να φάτε όσο και ό,τι θέλετε το βράδυ της
Ανάστασης και την Κυριακή του Πάσχα. 
Για την Κυριακή του Πάσχα: 
* Μην «πέσετε με τα μούτρα» στο αρνί. Αρχίστε με μια σαλάτα, λαχανικά, ψητές ή
βραστές πατάτες και στη συνέχεια φάτε λίγο αρνί, κοκορέτσι ή τηγανητά φαγητά.

* Μη φάτε μόνο αρνί ή τηγανητές τροφές. Η διατροφή σας πρέπει και αυτή την
ημέρα να είναι ισορροπημένη. 
* Διασκεδάστε! Να είστε κοινωνικοί και να
μιλάτε. 
Πιθανές συνέπειες της πολυφαγίας την Κυριακή του Πάσχα: 
* Δυσπεψία. 
* Οξεία μέθη. 
* Γαστρεντερίτιδα. 
* Παγκρεατίτιδα. 
* Έμφραγμα του μυοκαρδίου. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N28</CAT>
<ED>
Κωδικός άρθρου: A15818N281</ED>
<ID>
ID:170507

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N28&aa=1</URL></REF>


Article

<CATEGORY>vin11</CATEGORY>

 <H2>Δύο προβλήματα στο νέο μισθολόγιο των καθηγητών</H2>

ΔΥΟ ΠΡΟΒΛΗΜΑΤΑ
στο νέο μισθολόγιο των καθηγητών επισημαίνει ο κ. Παναγιώτης Ανανιάδης, από
τον Πολύγυρο: 
«Συνεχίζεται, από το 1984, και στο νέο μισθολόγιο η άδικη
μεταχείριση των εκπαιδευτικών που έχουν προϋπηρεσία στον ευρύτερο δημόσιο
τομέα (ΝΠΙΔ-ΔΕΗ, ΟΣΕ, ΟΤΕ) και δεν αναγνωρίζεται για μισθολογικό κλιμάκιο και
χρονοεπίδομα. 
Η διόρθωση μπορεί να γίνει στο άρθρο 17 με την
υπογραμμισμένη συμπλήρωση: "Η υπηρεσία που προσφέρεται στο Δημόσιο, σε ΝΠΔΔ,
σε ΟΤΑ και σε επιχειρήσεις του ευρύτερου Δημόσιου Τομέα (ΝΠΙΔ) με σχέση
εξαρτημένης εργασίας δημοσίου ή ιδιωτικού δικαίου, αορίστου ή ορισμένου
χρόνου". Η αναγνώριση της προϋπηρεσίας αυτής μπορεί, επίσης, να γίνει και με
διαφορετική ερμηνεία του άρθρου 17: "Κάθε πραγματική και συντάξιμη δημόσια
υπηρεσία που υπολογίζεται για τη συμπλήρωση της 35ετίας, ανεξάρτητα από το
φορέα που έχει προσφερθεί"». 
Το δεύτερο πρόβλημα που υπογραμμίζει ο
αναγνώστης μας έχει ως εξής: 
«Υπάρχει λάθος, όχι στον νόμο που ψηφίστηκε
αλλά στις οδηγίες που έστειλε το Γενικό Λογιστήριο του Κράτους, και
συγκεκριμένα στο τελευταίο εδάφιο της ερμηνείας του άρθρου 17, όπου γράφει:
"Τέλος, δεν υπολογίζεται για μισθολογική εξέλιξη ο πλασματικός χρόνος
υπηρεσίας σε παραμεθόριες και προβληματικές περιοχές. Η κατάργηση των κινήτρων
αυτών αντισταθμίζεται με τη χορήγηση επιδόματος παραμεθορίων και προβληματικών
περιοχών". Ο νόμος που ίσχυσε για τρία χρόνια (1993-95) έδινε διπλάσιο χρόνο
σε όσους υπηρετούσαν το διάστημα αυτό σε παραμεθόριες και προβληματικές, και
πήραν τα ανάλογα κλιμάκια και χρονοεπιδόματα ανά εξάμηνο. Όσοι πήραν μετάθεση
από τις περιοχές αυτές διατήρησαν το νέο κλιμάκιο και χρονοεπίδομα μέχρι
σήμερα στις νέες θέσεις τους. Οι οδηγίες του Γ.Λ.Κ. για το νέο μισθολόγιο
καταργούν τον πλασματικό χρόνο στις παραμεθόριες και προβληματικές περιοχές
και χάνουν οι υπάλληλοι που υπηρέτησαν στις περιοχές αυτές τα τρία χρόνια.
Πρέπει να απαλειφθεί το τελευταίο εδάφιο των οδηγιών του νέου μισθολογίου,
έτσι ώστε ένας που εργάσθηκε την περίοδο 1993-95 στη Θράκη, στα Δωδεκάνησα ή
στα σύνορα να έχει μισθολογική εξέλιξη σύμφωνα με τα χρόνια αυτά για ένταξη σε
αντίστοιχο μισθολογικό κλιμάκιο και χρονοεπίδομα». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N30</CAT>
<ED>
Κωδικός άρθρου: A15818N301</ED>
<ID>
ID:170499

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N30&aa=1</URL></REF>


Article

<CATEGORY>vin11</CATEGORY>

 <H2>Οι αυξήσεις στις αποδοχές των βουλευτών</H2>

ΠΩΣ ΠΡΕΠΕΙ να γίνονται
οι αυξήσεις στις αποδοχές των βουλευτών; Ο κ. Γιάννης Κορρές, από το Νέο
Φάληρο, γράφει: «Δεν υπάρχει καμία αμφιβολία πως οι αποδοχές των Ελλήνων
βουλευτών είναι οι χαμηλότερες των συναδέλφων τους της Ευρωπαϊκής Ένωσης.
Όμως, έχω τη γνώμη πως οι αυξήσεις που πρόκειται να γίνουν, πρέπει να γίνουν
με τον τρόπο που πήραν το ΕΚΑ (Επίδομα Κοινωνικής Αλληλεγγύης) των δύο
ημερομισθίων οι χαμηλοσυνταξιούχοι του ΙΚΑ. Μια από τις προϋποθέσεις για να το
πάρουν, ήταν και η προσκόμιση του εκκαθαριστικού σημειώματος της Εφορίας, που
δείχνει ποιο είναι το συνολικό εισόδημα που έχει ο καθένας τον χρόνο. Έτσι,
πολύ σωστά, το πήραν οι πραγματικά φτωχότεροι συνταξιούχοι. 
Το ίδιο μέτρο
πιστεύω ότι πρέπει να ισχύσει και για τους βουλευτές. Γιατί αν αυτό δεν γίνει,
θα έχουμε ως αποτέλεσμα να το πάρουν και βουλευτές με ετήσιο εισόδημα άνω των
30 - 40 εκ., δηλαδή οι έχοντες και κατέχοντες, ενώ πρέπει να το πάρουν μόνο οι
μη έχοντες και κατέχοντες, με πραγματικά μικρό ετήσιο εισόδημα. Το πόσο, ας το
αποφασίσει η κυβέρνηση. 
Εάν αυτό δεν γίνει, και το πάρουν όλοι, θα είναι
κάτι για το οποίο θα κατακριθεί δικαίως η κυβέρνηση του ΠΑΣΟΚ. Γιατί θα
αποδείξει πως με δύο μέτρα και δύο σταθμά μεταχειρίζεται τους πολίτες». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N30</CAT>
<ED>
Κωδικός άρθρου: A15818N302</ED>
<ID>
ID:170558

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N30&aa=2</URL></REF>


Article

<CATEGORY>vin02</CATEGORY>

 <H2>Αμετανοήτως:</H2>
<H2>Καραγκιοζιλίκια</H2>

<AUTHOR>ΜΙΧΑΛΗΣ ΔΟΥΝΤΑΣ</AUTHOR>

Η ΚΥΒΕΡΝΗΣΗ εγκατέλειψε
διαδοχικά, ραγδαίως, χωρίς προσχήματα τις προϋποθέσεις που, τουλάχιστον
δημοσίως, έθετε προς έναρξη ελληνοτουρκικού διαλόγου. Εμπνευστής, κινητήριος
μοχλός αυτής της πολιτικής ο Πρωθυπουργός. Ιδανικός εκτελεστής ο πράγματι
πολυτάλαντος υπουργός Εξωτερικών. Διεκπεραίωσε την πρωθυπουργική εντολή με
ευελιξία χορευτή, μολονότι οξύμωρη, στην περίπτωσή του, η παρομοίωση... Όμως,
λησμονεί ίσως ότι το αναξιόπιστο συχνά συνοδεύει το ευέλικτο...Ειδικότερα
επισημαίνω ότι: 
* Η πολιτική κατευνασμού της Τουρκίας, που εφαρμόζει ο
Κωνσταντίνος Σημίτης, οφείλεται ­ πέραν της στρατιωτικής μας αδυναμίας και των
πιέσεων, ιδίως αμερικανικών ­ σε ιδεολογικής υφής πεποιθήσεις του,
διαμορφωθείσες από απηρχαιωμένες διεθνιστικές αντιλήψεις μαρξιστικής και
ευρωενωσιακής προέλευσης, περί δυνατότητας ειρηνικής συνύπαρξης λαών,
ανεξαρτήτως ισορροπιών ένοπλης ισχύος. Και τούτο, όταν διεθνώς μαίνονται
πόλεμοι και πάντες συντόνως εξοπλίζονται! 
*Η μείζων αντιπολίτευση, πέραν
ρητορείας κομματικής στόχευσης, δεν θ' αντιδράσει καθοριστικά. Διότι, για
διάφορους λόγους, «παραδοσιακά», ακολούθησε πολιτική κατευνασμού δι'
υποχωρήσεων. Θεωρητικώς μόνη υπολογίσιμη αντίσταση θα μπορούσε να προέλθει από
τους «αναχρονιστές» του ΠΑΣΟΚ και τις απρόβλεπτες ενίοτε εξάρσεις της κοινής
γνώμης. 
* Ασφαλώς η κυβέρνηση διαθέτει λίστα «λογικών» παραχωρήσεων.
Διότι, παρά την παραπλανητική φρασεολογία της, γνωρίζει ότι στα ελληνοτουρκικά
διάλογος σημαίνει διαπραγμάτευση. Συνεπώς, κρίσιμα τα ερωτήματα ποιες είναι
αυτές οι «νοούμενες» παραχωρήσεις; Θα τις απορρίψει η Τουρκία, οπότε όμως θα
παραμείνουν ως πολιτικό «κεκτημένο» της, ενισχύοντας την διεκδικητική της
επιχειρηματολογία; Και αν, επαχθέστατες, ικανοποιήσουν την Άγκυρα, πόσο θα
διαρκέσει ο «γάμος», αφού οι τουρκικές διεκδικήσεις είναι γεωπολιτικού,
διαχρονικού, χαρακτήρα, υποστηριζόμενες από σταθερή, πολύπλευρη, στρατιωτική
κυρίως, ισχύ; Δηλαδή χαμένοι από χέρι. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15818N451</ED>
<ID>
ID:170555

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N45&aa=1</URL></REF>


Article

<CATEGORY>vin07</CATEGORY>

 <H5>ΚΑΝΕΝΑ ΦΩΣ ΓΙΑ ΤΟ ΜΕΛΛΟΝ ΤΗΣ
ΝΕΑΣ ΚΕΝΤΡΟΔΕΞΙΑΣ ΚΥΒΕΡΝΗΣΗΣ ΣΤΗ ΒΟΥΛΓΑΡΙΑ</H5>
<H2>Προσωρινή η ευφορία</H2>

Ο φιλοδυτικός συνασπισμός
των κεντροδεξιών κομμάτων κέρδισε την απόλυτη πλειοψηφία των εκλογών που
έγιναν το Σάββατο στη Βουλγαρία. 
Ο ΚΕΝΤΡΟΔΕΞΙΟΣ συνασπισμός πήρε το
52,23% των ψήφων και απόλυτη πλειοψηφία στη νέα Βουλή, σύμφωνα με το
καταμετρημένο 98% των ψηφοδελτίων. 
Ακολουθούν το Σοσιαλιστικό Κόμμα με
22,17%, η Ένωση Εθνικής Σωτηρίας 7,50%, η Ευρωαριστερά 5,52% και το Κόμμα των
Επιχειρηματιών 4,95%. 
Οι 240 έδρες της νέας Βουλής κατανέμονται ως εξής:
Ένωση Δημοκρατικών Δυνάμεων 136, Σοσιαλιστικό Κόμμα 57, Ένωση Εθνικής Σωτηρίας
20, Ευρωαριστερά 14 και Κόμμα των Επιχειρηματιών 13. 
Πάντως, οι πολιτικοί
σχολιαστές δεν αισιοδοξούν για το μέλλον της νέας κυβέρνησης που θα σχηματίσει
ο κεντροδεξιός συνασπισμός, παρά την ευρύτητα της εκλογικής νίκης του. 
Και
αυτό οφείλεται στην άσχημη οικονομική κατάσταση της Βουλγαρίας, που γρήγορα θα
αντικαταστήσει την ευφορία από το αποτέλεσμα των εκλογών. 
Εύλογο το σχόλιο
της εφημερίδας «Τρουντ»: «Μερικοί ήπιαν για την εκλογική νίκη, άλλοι για να
πνίξουν τη λύπη τους κι άλλοι επειδή το συνηθίζουν. 
Μετά, όμως, όλοι αυτοί
θα βγουν στη γύρα, ψάχνοντας για ψωμί, τυρί και αυγά, μετρώντας τα λίγα λέβα
που έχουν στις τσέπες τους». 
Μετά την ανακοίνωση της νίκης του
συνασπισμού, του οποίου ηγείται, ο Ιβάν Κοστόφ δήλωσε: «Απλώνουμε το χέρι προς
όλα τα κόμματα, αναλαμβάνοντας την ευθύνη της διακυβέρνησης, για συνεργασία
στην κυβέρνηση που θα σχηματίσουμε». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15818N461</ED>
<ID>
ID:170496

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N46&aa=1</URL></REF>


Article

<CATEGORY>vin07</CATEGORY>

 <H2>Εντοπίστηκαν τα συντρίμμια του χαμένου βομβαρδιστικού</H2>

ΛΙΓΟ ΠΡΙΝ
εγκαταλειφθούν οι προσπάθειες για την ανεύρεσή του αγνοούμενου, από τις 2
Απριλίου, αμερικανικού βομβαρδιστικού τύπου Α-10 Thunderbolt, ελικόπτερα
εντόπισαν στα Βραχώδη Όρη μεταλλικά τεμάχια να προεξέχουν από τα χιόνια. 
Οι στρατιωτικές αρχές πιστεύουν ότι έχουν βρεθεί τα συντρίμμια του
αμερικανικού πολεμικού αεροπλάνου που χάθηκε μυστηριωδώς στη διάρκεια ασκήσεων
στις οποίες μετείχαν και άλλα αεροπλάνα. Την ημέρα εκείνη (2 Απριλίου), ο
πιλότος, σμηναγός Κρεγκ Μπάτον, 32 ετών, ξαφνικά άφησε το σμήνος και
εξαφανίστηκε. Δεν έχει, προς το παρόν, διευκρινιστεί εάν ο πιλότος εκτινάχθηκε
από το σκάφος και σώθηκε ή εάν συνετρίβη με αυτό στο έδαφος. 
Το αεροσκάφος
είχε 4 βόμβες των 225 κιλών «Μαρκ 82» που φέρουν τα στρατηγικά βομβαρδιστικά
αεροπλάνα. 
Τα συντρίμμια βρίσκονταν σε ύψος 3.800 μέτρων πάνω στα Βραχώδη
Όρη. Σήμερα, αναμένεται ότι άλλα ελικόπτερα θα μεταφέρουν κομάντος στον χώρο
όπου εντοπίστηκαν τα συντρίμμια. 
Έτσι, θα πάρουν τέλος οι εικασίες που
είχαν διατυπωθεί για την εξαφάνιση του του βομβαρδιστικού Α-10. Μεταξύ άλλων,
είχε λεχθεί ότι ο πιλότος ήταν φιλειρηνιστής και η εξαφάνισή του αποτελούσε
πράξη διαμαρτυρίας. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15818N462</ED>
<ID>
ID:170556

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N46&aa=2</URL></REF>


Article

<CATEGORY>vin07</CATEGORY>

 <H2>Ο
Νετανιάχου γλιτώνει τελικά το σκαμνί</H2>

ΟΙ ΙΣΡΑΗΛΙΝΕΣ εισαγγελικές
αρχές αποφάσισαν χθες να μην παραπέμψουν τελικά σε δίκη τον πρωθυπουργό της
χώρας Βενιαμίν Νετανιάχου με την κατηγορία της κατάχρησης εμπιστοσύνης και της
διαφθοράς, λόγω έλλειψης επαρκών στοιχείων. Η έκθεση της Γενικής Εισαγγελίας
προτείνει να μην απαγγελθούν κατηγορίες εναντίον του πρωθυπουργού, αλλά ούτε
κατά του υπουργού Δικαιοσύνης Τζάτσι Χενέγκμπι. 
Ο Ισραηλινός πρωθυπουργός
δήλωσε χθες πως «δεν διέπραξα κάποιο έγκλημα και η εισαγγελική απόφαση το
επιβεβαιώνει». Βάσει της εισαγγελικής απόφασης, αντί για τον πρωθυπουργό, ο
κορυφαίος συνεργάτης του Αβίγκντορ Λίμπερμαν και άλλο ένα μέλος της
πρωθυπουργικής ομάδας, ο Ντέιβιντ Άπελ, θα ανακριθούν για την υπόθεση.
Αντίθετα, θα ζητηθεί να περάσει από το γραφείο του ανακριτή ο ηγέτης του
μικρού θρησκευτικού κόμματος «Σας» Αριέ Ντέρι, που συμμετέχει στον κυβερνητικό
συνασπισμό, για να του απαγγελθούν κατηγορίες. Σύμφωνα πάντως με τον ισραηλινό
Τύπο, έστω και δίχως να ασκηθεί ποινική δίωξη εναντίον του, η κυβέρνηση του
Νετανιάχου αναμένεται να πέσει, ένεκα των εξαιρετικά επιβαρυντικών αποκαλύψεων
στις οποίες καταλήγει η έκθεση του γενικού εισαγγελέα Ρουμπινστάιν. Μάλιστα η
εφημερίδα «Χααρέτζ» αποκαλύπτει πως στην έκθεση αναφέρεται ότι «οι
ενδιαφερόμενες πλευρές και οι ύποπτοι προσπάθησαν να επηρεάσουν τις
εισαγγελικές αρχές». 
Πολιτικές πηγές υποστηρίζουν πως εάν στην έκθεση
εκφράζονται δριμείες επικρίσεις, τουλάχιστον, πέντε υπουργοί της κυβέρνησης
είναι έτοιμοι να παραιτηθούν συμπαρασύροντας σε πτώση και την δεξιά κυβέρνηση
της χώρας. 
Υπάρχουν πληροφορίες πως είναι έτοιμοι να υποβάλουν τις
παραιτήσεις τους οι υπουργοί Οικονομικών, Νταν Μέριντορ, και Τύπου, Λίμορ
Λίβνατ, και οι δύο μέλη του κόμματος Λικούντ. Επίσης ο υπουργός Εμπορίου,
Νάθαν Σαράνσκι, και ο υπουργός Ενσωμάτωσης, Γιούλι Εντελστάιν, στελέχη του
Κόμματος των Μεταναστών, και ο υπουργός Δημοσίας Ασφάλειας, Αβίγκντορ
Καλαχάνι, μέλος του Κόμματος του Τρίτου Δρόμου. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N49</CAT>
<ED>
Κωδικός άρθρου: A15818N491</ED>
<ID>
ID:170497

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N49&aa=1</URL></REF>


Article

<CATEGORY>vin07</CATEGORY>

 <H5>ΝΑΟΜΙ
ΓΟΥΛΦ</H5>
<H2>Το παιδαγωγικά ορθό σεξ</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πρέπει να διδάξουμε στους
μαθητές τις πρακτικές ενός «εναλλακτικού» και σίγουρου ερωτισμού. «Καλύτερα
αυτό παρά να τους τρομοκρατούμε μιλώντας τους για αρρώστιες και αμβλώσεις».

Η ΝΑΟΜΙ Γουλφ διατυπώνει την παραπάνω πρόταση στο καινούριο βιβλίο
της 
με τίτλο «Ελευθεριότητες» («Promiscuities», εκδ. Chatto and Windus),
στο οποίο περιγράφει τη σεξουαλική ενηλικίωσή της και τη φύση της επιθυμίας
στις νέες γυναίκες. Αφού έθεσε υπό κατηγορία τη βιομηχανία των καλλυντικών
στον «Μύθο της Ομορφιάς» και, στο «Φωτιά με Φωτιά», ενθάρρυνε τις γυναίκες να
αρνηθούν την «ηττοπαθή ρητορεία» του φεμινιστικού κινήματος, η 35χρονη σταρ
του αμερικανικού φεμινισμού αποφάσισε να ασχοληθεί με ένα άλλο «καυτό» θέμα,
το οποίο δεν είναι καθόλου της μόδας μεταξύ των φεμινιστριών της τρίτης
γενιάς: την αφύπνιση της γυναικείας σεξουαλικότητας, την οποία περιγράφει μέσω
των δικών της εμπειριών και εκείνων μιας ομάδας κοριτσιών που μεγάλωναν στο
Σαν Φρανσίσκο της δεκαετίας του '70. 
Η Γουλφ περιγράφει τις ερωτικές
επιθυμίες και συναντήσεις της μ' έναν ιρλανδό εργάτη στην Ιερουσαλήμ, μ' έναν
υφηγητή στο πανεπιστήμιο, μ' ένα συνομήλικό της και αφιερώνει ένα ολόκληρο
κεφάλαιο στην ιστορία της κλειτορίδας από τον 16ο αιώνα μέχρι σήμερα. «Το
πολιτιστικό ταμπού εις βάρος των γυναικείων ερωτικών ημερολογίων παραμένει
εξαιρετικά ισχυρό», εξηγεί στην «Κοριέρε ντέλα Σέρα» αναφερόμενη στο βιβλίο
της, «κυρίως όταν οι γυναίκες δεν αντιμετωπίζονται ως αδύναμα θύματα αλλά ως
επιθετικές τυχοδιώκτριες». Βέβαια το όνομά της εγγυάται την εμπορική επιτυχία
των «Ελευθεριοτήτων». Δεν νομίζει όμως ότι αρκετοί άνδρες θα το διαβάσουν μόνο
και μόνο για τις σκαμπρόζικες λεπτομέρειές του, για να εξάψουν τη φαντασία
τους; «Θα απογοητευτούν», λέει η Γουλφ. «Ουδέποτε θα καταλάβουν τον τρόπο με
τον οποίο αρέσει σ' εμάς τις γυναίκες να κάνουμε έρωτα, τι θέλουμε και τι
απεχθανόμαστε». 
Ένα από τα κεφάλαια στα οποία η συγγραφέας επιμένει
περισσότερο είναι εκείνο που περιέχει την πρόταση να εισαχθεί η σεξουαλική
αγωγή στα σχολεία. «Αντί να αποθαρρύνουμε τους νέους προβάλλοντας σαν σκιάχτρα
ασθένειες και αμβλώσεις, θα ήταν καλύτερα να τους προσφέρουμε σαφείς και
λεπτομερείς οδηγίες για τον αμοιβαίο αυνανισμό, τον στοματικό έρωτα και άλλες
μορφές μη διεισδυτικού σεξ». Τη λύση του ασφαλούς σεξ είχε προβάλει πριν από
τρία χρόνια, με σαφώς ηπιότερους όρους, η τότε υπουργός Υγείας των ΗΠΑ Τζόσλιν
Έλντερς, η οποία πλήρωσε όμως την τόλμη της με την υπονόμευση και τελικά την
απόλυσή της. «Είμαι τυχερή που έχω μια αυτόνομη δουλειά», λέει ειρωνικά η
Γουλφ. «Ίσως η Αμερική να μην είναι ακόμη έτοιμη για ένα τόσο ηδονιστικό
μήνυμα». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15818N501</ED>
<ID>
ID:170498

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N50&aa=1</URL></REF>


Article

<CATEGORY>vin07</CATEGORY>

 <H2>Το
ταπεινό Βενς είναι υπερήφανο</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Μια Μερσεντές ­ το ξέρουμε καλά ­ ανεβάζει αυτομάτως
την αυτοπεποίθηση του κατόχου της. Αυτό που δεν ξέραμε είναι ότι το φαινόμενο
μπορεί να επεκταθεί σε μια ολόκληρη πολιτεία. 
ΜΕΧΡΙ πριν από δύο
χρόνια, το Βενς ήταν μια μικρή κοινότητα της Αλαμπάμα με 250 μόλις κατοίκους
και ένα σκονισμένο βενζινάδικο. Απομονωμένοι, ξεχασμένοι, περιφρονημένοι από
τον Βορρά λόγω του ρατσιστικού παρελθόντος της περιοχής, αντικείμενο
ρατσιστικών ανεκδότων επειδή μιλούν αργά (άρα θα πρέπει και να σκέπτονται
αργά), οι κάτοικοι είχαν επαναπαυθεί στην ανιαρή καθημερινότητά τους. Ώσπου
έπεσε η «βόμβα»: η Μερσεντές επέλεξε την περιοχή τους για να κατασκευάσει το
νέο εργοστάσιό της. Το ταπεινό Βενς νίκησε 120 άλλες τοποθεσίες από έξι
πολιτείες. Η αξία της γης ήδη εκατονταπλασιάστηκε. Σε ανάλογο ποσοστό
υπολογίζεται ότι θα αυξηθεί μέσα στα επόμενα δέκα χρόνια ο πληθυσμός. 
Το
μυστικό της «νίκης» του Βενς είναι απλό, γράφει η εφημερίδα «Ιντιπέντεντ». Για
να προσελκύσει τη Μερσεντές, η κυβέρνηση της Αλαμπάμα έκανε μια προσφορά που η
αυτοκινητοβιομηχανία δεν μπορούσε να αρνηθεί: ένα πακέτο επιδοτήσεων και
φορολογικών απαλλαγών συνολικού ύψους 300 εκατομμυρίων δολαρίων για ένα
εργοστάσιο που θα απασχολήσει το πολύ 1.500 ανθρώπους. Μ' άλλα λόγια, η
πολιτεία «χρηματοδοτεί» την εταιρεία με 200.000 δολάρια για κάθε θέση
εργασίας, τρεις φορές περισσότερα απ' όσα είχε δώσει η Νότια Καρολίνα το 1992
στην BMW. 
«Είναι σαν να αποκτάς το πρώτο σου παιδί», λέει ο δήμαρχος του
Βενς, που δεν προλαβαίνει να εξετάζει προτάσεις για ξενοδοχεία, εμπορικά
κέντρα, τράπεζες, φαστ-φουντάδικα και ένα νέο αποχετευτικό σύστημα. «Είσαι
χαρούμενος με το γεγονός, αλλά σου ανατρέπει τη ζωή. Όταν εξελέγην, η
κοινότητα μόλις και μετά βίας ενδιαφερόταν γι' αυτά που συνέβαιναν σε απόσταση
10 χιλιομέτρων. Τώρα ρωτάμε να μάθουμε για τις εξελίξεις 10.000 χιλιόμετρα
μακριά, στην Ευρώπη. Όταν η Μερσεντές δεν πάει καλά στη Γερμανία, η οικονομία
του Βενς χάνει...». 
Οι κάτοικοι δεν είναι όμως καθόλου δυσαρεστημένοι ούτε
με την απώλεια της ηρεμίας τους ούτε με την εκτίμηση ότι θα χρειαστούν πολλά
χρόνια για να ισοσκελιστεί ο προϋπολογισμός της πολιτείας. Ο λόγος είναι
απλός: πήραν επιτέλους την εκδίκησή τους. Η Μερσεντές τους βοηθά να ξεπεράσουν
το σύνδρομο κατωτερότητας και την ντροπή με την οποία τους είχε φορτώσει η
Κου-Κλουξ-Κλαν. Όπως λέει ο δήμαρχος, «όταν βρίσκομαι σ' ένα αεροπλάνο και λέω
στον επιβάτη που κάθεται δίπλα μου ότι είμαι από την Αλαμπάμα, δεν θα λέει:
"α, ναι, από εκεί που είναι όλοι οι ρατσιστές", αλλά: "βέβαια, εσείς είστε που
κατασκευάζετε Μερσεντές". Είναι προφανές ότι η Μερσεντές δεν θα διάλεγε ποτέ
έναν τόπο χωρίς ποιότητα...». 
Ένα δεν καταλαβαίνουν οι κάτοικοι: γιατί
απορρίφθηκε η πρόταση να πάρει το όνομα της αυτοκινητοβιομηχανίας η εθνική
οδός που συνδέει την πρωτεύουσα της πολιτείας με την πόλη τους. Τόση αχαριστία
πια; Τέτοια αγνωμοσύνη; 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15818N502</ED>
<ID>
ID:170557

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N50&aa=2</URL></REF>


Article

<CATEGORY>vin07</CATEGORY>

 <H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

Οι
αριθμοί... 
... στην Αγγλία ευημερούν. Και το σπουδαίο είναι ότι όλοι
τούς αποδέχονται, απλώς καθένας τούς ερμηνεύει αλλοιώς. Εργατικοί και
Συντηρητικοί, λόγου χάρη, δεν συμφωνούν αν η ανεργία μεγάλωσε ή μειώθηκε.
Φθίνει, θριαμβολογεί ο Μέητζορ. Λάθος! Αυξάνεται, διακηρύσσει ο Μπλαιρ. Ας
δούμε λοιπόν τα στοιχεία. Ο επίσημος δείκτης ανεργίας στη Βρεταννία είναι 6%.
Το μισό ή και πιο κάτω απ' ό,τι στα περισσότερα κράτη της ΕΕ. (Το 1993 ήταν
10%). Την τελευταία τριετία, σε απόλυτους αριθμούς, βρήκαν δουλειά πάνω από
1.000.000 Βρεταννοί. Και οι Τόρυς θριαμβολογούν. 
Οι Εργατικοί...

... δεν διαψεύδουν τους αριθμούς. Αλλά τι είναι άνεργος; ρωτούν. Ο ορισμός
τα τελευταία είκοσι χρόνια έχει αλλάξει δέκα φορές, ανάλογα με τα εκάστοτε
κριτήρια απογραφής. Ο Μέητζορ θεωρεί τώρα ανέργους μόνο τους επιδοτούμενους.
Οι οποίοι είναι «μόλις» 1.740.000. Αλλά δεν είναι αυτοί όλοι οι άνεργοι,
διαμαρτύρονται οι Εργατικοί. Επί πλέον, έγιναν «μετατάξεις»: Άτομα χωρίς
απασχόληση μεταγράφηκαν από τους πίνακες ανέργων στις καταστάσεις προσώπων που
επιδοτούνται λόγω αναπηρίας. Επίσημα, το 5% του εργατικού δυναμικού της
Βρεταννίας είναι.... άτομα με ειδικές ανάγκες. Αλλά το πιο σοβαρό ελάττωμα της
στατιστικής είναι ο συνυπολογισμός στους εργαζόμενους Βρεταννούς (26.000.000)
των ατόμων με περιστασιακή, εποχική και ­ κυρίως ­ μερική απασχόληση. Και
λοιπόν; αντιδρούν οι Τόρυς. Σημασία έχει ότι λιγοστεύουν οι πεινασμένοι.
Σίγουρα, δεν βρήκαν όλοι ιδανικές δουλειές. Αλλά απ' το ολότελα... 
Ο
Τζων Μέητζορ... 
... υπερασπίζεται την «πολιτική προσφοράς» που ακολουθούν οι Τόρυς 18 χρόνια
τώρα. «Δουλειά και ό,τι να 'ναι, αργότερα βλέπουμε». Είναι αλήθεια, γράφει η
«Μοντ», ότι οι συνθήκες έχουν βελτιωθεί τα τελευταία χρόνια στις πιο
υποβαθμισμένες περιοχές. Και ότι από τις 310.000 θέσεις πλήρους μισθωτής
απασχόλησης που είχαν χαθεί ως το 1993, η κυβέρνηση Μέητζορ κατάφερε να
αποκαταστήσει τις 295.000. Όσο για τους μερικώς απασχολούμενους, πράγματι, δεν
είναι ακριβώς «άνεργοι». Άλλωστε, απ' αυτούς μόνο 13% δηλώνουν ότι θα
προτιμούσαν πλήρη απασχόληση. Έχει λοιπόν επιχειρήματα ο Μέητζορ. Αλλά έχει
και ο Τόνυ Μπλαιρ. Η μάχη κατά της ανεργίας αναπτύχθηκε πάνω σε χωλαίνουσα
εξίσωση. Οι θέσεις εργασίας που χάθηκαν τα τελευταία χρόνια ήταν κανονικές,
πλήρεις. Αυτές που δημιουργήθηκαν ήταν, σε μεγάλο βαθμό, κατώτερες σε ό,τι
αφορά τις αμοιβές, τα κέρδη αλλά και τα προσόντα τα απαιτούμενα από τον
εργαζόμενο. Η «πείνα» λιγόστεψε, αλλά και η ευζωία. 
Τις γκρίζες...

... αυτές εκλογές φαιδρύνει τουλάχιστον η μουσική. Και ο Μπλαιρ έχει με το
μέρος του τους Oasis, τους Blur, τους Simply Red. Το λαχείο όμως του έπεσε με
τους D: REAM. Το τραγούδι τους «Things Can Only Get Better» έγινε για τους
Εργατικούς ένα είδος επίσημου ύμνου. Κάποιοι το έβαζαν στις συγκεντρώσεις,
ώσπου τελικά καθιερώθηκε. Από σήμερα, κυκλοφορεί σε single, και οι σταθμοί το
παίζουν συνεχώς. Οι Τόρυς έπιασαν τα τηλέφωνα: «Μην παίζετε αυτό το τραγούδι,
δεν είναι σωστό....». «Είναι ένα δυνατό ρεμίξ όπου βάλαμε και στοιχεία
gospel», εξήγησαν οι D: REAM. Η θρησκευτική χροιά αρέσει στον Μπλαιρ. Η
«χριστιανική» πτυχή του σοσιαλισμού του υπογραμμίζεται από τον κατά Κυριακή
εκκλησιασμό του και από συχνές δηλώσεις του περί θείας χάριτος... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15818N503</ED>
<ID>
ID:170600

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N50&aa=3</URL></REF>


Article

<CATEGORY>vin08</CATEGORY>

 <H5>ΚΑΤΩΤΑΤΟ ΠΛΑΦΟΝ ΣΤΙΣ ΕΠΙΚΟΥΡΙΚΕΣ
ΣΥΝΤΑΞΕΙΣ ΓΙΑ ΝΑ ΜΗ ΜΕΙΩΘΟΥΝ ΚΙ ΑΛΛΟ ΑΠΟ 1-1-98</H5>
<H2>Δίχτυ προστασίας</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Παρέμβαση σε διάταξη του ασφαλιστικού νομού
(2084/92) που προβλέπει τη μείωση των επικουρικών συντάξεων από 1.1.1998
σχεδιάζει η κυβέρνηση.Η ΕΝΤΟΝΗ αντίδραση συνδικάτων και ασφαλισμένων, που
πρόκειται να εκδηλωθεί μετά την εφαρμογή της σχετικής διάταξης (από 1.1.1998),
προβληματίζει την ηγεσία του υπουργείου Εργασίας - Κοιν. Ασφαλίσεων. Η πρώτη
σκέψη προβλέπει να τεθεί ένα κατώτατο πλαφόν κάτω από το οποίο δεν θα είναι
δυνατή η μείωση της επικουρικής σύνταξης. 
Η κυβέρνηση, τόνιζε στα «ΝΕΑ»
κυβερνητικό στέλεχος, θα προχωρήσει σε ένα δίχτυ προστασίας των
χαμηλοσυνταξιούχων, ενώ όλα τα θέματα του ασφαλιστικού θα συζητηθούν στον
επικείμενο κοινωνικό διάλογο. 
Το επίμαχο άρθρο 54 του ν. 2084/92 ­ το
οποίο, αν εφαρμοστεί ώς έχει, θα επιφέρει σημαντική μείωση σε όλες σχεδόν της
επικουρικές συντάξεις όλων των ασφαλιστικών ταμείων ­ προβλέπει ότι: 
* Με
απόφαση του υπουργού Εργασίας - Κοιν. Ασφαλίσεων, μετά τη σύνταξη
αναλογιστικής μελέτης, τη γνώμη του διοικητικού συμβουλίου κάθε επικουρικού
φορέα, καθώς και τη γνωμοδότηση του Συμβουλίου Κοινωνικής Ασφάλισης, θα
καθορίζεται το ύψος της επικουρικής σύνταξης που θα καταβάλλεται από τους
φορείς επικουρικής ασφάλισης, ανάλογα με την οικονομική κατάσταση κάθε
οργανισμού. Με την ίδια απόφαση μπορεί να ανακαθοριστεί το ποσό των ήδη
χορηγουμένων συντάξεων. 
* Σε καμία περίπτωση το ποσό της χορηγούμενης
σύνταξης για χρόνο ασφάλισης 35 ετών ή 10.500 ημερών ασφάλισης από φορείς
επικουρικής ασφάλισης δεν μπορεί να υπερβαίνει το 20% (σήμερα είναι πάνω από
20%) τακτικών ή συντάξιμων αποδοχών ­ αν οι συντάξιμες είναι μεγαλύτερες από
τις τακτικές αποδοχές ­ εφ' όσον για τον οικείο φορέα προβλέπεται εργοδοτική
εισφορά ή κοινωνικός πόρος ή άλλη επιχορήγηση του εργοδότη, εκτός αν η
οικονομική κατάσταση του φορέα επιτρέπει τη χορήγηση μεγαλύτερου ποσοστού. Για
να χορηγηθεί όμως μεγαλύτερο ποσοστό, απαιτείται απόφαση των υπουργών Εθν.
Οικονομίας - Οικονομικών και Εργασίας - Κοιν. Ασφαλίσεων ύστερα από
αναλογιστική μελέτη από την οποία θα διαπιστώνεται ρητά και με αδιάσειστα
στοιχεία θετική οικονομική κατάσταση του οργανισμού. 
* Αν χορηγούνται
περισσότερες της μιας επικουρικές συντάξεις στο ίδιο πρόσωπο, οι επιπλέον
συντάξεις δεν θα μπορούν να υπερβαίνουν, από 1.1.1998, κάθε μια το 15% των
τακτικών ή των συντάξιμων αποδοχών, εκτός εάν η οικονομική κατάσταση του φορέα
επιτρέπει τη χορήγηση μεγαλύτερου ποσοστού. 
Πάντως, το θέμα με τις
επικουρικές συντάξεις εξελίσσεται σε μεγάλο πονοκέφαλο για την κυβέρνηση, ενώ
αξιοσημείωτα είναι τα εξής: 
* Το σύνολο σχεδόν των ταμείων επικουρικής
ασφάλισης, αναλογιστικά, είναι ελλειμματικά, σύμφωνα με τα στοιχεία του
υπουργείου Εργασίας - Κοιν. Ασφαλίσεων. 
* Τα περισσότερα ταμεία δεν έχουν
τη δυνατότητα να κάνουν αναλογιστικές μελέτες, ενώ ορισμένα προσφεύγουν σε
ιδιωτικούς φορείς. 
* Το αρμόδιο υπουργείο ­ μέσω του υφυπουργού κ. Ν.
Φαρμάκη ­ έδωσε κατεύθυνση σε όλους τους ασφαλιστικούς οργανισμούς και κλάδους
επικουρικής ασφάλισης να προχωρήσουν σε αναλογιστική μελέτη, ώστε να
προσδιορισθεί, αφ' ενός, το ύψος του ποσοστού σύνταξης που θα καταβάλλεται από
1.1.1998 (για το χρονικό όριο των 35 ετών ασφάλισης) και, αφ' ετέρου, για τη
διαμόρφωση από 1.1.1998 του ποσού των συντάξεων των παλαιών συνταξιούχων
 .

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N51</CAT>
<ED>
Κωδικός άρθρου: A15818N511</ED>
<ID>
ID:170510

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N51&aa=1</URL></REF>


Article

<CATEGORY>vin08</CATEGORY>

 <H2>Λουκάς Παπαδήμος: Να μη χαλαρώσει η δημοσιονομική και εισοδηματική πολιτική
</H2>
ΜΗΝΥΜΑ ΓΙΑ την ανάγκη πιστής εφαρμογής του προϋπολογισμού,
καθώς και για τη διατήρηση του αντιπληθωριστικού χαρακτήρα της οικονομικής
πολιτικής θα στείλει με την έκθεσή του ο διοικητής της Τραπέζης της Ελλάδος,
Λουκάς Παπαδήμος. 
Σύμφωνα με πληροφορίες, στην έκθεσή του ο διοικητής της
Τραπέζης της Ελλάδος θα επισημαίνει ως ιδιαίτερα θετικό στοιχείο την πτώση του
πληθωρισμού. Όμως θα τονίσει ότι για να διατηρηθεί η πτωτική πορεία των τιμών
δεν θα πρέπει να χαλαρώσει η δημοσιονομική και η εισοδηματική πολιτική. Στην
έκθεση θα γίνουν ειδικές αναφορές στην εξέλιξη του ισοζυγίου τρεχουσών
συναλλαγών, το έλλειμμα του οποίου το 1996 έφθασε στα επίπεδα ρεκόρ των 4,5
δισ. δολαρίων. 
Παράλληλα, στην έκθεσή του ο διοικητής της Τραπέζης της
Ελλάδος θα επισημάνει την ανάγκη μείωσης των δημόσιων δαπανών, καθώς και την
επιτάχυνση των διαρθρωτικών παρεμβάσεων στην ελληνική οικονομία. Για τη
συναλλαγματική πολιτική θα τονίσει ότι η συνεπής εφαρμογή της είχε ως
αποτέλεσμα τη συγκράτηση του πληθωρισμού και θα επισημάνει ότι και το 1997 θα
τηρηθεί η πολιτική της «σκληρής» δραχμής. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N51</CAT>
<ED>
Κωδικός άρθρου: A15818N512</ED>
<ID>
ID:170565

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N51&aa=2</URL></REF>


Article

<CATEGORY>vin08</CATEGORY>

 <H2>Κάτω και τα επιτόκια της Μακεδονίας - Θράκης</H2>

ΝΕΑ μειωμένα
επιτόκια σε δάνεια και καταθέσεις ανακοίνωσε χθες η Τράπεζα Μακεδονίας -
Θράκης. Τα νέα επιτόκια που θα ισχύσουν από την 1η Μαΐου είναι: 
* Ελάχιστο
επιτόκιο χορηγήσεων 15,75% 
* Βασικό επιτόκιο χορηγήσεων (κεφάλαια κίνησης)
20,00% 
* Βασικό επιτόκιο χορηγήσεων (πάγια) 15,75% 
* Καταναλωτικά
δάνεια 19,50% 
* Προσωπικά δάνεια 21,25% 
*Καταναλωτικά δάνεια για αγορά
αυτοκινήτου 18,00% 
* Στεγαστικά δάνεια 14,00% 
Επίσης, τα νέα επιτόκια
καταθέσεων ταμιευτηρίου, προθεσμίας και τρεχούμενων λογαριασμών ισχύουν από
21.4.97 και διαμορφώνονται ως εξής: 
* Τα επιτόκια ταμιευτηρίου
κλιμακώνονται από 9,00% έως 9,50% ανάλογα με το ύψος της κατάθεσης. 
* Τα
επιτόκια τρεχούμενων λογαριασμών κλιμακώνονται από 7,50% έως 8,00% ανάλογα με
το ύψος της κατάθεσης. 
* Τα επιτόκια προθεσμιακών καταθέσεων σε 9,75% για
3 μήνες και 6 μήνες και σε 9,50% για 9 μήνες και 12 μήνες. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N51</CAT>
<ED>
Κωδικός άρθρου: A15818N513</ED>
<ID>
ID:170605

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N51&aa=3</URL></REF>


Article

<CATEGORY>vin02</CATEGORY>

 <H2>Αθυρογλωσσία και πραγματικότητα</H2>

<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΔΥΣΤΥΧΩΣ και με την ευκαιρία του λεγομένου «Κοινωνικού
διαλόγου» άρχισε η γνώριμη διαδικασία της ακατάσχετης αθυρογλωσσίας, με
αποτέλεσμα να εμπλέκεται το άσχετο, το δευτερεύον και το πονηρό με το ουσιώδες
και το αναπόφευκτο. 
Ό, τι και όπως και αν ειπωθεί δεν υπάρχουν πλέον
περιθώρια για να υποκαταστήσουν την ζέουσα πραγματικότητα και την επείγουσα
ανάγκη να αντιμετωπισθεί αυτή η πραγματικότητα. Και αυτή συνίσταται, με δύο
απλά λόγια, στην δομική ανισορροπία, τη διαρθρωτική δυσκαμψία της οικονομίας
μας. Είτε 19 είτε 9 είτε όπως αλλιώς θέλετε να μετρήσετε τις «προτάσεις
διαλόγου», ένα είναι το ζητούμενο: μία άλλη, ευέλικτη, προσαρμόσιμη, όσο πιο
πολύ γίνεται απαλλαγμένη από νεκρά βάρη, οικονομία που μπορεί να λειτουργεί σε
υψηλά ανταγωνιστικά επίπεδα και ό,τι αυτό προϋποθέτει. Όλα τα άλλα έπονται.

Όσοι θέλουν, ή δεν αντιλαμβάνονται, μπορούν να συσκοτίσουν αυτά τα απλά με
ιδεολογήματα, με συνθήματα ή κυρίως με τις έννοιες και εικόνες που έχουν από
έναν άλλο κόσμο που δεν υπάρχει πια. Έτσι, ας ρίξουν μια ματιά στις
προχωρημένες θέσεις σύγχρονων και φωτισμένων τάσεων, όπως, ας πούμε, αυτές που
προφέρονται από το Εργατικό Κόμμα της Βρετανίας και τον Μπλερ. «... Κρατάμε
αυτό που αποδίδει και αλλάζουμε οτιδήποτε δεν προχωρεί. Μπορούμε να έχουμε
ιδεώδη και αισθήματα ευθύνης μαζί με τον στόχο για μια πιο αποδοτική ελεύθερη
οικονομία. Αναζητούμε τρόπους για να διευρυνθεί η ελαστικότητα της αγοράς
εργασίας εξοπλίζοντας συγχρόνως το εργατικό δυναμικό με ό,τι χρειάζεται για να
επιβιώσει στις νέες αγορές, κυρίως με εκπαίδευση υψηλής ποιότητας». 
Εμείς
εδώ δεν έχουμε καιρό, δεν έχουμε χώρο για άσχετα ιδεολογήματα και συναρπαστική
αθυρογλωσσία. Αναζητούμε τη ριζική διαρθρωτική μεταρρύθμιση όλων των
παραγόντων που συμμετέχουν στην παραγωγική διαδικασία. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N51</CAT>
<ED>
Κωδικός άρθρου: A15818N514</ED>
<ID>
ID:170641

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N51&aa=4</URL></REF>


Article

<CATEGORY>vin08</CATEGORY>

 <H5>ΟΙ ΑΓΟΡΑΝΟΜΙΚΕΣ ΥΠΗΡΕΣΙΕΣ
ΚΑΙ ΤΟ ΣΩΜΑ ΔΙΩΞΗΣ ΟΙΚΟΝΟΜΙΚΟΥ ΕΓΚΛΗΜΑΤΟΣ ΕΠΙ ΠΟΔΟΣ ΓΙΑ ΝΑ ΑΠΟΤΡΕΨΟΥΝ
ΚΕΡΔΟΣΚΟΠΙΑ ΚΑΙ ΦΟΡΟΔΙΑΦΥΓΗ</H5>
<H2>Μεταξύ δύο... ελεγχόντων</H2>

<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Διπλό δίχτυ στήνουν στην αγορά η Αγορανομία και το Σώμα Δίωξης
Οικονομικού Εγκλήματος (ΣΔΟΕ), με στόχο να αποτραπούν φαινόμενα κερδοσκοπίας
και φοροδιαφυγής. 
Οι ελεγκτές του ΣΔΟΕ και οι αγορανομικές αρχές έχουν
εντολές να πυκνώσουν τους ελέγχους στις αγορές και σε όλους τους χώρους όπου
γίνεται διακίνηση προϊόντων, καθώς και να συντονίζουν τις ενέργειές τους. 
Στα υπηρεσιακά σχέδια των «Ράμπο» της Εφορίας, γίνεται ιδιαίτερη αναφορά στην
«αυξημένη κίνηση της αγοράς λόγω των εορτών του Πάσχα, που υποχρεώνουν σε
αυξημένη δραστηριότητα στον τομέα της διακίνησης». 
Στο ίδιο πνεύμα είναι
και οι εντολές που δίνει το υπουργείο Ανάπτυξης προς τις αγορανομικές αρχές.

Πέρα από τους υγειονομικούς ελέγχους προβλέπεται και έλεγχος των τιμών,
καθώς και συνεργασία με τις φορολογικές αρχές. 
ΣΤΙΣ ΚΕΝΤΡΙΚΕΣ
ΑΓΟΡΕΣ 
Οι έλεγχοι που θα γίνονται όλη την Μεγάλη Εβδομάδα θα
επικεντρωθούν «στα μεγάλα κέντρα συγκέντρωσης των αγροτοκτηνοτροφικών
προϊόντων που περιλαμβάνουν και όλες τις κεντρικές αγορές στην Αθήνα, στη
Θεσσαλονίκη και στις άλλες πόλεις. Στην αγορανομική εγκύκλιο που εξέδωσε ο
υφυπουργός Ανάπτυξης κ. Μιχ. Χρυσοχοΐδης γίνεται ιδιαίτερη αναφορά σε αυτά «τα
κέντρα συγκέντρωσης, που είναι γνωστό ότι αποτελούν τη βάση διαμόρφωσης των
τελικών τιμών καταναλωτή». 
Τονίζεται, μάλιστα, πως οι έλεγχοι γίνονται «με
βασικό στόχο την αποφυγή κάθε αθέμιτης ενέργειας όπως υπερτιμολογήσεις», αλλά
«και πλαστά ή ανειλικρινή τιμολόγια, όπως και η μη έκδοση τιμολογίων και άλλων
παραστατικών στοιχείων». 
ΣΥΝΤΟΝΙΣΜΕΝΟΙ ΕΛΕΓΧΟΙ 
Στην ίδια
εγκύκλιο ζητείται «να συντονισθούν οι έλεγχοι προς την κατεύθυνση αυτή», ενώ
υπενθυμίζεται και ότι οι αγορανομικοί ελεγκτές, σύμφωνα με τον νόμο, πρέπει να
ενημερώνουν «τις αρμόδιες φορολογικές αρχές για κάθε διαπιστούμενη φορολογική
παράβαση». Με τον κατάλληλο συντονισμό των κινήσεων αυτών, οι δημόσιες
υπηρεσίες θεωρούν ότι θα παταχθούν φαινόμενα κερδοσκοπίας και ότι στην αγορά
θα επικρατήσει πλήρης επάρκεια, ενώ οι τιμές θα διατηρηθούν στα επίπεδα του
1996, με αυξήσεις που, στη χειρότερη περίπτωση, δεν θα ξεπεράσουν το ποσοστό
του πληθωρισμού. 
Ένα πρώτο δείγμα για το επίπεδο στο οποίο θα διαμορφωθούν
οι τιμές δίνουν και οι χονδρικές τιμές, με τις οποίες γίνονται οι αγορές από
τους εμπόρους. 
Οι αρμόδιες αρχές γνωρίζουν ότι οι μεγάλες ποσότητες
αμνοεριφίων και άλλων αγαθών αναμένονται κυρίως σήμερα και αύριο στις
κεντρικές αγορές, που εφοδιάζονται για να καλύψουν την εορταστική κίνηση. «Αν
οι χονδρικές τιμές παραμείνουν στα περσινά επίπεδα, τότε ο στόχος θα έχει
επιτευχθεί» λένε κυβερνητικοί παράγοντες. 
ΣΕ ΛΟΓΙΚΑ ΕΠΙΠΕΔΑ 
Παράλληλα, οι μεγάλες αποκλίσεις από τις χονδρικές τιμές θα αποτελέσουν και
ένα σήμα προς τους καταναλωτές που συνηθίζουν να ψωνίζουν από τις κεντρικές
αγορές, ώστε να κινηθούν ανάλογα. 
Πάντως, ο πρόεδρος της Κεντρικής Αγοράς
Ρέντη Σωτήρης Μαντάς υπολογίζει ότι η επάρκεια θα συγκρατήσει σε απολύτως
λογικά επίπεδα και τις τιμές. Όπως είπε στα «ΝΕΑ», έχουν ληφθεί όλα τα
απαραίτητα μέτρα για να υπάρχει επάρκεια σε αμνοερίφια και οπωροκηπευτικά,
καθώς και σωστές τιμές. Υπάρχει επίσης πρόβλεψη για τη διενέργεια αυστηρών
υγειονομικών ελέγχων. 
ΑΚΑΤΑΛΛΗΛΑ ΑΜΝΟΕΡΙΦΙΑ 
ΘΕΣΣΑΛΟΝΙΚΗ. 
Γραφείο Βόρειας Ελλάδας 
Περίπου τριακόσια ακατάλληλα αμνοερίφια
επιχείρησαν να διοχετεύσουν στην αγορά της Αθήνας, εν όψει του Πάσχα, δύο
άτομα που συνελήφθησαν χθες από την Αγορανομία, σε αγροτική περιοχή έξω από
τον Λαγκαδά Θεσσαλονίκης. 
Σύμφωνα με την Αστυνομική Διεύθυνση
Θεσσαλονίκης, ο ζωέμπορος Κώστας Αστερίου, 55 χρόνων, είχε μετατρέψει τον
στάβλο του σε υπαίθριο σφαγείο, χωρίς την προβλεπόμενη άδεια από τις αρμόδιες
υπηρεσίες. 
Μαζί του συνελήφθη και ο κρεοπώλης Ιωάννης Μαρούγκας, από τη
Μάνδρα Αττικής, ο οποίος φέρεται ότι αγόρασε από τον ζωέμπορο και επρόκειτο να
μεταφέρει στην Αθήνα με φορτηγό - ψυγείο τα αμνοερίφια, χωρίς να υποβληθούν
στον απαραίτητο αστυκτηνιατρικό έλεγχο
 . 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15818N521</ED>
<ID>
ID:170511

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N52&aa=1</URL></REF>


Article

<CATEGORY>vin08</CATEGORY>

 <H2>Δυόμισι ώρες συζητούσαν Αραφάτ - Βάσω Παπανδρέου</H2>

<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Πρόγραμμα συνεργασίας της ΔΕΗ θα αρχίσει με
την αντίστοιχη επιχείρηση ηλεκτρισμού του Ισραήλ (με κοινοτική χρηματοδότηση),
που αφορά το μάνατζμεντ των ηλεκτρικών εταιρειών στην κατεύθυνση της
απελευθέρωσης της ευρωπαϊκής αγοράς ενέργειας και των ενεργειακών δικτύων.
Παράλληλα, διαφαίνονται προοπτικές συνεργασίας στους τομείς του φυσικού
αερίου, του τουρισμού των τηλεπικοινωνιών, των κατασκευών και της υψηλής
τεχνολογίας. 
Αυτό προκύπτει από τις επαφές και τις συνεργασίες Ελλήνων
επιχειρηματιών που συνόδευσαν την υπουργό Ανάπτυξης στην επίσημη επίσκεψή της
στο Ισραήλ. Παράλληλα, εξετάσθηκαν και προοπτικές συνεργασίας με Παλαιστινίους
στους τομείς του τουρισμού, του εμπορίου και σε θέματα προώθησης των εξαγωγών.

ΚΑΤΑ την τελευταία ημέρα της παραμονής της στο Ισραήλ (Σάββατο 19
Απριλίου), η υπουργός Ανάπτυξης, Βάσω Παπανδρέου, συνοδευόμενη από τους
βουλευτές Γ. Γιαννακόπουλο και Β. Στάικο, μέλη των Κοινοβουλευτικών Ομάδων
Ελληνοαραβοπαλαιστινιακής και Ελληνοϊσραηλινής Φιλίας, συναντήθηκε με τον
πρόεδρο της Παλαιστινιακής Αρχής, Γιάσερ Αραφάτ. 
Κατά τη συνάντηση, που
διήρκεσε δυόμισι ώρες, παρά το γεγονός ότι κατ' αρχήν ήταν προγραμματισμένη
για πολύ λιγότερο, συζητήθηκαν όλα τα θέματα που αφορούν τόσο την κατάσταση
στην περιοχή και την πορεία της ειρηνευτικής διαδικασίας όσο και τις
δυνατότητες οικονομικής συνεργασίας της ελληνικής πλευράς με τους
Παλαιστινίους. 
Κατά τη συνάντηση με τον πρόεδρο Αραφάτ εξετάστηκαν οι
προοπτικές συνεργασίας Ελλήνων επιχειρηματιών με Παλαιστινίους στους τομείς
του τουρισμού και του εμπορίου. Συμφωνήθηκε να δοθούν υποτροφίες σε
Παλαιστίνιους σπουδαστές για φοίτησή τους σε ελληνικές τουριστικές σχολές και
ανελήφθη η δέσμευση για εκπαίδευση Παλαιστινίων επιστημόνων σε διάφορους
τομείς, καθώς και σε θέματα προώθησης εξαγωγών. 
Μετά το τέλος της
συνάντησης ο πρόεδρος Γιάσερ Αραφάτ δήλωσε: «Είμαστε πολύ ευτυχείς που έχουμε
εδώ την ελληνική αποστολή. Δεν μπορώ να ξεχάσω όλα όσα έχετε κάνει για μας, σε
όλα τα επίπεδα, και θέλω να σας ευχαριστήσω για όσα μας έχετε προσφέρει στο
παρελθόν, σήμερα, αλλά και στο μέλλον. 
Με την κ. Παπανδρέου συζητήσαμε με
λεπτομέρειες και μπόρεσα να την ενημερώσω για την ειρηνευτική διαδικασία και
τα εμπόδια που αντιμετωπίζουμε. Επίσης, συζητήσαμε ορισμένα πολύ σημαντικά
θέματα για τις ελληνοπαλαιστινιακές σχέσεις και η επίσκεψη αυτή βοήθησε την
ενίσχυσή τους. Η παρουσία της κ. Παπανδρέου εδώ δίνει μεγάλη ώθηση στις
ελληνοπαλαιστινιακές σχέσεις και θα μας βοηθήσει αναμφισβήτητα. Όπως
γνωρίζετε, υπάρχει μια ευρωπαϊκή προσπάθεια για την ειρήνευση, που ξεκίνησε
στη Μάλτα, την οποία πρέπει να ενισχύσουμε». 
Απαντώντας σε ερώτηση σχετικά
με την πρόοδο των ισραηλινοπαλαιστινιακών σχέσεων, ο πρόεδρος Αραφάτ σημείωσε:
«Το πιο σημαντικό αυτήν τη στιγμή είναι η τήρηση των όσων έχουμε συμφωνήσει.
Αναμφίβολα η ευρωπαϊκή πρωτοβουλία είναι πολύ σημαντική για την προώθηση της
ειρηνευτικής διαδικασίας και την προστασία της ειρήνης». 
Η κ. Παπανδρέου
από την πλευρά της δήλωσε: «Είναι τιμή για εμένα το γεγονός ότι είχα τη
δυνατότητα να μιλήσω, εκ μέρους της ελληνικής κυβέρνησης, με τον πρόεδρο
Αραφάτ. Συζητήσαμε για τον δίκαιο αγώνα τους. Η Ελλάδα είναι πάντα στο πλευρό
των Παλαιστινίων. Αγωνίζονται να βρουν το δίκιο τους και θα τους στηρίξουμε
όπως πάντα σε διμερές επίπεδο, αλλά και στο πλαίσιο της Ευρωπαϊκής Ένωσης. 
Πιστεύουμε ότι είναι απαραίτητο να συνεχιστεί η ειρηνευτική διαδικασία για το
καλό των λαών που ζουν εδώ, αλλά και για το καλό ολόκληρης της περιοχής».

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15818N522</ED>
<ID>
ID:170566

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N52&aa=2</URL></REF>


Article

<CATEGORY>vin08</CATEGORY>

 <H5>Η ΔΑΠΑΝΗ ΤΟΥ ΔΗΜΟΣΙΟΥ
ΓΙΑ ΤΗΝ ΠΛΗΡΩΜΗ ΠΡΟΜΗΘΕΙΩΝ ΣΤΙΣ ΤΡΑΠΕΖΕΣ ΕΦΘΑΣΕ ΤΑ 116 ΔΙΣ.</H5>
<H2>Κέρδη-χάρισμα στις τράπεζες</H2>

«Κρυφά» κέρδη
δισεκατομμυρίων έχουν οι τράπεζες με τις προμήθειες που εισπράττουν από το
Δημόσιο για την αγορά των τίτλων του Δημοσίου. Σύμφωνα μάλιστα με εκτιμήσεις
εμπειρογνωμόνων, η δαπάνη για την πληρωμή προμηθειών στις τράπεζες τα
τελευταία χρόνια έχει πενταπλασιασθεί και στο τέλος του 1996 έφθασε τα 116
δισ. δραχμές.Όπως τόνιζαν οικονομικοί αναλυτές, η καταβολή των προμηθειών στις
τωρινές συνθήκες, που τα επιτόκια πέφτουν, αποτελεί στην πραγματικότητα
κέρδη-χάρισμα κυρίως για τις τράπεζες που δεν πωλούν στη συνέχεια σε
αποταμιευτές - επενδυτές τα ομόλογα και τα έντοκα. 
ΟΙ ΔΙΑΦΟΡΕΣ 
Οι τράπεζες αυτές, τόνιζαν οι ίδιοι αναλυτές, ουσιαστικά κερδίζουν από τις
προμήθειες αλλά και από τη διαφορά των επιτοκίων καταθέσεων ταμιευτηρίου (απ'
όπου αντλούν κυρίως τα κεφάλαιά τους) και των επιτοκίων που προσφέρουν οι
τίτλοι του Δημοσίου. Αντίθετα, σε περίπτωση πώλησης των τίτλων από τις
τράπεζες σε επενδυτές τα κέρδη περιορίζονται εξαιτίας του ανταγωνισμού που
έχει εκδηλωθεί στο τραπεζικό σύστημα. Οι προμήθειες που παίρνουν για τους
τίτλους του Δημοσίου ξεκινούν από 0,40% περίπου και προσεγγίζουν την 1
ποσοστιαία μονάδα. 
Οι ίδιοι αναλυτές επισήμαιναν χαρακτηριστικά ότι με τον
τρόπο αυτό τα επιτόκια εμφανίζονται να πέφτουν με ταχύτερους ρυθμούς αλλά, από
την άλλη πλευρά, το κόστος εξυπηρέτησης του χρέους είναι υψηλότερο από αυτό
που προκύπτει από τα επιτόκια. 
Το γεγονός αυτό έχει προκαλέσει έντονο
προβληματισμό καθώς διαπιστώνεται ότι η μείωση των επιτοκίων οδηγεί τράπεζες
αλλά και ιδιώτες σε άλλες πιο αποδοτικές επενδύσεις, με αποτέλεσμα στο μέλλον
πιθανόν να προκληθούν πιέσεις στο ύψος των επιτοκίων. 
ΔΕΝ ΙΣΧΥΟΥΝ
ΑΛΛΟΥ 
Σημειώνεται ότι σ' όλες τις σύγχρονες χρηματαγορές δεν δίδονται
τέτοιες προμήθειες. 
Ακόμα και στην ιταλική αγορά, όπου πριν από λίγα
χρόνια εφαρμοζόταν το σύστημα των προμηθειών, τώρα έχουν περιορισθεί στο
ελάχιστο. 
Οι ίδιοι αναλυτές τόνιζαν ότι το πρόβλημα με τις προμήθειες
μπορεί να προκαλεί μεγαλύτερα προβλήματα στην περίπτωση που η διάθεση των
τίτλων του Δημοσίου γίνεται με ιδιωτική τοποθέτηση, όπου συγκεκριμένες
τράπεζες αγοράζουν συγκεκριμένης αξίας τίτλους. 
Αντίθετα, σε περιπτώσεις
διάθεσης εντόκων και ομολόγων είτε με δημόσια εγγραφή είτε με τη μέθοδο των
δημοπρασιών, το κέρδος από τις προμήθειες διαχέεται σ' όλο το τραπεζικό
σύστημα. 
Για τον λόγο αυτό, προτείνεται στους επόμενους μήνες να γίνει
προσπάθεια ώστε να περιορισθούν οι προμήθειες χωρίς να διαταραχθεί το ύψος των
επιτοκίων. Με τον τρόπο αυτό, τόνιζαν τραπεζικά στελέχη, επιτυγχάνεται η
διαφάνεια στην αγορά αφού από πολλούς οι προμήθειες αυτές χαρακτηρίζονται και
ως έμμεση επιδότηση. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N53</CAT>
<ED>
Κωδικός άρθρου: A15818N531</ED>
<ID>
ID:170512

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N53&aa=1</URL></REF>


Article

<CATEGORY>vin08</CATEGORY>

 <H2>Ενδιαφέρον των Ισραηλινών για προμήθεια φυσικού αερίου από την Ελλάδα</H2>

ΤΗΝ ΑΝΑΓΚΑΙΟΤΗΤΑ συνέχισης της ειρηνευτικής διαδικασίας, ώστε να
επιτευχθεί η ειρήνη στη Μέση Ανατολή προς το συμφέρον των λαών αλλά και της
περιοχής, επισήμανε, για άλλη μια φορά, η υπουργός Ανάπτυξης κ. Βάσω
Παπανδρέου, ολοκληρώνοντας χθες την τετραήμερη επίσκεψή της στο Ισραήλ. 
Η
κ. Παπανδρέου εξέφρασε την ελπίδα για συνέχιση της ειρηνευτικής διαδικασίας,
επισημαίνοντας ότι η διατήρηση μιας τεταμένης κατάστασης έχει αρνητικές
επιπτώσεις στην οικονομία, τόσο του Ισραήλ όσο και των Παλαιστινίων, αλλά και
της ευρύτερης περιοχής της Μέσης Ανατολής. 
Σημείωσε, επίσης, ότι η
ελληνική πλευρά θα δραστηριοποιηθεί, ώστε να προωθηθεί η ειρηνευτική
διαδικασία, επιδιώκοντας την κινητοποίηση και της Ευρωπαϊκής Ένωσης προς αυτή
την κατεύθυνση. 
Όπως είναι γνωστό, κατά την πρώτη ημέρα της παραμονής της
στο Ισραήλ, η υπουργός Ανάπτυξης είχε σημαντικές επαφές με τους Ισραηλινούς
υπουργούς Υποδομών κ.κ. Ariel Sharon και Τουρισμού (αντιπρόεδρο της
κυβέρνησης) Moslie Katsav και συζήτησε μαζί τους την ανάπτυξη διμερών
οικονομικών σχέσεων στους τομείς της ενέργειας και του τουρισμού. 
Αξίζει
να σημειωθεί ότι η ισραηλινή πλευρά εξεδήλωσε ιδιαίτερο ενδιαφέρον για
προμήθεια φυσικού αερίου από την Ελλάδα, ενώ όσον αφορά τον τουρισμό,
συζητήθηκαν οι προοπτικές συνεργασίας των δύο χωρών με στόχο την προσέλκυση
τουριστών από χώρες της Άπω Ανατολής, της Ιαπωνίας, αλλά και της Αμερικής,
καθώς εκτιμάται ότι η γεωγραφική εγγύτητα αλλά και οι κοινές ιστορικές
καταβολές δημιουργούν τις προϋποθέσεις για ανάπτυξη κοινών τουριστικών
προγραμμάτων, που θα απευθύνονται σε τουρίστες των χωρών αυτών. 
Την κ.
Παπανδρέου συνόδευσαν, στην επίσκεψή της στο Ισραήλ, ο διευθύνων σύμβουλος της
Δημόσιας Επιχείρησης Πετρελαίου και πρόεδρος των ΕΛΔΑ κ. Ελ. Τζέλλας, στελέχη
της ΔΕΠ και της ΔΕΗ και οι επιχειρηματίες Α. Ποταμιάνος, Γ. Βερνίκος, Ν.
Κιολεΐδης, Χρ. Κορρές και οι εκπρόσωποι επιχειρηματικών συγκροτημάτων Η.
Σπανός (ΑΕΓΕΚ), Ι. Τζαβάρας (Ιντρακόμ), Ι. Ζιώγας (ΕΛΒΟ), Α. Συμεωνίδης
(Προμηθέας GAZ), Α. Μπέλλες (Νηρέας), Π. Καλιοντζόπουλος (ΓΕΝΕΡ) κ.ά. 
Σε
επίσημο δείπνο, εξάλλου, που πραγματοποιήθηκε στην οικία του πρέσβη κ.
Βαρουχάκη, κορυφαία στελέχη της επιχειρηματικής κοινότητας του Ισραήλ
(πλοιοκτήτες, βιομήχανοι, τραπεζίτες) είχαν την ευκαιρία να συζητήσουν
επιχειρηματικές συνεργασίες με μέλη της ελληνικής αντιπροσωπείας, παρουσία και
του εμπορικού ακόλουθου, κ. Ι. Μάρκου. 
Συζητήθηκε, επίσης, και συμφωνήθηκε
να προωθηθεί ταχύτατα και από τις δύο πλευρές, η υπογραφή συμφωνίας μεταξύ
Ελλάδας και Ισραήλ για την προώθηση και αμοιβαία προστασία των επενδύσεων
μεταξύ των δύο χωρών, κατά τα πρότυπα που ακολουθούνται στις χώρες τις
Ευρωπαϊκής Ένωσης. Συμφωνήθηκε ακόμη η άμεση επικύρωση, από τα Κοινοβούλια των
δύο χωρών, της συμφωνίας που θα προβλέπει την αποφυγή διπλής φορολογίας των
επιχειρηματιών που δραστηριοποιούνται στην Ελλάδα και το Ισραήλ. 
Όπως
δήλωσε η κ. Παπανδρέου, η σύναψη αυτών των συμφωνιών δημιουργεί το απαραίτητο
πλαίσιο για μόνιμη και διαρκώς διευρυνόμενη οικονομική και εμπορική
συνεργασία. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N53</CAT>
<ED>
Κωδικός άρθρου: A15818N532</ED>
<ID>
ID:170567

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N53&aa=2</URL></REF>


Article

<CATEGORY>vin08</CATEGORY>

 <H2>Υπερψήφισαν την ΠΑΣΚΕ</H2>

ΑΥΞΗΣΗ της δύναμής της πέτυχε η ΠΑΣΚΕ
(ΠΑΣΟΚ) στις εκλογές που έγιναν για την ανάδειξη νέας διοίκησης στον σύλλογο
υπαλλήλων στην Τράπεζα της Ελλάδος. Σε σύνολο 2.584 έγκυρων ψηφοδελτίων η
ΠΑΣΚΕ πήρε το 48,7% των ψήφων (+1,11%), η ΔΑΚΕ (Ν.Δ.) συγκέντρωσε το 26,21%
(+0,53%), ενώ οι άλλες παρατάξεις πήραν: Συνδικαλιστική Παρέμβαση (Συνασπισμός
- ανεξάρτητοι): 13,01%, ΠΑΣ (Εξωκοινοβουλευτική Αριστερά): 7,7% και ΕΣΑΚ
(ΚΚΕ): 4,88%. 
Αξιοσημείωτο είναι ότι η ΠΑΣΚΕ για 2 μόνο ψήφους έχασε την
αυτοδυναμία και πήρε τις 7 από τις 15 έδρες στο Δ.Σ. του συλλόγου. Πρώτος σε
σταυρούς εξελέγη ο κ. Γιώργος Κασκαρέλης, πρόεδρος στην απερχόμενη διοίκηση.

Επίσης, στις εκλογές που έγιναν για την ανάδειξη νέας διοίκησης στον
σύλλογο υπαλλήλων της Τράπεζας Κρήτης η ΠΑΣΚΕ και οι συνεργαζόμενοι παίρνουν
την πλειοψηφία του συμβουλίου ύστερα από 13 έτη κυριαρχίας της ΔΑΚΕ (Ν.Δ.). Η
παράταξη της «Ενότητας» (ΠΑΣΟΚ - συνεργαζόμενοι) πήρε 36,7% και 3 έδρες, ενώ
μία έδρα και 15,5% πήρε η παράταξη της ΔΕΚ (Κίσσας). Η ΔΑΚΕ πήρε 45,8% και 3
έδρες. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N53</CAT>
<ED>
Κωδικός άρθρου: A15818N533</ED>
<ID>
ID:170606

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N53&aa=3</URL></REF>


Article

<CATEGORY>vin14</CATEGORY>

 <H2>τα αστρα</H2>

ΤΑΥΡΟΣ 
(20 Απριλίου - 20 Μαΐου). Το πρωί
ίσως υπάρξουν κακή διάθεση, αδιαθεσίες, άγχος, εμπόδια. Το βράδυ, επικρατεί
εύνοια για την καριέρα, τη δημόσια εικόνα σας, τις σχέσεις σας με
προϊσταμένους και γονείς. 
ΔΙΔΥΜΟΙ 
(21 Μαΐου - 21 Ιουνίου). Το πρωί
κατήφεια, εμπόδια, κακές σχέσεις με αγαπημένα πρόσωπα και συνεργάτες. Το
βράδυ, υπάρχουν καλές επιρροές για τον έρωτα, τα ταξίδια, την τέχνη, τα
μίντια, την πολιτική, τις σχέσεις γενικότερα. 
ΚΑΡΚΙΝΟΣ 
(22 Ιουνίου -
22 Ιουλίου). Ο Κρόνος «ταλαιπωρεί» έως το τέλος του μήνα τους γεννημένους 3-5
Ιουλίου. Το πρωί, σήμερα, η ατμόσφαιρα θα είναι βαριά στο σπίτι και στη
δουλειά. Το βράδυ, η διάθεσή σας θα είναι καλύτερη. 
ΛΕΩΝ 
(23 Ιουλίου -
22 Αυγούστου). Το πρωί, κακή διάθεση και κακή συμπεριφορά, εμπόδια, τάση για
ατυχήματα. Το βράδυ, θα γίνετε πιο αισιόδοξοι και θα υπάρχει εύνοια για τις
σχέσεις και τις συνεργασίες σας. 
ΠΑΡΘΕΝΟΣ 
(23 Αυγούστου - 23
Σεπτεμβρίου). Η κόντρα Σελήνης - Κρόνου, το πρωί, σας δημιουργεί άγχη για τα
ερωτικά και τα οικονομικά σας. Το βράδυ, η ατμόσφαιρα αλλάζει ­ υπάρχει εύνοια
για τα επαγγελματικά και τα οικονομικά σας. 
ΖΥΓΟΣ 
(24 Σεπτεμβρίου - 23
Οκτωβρίου). Ο Κρόνος «ταλαιπωρεί» έως το τέλος του μήνα τους γεννημένους 5-7
Οκτωβρίου. Ο Δίας βοηθάει πολύ τους γεννημένους γύρω στις 11 Οκτωβρίου.
Ιδιαίτερα ευνοημένοι θα είναι οι καλλιτέχνες και οι δημιουργοί. 
ΣΚΟΡΠΙΟΣ

(24 Οκτωβρίου - 22 Νοεμβρίου). Το πρωί εμπόδια, κακή διάθεση, προβλήματα
στη δουλειά, φοβίες. Το βράδυ θα έχετε τάση για απομόνωση, αλλά η διάθεσή σας
θα είναι καλή και οι σχέσεις σας με αγαπημένα σας πρόσωπα βελτιωμένες. 
ΤΟΞΟΤΗΣ 
(23 Νοεμβρίου - 21 Δεκεμβρίου). Το πρωί, αρνητική συμπεριφορά και
κακές σχέσεις με αγαπημένα πρόσωπα και συνεργάτες. Το βράδυ, η ατμόσφαιρα
βελτιώνεται ­ εύνοια για κοινωνική ζωή, συλλογικές προσπάθειες, μίντια,
διαφήμιση, σχέσεις γενικότερα. 
ΑΙΓΟΚΕΡΩΣ 
(22 Δεκεμβρίου - 19
Ιανουαρίου). Ο Κρόνος «ταλαιπωρεί» έως το τέλος του μήνα τους γεννημένους 3-5
Ιανουαρίου. Σήμερα το πρωί, η ατμόσφαιρα θα είναι βαριά στη δουλειά και στο
σπίτι. Το βράδυ, υπάρχει εύνοια για την καριέρα και τα οικονομικά σας. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Το πρωί, αρνητική διάθεση και
αρνητική συμπεριφορά, εμπόδια, δυσκολίες. Το βράδυ, εύνοια για ταξίδια, τέχνη,
πολιτική, μίντια, εκδόσεις, σχέσεις με συγγενείς εξ αγχιστείας και αλλοδαπούς.

ΙΧΘΥΕΣ 
(19 Φεβρουαρίου - 20 Μαρτίου). Το πρωί, άγχη για οικονομικά
θέματα και απαισιοδοξία για την ερωτική σας ζωή. Το βράδυ η διάθεσή σας
βελτιώνεται, καθώς και οι σχέσεις σας με τον ερωτικό σας σύντροφο. 
ΚΡΙΟΣ

(21 Μαρτίου - 19 Απριλίου). Ο Κρόνος «ταλαιπωρεί» έως το τέλος του μήνα
τους γεννημένους 2-4 Απριλίου. Ο Δίας βοηθάει το ίδιο διάστημα τους
γεννημένους γύρω στις 8 Απριλίου. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: N54</CAT>
<ED>
Κωδικός άρθρου: A15818N541</ED>
<ID>
ID:170495

</ID><URL>http://ta-nea.dolnet.gr/neaweb/neafile.print_unique?e=A&f=15818&m=N54&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΣΤΑΘΗΚΕ ΟΡΘΙΟΣ ΣΤΟ
ΚΑΜΙΝΙ ΤΗΣ ΤΟΥΜΠΑΣ</H5>
<H2>Πολύτιμος βαθμός</H2>

ΜΕ ΤΟ κέρδος του ενός βαθμού επέστρεψε ο
Ολυμπιακός από τη Θεσσαλονίκη. Οι «ερυθρόλευκοι» έμειναν όρθιοι και στην
Τούμπα (40.000 θεατές), πήραν το 0-0 από τον ΠΑΟΚ και απέχουν επτά βαθμούς από
την ΑΕΚ (αγωνίζεται σήμερα στη Βέροια).
σελίδες 12-13 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15818O001</ED>
<ID>
ID:170513

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O00&aa=1</URL></REF>


Article

<CATEGORY>vin10</CATEGORY>

 <H2>Πρωταθλητής
ο Άρης για πρώτη φορά</H2>

Μεγάλοι πρωταγωνιστές.
Οι Βούλγαροι άσοι Γκάνεφ - Κονσταντίνοφ οδήγησαν τον Άρη στο πρώτο τρόπαιο
πρωταθλητή Ελλάδας στο βόλεϊ και για τη Θεσσαλονίκη 
σελίδα 23 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15818O002</ED>
<ID>
ID:170568

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O00&aa=2</URL></REF>


Article

<CATEGORY>vin10</CATEGORY>

 <H2>Κατέκτησε
τον τίτλο η Βουλιαγμένη</H2>

σελίδα 22 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15818O003</ED>
<ID>
ID:170607

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O00&aa=3</URL></REF>


Article

<CATEGORY>vin10</CATEGORY>

 <H5>Ούτε στο ΟΥΕΦΑ;</H5>
<H5>Κοστίζει δισ. ο αποκλεισμός</H5>
<H2>ΠΑΝΑΘΗΝΑΪΚΟΣ</H2>

Νέο σοκ. Ο Παναθηναϊκός γνώρισε την ήττα (1-2) από την Ξάνθη και
κινδυνεύει να μείνει εκτός Ευρώπης! 
σελίδα
3 
σελίδες 14-
16 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15818O004</ED>
<ID>
ID:170629

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O00&aa=4</URL></REF>


Article

<CATEGORY>vin10</CATEGORY>

 <H2>Κοντά στην Ευρώπη τώρα ο ΟΦΗ</H2>

σελίδα 5 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15818O005</ED>
<ID>
ID:170643

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O00&aa=5</URL></REF>


Article

<CATEGORY>vin10</CATEGORY>

 <H2>«Οξυγόνο» από τον Δημητριάδη</H2>

σελίδα 4

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15818O006</ED>
<ID>
ID:170651

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O00&aa=6</URL></REF>


Article

<CATEGORY>vin10</CATEGORY>

 <H5>ΕΚΤΟΣ ΕΥΡΩΛΙΓΚΑ Η ΟΜΑΔΑ ΜΠΑΣΚΕΤ ΤΟΥ ΠΑΟ,
ΑΠΟΜΑΚΡΥΝΕΤΑΙ ΑΠΟ ΤΟ ΟΥΕΦΑ Η ΟΜΑΔΑ ΠΟΔΟΣΦΑΙΡΟΥ</H5>
<H2>Καταστροφή!</H2>

ΚΑΤΑΣΤΡΟΦΗ για τον
Παναθηναϊκό! Στο μπάσκετ έμεινε έξω από την Ευρωλίγκα και στο ποδόσφαιρο
κινδυνεύει να χάσει τη συμμετοχή του στο Κύπελλο ΟΥΕΦΑ! 
Η εβδομάδα των
παθών ξεκίνησε νωρίς για τους οπαδούς του Παναθηναϊκού. Το Σάββατο το βράδυ
παρακολούθησαν την ομάδα τους να γνωρίζει την ήττα από τον ΠΑΟΚ, στο ΟΑΚΑ, με
66-77 και να τίθεται νοκ άουτ από την Ευρωλίγκα. Απίστευτο, αλλά αληθινό! Ο
πρωταθλητής Ευρώπης Παναθηναϊκός δεν θα πάρει μέρος στην επόμενη κορυφαία
διοργάνωση! Σε διάστημα ενός μηνός οι «πράσινοι» απέτυχαν και στις τρεις
διοργανώσεις. Και το πιο σημαντικό: έχασαν τους στόχους τους στην έδρα τους.
Οι παίκτες του Παναθηναϊκού (κοινοτικοί στην πλειοψηφία τους) είναι από το
βράδυ του Σαββάτου... ελεύθεροι υπηρεσίας. 
Δραματική διαγράφεται, όμως, η
κατάσταση και στο ποδόσφαιρο. Τέταρτη συνεχόμενη ήττα για τον Παναθηναϊκό στο
πρωτάθλημα και μάλιστα στο Ολυμπιακό Στάδιο από την Ξάνθη (1-2)! Οι «πράσινοι»
έχασαν το Κύπελλο και τώρα η έξοδός τους σε ευρωπαϊκή διοργάνωση (Κύπελλο
ΟΥΕΦΑ) μοιάζει με δύσβατο μονοπάτι αφού έμειναν πέντε βαθμούς πίσω από τον ΟΦΗ
και ισοβαθμούν στην τέταρτη θέση της βαθμολογίας με τον ΠΑΟΚ (54 β.). Στους
τέσσερις αγώνες που απομένουν ο Παναθηναϊκός θα παίξει εκτός έδρας με Καβάλα
και Ηρακλή και εντός με Καστοριά και ΟΦΗ. Ζητείται κουράγιο.
 .. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15818O011</ED>
<ID>
ID:170514

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O01&aa=1</URL></REF>


Article

<CATEGORY>vin10</CATEGORY>

 <H5>ΓΚΟΛ, ΘΕΑΜΑ ΚΑΙ ΠΑΘΟΣ ΧΘΕΣ ΣΤΗ ΝΕΑΠΟΛΗ
</H5><H5>Πρωταγωνιστής ο διαιτητής</H5>
<H2>Άριστα σε όλα</H2>

<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΟΣΟΙ από τους φίλους
του Ιωνικού και της Καβάλας, κατά πρώτο λόγο, και όσοι από τους ουδέτερους,
φίλους του πραγματικού ποδοσφαίρου, δεν πήγαν χθες στο... μικρό θεατράκι της
Νεάπολης, έχασαν μια σπάνια παράσταση που έχει δοθεί στο εφετινό πρωτάθλημα.

Το αποτέλεσμα 2-2. Αδικεί σαφώς την άτυχη ομάδα της Κοκκινιάς, που
«έσπασε» τρεις φορές με φάουλ τα δοκάρια της Καβάλας. Πέρα, όμως, από το
άσχημο παιχνίδι της τύχης εις βάρος του Ιωνικού, αυτό που αξίζει να
επισημανθεί είναι ότι στο δεύτερο ημίχρονο του αγώνα παίχθηκε κάτι άλλο από
αυτό που συνήθως βλέπουμε στα ελληνικά γήπεδα. Παίχθηκε μπάλα! 
Μετά το
άγονο πρώτο μέρος, όπου οι αντίπαλοι είχαν από ένα σουτ στο δοκάρι, ο Ιωνικός
με τον Αφάς (23') και η Καβάλα με τον Πις (42'), στο δεύτερο μέρος της
αναμέτρησης ο κόσμος χόρτασε θέαμα και γκολ. Χωρίς υπερβολή όλα είχαν
κινηματογραφική ταχύτητα: Τα γκολ με τα οποία προηγήθηκε η Καβάλα. Σκόρερ οι
Παπανδρέου (48'), Χέρνταγκλ (58') με σουτ. Τα γκολ με τα οποία ισοφάρισε ο
Ιωνικός. Σκόρερ οι Κλάεβιτς (55'), Σταματής, με κεφαλιά και σουτ αντίστοιχα.
Τα δοκάρια σε φάουλ του Μπρούστερ (62') και Τσιαντάκη (79'). Οι ευκαιρίες που
έχασαν οι Ότιτζι (72', 74'). Οι κινήσεις των αντιπάλων. 
Τι πίστη, τι
πάθος, τι δύναμη, τι γρηγοράδα, τι παλικαριά και από την ομάδα του Γκμοχ και
από την ομάδα του Παράσχου, που έδινε εντολές από την κερκίδα. Όλα είχαν μια
ομορφιά, καθώς οι αντίπαλοι απελευθερωμένοι από το βαθμολογικό άγχος έδωσαν
και τη ψυχή τους για να πετύχει αυτή η παράσταση. 
Ωστόσο, αν μια ομάδα
έπρεπε να νικήσει (και άξιζε να νικήσει) αυτός ήταν ο Ιωνικός. Επιβραβεύθηκε,
όμως, η ομάδα που τόλμησε... και στάθηκε τυχερή στις ηρωικές μάχες που έδωσε
μέσα στην περιοχή της, αλλά που είχε το θράσος και τις ικανότητες να χτυπήσει
όταν έπρεπε. 
Όσο για την κριτική των παικτών, όλοι όσοι αγωνίστηκαν, και
από τον Ιωνικό και από την Καβάλα, βρέθηκαν σε θαυμάσια μέρα και απέδωσαν
περίφημα. Σπανίως, βέβαια, συμβαίνει αυτό. Να, όμως, που έγινε. 
Μέσα στο
αγωνιστικό «καμίνι» της Νεάπολης ρεσιτάλ διαιτησίας έδωσε ο
Παπαντριανταφύλλου. Από τους μεγάλους πρωταγωνιστές, ήταν ο μεγαλύτερος.
Μπράβο του. 
ΑΝ ΟΧΙ την
καλύτερη, μια από τις καλύτερες φετινές διαιτησίες είχαμε χθες στο γήπεδο της
Νεάπολης. 
Ο Παπατριανταφύλλου του Συνδέσμου Διαιτητών Κιλκίς έδωσε ρεσιτάλ
στον αγώνα του Ιωνικού με την Καβάλα, ένα φοβερά δύσκολο παιγνίδι, με πολλές
και δύσκολες φάσεις. Σε όλες ήταν μέσα και οι αποφάσεις του ακριβοδίκαιες.

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15818O021</ED>
<ID>
ID:170524

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O02&aa=1</URL></REF>


Article

<CATEGORY>vin10</CATEGORY>

 <H2>Γκμοχ: Δεν είμαι σκουπιδιάρης!</H2>

Ο ΓΙΩΡΓΟΣ Παράσχος, σε ενδειξη διαμαρτυρίας για την
τιμωρία του, δεν παρουσιάστηκε στη συνέντευξη Τύπου, με αποτέλεσμα να
αντιδράσει και ο Γιάτσεκ Γκμοχ και να πει: 
«Εγώ... σκουπιδιάρης δεν είμαι,
έχω μια ιστορία στο ποδόσφαιρο και θέλω να με σέβονται. Παλαιότερα το είχε
κάνει και ο Μπλαχίν και, βέβαια, δεν έκανα δηλώσεις. Σας εύχομαι καλό Πάσχα».

Ο προπονητής, πάντως, της Καβάλας έδωσε το στίγμα του αγώνα στις κερκίδες,
όπου βρισκόταν. Είπε: «Ο Ότιτζι γύρισε το ματς. Κι' αυτό, γιατί ο Καλλιμάνης
έπαιζε με σπασμένη μύτη και δεν μπόρεσε να τον αντιμετωπίσει». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15818O022</ED>
<ID>
ID:170575

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O02&aa=2</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ</H2>

ΚΥΡΙΑΚΗ των Βαΐων χθες, αλλά για τον
Παναθηναϊκό η Μεγάλη Εβοδμάδα άρχισε από το Σάββατο, ενώ ο Ολυμπιακός έμεινε
όρθιος στην Τούμπα!. 
*** Διπλό σοκ για τον Παναθηναϊκό.
Αποκλείστηκε από την Ευρωλίγκα στο μπάσκετ μετά την ήττα (66-77) στο ΟΑΚΑ από
τον ΠΑΟΚ, ενώ στο ποδόσφαιρο νικήθηκε (1-2) από την Ξάνθη στο Ολυμπιακό Στάδιο
και η υπόθεση ΟΥΕΦΑ μετατράπηκε σε... επικίνδυνη αποστολή!. 
*** Ο
Ολυμπιακός έφυγε αήττητος από το «καμίνι» της Τούμπας. Πήρε το 0-0 από τον
ΠΑΟΚ και βρίσκεται επτά βαθμούς μπροστά από την ΑΕΚ, που αγωνίζεται σήμερα στη
Βέροια χωρίς περιθώρια για απώλειες.. 
*** Ο ΟΦΗ επικράτησε του
Εδεσσαϊκού με 2-1 και ξέφυγε πέντε βαθμούς από Παναθηναϊκό και ΠΑΟΚ. Χωρίς
συγκινήσεις και γκολ ο αγώνας Ηρακλή - Παναχαϊκής (0-0), ενώ χωρίς νικητή
έληξε και το ματς Καλαμάτας - Αθηναϊκού (0-0). Το Σαββατο, ο Απόλλωνας δεν
συνάντησε δυσκολίες με αντίπαλο τον Πανηλειακό (2-0), ενώ βαθμολογική ανάσα
πήρε ο Άρης (3-0 την Καστοριά). Το καλύτερο παιχνίδι έγινε, πάντως, στη
Νίκαια. Ιωνικός - Καβάλα 2-2.. 
*** Το Περιστέρι πέτυχε το 2-1 επί
του Άρη (νίκησε χθες με 79-71 και προκρίθηκε στην ημιτελική φάση. Στο πόλο η
Βουλιαγμένη αναδείχθηκε πρωταθλήτρια (15-9 τη Χίο) και ο Ολυμπιακός
κυπελλούχος (9-8 την Πάτρα). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15818O023</ED>
<ID>
ID:170611

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O02&aa=3</URL></REF>


Article

<CATEGORY>vin10</CATEGORY>

 <H2>Σκίτσο
</H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15818O024</ED>
<ID>
ID:170631

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O02&aa=4</URL></REF>


Article

<CATEGORY>vin10</CATEGORY>

 <H5>Η ΝΕΑ ΗΤΤΑ ΤΟΥ
ΠΑΝΑΘΗΝΑΪΚΟΥ ΗΡΘΕ ΚΑΤΑ ΠΕΡΙΕΡΓΟ ΤΡΟΠΟ</H5>
<H5>Ο άγνωστος</H5>
<H5>Ζάετς: Απίθανα πράγματα</H5>
<H5>Λυμπερόπουλος: Πώς έγινε ηπαρεξήγηση</H5>
<H2>Θεατής «σφύριξε» πέναλτι!</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΑΠΙΣΤΕΥΤΑ πράγματα έγιναν χθες στο Ολυμπιακό Στάδιο του
Αμαρουσίου. Ο Παναθηναϊκός ηττήθηκε από την Skoda Ξάνθη (1-2). Και χρειάσθηκε
να σφυρίξει κάποιος οπαδός από την εξέδρα (89') για να πιστέψουν ότι η φάση
διακόπηκε και ο Λυμπερόπουλος να τραβήξει από τη φανέλα το Μάνγκαν
παραχωρώντας πέναλτι υπέρ των φιλοξενουμένων. 
Είναι η τρίτη φορά που ο
Παναθηναϊκός χάνει στο ΟΑΚΑ. Είχαν προηγηθεί οι ήττες από τον Απόλλωνα και τον
Ολυμπιακό και τώρα ήταν η σειρά της Ξάνθης να πανηγυρίσει τον θρίαμβο, που
κατά πάσα πιθανότητα θα την κρατήσει στην Α' Εθνική Κατηγορία. 
Ο
Παναθηναϊκός για άλλη μια φορά δεν κατάφερε να ανατρέψει αποτέλεσμα όταν ο
αντίπαλός του προηγήθηκε στο σκορ. Όσες φορές οι αντίπαλοι προηγήθηκαν είτε
κέρδισαν το ματς, είτε απέσπασαν ισοπαλία. 
Ο Παναθηναϊκός δεν ήταν τόσο
κακός, αλλά ήταν υπερβολικά άστοχος. Είχε μοιραίο παίκτη τον Νασιόπουλο, ο
οποίος αστόχησε σε όλα τα τετ α τετ (28', 29', και κυρίως 43', όταν ένα μέτρο
πριν από την εστία σούταρε πάνω στα πόδια του Χοσάδα). 
Η Skoda Ξάνθη
πάλεψε το παιχνίδι και χωρίς να παίξει αντιαθλητικά κατάφερε και πέτυχε
σπουδαία νίκη. Αξίζουν συγχαρητήρια στα παιδιά της ομάδας της Θράκης, διότι
εκμεταλλεύθηκαν τα αμυντικά κενά που παρουσίασε ο ΠΑΟ, τις αργές επιστροφές
και κυρίως την αστοχία των γηπεδούχων, που μάλλον ανικανότητα ήταν. 
Στο
44', σε μια γρήγορη αντεπίθεση της Ξάνθης, ο Ντε Σόουζα έβγαλε τετ α τετ τον
Τεγγελίδη, ο οποίος πλάσαρε τον Βάντσικ (0-1). 
Στο 52' ο Βαζέχα με ωραίο
αριστερό σουτ έξω από την περιοχή ισοφάρισε (1-1) και στο 89' έγινε η πιο
περίεργη φάση του πρωταθλήματος, που επέφερε το πέναλτι. Εκετελεστής ο
Καραγεωργίου (1-2). 
Από την Ξάνθη δεν υπάρχει παίκτης που να υστέρησε,
αλλά αυτοί που εντυπωσίασαν ήταν οι Τεγγελίδης, Ντε Σόουζα, Μάνγκαν,
Καραγεωργίου και Χοσάδας. Από τον Παναθηναϊκό, που δεν ήταν κακός, αλλά
αποδείχθηκε άστοχος και ανίκανος, προσπάθησαν στο α' μέρος Μαλέκος,
Καπουράνης, Ουζουνίδης και στο δεύτερο μέρος ο Κωνσταντινίδης. 
Κακή η
διαιτησία του Δούρου, ο οποίος αγνόησε σε πολλές περιπτώσεις το πλεονέκτημα
και σφύριξε ανύπαρκτα φάουλ. 
ΠΟΙΟΣ
σφύριξε στο 89', με αποτέλεσμα να σταματήσουν οι παίκτες τις προσπάθειές τους
και επιπόλαια ο Λυμπερόπουλος να σπρώξει τον Μάνγκαν ανατρέποντάς τον; 
Λέγεται ότι αυτός που σφύριξε ήταν ο γνωστός γραφικός οπαδός των γηπεδούχων
Στέφανος, αλλά αυτός ορκίζεται ότι δεν έχει καμιά σχέση με το σφύριγμα που
έφερε το πέναλτι. 
ΜΕ
ΠΕΡΙΠΟΛΙΚΟ, για προληπτικούς λόγους, έφυγε από το Ολυμπιακό Στάδιο ο Βέλιμιρ
Ζάετς. Ο τεχνικός του Παναθηναϊκού δεν είχε κανένα πρόβλημα. Άλλωστε, οι
οπαδοί του Παναθηναϊκού απογοητευμένοι είχαν αποχωρήσει από το γήπεδο. 
«Έγιναν απίθανα πράγματα», τόνισε ο Βέλιμιρ Ζάετς. «Δεν μπορώ να τα εξηγήσω.

Πώς, μετά την καλή εμφάνιση στον τελικό, δεν μπορέσαμε να νικήσουμε μια
ομάδα που δίνει μάχη ν' αποφύγει τον υποβιβασμό. Μεγάλες δυσκολίες μας
παρουσιάζονται τώρα για την επίτευξη του στόχου, που είναι η έξοδος στην
Ευρώπη. Το ποδόσφαιρο πρέπει να παίζεται με εξυπνάδα. 
Να υπάρχει
αυτοσυγκέντρωση και οι παίκτες να έχουν τη προσοχή τους μέσα στον αγώνα». 
Ο τεχνικός της Ξάνθης, Γιάννης Ματζουράκης, έδειχνε πανευτυχής από τη σπουδαία
επιτυχία της ομάδας του: «Ήλθαμε για ένα θετικό αποτέλεσμα και πήραμε τους
τρεις βαθμούς. Στο α' ημίχρονο είχαμε την τύχη με το μέρος μας. Μας βοήθησε το
γεγονός ότι ο Παναθηναϊκός βρίσκεται σε περίοδο κρίσης. Τώρα βρισκόμαστε πιο
κοντά στον στόχο μας, που είναι η παραμονή στην Α' Εθνική». 
Ο Κρίστο
Βαζέχα ακούστηκε να λέει: «Αυτά τα πράγματα δεν έχουν ξανασυμβεί. Ποιος ήταν
αυτός που σφύριξε; Δεν φταίει ο διαιτητής». 
Ο Γιόζεφ Βάντσικ, όταν κάποιοι
του έδωσαν συγχαρητήρια λέγοντας ότι αυτός δεν έχει καμία ευθύνη για την ήττα,
τους είπε: «Τι συγχαρητήρια; Φταίμε και οι έντεκα». 
«ΗΤΑΝ η χειρότερη στιγμή της
καριέρας μου. Άκουσα σφύριγμα και τράβηξα από τη φανέλα τον αντίπαλό μου για
να πάρω πιο γρήγορα την μπάλα». Απαρηγόρητος ήταν ο Νίκος Λυμπερόπουλος για
την επιπόλαιη ενέργειά του, από την οποία προήλθε το πέναλτι με το οποίο η
Ξάνθη πήρε τη νίκη. 
Ο Μάνγκαν ήταν ο δεύτερος πρωταγωνιστής της φάσης του
89': «Σταμάτησα γιατί άκουσα σφύριγμα. Πού να γνωρίζω ότι το σφύριγμα δεν ήταν
του διαιτητή; Ο αντίπαλός μου με τράβηξε από τη φανέλα κι ευτυχώς που ο
διαιτητής καταλόγισε το πέναλτι». 
Ο διαιτητής κ. Δούρος έχει τη δική του
άποψη: «Και σφύριγμα να είχα ακούσει θα έδινα το πέναλτι». 
Ο εκτελεστής
τού πέναλτι, Νίκος Καραγεωργίου, υποστήριξε: «Δεν είμαι εκτελεστής. Ούτε
σκόρερ. Απλώς, μου ανέθεσαν να κτυπήσω το πέναλτι και έκανα το καθήκον μου.
Και οποιοσδήποτε άλλος συμπαίκτης μου αν είχε πάρει την εντολή θα σημείωνε το
γκολ». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15818O031</ED>
<ID>
ID:170530

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΚΟΜΗ ΤΕΣΣΕΡΙΣ ΝΙΚΕΣ ΖΗΤΕΙ Ο ΑΡΗΣ
</H5><H5>Ο πρωταγωνιστής ­ Βασίλης Δημητριάδης</H5>
<H2>Πέρασε ένα εμπόδιο</H2>

<AUTHOR>ΚΩΣΤΑΣ ΛΑΛΛΑΣ</AUTHOR>

ΚΑΣΤΟΡΙΑ 
ΠΕΝΤΕ ματς
έμεναν, πέντε νίκες ήθελε πριν από το χθεσινό παιχνίδι στην Καστοριά ο Άρης.
Πέτυχε την πρώτη και άρα ζητεί άλλες τέσσερις. 
Το 3-0 στην Καστοριά ήρθε
με τρόπο άνετο. Από την αρχή η ομάδα του Γιώργου Φοιρού πήρε τα ηνία του
αγώνα, επέβαλε τον ρυθμό της, σκόραρε νωρίς και όλα τέλειωσαν. Οι περίπου
1.000 φίλοι του Άρη, που συμπαραστάθηκαν με όλες τους τις δυνάμεις και
βοήθησαν να κατακτηθεί η πρώτη (!) εκτός έδρας νίκη, δικαιούνται να
αισιοδοξούν. Αν μάλιστα εξακολουθεί να σκοράρει (όπως χθες) και να εμπνέει ο
Δημητριάδης, όλα μπορεί να γίνουν. 
Η Καστοριά δεν άρεσε. Για την ακρίβεια,
μετά τις δύο πρόσφατες εντός έδρας ισοπαλίες είχε δημιουργήσει στον κόσμο της
την ψευδαίσθηση ότι θα πάλευε τον αγώνα. Λάθος! Παραδόθηκε σχεδόν αμαχητί και
το όλο κλίμα στο παιχνίδι έμοιαζε φιλικό. Τόσο ανώτερος και με όραμα νίκης
ήταν ο Άρης... 
*** Στο 10' ο Στράντζαλης με ψηλοκρεμαστό σουτ έκανε
το 0-1. 
*** Το 0-2 έγινε στο 38' από τον Βασίλη Δημητριάδη. Ο
διεθνής επιθετικός αξιοποίησε ασθενή απόκρουση του Μπούρκα σε σουτ του
Μιλόγιεβιτς. 
*** Το σκορ «έκλεισε» στο 50'. Σκόρερ ξανά ο
Δημητριάδης, με διαγώνιο σουτ. 
Η Καστοριά είχε καλύτερη στιγμή το τετ α
τετ του Ευδοκίμωφ με τον Καρκαμάνη στο 74', αλλά ο «κίπερ» του Άρη αρνήθηκε το
γκολ στους γηπεδούχους. Συμπερασματικά, το γρήγορο γκολ του Άρη έπαιξε μεγάλο
ρόλο στην εξέλιξη του ματς. Και η νίκη των φιλοξενουμένων θεωρείται πέρα για
πέρα δίκαιη. 
Άριστη η διαιτησία του Μπίκα (Χαλκιδικής). 
«Το γκολ που
σημειώσαμε νωρίς μας έδιωξε το άγχος. Θέλουμε άλλες τέσσερις νίκες για να
μείνουμε στην κατηγορία. Ήρθαμε για να βοηθήσουμε τον Άρη. Πάντως, με τα
περίεργα αποτελέσματα πολλές ομάδες κινδυνεύουν», τόνισε μετά τη λήξη του
αγώνα ο Γιώργος Φοιρός, εμφανώς προβληματισμένος από τη νίκη της Ξάνθης στο
ΟΑΚΑ επί του Παναθηναϊκού. 
Από τη δική του πλευρά, ο Κώστας Τσαγκαλίδης
είπε: «Η εμφάνισή μας δεν ήταν καλή. Το γκολ του Άρη μας... έδεσε τα πόδια.
Εύχομαι στην ομάδα της Θεσσαλονίκης να παραμείνει στην Α' Εθνική». 
Επέστρεψε στην
ενδεκάδα του Άρη ο Βασίλης Δημητριάδης και μαζί του ήρθαν οι νίκες! Ο ηγέτης
του Άρη ήταν κινητικός, δραστήριος, με πάθος και σημείωσε δύο γκολ. Ασφαλώς η
προσφορά του ήταν μεγάλη στην προσπάθεια των «κιτρινόμαυρων» να εξασφαλίσουν
την παραμονή τους στην κατηγορία των «μεγάλων». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15818O041</ED>
<ID>
ID:170531

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O04&aa=1</URL></REF>


Article

<CATEGORY>vin10</CATEGORY>

 <H5>Ο
πρωταγωνιστής ­ Βαγγέλης Καρασάββας</H5>
<H2>Έμοιαζε με ... φιλικό!</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΟΙ 1.000 θεατές που βρέθηκαν χθες στο Καυταντζόγλειο, όπου Ηρακλής
και Παναχαϊκή τελείωσαν τον μεταξύ τους αγώνα χωρίς γκολ (0-0), είχαν την
αίσθηση ότι παρακολούθησαν φιλικό παιχνίδι και όχι έναν αγώνα στην πιο κρίσιμη
καμπή του πρωταθλήματος. Για τον λόγο αυτό στο τέλος αποδοκίμασαν τους
ποδοσφαιριστές και των δύο ομάδων. 
Στο παιχνίδι δεν δημιουργήθηκαν
επικίνδυνες φάσεις μπροστά από τις εστίες των δύο γκολκίπερ και αν δεν υπήρχε
η ανόητη αποβολή του Κυριαζή στο 69' και η καταπληκτική απόκρουση του
Καρασάββα στο 72' (σε πλασέ του Σέμμου), τότε δεν θα υπήρχε κάτι αξιοσημείωτο
στο οποίο να αναφερθεί κάποιος εκτός ίσως από τις δηλώσεις των δύο τεχνικών:
«Ο Ηρακλής έμεινε με 10 παίκτες και αντί εμείς να φτάσουμε στη νίκη, πρέπει να
θεωρούμε τυχερούς τους εαυτούς μας, που πήραμε τον βαθμό της ισοπαλίας» είπε
μετά το τέλος του αγώνα ο Ανδρέας Μιχαλόπουλος και κατέληξε: «Τώρα πρέπει να
πάρουμε τους εντός έδρας αγώνες, για να μην κινδυνεύσουμε». 
Ο Αλκέτας
Παναγούλιας ήταν ιδιαίτερα καυστικός: «Άλλο ένα ακόμα άτυχο αποτέλεσμα και θα
μπούμε στον... χορό του Ζαλόγγου. Ποιος είπε ότι είμαστε αδιάφοροι; Αν
συνεχίσουμε έτσι θα μπούμε σε κίνδυνο». Ο τεχνικός του «γηραιού» καταλήγοντας
είπε για την αποβολή του Κυριαζή, ότι ήταν βλακώδης και ότι η ομάδα του
χρειάζεται ακόμα μία νίκη για να αισθάνεται πιο σίγουρη. 
Καλή ήταν η
διαιτησία του Παπαπέτρου, που σωστά απέβαλε τον Κυριαζή. 
Ο ΒΑΓΓΕΛΗΣ Καρασάββας δικαιούται
τον τίτλο του κορυφαίου στον αγώνα του Καυταντζογλείου. Ο γκολκίπερ της
Παναχαϊκής αντέδρασε σωστά όποτε χρειάστηκε, ενώ στο ενεργητικό του έχει και
την καταπληκτική απόκρουση στο 72', στο πλασέ του Σέμμου. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15818O042</ED>
<ID>
ID:170581

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O04&aa=2</URL></REF>


Article

<CATEGORY>vin10</CATEGORY>

 <H5>Ο πρωταγωνιστής ­ Βλάνταν Μιλόγιεβιτς
</H5><H2>Ο
Απόλλων τώρα στοχεύει... διάκριση</H2>

<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΤΟ ΠΛΑΤΥ χαμόγελο του Μπάμπη Τεννέ μετά το τέλος του
σαββατιάτικου αγώνα στη Ριζούπολη, όπου ο Απόλλων νίκησε εύκολα τον Πανηλειακό
2-0, φανέρωνε ότι η αγωνία των ανθρώπων της Ριζούπολης για τη σωτηρία της
ομάδας μάλλον πήρε τέλος. 
«Είχαμε δύο στόχους πριν ξεκινήσει το
Πρωτάθλημα», είπε ο τεχνικός του Απόλλωνος και συνέχισε: «Ο πρώτος, δηλαδή να
σωθούμε, επιτεύχθηκε. Τώρα μένει να κερδίσουμε και ένα στοίχημα που έχουμε
βάλει με τους παίκτες. Να πάμε καλύτερα από πέρυσι. Ύστερα απ' αυτό το
αποτέλεσμα θα κάνουμε καλό Πάσχα». Τα πράγματα είναι έτσι όπως τα είπε ο
τεχνικός της «Ελαφράς Ταξιαρχίας». Ο Απόλλων, τέσσερις αγωνιστικές πριν από το
φινάλε, έχει συγκεντρώσει 36 βαθμούς (ενώ πέρυσι στο τέλος είχε 44) και μπορεί
να ανέβει περισσότερο. Από την πλευρά του, ο Βασίλης Δανιήλ καυτηρίασε την
απόδοση των παικτών του: «Σωθήκαμε νωρίς και αυτό έχει κάνει κακό στους
παίκτες μου, που φαίνεται ότι δεν έχουν στόχους, πλέον. Για τον Πανηλειακό θα
ήταν καλύτερα αν το Πρωτάθλημα τελείωνε τώρα». Μετά το τέλος του αγώνα, στα
αποδυτήρια των φιλοξενουμένων οι παίκτες του Βασίλη Δανιήλ τα άκουσαν από τον
προπονητή τους και στη συνέχεια μεταξύ τους ειπώθηκαν αρκετά πράγματα (τα
οποία φρόντισαν οι υπεύθυνοι της ομάδας να μη μαθευτούν), αφού κάποιοι
κατηγόρησαν κάποιους άλλους ότι είχαν το μυαλό τους στη μεταγραφή. 
Στον
αγωνιστικό τομέα: Τα πρώτα λεπτά των δύο ημιχρόνων ήταν καθοριστικά, αφού οι
γηπεδούχοι πέτυχαν δύο γκολ. Στο 7' ο Νταμιάνοβιτς κέρδισε την μπάλα μέσα στην
περιοχή και την έστειλε με ψηλοκρεμαστό σουτ στα δίχτυα του Τοχούρογλου (1-0).
Το δεύτερο γκολ πέτυχε ο Αλέξης, με σουτ στο 54'. Δύο φορές στο ίδιο λεπτό
(80') ο Θωμαΐδης έστειλε την μπάλα στο δοκάρι, την πρώτη με σουτ και τη
δεύτερη με κεφαλιά. 
Ο Τεβεκέλης εκνεύρισε τους παίκτες, με τα πολλά
σφυρίγματά του. 
Ο Βλάνταν Μιλόγιεβιτς ήταν με διαφορά ο κορυφαίος ποδοσφαιριστής του
αγώνα της Ριζούπολης. Ο Σέρβος είναι ο παίκτης για όλες τις δουλειές. Παίζει
με εκπληκτική ευκολία στη θέση του λίμπερο, ενώ «καθάρισε» όλους τους
κινδύνους που πήγαν να δημιουργηθούν για την εστία του Χαλκιά. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15818O043</ED>
<ID>
ID:170617

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O04&aa=3</URL></REF>


Article

<CATEGORY>vin10</CATEGORY>

 <H5>Η ΝΙΚΗ ΤΟΥ ΟΦΗ ΦΕΡΝΕΙ ΤΟΥΣ
ΚΡΗΤΙΚΟΥΣ ΠΙΟ ΚΟΝΤΑ ΣΤΗΝ ΕΥΡΩΠΗ</H5>
<H5>Ο
πρωταγωνιστής ­ Νίκος Νιόπλιας</H5>
<H2>Πιο
κοντά στον στόχο</H2>

<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΗΡΑΚΛΕΙΟ ­ Του ανταποκριτή μας 
ΕΝΑ ΒΗΜΑ πιο κοντά
στην Ευρώπη βρέθηκε ο ΟΦΗ, αφού χθες έστω και δύσκολα κατάφερε να περάσει και
το εμπόδιο του Εδεσσαϊκού στο Ηράκλειο με 2-1. 
Οι φιλοξενούμενοι που
«καίγονταν» για τους βαθμούς της σωτηρίας επεδίωξαν όπως είπε ο προπονητής
τους τη νίκη, αλλά και οι Κρητικοί με πάθος κυνήγησαν τους τρεις βαθμούς. 
Στο δεύτερο ημίχρονο κινήθηκαν περισσότερο οι νικητές και είχαν σπουδαίες
ευκαιρίες για γκολ, ενώ στο πρώτο σαρανταπεντάλεπτο, και ιδιαίτερα μετά την
επιτυχία του πρώτου γκολ, ίσως να πίστεψαν ότι «θα περνούσαν ένα εύκολο
απόγευμα». 
Πριν λοιπόν συμπληρωθεί το πρώτο λεπτό, ο Μίτιτς σε μια επέλαση
από αριστερά έπιασε στον ύπνο την άμυνα και πλάσαρε στον Ράμπουσιτς, που πέρα
από τα δύο γκολ που δέχτηκε, έκανε εκπληκτικές αποκρούσεις. 
Το 1-0 και
μάλιστα τόσο γρήγορα, προκάλεσε ενθουσιασμό στις κερκίδες, αλλά ορισμένοι
παίκτες του ΟΦΗ, όπως επισήμανε και ο κ. Γκέραρντ, «ίσως να πίστεψαν ότι είχαν
εύκολο έργο». Γρήγορα λοιπόν οι παίκτες του Εδεσσαϊκού συνήλθαν, άρχισαν να
παίρνουν περισσότερες πρωτοβουλίες και να ελέγχουν το κέντρο και σε δύο
περιπτώσεις είχαν πολύ καλές ευκαιρίες με τους Γ. Παπαδόπουλο και Ανδρεάδη.

Η «χρυσή» ευκαιρία ήλθε στο 44', με το φάουλ που χτύπησε από δεξιά ο
Καλντέιρα και με κεφαλιά-ψαράκι ο Φερεκίδης νίκησε τον Χανιωτάκη (1-1). Τα
πράγματα άλλαξαν στο δεύτερο μέρος. 
Ο ΟΦΗ επιζητούσε όσο τίποτ' άλλο τη
νίκη και στο 52', μετά έξυπνη σέντρα του Νόπλια, ο Ρίζνιτς με καρφωτή κεφαλιά
έκανε το τελικό 2-1. 
Ο Σερραίος διαιτητής Μιντιούρης τα πήγε περίφημα και
τα ελάχιστα μικρολάθη του δεν επηρέασαν φάσεις. 
*** Ο Έγκεν
Γκέραρντ ικανοποιημένος από την απόδοση της ομάδας του μόνο στο δεύτερο
ημίχρονο είπε ότι ο ΟΦΗ είχε φοβερές ευκαιρίες μόνο σ' αυτό το διάστημα και
εξέφρασε τη λύπη του, που ο Εδεσσαϊκός βρίσκεται τόσο χαμηλά στη βαθμολογία.

*** Ο συνάδελφός του στον Εδεσσαϊκό Άανς Βίλα δήλωσε ότι ο ΟΦΗ
«έχει ομάδα που αξίζει για το ΟΥΕΦΑ» και τόνισε ότι «ο ΟΦΗ δύσκολα
μαρκάρεται». 
*** Για μία ακόμη φορά ο κόσμος της κρητικής ομάδας
έδωσε εντυπωσιακό «παρών» και οι κ.κ. Παπαματθαιάκης και Γκέραρντ τον
ευχαρίστησαν και ζήτησαν να παραμείνει στο πλευρό της ομάδας μέχρι την
επίτευξη του στόχου τους, που είναι η Ευρώπη. 
ΚΑΙ στο ματς αυτό ο Νίκος Νιόπλιας
ήταν ο κινητήριος μοχλός του ΟΦΗ. Από τα δικά του πόδια ξεκινούσαν όλες οι
προσπάθειες των Κρητικών. 
Έκανε πολλά χιλιόμετρα και σ' αυτό το παιχνίδι.

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15818O051</ED>
<ID>
ID:170532

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O05&aa=1</URL></REF>


Article

<CATEGORY>vin10</CATEGORY>

 <H5>Ο πρωταγωνιστής ­
Θανάσης Ζαχαριάδης</H5>
<H2>Οι
«λόρδοι» δεν λύγισαν</H2>

<AUTHOR>ΜΑΤΙΝΑΗΡΕΙΩΤΟΥ</AUTHOR>

ΚΑΛΑΜΑΤΑ 
«ΚΟΛΛΗΣΕ» στο μηδέν η Καλαμάτα με αντίπαλο τον Αθηναϊκό, μετά ένα
μέτριο ποιοτικά παιχνίδι στο οποίο διατήρησε την πρωτοβουλία των κινήσεων,
έχασε ευκαιρίες, «ζήτησε» αρκετές φορές πέναλτι, αλλά τελικά (και με τη
συνδρομή του διαιτητή Ζαχαριάδη) δεν κατάφερε να κάμψει τον Αθηναϊκό (0-0).

Οι γηπεδούχοι παρουσιάσθηκαν... νωθροί στο πρώτο 25λεπτο. Μετά
κυριάρχησαν, αλλά σε κάθε επιθετική τους προσπάθεια ο διαιτητής Θανάσης
Ζαχαριάδης ανακάλυπτε οφ-σάιντ, φάουλ και ό,τι άλλο μπορεί να φαντασθεί
ανθρώπινος νους, προκειμένου να τους σταματήσει. Στο 36', σε σουτ του
Οφορίκουε, η μπάλα χτύπησε στο χέρι του Θεοδωρόπουλου μέσα στην περιοχή, αλλά
ο διαιτητής έδειξε να συνεχισθεί το ματς υποστηρίζοντας πως ήταν ακούσιο. 
Στο δεύτερο μέρος, κι ενώ όλα έδειχναν πως η Καλαμάτα θα έφθανε δύσκολα ή
εύκολα στη νίκη, οι ενέργειες του Ζαχαριάδη δημιούργησαν εκνευρισμό, ενώ από
την εξέδρα ρίχθηκαν αντικείμενα στον αγωνιστικό χώρο. 
Ένα απ' αυτά χτύπησε
τον Κεφαλά στο κεφάλι, χωρίς ευτυχώς συνέπειες για τον γκολκίπερ του
Αθηναϊκού, δευτερόλεπτα πριν από τη λήξη του ματς. 
«Είμαι ευχαριστημένος
από την παρουσία των φιλάθλων μας, δυσαρεστημένος όμως από το ότι δεν
μπορέσαμε να τους προσφέρουμε τη χαρά της νίκης», τόνισε ο Μπο Πέτερσον και
πρόσθεσε: «Ήμουν σίγουρος, μετά το καλό πρώτο ημίχρονο, πως στο δεύτερο θα
φθάναμε στη νίκη. Όμως, ο Αθηναϊκός "έβλεπε" τον χρόνο να κυλάει υπέρ του. Στο
τέλος ήμασταν νευρικοί. Δεν ξέρω αν θέλετε αυτού του είδους τη διαιτησία στην
Ελλάδα. Η Ομοσπονδία θα πρέπει να φροντίσει να είναι καλύτερη. Εκτός έδρας οι
διαιτητές παίζουν 60% τον γηπεδούχο και 40% εμάς. Γιατί δεν κάνουν το ίδιο και
στην Καλαμάτα;». 
Ο Χρήστος Αρχοντίδης τόνισε: 
«Ήταν ένα δύσκολο
παιχνίδι για εμάς. Στο δεύτερο ημίχρονο καταφέραμε να ηρεμήσουμε. Η Καλαμάτα
φάνηκε αδύναμη να κάνει το γκολ». 
ΑΡΝΗΤΙΚΟΣ πρωταγωνιστής στη συνάντηση Καλαμάτας -
Αθηναϊκού 0-0 ο Θεσσαλονικέας ρέφερι Θανάσης Ζαχαριάδης. Με κάθε τρόπο
προστάτευσε τους φιλοξενούμενους, με αποτέλεσμα η εξέδρα να φωνάζει πως
«έπαιζε για τον Αρη». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15818O052</ED>
<ID>
ID:170582

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O05&aa=2</URL></REF>


Article

<CATEGORY>vin10</CATEGORY>

 <H5>Εντυπωσιακή η εφετινή πορεία του ΟΦΗ</H5>
<H2>ΤΟ
ΠΑΝΟΡΑΜΑ ΤΗΣ Α' ΕΘΝΙΚΗΣ</H2>

<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

ΑΠΟ αγωνιστική
σε αγωνιστική η ομάδα του Ηρακλείου μάς εντυπωσιάζει. Βέβαια, όταν έχεις στον
πάγκο σου τον ίδιο προπονητή 12 χρόνια, δείχνοντάς του εμπιστοσύνη και
αφήνοντάς τον να κάνει τη δουλειά του, έχεις και αποτελέσματα. Το ότι παίκτης
της ομάδας παίζει στο εξωτερικό (Μαχλάς), το ότι αυξάνει τη διαφορά της από
τον Παναθηναϊκό, σιγουρεύοντας όλο και πιο πολύ την έξοδό της στην Ευρώπη, το
ότι νίκησε τις ΑΕΚ, Καστοριά, Πανηλειακό, Ηρακλή και Εδεσσαϊκό και στους δύο
γύρους και ότι σημείωσε ένα ακόμη ρεκόρ παραμένοντας 10 αγωνιστικές χωρίς ήττα
(από 20.10.1996 - και 6.1.1997) είναι γεγονότα που αποδεικνύουν την άνοδο της
ομάδας. Φαίνεται ότι η Ξάνθη (πριν ο ΟΦΗ αρχίσει το σερί των πιο πάνω θετικών
αποτελεσμάτων) που τον είχε συντρίψει με 3-0 τού «έβαλε μυαλό». Αυτή η ήττα
ήταν ό,τι χειρότερο είχε να επιδείξει στο εφετινό πρωτάθλημα. Τέλος, «έχασε»
Φραντζέσκο - Κωνσταντινίδη χωρίς να επηρεασθεί η απόδοσή του. 
Κλείνοντας,
αναφέρουμε ότι οι «ασπρόμαυροι» διατηρούν ένα άλλο ρεκόρ, αφού παραμένουν
αήττητοι στο Ηράκλειο από τις 25 Φεβρουαρίου 1996 (με Αθηναϊκό 0-1). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15818O061</ED>
<ID>
ID:170533

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O06&aa=1</URL></REF>


Article

<CATEGORY>vin10</CATEGORY>

 <H5>Από 7 εκατ. οι
13άρηδες</H5>
<H5>4 νέοι εκατομμυριούχοι</H5>
<H2>ΠΡΟ-ΠΟ</H2>

Παίχθηκαν 8.887.817 στήλες και μοιράζονται 105.587.266 δρχ.
Βρέθηκαν 6 με13 επιτυχίες και θα πάρουν από 7.039.150 δρχ. Με 12 επιτυχίες 182
στήλες και κερδίζουν από 191.445 δρχ. Τέλος με 11 επιτυχίες 2.298 και θα
πάρουν από 12.405 δρχ. 
1. Απόλλων Αθ.-Πανηλειακός&#0091 2. Τρίκαλα-Νίκη Β.&#0091 
3. Ναυπακτιακός
Αστ.-Καλλιθέα&#0091 
4. Άρσεναλ-Μπλάκμπερν Ρόβ.&#009Χ 5. Άστον Βίλα-Τότεναμ&#009Χ 
6. Γουέστ Χαμ
- Έβερτον&#009Χ 
7. Λίβερπουλ-Μάντσεστερ Γιουν.&#0092 8. Μίντλεσμπρο-Σάντερλαντ&#0092 
9.
Νιουκάστλ-Ντέρμπι Κ.&#0091 
10. Νότιγχαμ-Λιντς&#009Χ 11. Σαουθάμπτον-Κόβεντρι&#009Χ 
12. Σέφιλντ
Γουεντ.-Γουίμπλεντον&#0091 
13. Τσέλσι-Λέστερ&#0091 
Παίχθηκαν 33.141.946 στήλες
και μοιράζονται 393.726.319 δρχ. Βρέθηκαν 4 με 13 επιτυχίες και θα πάρουν από
39.372.630 δρχ. Με 12 επιτυχίες 346 στήλες και κερδίζουν από 375.515 δρχ.
Τέλος με 11 επιτυχίες 9.609 και θα πάρουν από 11.060 δρχ.: 
1. Ηρακλής-Παναχαϊκή&#009Χ&#009 
2. Ιωνικός
Νικ.-Καβάλα&#009Χ 
3. Καλαμάτα-Αθηναϊκός&#009Χ 4. Καστοριά-Άρης&#0092 
5.
ΟΦΗ-Εδεσσαϊκός&#0091 
6. Παναθηναϊκός-Ξάνθη&#0092 7. ΠΑΟΚ-Ολυμπιακός&#009Χ 
8.
Γιάννινα-ΕΑΡ&#0091 
9. Παναιτωλικός-Δόξα Βύρ.&#0091 10. Παναργειακός-Λεβαδειακός&#0092 
11.
Πανελευσινιακός-Πανιώνιος&#0091 
12. Ατρόμητος
Αθ.-Μαρκό&#0091 
13. Ηρόδοτος-Ηλυσιακός&#0091 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15818O062</ED>
<ID>
ID:170583

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O06&aa=2</URL></REF>


Article

<CATEGORY>vin10</CATEGORY>

 <H5>Νέο αρνητικό ρεκόρ για τον ΠΑΟ</H5>
<H5>Ακάθεκτος ο Ολυμπιακός προς
τον τίτλο</H5>
<H2>ΤΟ
ΠΑΝΟΡΑΜΑ ΤΗΣ Α' ΕΘΝΙΚΗΣ</H2>

ΓΙΑ τέταρτη συνεχή
αγωνιστική ο Παναθηναϊκός γνωρίζει ήττα στο Πρωτάθλημα Α' Εθνικής, που
αποτελεί νέο αρνητικό ρεκόρ Επαγγελματικού Πρωταθλήματος για τους «πράσινους».

Οι Αθηναίοι έχασαν σε τέσσερις συνεχείς αγώνες στο Πρωτάθλημα Α' Εθνικής
την περίοδο 1978-79 (25.4.1979 ΠΑΟΚ 0-3*, 6.5.1979 Ολυμπιακό 0-1*, 13.5.1979
Ηρακλή 1-2 και 20.5.1979 Πανιώνιο 2-4*). 
Το αρνητικό του ρεκόρ χωρίς νίκη
στο Επαγγελματικό Πρωτάθλημα σημειώθηκε την περίοδο 1980-81 και ήταν εφτά
αγώνες χωρίς νίκη (1.2.1981 Δόξα 0-1*, 8.2.1981 Άρη 0-0, 18.2.1981 Εθνικό
0-0*, 22.2.1981 ΟΦΗ 0-0, 1.3.1981 Καβάλα 0-0*, 22.3.1981 ΠΑΟΚ 0-0, 29.3.1981
Ολυμπιακό 0-0). 
(*Εκτός έδρας)
 . 
Ο Ολυμπιακός πήρε τον «χρυσό» βαθμό στην Τούμπα και
προχωρεί για τον τίτλο! Οι «ερυθρόλευκοι» έχουν να παραβιάσουν την εστία του
ΠΑΟΚ στην έδρα των Θεσσαλονικέων από τις 16.1.1994 (1-1). 
***
Μεγάλη επιτυχία χαρακτηρίζεται αυτή του Άρη. Οι Θεσσαλονικείς είχαν να
νικήσουν εκτός έδρας από τις 26.1.1996 (με Παναχαϊκή 1-0). Οι «κιτρινόμαυροι»
είχαν πετύχει τη μοναδική τους νίκη στην Καστοριά στις 21.12.1980 (0-2 - 29'
Μπαλλής, 65' Τσιριμώκος κεφαλιά). 
*** Ο ΟΦΗ συνέχισε και εφέτος το
απόλυτο, αφού νικά πάντα τον Εδεσσαϊκό στο Ηράκλειο! Έτσι η ομάδα της Κρήτης
έχει να χάσει στο Ηράκλειο από τις 25.2.1996 (με Αθηναϊκό 0-1). 
***
Οι Πρέντραγκ Μίτιτς και Ζόραν Ρίζνιτς σκόραραν και πέρυσι κατά του Εδεσσαϊκού
στο Ηράκλειο! 
*** Ο Απόλλων πέτυχε τη δεύτερη συνεχή νίκη του στη
Ριζούπολη και στο φετινό πρωτάθλημα, αλλά και κατά του Πανηλειακού σε
ισάριθμούς αγώνες! 
*** Ο Πρέντραγκ Έρακ συμπλήρωσε 150 αγώνες στην
Α' Εθνική (99 στον Ηρακλή και 51 στον Απόλλωνα), αλλά και ο Παντελής
Κωνσταντινίδης είχε την τιμητική του, αφού συμπλήρωσε 50 αγώνες στην Α' Εθνική
(23 Καβάλα και 27 Απόλλωνα). 
*** Από τις 31.3.1985 είχαν να
τελειώσουν ισόπαλοι Ηρακλής και Παναχαϊκή στη Θεσσαλονίκη (2-2)! 
*** Με διαιτητή τον Δούρο, ο μεν Παναθηναϊκός χάνει για δεύτερη φορά
εφέτος (13.10.1996 με Παναχαϊκή 1-3), η δε Ξάνθη νικά πάντα μ' ένα γκολ
διαφορά (15.9.1996 με Καβάλα 1-0, 26.1.1997 με Πανηλειακό 1-0 και χθες με
Παναθηναϊκό 2-1). 
*** Αήττητος ο Ιωνικός στην έδρα του από την
Καβάλα. Η ομάδα της Νίκαιας έκοψε βαθμούς και από την Καβάλα, που «καιγόταν»
για τη νίκη, συνεχίζοντας εφέτος την εντυπωσιακή πορεία και τη συγκομιδή
βαθμών. 
*** Η Ξάνθη, που δεν μπορούσε να «σταυρώσει» βαθμό στο ΟΑΚΑ
από τον Παναθηναϊκό, «έσπασε» την παράδοση αυτή. Η ομάδα της Θράκης είχε να
νικήσει μακριά από την Ξάνθη ένα χρόνο (28.4.1996 με Παναχαϊκή 2-1)! 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O07</CAT>
<ED>
Κωδικός άρθρου: A15818O071</ED>
<ID>
ID:170534

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O07&aa=1</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ ΓΚΟΛ</H2>

Στο ΠΡΟΠΟγκόλ, κερδίζουν οι αριθμοί: 2, 4, 5, 6,
15, 16, 20, 21. 
Βρέθηκαν 8 8άρια (από 5.181.390 δρχ.), 1.492 7άρια (από
11.950 δρχ.) και 26.326 6άρια (από 550 δρχ.). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O07</CAT>
<ED>
Κωδικός άρθρου: A15818O072</ED>
<ID>
ID:170584

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O07&aa=2</URL></REF>


Article

<CATEGORY>vin10</CATEGORY>

 <H2>Β
ΈΘΝΙΚΗ</H2>

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15818O081</ED>
<ID>
ID:170535

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O08&aa=1</URL></REF>


Article

<CATEGORY>vin10</CATEGORY>

 <H5>Ο
ΠΑΝΑΙΤΩΛΙΚΟΣ ΣΤΗ 2η ΘΕΣΗ ΤΗΣ ΒΑΘΜΟΛΟΓΙΑΣ ­ Ο ΠΑΝΙΩΝΙΟΣ ΕΧΑΣΕ ΕΔΑΦΟΣ ΣΤΗΝ
ΕΛΕΥΣΙΝΑ</H5>
<H5>Β ΕΘΝΙΚΗ</H5>
<H2>Ανεβαίνει το Αγρίνιο</H2>

<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ο Παναιτωλικός ήταν ο
μεγάλος κερδισμένος της 29ης αγωνιστικής, καθώς νίκησε 1-0 τη Δόξα Βύρωνα και
έπιασε στη δεύτερη θέση την Προοδευτική και τον Εθνικό, που όμως παίζουν
σήμερα με την Καλαμαριά (3.30 μ.μ.) και τη Λάρισα (7 μ.μ.) αντίστοιχα. Ο
Πανιώνιος έχασε 1-0 στην Ελευσίνα από την τοπική ομάδα και βλέπει τη διαφορά
που είχε από τους διώκτες του στη βαθμολογία να μικραίνει. Στο Άργος
δημιουργήθηκε η μεγάλη έκπληξη, όπου ο Λεβαδειακός νίκησε την τοπική ομάδα και
«ψαλίδισε» τις ελπίδες της για άνοδο στην Α' Εθνική. Τα υπόλοιπα αποτελέσματα:
Τρίκαλα-Νίκη Βόλου 2-1, ΠΑΣ Γιάννινα-ΕΑΡ 1-0, Δόξα Δρ.-Νάουσα 2-0 και
Πανσερραϊκός-Πύργος 3-0. 
*** Μια εκπληκτική ενέργεια του Τζούρτζεβ
στο 86' είχε ως αποτέλεσμα η Ελευσίνα να κερδίσει πέναλτι, το οποίο αξιοποίησε
ο Μουφ και νίκησε 1-0 τον πρωτοπόρο Πανιώνιο. Το παιχνίδι δεν διεκδικεί δάφνες
ποιότητας, καθώς επικράτησε η δύναμη και το πάθος στις μονομαχίες των παικτών.
Ο Πανιώνιος έδειξε ότι ενδιαφερόταν για την ισοπαλία, κάτι που δεν κατάφερε
στο τέλος να κρατήσει. 
*** Ο Γιώργος Τσιφούτης στο 72' λύτρωσε την
ομάδα του, πετυχαίνοντας το μοναδικό γκολ στο παιχνίδι Παναιτωλικού-Δόξας
Βύρωνα 1-0 και χάρισε τους τρεις πολύτιμους βαθμούς στους γηπεδούχους. 
*** Οι ξαφνικές αντεπιθέσεις του Λεβαδειακού έφεραν αποτέλεσμα, καθώς
στο 84' ο Κλοκίδης κατάφερε να ξεφύγει από τους αντιπάλους του και να νικήσει
τον τερματοφύλακα Καλούδη του Παναργειακού. Το 0-1 σίγουρα αποτελεί έκπληξη.

*** Ευχάριστο απόγευμα πέρασε ο Πανσερραϊκός με αντίπαλο τον Πύργο,
που ήδη έχει υποβιβασθεί στην Γ' Εθνική. Το 3-0 κρίνεται απόλυτα δίκαιο. 
*** Ύστερα από πολύν καιρό ο ΠΑΣ Γιάννινα γεύθηκε πάλι τη χαρά της
νίκης με 1-0 επί της ΕΑΡ και διατήρησε τις αμυδρές ελπίδες του για παραμονή
στην κατηγορία. 
*** Χωρίς να ικανοποιήσουν, τα Τρίκαλα νίκησαν 2-1
τη Νίκη Βόλου και περιόρισαν τις ελπίδες της για κάτι καλύτερο στη συνέχεια
του Πρωταθλήματος. 
*** Η Δόξα Δράμας οριστικοποίησε την παραμονή
της στη Β' Εθνική με τη χθεσινή νίκη της με 2-0 επί της Νάουσας. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15818O091</ED>
<ID>
ID:170536

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O09&aa=1</URL></REF>


Article

<CATEGORY>vin10</CATEGORY>

 <H5>Γ
ΕΘΝΙΚΗ</H5>
<H2>Ο Αιολικός πλησίασε τους πρωτοπόρους</H2>

ΑΝΑΘΕΡΜΑΝ-ΘΗΚΕ το ενδιαφέρον στην κορυφή του Νοτίου ομίλου, μετά την ήττα
(1-0) που γνώρισε προχθές η Καλλιθέα στη Ναύπακτο από τον Ναυπακτιακό και τη
χθεσινή νίκη (1-0) του Αιολικού επί του Αγίου Νικολάου, στην 28η αγωνιστική
του Πρωταθλήματος της Γ' Εθνικής. 
Το «χρυσό» γκολ για τον Ναυπακτιακό
πέτυχε ο Λουκόπουλος τέσσερα λεπτά πριν από τη λήξη του αγώνα με την Καλλιθέα.

Στη Μυτιλήνη, ο Αιολικός, χάρη στο τέρμα του Μάττα στην εκπνοή του αγώνα,
επιβλήθηκε με 1-0 του Αγίου Νικολάου και πλησίασε σε απόσταση αναπνοής τη
δεύτερη προνομιούχο θέση. Ο Ατρόμητος πέτυχε σπουδαία βαθμολογικής σημασίας
νίκη (1-0) στο γήπεδό του κόντρα στο Μαρκό. Σκόρερ των νικητών ο Μπότσης στο
50'. 
Στην Κόρινθο, η τοπική ομάδα πήρε βαθμολογική «ανάσα», νικώντας με
2-0 την Ένωση Ρόδου Διαγόρα. Τα γκολ των νικητών πέτυχαν οι Σαβίτσεβιτς (44')
και Β. Σταυρακόπουλος (85'). 
Στο Αίγιο, ο Παναιγιάλειος επικράτησε με 1-0
του Αιγάλεω. Το τέρμα των γηπεδούχων πέτυχε ο Ρομπόκης στο 62'. Στη Χίο, η
Πάτρα κατάφερε να νικήσει με 3-2 τον Βαρβασιακό και να διατηρήσει τις ελπίδες
του για παραμονή στην κατηγορία. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15818O092</ED>
<ID>
ID:170585

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O09&aa=2</URL></REF>


Article

<CATEGORY>vin10</CATEGORY>

 <H5>Δ
ΕΘΝΙΚΗ</H5>
<H2>Κοζάνη και Ορφέας πανηγυρίζουν την άνοδο
</H2>
ΜΕΤΑ το Κερατσίνι (2ος όμιλος), άλλες δύο ομάδες πήραν το
«εισιτήριο» της ανόδου στη χθεσινή 32η αγωνιστική του πρωταθλήματος της Δ'
Εθνικής. Συγκεκριμένα, η Κοζάνη (5ος όμιλος) πανηγύρισε την άνοδό της μετά τη
νίκη (1-0) επί του Απόλλωνα Κρύας Βρύσης, όπως και ο Ορφέας Αλεξανδρούπολης
που συνέτριψε με 9-0 τη Δόξα Πετρούσης. 
Επίσης, η Αγία Ελεούσα βρίσκεται
αγκαλιά με την πρώτη θέση και ταυτόχρονα τον προβιβασμό της στην Γ' Εθνική,
αφού επικράτησε εκτός έδρας με 1-0 του Θησέα Περιβολίων και, παράλληλα, ο
Αχαρναϊκός «σκόνταψε» (0-0) στο Χαϊδάρι. 
Τα αποτελέσματα της χθεσινής
αγωνιστικής και οι βαθμολογίες των ομίλων: 
1ος όμιλος: Ολυμπιακός Λ. -
Θήβα 3-0, Χαϊδάρι - Αχαρναϊκός 0-0, Άρης Πετρ. - Αν. Ιεράπετρας 2-0, Ιωνία
Χανίων - Άρης Ρεθ. 4-0, Αν. Σχηματαρίου - Χαραυγιακός 1-1, Ηλιούπολη -
Φωστήρας 3-1, Αγ. Παρασκευή - Χανιά 1-0, Μάλλια - Κηφισιά 3-1, Θησέας Περ. -
Αγ. Ελεούσα 0-1. 
Η ΒΑΘΜΟΛΟΓΙΑ: Αγ. Ελεούσα 70, Αχαρναϊκός 64, Άρης Πετρ.
63, Ολυμπιακός Λ. 60, Χανιά 57, Φωστήρας 53, Αγ. Παρασκευή 53, Ιωνία Χαν. 51,
Χαϊδάρι 50, Μάλλια 49, Κηφισιά 45, Ηλιούπολη 42, Σχηματάρι 34, Χαραυγιακός 32,
Θησέας Περ. 25, Θήβα 24, Αν. Ιεράπετρας 16, Άρης Ρεθ. 11. 
*** Η Αγία
Ελεούσα τιμωρήθηκε με -1 βαθμό και η Αν. Ιεράπετρας με -3 β. 
2ος όμιλος:
Ηρακλής Ψ. - Καλλονή 2-0 α.α., Άρης Αρχ. - Άρης Κ. 2-0 α.α., Μανδραϊκός -
Πολυκράτης 2-2, Παγκορινθιακός - Ατρόμητος Π. 3-1, Χαλκίδα - Κερατσίνι 2-1, Μ.
Αετός - Λήλας Βασ. 0-0, Ασπρόπυργος - Δάφνη Εξ. 5-0, Πέλοπας Κ. - Φοίβος Κρ.
3-0. 
Η ΒΑΘΜΟΛΟΓΙΑ: Κερατσίνι 65, Ασπρόπυργος 61, Χαλκίδα 56, Αγερσανί Ν.
55, Άρης Αρχ. 54, Πολυκράτης 51, Μανδραϊκός 50, Πέλοπας Κ. 46, Ηρακλής Ψ. 44,
Παγκορινθιακός 44, Λήλας Βασ. 43, Καλλονή 30, Μ. Αετός 30, Ατρόμητος Πειρ. 27,
Φοίβος Κρεμ. 24, Δάφνη Εξ. 12, Άρης Κ. 6. 
*** Ο Φοίβος Κρεμ. έχει δύο
μηδενισμούς και -6 βαθμούς. 
3ος όμιλος: Μεσολόγγι - Διοβουνιώτης 4-1,
Παντοκράτορας - Ατρόμητος Αντ. 3-0, Αχαϊκή - Αστέρας Ληξ. 3-0, Φωκικός -
Διαγόρας Πολ. 7-2, Αίας Γαστ. - Ευρώτας Ελ. 1-0, Εθνικός Πατ. - Παναρκαδικός
1-0, Πανθυρεατικός - Τέλλος Άγρας 2-1, Ποσειδών Διδ. - Πάμισος 2-1,
Παναυπλιακός - ΑΕΚ Αγ. Κωνστ. 1-0. 
Η ΒΑΘΜΟΛΟΓΙΑ: Πάμισος 69, Εθνικός Πατ.
65, Φωκικός 65, Τέλλος Αγρ. 62, Αχαϊκή 60, Πανθυρεατικός 57, Αίας Γαστ. 56,
Παναρκαδικός 56, Αστέρας Βλαχ. 55, Ευρώτας Ελ. 53, Ποσειδών Διδ. 52,
Παναυπλιακός 48, ΑΕΚ Αγ. Κωνστ. 41, Διοβουνιώτης 34, Μεσολόγγι 31, Ατρόμητος
Αντ. 15, Αστέρας Ληξ. 15, Παντοκράτορας 14, Διαγόρας Πολ. 3. 
*** Ο
Ατρόμητος Αντιρρίου έχει έναν μηδενισμό και -3 βαθμούς, ενώ οι Παντοκράτορας
και Διαγόρας Πολυδρόσου έχουν δύο μηδενισμούς και -6 βαθμούς. 
4ος όμιλος:
Αίολος Πρ. Ηλ. - Καρδίτσα 2-6, Ρήγας Φερ. - Μέλισσα 5-2, Αχιλλέας Μπ. -
Οδυσσέας Ν. 1-3, Άγ. Ματθαίος - Λευκίμμη 6-0, Ατρόμητος Παλ. - Α.Ε. Τρικάλων
7-1, Θεσπρωτός - Ολυμπ. Αγ. Θεοδ. 2-0 α.α., Πρέβεζα - Μαλεσίνα 2-0 α.α.,
Θύελλα Ελ. - Ηρακλής Σοφ. 5-1, Βελισσάριος - Αλμυρός 0-2 α.α. 
Η
ΒΑΘΜΟΛΟΓΙΑ: Πρέβεζα 78, Θεσπρωτός 76, Καρδίτσα 65, Ηρακλής Σοφ. 58, Άγ.
Ματθαίος 57, Οδυσσέας Ν. 55, Θύελλα Ελ. 54, Ατρόμητος Παλ. 54, Ρήγας Φερ. 53,
Αλμυρός 51, Μαλεσίνα 49, Ολυμπ. Άγ. Θεοδ. 40, Αχιλλέας Μπ. 37, Α.Ε. Τρικάλων
31, Μέλισσα 27, Λευκίμμη 18, Αίολος Πρ. Ηλ. 12. 
*** Ο Βελισσάριος
αποβλήθηκε από το πρωτάθλημα. Ο Ολυμπιακός Αγ. Θεοδ. έχει έναν μηδενισμό και
-1 βαθμό. Η Μέλισσα έχει δύο μηδενισμούς και -1 βαθμό. Οι Θεσπρωτός και
Καρδίτσα έχουν -5 βαθμούς. 
5ος όμιλος: Α.Ε. Καστοριάς - Εορδαϊκός 2-1,
Γρεβενά - Πόντιοι Κοζ. 4-0, Ηρακλής Εδ. - Καμπανιακός 0-3, Μουδανιά - Πόντιοι
Βερ. 2-2, Εθνικός Κατ. - Αιγινιακός 2-0, Ηρακλής Λαρ. - Αχιλλέας Φαρσ. 0-0, Μ.
Αλεξανδρος - Σήμαντρα 1-2, Κοζάνη - Απόλλων Κρ. Βρ. 1-0, Δόξα Μακρ. - Κεραυνός
Αγ. Γ. 3-0. 
Η ΒΑΘΜΟΛΟΓΙΑ: Κοζάνη 82, Απόλλων Κρ. Βρ. 70, Αχιλλέας Φαρσ.
70, Ηρακλής Λαρ. 64, Καμπανιακός 60, Γρεβενά 57, Εθνικός Κατ. 56, Μουδανιά 53,
ΑΕ Καστοριάς 50, Εορδαϊκός 46, Πόντιοι Βερ. 46, Αιγινιακός 34, Δόξα Μακρ. 34,
Σήμαντρα 34, Πόντιοι Κοζ. 31, Ηρακλής Εδ. 19, Μ. Αλεξ. Φλωρ. 10, Κεραυνός Αγ.
Γ. 5. 
6ος όμιλος: Πολύκαστρο - Καλοχώρι 2-3, Ορφέας Ελευθ. - Αχιλλέας
Κιλκ. 2-0, ΑΠΟ Ξάνθης - Οδυσσέας Κορδ. 0-0, Πανθρακικός - Εθνικός Μουρ. 3-1,
Πανδραμαϊκός - Θράκη Φερ. 7-0, Ορφέας Αλεξ. - Δόξα Πετρ. 9-0, Νέστος Χρ. -
Λαγκαδάς 1-0, Κιλκισιακός - Ορφάνι 8-0, Οδυσσέας Αναγ. - Άγ. Αθανάσιος 3-1.

Η ΒΑΘΜΟΛΟΓΙΑ: Ορφέας Αλεξ. 75, Λαγκαδάς 66, Αγ. Αθανάσιος 57, Πανδραμαϊκός
54, Νέστος Χρ. 53, Οδυσσέας Αναγ. 52, Κιλκισιακός 52, Οδυσσέας Κορδ. 51,
Πανθρακικός 51, Μ. Αλεξ. Καλ. 51, Ορφέας Ελευθ. 50, Πολύκαστρο 39, Αχιλλέας
Κιλκίς 34, Θράκη Φερ. 29, ΑΠΟ Ξάνθης 29, Δόξα Πετρ. 22, Μ. Αλεξ. Ορφ. 19,
Εθνικός Μουρ. 18. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15818O093</ED>
<ID>
ID:170618

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O09&aa=3</URL></REF>


Article

<CATEGORY>vin10</CATEGORY>

 <H5>Τι λένε οι αριθμοί
</H5><H5>Ποσες φορές εμφανίστηκαν
ως τώρα</H5>
<H5>ΑΠΟΤΕΛΕΣΜΑΤΑ ΤΟΥ 16ου (ΣΑ) ΔΙΑΓΩΝΙΣΜΟΥ 1997</H5>
<H2>Αυξάνονται οι καθυστερημένοι</H2>

<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Οι πολλαπλές εμφανίσεις αριθμών με μικρή καθυστέρηση
είχε ως αποτέλεσμα την αύξηση των καθυστερημένων αριθμών. Αυτή τη στιγμή 8
αριθμοί έχουν ξεπεράσει τους 20 διαγωνισμούς απουσίας. Ο 22 δεν έχει κάνει
εμφάνιση στους τελευταίους 33 διαγωνισμούς. Οι 3 και 33 ακολουθούν με 28
απουσίες. Πιο πίσω έρχεται ο 27 με 27 ο 38 με 24 και οι 12 και 46 με 23 και 21
διαγωνισμούς απουσίας αντίστοιχα. Αξίζει να υπενθυμίσουμε πως ο 26 με 82
συνολικές εμφανίσεις παραμένει πρωτοπόρος, αφού ο 13 που ακολουθεί με διαφορά
μίας μονάδας απουσιάζει από την κληρωτίδα για 17η φορά. Ο 7 με 78 συνολικές
εμφανίσεις παραμένει στην τρίτη θέση, ενώ έχει συμπληρώσει 13 διαγωνισμούς
απουσίας. Διπλή εμφάνιση είχαν οι δεκάδες του 40 και του 1, αλλά παραμένουν
στην 4η και 5η θέση αντίστοιχα. Η δεκάδα του 40 απουσίαζε από τον προηγούμενο
διαγωνισμό, ενώ η δεκάδα του 1 δεν έχει σημειώσει απουσία στους τελευταίους 6
διαγωνισμούς. Η δεκάδα του 30 δεν μας τίμησε με την παρουσία της και παραμένει
στην 3η θέση με 627 συνολικές εμφανίσεις. Οι Μικροί κερδίζουν για δεύτερη
συνεχή φορά με 4 - 2 και διαμορφώνουν το συνολικό σκορ σε 1.556μ - 1.552Μ, ενώ
το επιμέρους σκορ του '97 γίνεται 92μ - 100Μ. Ύστερα από τη διαλογή του ΛΟΤΤΟ
βρέθηκε ένα απλό δελτίο 6 επιλεγμένων αριθμών που κερδίζει το ποσό των
317.097.800 δρχ. Τριπλό Jack - Pot είχαμε στο ΠΡΟΤΟ. Ο κουμπαράς της 1ης
κύριας αυξάνεται κατά 105,4 εκατ. δρχ. ενώ της 1ης και 2ης πρόσθετης κατά 35,1
ο καθένας. Αξίζει να υπενθυμίσουμε πως με τα έκτακτα δώρα του ΟΠΑΠ τουλάχιστον
800 εκατ. δρχ. θα μοιραστούν οι τυχεροί εξάρηδες, εφ' όσον τα δελτία τους
συμμετέχουν στο ΠΡΟΤΟ και συμφωνούν τα δύο ή το ένα πρώτο ψηφίο του αριθμού
τους με τον επταψήφιο του ΠΡΟΤΟ.
 
Σε 518 διαγωνισμούς 
*
Κληρώθηκαν οι αριθμοί 5, 9, 16, 21, 43, 44. 
*
Συμπληρώθηκαν 24.063.070 στήλες.
 * Μοιράστηκαν 590.261.771 δρχ.
 *
Βρέθηκε 1 6άρι που κερδίζει 317.097.800 δρχ., 332 5άρια που κερδίζουν από
452.530 δρχ. και 19.499 4άρια που κερδίζουν από 6.300 δρχ. 
ΠΡΟΤΟ: Κληρώθηκε ο αριθμός 4083501. 
Συμμετοχές: 3.010.720. Jack -
Pot στην πρώτη κύρια καθώς και στις δύο πρόσθετες κατηγορίες.
 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15818O101</ED>
<ID>
ID:170515

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O10&aa=1</URL></REF>


Article

<CATEGORY>vin10</CATEGORY>

 <H5>Ο
ΕΛΕΥΘΕΡΟΠΟΥΛΟΣ ΝΙΚΗΣΕ ΤΟΝ ΣΠΕΣΙΑΛΙΣΤΑ ΤΩΝ ΦΑΟΥΛ ΚΩΣΤΑ ΦΡΑΝΤΖΕΣΚΟ</H5>
<H5>Δημήτρης Ελευθερόπουλος</H5>
<H5>Μπάγιεβιτς: Κάναμε τα εύκολα, δύσκολα
</H5><H2>Ο μικρός κράτησε την υπόσχεσή του</H2>

<AUTHOR>ΓΙΩΡΓΟΣ ΜΙΝΟΣ ΓΙΑΝΝΗΣ ΝΙΚΟΛΑΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 15655 BYTES)
</AUTHOR>

ΘΕΣΣΑΛΟΝΙΚΗ 
ΣΤΟ ΚΑΜΙΝΙ της Τούμπας ο Ολυμπιακός έμεινε όρθιος αποσπώντας ισοπαλία 0-0 στο
ντέρμπι με τον ΠΑΟΚ και θα περιμένει το σημερινό παιχνίδι της ΑΕΚ στη Βέροια
για να δει πόσους βαθμούς θα είναι η μεταξύ τους διαφορά. Η ομάδα του Ντούσαν
Μπάγιεβιτς συνέχισε την καλή πορεία σε εκτός έδρας παιχνίδια (11 νίκες, 2
ισοπαλίες, 2 ήττες) κατακτώντας ένα βαθμό στην καυτή Τούμπα που ίσως
αποδειχτεί πολύτιμος τέσσερις αγωνιστικές πριν από τη λήξη του πρωταθλήματος.
Ο ΠΑΟΚ έπιασε στη βαθμολογία τον Παναθηναϊκό και διατηρεί ακέραιες τις ελπίδες
του για την έξοδο στην Ευρώπη. 
Ο Ολυμπιακός δεν κατόρθωσε να αξιοποιήσει
την αριθμητική του υπεροχή για 32 λεπτά, όταν στο 56' ο ΠΑΟΚ έμεινε με 10
παίκτες λόγω αποβολής του Σιδηρόπουλου (με δύο κίτρινες κάρτες). Οι 40.000
οπαδοί του «δικεφάλου» που ζητούσαν επιτακτικά τη νίκη αποχώρησαν
απογοητευμένοι, ενώ διαμαρτυρήθηκαν για τη διαιτησία του Καλαθενού. 
Ο ΠΑΟΚ
θα μπορούσε να φύγει νικητής στο ντέρμπι της Τούμπας, αλλά απουσίασε ο σκόρερ.
Οι Ζουμπούλης, Πίρβου έχασαν σπουδαίες ευκαιρίες σε καθοριστικές στιγμές του
ματς, ενώ ο Δημήτρης Ελευθερόπουλος νίκησε τον σπεσιαλίστα των φάουλ Κώστα
Φραντζέσκο: Στο 31' οι γηπεδούχοι κέρδισαν φάουλ έξω από τη μεγάλη περιοχή και
ο Φραντζέσκος προσπάθησε με το γνωστό του τρόπο να στείλει την μπάλα στα
δίχτυα. Ο 21χρονος τερματοφύλακας του Ολυμπιακού απογειώθηκε στη δεξιά του
γωνία, διατηρώντας ανέπαφη την εστία του. Ο 28χρονος μέσος του ΠΑΟΚ έδωσε
συγχαρητήρια στον Ελευθερόπουλο επιδεικνύοντας σωστή αθλητική συμπεριφορά. Ο
Άγγελος Αναστασιάδης προτίμησε να κρατήσει στον πάγκο τον Φραντζέσκο στο β'
ημίχρονο, αλλαγή που αποδείχτηκε λανθασμένη. 
Ο ΠΑΟΚ με δύο καθαρόαιμους επιθετικούς, τους
Βρύζα, Ζουμπούλη και με ισχυρό κέντρο δυσκόλεψε τον Ολυμπιακό στο μεγαλύτερο
διάστημα του αγώνα. Στο πρώτο ημίχρονο το παιχνίδι ήταν δυνατό, γρήγορο με
πλούσιο θέαμα. Την πρώτη ευκαιρία έχασε ο Ολυμπιακός στο 10', όταν ο Γεωργάτος
αστόχησε με μακρινό σουτ στην προσπάθεια του να αιφνιδιάσει τον Μιχόπουλο. Στη
συνέχεια οι γηπεδούχοι επέβαλαν το ρυθμό τους στο παιχνίδι και δημιούργησαν
τις προϋπόθεις για γκολ με τους Ζουμπούλη (11'), Φραντζέσκο (29'). Οι παίκτες
του ΠΑΟΚ ζήτησαν πέναλτι στη φάση του 27', όταν ο Καραταΐδης εδίωξε με τάκλιν
τη μπάλα προ του Ζουμπούλη. Ήταν κανονικό μαρκάρισμα και δεν υπήρξε παράβαση.
Ο Ολυμπιακός έχασε καλή ευκαιρία στο 45' με τον Αλεξανδρή. 
Ο Ντούσαν
Μπάγιεβιτς προσπάθησε με ενισχυμένο κέντρο (αγωνίστηκαν δύο αμυντικοί χαφ:
Νταμπίζας, Αμανατίδης) να κόψει τους διαδρόμους προς την εστία του
Ελευθερόπουλου. Οι παίκτες του Ολυμπιακού πέτυχαν στα μαρκαρίσματας. 
Στο
β' ημίχρονο έπεσε η ποιότητα του αγώνα και οι φάσεις μετριούνται στα δάκτυλα
του ενός χεριού. Στο 57' ο Νταμπίζας με καρφωτή κεφαλιά δεν βρήκε το στόχο,
ενώ τρία λεπτά αργότερα ο Ανατολάκης έδιωξε λίγο έξω από τη γραμμή της εστίας
του σε κεφαλιά του Βρύζα. Τη μεγάλη ευκαιρία έχασε ο ΠΑΟΚ στο 89' με τον
Ρουμάνο Πίρβου (αστόχησε από πλεονεκτική θέση). Ο Ολυμπιακός έμεινε με 10
παίκτες στο 88', λόγω αποβολής του Νταμπίζα με δεύτερη κίτρινη κάρτα. 
Ο
Μιχάλης Καλαθενός έκανε λάθη. Με πολλά αδικαιολόγητα σφυρίγματα δεν άφησε να
παιχθεί ποδόσφαιρο. 
Ο ΔΗΜΗΤΡΗΣ Ελευθερόπουλος απέδειξε για άλλη μια Κυριακή
ότι αποτελεί εγγύηση για την εστία του Ολυμπιακού. 
Ο 21χρονος
τερματοφύλακας κατόρθωσε να νικήσει χθες στην Τούμπα τον σπεσιαλίστα των φάουλ
Κώστα Φραντζέσκο. 
ΙΚΑΝΟΠΟΙΗΜΕΝΟΣ από την ισοπαλία ήταν ο
Ντούσαν Μπάγιεβιτς, ο οποίος υποστήριξε ότι το πρωτάθλημα δεν τελείωσε. Ο
τεχνικός του Ολυμπιακού, όπως και στον αγώνα Κυπέλλου στην Τούμπα, απέφυγε να
παραστεί στην καθιερωμένη συνέντευξη Τύπου, ενώ έκανε δηλώσεις έξω από τα
αποδυτήρια της ομάδας του. 
«Δεν ξέρουμε τι θα κάνει η ΑΕΚ. Απομένουν ακόμα
τέσσερις αγωνιστικές», είπε ο Μπάγιεβιτς και αναφέρθηκε στο ντέρμπι με τον
ΠΑΟΚ: «Και οι δύο ομάδες έπαιξαν καλό ποδόσφαιρο στο α' ημίχρονο. 
Όποιος
σημείωνε γκολ θα νικούσε. Δεν έμεινα ευχαριστημένος από το β' ημίχρονο. Κάναμε
τα εύκολα δύσκολα, όταν ο ΠΑΟΚ έμεινε με 10 ποδοσφαιριστές. Οι αντίπαλοί μας
θα μπορούσαν να είχαν νικήσει το ματς. Περίμενα να γίνει πιο σκληρό παιχνίδι.
Έτσι όπως εξελίχθηκε ο αγώνας, το αποτέλεσμα είναι ικανοποιητικό». 
Σε
ερώτηση για τις διαμαρτυρίες του ΠΑΟΚ για τη διαιτησία του Μιχάλη Καλαθενού, ο
«ερυθρόλευκος» τεχνικός δήλωσε: «Οι διαμαρτυρίες είναι υπερβολικές. Δεν
γνωρίζω για ποιες φάσεις έχει παράπονα ο ΠΑΟΚ. Μπορούμε να πούμε ότι και εμείς
έχουμε παράπονα». 
Οι παίκτες του Ολυμπιακού θεώρησαν επιτυχία την ισοπαλία
στην Τούμπα. Ο Νίκος Νταμπίζας, που αποβλήθηκε στο 88', θα απουσιάσει από τον
ερχόμενο αγώνα του Ολυμπιακού, με τον Πανηλειακό, στον Πύργο. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15818O121</ED>
<ID>
ID:170516

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O12&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ</H5>
<H2>Επίθεση εναντίον διαιτητή Μπάγιεβιτς</H2>

ΜΕ τη διαιτησία του Μιχάλη Καλαθενού τα
είχε ο ΠΑΟΚ, ενώ η διοίκηση ευχαρίστησε τους φίλους της ομάδας για τη
συμπαράστασή τους στην Τούμπα. Σε χθεσινή ανακοίνωση η ΠΑΕ ΠΑΟΚ τόνισε:
«Ευχαριστούμε τον κόσμο του ΠΑΟΚ για την ανοχή που έδειξε στις ασύλληπτες
επινοήσεις του "άρχοντα" του αγώνα. Τους ευχαριστούμε μέσα από τα βάθη της
ψυχής μας για την ψυχραιμία και τη μεγάλη φωνή που έδωσε φτερά στην ομάδα μας
να σκορπίσει τους αντιπάλους. Έχουμε όμως να δώσουμε ένα μήνυμα προς όλες τις
κατευθύνσεις. Οι χιλιάδες των οπαδών του ΠΑΟΚ θα τραβήξουν το ποδόσφαιρο ψηλά.
Κανείς δεν θα μπορέσει να μας σταματήσει. Δύναμη στο σάπιο κατεστημένο είναι ο
περήφανος λαός μας. Το ποδόσφαιρο δεν έχει ανάγκη από εναλλαγές προσώπων στην
εξουσία. Το δίκαιο θα επικρατήσει». 
Ο προπονητής του ΠΑΟΚ Άγγελος
Αναστασιάδης καταφέρθηκε εναντίον του Ντούσαν Μπάγιεβιτς γιατί δεν πήγε στην
αίθουσα Τύπου: «Ο κ. Μπάγιεβιτς μήπως ήρθε σε άλλο κράτος και δεν είχε βίζα;
Γιατί δεν ήρθε να μιλήσει; Η ομάδα του 99% θα κατακτήσει το πρωτάθλημα. Ο κ.
Μπάγιεβιτς με εξέπληξε με τη στάση του. Του είχα μεγάλη εκτίμηση. Πρέπει να
τιμάει το ποδόσφαιρο και τους αντιπάλους του. Είναι θέμα αρχής. Λυπάμαι γιατί
το ποδόσφαιρο πηγαίνει πίσω. Ένα μήνυμα θέλω να στείλω προς τα παλικάρια της
Αθήνας. Να το πάρουν χαμπάρι. Ο ΠΑΟΚ υπάρχει και θα παραμείνει ξύπνιος, όσες
ενέσεις ναρκωτικών και αν του κάνουν. Ξέρω τι γίνεται στην Ελλάδα. Μπορεί να
μην είμαι καλός προπονητής, αλλά θυμάμαι και πολύ καλά μάλιστα». 
Ο
Άγγελος Αναστασιάδης ευχαρίστησε τον κόσμο του ΠΑΟΚ και τόνισε: «Ο ΠΑΟΚ
αγωνίστηκε για 35 λεπτά με δέκα παίκτες και κατόρθωσε να γονατίσει τον
Ολυμπιακό, που δεν υπήρχε στο γήπεδο. Στο τέλος οι αντίπαλοί μας παρακαλούσαν
να τελειώσει ο αγώνας. Ο κόσμος του ΠΑΟΚ κρατήθηκε στο ύψος του σε ένα
παιχνίδι που δεν παίχτηκε ποδόσφαιρο. Δεν άφησαν την ομάδα μου να παίξει
ποδόσφαιρο και μη μου ζητήσετε να μιλήσω για τη διαιτησία». Όσον αφορά την
αλλαγή του Φραντζέσκου, ο τεχνικός του ΠΑΟΚ υποστήριξε ότι έγινε για λόγους
τακτικής. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O13</CAT>
<ED>
Κωδικός άρθρου: A15818O131</ED>
<ID>
ID:170517

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O13&aa=1</URL></REF>


Article

<CATEGORY>vin10</CATEGORY>

 <H5>ΡΑΒΟΥΣΗΣ</H5>
<H2>Καθοριστικό το ματς στη Βέροια</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΛΙΓΟΣΤΕΨΑΝ οι ελπίδες της ΑΕΚ για την κατάκτηση του τίτλου... Το
χθεσινό 0-0 της Τούμπας (ΠΑΟΚ - Ολυμπιακός) σίγουρα δεν ήταν ό,τι καλύτερο
περίμεναν ο Πέτρος Ραβούσης και οι παίκτες του. Κι αυτό, διότι ήθελαν ήττα του
Ολυμπιακού (είδαν μέρος του αγώνα και μετά υποστήριζαν ότι δεν θα καταθέσουν
τα όπλα...), ώστε με σημερινό «διπλό» στη Βέροια να πλησιάσουν σε απόσταση
βολής τον πρωτοπόρο. Τώρα, ακόμη και αν νικήσουν, θα μειώσουν τη διαφορά στους
τέσσερις βαθμούς και άρα, δεν θα «ελέγχουν» την κατάσταση. Πάντως, στην ΑΕΚ
είναι αποφασισμένοι να το «παλέψουν» έως το τέλος και αν βγει «κάτι» έχει
καλώς, διαφορετικά... 
«Είναι πολύ δύσκολο παιχνίδι, καθοριστικό για τη
συνέχεια και ίσως παίξει ρόλο στην εξέλιξη του πρωταθλήματος», έλεγε χθες
(πριν από την αναχώρηση) ο Πέτρος Ραβούσης. Και συμπλήρωνε: «Ξεχάσαμε τον
τελικό του Κυπέλλου και πιστεύω η προσοχή μας να επικεντρώνεται στο
πρωτάθλημα, τη μοναδική μας υποχρέωση». 
Ο τεχνικός της ΑΕΚ δεν σκοπεύει να
«κρατήσει» κάποιον από τους παίκτες του, που έχουν κάρτες. «Προσέχουμε πρώτα
τα παιχνίδια και μετά τις κάρτες», ήταν η εξήγησή του, ενώ και οι
ποδοσφαιριστές κοιτούν κυρίως το ματς που έρχεται και όχι το... επόμενο. 
Απόντες από το σημερινό ματς (αρχίζει στις 17.00 με διαιτητή τον Παπαχίτζιο)
θα είναι οι τιμωρημένοι Μιχάλης Κασάπης και Χάρης Κοπιτσής. Επανέρχεται στην
ενδεκάδα ο Βάιος Καραγιάννης και μάλλον ο Βεριντιάνο Μαρτσέλο. Πιθανή σύνθεση:
Ατματσίδης, Μπορμπόκης, Καραγιάννης, Μανωλάς, Κωστένογλου, Μαχαιρίδης,
Κετσπάγια, Σαβέβσκι, Μαρτσέλο ή Μπατίστα, Κωστής, Νικολαΐδης. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O13</CAT>
<ED>
Κωδικός άρθρου: A15818O132</ED>
<ID>
ID:170569

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O13&aa=2</URL></REF>


Article

<CATEGORY>vin10</CATEGORY>

 <H2>Τώρα Ευρωκύπελλο!</H2>

ΣΥΓΧΥΣΗ προκλήθηκε προχθές στο ΟΑΚΑ,
για τη διοργάνωση στην οποία θα μετάσχει ο Παναθηναϊκός. Όσοι είχαν το
κουράγιο να ασχοληθούν με το θέμα, αναζητούσαν τη νέα διοργάνωση, καθ' ότι
στην αρχή της σεζόν η ΕΟΚ είχε τροποποιήσει την προκήρυξη του Κυπέλλου
Ελλάδος, όπου αναφέρονταν οι ομάδες που θα κέρδιζαν τη συμμετοχή τους στο
Ευρωκύπελλο. 
Έτσι υποστηρίχθηκε πως ο δεύτερος (μετά τον Απόλλωνα Πάτρας
εν προκειμένω που συμμετείχε στον τελικό του Κυπέλλου εφέτος) που θα
αγωνιζόταν στο κύπελλο, θα ήταν ο πρώτος της 4άδας που θα κέρδιζε τη συμμετοχή
στο Κόρατς, κάτι που έφερνε τον ΠΑΟ εκτός Ευρωκυπέλλου! 
Η δεύτερη εκδοχή
που απέκλειε τον ΠΑΟ, ήταν μια σκέψη του ισχυρού παράγοντα της ΕΟΚ, Γιώργου
Βασιλακόπουλου, που όταν ο Ηρακλής με την πρόκρισή του στα ημιτελικά της
εφετινής διοργάνωσης του Ευρωκυπέλλου, είχε πει πως ίσως να έπρεπε να δοθεί ως
δώρο στην ομάδα της Θεσσαλονίκης το ένα εισιτήριο. 
Ως προς το πρώτο,
εκείνο που είναι σίγουρο, είναι πως από το σκεπτικό ξεχάστηκε ένα «αν» της
προκήρυξης. Στο άρθρο 3 της προκήρυξης, στην παράγραφο των ημιτελικών,
αναφέρεται πως αν τρεις από τις τέσσερις ομάδες του φάιναλ φορ δικαιούνται
συμμετοχή στην Ευρωλίγκα, τότε στο Ευρωκύπελλο θα συμμετάσχουν η 4η ομάδα που
θα λάβει μέρος στο φάιναλ φορ του Κυπέλλου και η πρώτη από την 4αδα που θα
δικαιούται από το πρωτάθλημα θέση στο Κόρατς. 
Έτσι, αν Ολυμπιακός και ΑΕΚ
συμμετάσχουν (κάτι που θα συμβεί εκτός συγκλονιστικού απροόπτου) στην
Ευρωλίγκα, τότε στο Ευρωκύπελλο θα βγουν Απόλλωνας Πάτρας και Παναθηναϊκός.
Διαφορετικά, αν ένας εκ των Ολυμπιακού, ΑΕΚ μείνουν εκτός Ευρωλίγκα, τότε στο
Ευρωκύπελλο θα συμμετάσχει ο Απόλλωνας Πάτρας και αυτός που θα μείνει από τους
δύο προαναφερόμενους εκτός Ευρωλίγκα. 
Ίσως επί του παρόντος αυτά να
φαίνονται ανούσια και άχρηστα για τον ΠΑΟ, μπροστά στην παταγώδη εφετινή
αποτυχία του, όμως αργότερα, με ηρεμία σκεπτόμενοι, θα καταλάβουν όλοι, πως
άλλο Ευρωκύπελλο και άλλο Κόρατς. Σε όλα τα επίπεδα (πιθανότητες κατάκτησης,
μετακινήσεις κ.λπ). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O14</CAT>
<ED>
Κωδικός άρθρου: A15818O141</ED>
<ID>
ID:170518

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O14&aa=1</URL></REF>


Article

<CATEGORY>vin10</CATEGORY>

 <H5>ΨΑΛΙΔΙΖΟΝΤΑΙ ΤΑ ΕΣΟΔΑ ΠΟΥ ΑΝΕΜΕΝΕ Ο ΠΑΟ, ΕΝΩ ΘΑ ΥΠΑΡΞΟΥΝ ΑΠΩΛΕΙΕΣ ΧΡΗΜΑΤΩΝ
ΜΕ... ΕΜΜΕΣΟ ΤΡΟΠΟ</H5>
<H5>ΤΟ ΜΑΤΣ</H5>
<H5>Χειροκρότησαν τους παίκτες του ΠΑΟΚ</H5>
<H2>Χάνει τουλάχιστον 1,5 δισ.!</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΗΤΤΑ ΕΝΑΜΙΣΗ (τουλάχιστον) δισεκατομμυρίου ήταν η προχθεσινή του
Παναθηναϊκού από τον ΠΑΟΚ, αν επιχειρήσουμε να αναλύσουμε από οικονομικής
πλευράς τις επιπτώσεις της «πράσινης τραγωδίας». 
Ο Παναθηναϊκός, σύμφωνα
με τους υπολογισμούς που μπορούν να στηριχθούν στον εφετινό προϋπολογισμό και
τις εισροές των χρημάτων στο ταμείο του ΤΑΚ, βρίσκεται μείον 1,5 δισ. δρχ.!
Όμως, αυτό αφορά, επαναλαμβάνουμε, ποσό που αποτελεί αναμενόμενα έσοδα τα
οποία ψαλιδίζονται. 
Υπάρχουν και οι απώλειες χρημάτων με... έμμεσο τρόπο.
Ποιες είναι αυτές; Παράδειγμα ο Αντουάν Ριγκοντό, η μεταγραφή του οποίου
στοίχιζε περί το ένα δισ. δραχμές και ενδεχομένως να ανέβει κατά 40%-50%,
καθότι κανείς παίκτης αυτού του επιπέδου δεν επιθυμεί να αγωνιστεί σε ομάδα
που βρίσκεται εκτός Ευρωλίγκα. Και ο τρόπος για να πεισθεί είναι ένας:
dollars! 
Ακόμη, ο Παναθηναϊκός βρισκόταν (αν δεν έχει εξασφαλίσει ήδη την
υπογραφή) μια ανάσα από τη συμφωνία με τον Φάνη Χριστοδούλου, που φεύγοντας
από τον Πανιώνιο ονειρευόταν και δήλωνε ότι αναζητεί «ομάδα που θα διεκδικήσει
μαζί της το ευρωπαϊκό πρωτάθλημα και φυσικά το ελληνικό». Για το πρώτο ο ΠΑΟ
δεν αποτελεί πλέον λύση για τον «μπέμπη». 
Θέλετε και άλλα; Αν τα σενάρια
περί Ιωαννίδη έκρυβαν δόση αλήθειας, τώρα ο «Ξανθός» δεν είναι βέβαιο αν θα
επιθυμήσει να μείνει για μια ακόμη χρονιά εκτός Ευρωλίγκα. 
Όσον αφορά τις
άμεσες οικονομικές απώλειες, σίγουρο είναι πως το ευρωκύπελλο δεν «πουλάει»
τόσο, όσο η Ευρωλίγκα. Εφέτος το SuperSport πρόσφερε περίπου 1,5 δισ. δραχμές
στο ταμείο του ΠΑΟ (συνυπολογίζονται και διαφημιστικοί χρόνοι, πέραν του
ρευστού χρήματος) για τα ευρωπαϊκά ματς. Τώρα το ποσό αναμένεται να πέσει στα
200-300 εκατ., καθώς λέγεται πως υπήρχε συμφωνία και για το νέο έτος με το
συνδρομητικό κανάλι, αλλά με ρήτρα που αφορούσε μόνο ματς της Ευρωλίγκα! 
Η
διαφήμιση στη φανέλα θα πέσει από τα (περίπου) 400 εκατ. που ήταν, στα
100-200. Ίδιες μειώσεις ίσως σημειωθούν από τις εισπράξεις εισιτηρίων και των
πωλήσεων μπλοκ διαρκείας. Αυτή όμως η περίπτωση και μικρή απώλεια αποτελεί και
ενδεχομένως να παρουσιάσει «θετικό ισοζύγιο», αφού αν η ομάδα αποκτήσει
παίκτες όπως ο Ντομινίκ Ουίλκινς, όπως έχουν αποδείξει οι οπαδοί του ΠΑΟ
(4.000 διαρκείας πέρυσι, περίπου 800 εφέτος!) θα αυξήσουν την προσέλευση τους
στο ΟΑΚΑ. 
Γίνεται, πάντως, αντιληπτό ότι τα πράγματα μπλέκονται για τον
Παναθηναϊκό, αφού καλείται να καλύψει τις άμεσες και έμμεσες οικονομικές
απώλειες, αλλά και τα υψηλά (όπως όλοι γνωρίζουμε) συμβόλαια όσων παικτών θα
μείνουν στην ομάδα. 
Για άλλες ομάδες το «οικονομικό κραχ» θα ήταν σχεδόν
βέβαιο, όμως παρόντος του Παύλου Γιαννακόπουλου όλοι θεωρούν πως ο
Παναθηναϊκός θα μπορέσει να ανταπεξέλθει και να ανακάμψει. Όμως, αυτή η
παρουσία δεν είναι σίγουρη. Ο Θανάσης Γιαννακόπουλος, μιλώντας στο ΟΑΚΑ, είπε
πως «δεν πρόκειται να εγκαταλείψει η οικογένειά τους τον Παναθηναϊκό, που τώρα
διανύει την πιο δύσκολη περίοδο» και παράλληλα τόνισε πως «θα επιχειρήσει να
πείσει τον πρόεδρο να μείνει δίπλα στην ομάδα και να την ενισχύσει περισσότερο
από κάθε άλλη φορά», αφήνοντας έτσι πολλά να αιωρούνται... 
ΟΣΟ ΤΑ λεπτά περνούσαν, τόσο
το άγχος λύγιζε ολοένα περισσότερο τους «πράσινους» και οι παίκτες του ΠΑΟΚ...
έβγαζαν φτερά. Η ομάδα της Θεσσαλονίκης πήρε πανάξια τη νίκη, απέναντι σε έναν
καταρρακωμένο αντίπαλο, που πρόσθεσε μια ακόμη αποτυχία (τη χειρότερη) στην
εφετινή καταστροφική χρονιά. 
Το 77-66 υπέρ των φιλοξενουμένων στο ΟΑΚΑ
έθεσε νοκ-άουτ τον Παναθηναϊκό από τις τρεις θέσεις που οδηγούν στη
«χρυσοφόρα» Ευρωλίγκα και έδωσαν ελπίδες στον ΠΑΟΚ να πετύχει το θαύμα και να
επιστρέψει στη διοργάνωση ύστερα από τρία χρόνια 
Οι οπαδοί του
Παναθηναϊκού, απογοητευμένοι από την εικόνα αποσύνθεσης που παρουσίασε και
πάλι η ομάδα τους, η οποία δεν θύμιζε σε τίποτα εκείνη που συνέτριψε πριν από
τέσσερις νύκτες τον ΠΑΟΚ, αντέδρασαν χειροκροτώντας τούς φιλοξενούμενους σε
κάθε προσπάθειά τους και αποδοκιμάζοντας τούς «πράσινους» το τελευταίο
τετράλεπτο. Στο τέλος, μάλιστα, αποθέωσαν τους νικητές, ενώ πετούσαν
αντικείμενα, στα οποία ήταν και τα άχρηστα πια μπλοκ διαρκείας τους. 
Ο
ΠΑΟΚ άρπαξε την ευκαιρία και δεν την άφησε ανεκμετάλλευτη. Ο Νίκος
Μπουντούρης, σπουδαίος στον ρόλο οργανωτή, είχε το χέρι του στον «μοχλό
ταχυτήτων» της ομάδας και τις άλλαζε όποτε ήταν σωστό να γίνει αυτό. Ο Μπόνερ,
κυρίαρχος των αιθέρων, μαζί με τον Ντεμπς έκαναν το καλύτερό τους παιχνίδι
στην Ελλάδα και αναδείχθηκαν πρώτοι σκόρερ της ομάδας τους. 
Ο Παναθηναϊκός
αντέδρασε και μείωσε 40-41 (είχε ξεφύγει ο ΠΑΟΚ με 23-35 στο 17') στο 24',
όμως εκεί κόλλησε, αποδεικνύοντας ότι το ελεύθερο μπάσκετ που ευαγγελιζόταν ο
Κυρίτσης δεν ήταν το κατάλληλο για εκείνη τη στιγμή. Επιθέσεις βιαστικές,
αγχώδη σουτ τριών πόντων υπό κακές προϋποθέσεις, προσπάθειες σε ελάχιστα
δευτερόλεπτα απέναντι σε οργανωμένη άμυνα και ο ΠΑΟΚ γλίτωσε την «ανατροπή».
Έφυγε και πάλι με 49-59 και το τέλος ήταν πια ορατό. Ο ΠΑΟ άρχισε να ψάχνει
τον δρόμο για τη νίκη με ατομικές ενέργειες παικτών που σερνόντουσαν από το
άγχος, ενώ ο ΠΑΟΚ, χωρίς σπουδαία απόδοση, αλλά σίγουρα πολύ καλύτερη του
αντιπάλου, έβρισκε αργά αλλά σταθερά τον δρόμο για το καλάθι των «πρασίνων».

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O14</CAT>
<ED>
Κωδικός άρθρου: A15818O142</ED>
<ID>
ID:170570

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O14&aa=2</URL></REF>


Article

<CATEGORY>vin10</CATEGORY>

 <H5>ΣΚΟΤ ΣΚΑΪΛΣ</H5>
<H5>«Χτυπάμε και πρωτάθλημα»</H5>
<H2>Σχεδιάσαμε καλά τα παιχνίδια μας</H2>

«ΚΑΝΑΜΕ το καλύτερο παιχνίδι της χρονιάς». Ο Σκοτ Σκάιλς έπλεε σε πελάγη
ευτυχίας και κάποια στιγμή βρήκε χρόνο να ξεφύγει από τους ξέφρενους
πανηγυρισμούς που είχαν στηθεί στα αποδυτήρια του ΠΑΟΚ για να κάνει δηλώσεις
στους δημοσιογράφους: «Σχεδιάζαμε τα καλά μας παιχνίδια γι' αυτήν την περίοδο
και τα καταφέραμε. Στόχος μας είναι πλέον η κατάκτηση του τίτλου. Αν δεν τα
καταφέρουμε, επόμενη επιδίωξή μας είναι η πρόκριση στην Ευρωλίγκα». Μάλιστα, ο
Σκάιλς προς έκπληξη όλων είπε: 
«Δεν μπορώ να εξηγήσω τι άλλαξε και παίξαμε
τόσο καλά (!), ενώ στα προηγούμενα ματς δεν μπορούσαμε να βρούμε τον εαυτό
μας. Μετά το ματς της Τρίτης στα μάτια των παικτών μου ήταν ζωγραφισμένη η
στεναχώρια. Είχαν καταρρακωθεί ψυχολογικά και αυτό με έκανε να πιστέψω ότι
κατάλαβαν τι έπρεπε να κάνουν και ότι θα έβρισκαν την αυτοσυγκέντρωσή τους».

Οι εκπλήξεις διά στόματος Αμερικανών συνεχίστηκαν με τον Ντελ Ντεμπς. «Δεν
ξέρω τι θα γίνει στη συνέχεια, μη με ρωτάτε. Είμαι από την Αμερική και δεν έχω
ιδέα τι θα πει Ευρωλίγκα!». 
«ΚΑΙ ΤΩΡΑ
πρωτάθλημα...». Η σπουδαία επιτυχία του ΠΑΟΚ, που σημείωσε νίκη - πρόκριση στο
ΟΑΚΑ, άνοιξε την... όρεξη στους περισσότερους στην ομάδα της Θεσσαλονίκης.
Όρεξη που φθάνει μέχρι και στην κατάκτηση του πρωταθλήματος. 
«Μας είχαν
όλοι ξεγραμμένους, αλλά αποδείξαμε ότι υπάρχουμε. Εδώ είμαστε, λοιπόν, και
είμαστε έτοιμοι να σαρώσουμε. Πάμε για το πρωτάθλημα, αφού εδώ που φθάσαμε όλα
είναι πιθανά. Μπήκαμε στην 4άδα και όλα γίνονται». Ο Άντονι Μπόνερ, με μάτι να
αστράφτει, έδειχνε αγριεμένος (αγωνιστικά) και έτοιμος να πείσει ξανά τους
συμπαίκτες του για τις νέες προβλέψεις του. 
«Ούτε τα υπόλοιπα παιδιά δεν
το πίστευαν. Εγώ τους τα έλεγα και γελούσαν. Μετά τη νίκη μας την Τρίτη άρχισα
να τους κάνω πλύση εγκεφάλου και είδα στα μάτια τους ότι τους έπεισα. Το
κατάλαβα πριν από το ματς και το διαπίστωσα στον αγώνα», είπε ο Μπόνερ, που
έκανε το καλύτερό του παιχνίδι επί ελληνικού εδάφους. 
«Δεν ήταν το
καλύτερό μου ματς όσον αφορά τους αριθμούς. Κι άλλες φορές έχω πετύχει τόσους
πόντους ή έχω πάρει 11 ριμπάουντ. Όμως συνολικά ήταν το καλύτερό μου παιχνίδι.
Από την παρουσία μου στο γήπεδο και το πάθος που έδειξα, πιστεύω ότι πήραν
δύναμη και τα υπόλοιπα παιδιά. Πίστεψαν ότι δεν είχαμε τίποτα να χάσουμε, αλλά
μπορούσαμε τη νίκη», τόνισε ο Αμερικανός φόργουορντ του ΠΑΟΚ. 
Αποκάλυψε,
μάλιστα, ότι είχαν μπει και τα σχετικά στοιχήματα για την πρόκριση: «Με τον
Ντίνκινς είχαμε βάλει στοίχημα 5.000 δολάρια μετά το ματς στο Αλεξάνδρειο, ενώ
ο Ντεμπς με τον Νουόσου πως ο χαμένος θα φιλοξενούσε, κάνοντας όλα τα έξοδα,
τον νικητή δύο ημέρες σπίτι του!». 
Ο Μπόνερ, τέλος, μίλησε και για την
παραμονή του στον ΠΑΟΚ και μάλιστα ήταν απόλυτος σε ό,τι αφορά την καριέρα του
στην Ελλάδα: «Θέλω να μείνω, αλλά μόνο στον ΠΑΟΚ. Με "τρελαίνει" που ο κόσμος
μας εκδηλώνεται όσο κανείς άλλος στην Ευρώπη. Μου αρέσει αυτό το μπάσκετ, με
δυνατά παιδιά και σκληρό παιχνίδι, όπως είχα συνηθίσει στους Νιου Γιορκ Νικς.
Μπορώ στον ΠΑΟΚ να κάνω αυτό που ξέρω. Αν μείνει ο Σκάιλς, πιστεύω ότι θα
μείνω και εγώ. Το εύχομαι». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O15</CAT>
<ED>
Κωδικός άρθρου: A15818O151</ED>
<ID>
ID:170519

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O15&aa=1</URL></REF>


Article

<CATEGORY>vin10</CATEGORY>

 <H5>Ο
ΑΜΙΤΣΙ ΠΡΟΕΒΛΕΨΕ ΗΔΗ ΤΟ ΜΕΛΛΟΝ ΤΟΥ ΣΤΟΝ ΠΑΟ ­ ΤΙ ΣΕΝΑΡΙΑ ΥΠΑΡΧΟΥΝ ΓΙΑ ΝΙΚΟΛΑ,
ΝΤΙΝΚΙΝΣ, ΚΟΡΦΑ ΚΑΙ ΚΟΙΝΟΤΙΚΟΥΣ</H5>
<H2>Ώρα να φεύγουμε
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΤΟ ΠΡΟΩΡΟ τέλος
των υποχρεώσεων του ΠΑΟ είναι δεδομένο ότι θα επισπεύσει τις εξελίξεις στο
έμψυχο υλικό της ομάδας. Βέβαιο αυτές τις ώρες είναι επίσης πως κανείς από
τους παράγοντες του Παναθηναϊκού δεν μπορεί να σκεφτεί και να ασχοληθεί με
μεταγραφές. 
Ωστόσο, σύντομα οι κοινοτικοί και οι ξένοι του ΠΑΟ, θα
ζητήσουν (ή θα κληθούν) να συναντηθούν με τον Παύλο Γιαννακόπουλο, ώστε να
εξετάσουν τι μέλλει γενέσθαι. Σε αυτούς που φεύγουν, αυτή τη στιγμή, στην
πρώτη θέση είναι ο Μαρσέλο Νικόλα. Ο Ισπανοαργεντινός φόργουορντ δεν έχει
προσφέρει, ενώ παράλληλα και ο ίδιος δεν πρέπει να επιθυμεί την παραμονή του:
«Σίγουρα είναι καλύτερα να παίζω Ευρωλίγκα απ' ό,τι στο ευρωπαϊκό κύπελλο ή το
Κόρατς. Είναι όμως νωρίς ακόμη να μιλήσω. Την άλλη εβδομάδα θα γνωρίζω αν θα
μείνω ή όχι». 
Δεύτερος, ο Τζον Αμίτσι, που χθες δήλωσε ανακουφισμένος.
«Ήρθε η ώρα να φύγουμε», ψιθύρισε και χάθηκε στο... σκοτάδι. Ο Ντίνκινς θα
παραμείνει μόνο αν η απόφαση που περιμένει ο Παναθηναϊκός για να παίξει ως
κοινοτικός είναι θετική, ενώ δεν αναμένεται να ανανεωθεί το συμβόλαιο του
Κόρφα. Απομένουν οι Αλβέρτης, Οικονόμου, που είναι οι σίγουροι για τη
συνέχεια, οι Μαρτίνεθ, Κοχ, Σκονοκίνι που «παίζεται» η παραμονή τους (άλλος να
μείνει γιατί έχει προσφέρει, άλλος γιατί έχει δείξει ότι «πονάει» την ομάδα,
άλλος γιατί έχει αγαπηθεί από τον κόσμο) και οι Βουρτζούμης, Γεωργικόπουλος,
Μαρκοβιτς που θα αποφασιστεί η παραμονή τους, από τις μεταγραφές της ομάδας.

Χθες πάντως, η ισπανική εφημερίδα «Il Moundo Deportivo», αναφέρει πως η
Μπανταλόνα έχει προτείνει 3ετές συμβόλαιο στον Φεράν Μαρτίνεθ. Ο Ισπανός
σέντερ που έχει κατακτήσει τον ευρωπαϊκό πρωτάθλημα με την ισπανική ομάδα στο
Τελ Αβίβ (κόντρα στον Ολυμπιακό), φέρεται να διαφωνεί με κάποιους όρους του
πρώτου έτους, ενώ είναι απολύτως σύμφωνος με το συμβόλαιο των επόμενων δύο
χρόνων. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O16</CAT>
<ED>
Κωδικός άρθρου: A15818O161</ED>
<ID>
ID:170520

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O16&aa=1</URL></REF>


Article

<CATEGORY>vin10</CATEGORY>

 <H5>Απόδραση από το ΟΑΚΑ</H5>
<H5>Θυμήθηκαν τον Στόγιαν</H5>
<H2>Εμπιστευτικά</H2>

<H3></H3>Μορφή μίνι απόδρασης
είχε η έξοδος των παικτών του Παναθηναϊκού από το ΟΑΚΑ. Οι περίπου 200 οπαδοί
που επιχείρησαν να πλησιάσουν την έξοδο των αποδυτηρίων του ΠΑΟ (τους απώθησαν
οι αστυνομικοί) είχαν ανησυχήσει τους ανθρώπους της ομάδας, που για καλό και
κακό σχεδίασαν τον τρόπο με τον οποίο θα έφευγαν οι παίκτες. 
Έτσι, κανείς,
μα κανείς, δεν βγήκε μόνος του. Αποχώρησαν όλοι μαζί, με συνοδεία αστυνομικών,
ενώ σχημάτισαν πομπή με το ένα αυτοκίνητο πίσω από το άλλο. Δηλώσεις, βέβαια,
δεν έκαναν. 
* Την πρώτη του νίκη στο ΟΑΚΑ πέτυχε ο ΠΑΟΚ. Η ομάδα της
Θεσσαλονίκης είχε αγωνιστεί με τον Παναθηναϊκό και την ΑΕΚ επτά φορές στο
Ολυμπιακό στάδιο και είχε ηττηθεί ισάριθμες φορές. 
Τον Στόγιαν Βράνκοβιτς θυμήθηκαν οι
οπαδοί του Παναθηναϊκού. Τα τελευταία λεπτά, εκτός από το να ειρωνεύονται τους
παίκτες της ομάδας τους και να χειροκροτούν τους φιλοξενούμενους, φώναξαν
πολλές φορές το όνομα του Βράνκοβιτς, που τόσο έλειψε από τον πρωταθλητή
Ευρώπης. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O16</CAT>
<ED>
Κωδικός άρθρου: A15818O162</ED>
<ID>
ID:170571

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O16&aa=2</URL></REF>


Article

<CATEGORY>vin10</CATEGORY>

 <H5>ΚΥΡΙΤΣΗΣ</H5>
<H5>Η κατάσταση ήταν μη... αναστρέψιμη</H5>
<H5>Θ. ΓΙΑΝΝΑΚΟΠΟΥΛΟΣ</H5>
<H5>«Ο ΠΑΟ τώρα μας έχει ανάγκη»</H5>
<H2>Σε 24
ημέρες ο ΠΑΟ έχασε τα πάντα!</H2>

ΤΟΝ ΠΙΟ καταστροφικό μήνα πέρασε ο
Παναθηναϊκός αυτές τις τελευταίες ημέρες: οι 24 ημέρες που συγκλόνισαν τον
ΠΑΟ, θα μπορούσε να έχει τίτλο η συγκεκριμένη περίοδος. 
Από τις 27 Μαρτίου
οι «πράσινοι», που έφθασαν με ρεκόρ (15-3) στα προημιτελικά της Ευρωλίγκα,
διεκδικούσαν εντός έδρας ουσιαστικά το Κύπελλο Ελλάδας και απέκτησαν αβαντάζ
έδρας μέχρι τον ημιτελικό των πλέι οφ (και τον μικρό τελικό) στο πρωτάθλημα,
έχασαν τα πάντα. 
Σε αυτές τις 24 ημέρες ο (μέχρι την Πέμπτη) πρωταθλητής
Ευρώπης μέτρησε έξι ήττες και μόλις μία νίκη! Δύο φορές από τον Ολυμπιακό και
off από την Ευρωλίγκα. Ήττα από τον Απόλλωνα Πάτρας στο ΟΑΚΑ και off από τον
τελικό του Κυπέλλου (ήττα την επόμενη ημέρα από την ΑΕΚ στον μικρό τελικό) και
2-1 ήττες από τον ΠΑΟΚ και of από τίτλο πρωταθλήματος και, το κυριότερα από
όλα, και από την Ευρωλίγκα! 
Για να φτάσει σε αυτό το σημείο ο
Παναθηναϊκός, προηγήθηκαν πολλά και σαφώς η ευθύνη επιμερίζεται στον
προπονητή, στους παίκτες και στη διοίκηση. Η ομάδα άλλαξε το καλοκαίρι, ύστερα
από συγκυρίες και αποφάσεις του Σέρβου προπονητή. «Η ομάδα είναι του
Μάλκοβιτς» έλεγε όπου βρισκόταν και στεκόταν ο Παύλος Γιαννακόπουλος. 
Έχουμε κατ' επανάληψη σημειώσει ότι ο Μάλκοβιτς, από όσους έφυγαν, ευθύνεται
για τους Ουίλκινς, Σταυρακόπουλο, Μυριούνη. Για τον πρώτο μάλιστα είχε θέσει
νωρίς νωρίς το δίλημμα στον Γιαννακόπουλο: Ή εγώ ή αυτός. Ο πρόεδρος επέλεξε
Μάλκοβιτς και ο Σέρβος άρχισε να στήνει την ομάδα του. 
Οι Σοκ - Κούουσμα
ήθελαν να φύγουν. Ο Παταβούκας δεν τα βρήκε στα οικονομικά. Ο Γιαννάκης
αποσύρθηκε. Ο Βράνκοβιτς ήθελε να δοκιμάσει την τύχη του στο ΝΒΑ. Ο Πετσάρσκι
δεν διέψευσε τον Μάλκοβιτς στον Πανιώνιο, όπως και ο Σταυρακόπουλος στον Άρη.

Ο Σέρβος είναι αλήθεια πως έκανε αρκετά λάθη και έχασε τον έλεγχο της
ομάδας. Για παράδειγμα, κάτι που δεν έχει αναφερθεί, παρ' ότι φημίζεται για
τις «αμυντικές αρχές» του, απέκτησε παίκτες που δεν είχαν τις καλύτερες
σχέσεις με την άμυνα. Ο Κοχ ήταν το «πολυβόλο» των Γερμανών. Ο Σκονοκίνι το
«αγριογούρουνο» ­ όπως τον λένε στην Ιταλία ­ που ξεχυνόταν στην επίθεση στην
Ρόμα. Ο Νικόλα δεν είχε ποτέ σπουδαία απόδοση στην άμυνα, το ίδιο και ο Φεράν
Μαρτίνεθ. Και απλά κάτι έκανε ο Αμίτσι. 
«Το πρόβλημα δεν είναι η έλλειψη
ηγέτη, αλλά ότι υπάρχουν 10 ηγέτες μέσα στην ομάδα» είπε ο Κυρίτσης. Έτσι,
κάτω από το αυταρχικό καθεστώς του Μάλκοβιτς, που είναι γνωστό όμως εδώ και
χρόνια, ορισμένοι (Σκονοκίνι, Νικόλα, Αμίτσι) δεν άντεξαν και δυστρόπησαν.
Ξαφνικά στον ΠΑΟ έπρεπε να γίνουν απλοί ρολίστες. 
Ο Μάλκοβιτς, παράλληλα,
επέμενε να μην χρησιμοποιεί τον Κόρφα, αφήνοντας μόνο του τον Ντίνκινς που
καταπονήθηκε από το βαρύ πρόγραμμα και τη μικρή βοήθεια που του δόθηκε. 
Σε
αυτά, αν προστεθεί και η απουσία ενός αντι-Βράνκοβιτς, καθώς ο Σάλεϊ ήρθε,
έχοντας καταχρηστικούς όρους με άδειες μεσούσης της περιόδου και
δικαιολογημένα διώχθηκε, μπορεί κάλλιστα να βρει κανείς το μεγαλύτερο μέρος
ευθύνης. 
Το υπόλοιπο βαραίνει τους παίκτες. Μετά τον αποκλεισμό από τον
Ολυμπιακό, καταρρακωμένοι ψυχολογικά δεν παρουσίασαν ίχνος αντίδρασης. Η
απελευθέρωση από τον Κυρίτση έφερε αποτελέσματα μόνο στο πρώτο ματς. Προχθές,
όταν ο ΠΑΟ ήταν κοντά στο σκορ, ο γηπεδούχος έπρεπε να παίξει κοντρολαρισμένα
και όχι ελεύθερα, όπως ήθελε ο Κυρίτσης, που όμως είχε απόλυτο δίκιο για τις
τρεις κατηγορίες παικτών στην ομάδα. Αγχομένοι από την εξέλιξη του αγώνα,
χωρίς ανάσες και ορισμένοι δίχως πίεση, αφού θα φύγουν από την ομάδα, δεν
είχαν δυνάμεις για να αντιδράσουν και ο ΠΑΟ καταστράφηκε. 
ΣΕ ΤΡΙΑ γκρουπ είναι χωρισμένοι οι παίκτες του Παναθηναϊκού, όπως τόνισε
απογοητευμένος ο Μιχάλης Κυρίτσης. «Από τη στιγμή που ήρθα, διαπίστωσα κάποια
μη αναστρέψιμα πράγματα. Οι παίκτες ήταν χωρισμένοι σε τρία γκρουπ. Ένα των
απογοητευμένων, που ήταν έτοιμοι να φύγουν. 
Ένα άλλο με εκείνους που
ήθελαν να βοηθήσουν, όμως το υπερβολικό άγχος τούς "έκοβε" τα πόδια και το
τρίτο με αυτούς που ήταν "καμένοι" σωματικά και εξαντλημένοι ψυχολογικά, με
πρώτο από όλους τον Ντίνκινς. Για ορισμένους η καρδιά ήθελε, όμως τα πόδια
τους δεν πήγαιναν...» είπε ο Κυρίτσης. 
«Η ομάδα βρίσκεται σε πολύ δύσκολη
στιγμή. Δαπανήθηκαν τόσα χρήματα και η χρονιά τελείωσε άδοξα, αφού δεν μπόρεσε
να υλοποιήσει κανέναν από τους τρεις στόχους της. Όμως και η Ρεάλ πέρυσι δεν
βγήκε στην Ευρωλίγκα, αλλά πήρε εφέτος το ευρωκύπελλο και διεκδικεί τον τίτλο
στην Ισπανία», συμπλήρωσε ο προπονητής του Παναθηναϊκού. 
ΤΗΝ ΑΠΟΘΕΩΣΗ γνώρισε ο Παύλος Γιαννακόπουλος κατά την αποχώρησή του από το
ΟΑΚΑ. Συντετριμμένος ο πρόεδρος του Παναθηναϊκού, δεν μπορούσε ούτε να
μιλήσει. 
Αμέσως μετά τη λήξη του ματς πήγε στο φουαγιέ των επισήμων.
Πλησίασε το μπαρ. Ζήτησε ένα νερό και εν συνεχεία προσπάθησε να μπει στο
αυτοκίνητό του. 
Όσοι τον περίμεναν έξω από το γήπεδο τον χειροκροτούσαν
και προσπαθούσαν να εκφράσουν τη συμπαράστασή τους. «Διώξτους όλους, πρόεδρε.

Είμαστε μαζί σου», φώναξε ένας από εκείνους που ήταν «κρεμασμένοι» από τα
μπαλκόνια, από όπου περνούν όσοι βγαίνουν από τις διπλανές των επισήμων θύρες.

Την ίδια ώρα ο αντιπρόεδρος του Παναθηναϊκού, βουρκωμένος, τριγυρνούσε
σαστισμένος δεξιά και αριστερά: «Θα πάω να συγχαρώ τον ΠΑΟΚ γιατί μας νίκησε
δίκαια. Να ευχαριστήσω τον Κυρίτση που ήρθε να μας βοηθήσει. 
Αλλά είμαι
βαθιά στενοχωρημένος», είπε ο Θανάσης Γιαννακόπουλος. «Δεν είναι ώρα να
αποδώσουμε ευθύνες. Οι ευθύνες δεν βαραίνουν μόνο κάποιους κυρίους. Και εμείς
ως παράγοντες πρέπει να κάνουμε την αυτοκριτική μας. 
Αν φύγουμε τώρα θα
θεωρηθούμε ριψάσπιδες. Αν θέλαμε να φύγουμε θα έπρεπε να το κάνουμε πέρυσι και
όχι τώρα. Τώρα ο ΠΑΟ μας έχει ανάγκη και θα προσπαθήσω να πείσω τον πρόεδρο να
μείνει και να στηρίξει περισσότερο από κάθε άλλη φορά την ομάδα». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O16</CAT>
<ED>
Κωδικός άρθρου: A15818O163</ED>
<ID>
ID:170608

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O16&aa=3</URL></REF>


Article

<CATEGORY>vin10</CATEGORY>

 <H5>ΜΕ
ΕΚΤΕΛΕΣΤΗ ΤΟΝ ΚΟΡΩΝΙΟ (20 ΠΟΝΤΟΙ), ΤΟ ΠΕΡΙΣΤΕΡΙ ΠΡΟΚΡΙΘΗΚΕ ΣΤΗΝ ΗΜΙΤΕΛΙΚΗ ΦΑΣΗ
ΤΩΝ ΠΛΕΪ ΟΦ</H5>
<H2>Φύλακας - Άγγελος</H2>

<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΤΟ ΠΕΡΙΣΤΕΡΙ είχε
καρδιά, ψυχικά αποθέματα, πάθος και πήρε τελικά το εισιτήριο για την ημιτελική
φάση των πλέι οφ, αφού νίκησε στο τρίτο και καθοριστικό ματς τον Άρη με 79-71,
σε παιχνίδι που τα είχε όλα: Ταχύτητα, ένταση, φανατισμό, διακυμάνσεις στο
σκορ, προσφέροντας πολλές συγκινήσεις στους περίπου 2.000 θεατές. 
Οι
γηπεδούχοι ξέφυγαν για πρώτη φορά στο 14' με 27-21, ενώ διατήρησαν το
προβάδισμα στην υπόλοιπη διάρκεια του πρώτου μέρους (33-27 στο 17', 43-36 στο
20'). Επιθετική αιχμή των γηπεδούχων ­ ποιος άλλος; ­ ο Άγγελος Κορωνιός (20
πόντοι), ο οποίος επιστρατεύτηκε (παρά τον τραυματισμό του) από τον Ντράγκαν
Σάκοτα και εισήλθε στο 11', μέσα σε αποθέωση, όμως η ψυχή των γηπεδούχων ήταν
ο Μάρλον Μάξεϊ. Δίνοντας πολλές μάχες στον αέρα με τους ψηλούς του Άρη, ο
Αμερικανός, όχι μόνο κατάφερε να μαζέψει εννέα ριμπάουντ, αλλά και να πετύχει
15 καθοριστικούς πόντους. 
Στις αρχές του δευτέρου μέρους, το Περιστέρι
ξέφυγε ακόμα και με δέκα πόντους (52-42 στο 27'), πιάνοντας στον ύπνο τούς
φιλοξενούμενους. Ο Άρης δεν είχε πει την τελευταία του κουβέντα. Με σωστές
επιλογές και καλή άμυνα, πέρασε μπροστά στο σκορ μετά 27 λεπτά με 60-59 στο
34'. Όμως, η αποβολή του Ορτίθ με 5ο φάουλ στο επόμενο λεπτό κόστισε στην
ομάδα της Θεσσαλονίκης, η οποία έμεινε χωρίς καλάθι μέχρι το 39'. Το Περιστέρι
με σερί 8-1 πέρασε μπροστά με 67-60 στο 38', βάζοντας ασφαλιστική δικλίδα στη
μεγάλη νίκη. 
«Μας αξίζει η θέση που βρισκόμαστε. Φέτος, παίζουμε καλό
μπάσκετ και νικάμε. Όμως, έχουμε να δώσουμε κι άλλους αγώνες». Ο προπονητής
του Περιστερίου, Ντράγκαν Σάκοτα έσταζε μέλι για την ομάδα του, μετά το τέλος
της συνάντησης. Όσον αφορά το παιχνίδι, ο Σέρβος τεχνικός τόνισε: «Με τον Άρη
έχουμε δώσει πολλούς αγώνες, εφέτος. 
Είμαστε περίπου ίδιες ομάδες. Είχαμε
σκοπό να σταματήσουμε τον αιφνιδιασμό των αντιπάλων μας και το καταφέραμε
(σ.σ. ο Άρης είχε μόνο 2/3 αιφνιδιασμούς!). Οι διαιτητές ήταν άριστοι. Είμαι
πολύ ευχαριστημένος και μακάρι να μας παίζουν έτσι σε κάθε παιχνίδι». 
Ωστόσο, ο κόουτς του Άρη Λευτέρης Σούμποτιτς ήταν έξω φρενών με τη διαιτησία
της συνάντησης: «Γνωρίζετε όλοι καλά, ότι δεν συνηθίζω να μιλάω για διαιτητές.
Όμως, θα πρέπει να σημειώσω ότι ήταν η χειρότερη διαιτησία που έχει παίξει την
ομάδα μου και ειδικά σε ένα τόσο κρίσιμο παιχνίδι. Αν παρατηρήσατε, οι
τελευταίοι 20 πόντοι του Περιστερίου σημειώθηκαν με βολές. Μπράβο στους
αντιπάλους μας που είχαν τόσο μεγάλη ευστοχία από τη γραμμή των φάουλ (σ.σ. το
Περιστέρι είχε 34/36 βολές, παρακαλώ). Δεν θέλω να μειώσω τη νίκη του
Περιστερίου, όμως, έτσι έχουν τα πράγματα. Το ματς πήγε 66-60 με δύο ανύπαρκτα
φάουλ. Κρίμα, διότι τα παιδιά προσπάθησαν». 
Όσον αφορά την απόδοση του
Γουόλτερ Μπέρι, ο Σούμποτιτς, αρκέστηκε να πει: «Είναι δύσκολο ένας αθλητής
στην ηλικία του, μετά έναν πολύμηνο τραυματισμό, να επανέλθει δριμύτερος».

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O17</CAT>
<ED>
Κωδικός άρθρου: A15818O171</ED>
<ID>
ID:170521

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O17&aa=1</URL></REF>


Article

<CATEGORY>vin10</CATEGORY>

 <H2>Ο
δρόμος προς τον τίτλο</H2>

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O17</CAT>
<ED>
Κωδικός άρθρου: A15818O172</ED>
<ID>
ID:170572

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O17&aa=2</URL></REF>


Article

<CATEGORY>vin10</CATEGORY>

 <H2>Στην Α2
και ο Αμύντας</H2>

Ο ΑΜΥΝΤΑΣ, που χθες στο πλαίσιο της τελευταίας
αγωνιστικής του πρωταθλήματος της Β' Εθνικής νίκησε στην Κυψέλη τον
Πανελλήνιο, είναι η ομάδα που θα συντροφεύσει τον Μακεδονικό στον δρόμο για
την Α2 κατηγορία, όπου θα αγωνίζονται τη νέα σεζόν αμφότεροι. 
Ο Αμύντας
νίκησε με 73-69 τον ΠΓΣ και διατήρησε τον ένα βαθμό διαφοράς από τον Αρίωνα
που νίκησε την Καλαμαριά (82-58), χωρίς όμως αυτό να του φανεί αρκετό. Όλα τα
αποτελέσματα: Δαναός Τρικ.-Μακεδονικός 71-80, Ηλιούπολη-Νέστορας 69-58,
Πανελλήνιος-Αμύντας 69-73, Δράμα-Δημόκριτος 78-65, Κομοτηνή-Νίκη Βόλου 98-81,
Αστ. Εξαρχείων-Οίακας 74-72, Αρίωνας-Καλαμαριά 82-58. 
Η τελική βαθμολογία:
Μακεδονικός 46, Αμύντας 45, Αρίωνας 44, Δράμα 43, Κομοτηνή και Ηλιούπολη από
42, Πανελλήνιος 41, Νέστορας και Αστ. Εξαρχείων από 39, Νίκη Βόλου 37,
Δημόκριτος και Καλαμαριά από 33, Δαναός Τρικ. και Οίακας από 31. 
Οι δύο
πρώτοι προβιβάζονται στην Α2 και οι τέσσερις τελευταίοι υποβιβάζονται στην Γ'
Εθνική κατηγορία. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O17</CAT>
<ED>
Κωδικός άρθρου: A15818O173</ED>
<ID>
ID:170609

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O17&aa=3</URL></REF>


Article

<CATEGORY>vin10</CATEGORY>

 <H5>ΕΦΗΒΟΙ</H5>
<H2>2η η Εθνική στη Σλοβενία</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΓΙΕΝΤΙΤΣΕ 
ΜΕ ΗΤΤΑ από την γηπεδούχο Σλοβενία έκλεισε τους αγώνες στο
«τσάλεντζ ράουντ» για τα προκριματικά του ευρωπαϊκού πρωταθλήματος (η τελική
φάση θα γίνει το καλοκαίρι του 1998 στη Βάρνα) η εθνική μας ομάδα Εφήβων. Η
ελληνική ομάδα τερμάτισε δεύτερη και πήρε την πρόκριση για τα προκριματικά
μαζί με την (πρώτη) Σλοβενία και το (τρίτο) Ισραήλ. 
Η ομάδα του Θόδωρου
Μπολάτογλου δεν μπόρεσε να διασπάσει την σκληρή άμυνα (ιδιαίτερα στον
Διαμαντόπουλο) των Σλοβένων, οι οποίοι νίκησαν με 84-72 (47-36 ημίχρονο)
έχοντας καλύτερο παίκτη τον Νάτσμπαρ που σημείωσε 32 πόντους. 
ΕΛΛΑΔΑ:
Διαμαντόπουλος 15, Παππάς 6, Δορκοφίκης 4, Πετρόπουλος 9, Τσιμπλιαρίδης 3,
Παναγιωτόπουλος 14, Ψηλέας 2, Παπαδόπουλος 16, Αγαδάκος 1, Φώτσης 6. 
ΣΛΟΒΕΝΙΑ: Ντρόπνιακ, Τζόγκιτς 19, Μπρόλι, Μπετσίροβιτς 7, Π. Μπρόλι, Σβαρτς 4,
Βίντιτς 6, Ζάγκορατς 7, Νάτσμπαρ 32, Πάβιτς 9. 
***Προχθές, Σάββατο, η
Εθνική νίκησε το Ισραήλ με 68-62 με κινητήριο μοχλό τον Διαμαντόπουλο που
σημείωσε 34 πόντους. 
*** Πρώτος σκόρερ του τουρνουά αναδείχθηκε ο Γιώργος
Διαμαντόπουλος με 98 πόντους, ενώ MVP ψηφίσθηκε ο Σλοβένος Νάτσμπαρ. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O17</CAT>
<ED>
Κωδικός άρθρου: A15818O174</ED>
<ID>
ID:170630

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O17&aa=4</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ</H5>
<H2>Πρωταθλήτριες με διαφορά</H2>

ΤΟ
ΠΕΜΠΤΟ συνεχόμενο και 19ο πρωτάθλημα στην ιστορία της κατέκτησε χθες η
γυναικεία ομάδα του Σπόρτιγκ νικώντας με 109-53 τον Θρίαμβο στην τελευταία
αγωνιστική της Α' Εθνικής. 
Οι «αιώνιες» πρωταθλήτριες, αν και ισοβάθμησαν
(49 β.) στην πρώτη θέση με τον Παναθηναϊκό, κατέκτησαν τον τίτλο λόγω της
καλύτερης διαφοράς που είχαν από τις «πράσινες». 
Μετά την ολοκλήρωση της
αγωνιστικής περιόδου, ο Σπόρτιγκ θα εκπροσωπήσει τη χώρα μας στην Ευρωλίγκα,
οι Παναθηναϊκός, ΜΕΝΤ και Θρίαμβος θα πάρουν μέρος στο Κύπελλο Λιλιάνα
Ρονκέτι, ενώ ο Απόλλων Καλαμαριάς (επικράτησε του Ολυμπιακού Βόλου στον
τελικό) θα αγωνιστεί στο Κυπελλούχων. 
Υποβιβάστηκαν στη νεοσύστατη Α2 οι
Αστέρας Εξαρχείων, Αγία Παρασκευή, Παγκράτι, Απόλλων Πτολεμαΐδας, ενώ το
εισιτήριο ανόδου στην Α1 (με 12 ομάδες) πήραν οι Εσπερίδες Καλλιθέας (νότιος
όμιλος) και ο Μέγας Αλέξανδρος Θεσσαλονίκης (βόρειος όμιλος). 
Η τελική
βαθμολογία: Σπόρτιγκ 49, Παναθηναϊκός 49, ΜΕΝΤ 43, Θρίαμβος 43, Κομοτηνή 40,
Απόλλων Καλαμαριάς 39, Ηρακλής 38, Ολυμπιακός Βόλου 38, Ακαδημία Ηλ. 37,
Παλαιό Φάληρο 36, Αστέρας Εξ. 35, Αγ. Παρασκευή 34, Παγκράτι 33, Απόλλων
Πτολεμαΐδας 33. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O17</CAT>
<ED>
Κωδικός άρθρου: A15818O175</ED>
<ID>
ID:170644

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O17&aa=5</URL></REF>


Article

<CATEGORY>vin10</CATEGORY>

 <H5>Ο
ΝΤΟΥΣΑΝ ΙΒΚΟΒΙΤΣ ΑΠΟ ΤΗΝ «ΠΑΓΩΜΕΝΗ» ΑΤΜΟΣΦΑΙΡΑ ΤΗΣ ΡΩΜΗΣ: ΕΛΠΙΖΩ ΝΑ ΜΑΣ
ΖΕΣΤΑΝΕΙ Η ΑΠΟΔΟΣΗ ΜΑΣ ΚΑΙ ΝΑ ΠΑΙΞΟΥΜΕ ΚΑΛΑ Σ' ΑΥΤΟ ΤΟ ΦΑΪΝΑΛ ΦΟΡ</H5>
<H2>Θα πάρουμε το Ευρωπαϊκό</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο ΝΤΟΥΣΑΝ Ίβκοβιτς εμφανίστηκε με ανοιξιάτικα ρούχα
στο ξενοδοχείο του Ολυμπιακού στη Ρώμη και ενώ ο ουρανός είχε ήδη σκοτεινιάσει
και ήταν έτοιμος για βροχή και το κρύο ήταν αρκετά δυνατό. Με τον ίδιο καιρό
όμως έφυγαν οι «ερυθρόλευκοι» και από την Αθήνα, αλλά ο τεχνικός του ψάχνει
άλλους τρόπους για να ζεσταθεί. 
«Ελπίζω να μας ζεστάνει η απόδοσή μας και
να παίξουμε καλά σ' αυτό το φάιναλ φορ. Μπορεί να μην υπάρχει φαβορί, αλλά
πιστεύω ότι τελικά θα πάρουμε το Κύπελλο», είπε ο Ντούσαν Ίβκοβιτς, που
ιδιαίτερα από το «Παλαέουρ» της Ρώμης έχει πολύ καλές αναμνήσεις. Εκεί, το
καλοκαίρι του 1991, είχε πάρει το τελευταίο ευρωπαϊκό του πρωτάθλημα με την
Εθνική ομάδα της Γιουγκοσλαβίας πριν από τον εμφύλιο που «σπάραξε» τη χώρα
του. «Οι αναμνήσεις είναι σίγουρα πολύ καλές, αλλά δεν μπορούμε να συγκρίνουμε
τις δύο διοργανώσεις. Μακάρι να ζήσουμε ανάλογες στιγμές, αλλά εδώ τα πράγματα
είναι διαφορετικά. Ο χρόνος θα δείξει εάν θα έχουμε κάτι ανάλογο», είπε ο
Ντούσαν Ίβκοβιτς, που ρωτήθηκε και για το πόσο θα βοηθήσει τον Ολυμπιακό η
απουσία μιας άλλης ελληνικής ομάδας, ιδιαίτερα στον ημιτελικό. 
«Σίγουρα,
αυτό το γεγονός έχει τη δική του σημασία. Μέχρι τώρα, οι μπαταρίες της ομάδας
άδειαζαν μετά τη νίκη επί του Παναθηναϊκού στον ημιτελικό, αφού ακόμα και οι
οπαδοί, οι παράγοντες και φυσικά και οι παίκτες, είχαν τη σκέψη τους
αποκλειστικά στον ημιτελικό και δεν είχαν την ίδια δύναμη στον τελικό, όπου τα
αποθέματά τους είχαν εξαντληθεί και είχαν σαφώς ντεζαβαντάζ έναντι του
αντιπάλου. Πέρυσι, ο Παναθηναϊκός πήγε μόνος του στο Παρίσι, συγκεντρώθηκε
αποκλειστικά στα παιχνίδια που είχε και κατάφερε να πάρει το Κύπελλο. Δεν λέω
ότι οπωσδήποτε θα γίνει ακριβώς το ίδιο και εφέτος, αλλά σίγουρα υπάρχει μια
καλύτερη ευκαιρία». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O18</CAT>
<ED>
Κωδικός άρθρου: A15818O181</ED>
<ID>
ID:170522

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O18&aa=1</URL></REF>


Article

<CATEGORY>vin10</CATEGORY>

 <H5>Στο ίδιο ξενοδοχείο</H5>
<H5>ΣΙΓΑΛΑΣ</H5>
<H5>Το θέλω όσο τίποτε άλλο στον κόσμο</H5>
<H2>Αυτό είναι
το κλειδί της Ολύμπια</H2>

ΡΩΜΗ 
«Η ΤΡΙΤΗ φορά πιστεύω ότι θα
είναι και η τυχερή για τον Ολυμπιακό. Η ομάδα είναι πιο έτοιμη από ποτέ, γιατί
όλοι κατάλαβαν εφέτος πόσο δύσκολο αγώνα δώσαμε για να φτάσουμε ως εδώ. Σχεδόν
όλο τον χρόνο παίζαμε με έναν ξένο και έτσι τλειώνουμε. Όταν αρχικά
προγραμματίζαμε τη χρονιά, θέλαμε να είμαστε έτοιμοι σ' αυτά τα παιχνίδια και
να έχουμε την καλύτερή μας απόδοση. Νομίζω πως μέχρι στιγμής το καταφέραμε». Ο
Ντούσαν Ίβκοβιτς είχε κάθε λόγο να είναι ικανοποιημένος με την μέχρι τώρα
πορεία της ομάδας του, αλλά δεν εφησυχάζει και αναμένει με ανυπομονησία τον
αυριανό ημιτελικό: «Σ' αυτές τις διοργανώσεις μετράει περισσότερο από όλα ο
ημιτελικός, αφού έτσι κι αλλιώς στον τελικό έχεις άλλα κίνητρα. Είναι το πιο
δύσκολο παιχνίδι και θα πρέπει να είμαστε συγκεντρωμένοι 40 λεπτά. Η Ολύμπια
που προκρίθηκε και αυτή με μειονέκτημα έδρας, είναι μια πολύ επικίνδυνη ομάδα,
που θέλει ιδιαίτερη προσοχή. Γνωρίζουμε τα ατού της και ξέρουμε πολύ καλά ότι
θέλει ιδιαίτερη προσοχή στην περιφέρεια, όταν μάλιστα το 1994 πήρε το
κυπελλούχων με τον Χόρβατ να σημειώνει εννέα τρίποντα! Εφέτος βέβαια δεν πήρε
κάποιο ματς από την περιφέρεια, αλλά αυτό δεν σημαίνει ότι δεν θα πρέπει να
είμαστε προσεκτικοί όλη την ώρα», λέει ο κόουτς του Ολυμπιακού, που
αποκαλύπτει και το... κλειδάκι (όπως χαρακτηριστικά είπε) που ανοίγει την
πόρτα του μεγάλου τελικού. «Θα πρέπει να τους κόψουμε τα επιθετικά ριμπάουντ
και τον αιφνιδιασμό. Παράλληλα, να προσέξουμε την άμυνά μας απ' έξω και να
ελέγξουμε γενικότερα τον ρυθμό. Η Ολύμπια είναι έμπειρη ομάδα, αλλά και οι
δικοί μου παίκτες έχοντας παίξει σε δύο φάιναλ φορ έχουν μεγάλη εμπειρία και
μπορούν να αντεπεξέλθουν στις δυσκολίες του ματς. Ο έλεγχος του παιχνιδιού
είναι κάτι που θεωρώ πολύ βασικό και αυτό μπορεί να γίνει με την πολύ καλή
άμυνα, με την οποία θα τους κόβουμε και τον αιφνιδιασμό». Όσο για τη μεγάλη
ευκαιρία που του παρουσιάζεται να κατακτήσει και αυτός ένα ευρωπαϊκό
πρωτάθλημα (ο τίτλος που λείπει από τη συλλογή του) ο «Ντούντα» ήταν
κατηγορηματικός: «Είναι πραγματικά η μεγάλη ευκαιρία για τον Ολυμπιακό και τον
κόσμο του. Όσο για τον Ίβκοβιτς, σίγουρα είναι μια πρόκληση, αλλά πιστεύω ότι
εάν δεν είχα επιλέξει την Εθνική ομάδα, ίσως να είχα κατακτήσει ένα κύπελλο
πρωταθλητριών. Πάντα παλεύω για υψηλούς στόχους και έτσι θα κάνω και τώρα.
Περιμένω, όσο αφορά τον ημιτελικό (σ.σ.: ξεκαθάρισε ότι ασχολείται μόνο με
αυτό το παιχνίδι μέχρι το επόμενο και αρνήθηκε να μιλήσει για ενδεχόμενη
σύγκρουση της ομάδας του με την Μπαρτσελόνα στον τελικό), ένα δυνατό και
τεχνικό παιχνίδι, το οποίο θα συνδυαστεί με θέαμα». 
Ο κόουτς του
Ολυμπιακού αναφέρθηκε και στο πόσο βοήθησε την ομάδα του η αναβολή του αγώνα
με τον Απόλλωνα Πάτρας, που επρόκειτο να γίνει το περασμένο Σάββατο: «Μας
βοήθησαν όλοι, τόσο η ΕΣΑΚ όσο και ο Απόλλων, και αυτό ήταν πολύ ευχάριστο.
Την Παρασκευή θα έπρεπε να αποσυρθούμε στο ξενοδοχείο γι' αυτόν τον αγώνα με
τον Απόλλωνα που πολλοί χαρακτήριζαν "φιλικό". Τα πράγματα δεν είναι τόσο απλά
και οι δύο ομάδες παίζουν για να προκριθούν και είδατε τι έπαθε ο ΠΑΟ. Δεν
μπορείς να ρισκάρεις και δεν επρόκειτο να αψηφήσουμε το συγκεκριμένο παιχνίδι.
Όμως, με την αναβολή είχαμε την ευκαιρία να ανανεωθούμε λίγο και να κάνουμε
λίγα βάρη, αλλά και κάποιες άλλες ασκήσεις αποκλειστικά για το φάιναλ φορ.
Παράλληλα, το μυαλό μας ήταν συνέχεια εκεί και σαφώς ήρθαμε πιο
συγκεντρωμένοι». 
ΠΟΛΛΕΣ φορές
αναφερόμαστε σε μερικά παιχνίδια μπάσκετ, γράφοντας για πόλεμο και μεγάλη
μάχη. Οι αθλητές σίγουρα ζουν έντονα κάθε στιγμή, αλλά δεν παύουν παράλληλα να
είναι και άνθρωποι. Αυτό φάνηκε και χθες για μια ακόμη φορά, αφού οι παίκτες
του Ολυμπιακού μένουν στο ίδιο ξενοδοχείο με τους αυριανούς τους αντιπάλους
(!). Και όμως, μόλις έφτασαν χθες οι «ερυθρόλευκοι», οι περισσότεροι
χαιρετήθηκαν με τους παίκτες με τους οποίους αύριο θα παλεύουν για μια θέση
στον τελικό της Πέμπτης. Ιδιαίτερη συνομιλία είχε ο Φράνκο Νάκιτς με τον
Μάριαν Κράλιεβιτς, που είναι φίλοι από παλιά, ενώ και ο Μάρκο Μίλιτς έψαχνε
τον Δημήτρη Παπανικολάου να θυμηθούν λίγο τα παλιά, όταν έπαιζαν πάλι
αντίπαλοι σε τουρνουά παίδων. 
ΡΩΜΗ 
«ΕΙΝΑΙ
γεγονός ότι αυτό το Κύπελλο το θέλω όσο τίποτε άλλο στον κόσμο. Όμως, ακόμα
και να μην το κατακτήσουμε ούτε αυτή τη φορά, δεν θα απογοητευτώ και θα
συνεχίσω να το διεκδικώ ακόμα με μεγαλύτερο πάθος». 
Ο αρχηγός του
Ολυμπιακού Γιώργος Σιγάλας ανέκαθεν εξέφραζε το πάθος στην ομάδα των
«ερυθρολεύκων» και αυτό θα προσπαθήσει να δώσει τόσο στον αυριανό ημιτελικό
όσο και στον μεγάλο (όπως ελπίζουμε όλοι) τελικό της Πέμπτης. Όμως δεν
απογοητεύεται εύκολα και, όπως λέει, «στη χειρότερη των περιπτώσεων, αν
χρειαστεί, θα ξαναπροσπαθήσω και την επόμενη φορά». 
«Σίγουρα, είναι ένας
μεγάλος πόθος για μας και για μένα προσωπικά, αλλά τότε τι να πει η
Μπαρτσελόνα, που έχει κάνει ήδη πέντε αποτυχημένες προσπάθειες;», λέει ο
«ράμπο», που ήδη δηλώνει ικανοποιημένος από την ομάδα του. 
Όσο για τον
αυριανό ημιτελικό, ο αρχηγός είναι κατηγορηματικός: «Η Ολύμπια προκρίθηκε με
διπλό μειονέκτημα όπως και εμείς και αυτό λέει πολλά. Θέλει μεγάλη προσοχή».

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O18</CAT>
<ED>
Κωδικός άρθρου: A15818O182</ED>
<ID>
ID:170573

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O18&aa=2</URL></REF>


Article

<CATEGORY>vin10</CATEGORY>

 <H5>Στον Ολυμπιακό ο Παταβούκας!</H5>
<H5>Για Αλεξάντερ και Έντουαρντς</H5>
<H5>Πρώτοι στη Ρώμη</H5>
<H5>Μικρό το ενδιαφέρον</H5>
<H2>Εμπιστευτικά</H2>

Ο Κώστας
Παταβούκας στον Ολυμπιακό; Τουλάχιστον έτσι γράφει το ιταλικό περιοδικό
«Σούπερ Μπάσκετ», τονίζοντας ότι ο Έλληνας άσος του χρόνου θα παίζει στον
Ολυμπιακό. «Απλά κάποιες φήμες που έχουν μάθει από την Ελλάδα, ή έχουν γραφτεί
υπό μορφή σεναρίων, τις αναδημοσιεύουν τώρα οι Ιταλοί. 
* Ακόμα δεν έχω
μιλήσει άλλωστε με τους ανθρώπους της Κίντερ» μας είπε γελώντας ο Κώστας
Παταβούκας. Πάντως τίποτα δεν μπορεί να αποκλειστεί. Το μέλλον θα δείξει. 
Όμως το «Σούπερ
Μπάσκετ» δεν σταματά εδώ. Έχει και άλλη μία είδηση (;). «Η ΑΕΚ αφήνει
ελεύθερους τους Αλεξάντερ και Έντουαρντς το καλοκαίρι», έχει τίτλο το άρθρο
στο ιταλικό περιοδικό που αναφέρει ότι η «Ένωση» μετά το τέλος του
πρωταθλήματος θα διακόψει τη συνεργασία της με τους δύο Αμερικανούς. 
* Όσο
για την Ευρωλίγκα, η έκπληξη έχει να κάνει με την πεντάδα που βγάζουν οι
Ιταλοί. Εκτός του MVP Ντιλένι Ραντ (της Βιλερμπάν) στην καλύτερη πεντάδα
ιδιαίτερα... αντικειμενικά έχουν τοποθετήσει τρεις Ιταλούς (Μάγιερς, Κόμαζετς,
Φούτσκα) και τον Τζον Αμίτσι, παίκτες που δεν θα δώσουν το αγωνιστικό παρών
στη μεγάλη γιορτή του μπάσκετ. Στη δεύτερη πεντάδα, συναντάμε τον Μάρκο Μίλιτς
της Ολύμπια (στη θέση «3») και τον Ντράγκαν Τάρλατς στη θέση του σέντερ. 
Πρώτη από όλες τις ομάδες
έφτασε η Ολύμπια (χωρίς τον τραυματία Αλόιζιζ Ντούσκακ) στη Ρώμη, αφού οι
υποχρεώσεις της στο σλοβενικό πρωτάθλημα τελείωσαν πιο νωρίς (πρώτη φάση των
πλέι-οφ). 
* «Ήρθαμε πρώτοι και θα ήταν ωραίο να φύγουμε και πρωταθλητές.
Αλλά ειλικρινά ήρθαμε νωρίς επειδή είχαμε την ευκαιρία να έχουμε δύο
προπονήσεις παραπάνω» είπε με χιούμορ ο Σάγκαντιν. 
Κάποιος που δεν γνωρίζει τι μέλλει
γενέσθαι αυτή την εβδομάδα στην «Αιώνια Πόλη» δεν μπορεί να καταλάβει ότι
πρόκειται να διεξαχθεί εδώ φάιναλ-φορ. Η αποτυχία των Ιταλών να εκπροσωπηθούν
στη χώρα τους, έστω από μία ομάδα, έχει ρίξει κατακόρυφα το εγχώριο ενδιαφέρον
της διοργάνωσης. 
* Μάλιστα η απουσία ιταλικών ομάδων δεν προσέλκυσε
καθόλου και το ενδιαφέρον των διαφημιστών με αποτέλεσμα η κρατική τηλεόραση
(RAI) να ανακοινώσει ότι δεν πρόκειται να μεταδώσει τους αγώνες, προκαλώντας
την δυσφορία των διοργανωτών. Όσο για τους Ιταλούς που δεν θα βρεθούν αύριο
και την Πέμπτη στο «Παλαέουρ» μπορούν να καταφύγουν στη δορυφορική τηλεόραση
και να δουν τα ματς σε μαγνητοσκόπηση από το Γιουροσπόρτ (!). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O18</CAT>
<ED>
Κωδικός άρθρου: A15818O183</ED>
<ID>
ID:170610

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O18&aa=3</URL></REF>


Article

<CATEGORY>vin10</CATEGORY>

 <H5>ΜΙΛΙΤΣ</H5>
<H5>«Δεν θ'
αφήσω τον Ρίβερς να βρει τον ρυθμό του»</H5>
<H5>Ελπίζω οι παίκτες μου να... εκραγούν στο γήπεδο</H5>
<H2>«Ας είναι
τρίτη και... φαρμακερή»</H2>

Στο πρώτο φάιναλ φορ της καριέρας του θα συμμετάσχει ο
Ντέιβιντ Ρίβερς και, όπως είπε, θέλει να πιστεύει ότι θα είναι... γούρικο γι'
αυτόν: «Έχω κάθε λόγο να είμαι ευτυχισμένος, αφού θα συμμετάσχω για πρώτη φορά
σε μια τόσο μεγάλη διοργάνωση. Είμαστε αποφασισμένοι και έχουμε πολλές
πιθανότητες να πάρουμε το τρόπαιο. Το κλειδί για τη νίκη μας είναι η άμυνα και
πιστεύω ότι η ομάδα έχει τις δυνατότητες για να τα καταφέρει», τόνισε ο
Αμερικανός άσος του Ολυμπιακού, ενώ ο Φράνκο Νάκιτς έκανε μια ευχή: 
«Ας
είναι αυτό το φάιναλ φορ τρίτο και... φαρμακερό για τον Ολυμπιακό, που πιστεύω
ότι αξίζει ένα ευρωπαϊκό κύπελλο. Θα μπούμε διαβασμένοι στον αγώνα και
περιμένω να γίνει μια μεγάλη μάχη κόντρα στην Ολύμπια. Οι δυσκολίες υπάρχουν,
αλλά όλοι οι παίκτες είμαστε έτοιμοι για να κάνουμε το μεγάλο βήμα και να
μπούμε στον τελικό. Δεν φοβόμαστε κανέναν και είμαστε έτοιμοι να κάνουμε το
παιχνίδι μας». 
Από την πλευρά του, ο Νάσος Γαλακτερός ζήτησε... πρόωρη
ανάσταση για την ομάδα του («Ελπίζω να την κάνουμε τη Μεγάλη Πέμπτη»), ενώ ο
Παναγιώτης Φασούλας έδωσε νέα διάσταση στο θέμα των... φαβορί: «Σίγουρα,
όποιος λέει ότι η Ολύμπια και η Βιλερμπάν είναι φαβορί, πάει να σώσει το...
τομάρι του. Όλοι έχουν αρκετές προσδοκίες από εμάς και το νιώθουμε. Όμως δεν
θέλουμε να πάρουμε τον τίτλο του φαβορί και ας είμαστε θεωρητικά μαζί με την
Μπαρτσελόνα. Θα πρέπει να διατηρήσουμε τη ψυχραιμία μας και ελπίζω ότι η
Ολύμπια είναι μέσα στις δυνατότητές μας, παρά το γεγονός ότι όλες οι ομάδες
είναι πολύ δυνατές. Ελπίζω η τρίτη φορά να είναι και η τυχερή για μας και να
χαμογελάσουμε». 
ΜΠΟΡΕΙ ο Μάρκο Μίλιτς να μην ξεκίνησε από το
σπίτι του στη Λιουμπλιάνα για έναν αληθινό πόλεμο, αλλά και η μάχη με τον
Ολυμπιακό θα έχει τον χαρακτήρα μιας μεγάλης αναμέτρησης. Έτσι, οι γονείς του
μεγαλύτερου ταλέντου του σλοβένικου μπάσκετ (στα 20 του χρόνια ήδη τον βλέπουν
με πολύ καλό μάτι οι σκάουτερς του ΝΒΑ, που θα βρεθούν και στη Ρώμη) λίγο πριν
φύγει του έδωσαν τη συμβουλή τους. Άλλωστε, ένας πρωταθλητής Ευρώπης στη
σφαίρα, όπως ο πατέρας του Βλάντιμιρ, και μία μεγάλη αθλήτρια στον δίσκο όπως
η μητέρα του Μαριέτα, θα είχαν σίγουρα πολλά να του πουν. 
«Με συμβούλεψαν
να μπω στο γήπεδο χωρίς να φοβάμαι τίποτα, να είμαι ο εαυτός μου και να παίξω
με πάθος. Οι ευχές τους έχουν μεγάλη σημασία για μένα», είπε ο Μάρκο Μίλιτς.

«Ο Ολυμπιακός είναι από τις καλύτερες ομάδες της Ευρώπης και το μεγάλο του
όπλο είναι ο Ντέιβιντ Ρίβερς. Αν ο προπονητής μου, μου δώσει την εντολή, είμαι
έτοιμος να παίξω εξουθενωτική άμυνα πάνω του, ώστε να μην τον αφήσω να
επιβάλει τον ρυθμό του. Ο αντίπαλός μας είναι το φαβορί, αλλά σε τέτοια
παιχνίδια νοκ άουτ όλα είναι πιθανά», λέει ο νεαρός που θα συναντήσει αύριο το
βράδυ στο παιχνίδι και έναν παλιό του φίλο. 
«Με τον Παπανικολάου έχουμε
βρεθεί αντίπαλοι από πολύ μικροί, μόλις σε ηλικία 14 ετών σε ένα τουρνουά στο
Μανχάιμ. Τον εκτιμώ πολύ και χαίρομαι που θα παίξουμε και πάλι αντίπαλοι». 
Όσο για το ΝΒΑ; «Αυτήν τη στιγμή με απασχολεί μόνο το φάιναλ φορ». 
ΡΩΜΗ

«ΟΙ ΠΑΙΚΤΕΣ μου
έχουν τέτοιο ταλέντο που μπορεί να... εκραγούν μέσα στο γήπεδο. Ελπίζω βέβαια
αυτό να το κάνουν την Τρίτη, ώστε να μπορέσουμε να περάσουμε στον μεγάλο
τελικό». Αν αυτήν την εποχή ο Σμάγκο Σάγκαντιν έβαζε υποψηφιότητα για δήμαρχος
της Λιουμπλιάνα, θα έβγαινε σίγουρα παμψηφεί, αφού θεωρείται εθνικός ήρωας
στην πρωτεύουσα της Σλοβενίας μετά την ιστορική πρόκριση της Ολύμπια στο
φάιναλ φορ της Ρώμης. Ο ίδιος παραδέχεται ότι «θα χρειαστεί να καπνίσω πολλά
τσιγάρα μέχρι τον ημιτελικό», αλλά βασίζεται στο αστείρευτο ταλέντο των
παικτών του και στο γεγονός ότι ήδη είναι επιτυχημένοι. «Εδώ που φτάσαμε δεν
το περίμενε κανείς, ούτε και εμείς οι ίδιοι, και όλοι είναι ευτυχισμένοι. Ο
στόχος μας πλέον είναι να δείξουμε ότι αυτή η γενιά των παιδιών που έχουμε
μπορεί να παίξει πολύ καλό μπάσκετ. Ελπίζω όμως να βγει η καλή τους πλευρά
στον αγώνα», λέει ο τεχνικός της ισόβιας πρωταθλήματος Σλοβενίας, που θα
βρεθεί και πάλι αύριο στο δρόμο του Ολυμπιακού, αυτή τη φορά στον ημιτελικό
μιας μεγάλης διοργάνωσης. «Ο Ολυμπιακός είναι από τις καλύτερες ομάδες στην
Ευρώπη και ειλικρινά έχει παίκτες που μπορούν να κρίνουν το ματς, αν αυτό
μάλιστα πάει στον πόντο στα τελευταία λεπτά. Για να έχουμε τύχη θα πρέπει να
ελέγξουμε τα ριμπάουντ και να είμαστε καλοί στην άμυνα, αφού σε διαφορετική
περίπτωση τα πράγματα θα είναι δύσκολα. Θα πρέπει να κόψουμε τον αιφνιδιασμό
του αντιπάλου μας και κυρίως να σταματήσουμε τον Ρίβερς, ίσως τον καλύτερο
πλέι μέικερ της Ευρώπης. Ο Ολυμπιακός διαθέτει και καλούς σουτέρ που μπορούν
να κάνουν τη ζημιά, ενώ υπερτερεί σαφώς από εμάς στον τομέα εμπειρία. Το
πλεονέκτημα για τους παίκτες μου είναι ότι έχουν τη λιγότερη πίεση από όλες
τις ομάδες και ίσως αυτό φανεί στο γήπεδο», συνεχίζει ο Σάγκαντιν, που μιλάει
με τα καλύτερα λόγια για τον προπονητή των «ερυθρολεύκων». 
«Ο Ντούσαν
Ίβκοβιτς είναι ένας εξαιρετικός τεχνικός, από τους μεγαλύτερους στην Ευρώπη,
και έχει ήδη δείξει πολλά στοιχεία και εφέτος με τον Ολυμπιακό. Μαζί με την
Μπαρτσελόνα η ομάδα του είναι το λογικό φαβορί για τον τίτλο, αλλά μην ξεχνάμε
ότι ιδιαίτερα σε τέτοια παιχνίδια δεν κερδίζουν πάντα τα φαβορί. Ίσως είναι
λίγο άδικο το σύστημα και η ΦΙΜΠΑ θα πρέπει στο μέλλον να το αλλάξει
δημιουργώντας μία σειρά τελικών, όπως στο ΝΒΑ, όπου η πραγματικά καλύτερη
ομάδα στο σύνολο των αγώνων θα παίρνει το κύπελλο». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O19</CAT>
<ED>
Κωδικός άρθρου: A15818O191</ED>
<ID>
ID:170523

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O19&aa=1</URL></REF>


Article

<CATEGORY>vin10</CATEGORY>

 <H2>Καθυστερήσεις και κινητά υποβίβασαν το μπάσκετ της Α2</H2>

ΑΠΟ ΤΗΝ Α1 στην Α2 και από
εκεί (με ένα χρόνο παραμονής) στην Β' Εθνική. Ο... κατήφορος του Παγκρατίου
δεν σταμάτησε και ενώ πριν από τρία χρόνια αγωνιζόταν στην κορυφαία κατηγορία
του ελληνικού μπάσκετ, από τη νέα σεζόν θα συμμετέχει (μαζί με τον Ιωνικό
Νικαίας) στο πρωτάθλημα της Β' Εθνικής. 
Τελευταία αγωνιστική προχθές στην
Α2 και η μάχη τεσσάρων ομάδων για την αποφυγή της δυσάρεστης συντροφιάς του
Ιωνικού Νικαίας, προκάλεσε και πάλι τραγελαφικά γεγονότα στα γήπεδα που
αγωνίζονταν οι συγκεκριμένες ομάδες. 
Στα Ιλίσια ο Ηλυσιακός θα
υποβιβαζόταν στην περίπτωση που έχανε από το Παγκράτι και ταυτόχρονα η ΜΕΝΤ
νικούσε στη Δάφνη και ο Φίλιππος εντός έδρας τον Μίλωνα. 
Έτσι, οι δύο
ομάδες (Ηλυσιακός και Παγκράτι) εμφανίστηκαν με ίδιας απόχρωσης (μαύρο - μπλε
σκούρο) εμφανίσεις για το τζάμπολ, με αποτέλεσμα οι διαιτητές να αναγκαστούν
να καθυστερήσουν την έναρξη του αγώνα, προκειμένου η μία ομάδα να φορέσει
ανοικτού χρώματος εμφάνιση. 
Ένα μπουκάλι με νερό εκτοξεύθηκε κατά τη
διάρκεια του αγώνα και οι παίκτες των δύο ομάδων ανέλαβαν (αργά αργά) να
καθαρίσουν μόνοι τους το παρκέ από το νερά. 
Έπρεπε να μάθουν, μέσω
ραδιοφώνων και κινητών τηλεφώνων το αποτέλεσμα της Δάφνης με τη ΜΕΝΤ. Εκεί, ο
προπονητής των φιλοξενουμένων κρατούσε κάθε τάιμ άουτ περισσότερο από το
επιτρεπτό (με αποτέλεσμα να δεχθεί και μια τεχνική ποινή), ενώ συχνά πυκνά
έμπαιναν ορισμένοι στον αγωνιστικό χώρο, δημιουργώντας μικροδιακόπες. Ακόμη,
δεν έλειψαν οι συχνοί... τραυματισμοί παικτών. 
Όπως και να έχουν τα
πράγματα, το θέμα είναι ότι το Παγκράτι δεν μπόρεσε να νικήσει τον Ηλυσιακό, η
ΜΕΝΤ και ο Φίλιππος πήραν το ροζ φύλλο αγώνα και μαζί την ανανέωση της
παραμονής τους στην Α2 κατηγορία. 
Θυμίζουμε επίσης πως προβιβάστηκαν στην
Α1 το Ηράκλειο και η Δάφνη, ενώ τις θέσεις τους από την πρώτη τη τάξει
κατηγορία του ελληνικού μπάσκετ, θα πάρουν ο ΒΑΟ και ο Πειραΐκός που
υποβιβάστηκαν από την Α1. 
ΟΛΑ ΤΑ ΑΠΟΤΕΛΕΣΜΑΤΑ 
Αμπελόκηποι - Ιωνικός
Νικαίας 102-75, Φίλιππος Θεσ. - Μίλωνας 74-62, Ηλυσιακός - Παγκράτι 74-62,
Δάφνη - ΜΕΝΤ 81-72, Ηράκλειο - Έσπερος 76-68, Ιωνικός Ν.Φ. - Μαρούσι 75-78,
Ολύμπια Λαρ. - Νήαρ Ηστ 75-65. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O19</CAT>
<ED>
Κωδικός άρθρου: A15818O192</ED>
<ID>
ID:170574

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O19&aa=2</URL></REF>


Article

<CATEGORY>vin10</CATEGORY>

 <H5>ΒΕΝΓΚΕΡ: Η ΜΑΝΤΣΕΣΤΕΡ ΕΙΝΑΙ ΠΡΩΤΑΘΛΗΤΡΙΑ</H5>
<H2>Κοντά στο νήμα</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

«ΠΙΣΤΕΥΩ πως από σήμερα το βράδυ η Μάντσεστερ
Γιουνάιτεντ είναι η νέα πρωταθλήτρια. Ο τίτλος της αξίζει γιατί στο παιχνίδι
με τη Λίβερπουλ απέδειξε ποια είναι καλύτερη ομάδα. Δεν υπάρχει καμία ελπίδα
για μας τώρα. Απομένουν τέσσερις αγώνες για τη Μάντσεστερ η οποία βρίσκεται
ήδη πέντε βαθμούς μπροστά». 
Ο προπονητής της Άρσεναλ, Άρσεν Βενγκέρ,
διατύπωσε αυτό που όλοι οι φίλαθλοι πιστεύουν από το Σάββατο το μεσημέρι. Η
Μάντσεστερ Γιουνάιτεντ τρέχει μόνη της προς το σημείο τερματισμού, καθώς
έβγαλε νοκ άουτ τη μεγάλη αντίπαλό της Λίβερπουλ, στο Άνφιλντ (3-1). 
Ο
Άλεξ Φέργκιουσον, ωστόσο, παραμένει προσγειωμένος, αφού δεν έχει ξεχάσει τον
τρόπο με τον οποίο έχασε τον τίτλο η Μάντσεστερ Γιουνάιτεντ την περίοδο
1991-92. 
«Αν και έχουμε τρία παιχνίδια στην έδρα μας, θεωρώ πως μας
περιμένει ακόμη πολλή δουλειά. Αν θέλεις να γίνεις πρωταθλητής, πρέπει να
ξέρεις ότι είσαι υποχρεωμένος να παίξεις καλά στο Άνφιλντ, όπου η Λίβερπουλ
γνωρίζει καλύτερα από τον καθένα πώς κερδίζονται οι τίτλοι. Αυτό που θέλω να
τονίσω, πάντως, είναι ότι τίποτε δεν έχει κριθεί ακόμη», υπογράμμισε μεταξύ
άλλων ο Σκωτσέζος μάνατζερ των «μπέμπηδων». Μεγάλος πρωταγωνιστής του αγώνα
στο Άνφιλντ αναδείχτηκε ο Γκάρι Πάλιστερ, καθώς πέτυχε τα δύο από τα τρία γκολ
της ομάδας του. 
«Είναι η πρώτη φορά στην καριέρα μου που πετυχαίνω δύο
γκολ σε έναν αγώνα κι αυτό συνέβη στην πιο κατάλληλη στιγμή», δήλωσε ο
Πάλιστερ. 
*** Αναλυτικά τα αποτελέσματα: 
Άρσεναλ - Μπλάκμπερν
1-1 (Πλατ 18' - Φλίτκροφτ 89'). Άστον Βίλα - Τότεναμ 1-1 (Γιορκ 81' - Βέγκα
54'). Τσέλσι - Λέστερ 2-1 (Μίντο 12', Χιουζ 73' - Σινκλερ 47' αυτογκόλ).
Λίβερπουλ - Μάντσεστερ Γιουνάιτεντ 1-3 (Μπαρνς 19' - Πάλιστερ 13', 42', Κολ
63'). Μίντλεσμπρο - Σάντερλαντ 0-1 (Γουίλιαμς 45'). Νιουκάστλ - Ντέρμπι 3-1
(Έλιοτ 12', Φέρδιναντ 52', Σίρερ 75' - Στάριντζ (1'). Νότιγχαμ Φόρεστ - Λιντς
1-1 (Βαν Χόιντονκ 6' - Ντιν 66'). Σέφιλντ Γουένζντεϊ - Γουίμπλεντον 3-1
(Ντόναλτσον 42', Τράστφουλ 78', 83' - Γκούντμαν 85'). Σάουθαμπτον - Κόβεντρι
2-2 (Έβανς 27', Όστενσταντ 47' - Ντλόβου 62', Γουίλαν 74'). Γουέστ Χαμ -
Έβερτον 2-2 (Κίτσον 10', 32' - Μπραντς 78', Φέργκιουσον 90'). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O20</CAT>
<ED>
Κωδικός άρθρου: A15818O201</ED>
<ID>
ID:170525

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O20&aa=1</URL></REF>


Article

<CATEGORY>vin10</CATEGORY>

 <H2>Η
Ουντινέζε «κτύπησε» ξανά</H2>

ΓΙΑ δεύτερη συνεχόμενη αγωνιστική η Ουντινέζε έκλεψε
την παράσταση στο Καμπιονάτο, νικώντας αυτή τη φορά τη διεκδικήτρια του τίτλου
Πάρμα με 2-0, εκτός έδρας. 
Η Ουντινέζε, η οποία την προηγούμενη αγωνιστική
επικράτησε με 3-0 της Γιουβέντους στο Ντέλε Άλπι, εκμεταλλεύτηκε άριστα το
άγχος της Πάρμα, που της δημιούργησε το Σάββατο η νίκη της Γιούβε επί της
Μπολόνια (1-0). 
Έτσι, δεν δυσκολεύτηκε να φτάσει στη νίκη, έχοντας μάλιστα
κάτω από τα δοκάρια της και τον πιο χαμηλόμισθο παίκτη του Καμπιονάτο, τον
Μασιμιλιάνο Κανιάτο. 
Η ήττα της Πάρμα έδωσε «αέρα» έξι βαθμών στους
«μπιανκονέρι», οι οποίοι έδειξαν πως συνήλθαν από το σοκ της Ουντινέζε και
επικράτησαν της Μπολόνια, χάρη σε εκπληκτικό γκολ του Μπόκσιτς. 
Πολύ κοντά
στη δεύτερη προνομιούχο θέση που εξασφαλίζει συμμετοχή στο νέο Τσάμπιονς Λιγκ
βρίσκεται η Ίντερ, μετά τη δεύτερη συνεχόμενη νίκη της, αυτή τη φορά επί της
Κάλιαρι με 2-1 εκτός έδρας. 
Αντίθετα, η δεύτερη μιλανέζικη ομάδα, Μίλαν,
δεν κατάφερε να καρπωθεί και πάλι τους τρεις βαθμούς της νίκης στην αναμέτρησή
της με την Πιασέντζα. Άτυχος στάθηκε ο Ντεμέτριο Αλμπερτίνι, όταν σε πέναλτι η
μπάλα χτύπησε στο οριζόντιο δοκάρι. 
Αναλυτικά τα αποτελέσματα:
Λάτσιο-Ρετζιάνα 6-1 (Σινιόρι 11', Νέντβεντ 15', 66', Πρότι 21', 32',
36'-Σιμουτένκοφ 42'). Μίλαν-Πιασέντζα 0-0. Πάρμα-Ουντινέζε 0-2 (Πιερίνι 68',
Μπίρχοφ 87'). Σαμπντόρια-Βερόνα 0-0. Βιτσέντζα-Περούτζια 4-1 (Αμπροσέτι 24',
Κορνακίνι 26', Οτέρο 37', Μπεγκέτο 46'-Γκορέτι 66'). Μπολόνια-Γιουβέντους 0-1
(Μπόκσιτς 41'). Φιορεντίνα-Ρόμα 2-1 (Ρομπιάτι 7', Πετρούτσι 36'
αυτογκόλ-Μπάλμπο 76'). Κάλιαρι-Ίντερ 1-2 (Τοβαλιέρι 79'-Ζαμοράνο 42', Ινς
50'). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O20</CAT>
<ED>
Κωδικός άρθρου: A15818O202</ED>
<ID>
ID:170576

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O20&aa=2</URL></REF>


Article

<CATEGORY>vin10</CATEGORY>

 <H2>Νίκησε η
Σεβίλλη</H2>

Με τον Βασίλη Τσάρτα στη σύνθεσή της η Σεβίλλη επικράτησε με 2-0 της Θέλτα και
κατάφερε ύστερα από πολύ καιρό να ξεφύγει από την τελευταία θέση της
βαθμολογίας. Σκόραραν οι Ουλίντα (30') και Προσινέτσκι (72') 
Στα υπόλοιπα
παιχνίδια: Σανταντέρ-Εσπανιόλ 1-1 (Αλμπέρτο 49'-Εντέκ 68'), Ατλέτικο
Μαδρίτης-Βαγιαδολίδ 3-1 (Αγκιλέρα 21', 82', Καμινέρο 82'-Κεβέδο 86'),
Χιχόν-Εξτρεμαδούρα 1-1 (Τσερίσεφ 51'-Ντούρι 56'), Κομποστέλα-Χέρκουλες 2-2
(Οχέν 1', 82'-Αμάτο 60', Βιλένα 87'), Λογρονιές-Λα Κορούνια 1-2 (Σόσα
74'-Ριβάλντο 10', 64'), Ρεάλ Σοσιεδάδ-Οβιέδο 1-0 (Κραϊοβεάνου 24'),
Σαραγόσα-Ράγιο Βαγιεκάνο 3-2 (Πογιέτ 42', Μοριέντες 52', 82'-Γκουϊχέρμε 3',
20'), Τενερίφη-Μπέτις 0-1 (Γιοκάνοβιτς 27') 
*** Η βαθμολογία: Ρεάλ
Μαδρίτης 79 (με έναν αγώνα λιγότερο), Μπέτις 71, Μπαρτσελόνα 69 (με έναν αγώνα
λιγότερο), Λα Κορούνια 69 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O20</CAT>
<ED>
Κωδικός άρθρου: A15818O203</ED>
<ID>
ID:170612

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O20&aa=3</URL></REF>


Article

<CATEGORY>vin10</CATEGORY>

 <H5>Φιλικό ματς χωρίς σημαίες</H5>
<H5>Επεισόδια με 10 τραυματίες στη Βαρσοβία</H5>
<H5>Επιφυλάξεις από
Μπλάτερ</H5>
<H2>Εμπιστευτικά</H2>

Δύο ποδοσφαιρικές
συναντήσεις με ιδιαίτερο ενδιαφέρον θα διεξαχθούν τον Μάιο και τον Ιούνιο στη
Λευκωσία. Συγκεκριμένα, η εθνική ομάδα Νέων της Κύπρου θα αντιμετωπίσει την
αντίστοιχη των Τουρκοκυπρίων σε δύο συναντήσεις που εντάσσονται στο πλαίσιο
των χειρονομιών «καλής θέλησης» που προωθούν τα Ηνωμένα Έθνη. Η κάθε ομάδα θα
συνοδεύεται από 300 οπαδούς της, ενώ δεν θα επιτραπεί να υπάρχουν σημαίες και
δεν θα γίνει ανάκρουση των εθνικών ύμνων. 
* Δύσκολα φαίνεται πως θα
καταθέσει τα όπλα στην υπόθεση μεταγραφής του Ρονάλντο στη Λάτσιο ο πρόεδρος
της ιταλικής ομάδας, Σέρτζιο Κρανιότι. Σε δηλώσεις που έκανε ο Κρανιότι στον
ιταλικό Τύπο υποστήριξε πως οι πιθανότητες να αποκτήσει η Λάτσιο τον Ρονάλντο
είναι 50%. Επίσης, τόνισε πως η ομάδα του είναι η μόνη που έκανε μία σοβαρή
προσφορά για την απόκτηση του Βραζιλιάνου άσου, ο οποίος αν δεν μετακομίσει
στο Καμπιονάτο θα συνεχίσει στην Μπαρτσελόνα την καριέρα του. 
Δέκα
αστυνομικοί τραυματίστηκαν και αρκετά κτίρια παραδόθηκαν στις φλόγες στη
Βαρσοβία σε επεισόδια που προκάλεσαν οπαδοί της Λέγκια και της Πολόνια, κατά
τη διάρκεια του αγώνα των δύο ομάδων. 
* Για μία ακόμη φορά ο πρόεδρος της
Μίλαν, Σίλβιο Μπερλουσκόνι, δήλωσε πως δεν πρόκειται να απολύσει τον προπονητή
της ομάδας του Αρίγκο Σάκι, διαψεύδοντας έτσι τα δημοσιεύματα των ιταλικών
εφημερίδων. Ο πρώην πρωθυπουργός της Ιταλίας τόνισε πως ο Σάκι είναι στενός
του φίλος και δεν θα τον πρόδιδε ποτέ 
Τις επιφυλάξεις του για τη χρησιμότητα των
προστατευτικών κιγκλιδωμάτων στα γήπεδα που θα φιλοξενήσουν αγώνες του
Μουντιάλ '98 εξέφρασε ο γενικός γραμματέας της ΦΙΦΑ, Ζεπ Μπλάτερ, στην
οργανωτική επιτροπή των αγώνων. Ο Μπλάτερ υποστηρίζει πως πίσω από μπάρες
βρίσκονται άγρια ζώα και φυλακισμένοι και όχι αυτοί που θέλουν να απολαύσουν
πλούσιο θέαμα. Ωστόσο, ο Μπλάτερ δεν φαίνεται να πείθει τους Γάλλους, αφού οι
τελευταίοι φέρονται αποφασισμένοι να διατηρήσουν τα προστατευτικά
κιγκλιδώματα. 
* Σε σίριαλ εξελίσσεται η υπόθεση της μεταγραφής του Πολ Ινς
σε αγγλική ομάδα. Ο πρόεδρος της Ίντερ, Μάσιμο Μοράτι στις τελευταίες δηλώσεις
του υποστήριξε πως ο Αγγλος διεθνής μέσος είναι πολύ δύσκολο να παραχωρηθεί,
μετά κυρίως τα εντυπωσιακά παιχνίδια που έχει κάνει στο Καμπιονάτο. Πάντως,
Λίβερπουλ και Άρσεναλ συνεχίζουν να περιμένουν την απάντηση του Ινς, στις
προτάσεις που του έχουν υποβάλει. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O20</CAT>
<ED>
Κωδικός άρθρου: A15818O204</ED>
<ID>
ID:170632

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O20&aa=4</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα</H5>
<H2>ΙΠΠΟΔΡΟΜΟΣ</H2>

Οι σημερινές κούρσες και τα
προγνωστικά μας: 
ΠΡΩΤΗ ΙΠΠΟΔΡΟΜΙΑ 
Ώρα 3.00, 1.000 μέτρα 
1. ΜΠΙΟΥΤ. ΚΟΥΛΗΣ 58
Κώστας&#0091 
2. Γ. ΤΟΥ ΜΩΡΗΑ 54 Δούκας&#0096 3. ΜΑΚΙΑΒΕΛΛΙ 54 Δημητσάνης&#0094 
4. ΠΛΩΤΑΡΧΗΣ 54 Νίκος&#0092 
5. ΤΕΛ. ΕΡΑΣΤΗΣ
54 Περικλής&#0093 
6. ΥΠΑΡΞΙΣΤΗΣ 54
Νικολαΐδης&#0095 
­ Υπόδ.: ΥΠΑΡΞΙΣΤΗΣ - ΓΕΡΟΣ ΤΟΥ ΜΩΡΗΑ
(Πλωτάρχης). 
ΔΕΥΤΕΡΗ ΙΠΠΟΔΡΟΜΙΑ Ώρα 3.30, 1.000 μέτρα 
1.
ΠΕΛΕΓΚΡΙΝΙ 58 Σταύρου&#0092 
2. ΣΤΡ. ΚΑΠΑΡΟΣ 58
Σωτηρόπ/λος&#0097 
3. ΦΛ. ΕΝ ΡΕΪΣΙΝΓΚ 58
Τριανταφύλ.&#0094 
4. ΦΩΤΕΙΝΟΣ 58 Βασίλης&#0096 5. ΣΤΑΜΜΕΡ 57,5 Μπάμπης&#0093 
6. ΠΑΟΥΕΡ 57 Οικονομίδης&#0091 
7. ΣΕΜΠΑΣΤ. ΦΟΥΣΚ
55,5 Περικλής&#0099 
8. ΓΚΣΤΑΑΝΤ 55
Μάικελς&#0095 
9. ΗΘΙΚΟΣ 55 Νικολαΐδης&#00910 10. ΜΙΚΡΟΣ ΦΩΤΗΣ 54,5 Φίλιππος&#0098 * Σ' αυτή την ιπποδρομία θα λειτουργήσουν Trio και Tri-Cast.

­ Υπόδ.: ΠΑΟΥΕΡ - ΣΕΜΠΑΣΤΙΑΝ ΦΟΥΣΚ (Γκστάαντ). ΤΡΙΤΗ ΙΠΠΟΔΡΟΜΙΑ 
Ώρα 4.00, 1.000
μέτρα 
1. ΑΡΜΑΓΕΔΩΝ 58 Κώστας&#0094 2. ΥΠΕΡΜΑΧΟΣ 58 Δημητσάνης&#0095 
3. ΦΙΝΤΟ 58 Βασίλης&#0096 
4. ΚΕΪΠ ΤΑΟΥΝ 57,5
Οικονομίδης&#0093 
5. ΑΚΑΜΠΤΟΣ 56 Δούκας&#0097 6. ΓΡ. ΝΗΣΙΩΤΗΣ 54 Νικολαΐδης&#0091 
7. ΖΑΡΑΞ 54 Νίκος&#0092 
­ Υπόδ.: ΥΠΕΡΜΑΧΟΣ -
ΖΑΡΑΞ (Γραφ. Νησιώτης). 
ΤΕΤΑΡΤΗ ΙΠΠΟΔΡΟΜΙΑ Ώρα 4.30, 1.000 μέτρα 
1.
ΑΚΡΑΤΗΤΟΣ 58 Βασίλης&#0097 
2. ΑΛΜΠΑΤΡΟΣ 58
Κυριακόπ.&#0091 
3. ΓΙΟΣΩΝΑΣ 58 Δημητσάνης&#0098

4. ΗΖΥ ΑΝΤΩΝΗ 58 Σκιαδόπ/λος&#0099 5. ΚΙΝΓΚ ΤΖΩΡΤΖ 58 Πρόφης&#00910 
6. Μ. ΣΤΡΑΤΑΡΧΗΣ 58 Περικλής&#0092 
7. ΤΟΤ. ΦΟΡ
ΕΒΕΡ 58 Σωτηρόπ/λος&#0094 
8. ΗΓΗΤΩΡ 57,5
Σταύρου&#0095 
9. ΠΑΠΑΖΟΓΛΟΥ 57,5 Μπάμπης&#0093 10. ΟΥΡΑΝΙΟ ΦΩΣ 57 Οικονομίδης&#0096 ­ Υπόδ.: ΟΥΡΑΝΙΟ ΦΩΣ - ΤΟΤΝΑΜ ΦΟΡ ΕΒΕΡ (Ακράτητος). ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.800
μέτρα 
1. ΚΑΠΕΤ. ΖΕΠΟΣ 58 Σωτηρόπ/λος&#0099 2. ΕΡΜΙΑΣ 56 Αχιλλέας&#0094 
3.
Δ. ΣΚΟΠΕΥΤΗΣ 54 Δημητσάνης&#0098 
4. ΙΠΠ. ΜΑΤΖΕΣΤΥ
53,5 Αντώνης&#0093 
5. ΑΜΕΡ. ΝΕΪΣΟΝ 52,5
Νίκος&#0092 
6. ΕΥΓΕΝ. ΚΟΡΙΤΣΙ 50,5
Νικολαΐδης&#0096 
7. ΤΖΟΝΑΘ. ΦΟΥΣΚ 49 Δούκας&#0095

8. ΓΚ. ΔΕ ΓΚΡΕΗΤ 48,5 Αλέξανδρος&#0097 9. ΕΡΝΕΣΤΟΣ 48,5 Σγούρος&#0091 
* Σ'
αυτή την ιπποδρομία θα λειτουργήσουν Trio και Tri-Cast. 
­
Υπόδ.: ΔΕΙΝΟΣ ΣΚΟΠ/ΤΗΣ - ΚΑΠ. ΖΕΠΟΣ (Αμέρ. Νέισον). 
ΕΚΤΗ ΙΠΠΟΔΡΟΜΙΑ 
Ώρα 5.30, 1.400 μέτρα 1. ΓΚΡΑΝΤ ΓΚΑΣ 58 Δημητσάνης&#0097 
2. ΗΓΗΣΙΑΣ 58 Σταύρου&#0098 
3. ΜΕΤΕΟΡ ΓΚΑΡΝΤ
57,5 Ξυνός&#0093 
4. ΜΠΟΡΟΜΙΡ 57,5
Βασίλης&#0095 
5. ΣΕΜΠΑΣΤ. ΕΜΜ 57,5 Φίλιππος&#0091

6. ΦΕΙΔΙΑΣ 57,5 Οικονομίδης&#0094 7. ΙΕΡΟΣ ΣΚΟΠΟΣ 57 Σωτηρόπ/λος&#0096 8. ΗΛΙΟΚΛΗΣ 58 Νίκος&#0092 
* Οι
ίπποι 2-8 είναι ομόσταβλοι. 
­ Υπόδ.: ΣΤΑΒΛΟΣ - ΜΕΤΕΟΡ
ΓΚΑΡΝΤ (Γκραντ Γκας). 
ΕΒΔΟΜΗ ΙΠΠΟΔΡΟΜΙΑ Ώρα 6.00, 1.400 μέτρα 
1. ΣΤΡΟΝ.
ΚΡΟΥΖ 58 Πακίδης&#00910 
2. ΙΠΤΑΜ. ΔΙΣΚΟΣ 55,5
Σταύρου&#0099 
3. ΑΜΕΡ. ΝΑΓΚΕΤ 54,5 Γεωργίου&#0097

4. ΑΥΓΟΥΣΤΙΝΑ 54,5 Καραμάνογ.&#0094 5. ΜΙΡΑΚΟΥΛΟΥΣ 54 Αντώνης&#0091 
6. ΜΙΣΤΥ ΜΟΥΝ 50 Βαλακούδ. Ν.&#0092 
7. ΣΑΝ
ΡΙΚΟ 53,5 Σκιαδόπ/λος&#0093 
8. ΜΙΣ. ΚΑΡΟΛΙΝΑ
53 Δημητσάνης&#0098 
9. ΧΡΥΣΤΑΛΕΝΙΟΣ 53
Τριανταφύλ.&#0095 
10. ΚΑΡΑΤΖΑΣ 50,5
Νικολαΐδης&#0096 
* Σε αυτήν την ιπποδρομία θα
λειτουργήσουν Trio και Tri-Cast. 
­ Υπόδ.: ΜΙΣΤΥ ΜΟΥΝ -
ΑΜΕΡ. ΝΑΓΚΕΤ (Στρονγκ Κρουζ). 
ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα 
1.
ΗΜΙΘΕΟΣ 58 Σταύρου&#0097 
2. ΡΟΔΑΝΟΣ 58
Φίλιππος&#0091 
3. ΗΡΟΦΩΝ 57,5 Νίκος&#0093 4. ΣΕΡ ΤΖΩΡΤΖ 57,5 Σωτηρόπ/λος&#0094 5. ΝΙΚ ΚΙΛΛΕΡ 57 Δημητσάνης&#0092 
6. ΡΟΥΑΓ. ΒΙΚΤΟΡΥ 57 Οικονομίδης&#0095 
7. ΜΠΟΛΝΤ
ΠΗΤ 56,5 Τριανταφύλ.&#0098 
8. ΠΟΛΕΜΙΣΤΗΣ 56,5
Τσιριγώτης&#0096 
­ Υπόδ.: ΗΡΟΦΩΝ - ΡΟΔΑΝΟΣ (Μπολντ
Πητ). 
ΕΝΑΤΗ ΙΠΠΟΔΡΟΜΙΑ 
Ώρα
7.00, 1.400 μέτρα 
1. Ξ. ΠΡΙΓΚΗΠΑΣ 58
Σταύρου&#0096 
2. ΣΤΡ. ΒΑΓΓΕΛΗΣ 58 Ζευγώλης&#0091

3. ΣΥΝΝΕΦΟΥΛΑ 56,5 Νικολαΐδης&#0099 4. ΕΥΗΝΟΣ 54 Δούκας&#0093 
5. ΗΖΥ
ΒΟΥΛΑ 54 Σκιαδόπ/λος&#0095 
6. ΙΠΠΟΚΑΜΠΟΣ 53,5
Δημητσάνης&#0097 
7. ΜΙΝΤ ΣΑΜΜΕΡ 53,5 Νίκος&#0098

8. ΛΕΥΤΕΡΗΣ ΤΖ. 53 Αλέξανδρος&#0092 9. ΑΛΜΠΕΡΤΑ 48,5 Κοσμάς&#0094 
­
Υπόδ.: ΕΥΗΝΟΣ - ΜΙΝΤ ΣΑΜΜΕΡ (Λευτ. Τζούνιορ). 
ΔΕΚΑΤΗ ΙΠΠΟΔΡΟΜΙΑ 
Ώρα 7.30, 1.400 μέτρα 1. ΣΑΝΤΑ ΚΑΤΕΡΙΝΑ 58 Οικονομίδης&#0091 2. ΩΚΕΑΝΟΣ 57 Σκιαδόπ/λος&#0095 
3. ΛΑΪΟΝΕΛ 55,5 Σωτηρόπ/λος&#0092 
4. ΜΟΜΠΑΣΑ
54,5 Τσιριγώτης&#0099 
5. ΧΙΟΝΙΑΣ 54,5
Νίκος&#0097 
6. ΕΞΩΤ. ΚΑΡΠΟΣ 54 Δημητσάνης&#0096

7. ΑΛ ΟΣΤΑΖ 53,5 Καρασαβίδης&#0094 8. ΕΥΡΙΠΙΔΗΣ 53,5 Τριανταφύλ.&#0098 9. ΜΑΚΕΔ/ΜΑΧΟΣ 53,5 Ξυνός&#00910 
10. ΠΡΙΓΚΙΠ. ΣΟΦΗ 51 Σταυρινός&#0093 
­ Υπόδ.: ΑΛ
ΟΣΤΑΖ - ΕΞΩΤ. ΚΑΡΠΟΣ (Σάντα Κατερίνα). 
­ Δύο
αουτσάιντερ: ΣΤΡΟΝΓΚ ΚΑΠΑΡΟΣ (2η) - ΗΓΗΤΩΡ (4η). 
ΤΕΧΝΙΚΟ πρόβλημα που
παρουσιάστηκε στο ηλεκτρονικό σύστημα του Ιπποδρόμου είχε ως αποτέλεσμα η
εκκίνηση όλων των ιπποδρομιών να γίνει με σημαντική καθυστέρηση και η
τελευταία κούρσα μία ώρα αργότερα από την προγραμματισμένη. 
1η: Μικρός
Ακουάριους (Χατζημίμης) 16-10. Χαράκος 10. Δίδυμο 6Χ10=91. Φορκάστ 6Χ10=173.

2η: Χοπ Γκάυ (Φίλιππος) 28-17. Λεοντάρι 22. Τρίτος, Ζαν Πωλ Μαρά. Δίδυμο
1Χ6=61. Φορκάστ 1Χ6=108. Σύνθετο 6Χ1=155. ΣΔ 6Χ10Χ1Χ6=559. Trio: 1Χ2Χ6=60.
Tri-Cast: 1Χ6Χ2=236. 
3η: Μοναδικός (Χατζημίμης) 48-31. Ιπποτούρ Νιουκλίαρ
28. Δίδυμο 1Χ10=141. Φορκάστ 1Χ10=287. Σύνθετο 1Χ1=188. ΣΔ 1Χ6Χ1Χ10=1.009. 
4η: Ανίκητη (Οικονομίδης) 15-13. Πέννυ Σταρ 18. Δίδυμο 4Χ8=40. Φορκάστ 4Χ8=52.
Σύνθετο 1Χ4=93. ΣΔ 1Χ10Χ4Χ8=582. 
5η: Φέιμους Γουέι (Νίκος) 16-13. Σαρωνίκ
Γουίντ 13. Τρίτος, Γκόλντεν Όντυσσυ. Δίδυμο 1Χ7=38. Φορκάστ 1Χ7=67. Σύνθετο
4Χ1=41. ΣΔ 4Χ8Χ1Χ7=192. Trio: 1Χ7Χ9=221. Tri-Cast: 1Χ7Χ9=675. 
6η: Μεγάλη
Ελένη (Γλύμπης) 14-15. Σαντοριναίος 24. Δίδυμο 4Χ5=82. Φορκάστ 4Χ5=127.
Σύνθετο 1Χ4=43. ΣΔ 1Χ7Χ4Χ5=617. 
7η: Ντιστρόγιερ (Νίκος) 21-19. Πολύδωρος
23. Λε Πα. Δίδυμο 1Χ2=73. Φορκάστ 1Χ2=153. Σύνθετο 4Χ1=57. ΣΔ 4Χ5Χ1Χ2=911.
Trio: 1Χ2Χ8=113. Tri-Cast: 1Χ2Χ8=581 (Διεγράφη ο ίππος 7, Ριμπέλλε). 
8η:
Οδοιπόρος (Σωτηρόπουλος) 33-13. Ρητός 16. Δίδυμο 1Χ4=104. Φορκάστ 1Χ4=181.
Σύνθετο 1Χ1=165. ΣΔ 1Χ2Χ1Χ4=799. 
9η: Φρέγια (Ξυνός) 49-14. Μαρούσκα 12.
Δίδυμο 6Χ8=49. Φορκάστ 8Χ6=124. Σύνθετο 1Χ8=264. ΣΔ 1Χ4Χ6Χ8=520. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O20</CAT>
<ED>
Κωδικός άρθρου: A15818O205</ED>
<ID>
ID:170645

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O20&aa=5</URL></REF>


Article

<CATEGORY>vin10</CATEGORY>

 <H2>Ισοπαλία
στο ντέρμπι</H2>

ΙΣΟΠΑΛΟ (1-1) έληξε το ντέρμπι της Μπουντεσλίγκα ανάμεσα στην
Ντόρτμουντ και την Μπάγερν, αυξάνοντας έτσι τις πιθανότητες για τους Βαυαρούς
να κατακτήσουν τον 14ο τίτλο στην ιστορία τους. «Ήμασταν αρκετά τυχεροί. Το
παιχνίδι κρίθηκε σε τρία λεπτά. Ωστόσο, ήταν δραματικό και είχε πολύ πάθος»,
σχολίασε ο Τζιοβάνι Τραπατόνι μετά την ισοπαλία που απέσπασε η ομάδα του από
την κάτοχο του τίτλου. 
Ο πρόεδρος της Μπάγερν, Φραντς Μπεκενμπάουερ,
υποστήριξε πως η Ντόρτμουντ έχει πολύ λίγες πιθανότητες για να πετύχει χατ
τρικ στους τίτλους, ωστόσο επισήμανε πως Λεβερκούζεν και Στουτγκάρδη
παραμένουν επικίνδυνες και χρειάζεται προσοχή από μέρους της Μπάγερν. 
*** Αναλυτικά τα αποτελέσματα: Μόναχο 1860 - Μπόχουμ 0-1 (Ντόνκοφ 20').
Φράιμπουργκ - Σεντ Πάουλι 4-0 (Κολ 3', Χάιντενράιχ 7', Τρούλσεν 58' αυτογκόλ,
Γιούρσεβιτς 68'). Βέρντερ Βρέμης - Καρλσρούη 1-0 (Βαν Λεντ 48'). Αμβούργο -
Σάλκε 1-0 (Κμετς 29'). Κολωνία - Αρμίνια Μπίλεφελντ 2-5 (Πόλστερ 48', Άντερσεν
64' - Κουντζ 5', 53', Μαουλ 17', Μαας 37', Ρέινα 74'). Ντόρτμουντ - Μπάγερν
1-1 (Ρίντλε 2' - Ριτσιτέλι 3'). Χάνσα Ροστόκ - Γκλάντμπαχ 1-0 (Ακπομπόρι 42').
Ντύσελντορφ - Ντούισμπουργκ 1-1 (Ίστενιτς 64' - Μάριν 45'). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O21</CAT>
<ED>
Κωδικός άρθρου: A15818O211</ED>
<ID>
ID:170526

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O21&aa=1</URL></REF>


Article

<CATEGORY>vin10</CATEGORY>

 <H2>Έφτασε τα
7 γκολ ο Μαχλάς</H2>

ΜΕ ΓΚΟΛ του Νίκου Μαχλά, η Βίτεσε Άρνεμ
απέσπασε ισοπαλία 1-1 από την Μπρέντα και διατήρησε έτσι τις ελπίδες της να
εξασφαλίσει την έξοδό της στο Κύπελλο ΟΥΕΦΑ της νέας περιόδου. Ο Μαχλάς έφτασε
τα επτά γκολ στο ολλανδικό πρωτάθλημα και βρίσκεται στη δεύτερη θέση των
σκόρερ. Ο Κρητικός άσος αντικαταστάθηκε στο 75' από τον Κόρστεν, καθώς υπήρχε
ο φόβος να αποβληθεί με δεύτερη κίτρινη κάρτα. 
«Είχα εκνευριστεί από τα
αντιαθλητικά χτυπήματα των αντίπαλων αμυντικών και ο προπονητής μου προτίμησε
να με προφυλάξει. Στην Αθήνα θα βρίσκομαι το Μεγάλο Σάββατο, καθώς την
προηγούμενη ημέρα η Βίτεσε αντιμετωπίζει την Τβέντε. Ανυπομονώ να αγωνιστώ
εναντίον της Κροατίας, στη Θεσσαλονίκη», τόνισε μεταξύ άλλων ο Νίκος Μαχλάς.
Για τους γηπεδούχους ισοφάρισε ο Φαν Γκάλεν στο 47'. 
*** Στα
υπόλοιπα παιχνίδια: Άλκμααρ - Ρόντα 1-3 (Ντεν Τουρκ 62' - Σιμπόν 25', Μάρτενς
71', 80'). Αϊντχόβεν - Γκράαφσαπ 5-0 (Κοκού 1', Νίλις 5' με πέναλτι, 15', Σταμ
43', Γιονκ 68' με πέναλτι). Φέγενορντ - Φορτούνα Σιτάρντ 4-4 (Σάντσεζ 11',
79', Βος 45', Κούμαν 64' με πέναλτι - Τζέφρι 2' 50', Παάουβε 17', Ρίκσεν 84').
Βίλεμ - Σπάρτα 1-1 (Σανού 38' - Γκρούνεντικ 48'). Άγιαξ - Νιμέγκεν 5-0
(Μπογκάρντε 1', 41', Ντάνι 21', Ρ. Ντε Μπουρ 52', Μουσάμπα 68'). Η βαθμολογία:
Αϊντχόβεν 65, Φέγενορντ 63. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O21</CAT>
<ED>
Κωδικός άρθρου: A15818O212</ED>
<ID>
ID:170577

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O21&aa=2</URL></REF>


Article

<CATEGORY>vin10</CATEGORY>

 <H2>Πρωταθλήτρια η Ανόρθωση</H2>

Η ΑΝΟΡΘΩΣΗ Αμμοχώστου εξασφάλισε και
τυπικά τον τίτλο στο πρωτάθλημα Α' κατηγορίας ποδοσφαίρου στην Κύπρο. Για την
24η αγωνιστική του Παγκύπριου πρωταθλήματος, η Ανόρθωση πήρε ισοπαλία 1-1 από
την Νέα Σαλαμίνα και έφτασε στους 59 βαθμούς, επτά περισσότερους από τον
δεύτερο Απόλλωνα Λεμεσού, ενώ απομένουν δύο αγωνιστικές για το φινάλε. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O21</CAT>
<ED>
Κωδικός άρθρου: A15818O213</ED>
<ID>
ID:170613

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O21&aa=3</URL></REF>


Article

<CATEGORY>vin10</CATEGORY>

 <H5>Η
ΒΟΥΛΙΑΓΜΕΝΗ ΑΞΙΑ ΠΡΩΤΑΘΛΗΤΡΙΑ ΣΤΟ ΠΟΛΟ</H5>
<H2>Δεύτερος
τίτλος</H2>

Τον δεύτερο τίτλο Πρωταθλήματος στην ιστορία της κατέκτησε το
απόγευμα του Σαββάτου η Βουλιαγμένη! Στον εντός έδρας τελικό κόντρα στη Χίο
δεν αντιμετώπισε το παραμικρό πρόβλημα, επεβλήθη 15-9 και έκλεισε με τον
καλύτερο τρόπο μια χρονιά γεμάτη επιτυχίες, καθώς δεν πρέπει να ξεχνάμε την
(πρόσφατη) κατάκτηση του Κυπέλλου Κυπελλούχων. 
«Τώρα για μας υπάρχει η
μεγάλη πρόκληση. Θα παίξουμε στο Τσάμπιονς Λιγκ και πρέπει να προσπαθήσουμε
για το καλύτερο δυνατό. Προοπτικές και δυνατότητες υπάρχουν», τόνισε ο Γιάννης
Γιαννουρής, προπονητής και άνθρωπος-σημαία της ομάδας. Γιατί αποτελεί το
σύμβολο του ΝΟΒ; Απλώς, διότι έχει συνδέσει το όνομά του με όλες τις «μεγάλες
ημέρες» της Βουλιαγμένης. Ήταν προπονητής το '91 στην κατάκτηση του πρώτου
τίτλου Πρωταθλήματος, το ίδιο και την περασμένη χρονιά στο Κύπελλο Ελλάδας,
ενώ εφέτος πήρε Σούπερ Καπ Κυπελλούχων και Πρωτάθλημα! 
Το ίδιο χαρούμενος
με τον κ. Γιαννουρή ήταν ο αρχηγός της ομάδας, Γιώργος Μαυρωτάς. Ο πολύπειρος
άσος υποστήριξε: «Αποδείξαμε ότι μπορούμε να κυνηγήσουμε δύο στόχους. Τα
καταφέραμε και δικαιούμαστε και αυτόν τον τίτλο». 
Πρωταγωνιστής του αγώνα
ήταν ο Γιώργος Ψύχος. Ο διεθνής παίκτης σημείωσε 5 γκολ, όλα σε κρίσιμα σημεία
του παιχνιδιού! Σκόραραν και οι Αφρουδάκης (4), Μάζης (2), Λοράντος,
Μουριάδης, Μαυρωτάς, Κουτσογιάννης. 
Η Χίος σκόραρε με τους Απανασένκο (4),
Παπαναστασίου (2), Μικέδη, Τέττερη, Καρακόζη. Τα εννιάλεπτα του αγώνα: 4-2,
4-3, 3-2, 4-2. 
Διαιτήτευσαν οι κύριοι Σταυρόπουλος και Αργυρός. 
*** Μετά τον αγώνα ακολούθησε η απονομή του τροπαίου. Κάτω από τους
πανηγυρισμούς των φίλων της Βουλιαγμένης, αλλά και των ιπποτικών
χειροκροτημάτων των οπαδών της Χίου! Διότι και οι τελευταίοι έκαναν αισθητή
την παρουσία τους στο κολυμβητήριο της Βουλιαγμένης και, μάλιστα, οι πολίστες
της ομάδας του Βαγγέλη Ρούπακα (ήταν η ευχάριστη έκπληξη της περιόδου) τους
ευχαρίστησαν για τη θερμή τους υποστήριξη. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O22</CAT>
<ED>
Κωδικός άρθρου: A15818O221</ED>
<ID>
ID:170527

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O22&aa=1</URL></REF>


Article

<CATEGORY>vin10</CATEGORY>

 <H2>Κυπελλούχος ο Ολυμπιακός</H2>

ΤΟ τρίτο Κύπελλο στην ιστορία του
κατέκτησε η ομάδα πόλο του Ολυμπιακού νικώντας χθες με 9-8 την Πάτρα στο
κολυμβητήριο του Ολυμπιακού Σταδίου. 
Οι «ερυθρόλευκοι» κατάφεραν να
ανατρέψουν στο τελευταίο ενιάλεπτο το εις βάρος τους σκορ (8-6) πετυχαίνοντας
τρία γκολ που τους έδωσαν τη νίκη και το Κύπελλο. 
Η πατρινή ομάδα είχε το
προβάδισμα στα πρώτα δύο εννιάλεπτα (2-1 και 4-2), ενώ ο Ολυμπιακός αντέδρασε
στο τρίτο (3-2) και στο τέταρτο 
(3-0). 
*** Τα χνάρια της
ανδρικής ομάδας ακολούθησε και η γυναικεία ομάδα πόλο της Βουλιαγμένης, η
οποία κατέκτησε προχθές το πρωτάθλημα της Α1. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O22</CAT>
<ED>
Κωδικός άρθρου: A15818O222</ED>
<ID>
ID:170578

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O22&aa=2</URL></REF>


Article

<CATEGORY>vin10</CATEGORY>

 <H2>Η
Τσεντεμεΐδου απειλεί το ρεκόρ της Σαρούδη</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η ΘΑΥΜΑΣΙΑ ΒΟΛΗ της Ελένης Τσεντεμεΐδου στη σφαιροβολία
με 18,15 (κοντά στο πανελλήνιο ρεκόρ 18,19 της Σουλτάνας Σαρούδη από 1983)
ξεχώρισε στην ανεπίσημη πρεμιέρα της θερινής περιόδου 1997 του στίβου, από την
οποία δεν έλειψαν οι εμφανίσεις επωνύμων πρωταθλητών. 
Η βολή της
Τσεντεμεΐδου σημειώθηκε στους αγώνες στη μνήμη του εργάτη του στίβου Γρηγόρη
Φιλόπουλου, στο Στάδιο του Πανελληνίου Γ.Σ. 
Το μοναδικό πανελλήνιο ρεκόρ
του διημέρου και μάλιστα διπλό (κορασίδων- νεανίδων!) πέτυχε η 16χρονη Ιωάννα
Βολπάνου (Πανιώνιος) στο επί κοντώ με 3,40, μετέχοντας στους Διασυλλογικούς
Αγώνες στο Στάδιο Καραϊσκάκη για τους ομίλους Αθήνας - Δωδεκανήσων, Πειραιά -
Κυκλάδων. Στη Θεσσαλονίκη ξεχώρισε επίσης βολή γυναίκας σφαιροβόλου, τα 18,06
της Πόπης Ουζούνη. 
Αξιόλογες επίσης επιδόσεις στο Καραϊσκάκη το Σάββατο ­
σε βρεγμένη πίστα ­ τα 7.66 του 20χρονου Τάσου Μακρυνικόλα (ΠΓΣ- ατομικό
ρεκόρ), τα 10.61 του Κώστα Κεντέρη (ΟΣΦΠ) στα 100μ., τα 56,44 της Τζελίλη
(ΟΣΦΠ) στον ακοντισμό, τα 69,06 (ατομικό ρεκόρ) του 19χρονου Γιάννη Μπαρλή.

«Θετικές» εμφανίσεις πραγματοποίησαν οι Αλέξης Γενοβέλης (ΠΓΣ) στα 100μ.
με 10.77, Χρήστος Μελέτογλου (Πειραϊκός) με 7,32 στο μήκος, 16,12 στο
τριπλούν, Αλέξης Λεωνίδης (ΟΣΦΠ) με 17,31 στη σφαιροβολία, Παναγιώτης
Μαντελίδης (Γ.Σ. Κερατσινίου) στα 400μ. εμπ. με 53.22, Δώρα Κυριάκου
(Πανιώνιος) στα 400μ. με 57.04. 
Στο Καυτατζόγλειο ξεχώρισε, με τη φανέλα
του ΠΑΟΚ πλέον, ο Κώστας Κουκοδήμος με 7,73 στο μήκος, ενώ συμβολικό χαρακτήρα
είχε η πρώτη αναμέτρηση με τις φανέλες Άρη και ΠΑΟΚ, αντίστοιχα, των
Καρδιτσιωτών αλτών Λάμπρου Παπακώστα και Δημήτρη Κοκότη. Νικητής ο 6ος
Ολυμπιονίκης με μόλις 2,12, επίδοση και των δύο, ενώ η Μαρίνα Βασαρμίδου
άρχισε στα 100μ. με 11.87 και η Τασιούδη στο μήκος με 6,06. 
Άλλες
αξιόλογες επιδόσεις στους αγώνες στη μνήμη Γρηγόρη Φιλόπουλου τα 3.00 
της
16χρονης Πόπης Αστροπεκάκη (Οδυσσέας Αγ. Δημητρίου) στα 1.000μ., τα 16,48 στη
σφαιροβολία του Γιάννη Βασιλόπουλου (Γ.Σ. Ερμούπολης) και τα 12.8 της νεανιδας
Κοκλώνη (ΠΓΣ) στα 100μ. 
*** Νέα νίκη στη μάχη με το χρόνο για τον
υψηλής κλάσης βαδιστή μας Χρήστο Καραγιώργο η 47η θέση με 4 ώρες 07.54 ­ στα
45 του χρόνια! ­ στα 50 χλμ. του Παγκοσμίου Κυπέλλου βάδην της Πράγας, στο
οποίο επρώτευσε ο Ισπανός Γκαρθία με 3 ώρες 38.54. Οι υπόλοιποι Έλληνες
πρωταθλητές τερμάτισαν μετά την 90η θέση. 
*** Ο Ιάπωνας Κοΐτσι
Χαραγκούτσι επρώτευσε στον 1ο Διεθνή Πολιτιστικό Μαραθώνιο που έγινε με
επιτυχία στη Ρόδο (στη διαδρομή από τον Ναό του Απόλλωνα στην Αρχαία Κάμειρο
στο Αρχαίο Στάδιο). 
Ο Χαραγκούτσι σημείωσε χρόνο 2 ώρες 20'50''με 2ο τον
Πολωνό Πιότρ Σεγκόφσκι (2 ώρες 21.00) και 3ο τον Νικόλας Σεγκεράι (Ζιμπάμπουε)
με 2 ώρες 21.06. Καλύτερος Έλληνας ο Γιώργος Καραγιάννης, 12ος με 2 ώρες
37.09. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O22</CAT>
<ED>
Κωδικός άρθρου: A15818O223</ED>
<ID>
ID:170614

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O22&aa=3</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ</H5>
<H2>Ιωνικός και Ξυνή στην τετράδα</H2>

ΠΡΟΣΤΕΘΗΚΑΝ στο κλαμπ της τετράδας του Πρωταθλήματος Α1 χάντμπολ ανδρών
(μαζί με Γ.Ε. Βέροιας, Βριλήσσια) Ιωνικός Ν.Φ. και Σχ. Ξυνή, μετά τις νίκες
τους εκτός έδρας στα πλέι οφ επί Δούκα με 21-20 και Αρχέλαο με 36-26. Επιτυχία
και για Πανιώνιο (10-0 χωρίς αγώνα τον Α.Ο. Δράμας), Αθηναϊκό (26-22 τη Ν.
Ελβετία) που εξασφάλισαν παραμονή στην Α1 και συμμετοχή στους αγώνες κατάταξης
θέσεων 7ης-10ης, ενώ οι ηττημένοι υποβιβάζονται στην Α2. 
Οι πρώτοι αγώνες
για τις θέσεις 1η-4η θα είναι Ιωνικός - ΓΕΒ, Βριλήσσια - Σχ. Ξυνή. Η κατάταξη
εκκίνησης: Γ.Ε. Βέροιας 25, Σχ. Ξυνή 21, Βριλήσσια 20, Ιωνικός 16..1 
*** Στην τετράδα των πλέι οφ της Α1 χάντμπολ γυναικών προκρίθηκαν
Αναγέννηση Άρτας, Γ.Ε. Βέροιας, Φίλιππος Βέροιας, Αθηναϊκός. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O22</CAT>
<ED>
Κωδικός άρθρου: A15818O224</ED>
<ID>
ID:170633

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O22&aa=4</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ</H5>
<H2>10 χώρες στα «Αθήναια»</H2>

ΤΟΝ
ΑΡΙΘΜΟ 10 έχουν φτάσει οι χώρες που έχουν δηλώσει συμμετοχή στον 13ο Διεθνή
Ποδηλατικό Γύρο εφήβων «Αθήναια», που διεξάγεται από την Πρωτομαγιά μέχρι 4
Μαΐου με διοργανώτρια την ΤΕΠ Αθήνας. 
Στη διοργάνωση έχουν δηλώσει
συμμετοχή χώρες με μεγάλη παράδοση στην ποδηλασία, όπως Ρωσία, Ιταλία,
Γερμανία και ακόμη Γιουγκοσλαβία, Τουρκία, Βουλγαρία, Αλγερία, Σερβία, Κύπρος,
Ελλάδα. Το 1ο ετάπ γίνεται Πρωτομαγιά στη διαδρομή Άμφισσας - Δελφών, το 2ο 2
Μαΐου από Δελφούς μέχρι Λιβαδειά (124 χλμ.), το 3ο 3 Μαΐου στη διαδρομή
Λιβαδειάς - Ελευσίνας (110 χλμ.) και το 4ο στις 4 Μαΐου σιρκουί στην Αθήνα (60
χλμ.). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O22</CAT>
<ED>
Κωδικός άρθρου: A15818O225</ED>
<ID>
ID:170646

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O22&aa=5</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ</H5>
<H2>Ανασύνταξη της Βαλκανιάδας</H2>

ΑΝΑΣΥΝΤΑΞΗ των Βαλκανικών Αγώνων ιστιοπλοΐας αποφάσισε το Βαλκανικό Συνέδριο
του αθλήματος, που έγινε στη Σωζόπολη της Βουλγαρίας με συμμετοχή Ελλάδας,
Βουλγαρίας, Ρουμανίας, Τουρκίας. 
Η ανανέωσή του ενδιαφέροντος των
ιστιοπλοϊκών Βαλκανιάδων θα επιχειρηθεί από τον ερχόμενο Σεπτέμβριο, που θα
διεξαχθούν οι 30οί Βαλκανικοί Αγώνες στον Τσεσμέ της Τουρκίας. Αποφασίστηκε οι
αγώνες αυτοί να είναι «όπεν», που σημαίνει ότι θα μπορούν να μετάσχουν εκτός
συναγωνισμού και πρωταθλητές χωρών εκτός Βαλκανίων. 
Σε κάθε κατηγορία
σκάφους και ηλικίας θα έχουν δικαίωμα συμμετοχής 2 αθλητές από κάθε χώρα.

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O22</CAT>
<ED>
Κωδικός άρθρου: A15818O226</ED>
<ID>
ID:170652

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O22&aa=6</URL></REF>


Article

<CATEGORY>vin10</CATEGORY>

 <H5>ΧΑΡΙΣΕ ΤΟΝ ΠΡΩΤΟ ΤΙΤΛΟ ΒΟΛΕΪ ΣΤΗ ΘΕΣΣΑΛΟΝΙΚΗ</H5>
<H2>Μπροστάρης ο Άρης</H2>

<AUTHOR>ΓΙΑΝΝΗΣΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
ΟΙ ΠΑΙΚΤΕΣ «σημαίες» ολοένα και λιγοστεύουν στον
επαγγελματικό αθλητισμό. Υπάρχουν όμως μερικοί που κρατάνε γερά και ο Βαγγέλης
Κουτσονίκας είναι ένας από αυτούς παρά τα 36 του χρόνια. Ο αρχηγός του Άρη
προσπαθούσε και περίμενε 21 ολόκληρα χρόνια να πανηγυρίσει έναν τίτλο,
πλησίασε πολλές φορές και πάντα ήταν ο χαμένος. Τα χρόνια πέρναγαν, τα μαλλιά
του άσπριζαν, αλλά η υπομονή του δεν είχε εξαντληθεί και η λύτρωση για τον
παίκτη - θρύλο του Άρη ήρθε το βράδυ του Σαββάτου στη Μίκρα. «Ο Θεός ήθελε
εμάς και το πήραμε», φώναξε ο αρχηγός των πρωταθλητών λίγο αργότερα, την ώρα
που ο ΓΓΑ Γιάννης Σγουρός του απένειμε το Κύπελλο και πριν... χαθεί στις
αγκαλιές των συμπαικτών του για το τρελό πανηγύρι. «Αυτό το Πρωτάθλημα είναι η
μεγάλη δικαίωση για μένα, για τον Άρη, για τη Βόρεια Ελλάδα, αλλά και για όλο
το ελληνικό βόλεϊ». 
ΕΓΡΑΨΕ ΙΣΤΟΡΙΑ 
Ο Άρης ήταν Θεός ­ ειρηνοποιός ­
μέσα στη φλεγόμενη από 2.000 οπαδούς του Μίκρα, λύγισε την άξια φιναλίστ
Ορεστιάδα (3-0) στην τελική αναμέτρηση των πλέι οφ και έγραψε ιστορία. Είναι
πια η πρώτη ομάδα εκτός Αθήνας που πήρε τίτλο στο βόλεϊ και «έσπασε» το
κατεστημένο 28 ετών του Ολυμπιακού και του Παναθηναϊκού. Μετά το μπάσκετ
γίνεται μποστάρης για τη Θεσσαλονίκη και στο βόλεϊ! 
Η παράσταση είχε έναν
πρωταγωνιστή κι αυτό γιατί τα μάτια των Αρειανών... γυάλιζαν από την αρχή.
Ήταν ένας τελικός που θα τον κέρδιζε το... πάθος και η... ψυχή. Έτσι κι έγινε,
ο Άρης σε 71' σάρωσε 3-0 (15-6, 15-9, 15-6) τους Θρακιώτες. «Ήμασταν
αποφασισμένοι όσο ποτέ άλλοτε να το πάρουμε και όταν νιώσαμε τον κόσμο κοντά
μας σιγουρευτήκαμε πως δεν θα το χάναμε», είπε ο Στέλιος Παπακοσμάς ­ μορφή
του τελικού ­ που άγγιξε το τέλειο στην υποδοχή, ενώ ακόμη πιο εκδηλωτικός ο
Βασίλης Μητρούδης με διπλή χαρά λόγω γενεθλίων ­ έγινε 25 ετών ­ εξήγησε: «Το
πήραμε με τη μαγκιά μας, γιατί είμαστε παλικάρια, και μόνο εμείς ξέρουμε τι
περάσαμε για να φτάσουμε μέχρι εδώ». 
Απέναντι στον άψογο Άρη με την τέλεια
υποδοχή και εκτέλεση των Παπακοσμά - Κονσταντίνοφ, τη μαεστρία του Μέλκα στην
οργάνωση, την κυριαρχία στο κέντρο των Αλεξανδρόπουλου - Μητρούδη και την
ασυγκράτητη «οργή» του Γκάνεφ στην επίθεση και στο σερβίς, η Ορεστιάδα ήταν
φάντασμα του εαυτού της. Φάνηκε απροετοίμαστη ψυχολογικά, δεν άντεξε το ειδικό
βάρος του τελικού και το ομολόγησε ο Θόδωρος Μποζίδης: «Δεν ήμασταν ψυχολογικά
έτοιμοι για τέτοιο τελικό, δεν αντέξαμε σε αυτήν την έδρα, ήταν μεγάλο το
αβαντάζ για τον Άρη, άξια πήρε το Πρωτάθλημα». 
Ο ΚΟΟΥΤΣ 
«Σπάσαμε το
κατεστημένο και πήραμε αυτό που μας άξιζε». Ο Κώστας Χαριτωνίδης, ο μεγάλος
δημιουργός, ο άνθρωπος που έχει συνδέσει το όνομά του με την ιστορία του Άρη
εδώ και 30 χρόνια, βρέθηκε στους ουρανούς με τη στέψη του Άρη και έδωσε μία
ηχηρή απάντηση σε όλους όσους τον πολέμησαν τα τελευταία χρόνια. 
«Ζούμε
μοναδικές στιγμές, η συγκίνηση είναι απερίγραπτη, είναι ώρες χαράς και
ευτυχίας, αλλά αυτός ο τίτλος αποτελεί δικαίωση για μένα, για τα παιδιά της
ομάδας και για όλο τον Άρη. Επί 21 αγωνιστικές ήμασταν στην κορυφή, την
τελευταία στιγμή βρεθήκαμε δεύτεροι, αλλά αποδείξαμε με τις εμφανίσεις μας στα
πλέι οφ πως εμείς αξίζαμε τον τίτλο. Ο Άρης και η Ορεστιάδα άνοιξαν μια νέα
σελίδα στο ελληνικό βόλεϊ και αυτό το Πρωτάθλημα είναι κάτι πολύ περισσότερο
από ένας απλός τίτλος». 
Αυτά τα λόγια του Κώστα Χαριτωνίδη έδωσαν και το
μήνυμα. Η επόμενη μέρα για το βόλεϊ δεν πρέπει να είναι μία ακόμη χαμένη
ευκαιρία όπως κάποιες προηγούμενες. 
*** Ανέκφραστος ο Ζόραν Γκάιτς
μετά τον τελικό δεν ήξερε τι να κάνει. Ο Σέρβος τεχνικός της ακριτικής ομάδας
έχει βάλει ένα λιθαράκι στη δημιουργία του μεγάλου Άρη ως προπονητής του τη
διετία 1993-95, όμως τώρα βρισκόμενος στον πάγκο της Ορεστιάδας ήθελε πολύ
αυτό το Πρωτάθλημα. «Δεν τα καταφέραμε, δεν είχαμε ρυθμό, τρέξαμε γρήγορα για
πόντους, ενώ έπρεπε να είμαστε πιο συγκρατημένοι, μας έλειψαν οι δυνάμεις και
η ψυχολογία για να αντεπεξέλθουμε σε αυτήν την καυτή ατμόσφαιρα. Πρέπει να
είμαστε ευχαριστημένοι με ό,τι πετύχαμε φέτος, είναι καλό που πήρε ο Άρης το
Πρωτάθλημα, αν και θα το ήθελα περισσότερο για την Ορεστιάδα». 
ΠΡΟΒΛΗΜΑΤΙΣΜΕΝΟΣ 
Περισσότερο απογοητευμένος και προβληματισμένος από
οποιονδήποτε άλλο άνθρωπο της Ορεστιάδας δεν υπήρχε από τον Νίκο Σαμαρά. Ο
κορυφαίος Έλληνας βολεϊμπολίστας και αρχηγός της θρακιώτικης ομάδας έδειχνε
ξεκάθαρα με την έκφρασή του προσώπου του, αλλά και τα λεγόμενά του μετά την
απώλεια του τίτλου, ότι χάθηκε γι' αυτόν η μεγάλη ευκαιρία να στεφθεί
πρωταθλητής και να κάνει ένα όνειρο ετών πραγματικότητα. Και αν για τη
δευτεραθλήτρια Ορεστιάδα το μέλλον μπορεί να γίνει... δικό της, ίσως να μη
γίνει και για τον Νίκο Σαμαρά, που ομολόγησε: «Έχω συμβόλαιο για άλλα δύο
χρόνια και πρέπει να το τηρήσω, αλλά λείπουν πολλά από την Ορεστιάδα και εγώ
θέλω να αγωνιστώ σε ομάδα με καλύτερη οργάνωση. Πρέπει να αλλάξουν πολλά
πράγματα στην Ορεστιάδα για να πάρει τίτλους». 
Οι συνθέσεις: 
ΑΡΗΣ
(Κ. Χαριτωνίδης): Μέλκας 1+0, Γκάνεφ 12+12, Παπακοσμάς 4+4, Κονσταντίνοφ
13+7, Μητρούδης 2+6, Αλεξανδρόπουλος 5+5 ­ Χαριτωνίδης, Κουτσονίκας, Παυλίδης.

ΟΡΕΣΤΙΑΔΑ DIANA (Ζ. Γκάιτς): Μποζίδης 1+1, Γραμματικόπουλος
4+5, Σαμαράς 5+7, Ναϊντένοφ 2+11, Ζελιάσκοφ 5+3, Παπάζογλου 0+3 ­ Κεμανετζής
0+1, Μοσχοφίδης. 
*** Νίκησε ο αθλητισμός και αυτό ήταν ό,τι
σημαντικότερο συνέβη στον τελικό του Πρωταθλήματος. Λίγο πριν ο Βαγγέλης
Κουτσονίκας σηκώσει το κύπελλο του πρωταθλητή, έγινε η απονομή στους χαμένους
του τελικού και τότε φάνηκε το μεγαλείο του αθλητισμού. Όλη η... Μίκρα
κατακλυσμένη από 2.000 οπαδούς του Άρη «όρθια» χειροκροτούσε τους παίκτες της
θρακιώτικης ομάδας, που όσο διαρκούσαν τα έξαλλα πανηγύρια των Αρειανών,
κλεισμένοι στα αποδυτήριά τους, προσπαθούσαν να παραμερίσουν την πίκρα τους
και να βρουν κουράγιο για να αντικρύσουν τους 300 ηρωικούς φιλάθλους τους, οι
οποίοι ταξίδευσαν από τον Έβρο για να τους χειροκροτήσουν ακόμη και στην ήττα.

*** Ένα γήπεδο που με υπερβολική ανοχή μπορεί να φιλοξενήσει 2.000
φιλάθλους όπως αυτό της Μίκρας αποδείχθηκε πολύ μικρό για τον τελικό Άρη -
Ορεστιάδας. Έτσι ξεκίνησε και η διαμάχη των δύο ομάδων για τα εισιτήρια του
τελικού, αφού οι ακρίτες με δικαστική απόφαση, παραμονή του αγώνα, είχαν
εξασφαλίσει 340 εισιτήρια, αλλά δεν τα έλαβαν ποτέ και χρειάστηκε η παρέμβαση
της Αστυνομίας, της ομοσπονδίας, αλλά και ο συμβιβασμός με τον Άρη, για να
μπουν στο γήπεδο οι φίλαθλοί της, χωρίς όμως τη μουσική μπάντα που την
συνοδεύει παντού. 
ΠΡΙΜ 
Επιτέλους οι παίκτες του Άρη θα δουν και το
χρώμα του... δεκαχίλιαρου. Συνηθισμένοι χρόνια τώρα σε μηδαμινές αποδοχές και
αυτές ανά τρίμηνο - τετράμηνο, τώρα με την κατάκτηση του Πρωταθλήματος
ελπίζουν πως θα είναι καλύτερες οι ημέρες τους στον Άρη. Το έξτρα πριμ φθάνει
τα 20 εκατ. δρχ. για όλους τους παίκτες, όπως ανακοινώθηκε από τον πρόεδρο του
συλλόγου Λευτέρη Χατζόπουλο. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O23</CAT>
<ED>
Κωδικός άρθρου: A15818O231</ED>
<ID>
ID:170528

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O23&aa=1</URL></REF>


Article

<CATEGORY>vin10</CATEGORY>

 <H2>Ο Μπάρκας
έκλεισε στον Ολυμπιακό</H2>

<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ 
«ΑΝΟΙΞΕ ΦΤΕΡΑ» για την ομάδα βόλεϊ
του Ολυμπιακού ο Καβαλιώτης Βαγγέλης Μπάρκας, ένα από τα μεγαλύτερα ταλέντα
του αθλήματος, στον χώρο της Βόρειας Ελλάδας. 
Ο ίδιος δήλωσε στην «ΟΜΑΔΑ»:
«Θεωρώ μεγάλη τιμή που με επέλεξε και με ενέταξε στο αθλητικό του δυναμικό ο
κορυφαίος αυτός ο σύλλογος. Στόχος μου είναι να φανώ αντάξιος στην επιλογή
του. Γνωρίζω πολύ καλά τι σημαίνει αυτό και ποιες είναι οι υποχρεώσεις μου».

Ο Βαγγέλης Μπάρκας, που δεν έχει κλείσει ακόμα τα 20 χρόνια του (γεννήθηκε
στις 24 Ιουνίου 1977), τελείωσε το Αθλητικό Λύκειο Καβάλας και τώρα σπουδάζει
μηχανογραφημένη λογιστική. 
Έχει ύψος 2.05 μ. Ξεκίνησε το βόλεϊ το 1989.

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O23</CAT>
<ED>
Κωδικός άρθρου: A15818O232</ED>
<ID>
ID:170579

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O23&aa=2</URL></REF>


Article

<CATEGORY>vin10</CATEGORY>

 <H5>Α2
</H5><H2>Κομοτηνή και Πανελλήνιος στην Α1</H2>

ΤΡΕΙΣ ΠΛΕΟΝ οι ομάδες της Θράκης στο Πρωτάθλημα Α1 βόλεϊ ανδρών, αφού μετά την
Ορεστιάδα και τον Εθνικό Αλεξανδρούπολης, πέτυχε την άνοδό της και η Α.Ε.
Κομοτηνής (με προπονητή τον άλλοτε διεθνή του ΠΑΟ Κώστα Γκουντάκο), νικώντας
χθες τα Γιάννενα με 3-0 σετ και κατακτώντας την 1η θέση στην Α2. 
Ο
Πανελλήνιος Γ.Σ. του Κώστα Τσίγκου, νικώντας στην «ουδέτερη» Κατερίνη τον
Ζαφειράκη Νάουσας με 3-0, πήρε τη 2η προνομιούχο θέση και επιστρέφει στην Α1,
ενώ υποβιβάζονται στη Β' Εθνική Γιάννενα και Μακεδονικός, δύο ομάδες με θητεία
και στην Α1. 
Τα άλλα αποτελέσματα της 22ης και τελευταίας αγωνιστικής:
Ιωνικός Ν.Φ. - Φάρος 3-1, Σέρρες - Αριστοτέλης 1-3, Ε.Α. Πατρών - Ιωνικός Νικ.
1-3, Ήφαιστος - Μακεδονικός 2-3. 
Βαθμολογία (τελική): Κομοτηνή 39,
Πανελλήνιος (53-24) 38, Αριστοτέλης (52-33) 38, Ήφαιστος 37, Ιωνικός Ν.Φ.
(52-33) 36, Ιωνικός Νικ. (49-33) 36, Σέρρες 32, ΕΑΠ 31, Ζαφειράκης (29-49) 29,
Φάρος (32-56) 29, Μακεδονικός 28, Γιάννινα 22. 
*** Νικηφόρα
πρεμιέρα για την Εθνική ομάδα βόλεϊ γυναικών στο Κύπελλο Άνοιξης στην Πολωνία,
με 3-1 (15-7, 4-15, 15-6, 15-7) επί της Εσθονίας. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O23</CAT>
<ED>
Κωδικός άρθρου: A15818O233</ED>
<ID>
ID:170615

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O23&aa=3</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ</H5>
<H2>Ο Σπάρτακος έδειξε τη δύναμή του</H2>

Ο Σπάρτακος Ιωαννίνων έδειξε τη δύναμή του και στις δύο κατηγορίες του
«μικρού» Πανελληνίου Πρωταθλήματος τζούντο στα Γιάννινα, κατακτώντας την 1η
θέση στις νεάνιδες και τη 2η στους άνδρες. 
Στις νεάνιδες οι οικοδεσπότες
επρώτευσαν με 2 χρυσά μετάλλια, ένα ασημένιο, 2 χάλκινα, ενώ στους νέους πρώτη
ήταν η Βικτώρια Θεσσαλονίκης, με επίσης 2-1-2 μετάλλια και 2ος ο Σπάρτακος με
2-0-1. 
*** Οι νικητές κατά κατηγορία: Νέοι: 60κ.: Χαριτωνίδης
(Βικτώρια). 65κ.: Βέργος (Σπάρτακος Ι.). 71κ.: Ράιδος (Σπάρτακος Ι.). 78κ.:
Κυβελίδης (Σάκουρα Κατερίνης). 86κ.: Ιορδανίδης (Βικτώρια). 95κ.: Μπόγρης
(Ο.Τ.Ν. Φιλαδέλφειας). +95κ.: Κριθαράς (ΑΝΟΓ). Νεάνιδες: 48κ.: Μυτιληνού
(Σπάρτακος Θ.). 52κ.: Σεληνοπούλου (ΠΓΣ). 56κ.: Μπουνιά (Ν. Λιόσια). 61κ.:
Ζήκου (Σπάρτακος Ι.). 66κ.: Καμπανάρη (Τοκάι Αμαρουσίου). 72κ.: Ακριτίδου
(Νεάπολη Θεσσ.). +72κ.: Τζίμα (Σπάρτακος Ι.). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O23</CAT>
<ED>
Κωδικός άρθρου: A15818O234</ED>
<ID>
ID:170634

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O23&aa=4</URL></REF>


Article

<CATEGORY>vin10</CATEGORY>

 <H5>ΤΟΥΜΠΑ</H5>
<H2>Πάθος απίστευτο...</H2>

<AUTHOR>ΓΙΩΡΓΟΥΣ ΑΡΚΟΥΛΗΣ</AUTHOR>

Με το που ο Μιχάλής Καλαθενός
σφύριξε τη λήξη του αγώνα, ο διπλανός μου ­ άνθρωπος ηλικιωμένος κάπως και με
σαφή πείρα από... Τούμπα ­ πέταξε ένα πολύ ρεαλιστικό σχόλιο: 
***
«Κρίμα για τον κόσμο. Είχα χρόνια να δω και όρθιους στο γήπεδο...». 
*** Θα καταλάβατε ήδη ότι έζησα χθες τον παλμό του γηπέδου της Τούμπας
και ήταν κάτι απίστευτο στους χαλεπούς ­ για τις κερκίδες του πρωταθλήματος ­
καιρούς... 
*** Από τις πέντε παρά, πάνω από 40.000 «διψασμένοι»
βρίσκονταν στη θέση τους. 
*** Το πανηγύρι άρχισε έπειτα από λίγο.
Έδινε την εντύπωση στον αμύητο, πως αυτός ο ψυχωμένος κόσμος ανέπνεε μόνο για
την αγαπημένη του ποδοσφαιρική ομάδα: ΠΑΟΚ! 
*** Χωρίς να υπάρχει
ένας οπαδός του Ολυμπιακού στο γήπεδο και με τη ζήτηση να έχει περάσει σε
υψηλό βαθμό την προσφορά εισιτηρίων, ένα είναι σαφές. Ότι το γήπεδο της
Τούμπας δείχνει «μικρό» για να «χωρέσει» το πάθος των οπαδών του. 
***
Απορία: αν του χρόνου, θελήσουν 10.000 Ολυμπιακοί (ή ΑΕΚτζήδες) να
ταξιδέψουν Θεσσαλονίκη να δουν τον ΠΑΟΚ, πού θα καθήσουν; 
*** Θα
ήταν άστοχο να υποστηρίξει κανείς ότι η Τούμπα είναι «απαγορευμένο είδος» για
τους αντιπάλους. 
*** Το μήνυμα της χθεσινής αναμέτρησης από την
«πλημμύρα» της Θεσσαλονίκης δεν θύμισε προηγούμενες εποχές, τότε δηλαδή που
ξέσπαγε «κλεφτοπόλεμος» μεταξύ φανατικών - αστυνομίας ή φανατικών - Βουλινού..

*** Μόνο ο διαιτητής Καλαθενός ήταν χθες το «κόκκινο πανί» του
κοινού, αφού πίστεψε από τα μέσα του α' μέρους ότι προστάτευε τον Ολυμπιακό...

Ηρεμία, το ζητούμενο 
Την ώρα, λοιπόν, που ο... Τροχανάς
πικάρει τους ταμίες της ΑΕΚ για τη φετινή πτώση εισιτηρίων. 
*** Την
ώρα που ο Παναθηναϊκός δεν συγκινεί το κοινό του. 
*** Την ώρα που
οι περισσότερες ΠΑΕ δεν βγάζουν από εισιτήρια ούτε καν τα λειτουργικά τους
έξοδα, υπάρχει ο χθεσινός ΠΑΟΚ που αν είχε το μεγαλύτερο στάδιο στην Ελλάδα θα
το γέμιζε. 
*** Εκείνος ο ηλικιωμένος φίλαθλος που καθόταν δίπλα
μου, φαίνεται με... συμπάθησε, γιατί μου είπε πολλά κατά τη διάρκεια του
αγώνα. 
*** Ότι, για παράδειγμα, ένας αγώνας με τον Ολυμπιακό ή τους
άλλους μεγάλους στη Θεσσαλονίκη, αποτελεί ευκαιρία για τους οπαδούς του ΠΑΟΚ
να νιώσουν δυνατοί. «Απαγορεύεται η ήττα». 
*** Κάποτε, πριν από
δεκαετίες, οι «μεγάλοι» έφταναν στην Τούμπα και κέρδιζαν αυτό που ήθελαν
έχοντας την εύνοια της διαιτησίας. 
*** Αυτό κανείς δεν μπορεί να το
αμφισβητήσει, και μη νομίσετε πως υπάρχει αιχμή για τον Καλαθενό, από την
άποψη ότι συνέχισε τη «συνταγή». 
*** Ο Καλαθενός αγωνίστηκε χθες
τόσο έξυπνα, ώστε να δείτε που θα έχει συγκινήσει τον... παρατηρητή του τη
στιγμή της βαθμολόγησης. 
*** Στην ουσία ο Ρόδιος δεν αδίκησε τον
πρωτοπόρο... 
*** Το ότι άφησε τον Ολυμπιακό με δέκα παίκτες, είναι
άνευ σημασίας, αφού αυτό έγινε στο 88' συμπληρωμένο. 
*** Τον
γηπεδούχο τον είχε αφήσει με παίκτη λιγότερο από το 60' και κάτι... 
*** Κι όμως, ο Ολυμπιακός άντεξε, πήρε χρήσιμο βαθμό, αποδεικνύοντας,
ίσως, ότι το άστρο του Μπάγιεβιτς ­ στο πρωτάθλημα! ­ συνεχίζεται. 
*** Μην ξεχνάμε, δέκα χρόνια έχει η ομάδα του Πειραιά να πάρει τίτλο.

*** Έντεκα έχει ο ΠΑΟΚ. 
*** Για τα σημερινά του στάνταρ,
είναι πάρα πολλά. 
*** Και αν οι υποστηρικτές του Ολυμπιακού νιώθουν
«δίψα» για τίτλο, να είσθε σίγουροι πως το ίδιο ισχύει στη Θεσσαλονίκη και για
τους υπερβολικά θερμούς ΠΑΟΚτζήδες. 
*** Με την προσθήκη ότι αυτοί
νιώθουν να... διώκεται το πάθος τους. Από ποιον, δεν έχει σημασία. 
*** Χθες ο Καλαθενός, προχθές άλλος. 
*** Το ζητούμενο είναι
η ηρεμία αυτού του κόσμου. Ήδη, η διοίκηση του ΠΑΟΚ, πολύ σοφά υποδέχτηκε το
0-0 με ανακοίνωση λίγων σειρών. 
*** Κεντρική ιδέα; 
***
Συγχαρητήρια και ευχαριστίες από βάθη ψυχής για την ψυχραιμία που έδειξαν».

«Φλέβα χρυσού» ο Ελευθερόπουλος 
Το ντέρμπι μέσα στον αγωνιστικό
χώρο δεν ήταν ό,τι καλύτερο διέθετε, ίσως, η αγωνιστική, αλλά και οι
ποδοσφαιριστές οργανισμοί είναι, δικαιολογούνται να επηρεάζονται από ασφυκτική
πίεση που φέρνει άγχος. 
*** Αν δεν υπήρχε η... βαθμοσυλλογή, είμαι
βέβαιος πως θα είχε γίνει καταπληκτικό παιχνίδι, αλλά... 
*** Ο
Βρύζας αδικήθηκε από το σύστημα, βρίσκοντας συνεχώς δύο υψηλόσωμους αμυντικούς
μπροστά του, ενώ ο Φραντζέσκος όσο έπαιζε, έκρυβε πρόβλημα στους προσαγωγούς
του. 
*** Αλλά, και με το πρόβλημα, λίγο έλειψε να «καθαρίσει» για
τους γηπεδούχους με τον γνωστό τρόπο. 
*** Η φάση του φάουλ από τον
Φραντζέσκο, απέδειξε ότι ο Ολυμπιακός στην παρουσία του νεαρού Ελευθερόπουλου
βρήκε «φλέβα χρυσού» κάτω από τα δοκάρια... 
*** Ίσως αυτός ο νεαρός
τερματοφύλακας ήταν χθες το άστρο του Μπάγιεβιτς. 
*** Κακώς, τέλος,
υπήρξαν τριβές στα αποδυτήρια, σχετικά με τους προπονητές και τη συνέντευξη
Τύπου. 
*** Ο Ντούσκο δεν ήταν σε καλή ψυχολογική κατάσταση, δεν
πήγε στην αίθουσα, άφησε μόνον του τον Αναστασιάδη, για να πάρει θέση αργότερα
και να υποστηρίξει ότι δεν είχε καλή συμπεριφορά από τον συνάδελφό του. 
*** Είναι μια άποψη. 
*** Κάτι μου λέει πως ο Μπάγιεβιτς θα
ήταν πολύ πιο άνετος αν είχε επαναλάβει ό,τι πριν από λίγες ημέρες στην...
Καλογρέζα. 
*** Γι' αυτό είναι συναρπαστικό το ποδόσφαιρο. 
*** Γιατί, κάθε αγώνας διαφέρει σαφώς από οποιονδήποτε άλλον. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O24</CAT>
<ED>
Κωδικός άρθρου: A15818O241</ED>
<ID>
ID:170529

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O24&aa=1</URL></REF>


Article

<CATEGORY>vin10</CATEGORY>

 <H2>Ησυχία, η ΕΠΟ
κοιμάται</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΤΗΝ ΩΡΑ που η ΕΠΟ του Τριβέλλα κοιμάται και ονειρεύεται έλλειψη
νομικού πλαισίου για την επιβολή ποινών σε πρωταγωνιστές του παρασκηνίου ή
κλείνει συνάντηση με αξιωματούχους της UEFA κατόπιν εορτής για το Τσάμπιονς
Λιγκ, το ελληνικό ποδόσφαιρο κινείται πεισματικά ανάμεσα στην κακογουστιά και
την αναξιοπιστία. 
Το χθεσινό ντέρμπι της Τούμπας επιβεβαίωσε την άποψη ότι
είναι προβληματικό το ποδόσφαιρό μας. 
Οι φίλοι του ΠΑΟΚ έδωσαν το παρών,
αλλά απουσίασε το θέαμα, καθώς ο πρωτοπόρος και υποψήφιος πρωταθλητής
Ολυμπιακός έδειξε ανήμπορος να φθάσει σε υποφερτά επίπεδα απόδοσης. Οι
γηπεδούχοι αποδείχθηκαν άξιοι συνεργάτες του στην παραγωγή φθηνού θεάματος.

Ο προπονητής του ΠΑΟΚ Άγγελος Αναστασιάδης στη συνέντευξη Τύπου είπε ότι
δεν παίχτηκε ποδόσφαιρο κι αυτό οφείλεται στον Ολυμπιακό, ενώ σε κάποιο σημείο
άφησε υπονοούμενα «...40-45.000 φίλοι μας ήρθαν στο γήπεδο να δουν καλό
παιχνίδι, αλλά δεν μας άφησαν...». Μιλώντας γενικά τόνισε «δεν είμαι
αστροναύτης, αλλά προπονητής, ξέρω τι γίνεται στα γήπεδα και δεν ξεχνώ». 
Αν δύο από τις κορυφαίες ελληνικές ομάδες, Ολυμπιακός και ΠΑΟΚ, δεν μπορούν να
προσφέρουν θέαμα αξιώσεων, αν ο Παναθηναϊκός διέρχεται βαθύτατη κρίση
(συνέχισε τις αποτυχημένες εμφανίσεις του, χάνοντας 2-1 από την Skoda Ξάνθη
στο Ολυμπιακό Στάδιο), αν οι θεατές «σφυρίζουν» τον Ηρακλή και την Παναχαϊκή
για έλλειψη ενδιαφέροντος στο μεταξύ τους 0-0 και μόνο στη Νεάπολη οι φίλαθλοι
χειροκροτούν Ιωνικό και Καβάλα (2-2) για το έξοχο παιχνίδι τους, τότε κάποιοι
πρέπει να ντρέπονται γιατί δεν έκαναν επί δεκαετίες όσα έπρεπε, ώστε η
ποιότητα να μην είναι το ζητούμενο στα γήπεδά μας. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O24</CAT>
<ED>
Κωδικός άρθρου: A15818O242</ED>
<ID>
ID:170580

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O24&aa=2</URL></REF>


Article

<CATEGORY>vin10</CATEGORY>

 <H2>Το δικό του μυστικό</H2>

Ο ΛΟΥΤΣΙΑΝΟ Ντε Σόουζα είχε
το δικό του... μυστικό στην εσωτερική φανέλα του. «Ιησούς Χριστός Σώζει» και ο
Βραζιλιάνος παίκτης της SKODA Ξάνθης πανηγύρισε μαζί με τους Κεχαγιά (Νο 6),
Μάνγκαν και Χάβο τη μεγάλη νίκη της ομάδας τους επί του Παναθηναϊκού, στο
Ολυμπιακό Στάδιο, με 2-1! 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O24</CAT>
<ED>
Κωδικός άρθρου: A15818O243</ED>
<ID>
ID:170616

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O24&aa=3</URL></REF>


Article

<CATEGORY>vin10</CATEGORY>

 <H2>Τον «πλήγωσε» ο υποβιβασμός</H2>

ΤΟΣΑ χρόνια καριέρας, με
στιγμές ­ κυρίως ­ μεγάλης χαράς, αλλά και λύπης δεν μπορούσε να ξεχαστούν
έτσι εύκολα. Ο Ευθύμης Μπακατσιάς ήρθε στη Ρώμη φανερά στενοχωρημένος για το
ιστορικό Παγκράτι, που μετά πολλά χρόνια διακρίσεων στη μεγάλη κατηγορία, το
Σάββατο έπεσε και από την Α2, αυτήν τη φορά στη Β' Εθνική. Περασμένα μεγαλεία
και διηγώντας τα να κλαις για τον Θύμιο Μπακατσιά, που δεν πήγε βέβαια στα
Ιλίσια να δει την πρώην ομάδα του, αλλά ενημερώθηκε και δεν μπορούσε να το
χωνέψει. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O24</CAT>
<ED>
Κωδικός άρθρου: A15818O244</ED>
<ID>
ID:170635

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O24&aa=4</URL></REF>


Article

<CATEGORY>vin10</CATEGORY>

 <H2>Το
Ηράκλειο φαβορί για τον τίτλο</H2>

<AUTHOR>ΜΑΝΟΛΗΣ ΠΙΜΠΛΗΣ</AUTHOR>

Η ΠΕΡΣΙΝΗ πρωταθλήτρια ομάδα του
Ηρακλείου προβάλλει ως το πρώτο φαβορί και για τον φετινό τίτλο, όπως έδειξαν
τα αποτελέσματα των τριών πρώτων αγωνιστικών. Το Ηράκλειο κέρδισε την
Παρασκευή τον έναν από τους δύο μεγάλους αντιπάλους του, το Περιστέρι, με το
ευρύ σκορ 6,5-3,5. Ο άλλος μεγάλος διεκδικητής του τίτλου, η ΔΕΗ Μακεδονίας -
Θράκης, ηττήθηκε στον χθεσινό 3ο γύρο από την Ένωση Σκακιστών Θεσσαλονίκης και
μειονεκτεί πλέον στην κούρσα της διεκδίκησης. Εν πάση περιπτώσει, είναι νωρίς
για να πει κανείς ότι έχει κριθεί ο τίτλος, καθώς ομάδες σαν την ΕΣΘ, το Μάτι,
την Καβάλα, τον Κορυδαλλό, μπορούν να αποδειχθούν ρυθμιστές. Η ΕΣΘ, ειδικά,
δικαιούται ίσως να έχει ακόμη μεγαλύτερες φιλοδοξίες. 
Τα αποτελέσματα των
τριών πρώτων γύρων έχουν ως εξής: 
1ος γύρος: Περιστέρι - Ηράκλειο 3,5-6,5,
Κύδων - Κορυδαλλός 5-5, Πειραϊκός - Καβάλα 3-7, ΔΕΗ - Καβάλα 7,5-2,5, Μάτι -
ΕΣΘ 5-5. 
2ος γύρος: Ηράκλειο - Κύδων 9,5-0,5, Κορυδαλλός - Πειραϊκός 8-2,
Περιστέρι - Παγκράτι 8-2, Καβάλα - ΕΣΙ 5-5, ΔΕΗ - Μάτι 7,5-2,5. 
3ος γύρος:
Μάτι - Καβάλα 6-4, ΕΣΘ - ΔΕΗ 6-4, Περιστέρι - Κύδων 8,5-1,5, Πειραϊκός -
Ηράκλειο 2,5-7,5, Παγκράτι - Κορυδαλλός 2-8. 
Βαθμολογία: 1) Ηράκλειο 6
(23,5), Κορυδαλλός 5 (21), 3) Περιστέρι 4 (20), 4) ΔΕΗ 4 (19), 5) ΕΣΘ 4 (16),
6) Μάτι 3 (13,5), 7) Καβάλα 2 (14), 8) Παγκράτι 2 (11), 9) Κύδων 1 (7), 10)
Πειραϊκός 0 (7,5). 
Σκέμπρης - Τσέλα (Μάτι - Καβάλα 6-4, 3ος γύρος) 
1.
δ4 Ιζ6 2. γ4 η6 3. Ιγ3 Αη7 4. ε4 δ6 5. Αε2 0-0 6. Ιζ3 ε5 7. 0-0 Ιβγ6 8. δ5 Ιε7
9. Ιδ2 α5 10. α3 Ιδ7 11. Πβ1 ζ5 12. β4 Ρθ8 13. Ιβ3 α: β4 14. α: β4 Ιζ6 15. ζ3
ζ4 16. γ5 θ5 17. Αδ2 η5 18. Πα1 Π: α1 19. Β: α1 η4 20. Βα5 β6 21. Βα7 η3 22.
Ιβ5 Ιε: δ5 23. ε: δ5 Ι: δ5 24. Αε1 Βθ4 25. θ3 Α: θ3 26. η: θ3 Β: θ3 27. Πζ2
Ιε3 0-1. 
Σίποβ - Άγκνος (ΔΕΗ - Μάτι 7,5-2,5, 2ος γύρος) 
1. δ4 Ιζ6 2.
γ4 η6 3. Ιγ3 Αη7 4. ε4 δ6 5. Ιζ3 0-0 6. Αε2 ε5 7. Αε3 Ιη4 8. Αη5 ζ6 9. Αθ4 Ιγ6
10. δ5 Ιε7 11. Ιδ2 Ιθ6 12. ζ3 η5 13. Αζ2 ζ5 14. θ3 Ιη6 15. η4 ζ: η4 16. θ: η4
Ιθ4 17. Πθ2 Ιζ7 18. Ιζ1 Ιθ8 19. Ιε3 Ιη6 20. Ιζ5 Αζ6 21. γ5 Ιζ4 22. γ: δ6 γ: δ6
23. Βδ2 α6 24. 0-0-0 Α: ζ5 25. ε: ζ5 Πγ8 26. Α: θ4 η: θ4 27. Ρβ1 Ββ6 28. Ιε4
θ6 29. Αζ1 Αη5 30. Βε1 Ι: δ5 31. Π: θ4 Α: θ4 32. Β: θ4 Βε3 33. Βθ5 Ιε7 34. η5
Π: ζ5 35. Ιζ6+ Ρη7 36. Β: θ6+ Ρζ7 37. η6+ 1-0. 
Ακολουθούν τα αναλυτικά
αποτελέσματα (ανά σκακιέρα) μερικών από τις κύριες συναντήσεις του τριημέρου:

Περιστέρι - Ηράκλειο 3,5-6,5 (1ος γύρος): Κοτρωνιάς - Νίξεβιτς 0,5-0,5,
Νικολαΐδης - Γρίβας 0,5-0,5, Φρεντζάς - Γκεοργκίεβ 0-1, Μ. Πανταβός -
Μαστροκούκος 0-1, Συμεωνίδης - Βραγοτέρης 0,5-0,5, Τζούμπας - Τσίλοβ 1-0,
Συρίγος - Μαρκίδης 0-1, Χριστοδούλου - Καπνίσης 0-1, Μάριτς - Πετσετίδη 1-0,
Βουλγαρίδου - Φανουράκη 0-1. 
ΕΣΘ - ΔΕΗ 6-4 (3ος γύρος): Πρέντος - Σίποβ
0,5-0,5, Νάτσης - Παπαϊωάννου 0-1, α.α., Ωραιόπουλος - Τζερμιαδιανός 0-1,
Μπούσιος - Χαριτάκης 1-0 (πτώση σημαίας), Μαλακούδης - Τουλούμης 0,5-0,5,
Γκελασβίλι - Μπανίκας 1-0, Θ. Μαστροβασίλης - Χαλκιάς 0-1, Δ. Μαστροβασίλης -
Α. Χαλκιάς 1-0, Γιαϊτζή - Παπαδοπούλου 1-0, Νικολαΐδη - Σανσουρεκίδου 1-0. 
ΔΕΗ - Καβάλα 7,5-2,5 (1ος γύρος): Σίποβ - Μιλαντίνοβιτς 0,5-0,5, Παπαϊωάννου -
Σκέμπρης 0,5-0,5, Μπανίκας - Μπότσαρη 0,5-0,5, Τζερμιαδιανός - Πανταβός 1-0,
Χαριτάκης - Μπούνης 0,5-0,5, Στ. Χαλκιάς - Δαγκάκης 1-0, Αργυρούδης -
Χατζηπαντελής 1-0, Α. Χαλκιάς - Δρακάκης 1-0, Λ. Παπαδοπούλου - Φαχιρίδου 1-0,
Μπαλούτσου - Ζ. Παπαδοπούλου 0,5-0,5. 
Καβάλα - ΕΣΘ 5-5 (2ος γύρος):
Μιλαντίνοβιτς - Γκελασβίλι 1-0, Σκέμπρης - Πρέντος 0,5-0,5, Μπότσαρη - Δέδες
0,5-0,5, Πανταβός - Ωραιόπουλος 0,5-0,5, Μπούνης - Μπούσιος 0,5-0,5, Δαγκάκης
- Θ. Μαστροβασίλης 0-1, Χατζηπαντελής - Μαλακούδης 0-1, Δρακάκης - Δ.
Μαστροβασίλης 0-1, Φαχιρίδου - Γιαϊτζή 1-0, Παπαδοπούλου - Νικολαΐδη 1-0. 
ΔΕΗ - Μάτι 7,5-2,5 (2ος γύρος): Σίποβ - Άγκνος 1-0, Παπαϊωάννου - Τσέλα
0,5-0,5, Μπανίκας - Καλέσης 0,5-0,5, Τζερμιαδιανός - Σκαλκώτας 1-0, Χαριτάκης
- Καραγιάννης 0,5-0,5, Στ. Χαλκιάς - Στεφανόπουλος 1-0, Αργυρούδης - Γκορίτσας
0-1, Α. Χαλκιάς - Γεωργιάδης 1-0, Παπαδοπούλου - Καραγιάννη 1-0, Σανσουρεκίδου
- Κωνσταντοπούλου 1-0. 
Μάτι - Καβάλα 6-4 (3ος γύρος): Άγκνος -
Μιλαντίνοβιτς 0,5-0,5, Τσέλα - Σκέμπρης 1-0, Καλέσης - Μπότσαρη 1-0, Σκαλκώτας
- Πανταβός 0,5-0,5, Καραγιάννης - Μπούνης 0,5-0,5, Στεφανόπουλος - Δαγκάκης
1-0, Τσίχλης - Χατζηπαντελής 1-0, Γεωργιάδης - Δρακάκης 0-1, Καραγιάννη -
Φαχιρίδου 0-1, Κωνσταντοπούλου - Παπαδοπούλου 0,5-0,5. 
Πειραϊκός -
Παγκράτι 3-7 (1ος γύρος): Κ. Νικολαΐδης - Κουρκουνάκης 0,5-0,5, Ευσταθίου -
Αγγ. Τζερμιαδιανός 0-1, Αλεξάκης - Δρακόπουλος 0,5-0,5, Μπόγδανος - Άλβας
0,5-0,5, Φουρναράκος - Ζούλιας 0,5-0,5, Βαλντέν - Γιρβαλάκης 1-0, Κοκκόλιας -
Μαραβέλιας 1-0, Γαλανός - Κυβέλος 1-0, Λ. Κορού - Τανισκίδου 0,5-0,5, Γκότση -
Ψαρούδα 0,5-0,5. 
Κύδων - Κορυδαλλός 5-5 (1ος γύρος): Πάβλοβιτς - Κόσιτς
0,5-0,5, Β. Τσαρουχάς - Γαβριλάκης 0-1, Κ. Παπασταυρόπουλος 1-0, Ιλαντζής -
Γκόγκολης 0-1, Ευθυμάκης - Τσομής 1-0, Κατζουράκης - Κατσίρης 1-0, Κουβάτσος -
Πιταροκοίλης 0,5-0,5, Δαρμαράκης - Λαιμός 1-0, Παπαμάρκου - Πετράκη 0-1,
Αδοντάκη - Σπερδόκλη 0-1. 
Μάτι - ΕΣΘ 5-5 (1ος γύρος): Άγκνος - Πρέντος
1-0, Τσέλα - Δέδες 1-0, Καλέσης - Ιωακειμίδης 0,5-0,5, Σκαλκώτας - Ωραιόπουλος
1-0, Καραγιάννης - Μπούσιος 1-0, Στεφανόπουλος - Γκελασβίλι 0,5-0,5, Γκορίτσας
- Θ. Μαστροβασίλης 0-1, Γεωργιάδης - Δ. Μαστροβασίλης 0-1, Καραγιάννη -
Γιαϊτζή 0-1, Κωνσταντοπούλου - Νικολαΐδη 0-1. 
* Από τις 21 Μαΐου έως την
1η Ιουνίου θα πραγματοποιηθεί στη Μαδρίτη το ομώνυμο, ετήσιο διεθνές τουρνουά.
Η διοργάνωση είναι κατηγορίας 17 της διεθνούς ομοσπονδίας και θα συμμετάσχουν
οι Τοπάλοβ (Βουλγ. 2.725), Σίροβ (Ισπ. 2.690), Σορτ (Αγγλ. 2.690), Σάλοβ (Ρωσ.
2.665), Μπελιάβσκι (Σλοβεν. 2.665), Ακοπιάν (Αρμ. 2.655), Τζ. Πόλγκαρ (Ουγγ.
2.645), Πίκετ (Ολλ. 2.640), Ιλέσκας (Ισπ. 2.635), Σαν Σεγκούντο (Ισπ. 2.505).
Στις 28 Μαΐου, ελεύθερη ημέρα των αγώνων θα πραγματοποιηθεί ανοιχτό τουρνουά
μπλιτς με χρηματικά έπαθλα συνολικού ύψους 750.000 πεσετών. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: O99</CAT>
<ED>
Κωδικός άρθρου: A15818O991</ED>
<ID>
ID:170537

</ID><URL>http://ta-nea.dolnet.gr/neaweb/neafile.print_unique?e=A&f=15818&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΝΤΙΝΟΣ
ΧΡΙΣΤΙΑΝΟΠΟΥΛΟΣ ΠΑΡΟΥΣΙΑΖΕΙ, ΑΠΟΨΕ, ΕΠΙΣΗΜΑ ΤΗ ΜΕΤΑΦΡΑΣΗ ΤΟΥ ΚΑΤΑ ΜΑΤΘΑΙΟΝ
ΕΥΑΓΓΕΛΙΟΥ</H5>
<H2>«Μνημείο επαναστατικότητας»</H2>

<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΘΕΣΣΑΛΟΝΙΚΗ. Γραφείο Βόρ. Ελλάδας 
Άρχισε τη μετάφραση του (κατά Ματθαίον) Ιερού Ευαγγελίου από
πνευματική και όχι από φιλολογική ανάγκη, την περίοδο που υπηρετούσε τη
στρατιωτική του θητεία. Όταν ένιωσε την ανάγκη να στηριχθεί κάπου και να βρει
παρηγοριά. 
Σήμερα, σαράντα χρόνια μετά, ο Θεσσαλονικιός ποιητής Ντίνος
Χριστιανόπουλος δηλώνει ιδιαίτερα ευχαριστημένος, κυρίως από την υποδοχή της
μετάφρασής του από τους καθηγητές Θεολογικών Σχολών και διάφορους
εκκλησιαστικούς παράγοντες, αλλά κι από μοναχούς λογοτέχνες και μεταφραστές.

«Το Άγιο και Ιερό Ευαγγέλιο κατά τον Ματθαίο» σε μετάφραση Ντίνου
Χριστιανόπουλου κυκλοφορεί από τις εκδόσεις «Το ροδάκιο» και απευθύνεται ­
σύμφωνα με τον ποιητή ­ προς όλους τους χριστιανούς («καλό θα ήταν να
συγκινήσει και την ίδια την Εκκλησία», λέει) και προς όλους τους διανοούμενους
(«πολλοί από τους οποίους έχουν μεσάνυχτα από το Ευαγγέλιο», κατά τον ίδιο).
Τα 3.000 αντίτυπα έχουν σχεδόν εξαντληθεί και ο εκδοτικός οίκος προετοιμάζει
ήδη τη δεύτερη έκδοση. 
Απόψε, στην Αθήνα (στη Στοά του Βιβλίου, στις 7)
και την Μεγάλη Τετάρτη στη Θεσσαλονίκη (στο Πολιτιστικό Κέντρο της Εθνικής
Τράπεζας, στις 20.30) γίνεται η επίσημη παρουσίαση του βιβλίου. Η πρώτη
δημόσια εκδήλωση, με αφορμή την κυκλοφορία του βιβλίου, έγινε το βράδυ της
περασμένης Παρασκευής στο Κιλκίς. 
«Το Άγιο και Ιερό Ευαγγέλιο κατά τον
Ματθαίο» κυκλοφόρησε με καθυστέρηση δέκα σχεδόν μηνών, λόγω της ιδιαίτερης
σπουδής που επέδειξαν ο μεταφραστής και ο εκδοτικός οίκος. «Πρόκειται για
σπάνιο κομψοτέχνημα, τέλειο από εκδοτικής πλευράς», δηλώνει τώρα ο ποιητής.

Τον Ιανουάριο του 1996 σε συνέντευξή του στα «ΝΕΑ», ο Ντίνος
Χριστιανόπουλος χαρακτήριζε τη μετάφρασή του ως «έργο ζωής», που χρειάστηκε
σαράντα χρόνια για να ολοκληρωθεί (1955-1995). 
Είναι, όμως, ο ίδιος ο
ποιητής (με τη σκληρή γλώσσα και τον προκλητικά συχνά λόγο) και μεταφραστής
στην προκειμένη περίπτωση του Ευαγγελίου, πιστός χριστιανός; «Θεωρώ τον εαυτό
μου χριστιανό, που ζει και κινείται στο περιθώριο του Χριστιανισμού», λέει ο
Ντίνος Χριστιανόπουλος. Και δεν θεωρεί τη μετάφραση του Ευαγγελίου ως το
σημαντικότερο έργο του. Παρών επί τέσσερις και πλέον δεκαετίες στα Γράμματα
(εκδότης ο ίδιος, συγγραφέας λογοτεχνικών έργων και δοκιμίων), τοποθετεί σε
σειρά σπουδαιότητας πρώτα τα ποιήματά του, δεύτερα τα διηγήματα, τρίτες τις
μεταφράσεις (του Ευαγγελίου αλλά και αρχαίων λυρικών) και τέταρτα τα
λογοτεχνικά του δοκίμια. «Τα ποιήματα δεν απαιτούν τόση δουλειά. Βγαίνουν
χωρίς δική σου βούληση», λέει ο Ντίνος Χριστιανόπουλος, για να συμπληρώσει πως
θεωρεί το ποιητικό του έργο ως «το δυναμικότερο κομμάτι του εαυτού του». 
Πρόσφατα, ο γαλλικός εκδοτικός οίκος «Asiatec» εξέδωσε σε γαλλική μετάφραση τη
σειρά διηγημάτων του υπό τον τίτλο «Η κάτω βόλτα». Το κείμενο, με σκεπτικό την
ποιότητα της ελληνικής γλώσσας που χρησιμοποιεί, προκρίθηκε ήδη ως διδακτικό
ανάγνωσμα στην Πανεπιστημιακή Σχολή Ανατολικών Γλωσσών του Παρισιού. Το
Ευαγγέλιον του Ματθαίου γράφτηκε το 63 μ.Χ., είναι το αρχαιότερο και θεωρείται
ως το σημαντικότερο και το αυθεντικότερο. 
Ο Ντίνος Χριστιανόπουλος θα
διαβάσει απόψε, στην εκδήλωση του Εθνικού Κέντρου Βιβλίου, έξι κεφάλαια του
Ευαγγελίου. Όταν, όμως, του ζητήθηκε από «ΤΑ ΝΕΑ» να επιλέξει ο ίδιος ένα
απόσπασμα, πρότεινε ­ συμβολικά; ­ το κείμενο που ακολουθεί, χαρακτηρίζοντάς
το ως «μνημείο επαναστατικότητας και ένα από τα δυναμικότερα κομμάτια του
Ευαγγελίου». «Όταν το διαβάζω, νιώθω να αλλάζει η χροιά της φωνής μου ­ να
γίνεται πιο δυναμική, πιο επιθετική», λέει ο ποιητής. Και ο ίδιος το
τιτλοφορεί «Το μαστίγωμα των Φιλισταίων» (οι αριθμοί παραπέμπουν στα
αντίστοιχα εδάφια του Ευαγγελίου) 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P01</CAT>
<ED>
Κωδικός άρθρου: A15818P011</ED>
<ID>
ID:170538

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P01&aa=1</URL></REF>


Article

<CATEGORY>vin09</CATEGORY>

 <H2>«Το μαστίγωμα των Φιλισταίων»</H2>

Αλίμονό σας,
γραμματεΦς καί ΦαρισαΦοι *ποκριτές, πού καταβροχθίζετε τά σπίτια τµν
χηρµν καί μέ διάφορες προφάσεις κάνετε μεγάλες προσευχές· γι\ αιτό θά
τιμωρηθεΦτε περισσότερο. 
14 \Αλίμονό σας, γραμματεΦς
καί ΦαρισαΦοι *ποκριτές, πού κλείνετε τή βασιλεία τµν οιρανµν
στούς ΰνθρώπους καί οGτε βσεΦς μπαίνετε οGτε βκείνους
πού μπαίνουν τούς ΰφήνετε νά μποάν. 15 \Αλίμονό σας,
γραμματεΦς καί ΦαρισαΦοι *ποκριτές, πού διαβαίνετε στεριές καί
θάλασσες γιά νά προσηλυτίσετε £ναν iνθρωπο, καί nταν γίνει αιτό, τόν
κάνετε γιό τEς κόλασης, δυό φορές σάν κι βσΔς. 16
\Αλίμονό σας, οδηγοί τυφλοί, πού λέτε: «lΟποιος ορκιστεΦ στόν
ναό, δέν πειράζει· nποιος nμως ορκιστεΦ στό χρυσάφι τοά
ναοά, χρωστάει». 17 Μωροί καί τυφλοί! Τί εrναι ΰνώτερο:
τό χρυσάφι j ο ναός πού κγιάζει τό χρυσάφι; 18 Καί:
«lΟποιος ορκιστεΦ στό θυσιαστήριο, δέν πειράζει· nποιος nμως
ορκιστεΦ στό δµρο βπάνω στό θυσιαστήριο, χρωστάει»
19 Μωροί καί τυφλοί! Τί εrναι ΰνώτερο: τό δµρο j τό
θυσιαστήριο πού κγιάζει τό δµρο; 20 lΟποιος λοιπόν ορκίστηκε
στό θυσιαστήριο, ορκίζεται σ' αιτό καί σέ nλα nσα εrναι
βπάνω σ\ αιτό. 21 Καί nποιος ορκίστηκε στόν ναό,
ορκίζεται σ\ αιτόν καί σ\ βκεΦνον πού κατοικεΦ
μέσα σ\ αιτόν. 22 Καί nποιος ορκίστηκε στόν
οιρανό, ορκίζεται στόν θρόνο τοά Θεοά καί σ\
βκεΦνον πού κάθεται βπάνω σ\ αιτόν. 23
\Αλίμονό σας, γραμματεΦς καί ΦαρισαΦοι *ποκριτές, πού δίνετε φόρο
γιά τόν δυόσμο καί τόν iνηθο καί τό κύμινο, καί παραμελήσατε τίς βαρύτερες
βντολές τοά νόμου, τή δικαιοσύνη καί τήν εισπλαχνία καί τήν
πίστη. \Ενµ Cπρεπε κι αιτά νά τά κάνετε, κι βκεΦνα νά μήν τ\
ΰφήνατε. 24 ^Οδηγοί τυφλοί, πού στραγγίζετε ΰπ\ τό
κρασί τό κουνούπι καί καταπίνετε τήν καμήλα! 25 \Αλίμονό σας,
γραμματεΦς καί ΦαρισαΦοι *ποκριτές, πού καθαρίζετε ΰπέξω τό
ποτήρι καί τήν πιατέλα, βνµ ΰπομέσα εrναι γεμάτη κρπαγή καί
ΰδικία. 26 ΦαρισαΦε τυφλέ, καθάρισε πρµτα
ΰπομέσα τό ποτήρι καί τήν πιατέλα, γιά νά εrναι κι ΰπέξω καθαρά.
27 \Αλίμονό σας, γραμματεΦς καί ΦαρισαΦοι *ποκριτές, πού
μοιάζετε μέ τάφους ΰσβεστωμένους, πού ΰπέξω φαίνονται
½ραΦοι κι ΰπομέσα εrναι γεμάτοι μέ κόκαλα πεθαμένων καί μέ κάθε
ΰκαθαρσία. 28 hΕτσι κι βσεΦς, ΰπέξω
φαίνεστε στούς ΰνθρώπους δίκαιοι, κι ΰπομέσα εrστε γεμάτοι
*ποκρισία καί ΰνομία. 29 \Αλίμονό σας, γραμματεΦς καί
ΦαρισαΦοι *ποκριτές, πού χτίζετε τούς τάφους τµν προφητµν καί στολίζετε
τά μνήματα τµν δικαίων, 30 καί λέτε: «hΑν ζούσαμε στά χρόνια τµν
πατέρων μας, δέν θά γινόμασταν συνεργοί τους στόν φόνο τµν προφητµν».
31 lΩστε ομολογεΦτε nτι εrστε γιοί αιτµν πού
σκότωσαν τούς προφEτες. 32 Συνεχίστε λοιπόν κι έσεΦς
τήν τακτική τµν πατέρων σας. 33 Φίδια, φίδια κολοβά! πµς θά
γλιτώσετε τήν τιμωρία τEς κόλασης; 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P01</CAT>
<ED>
Κωδικός άρθρου: A15818P012</ED>
<ID>
ID:170586

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P01&aa=2</URL></REF>


Article

<CATEGORY>vin09</CATEGORY>

 <H5>ΣΥΝΑΥΛΙΑ ΣΤΗ
ΜΝΗΜΗ ΤΟΥ ΑΛΕΞΑΝΔΡΟΥ ΣΥΜΕΩΝΙΔΗ ΣΤΟ ΜΕΓΑΡΟ</H5>
<H2>Η «Συμφωνία της Αναστάσεως»</H2>

Συναυλία με τη «Συμφωνία της Αναστάσεως» του Μάλερ, δίνει η
Κρατική Ορχήστρα Αθηνών στο Μέγαρο Μουσικής Αθηνών, με τη συμμετοχή της Νέας
Χορωδίας της Σόφιας. Η συναυλία είναι αφιερωμένη στη μνήμη τού πρόωρα χαμένου
μαέστρου Αλέξανδρου Συμεωνίδη και την ορχήστρα διευθύνει ο Γιάτσεκ Κάσπζικ, με
σολίστ τη σοπράνο Μάρθα Αράπη και τη μέτζο Κάρολιν Γουότκινσον. Ώρα: 8.30 μ.μ.
Τιμές εισιτηρίων: 10.000, 7.000, 5.000, 3.000 και 2.000 δρχ. το φοιτητικό. 
*** Συναυλία με τίτλο «Του πάθους μουσικές» φιλοξενείται στο Ατενέουμ
(Αμερικής 8). Λαϊκούς θρήνους και βυζαντινά εγκώμια ερμηνεύει η Μαίρη Έσπερ με
χορωδία και ορχήστρα, ενώ ευαγγελικά αποσπάσματα, δημοτική ποίηση και ελληνικά
κείμενα διαβάζει ο αρχιμανδρίτης Σιλουάνος Ιωάννου. Ώρα 9 μ.μ. Εισιτήρια:
3.000 και φοιτητικό 1.500 δρχ. 
*** Στην Καλαμάτα, η Συμφωνική Ορχήστρα
Καλαμάτας δίνει συναυλία με έργα «θρησκευτικής πνοής», στο Πνευματικό Κέντρο
της πόλης. Την ορχήστρα διευθύνει ο μαέστρος Ηλίας Βουδούρης, με σολίστ την
Τζούλια Σουγλάκου και τη Μαρία Μαρκέτου. Ώρα 9 μ.μ. 
*** «Ο κόσμος των
κρουστών στο χθες και το σήμερα», είναι ο τίτλος της συναυλίας που δίνουν
πέντε μουσικοί, στην αίθουσα συναυλιών Φίλιππος Νάκας (Ιπποκράτους 41). Ώρα
έναρξης 8.30 μ.μ. Είσοδος ελεύθερη. 
ΠΡΕΜΙΕΡΑ 
«Ο Χριστός Πάσχων».
Βυζαντινή τραγωδία κατ' Ευριπίδη, παρουσιάζεται στο πρωτότυπο κείμενο, από τη
Θεατρική Λέσχη Βόλου, στο «Κρυπτοπόρτικους» ­ στα Κάστρα της Θεσσαλονίκης. Ας
σημειωθεί ότι πρόκειται για την πρώτη παρουσίαση του πρωτότυπου κειμένου ­ με
αποσπάσματα από τραγωδίες του Ευριπίδη σε συνδυασμό με χριστιανικά κείμενα,
που γράφηκε τον 5ο μ.Χ. ή τον 12ο μ.Χ. αιώνα.Ώρα έναρξης 9.30 μ.μ. Τιμή:
2.000, 1.000 δρχ. 
ΠΑΡΑΜΥΘΙΑ 
Παραμύθια παλιά όσο ο χρόνος «σερβίρει»
εκτός από κρασί, το μπαράκι του Φούρνου (Μαυρομιχάλη 168) στη σειρά εκδηλώσεων
«τα σπεροκαθίσματα». Αφηγείται η Σάσα Βούλγαρη. Ώρα 10 μ.μ. Είσοδος 1.500 δρχ.

ΕΚΘΕΣΕΙΣ 
«Θείον Πάθος - Ανάσταση», τιτλοφορείται ο τελευταίος κύκλος
εκθέσεων αγιογραφίας που εγκαινιάζεται στη Ραφήνα, στη Σχολή MC George (Β.
Γεωργίου 22) από το Πνευματικό Κέντρο του Δήμου και το Κέντρο Παράδοσης Φώτης
Κόντογλου, με την επιμέλεια του αγιογράφου Πέτρου Βαμπούλη. Ώρες λειτουργίας
5-9 μ.μ., εκτός Σαββάτου και Κυριακής. 
*** Στον Παρνασσό (Πλ. Καρύτση 8),
ο ξυλογλύπτης και αγιογράφος Σπύρος Λειβαδάρος εκθέτει έργα του έως τις 30
Απριλίου. 
ΠΟΙΗΣΗ 
Με την παρουσίαση τεσσάρων ποιητικών συλλογών κάνει
το διπλό ντεμπούτο της μια νέα εταιρεία τέχνης και πολιτισμού, που ακούει στην
επωνυμία «Πλεύση στο Αιγαίο» και λανσάρει τον εκδοτικό οίκο «Οιακιστής»
(πηδαλιούχος). Στο βιβλιοπωλείο «Σαββάλας» (Ζ. Πηγής 18 και Σόλωνος) τέσσερις
νέοι ηθοποιοί ­ οι Μάνια Παπαδημητρίου, Κέλλη Καρατσοπούλου, Μανώλης Γιούργος
και Ιάκωβος Δρόσος ­ διαβάζουν αποσπάσματα από τα «12 Ναυαγοσωστικά ποιήματα»
της Χρύσας Δρακοπούλου, τα «12 φεγγάρια ποιήματα» του Νίκου Ιορδανίδη, τα «12
Μωρά Ποιήματα και 12 μικρές φωτογραφίες» του Κωστή Καπελώνη και τα «12 Αερικά
Ποιήματα» της Μάγιας Ροδινού. Ώρα 7.30 μ.μ. 
*** Απαγγελίες ποιημάτων,
άριες από ορατόρια και λίντερ περιλαμβάνει το πρόγραμμα της λογοτεχνικής και
μουσικής βραδιάς που οργανώνει η Εθνική Εταιρεία Ελλήνων Λογοτεχνών
(Ιπποκράτους 63, 1ος όροφος). Στο πιάνο η Μαρία Καρυτινού. Ώρα 7 μ.μ. 
ΡΕΣΙΤΑΛ ΑΡΠΑΣ 
Ρεσιτάλ με την κελτική άρπα και φωνητικά, σε μια προσέγγιση
του τρόπου που θα ερμήνευε τις ραψωδίες του Ομήρου ένας μουσικός του 6ου π.Χ.
αιώνα, δίνει ο Γάλλος συνθέτης και ερμηνευτής Φρεντερίκ Κιργέλ στο
«Ιδεοθέατρο» της οδού Στουρνάρη 57 και 3ης Σεπτεμβρίου. Στον ίδιο χώρο
λειτουργεί παράλληλα έκθεση φωτογραφίας τής Σολβέιγ Κέλερ. Ώρα 9 μ.μ. 
ΖΩΝΤΑΝΑ 
«Πού πας μια τέτοιαν άνοιξη καλέ μου», τραγουδά ο Λουδοβίκος των
Ανωγείων και η Ρόνη Γανιάρη στο Άσσος Καφέ - Παράσταση (Βαλτετσίου 15). Ώρα 11
μ.μ. 
*** Ο Ντέιβιντ Λιντς στο σαξόφωνο, ο Γιώτης Κιουρτσόγλου στο μπάσο, ο
Σταύρος Λάντσια στα πλήκτρα, σας συντροφεύουν δίνοντας μουσικές με «ανθρώπινο
άγγιγμα» στο «Έμπλεων» (Λασκαράτου 20α), τηλ. 2280.402. 
*** Στο Άσσος Καφέ
- Παράσταση (Βαλτετσίου 15) η ποιητική βραδιά ξεκινά με ένα αφιέρωμα στον
Μοναχό Νικόδημο. Έργα του Νικόδημου για πιάνο, ερμηνεύει η Ήρα Ζαφείρη. Ώρα
8.30 μ.μ. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15818P021</ED>
<ID>
ID:170542

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P02&aa=1</URL></REF>


Article

<CATEGORY>vin09</CATEGORY>

 <H2>Λαζόπουλος: «Διακόπτω αν δεν πάρουν θέση»</H2>

ΘΕΣΣΑΛΟΝΙΚΗ. 
Γραφείο Βορειας Ελλάδας 
Φεύγει ή συνεχίζει τις παραστάσεις του στη Θεσσαλονίκη ο Λάκης
Λαζόπουλος; Ο ίδιος αποφάσισε ­ όπως δήλωσε στα «ΝΕΑ» ­ να αποχωρήσει,
διακόπτοντας τις παραστάσεις του (που έχουν μέχρι σήμερα παρακολουθήσει περί
τους 20.000 θεατές), στην περίπτωση που ο Οργανισμός Πολιτιστικής Πρωτεύουσας
δεν του δώσει σαφή διαβεβαίωση πως τον καλύπτει ως προς τη νομιμότητα ή μη του
θεάτρου που νοικιάζει για λογαριασμό του. 
Ο Οργανισμός Πολιτιστικής
Πρωτεύουσας (ο διευθύνων σύμβουλος του οποίου διώκεται ήδη έπειτα από μήνυση
της αστυνομίας για παράνομη λειτουργία θεάτρου) δηλώνει πως «αποκλειστική
ευθύνη για τη λειτουργία του θεάτρου φέρουν ο κ. Ραπτάκης (ιδιοκτήτης του
θεάτρου) και ο κ. Λαζόπουλος». 
Ο κ. Λαζόπουλος «τελών εν απογνώσει», όπως
ο ίδιος δηλώνει, για το πλήρες αλαλούμ που επικρατεί απευθύνεται, μεταξύ
άλλων, με επιστολή του προς τον ΟΠΠΕ (που κοινοποιεί στον υπουργό Πολιτισμού,
τον δήμαρχο Θεσσαλονίκης και τον δημοτικό σύμβουλο κ. Σαχίνη) ως «συμπαραγωγό»
της παράστασης και ζητά να λάβει σαφή θέση ως προς τη συνέχιση ή μη των
παραστάσεων στο θέατρο FIX. Υπογραμμίζει δε πως θα σεβαστεί την όποια απόφαση
λάβει ο ΟΠΠΕ στο πρόβλημα που δημιουργήθηκε, καθώς ο ίδιος είναι δεσμευμένος
με συμβόλαιο προς τον Οργανισμό και το οποίο υπογραμμίζει πως είναι
υποχρεωμένος να δώσει 50-70 παραστάσεις. 
Παρά το ότι ο κ. Λαζόπουλος δεν
είχε λάβει καμία σαφή απάντηση από τον ΟΠΠΕ, έδωσε και χθες ­ βράδυ Κυριακής ­
την τελευταία του παράσταση με την «Κυριακή των παπουτσιών». 
Αύριο Τρίτη
υπάρχει προγραμματισμένη παράσταση στο θέατρο FIX για την οποία έχουν
προπωληθεί τα εισιτήρια, όπως και για την προγραμματισμένη ­ επίσης ­
παράσταση της Τετάρτης. Οι επόμενες προγραμματισμένες παραστάσεις αρχίζουν την
Κυριακή του Πάσχα (επίσης έχουν προπωληθεί πολλά εισιτήρια). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15818P022</ED>
<ID>
ID:170589

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P02&aa=2</URL></REF>


Article

<CATEGORY>vin09</CATEGORY>

 <H2>Απορία</H2>

<AUTHOR>Γ.Δ.Σ.</AUTHOR>

Είδα στο Δημοτικό Θέατρο Καλλιθέας, πριν από λίγες μέρες, το
«Σύνδρομο της σαμπάνιας», μια κωμωδιούλα πεπαλαιωμένη και ανούσια. Δεν
κατάλαβα γιατί την ανέβασαν, αλλά, εν πάση περιπτώσει, δεν είναι αυτό το θέμα
μου. Το θέμα μου είναι ότι είδα και πάλι στη σκηνή τον Γιώργο Κωνσταντή να
παίζει τον ένα από τους τρεις πρωταγωνιστικούς ρόλους. Και τον είδα να παίζει
τον ρόλο του σ' αυτή την, ναι, ανούσια κωμωδιούλα δίνοντας, παρά ταύτα, ένα
μάθημα ­ όχι, δεν υπερβάλλω ­ πώς παίζεται το είδος αυτό, το δύσκολο και κάπως
περιφρονημένο, που λέγεται μπουλβάρ, κομεντί τέλος πάντων. Δεν ξέρω πόσοι
ακριβώς είναι οι ηθοποιοί που διαθέτει σήμερα το ελληνικό θέατρο και που είναι
ικανοί να κάνουν το είδος. Δεν νομίζω όμως ­ προσωπική εκτίμηση ­ να ξεπερνούν
τα δάχτυλα του ενός χεριού... Πολύ απόρησα, λοιπόν, που είχα τόσα χρόνια να δω
­ και όχι μόνον εγώ, όλοι μας ­ τον Γιώργο Κωνσταντή επί σκηνής. Όταν η
αταλαντοσύνη στριμώχνεται στις κουίντες... 
. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15818P023</ED>
<ID>
ID:170621

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P02&aa=3</URL></REF>


Article

<CATEGORY>vin09</CATEGORY>

 <H2>Απίστευτα πράγματα</H2>

<AUTHOR>Π.Α.Γ</AUTHOR>

Οι προσκλήσεις που είχα για την
εκδήλωση της απονομής του πλατινένιου δίσκου της Ελευθερίας Αρβανιτάκη, αλλά
και για τη δεξίωση, ήταν τρεις. Μία από την εταιρεία «Polygram», μία από την
ίδια την τραγουδίστρια (προσωπικώς) και μία από το «Metropolis», τον χώρο,
δηλαδή, που έγιναν οι εκδηλώσεις. Επειδή δεν συνηθίζω (καλώς ή κακώς) να κρατώ
προσκλήσεις όταν πηγαίνω (πολύ σπάνια) σε τέτοιες εκδηλώσεις, αυτή τη φορά
βρήκα σθεναρή αντίσταση. Στην είσοδο (με τα περίεργα κιγκλιδώματα που θυμίζουν
εισόδους φυλακών ή στρατιωτικών μονάδων) ένας ψηλός (και παγερός, που θύμιζε
Εσατζή της χούντας) θυρωρός ήταν άτεγκτος όταν του είπα ότι δεν κρατούσα επάνω
μου πρόσκληση και του εξήγησα ποιος είμαι και ότι έχω προσωπική πρόσκληση της
κυρίας Αρβανιτάκη. «Δεν μπορείτε να πάτε στη δεξίωση», μου είπε. Στην αρχή
νόμισα ότι επρόκειτο για αυταπάτη, αλλά ήταν πραγματικότητα. Ήταν κάτι που δεν
μου έχει συμβεί στα 33 χρόνια της θητείας μου στη δημοσιογραφία. Ακόμη δεν
μπορώ να το πιστέψω. Αλήθεια σας λέω! 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15818P024</ED>
<ID>
ID:170638

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P02&aa=4</URL></REF>


Article

<CATEGORY>vin09</CATEGORY>

 <H2>Συνταγές επιτυχίας;</H2>

<AUTHOR>Μ.Μ.</AUTHOR>

Ξεφυλλίζοντας τον ξένο Τυπο, πέφτω
διαρκώς πάνω στον Μάρτιν Έιμις. Ο Μάρτιν Έιμις μιλάει για τη ζωή, μιλάει για
την κόρη του (και φωτογραφίζεται με το μωρό), μιλάει για τις αξίες της
κοινωνίας, μιλάει στην πατρίδα του, αλλά και στη Γαλλία, για το πώς να γίνει
κανείς επιτυχημένος συγγραφέας και για άλλα πολλά. Θυμήθηκα πως αγόρασα το
βιβλίο του ­ με είχε τραβήξει περισσότερο το επιβλητικό «i» στο εξώφυλλο σαν
από το «information» (σωστό δηλαδή πακέτο για την πρώτη γνωριμία) ­ το y του
«why» (γιατί) ήρθε μετά την ανάγνωση. Αργότερα κατάλαβα πραγματικά γιατί και
πώς μπορεί κανείς να γίνει επιτυχημένος συγγραφέας. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15818P025</ED>
<ID>
ID:170648

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P02&aa=5</URL></REF>


Article

<CATEGORY>vin09</CATEGORY>

 <H2>Τρία τα
ζητούμενα</H2>

<AUTHOR>Γ.Δ.Σ.</AUTHOR>

Επιθεώρηση, διαβάζω, ετοιμάζει για τον επόμενο
χειμώνα το Εθνικό Θέατρο. Άριστα πράττει να υλοποιήσει το παλαιό αυτό σχέδιο.
Και πράττει κάλλιστα να αναθέσει τη σκηνοθεσία στον Σταμάτη Φασουλή ­ υπάρχει
αρμοδιότερος; Περιμένω, όμως, να δω και ποιους ηθοποιούς θα προσλάβει για να
υλοποιήσουν το σχέδιο. Διότι το Εθνικό ηθοποιούς αρμόδιους για το είδος μάλλον
δεν διαθέτει. Άρα, θα προσλάβει. Οπότε, τα ζητούμενα είναι τρία. Πρώτο
ζητούμενο: ηθοποιοί που να μπορούν να πάρουν τα πόδια τους και να μπορούν να
σταθούν στα πόδια τους. Ήτοι, βαθύτατα σέβομαι τις παλιές δόξες της
επιθεώρησης, βαθύτατα πιστεύω ότι πρέπει να τους γίνουν ειδικά αφιερώματα,
αλλά ας σεβαστούμε και εμείς και εκείνοι την ιστορία τους... Δεύτερο
ζητούμενο: ηθοποιοί που να έχουν πάρει μυρουδιά τι εστί επιθεώρηση. Και τρίτο
ζητούμενο, ηθοποιοί που «να τα λένε». Ελπίζω ότι η διεύθυνση του Εθνικού ξέρει
να τους ξεχωρίζει. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15818P026</ED>
<ID>
ID:170653

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P02&aa=6</URL></REF>


Article

<CATEGORY>vin09</CATEGORY>

 <H2>Η απίσχνανση του παχύδερμου</H2>

<AUTHOR>ΚΩΣΤΑΣΓΕΩΡΓΟΥΣΟΠΟΥΛΟΣ</AUTHOR>

Υπάρχουν θεατρικά κείμενα που, όταν εμφανίστηκαν στη σκηνή, άσκησαν
καταλυτική επίδραση στην ιστορία της σκηνικής τέχνης· άλλαξαν την οπτική,
άλλαξαν άλλοτε το θεματολόγιο, άλλαξαν τον λεκτικό κώδικα ή έδωσαν νέα σημασία
σε παλαιά σύμβολα ή, στην καλύτερη περίπτωση, πρότειναν και φόρτισαν
καινούργια σύμβολα. 
Τις περισσότερες φορές αυτά τα έργα που
είχαν μέσα τους τόση δύναμη ώστε να προκαλέσουν την ανατροπή, φαίνονται
ξεθυμασμένα, ύστερα από κάποια χρόνια, ακριβώς γιατί διοχέτευσαν όλην την
ικμάδα τους στα νέα, μεταγενέστερα, έργα και απέμειναν κενά βυτία, άδεια από
την ενέργεια που περιείχαν που μεταγγίστηκε σε άλλες δεξαμενές. 
Μέγα παράδειγμα που στηρίζει
αυτές τις σκέψεις ο Μένανδρος που στραγγίστηκε, σχεδόν μετουσιώθηκε, από τη
ρωμαϊκή κωμωδία δι' αυτής αναγέννησε, μπόλιασε το ευρωπαϊκό θέατρο και
συνεχίζει να το μπολιάζει έως σήμερα. Ο ίδιος όμως ο Μένανδρος σήμερα είναι
σχεδόν νεκρός και νεκρανασταίνεται μόνο με διασκευές και φιλολογικά αναβολικά.
Κάτι τέτοιο συμβαίνει και με τον «Ρινόκερο» του Ιονέσκο. Εκμεταλλεύτηκε
θεατρικά ένα πανάρχαιο ποιητικό μοτίβο και ταυτόχρονα μια τρέχουσα λαϊκή
έκφραση. Πράγματι το μοτίβο της μεταμόρφωσης των συντρόφων του Οδυσσέα από την
Κίρκη σε χοίρους και όσα μοτίβα, ιδιαίτερα στα μαγικά παραμύθια όλων των λαών,
το μιμήθηκαν, κρύβεται πίσω από τη μεταμόρφωση των ανθρώπων των αστικών
μεγαλουπόλεων σε ρινόκερους. Η λαϊκή έκφραση είναι βέβαια η γνωστή· «Είσαι,
έγινες, κατάντησες παχύδερμο». Ένας ωραίος κωμικός και αρκούντως σεξουαλικός
υπαινιγμός με πυρήνα αυτό το μοτίβο είναι η μεταμόρφωση του Μπότομ σε γάιδαρο
- εραστή της Τιτάνιας, στο «όνειρο καλοκαιριάτικης νύχτας» του Σαίξπηρ. 
Ο
Ιονέσκο είδε τη μεταμόρφωση των Κεντροευρωπαίων αστών σε ρινόκερους σαν τη
νομοτελειακή διαδικασία που εκφράζεται ως δογματισμός, γραφειοκρατία,
καταναλωτική «μεταφυσική» κλπ. Στην αρχή της σκέψης του υπήρχε σίγουρα ο
ναζισμός και ο υπαρκτός σοσιαλισμός (ο Ιονέσκο ήταν φανατικός ­ σχεδόν
ρινόκερος ­ αντικομμουνιστής). Παρ' όλο που η πρόθεσή του ήταν τα πολιτικά
δημαγωγικά εκμαυλιστικά δόγματα, στην εποχή του το έργο ταυτίστηκε με κάθε
είδους ολοκληρωτισμό, υλιστικό, πνευματικό ή ηθικό. 
Η ρινοκερίτις πάει
γάντι και στον σύγχρονο τεχνοκράτη και στον φανατικό θρησκόληπτο και στον
εθνικιστή και στον παραδομένο στην καταναλωτική μανία και στον τηλεθεατή. 
Όμως το έργο ως γραφή, πέρα από το εύρημα, που στις ημέρες μας κυκλοφορεί ως
κοινόχρηστο ανέκδοτο, είναι ξεθωριασμένο. Φτηνό, με αφελείς σκηνές και
αφελέστερες συγκρούσεις, με εύκολους, σχεδόν παιδαριώδεις συμβολισμούς και
έναν αφόρητο διδακτισμό. 
Εν τέλει ο μακαρίτης Γαλλορουμάνος δραματουργός
θα μείνει στην ιστορία του θεάτρου για τα πρωτόλειά του «Η φαλακρή
τραγουδίστρια» και το «Μάθημα» και το μοναδικό ανθεκτικό του δράμα «Ένας
βασιλιάς πεθαίνει». 
Δεν ήταν άστοχη η ενέργεια του Εθνικού Θεάτρου να μας
το επαναφέρει, ύστερα από 35 χρόνια που το πρωτοανέβασε ο Κουν. Σκοπός ενός
Εθνικού Θεάτρου είναι να δοκιμάζει την αντοχή παλιότερων σημαδιακών έργων,
ρισκάροντας και την αποτυχία τους. Εξάλλου κάθε γενιά οφείλει να δοκιμάζεται
και να δοκιμάζει το παλιό κρασί. 
Η παράσταση του Γιάννη Ιορδανίδη ήταν
τόσο συντηρητική, τόσο αμήχανη, τόσο συμμαζεμένη, ώστε τόνισε κυρίως τα
ελαττώματα του έργου. Μεγάλωσε τις κοιλιές και υπογράμμισε τις γραφικότητες
και την εύκολη ρητορική φλυαρία. 
Ο Ανδρέας Σαραντόπουλος σαφώς υπηρετώντας
τη σκηνοθεσία και τις απόψεις της έστησε μια γραφική παριζιάνικη γωνιά. Χώρος
πιθανόν για τον Πανιόλ ή την Ίρμα λα ντους. Θέλοντας ο σκηνοθέτης να τονίσει
το αιφνίδιο και παράλογο γεγονός της ρινοκερίτιδας έχτισε μια τυπική
καθημερινότητα. Αλλά σκηνικός χώρος και κίνηση του πλήθους αποπροσανατόλισαν
τον στόχο και έμεινε ως έμμονη εικόνα το γραφικό κάδρο. 
Ο «Ρινόκερος»
παίχτηκε στην παλιά ανθεκτική και θεατρικά εύγλωττη μετάφραση του Δ. Ρωδήμου
με κάποιες θαρρώ, όχι πάντα εύστοχες, αλλαγές λέξεων. 
Οι ηθοποιοί
διακρίθηκαν από τη σκηνοθεσία σε δύο ομάδες, οι γραφικοί που απλώς ζωντάνευαν
το παριζιάνικο φόνο (η σερβιτόρα Σεμπεκοπούλου, ο μπακάλης Λιονάκης, η γυναίκα
του Βαμβακά, η νοικοκυρά της Κωνσταντάρου, ο καφετζής Τσιδίμης) και τους
φορείς της ιονεσκικής σάτιρας. Εδώ κυριάρχησε μια περίεργη κλίμακα· ο Βουλαλάς
έπαιζε μπουλβάρ, η Σταθακοπούλου κομεντί, ο Κατσαφάδος δράμα, ο Καρατζογιάννης
αστική κωμωδία (τύπου Αντρέ Ρουσέν), η Μαρμαρινού φάρσα, ο Ροζάκης
στυλιζαρισμένη σάτιρα. 
Ο Μιχαλακόπουλος επέστρεψε στην εύκολη μανιέρα του,
που βέβαια έχει το κύρος της πείρας και παίζει στα δάχτυλα τις σημαίνουσες
παύσεις, τα πλασαρίσματα και το κλείσιμο του ματιού στο κοινό. Γοητευτικό
παιχνίδι που, όμως, το ανέτρεψε όταν έπαιξε τον τελικό μονόλογο με το πάθος
ιεροκήρυκα. Ένα μικρό διαμάντι δημιούγησε ο Μοσχίδης στη μόνη έξοχη συγγραφικά
και σκηνοθετικά σκηνή της μεταμόρφωσης του Ζαν. 
Κρατώ, επίσης, την
ερεθιστική ενδιαφέρουσα μουσική του Τσαλαχούρη. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15818P031</ED>
<ID>
ID:170543

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P03&aa=1</URL></REF>


Article

<CATEGORY>vin09</CATEGORY>

 <H2>Χούλα-Χουπ</H2>

<AUTHOR>ΝΙΚΟΣΚΕΣΣΑΝΛΗΣ</AUTHOR>

Θα πάω να κολλήσω την πλάτη μου μέσα στον σοβά,
απλώνοντας τα χέρια μου μ' ανοιχτές τις παλάμες, γυρτά τα δάχτυλα, τεντωμένα
σφικτά στην επιφάνεια του τοίχου. 
Θα βλέπω από 'κεί τα βότσαλα που μάζεψαν
και πέταξαν έξω απ' τον τόπο τους. Θ' ακουμπήσω τα ματωμένα μέλη σ' αυτή την
κατάντια που αναδιπλώνεται πάνω στους τοίχους, που μέχρι τώρα λάτρευα. Θα κάνω
όλ' αυτά πριν εγκλωβιστώ στους κρυστάλλινους δίσκους που με σπρώχνουν σε μια
άλλη πραγματικότητα, που δεν κατανόησα και δεν θα καταλάβω τώρα πια. 
Ίσως
αυτό που ζω να 'ναι η αληθινή ζωή, μα ίσως κιόλας να περνά δίπλα στην αλήθεια
που μ' ακουμπά, χωρίς να ερεθίζει τη δικιά μου επιδερμίδα. 
Μ' αυτό τον
τρόπο δεν ακολουθώ την αλήθεια των νέων, που με κανέναν τρόπο δεν μπορώ να
αισθανθώ, να νιώσω ή να ακουμπήσω. Μήπως είναι φοβερό να ζητώ να αισθάνομαι
απ' όλα αυτά τις αισθήσεις που μου 'δωσαν; Μήπως είμαι τόσο κρετίνος πια που
δεν μπορώ να εξηγήσω, ή έστω να νιώσω ότι μύρια γυρίζουν δίπλα μου, πάνω μου,
άνω κάτω και φεύγουν, σφυρίζοντας στην τροχιά του όποιου κομήτη Χούλα-Χουπ.

Και δεν είναι απλή απόδειξη και επίδειξη ασυνέπειας και βλακείας, όλα όσα
γίνονται στον χώρο της Τέχνης στην ήδη από τεσσαρακονταετίας ξεπερασμένης
διαμάχης της; 
Για τ' όνομα! Οι μεγάλοι έμποροι, συμπορευόμενοι και
σύμμαχοι των μικρών κριτικών, δεν αρκέστηκαν στο ανακάτωμα και στην πρόταση
για μια «νέα εικονικότητα» (1970 - Whitney); Για μια νέα «φωτομηχανικότητα», ή
για έναν άλλο εξπρεσιονισμό (1980), ή για έναν ακόμα μινιμαλισμό (1990); Και
ποιος ξέρει, κάτι ίσως ξαναφέρει ωριμότερα φαντάσματα από τις προηγούμενες
γενιές. 
Τα δικά τους προβλήματα συνέχισαν οικονομικά και θα τα πληρώσουν
ακόμα μια φορά καλλιτέχνες που τους έχουν φτύσει, χωρίς όμως να τους
βρωμίσουν, γιατί προπορεύονταν κατά 2-3 μέτρα ή έτη φωτός. 
Και δεν θα 'ναι
αυτοί που ηθικά βγαίνουν απ' τη λάσπη, αλλά οι αιώνιοι συνεχιστές,
συνοδοιπόροι, κρετίνοι και ανιστόρητοι, συνοδευόμενοι από δήθεν κριτικοειδείς
αποφύσεις, φουκαράδες της αρπαχτής, σαλταδόρους που παπαγαλίζουν τα διδάγματα
άλλων, καμουφλάροντάς τα γιατί τους βολεύει, γιατί έτσι είναι η θέση της ζωής
τους ή η μη θέση. Και η αμηχανία επιλογής βρίσκεται ανάμεσα στην αντίθεση
βλακείας και ιδιοτελούς εξυπνάδας. 
Λοιπόν, πατήστε τα κουμπιά της ουράς
του κομήτη. Η ζωή είναι εκεί. Αυτά τα βρωμερά κουφάρια, που ακόμα υπάρχουν
εδώ, θα 'ναι η κοπριά για ένα καινούργιο λουλούδι. Και τούτο το λουλούδι, το
πιστεύω, θα το ακουμπήσεις και θα το μυρίσεις. Έτσι θα 'ναι. 
aO Ν.
Κεσσανλής είναι ζωγράφος και καθηγητής της ΑΣΚΤ. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15818P032</ED>
<ID>
ID:170590

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P03&aa=2</URL></REF>


Article

<CATEGORY>vin09</CATEGORY>

 <H5>Η Αθήνα που έφυγε
</H5><H2>ΒΙΒΛΙΟ παρουσίαση</H2>

<AUTHOR>ΓΙΩΡΓΟΣ Δ.ΣΑΡΗΓΙΑΝΝΗΣ</AUTHOR>

ΜΑΡΙΑ ΜΑΡΚΟΓΙΑΝΝΗ. Ματιές στην Αθήνα που έφυγε.
Τόμος Β'. Αθήνα, Εκδόσεις Φιλιππότη, 1996.
Σελ. 336. 
Ένας χείμαρρος. Η κυρία Μαρία Μαρκογιάννη,
«γέννημα-θρέμμα της Αθήνας», όπως τονίζει, έριξε τις πρώτες «ματιές» της στην
«Αθήνα που έφυγε το 1995. Οι «ματιές» της αυτές άρεσαν. Και στους αναγνώστες
και στην ίδια. Και έγινε ένας χείμαρρος. Έπεσε με τα μούτρα στη δουλειά,
έψαξε, βρήκε και ξεφύλλισε παλιές εφημερίδες και περιοδικά, βιβλία, λεξικά και
ημερολόγια, άφησε και τις αναμνήσεις της να ξεχυθούν και μέσα σ' έναν χρόνο
ιδού ένας δεύτερος τόμος με σαράντα ακόμη γλαφυρές «ματιές». Στην Αθήνα που
έχει ανεπιστρεπτί φύγει. Στον τόμο αυτό μπορείτε να διαβάσετε και να μάθετε
πληροφορίες για ένα πλήθος εκφάνσεων της αθηναϊκής ζωής. Από τη Μάνδρα του
Αττίκ με τα παιδιά θαύματα Λουίζα Ποζέλι, Καλή Καλό, Καίτη Ντιριντάουα, Νινή
Ζαχά, Ζωή Νάχη... έως τα καλλιστεία του 1931 και από την ίδρυση της Αστυνομίας
Πόλεων το 1920 έως την ύδρευση της Αθήνας και τα εγκαίνια της τεχνητής λίμνης
του Μαραθώνα, που έγιναν το 1931 από τον Ελευθέριο Βενιζέλο, παρουσία του
δημάρχου Σπύρου Μερκούρη, όχι όμως επιτόπου... αλλά σε ειδικά κατασκευασμένη
από μπετόν αρμέ... λεκάνη, πλάι στην Πύλη του Αδριανού, για να τιμηθεί και ο
Ρωμαίος αυτοκράτορας που είχε δημιουργήσει το πρώτο μεγάλο υδραγωγείο της
Αθήνας. 
Τα λεπτά σκίτσα της Έλλης Σολωμονίδου-Μπαλάνου συμπληρώνουν
την εικόνα του βιβλίου αυτού: μια γλυκιά, ανάλαφρη και με χιούμορ εικόνα,
φτιαγμένη με κέφι από δύο παλιές Αθηναίες. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15818P033</ED>
<ID>
ID:170622

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P03&aa=3</URL></REF>


Article

<CATEGORY>vin09</CATEGORY>

 <H5>ΕΝΑ ΟΔΟΙΠΟΡΙΚΟ ΤΟΥ ΓΝΩΣΤΟΥ ΣΥΓΓΡΑΦΕΑ ΣΤΗΝ ΑΚΡΗ ΤΗΣ ΜΑΥΡΗΣ ΘΑΛΑΣΣΑΣ ΓΙΑ ΤΑ
«ΝΕΑ»</H5>
<H5>Δημήτρης Νόλλας</H5>
<H2>Γεωργία, τόσο μακριά, αλλά και τόσο κοντά μας</H2>

Ποιος δυνατός στον πόλεμο
τους στέλνει; 
Πού έχει το ποτάμι την πηγή; 
Ή μήπως το
γεννά, το παρασέρνει 
έρωτας ξαφνικός γι' αυτήν τη γη; Μπόρις Παστερνάκ* <H3>
</H3>Δεκαπέντε ημέρες πέρασε στη Γεωργία ο Δημήτρης Νόλλας. Ταξίδεψε
με τρένα και λεωφορεία, φιλοξενήθηκε σε ελληνικές οικογένειες που δεν γνώριζε,
μίλησε με ανθρώπους που είναι συγκινητικά δεμένοι με τον τόπο τους και
επέστρεψε γοητευμένος. Αυτή η περιοχή στρατηγικής σημασίας που βρίσκεται στην
άλλη άκρη του Πόντου, κάτω από τον Καύκασο, το «φωτεινό» βουνό, τον κέρδισε
έτσι που θα επιστρέψει τον Σεπτέμβριο για να κάνει σεμινάρια στο Πανεπιστήμιο
της Τιφλίδας. 
Συγγραφέας καταξιωμένος, με κεραίες ευαίσθητες που
συλλαμβάνουν την αθέατη πλευρά των πραγμάτων, ο Δ. Νόλλας παίρνει από σήμερα
μαζί του τους αναγνώστες των «ΝΕΩΝ» για μία συνάντηση χωρίς προηγούμενο με τη
σημερινή Κολχίδα. Η χώρα που έθρεψε τον Προμηθέα, τον Ιάσονα και τη Μήδεια, η
χώρα που γέμισε ελληνικές κοινότητες τον περασμένο αιώνα, η χώρα που γέννησε
τον Μαγιακόβσκι αλλά και τον Στάλιν, τον Μπέρια και τον Σεβαρνάτζε, φωτίζεται
μέσα από το οδοιπορικό του, όπως δεν έχει ξαναφωτιστεί. 
«ΤΑ ΝΕΑ» βοήθησαν
τον Δημήτρα Νόλλα σε τούτη την εξόρμησή του και τώρα ανοίγουν τις σελίδες τους
στις περιπέτειές του σ' αυτή τη χώρα που είναι τόσο μακριά, αλλά και τόσο
κοντά. 
Πόσο μπορεί να χαρεί κανείς όταν έρχεται το
κομμένο φως; Πόσο ευτυχής μπορεί να αισθάνεται κάποιος όταν αρχίζει η βρύση να
ξανατρέχει νερό ύστερα από δέκα ώρες, και τελειώνει επιτέλους η διακοπή της
παροχής γκαζιού; 
Σε μια χώρα σαν τη Γεωργία, η οποία δεν έχει συνέλθει
ακόμη, όχι μόνον από την 70χρονη σοβιετική περιπέτεια, αλλά κυρίως από τα
σκληρά χτυπήματα ενός εμφυλίου πολέμου, τέτοιες χαρές για πράγματα αυτονόητα
σε έναν Δυτικό βρίσκονται στο κέντρο της ζωής του καθημερινού ανθρώπου. 
Για να περιγράψουν το μέγεθος του προβλήματος, αλλά ταυτοχρόνως και τη γοητεία
που ασκεί η Γεωργία στους κατοίκους της, αφηγούνται το ακόλουθο ανέκδοτο: Ένας
Γεωργιανός Εβραίος αποφάσισε να μεταναστεύσει στο Ισραήλ γιατί κουράστηκε
συνέχεια να χαίρεται. 
Ερχόταν το φως χαιρόταν, τέλειωνε η διακοπή του
νερού χαιρόταν, επέστρεφε το γκάζι χαιρόταν. Βαρέθηκε ο άνθρωπος να χαίρεται
συνέχεια και έφυγε στην Παλαιστίνη. Σε έναν χρόνο όμως επέστρεψε στη Γεωργία,
γιατί εκεί που είχε πάει δεν υπήρχε τίποτα για να χαίρεται και κάτι τέτοιο το
είχε νοσταλγήσει. 
Η Γεωργία με έκταση 69.700 τ. χλμ. και 5,2 εκατομμυρίων
κατοίκων (απογραφή του 1989) είναι η μισή Ελλάδα. 
Στο πλαίσιο της πρώην
ΕΣΣΔ, η ΣΣΔ της Γεωργίας περιελάμβανε και τις αυτόνομες ΣΣΔ της Ατζαρίας με
πρωτεύουσα το Μπατούμι και της Αμπχαζίας με πρωτεύουσα το Σουχούμι. 
Μετά
την απόσχιση της Αμπχαζίας, στις αρχές της δεκαετίας του '90, ξέσπασε ο
πόλεμος, το κόστος του οποίου πληρώνει ακόμη η χώρα. Ήταν στη διάρκεια εκείνου
του πολέμου, τον Δεκαπενταύγουστο του 1993, όταν εκκενώθηκε το Σουχούμι από
τους Έλληνες της περιοχής. Μια επιχείρηση που οργανώθηκε και εκτελέστηκε από
τις ελληνικές Ένοπλες Δυνάμεις με τη συνδρομή της πρεσβείας μας στη Μόσχα,
μέλη της οποίας βρέθηκαν στην πρώτη γραμμή του πυρός, για να διευκολύνουν την
επιβίβαση και σώα αναχώρηση χιλίων περίπου ατόμων για την Ελλάδα. Ήταν ένα
γεγονός, τηρουμένων των αναλογιών, αντίστοιχο με την εκκένωση της Σμύρνης στη
διάρκεια της Μικρασιατικής Καταστροφής. Και, βεβαίως, ελάχιστοι από μας το
θυμούνται, καθώς εκείνες τις ημέρες η προσοχή μας και οι τηλεοπτικές κάμερες
εστιάζονταν στον Κωνσταντίνο των Γλύξμπουργκ, ο οποίος έκανε βαρκάδα στα νησιά
του Αιγαίου. 
Πέρα από τον πόνο που γέννησε ο ξεριζωμός των αποδήμων, οι
οικογένειες των οποίων ζούσαν σ' εκείνα τα μέρη από τον περασμένο αιώνα, αυτή
η περιπέτεια άφησε πικρίες και στη γεωργιανή πλευρά, καθώς εκτοξεύτηκαν
κατηγορίες για κακή μεταχείριση των Ελλήνων από τον γεωργιανό στρατό στη
διάρκεια των εμφυλίων συγκρούσεων. Λες και οι Γεωργιανοί ξεκίνησαν τον πόλεμο
και όχι οι αποσχιστές. Λες και θα γινόταν να συμπεριφερθούν διαφορετικά στη
διάρκεια μιας τέτοιας αναταραχής οι εμπλεκόμενες πλευρές. Τακτικός στρατός και
Αμπχάζιοι αποσχιστές είχαν έναν σκοπό: Ήττα του αντιπάλου και λεηλασία.
Κανένας δεν επρόκειτο να τους σταματήσει και πολύ λιγότερο οι φιλήσυχοι
νοικοκυραίοι και αγρότες που είχαν έρθει από τα μέρη του Πόντου και η μοίρα
τούς έριξε στο μάτι της αιματοχυσίας. 
Τέλος πάντων αυτά τα γεγονότα έγιναν
η αφορμή να ξυπνήσουμε και να αναγνωρίσουμε τη σημαντική, για τα ελληνικά
συμφέροντα, παρουσία των Ελλήνων στη Γεωργία και ακολούθως να ανοίξουμε
προξενείο και πρεσβεία στην Τιφλίδα. Μέχρι εκείνη τη στιγμή έπρεπε να πάει
κανείς στη Μόσχα για να εξυπηρετηθεί, ενώ τώρα τουλάχιστον η παρουσία της
σύγχρονης Ελλάδας είναι δεδομένη και αναγνωρίζεται από όλους. 
Έτσι, μαζί
με την ύπαρξη Τμήματος Νεοελληνικών Σπουδών στην έδρα της Κλασικής Φιλολογίας
του Πανεπιστημίοι της Τιφλίδας, η Ελλάδα μοιάζει πλέον να εκπροσωπείται
επαξίως. Ο αριθμός των φοιτητών του τμήματος, που δημιουργήθηκε και λειτουργεί
από το 1987, είναι σχετικά μεγάλος (80-100 άτομα) και δεν δείχνει να φθίνει.
Εξάλλου, η γεωργιανή παράδοση στις κλασικές και βυζαντινές σπουδές είναι μακρά
και συνεχής και έτσι οι νεοελληνικές σπουδές παρουσιάζουν ενδιαφέρον και
συνεχώς αναπτύσσονται, καθώς στηρίζονται πάνω στις απρόσκοπτες σχέσεις των δύο
χωρών και εκ παραλλήλου στην παρουσία μιας ισχυρής ομογένειας. 
Η
καθηγήτρια της Νεοελληνικής Λογοτεχνίας στο 4ο και 5ο έτος του τμήματος, κ.
Χρυσούλα Μάνου, λέει ότι: «Στα εννέα χρόνια της λειτουργίας του τμήματος
δίδαξαν σ' αυτό, εκτός των Ελλήνων, και αρκετοί Γεωργιανοί καθηγητές, οι
περισσότεροι των οποίων ήταν κλασικοί φιλόλογοι που είχαν επισκεφθεί σεμινάρια
εκμάθησης της νεοελληνικής γλώσσας. 
Τα τελευταία ωστόσο δύο χρόνια, οι
διδάσκοντες στην πλειοψηφία τους είναι απόφοιτοι του τμήματος, πράγμα
σημαντικό, το οποίο θα αποκτήσει την πραγματική του διάσταση, όταν η ελληνική
πολιτεία βοηθήσει με υποτροφίες τούς εργαζόμενους καθηγητές, συμβάλλοντας κατ'
αυτό τον τρόπο στην επιμόρφωσή τους και στην εκπόνηση εργασιών εκ μέρους τους.
Έχει αποφασιστική σημασία κάτι τέτοιο για το μέλλον των νεοελληνικών σπουδών
στη Γεωργία, διότι μόνο αποκτώντας ικανό προσωπικό θα μπορέσει το τμήμα κάποια
στιγμή να σταθεί από μόνο του, πράγμα που είναι και το ζητούμενο». 
Το
ενδιαφέρον για τις νεοελληνικές σπουδές φαίνεται να έχει ενισχυθεί από το
κίνητρο μιας στοιχειώδους επαγγελματικής αποκατάστασης. 
Με απόφαση του
διορατικού Σεβαρντνάντζε, η ελληνική διδάσκεται ως γλώσσα επιλογής στα σχολεία
της Μέσης Εκπαίδευσης και έτσι σημαντικός αριθμός των αποφοίτων μπορεί να
προσδοκά να απορροφηθεί στα δημόσια σχολεία. 
Εντυπωσιάζει το ενδιαφέρον
που δείχνουν για τα σύγχρονα ελληνικά γράμματα νέα παιδιά, χωρίς καμιά
απολύτως, έστω και μακρινή, σχέση με την Ελλάδα. 
Ο λόγος της
επαγγελματικής αποκατάστασης δεν είναι αρκετός, γιατί τα σχολεία που θα
ζητήσουν νεοελληνιστές δεν θα αρκούν να καλύψουν όλους τους αποφοίτους. Ούτε
βεβαίως είναι λόγος αρκετός η σκληρή πραγματικότητα, που αναγκάζει πολλούς
Γεωργιανούς να εγκαταλείπουν τα σπίτια τους για να εργαστούν στην Ελλάδα, και
κυρίως στη Μακεδονία και τη Θεσσαλονίκη. 
Σε μια χώρα όπου ο κόκκινος λεκές
της Κόκα Κόλα (έχουν πάντα κόκκινο χρώμα οι εφιάλτες;) έχει αρχίσει σιγά σιγά
να κατατρώει πόλεις και χωριά, είναι σχετικά παρήγορο να βλέπεις νέους
ανθρώπους να στρέφονται σε σπουδές, όπως τα Νέα Ελληνικά, τα αποτελέσματα των
οποίων δεν είναι ούτε ορατά ούτε απτά. 
Σε μια εποχή μάλιστα που η
πλειοψηφία των νέων φοιτητών κάνει τις επιλογές της, υπολογίζοντας τις τάσεις
και τη δυναμική της οικονομίας της νέας τάξης, φαίνεται πως κάτι πολύ βαθύτερο
και μυστικό ωθεί αυτά τα νέα παιδιά στην απόφασή τους. 
* Το φθινόπωρο
του 1931, ο Παστερνάκ μαγεμένος από τη Γεωργία έγραψε μια σειρά ποιημάτων με
τον τίτλο ΚΥΜΑΤΑ (μτφρ. Γ. Κοροπούλη) 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15818P041</ED>
<ID>
ID:170544

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P04&aa=1</URL></REF>


Article

<CATEGORY>vin09</CATEGORY>

 <H2>Οι Έλληνες και τα προβλήματά τους</H2>

Η ομογένεια των 120 χιλιάδων Γεωργιανών ελληνικής καταγωγής
(απογραφή του '89), που συρρικνώθηκε στο μισό μετά τον πόλεμο, έχει
συσπειρωθεί στην Ομοσπονδία Ελληνικών Κοινοτήτων Γεωργίας. 
Ο πρόεδρος της
ομοσπονδίας Κυριάκος Ιορδανίδης, πιστεύει πως οι δεσμοί της πατρίδας με τη
διασπορά πρέπει να ενισχυθούν κι άλλο. Χρειάζονται κατ' αρχήν περισσότερα
κονδύλια για καλύτερη προετοιμασία δασκάλων της ελληνικής γλώσσας και οργάνωση
θερινών κατασκηνώσεων στην Ελλάδα για τα μικρά παιδιά και τους ηλικιωμένους.

Φροντίδα για τους μικρούς και τους γέρους. Να κάτι που συναντάει κανείς να
διατυπώνεται με έμφαση στην περιοχή του Καυκάσου, αξεχώριστα σε Γεωργιανούς ή
Έλληνες του Πόντου. Αυτή η πεποίθηση πως δεν υπάρχουμε χωρίς τους πριν και
χωρίς τους μετά. Η οικογένεια στο κέντρο της ζωής. 
Καθώς η πλειοψηφία των
ανθρώπων ζει στο όριο της φτώχειας και η οικονομία μετά το τέλος του εμφυλίου
δεν δείχνει να 'χει πάρει τα πάνω της ακόμη, η μαζική μετανάστευση, κυρίως
προς την Ελλάδα, τη Ρωσία και την Κύπρο, είναι η κοντοπρόθεσμη σωτηρία για
τους νέους που θέλουν να ζήσουν. Κι έτσι ο τόπος ερημώνει στις περιοχές με
συμπαγή ελληνική παρουσία, καθώς οι άνθρωποι αφήνουν πίσω τους σπίτια και
περιουσία, αναζητώντας ψωμί και ήσυχη ζωή. 
Μόνο οι γέροντες θα μείνουν και
η ελληνική παρουσία θα κινδυνεύσει να μειωθεί σε λίγες χιλιάδες ή και
εκατοντάδες στα επόμενα 10-15 χρόνια. 
Είναι ολοφάνερο πως ούτε η κυβέρνηση
της Γεωργίας από μόνη της, ούτε οι ίδιοι οι ομογενείς είναι σε θέση να κάνουν
κάτι για να αντιστραφεί αυτή η κατάσταση. Αν η Ελλάδα, πέρα από
συναισθηματισμούς που θα μπορούσαν να θεωρηθούν εκτός εποχής, πιστεύει πως
έχει συμφέρον να διατηρηθεί η διασπορά των Ελλήνων σ' αυτή τη στρατηγικά
σημαντική περιοχή της Μαύρης Θάλασσας, πρέπει σήμερα να δράσει, γιατί ο χρόνος
μπορεί αύριο να μην είναι αρκετός. 
Η ομοσπονδία έχει ζητήσει από την
ελληνική κυβέρνηση να ληφθούν ορισμένα μέτρα για να μπορέσει να μειωθεί η
παλιννόστηση και να διατηρηθεί η ελληνική διασπορά στις παραλίες του Ευξείνου
Πόντου. 
Τα μέτρα άμεσης προτεραιότητας, σύμφωνα με τον Κυριάκο Ιορδανίδη,
είναι: 
1ον) Η παροχή προνομιακών πιστώσεων και η προώθηση επενδύσεων σε
περιοχές με συμπαγή ελληνικό πληθυσμό όπως είναι η Τσάλκα, το Τετρισκάρο,
Κομπουλέτι κ.λπ. 
2ον) Επέκταση και στη Γεωργία του αναπτυξιακού νόμου. 
3ον) Παροχή προσωρινών αδειών εργασίας διαρκείας 1-2 ετών. Και 
4ον) και
σημαντικότερο, μερικός αναπροσανατολισμός δράσης του Εθνικού Ιδρύματος
Αποκατάστασης (ΕΙΥΑΠΟΕ), από την υποδοχή και αποκατάσταση των παλιννοστούντων
στη Βόρεια Ελλάδα, στη στερέωση των Ελλήνων της Γεωργίας στους τόπους της
μόνιμης διαμονής τους». 
Οι άνθρωποι δεν θέλουν να χάσουν την πατρίδα τους
και ο κίνδυνος είναι πραγματικός να ξεριζωθούν από τις προγονικές εστίες τους,
αν μείνουν αβοήθητοι. Χαμένες πατρίδες δεν έχουμε μόνον ως αποτέλεσμα σφαγής
πληθυσμού, όπως είχαμε το '22 στη Μικρά Ασία, ή εχθρικής εισβολής, όπως το
1974 στην Κύπρο, χαμένες πατρίδες έχουμε και οποτεδήποτε οι συνθήκες ζωής σ'
έναν τόπο γίνονται αδύνατες κι αρχίζει ο ξεριζωμός και η μετανάστευση. 
Είναι ευτύχημα πως το γεωργιανό περιβάλλον, στο οποίο έζησε και αναπτύχθηκε ο
Ελληνισμός του Καυκάσου, υπήρξε περιβάλλον κατ' εξοχήν θερμό και ήπιο, ανάλογο
μ' αυτό που κάνει τη γη του Σακαρτβέλο εύφορη και φιλική. 
Έλληνες και
Γεωργιανοί έζησαν και εξακολουθούν να ζουν μαζί χωρίς προβλήματα, και οι
παντρειές ανάμεσά τους ήταν ευλογία, όπως δεν παύουν να υπογραμμίζουν οι
Γεωργιανοί, οι οποίοι περιβαλλόμενοι από εχθρικές ή ενοχλητικές εθνότητες
(στην τελευταία κατηγορία εντάσσουν τους Ρώσους και τους Αρμενίους), θεωρούν
πως αυτές οι επιμειξίες έφεραν στην επιφάνεια καταβολές πανάρχαιες,
αποδεικνύοντας τους ακατάλυτους δεσμούς φιλίας των δύο εθνών μας. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15818P042</ED>
<ID>
ID:170591

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P04&aa=2</URL></REF>


Article

<CATEGORY>vin09</CATEGORY>

 <H2>Πρόσωπα της σημερινής Γεωργίας</H2>

Ο Πάατα Νατσβιλισβίλι είναι ένας 40χρονος
ποιητής. Με βαθιά αγάπη για την Ελλάδα, την οποία δεν σταματάει να εκθειάζει,
είχε συμμετάσχει στο πλήρωμα της πενηντάκοπης Αργώς στο ταξίδι απ' την Ελλάδα
στην Κολχίδα το 1987. Παράλληλα υπήρξε πρόεδρος της Ολυμπιακής Επιτροπής της
Γεωργίας κι από τους θερμότερους υποστηρικτές της ανάληψης των Ολυμπιακών
Αγώνων σε μόνιμη βάση από την Ελλάδα. 
Ο Μιράμπ Μπερίτζε είναι
πρύτανης του Πανεπιστημίου του Αχαλτσίχε στο οποίο λειτουργεί και Τμήμα
Νεοελληνικής Γλώσσας και Λογοτεχνίας. Η πόλη βρίσκεται ΝΔ της Τιφλίδας και
ελάχιστα χιλιόμετρα μακριά από την Τουρκία. 
Σ' εκείνη την περιοχή,
χριστιανοί ορθόδοξοι ακρίτες δίνουν μια σκληρή μάχη για να διατηρήσουν την
ταυτότητά τους. Αυτοί οι άνθρωποι, με επικεφαλής τους τον δυναμικό πρύτανη,
παρ' όλες τις δυσκολίες, παραμένουν στη θέση τους, παραδειγματίζοντας έτσι
τους νέους φοιτητές και φοιτήτριες πως οι ωραιότερες μάχες είναι αυτές που
δίνεις στον τόπο σου, τον τόπο που εσύ ο ίδιος έχεις επιλέξει. 
Με την
ενθάρρυνση του πρύτανη και τα ελάχιστα μέσα που μπορεί αυτός να διαθέσει (μια
κι ο ίδιος εισπράττει περισσότερες υποσχέσεις παρά συγκεκριμένη βοήθεια), το
Τμήμα Νεοελληνικών και η αποσπασμένη δασκάλα από την Ελλάδα κ. Βασιλική Γαλάνη
βοηθιούνται όσο είναι δυνατόν. Όχι μόνον για πνευματικούς και λόγους ιστορικής
συγγένειας, όσο διότι με την προβολή και τη διάδοση της ελληνικής παιδείας
μεταξύ των Γεωργιανών φοιτητών, σ' εκείνη την ευαίσθητη περιοχή, ο πρύτανης
δηλώνει με έναν επιπλέον τρόπο την αντίθεσή του προς την τουρκική πίεση που
δέχεται η χώρα του. 
Ο δημοσιογράφος Νουγκζάρ Ποπχάτζε διευθύνει το
«Ίδρυμα Σεβαρντνάντζε» που σκοπό έχει την προώθηση της Δημοκρατίας και την
ανανέωση της Γεωργίας. Ο Ποπχάτζε, προσωπικότητα πληθωρική (τον οποίο μπαίνω
στον πειρασμό να αποκαλέσω Παπαχατζή), με ένα διαρκές υπομειδίαμα κάτω από τα
μεγάλα και γκρίζα μουστάκια του, αναγνωρίζει πως η ουσιαστική βοήθεια, για να
ανακτηθεί το κύρος της πατρίδας του, θα έρθει από τους φίλους της Γεωργίας.
Ένας δραστήριος και άτυπος ΥΠΕΞ, αυτό τον καιρό παρακολουθεί τις μεταφράσεις
που γίνονται σε μια πλειάδα χωρών, προκειμένου να εκδοθεί το βιβλίο τού
Σεβαρντνάντζε «Η επιλογή μου». 
Στο μέτρο των περιορισμένων δυνατοτήτων
τους η Δημοκρατία της Γεωργίας εκπροσωπείται στην Ελλάδα όχι μόνον σε επίπεδο
διπλωματικό και προξενικής φροντίδας των πολιτών της. Εδώ και λίγα χρόνια έχει
ιδρυθεί στην Αθήνα το Ινστιτούτο Μεσογειακών Σπουδών που διευθύνεται από τον
βυζαντινολόγο και γνώστη της αρχαίας, αλλά και σημερινής Ελλάδας, δρ
Αβνταντίλ Μικαμπεριζέ. Στόχος του Ινστιτούτου είναι η μελέτη των
ιστορικών και πολιτισμικών δεσμών της Ελλάδας και της Γεωργίας. Προοπτική του
να μετεξελιχθεί σε Αρχαιολογική Σχολή, παράρτημα του Πανεπιστημίου της
Τιφλίδας στην Ελλάδα. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15818P051</ED>
<ID>
ID:170545

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P05&aa=1</URL></REF>


Article

<CATEGORY>vin09</CATEGORY>

 <H5>ΑΦΙΕΡΩΜΑΤΑ ΤΩΝ ΚΑΝΑΛΙΩΝ ΣΤΗ ΜΑΥΡΗ ΕΠΕΤΕΙΟ</H5>
<H2>Απριλιανές μαρτυρίες</H2>

Οι υπηρεσίες πληροφοριών των ΗΠΑ γνώριζαν τι
θα συνέβαινε στην Ελλάδα το '67, σύμφωνα με μαρτυρίες Ελληνοαμερικανού πρώην
πράκτορα της CIA, που μιλά για πρώτη φορά στην ελληνική τηλεόραση, μέσα από το
αφιέρωμα «21η Απριλίου ­ 30 χρόνια μετά» του Mega, που επιμελήθηκαν και
παρουσιάζουν οι Παύλος Τσίμας και Αλέξης Παπαχελάς απόψε στις 23.30.Ο
πράκτορας της CIA αναφέρεται στην προσωπική του σχέση με τον Γεώργιο
Παπαδόπουλο και επιβεβαιώνει πως τόσο ο ίδιος όσο και η CIA γνώριζαν όλες τις
κινήσεις του πραξικοπηματία. «Η CIA ήξερε τα πάντα στην Ελλάδα. Είναι δυνατόν
να μην ήξερε τι γινόταν;», θα πει μπροστά στην κάμερα ο πράκτορας της
Κεντρικής Υπηρεσίας Πληροφοριών των ΗΠΑ. 
Ο τότε διοικητής του 2ου
Επιτελικού Γραφείου του Γενικού Επιτελείου Στρατού, Πανουργιάς Πανουργιάς, θα
διηγηθεί πως «λίγες μέρες πριν από το πραξικόπημα κάλεσα τον Παττακό επειδή
είχα μάθει για κινήσεις. Εκείνος με ξεγέλασε, δίνοντας το λόγο της τιμής του
ότι δεν θα γίνει τίποτα». Αφορμή για εκείνη την ενέργειά του θυμάται πως είχε
σταθεί συζήτηση που έγινε ενώπιόν του, ανάμεσα στον Στυλιανό Παττακό και τον
τότε πράκτορα της CIA για ενδεχόμενο πραξικόπημα. 
Τις δικές του μαρτυρίες
καταθέτει στην κάμερα της εκπομπής ο Νίκος Φαρμάκης, βουλευτής της ΕΡΕ και
φίλος του Γεωργίου Παπαδόπουλου. Εξιστορεί τι έγινε τη νύχτα που πήγαν οι
πραξικοπηματίες στο παλάτι (Παπαδόπουλος, Παττακός, Μακαρέζος) και τις πιέσεις
που δέχθηκε ο βασιλιάς για να τους ορκίσει (ενώ ο Στυλιανός Παττακός δίνει
μίαν άλλη διάσταση: «Αν ο βασιλιάς είχε αρνηθεί να μας ορκίσει θα "πέφταμε" με
ένα φύσημα», θα πει). 
Ευθύνες 
Από την άλλη ο
Σπύρος Μαρκεζίνης, στη διάρκεια του αφιερώματος, επιρρίπτει ευθύνες στον
βασιλιά λέγοντας πως «η αποστασία του '65 ήταν το μεγάλο λάθος του βασιλιά».

Ακόμη ο Κωνσταντίνος Μητσοτάκης θυμάται την πρώτη νύχτα, με τον Λεωνίδα
Κύρκο και τον Γεώργιο Παπανδρέου στο Γουδί και τις συζητήσεις που είχαν κάνει.

Το στίγμα των συζητήσεων αυτών δίνει μέσα από τις δικές του αναμνήσεις ο
Λεωνίδας Κύρκος, ο οποίος θυμάται τα λόγια του Γεωργίου Παπανδρέου εκείνη τη
νύχτα: «Έτσι όπως τα κάνατε εσύ και ο Ανδρέας φθάσαμε εδώ σήμερα». Ο ίδιος
βρέθηκε, όπως θα πει, σε αμηχανία. Στην κάμερα της εκπομπή μιλά, επίσης, ο
τότε Αμερικανός πρέσβης στην Αθήνα Φίλιπ Τάλμποτ και μεταξύ άλλων αναφέρει πως
ο βασιλιάς είχε ζητήσει άδεια για να κάνουν πραξικόπημα οι συνταγματάρχες, ενώ
ο μετέπειτα Αμερικανός πρέσβης, Ρόμπερτ Κίλι, επιβεβαιώνει τα λεγόμενα του
Ελληνοαμερικανού πράκτορα της CIA, τονίζοντας πως «υπήρχε συγκεκριμένη έκθεση
της CIA για την ομάδα Παπαδόπουλου». 
Άλλες εκπομπές 
Τα άλλα κανάλια θα προβάλουν τις εξής εκπομπές. 
*«Η χούντα, η
λογοκρισία και ο ελληνικός κινηματογράφος (1967 - 1974)» (ΕΤ1, 18.50). Θέμα, η
κινηματογραφική λογοκρισία στα χρόνια της δικτατορίας. Την προσωπική τους
μαρτυρία για την αστυνόμευση της 7ης Τέχνης καταθέτουν οι Γ. Σταμπουλόπουλος,
Θ. Αγγελόπουλος, Μ. Μανουσάκης, Ι. Καμπανέλλης, Γ. Σολδάτος, Β. Ραφαηλίδης,
κ.ά. 
*«Το λάθος πραξικόπημα: ο ρόλος του ξένου παράγοντα». (ΕΤ1, 22.00). Ο
Στέλιος Κούλογλου μίλησε με υψηλόβαθμους Αμερικανούς διπλωμάτες που την
περίοδο εκείνη είχαν παίξει πρωταγωνιστικό ρόλο στα ελληνικά πράγματα. Όπως
ήταν ο Φίλιπ Τάλμποτ, πρεσβευτής των ΗΠΑ στην Αθήνα και ο Νόμπερτ Άντσους,
ισχυρός άνθρωπος της πρεσβείας. Τόσο οι δύο αυτοί διπλωμάτες όσο και ο Τζον
Όουεν, που υπηρετούσε στο ελληνικό τμήμα του Στέιτ Ντιπάρτμεν, παραδέχονται
για πρώτη φορά ότι ο τότε βασιλιάς Κωνσταντίνος προετοίμαζε, σε συνεργασία με
τους στρατηγούς, στρατιωτικό πραξικόπημα εν όψει της νίκης της Ένωσης Κέντρου
και του Γεωργίου Παπανδρέου στις εκλογές της 28ης Μαΐου. 
Επίσης μιλούν ο
δημοσιογράφος ιστορικός Σπύρος Λιναρδάτος και η Μαργαρίτα Παπανδρέου. 
*«Δεύτερη έκδοση» (ΕΤ2, 21.00). Τα ίχνη της δικτατορίας στην πολιτική, την
κοινωνία, τον πολιτισμό, 30 χρόνια μετά. Σε αυτό το δίωρο αφιέρωμα μνήμης που
παρουσιάζει ο Χρήστος Μαχαίρας μιλούν οι Γιάννης Βαρβιτσιώτης, Δημήτρης
Γόντικας, Περικλής Κοροβέσης, Λεωνίδας Κύρκος, Κώστας Λαλιώτης, Μιχάλης
Παπακωνσταντίνου, Σεραφείμ Φυντανίδης και Τηλέμαχος Χυτήρης. 
*«Το
πολιτιστικό έγκλημα της χούντας». (ΕΤ1, 23.00). Τριάντα χρόνια μετά, ο Κώστας
Μουρσελάς γράφει ειδικά για την εκπομπή της Ρένας Θεολογίδου ένα καινούργιο
επεισόδιο για το «Εκείνος κι εκείνος», που το ερμηνεύουν και πάλι ο Βασίλης
Διαμαντόπουλος και ο Γιώργος Μιχαλακόπουλος. Ακόμη, στην εκπομπή ο Διονύσης
Σαββόπουλος συνθέτει με νοσταλγία μέσα από τους στίχους των τραγουδιών τής
τριαντάχρονης πορείας του, ένα παζλ της ιστορικής μας διαδρομής, ενώ η Όλια
Λαζαρίδου διαβάζει την επιστολή που έστειλε ο Γιώργος Σεφέρης στους
δικτάτορες, ενάμιση χρόνο μετά την άνοδό τους στην εξουσία. Επίσης, με μικρές
συνεντεύξεις συμμετέχουν ο Μίκης Θεοδωράκης, ο Νίκος Κούνδουρος, ο Δημήτρης
Μαρωνίτης κ.ά. 
Σαμποτάζ 
«Νυχτερινός
επισκέπτης». (ΕΤ1, 00.30). Στις 6 Ιουνίου του 1965, στην 117 Μοίρα Πεδινού
Πυροβολικού στην Ορεστιάδα, οι στρατιώτες Δημήτρης Μπέκιος και Κώστας Ματάτης
επιλέγονται για τον ρόλο των θυμάτων στη σκευωρία που στήνει ο τότε διοικητής
της μοίρας και μετέπειτα πρωτεργάτης του πραξικοπήματος της 21ης Απριλίου,
Γεώργιος Παπανδρέου. Σκευωρία που έμεινε στην ιστορία ως το «Σαμποτάζ του
Εβρου». Για όλα αυτά που πέρασε ο Δημήτρης Μπέκιος μιλά απόψε στον Άρη
Σκιαδόπουλο. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P06</CAT>
<ED>
Κωδικός άρθρου: A15818P061</ED>
<ID>
ID:170546

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P06&aa=1</URL></REF>


Article

<CATEGORY>vin09</CATEGORY>

 <H5>Ρωγμές στη
φτήνια</H5>
<H2>τηλεκριτικη</H2>

<AUTHOR>ΜΑΡΙΑΠΑΠΑΔΟΠΟΥΛΟΥ</AUTHOR>

Σήμερα, 21η Απριλίου, τηλεθεατές βγαίνουν στους δρόμους σε μια «συμβολική
διαμαρτυρία», που οργάνωσε η Επιτροπή Πολιτών, ενάντια στη δικτατορία και τους
δικτατορίσκους της τηλεόρασης, που εξευτελίζουν τον άνθρωπο μέσα από τα
σκουπιδιάρικα «ριάλιτι σόου» με «τραγικές συνέπειες»!Στην ανακοίνωση
της Επιτροπής Πολιτών αναφέρεται, πολύ σωστά, η εμπορευματοποίηση του
ανθρώπινου πόνου, ενίοτε τόσο ασύδοτη, ώστε να οδηγήσει έναν δυστυχισμένο,
μετά την τηλεοπτική διαπόμπευσή του, στην αυτοκτονία! Κι όμως! Πέρα από όσα
επιβάλλει ο μικρόνους τοσοδούλης Μικρούτσικος, στο υπόλοιπο πρόγραμμα υπάρχει
αυτό που έλεγαν οι αρχαίοι ημών πρόγονοι «καλό καγαθό». 
Πρόκειται για μιαν
αξιοθαύμαστη πρωτοβουλία, ικανή να λειτουργήσει ως φωτεινό παράδειγμα
επαναστατικής ποιοτικής σφήνας. Με στήριγμα την αρχαιότατη χορηγία, δηλαδή την
καταβολή από τους πλουσιοτέρους των δαπανών που χρειάζονται για την παράσταση
έργων. Ε, λοιπόν, αυτό γίνεται ήδη στην ελληνική τηλεόραση κι έτσι έχουμε τη
δυνατότητα απόλαυσης της σειράς «Ανθολογία» του Ρένου Αποστολίδη στο Κανάλι
5!!! Επειδή όπως λέει το παλαιότατο «Λεξικόν Ελευθερουδάκη»... «όποιος διέθετε
περιουσία η οποία υπερέβαινε τα τρία τάλαντα... κατέβαλλε εξ ιδίων τα έξοδα
ανδρών ή εφήβων» που μετείχαν «του θεατρικού χορού των Διονυσίων». Διδακτικά 
Έτσι, καθώς διαθέτει περιουσία που
υπερβαίνει τα... «τρία τάλαντα», ο κ. Γιάννης Κωστόπουλος ­ της Τράπεζας
Πίστεως ­ ανέλαβε μαζί με τον κ. Ανδρέα Ποταμιάνο ­ της Ηπειρωτικής Ατμοπλοΐας
­ την εκπομπή «Ανθολογία», όπου συμβαίνουν διάφορα αιρετικά και εξόχως
διδακτικά. Προχθές, Σάββατο, για παράδειγμα, είχαμε μια ξενάγηση στα χιλιάδες
βιβλία που φιλοξενεί η οικία Αποστολίδη, προκειμένου να εντοπισθεί κατ' αρχήν
η σωρεία ξένων μελετών πάνω στον ημέτερο (σ.σ.: και αγαπημένο) Ηράκλειτο (540
- 480 π.Χ.) και εν συνεχεία, το μέγεθος αυτού του κορυφαίου Εφέσιου φιλοσόφου.
Ήταν ένα... σόου απολύτως «ριάλιτι», με σόουμαν τον Ρένο Αποστολίδη, που
μιλούσε απλά, απλούστατα ελληνικά, εξαίροντας όλως ιδιαιτέρως το γεγονός ότι ο
Ηράκλειτος προτιμούσε να παίζει «αστραγάλους» με τα παιδιά, χωρίς να
παραλείπει χτυπητά παραδείγματα, όπως ότι η χορδή ενός μουσικού οργάνου που
μόνον «όταν την τραβήξεις και δονηθεί πέρα δώθε παράγει ήχο», δηλαδή αρμονία,
η οποία προκύπτει από τις αντιθέσεις του κόσμου, αφού στον κόσμο μας παλεύουν
τα αντίθετα και γι' αυτό όλα αλλάζουν διαρκώς. 
Και, βεβαίως, όλα ρέουν. Το
ποτάμι τρέχει. Τα νερά κυλάνε και δεν μπορείς να μπεις δυο φορές στο ίδιο
νερό. Επιπλέον, μας λέει ο σόουμαν-φιλόλογος, ο εκπληκτικός Ηράκλειτος
συνέλαβε το εξής: «Ο κόσμος εμφανίζεται όπως τον εμφανίζει η γλώσσα. Η γλώσσα,
όμως, έγινε για να συνεννοούμαστε μεταξύ μας. Ο λόγος είναι πρακτικός. Αλλά ο
κόσμος δεν είναι όπως τα λέει ο νους μας. Αυτόν τον κόσμο, που είναι ίδιος για
όλους, ούτε ο Θεός ούτε ο άνθρωπος τον έφτιαξε. Ήταν και είναι πάντα. Ήτανε
φωτιά, έγινε ύλη, πήξιμο, σβήσιμο, κόσμος και μετά πάλι φωτιά (σ.σ.: ιδού η
μαύρη τρύπα!), ενώ υπάρχει πάντα η αλήθεια κι όμως άμυαλοι εμφανίζονται οι
άνθρωποι ακόμα και όταν ακούσουν και μάθουν την αλήθεια». 
Δηλαδή ο
Ηράκλειτος πρώτος εννόησε «το σταθερό ποσό της μάζας και την αυτορυθμιζόμενη
ισορροπία της φύσης» και ότι «το σύμπαν είναι δομημένο με συναρμογή από
αντίρροπες δυνάμεις», δηλαδή «από αντίθετα γίνεται ο κόσμος» ­ πράγμα που
σημαίνει ότι ο Έλληνας φιλόσοφος, ο μεγαλύτερος στοχαστής όλων των εποχών,
ανακάλυψε επιπλέον και τη διαλεκτική. Αυτό, άλλωστε, εννοεί και με τη διάσημη
φράση του «πόλεμος πάντων πατήρ», που δεν αφορά τον πόλεμο, αλλά τη διαλεκτική
σύγκρουση από την οποία όλα γίνονται. 
Διαφωτιστικός

Βεβαίως, όπως ειπώθηκε στην εκπομπή, «το θέμα είναι αντιτηλεοπτικό».
Εμείς, όμως, δεν συμφωνούμε. Διότι μαζί με τον νεαρό Βαγγέλη, επισκέπτη της
οικίας Αποστολίδη, ρουφούσαμε τον διαφωτιστικό λόγο του Ρένου, που όντας
δάσκαλος, μας έκανε λιανά, φύλλο και φτερό, τη φιλοσοφία του Ηράκλειτου, που
σέρνει πίσω της τη διαβόητη άδικη κατηγορία της «σκοτεινότητας». 
Ενώ τα
μειξοβάρβαρα ελληνικά των διάφορων εκπομπών κατηγορίας σκουπιδιών είναι συχνά
ακατάληπτα και νόημα δεν βγαίνει. Προτείνουμε, λοιπόν, τη λύση της χορηγίας,
αφού τίποτα άλλο δεν μπορεί να γίνει. Κι αν δεν βρεθούν χορηγοί έχοντες
περιουσία πάνω από «τρία τάλαντα» (!!), ας παίξουμε αυτόν τον ρόλο εμείς οι
τηλεθεατές. 
Μ' έναν μαραθώνιο αγάπης για τον δύσμοιρο, ταπεινωμένο και
καταφρονεμένο κόσμο αυτής της χώρας ­ μαραθώνιο που ασφαλώς θα φιλοξενήσει η
κρατική τηλεόραση, που ήδη πληρώνουμε. Στόχος: Η συγκέντρωση χρημάτων για ν'
αγοράσουμε ώρες τηλεοπτικές από τα κανάλια, που θα δώσουμε σε άξιους σοβαρούς
ανθρώπους, καπελώνοντας τα σκουπιδοσόου. Δεν γίνεται αυτό; Ας κάνουμε έρανο
μεταξύ μας κι έπειτα αγορά χρόνου και χώρου. Με σκοπό θαυμάσιες, υπέροχες,
υπονομευτικές ρωγμές στη φτήνια του κυρίαρχου προγράμματος... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P07</CAT>
<ED>
Κωδικός άρθρου: A15818P071</ED>
<ID>
ID:170547

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

* Από το άλλο κανάλι, η
ομοϊδεάτισσα Γιούλη Ηλιοπούλου προσπαθούσε να βγάλει το καλτ από έναν
Χιώτη, ο οποίος ­ φάλτσος επίσης ­ πάσχιζε να την πείσει ότι ήταν
προφήτης και ενοραματιστής. «Άσ' τον τρελό στην τρέλα του άστονε στ' όνειρό
του, τον κόσμο αυτόν σιχάθηκε κι έφτιαξε έναν δικό του», που τραγουδούσε και ο
Μανόλης Μητσιάς σε στίχους και μουσική του Άκη Πάνου. 
* Ήθελε η Βίκυ
Μιχαλονάκου να σατιρίσει τα καλλιστεία. Και διοργάνωσε στο «Ερωτοδικείο»
τα αντικαλλιστεία. Σάββατο βράδυ. Με την παράνοια να τριγυρίζει όχι έξω στους
δρόμους, αλλά μέσα στα στούντιο και να μεταδίδεται από την τηλεόραση. Είναι
λυπηρό, θλιβερό, εξωφρενικό, εξοργιστικό, απελπιστικό, να βλέπει κανείς ­ έστω
και κάνοντας ζάπινγκ ­ το θέαμα διαφόρων κυριών, που μάλλον στερούνται τον
στοιχειώδη δείκτη νοημοσύνης, να καταφέρνουν με την εμφάνισή τους να γίνονται
ο περίγελος των τηλεθεατών. Αλλά και τι δυστυχία μπορεί να κρύβεται σε
γυναίκες μιας κάποιας ηλικίας που υποτίθεται ότι χορεύουν αισθησιακά,
απαγγέλλουν ποιηματάκια σαν αυτά που λένε τα παιδάκια του Δημοτικού, δηλώνουν
πως διαθέτουν διορατικές ικανότητες και συγχέουν την έννοια της πρόβλεψης με
τη διαμαρτυρία. Ποιο Ραδιοτηλεοπτικό Συμβούλιο και ποιος υπέρμαχος της
ελευθερίας της γνώμης και της έκφρασης μπορεί να προτείνει μια δραστική λύση
απαλλαγής από σόου τέτοιας αθλιότητας; 
* Φολκλόρ όμως
υπήρχε στην τηλεόραση. Με τον Τόλη Βοσκόπουλο στα νιάτα του να
τραγουδάει «Αδέλφια μου, αλήτες, πουλιά» στην ομώνυμη ταινία. Ντυμένος
Τσιγγάνος, δηλαδή φορώντας μια λευκή κάπα πάνω από κόκκινο ζιβάγκο. Και να
περιβάλλεται από παλικάρια της φυλής του, τραγουδώντας στον Λυκαβηττό κάτι
άσματα για τον έρωτά του, που έμοιαζαν με μοιρολόγια, καθώς πολύς Χάρος,
μαυρίλα και βαριαναστεναγμός κυκλοφόρησε χθες το μεσημέρι στην ΕΤ2. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P07</CAT>
<ED>
Κωδικός άρθρου: A15818P072</ED>
<ID>
ID:170592

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P07&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΜΙΚΡΟΚΟΣΜΟΣ»: Αυτός ο πλανήτης ανήκει και σ' άλλα
πλάσματα εκτός του ανθρώπου και το ντοκιμαντέρ ­ αριστουργηματικό ­ των Κλοντ
Νουριτζανί, Μαρί Περενού το αποδεικνύει. Μην το χάσετε. (Αβάνα, Αθήναιον,
Αστέρια, Άττικα 1, Village Centre 7, Έμπασσυ, Καλυψώ). 
«Η ΔΕΥΤΕΡΗ
ΦΟΡΑ»: Η συνάντηση μιας πρώην τρομοκράτισσας με έναν άντρα που είχε
αποπειραθεί να τον δολοφονήσει πριν 12 χρόνια! Του Μίμο Καλοπρέστι, με τους:
Νίνο Μορέτι, Βαλέρια Μπρούνι Τεντέσκι. (Έλλη). 
«ΤΡΕΙΣ ΕΠΟΧΕΣ»:
Τρεις διαφορετικές στάσεις ζωής από τρεις αδελφές. Της Μαρίας Ηλιού, με τους:
Γιώτα Φέστα, Γιώργο Κώνστα, Γιολάντα Καπέρντα, Διόνη Κουτράκη, Γρηγόρη
Πατρικαρέα. (Ααβόρα, Ιντεάλ Μαρούσι, Μπροντγουαίη, Φάληρο 1, Σινεάκ). 
«ΟΙ ΠΕΡΙΠΕΤΕΙΕΣ ΤΟΥ ΠΙΝΟΚΙΟ»: Ο αγαπημένος ήρωας των παραμυθιών μας
«ζωντανεύει» στην οθόνη. Του Στιβ Μπόρον, με τους: Μάρτιν Λαντάου, Τζόναθαν
Τέιλορ, Τόμας Ρομπ Σνάιντερ, Ούντο Κιερ, Ζενεβιέβ Μπιζόλν. (Μετροπόλιταν). 
«120 ΜΕΡΕΣ ΣΤΑ ΣΟΔΟΜΑ»: Το αδίστακτο κύκνειο άσμα του Πιέρ Πάολο
Παζολίνι από το ομώνυμο βιβλίο του Μαρκήσιου Ντε Σαντ. (Αρτ Στούντιο,
Αλφαβίλ). 
«ΤΑ 101 ΣΚΥΛΙΑ ΤΗΣ ΔΑΛΜΑΤΙΑΣ»: Κωμωδία της Γουόλτ Ντίσνεϊ
με την Γκλεν Κλόουζ ως κακιασμένη Κρονέλα Ντεβίλ να κλέβει νεογέννητα κουτάβια
για να κάνει... γούνες. Του Στίβεν Χέρεκ. [Agora, Αίγλη, Αλεξάνδρα (Καλ.),
Αλεξάνδρα (Πατ.), Ατλαντίς, Άτταλος, Αττικόν, Village Centre 1, Γαλαξίας,
Διάνα, Κηφισιά 3, Όσκαρ, Πτι Παλαί, Τιτάνια, Τροπικάλ, Άνταμς, Τρία Αστέρια,
Φοίβος, Αττικόν (Πειρ.)]. 
«ΚΑΒΑΦΗΣ»: Εμπορική επιτυχία για την
ταινία του Γιάννη Σμαραγδή, με Καβάφη τον Δημήτρη Καταλειφό και μουσική
Βαγγέλη Παπαθανασίου. (ΑΜΠΕΣΕ, Ετουάλ, Ζίνα, Φάληρο 2). 
«ΜΑΚΡΙΑ ΠΕΤΟΥΝ
ΤΑ ΣΥΝΝΕΦΑ»: Το τελευταίο πικρό φιλμ του Φινλανδού Άκι Καουρισμάκι μ' ένα
ζευγάρι ανέργων. (Άστορ). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15818P101</ED>
<ID>
ID:170539

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>
<H2></H2>
ΟΡΙΖΟΝΤΙΑ 
1. Προτομή του υπάρχει στο περιστύλιο του
«Αχιλλείου» στην Κέρκυρα. ­ Μέσο υπεκφυγής. 2. Το ξύλο ανάμεσα από τα
άλογα του αρχαίου άρματος. - Δεν μπορεί να τα... ξέρουμε. 3. Η δύναμη
του καλού στον ζωροαστρισμό. 4. Πληθυντικός άρθρου. ­ Και για τον άνεμο
αναφέρεται. 5. Ένα από τα ευγενή αέρια. ­ Αρχαίος αιτιολογικός
σύνδεσμος. 6. Τρώει τον αντρειωμένο, στο δημοτικό μας τραγούδι. ­
Ρωμαϊκή θεότητα. 7. Το μεγαλύτερο μέρος τους αποτελείται από ανόργανες
ύλες. - Απαραίτητο σε μία μορφή τυροκομίας. 8. Η «Νέα» βρίσκεται στο
Νομό Αργολίδας (με άρθρο). 9. Μυστικιστής επιστήμονας (αιτ.). 
ΚΑΘΕΤΑ 
1. Αβδηρίτης φιλόσοφος της αρχαιότητας (αιτ.).
2. Καλλιτέχνης κι αυτός. 3. Εισάγει σε κλασική γλώσσα. ­ Θα τα
βρείτε στην... τύχη. 4. Επιτραπέζιο παιχνίδι. 5. Δοξαστικό
επιφώνημα. ­ Αντιπαθείς... ηχητικά. 6. Από το μισό... μισό. -
Αλκοολούχο ποτό. 7. Διδάσκεται... καθ' οδόν (καθ.). 8.
Μπαμπάς... παραμυθένιος. - Τόπος διεξαγωγής φημισμένων ιπποδρομιών. 9.
Εθνικοποίησε τη διώρυγα του Σουέζ. ­ Αναφέρεται και επί αξίας. 
ΛΥΣΗ
(19/4/97) 
ΟΡΙΖΟΝΤΙΑ: 1. ΑΧΕΡΟΝΤΑΣ 2. ΜΑΛΑΚΙΑ 3.
ΦΙΑΛΗ-ΝΟΚ 4.ΤΙ-ΛΤ-ΑΤΕ 5. ΤΗΡΗΣΗ-ΑΛ 6.ΗΣ-ΛΟΥΙ 7.
ΙΩΝ-ΜΟΥΡΑ 8. ΟΝΕΙΡΟΝ 9. ΗΣΣΩΝ-ΑΣΟ. ΚΑΘΕΤΑ: 1. ΑΜΦΙΤΡΙΤΗ
2. ΧΑΙΤΗ 3. ΕΛΑ-ΡΗΝΟΣ 4. ΡΑΛΛΗΣ-ΝΩ 5. Ο ΚΗΤΣ-ΜΕΝ
6.ΝΙ-ΗΛΟΙ 7. ΤΑΝΑ-ΟΥΡΑ 8. Ο ΤΑΥΡΟΣ 9. ΣΙΚΕΛΙΑΝΟ

<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15818P102</ED>
<ID>
ID:170597

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P10&aa=2</URL></REF>


Article

<CATEGORY>vin09</CATEGORY>

 <H2>«Ανάσταση» για σκηνοθέτες με επιχορηγήσεις 400 εκατ.</H2>

<AUTHOR>ΠΑΥΛΟΣ ΚΑΓΙΟΣ</AUTHOR>

Σταύρωση και...
ανάσταση για δεκάδες «μικρούς» και «μεγάλους» σκηνοθέτες μας, πέντε ημέρες
πριν από το Πάσχα, καθώς τη Μεγάλη Τρίτη αναμένεται το Ελληνικό Κέντρο
Κινηματογράφου να ανακοινώσει τις νέες επιχορηγήσεις του σε ταινίες που θα
αρχίσουν να γυρίζονται αυτό ή τον άλλο χρόνο. Τον Παντελή Βούλγαρη, τον Κώστα
Φέρρη, τον Γιώργο Τσεμπερόπουλο, τον Θόδωρο Μαραγκό, τον Αντώνη Κόκκινο, τη
Βασιλική Ηλιοπούλου και πλήθος άλλων σκηνοθετών μας κρίνει αυτές τις ημέρες το
διοικητικό συμβούλιο του Ελληνικού Κέντρου Κινηματογράφου, προκειμένου να
«μοιράσει» πάνω από 400 εκατ. δρχ. για την πραγματοποίηση των φιλμικών τους
ονείρων. 
Σύμφωνα με πληροφορίες των «ΝΕΩΝ», για τη συγγραφή σεναρίου (8
εκατ. δραχμές) στο πρόγραμμα υψηλού κοστολογίου «Ορίζοντες» ­ πάνω από 100
εκατ. δρχ. ­ είναι υπό κρίσιν οι: Παντελής Βούλγαρης («Οι νύφες»), Κώστας
Φέρρης («Γέφυρα λεμονιών»), Βασιλική Ηλιοπούλου («Η Αντωνία των δρόμων»),
Τάκης Παπαγιαννίδης («Ο μυστικός Νοέμβρης» από το βιβλίο του Μίμη Ανδρουλάκη),
Λάγια Γιούργου («Κόκκινος ουρανός»), Ανδρέας Πάντζης («Το τάμα»), Γιώργος
Τσεμπερόπουλος («Πίσω πόρτα»), Θόδωρος Μαραγκός («Βίος αμαρτωλός»), Δημήτρης
Ινδαρές («Παιδική χαρά»), Τάσος Αλεξάκης («Ένοχες σιωπές»). 
Στο πρόγραμμα «Τομή» ­ γύρω
στα 70 εκατ. προϋπολογισμός ­ έχει κατατεθεί για έγκριση το σενάριο «Ιστορίες
από τη λίμνη της φωτιάς» του Βασίλη Μπουντούρη. Στο πρόγραμμα «Νέα μάτια» ­
χαμηλού κοστολογίου, γύρω στα 50 εκατ. δρχ. ­ περιμένει έγκριση η γνωστή
ηθοποιός και τραγουδίστρια Δώρα Μασκλαβάνου, με το σενάριό της «Με θέα τον
Λυκαβηττό», ενώ για συγγραφή σεναρίου σ' αυτό το πρόγραμμα ­ περίπου 7 εκατ.
δρχ. ­ έχουν καταθέσει δουλειές τους οι: Φρέντυ Βιανέλης («Ρεμέντζο»), Τάκης
Σιμονετάτος («Το μάτι του ασύλου»). «Το παιχνίδι της αγάπης» λέγεται ­
προσωρινός τίτλος ­ η υπό έγκριση παραγωγή της νέας ταινίας του Αντώνη
Κόκκινου («Τέλος εποχής»), που συγκαταλέγεται στο πρόγραμμα «Ορίζοντες», ενώ
έχουν κατατεθεί για συζήτηση τα σενάρια του Γιάννη Σολδάτου («Το αίνιγμα») και
του Κ. Δημητρίου («Ο δρόμος για την Ιθάκη»). 
Ως άμεση παραγωγή ταινιών, το
Δ.Σ. του ΕΚΚ δεν πρόκειται να εγκρίνει παραπάνω από δυο-τρεις, καθώς επιμένει
στην όσο το δυνατόν σφαιρική ολοκλήρωση των προϋποθέσεων της κάθε πρότασης ­
εξασφάλιση συμπαραγωγών από το εξωτερικό, σπόνσορες, ιδιώτες παραγωγούς κ.ά. ­
ενώ οι εγκρίσεις για συγγραφή σεναρίων (από τις μεγαλύτερες ελλείψεις του
εγχώριου σινεμά) δεν θα είναι παραπάνω από οκτώ-εννιά, δίνοντας έμφαση σ' αυτό
­ κύριο κατά τη γνώμη μας ­ το θέμα που, ακόμα, δεν έχει κατανοηθεί η τεράστια
σημασία του. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15818P111</ED>
<ID>
ID:170540

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P11&aa=1</URL></REF>


Article

<CATEGORY>vin09</CATEGORY>

 <H5>ΣΤΙΣ «ΤΡΕΙΣ ΕΠΟΧΕΣ»
ΤΗΣ ΜΑΡΙΑΣ ΗΛΙΟΥ</H5>
<H2>Στάσεις ζωής επί τρία!</H2>

Τρεις εκδοχές για τον φόβο μπροστά σ' ένα μεγάλο οικολογικό
σκάνδαλο, αλλά και μπροστά στον έρωτα συνθέτουν τις «Τρεις εποχές», που κάνουν
από αύριο την πρεμιέρα τους στους κινηματογράφους κι είναι το πρώτο φιλμ
μεγάλου μήκους της Μαρίας Ηλιού, εγγονής της θρυλικής «Θείας Λένας» των
παιδικών χρόνων των σημερινών σαραντάρηδων. 
«Η κούραση, η υπαρξιακή κρίση
της "περίεργης" ηλικίας των σαράντα χρόνων, στην οποία ούτε νέος είσαι ούτε
γέρος, "τρώει" πιο πολύ απ' όλα τη μεγάλη ηρωίδα που ερμηνεύω στις "Τρεις
εποχές", ενώ το οικολογικό σκάνδαλο είναι η αφορμή για να αντιμετωπίσει τα
ερωτήματα: ποια είμαι και πού πάω σ' αυτήν τη ζωή», μας λέει η Γιώτα Φέστα που
ερμηνεύει τη μια από τις τρεις, τη μεγαλύτερη, αδελφή της ταινίας, η οποία
άρχισε, με εντυπωσιακό «άπλωμα», την προβολή της στους κινηματογράφους
(«Ααβόρα», «Ιντεάλ», «Μαρούσι», «Μπροντγουέι», «Φάληρο», «Σινεάκ»). 
Κοντά
στην ηλικία τής ηρωίδας και η ίδια η Γιώτα Φέστα, αλλά κάθε άλλο παρά
ταυτίζεται, υπαρξιακά, μαζί της καθώς «νιώθω να ζω μια παρατεινόμενη εφηβεία,
μια νεότητα δίχως ηλικία που με κάνει να μην έχω ψηλαφίσει, ακόμα, τέτοιου
είδους φοβίες» αναφέρει χαρακτηριστικά σ' ένα διάλειμμα των γυρισμάτων τής
ταινίας της Κωστούλας Τομαδάκη «Ο αγαπημένος», στην οποία πρωταγωνιστεί αυτόν
τον καιρό μαζί με τον Δημήτρη Αλεξανδρή. 
Τρεις εποχές, τρεις γυναίκες,
τρεις ερωτικές ιστορίες ζωντανεύουν με ηθελημένη ωραιοποίηση του χώρου μέσα
στον οποίο ζούνε ­ σημερινή Ελλάδα ­ έτσι που οι ηρωίδες της ταινίας να
χαρακτηρίσουν τρεις διαφορετικές γενιές: 
Των σημερινών σαραντάρηδων μέσω
της Λυδίας ­ Γιώτα Φέστα ­ που καταρρέει από το βάρος των πράξεών της, των
τριαντάρηδων μέσω της Ελένης ­ Γιολάντα Καπέρδα ­ που θα 'θελε να ολοκληρώσει
μια πράξη μα δεν μπορεί και των εικοσάρηδων μέσω της Άννας - Διώνη Κουρτάκη,
βραβείο ερμηνείας β' ρόλου στο τελευταίο Φεστιβάλ της Θεσσαλονίκης ­ που
καταφέρνει να ξεπεράσει τις ανασφάλειές της και να ζήσει. 
«Οι "Τρεις
εποχές" είναι μια ταινία για τον έρωτα και τον φόβο στις μέρες μας, το πέρασμα
από τα επικίνδυνα χρώματα των διαλυμένων συναισθημάτων στα χρώματα μιας
προσωπικής αυτογνωσίας, που τόσο λείπει στον καιρό μας» διευκρινίζει η Μαρία
Ηλιού που έγραψε το σενάριο μαζί με τον Γιώργο Μπράμο και η ταινία της έχει
κάνει μια πολύ ρόδινη καριέρα σε 12 διεθνή φεστιβάλ, αποσπώντας σε πολλά
διακρίσεις. 
Υπάρχουν, φυσικά, και άντρες στην ταινία και «εγώ εκπροσωπώ το
ερωτικό αρσενικό σύμβολο», λέει χαμογελώντας ο Γρηγόρης Πατρικαρέας, «έναν
τύπο που τον ενδιαφέρει να έχει μόνο σεξουαλικές σχέσεις και δεν μπορεί να
δοθεί ψυχικά ­ με την τριαντάρα ηρωίδα που ερμηνεύει η Γιολάντα Καπέρδα ­ και
ως επιπόλαιος άντρας γίνεται ο καταλύτης του κακού» συμπληρώνει. ­ Έτσι, ως
επιπόλαιος τύπος, είναι, συνολικά, η εικόνα για το αρσενικό στην ταινία; 
«Υπάρχουν τρία διαφορετικά σύμβολα, αυτός ο επιπόλαιος που υποδύομαι εγώ, ο
τακτοποιημένος σαραντάρης τεχνοκράτης ­ Γιώργος Κώνστας ­ και ο αγνός νεαρός ­
Τάσος Αποστόλου ­ που δεν έχει προλάβει το σύστημα να τον απομυζήσει» αναλύει
ο Γρηγόρης Πατρικαρέας. 
Και τι έχουν, άραγε, να πουν στον σημερινό θεατή
αυτές οι «Τρεις εποχές» αναρωτιόμαστε, για να μας πει η Γιώτα Φέστα πως «είναι
ένα φιλμ με γυναικεία ματιά πάνω στον έρωτα, στην ύπαρξη μέσα από την οποία
φιλτράρονται και τρεις διαφορετικές στάσεις ζωής με τις διαφορετικές ηλικίες
των ηρωίδων». 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15818P112</ED>
<ID>
ID:170587

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P11&aa=2</URL></REF>


Article

<CATEGORY>vin09</CATEGORY>

 <H2>Κηδεύεται ο δημιουργός του «Σπαγγοραμμένου», Σταμάτης Πολενάκης</H2>

Κηδεύεται σήμερα (στις 3 μ.μ. στο Α' Νεκροταφείο) ένας από
τους σπουδαιότερους γελοιογράφους του αιώνα μας, ο Σταμάτης Πολενάκης, που
πέθανε πλήρης ημερών (γεννήθηκε το 1908 στην Αθήνα) το Σάββατο. 
Ο Σταμάτης
Πολενάκης είχε τελειώσει τη Σχολή Καλών Τεχνών και σπουδαστής ακόμα δημοσίευε
σκίτσα σε εφημερίδες του 1926. Πριν από τον πόλεμο ήταν βασικός γελοιογράφος
της «Καθημερινής». 
Κατά τη διάρκεια του πολέμου εγκαταστάθηκε στο πατρικό
του σπίτι στη Σίφνο και κάτω από την ιταλική κατοχή τόλμησε να ζωγραφίσει τις
μεγάλες έγχρωμες γελοιογραφίες της περιπέτειας του Μουσολίνι στην Ελλάδα, οι
οποίες σήμερα βρίσκονται στο Πολεμικό Μουσείο. 
Το 1945 εξέδωσε μαζί με τον
Ν. Δεληπέτρο «Ασμοδαίο» τη σατιρική εφημερίδα «Ο Λαουτζίκος». Λίγο αργότερα,
με άλλους γελοιογράφους της εποχής, εξέδωσε το περιοδικό «Τραστ του Γέλιου»,
όπου δημιουργήθηκε ο γνωστός του τύπος «Σπαγγοραμμένος», ο οποίος αργότερα
μεταφέρθηκε στο «Ρομάντσο». 
Συνεργάστηκε με τα περισσότερα περιοδικά
ποικίλης ύλης και με αρκετές εφημερίδες, όπως ο «Εθνικός Κήρυξ» και η
«Απογευματινή». 
Η κύρια, όμως, δραστηριότητά του ήταν τα κινούμενα σχέδια
για κινηματογραφικές διαφημίσεις (ήταν ο πρωτοπόρος των κινουμένων σχεδίων
στην Ελλάδα). 
Από το 1970 ασχολήθηκε περισσότερο με τη ζωγραφική. 
Πήρε
μέρος σε πολλές ομαδικές εκθέσεις στην Ελλάδα και το εξωτερικό και παρουσίασε
τρεις ατομικές. 
Πίνακές του βρίσκονται σε πολλές ιδιωτικές συλλογές. 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15818P113</ED>
<ID>
ID:170619

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P11&aa=3</URL></REF>


Article

<CATEGORY>vin09</CATEGORY>

 <H2>ΤΟ ΠΝΕΥΜΑ του τόνου</H2>

<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

<H3>Ενθάδε
κείται </H3>
(Διαβαστε το σαν παραλήρημα μανιακού). 
Πρέπει! Πρέπει να γράψω! Πρέπει να
γράψω ένα βιβλίο! Πρέπει να γράψω ένα βιβλίο για τον Ανδρέα Παπανδρέου! Για να
τιμήσω κι εγώ τον μεγάλο ηγέτη, τον τελευταίο αρχηγό! Τα ξέρω όλα γι' αυτόν!
Πότε και πού γεννήθηκε, πώς μεγάλωσε, πώς έπαιζε το κρυφτό και το κυνηγητό και
τον γιατρό, τι πίστευε, πώς αλλαξοπίστευε, ξέρω για τις γυναίκες του, τα
παιδιά του, τον πατέρα του, την ιδεολογία του, την πολιτική του καριέρα, την
αντιστασιακή του δράση, τη μεγάλη πορεία προς τη δόξα αυτού του μεγάλου, του
λαοφιλούς, του ανεπανάληπτου, του αδιαφιλονίκητου ηγέτη της μεγάλης
δημοκρατικής παράταξης, αυτού του μεγάλου αγωνιστή, του μεγάλου ρήτορα, του
αείμνηστου λαοπρόβλητου προέδρου του μεγάλου και ιστορικού σοσιαλιστικού
Κινήματος... Ξέρω για την αρρώστια του, το κουράγιο του, την πίστη του στη
ζωή, τις μάχες του με τον θάνατο, τη μεγάλη πορεία του λαού στην κηδεία του,
τη λατρεία και την αφοσίωση των πιστών του, των οπαδών του, των συναγωνιστών
του, των συντρόφων του, των βουλευτών του, των υπουργών του, των συγγενών και
φίλων του, οι οποίοι τιμούν και σέβονται τη μνήμη του, τη μεγάλη αλησμόνητη
μνήμη του Μεγάλου, του Ιστορικού, του Μοναδικού, του Διαχρονικού ηγέτη. Έπρεπε
ήδη να το είχα γράψει πριν με προλάβει ο Λιάνης! Με λιάνισε ο Λιάνης! Όμως
τώρα πρέπει να βιαστώ! Θα γράψει η Δήμητρα το δικό της, η γραμ-ματέας των
μυστικών της κρεβατοκάμαρας και της τουαλέτας το δικό της, οι πιστοί του τα
δικά τους, τα παιδιά του τα δικά τους, η γυναίκα του, η άλλη, η παράλλη, οι
γιατροί κι οι νοσοκόμες κι οι σωματοφύλακες όλοι θα γράψουν το δικό τους
βιβλίο μόνο και μόνο για να τιμήσουν τον Μεγάλο... Αλλά μπορεί και να
πουλήσει, να ξεπουλήσει, να μοσχοπουλήσει, ν' ακριβοπουλήσει, γι' αυτό και
πρέπει να βιαστώ, να τους προλάβω, να γράψω κι εγώ για τον αξέχαστο, αθάνατο,
μεγαλυτερότερο όλων των εποχών! Ζήτω, ζήτω του! 
(Και μη μου πει κανείς
τίποτα, έτσι;) 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15818P114</ED>
<ID>
ID:170636

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P11&aa=4</URL></REF>


Article

<CATEGORY>vin09</CATEGORY>

 <H5>ΜΗΝΥΜΑΤΑ
ΤΟΥ ΡΑΠΕΡ ICE-Τ, ΕΝ ΑΘΗΝΑΙΣ</H5>
<H2>«Αν
είσαι γεννημένος φτωχός και μαύρος...»</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

«Αν είσαι γεννημένος φτωχός, αν είσαι
γεννημένος μαύρος, είτε είσαι γεννημένος στο Λος Άντζελες είτε στην Αθήνα,
είσαι γεννημένος νεκρός»! 
Έτσι, αστραπιαία και κοινωνικοπολιτικά ο Ice-Τ
τράβηξε μια γραμμή και ένωσε Πατήσια και Δυτική Ακτή. Έγινε ένα με το κοινό ο
πιο διάσημος από τις παρέες των γκέτο, έστω κι αν έχει απομακρυνθεί σήμερα απ'
αυτό, και γέμισε δύο νύχτες το «Ρόδον» ως έξω, στο πεζοδρόμιο, με τις σχετικές
αψιμαχίες των άνευ εισιτηρίου για μια θέση εντός. 
Δύο βραδιές και να μην
πέφτει καρφίτσα... Δύο βραδιές μεταλλικής οργής, εκρηκτικών διαθέσεων και
επαναστατικών μανιφέστων στη γλώσσα των ράπερ. Οδηγός σ' όλα αυτά ο Ice-Τ
έδειχνε έκπληκτος και ο ίδιος για το πόσο καλά ταξίδευσαν τα έργα και οι
ημέρες των «Body Count» ως εδώ. 
«Ώστε ξέρετε και τον Ο. Τζέι Σίμπσον;»,
ρωτούσε το κοινό. Και ανάμεσα σε υποβλητικές ριπές θορύβου έριχνε τα πυρά του.
«Όταν έχεις λεφτά αγοράζεις τα πάντα, γλιτώνεις ακόμα κι όταν έχεις σκοτώσει
τη γυναίκα σου», φώναξε κι έτσι ο Ice-Τ πέρασε στο επόμενο κομμάτι. 
Το
«Cop Killer» (δολοφόνος αστυνομικών), που ξεσήκωσε πολλούς εναντίον του, το
φύλαξε για το τέλος, φροντίζοντας ωστόσο με τρόπο και χιούμορ να καλμάρει τα
πνεύματα, που έπαιρναν φωτιά. 
Στο μεταξύ, ως το γκραν φινάλε ο Ice-Τ
θυμήθηκε φίλους και συναδέλφους, τον Σακούρ, τον «Νοτόριους Μπιγκ» και τον
παλιό του ντράμερ που βρέθηκαν γαζωμένοι από σφαίρες πριν από λίγο καιρό. 
«Είναι ένας άγριος κόσμος εκεί έξω», ο κόσμος των αθηναϊκών συναυλιών του όμως
ευχαριστήθηκε τις βραδιές. Και ο Ice-Τ επίσης. Αφού έκλεισε ραντεβού και για
του χρόνου... 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15818P121</ED>
<ID>
ID:170541

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P12&aa=1</URL></REF>


Article

<CATEGORY>vin09</CATEGORY>

 <H2>12.000 βλέμματα στον «Μικρόκοσμο» των εντόμων</H2>

<AUTHOR>ΠΑΥΛΟΣ ΚΑΓΙΟΣ</AUTHOR>

Ευχάριστα και ελπιδοφόρα
είναι τα νέα για τον «Μικρόκοσμο» και στη χώρα μας. Φαίνεται ότι γίνονται όλο
και πιο κατανοητά τα οικολογικά μηνύματα της ταινίας και οι ανησυχίες για την
καταστροφή αυτού του πλανήτη και του δικαιώματος διαβίωσης κι άλλων ζωντανών
υπάρξεων εκτός του ανθρωπίνου είδους πάνω στη Γη. Γι' αυτό, λοιπόν, τα 12.000
εισιτήρια που έκοψε το πρώτο τριήμερο της προβολής της ­ Παρασκευή έως Κυριακή
­ είναι ένα «δυνατό» νούμερο, που μόνο σούπερ χολιγουντιανές παραγωγές το
πιάνουν! 
Μεγάλοι θεατές, που έχουν καιρό να πάνε σε κινηματογραφική
αίθουσα, αλλά και νέοι γεμίζουν τους κινηματογράφους και βγαίνουν
ενθουσιασμένοι από το μιας ώρας και 15 λεπτών ντοκιμαντέρ που δεν μοιάζει με
κανένα άλλο και, ήδη, διαφημίζεται από στόμα σε στόμα. 
Έρευνες 15 ετών,
γυρίσματα τριών ετών, μοντάζ έξι μηνών, σχεδίαση ειδικών μηχανών λήψεως επί
δύο χρόνια για να «συλλαμβάνουν» και να αποτυπώνουν την παραμικρή κίνηση των
εντόμων χρειάστηκαν οι σκηνοθέτες - βιολόγοι Κλοντ Νουριτζανί και Μαρί Περενού
για να ολοκληρώσουν το έργο ζωής τους, που ονομάζεται «Μικρόκοσμος» και δεν
μοιάζει με κανένα άλλο κινηματογραφικό έργο. 
Κι αυτό το φιλμ με τους
συναρπαστικούς μικροσκοπικούς γίγαντες-πρωταγωνιστές (μύγες, κουνούπια,
σαλιγκάρια ­ σε ερωτικές περιπτύξεις που θα τις ζήλευαν πολλοί διάσημοι σταρ ­
σαρανταποδαρούσες κ.ά.) έκοψε στη Γαλλία 2,5 εκατ. εισιτήρια με εισπράξεις
17,3 εκατ. δολάρια, στο Βέλγιο 1 εκατ., στη Βόρειο Αμερική 1,6 εκατ. και στον
υπόλοιπο κόσμο 26,2 εκατ. δολάρια (συνολικά κάπου 11,5 δισ. δρχ.)! 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15818P122</ED>
<ID>
ID:170588

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P12&aa=2</URL></REF>


Article

<CATEGORY>vin09</CATEGORY>

 <H2>Η Σαλώμη</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Ο Γολγοθάς άρχισε! Εξαρτάται για ποιους. Για άλλους διαρκεί
365 μέρες το χρόνο, κάθε χρόνο, και για άλλους αποτελεί αφορμή για νηστεία
προκειμένου να περιορίσουν τα κιλά και τον όγκο τους.* Ως εκ τούτου, είδηση
της ημέρας είναι ο... Σταμάτης Γονίδης! Όπου η σημερινή κυκλοφορία του
δίσκου του «Απάντησέ μου» συμπίπτει, επακριβώς, με την 30ή επέτειο των
λεβεντόπαιδων της χούντας (άσε που παρέα με την Χριστίνα Φαρμάκη
πρόλαβαν και «συνέταξαν» το πρόγραμμα του ΒΙΟ-ΒΙΟ). 
Για δες καιρό
που διάλεξε και η Βαλέρια Χριστοδουλίδου. Τα πλουμιστά κάλλη της οποίας
εκτιμήθηκαν δεόντως στην ταινία «Ελεύθερη κατάδυση» του Γιώργου
Πανουσόπουλου. Εκτιμήθηκαν τα κάλλη της, πώς να μην... εκτιμηθεί και η
φωνή της; Επομένως, με την έναρξη της Μεγάλης Εβδομάδος, τσουπ η... αμαρτία
και το δισκογραφικό της ντεμπούτο με «Γυμνό χορό». 
* Την Σαλώμη την
βρήκαμε, τον Ηρώδη ακόμα; 
Σεμνότατοι και θρησκευόμενοι οι
New Christs (Νέοι... Χριστοί), εκ της Αυστραλίας προερχόμενοι, πρόλαβαν
και έπαιξαν στο «Ρόδον» την Πέμπτη, π.Μ.Ε (προ Μεγάλης Εβδομάδος)! 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15818P123</ED>
<ID>
ID:170620

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P12&aa=3</URL></REF>


Article

<CATEGORY>vin09</CATEGORY>

 <H2>Ο Τσιγγάνος</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Ποιος άλλος πρόλαβε; Ένας Αθίγγανος! Μάλιστα! Ο
Μάκης Χριστοδουλόπουλος έβαλε τα γυαλιά. Και στον Σταμάτη και στην Βαλέρια,
ακόμα και στους Νέους Χριστούς. Διότι ο άνθρωπος ηχογράφησε τον δίσκο του στα
«Νέα Δειλινά» κατά τη διάρκεια της... Αποκριάς (προλαβαίνω τους λάτρεις του
Μάκη και τους ενημερώνω πως ναι ο διπλός του ζωντανός δίσκος περιλαμβάνει και
το άσμα «Οι τάφοι δε με θέλουν). 
*Προλαβαίνει και ο Άρης Λεμπεσόπουλος. Ο οποίος θα μετακινηθεί
πολύ μετά το τέλος της Εβδομάδος των Παθών. Είναι αποφασισμένος να μετακινηθεί
από το «Αμόρε» του Γιάννη Χουβαρδά και να επιστρέψει εκεί απ' όπου ξεκίνησε ως
πρωταγωνιστής. Στο «Απλό θέατρο» του Αντώνη Αντύπα. 
Παρά
γουρουνότριχα να προλάβει και ο Κώστας Μάντζιος. Αλλά όπως και ο ίδιος
ομολογεί στον δίσκο του: «Αν ήταν εύκολη η ζωή, θα κράταγε αιώνες»!*(και η
Χαρούλα πρόλαβε. Μέχρι στιγμής εξαντλήθηκε σε 35.000 CD). 
Αντιθέτως, εντός
του πνεύματος των ημερών είναι: Η Μαρίζα Κωχ και το έθιμό της να αποδίδει καθ'
εκάστην... Μεγάλη Τρίτη τη «Μάνα του Χριστού» του Κώστα Βάρναλη (στον
«Δίαυλο», με Μαγδαληνή τη Δήμητρα Φωτοπούλου). 
* Η (πιανίστα) Αλεξάνδρα
Παπαστεφάνου, η Όλια Λαζαρίδου και «Το χρονικό της Άννας Μαγδαληνής Μπαχ»
στεγάζονται σ' ένα χώρο με την πρωτότυπη ονομασία «Από μηχανής θέατρο» (με
διπλή σημασία, διότι κάποτε εκεί υπήρξε μηχανουργείο και σήμερα μάς προέκυψε
θέατρο). 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15818P124</ED>
<ID>
ID:170637

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P12&aa=4</URL></REF>


Article

<CATEGORY>vin09</CATEGORY>

 <H2>Και η μπαταρία</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Μέσα στο πνεύμα των ημερών και των 365
ημερών οι Magic De Spell. Για πολλούς λόγους: πρώτον, ο δίσκος τους διαρκεί
μόλις είκοσι πέντε λεπτά (και ευελπιστώ δραχμικώς η εταιρεία να τον αποτιμήσει
στο μισό, αφού όλα τα CD τα ζυγίζουν με το... κιλό). Δεύτερον, διότι
επιστρέφουν, έστω μ' ένα τραγούδι, με την «Μπαταρία» στον Νικόλα Άσιμο. 
*Και τρίτον, λόγω του τίτλου που επέλεξαν να στεγάσουν τα πέντε μοναδικά
κομμάτια της νέας τους δουλειάς τους. Τίτλος απειλητικός και επίκαιρος για την
30ή επέτειο (της χούντας και κάθε χούντας ντε!) Τίτλος σαν σύνθημα τοίχου. Τον
ασπάζομαι: 
<REF><SOURCE>ΤΑ ΝΕΑ</SOURCE>
<DATE>, 21-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15818P125</ED>
<ID>
ID:170647

</ID><URL>http://ta-nea.dolnet.gr/neaweb/neafile.print_unique?e=A&f=15818&m=P12&aa=5</URL></REF>


Article

<CATEGORY>vin04</CATEGORY>

 <H5>Αποδοκιμασία με το γάντι από την κυβέρνηση
για τους 32</H5>
<H2>ΤΟΥΡΚΙΚΗ πρόκληση στον
Πρόεδρο</H2>

<H3>ΑΡΧΙΣΑΝ ΤΟΝ ΔΙΑΛΟΓΟ... </H3>
ΣΕ ΝΕΑ πρόκληση κατά της Ελλάδας στο
πρόσωπο, μάλιστα, του Προέδρου της Δημοκρατίας, προχώρησε χθες η Άγκυρα.
Τούρκοι βουλευτές επιτέθηκαν στο Στρασβούργο στον κ. Στεφανόπουλο για τις
θέσεις που διατύπωσε ως προς τον εμπρηστικό ρόλο και την προκλητική στάση της
Άγκυρας. Την ίδια στιγμή, η κυβέρνηση αποδοκίμασε με το γάντι την πρωτοβουλία
των 32 βουλευτών του ΠΑΣΟΚ. 
σελίδες 5
και 7 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15819N011</ED>
<ID>
ID:170701

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N01&aa=1</URL></REF>


Article

<CATEGORY>vin04</CATEGORY>

 <H2>Επίθεση Δήμητρας στα παιδιά</H2>

σελίδες 8-
9 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15819N013</ED>
<ID>
ID:170777

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N01&aa=3</URL></REF>


Article

<CATEGORY>vin04</CATEGORY>

 <H2>Τα
αντιβιοτικά πολεμούν το έμφραγμα</H2>

στο ΕΝΘΕΤΟ 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15819N014</ED>
<ID>
ID:170796

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N01&aa=4</URL></REF>


Article

<CATEGORY>vin04</CATEGORY>

 <H2>Η Κάλλας έφτασε τα 30 εκατ. δίσκους!</H2>

στο
ΠΑΝΟΡΑΜΑ 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15819N015</ED>
<ID>
ID:170808

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N01&aa=5</URL></REF>


Article

<CATEGORY>vin04</CATEGORY>

 <H2>Ένας δρόμος
θα αλλάξει την Αττική</H2>

ΔΡΟΜΟΣ - ανάσα θα είναι για την Αττική ο νέος αυτοκινητόδρομος
Ελευσίνας - Σταυρού - Σπάτων, αφού θα συμβάλει στη μείωση της κυκλοφορίας στην
Αθήνα και τη βελτίωση της ποιότητας της ατμόσφαιρας. Η σύνδεση της νέας
λεωφόρου με την εθνική οδό Αθηνών - Λαμίας ήδη κατασκευάζεται. 
σελίδες 22-23 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15819N016</ED>
<ID>
ID:170812

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N01&aa=6</URL></REF>


Article

<CATEGORY>vin04</CATEGORY>

 <H2>Καλοκαιρία
την Κυριακή του Πάσχα</H2>

ΜΕ ΚΑΛΟΚΑΙΡΙΑ θα περάσουμε
φέτος το Πάσχα. Από σήμερα αρχίζει σταδιακή βελτίωση του καιρού και οι
μετεωρολόγοι ελπίζουν ότι θα συνεχιστεί και την ημέρα που θα ψήνουμε τον
οβελία. Μπορεί να μην επικρατεί ηλιοφάνεια, αλλά δεν θα έχουμε βροχές, ανέμους
και άλλα δυσμενή καιρικά φαινόμενα. 
σελίδες
46-47 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15819N017</ED>
<ID>
ID:170813

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N01&aa=7</URL></REF>


Article

<CATEGORY>vin04</CATEGORY>

 <H2>Στο... παζάρι το Λιμενικό πήγε καλά</H2>

σελίδες
10-11 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15819N018</ED>
<ID>
ID:170814

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N01&aa=8</URL></REF>


Article

<CATEGORY>vin04</CATEGORY>

 <H2>Ποιος φτάνει τώρα τον Ολυμπιακό...</H2>

στην
ΟΜΑΔΑ 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15819N019</ED>
<ID>
ID:170815

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N01&aa=9</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΕΒΔΟΜΑΔΑ Παθών. Χρόνια, αιώνες λαθών. Ιούδες, Εκατόνταρχοι, Πόντιοι Πιλάτοι,
Ληστές χρησιμοποιούνται ακόμη και σήμερα από κάθε λογής «κατεστημένα» εναντίον
εκείνων που δέχονται να κουβαλήσουν και τον «σταυρό» των άλλων, εκείνων που
αρνούνται τη λογική των εκλεκτόρων - κουκιών. Ο Ι. Πανούσης στην «Τρίτη
Άποψη». Σελ. 6. 
Η ΣΥΜΒΑΣΗ μεταξύ του Δημοσίου και της κοινοπραξίας για το
καζίνο στον Φλοίσβο δεν είχε υπογραψεί και επομένως δεν απορρέουν υποχρεώσεις
για τις δύο πλευρές. Αυτό κρίνει η Ολομέλεια του Συμβουλίου της Επικρατείας,
κλείνοντας ουσιαστικά το θέμα. Ο Διον. Νασόπουλος στη σελ. 15. 
ΕΝΑ από τα
πολλά αρνητικά της δικτατορίας είναι ότι έκανε πολύ κόσμο να αντιπαθήσει τα
δημοτικά, παραδοσιακά τραγούδια και χορούς, που τα προέβαλε η χούντα. Έτσι η
έκπληξη ήταν ευχάριστη όταν στην Ουνέσκο το Λύκειο Ελληνίδων έδωσε μια
παράσταση συναρπαστική. Ο Β. Βασιλικός στη σελ. 17. 
Η ΠΑΓΚΟΣΜΙΟΠΟΙΗΣΗ της
οικονομίας της αγοράς διαμορφώνει ένα λόγο οικονομικής προσέγγισης της
εκπαίδευσης. Η επικράτησή του όμως δεν μπορεί να παρακάμψει άλλες πτυχές της
παγκοσμιοποίησης, όπως η διαμόρφωση του ενεργού πολίτη απέναντι στις νέες
μορφές εξουσίας. Ο Χρ. Δούκας γράφει στη σελ. 18. 
ΤΟ ΚΑΙΣΙΟ 137, δηλαδή το
ραδιενεργό στοιχείο που σκορπίστηκε με τον άνεμο από το Τσερνόμπιλ σε ολόκληρη
την Ευρώπη, εξακολουθεί να ακτινοβολεί. Και η συγκέντρωσή του σε ορισμένα
σημεία της Αυστρίας, της Σκανδιναβίας και της Β. Ελλάδας είναι υψηλή. Το
«Οικοβαρόμετρο» της Greenpeace στη σελ. 20. 
Ο IRA πέτυχε χθες το μέγιστο
στη Βρετανία. Προκάλεσε χάος στα αεροδρόμια, τους σιδηροδρομικούς σταθμούς και
τις συγκοινωνίες, χωρίς ανθρώπινα θύματα. Τα τηλεφωνήματα που έγιναν για
βόμβες είχαν τον ειδικό κώδικα του Ιρλανδικού Στρατού, αλλά οι προειδοποιήσεις
για βόμβες ήταν νάιλον! 
Σελ. 49. 
Ο ΜΠ. ΝΕΤΑΝΙΑΧΟΥ απέφυγε τελικά την
ποινική δίωξη. Διότι υπήρχαν υπόνοιες για το αδίκημά του αλλά όχι αποδείξεις,
όπως είπε ο γενικός εισαγγελέας του Ισραήλ Ε. Ρουμπινστάιν. Ο ίδιος ο
πρωθυπουργός παραδέχθηκε ότι έκανε λάθος. Τώρα αρχίζει η πολιτική φθορά. Σελ.
50. 
ΤΟ ΚΟΥΔΟΥΝΙ του σχολείου
ξαναχτύπησε χθες Μ. Δευτέρα. Ένας ήχος που τέτοια μέρα ήταν άγνωστος εδώ και
χρόνια στους μαθητές. Αλλά στο Λύκειο της Κυψέλης χθες άρχισαν πάλι μάθημα.
«Δι' ευχών τον Αγίων Πατέρων ημών»... Για να καλυφθούν οι χαμένες ώρες της
απεργίας. Ο Ν. Μάστορας γράφει στη σελ. 19. 
ΤΟ ΜΗΝΥΜΑ των Παθών και το μήνυμα της Ανάστασης
τα καταλαβαίνω ως τα πιο οικεία κομμάτια της θρησκείας μας. Μπορώ να κάνω
αναγωγές με την καθημερινή ζωή. Ο θρήνος και το κακό κυριαρχούν για να υπάρξει
μια καινούργια ζωή. Η Έλενα Δ. Χατζηιωάννου «Σε πρώτο ενικό». Σελ. 17 
. 
ΤΑ ΠΟΥΛΙΑ
θα πετάξουν και πάλι. Το Θέατρο Τέχνης, με τους Θ. Καρακατσάνη, Γ. Λαζάνη, Μ.
Κουγιουμτζή και Ρένη Πιττακή, θα αναβιώσει την παράσταση που σκηνοθέτησε ο
Κάρολος Κουν, το 1959. Το «απόλυτο θέατρο» αναβιώνει. Η Έλενα Δ. Χατζηϊωάννου
στο «Πανόραμα», σελ. 11. 
Μ. ΤΟΚΑΣ: Κάθε δουλειά δια γυμνού... αυτιού δείχνει αν είναι
αποτέλεσμα μόδας. Ας κάνουν μια μέρα υπομονή. Και οι γαρδένιες έχουν τη
γοητεία τους. Η νύχτα όμως είναι ψυχοφθόρα. Οι απαντήσεις στις «30 Ερωτήσεις»
του Β. Λουμπρίνη στη σελ.16. 
ΣΤΟΝ ΑΓΩΝΑ κατά της δικτατορίας υπάρχει και η αθέατη, η ξεχασμένη
πλευρά. Πρόκειται για τους «περιθωριακούς», «παράνομους», τους αόρατους, που
με πράξεις αυτόνομες άδραξαν την ευκαιρία να τονώσουν το ηθικό του λαού. Ο Π.
Γεραμάνης στους «Προβολείς». Σελ. 6, βλ. και σελ. 12-13. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15819N021</ED>
<ID>
ID:170672

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N02&aa=1</URL></REF>


Article

<CATEGORY>vin02</CATEGORY>

 <H2>Έδεσαν</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Βαρετός ο τίτλος σας
«Μέτωπο από 32 βουλευτές του ΠΑΣΟΚ» ­ ευτυχώς, είχατε, για το ίδιο θέμα,
υποθέτω, εμπνευσμένο υπέρτιτλο: «Πώς οι συνταγματάρχες έδεσαν τους
στρατηγούς». 
Με τιμή 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15819N022</ED>
<ID>
ID:170752

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15819N023</ED>
<ID>
ID:170761

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N02&aa=3</URL></REF>


Article

<CATEGORY>vin01</CATEGORY>

 <H5>ΤΟΥΣ ΕΝΟΧΛΗΣΑΝ ΟΙ ΕΠΙΣΗΜΑΝΣΕΙΣ
ΣΤΕΦΑΝΟΠΟΥΛΟΥ...</H5>
<H2>Τουρκικό
δείγμα ...διαλόγου</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Δείγμα
γραφής για τον τρόπο με τον οποίο αντιμετωπίζει την προοπτική της
ελληνοτουρκικής προσέγγισης έδωσε χθες η Άγκυρα και μάλιστα από το
Στρασβούργο.ΤΟΥΡΚΟΙ βουλευτές... ενοχλήθηκαν από τις εύλογες
επισημάνσεις του Προέδρου της Δημοκρατίας για τον εμπρηστικό ρόλο της Άγκυρας
στην περιοχή και επιχείρησαν «αντεπίθεση» με κατηγορίες κατά της Αθήνας, ότι
δήθεν τορπιλίζει τον διάλογο. 
Ο κ. Στεφανόπουλος είχε χαρακτηρίσει την
Άγκυρα απειλή για την ειρήνη στην περιοχή και της είχε συστήσει να αναθεωρήσει
τη στάση της και να πάψει να απειλεί με πόλεμο στο Αιγαίο. 
* Την ίδια
στιγμή, η Αθήνα προωθεί στην ολλανδική προεδρία της Ευρωπαϊκής Ένωσης την
απάντησή της για τη συγκρότηση της επιτροπής εμπειρογνωμόνων, διευκρινίζοντας
ότι η φύση της επιτροπής αυτής είναι τεχνική - διαδικαστική και όχι πολιτική.
Προσθέτει δε ότι προϋπόθεση για διάλογο αποτελεί πάντοτε η ριζική αναθεώρηση
της στάσης της Άγκυρας (σεβασμός συνόρων, διεθνών συμβάσεων, κ.λπ.). 
*
Όμως, η διαδικασία τού, έστω και «τεχνικού», διαλόγου προκαλεί ακόμα
αναταράξεις στο κυβερνητικό στρατόπεδο μετά την πρωτοβουλία των 32 βουλευτών
του ΠΑΣΟΚ. 
Η κυβέρνηση αποδοκίμασε τους «32», καταλογίζοντάς τους μεταξύ
άλλων και σπουδή χωρίς αντικείμενο, ενώ κυβερνητικοί κύκλοι μιλούσαν και για
υστεροβουλίες και σκοπιμότητες. 
Πολλοί από τους «32», ωστόσο, με δηλώσεις
τους υπεραμύνθηκαν των θέσεών τους. (Σελ. 5 και 7). 
* Στο μεταξύ, ο
Πρωθυπουργός Κ. Σημίτης από την Αυστρία προσδιόρισε σαφώς τις προϋποθέσεις
κάτω από τις οποίες θα μπορούσε η Τουρκία να προωθήσει τις σχέσεις της με την
Ευρωπαϊκή Ένωση. 
Έτσι επανέλαβε τις πάγιες ελληνικές θέσεις, σύμφωνα με
τις οποίες η Τουρκία θα πρέπει να αποκηρύξει τη χρήση βίας και να δεχθεί να
εφαρμόσει το Διεθνές Δίκαιο. (Σελ. 5 ). 
* Κατά τα άλλα στο «Αλβανικό»
διευθετήθηκε τελικά με «υπόγειες» διαδικασίες το θέμα της αρπαγής από Αλβανούς
μαφιόζους του περιπολικού σκάφους του Λιμενικού Σώματος. Το σκάφος επεστράφη
τελικά στην Ελλάδα ύστερα και από παρεμβάσεις τοπικών παραγόντων της Αλβανίας.

Εξάλλου, αναχώρησαν χθες το μεσημέρι από τη Θεσσαλονίκη για το Δυρράχιο
και οι υπόλοιποι 520 άνδρες της ελληνικής αποστολής. Ήδη οι προπομποί της
δύναμης προωθήθηκαν στην Αυλώνα, ενώ ο άλλος λόχος εγκαθίσταται στα Τίρανα και
αναλαμβάνει καθήκοντα. (Σελ. 10-11). 
* Στο εσωτερικό μέτωπο, η υπόθεση της
διαμάχης των οικογενειών του Α. Παπανδρέου για το σπίτι του Ψυχικού άγεται
σήμερα στη Δικαιοσύνη, με την αναμενόμενη δήλωση της χήρας του ιδρυτή του
ΠΑΣΟΚ ότι δεν προτίθεται να πουλήσει τη βίλα της Εκάλης, για να κατοχυρωθούν
έτσι τα συμφέροντα του αγοραστή του σπιτιού του Ψυχικού. 
Παράλληλα, η χήρα
του Α. Παπανδρέου πέρασε χθες στην αντεπίθεση με αφορμή δημοσιεύματα που την
έφεραν να έχει κάνει δηλώσεις. Αφού διαψεύδει αυτά τα δημοσιεύματα, στρέφεται
κατά των παιδιών του Α. Παπανδρέου για τις διεκδικήσεις που έχουν εγείρει.
(Σελ. 8-9). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15819N032</ED>
<ID>
ID:170724

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N03&aa=2</URL></REF>


Article

<CATEGORY>vin01</CATEGORY>

 <H5>Η σύγχυση</H5>
<H2>ΡΙΠΕΣ</H2>

ΟΠΩΣ και αν
κριθεί ­ ή και κατακριθεί ­ η ανησυχία που εξέφρασαν οι 32 βουλευτές του ΠΑΣΟΚ
στην επιστολή τους... 
ΠΩΣ να αγνοηθεί πως υπήρξε απόρροια (και) της
σύγχυσης που προκλήθηκε ­ και σχεδόν καλλιεργήθηκε ­ σε σχέση με τα βήματα της
ελληνοτουρκικής προσέγγισης. 
ΚΑΙ όταν τη μία ημέρα αποκλείεται
κατηγορηματικά οποιοσδήποτε διάλογος... 
ΤΗ δεύτερη αποδοκιμάζονται ως
«υπεραισιόδοξοι» όσοι προαναγγέλλουν την έναρξή του... 
ΤΗΝ τρίτη
εκφράζεται αισιοδοξία για την επικείμενη προσέγγιση... 
ΤΗΝ τέταρτη έρχεται
η συμφωνία για τη σύσταση επιτροπής προς διερεύνηση διαδικαστικών θεμάτων...

ΚΑΙ την πέμπτη δίδονται διευκρινίσεις που περιορίζουν την εμβέλεια του
έργου της... 
ΤΟΤΕ εύκολα μπορεί να γεννηθούν, εδώ κι εκεί, ερωτηματικά και
απορίες. 
ΓΙΑΤΙ ασφαλώς όλοι είμαστε σύμφωνοι πως επιθυμητή είναι η
εξομάλυνση των σχέσεων μεταξύ των δύο χωρών... 
ΑΥΤΟΝΟΗΤΟ όμως είναι πως
απαράβατος όρος παραμένει η δέσμευση της Τουρκίας για σεβασμό των κυριαρχικών
δικαιωμάτων της χώρας μας... 
ΚΑΙ ο οριστικός τερματισμός προκλήσεων ­ που
χθες μόλις επανελήφθησαν στο Στρασβούργο... ­ που προδήλως στοχεύουν στη
διεύρυνση των «εκκρεμών» διαφορών. 
ΚΑΙ η μεν κυβέρνηση διευκρινίζει πως
ούτε διάλογο με την Τουρκία πρόκειται ν' ανοίξει... 
ΟΥΤΕ ν' αναγνωρίσει ­
όπως φοβούνται οι βουλευτές ­ την ύπαρξη θεμάτων που η Άγκυρα διατείνεται πως
πρέπει να αποτελέσουν το αντικείμενο διαπραγματεύσεων... 
ΘΑ πρέπει όμως
και η ίδια να δεχθεί πως άφησε μέρες τώρα περιθώρια για σύγχυση. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15819N033</ED>
<ID>
ID:170763

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

<H3></H3>(ο βουλευτής Αχαΐας
του ΠΑΣΟΚ για τα ψηφοθηρικά κονδύλια που δίνουν ορισμένοι υπουργοί ­ από την
«Απογευματινή») 
«Μιμούμενος την ορολογία που χρησιμοποίησε ο Πρωθυπουργός
θα έλεγα ότι μερικοί υπουργοί είναι εκσυγχρονίσιμοι». 
Παναγιώτης Ψωμιάδης:

(ο βουλευτής της Ν.Δ., στην «Αυριανή», για τον Κ. Καραμανλή) 
«Ως φίλος
του τον συμβουλεύω: «Βουλεύσου μεν βραδέως, πράττε δε τα δέοντα ταχέως». 
Βίκυ Μιχαλονάκου: 
(η τηλεπαρουσιάστρια λέει στην «Αυριανή» ποιους
πολιτικούς θα «περνούσε» από το «Ερωτοδικείο» της) 
«Από πολιτικά πρόσωπα,
τον Βύρωνα Πολύδωρα ως έμπειρο ερωτικά και τον Κώστα, Κωστάκη, Κωνσταντίνο
Καραμανλή, ως άβγαλτο ερωτικά». 
Κατερίνα Στανίση: 
(η τραγουδίστρια τα
βάζει με τους συναδέλφους της που κάνουν καριέρα στο εξωτερικό ­ από το
«Λοιπόν») 
«Βαράμε κασμά, αγόρι μου. Εγώ σκάβω. Οι Έλληνες τραγουδιστές δεν
είναι σαν αυτούς που τραγουδάνε έξω, που κάνουν ένα δίσκο και δίνουν δέκα
συναυλίες το χρόνο». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15819N034</ED>
<ID>
ID:170797

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N03&aa=4</URL></REF>


Article

<CATEGORY>vin05</CATEGORY>

 <H5>Μεγαλοβδομάδα ανασυγκρότησης</H5>
<H5>Δειπνώντας στο
Στρασβούργο...</H5>
<H5>Δειπνώντας στο
Στρασβούργο 2</H5>
<H5>Κάπου στη μέση</H5>
<H5>Πούρο Πάγκαλου</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>ΟΜΙΚΡΟ-ΠΟΛΙΤΙΚΟΣ</AUTHOR>

ΑΠΙΣΤΕΥΤΟ κι όμως... πασοκικό: Δεν σταματούν μπροστά σε τίποτα πλέον οι της
Χαριλάου Τρικούπη ­ για να καταλάβετε, ούτε η Μεγάλη Εβδομάδα δεν τους
εμποδίζει να... κάνουν ανασυγκρότηση. Ο κ. Κ. Σκανδαλίδης πάει Θεσσαλονίκη και
ο κ. Θ. Τσουκάτος με τους κ.κ. Γ. Σακελίωνα και Θ. Κατσανέβα πετάγονται αύριο
στην Αργολίδα! 
ΚΑΤΑ τα άλλα, συνεχίζουν απτόητοι και την προετοιμασία τής
επίσκεψης του Πρωθυπουργού κ. Κ. Σημίτη στην Ήπειρο ­ να, χθες, συναντήθηκαν
οι κ.κ. Θ. Τσουκάτος και Αλ. Παπαδόπουλος και συνεννοήθηκαν για την
κινητοποίηση των βουλευτών της περιοχής... 
ΤΙ ΣΟΥ είναι, τέλος πάντων, αυτή η... ελληνοτουρκική
φιλία. Που λέτε, οι Έλληνες βουλευτές που μετέχουν στην Κοινοβουλευτική
Συνέλευση του Συμβουλίου της Ευρώπης είχαν κανονίσει να ανταποδώσουν, με την
ευκαιρία της Συνόδου της Συνέλευσης, στο Στρασβούργο, δείπνο που τους είχαν
παραθέσει κατά τη διάρκεια της προηγούμενης Συνόδου οι Τούρκοι συνάδελφοί
τους... 
Ε, ΜΕΤΑ τα όσα έγιναν κατά τη διάρκεια της παρουσίας Στεφανόπουλου
στη Σύνοδο, οι Τούρκοι ­ την τελευταία στιγμή ­ ακύρωσαν την συμμετοχή τους
στο δείπνο: οι Έλληνες δεν στεναχωρήθηκαν τόσο γι' αυτό, αλλά επειδή το
εστιατόριο ζήτησε... αποζημίωση! 
Α, ΓΙΑ ΝΑ συνεχίσουμε τα περί του «δείπνου του
Στρασβούργου» ­ το μαγαζί, που λέτε, δεν καταλάβαινε τίποτα από ελληνοτουρκική
φιλία και ζητούσε από τους Έλληνες βουλευτές να πληρώσουν, «φάνε δε φάνε». 
Τι να κάνουν κι οι δικοί μας; Μπροστά στον κίνδυνο που αντιμετώπιζαν ­ και να
μείνουν νηστικοί και να πληρώσουν ­ αποφάσισαν να κάνουν το δείπνο «εκ των
ενόντων». Άρχισαν να καλούν τους πάντες για το δείπνο ­ από τον βουλευτή του
ΔΗΚΚΙ που είχε εξ αρχής δηλώσει ότι δεν επρόκειτο να παραστεί, ως τους
δημοσιογράφους. 
ΜΕ ΤΟ
πρωθυπουργικό «Φάλκον» συνταξίδεψαν από την Αθήνα στο Στρασβούργο, οι κ.κ Κ.
Στεφανόπουλος και Θ. Πάγκαλος. Ε, λοιπόν, ο Πρόεδρος της Δημοκρατίας ζήτησε να
ρυθμίσουν τη θερμοκρασία στους 20 βαθμούς Κελσίου, ενώ ο κ. Πάγκαλος στους 18
βαθμούς. 
Βρέθηκε τελικά η λύση: Ο κλιματισμός ρυθμίστηκε στους 19 βαθμούς.

ΚΑΙ ΤΙ ΕΚΑΝΕ, λέτε, ο κ. Θ.
Πάγκαλος, μόλις έφθασε στο Στρασβούργο; Αποτραβήχτηκε σε «καφέ» της πλατείας
Κλεμπέρ με τον πρεσβευτή μας στο Συμβούλιο της Ευρώπης, τον κ. Δ. Κώνστα ­
καφές, βουτήματα, κουβεντούλα και τα απαραίτητα πούρα. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15819N043</ED>
<ID>
ID:170762

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΑΡΧΙΣΕ Ο
ελληνοτουρκικός διάλογος ­ στο Στρασβούργο, μόνον που δεν πιαστήκαμε στα
χέρια... 
ΚΑΛΟΣ Ο ΔΙΑΛΟΓΟΣ, αλλά φαίνεται ότι τόσο εμείς όσο και οι
Τούρκοι, στρίβουμε απ' αυτόν διά του αρραβώνος... 
ΑΠ' Ο,ΤΙ
ΦΑΙΝΕΤΑΙ, τελικά θα προχωρήσουμε χωρίς ταλαντεύσεις σε έναν ουσιαστικό και
εποικοδομητικό μη διάλογο... 
ΕΚΕΙ ΘΑ ΚΡΙΘΟΥΝ και οι «32» ­ θα
τολμήσουν να δηλώσουν ευθαρσώς ενάντιοι και σε έναν μη διάλογο; 
ΚΑΛΑ, ΑΥΤΟΙ οι «32» τι έστειλαν στον Πρωθυπουργό; Επιστολή;
Δηλαδή γράμμα; Και το γράμμα, είχε γραμματόσημο; Κι αν είχε, ήταν το γράμμα
του σήματος ή το σήμα του γράμματος; 
ΚΑΙ ΣΧΕΤΙΚΑ με τους «32» και
το γράμμα τους, να έχετε υπόψη σας ότι ο ταχυδρόμος χτυπάει πάντα δύο φορές...

ΠΑΝΤΩΣ, ΑΚΟΜΑ και η επιστολογραφία φαίνεται ότι είναι μάθε
τέχνη κι άστηνε... 
ΩΡΑΙΑ Η ΔΗΛΩΣΗ Πεπονή ότι οι «32» δεν είναι
ομάδα ­ τι είναι, δηλαδή; Προσωπικότητες; 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15819N044</ED>
<ID>
ID:170786

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N04&aa=4</URL></REF>


Article

<CATEGORY>vin05</CATEGORY>

 <H2>Το Ωνάσειο</H2>

Ο ΛΟΓΟΣ στους αναγνώστες. Ο
Θανάσης Σταματέλος, Καστέλλι Παρνασίδας, γράφει: «Αν η περίπτωση με τα
ηλεκτρόδια συνέβαινε στην Ιαπωνία σε αντίστοιχο καρδιοχειρουργικό κέντρο όπως
το Ωνάσειο, την επόμενη μέρα της δημοσιοποίησης η ηγεσία και γενικά όσοι
γνώριζαν και έκαναν το κορόιδο θα... αυτοκτονούσαν! 
Και έρχομαι στα δικά
μας: μέρες ή μάλλον αρκετές εβδομάδες τώρα συζητείται το επεισόδιο και οι
υπεύθυνοι πέρα βρέχει. 
Γνωστή, άλλωστε, η τακτική: ξεσπάει ένα σκάνδαλο,
θα πούνε, θα πούνε, 
θα γράψουν για μερικές ημέρες και ύστερα 
θα το
ξεχάσουν όλοι, πλην της οικογένειας που έχασε τον άνθρωπό της εξ αιτίας των
μεταχειρισμένων ηλεκτροδίων. Αλήθεια τι περιμένουν και δεν παραιτήθηκαν ακόμα;
Πάντως όταν ­ έστω και αργά ­ υποβάλουν την παραίτησή τους, θα πρέπει οι 
αρμόδιοι που θα επιλέξουν τη νέα ηγεσία και τους γιατρούς να μη βιαστούν, ώστε
να τοποθετήσουν ανθρώπους που θα μπορούν να σηκώσουν το βάρος και την αποστολή
του Ωνάσειου Ιδρύματος. 
Όμως εκεί όπου πρέπει η νέα διοίκηση να σταθεί με
σεβασμό και ευλάβεια 
είναι η μνήμη του Αλέξανδρου Ωνάση. 
Και είναι
απλός ο τρόπος: να δώσει τη δυνατότητα σε φτωχούς γονείς, που έχουν παιδιά με
πρόβλημα καρδιάς, να χειρουργούνται χωρίς πολλές διατυπώσεις και μεσολαβήσεις.

Τότε μόνο θα ησυχάζει η ψυχή του Αλέξανδρου 
Ωνάση και το λέω αυτό με
σιγουριά, 
γιατί θυμάμαι ένα περιστατικό: λίγο καιρό πριν σκοτωθεί και ενώ
διηύθυνε την 
Ολυμπιακή Αεροπλοΐα, αντελήφθη ένα σήμα που πήγε στην
εταιρεία, 
με το οποίο ζητούνταν να πάει αεροσκάφος σε κάποιο κυκλαδίτικο
νησί, για να παραλάβει ένα 
μικρό παιδί που κινδύνευε και να το μεταφέρει
σε νοσοκομείο του Κέντρου. 
Ζήτησε, λοιπόν, 
να πετάξει ο ίδιος, και ενώ
επέστρεφαν στην Αθήνα, συγκινημένος ο φτωχός πατέρας του παιδιού έβαλε ένα
κατοστάρικο στο τσεπάκι του Αλέξανδρου! 
Και ο Ωνάσης ταπεινά το δέχτηκε
και τον ευχαρίστησε, δίνοντας τη χαρά 
στον πονεμένο πατέρα να πιστεύει πως
τσόνταρε στο μεροκάματο του νεαρού πιλότου! 
Σεβαστείτε, κύριοι, τη μνήμη
του Αλέξανδρου Ωνάση, του πιο πλούσιου άτυχου παιδιού με τη μεγάλη καρδιά».

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15819N045</ED>
<ID>
ID:170801

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N04&aa=5</URL></REF>


Article

<CATEGORY>vin04</CATEGORY>

 <H5>ΕΠΕΤΕΘΗΣΑΝ ΣΤΟ ΣΥΜΒΟΥΛΙΟ
ΤΗΣ ΕΥΡΩΠΗΣ ΚΑΤΑ ΤΟΥ ΠΡΟΕΔΡΟΥ Κ. ΣΤΕΦΑΝΟΠΟΥΛΟΥ</H5>
<H2>Πρόκληση Τούρκων βουλευτών</H2>

<AUTHOR>ΓΙΑΝΝΗΣ Ε.ΔΙΑΚΟΓΙΑΝΝΗΣ</AUTHOR>

Επετέθησαν, σε υψηλούς τόνους, και μάλιστα «εκτός
προγράμματος», τρεις Τούρκοι βουλευτές, στη χθεσινή συνεδρίαση του Συμβουλίου
της Ευρώπης στο Στρασβούργο, κατά των θέσεων της Ελλάδας και του Προέδρου της
κ. Κωστή Στεφανόπουλου. 
ΕΠΕΚΡΙΝΑΝ με δριμύτητα την ομιλία του
Έλληνα Προέδρου ­ «κρύο ντους», «μακράν του ελληνοτουρκικού διαλόγου», «είναι
ατυχές να ακούμε λόγους με τέτοιο ύφος» ­ και κατηγόρησαν την Ελλάδα για το
θέμα της μουσουλμανικής μειονότητας στη Θράκη. 
Ένα ενδιαφέρον στοιχείο
ήταν ότι όσοι αρχικώς είχαν ζητήσει το λόγο για ερωτήσεις από βουλευτές των 40
χωρών-μελών του Συμβουλίου της Ευρώπης, δεν είχαν δηλώσει ότι θα θίξουν τέτοια
ζητήματα. 
Ούτως ή άλλως όμως η αντίδραση του κ. Στεφανόπουλου ήταν άμεση,
αποφασιστική. 
«Η χώρα σας, δυστυχώς, δεν σέβεται το Διεθνές Δίκαιο. Η
πραγματικότητα είναι ότι βρισκόμαστε υπό απειλή πολέμου. Η Ελλάδα είναι
υπερήφανη για την άριστη συμπεριφορά της απέναντι στη μουσουλμανική μειονότητα
και αν έχετε άλλα στοιχεία να τα επικαλεσθείτε». 
Οι Τούρκοι βουλευτές, οι
οποίοι δεν έφεραν στοιχεία για «κακή συμπεριφορά» απέναντι στους
μουσουλμάνους, προέρχονται από τρία διαφορετικά κόμματα. Ο κ. Τσερντέτ Ακτσαλί
από το Κόμμα Ευημερίας, ο κ. Σουκρόν Γκιουρέλ από το κόμμα του Ετσεβίτ
Δημοκρατική Αριστερά και ο κ. Σουχά Τανίκ από το κόμμα Μητέρα Πατρίδα. 
ΕΠΙΣΤΟΛΗ 
Συνέχεια της τουρκικής πρόκλησης ήταν η ακύρωση δείπνου με
ευθύνη της τουρκικής πλευράς. Έστειλαν μάλιστα επιστολή στον Έλληνα πρέσβη,
στην οποία αναφέρουν ότι μετά την ομιλία του κ. Στεφανόπουλου, που δεν προωθεί
­ όπως λένε ­ την ελληνοτουρκική φιλία, θεωρούν αδιανόητο να παρακαθήσουν στο
δείπνο. Χθες το μεσημέρι, πάντως, δύο ώρες πριν από την ομιλία του κ.
Στεφανόπουλου, η ελληνική αντιπροσωπεία (και ο υπουργός Εξωτερικών κ. Θ.
Πάγκαλος) δεν είχε στα χέρια της «δύσκολες» ερωτήσεις. Και αυτό γιατί στο
προεδρείο, στην κ. Leni Fisher, την πρόεδρο του Συμβουλίου ­ είναι στέλεχος
του γερμανικού Χριστιανοδημοκρατικού Κόμματος ­ είχαν κατατεθεί ερωτήσεις για
το ΝΑΤΟ, τα Σκόπια, τα ατυχήματα στην Ελλάδα κ.λπ.. 
Ο πρώτος όμως Τούρκος
βουλευτής που μίλησε επί της διαδικασίας ανέβασε τους τόνους, κάνοντας λόγο
για «το ύφος του Προέδρου». Μάλιστα ο κ. Στεφανόπουλος, χωρίς χρονοτριβή,
σχολίασε με ευγένεια πως ίσως ο τόνος της ομιλίας του να ενόχλησε, αλλά επί
της ουσίας η ευθύνη είναι της Τουρκίας. 
Όταν ακολούθησαν και οι άλλες
ερωτήσεις από Τούρκους βουλευτές, ο κ. Στεφανόπουλος ανέφερε ένα ανέκδοτο για
«να φαιδρύνει», όπως είπε, «την ατμόσφαιρα». 
«Στο Χάρλεμ κλέβουν κάποιου
το ρολόι. Βάζει τις φωνές. Ένας κάτοικος φωνάζει από το παράθυρο: "Κάντε
ησυχία". Το θύμα αναφωνεί. "Βοήθεια, μου κλέβουν το ρολόι". Και ο κάτοικος
απαντά: "Τοτε κάντε διάλογο". Έτσι συμβαίνει σήμερα και στο Αιγαίο, δυστυχώς,
κύριοι βουλευτές». 
ΓΙΑ ΣΚΟΠΙΑ 
Εκτός από τα ελληνοτουρκικά, σε
ερώτηση βουλευτών των Σκοπίων ο κ. Στεφανόπουλος παρατήρησε ότι «έχει
σημειωθεί σημαντική βελτίωση στις σχέσεις των δύο χωρών μετά την ενδιάμεση
συμφωνία, αλλά η άλλη πλευρά (τα Σκόπια) δεν δέχεται συζήτηση επί του
ονόματος». 
Νωρίτερα ο κ. Στεφανόπουλος ­ πρώτος Έλληνας Πρόεδρος που
μίλησε στο Συμβούλιο της Ευρώπης ­ αξιοποίησε το βήμα (με ακροατές βουλευτές
από 40 χώρες της) για να απευθύνει ένα «κατηγορώ» στην Τουρκία, αλλά και ένα
κάλεσμα για συνεργασία. Είναι χαρακτηριστικό ότι πηγές του υπουργείου
Εξωτερικών εξέφραζαν απόλυτη ικανοποίηση για την παρουσία του Προέδρου της
Δημοκρατίας. 
Ο κ. Στεφανόπουλος, τον οποίο συνόδευσε στο Στρασβούργο ο
υπουργός Εξωτερικών κ. Θ. Πάγκαλος ­ τον υποδέχθηκαν ο πρέσβης κ. Δ. Κώνστας
και ο πρώην υφυπουργός Εξωτερικών κ. Χρ. Ροζάκης ­ κατηγόρησε την Τουρκία για
τον επεκτατισμό της στο Αιγαίο, τις απειλές της στη Θράκη και τη συνεχιζόμενη
κατοχή στην Κύπρο, κάνοντας λόγο ότι «απειλεί την ειρηνική συνύπαρξη στη
Νοτιανατολική Ευρώπη» και για «απροκάλυπτες απειλές πολέμου». 
Έδωσε,
ωστόσο, έμφαση στην πρόταση για συνεργασία μαζί της. «Ας ακούσει η Τουρκία τη
φωνή της λογικής και τότε θα ανοίξει μια νέα εποχή στις σχέσεις των δύο χωρών,
με ευνοϊκές συνέπειες όχι μόνον για τα δύο κράτη αλλά και για ολόκληρη την
Ευρώπη». 
ΜΕ ΕΓΚΑΡΔΙΟΤΗΤΑ 
Ο κ. Στεφανόπουλος, ο οποίος έγινε
δεκτός με πολλή εγκαρδιότητα από τους ξένους βουλευτές και ευχαρίστησε το
Συμβούλιο της Ευρώπης για τον αγώνα του κατά της χούντας, κατηγόρησε την
Τουρκία για τρία κυρίως ζητήματα: 
1 Ότι, ενώ η Ελλάδα «παρέχει σε
αληθινά δημοκρατικό περιβάλλον όλα τα δικαιώματα στη μουσουλμανική
μειονότητα», η Τουρκία δεν εσεβάσθη την ελληνική μειονότητα στην
Κωνσταντινούπολη, την Ίμβρο και την Τένεδο. «Η φοβερή συρρίκνωση του
Ελληνισμού είναι αποτέλεσμα των επανειλημμένων και βίαιων διωγμών από τους
Τούρκους, κατά παράβαση της Συνθήκης της Λωζάννης». 
2 Ότι η Τουρκία
αρνείται τη ρύθμιση του Διεθνούς Δικαίου στο Αιγαίο ­ υφαλοκρηπίδα,
βραχονησίδες ­ με την ευφάνταστη τουρκική πολιτική που ονόμασε «γκρίζες
περιοχές». 
3 Και ότι «η Τουρκία εξακολουθεί, σε πείσμα των
αποφάσεων του Συμβουλίου της Ευρώπης, να κατέχει το βόρειο τμήμα της Κυπριακής
Δημοκρατίας και εμποδίζει την αναζήτηση μιας δίκαιης και βιώσιμης λύσης». 
Ακόμη, στην ομιλία του, που έτυχε πολύ καλής υποδοχής από πολλούς
παριστάμενους ξένους βουλευτές, ο κ. Στεφανόπουλος έκανε λόγο για «κοινωνικές
εκρήξεις» στην Ευρώπη, για «ρατσισμό» και για την ανάγκη να υπάρξει μαζί με
την ανάπτυξη και κοινωνική δικαιοσύνη. 
Ερωτήσεις τέθηκαν ακόμη στον Έλληνα
Πρόεδρο για τη στάση της Ελλάδας απέναντι στο Ιράν (δεν ανακλήθηκε ο πρέσβης)
­ πρόβλεψε ότι θα αλλάξουν θέση οι Ευρωπαίοι ­ αλλά και για την ελληνορωσική
φιλία (από τον Ρώσο Αλ. Ζιρινόφσκι). 
Τέλος, εντυπωσιακή ήταν η ερώτηση
Πολωνού βουλευτή για τη «σωρεία ατυχημάτων και δυστυχημάτων στους ελληνικούς
δρόμους». Ο Πρόεδρος της Δημοκρατίας αποδέχθηκε ότι υπάρχει πρόβλημα,
σημειώνοντας ότι σε ορισμένα σημεία τους οι ελληνικοί δρόμοι έχουν προβλήματα.

Οι κ.κ. Στεφανόπουλος και Πάγκαλος αναχώρησαν μετά τις 10.30 (ώρα Ελλάδας)
από το Στρασβούργο για την Ελλάδα, λίγο μετά τη δεξίωση που παρέθεσε ο Έλληνας
Πρόεδρος στους βουλευτές του Συμβουλίου της Ευρώπης. 
ΔΕΝ ΠΗΓΑΝ 
Οι Τούρκοι βουλευτές δεν παρέστησαν το βράδυ στο δείπνο που παρέθεσε ο
Πρόεδρος της Δημοκρατίας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15819N051</ED>
<ID>
ID:170707

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N05&aa=1</URL></REF>


Article

<CATEGORY>vin04</CATEGORY>

 <H2>Σημίτης: Από τη στάση της Τουρκίας θα εξαρτηθούν οι προοπτικές της στο
Συμβούλιο Σύνδεσης</H2>

<AUTHOR>ΕΙΡΗΝΗ ΚΑΡΑΝΑΣΟΠΟΥΛΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 19624 BYTES)
</AUTHOR>

ΣΤΑ... χέρια της
ολλανδικής προεδρίας βρίσκεται πλέον το θέμα της συγκρότησης επιτροπής
εμπειρογνωμόνων Ελλάδας - Τουρκίας, καθώς η ελληνική πλευρά απέστειλε χθες την
απαντητική της επιστολή ­ το ίδιο αναμένεται να πράξει συντόμως και η Άγκυρα.

Παράλληλα με την ολιγόλογη ­ με γενικές διατυπώσεις και χωρίς ιδιαίτερες
αιχμές που θα μπορούσαν να λειτουργήσουν ως πρόσχημα για να μη συγκροτηθεί η
επιτροπή ­ επιστολή, ο αναπληρωτής υπουργός Εξωτερικών, κ. Γιώργος Παπανδρέου,
είχε τηλεφωνική συνομιλία με τον Ολλανδό προεδρεύοντα, κ. Βαν Μίρλο. 
Στη
διάρκειά της, υπογράμμισε πως η επιτροπή των εμπειρογνωμόνων θα πρέπει να
ασχοληθεί αποκλειστικά και μόνον με διαδικαστικά θέματα και η συγκρότησή της
δεν πρέπει να συγχέεται με τη βελτίωση των ελληνοτουρκικών σχέσεων, για την
οποία προαπαιτούμενο είναι η πλήρωση των όρων που έχει θέσει η Αθήνα (άρση της
απειλής πολέμου κ.λπ.). 
Ο κ. Παπανδρέου διευκρίνισε ακόμη ότι η άρση του
«βέτο» για τη χρηματοδότηση της Τουρκίας προϋποθέτει επίσης την ικανοποίηση
των όρων που έχει θέσει η Ελλάδα. 
Άλλωστε, και ο Πρωθυπουργός στη διάρκεια
της επίσκεψής του στη Βιέννη τόνισε ότι από τη στάση και μόνο της Τουρκίας θα
εξαρτηθούν οι προοπτικές της στο Συμβούλιο Σύνδεσης με την Ε.Ε. 
Η
ολλανδική προεδρία, αφού θα έχει λάβει και την απάντηση της Άγκυρας, θα προβεί
σε νέα ολοκληρωμένη πρόταση προς τις δύο πλευρές, με άξονα τον «κοινό τόπο»
των θέσεων Αθήνας - Άγκυρας. 
Η κατ' αρχήν επικύρωση της συγκρότησης της
επιτροπής ­ εάν κι εφόσον ευοδωθούν οι προσπάθειες της ολλανδικής προεδρίας ­
αναμένεται να γίνει είτε στις 29 Απριλίου, στο Συμβούλιο Σύνδεσης, είτε αμέσως
μετά, στην Κωνσταντινούπολη, στη σύνοδο των υπουργών Εξωτερικών της
Παρευξείνιας Συνεργασίας. 
Την ίδια στιγμή, πηγές του Επιστημονικού
Συμβουλίου του υπουργείου Εξωτερικών, το οποίο αποτελούν οι καθηγητές Χρ.
Ροζάκης, Γ. Παπαδημητρίου, Αρ. Φατούρος και Κρ. Ιωάννου, εκφράζουν επιφυλάξεις
τόσο για τον τρόπο προώθησης της συγκρότησης της επιτροπής, όσο και για τη
συμμετοχή των ιδίων των μελών της ­ σημειώνοντας πως ουδείς είχε κάποια επαφή
ή πρόταση επί του θέματος με την ηγεσία του υπουργείου. 
Επιπλέον, έλεγαν
πως οι όροι που φέρεται να θέτει η κυβέρνηση, καθώς και οι συνθήκες που
δημιουργεί η χρονική καθυστέρηση (π.χ. επιστολή «32») περιορίζουν τις
δυνατότητες λειτουργίας τους, στην περίπτωση που κάποιος από τους καθηγητές
μετάσχει τελικώς. 
Προσέθεταν δε ότι η περιγραφή των θεμάτων ως
«διαδικαστικών» θα μπορούσε να δημιουργήσει πρόβλημα εάν συνίστατο σε μια
καταγραφή, καθώς αυτή θα αποτελούσε εκ των πραγμάτων «κεκτημένο» της άλλης
πλευράς. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15819N052</ED>
<ID>
ID:170743

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N05&aa=2</URL></REF>


Article

<CATEGORY>vin04</CATEGORY>

 <H2>Μεγάλοι
Τρίτοι</H2>

<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Οι Μέγαλοι Τρίτοι δεν έχουν ανάγκη στρατού,
νομοθέτη ή δικαστή. Αθωράκιστοι και συχνά μόνοι εκθέτουν τις ιδέες τους και
εκτίθενται στην κριτική (ακόμα και στον «στημένο προπηλακισμό»).Έτσι
μετρούσανε τον χρόνο οι πεθαμένοι. 
Μ' ένα κομμάτι αντίδωρο 
που το μοιράζονταν με τα σπουργίτια. 
Ελένη Θεοχάρους, Το
συλλείτουργο των Νεκρών 
Εβδομάδα Παθών. Χρόνια, αιώνες λαθών.
Ιούδες, Εκατόνταρχοι, Πόντιοι Πιλάτοι, Ληστές χρησιμοποιούνται ακόμα και
σήμερα από το κάθε λογής «κατεστημένο» εναντίον εκείνων που δέχονται να
κουβαλήσουν και τον «σταυρό» των άλλων (καθώς τον δικό τους έτσι κι αλλιώς δεν
βρίσκεται κανένας μας να τον σηκώσει). Εκείνων που αρνούνται τη λογική των
εκλεκτόρων-κουκιών, γνωρίζοντας τη σημασία των τριών λαλημάτων των
αλεκτόρων-αποστατών. 
Εκείνων που ήρεμα και νηφάλια προβάλλουν την
επανάσταση των ιδεών και εξίσου καρτερικά υπομένουν την προδοσία των μαζών.

Δεν υπάρχει ενιαία εικόνα ούτε κοινά αποδεκτός συμβολισμός για τους
Μεγάλους Τρίτους. Αυτούς, δηλαδή, που δεν χώρεσαν στα σχήματα και στα
προ-σχήματα των «πρωτοδεύτερων ηρώων της καθημερινότητας» (Πολιτικοί των
Μηχανισμών, ΜΜΕ των shows) και των «οιονεί-ημίθεων» της προόδου (Τεχνολόγοι
της φτώχιας, Επιστήμονες του τρόμου). 
Η απομυθοποίηση των ιδεολογιών και η
πτώση των ιδεολογημάτων δεν μας οδήγησε στην αλήθεια, αλλά στην αναζήτηση νέων
ιδεολογιών και στην κατασκευή νέων ιδεολογημάτων. Γυρεύουμε αγωνιωδώς «κάποιον
Θεό» για να συζητήσουμε τους όρους αλλαγής της μοίρας μας. Θέλουμε να
μιλήσουμε με «τον/τους εκτός ανθρωπίνου μεγέθους», πατώντας τα κουμπιά των
ηλεκτρονικών υπολογιστών. Έτοιμοι να δοξάσουμε και έτοιμοι να σταυρώσουμε τον
ίδιο «σωτήρα», ίσως και για τους ίδιους λόγους (αλλά κάτω από άλλη ψυχολογική
ή πολιτικο-ιδεολογική πίεση). 
Γεμίσαμε από πληροφορίες για τα πράγματα και
από αδιαφορίες για τα πρόσωπα. 
Δεν εμπνεόμαστε από αυτούς που αγωνίζονται
­ χωρίς ιδιωτικά κίνητρα ­ για τη ζωή σε μέλλοντα χρόνο, για τα όνειρα που δεν
πεθαίνουν και δεν δολοφονούνται, για την πραγματοποίηση της ουτοπίας. 
Δεν
συγκινούμαστε από τους «πολίτες του κόσμου», από αυτούς που αρνούνται την
κοινωνία της μίας χρήσης, τα πλαστά τρικ των συνθημάτων, τον πολιτικαντισμό
των εκ-δουλεύσεων. 
Οι νικητές που χειροκροτούμε δεν είναι αθλητές, αλλά
τυχοδιώκτες-gamblers. Διψάμε για θετικό αποτέλεσμα έστω και άνευ αγώνος (και
σε κάθε περίπτωση αδιαφορώντας για την τήρηση των κανόνων του καλώς
αγωνίζεσθαι). 
Οι περιπλανήσεις των ρομαντικών ιδεολόγων μάς τρομάζουν.
Προτιμάμε τους «σίγουρους» καριερίστες. Ποντάρουμε στους ρεαλιστές και
εκδιώκουμε τους προφήτες (ακόμη κι όταν συνειδητοποιούμε ότι οι τάχατες ψυχροί
διαχειριστές δεν κάνουν τίποτα περισσότερο από το να προσπαθούν ατάλαντα να
αντιγράψουν τα οράματα των Μεγάλων Τρίτων). 
Οι Πρώτοι έχουν και κατέχουν
τα πάντα. Την εξουσία, τους θεσμούς, τους ανθρώπους-κλειδιά. 
Οι Δεύτεροι
διεκδικούν την εφ' όλης της ύλης αντικατάσταση. 
Παίζουν με τα ίδια ζάρια
για τα ίδια μάτια. 
Το βλέμμα των Εσταυρωμένων και της Ιστορίας δεν τους
πτοεί. 
Οι Μέγαλοι Τρίτοι δεν έχουν ανάγκη στρατού, νομοθέτη ή δικαστή. 
Αθωράκιστοι και συχνά μόνοι εκθέτουν τις ιδέες τους και εκτίθενται στην
κριτική (ακόμα και στον «στημένο προπηλακισμό»). Γνωρίζουν ότι η αμφισβήτηση
είναι επώδυνη υπόθεση και ότι οι κρατούντες (όπως και οι ειδωλολάτρες)
κατα-δικάζουν τους μύθους. 
Οι οπαδοί του «έτσι είναι» και των
ισοσκελισμένων εκθέσεων απορρίπτουν και εξοστρακίζουν τους εκφραστές του «έτσι
θα μπορούσε να είναι» και των θαυμάτων της ηθικής στάσης και του ριζοσπαστικού
στοχασμού. 
Μεγάλη Βδομάδα. 
Η νεκρανάσταση της ουτοπίας, η συγκίνηση
της θεανθρώπινης θυσίας, το φιλί της άδολης αγάπης. 
Τον δρόμο τον
φτιάχνουμε μόνοι μας. 
Είτε (και) άλλοι ακολουθούν. Είτε όχι.

Είτε υπάρχει (και) Γολγοθάς. Είτε όχι. 
Είτε θα μας
θυμούνται. Είτε όχι. 
ΥΓ: Το κείμενο αυτό αφιερώνεται στον Αντώνη
Τρίτση. Πέντε χρόνια μετά το αναπάντεχο πέταγμά του στην Ευ-τοπία της
ιστορικής μνήμης του λαού μας. 
Ο καθηγητής της Νομικής Γιάννης Πανούσης
είναι πρύτανης του Δημοκρίτειου Πανεπιστημίου Θράκης. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15819N062</ED>
<ID>
ID:170744

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N06&aa=2</URL></REF>


Article

<CATEGORY>vin02</CATEGORY>

 <H2>Μνήμη των
σεμνών</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«Τετράγωνα κομμάτια σκοταδιού 
πίσω
απ' τα σίδερα, 
η Ρωμιοσύνη προδομένη, 
προδοσία μαχαίρι
στην καρδιά» 
Τα λόγια αυτά από την «Κατάσταση Πολιορκίας», που
έγραψε τον πρώτο καιρό της δικτατορίας η Νατάσα Χατζηδάκι (αλλά κράτησε δέκα
χρόνια την ανωνυμία της ως Μαρίνα), ζωντανεύουν πάλι τις μνήμες από τη θλιβερή
επέτειο της 21ης Απριλίου 1967. 
Τα 30 χρόνια που συμπληρώθηκαν χθες από τη
μαύρη εκείνη νύχτα των τανκς, μας φέρνουν μπροστά σε εικόνες φοβερές,
δημιουργούν κάποιες σκέψεις και προβληματισμούς. Ασφαλώς δεν ξεχνάμε τους
ανθρώπους που αντιστάθηκαν στο στρατοκρατικό τυραννικό καθεστώς, το οποίο
κράτησε «δεμένο» έναν λαό επί 7 1/2 χρόνια. Τους γνωστούς και επώνυμους, και
τη δράση τους, τους αγώνες τους γνωρίσαμε μέσα από μαρτυρίες, γεγονότα και
ντοκουμέντα. Η πολιτεία και ο λαός τούς έχουν ανταμείψει τουλάχιστον ηθικά.
Υπάρχει όμως και η άλλη πλευρά. Η αθέατη, η αφανής, η ξεχασμένη. Εκεί που
φωλιάζουν οι χιλιάδες ανώνυμοι που αγωνίστηκαν έξω από «γραμμές», κατευθύνσεις
και μεγάλη οργάνωση. Είναι οι αντιστασιακοί που ο συνειδητός αγώνας τους κατά
των στρατοκρατών ήταν διαρκής, ουσιαστικός, αλλά ποτέ δεν φάνηκε. Πρόκειται
για τους «περιθωριακούς», «παράνομους», τους αόρατους, που με πράξεις
αυτόνομες έβρισκαν την ευκαιρία να τονώσουν το ηθικό του λαού. 
Άλλοι
κρεμούσαν αυτοσχέδια αντιδικτατορικά πανό σε κεντρικούς δρόμους της Αθήνας, σε
ώρες αιχμής. Άλλοι τύπωναν αυτοβούλως προκηρύξεις και τις σκορπούσαν στις
συνοικίες, άλλοι μετέφεραν πληροφορίες με υλικό-φωτιά κατά του φασιστικού
καθεστώτος στα γραφεία και σε δημοσιογράφους ξένων ραδιοσταθμών και εντύπων
στην Αθήνα. Πολλοί τραγουδούσαν απαγορευμένο Θεοδωράκη, σε κέντρα και
ταβέρνες, και «πήγαιναν» στο στρατοδικείο με τον 509. Δεν ήταν λίγοι και οι
αγωνιστές που κουβαλούσαν ­ με κίνδυνο να συλληφθούν ­ τρόφιμα και φάρμακα στα
σπίτια συγγενών κρατούμενων κομμουνιστών στη Γιούρα και μετά στο Λακί και το
Παρθένι της Λέρου. Σ' αυτούς τους ανώνυμους και σεμνούς Έλληνες, που έκαναν τη
δική τους αντίσταση κατά της δικτατορίας και δεν μίλησαν ποτέ, πρέπει ν'
αφιερωθεί η χθεσινή επέτειος. Δεν το εξαργύρωσαν ούτε με θέσεις ούτε με
ανταλλάγματα ούτε έγιναν γυρολόγοι στα κανάλια. Οι ανώνυμοι πολέμησαν τη
δικτατορία γιατί θεώρησαν την αντίσταση χρέος απέναντι στην πατρίδα και 
στον εαυτό τους. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15819N063</ED>
<ID>
ID:170781

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N06&aa=3</URL></REF>


Article

<CATEGORY>vin04</CATEGORY>

 <H5>ΧΑΜΗΛΟΙ ΤΟΝΟΙ ΑΠΟ ΤΗΝ
ΚΥΒΕΡΝΗΣΗ ΓΙΑ ΤΗ ΣΗΜΑΣΙΑ ΤΗΣ ΕΠΙΣΤΟΛΗΣ ΓΙΑ ΤΑ ΕΛΛΗΝΟΤΟΥΡΚΙΚΑ</H5>
<H2>Ήπια αποδοκιμασία στους «32»</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Αποδοκίμασε, σε χαμηλούς ωστόσο τόνους,
η κυβέρνηση τη σημασία της επιστολής των 32 βουλευτών για τα ελληνοτουρκικά,
ενώ ο Πρωθυπουργός Κώστας Σημίτης από τη Βιέννη επιφυλάχθηκε να σχολιάσει το
θέμα όταν επιστρέψει στην Ελλάδα. 
Ο υπουργός Τύπου Δημ. Ρέππας
δήλωσε ότι «η κριτική σε μία εικαζόμενη πολιτική είναι κριτική άνευ
αντικειμένου» και υποστήριξε πως «δεν δικαιολογείται η έκφραση οποιασδήποτε
ανησυχίας». Αντίθετα ανώτατη κυβερνητική πηγή, που ζήτησε όμως να τηρηθεί η
ανωνυμία της, προέβλεψε ότι «θα συνεχισθεί η διαφοροποίηση των βουλευτών»,
υποστηρίζοντας ότι «είναι πιο εύκολο να λένε αυτά που λένε για τα εθνικά,
διότι για το ασφαλιστικό είναι πιο δύσκολο να έχεις θέση». 
ΚΑΙ
ΣΥΝΕΧΕΙΑ 
Με την άποψη ότι η κίνηση των «32» θα έχει και συνέχεια,
συμφωνούν και αρκετά στελέχη του ΠΑΣΟΚ, τα οποία επισημαίνουν ότι «η ζύμωση
που γίνεται για τα εθνικά θέματα και ειδικά τα ελληνοτουρκικά μπορεί να
αποτελέσει την αιτία για μια γενικότερη κριτική στις κυβερνητικές επιλογές».
Τα ίδια στελέχη υποστηρίζουν ότι: «Τα αντανακλαστικά της κυβέρνησης θα πρέπει
να είναι γρήγορα. Πρέπει να φροντίσει να εκτονώσει την κατάσταση μέσα στα
κομματικά όργανα και, βεβαίως, δεν πρέπει να δώσει τον χαρακτήρα της
αντιπαράθεσης με τους βουλευτές». 
Ο ΑΝΑΣΧΗΜΑΤΙΣΜΟΣ 
Στέλεχος του
Εκτελεστικού Γραφείου ανέφερε χθες στα «ΝΕΑ» ότι «ορισμένοι από αυτούς που
υπογράφουν το κείμενο είναι της κατηγορίας εκείνης που πιέζει την κυβέρνηση,
και κατ' επέκταση τον Πρωθυπουργό, για να τους έχει υπ' όψιν του στον επόμενο
ανασχηματισμό». 
Με τη θέση αυτή συμφωνεί και η ανώτατη κυβερνητική πηγή
που προαναφέρθηκε, και η οποία αφού χαρακτηρίζει «υπουργοποιήσιμους» τους
περισσότερους από τους βουλευτές που υπέγραψαν την επιστολή προς τον
Πρωθυπουργό, υποστήριξε: «Αυτό το έργο το έχουμε ξαναδεί και επί Ανδρέα
Παπανδρέου. Πίεζαν για να τους βάλει στην κυβέρνηση. Ελπίζω να μη γίνει το
ίδιο και με τον Κώστα Σημίτη. Είναι κρίμα να πάει χαμένη όλη αυτή η προσπάθεια
που κάνουμε». 
Η κυβέρνηση επανέλαβε επίσημα, με τον εκπρόσωπό της Δημ.
Ρέππα, ότι «δεν προκύπτει, ακόμη και μέσω υποθέσεων, οποιαδήποτε αλλαγή στις
πάγιες θέσεις της ελληνικής εξωτερικής πολιτικής». 
«Ο ΣΠΟΡΟΣ ΔΕΝ ΠΑΕΙ
ΧΑΜΕΝΟΣ» 
Στο μέτωπο των βουλευτών τώρα, η αίσθηση που κυριαρχεί είναι
η ικανοποίηση «για την επιτυχία της προσπάθειας», κι αφήνεται να εννοηθεί ότι
«ο σπόρος που ρίχθηκε δεν πρέπει να πάει χαμένος». Προς το παρόν πάντως,
πολλοί βουλευτές που υπογράφουν την επιστολή και κλήθηκαν να εξηγήσουν στους
ραδιοτηλεοπτικούς σταθμούς τη στάση τους, προσπαθούν να εμφανίσουν την κίνησή
τους ως μια απλή έκφραση ανησυχίας κι όχι ως το αποτέλεσμα μιας διεργασίας στο
πλαίσιο κάποιας ομάδας. Είναι χαρακτηριστικό ότι ο Αναστάσιος Πεπονής σε
δηλώσεις του στον «Φλας» ξεκαθαρίζει πως η συλλογική προσπάθεια στα
ελληνοτουρκικά «δεν έχει κανέναν χαρακτήρα ομάδας, δεν συγκροτούν οι βουλευτές
κατά κανέναν τρόπο ομάδα». 
Ο βουλευτής Γιώργος Ανωμερίτης, που φέρεται
επίσης εκ των πρωτεργατών της συγγραφής του κειμένου της επιστολής, δήλωσε
στον ίδιο σταθμό ότι «δεν υπάρχει αντικυβερνητική ομάδα, ούτε αρχηγοί ούτε
ονόματα ούτε τίποτα». Ο βουλευτής Γιάννης Καψής, μιλώντας στον «Πλάνετ»,
διαχώρισε την ακολουθούμενη κυβερνητική πολιτική «από τους ανθρώπους που
διαμορφώνουν την εξωτερική πολιτική», και τους κάλεσε «να σκεφθούν τις
συνέπειες των ενεργειών που κάνουν». Σε άλλες δηλώσεις του στον «9.84»,
υποστήριξε ότι «εμείς δεν αποτελούμε αντιπολίτευση, εκφράζουμε άποψη». 
Στο
μεταξύ από πηγές προσκείμενες στους «32», αναφέρθηκε ότι «δέχθηκαν
διαμαρτυρίες συναδέλφων τους, ειδικά από την επαρχία, οι οποίοι ήθελαν να
υπογράψουν το κείμενο». Οι διαμαρτυρίες κατά τις ίδιες πηγές «οφείλονται στο
ότι ενώ είχαμε κατά νου να κάνουμε μια τέτοια κίνηση, δεν τους ειδοποιήσαμε
και εκείνους, με αποτέλεσμα να αναχωρήσουν την Πέμπτη το βράδυ για τις
εκλογικές τους περιφέρειες». Όπως υποστήριζαν, «αν είχε δοθεί σε όλους η
δυνατότητα να έχουν γνώση του κειμένου, είναι σίγουρο ότι θα το υπέγραφαν 55
με 60 βουλευτές»... 
ΤΑ ΚΟΜΜΑΤΑ 
Αντιδράσεις και από τα άλλα
κόμματα εκδηλώθηκαν με αφορμή την κίνηση των «32», από εκπροσώπους διάφορων
πολιτικών χώρων: Ο κ. Μ. Έβερτ ζήτησε να προηγηθεί κάθε κυβερνητικής κίνησης
διάλογος στη Βουλή, ενώ ο κ. Αντ. Σαμαράς, σε ιδιαίτερα σκληρούς τόνους, έκανε
λόγο για άσκηση μυστικής διπλωματίας από την κυβέρνηση. Η γραμματέας του ΚΚΕ
κ. Αλέκα Παπαρήγα μίλησε από την πλευρά της για γνωστό αμερικανικό σχέδιο ­
και ανέφερε μάλιστα «δεν καταλαβαίνω γιατί προβληματίζονται τώρα οι
βουλευτές». Αντίθετα, ο κ. Ν. Μπίστης, υπεύθυνος Εξωτερικής Πολιτικής του ΣΥΝ,
καταφέρθηκε εναντίον των «32», υπογραμμίζοντας ότι ενοχοποιούν εξ αρχής κάθε
απόπειρα διαλόγου Ελλάδας και Τουρκίας και προτείνουν την ακινησία ως λύση.

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15819N071</ED>
<ID>
ID:170708

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N07&aa=1</URL></REF>


Article

<CATEGORY>vin04</CATEGORY>

 <H2>Όταν θα
λάβεις αυτό το γράμμα...</H2>

<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

«ΕΣΩΚΟΜΜΑΤΙΚΗΣ στόχευσης» χαρακτηρίζουν στο Μέγαρο Μαξίμου το κείμενο των «32»
­ ωστόσο, αρκετά στελέχη της πλευράς των «εκσυγχρονιστών» εκφράζουν ανεπισήμως
την άποψη ότι «και η κυβέρνηση έχει σοβαρή ευθύνη, αφού έγιναν λάθη σε διάφορα
επίπεδα, όλο αυτό το διάστημα». 
Στην κυβέρνηση επισημαίνουν ότι τα πιο
γνωστά στελέχη που κινήθηκαν τόσο για τη συγγραφή του κειμένου όσο και για τη
συλλογή των υπογραφών, είναι ­ εκτός από τον κ. Παντ. Οικονόμου, του
Εκτελεστικού Γραφείου ­ μεταξύ των «παλιών» του κόμματος, που θεωρούν ότι
έχουν βρεθεί «εκτός» της διαχείρισης της εξουσίας. Αναφέρουν, για παράδειγμα,
τους κ.κ. Αν. Πεπονή, Γ. Χαραλαμπόπουλο, Λ. Βερυβάκη, Γ. Καψή, που ενώ είχαν
σημαντικούς ρόλους στο παρελθόν, τώρα θεωρούν εαυτούς «κομμένους», παρά τις
περί του αντιθέτου διαβεβαιώσεις. 
«ΛΑΘΟΣ» 
Μάλιστα, στελέχη της
Χαριλάου Τρικούπη χαρακτήριζαν χθες ως «λάθος» της νέας ηγεσίας του ΠΑΣΟΚ, ότι
σε καμιά περίπτωση δεν επιχείρησε με σοβαρό τρόπο να «ενσωματώσει» βουλευτές
αυτού του επιπέδου, παρά τις δεδομένες διαφορές. «Ποιο θα ήταν το πρόβλημα αν
είχε κληθεί σε μια σύσκεψη στο Μέγαρο Μαξίμου ο κ. Κάρ. Παπούλιας (σ.σ.: δεν
είναι μεταξύ εκείνων που υπέγραψαν το κείμενο των «32»), που είναι άλλωστε και
ο πρόεδρος της Επιτροπής Εξωτερικών Υποθέσεων της Βουλής;», αναρωτιόταν χθες
ανώτερο στέλεχος της Χαριλάου Τρικούπη. 
ΔΙΑΡΡΟΕΣ 
Είναι πλέον
αρκετά τα ανώτερα στελέχη του ΠΑΣΟΚ ­ της πλευράς των «εκσυγχρονιστών» ­ που
αντιδρούν έντονα στις μεθόδους που χρησιμοποιούν ορισμένοι συνεργάτες του
Πρωθυπουργού, σε μια προσπάθεια να «τονώσουν» την ενότητα της Κοινοβουλευτικής
Ομάδας. «Οι συνεχείς διαρροές περί επικείμενου ανασχηματισμού που
χρησιμοποιήθηκαν κατά κόρον στο παρελθόν στο κόμμα μας για να περιορίσουν τις
αντιθέσεις στην Κοινοβουλευτική Ομάδα, απλώς δεν περνούν πια», λένε σήμερα
πρωτοεκλεγέντες βουλευτές που στηρίζουν τον κ. Κ. Σημίτη, «δείχνοντας» το
Μέγαρο Μαξίμου ως την πηγή των σχετικών διαρροών. 
Είναι αλήθεια ότι η
συγκρότηση της κυβέρνησης ­ και ο σχεδόν πλήρως «φιλοσημιτικός» χαρακτήρας της
­ είχε δημιουργήσει την αίσθηση σε μια μεγάλη ομάδα βουλευτών, που ξεπερνούν
τους 45, ότι «δεν έχουν προοπτική υπουργοποίησης»: η αίσθηση αυτή έχει
οδηγήσει μεγάλο μέρος της «ομάδας» αυτής, να λέει «όχι σε όλα» ­ και μάλιστα
σε κάθε ευκαιρία. 
ΑΠΟΤΥΧΙΑ 
Σημειώνεται ότι με τη δημοσιοποίηση
του κειμένου των «32» επισημοποιείται η αποτυχία της επιχείρησης «ψυχικής
επανένωσης», που είχε εξαγγείλει ο υφυπουργός παρά τω Πρωθυπουργώ κ. Γ.
Πασχαλίδης. Μάλιστα, αρκετά στελέχη της Χαριλάου Τρικούπη του καταλογίζουν
τώρα και πλήρη απώλεια του όποιου ελέγχου στην Κοινοβουλευτική Ομάδα. 
Παράλληλα, όμως, έντονη κριτική ασκείται στους κόλπους του κυβερνώντος
κόμματος και για παλινωδίες στην ίδια την πολιτική. Όπως είναι γνωστό, το
τελευταίο διάστημα υπήρξαν αρκετές «διαρροές» από κυβερνητικές πηγές, που
έκαναν λόγο ακόμα και για υπογραφή συμφώνου φιλίας με την Τουρκία σε σύντομο
χρονικό διάστημα, χωρίς ­ την ίδια περίοδο ­ να έχει υπάρξει η οποιαδήποτε
ένδειξη για αλλαγή της τουρκικής στάσης. 
ΣΥΓΧΥΣΗ 
Οι «διαρροές»
εκείνες συνέτειναν στη δημιουργία κλίματος σύγχυσης σε σχέση με τις ελληνικές
προθέσεις και, βεβαίως, δημιούργησαν για άλλη μια φορά την αίσθηση στην
εσωκομματική αντιπολίτευση στο ΠΑΣΟΚ, ότι επίκεινται ελληνικές υποχωρήσεις ή
έστω διάθεση για κάποια διαπραγμάτευση. 
Ο υπουργός Εξωτερικών κ. Θ.
Πάγκαλος επιχείρησε να αλλάξει το κλίμα με τη γνωστή δήλωση περί περιττής
υπεραισιοδοξίας, αλλά στη συνέχεια η «συμφωνία της Μάλτας» ενέτεινε το κλίμα
περί κάποιας «υποχωρητικότητας». 
ΟΜΗΡΕΙΑ 
Μέσα στο κλίμα αυτό,
ακόμα και στελέχη που γενικώς κρατούν «ουδέτερη» στάση απέναντι σε επιλογές
της κυβέρνησης Σημίτη, προχώρησαν στην υπογραφή του κειμένου των «32», που
βάζει στην ουσία την κυβέρνηση σε ομηρεία: αν προχωρήσει στην υπόθεση της
επιτροπής εμπειρογνωμόνων, είναι απολύτως βέβαιο ότι θα δημιουργηθεί μείζον
εσωκομματικό πρόβλημα. Αν κάνει πίσω, οι πάντες θα θεωρήσουν ότι αυτό θα είναι
αποτέλεσμα της πίεσης των «32». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15819N072</ED>
<ID>
ID:170745

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N07&aa=2</URL></REF>


Article

<CATEGORY>vin04</CATEGORY>

 <H5>ΑΠΟ ΤΗ ΔΙΑΤΥΠΩΣΗ ΤΟΥ ΕΓΓΡΑΦΟΥ ΓΙΑ ΤΗ ΔΕΣΜΕΥΣΗ ΜΗ ΠΩΛΗΣΗΣ ΤΗΣ
ΕΚΑΛΗΣ ΘΑ ΕΞΑΡΤΗΘΕΙ Η ΕΚΒΑΣΗ ΤΩΝ ΑΣΦΑΛΙΣΤΙΚΩΝ ΜΕΤΡΩΝ ΒΛΑΧΟΥΤΣΙΚΟΥ * ΓΙΑ «ΝΕΑ
ΠΑΘΗ» ΚΑΙ «ΙΔΙΟΜΟΡΦΟ ΔΙΚΑΣΤΗΡΙΟ» ΜΙΛΑΕΙ Η Δ. ΠΑΠΑΝΔΡΕΟΥ</H5>
<H2>Στην αντεπίθεση η Δήμητρα με σκληρή δήλωση για τα παιδιά</H2>

Οξύνεται η διαμάχη που έχει ξεσπάσει στην οικογένεια Παπανδρέου για το σπίτι
του Παλαιού Ψυχικού. Χθες η σύζυγος του ιδρυτή του ΠΑΣΟΚ εξαπέλυσε επίθεση
εναντίον των παιδιών του Ανδρέα Παπανδρέου ­ χωρίς όμως να αναφέρει ονόματα.

ΜΙΛΗΣΕ για «νέα πάθη» και «ιδιόμορφο δικαστήριο» στο οποίο «σέρνουν
τη μνήμη του πρώην πρωθυπουργού συγγενικά του πρόσωπα». Σήμερα, η κ. Δ.
Παπανδρέου προχωρεί στην πρώτη κίνηση τής αντεπίθεσης που έχει σχεδιάσει. 
Καταθέτει δήλωση στο Πρωτοδικείο, στην οποία ξεκαθαρίζει ότι δεν πρόκειται να
πουλήσει τη βίλα της Εκάλης. 
ΣΚΟΠΙΜΟΤΗΤΑ 
Στη χθεσινή της δήλωση
χαρακτήρισε «φανταστικά και κατασκευασμένα τα δημοσιεύματα κυριακάτικων
εφημερίδων», τονίζοντας ότι «κάποια από αυτά τα δημοσιεύματα, μάλιστα, έχουν
εμφανή σκοπιμότητα: Να με καταστήσουν μέρος της κρίσης που έχει ξεσπάσει εξ
αιτίας της απόφασης και επιλογής κάποιων να διασύρουν μετά θάνατον τον Ανδρέα
Παπανδρέου. Δεν θα τους κάνω το χατίρι». 
Αναφερόμενη στο βιβλίο της με τον
τίτλο «Ο δικός μου Ανδρέας», το οποίο πρόκειται να εκδοθεί στις 4 Οκτωβρίου,
τόνισε ότι αυτό δεν «μπορεί να έχει άλλο στόχο από την προστασία της μνήμης
του και την ιστορική καταγραφή, στο μέτρο των δυνάμεών μου, της μέγιστης
πολιτικής παρουσίας και εμβέλειας του ιδρυτή του ΠΑΣΟΚ». 
«ΑΣΧΗΜΟΝΟΥΝΤΕΣ» 
Η σύζυγος του πρώην πρωθυπουργού καταλήγει
λέγοντας: «Αν ορισμένοι αναζητούν μικροπολιτικές διαστάσεις ή θέσεις στα
"ριάλιτι σόου", ας τις αναζητήσουν αλλού». 
* Στο μεταξύ, από τη διατύπωση
του εγγράφου που θα υποβάλουν σήμερα στο Πρωτοδικείο της Αθήνας εκ μέρους της
κ. Δήμητρας Λιάνη - Παπανδρέου οι πληρεξούσιοι δικηγόροι της, θα εξαρτηθεί η
έκβαση της διαδικασίας των ασφαλιστικών μέτρων που έχουν κατατεθεί εναντίον
της από την οικογένεια Βλαχούτσικου. 
Η ΖΗΜΙΑ 
Η πλευρά
Βλαχούτσικου, που εκπροσωπείται από τον δικηγόρο κ. Δ. Γκούσκο, θα δεχθεί να
μην εκδικαστεί η αίτηση για τη δέσμευση της περιουσίας τής κ. Παπανδρέου μόνον
εφόσον διασφαλιστούν απολύτως τα συμφέροντα του σημερινού ιδιοκτήτη της
μονοκατοικίας του Ψυχικού. Η οποιαδήποτε δήλωση της κ. Παπανδρέου περί μη
πωλήσεως του ακινήτου της Εκάλης, χωρίς να αιτιολογείται και να συνδέεται με
την αποκατάσταση ενδεχόμενης ζημίας της οικογένειας Βλαχούτσικου, δεν θα
αποτελέσει λόγο μη εκδίκασης της αίτησης. Κατά την άποψη του κ. Γκούσκου, η
οποία ως αργά χθες το βράδυ δεν είχε βρει αντίθετη την αντίδικο πλευρά, η
δήλωση της κ. Παπανδρέου πρέπει να δημιουργεί έννομη σχέση με τον κ.
Βλαχούτσικο. Έτσι, αν, έστω και παρά τη θέλησή της, πάψει να είναι κυρία της
οικίας της Εκάλης, να νομιμοποιείται ο εναγόμενος από τα παιδιά του Ανδρέα
Παπανδρέου, αν χάσει την αγωγή, να στραφεί εναντίον της διεκδικώντας
αποζημίωση. 
ΝΕΑ ΑΓΩΓΗ 
Αν λοιπόν το περιεχόμενο της έγγραφης
δήλωσης ικανοποιήσει την οικογένεια Βλαχούτσικου, η αίτηση ασφαλιστικών μέτρων
δεν θα εκδικαστεί. Στην αντίθετη περίπτωση όμως ­ πράγμα μάλλον απίθανο ­ η
διαδικασία θα διεξαχθεί κανονικά. Στο μεταξύ, οι πληρεξούσιοι δικηγόροι της κ.
Δήμητρας Λιάνη - Παπανδρέου έχουν ήδη συντάξει την αγωγή για τη διεκδίκηση της
νόμιμης μοίρας του Ανδρέα Παπανδρέου από την περιουσία της μητέρας του και
αναμένεται να κατατεθεί στο Πρωτοδικείο εντός των ημερών. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15819N081</ED>
<ID>
ID:170709

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N08&aa=1</URL></REF>


Article

<CATEGORY>vin04</CATEGORY>

 <H2>Ποιοι είναι οι 6 δικηγόροι των τριών πλευρών</H2>

ΣΗΜΑΝΤΙΚΟ ρόλο στη διαμάχη
για τις διαθήκες Μινέικο και τη βίλα στο Παλαιό Ψυχικό παίζουν όμως και οι
δικηγόροι που τους εκπροσωπούν, αφού τα νομικά ζητήματα τα οποία αναφύονται
καθημερινά, είναι μάλλον δισεπίλυτα. 
ΔΙΟΝΥΣΗΣ ΓΚΟΥΣΚΟΣ 
Πληρεξούσιος δικηγόρος της οικογένειας Βλαχούτσικου, ο οποίος εξαρχής επιμένει
πως τα παιδιά του Ανδρέα Παπανδρέου γνώριζαν την ύπαρξη της διαθήκης προ του
θανάτου του πατέρα τους. Για την υπόθεση δηλώνει: «Εφόσον εξασφαλισθούν τα
συμφέροντα της οικογένειας Βλαχούτσικου από οποιοδήποτε ενδεχόμενο ζημίας στο
μέλλον, θα στραφούμε προκειμένου να αποδείξουμε ότι η εκκρεμούσα αγωγή είναι
καταχρηστική. Γιατί είναι αναληθής ως προς τον χρόνο γνώσεως των διαθηκών.
Ωστόσο θα κάνω μια τελευταία προσπάθεια μη τυχόν, προ του τρελοκομείου και του
ξεπεσμού αυτής της δίκης, βρεθεί μία σωστή λύση για όλες τις πλευρές». 
ΑΛΕΞΗΣ ΜΗΤΡΟΠΟΥΛΟΣ 
Αναμείχθηκε πρόσφατα στην υπόθεση ως
πληρεξούσιος δικηγόρος της κ. Δήμητρας Λιάνη-Παπανδρέου. Από κοινού με τους
συναδέλφους του, που εκπροσωπούν από την αρχή την κ. Λιάνη, συνέταξε τη
δήλωση-δέσμευση για την εξασφάλιση των συμφερόντων του κ. Βλαχούτσικου.
Αρνείται να προβεί σε οποιαδήποτε δήλωση, εκτιμώντας πως η σοβαρή αυτή υπόθεση
πρέπει να λυθεί στο δικαστήριο. 
ΝΙΚΟΣ ΡΙΣΒΑΣ - ΑΙΚΑΤΕΡΙΝΗ
ΠΑΝΑΓΙΩΤΑΚΟΠΟΥΛΟΥ 
Οι πληρεξούσιοι δικηγόροι της κ. Δήμητρας
Λιάνη-Παπανδρέου, μέσω των οποίων είχε δηλώσει ότι δεν προτίθεται να πουλήσει
το σπίτι στην Εκάλη επιφυλασσόμενη να καταθέσει και σχετικό πληρεξούσιο, που
θα εξασφαλίζει τον ιδιοκτήτη του ακινήτου του Παλαιού Ψυχικού. 
ΙΩΑΝΝΗΣ
ΚΑΡΑΚΩΣΤΑΣ - ΔΗΜΗΤΡΗΣ ΜΑΝΩΛΗΣ 
Πληρεξούσιοι δικηγόροι των τριών παιδιών
του Ανδρέα Παπανδρέου, Σοφίας, Νίκου και Αντρίκου, που υπογράφουν την αγωγή
κατά του σημερινού ιδιοκτήτη της οικίας του Παλαιού Ψυχικού κ. Χαραλ.
Βλαχούτσικου. 
Ο κ. Δημ. Μανώλης, ο οποίος παρέστη κατά τη δημοσίευση και
των δύο διαθηκών της Σοφίας Μινέικο στο Πρωτοδικείο, έχει δηλώσει πως από το
περιεχόμενό τους «προκύπτει καθαρά ότι η Σοφία Μινέικο είχε σταθερή και
ξεκάθαρη βούληση για τη διάθεση της περιουσίας της». Πιστεύω, πρόσθεσε ο ίδιος
δικηγόρος, ότι «ο Ανδρέας Παπανδρέου δεν ήξερε τίποτε. 
Αν το ήξερε δεν θα
έκανε τίποτε διαφορετικό από αυτό που επιτάσσει η μητέρα του». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15819N082</ED>
<ID>
ID:170746

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N08&aa=2</URL></REF>


Article

<CATEGORY>vin04</CATEGORY>

 <H2>Τα 8 πρόσωπα της διαμάχης για το σπίτι του Ψυχικού</H2>

<AUTHOR>ΣΙΛΑΑΛΕΞΙΟΥ - ΜΙΝΑ ΜΟΥΣΤΑΚΑ</AUTHOR>

ΠΕΝΤΕ είναι τα πρόσωπα που εμπλέκονται άμεσα
στην υπόθεση του σπιτιού της Σοφίας Μινέικο. Ή, τουλάχιστον, τόσα φαίνονται.
Τα τρία από τα τέσσερα παιδιά του Ανδρέα Παπανδρέου από τη μια όχθη, ο κ. Χαρ.
Βλαχούτσικος στη μέση και η κ. Δήμητρα Λιάνη - Παπανδρέου από την άλλη. 
Οι
πρώτοι διεκδικούν το ακίνητο από τον δεύτερο, ο οποίος ­ αν το χάσει ­ θα
επιδιώξει να αποζημιωθεί από την τελευταία. 
Ο «πόλεμος» κηρύχθηκε τυπικά
με την κατάθεση της αγωγής εκ μέρους των παιδιών, αλλά ουσιαστικά από τις 7
Μαρτίου, οπότε εμφανίστηκε για πρώτη φορά διαθήκη της Σοφίας Μινέικο. 
Προβλέψεις για τη διάρκεια της αντιδικίας δεν μπορούν ακόμη να γίνουν, ωστόσο
τίποτε δεν αποκλείει να εμφανιστούν καθ' οδόν και άλλα πρόσωπα, όπως ήδη
προέκυψαν η κ. Παπαζαχαρίου και ο κ. Σπέντζας. 
ΣΟΦΙΑ ΠΑΠΑΝΔΡΕΟΥ-ΚΑΤΣΑΝΕΒΑ

Μοναδική κόρη του
Ανδρέα Παπανδρέου, αλλά και γενική κληρονόμος της γιαγιάς της Σοφίας Μινέικο,
σύμφωνα με την πρώτη διαθήκη που συνέταξε η μητέρα του Ανδρέα Παπανδρέου, την
Πρωτομαγιά του 1964. Τέσσερα χρόνια αργότερα, στις 31 Δεκεμβρίου 1968, η Σοφία
Μινέικο συντάσσει στη Στοκχόλμη δεύτερη διαθήκη, με την οποία καταργείται η
προγενέστερη, κληροδοτώντας το ακίνητο του Ψυχικού, όχι μόνο στη Σοφία, αλλά
και στα τρία αδέλφια της, Γιώργο, Νίκο και Αντρίκο Παπανδρέου. 
Τέλος, η
Σοφία Παπανδρέου-Κατσανέβα είναι εκείνη που βρήκε πρόσφατα στο Καστρί τη
διαθήκη της γιαγιάς της, δεκαέξι χρόνια μετά τον θάνατό της. Από κοινού με τα
δύο αδέλφια της Νίκο και Αντρίκο κατέθεσαν αγωγή εναντίον του σημερινού
ιδιοκτήτη της μονοκατοικίας του Ψυχικού κ. Χαρ. Βλαχούτσικου, διεκδικώντας
πίσω το σπίτι που τους κληροδότησε η γιαγιά τους. 
ΓΙΩΡΓΟΣ ΠΑΠΑΝΔΡΕΟΥ 
Αναπληρωτής υπουργός
Εξωτερικών, πρωτότοκος γιος του Ανδρέα Παπανδρέου. Σύμφωνα με τη διαθήκη που
συνέταξε η Σοφία Μινέικο το 1968, είναι ένας από τους τέσσερις κληρονόμους της
μονοκατοικίας του Ψυχικού, αλλά δεν μετέχει στις διαδικασίες διεκδίκησής της.
Με δηλώσεις του δεν αποδέχεται το μερίδιο που του αναλογεί, αν και εφόσον το
σπίτι περιέλθει στα αδέλφια του Σοφία, Νίκο και Αντρίκο, και τονίζει: 
«Όσοι κρίνουν σκόπιμο να συνδέουν το θέμα του Ψυχικού με τον Ανδρέα Παπανδρέου
προσφέρουν κακή υπηρεσία στη μνήμη του ή εξυπηρετούν ιδιοτελή συμφέροντα». 
ΝΙΚΟΣ - ΑΝΤΡΙΚΟΣ ΠΑΠΑΝΔΡΕΟΥ 
Γιοι του Ανδρέα Παπανδρέου και κληρονόμοι, εξ αδιαιρέτου με τα
αδέλφια τους Γιώργο και Σοφία, της μονοκατοικίας της γιαγιάς τους στο Ψυχικό.

Μαζί με τη Σοφία Κατσανέβα έχουν προσφύγει στα δικαστήρια διεκδικώντας από
τον επιχειρηματία κ. Χαρ. Βλαχούτσικο το σπίτι που τους κληροδότησε με τη
διαθήκη του 1968 η Σοφία Μινέικο. 
ΔΗΜΗΤΡΑ ΛΙΑΝΗ-ΠΑΠΑΝΔΡΕΟΥ 
Χήρα του ιδρυτή του ΠΑΣΟΚ και
γενική κληρονόμος του. Ενεπλάκη στην υπόθεση της μονοκατοικίας του Ψυχικού,
όταν, αμέσως μετά την κατάθεση της αγωγής των τριών παιδιών του Ανδρέα
Παπανδρέου κατά του επιχειρηματία Χαρ. Βλαχούτσικου, ο τελευταίος στράφηκε
εναντίον της, ζητώντας τη συντηρητική κατάσχεση της περιουσίας της, ώστε να
αποζημιωθεί σε περίπτωση που το δικαστήριο κάνει δεκτή την αγωγή και
αναγκαστεί να επιστρέψει το σπίτι. Η κ. Παπανδρέου δήλωσε πως δεν είναι
διατεθειμένη να πουλήσει την οικία της Εκάλης, θεωρώντας πως κύριος στόχος των
εναγόντων ­ της Σοφίας, του Νίκου και του Αντρίκου ­ είναι η ίδια. Πάντως
είναι αποφασισμένη να διεκδικήσει τη νόμιμη μοίρα του Ανδρέα Παπανδρέου από
την περιουσία της μητέρας του, η οποία, αν και ήταν ο φυσικός κληρονόμος της,
τον είχε παρακάμψει. Η νόμιμη μοίρα ισοδυναμεί με το 50% της οικίας του
Ψυχικού. 
ΕΛΛΗ-ΑΝΝΑ ΠΑΠΑΖΑΧΑΡΙΟΥ 
Ανιψιά της Σοφίας Μινέικο και νονά της κ. Σοφίας
Κατσανέβα-Παπανδρέου ενώπιον της οποίας είχε συνταχθεί η προγενέστερη διαθήκη
της διαθέτιδος, με ημερομηνία 1η Μαΐου 1964. 
Η κ. Παπαζαχαρίου ισχυρίζεται
ότι δεν σκέφθηκε να καταθέσει τη διαθήκη ­ αν και είχε υποχρέωση να το κάνει
αμέσως μετά τον θάνατο της Σοφίας Μινέικο ­ χωρίς όμως να είναι σε θέση να πει
με βεβαιότητα ότι κανείς από τους ενδιαφερομένους δεν γνώριζε το περιεχόμενό
της. 
Παρ' όλα αυτά, όταν η διαθήκη βρέθηκε, η κ. Παπαζαχαρίου κατέθεσε ως
μάρτυρας στο Πρωτοδικείο της Αθήνας, βεβαιώνοντας το γνήσιο της υπογραφής τής
Σοφίας Μινέικο. 
Το γεγονός όμως ότι η κ. Έλλη Παπαζαχαρίου, αν και φέρει
την ιδιότητα της δικηγόρου, δεν κατέθεσε τόσα χρόνια προς δημοσίευση τη
διαθήκη ως όφειλε, συνιστά το αδίκημα της παράβασης καθήκοντος ή ακόμη και
αυτό της δόλιας απόκρυψης στοιχείων. 
ΧΑΡΑΛΑΜΠΟΣ ΒΛΑΧΟΥΤΣΙΚΟΣ 
Επιχειρηματίας, σημερινός
ιδιοκτήτης της μονοκατοικίας της Σοφίας Μινέικο. Αγόρασε το ακίνητο από τον
Ανδρέα Παπανδρέου στις 29 Μαρτίου 1991 αντί του ποσού των 72.000.000 δραχμών.
Έως τότε ­ δέκα χρόνια μετά τον θάνατο της μητέρας του ­ δεν είχε ανευρεθεί
καμιά διαθήκη της και, συνεπώς, ο ιδρυτής του ΠΑΣΟΚ, ως μοναδικός γιος της
ιδιοκτήτριας του ακινήτου, θεωρούσε πως είναι και ο νόμιμος κληρονόμος της.
Μετέγραψε το σπίτι στο όνομά του και, με απολύτως νόμιμους τίτλους, αλλά χωρίς
κληρονομητήριο, προχώρησε στην πώληση της οικίας του Ψυχικού. Σήμερα, έξι
χρόνια μετά τη μεταβίβαση και 16 μετά τον θάνατο της Σοφίας Μινέικο, τα τρία
από τα τέσσερα παιδιά του Ανδρέα Παπανδρέου του ζητούν, με αγωγή που κατέθεσαν
εναντίον του, να τους επιστρέψει το σπίτι. Η αγωγή στηρίζεται στη διαθήκη της
γιαγιάς τους που βρέθηκε πρόσφατα στο Καστρί. Εκείνος, με τη σειρά του,
στρέφεται κατά της κ. Δήμητρας Λιάνη-Παπανδρέου, ζητώντας τη δέσμευση της
περιουσίας της έως ότου τελεσιδικήσει η υπόθεση, ώστε αν τελικά χάσει το σπίτι
να αποζημιωθεί από τη χήρα του Ανδρέα Παπανδρέου, αφού είναι η γενική
κληρονόμος του πωλητή του ακινήτου. Πάντως, ο κ. Βλαχούτσικος δήλωσε αμέσως
μετά την κατάθεση της αίτησης ασφαλιστικών μέτρων πως είναι διατεθειμένος να
δεχθεί να μην εκδικαστεί, αν η κ. Παπανδρέου δηλώσει στο δικαστήριο πως δεν
προτίθεται να πουλήσει την οικία της Εκάλης, προκειμένου να διασφαλιστούν τα
συμφέροντά του έως ότου τελεσιδικήσει η υπόθεση. 
ΣΑΒΒΑΣ ΣΠΕΝΤΖΑΣ 
Ο
καθηγητής κ. Σ. Σπέντζας είναι ο άνθρωπος που ­ κατά δήλωσή του ­ την
περασμένη εβδομάδα βρήκε τυχαία πίσω από μία φωτογραφία του Γεώργιου
Παπανδρέου την ιδιόγραφη διαθήκη της Σοφίας Μινέικο του 1964, σε έρευνα που
έκανε στο σπίτι της κ. Παπαζαχαρίου για τη συλλογή στοιχείων, προκειμένου να
γράψει βιβλίο για τον καθηγητή σύζυγό της. 
Μετά την ανεύρεση της διαθήκης,
ο κ. Σπέντζας ενημέρωσε τηλεφωνικά για την ύπαρξή της τον κ. Θεόδωρο
Κατσανέβα. Η διαθήκη του 1964 παραδόθηκε τελικά στην εγγονή της διαθέτιδος, κ.
Σοφία Κατσανέβα - Παπανδρέου, η οποία επισκέφθηκε την κ. Παπαζαχαρίου στο
σπίτι της, στην οδό Υψηλάντου 43, στο Κολωνάκι. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15819N091</ED>
<ID>
ID:170710

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N09&aa=1</URL></REF>


Article

<CATEGORY>vin04</CATEGORY>

 <H5>ΤΟ ΛΙΜΕΝΙΚΟ ΠΗΓΕ ΚΑΛΑ ΣΤΑ «ΠΑΖΑΡΙΑ»</H5>
<H2>Με ενέργειες της μειονότητας η επιστροφή του φουσκωτού</H2>

<AUTHOR>ΠΡΟΚΟΠΗΣ ΓΙΟΓΙΑΚΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 9575 BYTES)
</AUTHOR>

Στο παζάρι και δη με... μαφιόζους το Λιμενικό τα πήγε
καλά. Παραδόθηκε χθες το βράδυ στην ελληνική πλευρά το κλαπέν φουσκωτό του
Λιμενικού. Η παράδοση έγινε στη θαλάσσια περιοχή μεταξύ Κέρκυρας και Αγίων
Σαράντα. 
ΟΜΩΣ πέρα από τις τυπικές διπλωματικές ενέργειες κυρίαρχο
ρόλο διαδραμάτισαν παράγοντες της ελληνικής μειονότητας που έδρασαν ύστερα από
συνεννόηση με το Λιμενικό Σώμα. Μετά την αποτυχημένη προχθεσινή επιχείρηση των
λιμενικών ­ η οποία ακόμη και τώρα δεν επιβεβαιώνεται επισήμως από το
υπουργείο Εμπορικής Ναυτιλίας ­ υπήρχε η σκέψη ή ακόμη και το σενάριο να γίνει
νέα επιχείρηση. Το γόητρο του Λιμενικού επλήγη και έπρεπε να αποκατασταθεί...
Όμως αυτή η επιχείρηση δεν είχε την πολιτική κάλυψη αφού δεν μπορούσε να
αποκλειστεί η περίπτωση κάτι να πάει στραβά. Χαρακτηριστική ήταν άλλωστε η
προχθεσινή δήλωση του υπουργού Εμπορικής Ναυτιλίας κ. Σταύρου Σουμάκη «δεν
πρόκειται να διακινδυνεύσουμε καμία ανθρώπινη ζωή». 
Η ΜΕΙΟΝΟΤΗΤΑ

Έτσι, τυπικά έγιναν ενέργειες διά της διπλωματικής οδού. Όμως τον
καθοριστικό ρόλο έπαιξαν παράγοντες της ελληνικης μειονότητας και ιδιαίτερα
εξέχον στέλεχος του Κόμματος των Ανθρωπίνων Δικαιωμάτων, με το οποίο ήρθε σε
επαφή ο κεντρικός λιμενάρχης της Κέρκυρας πλοίαρχος Γιώργος Παπανικολάου. Η
συμβολή του τελευταίου ήταν πολύ σημαντική, αφού ήταν ο άνθρωπος-κλειδί στην
όλη επιχείρηση που ενεργοποίησε τις «επαφές» του τοπικού Λιμεναρχείου με την
Αλβανία. Σύμφωνα με πληροφορίες, χθες το πρωί περίπου 30 βαριά οπλισμένοι
κάτοικοι των Αγίων Σαράντα μαζί με τον επικεφαλής των εξεγερμένων της πόλης
πήγαν στα Εξαμίλια και ανάγκασαν τους ληστές να επιστρέψουν το κλεμμένο
σκάφος. Το κλίμα ήταν ιδιαίτερα τεταμένο και αυτός ήταν ο λόγος που δεν πήγαν
την Κυριακή το βράδυ, επειδή υπήρχε κίνδυνος αιματοχυσίας. 
«ΝΕΑΡΟΙ»

Πάντα σύμφωνα με τις ίδιες πληροφορίες, οι ληστές ήταν αυτοί που πριν από
μερικούς μήνες είχαν πυροβολήσει εναντίον του ξενοδοχείου «Mediterranee».
Άνθρωποι της μειονότητας τους περιγράφουν «ως ανώριμους νεαρούς που ενήργησαν
κατόπιν εντολής άλλων...». Δεν έχει διευκρινισθεί πλήρως τι ανταλλάγματα τους
προσέφεραν. Οι ίδιοι όμως άνθρωποι που μεσολάβησαν, είπαν στα «ΝΕΑ» ότι «δεν
έδωσαν χρήματα, αλλά υποσχέθηκαν στους νεαρούς στήριξη στα προβλήματά
τους...». 
Η παράδοση έγινε γύρω στις 19.30 το βράδυ, περίπου ένα ναυτικό
μίλι από τους Αγίους Σαράντα. Το φουσκωτό παρέδωσε στους λιμενικούς 8μελής
επιτροπή πολιτών από τους Αγίους Σαράντα, ενώ την ώρα της παράδοσης κάποιοι
από τους Αγίους Σαράντα πυροβόλησαν εναντίον των Ελλήνων που βρίσκονταν στα
δύο φουσκωτά. Στο ένα απ' αυτά επέβαινε και ο α' υπαρχηγός του Λιμενικού
υποναύαρχος Περικλής Κατσίνας. Πριν από τη συνάντηση πήγε σκάφος από τους
Αγίους Σαράντα που μετέφερε καύσιμα προκειμένου να φουλάρει το 9μετρο
φουσκωτό. Στην Κέρκυρα το φουσκωτό έφτασε ρυμουλκούμενο μία ώρα αργότερα, όπου
έδεσε αρόδο και υποβλήθηκε σε έλεγχο, αφού υπήρχε κίνδυνος για τυχόν παγίδευσή
του με εκρηκτικά. 
ΑΛΛΑΓΕΣ 
Το μεσημέρι, κατά τη διάρκεια
συνέντευξης Τύπου, ο αρχηγός του Λιμενικού Σώματος αντιναύαρχος, Περικλής
Ουσατζόπουλος, είπε ότι «το φουσκωτό είχε εντοπιστεί στις 12 το μεσημέρι της
Κυριακής και οι λιμενικοί δεν ανταπέδωσαν τους πυροβολισμούς γιατί υπήρχε
κίνδυνος για θύματα». Ο ίδιος είπε ότι ενημέρωσε τον υπουργό Εμπορικής
Ναυτιλίας γύρω στη μία το μεσημέρι. Πάντως, άνθρωποι που γνωρίζουν καλά τα
πράγματα του υπουργείου έλεγαν χθες ότι ο κ. Σουμάκης είναι ιδιαίτερα
ενοχλημένος από το γεγονός, ενώ σχεδιάζει αλλαγές στο Λιμενικό. Ο υπουργός
θεωρεί απαράδεκτο να υπηρετούν 32 άτομα στο Λιμεναρχείο της Πρέβεζας και να
υπάρχει μόνο ένας φρουρός τα βράδια για το περιπολικό. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15819N101</ED>
<ID>
ID:170702

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N10&aa=1</URL></REF>


Article

<CATEGORY>vin04</CATEGORY>

 <H2>Υποδοχή στην Αυλώνα με λουλούδια και συνθήματα</H2>

<AUTHOR>ΠΑΝΟΣΜΠΑΙΛΗΣ</AUTHOR>

ΜΕ
ΛΟΥΛΟΥΔΙΑ και συνθήματα υπέρ της Ελλάδας, της Ιταλίας και της Αλβανίας,
υποδέχθηκαν χθες το πρωί τις ξένες δυνάμεις οι κάτοικοι της Αυλώνας. Η πρώτη
αποστολή στρατιωτών σε περιοχή του Νότου κρίθηκε από τους επιτελείς «απόλυτα
επιτυχής», παρά τους φόβους των Ιταλών, που χαρακτήριζαν την Αυλώνα
επικίνδυνη. 
Από νωρίς το πρωί άνδρες, γυναίκες και παιδιά με λουλούδια και
φωνάζοντας «Έλληνες - Ιταλοί - Αλβανοί ένας λαός» υποδέχθηκαν αρχικά τους
Ιταλούς που έφθασαν στο λιμάνι με πολεμικά πλοία. 
Ενώ θερμή υποδοχή
επεφύλαξαν και στους Έλληνες στρατιώτες που έφθασαν στη Σχολή Αεροπορίας από
το Φίερι, όπου παρέμειναν για δύο ημέρες. Ο ελληνικός λόχος εγκαταστάθηκε μαζί
με το ιταλικό σύνταγμα σ' ένα από τα κτίρια του στρατοπέδου, που ήταν το πρώτο
που καταστράφηκε κατά τη διάρκεια της εξέγερσης στην Αλβανία. 
ΕΙΡΗΝΙΚΑ 
«Εμείς εδώ ήρθαμε για να αποδείξουμε στον Μπερίσα ότι δεν
είμαστε ληστές, αλλά ότι είμαστε άνθρωποι και θέλουμε να ζήσουμε ειρηνικά. Δεν
χρειαζόμαστε στρατό. Η κυβέρνηση τον κάλεσε κι εμείς είμαστε υποχρεωμένοι να
τον βοηθήσουμε να περάσει όσο το δυνατόν καλύτερα. Τους βλέπουμε ως
ελευθερωτές από το καθεστώς Μπερίσα», λέει ο Ερντίν Μολάι, ένας από τους
ανθρώπους που δεν κρύβει ότι έχει χειροβομβίδα στην τσέπη του και Καλάσνικοφ
στο σπίτι. 
Τα περισσότερα κτίρια στην πόλη είναι κατεστραμμένα και οι
γωνίες των δρόμων έχουν μετατραπεί σε σκουπιδότοπους. Όλοι εδώ έχουν τους
δικούς τους νόμους. Δεν υπακούουν στην κυβέρνηση και οι λίγοι αστυνομικοί, που
κυκλοφορούν, έχουν διοριστεί από τις τοπικές επιτροπές. 
Χθες το μεσημέρι,
έφθασαν στα Τίρανα με C-130 και 25 Έλληνες αξιωματικοί, οι οποίοι θα
στελεχώσουν το στρατηγείο της πολυεθνικής δύναμης. 
ΤΑ ΣΤΡΑΤΟΠΕΔΑ

Στο μεταξύ, συνεχίζονται με γοργούς ρυθμούς οι προετοιμασίες των
στρατοπέδων για να υποδεχθούν το ελληνικό τάγμα που φθάνει στο Δυρράχιο αύριο.

Εκτός από αυτούς, Έλληνες στρατιώτες σύμφωνα με πληροφορίες θα αναλάβουν
να προωθήσουν τη διμερή βοήθεια προς τον Νότο από Κρυσταλλοπηγή και Κακαβιά.

Και χθες, συνεχίστηκαν οι συζητήσεις μεταξύ των επιτελών για την τελική
διαμόρφωση του σχεδίου διακίνησης της ανθρωπιστικής βοήθειας. 
Σήμερα, αν
και μέχρι αργά χθες βράδυ δεν είχε ξεκαθαριστεί, αναμένεται να σχηματιστεί το
πρώτο κομβόι προς Ελμπασάν, που θα συνοδεύεται από Ιταλούς και Γάλλους. 
Και ενώ αυτά συμβαίνουν στο κέντρο των Τιράνων, στον Νότο η κατάσταση
παραμένει εκτός ελέγχου. Παρά τις προσπάθειες της κυβέρνησης Φίνο, μετά το
Φίερι δεν ελέγχεται τίποτε και όλα είναι στα χέρια των επικεφαλής των
εξεγερμένων, αλλά και ομάδων νεαρών που συνεχίζουν να ληστεύουν. 
Πάντως,
από την πλευρά τους οι Αλβανοί συνεχίζουν να συνωστίζονται στις ξένες
πρεσβείες από τα ξημερώματα και να πληρώνουν υπέρογκα ποσά για μία βίζα. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15819N102</ED>
<ID>
ID:170740

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N10&aa=2</URL></REF>


Article

<CATEGORY>vin04</CATEGORY>

 <H2>Αντίο με δάκρυα...</H2>

ΜΕΓΑΛΗ ήταν η συγκίνηση χθες στο λιμάνι της Θεσσαλονίκης, όταν ο
υπεύθυνος για την τελετή της αναχώρησης κάλεσε τους στρατιώτες να δουν για ένα
τέταρτο της ώρας γονείς, συγγενείς και φίλους και να τους αποχαιρετήσουν
προτού μπουν στα αρματαγωγά «Σάμος» και «Χίος», με προορισμό το Δυρράχιο. 
Στα αρματαγωγά επιβιβάσθηκαν 420 στρατιώτες ­ το μεγαλύτερο μέρος της
Ελληνικής Δύναμης Αλβανίας (ΕΛΔΑΛ) ­ ενώ από προχθές είχαν μεταφερθεί
περισσότερα από 80 τεθωρακισμένα οχήματα, στρατιωτικά τζιπ και φορτηγά που
αποτελούν μέρος του εξοπλισμού της ΕΛΔΑΛ. 
Βουρκωμένα μάτια, δάκρυα, αλλά
και λόγια θάρρους και αισιοδοξίας έδιναν την εικόνα του αποχαιρετισμού των 420
στρατιωτών μας. 
Οι περισσότεροι είχαν ήδη την πρώτη ενημέρωση για την
κατάσταση που επικρατεί στην Αλβανία από τους συναδέλφους τους, οι οποίοι ήδη
βρίσκονται στη γειτονική χώρα. 
«Όλα θα πάνε καλά. Μας τηλεφώνησαν
συνάδελφοι που βρίσκονται ήδη στην Αλβανία. Οι εγκαταστάσεις όπου θα μείνουμε
δεν είναι και οι καλύτερες, αλλά το ευχάριστο είναι η θερμή υποδοχή που
επιφύλαξε ο αλβανικός λαός. Ξεκινάει η περιπέτεια και για μας», είπε στα «ΝΕΑ»
λίγο πριν επιβιβασθεί στο αρματαγωγό ο 24χρονος λοχίας Π. Βαμβακάς, από την
Καλαμάτα. 
«Να μας τηλεφωνείς όποτε μπορείς. Θα μας λείψεις. Να προσέχεις
και όλα θα πάνε καλά. Είμαστε περήφανοι για σένα και για όλους τους λεβέντες
μας», έλεγε στον δεκανέα Β. Ζαφειρίδη, με βουρκωμένα μάτια, η μητέρα του. 
Προορισμός των δύο αρματαγωγών είναι το λιμάνι του Δυρραχίου στην Αλβανία. Στη
συνέχεια οι στρατιώτες θα εγκατασταθούν στα στρατόπεδα «Βακιάρ» (όπου έχει ήδη
εγκατασταθεί ο πρώτος λόχος της ΕΛΔΑΛ) και «Ίσμπερις», που βρίσκονται νότια
των Τιράνων, ενώ τμήμα τους μαζί με την υπόλοιπη δύναμη (περίπου 120 άνδρες),
που θα αναχωρήσει για την Αλβανία μετά το Πάσχα, θα εγκατασταθεί σε νότιες
περιοχές της γειτονικής χώρας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15819N111</ED>
<ID>
ID:170703

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N11&aa=1</URL></REF>


Article

<CATEGORY>vin04</CATEGORY>

 <H5>Ο
ΑΝΤΙΣΤΑΣΙΑΚΟΣ ΣΤΡΑΤΗΓΟΣ ΒΑΣΙΛΗΣ ΜΑΘΙΟΥΔΑΚΗΣ ΘΥΜΑΤΑΙ ΓΙΑ ΤΗΝ ΠΡΟΒΟΚΑΤΣΙΑ ΤΟΥ
ΔΙΚΤΑΤΟΡΑ ΣΤΟΝ ΕΒΡΟ * ΒΑΣΑΝΙΣΤΕΣ ΕΚΕΙΝΩΝ ΤΩΝ ΠΑΙΔΙΩΝ ΠΡΟΗΧΘΗΣΑΝ ΕΩΣ ΤΟΝ ΒΑΘΜΟ
ΤΟΥ ΥΠΟΣΤΡΑΤΗΓΟΥ!</H5>
<H2>Βασάνισαν φαντάρους να ομολογήσουν «σαμποτάζ»</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«Βασανιστήρια ­ ακόμη και
μέσα σε ακαθαρσίες, όπου βουτούσαν τον φαντάρο έως τον λαιμό, με εντολή του
Παπαδόπουλου ­ γίνονταν για να αναγκάσουν τα παιδιά να ομολογήσουν ότι έκαναν
ένα σαμποτάζ που ποτέ δεν έκαναν και μάλιστα ότι το έκαναν κατ' εντολήν των
κομμουνιστών».Ο ΕΠΙΤΙΜΟΣ υπαρχηγός του ΓΕΣ, ο αντιστασιακός Βασίλης
Μαθιουδάκης, ο οποίος υπηρετούσε το '65 στη μονάδα του Γεωργίου Παπαδόπουλου ­
την 117 Μοίρα Πεδινού Πυροβολικού, στην Ορεστιάδα ­ θυμάται με λύπη τη
συμπεριφορά του δικτάτορα. 
«Είχε σχέδια... Να αποδείξει ότι υπάρχει
κομμουνιστικός κίνδυνος και να δικαιολογήσει το πραξικόπημα που ετοίμαζε.
Βρήκε, λοιπόν, δύο παιδιά, τον Ματάτη και τον Μπέκιο, φτωχόπαιδα, και
προσπάθησε να τα μπλέξει. Τον Ματάτη, που ήταν από ορφανοτροφείο και δεν
βρίσκανε τι ήταν ο πατέρας του, τον ονόμασαν με ευκολία "Β' κατηγορία", δηλαδή
κομμουνιστή. 
Στήσανε, λοιπόν, τη σκευωρία οι άνθρωποι του Παπαδόπουλου.
Υπήρχαν τα Μ-34, 35, 37 και 38, οχήματα που πάθαιναν τα ηλεκτρικά τους συχνά
ζημιά. Και ένα βράδυ, που στον όρχο οχημάτων ήταν ο Ματάτης, οι φίλοι του
Παπαδόπουλου ήταν κρυμμένοι κάτω από τα αυτοκίνητα. Όταν αυτός άνοιξε το καπό,
πετάχτηκαν και φώναξαν ότι βρήκαν αυτόν που κάνει τα σαμποτάζ. 
Το τι
επακολούθησε δεν περιγράφεται. Νύχτες Αγίου Βαρθολομαίου. Βασανιστήρια στα
σχοινάκια, ώσπου να ομολογήσουν... Ακόμη και τον οδηγό του, τον Δελιβασίλη,
κατηγόρησαν ότι πέταξε μια βίδα στη μηχανή του αυτοκινήτου του Παπαδόπουλου,
για να τον σκοτώσει. Μα, θα σκοτωνόταν και ο οδηγός! Τόσο αστεία
κατηγορία...». 
Την εποχή εκείνη έγιναν ανακρίσεις, φασαρία ολόκληρη... 
Ο Παπαδόπουλος «διέρρευσε» το ανακριτικό υλικό σε δύο εφημερίδες, στην
«Ακρόπολη» και στον «Ελληνικό Βορρά», οι οποίες με πηχυαίους τίτλους βγήκαν
και έλεγαν τότε περί κομμουνιστικής προελεύσεως δολιοφθοράς. 
«Κι ενώ ο
θόρυβος συνεχιζόταν και πολλά ακούστηκαν εις βάρος του Παπαδόπουλου, ήρθε η
αποστασία, ο Ιούλιος του '65 και ο μετέπειτα δικτάτορας έκανε στροφή 180
μοιρών, συνεχίζοντας φυσικά την προσπάθειά του για έλεγχο των Ενόπλων Δυνάμεων
και για μεταθέσεις δικών τους. 
Η ιστορία του Έβρου είναι χαρακτηριστική
του κλίματος εκείνης της εποχής. Πήγαν να παρουσιάσουν ένα νομό που δεν είχε
κομμουνιστές, ότι είχε... Και, δυστυχώς, βασανιστές εκείνων των παιδιών
προήχθησαν στη συνέχεια και έφτασαν έως τον βαθμό του υποστρατήγου!». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15819N121</ED>
<ID>
ID:170704

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N12&aa=1</URL></REF>


Article

<CATEGORY>vin04</CATEGORY>

 <H2>«Πρόδωσαν την Κύπρο για να μη χάσουν τη διακυβέρνηση της χώρας»</H2>

«ΕΙΧΑ ΠΕΙ το '74 στον Καραμανλή, ότι τον φίλο μου τον Παττακό τον συγχωρώ για
την 21η Απριλίου, αλλά τον δικάζω εις θάνατον για την προδοσία της Κύπρου»,
τονίζει ο στρατηγός Πανουργιάς Πανουργιάς, ο οποίος το '67 και το '68
συγκέντρωσε από δικούς του ανθρώπους σήματα από την Κύπρο, στα οποία
«καταγράφεται η προδοσία των πραξικοπηματιών». 
«Από την Κύπρο φύγανε για
να μην πέσουν οι δικτάτορες. Τότε, οι Τούρκοι είχαν καταλάβει ένα χωριό, την
Κοφινού, και δεν άφηναν τα λεωφορεία να περάσουν. 
Κάποτε, τον Οκτώβριο του
'67, έγινε η περίφημη σύσκεψη στον Έβρο με τους Τούρκους, όπου ο Παπαδόπουλος
τους είπε μπαρούφες, ότι θα πάρει την Κύπρο και θα δώσει ανταλλάγματα στην
Τουρκία. Οι Τούρκοι γίνονται έξω φρενών. 
Ο Παπαδόπουλος έστειλε τον
Ιερώνυμο και τον Σπαντιδάκη στην Κύπρο και προπαγάνδιζαν υπέρ της ενώσεως. Οι
Τούρκοι ανησύχησαν και προετοιμάσθηκαν. 
Μια μέρα, δίνουν εντολή στον Γρίβα
να διανοίξει τον δρόμο και να καταλάβει την Κοφινού. Ένας συγγενής μου
μεταβίβασε όλα τα σήματα. 
Ο Γρίβας ρώτησε "έχετε μελετήσει τις πολιτικές
επιπτώσεις, αν καταλάβω την Κοφινού τι θα γίνει;". 
"Μη σε νοιάζει", του
απαντούν. Του στέλνουν κι ένα σήμα. Και ζητάει ο Γρίβας υπογραφή Παπαδόπουλου.
Μπαίνει και η υπογραφή. Μπαίνει στην Κοφινού, καμία αντίδραση. 
Την άλλη
μέρα, όμως, οι Τούρκοι, που αιφνιδιάστηκαν στην αρχή, δεν άφηναν τα λεωφορεία.
Ο Γρίβας έκανε τα ίδια. Αλλά οι Τούρκοι ήταν ειδοποιημένοι. Με συνεργεία
τηλεόρασης... Και, τελικώς, η Τουρκία δίνει ένα τελεσίγραφο με όρους: να φύγει
η ελληνική μεραρχία, να αποδοθούν τιμές στην τουρκική σημαία, κ.λπ. 
Γίνονται τότε συσκέψεις. Καλείται ο στρατηγός Περίδης, αρχηγός του Γ' Σώματος
Στρατού. Ο Περίδης λέει: οι Τούρκοι δεν μπαίνουν στη Θράκη, αν μου στείλετε τα
άρματα που κρατάτε στη Θεσσαλονίκη κι αν φέρετε τις μονάδες σε πολεμικό
επίπεδο. Αυτό σήμαινε ότι μια μονάδα από 300 άνδρες θα αποκτούσε 700 άνδρες.

Τα ίδια είπε και ο αρχηγός των νήσων. Τους είπε φέρτε μου τους καταδρομείς
που κρατάτε στην Αθήνα. 
Αλλά ο Παπαδόπουλος και ο Παττακός δέχονται πλήρως
το τουρκικό τελεσίγραφο γιατί, αν έφευγαν οι δυνάμεις και πήγαιναν στο μέτωπο,
τότε θα κατέρρεε το καθεστώς τους. Αυτή είναι η τεράστια ευθύνη τους. Για να
μη χάσουν τη διακυβέρνηση της χώρας, πήραν πίσω τη μεραρχία, πρόδωσαν την
Κύπρο, παρέδωσαν την Κύπρο. Διότι, αφού έφυγε η μεραρχία, η Κύπρος ήταν στο
έλεος των Τούρκων. Αυτή ήταν η προδοσία τους»!. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15819N122</ED>
<ID>
ID:170741

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N12&aa=2</URL></REF>


Article

<CATEGORY>vin04</CATEGORY>

 <H2>Έπαιξαν τον ρόλο τους οι «πληροφορίες» της ΚΥΠ</H2>

Ο ΣΤΡΑΤΗΓΟΣ Ιωάννης Μανέτας
ήταν ο διοικητής του Β' Σώματος Στρατού, την 21η Απριλίου του '67. Φίλος του
Κωνσταντίνου, δεν μπόρεσε τελικώς, στις 13 Δεκεμβρίου της ίδιας χρονιάς, να
υλοποιήσει το βασιλικό σχέδιο ανατροπής της χούντας των συνταγματαρχών. 
Συνελήφθη, μάλιστα, από ΕΣΑτζήδες, οι οποίοι κατέφθασαν στο γραφείο τού τότε
αρχηγού του Στρατού, Οδυσσέα Αγγελή, ο οποίος πρόλαβε και πάτησε το κουδούνι
του! 
«Υπήρξε ένα γεγονός», θυμάται, το οποίο δείχνει τις συνθήκες που
επικρατούσαν. «Πριν από την 21η Απριλίου η ΚΥΠ είχε κυκλοφορήσει την
"πληροφορία" ότι το ΚΚΕ είχε βάλει ανθρώπους του να καταγράψουν τις κατοικίες
των αξιωματικών στην ύπαιθρο. Και αυτό δημιούργησε ένα κλίμα στις Ένοπλες
Δυνάμεις. Εμείς αναρωτιόμασταν τότε περί τίνος πρόκειται. 
Συνέβησαν κι
άλλα παρόμοια. Ωστόσο, είναι γεγονός ότι η 21η Απριλίου ήταν ένα ατυχές
γεγονός για την πατρίδα μας. Δεν ήταν δυνατόν να φανεί ως πατριωτική
επιχείρησις το γεγονός της 21ης Απριλίου, με την ανατροπή της ιεραρχίας του
στρατεύματος εκ των ένδον. 
Την εποχή εκείνη, που υπηρετούσα στη Βέροια ως
αρχηγός του Β' Σώματος Στρατού, προσπαθούσα να συμπληρώσω τα σχέδια
επιχειρήσεων. Παραμονές, λοιπόν, της 21ης Απριλίου, όταν ο Σπαντιδάκης φώναξε
τους στρατηγούς στην Αθήνα, εγώ εργαζόμουν για τη βελτίωση των σχεδίων που
αφορούσαν στο πυροβολικό και τις θέσεις του στο Μπέλες. 
Προσπάθησα να
πείσω τον Σπαντιδάκη ότι έπρεπε να ολοκληρωθεί το έργο μου, αλλά δεν κατέστη
δυνατόν να πεισθεί. 
Ήταν οι ημέρες κατά τις οποίες είχε κυκλοφορήσει η
φήμη ότι κάποιοι αξιωματικοί θα εξουδετερούντο από άλλους, οι οποίοι γνώριζαν
τας κατοικίας των. Και όλα αυτά είχαν, φυσικά, σχέση με την ομάδα
Παπαδοπούλου, η οποία διέδιδε τα πάντα. 
Τέλος πάντων, στην Αθήνα, όπου
ευρέθημεν οι στρατηγοί, στο συμβούλιο των αντιστρατήγων, εξέφρασε ο καθένας
την άποψή του για τις εξελίξεις. 
Θυμάμαι που είπα ότι δεν πρέπει να
αιματοκυλισθεί η πατρίς μας, έχοντες άλλωστε και την εμπειρία των κινημάτων
του '35. 
Η συζήτηση εκείνη επανελήφθη σε άλλη κλίμακα, στην έδρα κάθε
στρατηγού. Εγώ έφυγα για Θεσσαλονίκη, αρχικώς, με τον Ζωιτάκη, ο οποίος ήταν
αρχηγός του Γ' Σώματος Στρατού. Και από εκεί πήγα στη Βέροια. Η αλήθεια είναι
ότι κουμάντο έκαναν οι "λεβέντες" της ΚΥΠ και οι "πιστολέρο" του κινήματος της
21ης Απριλίου». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15819N123</ED>
<ID>
ID:170778

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N12&aa=3</URL></REF>


Article

<CATEGORY>vin04</CATEGORY>

 <H2>Πώς παγιδεύτηκε ο επιτελάρχης του ΓΕΣ το '67</H2>

Η ΔΙΚΤΑΤΟΡΙΑ δεν
έγινε επειδή απλά υπήρξαν «επίορκοι αξιωματικοί» που κατέβασαν στους δρόμους
τα τανκς. Θα πρέπει κάποιος να δει μια σειρά από ζητήματα. 
Άλλωστε, οι
συνθήκες, το κλίμα, ο ξένος παράγων, τα πολιτικά κόμματα και η ελληνική
πολιτική ζωή ήταν ορισμένες παράμετροι αυτού του προβλήματος. 
Και,
βεβαίως, ο σχεδιασμός για το πραξικόπημα δεν ήταν ο ίδιος σε όλη τη χώρα.
Υπήρχαν... διαβαθμίσεις. 
«Η διαφορά μεταξύ της μεθόδου που εφηρμόσθη στην
Αθήνα και εκείνης εκτός Αθηνών, είναι χαρακτηριστική», επισημαίνει ο στρατηγός
- επιτελάρχης, το '67, Ορέστης Βιδάλης. 
«Στην Αθήνα εφηρμόσθη η τακτική
του αιφνιδιασμού και της βαναύσου βίας διά την εξουδετέρωσιν των φορέων της
νομιμότητος, ενώ εις την ύπαιθρον, δηλαδή εκτός Αθηνών, εφηρμόσθη η τακτική
του αιφνιδιασμού με τον δόλον, αποβλέποντος εις τον αυτόν σκοπόν ­ της
εξουδετερώσεως των φορέων της νομιμότητος». 
Ο Ορέστης Βιδάλης ήταν πάντως
στο σπίτι του όταν εκδηλώθηκε το πραξικόπημα. 
«Άρχισα να ντύνομαι, όταν
εκτύπησε το τηλέφωνο. Ήταν από το Επιτελείο. Στο άλλο άκρον του τηλεφώνου ήτο
ο ταξίαρχος Παττακός, ο οποίος μου είπε: "Εσύ είσαι; Πρέπει να εφαρμοσθεί το
σχέδιο "Προμηθεύς". 
Εγώ του είπα: "Αυτό που θέλω, είναι να συνδεθώ με τον
αρχηγό του Επιτελείου". Παρενεβλήθη ένα χρονικό διάστημα και ενεφανίσθη στο
τηλέφωνο ο αρχηγός του Επιτελείου, ο στρατηγός Σπαντιδάκης, ο οποίος
επανέλαβε: Να εφαρμοσθεί πάραυτα ο "Προμηθεύς"». 
Ο στρατηγός Βιδάλης
προχώρησε για να εφαρμόσει το σχέδιο, αλλά κατά τις τρεις το πρωί τον ζήτησε
μέσω Χωροφυλακής ο, τότε υπουργός, Γεώργιος Ράλλης. 
«Τους είπα να με
συνδέσουν και έκαναν μιαν προσπάθεια η οποία δεν κατέληξε σε κανένα αποτέλεσμα
και έτσι δεν κατόρθωσα να συνδεθώ και να μιλήσω με τον κ. Ράλλην». 
Στο
μεταξύ, ο διοικητής του Γ' Σώματος Στρατού Γεώργιος Ζωιτάκης επίεζε συνεχώς
τον Ορέστη Βιδάλη να εφαρμόσει το σχέδιο... 
«Είχα όμως τις ανησυχίες μου.
Έψαξα να βρω τον Πανουργιά, τον επικεφαλής του Α2 του ΓΕΣ, αλλά όταν έφθασα
στο Επιτελείο μού είπαν ότι ο Πανουργιάς είχε συλληφθεί! Τότε πλέον ανησύχησα
πολύ. Και εκείνη την ώρα ήρθε στο γραφείο μου ο βοηθός επιτελάρχου, ο δεύτερος
βοηθός μου, ο ταξίαρχος κ. Φραγκίσκος και του λέγω: "Σπύρο, εξηπατήθην. Για
μένα τελείωσε η ζωή μου στον στρατό". Μου απαντά ο καλός αυτός άνθρωπος,
καίτοι παρενόμησε εις την υπόθεσιν αυτή, τα εξής: "Κύριε επιτελάρχα, μην το
κάμετε. Έπρεπε να γίνει". 
"Από εκείνη τη στιγμή ευρέθην προ του
διλήμματος. Είχον πλήρως πεισθεί ότι είχα παγιδευθεί, ότι εξουδετερώθην κατά
κάποιον τρόπο και το δίλημμα ήταν να παραιτηθώ ή να διαλέξω την περισσότερον
επίπονον οδόν και να μείνω, διότι από τότε διέκρινα ότι άρχιζε ένας μακρύς και
σκληρός δρόμος και μόνον με προσπάθεια από τον στρατό θα ήτο δυνατόν να
επανέλθουμε στη νομιμότητα"». 
Τελικώς, οι προσπάθειες στις οποίες
αναφέρεται ο στρατηγός Βιδάλης δεν τελεσφόρησαν. Το κίνημα των στρατηγών, στις
13 Δεκεμβρίου του '67, που έγινε κατ' εντολήν του Κωνσταντίνου, δεν πέρασε την
πόρτα της επιτυχίας. 
Αντιθέτως, πέρασε η χώρα σε μεγαλύτερες περιπέτειες
με τους συνταγματάρχες και το ψευτοδημοψήφισμα που οργάνωσαν έναν χρόνο
αργότερα. 
Πάντως, η 13η Δεκεμβρίου του '67 διέλυσε τον μύθο ότι η 21η
Απριλίου ήταν υπόθεση ολόκληρου του στρατεύματος. Προσδιόρισε σαφώς ότι η 21η
Απριλίου ήταν έργο ολίγων, οι οποίοι, ύστερα από πολυετή προετοιμασία και
επίμονο συνωμοτισμό, κατάφεραν να επιβάλουν το καθεστώς τους, ισχυριζόμενοι
ότι αυτή ήταν η θέληση του στρατού... 
«Η 13η Δεκεμβρίου έχει
ελαχιστοποιηθεί και λησμονηθεί από πολύπλευρες σκοπιμότητες, ενώ είναι ημέρα
μνήμης και μία κύρια αντιστασιακή κορυφή, όπως είναι η εξέγερση του Ναυτικού
και η ανάταση της νεολαίας. 
Μπορεί κανείς να φαντασθεί τι θα γινόταν αν οι
αξιωματικοί της 13ης Δεκεμβρίου είχαν στηρίξει το πραξικόπημα της 21ης
Απριλίου του '67;». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15819N131</ED>
<ID>
ID:170705

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N13&aa=1</URL></REF>


Article

<CATEGORY>vin04</CATEGORY>

 <H2>Γιος στρατηγού έβγαζε ανέκδοτα για τους χουντικούς</H2>

Ο ΓΙΟΣ του
στρατηγού Βιδάλη, ο Ευθύμιος, βλέποντας τον πατέρα του να αγωνίζεται κατά της
χούντας και να κάνει επαφές με υψηλά ιστάμενα πολιτικά πρόσωπα των ΗΠΑ, θέλησε
κι αυτός να συμβάλει στον αντιδικτατορικό αγώνα. Κυκλοφόρησε τότε, όταν ακόμη
ήταν μαθητής της 3ης Γυμνασίου, σειρά από ανέκδοτα για τους χουντικούς, που
μοιράσθηκαν κατ' αρχάς στην Οτάβα και στη συνέχεια στην Ελλάδα: 
1Ένας
τουρίστας στην Αθήνα φωνάζει: Ταξί, ταξί, είσαι ελεύθερος; «Όχι είμαι Έλλην»,
απαντά ο οδηγός... 
2 Ο Παπαδόπουλος επρόκειτο να επισκεφθεί ένα μικρό
χωριό. Ένας αξιωματικός πήγε στο χωριό και ζήτησε από τους χωρικούς να
συγκεντρώσουν τουλάχιστον 1.000 κατοίκους, όταν θα φθάσει ο πρωθυπουργός.
«Αυτό είναι αδύνατον», απάντησαν. «Είμαστε μόνον 500 στο χωριό». Ο αξιωματικός
επέμεινε, τους απείλησε και έφυγε. Όταν έφθασε ο Παπαδόπουλος, είχαν
συγκεντρωθεί στην πλατεία του χωριού 3.000. Ο αξιωματικός έκπληκτος ρώτησε πώς
τα κατάφεραν. Ένας χωρικός του εξήγησε: «Πήγαμε στα γειτονικά χωριά και τους
είπαμε πως θα κρεμάσουμε εδώ τον Παπαδόπουλο». 
3Ο Παττακός πληροφορήθηκε
ότι τα νέα γραμματόσημα της επανάστασης δεν κολλάνε στους φακέλους και ότι τα
περισσότερα είναι πεταμένα στο πάτωμα. Εξοργισμένος φώναξε τον διευθυντή της
ταχυδρομικής υπηρεσίας και κραυγάζοντας του λέει: «Δολιοφθορά, η κόλλα στα νέα
γραμματόσημα είναι τόσο κακής ποιότητας, που τα γραμματόσημα ξεκολλάνε». Με
δισταγμό και συστολή ο γενικός διευθυντής απαντά: «Δεν είναι αυτή η αιτία,
άλλωστε η κόλλα είναι αρίστης ποιότητας. Το δυσάρεστο είναι ότι οι
περισσότεροι τα φτύνουν από την άλλη όψη». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15819N132</ED>
<ID>
ID:170742

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N13&aa=2</URL></REF>


Article

<CATEGORY>vin04</CATEGORY>

 <H2>Τα
τραγούδια φτιάχνουν παρέες</H2>

<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΕΝΝΗΘΗΚΕ: Στη Λεμεσό,
στις 8/6/54. 
ΕΛΠΙΖΕΙ: Πάντα. 
ΑΓΩΝΙΑ: Για το μέλλον των παιδιών. 
ΔΕΧΕΤΑΙ ΣΥΜΒΟΥΛΕΣ: Απ' όλους. Μη μυριστεί όμως πως κάπου υπάρχει σκοπιμότητα.

ΒΙΒΛΙΟ ΠΟΥ ΔΙΑΒΑΖΕΙ: 
Παπαδιαμάντη, σχεδόν κάθε βράδυ. 
ΑΓΑΠΗΜΕΝΗ
ΤΟΥ ΓΩΝΙΑ: Η οικογένειά του. Παρόλο που δεν είναι γωνιά, είναι το σύμπαν. 
ΔΕΝ ΞΕΧΝΑ: Το 1974. 
ΘΑ ΚΑΛΟΥΣΕ ΣΕ ΓΕΥΜΑ: Όποιον άνθρωπο είναι απλός,
επώνυμος ή ανώνυμος 
Σε πρώτη εκτέλεση θα παρουσιάσει ο Μάριος Τόκας αύριο,
Μεγάλη Τετάρτη, στην Πλατεία Μητροπόλεως, το έργο του «Θεογεννήτωρ Μαρία».
Δεκαέξι ύμνοι ­ «δεκαέξι μηνύματα αγάπης», όπως λέει ο ίδιος. Ο Μάριος Τόκας
παράλληλα ετοιμάζει τον νέο του δίσκο με τον Γιάννη Πάριο. Πάντως πιστεύει ότι
η αγωνία του συνθέτη πριν από την κυκλοφορία νέου δίσκου είναι η ίδια με αυτή
που ένιωσαν ο Ατματσίδης και ο Βάντσικ πριν από το τελευταίο πέναλτι στον
τελικό του Κυπέλλου Ελλάδας. 
ΕΡ.: «Θεογεννήτωρ Μαρία»; 
ΑΠ.: Την ψυχή
μου βγάζω, τίποτα άλλο. 
ΕΡ.: Δεκαέξι ύμνοι, δεκαέξι διαφορετικά μηνύματα;

ΑΠ.: Δεκαέξι μηνύματα αγάπης. 
ΕΡ.: Εσωτερική ανάγκη η μελοποίηση
κειμένων της Εκκλησίας; 
ΑΠ.: Κάθε δουλειά διά γυμνού... αυτιού δείχνει αν
είναι αποτέλεσμα μόδας. Ας κάνουμε μία ημέρα υπομονή. 
ΕΡ.: Η επαφή σας με
τον υμνογράφο Γεράσιμο Μικραγιαννανίτη; 
ΑΠ.: Ένας θησαυρός. 
ΕΡ.: Πρώτη
εκτέλεση: Συναισθήματα; 
ΑΠ.: Χαίρομαι, περιμένω, αγωνιώ. 
ΕΡ.: Το έργο
θα παρουσιαστεί και στην Κύπρο; 
ΑΠ.: Ας περιμένουμε την πρώτη εκτέλεση και
μετά βλέπουμε. 
ΕΡ.: Συνάντηση και πάλι με τον Μανώλη Μητσιά. 
ΑΠ.: Ο
Θεός ξέρει πού θα 'μουνα τώρα αν δεν ήταν ο Μητσιάς. 
ΕΡ.: Γιατί δώσατε τον
τίτλο «Τα τραγούδια της παρέας» στον πρώτο σας δίσκο; 
ΑΠ.: Το τραγούδι
πρέπει να φτιάχνει παρέες. 
ΕΡ.: Η νέα δισκογραφική δουλειά με τον Γιάννη
Πάριο; 
ΑΠ.: Απλά πράγματα. Όπως λέμε Πάριος. Δηλαδή τραγούδια. 
ΕΡ.: Τι
σας ανησυχεί σήμερα στο τραγούδι; 
ΑΠ.: Τίποτα. Ο χρόνος δικαιώνει ή θάβει
τραγούδια. 
ΕΡ.: Λειτουργούν κυκλώματα στο τραγούδι; 
ΑΠ.: Κάποιες
παρεούλες της ανασφάλειας υπάρχουν. 
ΕΡ.: Σας βλέπουμε πολύ αραιά στα
κέντρα διασκέδασης... 
ΑΠ.: Και οι γαρδένιες έχουν την γοητεία τους. Η
νύχτα όμως είναι ψυχοφθόρα. 
ΕΡ.:... Και δείχνετε την προτίμησή σας στις
συναυλίες; 
ΑΠ.: Οι συναυλίες έχουν την γοητεία της σιωπής. 
ΕΡ.: Η
συναυλία που σας έχει μείνει αξέχαστη; 
ΑΠ.: 1966. Ήμουν 12 χρόνων στην
Λεμεσό. Θεοδωράκης με Φαραντούρη, Μητροπάνο, Πουλόπουλο στα νιάτα τους. 
ΕΡ.: Το τραγούδι που θα θέλατε να ήταν δικό σας; 
ΑΠ.: Αν αρχίσω να τα
απαριθμώ θα χρειαστεί όλη η εφημερίδα. 
ΕΡ.: Τι θα συμβουλεύατε ένα νέο
συνθέτη; 
ΑΠ.: Ψυχούλα. Το τραγούδι είναι 99% συναίσθημα... 
ΕΡ.:
Μουσική που σας επηρέασε στα πρώτα βήματα; 
ΑΠ.: Τα ταγκό που τραγούδαγε η
μάνα μου στο σπίτι. Τη δεκαετία του '60, ο Θεοδωράκης. 
ΕΡ.: Ξένοι
τραγουδιστές με τους οποίους θα θέλατε να συνεργαστείτε; 
ΑΠ.: Να σμίξω
τους Σάιμον και Καρφάγκελ. 
ΕΡ.: Κάποιοι στίχοι που σας συγκίνησαν από τα
παλιά; 
ΑΠ.: Λ. Παπαδόπουλος: «Έβγαζα απ' τις τσέπες μου φλούδες μανταρίνι,
σου 'ριχνα στα μάτια να πονάς». Μ. Ελευθερίου: «Σε καρτερούν μαστιγωτές και
συμπληγάδες». 
ΕΡ.: Το τίμημα της επιτυχίας; 
ΑΠ.: Είναι και γοητευτικό
να πληρώνεις την... είσπραξη. 
ΕΡ.: Αποφεύγετε την δημοσιότητα; 
ΑΠ.:
Την χρειάζομαι μόνο όταν θέλω να πω κάτι. 
ΕΡ.: Τι θα λέγατε σήμερα σ' έναν
Τουρκοκύπριο συνάδελφό σας; 
ΑΠ.: Μαζί, για να φύγει ο Αττίλας. 
ΕΡ.:
Προεδρικές εκλογές στην Κύπρο. 
ΑΠ.: Ο καβγάς φαίνεται να γίνεται για την
εξουσία και όχι για το εθνικό μας πρόβλημα. 
ΕΡ.: Εσείς με τι διασκεδάζετε;

ΑΠ.: Με την παρέα της γυναίκας μου και των φίλων μας. Με απλά πράγματα,
χωρίς θορύβους. 
ΕΡ.: Τι σημαίνει ευτυχία; 
ΑΠ.: Η Χαρούλα, ο Κώστας και
ο Άγγελος. Τα παιδιά μου. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15819N161</ED>
<ID>
ID:170706

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N16&aa=1</URL></REF>


Article

<CATEGORY>vin06</CATEGORY>

 <H5>ΤΟ ΛΥΚΕΙΟ
ΕΛΛΗΝΙΔΩΝ ΣΤΗΝ ΟΥΝΕΣΚΟ</H5>
<H2>Όταν το φολκλόρ μάς κάνει περήφανους</H2>

<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Ένα από τα πολλά αρνητικά τής
επτάχρονης δικτατορίας, που χθες με τη συμπλήρωση τριάντα χρόνων ελπίζουμε να
ολοκληρώθηκε ο κύκλος της αναμνησιολογίας, από πλευράς αντιστασιακών,
αντιστασιασθέντων, εξεγερθέντων ή απλώς διαφωνησάντων ή αντιτεθέντων, (και
σίγουρα από τα μικρότερα) είναι ότι έκανε πολύ κόσμο να αντιπαθήσει τα
δημοτικά, παραδοσιακά τραγούδια και χορούς, που τα προέβαλε η χούντα ως
πολιτιστική της επικάλυψη.Έτσι, η έκπληξη δεν μπορούσε να είναι πιο ευχάριστη,
όταν προχθές στην ίδια την Ουνέσκο, το Λύκειο Ελληνίδων Παρισιού, Χαλκίδας και
Δράμας, με τα αντίστοιχα συγκροτήματά τους, έδωσαν μια παράσταση που συνάρπασε
κοινό και ειδικούς, με την αρτιότητα, τη σοβαρότητα και το ταλέντο των
χορευτών τους. 
Έπρεπε, φαίνεται, να περάσουν τα χρόνια, να ωριμάσουν τα
πνεύματα και οι συνθήκες, για να μπορούμε πια να δούμε, ανερυθρίαστα, να
χορεύεται με τέτοιο τρόπο,η «Μπαϊντούσκα», η «Πουσνίτσα» και ο «Συγκαθιστός».
Το επικαιρικό φολκλόρ έδωσε τη θέση του στο διαχρονικό τού είδους, που ως πριν
από μια εικοσαετία ήταν προνόμιο των Βαλκάνιων γειτόνων μας. Τώρα, χωρίς να
έχουμε περάσει από τα ίδια καθεστώτα με αυτούς, μπορούμε να περηφανευόμαστε
πως είμαστε στο ύψος που είχαν φτάσει εκείνοι τη δεκαετία του '70, κι ότι
πλέον εμείς οι Έλληνες συνεχίζουμε επάξια μια παράδοση που εκείνοι, οι
γείτονές μας, σιγά σιγά, λόγω των δυσκολιών στη χώρα τους, το εγκαταλείπουν.
Κάθε έπαινος, λοιπόν, αξίζει στην Κεντρική Ηγεσία του Λυκείου Ελληνίδων και
στα κατά τόπους παραρτήματά του. Με αυτό τον τρόπο βγάζουν ασπροπρόσωπη την
Ελλάδα, που όπως όλοι ξέρουμε υπήρξε θύμα του εμπορευματοποιημένου φολκλόρ
της. Τίποτε δεν θύμιζε στην παράσταση που είδα εκείνα που ξέραμε άλλοτε. Και
όπως επεσήμανε πολύ σωστά ο Σεβασμιώτατος Μητροπολίτης Γαλλίας και Ιβηρικής,
κ. Ιερεμίας, η χάρη δεν ήταν μόνο προνόμιο των γυναικών. Ήταν και των αγοριών,
που κυριολεκτικά πάνω στο πάλκο πετούσαν. 
Η Ουνέσκο έχει παράδοση στη διατήρηση και ανάπτυξη των
πολιτιστικών ιδιαιτεροτήτων κάθε χώρας-μέλους της. Εντελώς πρόσφατα, στην
Ταϊλάνδη, έγινε το παγκόσμιο συνέδριο των ειδημόνων, υπό την αιγίδα της. Και
ήταν πραγματική χαρά να βλέπεις πολλούς από τους ειδήμονες αυτούς, τη βραδιά
της 17ης Απριλίου, να εκστασιάζονται μπροστά στην ολοκληρωμένη άποψη της
μουσικής, των κουστουμιών και των κινητικών μοτίβων. 
Έξω από την αίθουσα
υπήρχαν, αναρτημένες, οι παραδοσιακές στολές, από πολλές περιοχές της Ελλάδος
(ιδιαίτερη εντύπωση, ανάμεσα στις άλλες, έκανε η γυναικεία στολή της νήσου
Θάσου) και οι περίπου δύο χιλιάδες θεατές, στο διάλειμμα, τις περιεργάζονταν,
τις θαύμαζαν και... ρωτούσαν φυσικά από πού θα μπορούσαν να τις αναζητήσουν.
(Αν όχι τις ίδιες, τουλάχιστον τα αντίγραφα). 
Το Λύκειο Ελληνίδων,
σωματείο μη κερδοσκοπικό, ιδρύθηκε από την Καλλιρρόη Παρέν και το πρωτοπόρο
γυναικείο κίνημα που βρισκόταν τότε (στα 1911) στα σπάργανα. Διαθέτει 46
παραρτήματα στην Ελλάδα και 16 στο εξωτερικό (Γιοχάνεσμπουργκ, Μελβούρνη,
Μοντεβιδέο, Νέα Υόρκη, Αλεξάνδρεια, Ατλάντα κ.τ.λ.). Οι πυρήνες των χορευτικών
ομάδων στα Λύκεια αυτά, αν κρίνει κανείς από όσα είδαμε, είναι πρώτης
ποιότητας. Οι χορευτές και οι χορεύτριες είναι φοιτητές, γιατροί,
αρχιτέκτονες, καθηγητές, δάσκαλοι, αγρότες, κορίτσια εργαζόμενα, γενικά
αντιπροσωπευτικές τάξεις της κοινωνίας, που δεν βρίσκουν μόνο στο «τέκνο» και
στη «σόουλ» την έκφραση της δικής τους ψυχής. 
Το Λύκειο Ελληνίδων Παρισίων
χόρεψε «συρτό συγκαθιστό», «σ'στρις», «ποδαράκι», «τσέστο», «μανδηλάτο»,
«συρτό χανιώτικο», «πεντοζάλη», «καστρινό», «σούστα Κρήτης», «στάγκινα»,
«γκάιντα», «προυσσάνο», «ράικο». 
Το Λύκειο Ελληνίδων Δράμας χόρεψε
«μαντζουράνα», «μπαϊντούσκα», «ραμνά», «τέσκα», «χασαπιά», «κλάματα»,
«συγκαθιστό Μετσόβου», «πάπιγγο», «μπαζαργκάνα», «κλέφτες», «τσάμικο»,
«σέλφο», «ρογκάτσια», «καράτζοβα», «γκέικο», «πατινάδα». 
Το Λύκειο
Χαλκίδας χόρεψε «γκάιντα Επισκοπής», «σουλεϊμάνοβο», «πατρουνινό»,
«Δημητρούλα», τραγούδησε το «Άνοιξαν τα δέντρα», χόρεψε «τικφέσκο»,
«μπαϊντούσκα», «συρτό», «κεχαγιά», «τσομπάνικο», «πάτημα», «ίσο», «συρτό
Ρόδου», «σούστα Ρόδου - Σύμης», «μπάλο», «γαϊτανάκι στα τρία». 
Δεν
φανταζόμουν ποτέ ότι θα έγραφα για το Λύκειο Ελληνίδων, το «αντιδραστικό» όπως
το θεωρούσαμε κάποτε εμείς οι «προοδευτικοί». 
Ωστόσο, μέσα στα
διαφημιστικά μηνύματα που μας κατακλύζουν, στην παραπολιτιστική πληροφόρηση
των ΜΜΕ, στα κάθε λογής περιοδικά με τα νέα των βεντετών μας, θεωρώ χρέος μου
να επισημάνω αυτή την αθόρυβη, αλλά ουσιαστική προσπάθεια, που συντελείται
μακριά από τους φακούς της δημοσιότητας, κυρίως γιατί στην Ευρώπη του
Μάαστριχτ και της κονσέρβας, το γνήσιο θα φαίνεται πια τόσο σπάνιο, όσο σπάνιο
είναι στις ημέρες μας να βρεις μια ντομάτα με γεύση ντομάτας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15819N171</ED>
<ID>
ID:170662

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N17&aa=1</URL></REF>


Article

<CATEGORY>vin02</CATEGORY>

 <H5>Ο
ανήφορος των Παθών</H5>
<H2>Σε πρώτο ενικό</H2>

<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΑΠΟ ΤΟΤΕ που θυμάμαι το Πάσχα,
η Μεγάλη Εβδομάδα είχε μιαν ιδιαίτερη θέση στον ψυχισμό μου. 
Νιώθω πάντα
τη συγκίνηση της θυσίας. 
Όπου, όλα κι όλοι μοιρολογούν τον «ωραίο κάλλει»,
τον πιο όμορφο ανάμεσα στους ανθρώπους. Ότι το μήνυμα 
των Παθών είναι
ανθρωποκεντρικό, το πρωτάκουσα ­ και το οικειοποιήθηκα ­ από τον ποιητή
Ματθαίο Μουντέ. 
Χριστιανός, θεολόγος και δάσκαλος ο Μαθιός, λέει, ότι ο
χριστιανισμός είναι ο υπέρτατος ανθρωπισμός, γιατί κατεβάζει τον ανενδεή θεό
στον κόσμο και τον εξανθρωπίζει. 
Βλέπει τον κόσμο 
μέσα από δύο
ανθρώπινα μάτια. 
Τον αγγίζει με δύο ανθρώπινα χέρια. Διψάει όπως ο
άνθρωπος. 
Πεινάει όπως ο άνθρωπος. Πονάει όπως 
ο άνθρωπος. Δικάζεται ­
άδικα ­ όπως δικάζονται άδικα πολλοί 
άνθρωποι. 
Θα αναστηθεί ως Θεός,
όπως ανασταίνονται και δεν πεθαίνουν οι ιδέες. 
Το μήνυμα των Παθών 
και
το μήνυμα της 
Ανάστασης 
το καταλαβαίνω ως τα πιο οικεία κομμάτια της
θρησκείας μας. 
Μπορώ και κάνω αναγωγές με την καθημερινή ζωή. 
Ο θρήνος
και το κακό κυριαρχούν για να υπάρξει μια καινούργια ζωή. 
Τότε όλα θα 'ναι

καινούργια. 
Το μίσος θα μισήσει το μίσος και η αγάπη θα νικήσει. 
Ο
ανήφορος 
των Παθών, ως τη Μεγάλη Πέμπτη, 
όταν ο Ιησούς 
έχει
ηττηθεί και λάμπει το κακό του κόσμου, είναι ο ανήφορος 
της ανθρωπότητας,
που επαναλαμβάνεται σ' όλους τους καιρούς και σ' όλους τους τόπους. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15819N172</ED>
<ID>
ID:170751

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N17&aa=2</URL></REF>


Article

<CATEGORY>vin06</CATEGORY>

 <H5>ΠΡΟΣΦΑΤΕΣ ΜΕΛΕΤΕΣ
ΔΙΑΠΙΣΤΩΝΟΥΝ ΟΤΙ ΤΑ ΣΧΟΛΕΙΑ ΕΝΤΑΣΣΟΝΤΑΙ ΣΤΗ ΣΦΑΙΡΑ ΤΟΥ ΠΑΓΚΟΣΜΙΟΥ ΑΝΤΑΓΩΝΙΣΜΟΥ
</H5><H2>Εκπαίδευση με ποιο στόχο;</H2>

<AUTHOR>ΧΡΙΣΤΟΣ ΔΟΥΚΑΣ</AUTHOR>

Σε πρόσφατο αφιέρωμα του περιοδικού
«Economist» με τίτλο «Εκπαίδευση, ο πλούτος των εθνών» (4-4-1997),
παρουσιάζονται τα αποτελέσματα της Τρίτης Διεθνούς Μελέτης στα Μαθηματικά και
την Επιστήμη, με βάση τις εξετάσεις που πραγματοποιήθηκαν μεταξύ 41 κρατών σε
δύο μαθήματα, τα Μαθηματικά και την Τεχνολογία. 
ΑΠΟ ΤΑ στοιχεία των
επιδόσεων προκύπτει ότι οι χώρες λεγόμενες «ασιατικές τίγρεις» κατέχουν τις
πρώτες θέσεις, οι δυτικές χώρες παρουσιάζουν υστέρηση, ενώ ορισμένες χώρες του
πρώην σοσιαλιστικού μπλοκ εμφανίζουν μια σημαντικά καλή θέση. 
Κατά τις
απόψεις του περιοδικού, η σημασία των αποτελεσμάτων βασίζεται στο ότι οι
σχετικές μελέτες μάς εισάγουν σε μια νέα πραγματικότητα ­ στην ένταξη και των
σχολείων στη σφαίρα του παγκόσμιου ανταγωνισμού. Χαρακτηριστικά επισημαίνεται
ότι ο ανταγωνισμός εντείνεται σε ένα παγκόσμιο επίπεδο, ότι «τα εκπαιδευτικά
επιτεύγματα και η οικονομική επιτυχία είναι στενά συνδεδεμένα» και ότι «ο
αγώνας κάθε χώρας να ανυψώσει το βιοτικό της επίπεδο πραγματοποιείται πρώτα
και κύρια μέσα στη σχολική τάξη». 
Κατά τις εκτιμήσεις του «Economist», οι
διαφοροποιήσεις που παρουσιάζονται μεταξύ των κρατών ως προς τα αποτελέσματα
δεν φαίνεται να οφείλονται στη διαφορετική χρηματοδότηση των εκπαιδευτικών
συστημάτων ούτε στις ώρες διδασκαλίας ούτε και στον αριθμό των μαθητών κατά
τμήμα. Το συμπέρασμα που εξάγεται από το περιοδικό είναι ότι οι διδακτικές
μέθοδοι θα πρέπει να είναι ο αποφασιστικός παράγοντας επιτυχίας. 
ΕΝΣΤΑΣΕΙΣ 
Οι πιθανές ενστάσεις ως προς τη μεθοδολογία της έρευνας
εντοπίζονται: 
α Στην επιλογή - αντιπροσωπευτικότητα του δείγματος
των μαθητών σε κάθε χώρα. 
β Στη θεματολογία των εξετάσεων και,
συγκεκριμένα, αν αυτή προσαρμόζεται ή όχι στα αναλυτικά προγράμματα του κάθε
κράτους και αν αξιολογείται μια τυποποιημένη ή μια κριτική γνώση. 
γ
Στην ίδια τη μορφή των εξετάσεων, στην οποία οι διαγωνισθέντες μαθητές ηλικίας
13 ετών μπορεί να έχουν εξοικειωθεί περισσότερο ή λιγότερο ή και καθόλου. 
ΑΝΤΑΓΩΝΙΣΤΙΚΗ ΓΝΩΣΗ 
Με τις επιφυλάξεις των μεθοδολογικών αυτών
ερωτημάτων, μπορούν να επιχειρηθούν μερικές πρώτες αναγνώσεις, με αφετηρία τις
επιδόσεις στον διαγωνισμό. Συγκεκριμένα: 
* Η προσέγγιση του περιοδικού
υπακούει σε μια οικονομική προσέγγιση της εκπαίδευσης, με βάση τις κλασικές
θεωρίες του ανθρώπινου κεφαλαίου (ο ίδιος ο τίτλος του αφιερώματος παραπέμπει
στο γνωστό κλασικό σύγγραμμα του Αντάμ Σμιθ). Σύμφωνα με αυτή, οι χώρες της
Ν.Α. Ασίας, οδεύοντας προς μια μετα-φορντική, γνωσιοκεντρική οικονομική
ανάπτυξη, αποδίδουν μεγαλύτερη σημασία σε μια διδακτική οργάνωση
προσανατολισμένη στην κατάκτηση ανταγωνιστικής, επιστημονικής γνώσης με
παραγωγική - οικονομική αξία. Η ερμηνεία αυτή όμως δεν θα μπορούσε να εξηγήσει
την υστέρηση των μαθητικών επιδόσεων εξίσου ανεπτυγμένων χωρών (ΗΠΑ, Γερμανία)
και ακόμη περισσότερο τη θετική επίδοση χωρών της Κ.Α. Ευρώπης (Τσεχία,
Σλοβενία, Βουλγαρία), η κατάσταση αποσύνθεσης των οποίων πολύ μικρή σχέση έχει
με τις γνωσιοκεντρικές - πληροφοριακές οικονομίες. 
ΔΥΤΙΚΗ ΚΟΥΛΤΟΥΡΑ

* Μια ευρύτερη πολιτισμική - κοινωνική προσέγγιση των αποτελεσμάτων θα
μπορούσε να υποθέσει ότι οι επιδόσεις των μαθητών των δυτικών χωρών
επηρεάζονται από τη γενικότερη δυτική κουλτούρα. Σε αυτή, πτυχές όπως η
πολιτισμική και η κοινωνική διάσταση της εκπαίδευσης κατέχουν θέση εξίσου
σημαντική με την ανάπτυξη του τεχνολογικού λόγου. 
Το πρόβλημα της
νεωτερικής δυτικής κουλτούρας είναι, σύμφωνα με ορισμένες απόψεις, η δυσκολία
της να αναδιατυπώσει τα πολιτισμικά - κοινωνικά της στοιχεία στην προβληματική
των κοινωνιών της πληροφόρησης. 
Άλλες αναλύσεις υποστηρίζουν ότι η
μετανεωτερική κουλτούρα της Άπω Ανατολής, απαλλαγμένη από τα σύνδρομα της
πολιτισμικής - κοινωνικής εκπαίδευσης, μπορεί να ανταποκριθεί
αποτελεσματικότερα στις συνθήκες ευελιξίας του παγκόσμιου οικονομικού
συστήματος. 
Η ερμηνεία αυτή παραβλέπει ότι η ασιατική εκπαίδευση
αντιστοιχεί σε κοινωνικοπολιτικά συστήματα με περιορισμένα, γενικά, τα
δημοκρατικά δικαιώματα, με ένταση των ανισοτήτων, με απουσία του παραδοσιακού
κοινωνικού κράτους κ.τ.λ. 
ΠΑΘΟΓΕΝΕΙΕΣ 
Εξαιτίας των σαθρών αυτών
θεμελίων, πολλοί μελετητές διακινδυνεύουν την πρόβλεψη ότι το «ασιατικό θαύμα»
μπορεί τελικά να γίνει θύμα της ίδιας του της ανάπτυξης. Τέλος, οι επιδόσεις
ορισμένων χωρών της Κ.Α. Ευρώπης, ίσως, μαρτυρούν την επιρροή της παραδοσιακής
πολυτεχνικής εκπαίδευσης των προηγούμενων καθεστώτων, ο μονομερής χαρακτήρας
της οποίας όμως συνδέεται, σε αρκετές αναλύσεις, και με τις γνωστές
παθογένειες που εκδηλώθηκαν με την κατάρρευση των καθεστώτων αυτών. 
ΜΕΤΕΩΡΕΣ 
* Οι πολιτισμικές αυτές υποθέσεις παραμένουν εν τούτοις
μετέωρες, αν δεν συνδεθούν με το τι συμβαίνει στη διδακτική - εκπαιδευτική
πράξη των διαφόρων χωρών. Ένα επίμαχο ερώτημα είναι πώς οργανώνεται και πώς
κατακτάται ο στόχος της ποιότητας της σχολικής διδασκαλίας. Το περιοδικό
φαίνεται να υποστηρίζει ότι η συνταγή της ποιότητας των χωρών με υψηλές
επιδόσεις είναι ευθέως ανάλογη με τις τυποποιημένες, παραδοσιακές μεθόδους
διδασκαλίας και περιεχομένου των μαθημάτων. 
Πόσο όμως οι διδασκαλίες αυτές
είναι συμβατές με συντελεστές των κοινωνιών της γνώσης, όπως η παραγωγή
δημιουργικής και καινοτόμου κριτικής σκέψης, οι εξατομικευμένες και
αποτυποποιημένες μορφές διδασκαλίας - εξετάσεων; 
Συντελεστές οι οποίοι
πάλι συνδέονται με άλλες παραμέτρους όπως η οργάνωση των εκπαιδευτικών
συστημάτων, η ποιότητα των προγραμμάτων και των εκπαιδευτικών, η ύπαρξη ενός
συνεχούς συστήματος αξιολόγησης των σχολικών επιτευγμάτων ­ η ελληνική
εμπειρία μάς προσφέρει αρκετές ενδείξεις της σημασίας των τομέων αυτών. 
Συμπερασματικά, η παγκοσμιοποίηση της οικονομίας της αγοράς διαμορφώνει ένα
λόγο οικονομικής προσέγγισης της εκπαίδευσης, η επικράτηση του οποίου δεν
μπορεί να παρακάμψει άλλες όψεις της παγκοσμιοποίησης, όπως η αναγκαιότητα
διαμόρφωσης ενός ενεργού πολίτη απέναντι στις νέες μορφές κοινωνικοπολιτικών
εξουσιών, η αντιμετώπιση των κοινωνικών - μορφωτικών ανισοτήτων, η ανταπόκριση
στα πολυπολιτισμικά περιβάλλοντα και η θετική, κριτική στάση των σχολείων στις
πληροφοριακές - γνωστικές κοινωνίες. Η μελέτη των παραμέτρων αυτών αποτελεί
ζητούμενο τόσο του συγκριτικού επιστημονικού εκπαιδευτικού λόγου όσο και των
υπευθύνων χάραξης της εκπαιδευτικής πολιτικής. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N18</CAT>
<ED>
Κωδικός άρθρου: A15819N181</ED>
<ID>
ID:170663

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N18&aa=1</URL></REF>


Article

<CATEGORY>vin06</CATEGORY>

 <H5>ΜΕΓΑΛΗ ΔΕΥΤΕΡΑ ΚΑΙ ΣΕ
ΟΡΙΣΜΕΝΑ ΣΧΟΛΕΙΑ ΓΙΝΟΝΤΑΙ ΜΑΘΗΜΑΤΑ ΑΝΑΠΛΗΡΩΣΗΣ ΓΙΑ ΤΙΣ ΗΜΕΡΕΣ ΑΠΕΡΓΙΑΣ</H5>
<H2>Και τα μυαλά στην εκδρομή</H2>

<AUTHOR>ΝΙΚΟΣ ΜΑΣΤΟΡΑΣ</AUTHOR>

«Δι' ευχών των Αγίων Πατέρων ημών...», ξεκίνησε
κανονικά στις 2 χθες το μεσημέρι η προσευχή της Μεγάλης Δευτέρας, στο προαύλιο
του 39ου Λυκείου της Κυψέλης, αλλά αυτή τη φορά μαθητές και καθηγητές ζούσαν
και καταλάβαιναν περισσότερο το μεταφορικό της νόημα. 
ΓΙΑΤΙ ήταν πρώτη
φορά εδώ και γενιές μαθητών που το κουδούνι ηχεί αυτή τη μέρα. Γιατί ο ήλιος,
παρά την ελαφριά συννεφιά, είχε γίνει πια ανοιξιάτικος, γιατί οι φωτογραφίες
της εκδρομής στην Κρήτη ­ το μεγαλύτερο γεγονός της μαθητικής ζωής μόλις πριν
από δύο ημέρες τέλειωσε ­ έδιναν κι άλλη τροφή στις νωπές αναμνήσεις, γιατί τα
σχέδια για το Πάσχα βρίσκονταν εν εξελίξει. Κι εκείνοι, δι' ευχών των πατέρων
τους γενικώς ­ αλλά πάντως όχι δικών τους ευχών ­ έπρεπε τώρα να ξεκινήσουν
την εβδομάδα των παθών, αναζητώντας το νόημα της Εθνεγερσίας και των
συνημίτονων. Αναπλήρωνοντας χαμένες ώρες Ιστορίας και Μαθηματικών αντίστοιχα.

Τυπικά, ήταν παρόντες 8 στους 10, αφού οι ­ δικαιολογημένες και μη ­
απουσίες υπολογίστηκαν γύρω στο 20%, άρα η αναπλήρωση και με αυτή τη μέθοδο
προχωράει. Το 39ο Λύκειο, λέει ο προϊστάμενος του 1ου Γραφείου Δευτεροβάθμιας
Εκπαίδευσης Αθήνας κ. Παν. Χριστόπουλος, είναι «ένα από τα περίπου 150
Γυμνάσια και Λύκεια στην περιφέρεια της Αθήνας που θα κάνουν μαθήματα
αναπλήρωσης ως τη Μεγάλη Τετάρτη. Δεν υπάρχουν προβλήματα στη διαδικασία, παρά
μόνο σε ένα-δύο σχολεία και αυτά αναμένεται να ξεπεραστούν». 
Τα σχολεία
που λειτουργούν αυτές τις ημέρες ανήκουν στην «άτυχη» μειοψηφία του 34,8%, ενώ
στο 43,4% ήταν αρκετά τα μαθήματα το Σάββατο και στο 81,7% η επέκταση του
ημερήσιου ωραρίου ­ ή κάποιος συνδυασμός, ανάλογα με την εξέλιξη της απεργίας
των καθηγητών. Στο 39ο αναγκάστηκαν να συνδυάσουν όλους τους τρόπους. Τυπικά
λοιπόν, τα μαθήματα της Μεγάλης Εβδομάδας ξεκίνησαν. Επί της ουσίας όμως,
κανένας δεν ήταν εκεί. Τηρούσαν όλοι τους τύπους (απουσίες, προσευχή,
παράδοση), αλλά ούτε οι μαθητές ούτε οι καθηγητές πίστευαν ότι αναπληρώνουν
ουσιαστικά την ύλη και, φυσικά, το σώμα εκεί, μα το μυαλό των παιδιών ήταν ­
ολοφάνερα ­ αλλού:. 
«Για ποια αναπλήρωση μιλάμε; Όχι με μισή, με καθόλου
καρδιά είμαστε εδώ. Ας όψονται οι απουσίες. Εξάλλου, όσοι ενδιαφέρονται για
εξετάσεις πάνε φροντιστήριο», λένε οι Νίκος Αμοργιάνος και Ηλ. Ηλιόπουλος, εν
χορώ με τους συμμαθητές τους της Γ'τάξης, που κοιτάνε όλοι γελώντας τις
φωτογραφίες της εκδρομής. Μόλις τυπώθηκαν! «Θα κάνουμε μια-δύο ώρες κάθε μέρα
μάθημα, ως την Μεγάλη Τετάρτη. Στην απεργία χάθηκαν κάπου 58 ώρες από Ιστορία
και Μαθηματικά και θα τις αναπληρώσουμε σε 6 ώρες μεγαλοβδομαδιάτικα; Μόλις
ήρθαμε από εκδρομή», λέει η Αλέκα Καραγιώργου. «Εμείς δεν είχαμε συμφωνήσει με
αυτό στη συζήτηση με τους καθηγητές, αλλά είπαν ότι δεν γίνεται αλλιώς και το
επέβαλαν. Πάντως περάσαμε τρομερά στην εκδρομή!», λέει ο Γιώργος Ματσιμάνης,
έτοιμος για το μάθημα της... διεκπεραίωσης. 
Ο διευθυντής κ. Ελευθ.
Μιχαηλίδης εξηγεί ότι το σχολείο αναγκάστηκε να επιλέξει και αυτή τη μέθοδο
αναπλήρωσης, για τμήματα που είχαν μεγάλες ελλείψεις κυρίως στα μαθήματα των
Δεσμών, καθώς οι άλλες τάξεις μπορούν να αναπληρώσουν και στην αρχή της
επόμενης χρονιάς. «Από τα 500 παιδιά, αυτό το τριήμερο περίπου 200 θα κάνουν
μαθήματα, με 12 από τους 35 καθηγητές. Κάνουμε ό,τι μπορούμε, αλλά βέβαια
πλήρης κάλυψη των δύο μηνών απεργίας είναι δύσκολο να γίνει», διαπιστώνει ο
καθηγητής. 
Όσο για τους γονείς; Πώς αντέδρασαν άραγε; «Ξέρετε, έχουμε μεν
500 παιδιά, αλλά δεν έχουμε... σύλλογο γονέων. Δεν ασχολούνται παρά μόνο λίγοι
και ατομικά, καθένας για τα παιδιά του». Η αντίδραση προϋποθέτει δράση ­ και
δι' ευχών δεν γίνεται... 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N19</CAT>
<ED>
Κωδικός άρθρου: A15819N191</ED>
<ID>
ID:170664

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N19&aa=1</URL></REF>


Article

<CATEGORY>vin06</CATEGORY>

 <H2>Πειραματικό Γυμνάσιο «δεύτερης ευκαιρίας»</H2>

ΠΕΙΡΑΜΑΤΙΚΟ σχολείο
δεύτερης ευκαιρίας πρόκειται να ιδρυθεί και να λειτουργήσει στο Λεκανοπέδιο
της Αθήνας, σε συνεργασία του υπουργείου Παιδείας και των Δήμων Αθήνας,
Νίκαιας και Περιστερίου, στο πλαίσιο σχετικού προγράμματος της Ευρωπαϊκής
Ένωσης. Το σχολείο θα είναι επιπέδου Γυμνασίου, καθώς έχει παρατηρηθεί ότι το
10% σχεδόν των μαθητών του Γυμνασίου το εγκαταλείπουν. 
Σ' αυτό θα μπορούν
να φοιτούν νέοι και νέες που για οποιοδήποτε λόγο εγκατέλειψαν το Γυμνάσιο σε
κάποια χρονική φάση και επιθυμούν να επιστρέψουν. 
Η ηλικία των μαθητών θα
ξεκινάει από τα 13 ή 14 χρόνια και θα φθάνει έως τα 25 χρόνια. Χαρακτηριστικό
του προγράμματος σπουδών αυτού του σχολείου θα είναι η εξατομίκευση της
διδασκαλίας. 
Οι μαθητές θα χωρίζονται όχι σε τάξεις αλλά σε μικρές ομάδες,
ανάλογα με τις ελλείψεις και τα προβλήματά τους. Τη διδασκαλία θα αναλάβουν
είτε ήδη υπηρετούντες καθηγητές είτε αναπληρωτές, οι οποίοι όμως σε κάθε
περίπτωση θα περάσουν από ειδική επιμόρφωση. 
Για το πειραματικό σχολείο
δεύτερης ευκαιρίας μίλησαν κατά τη διάρκεια χθεσινής συνέντευξης Τύπου ο
υπουργός Παιδείας κ. Γερ. Αρσένης και οι Δήμαρχοι Αθήνας κ. Δημ. Αβραμόπουλος,
Νίκαιας κ. Τράπαλης και Περιστερίου κ. Δημητρακόπουλος. 
«Ο θεσμός αυτός,
όπως είπε ο κ. Αρσένης θέλουμε να στηριχτεί στην Τοπική Αυτοδιοίκηση έτσι ώστε
να υπάρχει μια ζωντανή, λειτουργική διασύνδεση ανάμεσα στα μαθήματα των
παιδιών αυτών, στην εκπαίδευσή τους και στη ζωή στην τοπική κοινωνία, όπου θα
βγούνε μετά για να δουλέψουν και να προχωρήσουν». 
Δεν ανακοινώθηκε ωστόσο
πότε και πού θα λειτουργήσει το σχολείο αυτό. «Δεν θα ήθελα να δεσμευτώ, είπε
χαρακτηριστικά ο κ. Αρσένης, ότι οπωσδήποτε αυτό θα αρχίσει από τον
Σεπτέμβριο. Μπορεί να αρχίσει από τον Ιανουάριο. 
Σέ ένα μήνα περίπου θα
είμαστε σε θέση να σας πούμε ακριβώς ποιο θα είναι το χρονοδιάγραμμα
υλοποίησης». 
Στη υλοποίηση του προγράμματος για τα σχολεία δεύτερης
ευκαιρίας θα πάρει μέρος και το Ινστιτούτο Διαρκούς Επιμόρφωσης (ΙΔΕΚΕ), ενώ
τεχνική βοήθεια θα χορηγήσει η Ευρωπαϊκή Ένωση, όπως θα κάνει επίσης και για
τα αντίστοιχα προγράμματα που εφαρμόζονται ή θα εφαρμοσθούν στη Γαλλία
(Μασσαλία), στην Ιταλία (Κατάνια), στη Φινλανδία (Χαμελίνα) και στην Ισπανία
(Μπιλμπάο). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N19</CAT>
<ED>
Κωδικός άρθρου: A15819N192</ED>
<ID>
ID:170718

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N19&aa=2</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ
ΚΑΙ ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ</H5>
<H5>Το απίθανο και το
μοιραίο</H5>
<H2>Οι στάχτες του Τσερνομπίλ</H2>

Ο θόρυβος γύρω από το μεγάλο πυρηνικό ατύχημα
στο Τσερνόμπιλ της Ουκρανίας έχει κοπάσει. 
Όμως, παρ' όλο που το
ενδιαφέρον του κοινού και των δημοσιογράφων έχει σβήσει, δεν συμβαίνει το ίδιο
με τα ραδιενεργά κατάλοιπα, που σκορπίστηκαν με τον άνεμο απ' άκρου εις άκρον
της ευρωπαϊκής ηπείρου. Το καίσιο 137 εξακολουθεί να ακτινοβολεί χρόνια αφότου
το σοβιετικό άστρο έχει δύσει. Πέντε χρόνια μετά το ατύχημα, σε ορισμένα
σημεία της Β. Ελλάδας, της Αυστρίας και της Σκανδιναβίας η ακτινοβολία από
καίσιο 137 υπερέβαινε τις 100 χιλιάδες μονάδες (Bequerel) ανά τετραγωνικό
μέτρο, ενώ σε άλλες περιοχές, όπως στη Ν. Γαλλία και την Ισπανία, η αντίστοιχη
τιμή ήταν εκατό φορές χαμηλότερη. Η κατανομή αυτού του ραδιενεργού ισοτόπου
δείχνει την κατανομή των ραδιενεργών καταλοίπων, που προήλθαν από την έκρηξη
και διασκορπίστηκαν από τους ανέμους και τις βροχές, που έτυχε να επικρατούν
το δεκαήμερο μετά το ατύχημα, στις 26 Απριλίου του 1986. Σήμερα, έντεκα χρόνια
μετά, το καίσιο 137 δεν έχει χάσει παρά το 30% της αρχικής του «ενεργότητας»,
όπως ονομάζεται η ικανότητα ενός ραδιενεργού υλικού να εκπέμπει ακτινοβολία. Η
απορρόφησή του από τα φυτά έχει εισαγάγει το καίσιο 137 στην τροφική αλυσίδα.
Όπως και στην περίπτωση των τοξικών, οι συγκεντρώσεις αυτού του ραδιενεργού
ισοτόπου στους ιστούς των ανώτερων οργανισμών και του ανθρώπου είναι πολύ
μεγαλύτερες από τις συγκεντρώσεις στο περιβάλλον. Οι δόσεις που οι κάτοικοι
της Β. Ελλάδας προσλαμβάνουν με τις τροφές τους είναι πάνω από τέσσερις φορές
μεγαλύτερες απ' ό,τι στην Αθήνα. 
Πυρηνικά ατυχήματα δεν συμβαίνουν συχνά. Τα πολύπλοκα συστήματα
ασφαλείας, με τα οποία είναι εφοδιασμένοι οι πυρηνικοί σταθμοί, υποτίθεται ότι
ελαχιστοποιούν τους κινδύνους. Όμως, όσο περισσότεροι αντιδραστήρες
εγκαθίστανται στον κόσμο και όσο αυξάνεται ο χρόνος λειτουργίας τους, τόσο το
απίθανο γίνεται πιθανό ή και σχεδόν βέβαιο. Πολλοί ήταν αυτοί που προέβλεπαν
ότι αργά ή γρήγορα θα συνέβαινε ένα μεγάλο πυρηνικό ατύχημα. Το πότε δεν ήταν
δυνατόν να το γνωρίζει κανείς, ούτε το πού. Πυρηνικά «επεισόδια» είχαν συμβεί
πολλά, αλλά στο παρά πέντε είχε αποφευχθεί η μεγάλη καταστροφή. Στο
Τσερνόμπιλ, της τότε Σοβιετικής Ουκρανίας, οι ασφάλειες δεν λειτούργησαν. Όταν
στις 26 Απριλίου του 1986 ο ένας από τους τέσσερις πυρηνικούς αντιδραστήρες
του σταθμού τινάχθηκε στον αέρα, το θεωρητικά απίθανο είχε στην πραγματικότητα
συμβεί. Ένας από τους «ασφαλέστερους» σοβιετικούς αντιδραστήρες είχε
αστοχήσει. Η πυρκαγιά που ακολούθησε την έκρηξη έκαιγε επί δέκα ημέρες,
εκλύοντας ένα ραδιενεργό νέφος, που ο άνεμος στροβίλισε πάνω από την Ευρώπη.
40% των καλλιεργήσιμων εδαφών της Ουκρανίας και 30% της Λευκορωσίας έχουν
υποστεί βαριά ραδιενεργό μόλυνση. Σύμφωνα με στοιχεία της UNICEF, δύο
εκατομμύρια παιδιά στην Ουκρανία και πεντακόσιες χιλιάδες στη Λευκορωσία ζουν
σε περιοχές με υψηλή ραδιενέργεια. Τα παιδιά αυτά έχουν αυξημένες πιθανότητες
να προσβληθούν από καρκίνο και ειδικότερα από καρκίνο του θυρεοειδούς κατά τα
επόμενα 30 χρόνια. Ήδη, μέσα σε μία δεκαετία από το ατύχημα του Τσερνόμπιλ, τα
περιστατικά καρκίνου του θυρεοειδούς στη Λευκορωσία εκατονταπλασιάστηκαν.

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15819N201</ED>
<ID>
ID:170665

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N20&aa=1</URL></REF>


Article

<CATEGORY>vin06</CATEGORY>

 <H5>Η ΝΕΑ ΙΩΝΙΑ ΑΠΟΚΤΑ «ΑΣΠΙΔΑ» ΓΙΑ ΤΟΥΣ
ΚΙΝΔΥΝΟΥΣ ΠΟΥ ΤΗΝ ΑΠΕΙΛΟΥΝ</H5>
<H5>Περιβάλλον
και Ολυμπιάδα</H5>
<H5>Καθαρότερα
αυτοκίνητα για τον επόμενο αιώνα</H5>
<H2>Σωτήρια
μελέτη</H2>

<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

«Ασπίδα» ενάντια στις
πλημμύρες, τους σεισμούς και τα εργοστασιακά ατυχήματα αποκτά ο Δήμος Νέας
Ιωνίας με τη βοήθεια του Τμήματος Γεωλογίας του Πανεπιστημίου Αθηνών. 
ΤΟ
ΣΧΕΔΙΟ δράσης ονομάζεται «Επιχειρησιακός σχεδιασμός και οργάνωση για την
αντιμετώπιση φυσικών και τεχνολογικών καταστροφών στον Δήμο Νέας Ιωνίας» και
το ετοίμασε μέσα σε δύο χρόνια επιστημονική ομάδα 13 ατόμων με υπεύθυνο τον κ.
Ευθύμιο Λέκκα, επίκουρο καθηγητή Γεωλογίας. 
«Το πρόγραμμα ανατέθηκε στο
πανεπιστήμιο από τον δήμο», εξηγεί ο δήμαρχος Πέτρος Μπουρδούκος. «Η Νέα
Ιωνία, με 85.000 κατοίκους, θεωρείται περιοχή υψηλής επικινδυνότητας λόγω του
Ποδονίφτη. Χρειαζόταν, λοιπόν, ένα συγκεκριμένο πλάνο για να αντιμετωπιστούν
δυσάρεστες καταστάσεις, κυρίως μετά τις πλημμύρες του 1994, όταν αποδείχτηκε
ότι ήμασταν ανέτοιμοι σε περίπτωση φυσικών καταστραφών». 
Εκτός, όμως, από
τις πλημμύρες και τις πιθανές ζημιές σε περίπτωση σεισμού, στη Νέα Ιωνία
λειτουργούν πολλές βιοτεχνίες και εργοστάσια, που επίσης εγκυμονούν κινδύνους
ατυχημάτων. «Η περιοχή είναι πυκνοκατοικημένη και αποτελεί κέντρο διερχομένων
με αυξημένη κίνηση οχημάτων κατά τη διάρκεια της ημέρας. Στους δρόμους της
παρατηρείται το αδιαχώρητο και το Σάββατο, όταν πολύς κόσμος επισκέπτεται τα
εμπορικά της καταστήματα», λέει ο κ. Λέκκας. Μία ακόμα από τις ιδιαιτερότητες
της περιοχής, που δημιουργεί πρόβλημα, είναι το «μοίρασμα» του οδικού δικτύου
στα δύο, λόγω των γραμμών του Ηλεκτρικού, που περνά από τον δήμο. 
Λαμβάνοντας υπόψη όλα αυτά τα δεδομένα, η ομάδα του πανεπιστημίου μελέτησε τις
γειτονιές δίπλα στο ποτάμι, τα σημεία όπου βρίσκονται οι βιοτεχνίες, την
κίνηση στους μεγάλους οδικούς άξονες και την καθημερινή μετακίνηση του
πληθυσμού. Κατέγραψε τις χρήσεις γης και πραγματοποίησε γεωλογική,
σεισμολογική, βιομηχανική, χωροταξική και πολεοδομική έρευνα σε ολόκληρη την
επικράτεια του δήμου. 
Το τελικό σχέδιο περιλαμβάνει τα στάδια πρόληψης,
επέμβασης και αντιμετώπισης των καταστροφών. Στο πρώτο, διατυπώθηκαν προτάσεις
για παρεμβάσεις στους οδικούς άξονες και ελευθέρωση χώρων, ώστε να μην
αποτελέσουν εμπόδια σε πιθανές μετακινήσεις κόσμου ή ομάδων διάσωσης.
Προτείνεται ακόμα η προμήθεια υλικού και μηχανημάτων, που θα χρησιμοποιηθούν
σε περίπτωση ανάγκης. Στο στάδιο της επέμβασης, θα δημιουργηθούν κλιμάκια
άμεσης δράσης, ορισμός των χώρων στους οποίους θα πρέπει να πάνε οι κάτοικοι
αν χρειαστεί να φύγουν από τα σπίτια τους, τα νοσοκομεία στα οποία θα
διαβιβαστούν τυχόν τραυματίες κ.λπ. Τέλος, στο στάδιο της αντιμετώπισης,
προβλέπεται οικονομική βοήθεια, εργασία ψυχολόγων και άλλα μέτρα που έχουν
σκοπό την ταχεία επαναφορά του δήμου στα πριν από την καταστροφή δεδομένα. 
Στα πλαίσια του προγράμματος, προβλέπονται σεμινάρια στους υπαλλήλους του
δήμου, τους νομαρχιακούς συμβούλους, καθώς και ενημέρωση των δημοτών με
φυλλάδια. 
Για
πρώτη φορά φέτος μπορείτε να γιορτάσετε το Ορθόδοξο Πάσχα στον κυβερνοχώρο,
μια που σε απευθείας σύνδεση με το Οικουμενικό Πατριαρχείο μπορείτε να
ακούσετε τις λειτουργίες της Μεγάλης Εβδομάδας αν έχετε σύνδεση με το Ίντερνετ
(http: //www. epnet. gr). Στις σελίδες του υπάρχουν ακόμα χειρόγραφα και 103
παλιές εικόνες από τη συλλογή του Πατριαρχείου. 
Είκοσι δύο μαθητές στο
Γυμνάσιο και το Λύκειο Ακράτας ασχολούνται με την έρευνα των ακτών της
περιοχής τους, συμμετέχοντας στο πρόγραμμα της Ουνέσκο για τη Μεσόγειο. Μέχρι
την 1η Μαΐου θα μετρήσουν την καθαρότητα των ακτών και θα εξετάσουν τις
χημικές παραμέτρους του νερού σε περιοχές λουομένων και σε ένα λιμάνι. 
Σχέδιο δράσης 10
σημείων ανακοίνωσε το WWF εν όψει της 2ης Παγκόσμιας Διάσκεψης για το
Περιβάλλον, που θα γίνει τον Ιούνιο στη Νέα Υόρκη. Με αυτό καλεί όλες τις
κυβερνήσεις, μεταξύ άλλων, να δημιουργήσουν δίκτυο προστατευόμενων δασικών
περιοχών, να υιοθετήσουν το Πρωτόκολλο για την αλλαγή του κλίματος, που ορίζει
μείωση κατά 20% των εκπομπών διοξειδίου του άνθρακα μέχρι το 2005 και να
εφαρμόσουν τη Συνθήκη για τη Βιοποικιλότητα στα δάση.
 
ΙΔΙΑΙΤΕΡΗ σημασία δίνουν οι Σουηδοί στα περιβαλλοντικά
θέματα της υποψηφιότητας της Στοκχόλμης για την Ολυμπιάδα του 2004. Έτσι, η
ανάθεση της κατασκευής του νέου Ολυμπιακού Σταδίου της πόλης έγινε με βάση τη
«φιλικότερη προς το περιβάλλον» πρόταση. Βασικό μέλημα των αρχιτεκτόνων είναι
η εξοικονόμηση ενέργειας. Στο στάδιο, χωρητικότητας 70.000 θέσεων, θα
χρησιμοποιείται ηλεκτρικό ρεύμα από ηλιακά πάνελ, ανακυκλωμένο νερό καθώς και
συσκευές που μειώνουν την κατανάλωση νερού. Υπάρχουν ακόμα λεπτομερή σχέδια
για ανακύκλωση όλων των σκουπιδιών που θα συσσωρεύονται στους χώρους του
σταδίου, ενώ μέσω υπολογιστή έχει υπολογιστεί η ακριβής ποσότητα των υλικών
που θα χρειαστούν για την κατασκευή του σταδίου για να μη γίνουν «άσκοπες»
μετακινήσεις, που θα επιβαρύνουν το περιβάλλον. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N21</CAT>
<ED>
Κωδικός άρθρου: A15819N211</ED>
<ID>
ID:170666

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N21&aa=1</URL></REF>


Article

<CATEGORY>vin06</CATEGORY>

 <H5>ΣΤΗΝ ΤΕΛΙΚΗ ΕΥΘΕΙΑ
ΓΙΑ ΤΗΝ ΚΑΤΑΣΚΕΥΗ ΤΗΣ Η ΛΕΩΦΟΡΟΣ ΕΛΕΥΣΙΝΑΣ - ΣΤΑΥΡΟΥ ΣΠΑΤΩΝ ΠΟΥ ΘΑ ΕΝΩΣΕΙ ΤΙΣ
ΔΥΟ ΕΘΝΙΚΕΣ ΟΔΟΥΣ ΚΑΙ ΘΑ ΔΙΑΘΕΤΕΙ 28 ΑΝΙΣΟΠΕΔΟΥΣ ΚΟΜΒΟΥΣ</H5>
<H2>70 χιλιόμετρα ανάσα για την Αθήνα</H2>

<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Μία λεωφόρος - ανάσα για την Αθήνα! Ο
αυτοκινητόδρομος Ελευσίνας - Σταυρού - Σπάτων, που περιλαμβάνει και την
περιφερειακή λεωφόρο Υμηττού, βρίσκεται στην τελική ευθεία για την έναρξη
κατασκευής του και μετά την αποπεράτωσή του υπόσχεται πολλά: εξοικονόμηση
χρόνου και καυσίμων, βελτίωση της κυκλοφορίας στην Αττική, απασχόληση και
μείωση της ατμοσφαιρικής ρύπανσης. 
Η έναρξη της κατασκευής του έργου θα
σημάνει το τέλος μιας μακράς περιόδου (περίπου σαράντα χρόνων) σκέψεων,
προτάσεων και μελετών. Οι πρώτες μελέτες έγιναν τη δεκαετία του 1950, όταν
είχε προταθεί η χάραξη της νέας λεωφόρου μέσω των περιοχών Βυζαντίου και
Καποδιστρίου. Η σημερινή χάραξη του κεντρικού τμήματος (από Λιόσια έως
Χαλάνδρι) επιλέχθηκε το 1966. 
Η λεωφόρος θα είναι μήκους περίπου 70
χιλιομέτρων και η σύνδεση με το υφιστάμενο οδικό δίκτυο θα γίνεται μέσω 28
ανισόπεδων κόμβων, μερικοί από τους οποίους αναμένεται να αρχίσουν να
κατασκευάζονται μέσα στο καλοκαίρι. Ο ανισόπεδος κόμβος σύνδεσης της λεωφόρου
με την Εθνική οδό Αθηνών - Θεσσαλονίκης έχει ήδη αρχίσει να κατασκευάζεται.

Για τη σημασία του έργου όσον αφορά την ποιότητα ζωής στην Αττική,
σημειώνεται στη σχετική μελέτη: Η λεωφόρος Ελευσίνας - Σταυρού - Σπάτων ενώνει
την Εθνική οδό Αθηνών - Πατρών με την Αθηνών - Θεσσαλονίκης, κλείνει τον
εσωτερικό δακτύλιο της Αθήνας και ολοκληρώνει ένα πλήρες δίκτυο γρήγορης και
ασφαλούς κυκλοφορίας σε όλη την Αττική. Παράλληλα, εξυπηρετεί την κίνηση από
και προς το νέο αεροδρόμιο στα Σπάτα, βελτιώνει την κυκλοφοριακή κίνηση μέσα
στην πόλη και τους χρόνους μετακίνησης, ενώ μειώνει την ατμοσφαιρική ρύπανση,
την ηχορύπανση και την κατανάλωση ενέργειας. 
Οι σχετικοί αριθμοί της
μελέτης κοινωνικοοικονομικού κόστους και οφέλους είναι αποκαλυπτικοί: τον
πρώτο χρόνο λειτουργίας προβλέπεται ότι περίπου 176.000 οχήματα θα
χρησιμοποιούν τη λεωφόρο καθημερινά, ενώ σε ετήσια βάση υπολογίζεται ότι ο
κυκλοφοριακός φόρτος θα είναι περίπου 65 εκατομμύρια αυτοκίνητα. Όσον αφορά
στην εξοικονόμηση χρόνου, προβλέπεται ότι κατά τον πρώτο χρόνο λειτουργίας του
θα απορροφήσει το 6% του συνολικού αριθμού των μετακινήσεων στην περιοχή
Αττικής, με ημερήσια εξοικονόμηση χρόνου 270 χιλιάδων ωρών. 
Το έργο θα
συμβάλει σημαντικά στη μείωση της κατανάλωσης καυσίμων. Από τις μετακινήσεις
στη λεωφόρο υπολογίζεται ετήσια εξοικονόμηση καυσίμων ύψους περίπου 140
δισεκατομμυρίων δρχ., ενώ θα υπάρξει εξοικονόμηση καυσίμων και στο υπόλοιπο
δίκτυο από την αύξηση της μέσης ωριαίας ταχύτητας σε αυτό. Η ατμοσφαιρική
ρύπανση και ο θόρυβος αναμένεται να μειωθούν κατά 50% σε διάφορες περιοχές
κατοικίας. 
Το έργο αναμένεται να τονώσει την Αττική και από άποψη
απασχόλησης. Υπολογίζεται ότι θα δημιουργηθούν 2.000 θέσεις εργασίας κατά τη
διάρκεια της κατασκευής του και περίπου 5.000 σε παραπλήσιες δραστηριότητες.
Κατά τη διάρκεια της λειτουργίας τής νέας λεωφόρου αναμένεται να δημιουργηθούν
περισσότερες από 500 μόνιμες θέσεις εργασίας. 
Όσοι θα χρησιμοποιούν τη νέα
λεωφόρο θα πληρώνουν. Προβλέπεται ότι θα δημιουργηθούν σταθμοί διοδίων και τα
διόδια θα κοστίζουν περίπου 500 δραχμές. Το συνολικό κόστος του έργου θα
φτάσει τα 400 δισεκατομμύρια σε σημερινές τιμές και αναμένεται να είναι έτοιμο
με την αποπεράτωση του νέου αεροδρομίου των Σπάτων, το 2000. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N22</CAT>
<ED>
Κωδικός άρθρου: A15819N221</ED>
<ID>
ID:170667

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N22&aa=1</URL></REF>


Article

<CATEGORY>vin06</CATEGORY>

 <H2>Έρευνα για τα 20.000 σπίτια</H2>

ΣΤΟΝ εισαγγελέα Εφετών κ. Ιωάννη
Γαβρίλη ανατέθηκε η διενέργεια της προκαταρκτικής εξέτασης στο πλαίσιο της
οποίας θα ερευνηθεί η προσφορά διαμερισμάτων από την εφημερίδα «Εξουσία» στους
αναγνώστες της. 
Τη σχετική παραγγελία για τη δικαστική έρευνα έδωσε ο
υπουργός Δικαιοσύνης κ. Ευ. Γιαννόπουλος, ενώ κινήθηκε αυτεπαγγέλτως και η
Εισαγγελία Πρωτοδικών της Αθήνας. Ο εισαγγελικός λειτουργός που θα χειριστεί
την υπόθεση, οφείλει να διαπιστώσει αν ο εκδότης της εφημερίδας «Εξουσία» έχει
τη δυνατότητα να δώσει όσα υπόσχεται, που είναι «είκοσι χιλιάδες σπίτια, στη
μισή τιμή, χωρίς προκαταβολή και χωρίς κλήρωση». Παράλληλα θα ερευνηθεί αν η
ίδια εφημερίδα έχει δώσει στους αναγνώστες της τα διαμερίσματα που προσέφερε
με κουπόνια αμέσως μετά την έκδοσή της. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N22</CAT>
<ED>
Κωδικός άρθρου: A15819N222</ED>
<ID>
ID:170719

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N22&aa=2</URL></REF>


Article

<CATEGORY>vin06</CATEGORY>

 <H2>Ο έμπορος έκανε δουλειές με... φούντες</H2>

ΕΝΝΙΑ κιλά χασίς, συσκευασμένα σε δέματα,
έτοιμα για εμπορία, είχε κρύψει στο εξοχικό του σπίτι στα Καλύβια Αττικής ο
40χρονος έμπορος Αθανάσιος Κ. Πανταζής, ο οποίος συνελήφθη. 
Στην κατοχή
του βρέθηκαν ακόμη μια ηλεκτρονική ζυγαριά ακρίβειας και 175.000 δρχ., που
κατασχέθηκαν επειδή προέρχονταν από διακίνηση ναρκωτικών. Οι αρχές Ασφαλείας
συνεχίζουν τις έρευνες, επειδή πιστεύουν ότι ο Πανταζής είναι μέλος σπείρας
λαθρεμπόρων ναρκωτικών, οι οποίοι διακινούν μεγάλες ποσότητες στην περιοχή της
Αττικής. 
Με τη δικογραφία που σχηματίσθηκε εις βάρος του απεστάλη στον
εισαγγελέα πλημμελειοδικών Αθηνών, ο οποίος τον παρέπεμψε σε τακτική ανάκριση.

ΙΣΟΒΙΑ ΣΤΟΝ ΜΠΑΡΜΠΑ 
Με πολυμελή συνοδεία αστυνομικών, μετήχθη
χθες από τις φυλακές της Κομοτηνής στον Κορυδαλλό ο 48χρονος Γιώργος Μπάρμπας,
«γνωστός» έμπορος ναρκωτικών, που καταδικάστηκε σε ισόβια κάθειρξη και
χρηματική ποινή 30 εκατ. δραχμών, από το Πενταμελές Εφετείο Θράκης (Κομοτηνή).

Ο Μπάρμπας είχε συλληφθεί στις 8 Ιανουαρίου κοντά στη Νέα Βύσσα Έβρου, τη
στιγμή που παραλάμβανε από Τούρκο συνεργό του 4.150 γραμμάρια ηρωίνη, με σκοπό
να την προωθήσει στην Αθήνα. Ο Τούρκος καταδικάστηκε από το ίδιο δικαστήριο σε
κάθειρξη 19 χρόνων. Πρόκειται για τον 40χρονο Γεχμπί Γκοσκούν, που εισήλθε
λαθραία στη χώρα μας, μέσω του Έβρου ποταμού. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N23</CAT>
<ED>
Κωδικός άρθρου: A15819N231</ED>
<ID>
ID:170668

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N23&aa=1</URL></REF>


Article

<CATEGORY>vin06</CATEGORY>

 <H2>Σταθερή η
σημαία, ακριβότερο το χιλιόμετρο</H2>

ΠΟΔΑΡΙΚΟ με αυξήσεις στα
κόμιστρα των ταξί θα κάνει ο Μάης. 
Συγκεκριμένα, από 1ης Μαΐου η τιμή της
«μονής ταρίφας» ανά χιλιόμετρο θα στοιχίζει 62 δραχμές, αντί των 58 δρχ. που
κοστολογείται σήμερα. Επίσης, η τιμή της «διπλής ταρίφας» από τις 113 δρχ. θα
φτάσει στις 120 δρχ. 
Η «πτώση της σημαίας» θα είναι ­ όπως και σήμερα ­
200 δρχ., ενώ και η χρονομετρική αποζημίωση παραμένει στις 2.000 δρχ. ανά ώρα.

Η απλή κλήση ραδιοταξί στο εξής θα επιβαρύνεται με 300 δρχ. (αντί 200 δρχ.
σήμερα), ενώ η κλήση κατόπιν ραντεβού θα στοιχίζει 400 δρχ. (αντί 300 δρχ.).

Η μίσθωση ταξί από τους σταθμούς των αεροδρομίων θα επιβαρύνεται με 300
δρχ., ενώ από τους σταθμούς των λεωφορείων, των τρένων και των λιμανιών η
επιβάρυνση των 160 δρχ. μειώνεται στις... 150 δρχ! Επίσης, κατεβαίνει στις 50
δρχ. (από 55 δρχ. που είναι σήμερα) η επιβάρυνση για τις αποσκευές άνω των 10
κιλών!. 
Σημειώνεται ότι από χτες ως τις 29 Απριλίου στους οδηγούς ταξί
καταβάλλεται δώρο Πάσχα αξίας 150 δρχ. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N23</CAT>
<ED>
Κωδικός άρθρου: A15819N232</ED>
<ID>
ID:170720

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N23&aa=2</URL></REF>


Article

<CATEGORY>vin11</CATEGORY>

 <H2>Οι αυξήσεις στους βουλευτές και οι μισθοί των δικαστικών</H2>

Στις
αυξήσεις της βουλευτικής αποζημίωσης και στους μισθούς των δικαστικών
αναφέρονται αναγνώστες μας.* Ο κ. Ηρακλής Μητρόπουλος, από την Αργυρούπολη
γράφει, σε ανοιχτή επιστολή στον Πρωθυπουργό: 
«Δεν μπορεί, κ. Πρωθυπουργέ,
από τη μια να αφήνετε τους αγρότες να αποκόβουν την Ελλάδα στα 4 σημεία για
ένα μεγάλο χρονικό διάστημα, τους εκπαιδευτικούς να κλείνουν τα σχολεία για
μήνα και πλέον, τους συνταξιούχους και μισθωτούς με φιλοδωρήματα, να
κατεβάζετε την ιδιοκατοίκηση από 200 τετραγωνικά στα 150 για να εξοικονομήσετε
έσοδα για το ταλαίπωρο το ελληνικό κράτος και από την άλλη να τα δίνετε στους
δικαστικούς και τους βουλευτές (διάβαζε βολευτές).. Κύριε Πρωθυπουργέ, να
είστε σίγουρος ότι ο ελληνικός λαός ήταν πρόθυμος να σας βοηθήσει στο έργο
σας, όσο και σκληρή λιτότητα να εφαρμόζατε, γιατί πιστεύει ότι μόνο έτσι θα
μπορέσουμε να αντιμετωπίσουμε την Ενωμένη Ευρώπη, αλλά για να σας στηρίξει
θέλει τη λιτότητα να την αρχίσετε από εσάς, τους εκπροσώπους του κράτους. Με
αυτή τη συμπεριφορά σας γίνεστε προκλητικοί στον υπέρτατο βαθμό και οδηγείτε
τον ελληνικό λαό να ξεσηκωθεί σαν τους Αλβανούς. Γιατί αντί να κοιτάξετε το
συμμάζεμα του κράτους, κοιτάτε να διαθέσετε όλο τον προϋπολογισμό στους
δικαστικούς και βουλευτές. Όσο για τα επιχειρήματα του κ. Γιαννόπουλου και
πολλών άλλων ότι είναι κεκτημένο δικαίωμά σας, βάσει του περίφημου άρθρου του
Συντάγματος που λέει ότι οι μισθοί των βουλευτών δεν μπορεί να είναι κατώτεροι
του προέδρου του Αρείου Πάγου και τανάπαλιν, το θεωρώ φιάσκο. Είναι πράγματι
φιάσκο, γιατί εσείς το φτιάξατε για να βολεύεστε ανάλογα με την περίπτωση».

Και ο κ. Μητρόπουλος συνεχίζει: 
«Επικαλείστε το ότι τόσο οι δικαστικοί
όσο και οι βουλευτές πρέπει να αμείβονται καλά, για να μην εξαρτώνται από το
χρήμα και εξαγοράζονται. Και αυτό δεν ευσταθεί, γιατί ξέρετε πολύ καλά ότι
εκείνος που έχει μάθει να τα παίρνει θα τα παίρνει, έστω κι αν του δώσετε όλο
τον προϋπολογισμό του κράτους. 
Επί πλέον με αυτό το επιχείρημά σας ξέρετε
τι μας λέτε στον υπόλοιπο ελληνικό λαό; Κορόιδο, αφού δεν σου δίνω, εξαγοράσου
και πάρτα διά της άλλης οδού. Σε τελική ανάλυση στην Ελλάδα τα οικονομάνε όσοι
μπορούν και εκβιάζουν, είτε βάσει άρθρων του Συντάγματος είτε βάσει ισχυρών
συνδικάτων. Για παράδειγμα, στην Ολυμπιακή Αεροπορία, που ήταν υπερχρεωμένη
600.000.000.000 δρχ. και τα χαρίσατε, δώσατε αυξήσεις μέχρι και 80.000 δραχμές
και σε λίγο πάλι θα είναι χρεωμένη. Βγήκε ο κ. Καστανίδης και είπε, μα δώσαμε
μόνο 8% με 10%. Ναι, κ. Καστανίδη, τόσο δώσατε, αλλά πώς το δώσατε δεν μας
είπατε. Να σας πω εγώ πώς το δώσατε; Πήρατε από την ΑΤΑ ένα ποσόν και το
βάλατε στον βασικό μισθό και εκεί υπολογίζονται τα επιδόματα που είναι πάνω
από 10 και έτσι οι αυξήσεις έφθασαν εκεί που έφθασαν. Γιατί δεν κάνετε το ίδιο
και για τον υπόλοιπο ελληνικό λαό, αφού είστε έντιμοι και αξιόπιστοι;
Απλούστατα γιατί ο υπόλοιπος ελληνικός λαός δεν μπορεί να εκβιάσει». 
* Ο
κ. Μήτσος Ζ. Ευαγγέλου, δικηγόρος παρ' Αρείω Πάγω, παρατηρεί μεταξύ άλλων: 
«Πρώτον, τα της αποζημιώσεως βουλευτών ρυθμίζονται με απόφαση της Ολομελείας
της Βουλής και δεύτερον, τα των αποδοχών των δικαστικών λειτουργών ρυθμίζονται
με ειδικό νόμο. Δεν υπάρχει διάταξη στο Σύνταγμα, που να ορίζει ότι πρέπει να
εξισώνονται οι μισθοί των μεν με τις αποζημιώσεις των δε και το επιχείρημα που
οι εισηγηταί επικαλέσθηκαν, είναι μη νόμιμο». 
* Ο κ. Περγαντής, από το
Χαϊδάρι, επισημαίνει: 
«Πρόκληση, χωρίς προηγούμενο ίσως, για την παρούσα
στιγμή, αποτελεί η πρόθεση της κυβέρνησης για ευνοϊκή οικονομική μεταχείριση
των εκπροσώπων του Κοινοβουλίου». 
* Ο κ. Σταύρος Βλουτάκης, από το
Κολυμπάρι, σημειώνει επίσης: 
«Η βουλευτική αποζημίωση χρησιμοποιείται προς
άγραν ψηφοφόρων και κακώς συγκρίνεται με τις αντίστοιχες αποζημιώσεις σε άλλες
χώρες της Ευρωπαϊκής Ένωσης, αφού το μέτρο για μια τέτοια σύγκριση δεν θα
πρέπει να είναι η συναλλαγματική ισοτιμία, αλλά η αγοραστική αξία». 
* Στις
αποδοχές των βουλευτών αναφέρεται τέλος και ο κ. Δημ. Δημητριάδης, από την
Αγία Παρασκευή, που παρατηρεί ότι «τα αναδρομικά των 25 εκατ. δρχ. για
τον καθένα ήταν μια προκλητική απόφαση». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N24</CAT>
<ED>
Κωδικός άρθρου: A15819N241</ED>
<ID>
ID:170661

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N24&aa=1</URL></REF>


Article

<CATEGORY>vin11</CATEGORY>

 <H2>Χάθηκε το γράμμα</H2>

ΤΑΧΥΔΡΟΜΗΣΕ ένα φάκελο από το ταχυδρομικό
κατάστημα του Συντάγματος, στις 27 Ιανουαρίου. Και ο φάκελος δεν έφτασε ποτέ
στον παραλήπτη του. Από τον Ιανουάριο μέχρι σήμερα, πέρασε από δεκάδες
υπευθύνους, οι οποίοι την παρέπεμπαν ο ένας στον άλλο χωρίς κανένα αποτέλεσμα.
Η κ. Αλεξάνδρα Γεωργιάδου, από τη Νέα Σμύρνη, επισημαίνει το γεγονός και
διαμαρτύρεται για την ταλαιπωρία της. 
* Εξάλλου, τη λύπη τους εκφράζουν τα
ΕΛΤΑ για το θέμα που δημιουργήθηκε με τη καθυστέρηση αποστολής στις ΗΠΑ
συστημένης επιστολής του αναγνώστη μας κ. Αλέξανδρου Μηλιώνη (η διαμαρτυρία
του δημοσιεύτηκε στις 15 Μαρτίου). Όπως σημειώνει ο διευθυντής Παραγωγής και
Πωλήσεων των ΕΛΤΑ κ. Γ. Καταβούτας, η έρευνα απέδειξε ότι για την καθυστέρηση
ευθυνόταν η αμερικανική ταχυδρομική υπηρεσία. Τα ΕΛΤΑ, προσθέτει ο κ.
Καταβούτας, προσπαθούν, όταν πρόκειται για δικές τους καθυστερήσεις, να τις
αντιμετωπίζουν όσο καλύτερα γίνεται. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N24</CAT>
<ED>
Κωδικός άρθρου: A15819N242</ED>
<ID>
ID:170717

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N24&aa=2</URL></REF>


Article

<CATEGORY>vin11</CATEGORY>

 <H2>Διαφημίσεις ναρκωτικών</H2>

«ΑΠΟ τη στιγμή που τα ραδιοτηλεοπτικά
Μέσα Μαζικής Ενημέρωσης κατέκτησαν τις καρδιές και τα σπίτια μας, τα ναρκωτικά
έχουν διαφημιστεί και συνεχίζουν να διαφημίζονται, όπως ένα συνηθισμένο
προϊόν, από τα εκάστοτε δελτία ειδήσεων και από παρεμφερείς εκπομπές, σχετικές
με το θέμα». Αυτό σημειώνει ο κ. Γεώργιος Ριζόγλου, από τη Νέα Ιωνία. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N24</CAT>
<ED>
Κωδικός άρθρου: A15819N243</ED>
<ID>
ID:170758

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N24&aa=3</URL></REF>


Article

<CATEGORY>vin11</CATEGORY>

 <H2>Απαράδεκτο</H2>

ΑΠΑΡΑΔΕΚΤΗ είναι η κατάσταση που επικρατεί ως προς
τη συγκοινωνία στον οικισμό του Παλαιού Μικρού Χωριού, στο Καρπενήσι. Αυτό
σημειώνει ο κ. Δημ. Κρίκος, από την Αθήνα, και προσθέτει: 
«Η συγκοινωνιακή
γραμμή που εξυπηρετεί τα χωριά της περιοχής μας, τερματίζει στο Νέο Μικρό
Χωριό και δεν συνεχίζει στο Παλαιό Μικρό Χωριό που απέχει λιγότερο από δύο
χιλιόμετρα, ούτε καν τις ημέρες των εορτών και του καλοκαιριού κατά τις οποίες
υπάρχει μεγάλη κίνηση επισκεπτών». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N24</CAT>
<ED>
Κωδικός άρθρου: A15819N244</ED>
<ID>
ID:170784

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N24&aa=4</URL></REF>


Article

<CATEGORY>vin11</CATEGORY>

 <H2>Η ηλεκτροδότηση των αυθαιρέτων</H2>

ΜΕ ΑΦΟΡΜΗ επιστολή του διευθυντή
Περιφέρειας Αττικής της ΔΕΗ για την ηλεκτροδότηση των αυθαιρέτων, που
δημοσιεύτηκε στα «ΝΕΑ» στις 12 Απριλίου, ο κ. Αλέξανδρος Κοπανάρας, από του
Ζωγράφου, σημειώνει: 
«Θα σταθώ σε μία παράγραφο της επιστολής του
διευθυντή που γράφει: "Η ΔΕΗ όμως έχει υποχρέωση να ελέγχει την πιστή τήρηση
των εσωτερικών της διαδικασιών για θέματα ηλεκτροδότησης". 
Αυτή η
παράγραφος με κάνει να σκεφτώ δύο πράγματα: ή ότι ο διευθυντής δεν έχει πάει
σε περιοχή αυθαιρέτων ή ότι δεν τον πληροφόρησαν οι υφιστάμενοί του ότι όλα τα
αυθαίρετα ηλεκτροδοτούνται, όχι βέβαια με γραπτή άδεια της ΔΕΗ, αλλά χάρη
στους γείτονες. 
Η ΔΕΗ κάνει πως δεν βλέπει ή δεν ελέγχει αν γίνεται "πιστά
η τήρηση των εσωτερικών διαδικασιών". 
Εκτός του ότι αυτή η εξ αβλεψίας
ηλεκτροδότηση είναι παράνομη, είναι και επικίνδυνη και επιζήμια. 
Επικίνδυνη διότι τα ηλεκτροφόρα καλώδια, από σπίτι σε σπίτι, απλώνονται πάνω
σε δένδρα και φράχτες και επομένως υπάρχει κίνδυνος να θρηνήσουμε θύματα. Και
επιζήμια γιατί κανένας από τους παρανόμως ηλεκτροδοτούμενους δεν πληρώνει το
πάγιο ανά δίμηνο υπέρ της ΔΕΗ, ούτε την εισφορά ανά δίμηνο υπέρ της ΕΡΤ».

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N24</CAT>
<ED>
Κωδικός άρθρου: A15819N245</ED>
<ID>
ID:170799

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N24&aa=5</URL></REF>


Article

<CATEGORY>vin06</CATEGORY>

 <H5>ΤΟ ΡΕΥΜΑ ΑΥΞΑΝΕΤΑΙ ΚΥΡΙΩΣ
ΑΠΟ ΗΠΑ - ΡΩΣΙΑ</H5>
<H2>Έρχονται πάλι οι τουρίστες</H2>

<AUTHOR>ΚΩΣΤΑΣ ΝΤΕΛΕΖΟΣ</AUTHOR>

Μέρος από το χαμένο έδαφος
των τελευταίων χρόνων αναμένεται να καλύψει φέτος ο ελληνικός τουρισμός. 
Τα μηνύματα από τις περισσότερες αγορές του εξωτερικού ­ μικρές και μεγάλες ­
δείχνουν ότι το τουριστικό ρεύμα προς τη χώρα μας, ύστερα από δύο χρόνια
συνεχούς μείωσης, αρχίζει και πάλι να αυξάνεται. Ιδιαίτερα αυξημένο
εμφανίζεται φέτος το ρεύμα από τις ΗΠΑ και τη Ρωσία. Τα ποσοστά αύξησης της
τουριστικής κίνησης από τις χώρες αυτές, σε σχέση με πέρυσι, υπολογίζεται ότι
θα φτάσουν το 20% και 25%, αντίστοιχα. Αυξημένη όμως, αναμένεται η κίνηση και
από τη Βρετανία, τη Γερμανία, την Ολλανδία και τις σκανδιναβικές χώρες, αγορές
που θεωρούνται από τους στυλοβάτες του ελληνικού τουρισμού. 
Τα στοιχεία
για τις ξένες αγορές παρουσίασαν οι διευθυντές των γραφείων εξωτερικού του
ΕΟΤ, χθες, σε μεγάλη σύσκεψη «για το παρόν και το μέλλον του ελληνικού
τουρισμού», που οργάνωσε στην Αθήνα ο γενικός γραμματέας του ΕΟΤ κ. Νίκος
Σκουλάς. 
Στη διάρκεια της σύσκεψης, στην οποία μετείχαν εκπρόσωποι από όλο
το φάσμα της τουριστικής βιομηχανίας, ο κ. Σκουλάς επισήμανε «την ανάγκη
παραγωγής και προσφοράς ενός νέου, πιο ανταγωνιστικού τουριστικού προϊόντος,
ποιοτικά αναβαθμισμένου και εμπλουτισμένου με δραστηριότητες που θα
ικανοποιούν όλα τα ενδιαφέροντα των τουριστών». «Στόχος μας είναι η δημιουργία
προϋποθέσεων για τουριστική περίοδο δώδεκα μηνών», τόνισε χαρακτηριστικά ο
γενικός γραμματέας του ΕΟΤ. 
Στη διάρκεια της σύσκεψης, οι διευθυντές των
γραφείων εξωτερικού του ΕΟΤ ενημερώθηκαν αναλυτικά για τα έργα υποδομής που
βρίσκονται σε εξέλιξη στα ελληνικά αεροδρόμια, καθώς και για τις ενέργειες του
υπουργείου Πολιτισμού που στόχο έχουν τη βελτίωση της εικόνας στους
αρχαιολογικούς χώρους και τα μουσεία. 
Οι ίδιοι, από την πλευρά τους,
ανέλυσαν την κατάσταση που επικρατεί στις ξένες τουριστικές αγορές και
αναφέρθηκαν στα προβλήματα που παρουσιάζονται σε σχέση με την προώθηση του
ελληνικού τουριστικού προϊόντος. 
Η τουριστική κίνηση από την αγορά της
Βρετανίας αναμένεται φέτος να αυξηθεί κατά περίπου 10%. «Η ισχυροποίηση της
αγγλικής λίρας έναντι της δραχμής βάζει την Ελλάδα και πάλι μέσα στα πλάνα των
Βρετανών τουρ οπερέιτορς. Από ελληνικής πλευράς όμως, απαιτείται να δοθεί
περισσότερη έμφαση στην ποιότητα του προσφερόμενου τουριστικού προϊόντος»,
είπε ο προϊστάμενος του γραφείου του ΕΟΤ Μεγάλης Βρετανίας κ. Π. Αργυρός. 
Περισσότεροι τουρίστες αναμένονται φέτος και από τη γερμανική αγορά. Η
εκτίμηση του προϊσταμένου των γραφείων του ΕΟΤ στη Γερμανία κ. Γ.
Κοντογιαννόπουλου είναι ότι η αύξηση της τουριστικής κίνησης από τη χώρα αυτή
θα φτάσει το 7-10%. Αυξημένη ζήτηση εμφανίζουν προορισμοί, όπως η Κρήτη, η
Ρόδος, η Χαλκιδική, η Μύκονος και η Σαντορίνη. 
Ιδιαίτερα ενθαρρυντικά
είναι τα μηνύματα και από την Ολλανδία. Σύμφωνα με τον προϊστάμενο του
γραφείου του ΕΟΤ Ολλανδίας κ. Α. Ιωαννίδη, φέτος η αύξηση της τουριστικής
κίνησης προς την Ελλάδα θα φτάσει το 10-12%, ενώ το σύνολο των επισκεπτών
υπολογίζεται να ανέλθει σε 500.000. 
Δυναμική όμως εμφανίζεται και η αγορά
των ΗΠΑ. Σύμφωνα με τον προϊστάμενο των γραφείων του ΕΟΤ Αμερικής κ. Α.
Μουρκογιάννη, η αύξηση της τουριστικής κίνησης των Αμερικανών προς την Ελλάδα,
σε σχέση με πέρυσι, θα φτάσει φέτος το 20%. Οι Αμερικανοί δείχνουν να
προτιμούν κατά σειρά την Αθήνα, τη Σαντορίνη, τη Μύκονο, την Κρήτη, τη Ρόδο
και τη Βόρεια Ελλάδα. 
Πολύ μεγάλη παρουσιάζεται φέτος και η αύξηση από τη
ρωσική αγορά, η οποία φτάνει το 25%. Όμως, κανείς δεν είναι σε θέση να
βεβαιώσει ότι «η τάση αυτή» θα «γίνει πράξη», κυρίως λόγω των προβλημάτων που
υπάρχουν στο θέμα της παραχώρησης βίζας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15819N451</ED>
<ID>
ID:170669

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N45&aa=1</URL></REF>


Article

<CATEGORY>vin06</CATEGORY>

 <H2>Έσπασαν τη σφραγίδα και άνοιξαν το κέντρο</H2>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
ΠΟΙΝΕΣ φυλάκισης επτά μηνών στον καθένα επέβαλε
χθες το Αυτόφωρο δικαστήριο της Θεσσαλονίκης σε ιδιοκτήτη νυκτερινού κέντρου
και σε έναν υπάλληλο που κατηγορούνται για παράνομη λειτουργία καταστημάτων.

Σύμφωνα με το κατηγορητήριο ο 27χρονος ιδιοκτήτης του κέντρου διασκέδασης
«Παγοποιείο», Πρόδρομος Τρυφωνίδης, στην περιοχή Σφαγείων, ομολόγησε ότι
παραβίασε τη μολυβδοσφραγίδα ­ που είχαν τοποθετήσει στην είσοδο του
καταστήματός του μία ημέρα νωρίτερα οι αρμόδιες αρχές ­ και λειτούργησε το
νυκτερινό κέντρο. 
Με τις ίδιες κατηγορίες παραπέμφθηκε στο Μονομελές
Αυτόφωρο Δικαστήριο και ο 34χρονος υπάλληλος Δημήτρης Αθανασίου, που φέρεται
ως υπεύθυνος για τη λειτουργία του μπαρ «Λόμπι» στο κέντρο της Θεσσαλονίκης.

Την ώρα που οι αστυνομικοί διαπίστωσαν ότι είχε παραβιαστεί η
μολυβδοσφραγίδα, απουσίαζαν οι ιδιοκτήτες του καταστήματος Π. Ραπτάκης και Κ.
Αθανασίου με αποτέλεσμα να οδηγηθεί στο Αυτόφωρο ο 34χρονος υπάλληλος. 
Να
σημειωθεί ότι τα δυο παραπάνω καταστήματα «σφραγίστηκαν» τις τελευταίες είκοσι
ημέρες άλλες τρεις φορές από τις αρμόδιες υπηρεσίες, με το αιτιολογικό ότι δεν
πληρούν τους υγειονομικούς όρους και τους κανόνες ασφαλείας. 
Πολλοί
ιδιοκτήτες καταστημάτων εκμεταλλευόμενοι την ισχύουσα νομοθεσία
«αποσφραγίζουν» τα καταστήματα ­ όχι απαραίτητα οι ίδιοι ­ και τα λειτουργούν
κανονικά μέχρι να πραγματοποιηθεί ο επόμενος έλεγχος από τις αρμόδιες
υπηρεσίες. Στη χειρότερη περίπτωση ­ δηλαδή όταν συλληφθούν επ' αυτοφώρω να
αποσφραγίζουν κατάστημα ­ παραπέμπονται στο Αυτόφωρο δικαστήριο. 
Πάντως,
χθες, ο ιδιοκτήτης του καταστήματος, καθώς και ο 34χρονος υπάλληλος άσκησαν
έφεση και αφέθηκαν ελεύθεροι. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15819N452</ED>
<ID>
ID:170721

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N45&aa=2</URL></REF>


Article

<CATEGORY>vin06</CATEGORY>

 <H5>ΚΑΛΟΚΑΙΡΙΑ ΠΡΟΒΛΕΠΟΥΝ ΓΙΑ
ΤΟ ΠΑΣΧΑ ΟΙ ΜΕΤΕΩΡΟΛΟΓΟΙ</H5>
<H2>Δεν θα... βραχεί ο οβελίας</H2>

Με καλοκαιρία, έστω και χωρίς
ηλιοφάνεια, χωρίς ανέμους ή άλλα καιρικά φαινόμενα φαίνεται ότι θα ψήσουμε τον
φετινό οβελία. Έτσι, όσοι επιλέξουν να ταξιδέψουν και να περάσουν τις ημέρες
του Πάσχα μακριά από την Αθήνα δεν πρόκειται να αντιμετωπίσουν προβλήματα,
σύμφωνα με τις μέχρι τώρα προβλέψεις της Εθνικής Μετεωρολογικής Υπηρεσίας. 
Η ΣΤΑΔΙΑΚΗ βελτίωση του καιρού, η οποία αρχίζει από σήμερα, θα επεκταθεί σε
όλη τη χώρα και οι ειδικοί ελπίζουν ότι φέτος θα γιορτάσουμε το Πάσχα με
καλοκαιρία. Πάντως, επισημαίνουν ότι το βασικό χαρακτηριστικό της εποχής, που
είναι η μεταβλητότητα του καιρού, κάνει δύσκολες τις προβλέψεις για
ηλιοφάνεια. Όπως τόνισε στα «ΝΕΑ» ο μετεωρολόγος κ. Ανδρέας Λαζάνης, «δεν
μπορούμε να είμαστε ακόμη ακριβείς στις προβλέψεις μας, λόγω των ευμετάβλητων
καιρικών συνθηκών που επικρατούν αυτήν την εποχή. Πάντως, από τα μέχρι στιγμής
στοιχεία περιμένουμε ο καιρός την Κυριακή να είναι καλός». 
ΣΤΑΔΙΑΚΑ 
Για τη Μεγάλη Τετάρτη προβλέπεται ο καιρός να είναι
άστατος με καταιγίδες, οι οποίες θα σημειωθούν στα δυτικά, κεντρικά, ενώ
προοδευτικά θα επεκταθούν και στα βόρεια της χώρας. Η θερμοκρασία θα
παρουσιάσει μικρή πτώση, ενώ οι άνεμοι δεν θα είναι ισχυροί. 
Τη Μεγάλη
Πέμπτη και τη Μεγάλη Παρασκευή ο καιρός θα είναι καλύτερος, με βροχές οι
οποίες θα περιοριστούν στα ηπειρωτικά τής χώρας. Οι άνεμοι θα είναι βόρειοι,
έντασης 4 έως 5 Μπωφόρ. Ενώ την Παρασκευή θα φτάσουν τοπικά στο Αιγαίο έως και
τα 6 Μπωφόρ. 
Το Μεγάλο Σάββατο προβλέπεται βελτίωση του καιρού, με μικρή
άνοδο της θερμοκρασίας και ύφεση των φαινομένων. Η θερμοκρασία θα κυμανθεί σε
κανονικά για την εποχή επίπεδα. Ίδιος καιρός ελπίζουν οι μετεωρολόγοι ότι θα
μας συντροφεύει και την Κυριακή του Πάσχα, χωρίς όμως να αποκλείουν μικρές
αλλαγές. Πάντως, όσοι αποφασίσουν να ταξιδέψουν ­ με οποιοδήποτε μέσο και εάν
επιλέξουν ­ δεν θα αντιμετωπίσουν καιρικά προβλήματα που θα τους
ταλαιπωρήσουν. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15819N461</ED>
<ID>
ID:170670

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N46&aa=1</URL></REF>


Article

<CATEGORY>vin06</CATEGORY>

 <H5>ΠΡΩΤΟΒΟΥΛΙΑ ΔΗΜΟΤΩΝ
ΝΑΥΠΛΙΟΥ</H5>
<H2>Υπό διωγμόν το Παιδικό Μουσείο</H2>

ΤΗΝ ΑΠΟΜΑΚΡΥΝΣΗ του μοναδικού Παιδικού Μουσείου στην
Ελλαδα επιχειρεί με απόφασή του το δημοτικό συμβούλιο του Ναυπλίου, διότι ο
χώρος χρειάζεται ως αποθήκη αποκριάτικων αρμάτων! 
Όπως καταγγέλλει ο
σύλλογος «Πρωτοβουλία Δημοτών Ναυπλίου», «με απόφαση του, το δημοτικό
συμβούλιο υποβάθμισε το έργο ζωής για την πόλη, που έχει προσφέρει και
συνεχίζει να προσφέρει το Πελοποννησιακό Λαογραφικό Ίδρυμα, δίνοντας
ημερομηνία λήξης στις δραστηριότητες που έχουν αναπτυχθεί στο Παιδικό Μουσείο
"Σταθμος", το οποίο στεγάζεται στην παλιά αποθήκη του ΟΣΕ». 
Η απόφαση του
δημοτικού συμβουλίου, την Παρασκευη 18 Απριλίου ­ για την ανανέωση της
παραχώρησης χρήσης χώρου μόνο για 3 χρόνια, με το αιτιολογικό τής κάλυψης
αναγκών του Δήμου, προκείμενου να στεγαστεί εκεί η Φιλαρμονική ή να
αποθηκευθούν τα άρματα του Καρναβαλιού ­ ανοίγει τον δρόμο, όπως τονίζουν,
στην αναστολή των λειτουργιών ενός χώρου που για δέκα χρόνια, χωρίς καμία
οικονομική επιβάρυνση στον δήμο, στέγασε εκπαιδευτικά προγράμματα και
λειτούργησε ως το πρώτο και μοναδικό Παιδικό Μουσείο στην Ελλαδα. 
Οι
«Φίλοι του Πελοποννησιακού Λαογραφικού Ιδρύματος» και ο Σύλλογος Γεοπόνων
Αργολίδας, πληροφορούμενοι την απόφαση του δημοτικού συμβουλίου, εκφράζουν την
αγανάκτησή τους και ζητούν τη συμπαράσταση του λαού του Ναυπλίου, στον οποίο
ουσιαστικά ανήκει το Ίδρυμα και οι λειτουργίες του. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15819N462</ED>
<ID>
ID:170722

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N46&aa=2</URL></REF>


Article

<CATEGORY>vin06</CATEGORY>

 <H2>Νεολαία και κοινωνικά προβλήματα</H2>

ΤΡΙΗΜΕΡΟ επικοινωνίας με θέμα
«Η νεολαία απέναντι στα εθνικά και κοινωνικά προβλήματα» διοργάνωσε και φέτος
το ΙΕΚ ΑΚΜΗ στο αμφιθέατρό του με τη συμμετοχή εισηγητών από τον πολιτικό,
δημοσιογραφικό και ακαδημαϊκό χώρο. 
Πραγματοποιήθηκαν ομιλίες, συζητήσεις
με θέμα «Οι εξελίξεις στα εθνικά θέματα», καθώς και «Τα πνευματικά δικαιώματα
των δημιουργών οπτικοακουστικών έργων και τις προοπτικές τους στην Ελλάδα και
την Ευρώπη». Το τριήμερο έκλεισε την Παρασκευή 11 Απριλίου με ενημέρωση, αλλά
και εθελοντική αιμοδοσία, που πραγματοποιήθηκε σε συνεργασία με το Νοσοκομείο
«Αγλαΐα Κυριακού», ως προσφορά αγάπης για τα παιδιά με μεσογειακή αναιμία.

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15819N463</ED>
<ID>
ID:170759

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N46&aa=3</URL></REF>


Article

<CATEGORY>vin06</CATEGORY>

 <H5>ΟΜΟΣΠΟΝΔΙΑ ΕΚΠΑΙΔΕΥΤΩΝ</H5>
<H2>«Να αλλάξουν τα βιβλία των υποψηφίων οδηγών»</H2>

ΤΗΝ ΑΚΑΤΑΛΛΗΛΟΤΗΤΑ των νέων βιβλίων που
εξέδωσε το υπουργείο Μεταφορών για τις εξετάσεις των υποψηφίων οδηγών
επισήμαναν, σε χθεσινή συνέντευξη Τύπου, οι εκπρόσωποι της Πανελλήνιας
Ομοσπονδίας Εκπαιδευτών Οδηγών Αυτοκινήτων, ζητώντας την άμεση αντικατάστασή
τους. Κατήγγειλαν επίσης το νέο σύστημα εξετάσεων, λέγοντας ότι «ουσιαστικά
τίποτα δεν άλλαξε σε ό,τι αφορά την πρακτική εξέταση εκτός από την τιμή των
παραβόλων». 
«Τα βιβλία είναι κακής ποιότητας και επικίνδυνα. Έχουν πολλές
ελλείψεις και περιέχουν πολλά λάθη που αφορούν τον ΚΟΚ», τόνισε ο κ. Σ.
Σαξιώνης, πρόεδρος της Ομοσπονδίας. 
Προβλήματα, όμως, παρουσιάζονται και
στις εξετάσεις για μοτοσυκλέτα μεγάλης κατηγορίας. Είναι χαρακτηριστικό ότι
στη Διεύθυνση Συγκοινωνιών Χολαργού, οι εξετάσεις έχουν σταματήσει εδώ και 20
ημέρες, γιατί σύμφωνα με το νέο σύστημα, ζητείται από τον δάσκαλο να ανέβει ως
συνεπιβάτης στη μηχανή κατά τη διάρκεια της εξέτασης. «Αν όμως γίνει κάποιο
ατύχημα, ο δάσκαλος θα θεωρηθεί υπεύθυνος και δεν καλύπτεται ποινικά. Έτσι,
έχουμε ζητήσει από τους δασκάλους να μην κάνουν την εξέταση. Εκτός αυτού, δεν
έχουν οριστεί οι τεχνικές προδιαγραφές για την καταλληλότητα της μηχανής, με
την οποία εξετάζεται ο υποψήφιος». 
Οι εκπαιδευτές κατήγγειλαν ακόμη την
έλλειψη συνοχής μεταξύ της ύλης που επεξεργάστηκε η ομάδα εργασίας για τα νέα
βιβλία, αυτής που διδάσκεται στα ΙΕΚ στους υποψήφιους εκπαιδευτές, της ύλης
του υπουργείου προς τους υποψήφιους οδηγούς και της εκπαίδευσής τους. «Είναι
απαραίτητο το θεσμικό πλαίσιο που θα μας υποχρεώνει να διδάσκουμε θεωρία στους
υποψήφιους, όπως γίνεται σε όλες τις χώρες της Ευρωπαϊκής Ένωσης», συμπληρώνει
ο κ. Σαξιώνης. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15819N464</ED>
<ID>
ID:170785

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N46&aa=4</URL></REF>


Article

<CATEGORY>vin06</CATEGORY>

 <H2>Δεύτερο συμπόσιο για γραφίστες από την ΒΡ</H2>

ΜΕΣΑ στο πλαίσιο του
προγράμματός της «Νέοι Ευρωπαίοι Καλλιτέχνες», που ξεκίνησε το 1990 και
στοχεύει στη δημιουργία ευκαιριών για τους νέους που σπουδάζουν ή ασχολούνται
με τις Τέχνες, η ΒΡ Ευρώπης διοργανώνει τον ερχόμενο Οκτώβριο συμπόσιο στην
Κωνσταντινούπολη, με θέμα την εξέλιξη της γραφιστικής στην Ευρώπη. 
Επιτροπή, από καταξιωμένους επαγγελματίες της γραφιστικής και γνωστούς
καθηγητές, θα επιλέξει έναν/μία από τους υποψηφίους με κριτήριο μεταξύ των
άλλων από την έως σήμερα δουλειά του/της, όπως επίσης και από προσχέδια πάνω
στην Οδική Ασφάλεια. 
Οι υποψηφιότητες θα υποβάλλονται έως την 21η Μαΐου
1997 και η επιλογή θα γίνει έως το τέλος του ιδίου μηνός. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15819N465</ED>
<ID>
ID:170800

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N46&aa=5</URL></REF>


Article

<CATEGORY>vin06</CATEGORY>

 <H2>Έλεγχοι από την Τροχαία</H2>

Στον ετήσιο ακήρυκτο πόλεμο των αγίων
ημερών στην άσφαλτο τραγικός είναι ο απολογισμός και βαρύς ο φόρος αίματος τα
τελευταία οκτώ χρόνια. Από το 1989 μέχρι και το περασμένο Πάσχα του 1996 η
«μεγάλη έξοδος» σφραγίστηκε με το αίμα 222 νεκρών, 547 βαριά τραυματισμένων
και 2.425 ελαφρά. Το πιο αιματοβαμμένο Πάσχα ήταν το περσινό. Στα 326 τροχαία
δυστυχήματα που σημειώθηκαν τις ημέρες του Πάσχα, 37 άτομα άφησαν την
τελευταία τους πνοή στην άσφαλτο, 75 τραυματίσθηκαν βαριά και 399 ελαφρά.

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15819N471</ED>
<ID>
ID:170671

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N47&aa=1</URL></REF>


Article

<CATEGORY>vin06</CATEGORY>

 <H2>10 νεκροί σε 6 ώρες!</H2>

ΛΑΡΙΣΑ 
ΤΡΙΑ ΘΑΝΑΤΗΦΟΡΑ τροχαία
δυστυχήματα, στα οποία έχασαν τη ζωή τους συνολικά 10 άτομα, έγιναν σε
διάστημα έξι ωρών, από το βράδυ της Κυριακής έως χθες τα ξημερώματα, στην
περιοχή της Θεσσαλίας. Λίγο έξω από το χωριό Τερψιθέα, στο 8ο χιλιόμετρο της
εθνικής οδού Λάρισας - Τρικάλων, στις 10.35 το βράδυ της Κυριακής σε μετωπική
σύγκρουση δύο Ι.Χ. σκοτώθηκαν η 34χρονη Αρετή Καλφούντζου, ο Θόδωρος Μακρίδης,
53 χρόνων, και η σύζυγός του Δέσποινα. Το δεύτερο τροχαίο συνέβη λίγη ώρα πριν
από τα μεσάνυχτα, στις 11.40 μ.μ., στον εθνικό δρόμο Λάρισας Θεσσαλονίκης, έξω
από το Μακρυχώρι, όταν δίκυκλη μοτοσυκλέτα με κατεύθυνση τη Λάρισα και οδηγό
τον 24χρονο Κωνσταντίνο Τζατζαλή «καρφώθηκε» σε ταξί. Σκοτώθηκαν ο οδηγός της
μοτοσυκλέτας, η συνεπιβάτης του Μαρία Κουφοπούλου 19 χρόνων, ο οδηγός του
ταξί, Σωτήρης Ισίδωρος, 24 χρόνων, και ο Ορέστης Στάθης. Λίγα λεπτά αργότερα,
οδηγός νταλίκας που αντιλήφθηκε το δυστύχημα προσπάθησε να σταματήσει με
αποτέλεσμα ένα αυτοκίνητο να πέσει με δύναμη στο πίσω μέρος της και να
τραυματισθεί θανάσιμα ο οδηγός του, υποψήφιος βουλευτής του ΠΑΣΟΚ Λάμπρος
Ζάρρας, 65 χρόνων. Το τρίτο τροχαίο συνέβη στις 4.15 τα ξημερώματα χθες, στο
10ο χιλιόμετρο της εθνικής οδού Λάρισας-Τρικάλων, όταν ύστερα από σύγκρουση
Ι.Χ. και βυτιοφόρου σκοτώθηκαν ο Ανδρέας Μαμέκας και ο Κωνσταντίνος Τσιότινος,
31 χρόνων. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15819N472</ED>
<ID>
ID:170723

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N47&aa=2</URL></REF>


Article

<CATEGORY>vin06</CATEGORY>

 <H2>Εισαγγελέας για τις παράνομες δεξαμενές καυσίμων</H2>

ΤΗΝ ΑΜΕΣΗ
επέμβαση της Εισαγγελίας Εφετών της Αθήνας προκάλεσε το πρωτοσέλιδο δημοσίευμα
της εφημερίδας «ΤΟ ΒΗΜΑ» την περασμένη Κυριακή με τίτλο «Η Αθήνα επάνω σε
βόμβες. Τεράστιος ο κίνδυνος από δεξαμενές υγρών καυσίμων». Σύμφωνα με όσα
αναφέρονται στο δημοσίευμα: «Εκατό και πλέον παράνομες αποθήκες καυσίμων
βρίσκονται διάσπαρτες σε όλο το λεκανοπέδιο Αττικής, ακόμη και σε κατοικημένες
περιοχές. Οι αποθήκες αυτές είναι υπόγειες, τεραστίων διαστάσεων και περιέχουν
παρανόμως καύσιμα χωρίς κανέναν απολύτως έλεγχο από τα συναρμόδια υπουργεία,
ενώ αποτελούν, σύμφωνα με όσα ομολογούνται σε εμπιστευτικό δημόσιο έγγραφο,
μια βραδυφλεγή βόμβα στα σπλάγχνα της πόλης». 
Η παραγγελία αυτή για τη
διενέργεια της έρευνας διαβιβάσθηκε από τον προϊστάμενο της Εισαγγελίας Εφετών
κ. Γ. Κλειδαρά στον προϊστάμενο της Εισαγγελίας Πρωτοδικών κ. Αν. Κανελλόπουλο
για τις περαιτέρω νόμιμες ενέργειες. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15819N473</ED>
<ID>
ID:170760

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N47&aa=3</URL></REF>


Article

<CATEGORY>vin07</CATEGORY>

 <H5>ΝΕΑ ΤΑΚΤΙΚΗ IRA ΕΝΑΝΤΙΟΝ
ΒΡΕΤΑΝΩΝ ­ ΧΑΟΣ ΣΤΟ ΛΟΝΔΙΝΟ ΑΠΟ ΤΗΛΕΦΩΝΗΜΑΤΑ ΓΙΑ ΒΟΜΒΕΣ</H5>
<H5>Μπλερ: Δεν θα διαταράξουν
τις εκλογές</H5>
<H2>Στρατηγική εξουθένωσης</H2>

Στην κόπωση των Βρετανών από
την παρατεινόμενη σύγκρουση στη Βόρεια Ιρλανδία αποσκοπεί ο Ιρλανδικός
Δημοκρατικός Στρατός, που χθες προκάλεσε για άλλη μια φορά χάος στα αεροδρόμια
και τους σιδηροδρομικούς σταθμούς της χώρας. 
ΜΕΓΙΣΤΗ ΑΝΑΤΑΡΑΧΗ, μέγιστη
προβολή, ελάχιστες ανθρώπινες απώλειες: αυτό είναι το τρίπτυχο της νέας
στρατηγικής του IRA, όπως επεσήμαιναν χθες πηγές της βρετανικής ασφαλείας στο
πρακτορείο Ρώυτερ. Η νέα αυτή στρατηγική είχε ως αποτέλεσμα να παραλύσει χθες
το κέντρο του Λονδίνου, καθώς ύστερα από προειδοποιητικά τηλεφωνήματα για
τοποθέτηση εκρηκτικών μηχανισμών σε πέντε σιδηροδρομικούς σταθμούς και τρία
αεροδρόμια, η βρετανική αστυνομία αναγκάστηκε να αποκλείσει τις γύρω περιοχές.

Τα τηλεφωνήματα έγιναν με τον ειδικό κώδικα που χρησιμοποιεί ο IRA και
αφορούσαν τους σταθμούς Τσάρινγκ Κρος, Κινγκς Κρος, Πάντινγκτον, Σεν Πάνκρας
και Μπέικερ Στριτ, καθώς και τα αεροδρόμια Χίθροου, Γκάτουικ, Λούτον και
Στάνστιντ. 
Πολλές πτήσεις ακυρώθηκαν, στις εθνικές οδούς επικράτησε χάος,
ενώ 4.000 επιβάτες παρέμειναν για πολλές ώρες μέσα στα ακινητοποιημένα
αεροπλάνα στο Γκάτουικ, αφού τους επετράπη μεν να προσγειωθούν αλλά όχι και να
αποβιβάσουν τους επιβάτες τους. Νωρίτερα είχε διακοπεί για τον ίδιο λόγο η
κυκλοφορία και σε τμήμα του αυτοκινητοδρόμου Μ25, κοντά στο Κεντ της
Νοτιοανατολικής Βρετανίας. 
ΠΙΕΖΟΥΝ ΓΙΑ ΛΥΣΗ 
Οι έρευνες
της αστυνομίας για την ανεύρεση εκρηκτικών μηχανισμών δεν καρποφόρησαν.
Φαίνεται λοιπόν πως οι αντάρτες του IRA κρατούν τους πλαστικούς εκρηκτικούς
μηχανισμούς Semtex στη «συσκευασία» τους, φοβούμενοι το κύμα αντιδράσεων που
θα προκαλούσαν βομβιστικές εκρήξεις με απώλεια ζώων. Μεταφέροντας όμως τον
φόβο, την αστάθεια και την αβεβαιότητα στην καρδιά της Αγγλίας, ελπίζουν ότι η
κοινή γνώμη θα πιέσει την επόμενη κυβέρνηση να προχωρήσει σε λύση του
«Βορειοϊρλανδικού». 
Για τον ίδιο λόγο, άλλωστε, έχουν μειωθεί δραστικά οι
επιθέσεις στη Βόρεια Ιρλανδία, όπου το Σιν Φέιν ζητεί τις ψήφους των πολιτών
στις εκλογές της 1ης Μαΐου. 
Απευθυνόμενος την περασμένη Κυριακή στο ετήσιο
συνέδριο του κόμματός του στο Μόναχαν της Ιρλανδίας, ο ηγέτης του Σιν Φέιν
Τζέρι Άνταμς τόνισε ότι το Λονδίνο γνωρίζει ακριβώς τι πρέπει να κάνει: να μην
αποκλείσει κανένα κόμμα και να μη θέσει κανέναν όρο για τη συμμετοχή στις
ειρηνευτικές διαπραγματεύσεις. 
«Το Σιν Φέιν είναι έτοιμο να πάρει τα ρίσκα
του και να παίξει τον ρόλο του», είπε ο Άνταμς, χωρίς να αναφερθεί ούτε μια
φορά στο ενδεχόμενο κατάπαυσης του πυρός από τον IRA. 
ΘΑ ΓΙΝΟΥΝ
ΒΗΜΑΤΑ 
Το συνέδριο, που πραγματοποιήθηκε εσπευσμένα λόγω των
εκλογών, δεν έδωσε κανένα δείγμα για τον στρατηγικό προσανατολισμό του
ρεπουμπλικανικού κινήματος, το οποίο ισορροπεί ασταθώς ανάμεσα στον ένοπλο
αγώνα για την ενοποίηση της Ιρλανδίας και τη μη βίαιη πολιτική οδό. Αυτό που
κατέστη σαφές είναι ο εκλογικός στόχος: να διατηρηθεί και ει δυνατόν να
αυξηθεί το ποσοστό του 15,5% που έλαβε το κόμμα το 1996 στο Όλστερ και να
εκλεγεί ένας βουλευτής, το πιθανότερο ο Τζέρι Άνταμς, στο Μπέλφαστ. 
Τόσο
οι Συντηρητικοί όσο και οι Εργατικοί έχουν αποσαφηνίσει ότι δεν μπορεί να
γίνει καμία διαπραγμάτευση με το Σιν Φέιν αν ο Ιρλανδικός Δημοκρατικός Στρατός
δεν σταματήσει τον ένοπλο αγώνα. 
Το κόμμα του Τόνι Μπλερ, πάντως, φέρεται
έτοιμο να κάνει κάποια βήματα σε ορισμένους ευαίσθητους τομείς, όπως είναι οι
εξουσίες της «Επιτροπής διαιτησίας» και οι έρευνες για τα γεγονότα της
«Αιματηρής Κυριακής» του 1972. 
ΤΟΝ ΑΠΟΤΡΟΠΙΑΣΜΟ του εξέφρασε χθες ο Βρετανός
πρωθυπουργός Τζων Μέητζορ για την τακτική του IRA, εξαίροντας ταυτόχρονα τη
στωικότητα με την οποία αντιμετωπίζουν οι Λονδρέζοι την κατάσταση. 
Όπως
είπε ο Μέητζορ, οι αρχές αντιμετωπίζουν πάντα με σοβαρότητα τα κωδικοποιημένα
τηλεφωνήματα του Ιρλανδικού Δημοκρατικού Στρατού, «γιατί η οργάνωση αυτή έχει
διαπράξει φόνους κατά το παρελθόν και δεν θα δίσταζε να διαπράξει και άλλους
αν έκρινε ότι αυτό θα ήταν προς το συμφέρον της». 
«Είναι αφόρητο», δήλωσε
από την πλευρά του ο Εργατικός ηγέτης Τόνι Μπλερ, που βρέθηκε χθες στο
Μάντσεστερ. «Πρόκειται για σαφή απόπειρα του LSD να διαταράξει τις βρετανικές
εκλογές. Δεν θα τους αφήσουμε όμως να το κάνουν». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N49</CAT>
<ED>
Κωδικός άρθρου: A15819N491</ED>
<ID>
ID:170657

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N49&aa=1</URL></REF>


Article

<CATEGORY>vin02</CATEGORY>

 <H2>Έμπειρα
στελέχη</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΔΙΑΔΙΚΑΣΤΙΚΟΥ χαρακτήρα θα είναι οι εργασίες
τής υπό σύσταση επιτροπής Ελλήνων και Τούρκων εμπειρογνωμόνων, υποστηρίζουν με
κάθε ευκαιρία οι αρμόδιοι υπουργοί. Δηλαδή αντικείμενο της επιτροπής θα είναι
η συζήτηση και ει δυνατόν η συμφωνία πάνω στη διαδικασία που θα πρέπει να
ακολουθηθεί για να προσφύγουν Ελλάδα και Τουρκία στο Δικαστήριο της Χάγης ή
άλλο διεθνές διαιτητικό όργανο για το ζήτημα των Ιμίων. Ωστόσο, είναι εμφανές
ότι η τουρκική πλευρά μπορεί να επιδιώξει αντικείμενο της επιτροπής να μην
είναι απλώς η διαδικασία για την επίλυση των ελληνοτουρκικών διαφορών όπως τις
βλέπει η Αθήνα, αλλά ο πολιτικός διάλογος για την καταγραφή και έναρξη
διαπραγμάτευσης πάνω σε κυριαρχικά δικαιώματα της Ελλάδας
(αποστρατιωτικοποίηση των Δωδεκανήσων, δέσμευση για μη επέκταση των ελληνικών
χωρικών υδάτων, ή το θέμα του ελληνικού εναέριου χώρου). Έτσι τα μέλη της
ελληνικής αντιπροσωπείας απαιτείται να είναι τα πλέον έμπειρα στελέχη, με
γνώσεις όχι μόνο της νομικής επιστήμης, αλλά και της διεθνούς διπλωματίας, τα
οποία να έχουν τη δυνατότητα να αποτρέψουν τέτοιες τουρκικές προκλήσεις αλλά
και να ζητήσουν την παύση της λειτουργίας της επιτροπής εάν αυτή εξελίσσεται
σε μία πολιτική διαπραγμάτευση. Γι' αυτό οι σκέψεις που υπάρχουν τις
τελευταίες μέρες στην κυβέρνηση για στελέχωση της επιτροπής με ανθρώπους που
να μην έχουν στενή σχέση με το υπουργείο Εξωτερικών ­ έτσι ώστε να μη χρεωθεί
η κυβέρνηση την όποια κακή εξέλιξη ­ ίσως να βοηθούν πολιτικά το κυβερνών
κόμμα, ωστόσο μπορεί να αποδειχθούν επικίνδυνες για τα εθνικά συμφέροντα. Και
τότε αλίμονό μας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N49</CAT>
<ED>
Κωδικός άρθρου: A15819N492</ED>
<ID>
ID:170753

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N49&aa=2</URL></REF>


Article

<CATEGORY>vin07</CATEGORY>

 <H5>Ο ΝΕΤΑΝΙΑΧΟΥ ΤΟΡΠΙΛΙΖΕΙ ΤΟΝ
ΔΙΑΛΟΓΟ ­ ΙΣΡΑΗΛΙΝΟΙ ΤΡΑΥΜΑΤΙΣΑΝ 5 ΠΑΛΑΙΣΤΙΝΙΟΥΣ</H5>
<H2>Επιμένει στον εποικισμό</H2>

Η παραμονή του
Βενιαμίν Νετανιάχου στην πρωθυπουργία αφήνει σε εκκρεμότητα τη συνέχιση της
ειρηνευτικής διαδικασίας με τους Παλαιστινίους. Όπως δήλωσε χθες ο Νετανιάχου,
παραμένει σταθερός στην απόφασή του να εποικίσουν οι Ισραηλινοί την Ανατολική
Ιερουσαλήμ.ΟΙ ΙΣΡΑΗΛΙΝΟΙ στρατιώτες τραυμάτισαν χθες πέντε Παλαιστινίους
διαδηλωτές ­ τον έναν σοβαρά ­ στο χωριό Σούριφ της Δυτικής Όχθης. 
Μπορεί
η ισραηλινή Δικαιοσύνη να προσπάθησε να καλύψει το πολιτικό σκάνδαλο που
συγκλονίζει εδώ και μήνες τη χώρα, αλλά σε πολιτικό επίπεδο ο θόρυβος
συνεχίζεται. 
«Αποφασίσαμε να κλείσουμε τον φάκελο, ελλείψει αποδείξεων»,
δήλωσε ο γενικός εισαγγελέας Ελιακίμ Ρουμπινστάιν στη διάρκεια συνέντευξης
Τύπου. «Υπάρχει υπόνοια για αδικοπραγία (του Νετανιάχου) αλλά δεν υπάρχουν
επαρκείς αποδείξεις», πρόσθεσε. 
ΠΡΟΣΦΥΓΗ ΒΟΥΛΕΥΤΩΝ 
Ο
επικεφαλής του αντιπολιτευομένου Εργατικού Κόμματος Σιμόν Πέρες κάλεσε τον
Νετανιάχου να παραιτηθεί λόγω των υπονοιών που εξακολουθούν να τον βαρύνουν
και ζήτησε να διεξαχθούν πρόωρες εκλογές. Πολλοί βουλευτές της αριστερής
αντιπολίτευσης ανακοίνωσαν ότι θα καταθέσουν προσφυγή ενώπιον του Ανωτάτου
Δικαστηρίου ζητώντας να αναγκάσει το γραφείο του εισαγγελέα να επανεξετάσει
την απόφασή του να κλείσει την υπόθεση. 
Ωστόσο η αριστερή αντιπολίτευση
δεν έχει τη δυνατότητα να εξαναγκάσει τον πρωθυπουργό να παραιτηθεί, εκτός αν
υπάρξει κάποια αποσκίρτηση από τις τάξεις του ισχνού σε αριθμητική υπεροχή
ψήφων κυβερνητικού συνασπισμού. 
Ορισμένοι πολιτικοί σχηματισμοί που είναι
σύμμαχοι του Λικούντ είχαν απειλήσει ότι θα εγκαταλείψουν την κυβέρνηση σε
περίπτωση που απαγγελλόταν κατηγορία. Όχι όμως πια. 
Ο πρωθυπουργός του
Ισραήλ παραδέχθηκε, μιλώντας στο ραδιόφωνο και την τηλεόραση, ότι διέπραξε ένα
«σφάλμα κρίσης» διορίζοντας τον Ιανουάριο έναν άγνωστο δικηγόρο και μέλος του
Λικούντ, τον Ρόνι Μπαρ-Ον, στη θέση του γενικού εισαγγελέα. «Υπάρχει μια
μεγάλη διαφορά ανάμεσα σ' ένα σφάλμα κρίσης και σε μια παράνομη πράξη»,
υπογράμμισε. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15819N501</ED>
<ID>
ID:170658

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N50&aa=1</URL></REF>


Article

<CATEGORY>vin07</CATEGORY>

 <H2>Ετοιμάζουν κλωνοποίηση του Λένιν</H2>

ΣΗΜΕΡΑ, ΑΚΡΙΒΩΣ 127 χρόνια μετά τη γέννηση του ιδρυτή
της Σοβιετικής Ένωσης, η σορός του βρίσκεται στο επίκεντρο διαμάχης. 
Οι
οπαδοί του προέδρου της Ρωσίας ζητούν την απομάκρυνσή της από το μαυσωλείο της
Κόκκινης Πλατείας και την ταφή του, ενώ οι κομμουνιστές δεν θέλουν ούτε να
ακούσουν κάτι τέτοιο. 
Η κλωνοποίηση του Βλαντιμίρ Ίλις Λένιν είναι
«πιθανή», δήλωσε σε συνέντευξή του στην τουρκική εφημερίδα «Χουριέτ» ο Ρώσος
καθηγητής Βαλερί Μπίκοφ, διευθυντής του Ινστιτούτου Βιολογικών Μελετών της
Ρωσίας. 
«Ύστερα από εντατικές προσπάθειες, η κλωνοποίηση του Λένιν είναι
πιθανή επειδή η δομή των κυττάρων και ο γενετικός κώδικας του σώματός του
έχουν διατηρηθεί», τόνισε ο διευθυντής του ινστιτούτου αυτού, που είχε
αναλάβει τη μουμιοποίηση του Λένιν μετά τον θάνατό του τον Ιανουάριο του 1924.

Σύμφωνα με τον Ρώσο καθηγητή, το πτώμα του Λένιν διατηρείται περισσότερο
από 70 χρόνια χάρη σε ένα χημικό προϊόν που εμποδίζει την αποσύνθεση των
κυτταρικών ιστών. 
Ο Γιούρι Ντενίσοφ - Νικόλσκι τον περισσότερο καιρό της
περασμένης εικοσιπενταετίας πέρασε ασχολούμενος με τη συντήρηση της σορού του
Βλαντιμίρ Λένιν. 
Η μουμιοποίηση του Λένιν έγινε σύμφωνα με τη διαδικασία
που αναφέρεται στο βιβλίο του Ρώσου γιατρού Ποσβιντιόνσκ Μέλνικοφ, το οποίο
δημοσιεύτηκε το 1881, επισήμανε ο Μπίκοφ και πρόσθεσε ότι η μουμιοποίηση
αποτελεί πλέον «επιστημονικό κλάδο» στη Ρωσία και η διαδικασία για κάθε πτώμα
κοστίζει 350.000 δολάρια, με 200 χρόνια εγγύηση... 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15819N502</ED>
<ID>
ID:170714

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N50&aa=2</URL></REF>


Article

<CATEGORY>vin07</CATEGORY>

 <H2>Μέσω Ίντερνετ προωθούσαν παιδιά για σεξουαλικά όργια</H2>

Η ΥΠΟΘΕΣΗ
ενός ζεύγους Γερμανών που χρησιμοποιούσαν το Ίντερνετ για να προωθούν παιδιά
για σεξουαλικά όργια, που κατέληγαν ακόμη και στον θάνατό τους, παραπέμφθηκε
σε κακουργιοδικείο από την Εισαγγελία του Ρόζενχαϊμ, στη Νότια Γερμανία. Το
ζεύγος, που συνελήφθη στις 20 Ιανουαρίου, θα δικαστεί για απαγωγές,
δολοφονίες, βιασμούς και σεξουαλική κακοποίηση παιδιών. 
Η 36χρονη γυναίκα
και ο 30χρονος σύντροφός της, χρησιμοποιώντας ψευδώνυμα, προωθούσαν μέσω
Ίντερνετ παιδιά που είχαν απαχθεί, κυρίως από την Ανατολική Ευρώπη. Στην
κατοικία τους, στο Στεφανσκίρχεν, κοντά στο Ρόζενχαϊμ, ανακαλύφθηκε ένα
δωμάτιο βασανιστηρίων με ηχητική μόνωση. 
Οι δραστηριότητες του ζεύγους
αποκαλύφθηκαν από χρήστη του δικτύου του Ίντερνετ που ειδοποίησε την
αστυνομία, όταν του προσέφεραν «για παιχνίδια χωρίς όρια» ένα δεκάχρονο
κοριτσάκι έναντι 12.000 γερμανικών μάρκων. Μάλιστα, η συνομιλήτριά του στο
δίκτυο τού είχε πει ότι ενδεχόμενος θάνατος του θύματος δεν θα δημιουργούσε
κανένα πρόβλημα και ότι για άλλα 3.000 γερμανικά μάρκα «θα ήταν πολύ εύκολο να
εξαφανιστεί το πτώμα». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15819N503</ED>
<ID>
ID:170755

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N50&aa=3</URL></REF>


Article

<CATEGORY>vin07</CATEGORY>

 <H2>Μέσα στον Μάιο συμφωνία Ρωσίας με το ΝΑΤΟ</H2>

ΑΣΑΦΗΣ παραμένει η
στάση της ρωσικής κυβέρνησης απέναντι στο ΝΑΤΟ. Συμφωνία ανάμεσα στο ΝΑΤΟ και
τη Ρωσία μπορεί να υπογραφεί ως τις 27 Μαΐου, δήλωσε χθες ο Ρώσος
πρωθυπουργός, Βικτόρ Τσερνομίρντιν, χωρίς αυτό να σημαίνει ότι θα αλλάξει η
στάση της Μόσχας απέναντι στην προοπτική της εξάπλωσης της Ατλαντικής
Συμμαχίας προς Ανατολάς. Αντίθετα, ο γραμματέας του Ρωσικού Συμβουλίου
Ασφαλείας, Ιβάν Ρίμπκιν, που έφθασε χθες στη Βαρσοβία, δήλωσε ότι η υπογραφή
συμφωνίας Ρωσίας - ΝΑΤΟ θα επιτρέψει να διαλυθούν οι ανησυχίες της Μόσχας για
τη σχεδιαζόμενη προς ανατολάς διεύρυνση της συμμαχίας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15819N504</ED>
<ID>
ID:170782

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N50&aa=4</URL></REF>


Article

<CATEGORY>vin07</CATEGORY>

 <H5>ΕΚΛΟΓΕΣ ΣΤΙΣ 25 ΜΑΪΟΥ ΣΤΗ ΓΑΛΛΙΑ
- Η ΔΕΞΙΑ ΘΑ ΧΑΣΕΙ ΔΥΝΑΜΗ</H5>
<H2>Βουτιά του φράγκου</H2>

Με την ελπίδα να αποφύγει τις φθορές από το πρόγραμμα
λιτότητας που πρόκειται να εφαρμόσει η γαλλική Δεξιά, ο Γάλλος πρόεδρος Ζακ
Σιράκ ανακοίνωσε χθες τη διάλυση της Βουλής και τη διεξαγωγή πρόωρων εκλογών,
σε δύο γύρους, την 25η Μαΐου και την 1η Ιουνίου. 
ΜΕ ΑΥΤΗ την απόφαση, ο
Σιράκ προσπαθεί να διασφαλίσει μία, έστω και πιο περιορισμένη από τη σημερινή,
κοινοβουλευτική πλειοψηφία, πριν από τη λήψη αυστηρών μέτρων λιτότητας που η
γαλλική κυβέρνηση θεωρεί απαραίτητα για τη σύγκλιση με τους στόχους της
ευρωπαϊκής νομισματικής ένωσης. Προτιμήθηκε να συντομευθεί η προεκλογική
περίοδος, καθώς ήδη γίνονται αισθητές οι οδυνηρές συνέπειες της πολιτικής
αβεβαιότητας στις γαλλικές κεφαλαιαγορές και χρηματαγορές. Από την περασμένη
Παρασκευή, όταν φούντωσαν οι φήμες για τη διεξαγωγή πρόωρων εκλογών, φράγκο,
μετοχές και κρατικά ομόλογα πήραν την κατιούσα. 
ΟΙ
ΔΗΜΟΣΚΟΠΗΣΕΙΣ 
Σύμφωνα με δημοσκόπηση του Ινστιτούτου Sofres, που
δημοσιεύθηκε χθες στην εφημερίδα «Φιγκαρό», ο κεντροδεξιός κυβερνητικός
συνασπισμός αναμένεται να χάσει 150 έδρες στις εκλογές, αλλά θα διατηρήσει την
πλειοψηφία στην Εθνοσυνέλευση, όπου τώρα διαθέτει 478 από τις 577 έδρες. Το
ακροδεξιό Εθνικό Μέτωπο αναμένεται να συγκεντρώσει ποσοστό 14,6%, αλλά δεν θα
αποσπάσει περισσότερες από δύο-τρεις έδρες. Η κατανομή των εδρών στη νέα Βουλή
με βάση τη δημοσκόπηση θα είναι: κεντροδεξιός συνασπισμός (RPR-UDF) 318 έδρες,
Σοσιαλιστές και συνεργαζόμενοι 208 έδρες, κομμουνιστές 27 έδρες. 
«Ομολογία
αποτυχίας» της κυβέρνησης Ζιπέ χαρακτήρισε ο Σοσιαλιστής ηγέτης Λιονέλ Ζοσπέν
τις πρόωρες εκλογές. Σε αντίθεση προς την πολιτική λιτότητας, είπε σε
τηλεοπτική του συνέντευξη, η Αριστερά προτείνει μια πολιτική μείωσης των ωρών
εργασίας και οικονομικής ανάπτυξης. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N51</CAT>
<ED>
Κωδικός άρθρου: A15819N511</ED>
<ID>
ID:170659

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N51&aa=1</URL></REF>


Article

<CATEGORY>vin07</CATEGORY>

 <H2>Κινεζικός στρατός πάτησε πόδι στο Χονγκ Κονγκ</H2>

ΕΝΑ ΙΣΤΟΡΙΚΟ βήμα έκαναν
χθες άνδρες του κινεζικού Λαϊκού Απελευθερωτικού Στρατού, πατώντας το πόδι
τους στο Χονγκ Κονγκ. Αποστολή τους είναι να προετοιμάσουν τις εγκαταστάσεις
της κινεζικής φρουράς εν όψει της 1ης Ιουλίου, όταν τα εδάφη του Χονγκ Κονγκ
θα επιστρέψουν από τη βρετανική κυριαρχία στην κινεζική. Τότε, με μια τελετή
που θα διαρκέσει μόλις 35 λεπτά, θα τερματιστούν 150 χρόνια βρετανικής
αποικιακής κυριαρχίας. Η βρετανική σημαία, που υψώθηκε για πρώτη φορά στο
Χονγκ Κονγκ το 1841, θα υποσταλεί τα μεσάνυχτα της 30ής Ιουνίου. 
Η μονάδα
του κινεζικού στρατού που εισήλθε χθες στο έδαφος της βρετανικής αποικίας
εγκαταστάθηκε στο στρατόπεδο «Πρίγκιπας της Ουαλίας» των βρετανικών ενόπλων
δυνάμεων, στο κέντρο του Χονγκ Κονγκ. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N51</CAT>
<ED>
Κωδικός άρθρου: A15819N512</ED>
<ID>
ID:170715

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N51&aa=2</URL></REF>


Article

<CATEGORY>vin07</CATEGORY>

 <H2>Κατεψυγμένα λαχανικά με γεύση σοκολάτας</H2>

ΚΑΤΕΨΥΓΜΕΝΑ ΛΑΧΑΝΙΚΑ με
γεύσεις σοκολάτας, πίτσας ή γαρίδας έθεσε σε κυκλοφορία βρετανική εταιρεία,
ελπίζοντας ότι έτσι θα προσελκύσει τους μικρούς Βρετανούς που δεν αγαπούν τα
λαχανικά. Η εταιρεία Iceland κυκλοφορεί καρότα με γεύση σοκολάτας, κουνουπίδι
με γεύση τυριού και κρεμμυδιού, αρακά με γεύση κέτσαπ και καλαμπόκι που
θυμίζει πίτσα. 
Η ιδέα για τον αρωματισμό των λαχανικών ανήκει στον γενικό
διευθυντή της Εκστρατείας για την Έρευνα του Καρκίνου, καθηγητή Γκόρντον
Μακβί, ο οποίος τονίζει ότι οι 100.000 από τις 300.000 περιπτώσεις καρκίνου
που εκδηλώνονται κάθε χρόνο στη Βρετανία συνδέονται με τη διατροφή και θα
μπορούσαν να αποφευχθούν. Οι περιπτώσεις αυτές καρκίνου εντοπίζονται στο
στομάχι και τα έντερα και για 30.000 από τους πάσχοντες αποβαίνουν
θανατηφόρες. Πρόσφατη έρευνα του υπουργείου Γεωργίας στη Βρετανία έδειξε ότι η
κατανάλωση λαχανικών στη χώρα αυτή μειώθηκε κατά 30% από το 1970, παρά την
αύξηση της κατανάλωσης κατεψυγμένων προϊόντων. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N51</CAT>
<ED>
Κωδικός άρθρου: A15819N513</ED>
<ID>
ID:170756

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N51&aa=3</URL></REF>


Article

<CATEGORY>vin07</CATEGORY>

 <H5>ΟΥΙΛΙΑΜ ΣΕΛΦ</H5>
<H2>Οι κακές
συνέπειες της ηρωίνης</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Σνίφαρε» ηρωίνη στο
πρωθυπουργικό αεροπλάνο, το αρνήθηκε, μετά το παραδέχθηκε και έχασε τη δουλειά
του. Ο Ουίλ Σελφ εξηγεί γιατί το έκανε και γιατί είπε ψέματα. 
ΕΠΙΤΥΧΗΜΕΝΟΣ
συγγραφέας και αρθρογράφος της «Ομπσέρβερ», ο Σελφ ήταν μεταξύ των
δημοσιογράφων που κάλυπταν μια προεκλογική επίσκεψη του πρωθυπουργού Τζων
Μέητζορ στα Ανατολικά Μίντλαντς. Στη διάρκεια της πτήσης με το πρωθυπουργικό
αεροπλάνο πήγε στην τουαλέτα και «σνίφαρε» μια γραμμή ηρωίνη. Ήταν μια εντελώς
προσωπική υπόθεση. Ουδείς τον είδε, δεν δημιούργησε πρόβλημα σε κανένα, δεν
είχε κάποια ιδιαίτερη συμπεριφορά, κατέθεσε εγκαίρως τις 1.500 λέξεις που του
ζητούσε η εφημερίδα του. Ωστόσο ένας συνάδελφός του, ο πολιτικός συντάκτης της
κυριακάτικης «Εξπρές» Σάιμον Ουόλτερς, φαίνεται πως παρατήρησε τα σωματικά
συμπτώματα της χρήσης ­ «τις κόρες των ματιών μου, υποθέτω» ­ και αποφάσισε να
δημιουργήσει θέμα. Φθόνος; Κακεντρέχεια; Ο Σελφ αναρωτιέται. Ειδοποιήθηκαν η
αστυνομία, ο πρόεδρος του Συντηρητικού Κόμματος, ο διευθυντής της «Ομπσέρβερ».

Ο Σελφ στην αρχή το αρνήθηκε, αλλά όταν ο διευθυντής του του ζήτησε να
υπογράψει ένορκη δήλωση για να βάλει τέλος στις φήμες, παραδέχθηκε την πράξη
του και απολύθηκε. Ο Σελφ είναι κουρασμένος από το θόρυβο που έχει προκληθεί,
απογοητευμένος για την απόλυσή του, θυμωμένος με την υποκρισία που περιβάλλει
το θέμα των ναρκωτικών, γεμάτος άγχος για το μέλλον, καθώς έχει δύο παιδιά από
προηγούμενο γάμο και η σημερινή σύντροφός του, η δημοσιογράφος της «Γκάρντιαν»
Ντέμπορα Ορ, περιμένει το παιδί του. «Ο διευθυντής με ρώτησε, "γιατί μας είπες
ψέματα;". Του είπα, εκείνο που δεν καταλαβαίνετε για μένα είναι πως από την
εφηβεία μου ζω από την άλλη πλευρά του νόμου. Έτσι άλλωστε με είχαν διαφημίσει
όταν με προσέλαβαν στην εφημερίδα, αφού ήταν γνωστό πως ήμουν παλιός χρήστης.
Η υποκρισία είναι κολοσσιαίων διαστάσεων σε όλα τα επίπεδα», λέει ο Σελφ στην
κυριακάτικη «Ιντιπέντεντ». «Πιστεύω ότι το πρόβλημά μου με την ηρωίνη δεν
είναι μεγαλύτερο από το πρόβλημα των άλλων με το ποτό», προσθέτει. «Οι
αεροσυνοδοί σε εκείνη την πτήση πηγαινοέφερναν συνεχώς δίσκους γεμάτους
ουίσκι, Μπλάντι Μέρι και τζιν. Από τους γραφιάδες, τους φωτογράφους και τους
ηχολήπτες με τους οποίους συνταξίδευα, στοιχηματίζω ότι σημαντικό ποσοστό έχει
πρόβλημα με το αλκοόλ». Επιπλέον δεν θεωρεί ότι χρειάζεται κάποια θεραπεία.
«Χωρίς να γίνομαι αλαζονικός, πιστεύω ότι είμαι εξαιρετικός άνθρωπος έτσι όπως
είμαι. Αλλά την έπαθα από την υπεροψία μου, γιατί ήξερα πως μπορώ θαυμάσια να
πάρω ηρωίνη και να γράψω το κομμάτι. Δεν ήταν όμως έξυπνο από μέρους μου ­
έφερα κοντινούς μου ανθρώπους σε εξαιρετικά δύσκολη θέση». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15819N521</ED>
<ID>
ID:170660

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N52&aa=1</URL></REF>


Article

<CATEGORY>vin07</CATEGORY>

 <H2>Αηδίας
εγκώμιον</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο φόβος μάς βοηθάει να αποφεύγουμε τον κίνδυνο. Η
αφοσίωση μας φέρνει τον έναν κοντά στον άλλο. Και η αηδία μας προστατεύει από
ανεπιθύμητους εισβολείς. 
«ΑΝΑΤΟΜΙΑ της αηδίας»: τον τίτλο του
βιβλίου του, που κυκλοφόρησε την 1η Απριλίου στην Αμερική από τις εκδόσεις
Harvard University Press, ο Ουίλλιαμ Ίαν Μίλλερ τον εμπνεύστηκε από ένα
κλασικό βιβλίο του 17ου αιώνα, την «Ανατομία της μελαγχολίας» του Ρόμπερτ
Μπάρτον. Ο συγγραφέας εξετάζει τη θέση της αηδίας στην καθημερινή μας ζωή,
τους τρόπους με τους οποίους βάζει τάξη και δίνει νόημα στην ύπαρξή μας.
Επισημαίνει τη γοητεία που μας ασκεί, την ίδια γοητεία που ελκύει τα πλήθη
στον τόπο ενός αιματηρού δυστυχήματος ή σε μια ιδιαίτερα βίαιη ταινία. Και
συμπεραίνει: η αηδία είναι κινητήρια δύναμη. Ο ρόλος της είναι σωτήριος. Με
μια εξαίρεση: την πολιτική. 
Όταν αισθανόμαστε αηδία, γράφει ο Μίλλερ,
εκφράζουμε μια ηθική κρίση: «Αυτό που λες μου προκαλεί ναυτία» ή «Τι απαίσιο
πουκάμισο!» Το συναίσθημα της αηδίας αποτελεί έκφραση αποδοκιμασίας για την
υποκρισία, τη δολιότητα, την προδοσία. Η αστυνομία των ηθών που οργανώνει
κινητοποιείται κατά της αλαζονείας ή της βλακείας. 
Το κακό είναι ότι στα
δίχτυα της πέφτουν συχνά πρόσωπα, αντικείμενα και έννοιες που δεν το αξίζουν:
η σωματική δυσμορφία, για παράδειγμα. Η αηδία παίζει άσχημα παιγνίδια, όπως
όταν παίρνει τη μορφή του μισογυνισμού. Κατά τον συγγραφέα, η περιφρόνηση
ορισμένων ανδρών προς τις γυναίκες αποτελεί κωμικοτραγική συνέπεια της
απέχθειάς τους προς το ίδιο τους το σπέρμα και της αδυναμίας τους να πιστέψουν
ότι την ίδια απέχθεια δεν αισθάνεται και το άλλο φύλο. Ο «ιδεολόγος» μισογύνης
θεωρεί τη γυναίκα «ένοχη» επειδή δέχεται το σπέρμα του. 
Με την αηδία
αναγνωρίζουμε ότι κινδυνεύει η καθαρότητά μας, ότι είμαστε ευάλωτοι, εύτρωτοι.
Στην πολιτική, όμως, αυτή η τρωτότητα εξαφανίζεται και η συλλογική αηδία
οδηγεί στον ρατσισμό και τον αυταρχισμό. 
Ο Μίλλερ κάνει διάκριση ανάμεσα
στην περιφρόνηση (που δείχνει ανοχή και εμπεριέχει σεβασμό) και στην απέχθεια
(που δείχνει αδιαλλαξία) και εκφράζει την πεποίθηση ότι ορισμένα είδη
περιφρόνησης αποτελούν θετικά βήματα στην ιστορία της ανθρωπότητας. Η
δημοκρατία, γράφει, οπλίζει τους πληβείους με μορφές περιφρόνησης που κάποτε
αποτελούσαν προνόμιο των ευγενών. Εκείνοι που βρίσκονταν ανέκαθεν σε
μειονεκτική θέση, που καταπιέζονταν και διώκονταν, παίρνουν επιτέλους την
εκδίκησή τους. Να γιατί ο συγγραφέας αναφωνεί: «Θέλω να συλλάβω την
περιφρόνηση των εφήβων προς τους ενήλικους, των γυναικών προς τους άνδρες, των
σκλάβων προς τα αφεντικά, των εργατών προς τους προϊσταμένους, των εβραίων
προς τους χριστιανούς, των μαύρων προς τους λευκούς, των αμαθών προς τους
λογίους...». 
Όταν αηδιάζουμε προσπαθούμε να οχυρωθούμε, να κρατήσουμε το
χάος μακριά μας. Φυσικά αποτυγχάνουμε. Αλλά αυτό δεν πρέπει να μας απελπίζει,
λέει ο συγγραφέας. Η αηδία δίνει στον κόσμο κίνηση, τον κάνει επικίνδυνο,
συναρπαστικό και μαγικό. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15819N522</ED>
<ID>
ID:170716

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N52&aa=2</URL></REF>


Article

<CATEGORY>vin07</CATEGORY>

 <H2>Οι
κοινωνικές...</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

.
 .. επιστήμες χάνουν το εκκλησίασμά τους.
Φαινόμενο επεκτεινόμενο, παρατηρείται σε όλη την Ευρώπη, αλλά ιδίως στη Μέκκα
της κοινωνιολογίας, τη Γαλλία. «Αληθινή καταστροφή», λέει η «Μοντ». Μετά τη
«χρυσή εποχή», 1965-75, ο τομέας φθίνει θλιβερά. Οι εκδόσεις και πωλήσεις
βιβλίων έχουν πέσει κάτω από το μισό ­ και αυτό ενώ έχουν διπλασιαστεί οι
φοιτητές των σχετικών κλάδων. Υπάρχουν μάλιστα τίτλοι που άλλοτε θα έφταναν
άνετα τα 10.000 αντίτυπα και τώρα δεν πουλούν ούτε 1.000. Μεγαλύτερη κίνηση
παρουσιάζουν οι ιδέες στο Ιντερνέτ παρά στους πάγκους του βιβλίου. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15819N523</ED>
<ID>
ID:170757

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N52&aa=3</URL></REF>


Article

<CATEGORY>vin07</CATEGORY>

 <H2>Έχουμε
μπει...</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... σε μια φάση «απεριέργειας», λέει ο Πιερ Νορά,
καθηγητής στην Ανωτάτη Σχολή Κοινωνικών Επιστημών και υπεύθυνος για τις
θεωρητικές σειρές του Γκαλλιμάρ. Έχεις την αίσθηση ότι κανένας δεν νοιάζεται
για τίποτα. «Πριν από 20-30 χρόνια ακόμη, ο κόσμος ήταν γεμάτος βιβλία που
ξεκλείδωναν ολόκληρα πεδία γνώσης και γεννούσαν συζητήσεις για θέματα νέα,
μεγάλα ­ που όλα μαζί, ταυτόχρονα, είχαν μεταξύ τους μια γόνιμη επικοινωνία».
Και τώρα; Τώρα, τσεκουριές κονταίνουν ολόκληρους κλάδους. Εθνολογία; Αγνοείται
η τύχη της. Γλωσσολογία; Κάπου σέρνεται. Κοινωνιολογία, οικονομία, λογοτεχνική
κριτική ­ το καύχημα άλλοτε της γαλλικής κουλτούρας; Χαιρετίσματα. «Ας κάνουμε
κι ένα γύρο του κόσμου: Να εκδώσεις βιβλίο για την Αγγλία; Χάθηκες. Για
Γερμανία; Ουδείς ενδιαφέρεται. Για ΗΠΑ; Τα ξέρουμε όλα. Για τη Ρωσία επί
κομμουνισμού; Ξεπεράστηκε. Για Αφρική, Λατινική Αμερική; Καλύτερα μην το
συζητάμε....». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15819N524</ED>
<ID>
ID:170783

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N52&aa=4</URL></REF>


Article

<CATEGORY>vin07</CATEGORY>

 <H2>Υπάρχουν
βέβαια...</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... εξαιρέσεις. Πουλάει πάντα ο Ζακ Λε Γκοφ (φωτ.), πούλησε η
Βιβιάν Φορρεστέρ, είχαμε και εκδοτικές εκρήξεις όπως ο «Κόσμος της Σοφίας».
Υπάρχουν και μόδες: Αναπήδησαν λόγου χάρη, τελευταία, κάποιες σπίθες από τον
αριστερισμό του ΄60-΄70. Υπάρχουν επίσης ανερχόμενοι τομείς, όπως οι
επικοινωνίες ή η γνωστική σκέψη. Αυτά όμως είναι περιστασιακά. «Φταίει άραγε
που πέθαναν οι ιδεολογίες; Μα ίσα ίσα, αυτό θα 'πρεπε να ξυπνήσει αγωνίες,
αναζητήσεις για νέα κλειδιά. Μήπως φταίνε τα media, που καλύπτουν πλέον τα
πάντα; Απίθανο. Θα έλεγα ότι η κυριαρχία τους είναι αποτέλεσμα μάλλον παρά
αιτία». Ο Ν. διακινδυνεύει μια εικασία: «Μήπως την απομάκρυνση από το βιβλίο
την επέτεινε η μεγάλη αύξηση του αριθμού των φοιτητών;». Διότι, λέει, όταν
έχεις να μελετήσεις για εξετάσεις, σου αρκεί το σύγγραμμα. Δεν ψάχνεις για
άλλα διαβάσματα, αφήνεις τη γενική κουλτούρα στην άκρη. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15819N525</ED>
<ID>
ID:170798

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N52&aa=5</URL></REF>


Article

<CATEGORY>vin07</CATEGORY>

 <H2>Λέγεται
επίσης...</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ότι «μειώθηκε γενικά το καλλιεργημένο κοινό».
Ψέματα; «Δεν μου αρέσει να λέω ότι "παλιά ήταν καλύτερα". Ωστόσο θα ήταν άτοπο
να υποκριθεί κανείς ότι δεν βλέπει τις συντελούμενες βαθειές αλλαγές, αισθητές
ήδη από το σχολικό επίπεδο. Η όλη κουλτούρα της ανάγνωσης έχει τραυματισθεί,
και μαζί της τόσα άλλα. Οι κοινωνικές επιστήμες βρίσκονταν στο ζενίθ τους όταν
ακόμα οι πόλοι του φαντασιακού ήταν μακρυνοί: το πρωτόγονο με την εθνολογία, ο
εσωτερικός κόσμος με την ψυχανάλυση....». Τώρα πια, ούτε για μεταφράσεις δεν
υπάρχει ενδιαφέρον. «Λες και μέσα στην παγκοσμιοποίηση, εμείς θέλουμε να
κλειστούμε ακόμη πιο βαθειά στον στενό μας χώρο». Και όμως, δεν είναι εντελώς
απαισιόδοξος ο Νορά. «Είμαστε ως φαίνεται οι τελευταίοι των Μοϊκανών. Αλλά,
όπως έλεγε και ο Ζιντ, "όλο και κάποιοι στο τέλος σώζουν τον κόσμο"». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15819N526</ED>
<ID>
ID:170809

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N52&aa=6</URL></REF>


Article

<CATEGORY>vin08</CATEGORY>

 <H5>1.900 ΔΡΧ. ΤΑ ΑΡΝΙΑ ­ 2.100 ΔΡΧ.
ΤΑ ΚΑΤΣΙΚΙΑ</H5>
<H5>Συγκράτηση τιμών σε νερά -
αναψυκτικά</H5>
<H2>Προσιτός ο οβελίας</H2>

<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Σε τιμές ανάλογες με αυτές
του 1996 ή και φθηνότερα, θα βρουν το πασχαλινό αρνί οι καταναλωτές. 
Οι
χονδρικές τιμές με τις οποίες αγόραζαν χθες οι έμποροι αμνοερίφια ήταν ίδιες ή
φθηνότερες από -3% έως και -11% και επειδή οι τιμές αυτές διαμορφώνουν και τις
λιανικές τιμές, υπολογίζεται ότι το αρνί φέτος δεν θα είναι ακριβό. 
Ήδη
χθες οι λιανικές τιμές δεν ξεπέρασαν τις 1.900 δρχ. για τα αρνιά και τις 2.100
δρχ. για τα κατσίκια. 
Συγκεκριμένα, οι χονδρικές τιμές, σύμφωνα με
στοιχεία της Κεντρικής Αγοράς (ΟΚΛΑ) κυμαίνονται: 
* Από 1.500-1.600 δρχ.
στα αρνιά γάλακτος (έναντι 1.600 δρχ. το 1996). 
* Από 1.300-1.450 δρχ.
(έναντι 1.450-1.500 δρχ. το 1996) στα αρνιά 12-14 κιλών. 
* Από 1.200-1.250
δρχ., έναντι 1.300-1.400 δρχ. το 1996, στα μεγάλα αρνιά, άνω των 14 κιλών. 
*Από 1.250-1.300 δρχ. όπως και το 1996, στα εισαγόμενα αρνιά (από τη
Βουλγαρία). 
ΠΟΣΑ «ΜΠΗΚΑΝ» 
Χθες «μπήκαν» στην Κεντρική
Αγορά περίπου 432,3 τόνοι αμνοεριφίων έναντι 446,5 τόνων τη Μεγάλη Δευτέρα
πέρσι. Από αυτά, μόνο οι 36 τόνοι, ή 4.015 αρνιά, ήταν εισαγόμενα. 
Συνολικά, «μπήκαν» χθες στην αθηναϊκή αγορά 43.372 «κεφάλια» αμνοεριφίων. Από
αυτά, τα 26.162 ήταν εγχώρια αρνιά και τα 13.555 κατσίκια. 
Όπως είπε στα
«ΝΕΑ» ο πρόεδρος της Κεντρικής Αγοράς κ. Σωτήρης Μαντάς, τα εισαγόμενα αρνιά
φέτος, θα καλύψουν μικρό ποσοστό της ζήτησης, κοντά στο 13%, έναντι ποσοστού
25% του Πάσχα το έτος 1996. 
ΟΙ ΣΦΡΑΓΙΔΕΣ 
Ο ίδιος,
σημειώνει ότι το μέσο βάρος των ζώων είναι μεγαλύτερο φέτος, γιατί η εποχή
«είναι προχωρημένη» και το προσδιορίζει στα 11 κιλά (έναντι 8 κιλών πέρσι) για
τα εγχώρια αρνιά και στα 9 κιλά για τα εισαγόμενα. 
Όσο για τις σφραγίδες,
ο κ. Μαντάς τονίζει ότι όλες πλέον, έχουν μπλε χρώμα είτε πρόκειται για
εισαγόμενα είτε για εγχώρια. «Ο καταναλωτής πρέπει να διαβάζει τη λέξη
"Βουλγαρία" με λατινικούς χαρακτήρες, που υπάρχει στο μέσον της σφραγίδας,
όταν το αρνί είναι εισαγόμενο», λέει ο κ. Μαντάς. Ο ίδιος προσθέτει ότι οι
σφραγίδες έχουν το ίδιο σχήμα και χρώμα, γιατί προέρχονται από εγκεκριμένα
σφαγεία της Ευρωπαϊκής Ένωσης. 
ΤΕΣΣΕΡΙΣ ΕΠΙΣΗΜΑΝΣΕΙΣ 
Επίσης, μερικά από τα σημεία που πρέπει να προσέξουν οι καταναλωτές αυτές τις
ημέρες, είναι και τα εξής: 
1 Η ανάμειξη εγχώριων και εισαγόμενων
ζώων, είναι εύκολη, όταν τα εισαγόμενα αρνιά κρύβονται ανάμεσα σε ντόπια. 
2 Υπάρχει περίπτωση να έχει αφαιρεθεί τελείως η σφραγίδα. 
3
Όσοι αγοράζουν τεμάχια ζώων, θα πρέπει να προσέξουν ώστε να πάρουν κομμάτια
από το ζώο που διάλεξαν. 
4 Το αρνί έχει διαφορετική τιμή όταν έχει
κομμένο κεφάλι και είναι καθαρισμένο (είναι ακριβότερο) και άλλη τιμή, όταν
αγοράζεται με το κεφάλι. 
ΜΕΤΡΑ για την αντιμετώπιση της κερδοσκοπίας σε
εμφιαλωμένα νερά και αναψυκτικά προωθεί το υπουργείο Ανάπτυξης. 
Συγκεκριμένα με αγορανομική διάταξη καθιερώνεται η αναγραφή ενδεικτικής τιμής
πώλησης στη συσκευασία εμφιαλωμένου νερού και αναψυκτικών. 
Η αναγραφή
ενδεικτικής τιμής πώλησης στα παραπάνω συγκεκριμένα είδη αποσκοπεί στην
αποτελεσματικότερη προστασία του καταναλωτή και στην καταπολέμηση ορισμένων
φαινομένων αισχροκέρδειας που παρατηρούνται, ιδίως κατά την τουριστική
περίοδο, εκθέτοντας διεθνώς τη χώρα, σε κλειστούς χώρους όπου κατά κανόνα
διαμορφώνονται μονοπωλιακές καταστάσεις (αεροδρόμια, λιμάνια, αρχαιολογικοί
χώροι, σταθμοί τρένων κ.λπ.). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N53</CAT>
<ED>
Κωδικός άρθρου: A15819N531</ED>
<ID>
ID:170673

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N53&aa=1</URL></REF>


Article

<CATEGORY>vin02</CATEGORY>

 <H2>Απαιτούνται βαθιές αλλαγές</H2>

<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΕΚΘΕΣΗ του διοικητού της
Τραπέζης της Ελλάδος που θα δοθεί σήμερα στη δημοσιότητα, είναι φυσικό ότι θα
συγκεντρώσει το ενδιαφέρον όλων των οικονομικών παραγόντων, όχι μόνο στην
Ελλάδα, αλλά και στο εξωτερικό. 
Και η Κεντρική μας Τράπεζα έχει μια καλή
παράδοση, αλλά και ο σημερινός διοικητής κ. Λουκάς Παπαδήμος έχει κερδίσει την
εμπιστοσύνη και του κοινού και των διεθνών οργανισμών (ΔΝΤ, ΟΟΣΑ κ.λπ.) για
τον αντικειμενικό τρόπο με τον οποίο αναλύει τις οικονομικές εξελίξεις και για
τη σωφροσύνη του όσον αφορά τις προβλέψεις. 
Νομίζουμε ότι το ενδιαφέρον
αυτή τη φορά της εκθέσεως θα εστιαστεί στην τοποθέτηση του κ. διοικητού
απέναντι στις κυοφορούμενες διαρθρωτικές αλλαγές στους τομείς της παραγωγής,
της εργασίας και της δημόσιας διοίκησης. 
Η Τράπεζα της Ελλάδος, από την
περυσινή έκθεση, είχε εγκαίρως προειδοποιήσει ότι η σταθεροποίηση είναι
αναγκαία, αλλά όχι ικανή συνθήκη για να προχωρήσει η χώρα στη φάση της
ανάπτυξης. Απαιτούνται προς τούτο βαθιές αλλαγές. 
Αναμένεται λοιπόν ότι
εφέτος ο κ. Λ. Παπαδήμος θα περιγράψει με συγκεκριμένο τρόπο τις απαιτούμενες
διαρθρωτικές αλλαγές. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N53</CAT>
<ED>
Κωδικός άρθρου: A15819N532</ED>
<ID>
ID:170754

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N53&aa=2</URL></REF>


Article

<CATEGORY>vin08</CATEGORY>

 <H2>«Λουκέτα» στο Δημόσιο: Από το καλοκαίρι οι προτάσεις για καταργήσεις -
συγχωνεύσεις</H2>

Η ΑΝΤΙΣΤΡΟΦΗ μέτρηση για την κατάργηση ή τη
συγχώνευση οργανισμών και Νομικών Προσώπων Δημοσίου Δικαίου, που ελέγχονται
από το Δημόσιο, έχει ξεκινήσει και μέχρι τον Ιούνιο αναμένεται ότι θα έχουν
οριστικοποιηθεί οι προτάσεις της αρμόδιας Επιτροπής. 
Σύμφωνα με
πληροφορίες, μέχρι τα μέσα Μαΐου θα υποβληθούν στην Επιτροπή οι προτάσεις των
γενικών γραμματέων για τους οργανισμούς και τους φορείς της αρμοδιότητάς τους
που δεν έχουν πλέον κανένα αντικείμενο. Επίσης, στις προτάσεις θα περιληφθούν
και φορείς που η δραστηριότητά τους έχει υποβαθμιστεί. Η τελική πρόταση, η
οποία θα τεθεί υπόψη των αρμόδιων κυβερνητικών οργάνων, θα έχει ολοκληρωθεί
μέχρι το τέλος Ιουνίου. Πάντως, πρέπει να σημειωθεί ότι από την πλευρά τού
υπουργείου Εθνικής Οικονομίας έχει τονιστεί ότι για το προσωπικό των
οργανισμών που θα καταργηθούν θα ισχύσουν οι μετατάξεις και το ίδιο θα ισχύσει
και για τις περιπτώσεις των φορέων που θα συγχωνευθούν για το προσωπικό που θα
πλεονάζει. 
Μία ακόμη σκέψη που εξετάζεται από τα αρμόδια υπουργεία είναι
να προωθηθούν αλλαγές και στον τρόπο διοίκησης. Για παράδειγμα, σε γειτονικά
νοσοκομεία να υπάρξει ενιαία διοίκηση. Ανάλογες επισημάνσεις γίνονται και στην
αξιοποίηση περιουσιακών στοιχείων, για την οποία διατυπώνονται σκέψεις ότι όσο
μεγαλύτερη είναι η αξία των περιουσιακών στοιχείων τόσο καλύτερα αποτελέσματα
μπορεί να επιτευχθούν. Για παράδειγμα, αναφέρεται η περίπτωση της περιουσίας
των ΑΕΙ. 
Πάντως, αρμόδια στελέχη τόνιζαν ότι οι επιπτώσεις από την
υλοποίηση των αποφάσεων αυτών θα αρχίσουν να εμφανίζονται από τον επόμενο
χρόνο. Σημειώνεται, όμως, ότι η εφαρμογή αυτών των αποφάσεων ουσιαστικά θα
είναι «σήμα» στην αγορά για την απόφαση της κυβέρνησης να προχωρήσει σε
δραστικές περικοπές δαπανών. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N53</CAT>
<ED>
Κωδικός άρθρου: A15819N533</ED>
<ID>
ID:170764

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N53&aa=3</URL></REF>


Article

<CATEGORY>vin08</CATEGORY>

 <H5>ΕΞΙ
ΚΑΠΝΟΒΙΟΜΗΧΑΝΙΕΣ ΚΑΙ 29 ΕΤΑΙΡΕΙΕΣ ΕΠΕΞΕΡΓΑΣΙΑΣ ΚΑΠΝΟΥ ΑΝΤΑΓΩΝΙΖΟΝΤΑΙ ΣΚΛΗΡΑ
ΓΙΑ ΤΗΝ ΚΑΤΑΚΤΗΣΗ ΜΙΑΣ ΑΓΟΡΑΣ ΠΟΥ ΕΧΕΙ ΤΖΙΡΟ 250 ΔΙΣ. ΤΟΝ ΧΡΟΝΟ</H5>
<H5>Αύξηση της κατανάλωσης κατά 1% το 1996, σε σύγκριση με το 1995
</H5><H5>Η ταυτότητα των ελληνικών καπνοβιομηχανιών</H5>
<H2>Ζει και βασιλεύει το ελληνικό τσιγάρο</H2>

<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Λένε πως δεν υπάρχει «καπνός» χωρίς φωτιά.
Παρά τη... φωτιά που έχει ανάψει στη διεθνή και ελληνική καπνοβιομηχανία το
αντικαπνιστικό κίνημα, το ελληνικό τσιγάρο «ζει και βασιλεύει». Με όπλο τις
εξαγωγές που έφθασαν τα 17.578 δισεκατομμύρια τσιγάρα και τη διαφήμιση η οποία
ξεπέρασε τα 5,6 δισ. δρχ. το 1996 στην ελληνική αγορά, το τσιγάρο παραμένει
ένα εξαιρετικά κερδοφόρο προϊόν για την ελληνική καπνοβιομηχανία. 
Οι
εταιρείες ανταγωνίζονται σκληρά, για να αυξήσουν το μερίδιό τους στους κλάδους
καπνού και τσιγάρου, μία αγορά ­ την ελληνική ­ με ετήσιο τζίρο που αγγίζει τα
250 δισ. δρχ. μαζί με τις εξαγωγές. Παρά τα... διασταυρωμένα πυρά της
Ευρωπαϊκής Ένωσης για μείωση της παραγωγής και κατάργηση των επιδοτήσεων, την
άφθονη προσφορά φθηνού καπνού από την Τουρκία και χώρες του τρίτου κόσμου, ο
ελληνικός καπνός αντιστέκεται. 
Παρά την αύξηση των φόρων και τη διείσδυση
ξένων τσιγάρων στην ελληνική αγορά, τις ανακοινώσεις των ιατρικών συνεδρίων
ότι «το κάπνισμα βλάπτει σοβαρά την υγεία» και τη σαφέστατη επιγραφή στα
πακέτα των τσιγάρων, το 1996 καπνίσαμε ακόμα περισσότερα τσιγάρα και οι
ελληνικές επιχειρήσεις έβγαλαν μεγάλα κέρδη. 
Η αγορά του καπνού ελέγχεται
από τις προτιμήσεις των καπνιστών. «Καθοριστικοί παράγοντες στη διαμόρφωση των
προτιμήσεων είναι η γεύση του τσιγάρου, το άρωμά του, αλλά προπάντων το image,
η προώθησή τους δηλαδή μέσω της διαφημιστικής καμπάνιας», λέει το ΙΟΒΕ. 
Με
την άποψη αυτή συμφωνεί και ο κ. Ηλίας Σεϊτανίδης, πρόεδρος της
Συνεταιριστικής Καπνοβιομηχανίας ΣΕΚΑΠ. 
Όταν «ΤΑ ΝΕΑ» ρώτησαν αν η
επιτυχία ενός τσιγάρου είναι θέμα διαφήμισης και συσκευασίας σε ποσοστό 75%
και μόνο κατά 25% είναι θέμα γεύσης, απάντησε: «Τα ποσοστά αυτά σε γενικές
γραμμές είναι σωστά, κυρίως όμως όσον αφορά τα κριτήρια της νεολαίας». 
Όπως πιστεύει ο κ. Σεϊτανίδης, «στις μεγαλύτερες ηλικίες παίζει μεγαλύτερο
ρόλο η γεύση». 
Ο ΔΙΑΦΗΜΙΣΤΙΚΟΣ ΠΟΛΕΜΟΣ 
Ίσως αυτό εξηγεί
και ένα άλλο... μέτωπο «του πολέμου του τσιγάρου». Του διαφημιστικού
«πολέμου». 
Αν και τα τσιγάρα έχουν «εξοστρακισθεί» από την τηλεόραση, τα
διαφημιστικά κονδύλια που δαπανώνται γι' αυτά είναι αξιόλογα. 
Το 1995
δαπανήθηκαν 6,75 δισ. δρχ. σε διαφήμιση από ραδιόφωνα, εφημερίδες και
περιοδικά, ενώ το 1996 δαπανήθηκαν 5,6 δισ. δρχ. για διαφήμιση στα ίδια μέσα.

Περιλαμβάνεται και μία έμμεση, κατά κάποιον τρόπο, διαφήμιση (σύμφωνα με
την εταιρεία Nielsen) στην τηλεόραση, από χορηγίες τύπου Camel Trophy ή
Marlboro Adventure Team κλπ. 
Δεν έχουν μετρηθεί όμως οι κινηματογραφικές
διαφημίσεις ή άλλου τύπου διαφήμιση με εκδηλώσεις σε μπαρ και νυκτερινά
κέντρα, που ανεβάζουν τη διαφημιστική δαπάνη σε άγνωστα ποσά. 
Το τσιγάρο
που διαφημίστηκε περισσότερο το 1996 ήταν το Camel φίλτρο, για το οποίο
δαπανήθηκαν 282 εκατομμύρια δρχ.,σύμφωνα με στοιχεία της Nielsen. Ακολούθησε
το Camel Lights που κατασκευάζει επίσης στην Ελλάδα (όπως και το προηγούμενο),
κατόπιν αδείας της αμερικανικής R.J.R., η ελληνική εταιρεία Καρέλιας, με ποσόν
244 εκατομμυρίων δρχ. 
Στο πρώτο τρίμηνο του 1997, η εταιρεία Nielsen δίνει
ως περισσότερο διαφημιζόμενο προϊόν καπνού τα δύο νέα τσιγάρα της ΣΕΚΑΠ, BF
και BF Lights, με ποσόν δαπάνης 291 εκατομμυρίων δρχ. Ακολουθούν τα Camel
φίλτρο, με διαφημιστική δαπάνη 205 εκατομμυρίων και τα ASSOS International,
που κατασκευάζει η ΠΑΠΑΣΤΡΑΤΟΣ, με ποσόν 88,4 εκατομμυρίων δρχ. 
Το BF
είναι ένα νέο τσιγάρο που τάραξε την αγορά, σύμφωνα με τα λεγόμενα του
προέδρου της εταιρείας κ. Ηλ. Σεϊτανίδη. Βασισμένο στο φίλτρο, που του δίνει
και το όνομά του, «έχει ήδη μερίδιο περίπου 7% της αγοράς και για τους δύο
τύπους τσιγάρων». 
Σύμφωνα με τον ίδιο και τους καθηγητές που ανακάλυψαν το
«βιολογικό φίλτρο», κ.κ. Γιάννη Σταυρίδη, Γιώργο Δεληκωνσταντίνο και Σταύρο
Γερουλάνο, «εξουδετερώνει οξείδια και καρκινογόνες ουσίες σε ποσοστό πάνω από
70%». 
Όμως την αποτελεσματικότητα του φίλτρου αμφισβητούν πολλοί
επιστήμονες και, φυσικά, οι υπέρμαχοι της αντικαπνιστικής εκστρατείας. 
Ο
καθηγητής Καρδιολογίας κ. Παύλος Τούτουζας, μάλιστα, ζήτησε από την Ιατρική
Εταιρεία Αθηνών επίσημη ενημέρωση για το θέμα, αφού πιστεύει ότι «οι νέοι
υποψήφιοι να αρχίσουν το τσιγάρο ενθαρρύνονται πολύ από αυτή τη διαφήμιση».

Άλλη άποψη βεβαίως έχουν και αρκετοί εκπρόσωποι καπνοβιομηχανιών, που λένε
ότι «τα βλαβερά στοιχεία του τσιγάρου είναι η πίσσα και η νικοτίνη, τα οποία
περιέχονται όπως και στα άλλα τσιγάρα, σε μεγαλύτερο ή μικρότερο ποσοστό». Ο
κ. Σεϊτανίδης, όμως, επικαλείται επιστολή του Τμήματος Βιοχημείας της Ιατρικής
Σχολής Showa της Ιαπωνίας, η οποία, όπως υποστηρίζει, «δικαιώνει την ΣΕΚΑΠ και
τους καθηγητές που εμπιστεύθηκαν το βιολογικό φίλτρο και τις ιδιότητές του».

ΣΥΜΦΩΝΑ
με στοιχεία του Συνδέσμου Ελληνικών Καπνοβιομηχανιών (ΣΕΚ), τον περασμένο
χρόνο καπνίσαμε 29,585 δισεκατομμύρια τσιγάρα. Το 1995 είχαμε καπνίσει 185
εκατομμύρια τσιγάρα λιγότερα. Αύξηση δηλαδή της κατανάλωσης κατά 1%. 
Οι
ελληνικές καπνοβιομηχανίες, σύμφωνα με στοιχεία της ICAP, έβγαλαν το 1995 11,9
δισ δρχ. καθαρά κέρδη και αύξησαν τις πωλήσεις τους στα 127,7 δισ. δρχ. σε
Ελλάδα και εξωτερικό. Τον ίδιο χρόνο και σύμφωνα με την ίδια πηγή, οι
εταιρείες καπνού (ταμπάκο) αύξησαν τον τζίρο τους κατά 48,2%, στα 96,2 δισ.
δρχ. στην Ελλάδα και το εξωτερικό, και έβγαλαν καθαρά κέρδη 4 δισ δρχ., ενώ ο
κλάδος των εισαγωγέων, που δεν είναι κερδοφόρος για όλες τις εταιρείες, είχε
τζίρο μεγαλύτερο από 20 δισ. δρχ. Σ' αυτά τα ποσά δεν υπολογίζεται η
κατανάλωση των τσιγάρων που πωλούνται λαθραία στην Ελλάδα. Σύμφωνα με έκθεση
του ΙΟΒΕ, το 1994 η κατανάλωση λαθραίων τσιγάρων ξεπέρασε το 10% της συνολικής
κατανάλωσης. 
Τα κέρδη των καπνοπαραγωγών και των καπνοβιομηχανιών
εξαρτώνται από την προσαρμοστικότητά τους, συμπεραίνεται στην έρευνα για την
παραγωγή και εμπορία καπνού. 
Τι ζητεί η αγορά; Ελαφρά και γενικά τσιγάρα
με καπνό αμερικανικού τύπου, λέει η ίδια έρευνα και ας είναι «ορισμένα
ελληνικά τσιγάρα ανώτερα ποιοτικά από τα αντίστοιχα εισαγόμενα». 
Ίσως θα
το έχετε ακούσει και εσείς ότι τα έλληνικά καπνά είναι ανώτερα. Γιατί; Η
έρευνα του ΙΟΒΕ αναφέρει: «Τα ανατολικά καπνά συμμετέχουν στη σύνθεση των
πρόσμεικτων τσιγάρων (Μπλέντεντ), μ' ένα ποσοστό μέχρι 12%. Όμως οι
καπνοβιομηχανίες στο πλαίσιο της προσπάθειάς τους για μείωση του κόστους
παραγωγής τους, αλλά και λόγω των περιοριστικών νόμων που επικρατούν στις
δυτικές χώρες και αφορούν την παραγωγή ελαφρύτερων τσιγάρων, τείνουν να
περιορίσουν το ποσοστό αυτό στο 9%-10%. Αυτό γιατί τα ανατολικά καπνά είναι
ακριβότερα έναντι των άλλων τύπων καπνού ­ ιδίως τα καλής ποιότητας όπως ο
Μπασμάς ­ και γιατί είναι πλούσια σε περιεκτικότητα πίσσας και νικοτίνης». 
Τα καπνά ανατολικού τύπου, που ξεραίνονται στον ήλιο, είναι κυρίως τα
θρακιώτικα και μακεδονίτικα Μπασμάς, με «έντονο ευγενές άρωμα», τα
κατερινιώτικα από την παλιά γευστική ποικιλία της Σαμψούντος (Μαύρη Θάλασσα),
τα Καμπά Κουλάκ που δίνουν τον κύριο όγκο των ουδέτερων ελληνικών καπνών, τα
«ευγενή» μυρωδάτα του Αγρινίου, καθώς και τα γνωστά τσεμπέλια της ίδιας
περιοχής. 
Υπάρχουν ακόμα τα γνωστά Βιρτζίνια που καλλιεργούνται πλέον στην
Ελλάδα και ξεραίνονται σε ειδικούς φούρνους, κάτω από ελεγχόμενες συνθήκες
κυκλοφορίας του αέρα, θερμοκρασίας και υγρασίας, καθώς και οι ­ νεώτερες όλων
­ ποικιλίες Μπέρλεϊ που ξεραίνονται στον αέρα, σε υπόστεγα, χωρίς να
υφίστανται ζύμωση. 
Άρα, λοιπόν, τα ανατολίτικα καπνά θα έχουν πάντα ένα
ποσοστό στο χαρμάνι του τσιγάρου, όμως το ποσοστό αυτό μειώνεται και μαζί μ'
αυτό και ο αριθμός των Ελλήνων παραγωγών. 
Το 1983, ο Εθνικός Οργανισμός
Καπνού κατέγραψε 93.023 παραγωγούς καπνού. Δέκα χρόνια αργότερα, οι
καπνοπαραγωγοί είχαν μειωθεί σε 62.323. Αν ληφθούν υπ' όψιν και οι εκείνοι που
σχολούνται στον κλάδο της επεξεργασίας καπνού, το εργατικό δυναμικό φθάνει τις
72.000 οικογένειες. Τα καπνά των ξενικών ποικιλιών Μπέρλεϊ και Βιρτζίνια
καλλιεργούνται σε γόνιμες και πεδινές εκτάσεις, αλλά η Ελλάδα βγάζει κυρίως
καπνό ανατολικού τύπου. Σύμφωνα με τον ΙΟΒΕ, «το 62,4% της συνολικής
καπνοπαραγωγής και το 78,3% της καλλιεργούμενης έκτασης, αναλογεί στον τύπο
αυτό». 
ΣΤΗΝ Ελλάδα
λειτουργούν 6 μεγάλες καπνοβιομηχανίες και 29 επιχειρήσεις καπνού. 
*
Μεγαλύτερη σε μέγεθος και σε κέρδη είναι η εταιρεία Παπαστράτος, με έδρα τον
Πειραιά. Σύμφωνα με συνοπτικά στοιχεία ισολογισμού (ICAP), κάνει εξαγωγές στην
Αλβανία, Γεωργία, Ευρωπαϊκή Ένωση, Ηνωμένα Αραβικά Εμιράτα, Ιράκ, Ιράν,
Καζαχστάν, Μολδαβία, Νότια Αφρική, Ουζμπεκιστάν, Ουκρανία, Ρουμανία, Ρωσία και
Σιγκαπούρη. Απασχολεί προσωπικό 1.250 ατόμων και το 1995 είχε καθαρά κέρδη
10,758 δισ. δρχ. Ανέπτυξε έντονη δραστηριότητα σε Βέλγιο, Ολλανδία (π.χ.
τσιγάρα Club και President). Η εταιρεία, εκτός από τα τσιγάρα Assos, Old Navy
και Saga, κατασκευάζει κατόπιν αδείας της εταιρείας Philip Morris και τα
τσιγάρα Marlboro, με εξαίρεση ορισμένους τύπους αυτής της φίρμας που
εισάγονται απ' ευθείας. 
* Η εταιρεία Καρέλια, με έδρα την Καλαμάτα, είναι
εδώ και πολλά χρόνια η δεύτερη σε μέγεθος καπνοβιομηχανία της χώρας. Απασχολεί
580 άτομα και εξάγει το 25%-30% της παραγωγής της σε Αλβανία, Αίγυπτο,
Βουλγαρία, Γκάμπια, Γουινέα, Ιορδανία, Ισραήλ, Κένυα, Ολλανδία, Ρουμανία και
Ρωσία, σύμφωνα με στοιχεία της ICAP. Παράγει τα τσιγάρα Καρέλια και Σέρτικα σε
διάφορους τύπους και κατασκευάζει, κατόπιν αδείας της RJR, ορισμένους τύπους
των τσιγάρων Camel. Το 1995 είχε καθαρά κέρδη 1,288 δισ. δρχ., ενώ ολοκληρώνει
σύντομα επένδυση 2 δισ. δρχ. στον τομέα της συσκευασίας. Το 1996, η εταιρεία
υπολογίζει ότι αύξησε τις εξαγωγές της κατά 63%, με μοχλούς τα τσιγάρα
American Legend και τους ελαφρούς τύπους των τσιγάρων Καρέλια, σε Μέση
Ανατολή, Πορτογαλία, Ολλανδία και Βέλγιο, ενώ στην εγχώρια αγορά αυξήθηκε το
μερίδιο των πωλήσεων στο 10,67% συνολικά. 
* Η συνεταιριστική εταιρεία
ΣΕΚΑΠ, με έδρα την Ξάνθη, απασχολεί 450-550 άτομα και το 1995 παρουσίασε
καθαρά κέρδη 515 εκατομμυρίων δρχ. Το 1995, εξήγαγε το 15% της παραγωγής της
σε Σλοβενία, Κύπρο, Βουλγαρία, Ουγγαρία, Ουρουγουάη, Παραγουάη, Πολωνία,
Ρουμανία, Ρωσία, Σλοβακία, Σουρινάμ και Τσεχία. Μέχρι τώρα κατασκεύαζε τα
τσιγάρα Cooper, ΣΕΚΑΠ, Άριστα, Κιρέτσιλερ και πρόσφατα παρουσίασε τα τσιγάρα
BF. Για το 1996, η εταιρεία ΣΕΚΑΠ υπολογίζει ότι είχε τζίρο 40 δισ. δρχ., με
πλέον εμπορικό προϊόν στις ξένες αγορές το τσιγάρο Cooper, ενώ υποστηρίζει ότι
τους πρώτους μήνες του 1997 έφθασε να έχει μερίδιο αγοράς στην εγχώρια αγορά
πάνω από 10%, περίπου 11%. Η εταιρεία σχεδιάζει επέκταση των δραστηριοτήτων
της με αιχμή το βιολογικό φίλτρο, και να βγάλει μέχρι το τέλος Μαΐου άλλα 2
τσιγάρα με το φίλτρο αυτό, τύπου Lights. Επιπλέον επενδύει σε μηχανολογικό
εξοπλισμό 3,5 δισ. δρχ. 
* Η καπνοβιομηχανία Έθνος Κεράνης έχει έδρα τον
Πειραιά και απασχολεί προσωπικό 285 ατόμων. Παράγει τσιγάρα, κάνει εισαγωγές
και χονδρικό εμπόριο τσιγάρων και πούρων εξάγοντας, σύμφωνα με την ICAP, το
40% της παραγωγής της σε Μ. Βρετανία, Κορέα, Κύπρο, Ουκρανία και Ρωσία. Το
1995 στα αποτελέσματα χρήσης παρουσίασε ζημία 914 εκατομμυρίων δρχ.
Κατασκευάζει τα τσιγάρα Gallop, Magnum, Κεράνης, Έθνος, Παλλάς και Αύρα. 
*
Η εταιρεία Γεωργιάδης κατασκευάζει τα τσιγάρα «22» και Antinicot σε διάφορους
τύπους. Έχει την έδρα της στην Αθήνα, ενώ ασχολείται και με την επεξεργασία
του καπνού σε φύλλα. Το 1995, εξήγαγε το 3% της παραγωγής της σε Αλβανία,
Ιορδανία, Ισραήλ, Ουκρανία, Ρωσία, Ρουμανία και Τουρκία, σύμφωνα με στοιχεία
της ICAP. Έχει προσωπικό 157 ατόμων και το 1995 παρουσίασε καθαρά κέρδη 103
εκατομμυρίων δρχ. 
* Η καπνοβιομηχανία Κωνσταντίνου, με έδρα την Αθήνα,
ασχολείται με την παραγωγή τσιγάρων, καπνού και κατασκεύαζε εδώ και πολλά
χρόνια τα τσιγάρα Sante ελέγχεται πλέον από την εταιρεία Παπαστράτος). Το
1995, σύμφωνα με στοιχεία του οδηγού της ICAP, η εταιρεία Κωνσταντίνου
παρουσίασε καθαρά κέρδη 114 εκατομμυρίων δρχ. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N54</CAT>
<ED>
Κωδικός άρθρου: A15819N541</ED>
<ID>
ID:170674

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N54&aa=1</URL></REF>


Article

<CATEGORY>vin08</CATEGORY>

 <H5>600 ΔΙΣ. ΤΟΝ ΧΡΟΝΟ Η
ΕΙΣΦΟΡΟΔΙΑΦΥΓΗ ΣΕ ΟΛΑ ΤΑ ΑΣΦΑΛΙΣΤΙΚΑ ΤΑΜΕΙΑ</H5>
<H5>Θεμελίωσαν
υποκατάστημα...</H5>
<H2>Και «αδιάφθοροι του ΙΚΑ»</H2>

<AUTHOR>ΗΛΙΑΣΓΕΩΡΓΑΚΗΣ</AUTHOR>

Άκυρη θα είναι οποιαδήποτε απόλυση εργαζομένου αν ο
υπάλληλος δεν έχει ασφαλιστεί. Η ρύθμιση αυτή εντάσσεται στο νομοσχέδιο που
καταρτίζει το υπουργείο Εργασίας - Κοινωνικών Ασφαλίσεων με στόχο την πάταξη
της εισφοροδιαφυγής, που μόνο στο ΙΚΑ ξεπερνά τα 300 δισ. δρχ. ετησίως. Στο
ίδιο νομοσχέδιο θα προβλέπεται η σύσταση ειδικού ελεγκτικού μηχανισμού στα
πρότυπα του ΣΔΟΕ (Σώμα Δίωξης Οικονομικού Εγκλήματος) με αυξημένες
αρμοδιότητες. Μάλιστα υπάρχουν σκέψεις οι «ράμπο» του ΙΚΑ να συνεργάζονται με
το ΣΔΟΕ και να παίρνουν από κοινού μέρος στους ελέγχους. Η νέα υπηρεσία, η
οποία θα αντικαταστήσει την ΕΥΠΕ (Ειδική Υπηρεσία Εσόδων), θα εξοπλιστεί με
την αναγκαία υλικοτεχνική υποδομή και μηχανοργάνωση, ενώ θα στελεχωθεί με
προσωπικό ειδικά για το σκοπό των ελέγχων. Σε πρώτη φάση προτείνεται η
υπηρεσία να αποτελείται από 80 υπαλλήλους οι οποίοι θα κάνουν ελέγχους σε
επιχειρήσεις σε όλη τη χώρα και κυρίως στις τουριστικές περιοχές. Μεταξύ των
αρμοδιοτήτων που θα έχουν οι «αδιάφθοροι του ΙΚΑ» θα είναι η επιβολή προστίμων
για παραβάσεις. Μια άλλη ρύθμιση που συζητείται για να ενταχθεί στο νομοσχέδιο
έχει σχέση με τα αυθαίρετα και προτείνεται ότι για να μην κριθεί κατεδαφιστέο
ένα αυθαίρετο θα πρέπει να προσκομίζεται ασφαλιστική ενημερότητα. 
ΠΡΟΤΕΡΑΙΟΤΗΤΑ 
Για τα μέτρα κατά της εισφοροδιαφυγής μίλησε χτες ο
υπουργός Εργασίας - Κοινωνικών Ασφαλίσεων κ. Μ. Παπαϊωάννου στην τελετή
θεμελίωσης του τοπικού υποκαταστήματος και της υγειονομικής μονάδας του ΙΚΑ
της Ν. Φιλαδέλφειας. Ο κ. Παπαϊωάννου επεσήμανε ότι προτεραιότητα του
υπουργείου είναι η καταπολέμηση της εισφοροδιαφυγής. Για το θέμα αυτό, είπε,
θα ανακοινωθούν, σύντομα, μέτρα. 
Τα διαθέσιμα στοιχεία δείχνουν ότι σε
πολλά ασφαλιστικά ταμεία η εισφοροδιαφυγή είναι μεγαλύτερη από εκείνη του ΙΚΑ
και από τους ελέγχους διαπιστώνεται να έχουν ασφαλιστεί οι εργαζόμενοι μιας
επιχείρησης στο ΙΚΑ όχι όμως και στα άλλα Ταμεία, και κυρίως τα επικουρικά.

600 ΔΙΣ. ΤΟ ΣΥΝΟΛΟ! 
Τα στοιχεία των εκπροσώπων στα ασφαλιστικά
ταμεία ­ όπως μας είπε ο πρόεδρος της ΠΟΠΟΚΠ, κ. Γιώργος Κουτρουμάνης ­
δείχνουν ότι η εισφοροδιαφυγή στα ασφαλιστικά ταμεία (πλην ΙΚΑ) ξεπερνά τα 300
δισ. δρχ. ετησίως. Αυτό σημαίνει ότι το συνολικό ύψος της εισφοροδιαφυγής σε
όλα τα ασφαλιστικά ταμεία ξεπερνά τα 600 δισ. δρχ. ετησίως. 
Παράλληλα οι
οφειλές προς τα ασφαλιστικά ταμεία γίνονται ιδιαίτερα ανησυχητικές. Στο ΙΚΑ
υπάρχουν οφειλές για βεβαιωμένες εισφορές ύψους 650 δισ. δρχ. ενώ σε άλλα έξι
ταμεία (ΤΕΒΕ, ΤΣΑ, ΤΑΕ, ΤΠΕΑΘ, ΤΕΑΥΕΚ και Μετάλλου) υπάρχουν αντίστοιχες
οφειλές που ξεπερνούν τα 140 δισ. δρχ. 
ΤΟ ΤΟΠΙΚΟ υποκατάστημα και την Υγειονομική Μονάδα του ΙΚΑ στη Νέα
Φιλαδέλφεια Αττικής θεμελίωσε χθες ο υπουργός Εργασίας ­ Κοινωνικών Ασφαλίσεων
κ. Μ. Παπαϊωάννου, παρουσία του υφυπουργού κ. Χρ. Πρωτόπαπα και του διοικητή
του ΙΚΑ κ. Γρ. Σολωμού (στιγμιότυπο στη φωτογραφία). Πρόκειται για μια μονάδα
3.050 τ.μ., η οποία θα εξυπηρετεί εκτός από τη Ν. Φιλαδέλφεια και τις περιοχές
Μεταμόρφωσης και Ν. Χαλκηδόνας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N56</CAT>
<ED>
Κωδικός άρθρου: A15819N561</ED>
<ID>
ID:170675

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N56&aa=1</URL></REF>


Article

<CATEGORY>vin08</CATEGORY>

 <H2>Κρατική ανώνυμη εταιρεία και ο ΕΟΜΜΕΧ</H2>

ΣΕ Α.Ε. μετεξελίσσεται ο ΕΟΜΜΕΧ, που διατηρεί
όμως το δημόσιο χαρακτήρα του και παραμένει ο κύριος οργανισμός για την
ανάπτυξη των ΜΜΕ στην Ελλάδα. 
Αυτό τόνισε μεταξύ άλλων σε συνέντευξη Τύπου
ο πρόεδρος του ΕΟΜΜΕΧ κ. Γ. Φραντζεσκάκης παρουσιάζοντας το πρόγραμμα δράσης
του Οργανισμού στο πλαίσιο του επιχειρησιακού προγράμματος 1995-99. 
Όπως
επισήμανε ο κ. Φραντζεσκάκης, ο ΕΟΜΜΕΧ, στο πλαίσιο της κυβερνητικής
πολιτικής, ήδη εφαρμόζει ειδικά μέτρα για την ενίσχυση των ΜΜΕ και ειδικότερα
προωθεί: 
* Την εφαρμογή και υλοποίηση από 1.1.96 του υποπρ. 4 του ΕΠΒ
'94-99, ύψους 22 δισ. δρχ. (ενίσχυση υπεργολαβικών επιχειρήσεων, νέων
επιχειρηματιών, χειροτεχνία, συνεργασία επιχειρήσεων, επιδότηση επιτοκίων).

* Υλοποίηση μιας σειράς άλλων προγραμμάτων, όπως το ADAPT, το ΝΑΝ, το
HORIZON, κ.λπ., το Πρόγραμμα Ενίσχυσης Πλημμυροπαθών, Ελλήνων Εκτελωνιστών
κ.λπ. 
* Πρόγραμμα Ενημέρωσης και Πληροφόρησης ΜΜΕ με τη λειτουργία τριών
Ευρωπαϊκών Κέντρων Πληροφόρησης. Προγράμματα υποδομών, όπως δημιουργία
βιοτεχνικών πάρκων, θερμοκοιτίδων και τέλος ένα σοβαρότατο έργο στην
αξιολόγηση και υλοποίηση 1.200 περίπου επενδυτικών προγραμμάτων ετησίως, στα
πλαίσια του Ν. 1892. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N56</CAT>
<ED>
Κωδικός άρθρου: A15819N562</ED>
<ID>
ID:170725

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N56&aa=2</URL></REF>


Article

<CATEGORY>vin08</CATEGORY>

 <H2>Θα συναντηθεί με τους αρχηγούς</H2>

Η κυβέρνηση του ΠΑΣΟΚ είναι
αποφασισμένη να μην επιτρέψει τη διαιώνιση κλίματος σκανδαλολογίας, που
απειλεί να κλονίσει τα θεμέλια της αξιοπιστίας των πολιτικών και του πολιτικού
μας συστήματος. 
Παράλληλα, η κυβέρνηση έχει καθήκον να πάρει τα μέτρα
εκείνα που θα αποτρέψουν την επιχειρούμενη εμπλοκή της αναπτυξιακής
διαδικασίας. 
Αυτό τονίζει σε δηλώσεις της η υπουργός Ανάπτυξης κ. Β.
Παπανδρέου, σχετικά με τη σύμβαση για τη μονάδα της Φλώρινας. 
Η απόφαση
για την υπογραφή της σύμβασης είναι ομόφωνη από το Δ.Σ. της ΔΕΗ, ενώ ανάλογη
ομόφωνη απόφαση υπήρξε και από την 21μελή επιτροπή υπηρεσιακών παραγόντων και
συνδικαλιστικών στελεχών. 
Στην κατεύθυνση της αντιμετώπισης του κλίματος
σκανδαλολογίας ωστόσο το υπουργείο Ανάπτυξης: 
* Αποστέλλει επιστολή στον
πρόεδρο αρμόδιας Κοινοβουλευτικής Επιτροπής με την οποία ζητείται να συζητηθεί
άμεσα η σύμβαση της ΔΕΗ για τον σταθμό της Φλώρινας στην Επιτροπή. 
* Η
υπουργός Ανάπτυξης θα συναντηθεί με τους αρχηγούς των κομμάτων για να τους
ενημερώσει επί των εξελίξεων στον τομέα της ενέργειας. 
Η ΓΕΝΟΠ 
Σε ανακοίνωσή της για το θέμα του σταθμού της Φλώρινας, η ΓΕΝΟΠ / ΔΕΗ τονίζει
μεταξύ άλλων ότι: 
* Το έργο της Φλώρινας είναι μια λιγνιτική μονάδα που
πρέπει να γίνει πλην των άλλων και για εθνικούς λόγους. 
* Το ύψος του
τιμήματος προφανώς και συνδέεται με το αναγκαίο ξεμπλοκάρισμα του ΒΟΟ Θράκης
και της ρήτρας Take Or Pay. 
* Η προσέγγιση του ύψους του τιμήματος είναι
μια καθαρά τεχνοκρατική μελέτη των υπηρεσιών της ΔΕΗ, με την οποία μπορεί να
συμφωνεί ή να διαφωνεί κάποιος. 
* Οι τέσσερις εκπρόσωποι των εργαζομένων
στην επιτροπή και το Δ.Σ. της ΔΕΗ συμφώνησαν ότι το ύψος του τιμήματος είναι
ανταγωνιστικό. 
* Το τελικό ύψος του τιμήματος με οποιαδήποτε προσέγγιση,
δεν επηρεάζει καθοριστικά την τιμή της KWH ή αν θέλετε την ανταγωνιστικότητα ή
μη της λιγνιτικής μονάδας. 
* Η Βουλή των Ελλήνων έχει τον λόγο και πρέπει
να εξετάσει το όλο θέμα εις βάθος. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N56</CAT>
<ED>
Κωδικός άρθρου: A15819N563</ED>
<ID>
ID:170765

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N56&aa=3</URL></REF>


Article

<CATEGORY>vin08</CATEGORY>

 <H2>Άνοδος τιμών</H2>

Άνοδο σημείωσαν οι τιμές των μετοχών
κατά τη χθεσινή συνεδρίαση του 
Χρηματιστηρίου Αξιών Αθηνών ΧΑΑ. Από την
αρχή της συνεδρίασης εκδηλώθηκε ικανοποιητικό αγοραστικό ενδιαφέρον, ιδιαίτερα
για επιλεγμένες μετοχές του τραπεζικού τομέα (Πίστεως , Εργασίας ) γεγονός το
οποίο είχε ως επακόλουθο την άνοδο και του Γενικού Δείκτη. Συγκεκριμένα ο
Γενικός Δείκτης έκλεισε στις 
1.441,04 μονάδες σημειώνοντας άνοδο κατά
12,97 μονάδες ή ποσοστό της τάξεως του 0,91% . Από τους επιμέρους κλαδικούς
δείκτες τη μεγαλύτερη άνοδο σημείωσε ο 
δείκτης των Τραπεζών 45,15 μονάδες
ή ποσοστό 1,78%. Από τις 241 μετοχές που πραγματοποίησαν συναλλαγές 92
σημείωσαν άνοδο, 115 πτώση και 34 παρέμειναν σταθερές, ενώ 52 έκλεισαν με
αγοραστές και 132 με πωλητές. Άνοδο σημείωσαν και οι συναλλαγές η αξία των
οποίων διαμορφώθηκε στα 15,6 δισ.δρχ (4.291.259 τεμάχια). Αναλυτικά τα
4.046.178 τεμάχια αξίας 15,1 δισ.δρχ αφορούσαν την Κύρια Αγορά ενώ τα 245.081
τεμάχια συνολικής αξίας 539 εκατ.δρχ την Παράλληλη Αγορά. Τη μεγαλύτερη αξία
συναλλαγών σημείωσαν οι μετοχές των Τραπεζών (7,5 δισ.δρχ - 665.063 τεμάχια) ,
και των εταιρειών Διατροφής (1,777 δισ.δρχ - 439.607 τεμάχια). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N57</CAT>
<ED>
Κωδικός άρθρου: A15819N571</ED>
<ID>
ID:170676

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N57&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Η
Πανσέληνος στον Σκορπιό επηρεάζει πιο άμεσα τους γεννημένους γύρω στις 22
Απριλίου. Σχέσεις και συνεργασίες που δεν έχουν γερές βάσεις, μπορεί να
κλονιστούν. Προσοχή σε θέματα υγείας. 
ΔΙΔΥΜΟΙ 
(21 Μαΐου - 21 Ιουνίου).
Με την Πανσέληνο στον Σκορπιό μπορεί να σας απασχολήσει ένα θέμα υγείας ή
δίαιτας και σωματικής φόρμας. Μπορεί, επίσης, να έχετε ένα πρόβλημα στη
δουλειά σας ή στις εργασικές σχέσεις. 
ΚΑΡΚΙΝΟΣ 
(22 Ιουνίου - 22
Ιουλίου). Με την Πανσέληνο στον Σκορπιό μπορεί να παρουσιαστεί ένα πρόβλημα σε
μια αισθηματική σχέση, σε ένα παιδί σας, σε μία δημιουργική προσπάθεια. Οι
έγκυες γυναίκες ας προσέχουν περισσότερο. 
ΛΕΩΝ 
(23 Ιουλίου - 22
Αυγούστου). Η Πανσέληνος στον Σκορπιό επηρεάζει πιο άμεσα τους γεννημένους
γύρω στις 25 Ιουλίου ­ με προβλήματα στο σπίτι και την οικογένεια. Προσοχή σε
θέματα υγείας. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Η Πανσέληνος
στον Σκορπιό επηρεάζει τη συμπεριφορά σας, τις σχέσεις σας με αδέλφια και
στενούς συγγενείς, σπουδές, μίντια, διαφήμιση. Να προσέχετε όταν οδηγείτε. 
ΖΥΓΟΣ 
(24 Σεπτεμβρίου - 23 Οκτωβρίου). Η Πανσέληνος στον Σκορπιό φέρνει
άγχη και ανησυχίες σε σχέση με οικονομικά θέματα. Μερικοί από σας χάνουν μια
πηγή εσόδων. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Η Πανσέληνος
γίνεται στο ζώδιό σας και επηρεάζει πιο άμεσα τους γεννημένους γύρω στις 25
Οκτωβρίου. Προφυλάξτε την υγεία σας, σχέσεις και συνεργασίες που θέλετε να
κρατήσετε. 
ΤΟΞΟΤΗΣ 
(23 Νοεμβρίου - 21 Δεκεμβρίου). Η Πανσέληνος στον
Σκορπιό δραστηριοποιεί κρυφούς σας εχθρούς, αλλά και το υποσυνείδητο. Φέρνει
στην επιφάνεια άγχη, φοβίες, ενοχές, συμπλέγματα. Καιρός ν' απαλλαγείτε απ'
όλα αυτά. 
ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Η Πανσέληνος στον
Σκορπιό επηρεάζει αρνητικά έναν στόχο σας και προκαλεί απογοητεύσεις από
φίλους ή ομοϊδεάτες. Πολιτικοί και συνδικαλιστές ας προσέχουνν πιο πολύ. 
ΥΔΡΟΧΟΟΣ 
(20 Ιανουαρίου - 18 Φεβρουρίου). Η Πανσέληνος στον Σκορπιό
επηρεάζει πιο άμεσα τους γεννημένους γύρω στις 22 Ιανουαρίου. Προφυλάξτε την
υγεία, την καριέρα και τη δημόσια εικόνα σας. Μην εκτίθεσθε. 
ΙΧΘΥΕΣ 
(19 Φεβρουαρίου - 20 Μαρτίου). Η Πανσέληνος στον Σκορπιό επηρεάζει ταξίδια,
σπουδές, γραπτά, συμφωνίες και συμβόλαια, μίντια και εκδόσεις, αθλητισμό,
πολιτική. Αποφύγετε παραβάσεις νόμων. 
ΚΡΙΟΣ 
(21 Μαρτίου - 19
Απριλίου). Με την Πανσέληνο στον Σκορπιό μπορεί να φεύγουν παλιά πράγματα ­ ή
πρόσωπα ­ από τη ζωή σας, για να 'ρθουν καινούργια. Πιθανό να υπάρξει πρόβλημα
σε σχέση με οικονομικά, κληρονομικά ή φορολογικά θέματα. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: N66</CAT>
<ED>
Κωδικός άρθρου: A15819N661</ED>
<ID>
ID:170656

</ID><URL>http://ta-nea.dolnet.gr/neaweb/neafile.print_unique?e=A&f=15819&m=N66&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: «ΑΕΡΑ» 6 ΒΑΘΜΩΝ ΜΕΤΑ ΤΟ
1-1 ΤΗΣ ΑΕΚ</H5>
<H2>Άγγιξε τον τίτλο</H2>

Η ΑΕΚ έχασε χθες έδαφος, μετά το 1-1 στη Βέροια και ο Ολυμπιακός
βρέθηκε πιο κοντά στην κατάκτηση του τίτλου. Οι «ερυθρόλευκοι» διατήρησαν τη
διαφορά των έξι βαθμών, τέσσερις αγωνιστικές πριν από το τέλος του
πρωταθλήματος.
σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15819O001</ED>
<ID>
ID:170677

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O00&aa=1</URL></REF>


Article

<CATEGORY>vin10</CATEGORY>

 <H2>Επεισόδια μετά το ματς στη Βέροια</H2>

σελίδα 5 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15819O002</ED>
<ID>
ID:170726

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O00&aa=2</URL></REF>


Article

<CATEGORY>vin10</CATEGORY>

 <H2>Δεν θα
πουλήσω την ΠΑΕ ΠΑΟ</H2>

σελίδα 3 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15819O003</ED>
<ID>
ID:170766

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O00&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Με το όραμα του τελικού</H2>

σελίδες 8-
9 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15819O004</ED>
<ID>
ID:170787

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O00&aa=4</URL></REF>


Article

<CATEGORY>vin10</CATEGORY>

 <H2>Νέα κόντρα
Αναστασιάδη ­ Φραντζέσκου</H2>

σελίδα 7 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15819O005</ED>
<ID>
ID:170802

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O00&aa=5</URL></REF>


Article

<CATEGORY>vin10</CATEGORY>

 <H2>Πρώτος φεύγει ο Νουόσου</H2>

σελίδα 10 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15819O006</ED>
<ID>
ID:170810

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O00&aa=6</URL></REF>


Article

<CATEGORY>vin10</CATEGORY>

 <H5>ΣΙΓΑΛΑΣ: ΕΙΜΑΣΤΕ ΕΤΟΙΜΟΙ ΝΑ ΦΕΡΟΥΜΕ ΤΟ ΤΡΟΠΑΙΟ ΣΤΗΝ ΕΛΛΑΔΑ</H5>
<H2>Να φωνάξω: Το δεύτερο!</H2>

<AUTHOR>ΓΙΑΝΝΗΣ ΛΑΜΠΙΡΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 16035 BYTES)
</AUTHOR>

ΡΩΜΗ 
«ΕΛΠΙΖΩ να φωνάξω την Πέμπτη το δεύτερο, το δεύτερο. Η ομάδα
βρίσκεται στην τελική ευθεία και είναι έτοιμη να φέρει το Κύπελλο στην Ελλάδα,
κυρίως για τον κόσμο που το αξίζει, αλλά και για το ελληνικό μπάσκετ». 
Ο
αρχηγός του Ολυμπιακού, Γιώργος Σιγάλας, έδωσε χθες το στίγμα τόσο για τον
αποψινό ημιτελικό όσο και για το τι περιμένει πλέον ο Ολυμπιακός, που απόψε
(19.30, ΕΤ1) θέλει να κάνει το πρώτο βήμα για τον μεγάλο τελικό. Είναι ο
τρίτος ημιτελικός των «ερυθρολεύκων», την τελευταία τετραετία, στην κορυφαία
διασυλλογική διοργάνωση της Ευρώπης και όλοι οι Έλληνες ελπίζουν να στεφθεί με
απόλυτη επιτυχία. 
«Νιώθουμε υπερήφανοι που συμμετέχουμε σε ένα φάιναλ φορ
ακόμα, την τελευταία πενταετία. Παρά τα προβλήματά μας και τις ατυχίες, οι
κόποι μας ανταμείφθηκαν και διεκδικούμε πάλι αυτόν τον τίτλο. Όλοι μαζί πρέπει
να κάνουμε το καλύτερο δυνατό για να φέρουμε το Κύπελλο στην Ελλάδα», κατέληξε
ο αρχηγός των πρωταθλητών, μιλώντας για το νέο ραντεβού του Ολυμπιακού με την
Ιστορία, ενώ έκανε κι ένα παράπονο για το γήπεδο: «Το παρκέ είναι πολύ σκληρό,
αλλά αυτό είναι ένα πρόβλημα για όλες τις ομάδες». 
Όσο για τον τεχνικό της
ομάδας, Ντούσαν Ίβκοβιτς, στην τελευταία προπόνηση είπε στους παίκτες του να
μπουν στο γήπεδο χωρίς φόβο, αλλά με πάθος και έδωσε ιδιαίτερη βαρύτητα στους
ψηλούς, στους οποίους και μίλησε παραπάνω. Λίγο αργότερα, μίλησε και στους
εκπροσώπους του Τύπου, αφού πρώτα είχε δει το βίντεο που πρόβαλε η ομάδα με
την πορεία ως τη Ρώμη. 
«Είδα ξανά το πόσο δύσκολο έργο είχαμε όλη τη
χρονιά, αλλά τώρα είμαστε έτοιμοι για το καλύτερο. Η τύχη, που μας είχε
εγκαταλείψει στην αρχή, ήρθε στο τέλος και κυρίως τον τελευταίο μήνα, όπου έχω
όλους τους παίκτες μαζί. Ο ημιτελικός είναι το δυσκολότερο παιχνίδι για μας,
αλλά έχουμε προετοιμαστεί κατάλληλα. Δεν είμαστε το φαβορί και δεν μπορώ να
καταλάβω πώς ορισμένοι μάς αποκαλούν φαβορί όταν όλη τη χρονιά σχεδόν τη
βγάλαμε με έναν ξένο. Δεν είμαστε τουλάχιστον πιο μεγάλο φαβορί από τον
Ολυμπιακό του 1994 στο Τελ Αβίβ κόντρα στην Μπανταλόνα», είπε ο «Ντούντα», που
αναφέρθηκε με μία κουβέντα και στη διοργάνωση: 
«Θα είναι μία πολύ καλή
διοργάνωση, όπου η ιδιομορφία της είναι ότι και οι τέσσερις ομάδες έχουν ξένο
πόιντ γκαρντ (σ.σ.: Ρίβερς, Τζόρτζεβιτς, Μακ Ντόναλντ και Ραντ), ενώ άλλα
χρόνια οι ομάδες έφερναν ξένους ψηλούς και όχι πόιντ γκαρντ. Σίγουρα, μετά το
Ευρωστάρ περιμένουμε να δούμε άλλη μία διοργάνωση με υψηλό θέαμα». 
***
Αναλυτικό ρεπορτάζ για το φάιναλ φορ της Ρώμης στις σελίδες 8-9. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15819O011</ED>
<ID>
ID:170678

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O01&aa=1</URL></REF>


Article

<CATEGORY>vin10</CATEGORY>

 <H5>ΓΙΑΝΝΑΚΗΣ</H5>
<H2>Αξίζει αυτό το Κύπελλο ο Ολυμπιακός</H2>

ΡΩΜΗ 
«Ο ΟΛΥΜΠΙΑΚΟΣ αξίζει το Κύπελλο, γιατί είναι από
τις κορυφαίες ομάδες της Ευρώπης και πιστεύω ότι έχει όλα τα φόντα να τα
καταφέρει. Αξίζει να πάρει το Κύπελλο και για τον Παναγιώτη Φασούλα που
προσπαθεί τόσα χρόνια και διακρίνεται σε όλες τις διοργανώσεις, αλλά και για
τους υπόλοιπους διεθνείς του παίκτες». 
Τα λόγια του νέου ομοσπονδιακού μας
τεχνικού Παναγιώτη Γιαννάκη έχουν ιδιαίτερη σημασία, αφού και ο ίδιος
βρίσκεται στην κορυφή των συμμετοχών σε φάιναλ φορ με 9 παιχνίδια στο
ενεργητικό του σε 5 διοργανώσεις. 
«Οι αναμνήσεις είναι πάντα όμορφες και
ελπίζω για το καλό του ελληνικού μπάσκετ να έρθει ένα ακόμα Κύπελλο στη χώρα
μας. Ειλικρινά πιστεύω ότι το αξίζουμε» κατέληξε ο Γιαννάκης, τον οποίο
ευχαρίστησε δημόσια για την παρουσία του ο Ολυμπιακός, όπως ιδιαίτερη μνεία
έκανε και για τον Γιώργο Βασιλακόπουλο. 
Από την πλευρά της, η ΕΟΚ τίμησε
με πλακέτα τους «ερυθρόλευκους» για την πορεία τους. 
*** Σε έκτακτη
σύσκεψη που είχε χθες η ιταλική αστυνομία για τα μέτρα που θα ληφθούν σήμερα
πριν και μετά τους αγώνες για τους φιλάθλους, αποφασίστηκε οι 400-500 Έλληνες
που αναμένεται να φτάσουν στην Ιταλία χωρίς εισιτήριο να μην εμποδιστούν, αλλά
να τους δοθεί θέση στον πάνω εσωτερικό διάδρομο του γηπέδου, όπου θα δουν
όρθιοι τον αγώνα. 
*** Οι παίκτες του Ολυμπιακού άλλαξαν χθες
δωμάτια, αφού η δυνατή βροχή που έπεφτε ασταμάτητα, έκανε τρομερό θόρυβο στα
μπάγκαλοους στα οποία έμεναν, με αποτέλεσμα να μην μπορούν να ηρεμήσουν. Έτσι,
η αλλαγή κρίθηκε αναγκαία. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15819O012</ED>
<ID>
ID:170727

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O01&aa=2</URL></REF>


Article

<CATEGORY>vin10</CATEGORY>

 <H5>ΣΤΟ ΤΕΛΟΣ ΤΗΣ ΠΕΡΙΟΔΟΥ Η ΕΠΑΕ
ΣΤΑΜΑΤΑΕΙ ΤΟΝ «ΤΕΜΑΧΙΣΜΟ» ΤΩΝ ΑΓΩΝΙΣΤΙΚΩΝ</H5>
<H2>Όλοι μαζί στη σέντρα</H2>

<AUTHOR>ΔΗΜΗΤΡΗΣ ΔΟΝΤΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 18774 BYTES)
</AUTHOR>

ΤΕΛΟΣ ΠΕΡΙΟΔΟΥ, τέλος και ο... τεμαχισμός των αγωνιστικών από την ΕΠΑΕ, για
τις ανάγκες του SuperSport. 
Σύμφωνα, λοιπόν, με όσα έγιναν γνωστά χθες, η
διοργανώτρια, λόγω του μεγάλου ενδιαφέροντος τόσο στην κορυφή όσο και την ουρά
του βαθμολογικού πίνακα, προτίθεται σήμερα: πρώτον, να μεταφέρει την Κυριακή
τη συνάντηση Πανηλειακού- Ολυμπιακού, που αρχικά είχε ορισθεί για τη Δευτέρα.
Την Κυριακή και την ίδια ώρα (5 μ.μ.) θα γίνει και η συνάντηση ΑΕΚ-ΠΑΟΚ, χωρίς
κανένα από τα δύο ματς να μεταδοθεί από το συνδρομητικό αθλητικό κανάλι. 
Το Σάββατο θα γίνει η συνάντηση Ιωνικού-Καστοριάς, που έχει πολύ μικρό,
βαθμολογικά, ενδιαφέρον. 
Στο μεταξύ, χθες ο Βίκτωρας Μητρόπουλος
απολογήθηκε με υπόμνημα, για την καταγγελία Ρουμπή, ενώ κι ο τελευταίος με τη
σειρά του κατέθεσε εγγράφως τις απόψεις του. 
Ο Βίκτωρας Μητρόπουλος δεν
αναγνωρίζει στον αθλητικό δικαστή το δικαίωμα να τον καλέσει σε απολογία,
τονίζοντας πως είναι αναρμόδιος. Επαναλαμβάνει πως δεν συντρέχουν λόγοι που να
συνιστούν κώλυμα για τη συμμετοχή του στο Δ.Σ. της ΕΠΑΕ, χωρίς πάντως να
αναφέρεται επί της ουσίας της υπόθεσης. Τέλος, «γνωμοδοτεί» ότι «ουδεμία
αρμοδιότητα έχει μία επιτροπή της ΕΠΑΕ να εμπλέκεται σε διαδικασίες που
αφορούν τον τρόπο εκλογής των μελών του Δ.Σ. της ΕΠΑΕ». 
Από την πλευρά
του, ο Θανάσης Ρουμπής τονίζει πως η αίτηση-καταγγελία του είναι πλήρης και
είναι πρόθυμος να παρουσιασθεί ενώπιον του δικαιοδοτικού οργάνου, αν κριθεί
ότι αυτό είναι απαραίτητο. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15819O021</ED>
<ID>
ID:170682

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΥΕΦΑ</H5>
<H2>Απόψε το ζευγάρι του τελικού</H2>

ΟΙ
ΦΙΝΑΛΙΣΤ του Κυπέλλου ΟΥΕΦΑ θα γίνουν απόψε γνωστές, μετά τη διεξαγωγή και των
δεύτερων αγώνων της ημιτελικής φάσης. 
Στο Γκελζενκίρχεν, Σάλκε και
Τενερίφη θα διασταυρώσουν τα ξίφη τους, διεκδικώντας ­ πρώτη φορά στην ιστορία
τους ­ τη συμμετοχή τους σε έναν τελικό ευρωπαϊκής διοργάνωσης. Οι Ισπανοί
έχουν το πλεονέκτημα του 1-0 του πρώτου αγώνα. Παράλληλα, με τους γηπεδούχους
δεν θα αγωνιστούν οι δύο καλύτεροι επιθετικοί τους, Μέλντερ και Μαξ. 
Στο
Μονακό αναμένεται να γίνει συγκλονιστικό παιχνίδι ανάμεσα στον ομώνυμη ομάδα
και την Ίντερ. Οι «νερατζούρι» επικράτησαν με 3-1 στον πρώτο αγώνα,
υποχρεώνοντας τους Γάλλους στην πρώτη τους ήττα στο Κύπελλο ΟΥΕΦΑ 
«Θέλουμε
να προκριθούμε για να αποδείξουμε ότι το παιχνίδι στο Μιλάνο ήταν μία
παρένθεση», υποστηρίζει ο Ζαν Τιγκανά, ο οποίος θα παρατάξει την ομάδα του με
τρεις επιθετικούς (Ικπέμπα, Άντερσον, Ανρί). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15819O022</ED>
<ID>
ID:170731

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O02&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ</H5>
<H2>Χωρίς Τσάρτα, Καλλιτζάκη τη Μ. Πέμπτη</H2>

ΣΤΙΣ ΕΠΑΛΞΕΙΣ και πάλι η Εθνική ομάδα των ανδρών, για τον κρίσιμο
αγώνα με την Κροατία, που θα διεξαχθεί την Τετάρτη της Λαμπρής στο
Καυταντζόγλειο. Το ραντεβού του ομοσπονδιακού προπονητή Κώστα Πολυχρονίου με
τους διεθνείς έχει οριστεί για το βράδυ της Μεγ. Πέμπτης. 
Στις επιλογές
του κ. Πολυχρονίου, για πρώτη φορά δεν είναι ο Βασίλης Τσάρτας, καθώς σύμφωνα
με δήλωση του ομοσπονδιακού τεχνικού ο «Ισπανός» δεν βρίσκεται σε καλή
κατάσταση, ενώ αποκλείστηκε και ο Γιάννης Καλλιτζάκης, αφού στον αγώνα του
Σαράγεβο με τη Βοσνία συμπλήρωσε δύο κίτρινες κάρτες. 
Στην Εθνική
επιστρέφουν οι Νταμπίζας, Κασάπης, Κωνσταντινίδης, ενώ ο Κώστας Πολυχρονίου
αντί του Χανιωτάκη επέλεξε τον Μιχόπουλο για δεύτερο τερματοφύλακα. Κλήθηκαν
επίσης οι Ατματσίδης, Νικολαΐδης, Ουζουνίδης, Αποστολάκης, Γεωργιάδης Γ.Χ,
Καραταΐδης, Ανατολάκης, Αλεξανδρής, Ζαγοράκης, Φραντζέσκος, Πουρσανίδης,
Δώνης, Μαχλάς. 
Η προετοιμασία της Εθνικής ανδρών στην Αθήνα, θα
ολοκληρωθεί με μια προπόνηση το πρωί του Μεγ. Σαββάτου και έως το βράδυ της
Κυριακής του Πάσχα θα μείνουν ελεύθεροι. Άνδρες και Ελπίδες θα αναχωρήσουν
μαζί το ίδιο βράδυ για τη Θεσσαλονίκη και την Εδεσσα αντίστοιχα. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15819O023</ED>
<ID>
ID:170770

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O02&aa=3</URL></REF>


Article

<CATEGORY>vin10</CATEGORY>

 <H5>ΕΔΕΣΣΑ</H5>
<H2>Ξεσηκωμός για τον Καραϊσαρίδη</H2>

ΣΑΛΟΣ επικρατεί στην Έδεσσα. Η διοίκηση του Εδεσσαϊκού προχώρησε σε λύση του
συμβολαίου με τον Γιώργο Καραϊσαρίδη, κοινή συναινέσει, ο οποίος εδώ και πολύ
καιρό είχε τεθεί στο περιθώριο. 
Ο 26χρονος αμυντικός, σαφώς εκνευρισμένος
από την αντιμετώπιση που είχε τον τελευταίο καιρό, τόνισε: «Με θεώρησαν
λιποτάκτη, ενώ έχω προσφορά εννέα χρόνων στην ομάδα. Ο κ. Βίλα είναι άσχετος
προπονητής και δεν βγάζει ο ίδιος την ενδεκάδα». 
Ο προπονητής του
Εδεσσαϊκού, Λούις Βίλα, ο οποίος είπε στον Καραϊσαρίδη ότι τον υπολογίζει για
τη δεκαεξάδα στον αγώνα με τον Ηρακλή, σύμφωνα με πληροφορίες δεν ενημερώνεται
για τίποτα από ό,τι συμβαίνει με τα συμβόλαια των ποδοσφαιριστών. Πάντως,
σύσσωμος ο φίλαθλος κόσμος στην Έδεσσα έχει ξεσηκωθεί με την απόφαση αυτή της
διοίκησης. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15819O024</ED>
<ID>
ID:170791

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O02&aa=4</URL></REF>


Article

<CATEGORY>vin10</CATEGORY>

 <H5>Το έκτακτο</H5>
<H2>ΠΡΟ-ΠΟ</H2>

<H3></H3><REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15819O025</ED>
<ID>
ID:170804

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O02&aa=5</URL></REF>


Article

<CATEGORY>vin10</CATEGORY>

 <H5>ΒΑΡΔΙΝΟΓΙΑΝΝΗΣ: ΟΥΔΕΠΟΤΕ ΜΟΥ
ΑΝΑΓΝΩΡΙΣΑΝ ΟΤΙ ΕΔΩΣΑ ΤΑ ΠΙΟ ΠΑΡΑΓΩΓΙΚΑ ΧΡΟΝΙΑ ΤΗΣ ΖΩΗΣ ΜΟΥ ΓΙ' ΑΥΤΗΝ ΤΗΝ
ΟΜΑΔΑ</H5>
<H5>Ζάετς: Μόνη λύση ο
αγιασμός!</H5>
<H2>Ο
ΠΑΟ δεν πωλείται</H2>

<AUTHOR>ΜΑΝΩΛΗΣ ΣΑΡΙΔΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 36986 BYTES)
</AUTHOR>

«Ο ΠΑΝΑΘΗΝΑΪΚΟΣ δεν είναι
διαπραγματεύσιμος. Δεν πωλείται. Δεν ασχολούμαι με διάφορα σενάρια που
κυκλοφορούν. Η ομάδα θα ανακάμψει γρήγορα. Και να είστε βέβαιοι γι' αυτό. Για
ένα πράγμα λυπάμαι. Ότι ποτέ δεν μου αναγνώρισαν πως έδωσα τα είκοσι πιο
παραγωγικά χρόνια της ζωής μου γι' αυτήν την ομάδα»... 
Ο Γιώργος
Βαρδινογιάννης δεν φαίνεται να πτοείται. Ο Παναθηναϊκός περνάει δύσκολες ώρες,
αλλά ο πρόεδρος φέρεται αποφασισμένος να τον οδηγήσει ξανά σε λεωφόρους δόξας.

Είναι γνωστό ότι ο κ. Βαρδινογιάννης πέρασε μεγάλη περιπέτεια με τον
θάνατο του αγαπημένου του αδελφού Θόδωρου και της μητέρας του. 
Μαζί με τον
πρόεδρο, σε περιπέτεια μπήκε και ο ιστορικός σύλλογος, που του χρόνου κλείνει
90 χρόνια ζωής. Πώς θα ξεπεράσει την κρίση ο ΠΑΟ; 
Εν θερμώ, λέει στους
συνεργάτες του ο κ. Βαρδινογιάννης, δεν έχω πάρει ποτέ ούτε σκοπεύω να πάρω
αποφάσεις. Παρά το άτυχο αποτέλεσμα στο ματς με τη Skoda Ξάνθη, πρώτος στόχος
της ομάδας του τριφυλλιού είναι να μη χαθεί η Ευρώπη. Έστω και με συμμετοχή
στο κύπελλο ΟΥΕΦΑ, ο ΠΑΟ πρέπει να δώσει το «παρών» στα ευρωπαϊκά σαλόνια. 
Όσο για την περίπτωση να αλλάξει χέρια ο Παναθηναϊκός, ούτε που συζητείται!
Όσοι, λοιπόν, γράφουν ότι η εταιρεία θα πωληθεί σε «πάμπλουτους Άραβες»
βγάζουν αυθαίρετα συμπεράσματα. Διότι η δήλωση Βαρδινογιάννη στην «ΟΜΑΔΑ»
είναι σαφής. Ο ΠΑΟ δεν πωλείται, δεν παραχωρείται σε «ξένα χέρια». 
Ο ΖΑΕΤΣ

Ουδείς γνωρίζει τι θα γίνει με το θέμα του προπονητή. Σε αυτήν τη φάση ­
διαβεβαιώνουν οι γνωρίζοντες πρόσωπα και πράγματα στον Παναθηναϊκό ­ ο Κροάτης
τεχνικός δεν πρόκειται να αντικατασταθεί. Μέχρι τη λήξη του πρωταθλήματος, ο
Ζέκο θα παραμείνει. Από εκεί και πέρα, είναι άγνωστο τι θα πράξει ο
πρόεδρος... 
Η ήττα από την Ξάνθη δεν προήλθε λόγω κακής εμφάνισης (ίσως
πρόκειται για το μοναδικό ματς φέτος που ο ΠΑΟ δημιούργησε και έχασε πλήθος
ευκαιριών), αλλά λόγω συγκυριών. Το «ανόητο» πέναλτι, στο οποίο υπέπεσε ο
Λυμπερόπουλος, οφείλεται στην απειρία του νεαρού: Κάποιος σφύριξε από την
εξέδρα και έγινε η παρεξήγηση. 
ΤΙ ΘΑ ΓΙΝΕΙ 
Αυτή η χρονιά πήγε στραβά
από την αρχή. Οι παίκτες και ο πρώην προπονητής, «μεθυσμένοι» από τις περσινές
επιτυχίες, έκαναν λαθεμένες εκτιμήσεις, λαθεμένες επιλογές, λαθεμένη
προετοιμασία. 
Ο ίδιος ο Βαρδινογιάννης επαναπαύτηκε στις διαβεβαιώσεις
παικτών και τεχνικής ηγεσίας (πρώην και νυν ­ διότι ούτε ο Ζέκο ζήτησε
μεταγραφές τον Δεκέμβριο, βλέποντας την ομάδα πρώτη μαζί με τον Ολυμπιακό στο
τέλος του Α' γύρου), με αποτέλεσμα να επέλθει εφησυχασμός. Προέκυψε και ο
χαμός του Θόδωρου (που για τον Παναθηναϊκό ήταν επίσης σπουδαίο κεφάλαιο) και
φτάσαμε εδώ που φτάσαμε. 
Τι θα γίνει στο μέλλον; Η «ΟΜΑΔΑ» πρότεινε προ
εβδομάδων να αποκτηθούν δέκα παίκτες. Η θέση αυτή προκάλεσε την άμεση
αντίδραση του Παναθηναϊκού, ο οποίος απάντησε με τη γνωστή επιστολή της
διοίκησης. Πριν από λίγες ημέρες τις θέσεις αυτές υιοθέτησε ο Στράτος
Αποστολάκης, που ζήτησε με δηλώσεις του να αποκτηθούν σούπερ παίκτες. 
Ο
Παναθηναϊκός, λοιπόν, θα κάνει μεταγραφές. Λίγες ή πολλές, αλλά θα κάνει. 
Είναι λογικό ο Βαρδινογιάννης να είναι πικραμένος, αλλά δεν πρέπει να αγνοεί,
ότι αυτός έκανε μεγάλο τον Παναθηναϊκό και εισέπραξε τα συγχαρητήρια. Τώρα
εισπράττει το τίμημα της αποτυχίας... 
Ο Παναθηναϊκός για να ορθοποδήσει
χρειάζεται... σκούπα. Και ο Βαρδινογιάννης την κρατάει, μαζί με το...
σκουπόξυλο. Τώρα ήρθε λοιπόν η ώρα του προέδρου. 
Για προγραμματισμό,
εκκαθαρίσεις, σχέδια, επιδιώξεις. Πράγματι, επί μία εικοσαετία ο
Βαρδινογιάννης «τα έδωσε όλα» για τον Παναθηναϊκό. 
Αλλά πώς θα ήταν άραγε
η ζωή του χωρίς το «τριφύλλι»; 
«Ο ΘΕΟΣ μάς έχει γυρίσει την πλάτη! Τέτοια κακοδαιμονία
πρώτη φορά στη ζωή μου συναντώ. Πρέπει να κάνουμε αγιασμό! Άλλη λύση δεν
βλέπω»... 
Ο Βέλιμιρ Ζάετς δεν κρύβει τη στενοχώρια του. Προσπαθεί να δώσει
εξήγηση για το τι συμβαίνει στον Παναθηναϊκό, αλλά μάταια: 
«Αυτο το πράγμα
δεν έχει ξαναγίνει. Κάναμε πέντε τετ-α-τετ στο πρώτο ημίχρονο και βρεθήκαμε να
χάνουμε με 1-0. Καταφέραμε να ισοφαρίσουμε, αλλά στο 90 έγινε και πάλι η
ζημιά. Πιστεύω ότι θα βρούμε τη δύναμη να συνεχίσουμε. Θα παλέψουμε κόντρα
στην τύχη μας. 
Όπως ήρθαν τα πράγματα, το παιχνίδι με την Καβάλα είναι σαν
τελικός. Αν δεν βγούμε στην Ευρώπη, θα είναι καταστροφή. Πιστεύω όμως ότι θα
τα καταφέρουμε». 
Ο Ζέκο διέψευσε τις φήμες που τον ήθελαν να σκέπτεται
ακόμη και παραίτηση: «Ειμαι απογοητευμένος, αλλά τώρα στα δύσκολα δεν
πρόκειται να εγκαταλείψω τον Παναθηναϊκό. Το καλοκαίρι θα δούμε τι πρόκειται
να γίνει». 
*** Σήμερα ο Παναθηναϊκός θα αντιμετωπίσει στην Πρέβεζα (16.30)
μεικτή ομάδα της πόλης. Όλες οι εισπράξεις θα διατεθούν στο Κεντρο Αγωγής και
Αποκατάστασης παιδιών με ειδικές ανάγκες, το οποίο εδρεύει στην περιοχή. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15819O031</ED>
<ID>
ID:170683

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O03&aa=1</URL></REF>


Article

<CATEGORY>vin10</CATEGORY>

 <H5>Η ΟΥΕΦΑ ΣΚΕΠΤΕΤΑΙ ΝΑ ΠΑΡΑΧΩΡΗΣΕΙ
ΤΗΛΕΟΠΤΙΚΑ ΔΙΚΑΙΩΜΑΤΑ ΣΕ ΠΕΡΙΣΣΟΤΕΡΑ ΑΠΟ ΕΝΑ ΚΑΝΑΛΙΑ ΤΗΣ ΙΔΙΑΣ ΧΩΡΑΣ</H5>
<H2>Αλλαγή πλεύσης</H2>

<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΔΕΝ ήταν μόνο η απόφαση της εκτελεστικής επιτροπής
της ΟΥΕΦΑ για τις δύο ομάδες στο Τσάμπιονς Λιγκ, που δόθηκαν στην Τουρκία, που
προκάλεσε το ενδιαφέρον των εκπροσώπων της Ευρωπαϊκής Ένωσης. Επίσης σημαντική
ήταν η απόφαση της ΤΕΑΜ, θυγατρικής εταιρείας της ΟΥΕΦΑ, για τα τηλεοπτικά και
διαφημιστικά δικαιώματα, σύμφωνα με την οποία «θα προταθεί στην ΟΥΕΦΑ η
καλύτερη δυνατή εκμετάλλευση των δικαιωμάτων της διοργάνωσης, με την
ταυτόχρονη διανομή των δικαιωμάτων των αγώνων του Τσάμπιονς Λιγκ σε
περισσότερα του ενός κανάλια της ίδιας χώρας». 
Η απόφαση αυτή, που θα
συζητηθεί και πάλι τον Μάιο και ενδεχομένως πριν από την κλήρωση των Κυπέλλων
Ευρώπης στη Γενεύη, θεωρήθηκε απαραίτητη, με το σκεπτικό ότι «τα κίνητρα για
τις ομάδες που μετέχουν στο Τσάμπιονς Λιγκ είναι τεράστια πλέον, αλλά θα
πρέπει να υπάρχει και το οικονομικό υπόβαθρο που θα τροφοδοτεί τους συλλόγους.
Και τέτοιο είναι η ΤΕΑΜ, με τα τηλεοπτικά δικαιώματα και τις διαφημιστικές
πινακίδες στα γήπεδα». 
­ Οι αγώνες, με τη συμμετοχή δύο ομάδων από τις
πρώτες οκτώ χώρες στη βαθμολογία, αλλά και οι όμιλοι, που διαφοροποιούνται από
την προσεχή περίοδο, απαιτούν περισσότερες ώρες τηλεοπτικής κάλυψης. Για να
μην υπάρξουν διαφυγόντα κέρδη και προκειμένου οι διαφημιζόμενοι χορηγοί να
«εμφανίζονται» στη TV με ίσους όρους, ζητήθηκε όπως «οι ώρες διεξαγωγής των
αγώνων του Τσάμπιονς Λιγκ να είναι διαφορετικές, ώστε να μεταδίδονται όλα τα
παιχνίδια όλων των συμμετασχόντων ομάδων.­ Η σκέψη αυτή ανατέθηκε προς μελέτη
σε μέλη της εκτελεστικής επιτροπής της ΟΥΕΦΑ και της ΤΕΑΜ προκειμένου να
εκτιμηθεί. 
­ Τέλος συζητήθηκε και έγινε αποδεκτό από τα περισσότερα μέλη
της εκτελεστικής επιτροπής η πρόταση του γ.γ. Γκερντ Άιγκνερ «να συγχρονιστεί
και η ΟΥΕΦΑ με τις άλλες μεγάλες ενώσεις και διεθνείς οργανισμούς, όπως η ΔΟΕ
και η ΦΙΦΑ, ώστε τα μεγάλα αθλητικά γεγονότα της αρμοδιότητάς της (δηλαδή τα
κύπελλα Ευρώπης και το κύπελλο των Εθνών) να καλύπτονται τηλεοπτικά μόνο από
ανοιχτά κανάλια και όχι καλωδιακής τηλεόρασης ή συνδρομητικής επιλογής των
φιλάθλων». 
­ Και το θέμα αυτό θα επανεξεταστεί τον Μάιο και Ιούνιο. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15819O041</ED>
<ID>
ID:170684

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ</H5>
<H2>Ναι μεν, αλλά</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
ΛΥΤΡΩΘΗΚΕ εκτός έδρας, ύστερα από 30 αγωνιστικές, αλλά δεν ήταν... γραφτό να
χαρεί αυτή του την επιτυχία. Ο Άρης των Φοιρού - Κούη πέρασε νικηφόρα από την
Καστοριά και ελπίζει να παραμείνει στην Α' Εθνική, όμως, όπως ομολόγησε το
τεχνικό «δίδυμο» των «κιτρινόμαυρων», «νικήσαμε αλλά η κατάσταση δεν άλλαξε
και συνειδητοποιήσαμε πως η σωτηρία μας δεν εξαρτάται μόνο από μας». Τα θετικά
αποτελέσματα που πήραν εκτός έδρας ο Αθηναϊκός, η Ξάνθη και η Παναχαϊκή,
«έσβησαν» τα προσωρινά χαμόγελα που εμφανίστηκαν στα πρόσωπα των Αρειανών μετά
το 0-3 της Καστοριάς. Επιπλέον οι Φοιρός - Κούης δεν έμειναν ικανοποιημένοι
και από την απόδοση της ομάδας και ας υπήρχαν πολλά ελαφρυντικά λόγω απουσιών
βασικών στελεχών και μεγάλου βαθμού κρισιμότητας του παιχνιδιού. Το καλό για
την ομάδα της Θεσσαλονίκης είναι ότι υπάρχει μία μικρή διακοπή λόγω Εθνικής
και, όπως άφησε να εννοηθεί το τεχνικό «δίδυμο», το Πάσχα θα τους βρει όλους
στο γήπεδο για προπόνηση. 
ΠΡΟΒΛΗΜΑΤΙΖΕΤΑΙ Ο ΠΑΝΑΓΟΥΛΙΑΣ 
Έντονα
έχει δυσφορήσει ο Αλκέτας Παναγούλιας από τα τελευταία απρόσμενα
στραβοπατήματα του Ηρακλή και το μέλλον του είναι αβέβαιο στον «γηραιό». 
Ο
«Αμερικανός» προβληματίζεται πολύ και γίνεται ολοένα πιο αυστηρός με τους
παίκτες. Γι' αυτό το λόγο και τελευταία είναι κακόκεφος, λιγομίλητος και έχει
αποφύγει να συζητήσει περί της ανανέωσης του συμβολαίου του, αλλά και να
υποβάλει την έκθεσή του για τους παίκτες. Από την πλευρά της η διοίκηση δεν
παίρνει θέση και περιμένει απλά να τελειώσει το πρωτάθλημα για να κάνει το
πρώτο βήμα ο Παναγούλιας, οπότε και θα συμφωνήσουν ή θα χωρίσουν οριστικά. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15819O042</ED>
<ID>
ID:170732

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O04&aa=2</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα</H5>
<H2>ΙΠΠΟΔΡΟΜΟΣ</H2>

Οι σημερινές κούρσες και τα
προγνωστικά μας: 
ΠΡΩΤΗ ΙΠΠΟΔΡΟΜΙΑ 
Ώρα 3.00, 1.400 μέτρα 
1. ΑΔΙΑΦΘΟΡΟΣ 58
Νίκος&#0098 
2. ΜΕΣΣΗΝΙΑΚΟΣ 55,5 Σταυρινός&#00910

3. ΠΥΡ. ΔΡΟΜΟΣ 58 Σταύρου&#0097 
4. ΣΤΡΑΤΑΡΧΗΣ 58 Τριανταφύλ.&#0092 
5. ΛΑΪΟΝ
ΧΑΡΤ 57,5 Οικονομίδης&#0093 
6. ΡΙΣΚ 57,5
Σωτηρόπ/λος&#0094 
7. ΕΛΑ ΓΑΤΟ ΜΟΥ 57
Σκιαδόπ/λος&#0095 
8. ΛΕΒΕΝΤΟΝΙΟΣ 56,5
Βασιλειάδης&#0096 
9. ΑΛΙΓΚΕΪΤΟΡ 55,5
Πακίδης&#0099 
10. ΜΟΡΝΟΣ 55,5 Φίλιππος&#0091 * Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΕΛΑ ΓΑΤΟ ΜΟΥ - ΜΕΣΣΗΝΙΑΚΟΣ (Ρισκ). ΔΕΥΤΕΡΗ ΙΠΠΟΔΡΟΜΙΑ 
Ώρα 3.30,
1.400 μέτρα 
1. ΥΠΟΜΟΝΗ 58 Δημητσάνης&#0099 2. ΑΝΝΟΥΛΑ 57 Μπάμπης&#0097 
3.
ΠΙΚΟΛΙΝΑ 56,5 Οικονομίδης&#0098 
4. ΤΣΙΓΓΑΝΑ 56
Φίλιππος&#0091 
5. ΑΝΤΩΝΙΝΑ 55 Ξυνός&#0095 6. ΕΚΤΙΝΑΞΗ 51,5 Σταυρινός&#0092 
7. ΖΑΡΓΑΝΑ 54 Τσιριγώτης&#0096 
8. ΛΕΥΚΑΔΑ 54
Πακίδης&#0093 
9. ΥΠΕΡΟΨΙΑ 54 Αντώνης&#0094 ­ Υπόδ.: ΥΠΟΜΟΝΗ - ΠΙΚΟΛΙΝΑ (Ζαργάνα). ΤΡΙΤΗ ΙΠΠΟΔΡΟΜΙΑ 
Ώρα 4.00, 1.400
μέτρα 
1. ΥΔΡΑΙΑ 55,5 Βαλακούδ. Ν.&#0091 2. ΑΓΚΙΜΠΑ 56,5 Νίκος&#0098 
3.
ΠΟΝΗΡΟΥΛΑ 56,5 Περικλής&#0095 
4. Π. ΣΑΙΝ ΖΕΡΜΑΙΝ
54,5 Αττίκος&#0096 
5. ΛΑΟΔΑΜΕΙΑ 56
Οικονομίδης&#0094 
6. ΑΚΡΑΤΗΤΗ 55
Τσιριγώτης&#00910 
7. ΝΙΤ ΤΣΑΠΤΕΡ 54,5
Δημητσάνης&#0099 
8. ΛΕΪΝΤΥ ΦΡΙΝΤΑ 54
Κουτσούκος&#0097 
9. ΠΑΡΑΣΚΕΥΗ 54 Ξυνός&#0093 10. ΣΟΦΑΓΙΑ 55 Φίλιππος&#0092 
* Σε
αυτήν την ιπποδρομία θα λειτουργήσουν Trio και Tri-Cast. 
­
Υπόδ.: ΝΙΤ ΤΣΑΠΤΕΡ - ΑΓΚΙΜΠΑ (Παρί Σαιν Ζερμαίν). 
ΤΕΤΑΡΤΗ ΙΠΠΟΔΡΟΜΙΑ 
Ώρα 4.30, 1.400 μέτρα 1. ΝΗΑΡ ΔΗ ΕΝΤ 58 Νίκος&#0099 
2. ΥΜΕΝΑΙΟΣ 58 Δημητσάνης&#0091 
3. ΘΑΝΤΕΡ ΘΑΪΣ
57 Μπάμπης&#00910 
4. ΔΗΜ. ΚΙΝΔΥΝΟΣ 56,5
Σωτηρόπ/λος&#0098 
5. ΠΟΠΙΟΥΛΑΡ 55 Φίλιππος&#0092

6. ΣΙΜΠΑ 56 Οικονομίδης&#0094 
7. ΚΑΠ. ΑΡΤΕΜΗΣ 54 Καραμάνογ.&#0093 
8. Μ.
ΔΗΜΗΤΡΙΟΣ 54 Τσιριγώτης&#0097 
9. ΜΕΝΕΣΘΕΑΣ 54
Νικολαΐδης&#0095 
10. ΝΕΒΕΡ ΕΓΚΕΪΝ 54 Βαλακούδ.
Ν.&#0096 
* Οι ίπποι 1-10 είναι ομόσταβλοι. ­ Υπόδ.: ΣΤΑΒΛΟΣ - ΚΑΠ. ΑΡΤΕΜΗΣ (Σίμπα). ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.400
μέτρα 
1. ΕΞΕΚΙΟΥΤΙΒ 63 Οικονομίδης&#0093 2. ΛΑΪ ΣΠΟΤ 54 Νικολαΐδης&#0095 
3. ΞΕΦΡ. ΡΥΘΜΟΣ 53,5 Δημητσάνης&#0092 
4. ΖΙΡΕΣ
50,5 Δούκας&#0096 
5. ΕΞΠΙΝΤ. ΓΟΥΕΪ 50
Αντώνης&#0094 
6. ΜΠΙΓΚ ΤΣΗΦ 46,5 Αλίκη&#0098 7. ΣΤΑΛΟΣ 47 Σγούρος&#0097 
8.
ΥΕΤΙΟΣ 50,5 Σκιαδόπ/λος&#0091 
* Οι ίπποι 3-8 είναι
ομόσταβλοι. 
­ Υπόδ.: ΖΙΡΕΣ - ΕΞΠΙΝΤ. ΓΟΥΕΪ (Μπιγκ
Τσηφ). 
ΕΚΤΗ ΙΠΠΟΔΡΟΜΙΑ 
Ώρα
5.30, 1.400 μέτρα 
1. ΠΡΙΤΥ ΝΑΝΣΥ 58
Οικονομίδης&#0099 
2. ΕΞΩΤΙΚ ΓΟΥΕΪ 56,5 Νίκος&#0098

3. ΙΠΠΟΤ. ΝΕΞΟΥΣ 53 Αντώνης&#0097 4. ΛΕΪΝΤΥ ΑΛΙΣ 53 Κουτσούκος&#0095 
5. ΛΟΥΚΑ ΓΙΑΣΜΙΝ 52,5 Ξυνός&#0094 
6. ΑΓΓΕΛΑ ΜΟΥ
49,5 Αλίκη&#0093 
7. ΑΪΡΟΝ ΚΟΥΗΝ 50
Δούκας&#0092 
8. ΓΚΡΑΝ ΜΑΔΕΡ 51,5 Νικολαΐδης&#0091

9. ΜΕΡΙΚΟΥΝΤΑ 50,5 Σκιαδόπ/λος&#0096 * Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΕΞΩΤΙΚ ΓΟΥΕΪ - ΠΡΙΤΥ ΝΑΝΣΥ (Μερικούντα). ΕΒΔΟΜΗ ΙΠΠΟΔΡΟΜΙΑ 
Ώρα 6.00, 1.400
μέτρα 
1. ΜΑΪΜΟΥΤΖΗΣ 60,5 Οικονομίδης&#0098 2. ΠΑΙΑΝΑΣ 59 Βασιλειάδης&#0096 
3. ΤΖΟΫΦ. ΠΡΙΝΣ 58 Χατζηγεωργ.&#0097 
4. ΝΤΕΛ
ΑΛΕΞ 52,5 Σκιαδόπ/λος&#0092 
5. ΣΑΝ ΝΤΑΡΙΟ 52
Δημητσάνης&#0091 
6. ΣΙΜΕΡΟ' Σ ΓΟΥΕΪ 50,5
Αντώνης&#0099 
7. ΓΚΑΜΠΡΙΕΛΑ 50 Κουτσούκος&#0093 8. ΠΟΠΗ ΜΟΥ 50 Δούκας&#0095 
9.
ΜΑΪΛ' Σ ΓΟΥΕΪ 48 Καζάκος&#0094 
* Οι ίπποι 6-9 είναι
ομόσταβλοι. 
­ Υπόδ.: ΝΤΕΛ ΑΛΕΞ - ΓΚΑΜΠΡΙΕΛΑ (Μάιλ'ς
Γουέι). 
ΟΓΔΟΗ ΙΠΠΟΔΡΟΜΙΑ 
Ώρα
6.30, 1.800 μέτρα 
1. ΛΑΤΙΝ ΝΑΪΤ 59,5
Οικονομίδης&#0094 
2. ΡΟΔΙΟΣ 56,5 Αττίκος&#0092 3. ΓΙΑΝΓΚ ΚΟΥΛΑ 52,5 Καζάκος&#0096 
4. ΛΙΟΥΜΠΕΚ 52,5 Δημητσάνης&#0095 
5. ΜΠ. ΜΠ.
ΑΦΑΝΤΙ 50 Αλίκη&#0093 
6. ΚΑΛΙΠΠΟΣ 49
Κουτσούκος&#0091 
7. ΑΡΠΑΛΟΣ 47 Σγούρος&#0097 ­ Υπόδ.: ΛΑΤΙΝ ΝΑΪΤ - ΛΙΟΥΜΠΕΚ (Κάλιππος). ΕΝΑΤΗ ΙΠΠΟΔΡΟΜΙΑ 
Ώρα 7.00, 1.400
μέτρα 
1. ΤΕΝΕΝΤΕ 58 Νίκος&#0098 2. ΑΛ ΧΑΤΖ 56,5 Σωτηρόπ/λος&#0097 
3. ΓΟΥΑΝΤΑ 53,5 Περικλής&#0091 
4. ΣΤΡ. ΚΩΣΤΑΣ
53,5 Ζευγώλης&#0093 
5. ΕΛΑ ΤΑΚΗ ΜΟΥ 51,5
Σκιαδόπ/λος&#0095 
6. ΙΜΠΝ ΛΑΦΙΤ 51
Κουτσούκος&#0096 
7. ΒΕΝΕΤ. ΓΟΥΕΪ 50,5
Αντώνης&#0094 
8. ΛΕΪΝΤΥ ΜΑΝΤΩ 48,5 Σγούρος&#0092

­ Υπόδ.: ΑΛ ΧΑΤΖ - ΤΕΝΕΝΤΕ (Γουάντα). ­ Δύο αουτσάιντερ: ΜΟΡΝΟΣ (1η) ­ ΑΪΡΟΝ ΚΟΥΗΝ
(6η). 
1η: Πλωτάρχης
(Νίκος) 38-17. Μπιούτυφουλ Κούλης 3ο. Δίδυμο 1Χ4=113. Φορκάστ 4Χ1=236. 
2η:
Στρονγκ Κάπαρος (Σωτηρόπουλος) 22-12. Πάουερ 31. Τρίτος, Μικρός Φώτης. Δίδυμο
2Χ6=35. Φορκάστ 2Χ6=61. Σύνθετο 4Χ2=105. ΣΔ 1Χ4Χ2Χ6=547. TRIO: 2Χ6Χ10=380.
TRI-CAST: 2Χ6Χ10=954. (Διεγράφη ο ίππος 9, Ηθικός). 
3η: Υπέρμαχος
(Σταύρου) 14-12 Κέιπ Τάουν 17. Δίδυμο 2Χ4=54. Φορκάστ 2Χ4=74. Σύνθετο 2Χ2=49.
ΣΔ 2Χ6Χ2Χ4=238. 
4η: Ουράνιο Φως (Οικονομίδης) 16-12 Παπάζογλου 28. Δίδυμο
9Χ10=67. Φορκάστ 10Χ9=102. Σύνθετο 2Χ10=26. ΣΔ 2Χ4Χ9Χ10=383. 
5η: Καπετάν
Ζέπος (Σωτηρόπουλος) 21-15. Ιπποτούρ Μάτζεστυ 21. Τρίτος, Αμέρικαν Νέισον.
Δίδυμο 1Χ4=67. Φορκάστ 1Χ4=136. Σύνθετο 10Χ1=42. ΣΔ 9Χ10Χ1Χ4=436. TRIO:
1Χ4Χ5=82. TRI-CAST: 1Χ4Χ5=318. 
6η: Ηλιοκλής (Νίκος) 15-19. Σεμπάστιαν Εμμ
17. Δίδυμο 2Χ5=37. Φορκάστ 2Χ5=59. Σύνθετο 1Χ2=45. ΣΔ 1Χ4Χ2Χ5=281. 
7η:
Καρατζάς (Οικονομίδης) 31-19. Αμέρικαν Νάγκετ 25. Τρίτος, Αυγουστίνα. Δίδυμο
3Χ10=102. Φορκάστ 10Χ2=148. Σύνθετο 2Χ10=71. ΣΔ 2Χ5Χ3Χ10=491. TRIO:
3Χ4Χ10=166. TRIO-CAST: 10Χ3Χ4=605. 
8η: Ρουαγιάλ Βίκτορυ (Οικονομίδης)
103-27. Ηροφών 14. Δίδυμο 3Χ6=119. Φορκάστ 6Χ3=320. Σύνθετο 10Χ6=546. ΣΔ
3Χ10Χ3Χ6=1.002. 
9η: Ξανθός Πρίγκιπας (Σταύρου) 23-22. Μιντ Σάμμερ 20.
Δίδυμο 1Χ7=138. Φορκάστ 1Χ7=166. Σύνθετο 6Χ1=422. ΣΔ 3Χ6Χ1Χ7=1.760 (Διεγράφη ο
ίππος 4, Εύηνος). 
10η: Αλ Οστάζ (Καρασαβίδης) 21-16. Μακεδονομάχος 48.
Δίδυμο 7Χ9=325. Φορκάστ 7Χ9=360. Σύνθετο 1Χ7=79. ΣΔ 1Χ7Χ7Χ9-3.039. 
*** Κατά τη διάρκεια της 1ης κούρσας και στο ύψος των 600 μέτρων, ο
προπορευόμενος ίππος Υπαρξιστής σκόνταψε και ανέτρεψε τον αναβάτη του
(Νικολαΐδης), ενώ πάνω στον Υπαρξιστή προσέκρουσε ο επερχόμενος ίππος
Μακιαβέλλι και ανετράπη (Δημητσάνης). Τραυματίστηκαν, ελαφρά ευτυχώς, και οι
δύο αναβάτες. 
*** Στην 2η κούρσα, ο ίππος Γκστάαντ ανέτρεψε στην
εκκίνηση τον αναβάτη του (Μάικελς) χωρίς, ευτυχώς, συνέπειες. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15819O043</ED>
<ID>
ID:170771

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O04&aa=3</URL></REF>


Article

<CATEGORY>vin10</CATEGORY>

 <H5>Β'
ΕΘΝΙΚΗ</H5>
<H2>Η Προοδευτική χαμογέλασε, ο Εθνικός ...
αυτοκτόνησε</H2>

ΧΑΜΟΓΕΛΑ στον Κορυδαλλό και προβληματισμός στον Πειραιά μετά τα
χθεσινά αποτελέσματα που ολοκλήρωσαν την 29η αγωνιστική του πρωταθλήματος της
Β' Εθνικής. 
ΚΟΝΤΑ ΣΤΗΝ Α' ΕΘΝΙΚΗ 
Άλμα ανόδου έκανε χθες η
Προοδευτική νικώντας με 1-0 τον Απόλλωνα Καλαμαριάς, στον Κορυδαλλό. 
Στο
57' ο Μίρτσος απέκρουσε το πέναλτι του Τόγια, ενώ στο 77' ο ίδιος παίκτης πήρε
ρεβάνς από τον τερματοφύλακα των «Ποντίων» πετυχαίνοντας το 1-0. 
ΠΡΟΟΔΕΥΤΙΚΗ: Μαϊμάνης, Πολίτης (67' Κρητικός), Τόγιας, Ντάγκας, Γιαννόπουλος,
Αγγελόπουλος, Μπαϊράμογλου (46' Αμπελάς), Πουλτσιάκης, Αλμανίδης (82'
Λαμβέργης), Φούσκας, Ζαΐμι. 
ΚΑΛΑΜΑΡΙΑ: Μίρτσος, Σαμλίδης (Σ. Γρηγοριάδης),
Νάκου, Ιγνατιάδης (46' Η. Γρηγοριάδης), Στρατηλάτης, Βολτέζος, Τσαλίκης,
Δημητριάδης (69' Καραγιαννίδης), Τζουγκάνοβιτς, Δερμιτζόγλου, Λιόφτης. 
ΛΙΓΟΤΕΡΕΣ ΕΛΠΙΔΕΣ 
«Αυτοκτόνησε» ο Εθνικός στο Στάδιο Καραϊσκάκη.

Οι γηπεδούχοι προηγήθηκαν δύο λεπτά πριν από το τέλος του ημιχρόνου με τον
Σέρτζιο Χόνι, ενώ στο 59' ο Γεωργίου απέκρουσε το πέναλτι του Πετκόφσκι. 
Ο
Κολτσίδας στο 92' «τιμώρησε» την ομάδα του Πειραιά, διαμορφώνοντας το τελικό
αποτέλεσμα (1-1). 
ΕΘΝΙΚΟΣ: Κουρκούνας, Κόντης, Γελαδάρης (79'
Βουτσακτσής), Δημόπουλος, Βούζας, Γεωργαμλής, Μπουγάς, Καψής, Πετκόφσκι, Χόνι
(85' Σέγγος), Βιτεβής (70' Σταυρακάκης). 
ΛΑΡΙΣΑ: Γεωργίου, Χρυσοστομίδης
(26' Βαλκάνης), Θ. Παπαδόπουλος, Κολτσίδας, Παυλίδης (55' Κόιτς),
Αγορογιάννης, Μαυρόπουλος, Νεμπεγλέρας, Ξάνθης, Πάτε, Γκουζιώτης (78'
Ραντοΐκοβιτς). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15819O044</ED>
<ID>
ID:170792

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O04&aa=4</URL></REF>


Article

<CATEGORY>vin10</CATEGORY>

 <H5>ΕΠΕΙΣΟΔΙΑ ΣΤΑ ΑΠΟΔΥΤΗΡΙΑ ΜΕΤΑΞΥ ΟΠΑΔΩΝ
ΤΗΣ ΒΕΡΟΙΑΣ ΚΑΙ ΤΟΥ ΠΡΟΠΟΝΗΤΗ ΤΗΣ ΑΕΚ</H5>
<H5>Τάσος
Μητρόπουλος</H5>
<H5>Χαμένοι και οι δύο</H5>
<H2>Στο
τέλος γροθιές</H2>

<AUTHOR>ΒΑΣΙΛΗΣ ΒΟΛΚΟΣ</AUTHOR>

ΒΕΡΟΙΑ 
ΑΠΙΣΤΕΥΤΕΣ σκηνές εκτυλίχθηκαν μετά το τέλος του αγώνα Βέροιας - ΑΕΚ (1-1).
Όλοι έγιναν «ένα κουβάρι», αντηλλάγησαν ύβρεις, είχαμε σπρωξίματα και μπουνιές
(!), ενώ οι Πέτρος Ραβούσης - Βασίλης Μπορμπόκης απειλήθηκαν με μηνύσεις...
Ήταν η κατάληξη εντός αληθινού ντέρμπι. Ας δούμε με τη σειρά τι συνέβη: 
Με
το που έληξε το αγώνας, κάποιος οπαδός της Βέροιας απευθυνόμενος στον τεχνικό
της ΑΕΚ, είπε: «Έχετε κι εσείς παράπονα από τη διαιτησία;». Ο Ραβούσης
αντέδρασε! Και έριξε μπουνιά στον οπαδό των γηπεδούχων Γιώργο Λούρη, ο οποίος
ήθελε μετά να υποβάλει μήνυση στον Ραβούση και να κρατηθεί ο προπονητής!
Τελικά, με την επέμβαση ψυχραιμοτέρων μήνυση δεν υπεβλήθη και οι οπαδοί
απομακρύνθηκαν. 
Την ίδια ώρα, οι Στράτος Γιδόπουλος - Νίκος Στράτος τα
είχαν με τη Βέροια. Και έλεγαν «ας μη χρειαστεί στο μέλλον βαθμούς για να
μείνει στην κατηγορία, θα μας βρει μπροστά της, ίσως δεχθούμε έξι γκολ από την
Ξάνθη»! 
Ο Ραβούσης στις δηλώσεις του ήταν το ιδιαίτερα «καυστικός»: «Οι
συνθήκες του αγώνα ήταν άσχημες και ξέρετε ποιος παράγοντας έφταιξε
(Κατσαβός). Το ποδόσφαιρο δεν πηγαίνει έτσι μπροστά. Αν χρειάζεται να
ευνοηθούν ορισμένοι, να εκτελεστούν εντολές, να μας το πουν. Και ερωτώ: πώς
μείναμε εμείς με δέκα παίκτες; Οι αποφάσεις αυτές με βάζουν σε σκέψεις. Όσο
και να αγωνίζεσαι, δεν έχεις τύχη». 
Είναι χαρακτηριστικό του κλίματος που
επικράτησε ότι ένα φιλικό που κλείστηκε μεταξύ ΑΕΚ - Βέροιας με τις εισπράξεις
να πηγαίνουν υπέρ παιδιών με ειδικές ανάγκες, οδεύει προς αναβολή! «Δεν ξέρω
αν πρέπει να γίνει αυτό το παιχνίδι», έλεγε ο Ραβούσης και μετά παραδέχθηκε
ότι «οι ελπίδες μας για τον τίτλο είναι πολύ λίγες». 
Ο Μάκης Κατσαβάκης
μάλλον δεν ήταν ευχαριστημένος από την ισοπαλία: «Δυστυχώς χάσαμε δύο
πολύτιμους βαθμούς στα τελευταία λεπτά του αγώνα. Φτάσαμε κοντά σε γκολ, αλλά
δεν τα καταφέραμε να σκοράρουμε δεύτερη φορά. Το γκολ που δεχθήκαμε προήλθε
από επιθετικό φάουλ. Μας κυνηγά κακοδαιμονία! Πάντως, κατά 95% έχουμε
εξασφαλίσει την παραμονή μας. Η αναγκαστική αλλαγή του Μητρόπουλου μάς
στοίχισε». 
Σημειώνεται ότι ο Νίκος Στράτος υποστήριζε πως «δεχθήκαμε
επίθεση μετά τον αγώνα από άγνωστα άτομα και η Αστυνομία δεν μπόρεσε να μας
προστατεύσει», ενώ αξίζει αναφοράς η κίνηση του Βασίλη Μπορμπόκη μετά το γκολ
της ισοφάρισης: πανηγύρισε κατεβάζοντας σχεδόν το σορτσάκι του! Αυτό είχε ως
συνέπεια να ξεσηκωθεί ο κόσμος και να απειληθεί ο παίκτης της ΑΕΚ με μηνύσεις
­ τελικά όμως έφυγε με την αποστολή της ΑΕΚ... 
Και κάτι για το φύλλο
αγώνος που συνέταξε ο διαιτητής Παπαχίντζιος: έγραψε ότι απέβαλε τον Μαχαιρίδη
διότι «διαμαρτυρήθηκε έντονα σε απόφασή μου» και ανέφερε τις φραστικές
επιθέσεις που δέχθηκε από τους Λάκη Στεργιούδα - Απόστολο Τόσκα. 
Εισιτήρια:2.961, εισπράξεις:7.138.000 δρχ. 
*** Τρεις κίτρινες συμπλήρωσε ο
Ηλίας Ατματσίδης και θα απουσιάσει από τον αγώνα εναντίον του ΠΑΟΚ. 
*** Οι
παράγοντες της ΑΕΚ είχαν χτες επαφές στη Βέροια με τον ποδοσφαιριστή του Αετού
Σκύδρας Θανάση Χουλουϊλίδη. Ο νεαρός μέσος αποτελεί επιλογή του Ραβούση και
πιθανότατα θα φορέσει τα κιτρινόμαυρα το καλοκαίρι. 
ΤΟΝ περασμένο Δεκέμβριο με δικό του γκολ «έσπασε» το
(έως τότε) αήττητο του Ολυμπιακού. Και χθες ο Τάσος Μητρόπουλος... είπε να μην
αφήσει «παραπονούμενη» μία ακόμη πρώην ομάδα του. Με σουτ «κάρφωσε» την ΑΕΚ,
γκολ-ταφόπλακα των όποιων ελπίδων κατάκτησης του τίτλου που είχαν οι
Κυπελλούχοι.
 
ΒΕΡΟΙΑ 
Του
ανταποκριτή μας. 
ΑΝΤΙΟ στον τίτλος είπε χθες η ΑΕΚ. Και αυτό, διότι μετά το χθεσινό 1-1 κόντρα
στη Βέροια έμεινε έξι βαθμούς πίσω από τον Ολυμπιακό και μόνο με θαύμα μπορεί
να πατήσει κορυφή στις εναπομείνασες τέσσερις αγωνιστικές. 
Ο αγώνας ήταν
συναρπαστικός σε όλη του τη διάρκεια. Η Βέροια μετρούσε οκτώ αγώνες δίχως νίκη
και ήθελε τους τρεις βαθμούς, ώστε να ξεφύγει από την επικίνδυνη ζώνη. Και η
ΑΕΚ προσδοκούσε να μείνει ζωντανή στο κυνήγι του Ολυμπιακού. 
Απέτυχαν όμως
και οι δύο στα σχέδιά τους, χωρίς αυτό να σημαίνει ότι το αποτέλεσμα είναι
άδικο. Απλά, κανέναν δεν εξυπηρετεί. 
Η υπόθεση Κατσαβού είχε δημιουργήσει
κλίμα φανατισμού και οι γηπεδούχοι εμφανίστηκαν παθιασμένοι. Έστω και δίχως
τους Πουρσαϊτίδη - Τσαλουχίδη - Παγγούρα - Τσουλουκίδη, οι παίκτες του
Κατσαβάκη τα έδωσαν όλα. 
Και δικαιώθηκαν! Με φυσική κατάσταση, πείσμα και
δύναμη, έφταναν πρώτοι στην μπάλα και κέρδισαν τις περισσότερες προσωπικές
μονομαχίες. Τα νέα παιδιά δεν κάμφθηκαν από τη (δεδομένη) απειρία τους και
έχοντας ως οδηγούς τους βετεράνους Τάσο Μητρόπουλο (μέχρι τη στιγμή του
τραυματισμού του) και Ολέγκ Προτάσοφ κατάφεραν να πάρουν τον βαθμό. 
Μάλιστα, αν ο Θωμάς Τρούπκος ήταν ψύχραιμος στην τελική προσπάθεια (στις αρχές
του β' 45λέπτου), ίσως η Βέροια να έφτανε στη νίκη! 
Η ΑΕΚ, σε ένα καθοριστικό παιχνίδι, δεν
άρεσε. Νωθρή, με παίκτες που απείχαν από τον καλό τους εαυτό, δεν έκανε πολλές
ευκαιρίες και δεν άξιζε τη νίκη. 
Στο πρώτο πεντάλεπτο απείλησε τον Δέλλιο
με τους Κετσπάγια - Μαρτσέλο, πέραν τούτου όμως, ουδέν. Πάντα έμοιαζε με θηρίο
που όλοι ανέμεναν να ξυπνήσει. Αλλά μάλλον χθες βρισκόταν σε λήθαργο... 
Βεβαίως, η ΑΕΚ διαμαρτύρεται για τη διαιτησία του Παπαχίντζιου. 
Ο ρέφερι
από τη Θεσσαλονίκη έδειξε υπέρμετρη αυστηρότητα στο 32' και «δι' ασήμαντον
αφορμήν» απέβαλε με δεύτερη κάρτα τον Τριαντάφυλλο Μαχαιρίδη. 
Ο Ραβούσης
αναγκάστηκε να διαφοροποιήσει τα πλάνα του, έκανε αλλαγές (μέσα ο Βλάχος, έξω
ο Κωστής), αλλά ο αγώνας χάθηκε και ο τίτλος πέταξε. 
*** Στο 30' ο
Ατματσίδης έκανε άστοχη έξοδο, ο Προτάσοφ με κεφαλιά έδωσε στον Μητρόπουλο και
ο βετεράνος με γυριστό σουτ «έγραψε» το 1-0. 
*** Η ισοφάριση ήρθε στο 86'
με δυνατό σουτ του Μανωλά, κατόπιν πάσας σε φάουλ (που αμφισβητείται από τη
Βέροια) του Βασίλη Μπορμπόκη. 
Με λάθη η διαιτησία του Παπαχίντζιου. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15819O051</ED>
<ID>
ID:170685

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O05&aa=1</URL></REF>


Article

<CATEGORY>vin10</CATEGORY>

 <H5>ΚΑΡΑΤΑΪΔΗΣ: ΜΕΤΑ ΤΟ
ΧΘΕΣΙΝΟ ΑΠΟΤΕΛΕΣΜΑ ΣΤΗ ΒΕΡΟΙΑ ΕΙΝΑΙ ΣΑΝ ΝΑ ΝΙΚΗΣΑΜΕ ΣΤΗΝ ΤΟΥΜΠΑ</H5>
<H5>Ελευθερόπουλος: Το
ένστικτο με οδήγησε</H5>
<H5>Αναστασιάδης: Επίθεση σε Μπάγιεβιτς και Αθήνα</H5>
<H2>Τώρα είμαστε το πρώτο φαβορί</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΠΡΟ ΤΩΝ ΠΥΛΩΝ του τίτλου ο Ολυμπιακός! Η ομάδα του Ντούσαν
Μπάγιεβιτς διατήρησε την απόσταση ασφαλείας των έξι βαθμών από την ΑΕΚ, ύστερα
από τις ισοπαλίες στην Τούμπα και στη Βέροια. 
Η καθοριστική 30ή ημέρα
ξεπεράστηκε χωρίς απώλειες για τους «ερυθρόλευκους», οι οποίοι αισθάνονται
«πρωταθλητές». 
Ο Ντούσαν Μπάγιεβιτς και οι ποδοσφαιριστές του ήταν χθες
«καρφωμένοι» στην τηλεόραση στις εγκαταστάσεις του Ρέντη, όπου παρακολούθησαν
τον αγώνα Βέροιας - ΑΕΚ. Οι «ερυθρόλευκοι» πανηγύρισαν έξαλλα το γκολ του
Μητρόπουλου, ενώ υπήρξε δυσαρέσκεια για το γκολ της ισοφάρισης της ΑΕΚ. 
«Έτσι όπως ήρθαν τα πράγματα ήταν σαν να νικήσαμε στην Τούμπα. Είμαστε το
πρώτο φαβορί για την κατάκτηση του τίτλου, όμως η ουσία όλη του πρωταθλήματος
είναι το ντέρμπι με την ΑΕΚ. Θέλουμε τη νίκη για να αποδείξουμε ότι άξια θα
αναδειχτούμε πρωταθλητές», τόνισε ο Κυριάκος Καραταΐδης. Ο αρχηγός του
Ολυμπιακού αναφερόμενος στη φάση του 27' στην Τούμπα, όπου ήταν πρωταγωνιστής
με τον Ζουμπούλη, υποστήριξε: «Δεν είχα επαφή με τον ποδοσφαιριστή του ΠΑΟΚ
και ευτυχώς που ο διαιτητής δεν ξεγελάστηκε. Έχω την εντύπωση ότι δεν βρήκα
ούτε την μπάλα. Ο Ζουμπούλης έπεσε στο πόδι μου και εκβίασε το πέναλτι». 
Ο
Στέλιος Γιαννακόπουλος τόνισε: «Ο Ράμπο χτύπησε την ΑΕΚ, αλλά η ισοφάριση του
Μανωλά μας χάλασε την πανηγυρική προπόνηση. Ειμαστε αγκαλιά με τον τίτλο, αλλά
θα πρέπει να πάμε στο ντέρμπι με την ΑΕΚ με τη διαφορά των έξι βαθμών. Η
Τούμπα ήταν μια μικρή ζούγκλα. Οι οπαδοί του ΠΑΟΚ πετούσαν πέτρες στον
αγωνιστικό χώρο και δυστυχώς γύρισα με καρούμπαλο στο κεφάλι». 
Ο Ντούσαν
Μπάγιεβιτς είναι ικανοποιημένος που ο Ολυμπιακός εξακολουθεί να προηγείται της
ΑΕΚ με έξι βαθμούς, ωστόσο κρατάει χαμηλούς τόνους: «Ο βαθμός της Τούμπας
μπορεί να αποδειχτεί πολύτιμος στο τέλος του πρωταθλήματος. Έτσι όπως ήρθαν τα
πράγματα από εμάς εξαρτάται η υπόθεση του τίτλου. Πρέπει να προσέξουμε
ιδιαίτερα μέχρι το τέλος του πρωταθλήματος». 
*** Ο Ολυμπιακός θα
αντιμετωπίσει αύριο σε φιλικό παιχνίδι τον Πανελευσινιακό (17.00) στην
Ελευσίνα, όπου θα γίνουν τα εγκαίνια του νέου βοηθητικού γηπέδου της τοπικής
ομάδας. 
*** Στο Παρίσι θα μεταβεί τη Μεγάλη Πέμπτη ο Ντούσαν Μπάγιεβιτς με
τη συζυγό του Μπέγκα για να περάσουν τις γιορτές του Πάσχα, ενώ θα δώσει
τριήμερο ρεπό στους παίκτες του. 
Ο ΔΗΜΗΤΡΗΣ Ελευθερόπουλος κράτησε την υπόσχεσή του στο «καμίνι»
της Τούμπας, καθώς νίκησε τον σπεσιαλίστα των φάουλ Κώστα Φραντζέσκο,
διατηρώντας ανέπαφη την εστία του Ολυμπιακού. Ο 21χρονος τερματοφύλακας
ενήργησε με εντυπωσιακό τρόπο στη φάση του 31', υποχρεώνοντας τον 28χρονο μέσο
του ΠΑΟΚ να του δώσει συγχαρητήρια. «Λειτούργησε το ένστικτό μου. Είδα την
πορεία της μπάλας και έφυγα προς τη δεξιά μου γωνία. Ήταν μία δύσκολη
απόκρουση και τονώθηκε το ηθικό μου», δήλωσε στην «ΟΜΑΔΑ» ο Δημήτρης
Ελευθερόπουλος και πρόσθεσε: «Δεν έτρεμα, ούτε είχα άγχος στην καυτή έδρα του
ΠΑΟΚ. Η ατμόσφαιρα ήταν φανταστική. Δεν ήμουν πρωτάρης, αφού είχα ξαναζήσει
παρόμοια κατάσταση στον αγώνα Κυπέλλου στην Τούμπα». 
­ Πόσο σε βοήθησε
η εξάσκηση στα χτυπήματα φάουλ που έκανες στο Ρέντη από τον Γρηγόρη
Γεωργάτο; 
«Δουλέψαμε την περασμένη εβδομάδα στις στημένες φάσεις και
πήγα διαβασμένος στην Τούμπα». 
­ Ο Φραντζέσκος σου έδωσε συγχαρητήρια
στην απόκρουση του φάουλ. 
«Με τον Κώστα είμαστε φίλοι από τις εθνικές
ομάδες. Ήταν μία αυθόρμητη ενέργεια και αισθάνθηκα υπέροχα». 
­
Αισθάνθηκες καλύτερα όταν στο δεύτερο ημίχρονο δεν είδες στον αγωνιστικό
χώρο τον Φραντζέσκο; 
«Η αλλαγή ήταν θέμα του προπονητή του. Εγώ
δεν είχα κανένα πρόβλημα και με τον Φραντζέσκο στην ενδεκάδα». 
­ Ο
Ολυμπιακός στάθηκε όρθιος στην Τούμπα και διατήρησε τη διαφορά των έξι
βαθμών από την ΑΕΚ. 
«Ο βαθμός σε μία καυτή έδρα είναι πάντα
πολύτιμος. Παράλληλα διατηρήσαμε τη διαφορά ασφαλείας από την ΑΕΚ. Ήταν ένα
ακόμα βήμα προς τον τίτλο. Πάντως το πρωτάθλημα θα τελειώσει την 34η
αγωνιστική και χρειάζεται μεγάλη προσοχή μέχρι το τέλος». 
Ο Ντούσαν
Μπάγιεβιτς έμεινε ικανοποιημένος από την απόδοση του «μικρού» και τόνισε: «Ο
Ελευθερόπουλος ήταν πολύ καλός σε όλο το ματς και όχι μόνο στην απόκρουση στο
φουλ του Φραντζέσκου. Δεν νομίζω ότι ο αγώνας κρίθηκε σ' αυτή τη φάση». 
ΝΕΑ
φραστική επίθεση εξαπέλυσε χθες ο Άγγελος Αναστασιάδης στον Ντούσαν Μπάγιεβιτς
μέσω του συνδρομητικού καναλιού. 
Ο προπονητής του ΠΑΟΚ δήλωσε: «Ο κ.
Μπάγιεβιτς είπε ότι είναι ντροπή μου γιατί τον έβριζα κατά τη διάρκεια του
αγώνα. Να τα πάρει πίσω. Δεν σεβάστηκε την Τούμπα και τον κόσμο του ΠΑΟΚ και
δεν ήρθε στην καθιερωμένη συνέντευξη Τύπου. 
Πούλησε τους δημοσιογράφους.
Εγώ τον περίμενα και δεν είχα πρόβλημα να περιμένω για αρκετή ώρα. Έπρεπε να
έρθει για να υπάρξει αντίλογος. Να εκφράσει την άποψη του. Να δούμε αν είναι
σωστή. Όσα είπα για τον κ. Μπάγιεβιτς δεν τα παίρνω πίσω. 
Ο προπονητής
αυτός έχει ασυλία στο ποδόσφαιρο. Αλλά φαίνεται ξεκάθαρα ότι θέλουν από την
Αθήνα να βάλουν μία γραμμή στο ποδόσφαιρο. Το άθλημα θέλει αλήθειες και όχι
ψέματα. Το πέναλτι γιατί δεν το έδωσε υπέρ του ΠΑΟΚ ο κ. Καλαθενός; Αν ερχόταν
ο κ. Μπάγιεβιτς στη συνέντευξη Τύπου, δεν θα γινόταν τίποτα». 
Ο Ντούσαν
Μπάγιεβιτς που παρακολούθησε την αθλητική εκπομπή δεν θέλησε να κάνει το
παραμικρό σχόλιο και αρκέστηκε να πει: «Δεν ασχολούμαι με τον κ. Αναστασιάδη».

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15819O061</ED>
<ID>
ID:170686

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O06&aa=1</URL></REF>


Article

<CATEGORY>vin10</CATEGORY>

 <H2>«Αποβολή»
και πρόστιμο στον Φραντζέσκο</H2>

<AUTHOR>ΓΙΩΡΓΟΣ ΜΙΝΟΣ</AUTHOR>

Η ΚΟΝΤΡΑ Φραντζέσκου -
Αναστασιάδη καλά κρατεί. Ο τεχνικός του ΠΑΟΚ έδιωξε από τη χθεσινή προπόνηση
τον διεθνή χαφ και συγχρόνως τον τιμώρησε με πρόστιμο ενός εκατομμυρίου
δραχμών. 
Η διαμάχη προπονητή και παίκτη άρχισε στην ανάπαυλα του αγώνα
ΠΑΟΚ - Ολυμπιακού το βράδυ της Κυριακής στην Τούμπα. Ο Άγγελος Αναστασιάδης
τού ζήτησε να ακούει με προσήλωση τις οδηγίες που έδινε για το πώς πρέπει να
αγωνιστεί η ομάδα στο δεύτερο μέρος. Ο παίκτης δεν έδωσε σημασία στις
υποδείξεις του προπονητή του και έτσι δεν παρουσιάστηκε στο τερέν για την
επανάληψη. Τη θέση του πήρε ο Τουρσουνιδης, ενώ ήταν προγραμματισμένο να
αντικατασταθεί ο Ζαφειρίου. 
Και η συνέχεια δόθηκε στη χθεσινή προπόνηση,
όπου ο Φραντζέσκος ­ σύμφωνα πάντα με την αιτιολογία του Αναστασιάδη ­
αρνήθηκε χειραψία με τον προπονητή του, ο τελευταίος τον απέπεμψε και τον
τιμώρησε με χρηματικό πρόστιμο. 
Την ίδια τύχη, αλλά με μικρότερα χρηματικά
πρόστιμα είχαν οι Σιδηρόπουλος (200.000 δρχ.) και Μαραγκός - Ζαφειρίου (από
100.000 δρχ.) για τις κίτρινες κάρτες που δέχθηκαν στο ντέρμπι. 
*** Ο
Σπύρος Μαραγκός, ο οποίος θα απουσιάσει από τον αγώνα με την ΑΕΚ αφού
συμπλήρωσε τρεις κίτρινες κάρτες, υπογράμμισε: «Η προσπάθεια συνεχίζεται. Ο
ΠΑΟΚ έπαιζε με δύο παίκτες λιγότερους. Είδατε τι έγινε». 
*** Στο μεταξύ, η
ομάδα της Θεσσαλονίκης κινείται και σε μεταγραφικά θέματα. Συγκεκριμένα, πριν
από τον αγώνα με τον Ολυμπιακό, άνθρωποι του ΠΑΟΚ μίλησαν με τους μάνατζερ,
τόσο του Δανού Μ. Λάουντρουπ όσο και του Βούλγαρου διεθνή Τρίφον Ιβάνοφ.
Σύμφωνα με έγκυρες πηγές, οι δύο παίκτες δέχθηκαν να έρθουν στην Τούμπα και
δεν αποκλείεται, εντός των ημερών να υπάρξουν εξελίξεις. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O07</CAT>
<ED>
Κωδικός άρθρου: A15819O071</ED>
<ID>
ID:170687

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O07&aa=1</URL></REF>


Article

<CATEGORY>vin10</CATEGORY>

 <H5>ΠΟΙΑ ΕΙΝΑΙ ΤΑ «ΟΠΛΑ» ΤΟΥ
ΙΒΚΟΒΙΤΣ ΣΤΗ ΜΕΓΑΛΗ ΜΑΧΗ ΑΠΟΨΕ ΚΟΝΤΡΑ ΣΤΗΝ ΟΛΥΜΠΙΑ ΛΙΟΥΜΠΛΙΑΝΑ</H5>
<H5>Ολύμπια: Δικαίωσε τις προβλέψεις για το μέλλον
της</H5>
<H5>Κόμαζετς: Στον δρόμο για το Φάληρο!</H5>
<H5>Γκρεϊ: Τέλος και επίσημα για τον
Ολυμπιακό</H5>
<H5>Γιούγκεμπραντ και Κολούτσι σφυρίζουν Ολυμπιακό</H5>
<H2>Ατού, εμπειρία και ψηλοί</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΡΩΜΗ 
ΔΕΝ ΓΝΩΡΙΖΟΥΜΕ σε τι επίπεδο βρίσκονται οι γνώσεις του
Ντούσαν Ίβκοβιτς και του Σμάγκο Σάγκαντιν στο... σκάκι, αλλά απόψε το βράδυ θα
πρέπει να δείξουν παρόμοιες ικανότητες, αφού η μάχη στο «Παλαέουρ» θα θυμίζει
κατά πολύ μια παρτίδα πνευματικού παιχνιδιού. Οι «ερυθρόλευκοι» θα
προσπαθήσουν να εκμεταλλευτούν δύο βασικά τους πλεονεκτήματα. Την εμπειρία που
διαθέτουν οι περισσότεροι παίκτες (με πολλές συμμετοχές στο πρωταθλητριών,
αλλά και στις εθνικές ομάδες) αλλά και την υπεροπλία τους στους ψηλούς.
Φασούλας, Τάρλατς και Βελπ υπερτερούν κατά κράτος των Κράλιεβιτς, Στεπάνια και
Νεστέροβιτς. Όσο για τους Σλοβένους αυτό που θα προσπαθήσουν να εκμεταλλευτούν
είναι η έλλειψη πίεσης, αφού το άγχος θα είναι στους αντιπάλους τους. 
Ένα
από τα προβλήματα του «Ντούντα» είναι τα πολλά επιθετικά ριμπάουντ που
παίρνουν οι Σλοβένοι. Ο μέσος όρος τους, είναι ελαφρά καλύτερος από του
Ολυμπιακού και αυτό οφείλεται, κυρίως, στο γεγονός ότι όλοι οι παίκτες της
Ολύμπια είναι ιδιαίτερα αλτικοί και πάνε πρώτοι στα επιθετικά ριμπάουντ. Εκεί
θα πρέπει να δώσουν μεγάλη έμφαση ο Τάρλατς με τον Φασούλα, ώστε να παίρνουν
καλές θέσεις και να μην επιτρέπουν την ανανέωση πολλών επιθέσεων της Ολύμπια.

Το δεύτερο βασικό πρόβλημα είναι η περιφέρεια της Ολύμπια. Τον μεγάλο
πονοκέφαλο του τεχνικού του Ολυμπιακού θα αποτελέσει ο Μάρκο Μίλιτς (ο άσος
του 2000) που είναι κίνδυνος - θάνατος. 
Φυσιολογικά θα τον αναλάβει ο
Γιώργος Σιγάλας, ενώ αν χρειαστεί θα τον βοηθήσουν οι Παπανικολάου και
Μπακατσιάς. Δεύτερος επικίνδυνος σουτέρ ο Ρόμαν Χόρβατ (ποιος ξεχνά τα εννέα
του τρίποντα στον τελικό του ευρωπαϊκού κυπέλλου του 1994), τον οποίο προφανώς
θα μαρκάρει ο δεύτερος γκαρντ του Ολυμπιακού (Μπακατσιάς), ενώ το τρίτο
πολυβόλο των Σλοβένων, ο Ντούσαν Χάουπτμαν, μπορεί να βρίσκεται στα όρια...
συνταξιοδότησης (στα 37 του αγωνίζεται για τελευταία φορά) αλλά η γριά κότα
έχει το ζουμί και είναι ο παίκτης που μπορεί να κάνει τη ζημιά ανά πάσα
στιγμή, αν δεν προσεχθεί όπως πρέπει. Έτσι, λοιπόν, δεν μπορεί να αποκλειστεί
η έκπληξη από τον Ντούσαν Ίβκοβιτς, ο οποίος ίσως ξεκινήσει από την αρχή τον
Ευθύμη Μπακατσιά (ώστε να μαρκάρει τον Ντανέου ή τον Χόρβατ, ανάλογα με το
ποιος θα ξεκινήσει). Η εντολή λογικά στον Ρίβερς θα είναι να τρέχει μόνον όταν
χρειάζεται, αφού ο Ολυμπιακός θέλει να επιβάλει από τα πρώτα λεπτά τον ρυθμό
του και να ελέγξει το παιχνίδι. Όλα αυτά, όμως, είναι υποθέσεις και πάντα οι
προπονητές έχουν τον πρώτο και τον τελευταίο λόγο. Συνεπώς υπομονή για λίγες
ώρες ακόμη. 
ΟΛΥΜΠΙΑΚΟΣ και Ολύμπια, εκτός από το όνομα, που μοιάζει αρκετά, έχουν και άλλα
κοινά στοιχεία. Όπως για παράδειγμα την ομοιογένεια, τη μονοκρατορία τους
εντός των συνόρων, αλλά και την ευρωπαϊκή τους πορεία. Ουσιαστικά οι
περιπέτειες στην Ευρώπη άρχισαν από την περίοδο 1992-93 όταν συναντήθηκαν στον
προκριματικό γύρο του Ευρωπαϊκού Πρωταθλήματος. Και οι δύο με σποραδικές
επιτυχίες στο μακρινό παρελθόν στα Κύπελλα Ευρώπης έψαχναν μέσα από αυτά τα
παιχνίδια την καταξίωση και την πρόκριση στον όμιλο του Ευρωπαϊκού
Πρωταθλήματος. 
Οι «ερυθρόλευκοι» στις μοναδικές τους ώς τώρα συναντήσεις
με την Πρωταθλήτρια Σλοβενίας φάνηκαν πιο έτοιμοι και με δύο νίκες (88-85 στη
Λουμπλιάνα και 88-81 στον Πειραιά) είχαν ξεκινήσει το μακρύ ταξίδι της
καταξίωσης στα ευρωπαϊκά σαλόνια. Η Ολύμπια δεν απογοητεύτηκε και επίσης από
την ίδια χρονιά άρχισε να πρωταγωνιστεί εκτός συνόρων (για εντός δεν τίθεται
λόγος, αφού έχει μονοπωλήσει τα Πρωταθλήματα από το 1991, όταν η Σλοβενία
έγινε ανεξάρτητο κράτος). Έχοντας αποκλειστεί στα ημιτελικά του Ευρωκυπέλλου
(από τον ΠΑΟΚ) το 1992 και το 1993 από τον όμιλο του Πρωταθλητριών από τον
Ολυμπιακό, δεν το έβαλε κάτω. Το 1994, αφού πρώτα απέκλεισε τον Άρη στα
ημιτελικά, κατέκτησε το ευρωπαϊκό κύπελλο κόντρα στην ισπανική Ταουγκρές, ενώ
τα δύο τελευταία χρόνια δίνει το «παρών» στην κορυφαία ευρωπαϊκή διοργάνωση,
με αποκορύφωμα την εφετινή πορεία. 
Ο Γιάννης Ιωαννίδης από το 1993, όταν
είχε βρεθεί αντίπαλος αυτής της ομάδας, είχε δώσει το στίγμα του, λέγοντας ότι
έχει λαμπρό μέλλον αρκεί να μη σκορπίσουν οι παίκτες της. 
Τρία χρόνια
αργότερα ο Μπόζινταρ Μάλκοβιτς διέβλεπε ότι αυτή η ομάδα πριν από το 2000 θα
είχε φτάσει σε φάιναλ φορ. Να, λοιπόν, που οι Σλοβένοι δικαίωσαν αυτούς που
μιλούσαν με τα καλύτερα λόγια για το αστείρευτο ταλέντο τους και πλέον
ετοιμάζονται να γράψουν τις δικές τους χρυσές σελίδες στο ευρωπαϊκό μπάσκετ.
Όμως ο Ολυμπιακός έχει σίγουρα αντίθετη άποψη. 
Η Ολύμπια ιδρύθηκε το 1945
και 12 χρόνια αργότερα πήρε το πρώτο της Πρωτάθλημα Γιουγκοσλαβίας. Συνολικά
έφτασε τα έξι, με τον τελευταίο όμως τίτλο να χρονολογείται το 1970. 
Από
τα τέλη του 1991, όταν η Σλοβενία ανεξαρτητοποιήθηκε, πήρε όλους τους τίτλους
(πέντε Πρωταθλήματα Σλοβενίας 1992-1996 και τέσσερα Κύπελλα Σλοβενίας
1992-1995), χάνοντας μόνο το Κύπελλο την τελευταία χρονιά. Στην Ευρώπη έχει
ήδη έναν τίτλο (Ευρωπαϊκό Κύπελλο του 1994) και δικαιούται να ονειρεύεται. 
ΑΓΚΑΛΙΑ με τον
Άριαν Κόμαζετς είναι ο Ολυμπιακός, σύμφωνα με τις πληροφορίες από τη Ρώμη. Ένα
σενάριο που είναι πολύ πιθανό, αφού ο παίκτης έχει τελειώσει για την Κίντερ
Μπολόνια, ενώ ο Ντούσαν Ίβκοβιτς μέσα στην εβδομάδα είχε έρθει σε επαφή με τον
μάνατζέρ του, Λουτσιάνο Καπικιόνι. 
Οι «ερυθρόλευκοι» θέλουν από τώρα να
κάνουν τις πρώτες τους κινήσεις για του χρόνου και με αυτό το σκεπτικό ήδη
πλησίασαν τον Κόμαζετς και δεν αποκλείεται, εάν τελικά τα βρουν, του χρόνου να
φοράει τα «ερυθρόλευκα». 
Ο Σμάγκο Σάγκαντιν για πρώτη φορά στη φετινή
περίοδο δοκίμασε χθες στην προπόνηση συστήματα με δυο ψηλούς και όπως φαίνεται
θα ξεκινήσει στην πεντάδα τόσο τον Στεπάνια όσο και τον Κράλιεβιτς,
προκειμένου να κοντράρει τους ψηλούς του Ολυμπιακού, οι οποίοι τον
προβληματίζουν έντονα. 
ΚΑΙ ΕΠΙΣΗΜΑ τελείωσε χθες η συνεργασία του Ολυμπιακού με
τον Έβρικ Γκρέι. Η ΦΙΜΠΑ ανακοίνωσε ότι και το δεύτερο δείγμα βρέθηκε θετικό
και τιμώρησε αυτόματα τον παίκτη με αποκλεισμό τριών μηνών (έως τις 21
Ιουλίου). Ο Ντούσαν Ίβκοβιτς, άλλωστε, γι' αυτό δεν είχε συμπεριλάβει τον
παίκτη στην αποστολή, προκειμένου να μη διαταράξει το κλίμα. Χθες, μάλιστα,
υπήρχε ανακοίνωση στο γραφείο Τύπου όπου, ύστερα από παράκληση του Ντούσαν
Ίβκοβιτς, η προπόνηση της ομάδας θα γινόταν κεκλεισμένων των θυρών. 
ΔΥΟ
έμπειροι διαιτητές, ο Φινλανδός Καρλ Γιούγκεμπραντ και ο Ιταλός Τζενάτο
Κολούτσι, θα «σφυρίξουν» απόψε τον αγώνα του Ολυμπιακού με την Ολύμπια
Λιουμπλιάνα. Ο Γιούγκεμπραντ. Θεωρείται ως ο διαιτητής με τις καλύτερες
δημόσιες σχέσεις στη ΦΙΜΠΑ. 
Ο παρτενέρ του στον αποψινό ημιτελικό, Τζενάρο
Κολούτσι η μεγαλύτερη διοργάνωση όπου έχει «σφυρίξει» έως τώρα στην καριέρα
του είναι αναμφίβολα η Ολυμπιάδα της Ατλάντα, το καλοκαίρι του 1996. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15819O081</ED>
<ID>
ID:170688

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O08&aa=1</URL></REF>


Article

<CATEGORY>vin10</CATEGORY>

 <H2>Το
ευρωπαϊκό μπάσκετ και οι προκλήσεις του 21ου αιώνα</H2>

«ΤΟ ΜΠΑΣΚΕΤ
στον 21ο αιώνα». Αυτό θα είναι το θέμα της σημερινής συνέντευξης Τύπου που θα
δώσει ο Γιώργος Βασιλακόπουλος. Ο ισχυρός άντρας του ελληνικού μπάσκετ θα
δώσει ουσιαστικά απάντηση στο ερώτημα: «Πώς θα πρέπει να είναι το ευρωπαϊκό
μπάσκετ στον 21ο αιώνα». 
Το μέλος του δ.σ. της ΕΟΚ και μέλος του κεντρικού
γραφείου της Διεθνούς Ομοσπονδίας θα παρουσιάσει, ενώπιον τετραμελούς
επιτροπής (αποτελουμένης από τον πρόεδρο της ΦΙΜΠΑ Μπόρισλαβ Στάνκοβιτς, τον
Ιβάν Μαϊνινί, τον πρόεδρο της Οργανωτικής Επιτροπής του φάιναλ φορ Τζιάνι
Πετρούτσι και τον Ράντομιρ Σάπερ), το σχέδιο εξέλιξης του ευρωπαϊκού μπάσκετ
μπροστά στην προοπτική του 2000. 
Η εισήγηση του Γιώργου Βασιλακόπουλου
έχει τίτλο «Το ευρωπαϊκό μπάσκετ μπροστά στις προκλήσεις του 21ου αιώνα» και
περιλαμβάνει την πλήρη ανάλυση των δεδομένων του ευρωπαϊκού μπάσκετ, αλλά και
την υποβολή συγκεκριμένων προτάσεων για τη νέα στρατηγική, την οποία η ΦΙΜΠΑ
είναι υποχρεωμένη να ακολουθήσει, ώστε να αντιμετωπίσει τις απαιτήσεις και τις
προκλήσεις του 21ου αιώνα. 
Μεταξύ άλλων, ο Γιώργος Βασιλακόπουλος τονίζει
ότι οι σημαντικές εξελίξεις που συντελέστηκαν τα τελευταία χρόνια και επέφεραν
την «παγκοσμιοποίηση» του μπάσκετ, οδηγούν στην ολική ανατροπή του «status
quo». Παράλληλα, διαχωρίζει την αθλητική παραγωγή και το εμπορικό προϊόν και
παρουσιάζει το τετράπτυχο των όρων, οι οποίοι και θα «κυριαρχήσουν» στη «νέα
εποχή» του ευρωπαϊκού μπάσκετ. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15819O091</ED>
<ID>
ID:170689

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O09&aa=1</URL></REF>


Article

<CATEGORY>vin10</CATEGORY>

 <H2>Μονόδρομος η νίκη για τον Ρενέσες</H2>

«RAIN KEEPS falling on my head» (Η βροχή
συνεχίζει να πέφτει στο κεφάλι μου) τραγούδαγε χθες χαμογελαστός ο Αΐτο
Γκαρθία Ρενέσες μόλις έφτασε στο ξενοδοχείο με την ομάδα του· αν όμως δεν τα
καταφέρει ούτε και φέτος, ίσως, στο κεφάλι του δεν πέσει μόνο η βροχή...
Μονόδρομος, λοιπόν, είναι απόψε η νίκη για την πιο «λούζερ» ομάδα της
τελευταίας δεκαετίας, στο πρώτο της βήμα για την κατάκτηση του πιο πολυπόθητου
τροπαίου στην ιστορία της. Του Κυπέλλου Πρωταθλητριών, αυτού που λείπει από
την πλούσια τροπαιοθήκη της καταλανικής ομάδας. 
«Δεν είμαστε το φαβορί
αυτή τη φορά και αυτό θα λειτουργήσει υπέρ μας. Φαβορί είναι σίγουρα ο
Ολυμπιακός που παίζει καλύτερα, αλλά εμείς νομίζω ότι θα είμαστε στον τελικό.
Όσο για το εάν θα μας ευνοήσει η ΦΙΜΠΑ, επειδή όλο αυτό με ρωτάνε, έχω να πω
κάτι: Ό, τι έγινε έγινε. Αυτό είναι ένα διαφορετικό φάιναλ φορ και δεν μπορεί
να μας ευνοήσουν, επειδή είχαμε πει ότι αδικηθήκαμε πέρυσι. Μακάρι βέβαια να
το έκαναν, αλλά...», είπε ο Αρτούρος Καρνισόβας, ενώ ο κόουτς Αΐτο Ρενέσες (θα
στερηθεί τις υπηρεσίες του Σάλβα Ντίεθ, ενώ ανέτοιμος είναι και ο Κίκι
Αντρέου) επίσης προτίμησε να δώσει τον τίτλο του φαβορί στη Βιλερμπάν. 
«Το
ίδιο θα έκανα κι εγώ στη θέση του αν είχα χάσει τόσα φάιναλ φορ. Τα πράγματα
όμως δεν είναι έτσι και το ματς είναι ιδιαίτερα δύσκολο» του απάντησε με δόση
ειρωνείας ο τεχνικός της Βιλερμπάν Γκρεγκόρ Μπενιό που δεν θα έχει απόψε στη
διάθεσή του τον τραυματία Τζιμ Μπιλμπά. Όσο για την ατραξιόν της ομάδας, τον
Ντιλένι Ραντ, αυτός ήταν κατηγορηματικός: «Δεν θα αρκεστούμε στη συμμετοχή μας
σε αυτή τη σημαντική διοργάνωση. Αν θέλουμε όμως να πάμε στον τελικό, θα
πρέπει να παίξουμε ιδιαίτερα γρήγορα». 
*** Σαράντα πέντε δημοσιογράφοι
ακολούθησαν την αποστολή της Μπαρτσελόνα, η οποία κατέλυσε σε ένα από τα
ακριβότερα και παλαιότερα ξενοδοχεία της Ρώμης. Οι Ισπανοί περιμένουν αύριο να
έχουν τη συμπαράσταση 1.000 φίλων τους, όπως ισχυρίζονται, ενώ σίγουρα θα
έρθουν περί τα 200 άτομα, που συνεργάζονται στους διάφορους σπόνσορες της
ομάδας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15819O092</ED>
<ID>
ID:170733

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O09&aa=2</URL></REF>


Article

<CATEGORY>vin10</CATEGORY>

 <H2>«Θα
σηκώσουμε το Κύπελλο»</H2>

<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΡΩΜΗ 
ΕΥΔΙΑΘΕΤΟΣ και
σίγουρος για τον Ολυμπιακό και τους παίκτες του ήταν ο Σωκράτης Κόκκαλης. Ο
πρόεδρος του Ολυμπιακού ταξίδεψε με την πτήση 233 της Ο.Α. χθες το πρωί από
Αθήνα για Ρώμη μαζί με τη σύζυγό του Ελένη και τους γιους του. 
Μόλις το
αεροπλάνο προσγειώθηκε στο αεροδρόμιο της Ρώμης κι ενώ τα μέλη της οικογένειας
περίμεναν τις αποσκευές, ο πρόεδρος του Ολυμπιακού είπε: «Τρίτη και τυχερή για
τον Ολυμπιακό. Δεν είμαι απλά αισιόδοξος. Ήρθαμε για να πάρουμε το Κύπελλο.
Είμαι συνεχώς κοντά στους παίκτες και δεν θέλω να τους πω κάτι το ιδιαίτερο.
Τα παιδιά γνωρίζουν πολύ καλά ότι στη Ρώμη ήρθαμε για να σηκώσουμε το
Κύπελλο». 
Όταν ρωτήσαμε για τον κόσμο, απάντησε: «Ο κόσμος ακολουθεί
παντού την ομάδα ­ και αυτή τη φορά οι περισσότεροι οπαδοί θα είναι του
Ολυμπιακού ­ θα υποστηρίξει την ομάδα και στο τέλος θα είναι αυτός που θα
πανηγυρίσει την κατάκτηση του τροπαίου». 
Στη συνέχεια, η κουβέντα στράφηκε
γύρω από τα... γούρια: «Δεν έκανα κάτι διαφορετικό», είπε ο πρόεδρος των
«ερυθρολεύκων» και συνέχισε: «Δεν πιστεύω σε κακοδαιμονίες και τέτοια
πράγματα. 
Άλλοι πιστεύουν σ' αυτά. Δεν είμαι αυτής της σχολής. Οι παίκτες
μας τους τελευταίους δύο μήνες είναι σε άριστη κατάσταση και πιστεύω ότι είναι
καθαρά θέμα δύο παιχνιδιών, τα οποία θα κερδίσει ο Ολυμπιακός. Αυτό το λέω
πρώτη φορά, γιατί μέχρι τώρα δεν έχουμε πάρει το Κύπελλο, κάτι το οποίο θα
γίνει τώρα». 
Ο πρόεδρος του Ολυμπιακού αναφέρθηκε και στην αιώνια πόλη:
«Είναι ωραίο να παίρνεις ένα Κύπελλο στη Ρώμη, γιατί είναι μια όμορφη πόλη με
αιώνια ιστορία. Ο Ολυμπιακός δεν έχει αιώνια ιστορία, αλλά πολύ μεγάλη». 
­ Πού θα αφιερώσει το Κύπελλο ο κ. Κόκκαλης; 
«Κατ' αρχήν,
στον κόσμο του Ολυμπιακού και στη συνέχεια σε όλους τους Έλληνες. Πάντως, με
εξέπληξε το γεγονός ότι αποκλείστηκαν οι ιταλικές ομάδες. Πήγαιναν πολύ καλά
σε όλη την περίοδο και τα χάλασαν στο τέλος. Αυτό είναι μειονέκτημα για τη
διοργάνωση». 
Στην ερώτηση αν φοβάται τη διαιτησία, απάντησε: «Καθόλου,
γιατί να φοβάμαι;». 
­ Κάποιοι λένε ότι η ΦΙΜΠΑ χρωστά κάτι από πέρυσι
στην Μπαρτσελόνα. Εσείς τι λέτε; 
«Αυτά να τα βρουν
μεταξύ τους, τι χρωστά ο ένας στον άλλον. Εμάς δεν μας χρωστά κανείς τίποτα
ούτε τους χρωστάμε...». Η συζήτηση έκλεισε ώς εξής: «Πρόεδρε, καλή επιτυχία
και όχι άλλες ατυχίες όπως στο Τελ Αβίβ». Η απάντηση: «Αφήστε, εκεί δεν ήταν
μόνο η ατυχία, υπήρχαν κι άλλα πράγματα...». 
*** Ο Πέτρος Κόκκαλης
κοιμόταν καθ' όλη τη διάρκεια του ταξιδιού, αφού γύρισε κουρασμένος στις 2.00
μ.μ. από τον αγώνα του Ολυμπιακού στην Τούμπα. 
*** Ο Σωκράτης
Κόκκαλης μετά το τέλος του δεύτερου αγώνα με τον Παναθηναϊκό είχε πει στα
αποδυτήρια στους παίκτες του: «Δεν με ενδιαφέρει τι δηλώσεις θα κάνετε. Αν οι
αντίπαλοι είναι μεγάλοι ή όχι. Φέρτε το Κύπελλο στην Ελλάδα!». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15819O093</ED>
<ID>
ID:170772

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O09&aa=3</URL></REF>


Article

<CATEGORY>vin10</CATEGORY>

 <H5>Ο ΠΑΟ ΕΝΗΜΕΡΩΣΕ ΤΟΝ ΝΙΓΗΡΙΑΝΟ ΟΤΙ
ΔΕΝ ΤΟΝ ΧΡΕΙΑΖΕΤΑΙ ΣΤΗ ΝΕΑ ΠΕΡΙΟΔΟ</H5>
<H2>Τέλος ο Νουόσου</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η ΕΠΙΧΕΙΡΗΣΗ -
εκκαθάριση που αναμενόταν από όλους στον Παναθηναϊκό, άρχισε από χθες. Πρώτος
που εγκαταλείπει τον ΠΑΟ είναι, λοιπόν, ο Τζούλιους Νουόσου. Αν και δεν
αποκλείεται να τον έχει... προλάβει ο Τζον Αμίτσι με τη φυγή του. 
Σύμφωνα
με πληροφορίες από τον Παναθηναϊκό, στον Νιγηριανό σέντερ στάλθηκε χθες το
απόγευμα το μήνυμα που ούτως ή άλλως ήταν βέβαιο. Να αναζητήσει δηλαδή νέα
ομάδα, γιατί δεν θα είναι απαραίτητος τη νέα σεζόν. 
Όσον αφορά τον Αμίτσι,
ο Παναθηναϊκός αφήνει να διαρρεύσει πως είχε δώσει άδεια στον Άγγλο παίκτη,
αλλά είναι αμφίβολο εάν είναι έτσι τα πράγματα. Αφού την ίδια στιγμή, ο
Μιχάλης Κυρίτσης επιχειρούσε χθες μιλώντας στους παίκτες να συμμαζέψει τα...
συντρίμμια και να διατηρήσει τη συνοχή της ομάδας σε επιτρεπτά όρια. 
«Πρέπει να κάνουμε όλοι την αυτοκριτική μας. Να μην ψάχνετε άλλοθι και να τα
ρίχνετε στον πρώην προπονητή ή οπουδήποτε αλλού. Ο Παναθηναϊκός είναι μεγάλη
ομάδα, πρέπει να αναλάβουμε όλοι το μερίδιο ευθύνης που μας ανήκει και να
συμπεριφερθούμε ανάλογα», τόνισε ο Κυρίτσης στη χθεσινή ομιλία που έκανε στην
προπόνηση. 
Επίσης ανακοίνωσε το πρόγραμμα της ομάδας (που μόνο ο Αμίτσι
δεν θα ακολουθήσει!), το οποίο περιλαμβάνει προπονήσεις μέχρι τη Μεγάλη
Πέμπτη, δεκαήμερη άδεια στη συνέχεια και τέλος, μέχρι τις 25 Μαΐου, θα γίνουν
προπονήσεις και ενδεχομένως να συμμετάσχει η ομάδα σε τουρνουά στα οποία έχει
προσκληθεί στην Κύπρο και την Κρήτη. 
*** Τον δρόμο της επιστροφής
αναμένεται ­ όπως εκτιμάται εδώ και καιρό ­ να πάρει ο Χρήστος Μυριούνης. Ο
διεθνής φόργουορντ με τις πολύ καλές εμφανίσεις του στην Πάτρα, απέδειξε ότι
έχει θέση στον Παναθηναϊκό, με τον οποίο, όπως υποστηρίζει το περιβάλλον του
παίκτη, δεσμεύεται μόνο ηθικά με τους «πράσινους». Αυτό σημαίνει ότι
πιθανότατα ο Μυριούνης δεν θα δεχθεί να επιστρέψει στον ΠΑΟ αν δεν
ικανοποιηθούν οι απαιτήσεις. Και ποιες είναι αυτές; Σύμφωνα με πληροφορίες, να
του γίνει διορθωτική αύξηση ισόποση με την περσινή που έγινε στους Οικονόμου,
Αλβέρτη, με τους οποίους είχε τις ίδιες αποδοχές πριν φύγει για την Πάτρα.

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15819O101</ED>
<ID>
ID:170679

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O10&aa=1</URL></REF>


Article

<CATEGORY>vin10</CATEGORY>

 <H2>Εγγύηση
για το μέλλον</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΗ ΓΕΝΙΑ του
2000 αποτελεί η Εθνική μας Εφήβων. Η παράδοση, λοιπόν, παραγωγής ταλέντων
συνεχίζεται με απόλυτη επιτυχία και σίγουρα αποτελεί το μυστικό της καλής
πορείας της Εθνικής μας Ανδρών τα τελευταία χρόνια. Το εισιτήριο της πρόκρισης
για την προκριματική φάση του πανευρωπαϊκού πρωταθλήματος Εφήβων και η δεύτερη
θέση που πήρε η Εθνική μας στη Σλοβενία, λένε πολλά, όχι όμως... όλα. 
Τα
νέα παιδιά της Εθνικής, εκτός από τα πλούσια σωματικά τους προσόντα, διαθέτουν
εξαιρετικό ταλέντο και έχουν τα φόντα να φτάσουν ψηλά. 
Ο σχεδιασμός
γίνεται πάντα με γνώμονα το μέλλον. Δεν ενδιαφέρει μόνο το παρόν, αλλά στόχος
των ιθυνόντων της Εθνικής είναι να βρουν τους νέους που θα αντικαταστήσουν
επάξια τον Φασούλα, τον Γιαννάκη, τον Χριστοδούλου και τα άλλα παιδιά. 
Πιθανώς ο νέος Φασούλας να ονομάζεται Γλυνιαδάκης (2μ. 14 - 16 ετών) και ο
νέος Γιαννάκης, Φώτσης (2μ. 05 - 16 ετών). 
Τα ονόματα είναι ενδεικτικά
λόγω των θέσεων που αγωνίζονται οι «μικροί δαίμονες», γιατί θα είχαν κάθε
δίκιο να αισθάνονται παραπονεμένοι οι Διαμαντόπουλος (1ος σκόρερ στη Σλοβενία
και καλύτερος παίκτης της Εθνικής) και Παπαδόπουλος (κολόνα της ομάδας μας
στην άμυνα). Και αναμφίβολα οι νέοι αυτοί παίκτες πρέπει να γράψουν τη δική
τους χρυσή σελίδα στην ιστορία της ΕΘνικής και να μην καρπωθούν την ταυτότητα
άλλων. 
«Μας ενδιαφέρουν οι νίκες, όμως πάνω από όλα προέχει να χτίσουμε
την ομάδα. Στόχος μας είναι να προκριθούμε στην τελική φάση (Αύγουστο του '98
στη Βάρνα) και να δημιουργήσουμε μεγάλη ομάδα για το Παγκόσμιο του 1999. Η
ομάδα μας έχει πολλές δυνατότητες βελτίωσης, αφού υπάρχουν παιδιά που μπορούν
ακόμη να διεκδικήσουν μια θέση» θα πει ο προπονητής της Εθνικής Εφήβων
Θεόδωρος Μπολάτογλου. 
­ Τι χρειάζεται ακόμη; 
«Περισσότερες
προπονήσεις και φιλικά παιχνίδια για να δεθεί η ομάδα περισσότερο, να υπάρξει
καλύτερη ομοιογένεια». 
­ Στη Σλοβενία τι έφταιξε και η ομάδα λύγισε
στον τελευταίο αγώνα; 
«Κατά πρώτο λόγο, ήμασταν άστοχοι και δεν
παίξαμε καλή άμυνα. Κατά δεύτερο, τα παιδιά ήταν κουρασμένα, αφού επί μια
εβδομάδα έκαναν ογδόντα χιλιόμετρα ημερησίως με το πούλμαν (από το Τσέρκνο
στην Ίντριγια δυο φορές την ημέρα) και οι Σλοβένοι έπαιξαν άμυνα με... ξύλο,
υπό την ανοχή των διαιτητών». 
Για να καταλήξει ο προπονητής της Εθνικής:
«Ο στόχος επετεύχθη στη Σλοβενία. Και μέσα από τις ήττες μπορείς να μάθεις
πολλά». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15819O102</ED>
<ID>
ID:170728

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O10&aa=2</URL></REF>


Article

<CATEGORY>vin10</CATEGORY>

 <H2>Εφιάλτης
η διαιτησία για τον Σούμποτιτς</H2>

ΘΕΣΣΑΛΟΝΙΚΗ 
ΕΦΙΑΛΤΗΣ του Σούμποτιτς έχει γίνει από
το βράδυ της Κυριακής η διαιτησία των Ζαβλανού - Μαστραφτσή στο παιχνίδι με το
Περιστέρι. «Η διαιτησία είναι ο εφιάλτης μου, βλέπω συνέχεια στον ύπνο μου
τους διαιτητές, είναι η μεγαλύτερη σφαγή που έγινε μπροστά στα μάτια μου»,
έλεγε και χθες ο προπονητής του Άρη. 
Για τον Άρη όμως όσο απροσδόκητο και
αν είναι, η φετινή χρονιά τελείωσε, έμεινε πάλι εκτός Ευρωλίγκα και όλοι
περιμένουν την επόμενη κίνηση του χορηγού. 
Ο Ζαφείρης Σαμολαδάς δεν είχε
πρόβλημα να πει πώς θα αντιδράσει και κατά τα λεγόμενά του, «η ζωή
συνεχίζεται, δεν σημαίνει τίποτε ο αποκλεισμός, ο Ολυμπιακός χρειάστηκε τόσα
χρόνια για να φτιάξει ομάδα, δεν εγκαταλείπω την προσπάθεια ούτε για αστείο».

Επίσης πήρε θέση και για τον προπονητή διαβεβαιώνοντας, «ο Σούμποτιτς
είναι προπονητής του Άρη, περιμένω μετά το Πάσχα τις εισηγήσεις του, δεν θα
πάρουμε αποφάσεις εν θερμώ». 
Το... μπαλάκι λοιπόν πέφτει στον Σούμποτιτς.
«Δεν σκοπεύω να φύγω, αλλά για να μείνω θα πρέπει να γίνουν αλλαγές, κυρίως σε
οργανωτικό επίπεδο». Βέβαια ο «Πίξι» μπορεί να μη θέλει να δημοσιοποιήσει τις
σκέψεις του, αλλά αν μείνει στον Άρη, θα μείνει με τους όρους του όπως τόνισε
κατ' επανάληψη τις τελευταίες μέρες. Αντίθετα ήδη αποτελούν παρελθόν για τους
Θεσσαλονικείς οι Μπέρι (έφυγε για την πατρίδα του), Σάκλφορντ (βρίσκεται στις
Ηνωμένες Πολιτείες), Σταυρακόπουλος (επέστρεψε στον Παναθηναϊκό), Χωλόπουλος
(ελεύθερος), Μισούνοφ (ελεύθερος), Γιοβάνοβιτς (επέστρεψε στο Βελιγράδι).

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15819O103</ED>
<ID>
ID:170767

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O10&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ</H5>
<H2>Τα σχέδια των χορηγών για τη νέα σεζόν</H2>

ΘΕΣΣΑΛΟΝΙΚΗ 
ΕΝΙΣΧΥΣΗ και όχι αποδυνάμωση του Ηρακλή
προγραμματίζουν για τη νέα περίοδο οι χορηγοί των «κυανολεύκων», που δεν
απογοητεύθηκαν από τη φετινή αποτυχία της ομάδας στις ελληνικές διοργανώσεις.
Αρχές Μαΐου ο αντιπρόεδρος του ΤΑΚ Γιώργος Οικονόμου θα μεταβεί στις Ηνωμένες
Πολιτείες, όπου θα συναντηθεί με τον αδελφό του Ανδρέα και θα του παρουσιάσει
τον προγραμματισμό της νέας περιόδου, ώστε να αποφασίσουν από κοινού για το
ύψος του προϋπολογισμού. 
Η πρώτη τους κίνηση θα είναι να συμφωνήσουν με
προπονητή και αυτός όπως έχει διαμορφωθεί η κατάσταση δεν θα είναι ο Ζόραν
Σλάβνιτς, ο οποίος ύστερα από μία πρώτη συζήτηση δεν συμφώνησε και περιμένει
να κάνει την οριστική κουβέντα με τους χορηγούς μετά το Πάσχα. Επίσης στα
πλάνα των αδελφών Οικονόμου είναι να διατηρήσουν τα συμβόλαια με Κακιούση,
Μπάκναλ, Σάλστρομ, Μπρούγο, Γιαννουζάκο, να επιδιώξουν την παραμονή του Μικ
και του Μολτέντο, ενώ όπως άφησε να εννοηθεί ο Γιώργος Οικονόμου θα γίνουν
προσπάθειες να αποκτηθούν όσοι παίκτες ζητηθούν από τον προπονητή. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15819O104</ED>
<ID>
ID:170788

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O10&aa=4</URL></REF>


Article

<CATEGORY>vin10</CATEGORY>

 <H5>ΣΚΑΪΛΣ</H5>
<H2>Έχουμε ελπίδες για τον τίτλο</H2>

«ΚΑΘΕ ΟΜΑΔΑ έχει τις
δικές της ελπίδες για τον τίτλο. Εδώ που φτάσαμε αυξήσαμε και τις δικές μας.
Μπορούμε να τον κατακτήσουμε!» τόνισε ο προπονητής του ΠΑΟΚ, Σκοτ Σκάιλς, ο
οποίος δέχεται έντονες πιέσεις να μείνει και τη νέα χρονιά στην ομάδα. Η νίκη
- πρόκριση του «δικεφάλου» στην τετράδα έδωσε τόνους αισιοδοξίας ότι η ομάδα
μπορεί να υλοποιήσει τους στόχους της, που είναι η Ευρωλίγκα και ­ γιατί όχι ­
το πρωτάθλημα. 
«Να διαφυλάξουμε τον Σκάιλς σαν κόρη οφθαλμού. Ελπίζω να
καταφέρουμε να φτάσουμε στο στόχο μας» τόνισε ο πρόεδρος του ΤΑΚ, Απόστολος
Αλεξόπουλος, ενώ ο Αμερικανός σέντερ του ΠΑΟΚ, Άντονι Μπόνερ, σημείωσε: «Τώρα
πια παίζουμε με σύστημα και προπονητή. Με το ίδιο πάθος μπορούμε να πετύχουμε
το στόχο μας». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15819O105</ED>
<ID>
ID:170803

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O10&aa=5</URL></REF>


Article

<CATEGORY>vin10</CATEGORY>

 <H5>ΜΗΤΡΟΠΟΛΗ ΤΟΥ ΒΟΛΕΪ ΘΕΛΕΙ ΝΑ ΓΙΝΕΙ Η
ΘΕΣΣΑΛΟΝΙΚΗ</H5>
<H2>Να
η ευκαιρία</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
«ΕΙΝΑΙ η
μεγάλη ευκαιρία της Θεσσαλονίκης να γίνει μητρόπολη του βόλεϊ. Όπως υπήρξε για
μία και πλέον δεκαετία στο μπάσκετ, τώρα μπορεί να γίνει και στο βόλεϊ». Αυτή
είναι η κοινή επιθυμία όλων των ανθρώπων που έχουν βάλει ένα λιθαράκι στην
αναρρίχηση του Άρη στην υψηλότερη κορυφή του ελληνικού βόλεϊ και δεν
προέρχεται μόνο από τους «κιτρινόμαυρους». 
Πρώτος από όλους ο Κώστας
Χαριτωνίδης, που ήρεμος και σκεπτικός δεν συνέχισε τους πανηγυρισμούς, αλλά
άρχισε κιόλας να σκέφτεται την επόμενη μέρα και την καλύτερη δυνατή αξιοποίηση
αυτού του πρωταθλήματος. «Δεν χαιρόμαστε, επειδή το πρωτάθλημα το πήρε ο Άρης,
αλλά γιατί φάνηκε επιτέλους η αχτίδα φωτός για να ξημερώσει η καλύτερη μέρα
για όλους. Η Θεσσαλονίκη και η Βόρεια Ελλάδα αξίζουν περισσότερα από όσα πήραν
μέχρι τώρα». 
Ο Σπύρος Αβραμίδης, παλιά δόξα του Ηρακλή ως παίκτης και
προπονητής και της εθνικής ομάδας, από τους ανθρώπους με ανυπολόγιστη προσφορά
στο ελληνικό βόλεϊ, ταυτίζεται απόλυτα με τις απόψεις του συμπολίτη του
προπονητή των πρωταθλητών και ας έχει αυτή τη στιγμή ενεργό ρόλο στην ομάδα
βόλεϊ του «γηραιού». «Ο τίτλος έπρεπε να έρθει στη Θεσσαλονίκη πολύ νωρίτερα,
αλλά ποτέ δεν είναι αργά, αρκεί να μη χαθεί αυτή η ευκαιρία, οι παράγοντες και
οι προπονητές πρέπει να προσέξουν πώς θα την εκμεταλλευθούν». 
Όσο για τον
Άρη, τώρα αρχίζουν τα δύσκολα. «Ναι, έτσι είναι», συμφώνησε με ειλικρίνεια και
επίγνωση της κατάστασης ο Στέλιος Παπακοσμάς, που εξήγησε ότι «για να φτάσεις
κάπου προσπαθείς σκληρά, βλέπεις τον στόχο και ξέρεις ποιος είναι ο αντίπαλος.
Όταν όμως είσαι πρώτος, τα πράγματα είναι πολύ πιο δύσκολα, όλοι θέλουν να σε
περάσουν και γίνεσαι εσύ ο στόχος άλλων». Παρ' όλα αυτά όμως, ο διεθνής
ακραίος του Άρη, που και πάλι αγνοήθηκε από τον ομοσπονδιακό τεχνικό, είναι
αισιόδοξος για το μέλλον του Άρη: «Η ομάδα αυτή που πήρε το πρωτάθλημα έχει
τεράστιες δυνατότητες και ικανότητες να διατηρήσει τα κεκτημένα» κατέληξε.

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15819O111</ED>
<ID>
ID:170680

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O11&aa=1</URL></REF>


Article

<CATEGORY>vin10</CATEGORY>

 <H2>Κορυφαίος διαιτητής ο Μαργαρίτης</H2>

ΜΕΓΑΛΗ τιμή για το ελληνικό
βόλεϊ η ανάδειξη του διεθνούς διαιτητή Κώστα Μαργαρίτη ως κορυφαίου διαιτητή
στον κόσμο για τη διετία 1995 και 1996, με απόφαση της Εκτελεστικής Επιτροπής
της Παγκόσμιας Ομοσπονδίας Βόλεϊ (FIVB). 
Ο Κώστας Μαργαρίτης που είχε
«σφυρίξει» στον τελικό ανδρών της Ολυμπιάδας της Ατλάντα και φέτος αποχώρησε
από την ενεργό δράση, αναλαμβάνοντας μάνατζερ Εθνικών ομάδων βόλεϊ, δήλωσε
χθες για την τιμή που του έγινε: 
«Είναι για μένα ηθική ικανοποίηση.
Αισθάνομαι ότι συμβάλλω στο οικοδόμημα του ελληνικού αθλητισμού και νιώθω
ικανοποιημένος που δικαίωσα όσους πίστεψαν σε μένα εντός και εκτός Ελλάδος».

*** Ζευγάρωσε τις νίκες της στην προκριματική φάση του Κυπέλλου Άνοιξης
στην Πολωνία η Εθνική μας ομάδα βόλεϊ γυναικών, επικρατώντας εύκολα του Ισραήλ
με 3-0 (15-5, 15-1, 15-8). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15819O112</ED>
<ID>
ID:170729

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O11&aa=2</URL></REF>


Article

<CATEGORY>vin10</CATEGORY>

 <H2>Παραιτήθηκε η Σακοράφα από το «Αθήνα '97»</H2>

ΕΓΓΡΑΦΩΣ δήλωσε χθες
την παραίτησή της από τη θέση του μέλους της Κεντρικής Οργανωτικής Επιτροπής
του «Αθήνα '97» η Σοφία Σακοράφα με επιστολή προς τον υφυπουργό Αθλητισμού και
πρόεδρο της ΚΟΕ Ανδρέα Φούρα. 
Η άλλοτε παγκόσμια ρέκορντγουμαν και τρίτη
ευρωπαιονίκης το 1982 στον ακοντισμό είχε εκφράσει τη διαφωνία της για τη
διαδικασία που ακολουθήθηκε στην ανάθεση της ευθύνης της τελετής έναρξης του
«Αθήνα '97» στον μουσικοσυνθέτη Βαγγέλη Παπαθανασίου και είχε αρνηθεί να
μετάσχει στην Επιτροπή Οργάνωσης της τελετής. Η Σοφία Σακοράφα αρνήθηκε χθες
να μιλήσει για τους λόγους που αποφάσισε να παραιτηθεί, ενώ, όσον αφορά στο
περιεχόμενο της επιστολής, παρέπεμψε στον παραλήπτη της εξηγώντας ότι ο κ.
Φούρας είναι ο μόνος αρμόδιος να τη δώσει στη δημοσιότητα. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15819O113</ED>
<ID>
ID:170768

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O11&aa=3</URL></REF>


Article

<CATEGORY>vin10</CATEGORY>

 <H2>Περιστέρι ­ Ονειρεύονται πιο ψηλές πτήσεις...</H2>

ΙΣΤΟΡΙΚΕΣ ΣΤΙΓΜΕΣ ζουν από
προχθές στο Περιστέρι. Η ομάδα των δυτικών προαστίων, οι «πρίγκιπες της
δυτικής όχθης» όπως τους αποκαλούν, προκρίθηκε για πρώτη φορά στην ημιτελική
φάση των πλέι οφ του πρωταθλήματος και πλέον τα «σαλόνια» της Ευρώπης είναι
πιο κοντά. 
Όμως, μη νομίζετε ότι στο Περιστέρι αρκούνται στα μέχρι στιγμής
κεκτημένα. Πιστεύουν στην έκπληξη, χωρίς όμως να το φωνάζουν. Το ψιθυρίζουν
και ο Ντράγκαν Σάκοτα θέλει να κάνει τους παίκτες του να το συνειδητοποιήσουν.

«Δεν μπορώ να τους πω να μην προσπαθήσουν, επειδή έχουμε φτάσει πολύ ψηλά,
ήδη. Δεν μπορώ να τους πω ότι φτάσαμε στον ημιτελικό και πως δεν μας νοιάζει
τίποτα. Πάμε βήμα - βήμα και ό,τι ήθελε προκύψει. 
Είμαστε μέσα στην
διεκδίκηση του τίτλου, άλλωστε. Έχουν μείνει μόνο τέσσερις ομάδες και ο
καθένας έχει από ένα ποσοστό πιθανοτήτων. 
Ίσως έχουμε τις λιγότερες, αλλά
έχουμε κάποιες...». Να, λοιπόν, και διά στόματος Σάκοτα, η απόδειξη. Το
Περιστέρι ονειρεύεται πιο «ψηλές πτήσεις» ­ και γιατί όχι άλλωστε. 
«Μυστικό μας είναι η δουλειά. Έχουμε δουλέψει σκληρά σε όλη τη σεζόν και
παίζουμε καλό μπάσκετ. Το παραδέχονται όλοι και λένε ότι έχουμε κλέψει τις
εντυπώσεις. Αξίζαμε μια θέση στην 4άδα» τόνισε ο προπονητής του Περιστερίου.

Ο Σέρβος τεχνικός, όμως, δεν χρεώνει την εφετινή σπουδαία πορεία μόνο στη
δουλειά. Μπορεί να είναι το βασικό συστατικό στο «κοκτέιλ επιτυχίας», όμως
υπάρχουν άλλα δύο, όπως επισημαίνει ο Σάκοτα: «Είχαμε την πολύτιμη
συμπαράσταση του χορηγού μας Ανδρέα Κορασίδη. Μας στήριξε και μας βοήθησε
σημαντικά. 
Ακόμη είχαμε κοντά μας τον κόσμο. Σε πολλά εκτός έδρας ματς μάς
ακολούθησε για να μας παροτρύνει. Μπορώ να πω ότι πλησιάσαμε τα στάνταρ μιας
μεγάλης ομάδας». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15819O114</ED>
<ID>
ID:170789

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O11&aa=4</URL></REF>


Article

<CATEGORY>vin10</CATEGORY>

 <H2>Ο Καραφέσκος σήκωσε το Κύπελλο</H2>

Ο ΜΑΝΟΛΗΣ Κώτης, αν και με
λίγα κιλά παραπάνω, δεν ξέχασε την τέχνη του γκολ. Πέτυχε το 1-0 στο 8'. Οι
παλαίμαχοι της ΑΕΚ νίκησαν τους συναδέλφους τους του Απόλλωνα, χθες στη
Λεωφόρο, και ο αρχηγός τους Γιώργος Καραφέσκος (φωτογραφία) «σήκωσε» το
Κύπελλο που κατέκτησαν στο τουρνουά, σε μνήμη του αξέχαστου Λάκη Πετρόπουλου.
Όσο για τους «πράσινους»; Αρκέστηκαν στον τελικό της παρηγοριάς, όπου με γκολ
του Κρασώνη νίκησαν (1-0) τον Πανιώνιο. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15819O121</ED>
<ID>
ID:170681

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O12&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ</H5>
<H2>Φέγγισε ευαισθησία...</H2>

<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Επιτέλους, η ΕΠΑΕ αποφάσισε να κάνει κάτι ουσιαστικό και θα ήταν
ευχή κάθε καλοπροαίρετου να σημειωθεί αποτέλεσμα... 
*** Η διοίκηση,
λοιπόν, θα εισηγηθεί στην εκτελεστική επιτροπή τής Θεμιστοκλέους 44 όπως, σε
συμφωνία με το συνδρομητικό κανάλι, τα ματς της 31ης αγωνιστικής να γίνουν όλα
ίδια μέρα - ίδια ώρα. (Η συνάντηση Ιωνικού - Καστοριάς λόγω περιορισμένου
βαθμολογικού ενδιαφέροντος θα γίνει Σάββατο). 
*** Πεφωτισμένη ως
σκέψη. Να δούμε τι θα προκύψει την Κυριακή του Θωμά. 
*** Το μέτρο
είναι εντελώς επιβεβλημένο. 
*** Θα περιορίσει την καχυποψία, η
οποία, χρόνια τώρα, βασανίζει κοινό και ομάδες. 
*** Θα αποστομώσει
«διαδρομιστές» και καιροσκόπους... 
*** Θα μπερδέψει, τέλος, τους
διαιτητές, αλλά μικρό το κακό. 
*** Οι διαιτητές, στελέχη έξυπνα και
μεθοδικά, έχουν τον τρόπο τους να «ξεμπλοκάρουν» κάθε τους πρόβλημα. 
*** Εκτός αν υπάρξει (που δεν προβλέπεται...) απεργία στον
αερομεταφορέα και τα βενζινάδικα στην επικράτεια! 
*** Να θυμίσω πως
με την επανάληψη του πρωταθλήματος ο Ολυμπιακός παίζει στον Πύργο, η ΑΕΚ
υποδέχεται τον ΠΑΟΚ και ο ΟΦΗ ταξιδεύει στο Χαριλάου. 
*** Λογικά,
πρέπει να υπολογίσει η στήλη και τον αγώνα του Παναθηναϊκού στην Καβάλα,
διότι, πράγματι, παρουσιάζει ενδιαφέρον. 
*** Θυμάστε ποτέ στην
ιστορία του ελληνικού πρωταθλήματος την Καβάλα να απειλεί να περάσει στη
βαθμολογία τον Παναθηναϊκό; 
*** Με νίκη της, αυτό θα προκύψει και
θα υπάρχουν πλέον μόνον τρεις αγωνιστικές για τη λήξη! 
Θέλει και
μεταγραφές 
Ο Παναθηναϊκός είναι σαφές πως ποτέ την τελευταία δεκαετία
δεν περνούσε χειρότερες στιγμές. 
*** Ο πρόεδρος διατύπωσε άποψη
λίαν ελπιδοφόρο για το μέλλον. «Δεν πουλάει», «όλα θα φτιάξουν με ηρεμία»
κ.λπ. 
*** Σωστός. Τι άλλο θα μπορούσε να κάνει αυτή τη στιγμή; Να
ξαναδώσει τη φρεσκάδα στον Βαζέχα; 
*** Αδύνατον. 
*** Ο
Ζάετς, μιλώντας χθες για το τελευταίο στραπάτσο, είδε το ζήτημα κάπως
γενικότερα. 
*** «Μια καλή λ ύ σ η θα ήταν ο αγιασμός», αν όχι η
μόνη... 
*** Γιατί όχι. Αν, μάλιστα, προχωρήσει το μέτρο, τότε θα
σημαίνει πως οι καλές μεταγραφές θεωρούνται... βοήθημα. 
*** Αν
γίνουν και όποτε γίνουν. 
Φινάλε με απορίες 
Η Τούμπα, προχθές,
θεωρούνταν γήπεδο υψηλού κινδύνου ­ ιδού που η Βέροια μας προέκυψε τέτοιο. 
*** Αν ρωτήσετε σήμερα ΑΕΚτζήδες και Βεροιείς, θα διαπιστώσετε πως όλοι
τους είναι δυσαρεστημένοι από την ισοπαλία. 
*** Τα έχει αυτά το
ποδόσφαιρο και συγχωρούνται. 
*** Αυτά που σαφώς κατακρίνονται είναι
όσα ακολούθησαν το σφύριγμα της λήξης από τον διαιτητή Παπαχίντζιο. 
***
Συμπλοκές, γκρίνιες, τάση υπερβολής. Γιατί; 
*** Οι αιτίες
πολλές, αλλά όχι λογικές. Λίγο το θέμα της μεταγραφής Κατσαβού, λίγο η
διαιτησία, τι να πεις... 
*** Η ουσία είναι ότι δύο ΠΑΕ που
θεωρούνταν φίλες και ετοίμαζαν εκδηλώσεις καλών σχέσεων, τώρα η μία βλέπει την
άλλη «με μισό μάτι». 
*** Μήπως δεν θα 'πρεπε να μεταβεί στην Ημαθία
ο Γιδόπουλος; 
*** Μήπως δεν θα 'πρεπε ο Παπαχίντζιος να αποβάλει
στο 32' παίκτη της ΑΕΚ για... διαμαρτυρία (όπως έγραφε στο φύλλο αγώνα); 
*** Μήπως κάποιοι νεαροί ποδοσφαιριστές του Κατσαβάκη έπρεπε να παίξουν
λιγότερο σκληρά; 
*** Μήπως, τέλος, ο Βασίλης Μπορμπόκης έπρεπε να
διατηρήσει ο λ ό κ λ η ρ η την αθλητική του περιβολή ως το 90ό του αγώνα; 
*** Μοιράστηκε φωτογραφία του... χωρίς σορτ. 
*** Μήπως
κάποιος του ζήτησε να προβεί σε επίδειξη εσωρούχων και δεν το αντιληφθήκαμε ως
απόντες; 
*** Κάθε απάντηση δεκτή, Βασίλη. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15819O122</ED>
<ID>
ID:170730

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O12&aa=2</URL></REF>


Article

<CATEGORY>vin10</CATEGORY>

 <H2>Υπάρχουν λεπτομέρειες...</H2>

Η ΣΟΦΙΑ Σακοράφα δεν θα καθήσει λοιπόν στο
«τραπέζι αποφάσεων» της Κεντρικής Οργανωτικής Επιτροπής του «Αθήνα '97», λόγω
διαφωνίας της στη διαδικασία για την ανάθεση της τελετής έναρξης της
διοργάνωσης. Θα ήταν σημαντικό να μαθαίναμε τι ανέφερε η άλλοτε παγκόσμια
ρεκορντγούμαν του ακοντισμού στην επιστολή της (με την οποία παραιτήθηκε),
όμως η Σοφία δεν αποκάλυψε λέξη από το περιεχόμενο. Είχε δικαίωμα μη
αποκάλυψης. 
Συνεπώς το ερώτημα, τώρα, αφορά στον παραλήπτη της επιστολής
(και πρόεδρο της ΚΟΕ) υφυπουργό Ανδρέα Φούρα. 
Θα μάθουν οι Έλληνες
(φίλαθλοι και μη) «πώς και γιατί» διαφώνησε η Σοφία; Έχουν κάθε δικαίωμα
αναλυτικής πληροφόρησης... 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15819O123</ED>
<ID>
ID:170769

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O12&aa=3</URL></REF>


Article

<CATEGORY>vin10</CATEGORY>

 <H2>Το μάδημα της
μαργαρίτας</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Η ΕΠΟ του Κώστα Τριβέλλα θέλει
να πείσει ότι ξύπνησε και με χθεσινή ανακοίνωσή της τονίζει ότι θα διεκδικήσει
δύο θέσεις στο Τσάμπιονς Λιγκ, επαναφέροντας το θέμα στην Εκτελεστική Επιτροπή
και στην Ολομέλεια της UEFA. 
Το ραντεβού του Κώστα Τριβέλλα με τον γενικό
γραμματέα της UEFA, Γκερντ Άιγκνερ, προσδιορίστηκε για τις 5 Μαΐου, αλλά για
να μην περιμένουν θαύματα οι Έλληνες φίλαθλοι, υπογραμμίζεται στην ανακοίνωση:
«είναι γνωστό σε όλους πως οι αποφάσεις της Εκτελεστικής πολύ δύσκολα
τροποποιούνται». Ίσως ο καθυστερημένα ενεργώντας πρόεδρος της ΕΠΟ θα παζαρέψει
για κάποιο «κοκαλάκι» προς το ελληνικό ποδόσφαιρο. Μην ξεχνάμε ότι τον Ιούνιο
θα γίνουν εκλογές στην Ομοσπονδία. 
Όσο για την ευτράπελη θέση της ΕΠΟ ότι
δεν υπάρχει νομικό πλαίσιο για την επιβολή ποινών σε όσους προσβάλλουν βάναυσα
το ποδόσφαιρό μας με παράνομες συναλλαγές και στημένους αγώνες, πρέπει να
τονιστεί ότι χάθηκε πολύτιμος χρόνος με τη συγκρότηση Εξεταστικής Επιτροπής.

Το πόρισμα με εισήγηση προς το Δ.Σ. της ΕΠΟ για επιβολή ποινών σε πρόσωπα
και σωματεία συνάντησε τη στέρεα αντίθετη άποψη του Σωτήρη Αλημίση, αλλά και
του Γιώργου Δέδε. 
«Μόνο η Πειθαρχική Επιτροπή και οι αθλητικοί δικαστές
νομιμοποιούνται να εξετάσουν τις καταγγελίες για νοθεία στο ποδόσφαιρο»,
υποστήριξε από την πρώ 
τη στιγμή ο κ. Αλημίσης. Στα τσιγαροσυμβούλια,
όμως, της ΕΠΟ άρχισε το μάδημα της μαργαρίτας. 
Άλλος είπε να επιβληθούν
ποινές «επαναστατικώ δικαίω», άλλος να ισχύσουν από του χρόνου οι τιμωρίες
μειωμένες κατά το ήμισυ κι άλλος να ριχτεί το μπαλάκι στη Γενική Συνέλευση.

Αποτέλεσμα: ατιμωρησία, αναξιοπιστία, διάτρητο ποδόσφαιρο. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15819O124</ED>
<ID>
ID:170790

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O12&aa=4</URL></REF>


Article

<CATEGORY>vin10</CATEGORY>

 <H2>Ο
Κράμνικ οδηγεί τους αγώνες του Μονακό</H2>

<AUTHOR>ΜΑΝΩΛΗΣ ΜΠΙΜΠΛΗΣ</AUTHOR>

ΞΕΚΙΝΗΣΕ ΠΡΙΝ από λίγες ημέρες το τουρνουά «Μέλοντι Αμπέρ». Το σημαντικό αυτό
τουρνουά διοργανώνεται για έκτη συνεχή χρονιά στο Μονακό. Η ιδιαιτερότητά του
είναι ότι κάθε παίκτης παίζει με τον αντίπαλό του δύο φορές, μία
«μπλάιντ-ράπιντ», δηλαδή χωρίς κανένας από τους παίκτες να βλέπει τη σκακιέρα,
αλλά και με περιορισμένο χρόνο σκέψης και μια φορά «ράπιντ». Στην πρώτη
περίπτωση κάθε παίκτης έχει 25' συνολικό χρόνο σκέψης συν 20 δευτερόλεπτα για
κάθε επόμενη κίνηση, ενώ στη δεύτερη περίπτωση έχει τον ίδιο κατ' αρχάς χρόνο
αλλά 10 δευτερόλεπτα για κάθε επόμενη κίνηση. Χρησιμοποιείται, με άλλα λόγια,
το περίφημο ρολόι του Φίσερ. Συμμετέχουν 12 από τους ισχυρότερους παίκτες στον
κόσμο. Τα συνολικά έπαθλα φθάνουν το ποσό των 107.250 δολαρίων. Στη συνολική
βαθμολογία, πριν από τον σημερινό 4ο γύρο, προηγείται ο Βλαντιμίρ Κράμνικ, που
κέρδισε και το περσινό τουρνουά. Τα έως τώρα αποτελέσματα των διπλών αγώνων
έχουν ως εξής: 
1ος γύρος: Νίκολιτς - Σίροβ 1-1, Πίκετ - Λοτιέ 2-0, Βαν
Βέλι - Άντερσον 2-0, Ανάντ - Λιουμπόγιεβιτς 2-0, Τοπάλοβ - Κάρποβ 1-1, Κράμνικ
- Ιβαντσούκ 1,5-0,5 
2ος γύρος: Ιβαντσούκ - Ανάντ 1-1, Κάρποβ - Κράμνικ
0,5-1,5, Λιουμπόγιεβιτς - Τοπάλοβ 0-2, Σίροβ - Άντερσον 2-0, Λοτιέ - Βαν Βέλι
1-1, Νίκολιτς - Πίκετ 2-0 
3ος γύρος: Πίκετ - Σίροβ 1,5-0,5, Βαν Βέλι -
Νίκολιτς 1,5-0,5, Άντερσον - Λοτιέ 0,5-1,5, Τοπάλοβ - Ανάντ 1-1, Κράμνικ -
Λιουμπόγιεβιτς 2-0, Κάρποβ - Ιβαντσούκ 1-1. 
Βαθμολογία στο τυφλό παίξιμο:
1) Κράμνικ 3, 2) Νίκολιτς 2,5, 3-4) Πίκετ, Τοπάλοβ 2, 5-8) Ιβαντσούκ, Βαν
Βέλι, Λοτιέ, Ανάντ 1,5, 9-10) Κάρποβ, Σίροβ 1, 11) Άντερσον 0,5, 12)
Λιουμπόγιεβιτς 0 βαθμοί. 
Βαθμολογία στο ράπιντ: 1) Βαν Βέλι 3, 2-3) Ανάντ,
Σίροβ 2,5, 4-5) Τοπάλοβ, Κραμνικ 2, 6-7) Κάρποβ, Πίκετ 1,5, 8-10) Νίκολιτς,
Ιβαντσούκ, Λοτιέ 1, 11-12) Άντερσον, Λιουμπόγιεβιτς 0 βαθμοί. 
Συνολική
βαθμολογία: 1) Κράμνικ 5, 2) Βαν Βέλι 4,5, 3-4) Τοπάλοβ, Ανάντ 4, 5-7)
Νίκολιτς, Πίκετ, Σίροβ 3,5, 8-10) Λοτιέ, Ιβαντσούκ, Κάρποβ 2,5, 11) Άντερσον
0,5, 12) Λιουμπόγιεβιτς 0 βαθμοί. 
Κράμνικ - Ιβαντσούκ (1ος γύρος, παρτίδα
«μπλάιντ») 
1. Ιζ3 Ιζ6 2. γ4 β6 3. η3 Αβ7 4. Αη2 ε6 5. 0-0 Αε7 6. Ιγ3 0-0
7. Πε1 δ5 8. γ:δ5 Ι: δ5 9. ε4 Ι: γ3 10. β: γ3 Ιγ6 11. δ4 Ια5 12. Αζ4 Αδ6 13.
Ιε5 Βε7 14. Βη4 ζ6 15. Ιζ3 Αα3 16. Αγ1 Παε8 17. Ιθ4 Α: γ1 18. Πα: γ1 Βα3 19.
Βε2 γ5 20. Αθ3 Βα4 21. Πγδ1 Αγ6 22. δ5 ε: δ5 23. Βθ5 Πε5 24. Αζ5 η6 25. Βη4
Αε8 26. ζ4 Π: ε4 27. Α: ε4 δ: ε4 28. Βε6+ Αζ7 29. Β: ζ6 ε3 30. Πδ8 Βε4 31. Π:
ζ8+ Ρ: ζ8 32. Ιη2 Ιγ4 33. ζ5 Ρη8 34. Βδ8+ Αε8 35. ζ6 Βε5 36. Βε7 Β: ε7 37. ζ:
ε7 Ρζ7 38. Ι: ε3 Ιδ2 39. Πε2 Ιζ3+ 40. Ρζ2 Ιη5 41. Ιγ4 1-0 
ΔΙΑΣΥΛΛΟΓΙΚΑ
ΠΡΩΤΑΘΛΗΜΑΤΑ 
Αποτελέσματα 6ου γύρου στο πρωτάθλημα Β' Εθνικής 
Όμιλος Αττικής 1: ΣΑΕ - ΔΗΚΕΠ Α. Λιοσίων 3,5-6,5, Πανελλήνιος - Παράδεισος
7,5-2,5, Φοίβος - Ν. Λιόσια 5-5, Τιμολέων - Αμπελόκηποι 5,5-4,5 
Βαθμολογία: 1) Α. Λιόσια 11, 2) Πανελλήνιος 10, 3-4) Παράδεισος, Τιμολέων 7,
5) Ν. Λιόσια 5, 6) ΣΑΕ 4, 7) Αμπελόκηποι 3, 8) Φοίβος 1 βαθμό. 
Όμιλος
Αττικής 2: Μοσχάτο - Ηλιούπολη 4-6, Παπάγου - Χαλάνδρι 8,5-1,5, Π.Σ.
Περιστερίου - Αιγάλεω 7-3, ΟΦΟΝ - Κιάτο 9,5-0,5 
Βαθμολογία: 1) Ηλιούπολη
12, 2) Παπάγου 10, 3-4) Χαλάνδρι, Π.Σ. Περιστερίου 8, 5-6) ΟΦΟΝ, Αιγάλεω 4, 7)
Μοσχάτο 2, 8) Κιάτο 0 βαθμοί. 
* Αποτελέσματα 6ου γύρου στο πρωτάθλημα Γ'
Εθνικής: 
Όμιλος Ατικής 1: Ζωγράφου - Πρωτέας 7,5-2,5, Κ. Πατήσια - Ν.
Σμύρνη 4-6, ΠΠΛΤΥ Πατρών - ΟΦΝΙ 5,5-4,5, Π.Σ. Σπάρτης - Ν. Φιλαδέλφεια 4-6.

Βαθμολογία: 1) Πάτρα 11, 2) Ζωγράφου 9, 3) ΟΦΝΙ 7, 4-5) Ν. Φιλαδέλφεια,
Εστία Ν. Σμύρνης 5, 6-7) Π.Σ. Σπάρτης, Κ. Πατήσια 4, 8) Πρωτέας 3 βαθμοί. 
Όμιλος Αττικής 2: Αγ. Παρασκευή - Καλλιθέα 3,5-6,5, Κρυστάλλης - ΕΟΣ Αχαρνών
2-8, Δημόκριτος - ΕΦΕΤ 3-7, Ευβοϊκή - ΠΠΚ Δ. Κορινθίων 6-4. 
Βαθμολογία:
1-2) Ευβοϊκή, Αχαρνές 10, 3-4) ΕΦΕΤ, Καλλιθέα 8. 5) Κρυστάλλης 6, 6) Αγ.
Παρασκευή 4, 7-8) Δημόκριτος Πατρών, Κόρινθος 1 βαθμό. 
Βόρειος Όμιλος:
Πήγασος Τριανδρίας - Ηλιούπολη Θεσσ. 2,5-7,5, Σ.Κ. Καβάλας - Ο.Σ. Τριανδρίας
3-7, Σ.Ο. Κατερίνης - Κεραυνός Ωραιοκάστρου 7,5-2,5, ΟΦΣ Καβάλας - Τρίτων
4,5-5,5 
Βαθμολόγια: 1) Κατερίνη 12, 2) Ο.Σ. Ηλιούπολη 10, 3) Ο.Σ.
Τριανδρίας 8, 4-5) Σ.Κ. Καβάλας, ΟΦΣ Καβάλας 8, 8-7) Κεραυνός, Τρίτων 3, 8)
Πήγασος 0 βαθμοί
 
. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: O99</CAT>
<ED>
Κωδικός άρθρου: A15819O991</ED>
<ID>
ID:170690

</ID><URL>http://ta-nea.dolnet.gr/neaweb/neafile.print_unique?e=A&f=15819&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΑ 20ΧΡΟΝΑ ΑΠΟ ΤΟΝ
ΘΑΝΑΤΟ ΤΗΣ ΜΑΡΙΑΣ ΚΑΛΛΑΣ ΒΡΙΣΚΟΥΝ ΤΟΝ ΜΥΘΟ ΤΗΣ ΖΩΝΤΑΝΟ ΟΣΟ ΠΟΤΕ...</H5>
<H2>Φαινόμενο 30 εκατ. δίσκων!</H2>

<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Πόσοι τραγουδιστές
(και ειδικότερα ερμηνευτές της όπερας) έχουν πουλήσει 30 εκατομμύρια δίσκους
ανά την υφήλιο; Και για πόσους θα μπορούσε κανείς να πει ότι οι αριθμοί των
πωλήσεων έχουν αυξηθεί σημαντικά μετά τον θάνατό τους (και αυξάνονται
διαρκώς); Πόσοι πουλάνε, κάθε χρόνο, πάνω από 750.000 CD; 
Μόνον,
ίσως, το φαινόμενο Μαρία Κάλλας έχει αυτό το «προνόμιο». Μόνον η Ντίβα, που
απέκτησε αμέτρητους φίλους (αλλά και εχθρούς) στην πολυτάραχη ­ και
αστραφτερή, επί σκηνής ­ σύντομη ζωή της (πέθανε στα 54 της από «ραγισμένη
καρδιά») έχει το προνόμιο να μεγαλώνει τον κύκλο των θαυμαστών της, ακόμη και
είκοσι χρόνια μετά τον θάνατό της. Μόνον ο δικός της μύθος εξακολουθεί να
σπάει τα σύνορα της όπερας και να την αναδεικνύει ως διαχρονική φιγούρα
«καλτ», ως ποπ είδωλο. 
Γιατί ο μύθος της Ελληνίδας ερμηνεύτριας δεν πέθανε
στις 16 Σεπτεμβρίου του 1977, ούτε σκορπίστηκε, μαζί με τη στάχτη της, στο
Αιγαίο. Η «δημοφιλής εικόνα της πριμαντόνας» εξακολουθεί να δίνει σχήμα στις
μεγάλες στιγμές των ηχογραφήσεών της, στα ώτα των ακροατών της, που δεν είχαν
­ στη συντριπτική πλειοψηφία τους ­ την ευτυχία να την δουν στη σκηνή (πόσο
μάλλον αν είναι κάτω των 45 ετών...). Και αυτό κάνει την Κάλλας πρωτοπόρο σ'
εκείνο που επιχείρησαν οι Τρεις Τενόροι (Παβαρότι, Ντομίνγκο, Καρέρας): να
φέρουν, δηλαδή, την όπερα, ως είδος «ποπ», ακόμη και σε μη ρέκτες του είδους.
Μόνον που η Ελληνίδα Ντίβα το έχει καταφέρει με τους δίσκους της μετά θάνατον
και χωρίς καμία ποιοτική «υποχώρηση»... 
Έτσι, η εφετινή επέτειος των 20
χρόνων από τον θάνατό της δεν είναι απ' αυτές που μπορούν να περάσουν
απαρατήρητες. Πρώτα απ' όλα από τον κόσμο της δισκογραφίας. Γι' αυτό και η
εταιρεία με την οποία έκανε το μεγαλύτερο μέρος των ηχογραφήσεών της, η ΕΜΙ,
φροντίζει να εκδώσει (ή μάλλον να επανεκδώσει) τώρα είκοσι «συλλεκτικές»
κασετίνες με ηχογραφήσεις 21 ολοκληρωμένων οπερών (κυρίως στο στούντιο), σε CD
και με ειδική ηχητική επεξεργασία των αρχικών μαγνητοταινιών. Η έκδοση, που θα
ολοκληρωθεί τον Σεπτέμβριο, θα περιλαμβάνει, συνολικά, 32 ολοκληρωμένες
όπερες, 11 ρεσιτάλ της Κάλλας (στο στούντιο), ένα διπλό CD με «ζωντανές
ηχογραφήσεις» της και δύο άλμπουμ με σπάνιες γκραβούρες. 
Οι υπεύθυνοι της
δισκογραφικής εταιρείας θεωρούν ότι αυτή η σειρά θα είναι η «οριστική» (αν και
κάποιες από τις ηχογραφήσεις δεν τις είχε εγκρίνει η ίδια η Κάλλας και τις
είχε «αναμορφώσει» αργότερα). Οι πρώτες 21 όπερες ανήκουν κυρίως στην περίοδο
της ακμής της (από το 1953). Ως και την «αρχή του τέλους» (ως το 1964). Την
ίδια ώρα, τα περίφημα μαθήματα (master classes) που είχε δώσει η Κάλλας το
1971-72 στη Σχολή Τζούλιαρντ της Νέας Υόρκης επανεκδίδονται σε CD, αλλά
φτάνουν και στη σκηνή του θεάτρου. Χάρη στο έργο «Master Class» του Τέρενς Μακ
Νάλι, που τιμήθηκε το 1996 με το (θεατρικό) βραβείο «Tony». Παραγωγές του
έργου έχουν ήδη ανεβαστεί στο Μπρόντγουέι, με τη βραβευμένη Ζόε Κάλντγουελ,
στο Παρίσι (με τη Φανί Αρντάν, σε σκηνοθεσία του Ρομάν Πολάνσκι), στη Ρώμη,
στο Μόναχο και το Άμστερνταμ, ενώ στις 6 Μαΐου θα δοθεί και η λονδρέζικη
πρεμιέρα του έργου, με την Αμερικανίδα Πάτι Λουπόν. 
Στην Αθήνα, το έργο
του Τέρενς Μακ Νάλι ετοιμάζεται για την επόμενη θεατρική σεζόν, σε ελληνική
απόδοση από τον Μάριο Πλωρίτη, με πρωταγωνίστρια (στο ρόλο της Μαρίας Κάλλας)
την Κάτια Δανδουλάκη. Τη σκηνοθεσία θα αναλάβει ο Μιχάλης Κακογιάννης. 
Ο
θρύλος της Μαρίας Κάλλας όμως δεν συντηρείται μόνον με τις δισκογραφικές
εκδόσεις, το θεατρικό έργο, την ταινία που έχει ανακοινωθεί ότι ετοιμάζει το
Χόλιγουντ (όχι τελικά με την Αντζέλικα Χιούστον, αλλά με τη Φέι Ντάναγουεϊ),
τις βιογραφίες της («αιρετικές» και μη) ή τα 20 βιβλία τα οποία έχει εμπνεύσει
η πολυτάραχη ζωή της. 
Συντηρείται κατ' αρχάς από τους μανιώδεις οπαδούς
της, που σπεύδουν να συλλέξουν κάθε... νότα που έχει τραγουδήσει, σε «επίσημη»
ή «πειρατική» δισκογραφική έκδοση. (Χαρακτηριστικό είναι πως στις εκδόσεις
περιλαμβάνεται και μία, θεωρούμενη ως «η τελευταία της», του 1976. Μία
«πειρατική» ηχογράφηση, σε κάποια κλειστή γιορτή, στην οποία η Κάλλας έπαιξε
στο πιάνο και τραγούδησε ­ με «σπασμένη» πια φωνή ­ την άρια «Ah perfido!» του
Μπετόβεν). Ο μύθος συντηρείται και από τον απόηχο των σκανδάλων,
επαγγελματικών και προσωπικών, που σημάδεψαν τη ζωή της και για τα οποία
υπάρχουν πλέον αμφιβολίες αν ευθυνόταν η ίδια. Το εκρηκτικό ταμπεραμέντο της
Ντίβας ήταν που είχε κάνει ­ τότε ­ τον κόσμο να πιστέψει πως είχε σνομπάρει
το πρόεδρο Περτίνι, σε μια παράσταση της «Νόρμα» (το 1958 στη Ρώμη). Η αλήθεια
ήταν πως αρρώστησε και ένιωσε να «χάνει» τη φωνή της στην πρώτη πράξη. Ακόμη,
δεν φαινόταν περίεργο να ακυρώσει μία παράσταση της «Υπνοβάτιδος» στο Φεστιβάλ
του Εδιμβούργου (1957), για να πάει σε ένα πάρτι προς τιμήν της στη Βενετία.
(Στην πραγματικότητα δεν ακύρωσε, αλλά είχε συμβόλαιο για τρεις και όχι και
για τέταρτη παράσταση). 
Μπορεί δε να ήταν μελοδραματική επί σκηνής, αλλά
είχε και αίσθηση του χιούμορ (αντίθετα με ό,τι ήθελαν να πιστεύουν οι εχθροί
της). Όταν ο Ρούντολφ Μπινγκ της Μετροπόλιταν Όπερα την έψεξε που αρνήθηκε να
τραγουδήσει «Τραβιάτα» μετά τον «Μάκβεθ», του απάντησε: «Η φωνή μου δεν είναι
ασανσέρ, κύριε Μπινγκ». 
Η φήμη της «τίγρης», που σερβιρίστηκε στο κοινό,
ξεκίνησε από μια φωτογραφία, που στήθηκε για να τραβήξει ένας φωτορεπόρτερ,
μετά την παράσταση της «Μαντάμ Μπάτερφλαϊ» στη Λυρική Όπερα του Σικάγου, την
ώρα που ένας δικηγόρος τής ενεχείριζε αγωγή για αθέτηση συμβολαίου. Η Κάλλας
δεν συγχώρησε ποτέ την Όπερα του Σικάγου για τη φωτογραφία (που έκανε τον γύρο
του κόσμου), ούτε ξανατραγούδησε «Μπάτερφλαϊ» επί σκηνής. Όμως η εικόνα της
«τίγρης» έμεινε στο υποσυνείδητο του κοινού, για να ανασύρεται κάθε που τα
μίντια εξαπέλυαν επίθεση εναντίον της. Έτσι, εθεωρείτο πια αναμενόμενο απ'
αυτή τη γυναίκα να έχει κάνει την παρατήρηση «Είναι σαν να συγκρίνετε σαμπάνια
με κόκα-κόλα», για τη μεγάλη της αντίπαλο Ρενάτα Τεμπάλντι. 
Το μεγάλο
πάθος της, ο ανεκπλήρωτος ­ αδιέξοδος ­ έρωτας (για τον Αριστοτέλη Ωνάση), η
ραγισμένη καρδιά, η μοναξιά της τους τελευταίους της μήνες έκαναν τον επί
σκηνής μύθο της (την εκφραστικότητα, τον λυρισμό, τον μελοδραματισμό, την
«έκφραση» των συναισθημάτων της ζωής μέσα από την τέχνη) να γίνει πιο
ανθρώπινος. Η απρόσιτη Ντιβίνα έγινε η πληγωμένη, ερωτευμένη Γυναίκα. Κι αυτό
την έφερε πιο κοντά στους θαυμαστές της, που κράτησαν τον μύθο σε μια γωνιά
της καρδιάς τους... 
Ένα ακόμη στοιχείο κάνει την Κάλλας να παραμένει
«ζωντανός μύθος», που αντί να συρρικνώνεται, θεριεύει όσο περνούν τα χρόνια
(και τα ινδάλματα λιγοστεύουν...) είναι και η ίδια η φωνή της, που διατηρήθηκε
σε χιλιάδες μέτρα μαγνητοταινιών. Η φωνή που επικρίθηκε πολύ (άλλοτε για τις
ψηλές, άλλοτε για τις μεσαίες και από άλλους για τις χαμηλές της νότες). Γιατί
η ίδια η «τίγρης» ­ χαρακτηρισμός που όλο και ξεθωριάζει όσο ακούγονται από τα
πικάπ όλου του κόσμου οι μεγάλες ερμηνείες της ­ κατάφερε να «δαμάσει» τις
ατέλειές της και να μετατρέψει τα αδύνατα σημεία της σε δραματικά προτερήματα.

Όπως είχε πει και η ίδια σε μια συνέντευξη στον Αμερικανό κριτικό
Έντουαρντ Ντάουνς, το 1967... «Είχα κάτι το πρωτάκουστο. Κάτι που πήγαινε
κόντρα στην παράδοση». Είχε, έχει και θα έχει πάντα αυτό το «κάτι» στις
ηχογραφήσεις της, που κάνουν το κοινό να την αναγνωρίζει, από τις πρώτες
κιόλας νότες. Κάτι που δεν έχει ξανακουστεί έκτοτε... 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P01</CAT>
<ED>
Κωδικός άρθρου: A15819P011</ED>
<ID>
ID:170691

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P01&aa=1</URL></REF>


Article

<CATEGORY>vin09</CATEGORY>

 <H5>«ΟΡΦΕΑΣ ΚΑΙ ΕΥΡΥΔΙΚΗ» ΣΤΟ
ΘΕΑΤΡΟ «ΕΛΥΖΕ»</H5>
<H5>«ΖΩΝΤΑΝΑ»</H5>
<H5>Χρονικό της Άννας Μαγδαληνής του Μπαχ</H5>
<H2>«Βυζαντινές Μνήμες»</H2>

ΒΙΒΛΙΟ

Ο ελληνικός θάνατος απασχολεί τον συγγραφέα Γιάννη Κακουλίδη και το εξηγεί
στο βιβλίο του «Ελληνικός Θάνατος», που παρουσιάζουν οι εκδόσεις «Περίπλους»
στο καφέ του βιβλιοπωλείου «Ελευθερουδάκης» (Πανεπιστημίου 17, 6ος όροφος).
Ένα μυθιστόρημα με δώδεκα κεφάλαια, που ως άξονα έχουν τον θάνατο και τον
τρόπο που τον βιώνουμε. Στις 6 μ.μ. 
ΜΟΥΣΙΚΗ 
Αποσπάσματα από
ραψωδίες της Οδύσσειας, με τον τρόπο που πιθανώς θα ερμήνευε ένας ραψωδός του
6ου π.Χ. αιώνα, καθώς και αυτοσχεδιασμούς εμπνευσμένους από ένα σύνθετο
μουσικό τοπίο της Μεσογείου στον χρόνο, αποδίδει ο Γάλλος συνθέτης κι
ερμηνευτής Ζαν Φρεντερίκ Κιργιέλ, χρησιμοποιώντας διατονική άρπα. Ο Κιργιέλ
απελευθερώνει τις δυνατότητες του οργάνου να δίνει την αίσθηση του ταυτόχρονου
ακούσματος πολλών οργάνων ­ άρπας, φλάουτου, βιολιού και κιθάρας. Ο ίδιος έχει
αναπτύξει ένα πρωτότυπο και πολύ προσωπικό σύστημα κουρδίσματος που βασίζεται
στη μελέτη των μουσικών τρόπων της αρχαίας Ελλάδας, των Δώριο, τον Υποδώριο
και τον Λύδιο. Στις 9 μ.μ. στο Ιδεοθέατρον (Στουρνάρη 57 και 3ης Σεπτεμβρίου,
5237.543). 
ΕΚΘΕΣΗ 
Ένα φωτογραφικό και ποιητικό ταξίδι μέσα από
τα δέντρα, με τίτλο «Talking Bark», παρουσιάζει ο Πολιτισμικός Οργανισμός του
Δήμου Αθηναίων, η Βασιλική Πρεσβεία της Ολλανδίας και η Πρεσβεία της
Αυστραλίας. Το «Talking Bark» δημιουργήθηκε από τον Ολλανδό συγγραφέα και
φωτογράφο Μάρτιν Κρούελ, ο οποίος προσκάλεσε τρεις ποιητές ­ τη Μαριέτα
Πεπελάση, από την Ελλάδα, τον Σίμον Βίνκενονγκ από το Άμστερνταμ και τον Ίαν
Μακ Μπράιντ ­ για να συμμετάσχουν, γράφοντας στίχους εμπνευσμένοι από τις
φωτογραφίες. Στο Κέντρο Τεχνών του Δήμου Αθηναίων (Βασ. Σοφίας, Πάρκο
Ελευθερίας, 7224.028). Εγκαίνια στις 8 μ.μ. 
Στο πνεύμα των ημερών το
πρόγραμμα στο Μουσικό Σπίτι «Δίαυλος» και η Μαρίζα Κωχ αποδίδει ελεύθερα το
τροπάριο της Κασσιανής. Τη «Μάνα του Χριστού» του Κώστα Βάρναλη, μελοποιημένο
από τη Μαρίζα Κωχ, ερμηνεύουν η ίδια, η Δήμητρα Φωτοπούλου, η Άννα
Παπαδημητρίου, η Ειρήνη Χιλ και η Κατερίνα Βούλγαρη. Στις 11 μ.μ., Πεζόδρομος
Δράκου 9 (ΦΙΞ, Συγγρού, 9239.588 - 9213.330). 
*** Η Γιώτα Βέη ερμηνεύει
ύμνους της Μεγάλης Εβδομάδας, με φόντο την έκθεση ζωγραφικής της Μαργαρίτας
Μπακοπούλου, με θέμα «Βυζαντινές Μνήμες». Στο Άσσος Καφέ - Παράσταση
(Βαλτετσίου 15 και Ιπποκράτους, 3644.367) Στις 10.30 μ.μ. 
*** Ο Λουδοβίκος
των Ανωγείων, μεσάνυχτα της Μεγάλης Τρίτης, στον χώρο του Αετοπούλειου,
παίρνει το μαντολίνο του κι αρχίζει να τραγουδά μοιρολόγια των Ανωγείων, που
μέσα στους αυτοσχέδιους στίχους και τις απέριττες κι ευρηματικές μελωδίες τους
κλείνουν όλον τον πόνο και την πίκρα των γυναικών για τον χαμό των δικών τους
ανθρώπων. (Φιλικής Εταιρείας και Τομπάζη 18, 6820.464-6811.828). 
Μια
πρωτότυπη παρουσίαση του έργου του Γιόχαν Σεμπάστιαν Μπαχ, με συνδυασμό
αφήγησης και μουσικής, γίνεται από την Όλια Λαζαρίδου και την πιανίστρια
Αλεξάνδρα Παπαστεφάνου στο «Από Μηχανής Θέατρο» της Ασπασίας Κράλλη και του
Χρήστου Βαλαβανίδη. Η Όλια Λαζαρίδου διαβάζει αποσπάσματα από το «Χρονικό της
Άννας Μαγδαληνής Μπαχ», ένα αυτοβιογραφικό κείμενο της δεύτερης γυναίκας του
συνθέτη, που αναφέρεται στη ζωή και το έργο του. Και η Αλεξάνδρα Παπαστεφάνου
ερμηνεύει σουίτες, τοκάτες, πρελούδια, φούγκες και άλλα έργα του Μπαχ. Απόψε
και αύριο στις 9.30 μ.μ. (Ακαδήμου 13, Μεταξουργείο, 5235.716). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15819P021</ED>
<ID>
ID:170695

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P02&aa=1</URL></REF>


Article

<CATEGORY>vin09</CATEGORY>

 <H2>Της
γλώσσας τα καμώματα</H2>

<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Μία φίλη καλλιτέχνις, από τις
επιτυχημένες μπορώ να πω, μ' εντυπωσίασε, προχθές, σφόδρα. Είχε πάει σε μια
παράσταση που καθόλου δεν της άρεσε, αλλά δεν μπορούσε και να φύγει, και για
να μου περιγράψει την κατάστασή της μου 'λεγε και μου ξανάλεγε: «Υπόστηκα
πίεση αγάπη μου. Υπόστηκα φοβερή πίεση». Το 'λεγε, το ξανάλεγε και 'γώ δεν
καταλάβαινα. Αστεία το λέει να γελάσω; Λάθος κάνει, να το παίξω ότι δεν
άκουσα; Ή μήπως, το χειρότερο, «λανσάρει έκφραση» και πρέπει να τη συγχαρώ;
Ακόμα δεν έχω καταλάβει και μ' αυτό το μαράζι θα πάω. Αν και δεν ήταν το
μοναδικό. Προχθές, σ' έναν αγώνα, απ' αυτούς που θεωρούνται «ιστορικοί», ο
κύριος που τον περιέγραφε, σε μια στιγμή οίστρου και αλλοφροσύνης, είπε το
«ιστορικό» εκείνο: «Ο διαιτητής έκανε μια σωστή προβλεψία». Δεν ξέρω τι
υπόστηκα τη στιγμή που τ' άκουσα, αλλά τώρα, ύστερα από τόσες ημέρες, μπορώ να
κάνω μια προβλεψία και 'γώ σαν άνθρωπος: Σε λίγα χρόνια με κανένα υπόστηκα δεν
θα γελάμε πια. Καμία προβλεψία δεν θα προσπαθούμε να διορθώσουμε. Οι λέξεις με
τον καιρό φοβάμαι πως θα γίνουν ήχοι χωρίς κανένα νόημα να τις φωτίζει, χωρίς
κανένα αίσθημα να τις ζεσταίνει. Ήχοι μες τους πολλούς θορύβους των μεγάλων
πόλεων, των ονειροκτόνων. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15819P022</ED>
<ID>
ID:170736

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P02&aa=2</URL></REF>


Article

<CATEGORY>vin09</CATEGORY>

 <H2>Γέλιαααα...</H2>

<AUTHOR>Μ.Χ.</AUTHOR>

Η συγγραφέας Έρση Σωτηροπούλου περπατά στο δρόμο και βλέπει στο
απέναντι πεζοδρόμιο οι δημιουργοίτης Πέτρο Αμπατζόγλου. «Ψιτ! Ψιτ!» ­ του
φωνάζει. Κι εκείνος γυρίζει ενοχλημένος: «Γιατί δεν μου φωνάζεις γαβ-γαβ;» της
λέει, και σκάνε στα γέλια. Οι δυο τους ­ αλλά και όλη η πελατεία του
«Ελευθερουδάκη» ­ όπου γινόταν η παρουσίαση του καινούργιου, ερωτικού,
μυθιστορήματος του Αμπατζόλγου «Στη σιωπή του έρωτα» (ΚΕΔΡΟΣ). Κάτι τέτοιες
ατάκες που τις έχουν τόσο εύκολες οι δύο τούτοι πλακατζήδες, σπάνε τον πάγο.
Και δείχνουν πως η σοβαροφάνεια δεν είναι απαραίτητο χαρακτηριστικό των
ανθρώπων της πένας. Ευτυχώς! 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15819P023</ED>
<ID>
ID:170774

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P02&aa=3</URL></REF>


Article

<CATEGORY>vin09</CATEGORY>

 <H2>Ανάσα
για τα βιβλιοπωλεία</H2>

<AUTHOR>Μ.Χ.</AUTHOR>

Βρήκαν τον Θεό τους τα βιβλιοπωλεία! Η
ιδέα ήταν του υπουργού Πολιτισμού που, όπως αποδεικνύεται, ξέρει όχι μόνο να
προχωρεί στις κατάλληλες πυροσβεστικές ενέργειες, αλλά και να εξασφαλίζει τη
χρηματοδότησή τους! Εδώ, μπαίνει η Βάσω (Παπανδρέου). Που θα αποδεσμεύσει 500
εκατ. δρχ. από το χρηματοδοτικό πρόγραμμα των μικρομεσαίων επιχειρήσεων για
την αγορά κομπιούτερ, που θα επιτρέψουν τη μηχανοργάνωση των βιβλιοπωλείων.
Εκείνων που θα κριθούν ότι έχουν τις κατάλληλες προδιαγραφές και τις
απαραίτητες προοπτικές για μια λειτουργία προσαρμοσμένη στις αυξανόμενες
ανάγκες της ανταγωνιστικής αγοράς. Και ποιος θα εγγυηθεί την επιθυμητή και
αποτελεσματική λειτουργία τους; Το Εθνικό Κέντρο Βιβλίου, που γνωρίζει καλά
ότι η προώθηση της ανάγνωσης είναι υπόθεση Παιδείας και απαιτεί δραστήρια και
ενημερωμένα βιβλιοπωλεία. Βιβλιοπωλεία που να μπορούν να συμβουλέψουν τον
πελάτη τους και να λειτουργούν σαν κυψέλες πολιτισμού, που να μην
περιορίζονται στα εμπορικά βιβλία, αλλά να ανοίγονται στα έργα αναφοράς και
στα κλασικά. Που να γίνονται στέκια για μικρούς και μεγάλους. Όταν υπάρχει μια
καλή οργάνωση, όλα μπορούν να ακολουθήσουν. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15819P024</ED>
<ID>
ID:170794

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P02&aa=4</URL></REF>


Article

<CATEGORY>vin09</CATEGORY>

 <H2>Το
«θράσος»...</H2>

Θράσος όμως! Ερασιτέχνες και να ανεβάσουν «Κατσούρμπο»! Και να μην
είναι καν Κρητικοί. Απλώς, τα παιδιά της Θεατρικής Ομάδας του Πνευματικού
Κέντρου του Δήμου Νικαίας. Διότι θράσος θεωρείται πλέον να αναζητάς τις ρίζες
της γλώσσας σου, όταν γύρω σου, πλάι σου το «greenglish» ζει και βασιλεύει και
το «Νίτρο» και το «Κλικ» ­ και... και... ­ κυριεύει. Εκτός κι αν κάποιοι λίγοι
δεν το θεωρήσουμε θράσος αλλά επιλογή συγκινητική. Και δύσκολη. Όμως ο
ηθοποιός Γιώργος Τσιδίμης ήταν εκεί ­ είναι «εκεί» εδώ και οκτώ χρόνια από τα
δεκαεπτά της ομάδας ­ και ήξερε να τους βοηθήσει τους ερασιτέχνες. Γιατί
χρόνια ολόκληρα στο «Αμφι-Θέατρο» και πλάι στον Σπύρο Ευαγγελάτο, πριν πάει
στο Εθνικό, ε, έχει ξεσκολίσει πια στο Κρητικό Θέατρο. Και κατάφερε, οι
ερασιτέχνες αυτοί, πέρα από το κέφι ­ το πάθος τους θα ήταν σωστότερο να πω ­
πέρα από την αισθητική της παράστασής τους, πέρα από τους ρυθμούς τους, να με
κάνουν να καταλάβω τι έλεγαν. Διότι είχαν οι ίδιοι καταλάβει καλά τι έλεγαν.

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15819P025</ED>
<ID>
ID:170806

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P02&aa=5</URL></REF>


Article

<CATEGORY>vin09</CATEGORY>

 <H2>... και
η οφειλή</H2>

<AUTHOR>Γ.Δ.Σ.</AUTHOR>

Μια, λοιπόν, και η δουλειά της ομάδας είναι τόσο
αποδοτική, ο δήμαρχος της Νίκαιας κ. Τράπαλης, που σημειώνει στο προλόγισμά
του στο πρόγραμμα της παράστασης ότι «η δημοτική αρχή έχει υποχρέωση να
στηρίξει την προσπάθεια αυτών των παιδιών», καλό θα ήταν να δείξει έμπρακτα σ'
αυτά τα παιδιά την υποστήριξή του. Και πρώτα πρώτα αρχίζοντας από το θεατράκι.
Το οποίο επειγόντως χρήζει φρεσκαρίσματος και ανανέωσης. Γιατί και
μουχλιασμένο και ξεχαρβαλωμένο το είδα. Οι ερασιτέχνες αλλά και οι θεατές
αξίζουν έναν καλύτερο χώρο. Και ο δήμαρχός τους τον οφείλει. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15819P026</ED>
<ID>
ID:170811

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P02&aa=6</URL></REF>


Article

<CATEGORY>vin09</CATEGORY>

 <H2>Τα
διανοητικά τοπία του Τζον Άσμπερι</H2>

<AUTHOR>ΧΑΡΗΣΒΛΑΒΙΑΝΟΟΣ</AUTHOR>

Υπάρχουν άνθρωποι που τους φανταζόμαστε πάντα νέους· ένας απ' αυτούς είναι ο
Τζον Άσμπερι. Κι όμως, φέτος θα γίνει εβδομήντα χρονών· ο τελευταίος των
«μεγάλων» Αμερικανών ποιητών του αιώνα μας, ύστερα από τον ξαφνικό θάνατο του
Τζέιμς Μέριλ. Διαβάζω πως το καλοκαίρι πρόκειται να έρθει στην Ελλάδα,
προσκεκλημένος από τον Οργανισμό Πολιτιστικής Πρωτεύουσας, για να παρουσιάσει
το έργο του· καιρός, λοιπόν, να επιχειρήσω να αποκαταστήσω κάποιες παρανοήσεις
σχετικά με την ποίησή του. [Παρεμπιπτόντως, ας θυμίσω πως στα ελληνικά έχουν
μεταφραστεί δύο συλλογές του· η μία, με τίτλο «Συρμός - Σκιά» υπογράφεται από
τον Βασίλη Παπαγεωργίου (Εστία) και η άλλη, η «Αυτοπροσωπογραφία σε Κυρτό
Κάτοπτρο» από εμένα (Νεφέλη)]. 
Είναι αλήθεια, πως η ποίησή του θεωρείται
από πολλούς απροσπέλαστη: οι αναγνώστες τον βρίσκουν δύσκολο, οι κριτικοί πολύ
προσωπικό. Εγώ θα έλεγα πως απευθύνεται στον προσωπικό χώρο όλων μας. Το έργο
του δεν μας θυμίζει απλώς ότι η ποίηση εισβάλλει στην εσωτερική ζωή·
υπογραμμίζει πως η γλώσσα κατέχει τη μοναδική δύναμη να αποκαλύπτει πόσο η
εσωτερική ζωή εκτοπίζει την εξωτερική. Τα ποιήματα του Άσμπερι ακόμη κι όταν
υιοθετούν τον απλό τόνο της καθημερινής συνομιλίας, αποτελούν μια διεισδυτική
κριτική των ψευδο-αυτοβιογραφικών και των ψευδορεαλιστικών τάσεων της
σύγχρονης ποίησης. Όσο ανοιχτός στη σύγχρονη εμπειρία κι αν είναι, όσο κι αν
συμπορεύεται με την παρούσα στιγμή, ο Άσμπερι φαίνεται να αγωνιά, να πασχίζει
σχεδόν απελπισμένα να μεταφέρει αυτή τη ζωή στο χαρτί. Μας λέει πάλι και πάλι
πόσο δύσκολο είναι να διασώσει κανείς την εμπειρία, ξεδιπλώνοντας ένα
«εσωτερικό περιβάλλον», μέσα στο οποίο το εξωτερικό «γεγονός» παλεύει να βρει
μια θέση. Αποκαλύπτοντας την αδυναμία να μετατρέψουν το παρόν σε ένα εύχρηστο
παρελθόν, τα ποιήματά του καταφέρνουν να αποτυπώνουν τα σημάδια των
συγκρούσεων και των απογοητεύσεων της καθημερινής ζωής. Τονίζουν το άγχος της
συνείδησης και όχι την ικανότητά της να ορίζει ή να μεταδίδει το περιεχόμενό
της. Η ζωή για τον Άσμπερι είναι κίνηση. Κάθε στιγμή υπάρχει «για πρώτη και
τελευταία φορά»· κάθε στιγμή είναι πολύτιμη και φευγαλέα ­ και κάθε ποίημα
είναι μοναδικό, αφού παγιδεύει ένα μοναδικό διάλειμμα της συνείδησης.
Ανακουφιστική από τη μια αυτή η στάση, αφού λογαριάζει κάθε τι που αρθρώνεται
προνομιούχο· ταυτόχρονα όμως θλιβερή, αφού θεωρεί την τέχνη τόσο ρευστή όσο
και τη ζωή. 
Δύσκολος, λοιπόν, ο Άσμπερι; Ναι, στον βαθμό που επέλεξε να
περιγράψει διανοητικά τοπία. Ας μην ξεχνάμε πως ισχύει ακόμη ­ και στον τόπο
μας ιδιαίτερα ­ η προκατάληψη ότι το να γράφεις για τη «σκέψη», το να γράφεις
ποίηση αναστοχαζόμενος την ποίηση, σημαίνει ότι δεν γράφεις για τη «ζωή». Αλλά
η «ποίηση» είναι η κατασκευή, από τη συνείδηση, ενός εννοηματωμένου κόσμου. Ο
καθένας μας φτιάχνει έναν τέτοιο κόσμο και, είτε στοχάζεται πάνω σ' αυτόν είτε
όχι, ζει μέσα του. Από τη στιγμή που οι ποιητές καταγράφουν τις κατασκευές
τους είναι αδύνατον να υποδύονται πως δεν έχουν συνείδηση του τι ακριβώς
κάνουν. Αποτυπώνοντας και επανενεργοποιώντας τη διαδικασία, μέσω της οποίας
αποκτάμε συνείδηση και διαμορφώνουμε ταυτότητα, ο Άσμπερι αποκαλύπτει ποια
είναι η φύση της προσωπικής ζωής στην εποχή μας: κατακερματισμένη,
παραμορφωμένη, χωρίς σαφές περίγραμμα και σταθερά χαρακτηριστικά. Ο αφορισμός
«τα ποιήματά του είναι εγκεφαλικά» που συχνά τον συνοδεύει, μακράν απέχει από
του να είναι αρνητικός· μάλλον σημαίνει πως το έργο του επιμένει να επιστρέφει
σε έναν, τον ίδιο, τόπο και να διερωτάται πώς μέσα από το αποσπασματικό και το
τυχαίο η ζωή συνθέτει το νόημά της. 
Ο Χάρης Βλαβιανός είναι ποιητής και
διευθύνει το περιοδικό «Ποίηση». 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15819P031</ED>
<ID>
ID:170696

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P03&aa=1</URL></REF>


Article

<CATEGORY>vin09</CATEGORY>

 <H2>Στοπ στην ισοπέδωση του Ζαγανίου</H2>

Για 15 ακόμη ημέρες
(έως τις 16 Μαΐου) μπλοκάρει το Συμβούλιο της Επικρατείας τα επίμαχα έργα
ισοπέδωσης του λόφου Ζάγανι, στα όρια του νέου αεροδρομίου των Σπάτων. 
Με
χθεσινή απόφασή του, το ΣτΕ παρέτεινε την αναστολή που είχε ήδη χορηγηθεί έως
το τέλος Απριλίου για την καταστροφή του λόφου, δίνοντας νέα χρονικά περιθώρια
στην Αρχαιολογική Υπηρεσία να αποκαλύψει και να μεταφέρει σε άλλο σημείο
ευρήματα από τον προϊστορικό οικισμό που βρίσκεται στην κορυφή του λόφου. 
Από την πλευρά του υπουργείου Πολιτισμού, όπως είναι γνωστό, έχει εγκριθεί η
«ταπείνωση» του λόφου, ως αναγκαία για τη λειτουργία του νέου αεροδρομίου.
Κατά της απόφασης αυτής έχουν προσφύγει στο ΣτΕ σωματεία και κάτοικοι της
περιοχής των Σπάτων. 
Η υπόθεση επί της ουσίας, εάν δηλαδή είναι νόμιμη ή
όχι η καταστροφή του λόφου, έχει προσδιοριστεί να συζητηθεί στην Ολομέλεια του
Ανωτάτου Δικαστηρίου στις 9 Μαΐου. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15819P032</ED>
<ID>
ID:170737

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P03&aa=2</URL></REF>


Article

<CATEGORY>vin09</CATEGORY>

 <H2>Μόνον 1 στους 3 θεωρεί την Πολιτιστική Πρωτεύουσα ως το σημαντικότερο
γεγονός</H2>

ΘΕΣΣΑΛΟΝΙΚΗ Γραφείο Βόρειας Ελλάδας 
Ατονεί το ενδιαφέρον των
πολιτών της Θεσσαλονίκης για την Πολιτιστική Πρωτεύουσα, όπως αποδεικνύει
έρευνα που πραγματοποιήθηκε από το Τμήμα Εφαρμοσμένης Στατιστικής του
Αριστοτελείου Πανεπιστημίου, ενώ η μεγάλη πλειοψηφία των ερωτηθέντων θεωρεί
ότι δεν υπάρχει επαρκής ενημέρωση για το θέμα και εκτιμά πως πρέπει να δοθεί
έμφαση στη συμμετοχή του κόσμου. Η έρευνα κάλυψε τα γεωγραφικά όρια της πρώτης
εκλογικής περιφέρειας Θεσσαλονίκης, έγινε σε αντιπροσωπευτικό δείγμα χιλίων
ατόμων με ερωτηματολόγιο στο οποίο δόθηκαν απαντήσεις ανώνυμα, κατά το πρώτο
δεκαπενθήμερο του Μαρτίου. 
Το 36,6% των ερωτηθέντων απάντησε ότι η
Πολιτιστική Πρωτεύουσα είναι το πιο σημαντικό θέμα της επικαιρότητας, ενώ τον
Οκτώβριο του 1995 έδωσε την ίδια απάντηση το 65% του δείγματος. Το ποσοστό
«έπεσε» στο 57% τον Ιούνιο του 1996 και στο 48% τον Σεπτέμβριο. Σύμφωνα με τον
καθηγητή Εφαρμοσμένης Στατιστικής στο ΑΠΘ, κ. Θόδωρο Χατζηπαντελή, που έχει
την επιστημονική ευθύνη της έρευνας παρακολούθησης μεγεθών από τις βουλευτικές
εκλογές του 1996, η συγκεκριμένη ερώτηση αποτελεί τον δείκτη ενδιαφέροντος των
Θεσσαλονικέων για την Πολιτιστική και οι θετικές απαντήσεις μειώνονται συνεχώς
με το πέρασμα του χρόνου. 
Ένας στους δέκα πολίτες απάντησε ότι δεν θα
μείνει κάτι στην πόλη μετά την Πολιτιστική, το 69,5% απάντησε ότι δεν υπάρχει
επαρκής ενημέρωση για το θέμα, ενώ οι οκτώ στους δέκα υπογράμμισαν ότι πρέπει
να δοθεί ιδιαίτερη έμφαση στη συμμετοχή του κόσμου, στοιχείο που δείχνει ότι
δεν υπάρχει προς το παρόν συμμετοχή, όπως είπε ο κ. Θ. Χατζηπαντελής. 
Στο
πλαίσιο της ίδιας έρευνας οι κάτοικοι της πρώτης εκλογικής περιφέρειας
Θεσσαλονίκης ρωτήθηκαν για πρόσωπα που συμμετέχουν στη ζωή της πόλης. Ανάμεσά
τους ήταν και ο καλλιτεχνικός διευθυντής του ΟΠΠΕ-Θ '97, κ. Πάνος Θεοδωρίδης,
τον οποίο είπε ότι δεν γνωρίζει το 57,1% των ερωτηθέντων, ενώ το 12,9% έχει
αρνητική στάση. Θετική στάση για τον Π. Θεοδωρίδη έχει το 8% των πολιτών και
σχετικά θετική το 13,8%. 
Τα πιο σημαντικά θέματα της επικαιρότητας για
τους Θεσσαλονικείς είναι η ρύπανση του περιβάλλοντος, η οικονομική κατάσταση
κι ό,τι αφορά την παιδεία και τον πολιτισμό. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15819P033</ED>
<ID>
ID:170775

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P03&aa=3</URL></REF>


Article

<CATEGORY>vin09</CATEGORY>

 <H2>Οι
γείτονες απ' το ημιυπόγειο</H2>

<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Από τις
περισσότερες απόψεις τα τελευταία βιβλία του Γιώργου Κάτου και του Μένη
Κουμανταρέα δεν θα μπορούσαν να είναι πιο ανόμοια. Μοιράζονται όμως ένα
γνώρισμα σπάνιο στην πεζογραφία μας: βλέπουν με ειλικρινές ενδιαφέρον και
συμπάθεια τον απλό άνθρωπο. Και λέγοντας απλό άνθρωπο δεν εννοώ τον «μέσο»
ούτε απαραίτητα τον «φυσιολογικό», αλλά εκείνον που, ξένος προς τους
προβληματισμούς και τις νευρώσεις του διανοούμενου ή τις επεξεργασμένες
ιδιοτροπίες του εκκεντρικού, έχει λίγο-πολύ συνηθισμένες ιδέες, ανάγκες,
χαρές, έγνοιες και αντιφάσεις, μπορεί σε άλλα να είναι καλύτερος από τους
διπλανούς του και σε άλλα χειρότερος, χωρίς συνολικά να διαφέρει πολύ από
αυτούς, μπορεί να ζει ακραία ζωή χωρίς να έχει ακραίο χαρακτήρα, να έχει
προσωπικότητα χωρίς να επιδιώκει να ξεχωρίζει. 
Συνήθως οι συγγραφείς μας,
όταν δεν ασχολούνται με τις ποικίλων ειδών ελίτ, στρέφονται προς την κοινωνική
γεωγραφία της Ελλάδας με αξιοσημείωτη υπεροψία και προκατάληψη. Επινοούν
«λαϊκούς» τύπους κατάλληλους για την απόδειξη ενός θεωρήματος, που προπολεμικά
είχε μυθολογικό-θετικό χαρακτήρα (η υγεία και αρχοντιά της ελληνικής λαϊκής
ψυχής) και μεταπολεμικά κυρίως κριτικό-αρνητικό (η ασχήμια του ελληνικού
μικροαστισμού), μ' ενδιάμεσο στάδιο την ισοπεδωμένη φιγούρα του «μέσου πολίτη»
(που υπάρχει μόνο στις στατιστικές και κανονικά θα έπρεπε να μην απασχολεί
ποτέ τη λογοτεχνία). Ο απλός άνθρωπος, δηλαδή, δεν ενδιαφέρει ως ατομική
περίπτωση, αλλά ως εθνικό αρχέτυπο ή κοινωνική κατηγορία. 
Μου φαίνεται ότι αυτή η ψυχρή
στάση κυριαρχεί από παλιά στη λογοτεχνία μας. Τουλάχιστον στον αιώνα μας, δεν
μπορώ να θυμηθώ άλλες μείζονες εξαιρέσεις από τον Ξενόπουλο, τον Λουντέμη,
ίσως τον Αντρέα Φραγκιά της πρώτης φάσης και οπωσδήποτε τον ίδιο τον
Κουμανταρέα. Όσο τα ιδεολογήματα που νομιμοποιούσαν τον κανόνα φαίνονταν
πειστικά, μπορούσε κανείς να βρει κάποιο νόημα σε τέτοιες αναπαραστάσεις. Όταν
όμως ξεθώριασαν ή κατέρρευσαν, ήταν αναπόφευκτο να αισθανθούμε αυτές τις
αναπαραστάσεις ως στεγνές και στυγνές. Και να νοσταλγήσουμε μια εικόνα πιο
ζεστή και ανθρώπινη, μια στάση που δεν εξιδανικεύει ούτε κρίνει, αλλά συμπαθεί
(από κάποια απόσταση) και προσπαθεί να καταλάβει. Εδώ εντοπίζω τη σημασία
βιβλίων όπως Το παράπονο του Οδυσσέα και Η μυρωδιά τους με κάνει να κλαίω. 
Το μυθιστόρημα του Γιώργου Κάτου μάς μεταφέρει σ' ένα χωριό του νομού Σερρών
τη δεκαετία του '60. Ο ήρωάς του, ο Οδυσσέας, είναι ένα αγροτόπαιδο που
κουβαλάει τ' όνομά του σαν λοιδορία. Θέλει ν' ακολουθήσει τους άλλους νέους
του χωριού, που φεύγουν μετανάστες στη Γερμανία, αλλά δεν τολμά να το κάνει,
γιατί φοβάται την κατάρα που απειλεί να του δώσει η μητέρα του, κι έτσι
φυτοζωεί, άπραγος ουσιαστικά, σ' έναν τόπο που ρημάζει. Όταν τελικά θα πάρει
την ευχή της μάνας και θα ετοιμαστεί για το ταξίδι, το πραξικόπημα της 21ης
Απριλίου θα ματαιώσει τα σχέδιά του: ο Οδυσσέας συλλαμβάνεται ­ όχι επειδή
είναι αριστερός (δεν είναι), αλλ' από μια παρεξήγηση χαρακτηριστική για την
ψυχροπολεμική υστερία της εποχής. 
Η λεπτομέρεια αυτή είναι σημαντική. Η δικτατορία δεν
γίνεται αντιληπτή τόσο ως προδιαγεγραμμένη πολιτική εκτροπή όσο ως ξαφνική
επίταση του παράλογου, που από πριν σφράγιζε σαν μοίρα τη ζωή ενός ανθρώπου
νέου, υγιούς, γεμάτου όρεξη για δουλειά και ωστόσο αδρανοποιημένου. 
Ακριβώς αυτή η αλλαγή οπτικής γωνίας, η μετατόπιση από το κλειστό πολιτικό
σχόλιο στην ανοιχτή απορία (που είναι και πολιτική), κάνει το βιβλίο του Κάτου
πρωτότυπο και τον ήρωά του συμπαθή. Μολονότι σημειώνονται εδώ κι εκεί
προμηνύματα του πραξικοπήματος, ο συγγραφέας δεν ενδιαφέρεται να δείξει την
πορεία μιας κοινωνίας προς τη δικτατορία, αλλά την πολύ κατανοητή αδυναμία
ενός συγκεκριμένου ανθρώπου σ' έναν συγκεκριμένο χώρο και μια συγκεκριμένη
εποχή να ελέγξει τους παράγοντες που ορίζουν τη ζωή του και που αποδεικνύονται
αφ' ενός περισσότεροι απ' όσο νόμιζε, αφ' ετέρου αστάθμητοι. Κάτι δηλαδή που
συμβαίνει, με τον ένα ή τον άλλο τρόπο, στους περισσότερους ανθρώπους, στις
περισσότερες εποχές και στους περισσότερους τόπους. 
Ο Οδυσσέας του Γιώργου
Κάτου δεν είναι κοινωνικός τύπος, είναι ζωντανός χαρακτήρας. Το ίδιο και τα
υπόλοιπα πρόσωπα του μυθιστορήματος. Σε αντίθεση με προηγούμενα βιβλία του,
όπου άφηνε (συνειδητά ίσως) να κυριαρχούν τα κλισέ και το κιτς, εδώ ο Κάτος
δημιουργεί μορφές σύνθετες μέσα στην απλοϊκότητά τους. Και η χρήση της τοπικής
διαλέκτου στην προφορική ομιλία τους δεν αποσκοπεί στη γραφικότητα· είναι ένα
αποτελεσματικό, θα έλεγε μάλιστα κανείς απαραίτητο μέσο για την απόδοση της
προσωπικότητας και της ψυχοσύνθεσής τους. 
Αν η συμπεριφορά των κύριων
χαρακτήρων του Κάτου κινείται λίγο-πολύ μέσα στα όρια τού ηθικά και κοινωνικά
παραδεκτού, με τους περισσότερους χαρακτήρες του Κουμανταρέα δεν συμβαίνει το
ίδιο. Ο Μένης Κουμανταρέας έδειχνε από παλιά ενδιαφέρον για τις «γκρίζες
ζώνες» των αστικών κέντρων, για ένα κοινωνικό και ηθικό σύθαμπο με ανοιχτά
σύνορα τόσο προς τη νομιμότητα και το φυσιολογικό όσο και προς την παρανομία
και τη διαστροφή, για καταστάσεις και συμπεριφορές που χαρακτηρίζονται συνήθως
ως νοσηρές, αν και η σκοτεινή ροπή τους αποδίδεται καλύτερα από τη λατινογενή
λέξη morbide. 
Ενώ όμως άλλοι συγγραφείς μας που αναφέρονται σε τέτοιους
χώρους τούς αντιμετωπίζουν μ' ένα μίγμα δέους, ηθικολογίας και κρυφής
λαγνείας, ο Κουμανταρέας βλέπει τους κατοίκους τους με μια καθόλου εξωραϊστική
τρυφερότητα, που με τα χρόνια γίνεται όλο και πιο ελεγειακή, έχοντας ως φόντο
τη σχεδόν αναπόφευκτα γρήγορη φθορά και καταστροφή τους. Θυμίζει έτσι τον
Γιώργο Ιωάννου, που έκλεισε το πολύπτυχό του για την Ομόνοια του 1980 με τα
λόγια του δακρυσμένου Ξέρξη μπροστά στο τρανό στράτευμά του: σ' εκατό χρόνια
δεν θα έχει μείνει ούτε ένας τους. 
Σ' εκατό; Οι περισσότεροι πρωταγωνιστές
των ιστοριών τού Η μυρωδιά τους με κάνει να κλαίω είναι καταδικασμένοι να
χαθούν πολύ πιο γρήγορα. Λαϊκοί ζιγκολό, παράτολμοι μηχανόβιοι, τρομοκράτες,
προσφυγόπουλα που ζουν από την πορνεία, νέοι που παίζουν μακάβρια παιχνίδια
για να ξορκίσουν το άχαρο μέλλον τους, πλάι σε ξεπεσμένους μικροεπαγγελματίες
που αγκιστρώνονται από φτωχούς προσωπικούς μύθους και φιλάρεσκες μοναχικές
γριές που προσπαθούν με ανοίκεια μέσα να κρατήσουν ζωντανό το παρελθόν ­ όλοι
αυτοί λειτουργούν ανορθόδοξα όχι από μια ακραία φιλοδοξία ή ένα ακραίο
καπρίτσιο (όπως π.χ. ο Μπιλ στη Φανέλα με το εννιά), αλλά γιατί στις συνθήκες
όπου ζουν είναι φυσικό να λειτουργούν έτσι. Νά γιατί μας φαίνονται τελικά
οικείοι και η τύχη τους μας συγκινεί. Μας πείθουν όχι τόσο επειδή είναι
ρεαλιστικές μορφές όσο επειδή ρεαλιστικές είναι οι πράξεις τους, όσο και αν
φαίνονται παράδοξες. Κι επίσης επειδή ο Κουμανταρέας δεν προσπαθεί να μας
επιβάλει τη συμπάθειά του γι' αυτούς, αλλά, με τον χαρακτηριστικό τρόπο του,
την αφήνει ν' αναβλύσει σαν λεπτό άρωμα μέσα από μια φαινομενικά
αποστασιοποιημένη περιγραφή. 
Η επιλογή ενός κουρέα ως συνδετικού κρίκου
αυτών των ιστοριών είναι καταπληκτικά εύστοχη. Πρώτον, γιατί στον άνθρωπο που
εμπιστεύεται κανείς τα μαλλιά του (σύμφωνα με την ψυχανάλυση σύμβολο
σεξουαλικού σφρίγους) είναι φυσικό να εμπιστεύεται και κάποια βαθιά μυστικά
του. Δεύτερον, γιατί το παραδοσιακό κουρείο, που και άλλοτε έχει εμπνεύσει τον
Κουμανταρέα, αναδίνει μια παράξενη ατμόσφαιρα φθοράς πολύ ταιριαστή μ' εκείνη
που περιβάλλει τους πρωταγωνιστές των ιστοριών. Και τρίτον και σπουδαιότερο,
γιατί σ' έναν κουρέα αρμόζει ν' αντιδρά στα όσα τρομερά τού εκμυστηρεύονται οι
πελάτες του με κατανόηση, αλλά και αίσθηση του μέτρου. Ο κουρέας στο βιβλίο
του Κουμαντρέα είναι η ανακουφιστική αντίστιξη του κοινού νου στην ακραία
λογική των δραμάτων που παρακολουθούμε. Είναι, με άλλα λόγια, ό,τι ο χορός
στην αρχαία τραγωδία. Κι έπειτα από αυτό, τι πιο φυσικό από το να λέγεται
Ευριπίδης. 
Για να είμαστε ακριβοδίκαιοι, κάπου προς το τέλος, και
ιδιαίτερα στην ιστορία που επιγράφεται «Μασάνμπα», ο συγγραφέας εκτροχιάζεται.
Η συγκρατημένη έλξη προς το νοσηρό αποχαλινώνεται ξαφνικά και προκαλεί την
εξημμένη εντρύφηση σε θανατόφιλα σεξουαλικά έκτροπα που ούτε πείθουν, γιατί
αφηγηματικά μένουν αναιτιολόγητα, ούτε γεννούν συμπάθεια. Όπου όμως ο
Κουμανταρέας διατηρεί την ψυχραιμία του, δηλαδή στο μεγαλύτερο μέρος του
βιβλίου, μας κάνει να αισθανθούμε ότι είναι σωστή μια υποψία που έτσι κι
αλλιώς αναδεύεται συχνά μέσα μας: ότι το «περιθώριο» δεν είναι πια ένα εξωτικό
τοπίο, αλλά έχει γίνει αναπόσπαστο κομμάτι της καθημερινής πραγματικότητάς μας
και μάλιστα διεκδικεί πλευρές του ίδιου μας του εαυτού. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15819P041</ED>
<ID>
ID:170697

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P04&aa=1</URL></REF>


Article

<CATEGORY>vin09</CATEGORY>

 <H5>ΤΑ ΕΛΛΗΝΙΚΑ ΚΑΝΑΛΙΑ ΣΤΟ ΠΑΖΑΡΙ ΤΩΝ ΚΑΝΝΩΝ</H5>
<H2>Πούλησαν το «Παλτό», αγόρασαν τον «Τιτανικό»</H2>

Με γεμάτα τα μπαγκάζια τους
επέστρεψαν από το τηλεοπτικό παζάρι των Καννών τα στελέχη των καναλιών στην
Ελλάδα. Έκλεισαν επίσης και τις πρώτες συμφωνίες για να πουλήσουν σε χώρες του
εξωτερικού τηλεταινίες, ντοκιμαντέρ και σίριαλ.Βελγική εταιρεία και γαλλικό
κανάλι ζήτησαν από την ΕΡΤ τα ντοκιμαντέρ του Πάνου Ζενέλη «Άρτεμις», του
Σταύρου Ιωάννου «Ο μυστικός κόσμος των πουλιών» και του Κώστα Αριστόπουλου
«Ιστορία και πολιτισμός του Βυζαντίου». 
Στον Καναδά θα παιχτούν «Τα
πρόσωπα στο τραγούδι» (σκηνοθεσία Δάφνης Τζαφέρη), το ντοκιμαντέρ «Λαϊκή
μουσική παράδοση» (του Λάκη Παπαστάθη), η τηλεταινία του Νίκου Τριανταφυλλίδη
«Το παλτό» (με τους Ντίνο Ηλιόπουλο - Βασίλη Διαμαντόπουλο), ενώ από την
Αυστραλία έδειξαν ενδιαφέρον για το ντοκιμαντέρ του Δημήτρη Αναγνωστόπουλου
«Τα επαγγέλματα της θάλασσας», την «Λαϊκή μουσική παράδοση», την «Διπλή
αλήθεια» (του Πάνου Κοκκινόπουλου) και για το «Παλτό». 
Για την τηλεταινία
του Νίκου Τριανταφυλλίδη ενδιαφέρθηκαν ακόμη κανάλια από την Γαλλία, την
Ουγγαρία (ζήτησαν και την «Διπλή αλήθεια»), την Πολωνία και την Ρωσία. 
Σουηδικό κανάλι ζήτησε τα «Ψάθινα καπέλα» (βασίζεται στο ομώνυμο μυθιστόρημα
της Μαργαρίτας Λυμπεράκη), ενώ από την Κύπρο έδειξαν την προτίμησή τους για
τις «Βραδινές καμπάνες» και την «Διπλή αλήθεια». 
Ρωσική εταιρεία
παραγωγής, πάντως, εκτός από το «Παλτό» ενδιαφέρθηκε για τα δύο ντοκιμαντέρ «Ο
μυστικός κόσμος των πουλιών», «Άρτεμις», καθώς και για την τηλεταινία του
Νίκου Κανάκη «Παράθυρο στη Δύση». 
Στην Αμερική (όπου το ελληνικό στοιχείο
είναι έντονο) θα προβληθούν απ' ό,τι φαίνεται «Τα επαγγέλματα της θάλασσας», η
«Ιστορία και πολιτισμός του Βυζαντίου», το «Άρτεμις». 
Στο Star μπορεί στις
4 Μαΐου να τελειώνει το «Μπάμπιλον 5» αλλά οι φαν του σίριαλ θα έχουν την
ευκαιρία να απολαύσουν και πάλι τα καινούργια επεισόδια από τον ερχόμενο
Σεπτέμβριο με την έναρξη της νέας τηλεοπτικής σεζόν. Όσο για το «Χ - Files», η
φανταστική περιπέτεια θα προβάλλεται κανονικά και του χρόνου. 
Ο Σκάι στο
34ο ΜΙΡ TV, που έγινε από τις 11 έως τις 16 Απριλίου στο Παλαί ντε Φεστιβάλ
των Καννών, έκλεισε συμφωνίες συνεργασίας με οκτώ από τις μεγαλύτερες
εταιρείες παραγωγής και διανομής προγραμμάτων των ΗΠΑ. Μόνον από τη συνεργασία
με τη Warner ο Σκάι εξασφάλισε πακέτο 220 περίπου ταινιών και άλλων
προγραμμάτων συνολικού ύψους 4 δισ. δραχμών. Στις ταινίες που θα προβάλει το
κανάλι του Φαλήρου (και όχι ο Star, όπως είχε εκ παραδρομής γράφει ο
«Ασυγχώρητος») την επόμενη σεζόν είναι και η «Συνέντευξη με έναν βρυκόλακα» με
τους Τομ Κρουζ, Μπράντ Πιτ (με κόστος εξασφάλισης δικαιωμάτων προβολής 150.000
δολάρια, ήτοι 41.250.000 δραχμές). Ένα ακόμη πακέτο ­ 75 περίπου ταινιών ­
εξασφάλισε ο Σκάι από την εταιρεία Orion, στο οποίο συμπεριλαμβάνονται η
«Σιωπή των αμνών» και η σειρά ταινιών «Ρόμποκοπ». 
Το κανάλι του Φαλήρου,
εξάλλου, θα μεταδώσει από τον Οκτώβριο του '97 τις μίνι σειρές «Τιτανικός» (με
τους Τζορτζ Σκοτ και Τιμ Κάρι), «Η έρημος της φωτιάς» (με τους Άντονι Ντελόν,
Βίρνα Λίζι, Βιτόριο Γκάσμαν, Φράνκο Νέρο), «Οδύσσεια» (με Αρμάντ Ασάντε,
Ειρήνη Παπά, Γιώργο Βογιατζή, Ιζαμπέλα Ροσελίνι, Γκρέτα Σκάκι), «Τζέιν Έιρ»
(με Σαμάνθα Μόρτον, Κιάραν Χιντς). 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15819P051</ED>
<ID>
ID:170698

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

*Στις 4 Μαΐου
προβάλλεται από το Star το τελευταίο επεισόδιο του «Babylon 5». Ο πόλεμος με
τις Σκιές θα αφήσει κενά, θα προκαλέσει απώλειες και οι φαν θα γυρεύουν τον
πλοίαρχο του Σταθμού. Όμως καινούργια επεισόδια προβλέπεται να καταφτάσουν τον
ερχόμενο Σεπτέμβριο. Αν και το κανάλι έχει τις αναστολές του για το αν ωφελεί
να προβάλλει τη σειρά, αφού η τηλεθέαση παραμένει χαμηλή και με το κριτήριο
της «εμπορικότητας» δεν φέρνει διαφήμιση. Ένα πράγμα δεν σκέφτηκαν οι
εμπνευστές του προγράμματος. Πως Κυριακή μεσημέρι, δεν είναι και η πρέπουσα
ώρα. Οι φαν όμως προτείνουν και εναλλακτική λύση. Να αλλάξει το «Babylon 5» με
τον «Ηρακλή» ή τη «Ζίνα». Και από την εποχή του σιδήρου να μεταφερθούμε στην
εποχή του Διαστήματος. 
* Γιατί αρκετά με τα κατορθώματα αυτού του
εξαμβλώματος ήρωα που το περασμένο Σάββατο υπέστη κατά κόρον το σώμα των
τηλεθεατών. Γιατί δεν ήταν αρκετή μόνο η σειρά, έπρεπε να προβληθεί αμέσως
μετά και ταινία με τον Ηρακλή. Ο οποίος πάλι είχε συνομιλίες με δημοσιογράφους
­ στην εποχή του Δία! ­ και διακήρυττε την ελευθερία του Τύπου. 
*
«Ρόμποκοπ 3». Καμία σχέση με τον 1, που είχε προκύψει από το μάτι του
σκηνοθέτη Πολ Βερχόφεν. Αυτός ο 3 ήταν κατά τα κοινώς λεγόμενα «φέσι».
Ο οποίος φτάνει στο «The End» αφού ανίπταται ­ πετάει, πετάει το ρομπότ ­ κι
έχει σκοτώσει μερικούς κακούς ίσως και καλούς. 
* Αλλού όμως ήταν τα
καλά. Στην πρεμιέρα του «Viva Antenna» του Γιώργου Τράγκα. Και για
πρεμιέρα δεν υπήρχε τίποτα πιο ευρηματικό από τα πρόσωπα της τηλεόρασης και
μια αναδρομή στον τηλεοπτικό τους βίο και πολιτεία. Με σταρ του υπεργκλάμορ
κιτς τη Βίκυ Μιχαλονάκου. Η οποία προσπαθούσε ιδιαίτερα να επιδείξει
ένα ιδιαίτερο λεξιλόγιο. Και τα κατάφερε λέγοντας πως υπήρξε (κρατηθείτε) το
αφάν γκατέν(!!!) της ΕΡΤ. Αφάν γκατέν; Πάντως οι Γάλλοι, μια φορά, au gratin
προτιμούν να τρώνε τις πατάτες και τα μανιτάρια Παρισίων, πειθόμενοι στους
κανόνες της Nouvelle Cuisine. Όσο για τα enfants gates τους, τελευταία δεν
δείχνουν να καλομαθαίνουν τα βλαστάρια τους. Ταύτα. 
* Κάτι τέτοιες
αδέσποτες εκφράσεις κυκλοφορούν στα κανάλια και η Σάντυ Τσαντάκη είπε
να ασχοληθεί με «Ντεμοντέ» καταστάσεις στο Seven Χ, κάνοντας τον δικό της
αγώνα ενδυματολογικής αποκατάστασης. Στα τούλια, τα μίνι, τις οργάντζες και
τους ταφτάδες των παρουσιαστριών, εκείνη αντεπιτίθεται με εικόνες πρωτοπορίας.
Όπως την εννόησαν σε αυτήν την εκπομπή της ο Μάρκελλος Νύκτας, η
Κάθρην Χάμνετ και ο Χέλμουτ Λανγκ με τις δημιουργίες τους. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15819P052</ED>
<ID>
ID:170738

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P05&aa=2</URL></REF>


Article

<CATEGORY>vin09</CATEGORY>

 <H5>ΧΩΡΙΣ
ΝΙΚΗΤΗ Η ΑΝΑΜΕΤΡΗΣΗ ΤΩΝ ΣΟΟΥ MEGA ΚΑΙ ΑΝΤΕΝΝΑ</H5>
<H2>Ισόπαλο το «ντέρμπι»</H2>

Αμφίρροπη ήταν η προχθεσινή
πρώτη αναμέτρηση, σε επίπεδο σόου, Ρούλας Κορομηλά - Γιώργου Τράγκα. Οι πάλαι
ποτέ συμπαρουσιαστές της ΕΤ1 βρέθηκαν αντικρυστά, το βράδυ της Κυριακής, καθώς

το «Viva Ant1» ήταν απέναντι ακριβώς από το «Καλώς ήλθατε» της Ρούλας και

του Mega.Η Ρούλα Κορομηλά έκανε δυναμικό ξεκίνημα πετυχαίνοντας με το
«Καλώς ήλθατε» διαφορά σχεδόν έξι ποσοστιαίων μονάδων από το «Viva Ant1». Στο
πρώτο τέταρτο, το «μελό σόου» παρακολουθούσαν 689.000 τηλεθεατές, ενώ το «Viva
Ant1» περίπου 356.000, σύμφωνα με στοιχεία της AGB. Στο τέταρτο μεταξύ 21.15
και 21.30, τα δύο προγράμματα εμφάνισαν απώλεια περίπου τριών ποσοστιαίων
μονάδων το καθένα, όπως φαίνεται, επειδή εκείνη την ώρα άρχιζε στο Star η
περιπέτεια επιστημονικής φαντασίας «Ρόμποκοπ 3». 
Το «Viva Ant1» όμως
κέρδισε σύντομα το χαμένο έδαφος, καθώς φιλοξενούμενος του Γιώργου Τράγκα ήταν
ο Κώστας Χαρδαβέλλας. 
Στις 22.30 το «Καλως ήλθατε» έφθασαν να
παρακολουθούν περίπου 600.000 τηλεθεατές (10,3%), ενώ το «Viva Ant1» σχεδόν
500.000 (8,5%). Όταν όμως στο πλατό του «Viva Ant1» εμφανίστηκαν η γυμνάστρια
Γιάννα Νταρίλη και αμέσως μετά οι Ευγενία Λιμαντζάκη και Ελίνα Ζήση, Μις Ελλάς
και Σταρ Ελλάς '97 αντιστοίχως, το σόου του Antenna πέρασε μπροστά με μικρή
διαφορά, αλλά αμέσως μετά πέτυχε την ανώτερη τηλεθέασή του (13,9%, ήτοι
811.000 τηλεθεατές). Τότε ακριβώς ­ λίγο μετά τις 23.15 ­ έπεφτε η αυλαία για
το «Καλώς ήλθατε» με τη Ρούλα Κορομηλά να εύχεται «καλή επιτυχία» στον Γιώργο
Τράγκα. 
Πάντως, το σόου του Mega είχε τα διπλάσια σχεδόν σποτ (29) από
αυτά που μεταδόθηκαν κατά τη διάρκεια του «Viva Ant1», σύμφωνα με στοιχεία της
Media Services. Για τα 16 σποτάκια που βγήκαν «μέσα» από το σόου του Γιώργου
Τράγκα δαπανήθηκαν 20,8 εκατ. δραχμές, ενώ για τα 29 του «Καλως ήλθατε»
ξοδεύτηκαν 39,8 εκατ. δραχμές (στα ποσά συμπεριλαμβάνονται αγγελιόσημο,
ειδικός φόρος τηλεόρασης, εκπτώσεις και αμοιβές διαφημιστικών εταιρειών). 
Από την άλλη, οι «μονομάχοι» του Σαββάτου, ήτοι η Ισαβέλλα Βλασιάδου με το
«Ραντεβού στα τυφλά» και ο Ανδρέας Μικρούτσικος με την εκπομπή «Το κάνει ή δεν
το κάνει» θα αναμετρηθούν προς το τέλος Μαΐου (24/5 κατά πάσα πιθανότητα).

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15819P081</ED>
<ID>
ID:170699

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P08&aa=1</URL></REF>


Article

<CATEGORY>vin09</CATEGORY>

 <H2>Σίριαλ ο έρωτας του Χεμινγουέι με Ελληνίδα</H2>

Έχουν περάσει 35 ολόκληρα χρόνια από τότε που ο Φρέντυ Γερμανός έμαθε
τυχαία για την γυναίκα με την οποία ήταν ερωτευμένος ο Έρνεστ Χεμινγουέι, την
«αόρατη Ελληνίδα» Τερέζα Δαμαλά. 
Την ιστορία της Τερέζας ­ το
βιβλίο θα κυκλοφορήσει τον Μάιο από τις εκδόσεις «Καστανιώτη» ­ θα γυρίσει σε
σίριαλ διεθνούς συμπαραγωγής ο Φρέντυ Γερμανός, που ταυτόχρονα θα αναλάβει και
την σκηνοθεσία. 
Ήδη έχει κλείσει για τον ρόλο της Τερέζας την
Φιλαρέτη Κομνηνού, ενώ έχει συμφωνήσει επίσης με τον Γρηγόρη Βαλτινό (θα
υποδυθεί τον Ίωνα Δραγούμη) και τον Γιάννη Βόγλη (για τον ρόλο του Κεμάλ
Ατατούρκ). 
Ο Φρέντυ Γερμανός πηγαινοέρχεται στο εξωτερικό για να
κλείσει, όπως είπε στα «ΝΕΑ», κάποιους μεγάλους ηθοποιούς γι' αυτή την
φιλόδοξη παραγωγή που θα γυριστεί στην αγγλική γλώσσα. 
Μάλιστα
έχει κάνει τις πρώτες επαφές με την Ζαν Μορό ή την Ανί Ζιραρντό (για τον ρόλο
της Σάρα Μπερνάρ), τον Τζον Κιούζακ (Έρνεστ Χεμινγουέι), την Βικτόρια Χάμελ
(Μαίρη Χεμινγουέι) και τον Ντάνι ντε Βίτο. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15819P082</ED>
<ID>
ID:170739

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P08&aa=2</URL></REF>


Article

<CATEGORY>vin09</CATEGORY>

 <H2>Διαμαρτυρία με σκουπίδια για τα «σκουπίδια»</H2>

Με συνθήματα
«Ανοίξτε τα παράθυρα να μπει η άνοιξη», «Σκάι, ετοιμάσου, θα έρθει η σειρά
σου» 100 περίπου άτομα, με επικεφαλής την Επιτροπή Πολιτών κατά της
τηλερύπανσης, προσπάθησαν χθες το απόγευμα να πετάξουν σάκους σκουπιδιών έξω
από το κτίριο του Antenna, την ώρα που ήταν στον αέρα το «ζωντανό σόου» με τον
Ανδρέα Μικρούτσικο. 
Για λιγότερο από 40 λεπτά οι συγκεντρωθέντες
διαμαρτύρονταν φωνάζοντας διάφορα συνθήματα. Όμως η παρουσία ισχυρής
αστυνομικής δύναμης απέτρεψε τους διαδηλωτές να φθάσουν έως την είσοδο του
κτιρίου, με αποτέλεσμα να πετάξουν τα σκουπίδια πάνω από τα κεφάλια των ανδρών
της Αστυνομίας. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15819P083</ED>
<ID>
ID:170776

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P08&aa=3</URL></REF>


Article

<CATEGORY>vin09</CATEGORY>

 <H2>Η ανάπτυξη της λογοτεχνίας στη Θεσσαλονίκη</H2>

Το ιστορικό και κοινωνικοπολιτικό πεδίο που επέδρασε στην εξέλιξη και
ανάπτυξη της λογοτεχνίας στην Θεσσαλονίκη και στην ευρύτερη περιοχή διερευνά η
σειρά - ντοκιμαντέρ του Τάσου Ψαρρά «Λογοτεχνία και κοινωνική πραγματικότητα
στη Θεσσαλονίκη» που προβάλλεται καθημερινά στις 10.00 το βράδυ στην ΕΤ3.
Σταυροδρόμι ανάμεσα στην Δύση και την Ανατολή, η Θεσσαλονίκη χαρακτηριζόταν
από μια εσωτερική αντίφαση όπως δείχνει η σειρά. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15819P084</ED>
<ID>
ID:170795

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P08&aa=4</URL></REF>


Article

<CATEGORY>vin09</CATEGORY>

 <H2>Η αντίσταση στο εξωτερικό</H2>

Για την
αντίσταση των Ελλήνων του εξωτερικού κατά της δικτατορίας μιλά σήμερα ο
δημοσιογράφος και συγγραφέας Βάσος Μαθιόπουλος, στον ρεπόρτερ της εκπομπής «Με
μία τρίτη ματιά» (ΕΤ3, 15.30), Παντελή Σαββίδη. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15819P085</ED>
<ID>
ID:170807

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P08&aa=5</URL></REF>


Article

<CATEGORY>vin09</CATEGORY>

 <H5>ΕΝΑ ΟΔΟΙΠΟΡΙΚΟ ΤΟΥ ΓΝΩΣΤΟΥ
ΣΥΓΓΡΑΦΕΑ ΣΤΗ ΓΕΩΡΓΙΑ</H5>
<H2>Η
λατρεία του Αη Γιώργη</H2>

<AUTHOR>ΔΗΜΗΤΡΗΣ ΝΟΛΛΑΣ</AUTHOR>

Δεν είχε προλάβει να
στεγνώσει το μελάνι στο Διάταγμα των Μεδιολάνων (313 μ.Χ.), με το οποίο ο
Μέγας Κωνσταντίνος αναγνώριζε τη θρησκεία των χριστιανών, ούτε να δημιουργηθεί
η καινούργια πρωτεύουσα της Ρωμαϊκής Αυτοκρατορίας στις ακτές του Βοσπόρου,
όταν η Αγία Νίνα προερχόμενη από τα μέρη της Καππαδοκίας διέδωσε τον
χριστιανισμό στη Γεωργία το 325 μ.Χ.Η ζέση με την οποία οι Γεωργιανοί
ασπάσθηκαν τη νέα θρησκεία έχει ιστορικούς λόγους, καθώς επιθυμούσαν να
διαφοροποιηθούν από τον πανίσχυρο γείτονα και δυνάστη τους για πολλά χρόνια,
την Περσία, όπου η επικρατούσα θρησκεία ήταν της φωτιάς και του ήλιου. 
Υπάρχει μια διαδεδομένη λατρεία του Άη Γιώργη, η οποία δίνει το όνομα Γκιόργκι
σε πάμπολλους Γεωργιανούς, και από το οποίο οι Δυτικοί έδωσαν το όνομα Γεωργία
στη χώρα την οποία οι γηγενείς ονομάζουν Σακαρτβέλο. Πολύ συχνά στην κλασική
παράσταση και στη θέση του δράκου που σκοτώνει ο πολεμιστής Άγιος, έχουμε μια
βασιλική φιγούρα που απεικονίζει τον Διοκλητιανό, τελευταίο διώκτη των
χριστιανών. Το έντονο θρησκευτικό συναίσθημα τούς οδήγησε σ' αυτή την
παρέκκλιση από το στερεότυπο, δηλωτική τής επιθυμίας για μάχη με τον δράκο που
μαχόταν τον χριστιανισμό. 
Παρά τις αμέτρητες εκκλησιές και τη βαθιά πίστη που κατάφερε να
επιζήσει ακόμη και κατά τη διάρκεια του σοβιετικού καθεστώτος, οι Γεωργιανοί
είναι άνθρωποι με θρησκευτική ανοχή και ευρύτητα πνεύματος. Έτσι εξηγείται πως
στο κέντρο της παλιάς πόλης διατηρούνται ζωντανές και συνυπάρχουν χωρίς
πρόβλημα μια συναγωγή, η Ορθόδοξη Μητρόπολη, ένα τζαμί και μια μονοφυσιτική
αρμενική εκκλησία. Κι όλα αυτά από τον 13ο αιώνα, την εποχή ακόμη των
Σταυροφοριών, εκείνης της δυτικής λαίλαπας που λεηλάτησε και ξεπάτωσε τα
πάντα, στο όνομα της σωτηρίας του Πανάγιου Τάφου. 
Το
σκληρό σήμερα 
Μεγάλη φτώχεια και δυστυχία, αλλά και περηφάνια.
Υπάρχουν άνθρωποι που τείνουν την παλάμη για βοήθεια, αλλά ελάχιστοι βγαίνουν
στον δρόμο. Μαζεύονται στις εισόδους των εκκλησιών, καθώς γνωρίζουν πως έχουν
περισσότερες πιθανότητες να ελεηθούν από έναν πιστό παρά από έναν αδιάφορο
διαβάτη. 
Σάββατο απόγευμα και στο Σιόνι, τη μητρόπολη της Τιφλίδας,
χοροστατεί στον εσπερινό ο Πατριάρχης Ηλίας ο ΙΙ. Στα δεξιά οι ψαλτάδες είναι
άνδρες και αριστερά γυναίκες. Οι γυναίκες μπαίνουν στην εκκλησία καλύπτοντας
τα κεφάλια τους με μαντίλες ή πλεχτές εσάρπες. Γριές με σκαλισμένα πρόσωπα της
απαντοχής και νιες μαντιλοφορούσες. Μια κοπελιά, με πορτοκαλί κοντοκουρεμένα
μαλλιά και καρφωμένα σκουλαρικάκια στο αυτί της, κρατάει το αναμμένο κερί με
ευλάβεια κι ύστερα γονατίζει. Τα κεριά λειώνουν αργά στα μανουάλια και οι
ψαλμοί μ' ακολουθούν έξω στο φωτεινό σαββατιάτικο απόγευμα. 
Τέλη
Φεβρουαρίου και το χιόνι το 'χει στρώσει μέσα στην πόλη, πράγμα που δεν
συμβαίνει συχνά απ' ό,τι ακούω. Το καταλαβαίνεις όμως από τον τρόπο που το
χαίρονται όλοι τους. Σκανταλιάρηδες έφηβοι, στημένοι στις γωνιές των δρόμων,
σε εξόδους και εισόδους υπόγειων διαβάσεων, πετούν χιονόμπαλες σε επιλεγμένους
στόχους, συνήθως γλυκιές περαστικές, κορίτσια που πάνε κι έρχονται με τον αέρα
μιας χλωμής Παριζιάνας και τη ζεστασιά της ανατολίτικης χόβολης. Φορούν
πανωφόρια με σκούρα αυστηρά χρώματα. Επικρατεί το μαύρο και οι αποχρώσεις του.
Το καφέ, το γκρι, το μπλε βαθύ της Μαύρης Θάλασσας. 
Στην πλατεία Πούσκιν
και απέναντι από την Ιερατική Σχολή, στην οποία είχε φοιτήσει στα νιάτα του ο
Στάλιν και σήμερα στεγάζεται το Μουσείο Γεωργιανής Τέχνης, άνθρωποι
δυστυχισμένοι ή και ευκαιριακοί έμποροι που υποδύονται τους αναγκεμένους,
πωλούν με έναν ιδιαίτερο τρόπο τα χρυσαφικά τους. 
Ανεβοκατεβαίνουν το
πεζοδρόμιο και μοστράρουν τα δάχτυλά τους με 5 και 6 δαχτυλίδια στο καθένα,
χρυσούς σταυρούς και καδένες καρφιτσωμένα στο πέτο. Τα «κάνουν πεζοδρόμιο».

Άλλη μια ελεύθερη αγορά, δίπλα σ' όλες τις άλλες που δημιουργήθηκαν για να
σώσουν τον κόσμο από τον αφανισμό, όπως οι χιλιάδες πάγκοι των μικροπωλητών
και τα αυτοσχέδια περίπτερα, τα φωτισμένα με λάμπες πετρελαίου που φαντάζουν
από μακριά σαν πολύχρωμα εικονοστάσια για να δείχνουν τον δρόμο στον
εκσυγχρονισμό και την ελεύθερη οικονομία. Η εντύπωση που δίνει η χώρα, όταν
μάλιστα ταξιδέψεις στους κατεστραμμένους δρόμους της, είναι ανάλογη με αυτήν
που πρέπει να έκανε η Ελλάδα το 1950, λίγο καιρό μετά το τέλος των καταστροφών
της γερμανικής Κατοχής και του εμφυλίου πολέμου. 
Μουσείο
Τέχνης 
Στο Μουσείο Τέχνης, την πρώην Ιερατική Σχολή της Τιφλίδας,
προλαβαίνω την τελευταία ημέρα μίας αναδρομικής έκθεσης έργων του Νίκο
Πιροσμανισβίλι ή Πιροσμάνι. 
Ο μαγικός κόσμος αυτού του ζωγράφου, που έζησε
στο γύρισμα του 20ού αιώνα, έχει να κάνει κυρίως με απεικονίσεις καπηλειών και
πάσης φύσεως μικρομάγαζων. Ανάμεσά τους άγρια ζώα και σκηνές εξοχής, μάρτυρες
της νοσταλγίας του για τη ζωή της επαρχίας, την οποία εγκατέλειψε νωρίς για να
εγκατασταθεί στην Τιφλίδα. Εδώ έζησε και πέθανε το 1918, ζωγραφίζοντας
ταμπέλες και διαφημιστικά, με μοναδική περιουσία τα ρούχα που φορούσε και το
βαλιτσάκι με τα χρώματα και τα πινέλα του. Έζησε τόσο μόνος, που ο τάφος του
δεν βρέθηκε ποτέ. 
Κατέβηκα μια βόλτα μέχρι το ποτάμι, τον Μτκβάρι που
πηγάζει από την Τουρκία, διασχίζει τη Γεωργία και χύνεται στην Κασπία Θάλασσα.
Χωρίζει την Τιφλίδα στα δύο, με την παλιά πόλη και το κάστρο τής Ναρικάλα στη
δυτική πλευρά κι από την άλλη το Μετέχι, τη φημισμένη εκκλησία. Εδώ στην
ανατολική μεριά του ποταμού που κυλάει ήρεμα, μετέφερε το κέντρο της πόλης ο
Δαβίδ ο Ανανεωτής τον 12ο αιώνα. 
Η πόλη ιδρύθηκε το 458 μ.Χ., όταν ο
Βάχτανγκ Γκοργκάσαλ μετέφερε την έδρα τού βασιλείου του από τη Μτσχέτα στην
Τιφλίδα, μια τοποθεσία στην οποία υπάρχει συνεχής παρουσία ζωής από τη
νεολιθική εποχή, όπως μαρτυρούν τα αρχαιολογικά ευρήματα. Το κλίμα είναι
σταθερά ήπιο με λιγοστές παγωμένες ημέρες τον Ιανουάριο και τον Φεβρουάριο,
καθώς η πόλη κείται στη μικρή κοιλάδα που σχηματίζει ο Μτκβάρι και στην οποία
αναβλύζουν θερμές πηγές, οι οποίες φέρνουν στην επιφάνεια περίπου 3 εκατ.
λίτρα ιαματικών υδάτων ημερησίως, με θερμοκρασίες μέχρι 47 βαθμούς Κελσίου.

Ο μύθος λέει πως η επιλογή της Τιφλίδας έγινε όταν, στη διάρκεια ενός
βασιλικού κυνηγιού, το γεράκι του Βάχτανγκ συγκρούστηκε μ' ένα άλλο πετούμενο
κι έπεσε λαβωμένο σ' ένα σύθαμνο. Όταν το ανεζήτησαν, το βρήκαν δίπλα σε μια
θερμή πηγή και ο Βάχτανγκ που είδε τη μοίρα να του γνέφει, πήρε την απόφαση
και μετέφερε την πρωτεύουσά του στην Τιφλίδα. Το Τμπιλίσι, τη θερμή πόλη, που
ονομάστηκε έτσι από την λέξη τμπίλι (θερμό). 
Στο
Γκόρι 
Η καλύβα στην οποία γεννήθηκε ο Στάλιν είναι ένα διατηρημένο
μνημείο γύρω από το οποίο έχει υψωθεί ένα λαμπρό ανάκτορο-μουσείο με
φωτογραφικά ντοκουμέντα και αντικείμενα της ζωής του, από έπιπλα και το
κλασικό χακί αμπέχονο μέχρι το προσωπικό βαγόνι-διαμέρισμα που χρησιμοποιούσε
στις μετακινήσεις του. 
Οι επισκέπτες είναι πια μετρημένοι, οι άνθρωποι
όμως του Γκόρι μοιάζει να ζουν στον ίσκιο που ρίχνει το ατσάλι. Αργότερα,
φιλοξενηθήκαμε σ' ένα χωριάτικο σπίτι έξω από την πόλη κι ο νοικοκύρης μάς
υποδέχτηκε μ' ένα κανάτι χλιαρό νερό να πλύνουμε τα χέρια μας πριν καθίσουμε
στο τραπέζι. Εκεί όπως και σε μας εδώ, το σαπούνι δεν περνάει από τα χέρια τού
ενός στον άλλον. Είναι γρουσουζιά. 
Οι φίλοι από την Τιφλίδα που μας
οδήγησαν σ' αυτό το σπίτι, πρέπει να έχουν ισχυρούς δεσμούς με την οικογένεια,
οι οποίοι μας περιποιούνται μ' ένα χαμόγελο στα χείλη και χωρίς σταματημό.
Όλοι αυτοί οι Γεωργιανοί δίνουν την εντύπωση πως έχουν κάποιο δεσμό μεταξύ
τους, συγγενικό ή κοινωνικό, πάντως αρκετά ισχυρό. 
Έχω την αίσθηση πως
ζούνε κάνοντας διαρκώς χάρες ο ένας του άλλου, παραμένοντας έτσι αιωνίως
υποχρεωμένοι ο ένας στον άλλον. 
Τα πιάτα πάνε κι έρχονται χωρίς τελειωμό
και στοιβάζονται το 'να πάνω στ' άλλο. Χρυσαφένια πορτοκάλια πάνω στα
σουβλάκια και ραπανάκια πάνω στις πέστροφες, σταφύλια και μήλα και πιατέλες με
μουσταλευριά και παστάκια σοκολάτας. Και οι προπόσεις. Οι ποιητικές προπόσεις
που μπορεί να αφορούν κάτι πολύ καθημερινό, όπως μια γέννα ή μια αναχώρηση,
αλλά συχνά έχουν να κάνουν με υψιπετείς ιδέες και μεγαλόπνοα ανέφικτα σχέδια.

Όταν σε μια στιγμή άρχισαν οι προπόσεις για τη «μάνα», κάποιος είπε για τα
δύσκολα χρόνια της ανέχειας και για τη μάνα του που συνήθιζε να μπαίνει πρώτη
στο παγωμένο κρεβάτι να ζεστάνει τα κρυστάλλινα σεντόνια, για να κοιμηθεί το
μωρό της. 
Κι ο Ταριέλ πρόσθεσε πως η μανούλα του, 90χρονο ερείπιο, την
ημέρα που πέθανε, είχε σηκωθεί απ' το κρεβάτι και ζύμωσε ψωμί. Κι όταν της
είπαν «τι κάνεις εκεί, μάνα;», εκείνη είπε για τα παιδιά μου ζυμώνω, να 'χουνε
ψωμί να τρώνε. Κι όταν τα φούρνισε η καλομάνα, έγειρε και πέθανε. Η
προτελευταία πρόποση ­ η παράδοση θέλει να μην υπάρχει τελευταία πρόποση σ'
ένα πετυχημένο τραπέζι ­ έγινε στην υγειά των αετών και των χιονισμένων
κορυφών του Καυκάσου. «Κι όχι για τη λάσπη του κάμπου», τόνισε με νόημα ο
επικεφαλής του τραπεζιού. 
* Το φθινόπωρο του 1931, ο Παστερνάκ μαγεμένος
από τη Γεωργία έγραψε μια σειρά ποιημάτων με τον τίτλο ΚΥΜΑΤΑ (μτφρ. Γ.
Κοροπούλη) 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P09</CAT>
<ED>
Κωδικός άρθρου: A15819P091</ED>
<ID>
ID:170700

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P09&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΜΙΚΡΟΚΟΣΜΟΣ»: Αυτός ο πλανήτης ανήκει και σ'
άλλα πλάσματα εκτός του ανθρώπου και το ντοκιμαντέρ ­ αριστουργηματικό ­ των
Κλοντ Νουριτζανί, Μαρί Περενού το αποδεικνύει. Μην το χάσετε. (Αβάνα,
Αθήναιον, Αστέρια, Άττικα 1, Village Centre 7, Έμπασσυ, Καλυψώ). 
«Η
ΔΕΥΤΕΡΗ ΦΟΡΑ»: Η συνάντηση μιας πρώην τρομοκράτισσας με έναν άντρα που
είχε αποπειραθεί να τον δολοφονήσει πριν 12 χρόνια! Του Μίμο Καλοπρέστι, με
τους: Νίνο Μορέτι, Βαλέρια Μπρούνι Τεντέσκι. (Έλλη). 
«ΤΡΕΙΣ
ΕΠΟΧΕΣ»: Τρεις διαφορετικές στάσεις ζωής από τρεις αδελφές. Της Μαρίας
Ηλιού, με τους: Γιώτα Φέστα, Γιώργο Κώνστα, Γιολάντα Καπέρντα, Διόνη Κουτράκη,
Γρηγόρη Πατρικαρέα. (Ααβόρα, Ιντεάλ Μαρούσι, Μπροντγουαίη, Φάληρο 1, Σινεάκ).

«ΟΙ ΠΕΡΙΠΕΤΕΙΕΣ ΤΟΥ ΠΙΝΟΚΙΟ»: Ο αγαπημένος ήρωας των παραμυθιών μας
«ζωντανεύει» στην οθόνη. Του Στιβ Μπόρον, με τους: Μάρτιν Λαντάου, Τζόναθαν
Τέιλορ, Τόμας Ρομπ Σνάιντερ, Ούντο Κιερ, Ζενεβιέβ Μπιζόλν. (Μετροπόλιταν). 
«120 ΜΕΡΕΣ ΣΤΑ ΣΟΔΟΜΑ»: Το αδίστακτο κύκνειο άσμα του Πιέρ Πάολο
Παζολίνι από το ομώνυμο βιβλίο του Μαρκήσιου Ντε Σαντ. (Αρτ Στούντιο,
Αλφαβίλ). 
«ΤΑ 101 ΣΚΥΛΙΑ ΤΗΣ ΔΑΛΜΑΤΙΑΣ»: Κωμωδία της Γουόλτ Ντίσνεϊ
με την Γκλεν Κλόουζ ως κακιασμένη Κρονέλα Ντεβίλ να κλέβει νεογέννητα κουτάβια
για να κάνει... γούνες. Του Στίβεν Χέρεκ. [Agora, Αίγλη, Αλεξάνδρα (Καλ.),
Αλεξάνδρα (Πατ.), Ατλαντίς, Άτταλος, Αττικόν, Village Centre 1, Γαλαξίας,
Διάνα, Κηφισιά 3, Όσκαρ, Πτι Παλαί, Τιτάνια, Τροπικάλ, Άνταμς, Τρία Αστέρια,
Φοίβος, Αττικόν (Πειρ.)]. 
«ΜΑΚΡΙΑ ΠΕΤΟΥΝ ΤΑ ΣΥΝΝΕΦΑ»: Το τελευταίο
πικρό φιλμ του Φινλανδού Άκι Καουρισμάκι μ' ένα ζευγάρι ανέργων. (Άστορ).

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15819P101</ED>
<ID>
ID:170692

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Χωρίζεται στα δύο
από τον ποταμό Ζαμβέζη. 2. Είναι και ο Πενταδάκτυλος της Κύπρου (γεν.).
3. Χρησιμοποιείται και επί διαταγής. ­ Τούρκος πολιτικός, γνωστός και
ως ο «Πονηρός Βεζύρης». 4. Ποιητική συλλογή του Κ. Παλαμά (δύο λέξεις).
­ Τα ακολουθεί εστεμμένος. 5. Γραφή του αριθμού 670. ­ Είναι, συχνά,
αρθρωτά. 6. Υπάρχουν ειδικοί για τις επιστήμες. ­ Δίφθογγος. 7.
Βουλγαρικό βουνό, με φημισμένο ομώνυμο μοναστήρι. ­ Είναι πιο... σκληρή.
8. Προστακτική της Κυριακής Προσευχής. ­ Έργο του «Το ναυτόπουλο».
9. Είναι περισσότερο κρύα. 
ΚΑΘΕΤΑ 
1. Όργανο για
τον καθορισμό των μαθηματικών σχέσεων των μουσικών ήχων, που αποδίδεται στον
Πυθαγόρα. 2. Είναι και ο «Χριστός» του Φραντς Λιστ. 3. Μητέρα
του Πέερ Γκυντ (αντίστρ.) ­ Ωραία πόλη του ευρωπαϊκού Βορρά (αντίστρ.).
4. Χαρακτήριζε τους χρησμούς της Πυθίας. 5. Προσωπική αντωνυμία.
­ Αναφέρεται και το υπέρτατον. ­ Τόσα χρόνια έζησε ο Μότσαρτ. 6. Κάτι
μπορεί να ξεχάσουν. 7. Αρχαία πόλη της Λέσβου. ­ Αντίστροφη γραφή
μουσικής νότας. 8. Είδος θαλασσινών. 9. Γι' αυτήν η έπαρση δεν
είναι... ελάττωμα (με άρθρο). 
ΛΥΣΗ (21/4/97) 
ΟΡΙΖΟΝΤΙΑ:
1. ΠΛΑΤΩΝ - ΑΝ 2. ΡΥΜΟΣ - ΟΛΑ 3. ΩΡΟΜΑΣΔΗΣ 4. ΤΑ -
ΠΝΟΗ 5. ΑΡΓΟΝ - ΓΑΡ 6. ΓΗ - ΛΑΡΗΣ 7. ΟΣΤΑ - ΑΣΚΙ
8. Η ΚΙΟΣ 9. ΑΛΧΗΜΙΣΤΗ. ΚΑΘΕΤΑ: 1. ΠΡΩΤΑΓΟΡΑ 2.
ΛΥΡΑΡΗΣ 3. ΑΜΟ - ΤΥΧ 4. ΤΟΜΠΟΛΑ 5. ΩΣΑΝΝΑ - ΗΜ
(ΙΤΑΜΟΙ) 6. ΣΟ - ΡΑΚΙ 7. ΟΔΗΓΗΣΙΣ 8. ΑΛΗ - ΑΣΚΟΤ
9. ΝΑΣΕΡ - ΙΣΗ. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15819P102</ED>
<ID>
ID:170750

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P10&aa=2</URL></REF>


Article

<CATEGORY>vin09</CATEGORY>

 <H5>ΑΝΑΒΙΩΝΟΥΝ ΟΙ
ΙΣΤΟΡΙΚΟΙ «ΟΡΝΙΘΕΣ»</H5>
<H5>Οι
αποδιοπομπαίοι και η ζηλευτή αναγνώρισή τους</H5>
<H2>Τα πουλιά θα πετάξουν και φέτος</H2>

<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Όλη η δύναμη του
Θεάτρου Τέχνης επιστρατεύεται σε μια παράσταση αναβίωσης των θρυλικών
«Ορνίθων». Δέκα χρόνια μετά τον θάνατο του Καρόλου Κουν, ο Γιώργος Λαζάνης, ο
Μίμης Κουγιουμτζής και η Ρένη Πιττακή συμμετέχουν συμβολικά με μικρούς ρόλους
και τον Θύμιο Καρακατσάνη πρωταγωνιστή, δίνοντας στο κοινό την ευκαιρία να δει
μια παράσταση χαράς και να βιώσει το γεγονός της δικής του θεατρικής
παράδοσης. 
Οι «Όρνιθες», η παράσταση του Θεάτρου Τέχνης που έγραψε ιστορία
και έφθασε ως θρύλος στις ημέρες μας, που χαρακτηρίστηκε από Ευρωπαίους
θεατρικούς κριτικούς όταν παίχτηκε το 1962 στο θέατρο των εθνών «Το απόλυτο
θέατρο» και βραβεύθηκε για την καλύτερη εθνική συμμετοχή, θα αναβιώσει φέτος
το καλοκαίρι. 
Θα δώσει δύο λαμπρές πρεμιέρες, στη Θεσσαλονίκη, στο πλαίσιο
των εκδηλώσεων της Πολιτιστικής Πρωτεύουσας ­ οι ημερομηνίες δεν έχουν ορισθεί
ακόμα, επειδή οι εργασίες στα θέατρα δεν έχουν τελειώσει ­ και στην Επίδαυρο
στις 26 και 27 Ιουλίου. Μετά οι «Όρνιθες» θα περιοδεύσουν σε όλη την Ελλάδα.

Αυτή η παράσταση θα είναι μια πιστή μεταφορά εκείνης της πρώτης, με
απόσταση 38 χρόνων. 
Δέκα χρόνια μετά τον θάνατο του Καρόλου Κουν, το
Θέατρο Τέχνης επιχειρεί την αναβίωση των «Ορνίθων», αποφεύγοντας όμως τη
μουσειακή αναπαράσταση. 
Σ' αυτή την αλληγορική και ουτοπική κωμωδία, το
όνειρο και η αλληγορία εξακολουθούν να ζητούν τη θέση τους. Έτσι, τα τρία
βασικά στελέχη του Θεάτρου Τέχνης ­ ο Γιώργος Λαζάνης, ο Μίμης Κουγιουμτζής
και η Ρένη Πιττακή ­ αντιμετωπίζουν το ενδεχόμενο της συμμετοχής τους στις
πρεμιέρες παίζοντας τους μικρούς ρόλους. 
Ο Γιώργος Λαζάνης τον Συκοφάντη,
ο Μίμης Κουγιουμτζής και η Ρένη Πιττακή στον χορό. 
Πάντως, η σκηνοθεσία
γίνεται από κοινού με τον Γιώργο Λαζάνη και τον Μίμη Κουγιουμτζή, ο οποίος
λέει: «Δεν την ανανεώνουμε. Την ξαναζωντανεύουμε. Δεν θέλουμε να κάνουμε ένα
χλιαρό ανέβασμα. Θέλουμε να δώσουμε την ψυχή μας. 
Και ο Κουν δεν λείπει
από τις πρόβες. Είναι στο πίσω κάθισμα και εγκρίνει αυτά που κάνουμε». 
Τα
σκηνικά και τα κοστούμια είναι του Γιάννη Τσαρούχη. Φυλάσσονται στο Θέατρο
Τέχνης, αλλά μερικά χρειάζονται επιδιόρθωση. 
Η μουσική και τα τραγούδια
είναι του Μάνου Χατζιδάκι, που επιμελείται με μεγάλο ενδιαφέρον ο Νίκος
Κυπουργός και πρόκειται να τα γράψει σε CD. 
Οι χορογραφίες είναι της
Ζουζούς Νικολούδη που έχει αρχίσει από καιρό τη δουλειά με τον χορό. 
Και
φυσικά το έργο παίζεται στην ίδια μετάφραση, του Ρώτα. Ως προς την διανομή
όμως, τα πράγματα αλλάζουν. Οι ηθοποιοί μεγάλωσαν, ενώ οι ηλικίες των ρόλων
παραμένουν ίδιες, αγέραστες. 
Τη φετινή παράσταση του ρόλου του Πισθέταιρου
θα παίξει ο Θύμιος Καρακατσάνης ­ που τότε έπαιζε τον Ευελπίδη. 
Τον
Ευελπίδη θα παίξει τώρα ο Παντελής Παπαδόπουλος. Έποπας ο Αλέξανδρος Μυλωνάς.
Ο Περικλής Καρακωνσταντόγλου θα παίξει δύο ρόλους, τον Χρησμολόγο και τον
Συκοφάντη. Δύο ρόλους θα παίξει κι ο Γιάννης Δεγαΐτης: τον παπά και τον
πρέσβη. Τραγουδιστής ο Μάριος Φραγκούλης που άρχισε ήδη να μαθαίνει τα υπέροχα
τραγούδια του Χατζιδάκι «Γλυκιά μου ξανθιά», «Μακάρια πετεινά», «Κάθεται ο
Σωκράτης σαν αριστοκράτης», «Η πάροδος» κ.ά. 
Η ζωή των «Ορνίθων»
του Θεάτρου Τέχνης άρχισε μ' ένα εκκωφαντικό σκάνδαλο, το 1959. 
Η πρεμιέρα
στο Ηρώδειο έκανε πάταγο. Το κοινό μοιράστηκε σε φανατισμένους πολέμιους και
θερμούς θαυμαστές. Πρωτοσέλιδο στον Τύπο. Ο αρμόδιος υπουργός Κωνσταντίνος
Τσάτσος απαγορεύει την προγραμματισμένη παράσταση της επομένης ημέρας στο
Ηρώδειο. Η απόφαση αυτή τού «χρεώνει» μια γελοιογραφία του Φωκίωνα Δημητριάδη.
Έκτοτε, μια κότα ακολουθούσε τον Κωνσταντίνο Τσάτσο. 
Εκείνο το πολύκροτο
βράδυ θυμάται τώρα ο Γιώργος Λαζάνης, που συμμετείχε στον χορό των πουλιών.

«Ήταν η πρώτη φορά που το Θέατρο Τέχνης συμμετείχε στο Φεστιβάλ Αθηνών.
Ήταν η πρώτη του παράσταση στο Ηρώδειο. 
Από την άλλη, ο χρόνος
προετοιμασίας ήταν λίγος. 
Όμως αφορμή για να φανεί η παράσταση
"απροετοίμαστη" στάθηκαν δύο γεγονότα. 
Σκίστηκε το χαρτί που είχε βάλει ο
Γιάννης Τσαρούχης στο πάτωμα του σκηνικού. Κι αμέσως φύσηξε αεράκι και πήρε
τις παρτιτούρες του Μάνου Χατζιδάκι, που διηύθυνε ζωντανά την ορχήστρα. 
Η
ορχήστρα άλλο τραγούδι και ο χορός άλλο. 
Στην αναμπουμπούλα βγαίνει κι ο
ιερέας με ρούχα παπά κι αρχίζει την ψαλμωδία. Τότε ακούστηκε το πρώτο "αίσχος"
από την πλατεία, που συνεχίστηκε πιο δυνατά από πολλά στόματα και με την
εμφάνιση του πρέσβη, που τόσο ο Κουν όσο και ο Τσαρούχης είχαν ιδιαίτερα
τονίσει. Από το επάνω όμως διάζωμα αρχίζουν όρθιοι οι θεατές να φωνάζουν
"μπράβο". Ήσαν οι νέοι εκείνης της εποχής, "οι σοφοί και οι αθώοι" που έλεγε ο
Τσαρούχης. 
Εμείς, ο θίασος, με τα "μπράβο" που ακούσαμε, πήραμε δύναμη και
συνεχίσαμε ψυχωμένοι. Σοκάριζε όμως το σώμα μας, που ήταν σχεδόν γυμνό ­ ο
Τσαρούχης δεν μας είχε βάλει τότε μάλιες ­ και μάλιστα με τον ιδρώτα άρχισε να
φεύγει η μπογιά. Ο Κωνσταντίνος Τσάτσος δίνει εντολή να κλείσει το Ηρώδειο και
να μη δώσουμε την επόμενη, προγραμματισμένη παράσταση. Θυμάμαι, είχαμε πάει
από νωρίς στο Ηρώδειο. Από τη μια πλευρά οι αστυνομικοί που δεν μας άφηναν να
περάσουμε κι από την άλλη κόσμος πολύς ερχόταν ορμητικά για να δει την
παράσταση. 
Αυτή την απαγόρευση σατίρισε ο Φωκίων Δημητριάδης και συνέχιζε
πια να βάζει μια κότα με λουρί που κρατούσε ο Κωνσταντίνος Τσάτσος. 
Ο Κουν
όμως δεν πτοήθηκε από τον σκανδαλώδη θόρυβο. Δεν τα παράτησε. Άρχισε αμέσως να
δουλεύει την παράσταση, διορθώνοντας ανεπαίσθητα κάποιο πράγματα, όπως π.χ. το
κοστούμι του ιερέα, που του αφαίρεσε τα πολλά ρεαλιστικά στοιχεία του
ορθόδοξου παπά. Και τον επόμενο χρόνο ξαναπαρουσιάζει τους "Όρνιθες" στο
Θέατρο του Πάρκου, του Πεδίου του Άρεως. 
Αυτή την παράσταση παρακολούθησαν
θεατράνθρωποι από τη Γαλλία και την Αγγλία, που ενθουσιάστηκαν και τη ζήτησαν
να παιχτεί στα διάφορα μεγάλα φεστιβάλ, Σαίξπηρ, Εθνών. Πήγαμε τον επόμενο
χρόνο. 
Παίξαμε στο θέατρο "Σάρα Μπερνάρ" στη Γαλλία κι αμέσως μετά στην
Αγγλία. Οι "Όρνιθες" ενθουσίασαν. Το νιώθαμε, το βλέπαμε. Θυμάμαι τον Κουν να
περπατάει πάνω κάτω νευρικά, χωρίς τσιγάρο, χωρίς φαγητό. Μεγάλη οικονομική
ανέχεια. Και θυμάμαι που επιστρέφοντας στην Ελλάδα, στα σύνορα, στους
Ευζώνους, που σταματήσαμε για έλεγχο, οι υπάλληλοι του Τελωνείου μάς
υποδέχτηκαν ως "νικητές". Γιατί είχαν φθάσει πριν από μας τα νέα για τον
θρίαμβο της παράστασης και η βράβευσή της για την καλύτερη εθνική εκπροσώπηση.
Οι "Όρνιθες" παίχτηκαν μετά στην Ελλάδα, σε μια μεγάλη τουρνέ. Και ύστερα από
έναν χρόνο, το 1964, πήραν μέρος στο Φεστιβάλ Σαίξπηρ του Λονδίνου. Σύσσωμος ο
αγγλικός Τύπος έκρινε τους "Όρνιθες" σαν "την πιο έξοχη παράσταση της
Θεατρικής Αμφικτυονίας". Από 'κεί και μετά η αναγνώριση ήταν πια καθολική».

<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15819P111</ED>
<ID>
ID:170693

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P11&aa=1</URL></REF>


Article

<CATEGORY>vin09</CATEGORY>

 <H2>Θέατρο
για πάντα!</H2>
<H2>Εύα Κοταμανίδου</H2>
<H2></H2>
Κυριακή των Βαΐων
και το κινητό χρονικό όριο του τέλους της χειμερινής θεατρικής περιόδου έφθασε
για τα περισσότερα θέατρα. Οι θίασοι διαλύονται, οι συντροφιές του χειμώνα
αποχωρίζονται. Ίσως ξαναβρεθούν κάπου, κάποτε, σε κάποιο άλλο θεατρικό σχήμα
στο άμεσο ή απώτερο μέλλον. 
Το αέναο ταξίδι των ηθοποιών ωστόσο θα
συνεχιστεί ζωογόνο, δημιουργικό, μαγευτικό. Ταξίδι όχι μόνο από έργο σε έργο,
από ρόλο σε ρόλο, αλλά και με διαφορετικούς συνοδοιπόρους, διαφορετικούς
πλοηγούς και καπετάνιους. 
Άλλα μάτια θα σε κοιτούν, άλλα χέρια θα σ'
αγγίζουν, άλλους θα μισείς ή θ' αγαπάς, σε άλλους χρόνους θα ζεις και θα
κινείσαι. 
Στο κέντρο ή στην περιφέρεια, όπου οι κατάλληλες συνθήκες
κτίζουν ζεστές φωλιές δημιουργικής έμπνευσης στο αρχέγονο παιχνίδι της
ανθρώπινης ανάγκης για έκφραση και συνεύρεση θα ξεδιπλώνεται συνεχές και
ατελείωτο. 
Όσο κι αν οι καιροί αλλάζουν και οι αξίες πέφτουν στο
χρηματιστήριο των ιδεών, όσο κι αν η εισβολή ετερόκλητων ιδιοτελών θρασιμιών
στον χώρο αλλοιώνει έννοιες και φυσιογνωμικά χαρακτηριστικά του θεάτρου,
παθιασμένοι ιεροφάντες του θείου Διόνυσου θα υπάρχουν πάντα να υπηρετούν την
τελετουργία, τέχνη και θρησκεία ανοιχτή σε όσους πιστούς προσέρχονται με
σεβασμό να ζητήσουν κάθαρση και ευλογία. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15819P112</ED>
<ID>
ID:170734

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P11&aa=2</URL></REF>


Article

<CATEGORY>vin09</CATEGORY>

 <H2>Ηλέκτρισε διαβάζοντας ο Χριστιανόπουλος</H2>

<AUTHOR>ΜΙΚΕΛΑΧΑΡΤΟΥΛΑΡΗ</AUTHOR>

Όταν μιλάει ο Ντίνος
Χριστιανόπουλος ­ και πολύ περισσότερο, όταν διαβάζει ­ οι λέξεις δεν τρέχουν.
Στέκονται, εντυπώνονται, φορτίζονται, ηλεκτρίζονται. Σταλάζουν μέσα σ' εκείνον
που τις ακούει και άθελά του παραδίνεται στον συγγραφέα, εντείνοντας την
προσοχή του. Κάπως έτσι ένιωσαν όλοι εκείνοι ­ και ήσαν πολλοί και
διακεκριμένοι ­ που επί τρία τέταρτα άκουγαν χθες αμίλητοι και ακίνητοι τον
Θεσσαλονικιό συγγραφέα να διαβάζει την περιγραφή των έργων και των λόγων του
Χριστού από το «Άγιο και Ιερό Ευαγγέλιο κατά τον Ματθαίο» που μετέφρασε. 
Το βιβλίο κυκλοφόρησε από τις εκδόσεις «Το Ροδακιό» και παρουσιάστηκε χθες στο
αθηναϊκό κοινό σε μια εκδήλωση που οργανώθηκε από την εκδότρια Τζούλια
Τσιακίρη στη Στοά του Βιβλίου. Στο κοινό, η Δέσπω Διαμαντίδου, ο Μένης
Κουμανταρέας, ο Δημήτρης Νόλλας, η Άννα Κοκκίνου, η Αντουανέττα Αγγελίδη, ο
Ε.Χ. Κάσδαγλης, ο Νίκος Δήμου κ.ά. Η βραδιά άνοιξε με την πιανίστα Αλεξάνδρα
Παπαστεφάνου που έπαιξε ­ χωρίς παρτιτούρες! ­ δύο έργα του Μπαχ. Κι έτσι
δόθηκε ο τόνος. Διότι το χαρακτηριστικό στην εκδήλωση αυτή ήταν πως «μίλησαν»
τα ίδια τα έργα και όχι οι δημιουργοί τους ούτε οι ερμηνευτές τους. 
Ο
Ντίνος Χριστιανόπουλος δεν είπε λέξη για τη μεταφραστική του δουλειά.
Αντίθετα, θέλησε μόνον να διαβάσει με ζωντάνια από τη «ζωντανή» μετάφρασή του
την πορεία του Ιησού από τη στιγμή που μπαίνει στα Ιεροσόλυμα μέχρι που
ανασταίνεται, καλύπτοντας έτσι όσα θα ακουστούν κατά τη Μεγάλη Εβδομάδα.
Μεταξύ τους και το απόσπασμα για το «Μαστίγωμα των Φαρισαίων» (και όχι των
Φιλισταίων, όπως από παραδρομή σημείωναν στην προδημοσίευσή τους τα χθεσινά
«ΝΕΑ»). 
Το παρατεταμένο χειροκρότημα τον αντάμειψε για την επιλογή του.
Και ο Χριστιανόπουλος ανταπέδωσε υπογράφοντας αντίτυπα. Υπογράφοντας και
συζητώντας. Εδώ ήταν που είπε στα «ΝΕΑ» πως την ερχόμενη Δευτέρα τον τιμούν
στο Παρίσι ως πεζογράφο σε μια εκδήλωση που θα έχει κάτι το ξεχωριστό: Μια
ταινία που γύρισε ο Δημήτρης Αυγέρης για τις γάτες του Χριστιανόπουλου, όπου ο
συγγραφέας αφηγείται «αυτοσχεδιάζοντας, οκτώ ιστορίες για οκτώ γάτες που
ανήκαν στην οικογένειά μου και που είχαν δραματικό τέλος». Αυτό σημαίνει να
ξαφνιάζεις. Και ο Χριστιανόπουλος ξαφνιάζει πάντα. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15819P121</ED>
<ID>
ID:170694

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P12&aa=1</URL></REF>


Article

<CATEGORY>vin09</CATEGORY>

 <H5>ΤΑ ΚΑΤΑ ΤΖΟΝ ΣΠΕΝΣΕΡ
ΜΠΛΟΥΖ ΣΤΟ «ΡΟΔΟΝ»</H5>
<H2>Συναυλία - έκρηξη!</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο Τζον Σπένσερ είναι ο τελευταίος στη σειρά από αυτούς τους
Αμερικανούς εκκεντρικούς του στυλ Λουξ Ιντίριορ και Τζόι Ραμόν ή και Έλβις
ακόμη, που ανεβαίνουν στη σκηνή, αφού προηγουμένως έχουν πάει πίσω στην αρχή
του ροκ εν ρολ και έχουν επιστρέψει στη θέση τους, φέρνοντας μαζί τους σχεδόν
την κόλαση. Αυτό στο ροκ εν ρολ θα πει μουσική με ψυχή, φλογισμένο ροκ εν ρολ
και τα μπλουζ όπως δεν τ' ακούσατε ποτέ. 
Ο Τζον Σπένσερ και οι Blues
Explosion ­ δηλαδή ο Τζούντα Μπάουερ και ο Ράσελ Σίμινς ­ έκαναν, προχθές
βράδυ... ανάσταση, στην πιο εκρηκτική συναυλία που είδαμε στην Αθηνα εδώ και
καιρό. Και, σημειωτέον, άριστος ήταν και την προηγούμενη ο Ice Τ ­ δεν το
συζητάμε. 
Απλώς, οι τρεις των Blues Explosion έπαιζαν δαιμονισμένα το ροκ
εν ρολ του αύριο, από χθες. Καταλήγοντας σε κάθε κομμάτι, όσο προλάβαινε
προτού τελειώσει το προηγούμενο (ίσα για μία ανάσα), σ' ένα παρατεταμένο
«Μπλλλλουζ Εξπλλλλόζιον» και ανεβάζοντας την ένταση ασταμάτητα στα ύψη. «Οκέι
φίλοι;», ρωτούσε, και η πιο οργανωμένη χαοτική μουσική έκανε τα λουστρινένια
παπούτσια του Σπένσερ να χοροπηδούν (ως και πάνω στα ηχεία σκαρφάλωσε με
χαρακτηριστική άνεση) σαν πάνω σε καυτά κάρβουνα και τον ηλεκτρισμό να τρέχει
κάτω στο κοινό. 
Δυο κιθάρες, ντραμς και το όργανο σαν παλιό ραδιόφωνο για
να παραμορφώνει, πάνω στον πιο ξερό, κοφτό και αποφασισμένο ήχο που έδιναν οι
τρεις ­ αυτά ήταν όλα κι όλα. Στη θέση του Κλάπτον ή του Ρομπερτ Κρέι βάζετε
τον Σπένσερ και έχετε τα μπλουζ ζωντανά και για μετά το 2000. Διότι, όπως λέει
και ο σικ εκτός των άλλων Νεοϋορκέζος μας, «τα μπλουζ δεν είναι τρία ακόρντα
που παίζονται το ίδιο από τις αρχές του αιώνα. Ορισμός πολύ περιοριστικός
αυτός. Εμείς, παρότι μέσα στη μουσική μας ενσωματώνουμε πολλά στοιχεία από τα
μπλουζ, νομίζω ότι φτιάχνουμε ένα καινούργιο είδος. Και κάνουμε αναφορά στα
μπλουζ τώρα, όσο ποτέ άλλοτε». Έτσι, ακόμη κι εκείνοι που περίμεναν προχθές
βράδυ «Ι Woke Up This Morning...» ξαναανακάλυψαν τα μπλουζ-αλά Σπένσερ. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15819P122</ED>
<ID>
ID:170735

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P12&aa=2</URL></REF>


Article

<CATEGORY>vin09</CATEGORY>

 <H2>Χορευτική Ανάσταση</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Σαν σήμερα, Μεγάλη
Τρίτη, εντός της Εβδομάδος των Παθών, γεννήθηκε ο Βλαντίμιρ
Ιλίτς (ο Λένιν, ντε). Με τέτοια γενέθλια, πώς να τους προκύψει
Ανάσταση;... 
* Ενώ ο Βασίλης Τσιλιχρήστος εγκαινιάζει το «μαγαζί»
του παραμονή Πρωτομαγιάς! Το συλλαμβάνετε; Λαμβάνω πρόσκληση, όπου ακόμη και ο
μήνας είναι τυπωμένος στα Αγγλικά! Και μεταφράζω πως το χορευτάδικο (Dance
Stage) «Αμφιθέατρο Γιγαντιαίων διαστάσεων» (King Size) ανοίγει την καλοκαιρινή
του περίοδο με μεταμεσονύχτιο πάρτι αστέρων (Party Stars) την Τετάρτη, 30
April! 
* (Ο Τσιλιχρήστος προλαβαίνει το γειτονικό του ελληνικάδικο
«Κινητό» της Γλυφάδας, το οποίο εγκαινιάζεται στις 8 Μαΐου, αλλά και το
«Privilege» του Αγίου Κοσμά που ανοίγει την ίδια μέρα με το «Κινητό»). 
Η
Ophelie Winter (Οφελί, δηλαδή Οφηλία Γουιντέρ) των 23 ετών και της Γαλλίας
πρόλαβε τους πάντες. Κατέφθασε στην Αθήνα την Κυριακή των Βαΐων, παρέμεινε και
τη Δευτέρα (χθες) και βιντεοσκοπήθηκε μετά της Ρούλας! Η παγκόσμια πρωτοτυπία
αυτής της συνάντησης είναι πως η Ρούλα του «Bravo» είναι διασημότερη από την
Γαλλίδα Οφηλία! 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15819P123</ED>
<ID>
ID:170773

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P12&aa=3</URL></REF>


Article

<CATEGORY>vin09</CATEGORY>

 <H2>Ρούλα - Οφηλία</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Μη βιάζεστε! Διότι στην πανίσχυρη Γαλλία, αν προφέρεις
το όνομα Ρουλά (στα Γαλλικά όλα τονίζονται στη λήγουσα ­ εξ ου και Δαλιδά)
ουδείς σου δίνει σημασία. Ενώ, αν πεις Οφελί Γουιντέρ, όλα αλλάζουν: «Α,
εννοείτε τη μικρούλα τραγουδίστρια που ενθουσίασε τον Πρινς και που θα παίξει
σε ταινία του Κλοντ Λελούς». 
* Ούτε η Μάρω Δούκα βιάστηκε! Ούτε έγραψε σε
μυθιστόρημα τη Δυναστεία Παπανδρέου ούτε καν έχει ανταλλάξει χειραψία μετά της
Ρούλας. Έλα, όμως, που το τελευταίο της βιβλίο δρασκελίζει τις 30 εκδόσεις!
Γεγονός, που στη γλώσσα της αριθμητικής των ταμείων πάει να πει πως έχει
υπερβεί τα 60 εκατομμύρια δραχμές! Αν σας αποκαλύψω και τον τίτλο, τότε είναι
που δεν θα με πιστέψετε: 
* «Ένας σκούφος από πορφύρα» 
Δεν θα πιστέψετε
(ακόμη) πως ο Σταμάτης Κραουνάκης είναι ο διευθυντής του Δημοτικού
Περιφερειακού Θεάτρου Καβάλας. Το οποίο θέατρο, επί μια ολόκληρη διετία,
βρισκόταν «εν ύπνω». Μεταξύ φθοράς και αφθαρσίας που λένε. Γίνεται
μουσικοσυνθέτης να αναγορεύεται σε αφεντικό «ημικρατικού» θεάτρου; 
Γίνεται, διότι ο «νόμος» δεν προσδιορίζει επακριβώς την ιδιότητα, απλώς λέει
πως πρέπει να προέρχεται από τον ευρύτερο χώρο του θεάματος. 
* Πάμε
στοίχημα πως ο ταραξίας Σταμάτης θα αναστατώσει τη θεατρική Καβάλα; 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15819P124</ED>
<ID>
ID:170793

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P12&aa=4</URL></REF>


Article

<CATEGORY>vin09</CATEGORY>

 <H2>Δίπλα στο ποτάμι</H2>

<AUTHOR>ΟΑΣΥΓΧΩΡΗΤΟΣ</AUTHOR>

Αντιθέτως, θα με πιστέψετε αν σας πω ότι στον τελευταίο
της δίσκο η Νάσια Κονιτοπούλου (της πασίγνωστης οικογένειας) συνεργάζεται μετά
του Γιάννη Πάριου στο τραγούδι «Παράπονα» που έγραψε ο Αντώνης Βαρδής. Επίσης,
ο Χρήστος Νικολόπουλος συνεργάστηκε (δισκογραφικώς) μετά της Ελίνας
Κωνσταντοπούλου. 
* Όμως ο Παντελής Ροδοστόγλου εξακολουθεί να είναι
υπάλληλος στη «Φωλιά του βιβλίου» και ο Θάνος Ανεστόπουλος εξακολουθεί να
είναι πωλητής δίσκων στο «Virgin Megastore». Ο δε Κυριάκος Τσουκαλάς διατηρεί
καφενείο στο Περιστέρι. Και οι τρεις είναι παιδιά από τα «Διάφανα κρίνα». Δέκα
μέρες μετά το Party Stars του «Αμφιθεάτρου Γιγαντιαίων διαστάσεων» (King Size
Amfitheatro), στις 9 Μαΐου ακριβώς, εμφανίζονται στο.. «Δίπλα στο ποτάμι» των
Λιοσίων! Κοίτα να δεις φίλε μου που εντός των... ημερών μας υπάρχουν μερικοί
που κάνουν πράξη την αθάνατη νεοελληνική ρήση. 
<REF><SOURCE>ΤΑ ΝΕΑ</SOURCE>
<DATE>, 22-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15819P125</ED>
<ID>
ID:170805

</ID><URL>http://ta-nea.dolnet.gr/neaweb/neafile.print_unique?e=A&f=15819&m=P12&aa=5</URL></REF>


Article

<CATEGORY>vin04</CATEGORY>

 <H2>Έτοιμος
για το Κύπελλο</H2>

Στον τελικό της Ευρωλίγκα ο Ολυμπιακός! 
Οι «ερυθρόλευκοι»
επικράτησαν 
χθες της Ολύμπια Λιουμπλιάνα με 
74-65 και αύριο θα
διεκδικήσουν 
­ για τρίτη φορά στην ιστορία τους ­ το ευρωπαϊκό
τρόπαιο,
 με αντίπαλο τ
 ην Μπαρτσελόνα 
στην
ΟΜΑΔΑ 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15820N011</ED>
<ID>
ID:170853

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N01&aa=1</URL></REF>


Article

<CATEGORY>vin04</CATEGORY>

 <H5>ΘΑ ΕΛΕΓΧΟΥΝ
ΔΑΝΕΙΑ, ΧΡΗΜΑΤΙΣΤΗΡΙΟ, ΚΑΖΙΝΟ</H5>
<H2>ΟΠΛΙΖΟΥΝ τους Ράμπο με υπερεξουσίες</H2>

ΜΕ ΥΠΕΡΕΞΟΥΣΙΕΣ εξοπλίζονται οι
Ράμπο του νεοσύστατου Σώματος Δίωξης Οικονομικού Εγκλήματος (ΣΔΟΕ), καθώς τους
παρέχεται η δυνατότητα να ελέγχουν κάθε οικονομική δραστηριότητα του ευρύτερου
δημόσιου τομέα, αλλά και τις κοινοτικές χρηματοδοτήσεις. Οι νέες εξουσίες στα
όργανα του ΣΔΟΕ παρέχονται με σχέδιο προεδρικού διατάγματος που έχει ήδη
προωθηθεί στο Συμβούλιο της Επικρατείας. Η νέα διωκτική αρχή θα μπορεί να
ερευνά τις προμήθειες του Δημοσίου και των ΔΕΚΟ, τις επιδοτήσεις της
Ευρωπαϊκής Ένωσης, τις τραπεζικές συναλλαγές και χρηματιστηριακές εργασίες
και, ακόμη, τη λειτουργία των καζίνο.
σελίδα 37 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15820N012</ED>
<ID>
ID:170893

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N01&aa=2</URL></REF>


Article

<CATEGORY>vin04</CATEGORY>

 <H2>Πεπονής στα «ΝΕΑ»:</H2>
<H2>Συμπέσαμε αλλά δεν είμαστε ομάδα
</H2><H2>(Εικόνα μεγέθους : 4614 bytes)
</H2>
σελίδες 8-
9 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15820N013</ED>
<ID>
ID:170925

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N01&aa=3</URL></REF>


Article

<CATEGORY>vin04</CATEGORY>

 <H2>Παπαδήμος:</H2>
<H2>Μέτρα τώρα για τα Ταμεία</H2>

σελίδα
37 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15820N014</ED>
<ID>
ID:170944

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N01&aa=4</URL></REF>


Article

<CATEGORY>vin04</CATEGORY>

 <H2>Οι νέες
δόσεις για όλα τα Ι.Χ.</H2>

στο ΕΝΘΕΤΟ 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15820N015</ED>
<ID>
ID:170956

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N01&aa=5</URL></REF>


Article

<CATEGORY>vin04</CATEGORY>

 <H2>Γιατί,
πάλι,θρηνεί το Πέραμα</H2>

σελίδες 16-
17 και ΡΙΠΕΣ (
σελ. 3) 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15820N017</ED>
<ID>
ID:170964

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

«ΜΗ ΜΑΣ ΞΕΧΝΑΤΕ»... Τρεις λέξεις όλο πίκρα. Αλλά και αλήθεια. Η Αυστραλία
βρίσκεται στην άλλη άκρη του κόσμου! Δεν αποφασίζεις εύκολα να την
επισκεφθείς. Όπως εύκολα δεν αποφασίζει και ο ξενιτεμένος να έρθει στην
Ελλάδα. Ο Λ. Παπαδόπουλος στις «Ματιές». Σελ. 4. 
ΟΙ ΕΠΟΧΕΣ που οι άρειοι
Γερμανοί μας αποκαλούσαν «μαυροκέφαλους» παρήλθαν ανεπιστρεπτί. Άλλοι πήραν τη
σκυτάλη τώρα. Εμείς αποκτήσαμε το σκληρό πετσί του νεόπλουτου. Και στα παιδιά
μας δεν διηγηθήκαμε ποτέ τις ιστορίες της μετανάστευσης. Η Λένα Διβάνη στην
«Τρίτη Άποψη». Σελ. 6. 
ΤΡΕΙΣ ΣΤΡΑΤΗΓΟΙ εξηγούν πώς τους έδεσαν οι
συνταγματάρχες. Ο Ι. Δροσογιάννης, ο Τζ. Τζαννετάκης και ο Ν. Στάπας
αφηγούνται περιστατικά πριν και μετά το πραξικόπημα. Ο Δροσογιάννης κόντεψε να
πνιγεί στα γέλια όταν είδε ένα λόχο καταδρομέων να παρουσιάζει όπλα στον Γ.
Παπαδόπουλο. Ο Γ. Παπαχρήστος στις σελ. 10-11. 
Ρ. ΠΑΠΑΪΩΑΝΝΟΥ. Η ισότητα
στις συντάξεις παραμένει ζητούμενο, όσο δεν θεσμοθετείται. Λύση και εδώ το
Ευρωπαϊκό Δικαστήριο, δυστυχώς, λόγω των εθνικών μας καθυστερήσεων. Οι
αρμόδιοι αντιστέκονται με το επιχείρημα των αριθμών και προϋπολογισμών. Οι
απαντήσεις στις «30 Ερωτήσεις» του Διον. Νασόπουλου, στη σελ. 12. 
100 ΔΙΣ.
έχουν παίξει οι Έλληνες στο πρώτο τρίμηνο του χρόνου στα πέντε ιδιωτικά καζίνο
της χώρας. Ως το τέλος του χρόνου θα παίξουν 350-400 δισ. Από αυτά οι παίκτες
θα ξαναπάρουν πίσω γύρω στο 25%. Από τα υπόλοιπα ένα μέρος θα πάρει το κράτος
και τα άλλα είναι κέρδη, πλην εξόδων, των «ευαγών» ιδρυμάτων... Φτώχεια
καταραμένη! Ο Κ. Ντελέζος στη σελ. 14. 
ΟΙ ΓΙΓΑΝΤΕΣ της ρωσικής οικονομίας
έχουν αγοράσει τις μετοχές των εφημερίδων και τώρα προσπαθούν να επηρεάσουν
την πολιτική τους. Αλλά οι δημοσιογράφοι και οι διανοούμενοι αντιστέκονται.
Από την «Washington Post» στη 
σελ. 33. 
Ο ΤΖΟΝ ΣΜΙΘ παραδέχθηκε στο
δικαστήριο ότι έκανε διάρρηξη. Και ο δικαστής, αντί να τον στείλει στη φυλακή
τον ανάγκασε να υποστεί επί τρεις μέρες δημόσια διαπόμπευση... Σε λίγο θα
επανέλθει και ο νόμος του Λιντς! Σελ. 35. 
Η ΕΞΟΔΟΣ άρχισε. 
Η πρωτεύουσα σιγά σιγά ερημώνει. 
Όσοι
ταξιδέψετε, κατ' αρχήν προσοχή στα έργα. 
Και μετά έχετε υπόψη σας ότι εδώ
και 
κει υπάρχουν 
δωμάτια, αλλά εισιτήρια 
σε πλοία, αεροπλάνα

και τρένα δεν υπάρχουν. 
Και προσοχή, ασφαλίστε τα σπίτια σας. 
Οι διαρρήκτες παραμονεύουν. 
Σελ. 18. 
ΜΠΟΡΕΙ να ζούμε σε στιγμές μοιραίες, 
αλλά
ελάχιστα φαίνεται να μας αγγίζουν. 
Λες και στραβωνόμαστε
 από τη
γρήγορη διαδοχή των πλάνων. 
Ίσως είμαστε πολύ απασχολημένοι
 με τον
μικρόκοσμό μας
 για να δούμε τα όσα δραματικά συμβαίνουν δίπλα μας. 
Η
Νατάσα Μπαστέα 
«Σε Πρώτο Ενικό». 
Σελ. 13. 
Η ΕΠΙΣΤΟΛΗ των 32 βουλευτών του
ΠΑΣΟΚ 
μόνο κεραυνός εν αιθρία δεν ήταν. 
Αντί, λοιπόν, οι
κυβερνητικοί παράγοντες 
να αναζητούν προθέσεις και σκοπιμότητες,
 καλά
θα κάνουν να την εξετάσουν με βάση 
τη σημαντικότητα του κειμένου. 
Ο
Γ. Χρ. Παπαχρήστος
 στους «Προβολείς». 
Σελ. 6. 
ΟΙ ΕΠΙΧΟΡΗΓΗΣΕΙΣ δεν
συνιστούν πολιτική για τον πολιτισμό ούτε αυτός είναι ο ρόλος του κράτους.
Αυτά είπε ο κ. Ευ. Βενιζέλος και ανακοίνωσε την κατάθεση νομοσχεδίου με το
οποίο εκτός άλλων επισημοποιείται το βραβείο «Μελίνα Μερκούρη». «Πανόραμα»,
σελ. 3. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15820N021</ED>
<ID>
ID:170825

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N02&aa=1</URL></REF>


Article

<CATEGORY>vin02</CATEGORY>

 <H2>Ομάδες</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Δεν χρειάζεται να
προσπαθούν τόσο πολύ οι «32», για να πείσουν ότι δεν αποτελούν «ομάδα» ­
άλλωστε, μία ομάδα χρειάζεται παίκτες, προπονητή και κυρίως οπαδούς. 
Με
τιμή 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15820N022</ED>
<ID>
ID:170900

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15820N023</ED>
<ID>
ID:170907

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N02&aa=3</URL></REF>


Article

<CATEGORY>vin01</CATEGORY>

 <H5>ΑΝΟΙΧΤΟ ΤΟ ΕΣΩΚΟΜΜΑΤΙΚΟ ΜΕΤΩΠΟ ΣΤΟ ΠΑΣΟΚ
</H5><H2>Διαφωνίας
...τροπάρια</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Ανοιχτό παραμένει ­ Εβδομάδα
των Παθών άλλωστε ­ το εσωκομματικό μέτωπο στο ΠΑΣΟΚ λόγω των διαφορετικών
προσεγγίσεων για τον ελληνοτουρκικό διάλογο μέσω της επιτροπής των
εμπειρογνωμόνων.ΜΕΤΑ την «κίνηση των 32» που προκάλεσε ποικίλες
αντιδράσεις, και ο υπουργός Παιδείας κράτησε αποστάσεις από τους κυβερνητικούς
χειρισμούς, για να εισπράξει την υπενθύμιση εκ μέρους του κυβερνητικού
εκπροσώπου ότι οι αρμοδιότητές του κινούνται μόνο στον χώρο της Παιδείας. 
Την ίδια στιγμή εκδηλώθηκε οξεία επίθεση κατά των «32» από τον γενικό
γραμματέα του υπουργείου Εξωτερικών, το οποίο όμως έσπευσε να διευκρινίσει ότι
οι δηλώσεις αυτές έγιναν με κομματική και όχι κυβερνητική ιδιότητα, κρατώντας
έτσι αποστάσεις από το συμβάν. 
Από την πλευρά του, ο υπουργός Εξωτερικών
επιφυλάχθηκε να τοποθετηθεί για τους «32» στα αρμόδια όργανα, ενώ η κυβέρνηση
γενικώς φρόντισε και χθες να διαβεβαιώσει ότι η διαδικασία της επιτροπής
εμπειρογνωμόνων είναι τεχνική και δεν αποτελεί αφετηρία διαλόγου επί της
ουσίας. 
Παράλληλα, ο πρώην υπουργός κ. Πεπονής, που έχει υπογράψει το
κείμενο των «32», με συνέντευξή του στα «ΝΕΑ» υπεραμύνεται της κίνησης,
διευκρινίζοντας όμως ότι οι «32» δεν αποτελούν ομάδα. (Σελ. 8-9). 
* Στο
μεταξύ, η Αθήνα για να συμβάλει, όπως υποστηρίχθηκε, στη διατήρηση «ήπιου
κλίματος» εν όψει του διαλόγου με την Άγκυρα ματαίωσε, σε συμφωνία με τη
Λευκωσία, τη συμμετοχή ελληνικών μαχητικών αεροσκαφών στη στρατιωτική άσκηση
«Τοξότης» που θα γίνει στην Κύπρο. 
* Οι χειρονομίες όμως της Αθήνας δεν
φαίνεται να βρίσκουν την πρέπουσα ανταπόκριση, αφού στο Στρασβούργο
συνεχίστηκαν οι προκλήσεις των Τούρκων βουλευτών στο πρόσωπο του Προέδρου της
Δημοκρατίας κ. Στεφανόπουλου. Έτσι, οι Τούρκοι μετά την προκλητική τους
παρουσία στην ομιλία του επανήλθαν χθες με κείμενο, με το οποίο επιτίθενται σε
προσωπικό επίπεδο και με ιδιαίτερα ιταμό ύφος κατά του Προέδρου της
Δημοκρατίας. (Σελ. 7). 
* Κατά τα άλλα, στην Αθήνα διαπιστώθηκε διαφορά
απόψεων μεταξύ της κυβέρνησης και της Ν.Δ. για τον χειρισμό και τις προοπτικές
των ελληνοτουρκικών σχέσεων στη συνάντηση του αρχηγού της αξιωματικής
αντιπολίτευσης και του υπουργού Εξωτερικών. Ενώ ο κ. Πάγκαλος μίλησε μόνο για
διαφορές απόψεων επί των αποχρώσεων και της τακτικής της κυβέρνησης και
διαπίστωσε την ύπαρξη μιας εθνικής πολιτικής, ο κ. Καραμανλής εξέφρασε σοβαρή
ανησυχία και επιφυλάξεις για τους κυβερνητικούς χειρισμούς. Και προειδοποίησε
ότι το κόμμα του θα σταθεί εμπόδιο σε χειρισμούς που κρίνει ότι δεν είναι
εθνικά επωφελείς. (Σελ. 8-9). 
* Στο εσωτερικό, τώρα, μέτωπο η διαμάχη των
οικογενειών του Α. Παπανδρέου για τα κληρονομικά δεν είχε δικαστική συνέχεια
με τη διαδικασία των ασφαλιστικών μέτρων για το σπίτι της Εκάλης. Και αυτό
γιατί η χήρα του Α. Παπανδρέου δεσμεύθηκε δημόσια ότι δεν θα πουλήσει τη βίλα
μέχρις ότου λήξει η διένεξη για το σπίτι του Ψυχικού. (Σελ. 7). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15820N032</ED>
<ID>
ID:170874

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N03&aa=2</URL></REF>


Article

<CATEGORY>vin01</CATEGORY>

 <H5>Ο τρόμος</H5>
<H2>ΡΙΠΕΣ</H2>

ΤΟ ένα μετά το
άλλο τα θανατηφόρα εργατικά ατυχήματα στο Πέραμα... 
ΑΠΟΚΑΛΥΠΤΟΥΝ την
παρατεταμένη ­ και εγκληματική ­ αδιαφορία για τα συστήματα ασφαλείας και
προστασίας όσων εργάζονται στη ναυπηγοεπισκευαστική ζώνη. 
ΚΑΙ το κοινό
μυστικό ότι στο Πέραμα οι εργατοτεχνίτες παίζουν καθημερινά τη ζωή τους
κορώνα-γράμματα... 
ΔΕΝ έχει δυστυχώς προκαλέσει καμία παρέμβαση για τον
εκσυγχρονισμό των συστημάτων αυτών... 
ΩΣΤΕ ν' ανταποκρίνονται στις
προδιαγραφές που το ισχύον νομοθετικό πλαίσιο επιβάλλει. 
ΣΤΟ «μεροκάματο
του τρόμου» οι απασχολούμενοι στις επικίνδυνες εργασίες τεχνίτες... 
ΣΥΜΒΑΙΝΕΙ ­ και είναι τραγικό ­ να δουλεύουν δίχως τα στοιχειώδη, σχεδόν «πίσω
από τον Θεό»... 
ΣΥΧΝΑ μάλιστα ανειδίκευτοι ­ και υποαμειβόμενοι ­ για
επισκευές που απαιτούν υψηλή εξειδίκευση. 
ΣΕ μια περιοχή υποβαθμισμένη και
με υψηλότατο δείκτη ανεργίας... 
ΟΠΟΥ η επιλογή είναι ανάμεσα στην
προσφερόμενη ­ με αυτές τις άθλιες συνθήκες ­ απασχόληση και την παραμονή στις
λίστες των ανέργων... 
ΕΛΑΧΙΣΤΑ μετρά ο ανθρώπινος παράγοντας και φθηνά
κοστίζει το θανατηφόρο ρίσκο. 
ΘΑ περίμενε κανείς πως ύστερα από τα τόσα
ατυχήματα των τελευταίων ετών, ο έλεγχος θα ενέσκηπτε... 
ΓΙΑ να αποτρέψει
τη συνέχιση της θλιβερής παράδοσης... 
ΑΛΛΑ και εδώ μοιάζει δραματικά να
επιβεβαιώνεται η λαϊκή ρήση «όπου φτωχός και η μοίρα του». 
ΑΣ είναι
τουλάχιστον τώρα, μετά και τη χθεσινή τραγωδία, οι αρμόδιοι ­ που τόσο έχουν
αδιαφορήσει ­ να δώσουν τέλος στον τρόμο και την αθλιότητα του Περάματος.

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15820N033</ED>
<ID>
ID:170909

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

«Η κυβέρνηση δεν αλλάζει όπως
μια... ομάδα μπάσκετ». 
Μανώλης Κεφαλογιάννης: 
(ο βουλευτής Ηρακλείου
της Ν.Δ., στην «Απογευματινή») 
«Αντίπαλο, αλλά ταυτόχρονα και δημιουργική
πρόκληση για τον πρόεδρο της Ν.Δ. αποτελεί το γεγονός ότι είναι Καραμανλής και
καλείται να αποδείξει ότι είναι Αλέξανδρος, γιος του Φιλίππου». 
Βασίλειος
Κωστέτσος: 
(ο σχεδιαστής μόδας, για τα καλύμματα των επίπλων του, στο
«Down Town») 
«Μ' αρέσουν πολύ οι λεοπαρδάλεις και οι ζέβρες. Δεν
χρησιμοποιώ τίποτε, βέβαια, που να είναι αληθινό, όχι επειδή είμαι οικολόγος,
απλά δεν μπορώ να φαντασθώ ότι θα έχω κάποια ζώα σφαγμένα για να κάθονται πάνω
τους οι φίλοι μου κι εγώ». 
Αλέκος Κακλαμάνος: 
(στον ποδοσφαιριστή του
Ολυμπιακού η «DIVA» θέτει το δίλημμα: Σάρον Στόουν ή Ειρήνη Σκλήβα;) 
«Προτιμώ την κοπέλα που είναι μαζί μου αυτή τη στιγμή». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15820N034</ED>
<ID>
ID:170945

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N03&aa=4</URL></REF>


Article

<CATEGORY>vin05</CATEGORY>

 <H2>ΜΙΚΡΟΠΟΛΙΤΙΚΟΣ</H2>
<H2>Κουζουλάδες ηρακλειώτικες</H2>

<AUTHOR>ΟΜΟΚΡΟΠΟΛΙΤΙΚΟΣ</AUTHOR>

ΚΑΘΟΛΟΥ δεν τους έχει επηρεάσει εκεί, στο Ηράκλειο της Κρήτης, το πνεύμα
της Μεγάλης Εβδομάδας: Για να καταλάβετε, αρκεί να σας πούμε ότι ο βουλευτής
του ΠΑΣΟΚ κ. Μ. Φραγκιαδουλάκης χαρακτηρίζει δημοσίως τον δήμαρχο κ. Κ.
Ασλάνη, επίσης του ΠΑΣΟΚ, ως «αήθη, προσωρινό και εργολάβο σε μαύρες εποχές»,
ενώ ό δήμαρχος του γυρίζει ότι είναι «άθλιος συκοφάντης» και τον προκαλεί να
παραιτηθεί από τη βουλευτική ασυλία για να τον μηνύσει! 
ΓΙΑΤΙ όλα αυτά;
Λοιπόν, απλώς άρχισαν τα όργανα για τις δημοτικές εκλογές ­ η αφορμή ήταν μία
αντίθετη με τη γνώμη του κ. Ασλάνη απόφαση του ΥΠΕΧΩΔΕ: «Πίσω» από την απόφαση
ο δήμαρχος «είδε» παρέμβαση του βουλευτή, ο οποίος, όπως λέγεται, «καλοβλέπει»
το δημαρχιλίκι... 
ΚΑΤΑΛΑΒΑΙΝΕΤΕ τι έχει να γίνει ως τις εκλογές... 
Διάλογος... δι' αλληλογραφίας 
ΧΘΕΣ, σας γράψαμε για το πάθημα των Ελλήνων
βουλευτών που μετέχουν στην ελληνική αντιπροσωπεία της κοινοβουλευτικής
συνέλευσης του Συμβουλίου της Ευρώπης, στο Στρασβούργο: Είχαν κλείσει μεγάλο
τραπέζι ­ για 24 ανθρώπους, παρακαλώ ­ με σκοπό να ανταποδώσουν παλιότερο
δείπνο στην τουρκική αντιπροσωπεία ­ αλλά μετά την προκλητική επίθεση των
γειτόνων εναντίον του Προέδρου της Δημοκρατίας κ. Κ. Στεφανόπουλου, οι Τούρκοι
βουλευτές έστειλαν σκληρή επιστολή, ματαιώνοντας τη συμμετοχή τους και το
ρεστοράν ζητούσε αποζημίωση. 
ΕΓΙΝΕ λοιπόν το δείπνο με καλεσμένους όλους
τους Έλληνες του Στρασβούργου ­ κι όταν ο επικεφαλής της αντιπροσωπείας μας, ο
κ. Ντ. Βρεττός, έδειξε την επιστολή, ο κ. Κ. Κουλούρης παρατήρησε: Άρχισε... ο
διάλογος... 
ΚΑΙ ο κ. Βρεττός: «Ναι, δι'... αλληλογραφίας»! 
Κι άλλος
διάλογος 
ΜΙΑΣ ΚΑΙ ΣΑΣ γράφουμε πιο πάνω για τα όσα συνέβησαν στο
Στρασβούργο, να συμπληρώσουμε ότι υπήρξε και... κανονικός ελληνοτουρκικός
διάλογος ­ μόνον πού κατέληξε σε ελληνικό μονόλογο: Ο κ. Ντ. Βρεττός συνάντησε
τους Τούρκους βουλευτές στο «λόμπι» του ξενοδοχείου, όπου διέμειναν και οι δύο
αντιπροσωπείες, και προσπάθησε να τους πείσει ότι έδειξαν υπερβολική και
πάντως ανάρμοστη αντίδραση στην ομιλία Στεφανόπουλου. 
Όπως αντιλαμβάνεστε,
απάντηση δεν πήρε. 
Κι άλλα τραπεζώματα 
ΤΙ ΠΙΟ ΦΥΣΙΚΟ από την παρουσία
ενός στρατηγού στο Πεντάγωνο; Ε, όταν ό «στρατηγός» είναι ο κ. Θ. Τσουκάτος,
τα πράγματα αλλάζουν ­ βλέπετε, βρέθηκε για δύο ώρες χθες το μεσημέρι στο
Πεντάγωνο, έπειτα από πρόσκληση του κ. Α. Τσοχατζόπουλου: Οι δυο τους
συνέφαγαν μάλιστα, στο γνωστό «δώμα» του υπουργείου Εθνικής Άμυνας. 
Όπως
είναι γνωστό, οι κ.κ. Α. Τσοχατζόπουλος και Θ. Τσουκάτος έχουν πολύ καλή
προσωπική σχέση ­ και ο υπουργός Άμυνας, παρά την εσωκομματική αντίθεση, λέει
μόνον καλά λόγια για τις ικανότητες του «στρατηγού». 
Τι συζήτησαν; Ε, για
όλα τα... ΠΑΣΟΚικά! 
Φεύγει ο Αρσένης 
ΝΑΙ, ΦΕΥΓΕΙ ­ αύριο για Κεφαλονιά
και την Τρίτη του Πάσχα για Ηνωμένες Πολιτείες: Ο υπουργός Παιδείας έχει
προγραμματίσει ιδιωτικό ταξίδι, μαζί με τη σύζυγό του. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15820N042</ED>
<ID>
ID:170873

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΩΣ ΓΝΩΣΤΟΝ, οι
μεγαλύτερες σφαγές έχουν γίνει για την υπεράσπιση της Ελευθερίας ­ ε, κάπως
έτσι θα γίνουν και οι μεγαλύτερες αθλιότητες για την... υπεράσπιση της μνήμης
του Ανδρέα Παπανδρέου. 
ΑΜΑ ΕΧΕΙΣ τέτοιους υπερασπιστές, τι τη θες
τη μνήμη... 
ΕΥΤΥΧΩΣ, οι περισσότεροι από τους «32» θα αναχωρήσουν
για το Πάσχα στις περιφέρειές τους κι έτσι θα περιοριστεί το επίπεδο της
ανησυχίας στη χώρα... 
ΑΛΛΗ ΜΙΑ δικαίωση της πραγματικής Αριστεράς ­
δεν λέγανε ότι «έτσι κι αλλιώς η γη θα γίνει κόκκινη»; Ε, όπως αποδείχτηκε στο
ματς του Ολυμπιακού με τη Λιουμπλιάνα, η γη άρχισε να κοκκινίζει ­ από τη
Ρώμη... 
ΚΑΚΩΣ Ο υπουργός Προεδρίας επιχειρεί να κόψει τις άδειες
«από τη σημαία» ­ ως γνωστόν, είναι οι πιο όμορφες... 
Ο
ΕΚΣΥΓΧΡΟΝΙΣΜΟΣ - εκσυγχρονισμός, αλλά και οι άδειες - άδειες... 
ΚΑΛΑ, ΟΙ «32» εξάντλησαν την ευαισθησία τους στην Επιτροπή
Εμπειρογνωμόνων ­ δεν βλέπουν ότι αν κοπούν οι ανεπίσημες άδειες, πλήττεται ο
ελληνικός τρόπος ζωής; 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15820N043</ED>
<ID>
ID:170908

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N04&aa=3</URL></REF>


Article

<CATEGORY>vin02</CATEGORY>

 <H2>Αυστραλία
</H2>
<AUTHOR>ΛΕΥΤΕΡΗΣ ΠΑΠΑΔΟΠΟΥΛΟΣ</AUTHOR>

ΗΜΟΥΝ στην Αυστραλία, στη
Μελβούρνη και το Σίδνεϊ, δέκα μέρες. Με κάλεσαν οι ελληνορθόδοξες κοινότητες
των δύο πόλεων, για τρεις διαλέξεις, στο φεστιβάλ «Αντίποδες», που οργανώνουν
κάθε χρόνο. Έχω να γράψω πολλά. Πριν απ' όλα, όμως, θέλω να πω τούτο: στο
αεροπλάνο της επιστροφής ήρθε και με βρήκε ο φίλος Δημήτρης Φούντας. Είχε ένα
καλάθι γεμάτο φρούτα. 
«Για το ταξίδι», μου 'κανε. Τα μάτια του ήταν υγρά.

«Και μη μας ξεχνάτε εκεί κάτω», πρόσθεσε. 
«Όσοι έρχονται εδώ, από την
Ελλάδα, μας λένε, μας τάζουν, αλλά ύστερα από λίγο μας ξεχνάνε. Είναι και η
απόσταση τεράστια, βλέπεις...». 
«Μη μας ξεχνάτε...». Τρεις λέξεις, όλο
πίκρα. 
Αλλά και αλήθεια. Η Αυστραλία δεν είναι Γερμανία, δεν είναι Βέλγιο,
δεν είναι Γαλλία, να μπεις στο αεροπλάνο και να φτάσεις στον προορισμό σου σε
3-4 ώρες. 
Η Αυστραλία βρίσκεται στην άλλη άκρη του κόσμου! 
Δεν
αποφασίζεις, εύκολα, να την επισκεφθείς. 
Όπως εύκολα δεν αποφασίζει κι ο
ξενιτεμένος να 'ρθει στην Ελλάδα, για να δει τους συγγενείς του. 
Κι είναι
και τα ναύλα πολύ ακριβά. 
Αυτό ­ η απόσταση, δηλαδή ­ είναι ένας βασικός
λόγος που η τρίτη πόλη της Ελλάδας, η... Μελβούρνη, με τους 250.000 Έλληνες,
δεν έχει καθημερινά πάρε δώσε με την Αθήνα, τη Θεσσαλονίκη, την Πάτρα, τα
νησιά. 
Έτσι νομίζω. Και, βέβαια, υπάρχει και το άλλο ζήτημα: ακόμη και
σήμερα, ύστερα από τόσες και τόσες δημοκρατικές κυβερνήσεις, Ελλάδα
εξακολουθεί να είναι, δυστυχώς, η Αθήνα, κυρίως... 
Θα γράψω, επαναλαμβάνω,
σε σειρά χρονογραφημάτων, μετά το Πάσχα, όσα είδα, άκουσα, σκέφτηκα, αλλά,
πρωτίστως, ένιωσα, κάνοντας, συνεχώς, συντροφιά, πέρα εκεί, με σπουδαίους
Έλληνες της Διασποράς. (Κι όταν λέω «σπουδαίους», δεν αναφέρομαι, απαραιτήτως,
σε τιτλούχους). Χρειάζομαι, όμως, λίγο χρόνο, για να... συνέλθω! 
Δεν
υπερβάλλω: το ταξίδι στην Αυστραλία είναι μια αφάνταστη ταλαιπωρία! Σκεφτείτε,
22 ώρες στον αέρα, με συνεχείς «αναταράξεις»! Ευτυχώς που το αεροπλάνο
σταματάει, για μία ώρα, στην Μπανγκόκ! 
Την πρώτη φορά, πάντως, που
«πέταξα» στην Αυστραλία, πριν από τρία χρόνια, με αεροπλάνο της Σιγκαπούρης,
σε τουριστική θέση, δεν κουράστηκα πολύ. Τώρα, με την «Ολυμπιακή», στην κατ'
ευφημισμόν «μπίζνες» θέση, τσακίστηκα! Πώς να ξαπλώσεις και να ξεκουραστείς σε
καθίσματα της εποχής που η εταιρεία ανήκε στον... Ωνάση; 
Ενώ, ταξιδεύεις
στην «μπίζνες» της «Λουφτχάνσα» ­ πήγα στη Ν. Αμερική, πέρυσι ­ και αισθάνεσαι
υπέροχα! Καθίσματα-κρεβάτια, τηλεοράσεις, μουσική, σέρβις ­ τα πάντα στην
εντέλεια! 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15820N045</ED>
<ID>
ID:170957

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N04&aa=5</URL></REF>


Article

<CATEGORY>vin04</CATEGORY>

 <H5>14ΧΡΟΝΟΙ ΑΛΒΑΝΟΙ
ΣΤΙΣ ΑΠΟΘΗΚΕΣ ΠΟΥ ΦΥΛΑΣΣΕΙ Η ΕΛΛΗΝΙΚΗ ΔΥΝΑΜΗ</H5>
<H2>Πήγαν να κλέψουν, έφυγαν με δώρα!</H2>

<AUTHOR>ΔΗΜΗΤΡΗΣΤΖΑΘΑΣ</AUTHOR>

Οι δύο
νεαροί δεν ήταν πάνω από 14 χρόνων. Είχαν έρθει από τη Βόρα, μία κωμόπολη έξω
από τα Τίρανα. Δεν ήταν ακριβώς το είδος της «δουλειάς» που τους έκανε
ευτυχισμένους. Αλλά με το «σάλτο» ­ τουλάχιστον ­ κάλυπταν «τα προς το ζην»
των οικογενειών τους.Ο ΣΡΕΜΙ και ο Μέμιτ, εβδομάδες τώρα, είχαν
συνηθίσει να περνούν ανενόχλητα από ένα μικρό γήπεδο ποδοσφαίρου στις
αποθήκες, όπου βρίσκεται ένα μέρος της ανθρωπιστικής βοήθειας, να κλέβουν ό,τι
μπορούν και να χάνονται στους γύρω χωματόδρομους. 
Χθες, όμως, δεν ήταν η
καλύτερή τους μέρα. Μόλις πριν από λίγες ώρες, στο Βαγκιάρ, στις ίδιες
εγκαταστάσεις της πρώην Σχολής Αντιαεροπορικής Άμυνας της Αλβανίας, όπου
βρίσκονται 120 αξιωματικοί και οπλίτες της ελληνικής δύναμης, οι δικοί μας
στρατιώτες τοποθέτησαν το πρώτο συρματόπλεγμα περίφραξης, «για οχυρωματικούς
λόγους». 
Ο Σρέμι και ο Μέμιτ πιάστηκαν στο σύρμα ενώ προσπαθούσαν να
φύγουν με ένα μικρό σάκο αλεύρι, κάποια μπισκότα και λίγες κονσέρβες. «Τα
ήθελαν πολύ, όχι για τους ίδιους, αλλά για τους δικούς τους», έλεγε αργότερα
ένας Έλληνας αξιωματικός. 
Άλλωστε και ο δικός μας ιατρός που τους πρόσφερε
τις πρώτες βοήθειες, έμεινε περισσότερο έκπληκτος για το θάρρος τους παρά για
το μικρό τους βάρος. Τέλος καλό, όμως, όλα καλά! Οι δύο νέοι έφυγαν από το
στρατόπεδο με «δεμένες πληγές» αλλά και δώρα! Για το Πάσχα... 
Παρόμοια
περιστατικά «σπάζουν» τη μονοτονία της ελληνικής δύναμης στην Αλβανία. Όπως
εξηγούν οι περισσότεροι, «κυρίως οι νέοι αντιλαμβάνονται πως... τέτοιες
"βουτιές" είναι για μια ανθρώπινη επιβίωση»! Ωστόσο, κανείς δεν κρατάει κακία.
Σίγουρα ­ και είναι φυσικό ­ υπάρχει κάποια σοβαρή επιφύλαξη, η οποία όμως
ουδέποτε οδηγεί στην... παράκαμψη. Κι αν ο κόσμος ­ τουλάχιστον στα Τίρανα και
τα γύρω χωριά ­ έχει να πει κάτι, είναι ότι: «Οι Έλληνες είναι μαζί μας...»!

Πάντως, οι «δικοί μας» ρυθμοί εντείνονται καθημερινά, σε τέτοιο βαθμό
μάλιστα που ακόμη κι αυτοί των άλλων δυνάμεων της Δύσης, «τρίβουν τα μάτια
τους»! Ήδη, στο Βαγκιάρ, σ' ένα διώροφο κτίριο περίπου 350 τ.μ., τοποθετήθηκαν
αλουμινένια κουφώματα, τζάμια, ολοκληρώθηκε χθες ο εσωτερικός
ελαιοχρωματισμός, έχουν πλέον ηλεκτρικό ρεύμα ­ αφού συνδέθηκαν με το κεντρικό
δίκτυο της αλβανικής πρωτεύουσας ­ ενώ ελπίζουν ότι προς το τέλος της
ερχόμενης εβδομάδας θα κατασκευαστούν τα υπόλοιπα οχυρωματικά έργα, θα
αποκατασταθεί το οδικό δίκτυο και θα τελειώσουν οι εργασίες της αποχέτευσης.

ΣΤΟ ΙΖΜΠΕΡΙΣ 
Κι αν εκεί η κατάσταση έχει αρχίσει να γίνεται για
την ώρα τουλάχιστον υποφερτή, στο Ιζμπερίς, ένα άλλο στρατόπεδο όπου θα
εγκατασταθεί ένα μεγάλο τμήμα της ελληνικής δύναμης, σε 24ωρη βάση 45 Έλληνες
οπλίτες πασχίζουν να δημιουργήσουν μια βιώσιμη ατμόσφαιρα: «Μέχρι τώρα, ως και
όπλα βρίσκαμε διάσπαρτα παντού, τα οποία βεβαίως παραδίδαμε στην αλβανική
διοίκηση», εξηγούσε ένας Έλληνας αξιωματικός. 
Προς το παρόν, σ' αυτό το
στρατόπεδο, τα παράθυρα έχουν «ντυθεί» με νάιλον, ενώ λειτουργούν γεννήτριες
που γρήγορα θα αντικατασταθούν από κεντρικό δίκτυο παροχής ηλεκτρικού
ρεύματος. 
Εκεί, άλλωστε, στο Ιζμπερίς, πρόκειται σήμερα να φθάσει και η
δύναμη των 400 αξιωματικών και οπλιτών, καθώς και τα 90 οχήματα που θα
αποβιβαστούν στο Δυρράχιο. Μία διαδικασία η οποία ίσως ν' αποτελεί «κόλπο
γκρόσο» στους άλλους επτά εταίρους της πολυεθνικής δύναμης αφού όλοι στα
Τίρανα αυτό περιμένουν. Και δεν είναι μόνον οι Έλληνες στρατιώτες, αλλά και ο
ντόπιος πληθυσμός που περιμένει τη δική μας αποστολή «για ν' απαλύνει τον πόνο
του». 
Ήδη, στο Δυρράχιο έχουν ληφθεί όλα τα απαραίτητα μέτρα. Μία ομάδα
Ελλήνων αξιωματικών βρίσκεται εκεί, σε συνεννόηση με τις τοπικές αρχές, για
την ασφαλή αποβίβαση, ενώ και από τον ντόπιο πληθυσμό προβλέπεται πως η
ελληνική δύναμη θα γίνει δεκτή με ενθουσιασμό. 
ΑΝΟΙΧΤΟΙ ΛΟΓΑΡΙΑΣΜΟΙ

Στην αλβανική πρωτεύουσα, όμως, υπάρχει και μία άλλη πλευρά. Αυτή της
πολιτικής κρίσης και του «ξεκαθαρίσματος λογαριασμών»: «Σε τέτοιες καταστάσεις
ευνοούνται διάφορα στοιχεία να περάσουν σε ενέργειες, οι οποίες κάθε άλλο παρά
αντιπροσωπεύουν τη χώρα μας», εξηγούσε χθες ο Βάνε Σόλα, στέλεχος του
Σοσιαλιστικού Κόμματος της Αλβανίας. 
Σ' αυτό το κλίμα εντάσσεται και η
βομβιστική ενέργεια εναντίον του διοικητή του 1ου Αστυνομικού Τμήματος των
Τιράνων Αρμπέν Ούικα, του οποίου το αυτοκίνητο εξερράγη, σε κεντρικό σημείο
της πόλης, λίγο πριν από τα ξημερώματα. 
Η κατάσταση ακόμη είναι
συγκεχυμένη, καθώς άλλοι μιλούν για «αντίπαλες συμμορίες» και άλλοι για
«επίδειξη πολιτικής δύναμης». Ένα, όμως, είναι σίγουρο: «Όσο πλησιάζουμε προς
τις εκλογές, είναι γεγονός ότι εκείνοι που έχουν την παραεξουσία δεν θα θέλουν
να τη χάσουν και όσοι την επιδιώκουν δεν θα μείνουν με δεμένα τα χέρια»,
τόνιζε Δυτικός διπλωμάτης. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15820N051</ED>
<ID>
ID:170856

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N05&aa=1</URL></REF>


Article

<CATEGORY>vin04</CATEGORY>

 <H2>Προσάραξε η ιταλική ναυαρχίδα</H2>

ΤΟ ΙΤΑΛΙΚΟ πολεμικό πλοίο, που
αποτελεί τη ναυαρχίδα της πολυεθνούς δύναμης προστασίας στην Αλβανία,
προσάραξε χθες στα αβαθή των ακτών του Αυλώνα, εξαιτίας των κακών καιρικών
συνθηκών, δήλωσε Ιταλός στρατιωτικός εκπρόσωπος. 
«Το Βιτόριο Βένετο
παρασύρθηκε από τους θυελλώδεις ανέμους και προσάραξε», τόνισε στο πρακτορείο
Ρώυτερ ο συνταγματάρχης Τζιανφράνκο Σκάλας, στρατιωτικός εκπρόσωπος της υπό
ιταλική διοίκηση οκταεθνούς δύναμης στην Αλβανία. 
Ο Σκάλας είπε ότι το
πλοίο προσάραξε σε αμμώδη περιοχή κοντά στο λιμάνι του Αυλώνα. Αυτόπτες 
μάρτυρες ανέφεραν ότι δύο ρυμουλκά και τρία πλοία του ιταλικού πολεμικού
ναυτικού έσπευσαν κοντά στο «Βιτόριο Βένετο», που έχει προσαράξει σε απόσταση
500 μέτρων από την ακτή. Το Παγκόσμιο Πρόγραμμα Διατροφής των Ηνωμένων Εθνών
έστειλε 220 τόνους αλευριού σε 4.430 οικογένειες 
στο Ελμπασάν. Οι Ιταλοί
στρατιώτες της πολυεθνούς δύναμης δεν συνόδευσαν τα φορτηγά που μετέφεραν τη
βοήθεια, αλλά φρουρούσαν τους δρόμους από τους οποίους πέρασαν. 
ΑΝΤΙΠΡΟΣΩΠΙΑ 
Η Διεθνής Τράπεζα θα στείλει αντιπροσωπεία στην
Αλβανία, μέχρι το τέλος του μήνα, για να εξετάσει πόσα χρήματα απαιτούνται για
προγράμματα ανοικοδόμησης της χώρας. Όπως δήλωσε ο διευθυντής της Τράπεζας
Φράνκο Πασακαντάντο, η αντιπροσωπεία θα εξετάσει τις ζημιές που έχουν
προκαλέσει εβδομάδες ταραχών. Πολυμελή ομάδα, για να αξιολογήσει τις
δυνατότητες αστυνόμευσης, αποφάσισε να στείλει στην Αλβανία και η
Δυτικοευρωπαϊκή Ένωση. Η αποστολή διοργανώνεται με πρωτοβουλία της Γαλλίας και
θα συμμετάσχουν σε αυτήν γαλλικές, ιταλικές, ολλανδικές, ισπανικές,
αυστριακές, βρετανικές και δανικές δυνάμεις. 
Έγκυρη πηγή της ΔΕΕ απέκλεισε
το ενδεχόμενο να σταλεί μελλοντικά στην Αλβανία ευρωπαϊκή αστυνομική δύναμη
και είπε ότι μπορεί να σταλούν μόνο στελέχη ευρωπαϊκών αστυνομιών, που θα
εκπαιδεύουν επιτόπου Αλβανούς αστυνομικούς. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15820N052</ED>
<ID>
ID:170894

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N05&aa=2</URL></REF>


Article

<CATEGORY>vin04</CATEGORY>

 <H2>Η πολυεθνική ζητεί.. προστασία από τους Έλληνες</H2>

ΣΤΟΝ ΑΥΛΩΝΑ,
χθες, η ελληνική δύναμη ξεκίνησε οχυρωματικά έργα γύρω από το στρατόπεδο, όπου
έχει εγκατασταθεί. Η βασική μέριμνα των ελληνικών στρατευμάτων είναι να
μαζέψουν σκελετούς παλαιών αλβανικών αεροπλάνων, σκουριασμένα άρματα μάχης και
παρατημένα όπλα. 
Η χθεσινή ημέρα πέρασε με την οργάνωση ενός ελάχιστου
επιπέδου ζωής. Οι Έλληνες στρατιώτες έστησαν το κινητό μαγειρείο και μάλιστα
αγόρασαν ντομάτες και ψωμί από τους ντόπιους. 
Στο μεταξύ, η ανταλλαγή
πυροβολισμών ανάμεσα στις συμμορίες δεν σταματούν σε αυτό το λιμάνι της
Αλβανίας. Έτσι, χθες τα ξημερώματα, ένας 35χρονος Αλβανός σκοτώθηκε σε μία
τέτοια συμπλοκή. Τέτοια περιστατικά έχουν θορυβήσει τις τοπικές αρχές, που
όμως επιμένουν στους εκπροσώπους της πολυεθνικής δύναμης ότι γρήγορα η ηρεμία
θα ξαναέρθει στην πόλη. 
Τα επεισόδια αυτά έχουν θορυβήσει τα υπόλοιπα
σώματα της πολυεθνικής δύναμης, τα οποία, μάλιστα, ζητούν την... προστασία
Ελλήνων οπλιτών. Απευθύνονται, λοιπόν, στους αξιωματικούς των Ελλήνων οπλιτών,
ώστε οι δικοί μας στρατιώτες ­ που γίνονται δεκτοί με φιλικά αισθήματα ­ να
μετέχουν σε μεικτά περίπολα και να φυλούν σκοπιές στις πύλες των στρατοπέδων.

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15820N053</ED>
<ID>
ID:170926

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N05&aa=3</URL></REF>


Article

<CATEGORY>vin04</CATEGORY>

 <H2>Ο πόνος
που μας εξευγένιζε</H2>

<AUTHOR>ΛΕΝΑ ΔΙΒΑΝΗ</AUTHOR>

Ένας χαρισματικός λαός χωρίς
μνήμη είναι επικίνδυνος. Ποια θα είναι η πυξίδα μας αν όχι η μνήμη του πόνου
που μας εξευγένιζε;Διαβάζω αυτές τις ημέρες τις ελάχιστες μελέτες που
υπάρχουν για τους Έλληνες μετανάστες στην αμερικανική Δύση, το μυθικό Ουέστ.
Πικρά παραμύθια για τους απόκληρους συμπατριώτες μας που ξεκίνησαν από τα τέλη
του προηγούμενου αιώνα για το μεγάλο ταξίδι, την έξοδο κινδύνου από τη φτώχεια
και τη μιζέρια. Πού τους οδήγησε αυτή η ελπίδα; Στοιβαγμένους σε αντίσκηνα,
χωρίς νερό και τουαλέτα, όργανα μεγάλων πρακτόρων-δουλεμπόρων που εισήγαγαν
απελπισμένους Έλληνες (Κινέζους κ.λπ.) για να τους χρησιμοποιήσουν ως
απεργοσπάστες στα ορυχεία και στους σιδηροδρόμους. Οι λευκοί σκλάβοι, που δεν
μιλούσαν λέξη αγγλικά, μισήθηκαν πολύ από τους Αμερικανούς, γιατί χτύπησαν τα
συνδικάτα και τα νόμιμα μεροκάματα. Ο Τύπος τούς αποκαλούσε «αποβράσματα της
Ευρώπης», οι γονείς τούς διαπόμπευαν αν τολμούσαν να πλησιάσουν τα κορίτσια
τους, τα παιδιά τους έπαιζαν μόνα στους δρόμους. Σας θυμίζει τίποτα αυτή η
ιστορία; 
Πέρασαν όμως τα χρόνια και οι Έλληνες στάθηκαν κάπως στα πόδια
τους. Αποταμίευσαν κάποια χρήματα, οργανώθηκαν και αυτοί, ζήτησαν στοιχειώδεις
συνθήκες για να κάνουν τη δουλειά τους. Από απεργοσπάστες έγιναν με τη σειρά
τους απεργοί. Και τότε χτύπησε πάλι το σύστημα των διακρίσεων και της
ξενοφοβίας. Στην Ομάχα πυρπολήθηκαν πολλές ελληνικές επιχειρήσεις. Το 1923-24
η διαβόητη Κου Κλουξ Κλαν οργάνωσε επιθέσεις κατά Ελλήνων μεταναστών. Ο Τύπος
τούς επιτίθεται ξανά. «Αυτοί οι ξένοι είναι αχάριστοι, δεν φθάνει που τους
δεχθήκαμε, έφθασαν και σε παράλογες απαιτήσεις». Σας θυμίζει τίποτα αυτό το
σκεπτικό; 
Να βοηθήσω και άλλο τη μνήμη σας; Ο Γιώργος Ματζουράνης στα
«Παιδιά του Νότου» του (Εκδόσεις Gutenberg, 1991) γράφει για τους Έλληνες
μετανάστες που περνούσαν από υγειονομικό έλεγχο από τις γερμανικές αρχές για
να πάρουν άδεια εργασίας: «Μικρό παιδί θυμάμαι, το 1940, που ήρθε στο χωριό
μου μια επιτροπή του στρατού για να πάρει ζώα για τις μεταφορές στον πόλεμο
της Αλβανίας. Τότες όλοι οι χωρικοί μπήκανε στη σειρά με τα ζώα τους, άλογα,
μουλάρια και γαϊδάρους, ο κτηνίατρος έβλεπε τα δόντια τους, τα ρουθούνια τους,
το σάλιο τους, έλεγε κάτι σ' έναν στρατιώτη δίπλα του και αυτός είχε μια
φουφού με κάρβουνα και πύρωνε δύο μεγάλα σίδερα. Στα καλά ζώα κόλλαγε ένα
πυρωμένο Ε στον λαιμό και στα σκάρτα ένα Ο στα πισινά. Ένας άλλος για τα γερά
ζώα έδινε στους χωριανούς μια απόδειξη παραλαβής. Έτσι, ένοιωσα στη γερμανική
επιτροπή. Όχι σα χωρικός δηλαδή αλλά σαν άλογο. Ο γιατρός μού κοίταξε τα
δόντια, με ακροάστηκε, μου έβγαλε πλάκα στο στήθος, μου ζούπιξε τα ποντίκια
στα χέρια και στα πόδια και μου έδωσε το σημείωμα ικανότητας. Μου φάνηκε πως
ήτανε ο στρατιώτης που έδινε απόδειξη παραλαβής». 
Αν δεν σας θυμίζουν κάτι
αυτές οι ιστορίες είναι γιατί φροντίσαμε και τις ξεχάσαμε γρήγορα. Δεν τις
διηγηθήκαμε στα παιδιά μας, αυτά που μεγάλωσαν με μπέιμπι σίτερ Φιλιππινέζα
και παραδουλεύτρα Αλβανίδα. Αποκτήσαμε, βλέπετε, το σκληρό πετσί του
νεόπλουτου. Οι εποχές που οι άρειοι Γερμανοί μάς αποκαλούσαν «μαυροκέφαλους»
παρήλθαν ανεπιστρεπτί, άλλοι πήραν τη θλιβερή σκυτάλη τώρα, έτσι είναι η ζωή.
Παρακολουθούμε αφ' υψηλού τον πνιγμό των απελπισμένων Αλβανών στη τηλεόραση.
Και από τους Έλληνες μετανάστες στην Αμερική μόνο τον Τζωρτζ Στεφανόπουλο
θυμόμαστε και τον Μάικλ Δουκάκη. Αυτοί αποτελούν, άλλωστε, την έμπρακτη
απόδειξη του δαιμόνιου της φυλής που παίρνει λάσπη και την κάνει χρυσάφι.
Αυτοί αποδεικνύουν ότι είμαστε ξεχωριστός λαός, χαρισματικός. 
Ένας
χαρισματικός λαός χωρίς μνήμη όμως είναι επικίνδυνος. Ποια θα είναι η πυξίδα
μας αν όχι η μνήμη του πόνου που μας εξευγένιζε; 
Η Λένα Διβάνη είναι
επίκουρος καθηγήτρια της Διπλωματικής Ιστορίας στη Νομική Σχολή Αθηνών.

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15820N062</ED>
<ID>
ID:170895

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N06&aa=2</URL></REF>


Article

<CATEGORY>vin02</CATEGORY>

 <H2>Το καθήκον
των «32»</H2>

<AUTHOR>ΓΙΩΡΓΟΣ ΠΑΠΑΧΡΗΣΤΟΥ</AUTHOR>

ΜΟΝΟ κεραυνός
εν αιθρία δεν μπορεί να χαρακτηρισθεί η κίνηση των 32 βουλευτών του ΠΑΣΟΚ να
αποστείλουν στον Πρωθυπουργό Κ. Σημίτη επιστολή για τη διαδικασία διαλόγου με
την Τουρκία που εγκαινιάσθηκε στη Μάλτα. Ήταν κοινό μυστικό ότι οι πολλαπλές
ανησυχίες μιας μερίδας βουλευτών του ΠΑΣΟΚ για την πορεία του κυβερνητικού
έργου θα εκφράζονταν με κάποιο τρόπο. Το ότι η επιλογή που έγινε αφορά τα
εθνικά θέματα, δεν είναι βέβαια τυχαίο. 
Μια κυβερνητική πηγή υποστήριξε
ότι αυτό έγινε διότι τα εθνικά θέματα προσφέρονται για εύκολη κριτική. Ενώ για
το ασφαλιστικό, είπε, τι μπορούν να δηλώσουν; Αν και δεν πρόκειται για
κεντρική κυβερνητική θέση ­ αν ήταν, η κυβερνητική πηγή θα... αποκτούσε και
ονοματεπώνυμο ­ παρουσιάζει ενδιαφέρον αυτή η εκτίμηση, γιατί κινείται σε
εντελώς λάθος κατεύθυνση. 
Είναι δεδομένο ότι οι βουλευτές που υπογράφουν
την επιστολή, οι περισσότεροι τουλάχιστον, έχουν θέσεις και για πολλά άλλα
θέματα. Κι αν η συγκεκριμένη πηγή είχε περισσότερο τακτική παρουσία στη Βουλή,
θα διαπίστωνε ότι οι βουλευτές αυτοί ήταν που... άλλαξαν τα φώτα σε μια σειρά
νομοσχέδια όπως εκείνο των φοροαπαλλαγών ή το άλλο για την εξυγίανση της
ασφαλιστικής αγοράς. 
Ορισμένες άλλες κυβερνητικές πηγές επιχείρησαν να
αποδώσουν στους βουλευτές τον φτηνό χαρακτηρισμό του «υπουργοποιήσιμου». 
Άλλη λάθος προσέγγιση στην επιστολή των «32». Είναι αλήθεια ότι πολλοί από
τους βουλευτές είχαν κατά το παρελθόν διατελέσει υπουργοί. 
Αλλά είναι
εξίσου αληθινό ότι με τις διαθέσεις που έδειξε ο Πρωθυπουργός Κ. Σημίτης στη
σύνθεση της κυβέρνησης που προέκυψε από τις εκλογές της 22ας Σεπτεμβρίου, το
τελευταίο που περιμένουν, για παράδειγμα, ο Γ. Χαραλαμπόπουλος, ο Αν. Πεπονής,
ο Στ. Παπαθεμελής ή ο Γ. Καψής είναι να κληθούν να αναλάβουν υπουργείο και
μάλιστα ύστερα από... πίεση! 
Και επιτέλους, αντί να αναζητούν προθέσεις
και σκοπιμότητες, καλά θα κάνουν να εξετάσουν την επιστολή με βάση τη
σημαντικότητα του κειμένου. Ίσως στο τέλος αντιληφθούν ότι οι βουλευτές δεν
έπραξαν τίποτε περισσότερο από αυτό που τους υπαγόρευσε το καθήκον τους. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15820N063</ED>
<ID>
ID:170929

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N06&aa=3</URL></REF>


Article

<CATEGORY>vin04</CATEGORY>

 <H5>ΚΑΙ ΑΛΛΗ ΤΟΥΡΚΙΚΗ
ΑΝΑΚΟΙΝΩΣΗ ΚΑΤΑ ΣΤΕΦΑΝΟΠΟΥΛΟΥ</H5>
<H5>Ο Σημίτης στη Βιέννη</H5>
<H2>Δεύτερο κεφάλαιο προκλήσεων</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Έδωσε συνέχεια
η τουρκική πλευρά στην επίθεσή της κατά του Προέδρου της Ελληνικής Δημοκρατίας
Κωστή Στεφανόπουλου, με ανακοίνωση Τύπου την οποία εξέδωσε η κοινοβουλευτική
διακομματική της αντιπροσωπεία στο Συμβούλιο της Ευρώπης και στην οποία
περιλαμβάνονται ιδιαίτερα σκληρές και προκλητικές εκφράσεις. 
ΣΤΡΑΣΒΟΥΡΓΟ 
ΧΘΕΣ το απόγευμα ο αρχηγός της ελληνικής κοινοβουλευτικής
αντιπροσωπείας, εδώ στο Στρασβούργο, Ντίνος Βρεττός, βουλευτής του ΠΑΣΟΚ,
κατηγόρησε ­ με δήλωσή του ­ για «κακή αντίδραση» και «έλλειψη επιχειρημάτων»
τους Τούρκους βουλευτές. 
Στην ανακοίνωση Τύπου των Τούρκων βουλευτών, την
οποία διένειμαν στο Κέντρο Τύπου του Συμβουλίου της Ευρώπης, όπου εργάζονται
δημοσιογράφοι από 40 χώρες της «γηραιάς» ηπείρου, γίνεται λόγος για «έκπληξη»
και «λύπη» από την ομιλία του Έλληνα Προέδρου, αλλά και για «αδυναμία και
ανεξέλεγκτη εχθρότητά του»! 
Στο κείμενο υπάρχουν και σκληρότερες εκφράσεις
κατά του Έλληνα Προέδρου. Οι Τούρκοι βουλευτές έκαναν λόγο για «τη συμπεριφορά
του» αλλά και «την έλλειψη σοβαρότητας μπροστά σε 286 βουλευτές της Ευρώπης»,
όπως και ότι «έθεσε τον εαυτό του και τη χώρα του σε αξιολύπητη θέση»! 
Οι
τελευταίες αυτές εκφράσεις ενόχλησαν ιδιαίτερα τους Έλληνες βουλευτές. Και ο
κ. Βρεττός στη δήλωσή του κάνει αναφορά σ' αυτό, τονίζοντας ιδιαίτερα τρία
σημεία: 
1 Ότι «η κακή αντίδραση των Τούρκων συναδέλφων στην ομιλία
του Προέδρου της Δημοκρατίας προέρχεται από το γεγονός ότι διατύπωσε τις
απόψεις της χώρας μας, σε σχέση με τα ελληνοτουρκικά, με σαφήνεια, με
πληρότητα και με τρόπο που έπεισε τη Συνέλευση». 
2 Ότι «αυτό φάνηκε
και από το γεγονός ότι δεν υπήρξε αξιόπιστη απάντηση, ενώ υπήρχε δυνατότητα
λόγου από τη μεριά των Τούρκων, μετά την ομιλία του κ. Προέδρου». 
3
Και ότι «η αντίδραση (των Τούρκων) ήταν προϊόν της αρνητικής στάσης που
επέλεξαν να τηρήσουν λόγω ελλείψεως επιχειρημάτων». 
(Η ομιλία του Προέδρου
της Δημοκρατίας ήταν έτοιμη από την περασμένη εβδομάδα και είχε δοθεί στο
γραφείο του υπουργού Εξωτερικών). 
Στο μεταξύ εντύπωση έχει προκαλέσει εδώ
στο Στρασβούργο ­ στους ελληνικούς διπλωματικούς κύκλους ­ ότι οι Τούρκοι
βουλευτές, ακόμη και για το 
θέμα του δείπνου, όπου δεν πήγαν, απάντησαν
στους Έλληνες συναδέλφους τους με γραπτή επιστολή (σε φάκελο και επιστολόχαρτο
του τουρκικού Κοινοβουλίου). 
Αξίζει να σημειωθεί ότι η διατύπωση της
άποψης πως μόνο η τουρκική πλευρά προωθεί την ιδέα του διαλόγου ­ κάτι στο
οποίο γίνεται αναφορά και στην τουρκική ανακοίνωση Τύπου, όπου εκφράζεται η
λύπη ότι η ελληνική προεδρική ομιλία έρχεται την ώρα του διαλόγου ­ δεν
ευσταθεί, όπως τονίζει η ελληνική αντιπροσωπεία. 
Τελικώς οι Τούρκοι
βουλευτές προφασίστηκαν ότι ενοχλήθηκαν από τις αναφορές του Έλληνα Προέδρου
για την Κύπρο, το Αιγαίο και τη Θράκη και την τελευταία στιγμή αρνήθηκαν να
προσέλθουν στο δείπνο. 
ΜΕ
ΣΑΜΠΑΝΙΑ. Ύψωσε το ποτήρι στο δημαρχείο της Βιέννης ο Πρωθυπουργός κ. Κ.
Σημίτης (εδώ, με τον δήμαρχο της αυστριακής πρωτεύουσας κ. Μίσελ Χοπλ), αφού
οι συνομιλίες του με ολόκληρη την πολιτική ηγεσία της Αυστρίας ολοκληρώθηκαν
με μεγάλη επιτυχία. 
Διαπιστώθηκε ταύτιση απόψεων των δύο χωρών σε μία
σειρά θεμάτων ­ και ειδικά σε θέματα όπως το Κυπριακό και η ένταξη της Κύπρου
στην Ευρωπαϊκή Ένωση, που ενδιαφέρουν ιδιαίτερα τη χώρα μας. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15820N071</ED>
<ID>
ID:170857

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N07&aa=1</URL></REF>


Article

<CATEGORY>vin04</CATEGORY>

 <H2>Να στεγαστεί στο Ψυχικό το Ίδρυμα Ανδρέα Παπανδρέου προτείνει ο Βλαχούτσικος
</H2>
ΜΕ «ΚΑΛΥΜΜΕΝΑ τα νώτα» πλέον, η οικογένεια Βλαχούτσικου
πρωτοστατεί σε μια τελευταία προσπάθεια επίλυσης του θέματος που ανέκυψε με
την εμφάνιση των διαθηκών της Σοφίας Μινέικο, προτείνοντας να στεγαστεί στο
επίδικο ακίνητο του Ψυχικού το Ίδρυμα Ανδρέα Παπανδρέου, με την αρωγή όλων των
πλευρών. 
Χθες πάντως, τα δύο από τα τρία εμπλεκόμενα μέρη, η οικογένεια
Βλαχούτσικου και η κ. Δήμητρα Λιάνη - Παπανδρέου, επέδειξαν και εμπράκτως τη
διάθεση εξεύρεσης εξώδικης λύσης, χωρίς να κρύβουν όμως τις προθέσεις τους να
στραφούν εναντίον των παιδιών του Ανδρέα Παπανδρέου, που διεκδικούν με αγωγή
το σπίτι της γιαγιάς τους. 
Η διαδικασία που διεξήχθη ενώπιον του
Μονομελούς Πρωτοδικείου της Αθήνας, όπου επρόκειτο να συζητηθεί η αίτηση
ασφαλιστικών μέτρων του κ. Χαρ. Βλαχούτσικου κατά της κ. Λιάνη - Παπανδρέου
για τη συντηρητική κατάσχεση της περιουσίας της, ήταν ταχύτατη. 
Η
ΔΗΜΗΤΡΑ 
Οι πληρεξούσιοι δικηγόροι της χήρας του ιδρυτή του ΠΑΣΟΚ
κ.κ. Ν. Ρισβάς και Αικ. Παναγιωτακοπούλου προσκόμισαν στο δικαστήριο έγγραφη
δήλωσή της με το ακόλουθο περιεχόμενο: «Δεν θα προβώ σε οποιαδήποτε ενέργεια
μεταβίβασης ή επιβάρυνσης για οποιονδήποτε λόγο και αιτία τής επί της οδού
Αγράμπελης αρ. 3 ακίνητης ιδιοκτησίας μου μέχρι την πλήρη δικαστική εκκαθάριση
της υποθέσεως. Η δήλωση αυτή γίνεται για την προστασία της μνήμης, των αξιών,
της βούλησης και των πράξεων του Ανδρέα Παπανδρέου. Επίσης απευθύνεται και
προς τα μέλη της οικογένειας Βλαχούτσικου για την εξασφάλιση των ενδεχόμενων
αξιώσεών τους, μετά την εκκρεμή ενώπιον του Πολυμελούς Πρωτοδικείου Αθηνών
δίκη, κατόπιν της από 24-3-97 αγωγής και εν όψει της αποδοχής εκ μέρους των
του περιεχομένου της παρούσας δήλωσης». 
Το περιεχόμενο κρίθηκε
ικανοποιητικό από τον πληρεξούσιο δικηγόρο του κ. Βλαχούτσικου, τον κ. Δ.
Γκούσκο, ο οποίος συνυπέγραψε με τους συναδέλφους του τη δήλωση και, αφού
συντάχθηκε το σχετικό πρακτικό από τη γραμματέα του δικαστηρίου, έληξε η
συνεδρίαση χωρίς να εκδικαστεί η αίτηση ασφαλιστικών μέτρων. 
«ΚΑΤΑΧΡΗΣΤΙΚΗ» 
Εκ μέρους των δικηγόρων τής κ. Παπανδρέου
τονίστηκε ιδιαίτερα ότι «με τη στάση της, τις ενέργειες και τις αποφάσεις της
απέδειξε για μια ακόμη φορά ότι ο σεβασμός και η προσήλωση στις αρχές της
ηθικής και της αξιοπρέπειας πρέπει πάντοτε να διέπουν τους λόγους και τα έργα
όλων εκείνων που απαρέγκλιτα τιμούν το όνομα και τη μνήμη του Ανδρέα
Παπανδρέου». 
Ο κ. Γκούσκος, εκφράζοντας την οικογένεια Βλαχούτσικου,
αναφέρθηκε στα επόμενα βήματα που σκέπτονται να ακολουθήσουν, αφού προηγηθεί η
προσπάθεια για την εξεύρεση εξωδικαστικής λύσης, η οποία πιθανότατα
πραγματοποιείται σήμερα. «Έχοντας καλυμμένα τα νώτα μας από το ενδεχόμενο
κάποιας ζημιάς, μπορούμε απερίσπαστοι να αντιμετωπίσουμε την κύρια δίκη. Θα
αποδείξουμε ότι η αγωγή αυτή είναι καταχρηστική και αναληθής». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15820N072</ED>
<ID>
ID:170896

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N07&aa=2</URL></REF>


Article

<CATEGORY>vin04</CATEGORY>

 <H5>Ο ΠΡΩΗΝ ΥΠΟΥΡΓΟΣ ΚΑΙ ΠΡΩΤΑΓΩΝΙΣΤΗΣ
ΣΤΗΝ ΚΙΝΗΣΗ ΤΩΝ ΒΟΥΛΕΥΤΩΝ ΤΟΥ ΠΑΣΟΚ ΑΝΑΛΥΕΙ ΣΤΑ «ΝΕΑ» ΤΗ ΔΙΑΦΩΝΙΑ ΤΟΥ ΜΕ ΤΟΥΣ
ΧΕΙΡΙΣΜΟΥΣ ΤΗΣ ΚΥΒΕΡΝΗΣΗΣ ΣΤΟ ΠΡΟΒΛΗΜΑ ΤΩΝ ΕΛΛΗΝΟΤΟΥΡΚΙΚΩΝ ΣΧΕΣΕΩΝ</H5>
<H5>«Η πρωτοβουλία των 32 είναι μια συλλογική έκφραση
ανησυχίας.</H5>
<H5>Δεν αποτελούμε ομάδα»</H5>
<H2>ΑΝΑΣΤΑΣΙΟΣ ΠΕΠΟΝΗΣ</H2>
<H2>Θέλουν να μας σύρουν σε
διάλογο άνευ όρων</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

« 
ΠΡΟΣΩΠΙΚΑ και μόνο εκτιμώ ­ τονίζει ­ ότι η άμεση
απειλή δεν είναι η απειλή πολέμου. Είναι απειλή του λεγόμενου "θερμού
επεισοδίου". Η εκτίμηση αυτή ενισχύεται και από δύο τουλάχιστον δηλώσεις του
πρεσβευτή των ΗΠΑ, ότι σε μια τέτοια περίπτωση η χώρα του θα επέμβει». Στην
ερώτηση τι πιστεύει ότι πρέπει να κάνει η σημερινή κυβέρνηση, ώστε να
αποτρέψει τα σχέδια Ουάσιγκτον και Άγκυρας στην περίπτωση που βρίσκονται προς
αυτή την κατεύθυνση, τονίζει: «Η πολιτική ηγεσία της χώρας οφείλει να
προετοιμάσει τον ελληνικό λαό γι' αυτό το ενδεχόμενο. Να εμπνεύσει στο λαό μια
ετοιμότητα. Και το κυριότερο, να καταστήσει σαφές ότι δεν θα αποδεχθούμε
τετελεσμένα γεγονότα, αλλά θα αγωνιστούμε μέχρι τέλους για την κατοχύρωση της
ακεραιότητας του εθνικού μας χώρου». 
Ο πρώην υπουργός, ο οποίος
επισημαίνει ότι ουδέποτε διαφώνησε με τους χειρισμούς του Ανδρέα Παπανδρέου
στα εθνικά μας θέματα, εκτιμά ότι πρώτος στόχος της κάθε κυβέρνησης πρέπει να
είναι η εθνική υπόσταση της χώρας και ο δεύτερος, η ανάπτυξή της: «Οι
αναπτυξιακοί στόχοι ­ λέει ­ είναι το ένα σκέλος της εθνικής στρατηγικής. Το
άλλο, που είναι και το πρώτο, είναι η ίδια η υπόσταση της Ελλάδος. Κοντολογίς,
η πολιτική ηγεσία οφείλει να διαμορφώσει κλίμα εθνικής εγρήγορσης. Πιστεύω ότι
κάποιες παλαιότερες δηλώσεις του υπουργού Εθνικής Άμυνας εκφράζουν μια ανάλογη
εκτίμηση». 
Για τους λόγους που οδήγησαν τους 32 να στείλουν επιστολή προς
τον Πρωθυπουργό, ο κ Α. Πεπονής αναφέρει: «Είναι δεδομένο ότι υπήρξε σειρά
δηλώσεων και ανακοινώσεων που δεν συμπίπτουν όλες μεταξύ τους. Η ανακοίνωση
ότι αποδέχεται η Ελλάδα συνομιλίες μεταξύ εμπειρογνώμων των δύο χωρών
προκάλεσε ευρύτερη απήχηση στις τάξεις του ΠΑΣΟΚ και η επιστολή μας είναι όχι
μόνο η έκφραση αλλά και η τεκμηρίωση των ανησυχιών». Τονίζει ακόμη ότι «μια
ειδική διαδικασία δεν μπορεί να αφορά συγκεκριμένα θέματα, τα οποία η Άγκυρα
προσπαθεί να τα εμφανίσει ως αμοιβαίες διαφορές». Και προσθέτει: «Εκείνο που
μπορώ να παρατηρήσω είναι ότι ένας διάλογος με αντικείμενο διαδικαστικούς
κανόνες ή εκπονείται σε ένα νομικό φροντιστήριο ως άσκηση ή εκπονείται εν όψει
συγκεκριμένων θεμάτων για να εφαρμοσθούν οι κανόνες. Δεν μπορώ να κατανοήσω
άλλη πρόθεση εκείνων που συναντώνται για να καθορίσουν διαδικαστικούς
κανόνες». 
Ο πρώην υπουργός σπεύδει να ξεκαθαρίσει ότι δεν απορρίπτει στο
σύνολό της την εξωτερική πολιτική της κυβέρνησης Σημίτη. Αναφέρει ως θετικό
παράδειγμα τους χειρισμούς που έγιναν στο Αλβανικό: «Εις ό,τι αφορά τις
εξελίξεις στην Αλβανία πιστεύω ότι η κυβέρνηση τήρησε έως σήμερα στάση σώφρονα
και αποτελεσματική, με κάποιες διακυμάνσεις οι οποίες ευτυχώς ξεπεράστηκαν».

ΔΕΝ ΕΙΝΑΙ
η πρώτη φορά που ο Αναστάσιος Πεπονής εκφράζει τη διαφωνία του με τους
χειρισμούς της κυβέρνησης Σημίτη στο πρόβλημα των ελληνοτουρκικών σχέσεων. Την
επομένη της δραματικής νύχτας των Ιμίων ήταν ο πρώτος υπουργός στη συνεδρίαση
του Υπουργικού Συμβουλίου, ο οποίος εξέφρασε ανοιχτά τις διαφωνίες του και
ακολούθησε ο Ευάγγελος Βενιζέλος. Το ίδιο έκανε σε δυο ακόμη συνεδριάσεις και
στη συνέχεια έστειλε επιστολή στον Πρωθυπουργό, στην οποία διατύπωνε με
σαφήνεια τις θέσεις του για τα εξωτερικά θέματα. 
Τώρα πρωταγωνιστεί στην
πρωτοβουλία των 32 εάν και όταν ερωτάται, εάν είναι επικεφαλής της κίνησης,
απαντά: «Είμαστε όλοι ισότιμοι βουλευτές μπροστά σε ένα εθνικό ζήτημα. Τίποτε
άλλο». Ξεκαθαρίζει ότι δεν πρόκειται περί ομάδας αλλά τα μέλη της κίνησης
συνέπεσαν σ' ένα συγκεκριμένο ζήτημα. «Αυτή η σύμπτωση ­ λέει ­ δεν προδικάζει
κατά κανένα τρόπο οποιαδήποτε επόμενη. 
Αυτή η πρωτοβουλία δεν έχει
απολύτως κανένα χαρακτήρα ομάδας. Δεν συγκροτούν οι βουλευτές που υπέγραψαν,
κατά κανένα τρόπο, ομάδα. Είναι μια έκφραση ανησυχίας και μια προσπάθεια
συλλογική. Τουλάχιστον εγώ έτσι την αντιλαμβάνομαι και έτσι συνυπέγραψα την
επιστολή για ένα συγκεκριμένο εθνικό ζήτημα», και καταλήγει: «Πρόκειται για
μια συγκεκριμένη ενέργεια επί συγκεκριμένου θέματος. Δεν υπάρχει διαμορφωμένη
ομάδα με ετοιμότητα να αποφανθεί σήμερα γι' αυτό το θέμα και αύριο για κάποιο
άλλο». 
Κορυφαία στελέχη του ΠΑΣΟΚ, που γνωρίζουν πρόσωπα και πράγματα στη
Κοινοβουλευτική Ομάδα του κυβερνώντος κόμματος, εκτιμούν ότι η συνεργασία των
32 δεν μπορεί να υπάρξει σε όλα τα κρίσιμα θέματα. Ως παράδειγμα αναφέρουν ότι
οι κ.κ. Α. Πεπονής και Σ. Παπαθεμελής είναι αδύνατον να συμπέσουν στο θέμα των
Σκοπίων. Παράλληλα, αρκετοί από τους βουλευτές που υπογράφουν την επιστολή για
τα εθνικά θέματα, έχουν διαφορετικές απόψεις μεταξύ τους για την οικονομική
και κοινωνική πολιτική που εφαρμόζει η κυβέρνηση. Άλλοι θεωρούν μονόδρομο την
πολιτική Σημίτη και άλλοι εκτιμούν ότι απαιτείται ανάδειξη του κοινωνικού
προσώπου του ΠΑΣΟΚ και άμεση ενίσχυση των ασθενέστερων οικονομικά στρωμάτων.

Πάντως, ο κ. Α. Πεπονής στην ερώτηση, εάν έχει ληφθεί απόφαση για κοινή
στάση των 32 και σε αλλά θέματα, λέει με έμφαση: «Δεν έχω ακούσει καμία τέτοια
σκέψη. Βεβαίως υπήρξε το προηγούμενο μιας κοινής στάσης για τα επιδόματα των
πολυτέκνων, η οποία διαμορφώθηκε στον χώρο της Βουλής». Και προσθέτει: «Δεν
αποκλείω να συμπέσουν οι απόψεις ορισμένων βουλευτών για ένα θέμα ενώ ουδόλως
θα έχουν συμπέσει για ένα άλλο». 
Ενοχλείται, αλλά χαμογελά όταν τον
επικρίνουν νεώτεροί του βουλευτές και κομματικά στελέχη ότι διαφωνεί στα
εθνικά θέματα γιατί δεν είναι υπουργός και δεν συμμετέχει στη «διαχείριση τη
εξουσίας». Δηλώνει ότι δεν πρόκειται να μπει στον κόπο να σχολιάσει τα
λεγόμενά τους. 
Περιορίζεται μόνο να ρίξει το γάντι στον Πρωθυπουργό, τον
οποίο ουσιαστικά καλεί να πάρει θέση. «Εναπόκειται στον Πρωθυπουργό να κρίνει
εάν στηρίζεται στην ψήφο και 32 ιδιοτελών βουλευτών». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15820N081</ED>
<ID>
ID:170858

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N08&aa=1</URL></REF>


Article

<CATEGORY>vin04</CATEGORY>

 <H5>Ενημέρωση Καραμανλή</H5>
<H2>ΠΑΓΚΑΛΟΣ</H2>
<H2>Διαδικαστικός και με ημερομηνία λήξης ο
ρόλος της επιτροπής</H2>

ΣΗΜΕΡΑ ή αύριο αναμένεται να παραλάβει η ολλανδική προεδρία και
την απάντηση της τουρκικής πλευράς για τη συγκρότηση επιτροπής εμπειρογνωμόνων
Αθήνας - Άγκυρας. 
Την ίδια στιγμή η ελληνική κυβέρνηση έκανε γνωστό πως
θεωρεί ότι το έργο των επιστημόνων θα μπορούσε να ολοκληρωθεί με τη λήξη της
ολλανδικής προεδρίας, στα τέλη Ιουνίου. 
Παράλληλα στην Αθήνα έφθασε χθες
το σχέδιο κοινής θέσης για το Συμβούλιο Σύνδεσης Ευρωπαϊκής Ένωσης - Τουρκίας
(29 Απριλίου), προκειμένου να προβεί στις παρατηρήσεις της η ελληνική πλευρά.

Ο υπουργός Εξωτερικών Θόδωρος Πάγκαλος, μετά τη συνάντηση που είχε με τον
πρόεδρο της Ν.Δ., επανέλαβε χθες πως οι «δύο ομάδες εμπειρογνωμόνων, μία για
κάθε χώρα, θα έχει αυστηρά διαδικαστικό χαρακτήρα και στόχος της θα είναι να
δει εάν υπάρχουν εκατέρωθεν παρανοήσεις και να διευκολύνει τη διαδικασία που
ενδεχόμενα θα μπορούσε να προκύψει». 
ΣΕΒΑΣΜΟΣ 
Ο κ. Πάγκαλος
διευκρίνισε ακόμη ότι για «την ορθή επίλυση των προβλημάτων», εφόσον υπήρχε
πολιτική απόφαση, θα έπρεπε οι δύο πλευρές να κινηθούν εντός του Διεθνούς
Δικαίου, του Διεθνούς Δικαστηρίου της Χάγης, να υπάρξει «σεβασμός της ειρήνης
και έλλειψη απειλών και κινήσεων που προσπαθούν να εκβιάσουν την άλλη πλευρά».

Πανεπιστημιακοί κύκλοι, σχολιάζοντας το θέμα της συγκρότησης επιτροπής
εμπειρογνωμόνων Ελλάδας - Τουρκίας, έλεγαν πως εξακολουθεί να είναι ασαφές το
έργο που θα αναλάβουν οι επιστήμονες και εξέφραζαν την άποψη ­ που παγίως έχει
η Αθήνα ­ ότι μια καταγραφή των εκατέρωθεν προβλημάτων θα συνιστούσε
«κεκτημένο». Πάντως, κυβερνητικές πηγές έλεγαν ότι δεν έχει αποφασισθεί ακόμη
ποια πρόσωπα θα μετάσχουν στην ελληνική ομάδα εμπειρογνωμόνων. 
ΜΟΡΑΤΟΡΙΟΥΜ 
Σε μονομερές μορατόριουμ πτήσεων, κατά την περίοδο
διεξαγωγής των εκ του σύνεγγυς συνομιλιών, προχώρησε χθες η Λευκωσία. 
Όπως
ανακοίνωσε ο Κύπριος κυβερνητικός εκπρόσωπος, ύστερα από διαβούλευση των
κυβερνήσεων Ελλάδας και Κύπρου αποφασίσθηκε επίσης να αναβληθεί επί του
παρόντος σκέλος της στρατιωτικής άσκησης «Βεργίνα», που προέβλεπε απόκρουση
επίθεσης εχθρικών αεροσκαφών για προσβολή στόχων επί του κυπριακού εδάφους.

Ακόμη, η άσκηση των ελληνικών Ενόπλων Δυνάμεων «Τοξότης» θα διεξαχθεί
πλησίον της Κύπρου, αλλά εκτός των χωρικών της υδάτων. 
Ο Κύπριος
εκπρόσωπος τόνισε ότι οι αποφάσεις αυτές δεν επεβλήθησαν από κανέναν ­ είναι,
είπε, αυτόβουλες αποφάσεις Ελλάδας και Κύπρου και δείχνουν την καλή διάθεση,
την καλοπιστία και την αποφασιστικότητα ότι θα προχωρήσουμε στις εκ του
σύνεγγυς συνομιλίες με τον καλύτερο δυνατό τρόπο. 
Ο κ. Θ. ΠΑΓΚΑΛΟΣ το πρωί ενημέρωσε τον πρόεδρο
της Ν.Δ. για την πορεία των εθνικών θεμάτων. Στις δηλώσεις που έγιναν αμέσως
μετά, οι κ.κ. Κ. Καραμανλής και Θ. Πάγκαλος εμφανίστηκαν με εντελώς
διαφορετική θέση για το αποτέλεσμα της συζήτησης. 
Ο πρόεδρος της Ν.Δ.
δήλωσε ότι διατηρεί «σοβαρή ανησυχία και επιφυλάξεις για τις εξελίξεις στις
ελληνοτουρκικές σχέσεις και το περιεχόμενο των κυβερνητικών χειρισμών». 
Αντίθετα, ο υπουργός Εξωτερικών είπε ότι «μπορεί να υπάρχουν διαφορές απόψεων
για αποχρώσεις της πολιτικής μας ή για τις κινήσεις τακτικής, αλλά όλα τα
κόμματα στην Ελλάδα συμφωνούν στις βασικές αρχές αυτής της πολιτικής και τους
βασικούς στόχους. Στην πραγματικότητα ­ κατέληξε ­ υπάρχει εθνική πολιτική».

Συνεργάτες του κ. Κ. Καραμανλή τόνιζαν ότι η ενημέρωση του κ. Θ. Πάγκαλου
δεν προσέθεσε κανένα νέο στοιχείο, αφού έμειναν αναπάντητα τα ερωτήματα που
υπάρχουν για ορισμένους χειρισμούς της κυβέρνησης. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15820N091</ED>
<ID>
ID:170859

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N09&aa=1</URL></REF>


Article

<CATEGORY>vin04</CATEGORY>

 <H2>Συζήτηση στο Εκτελεστικό του ΠΑΣΟΚ για την επιστολή</H2>

ΤΟ ΘΕΜΑ των
ελληνοτουρκικών σχέσεων ­ και των «κραδασμών» που δημιούργησε στο κυβερνών
κόμμα η γνωστή επιστολή των 32 βουλευτών ­ θα συζητηθεί στο Εκτελεστικό
Γραφείο του ΠΑΣΟΚ στις 5 Μαΐου. 
Την ίδια στιγμή, ο Γεράσιμος Αρσένης με
χθεσινή του δήλωση υπογράμμιζε πως «τα εθνικά θέματα δεν προσφέρονται για
καλλιέργεια φημών και δημιουργία κλίματος αντιπαραθέσεων» (σ.σ.: αναφερόμενος
σε δημοσιεύματα περί παραίτησής του εάν προχωρήσει ο ελληνοτουρκικός
διάλογος). Προσέθεσε όμως πως αναμένει «πλήρη ενημέρωση για τα ελληνοτουρκικά
στα κυβερνητικά και κομματικά όργανα». 
Από την πλευρά του, ο κυβερνητικός
εκπρόσωπος είπε πως «συμφωνούμε απολύτως» με όσα λέει ο κ. Αρσένης,
σημειώνοντας προηγουμένως ωστόσο ­ και δημιουργώντας την αίσθηση ότι αφήνει
αιχμή εναντίον του ­ ότι «το θέμα που υπάρχει με τον κ. Αρσένη είναι το θέμα
που αφορά την ελληνική Παιδεία. Αυτό το αντικείμενο, αυτή την αρμοδιότητα
έχει». Πάντως, και ο Θόδωρος Πάγκαλος, ο οποίος αρνήθηκε να σχολιάσει την
επιστολή των «32» («είναι θέμα κομματικό»), είπε πως «όταν και αν τεθεί τέτοιο
θέμα στα συλλογικά όργανα του κόμματος στα οποία ανήκω, θα πω και εγώ την
άποψή μου». 
Σε κομματικό επίπεδο, το μέλος του Ε.Γ. Θόδωρος Τσουκάτος με
δηλώσεις του υπογράμμισε πως είναι δικαίωμα των 32 βουλευτών να εκφράζουν τις
διαφωνίες τους και ότι «το ΠΑΣΟΚ ήταν, είναι και θα παραμείνει ενωμένο». 
Ενδεικτική της διάθεσης της κυβέρνησης να μην έρθει σε αντιπαράθεση με τους
«32» είναι και η χθεσινή ανακοίνωση του υπουργείου Εξωτερικών, με την οποία
«διευκρινίζεται» ότι οι «σκληρές» δηλώσεις στις οποίες είχε προβεί νωρίτερα ο
γενικός γραμματέας του υπουργείου, Κώστας Ζώρας, έγιναν με την ιδιότητα του
μέλους της Επιτροπής Εξωτερικών Σχέσεων του ΠΑΣΟΚ. 
Το «άδειασμα» του κ.
Ζώρα από το υπουργείο προήλθε μετά τις διατυπώσεις του ότι «η δήλωση των "32"
έχει χαρακτήρα προσχηματικό», ότι «επιχειρείται να συγκροτηθεί μια
εσωκομματική αντιπολίτευση στον Κ. Σημίτη» και ότι «έχουμε να κάνουμε με μια
απόπειρα συγκροτήσεως εσωκομματικού αντιπολιτευτικού μετώπου στον
Πρωθυπουργό». 
Ο βουλευτής του ΠΑΣΟΚ, Βασίλης Κεδίκογλου, με δηλώσεις του
υποστήριξε πως η επιστολή των «32» «θέτει εν αμφιβόλω την πρόθεση της
ελληνικής κυβέρνησης, που δεν επιτρέπεται να τίθεται ποτέ εν αμφιβόλω η
πρόθεση κανενός πολιτικού». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15820N092</ED>
<ID>
ID:170897

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N09&aa=2</URL></REF>


Article

<CATEGORY>vin02</CATEGORY>

 <H2>Υβρίδιο
αντιπολίτευσης</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

ΣΕ ΣΟΒΑΡΟ πολιτικό πρόβλημα για
την κυβέρνηση ­ όσο και αν επιχειρείται η υποβάθμισή του ­ εξελίσσεται η
υπόθεση της «προειδοποίησης» των 32 βουλευτών του ΠΑΣΟΚ, καθώς η κίνηση αυτή ­
εκτός από την καταγραφή της παρουσίας τους ­ θέτει ουσιαστικά θέμα
αμφισβήτησης των προθέσεων και των δυνατοτήτων της για την άσκηση της
εξωτερικής πολιτικής. 
Γιατί η κίνηση αυτή δεν θα προκαλούσε τόση ενόχληση
στο πρωθυπουργικό περιβάλλον εάν περιοριζόταν μόνο στη διατύπωση απόψεων και
δεν αποτελούσε ένα είδος προειδοποίησης για το μέλλον, έστω και με πρόσχημα
την εξωτερική πολιτική. 
Και αν δεν αποτελούσε ένα υβρίδιο για τη
διαμόρφωση μιας συγκροτημένης εσωκομματικής «αντιπολίτευσης», έστω και αν η
προέλευση ­ και η κατανομή ­ των συντελεστών της πρωτοβουλίας είναι κάπως
ετερόκλητη. 
Το πρόβλημα που προκύπτει από την κίνηση αυτή είναι σαφώς
πολιτικό και ως τέτοιο θα πρέπει να αντιμετωπισθεί από την κυβέρνηση, βασικά
στελέχη της οποίας στο πρόσφατο παρελθόν είχαν επενδύσει σε ανάλογες
πρωτοβουλίες (με μικρότερη όμως συμμετοχή) για να ανελιχθούν κομματικά. 
Γι' αυτό και δεν συμβάλλει στην εκτόνωση της (όποιας) έντασης η υπόγεια και
διά σπερμολογίας απόδοση, σε όσους μετέχουν στην κίνηση των «32», ιδιοτήτων,
προθέσεων, σκοπιμοτήτων και ιδιοτελειών που δεν απαντούν στο πρόβλημα αλλά
απλώς αποπροσανατολίζουν. 
Ιδιαίτερα όταν η κυβέρνηση έχει καταφέρει ­
γιατί περί αρνητικού κατορθώματος πρόκειται ­ να αντιμετωπίζεται με
επιφυλακτικότητα για τους χειρισμούς της στην εξωτερική πολιτική όχι μόνο από
τους «32», αλλά και από κορυφαία στελέχη της που προηγήθηκαν και θεωρούν τον
τομέα αυτό πρόσφορο για κριτική και διαφοροποίηση. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15820N093</ED>
<ID>
ID:170930

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N09&aa=3</URL></REF>


Article

<CATEGORY>vin04</CATEGORY>

 <H5>ΤΡΕΙΣ
ΔΗΜΟΚΡΑΤΙΚΟΙ ΑΞΙΩΜΑΤΙΚΟΙ ­ Ο Α. ΔΡΟΣΟΓΙΑΝΝΗΣ, Ο Ν. ΣΤΑΠΑΣ ΚΑΙ Ο ΤΖ.
ΤΖΑΝΝΕΤΑΚΗΣ ­ ΘΥΜΟΥΝΤΑΙ ΤΙΣ ΗΜΕΡΕΣ ΠΟΥ ΟΙ ΣΥΝΤΑΓΜΑΤΑΡΧΕΣ ΚΑΤΕΛΥΣΑΝ ΤΗ
ΔΗΜΟΚΡΑΤΙΑ</H5>
<H5>Περιμέναμε το πραξικόπημα
αλλά όχι απ' αυτούς</H5>
<H5>Συνελήφθη δύο ημέρες πριν πετάξει με F-5 για το Πρίντεζι</H5>
<H2>Καταλάβαμε ότι «την έφεραν» στους στρατηγούς</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 19377 BYTES)
</AUTHOR>

Τριάντα χρόνια
μετά την επιβολή του πραξικοπήματος της 21ης Απριλίου, τρεις δημοκρατικοί
αξιωματικοί ­ ο Αντώνης Δροσογιάννης, ο Νίκος Στάπας και ο Τζαννής Τζαννετάκης
­ θυμούνται πώς οι «συνταγματάρχες έδεσαν τους στρατηγούς». Ο Αντώνης
Δροσογιάννης θυμάται τη γενική αμηχανία που επικρατούσε την ημέρα του
πραξικοπήματος στο Πεντάγωνο, όπου όλοι προσπαθούσαν να μάθουν «τι έγινε» και
«ποιος το έκανε». Ο Τζαννής Τζαννετάκης ανατρέχει στην παραίτησή του από το
Ναυτικό, την επομένη του πραξικοπήματος, όπως και στις συζητήσεις των
αξιωματικών του Ναυτικού για τους συνταγματάρχες. Και ο Νίκος Στάπας μιλάει
για την απόπειρά του να πετάξει με ένα F-5 στο Πρίντεζι, προσπαθώντας να
αντισταθεί στη δικτατορία. 
Ο ΠΛΩΤΑΡΧΗΣ Τζαννής Τζαννετάκης είχε
μόλις παραδώσει τη διοίκηση του υποβρυχίου «Τρίαινα», στο οποίο ήταν διοικητής
επί δύο και πλέον χρόνια. Η παράδοση είχε γίνει με όλους τους τύπους του
Ναυτικού, στις 5 Ιανουαρίου 1967 και ο πλωτάρχης Τζαννετάκης φοιτούσε ήδη στη
Ναυτική Σχολή Πολέμου, στον Βοτανικό. 
Το πρωί της 21ης Απριλίου, ο
πλωτάρχης Τζαννετάκης ξεκίνησε, όπως κάθε πρωί, για να επιβιβασθεί στο ειδικό
πούλμαν του Ναυτικού που παρελάμβανε τους μαθητές από τα σπίτια τους. Ο ίδιος
έμενε τότε στην Πλατεία Μαβίλη, σε μια πολυκατοικία. Ετοιμαζόταν να κατέβει
από το διαμέρισμά του στο ισόγειο, όταν του χτύπησε ο θυρωρός. 
­ Κύριε
Τζαννετάκη έγινε πραξικόπημα, στους δρόμους κυκλοφορούν τανκς... 
Παρ' όλα
αυτά, το πουλμανάκι του Ναυτικού εκτέλεσε το δρομολόγιο. Ο πλωτάρχης
Τζαννετάκης πήγε στη Σχολή, «αλλά φυσικά κανείς δεν είχε διάθεση για μάθημα
ούτε άλλωστε και έγινε. Όλοι συζητούσαν για το πραξικόπημα και αυτό που μας
απασχολούσε ήταν ποιος το έκανε. Φυσικά, εκεί περί το μεσημέρι, καταλάβαμε ότι
οι συνταγματάρχες την είχαν φέρει στους στρατηγούς». 
­ Τι θυμάται από
τα όσα έγιναν εκείνη την ημέρα; 
«Κοιτάξτε, εμείς στο Ναυτικό δεν
είχαμε πραξικοπηματίες. Μερικοί, να μην τους χαρακτηρίσω, μετείχαν μόνο, αλλά
ήταν ελάχιστοι ­ αν θυμάστε το Ναυτικό ήταν το Σώμα με τους λιγότερους
χουντικούς. Έτσι, η ημέρα μας πέρασε με κουβέντα. Το βράδυ κοιμηθήκαμε μέσα
στη Σχολή, γιατί είχε κηρυχθεί επιφυλακή και απαγόρευση κυκλοφορίας». 
­
Και από την επομένη; 
«Α, για μένα δεν είχε καμιά συγκλονιστική
συνέχεια. Ζήτησα να παρουσιαστώ στον αρχηγό του Γενικού Επιτελείου Ναυτικού,
τον ναύαρχο Νικόλαο Εγκολφόπουλο. Με δέχθηκε. Του ανέφερα χωρίς πολλές
περιστροφές: "Κύριε ναύαρχε σας υποβάλλω την παραίτησή μου από τις τάξεις του
Ναυτικού". Δεν μου είπε τίποτε περισσότερο από τα τυπικά. Ήταν φανερό ότι
συμφωνούσε. Την έκανε αμέσως αποδεκτή και το μεσημέρι επέστρεψα σπίτι μου.
Ήταν 22 Απριλίου 1967. Μια νέα περίοδος άνοιγε στη ζωή μου. Είχα διατηρήσει
την αξιοπρέπειά μου και μπορούσα να κυκλοφορώ στον δρόμο με το κεφάλι ψηλά».

Οι πρώτοι μήνες εκτός στρατεύματος ήταν πολύ σκληροί για τον Τζαννή
Τζαννετάκη: «Είχα οικογένεια, έπρεπε να βρω μια δουλειά να κάνω ­ ξέρετε, για
τα προς το ζην». Πράγματι, βρήκε αυτή τη δουλειά, σε μια ιδιωτική εταιρεία,
αλλά η αλήθεια ήταν ότι «δεν καθόταν ήσυχος», όπως είχαν πολλοί συνάδελφοί του
επιλέξει. 
Το 1969 τον συνέλαβε η ΕΣΑ, χωρίς να υπάρχουν στοιχειοθετημένες
κατηγορίες εις βάρος του. 
ΑΠΟ ΦΥΛΑΚΗ ΣΕ ΦΥΛΑΚΗ 
Όταν τον
συνέλαβε η ΕΣΑ, τον μετέφερε στο Γουδί: «Εκεί μας πήγαιναν τότε και αυτό που
θυμάμαι είναι ότι μου έκαναν την τιμή να με βάλουν στο κελί, όπου κρατούσαν
προηγουμένως τον Αλέκο Παναγούλη. Έμεινα στη φυλακή αυτή για περίπου δύο
μήνες, μετά με πήγαν στις φυλακές του Ναυτικού στον Ρέντη, για να καταλήξω
κατόπιν σε κάτι άλλες φυλακές στη Βαρυμπόμπη. Για δέκα μήνες γυρνούσα από
φυλακή σε φυλακή». 
Η περιφορά αυτή τελείωσε την άνοιξη του 1970, όταν
μεταφέρθηκε στην Αγία Πελαγία στα Κύθηρα, για εξορία! «Ήταν ένα μικρό χωριό
περίπου 170 κατοίκων, στο οποίο είχαν εξορισθεί και άλλοι αντιστασιακοί. Εκεί
γνώρισα τον Γιάννη Σκουλαρίκη, τον Αντώνη Δροσογιάννη και μερικούς πρώην
αξιωματικούς του Στρατού». Ο Τζαννής Τζαννετάκης αποφυλακίσθηκε το 1971, με τη
γενική αμνηστία που έδωσε το καθεστώς των Απριλιανών στους πολιτικούς του
αντιπάλους. Επέστρεψε στο σπίτι του και στην ιδιωτική ζωή που είχε ξεκινήσει
αμέσως μετά την αποστρατεία του. Αλλά και πάλι για λίγο. Ήλθε σε επαφή με
αντιστασιακές οργανώσεις, μετείχε ενεργά, αλλά από μετριοφροσύνη και μόνο
μιλάει «για κάτι τρακατρούκες που ρίχναμε, τίποτε το σοβαρό». 
Το ίδιο
μετριόφρων είναι και όταν του ζητούνται πληροφορίες για το Κίνημα του
Ναυτικού. Οι ιστορικές καταγραφές, άλλωστε, συγκλίνουν στην άποψη ότι ήταν
αυτός που συνέλαβε και στη συνέχεια οργάνωσε, μαζί με τον Αλέκο Παπαδόγγονα,
το περίφημο Κίνημα του Ναυτικού. 
Το αρνείται. «Μη μου βάζετε στο στόμα
κουβέντες που δεν θέλω να πω», λέει. Και προσθέτει: «Αυτά δεν είναι του
παρόντος, καλύτερα να μιλήσουν άλλοι για μένα». 
Στο σπίτι του, στην
Πλατεία Μαβίλη, γίνονταν οι μυστικές συναντήσεις των αξιωματικών, εκεί
καταστρώθηκαν και τα περισσότερα σχέδια αυτής της ιστορίας, που αν απέτυχε,
οφείλεται ­ κατά τον κ. Τζαννετάκη ­ στο ότι «προδόθηκε και μάλιστα από
ανθρώπους εμπιστοσύνης». 
ΛΙΓΕΣ ημέρες πριν από το πραξικόπημα της 21ης Απριλίου, στο
θέρετρο των αξιωματικών στον Άγιο Ανδρέα δινόταν μια δεξίωση για τους μαθητές
της τάξης του '42, της Σχολής Ευελπίδων. Μαζεύονταν κάθε χρόνο και τα έλεγαν.
Όλοι τους διοικούσαν επίλεκτες μονάδες του στρατού ­ μεταξύ τους βρισκόταν και
ο αντισυνταγματάρχης, διευθυντής της Διεύθυνσης Ειδικών Αποστολών των ΛΟΚ,
Αντώνης Δροσογιάννης. Κάποια στιγμή, μαζί με μια παρέα συμμαθητών, βγήκαν στον
διάδρομο να καπνίσουν ένα τσιγάρο και να πουν μια κουβέντα. 
Εκεί που
συζητούσαν, βλέπουν να περνάει δίπλα τους ο ταξίαρχος Ιωάννης Λαδάς. Ο Αντ.
Δροσογιάννης, με το πηγαίο χιούμορ του, γυρίζει στους διπλανούς του και λέει:

­ Καθίστε ρε παιδιά, να χαιρετήσουμε τον... Μπέρια, γιατί μπορεί να μας
δέσουν καμιά ημέρα και να τον χρειαστούμε. 
Ο Λαδάς δεν γέλασε καθόλου με
το αστείο. Με παγωμένο ύφος, όπως θυμάται σήμερα ο στρατηγός Δροσογιάννης,
γύρισε και του είπε ψυχρά: 
­ Θα πεις και αλήθεια, κυρ Αντώνη... 
«Τους
ξέραμε, να καταλάβετε, όλους. Το μόνο που δεν περιμέναμε, ήταν ότι αυτοί με
τους οποίους βρισκόμασταν κάθε ημέρα θα έκαναν το πραξικόπημα. Εμείς
περιμέναμε ότι το πραξικόπημα θα το έκαναν οι στρατηγοί ­ αυτό τουλάχιστον
συζητούσε όλος ο κόσμος, εντός και εκτός στρατεύματος». 
Το πρώτο πράγμα
που έκανε τον Αντώνη Δροσογιάννη να αμφιβάλλει για το αν επρόκειτο για
«πραξικόπημα των στρατηγών», ήταν το ίδιο πρωί της 21ης Απριλίου. Θυμάται ο
ίδιος το γιατί: 
«Εκείνη την περίοδο έμενα στην Κυψέλη, σε ένα σπίτι στη
γωνία των οδών Κερκύρας και Λευκάδας. Το τζιπ ήρθε στην ώρα του να με πάρει, ο
φαντάρος δεν μου είπε τίποτε, αλλά όπως ανέβαινα την Ευελπίδων, βλέπω μπροστά
στην πύλη της Σχολής Ευελπίδων τον Ιωαννίδη. Τι θέλει αυτός εδώ, σκέφθηκα.
Κάτι πρέπει να συμβαίνει. Ούτε διοικητής της Σχολής είναι, ούτε δουλειά έχει.
Όταν φθάσαμε κοντά στο Πεντάγωνο, είδα έξω από την πύλη του Ψυχικού τα
λεωφορεία με τους υπαλλήλους, στους οποίους δεν επέτρεπαν την είσοδο. Τότε
βεβαιώθηκα ότι κάτι είχε γίνει». 
«Κάνω να μπω στο Πεντάγωνο, βλέπω στην
πύλη τον Θεοφιλογιαννάκο. Φορούσε τη στολή νούμερο 8 και έδειχνε ξαναμμένος.
Με το που με βλέπει, μού λέει όλος χαρά ­ γιατί νόμιζε ότι και εγώ ήμουν στο
κόλπο, αλλιώς γιατί να πάω στο στόμα του λύκου: "Κύριε συνταγματάρχα, το
τραβήξαμε". Γέλασα αμήχανα κι εγώ και κατευθύνθηκα στο γραφείο της Διοίκησης
ΛΟΚ». 
ΤΟ ΠΙΣΤΟΛΙ ΤΟΥ ΠΑΤΤΑΚΟΥ 
Μέσα στο Πεντάγωνο τίποτε δεν
έδειχνε ότι είχε γίνει πραξικόπημα. Αυτό που θυμάται ο Αντ. Δροσογιάννης είναι
ότι «κανείς δεν ήξερε αν ήσουν μαζί τους ή αν ήσουν αντίθετος». Ο ίδιος
κατευθύνθηκε στο γραφείο του διοικητή του, του ταξίαρχου Ζαφειρόπουλου. Τον
βλέπει με ένα πιστόλι πάνω στο γραφείο ­ όπως έμαθε αργότερα, ήταν το πιστόλι
του Παττακού, που το είχε δώσει στον ταξίαρχο, ο οποίος δεν μετείχε στο
πραξικόπημα. Ήθελε με τον τρόπο αυτό να τον «χρίσει» πραξικοπηματία. Αλλά ο
άνθρωπος δεν μπορούσε να υποδυθεί τον ρόλο του χουντικού και τον
αντικατέστησαν με τον συνταγματάρχη Ασλανίδη. «Βλέπω τον Ζαφειρόπουλο σε μια
κατάσταση που ήταν δύσκολο να μου πει τι έγινε και ποιος είναι από πίσω. Εκεί
που συζητούσαμε με τον Ζαφειρόπουλο, κοιτάω κάτω από το παράθυρο, στον
περίβολο του ΓΕΣ, και τι να δω; Ένας λόχος καταδρομέων παρουσιάζει όπλα. Και
σε ποιον παρακαλώ; Στον Παπαδόπουλο. Κόντεψα να πνιγώ από τα γέλια. Ρε, ο...
Νάσερ το έκανε, λέω του Ζαφειρόπουλου και βγαίνω από το γραφείο. Πάω στο δικό
μου γραφείο, παίρνω τα πράγματά μου, μπαίνω στο τζιπ και φεύγω». 
Ο Αντ.
Δροσογιάννης θα μείνει οικειοθελώς στο σπίτι του για τρεις εβδομάδες περίπου.
Δεν πήγαινε στο γραφείο του ­ δεν είχε νόημα λέει. «Ξαφνικά ­ θυμάται ­ στις
10 Μαΐου του 1967, με φωνάζουν από το ΓΕΣ να παρουσιαστώ άμεσα. Στη Διοίκηση
των ΛΟΚ. Πηγαίνω. Μου λένε "Πήρατε μετάθεση για Κύπρο" ­ δεν είχε φύγει ακόμη
η Μεραρχία. Παίρνω το φύλλο πορείας, δεν μπορούσα να κάνω αλλιώς, και
παρουσιάζομαι στη Διοίκηση της Εθνικής Φρουράς. Μου αναθέτουν τη διοίκηση ενός
τάγματος, αλλά μετά την παραλαβή δεν πατάω το πόδι μου στη μονάδα. Μένω σε
ξενοδοχείο. Κάποια στιγμή τελειώνουν τα λεφτά μου, παρουσιάζομαι στον διοικητή
της Εθνικής Φρουράς και του λέω, δώσε μου άδεια να γυρίσω στην Αθήνα, δεν έχω
μία. Πράγματι, μου δίνει άδεια και γυρίζω σπίτι μου. Σε έναν μήνα, με τις
έκτακτες κρίσεις, με αποστράτευσαν». 
ΓΙΑΤΙ ΑΠΕΤΥΧΑΝ ΟΙ ΣΤΡΑΤΗΓΟΙ

Το ερώτημα «γιατί η χούντα των στρατηγών πιάστηκε στον ύπνο», βασάνισε
πολλούς την περίοδο μετά την 21η Απριλίου. Ειδικότερα, όσους είχαν σχέση με το
στράτευμα και γνώριζαν τις προπαρασκευαστικές κινήσεις που γίνονταν, με τις
ευλογίες του βασιλιά Κωνσταντίνου. Η απάντηση δόθηκε με το βασιλικό
πραξικόπημα της 13ης Δεκεμβρίου 1967 και την παταγώδη αποτυχία που είχε. 
Ο
Αντ. Δροσογιάννης προσθέτει και μια άλλη εξήγηση στην αποτυχία των στρατηγών.

Σύμφωνα με την αφήγησή του, στο σπίτι του, στη γωνία των οδών Κερκύρας και
Λευκάδας στην Κυψέλη, συνεδρίαζαν οι στρατηγοί υπό τον στρατηγό Περίδη,
προκειμένου να οργανώσουν το αντι-πραξικόπημα κατά της χούντας. 
«Σε μια
τέτοια συνεδρίαση», θυμάται, «μετείχαν λίγο πριν από την εκδήλωση του
πραξικοπήματος οι στρατηγοί Αρμπούζης, Τζανετής, Δημόπουλος και Μπάλκος (ο
μετέπειτα υπουργός Δημόσιας Τάξης). Εγώ είχα φύγει από το σπίτι, προκειμένου
να τους αφήσω να συζητήσουν ελεύθερα. Όταν επέστρεψα, πήρα με το αυτοκίνητό
μου έναν από όλους και τον πήγα στο σπίτι του. 
Στον δρόμο τον ρώτησα γιατί
ο Περίδης δεν θέλει κι εμάς τους απόστρατους μέσα. Έδειξε έκπληκτος. Του
ανέφερα ότι από έναν άλλο στρατηγό είχα πληροφορηθεί ότι ο στρατηγός Περίδης
επεδίωκε το αντι-πραξικόπημα να εκτελεσθεί αποκλειστικά από στρατηγούς. Μου
υποσχέθηκε να το ερευνήσει, αλλά ήταν σαφές ότι εκείνοι ήθελαν να κάνουν το
πραξικόπημα απλώς και μόνο για να πάρουν τη ρεβάνς από τους συνταγματάρχες.
Και όσο για μας, δεν μας ήθελαν μέσα γιατί θα ήταν αναγκασμένοι να μας
επαναφέρουν στις τάξεις του στρατεύματος». 
Το πραξικόπημα απέτυχε όπως
είναι γνωστό και ο Περίδης και ορισμένοι άλλοι στρατηγοί αποστρατεύθηκαν. 
Ενάμιση χρόνο αργότερα, το 1969, ο Αντώνης Δροσογιάννης συλλαμβάνεται και με
συνοπτικές διαδικασίες στέλνεται εξορία στην Αγία Πελαγία στα Κύθηρα, μετά στο
Πεντάλοφο Κοζάνης και καταλήγει στο Θέρμο Τριχωνίδας, απ' όπου και αφήνεται
ελεύθερος με την αμνηστία που δίνει ο Παπαδόπουλος το 1971. 
Η ΕΠΙΒΟΛΗ της
χούντας, τον Απρίλιο του 1967, βρήκε τον επισμηναγό Νικόλαο Στάπα (περίπου 25
χρόνια αργότερα έγινε αρχηγός του Γενικού Επιτελείου Αεροπορίας) διευθυντή του
Γραφείου Επιχειρήσεων στην Πολεμική Μοίρα της Νέας Αγχιάλου. 
Ιπτάμενος και
ο ίδιος, λαμπρός αξιωματικός, είχε όλα τα προσόντα να ανέβει πολύ ψηλά ­ αλλά
δεν ήταν χουντικός. Και τα όσα συνέβαιναν τότε στη χώρα και την Αεροπορία τον
είχαν οδηγήσει ­ τα Σαββατοκύριακα που κατέβαινε από τη Νέα Αγχίαλο στην Αθήνα
­ να έχει επαφές με απόστρατους αξιωματικούς και αντιστασιακούς. 
Η επαφή
με τους απόστρατους αξιωματικούς τον έφερε στον περίγυρο των οργανωτών του
Κινήματος του Ναυτικού. Τον μύησε ο Αλέκος Παπαδόγγονας. 
«Έκανα μαζί του
δύο συναντήσεις, και σύμφωνα με το σχέδιο θα ήμουν αυτός που θα είχα την
αεροπορική υποστήριξη της υπόθεσης. Αλλά το Κίνημα προδόθηκε πριν καν
εκδηλωθεί. Σε ό,τι με αφορά ήμουν βέβαιος ότι δεν επρόκειτο να συλληφθώ ­ είχα
τηρήσει όλους του κανόνες της συνωμοτικότητας». 
Από το σημείο αυτό και
πέρα αρχίζει μια περιπέτεια που δεν έχει τέλος. Η προδοσία του Κινήματος, που
αποτρέπει την εκδήλωσή του, τον βρίσκει στη Νέα Αγχίαλο. Αποφασίζει να πάρει
ένα F-5 και να πετάξει για το Πρίντεζι, ακολουθώντας το παράδειγμα του Νίκου
Παππά που οδηγεί το αντιτορπιλικό «Λέων». Ο διοικητής του, σμήναρχος Αγγλέτος,
δεν θέλει να τον αφήσει να ανέβει σε αεροπλάνο. Το ξέρει; Το φοβάται; Κανείς
δεν θα μάθει ποτέ. Η ουσία είναι ότι ο Ν. Στάπας έχει αποφασίσει να κάνει την
πτήση για το Πρίντεζι στις 5 Ιουνίου 1973, αλλά δεν θα την πραγματοποιήσει
ποτέ. 
Το Σάββατο, 3 Ιουνίου, μια Dakota προσγειώνεται στο αεροδρόμιο της
Νέας Αγχιάλου. Δύο αξιωματικοί βρίσκονται μέσα. Τον παίρνουν. Στο αεροδρόμιο
της Ελευσίνας τον παραλαμβάνει ένα αυτοκίνητο της ΕΣΑ. Θα τον μεταφέρει στο
ΕΑΤ-ΕΣΑ, στο σημερινό Πάρκο Ελευθερίας. 
Επί 25 ημέρες θα βασανίζεται
ανηλεώς από τους Χατζηζήση και Σπανό, για να μαρτυρήσει ποιοι άλλοι από την
Αεροπορία μετείχαν στο Κίνημα του Ναυτικού. Βασανιστήρια απάνθρωπα, που δεν
υπάρχουν λέξεις να τα περιγράψει. Θυμάται με φρίκη έναν
ανθρωποφύλακα-βασανιστή, ονόματι Πέτρου, που κάποιοι του έδωσαν άφεση
αμαρτιών, να τον χτυπάει με λύσσα επειδή τόλμησε να πιει νερό από τα
ουρητήρια, μην αντέχοντας έπειτα από τρεις ημέρες δίψας και συνεχών
βασανιστηρίων. 
Σήμερα, 23 χρόνια μετά, το μόνο που έχει να πει είναι «ποτέ
πια φασισμός». Ποτέ πια... 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15820N101</ED>
<ID>
ID:170854

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N10&aa=1</URL></REF>


Article

<CATEGORY>vin04</CATEGORY>

 <H2>Ο φεμινισμός παραμένει ζωντανός</H2>

<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΓΕΝΝΗΘΗΚΕ: Στα Γρεβενά. 
ΘΥΜΑΤΑΙ: Το κρυφτό και το κυνηγητό στους δρόμους της πόλης. 
ΘΑΥΜΑΖΕΙ: Τις
γυναίκες της Εθνικής Αντίστασης. 
ΕΛΠΙΖΕΙ: Σε έναν κόσμο πιο
ανθρωποκεντρικό. 
ΑΠΕΧΘΑΝΕΤΑΙ: Τη βία και τις διακρίσεις. 
ΗΡΕΜΕΙ:
Αγναντεύοντας τη θάλασσα. 
ΔΙΑΒΑΖΕΙ: Κοινωνικοπολιτικά, φεμινιστικά βιβλία

και ποίηση. 
ΑΚΟΥΕΙ: Όλα τα είδη μουσικής, ανάλογα με τη στιγμή. 
ΘΑ ΗΘΕΛΕ ΝΑ ΗΤΑΝ: Πιανίστρια ή σκηνοθέτις. 
ΘΑ ΚΑΛΟΥΣΕ ΣΕ ΓΕΥΜΑ: Τη Μαρία
Δαμανάκη και τον Χρόνη Μίσσιο. 
Τα ελληνικά δικαστήρια δεν έχουν
προωθήσει την ισότητα όσο θα έπρεπε. Και η πρόσφατη απόφαση του Ευρωπαϊκού
Δικαστηρίου, που αναγνωρίζει διακρίσεις σε συνταξιοδοτικά ζητήματα εις βάρος
των Ελληνίδων σε σχέση με τους άνδρες, έρχεται να αποδείξει άλλη μια «εθνική
καθυστέρηση». Η πρόεδρος της Ομοσπονδίας Δικαστικών Υπαλλήλων Ελλάδας Ράνια
Παπαϊωάννου θεωρεί ότι, επειδή παραμένουν ζωντανές οι ανισότητες, παραμένει
ζωντανός και ο φεμινισμός. 
ΕΡ.: Η ισότητα στις συντάξεις παραμένει το
ζητούμενο; 
ΑΠ.: Ναι, όσο δεν θεσμοθετείται. 
ΕΡ.: Λύση και εδώ από το
Ευρωπαϊκό Δικαστήριο; 
ΑΠ.: Δυστυχώς, λόγω των εθνικών μας καθυστερήσεων...

ΕΡ.: Οι δικαστικοί υπάλληλοι πώς αντιμετωπίζουν το ζήτημα; 
ΑΠ.: Με
ευαισθησία και διεκδικητικότητα. 
ΕΡ.: Οι αρμόδιοι με τι επιχείρημα
αντιστέκονται ακόμη; 
ΑΠ.: Υποθέτω, όπως για όλα, με το επιχείρημα των
αριθμών και προϋπολογισμών. 
ΕΡ.: Στον κλάδο σας, ποιες άλλες ανισότητες
παραμένουν ζωντανές; 
ΑΠ.: Αυτές που σχετίζονται με τις θέσεις υψηλής
ευθύνης, τις οποίες κύρια κατέχουν άνδρες. 
ΕΡ.: Χάσατε ποτέ ευκαιρίες λόγω
φύλου; 
ΑΠ.: Δεν είχα τη δυνατότητα της ίδιας αφετηρίας με συναγωνιστές του
άλλου φύλου. 
ΕΡ.: Τόσα χρόνια πρόεδρος στην Ομοσπονδία επειδή τα
περισσότερα μέλη είναι γυναίκες; 
ΑΠ.: Όχι. Είναι θέμα δουλειάς και
καθημερινών αποδείξεων. 
ΕΡ.: Η Δικαιοσύνη είναι γένους θηλυκού; 
ΑΠ.:
Νομίζω ότι θα έπρεπε να λαμβάνει υπόψη τις διαφορές των δύο φύλων για να είναι
ακριβοδίκαιη. 
ΕΡ.: Συνεργάζεστε καλύτερα με άνδρες ή γυναίκες δικαστές;

ΑΠ.: Το ίδιο καλά και με τα δύο φύλα. 
ΕΡ.: Τα ελληνικά δικαστήρια
έχουν προωθήσει την ισότητα; 
ΑΠ.: Όχι όσο θα έπρεπε. 
ΕΡ.: Ποια ήταν η
μεγαλύτερη διάκριση που καταργήθηκε με δικαστική απόφαση; 
ΑΠ.: Θα έλεγα, η
απόφαση του Αρείου Πάγου που χορηγούσε το οικογενειακό επίδομα και στους δύο
συζύγους. 
ΕΡ.: Φεμινισμός. Μια τελειωμένη υπόθεση; 
ΑΠ.: Όσο οι δομές
της κοινωνίας παραμένουν ίδιες, θα ζει για την αλλαγή τους... 
ΕΡ.: Σύνταξη
και στους χήρους; 
ΑΠ.: Αν θέλουμε να μιλάμε για ισότητα. 
ΕΡ.: Για τον
φόρτο δικογραφιών στα δικαστήρια φταίνε και οι υπάλληλοι; 
ΑΠ.: Οι μόνοι
που δεν φταίνε είναι οι δικαστικοί υπάλληλοι. 
ΕΡ.: Ποιοι έχουν τις
περισσότερες ευθύνες; 
ΑΠ.: Οι πολιτικές ηγεσίες, με συνευθύνη όλων όσων
κινούνται στο χώρο της Δικαιοσύνης. 
ΕΡ.: Ένα μέτρο για την αποσυμφόρηση
που προτείνει η Ομοσπονδία; 
ΑΠ.: Το μέτρο είναι πολύμορφο:
αποποινικοποίηση αδικημάτων, εξώδικη επίλυση διαφορών, μηχανοργάνωση
δικαστηρίων. 
ΕΡ.: Ποιο πρόβλημα των δικαστικών υπαλλήλων ζητεί λύση
επειγόντως; 
ΑΠ.: Η ψήφιση του νέου Κώδικα Δικαστικών Υπαλλήλων. 
ΕΡ.:
Εξομοίωση πτυχιούχων και μη πτυχιούχων δικαστικών υπαλλήλων: Στοιχείο διχασμού
του κλάδου; 
ΑΠ.: Όπως λαθεμένα λειτούργησε, αναμφισβήτητα, ναι. 
ΕΡ.:
Κάποιοι λένε ότι αυτή η δικαστική απόφαση βγήκε επειδή είστε δίπλα σε αυτούς
που έχουν το μαχαίρι... 
ΑΠ.: Το ζήτημα έχει μακρά ιστορική διαδρομή.
Υπήρχε για το δικαστήριο αντικειμενική βάση, αλλά και το γεγονός ότι όλοι οι
δικαστικοί υπάλληλοι ασκούν τα ίδια καθήκοντα. 
ΕΡ.: Το μεγαλύτερο
προτέρημα ενός δικαστικού υπαλλήλου πρέπει να είναι; 
ΑΠ.: Το ήθος του. 
ΕΡ.: Δυσαρεστηθήκατε ποτέ από τη συμπεριφορά ενός δικαστή; 
ΑΠ.: Πολλές
φορές που διαπίστωνα την εξουσιαστική συμπεριφορά του απέναντι στους
συνεργάτες του δικαστικούς υπαλλήλους. 
ΕΡ.: Στην έδρα υπάρχουν
συναισθήματα; 
ΑΠ.: Στις ποινικές υποθέσεις πιστεύω πως υπάρχουν. 
ΕΡ.:
Ποιο δικαστικό δράμα σάς άγγιξε περισσότερο; 
ΑΠ.: Ο αγώνας μιας γυναίκας
να αποδείξει ότι το παιδί που είχε αποκτήσει στη διάρκεια του πρώτου γάμου της
ήταν νόμιμο παιδί του δεύτερου συζύγου της... 
ΕΡ.: Η Δικαιοσύνη σήμερα
βρίσκεται κοντά στην κοινωνία; 
ΑΠ.: Όχι όσο είναι αναγκαίο. 
ΕΡ.:
Ευάγγελος Γιαννόπουλος; 
ΑΠ.: Αγωνιστής, παρορμητικός, άνθρωπος κοντά στον
λαό και στους φίλους του. <REF><SOURCE>
ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15820N121</ED>
<ID>
ID:170855

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N12&aa=1</URL></REF>


Article

<CATEGORY>vin06</CATEGORY>

 <H5>ΝΟΜΟΣΧΕΔΙΟ
ΕΝΟΠΟΙΕΙ ΤΟΥΣ ΦΟΡΕΙΣ ΚΑΙ ΔΙΝΕΙ ΜΕΡΙΔΙΟ ΣΤΗΝ ΤΟΠΙΚΗ ΑΥΤΟΔΙΟΙΚΗΣΗ</H5>
<H5>100 δρχ. το εισιτήριο των
λεωφορείων από 1ης Ιουλίου</H5>
<H2>Ριζικές αλλαγές στις συγκοινωνίες</H2>

Μια ακόμη προσπάθεια
για τη βελτίωση, τον εκσυγχρονισμό και την επίτευξη καλύτερης ποιότητας
υπηρεσιών από τις αστικές συγκοινωνίες της πρωτεύουσας, επιχειρείται με το νέο
νομοσχέδιο που κατατέθηκε χθες στη Βουλή από το υπουργείο Μεταφορών -
Επικοινωνιών. 
ΒΑΣΙΚΕΣ καινοτομίες του νομοσχεδίου, το οποίο παρουσίασε ο
υφυπουργός κ. Μανώλης Λουκάκης, είναι η θεσμοθέτηση ενιαίου θεσμικού πλαισίου
για όλους τους συγκοινωνιακούς φορείς της Αθήνας, η δυνατότητα που παρέχεται
στην Τοπική Αυτοδιοίκηση (πρώτου και δευτέρου βαθμού) να εξαγοράσει μέχρι και
το 40% του μετοχικού κεφαλαίου του Οργανισμού Αστικών Συγκοινωνιών Αθηνών
(ΟΑΣΑ), ώστε να μπορεί να εκτελεί τοπικά και διαδημοτικά δρομολόγια, ενώ
γίνονται και διάφορες οικονομικές και εργασιακές ρυθμίσεις. 
Σχετικά με τις
εργασιακές ρυθμίσεις, που είναι ενδεχόμενο να προκαλέσουν και την αντίδραση
των εργαζομένων, το νομοσχέδιο προβλέπει τη δυνατότητα εργασίας 6-9 ωρών την
ημέρα (αντί του παγίου των 7,45 ωρών που ισχύει σήμερα) χωρίς όμως αύξηση της
εβδομαδιαίας απασχόλησης που θα παραμείνει στις 37,5 ώρες. Επίσης, όταν η
ημέρα του ρεπό συμπίπτει με αργία δεν θα γίνεται μεταφορά της αργίας για άλλη
μέρα. 
Αυτό θα διευκολύνει τον καλύτερο προγραμματισμό των δρομολογίων πολύ
περισσότερο που υπάρχει έλλειψη οδηγών για τα λεωφορεία και ο κ. Λουκάκης είπε
ότι θα προσληφθούν 200 οδηγοί από αυτούς που ανήκαν στις ΣΕΠ και δεν είχαν
υποβάλει αίτηση επαναπρόσληψης, ενώ ήδη έχει ζητηθεί έγκριση για την πρόσληψη
άλλων 350 οδηγών. 
Ακόμη, θα γίνει υποχρεωτική μετάταξη περίπου 700
εργαζομένων από τα τρόλεϊ, τα λεωφορεία και τον ηλεκτρικό σιδηρόδρομο σε
άλλους τομείς του Δημοσίου και για τη διετία 1998-99 θα εφαρμοστούν και στις
συγκοινωνίες οι συλλογικές συμβάσεις εργασίας που θα υπογράφει η ΓΣΕΕ. 
Το
νομοσχέδιο προβλέπει τη χρηματοδότηση με 80 δισ. δρχ. περίπου (από το
πρόγραμμα δημοσίων επενδύσεων) για την αγορά 750 καινούργιων λεωφορείων, 114
τρόλεϊ και 80 βαγονιών του ηλεκτρικού σιδηροδρόμου. 
Πρέπει, πάντως, να
τονιστεί ότι από 1-1-1998 το Δημόσιο θα παύσει να εγγυάται για τα δάνεια των
συγκοινωνιακών φορέων, οι οποίοι θα πρέπει να καταφέρουν να λειτουργούν μόνο
από τις εισπράξεις τους και από την κρατική επιδότηση που θα είναι ίση με την
τιμή του εισιτηρίου, ενώ το Δημόσιο θα πληρώσει όλα τα σημερινά χρέη των
συγκοινωνιακών φορέων, που οφείλονται σε δάνεια, τόκους κ.λπ., ύψους περίπου
700 δισ. δρχ. 
Με άλλες διατάξεις του νομοσχεδίου επιτρέπεται στον ΟΑΣΑ να
δημιουργήσει ασφαλιστικό φορέα για την ασφάλιση του προσωπικού και του
τροχαίου ή άλλου υλικού των συγκοινωνιακών φορέων, ενώ παρέχεται η δυνατότητα
να αναθέτει τον έλεγχο για την καταβολή του κομίστρου σε τρίτους (φυσικά ή
νομικά πρόσωπα). Ακόμη, καθιερώνεται ένα νέο διακομματικό γνωμοδοτικό όργανο
που θα συμβουλεύει την κυβέρνηση σε όλα τα θέματα που έχουν σχέση με τις
συγκοινωνίες και τις μεταφορές. 
ΠΕΡΙΠΟΥ 2.000.000.000 δραχμές χάνουν κάθε
χρόνο οι συγκοινωνιακοί φορείς της Αθήνας από τους τσαμπατζήδες, που τα
χρησιμοποιούν χωρίς να πληρώνουν εισιτήριο! Αυτό προκύπτει από μελέτη του ΟΑΣΑ
την οποία επικαλέστηκε χθες ο υφυπουργός Μεταφορών - Επικοινωνιών κ. Λουκάκης.
Ο υφυπουργός είπε ακόμη ότι, μάλλον από την 1η Ιουλίου, το εισιτήριο στις
αστικές συγκοινωνίες της πρωτεύουσας θα πάει στις 100 δραχμές. Αξίζει όμως να
σημειωθεί ότι κάθε επιβάτης που χρησιμοποιεί το οποιοδήποτε δημόσιο μέσο
μεταφοράς, κοστίζει σε αυτό περίπου 250 δραχμές, ενώ πληρώνει μόνο 75. Πάντως
στο νομοσχέδιο προβλέπεται ότι κάθε Νοέμβριο θα καθορίζεται η τιμολογιακή
πολιτική σε ό,τι αφορά τα εισιτήρια των αστικών συγκοινωνιών. Έτσι, από
1-1-1998 το εισιτήριο θα γίνει 125 δραχμές. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15820N131</ED>
<ID>
ID:170821

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N13&aa=1</URL></REF>


Article

<CATEGORY>vin06</CATEGORY>

 <H2>Ο ένας στους 4 κινδυνεύει από εγκεφαλικό</H2>

ΤΟ ΕΜΦΡΑΓΜΑ και το
εγκεφαλικό «παραμονεύουν» έναν στους τέσσερις Έλληνες. Κι αυτό γιατί το 25%
των ενηλίκων έχει υψηλές τιμές χοληστερίνης και υψηλή αρτηριακή πίεση
υποβάλλοντας σε συνεχή, σκληρή δοκιμασία την καρδιά και τα αγγεία. Όταν
μάλιστα οι υψηλές τιμές χοληστερίνης και πίεσης συνδυάζονται με το κάπνισμα
και την κακή διατροφή και την καθιστική ζωή, αποτελούν τους σημαντικότερους
παράγοντες κινδύνου για καρδιαγγειακά νοσήματα. 
Τον κίνδυνο αυτό
επισήμαναν χθες σε συνέντευξη Τύπου ο καθηγητής Καρδιολογίας κ. Π. Τούτουζας
και ο επίκουρος καθηγητής κ. Χρ. Πίτσαβος, με αφορμή το 12ο Διεθνές Συνέδριο
Κλινικής Καρδιολογίας που θα γίνει από 1-3 Μαΐου στην Αθήνα. 
Σε άλλη
έρευνα που αναφέρθηκε, επίσης χθες, από τον καθηγητή Καρδιολογίας κ.
Χριστόδουλο Στεφανάδη για την επίδραση του τσιγάρου στα καρδιαγγειακά, βρέθηκε
ότι ΟΛΑ τα τσιγάρα, ανεξαρτήτως μάρκας, είναι καταστροφικά στις καρδιοπάθειες,
γιατί βλάπτουν την καρδιακή αορτή. Τα ίδια αποτελέσματα έδειξαν και τα
λεγόμενα «ειδικά» βιολογικά τσιγάρα. 
Ας σημειωθεί ότι δύο αμερικανικές
έρευνες που πρόσφατα δημοσιοποιήθηκαν και αφορούσαν την επίδραση της διατροφής
και άλλων παραγόντων στα καρδιαγγειακά έδειξαν ότι η μεσογειακή δίαιτα, που
έχει βασικό συστατικό το λάδι, δεν παχαίνει και, αντίθετα, μειώνει την «κακή»
χοληστερίνη, ενώ αυξάνει την άμυνα του οργανισμού. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15820N132</ED>
<ID>
ID:170869

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N13&aa=2</URL></REF>


Article

<CATEGORY>vin02</CATEGORY>

 <H5>Θεατές
στιγμών μοιραίων</H5>
<H2>Σε πρώτο ενικό</H2>

<AUTHOR>ΝΑΤΑΣΑ ΜΠΑΣΤΕΑ</AUTHOR>

«ΕΥΤΥΧΙΣΜΕΝΟΣ όποιος απ' τον
κόσμο αυτόν έχει περάσει σε στιγμές μοιραίες», έγραφε στις αρχές του 19ου
αιώνα ένας νεαρός ποιητής που ζούσε στη νυσταγμένη Βαυαρία και διάβαζε στις
εφημερίδες τα γεγονότα της γαλλικής επανάστασης του 1830, ζηλεύοντας τον
αυτόπτη μάρτυρα της θύελλας: «Αυτός θεάται θέαμα μεγαλειώδες...». Στην
πραγματικότητα όμως, όταν η ιστορία κατεβαίνει από τις σελίδες των διδακτικών
βιβλίων στους γειτονικούς σου δρόμους, δεν υπάρχει ρόλος πιο άχαρος και πιο
εξευτελιστικός απ' τον ρόλο του θεατή. Ένα ταξίδι στην νότια Ρωσία, μου θύμισε
τα λόγια του Ηλία Έρενμπουργκ: «Αυτός που παίρνει μέρος στα γεγονότα
καταλαβαίνει πολύ περισσότερα από τον ψυχρό παρατηρητή· δεν στραβώνεται αυτός
που αγαπάει και μισεί, μα αυτός που πασχίζει καθισμένος στην αίθουσα να
αποκρυπτογραφήσει την γρήγορη διαδοχή των πλάνων ενός φιλμ». Ίσως είμαστε πολύ
απασχολημένοι με τον μικρόκοσμό μας για να κοιτάξουμε τα όσα δραματικά
συμβαίνουν δίπλα μας. Ή, ακόμα, και όταν τα κοιτάμε δεν μπορούμε να τα
κατανοήσουμε σε όλο τους το φάσμα. Η ηλικιωμένη Ρωσίδα, που πουλούσε σε ένα
υπαίθριο παζάρι στην Σταυρούπολη το γλυκό που είχε φτιάξει σπίτι της, το 'πε
με τον δικό της τρόπο: «Ποτέ όλα αυτά τα χρόνια που έζησα δεν φαντάστηκα ότι
θα έφτανα στο σημείο να μην ξέρω πως να αντιμετωπίσω το αύριο». Λίγο πιο πέρα,
μια παρκαρισμένη Μερσεντές, έδινε το ιδανικό φόντο για μια φωτογραφία με
σημασία. Όμως η φωτογραφική μηχανή έμεινε ακίνητη στα χέρια μου. Ίσως επειδή η
απλή καταγραφή έμοιαζε ανούσια εκείνο το δευτερόλεπτο και πολύ κατώτερη των
περιστάσεων. Γιατί μπορεί να ζούμε σε στιγμές μοιραίες αλλά ελάχιστα φαίνεται
να μας αγγίζουν. Λες και στραβωνόμαστε από την γρήγορη διαδοχή των πλάνων...

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15820N133</ED>
<ID>
ID:170928

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N13&aa=3</URL></REF>


Article

<CATEGORY>vin06</CATEGORY>

 <H5>ΕΣΠΑΣΑΝ ΡΕΚΟΡ ΤΖΙΡΟΥ ΤΟ
ΠΡΩΤΟ ΤΡΙΜΗΝΟ ΤΟΥ 1997</H5>
<H2>Πακτωλός 100 δισ. στα καζίνο</H2>

<AUTHOR>ΚΩΣΤΑΣ ΝΤΕΛΕΖΟΣ (ΕΙΚΟΝΑ ΜΕΓΕΘΟΥΣ : 157411 BYTES)</AUTHOR>

Στα εκατό
δισεκατομμύρια δραχμές εκτινάχθηκε μέσα στο πρώτο τρίμηνο του 1997 ο τζίρος
του τζόγου στα πέντε ιδιωτικά καζίνο που λειτουργούν σήμερα στην Ελλάδα και
στο κρατικό καζίνο της Πάρνηθας. 
Σύμφωνα με τα επίσημα στοιχεία που
παρουσίασε χθες ο Πανελλήνιος Σύλλογος Ελεγκτών Καζίνο του ΕΟΤ, κατά τους
μήνες Ιανουάριο, Φεβρουάριο και Μάρτιο τους «ναούς του τζόγου» επισκέπτονταν
καθημερινά, κατά μέσο όρο, περίπου 8.000 άτομα. 
Κάθε παίκτης... κατέθετε
καθημερινά στα επιτραπέζια και τα ηλεκτρονικά παιχνίδια των καζίνο, κατά μέσο
όρο, ποσό άνω των 140.000 δρχ.. Από το ποσό αυτό, στην τσέπη του ξαναμπήκαν
μόνο οι 36.000 δρχ.!. 
Στη «βιομηχανία» των καζίνο αναμένεται να προστεθεί
σε λίγες ημέρες και το Καζίνο Σύρου, ενώ το σύνολο του τζίρου όλων των «ναών
του τζόγου» στο τέλος του χρόνου εκτιμάται ότι θα φτάσει στο ποσό - ρεκόρ των
350-400 δισ. δρχ. 
Σύμφωνα με τα στοιχεία των ελεγκτών καζίνο, στο διάστημα
Ιανουαρίου - Μαρτίου τους μεγαλύτερους τζίρους παρουσίασαν τα καζίνο της
Θεσσαλονίκης και του Λουτρακίου, όπου παίχτηκαν, αντίστοιχα, 37 δισ. δρχ. και
36,9 δισ. δρχ. Την ίδια στιγμή ο τζίρος του καζίνο της Πάρνηθας ήταν 9,6 δισ.
δρχ., του καζίνο της Πάτρας 6,3 δισ. δρχ., του καζίνο της Ξάνθης 4,1 δισ. δρχ.
και του καζίνο της Χαλκιδικής 2,6 δισ. δρχ. 
Οι συνδικαλιστικοί εκπρόσωποι
των ελεγκτών καζίνο ανέφεραν χθες ότι οι 85 υπάλληλοι του ΕΟΤ που έχουν
επιφορτιστεί με τον έλεγχο των καζίνο δεν επαρκούν και ζήτησαν τη στελέχωση
της αρμόδιας διεύθυνσης από το υπουργείο Ανάπτυξης. 
Όπως οι ίδιοι
ανέφεραν, σε ημερήσια βάση απασχολούνται συνολικά 42 ελεγκτές οι οποίοι
ελέγχουν συνολικά 309 τραπέζια παιχνιδιών (μπλακ τζακ, μπάγκο πούντο κ.λπ.)
και 1.950 ηλεκτρονικά παιχνίδια (κουλοχέρηδες) σε όλα τα καζίνο της χώρας. 
Στις αρμοδιότητες των ελεγκτών περιλαμβάνονται, μεταξύ άλλων, ο έλεγχος της
ορθής διεξαγωγής των παιχνιδιών (σε όλες τις φάσεις λειτουργίας των καζίνο), ο
έλεγχος των μέσων και των υλικών που χρησιμοποιούνται στα παιχνίδια, ο
ταμειακός έλεγχος και η πιστοποίηση του μεικτού κέρδους των παιχνιδιών
(επιτραπέζιων και ηλεκτρονικών). 
Σύμφωνα με τον πρόεδρο του συλλόγου των
ελεγκτών καζίνο κ. Κ. Παπακοσμά, «δεν έχει ακόμα στελεχωθεί η Διεύθυνση
Ελέγχου των Καζίνο, παρ' ότι τα ιδιωτικά καζίνο λειτουργούν εδώ και δύο
χρόνια». 
Όπως υποστήριξε ο κ. Παπακοσμάς, «φοβόμαστε την κατάργηση του
καθημερινού ελέγχου στα καζίνο». Συμπλήρωσε δε ότι «για λόγους δημοσίου
συμφέροντος απαιτούνται, το συντομότερο, η σύσταση επιτόπιων γραφείων ελέγχου
ανά καζίνο, η λύση των προβλημάτων που αφορούν το θεσμικό πλαίσιο και τις
αρμοδιότητες της Διεύθυνσης Ελέγχου και η λήψη μέτρων για την προστασία των
πολιτών». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15820N141</ED>
<ID>
ID:170822

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N14&aa=1</URL></REF>


Article

<CATEGORY>vin06</CATEGORY>

 <H2>Αυτόνομο ενεργειακό κέντρο της ΔΕΗ στη Φλώρινα</H2>

ΕΝΑ ΑΚΟΜΗ
αυτόνομο ενεργειακό κέντρο, ιδιαίτερης οικονομικής και εθνικής σημασίας,
δημιουργεί η ΔΕΗ στη Βόρεια Ελλάδα, με τον σταθμό παραγωγής στη Μελίτη -
Αχλάδας, του νομού Φλώρινας, και με την εξέλιξη προγράμματος αξιοποίησης των
κοιτασμάτων λιγνίτη σε βάση συμπαραγωγής με τοπικούς φορείς (ΟΤΑ κ.λπ.). 
Αυτό υπογράμμισε μεταξύ άλλων ο πρόεδρος της ΔΕΗ κ. Γ. Μπιρδιμίρης, με την
ευκαιρία της υπογραφής της σχετικής σύμβασης, χθες, στα κεντρικά γραφεία της
ΔΕΗ. 
Από πλευράς ΔΕΗ, τη σύμβαση υπέγραψε ο γενικός διευθυντής κ. Α.
Παπαθανασίου και εκ μέρους της κοινοπραξίας των ξένων εταιρειών οι κ.κ. Δ.
Κοπελούζος («Προμηθέας GAS Α.Ε.»), Νόε Χάους («ΑΒΒ KRAFTWERKE»), Χάιτσουντ
(«EVT») και Βόκοφ («TECHNO-POMEXPORT»). 
Σχετικά ανακοινώθηκε ότι: 
«Η
Δημόσια Επιχείρηση Ηλεκτρισμού, σε εφαρμογή του Νόμου 2299/1995, με τον οποίο
κυρώθηκε από τη Βουλή το Πρωτόκολλο της 19.12.1994 μεταξύ της Ελληνικής
Δημοκρατίας και της Ρωσικής Ομοσπονδίας στη διακρατική συμφωνία της 7.10.1987,
για την προμήθεια του Φυσικού Αερίου στην Ελληνική Δημοκρατία, προέβη στην
απευθείας ανάθεση σε Όμιλο Εταιρειών της κατασκευής "με το κλειδί στο χέρι"
του ατμοηλεκτρικού σταθμού παραγωγής ηλεκτρικής ενέργειας Μελίτης - Αχλάδας,
στο Νομό Φλώρινας, αξιοποιώντας κατά τον καλύτερο τρόπο τα υφιστάμενα
αποθέματα ξυλίτη της περιοχής». 
Η κατασκευή του έργου θα ολοκληρωθεί σε
περίπου 4,5 χρόνια και θα κατασκευαστεί από τις πιο εξειδικευμένες στο
αντικείμενο εταιρείες. 
Κατά περιόδους θα απασχοληθούν εργαζόμενοι που θα
πλησιάζουν τα 2.000 άτομα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15820N142</ED>
<ID>
ID:170870

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N14&aa=2</URL></REF>


Article

<CATEGORY>vin02</CATEGORY>

 <H2>Η ιστορία
επαναλαμβάνεται...</H2>

<AUTHOR>ΓΙΑΝΝΗΣ ΠΑΤΣΙΛΙΝΑΚΟΣ</AUTHOR>

Η ΙΣΤΟΡΙΑ για μία ακόμη φορά
επαναλαμβάνεται. Το Πέραμα θρηνεί έναν ακόμη νεκρό εργάτη, έναν ακόμη ήρωα της
ζωής και του μεροκάματου, που θυσιάστηκε για το αναφαίρετο δικαίωμα στην
εργασία, που για τη Ναυπηγοεπισκευαστική Ζώνη έχει μετατραπεί σε μεροκάματο
του τρόμου και του θανάτου. 
Η κυβερνητική πολιτική και η ανεργία είναι οι
κύριοι υπεύθυνοι. Η κυβερνητική πολιτική απέναντι στη Ναυπηγοεπισκευαστική
Ζώνη οδηγεί στη συρρίκνωση, δεχόμενη αδιαμαρτύρητα τις ντιρεκτίβες της
Ενωμένης Ευρώπης και των ισχυρών και έτσι καταστρέφει ένα σημαντικό
συναλλαγματοφόρο κλάδο που πρέπει να ενισχυθεί με συγκεκριμένη κλαδική
πολιτική, που να περιλαμβάνει: Κρατικές παραγγελίες, διακρατικές συμφωνίες,
τραπεζοπιστωτικό σύστημα, ανάπτυξη της ακτοπλοΐας, υποχρεωτική επισκευή στην
Ελλάδα για κάθε άδεια σκοπιμότητας, ενιαίο φορέα διαχείρισης της Ζώνης,
χρησιμοποίηση των δεξαμενών των μεγάλων πλοίων από τη Ζώνη Περάματος, άμεση
δημιουργία του Βιοτεχνικού Πάρκου Σχιστού και χαρακτηρισμό του Περάματος ωσ
φθίνουσα βιομηχανική περιοχή και θύλακο ανεργίας. 
Η αδιαφορία για τους
όρους ασφαλείας στους τόπους εργασίας των εργαζομένων στην
Ναυπηγοεπισκευαστική Ζώνη από τη μια και από την άλλη η απόγνωση των χιλιάδων
ανέργων του Περάματος, που τρέχουν στην κυριολεξία να αρπάξουν το μεροκάματο
του τρόμου, οδηγούν σε αδιέξοδο. Μόνη διέξοδος για μας, τον δήμο, τα
συνδικάτα, τους εργαζομένους, είναι ο διαρκής αγώνας. Για την κυβέρνηση μόνος
δρόμος είναι οι άμεσες λύσεις. Στις 5 Μαΐου θα είμαστε εδώ. (Αν υλοποιηθούν οι
υποσχέσεις της υφυπουργού Ανάπτυξης Άννας Διαμαντοπούλου για άμεσες λύσεις στα
προβλήματα της Ναυπηγοεπισκευαστικής Ζώνης, 26 σημεία συν μέτρα εκσυγχρονισμού
και ανάπτυξης της Ζώνης). 
Ο Γιάννης Πατσιλινάκος είναι δήμαρχος Περάματος

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15820N161</ED>
<ID>
ID:170863

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N16&aa=1</URL></REF>


Article

<CATEGORY>vin06</CATEGORY>

 <H2>«Όχι στις ντομάτες - τέρατα»</H2>

ΜΙΑ ΤΕΡΑΣΤΙΑ ντομάτα μαζί με τα μικρότερα «αδελφάκια»
της συγκεντρώθηκαν και φώναξαν: «Να μη γίνουμε πειραματόζωα», «Όχι στις
ντομάτες - τέρατα». Δεν πρόκειται για παραμύθι, αλλά για την εικόνα που
παρουσίασε για λίγες ώρες χθες το πρωί το προαύλιο του ΥΠΕΧΩΔΕ. 
Αυτόν τον
πρωτότυπο τρόπο βρήκε η οικολογική οργάνωση Γκρίνπις (Greenpeace) για να
διαμαρτυρηθεί για την άδεια που έδωσε πρόσφατα το ΥΠΕΧΩΔΕ και αφορά σε
καλλιέργεια γενετικά μεταλλαγμένης ντομάτας στη Βοιωτία, την Ηλεία και την
Ημαθία. Στόχος της καλλιέργειας είναι η επιβράδυνση της διαδικασίας ωρίμανσης
του φυτού. 
Η διαμαρτυρία της Γκρίνπις είχε αποτέλεσμα. Ο αρμόδιος
υφυπουργός ΠΕΧΩΔΕ, κ. Θ. Κολιοπάνος, συναντήθηκε με εκπρόσωπο της οργάνωσης
και υποσχέθηκε ότι δεν θα δοθεί καμία νέα άδεια για καλλιέργεια γενετικά
μεταλλαγμένων ειδών στην Ελλάδα και ότι θα εξεταστεί η δυνατότητα για την
ανάκληση της άδειας που έχει ήδη δοθεί για την καλλιέργεια γενετικά
μεταλλαγμένης ντομάτας. Παράλληλα, υποσχέθηκε ότι σε συνεργασία με τον
Αυστριακό ομόλογό του θα προσπαθήσουν να ενεργοποιήσουν το άρθρο 16 της
οδηγίας 90/220 για την απαγόρευση της εισαγωγής, παραγωγής και εμπορίας
γενετικά μεταλλαγμένων οργανισμών. 
Όπως υποστηρίζουν οι εκπρόσωποι της
οργάνωσης, οι κίνδυνοι και οι μακροπρόθεσμες επιπτώσεις των πειραμάτων για τη
δημιουργία μεταλλαγμένων προϊόντων είναι άγνωστοι, μετατρέποντας έτσι όλους
όσοι τα καταναλώνουν σε πειραματόζωα. 
Ειδικά για τη μεταλλαγμένη ντομάτα,
η Γκρίνπις τονίζει ότι περιέχει γονίδια που προέρχονται από βακτήρια. Ανάμεσά
τους είναι και ένα γονίδιο που παρουσιάζει αυξημένη αντοχή σε αντιβιοτικά. Η
μεταφορά του σε άλλους οργανισμούς αποτελεί έναν πραγματικό κίνδυνο και μεγάλη
απειλή για το φυσικό περιβάλλον. Όπως αναγράφεται στην άδεια που έδωσε το
ΥΠΕΧΩΔΕ, κατά την ανθοφορία πρέπει να εξασφαλιστεί απόσταση του πειραματικού
αγρού από κυψέλες μελισσών μεγαλύτερη των 500 μέτρων, καθώς επίσης
συστηματικές εντομοκτονίες και απομάκρυνση της πτηνοπανίδας για την προστασία
των άλλων φυτών. 
Ήδη το Ευρωπαϊκό Κοινοβούλιο, με πρόσφατο ψήφισμά του,
ζητεί την απαγόρευση της απελευθέρωσης γενετικά μεταλλαγμένων οργανισμών στο
φυσικό περιβάλλον. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15820N162</ED>
<ID>
ID:170871

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N16&aa=2</URL></REF>


Article

<CATEGORY>vin06</CATEGORY>

 <H2>Έλεγχος για τα απόβλητα</H2>

ΧΑΝΙΑ 
ΑΠΟΒΛΗΤΑ από το πυρηνοκίνητο
υποβρύχιο του Πολεμικού Ναυτικού των ΗΠΑ «Ατλάντα» παρέλαβε μια φορτηγίδα, που
έφθασε στο λιμάνι Μαραθίου πριν από δύο ημέρες και παραμένει ακόμη και σήμερα,
καθώς έχει ζητηθεί ο έλεγχος των αποβλήτων από τον «Δημόκριτο». 
Πιο
συγκεκριμένα, σύμφωνα με 
πληροφορίες, στο λιμάνι του Μαραθίου έφθασε το
Σάββατο το «Ατλάντα», προκειμένου να προχωρήσει σε καθαρισμό των δεξαμενών του
και για τον σκοπό αυτό ρυμουλκήθηκαν 
από τον Πειραιά δύο φορτηγίδες. Η
μία προσέγγισε το αμερικανικό υποβρύχιο προχθές, προκειμένου να παραλάβει τα
απόβλητα των δεξαμενών, όπως και έγινε. Το «Ατλάντα» αναχώρησε χθες από το
Μαράθι, αλλά η φορτηγίδα παραμένει στην περιοχή. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15820N163</ED>
<ID>
ID:170905

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N16&aa=3</URL></REF>


Article

<CATEGORY>vin06</CATEGORY>

 <H2>Αθωώθηκαν δημοσιογράφοι</H2>

ΟΜΟΦΩΝΑ ΑΘΩΟΙ κρίθηκαν χθες από το
Τριμελές Εφετείο της Αθήνας οι δημοσιογράφοι Γιώργος Κρεμμυδάς και Βαγγέλης
Κουτουζής, οι οποίοι ήταν κατηγορούμενοι για συκοφαντική δυσφήμηση και ψευδή
καταμήνυση. 
Οι δικαστικοί λειτουργοί ­ που έκαναν δεκτή και την πρόταση
του εισαγγελέα ­ έκριναν με βάση τα στοιχεία, που προέκυψαν από την
αποδεικτική διαδικασία, ότι οι δύο δημοσιογράφοι δεν είχαν δόλο και προέβησαν
στην πράξη αυτή από δικαιολογημένο ενδιαφέρον. Σύμφωνα με την κατηγορία, οι
δύο δημοσιογράφοι τον Σεπτέμβριο του 1990, ύστερα από σχετικές πληροφορίες που
τους είχε δώσει ο συγγραφέας Στρατής Καρράς, ο οποίος έχει αποβιώσει,
κατήγγειλαν στις διωκτικές αρχές ότι οι αδελφοί Χρήστος και Αλέκος Μπίστης
έχουν σχέση με την Οργάνωση 17 Νοέμβρη. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15820N164</ED>
<ID>
ID:170933

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N16&aa=4</URL></REF>


Article

<CATEGORY>vin06</CATEGORY>

 <H2>Ελεύθεροι με εγγύηση 2 εκατ.</H2>

ΕΛΕΥΘΕΡΟΙ, με τον περιοριστικό όρο
της καταβολής εγγύησης 2.000.000 δραχμών ο καθένας, αφέθηκαν χθες μετά την
απολογία τους στην ανακρίτρια του 7ου τακτικού τμήματος οι δημοσιογράφοι της
εφημερίδας «Ελεύθερος Τύπος» Γιώργος Χαρβαλιάς και Νόνη Καραγιάννη, που
διώκονται για ηθική αυτουργία σε παραβίαση απορρήτου και κατασκοπεία... 
Η
ποινική δίωξη είχε ασκηθεί αυτεπαγγέλτως από την Εισαγγελία Πρωτοδικών της
Αθήνας, με αφορμή τη δημοσίευση εγγράφων του υπουργείου Εξωτερικών σχετικά με
το θέμα των Σκοπίων και την κρίση στα Ίμια. Οι εμπλεκόμενοι στην υπόθεση
δημοσιογράφοι έχουν χαρακτηρίσει αβάσιμες τις κατηγορίες που τους αποδίδονται,
καθώς τα επίμαχα έγγραφα που δημοσίευσαν δεν περιείχαν απόρρητες πληροφορίες,
και υποστηρίζουν πως με την άσκηση της ποινικής δίωξης επιχειρείται η φίμωση
του Τύπου. Δηλώσεις υπέρ των δημοσιογράφων έκαναν ο πρόεδρος του ΣΥΝ Ν.
Κωνσταντόπουλος και ο πρόεδρος της Πολιτικής Άνοιξης Αντ. Σαμαράς. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15820N165</ED>
<ID>
ID:170947

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N16&aa=5</URL></REF>


Article

<CATEGORY>vin06</CATEGORY>

 <H5>ΠΕΡΑΜΑ: ΚΙ ΑΛΛΟΣ ΘΑΝΑΤΟΣ ΣΤΗ
ΝΑΥΠΗΓΟΕΠΙΣΚΕΥΑΣΤΙΚΗ ΖΩΝΗ</H5>
<H2>Το μαχαίρι στο κόκαλο!</H2>

<AUTHOR>ΠΡΟΚΟΠΗΣ ΓΙΟΓΙΑΚΑΣ-ΚΩΣΤΑΣΧΑΤΖΙΔΗΣ</AUTHOR>

Και
πάλι ο θάνατος χτύπησε στο Πέραμα. Και όσοι αναρωτιούνται γιατί, οι τοπικοί
φορείς ξέρουν και το φωνάζουν όσο μπορούν τα τελευταία χρόνια. «Το δίλημμα
μπαίνει πλέον όπως και το μαχαίρι» λέει ο δήμαρχος κ. Γιάννης Πατσιλινάκος.
«Βλέπετε, όταν ο άλλος είναι άνεργος και έχει οικογένεια να θρέψει,
αναγκάζεται να συμβιβαστεί με τα ανύπαρκτα μέτρα ασφάλειας. Έτσι, όλοι
αναγκάζονται σε μεροκάματα του τρόμου». Ο 42χρονος Δημήτρης Κύρος είναι ο
δεύτερος νεκρός στη Ναυπηγοεπισκευαστική Ζώνη Περάματος σε διάστημα περίπου
ενάμιση μήνα. Η αυξημένη ανεργία, όπως καταγγέλλει ο πρόεδρος του Εργατικού
Κέντρου Πειραιά, κ. Γιάννης Μίχας, αποτελεί το πιο αποτελεσματικό μέσο
εκβιασμού των εργαζομένων που αναγκάζονται να δεχτούν τα ελλιπή μέτρα
προστασίας. 
ΗΘΕΛΕ μόνο τρεις μέρες. Τόσο λίγο. Για να κλείσει τους
λογαριασμούς του, να πληρώσει τα χρέη του και να κάνει ένα καινούργιο ξεκίνημα
με την οικογένειά του στη Λάρισα. Τη Μεγάλη Παρασκευή θα έφευγε οικογενειακώς.
Όμως η τύχη δεν ήταν με το μέρος του... Ο 42χρονος ελασματουργός Δημήτρης
Κύρος, πατέρας ενός ανήλικου παιδιού, βρήκε χθες το πρωί τραγικό θάνατο στα
διπύθμενα του επιβατηγού - οχηματαγωγού πλοίου «Ionian Bridge», που βρίσκεται
για επισκευές στη Ναυπηγοεπισκευαστικη Ζώνη Περάματος. 
Το δεύτερο μέρος
του δράματος εκτυλίχθηκε λίγες ώρες αργότερα στο Τζάνειο Νοσοκομείο. Η σύζυγός
του Μαρία, 32 χρόνων, έμαθε για το δυστύχημα από τις ειδήσεις και έτρεξε στο
νοσοκομείο. Έως και την τελευταία στιγμή ήλπιζε ότι ο άντρας της είχε απλώς
τραυματιστεί. Όταν έμαθε για το θάνατό του κατέρρευσε... 
ΦΟΒΟΤΑΝ!

Οι γιατροί την έβαλαν σε ένα φορείο και προσπάθησαν να τη συνεφέρουν.
Δίπλα της η αδερφή της Θεοδώρα, προσπαθούσε να της δώσει κουράγιο και να την
παρηγορήσει. «Ο Δημήτρης δούλευε παλιά στη Ζώνη, αλλά είχε σταματήσει επειδή
φοβόταν τα ατυχήματα και είχε πιάσει δουλειά ως οδηγός σε εταιρεία», κατάφερε
να πει. «Όμως, επειδή δεν του έφταναν τα λεφτά, ξαναγύρισε πριν από ένα μήνα
στη Ζώνη να μαζέψει μερικά χρήματα προκειμένου να φύγει τη Μεγάλη Παρασκευή
για τη Λάρισα». 
Το δεύτερο θύμα μέσα σε διάστημα ενάμιση μήνα... Τότε,
ήταν ο 39χρονος βαφέας Κώστας Γιαβρής, που διαμελίστηκε ύστερα από έκρηξη στο
υπό επισκευή πλοίο «Ευγενία». Το Πέραμα τυλίχθηκε για άλλη μια φορά χθες στο
πένθος. 
Ο Δημήτρης Κύρος εργαζόταν στη δεξιά δεξαμενή έρματος του «Ionian
Bridge» ιδιοκτησίας Γεράσιμου Στρίντζη. Ήταν μόνος και δούλευε το εργαλείο
κοπής ελασμάτων. Λίγο μετά τις 9.30 το πρωί σημειώθηκε έκρηξη, η οποία
οφείλεται, σύμφωνα με τις πρώτες εκτιμήσεις, σε διαρροή προπανίου. Επικράτησε
πανικός. Ο άτυχος ελασματουργός τυλίχθηκε στις φλόγες, ενώ ανήμποροι οι
συνάδελφοί του τον έβλεπαν να καίγεται. Όταν κατόρθωσαν να τον πλησιάσουν μαζί
με τους πυροσβέστες ήταν πλέον πολύ αργά. Μεταφέρθηκε με ασθενοφόρο του ΕΚΑΒ
στο Τζάνειο Νοσοκομείο του Πειραιά, όπου οι γιατροί διαπίστωσαν το θάνατό του.

Για άλλη μια φορά ανακύπτει θέμα για τα ελλιπή μέτρα προστασίας των
εργαζομένων. Είναι πλέον κοινό μυστικό στη Ναυπηγοεπισκευαστικη Ζώνη ότι όσο η
ανεργία αυξάνεται τόσο τα μέτρα προστασίας έρχονται σε δεύτερη μοίρα, αφού το
ζητούμενο από τους εργαζομένους είναι το μεροκάματο, και ας είναι μεροκάματο
του τρόμου... 
ΣΥΛΛΗΨΕΙΣ 
Ο πρόεδρος του Συνδικάτου Μετάλλου
Σαλαμίνας κ. Σωτήρης Παπασωτηρίου κατήγγειλε στα «ΝΕΑ» ότι δεν υπήρχε
διάδρομος εξόδου του εργαζομένου, δεν υπήρχε δεύτερη ανθρωποθυρίδα, ενώ στην
πρώτη είχε μπει το μηχάνημα του εξαερισμού. Την ώρα της έκρηξης στο πλοίο
απασχολούνταν στο πλοίο 105 εργαζόμενοι διάφορων ειδικοτήτων. 
Το πλοίο,
σύμφωνα με ανακοίνωση του υπουργείου Εμπορικής Ναυτιλίας, ήταν εφοδιασμένο με
πιστοποιητικό «Gaz free». Συνελήφθησαν και σήμερα θα οδηγηθούν στον εισαγγελέα
ο υπεύθυνος εργασίας του συνεργείου της εταιρείας «Ναυπηγοεπισκευαστική
Ικονίου ΕΠΕ» Γιώργος Χαρίτος, ο πλοίαρχος Διονύσης Βασιλάτος, ο τεχνικός
ασφαλείας του πλοίου Αθανάσιος Κοπούκης, ενώ αναζητείται ο εργολάβος Όμηρος
Βουδούρης. Σήμερα οι εργαζόμενοι στη Ζώνη θα πραγματοποιήσουν δίωρη στάση
εργασίας από τις 9 - 11 π.μ., ενώ τα μέλη του συνεργείου 24ωρη απεργία. 
*
Χθες όμως σημειώθηκε και δεύτερη πυρκαγιά στο φορτηγό πλοίο «Minoan Hill», που
βρισκόταν στο Νέο Μώλο Δραπετσώνας για επισκευές. Ευτυχώς κανείς από το
20μελές πλήρωμα και τα μέλη των τριών συνεργείων δεν έπαθε τίποτα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15820N166</ED>
<ID>
ID:170958

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N16&aa=6</URL></REF>


Article

<CATEGORY>vin06</CATEGORY>

 <H2>Ο εκβιασμός της ανεργίας</H2>
<H2>(Εικόνα μεγέθους : 78776 bytes)
</H2>
ΓΙΑ ΔΕΚΑΕΤΙΕΣ
πολλές η Ναυπηγοεπισκευαστική Ζώνη Περάματος ήταν πηγή ζωής για τους 25
χιλιάδες κατοίκους της περιοχής. Οι στρατιές των ανειδίκευτων εργατών έβρισκαν
κουτσά - στραβά μία θέση εργασίας, φρεσκάροντας στα καρνάγια τα κουρασμένα
πλοία. 
Τα τελευταία χρόνια, όμως, οι περισσότεροι εργατοτεχνίτες βρέθηκαν
χωρίς δουλειά. Η ανεργία στη Ζώνη εξαφάνισε το 65% των θέσεων εργασίας. Παρ'
όλα αυτά, τα ατυχήματα δεν λένε να κοπάσουν. Χρόνο με τον χρόνο οι
μαυροντυμένες γυναίκες πληθαίνουν. 
Η Ναυπηγοεπισκευαστική Ζώνη Περάματος
έχει μετατραπεί σε προβλήτα θανάτου. Στους χώρους που εκτελούνται εργασίες
επισκευής πλοίων οι δηλητηριάσεις, οι αναθυμιάσεις και οι εκρήξεις είναι
καθημερινές. Δεκάδες νεκροί και πολλαπλάσιοι τραυματίες περιλαμβάνονται στα
δελτία ατυχημάτων της Ναυπηγοεπισκευαστικής Ζώνης. 
«Η υποδομή και ο
εξοπλισμός των ναυπηγοεπισκευαστικών εγκαταστάσεων του Περάματος είναι
απαρχαιωμένος και υστερεί σημαντικά από τις Ναυπηγοεπισκευαστικές Ζώνες του
Σκαραμαγκά και της Ελευσίνας», λέει ο πρόεδρος του Εργατικού Κέντρου Πειραιά
κ. Γιάννης Μίχας. «Ο σχεδιασμός της Ζώνης έγινε με πρότυπα του '50!». Εκτός
αυτού, όπως καταγγέλλουν χρόνια τώρα οι εργαζόμενοι, τα πολυπληθή συνεργεία
επισκευής και μετασκευής πλοίων λειτουργούν ανεξέλεγκτα. Αν και οι έλεγχοι που
πραγματοποιούν οι άνδρες του λιμενικού έχουν αυξηθεί το τελευταίο διάστημα,
δεν έφεραν τα αναμενόμενα αποτελέσματα. «Ο τρόπος λειτουργίας των συνεργείων
δεν επιτρέπει την αλλαγή των συνθηκών υγιεινής και ασφάλειας», προσθέτει ο κ.
Μίχας. 
Αν και το σχετικό νομοθετικό πλαίσιο θεωρείται από τα πιο
ολοκληρωμένα στην Ευρώπη, οι συνθήκες ασφαλείας ακόμη και σήμερα παραπέμπουν
σε περασμένες δεκαετίες. Και αυτό γιατί η εφαρμογή τους είναι ελλιπής. 
Παρ' ότι οι ιδιώτες τεχνικοί ασφαλείας, έμμισθοι υπάλληλοι των εργολάβων,
εξασφαλίζουν τα απαραίτητα πιστοποιητικά από το τοπικό Λιμεναρχείο, όπως gaz
free για τις επισκευές στις οποίες απαιτούνται εργασίες φλόγας, πολύ συχνά οι
δηλητηριώδεις αναθυμιάσεις και οι εκρήξεις διαδέχονται η μία την άλλη. «Η
αιτία του κακού; Δεν υπάρχει συντονισμός μεταξύ των τεχνικών ασφαλείας, των
εργοδοτών και των εργαζομένων», τονίζει ο κ. Μανώλης Κωνσταντινίδης, μέλος του
προεδρείου του Συνδικάτου Μετάλλου Περάματος. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15820N171</ED>
<ID>
ID:170823

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N17&aa=1</URL></REF>


Article

<CATEGORY>vin06</CATEGORY>

 <H5>Η ΕΞΟΔΟΣ ΧΡΕΙΑΖΕΤΑΙ ΠΡΟΣΟΧΗ
ΛΟΓΩ ΕΡΓΩΝ ΣΕ 225 ΑΠΟ ΤΑ 510 ΧΙΛΙΟΜΕΤΡΑ ΤΗΣ ΑΘΗΝΩΝ - ΘΕΣΣΑΛΟΝΙΚΗΣ</H5>
<H5>Ρυθμίσεις από την Τροχαία</H5>
<H2>Επικίνδυνη η μισή Εθνική</H2>

Οδηγοί
προσοχή! Όσοι θα ταξιδέψτε στον Εθνικό Δρόμο Αθήνας - Θεσσαλονίκης, εν όψει
των εορτών του Πάσχα, πρέπει να ξέρετε ότι σε 225 από τα 510 χιλιόμετρα του
δρόμου γίνονται έργα και υπάρχει αυξημένος κίνδυνος ατυχήματος.ΟΠΩΣ
αναφέρεται σε ανακοίνωση του υπουργείου Περιβάλλοντος, Χωροταξίας και Δημοσίων
Έργων οι περιοχές όπου γίνονται έργα ­ και, άρα, οι οδηγοί πρέπει να προσέχουν
περισσότερο ­ είναι: 
* Από την Υλίκη έως τον Άγιο Κωνσταντίνο και
συγκεκριμένα από το 90,6 χιλιόμετρο έως το 160,5 χιλιόμετρο. Στην περιοχή αυτή
υπάρχουν 11 σημεία (φαίνονται στον χάρτη) στα οποία χρειάζεται ιδιαίτερη
προσοχή από τους οδηγούς. 
* Από τις Ράχες έως τον κόμβο των Αγίων
Θεοδώρων, δηλαδή από το 240,3 χιλιόμετρο έως το 261,3 χιλιόμετρο. Στην περιοχή
αυτή υπάρχουν συνολικά πέντε επικίνδυνα σημεία (φαίνονται στον χάρτη) και η
επικινδυνότητά τους έγκειται στο ότι δεν υπάρχουν στηθαία ασφαλείας, επειδή
γίνεται εκτροπή της κυκλοφορίας από τον εθνικό δρόμο σε βοηθητικούς δρόμους
κ.λπ. 
* Από το Αερινό Λάρισας έως την παράκαμψη της Λάρισας και
συγκεκριμένα από το 303ο χιλιόμετρο έως το 368ο χιλιόμετρο, όπου υπάρχουν
πέντε τμήματα επικίνδυνα, λόγω στενότητας του δρόμου ή εκτροπής της
κυκλοφορίας (φαίνονται στον χάρτη). 
* Από τη Σκοτίνα έως το Λιτόχωρο,
δηλαδή από το 406,5 χιλιόμετρο έως το 433,3 χιλιόμετρο, όπου γίνονται διάφορα
έργα (ανισόπεδοι κόμβοι, συνδέσεις με άλλους δρόμους κ.λπ). Τα σημεία
φαίνονται στον χάρτη. 
Αντίθετα, στον Εθνικό Δρόμο Αθήνας - Κορίνθου -
Πάτρας δεν υπάρχουν σημεία όπου να κατασκευάζονται δημόσια έργα, σε βαθμό που
να δημιουργούν κινδύνους για τους οδηγούς. 
ΕΝΤΟΛΗ ΓΙΑ ΧΑΡΤΟΓΡΑΦΗΣΗ

Για το ίδιο θέμα και με εντολή του υπουργού Δημόσιας Τάξης κ. Γ. Ρωμαίου ο
αρχηγός της ΕΛ.ΑΣ. αντιστράτηγος Θ. Βασιλόπουλος εξέδωσε εντολή προς όλες τις
Διευθύνσεις της Τροχαίας να καταγράψουν σε κάθε περίπτωση όλα τα εκτελούμενα
δημόσια έργα στο εθνικό και επαρχιακό δίκτυο, τα οποία έχουν ελλιπή ή καθόλου
σηματοδότηση με αποτέλεσμα να αποτελούν παγίδες θανάτου για τους οδηγούς. 
Με το επείγον σήμα που εστάλη όλες οι Διευθύνσεις της Τροχαίας υποχρεούνται να
ολοκληρώσουν τη χαρτογράφηση των εκτελούμενων οδικών έργων και να επισημάνουν
τις ελλείψεις στη σηματοδότηση έως σήμερα. Με την ίδια διαταγή οι αξιωματικοί
της Τροχαίας θα υποβάλλουν μηνύσεις στους εργολάβους των εκτελούμενων έργων,
όπου οι ελλείψεις στην έγκαιρη και επαρκή σηματοδότηση είναι μεγάλες. 
Να
σημειωθεί ότι είναι η πρώτη φορά που το υπουργείο Δημόσιας Τάξης αναλαμβάνει
τέτοια πρωτοβουλία με έγγραφη εντολή προς τις κατατόπους διευθύνσεις, αφού έως
τώρα οι τροχονόμοι περιορίζονταν σε προφορικές συστάσεις προς τους υπευθύνους
των έργων. 
ΑΥΞΗΜΕΝΑ θα
είναι τα μέτρα της Τροχαίας κατά τη διάρκεια των εορτών του Πάσχα και της
Πρωτομαγιάς στο εθνικό και επαρχιακό δίκτυο, τις ημέρες της εξόδου, που φέτος
αναμένεται ότι θα είναι μια από τις μεγαλύτερες των τελευταίων χρόνων. Από
αύριο θα πραγματοποιηθούν οι εξής κυκλοφοριακές ρυθμίσεις: 
Στη νέα εθνική
οδό Αθηνών-Κορίνθου κατά την έξοδο θα παραχωρηθεί μία επιπλέον λωρίδα της
αντίθετης κυκλοφορίας στο ρεύμα εξόδου από το Δαφνί μέχρι τα διόδια της
Ελευσίνας. Κατά την επιστροφή θα παραχωρηθεί μία επιπλέον λωρίδα της αντίθετης
κυκλοφορίας στο ρεύμα εισόδου από τα διόδια Ελευσίνας και μέχρι το Δαφνί. 
Στη νέα εθνική οδό Αθηνών-Λαμίας θα γίνουν παρεμβάσεις στους βασικούς οδικούς
κόμβους Απομάχων, Ν. Κηφισιάς, Γέφυρας Βαρυμπόμπης και Γέφυρας Κρυονερίου.

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N18</CAT>
<ED>
Κωδικός άρθρου: A15820N181</ED>
<ID>
ID:170824

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N18&aa=1</URL></REF>


Article

<CATEGORY>vin06</CATEGORY>

 <H2>Δωμάτια περισσεύουν, εισιτήρια για να φθάσουμε δεν υπάρχουν...</H2>

ΤΡΕΙΣ ΗΜΕΡΕΣ
πριν από το Πάσχα και τα ελεύθερα δωμάτια στους περισσότερους προορισμούς
περισσεύουν. Δεν συμβαίνει όμως το ίδιο και με τις θέσεις στα αεροπλάνα, τα
τρένα και τα πλοία που οδηγούν εκεί.. 
Αν εξαιρέσει κανείς ορισμένες
περιοχές, όπως για παράδειγμα το Μέτσοβο και τα Ζαγοροχώρια, όπου η πληρότητα
έχει καλύψει το 100%, στους υπόλοιπους προορισμούς οι πιθανότητες για τους
ταξιδιώτες τής τελευταίας στιγμής να βρουν δωμάτιο είναι πολλές. Ακόμη και στη
Μύκονο, το Πήλιο ή την Κέρκυρα, η πληρότητα στα ξενοδοχεία δεν υπερβαίνει το
70%, ενώ στη Βόρεια Κρήτη φθάνει μέχρι και το 90%. 
Η εικόνα, όμως, που
παρουσιάζεται σε ό,τι αφορά τον τρόπο μετάβασης των ταξιδιωτών στους παραπάνω
προορισμούς είναι διαφορετική. Και αυτό γιατί οι κενές θέσεις, σε κάποιες
περιπτώσεις, είναι πλέον ελάχιστες, ενώ για κάποιους προορισμούς ανύπαρκτες.
Αν κάποιοι αποφασίσουν να ταξιδέψουν με αεροπλάνο χωρίς να έχουν κάνει
εγκαίρως κρατήσεις μάλλον θα δυσκολευτούν. Φέτος, η επιβατική κίνηση, που
καλείται να εξυπηρετήσει η Ολυμπιακή, είναι κατά 20% αυξημένη, συγκριτικά με
πέρυσι. 
Για τον λόγο αυτό, έχει μισθώσει πέντε αεροπλάνα ξένων εταιρειών
για τις ημέρες του Πάσχα, ενώ έχουν προγραμματιστεί 10 έκτακτες πτήσεις, στις
οποίες θα δρομολογηθούν αεροσκάφη μεγαλύτερης χωρητικότητας. Σε ό,τι αφορά τις
μετακινήσεις με πλοία, όσοι σκοπεύουν να ταξιδέψουν στα νησιά του Αιγαίου και
την Κρήτη, ας έχουν υπόψη τους ότι οι καμπίνες και οι θέσεις για αυτοκίνητα
είναι εδώ και καιρό κλεισμένες, ενώ ελάχιστες είναι εκείνες που υπάρχουν ακόμη
για επιβάτες. 
Για τα νησιά του Αργοσαρωνικού διατίθενται ακόμη εισιτήρια
στα ιπτάμενα δελφίνια, ενώ για τα νησιά των Σποράδων ελάχιστα εισιτήρια
υπάρχουν για σήμερα ενώ για αύριο και μεθαύριο τα πάντα είναι κλεισμένα. 
Για τα τρένα και τα λεωφορεία του ΚΤΕΛ τα πράγματα είναι πιο ελπιδοφόρα.
Έκτακτα δρομολόγια με λεωφορεία θα πραγματοποιηθούν προς όλους σχεδόν τους
προορισμούς της ηπειρωτικής Ελλάδας, ενώ όσοι επιλέξουν να ταξιδέψουν με τρένο
δεν θα αντιμετωπίσουν ιδιαίτερα προβλήματα. 
Τέλος, για όσους θα
παραμείνουν στην πρωτεύουσα τις ημέρες που έρχονται, και μέχρι τώρα δεν έχουν
προφτάσει να εξασφαλίσουν τα απαραίτητα για το πασχαλινό τραπέζι, λόγος
ανησυχίας δεν υπάρχει. Οι ποσότητες αμνοεριφίων που θα διατεθούν στην αγορά
είναι αρκετές. Στου Ρέντη, από τη Μεγάλη Δευτέρα, εισήχθησαν σχεδόν 430 τόνοι
αρνιών και κατσικιών, ενώ για όλη την Αττική υπολογίζεται πως ο αριθμός των
προς πώληση αμνοεριφίων θα αγγίξει τα 100.000 «κεφάλια». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N18</CAT>
<ED>
Κωδικός άρθρου: A15820N182</ED>
<ID>
ID:170872

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N18&aa=2</URL></REF>


Article

<CATEGORY>vin11</CATEGORY>

 <H2>Υπηρετούν 23 λιμενικοί στην Πρέβεζα</H2>

ΑΠΟ τον κ. Στέφανο Σταμάτη
πήραμε την ακόλουθη επιστολή για χθεσινό ρεπορτάζ: 
«Ο συνεργάτης σας κ.
Γιόγιακας αναφέρει, ως πληροφορίες από πρόσωπα που γνωρίζουν καλώς τα
πράγματα, ότι ο υπουργός θεωρεί απαράδεκτο να υπηρετούν 32 άντρες στο
Λιμεναρχείο Πρέβεζας και να υπάρχει μόνον έναν φρουρός για το περιπολικό. 
Η αλήθεια ­ που την ξέρει κάθε κάτοικος της πόλης μας ­ είναι ότι υπηρετούν
συνολικά 23, από τους οποίους ο ένας βρίσκεται σε δεύτερη εξάμηνη αναρρωτική
άδεια, ενώ περιλαμβάνονται και τρεις μητέρες». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N19</CAT>
<ED>
Κωδικός άρθρου: A15820N191</ED>
<ID>
ID:170820

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N19&aa=1</URL></REF>


Article

<CATEGORY>vin11</CATEGORY>

 <H2>Οι συνταξιούχοι δικαστικοί</H2>

ΜΕ ΑΦΟΡΜΗ ρεπορτάζ που δημοσιεύθηκε
στα «ΝΕΑ», στις 24 Μαρτίου, για τις οικονομικές απαιτήσεις των συνταξιούχων
δικαστικών από το Ταμείο Προνοίας Δημοσίων Υπαλλήλων, οι κ.κ. Μιχαήλ Π.
Πυροβέτσης και Αλέξανδρος Βάντσης, από τη Θεσσαλονίκη (αμφότεροι συνταξιούχοι
δικαστικοί), σημειώνουν: 
«Αρχικά, με κοινή απόφαση των Υπουργών
Οικονομικών και Δικαιοσύνης που εκδόθηκε ύστερα από νομοθετική εξουσιοδότηση
για την εξίσωση σε εφαρμογή συνταγματικών διατάξεων των αποδοχών των
δικαστικών λειτουργών με τις μεγαλύτερες από αυτές αποδοχές των διευθυντών -
γιατρών του ΕΣΥ, ορίστηκε για τη χρονική περίοδο από 1ης Ιανουαρίου 1987 μέχρι
και την 30ή Ιανουαρίου του 1991 κατά μήνα το ύψος της οφειλομένης από το
Δημόσιο διαφοράς αποδοχών στους δικαστές κατά μισθολογικό βαθμό με καταληκτικό
χρόνο εξόφλησης την 30ή Δεκεμβρίου του 1996 (σε μετρητά και σε ομόλογα του
Δημοσίου). 
Στην απόφαση αυτή ορίζεται ότι τα ποσά των εν λόγω διαφορών
υπόκεινται στη φορολογία εισοδήματος και στις κρατήσεις των τακτικών αποδοχών
σύμφωνα με τις κείμενες διατάξεις. 
Σύμφωνα, εξάλλου, με τον Οργανισμό του
Ταμείου Προνοίας Δημοσίων Υπαλλήλων, οι πιο πάνω αποδοχές υπόκεινται κατά το
χρόνο της καταβολής τους, πραγματοποιούμενης με βάση τις συντασσόμενες από
τους αρμόδιους εκκαθαριστές μισθοδοτικές καταστάσεις, στην ασφαλιστική εισφορά
4%, που υπολογίζεται στο ακαθάριστο ποσό των αποδοχών 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N19</CAT>
<ED>
Κωδικός άρθρου: A15820N192</ED>
<ID>
ID:170868

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N19&aa=2</URL></REF>


Article

<CATEGORY>vin06</CATEGORY>

 <H5>ΣΠΕΙΡΕΣ ΑΛΒΑΝΩΝ, ΡΟΥΜΑΝΩΝ
ΑΛΛΑ ΚΑΙ ΕΛΛΗΝΩΝ ΛΥΜΑΙΝΟΝΤΑΙ ΤΑ ΑΔΕΙΑ ΣΠΙΤΙΑ ΤΩΝ ΑΘΗΝΑΙΩΝ</H5>
<H5></H5><H5>Λία Νεσφυγέ</H5>
<H5>Για να μη βρείτε το σπίτι σας ρημαδιό</H5>
<H2>Πάσχα, χαρά των διαρρηκτών</H2>

Αθήνα τις άγιες ημέρες του Πάσχα. Ήρεμη, ανθρώπινη,
μακριά από το πολύβουο πλήθος και την ένταση της καθημερινότητας. Οι δρόμοι
της ερημώνουν, οι πολυκατοικίες της αδειάζουν και οι περισσότεροι κάτοικοι την
εγκαταλείπουν για την εξοχή. Την ειδυλλιακή Αθήνα, με τις ήσυχες γωνιές
της, δεν την απολαμβάνουν όμως μόνο όσοι κάτοικοί της παραμένουν στο κλεινόν
άστυ. Την απολαμβάνουν και οι διαρρήκτες, που βρίσκουν την ευκαιρία να κάνουν
«χρυσές δουλειές» στα άδεια σπίτια των Αθηναίων. 
Ειδυλλιακή, αλλά και
«ανοχύρωτη» και απροστάτευτη η πρωτεύουσα τις ημέρες του Πάσχα. Στο έλεος των
συμμοριών που περιμένουν να κάνουν τη δική τους «Ανάσταση» λεηλατώντας τα
σπίτια των Αθηναίων. 
Από τη Μεγάλη Πέμπτη, όταν οι περισσότεροι Αθηναίοι
εγκαταλείπουν την πρωτεύουσα, αρχίζει το πενθήμερο των «χρυσών ευκαιριών» για
τις σπείρες των διαρρηκτών, κυρίως Ρουμάνων και Αλβανών. Οι έρημοι δρόμοι και
τα άδεια διαμερίσματα των πολυκατοικιών δημιουργούν γι' αυτούς τις ιδανικές
προϋποθέσεις για να δράσουν ανενόχλητοι. Και όταν με το καλό επιστρέψουν οι
Αθηναίοι εκδρομείς στα σπίτια τους την Τρίτη του Πάσχα, τους περιμένει μια
πολύ δυσάρεστη έκπληξη. Σπασμένες πόρτες και παραβιασμένες κλειδαριές
αποτελούν τα πρώτα σημάδια της εισβολής. Αναποδογυρισμένα συρτάρια,
λεηλατημένες ντουλάπες, καταστροφές στο διαμέρισμα από την επιδρομή των
διαρρηκτών είναι η εικόνα που αντικρύζουν μόλις μπουν στο διαμέρισμά τους.
Κοσμήματα, τιμαλφή, πίνακες, αλλά και ηλεκτρικά είδη, βίντεο, τηλεοράσεις
«έχουν κάνει φτερά». 
Πολλές είναι οι περιπτώσεις που Αθηναίοι οι οποίοι
διαμένουν κυρίως σε μονοκατοικίες, όταν επέτρεψαν από τις διακοπές τους βρήκαν
μόνο... τους τοίχους. Οι διαρρήκτες είχαν κάνει μετακόμιση και είχαν κλέψει
ολόκληρο το νοικοκυριό. Κατακόρυφη αύξηση παρουσιάζουν οι διαρρήξεις στην
Αθήνα τον μήνα που έχουμε Πάσχα. Η έξαρση παρατηρείται κυρίως το πενθήμερο,
από τη Μεγάλη Πέμπτη μέχρι την Τρίτη του Πάσχα, αφού οι διαρρήξεις υπερβαίνουν
τις 40 την ημέρα. 
Σύμφωνα με τα στατιστικά στοιχεία της Ασφάλειας Αττικής,
τον Απρίλιο του 1995 διεπράχθησαν 1.173 διαρρήξεις σε σπίτια, από τις οποίες
εξιχνιάσθηκαν οι 150 και συνελήφθησαν 73 άτομα. Το 1996 σημειώθηκαν 1.398
διαρρήξεις, από τις οποίες εξιχνιάσθηκαν οι 384 και συνελήφθησαν 133 άτομα. Η
αύξηση είναι μεγάλη και αυτό φαίνεται από το γεγονός ότι τους προηγούμενους
μήνες οι διαρρήξεις στην Αθήνα δεν υπερβαίνουν κατά μέσον όρο τις 900. 
Αντίθετα, την ίδια χρονική περίοδο μειώνονται οι επιθέσεις των τσαντάκηδων
καθώς και οι ένοπλες ληστείες. Τον Απρίλιο του 1995 σημειώθηκαν 86 αρπαγές
τσαντών και 29 ένοπλες ληστείες, ενώ το 1996 οι αρπαγές τσαντών μειώθηκαν στις
76 και οι ένοπλες ληστείες στις 19. Η «πρόβα τζενεράλε» για τη νέα θερινή
σεζόν είναι για τις συμμορίες των διαρρηκτών οι ημέρες του Πάσχα. Την
πασχαλινή περίοδο αρχίζουν τις επιδρομές τους στα άδεια σπίτια, οι οποίες θα
συνεχισθούν με εντατικότερους ρυθμούς τους καλοκαιρινούς μήνες που οι Αθηναίοι
τα εγκαταλείπουν για τις διακοπές τους. Είναι η χρονική περίοδος που
μετατοπίζεται «το κέντρο βάρους» στη δράση των συμμοριών. Τους χειμερινούς
μήνες οι συμμορίες, κυρίως των Αλβανών, «χτυπούν» περιοχές της Αττικής όπου
υπάρχουν παραθεριστικές κατοικίες και τις αδειάζουν. 
Τις ημέρες του Πάσχα
κατεβαίνουν στην πρωτεύουσα και μαζί με τους Ρουμάνους συναδέλφους τους κάνουν
«χρυσές δουλειές» στα σπίτια των Αθηναίων. 
Πεδίο δράσης, οι πολυκατοικίες
στο κέντρο της Αθήνας, στο Παγκράτι, στην περιοχή Ζωγράφου, στην Καλλιθέα
κ.λπ. Μέσα σε ένα βράδυ οι διαρρήκτες έχουν τη δυνατότητα να δράσουν
ανενόχλητα και να «αδειάσουν» όλους τους ορόφους της πολυκατοικίας εφόσον
βέβαια λείπουν οι ένοικοι των διαμερισμάτων. Τις περισσότερες φορές δεν
περιορίζονται σε μία μόνο πολυκατοικία, αλλά επεκτείνουν τη δράση τους και
στις γειτονικές. 
ΕΘΝΙΚΕΣ ΣΠΕΙΡΕΣ... 
Τις εορταστικές ημέρες, την
πρωτεύουσα μαζί με τους λίγους κατοίκους της που δεν έχουν φύγει για διακοπές
«μοιράζονται» και οι συμμορίες των Ρουμάνων και Αλβανών διαρρηκτών. Όπως έχει
προκύψει από τα στοιχεία της Ασφάλειας, από τις υποθέσεις που έχουν
εξιχνιασθεί δράστες των διαρρήξεων είναι κυρίως Ρουμάνοι και ακολουθούν οι
Αλβανοί. 
Πιο έμπειροι και πιο οργανωμένοι οι Ρουμάνοι διαρρήκτες
περιμένουν τις άγιες ημέρες για να αναπτύξουν πλούσια δράση και να «στήσουν»
τις κερδοφόρες επιχειρήσεις τους. 
Οι δρόμοι της Αθήνας που ερημώνουν, τα
διαμερίσματα των πολυκατοικιών που αδειάζουν αποτελούν μιας πρώτης τάξεως
ευκαιρία, για να βγάλουν χοντρό «μεροκάματο». Άριστοι «κλειδαράδες» ­ ακόμα
και οι κλειδαριές ασφαλείας είναι δύσκολο να τους αντισταθούν ­ μπαίνουν στα
σπίτια και τα λεηλατούν. Έχουν συνηθίσει να δρουν αθόρυβα ούτως ώστε ακόμα και
αν κάποιοι ένοικοι έχουν παραμείνει στα σπίτια τους, είναι δύσκολο να τους
αντιληφθούν. Οι Ρουμάνοι διαρρήκτες δεν «χτυπούν» στα τυφλά. Προετοιμάζουν τις
«επιχειρήσεις» τους και επιλέγουν τους στόχους τους. Από την προηγούμενη μέρα,
φροντίζουν να παρακολουθήσουν διακριτικά την κίνηση στην πολυκατοικία.
Διαπιστώνουν σε ποια διαμερίσματα λείπουν οι ένοικοι. 
Τα «τσεκάρουν»
βάζοντας σημάδια με μαρκαδόρους στην πόρτα και την επομένη πάνε και τα
αδειάζουν. Είναι επιλεκτικοί σε αυτά που θα κλέψουν. Τους ενδιαφέρουν τα
μετρητά, αν υπάρχουν, τα κοσμήματα και άλλα είδη αξίας του σπιτιού. Κλέβουν
αντικείμενα τα οποία θα μπορούν να μεταφέρουν εύκολα. Αντίθετα οι Αλβανοί
συνάδελφοί τους αρπάζουν ό,τι βρουν μπροστά τους. Δεν είναι πολύ εξοικειωμένοι
στις παραβιάσεις κλειδαριών. Συνήθως όταν εισβάλουν σε σπίτια, σπάνε με
λοστούς τις πόρτες και κάνουν θόρυβο. Για το λόγο αυτό προτιμούν τις
μονοκατοικίες που βρίσκονται σε ήσυχες γωνιές της Αθήνας. Είναι όμως πολύ
καλοί στις αναρριχήσεις και αυτό τους βοηθά στους «υψηλούς» στόχους τους που
είναι τα απομονωμένα ρετιρέ των πολυκατοικιών. 
Όταν μπαίνουν σε σπίτια,
κυρίως μονοκατοικίες, πέφτουν σαν τις «ακρίδες». Δεν αφήνουν τίποτα στη θέση
του. Τα αρπάζουν όλα και φεύγουν. Τα κλοπιμαία τα μεταφέρουν με φορτηγά και
αφού τα κρύψουν σε «καβάτζες» τα διοχετεύουν σε κλεπταποδόχους ή τα
συσκευάζουν και τα στέλνουν στη χώρα τους, όπου και τα πουλούν. 
ΕΠΕΙΔΗ οι
ημέρες είναι «πονηρές» και οι διαρρήκτες δεν κάνουν διακοπές, η Ασφάλεια
Αττικής συμβουλεύει τους Αθηναίους που ετοιμάζονται για τη «μεγάλη απόδραση»
να πάρουν τα μέτρα τους και να ασφαλίσουν τα σπίτια τους. 
- Πριν φύγετε,
λοιπόν, για τις πασχαλινές διακοπές σας, ασφαλίστε καλά το σπίτι σας και βάλτε
σε λειτουργία το σύστημα συναγερμού. Προσέξτε ιδιαίτερα τις πόρτες των
ισογείων, των ταρατσών και τους φεγγίτες. 
- Απομακρύνετε από τις αυλές ή
τους ακάλυπτους χώρους πάγκους, σκοινιά, σκάλες και ό,τι άλλο μπορεί να
διευκολύνει τους αναρριχητές - διαρρήκτες. 
- Μην πέσετε στην παγίδα και
αφήσετε τα φώτα αναμμένα. Οι διαρρήκτες δεν είναι αφελείς. Αντί να τους
παραπλανήσετε, τους ειδοποιείτε για την απουσία σας. Μην αφήνετε ακόμα
πινακίδες σε γραφεία ή καταστήματα που να ενημερώνουν για το χρόνο της
απουσίας σας. 
- Η καλύτερη λύση για τα κοσμήματα είναι να τα ασφαλίσετε σε
τραπεζική θυρίδα και να μην τα αφήσετε εκτεθειμένα στα σπίτια σας. 
- Για
καλό και για κακό, πριν φύγετε καταγράψτε τους αριθμούς σειράς και τις μάρκες
τηλεοράσεων και στερεοφωνικών, ούτως ώστε σε περίπτωση που πέσετε θύματα
διάρρηξης να διευκολυνθεί η Αστυνομία στον εντοπισμό τους. 
- Σε συννενόηση
με τους γείτονές σας που θα παραμείνουν στην πολυκατοικία, οργανώστε ένα
σύστημα προστασίας, ούτως ώστε σε περίπτωση που διαπιστώσουν κάποια ασυνήθιστη
κίνηση στην πολυκατοικία να ενημερώσουν αμέσως την Αστυνομία. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N19</CAT>
<ED>
Κωδικός άρθρου: A15820N193</ED>
<ID>
ID:170906

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N19&aa=3</URL></REF>


Article

<CATEGORY>vin02</CATEGORY>

 <H2>Βουλγαρικές αβεβαιότητες</H2>

<AUTHOR>Γ. Ε. ΣΕΚΕΡΗΣ</AUTHOR>

ΚΑΤΑ ΤΗΝ
τελευταία επταετία, οι ελληνοβουλγαρικές σχέσεις διανύουν φάση ρευστότητας,
κατοπτρίζουσα τη δύσκολη προσπάθεια των Βουλγάρων να προσανατολισθούν στο
μεταψυχροπολεμικό διεθνές τοπίο. Μια προσπάθεια που η νέα βουλγαρική κυβέρνηση
ασφαλώς θα συνεχίσει. Και στην οποία καλούμεθα και εμείς να συμβάλουμε
ενθαρρύνοντας αμοιβαίως επωφελείς επιλογές. 
Η οικονομία μας ενώνει.
Εκείνοι χρειάζονται την επιχειρηματική μας δραστηριοποίηση ­ και εμπορική
διέξοδο προς το Αιγαίο. Εμείς, αντιστοίχως, προσβλέπουμε στη αγορά τους και
στη δυνατότητα διοχετεύσεως δια του εδάφους των φυσικού αερίου και πετρελαίων.
Καθώς και στη συνεχιζόμενη συνεργασία τους για την αξιοποίηση των υδάτων του
Νέστου. Ωστόσο, η κρίσιμη ­ και προβληματίζουσα ­ παράμετρος είναι η
γεωπολιτική. Οι εκατέρωθεν προθέσεις έναντι της ΠΓΔΜ διαφέρουν. Παρά τη
διένεξη περί το όνομα, εμείς επιθυμούμε τη σταθεροποίησή της. Εκείνοι,
αντιθέτως, την αντιμετωπίζουν ως εθνολογική τους προέκταση. Ενδεχόμενη δε
μετάφραση του ιδεολογικού αυτού αλυτρωτισμού σε πολιτικοστρατιωτική πράξη θα
μας ήταν απαράδεκτη. 
Προς το παρόν, όμως, ενδιαφέρει, πρωτίστως, η
βουλγαρική στάση έναντι της Τουρκίας. Το στρατιωτικό, οικονομικό και πολιτικό
βάρος της οποίας η Σόφια ­ ευνοήτως ­ υπολογίζει. Τόσο μάλλον που η πολυάριθμη
τουρκική της μειονότητα παρέχει στην Άγκυρα, όχι μόνο το πρόσχημα για μια
υφέρπουσα εδαφική διεκδίκηση, αλλά και μοχλό επηρεασμού των βουλγαρικών
πολιτικών συσχετισμών και κυβερνητικών αποφάσεων. Ανάγκη, επομένως ­
αξιοποιώντας και την κοινοτική μας ιδιότητα ­ να ενδυναμώσουμε τους δεσμούς
μας με την προς Βορράν γείτονα, ώστε να αποτραπεί υπερβολική απόκλισή της προς
την προς Ανατολάς. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N33</CAT>
<ED>
Κωδικός άρθρου: A15820N331</ED>
<ID>
ID:170864

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N33&aa=1</URL></REF>


Article

<CATEGORY>vin07</CATEGORY>

 <H5>ΜΕΓΑΛΟ ΡΙΣΚΟ
ΑΝΤΙΜΕΤΩΠΙΖΕΙ Ο ΣΙΡΑΚ * ΣΟΣΙΑΛΙΣΤΕΣ: Η ΔΕΞΙΑ ΕΠΙΔΙΩΚΕΙ ΝΑ ΚΑΛΥΨΕΙ ΤΗΝ ΑΠΟΤΥΧΙΑ
ΤΗΣ</H5>
<H2>Εκλογές υπό τη σκιά σκανδάλων</H2>

Κίνηση υψηλού ρίσκου χαρακτηρίζει ο γαλλικός και ξένος
Τύπος την απόφαση του Ζακ Σιράκ να πάει σε πρόωρες εκλογές, ενώ οι Σοσιαλιστές
τον κατηγορούν ότι επιχειρεί να καλύψει την αποτυχία της κυβερνητικής
πολιτικής. 
ΜΕ ΑΜΗΧΑΝΙΑ και σκεπτικισμό αντιμετωπίζει ο γαλλικός
Τύπος την απόφαση του Γάλλου προέδρου να οδηγήσει τη χώρα σε πρόωρες εκλογές
και δεν δείχνει να θεωρεί ιδιαίτερα πειστικές τις εξηγήσεις του. «Ο Σιράκ
δυσκολεύτηκε να εξηγήσει τη διάλυση της Βουλής», γράφει η «Λιμπερασιόν», ενώ η
«Φρανς Σουάρ» παρατηρεί ότι οι λόγοι που επικαλέστηκε ο Γάλλος πρόεδρος για
την προκήρυξη πρόωρων εκλογών «έγιναν δεκτοί με αρκετό σκεπτικισμό από την
κοινή γνώμη». 
Έτσι κι αλλιώς, οι εκλογές θα διεξαχθούν υπό τη σκιά των
σκανδάλων που τα τελευταία χρόνια ταλανίζουν την πολιτική ζωή της χώρας.
Σύμφωνα με δημοσιεύματα, οι υπουργοί Οικονομικών Ζαν Αρτουί και Κοινωνικών
Υποθέσεων Ζακ Μπαρό σύντομα θα κληθούν σε ανάκριση για τη διαχείρηση των
οικονομικών του κόμματός τους. Αν ο κυβερνητικός συνασπισμός κερδίσει τις
εκλογές, θα έχει τη δυνατότητα να τους αποκλείσει από το επόμενο κυβερνητικό
σχήμα. Όμως, η Αριστερά δεν θα έχει τη δυνατότητα να αναγάγει τα σκάνδαλα σε
προεκλογικό θέμα, αφού σε αυτά εμπλέκονται και μεγάλα ονόματα των Σοσιαλιστών
και των Κομμουνιστών. 
Με την προκήρυξη πρόωρων εκλογών εννέα μήνες πριν
από την εκπνοή της θητείας της παρούσας Βουλής, ο Σιράκ παίρνει ένα ρίσκο που
μπορεί να ενισχύει την προεδρία του, αλλά μπορεί και να την υπονομεύσει. Νίκη
του κεντροδεξιού συνασπισμού θα διασφάλιζε στον 64χρονο Σιράκ την ανανέωση ­
έστω και πιο περιορισμένη ­ της κοινοβουλευτικής πλειοψηφίας για άλλα πέντε
χρόνια. Ενδεχόμενη ήττα όμως θα περιόριζε την ευελιξία στους χειρισμούς του
προέδρου Σιράκ, με πρωθυπουργό τα επόμενα πέντε χρόνια τον σοσιαλιστή ηγέτη
Λιονέλ Ζοσπέν. Εξάλλου, τα αποτελέσματα των δημοσκοπήσεων δεν είναι καθόλου
ενθαρρυντικά για τη γαλλική Δεξιά. Σύμφωνα με δημοσκόπηση του ινστιτούτου BVA,
η δημοτικότητα του Γάλλου προέδρου μειώθηκε από 39% σε 35% από τον Μάρτιο, ενώ
μειωμένη από 29% σε 25% εμφανίζεται και η δημοτικότητα του πρωθυπουργού Αλέν
Ζιπέ. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N34</CAT>
<ED>
Κωδικός άρθρου: A15820N341</ED>
<ID>
ID:170817

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N34&aa=1</URL></REF>


Article

<CATEGORY>vin07</CATEGORY>

 <H2>Τέχνασμα για την εφαρμογή σκληρής λιτότητας</H2>

Ο ΓΑΛΛΟΣ πρόεδρος
υποστήριξε ότι προκήρυξε πρόωρες εκλογές για να δώσει τη δυνατότητα στους
ψηφοφόρους να «εκφράσουν τη γνώμη τους για το εύρος και την ταχύτητα εφαρμογής
των αλλαγών τα επόμενα πέντε χρόνια». Όμως, τα κόμματα της αντιπολίτευσης
υποστηρίζουν ότι οι πρόωρες εκλογές είναι ένα «τέχνασμα» του Σιράκ για να
ανοίξει το δρόμο στην εφαρμογή μιας νέας πολιτικής σκληρής λιτότητας. Σύμφωνα
με τον σοσιαλιστή ηγέτη Λιονέλ Ζοσπέν, ο Σιράκ επιδιώκει να καλύψει τις
αποτυχίες της κεντροδεξιάς κυβέρνησης του πρωθυπουργού Αλέν Ζιπέ. 
Ριψοκίνδυνη χαρακτηρίζουν οι περισσότερες γερμανικές εφημερίδες την απόφαση
του προέδρου Σιράκ να προκηρύξει πρόωρες εκλογές. «Η ενέργεια του Σιράκ
εμπεριέχει δυνατότητες, αλλά και κινδύνους», υποστηρίζει η «Ντι Βελτ» και
προσθέτει ότι «ενδεχόμενη νίκη των Σοσιαλιστών και των αριστερών κομμάτων θα
οδηγούσε σε μια κρίση που δύσκολα θα μπορούσε να αποφευχθεί και η ευρωπαϊκή
πολιτική, την οποία ο πρόεδρος Σιράκ θεωρεί προτεραιότητά του, θα επιβαρυνόταν
σοβαρά». Η εφημερίδα της Βόννης «Γκενεράλ Αντσάιγκερ» χαρακτηρίζει την κίνηση
Σιράκ «βήμα προς το άγνωστο», αλλά τονίζει ότι αν επιτύχει θα ενισχύσει την
προσπάθειά του για την εισαγωγή του εύρω και την μεταρρύθμιση των ευρωπαϊκών
θεσμών. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N34</CAT>
<ED>
Κωδικός άρθρου: A15820N342</ED>
<ID>
ID:170865

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N34&aa=2</URL></REF>


Article

<CATEGORY>vin07</CATEGORY>

 <H2>Σφαγή 93 Αλγερινών από ισλαμιστές</H2>

ΕΝΕΝΗΝΤΑ ΤΡΕΙΣ κάτοικοι του
χωριού Αούς Μπουγκφί ελ Χεμιστί, κοντά στην Μπουγκάρα (25 χιλιόμετρα νοτίως
του Αλγερίου), σφαγιάστηκαν από ομάδα ισλαμιστών, προχθές τη νύχτα, σύμφωνα με
ανακοίνωση των αλγερινών υπηρεσιών ασφαλείας. Με μαχαίρια και μπαλτάδες οι
δράστες ακρωτηρίασαν πολλά από τα θύματά τους. Πρόκειται για την πιο μεγάλη
μαζική σφαγή που γίνεται γνωστή στην Αλγερία από την έκρηξη του κύματος βίας
των ισλαμιστών, το 1992. Από τους νεκρούς, 43 ήταν γυναίκες και κορίτσια. Με
την προχθεσινή σφαγή ανέρχεται σε 300 ο αριθμός των χωρικών που έχουν σκοτωθεί
από τις 3 Απριλίου στις περιοχές Μπλίντα και Μεντέα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N34</CAT>
<ED>
Κωδικός άρθρου: A15820N343</ED>
<ID>
ID:170902

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N34&aa=3</URL></REF>


Article

<CATEGORY>vin07</CATEGORY>

 <H2>Αναδιπλώθηκε ο Σαντέρ μετά την οργή των Εργατικών</H2>

ΤΑ ΜΑΖΕΨΕ
χθες ο πρόεδρος της Ευρωπαϊκής Επιτροπής, Ζακ Σαντέρ, που με δηλώσεις του την
περασμένη Δευτέρα, κατά του ευρωσκεπτικισμού, είχε προκαλέσει την έντονη
αντίδραση των Εργατικών της Βρετανίας. Ο πρόεδρος της Κομισιόν δεν είχε την
πρόθεση να αναμειχθεί στην προεκλογική εκστρατεία της Βρετανίας, όταν σε
ομιλία του καταδίκασε τον ευρωσκεπτικισμό. Η ομιλία του Σαντέρ, τη Δευτέρα,
στο Άμστερνταμ, είχε στόχο την απαισιοδοξία και τον αυξανόμενο αντιευρωπαϊσμό
σε ολόκληρη την Ευρώπη και όχι μόνο στη Βρετανία. «Λυπούμαστε που αυτή η
ομιλία έγινε αντικείμενο πολιτικής και κομματικής συζήτησης», είπε ο
εκπρόσωπος του Σαντέρ, Νίκλαους βαν ντερ Πας. Οι δηλώσεις Σαντέρ είχαν
προκαλέσει την έντονη αντίδραση του Εργατικού Κόμματος, που τις χαρακτήρισε
απερίσκεπτες. 
* Με τα μεταξένια ξανθά του μαλλιά να ανεμίζουν στον αέρα
και ένα πλατύ χαμόγελο, ο Μπεν Μπράντσο πηγαίνει κοντά στη γηραιά κυρία που
τον περιμένει στην άκρη του πεζοδρομίου. «Σας έβλεπα τόσο όμορφο στις
φωτογραφίες και ήθελα πάντα να σας συναντήσω», του λέει. Ο Μπράντσο τη φιλάει
στο μάγουλο. Θα μπορούσε να ήταν ένας σταρ του σινεμά, ο πιο όμορφος αδελφός
του Χιου Γκραντ, ας πούμε. Στην πραγματικότητα είναι υποψήφιος του Εργατικού
Κόμματος στο Έξετερ, στις εκλογές της 1ης Μαΐου. Αυτός και ο άσπονδος
αντίπαλός του, Συντηρητικός Άντριαν Γιανγκ, έχουν γίνει πασίγνωστοι για την
αντιπαλότητά τους. Ο Μπράντσο είναι ένας από τους λίγους Βρετανούς πολιτικούς
που δηλώνουν ανοιχτά ότι είναι «γκέι». Ο Γιανγκ, που ξεχωρίζει για τις ακραίες
απόψεις του σε πολλά ζητήματα, χαρακτηρίζει την ομοφυλοφιλία «καταραμένη και
αρρωστημένη». Το Έξετερ θεωρείται κρίσιμη εκλογική περιφέρεια για τα δύο
μεγάλα κόμματα. Οι Συντηρητικοί ήλπιζαν να την κερδίσουν, με τις παραδοσιακά
συντηρητικές απόψεις του Γιανγκ. Όμως το Έξετερ αποδεικνύεται πιο ανεκτικό,
καθώς οι ψηφοφόροι υποδέχονται παντού με εκδηλώσεις λατρείας τον Μπράντσο,
πρώην δημοσιογράφο του BBC. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N34</CAT>
<ED>
Κωδικός άρθρου: A15820N344</ED>
<ID>
ID:170931

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N34&aa=4</URL></REF>


Article

<CATEGORY>vin07</CATEGORY>

 <H5>ΕΠΙΒΑΛΛΟΥΝ ΑΜΕΡΙΚΑΝΟΙ ΔΙΚΑΣΤΕΣ
ΓΙΑ ΣΩΦΡΟΝΙΣΜΟ ΣΤΗ ΜΑΧΗ ΚΑΤΑ ΤΟΥ ΕΓΚΛΗΜΑΤΟΣ</H5>
<H2>Δημόσια διαπόμπευση</H2>

Όταν ο Τζον Σμιθ παραδέχθηκε
την ενοχή του για μια διάρρηξη, αυτόν τον μήνα, σε δικαστήριο του Μισισίπι, ο
δικαστής Τζον Ουίτφιλντ αποφάσισε ότι ουδείς θα κέρδιζε το παραμικρό αν τον
έστελνε στη φυλακή. 
ΕΤΣΙ, τον διέταξε να στέκεται επί τρεις ημέρες
και τρεις ώρες την ημέρα στη γωνία δύο δρόμων, κρατώντας την επιγραφή «Είμαι
ένας καταδικασμένος κλέφτης». 
Ήταν η τελευταία μιας σειράς ποινών
διαπόμπευσης που έχουν επιβληθεί από Αμερικανούς δικαστές, οι οποίοι
προκρίνουν όλο και περισσότερο τον δημόσιο εξευτελισμό ως μέσο σωφρονισμού
στον αγώνα κατά του εγκλήματος. Τον περασμένο μήνα, ο Ουίτφιλντ είχε επιβάλει
σε μια γυναίκα, καταδικασμένη για πώληση ναρκωτικών φαρμάκων, να περιφέρεται
με την επιγραφή «Είμαι καταδικασμένη κακοποιός. Πουλούσα ναρκωτικά φάρμακα».
Μια άλλη γυναίκα είχε υποχρεωθεί να στέκεται σε ένα πολυσύχναστο σταυροδρόμι
του Μπιλόξι, κρατώντας την επιγραφή «Καταδικάστηκα γιατί οδηγούσα μεθυσμένη».

Αμερικανοί δικαστές από το Μιλγουόκι έως το Μαϊάμι έχουν αρχίσει να
επιβάλλουν ασυνήθιστες δημόσιες τιμωρίες, που εξευτελίζουν τους παραβάτες, για
να τους εμφυσήσουν, υποτίθεται, τον σεβασμό για τον νόμο. Αλλά η τάση αυτή
έχει πυροδοτήσει μια εντονότατη συζήτηση για την πρακτική αποτελεσματικότητα
και την ηθική αποδοχή της δημόσιας ταπείνωσης. Οι υποστηρικτές της λένε πως ο
εξευτελισμός συνιστά ισχυρή αποτροπή για πολλά εγκλήματα, όπως ο ξυλοδαρμός
της συζύγου, η οδήγηση υπό την επήρεια μέθης και η εκμετάλλευση παιδιών. Αλλά
οι επικριτές τονίζουν ότι οι δικαστές βυθίζουν την Αμερική πίσω στον 17ο
αιώνα, όταν οι παντός είδους κακοί, των μοιχών συμπεριλαμβανομένων,
διαπομπεύονταν δημοσίως. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N35</CAT>
<ED>
Κωδικός άρθρου: A15820N351</ED>
<ID>
ID:170818

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N35&aa=1</URL></REF>


Article

<CATEGORY>vin07</CATEGORY>

 <H2>Πρωτοφανής κοινωνική αναλγησία στο Τόκιο</H2>

Η ΚΟΙΝΩΝΙΚΗ αναλγησία
που επικρατεί σε ένα από τα πλουσιότερα κράτη στον κόσμο οδήγησε στον θάνατο
έναν άστεγο. 
Από πείνα ξεψύχησε 50χρονος άστεγος σε προάστιο του Τόκιο,
αφού προηγουμένως πολλά νοσοκομεία της ιαπωνικής πρωτεύουσας αρνήθηκαν να τον
δεχθούν, με το προσωπικό τους να διατείνεται πως δεν υπήρχε διαθέσιμο κρεβάτι.

Ο άνδρας είχε βρεθεί λιπόθυμος στο δάπεδο ενός σούπερ μάρκετ το απόγευμα
του Σαββάτου. Στο πρώτο νοσοκομείο όπου μεταφέρθηκε αρχικά οι γιατροί
αποφάνθηκαν πως δεν χρειάζεται να υποβληθεί σε εξετάσεις. Όπως επιθυμούσε, ο
δύστυχος άνδρας μεταφέρθηκε με το νοσοκομειακό σε σταθμό του υπόγειου
σιδηροδρόμου στην περιοχή Τσίμπα. 
Όχι των γιατρών 
Λίγες ώρες
αργότερα ο υπάλληλος ενός περιπτέρου τον βρήκε λιπόθυμο. Έτσι ο άστεγος
ξαναμεταφέρθηκε με νοσοκομειακό σε άλλη κλινική, όπου όμως οι γιατροί
αρνήθηκαν να τον εξετάσουν. Στο τρίτο νοσοκομείο όπου κατέληξε οι γιατροί που
τον εξέτασαν διέγνωσαν ότι υποφέρει από πλήρη ασιτία, όμως το προσωπικό του
νοσοκομείου κάλεσε αμέσως την αστυνομία, υποστηρίζοντας πως ο ίδιος αρνιόταν
να δεχθεί βοήθεια και ότι έβγαλε τη βελόνα του ορού. Αφού οδηγήθηκε στο
αστυνομικό τμήμα, ο άστεγος πέρασε τη νύχτα του σε «κελί προστασίας», όπου τον
βρήκαν αναίσθητο την άλλη μέρα το πρωί. Όταν οδηγήθηκε στο νοσοκομείο που τον
είχε δεχθεί την προηγούμενη μέρα, αυτήν τη φορά του αρνήθηκαν την είσοδο. 
Ο ταλαιπωρημένος οργανισμός του δύσμοιρου παρία δεν άντεξε στην περιπέτεια και
ξεψύχησε το απόγευμα σε άλλο ίδρυμα, όπου είχε μεταφερθεί τελικά. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N35</CAT>
<ED>
Κωδικός άρθρου: A15820N352</ED>
<ID>
ID:170866

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N35&aa=2</URL></REF>


Article

<CATEGORY>vin07</CATEGORY>

 <H2>Περού: Έφοδος στην πρεσβεία της Ιαπωνίας</H2>

ΟΙ ΔΥΝΑΜΕΙΣ ασφαλείας
του Περού πραγματοποίησαν έφοδο χθες στις 3.30 μ.μ. (τοπική ώρα, λίγο πριν τα
μεσάνυχτα ώρα Ελλάδας), στην κατοικία του Ιάπωνα πρεσβευτή στη Λίμα όπου
αντάρτες του Επαναστατικού Κινήματος Τουπάκ Αμάρου (MRTA) κρατούν 72 ομήρους
από τις 17 Δεκεμβρίου. Δεκαπέντε ένοπλοι που φορούσαν στρατιωτικές στολές και
είχαν τα πρόσωπά τους καλυμένα με μάσκες του σκι μπήκαν στον περίβολο της
κατοικίας και τους ακολούθησαν περίπου εκατό πάνοπλοι αστυνομικοί και
στρατιώτες. Ακούστηκαν δύο εκρήξεις και σφοδρές ανταλλαγές πυρών και λίγο
αργότερα 40 όμηροι εθεάθησαν να βγαίνουν από το κτίριο ενώ πυκνός καπνός
υψωνόταν από την πρεσβευτική κατοικία. Αυτόπτες μάρτυρες ανέφεραν ότι ο
υπουργός Εξωτερικών του Περού Φρανσίσκο Τουντέλα μεταφέρθηκε έξω από την
πρεσβεία, με φορείο αλλά ζωντανός, και ότι υπάρχουν τραυματίες μεταξύ των
ανδρών των δυνάμεων ασφαλείας. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N35</CAT>
<ED>
Κωδικός άρθρου: A15820N353</ED>
<ID>
ID:170903

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N35&aa=3</URL></REF>


Article

<CATEGORY>vin07</CATEGORY>

 <H2>Ντεμιρέλ: Πρόωρες εκλογές για εκτόνωση της έντασης</H2>

ΤΗ ΔΙΕΞΑΓΩΓΗ
πρόωρων εκλογών βλέπει ο Τούρκος πρόεδρος Σουλεϊμάν Ντεμιρέλ ως τον μοναδικό
τρόπο για να εκτονωθεί η ένταση στις σχέσεις της κυβέρνησης με τον στρατό. Σε
συνέντευξή του στο ιδιωτικό τηλεοπτικό δίκτυο Show TV, ο κ. Ντεμιρέλ δήλωσε
ότι το κλειδί για την αντιμετώπιση των σημερινών προβλημάτων είναι η προκήρυξη
πρόωρων εκλογών. «Αν δεν πραγματοποιηθούν νέες βουλευτικές εκλογές, οι
διαμάχες και οι εντάσεις θα συνεχισθούν», τόνισε ο Τούρκος πρόεδρος. Ο κ.
Ντεμιρέλ διευκρίνισε πάντως ότι το Σύνταγμα δεν δίνει στον αρχηγό του κράτους
το δικαίωμα να προκηρύξει νέες εκλογές. Ο Τούρκος πρόεδρος ευχήθηκε στη
συνέχεια να υπάρξει συμφιλίωση μεταξύ της κυβέρνησης του ισλαμιστή
πρωθυπουργού Νετζμετίν Ερμπακάν και των στρατιωτικών, που αντιδρούν στις
προσπάθειες εξισλαμισμού της τουρκικής κοινωνίας. «Αυτοί που κρύβονται πίσω
από το Ισλάμ δεν πρέπει ποτέ να αποτολμήσουν να μεταβάλουν τα θεμέλια του
τουρκικού συστήματος», είπε ο Ντεμιρέλ, προειδοποιώντας τους «να αποφύγουν να
θίξουν το στρατό». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N35</CAT>
<ED>
Κωδικός άρθρου: A15820N354</ED>
<ID>
ID:170932

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N35&aa=4</URL></REF>


Article

<CATEGORY>vin07</CATEGORY>

 <H2>ΑΥΤΟΙ</H2>

<AUTHOR>ΚΩΣΤΑΣΓΑΛΑΝΟΠΟΥΛΟΣ</AUTHOR>

«Χρυσό σενάριο»... 
... βλέπει προφανώς ο Σιράκ στις εκλογές που προκήρυξε για τις 25/5. Μια νίκη
της παράταξής του θα του λύσει τα χέρια για γερές περικοπές στο δημόσιο. Θα
τον βοηθήσει να «περάσει» το εύρω στους Γάλλους. Θα ενισχύσει τη θέση του ως
«θριαμβευτή» στη Διακυβερνητική του Άμστερνταμ σε δυο μήνες. Και θα επιβάλει
τη νικηφόρα εξίσωση 2+5=7. Ο Ζακ Σιράκ έχει διανύσει τα 2 από τα 7 χρόνια της
προεδρίας του. Με την ανάδειξη νέας κεντροδεξιάς κυβέρνησης τον Ιούνιο,
προεδρική και κυβερνητική θητεία θα λήξουν ταυτόχρονα, το 2002. Οπότε, με μια
νέα εξόρμηση, πρόεδρος και πρωθυπουργός μαζί, στηρίζοντας ο ένας τον άλλο, θα
μπορούν να κερδίσουν από μια ακόμη θητεία. Αν βέβαια πάνε όλα καλά.... 
Το ερώτημα... 
... ωστόσο είναι γιατί οι Γάλλοι να ξαναψηφίσουν μια
κυβέρνηση η οποία, περίπου, απειλεί ότι θα τους επιβάλει ακόμη μεγαλύτερη
λιτότητα. Γιατί να επιβραβεύσουν μια πολιτική που δεν μείωσε τα ελλείμματα,
τις ανισότητες και προπάντων την ανεργία. Και που οι συνταγές της, μάλλον
θατσερικού τύπου, γίνονται όλο και πιο νεοφιλελεύθερες. Ο διευθυντής της
«Λιμπερασιόν» Σερζ Ζυλύ δεν έχει καμμιά αμφιβολία για το τι θ' ακολουθήσει: «Ο
Σιράκ θέλει τις εκλογές για να πιάσει κατόπιν το τσεκούρι». Τι μέλλει να
κλαδευτεί το έχει ήδη εξηγήσει ο πρωθυπουργός Αλαίν Ζυππέ. Κάθε χρόνο,
συνταξιοδοτούνται ή πεθαίνουν 60.000 δημόσιοι υπάλληλοι. Η κυβέρνηση πιστεύει
ότι δεν πρέπει να πληρούνται παρά ­ το πολύ ­ οι μισές από τις κενούμενες
θέσεις. 
Δεν προσδοκά... 
... προφανώς, ψήφους δημοσίων υπαλλήλων
η παράταξη Σιράκ. Και αν το είδος αποδεκατισθεί, δεν θα λυπηθεί ιδιαίτερα.
(Φαινόμενο των ημερών μας, θαρρείς, τα συντηρητικά κόμματα, κάπως σχηματικά
βέβαια, να εξελίσσονται σε ορισμένες χώρες σε κόμματα των ελεύθερων
επαγγελματιών και τα αριστερά να γίνονται κόμματα των δημοσίων υπαλλήλων ­ που
άλλοτε ήσαν τόσο συντηρητικοί). Ο Ζυππέ επιμένει στο σύνθημα «λιγότερο κράτος,
λιγότεροι φόροι». Και τα δύο αυτά, κράτος και φόροι, καταχωρούνται στην ίδια
λογική κατηγορία, ως έννοιες όμοια αρνητικές, ως κακά που είναι ωστόσο όλο και
λιγότερο αναγκαία. Τι να απαντήσει η αριστερά; Ότι αυτή θέλει κράτος και
φόρους; 
Χωρίς χαρά... 
... δέχτηκαν την προκήρυξη των εκλογών οι σοσιαλιστές του Λιονέλ
Ζοσπέν (φωτ.). Όχι ως πρόκληση, ως αναπάντεχη ευκαιρία αγώνα για επιστροφή του
κόμματος στην εξουσία αλλά μόνο ως «στρατήγημα» του Σιράκ, λες και ήθελαν να
περάσουν στους εκλογείς μήνυμα νίκης του.... αντιπάλου. Το ΚΚ του Ρομπέρ Υ,
ακόμη πιο απαράσκευο, χαρακτήρισε την προκήρυξη εκλογών «συνωμοσία» κατά του
λαού, καταγγέλλοντας προπάντων τα «ευρωπαϊκά» συνθήματα του Σιράκ και τη
χαρακτηριστική αναφορά του σε μιά Γαλλία «ανταγωνιστική και εκσυγχρονισμένη».
Ενδιαφέρον έχει εδώ μια παρατήρηση που γίνεται αυτές τις μέρες από Ευρωπαίους
αναλυτές για την «ιδεολογία» της παράταξης Σιράκ. Με τη στάση του στα
δημοσιονομικά αλλά και στα θέματα της απασχόλησης και του κρατισμού, ο Σιράκ
μοιάζει ήδη και με τους εκσυγχρονιστές του απέναντι στρατοπέδου. Προσχωρεί
έτσι συνειδητά στον άξονα Κλίντον-Μπλαίρ ωθώντας τον Ζοσπέν, μοιραία, πιο
αριστερά και στενεύοντας τις επιλογές εκείνου, ενώ ο ίδιος ελπίζει ότι θα
αγρεύσει ψήφους από ευρύτερο φάσμα εκλογέων. Διαρροές όμως απειλούν ­
περισσότερο ίσως ­ και τη δική του πλευρά. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15820N361</ED>
<ID>
ID:170819

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N36&aa=1</URL></REF>


Article

<CATEGORY>vin07</CATEGORY>

 <H5>Ένας «περσικός κεραμιδόγατος»</H5>
<H2>ΜΟΧΣΕΝ
ΜΑΧΜΑΛΜΠΑΦ</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Μοχσέν
Μαχμαλμπάφ, πρώην επίσημος σκηνοθέτης του ιρανικού καθεστώτος, αποφάσισε να
μην ξαναγυρίσει ταινία στο Ιράν. 
«Η ΠΕΡΥΣΙΝΗ χρονιά ήταν
πολύ σκληρή για τον ιρανικό κινηματογράφο, τόσο σκληρή που αποφάσισα να μην
κάνω πια ταινίες στη χώρα μου», λέει ο 40χρονος σκηνοθέτης. Οι αρχές εξέδωσαν
έναν κώδικα ο οποίος ορίζει τους κανόνες που οι κινηματογραφιστές οφείλουν να
ακολουθούν ­ όπως ότι απαγορεύεται να κινηματογραφήσεις μια γυναίκα γκρο πλαν.
«Αν συμμορφωθείς προς όλους αυτούς τους κανονισμούς, είναι αδύνατο να φτιάξεις
μια ταινία», λέει ο Μαχμαλμπάφ. 
Το παράξενο είναι πως αυτός ο «περσικός
κεραμιδόγατος» ­ όπως τον χαρακτηρίζει η «Λιμπερασιόν» ­ ήταν αρχικά ένα παιδί
του καθεστώτος. Όταν έγινε η επανάσταση του 1979, εκείνος βρισκόταν στη
φυλακή. Μέλος τότε μιας ακραίας θρησκευτικής οργάνωσης, είχε τραυματίσει με
μαχαίρι έναν αστυνομικό για να πάρει το όπλο του. Ήταν μόλις 17 ετών και το
μόνο που είχε γνωρίσει ως τότε ήταν η φτώχεια της Νότιας Τεχεράνης και η
μισαλλοδοξία. Αυτή την τελευταία δεν χρειαζόταν η αστυνομία του σάχη για να
του τη διδάξει, αρκούσε η γιαγιά του που του είχε μεταδώσει το μίσος για την
τέχνη: άκουγε μουσική και έκλεινε τ' αυτιά του, έβλεπε μια εικόνα και έκλεινε
τα μάτια του. «Όταν ήμουν 12-13 ετών, ένας φίλος δεν μπόρεσε να αντισταθεί
στην επιθυμία να πάει σινεμά· εμείς δεν το ξέραμε, αλλά εκείνος αισθανόταν
τόσο ένοχος που δεν τολμούσε πια να εμφανιστεί στην παρέα μας», θυμάται. 
Οι ορίζοντες του Μαχμαλμπάφ άνοιξαν στη φυλακή. Εκεί συνάντησε διανοούμενους,
ανακάλυψε τα βιβλία και, όταν απελευθερώθηκε, έγινε ο επίσημος
κινηματογραφιστής του καθεστώτος. Μεχρι που άρχισαν τα δικά του πριβλήματα με
τη λογοκρισία: στον «Ποδηλάτη» ασχολήθηκε με τη φτώχεια, αλλά φτώχεια στην
Ισλαμική Δημοκρατία επισήμως δεν υπάρχει· στον «Καιρό της Αγάπης» ασχολήθηκε
με τον έρωτα, αλλά η γυναίκα του Ιράν είναι πλέον αδιανόητο να έχει εραστές.
Όποιες ταινίες του εγκρίνονται πάντως από τη λογοκρισία, θριαμβεύουν αμέσως
στις κινηματογραφικές αίθουσες. 
Έτσι ο Μαχμαλμπάφ άφησε σιγά σιγά τις
φιλοδοξίες του ιδεολόγου που θέλει να εξαγνίσει την κοινωνία, προτιμώντας την
οπτική του καλλιτέχνη που την αμφισβητεί. «Επιμένω στη σχετικότητα», εξηγεί
και αναφέρει τη ρήση ενός μεγάλου πέρση μυστικού, ότι «η αλήθεια είναι ένας
καθρέφτης που έπεσε από το χέρι του θεού και έσπασε· καθένας μαζεύει ένα
κομμάτι του και νομίζει πως όλη η αλήθεια βρίσκεται σ' αυτό». «Χωρίς τη
σχετικότητα, χωρίς τον πλουραλισμό, δεν θα φτάσουμε ποτέ στη δημοκρατία»,
υπογραμμίζει ο σκηνοθέτης. «Το να πιστεύει κανείς ότι είναι ο μοναδικός που
κατέχει την αλήθεια είναι η πρώτη εκδήλωση του φασισμού». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15820N362</ED>
<ID>
ID:170867

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N36&aa=2</URL></REF>


Article

<CATEGORY>vin07</CATEGORY>

 <H2>«Εξευμενίζουμε ένα δρόμο...»</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Ρωγμές άρχισε να παρουσιάζει το σοσιαλδημοκρατικό
στρατόπεδο. Καιρός ήταν: η πολλή συναίνεση βλάπτει την υγεία. 
ΜΙΑ
ΕΚΔΟΧΗ σοσιαλισμού αποδεκτή από τη γαλλική Δεξιά: έτσι χαρακτηρίζει τους
Εργατικούς του Τόνυ Μπλαιρ ο γάλλος γερουσιαστής Ζαν-Λυκ Μελενσόν, ηγετικό
στέλεχος της αριστερής πτέρυγας του Σοσιαλιστικού Κόμματος. «Ο Μπλαιρ έχει
προειδοποιήσει ότι θα αντιμετωπίσει με αμείλικτη σκληρότητα οποιαδήποτε
απόπειρα των συνδικάτων να ρίξουν με απεργίες λίγο τσάι στο καυτό νερό που
υπόσχεται το πρόγραμμά του», λέει ο Μελενσόν στο περιοδικό «L' Evenement du
jeudi». «Είναι ανώφελο βέβαια να περιμένουμε απ' αυτόν την ίδια "αμείλικτη"
αυστηρότητα απέναντι στην αγγλική επιχειρηματική τάξη. Κι όμως, αυτή η τάξη
μοιράζεται το μεγαλύτερο κομμάτι της τούρτας. Και ζητάει ακόμη περισσότερα.
Και θα τα πάρει: ο Τόνυ Μπλαιρ δηλώνει πως πιστεύει στην "ελαστικότητα της
αγοράς εργασίας". Φοβάμαι πως το θέαμα ενός τέτοιου "σοσιαλισμού" δεν
βελτιώνει την εικόνα μας στην ήπειρο...». 
Με ένα σοσιαλισμό βρετανικού
τύπου στη Γαλλία, η γαλλική Δεξιά θα μπορούσε να εφαρμόσει το πρόγραμμα της
θατσερικής Δεξιάς που αποτελεί το πρότυπό της, λέει χαρακτηριστικά ο
γερουσιαστής. Τις αποστάσεις του από την πειθήνια σοσιαλδημοκρατία του Μπλαιρ
έλαβε και ο ηγέτης του κόμματος Λιονέλ Ζοσπέν, επιλέγοντας να στηρίξει την
προεκλογική του εκστρατεία στην απειθαρχία έναντι ενός τουλάχιστον όρου της
Συνθήκης του Μάαστριχτ: του κριτηρίου που ορίζει το επιτρεπόμενο όριο των
δημοσίων ελλειμμάτων στο 3% του ΑΕΠ, «παράγοντας λιτότητα και ανεργία». 
Η
δραματικότερη έκκληση όμως ­ και ταυτόχρονα το ηχηρότερο χαστούκι ­ προς τους
«Νέους Εργατικούς» προέρχεται από έναν Αμερικανό που δεν υπήρξε ποτέ
αριστερός. «Μην επαναλάβετε το δικό μας λάθος στρεφόμενοι προς τα δεξιά»,
ζητεί από τον Μπλαιρ ο Ρόμπερτ Ράιχ, πρώην υπουργός Εργασίας και στενός
συνεργάτης του προέδρου Κλίντον. «Μη σας παραπλανά η εικόνα της αμερικανικής
οικονομίας. Τα στοιχεία για την απασχόληση φαίνονται καλά και η οικονομία
λειτουργεί ­ αλλά για ποιον; Όταν η μισή εργατική δύναμη έχει χαμηλούς μισθούς
και επισφαλείς δουλειές, κι όταν δεν επενδύεις τόσο στον ιδιωτικό όσο και στον
δημόσιο τομέα, τι άλλο έχεις από ένα νερόβραστο ρεπουμπλικανισμό; Εάν ο Μπλαιρ
παγιδευτεί στην ίδια φυλακή της λιτότητας, η Βρετανία θα βρεθεί παγιδευμένη
στην ίδια φυλακή με τον Μπιλ Κλίντον. Και θα υποστεί τις ίδιες συνέπειες». 
Οι μεγάλοι ηγέτες δεν κυβερνούν από το κέντρο γιατί η κοινή γνώμη βρίσκεται
ήδη εκεί, προειδοποιεί μέσω της «Γκάρντιαν» ο Ράιχ, που έχει επιστρέψει στο
Πανεπιστήμιο του Χάρβαρντ. Οι ηγέτες μετακινούν την κοινή γνώμη. Τη
μεταπείθουν. Η δημοτικότητα του Κλίντον δεν ανέβηκε όταν στράφηκε προς τα
δεξιά, αλλά όταν όρθωσε το ανάστημά του απέναντι στο Κονγκρέσο. «Ποτέ στην
ιστορία δεν είχαν τόσο αποφασιστική δύναμη τα αισθήματα ενός δρόμου ­ της Ουώλ
Στρητ. Οι αρχαίοι ανησυχούσαν για τις διαθέσεις των ουρανών, των βουνών, των
θαλασσών και των δασών. Εμείς εξευμενίζουμε ένα δρόμο». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15820N363</ED>
<ID>
ID:170904

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N36&aa=3</URL></REF>


Article

<CATEGORY>vin08</CATEGORY>

 <H5>ΥΠΕΡΕΞΟΥΣΙΕΣ ΣΤΟΥΣ ΕΛΕΓΚΤΕΣ
ΤΟΥ ΣΩΜΑΤΟΣ ΔΙΩΞΗΣ ΟΙΚΟΝΟΜΙΚΟΥ ΕΓΚΛΗΜΑΤΟΣ</H5>
<H5>Τριπλό καμπανάκι</H5>
<H2>Διεύρυνση αρμοδιοτήτων</H2>

<AUTHOR>ΤΖΩΡΤΖΙΑΚΟΝΤΡΑΡΟΥ-ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Υπερεξουσίες παρέχονται στους
λεγόμενους «Ράμπο» του Σώματος Δίωξης Οικονομικού Εγκλήματος (ΣΔΟΕ), καθώς θα
μπορούν να ελέγχουν κάθε οικονομική δραστηριότητα του ευρύτερου δημόσιου
τομέα, αλλά και όλες τις χρηματοδοτήσεις που προέρχονται από την Ευρωπαϊκή
Ένωση. 
Σχέδιο προεδρικού διατάγματος που εστάλη για επεξεργασία στο
Συμβούλιο της Επικρατείας δίνει τη δυνατότητα στους «Ράμπο» να ελέγχουν
προμήθειες του Δημοσίου, χρηματιστηριακές δραστηριότητες, τραπεζικές
χρηματοδοτήσεις, λειτουργία των καζίνο, απάτες ή ακόμη και παρατυπίες εις
βάρος της Ευρωπαϊκής Ένωσης, υποθέσεις παραχαράξεων και παραβάσεις σχετικά με
τα πνευματικά και εμπορικά δικαιώματα. 
a Οι ήδη αυξημένες αρμοδιότητες που
έχουν οι λεγόμενοι «Ράμπο της Εφορίας» διευρύνεται πέραν των φορολογικών
ελέγχων με σχέδιο προεδρικού διατάγματος που προωθούν τα υπουργεία Οικονομικών
και Εσωτερικών, Δημόσιας Διοίκησης και Αποκέντρωσης 
ΤΙ ΘΑ
ΕΡΕΥΝΟΥΝ 
Με το σχέδιο προβλέπεται η δημιουργία νέας διεύθυνσης
ειδικών οικονομικών ερευνών στη νεοσύστατη διωκτική αρχή. Τα μέλη του ΣΔΟΕ που
θα στελεχώσουν τη νέα διεύθυνση θα έχουν, ως αποκλειστικό αντικείμενο την
έρευνα, αποκάλυψη και καταστολή: 
* Οικονομικών εγκλημάτων που αφορούν στις
προμήθειες του Δημοσίου και του ευρύτερου δημόσιου τομέα, των ΝΠΔΔ, αλλά και
όσων ΝΠΙΔ επιχορηγούνται από τον προϋπολογισμό. 
* Παραβάσεων σχετικών με
τη διάθεση των κρατικών χρηματοδοτήσεων και δανείων, καθώς και παραβάσεων της
νομοθεσίας περί παροχής επενδυτικών κινήτρων. 
* Κάθε απάτης, παρατυπίας ή
άλλης παράνομης οικονομικής δραστηριότητας εις βάρος των οικονομικών
συμφερόντων της Ευρωπαϊκής Ένωσης. Πρόκειται για τις υποθέσεις παράνομων
κοινοτικών επιδοτήσεων ή παράνομης ένταξης σε κοινοτικά προγράμματα. 
ΑΛΛΕΣ ΥΠΟΘΕΣΕΙΣ 
a Ακόμη, όπως προβλέπεται με το σχέδιο
διατάγματος, οι ελεκτές του ΣΔΟΕ θα μπορούν να πραγματοποιούν ελέγχους και για
κάθε απάτη ή παρατυπία που ζημιώνει οικονομικά το Δημόσιο, ενώ οι αρμοδιότητές
τους επεκτείνονται και σε υποθέσεις που αφορούν: 
* Παραχάραξη του εθνικού
νομίσματος, καθώς και ομολόγων ή άλλων τίτλων του Δημοσίου. 
* Παράνομες
χρηματιστηριακές και τραπεζικές εργασίες ή χρηματοπιστωτικές συμβάσεις και
συναλλαγές. 
* Παρανομίες σχετικά με τη λειτουργία των καζίνο ή γενικότερα
τη διενέργεια τυχερών παιχνιδιών. 
* Δικαιώματα πνευματικής ιδιοκτησίας,
αλλά και παραβάσεις που έχουν να κάνουν με την άδεια, το σήμα και συναφή
εμπορικά δικαιώματα. 
a Στο σχέδιο διατάγματος τονίζεται ότι η δράση του
ΣΔΟΕ για τις συγκεκριμένες υποθέσεις οικονομικού χαρακτήρα μπορεί να είναι
παράλληλη ή σε συνεργασία με άλλες συναρμόδιες υπηρεσίες και σε καμιά
περίπτωση δεν περιορίζει τις δικές τους αρμοδιότητες. 
Οι ελεκτές του ΣΔΟΕ
έχουν την ευθύνη παραπομπής των παραβατών στις δικαστικές ή αρμόδιες
διοικητικές αρχές για την επιβολή κυρώσεων. Στο πλαίσιο των ερευνών μπορούν να
διενεργούν επιτόπιους ελέγχους κατόπιν εισαγγελικής άδειας, έχουν πρόσβαση σε
ηλεκτρονικά αρχεία για τη συλλογή ή την διασταύρωση πληροφοριών, ενώ μπορούν
να ζητούν τη συνδρομή των άλλων αρχών. 
Ειδικά για υποθέσεις που έχουν να
κάνουν με απάτες εις βάρος της Ε. Ε., τα μέλη του ΣΔΟΕ μπορούν να μεταβαίνουν
και στο εξωτερικό και να συμμετέχουν σε έρευνες από κοινού με τις διωκτικές
αρχές του ξένου κράτους. 
Ο
διοικητής της Τραπέζης της Ελλάδος κ. Λουκάς Παπαδήμος καλεί την κυβέρνηση να
πάρει μέτρα τώρα, να κυνηγήσει τη φοροδιαφυγή, να διευρύνει τη φορολογική βάση
και να προωθήσει τις αποκρατικοποιήσεις, ιδίως στο χώρο των τραπεζών. 
Πάρτε μέτρα τώρα για ασφαλιστικά ταμεία, δαπάνες, αποκρατικοποιήσεις και
ανεργία, προέτρεψε χθες την κυβέρνηση ο διοικητής της Τραπέζης της Ελλάδος.
Στην έκθεση προς τη γενική συνέλευση των μετόχων της Τραπέζης της Ελλάδος και
ειδικότερα στο κεφάλαιο που αφορά την ελληνική οικονομία ο κ. Λ. Παπαδήμος,
αφού επισημαίνει ότι έχει γίνει «αξιόλογη πρόοδος προς την ονομαστική και την
πραγματική σύγκλιση», κτυπά το καμπανάκι για την κυβέρνηση τονίζοντας ότι
«είναι σαφές ότι βασικά δημοσιονομικά προβλήματα και διαρθρωτικές αδυναμίες
δεν έχουν αντιμετωπιστεί επαρκώς» και ότι «δεν έχουν ακόμη διαμορφωθεί
συνθήκες διατηρήσιμης σταθερότητας και ανάπτυξης». 
* Ιδιαίτερη αναφορά
έκανε ο διοικητής της Τραπέζης της Ελλάδος στα Ταμεία, καθώς μίλησε για τις
«μελλοντικές ακάλυπτες υποχρεώσεις ασφαλιστικών οργανισμών» και για την ανάγκη
επιτάχυνσης των μέτρων προκειμένου να δημιουργηθεί βιώσιμο σύστημα κοινωνικής
ασφάλισης. Αν και ο κ. Λ. Παπαδήμος απέφυγε να αναφερθεί σε επιμέρους μέτρα
για τα Ταμεία, είπε χαρακτηριστικά ότι «το θέμα είναι τέτοιο που απαιτεί
ρυθμίσεις τώρα». (Σχετικό ρεπορτάζ στη σελίδα 41). 
ΣΤΑ 921
ΔΙΣ. 
Οι άμεσες επιχορηγήσεις του κρατικού προϋπολογισμού για τα
ασφαλιστικά ταμεία από 884 δισ. δραχμές που ήταν το 1996 έφθασαν τα 921 δισ.
δραχμές το 1997 ενώ, όπως είπε χαρακτηριστικά, «οι δημογραφικές εξελίξεις θα
καταστήσουν το πρόβλημα αυτό οξύτερο στο μέλλον». 
Πάντως, ο κ. Λ.
Παπαδήμος σημείωσε ότι έχουν περιορισθεί τα περιθώρια επιβολής νέων φόρων ή
αύξησης των ήδη υφισταμένων και προέτρεψε την κυβέρνηση να συνεχίσει και να
εντείνει την προσπάθεια για περιστολή της φοροδιαφυγής. Αντίθετα, η Τράπεζα
της Ελλάδος θεωρεί ότι η κυβέρνηση θα πρέπει να δώσει ιδιαίτερη έμφαση στον
έλεγχο των δαπανών με διαρθρωτικές και θεσμικές παρεμβάσεις. Επίσης θα πρέπει
να εξασφαλισθεί ο ουσιαστικός έλεγχος των δαπανών των δημοσίων επιχειρήσεων
ώστε να περιορισθεί η επιβάρυνση του προϋπολογισμού με τις επιδοτήσεις.
(Σχετικά και τα όσα διαλαμβάνονται στη σελίδα 40). 
* Όσον αφορά τις
αποκρατικοποιήσεις, ο κ. Λ. Παπαδήμος είπε χαρακτηριστικά ότι θα πρέπει να
προχωρήσει η αποκρατικοποίηση δημοσίων επιχειρήσεων και η ιδιωτικοποίηση των
τραπεζών που βρίσκονται υπό κρατικό έλεγχο. 
Ο διοικητής της Τραπέζης της
Ελλάδος τόνισε ότι θα πρέπει και στα επόμενα χρόνια η πολιτική μισθών να είναι
σφικτή, ώστε να συγκρατηθεί ο πληθωρισμός. Κάλεσε, μάλιστα, όλους τους φορείς
της οικονομίας, «να δείξουν αυτοσυγκράτηση στις διεκδικήσεις τους». Ειδική
μνεία έκανε στους εργαζομένους, για τους οποίους είπε ότι κατά τη
διαπραγμάτευση των μισθολογικών αυξήσεων να λάβουν υπόψη την αύξηση του
κόστους εργασίας στις ανταγωνίστριες χώρες. 
* Μέτρα για την αντιμετώπιση
της ανεργίας πρότεινε ο δοικητής της Τραπέζης της Ελλάδος, ο οποίος μάλιστα
τόνισε ότι το ποσοστό ανεργίας μεταξύ των νέων και των γυναικών «εξακολουθεί
να είναι σαφώς υψηλότερο από τον αντίστοιχο μέσο όρο της Ευρωπαϊκής Ένωσης».
Από τους 450.000 ανέργους, είπε ο κ. Παπαδήμος, οι 230.000 παραμένουν άνεργοι
για διάστημα μεγαλύτερο του έτους. 
Ο κ. Παπαδήμος τόνισε ότι η
αντιμετώπιση της ανεργίας μπορεί να γίνει με την ανάπτυξη νέων παραγωγικών
δραστηριοτήτων, καθώς και με την επέκταση τομέων, όπως ο τουρισμός, οι
χρηματοοικονομικές υπηρεσίες, η εκπαίδευση, η υγεία κ.ά. 
Η
ΑΝΑΘΕΩΠΗΣΗ 
Παράλληλα, ενθάρρυνε την επανεξέταση των κανόνων που
ισχύουν για τον χρόνο εργασίας (δηλαδή την μερική απασχόληση ή τη μείωση των
ωρών εργασίας) ή άλλους όρους απασχόλησης. Διευκρινίζει όμως ότι μια τέτοια
αναθεώρηση πρέπει να συνδυάζει την κοινωνική προστασία των εργαζομένων με τη
δημιουργία περισσότερων ευκαιριών απασχόλησης για όσους είναι άνεργοι. 
*
Νέα αύξηση παρουσίασε η εγγεγραμμένη ανεργία. Το ποσοστό της εγγεγραμμένης
ανεργίας έφθασε τον περασμένο Μάρτιο στο 9,24%, ενώ τον ίδιο μήνα το 1996 ήταν
8,5%. 
* Την προτροπή τα επιτόκια να ακολουθήσουν την πτώση του πληθωρισμού
έκανε ο κ. Λ. Παπαδήμος, ο οποίος μάλιστα τόνισε ότι σε αντίθετη περίπτωση η
οικονομία κινδυνεύει με υπερθέρμανση. 
Από την άλλη πλευρά, άφησε ανοικτό
το ενδεχόμενο σε περίπτωση νέας μείωσης των επιτοκίων στις καταθέσεις να φύγει
ένα τμήμα αποταμιευτών προς το Χρηματιστήριο ή το εξωτερικό. Αυτή τη στιγμή
όμως δεν υπάρχουν τέτοια φαινόμενα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15820N371</ED>
<ID>
ID:170826

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N37&aa=1</URL></REF>


Article

<CATEGORY>vin02</CATEGORY>

 <H2>Κάποιο
φως στο (ευρωπαϊκό) τούνελ</H2>

<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΩΡΑ ΑΡΧΙΖΟΥΝ σε όλη την Ευρώπη να φωνάζουν δυνατά για την εικόνα που θα έχει
η γηραιά ήπειρος στα πρώτα χρόνια της επόμενης χιλιετίας, όταν η οικονομία και
η κοινωνία των «15» θα κινείται στους ρυθμούς της Συνθήκης του Μάαστριχτ. Η
μεγάλη ανεργία, η ανισοδιανομή εισοδήματος και η συρρίκνωση των εισοδημάτων
στις πιο ασθενείς κοινωνικά και οικονομικά ομάδες από ζοφερές προοπτικές που
ήταν πριν από λίγα χρόνια, έχουν εξελιχθεί σε μια σκληρή πραγματικότητα 
Η
νομισματική σταθερότητα που αποτελεί το «ευαγγέλιο» της γερμανικής Κεντρικής
Τράπεζας και της Ευρωπαϊκής Ένωσης γενικότερα, περιορίζει στο ελάχιστο τα
περιθώρια για μια ανεξάρτητη και αυτόνομη οικονομική πολιτική σε όλες τις
χώρες της Ε.Ε., εκτός από εκείνες που καθορίζουν τους κανόνες του παιχνιδιού.
Ήδη στις 15 χώρες της Ευρωπαϊκής Ένωσης οι φωνές αυτές έχουν αρχίσει να
επηρεάζουν γενικότερες πολιτικές επιλογές. Με δεδομένο ότι η ενιαία αγορά
οδηγεί αργά ή γρήγορα και σε πολιτικό εξουσιασμό των ασθενεστέρων, ίσως οι
καινούργιοι δρόμοι που ανοίγονται για χώρες όπως η Ελλάδα, είναι να
συμμετάσχει και να ενθαρρύνει αυτές τις φωνές ενισχύοντας ταυτόχρονα την
οικονομία της. Πρόκειται για μια πολιτική που ιστορικά έχει αποδώσει καλύτερα
αποτελέσματα απ' ό,τι η άβουλη προσαρμογή στα κελεύσματα των ισχυρών. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15820N372</ED>
<ID>
ID:170901

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N37&aa=2</URL></REF>


Article

<CATEGORY>vin08</CATEGORY>

 <H2>Σύσκεψη για έσοδα και φορολογία δικαστικών</H2>

Η ΠΟΡΕΙΑ των εσόδων
και ο τρόπος φορολόγησης του εισοδήματος των δικαστών ήταν μερικά από τα
θέματα που εξετάσθηκαν κατά τη χθεσινή σύσκεψη της πολιτικής ηγεσίας του
υπουργείου Οικονομικών με υπηρεσιακούς παράγοντες. 
Σύμφωνα με πληροφορίες,
στη σύσκεψη συζητήθηκαν διάφορα εναλλακτικά σενάρια σχετικά με τον τρόπο
φορολόγησης των δικαστικών. Το ένα σενάριο είναι να υπάρξει φορολογική
μεταχείριση ανάλογη με αυτή των βουλευτών, δηλαδή να φορολογούνται με
ξεχωριστή κλίμακα τα εισοδήματα από τη δικαστική δραστηριότητα και με άλλη
κλίμακα τα υπόλοιπα εισοδήματα από τυχόν άλλες πηγές. 
Μια άλλη πρόταση
προβλέπει την αυτοτελή φορολόγηση των επιδομάτων. Οι τελικές αποφάσεις θα
ληφθούν αμέσως μετά το Πάσχα. 
Όσον αφορά την εξέλιξη των εσόδων,
επισημάνθηκε ότι στο πρώτο εικοσαήμερο Απριλίου σημειώνεται θεαματική βελτίωση
του ρυθμού αύξησής τους. 
Τέλος, χθες, στο ΚΕΠΥΟ ξεκίνησε η εκκαθάριση των
πρώτων 115.000 φορολογικών δηλώσεων, η οποία θα ολοκληρωθεί αμέσως μετά το
Πάσχα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15820N391</ED>
<ID>
ID:170827

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N39&aa=1</URL></REF>


Article

<CATEGORY>vin08</CATEGORY>

 <H2>Από τον Ιούλιο θα καταγράφονται λαθρομετανάστες</H2>

ΑΠΟ ΤΗΝ
1.7.1997 θα τεθεί σε ισχύ το πρώτο Προεδρικό Διάταγμα για την καταγραφή και
νομιμοποίηση των λαθρομεταναστών. Το Διάταγμα προβλέπει την καταγραφή των
ξένων εργατών που εργάζονται παράνομα στη χώρα μας ή θέλουν να εργαστούν. Η
καταγραφή θα γίνει από τις υπηρεσίες του ΟΑΕΔ και τη Νομαρχιακή Αυτοδιοίκηση.

Σε όσους καταγραφούν θα δοθεί κάρτα προσωρινής παραμονής (9 έως 12 μήνες)
με την οποία θα δουλεύουν νόμιμα και με τους ίδιους όρους όπως ο Έλληνας
εργαζόμενος. Το δεύτερο Π.Δ. προβλέπει τη θέσπιση κριτηρίων για τη χορήγηση
άδειας παραμονής και εργασίας περιορισμένης χρονικής διάρκειας 6 μηνών έως 5
χρόνων. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15820N392</ED>
<ID>
ID:170875

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N39&aa=2</URL></REF>


Article

<CATEGORY>vin08</CATEGORY>

 <H2>Ομόλογα στεγαστικών δανείων στην αγορά</H2>

ΣΤΟ «ΣΦΥΡΙ» θα βγαίνουν
τα στεγαστικά δάνεια της Κτηματικής Τράπεζας. 
Πρόκειται για ένα νέο θεσμό
που εισάγεται στην ελληνική τραπεζική αγορά από την Κτηματική Τράπεζα, η οποία
θα πουλάει τίτλους, συνδεόμενους με την αξία των απαιτήσεών της από στεγαστικά
δάνεια. 
Όπως ανακοίνωσε χθες ο διοικητής της Κτηματικής κ. Β. Ράπανος η
τιτλοποίηση δανείων εφαρμόζεται ήδη σε πολλές χώρες. 
Με το θεσμό αυτό η
Τράπεζα θα παίρνει πίσω ταχύτερα τα κεφάλαιά της και έτσι θα μπορεί να
προχωρεί με μεγαλύτερη κεφαλαιακή άνεση στη χορήγηση νέων δανείων με
χαμηλότερο κόστος. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15820N393</ED>
<ID>
ID:170910

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N39&aa=3</URL></REF>


Article

<CATEGORY>vin08</CATEGORY>

 <H5>Η ΕΚΘΕΣΗ ΤΟΥ ΔΙΟΙΚΗΤΗ ΤΗΣ
ΤΡΑΠΕΖΗΣ ΤΗΣ ΕΛΛΑΔΟΣ ΓΙΑ ΤΗΝ ΟΙΚΟΝΟΜΙΑ ΚΑΙ ΤΗΝ ΟΙΚΟΝΟΜΙΚΗ ΠΟΛΙΤΙΚΗ</H5>
<H2>Προοπτικές και επιδιώξεις</H2>

Ο διοικητής της
Τραπέζης της Ελλάδος, κ. Λουκάς Παπαδήμος, έδωσε χθες στη δημοσιότητα την
έκθεσή του για την οικονομία το 1996 και τις προοπτικές. 
ΑΠΟ ΤΗΝ
επισκόπηση και αξιολόγηση των οικονομικών και νομισματικών εξελίξεων το 1996
προκύπτουν ορισμένα γενικά συμπεράσματα για την κατάσταση και τις προοπτικές
της οικονομίας, καθώς και για τις επιδιώξεις και τα βασικά χαρακτηριστικά της
οικονομικής πολιτικής που πρέπει να εφαρμοστεί. 
Λέει, μεταξύ άλλων, στην
έκθεσή του ο κ. Παπαδήμος: 
«Στη διάρκεια του προηγούμενου έτους έγιναν
σημαντικά βήματα προς την κατεύθυνση της νομισματικής σταθερότητας. Πράγματι,
ο πληθωρισμός έχει μειωθεί στο χαμηλότερο επίπεδο των τελευταίων 24 ετών και
έχουν δημιουργηθεί ευνοϊκές προοπτικές για υποχώρησή του κάτω από το 3% στο
1998, εφόσον βέβαια ακολουθηθεί η ενδεδειγμένη μακροοικονομική πολιτική. Η
σταθερότητα της συναλλαγματικής ισοτιμίας της δραχμής, που επιτεύχθηκε για
πρώτη φορά ύστερα από πολλά χρόνια, συνέβαλε καθοριστικά στην αποκλιμάκωση του
πληθωρισμού και των επιτοκίων. Επιπλέον, η δημοσιονομική κατάσταση της χώρας
βελτιώθηκε με την περαιτέρω μείωση του δημόσιου ελλείμματος και τη
σταθεροποίηση του δημόσιου χρέους σε σχέση με το ΑΕΠ. Είναι αξιοσημείωτο ότι η
πρόοδος προς τη σταθεροποίηση της οικονομίας και, ειδικότερα, η άμβλυνση των
δημοσιονομικών ανισορροπιών πραγματοποιήθηκαν σε έτος εκλογών και επομένως
αποφεύχθηκε η επανάληψη του πολιτικοοικονομικού κύκλου που συχνά επηρέασε
δυσμενώς την οικονομία στο παρελθόν. 
ΤΡΙΑ ΣΥΜΠΕΡΑΣΜΑΤΑ 
Οι διαπιστώσεις αυτές οδηγούν σε τρία συμπεράσματα σχετικά με τις κατευθύνσεις
της οικονομικής πολιτικής. 
* Πρώτον, είναι απολύτως αναγκαία η συνέχιση,
με συνέπεια και επιμονή, της μακροοικονομικής πολιτικής που ακολουθείται τα
τελευταία έτη. Οι ευνοϊκές επιπτώσεις της αντιπληθωριστικής νομισματικής και
συναλλαγματικής πολιτικής, καθώς και της δημοσιονομικής προσαρμογής στον
πληθωρισμό, τα επιτόκια και την εξωτερική αξία της δραχμής, είναι πλέον
ορατές. Είναι επιτακτική ανάγκη να συνεχιστεί η πολιτική που αποσκοπεί στην
ονομαστική σύγκλιση, ώστε να μην εξανεμιστούν τα θετικά αποτελέσματα των
προσπαθειών που έχουν γίνει έως σήμερα και να επιτευχθεί η νομισματική
σταθερότητα, η οποία θα διασφαλιστεί μακροπρόθεσμα με την ένταξη της χώρας μας
στην ευρωπαϊκή νομισματική ένωση έως το τέλος του 2001. Ο στόχος αυτός είναι
εφικτός, αλλά δεν πρέπει να εφησυχάζουμε, επειδή τα χρονικά περιθώρια δεν
είναι πολύ μεγάλα για μια μονιμότερη βελτίωση της δημοσιονομικής θέσης της
χώρας, η οποία αποτελεί και κύρια προϋπόθεση για την υιοθέτηση του ενιαίου
νομίσματος. 
* Δεύτερον, η αποτελεσματικότητα της σταθεροποιητικής
μακροοικονομικής πολιτικής θα ενισχυθεί και η μετάβαση στο ενιαίο νόμισμα θα
είναι ομαλότερη αν βελτιωθεί ο συνδυασμός των μέσων άσκησης πολιτικής, ώστε η
νομισματική και συναλλαγματική πολιτική να μην επωμίζονται δυσανάλογα μεγάλο
μέρος της σταθεροποιητικής προσπάθειας. Η σημασία και η αναγκαιότητα της
βελτίωσης του συνδυασμού των μέσων οικονομικής πολιτικής έχει επισημανθεί και
σε προηγούμενες εκθέσεις της Τραπέζης της Ελλάδος. Η επισήμανση
επαναλαμβάνεται επειδή η ανάγκη βελτίωσης του μείγματος πολιτικής εξακολουθεί
να υπάρχει. Ο λόγος είναι απλός: ενώ πράγματι σημειώθηκε σημαντική μείωση του
δημόσιου ελλείμματος σε σχέση με το ΑΕΠ τα τελευταία έτη, η εισοδηματική
πολιτική δεν προσαρμόστηκε ανάλογα, οι διαρθρωτικές μεταρρυθμίσεις ήταν
περιορισμένες, ενώ παράλληλα ενισχύθηκε ο αντιπληθωριστικός χαρακτήρας της
νομισματικής πολιτικής με την υιοθέτηση του στόχου για σταθερή συναλλαγματική
ισοτιμία. Επομένως, οι συνέπειες του απρόσφορου μείγματος πολιτικής στην
παραγωγή και το ισοζύγιο πληρωμών δεν έχουν αμβλυνθεί, ιδιαίτερα στο νέο
οικονομικό περιβάλλον της ελεύθερης κίνησης κεφαλαίων. Κατά το τρέχον έτος
εκτιμάται ότι η συνοχή και η αποτελεσματικότητα των μέσων μακροοικονομικής
πολιτικής θα βελτιωθεί, καθόσον προβλέπεται σαφής επιβράδυνση του ρυθμού
ανόδου του κόστους παραγωγής ανά μονάδα προϊόντος και περαιτέρω μείωση του
δημόσιου ελλείμματος. Η πραγματοποίηση αυτών των προβλέψεων έχει ιδιαίτερη
σημασία για την εξέλιξη της διεθνούς ανταγωνιστικότητας και του ισοζυγίου
τρεχουσών συναλλαγών το 1997. 
* Το τρίτο και ίσως το κυριότερο συμπέρασμα
είναι η μεγάλη σημασία της άμεσης προώθησης διαρθρωτικών μεταρρυθμίσεων σε
όλους τους τομείς της οικονομίας. Η εξέταση των αιτίων που δυσχεραίνουν την
ουσιαστικότερη και μονιμότερη αντιμετώπιση των δημοσιονομικών προβλημάτων και
την ταχύτερη αποκλιμάκωση του πληθωρισμού, των παραγόντων οι οποίοι επηρεάζουν
αρνητικά την ανταγωνιστικότητα, το ισοζύγιο πληρωμών και την αγορά εργασίας,
καθώς και αυτών που περιορίζουν την ανάπτυξη της εγχώριας παραγωγής και του
τραπεζικού συστήματος, καταδεικνύει τον σημαντικό ρόλο των διαρθρωτικών
παραγόντων. Επομένως, καταδεικνύει ταυτόχρονα τη σπουδαιότητα των διαρθρωτικών
μεταρρυθμίσεων, τόσο για την εμπέδωση νομισματικής σταθερότητας όσο και για τη
δημιουργία πρόσφορων συνθηκών που θα επιτρέψουν την επίτευξη διατηρήσιμης
οικονομικής ανάπτυξης και τη συνακόλουθη μείωση της ανεργίας. 
Η άμεση
προώθηση ριζοσπαστικών διαρθρωτικών μεταρρυθμίσεων σε όλο το φάσμα της
οικονομίας καθίσταται επιτακτικότερη, εν όψει της δημιουργίας της ευρωπαϊκής
νομισματικής ένωσης στις αρχές του 1999 και της ένταξης της χώρας μας έως το
τέλος του 2001. 
ΔΙΑΤΗΡΗΣΙΜΟΣ ΡΥΘΜΟΣ 
Στις νέες συνθήκες
που θα διαμορφωθούν μετά την ένταξη της Ελλάδας στην Οικονομική και
Νομισματική Ένωση, η αναπτυξιακή προοπτική και η κοινωνική ευημερία της χώρας
θα εξαρτηθούν καθοριστικά από τη δυνατότητα της οικονομίας να λειτουργεί
αποτελεσματικά και να παράγει ανταγωνιστικά. Με την υιοθέτηση του ενιαίου
νομίσματος αναμένεται ότι θα διασφαλιστεί νομισματική σταθερότητα και
δημοσιονομική πειθαρχία, οι οποίες θα διαμορφώσουν πρόσφορο οικονομικό
περιβάλλον για την ανάληψη επενδυτικών πρωτοβουλιών. Το περιβάλλον όμως αυτό
δεν επαρκεί για την επίτευξη υψηλού και διατηρήσιμου ρυθμού οικονομικής
ανάπτυξης, ιδιαίτερα στην έντονα ανταγωνιστική ενιαία ευρωπαϊκή αγορά. Ο
καθοριστικός παράγοντας για την επίτευξη του πρωταρχικού στόχου της ταχείας
και διατηρήσιμης ανάπτυξης ­ επομένως και της σύγκλισης του βιοτικού μας
επιπέδου με το αντίστοιχο μέσο επίπεδο στην Ευρωπαϊκή Ένωση ­ είναι η ενίσχυση
της διεθνούς ανταγωνιστικότητας της ελληνικής οικονομίας. Αυτό είναι εφικτό
κυρίως με διαρθρωτικές αλλαγές που θα βελτιώσουν την παραγωγικότητα, το εύρος
και την ποιότητα των εγχώριων προϊόντων και υπηρεσιών. 
ΤΑΧΥΤΕΡΑ ΟΙ
ΑΛΛΑΓΕΣ 
Δεδομένου ότι η διεθνής ανταγωνιστικότητα πρέπει να
βελτιωθεί σημαντικά έως το 2001 και επειδή η υλοποίηση και απόδοση
διαρθρωτικών μεταρρυθμίσεων απαιτεί χρόνο, είναι επιβεβλημένο να προωθηθούν το
ταχύτερο δυνατόν οι προγραμματιζόμενες αλλαγές, ιδίως αυτές που αποσκοπούν
στην αποτελεσματικότερη λειτουργία των αγορών εργασίας, αγαθών και υπηρεσιών,
καθώς και στον εκσυγχρονισμό του τραπεζικού συστήματος. Επίσης, πρέπει να
επιταχυνθεί και να διευρυνθεί η διαδικασία δημοσιονομικής εξυγίανσης, με
έμφαση στον έλεγχο και την περιστολή των δαπανών του κράτους και όλων των
δημόσιων φορέων, τη δημιουργία βιώσιμων συστημάτων κοινωνικής ασφάλισης, την
αποκρατικοποίηση δημόσιων επιχειρήσεων και την ιδιωτικοποίηση υπό κρατικό
έλεγχο τραπεζών. Τα οφέλη της δημοσιονομικής εξυγίανσης δεν εξαντλούνται στις
θετικές ταμειακές επιπτώσεις τους. Επομένως, η δημοσιονομική εξυγίανση δεν
πρέπει να αξιολογείται μόνο υπό αυτό το πρίσμα, αλλά κυρίως με βάση το γεγονός
ότι ενισχύει, άμεσα και έμμεσα, τη διεθνή ανταγωνιστικότητα της οικονομίας.

ΝΟΟΤΡΟΠΙΑ - ΣΥΜΠΕΡΙΦΟΡΑ 
Η υλοποίηση διαρθρωτικών
μεταρρυθμίσεων δεν είναι καθόλου εύκολη υπόθεση. Απαιτεί μεταβολές, όχι μόνο
στον τρόπο οργάνωσης και λειτουργίας των αγορών, των παραγωγικών μονάδων και
του δημόσιου τομέα, αλλά και στη νοοτροπία και συμπεριφορά. Η κατανόηση της
σημασίας, για την ανταγωνιστικότητα και την απασχόληση, της διαρθρωτικής
προσαρμογής και η συναίνεση των κοινωνικών εταίρων για τις αναγκαίες
μεταρρυθμίσεις αποτελούν απαραίτητες προϋποθέσεις για την ομαλή και επιτυχή
πραγματοποίησή τους. Ο ουσιαστικός και ειλικρινής διάλογος μεταξύ των
κοινωνικών εταίρων και της κυβέρνησης αναμένεται ότι θα συμβάλει προς αυτή την
κατεύθυνση. Η ενίσχυση της ανταγωνιστικότητας δεν είναι απαραίτητη μόνο για
την επίτευξη διατηρήσιμης οικονομικής ανάπτυξης και την αποτελεσματική
συμμετοχή της Ελλάδας στη νομισματική ένωση. Είναι και θέμα εθνικής σημασίας,
γιατί συνδέεται με τον ρόλο και το μέλλον της χώρας στη διαδικασία της
ευρωπαϊκής ολοκλήρωσης. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15820N401</ED>
<ID>
ID:170828

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N40&aa=1</URL></REF>


Article

<CATEGORY>vin08</CATEGORY>

 <H5>Δεν τον ασφαλίσατε; Δεν... απολύεται!</H5>
<H2>Οκτώ διορθωτικές κινήσεις</H2>

<AUTHOR>ΗΛ. ΓΕΩΡΓΑΚΗΣ</AUTHOR>

Σε 8
μέτρα για τις συντάξεις και τα ασφαλιστικά ταμεία προχωρεί η κυβέρνηση, ενώ
δεν θα αλλάξει ο νόμος 2084/92 ο οποίος από 1.1.1998 επιφέρει σημαντικές
αλλαγές στο κοινωνικοασφαλιστικό καθεστώς (αύξηση ορίων ηλικίας για σύνταξη,
μείωση επικουρικών συντάξεων κ.ά.) Το ασφαλιστικό θα είναι στα θέματα του
κοινωνικού διαλόγου. 
Τα σημαντικότερα μέτρα αφορούν την επέκταση
του ΕΚΑΣ (Επίδομα Κοινωνικής Αλληλεγγύης Συνταξιούχων) και σε άλλες κατηγορίες
συνταξιούχων, τη λήψη μέτρων για τα ελλείμματα του ΙΚΑ, τη συγχώνευση Ταμείων,
την καθιέρωση λίστας για τα φάρμακα κ.ά. Όπως ανακοίνωσε χθες η πολιτική
ηγεσία του υπουργείου Εργασίας και Κοινωνικών Ασφαλίσεων, οι στόχοι για την
κοινωνική ασφάλιση είναι οι εξής: 
1
Επίδομα Συνταξιούχων (ΕΚΑΣ). Μελετάται η διεύρυνσή του σε κατηγορίες
συνταξιούχων κάτω των 65 ετών χωρίς να θίγονται τα εισοδηματικά κριτήρια.
Εντός του Μαΐου θα υπάρξει σχετική νομοθετική πρόταση. Η οικονομική επιβάρυνση
που προκαλείται είναι περίπου 15 δισ. δρχ. 
2 Άμεση λήψη μέτρων για τη σωτηρία του ΙΚΑ. Ο
προϋπολογισμός του Ιδρύματος το 1997 εμφανίζει οργανικό έλλειμμα 140 δισ. δρχ.
και μη καλυπτόμενες δαπάνες για επενδύσεις 15 δισ. δρχ. Προωθούνται ρυθμίσεις
για την περιστολή της εισφοροδιαφυγής και τη δημιουργία αποτελεσματικού
ελεγκτικού μηχανισμού. 
3ΟΓΑ: Ο ΟΓΑ σε
συνεργασία με το υπουργείο Εργασίας και Κοινωνικών Ασφαλίσεων προετοιμάζεται
για τη λειτουργία από 1.1.1998 του κλάδου κύριας ασφάλισης των αγροτών.
Προωθείται η μηχανοργάνωση ενώ έχει ζητηθεί η έγκριση 137 νέων προσλήψεων. 
4 Συγχωνεύσεις Ταμείων: Προωθείται άμεσα η
συγχώνευση του Ταμείου Μετάλλου (το οποίο, ως γνωστόν, καταβάλλει σύνταξη
ύστερα από 5-6 έτη) στο ΙΚΑ - ΤΕΑΜ καθώς και η συγχώνευση του ΤΣΑ
(αυτοκινητιστές) στο ΤΕΒΕ. Πρόθεση του υπουργείου είναι να αρχίσει διάλογος
για την ταχύτερη δυνατή συγχώνευση προβληματικών Ταμείων με άλλους
ασφαλιστικούς οργανισμούς. 
5 Λίστα για
τα φάρμακα: Η διάταξη εφαρμογής της λίστας (κατάλογος συνταγογραφημένων
φαρμάκων) ψηφίστηκε ως τροπολογία στον νόμο περί σύστασης κλάδου κύριας
ασφάλισης αγροτών. Η διάταξη περιέχει και εξουσιοδοτήσεις για την καθιέρωση
ενιαίου τύπου συνταγής για όλους τους ασφαλιστικούς οργανισμούς και το Δημόσιο
και τη δημιουργία ενιαίου ελεγκτικού μηχανισμού για την παρακολούθηση της
ορθής συνταγογράφησης και εκτέλεσης των συνταγών και την επιβολή κυρώσεων. Η
επιτροπή για την κατάρτιση της λίστας ολοκλήρωσε το έργο της. 
6 Ολοκληρώθηκε η πιλοτική εφαρμογή της χορήγησης
Αριθμού Μητρώου Κοινωνικής Ασφάλισης (ΑΜΚΑ). Ήδη δόθηκαν 500.000 κάρτες σε
νέους ασφαλισμένους και συνταξιούχους από 1.1.1993. 
7 Δεν θα υπάρξουν αλλαγές στον νόμο 2084/92 σε ό,τι
αφορά τις διατάξεις που θα ισχύσουν από 1.1.1998. Μελετάται μόνο να μη θιγούν
οι χαμηλοσυνταξιούχοι με την ειδική εισφορά στις συντάξεις. Ο νόμος αυτός
(όπως έγραψαν «ΤΑ ΝΕΑ») επιφέρει δυσμενείς αλλαγές στο καθεστώς ασφάλισης.
Ειδικότερα προβλέπει: Αυξημένα νέα όρια ηλικίας συνταξιοδότησης, αλλαγές στον
ελάχιστο συντάξιμο χρόνο, εναρμόνιση προϋποθέσεων συνταξιοδότησης κυρίας και
επικουρικής ασφάλισης (λήξη μεταβατικής περιόδου), οι επικουρικές συντάξεις θα
φθάσουν στο 20% της κύριας σύνταξης ή του συντάξιμου μισθού, προσαρμογή
προϋποθέσεων για χορήγηση εφάπαξ και κατάργηση των ευνοϊκών ρυθμίσεων που
ισχύουν. 
8Προωθείται πολυνομοσχέδιο που
ρυθμίζει θέματα κοινωνικής ασφάλισης (διπλανές στήλες). 
ΚΑΘΙΣΤΑΤΑΙ άκυρη κάθε
καταγγελία εργασιακής σχέσης σε περίπτωση που ο απολυόμενος, εφόσον υπάγεται
υποχρεωτικά στην ασφάλιση του ΙΚΑ, δεν έχει δηλωθεί και δεν έχει καταχωρηθεί
στα μισθολόγια από τον εργοδότη. Αυτό προβλέπεται στο πολυνομοσχέδιο με τίτλο
«Ρύθμιση θεμάτων κοινωνικής ασφάλισης και άλλες διατάξεις» (το οποίο έχουν στη
διάθεσή τους «ΤΑ ΝΕΑ») και εντός του Μαΐου θα προωθηθεί προς ψήφιση από τη
Βουλή. 
Οι βασικές διατάξεις του νομοσχεδίου προβλέπουν τα εξής: 
Η
αναστολή καταβολής της σύνταξης να ισχύει για όλους τους συνταξιούχους που
μετά τη συνταξιοδότησή τους αναλαμβάνουν εργασία με οποιαδήποτε σχέση (σύμβαση
έργου, συνεταιρισμοί κ.λπ.) ασφαλιστέα στο ΙΚΑ, στα λοιπά ταμεία μισθωτών,
αυτοτελώς απασχολουμένων και το Δημόσιο και όχι μόνο με εξαρτημένη εργασία
όπως ισχύει σήμερα. 
Στο ειδικό σώμα γιατρών υγειονομικών επιτροπών
αξιολόγησης του ΙΚΑ επέρχονται οι παρακάτω τροποποιήσεις: 
* Προσθήκη δύο
επιπλέον μελών, εκπροσώπων του ΙΚΑ, στο ειδικό σώμα των Υ.Ε. 
* Ορισμός
γιατρών με κλήρωση για 6 μήνες και όχι 4. 
* Αλλαγή του τρόπου
χιλιομετρικής αποζημίωσης. 
* Διορισμός ενός επιπλέον εισηγητού (ένας για
κάθε δύο Υ.Ε.). 
* Ορισμός τριμελών υγειονομικών επιτροπών για την κάλυψη
αναγκών παραμεθορίων και νησιωτικών περιοχών. 
Κατάργηση του Βιβλίου
Παρουσίας των Οικοδόμων και μη επιβολή προστί-μου για τη μη τήρησή του. 
Ευθύνη των διοικούντων Νομικά Πρόσωπα και με την ατομική τους περιουσία
για την καταβολή εισφορών υπέρ ΙΚΑ όπως και στο Δημόσιο. 
Δεν
αναστέλλεται η είσπραξη των ασφαλιστικών εισφορών σε περίπτωση ασκήσεως
ένστασης ενώπιον της ΤΔΕ από τους υπόχρεους. 
Εξουσιοδοτική διάταξη
για ανακαθορισμό των ποσοστών κατανομής των συνεισπραττομένων από το ΙΚΑ
εσόδων άλλων οργανισμών (επικουρικών και οργανισμών κοινωνικής πολιτικής ΟΑΕΔ,
ΕΕ, ΑΟΕΚ). 
Αυτοδίκαιη υπαγωγή στον Ειδικό Τομέα Επικουρικής
Ασφάλισης Μισθωτών (ΙΚΑ-ΕΤΕΑΜ) του τακτικού προσωπικού των ΝΠΔΔ ή οργανισμών
που το τακτικό προσωπικό συνταξιοδοτείται με δημοσιοϋπαλ-ληλικές διατάξεις,
εφόσον δεν υπάγεται σε άλλη επικουρική ασφάλιση. 
Ανάθεση εκτέλεσης
Υπηρεσιών από Ασφ. Οργανισμούς εκτός από την ΚΕΔ και σε Τράπεζες και
θυγατρικές τους εταιρείες. 
Ανάθεση φύλαξης κτιριακών εγκαταστάσεων
σε ιδιωτικές εταιρείες. 
Διαδικασία χορήγησης άδειας άσκησης
επαγγέλματος σε ιδιώτες αναλογιστές για την εκπόνηση αναλογιστικών μελετών σε
φορείς κοινωνικής ασφάλισης. 
Δυνατότητα παροχής ιατρικής περίθαλψης
από το ΙΚΑ στους ανέργους απολυμένους και στα μέλη οικογενείας τους της
Ναυπηγοεπισκευαστικής Ζώνης Περάματος με ελάχιστο (30) αριθμό ημερών
ασφάλισης. 
Συνέχιση της ασφάλισης των Ορκωτών Λογιστών του τέως
Σώματος Ορκωτών Λογιστών (ΣΟΛ) στο ΙΚΑ. 
Στον Ειδικό Λογ/σμό
Αυτασφάλισης του ΙΚΑ θα υπάγονται μόνο όσοι δεν μπορούν κατ' άλλο τρόπο να
ασφαλιστούν υποχρεωτικά ή προαιρετικά στο ΙΚΑ. 
Αναγνώριση του
χρόνου ασφάλισης στο ΙΚΑ ύστερα από καταγγελία του ασφαλισμένου και μέχρι 10
έτη, αντί της 5ετίας που ισχύει σήμερα. 
Αναγνώριση χρόνου εκτόπισης
και φυλάκισης περιόδου 1967-1974 από τους οικοδόμους. 
Παράταση
προθεσμίας αναγνώρισης χρόνου από ηθοποιούς στο ΙΚΑ για ένα χρόνο. 
Δεν
συνυπολογίζεται ο χρόνος ασφάλισης που διανύθηκε από εργαζόμενο στην Ε.Ε.
και σε τρίτες χώρες για την υποχρεωτική αποχώρησή του από την Ο.Α. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N41</CAT>
<ED>
Κωδικός άρθρου: A15820N411</ED>
<ID>
ID:170829

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N41&aa=1</URL></REF>


Article

<CATEGORY>vin08</CATEGORY>

 <H2>Επικράτησε η προσφορά</H2>

Πτώση σημείωσαν οι τιμές
των μετοχών κατά τη χθεσινή συνεδρίαση του Χρηματιστηρίου Αξιών Αθηνών ΧΑΑ.
Καθ'όλη τη διάρκεια της συνεδρίασης η προσφορά επικράτησε της ζήτησης, γεγονός
το οποίο είχε ως επακόλουθο την πτώση των τιμών των μετοχών και του Γενικού
Δείκτη. Συγκεκριμένα ο Γενικός Δείκτης έκλεισε στις 1,432,97 μονάδες
σημειώνοντας πτώση κατά 8,07 μονάδες ή ποσοστό της τάξεως του 0,56% . Από τους
επιμέρους κλαδικούς δείκτες τη μεγαλύτερη πτώση σημείωσε ο δείκτης των
εταιριών Λήζινγκ κατά 4,16 μονάδες ή ποσοστό 1,55%. Από τις 244 μετοχές που
πραγματοποίησαν συναλλαγές 87 σημείωσαν άνοδο 128 πτώση και 29 παρέμειναν
σταθερές ενώ 45 έκλεισαν με αγοραστές και 139 με πωλητές. 
Στα ίδια
επίπεδα με αυτά της προηγούμενης συνεδρίασης διαμορφώθηκαν οι συναλλαγές.
Συγκεκριμένα η αξία των συναλλαγών ανήλθε σε 15,5 δις.δρχ (4.067.497 τεμάχια).

Αναλυτικά τα 3.758.647 τεμάχια αξίας 14,7 δισ.δρχ αφορούσαν την Κύρια
αγορά ενώ τα 308.850 τεμάχια συνολικής αξίας 716 εκατ.δρχ την Παράλληλη Αγορά.

Τη μεγαλύτερη αξία συναλλαγών σημείωσαν οι μετοχές των Τραπεζών (9,2
δισ.δρχ - 829.079 τεμάχια). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N42</CAT>
<ED>
Κωδικός άρθρου: A15820N421</ED>
<ID>
ID:170830

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N42&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Η
κόντρα Αφροδίτης - Ουρανού μπορεί να προκαλέσει προβλήματα στην προσωπική ζωή
σας, στην καριέρα και στη δημόσια εικόνα σας, στην υγεία σας επίσης ­ ειδικά
αν έχετε γεννηθεί γύρω στις 29 Απριλίου. 
ΔΙΔΥΜΟΙ 
(21 Μαΐου - 21
Ιουνίου). Η κόντρα Αφροδίτης - Ουρανού μπορεί να προκαλέσει προβλήματα σε
σχέσεις και συνεργασίες ή ξαφνικές αδιαθεσίες. Να προσέχετε όταν οδηγείτε και
όταν χειρίζεσθε ηλεκτρονικές συσκευές ή μηχανές. 
ΚΑΡΚΙΝΟΣ 
(22
Ιουνίου - 22 Ιουλίου). Η ημέρα θα έχει εκρήξεις νεύρων ή εκρήξεις
ανεξαρτησίας. Δύσκολα θα τα πάτε καλά με τους άλλους. Σχέσεις που έχουν
πρόβλημα, κλονίζονται περισσότερο. Δυσάρεστες ειδήσεις σάς ανησυχούν. 
ΛΕΩΝ 
(23 Ιουλίου - 22 Αυγούστου). Η κόντρα Αφροδίτης - Ουρανού
μπορεί να προκαλέσει προβλήματα σε σχέσεις ή συνεργασίες. Μην εκτίθεσθε.
Ελέγχετε τη συμπεριφορά σας, που μπορεί να είναι λίγο προκλητική. Προσοχή στην
υγεία σας. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Να
προσέχετε αν οδηγείτε, αν ταξιδεύετε, αν χειρίζεσθε μηχανήματα. Η ημέρα θα
έχει και εκρήξεις νεύρων, προκλήσεις, δυσάρεστες ειδήσεις, ρήξεις σχέσεων. 
ΖΥΓΟΣ 
(24 Σεπτεμβρίου - 23 Οκτωβρίου). Η κόντρα Αφροδίτης - Ουρανού
μπορεί να κλονίσει σχέσεις που δεν έχουν γερές βάσεις και να προκαλέσει
καβγάδες ανάμεσα σε γονείς και παιδιά. Το οικονομικό είναι ένα αγκάθι. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Η κόντρα Αφροδίτης -
Ουρανού μπορεί να προκαλέσει ρήξεις σχέσεων και συνεργασιών, αιφνίδιες
αδιαθεσίες ή ατυχήματα ­ ειδικά αν έχετε γεννηθεί γύρω στις 31 Οκτωβρίου.
Προσοχή. 
ΤΟΞΟΤΗΣ 
(23 Νοεμβρίου - 21 Δεκεμβρίου). Να προσέχετε
όταν οδηγείτε, σήμερα, και όταν χειρίζεσθε μηχανήματα. Αποφύγετε εντάσεις και
μην απαντάτε σε προκλήσεις. Δυσάρεστες ειδήσεις σάς ανησυχούν. 
ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Η κόντρα Αφροδίτης -
Ουρανού προκαλεί συγκρούσεις, εκρήξεις νεύρων, τάσεις ανεξαρτησίας. Μπορεί να
αποσταθεροποιήσει σχέσεις ή συνεργασίες που δεν έχουν γερές βάσεις. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Στο σπίτι ή στη δουλειά,
η ατμόσφαιρα μπορεί να γίνει εκρηκτική σήμερα. Η ημέρα θα έχει και ζημιές,
ατυχήματα, αιφνίδιες αδιαθεσίες. Οι γεννημένοι γύρω στις 28 Ιανουαρίου ας
προσέχουν περισσότερο. 
ΙΧΘΥΕΣ 
(19 Φεβρουαρίου - 20 Μαρτίου). Να
προσέχετε αν οδηγείτε, αν ταξιδεύετε, αν χειρίζεσθε μηχανές. Να φυλάγεσθε και
από κρυφούς εχθρούς. Η ημέρα θα έχει πολλά νεύρα και έντονες αντιπαραθέσεις.

ΚΡΙΟΣ 
(21 Μαρτίου - 19 Απριλίου). Η ημέρα θα έχει συγκρούσεις
με αφορμή οικονομικά, πολιτικά ή οικογενειακά θέματα. Σχέσεις που δεν έχουν
σταθερές βάσεις μπορεί να κλονιστούν. Ελέγχετε τη συμπεριφορά σας. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: N44</CAT>
<ED>
Κωδικός άρθρου: A15820N441</ED>
<ID>
ID:170816

</ID><URL>http://ta-nea.dolnet.gr/neaweb/neafile.print_unique?e=A&f=15820&m=N44&aa=1</URL></REF>


Article

<CATEGORY>vin10</CATEGORY>

 <H5>40 ΛΕΠΤΑ ΧΩΡΙΖΟΥΝ ΤΟΝ ΟΛΥΜΠΙΑΚΟ ΑΠΟ
ΤΟΝ ΓΥΡΟ ΘΡΙΑΜΒΟΥ</H5>
<H2>Τώρα η Μπάρτσα</H2>

ΚΑΙ ΤΩΡΑ το Κύπελλο! Ο Ολυμπιακός προκρίθηκε χθες στον τελικό της
Ευρωλίγκα (74-65 την Ολύμπια Λιουμπλιάνα) και θα διεκδικήσει αύριο, για τρίτη
φορά, το τρόπαιο με αντίπαλο ισπανική ομάδα, την Μπαρτσελόνα.
σελίδες 8-9 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15820O001</ED>
<ID>
ID:170831

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O00&aa=1</URL></REF>


Article

<CATEGORY>vin10</CATEGORY>

 <H2>Πανηγύρισαν σε όλη την Ελλάδα</H2>

Η ΠΡΟΚΡΙΣΗ του Ολυμπιακού
στον τελικό της Ευρωλίγκα πανηγυρίστηκε χθες, με έντονο τρόπο, από τους
οπαδούς των «ερυθρολεύκων» σε Αθήνα, Πειραιά και άλλες πόλεις της χώρας. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15820O002</ED>
<ID>
ID:170876

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O00&aa=2</URL></REF>


Article

<CATEGORY>vin10</CATEGORY>

 <H2>«Περιμέναμε αυτή τη νίκη»</H2>

σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15820O003</ED>
<ID>
ID:170911

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O00&aa=3</URL></REF>


Article

<CATEGORY>vin10</CATEGORY>

 <H2>Δίνουμε
απάντηση στο γήπεδο</H2>

σελίδα 3 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15820O004</ED>
<ID>
ID:170934

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O00&aa=4</URL></REF>


Article

<CATEGORY>vin10</CATEGORY>

 <H2>Ψάχνει
1.000... διαδόχους</H2>

σελίδα 2

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15820O005</ED>
<ID>
ID:170948

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O00&aa=5</URL></REF>


Article

<CATEGORY>vin10</CATEGORY>

 <H2>Έτοιμοι για τον τελικό</H2>

<AUTHOR>ΓΙΑΝΝΗΣ ΛΑΜΠΙΡΗΣ ΘΟΔΩΡΟΣΑΚΑΛΕΣΤΟΣ</AUTHOR>

ΡΩΜΗ 
Ο ΜΕΓΑΛΟΣ πρωταγωνιστής
του αγώνα Ντέιβιντ Ρίβερς είπε: «Είμαι χαρούμενος που βρίσκομαι στη Ρώμη και
θα παίξω στον μεγάλο τελικό. Ήταν 40 δύσκολα λεπτά. Μπορεί να λένε καλά λόγια
για μένα, αλλά μας βοήθησαν πολύ ο σμολ φόργουορντ και ο πάουερ φόργουορντ
(σ.σ. Παπανικολάου, Νάκιτς). Στο δεύτερο ημίχρονο δεχθήκαμε πίεση από την
Ολύμπια και κάναμε κάποια λάθη σε μερικά σημεία. Η νίκη μας είναι μεγάλη και
τώρα είμαστε έτοιμοι για τον τελικό». 
Τα εύσημα στον Ντέιβιντ
Ρίβερς απέδωσε ο Άριελ ΜακΝτόναλντ: «Ο αγώνας ήταν Ντέιβιντ Ρίβερς σόου. Έκανε
τα πάντα. Έκοβε, μοίραζε ασίστ, σκόραρε, τόσο από μακριά όσο και από κοντά.
Ήταν αδύνατο να τον σταματήσουμε. Ο Ρίβερς, παρά το ατύχημά του, έχει
προσπαθήσει πολύ στη ζωή του και αξίζει τον τίτλο του πρωταθλητή!». 
Για τον αγώνα, τόνισε: «Δεν θα μιλήσω για διαιτησίες και τέτοια, αυτά είναι
αηδίες. Ο Ολυμπιακός ήταν καλύτερος και μας κλότσησε στον... πισινό».

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15820O011</ED>
<ID>
ID:170832

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O01&aa=1</URL></REF>


Article

<CATEGORY>vin10</CATEGORY>

 <H5>Η
ΑΕΚ ΑΝΑΖΗΤΕΙ 1.000 ΕΠΙΧΕΙΡΗΜΑΤΙΕΣ ΠΟΥ ΘΑ ΒΑΛΟΥΝ ΑΠΟ ΤΡΙΑ ΕΚΑΤ...</H5>
<H5>«Για όλα φταίει ο διαιτητής»</H5>
<H2>Ψάχνει 3 δισ.!</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΕ ΑΝΑΖΗΤΗΣΗ 3 δισ. βρίσκεται (και επίσημα) η ΑΕΚ! Και σκοπεύει να
προσελκύσει το ενδιαφέρον περίπου... 1.000 επιχειρηματιών, που θα βάλουν από 3
εκατ. ώστε η ΠΑΕ να λύσει μέρος του οικονομικού της προβλήματος. 
Πότε
αποφασίστηκαν αυτά; Χθες βράδυ, σε ανοιχτή συγκέντρωση (γνωριμίας) περίπου 35
ατόμων στην αίθουσα μελών του «Νίκος Γκούμας». 
Παρόντες ήταν ο πρόεδρος
της ΠΑΕ Γιώργος Κυριόπουλος, εκπρόσωποι του SoE (Γ. Καπετανάκης - Κ. Σουξές),
ο Δήμαρχος Νέας Φιλαδέλφειας κ. Γρετζελιάς και αρκετοί επιχειρηματίες, όλοι
φίλοι της ΑΕΚ. 
Ο Μιχάλης Τροχανάς δεν εμφανίστηκε. Θα το κάνει στην
επόμενη συνάντηση (15 Μαΐου), οπότε και θα φανεί πού βαδίζει το εγχείρημα. Ο
κύριος προβληματισμός ήταν για το πώς η ομάδα θα «περπατήσει» οικονομικά. 
Βραχυπρόθεσμα, το πρόβλημα θα λυθεί με αύξηση κατά 1 δισ. του Μετοχικού
Κεφαλαίου και την προώθηση των μπλοκ διαρκείας, ενώ για το απώτερο μέλλον οι
τρόποι αναζητούνται... Χθες, ακούστηκε το εξής: να βρεθούν κοντά 1.000
επιχειρηματίες που θα διαθέσουν από 3 εκατ. με σκοπό να γίνει εισροή στο
ταμείο 3 δισ. Ένα δισ. για το '97 και τα άλλα δύο έως το '99! Πρόθεση του SoE
είναι να καλύψει μέρος της αύξησης του μετοχικού κεφαλαίου και ακολούθως ίσως
να συμμετέχει στην ΠΑΕ κατά 50% ή 40%. 
Το υπόλοιπο θα ελέγχεται από τους
επιχειρηματίες, αν φυσικά υλοποιηθούν οι χθεσινές σκέψεις. Κατά συνέπεια, όπως
φάνηκε χθες, το θέμα πώλησης δεν «παίζει». Κι αυτό διότι στην ΑΕΚ (ακόμη) δεν
έχει ακουστεί το «δυνατό» όνομα, δηλαδή το ικανό να λύσει διά παντός το
οικονομικό «αγκάθι». 
Επιπλέον, στην τελική ευθεία θα μπει το θέμα της
δημιουργίας λέσχης φίλων ΑΕΚ με περίπου 100.000 άτομα να δραστηριοποιούνται
και να στοχεύουν στο Μουσείο της ΑΕΚ και την έκδοση της ιστορίας της. 
Στόχος εφικτός είναι η «καλύτερη οργάνωση» της εταιρείας και αυτό ακούστηκε
αρκετά στη χθεσινή συγκέντρωση. 
Εντύπωση (θετική) έκανε και η τοποθέτηση
του εξωδιοικητικού παράγοντα Δημήτρη Τυροβολά, ο οποίος έκανε καλόπιστη
κριτική (όχι αντιπολίτευση) και ζήτησε σοβαρότητα σε όλα τα επίπεδα. 
ΣΤΗ ΔΙΑΙΤΗΣΙΑ του Αργύρη Παπαχίντζιου τα «ρίχνουν» όλοι
στην ΑΕΚ μετά το 1-1 κόντρα στη Βέροια. Και εκφράζουν έντονα παράπονα,
αφήνοντας παράλληλα να εννοηθεί ότι δεν υπάρχει «θέμα» για το ποιος θα
κατακτήσει τον τίτλο του πρωταθλητή. 
«Αν παίζαμε στο αγγλικό πρωτάθλημα,
οι πιθανότητές μας να πάρουμε τον τίτλο θα ήταν περισσότερες· ευκολότερα τα
καταφέρνεις στην Πρέμιερ Λιγκ», έλεγε χθες προβληματισμένος ο Πέτρος Ραβούσης.

Συνεπώς, ελάχιστοι πλέον πιστεύουν ότι θα αλλάξει η κατάσταση. Η αποβολή
του Τριαντάφυλλου Μαχαιρίδη, το πέναλτι υπέρ του Νικολαΐδη που δεν δόθηκε,
αλλά και η όλη «πολιτική» του Παπαχίντζιου, ήταν τα πρώτα θέματα συζήτησης
χθες στην ΑΕΚ. 
Χθες έκανε δήλωση και ο Βασίλη Μπορμπόκης, σχετικά με τη
φωτογραφία που δημοσιεύθηκε και τον εμφανίζει με κατεβασμένο σορτσάκι. Ο
παίκτης της ΑΕΚ μιλά για «ατυχές περιστατικό» και προσθέτει: «Πάνω στους
πανηγυρισμούς και χωρίς να το καταλάβω, τραβήχτηκε το σορτσάκι ­ το γεγονός
δεν μας τιμά, έγινε χωρίς πρόθεση, αλλά πήρε δημοσιότητα και με εκθέτει. Όσο
για τις υποτιθέμενες χειρονομίες, είναι φαντασιώσεις και αυτό αποδεικνύεται
από το βίντεο». 
*** Ομάδα της ΑΕΚ θα δώσει σήμερα το απόγευμα φιλικό
παιχνίδι στα Νέα Λιόσια με τον Ακράτητο. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15820O021</ED>
<ID>
ID:170836

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O02&aa=1</URL></REF>


Article

<CATEGORY>vin10</CATEGORY>

 <H2>Ο
Παναθηναϊκός γεύτηκε νίκη στην Πρέβεζα</H2>

ΠΡΕΒΕΖΑ 
ΝΙΚΗ, έστω και σε φιλικό παιχνίδι, πέτυχε ύστερα από έναν
μήνα ο Παναθηναϊκός! Οι «πράσινοι» έπαιξαν χθες στην Πρέβεζα για
φιλανθρωπικούς σκοπούς και νίκησαν τη Μεικτή των Ενώσεων Πρέβεζας - Λευκάδας
(2-1). Περίπου 4.000 θεατές χειροκρότησαν θερμά τους Αθηναίους, αναγνωρίζοντας
το σκοπό της μετάβασής τους στην όμορφη πόλη. 
Μοναδικός άτυχος της
συνάντησης ο Θεοφύλακτος Νικολαΐδης, ο οποίος έσκισε το πόδι του και του
τοποθετήθηκαν έξι ράμματα. Όλα τα γκολ τα σημείωσαν «πράσινοι»! Προηγήθηκε η
Μεικτή με αυτογκόλ του Παππά και ισοφάρισε ο Λαγωνικάκης (53'). Στο 85' και
πάλι ο Λαγωνικάκης χάρισε τη νίκη στον Παναθηναϊκό. 
Για την αθηναϊκή ομάδα
δύο δοκάρια είχαν οι Γ.Σ. Γεωργιάδης, Λυμπερόπουλος. Ο Μάρκος έχασε πέναλτι.

Η σύνθεση του ΠΑΟ: Νικοπολίδης, Χωριανόπουλος, Γ.Σ. Γεωργιάδης, Παππάς,
Νικολαΐδης (87' Σίμος), Αποστόλου, Λυμπερόπουλος, Μάκος, Νασιόπουλος,
Λαγωνικάκης, Μπασινάς. Όλες οι εισπράξεις δόθηκαν υπέρ του Κέντρου
Αποκατάστασης Παιδιών με Ειδικές Ανάγκες, το οποίο εδρεύει στην περιοχή. Ο
Νίκος Καρούλιας, που κοουτσάρισε την ομάδα, δήλωσε: «Ο Παναθηναϊκός είναι
πρωτοπόρος σε εκδηλώσεις για φιλανθρωπικούς σκοπούς και δεν διστάζει να
ταξιδεύει σε όλες τις περιοχές της Ελλάδας. Ο ΠΑΟ σύντομα θα ξαναβρεί το δρόμο
του και στον αγωνιστικό τομέα. Αν χρειαστεί θα ξανάρθουμε εδώ για παρόμοιο
σκοπό. Αυτή είναι η βούληση του προέδρου μας κ. Βαρδινογιάννη». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15820O022</ED>
<ID>
ID:170880

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ</H5>
<H2>Ανάσταση στο Χαριλάου</H2>

ΘΕΣΣΑΛΟΝΙΚΗ 
ΜΟΝΟ ΑΡΝΙ δεν θα σουβλίσουν
στο Χαριλάου οι «κιτρινόμαυροι». Ο Γιώργος Φοιρός και ο Ντίνος Κούης
ανακοίνωσαν χθες στους παίκτες του Άρη το πρόγραμμα της προετοιμασίας για το
παιχνίδι με τον ΟΦΗ και έκπληκτοι οι ποδοσφαιριστές των «κιτρίνων» άκουσαν πως
και το Μεγάλο Σάββατο και την δεύτερη μέρα του Πάσχα θα πρέπει να βρίσκονται
στο γήπεδο. Βέβαια όλοι δέχθηκαν αδιαμαρτύρητα την απόφαση των προπονητών,
αφού δεν υπάρχουν περιθώρια για χαλάρωση και ξεκούραση τώρα που κορυφώνεται η
προσπάθεια για τη σωτηρία του Άρη. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15820O023</ED>
<ID>
ID:170915

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O02&aa=3</URL></REF>


Article

<CATEGORY>vin10</CATEGORY>

 <H2>Σε
διακοπές ο Ηρακλής</H2>

ΣΕ ΠΡΟΩΡΕΣ
διακοπές βρίσκονται από σήμερα οι «κυανόλευκοι». Ο Αλκέτας Παναγούλιας πέταξε
τη Δευτέρα για τις Ηνωμένες Πολιτείες και έδωσε εξαήμερο ρεπό στους παίκτες ως
και τη δεύτερη μέρα του Πάσχα. Αν και το αποτυχημένο αποτέλεσμα στον αγώνα με
την Παναχαϊκή προβλημάτισε τον Έλληνα τεχνικό, η μετάβασή του στην Αμερική για
να κάνει Πάσχα με την οικογένειά του δημιούργησε πολλά ερωτηματικά και
ενίσχυσε ακόμη περισσότερο την άποψη ότι υπάρχει απροθυμία και από τον ίδιο
και από τον Ηρακλή για να ανανεώσουν τη συνεργασία τους. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15820O024</ED>
<ID>
ID:170938

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O02&aa=4</URL></REF>


Article

<CATEGORY>vin10</CATEGORY>

 <H2>Ντέρμπι στη Λάρισα</H2>

ΤΟ ΝΤΕΡΜΠΙ
Απόλλωνα Λάρισας - Αγροτικού Αστέρα ξεχωρίζει στη σημερινή 28η αγωνιστική του
βόρειου ομίλου, στο πρωτάθλημα της Γ' Εθνικής. 
Οι υπόλοιποι αγώνες
(17.00): Ηρακλής Πτολ. - Ορέστης Ορ., Αλμωπός Αρ. - Λαμία, Αμπελόκηποι -
Πιερικός, Αν. Κολινδρού - Νιγρίτα, Ποσειδών Ν.Μ. - Αν. Γιαννιτσών, ΗΛΤΕΞ Λύκοι
- Αν. Άρτας, Ολυμπιακός Β. - Τύρναβος, Αν. Καρδίτσας - Αετός Σκ. (15.00,
SUPERSPORT). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15820O025</ED>
<ID>
ID:170951

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O02&aa=5</URL></REF>


Article

<CATEGORY>vin10</CATEGORY>

 <H2>Ο
Ζάετς μιλάει για τον Βουγκρίνετς</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

ΣΥΝΑΝΤΗΣΗ με τον πρόεδρο της Βάρτεκς, Χέριαβετς, θα έχει την επόμενη
εβδομάδα ο Βέλιμιρ Ζάετς, προκειμένου να διερευνήσει το «έδαφος» για τη
μεταγραφή του Βουγκρίνετς στον Παναθηναϊκό. 
Ο Χέριαβετς αποκάλυψε στους
Κροάτες δημοσιογράφους πως θα μεταβεί στη Θεσσαλονίκη τη Δευτέρα, συνοδεύοντας
άτυπα τον επιθετικό της ομάδας του Βάρτεκς, Βουγκρίνετς, ο οποίος συμπεριλήφθη
στην Εθνική ελπίδων. Ο Χέριαβετς θα συζητήσει με τον Βέλιμιρ Ζάετς για μία
ακόμη φορά τις οικονομικές απαιτήσεις της κροατικής ομάδας για τον
Βουγκρίνετς, οι οποίες το τελευταίο διάστημα φαίνεται πως έχουν ανατιμηθεί.

Ο πρόεδρος της Βάρτεκς είπε, ακόμη, πως ενδιαφέρον για τον Βουγκρίνετς
έχουν εκφράσει επίσης η Νάπολι και η Στουτγκάρδη, αλλά τον πρώτο λόγο
συνεχίζει να έχει ο Παναθηναϊκός, έπειτα από επιθυμία του ίδιου του παίκτη.

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15820O026</ED>
<ID>
ID:170960

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O02&aa=6</URL></REF>


Article

<CATEGORY>vin10</CATEGORY>

 <H2>Εισιτήρια για την Εθνική</H2>

ΤΑ
ΕΙΣΙΤΗΡΙΑ του αγώνα Ελλάδας - Κροατίας θα διατίθενται από τα γραφεία της ΕΠΣΜ
(Τσιμισκή 31 - 2ος όροφος) και από κεντρικά πρακτορεία ΠΡΟ-ΠΟ της
Θεσσαλονίκης. 
Εξάλλου, σύσκεψη με τη συμμετοχή της αστυνομικής δύναμης,
εκπροσώπων του Δ.Σ. της ΕΠΣΜ και του γ.γ. της ΕΠΟ κ. Θωμαΐδη θα
πραγματοποιηθεί σήμερα στις 11.00 στο Καυταντζόγλειο Στάδιο. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15820O027</ED>
<ID>
ID:170963

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O02&aa=7</URL></REF>


Article

<CATEGORY>vin10</CATEGORY>

 <H2>Πήρε 7 ο Παπαχίτζιος</H2>

ΣΧΕΤΙΚΑ καλό
βαθμό πήρε η διαιτησία του Αργύρη Παπαχίτζιου στον αγώνα της Βέροιας με την
ΑΕΚ. Αν και η έκθεση του παρατηρητή διαιτησίας δεν έχει σταλεί ακόμη στην ΕΠΟ,
ο κ. Παπαδάκος, σύμφωνα με πληροφορίες, βαθμολογεί με 7 τον Θεσσαλονικιό
διαιτητή. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15820O028</ED>
<ID>
ID:170965

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O02&aa=8</URL></REF>


Article

<CATEGORY>vin10</CATEGORY>

 <H5>ΑΝΤΕΠΙΘΕΣΗ ΤΟΥ ΜΠΑΓΙΕΒΙΤΣ ΣΕ ΟΣΟΥΣ ΑΜΦΙΣΒΗΤΟΥΝ ΤΟΝ ΟΛΥΜΠΙΑΚΟ</H5>
<H2>Μας ζηλεύουν</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΒΡΙΣΚΟΜΑΣΤΕ κοντά στον
τίτλο. Από την αρχή μάς κυνηγούν και προσπαθούν να βγάλουν προς τα έξω μία
εικόνα που δεν έχει σχέση με την πραγματικότητα. Αυτό είναι ζήλεια και
κακοήθεια. Εμείς δίνουμε την απάντηση με τα παιχνίδια μας στους αγωνιστικούς
χώρους». Ο Ντούσαν Μπάγιεβιτς πέρασε στην αντεπίθεση κατά τη διάρκεια της
χθεσινής συνέντευξης Τύπου, προκαλώντας αυτούς που αμφισβητούν την ανωτερότητα
του Ολυμπιακού να κάνουν συγκρίσεις των αγώνων μέσω του βίντεο, ενώ έδωσε
απάντηση στον προπονητή του ΠΑΟΚ Άγγελο Αναστασιάδη. 
Ο Ντούσκο δήλωσε
χαρακτηριστικά: «Ο Ολυμπιακός δεν χρειάζεται να πετύχει κάτι παραπάνω εφέτος.
Ο κόσμος, όχι μόνο του Ολυμπιακού, γνωρίζει ποια είναι η πραγματικότητα». 
ΑΠΑΝΤΗΣΗ 
Όσον αφορά τον Άγγελο Αναστασιάδη, ο Μπάγιεβιτς τόνισε: «Ο κόσμος
του ΠΑΟΚ δεν έχει καμία σχέση με όλα αυτά. Ο ΠΑΟΚ είναι μεγάλη ομάδα και εμείς
δεν έχουμε κανένα πρόβλημα. Ο κ. Αναστασιάδης ήταν εκνευρισμένος και με έβρισε
μετά τη λήξη του αγώνα χωρίς να υπάρχει λόγος. Αυτά για την Ελλάδα είναι
απαράδεκτα πράγματα. Ένας λαός υπάρχει, όχι δύο ή τρεις ή πέντε. Κανένας δεν
με ειδοποίησε για να πάω στη συνέντευξη Τύπου. Κάποιος κύριος είπε ότι μίλησε
μαζί μου τρεις φορές τηλεφωνικώς. Τηλέφωνο δεν υπήρχε. Το ίδιο έγινε στον
αγώνα Κυπέλλου στην Τούμπα. Εδώ και εννέα χρόνια πηγαίνω στις συνεντεύξεις
Τύπου. Όταν απουσιάζω υπάρχουν σοβαροί λόγοι και πάντα στέλνω κάποιον
συνεργάτη μου». 
Ο Μπάγιεβιτς υποστήριξε ότι οι συνθήκες που αντιμετώπισε
στην Τούμπα ήταν καλές: «Όταν μπήκαμε στην Τούμπα, το γήπεδο ήταν γεμάτο,
τρεις ώρες πριν αρχίσει το παιχνίδι. Είναι κάτι που χρειάζεται το ελληνικό
ποδόσφαιρο. Δεν μας πείραξε κάτι στην Τούμπα. Παντού ρίχνουν αντικείμενα στον
αγωνιστικό χώρο». 
Ο 49χρονος προπονητής εξέφρασε την έκπληξή του για την
αλλαγή του Φραντζέσκου στο β' ημίχρονο, οπότε δεν έμεινε ικανοποιημένος από
την απόδοση των ποδοσφαιριστών του: «Οι παίκτες μου πίστεψαν ότι τα πράγματα
θα ήταν πιο εύκολα όταν ο ΠΑΟΚ έμεινε με δέκα ποδοσφαιριστές. Δεν μας βγήκαν
τα μαρκαρίσματα και δεν μπορούσαμε να δώσουμε μία πάσα». 
ΤΟ ΝΤΕΡΜΠΙ 
Ο
Ντούσκο παραδέχθηκε ότι σε περίπτωση νίκης στο ντέρμπι επί της ΑΕΚ ο
Ολυμπιακός θα αναδειχθεί και μαθηματικά πρωταθλητής, αλλά αυτή τη στιγμή
εκείνο που σκέπτεται είναι ο αγώνας του Πύργου με τον Πανηλειακό. 
Ο
Ολυμπιακός έχει δεχθεί τα λιγότερα γκολ στο Πρωτάθλημα και ο Μπάγιεβιτς δήλωσε
με ειλικρίνεια ότι περίμενε να αντιμετωπίσει περισσότερα προβλήματα με το νέο
σύστημα ζώνης στην άμυνα. 
Σχετικά με τα συμβόλαια των Ίβιτς, Αλεξανδρή, ο
Ντούσκο απέφυγε να μιλήσει. 
*** Τεστ για τους Σαμπανάντζοβιτς, Τζόρτζεβιτς
θα είναι το σημερινό φιλικό παιχνίδι του Ολυμπιακού με τον Πανελευσινιακό στην
Ελευσίνα (19.00). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15820O031</ED>
<ID>
ID:170837

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O03&aa=1</URL></REF>


Article

<CATEGORY>vin10</CATEGORY>

 <H5>ΦΡΑΝΤΖΕΣΚΟΣ</H5>
<H2>Ζήτησε συγγνώμη και προπονήθηκε</H2>

<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ 
ΤΕΛΟΣ ΚΑΛΟ, όλα καλά στις σχέσεις του Κώστα Φραντζέσκου με τον προπονητή του
ΠΑΟΚ Άγγελο Αναστασιάδη. 
Η ρήξη που είχε δημιουργηθεί τέλειωσε χθες το
πρωί πριν από την προπόνηση στην Τούμπα. Ο διεθνής παίκτης πήγε στο γραφείο
του προπονητή και αφού ζήτησε συγγνώμη πήρε μέρος στην προπόνηση, ενώ το
απόγευμα πήρε άδεια για να μεταβεί στην Αθήνα, προκειμένου να ενσωματωθεί με
την Εθνική ομάδα. «Θα δείτε στη συνέχεια την συμπεριφορά του Φραντζέσκου. Αν
δεν κάνει καλά την δουλειά του, τότε οι συνέπειες θα είναι μεγάλες. Όμως ο
Κώστας κατάλαβε το λάθος του και τώρα δεν υπάρχει πρόβλημα», υποστήριξε ο
προπονητής του «δικεφάλου» στους παίκτες, από τους οποίους ζήτησε μεγαλύτερη
προσπάθεια και πειθαρχία, για να έρθουν τα αποτελέσματα και να υλοποιηθεί ο
στόχος που είναι η έξοδος στην Ευρώπη. 
Σήμερα ο ΠΑΟΚ θα δώσει φιλικό αγώνα
στο Εθνικό στάδιο του Κιλκίς με την Μεικτή της πόλης. 
*** Προσπάθεια
αποκατάστασης της ηρεμίας στα αποδυτήρια της ομάδας επιχείρησε η ΠΑΕ ΠΑΟΚ, με
χθεσινή ανακοίνωση, όπου σημειώνεται μεταξύ άλλων: «Οι στιγμιαίοι εκνευρισμοί
και η ένταση μέσα σε μια ποδοσφαιρική οικογένεια είναι συνηθισμένα και
ασήμαντα γεγονότα. Έτσι, ανακοινώνεται επίσημα και ενυπόγραφα ότι το
διοικητικό συμβούλιο δεν επέβαλε καμία ποινή και κανένα πρόστιμο σε κανέναν».

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15820O032</ED>
<ID>
ID:170881

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O03&aa=2</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα</H5>
<H2>ΙΠΠΟΔΡΟΜΟΣ</H2>

Οι σημερινές κούρσες και τα
προγνωστικά μας: 
ΠΡΩΤΗ ΙΠΠΟΔΡΟΜΙΑ 
Ώρα 3.00, 1.000 μέτρα 
1. ΑΛΙΚΟΥΛΑ 58
Ζευγώλης&#00910 
2. ΑΝΤΑΥΓΕΙΑ 58 Νίκος&#0091 3. ΒΑΪΟΛΕΤ 58 Σωτηρόπ/λος&#0094 
4. ΔΑΝΑΗ ΣΤΑΡ 58 Χατζημίμης&#0092 
5. ΕΛΑ ΛΙΝΑ
ΜΟΥ 58 Φίλιππος&#0095 
6. ΠΑΦΛΑΓΟΝΙΑ 57,5
Σταύρου&#0097 
7. ΣΙΝΙΟΡΙΤΑ 57 Περικλής&#0093 8. ΝΙΚΟΚΛΕΙΑ 56,5 Ξυνός&#0096 
9. ΣΜΑΡΑΓΔΙ 56,5 Μπρούσαλης&#0099 
10. ΗΛΙΟΓΕΝΝΗΤΗ
56 Οικονομίδης&#0098 
­ Υπόδ.: ΑΝΤΑΥΓΕΙΑ -
ΠΑΦΛΑΓΟΝΙΑ (Έλα Λίνα Μου). 
ΔΕΥΤΕΡΗ ΙΠΠΟΔΡΟΜΙΑ Ώρα 3.30, 1.000 μέτρα 
1. ΑΒΕΡΙΑ
58 Φίλιππος&#0092 
2. ΑΘΕΑΤΗ 58 Νίκος&#0099 3. ΗΓΗΣΙΠΥΛΗ 58 Τσιριγώτης&#0094 
4. ΜΙΝΤΝ. ΕΞΠΡΕΣ 58 Οικονομίδης&#0097 
5. ΣΑΝ
ΣΑΜΠΙΛ 58 Δούκας&#0095 
6. ΤΟΛΟΦΩΝΑ 58
Ξυνός&#0096 
7. ΛΟΥΚΑ ΣΠΥΡ 57,5 Αντώνης&#0098 8. ΜΙΚΡΗ ΗΡΩ 57 Περικλής&#0091 
9. ΙΛΙΑΝΤΑΡΛΙΝΓΚ 56,5 Σταύρου&#00910 
10. ΛΕΪΝΤΥ
ΑΜΑΛΙΑ 56 Σωτηρόπ/λος&#0093 
* Σε αυτήν την ιπποδρομία
θα λειτουργήσουν Trio και Tri-Cast. 
­ Υπόδ.: ΑΘΕΑΤΗ -
ΜΙΝΤΝ. ΕΞΠΡΕΣ (Αβέρια). 
ΤΡΙΤΗ ΙΠΠΟΔΡΟΜΙΑ Ώρα 4.00, 1.400 μέτρα 
1.
ΑΜΦΙΣΒΗΤΗΣΗ 58 Πακίδης&#0091 
2. ΑΞΙΟΚΡΑΤΙΑ 58
Νίκος&#0096 
3. ΛΕΪΝΤΥ ΕΥΑ 56 Φίλιππος&#0093 4. ΚΟΡΙΝΑ ΦΟΥΣΚ 55,5 Χατζημίμης&#0097 5. ΩΡΑΙΑ ΜΕΛΙΝΑ 55 Αχιλλέας&#0094 
6. ΔΗΜΗΤΣΑΝΑ 54 Ζευγώλης&#0099 
7. ΜΠΟΝΑΤΣΑ
58 Σκιαδόπ/λος&#0095 
8. ΚΟΥΗΝ ΟΛΓΑ 57,5
Πρόφης&#0098 
9. ΕΛΛΗ ΦΟΥΣΚ 56 Οικονομίδης&#0092 * Οι ίπποι 1-7-8 και 4-9 είναι ομόσταβλοι 
­
Υπόδ.: ΑΞΙΟΚΡΑΤΙΑ - ΔΗΜΗΤΣΑΝΑ (Έλλη Φουσκ). 
ΤΕΤΑΡΤΗ ΙΠΠΟΔΡΟΜΙΑ 
Ώρα 4.30, 1.400 μέτρα 1. Μ. ΠΑΡΑΣΚΕΥΗ 58 Πρόφης&#0091 
2. ΦΩΦΑΚΙ 58 Χατζημίμης&#0094 
3. ΒΛΑΧΑ
55,5 Τσιριγώτης&#0098 
4. ΣΑΝΤΟ ΝΑΤΑΣΑ 54,5
Ζευγώλης&#0097 
5. ΑΜΑΝΙ 54 Περικλής&#0092 6. ΕΥΑΚΙ 54 Κυριακόπ.&#00910 
7. ΖΗΜΙΑΡΑ 54 Κουτσούκος&#0093 
8. ΙΠΠΟΤΟΥΡ ΝΙΤ
54 Αντώνης&#0096 
9. ΙΣΛΑΝΤΑ 54 Δούκας&#0095

10. ΤΡΙΑΝΤΑΦΥΛΛΙΑ 54 Πακίδης&#0099 * Οι ίπποι 9-10 είναι ομόσταβλοι. 
­
Υπόδ.: ΦΩΦΑΚΙ - ΒΛΑΧΑ (Τριανταφυλλιά). 
ΠΕΜΠΤΗ
ΙΠΠΟΔΡΟΜΙΑ 
Ώρα 5.00, 1.800 μέτρα 1. ΤΖΕΝΕΡ. ΓΟΥΕΪ 64 Νίκος&#0096 
2. ΜΑΥΡ. ΥΑΚΙΝΘΟΣ 60 Σωτηρόπ/λος&#0092 
3. ΣΟΥΠ.
ΚΡΑΟΥΝ 55 Φίλιππος&#0097 
4. ΔΙΟΚΛΗΣ 52
Δούκας&#0094 
5. ΣΤΡΥΜΟΝΑΣ 52 Κατσιμίχας&#0095 6. ΔΑΪΤΗΣ 47,5 Σγούρος&#0091 
7.
ΛΑΪΤΦ. ΠΡΕΝΣ 48 Καζάκος&#0093 
­ Υπόδ.: ΜΑΥΡΟΣ
ΥΑΚΙΝΘΟΣ - ΔΙΟΚΛΗΣ (Σούπερ Κράουν). 
ΕΚΤΗ
ΙΠΠΟΔΡΟΜΙΑ 
Ώρα 5.30, 1.800 μέτρα 1. ΜΑΤΖΙΚ ΦΟΡΣ 58 Οικονομίδης&#0094 
2. ΕΒΕΡΛ. ΓΟΥΕΪ 48,5 Βαλακούδ. Ν.&#0096 
3. ΙΠΠ.
ΝΟΤΑΜΠΛ 51 Αντώνης&#0092 
4. ΦΕΣΤΙΒΑΛ 48,5
Σγούρος&#0097 
5. ΜΠΕΣΤ ΛΕΪΝΤΥ 47,5
Κατσιμίχας&#0093 
6. ΕΝΤΛΕΣ ΓΟΥΕΪ 48 Καζάκος&#0095

7. ΑΣΤΑΡΤΗ 45,5 Αλίκη&#0091 
* Οι
ίπποι 1-7 και 2-6 είναι ομόσταβλοι 
­ Υπόδ.: ΕΒΕΡΛ. ΓΟΥΕΪ
- ΙΠΠΟΤ. ΝΟΤΑΜΠΛ (Μάτζικ Φορς). 
ΕΒΔΟΜΗ
ΙΠΠΟΔΡΟΜΙΑ 
Ώρα 6.00, 1.400 μέτρα 1. ΧΟΥΑΝΙΤΑ 59,5 Βαλακούδ. Ν.&#0098 
2. ΤΟΤΝ. ΠΡΑΗΝΤ 58 Κατσαλής&#0093 
3. ΓΚΛΕΝ ΓΟΥΕΪ
53 Μπακάλης&#0092 
4. ΤΖΕΪΝ 53 Μιχάλης&#0097 5. ΑΡΙΣΤΟΜΑΧΟΣ 52,5 Δρόσος&#0096 
6. ΛΑΟΥΝΤ ΑΠΙΑΛ 52 Σταυρινός&#0094 
7. ΣΟΦΗ ΔΕΔΕ
50,5 Κοσμάς&#0091 
8. ΦΑΚΗ 47 Θεοδόσης&#0095 * Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΑΡΙΣΤΟΜΑΧΟΣ - ΓΚΛΕΝ ΓΟΥΕΪ (Τότναμ Πράηντ).

ΟΓΔΟΗ ΙΠΠΟΔΡΟΜΙΑ 
Ώρα 6.30,
1.400 μέτρα 
1. ΔΙΑΠΡΕΠΗΣ 59 Αττίκος&#0095 2. ΣΑΡΑ ΒΟΝ 55 Φίλιππος&#0097 
3.
ΛΟΥΜΙΝΙΣΤ 52,5 Ξυνός&#0094 
4. ΣΑΤΥΡΑ 51
Αντώνης&#0092 
5. ΧΙΟΥΚΟ 51 Κυριακόπ.&#0093 6. ΝΤΡΗΜ ΜΠΟΫ 50 Κουτσούκος&#0091 
7. ΛΑΪΤΕΝ. ΣΤΑΡ 46 Βαλακούδ. Ν.&#0098 
8. ΚΛΙΦ
ΧΟΟΥΠ 47 Κατσιμίχας&#0096 
­ Υπόδ.: ΛΑΪΤ. ΣΤΑΡ -
ΣΑΡΑ ΒΟΝ (Λουμινίστ). 
ΕΝΑΤΗ ΙΠΠΟΔΡΟΜΙΑ Ώρα 7.00, 1.400 μέτρα 
1. ΠΛΑΝΗΤΗΣ
58 Οικονομίδης&#0095 
2. ΜΙΣΙΣ ΑΜΑΛΙΑ 56,5
Σωτηρόπ/λος&#0094 
3. ΚΟΣΚΟ 54,5 Σίντλερ&#0092 4. ΛΙΜΠΕΡΕΪΤΟΡ 52 Σγούρος&#0091 
5. ΓΚΟΛΝΤ. ΓΟΥΕΪ 47,5 Βαλακούδ. Ν.&#0096 
6.
ΔΙΔΥΜΟΣ 51 Δούκας&#0098 
7. ΙΠΠ. ΛΟΥΣΙΟΥΣ 51
Αντώνης&#0097 
8. ΦΩΤΑΚΙ ΜΟΥ 51 Κυριακόπ.&#0093 ­ Υπόδ.: ΜΙΣΙΣ ΑΜΑΛΙΑ - ΙΠΠΟΤ. ΛΟΥΣΙΟΥΣ (Πλανήτης). ­ Δύο αουτσάιντερ: ΧΟΥΑΝΙΤΑ (7η) ­ ΛΙΜΠΕΡΕΪΤΟΡ
(9η). 
1η:
Μεσσηνιακός (Σταυρινός) 21-25. Αδιάφθορος 75. Τρίτος, Έλα Γάτο Μου. Δίδυμο 1Χ2
= 161. Φορκάστ 2Χ1 = 214. TRIO: 1Χ2Χ7 = 143. TRI-CAST 2Χ1Χ7 = 735. 
2η:
Ζαργάνα (Τσιριγώτης) 72-23. Πικολίνα 13. Δίδυμο 3Χ7 = 71. Φορκάστ 7Χ3 = 175.
Σύνθετο 2Χ7 = 160. ΣΔ 1Χ2Χ3Χ7 = 1.160. 
3η: Νιτ Τσάπτερ (Δημητσάνης) 87-25.
Λαοδάμεια 33. Τρίτος, Υδραία. Δίδυμο 5Χ7 = 191. Φορκάστ 7Χ5 = 445. Σύνθετο 7Χ7
= 508. ΣΔ 3Χ7Χ5Χ7 = 1.719. TRIO: 1Χ5Χ7 = 1.043. TRI-CAST: 7Χ5Χ1 = 25.522.
(Διεγράφη ο ίππος 3, Πονηρούλα). 
4η: Νήαρ Δη Εντ (Νίκος) 15-13. Νέβερ
Εγκέιν (ομόσταβλος του νικητή) 65. Τρίτος, Υμεναίος. Δίδυμο 1Χ2 = 54. Φορκάστ
1Χ2 = 71. Σύνθετο 7Χ1 = 160. ΣΔ 5Χ7Χ1Χ2 = 1.129. 
5η: Λάι Σποτ (Νικολαΐδης)
68-55. Εξέκιουτιβ 16. Δίδυμο 1Χ2 = 60. Φορκάστ 2Χ1 = 156. Σύνθετο 1Χ2 = 162.
ΣΔ 1Χ2Χ1Χ2 = 387. 
6η: Εξώτικ Γουέι (Νίκος) 15-10. Πρίτυ Νάνσυ 10. Τρίτος,
Λέιντυ Άλις. Δίδυμο 1Χ2 = 22. Φορκάστ 2Χ1 = 36. Σύνθετο 2Χ2 = 140. ΣΔ 1Χ2Χ1Χ2
= 198. TRIO: 1Χ2Χ4 = 68. TRI-CAST: 2Χ1Χ4 = 193. 
7η: Μαϊμουτζής
(Οικονομίδης) 16-11. Γκαμπριέλα 11. Δίδυμο 1Χ7 = 44. Φορκάστ 1Χ7 = 63. Σύνθετο
2Χ1 = 28. ΣΔ 1Χ2Χ1Χ7 = 118. (Διεγράφησαν οι ίπποι 2 και 8, Παιάνας και Πόπη
μου, αντίστοιχα). 
8η: Λάτιν Νάιτ (Οικονομίδης) 20-11. Λιούμπεκ 15. Δίδυμο
1Χ4 = 35. Φορκάστ 1Χ4 = 54. Σύνθετο 1Χ1 = 30. ΣΔ 1Χ7Χ1Χ4 = 192. 
9η: Αλ
Χατζ (Σωτηρόπουλος) 22-14. Στρονγκ Κώστας 28. Δίδυμο 2Χ4 = 114. Φορκάστ 2Χ4 =
172. Σύνθετο 1Χ2 = 48. ΣΔ 1Χ4Χ2Χ4 = 454. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15820O033</ED>
<ID>
ID:170916

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΥΟ
ΣΩΜΑΤΟΦΥΛΑΚΕΣ ΓΙΑ ΤΗΝ ΕΞΟΥΔΕΤΕΡΩΣΗ ΤΟΥ ΛΙΤΜΑΝΕΝ - ΑΠΟΨΕ ΟΙ ΗΜΙΤΕΛΙΚΟΙ ΓΙΑ ΤΟ
ΤΣΑΜΠΙΟΝΣ ΛΙΓΚ</H5>
<H2>Ειδικό σχέδιο</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

ΕΙΔΙΚΟ σχέδιο εξουδετέρωσης του Γιάρι Λιτμάνεν έχει ετοιμάσει
ο προπονητής της Γιουβέντους Μαρσέλο Λίπι εν όψει της αποψινής αναμέτρησης των
«μπιανκονέρι» με τον Άγιαξ για τα ημιτελικά του Τσάμπιονς Λιγκ. 
Ο
Φινλανδός μεσοεπιθετικός του Άγιαξ αποτελεί «μαγνήτη» για τους Ιταλούς
παπαράτσι, αλλά και φιλάθλους, ενώ είναι χαρακτηριστικό το γεγονός πως μόνο
από τον Λιτμάνεν ζήτησαν αυτόγραφο οι οπαδοί της Γιούβε. 
Ο τερματοφύλακας
της Γιουβέντους, Άντζελο Περούτσι, συμβούλεψε τους συμπαίκτες του να έχουν την
προσοχή τους στραμμένη προς τον Λιτμάνεν σε όλη τη διάρκεια του αγώνα, αφού
μπορεί να σκοράρει ανά πάσα στιγμή. 
Ο Λίπι προορίζει για «σωματοφύλακα»
του Φινλανδού τον Τσίρο Φεράρα, στον οποίο θα δίνει βοήθεια ο Πάολο Μοντέρο.

Με τη Γιουβέντους, η οποία είχε επικρατήσει με 2-1 στο Άμστερνταμ, δεν θα
αγωνιστεί για μία ακόμη φορά ο Αλεσάντρο Ντελ Πιέρο, λόγω τραυματισμού, όπως
και ο τιμωρημένος Βλάντιμιρ Γιούγκοβιτς. 
Το παιχνίδι θα μεταδοθεί στις
21.30 από το Mega. 
*** Στον άλλο ημιτελικό, η Μάντσεστερ
Γιουνάιτεντ καλείται να ανατρέψει το 1-0 του πρώτου αγώνα με την Ντόρτμουντ,
χωρίς το καλύτερό της ίσως μέσο, Ρόι Κιν (τιμωρημένος). Οι Γερμανοί ταξίδεψαν
στην Αγγλία αποφασισμένοι όχι απλά να προκριθούν, αλλά να νικήσουν. Για τον
λόγο αυτό, ο Ότμαρ Χίτζφελντ αναμένεται να παρατάξει τρεις επιθετικούς (Μέλερ,
Σαπουϊζά, Ρίντλε). 
Ο αγώνας θα μεταδοθεί σε μαγνητοσκόπηση από το Mega,
στις 23.30. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15820O041</ED>
<ID>
ID:170838

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O04&aa=1</URL></REF>


Article

<CATEGORY>vin10</CATEGORY>

 <H2>Ίντερ -
Σάλκε στον τελικό</H2>

ΙΝΤΕΡ και Σάλκε θα αναμετρηθούν στον τελικό
του Κυπέλλου ΟΥΕΦΑ. Η Ίντερ γνώρισε την ήττα με 1-0 από τη Μονακό, αλλά
εξασφάλισε την πρόκρισή της στον τελικό, μετά τη νίκη της στο πρώτο παιχνίδι
με 3-1. Το μοναδικό τέρμα του αγώνα πέτυχε ο Ικπέμπα στο 70'. 
Για πρώτη
φορά στην ιστορία της προκρίθηκε σε τελικό ευρωπαϊκής διοργάνωσης η Σάλκε,
νικώντας στην παράταση 2-0 την Τενερίφη. Σκόραραν οι Λίνκε 68', Βίλμοτς 107'.

*** Στον τελικό του Κυπέλλου Αγγλίας προκρίθηκε για πρώτη φορά στα
121 χρόνια ιστορίας της η Μίντλεσμπρο. Η ομάδα του Μπράιαν Ρόμπσον επικράτησε
στον επαναληπτικό τελικό της Τσέστερφιλντ με 3-0 χάρη στα τέρματα των Μπεκ
(12'), Ραβανέλι (57') και Έμερσον (89'). 
Η Μίντλεσμπρο θα αντιμετωπίσει
στις 17 Μαΐου στο Γουέμπλεϊ την Τσέλσι 
*** Σε αγώνες του αγγλικού
πρωταθλήματος σημειώθηκαν τα εξής αποτελέσματα: Μπλάκμπερν - Σέφιλντ
Γουένζντεϊ 4-1, Λιντς - Άστον Βίλα 0-0, Σάντερλαντ - Σάουθαμπτον 0-1,
Γουίμπλεντον - Τσέλσι 0-1. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15820O042</ED>
<ID>
ID:170882

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O04&aa=2</URL></REF>


Article

<CATEGORY>vin10</CATEGORY>

 <H2>Κομπλέ
έρχεται η Κροατία</H2>

ΠΛΗΡΗΣ θα παραταχθεί η Εθνική Κροατίας
απέναντι στο αντιπροσωπευτικό μας συγκρότημα στις 30 Απριλίου, στη
Θεσσαλονίκη, στον πιο κρίσιμο αγώνα της προκριματικής φάσης του Μουντιάλ '98.

Οι ποδοσφαιριστές που κάλεσε ο Μίροσλαβ Μπλάζεβιτς είναι οι εξής: 
Τερματοφύλακες: Λάντιτς, Γκάμπριτς, Μρμιτς. 
Αμυντικοί:
Τζούριτς, Σόλντο, Σίμιτς, Μπίλιτς, Πάβλισιτς, Γιάρνι. 
Μέσοι:
Μπόμπαν, Ασάνοβιτς, Προσινέτσκι, Κόβατς, Γιούρσεβιτς, Τζούρτσιτς. 
Επιθετικοί: Μπόκσιτς, Σούκερ, Βλάοβιτς, Τσβιτάνοβιτς, Μάριτς, Πάμιτς.

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15820O043</ED>
<ID>
ID:170917

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O04&aa=3</URL></REF>


Article

<CATEGORY>vin10</CATEGORY>

 <H2>Η «ΟΜΑΔΑ» σάς προτείνει</H2>

<H3></H3><REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15820O044</ED>
<ID>
ID:170939

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O04&aa=4</URL></REF>


Article

<CATEGORY>vin10</CATEGORY>

 <H5>Στο Μιλάνο λόγω... Εφορίας</H5>
<H5>Έργο της μαφίας</H5>
<H5>Ρεκόρ τηλεθέασης</H5>
<H5>«Αμερικανός» ο Σουτέρ</H5>
<H2>Εμπιστευτικά</H2>

Στην αγαπημένη του πόλη, το
Μιλάνο, βρίσκεται από χθες ο προπονητής της Ρεάλ Μαδρίτης Φάμπιο Καπέλο,
προκειμένου να δει τους γιους του και να δώσει λύσει στο πρόβλημα που έχει
δημιουργηθεί με την Εφορία. 
Ο Ιταλός πρώην κόουτς της Μίλαν αρνήθηκε να
σχολιάσει την κακή φετινή πορεία των «ροσονέρι», ενώ τόνισε πως το μόνο που
τον ενδιαφέρει αυτή τη στιγμή είναι να κατακτήσει η Ρεάλ τον τίτλο. 
Η ρωσική μαφία δολοφόνησε τον
πρόεδρο της ομοσπονδίας του χόκεϊ στον πάγο Βαλεντίν Σιχ, μέσα στο αυτοκίνητό
του, στη Μόσχα. 
Ο 60χρονος Σιχ είχε καταφερθεί πρόσφατα εναντίον της
μαφίας και την προσπάθεια που καταβάλει για να αναμιχθεί στον ρωσικό
αθλητισμό. 
ΕΝΝΕΑ στους
δέκα τηλεθεατές σε ολόκληρο τον κόσμο παρακολούθησαν τους Ολυμπιακούς Αγώνες
της Ατλάντα το περασμένο καλοκαίρι, σημειώνοντας έτσι το μεγαλύτερο ποσοστό
τηλεθέασης για όλα τα αθλητικά γεγονότα στην ιστορία της. 
Σ' ένα πιθανό
σύνολο 3,5 δισ. θεατών, περίπου 3 δισ. παρακολούθησαν μέρος τουλάχιστον των
αγώνων, σύμφωνα με την «Ανάλυση της Ολυμπιακής Μετάδοσης» της ΔΟΕ. 
Ο
συνολικός αριθμός θεατών που παρακολούθησε τους 17ήμερους Αγώνες, οι οποίοι
μεταδόθηκαν σε 214 χώρες (ρεκόρ), έφθασε τα 19,6 δισ. ­ 18% περισσότεροι απ'
ό,τι στους Ολυμπιακούς Αγώνες της Βαρκελώνης το 1992. 
«Η τηλεόραση
συνεχίζει να είναι το μέσο από το οποίο ο κόσμος ζει την εμπειρία των
Ολυμπιακών», δήλωσε στην ανακοίνωση της ΔΟΕ ο πρόεδρός της Χουάν Αντόνιο
Σάμαρανκ. 
Ένας
ακόμη σπουδαίος Ευρωπαίος ποδοσφαιριστής αποφάσισε να συνεχίσει την καριέρα
του στις Ηνωμένες Πολιτείες. 
Πρόκειται για τον Ελβετό επιθετικό της
Φράιμπουργκ Αλέν Σουτέρ, ο οποίος συμφώνησε με την ομάδα Μπερνς του Ντάλας.

* Ο Τζιοβάνι Έλμπερ ελπίζει πως μετά τη μεταγραφή του στην Μπάγερν θα
κληθεί σύντομα και στην Εθνική Βραζιλίας. 
Ο Έλμπερ υποστήριξε πως όσο
αγωνιζόταν στη Στουτγκάρδη κανείς στην πατρίδα του δεν του έδινε την
απαραίτητη προσοχή. 
Αντίθετα, την Μπάγερν τη γνωρίζουν σχεδόν όλοι οι
Βραζιλιάνοι, κατά τον Έλμπερ, γεγονός που θα του ανοίξει την πόρτα της εθνικής
ομάδας. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15820O045</ED>
<ID>
ID:170952

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O04&aa=5</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΘΑ ΚΑΝΟΥΜΕ Ο,ΤΙ ΜΠΟΡΟΥΜΕ ΓΙΑ ΝΑ ΦΕΡΟΥΜΕ ΤΟ ΚΥΠΕΛΛΟ ΣΤΗΝ ΕΛΛΑΔΑ ­
«ΚΛΕΙΔΙΑ» ΟΙ ΡΙΒΕΡΣ ΚΑΙ ΣΙΓΑΛΑΣ</H5>
<H2>Πιο εύκολος ο
τελικός</H2>

<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΡΩΜΗ 
«ΕΙΧΑ ΠΕΙ ότι ο ημιτελικός για μένα ήταν πιο δύσκολος
και πλέον πιστεύω ότι θα κάνουμε ό,τι καλύτερο μπορούμε για να φέρουμε το
κύπελλο στην Ελλάδα». 
Το χαμόγελο της επιτυχίας ήταν ζωγραφισμένο στα
χείλη του Ντούσαν Ίβκοβιτς, αφού λίγη ώρα πριν είχε οδηγήσει τον Ολυμπιακό
στον τρίτο τελικό της ιστορίας του στο κύπελλο πρωταθλητριών. Ο κόουτς των
«ερυθρολεύκων» είχε κάθε λόγο να συγχαρεί τους παίκτες του και πρώτα απ' όλα
τον Ντέιβιντ Ρίβερς, τον οποίο είχε και δίπλα του. 
ΓΙΑ ΤΟΝ ΡΙΒΕΡΣ 
«Ήταν πραγματικά για μία ακόμα φορά πολύ καλός, όπως και όλα τα παιδιά. Για
μένα είναι ιδιαίτερη ικανοποίηση το γεγονός ότι αν και ο Ρίβερς βγήκε με πέντε
φάουλ, όσο διάστημα δεν τον είχαμε μαζί μας δείξαμε υπομονή και τα καταφέραμε.
Ήταν ιδιαίτερα θετικό αυτό, αφού ήταν από τις ελάχιστες φορές που βγήκε με
φάουλ. Όμως παρ' όλα αυτά κρατήσαμε το ρυθμό μας και παίξαμε πολύ έξυπνα. Γι'
αυτό θέλω να συγχαρώ άλλη μία φορά τους παίκτες μου» είπε ο «Ντούντα», που
στάθηκε ιδιαίτερα και στον Γιώργο Σιγάλα: 
«Ουσιαστικά πέταξε έξω από τον
αγώνα τον Μάρκο Μίλιτς και αυτό ήταν ίσως το κλειδί του αγώνα. Κάθε φορά που
τον έστελνε στον πάγκο η ομάδα μας είχε πλεονέκτημα έτσι απλά και εγώ
προσπάθησα λίγη ώρα να τον ξεκουράσω. Ήταν εξαίρετος». 
Ο Ντούσαν Ίβκοβιτς
όμως δεν ξέχασε και τους υπόλοιπους παίκτες: «Παίξαμε ομαδικό παιχνίδι και
πήραμε τις βοήθειες που χρειαζόμασταν από όλα τα παιδιά. Ο Νάκιτς και ο
Παπανικολάου έδωσαν βοήθεια σε κρίσιμα σημεία του αγώνα, ο πρώτος κυρίως στην
επίθεση και ο δεύτερος στην άμυνα. Γενικά ήταν ένα πολύ δυνατό παιχνίδι με
σκληρές άμυνες». 
Όσο για κάποιες στιγμές όπου ο Ολυμπιακός έχασε μια
διαφορά που είχε, ο Σέρβος τεχνικός παραδέχτηκε: «Εκεί που προηγηθήκαμε με 10
πόντους, χάσαμε κάποια ουσιαστικά δικά μας αμυντικά ριμπάουντ και δώσαμε την
ευκαιρία στην Ολύμπια με νέες επιθέσεις να ξαναμπεί στο παιχνίδι. 
Προσπαθήσαμε να παίξουμε γρήγορα, χωρίς να χαλαρώσουμε στην άμυνα, αλλά ο
Στεπάνια μας δημιούργησε λίγα προβλήματα, αφού σκοράριζε από πιο μακριά.
Είχαμε όμως τη βοήθεια που χρειαζόμασταν από το τριάρι μας και όλα πήγαν
καλά». 
ΔΥΝΑΤΗ ΑΜΥΝΑ 
Όταν ρωτήθηκε για τον τελικό, ο «Ντούντα» δεν
έδειξε να προβληματίζεται: «Δεν αλλάζει τίποτα στα πλάνα μας. Για μένα πιστεύω
ήταν πιο δύσκολος ο ημιτελικός από πλευράς ψυχολογίας. 
Πάντως τα παιδιά
δεν είχαν άγχος και ουσιαστικά το μόνο που έκανε το ματς δύσκολο ήταν η πολύ
δυνατή άμυνα της Ολύμπια, που ορισμένες φορές ήταν ιδιαίτερα σκληρή έως
αντιαθλητική. Νομίζω όμως ότι η ομάδα θα είναι πανέτοιμη την Πέμπτη για τον
τελικό», κατέληξε ο «Ντούντα». 
Όμως πριν φύγει για να δει τον δεύτερο
ημιτελικό μεταξύ της Μπαρτσελόνα και της Βιλερμπάν, «πολιορκήθηκε» από τους
συμπατριώτες του δημοσιογράφους και έδωσε ουκ ολίγες μίνι - συνεντεύξεις σε
ραδιόφωνα και τηλεοράσεις. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15820O061</ED>
<ID>
ID:170839

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O06&aa=1</URL></REF>


Article

<CATEGORY>vin10</CATEGORY>

 <H2>«Ήμασταν ψύχραιμοι στα κρίσιμα σημεία»</H2>

«ΔΕΝ ΣΚΕΦΤΗΚΑΜΕ ούτε
μια στιγμή ότι μπορούσαμε να χάσουμε αυτό το παιχνίδι. Η κακή μας μοίρα είναι
στους τελικούς και όχι στους ημιτελικούς», είπε ο Παναγιώτης Φασούλας,
βγαίνοντας από τα αποδυτήρια, αμέσως μετά τη μεγάλη νίκη του Ολυμπιακού επί
της Ολύμπια και συνέχισε: «Ο κ. Ίβκοβιτς έχει πάντως δίκιο, για να παίξεις
στον τελικό πρέπει πρώτα να περάσεις τον ημιτελικό. Άλλωστε, αυτός ήταν ο
στόχος μας, έτσι κι αλλιώς. Δεν χρειάζονται πανηγύρια για τη νίκη, αφού την
περιμέναμε». 
Ο σέντερ του Ολυμπιακού μίλησε για τον κόσμο: «Αγωνιστήκαμε
εντός έδρας. Δεν περιμέναμε τόσο κόσμο. Αυτό ίσως έγινε γιατί λείπουν οι
οπαδοί του Παναθηναϊκού. Ο κόσμος μάς βοήθησε να ξεπεράσουμε κάποιες δύσκολες
στιγμές και κάποια πράγματα που δεν περιμέναμε από τους αντιπάλους μας, αφού
έκαναν προσπάθειες κάποιοι που δεν περιμέναμε, ενώ άλλους που θεωρήσαμε ότι θα
πάρουν επιθέσεις, δεν το έκαναν». 
Ο διεθνής παίκτης κατέληξε: «Δώσαμε
μεγάλο βάρος στους δύο αγώνες με τον Παναθηναϊκό που ήταν πολύ δύσκολοι». 
Ο Φράνκο Νάκιτς βγήκε από τα αποδυτήρια για να πάει για ντόπινγκ κοντρόλ (μαζί
με τον Παπανικολάου) με πάγο στο γόνατο. Τόνισε: «Νικήσαμε δίκαια αφού είμαστε
καλύτεροι. Παίξαμε καλή άμυνα και στα κρίσιμα σημεία φανήκαμε ψύχραιμοι.
Πιστεύω ότι είναι καθαρά θέμα ψυχραιμίας όταν ευστοχείς σε δύσκολα σημεία του
αγώνα. Σε ό,τι αφορά τον τελικό, νομίζω ότι αυτή τη φορά θα είμαστε πιο
ψύχραιμοι από τα προηγούμενα χρόνια». 
Χαρακτηριστικά ήταν τα λόγια του
Δημήτρη Παπανικολάου: «Στη δική μου ζωή δεν υπάρχουν χαμένοι τελικοί, αλλά έχω
μόνο νίκες. Άλλωστε δεν ξέρω, δεν ήμουν εκεί, δεν γνωρίζω. Εγώ έχω μόνο έναν
νικηφόρο ημιτελικό και θέλω να έχω και έναν νικηφόρο τελικό την Πέμπτη (αύριο)
το βράδυ». 
«Ήταν μια μεγάλη βραδιά», είπε ο Κρίστιαν Βελπ και συνέχισε:
«Ήξερα ότι θα ήταν σκληρό ματς, αφού αυτή η ομάδα νίκησε τη Στεφανέλ δύο φορές
εκτός έδρας και μάλιστα εύκολα. Η ομάδα μου ήταν πιο ψύχραιμη, αλλά μας
βοήθησε και αυτός ο φανταστικός κόσμος. Αλήθεια πόσοι ήταν; 5.000-6.000; Ο
τελικός με την Μπαρτσελόνα θα είναι πιο ενδιαφέρων». 
Όλοι (σχεδόν) οι
οπαδοί του Ολυμπιακού έμειναν μετά τον πρώτο ημιτελικό στο γήπεδο και ενίσχυαν
τη Βιλερμπάν! 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15820O062</ED>
<ID>
ID:170883

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O06&aa=2</URL></REF>


Article

<CATEGORY>vin10</CATEGORY>

 <H5>Οι Ιταλοί για Φάνη</H5>
<H5>Ψηλό κασέ ο Μπόνι</H5>
<H5>Φυλλάδια για την Κύπρο
</H5><H5>Σνομπάρουν οι
Ιταλοί</H5>
<H5>Βλέπει Ευρώπη
ο Ράντζα</H5>
<H2>Εμπιστευτικά</H2>

Τον Φάνη Χριστοδούλου και
τον Τζον Αμίτσι έχει βάλει στο στόχαστρό της η Στεφανέλ Μιλάνου, σύμφωνα με
χθεσινό δημοσίευμα του ιταλικού περιοδικού «Σούπερ Μπάσκετ». Ιδιαίτερα για τον
δεύτερο «καίγεται», όπως αναφέρεται στο άρθρο, αφού θα της φύγει ο Κονταρέλο.
Επίσης λύνει τη συνεργασία με τον Γιώργο Καλαϊτζή, επειδή δεν τον θεωρεί
ιδιαίτερα έμπειρο. Για τον Φάνη επίσης, σύμφωνα με τις ίδιες πληροφορίες,
ενδιαφέρεται και η Τιμσύστεμ Μπολόνια. 
* Πάντα
στο ίδιο περιοδικό, πέντε είναι οι προπονητές που είναι οι βασικότεροι
υποψήφιοι για τον Παναθηναϊκό. Πρόκειται για τον Σέρτζιο Σκαριόλο, τον
Σβέτισλαβ Πέσιτς, τον Άτσα Πέτροβιτς, τον Ζέλιμιρ Ομπράντοβιτς και τον Ντιρκ
Μπάουερμαν. Πάντως, για τον Πέτροβιτς το περιοδικό φιλοξενεί δηλώσεις του
μάνατζερ του Ουόρεν Λεγκάριε, που λέει ότι θα συνεχίσει μάλλον την καριέρα του
στην Ιταλία. 
Ένας από
τους πιο ακριβοπληρωμένους κοινοτικούς θα είναι ο Μάριο Μπόνι, σύμφωνα με τον
μάνατζέρ του. Η πολύ καλή του εφετινή παρουσία ανέβασε το κασέ του και ο
παίκτης πλέον για να μείνει στην Ελλάδα (Ολυμπιακός και Παναθηναϊκός
παρουσιάζονται ως οι κυριότεροι υποψήφιοι) θα ζητήσει από 200.000 δολάρια που
έπαιρνε, 1.000.000 για 2 χρόνια (!). 
* Διήμερο
σεμινάριο προπονητών με κύριο εισηγητή τον Τζον Καλιπάρι των Νιου Τζέρσεϊ Νετς
αρχίζει σήμερα στη Ρώμη. 
Κάποιοι οπαδοί του Ολυμπιακού από την Κύπρο μοίραζαν στο κέντρο της
Ρώμης φυλλάδια στους περαστικούς με θέμα το νησί τους. 
Τα φυλλάδια είχαν
φωτογραφίες του Σολομού Σολομού και του Τάσου Ισαάκ που δολοφονήθηκαν από τους
Τούρκους και προέτρεπαν τους Ιταλούς αλλά και τους υπόλοιπους ξένους να μην
επισκέπτονται τα κατεχόμενα εδάφη. 
Όσα δεν φτάνουν οι Ιταλοί τα κάνουν... κρεμαστάρια.
Επειδή δεν κατάφεραν να εκπροσωπηθούν στο φάιναλ φορ, σνομπάρουν τη διοργάνωση
και στο μεγάλο ιταλικό περιοδικό «Σούπερ Μπάσκετ» αφιερώνουν μόλις τέσσερις
σελίδες για τη διοργάνωση, ενώ την ειρωνεύονται λέγοντας ότι μετέχουν σε αυτήν
μία ομάδα Σέρβων (για τον Ολυμπιακό), μία ομάδα Αμερικανών (για τη Βιλερμπάν),
μία ομάδα νέων (για την Ολύμπια) και μία ομάδα άγχους (για την Μπαρτσελόνα).
Δεν πειράζει θα τους περάσει... 
* Ένας φίλος
ήρθε απ' τα παλιά. Πρόκειται για τον τέως άσο του ΠΑΟΚ και νυν της Μπαρτσελόνα
Τζερόντ Μουστάφ, που όμως έχει δικαίωμα συμμετοχής μόνο στο ισπανικό
πρωτάθλημα, αφού ήρθε στην ομάδα πριν από λίγους μήνες. «Οι αναμνήσεις μου από
την Ελλάδα είναι οι χειρότερες στην καριέρα μου. Εκεί είχα τον πιο σοβαρό μου
τραυματισμό που με κράτησε αρκετό καιρό πίσω, ενώ ο ΠΑΟΚ ακόμα μου χρωστάει
270.000 δολάρια μαζί με κάποια έξοδα των γιατρών που ξέρω ότι πολύ δύσκολα θα
τα πάρω», μας είπε ο άσος των Καταλανών. 
Παρών όμως σε ένα ακόμη φάιναλ φορ και ο μεγάλος
Κροάτης άσος των Μπόστον Σέλτικς Ντίνο Ράντζα, που, όπως αποκάλυψε, βαρέθηκε
την Αμερική, αλλά δεν μπορεί ακόμη να φύγει! 
«Σίγουρα, το ΝΒΑ είναι
συναρπαστικό, αλλά, ειλικρινά, προτιμούσα να επιστρέψω στην Ευρώπη, αφού
βαρέθηκε στην Αμερική. 
Όμως είναι δύσκολο να φύγω, αφού είμαι δεσμευμένος
με συμβόλαιο τριών χρόνων. 
Είχα και προτάσεις από ελληνικές ομάδες, αλλά
δυστυχώς δεν μπορώ να κάνω τίποτα», είπε ο γιγαντόσωμος Κροάτης, που δεν θα
είναι παρών και στο ευρωμπάσκετ της Ισπανίας το καλοκαίρι, κάτι που επίσης,
όπως είπε, του στοίχισε ιδιαίτερα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15820O063</ED>
<ID>
ID:170918

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O06&aa=3</URL></REF>


Article

<CATEGORY>vin10</CATEGORY>

 <H5>Τρελά πανηγύρια σε όλη την Ελλάδα</H5>
<H5>Σ.
ΚΟΚΚΑΛΗΣ</H5>
<H5>Τρίτο και τυχερό</H5>
<H5>ΡΩΜΗ</H5>
<H5>Μετά το ματς
τραγουδούσαν στη βροχή</H5>
<H2>Κατάληψη στο «Παλαέουρ»</H2>

ΡΩΜΗ 
ΜΕ ΙΣΧΥΡΗ συνοδεία
της αστυνομίας έφτασαν στο γήπεδο οι φίλοι του Ολυμπιακού. Η ιταλική αστυνομία
τους ακολουθούσε σε κάθε βήμα, ενώ στο «Παλαέουρ» υπήρχε ειδική θύρα. Οι
«ερυθρόλευκοι» οπαδοί που είχαν έρθει σε γκρουπ, έφτασαν στο γήπεδο όλοι μαζί.
Οι πρώτοι άρχισαν να μπαίνουν μέσα μόλις η αστυνομία το επέτρεψε, περίπου στις
4.30 μ.μ. Οι υπόλοιποι, που είχαν έρθει μεμονωμένα ή με παρέες, δεν έμειναν
πίσω, αφού θέλησαν να ζήσουν από κοντά την καταπληκτική ατμόσφαιρα που
φαινόταν από νωρίς ότι θα δημιουργηθεί στο «Παλαέουρ». Σοβαρά επεισόδια δεν
σημειώθηκαν. Μόνο ένα μικρό λάθος της αστυνομίας λίγο έλειψε να προκαλέσει
συμπλοκές. Μία ομάδα οπαδών του Ολυμπιακού έφτασε στο γήπεδο δίπλα σε
οργανωμένους οπαδούς της Ολύμπια. Κάτι είπαν οι τελευταίοι και τότε οι πλέον
θερμόαιμοι ήρθαν στα χέρια, αλλά η έγκαιρη επέμβαση της αστυνομίας έδωσε
τέλος. Πάντως αυτό που συνέβη χθες στο «Παλαέουρ» ήταν μοναδικό, αφού τα τρία
τέταρτα του γηπέδου είχαν καταληφθεί από τους οπαδούς του Ολυμπιακού, οι
οποίοι δημιούργησαν καταπληκτική ατμόσφαιρα, ενισχύοντας με κάθε τρόπο ­ χωρίς
ακρότητες ­ την ομάδα τους στην προσπάθειά της να περάσει στον τελικό του
φάιναλ φορ. 
Κάτι ανάλογο δεν είχε συμβεί ούτε στο Τελ Αβίβ το 1994 ούτε
στη Σαραγόσα το 1995 και δικαιολογημένα οι άνθρωποι του Ολυμπιακού είχαν
μείνει εντυπωσιασμένοι μιλώντας για μία ανεπανάληπτη υποστήριξη του κόσμου.

Η
ΠΡΟΚΡΙΣΗ του Ολυμπιακού στον τελικό του φάιναλ φορ της Ευρωλίγκα, για τρίτη
φορά στην ιστορία του, έδωσε το σύνθημα για πανηγυρισμούς στους οπαδούς του σε
όλη τη χώρα. Στην Πάτρα, το Βόλο και σε άλλες πόλεις της Ελλάδας η μεγάλη νίκη
του Ολυμπιακού πανηγυρίστηκε στον ίδιο τόνο. Άντρες, γυναίκες, παιδιά
ξεχύθηκαν στους δρόμους με λάβαρα, κασκόλ και σημαίες, πανηγυρίζοντας την
είσοδο της ομάδας του Πειραιά στον τελικό κυπέλλου πρωταθλητριών. 
Επίκεντρο των εκδηλώσεων ενθουσιασμού ήταν για μία ακόμη φορά το Πασαλιμάνι
αλλά και η Ομόνοια. Όλοι, όπως αποδείχτηκε, περίμεναν τον ήχο της κόρνας της
γραμματείας για να ξεχυθούν στους δρόμους και να πανηγυρίσουν έξαλλα τη νίκη
επί της Ολύμπια Λιουμπλιάνα με 74-65 και περιμένουν πλέον τη νέα επιτυχία,
αύριο το βράδυ, που θα φέρει το κύπελλο πρωταθλητριών στον Πειραιά. 
Κροτίδες, φωτοβολίδες, καπνογόνα, αναστάτωσαν τον αττικό ουρανό, τέσσερις
μόλις βραδιές πριν από την Ανάσταση. Συνθήματα, όπως «φέρτε μας το ευρωπαϊκό»,
«νάτοι οι πρώτοι σε όλη την Ευρώπη» και «θα πάρουμε το ευρωπαϊκό» κυριαρχούσαν
στην πανηγυρική ατμόσφαιρα. Φυσικά δεν ξεχάστηκαν και οι «άθλοι» του
ποδοσφαίρου. Ιαχές, όπως «είμαστε πρωταθλητές» και «κατακτήσαμε την Ελλάδα»,
δονούσαν την ατμόσφαιρα. 
Οι φίλοι των «ερυθρολεύκων» με τα συνθήματά τους
επευφημούσαν τη μεγάλη επιτυχία και έδωσαν το ραντεβού τους, στα ίδια σημεία,
αύριο το βράδυ. Το μόνο που απομένει πλέον είναι να νικήσουν και αύριο οι
πρωταθλητές Ελλάδας, ώστε να πανηγυρίσει για δεύτερη φορά η Ελλάδα το κορυφαίο
τρόπαιο τη Ευρώπης. 
ΕΠΕΙΣΟΔΙΑ 
Συμπλοκές μεταξύ οπαδών του Ολυμπιακού
και του Παναθηναϊκού σημειώθηκαν χθες σε διάφορα κεντρικά σημεία της Πάτρας.
Οι οπαδοί του Ολυμπιακού συγκεντρώθηκαν αρχικά στην Πλατεία Γεωργίου για να
πανηγυρίσουν την πρόκριση της ομάδας τους στον τελικό του φάιναλ φορ της
Ρώμης. Εκεί δέχτηκαν επίθεση από ομάδα οπαδών του Παναθηναϊκού, με αποτέλεσμα
να αρχίσει πετροπόλεμος μεταξύ των δύο πλευρών. Μια διμοιρία των ΜΑΤ, που
έφτασε εγκαίρως στην Πλατεία Γεωργίου, κατάφερε να διαλύσει τους
συγκεντρωμένους οπαδούς και να αποκαταστήσει την τάξη. 
ΡΩΜΗ 
ΧΑΡΟΥΜΕΝΟΣ ήταν φυσικά ο Σωκράτης Κόκκαλης. «Ο 3ος
τελικός θα είναι και ο τυχερός. Η Ολύμπια ήταν πολύ καλύτερη απ' ό,τι νόμιζαν
κάποιοι και για τον λόγο αυτό χρειάστηκε να παίξουμε πιο καλά. Πάντως
προκριθήκαμε δίκαια». Ο Σμάγκο Σάγκατιν αναγνώρισε την ανωτερότητα του
Ολυμπιακού. 
«Οι αντίπαλοί μας προκρίθηκαν δίκαια, αφού ήταν καλύτερη
ομάδα, και πιο έμπειρη. Στο δεύτερο ημίχρονο, όταν φτάσαμε στο σημείο να
περάσουμε μπροστά, ο Χένρι δεν τα κατάφερε και αυτό ήταν καθοριστικό για τη
συνέχεια». 
Η ΡΩΜΗ «βάφτηκε»
κόκκινη από χθες, αφού χιλιάδες φίλοι των «ερυθρολεύκων» κατέκλυσαν την Αιώνια
πόλη. Ο βασικός όγκος των οπαδών των πρωταθλητών έφτασε χθες στην Αιώνια Πόλη
και αμέσως έκανε αισθητή την παρουσία του, αφού γέμισε τους δρόμους. Με πανό,
κασκόλ και σημαίες οι υποστηρικτές της ελληνικής ομάδας βρέθηκαν στα
κεντρικότερα σημεία της πόλης (Φοντάνα Ντι Τρέβι, Πιάτσα Ντ' Εσπάνια, Βία
Κοντότι, Βία Βένετον) και αναστάτωσαν τους ήρεμους περαστικούς, αλλά και τους
Ρωμαίους, οι οποίοι ρωτούσαν με περιέργεια τι συμβαίνει. Η απουσία ιταλικών
ομάδων από το φάιναλ φορ έχει προκαλέσει την αδιαφορία (σχεδόν) των Ιταλών,
που όχι μόνο δεν γνωρίζουν τι γίνεται αυτές τις μέρες στην πόλη τους, αλλά και
όταν περάσουν έξω από το «Παλαέουρ» ρωτούν τι συμβαίνει μέσα, αν διεξάγεται
κάποιο συνέδριο ή γίνεται κανένα κοντσέρτο (!). 
Οι περισσότεροι από τους
οπαδούς του Ολυμπιακού, παρά τη βροχή που έπεφτε χθες μέχρι και το μεσημέρι,
ήταν στους δρόμους τραγουδώντας συνθήματα υπέρ της ομάδας τους, που είχαν να
κάνουν με την επιθυμία τους για κατάκτηση του Πρωταθλητριών. Άλλοι, παρά το
κρύο, έμπαιναν μέσα στα σιντριβάνια για να βγάλουν αναμνηστικές φωτογραφίες
και γενικά το σκηνικό θύμιζε λίγο το... Πασαλιμάνι. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O07</CAT>
<ED>
Κωδικός άρθρου: A15820O071</ED>
<ID>
ID:170840

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O07&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ, ΠΙΟ ΣΟΒΑΡΟΣ ΑΠΟ ΤΗΝ
ΟΛΥΜΠΙΑ, ΕΔΕΙΞΕ ΠΛΟΥΡΑΛΙΣΜΟ ΣΕ ΕΠΙΘΕΣΗ ΚΑΙ ΑΜΥΝΑ</H5>
<H5>Ο
ρόλος του κάθε παίκτη στο παρκέ</H5>
<H2>Νίκη χωρίς άγχος</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΡΩΜΗ 
ΣΥΝΕΠΗΣ στο ραντεβού του με την Ιστορία, ο Ολυμπιακός
νίκησε χθες την Ολύμπια Λιουμπλιάνα με 74-65 στον ημιτελικό της Ευρωλίγκα και
αύριο το βράδυ θα διεκδικήσει για τρίτη φορά το ευρωπαϊκό πρωτάθλημα, ένα
κύπελλο που λείπει από την πλούσια τροπαιοθήκη του. 
Η ομάδα του Ντούσαν
Ίβκοβιτς, δείχνοντας ωριμότητα σχεδόν και τα 40 λεπτά του αγώνα, έφτασε
πανάξια σε έναν ακόμα τελικό, δημιουργώντας ένα απίστευτο σερί με τρεις
τελικούς πρωταθλητριών στην τελευταία τετραετία, κάτι που αναμφίβολα της δίνει
τον τίτλο της πιο σταθερής ομάδας στην Ευρώπη. 
Η νίκη του Ολυμπιακού
αποκτά μεγαλύτερη σημασία, αν αναλογιστεί κανείς ότι απέναντί του είχε μία από
τις πλέον ταλαντούχες ομάδες της Ευρώπης, η οποία έχοντας ουσιαστικά
εκπληρώσει τις φιλοδοξίες της έπαιζε χωρίς καμία πίεση και άγχος. Επίσης,
αξιοσημείωτο είναι το γεγονός ότι νίκησε σχετικά άνετα παρά το γεγονός ότι ο
κορυφαίος παίκτης του, ο Ντέιβιντ Ρίβερς, έμεινε συνολικά για εννέα λεπτά
εκτός αγώνα, από τα οποία τα περισσότερα ήταν ιδιαίτερα κρίσιμα. 
Ο
Ολυμπιακός νίκησε γιατί έδειξε σημάδια σοβαρότητας σε όλο το παιχνίδι, έπαιξε
ιδιαίτερα ομαδικά αξιοποιώντας όλους τους παίκτες του, έχοντας πλουραλισμό σε
επίθεση και άμυνα. Επίσης στα δύο κρίσιμα σημεία του αγώνα, ένα προς το τέλος
του ημιχρόνου και ένα οκτώ λεπτά πριν από το τέλος του παιχνιδιού, όταν η
Ολύμπια είχε φτάσει σε απόσταση αναπνοής (35-32 και 55-53 αντίστοιχα) η
ελληνική ομάδα φάνηκε ψύχραιμη (αν θέλετε και τυχερή, αλλά πάντα η τύχη
βοηθάει τους τολμηρούς) και δεν επέτρεψε στους Σλοβένους να πάρουν κεφάλι στο
σκορ, κάτι που ίσως άλλαζε την ψυχολογία αυτόματα στα δύο στρατόπεδα. 
Από
την αρχή ο Ολυμπιακός έδειξε τις προθέσεις του να μεταφέρει το παιχνίδι κάτω
από τα καλάθια και αρχικά το πέτυχε, όταν με πρωταγωνιστές τους Φασούλα και
Τάρλατς προηγήθηκε με 21-11 (8'). Την ίδια στιγμή η Ολύμπια έπαιζε με τέσσερις
παίκτες, αφού ο Μίλιτς είχε «κλειδωθεί» από τον Σιγάλα και αντικαταστάθηκε σε
αυτό το λεπτό από τον Ντανέου. Ο Ρίβερς, παράλληλα, οργάνωσε άψογα την ομάδα
και έδινε τον ρυθμό που χρειαζόταν η ομάδα του. Το σκορ φυσιολογικά έφτασε και
στους 10 πόντους (26-16 στο 11') και ενώ ήδη ο Σμάγκο Σάγκαντιν είχε αλλάξει
όλη την πεντάδα βλέποντας υπαρκτό πρόβλημα ιδιαίτερα στην επίθεση. Εκεί
ουσιαστικά, δόθηκε η δυνατότητα στους «ερυθρόλευκους» να καθαρίσουν το
παιχνίδι. Όμως κάποιες φάσεις που έμοιαζαν τελειωμένες, γίνονταν νέες
επιθέσεις για την Ολύμπια από στιγμιαίες ολιγωρίες, ιδιαίτερα σε κάποια
αμυντικά ριμπάουντ, αλλά και λάθος πάσες. Έτσι, οι Σλοβένοι σιγά σιγά, κυρίως
με τον Στεπάνια και τον Χένρι, άρχισαν να βρίσκουν το δρόμο προς το καλάθι για
να τελειώσει το ημίχρονο με 37-32 με καλάθι του Σιγάλα στην εκπνοή. 
Στην
επανάληψη ο Ντούσαν Ίβκοβιτς ξεκίνησε από την αρχή με τον Παπανικολάου πάνω
στον Ντάρεν Χένρι (που σούταρε αμαρκάριστος προς το τέλος του ημιχρόνου) και
είναι χαρακτηριστικό ότι ο Αμερικανός δεν ξανασκόραρε στο παιχνίδι (!), ενώ ο
«Παπ» έδωσε και βοήθεια σε κάποια ριμπάουντ, αλλά και στην επίθεση. 
Ο
Ολυμπιακός είχε κολλήσει για τρία λεπτά στους 37 πόντους του ημιχρόνου, αλλά
αρχικά ο Παπανικολάου και στη συνέχεια μόνο ο Ρίβερς (πέτυχε έξι συνεχόμενους
πόντους) τον βοήθησαν να ξεκολλήσει, ενώ, όταν ο Αμερικανός έκανε το 4ο φάουλ
(28'), τη σκυτάλη στην επίθεση πήρε ο Νάκιτς που έδωσε πολύτιμες λύσεις. Η
Ολύμπια, με πολύ πιεστική άμυνα, κατάφερε να κλέψει κάποιες μπαλιές και να
μειώσει στο καλάθι (55-53 στο 32') με τους Τούσεκ και Στεπάνια να βρίσκουν το
δρόμο προς το καλάθι. Εκεί όμως ήταν και πάλι η ώρα του Ρίβερς που κατάφερε
στα τρία λεπτά που έπαιξε (από 33-36) πριν κάνει το 5ο του φάουλ να πάει τη
διαφορά στους 10 πόντους (65-55 στο 36'). 
Ο Σάγκαντιν έκανε την τελευταία
του προσπάθεια παίζοντας με κοντό σχήμα να πρεσάρει τον Ολυμπιακό, αλλά ο
πρωταθλητής Ελλάδος στάθηκε στο ύψος του και έφτασε σχετικά άνετα στην τελική
επικράτησε, αν αναλογιστεί κανείς ότι στο τελευταίο πεντάλεπτο απώλεσε και
επτά βολές (!) που ευτυχώς δεν αποδείχθηκαν καθοριστικές. 
Με φιλελληνικές
τάσεις στο πρώτο ημίχρονο και απόλυτη ισορροπία στο δεύτερο, η διαιτησία του
Φινλανδού Καρλ Γιούγκεμπραντ και του Ιταλού Τζενάρο Κολούτσι.
 
Ο ΟΛΥΜΠΙΑΚΟΣ απέδωσε χθες την έννοια
της λέξης ομάδα και αυτό είναι το σημαντικότερο σε αυτά τα παιχνίδια. 
Είχε
ομοιογένεια και οι παίκτες του δεν περιορίστηκαν σε ατομικές ενέργειες. 
Ας
δούμε, όμως, αναλυτικά τον ρόλο του κάθε παίκτη στο παιχνίδι και στη θέση που
αγωνίστηκε. 
ΝΤΟΥΣΑΝ ΙΒΚΟΒΙΤΣ 
Ο μαέστρος του Ολυμπιακού
δικαιούται ίσως το μεγαλύτερο μερίδιο της επιτυχίας. Προετοίμασε άψογα την
ομάδα, ιδιαίτερα στον τομέα της ψυχολογίας, και τα κατάφερε. Οι «ερυθρόλευκοι»
έπαιξαν ένα από τα πιο ομαδικά τους παιχνίδια σε αυτόν τον ημιτελικό και ο
«Ντούντα» έπαιξε σημαντικό ρόλο σε αυτό. Ακόμα και όταν έχασε τον Ρίβερς,
κράτησε την ψυχραιμία στην ομάδα και την οδήγησε στη νίκη. Ξεκούρασε τους
βασικούς του παίκτες, όποτε του δόθηκε η ευκαιρία, ενώ έκανε πολλές αλλαγές
πάνω στην άμυνά του, που έδωσαν αποτέλεσμα. 
ΚΑΙ Ο ΝΑΣΟΣ
ΓΑΛΑΚΤΕΡΟΣ... 
Θα μας πείτε ότι δεν έπαιξε. Και όμως, σε τέτοια
παιχνίδια μετράνε όλοι. Σε κάθε τάιμ άουτ, σε κάθε προσπάθεια των συμπαικτών
του, τους ενθάρρυνε και τους έδινε κουράγιο. 
ΠΑΝΑΓΙΩΤΗΣ ΦΑΣΟΥΛΑΣ

Είχε το δύσκολο έργο του μαρκαρίσματος του Γεωργιανού Βλάντιμιρ Στεπάνια.
Σε γενικές γραμμές δεν τα πήγε άσχημα, αν και θα μπορούσε να είχε αποφύγει 1-2
καλάθια. Μεγάλη η συμβολή του και στα ριμπάουντ (3-3), ενώ στο ενεργητικό του
περνούν και δύο κοψίματα που έκανε. 
ΚΡΙΣΤΙΑΝ ΒΕΛΠ 
Και μόνο που
ξεκούρασε τον Παναγιώτη Φασούλα και τον Ντράγκαν Τάρλατς λίγο το έχετε; Καλό
θα ήταν να έβαζε και κανέναν πόντο, αλλά προτίμησε να μην εκβιάσει
προσπάθειες, κάνοντας ουσιαστικά μόνον ένα σουτ και ρίχνοντας το βάρος κυρίως
στην άμυνα. 
ΦΡΑΝΚΟ ΝΑΚΙΤΣ 
Στο κρίσιμο σημείο θυμήθηκε το...
Βελιγράδι. Οι οκτώ (από τους 10 συνολικά) πόντοι, που πέτυχε στο δεύτερο
ημίχρονο, ήταν ένας και... ένας, αφού όλοι σημειώθηκαν σε κρίσιμα σημεία. Είχε
σχεδόν 100% ευστοχία, ενώ βοήθησε και στην άμυνα, όταν χρειάσθηκε, πάνω στον
Χάουπτμαν και τον Ντανέου. 
Στη θέση «3» έδωσε πολλές βοήθειες ο
Παπανικολάου. 
ΓΙΩΡΓΟΣ ΣΙΓΑΛΑΣ: 
Ο άνθρωπος των ειδικών
αποστολών, ανέλαβε και εξετέλεσε με επιτυχία άλλη μία. Τελευταίο του «θύμα», ο
νεαρός - θαύμα του σλοβένικου μπάσκετ, Μάρκο Μίλιτς, ο οποίος μπορεί να έχει
φιλοδοξίες για το ΝΒΑ, αλλά πήρε ένα καλό μάθημα, που θα το θυμάται καιρό και
σίγουρα θα τον βοηθήσει στην καριέρα του. Πέντε πόντους στο σύνολο (δύο στο
πρώτο ημίχρονο), για ένα από τα πολυβόλα της Ολύμπια, που χθες, ελέω Σιγάλα,
έμεινε... «άκαπνο». 
ΜΙΛΑΝ ΤΟΜΙΤΣ 
«Έκλεψε» και χθες αρκετά...
πορτοφόλια. Ο Γιάκα Ντανέου το... ψάχνει ακόμα. Παράλληλα, όσο έλειπε ο
Ρίβερς, αλλά ακόμα και ως βοήθεια, έδωσε πολύτιμη λύση στο κατέβασμα της
μπάλας. Από τους οκτώ πόντους του, οι έξι ήταν με βολές (ο πιο ψύχραιμος σε
αυτόν τον τομέα), ενώ όλοι σημειώθηκαν στο δεύτερο καθοριστικό ημίχρονο, όπου
είχε και τη μεγαλύτερη συμμετοχή. 
ΕΥΘΥΜΗΣ ΜΠΑΚΑΤΣΙΑΣ 
Έστω και
στα τέσσερα λεπτά που αγωνίστηκε έδωσε σημαντική βοήθεια στο κατέβασμα της
μπάλας και δεν επέτρεψε στους Σλοβένους να κλέψουν κάποια φορά τη μπάλα. 
ΝΤΕΪΒΙΝΤ ΡΙΒΕΡΣ 
Το Α και το Ω της ομάδας. Πιο ώριμος από ποτέ, ήταν
το κομπιούτερ που καθοδήγησε την ομάδα. Συνήθως, όταν βάζει πολλούς πόντους, ο
Ολυμπιακός χάνει, αλλά αυτή τη φορά δεν συνέβη κάτι τέτοιο. Παρά τους 28
πόντους που πέτυχε, η ομάδα του νίκησε. Μάλιστα, πολλοί από αυτούς
επιτεύχθηκαν σε κρίσιμα σημεία, στις αρχές του πρώτου ημιχρόνου, όπου η ομάδα
χρειαζόταν βοήθεια, και στις αρχές του δευτέρου, όταν την «ξεκόλλησε» από τους
37 πόντους. Ταλαιπώρησε και τον Μακ Ντόναλντ στην άμυνα, αλλά μην ξεχάσουμε
και το «θανατηφόρο» τρίποντο στο κρίσιμο τελευταίο εξάλεπτο, όπου σχεδόν
«καθάρισε» το ματς, πηγαίνοντας τη διαφορά στους 10 πόντους. 
ΝΤΡΑΓΚΑΝ
ΤΑΡΛΑΤΣ 
Ογκόλιθος κάτω από τα καλάθια. Ιδιαίτερα στο πρώτο ημίχρονο
έκανε μεγάλη δουλειά. Άφησε τον Μάριαν Κράλιεβιτς χωρίς πόντο, καταστρέφοντας
ουσιαστικά από την αρχή το σχέδιο του Σάγκαντιν, να αρχίσει το ματς με δύο
ψηλούς, αφού ο ένας αχρηστεύθηκε. Παράλληλα, πέτυχε πολύτιμους πόντους (10,
όλους στο πρώτο ημίχρονο), κρατώντας τον Ολυμπιακό μπροστά στο σκορ. Δεν θα
πρέπει να παραβλέψουμε και την πολύτιμη συμβολή του στα ριμπάουντ (13). 
ΔΗΜΗΤΡΗΣ ΠΑΠΑΝΙΚΟΛΑΟΥ 
Ξεκίνησε το δεύτερο ημίχρονο πάνω στον
επικίνδυνο Ντάρεν Χένρι και οι σημειωτές στη γραμματεία δεν χρειάστηκε να...
ξανασημειώσουν κάποιον πόντο του Αμερικανού, που έμεινε στους έξι του πρώτου
ημιχρόνου. Ο «Παπ» πέτυχε και πέντε πόντους, ενώ πρόσφερε, με το γνωστό του
πάθος, μεγαλύτερη εγγύηση και στους συμπαίκτες του. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15820O081</ED>
<ID>
ID:170841

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O08&aa=1</URL></REF>


Article

<CATEGORY>vin10</CATEGORY>

 <H2>ΡΕΝΕΣΕΣ</H2>
<H2>Οι πιο ψηλοί στον δρόμο μας</H2>

ΡΩΜΗ

«ΣΤΟΝ ΤΕΛΙΚΟ θα αντιμετωπίσουμε ένα σπουδαίο Ολυμπιακό ­ όπως τον είδα
κόντρα στην Ολύμπια ­ και είναι η πιο ψηλή ομάδα, που βρίσκουμε μπροστά μας».

Ο Άιτο Ρενέσες μίλησε για τον Ολυμπιακό, που θα είναι αντίπαλος της
Μπαρτσελόνα στον τελικό του φάιναλ φόρ. Και φυσικά ο προπονητής της ισπανικής
ομάδας «καίγεται» για τον τίτλο, αφού τέσσερις φορές ο ίδιος και πέντε η ομάδα
του (την άλλη ήταν προπονητής ο Μάλκοβιτς) σε φάϊιαλ φόρ, δεν κατάφερε να
φύγει με το τρόπαιο. 
Όσον αφορά στο ματς με τη Βιλερμπάν, ο Ρενέσες
τόνισε: «Ήταν σπουδαίο ματς, αλλά πολύ δύσκολο και για τις δύο ομάδες. Παίξαμε
καλά στο πρώτο δεκάλεπτο, πήραμε μια διαφορά, όμως τη χάσαμε λόγω της
νευρικότητας που δείξαμε απέναντι στη ζώνη των Γάλλων. Ευτυχώς για μας, δεν τα
παρατήσαμε και μέχρι το τέλος παλέψαμε για τη νίκη». 
Ο Γκρεγκόρ Μπενιό
υποστήριξε ότι η ομάδα του φάνηκε άπειρη για φάιναλ φορ: 
«Η ομάδα μου αν
και δεν έπιασε υψηλά επίπεδα απόδοσης, δεν είχε την ανάλογη εμπειρία και
φάνηκε ότι δεν ήταν έτοιμη για φάιναλ φορ. Δεν καταφέραμε να ελέγξουμε τον
ρυθμό, όπως εμείς θα το θέλαμε, και δεν παίξαμε κάτω από τα καλάθια. Το
στοιχείο αυτό έκανε τον αγώνα ακόμη πιο δύσκολο για μας. Πάντως,
προετοιμάζουμε τη Βιλερμπάν για τον επόμενο χρόνο, που πιστεύω ότι θα πάμε
ακόμη καλύτερα» 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15820O082</ED>
<ID>
ID:170884

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O08&aa=2</URL></REF>


Article

<CATEGORY>vin10</CATEGORY>

 <H2>ΜΠΑΡΤΣΕΛΟΝΑ</H2>
<H2>Είχε οδηγό τον Τζόρτζεβιτς</H2>

ΟΙ ΙΣΠΑΝΟΙ, με οδηγό έναν Σέρβο (Σάσα Τζόρτζεβιτς), θα είναι... συνεπείς
στο ραντεβού τους με την εκπρόσωπο της χώρας μας, που εν προκειμένω είναι ο
Ολυμπιακός. 
Η Βιλερμπάν αποδείχθηκε «σκληρό καρύδι» για τη Μπαρτσελόνα,
που χάρη σ' ένα δίποντο του Σάσα Τζόρτζεβιτς 32'' πριν από το τέλος (73-70)
μετέφερε το άγχος, που ήταν εμφανές ότι είχε, στους Γάλλους. Ο Ραντ ήταν
άστοχος σε ένα τρίποντο απελπισίας, ο Φερνάντεθ εύστοχος στις βολές, όπως και
ο Ρίβας (77-70 τελικό σκορ), που... στάλθηκαν από τους Γάλλους στη γραμμή των
φάουλ για να σταματήσουν τον χρόνο. 
Η ομάδα του Γκρεγκ Μπενιό, με άμυνα
ζώνης στο μεγαλύτερο μέρος του αγώνα, είχε προβληματίσει τον Άιτο Ρενέσες. Ο
Γάλλος προσπάθησε κατ' αρχάς να καλύψει το «χάντικαπ» στους ψηλούς (36-24 τα
ριμπάουντ) και εν συνεχεία να ελέγξει τις διεισδύσεις των Καρνισόβας και
Εστεγιέρ. 
Την ίδια ώρα, τα σουτ των Ισπανών δεν έβρισκαν τον στόχο (5/20
τρίποντα!), αντίθετα με τη Βιλερμπάν, που είχε το εντυπωσιακό ξεκίνημα του
Ραντ (13 από τους 20 πόντους του στο πρώτο 10λεπτο) και στη συνέχεια τη
σπουδαία εμφάνιση του Χάουαρντ, όταν όλη η άμυνα των νικητών προσαρμόστηκε
στον Αμερικανό ηγέτη της γαλλικής ομάδας. Όμως, το... βάθος της Μπαρτσελόνα
(ουδείς πάνω από 31 λεπτά!) επέτρεψε στον Ρενέσες να κάνει οικονομία δυνάμεων,
ενώ ο Μπενιό, έχοντας μόνον έξι παίκτες (ουσιαστικά) και τους Αμερικανούς του
(Τζόρτζεβιτς, Έστεπερ, Ζοφρέσα «έπαιξαν» τον Ραντ) για 40 λεπτά, είδε την
ομάδα του κατάκοπη στο τέλος.
 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15820O091</ED>
<ID>
ID:170842

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O09&aa=1</URL></REF>


Article

<CATEGORY>vin10</CATEGORY>

 <H5>Οι Ισπανοί θέλουν τον
Οικονόμου</H5>
<H2>Εμπιστευτικά</H2>

Ο Νίκος Οικονόμου, (για τον οποίο μάλιστα έχει κάνει
επίσημη πρόταση στον Παναθηναϊκό) είναι ο μεταγραφικός στόχος της Μπαρτσελόνα.
Αυτό υποστηρίζουν οι περισσότεροι, αν όχι όλοι, οι Ισπανοί απεσταλμένοι
δημοσιογράφοι στη Ρωμη. 
Τα ίδια και πέρυσι 
Την ίδια προσπάθεια
είχε επιχειρήσει και πέρυσι η Μπαρτσελόνα, όμως είχε δεχθεί την άρνηση του
ΠΑΟ, που εφόσον ενοχληθεί (ή έχει ενοχληθεί) αναμένεται να δώσει πανομοιότυπη
απάντηση. 
* Έτσι το σενάριο που κυκλοφορούν οι Ισπανοί συνεχίζει με τον
Ευθύμη Ρεντζιά που αποτελεί δεύτερο στόχο των Καταλανών, που αν εισπράξουν νέα
αρνητική απάντηση, θα στραφούν στον Νεστέροβιτς της Ολύμπια Λιουμπλιάνα. 
Ανοίγει ο δρόμος 
Προβλήματα τέλος (όπως φαίνεται) για τον Ντράγκαν
Τάρλατς και τον Πρέντραγκ Στογιάκοβιτς. Σύμφωνα με όλες τις ενδείξεις, η
υπόθεση Μπόσμαν θα επεκταθεί και στις χώρες εκτός Κοινότητας, με αποτέλεσμα οι
παίκτες που έχουν μεν κοινοτικό διαβατήριο (όπως οι δύο δικοί μας) αλλά δεν
έχουν αποφασίσει σε ποια Εθνική ομάδα θέλουν να παίξουν, να μην έχουν πια
πρόβλημα. 
«Όχι μετά τόσα χρόνια» 
Οι Γιουγκοσλάβοι το ζήτησαν
χθες από τον Γιώργο Βασιλακόπουλο να το θέσει στη ΦΙΜΠΑ, αλλά αυτός του
απάντησε ότι είναι γελοίο μετά τόσα χρόνια να παίξουν στην Εθνική
Γιουγκοσλαβίας. Όμως οι εκπρόσωποι της ομοσπονδίας της Γιουγκοσλαβίας θα το
ζητήσουν επίσημα και τον Μάιο στην Κοπεγχάγη και οι πιθανότητες είναι με το
μέρος τους. 
Σκαριόλο και Ελλάδα 
«Μου αρέσουν τα ελληνικά και
γι' αυτό μαθαίνω εδώ και αρκετό καιρό. Αγαπώ την Ελλάδα και λατρεύω τα μνημεία
της. Αν μου δοθεί η ευκαιρία, λοιπόν, σίγουρα θα έρθω. Αυτή τη στιγμή όλα αυτά
όμως που ακούγονται για τον Παναθηναϊκό είναι απλά φήμες. Δεν έχω πρόβλημα
πάντως σε περίπτωση που μου γίνει πρόταση να παίζω στο Ευρωπαϊκό Κύπελλο ή στο
Κόρατς. Μια τόσο μεγάλη ομάδα όσο ο Παναθηναϊκός είναι τιμή να την κοουτσάρεις
παντού». Τάδε έφη ο Σέρτζιο Σκαριόλο, πρώην τεχνικός της Τίμσυστεμ Μπολόνια.

Συνταγή Τζόρτζεβιτς 
Ο Πρέντραγκ Τζόρτζεβιτς είχε κέφια μετά τη
μεγάλη νίκη της ομάδας του και ήδη ετοιμάζεται για έναν ακόμα μεγάλο τελικό
στην καριέρα του. «Θα παίξουν σε αυτόν οι δύο καλύτερες ομάδες της Ευρώπης.
Νομίζω θα γίνει ένα πολύ δυνατό παιχνίδι όπου ο καλύτερος θα κερδίσει», είπε ο
Τζόρτζεβιτς. 
Σιωπηλός ο Μάλκοβιτς 
Έξω από τα νερά του έδειχνε
χθες ο Μπόζινταρ Μάλκοβιτς. Ο άνθρωπος που έχει παίξει σε έξι φάιναλ φορ,
έχοντας τέσσερα πρωταθλήματα Ευρώπης, δεν έχει συνηθίσει να βλέπει τέτοιες
διοργανώσεις από τα επίσημα. Πάντως, δεν είχε όρεξη για κουβέντες και απέφευγε
διακριτικά τους δημοσιογράφους. 
* Ο πρόεδρος της Μπαρτσελόνα Χοσέ Λουίς
Νούνιεθ θα βρεθεί τελικά σήμερα στη Φλωρεντία για να υποδεχθεί την
ποδοσφαιρική ομάδα των Καταλανών που αύριο παίζει με τη Φιορεντίνα το δεύτερο
ημιτελικό του Κυπέλλου Κυπελλούχων. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15820O092</ED>
<ID>
ID:170885

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O09&aa=2</URL></REF>


Article

<CATEGORY>vin10</CATEGORY>

 <H5>ΤΟ ΣΧΕΔΙΟ ΕΞΕΛΙΞΗΣ ΤΟΥ ΜΠΑΣΚΕΤ ΕΝ
ΟΨΕΙ ΤΟΥ 2000 ΠΑΡΟΥΣΙΑΣΕ ΣΤΗ ΦΙΜΠΑ Ο Γ. ΒΑΣΙΛΑΚΟΠΟΥΛΟΣ</H5>
<H2>Πρώτο στην Ευρώπη</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΡΩΜΗ 
«ΤΟ ΜΠΑΣΚΕΤ πρώτο άθλημα της Ευρώπης». Αυτό ήταν το
κεντρικό σύνθημα του Γιώργου Βασιλακόπουλου στην εισήγηση που έκανε στους
εκπροσώπους της παγκόσμιας ομοσπονδίας. Αυτός όμως είναι και ο στόχος που έχει
ο ισχυρός άνδρας του ελληνικού μπάσκετ. 
Το μέλος του Δ.Σ. της ΕΟΚ, και
μέλος του κεντρικού γραφείου της Διεθνούς Ομοσπονδίας, παρουσίασε ενώπιον
τετραμελούς επιτροπής (αποτελούμενη από τον πρόεδρο της ΦΙΜΠΑ Μπόρισλαβ
Στάνκοβιτς, τον Ιβάν Μαϊνινί, τον πρόεδρο της ιταλικής ομοσπονδίας μπάσκετ και
τον Ράντομιρ Σάπερ) το σχέδιο εξέλιξης του ευρωπαϊκού μπάσκετ μπροστά στην
προοπτική του 2000. 
Μεταξύ άλλων ο Γιώργος Βασιλακόπουλος τόνισε ότι οι σημαντικές εξελίξεις που
συντελέστηκαν τα τελευταία χρόνια και επέφεραν την «παγκοσμιοποίηση» του
μπάσκετ, οδηγούν στην ολική ανατροπή του status quo. Παράλληλα διαχώρισε την
αθλητική παραγωγή από το εμπορικό προϊόν. Τέλος, σε ό,τι αφορά το γνήσιο
αγωνιστικό μέρος, ο κ. Βασιλακόπουλος όρισε στην εισήγησή του τρεις βασικούς
λόγους: α) Τη Supra National League (Η μετεξέλιξη της Ευρωλίγκας), β) Το
ευρωπαϊκό πρωτάθλημα και γ) Τα εθνικά πρωταθλήματα. 
Ουσιαστικά η εισήγηση
του Γιώργου Βασιλακόπουλου θα αποτελέσει προϊόν επεξεργασίας και διαλόγου
μεταξύ των ενδιαφερομένων φορέων και θα οριστικοποιηθεί τον Νοέμβριο, οπότε θα
συνεδριάσει στο Μόναχο το ευρωπαϊκό γραφείο της Διεθνούς Ομοσπονδίας. 
Η
εισήγηση του κ. Βασιλακόπουλου κρίθηκε ιδιαίτερα συγκροτημένη και
τεκμηριωμένη, ενώ θα ακολουθήσουν και νέες συμπληρωματικές συζητήσεις τον Μάιο
στην Κοπεγχάγη, στο περιθώριο του συμβουλίου της κεντρικής επιτροπής της
ΦΙΜΠΑ, αλλά και σε δύο συνεδριάσεις στην Αθήνα. 
«Η Ελλάδα έτσι και αλλιώς
είναι πρωτοπόρος σε τέτοια θέματα, απλά αυτή τη φορά θα παίξουμε και το ρόλο
πυξίδας για να χαραχτεί η σωστή πορεία εν όψει του 2000 και προκειμένου το
μπάσκετ να μείνει ψηλά», είπε μετά τη συνάντηση ο Γιώργος Βασιλακόπουλος. 
ΦΑΪΝΑΛ ΦΟΡ 
Αν και χθες τέθηκε ανεπίσημα από τον Γιώργο
Βασιλακόπουλο στον γενικό γραμματέα της ΦΙΜΠΑ Μπόρισλαβ Στάνκοβιτς, η ουσία
είναι ότι η χώρα μας θα διεκδικήσει το φάιναλ φορ της Ευρωλίγκα του 1999 (του
χρόνου θα γίνει στην Ισπανία) ή του 2000. Αυτό θα ξεκαθαριστεί σε λίγο καιρό,
ενώ με την επιστροφή του κ. Βασιλακόπουλου στην Αθήνα θα υπάρξει και ενημέρωση
για όλα τα θέματα της παγκόσμιας ομοσπονδίας που αφορούν και το ελληνικό
μπάσκετ. 
ΜΑΣΚΟΤ 
Παρουσιάστηκε χθες ανεπίσημα από τον Γιώργο
Βασιλακόπουλο στα μέλη της ΦΙΜΠΑ η μασκότ του παγκοσμίου πρωταθλήματος του
1998 που θα γίνει στη χώρα μας. Αυτή δεν είναι άλλη από τον φτερωτό θεό, τον
Ερμή, ο οποίος ενθουσίασε ιδιαίτερα τον Μπόρισλαβ Στάνκοβιτς αλλά και τον
ομοσπονδιακό μας τεχνικό Παναγιώτη Γιαννάκη, που ζήτησε μάλιστα μετά το τέλος
της διοργάνωσης να είναι αυτό και το επίσημο σήμα πλέον της εθνικής μας. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15820O101</ED>
<ID>
ID:170833

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O10&aa=1</URL></REF>


Article

<CATEGORY>vin10</CATEGORY>

 <H2>ΜΑΛΚΟΒΙΤΣ</H2>
<H2>Δυστυχώς είμαστε και οι δύο άουτ</H2>

ΦΑΪΝΑΛ ΦΟΡ χωρίς
Μπόζινταρ Μάλκοβιτς φαίνεται πως δεν γίνεται. Ο Σέρβος προπονητής απέτυχε να
οδηγήσει τον Παναθηναϊκό στη Ρώμη, όμως βρίσκεται εκεί, καθώς σήμερα θα
τιμηθεί από το περιοδικό «Fiba Basketball» ως κορυφαίος προπονητής του 1996
στην Ευρώπη. 
«Έμαθα ότι αποκλείστηκε ο Παναθηναϊκός και ειλικρινά λυπήθηκα
πολύ. Δυστυχώς είμαστε και οι δύο "out". Εγώ από τον Παναθηναϊκό και αυτός από
την Ευρωλίγκα... Κρίμα», είπε ο Μπόζινταρ Μάλκοβιτς, που απέφυγε να μιλήσει
περισσότερο, τονίζοντας πως δεν θέλει να κάνει δηλώσεις. 
Προφανώς, το
μεσημέρι της 13ης Απριλίου, όταν έληξε η συνεργασία του Μάλκοβιτς με τον
Γιαννακόπουλο, μάλλον δόθηκε και μια ηθική δέσμευση και από τις δύο πλευρές,
αφού κανείς από τους δύο δεν έχει κάνει την οποιαδήποτε δήλωση. 
Απλά ο
Μάλκοβιτς εξήγησε πως από τη Ρώμη θα μεταβεί στην Ελβετία, για κάποιες
προσωπικές δουλειές και ξεκούραση και στη συνέχεια θα μεταβεί στο σπίτι στο
Παρίσι. Λέτε να τον περιμένει και η Ρασίνγκ; Στην Ιταλία τον φέρνουν στην
Κίντερ ή την Μπενετόν, στην Ισπανία τον έχουν υποψήφιο για την Ρεάλ και ίσως
την Μπαρτσελόνα και στη Γαλλία ότι τον θέλουν Ρασίνγκ και Λιμόζ. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15820O102</ED>
<ID>
ID:170877

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O10&aa=2</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Βροχή προτάσεων για κόουτς - παίκτες</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΙΔΙΑΙΤΕΡΗ υπομονή πρέπει να έχουν όσοι ενδιαφέρονται να προτείνουν
προπονητές ή παίκτες στον Παναθηναϊκό. Ήδη έχουν φθάσει λίστες που περιέχουν
εκατοντάδες ονόματα (περί τα 400 λένε οι «πράσινοι») και το σίγουρο είναι πως
για να βρει κανείς ελεύθερη γραμμή στο φαξ του Παύλου Γιαννακόπουλου, πρέπει
να προσπαθεί αρκετή ώρα. 
Οι διοικούντες του ΠΑΟ όμως θα εξετάζουν
φιλολογικά τις εν λόγω λίστες. Αυτή τη στιγμή δεν θέλουν να εμπλακούν σε
διαπραγματεύσεις και σε οποιαδήποτε συμφωνία, για πολλούς και διάφορους
λόγους. 
Κατ' αρχήν να ηρεμήσουν από τη δυσάρεστη έκπληξη που τους
επεφύλασσε η εφετινή σεζόν. 
Μετά θα βάλουν πρώτη προτεραιότητα την
ανεύρεση προπονητή. Ο αντικαταστάτης του Μιχάλη Κυρίτση, που διατηρεί πολλές
πιθανότητες να παραμείνει στην ομάδα αλλά να αναλάβει άλλο πόστο (μάνατζερ,
τεχνικού συμβούλου, συνδετικός κρίκος ομάδας-προέδρου ή κάτι άλλο), θα
αναζητηθεί το συντομότερο δυνατόν, ώστε να μπουν σε σειρά και οι υπόλοιπες
μεταγραφικές κινήσεις. 
Ένα ακόμη στοιχείο που «φρενάρει» τις εξελίξεις στο
έμψυχο υλικό, είναι βέβαια ότι θα προηγηθεί η εκκαθάριση του ήδη υπάρχοντος
και τέλος πως θα αναμένουν να τελειώσουν και τα πλέι οφ του ΝΒΑ, ώστε οι
ελεύθεροι παίκτες να αρχίσουν τις διαπραγματεύσεις. «Μέχρι τα μέσα του
επόμενου μήνα, μην περιμένετε τίποτα ιδιαίτερο. Πολλά ακούγονται, προτάσεις
υπάρχουν, αλλά δεν σκεφτόμαστε απολύτως τίποτα», είπε ο Παύλος Γιαννακόπουλος,
θέλοντας να ξεκαθαρίσει τα πράγματα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15820O103</ED>
<ID>
ID:170912

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Προτιμούν τη σιωπή εν όψει ΠΑΟΚ</H2>

ΣΥΓΚΕΝΤΡΩΜΕΝΟΙ στα πλέι οφ και
στον προσεχή αντίπαλό τους ΠΑΟΚ προσπαθούν να μείνουν όλοι στην ΑΕΚ. 
Τόσο
ο Γιάννης Ιωαννίδης όσο και οι παίκτες ακολούθησαν την οδό της... σιωπής, παρά
το γεγονός ότι διαδίδονται διάφορα σενάρια (για την τύχη του «ξανθού» στο
μέλλον), που προέρχονται τόσο από τη Ρώμη όσο και από την Αθήνα. 
*** Στο
μεταξύ ο γενικός διευθυντής του ΤΑΚ Γιάννης Γρανίτσας έκανε έκκληση στους
φίλους της ΑΕΚ να δώσουν βροντερό «παρών» στα ματς με τον ΠΑΟΚ, αφού
«παίζεται» όλη η χρονιά και η πρόκρισή της στην Ευρωλίγκα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15820O104</ED>
<ID>
ID:170935

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ</H5>
<H2>Πρόγραμμα θεραπείας για τρεις</H2>

ΜΟΝΟ οι τραυματίες Κορωνιός, Μάξεϊ και Τσίτουμ γλίτωσαν τις σκληρές
προπονήσεις, χθες, στο Περιστέρι. Και οι τρεις δεν έχουν ξεπεράσει τον
τραυματισμό τους και ακολουθούν θεραπευτικό πρόγραμμα. 
*** Ο Ντράγκαν
Σάκοτα συνεχίζει το πρόγραμμα της προετοιμασίας εν όψει των πλέι οφ, όμως
αύριο θα τον αντικαταστήσει ο Αργύρης Πεδουλάκης, αφού ο Σέρβος προπονητής θα
μεταβεί στη Ρώμη για να δει την τελική φάση του Ευρωπαϊκού Πρωταθλήματος (και
τον... Ολυμπιακό). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15820O105</ED>
<ID>
ID:170949

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O10&aa=5</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Επιστρέφουν Ρόντμαν και Κούκοτς</H2>

ΤΟΣΟ
ο Ντένις Ρόντμαν όσο και ο Τόνι Κούκοτς θα ενισχύσουν τους Σικάγο Μπουλς στα
πλέι οφ του ΝΒΑ. Οι δύο αυτοί παίκτες είχαν απουσιάσει στα τελευταία τέσσερα
παιχνίδια και οι Μπουλς ηττήθηκαν σε τρία από αυτά. Ο Κούκοτς είχε
τραυματιστεί στο δεξί πόδι του και ο Ρόντμαν ήταν άλλοτε τραυματίας και
άλλοτε... τιμωρημένος (από την πειθαρχική επιτροπή) στο διάστημα αυτό. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15820O106</ED>
<ID>
ID:170959

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O10&aa=6</URL></REF>


Article

<CATEGORY>vin10</CATEGORY>

 <H5>ΕΚΤΟΣ ΣΕΓΑΣ ΚΑΙ Ο ΓΡΑΜΜΑΤΙΚΟΠΟΥΛΟΣ ΠΟΥ
ΚΑΤΑΓΓΕΛΛΕΙ ΚΑΤΑΧΡΗΣΕΙΣ ΑΠΟ ΤΟΝ ΜΟΛΥΒΑ</H5>
<H2>Νέα
παραίτηση</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΑΚΟΜΗ
παραιτούνται στον ΣΕΓΑΣ, στον οποίο ουσιαστικά δεν υπάρχει δ.σ., καθώς ο
πρόεδρος Στράτος Μολυβάς, υπό την απειλή αλλεπάλληλων παραιτήσεων, αναγκάστηκε
να προκηρύξει εκλογές για τις 7 Ιουνίου! 
Χθες δήλωσε εγγράφως παραίτηση ο
Κωστής Γραματικόπουλος, από τα ηγετικά στελέχη του στίβου εδώ και πολλά
χρόνια, καταθέτοντας επιστολή στην οποία εξηγεί τους λόγους που τον έκαναν να
φύγει νωρίτερα από το τυπικό τέλος. 
Τονίζει στην επιστολή του ο κ.
Γραμματικόπουλος: «Διαφωνώντας με την πολιτική του προέδρου του ΣΕΓΑΣ από το
τέλος του 1992 σε ένα πλήθος θεμάτων, όπως: 
*** Οι απίστευτες παρεμβάσεις
του στον υψηλό αθλητισμό, η τροποποίηση του καταστατικού, με την οποία εκτός
των άλλων καταργήθηκαν οι ανοικτές συνεδριάσεις του δ.σ. 
*** Η εμμονή του
στη μη τήρηση μαγνητοφωνημένων πρακτικών (τα συμβούλια μαϊμού αποκαλύπτουν
τους λόγους). 
*** Οι άσκοπες συνεχείς και πολυέξοδες μετακινήσεις των
οδοιπορικοδίαιτων του ΣΕΓΑΣ, οι καρατομήσεις διοικητικών και τεχνικών. 
***
Η σπάταλη διαχείριση (που προκάλεσε και την παραίτηση του ταμία Γ.
Αλεξανδράκη) και η εν είδει ομφαλίου λώρου σύνδεση του ΣΕΓΑΣ με τα υπόπτου
διαγωγής ΚΕΚ. 
*** Η απηνής καταδίωξη ορισμένων κορυφαίων προπονητών, η
διαρκής αντιπαλότητα ­ σε κάθε άλλο παρά κόσμιο ύφος ­ με κορυφαία αθλητικά
πολιτειακά όργανα, αθλητικούς και πολιτικούς φορείς.... 
Για τους παραπάνω
λόγους υποχρεώθηκα τον Μάιο του 1995 να παραιτηθώ από τη θέση του γενικού
γραμματέα του ΣΕΓΑΣ, ύστερα από επταετή συνεχή θητεία. Μετ' ου πολύ άρχισε η
κατάρρευση της αρχαιότερης ελληνικής ομοσπονδίας. 
Συντελουμένης πλέον της
κατάρρευσης σε όλους τους τομείς, αποφάσισα να παραιτηθώ και από μέλος του
δ.σ.». 
*** Το πανελλήνιο ρεκόρ νεανίδων της Σοφίας Ορφανιώτου (Γ.Σ.
Καρδίτσας) στη σφαιροβολία, με 16,30, ξεχώρισε από τις αρκετές καλές επιδόσεις
που σημειώθηκαν στους Διασυλλογικούς της Λάρισας. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15820O111</ED>
<ID>
ID:170834

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O11&aa=1</URL></REF>


Article

<CATEGORY>vin10</CATEGORY>

 <H2>ΒΟΛΕΪ</H2>
<H2>Στις «8» οι γυναίκες</H2>

ΣΕ ΚΑΛΟ δρόμο η Εθνική μας
βόλεϊ γυναικών αφού σημείωσε στο Κύπελλο Άνοιξης στην Πολωνία και τρίτη νίκη
επί της Λετονίας με 3-2 και προκρίθηκε 1η στους «8» της διοργάνωσης. 
Το
συγκρότημα του Γιάννη Νικολάκη προηγήθηκε με 2-0 σετ (15-9, 15-8) αλλά στη
συνέχεια ισοφαρίστηκε με 11-15, 14-16 και πήρε το τάι μπρέικ με 16-14. 
Έπαιξαν αρχικά οι Μεμετζή, Ιορδανίδου, Σάκκουλα, Μ. και Ν. Γκαραγκούνη,
Αγγελάκη και αργότερα οι Ιωαννίδου, Νικολαΐδου, Καφετζάκη, Ζαννάρα. 
Στα
προημιτελικά η Εθνική μας θα αντιμετωπίσει αύριο Πέμπτη τη 2η του Α' ομίλου
(Κροατία ή Πολωνία) σε αγώνα νοκ άουτ. 
ΟΙ ΑΝΔΡΕΣ 
Ο Αντώνης
Τσακιρόπουλος (αντί του νεαρού Ρουμελιώτη) συμπεριελήφθη στους 16
προσκληθέντες της Εθνικής Ανδρών που συνεχίζει πλέον πλήρης ­ με την προσθήκη
και των Αλεξανδρόπουλου, Μητρούδη, Σαμαρά, Μποζίδη ­ προετοιμασία για τον
αγώνα με τα Σκόπια στη Στρούμιτσα (Τετάρτη 30 Απριλίου) στα προκριματικά του
Ευρωβόλεϊ '97. 
*** Ο ομοσπονδιακός προπονητής Στέλιος Καζάζης αποφάσισε
τελικά να μεταβεί η αποστολή στη Στρούμιτσα της γειτονικής χώρας (με πούλμαν
από τη Θεσσαλονίκη) την παραμονή του αγώνα και όχι την ίδια ημέρα. Στο μεταξύ,
οι διεθνείς θα κάνουν Πάσχα στη Γαλλία, όπου αναχωρούν αύριο για δύο επίσημους
φιλικούς αγώνες με την αντίστοιχη «τρικολόρ» (ανεβασμένη με προπονητή τον Ρώσο
Βλαντίμιρ Κόντρα) Μ. Παρασκευή στη Ναντ και Κυριακή του Πάσχα στο Πουατιέ.

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15820O112</ED>
<ID>
ID:170878

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O11&aa=2</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ</H5>
<H2>Καλύτερα τα «Σόλινγκ» στη Γαλλία</H2>

ΤΑ «ΣΟΛΙΝΓΚ» (Σ. Αλευράς - Π. Αλευράς, Μπούκης) κάνουν την καλύτερη
μέχρι στιγμής εμφάνιση στην Εβδομάδα «Γιουρολύμπ» του Ιέρ Γαλλίας ­ με μεγάλη
συμμετοχή κορυφαίων ιστιοπλόων ­ αφού βρίσκονται στην 5η θέση ύστερα από 5
ιστιοδρομίες με 1η- 6η- 8η- 11η- 3η θέσεις, αντίστοιχα. 
Στη 10άδα επίσης
οι Αιμίλιος Παπαθανασίου, 6ος στα «Φιν» σε 3 ιστιοδρομίες με 14η- 8η και 1η
θέσεις (9ος στην ίδια κατηγορία ο Μανώλης Μαρσέλος) και οι Ιορδάνης Πασχαλίδης
- Θανάσης Παχούμας, 9οι στα «470» σε 7 ιστιοδρομίες με 3η- 4η- 2η- 5η- 9η-
15η- ακύρωση, θέσεις. 
Οι υπόλοιποι ιστιοπλόοι μας είναι: 15ος ο Γιώργος
Κοντογούρης στα «Φιν», 13οι Κοσματόπουλος - Τριγκώνης στα «470», 11ες οι
Μπεκατώρου - Τσουλφά στα «470» γυναικών σε 4 ιστιοδρομίες, 29ος ο Μπουγιούρης
και 38ος ο Λογοθέτης στα «Λέιζερ» σε 5 ιστιοδρομίες, 35ος ο Γιάννης Χρυσοχού
στα «Μιστράλ» σε 5 ιστιοδρομίες, 35η στα «Μιστράλ» η Σκαρλάτου σε 3
ιστιοδρομίες, 29οι οι Κυπράιος - Τσαραμύρης στα «49ερ» σε 3 ιστιοδρομίες και
52η η Οικονομοπούλου στα «Γιούροπ» σε 2 αγώνες. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15820O113</ED>
<ID>
ID:170913

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O11&aa=3</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ</H5>
<H2>Σε περιπέτεια ο Οδυσσέας</H2>

ΝΕΟ ΚΑΤΟΡΘΩΜΑ διοικητικής και
τεχνικής ανεπάρκειας στο τζούντο ο αποκλεισμός από την αποστολή στο Ευρωπαϊκό
Πρωτάθλημα (8-11 Μαΐου στην Οστάνδη Βελγίου) του κορυφαίου φέτος στις λίστες
ευρωπαϊκής κατάταξης Έλληνα αθλητή Οδυσσέα Τζιγκουζίδη! 
Σύμφωνα με
πληροφορίες, ο ομοσπονδιακός προπονητής ανδρών Ρουμάνος Ιοάν Πετρόφ απέκλεισε
τον 26χρονο ομογενή πρωταθλητή με το αιτιολογικό ότι απουσίασε από προπονήσεις
της Εθνικής τελευταία. 
Ο πρωταθλητής (που βρίσκεται στην 11η θέση της
ευρωπαϊκής κατάταξης, τη στιγμή που ο 7ος Ολυμπιονίκης Χάρης Παπαϊωάννου είναι
στην 26η) υποστηρίζει ότι αντιμετώπιζε πρόβλημα με την ασθένεια της μητέρας
του και γι' αυτό προπονιόταν με τον σύλλογό του, τον Εθνικό Γ.Σ. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15820O114</ED>
<ID>
ID:170936

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O11&aa=4</URL></REF>


Article

<CATEGORY>vin10</CATEGORY>

 <H5>ΧΟΚΕΪ</H5>
<H2>Θα ανθήσει την Πρωτομαγιά</H2>

ΤΗΝ
ΠΡΩΤΟΜΑΓΙΑ θα πλέξει το ελληνικό χόκεϊ επί χόρτου το πρώτο του «ανοιξιάτικο
στεφάνι», αφού είναι η πρεμιέρα του 1ου Πρωταθλήματος Ν.Α. Ευρώπης με έδρα την
Αθήνα. 
Σε χθεσινή συνέντευξη Τύπου της νεαρής Ομοσπονδίας του αθλήματος
ΕΛΟΧ ­ παρουσία του προέδρου Ευάγγελου Βάββα, του Α' αντιπροέδρου Γουόρεν
Άλεν, του Β' αντιπροέδρου Παρασκευά Αδάμη και άλλων στελεχών ­ τονίστηκε η
σημασία της διοργάνωσης που θα διεξαχθεί στη Βάρη (1-4 Μαΐου). Μετέχουν
Γιουγκοσλαβία, Βουλγαρία, Αρμενία, Γεωργία (Α'ομιλος), Ελλάδα, Ρουμανία,
Αζερμπαϊτζάν, Ουκρανία (Β'όμιλος). 
Ο πρόεδρος κ. Βάββας υπογράμμισε: «Η
προσπάθεια της διοργάνωσης είναι δύσκολη αλλά είμαστε αισιόδοξοι ότι με
δεδομένη την υποστήριξη της ΓΓΑ όλα θα πάνε καλά». 
Όσον αφορά στην
ελληνική αγωνιστική παρουσία, ο πρόεδρος της τεχνικής επιτροπής Γιώργος
Δραμυτινός είπε: «Στοχεύουμε σε αξιοπρεπή εμφάνιση, αντιμετωπίζοντας ομάδες με
περισσότερες εμπειρίες». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15820O115</ED>
<ID>
ID:170950

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O11&aa=5</URL></REF>


Article

<CATEGORY>vin10</CATEGORY>

 <H2>Ψηλοί, «κοντοί» απέτυχαν...</H2>

ΚΑΙ... υψηλόσωμος φόργουορντ
­ ο Τούσεκ ­ επιστρατεύτηκε (όπως βλέπουμε στην εικόνα του Ρώυτερ) από τον
Σάγκαντιν, προκειμένου να αναχαιτισθεί η ταχύτητα του Ρίβερς. Ο Αμερικανός
άσος του Ολυμπιακού ήταν ο μακράν κορυφαίος του ημιτελικού και με 16 πόντους
περισσότερους από τον δεύτερο καλύτερο σκόρερ του αγώνα (28 έναντι 12!).

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15820O121</ED>
<ID>
ID:170835

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O12&aa=1</URL></REF>


Article

<CATEGORY>vin10</CATEGORY>

 <H5>ΡΙΒΕΡΣ</H5>
<H2>Κι όμως, είναι χρήσιμος!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Βλέποντας τις
προσπάθειες του Αμερικανού πλέι μέικερ Ντ. Ρίβερς, έτσι όπως έφταναν στο εκράν
από τη Ρώμη, διαπίστωσα ό,τι κι εσείς: 
*** Ότι ο Ρίβερς ήταν ο παίκτης που
χρειαζόταν ο Ολυμπιακός. 
*** Ψύχραιμος, ψυχωμένος, εύστοχος, ακόμη και στα
φάουλ, αποφάσισε να τα κάνει όλα στις αποφασιστικές στιγμές. 
*** Το ματς
ήταν καλό, αλλά νευρικό και το αναφέρω ως τηλεθεατής. 
*** Δηλαδή χωρίς να
μπαίνω σε τεχνικές λεπτομέρειες, συστήματα κ.λπ. 
*** Τώρα, περιμένουμε το
«αύριο», να δούμε την τρίτη και αποφασιστική «ερυθρόλευκη» προσπάθεια σε
τελικό του πρωταθλήματος Ευρώπης. 
*** Ποιος φίλαθλος (πραγματικός
φίλαθλος) δεν θέλει ­ όπως πέρυσι ­ να έλθει το τρόπαιο στην Ελλαδα; 
***
Αρκεί να διατηρηθεί ψυχραιμία στα κρίσιμα σημεία. 
*** Στοιχείο που είχε
λείψει από τον Ολυμπιακό τόσο στη Σαραγόσα, όσο και πριν στο Τελ Αβίβ... 
*** Εκεί όπου ο Τάρπλεϊ δεν εύρισκε στεφάνη και ο Ζάρκο Πάσπαλι σούταρε με
τρεμάμενο τον αριστερό καρπό του! 
Υπήρξε συνέχεια 
Ο Ντούσαν Μπάγιεβιτς αποφάσισε χθες να
μιλήσει και να τοποθετηθεί στα όσα έγιναν στην Τούμπα. 
*** Θα μπορούσε να
μην το κάνει (αφού το απέφυγε... πρωτογενώς). 
*** Τον Αναστασιάδη τον
χαρακτήρισε «εκνευρισμένο», τον κόσμο του ΠΑΟΚ «χωρίς ανάμειξη». 
***
Λογικό ήταν. Πώς θα μπορούσαν σαράντα χιλιάδες άνθρωποι να έχουν πρόσβαση στην
τηλεόραση ώστε να προβούν σε δηλώσεις... 
*** Πρόσθεσε, όμως, κάτι ακόμη
που προσφέρεται για κατανάλωση αφελών. 
*** Ότι δεν πήγε στη συνέντευξη
Τύπου μετά τον αγώνα, επειδή ουδείς τον ειδοποίησε. 
*** Κι όμως, το μέτρο
είναι... νομοθετημένο και αναφέρεται στον κανονισμό πρωταθλήματος. 
*** Οι
δύο προπονητές είναι υποχρεωμένοι να μιλούν στους εκπροσώπους του Τύπου μετά
τη λήξη του αγώνα. 
*** Στον ίδιο χώρο και πολιτισμένα. 
*** Όσο για τον
Άγγελο Αναστασιάδη, είναι αναμενόμενο σήμερα να έχει ηρεμήσει. Είπε πολλά,
μερικά προσβλητικά, που δεν συμφέρουν ούτε τον ίδιο ως επαγγελματία, ούτε την
ΠΑΕ ΠΑΟΚ. 
*** Έναν ΠΑΟΚ, που σήμερα με καταπληκτική δυναμική, έχει
επιτύχει να συγκεντρώσει τον κόσμο του και να καλλιεργεί φιλοδοξίες για το
εγγύς μέλλον. 
*** Φιλόδοξα σχέδια και... εκνευρισμός δεν μπορούν να
συνυπάρξουν. 
*** Έτσι δεν είναι, Άγγελε; 
Ήταν... αναμενόμενο 
Ο εντελώς
μέτριος (προχθές στη Βέροια) διαιτητής Αργύρης Παπαχίντζιος ιδού που δεν θα
κινδυνεύσει να υποστεί όσα προέκυψαν σε περισσότερους από δώδεκα συναδέλφους
του εφέτος... 
*** Δηλαδή να παραπεμφθεί στην Πειθαρχική Επιτροπή για
σοβαρά λάθη. 
***Ο παρατηρητής του κ. Παπαχίντζιου, με βάση χθεσινή
πληροφορία, βαθμολογεί τον ρέφερι με «επτά». 
*** Δύο ολόκληρες μονάδες
πάνω από τον έλεγχο και άλλες τόσες κάτω από το άριστα! 
*** Γιατί άραγε;

*** Τι άλλο θα μπορούσε να κάνει ο διαιτητής για να συγκινήσει περισσότερο
τον παρατηρητή Παπαδάκο; 
*** Να θυμηθούμε ποιος είναι ο κ. Παπαδάκος. 
*** Πειραιώτης παλιός διαιτητής χωρίς «περγαμηνές» και επιτυχίες στον χώρο της
σφυρίχτρας. 
*** Κατά συνέπειαν, λογικό είναι ό,τι μέτριο να το βλέπει
«καλό», βάζοντας στο γραπτό του ολίγον συναίσθημα. 
*** Ευτυχώς, ο εν λόγω
παρατηρητής, αποκλείεται να οριστεί στο προσεχές ντέρμπι Ολυμπιακού - ΑΕΚ. 
*** Η εντοπιότης ισχύει και σ' αυτή τη συντεχνία! 
Δεν βιάζεται ο δικαστής 
Σύσσωμος,
σχεδόν, ο χθεσινός Τύπος «χαιρέτησε» δεόντως την εικόνα με τις ασχήμιες του
Μπορμπόκη στη Βέροια. 
*** Ωστόσο, μέχρι αργά χθες, που κινούνταν τα
ρεπορτάζ, δεν υπήρξε πληροφορία για αυτεπάγγελτη ενεργοποίηση του αθλητικού
δικαστή. 
*** Ίσως διαβάζει τα φύλλα την επόμενη μέρα... 
*** Ο παίκτης,
στο μεταξύ, με γραπτή δήλωση αποδίδει την «κάθοδο» του σορτς, σε τυχαίο συμβάν
που προέκυψε σε πανηγυρισμό με συμπαίκτη του, στη φάση της ισοφάρισης. 
***
Άρα, κατά τον Μπορμπόκη, είχαμε μίνι στριπτίζ εξ αμελείας... 
***
Παλαιότερα, το δικαιοδοτικό όργανο είχε επιληφθεί σε αντιαθλητικές ενέργειες
τόσο του Χρήστου Κωστή, όσο και του Γιάννη Καλλιτζάκη. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15820O122</ED>
<ID>
ID:170879

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O12&aa=2</URL></REF>


Article

<CATEGORY>vin10</CATEGORY>

 <H2>Είναι ταλέντο</H2>

ΑΥΤΟΣ είναι ο Παναγιώτης Λέκκας, ο νεαρός ποδηλάτης

που νίκησε τον Γιώργο Χειμωνέτο 
και τον (7ο Ολυμπιονίκη) Δημήτρη
Γεωργαλή 
στο πρόσφατο 1ο Κύπελλο Πίστας. 
Οι ειδικοί τον θεωρούν
σπουδαίο ταλέντο. 
Στο στιγμιότυπο, ο Λέκκας 
μετά τη νίκη του επί του
Χειμωνέτου. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15820O123</ED>
<ID>
ID:170914

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O12&aa=3</URL></REF>


Article

<CATEGORY>vin10</CATEGORY>

 <H2>Η ώρα του
Ολυμπιακού</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Η ΑΝΕΤΗ νίκη επί της Ολύμπια Λιουμπλιάνα με 74-65 έφερε τον
Ολυμπιακό στον τελικό της Ευρωλίγκα και το όραμα της κατάκτησης του τροπαίου
είναι τώρα πολύ κοντά. Μόλις 40 λεπτά αγώνα χωρίζουν τους «ερυθρόλευκους» από
τον γύρο του θριάμβου, αν και η αποστολή τους δεν είναι εύκολη, αφού η
φιλόδοξη Μπαρτσελόνα θα εμφανιστεί για πέμπτη φορά στον τελικό της διοργάνωσης
και θα διεκδικήσει με πείσμα τον πρώτο της τίτλο. 
Για τέταρτη συνεχόμενη
χρονιά το ελληνικό μπάσκετ έχει παρουσία σε τελικό. Το 1994 Ολυμπιακός -
Μπανταλόνα (Τελ Αβίβ), το 1995 Ολυμπιακός - Ρεάλ (Σαραγόσα), το 1996
Παναθηναϊκός - Μπαρτσελόνα (Παρίσι) και τώρα Ολυμπιακός - Μπαρτσελόνα (Ρώμη).

Δύο αποτυχημένες προσπάθειες του Ολυμπιακού και μία επιτυχημένη του
Παναθηναϊκού. Η μεγάλη ώρα του Ολυμπιακού, λένε οι ειδικοί, έφθασε. 
Ο
δρόμος βέβαια δεν είναι στρωμένος με πορφυρά χαλιά. Δυνατότητες υπάρχουν. 
Απαιτούνται όμως ψυχραιμία, αυτοπεποίθηση, αυτοσυγκέντρωση των παικτών,
σχολαστική εφαρμογή των εντολών του έμπειρου Ντούσαν Ίβκοβιτς και αδιάκοπη
προσπάθεια έως το τελευταίο δέκατο του δευτερολέπτου. 
Ο Άρης έστησε εφέτος
το λάβαρό του στην Προύσα κατακτώντας το Κύπελλο Κόρατς, ενώ ο Ηρακλής έφθασε
στις «4» του Ευρωκυπέλλου. Οι ομάδες μας, ανεξάρτητα από την όχι επιθυμητή
σύνθεσή τους, πρωταγωνιστούν στις ευρωπαϊκές διοργανώσεις. 
Αν ο Ολυμπιακός
ανέβει αύριο στο Έβερεστ, οι ορίζοντες θα διευρυνθούν. 
Θα προσφέρει στο
μπάσκετ που εκπροσωπεί τη χώρα μας πολύτιμες υπηρεσίες, σε μια εποχή που
μελετώνται βαθιές αλλαγές από τη FIBA. 
Στο κέντρο των οραμάτων του Γιώργου
Βασιλακόπουλου για ΝΒΑ της Ευρώπης, θα βρίσκονται δικές μας ομάδες. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15820O124</ED>
<ID>
ID:170937

</ID><URL>http://ta-nea.dolnet.gr/neaweb/neafile.print_unique?e=A&f=15820&m=O12&aa=4</URL></REF>


Article

<CATEGORY>vin09</CATEGORY>

 <H5>«Η ΔΕΥΤΕΡΗ ΕΠΑΝΑΣΤΑΣΗ
ΜΕΤΑ ΤΗΝ ΕΓΧΡΩΜΗ ΤΗΛΕΟΡΑΣΗ» ΣΕ ΔΥΟ ΜΗΝΕΣ ΣΤΗ ΒΡΕΤΑΝΙΑ</H5>
<H5>Τα ελληνικά κανάλια</H5>
<H5>Απόλυτη κυριαρχία ως το 2006
</H5><H2>Έρχεται η ψηφιακή TV!</H2>

Οι έγχρωμοι τηλεοπτικοί
δέκτες έφεραν πριν από 30 χρόνια την πρώτη επανάσταση στον χώρο της
τηλεόρασης. Η δεύτερη αναμένεται τον Ιούνιο με την «άφιξη» της ψηφιακής
τηλεόρασης. 
Σε περίπου δύο μήνες η Ανεξάρτητη Τηλεοπτική Επιτροπή
(Independent Television Commission) της Βρετανίας θα χορηγήσει την πρώτη άδεια
λειτουργίας σε εμπορικό τηλεοπτικό κανάλι επίγειου ψηφιακού σήματος (Digital
Terrestrial Television). 
Τι σημαίνει πρακτικά αυτό το γεγονός για τους
καταναλωτές-τηλεθεατές; Μέσα στο 1998 θα μπορούν να επιλέγουν προγράμματα 36
νέων καναλιών με σαφώς καλύτερης ποιότητας ήχο και εικόνα. 
Η εξέλιξη αυτή
χαρακτηρίστηκε από ειδικούς και αναλυτές του οπτικοακουστικού χώρου ως η
δεύτερη μεγαλύτερη επανάσταση στον συγκεκριμένο χώρο, μετά την έγχρωμη
τηλεόραση. 
Το DTT εκτιμάται πως θα κεντρίσει αμέσως το ενδιαφέρον των
τηλεθεατών εκείνων που δεν θέλουν να μπουν σε περιττά έξοδα είτε για αγορά
«πιάτου», ώστε να βλέπουν δορυφορικά προγράμματα, είτε για συνδρομές σε
συνδρομητικά κανάλια. 
Αναλυτές της BZW του Σίτι εκτιμούν πως «οι
δυνατότητες που ανοίγει αυτή η αγορά είναι τεράστιες» και στηρίζουν την
εκτίμησή τους αυτή λαμβάνοντας υπόψη το στοιχείο πως το 75% των νοικοκυριών
στη Βρετανία (ήτοι 17,6 εκατ. σπιτικά) έχουν δηλώσει πως δεν έχουν ούτε
δορυφορικά προγράμματα αλλά ούτε και συνδρομητικά κανάλια. 
Από την άλλη,
βέβαια, δεν θεωρείται σίγουρο πως όλοι θα τρέξουν στα καταστήματα να αγοράσουν
τους αποκωδικοποιητές ψηφιακού σήματος, αφού ο καθένας κοστίζει 300 λίρες
(σχεδόν 135.000 δραχμές). Όμως υπάρχει και η εναλλακτική λύση: Να μπορεί,
δηλαδή, ο ενδιαφερόμενος να νοικιάζει το μηχάνημα αντί να το αγοράζει.
Παράλληλα, η βρετανική κυβέρνηση έθεσε χρονικά όρια ως προς την ύπαρξη του
αναλογικού σήματος εκπομπής, σε συνδυασμό με τον προσανατολισμό της
βιομηχανίας παραγωγής τηλεοράσεων να βάλει τον αποκωδικοποιητή μέσα στους
τηλεοπτικούς δέκτες. Για το εγγύς μέλλον, πάντως, οι μνηστήρες στο πεδίο της
ψηφιακής τηλεόρασης θα είναι μόνον δύο, που θα παρέχουν έναντι συνδρομής τις
υπηρεσίες τους στους τηλεθεατές. 
Φαβορί θεωρείται το Βρετανικό Ψηφιακό
Δίκτυο (British Digital Broadcasting), ένα κονσόρτσιουμ από τις μεγαλύτερες
τηλεοπτικές επιχειρήσεις, την Carlton, την Granada και το BskyB (το 40% του
οποίου ανήκει στη News International, ιδιοκτήτρια των «Times»). Ο ανταγωνισμός
ακούει στο όνομα Ψηφιακό Τηλεοπτικό Δίκτυο (Digital Television Network), που
ανήκει στο International Cable Television. Και οι δύο αντίπαλοι, πάντως,
προτάσσουν ως δέλεαρ για τους τηλεθεατές και υποψήφιους πελάτες τους
προγράμματα που θα φέρουν τη σφραγίδα του BBC. 
Το BDB θα μεταδίδει από το
BBC τα προγράμματα Horizon (για τη φύση, τις επιστήμες, τα παιδιά), One TV
(μουσικές εκπομπές), Showcase και Style (με εκπομπές lifestyle), Sky 1
(ψυχαγωγικές εκπομπές για όλη την οικογένεια), Public Eye (σίριαλ και
ντοκιμαντέρ). Από την Granada, τα Granada Plus (εκπομπές αρχείου, αλλά και το
περίφημο σίριαλ Coronation Street), Granada Good Life (εκπομπές lifestyle),
Granada Sports club (αθλητικές εκπομπές και μεταδόσεις). Και από την Carlton,
τα προγράμματα Carlton Select (εκπομπές αρχείου, αλλά και μεγάλα γεγονότα από
τον χώρο της μουσικής και του ποδοσφαίρου), Carlton Entertainment (ψυχαγωγικά
προγράμματα για μικρούς και μεγάλους) και Carlton Films (με ταινίες). 
Το
BDB θα προσφέρει, επίσης, τα προγράμματα Sky Movies, The Movie Channel και το
αθλητικό Sky Sports, το οποίο έχει τα δικαιώματα του ποδοσφαιρικού
πρωταθλήματος. 
Το DTN προτίθεται να κατέβει στον ψηφιακό τηλεοπτικό στίβο
με πιο πρωτοποριακά προγράμματα: Money Channel (για επιχειρήσεις και αγορές),
Knowledge Network (με εκπαιδευτικές επιμορφωτικές εκπομπές), British Sports
Channel, The ΙΤΝ Living History Channel (με αρχειακό υλικό για την παγκόσμια
ιστορία), Animal Planet (για τη φύση και τα ζώα), The Box (για τη μουσική),
Travel (εκπομπές με προτάσεις για διακοπές), MGM Gold (με ψυχαγωγικές
παραγωγές από τη χολιγουντιανή Metro Goldwyn Meyer). Αν και τα οπλοστάσια των
δύο ψηφιακών δικτύων είναι πλούσια και ισχυρά, οι ειδικοί αναλυτές
υποστηρίζουν πως το BDB θα είναι εκείνο που θα πάρει την πολυπόθητη άδεια,
καθώς φαίνεται να πληροί τις προϋποθέσεις της Ανεξάρτητης Τηλεοπτικής
Επιτροπής. Και τονίζουν πως «αν το Βρετανικό Ψηφιακό Δίκτυο δεν πάρει την
άδεια, τότε δεν είναι σίγουρη η εδραίωση της νέας τεχνολογίας στη Βρετανία».

Οι αναλυτές προβλέπουν πως μέσα στην επόμενη πενταετία το 8% των
νοικοκυριών θα διαθέτει ψηφιακή τηλεόραση, ποσοστό που θα φθάσει το 19% ώς το
2005. Εκτιμούν δε πως στην επόμενη δεκαετία τουλάχιστον 11 εκατομμύρια
νοικοκυριά, στη Βρετανία, θα βλέπουν ψηφιακά προγράμματα. 
Αν η άνοιξη της ψηφιακής τηλεόρασης είναι
προ των πυλών στη Βρετανία και στις Ηνωμένες Πολιτείες της Αμερικής, στην
Ελλάδα θα αργήσει να έρθει. Οι πλέον αισιόδοξες προβλέψεις αναφέρουν πως τα
ημεδαπά κανάλια θα εισέλθουν στην εποχή της νέας τεχνολογίας τα επόμενα δύο
χρόνια, εφόσον θα διατίθενται στην ελληνική αγορά και τηλεοπτικές συσκευές
ανάλογων προδιαγραφών. 
Η ψηφιακή τηλεόραση είναι απόγονος του προγράμματος
«Τηλεόραση Υψηλής Ευκρίνειας» (HDTV). Εκτός από τη Βρετανία, η μετάδοση
ψηφιακών εκπομπών θα ξεκινήσει τους επόμενους 18 μήνες και στην Αμερική. Μέχρι
το 2006, οι αναλογικές εκπομπές προβλέπεται να έχουν καταργηθεί οριστικά. 
Στο σύστημα DTV, τα δεδομένα μεταφέρονται με ψηφιακό σήμα μέσω καλωδίων. Η
ψηφιοποίηση εγγυάται μεγαλύτερη ευκρίνεια και καλύτερη ποιότητα ήχου και
εικόνας, όπως γίνεται σε έναν υπολογιστή. Ένας αποκωδικοποιητής (set top box)
παρεμβάλλεται ανάμεσα στο καλώδιο και την τηλεοπτική συσκευή μετατρέποντας το
σήμα από ψηφιακό σε αναλογικό. 
Οι ψηφιακές εκπομπές θα είναι ασύμβατες με
τις σημερινές τηλεοπτικές συσκευές και μετά το 2006 οι καταναλωτές θα πρέπει
να αντικαταστήσουν τις τηλεοράσεις τους ή να αποκτήσουν τον αποκωδικοποιητή
(200-300 δολάρια). Αρχικά, οι νέες τηλεοράσεις θα κοστίζουν μέχρι και 5.000
δολάρια (1,3 εκατ. δρχ.), τιμή η οποία βέβαια θα πέσει σύντομα γύρω στο μισό
εκατομμύριο δρχ. 
Η έναρξη της ψηφιακής τηλεόρασης απαιτεί σημαντικές
επενδύσεις και από τους τηλεοπτικούς σταθμούς, που χρειάζονται νέα μηχανήματα
για να εκπέμψουν ψηφιακό σήμα. Υπολογίζεται ότι κάθε σταθμός πρέπει να ξοδέψει
τουλάχιστον οκτώ εκατομμύρια δολάρια (2,2 δισ. δρχ.) για να προμηθευτεί νέες
κάμερες, καθώς και μηχανήματα μοντάζ, εκπομπής και βιντεοσκόπησης. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P01</CAT>
<ED>
Κωδικός άρθρου: A15820P011</ED>
<ID>
ID:170843

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P01&aa=1</URL></REF>


Article

<CATEGORY>vin09</CATEGORY>

 <H5>ΤΟΚΑΣ - ΜΗΤΣΙΑΣ ΣΕ
ΤΡΟΠΑΡΙΑ ­ ΧΑΛΚΙΑΣ - ΜΠΙΡΜΠΙΛΗ ΣΤΟΝ ΠΕΙΡΑΙΑ</H5>
<H2>Ύμνοι στη Μητρόπολη</H2>

Στο πνεύμα των ημερών, μια
ξεχωριστή μουσική βραδιά δίνει τον τόνο απόψε στο κέντρο της Αθήνας. Ο Μανώλης
Μητσιάς και ο Κώστας Χατζηχριστοδούλου θα τραγουδήσουν στην Πλατεία
Μητροπόλεως Αθηνών ύμνους στη Θεοτόκο από το έργο του Γεράσιμου
Μικραγιαννανίτη, που μελοποίησε ο Μάριος Τόκας. Η καινούργια αυτή δουλειά του
Κύπριου συνθέτη παρουσιάζεται σε πρώτη εκτέλεση, με διοργανωτή τον Πολιτισμικό
Οργανισμό του Δήμου Αθηναίων. Συμμετέχουν η Δημοτική Χορωδία Εξαρχείων -
Νεαπόλεως «Ο Διονύσιος Λαυράγκας», υπό τη διεύθυνση του Θέμη Σερμιέ και το
μουσικό συμφωνικό σχήμα που διευθύνει ο Γιώργος Παγιάτης. (Πλατεία
Μητροπόλεως, στις 9). 
ΣΤΟΝ ΠΕΙΡΑΙΑ 
Ο Λάκης Χαλκιάς και η Σούλα
Μπιρμπίλη συμμετέχουν ως σολίστ απόψε σε μεγάλη συναυλία θρησκευτικής μουσικής
με τίτλο «Μυστικός Δείπνος», που διοργανώνει η Ιστορική Χορωδία Νικαίας στο
Δημοτικό Θέατρο Πειραιά. Το έργο που αναφέρεται στην επί του Όρους Ομιλία, στη
Σύλληψη, στη Σταύρωση και στην Ανάσταση του Ιησού παρουσιάζει η Ιστορική
50μελής Χορωδία με τη συμμετοχή Βυζαντινής Ορχήστρας και μαέστρο τον Μιχάλη
Κοκκίνη (Δημοτικό Θέατρο Πειραιά, στις 9). 
«ΡΕΚΒΙΕΜ» 
Το «Ρέκβιεμ», ένα
εξαιρετικό νεκρώσιμο έργο με θεατρικό χαρακτήρα που έγραψε ο διάσημος συνθέτης
των μεγάλων μιούζικαλ Άντριου Λόιντ Γουέμπερ, παρουσιάζεται για πρώτη φορά
στην Ελλάδα από την Εθνική Λυρική Σκηνή, με μαέστρο τον Άλκη Μπαλτά. Τη
Χορωδία της Λυρικής διευθύνει η Φανή Παλαμίδη. Για την ιδιαίτερη αυτή μουσική
βραδιά μετακλήθηκαν με τη συνεργασία του Βρετανικού Συμβουλίου η σοπράνο Μέρι
Χέγκαρτι και ο τενόρος Άρθουρ Ντέιβις, ενώ συμμετέχουν και οι νεαροί Έλληνες
σολίστες Διαμαντής Πετρόπουλος και Στέργιος Νταουσανάκης. Συνθέτης της
περίφημης ροκ όπερας «Ιησούς Χριστός Σουπερστάρ», αλλά και μιούζικαλ όπως οι
«Γάτες», το «Φάντασμα της Όπερας» ή η «Εβίτα» ­ για την οποία κέρδισε φέτος
και το Όσκαρ μουσικής ­ ο Άντριου Λόιντ Γουέμπερ έγραψε το Ρέκβιεμ το 1982, με
διπλή αφορμή τον θάνατο του, επίσης μουσικού, πατέρα του, αλλά και μια είδηση
σχετικά με ένα παιδί στην Καμπότζη. (Εθνική Λυρική Σκηνή, 7 μ.μ., Ακαδημίας
59, τηλ. 3600.180). 
ΘΕΣΣΑΛΟΝΙΚΗ 
Ελληνοϊταλική μουσική βραδιά στη
Θεσσαλονίκη. Με μαέστρο τον Κάρολο Τρικαλίδη, η Κρατική Ορχήστρα Θεσσαλονίκης
δίνει στο πλαίσιο των εκδηλώσεων της Πολιτιστικής Πρωτεύουσας μια... διπλή
συναυλία. Στο πρώτο μέρος, θα ακουστούν έργα των Λουίτζι Κερουμπίνι και
Δημήτρη Αράπη εμπνευσμένα από την ελληνική αρχαιότητα και στο δεύτερο θα
παρουσιαστεί το περίφημο «Ρέκβιεμ», του Κερουμπίνι, με τη συμμετοχή της
ανδρικής χορωδίας Βουδαπέστης. (Αίθουσα τελετών Αριστοτελείου Πανεπιστημίου
Θεσσαλονίκης, 9 μ.μ.). 
ΑΣΤΡΑ ΚΑΙ ΠΑΣΧΑ 
Ο αστροφυσικός Στράτος
Θεοδοσίου θα παρουσιάσει απόψε ένα αστρονομικό οδοιπορικό του Πάσχα από την
αρχαιότητα μέχρι σήμερα και θα σταθεί στο Πάσχα των αρχαίων λαών, στο Πάσχα
των Εβραίων, στο χριστιανικό Πάσχα, αλλά και στο αστρονομικό ημερολόγιο του
Πάσχα. (Στο «Ιδεοθέατρον», Στουρνάρη 57, στις 6, τηλ. 5237.543). 
ΜΟΥΣΙΚΗ

Ήχοι της Μ. Εβδομάδας, αυτοσχεδιασμοί στο κλαρίνο και μουσική χωρίς
σύνορα. Δεξιοτέχνης στο κλαρίνο ο Γιώργος Μάγκας ντύνει το βράδυ της Μ.
Τετάρτης με τη μουσική του. (Στο Μπαρ των «Ασωμάτων», 10 μ.μ., Αγ. Ασωμάτων
43, Θησείο, τηλ. 3236.670). 
ΑΓΙΟΓΡΑΦΙΑ 
Συλλεκτικά κομμάτια βυζαντινής
αγιογραφίας που έχει φιλοτεχνήσει, παρουσιάζει από σήμερα στο «Ξενία» Ναυπλίου
ο ζωγράφος-αγιογράφος Κώστας Κουντούρης. Ναυπλιώτης στην καταγωγή, ο
Κουντούρης έχει αγιογραφήσει με τον Στέφανο Αλμαλιώτη πλήθος ναούς, όπως η
Αγία Τριάδα Πειραιώς, ο Άγιος Νεκτάριος Πάτρας, η Αγία Μαρίνα Ναυπλίου και
διευθύνει δύο σχολές αγιογραφίας και ζωγραφικής στην Κορινθία. («Ξενία»
Ναυπλίου, 7 μ.μ.). 
Πάρτι 
Ντίσκο-χάουζ και ανάλογο «ντανς» σκηνικό έχει
το πρόγραμμα σήμερα, στο κέντρο της πόλης ­ και στο Memphis συγκεκριμένα. Εκεί
οι Kinky Girls κάνουν πάρτι, με ντιτζέι γι' απόψε τον Άρη που πιάνει θέση στα
πλατό ­ πράγματα δηλαδή εγγυημένα. (Βεντήρη 5, δίπλα στο «Χίλτον», μετά τις
11). 
ΘΕΑΤΡΟ 
Στο θέατρο «Σφενδόνη» (Μακρή 4, Μακρυγιάννη, τηλ.
9235.296, 9246.692) η Άννα Κοκκίνου παρουσιάζει την τραγωδία του Ευριπίδη
«Ιφιγένεια στη χώρα των Ταύρων» στη μετάφραση του Γιώργου Ιωάννου.
Πρωταγωνιστούν: Άννα Κοκκίνου, Γιώργος Μωρόγιαννης. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15820P021</ED>
<ID>
ID:170847

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P02&aa=1</URL></REF>


Article

<CATEGORY>vin09</CATEGORY>

 <H2>Η
Αννίτα του Σωτήρη</H2>

<AUTHOR>Ε.Δ.Χ.</AUTHOR>

Ο Σωτήρης Μουστάκας είναι ο τελευταίος ­ ως Βενιαμίν τότε ­
κωμικός της παλιότερης γενιάς των μεγάλων τού είδους. Έχει κωμική φλέβα,
θεατρική παιδεία, ήθος και πάνω απ' όλα έχει μέτρο. Ακόμα κι ένα ανούσιο
κείμενο καταφέρνει και το μεταβάλλει σε φίνο σχόλιο. Ειδικότητά του στην
επιθεώρηση, οι γελοιογραφίες των γυναικών. Με ενδιαφέρον λοιπόν θα περιμένουμε
να τον δούμε το καλοκαίρι, στην επιθεώρηση του Άλσους, ως Αννίτα Πάνια. Στον
αντίποδα αυτού του σκετς, ο Σωτήρης Μουστάκας θα παίξει κι έναν «βιολιστή
χωρίς στέγη». Με το δοξάρι του ο Έλληνας βιολιστής θα παίξει μελωδίες πόνου
και πείνας. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15820P022</ED>
<ID>
ID:170887

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P02&aa=2</URL></REF>


Article

<CATEGORY>vin09</CATEGORY>

 <H2>Πριν
αλέκτορα φωνήσαι... τρεις</H2>

<AUTHOR>Π.Κ.</AUTHOR>

Τρεις φορές μέσα στη Μεγάλη
Εβδομάδα που ήδη διανύουμε, θα λειτουργήσει η Ροτόντα ως εκκλησία. Η μία,
είναι η εορτή του Αγίου Γεωργίου ­ στον οποίο είναι αφιερωμένη η εκκλησία -
μνημείο. Το ανακοίνωσε ο ίδιος κ. Ευάγγελος Βενιζέλος, ο οποίος έδωσε την
έγκριση, για τη δεύτερη δέσμη λειτουργιών. Όταν όμως ρωτήθηκε για τα καθίσματα
και τα άλλα έπιπλα που έχουν μεταφερθεί και δεν ταιριάζουν με τη δέσμευση της
τήρησης της «παλαιοχριστιανικής λιτότητας», απάντησε ότι δεν του αναφέρθηκαν
παραβάσεις και πέρασε στην αντεπίθεση. Έδωσε εντολή στην αρμόδια Εφορεία
Βυζαντινών Αρχαιοτήτων να καθαρίσει τον χώρο γύρω από την εκκλησία από τα
εγκαταλελειμμένα αντικείμενα κι έριξε τις σπόντες του για τα παρακείμενα
γραφεία των αρχαιολόγων. Μήπως τάχα, ταιριάζουν εκείνα με την
παλαιοχριστιανική λιτότητα; 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15820P023</ED>
<ID>
ID:170920

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P02&aa=3</URL></REF>


Article

<CATEGORY>vin09</CATEGORY>

 <H2>Έκλεισε
τα 433 του χρόνια!</H2>

<AUTHOR>Χ.</AUTHOR>

Αν ­ λέμε αν ­ ζούσε ο Ουίλιαμ Σαίξπηρ,
θα ήταν σήμερα ακριβώς 433 ετών και θα έσβησε τα ανάλογα κεράκια... Μπορεί να
μη γιόρτασε όλος ο κόσμος την επέτειο της γέννησης του μεγάλου δραματουργού,
όμως θυμήθηκε την επέτειο η «Ένωση Σαίξπηρ» της Αμερικής. Που στο φετινό
συμπόσιό της στην Ουάσιγκτον, όπου έσπευσαν 600 ειδικοί «σαιξπηρολόγοι» από 18
χώρες του κόσμου, φρόντισε να ανακοινώσει και τα πρώτα στοιχεία μιας έρευνας
για την απήχηση του Σαίξπηρ στον σημερινό κόσμο. Η έρευνα δεν έχει
ολοκληρωθεί, αλλά φαίνεται πως ο Άγγλος δραματουργός «πουλάει» σήμερα όσο ποτέ
άλλοτε. Ίσως γι' αυτό αποφάσισε και ο W.W. Norton να παρουσιάσει τώρα μια
ακόμη «ολοκληρωμένη ανθολογία» των έργων του, 3.420 σελίδων (μία ακόμη στη
μεγάλη σειρά ανθολογιών που κυκλοφορούν σ' ολόκληρο τον κόσμο). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15820P024</ED>
<ID>
ID:170941

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P02&aa=4</URL></REF>


Article

<CATEGORY>vin09</CATEGORY>

 <H2>Για τα
παιδιά του κόσμου</H2>

<AUTHOR>Μ.Μ.</AUTHOR>

Στην πληθώρα των ηχογραφημάτων που κατακλύζουν την πασχαλινή αγορά
­ τη δεύτερη πιο δυνατή μετά τη χριστουγεννιάτικη (πολλοί άλλωστε καλλιτέχνες
τη διαλέγουν για να παρουσιάσουν τα έργα τους) και η συλλογή «Για τα παιδιά
του κόσμου», που όπως λέει και ο τίτλος της τα έσοδα πηγαίνουν στη Unicef για
τα παιδιά. Σε αυτήν ενώνονται φωνές του κόσμου από τους Sacred Spirit και τους
Dead Can Dance ως τον Πίτερ Γκάμπριελ και τον Γιουσού Ν' Ντουρ. Έτσι, η
Virgin, που παρουσιάζει τη συλλογή, κάνει μια καλή πράξη και μια υπενθύμιση
τού πολύ καλού «έθνικ» ρεπερτορίου της επίσης. Και σε τιμή μάλιστα γνωριμίας.

<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15820P025</ED>
<ID>
ID:170954

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P02&aa=5</URL></REF>


Article

<CATEGORY>vin09</CATEGORY>

 <H2>Ένας
«Παρθενώνας» βραβευμένος</H2>

<AUTHOR>Χ.</AUTHOR>

Λαμπρή διάκριση στα ξένα κέρδισε
με το σπαθί του το βιβλίο «Ο Παρθενώνας και η ακτινοβολία του στα νεώτερα
χρόνια», αφού επιλέχθηκε ανάμεσα σε 284 βιβλία, στον τομέα της αρχιτεκτονικής
ιστορίας, από το Αμερικανικό Ινστιτούτο Αρχιτεκτόνων για τη διάκριση τού
διεθνούς βιβλίου αρχιτεκτονικής. Η συνέχεια θα γραφτεί στην Ουάσιγκτον, σε
ειδική τελετή, όπου θα γίνει η απονομή των διακρίσεων σε 19 εκδότες από έξι
χώρες, στο κτίριο της Γερουσίας. Εκεί για πρώτη φορά θα είναι παρόντες και οι
άνθρωποι της «Μέλισσας», του εκδοτικού οίκου, που για πρώτη φορά έφερε διεθνώς
το όνομα της Ελλάδας δίπλα σε μια έκδοση για τον Παρθενώνα. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15820P026</ED>
<ID>
ID:170961

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P02&aa=6</URL></REF>


Article

<CATEGORY>vin09</CATEGORY>

 <H2>Αυτονόμηση μεγάλων μουσείων</H2>

Ένα πρώτο βήμα για την αυτονόμηση των μεγάλων
μουσείων από τη δημοσιοϋπαλληλική ιεραρχία, η δημιουργία Ανώνυμης Εταιρείας
του κράτους για την προβολή και την εκμετάλλευση των πνευματικών δικαιωμάτων
από έργα της πολιτιστικής κληρονομιάς, η καθιέρωση της ενιαίας τιμής βιβλίου,
η θεσμοθέτηση Μουσείου Σύγχρονης Τέχνης, Φωτογραφίας, Κινηματογράφου, η ίδρυση
αυτοτελούς Όπερας Δωματίου Θεσσαλονίκης και η καθιέρωση μεγάλου Κρατικού
Λογοτεχνικού Βραβείου, είναι μερικές μόνο από τις καινοτομίες και τις
ρυθμίσεις που φέρνει το νέο σχέδιο νόμου «Θεσμοί μέτρα και δράσεις
πολιτιστικής ανάπτυξης». 
Παρουσιάζοντας την περίληψη των διατάξεων, ο
υπουργός Πολιτισμού Ευάγγελος Βενιζέλος τόνισε πόσο απαραίτητες είναι αυτές οι
νομικές μεταβολές σήμερα, ώστε να δοθούν οι νομικές προϋποθέσεις για τη
στήριξη και την ανάπτυξη της πολιτιστικής πολιτικής. Ο κ. Βενιζέλος
χαρακτήρισε το σχέδιο νόμου ως μια «οριζόντια παρέμβαση» ­ σε όλα τα κεφάλαια
της πολιτιστικής πολιτικής ­ όπως είναι η πολιτιστική κληρονομιά, το βιβλίο,
τα εικαστικά, ο κινηματογράφος, το θέατρο, η μουσική. Ας σημειωθεί ότι πολλοί
θεσμοί λειτουργούν ήδη εδώ και χρόνια, αλλά είναι στον «αέρα», αφού δεν έχουν
κατοχυρωθεί νομικά και δεν μπορούν να προχωρήσουν. 
Αυτό ακριβώς το κενό
καλύπτει και το νομοσχέδιο «σκούπα», που πρόκειται σύντομα να συζητηθεί στον
Κοινοβουλευτικό Τομέα Εργασίας της Βουλής και κατόπιν θα δοθεί στους φορείς
και τη δημοσιότητα. 
Στον τομέα της πολιτιστικής κληρονομιάς προβλέπονται
δύο καινοτομίες που θα συζητηθούν: Η ίδρυση ανώνυμης εταιρείας (με μια μετοχή
του κράτους ή του Ταμείου Αρχαιολογικών Πόρων) για την προβολή της
πολιτιστικής κληρονομιάς στην Ελλάδα και το εξωτερικό, με συμβατικά, εμπορικά
και ηλεκτρονικά μέσα. Αυτή η Α.Ε. θα εκμεταλλεύεται εμπορικά τα δικαιώματα από
την αναπαραγωγή έργων της πολιτιστικής κληρονομιάς (λ.χ. εκμαγεία, κοσμήματα,
εικόνες), θα οργανώνει εκθέσεις προβολής και θα ασκεί τον ποιοτικό έλεγχο των
παραγομένων. Το Ταμείο Αρχαιολογικών Πόρων που ασκεί ως τώρα τέτοιες
δραστηριότητες με ελάχιστα έσοδα, θα ρίξει το βάρος του σε αναστηλωτικά έργα.
Η δυνατότητα αυτόνομης οργάνωσης των μεγάλων κεντρικών μουσείων από την
υπαγωγή τους στις «ανασκαφικές» Αρχαιολογικές Εφορείες της χώρας, όπως λ.χ. το
Νέο Μουσείο Ακροπόλεως, ώστε να λειτουργούν ως πολυδύναμα πολιτιστικά κέντρα
και όχι ως τμήματα τυπικών δημόσιων υπηρεσιών. 
Σύχρονος
πολιτισμός 
Στον τομέα του βιβλίου καθιερώνεται η ενιαία τιμή βιβλίου,
εισάγεται το μεγάλο ετήσιο Βραβείο Γραμμάτων για το σύνολο του έργου
σημαντικών συγγραφέων, ιδρύεται στη Θεσσαλονίκη το Κρατικό Λογοτεχνικό Αρχείο
και βεβαίως τυποποιείται η γενική αρμοδιότητα του υπουργείου Πολιτισμού στη
χάραξη και εφαρμογή της πολιτικής βιβλίου. 
Εικαστικά

Ιδρύονται με νόμο τα Μουσεία Σύγχρονης Τέχνης, το Εθνικό στην Αθήνα και το
Κρατικό στη Θεσσαλονίκη και προβλέπεται η λειτουργία, μέσα σ' αυτά, ειδικού
Κέντρου Σύγχρονης Τέχνης υπό άλλο καλλιτεχνικό διευθυντή. Ιδρύεται Κέντρο
Εικαστικών Ερευνών, ενεργοποιείται ο θεσμός του 1% από τον προϋπολογισμό
ανέγερσης δημόσιων κτιρίων για μεγάλα εικαστικά έργα, ιδρύεται Ταμείο
Απόκτησης Έργων Τέχνης στην Εθνική Πινακοθήκη και ιδρύεται το Μουσείο
Φωτογραφίας Θεσσαλονίκης. 
Κινηματογράφος 
Το νέο
στοιχείο είναι ότι προστατεύονται ως διατηρητέα κτίρια οι χειμερινές αίθουσες
προβολής και παρέχεται νομοθετική εξουσιοδότηση για την οργάνωση της ανώτατης
κινηματογραφικής εκπαίδευσης. Επίσης ρυθμίζονται κατά τα γνωστά το νομικό
πρόσωπο του Φεστιβάλ Κινηματογράφου Θεσσαλονίκης, ο θεσμός των Κρατικών
Βραβείων Κινηματογράφου, η τροποποίηση του Καταστατικού του Κέντρου Ελληνικού
Κινηματογράφου και ιδρύεται ως αυτοτελές νομικό πρόσωπο το Μουσείο
Κινηματογράφου Θεσσαλονίκης. 
Μουσική 
Η ρύθμιση
της μετατροπής των Κρατικών Ορχηστρών σε νομικά πρόσωπα ιδιωτικού δικαίου
είναι το πρώτο σημείο. Ακόμη, θεσμοθετούνται Ειδικά Ταμεία Οργάνωσης
Συναυλιών, η νομοθετική εξουσιοδότηση για την έκδοση του Π.Δ. για τη Μουσική
Εκπαίδευση, η οργάνωση και η διαχείριση του κινηματοθεάτρου «Παλλάς» και η
τροποποίηση του νόμου προστασίας της πνευματικής ιδιοκτησίας, ώστε να
εναρμονισθεί με τις οδηγίες της Ευρωπαϊκής Ένωσης. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15820P031</ED>
<ID>
ID:170848

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P03&aa=1</URL></REF>


Article

<CATEGORY>vin09</CATEGORY>

 <H2>Αλλαγή πορείας στις θεατρικές επιχορηγήσεις</H2>

«Η
πολιτιστική πολιτική στην Ελλάδα έχει ταυτιστεί με μια πολιτική επιχορηγήσεων.
Όμως δεν είναι αυτό πολιτιστική πολιτική ούτε είναι αυτός ο πολιτιστικός ρόλος
του κράτους. Άλλωστε, κάποια στιγμή αυτές οι επιχορηγήσεις πρέπει να γίνουν
απολογιστικές». 
Με τα λόγια αυτά ο υπουργός Πολιτισμού, Ευάγγελος
Βενιζέλος, έδωσε χθες μια πρόγευση των προθέσεών του σχετικά με τις
επιχορηγούμενες τέχνες. Ειδικότερα, πάντως, για το θέατρο, όπου έχει
καθυστερήσει η εκταμίευση των χρηματοδοτήσεων, τόνισε πως εκείνος έχει εδώ και
καιρό υπογράψει τις επιχορηγήσεις. Και, κυρίως, πως η ομάδα εργασίας για τη
θεατρική πολιτική δεν έχει υποβάλει ακόμα τα πορίσματά της. Όταν αυτό γίνει,
ενδέχεται να συζητηθεί και η αλλαγή στον τρόπο προκήρυξης των επιχορηγήσεων,
ώστε να λειτουργήσουν ­ όταν ωριμάσουν τα πράγματα ­ απολογιστικά. 
Το
νομοσχέδιο, στο μεταξύ, επισημοποιεί το (καινούργιο) κρατικό βραβείο «Μελίνα
Μερκούρη», για δημιουργούς έως 30 χρόνων, θεσπίζει κρατικό βραβείο συγγραφής
παιδικού θεατρικού έργου. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15820P032</ED>
<ID>
ID:170888

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P03&aa=2</URL></REF>


Article

<CATEGORY>vin09</CATEGORY>

 <H2>Πανηγυρικά εγκαίνια για τους θησαυρούς του Αγίου Όρους</H2>

Η
μεγάλη έκθεση των θησαυρών του Αγίου Όρους θα εγκαινιαστεί στο Βυζαντινό
Μουσείο Θεσσαλονίκης, όπως έχει προγραμματισθεί, στο διάστημα από 19 ώς 22
Ιουνίου, με σειρά εκδηλώσεων, στις οποίες, μάλιστα, θα δοθεί υψηλός
πανηγυρικός τόνος. Αυτό τόνισε χθες ο υπουργός Πολιτισμού, Ευάγγελος
Βενιζέλος, που εμφανίστηκε ικανοποιημένος μετά τη διήμερη επίσκεψή του στο
Άγιον Όρος, το περασμένο Σαββατοκύριακο. Επίσκεψη που επιβεβαίωσε την
αποκατάσταση των καλών σχέσεων της Ιεράς Κοινότητος με το υπουργείο
Πολιτισμού. 
Παρά το γεγονός, λοιπόν, ότι η Μονή Μεγίστης Λαύρας εμμένει
ακόμα στην άρνησή της να συμμετάσχει στην έκθεση (ο υπουργός επισκέφθηκε εννιά
μονές, αλλά όχι αυτήν), η προετοιμασία της προχωρά χωρίς φανερά προβλήματα. Η
μουσειακή μελέτη από ομάδα υπό τον Γεώργιο Τριανταφυλλίδη έχει ολοκληρωθεί και
αρχίζει τώρα η κατασκευή των προθηκών, όπως είπε ο κ. Βενιζέλος, ενώ
συνεχίζονται τα συστηματικά έργα συντήρησης (από υπηρεσίες του ΥΠΠΟ) των
εκθεμάτων. 
Το υπουργείο Πολιτισμού, όπως διευκρίνισε, διέθεσε «μόνο φέτος
640 εκατ. δρχ. για τα έργα συντήρησης στο Άγιον Όρος, ενώ από το 1994 ώς το
1996 διέθεσε άλλα 760 εκατ. δρχ. Η συνολική, εξάλλου, κρατική επιχορήγηση προς
το Άγιον Όρος ­ από τα υπουργεία ΠΕΧΩΔΕ, Εξωτερικών, Πολιτισμού, Μακεδονίας
και Θράκης (μέσω ΚΕΔΑΚ) ­ ανέρχεται στο διάστημα αυτό (1994-1996) σε 15 δισ.
δραχμές». 
Ο κ. Βενιζέλος ανακοίνωσε, επίσης, πως η τιμή των εισιτηρίων της
έκθεσης θα κυμανθεί γύρω στις 2.000 δρχ. και πως τα έσοδά τους θα διατεθούν
για έργα στις Καρυές και στις σκήτες, «που συνήθως δεν τυγχάνουν της ίδιας
μέριμνας με τις μονές». 
Η έκθεση, όπως είπε, θα δίνει μια συνολική αίσθηση
του Αγίου Όρους, της ατμόσφαιρας και του ήθους του, δεδομένου ότι πέρα από τα
εκθέματα θα δίνονται εικόνες από τον λειτουργικό βίο, θα παρουσιάζεται η
αρχιτεκτονική και η φύση του κ.ο.κ. 
Γεγονός είναι, σύμφωνα με τον υπουργό,
ότι αν κάποτε υπήρξε μια περίοδος κακών σχέσεων των αναστηλωτικών υπηρεσιών
του υπουργείου Πολιτισμού με το Άγιον Όρος, τώρα το ΥΠΠΟ «έχει κάνει αισθητή
την παρουσία του στον τομέα της συντήρησης». Οι σχέσεις βελτιώθηκαν και με το
ΚΕΔΑΚ (Κέντρο Διαφύλαξης Αγιονορείτικης Κληρονομιάς). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15820P033</ED>
<ID>
ID:170921

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P03&aa=3</URL></REF>


Article

<CATEGORY>vin09</CATEGORY>

 <H2>«Ουτοπία» για τα Μαθηματικά</H2>

Το κύριο θέμα του νέου
τεύχους της «Ουτοπίας» αφορά τα Μαθηματικά. 
Ενδεικτικά τα περιεχόμενα: 
G. Ifrah: Επιστήμη και ανακαλύψεις του πολιτισμού των Μάγια - Ευτ.
Παπαδοπετράκης: Η γένεση μιας επιστήμης: τα ελληνικά Μαθηματικά - Α.Κ.
Θεοφίλου: Αφηρημένα Μαθηματικά και σύγχρονη επιστήμη - Ευτ. Μπιτσάκης:
Μαθηματικοί χώροι και φυσικός χώρος - Τ. Πατρώνης - Ν. Καποδίστριας: Κοινωνικό
πλαίσιο και ιδεολογικές διαμεσολαβήσεις του διδακτικού μετασχηματισμού - Α.Κ.
Θεοφίλου: D.J. Struik: Ένας ιστορικός των Μαθηματικών με ιστορία. 
Το
τεύχος περιλαμβάνει επίσης δύο μελέτες για τη σύνδεση της παιδείας με την
παραγωγή του Δ. Ρόκου και του Γ. Ράμμου. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15820P034</ED>
<ID>
ID:170942

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P03&aa=4</URL></REF>


Article

<CATEGORY>vin09</CATEGORY>

 <H2>Συνέδριο για τα φαρμακευτικά φυτά</H2>

«Φαρμακευτικά και
αρωματικά φυτά» ήταν το θέμα του συνεδρίου που οργάνωσε το Πολιτιστικό
Τεχνολογικό Ίδρυμα ΕΤΒΑ και η Βιολογική Εταιρεία Κύπρου. 
Στη διάρκεια του
συνεδρίου, στο Παραλίμνι της Κύπρου, έγιναν 49 ανακοινώσεις που χωρίστηκαν σε
δύο ενότητες. Στην «Ιστορική αναδρομή» εξετάστηκαν τα συμπεράσματα της έρευνας
αρχαιολόγων, ιστορικών, εθνολόγων, λαογράφων, αρχιτεκτόνων και χημικών,
σχετικά με την ιστορία των φυτών και τη χρήση τους από τον άνθρωπο. 
Στις
«Σύγχρονες και μελλοντικές εφαρμογές», γιατροί, γεωπόνοι, βιολόγοι, χημικοί
και φαρμακοποιοί προσέγγισαν τις ιδιότητες των φυτών, ερμήνευσαν την
παραδοσιακή χρήση τους και ανέπτυξαν τις σύγχρονες, υπό έρευνα, εφαρμογές
τους. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15820P035</ED>
<ID>
ID:170955

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P03&aa=5</URL></REF>


Article

<CATEGORY>vin09</CATEGORY>

 <H2>Τα μοναστήρια μας και η τέχνη</H2>

<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Δύο λαμπρές
εκδόσεις, «Τα Μοναστήρια του Ελληνισμού» και η «Μονή Βατοπεδίου», θυμίζουν
πνευματικές παρακαταθήκες και μεγαλεία άλλων εποχών.Το ενδιαφέρον μας για τα
μοναστήρια είναι ελάχιστο σε σχέση μ' αυτό που θα τους έπρεπε. Τα θυμόμαστε
βέβαια τέτοιες μέρες για να ξαναβρούμε κατάνυξη, τα αναζητούμε στις εκδρομές
του Σαββατοκύριακου, καμιά φορά τα βλέπουμε και σε ορισμένα κανάλια που
ψάχνουν με το ζόρι για σκάνδαλα. Λίγοι όμως γνωρίζουν πως οι Μονές, εκτός από
την καλλιέργεια της Πίστης, διακρίθηκαν και ως κέντρα εκπαίδευσης και
ανθρωπιστικών σπουδών. Σ' αυτά διασώθηκαν κλασικά κείμενα της αρχαιότητας,
καλλιτεχνήματα, ντοκουμέντα. Οι ρίζες των σημερινών μουσείων, εκδοτικών οίκων
και των Πανεπιστημίων ακόμη, είναι τα μοναστήρια. Περιμέναμε όμως τον Ουμπέρτο
Έκο να μας το μάθει και παραγνωρίζαμε αδικαιολόγητα τον Β. Ν. Τατάκη, που
έγραφε εδώ και δεκαετίες για την αξία τους, όπως παραγνωρίζαμε τον Αλέξ.
Παπαδιαμάντη, τον Ν. Γ. Πεντζίκη ή τον Φ. Κόντογλου. Ο ρόλος τους στην Ιστορία
και στην Πίστη μας ήταν και είναι καίριος και είναι αδιανόητο να συνεχίσουμε
να παραμένουμε σε άγνοια. Καλωσορίζουμε, λοιπόν, δύο σημαντικές εκδόσεις, τα
«Μοναστήρια του Ελληνισμού» (εκδ. «Ιχνιλάτης») και «Ιερά Μεγίστη Μονή
Βατοπεδίου» (Άγιον Όρος), που κάθε μία με τον τρόπο της συνεισφέρει στο θέμα.

Το πρώτο είναι μια βασική καταγραφή των Μονών στην ελληνική επικράτεια, με
φωτογραφίες, σκίτσα, ένα μικρό ιστορικό και χαρακτηριστικά εικονίσματα ή
αρχιτεκτονικά μέλη. Επικεφαλής των συνεργατών είναι ο κ. Ευάγγελος Λέκκος και
συγγραφέας του εισαγωγικού κειμένου ο καθηγητής Αθαν. Παλιούρας. Η έκδοση
απευθύνεται στο μεγάλο κοινό και, παρά τις ελλείψεις της, είναι μια χρήσιμη
εκδοτική παρουσία. 
Όμως η δίτομη έκδοση για το Βατοπέδιο είναι ένα ιστορικό απόκτημα για την
ελληνική βιβλιογραφία, ένα πρότυπο που δύσκολα θα ξεπεραστεί. Το ίδιο το
μοναστήρι έχει κατ' αρχάς τόσο πολύτιμα ντοκουμέντα κάθε κατηγορίας, που
απαιτούσε τη συντονισμένη συνεργασία πολλών ειδικών επιστημόνων για να
παρουσιαστεί επάξια. Δύσκολα θα βρίσκονταν ειδικότεροι από τους Βασ.
Δημητριάδη, Νικ. Ζία, Πασχ. Κιτρομηλίδη, Νικ. Νικονάνο, Μιλτ. Πολυβίου, Τρ.
Σκλαβενίτη και τους άλλους που έγραψαν τα κεφάλαια για την ιστορία της Μονής,
για την αρχιτεκτονική της, τη μνημειακή ζωγραφική, τις φορητές εικόνες, τα
χρυσοκεντήματα, τη μικροτεχνία, τη βιβλιοθήκη και τα αρχεία της. Οι υπεύθυνοι
της έκδοσης γνώριζαν τι θησαυρό, κυριολεκτικά, είχαν στα χέρια τους, και ότι η
λατρευτική και μόνο αντιμετώπιση θα περιόριζε όση λάμψη και αξία δικαιούνται
τα θέματα. Είναι από τις σπάνιες φορές που διαβάζουμε κείμενα γεμάτα γνώση και
σεβασμό, αλλά ταυτόχρονα και κατανοητά από μη ειδικούς. Η καλλιτεχνική και
εκδοτική επιμέλεια του Παν. Γράββαλου ανέδειξε το υλικό. Είναι ένας σταθμός
στα εκδοτικά μας χρονικά. Ως αποτέλεσμα, το μάτι μας χαίρεται αγιογραφίες,
έργα τέχνης, ζωγραφισμένα χειρόγραφα, χρυσόβουλα αυτοκρατόρων, λατρευτικά
σκεύη, πολύτιμα άμφια, μοναδικά ξυλόγλυπτα και φωτογραφίες που, όλα μαζί, μας
άφησαν άναυδους. Οι θησαυροί του Βατοπεδίου δίνουν από μόνοι τους όλη την
αίσθηση λαμπρού μεγαλείου που φανταζόμαστε για το Βυζάντιο στις δόξες του και
για την Ορθοδοξία στην κατάνυξή της. 
Ξεφυλλίζοντας και τον κατάλογο της
μεγάλης έκθεσης «Η Δόξα του Βυζαντίου», που γίνεται αυτόν τον καιρό στη Ν.
Υόρκη με εκθέματα από πολλές χώρες μαζί, βρίσκουμε ότι το Βατοπέδιο θα άξιζε
από μόνο του μια ανάλογη έκθεση. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15820P041</ED>
<ID>
ID:170849

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P04&aa=1</URL></REF>


Article

<CATEGORY>vin09</CATEGORY>

 <H2>Καλλιτέχνες και εξουσία</H2>

<AUTHOR>ΘΑΝΑΣΗΣ ΝΙΑΡΧΟΣ</AUTHOR>

Το θέμα της σχέσης των
καλλιτεχνών με την εξουσία είναι παμπάλαιο (πανάρχαιο θα μπορούσε να πει
κανείς), τόσο που θα ήταν αδύνατο να του προσθέσει οποιοσδήποτε (αν λάβει υπ'
όψιν του όλα εκείνα που έχουν γραφεί) έστω και μια διαφωτιστική λέξη. Ωστόσο,
επειδή η σχέση αυτή παρουσιάζεται περιπλοκότερη (περίεργο, είναι αλήθεια, εκ
πρώτης όψεως) στα δημοκρατικά απ' ό,τι στα ολοκληρωτικά καθεστώτα, αξίζει τον
κόπο να της ρίξουμε έστω και μια σύντομη ματιά, πολύ περισσότερο που
ευτράπελες εκδοχές της παρουσιάζονται, σήμερα, ως αναθεωρητικές (δήθεν) της
σχέσης αυτής τάσεις. 
Αναμφισβήτητα, ο καλλιτέχνης που εκδηλώνεται στα
δημοκρατικά καθεστώτα επιδοκιμαστικά για την εξουσία (όπως ασκείται από το
εκάστοτε κυβερνών κόμμα) είναι πολύ λιγότερο επιλήψιμος ή και ύποπτος, ακόμη,
σε σχέση με τον καλλιτέχνη που εγκωμιάζει τα «μερικά» έστω πλεονεκτήματα ενός
ολοκληρωτικού καθεστώτος. Δεν αποκλείεται μάλιστα να του πιστώνεται ­ μιλούμε
για τον πρώτο ­ η επιδοκιμαστική του παρρησία και ως αυθόρμητη απόδειξη της
μεγάλης του δημοκρατικότητας. Καθώς δεν μπορεί να καθυστερεί στην έκφρασή της
με αφανείς δημοκρατικές ενέργειες, προτιμά την ταχεία της αναγνώριση μέσα από
τη συμπόρευσή του με τις επίσημες μορφές της «δημοκρατικότητας» του κράτους.

Ωστόσο δικαιούται κανείς ν' αναρωτιέται και, σ' ένα μεταγενέστερο στάδιο,
να πιστεύει πως η ζημιά που προκαλεί ο δημοκράτης καλλιτέχνης, είναι πολύ
μεγαλύτερη από κείνη που προξενεί ο μη δημοκράτης, για τον απλούστατο λόγο
πως, συνήθως, ευφυέστερος ο πρώτος από τον δεύτερο, διασκεδάζει κάθε διάθεση
αντίδρασης απέναντί του. Ενώ ο μη δημοκράτης (ο φασίστας για να μη δείξουμε
ότι φοβόμαστε τις λέξεις), με τη συνάδουσα σ' αυτόν βλακεία, οξύνει και
ισχυροποιεί το αμυντικό σύστημα των άλλων σε σχέση με κείνα που υπερασπίζεται.

Δεν χρειάζεται ν' αναρωτηθεί κανείς σε ποια από τις δύο περιπτώσεις
εξοικειώνονται αποτελεσματικότερα οι άνθρωποι με την έννοια της εξουσίας. 
Το ν' αντιμετωπίζεται η τελευταία ως αγαθό φαινόμενο επειδή η δημοκρατία
λειτουργεί (αν λειτουργεί) σωστά, αποτελεί το πρώτο στάδιο για το συχωροχάρτι
που θα έδινε κανείς σε οποιαδήποτε μορφή κι αν ήθελε, σταδιακά, πάρει η
εξουσία. 
Η εξουσία στις ακραίες της μορφές (όπως μόνον τα κράτη με τα
όργανα που τα οικοδομούν εκφράζουν), προϋποθέτει πάντα τη συναίνεση και την
αναγνώριση των ηπίων της μορφών ως «αναγκαίου κακού». 
Στο σημείο αυτό ο
«δημοκρατικότερος» εκτελεστής της εφάπτεται με τον πιο απροσχημάτιστο και
βάναυσο επιβολέα της. 
Η έκφραση συμπαράστασης προς την εξουσία (με τη
μορφή της νουθεσίας, των «μετρημένων» εγκωμίων προς τους πρωθυπουργικούς
διαχειριστές της, την υπογράμμιση των θετικών διαφορών της από άλλες
«εξουσίες»), είναι πάντα, όταν διατυπώνεται από καλλιτέχνες, «εκ του πονηρού».
Δεν υπάρχει προηγούμενο στην Ιστορία «εξουσίες» να βελτιώθηκαν χάρη στην
παρέμβαση των καλλιτεχνών. Αν βελτιώθηκαν και «εξανθρωπίστηκαν», είναι χάρη
στη μέριμνά τους να διατηρηθούν, όσο γίνεται μακρύτερο, ακόμη και με το
πρόσχημα της «βελτίωσής» τους. 
a Ο Θανάσης Θ. Νιάρχος είναι ποιητής,
συνεκδότης του περιοδικού «Λέξη». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15820P042</ED>
<ID>
ID:170889

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P04&aa=2</URL></REF>


Article

<CATEGORY>vin09</CATEGORY>

 <H5>Μελέτες περί μουσικής</H5>
<H2>Βιβλιοπαρουσίαση</H2>

<AUTHOR>ΧΑΡΗ ΠΟΝΤΙΔΑ</AUTHOR>

ΜΟΥΣΙΚΟΛΟΓΙΑ. Περιοδική έκδοση μουσικής θεωρίας και πράξης. Αθήνα,
1997. Σελ. 239. 
Η «Μουσικολογία» δεν εκδίδεται σε τακτά χρονικά
διαστήματα, αλλά κάθε καινούργιο τεύχος της αποτελεί συμβολή στη θεωρία και
στην ιστορία της μουσικής ­ έναν κλάδο ο οποίος ελάχιστα έχει αναπτυχθεί μέχρι
σήμερα στη χώρα μας. Όπως παρατηρούν οι υπεύθυνοι της έκδοσης στο προλογικό
σημείωμα του παρόντος τεύχους (διεύθυνση Όλυς Φράγκου-Ψυχοπαίδη), πρόθεσή τους
είναι να «ταράξουν τα νερά», αλλά και να παροτρύνουν για έρευνα. Κοιτάζοντας
τα περιεχόμενα του τεύχους, θα καταλάβουμε καλύτερα τι εννοούν. Η ύλη ανοίγει
με μια μελέτη του Γεωργίου Ζερβού για την κρίση στη μουσική του 20ού αιώνα και
συνεχίζεται με ένα εξαιρετικά ενδιαφέρον άρθρο της Χρύσας Ρωμανού για τις
αλληλεπιδράσεις μεταξύ Σένμπεργκ και Καντίνσκι. Στις σελίδες που ακολουθούν, ο
Μάρκος Τσέτσος γράφει για τη σχέση ανάμεσα στον χρόνο, την υποκειμενικότητα
και τη μουσική, ο Αλέξανδρος Γ. Μπαλτζής για τις «κοινωνιολογικές και
φιλοσοφικές διαστάσεις του μουσικού υλικού», ο Χάρης Ξανθουδάκης για τη Ρωσική
Μουσική Πρωτοπορία, ο Βύρων Φιδετζής για τη «Βεατρίκη» του Δημήτρη Μητρόπουλου
και ο Μ.Φ. Δραγούμης για την κατάθλιψη στους μουσικούς και στη μουσική.
Φιλοξενούνται ακόμη άρθρα των Γιώργου Φιτσιώρη, Όλυς Φράγκου-Ψυχοπαίδη, Εύης
Νίκα-Σαμψών, Ίωνα Ζώτου, Μιχάλη Πατσέα, Γιώργου Λεωτσάκου και Φίλιππου
Τσαλαχούρη. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15820P043</ED>
<ID>
ID:170922

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P04&aa=3</URL></REF>


Article

<CATEGORY>vin09</CATEGORY>

 <H2>«Κάτι
τρέχει στα γύφτικα...»</H2>

<AUTHOR>ΜΥΡΤΩ ΡΗΓΟΥ</AUTHOR>

«Η δημοσιότητα δεν υπάρχει,
αλλά πρέπει να γίνεται». Αυτό μας προτείνει ο Habermas. Να γίνεται, όμως, τι;
«Publicity», κατασκευή ­ δηλαδή ­ της δημόσιας εικόνας των προσώπων ή τρόπος
παραγωγής μιας «μαζικής δημοψηφισματικής συναίνεσης»; 
Η μοίρα της
«δημοσιότητας», του θεσμού που η νεωτερικότητα αντιτάσσει στο παρελθόν της,
είναι να επιστρέψει σε ό,τι ήθελε να αποκλείσει. Στη μυστικότητα. Και τη φορά
αυτή, σε μια μυστικότητα πολύ πιο μυστική, επειδή φανερώνει. Ιδού η
δημοσιότητα στην τηλεόραση: επιστροφή στον Μεσαίωνα, όπου η δημοσιότητα δεν
ρυθμίζει την πολιτική επικοινωνία, αλλά διαμορφώνει τη δημόσια εικόνα των
αρχόντων, συγκροτώντας τη με τα στοιχεία του ιδιωτικού τους βίου, τις
επιγαμίες, τις κηδείες, τις γιορτές και τις διαθήκες τους. 
Δημοσιότητα,
τηλεόραση, μυστικότητα, δημοσιότητα· να ο κύκλος της επικοινωνιακής πολιτικής.
Από τη στιγμή που δεν έχει αρχή και τέλος είναι φαύλος. Μπορούμε να τον
σπάσουμε; Όχι, γιατί είμαστε μέσα. Όποια δημόσια συζήτηση κι αν γίνει, όποιο
έργο κι αν παραχθεί, από το χυδαιότερο «reality show» έως την πιο ευαίσθητη
τηλεταινία, εφόσον ο παραγωγός τους εργάζεται για τη δημοσιότητα, απευθύνεται
μέσω της δημοσιότητας σε ό,τι ονομάζουμε κοινό. Συνεπώς, δεν δημιουργεί
απολύτως τίποτα. 
Κατασκευή 
Το κοινό δημιουργεί
στη θέση του και το κοινό είναι τίποτα. Δεν υπάρχει το κοινό. Ό, τι υπάρχει
είναι μια υπολογισμένη κατασκευή αριθμών, στατιστικών, μετρήσεων. «Η
απελπισμένη αυτή αριθμητική», γράφει ο J. Ozouj στο «Έργο της Ιστορίας»,
«είναι η ένοχη συνείδηση της ιστορίας της κοινής γνώμης». 
Οι συνέπειές της
μας είναι γνωστές: μια συνεχής μετατόπιση απ' τον ευθύ στον πλάγιο λόγο. 
Για ποιον μιλάει το βιβλίο του Γ. Λιάνη όταν μιλάει για τον Α. Παπανδρέου;
Ποιον αφορά η είδηση της εκδοτικής του επιτυχίας από τα Δελτία Ειδήσεων;
Υπάρχει βιβλίο ή υπάρχει μόνον η είδηση της publicity κατά την παρουσίασή του
στην αίθουσα της Παλαιάς Βουλής από τους γνωστότερους τηλεπαρουσιαστές των
Δελτίων; Ποια είναι η εκδίκηση που η γραφή και η ανάγνωση επιφυλάσσει γι' αυτό
το είδος βιβλίου, γι' αυτόν τον μηχανισμό προβολής του από τα Μέσα, γι' αυτόν
τον τρόπο παραγωγής του από τους μεγαλύτερους εκδοτικούς οίκους; 
Η
εκδίκηση είναι η Ιστορία. Τα βιβλία αυτά είναι γεννημένα νεκρά. Αλλά η Ιστορία
παίρνει την εκδίκησή της και για ό,τι η publicity από την τηλεόραση
παρουσιάζει ως «ιστορικό». Διότι η Ιστορία δεν συνίσταται στο να αφηγείται
ιστορίες κατά τας επετείους, όπως η τριακονταετής επέτειος της 21ης Απριλίου,
αλλά στο να απαντά στις ερωτήσεις που της θέτουμε. 
Τι ρωτάει ο Γιώργος
Λιάνης την Ιστορία; Τι απαντά ο Ευαγγελάτος, παρουσιάζοντας δημόσια το βιβλίο
του; Είναι Ιστορία να μιλάς για τις σχέσεις του Παπανδρέου με τη Δήμητρα ή η
Ιστορία είναι να αναδεικνύεις τις διαδικασίες που έκαναν τον Παπανδρέου,
Παπανδρέου και τη Δήμητρα, Δήμητρα; Και το ότι συνδυάζεται για λόγους
δημοσιότητας η Παλαιά Βουλή με τη νεώτερη βουλή της τηλεόρασης μήπως σημαίνει
ότι καταργείται η Βουλή; Είναι η 21η Απριλίου 1997 άλλη από την 21η Απριλίου
1967; Οι εγκλεισμοί της δεύτερης ­ οι φυλακές, τα Γιούρα, οι εξορίες ­
αντιστοιχούν με τον εγκλεισμό στην τηλεόραση της πρώτης; 
Ελευθερία 
Είναι ελευθερία που η δικτατορία μετατοπίστηκε μέσα μας
και όλοι μας γίναμε δικτάτορες για την επιβολή του εαυτού μας με άλλα «μέσα»;
Είναι τα μέσα μας ­ η τηλεόραση, οι παρουσιάσεις, οι εκδόσεις, ο
αυτολιβανισμός ­ μια νέα υποταγή πιο ολοκληρωμένη σε μια έκπτωτη δημοσιότητα,
η οποία εν τέλει ισοδυναμεί με την πιο ύπουλη λογοκρισία; 
Επειδή δεν
μπορεί να ζήσει κανείς παρά μόνον εντεύθεν της δημοσιότητας, δεν έχει παρά να
διαλέξει ανάμεσα σε δύο πειρασμούς, της απομόνωσής του και της επίδειξής του,
πλήρης, μέσα στην «ερημία του πλήθους». Κενός, μες στην οχλοβοή του
δημοσιοποιημένου εαυτού του. 
Και μια που η Ιστορία είναι «ένα είδος του
γένους της Ιστορίας», δεν έχει κανείς παρά να διαλέξει για άλλη μια φορά το
γένος του και τη γενιά του. 
Εξ ου και η λαϊκή παροιμία που ταιριάζει
απόλυτα στις δημοσιοποιήσεις τέτοιων «ιστορικών» βιβλίων και στη σύμπραξη
τέτοιων «ιστορικών» προσώπων: «είδε ο γύφτος τη γενιά του κι αναγάλλιασε η
καρδιά του». 
a Η Μυρτώ Ρήγου είναι επίκουρος καθηγήτρια στο Τμήμα
Επικοινωνίας και ΜΜΕ του Πανεπιστημίου Αθηνών. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15820P051</ED>
<ID>
ID:170850

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

Και η τακτική αναφορά
μας στα «Χ-Files». «Ειδικό» επεισόδιο αυτό το προχθεσινό. Ειδικό και
απαραίτητο για όσους είχαν χάσει επεισόδια και μπήκαν στην υπόθεση
καθυστερημένα. Χρήσιμο δε για όλους. Αφού, με τη φωνή αφηγητή παρακολουθήσαμε
την ιστορία ώς εδώ, σε μια περιεκτική διαδρομή από την πρώτη επαφή του Φοξ
Μόλντερ με τους εξωγήινους και την απαγωγή της αδελφής του ώς τις πιο
πρόσφατες εξελίξεις, που τους φέρνουν όλο και πιο κοντά σε αποκαλύψεις. Έτσι,
δηλαδή, για να μην υπάρχουν κενά στη συνέχεια. Γιατί στη συνέχεια έρχονται τα
«Μυστικά των Χ-Files» ­ ο νέος κύκλος επεισοδίων ­ κι ακόμη πιο υψηλές
θεαματικότητες. Μάλιστα το Star είχε και μιαν έκπληξη για τους φίλους της
σειράς. Σε πρώτη μετάδοση, πριν αρχίσει το επεισόδιο, πρόβαλε το βιντεοκλίπ με
την Γκίλιαν Άντερσον (την Ντέινα Σκάλι των «Files»), που έκανε την εμφάνισή
της στη δισκογραφία. Όπου εκτός από μυστηριώδης, παρουσιάστηκε και σέξι.Τι
άλλο πηγαίνει «λάθος» στο «Επιτέλους Μαζί»; Η διατροφή. Διόλου υγιεινή και
θρεπτική. Από λουκουμάδες έως τυρόπιτες τρώνε στα διαλείμματα των γυρισμάτων.
Υδατάνθρακες και λίπη στο έπακρον. Των οποίων η αλόγιστη κατανάλωση ­ κατά την
Αγιουβέρδα, το βιβλίο ιατρικής των βουδιστών ­ προκαλεί στο θυμικό κακή
διάθεση. Αυτό φταίει για τη δυστυχία που εκπέμπει ο Ανδρέας Μικρούτσικος.
Είναι ζήτημα κακής διατροφής. Η οποία διαφημίζεται και στους τίτλους στο τέλος
της εκπομπής.Τα τριάντα χρόνια από το πραξικόπημα του '67 θυμήθηκαν τα
κανάλια, με αφιερώματα, συζητήσεις και σκοτεινές αναμνήσεις από τη θλιβερή
επέτειο. Ξεχώρισε η εκπομπή «21η Απριλίου, 30 χρόνια μετά», που είχαν
ετοιμάσει ο Παύλος Τσίμας και ο Αλέξης Παπαχελάς για το Mega,
που κρατούσε το ενδιαφέρον αμείωτο, τόσο με το περιεχόμενό της όσο και με τον
πολύ καλό τρόπο που ήταν όλα τα κομμάτια «δεμένα» στο σύνολό τους. 
Απαρατήρητη δεν πέρασε και η εκπομπή της Ρένας Θεολογίδου στην ΕΤ1, με
τίτλο «Το πολιτιστικό έγκλημα της χούντας». Που εκτός από την πολιτική πλευρά,
«είδε» το θέμα πιο πλατιά, σε όλο το φάσμα των δραστηριοτήτων της εποχής
εκείνης. Ευρηματική, μάλιστα, ήταν η ιδέα να κλείσει το αφιέρωμα με επεισόδιο
από την πολύ καλή σειρά «Εκείνος κι εκείνος», που σε κείμενα Κώστα
Μουρσελά και με χιούμορ ασκούσε κριτική τους δύσκολους εκείνους καιρούς.
Και δεν προβλήθηκαν μόνο σκηνές από εκείνο το επεισόδιο που είχε σωθεί στο
αρχείο του Γιώργου Μιχαλακόπουλου, αλλά και ένα καινούργιο
επεισόδιο, με «σημερινό» κείμενο, που γυρίστηκε με τους ίδιους πρωταγωνιστές,
τον Βασίλη Διαμαντόπουλο και τον Γιώργο Μιχαλακόπουλο
πριν από περίπου δεκαπέντε μέρες στο Ίδρυμα, μάλιστα, «Μελίνα
Μερκούρη». Και αυτήν τη φορά «Εκείνος κι εκείνος» είχαν να πουν πολλά
και επίκαιρα, από τα... «Γκούντις» ώς τις ειδήσεις του Νίκου
Ευαγγελάτου. 
«Πρόσωπα, προσωπεία, προσωπικότητες». Βαρύγδουπος τίτλος
εκπομπής στο Tele-City, με ελαφρύ περιεχόμενο. Θέματα, διάφορα διαφημιστικά
κλιπάκια μαγαζιών της Αττικής, όπου σερβίρονται καφές, πίτσα και μουσική σε
«κονσέρβα». Το αποκορύφωμα; Η σοβαρή φυσιογνωμία της παρουσιάστριας, ντυμένης
με υπολείμματα ρούχων, που διαβάζει κείμενα πολιτιστικού ύφους. Ανάλογου με
εκείνα που προέρχονται από το υπουργείο Πολιτισμού, για τη δράση της Πολιτείας
σε θέματα που αφορούν τις τέχνες και τα γράμματα. Κι όλα αυτά για εισαγωγή
διαφημίσεων σε καφετερίες και πιτσαρίες.. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15820P052</ED>
<ID>
ID:170890

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P05&aa=2</URL></REF>


Article

<CATEGORY>vin09</CATEGORY>

 <H2>Ανθολόγηση του νεώτερου ελληνικού κινηματογράφου</H2>

Χορός, στρατός, γάμος, τρίτη
ηλικία, μέσα μεταφοράς. Κάθε εκπομπή και μια θεματική ενότητα. Την ανθολόγηση
του νεώτερου ελληνικού κινηματογράφου από το 1970 έως σήμερα επιχειρεί ο νέος
κύκλος της σειράς «Αναζητώντας τη χαμένη εικόνα», που ξεκινά την Παρασκευή 2
Μαΐου, στις 9 το βράδυ, στην ΕΤ2. 
«Ήδη έχουμε δει κάπου 150 ταινίες και
προσπαθούμε να τις συνθέσουμε κατά ενότητες», μας είπε ο σκηνοθέτης Λάκης
Παπαστάθης (της εταιρείας παραγωγής «Cinetic»), επισημαίνοντας, παράλληλα, πως
«πρόθεση της σειράς είναι να ξαναφέρει σε επαφή το κοινό με τους σύγχρονους
Έλληνες δημιουργούς». Οι ταινίες (όπως «Ρεμπέτικο», «Ευδοκία», «Παραγγελιά»,
«Λευτέρης Δημακόπουλος», «Ακροπόλ» κ.ά.), εκτός από το καθαρά κινηματογραφικό
τους ενδιαφέρον, αποτελούν και μια καταγραφή της ζωής στην Ελλάδα τα τελευταία
χρόνια. Ταυτόχρονα, οι τηλεθεατές θα έχουν την ευκαιρία να δουν μέσα από τη
σειρά εκπομπών «Αναζητώντας τη χαμένη εικόνα» αποσπάσματα από το σύνολο σχεδόν
της κινηματογραφικής παραγωγής μετά το 1970. 
Ο νέος κύκλος θα ανοίξει με
τον χορό και θα περιλαμβάνει: Αποσπάσματα από το «Ρεμπέτικο» του Κώστα Φέρρη,
όπου η ηρωίδα Μαρίκα ­ σε παιδική ηλικία ­ χορεύει με τη συνοδεία βιολιού, που
παίζει ο φίλος της Γιωργάκης. Ακολουθεί η «Ευδοκία», του Αλέξη Δαμιανού, και
συγκεκριμένα η σκηνή του γνωστού ζεϊμπέκικου. Η σκηνή του χορού στην
«Παραγγελιά», του Παύλου Τάσιου, είναι η κορυφαία δραματική στιγμή της
ταινίας. Στον «Έρωτα του Οδυσσέα», του Βασίλη Βαφέα, έχουμε έναν ονειρικό
χορό. Ο Οδυσσέας (Κώστας Βουτσάς) κινείται μεταξύ φαντασίας και
πραγματικότητας, ακολουθώντας μια μυθική ιδανική γυναίκα, την οποία ποτέ δεν
κατάφερε να πλησιάσει. Έναν αδέξιο χορό έχουμε στο «Προξενιό της Άννας», του
Παντελή Βούλγαρη, όπου η Άννα χορεύει με το αφεντικό της στον κήπο του
σπιτιού, στο οποίο εργάζεται. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15820P081</ED>
<ID>
ID:170851

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P08&aa=1</URL></REF>


Article

<CATEGORY>vin09</CATEGORY>

 <H2>Παρέλαβε το βραβείο της</H2>

Η κυρία Ευανθία Αντωνοπούλου, αδιόριστη φιλόλογος και
τυχερή νικήτρια του διαγωνισμού «Εξηγώντας τον Κόσμο», παρέλαβε χθες από τον
υπεύθυνο Δημοσίων Σχέσεων της εφημερίδας μας, Χρήστο Καραμπάτσο, το δώρο της:
έναν φορητό υπολογιστή Nixdorf Mobile 300 από την εταιρεία Siemens. Την κυρία
Αντωνοπούλου, που κέρδισε το δώρο έπειτα από κλήρωση μεταξύ των 113 νικητών
του διαγωνισμού, συνόδευε ο αρραβωνιαστικός της που είναι μαθηματικός. «Τα
ετερώνυμα έλκονται», είπε περιχαρής η νικήτρια. Το βέβαιο είναι ότι ο
ηλεκτρονικός υπολογιστής πηγαίνει σε καλά χέρια. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15820P082</ED>
<ID>
ID:170891

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P08&aa=2</URL></REF>


Article

<CATEGORY>vin09</CATEGORY>

 <H2>Ζητεί ακύρωση του διορισμού του προέδρου της ΕΡΤ</H2>

Αντίγραφο του πρακτικού επιλογής του προέδρου της ΕΡΤ κ. Π. Παναγιώτου ζητεί
με αίτηση ασφαλιστικών μέτρων ο άλλοτε πρόεδρός της κ. Αντώνης Κωβαίος,
προκειμένου να προσφύγει στο Συμβούλιο της Επικρατείας ζητώντας την ακύρωση
της διοικητικής αυτής πράξης, την οποία δεν θεωρεί νόμιμη. Η αίτηση των
ασφαλιστικών μέτρων προσδιορίσθηκε να συζητηθεί στο Μονομελές Πρωτοδικείο της
Αθήνας στις 15 Μαΐου 1997. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15820P083</ED>
<ID>
ID:170923

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P08&aa=3</URL></REF>


Article

<CATEGORY>vin09</CATEGORY>

 <H2>Η Ελλάδα με τα μάτια των ξένων</H2>

Ποια είναι η εικόνα της
Ελλάδας στη Δύση και πώς αυτή διαμορφώνεται και εξελίσσεται από τον 17ο έως
και τον 20ό αιώνα; Πώς βλέπουν την Ελλάδα οι περιηγητές και πώς οριοθετούνται
με πολιτισμικά κριτήρια οι έννοιες Ανατολή - Δύση, Ασία - Ευρώπη; Και τελικά,
πώς αυτοπροσδιορίζονται οι Έλληνες μέσα από τα ξενόγλωσσα κείμενα; Τα θέματα
αυτά αποτελούν αντικείμενο της Συνάντησης Εργασίας που οργανώνει σήμερα το
Κέντρο Νεοελληνικών Ερευνών του Εθνικού Ιδρύματος Ερευνών. Στη Συνάντηση αυτή,
που έχει τίτλο «Η εικόνα της Ελλάδας στη Δύση 17ος-20ός αιώνας. Νέες έρευνες
και προσεγγίσεις», προεδρεύουν δύο διακεκριμένες ιστορικοί, η Λουκία Δρούλια
και η Αικατερίνη Κουμαριανού, και συμμετέχουν Έλληνες και ξένοι ερευνητές.
Στόχος, αφενός η παρουσίαση βασικών έργων υποδομής και τεκμηρίωσης της
περιηγητικής φιλολογίας και αφετέρου η διερεύνηση πολλαπλών εκφράσεων και
λειτουργιών του περιηγητισμού. Από τον μεμονωμένο ταξιδιώτη μέχρι τον Τύπο, τη
διπλωματία, τους καλλιτέχνες ή τους συγγραφείς. 
(Η Συνάντηση αυτή
πραγματοποιείται με την ενίσχυση του υπουργείου Πολιτισμού, Εθνικό Ίδρυμα
Ερευνών, Αμφιθέατρο Λεωνίδας Ζέρβας, Βασ. Κωνσταντίνου 48, 10 π.μ. - 2 μ.μ., 5
μ.μ. - 8 μ.μ.). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15820P084</ED>
<ID>
ID:170943

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P08&aa=4</URL></REF>


Article

<CATEGORY>vin09</CATEGORY>

 <H5>ΣΥΝΕΧΙΣΤΗΚΕ ΤΟ ΑΛΑΛΟΥΜ ΓΙΑ ΤΟ ΣΦΡΑΓΙΣΜΕΝΟ ΘΕΑΤΡΟ</H5>
<H2>Λαζόπουλος: Σταματάω Βενιζέλος: Θα ρυθμιστεί</H2>

ΘΕΣΣΑΛΟΝΙΚΗ. Γραφείο Βόρειας
Ελλάδας 
Ο Λάκης Λαζόπουλος διακόπτει τις παραστάσεις του στη Θεσσαλονίκη
μέχρι νεωτέρας, το αλαλούμ όμως για το θέατρό του παραμένει. 
Το θέατρο του
παραλόγου συνεχίζεται στη Θεσσαλονίκη, με πρωταγωνιστές τον Οργανισμό
Πολιτιστικής Πρωτεύουσας, τον φερόμενο ως ιδιοκτήτη του θεάτρου FIX, έναν
άλλον ιδιοκτήτη, που εμφανίσθηκε μόλις χθες και ισχυρίζεται ότι «του άρπαξαν
την περιουσία» και «κατέστη θύμα πλεκτάνης», νομικούς συμβούλους, αλλά και
έναν δημοτικό σύμβουλο να καταγγέλλει τον ΟΠΠΕ και να ισχυρίζεται πως το 1998
«οι εισαγγελείς θα πρέπει να έρχονται κατά ορδές στη Θεσσαλονίκη, προκειμένου
να εντοπίσουν τους παρανομούντες και να αποδώσουν δικαιοσύνη». 
«Αναστέλλω
τις παραστάσεις της "Κυριακής των παπουτσιών" έως ότου ο Οργανισμός
Πολιτιστικής Πρωτεύουσας ­ που με κάλεσε, με πλήρωσε και υπέγραψε μαζί μου
συμβόλαια για παροχή πολιτιστικών υπηρεσιών και όχι... πυροσβεστικών,
διοικητικών και εκδόσεων αδειών ­ με καλέσει ξανά, να παίξω σε ένα νόμιμο
χώρο», δήλωνε χθες ο Λάκης Λαζόπουλος. 
Έδωσε δε σαφή στοιχεία για την
αμοιβή του (ο ΟΠΠΕ, είπε, προτίμησε να μην αναλάβει ο ίδιος την παραγωγή και
παράλληλα την είσπραξη των εισιτηρίων, αλλά τα ανέθεσε όλα στον ίδιο), η οποία
ανέρχεται στο ποσό των 120 εκατ. δρχ. για 70 συνολικά παραστάσεις,
υπολογίζοντας σε αυτό και τις χορηγίες που εξασφάλισε ο ίδιος και μείωσαν ήδη
το ποσό κατά 20 εκατ. 
Κατήγγειλε πως δεν ήταν αρμοδιότητά του να γνωρίζει
αν ο χώρος του FIX διέθετε, εγκεκριμένη από την Πυροσβεστική, άδεια
πυρασφάλειας και πως «άλλοι λόγοι» (χωρίς να διευκρινίσει σαφώς) επέβαλαν το
κλείσιμο του θεάτρου. 
Διευκρίνισε πως, σύμφωνα με τη σύμβαση που υπέγραψε
με τον ΟΠΠΕ, οι ευθύνες του αφορούν στο καλλιτεχνικό προϊόν, στον αριθμό των
παραστάσεων και όχι στη νομιμότητα ή μη του χώρου, που για λογαριασμό του
νοίκιασε ο ΟΠΠΕ από τον επιχειρηματία, κ. Ραπτάκη. 
«Δεν θα θέσω την
αξιοπρέπειά μου ούτε στιγμή σε δοκιμασία. Αναστέλλω τις παραστάσεις και μένω
στη Θεσσαλονίκη έως τις 30 Μαΐου (όπως δεσμεύομαι από το συμβόλαιό μου με τον
ΟΠΠΕ). Θα ξαναρχίσω τις παραστάσεις όταν μου δοθούν εγγυήσεις πως το θέατρο
λειτουργεί νόμιμα». 
Στη συνέντευξη ­ όπου είχε κληθεί ο ΟΠΠΕ, αλλά ουδείς
εκπρόσωπός του παρέστη ­ ήταν παρών και ο δημοτικός σύμβουλος κ. Αγ. Σαχίνης,
ο οποίος άφησε υπονοούμενα για κίνδυνο ματαίωσης ακόμα και της έκθεσης του
Αγίου Όρους και υποστήριξε πως «ο ΟΠΠΕ χρησιμοποίησε τον κ. Λαζόπουλο,
προκειμένου με την παρουσία και το δήθεν σκάνδαλο με το θέατρο να ξεχαστούν οι
ματαιώσεις εκδηλώσεων, οι εισαγγελικές έρευνες και τα φημολογούμενα σκάνδαλα».

Το αλαλούμ... επεκτάθηκε με την εμφάνιση του επιχειρηματία κ. Ν.
Ζαφειρίδη, που ισχυρίστηκε πως ο φερόμενος ως ιδιοκτήτης του θεάτρου, κ.
Ραπτάκης, είναι απλώς ενοικιαστής του και ο χώρος ανήκει στον ίδιο (τον κ.
Ζαφειρίδη). 
Θα ρυθμιστεί 
«Μέχρι την Πέμπτη θα
ολοκληρωθούν οι διαδικασίες για την έκδοση όλων των απαραίτητων αδειών που θα
επιτρέψουν μετά το Πάσχα να επαναληφθούν στη Θεσσαλονίκη οι παραστάσεις της
"Κυριακής των παπουτσιών" του Λάκη Λαζόπουλου». Αυτό δήλωνε, στο μεταξύ, χθες,
ο υπουργός Πολιτισμού κ. Ευάγγελος Βενιζέλος, που παραδέχθηκε ότι στην υπόθεση
Λαζόπουλου «υπάρχει θέμα, γιατί δεν ελέγχθηκαν αρμοδίως όλες οι διοικητικές
άδειες, που η σύμβαση της Πολιτιστικής με τον Λάκη Λαζόπουλο προέβλεπε να
παραχωρηθούν, προτού ξεκινήσουν οι παραστάσεις. Οι άδειες αυτές ελέγχθηκαν
μόνον προφορικά, όπως είπε ο κ. Βενιζέλος, όμως το όλο θέμα αντιμετωπίστηκε με
πολύ αυστηρότερα κριτήρια απ' ό,τι συνήθως. Και, πάντως, τόνισε, κανείς δεν
κορόιδεψε κανέναν. 
Με ανακοίνωσή του, τέλος, ο Οργανισμός Πολιτιστικής
Πρωτεύουσας υπογραμμίζει ότι ο ΟΠΠΕ ανταποκρίθηκε πλήρως στις υποχρεώσεις της
σύμβασης που υπέγραψε με τον μισθωτή του χώρου και τον κ. Λαζόπουλο «ο οποίος
μετέτρεψε τη συνεργασία σε εφαλτήριο συνεχών καταγγελιών, ασύστολων υπαινιγμών
και ανεύθυνων αναφορών κατά του Οργανισμού». Προς το παρόν οι παραστάσεις
έχουν διακοπεί λόγω της Μεγάλης Εβδομάδας, αλλά ο ΟΠΠΕ, υπογραμμίζεται στην
ανακοίνωση, θα καταβάλει προσπάθειες να έχει ο κ. Λαζόπουλος στη διάθεσή του
τη σκηνή του θεάτρου αμέσως μετά το Πάσχα, «ώστε να λέει από εκεί όσα έχει να
πει». 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P09</CAT>
<ED>
Κωδικός άρθρου: A15820P091</ED>
<ID>
ID:170852

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P09&aa=1</URL></REF>


Article

<CATEGORY>vin09</CATEGORY>

 <H2>Στη Νέα Καρβάλη το «Ευρωπαϊκό Μουσείο της Χρονιάς»</H2>

ΠΡΩΤΗ
τιμητική διάκριση κέρδισε το ιστορικοεθνολογικό μουσείο της Νέας Καρβάλης
Καβάλας στον φετινό διαγωνισμό για το «Ευρωπαϊκό Μουσείο της Χρονιάς». Σε
ειδική τελετή που διοργάνωσε η Επιτροπή Μουσείων της Ευρώπης στη Λωζάνη, η
βασίλισσα του Βελγίου, Φαβιόλα, επέδωσε την τιμητική διάκριση στον διευθυντή
του Μουσείου, Καπλάνη Ιωσηφίδη, επισημαίνοντας ότι «το Μουσείο της Καρβάλης
δεν είναι απλώς ένα κοινό μουσείο, αλλά ένα έργο που βλέπει στο μέλλον και που
σχετίζεται με την Ειρήνη μεταξύ δύο λαών, των Ελλήνων και των Τούρκων»! Στο
Μουσείο φυλάσσεται όλος ο κύκλος ζωής του χθες. Βαρύτιμες καππαδοκικές
φορεσιές, οι περίφημες τσουχάδες, που προήλθαν από εργαστήρια μοναχών, οι
οποίοι τις κεντούσαν, χαράσσοντας πάνω σ' αυτές, με σύρμα ή με κορδόνι, τα
χνάρια του Βυζαντίου. Χαλιά της φημισμένης Καππαδοκικής Σχολής, διακοσμημένα
με πράσινα πλατανόφυλλα και λιοντάρια. Καππαδοκικά αγγεία, τα λεγόμενα
Λικ-Λικ, που χρησιμοποιούνταν ως κανάτες νερού, κατασκευασμένα και
ζωγραφισμένα με περίτεχνο τρόπο από τους αρχαιότατους χρόνους. Αγιογραφίες,
κοσμήματα και κεντήματα συμπληρώνουν τα εκθέματα Τέχνης του Μουσείου. Ένα
σπάνιο κεραμικό, που δείχνει τη δύναμη τού καλού και του κακού, φανερώνει τον
δρόμο που διάβηκαν οι Καππαδόκες για να περάσουν από την ειδωλολατρία στον
Χριστιανισμό. Στο Μουσείο υπάρχει και μια σπάνια συλλογή βιβλίων όλων των τότε
γνωστών τυπογραφείων του κόσμου, όπως του Πατριαρχικού Τυπογραφείου της
Κωνσταντινούπολης, της Βενετίας, των Ιεροσολύμων, της Σμύρνης, της Μόσχας, της
Αλεξάνδρειας. Υπάρχουν βιβλία του 18ου και του 19ου αιώνα, αλλά και του 14ου
και του 15ου αιώνα. Στο Ιστορικό Αρχείο του Μουσείου βρίσκονται εκατοντάδες
έγγραφα, στα οποία υπάρχουν καταγραμμένα τα βήματα των Καππαδοκών από την
αλησμόνητη πατρίδα ώς το προσφυγικό οδοιπορικό και το στέριωμα στη Νέα
Καρβάλη. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P09</CAT>
<ED>
Κωδικός άρθρου: A15820P092</ED>
<ID>
ID:170892

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P09&aa=2</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ</H2>

<AUTHOR>ΠΑΥΛΟΣ ΑΓΙΑΝΝΙΔΗΣ</AUTHOR>

Μουσική για την Εβδομάδα των Παθών,
για τα «ιερά δέντρα» και για δεξιοτέχνες του βιολιού στις νέες εκδόσεις 
Μισέλ-Ρισάρ ντε Λαλάντ, «Lecons de Tenebres». Ιζαμπέλ Ντεροσέ,
σοπράνο (AUVIDIS - ASTREE). 
Η συνεισφορά του «Κυρίου ντε
Λαλάντ» (του συνθέτη με τη μεγαλύτερη επιρροή, στην Αυλή των Βερσαλλιών, το
17ο και το 18ο αιώνα) είναι σημαντικότατη, στον τομέα της θρησκευτικής
μουσικής για γυναικείες φωνές. Έγραφε ­ και συνέλεγε ­ μουσική όχι μόνον για
μοναχές, αλλά και για τα μέλη της οικογένειάς του (τη σύζυγό του Αν Ρεμπέλ και
τις κόρες του Μαρί-Αν και Ζαν), από τις πλέον προικισμένες ερμηνεύτριες της
εποχής. Το πλέον εξελιγμένο ­ από πλευράς τεχνικής ­ έργο, που έγραψε για τις
κυρίες ντε Λαλάντ ήταν τα τρία (διασωθέντα) «τραγούδια» του για τις
«λειτουργίες του Σκότους» της Μεγάλης Εβδομάδας, για σόλο φωνή και μπάσο
κοντίνοου (συνοδεία θεόρβης, βιόλα ντα γκάμπα και κλαβσέν). Μεγάλη Τετάρτη,
Πέμπτη και Παρασκευή, στη διάρκεια της θείας λειτουργίας, έσβηναν, σταδιακά,
τα κεριά (συμβολισμός που παραπέμπει στο θάνατο ­ «Σκότος». 
«Paschale
Mysterium», Γρηγοριανό μέλος για το Πάσχα. «Aurora Surgit», υπό
τον Αλέσιο Ράντον (NAXOS). 
Το γρηγοριανό (ή ισόρρυθμο) μέλος
είναι, ουσιαστικά, οι κωδικοποιημένες παραδοσιακές μελωδίες της Δυτικής ­
Ρωμαιοκαθολικής ­ Εκκλησίας. Αποτελείται από μία φωνητική μελωδική γραμμή, σε
ελεύθερο ρυθμό και χωρίς μέτρα, εγγράφεται δε σε δικό της σημειογραφικό
σύστημα (με 4 γραμμές, αντί του πενταγράμμου). Καλλιεργήθηκε στους πρώτους
αιώνες του Χριστιανισμού ­ και επηρεάστηκε πιθανότατα από την Ιουδαϊκή
Συναγωγή και το ελληνικό μουσικό σύστημα των «τρόπων», αλλά δέχθηκε τη
μεγαλύτερη μεταρρύθμισή του το 16ο αιώνα, με πρωτοβουλία ­ κατά την παράδοση ­
του Πάπα Γρηγορίου Α' (εξ ου και «γρηγοριανό μέλος»). Η νέα έκδοση έχει την
ιδιαιτερότητα ότι οι ύμνοι των εν λόγω «Πασχαλινών Μυστηρίων» αποδίδονται από
σύνολο γυναικείων φωνών ­ πράγμα μάλλον σπάνιο για το γρηγοριανό μέλος. 
«Τα πέντε ιερά δέντρα». Τζούντιθ Λε Κλαιρ,
Φαγκότο, Συμφωνική Ορχήστρα του Λονδίνου, υπό τον Τζον
Ουίλιαμς (SONY). 
Θρύλοι (διαφόρων πολιτισμών) θέλουν τη μουσική να
«γεννιέται» την ώρα που ο αέρας πρωτοάγγιζε τα φύλλα του ιερού δέντρου. Σ'
αυτούς τους θρύλους βασίστηκε το έργο του (συνθέτη ­ και όχι του Αυστραλού
κιθαρίστα, με το ίδιο ονοματεπώνυμο) Τζον Ουίλιαμς ­ ένα κοντσέρτο για φαγκότο
­ παραγγελία της περίφημης Φιλαρμονικής της Νέας Υόρκης για τα 150 χρόνια της.
Η σειρά των ακακιών, που περιστοίχιζε το μουσικό εργαστήρι του, ενέπνευσε τον
Ιάπωνα συνθέτη (που χάθηκε πέρυσι) Τόρου Τακεμίτσου, ενώ τα έργα των
Αμερικανών «ζωγράφων του θείου», Τόμας Μοράν και Άλμπερτ Μπίρσταντ, «δάνεισαν»
τις εικόνες τους στη Συμφωνία «Το μυστηριώδες βουνό» (αρ. 2) στον αρμενικής
και σκωτικής καταγωγής σύγχρονο Αμερικανό συνθέτη Άλαν Χόβχανες (ο οποίος έχει
στο ενεργητικό του και έργο για... σόλο φάλαινα ­ σε μαγνητοταινία!). Η έκδοση
συμπληρώνεται από το νοσταλγικό κομμάτι «Παλιά και χαμένα ποτάμια» του
Αμερικανού Τομπάιας Πίκερ. 
Έργα για βιολί και ορχήστρα των
Μπάρμπερ, Μπλοκ, Γουόλτον. Τζόσουα Μπελ,
βιολί, Συμφωνική Ορχήστρα της Βαλτιμόρης, υπό τον Ντέιβιντ
Ζίνμαν (DECCA). 
Γραμμένα την εποχή που «η Ευρώπη των δικτατόρων» έκανε
αναπόφευκτο τον πόλεμο στην εκπνοή της δεκαετίας του '30 (και μέσα στον ίδιο
χρόνο), τα τρία έργα της νέας έκδοσης, διαπνέονται από το πνεύμα του
ρομαντισμού, είτε «μεταμορφωμένο» σε κάτι νέο, είτε σαν ξύπνημα των «παλιών»
μουσικών αξιών. Το κοντσέρτο του Γουόλτον ήταν παραγγελία του Βρετανικού
Συμβουλίου, για τη Διεθνή Έκθεση της Νέας Υόρκης του 1939, με σολίστ τον
μεγάλο Γιάσα Χάιφετς. Το ίδιο καλοκαίρι, στην Ελβετία, ο Μπάρμπερ ξεκινούσε το
δικό του κοντσέρτο, ενώ η σουίτα «Baal Shem» («τρεις εικόνες της χασιδικής
ζωής») γράφτηκε το 1923, αλλά η ορχηστρική της εκδοχή χρονολογείται επίσης στο
1939. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P09</CAT>
<ED>
Κωδικός άρθρου: A15820P093</ED>
<ID>
ID:170924

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P09&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΤΡΕΙΣ ΕΠΟΧΕΣ»: Τρεις διαφορετικές στάσεις ζωής από
τρεις αδελφές. Της Μαρίας Ηλιού, με τους: Γιώτα Φέστα, Γιώργο Κώνστα, Γιολάντα
Καπέρντα, Διόνη Κουτράκη, Γρηγόρη Πατρικαρέα. (Ααβόρα, Ιντεάλ Μαρούσι,
Μπροντγουαίη, Φάληρο 1, Σινεάκ). 
«ΜΙΚΡΟΚΟΣΜΟΣ»: Αυτός ο πλανήτης ανήκει
και σ' άλλα πλάσματα εκτός του ανθρώπου και το ντοκιμαντέρ ­ αριστουργηματικό
­ των Κλοντ Νουριτζανί, Μαρί Περενού το αποδεικνύει. Μην το χάσετε. (Αβάνα,
Αθήναιον, Αστέρια, Άττικα 1, Village Centre 7, Έμπασσυ, Καλυψώ). 
«Η
ΔΕΥΤΕΡΗ ΦΟΡΑ»: Η συνάντηση μιας πρώην τρομοκράτισσας με έναν άντρα που
είχε αποπειραθεί να τον δολοφονήσει πριν 12 χρόνια! Του Μίμο Καλοπρέστι, με
τους: Νίνο Μορέτι, Βαλέρια Μπρούνι Τεντέσκι. (Έλλη). 
«ΟΙ ΠΕΡΙΠΕΤΕΙΕΣ ΤΟΥ
ΠΙΝΟΚΙΟ»: Ο αγαπημένος ήρωας των παραμυθιών μας «ζωντανεύει» στην οθόνη. Του
Στιβ Μπόρον, με τους: Μάρτιν Λαντάου, Τζόναθαν Τέιλορ, Τόμας Ρομπ Σνάιντερ,
Ούντο Κιερ, Ζενεβιέβ Μπιζόλν. (Μετροπόλιταν). 
«120 ΜΕΡΕΣ ΣΤΑ ΣΟΔΟΜΑ»: Το
αδίστακτο κύκνειο άσμα του Πιέρ Πάολο Παζολίνι από το ομώνυμο βιβλίο του
Μαρκήσιου Ντε Σαντ. (Αρτ Στούντιο, Αλφαβίλ). 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15820P101</ED>
<ID>
ID:170844

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Ο συνθέτης του
«Πρίγκηπα Ιγκόρ». 2. Εξυπηρετούν με τα δόντια τους. 3. Διατηρεί
βάσεις στην Κύπρο. ­ Περίφημος πίνακας του Ρέμπραντ, στον οποίο εικονίζεται η
σύζυγός του Σάσα. 4. Πολλοί οι ασφαλισμένοι του. ­ Στάση απαιτεί.
5. Μια βιομηχανία. 6. Κρουστό αραβικό μουσικό όργανο. ­ Αρχαία
ονομασία του ποταμού Βόλγα. 7. Αντιτάχθηκε βίαια στην ανεξαρτησία της
Αλγερίας (αρχικά). ­ Τουρκική πόλη στην περιοχή της Κιλικίας (αντίστρ.).
8. Βαλκανικά νομίσματα. ­ Εγγονός του Αιακού. 9. Προετοιμασία
πιστού. 
ΚΑΘΕΤΑ 
1. Σημαντικός Ιταλός φιλόσοφος της Αναγέννησης.
2. Το όνομά της έχει η 38η συμφωνία του Μότσαρτ. ­ Μπαμπάς...
παραμυθένιος. 3. Τις φωνές αυτές χαρακτηρίζει ένα μειονέκτημα (με
άρθρο). 4. Το έχουν οκτώ μήνες. ­ Συγκοινωνιακά αρχικά. ­ Μονολεκτική
ερώτηση (αντίστρ.). 5. Στο κράτος αυτό βρίσκεται η Ακτή του Κουνουπιού.
6. Μικρό το παρελθόν της. ­ Μονολεκτική απάντηση. 7. Αρχαίο
κομψοτέχνημα. 8. Έντονη η γεύση της. 9. Κατά κάποιο τρόπο
προσιτά. ­ Θα τραγουδήσω για... παλιούς. 
ΛΥΣΗ (22/4/97) 
ΟΡΙΖΟΝΤΙΑ:
1. ΜΟΖΑΜΒΙΚΗ 2. ΟΡΟΣΕΙΡΑΣ 3. ΝΑ-ΑΑΛΗ 4. Ο ΤΑΦΟΣ-ΑΜ
5. ΧΟ-ΕΝΤΟΜΑ 6. ΟΡΟΙ-ΑΙ 7. ΡΙΛΑ-ΚΟΡΑ 8. ΔΟΣ-ΛΟΤΙ
9. ΟΡΕΙΝΑ. ΚΑΘΕΤΑ: 1. ΜΟΝΟΧΟΡΔΟ 2. ΟΡΑΤΟΡΙΟ 3.
ΟΖ-ΟΣΛΟ 4. ΑΣΑΦΕΙΑ 5. ΜΕ-ΟΝ-ΛΕ 6. ΒΙΑΣΤΙΚΟΙ 7.
ΙΡΑΝ-ΝΤΟ 8. ΚΑΛΑΜΑΡΙΑ 9. Η ΣΗΜΑΙΑ. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15820P102</ED>
<ID>
ID:170899

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P10&aa=2</URL></REF>


Article

<CATEGORY>vin09</CATEGORY>

 <H5>ΕΝΑ ΟΔΟΙΠΟΡΙΚΟ ΤΟΥ
ΓΝΩΣΤΟΥ ΣΥΓΓΡΑΦΕΑ ΣΤΗ ΓΕΩΡΓΙΑ</H5>
<H5>Τα Πρόσωπα της
σημερινής Γεωργίας</H5>
<H2>Η πολιτισμική ανεξαρτησία</H2>

<AUTHOR>ΔΗΜΗΤΡΗΣ ΝΟΛΛΑΣ</AUTHOR>

Η πνευματική και
πολιτισμική ανεξαρτησία των Γεωργιανών σφυρηλατήθηκε μέσα σε μακροχρόνιους
πολέμους κατά των Περσών, στους οποίους ήταν φόρου υποτελείς από τον 6ο π.Χ.
αιώνα, υποχρεωμένοι να προσφέρουν κάθε πέντε χρόνια 100 αγόρια και 100
κορίτσια στον Πέρση βασιλέα.Ακολούθησαν Ρωμαίοι και Άραβες κατακτητές κι
αργότερα στίφη μογγολικά και ορδές Σελτζούκων Τούρκων ερήμωναν την πλούσια
χώρα, αδυνατώντας να αφανίσουν αυτόν τον υπερήφανο λαό, που κατέφευγε στα
βουνά του Καυκάσου για να σωθεί. 
Στη χορεία των εχθρών που κυκλώνουν από
παντού τον τόπο, επανεμφανίζεται τον 17ο αιώνα ο πανίσχυρος και προαιώνιος
εχθρός, οι Πέρσες, που παίρνουν την εξουσία από τους Τούρκους και
εναλλάσσονται μαζί τους μέχρι το τέλος του 18ου αιώνα. 
Η ακμή της Γεωργίας
και το απόγειο της δόξας της σημειώνονται κατά τον 12ο αιώνα, στις αρχές του
οποίου βασιλεύει ο Δαβίδ ο Ανανεωτής και στα τέλη η βασίλισσα Ταμάρα. Είναι η
εποχή κατά την οποία τα παιδιά από ευγενική γενιά τα στέλνουν να σπουδάσουν
στην Κωνσταντινούπολη και στη Μονή των Ιβήρων στο Άγιον Όρος. 
Η διαρκής και συχνή βοήθεια
των ομόθρησκων Ρώσων προς τους Γεωργιανούς στους κοινούς αγώνες ενάντια στην
εξάπλωση της οθωμανικής αυτοκρατορίας, άνοιξε την όρεξη της τσαρικής Ρωσίας, η
οποία προσάρτησε τη Γεωργία στα 1801. 
Από τότε και με ένα τρίχρονο
διάλειμμα ανεξαρτησίας (1918-1921), η Γεωργία παρέμεινε προσδεδεμένη μέχρι το
1990 στη Ρωσία, είτε με την τσαρική είτε με τη σοβιετική μορφή της. 
Ανταποδίδοντας η Γεωργία τα οφέλη αυτής της εξάρτησης, εξασφάλισε στην ΕΣΣΔ,
για μία ολόκληρη 30ετία, έναν ατσάλινο ηγέτη, τον γιο ενός φτωχού τσαγκάρη και
μιας βαθιά θρησκευόμενης μάνας από το Γκόρι, τον Ιωσήφ Στάλιν. Τα δύσκολα 
Το παλιό είναι δύσκολο να κληρονομηθεί
από το καινούργιο, γιατί αυτό που επικράτησε μετά το 1989, είναι το εντελώς
αντίθετό του. 
Το σοβιετικό καθεστώς, με τον γνωστό δικό του τρόπο, είχε
οργανώσει ένα είδος θερμοκηπίου (κατ' άλλους στρατοπέδου), όπου η
γραφειοκρατία μοίραζε κατά βούλησιν το περίσσευμα του κοινωνικού προϊόντος,
εξασφαλίζοντας έτσι για λογαριασμό της, εξουσία, αλλά και υλικά αγαθά, υπό
μορφήν παροχών, από το απόθεμα του κρατικοποιημένου πλούτου. 
Το καινούργιο
­ αυτό που επιδιώκει να επιβάλει στον πλανήτη την απατηλή πολυχρωμία της
μονόχρωμης Μπένετον ­ σπρώχνει στην αγορά απελπισμένα άτομα, τα οποία για να
ζήσουν είναι καταδικασμένα να γίνονται κάθε ημέρα χειρότερα απ' ό,τι ήταν
χθες. 
Έτσι, ενώ στο παρασκήνιο ­ εκεί που κλείνονται οι ουσιαστικές
συμφωνίες της εξουσίας ­ μια μικρή ομάδα ατόμων αποφασίζει σε ποιον και με τι
όρους θα περιέλθουν τα εργοστάσια, η γη, τα κτίρια και οι άνθρωποι, περιουσία
που δεν έχει ιδιοκτήτη φανερό, στους δρόμους της Τιφλίδας, όπως στους δρόμους
της Σόφιας και των Τιράνων, απελπισμένα άτομα προσπαθούν να επιβιώσουν
διεκδικώντας, πολλές φορές, με τρόπο φονικό, το κομματάκι μιας περιουσίας, που
συχνά ανήκει στον πλησίον τους. Κι αυτό γίνεται και θα γίνεται στον αιώνα,
γιατί 
«ο δρόμος από παντού πάντα περνά, 
Αθήνα,
Μόσχα, Γιαροσλάβ, 
Λονδίνο και Πεκίνο...» 
Οι απλοί
άνθρωποι μέσα σ' αυτές τις συνθήκες μοιάζει πως προόρισται να πεθάνουν, όταν
μια τρέχουσα σύνταξη είναι μεταξύ 8 και 10 λάρι (το λάρι είναι ίσο με 200
δρχ.) κι ένας συνηθισμένος μισθός 50 με 70, όσο το μεροκάματο ενός Αλβανού που
μαζεύει ροδάκινα στη Βέροια. 
Σε κάτι τέτοιες δύσκολες εποχές φαίνεται η
σημασία της οικογένειας, για την οποία οι Γεωργιανοί διατηρούν μία κεντρική
θέση στην πολιτισμική και κοινωνική ζωή τους. 
Οι οικογένειες είναι μεγάλες
και πολύ ισχυροί οι δεσμοί ανάμεσα στα μέλη τους. Γι' αυτό και στις προπόσεις
τους δεν ξεχνούν ποτέ να πιουν στην υγειά των παππούδων τους και των παιδιών
τους. Κρατιούνται σφιχτά σε έναν καυκασιανό χορό που δεν αφήνει κανένα μέλος
του να γκρεμοτσακιστεί. Είναι υπέροχο. 
«Ναι, είναι θαυμάσιο, αλλά καμιά
φορά μπορεί να πνίξει το άτομο», σημειώνει η νεαρή Γεωργιανή με τα άψογα
ελληνικά της. Προφανώς οι καιροί αλλάζουν. 
Αυτοί κι
εμείς 
Οι άδειες εισόδου δίνονται με το σταγονόμετρο και ύστερα από
αυστηρό έλεγχο. Προφανώς οι εντολές του ΥΠΕΞ είναι να περιοριστεί, αν δεν
μπορεί να σταματήσει τελείως, η είσοδος Γεωργιανών πολιτών στην Ελλάδα. 
Αποκλείουν έτσι κατ' αρχήν ανθρώπους με χαμηλό εισόδημα, διότι σαν σύγχρονοι
Σέρλοκ Χολμς ανακαλύπτουν λαθρομετανάστες πίσω από κάθε αίτηση άδειας εισόδου
στην Ελλάδα. «Διότι τι τουρισμό θα κάνει ένας άνθρωπος με 40 λάρι μισθό τον
μήνα;», όπως μου δήλωσε υπάλληλος του υπουργείου Εξωτερικών, περήφανος για τον
πρωτότυπο συλλογισμό του. Λες κι ένας άνθρωπος, οποιασδήποτε χώρας, θα
εγκατέλειπε το σπιτικό του, αν δεν υπήρχε δραματική ανάγκη. Και το ελληνικό
κράτος, προσθέτοντας άλλη μια πινελιά στην εθνική μας αναξιοπρέπεια, τους
φράζει τον δρόμο. 
Είναι ντροπή, γιατί εμείς χρωστάμε. Στη Γεωργία βρήκαν
καταφύγιο Έλληνες της Μαύρης Θάλασσας από τον περασμένο ήδη αιώνα. Αλλά και
όταν ο Ελληνισμός δέχθηκε το χτύπημα των Τούρκων και υπέστη τη συμφορά τού
'22, η Γεωργία περιέθαλψε και προστάτεψε σαν μάνα τούς Έλληνες του Πόντου. 
Είναι ντροπή, γιατί εμείς χρωστάμε. Στη Γεωργία η κρατική τηλεόραση, τον
Μάρτιο του 1996, ανακοίνωσε σε μια από τις πρώτες της ειδήσεις τον θάνατο του
ποιητή, την ημέρα που πέθανε ο Ελύτης. Και κάτι τέτοιο δεν ξεχνιέται εύκολα.

Μ' αυτόν που μοιράζεσαι τον στίχο είναι σαν να γίνεσαι αδερφοποιητός, κι
αυτό δεν συμβαίνει με τον πασα ένα. 
Ο βραβευμένος και με πλατιά αναγνώριση,
γλύπτης και καθηγητής στη Σχολή Καλών Τεχνών της Τιφλίδας, Γκιόργκι
Σχβατσαμπάγια, δώρισε το 1992 στην Ολυμπία, όπου και στήθηκε σε επίσημη τελετή
το 1993, ένα χάλκινο άγαλμα, τον «Πυρσό της Νίκης». Φοιτητής ακόμη είχε
ταξιδέψει προ 20ετίας στην Ελλάδα, πραγματοποιώντας προσκύνημα στους Δελφούς
και την Ολυμπία. 
Ξανά, επ' ευκαιρία της αδελφοποίησης των πόλεων Πότι και
Ναυπλίου κατασκεύασε ένα γλυπτό με τίτλο «Χαμένες πατρίδες» και το προσέφερε
στην πόλη του Ναυπλίου, το οποίο περιμένει την τοποθέτησή του και τα επίσημα
αποκαλυπτήριά του. 
Η Τέα Τσιγλάτζε, απόφοιτος του Τμήματος
Νεοελληνικών Σπουδών είπε «Πρέπει να επισκεφθείτε την πρεσβεία μας»,
αναφερόμενη στην πρεσβεία της Ελλάδας στην Τιφλίδα. Βρίσκομαι πάνω από δέκα
ημέρες εδώ πέρα και δεν έχω πάει να δω κανέναν τους. 
Στην αρχή νόμισα πως
ήταν γλωσσικό ολίσθημα, πως είχε μπερδέψει το «σας» με το «μας» και της το
είπα. Απάντησε πως ύστερα από πέντε χρόνια σπουδών της ελληνικής γλώσσας και
επισκέψεις εκπαιδευτικές στη Φλώρινα, τη Θεσσαλονίκη και τη Ρόδο, τής ήταν
αδύνατο να μη λέει «Η Ελλάδα μου», όταν αναφέρεται στη χώρα μας. Ξανά
το ίδιο βασανιστικό ερώτημα: Γιατί αυτή η Γεωργιανή, που μιλάει και γράφει
άριστα τα ελληνικά, που είναι χριστιανή ορθόδοξη και μετέχει της ελληνικής
παιδείας, γιατί είναι λιγότερο Ελληνίδα από την ξαδέρφη μου τη Γιώτα; 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15820P111</ED>
<ID>
ID:170845

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P11&aa=1</URL></REF>


Article

<CATEGORY>vin09</CATEGORY>

 <H5>ΠΡΩΤΟΤΥΠΗ ΕΚΔΟΣΗ ΤΗΣ ΧΑΡΟΥΛΑΣ ΑΛΕΞΙΟΥ
</H5><H2>CD
καρδιά!</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Οδηγίες
(προς τους ναυτιλλομένους): Τα σώματα του ζευγαριού ακουμπούν. Η χορεύτρια
είναι ελαφρώς ακουμπισμένη στη δεξιά πλευρά του χορευτή, ο χορευτής βρίσκεται
να κοιτάζει διαγωνίως προς τον τοίχο.. 
Για περισσότερες χορευτικές
πληροφορίες κανένα πρόβλημα, θα τις βρείτε όλες στο νέο CD σινγκλ «Για ένα
Tango» της Χαρούλας Αλεξίου που μόλις κυκλοφόρησε. Μην σας μπερδέψει το σχήμα
καρδιάς του CD (που η ειδική κοπή του έγινε στο Βερολίνο). Ούτε ότι το
τραγούδι αυτό συμπεριλαμβάνεται στον τελευταίο της δίσκο που κι αυτός
κυκλοφόρησε πριν από λίγες ημέρες. Η αγορά των σινγκλ (που παλιότερα
διετίθεντο μόνον στους ραδιοφωνικούς παραγωγούς) έχει ανοίξει πλέον και για το
ευρύτερο αγοραστικό κοινό, μια πρακτική της διεθνούς δισκογραφίας που
εφαρμόζεται όλο και πιο συστηματικά στην ελληνική αγορά. «Τα λεφτά μου όλα
δίνω για ένα tango/ κι ένα άγγιγμά σου κάτω από το τραπέζι.. » το νέο τραγούδι
της Χαρούλας, σε φόντο κόκκινο και σε σχήμα καρδιάς, «μια μελαγχολική σκέψη
που χορεύεται» ­ γι' αυτό και συνοδεύεται από τυπωμένες φιγούρες και από ένα
τρισέλιδο σημείωμα στο οποίο υπάρχει ένα σύντομο ιστορικό του χορού από την
εποχή που πρωτοεμφανίστηκε ως ρυθμός, κι έτσι όπως εξελίχθηκε μέσα στον χρόνο.
Να σημειώσουμε εδώ ότι το «Ένα φιλί του κόσμου» (που τυπώθηκε κι αυτό στο
Παρίσι) βγήκε στα δισκοπωλεία την πρώτη εβδομάδα του Απριλίου κι έφτασε ήδη
κοντά στις 40.000 πωλήσεις. Ο δίσκος, εκτός από τις ζωντανές ηχογραφήσεις
συναυλιών της Χαρούλας, περιέχει τέσσερα νέα κομμάτια, ένα από τα οποία είναι
και το «Για ένα Tango» ­ που από δω και πέρα μπορείτε να το... προσφέρετε κα
σε σχήμα καρδιάς. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15820P121</ED>
<ID>
ID:170846

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P12&aa=1</URL></REF>


Article

<CATEGORY>vin09</CATEGORY>

 <H2>Ο «Άη Βασίλης» ήπιε κι ένα ποτηράκι...</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Αυτός ο Άη Βασίλης, εκτός
του ότι ήταν... σκέτη λέρα, δεν έλεγε και να φύγει. Πέρασαν τα πρώτα
Χριστούγεννα, η Πρωτοχρονιά, το Πάσχα, ήρθαν τα επόμενα Χριστούγεννα, η
Πρωτοχρονιά... ε, εντάξει, φτάνει. Αν και εδώ που τα λέμε, εάν δεν είχε την
επιτυχία που είχε, θα τα είχε μαζέψει νωρίτερα ­ οπότε καλά έκανε κι έμεινε.
Οι συντελεστές, πάντως, και ηθοποιοί της παράστασης («Ο Άη Βασίλης είναι σκέτη
λέρα») που παιζόταν επί δύο σεζόν στο θέατρο «Αποθήκη» είχαν κάθε λόγο να το
γιορτάσουν, πράγμα που έκαναν τις προάλλες στο γνωστό καλλιτεχνικό στέκι
«Μαντείο». 
Μια ακόμη θεατρική παράσταση, λοιπόν, έλαβε τέλος με ρέουσα
σαμπάνια και την αναμενόμενη χαμογελαστή μελαγχολία που φέρνει πάντα το τέλος
μιας εξαιρετικά επιτυχημένης κοινής προσπάθειας. Στο ενσταντανέ, και ο
σκηνοθέτης του έργου Κώστας Αρζόγλου. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15820P122</ED>
<ID>
ID:170886

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P12&aa=2</URL></REF>


Article

<CATEGORY>vin09</CATEGORY>

 <H2>Φωνάζει το οξύ</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Τέτοια πράγματα δεν λέγονται εδώ μέσα (έλεγαν οι
παππούδες μας, που μερικοί εξ αυτών ζουν και βασιλεύουν και κυκλοφορούν και με
Saab 9000, τρέχοντας με 30 χιλιόμετρα την ώρα καταμεσής της Εθνικής). 
* Ανοίγω λοιπόν το «Οξύ», το περιοδικό με την...
ασύρματη έντυπη επικοινωνία του Νίκου Χατζόπουλου και άλλων ζωντανών
ανθρώπινων... οξέων και τι διαβάζω (ως άνθρωπος, αλλά ουχί ως παππούς με Saab
9000); 
«Φωνάζω μα ο κόσμος δεν ακούει, φωνάζω δυνατότερα μα ο κόσμος
φεύγει, ουρλιάζω μα ο κόσμος χάνεται». Γράφει στο «Οξύ» ο Χρίστος Αγγελόπουλος
από τις εργατικές κατοικίες της Καλαμάτας! Και το κείμενό του δημοσιεύεται στη
θέση του editorial! (είναι πράγματα αυτά; Όχι πέστε μου, να γράφει ένας
Καλαματιανός εργάτης «... πετώ, απομακρύνομαι, θα φθάσω πρώτος τα σύννεφα»;).

* «Φωνάζεις αλλά κανείς δεν σ' ακούει»! Έλεγε
τις προάλλες στον Flash και ο Μίμης Ανδρουλάκης συνομιλώντας με
τον χειμαρρώδη Μίκη Θεοδωράκη. Πού να προλάβω ο άνθρωπος να
«καθαρογράψω» τα περιστατικά που θυμήθηκε ο Μίκης, με αφορμή τις τρεις
δεκαετίες από την εμφάνιση των Συνταγματαρχών στο προσκήνιο της χούντας. 
Έτσι λοιπόν για την ιστορία «αντιγράφω» πως το πρώτο ραντεβού του Μίκη με τον
Σεφέρη έγινε στην Κόβεντ Γκάρντεν. Εκεί πρωτοπαρουσιάστηκε έργο του νεαρού
«άγνωστου» Κρητικού συνθέτη, ερεθίστηκε το καλλιτεχνικό-πατριωτικό ενδιαφέρον
του πρέσβεως Σεφέρη και μετά τη συναυλία διέσχισαν, συνομιλώντας, όλο το
νυχτερινό Λονδίνο. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15820P123</ED>
<ID>
ID:170919

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P12&aa=3</URL></REF>


Article

<CATEGORY>vin09</CATEGORY>

 <H2>Πρωί με την αυγούλα</H2>

<AUTHOR>ΟΑΣΥΓΧΩΡΗΤΟΣ</AUTHOR>

Και πάλι για την ιστορία
«αντιγράφω» το δεύτερο ραντεβού στο Λονδίνο, με την επίσκεψη της
Φρειδερίκης. Ο «άτακτος» και ασυμβίβα 
στος Μίκης οργάνωσε σχέδιο
καταγγελίας της... βασίλισσας-μητέρας και ο πρέσβης Σεφέρης υπερέβη τον ποιητή
Σεφέρη: «Θα καταγγείλεις την πατρίδα σου;», του είπε σχεδόν οργισμένος. «Αυτοί
δεν είναι η πατρίδα μου, τραμπούκοι είναι». 
*
Τέλος, για την ιστορία «αντιγράφω»... παρωνυχίδα των αναμνήσεων.
Γιώργος Σεφέρης, Γιάννης Ρίτσος είχαν, στην αρχή,
αντιρρήσεις για την φωνή του Γρηγόρη Μπιθικώτση! Ο παρορμητικός
Μίκης με τον Γρηγόρη προχώρησαν ακάθεκτα και όταν ο πρέσβης Σεφέρης κατέπλευσε
από το Λονδίνο στην Αθήνα, ο Θεοδωράκης τον... πήγε μια βόλτα στην Πλάκα.
Μπήκαν σε όλες τις μπουάτ και άκουσαν τους πάντες να τραγουδάνε «Επιφάνεια»,
Γρηγόρη Μπιθικώτση και «κράτησα τη ζωή μου». Πανευτυχής ο Νομπελίστας ποιητής
επέστρεψε στο σπίτι του πρωί με την αυγούλα! 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15820P124</ED>
<ID>
ID:170940

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P12&aa=4</URL></REF>


Article

<CATEGORY>vin09</CATEGORY>

 <H2>Κότες και ντακότες</H2>

<AUTHOR>ΟΑΣΥΓΧΩΡΗΤΟΣ</AUTHOR>

«Και ο Ελύτης;», τον ρώτησε ο Ανδρουλάκης.
«Στο στούντιο δουλεύαμε μαζί για το "Άξιον Εστί" που ήθελα να το παρουσιάσω
σαν εκκλησιαστική ψαλμωδία. Αλλά όταν πήρε το Νόμπελ απομακρύνθηκε». Αυτά
λοιπόν που λέτε. Και όταν κάποτε τον ρώτησαν «Μίκη, πως αισθάνεσαι;», εκείνος
απάντησε. 
* Σαν τάνκερ στη λίμνη των Ιωαννίνων.

Ιστορία και με τους «Όρνιθες» του Κάρολου Κουν και
της θρυλικής παράστασης του 1959 στο Ηρώδειο. Διάβασα, λοιπόν, στο χθεσινό
ρεπορτάζ της εφημερίδας μας με τον τίτλο «Τα πουλιά θα πετάξουν και φέτος»,
πως ο Θύμιος Καρακατσάνης θα είναι Πισθέταιρος, τα διάβασε όλα
αυτά μαζί μου και η αναγνώστρια Άννα Κολακλίδου που κρατάει
σημειώσεις λεπτομερώς για την παράσταση. Και μια και δυο με πήρε τηλέφωνο (και
την θερμο-ευχαριστώ γι' αυτό) για να μου υπενθυμίσει το χιουμοριστικό σχόλιο
του αθάνατου Μποστ με αφορμή τις εθνικές... αναταράξεις που προκάλεσαν
οι Όρνιθες στις πατριδοκάπηλες κότες της πολιτικής. Έγραψε, λοιπόν, ο Μποστ με
την παροιμιώδη, καυστική του ανορθογραφία. 
<REF><SOURCE>ΤΑ ΝΕΑ</SOURCE>
<DATE>, 23-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15820P125</ED>
<ID>
ID:170953

</ID><URL>http://ta-nea.dolnet.gr/neaweb/neafile.print_unique?e=A&f=15820&m=P12&aa=5</URL></REF>


Article

<CATEGORY>vin04</CATEGORY>

 <H2>Ίβκοβιτς
στα «ΝΕΑ»:</H2>
<H2>Πώς θα φέρουμε το Κύπελλο</H2>

Η ΩΡΑ του τελικού
πλησιάζει 
και ο Ντούσαν Ίβκοβιτς 
επισημαίνει τα αδύνατα σημεία

της Μπαρτσελόνα. 
στην ΟΜΑΔΑ 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15821N011</ED>
<ID>
ID:205900

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N01&aa=1</URL></REF>


Article

<CATEGORY>vin04</CATEGORY>

 <H5>Τζογάνης - Καρανταγί μίλησαν για τις παραβιάσεις στο
Αιγαίο</H5>
<H2>ΜΗ
...ΕΠΙΤΡΟΠΗ</H2>
<H2>(δεν) θα κάνει διάλογο με Τουρκία</H2>

ΜΕΣΩ... τρίτου ­ στην προκειμένη περίπτωση της ολλανδικής προεδρίας της
Ευρωπαϊκής Ένωσης ­ θα γίνεται η συζήτηση της περίφημης ελληνοτουρκικής
επιτροπής εμπειρογνωμόνων, που, όπως ξεκαθάρισε χθες ο κ. Θ. Πάγκαλος, θα
είναι... μη επιτροπή! 
σελίδα 8 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15821N012</ED>
<ID>
ID:205938

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N01&aa=2</URL></REF>


Article

<CATEGORY>vin04</CATEGORY>

 <H2>Αρνί ή
κατσίκι; Το ίδιο κάνει λένε οι γιατροί</H2>

σελίδα 17 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15821N013</ED>
<ID>
ID:205968

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N01&aa=3</URL></REF>


Article

<CATEGORY>vin04</CATEGORY>

 <H2>Νόμιμοι από τον Ιούλιο οι αλλοδαποί</H2>

σελίδα 14 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15821N015</ED>
<ID>
ID:205994

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N01&aa=5</URL></REF>


Article

<CATEGORY>vin04</CATEGORY>

 <H2>Στο
φως το ναυάγιο</H2>

ΤΟ ΝΑΥΑΓΙΟ του αντιτορπιλικού «Βασίλισσα Όλγα» έφερε στο φως
υποβρύχια έρευνα, ύστερα από καταδύσεις 12 ημερών. Οι δύτες ανείλκυσαν 111
αντικείμενα, ενώ στο βυθισμένο σκάφος βρήκαν ασημένια κουτάλια και πιρούνια,
μία ασημένια ταμπακιέρα και παπούτσια. 
σελίδα 15 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15821N016</ED>
<ID>
ID:205998

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΝ ΔΕΝ ΥΠΑΡΞΕΙ μια γενναία πολιτική αναδιάρθρωσης των ΔΕΚΟ και
προώθησης των ιδιωτικοποιήσεων, η πολιτική της δημοσιονομικής εξυγίανσης ­ που
μεταξύ 1994 και 1996 βοήθησε στην κάμψη του πληθωρισμού ­ θα διακοπεί φέτος.
Κι αυτό θα είναι μοιραίο για την πορεία αποπληθωρισμού της Οικονομίας. Ο Ν.
Νικολάου στην «Τρίτη Άποψη». Σελ. 6. 
Μ. ΜΠΑΝΤΟΥΡΑΚΗΣ: Τα σεμινάρια
καλής συμπεριφοράς στους ταξιτζήδες είναι αναγκαίο βήμα. Αλλά να μη μείνει
νεκρό γράμμα. Να πραγματοποιηθεί. Το χαμόγελο δεν βλάπτει την αξιοπρέπεια.
Γιατί αποδίδει οικονομικά και στον ταξιτζή. Οι λεωφορειόδρομοι είναι «πληγή».
Οι απαντήσεις στις «30 Ερωτήσεις» της Αμαλίας Νεγρεπόντη στη σελ. 12. 
ΔΕΝ ΚΥΚΛΟΦΟΡΟΥΝ πια τάλιρα. Αυτή την απάντηση πήρα από την υπάλληλο του
σούπερ μάρκετ όταν αντί 55 δραχμών μού έδωσε ρέστα μόνο 50. Πριν από μερικές
εβδομάδες μού είπαν «δεν υπάρχουν δίδραχμα». Και πριν από μερικούς μήνες «δεν
κυκλοφορούν δραχμές». Την επομένη εβδομάδα θα εξαφανιστούν τα πενηντάρικα και
τη μεθεπόμενη τα κατοστάρικα; Η Συλβάνα Ράπτη «Σε πρώτο ενικό». Σελ. 13. 
ΤΟ ΠΑΣΧΑ προκαλούσε πάντα τη φαντασία των διευθυντών και των συντακτών
των περιοδικών. Εξώφυλλα έγχρωμα, οπισθόφυλλα με γελοιογραφίες, στίχοι και
κείμενα σχετικά με την Ανάσταση και την άνοιξη κοσμούσαν τα αφιερώματά τους
εδώ και πάνω από μισό αιώνα. Ο Π. Γεραμάνης στη σελ. 16. 
ΣΕΞΟΥΑΛΙΚΗ
παρενόχληση, ήτοι: ανεπιθύμητα γράμματα, χειρονομίες, υπονοούμενα, σχόλια,
επίδειξη εντύπων ή πραγμάτων ασέμνου χαρακτήρα, ανεπιθύμητη επαφή με
σεξουαλικό χαρακτήρα, πίεση για συναντήσεις, σύναψη σχέσεων. Μέχρι και
απόπειρα βιασμού. Αν είναι ν' αντιδράσετε, αντιδράστε αποφασιστικά. Σελ. 19.

ΣΤΗΝ Α. ΕΥΡΩΠΗ ένα εκατομμύριο παιδιά ζουν σε ιδρύματα, ενώ
εκατοντάδες χιλιάδες ζουν στους δρόμους. Η κατανάλωση αλκοόλ και ναρκωτικών
μεταξύ των εφήβων έχει φτάσει σε επίπεδα ρεκόρ. Και τα εγκαταλειμμένα παιδιά
ολοένα και περισσότερο καταλήγουν στην πορνεία ή γίνονται θύματα παιδεραστών.
Από τους «Times». Σελ. 35. 
Ο Π. ΣΤΟΓΙΑΝΟΦ, πρόεδρος της Βουλγαρίας,
μιλώντας στην Ευρωβουλή στο Στρασβούργο προσπάθησε να «αποδεσμεύσει» τη
Βουλγαρία από τα προβλήματα της Βαλκανικής και να την «εντάξει» όσο γινόταν
περισσότερο στη Δύση! Ο Γ.Ε. Διακογιάννης, από το Στρασβούργο, στη σελ. 36.

ΤΑ ΠΑΙΧΝΙΔΙΑ
 είναι πάλι

στην αγορά 
λόγω των εορτών. 
Αλλά το παιχνίδι
 δεν είναι μόνο
διασκέδαση,
 είναι ταυτόχρονα 
εκπαίδευση 
και δημιουργία 
για
τα παιδιά.
 Και όπως λέει
 η Πέμυ Ζούνη 
είναι «αποσκευή
 για το
μέλλον». 
Στην «Αγορά», προτάσεις και τιμές. 
Σελ. 1, 10, 11. 
Μ. ΠΑΠΑΚΩΝΣΤΑΝΤΙΝΟΥ: 
Αν ήμουν υπουργός Εξωτερικών 
θα έκανα άμεση έναρξη του διαλόγου 
με
την Τουρκία. Δεν πρέπει να μας φοβίζει. 
Και ο διάλογος πρέπει να φθάσει

και σε επίπεδο κορυφής.
 Μερικούς τους πιάνει πανικός με τον
διάλογο,
 σαν να 'ναι μικρά παιδιά. 
Η συνέντευξη στον Γ.Ε. Διακογιάννη

στη σελ. 10. 
Ο Α. ΚΑΛΒΟΣ
έγραψε στον γερουσιαστή
 Δ. Φωσκάρδη το 1825: 
«Δεν έχω το προνόμιο να
είμαι γνωστός». 
«Έχοντας καλλιεργήσει τα γράμματα,
 θα μπορούσα τώρα
που ανοίγουν τα δημόσια σχολεία στα νησιά 
να προσφέρω τις λιγοστές
γνώσεις που έχω συλλέξει»... 
«Πανόραμα» σελ. 1. 
ΤΟ ΜΗΝΥΜΑ της ιστορίας είναι
απλό:
 το υπουργείο δεν έκανε καλά τη δουλειά του.
 Αφού ο υφυπουργός
λέει ότι έχει δίκιο 
η Γκρινπίς και εμμέσως παραδέχεται 
την
επικινδυνότητα των μεταλλαγμένων προϊόντων, 
τότε γιατί είχε δοθεί άδεια
για την παραγωγή τους; 
Ο Τ. Καμπύλης στους «Προβολείς». 
Σελ. 6.

<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15821N021</ED>
<ID>
ID:205872

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N02&aa=1</URL></REF>


Article

<CATEGORY>vin02</CATEGORY>

 <H2>Μη
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Γιατί δεν το έλεγαν από την αρχή, ότι θα
συγκροτηθεί μη Επιτροπή; Οπότε και οι «32» θα είχαν γράψει μη επιστολή κι
εμείς δεν θα λέγαμε και μη χειρότερα... 
Με τιμή 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15821N022</ED>
<ID>
ID:205945

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15821N023</ED>
<ID>
ID:205954

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N02&aa=3</URL></REF>


Article

<CATEGORY>vin01</CATEGORY>

 <H5>Παγίδες</H5>
<H2>ΡΙΠΕΣ</H2>

ΠΑΡΑΜΟΝΕΣ
γιορτών ­ και μαζικής εξόδου από την πόλη ­ θυμούνται οι αρμόδιοι το πρόβλημα
του εθνικού οδικού δικτύου... 
ΚΑΙ εντέλλονται τη λήψη μέτρων για την
αποφυγή τροχαίων δυστυχημάτων. 
ΚΑΙ τότε ­ όπως, καλή ώρα, τώρα ­ δίδονται
οδηγίες και... 
ΕΦΙΣΤΑΤΑΙ η προσοχή των εκδρομέων στα «επικίνδυνα
σημεία»... 
ΙΔΙΩΣ εκεί όπου εκτελούνται έργα και αφεύκτως έχουν
δημιουργηθεί παρακαμπτήριοι. 
ΟΛΟΙ, όμως, γνωρίζουν πως το πρόβλημα στις
εθνικές οδούς υφίσταται... 
ΓΙΑΤΙ ούτε προληπτικά γίνεται επαρκής έλεγχος
στα εκτελούμενα έργα... 
ΟΥΤΕ και επιβάλλονται κυρώσεις είτε για τις
κακοτεχνίες που εκ των υστέρων διαπιστώνονται... 
ΕΙΤΕ και για την πλημμελή
προειδοποιητική σηματοδότηση στα υπό κατασκευή νέα έργα. 
ΚΑΙ αν
εφαρμόζονταν με αυστηρότητα οι διεθνείς προδιαγραφές... 
ΟΥΔΕΙΣ σήμερα θα
μιλούσε για «επικίνδυνα σημεία» ή ­ ακόμη χειρότερα ­ για «παγίδες θανάτου»
στο εθνικό δίκτυο. 
ΓΙΑΤΙ ασφαλώς είναι αδιανόητο να αναγνωρίζεται ότι
μεγάλα τμήματα δεν πληρούν τους όρους ασφαλείας... 
ΚΑΙ εντούτοις η ευθύνη
­ για ό,τι εξ αυτού του λόγου ήθελε προκύψει ­ να μετατίθεται στους
ανυποψίαστους πολλές φορές οδηγούς. 
ΑΝ μάλιστα θυμηθεί κανείς πως τα
πρόστιμα που επιβλήθηκαν τα Χριστούγεννα ήταν σχεδόν αμελητέα... 
ΤΟΤΕ
μάλλον περιττεύει κάθε αναφορά σε κατασταλτικά μέτρα. 
ΜΑΚΑΡΙ η φετινή
πασχαλινή έξοδος να είναι αναίμακτη... 
ΑΛΛΑ και είθε την επομένη να
ληφθούν τα μέτρα που τον υπόλοιπο καιρό... σχολάζουν. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15821N032</ED>
<ID>
ID:205920

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N03&aa=2</URL></REF>


Article

<CATEGORY>vin01</CATEGORY>

 <H5>ΔΙΕΥΚΡΙΝΗΣΕΙΣ ΠΑΓΚΑΛΟΥ ΓΙΑ ΤΟΝ «ΙΔΙΟΤΥΠΟ»
ΕΛΛΗΝΟΤΟΥΡΚΙΚΟ ΔΙΑΛΟΓΟ</H5>
<H2>Τριγωνικές
επαφές...</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Σε
ένα ιδιότυπο ­ διπλωματικό ­ «τρίγωνο των Βερμούδων» φαίνεται ότι χάνεται τώρα
η προοπτική του ελληνοτουρκικού διαλόγου μέσω της γνωστής επιτροπής των
εμπειρογνωμόνων, αφού η Αθήνα έδωσε χθες μια άλλη διάσταση της διαδικασίας που
φάνηκε ότι είχε συμφωνηθεί στη Μάλτα.ΣΥΜΦΩΝΑ τώρα με τον υπουργό
Εξωτερικών ­ δεν θα πρόκειται για επιτροπή, για απευθείας συζήτηση Ελλήνων και
Τούρκων εμπειρογνωμόνων, αλλά για συγκρότηση αυτόνομων «εθνικών ομάδων», οι
οποίες θα υποβάλουν προτάσεις και θέσεις στον «μεσάζοντα», δηλαδή στην
ολλανδική προεδρία της Ευρωπαϊκής Ένωσης. 
* Οι τριγωνικές αυτές επαφές,
εάν αποδώσουν, μπορεί να οδηγήσουν σε συνάντηση και συζήτηση, χωρίς όμως και
αυτή η διαδικασία να αποτελεί διάλογο, σύμφωνα βέβαια με την κυβερνητική
συλλογιστική. 
* Οι νέες αυτές διευκρινήσεις ήλθαν να καθησυχάσουν τις
ανησυχίες που είχαν εκδηλωθεί στους κόλπους τους ΠΑΣΟΚ σχετικά με την
προοπτική ελληνοτουρκικού διαλόγου, αν και το όλο θέμα ­ σε συνδυασμό με την
εσωκομματική διάσταση ­ θα συζητηθεί στο Εκτελεστικό Γραφείο τη Δευτέρα του
Θωμά. 
* Την ίδια στιγμή στις Βρυξέλλες, Αθήνα και Ευρωπαϊκή Ένωση
κατέληξαν σε κοινή θέση στη βάση των γνωστών όρων προς την Τουρκία εν όψει του
συμβουλίου σύνδεσης Ε.Ε. - Τουρκίας. 
Παράλληλα, οι ελληνοτουρκικές σχέσεις
και οι προοπτικές τους θα βρεθούν στο επίκεντρο των επαφών του Πρωθυπουργού Κ.
Σημίτη στη Βόννη, η οποία επιδεικνύει πάντοτε ιδιαίτερο ενδιαφέρον για τα
συμφέροντα της Τουρκίας. (Σελ..8). 
* Κατά τα άλλα, στο ΠΑΣΟΚ μετά
τον πρώτο ενθουσιασμό διαπιστώνεται τώρα μια αποτελμάτωση στις φιλόδοξες
διαδικασίες για την ανασυγκρότηση του κομματικού μηχανισμού, που οφείλεται
κατά βάση σε τοπικού και προσωπικού χαρακτήρα αντεγκλήσεις. 
Αν και
απολογιστικά έχουν γίνει κάποια βήματα με την συγκρότηση νέων οργανώσεων στα
πρότυπα της νέας κατεύθυνσης, στην ουσία το πρόγραμμα έχει παγώσει. Και για
τον λόγο αυτό μελετώνται στη Χ. Τρικούπη διορθωτικές κινήσεις και
ουσιαστικότερες πρωτοβουλίες για την αλλαγή του κλίματος εν όψει και των
διεργασιών για τις δημοτικές εκλογές. (Σελ.7). 
* Από την άλλη
πλευρά, στη Ν.Δ. εξακολουθεί να αποτελεί αντικείμενο ζύμωσης και
προβληματισμού η χάραξη της στρατηγικής του κόμματος για την άσκηση
ουσιαστικότερης αντιπολίτευσης. Δεν είναι λίγοι αυτοί που υποστηρίζουν τώρα
στη Ρηγίλλης ότι έχει χαθεί η «δυναμική» που είχε αναπτυχθεί με την ανάδειξη
του κ. Καραμανλή στην ηγεσία και πιέζουν για την ανάληψη πρωτοβουλιών. 
­ Η
πρώτη πάντως κοινοβουλευτική δοκιμασία για τον κ. Καραμανλή θα είναι η
συζήτηση που προκάλεσε σε επίπεδο αρχηγών για την οικονομία. Μια συζήτηση που
αποδέχθηκε χθες με «άνεση» η κυβέρνηση και απομένει τώρα ο καθορισμός τής
ημερομηνίας. Μέχρι τότε ο κ. Καραμανλής θα έχει ολοκληρώσει τον κύκλο των
επαφών του για τη συγκέντρωση στοιχείων και επιχειρημάτων. (Σελ.9). 
* Στο μεταξύ, η προοπτική της πασχαλινής ραστώνης έχει αρχίσει να επηρεάζει το
κλίμα στα μεγάλα αστικά κέντρα, τα οποία σταδιακά από χθες αδειάζουν. 
Η
έξοδος αναμένεται να κλιμακωθεί σήμερα και να ενταθεί αύριο, εκτιμάται δε ότι
θα είναι η μεγαλύτερη των τελευταίων χρόνων. (Σελ. 17). 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15821N033</ED>
<ID>
ID:205956

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N03&aa=3</URL></REF>


Article

<CATEGORY>vin05</CATEGORY>

 <H5>Διότι δέν
συνεμορφώθη...</H5>
<H5>Σερσέ τον οβελία...</H5>
<H5>Οι Τούρκοι δουλεύουν</H5>
<H5>Ο δήμαρχος σχολιάζει</H5>
<H5>Δις...</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΟΠΩΣ είναι γνωστό, η Τουρκία κατέχει το ρεκόρ στις
συλλήψεις δημοσιογράφων ­ αυτό πού δεν είναι πολύ γνωστό αφορά την περίπτωση
του κ. Ισίκ Γιουρτσού: Ο άνθρωπος αυτός, που ανακηρύχθηκε το 1996
«δημοσιογράφος της χρονιάς» από την Ένωση Ευρωπαίων Δημοσιογράφων, είναι τώρα
στη φυλακή ­ κι αν δεν γίνει κάτι, θα μείνει εκεί για τα επόμενα 15 χρόνια!

ΤΟ έγκλημά του; Ήταν ο αρχισυντάκτης της εφημερίδας «Οσγκούρ Γκουντέμ»,
της οποίας η έκδοση απαγορεύτηκε το '94... 
ΔΥΟ ευρωβουλευτές μας, η κ.
Άννα Καραμάνου και ο κ. Γ. Ρουμπάτης, αλλά και ο Γερμανός σοσιαλδημοκράτης Μ.
Σουλτς, κατέθεσαν ψήφισμα στην Ευρωβουλή και ζητούν την άμεση απελευθέρωσή του
­ σαν πολύ αισιόδοξο ακούγεται... 
ΟΤΑΝ ο
οβελίας μας καλεί, είναι δεδομένο ότι εμείς οι Έλληνες τρέχουμε να προλάβουμε
­ και μην έχετε καμία ψευδαίσθηση. Ακριβώς αυτό συνέβη και στην περίπτωση των
βουλευτών μας που μετέχουν στην ελληνική αντιπροσωπεία στην κοινοβουλευτική
συνέλευση του Συμβουλίου της Ευρώπης, η οποία ολοκληρώνεται την Μεγάλη
Παρασκευή στο Στρασβούργο. Μόλις άρχισαν να... μυρίζουν οβελία, ένας ­ ένας
και διακριτικά, πήραν το τρένο της μεγάλης φυγής... 
Η... ΑΠΟΨΙΛΩΣΗ της
αποστολής μας άρχισε αμέσως μετά την ομιλία του Προέδρου της Δημοκρατίας κ. Κ.
Στεφανόπουλου στη σύνοδο ­ κι έτσι, στη συνεδρίαση της Μεικτής των προέδρων
των επιτροπών, όπου μετέχουν εκπρόσωποι από 40 χώρες, η Ελλάδα απουσίαζε. 
Α, ΚΑΙ ΜΙΑΣ και σας γράφουμε από πάνω
για τη διακριτική ελληνική αποχώρηση από τις εργασίες της κοινοβουλευτικής
συνέλευσης του Συμβουλίου της Ευρώπης, να συμπληρώσουμε και το πιο σημαντικό:
Οι Τούρκοι δουλεύουν. Χθες, που λέτε, μόλις ένα 24ωρο μετά την ανακοίνωση
Τύπου που εξέδωσαν εναντίον του κ. Στεφανόπουλου, επανατύπωσαν το κείμενο,
αυτή τη φορά σε χαρτί της τουρκικής Εθνοσυνέλευσης, και το μοίραζαν στο Κέντρο
Τύπου του Στρασβούργου. 
Πώς απαντήσαμε εμείς; Α, πολύ διακριτικά ­ ούτε
καν τη δήλωση του επικεφαλής της αντιπροσωπείας μας, του κ. Ντ. Βρεττού, δεν
καταφέραμε να διανείμουμε. 
ΕΣΠΕΥΣΕ Ο
ΔΗΜΑΡΧΟΣ Ηρακλείου (και στέλεχος του ΠΑΣΟΚ) κ. Κ. Ασλάνης να συμπληρώσει
τον χθεσινό «Μικροπολιτικό» με την άποψή του σχετικά με τη διαμάχη του με τον
βουλευτή του ΠΑΣΟΚ στο νομό, τον κ. Μ. Φραγκιαδουλάκη. Ο κ. Ασλάνης
υποστηρίζει ότι η απόφαση του Δημοτικού Συμβουλίου (που δεν υιοθετήθηκε από το
ΥΠΕΧΩΔΕ ) αφορά την προστασία της πόλης από έναν εργολάβο, τον οποίο (όπως
τουλάχιστον λέει ο δήμαρχος) υποστηρίζει ο βουλευτής, παρ' ότι βαρύνεται με το
γκρέμισμα του ιστορικού κτίσματος «Χατζινέ». 
ΤΟ
ΕΡΓΟ κατακυρώθηκε ομόφωνα δύο φορές από την αρμόδια επιτροπή ­ μιλάμε για
την κατασκευή του τμήματος Παραδείσια - Τσακώνα, στο δρόμο Τρίπολης -
Καλαμάτας. Ο περιφερειάρχης όμως ακύρωσε το διαγωνισμό. Γιατί άραγε; 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15821N041</ED>
<ID>
ID:205871

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N04&aa=1</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΤΡΙΜΗΝΙΑΙΟ,
ανοικτό στο διάλογο, περιοδικό, το «Thesis», εκδίδει το υπουργείο Εξωτερικών ­
κι απ' ό,τι φαίνεται, μόνον εκεί θα υπάρξει διάλογος... 
ΚΑΘΕ
ΠΡΑΓΜΑ στον καιρό του κι ο διάλογος ποτέ... 
ΤΕΛΙΚΑ,
η εξωτερική μας πολιτική δεν είναι απλό πράγμα ­ είναι κάπως σαν φυσικό
φαινόμενο. Γι' αυτό άλλωστε, ουδείς ποτέ φέρει και τη σχετική ευθύνη... 
Ε, ΚΑΙ ΣΩΣΤΑ. Εδώ που τα λέμε, φταίει κανείς για
τη βροχή; Ή για την καταιγίδα; 
ΑΠΟ ΤΟ «μη πόλεμος», στο «μη
διάλογος»... 
Α, ΚΑΝΑΝΕ χθες μία διαρκείας αρκετών
λεπτών μη συζήτηση, οι κ.κ. Τζογάνης και Καρανταγί... 
ΤΩΡΑ
ΠΟΥ αρχίζει ο μη διάλογος, μήπως πρέπει να συζητήσουμε το ενδεχόμενο
να γίνει και καμία μη συνάντηση κορυφής; 
ΠΑΝΤΩΣ, τις
επόμενες ημέρες η χώρα μας θα μπει για τα καλά στο νέο πνεύμα ­ με τις
συνεχείς αργίες, θα είμαστε μη κράτος... 
ΛΕΓΕΤΑΙ μάλιστα ότι κάποιοι στο υπουργείο Εξωτερικών, που είναι πάντα εκτός γραμμής,
θα γιορτάσουν μη Ανάσταση... 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15821N043</ED>
<ID>
ID:205955

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N04&aa=3</URL></REF>


Article

<CATEGORY>vin05</CATEGORY>

 <H2>Τα
«ιερατεία»</H2>

Ο ΛΟΓΟΣ στους αναγνώστες Ο Στέφανος
Ληναίος γράφει: «Αγαπητέ Λευτέρη, με το "Ιερατείο" που έγραψες στα "ΝΕΑ"
της Παρασκευής 18/4/97 άνοιξες μιαν από τις πιο βαθιές πληγές της πατρίδας
μας, των τελευταίων χρόνων. Πάντοτε τα "ιερατεία" έπαιζαν τον πρώτο ρόλο στην
προβολή προσώπων ή την κατασκευή γεγονότων. Σήμερα, όμως, τα πράγματα είναι
τραγικά, γιατί υπάρχουν, πλέον, τριών ειδών "ιερατεία", παντοδύναμα και
ανεξέλεγκτα. 
1. Το ιερατείο των "Μεγάλων": Το μεγάλο κύκλωμα, δηλαδή, των
δικών μας και ξένων ισχυρών, που καθορίζει, χαράζει και επιβάλλει τη δική του
πολιτική σε όλους τους τομείς της δημόσιας ζωής, έχοντας συγκεντρώσει στα
χέρια του τα πάντα: από Τράπεζες και ΜΜΕ έως Παιδεία, Πολιτισμό και Αθλητισμό.
Ακόμη και ένα μεγάλο μέρος της Ελληνικής Βουλής. 
2. Το ιερατείο των
"Μεσαίων". Είναι οι "πράκτορες" που υλοποιούν και εφαρμόζουν τα "οράματα" των
"Μεγάλων". 
3. Τέλος, είναι και το ιερατείο των "μικρών". Αυτοί είναι οι
μικρομεσαίοι "επαγγελματίες" των δημοσίων σχέσεων... Ενεργούν εν αγνοία,
πολλές φορές, ή με την ανοχή των πρώτων ιερατείων. Είναι τα "συνεταιράκια",
όπως τα έχουμε βαφτίσει. Με το πανάκριβο "αζημίωτο", ο καθένας βοηθάει τον
"πελάτη" του κι όλοι μαζί βοηθούν ο ένας τον "πελάτη" του άλλου ή...
"κουτσομπολεύουν" τον "εχθρό" του πελάτη τους... 
Αυτά είναι τα τρία
"ιερατεία" που ανεβάζουν, επιβάλλουν και μυθοποιούν τους δικούς τους και
περιθωριοποιούν ή εξαφανίζουν τους εκτός της "αυλής" τους... Μερικούς,
μάλιστα, πολύ... ενοχλητικούς, τους εξαγοράζουν με διάφορες "καρέκλες" και
τους μετατρέπουν από προσωπικότητες-σύμβολα σε ιδιοτελή ανθρωπάκια. 
Αυτά,
δυστυχώς, συμβαίνουν και σε όλο τον "πολιτισμένο" κόσμο, ιδιαίτερα μετά την
επιβολή της "νέας τάξης πραγμάτων"... Υπάρχουν ιλαροτραγικά στοιχεία, για του
λόγου το αληθές, και είναι στη διάθεση οποιουδήποτε θα τα ήθελε, για να...
πεισθεί». 
Ο Φάνης Λευκαδίτης, Φαλαγγιτών 4, Περιστέρι, γράφει:
«Μαζεύω παραδοσιακά ελληνικά τραγούδια. Για τη συλλογή αυτού του θησαυρού της
πολιτισμικής μας κληρονομιάς γύρισα όλα τα διαμερίσματα της χώρας. Μίλησα με
τους εργάτες του κάμπου και του τρύγου, με ορεσίβιους ποιμένες, με γέροντες
και γερόντισσες, με λαϊκούς οργανοπαίχτες σε γάμους και πανηγύρια. Έχω μαζέψει
3.015 τραγούδια. Επικά, ιστορικά, κλέφτικα, εθνικά, κοινωνικά, αποκριάτικα,
μοιρολόγια, κάλαντα κ.λπ. Τα 150 είναι της Κύπρου. 
Πλησιάζω τα 80. Και τα
ελάχιστα ψίχουλα της σύνταξής μου δεν μου φτάνουν για να ολοκληρώσω το έργο
μου. Χρειάζομαι χορηγό. Γι' αυτό απευθύνω έκκληση σε ιδρύματα και
συλλόγους, αλλά και στους φίλους της δημοτικής μουσικής να βοηθήσουν την
προσπάθειά μου». 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15821N045</ED>
<ID>
ID:205986

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N04&aa=5</URL></REF>


Article

<CATEGORY>vin04</CATEGORY>

 <H5>ΕΦΘΑΣΕ ΣΤΑ ΤΙΡΑΝΑ ΚΑΙ Η ΔΕΥΤΕΡΗ
ΑΠΟΣΤΟΛΗ ΚΑΙ ΑΝΑΛΑΜΒΑΝΕΙ ΣΕ ΛΙΓΕΣ ΜΕΡΕΣ ΔΡΑΣΗ</H5>
<H2>Απόβαση στις λάσπες</H2>

<AUTHOR>ΔΗΜΗΤΡΗΣΤΖΑΘΑΣ</AUTHOR>

Ο Αρμπέν,
ένας 40χρονος ταξιτζής από το Δυρράχιο, δεν δείχνει και πολύ εντυπωσιασμένος
από τον τεράστιο όγκο των οχημάτων της ελληνικής αποστολής: «Από εδώ κοντεύουν
πια να περάσουν όλοι οι στρατοί της Ευρώπης! Μακάρι να πάνε όλα καλά...», λέει
με αρκετή δόση σκεπτικισμού. 
ΣΑΝ ΤΟΝ ΑΡΜΠΕΝ ήταν χθες οι
περισσότεροι κάτοικοι σε αυτό το λιμάνι της Αδριατικής, των 60.000 ψυχών, που
απέχει περίπου 45 χιλιόμετρα από τα Τίρανα. Έτσι, μόλις στις 10 το πρωί
κατέπλευσε το αρματαγωγό «Σάμος», μετά από 45 ώρες θαλάσσιου ταξιδιού, εκείνοι
που κοιτούσαν με περιέργεια ήταν καμιά 50ριά άτομα που περίμεναν με τις
αποσκευές τους στην προκυμαία, καρτερώντας να επιβιβαστούν στο φέρι «Ιλλυρία»
με προορισμό κάποιο κοντινό λιμάνι της Ιταλίας. Οι υπόλοιποι συνέχιζαν
κανονικά την καθημερινότητά τους, στους γνωστούς τους αργούς ρυθμούς,
πηγαινοερχόμενοι συνεχώς στους λασπωμένους δρόμους. 
Κατά τις 10.30 ο ταγματάρχης Στ. Παππάς
παρουσιάζεται και δίνει αναφορά στον διοικητή του ελληνικού τάγματος
αντισυνταγματάρχη Κ. Κατσικογιάννη: 28 αξιωματικοί, 135 υπαξιωματικοί και
οπλίτες, 48 οχήματα. 
100 μέτρα πιο πέρα, σε ένα άλλο σημείο της προβλήτας,
κοντά σε καινούργιους ιταλικής κατασκευής γερανούς, «έδεσε» μία ώρα αργότερα
το άλλο αρματαγωγό, το «Χίος». «Η καθυστέρηση δεν οφείλεται σε εμάς, αλλά στον
ντόπιο πιλότο, ο οποίος τόση ώρα τους καθυστερεί επειδή δεν ξέρει σε ποιο
σημείο να τους βάλει!...», ήταν η επίσημη απάντηση του Έλληνα υποδιοικητή της
πολυεθνικής δύναμης, ταξίαρχου κ. Κατσάρη. 
Στις 11.20, μόλις ο ταγματάρχης
Ευθ. Καρατζιούλας αναφέρει στον αντισυνταγματάρχη Κ. Κατσικογιάννη τη δύναμη
των ανδρών του (16 αξιωματικοί, 183 υπαξιωματικοί και οπλίτες, 42 οχήματα),
εμφανίζεται στο άνοιγμα της μπουκαπόρτας ένα ερπυστριοφόρο και μία τεράστια
ελληνική σημαία «αποβιβάζεται» στο Δυρράχιο. 
Οι Έλληνες στρατιώτες
δείχνουν να ξαφνιάζονται στο αντίκρυσμα μιας πόλης που ούτε στην πλέον
απομακρυσμένη ελληνική επαρχία μπορεί να συναντήσει κανείς. 
Σε ελάχιστα
λεπτά, και μέχρι να συγκεντρωθούν στην άκρη του λιμανιού, το αρχικό σοκ
ξεπεράστηκε: «Είμαι ο Θανάσης από την Ορεστιάδα. Εύχομαι να γυρίσουμε όλοι
καλά και στους δικούς μου Καλό Πάσχα», λέει ένας λοχίας. Στο διπλανό όχημα ο
Σταύρος, επιλοχίας από την Κομοτηνή, στέλνει το δικό του μήνυμα: «Να πείτε
στους δικούς μας να μην ανησυχούν». Κάποιος άλλος πιο εκεί, ο λοχίας Λευτέρης
από τα Γρεβενά, ρωτά για τον... Ολυμπιακό. 
Τέτοιες στιγμές τα αστεία
αποτελούν το καλύτερο φάρμακο στην ένταση. Άλλοι πάλι, πιο ρεαλιστές, δεν το
κρύβουν: «Ευτυχώς που είναι καλά τα λεφτά», λένε, ενώ ορισμένοι «αισθάνονται
υπερήφανοι που εκπροσωπούν την Ελλάδα σ' αυτή την αποστολή». 
Λίγο πριν τη
1 το μεσημέρι η ελληνική φάλαγγα ξεκινάει με προορισμό τα Τίρανα. Δεξιά και
αριστερά ο λίγος κόσμος των χωριών περιεργάζεται τους φαντάρους. Τα παιδιά
κινούν τα χέρια τους και οι στρατιώτες ανταποδίδουν τον χαιρετισμό. 
Ο
διοικητής του ελληνικού τάγματος κ. Κατσικογιάννης πιο πριν είχε απερίφραστα
τονίσει: «Μ' αυτή την αποστολή σχεδόν ολοκληρώνεται η ελληνική δύναμη στην
Αλβανία. Απομένει ένας λόχος (με 100 άνδρες και 30 οχήματα) που θα αφιχθεί την
ερχόμενη εβδομάδα. Μέχρι στιγμής είμαστε απολύτως ικανοποιημένοι. 
Η
συνεργασία μας με τις άλλες δυνάμεις της πολυεθνικής είναι άριστη. Ελπίζουμε
ότι σε μερικές μέρες θα αρχίσουμε να συνοδεύουμε τις αποστολές της
ανθρωπιστικής βοήθειας». 
Νωρίς το απόγευμα, σε ένα σταυροδρόμι λίγο έξω
από τα Τίρανα, η ελληνική φάλαγγα χωρίζει. Περίπου 90 άτομα και 40 οχήματα
κατευθύνονται προς το στρατόπεδο του «Βαζκιάρ». Το υπόλοιπο τμήμα, μέσα από
τις λάσπες και στις ανηφοριές, φθάνει στο στρατόπεδο του «Ιζμπερίς». Άνδρες,
γυναίκες και κυρίως ξυπόλυτα παιδιά ακούνε το θόρυβο από τα βαριά μηχανήματα
και ξεπροβάλλουν στις αυλόπορτες. Στην αρχή μας αντιμετωπίζουν «παγωμένα».
Γρήγορα όμως τα παιδιά ξεθαρρεύουν. Φωνάζουν «καλησπέρα» στους Έλληνες
στρατιώτες κι αυτοί χαμογελούν. Το μουντό χρώμα αυτής της γειτονιάς, που έχει
μετατραπεί σε βούρκο από τη βροχή, «σπάει» με την εμφάνιση των φαντάρων. 
Παιχνίδια και κώδικες επικοινωνίας ξεκινούν, ενώ κάποιοι πετούν καραμέλες
στους μικρούς. Το πρώτο... στοίχημα, η αποδοχή από τους ντόπιους, φάνηκε να
κερδίζεται. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15821N051</ED>
<ID>
ID:205904

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N05&aa=1</URL></REF>


Article

<CATEGORY>vin04</CATEGORY>

 <H2>Αναδιάρθρωση των ΔΕΚΟ</H2>

<AUTHOR>ΝΙΚΟΣΝΙΚΟΛΑΟΥ</AUTHOR>

Αν δεν υπάρξει μια γενναία
πολιτική αναδιάρθρωσης των ΔΕΚΟ και προώθησης των ιδιωτικοποιήσεων, η πολιτική
της δημοσιονομικής εξυγίανσης θα διακοπεί και αυτό θα είναι μοιραίο για την
πορεία του αποπληθωρισμού της Οικονομίας.Ο ΠΛΗΘΩΡΙΣΜΟΣ θα πέσει κάτω
από το 5% έως το τέλος του χρόνου, προέβλεψε την περασμένη εβδομάδα στην
Καβάλα ο υφυπουργός Οικονομικών κ. Νίκος Χριστοδουλάκης, ενώ και ο διοικητής
της Τραπέζης της Ελλάδος κ. Λουκάς Παπαδήμος στην ομιλία του, στο Συνέδριο του
«Economist», μίλησε για υποχώρηση του πληθωρισμού σε επίπεδο χαμηλότερο του 3%
εντός του 1998, πράγμα που σημαίνει ότι η χώρα μας θα προσεγγίσει το σχετικό
κριτήριο του Μάαστριχτ. 
Είναι πολύ ευχάριστο βέβαια που υπεύθυνοι
εκπρόσωποι του οικονομικού επιτελείου της κυβέρνησης μεταδίδουν αυτό το
αισιόδοξο μήνυμα, το οποίο ασφαλώς οι διεθνείς αγορές όχι απλώς το
συμμερίζονται αλλά και το στηρίζουν, όπως αποδεικνύεται από τη μαζική εισροή
κεφαλαίων στην Ελλάδα. Το ερώτημα όμως στο οποίο ακόμη δεν έχει δοθεί μια
πειστική απάντηση, είναι πώς αυτή η μείωση του πληθωρισμού, την οποία ζούμε
τώρα, θα αποδειχθεί μόνιμη και διατηρήσιμη. 
Αν κρίνουμε από την προχθεσινή
(22 Απριλίου) έκθεση του διοικητού της Τραπέζης της Ελλάδος, κρίσιμη σημασία
έχει η εξέλιξη άλλων μεγεθών και η επίδραση παραγόντων που επηρεάζουν την
προβλεπόμενη πορεία του πληθωρισμού στο μέλλον. Ανάμεσα στα μεγέθη και τους
παράγοντες αυτούς, ο πρώτος είναι αναμφίβολα ο προϋπολογισμός, αφού κανείς δεν
αμφισβητεί ότι η ραγδαία βελτίωση του οικονομικού κλίματος, που κατέστησε
εφικτή την πτώση του πληθωρισμού, ήταν η βαθμιαία αποκατάσταση της
δημοσιονομικής σταθερότητας. 
Τα δημοσιονομικά ελλείμματα, ως γνωστόν,
μειώθηκαν κατά 7 εκατοστιαίες μονάδες από 14,4% του ΑΕΠ το 1993 στο 7,4% του
ΑΕΠ στο 1996 και η εντυπωσιακή αυτή ανταπόκριση της Ελλάδας στις υποχρεώσεις
που έχει αναλάβει έναντι των εταίρων της με το Πρόγραμμα Σύγκλισης, εξηγεί την
ανάκτηση της εμπιστοσύνης των αγορών προς την κυβέρνηση και την πολιτική της.

Όμως, όσο αποδοτικό και να υπήρξε το παρελθόν, όσες ελπίδες και να
καλλιεργεί για το μέλλον, δεν παύουν να υπάρχουν τα ερωτηματικά, οι
αβεβαιότητες και οι ανησυχίες, αν η κυβέρνηση θα αποδειχθεί ικανή εφέτος να
επιτύχει τον άθλο εκτέλεσης των πιο δύσκολων και φιλόδοξων προϋπολογισμών των
τελευταίων ετών. Και εδώ δεν αναφερόμαστε μόνο στα νέα προβλήματα τα οποία
δημιουργεί η υστέρηση εσόδων που παρετηρήθη το πρώτο τρίμηνο εφέτος, όσο
κυρίως στον εντοπισμό κρυφών ελλειμμάτων και ανοικτών πληγών που συνεχώς
διογκώνουν το δημόσιο χρέος. 
Ήδη, αυτή την περίοδο, στο υπουργείο
Οικονομικών δεν κρύβουν την ανησυχία τους για το γεγονός ότι από τις
καταπτώσεις εγγυήσεων για δάνεια προς δημόσιες επιχειρήσεις και οργανισμούς
και από την κάλυψη ελλειμμάτων προς προβληματικές επιχειρήσεις, δημιουργείται
κατ' έτος ένα γιγαντιαίο έλλειμμα που εκτιμάται σε 800 δισ. δρχ. για την
εφετινή χρήση, χωρίς να αποκλείεται όμως να πλησιάσει και το 1 τρις. δρχ. Το
κρυφό αυτό έλλειμμα δεν συνυπολογίζεται προς το παρόν στο επίσημο έλλειμμα του
προϋπολογισμού, αφού η κυβέρνηση κάνει χρήση της κοινοτικής πρακτικής να
παρουσιάζει ως συμμετοχή στο κεφάλαιο των ΔΕΚΟ ή των προβληματικών τα ποσά που
διαθέτει ο προϋπολογισμός για κάλυψη ελλειμμάτων. Πηγαίνει όμως το κρυφό αυτό
έλλειμμα στο σύνολό του στο δημόσιο χρέος και έτσι επηρεάζει άμεσα και το
τρέχον έλλειμμα, αφού αυξάνει τις δαπάνες για τόκους και χρεολύσια. 
Είναι
προφανές, λοιπόν, ότι αν δεν υπάρξει μια γενναία πολιτική αναδιάρθρωσης των
ΔΕΚΟ και προώθησης των ιδιωτικοποιήσεων, η πολιτική της δημοσιονομικής
εξυγίανσης, που μεταξύ 1994 και 1996 βοήθησε στην κάμψη του πληθωρισμού, θα
διακοπεί εφέτος και αυτό θα είναι μοιραίο για την πορεία αποπληθωρισμού της
οικονομίας. 
Ο δεύτερος παράγοντας, που θα κρίνει την πορεία του
πληθωρισμού, είναι η εξέλιξη του κόστους εργασίας. Όπως τονίζεται στο
τελευταίο οικονομικό δελτίο της Τραπέζης της Ελλάδος (άρθρο κ. Ισαάκ
Σαμπεθάι), η αποκλιμάκωση του πληθωρισμού στην Ελλάδα τα επόμενα χρόνια
«σημαίνει ότι οι ρυθμοί ανόδου του κόστους εργασίας ανά μονάδα προϊόντος είναι
αναγκαίο να επιβραδυνθούν σημαντικά και ότι κατά τη διαπραγμάτευση των
μισθολογικών αυξήσεων πρέπει να συνεκτιμώνται η αύξηση του κόστους εργασίας
στις ανταγωνίστριες, καθώς και, σε ό,τι αφορά την Ελλάδα, οι δυνατότητες
αύξησης της παραγωγικότητας και συμπίεσης των περιθωρίων κέρδους. Τι
συνεπάγεται αυτό για τις αυξήσεις των αποδοχών και τις συλλογικές
διαπραγματεύσεις; Οι ονομαστικές αυξήσεις ασφαλώς πρέπει να είναι μικρότερες
από ό,τι μέχρι τώρα». 
Το παρήγορο, πάντως, είναι ότι η Τράπεζα της Ελλάδος
αποδεικνύει ότι οι μικρότερες ονομαστικές αποδοχές δεν σημαίνουν κατ' ανάγκη
και μείωση της αγοραστικής δύναμης των μισθών. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15821N061</ED>
<ID>
ID:205905

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N06&aa=1</URL></REF>


Article

<CATEGORY>vin02</CATEGORY>

 <H2>Ο λάκκος
της ντομάτας</H2>

<AUTHOR>ΤΑΚΗΣ ΚΑΜΠΥΛΗΣ</AUTHOR>

ΑΥΤΗ Η κινητοποίηση δεν
πρέπει να περάσει καθόλου στα τυχαία. Άλλωστε, άφησε ένα ολόκληρο υπουργείο
βουτηγμένο στον τοματοπολτό... 
Μόλις προχθές είδαμε μία οργάνωση
(Γκρινπίς) να διαδηλώνει έξω από ένα υπουργείο (ΠΕΧΩΔΕ) την αντίρρησή της στην
πειραματική καλλιέργεια στην Ελλάδα γενετικά μεταλλαγμένων ντοματών από
συγκεκριμένη εταιρεία. 
Η οργάνωση έκανε ό,τι πίστευε, είχε τα επιχειρήματά
της, τις απόψεις της και βεβαίως δραστηριοποιήθηκε ­ ως οφείλει κάθε οργάνωση
που δεν είναι σφραγίδα ­ για να σταματήσει το, σύμφωνα με τις απόψεις της,
κακό.. 
Η οργάνωση λοιπόν υποστήριξε με πολλή λογική, συνέπεια και συνέχεια
το εξής τρίπτυχο: «Οι γενετικά μεταλλαγμένες ντομάτες είναι άγνωστες ­ στο
περιβάλλον και στον άνθρωπο δεν μπορούμε να ξέρουμε πως θα δράσουν ­
σταματήστε την καλλιέργειά τους»... 
Και ο πολίτης που άκουσε αυτές τις
θέσεις περίμενε με αγωνία (είναι και η εποχή βλέπετε) τι θα απαντήσει το
ΥΠΕΧΩΔΕ. Και άκουσε τον υφυπουργό να λέει ότι «κάναμε λάθος, να δούμε πώς θα
το διορθώσουμε», σκορπίζοντας χαμόγελα στην Γκρινπίς για την πιο εύκολη
ευρωπαϊκή της νίκη, αλλά και αγωνία στους καταναλωτές.. 
Διότι το μήνυμα
αυτής της ιστορίας είναι απλό: Το υπουργείο δεν έκανε σωστά τη δουλειά του.
Αφού ο υφυπουργός λέει ότι έχει δίκιο η Γκρινπίς και εμμέσως παραδέχεται την
επικινδυνότητα τέτοιων προϊόντων, τότε γιατί είχε δοθεί άδεια για την παραγωγή
τους (και ενδεχομένως και για την εισαγωγή τους); 
Και αν κακώς είχε δοθεί
αυτή η άδεια (αφού ο υφυπουργός είπε ότι θα εξεταστούν τρόποι για να
ανακληθεί!) ποιός ευθύνεται; 
Και αν η Γκρινπίς δεν είχε ασχοληθεί με τα
μεταλλαγμένα τότε δεν θα λειτουργούσε καμία άλλη ασφαλιστική δικλίδα; 
Και
­ τέλος πάντων ­ το υπουργείο και οι υφυπουργοί (διότι δεν αφορά μόνο το
ΥΠΕΧΩΔΕ) τι ακριβώς κάνουν; Στην καλύτερη περίπτωση απλώς αναγνωρίζουν τα λάθη
τους όταν τους το επιβάλλουν μέσω κινητοποιήσεων οργανώσεις με κύρος; (Ή μήπως
­ θου Κύριε ­ η αναγνώριση των λαθών γίνεται για να φύγουν οι ενοχλητικές
κάμερες από την είσοδο του υπουργείου;).. 
Διότι το λάθος ας γίνει, π.χ.
για ένα αυθαίρετο, όχι όμως και για την προστασία του καταναλωτή... 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15821N062</ED>
<ID>
ID:205947

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N06&aa=2</URL></REF>


Article

<CATEGORY>vin04</CATEGORY>

 <H5>ΣΤΗ ΧΑΡΙΛΑΟΥ ΤΡΙΚΟΥΠΗ
ΔΙΚΑΙΟΥΝΤΑΙ ΝΑ ΛΕΝΕ ΟΤΙ ΠΡΟΧΩΡΑΕΙ</H5>
<H2>Μαγική εικόνα η ανασυγκρότηση</H2>

<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Τι είναι αυτό που σέρνεται κάθε Σαββατοκύριακο; Ε, δεν χρειάζεται και
πολλή σκέψη ­ η ανασυγκρότηση του ΠΑΣΟΚ είναι, τουλάχιστον για τους
περισσότερους!ΑΜΕΣΩΣ μετά την επικράτηση του κ. Κ. Σημίτη στο Συνέδριο
του ΠΑΣΟΚ, οι στενοί του συνεργάτες τού υπέβαλαν ένα σχέδιο αρκετά φιλόδοξο ­
μιας και μέσω αυτού, το εκσυγχρονιστικό «μπλοκ» θα επιχειρούσε να κάνει πράξη
τα όσα υποστήριζε ως «εσωκομματική αντιπολίτευση» για την ανάγκη
«επανασύνδεσης του ΠΑΣΟΚ με την κοινωνία». Εκείνο το σχέδιο έγινε γνωστό ως
«ανασυγκρότηση». 
ΣΗΜΕΡΑ, έχουν ιδρυθεί κάπου 100 νέες Οργανώσεις σε όλη
την Ελλάδα ­ «θεματικές», όπως απαιτεί το «εκσυγχρονιστικό σκεπτικό» κι όχι
Τοπικές, όπως παλιότερα. 
Επίσης, μία σειρά στελεχών που είχαν είτε
αδρανοποιηθεί είτε αποχωρήσει στο παρελθόν, τώρα δραστηριοποιούνται και πάλι ­
κι από τη σκοπιά αυτή, στη Χαριλάου Τρικούπη δικαιούνται να λένε ότι «η
ανασυγκρότηση προχωράει». 
Μάλιστα, ένας από τους πλέον πεισματάρηδες στο
ΠΑΣΟΚ, ο κ. Θ. Τσουκάτος, που είναι άλλωστε και ένας από τους «στυλοβάτες» της
όλης προσπάθειας, βάζει στοίχημα σε κάθε ευκαιρία: Η ανασυγκρότηση θα πετύχει
­ και η αλήθεια είναι ότι, γνωρίζοντας τις προηγούμενες εσωκομματικές
επιτυχίες του, λίγοι τολμούν να βάλουν το στοίχημα. 
Είναι, ωστόσο, σαφές
ότι το ΠΑΣΟΚ έχασε τη μεγάλη ευκαιρία πέρυσι: Το «τηλεοπτικό» Συνέδριο έφερε
ύστερα από πολλά χρόνια τη Χαριλάου Τρικούπη στις πρώτες θέσεις του
ενδιαφέροντος της κοινής γνώμης και χάρισε στον κ. Κ. Σημίτη μία πρωτοφανή
δημοτικότητα ­ ωστόσο, η προκήρυξη των εκλογών σχεδόν αμέσως μετά, η
αναπόφευκτη πόλωση που ακολούθησε και, στο τέλος, η ίδια η εκλογική νίκη του
ΠΑΣΟΚ στέρησαν το κυβερνών κόμμα από το «μομέντουμ». 
Τώρα, στη Χαριλάου
Τρικούπη παραδέχονται ότι τα πράγματα θα ήταν διαφορετικά, αν υπήρχε η
δυνατότητα έναρξης της διαδικασίας της ανασυγκρότησης σε χρόνο προεκλογικό:
«Μετά τις εκλογές, με δεδομένη την αδυναμία των κομμάτων να λειτουργήσουν
πελατειακά, η ευκαιρία είχε πετάξει», λέει σήμερα οργανωτικό στέλεχος του
ΠΑΣΟΚ ­ που συμπληρώνει ότι «ακόμα και σε επίπεδο στελεχών, η πρόθεσή μας για
διεύρυνση του ασυμβίβαστου μεταξύ κρατικής θέσης και βουλευτικής υποψηφιότητας
λειτούργησε τελείως αρνητικά στο επίπεδο της ανασυγκρότησης». 
Υπάρχει όμως
και κάτι άλλο: Η υπάρχουσα Οργάνωση του ΠΑΣΟΚ πολύ λίγο ή καθόλου θέλει την
επιτυχία της ανασυγκρότησης ­ μιας και η διεύρυνση της Οργάνωσης, με δεδομένη
μία ακόμα τετραετία διακυβέρνησης της χώρας από το ΠΑΣΟΚ, σημαίνει «ψαλίδισμα»
των φιλοδοξιών εκατοντάδων σημερινών στελεχών, στο πεδίο της Τοπικής
Αυτοδιοίκησης. 
Όμως, ήταν ακριβώς οι υπάρχουσες ­ αποδιοργανωμένες ­
Οργανώσεις που έδωσαν και κέρδισαν την εκλογική μάχη του περασμένου
Σεπτεμβρίου: Έτσι, σε αρκετές συνεδριάσεις για την «ανασυγκρότηση», τα
οργανωμένα στελέχη, αφού εξαντλούν το κομματικό τυπικό, ευχόμενα «επιτυχία
στην ανασυγκρότηση», δίνουν το δικό τους μήνυμα: «Μην ξεχνάμε ένα πράγμα ­ το
ΠΑΣΟΚ είμαστε εμείς»! 
Η γνώση αυτής της κατάστασης έχει οδηγήσει τα
περισσότερα από τα κορυφαία στελέχη του ΠΑΣΟΚ να ασχολούνται «καταναγκαστικά»
­ όταν ασχολούνται ­ με την υπόθεση της ανασυγκρότησης, μιας και εκτιμούν ότι
και αυτή η επιχείρηση δεν θα έχει επιτυχία, οπότε θέλουν να μη χρεωθούν το
σχετικό κόστος. 
Όπως και να 'χει, ώς το επόμενο φθινόπωρο όλα θα έχουν
κριθεί: Ή ο κ. Θ. Τσουκάτος θα κερδίσει το στοίχημα ή οι Οργανώσεις του ΠΑΣΟΚ
θα «κλείσουν» σαν σκαντζόχοιροι, εν όψει των εκλογών της Τοπικής
Αυτοδιοίκησης. Ώς την επόμενη ανασυγκρότηση. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15821N071</ED>
<ID>
ID:205906

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N07&aa=1</URL></REF>


Article

<CATEGORY>vin04</CATEGORY>

 <H5>ΜΕΣΩ ΟΛΛΑΝΔΩΝ ΚΑΙ
ΤΙΠΟΤΕ ΑΛΛΟ ΔΙΕΥΚΡΙΝΙΖΕΙ Ο ΠΑΓΚΑΛΟΣ</H5>
<H5>«Κοινωνική» συζήτηση και για το Αιγαίο</H5>
<H2>Διάλογος... δι' αλληλογραφίας</H2>

Διά... αλληλογραφίας ­ και, μάλιστα, μέσω
Ολλανδίας ­ θα διεξαχθεί ο «διάλογος» των εμπειρογνωμόνων Ελλάδας και Τουρκίας
για διαδικαστικά θέματα. Επιπλέον, πόρισμα δεν πρόκειται να υπάρξει παρά μόνον
εάν διαπιστωθεί ομοφωνία ­ προοπτική μάλλον δύσκολη ­ ενώ η Αθήνα θεωρεί πως η
διαδικασία αυτή δεν βλάπτει, αλλά «θα μπορούσε και να περιττεύει» 
. 
ΜΕ ΧΘΕΣΙΝΗ του συνέντευξη Τύπου, ο υπουργός Εξωτερικών Θόδωρος Πάγκαλος
«έκλεισε» το θέμα ενός ελληνοτουρκικού διαλόγου ­ έστω και για διαδικαστικά
θέματα, έστω και σε επίπεδο εμπειρογνωμόνων. 
Ο κ. Πάγκαλος υπογράμμισε πως
μια γενικευμένη εδαφική διεκδίκηση δεν μπορεί να λυθεί «με παζάρι», αλλά
οδηγεί μοιραία σε μια αναμέτρηση ­ την οποία «θέλουμε πάση θυσία να
αποφύγουμε», αλλά όχι με «εδαφικές θυσίες». Κι αυτό ­ πρόσθεσε ­ πρέπει να το
καταλάβουν οι μεγάλες χώρες που συνιστούν διάλογο. 
Ο υπουργός Εξωτερικών
διευκρίνισε ακόμη ότι δεν έχουμε να κάνουμε με επιτροπή εμπειρογνωμόνων ­ «εγώ
ποτέ δεν υιοθέτησα τον όρο επιτροπή» ­ αλλά με δύο ομάδες, που θα διατυπώσουν
και θα αποστείλουν τις απόψεις τους στην προεδρία, η οποία ­ ως «έντιμος
μεσάζων» ­ θα επισημάνει κοινά σημεία και θα στείλει τις παρατηρήσεις της. «Κι
αυτό ­ είπε ­ θα γίνει 3-4 φορές μέχρι τα τέλη Ιουνίου». Εάν προκύψει «μεγίστη
συμφωνία» ­ γεγονός μάλλον απίθανο ­ τότε θα υπάρξει και απευθείας συνάντηση,
αλλά σε πολιτικό πλέον επίπεδο. 
Σε ερώτηση εάν αυτά είναι σύμφωνα με όσα
συζήτησε και δήλωσε ο αναπληρωτής υπουργός Εξωτερικών Γιώργος Παπανδρέου στη
Μάλτα, ο κ. Πάγκαλος περιορίστηκε να πει: «Έτσι αντιλαμβάνομαι». 
Τα όσα
είπε χθες ο υπουργός Εξωτερικών έρχονται σε αντίθεση με το κλίμα αισιοδοξίας
που πολλοί καλλιεργούσαν τις τελευταίες ημέρες για επικείμενο διάλογο ­ μεταξύ
των οποίων περιλαμβάνονται και στελέχη του πρωθυπουργικού γραφείου.
Κυβερνητικές πηγές έλεγαν ακόμη ότι, με τη συνέντευξη Τύπου του κ. Πάγκαλου,
δόθηκε και ένα μήνυμα «για το ποιος καθορίζει την εξωτερική πολιτική». 
Την
ίδια στιγμή, διπλωματικές πηγές υποστήριζαν ότι εξαρχής δεν επρόκειτο η
«επιτροπή» να άρει το αδιέξοδο στις ελληνοτουρκικές σχέσεις ­ αλλά ήταν ο
«τρόπος» της ελληνικής πλευράς «να αποκρούσει» ευσχήμως την ευρωπαϊκή επιτροπή
σοφών, που πρότεινε η ολλανδική προεδρία. Προσέθεσαν ακόμη ότι, στην παρούσα
φάση, το καλύτερο που θα μπορούσε να συμβεί στις σχέσεις των δύο χωρών είναι
«η εκτόνωση της πολεμικής έντασης σε φραστικό επίπεδο» και η δημιουργία
«καλύτερης ατμόσφαιρας». 
ΤΟ ΣΥΜΒΟΥΛΙΟ ΣΥΝΔΕΣΗΣ 
Η Ελλάδα
συμφώνησε στο σχέδιο κοινής θέσης της ολλανδικής προεδρίας (πολιτικό μέρος) εν
όψει του Συμβουλίου Σύνδεσης της 29ης Απριλίου, καθώς αυτό καλύπτει τις
ελληνικές θέσεις (καταδίκη της απειλής πολέμου, σεβασμός του Διεθνούς Δικαίου,
Δικαστήριο της Χάγης, Κυπριακό κ.λπ.). 
Την ίδια στιγμή, όμως, όπως
μεταδίδει ο ανταποκριτής μας στις Βρυξέλλες Γιώργος Κουβαράς, η ολλανδική
προεδρία και οι μεγάλες χώρες της Ε.Ε. πιέζουν την Ελλάδα να άρει το βέτο για
τη χρηματοδότηση της Τουρκίας. Χάγη και Αθήνα επιδιώκουν να συμπεριληφθεί στην
κοινή θέση (οικονομικό σκέλος) μια διατύπωση που να καλύπτει και τους «15»,
χωρίς αυτό να έχει επιτευχθεί μέχρι στιγμής. 
Ο κ. Πάγκαλος επανέλαβε
πάντως χθες ότι για την άρση του βέτο προαπαιτείται αποδοχή από μέρους της
Τουρκίας της κοινής δήλωσης της 15ης Ιουλίου 1996. 
Πηγές του υπουργείου
Εξωτερικών δεν απέκλειαν να υπάρξει στο συμβούλιο του Λουξεμβούργου μια τέτοια
θετική εξέλιξη, αλλά σημείωναν ότι η τουρκική στάση δεν αφήνει πολλά περιθώρια
αισιοδοξίας. 
Ο Δ. ΡΕΠΠΑΣ 
Χθες ο κυβερνητικός εκπρόσωπος
χαμήλωσε ιδιαίτερα τους τόνους αναφορικά με τον κ. Αρσένη ­ και μάλιστα
επέκρινε ορισμένα μέσα ενημέρωσης για «κακή χρήση» των όσων έχει δηλώσει τις
τελευταίες ημέρες, εκφράζοντας παράλληλα και τη διαμαρτυρία του. 
Η
ΑΝΤΙΠΟΛΙΤΕΥΣΗ 
Η Ν.Δ. κατηγόρησε την κυβέρνηση ­ με αφορμή τις δηλώσεις
Πάγκαλου ­ ότι «οι κινήσεις της εξαντλούνται σε σπασμωδικές αντιδράσεις στις
πιέσεις που υφίσταται είτε από το εξωτερικό είτε από το εσωτερικό». 
Αύριο,
η γενική γραμματέας του ΚΚΕ, Αλέκα Παπαρήγα, θα συναντηθεί με τον κ. Πάγκαλο,
προκειμένου να ενημερωθεί για «τους κυβερνητικούς χειρισμούς στις
ελληνοτουρκικές σχέσεις». Ο πρόεδρος του ΔΗΚΚΙ, Δημήτρης Τσοβόλας, έκανε λόγο
για «τεχνάσματα και ψευδολογίες» της κυβέρνησης, ενώ ο πρόεδρος του ΣΥΝ, Νίκος
Κωνσταντόπουλος, μίλησε για «αμηχανία, αντιφατικότητα και αμφισημία». Από την
πλευρά του, ο κ. Σαμαράς αναφέρθηκε σε «τεχνάσματα αποπροσανατολισμού». 
Η ΣΥΝΑΝΤΗΣΗ, επισήμως, είχε
κοινωνικό μόνο χαρακτήρα. 
Οι κ.κ. Τζογάνης και Καρανταγί, ωστόσο, αρχηγοί
αντιστοίχως των Ενόπλων Δυνάμεων της Ελλάδας και της Τουρκίας, συζήτησαν μια
σειρά από στρατιωτικά θέματα, όπως οι παραβιάσεις στο Αιγαίο, αλλά και τα
νατοϊκά στρατηγεία. 
Στρατιωτικές πηγές από το ΝΑΤΟ, μάλιστα, υποστήριζαν
ότι για τη συνάντηση στις Βρυξέλλες ­ που κύλησε, όπως έλεγαν, «φιλικά και
χωρίς ένταση» ­ μεσολάβησε ο ίδιος ο γενικός γραμματέας της Συμμαχίας κ. Χαβιέ
Σολάνας, γεγονός που ασφαλώς τής προσδίδει πρόσθετη σημασία. 
Πάντως, αποφάσεις ­ και αυτό
είχε τεθεί ως όρος από ελληνικής πλευράς ­ δεν ελήφθησαν, ενώ πηγές του
υπουργείου Άμυνας έλεγαν χθες το βράδυ πως η συνάντηση ήταν εν γνώσει του
υπουργού κ. Τσοχατζόπουλου και ο κ. Τζογάνης είχε σαφείς οδηγίες να μείνει
μόνο σε «θέματα κοινωνικού χαρακτήρα». 
Όπως και να έχει, η Συμμαχία
φρόντισε να «διευκολύνει» τους δύο άνδρες ­ αν και κανονίστηκε μόλις προχθές η
συνάντηση ­ και παραχωρήθηκε αίθουσα στο ισόγειο της έδρας του ΝΑΤΟ, δίπλα
στην κεντρική. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15821N081</ED>
<ID>
ID:205907

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N08&aa=1</URL></REF>


Article

<CATEGORY>vin02</CATEGORY>

 <H2>Ποιος
φοβάται τον διάλογο</H2>

<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Η... ΠΑΓΚΑΛΕΙΑ ευγλωττία
και αυτοπεποίθηση ουδόλως μπόρεσαν να κρύψουν ­ άλλωστε, είναι αμφίβολο κι αν
ο εκφέρων τον λόγο επιθυμούσε κάτι τέτοιο ­ την κυβερνητική παλινωδία στο
ζήτημα των ελληνοτουρκικών σχέσεων. Η ανεπιφύλακτη αισιοδοξία που επικράτησε
προ δεκαημέρου για επικείμενο διάλογο αντικαταστάθηκε από προβληματισμούς και
μασημένα λόγια ­ για να καταλήξει χθες, από τον υπουργό Εξωτερικών, μια
απονευρωμένη και ολίγον εκ του περισσού ανταλλαγή επιστολών. 
Πολύ κακό για
το τίποτα, λοιπόν, όπως θα έλεγε και ο Σαίξπηρ ­ ο διάλογος πέρασε στα...
αζήτητα πριν καν ξεκινήσει. Και, βέβαια, ορισμένοι θα αποδώσουν το γεγονός
στις «εσωκομματικές πιέσεις» ­ μονάχα που τα πράγματα δεν είναι τόσο άσχημα,
είναι απλώς... πολύ χειρότερα: Η κυβέρνηση μοιάζει να καταβάλλει κάθε δυνατή
προσπάθεια για να μείνει στην ιστορία ως αυτή των «χαμένων ευκαιριών». Χωρίς
να αντιμετωπίζει, στην εξωτερική πολιτική τουλάχιστον, σοβαρή αμφισβήτηση από
οπουδήποτε, διστάζει να προχωρήσει στην υλοποίηση αυτών που η ίδια
επαγγέλθηκε. Αποδεικνύεται δέσμια της λογικής της «κεκτημένης ταχύτητας» και
της «αρχής της 
αδράνειας» ­ εισπράττοντας, φυσικά, την εκατέρωθεν πολεμική
και απογοητεύοντας όσους αναζητούν ακόμη το περιεχόμενο του όρου
«εκσυγχρονισμός». 
Ενδεχομένως, ορισμένες επιστήμες ­ όπως η ψυχανάλυση,
λόγου χάρη ­ να έχουν καταστεί χρήσιμο εργαλείο ερμηνείας των όσων
διαδραματίζονται στην πολιτική ζωή της χώρας. Ανεπαρκέστατες, όμως, εκ φύσεως,
δεν εγγυώνται την ορθολογικοποίηση της εξωτερικής πολιτικής... 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15821N082</ED>
<ID>
ID:205948

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N08&aa=2</URL></REF>


Article

<CATEGORY>vin04</CATEGORY>

 <H5>Η ΠΟΛΙΤΙΚΗ ΚΑΡΑΜΑΝΛΗ
ΑΠΕΝΑΝΤΙ ΣΕ ΜΗΤΣΟΤΑΚΗ - ΕΒΕΡΤ</H5>
<H2>Με σεβασμό στους πρώην...</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Είκοσι ημέρες μετά την εκλογή του ο κ. Κ. Καραμανλής αντιμετώπισε το πρώτο
δίλημμα για τη στάση που πρέπει να τηρήσει απέναντι στον κ. Κ. Μητσοτάκη. Οι
συνεργάτες του τον ενημέρωσαν έντρομοι ότι στην εφορευτική επιτροπή για την
εκλογή του γραμματέα της Κοινοβουλευτικής Ομάδας πρέπει να προεδρεύσει ο πρώην
πρωθυπουργός ως ο αρχαιότερος βουλευτής.Ο ΠΡΟΕΔΡΟΣ της Ν.Δ. δεν συμμερίστηκε
την ανησυχία των συνεργατών του οι οποίοι εξέφραζαν φόβους ότι ο κ. Κ.
Μητσοτάκης το πιθανότερο είναι να μην προσέλθει στη συνεδρίαση της Κεντρικής
Επιτροπής. Ο κ. Κ. Καραμανλής είχε άλλη γνώμη. Σήκωσε το τηλέφωνο και κάλεσε
τον κ. Κ. Μητσοτάκη: «Κύριε πρόεδρε, είμαι στην αμήχανη θέση να σας ενημερώσω
ότι προεδρεύετε αύριο στην εφορευτική επιτροπή. Θα σας παρακαλούσα εάν
μπορείτε να προσέλθετε». Έκπληκτος άκουσε από την άλλη άκρη του σύρματος τον
πρώην πρωθυπουργό να του λέει: «Βεβαίως θα είμαι παρών για να το συμβολίσομε
κιόλας». 
Ο πρόεδρος της Ν.Δ. μετά τη συνομιλία του ήταν πεισμένος για την
τακτική που θα ακολουθήσει στο μέλλον. Μια τακτική αντίθετη με εκείνη του κ.
Μ. Έβερτ. Δηλαδή θα επικοινωνεί απευθείας με τον κ. Κ. Μητσοτάκη, θα του
συμπεριφέρεται με απόλυτο σεβασμό και θα ζητεί τη γνώμη του σ' όλα τα κρίσιμα
θέματα. Το ίδιο θα πράττει και με τον κ. Μ. Έβερτ τον οποίο, όπως ο ίδιος
λέει, «τον αγαπά και τον σέβεται» και δεν επιθυμεί να υπάρχουν στο μέλλον
σκιές στη σχέση τους. 
ΣΥΝΕΡΓΑΣΙΑ 
Με τους πρώην προέδρους
ενδεχομένως ο κ. Κ. Καραμανλής να βρει ένα πεδίο συνεννόησης. Δεν είναι όμως
βέβαιο ότι θα τα καταφέρει το ίδιο καλά και με τους βαρόνους που στήριξαν την
εκλογή του. Οι κ.κ. Γ. Βαρβιτσιώτης, Γ. Κεφαλογιάννης και Αχ. Καραμανλής
επιζητούν να έχουν την πρώτη θέση στο πλευρό του προέδρου και να επηρεάζουν
στο μέτρο του δυνατού τις αποφάσεις του. 
Μέχρι τώρα ο κ. Κ. Καραμανλής
αποφεύγει το σκόπελο να επιλέξει «επιτελάρχη» με τη μέθοδο των συσκέψεων. Τους
καλεί όλους μαζί και συζητούν. Φίλοι του βουλευτές όμως προβλέπουν ότι η
σύγκρουση δεν θα αργήσει αφού κάποτε θα έρθει η ώρα να επιλέξει με ποιους θα
πάει και ποιους θα αφήσει. 
ΑΝΤΙΠΟΛΙΤΕΥΣΗ 
Προς το παρόν πάντως ο
κ. Κ. Καραμανλής σκοπεύει να θέσει στο ράφι τα εσωκομματικά προβλήματα και
σχεδιάζει τη δυναμική αντιπαράθεσή του με την κυβέρνηση. Οι αρχικές σκέψεις
του είναι να ακολουθήσει τη στρατηγική τού «πάω αργά γιατί βιάζομαι». Εκτιμά
ότι οι πιέσεις που δέχεται να πάρει θέση τώρα σε όλα τα μεγάλα προβλήματα
είναι «μπλόφα» της κυβέρνησης για να δεσμευθεί ώστε να μην έχει ευελιξία να
αντιμετωπίσει τα προβλήματα την ώρα που θα προκύψουν. «Αφήστε τους να πιέζουν,
ξέρω εγώ ποτέ θα μιλήσω. Ο κόσμος έχει βαρεθεί την καθημερινή αντιπαράθεση
κυβέρνησης και αντιπολίτευσης. Θέλει ο πολιτικός να μιλάει όταν πράγματι έχει
να πει κάτι καινούργιο και αποτελεσματικό» λέει στους συνεργάτες του. 
Η
πρώτη αρχή του είναι να κάνει λακωνικές δηλώσεις και αυτές μόνο στα σοβαρά
θέματα και ποτέ να μη μιλάει μπροστά στις κάμερες έξω από την είσοδο της
Ρηγίλλης. 
Η δεύτερη, να προσέρχεται στη Βουλή και να παίρνει το λόγο μόνο
όταν πρόκειται να αντιπαρατεθεί με τον Πρωθυπουργό. Σε υπουργούς και
υφυπουργούς δεν θα απευθύνεται ποτέ. 
ΓΙΑ ΤΑ ΕΘΝΙΚΑ 
Όσο για τις
θέσεις που θα διατυπώσει στα κρίσιμα εθνικά θέματα και την οικονομία, ο κ. Κ.
Καραμανλής αποφεύγει να τις αποκαλύψει ακόμη και στους πιο στενούς του
συνεργάτες. Προς το παρόν συμβουλεύεται τους παλαιότερους, ακούει του
νεώτερους, αλλά δεν ανοίγει τα χαρτιά του. Και όταν ρωτούν, απαντά «κάντε
υπομονή, σε λίγες ημέρες θα μιλήσω με τον Πρωθυπουργό στη Βουλή για την
Οικονομία». 
Αμέσως μετά το Πάσχα θα αρχίσει να εργάζεται πυρετωδώς για τις
δημοτικές εκλογές. Στόχος του είναι η Ν.Δ. να κερδίσει τους περισσότερους
μεγάλους δήμους, ενώ δεν έχει καταλήξει εάν στους μικρούς δήμους θα ορίσει η
Ρηγίλλης υποψηφίους ή θα αφήσει να λάβουν τις αποφάσεις οι τοπικές κοινωνίες
χωρίς κομματικές παρεμβάσεις. Για τους δήμους της Αθήνας και της Θεσσαλονίκης
πάντως δεν θα χρειαστεί ούτε συζήτηση ούτε σκέψη. Εφόσον οι κ.κ. Δ.
Αβραμόπουλος και Ντ. Κοσμόπουλος επιθυμούν να είναι εκ νέου υποψήφιοι ­ που
είναι και το πιθανότερο ­ ο κ. Κ. Καραμανλής θα είναι απόλυτα σύμφωνος με την
απόφασή τους. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15821N091</ED>
<ID>
ID:205908

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N09&aa=1</URL></REF>


Article

<CATEGORY>vin04</CATEGORY>

 <H5>ΝΑ ΓΙΝΟΥΝ ΤΟΥΛΑΧΙΣΤΟΝ ΟΙ ΣΤΟΙΧΕΙΩΔΕΙΣ ΣΥΜΦΩΝΙΕΣ ΜΕ
ΤΗΝ ΤΟΥΡΚΙΑ, ΠΟΥ ΥΠΑΡΧΟΥΝ ΜΕΤΑΞΥ ΟΛΩΝ ΤΩΝ ΚΡΑΤΩΝ</H5>
<H5>Βιβλίο ολόκληρο τα λάθη στο Σκοπιανό</H5>
<H5>Δεν υπάρχουν διαφορές ανάμεσα στο ΠΑΣΟΚ και τη Ν.Δ.</H5>
<H2>ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ</H2>
<H2>Να προχωρήσει ο διάλογος
</H2>
<AUTHOR>ΓΙΑΝΝΗΣΕ. ΔΙΑΚΟΓΙΑΝΝΗΣ</AUTHOR>

«Όποιος ασχολείται με την πολιτική έχει και χαρές και πίκρες. Κι
εγώ είχα και χαρές και πίκρες», δηλώνει με αφοπλιστικό τρόπο ο πρώην υπουργός
Εξωτερικών Μιχάλης Παπακωνσταντίνου, ο οποίος κυκλοφόρησε προ ημερών, από τις
εκδόσεις «Προσκήνιο - Α. Σιδεράτος», άλλο ένα βιβλίο, αυτή τη φορά αφιερωμένο
στην «ταραγμένη εξαετία 1961-1967».«ΑΥΤΟ που με πικραίνει
περισσότερο είναι ότι ορισμένοι δεν αντιλαμβάνονται μερικά πράγματα.
Τσακώνονται μ' εμένα ή τσακώνομαι εγώ μ' αυτούς. Κι όταν έρχονται στις δικές
μου θέσεις δεν το παραδέχονται», τονίζει στη συνέντευξη που έδωσε στα «ΝΕΑ».

Ο κ. Παπακωνσταντίνου «απαλλαγμένος από φανατισμούς» έχει φτάσει στο
σημείο «να φιλοσοφεί την πολιτική». 
«Με βοηθάει σ' αυτό το ότι είμαι
ανεξάρτητος. Δεν είναι εύκολο να μπω σ' ένα κόμμα και να ακολουθώ ντιρεκτίβες
και γραμμές. Είμαι ελεύθερος να λέω τις απόψεις μου. Με διευκολύνει να με
ακούει ο κόσμος και να λέω ό,τι πιστεύω και όχι ό,τι λέει το κόμμα». 
Κι
όταν ερωτάται αν μετά τα βιβλία του για «την ταραγμένη εξαετία 1961-1967» (ο
δεύτερος τόμος που αφορά στο '65-67 θα κυκλοφορήσει πριν από τα Χριστούγεννα)
θα φιλοδοξούσε να προσφέρει από κάποια άλλη θέση στην πολιτική ζωή του τόπου,
σχολιάζει με νόημα: «Οι φιλοδοξίες σε έναν πολιτικό δεν σταματάνε ποτέ». 
Ο
Μιχάλης Παπακωνσταντίνου, ο έμπιστος του Γεωργίου Παπανδρέου υφυπουργός
Εθνικής Άμυνας στην κυβέρνηση του Κέντρου, πιστεύει πως η Ελλάδα πρέπει
ταχύτατα να προχωρήσει σε διάλογο με την Τουρκία και να κλείσει το Σκοπιανό.

«Έφυγα από τη Ν.Δ. διαφωνώντας με το εμπάργκο στα Σκόπια. Το είχε δεχθεί η
Ν.Δ., που ήταν αντιπολίτευση. Είχα πει τότε ότι δεν θα είναι αποτελεσματικό,
ότι θα επισύρουμε τη μήνι της διεθνούς κοινότητας, ενώ ο Γκλιγκόροφ θα
επισύρει τη συμπάθεια και θα τον βοηθήσουν όλοι. 
»Κάποτε κατάλαβαν ότι
έκαναν λάθος. Αλλά στη Ν.Δ. δεν είχαν τη μεγαλοσύνη να μου πουν "έλα κύριε
Παπακωνσταντίνου, εμείς κάναμε λάθος, όχι εσύ". Κι αν μου το πουν τώρα, δεν θα
το δεχθώ. Αλλά αυτές είναι, καμιά φορά, οι πικρίες της πολιτικής». 
Ο κ.
Παπακωνσταντίνου, παλιός και έμπειρος πολιτικός, βουλευτής από το '61, δεν
έθεσε υποψηφιότητα στις τελευταίες εκλογές. Προτίμησε να μείνει ανένταχτος και
εκτός Βουλής. Κι όταν ερωτάται αν σκέφτεται να ξαναγυρίσει στη Ν.Δ.,
σχολιάζει: 
«Θα έλεγα το εξής. Ότι εγώ δεν ξέρω αυτή την ώρα ποια είναι η
γραμμή της Ν.Δ. Δεν δίνει πολιτικό στίγμα. Η αλλαγή αρχηγού δεν σημαίνει ότι
πρέπει να επιστρέψω στη Ν.Δ. Και αν δεν υπάρχει συμφωνία πολιτικής, για έναν
πολιτικό είναι αδιανόητο να πάει σε οποιοδήποτε κόμμα». 
Βεβαίως τον
πειράζει που είναι εκτός Βουλής. «Πρέπει να ομολογήσω ότι μου λείπει η Βουλή,
ύστερα από τριάντα χρόνια στην Αίθουσα», σημειώνει. 
Ο κ. Παπακωνσταντίνου,
πέραν της όποιας πίκρας που μπορεί να γεύθηκε τα τελευταία χρόνια, δείχνει
απόλυτα ήρεμος και προπάντων αισθάνεται δικαιωμένος σε μια σειρά από θέματα,
κυρίως τα ελληνοτουρκικά. 
«Είμαι από τους λίγους που από την αρχή είχα πει
να κάνουμε διάλογο με την Τουρκία. Και διάλογος δεν σημαίνει ούτε
διαπραγμάτευση ούτε εκχώρηση κυριαρχικών δικαιωμάτων ούτε παραχωρήσεις 
»Ξέρετε ότι μεταξύ Ελλάδας και Τουρκίας δεν υπάρχουν σε ισχύ στοιχειώδεις
συμφωνίες που υπάρχουν μεταξύ όλων των κρατών του κόσμου. 
»Ξέρετε ότι
χιλιάδες Έλληνες πάνε κάθε χρόνο στην Τουρκία συναλλασσόμενοι με τον τουρκικό
οργανισμό τουρισμού, λησμονώντας τον δικό μας ΕΟΤ. 
»Είναι δυνατόν ποτέ να
μην έχουμε τις στοιχειώδεις συμφωνίες που υπάρχουν μεταξύ όλων των κρατών του
κόσμου; 
»Είχα ξεκινήσει... Θα ερχόταν στην Αθήνα ο τότε ομόλογός μου
Χικμέτ Τσετίν για υπογραφή κι άλλων συμφωνιών. Ατυχώς έγιναν εκλογές ­ είχαμε
πέσει ­ και η νέα κυβέρνηση άλλαξε την πολιτική». 
Ο πρώην υπουργός
επισημαίνει στη συνέντευξή του ότι ένα από τα μεγάλα προβλήματα του τόπου
είναι ότι η εξωτερική πολιτική δεν έχει κάποια συνέχεια. 
«Με την αλλαγή
κυβερνήσεων και ενδεχομένως υπουργών έχουμε και μεταβολή της πολιτικής μας.
Αυτό είναι λάθος. 
Όσο για την Κύπρο δηλώνει επιγραμματικά: 
«Μερικοί
λένε ότι πρέπει να ξεχωρίσουμε το θέμα της Κύπρου. Εγώ πιστεύω ότι το
μεγαλύτερο αγκάθι στις σχέσεις Ελλάδας - Τουρκίας εξακολουθεί να είναι η
Κύπρος, η οποία βρίσκεται σε ένα κρίσιμο σημείο, δεδομένου ότι επίκεινται οι
συνομιλίες για την ένταξή της στην Ευρωπαϊκή Ένωση. 
Πρέπει να το
καταλάβουμε ότι δεν μπορεί να παραβλεφθεί ούτε η τουρκική μειονότητα. Και αυτή
θα παίξει το ρόλο της. Το ευτύχημα είναι ότι η Ευρώπη αναγνωρίζει την Κύπρο ως
ενιαίο κράτος και τη μοναδική κυβέρνηση που υπάρχει. Ότι η Ευρώπη δεν έχει
αναγνωρίσει το ψευδοκράτος του Ντενκτάς. Και η μειονότητα πρέπει να έχει λόγο,
αλλά βεβαίως εκπροσωπούμενη από τη σημερινή κυβέρνηση». 
Τι θα έκανε αν
ήταν σήμερα υπουργός Εξωτερικών; 
«Θα έκανα άμεση έναρξη διαλόγου με την
Τουρκία. Δεν πρέπει να μας φοβίζει. Και αυτός ο διάλογος πρέπει κάποτε να
φτάσει και σε επίπεδο κορυφής. 
»Μερικούς τους πιάνει πανικός με το
διάλογο, σαν να είναι μικρά παιδιά. Μα είναι αστεία αυτή η ιστορία. Και ξέρετε
τι συμβαίνει με τη διεθνή κοινή γνώμη που δεν ξέρει τις διαφορές Ελλάδας -
Τουρκίας; Βλέπει την Τουρκία να λέει ελάτε να κουβεντιάσουμε και μια Ελλάδα να
αρνείται...». 
«ΚΡΙΜΑ που χάσαμε στο Σκοπιανό τέσσερα ολόκληρα χρόνια», τονίζει ο Μιχάλης
Παπακωνσταντίνου. 
«Εστιάσαμε την προσοχή μας στο όνομα, παρασυρόμενοι από
αταβιστικές καταβολές από αγκυλώματα του παρελθόντος. Δεν αντιληφθήκαμε ότι
πρέπει να τη βοηθήσουμε αυτή τη χώρα. Ότι στο Διεθνές Δίκαιο υπάρχει ο
λεγόμενος αυτοπροσδιορισμός. 
Αν ο κ. Τοράκης μού πει ότι είναι Έλλην, τότε
είναι άνευ αποδείξεως. Αυτοί λένε ότι είναι Μακεδόνες. Αλλά εκεί έχω λόγο και
εγώ. Ας μας πουν τι Μακεδόνες είναι. 
Πρέπει να δοθεί λύση ταχύτατα. Και
τους το 'πα και στα Σκόπια, όταν μάλιστα θέλουν να μπουν στο ΝΑΤΟ και στην
Ευρωπαϊκή Ένωση. Αλλά για να τους βοηθήσει κανείς πρέπει να έχει λυθεί και το
τελευταίο πρόβλημα που υπάρχει». 
Όταν του τίθεται το ερώτημα πώς θα
αισθανόταν αν ένα από τα πέντε εγγόνια του μάθαινε από τα σχολικά βιβλία ότι η
Ελλάδα συνορεύει βορείως με τη Μακεδονία, απαντά: 
«Εύχομαι τα παιδιά μας
να ζήσουν σε μια νέα εποχή όπου δεν θα έχουν τις αγκυλώσεις του παρελθόντος.

Βεβαίως κι εγώ δεν θα ήθελα να έχω μια χώρα βορείως που να λέγεται
Μακεδονία. Αλλά θα έδειχνα κατανόηση σε κάποιους που θέλουν να λέγονται
Μακεδόνες, επειδή μένουν σε μια γεωγραφική περιοχή, ένα τμήμα της μεγάλης
γεωγραφικής περιοχής που λέγεται Μακεδονία. 
Αλλά θέλω αυτοί να
διαχωρίζονται από εμάς τους Έλληνες Μακεδόνες με κάποιο τρόπο, να υπάρχει στην
ονομασία του κράτους τους και η εθνολογική διάσταση. Εμείς είμαστε Έλληνες
Μακεδόνες και είμαστε δύο εκατομμύρια. Είναι κι αυτοί δύο εκατομμύρια, που
ισχυρίζονται ότι είναι Μακεδόνες. Ας μας πουν τι Μακεδόνες είναι. 
Σας
θυμίζω, πάντως, ότι όλα τα επίσημα έγγραφα του κράτους, των υπουργείων
Εξωτερικών, Άμυνας, Δημόσιας Τάξης, την εποχή του Εμφυλίου πολέμου, τους
αποκαλούσαν Σλαβομακεδόνες. Γιατί το ξέχασαν οι πολιτικοί αρχηγοί όταν
συνήλθαν υπό την προεδρία τού τότε Προέδρου της Δημοκρατίας; Βεβαίως το
θυμόντουσαν, αλλά ήταν το πολιτικό κόστος εκείνο που τους εμπόδισε να πάρουν
τις σωστές αποφάσεις». 
«Η ΠΟΛΙΤΙΚΗ ζωή του τόπου έχει μετατοπισθεί
προς το Κέντρο», τονίζει ο Μιχάλης Παπακωνσταντίνου στη συνέντευξή του στα
«ΝΕΑ». 
«Αμβλύνονται οι διαφορές των κομμάτων. Βλέπετε ότι ο κ. Σημίτης
άρχισε μια "δεξιόστροφη πολιτική", καταλαμβάνοντας ένα κομμάτι που παραδοσιακά
ανήκει στη συντηρητική παράταξη. 
Πώς θα τον βγάλει η συντηρητική παράταξη
από εκεί δεν μπορώ να το ξέρω ακόμη. Ούτε το βλέπω πιθανό. Έχουν αμβλυνθεί οι
διαφορές των μεγάλων κομμάτων. Συγκλίνουν και τα δύο. Βλέπω στα μεγάλα εθνικά
θέματα να συμπίπτουν, κι έτσι πρέπει. Από εκεί και πέρα ο κ. Σημίτης διάλεξε
μια τακτική για να πετύχει τη σύγκλιση, υπάρχουν διαφωνίες, ας μας πουν οι
άλλοι ποια τακτική επιλέγουν. Τι προτείνουν, γιατί αντιπολιτεύονται την
κυβέρνηση. 
Γιατί παραδοσιακά στην Ελλάδα, εκτός από κάποιους "κολλημένους"
θα έλεγα σε παρατάξεις, σήμερα ο νέος άνθρωπος, απαλλαγμένος από τις
προκαταλήψεις και τις αγκυλώσεις ή την αντικομμουνιστική φοβία που είχαμε, τι
θα ψηφίσει; Ό,τι ψήφιζε ο πατέρας του; Δεν νομίζω ότι η νέα γενιά ψηφίζει ό,τι
ο πατέρας. Νομίζω ότι η νέα γενιά σχηματίζει μια νέα άποψη. Και εκεί βρίσκω τη
δυσκολία των μεγάλων κομμάτων. Δεν υπάρχει μεγάλη διαφορά, πέραν των
λαϊκίστικων εκδηλώσεων, όπως του κ. Έβερτ να πηγαίνει να συμπαρίσταται στους
αγρότες. Ο κ. Σημίτης κράτησε μια γραμμή. Αν είχαν μια διαφορετική γραμμή, ας
μας το λέγανε και πώς θα το πετυχαίνανε...». 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15821N101</ED>
<ID>
ID:205901

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N10&aa=1</URL></REF>


Article

<CATEGORY>vin04</CATEGORY>

 <H2>Αποζημίωση 20 εκατ. στον Θόδωρο Πάγκαλο</H2>

ΑΠΟΖΗΜΙΩΣΗ είκοσι
εκατομμυρίων δραχμών είναι υποχρεωμένοι να καταβάλουν οι υπεύθυνοι του
«Ιδρύματος Τύπου» και ο δημοσιογράφος της εφημερίδας «Ελεύθερος Τύπος» Γιώργος
Χαρβαλιάς στον υπουργό Εξωτερικών κ. Θέοδωρο Πάγκαλο. 
Το Πολυμελές
Πρωτοδικείο της Αθήνας, με την υπ' αριθμόν 1922/1997 απόφασή του, έκανε δεκτή
την αγωγή που είχε καταθέσει ο υπουργός των Εξωτερικών διεκδικώντας αποζημίωση
για την ηθική βλάβη που υπέστη από δημοσίευμα της εφημερίδας «Ελεύθερος
Τύπος», με τίτλο «Δίωξη κατά του "Ελεύθερου Τύπου" για κατασκοπεία με
μεθόδευση του υπουργού Εξωτερικών». 
Το επίμαχο δημοσίευμα αφορούσε τη
δίωξη των δύο δημοσιογράφων της εφημερίδας για τα έγγραφα του υπουργείου
Εξωτερικών, σχετικά με το θέμα των Σκοπίων και την κρίση στα Ίμια. 
Ωστόσο,
όπως αναφέρεται στο σκεπτικό της δικαστικής απόφασης, δεν αποδείχθηκε από
κανένα στοιχείο πως υπήρξε μεθόδευση από την πλευρά του αρμόδιου υπουργού για
την άσκηση της ποινικής δίωξης. Και προστίθεται πως από μόνο του το γεγονός
ότι διαβιβάσθηκε στην Εισαγγελία Πρωτοδικών της Αθήνας ο φάκελος με το επίμαχο
δημοσίευμα, δεν αποτελεί παρέμβαση στη Δικαιόσυνη. 
Τέλος, οι εναγόμενοι
είναι υποχρεωμένοι να άρουν την προσβολή προς το πρόσωπο του υπουργού
Εξωτερικών, δημοσιεύοντας περίληψη της απόφασης αυτής στην εφημερίδα. 
Η
ΕΣΗΕΑ 
Την έντονη ανησυχία της εκφράζει η ΕΣΗΕΑ για την απόφαση
ανακριτή και εισαγγελέα να επιβάλουν περιοριστικούς όρους στους δημοσιογράφους
Νότη Καραγιάννη και Γιώργο Χαρβαλιά, οι οποίοι διώκονται επειδή δημοσίευσαν
πληροφορίες και έγγραφα για σημαντικό πολιτικό θέμα. 
Όπως σημειώνει σε
χθεσινή ανακοίνωσή της η ΕΣΗΕΑ, η εξέλιξη αυτή επιβεβαιώνει τους φόβους για
ποινικοποίηση του δημοσιογραφικού έργου. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15821N111</ED>
<ID>
ID:205902

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N11&aa=1</URL></REF>


Article

<CATEGORY>vin04</CATEGORY>

 <H5>ΓΙΑ ΟΣΟΥΣ ΕΠΙΚΡΙΝΟΥΝ ΤΑ ΠΑΙΔΙΑ
ΤΟΥ ΑΝΔΡΕΑ ΓΙΑ ΤΟ ΣΠΙΤΙ ΣΤΟ ΨΥΧΙΚΟ</H5>
<H2>Αιχμές από Ανδρίκο</H2>

«Πολιτικά ανώριμους και ιδιοτελείς»
χαρακτήρισε χθες ο μικρότερος γιος του Ανδρέα Παπανδρέου, Ανδρίκος, όσους
επικρίνουν τον ίδιο και τα αδέλφια του για την απόφασή τους να προσφύγουν στα
δικαστήρια για το σπίτι του Παλαιού Ψυχικού.Ο ΑΝΔΡΙΚΟΣ Παπανδρέου,
μιλώντας στο Mega, τόνισε με έμφαση ότι ο πατέρας του δεν γνώριζε την ύπαρξη
της διαθήκης, γι' αυτό πούλησε το σπίτι. «Εάν ο πατέρας γνώριζε την διαθήκη,
δεν θα το έκανε ποτέ. Δεν θα αδικούσε τα παιδιά του, ούτε θα αγνοούσε την
επιθυμία της μητέρας του». 
Επέμεινε ότι το σπίτι με κάποιο τρόπο πρέπει να
συνδεθεί ξανά με τον πατέρα του, γιατί από εκεί ξεκίνησαν ­ όπως είπε ­ οι
αγώνες του για την δημοκρατία. 
Αποκάλυψε επίσης ότι εκείνος και τα αδέλφια
του είχαν πει να μην το πωλήσει, αλλά σεβάστηκαν την απόφαση του, αφού τότε
δεν υπήρχε η διαθήκη ­ άρα ήταν δικό του. 
Αναφερόμενος στη Δήμητρα
Παπανδρέου, είπε πως ό,τι αισθάνονται για εκείνη ο ίδιος και τα αδέλφια του το
έχουν εκφράσει σε μια δύσκολη στιγμή, την ημέρα της κηδείας του πατέρα τους. Η
κ. Δ. Παπανδρέου πάντως δεν έδειξε να πείθεται με τις εξηγήσεις του Ανδρίκου
Παπανδρέου. 
Όταν εκλήθη να σχολιάσει τις δηλώσεις του, παρέπεμψε σε
παλαιότερη δήλωσή της, στην οποία έλεγε ότι τα παιδιά «σέρνουν την μνήμη του
πατέρα τους στα δικαστήρια». 
Στη σύζυγο του πρώην πρωθυπουργού επετέθη και
ο κ. Θ. Κατσανέβας από το Άργος. Τη χαρακτήρισε «κυρία σε εισαγωγικά» και
υποστήριξε ότι βρίσκεται πίσω από τις επιθέσεις εναντίον της συζύγου του και
των άλλων παιδιών του Ανδρέα Παπανδρέου. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15821N112</ED>
<ID>
ID:205939

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N11&aa=2</URL></REF>


Article

<CATEGORY>vin04</CATEGORY>

 <H2>Το
χαμόγελο αποδίδει...</H2>

ΓΕΝΝΗΘΗΚΕ: Το 1929, στα Καλουδιανά Χανίων. 
ΧΑΜΟΓΕΛΑΕΙ: Πολύ. Γιατί του αρέσει. 
ΤΑΞΙΔΕΥΕΙ: Πολύ. 
ΣΥΓΧΥΖΕΤΑΙ: Εύκολα. Αλλά μετανιώνει αμέσως 
ΟΔΗΓΕΙ:
Τουλάχιστον 8 ώρες την ημέρα. 
ΘΕΩΡΕΙ ΑΝΤΙΣΥΝΑΔΕΛΦΙΚΟ: Το αναμμένο
«καπέλο» τη νύχτα, ενώ έχει ο οδηγός πελάτη. 
ΠΟΛΕΜΑΕΙ: Για μια
καλύτερη ζωή των συναδέλφων του. 
ΛΥΠΑΤΑΙ: Πάρα πολύ εύκολα. 
ONEIPEYETAl: Μια καλύτερη ζωή, με περισσότερο χαμόγελο. 
Συμφωνεί ότι το χαμόγελο κάνει καλό στην υγεία και στην οικονομία, αλλά
και στην... τσέπη του ταξιτζή. Το 1960 ήταν πρόεδρος των οδηγών ταξί. Τον
Μάρτιο του 1975, ένα βράδυ, μαζί με άλλους συναδέλφους, «γράψαμε απεργία στις
πιάτσες» και εγένετο το σωματείο «Άλιμος». Σημερινός πρόεδρος του Συνδικάτου
Αυτοκινητιστών Ταξί Αττικής, ο Μανώλης Μπαντουράκης. 
ΕΡ: Σεμινάρια καλής
συμπεριφοράς; 
ΑΠ: Αναγκαίο βήμα, αλλά να μη μείνουν νεκρό γράμμα. 
ΕΡ:
Το χαμόγελο ­ όταν επιτάσσεται από την Πολιτεία ­ μήπως βλάπτει σοβαρά... την
αξιοπρέπεια; 
ΑΠ: Όχι. Γιατί αποδίδει οικονομικά και στον ίδιο τον οδηγό.

ΕΡ: Λεωφορειόδρομος: πρόοδος ή «πληγή»; 
ΑΠ: «Πληγή». Μεγάλη. Για όλους
όσους κυκλοφορούν με αυτοκίνητο. Και για το περιβάλλον. 
ΕΡ: «Χαμογελάτε»:
Πετυχαίνει ως προσταγή; 
ΑΠ: Όχι. Πρέπει να το καταλάβει ο άλλος. 
ΕΡ:
ΤΑΧΙ: απλώς μέσον μεταφοράς; 
ΑΠ: Μέσον ταχείας μεταφοράς. Σύγχρονο και
αποτελεσματικό «εξομολογητήριο»! 
ΕΡ: Το πιο επικίνδυνο μεροκάματό σας; 
ΑΠ: Όταν νιώθεις την αναπνοή του θανάτου, δίπλα σου... 
ΕΡ: Επιλογή
πελατών; 
ΑΠ: Επιλογή γίνεται. Αντίθετα με τις αρχές του συνδικάτου. Και
πολεμάμε να ανατρέψουμε το φαινόμενο. 
ΕΡ: Η μαφία των αεροδρομίων; 
ΑΠ:
Δεν υπάρχει πια στα αεροδρόμια. Υπάρχει στα πρακτορεία και στους σταθμούς.
Μόνο με αυστηρά αστυνομικά μέτρα θα καταπολεμηθεί. 
ΕΡ: Η εντύπωση του
κοινού για τον επαγγελματικό σας κλάδο. 
ΑΠ: Κατά κανόνα, είναι
ευχαριστημένο. Υπάρχει, βέβαια, αντίδραση από μία μερίδα πελατών. 
ΕΡ: Η
πιο ωραία διαδρομή. 
ΑΠ: Με έναν πολύ ευχάριστο πελάτη, ακόμη και μέσα στην
κυκλοφοριακή συμφόρηση. 
ΕΡ: Κλέψιμο στην ταρίφα. Τρόποι πρόληψης και
καταστολής. 
ΑΠ: Δεν υπάρχουν. Είναι θέμα επαγγελματικής συνείδησης. Και
εγρήγορσης του συνδικάτου στις καταγγελίες. 
ΕΡ: Πίσω από ένα τιμόνι:
Διάθεση; 
ΑΠ: Μεγάλη ψυχολογική και νευρική φόρτιση. Διαρκής υπερένταση.

ΕΡ: Οι πιο επικίνδυνοι και εκνευριστικοί οδηγοί; 
ΑΠ: Αυτοί με μικρά
και παλαιά αυτοκίνητα, που νιώθουν μειονεκτικά. Και γι' αυτό τρέχουν
υπερβολικά. 
ΕΡ: Οι πιο επικίνδυνοι και εκνευριστικοί οδηγοί ταξί; 
ΑΠ:
Οι «αλεξιπτωτιστές». 
ΕΡ: Καλύτεροι πελάτες: Έλληνες ή ξένοι; 
ΑΠ:
Έλληνες. Είναι οι πιο θερμοί. Μετά, οι Αμερικάνοι. 
ΕΡ: Ο χειρότερος
εφιάλτης ενός ταξιτζή; 
ΑΠ: Στον νυχτερινό οδηγό ταξί. Δεν ξέρει εάν θα
τελειώσει τη βάρδια ομαλά. 
ΕΡ: Ειδική άδεια για οδηγούς και ιδιοκτήτες
ταξί. Ορθή; 
ΑΠ: Ορθή. Και πρέπει να δίδεται με αυστηρότερα κριτήρια. 
ΕΡ: Τουριστική ανάπτυξη και ταξιτζήδες. Μεγέθη ανάλογα; 
ΑΠ: Βέβαια.
Είμαστε οι πρώτοι πρεσβευτές της χώρας μας. 
ΕΡ: Ρίσκα του επαγγέλματος.

ΑΠ: Διακινδύνευση της ζωής του οδηγού ταξί. Αλλά και των άλλων. Πεζών και
οδηγών. 
ΕΡ: Πόσο εκπαιδευμένοι είναι οι Έλληνες οδηγοί ταξί; 
ΑΠ: Σε
χαμηλότερο επίπεδο από τους Ευρωπαίους συναδέλφους. 
ΕΡ: Ποιοι ταξιτζήδες
χαμογελάνε σήμερα; 
ΑΠ: Συνήθως, η νέα γενιά. Έχει καλύτερη μόρφωση και
διάθεση. 
ΕΡ: Περιεχόμενο των «σεμιναρίων καλής αγωγής». 
ΑΠ: Εκπαίδευση
για καλή συμπεριφορά. Καθαριότητα. Στοιχειώδεις γνώσεις ξένων γλωσσών. 
ΕΡ:
Γυναίκες οδηγοί ταξί: πιο εξυπηρετικές και χαμογελαστές από τους άνδρες
συναδέλφους; 
ΑΠ: Ναι. Έχουν άλλη νοοτροπία. 
ΕΡ: Ακριβότερο από 1ης
Μαΐου το χιλιόμετρο των ταξί. Η εξυπηρέτηση, καλύτερη; 
ΑΠ: Ελπίζω. Η
αύξηση αυτή, όμως, δεν καλύπτει σχεδόν καμία ανάγκη. 
ΕΡ: Διπλές και
πολλαπλές μισθώσεις. 
ΑΠ: Αναγκαίο καλό. Και αναγκαίο κακό. Η καθημερινή
ζωή καθιστά τον νόμο κενό γράμμα. 
ΕΡ: Κυκλοφοριακό στην Αθήνα: κάθε πέρσι
και καλύτερα; 
ΑΠ: Σίγουρα. Το κυριότερο πλήγμα είναι οι παράνομες
σταθμεύσεις. 
ΕΡ: Λέγεται ότι, όταν απεργείτε, η Αθήνα είναι παράδεισος...
Αληθεύει; 
ΑΠ: Καθόλου. Εύρημα για να μειώνεται η σημασία της απεργίας
είναι. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15821N121</ED>
<ID>
ID:205903

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N12&aa=1</URL></REF>


Article

<CATEGORY>vin06</CATEGORY>

 <H5>Ο ΘΕΣΜΟΣ ΤΟΥ ΓΕΝΙΚΟΥ
ΟΙΚΟΓΕΝΕΙΑΚΟΥ ΓΙΑΤΡΟΥ ΘΑ ΔΩΣΕΙ ΛΥΣΗ ΣΤΗΝ ΠΕΡΙΘΑΛΨΗ</H5>
<H5>Τα
προβλήματα των ατόμων με ειδικές ανάγκες</H5>
<H5>Δεν υπάρχουν οδηγοί,
κινδυνεύουν ασθενείς</H5>
<H2>Μας λείπουν γιατροί</H2>

<AUTHOR>ΝΑΝΑΝΤΑΟΥΝΤΑΚΗ</AUTHOR>

Κατά 20%, τουλάχιστον, θα μπορούσαν να περιοριστούν οι σπατάλες στις δαπάνες
υγείας, αυτές που προέρχονται από την άσκοπη κατανάλωση υπηρεσιών υγείας και
την άσκοπη κίνηση των ασθενών στο σύστημα, αν εφαρμοζόταν ο θεσμός του γενικού
οικογενειακού γιατρού. 
Ο ΕΝΑΣ στους πέντε Έλληνες ασφαλισμένους,
όπως διαπιστώνουν οι οικονομολόγοι της υγείας, πληρώνουν από την τσέπη τους
υπηρεσίες περίθαλψης που θα έπρεπε να πληρώνουν τα ταμεία ­ ή που ενδεχομένως
πληρώνουν και τα ταμεία, αλλά χωρίς να ικανοποιούν τους χρήστες. 
Σύμφωνα
με στοιχεία που ανέφεραν χθες ο πρόεδρος της Ελληνικής Εταιρείας Γενικής
Ιατρικής, κ. Μερκούρης Μποδοσάκης, ο κοσμήτωρ της Υγειονομικής Σχολής, κ.
Γιάννης Κυριόπουλος και ο επ. καθηγητής του Πανεπιστημίου Κρήτης, κ. Χρ.
Λιονής: 
* Η κακή ποιότητα των υπηρεσιών που προσφέρουν τα ταμεία
υποχρεώνει το 20% των ασφαλισμένων του ΤΕΒΕ και του ΟΓΑ να επισκέπτονται
ιδιώτες γιατρούς για εξωνοσοκομειακή φροντίδα, ενώ στο ΙΚΑ το αντίστοιχο
ποσοστό ξεπερνά το 15%. 
* Οι δαπάνες για εξωνοσοκομειακή φροντίδα
αποτελούν το μεγαλύτερο ποσοστό των ιδιωτικών δαπανών για την Υγεία (30%), ενώ
το 34% αφορά δαπάνες για οδοντιατρική περίθαλψη. 
Και να σκεφθεί κανείς
ότι, όπως είπε ο κ. Κυριόπουλος, το 96-98% των περιστατικών μπορούν να
αντιμετωπιστούν από τον οικογενειακό γιατρό, ο οποίος κοστίζει στο σύστημα 40%
λιγότερο από έναν εξειδικευμένο νοσοκομειακό γιατρό. 
Αυτό που συμβαίνει
στην πραγματικότητα στη χώρα μας είναι ότι υπάρχουν μόνο... 700 γενικοί
οικογενειακοί γιατροί και οι θέσεις που υπάρχουν είναι 2.440 και όλες οι
μελέτες ζητούν για την κάλυψη των αναγκών 7.000 γενικούς γιατρούς. 
Ο κ.
Κυριόπουλος άφησε αιχμές και για τη διάθεση των κονδυλίων που διατέθηκαν από
την ΕΟΚ, τα οποία όμως «χάθηκαν» στον δρόμο, και μόλις 7-8 δισ. δραχμές
απορροφήθηκαν και αυτά στην εκπαίδευση γιατρών του ΕΚΑΒ και των αιμοδοσιών.

Ας σημειωθεί ότι σε άλλες χώρες οι γενικοί γιατροί δεν πέφτουν κάτω από
30% του ιατρικού Σώματος, με ιδανική κατάσταση στην Αγγλία όπου σε 65.000
γιατρούς οι 35.000 είναι γενικοί γιατροί (G.Ρ.). 
Είναι ενδεικτικό ότι η
Πορτογαλία, με τα ίδια με εμάς προβλήματα, εκπαίδευσε τα τελευταία χρόνια
5.000 γενικούς γιατρούς, με τους οποίους πιστεύουν ότι θα βάλουν φραγμό στις
άσκοπες δαπάνες. 
Τα θέματα αυτά θα συζητηθούν στο 9ο Πανελλήνιο Συνέδριο
της Ελληνικής Εταιρείας Γενικής Ιατρικής που θα πραγματοποιηθεί από τις 30
Απριλίου ως τις 4 Μαΐου στη Χερσόνησο Ηρακλείου Κρήτης. 
ΤΑ ΠΡΟΒΛΗΜΑΤΑ των ατόμων με
ειδικές ανάγκες θα έπρεπε να είναι ένα από τα σημαντικότερα θέματα του
κοινωνικού διαλόγου, δεδομένου ότι αυτά τα άτομα ανήκουν σε μια από τις πιο
ευάλωτες πληθυσμιακές κατηγορίες σε κρίση. Αυτό αναφέρει σε υπόμνημά της προς
την κυβέρνηση η Εθνική Συνομοσπονδία Ατόμων με Ειδικές Ανάγκες. Όπως δήλωσε ο
πρόεδρος της Συνομοσπονδίας κ. Γ. Βαρδακαστάνης, η οργάνωση θα πάρει μέρος
στις διαδικασίες του κοινωνικού διαλόγου για την ανάπτυξη, την
ανταγωνιστικότητα και την απασχόληση. 
ΚΑΒΑΛΑ 
«ΚΙΝΔΥΝΕΥΟΥΝ άμεσα ζωές ασθενών
υψηλού κινδύνου λόγω έλλειψης οδηγών στο Κρατικό Νοσοκομείο Δράμας, με
αποτέλεσμα να παραμένουν καθηλωμένα τα ασθενοφόρα οχήματα». 
Την καταγγελία
μάς έκανε ο πρόεδρος του νοσηλευτικού ιδρύματος κ. Βασ. Νικήτας, ο οποίος
παραδέχθηκε πως έχασε τη ζωή του Δραμινός καρδιοπαθής, επειδή καθυστέρησε να
πάει το ασθενοφόρο όχημα χωρίς να ευθύνεται κανένας οδηγός». 
Πρόκειται για
τον Στέργιο Αναστασιάδη, 73 χρόνων, από τον Χρυσοκέφαλο Νευροκοπίου που πέθανε
από μαρμαρυγή, περιμένοντας ασθενοφόρο του Νοσοκομείου Δράμας! 
Ο κ.
Νικήτας δήλωσε ότι «σήμερα το νοσοκομείο Δράμας διαθέτει 7 οδηγούς, που πρέπει
να καλύψουν τρεις βάρδιες το 24ωρο και στην καλύτερη περίπτωση (πρωινή βάρδια)
καταφέρνουν να κινήσουν μόνο δύο ασθενοφόρα, ενώ αυτά που μπορούν να κινηθούν
με ασφάλεια είναι τρία και η κινητή μονάδα προληπτικής ιατρικής, η οποία αν
και εγκαινιάσθηκε με επισημότητα, παραμένει ακίνητη στο προαύλιο του
νοσοκομείου!.. 
Ο πρόεδρος του νοσοκομείου έστειλε αλλεπάλληλα έγγραφα στα
υπουργεία Υγείας, Μακεδονίας - Θράκης, στην Περιφέρεια Ανατ. Μακεδονίας και
Θράκης κ.λπ. αλλά δεν δόθηκε λύση. Επιπλέον, παρότι το ΑΣΕΠ προκήρυξε
διαγωνισμό για προσωπικό, δεν έστειλε ούτε έναν οδηγό στη Δράμα. 
Αν δεν
διορισθούν άμεσα τέσσερις τουλάχιστον οδηγοί στο Κρατικό Νοσοκομείο της
Δράμας, τότε το πρόβλημα θα διαιωνίζεται και θα κινδυνεύουν άμεσα ανθρώπινες
ζωές (τραυματίες, ασθενείς με δείκτη υψηλού κινδύνου κ.ά.). 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15821N131</ED>
<ID>
ID:205863

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N13&aa=1</URL></REF>


Article

<CATEGORY>vin02</CATEGORY>

 <H5>Τέρμα τα τάλιρα στο Νέο Ψυχικό
</H5><H5>Συλβάνα Ράπτη</H5>
<H5></H5><H2>Σε πρώτο ενικό</H2>

«ΞΕΡΕΤΕ, δεν
κυκλοφορούν τάλιρα»! Αυτήν την απάντηση πήρα από την υπάλληλο γνωστότατου
σούπερ μάρκετ στον Φάρο Νέου Ψυχικού, όταν αντί για τις πενηνταπέντε δραχμές
που έπρεπε να μου επιστρέψει ρέστα, μου έδωσε μόνο τις πενήντα. Στο ίδιο
σούπερ μάρκετ, σε ανάλογη περίπτωση, πριν από μερικούς μήνες, πήρα την
απάντηση ότι «δεν κυκλοφορούν δραχμές» και πριν από μερικές εβδομάδες μού
απάντησαν ότι «δεν υπάρχουν δίδραχμα». Να υποθέσω ότι την επόμενη εβδομάδα θα
εξαφανιστούν τα πενηντάρικα και την μεθεπόμενη τα εκατοστάρικα; 
Στην
παρατήρησή μου προς την υπάλληλο ότι στο συγκεκριμένο σούπερ μάρκετ αυτό
γίνεται συστηματικά, αλλά και στην ερώτησή μου «γιατί θεωρείτε αυτονόητο ότι η
επιχείρηση μπορεί να χρωστά από ένα τάλιρο σε κάθε πελάτη ­ μετρήστε πόσοι
μπαινοβγαίνουν καθημερινά στο σούπερ μάρκετ ­, ενώ ο πελάτης δεν μπορεί να
οφείλει στην επιχείρηση ένα τάλιρο ή ένα δίδραχμο;», αντί απάντησης, έλαβα
περιφρονητικό βλέμμα ­ και ποιος ξέρει τι μου έσυρε από μέσα της. 
Δεν
έκανε καν τον κόπο να με ρωτήσει αν είχα εγώ τάλιρο, ώστε να μου επιστρέψει
δεκάρικο, εκτός αν είναι εκτός κυκλοφορίας και τα δεκάρικα στην περιοχή του
Νέου Ψυχικού. 
Ζητώ ταπεινά συγγνώμη τόσο από τους υψηλά ισταμένους, όσο
και από τους απλούς υπαλλήλους τού εν λόγω σούπερ μάρκετ και δηλώνω υπευθύνως
ότι δεν θα το ξανακάνω. Ούτε τα ρέστα που δικαιούμαι θα ζητήσω ούτε εξήγηση θα
απαιτήσω. 
Αύριο δε πρωί πρωί θα πάω να διαμαρτυρηθώ εντόνως στην Τράπεζα
της Ελλάδος, διότι δεν έχει ενημερώσει το κοινό ότι βρίσκονται πλέον εκτός
κυκλοφορίας τα μονόδραχμα, τα δίδραχμα και ­ προς το παρόν ­ τα τάλιρα. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15821N132</ED>
<ID>
ID:205944

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N13&aa=2</URL></REF>


Article

<CATEGORY>vin06</CATEGORY>

 <H5>ΑΡΧΙΖΕΙ Η ΚΑΤΑΓΡΑΦΗ ΤΩΝ
ΑΛΛΟΔΑΠΩΝ ΑΠΟ ΤΟΝ ΙΟΥΛΙΟ * ΣΤΟΧΟΣ ΝΑ ΕΝΣΩΜΑΤΩΘΟΥΝ ΜΕΛΛΟΝΤΙΚΑ ΣΤΗΝ ΑΓΟΡΑ
ΕΡΓΑΣΙΑΣ</H5>
<H5>Οι προϋποθέσεις για χορήγηση δεύτερης κάρτας
</H5><H2>Ελπίδα για άδεια εργασίας</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Έως και 10 χρόνια θα μπορούν να εργάζονται
νόμιμα οι αλλοδαποί στη χώρα μας, με στόχο μελλοντικά να ενσωματωθούν στην
αγορά εργασίας και να παίρνουν ακόμη και σύνταξη, αφού θα έχουν τα ίδια
ασφαλιστικά δικαιώματα με τους Έλληνες συναδέλφους τους. Αυτό φυσικά θα
ισχύσει υπό προϋποθέσεις και ανάλογα με την κατάσταση της αγοράς εργασίας και
το είδος της εκτελούμενης εργασίας. 
Η ΑΝΤΙΣΤΡΟΦΗ μέτρηση για την
καταγραφή και νομιμοποίηση των λαθρομεταναστών που ζουν στη χώρα μας και
υπολογίζονται σε 450.000 άρχισε. Τα δύο Προεδρικά Διατάγματα για την καταγραφή
και την έκδοση της κάρτας παραμονής-εργασίας στους λαθρομετανάστες έχουν ήδη
καταρτιστεί και από την 1η Ιουλίου 1997 όσοι αλλοδαποί επιθυμούν θα πρέπει να
προσέλθουν για καταγραφή στα γραφεία του ΟΑΕΔ. 
Συνοπτικά η διαδικασία
καταγραφής και η χορήγηση κάρτας παραμονής-εργασίας έχει ως εξής: 
* Από
την 1.7.1997 θα αρχίσει η καταγραφή των αλλοδαπών. Η καταγραφή μπορεί να γίνει
από τον ίδιο τον αλλοδαπό ή από τον εργοδότη του (εφόσον υπάρχει). Θα
προηγηθεί μεγάλη διαφημιστική καμπάνια από το υπουργείο Εργασίας και τα
εργατικά συνδικάτα, ώστε όλοι οι αλλοδαποί να λάβουν γνώση για το περιεχόμενο
των μέτρων και τα οφέλη του. Η διάρκεια της καταγραφής, ενώ αρχικά έχει
προσδιοριστεί σε 4 μήνες, ενδέχεται να αυξηθεί με υπουργική απόφαση και να
φθάσει τον ένα χρόνο. Κι αυτό γιατί πρέπει να υπάρξει όσο το δυνατόν
μεγαλύτερη ενημέρωση. Όσοι αλλοδαποί προσέλθουν να καταγραφούν θα πάρουν και
την πρώτη κάρτα παραμονής-εργασίας, η οποία θα έχει χρονική ισχύ 6 μηνών με
δικαίωμα ανανέωσης για άλλους 3 μήνες επιπλέον. Η ανανέωση της κάρτας θα
γίνεται ύστερα από υποβολή σχετικής αίτησης στον ΟΑΕΔ και ύστερα από γνώμη
επιτροπής, συγκροτούμενης από τον υπουργό Εργασίας και αποτελούμενης από έναν
εκπρόσωπο του ΟΑΕΔ, έναν εκπρόσωπο της οικείας εργοδοτικής οργάνωσης και έναν
εκπρόσωπο της ΓΣΕΕ, αφού προηγουμένως ληφθούν υπόψη οι συνθήκες της τοπικής
αγοράς εργασίας. 
* Όσοι αλλοδαποί δεν καταγραφούν και δεν πάρουν την κάρτα
θα απελαύνονται. 
* Ώσπου να λήξει το εξάμηνο της πρώτης κάρτας θα υπάρχει
το δικαίωμα από τον ενδιαφερόμενο να υποβάλει αίτηση για τη χορήγηση της
δεύτερης κάρτας παραμονής-εργασίας, η οποία θα έχει διάρκεια από 1 έως 3 έτη
με δυνατότητα ανανέωσης για άλλα 2 επιπλέον έτη. Δηλαδή συνολικά ένας
αλλοδαπός εφόσον έχει τις προϋποθέσεις θα μπορεί να μείνει (με τις δύο κάρτες)
στη χώρα μας 5 έτη και 9 μήνες. 
* Στο δεύτερο Προεδρικό Διάταγμα υπάρχει
διάταξη σύμφωνα με την οποία αλλοδαπός ο οποίος διαμένει αποδεδειγμένα στην
Ελλάδα τουλάχιστον για πέντε χρόνια και διαθέτει επαρκείς πόρους προς κάλυψη
των αναγκών στέγασης και συντήρησής του μπορεί να λάβει κάρτα παραμονής μιας
πενταετίας ακόμη ύστερα από απόφαση επιτροπής. Αυτός ο αλλοδαπός θα μπορεί να
ζητήσει την έλευση και εγκατάσταση πλησίον του των μελών της οικογενείας του.

Όλα αυτά σημαίνουν ότι με τα δύο Προεδρικά Διατάγματα ένας αλλοδαπός θα
μπορεί, με προϋποθέσεις, να έχει κάρτα παραμονής-εργασίας για 10 έτη. Έως
τότε, τονίζει στέλεχος της κυβέρνησης, θα υπάρξει νόμος που θα ρυθμίζει όλα τα
θέματα των αλλοδαπών σε πάγια βάση. Δηλαδή ένας αλλοδαπός θα έχει τη
δυνατότητα ακόμη και να συνταξιοδοτηθεί από το ΙΚΑ ή άλλο φορέα, εφόσον
πληρώνει τις εισφορές του κ.λπ. 
* Οι αλλοδαποί που θα προμηθευτούν τις
κάρτες θα έχουν τα ίδια εργασιακά και ασφαλιστικά δικαιώματα με τους Έλληνες
συναδέλφους τους. 
ΓΙΑ ΝΑ
χορηγηθεί η δεύτερη κάρτα (1 έτος έως 5 έτη) υπάρχουν ορισμένες βασικές
προϋποθέσεις. Αυτές είναι: 
* Η υποβολή από τον αλλοδαπό ή από κοινού από
τον αλλοδαπό και τον οικείο εργοδότη σχετικής αίτησης. 
* Η προσκόμιση της
«Κάρτας Προσωρινής Άδειας Παραμονής Αλλοδαπών» (πρώτη κάρτα). 
*Διαβατήριο
ή άλλο ταξιδιωτικό έγγραφο ή δελτίο ταυτότητας του αλλοδαπού ή βεβαίωση της
οικείας διοικητικής αρχής της χώρας προέλευσής του (με φωτογραφία) ότι υπέβαλε
αίτηση έκδοσης διαβατηρίου ή εν ελλείψει αυτών πιστοποιητικό οικογενειακής
κατάστασης του αλλοδαπού με φωτογραφία, θεωρημένο από την οικεία Ελληνική
Προξενική Αρχή. 
*Αντίγραφο ιδιωτικού συμφωνητικού εργασίας, εάν υπάρχει,
καθώς και βιβλιάριο ασφαλίσεως του αλλοδαπού σε δημόσιο ασφαλιστικό φορέα, ως
κατωτέρω: 
* Ο αλλοδαπός που παρέχει ανεξάρτητες υπηρεσίες οφείλει να
προσκομίσει δελτίο παροχής υπηρεσιών, θεωρημένο από την αρμόδια ΔΟΥ, από το
οποίο να προκύπτει ότι έχει πραγματοποιήσει εισόδημα ανειδίκευτου εργάτη, που
αντιστοιχεί στο ήμισυ τουλάχιστον των εργασίμων ημερών για το χρονικό διάστημα
από την έκδοση της κάρτας προσωρινής άδειας παραμονής έως την υποβολή της
αίτησης για τη χορήγηση της κάρτας παραμονής περιορισμένης χρονικής διάρκειας
(δεύτερη κάρτα). 
* Ο απασχολούμενος σε διαδοχικούς εργοδότες αλλοδαπός
οφείλει να έχει ένσημα εργασίας από τα οποία να προκύπτει ότι έχει
πραγματοποιήσει εισόδημα ανειδίκευτου εργάτη, που αντιστοιχεί στο ήμισυ
τουλάχιστον των εργασίμων ημερών για το χρονικό διάστημα από την έκδοση της
κάρτας προσωρινής άδειας παραμονής αλλοδαπών έως την υποβολή της αίτησης για
τη χορήγηση της κάρτας παραμονής περιορισμένης χρονικής διάρκειας. 
* Ο
απασχολούμενος στην αγροτική οικονομία αλλοδαπός οφείλει να προσκομίσει
αποδείξεις πληρωμής στο ταμείο ασφάλισης αγροτών που να αντιστοιχούν στο
κατώτερο ασφάλιστρο το οποίο καλύπτει το ήμισυ τουλάχιστον των εργασίμων
ημερών για το χρονικό διάστημα από την έκδοση της κάρτας προσωρινής αδείας
παραμονής έως την υποβολή της αίτησης για τη χορήγηση της κάρτας παραμονής
περιορισμένης χρονικής διάρκειας. 
* Ο αλλοδαπός που θα ασκήσει εμπορική
δραστηριότητα οφείλει να υποβάλει αντίγραφο δήλωσης έναρξης επιτηδεύματος και
να έχει ασφαλιστεί στον οικείο ασφαλιστικό φορέα. 
* Πιστοποιητικό υγείας
ημεδαπού κρατικού νοσοκομείου ότι ο αλλοδαπός δεν πάσχει από ανίατη ή
μολυσματική νόσο, που αποτελεί κίνδυνο για τη δημόσια υγεία. 
*
Πιστοποιητικό ποινικού μητρώου της χώρας προέλευσης, καθώς και της ημεδαπής,
από το οποίο προκύπτει ότι ο αλλοδαπός δεν έχει καταδικαστεί. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15821N141</ED>
<ID>
ID:205864

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N14&aa=1</URL></REF>


Article

<CATEGORY>vin06</CATEGORY>

 <H5>ΣΤΟ ΦΩΣ ΤΟ ΝΑΥΑΓΙΟ ΤΟΥ ΘΡΥΛΙΚΟΥ
ΑΝΤΙΤΟΡΠΙΛΙΚΟΥ «ΒΑΣΙΛΙΣΣΑ ΟΛΓΑ» ΠΟΥ ΒΥΘΙΣΤΗΚΕ ΑΠΟ ΤΟΥΣ ΓΕΡΜΑΝΟΥΣ ΣΤΗ ΛΕΡΟ ΤΟ
'43</H5>
<H2>Μνήμες από τον βυθό</H2>

Εικόνες από το θρυλικό πλοίο «Βασίλισσα Όλγα», που βυθίστηκε το 1943 στη Λέρο,
ήλθαν στην επιφάνεια 54 χρόνια μετά, από ομάδα δυτών με επικεφαλής τον Κώστα
Θωκταρίδη. 
Η ΕΡΕΥΝΑ για το ιστορικό πλοίο έγινε σε συνεργασία με
τον Δήμο Λέρου και το Πολεμικό Ναυτικό και έφερε στην επιφάνεια 111
αντικείμενα, τα οποία θα φιλοξενηθούν στο Μουσείο. 
Το αντιτορπιλικό
«Βασίλισσα Όλγα» κτυπήθηκε από γερμανικά αεροπλάνα στις 26 - 9 - 1943, στο
λιμάνι Λακκί της Λέρου, έπειτα από επιθετική περιπολία μεταξύ Κρήτης και Κω.

Τότε έχασαν τη ζωή τους 72 άτομα. Το πλοίο βούλιαξε, αφού κόπηκε στα δύο.

Το ναυάγιο βρέθηκε σε βάθος 32 μέτρων. 
Ύστερα από 40 ώρες υποβρύχιας
έρευνας, η ομάδα Θωκταρίδη έφερε στο φως διάφορα αντικείμενα που
χρησιμοποιούσαν οι αξιωματικοί και οι ναύτες του πλοίου. 
Έχουν βρεθεί
πιρούνια, κουτάλια, ταμπακιέρες, ως και παπούτσια. 
Επίσης, μέσα και γύρω
από το ναυάγιο υπάρχουν βάσεις δύο μεγάλων πυροβόλων, μία βόμβα βυθού και
αρκετά βλήματα. 
Στις τσιμινιέρες διακρίνονται οι τρύπες από τα μυδράλια
των γερμανικών αεροπλάνων. 
Από τα ιστορικά στοιχεία προκύπτει ότι το
«Βασίλισσα Όλγα» πρωτοστάτησε στην επίθεση κατά της Παντελλερίας, του νησιού -
φρουρίου του Μουσολίνι και στην απόβαση της Σικελίας. 
Τη μοιραία μέρα μαζί
με ένα αγγλικό αντιτορπιλικό αποσύρθηκε στο Λακκί. 
Τα γερμανικά αεροπλάνα
όμως του επιτέθηκαν με αποτέλεσμα να βυθιστεί, να χάσουν τη ζωή τους 72 άτομα
και να σωθούν άλλα 141. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15821N151</ED>
<ID>
ID:205865

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N15&aa=1</URL></REF>


Article

<CATEGORY>vin06</CATEGORY>

 <H2>Ξαναζωντανεύουν οι ανεμόμυλοι στη Ρόδο</H2>

<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ 
Η ΠΑΡΑΔΟΣΗ ξαναγυρίζει στη Ρόδο και
μάλιστα με έναν τρόπο εντυπωσιακό. 
Από χθες το πρωί, ένας από τους τρεις
ανεμομύλους στο λιμάνι του Μαντρακιού (που αποτελούν και το σήμα κατατεθέν της
πόλης) επαναλειτουργεί και αλέθει σιτάρι! 
Η λειτουργία του ανεμομύλου
(όπως επίσης και άλλων ανεμομύλων στο νησί) γίνεται με βάση την πιλοτική
εφαρμογή ενός κοινοτικού προγράμματος με την ονομασία Euromol, στο οποίο ­
εκτός από τη Ρόδο ­ μετέχουν η Νάξος, η Πάλμα της Ισπανίας, το Γκότλαντ της
Σουηδίας, το Νόρφολκ της Βρετανίας και το Μπόρνχολμ της Δανίας. 
«Το
πρόγραμμα Euromol έχει στόχο τη μελέτη, καταγραφή, αποκατάσταση,
επαναχρησιμοποίηση και εξέλιξη των παραδοσιακών ανεμομύλων στις χώρες της
Ευρωπαϊκής Ένωσης», τόνισε ο αρχιτέκτονας Νικ. Ζαρίφης, ο οποίος εκπροσώπησε
τη Διεύθυνση Μεσαιωνικής Πόλης του Δήμου της Ρόδου στη συνάντηση που έγινε
στην Πάλμα για να αποφασιστεί η εφαρμογή του εν λόγω προγράμματος. «Ιδιαίτερη
βαρύτητα δίνεται αφενός στην εκπαίδευση τεχνιτών για τη συντήρηση και
αποκατάσταση των ανεμομύλων και αφετέρου στη συνεργασία μηχανικών από
διαφορετικές χώρες για την από κοινού αντιμετώπιση συναφών τεχνικών θεμάτων».

<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15821N152</ED>
<ID>
ID:205915

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N15&aa=2</URL></REF>


Article

<CATEGORY>vin06</CATEGORY>

 <H5>ΤΟ ΠΑΣΧΑ ΜΕΣΑ ΑΠΟ ΤΙΣ ΚΙΤΡΙΝΙΣΜΕΝΕΣ
ΣΕΛΙΔΕΣ ΠΑΛΙΩΝ ΠΕΡΙΟΔΙΚΩΝ</H5>
<H2>Ευχές από
το παρελθόν</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«Θυμήσου κάποιο Πάσχα
αγαπημένο, 
τότε που ήταν κι η αγάπη ζωντανή, 
Πάσχα, τρελό νεανικό κι
ευτυχισμένο, 
που μένει ακόμα σαν εικόνα χθεσινή. 
Ήτανε Πάσχα με
ολόγλυκα τραγούδια, 
ήτανε Πάσχα με θεόγλυκες βραδιές 
Πάσχα που
ανάσταινε το χώμα / 
απ' τα λουλούδια, 
Πάσχα που έσμιγε μ' αγάπη / 
τις καρδιές» 
ΟΙ ΠΑΣΧΑΛΙΝΟΙ στίχοι του συγγραφέα Δημήτρη Γιαννουκάκη, στον «Θησαυρό» του
1949, μας γυρίζουν πίσω 48 ολόκληρα χρόνια, μια ολόκληρη ζωή. 
Δημιουργούν
μια αισθητική αλλιώτικη. Το κοινό στοιχείο που μπορεί να δένει το χτες με το
σήμερα είναι η νοσταλγία. 
Αν στην εποχή μας νοσταλγούμε στιγμές από τις
ημέρες του Πάσχα των δεκαετιών του '40, του '50 και του '60, το ίδιο συνέβαινε
και σ' αυτές τις παλιές εποχές. Αυτό τουλάχιστον φαίνεται από κείμενα, στίχους
και χρονογραφήματα στις εφημερίδες και τα περιοδικά που κυκλοφορούσαν μετά την
κατοχή και τον εμφύλιο, δηλαδή στις αρχές του 1950. Με γλαφυρό τρόπο ο
αξέχαστος Παύλος Παλαιολόγος αναφέρεται στον εορτασμό του Πάσχα το 1900. 
Γενικά όλοι οι χρονογράφοι έγραφαν με την ψυχή τους κείμενα για το Πάσχα.
Έδιναν το στίγμα της μεγάλης γιορτής με τον δικό τους τρόπο. Τα κείμενα μπορεί
να ήταν γραφικά, αλλά για λόγους συναισθηματικούς προκαλούν ακόμη και σήμερα
το ενδιαφέρον: 
«Οι καμπάνες ψηλά κτυπούν ακόμη, κτυπούν πάντα γοργά, με
χαρά για ν' αναγγείλουν τη μεγάλη νίκη. Για ν' αναγγείλουν πως βασιλεύει η
αγάπη, πως το μίσος νικήθηκε, πως εχθροί πια δεν υπάρχουν. Και κάτω οι
άνθρωποι ψάλλουν με μια φωνή Χριστός Ανέστη!». 
Όλες οι περιγραφές ήταν
ζωντανές, λιτές και λυρικές, έδιναν ­ τότε ­ στον κόσμο κάποιες ελπίδες. Το
Πάσχα παραμένει πάντα μια γιορτή αγάπης, φιλίας, ανανέωσης: 
«Τα σκότη
εχάθηκαν γύρω μας κι η νύχτα φεγγοβολάει από το φως της αγάπης. 
Σηκώστε
ψηλά τις λαμπάδες. Πριν λίγο ο ουρανός ήταν κατάστικτος από άστρα τ' ουρανού,
θα νόμιζε πως 'κείνα χαμήλωσαν για να μεταδώσουν σ' αυτά εδώ το φως τους, πως
τα λευκά κεράκια των πιστών δεν είναι παρά σπίθες πεσμένες από τα άστρα». 
Με εντυπωσιακό τρόπο παρουσίαζαν το Πάσχα τα μεγαλύτερα εβδομαδιαία (κυρίως)
και μηνιαία περιοδικά άλλων εποχών. 
Εξώφυλλα έγχρωμα, εικαστικά, αλλά και
οπισθόφυλλα με ωραίες γελοιογραφίες, έδιναν το στίγμα της μεγάλης γιορτής της
Χριστιανοσύνης. 
«ΤΑ ΝΕΑ» παρουσιάζουν σήμερα εικόνες με εξώφυλλα παλιών
περιοδικών μεγάλης κυκλοφορίας, όπως ο «Θεατής», που κυκλοφορούσε πριν από τον
πόλεμο του '40. Επρόκειτο για εβδομαδιαία εικονογραφημένη επιθεώρηση με μεγάλη
κυκλοφορία. Ο «Θησαυρός» και το «Ρομάντσο». Δύο λαϊκά περιοδικά που κάλυπταν
το μεγάλο μέρος κυκλοφορίας στον περιοδικό Τύπο. Και οι «Δρόμοι της Ειρήνης»,
το μηνιαίο περιοδικό της Αριστεράς που κυκλοφορούσε στα τέλη του '50 με αρχές
της δεκαετίας του 1960 με ποικίλη ύλη και θέματα επιστημονικά. 
«Πάσχα
φίλοι μου και πάλι 
κι ονειρεύονται πολλοί 
κι ένας πόθος τόσα στήθη 
φιλησύχων πυρπολεί» 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15821N161</ED>
<ID>
ID:205866

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N16&aa=1</URL></REF>


Article

<CATEGORY>vin06</CATEGORY>

 <H5>«ΤΟ ΙΔΙΟ ΚΑΝΕΙ»,
ΛΕΝΕ ΟΙ ΕΙΔΙΚΟΙ</H5>
<H5>Κατασχέθηκαν ακατάλληλα
προϊόντα</H5>
<H2>Αρνί - κατσίκι, σημειώστε... «Χ»</H2>

Αρνί ή κατσίκι; Το... δίλημμα, όταν πρόκειται για μια φορά το
χρόνο, μάλλον δεν έχει ιδιαίτερη σημασία. Οι ειδικοί λένε πως η κατανάλωση με
μέτρο, τόσο του ενός όσο και του άλλου είδους κρέατος, δεν επιβαρύνει τους
καταναλωτές με προβλήματα υγείας. Έστω κι αν το αρνί «είναι πιο πλούσιο σε
λιπαρά». Τελικά, μάλλον η γεύση κάνει τη διαφορά. 
ΚΑΘΕ ΧΡΟΝΟ τέτοια
εποχή το αρνί αποτελεί το είδος του κρέατος που κατεξοχήν καταναλώνεται. Και
έτσι, άλλα είδη κρέατος, όπως για παράδειγμα το μοσχάρι, που όλο τον υπόλοιπο
καιρό γεμίζουν τις τσάντες των καταναλωτών, τέτοιες μέρες μένουν στους
πάγκους. Όμως τα πράγματα είναι διαφορετικά σε ό,τι αφορά το κατσίκι. Και αυτό
επειδή πολλοί το θεωρούν πιο υγιεινό κρέας από το αρνί «μιας και περιέχει
λιγότερα λιπαρά και δεν αυξάνει την χοληστερίνη». Η αλήθεια βρίσκεται κάπου
στη μέση. 
ΣΤΗΝ ΑΓΟΡΑ 
Το σχετικό ενδιαφέρον που υπάρχει
ως προς την αγορά κατσικιού, στη διάρκεια της Μεγάλης Εβδομάδας, φαίνεται
χαρακτηριστικά και από τους παρακάτω αριθμούς. Στην αγορά του Ρέντη, από τη
Μεγάλη Δευτέρα μέχρι χθες είχαν εισρεύσει για πούλημα περίπου 28.000
«κεφάλια», ενώ τα αρνιά ήταν περίπου στα 56.000 κεφάλια. Οι μισές δηλαδή
ποσότητες κρέατος ήταν κατσίκι. 
Και τα δύο ζώα, προτού φθάσουν να
πωλούνται στα κρεοπωλεία, έχουν μεγαλώσει σε συνθήκες «παραγωγής». Τουλάχιστον
στη συντριπτική τους πλειοψηφία. Όμως παρά τις ανάλογες συνθήκες σίτισης και
στις δύο περιπτώσεις, «το κρέας του αρνιού είναι πλουσιότερο σε λιπαρά για
λόγους που», όπως λέει ο κτηνίατρος κ. Θ. Θεοδοσιάδης, «έχουν να κάνουν με την
οργανική δομή του σώματός του». «Δηλαδή, σε σύγκριση με το κατσίκι, το αρνί
παρουσιάζει μεγαλύτερη συγκέντρωση ανόργανων αλάτων, τα οποία και σωρεύουν τις
λιπαρές ουσίες». 
ΘΕΡΜΙΔΕΣ 
Το αρνί λοιπόν είναι πιο
πλούσιο σε θερμίδες. «Στα 100 γραμμάρια κρέατος οι θερμίδες του είναι από 162
μέχρι 360, ενώ για το κατσίκι ο αντίστοιχος αριθμός είναι περίπου 166» μας
πληροφορεί η διαιτολόγος κ. Μαρία Κλαδάκη. 
«Οι δε θερμίδες του αρνιού,
πάντα ανάλογα με το σημείο του σώματός του, μπορούν να κυμαίνονται από 56 έως
95 ανά 100 γραμμάρια». 
Το ερώτημα όμως που γεννιέται, είναι κατά πόσο η
κατανάλωση αρνιού, με δεδομένη την «υπεροχή» του σε λιπαρά, μπορεί να
δημιουργήσει προβλήματα σε ανθρώπους που ακολουθούν, λόγω κάποιας παθήσεως,
ένα συγκεκριμένο διαιτολόγιο. 
Την απάντηση δίνει η επίσης διαιτολόγος, κ.
Αγγελική Τσαρούχη: «Στο πασχαλιάτικο τραπέζι, με το αρνί και τα αυγά, όλοι
μπορούν να συμμετάσχουν. Συνήθως η χοληστερίνη δεν μπορεί να επηρεαστεί από
την λογική κατανάλωση ενός επιλεγμένου τμήματος (άπαχου) από το κρέας του
αρνιού, μια φορά το χρόνο. Εκτός αν υπάρχει αυστηρή υπόδειξη γιατρού που
επιβάλλει την απαγόρευση». 
ΜΕΓΑΛΕΣ ποσότητες ακατάλληλων τροφίμων, που προορίζονταν
για το πασχαλινό τραπέζι, κατασχέθηκαν, έπειτα από έφοδο ανδρών της
Αστυνομικής Διεύθυνσης Πειραιώς, την περασμένη Δευτέρα. Ειδικότερα,
κατασχέθηκαν από τα «Ψυγεία Αττικής» 18 τόνοι κοτόπουλα της εταιρείας «GENINK
HELLAS», προελεύσεως Ολλανδίας, διότι δεν είχαν ενδείξεις με την ημερομηνία
παραγωγής, σφαγής και λήξεως. 
Επίσης, για τον ίδιο λόγο κατασχέθηκαν
τέσσερις τόνοι σκουμπριά, της εταιρείας «Νικόλαος Αγιανόγλου», και ένας τόνος
και 200 κιλά κεφαλάκια αρνιών κατεψυγμένα, της εταιρείας «Ασγουδάκη Α.Ε.»,
προελεύσεως Ισπανίας, διότι η ημερομηνία αναλώσεως είχε λήξει από τον
περασμένο Μάρτιο. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15821N171</ED>
<ID>
ID:205867

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N17&aa=1</URL></REF>


Article

<CATEGORY>vin06</CATEGORY>

 <H2>Ανοικτά ταχυδρομεία και το Μ. Σάββατο</H2>

ΑΝΟΙΚΤΑ θα παραμείνουν
αύριο Μεγάλη Παρασκευή και μεθαύριο Μεγάλο Σάββατο, από τις 11 π.μ. έως τις 4
μ.μ., τα παρακάτω Ταχυδρομικά Γραφεία σε όλη τη χώρα, σύμφωνα με ανακοίνωση
των ΕΛΤΑ: 
Κεντρικό Αθήνας, Πλατείας Συντάγματος, Ομονοίας, Κεντρικό
Πειραιά, Κεντρικό Θεσσαλονίκης, Κεντρικό Ρόδου, Κεντρικό Κέρκυρας, Κεντρικό
Χανίων, Κεντρικό Ηρακλείου Κρήτης και της Ακρόπολης. 
Εξάλλου, την Κυριακή
και τη Δευτέρα του Πάσχα θα λειτουργήσουν μόνο τα Ταχυδρομικά Γραφεία του
Ανατολικού Αεροδρομίου και του Λιμανιού του Πειραιά, τα οποία θα είναι ανοικτά
και τη Μ. Παρασκευή και το Μ. Σάββατο. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15821N172</ED>
<ID>
ID:205916

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N17&aa=2</URL></REF>


Article

<CATEGORY>vin06</CATEGORY>

 <H2>Τα δρομολόγια του μετρό</H2>

ΝΩΡΙΤΕΡΑ θα σταματήσει το Μ. Σάββατο το
βράδυ η λειτουργία του ηλεκτρικού σιδηροδρόμου και των πράσινων λεωφορείων.

Σύμφωνα με ανακοίνωση των ΗΣΑΠ, το τελευταίο δρομολόγιο του ηλεκτρικού από
Κηφισιά προς Πειραιά θα αναχωρήσει στις 10.35 μ.μ. Από Κηφισιά προς Ομόνοια
στις 10.55 μ.μ., από Ομόνοια προς Κηφισιά στις 10.25 μ.μ., από Ομόνοια προς
Πειραιά στις 11.05 μ.μ., από Πειραιά προς Κηφισιά στις 10.05 μ.μ. και από
Πειραιά προς Ομόνοια στις 10.35 μ.μ. 
Εξάλλου, το τελευταίο δρομολόγιο της
γραμμής 040 των πράσινων λεωφορείων από Πειραιά προς Σύνταγμα θα γίνει στις
10.25 μ.μ. και από Σύνταγμα προς Πειραιά στις 11 μ.μ., ενώ το τελευταίο
δρομολόγιο της γραμμής 843 από Πειραιά προς Πέραμα θα γίνει στις 10.30 μ.μ.
και από Πέραμα προς Πειραιά στις 11 μ.μ. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15821N173</ED>
<ID>
ID:205951

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N17&aa=3</URL></REF>


Article

<CATEGORY>vin06</CATEGORY>

 <H2>Πάσχα ανοίγει το καζίνο Σύρου</H2>

ΑΝΗΜΕΡΑ του Πάσχα θα ανοίξει
επισήμως τις πύλες του για το κοινό το έκτο ιδιωτικό καζίνο της χώρας. 
Πρόκειται για το καζίνο Σύρου, του οποίου η άδεια έχει παραχωρηθεί στην
κοινοπραξία Καζίνο Αιγαίου. Σε αυτή μετέχουν ο Δήμος Ερμούπολης και η εταιρεία
Almo International (συστήματα πληροφορικής), που ανήκει σε Ελληνοαυστραλούς
επιχειρηματίες. 
Το καζίνο Σύρου «απλώνεται» σε δύο οικοδομικά τετράγωνα
στην παραλία της Ερμούπολης (οδός Στ. Πρωΐου) και στεγάζεται σε αναπαλαιωμένα
κτίρια, των οποίων η κατασκευή χρονολογείται από το 1825. 
Στο συγκρότημα
του καζίνο θα λειτουργούν 27 επιτραπέζια παιχνίδια και 185 ηλεκτρονικά
παιχνίδια (κουλοχέρηδες). Επίσης, θα λειτουργεί εστιατόριο πέντε αστέρων. 
Το προσωπικό του καζίνο αριθμεί συνολικά 280 εργαζόμενους, η πλειονότητα των
οποίων είναι μόνιμοι κάτοικοι της Σύρου. 
Σύμφωνα με ανακοίνωση της
κοινοπραξίας το συνολικό κόστος των έως τώρα επενδύσεων ανήλθε σε 3,5 δισ.
δραχμές. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15821N174</ED>
<ID>
ID:205971

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N17&aa=4</URL></REF>


Article

<CATEGORY>vin06</CATEGORY>

 <H2>Τρίτο αεροσκάφος για την AIR GREECE</H2>

<AUTHOR>Κ. ΜΠΟΓΔΑΝΙΔΗΣ</AUTHOR>

ΣΕ ΜΙΑ από τις πλέον
αξιόπιστες και δυναμικές αεροπορικές εταιρείες της χώρας εξελίσσεται η AIR
GREECE, η οποία χθες παρέλαβε το τρίτο αεροσκάφος της, που φέρει το όνομα
«ΜΑΚΕΔΟΝΙΑ». 
Το αεροσκάφος, τύπου ATR-72 των 70 θέσεων, έφτασε απευθείας
από τη Γαλλία στο αεροδρόμιο «Νίκος Καζαντζάκης» του Ηρακλείου και από σήμερα
δρομολογείται στις γραμμές εσωτερικού συμπληρώνοντας το θερινό πρόγραμμα
πτήσεων. 
Στο αεροδρόμιο υποδέχθηκαν το αεροσκάφος ο πρόεδρος κ. Κώστας
Μπαντουβάς και το διοικητικό συμβούλιο της εταιρείας, η οποία χρόνο με τον
χρόνο αυξάνει τις δραστηριότητές της. 
Την προηγούμενη χρονιά η AIR GREECE
διακίνησε 258.000 επιβάτες (το 95% από πτήσεις του εσωτερικού), ενώ ο
συνολικός τζίρος ξεπέρασε τα 3,5 δισεκατομμύρια δραχμές. 
Όπως τόνισε στα
«ΝΕΑ» το στέλεχος της εταιρείας κ. Λεωνίδας Παπαδαβασιλάκης, «η αύξηση των
αναγκών της εταιρείας, αλλά και η μεγάλη εμπιστοσύνη του επιβατικού κοινού
συνέβαλαν στο να αποφασίσουμε να πάρουμε ένα ακόμη αεροσκάφος». 
Το
«ΜΑΚΕΔΟΝΙΑ» μισθώθηκε από τη γαλλική εταιρεία TRT με τη μέθοδο «λίζινγκ» και
προτιμήθηκε αυτός ο τύπος αφού μέχρι τώρα η AIR GREECE είναι ικανοποιημένη με
την απόδοση, την οικονομία και την ασφάλεια των 2 ATR-72 που ήδη κατέχει. 
Με τα 3 αεροσκάφη η εταιρεία προσθέτει και νέα δρομολόγια στο πρόγραμμά της.
Οι πτήσεις από Ηράκλειο - Αθήνα γίνονται 3, από Ηράκλειο - Θεσσαλονίκη δύο,
ενώ θα γίνεται και πτήση καθημερινά από τα Χανιά προς την Αθήνα και
αντίστροφα. 
Επίσης, συνδέονται απευθείας η Ρόδος με τη Θεσσαλονίκη και το
Ηράκλειο με τη Ρόδο καθημερινά. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15821N175</ED>
<ID>
ID:205985

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N17&aa=5</URL></REF>


Article

<CATEGORY>vin06</CATEGORY>

 <H5>ΟΙ ΖΗΜΙΕΣ ΑΝΕΡΧΟΝΤΑΙ ΣΕ 300.000.000
ΔΡΧ.</H5>
<H2>Κόλαση φωτιάς</H2>

Κόλαση φωτιάς χθες το πρωί στο Σχηματάρι. Για τέσσερις ώρες μαινόταν η φωτιά
στο ελαιουργικό εργοστάσιο Μινέρβα. Τεράστιες φλόγες έκαναν στάχτη ό,τι υπήρχε
στον αποθηκευτικό χώρο, ενώ μαύρα σύννεφα καπνού είχαν σκεπάσει την περιοχή

Η καταστροφική πυρκαγιά στην ελαιουργική βιομηχανία Μινέρβα ξέσπασε στις
8.50 το πρωί στον αποθηκευτικό χώρο με υλικά συσκευασίας. Την ώρα εκείνη στην
αποθήκη εργάζονταν τέσσερις υπάλληλοι και σε όλο το κτίριο βρίσκονταν 40
εργαζόμενοι. 
Με πυροσβεστήρες οι υπάλληλοι προσπάθησαν αρχικά να σβήσουν
τις πρώτες εστίες. Τα εύφλεκτα όμως υλικά που υπήρχαν στην αποθήκη έκαναν τη
φωτιά να πάρει τεράστιες διαστάσεις. Μέσα σε λίγα λεπτά της ώρας, η αποθήκη
έκτασης 1.000 τ.μ. παραδόθηκε στις φλόγες. Έντρομοι τότε οι υπάλληλοι
αναγκάσθηκαν να εγκαταλείψουν το εργοστάσιο. Ανεξέλεγκτη η πυρκαγιά απειλούσε
και τους άλλους χώρους της ελαιουργικής βιομηχανίας, όπου υπήρχαν μηχανήματα
μεγάλης αξίας. Ο κίνδυνος ολοκαυτώματος ήταν μεγάλος καθώς οι φλόγες πλησίαζαν
τις μεγάλες δεξαμενές λαδιού που υπήρχαν στο εργοστάσιο. Λίγο αργότερα η οροφή
της αποθήκης κατέρρευσε. 
Συναγερμός σήμανε στην Πυροσβεστική Υπηρεσία
μόλις οι υπεύθυνοι του εργοστασίου ειδοποίησαν για τη φωτιά. Στο φλεγόμενο
εργοστάσιο έσπευσαν 25 οχήματα από την Πυροσβεστική Υπηρεσία της Αθήνας και
από τις γύρω περιοχές. Εβδομήντα πυροσβέστες ρίχθηκαν στη μάχη για να σβήσουν
τη φωτιά. Το έργο της κατάσβεσης στο κτίριο που είχε λαμπαδιάσει ήταν πολύ
δύσκολο. Οι καπνοί είχαν μετατρέψει το χώρο σε θάλαμο αερίων και οι
πυροσβέστες χρειάσθηκε να χρησιμοποιήσουν ειδικές μάσκες για να μπουν στο
κτίριο. 
Ύστερα από μάχη που κράτησε τέσσερις ώρες οι πυροσβέστες κατάφεραν
να περιορίσουν τη φωτιά στην αποθήκη και να τη θέσουν υπό έλεγχο. Η φωτιά
τελικά σβήστηκε στη 1 το μεσημέρι. Οχήματα της Πυροσβεστικής παρέμειναν όμως
όλη τη νύκτα στο εργοστάσιο για να προλάβουν τυχόν αναζωπύρωση της φωτιάς.
Σύμφωνα με τις πρώτες εκτιμήσεις οι ζημιές που προκάλεσε η μεγάλη φωτιά
ανέρχονται στα 300.000.000 δρχ. Το εργοστάσιο ήταν καινούργιο και είχε αρχίσει
να λειτουργεί πριν από οκτώ μήνες. Για την αιτία που προκάλεσε την πυρκαγιά
διεξάγουν ανακρίσεις αξιωματικοί του ανακριτικού τμήματος της Πυροσβεστικής.
Σύμφωνα με μαρτυρίες η φωτιά εκδηλώθηκε κοντά στην οροφή της αποθήκης και
πιθανόν να οφείλεται σε βραχυκύκλωμα. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N18</CAT>
<ED>
Κωδικός άρθρου: A15821N181</ED>
<ID>
ID:205868

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N18&aa=1</URL></REF>


Article

<CATEGORY>vin06</CATEGORY>

 <H2>Μόνιμα εισαγγελέας στο Πέραμα</H2>

ΕΙΣΑΓΓΕΛΕΑΣ σε μόνιμη βάση θα
υπάρχει πλέον στη Ναυπηγοεπισκευαστικη Ζώνη Περάματος, προκείμενου να
επιβλέπει αν τηρούνται ή όχι τα μέτρα ασφαλείας των εργαζομένων και αν
τηρείται η νομοθεσία και αν λειτουργούν επαρκώς οι 5μελείς επιτροπές ελέγχου.
Ο εισαγγελέας θα υποβάλλει κάθε μήνα αναφορά στον προϊστάμενο της Εισαγγελίας
Εφετών Πειραιά κ. Βασίλη Παπαδάκη. Στο μεταξύ, χθες το μεσημέρι έγινε η κηδεία
του άτυχου Δημήτρη Κύρου, που βρήκε προχθές τραγικό θάνατο ενώ εργαζόταν στα
διπύθμενα του επιβατηγού - οχηματαγωγού «Ionian Bridge». Λίγη ώρα πριν
οδηγήθηκαν στον εισαγγελέα ο υπεύθυνος εργασίας του συνεργείου της εταιρείας
«Ναυπηγοεπισκευαστική 
Ικονίου ΕΠΕ» Γιώργος Χαρίτος, ο πλοίαρχος Διονύσης
Βασιλάτος και ο τεχνικός ασφαλείας του «Ionian Bridge» Αθανάσιος Κοπούκης. Ο
εισαγγελέας άσκησε εναντίον τους δίωξη για ανθρωποκτονία από αμέλεια και
αφέθηκαν ελεύθεροι. 
Ο εργολάβος του συνεργείου Όμηρος Βουδούρης
εξακολουθεί να αναζητείται. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N18</CAT>
<ED>
Κωδικός άρθρου: A15821N182</ED>
<ID>
ID:205917

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N18&aa=2</URL></REF>


Article

<CATEGORY>vin06</CATEGORY>

 <H5>ΟΙ ΓΥΝΑΙΚΕΣ ΠΟΥ
ΠΑΡΕΝΟΧΛΟΥΝΤΑΙ ΣΕΞΟΥΑΛΙΚΑ ΣΤΟΝ ΧΩΡΟ ΕΡΓΑΣΙΑΣ ΠΡΕΠΕΙ ΝΑ ΚΑΤΑΓΓΕΛΟΥΝ ΤΗΝ
ΠΑΡΕΝΟΧΛΗΣΗ</H5>
<H2>Μη φοβάστε τον άνδρα-αφέντη</H2>

«Η σεξουαλική παρενόχληση στον χώρο εργασίας είναι ένα φαινόμενο
πολύ πιο διαδεδομένο απ' όσο κοινώς θεωρείται», αναφέρει η κ. Αλίκη
Γιωτοπούλου-Μαραγκοπούλου, εγκληματολόγος, καθηγήτρια του Παντείου
Πανεπιστημίου και πρόεδρος του Ιδρύματος Μαραγκοπούλου για τα Δικαιώματα του
Ανθρώπου. Και συνεχίζει: «Και φυσικά, στηρίζεται στην αντίληψη ότι η γυναίκα
έχει ως ρόλο την εξυπηρέτηση του άνδρα σε κάθε έκφραση της ζωής. Ο
άνδρας-αφέντης δικαιούται να κάνει χρήση της γυναίκας και για την ικανοποίηση
των σεξουαλικών του επιθυμιών, ακόμη και στο πεδίο της εργασίας. Και όταν η
γυναίκα δεν έχει καμία διάθεση γι' αυτό».Η κ. ΜΑΡΑΓΚΟΠΟΥΛΟΥ ανέφερε ότι ο
Σύνδεσμος για τα Δικαιώματα της Γυναίκας ανακίνησε το θέμα στην Ελλάδα, εδώ
και δέκα χρόνια, και πραγματοποίησε μία εκτεταμένη έρευνα. Υπεύθυνη της
έρευνας είναι η κ. Ιωάννα Μαγγανάρα, κοινωνιολόγος. Το δείγμα των ερωτηθέντων
ήταν αντιπροσωπευτικό: 1.056 γυναίκες και 462 άνδρες, έγγαμοι και άγαμοι, από
διάφορες υπηρεσίες, διαφόρων βαθμών και διαφορετικής μόρφωσης. Μεταξύ των
ερωτημάτων ήταν: εάν έχουν γνώση του φαινομένου της σεξουαλικής παρενόχλησης
στην εργασία, τι θεωρούν ως σεξουαλική παρενόχληση, με τι τρόπους αυτή
πραγματοποιείται, καθώς και ποια πρέπει να είναι η αντίδραση των θυμάτων». 
«Είναι αξιοσημείωτο ότι το 68% των ανδρών και το 69% των γυναικών απάντησαν
ότι γνώριζαν πως υπάρχει πράγματι σεξουαλική παρενόχληση στο περιβάλλον της
εργασίας», λέει η κ. Μαραγκοπούλου. Όσο για τους τρόπους, σύμφωνα με την
έρευνα, με τους οποίους πραγματοποιείται η παρενόχληση; «Ανεπιθύμητα βλέμματα,
χειρονομίες, υπονοούμενα, σχόλια. Ανεπιθύμητα γράμματα, τηλέφωνα, επίδειξη
εντύπων ή πραγμάτων άσεμνου χαρακτήρα. Ανεπιθύμητη επαφή με σεξουαλικό
χαρακτήρα, ανεπιθύμητη πίεση για συναντήσεις. Ανεπιθύμητη πίεση για σύναψη
σεξουαλικών σχέσεων. Μέχρι και απόπειρα βιασμού... 
Ενδιαφέρον είναι επίσης
ότι συμπίπτουν άνδρες και γυναίκες στην απάντηση για τον τρόπο αντίδρασης των
παρενοχλούμενων γυναικών. Ένα 83% των ανδρών και ένα 86% των γυναικών
απάντησαν ότι πρέπει να είναι αποφασιστική αντίκρουση η αντίδραση. Και η κ.
Μαραγκοπούλου σχολιάζει: «Αυτή όμως η αντίκρουση είναι δύσκολη στην πράξη,
γιατί συνήθως οι παρενοχλούντες είναι προϊστάμενοι. Οι δε συνάδελφοι των
θυμάτων ­ άνδρες και γυναίκες ­ διστάζουν να μαρτυρήσουν, φοβούμενοι για τη
δική τους σταδιοδρομία. Και αυτό, παρ' όλο που το 52% των γυναικών που
ερωτήθηκαν είπαν ότι είχαν υποστεί οι ίδιες σεξουαλική παρενόχληση». 
«Αυτό
σημαίνει, συνεχίζει η κ. Μαραγκοπούλου, ότι ο φόβος και η ατολμία ενισχύουν
τους επιτιθέμενους ­ συνήθως προϊσταμένους ­ οι οποίοι καταχρώνται την εξουσία
που έχουν για την πρόσληψη ή σταδιοδρομία των γυναικών υφισταμένων τους,
πράγμα που φουντώνει το φαινόμενο. Γι' αυτό οι φεμινιστικές οργανώσεις σε όλον
τον κόσμο τονίζουν την ανάγκη τα θύματα της σεξουαλικής παρενόχλησης να
χρησιμοποιούν όλα τα νόμιμα μέσα εναντίον του δράστη. Αλλά και όλες οι άλλες
γυναίκες να συμπαρίστανται ενωμένες, ώστε να μη βρεθεί τελικά εκτός υπηρεσίας
η ζημιωμένη, αυτή δηλαδή που είχε το θάρρος να καταγγείλει». 
Στατιστικά
τώρα, σε σχέση με το φαινόμενο της σεξουαλικής παρενόχλησης στον χώρο
εργασίας, σύμφωνα με έρευνες που έγιναν πριν από λίγα χρόνια, στις χώρες της
Ευρώπης πρώτη στη σεξουαλική παρενόχληση έρχεται η Ισπανία. Εκεί, το 84% των
γυναικών που ερωτήθηκαν δέχθηκε ότι είχε παρενοχληθεί σεξουαλικά στην εργασία.
Στη Γερμανία, το ποσοστό ανέρχεται στο 59%, στην Ολλανδία στο 58%, στη Μεγάλη
Βρετανία στο 51% και στη Γαλλία στο 47,8%. Στην Ιρλανδία υπάρχει το μικρότερο
ποσοστό, δηλαδή, 22%. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N19</CAT>
<ED>
Κωδικός άρθρου: A15821N191</ED>
<ID>
ID:205869

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N19&aa=1</URL></REF>


Article

<CATEGORY>vin06</CATEGORY>

 <H2>Προστασία
και από τις συλλογικές συμβάσεις</H2>

<AUTHOR>ΦΩΤΕΙΝΗ ΣΙΑΝΟΥ</AUTHOR>

ΜΙΑ ΕΡΓΑΖΟΜΕΝΗ είχε το
κουράγιο να καταγγείλει επισήμως και επωνύμως στο συνδικάτο της ότι απολύθηκε
από τη δουλειά της γιατί δεν ενέδωσε στην μακρόχρονη φορτική πίεση σεξουαλικού
χαρακτήρα του προϊσταμένου της. Η σεξουαλική παρενόχληση αποτελεί συνηθισμένο
φαινόμενο στους εργασιακούς χώρους. 
Ωστόσο, αποτελεί ακόμη ένα θέμα
ταμπού, που προκαλεί γελάκια και τη γελοιοποίηση του θύματος. Γι' αυτό και δεν
υπάρχουν πολλές καταγγελίες, γι' αυτό και σπάνια οι καταγγελίες που υπάρχουν
βλέπουν το φως της δημοσιότητας. Στη συγκεκριμένη περίπτωση, ο ιεραρχικά
ανώτερος, που καταχράστηκε την όποια εξουσία του, είναι και συνδικαλιστής.
Άνθρωπος, δηλαδή, που έχει ιερή υποχρέωση να εκφράζει τα συμφέροντα και τις
ανάγκες των εργαζομένων, αντρών και γυναικών, να τους υπερασπίζεται από τις
επιθέσεις της εργοδοσίας, να διαπαιδαγωγεί τους εργαζομένους με την προσωπική
του στάση ζωής, στο πνεύμα της αξιοπρέπειας, της ισότητας, της αλληλεγγύης,
των αρχών και αξιών της εργατικής τάξης και των εργαζομένων. Μια σοβαρή
απάντηση από την πλευρά του συνδικαλιστικού κινήματος δόθηκε χθες, με την
επίσημη καταγγελία της Γραμματείας Γυναικών ΓΣΕΕ. 
Η δεύτερη οφείλεται να
δοθεί μέσα από τις συλλογικές συμβάσεις εργασίας, από όπου θα εκπέμπεται σαφές
μήνυμα ότι αυτές οι συμπεριφορές είναι απαράδεκτες και θα αντιμετωπίζονται με
σοβαρότητα και αυστηρότητα. 
* Η Φωτεινή Σιάνου είναι υπεύθυνη
Γραμματείας Γυναικών της ΓΣΕΕ. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N19</CAT>
<ED>
Κωδικός άρθρου: A15821N192</ED>
<ID>
ID:205918

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N19&aa=2</URL></REF>


Article

<CATEGORY>vin06</CATEGORY>

 <H2>Η γραμματέας κατήγγειλε τον πρόεδρο της Ομοσπονδίας</H2>

<AUTHOR>ΦΩΤΗΣΒΛΑΧΟΣ</AUTHOR>

ΣΤΑ
ΓΡΑΦΕΙΑ μιας άγνωστης στο ευρύ κοινό συνδικαλιστικής οργάνωσης της ΔΕΗ (Νέα
Ομοσπονδία Προσωπικού), που στεγάζεται στην οδό Σωκράτους, η νεαρή γραμματέας
δεν προλάβαινε χθες να σηκώνει τα τηλέφωνα και να δέχεται τις επισκέψεις
δημοσιογράφων. 
Αιτία δεν ήταν κάποια συνδικαλιστική δραστηριότητα της
Ομοσπονδίας. Η παρουσία της ακόμη και στους κόλπους της ΔΕΗ είναι πολύ μικρή,
αφού τα μέλη της αριθμούν μερικές εκατοντάδες. Οι τηλεοπτικοί προβολείς άναψαν
με αφορμή την καταγγελία της πρώην γραμματέως ότι παρενοχλήθηκε σεξουαλικά από
τον πρόεδρο της Ομοσπονδίας! Όλα άρχισαν την 1η Μαρτίου 1997. Την ημέρα αυτή
το Δ.Σ. της Ομοσπονδίας αποφάσισε την απόλυση της κ. Δήμητρας Κυρίτση, 30
ετών, γραμματέως της Ομοσπονδίας. 
Η κ. Κυρίτση είχε προσληφθεί τον
Νοέμβριο του 1995 από τον πρόεδρο της Ομοσπονδίας κ. Φώτη Βλάχο, ύστερα από
υπόδειξη ενός άλλου (πρώην σήμερα) μέλους του Δ.Σ., ο οποίος είναι συγγενής
της. 
Όπως λέει η ίδια, στην αρχή δεν αντιμετώπιζε κανένα πρόβλημα με τη
συμπεριφορά του κ. Βλάχου. «Πάντοτε όμως μου τόνιζε την υποχρέωση που είχα σε
αυτόν για την πρόσληψή μου, υπενθυμίζοντάς μου μάλιστα τις ημερομηνίες των
γενεθλίων του και των παιδιών του», λέει στα «ΝΕΑ» η κ. Κυρίτση. 
Η αλλαγή
της συμπεριφοράς του κ. Βλάχου, όπως υποστηρίζει η 30χρονη, έγινε τους
τελευταίους μήνες. «Από τον Δεκέμβριο του 1996 άρχισε να γίνεται φορτικός και
να με παρενοχλεί λεκτικά. Έφτασε μέχρι του σημείου να με ρωτήσει εάν μου άρεσε
και εάν θα έκανα ποτέ σχέση μαζί του. Πολλές φορές μάλιστα μου μιλούσε για τις
σεξουαλικές του επιδόσεις».. 
Από την πλευρά του ο κ. Βλάχος υποστηρίζει
ότι «όλα είναι ψέματα» και αποδίδει τις κατηγορίες της κ. Κυρίτση στην απόλυσή
της και σε συνδικαλιστικές διαφορές, στις οποίες είχε αναμειχθεί. «Όλα είναι
μυθεύματα», υποστήριξε χθες ο κ. Βλάχος. «Ποτέ δεν την παρενόχλησα». 
Μετά
τις καταγγελίες της κ. Κυρίτση, προχθές η Γραμματεία Γυναικών της ΓΣΕΕ έκανε
προσφυγή στο υπουργείο Εργασίας. Αναφερόμενος στο θέμα ο υφυπουργός Εργασίας
κ. Χρήστος Πρωτόπαπας, επισημαίνει: «Προσπάθειά μας είναι να επαναπροσληφθεί η
κ. Κυρίτση. Είμαστε διατεθειμένοι να δώσουμε κάθε κάλυψη και να βοηθήσουμε με
όλες τις πλευρές ώστε τέτοια φαινόμενα να σταματήσουν». 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N19</CAT>
<ED>
Κωδικός άρθρου: A15821N193</ED>
<ID>
ID:205952

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N19&aa=3</URL></REF>


Article

<CATEGORY>vin11</CATEGORY>

 <H2>Προβλήματα με τα παρκόμετρα</H2>

Στα προβλήματα που δημιουργεί η
εγκατάσταση και επέκταση των παρκομέτρων στην Αθήνα αναφέρεται τόσο ο
Πολιτιστικός Σύλλογος «Η γειτονιά μας» όσο και ο κ. Σπύρος Σαραφιάς.* «Η
γειτονιά μας» γράφει, μεταξύ άλλων: 
«Με τα μέτρα που παίρνουν, σε λίγο ο
καθένας θα... ανεβάζει το αυτοκίνητο στο διαμέρισμά του, για να ηρεμήσει από
το καθημερινό άγχος και την αγωνία τού πού θα το παρκάρει, πόσες κλήσεις θα
βρει στο τζάμι και πόσες φορές θα του πάρουν τις πινακίδες. 
Η αντοχή της
τσέπης των κατοίκων είναι πλέον από οριακή έως ανύπαρκτη. Και, βέβαια, το
σημαντικότερο, όχι μόνο δεν βελτιώθηκε το κυκλοφοριακό πρόβλημα, αλλά αντίθετα
"στένεψαν" επικίνδυνα και οι μεγάλοι δρόμοι (Ιπποκράτους, Χ. Τρικούπη κ.ά.),
αφού και εκεί τοποθετήθηκαν παρκόμετρα και μάλιστα σε σημεία όπου υπάρχουν
πινακίδες με τις οποίες απαγορεύεται η στάθμευση. 
Όσο για τα σημεία όπου
τα παρκόμετρα έχουν πράσινο χρώμα, για να εξασφαλίζουν υποτίθεται χώρο
στάθμευσης στους μόνιμους κατοίκους, μάλλον πρόκειται για "όνειρο θερινής
νυκτός", αφού οι τελευταίοι δεν βρίσκουν ποτέ εκεί ελεύθερο χώρο για
στάθμευση. 
Προτείνουμε: με συνεργασία ΥΠΕΧΩΔΕ, Δήμου Αθηναίων και
Τροχαίας, καθώς και τοπικών φορέων (σύλλογοι), να μελετηθεί σχέδιο ρυθμίσεων
και πεζοδρομήσεων, που σε συνδυασμό με την κατασκευή δημόσιων και δημοτικών
πάρκινγκ θα εξασφαλίσει δωρεάν χώρους στάθμευσης στους μόνιμους κατοίκους και
τους καταστηματάρχες. Πρόσθετα, να εξασφαλισθεί πρόσβαση σε λογικό αριθμό
οχημάτων επισκεπτών με, έστω, συμβολικό τίμημα, το οποίο θα εισπράττει
αποκλειστικά ο Δήμος, με στόχο τη δημιουργία χώρων στάθμευσης για τη χρήση του
κοινωνικού συνόλου και όχι προς όφελος των εταιρειών. Να ερευνηθεί η
δυνατότητα να μετατραπούν σε γκαράζ ισόγεια ή αποθήκες πολυκατοικιών και
σπιτιών. Να μην ανεγερθεί καμία νέα πολυκατοικία χωρίς χώρους στάθμευσης για
όλα τα διαμερίσματά της». 
* Ο κ. Σπύρος Σαραφιάς,
επίσης, γράφει: 
«Παρά την αναμφισβήτητη κατ' αυτόν ωφέλεια
του μέτρου, ο κ. δήμαρχος είχε επιδείξει ζηλευτή ευαισθησία στις αντιδράσεις
των δημοτών και με περισσή μεγαλοψυχία είχε δηλώσει δημοσίως ότι το μέτρο δεν
θα επεκταθεί έξω από το κέντρο της πρωτεύουσας και, πάντως, αν ποτέ κριθεί
σκόπιμο και για άλλη περιοχή, θα προηγηθεί ενημέρωση και θα επιδιωχθεί
διάλογος, ώστε μόνο με εξασφαλισμένη την κατανόηση και συναίνεση των κατοίκων
να επιχειρηθεί η επέκταση του "σωτήριου" μέτρου. 
Περιέργως, πουθενά δεν
γράφεται ούτε έχει αλλού αναφερθεί ότι στο μεταξύ διάστημα, στα κρυφά (στη
"ζούλα", όπως το λέμε λαϊκά), τα παρκόμετρα, ως μανιτάρια, έχουν κατακλύσει
την Κυψέλη κι ένα σημαντικό, μέχρι στιγμής, μέρος της περιοχής Κάτω Πατησίων.

Εδώ τώρα μιλάμε για λαϊκές γειτονιές και όχι για εμπορικά κέντρα. 
Όπως
η Κυψέλη, έτσι και τα Κάτω Πατήσια είναι μία από τις πιο υποβαθμισμένες
περιοχές της Αθήνας και κατέχει "ζηλευτή" θέση μεταξύ των πιο πυκνά δομημένων
και επομένως πυκνοκατοικημένων, μέχρι ασφυξίας, περιοχών του κόσμου. 
Εδώ,
με τον πιο πρόχειρο και συγκρατημένο λογαριασμό, σε κάθε δρόμο, που χωράει
πενήντα Ι.Χ. σταθμευμένα αυτοκίνητα, αντιστοιχούν 12-15 εξαώροφες
πολυκατοικίες, επομένως πάνω από 150 οικογένειες και πάνω από 100 αυτοκίνητα.

Ένα λοιπόν από τα πολλά, το πιο μεγάλο ίσως πρόβλημα στην περιοχή αυτή,
είναι ότι οι μόνιμοι κάτοικοι δεν έχουμε χώρο να αφήσουμε τα αυτοκίνητά μας.

Τώρα, ο κ. δήμαρχος, για να μας "εξυπηρετήσει", βάζει παρκόμετρα μπροστά
στα σπίτια μας, αλλά, μεγαλόψυχος όπως είναι, "παραχωρεί" (αυτή ακριβώς η
λέξη, εντελώς αδιάντροπα, χρησιμοποιείται) χώρους και στους μόνιμους
κατοίκους, δηλαδή στην ουσία, αυθαίρετα και ληστρικά, μας αφαιρεί το μισό από
τον ανεπαρκή χώρο στάθμευσης που διαθέτουμε, και μας υποχρεώνει έτσι να
καταφεύγουμε στους επί πληρωμή χώρους που μας αφαίρεσε, να πληρώνουμε δηλαδή
χαράτσι χιλιάδων δραχμών το μήνα, για να έχουμε, το αυτονόητο μέχρι σήμερα
δικαίωμα να σταθμεύουμε τα αυτοκίνητά μας στη γειτονιά μας». 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15821N201</ED>
<ID>
ID:205862

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N20&aa=1</URL></REF>


Article

<CATEGORY>vin11</CATEGORY>

 <H2>Οι μισθοί των καθηγητών και η τακτική της ΟΛΜΕ</H2>

ΓΙΑ ΤΟΥΣ
μισθούς των καθηγητών και την τακτική της ΟΛΜΕ γράφει ο κ. Ιωσήφ Π. Σηφαλάκης,
από το Παλαιό Φάληρο: 
«Κανείς δεν υποστηρίζει ότι οι σημερινές αποδοχές
των απασχολουμένων στο Δημόσιο ­ μεταξύ των οποίων και οι καθηγητές ­ είναι,
παρά τις βελτιώσεις που επήλθαν με τον προϋπολογισμό του 1997 και το νέο
μισθολόγιο, ικανοποιητικές. Με δεδομένα, όμως, τη ρητή δήλωση της κυβέρνησης
ότι ο προϋπολογισμός δεν έχει περιθώρια απορρόφησης πρόσθετων δαπανών, αλλά
και το γεγονός ότι για την απαραίτητη βελτίωση της κακής δημοσιονομικής
εικόνας της χώρας και την επίτευξη των στόχων της, σε σχέση με τη σύγκλιση της
οικονομίας και την ισότιμη ένταξή της στην Ενωμένη Ευρώπη, μονόδρομο αποτελεί
η εφαρμογή σφιχτής οικονομικής πολιτικής και η αυστηρή, χωρίς παρεκκλίσεις,
τήρηση του προϋπολογισμού, γίνεται πρόδηλο ότι η πρόσφατη αιφνίδια, μήνες
ολόκληρους μετά την επισημοποίηση του προϋπολογισμού της χρονιάς και την
καθιέρωση του νέου μισθολογίου, και κατά τρόπο, θα έλεγα, εκβιαστικό,
διατύπωση από την ΟΛΜΕ συντεχνιακής μορφής αξίωσης ειδικής αύξησης των
αποδοχών των μελών της, παράλληλα με την ευθεία ή έμμεση, μέσω συνδικαλιστών
προσκείμενων σ' αυτές, στήριξή της από ορισμένες πολιτικές δυνάμεις οδηγούν,
αβίαστα, στο συμπέρασμα ότι εάν οι πράξεις τους δεν υπήρξαν απλά και μόνο
προϊόν απύθμενης ανευθυνότητας, υπήρξαν εκδηλώσεις μιας ενορχηστρωμένης, με
πρώτη μονάδα κρούσης τους καθηγητές, προσπάθειας υπονόμευσης της κυβέρνησης
και της οικονομικής της πολιτικής, χωρίς αναλογισμό των ολέθριων συνεπειών για
την οικονομία της χώρας, αλλά και χωρίς την ύπαρξη εκ μέρους των πολιτικών
δυνάμεων σοβαρής εναλλακτικής και ολοκληρωμένης πρότασης οικονομικής
πολιτικής, η οποία να επιτυγχάνει τους επιθυμητούς απ' όλους στόχους. 
Το
συμπέρασμα αυτό ενισχύει και η, μετά τον εκφυλισμό και τη λήξη της απεργίας,
τακτική ορισμένων συνδικαλιστών της ΟΛΜΕ, οι οποίοι αντί να συναισθανθούν, εάν
μη τι άλλο, την έκταση της βλάβης την οποία προκάλεσαν στους μαθητές τους και
να επιδοθούν, στον χρόνο ο οποίος απομένει και στο μέτρο του δυνατού, σε μια
ειλικρινή και σύντονη προσπάθεια κάλυψης των όποιων κενών είχαν δημιουργηθεί,
επέλεξαν τη συνέχιση της αντιπαράθεσης με το προϊστάμενό τους υπουργείο,
αμφισβητώντας τις νόμιμες αποφάσεις του και χαρακτηρίζοντας τες ακόμα και
αντιπαιδαγωγικές, όταν εάν υπήρξε μια κατ' εξοχήν αντιπαιδαγωγική και ανεύθυνη
συμπεριφορά, αυτή, χωρίς την παραμικρή αμφιβολία, ήταν η δική τους». 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N20</CAT>
<ED>
Κωδικός άρθρου: A15821N202</ED>
<ID>
ID:205914

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N20&aa=2</URL></REF>


Article

<CATEGORY>vin06</CATEGORY>

 <H5>ΣΤΗ ΘΕΣΗ ΤΟΥ ΔΙΚΑΣΤΙΚΟΣ
ΥΠΑΛΛΗΛΟΣ ΠΟΥ ΚΑΤΗΓΟΡΕΙΤΑΙ ΓΙΑ ΠΛΑΣΤΟΓΡΑΦΙΑ ΑΠΟΦΑΣΕΩΝ</H5>
<H2>Διώκεται αλλά υπηρετεί!</H2>

Δικαστικός υπάλληλος που διώκεται ποινικά και πειθαρχικά για πλαστογραφία
αποφάσεων, εξακολουθεί να υπηρετεί τη Θέμιδα!ΠΡΟΚΕΙΤΑΙ για τον 37χρονο Σταύρο
Μπιρμπίλη, ο οποίος κατηγορείται για πλαστογραφία μετά χρήσεως, υφαρπαγή
ψευδούς βεβαιώσεως και παράβαση καθήκοντος κατ' εξακολούθηση. 
Για τις
πράξεις του αυτές ο κατηγορούμενος δικαστικός υπάλληλος απολογήθηκε ενώπιον
του 22ου τακτικού ανακριτή και αφέθηκε ελεύθερος με την επιβολή περιοριστικών
όρων, καταβολή εγγύησης 1.000.000 δραχμών, εμφάνιση στο Αστυνομικό Τμήμα της
περιοχής του και απαγόρευση εξόδου από τη χώρα. Παράλληλα, διενεργείται και
πειθαρχική έρευνα εις βάρος του. 
Παρά το γεγονός, όμως, ότι ο Στ.
Μπιρμπίλης είναι υπόλογος στη Δικαιοσύνη, εξακολουθεί να προσφέρει τις
υπηρεσίες του εργαζόμενος στο Τμήμα Καθαρογραφής των δικαστικών αποφάσεων. 
Η υπόθεση αποκαλύφθηκε με αφορμή την έρευνα που είχε διενεργηθεί στο Τμήμα
Εκτέλεσης Ποινών της Εισαγγελίας Πρωτοδικών της Αθήνας, όταν είχαν βρεθεί
πλαστογραφημένες δικαστικές αποφάσεις από τον δικηγόρο Ιω. Κορολή, ο οποίος
έχει καταδικασθεί σε 30 μήνες φυλάκιση. 
Σύμφωνα με την κατηγορία, στις 20
Αυγούστου 1992 παρέλαβε αίτηση ακύρωσης ποινής κατηγορουμένου, που είχε
καταδικασθεί για ακάλυπτες επιταγές και εν αγνοία τού εισαγγελέα εκτέλεσης
ποινών κ. Π. Μαντζούνη πλαστογράφησε τη δικαστική απόφαση, αντίγραφο της
οποίας κοινοποίησε στην Ασφάλεια για να ματαιώσει τη σύλληψή του. 
Με τον
ίδιο τρόπο κατάφερε να παραπλανήσει τον εισαγγελέα κ. Γ. Μπόμπολη και να
πλαστογραφήσει δικαστικές αποφάσεις, στις οποίες εμφάνιζε ότι κατηγορούμενοι
αθωώθηκαν ή ακυρώθηκαν οι ποινές τους, με σκοπό να ματαιώσει την εκτέλεση των
καταδικαστικών γι' αυτών αποφάσεων. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N33</CAT>
<ED>
Κωδικός άρθρου: A15821N331</ED>
<ID>
ID:205870

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N33&aa=1</URL></REF>


Article

<CATEGORY>vin06</CATEGORY>

 <H2>82 χρόνια από τη γενοκτονία των Αρμενίων</H2>

ΜΙΑ ΗΜΕΡΑ του 1915, σαν και σήμερα,
σφαγιάστηκαν από τους Τούρκους 1,5 εκατομμύριο Αρμένιοι. Σήμερα, 82 χρόνια
αργότερα, οι όπου Γης Αρμένιοι θυμούνται... 
Καθιστική διαμαρτυρία
πραγματοποίησαν χθες όλο το βράδυ έξω από την τουρκική πρεσβεία νέα παιδιά,
μέλη της Αρμενικής Νεολαίας Ελλάδας. Από χθες στις έξι το απόγευμα μέχρι
σήμερα το πρωί στις έξι δεκάδες νέοι τίμησαν την επέτειο. Κρατούσαν πανό.
Ανέμιζαν την αρμενική σημαία. Άναψαν δεκάδες μικρά κεριά, στο σχήμα του
αριθμού 1.500.000. Τίμησαν, όπως κάθε χρόνο, την επέτειο. Καταδίκασαν την
Τουρκία για τη γενοκτονία των Αρμενίων. Αλλά και «απαιτούσαν»: «Λευτεριά στην
τουρκοκρατούμενη Αρμενία». Και είχαν αναρτήσει για ενημέρωση των περαστικών
«χάρτη των σφαγών»... 
Και κάποια στιγμή έπεσε σιωπή. Όλα τα νέα παιδιά που
ήταν συγκεντρωμένα απέναντι από την τουρκική πρεσβεία τραβήχτηκαν στην άκρη
του δρόμου. Και εκεί, μπροστά στα πανό με τις ματωμένες γροθιές που ζητούσαν
«λευτεριά», μπροστά στα αναμμένα κεράκια, ένας νεαρός έκαψε την τουρκική
σημαία, κοιτάζοντάς την γεμάτος ένταση καθώς οι φλόγες την κατέτρωγαν. Και τα
υπόλοιπα παιδιά συμμετείχαν με το βλέμμα και τη στάση τους σ' αυτή τη
συμβολική διαμαρτυρία... 
Σήμερα, στις 11 το πρωί, πραγματοποιείται
μνημόσυνο για τα 1.500.000 θύματα της γενοκτονίας, στη Νέα Σμύρνη. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N33</CAT>
<ED>
Κωδικός άρθρου: A15821N332</ED>
<ID>
ID:205919

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N33&aa=2</URL></REF>


Article

<CATEGORY>vin06</CATEGORY>

 <H2>Ψεύτικο το πιστόλι, άτυχος ο ληστής</H2>

ΤΟ 45άρι πιστόλι, με το
οποίο απείλησε υπαλλήλους και πελάτες του υποκαταστήματος του ΟΤΕ στο Ίλιο,
ήταν ψεύτικο, όπως ψεύτικο ήταν και το μούσι του. Τα χρήματα, όμως, 4.800.000
δρχ., που άρπαξε από το ταμείο ο 45χρονος ψυκτικός ­ πατέρας ενός ανήλικου
κοριτσιού ­ Γιώργος Χρ. Καμπούρης, ήταν αληθινά. Δεν πρόλαβε, όμως, να τα
χαρεί για πολύ. Μόλις βγήκε από το υποκατάστημα και κατευθύνθηκε προς το
μηχανάκι του, ένας οδηγός φορτηγού τού έκλεισε τον δρόμο και ένας περαστικός,
ο κ. Διονύσης Παπίδης, όρμησε πάνω του και τον έπιασε. 
«Εντάξει, με
πιάσατε. Πάρτε και τα λεφτά και το πιστόλι, που είναι ψεύτικο», είπε ο
45χρονος στους περαστικούς, που του χάλασαν τα σχέδια. 
Την ώρα εκείνη
έτυχε να περνά έξω από το υποκατάστημα περιπολικό, στο οποίο επέβαιναν δύο
αστυνομικοί της Ασφάλειας, οι οποίοι συνέλαβαν τον δράστη και τον οδήγησαν στο
Αστυνομικό Τμήμα. 
Ο 45χρονος ψυκτικός εισέβαλε στο υποκατάστημα του ΟΤΕ,
στην οδό Ιδομενέως 29, στη 1 το μεσημέρι. Με το ψεύτικο πιστόλι του απείλησε
τους υπαλλήλους και τρεις πελάτες και στη συνέχεια άρπαξε από το ταμείο
4.800.000 δρχ. και έφυγε από την πίσω πόρτα του υποκαταστήματος. Προχώρησε
προς το μηχανάκι του, το οποίο είχε σταθμεύσει κοντά στο υποκατάστημα. Πελάτες
και υπάλληλοι του υποκαταστήματος τον ακολούθησαν και άρχισαν να καλούν σε
βοήθεια. Ένας οδηγός φορτηγού, που άκουσε τις φωνές, αντέδρασε αστραπιαία και
με το φορτηγό του έκλεισε τον δρόμο, εμποδίζοντας τη διαφυγή τού ληστή. Ο κ.
Δ. Παπίδης, που περνούσε τυχαία μαζί με άλλους περαστικούς ­ ανάμεσά τους και
έναν Αλβανό πρώην στρατιωτικό ­ άρπαξαν τον δράστη και τον παρέδωσαν στους
αστυνομικούς. 
Οικονομικά προβλήματα και αδυναμία να καλύψει τα
οικογενειακά έξοδα, ισχυρίσθηκε ο 45χρονος πως ήταν οι λόγοι που τον ώθησαν να
πραγματοποιήσει την ένοπλη ληστεία. Σύμφωνα με πληροφορίες, όμως, ο δράστης
είχε κάνει και άλλη ληστεία, τον περασμένο Δεκέμβρη. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N33</CAT>
<ED>
Κωδικός άρθρου: A15821N333</ED>
<ID>
ID:205953

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N33&aa=3</URL></REF>


Article

<CATEGORY>vin06</CATEGORY>

 <H2>Δύο συγκεντρώσεις για την Πρωτομαγιά</H2>

ΜΕ ΔΥΟ συγκεντρώσεις θα
γιορτασθεί εφέτος η Εργατική Πρωτομαγιά από τα εργατικά συνδικάτα. Η κεντρική
εκδήλωση θα γίνει την Πέμπτη 1η Μαΐου από τη ΓΣΕΕ και την ΑΔΕΔΥ στο Πεδίον του
Άρεως (10 π.μ.). Την ίδια ώρα, ομοσπονδίες και σωματεία που ελέγχονται από το
ΚΚΕ θα οργανώσουν συγκέντρωση στην Πλατεία Συντάγματος. Οι εκπρόσωποι των
συνδικάτων που πρόσκεινται στο ΚΚΕ σε συνέντευξη Τύπου που έδωσαν χτες
κατήγγειλαν την πλειοψηφία της ΓΣΕΕ γιατί «αποφάσισε να πάρει μέρος σε διάλογο
- απάτη». 
* Με απόφαση του υπουργού Εργασίας - Κοιν. Ασφαλίσεων Μ.
Παπαϊωάννου καθορίζεται η 1η Μαΐου ως ημέρα υποχρεωτικής αργίας για όλα τα
καταστήματα, τις βιομηχανίες, βιοτεχνικές επιχειρήσεις, εκμεταλλεύσεις και
εργασίες που αργούν τις Κυριακές. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N33</CAT>
<ED>
Κωδικός άρθρου: A15821N334</ED>
<ID>
ID:205972

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N33&aa=4</URL></REF>


Article

<CATEGORY>vin02</CATEGORY>

 <H2>Η αξία
του ανθρώπου</H2>

<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

Η ΙΣΤΟΡΙΑ έχει γνωρίσει μακρές
περιόδους δουλείας μεγάλων λαϊκών μαζών. Πάντοτε όμως οι δυνάστες ήσαν
υποχρεωμένοι να λαμβάνουν υπόψη πως είχαν ανάγκη των καταπιεζομένων,
τουλάχιστον για την εργασία τους. Η παγκοσμιοποίηση και οι νέες τεχνολογίες
δημιουργούν, για πρώτη φορά, οικονομικά άχρηστους ανθρώπους, τους οποίους
μπορεί ο καπιταλισμός ν' απαξιώνει και ν' απορρίπτει ολοκληρωτικά και
οριστικά. Αυτή τη δυνατότητα εκμεταλλεύονται τα δυτικά κράτη, παρά το γεγονός
πως η μάστιγα του κοινωνικού αποκλεισμού πλήττει και δικούς τους πολίτες. Τους
οποίους προσπαθούν να διαβουκολήσουν με μέτρα κοινωνικής πρόνοιας
(ευπρόσδεκτα, βέβαια, αλλά που θα γίνονται όλο και ανεπαρκέστερα) και με
αναληθείς διαβεβαιώσεις πως οι παρούσες συνθήκες οφείλονται σε παροδική κρίση
του διεθνούς συστήματος. 
Η νοοτροπία ατομοκεντρισμού και απληστίας, που
διαδίδουν σήμερα οι ισχυροί του κόσμου τούτου, αντίκειται στη διδασκαλία του
Χριστού, στην Ορθόδοξη ζωή, στον Ελληνικό Πολιτισμό και στο πνεύμα των εθνικών
και κοινωνικών μας αγώνων. 
Είναι και γι' αυτό τον λόγο που οι
ιμπεριαλιστές της Δύσης, καίτοι επικαλούνται την κλασική παράδοση και τον
Χριστιανισμό, βλέπουν εχθρικά την Ορθοδοξία και τους Έλληνες. 
Αντιμέτωποι
με αυτή την πραγματικότητα θα μπορούσαμε ν' αποδεσμευθούμε από τον «μόνο
επιτρεπόμενο τρόπο σκέψης» και ν' αναζητήσουμε, μαζί με όλους εκείνους που
θέλουν ν' αντισταθούν στη «νέα τάξη πραγμάτων», πώς θα υποτάξουν οι άνθρωποι
στην ελεύθερη βούλησή τους την αγορά και την τεχνολογία και πώς θ' αποκτήσει η
ζωή τους αξιοπρέπεια και νόημα. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N35</CAT>
<ED>
Κωδικός άρθρου: A15821N351</ED>
<ID>
ID:205910

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N35&aa=1</URL></REF>


Article

<CATEGORY>vin07</CATEGORY>

 <H5>ΚΑΤΗΓΟΡΕΙ ΤΟΝ ΖΙΒΚΩΦ
ΚΑΙ ΕΞΑΙΡΕΙ ΤΗ ΣΥΜΒΟΛΗ ΤΗΣ ΤΟΥΡΚΙΚΗΣ ΜΕΙΟΝΟΤΗΤΑΣ ΣΤΗ ΔΙΑΚΥΒΕΡΝΗΣΗ ΤΗΣ
ΒΟΥΛΓΑΡΙΑΣ</H5>
<H2>Γέφυρα Στογιάνοφ προς Τουρκία</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Αν για
την Ελλάδα φάνηκε να έχει ενδιαφέρον στη Σύνοδο του Συμβουλίου της Ευρώπης στο
ηλιόλουστο Στρασβούργο η προχθεσινή παρέμβαση του Έλληνα Προέδρου της
Δημοκρατίας Κωστή Στεφανόπουλου, η χθεσινή ομιλία του 45χρονου Βούλγαρου
προέδρου Πέτερ Στογιάνοφ έδειξε να ενδιαφέρει εξίσου τους Δυτικοευρωπαίους,
κυρίως για τις ισορροπίες στα Βαλκάνια. 
ΣΤΡΑΣΒΟΥΡΓΟ 
ΗΤΑΝ εντυπωσιακή η αρνητική αναφορά του
Στογιάνοφ στον Τοντόρ Ζίβκωφ σε μια προσπάθεια να ρίξει γέφυρα προς την
Τουρκία. Κατηγόρησε τον πρώην πρόεδρο της Βουλγαρίας για τη στάση του «κατά
της τουρκικής μειονότητας» και την πρακτική του να αλλάξει τα τουρκικά σε
βουλγαρικά ονόματα. Μάλιστα, σε μια αποστροφή της ομιλίας του, ενώπιον
βουλευτών 40 χωρών, εξήρε τη συμβολή της τουρκικής μειονότητας ακόμη και στη
διακυβέρνηση της χώρας του. 
Ένα δεύτερο εντυπωσιακό στοιχείο για τις νέες
ισορροπίες στα Βαλκάνια ήταν η απάντηση που έδωσε ο Π. Στογιάνοφ στον Ρώσο Βλ.
Ζιρονόφσκι, όταν ο τελευταίος τού έθεσε το θέμα πως η Ρωσία παραδοσιακά
βοηθούσε τη Βουλγαρία απέναντι στις επεκτατικές βλέψεις της Οθωμανικής
Αυτοκρατορίας και της Τουρκίας. Ο Στογιάνοφ παραδέχθηκε μεν ότι η Ρωσία έπαιξε
καθοριστικό ρόλο στο παρελθόν, ωστόσο, υπεραμύνθηκε της σημερινής πολιτικής
της χώρας του υπέρ της ένταξής της στο ΝΑΤΟ και στην Ευρωπαϊκή Ένωση. 
Ένα
τρίτο εντυπωσιακό στοιχείο ήταν η όλη προσπάθεια του Στογιάνοφ να
«αποδεσμεύσει» τη Βουλγαρία από τα προβλήματα της Βαλκανικής και να την
«εντάξει» όσο γινόταν περισσότερο στη Δύση, για την οποία αφιέρωσε το
μεγαλύτερο τμήμα της ομιλίας του. 
Γι' αυτό και όταν ρωτήθηκε για τα Σκόπια
και τη θέση της Σόφιας, ότι επίσημη γλώσσα τους θα έπρεπε να είναι η
Βουλγαρική, αν και έκανε λόγο για «τη Μακεδονία που βγαίνει από τη βουλγαρική
ιστορία», ωστόσο, παρέπεμψε το θέμα στις συζητήσεις και συνομιλίες που
γίνονται σε διεθνείς οργανισμούς. 
Ούτως ή άλλως, το θέμα των Βαλκανίων,
όπως φάνηκε χθες και από τις ερωτήσεις δημοσιογράφων σε συνεντεύξεις Τύπου στο
Στρασβούργο, δείχνει να απασχολεί εντονότατα τις δυτικές χώρες. Βουλευτές της
Γαλλίας, της Γερμανίας και της Αγγλίας διατύπωναν μάλιστα τη θέση ότι η
αποστολή στρατευμάτων στην Αλβανία δεν αποτελεί την τελευταία πράξη του
δράματος που παίζεται και ότι χρειάζεται να διανυθεί ακόμη μακρύς δρόμος για
την ειρήνευση στην περιοχή. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15821N361</ED>
<ID>
ID:205859

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N36&aa=1</URL></REF>


Article

<CATEGORY>vin07</CATEGORY>

 <H2>500.000 γυναίκες από Ανατολή και Βαλκάνια θύματα πορνείας σε Γαλλία, Γερμανία,
Ελλάδα, Ιταλία</H2>

ΠΕΝΤΑΚΟΣΙΕΣ χιλιάδες γυναίκες, οι οποίες
προέρχονται κυρίως από χώρες της Ανατολικής Ευρώπης και των Βαλκανίων, έγιναν
αντικείμενο εκμετάλλευσης (εκπόρνευσης) ακόμη και «δουλεμπορίου» στην υπόλοιπη
Ευρώπη (και στην Ελλάδα) μέσα στο 1995! Η συγκλονιστική αυτή έκθεση του
Συμβουλίου της Ευρώπης κατατέθηκε χθες στο Στρασβούργο και περιλαμβάνει
δεκάδες περιπτώσεις παραβίασης των ανθρωπίνων δικαιωμάτων για τη γυναίκα. Η
Γαλλία, η Γερμανία, η Ισπανία, η Ιταλία και η Ελλάδα είναι ορισμένες χώρες
στις οποίες η πορνεία «άνθησε» τα τελευταία χρόνια. 
Σύμφωνα, μάλιστα, με
τα στοιχεία της Σουηδής σοσιαλίστριας Ίνγκα - Μπριτ Τζόχανσον, ο αριθμός των
«εξ Ανατολής και Βαλκανίων» εκδιδομένων γυναικών, μέσα στο '95, σε χώρες της
Ευρωπαϊκής Ένωσης ήταν διπλάσιος του αριθμού όσων ζήτησαν άδεια παραμονής για
να εργασθούν. «Για ποια ανθρώπινα δικαιώματα ή για ελευθερίες στην Ανατολική
Ευρώπη κάνουμε λόγο, όταν τόσες πολλές γυναίκες γίνονται αντικείμενο τόσο
αισχρής εκμετάλλευσης», πρόσθεσε. Οι εκθέσεις που κατατέθηκαν για το θέμα και
τα στοιχεία που παρασχέθηκαν ­ και για την Ελλάδα ­ θα δοθούν στα εθνικά
Κοινοβούλια. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15821N362</ED>
<ID>
ID:205911

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N36&aa=2</URL></REF>


Article

<CATEGORY>vin07</CATEGORY>

 <H2>Μόνο 5% μπροστά οι Εργατικοί</H2>

ΑΝΑΠΤΕΡΩΘΗΚΕ το ηθικό του
Συντηρητικού Κόμματος ύστερα από νέα σφυγμομέτρηση, που δείχνει πως έχει
μειωθεί η διαφορά που το χωρίζει από τους Εργατικούς σε πέντε μόλις μονάδες.

Στη δημοσκόπηση της εταιρείας ICM, που δημοσιεύτηκε στη χθεσινή
«Γκάρντιαν», οι Συντηρητικοί του Βρετανού πρωθυπουργού Τζων Μέητζορ δείχνουν
συνεχή ανοδική πορεία, και ότι έχουν καλύψει ένα μεγάλο μέρος από τις 14
μονάδες που τους χώριζαν από τους Εργατικούς του Τόνι Μπλερ. 
Είναι δε η
πρώτη φορά που το Συντηρητικό Κόμμα δείχνει να έχει μονοψήφια διαφορά από τους
Εργατικούς, από τον Νοέμβριο του 1993. Οι στρατηγικοί εγκέφαλοι των Τόρις
αποδίδουν την εντυπωσιακή αυτή αλλαγή στην τακτική του πρωθυπουργού Τζων
Μέητζορ να επικεντρώνει την προεκλογική του εκστρατεία στην Ευρώπη και τους
κινδύνους που εγκυμονούν οι Βρυξέλλες για την εθνική κυριαρχία των Βρετανών.

Ο εκπρόσωπος του Εργατικού Κόμματος επί εξωτερικών υποθέσεων Ρόμπιν Κουκ,
αποκλείει, ωστόσο, κάθε κίνδυνο. «Δεν ανησυχούμε, γνωρίζουμε ότι διαθέτουμε
άνετο προβάδισμα», δήλωσε ο Κουκ. 
Ρητή προειδοποίηση στους Ευρωπαίους
εταίρους του πως θα δημιουργήσει προσκόμματα κατά την επόμενη συνάντηση
κορυφής της Ε.Ε., στην περίπτωση που αυτοί δεν εγκαταλείψουν τα σχέδια
ομοσπονδοποίησης της Ευρώπης, απευθύνει μέσω των σελίδων της εφημερίδας
«Ντέιλι Εξπρές» ο Βρετανός πρωθυπουργός Τζων Μέητζορ. 
Ο Μέητζορ επιμένει
πως οι Ευρωπαίοι ηγέτες θα πρέπει να παραιτηθούν από τα σχέδιά τους για την
ευρύτερη ευρωπαϊκή ολοκλήρωση στην επόμενη Συνάντηση Κορυφής, στο Άμστερνταμ,
τον Ιούνιο. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15821N363</ED>
<ID>
ID:205949

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N36&aa=3</URL></REF>


Article

<CATEGORY>vin07</CATEGORY>

 <H2>Παραλίγο συμπλοκή στην τουρκική Βουλή</H2>

ΣΤΑ ΧΕΡΙΑ παραλίγο να
έρθουν οι Τούρκοι βουλευτές χθες στο τουρκικό Κοινοβούλιο, την ώρα που
τιμούσαν την 77η επέτειο της Ίδρυσης της Τουρκικής Δημοκρατίας. Την αναστάτωση
προκάλεσε ο πρώην πρωθυπουργός Μπουλέντ Ετσεβίτ όταν, επικρίνοντας το κυβερνών
Κόμμα της Ευημερίας, προειδοποίησε ότι μπορεί να επίκειται στρατιωτικό
πραξικόπημα, λόγω της μεγάλης κρίσης που έχει προκαλέσει στις δημοκρατικές
δομές η διακυβέρνηση της χώρας από τους ισλαμιστές. Ο πρόεδρος του
Κοινοβουλίου Μουσταφά Καλεμλί μετά βίας μπόρεσε να συγκρατήσει τους βουλευτές
του Κόμματος της Ευημερίας και του κόμματος της Δημοκρατικής Αριστεράς να μη
συμπλακούν. Την άμεση αποφυλάκιση του Τούρκου δημοσιογράφου Ισίκ Γιουρτσού και
την απελευθέρωση όλων των πολιτικών κρατουμένων στην Τουρκία ζήτησαν με
ψήφισμα που κατέθεσαν χθες στην Ολομέλεια του Ευρωπαϊκού Κοινοβουλίου οι
ευρωβουλευτές Άννα Καραμάνου, Γιάννης Ρουμπάτης και ο Γερμανός Μάρτιν Σουλτς,
εξ ονόματος της Σοσιαλιστικής Ομάδας. Ο Ισίκ Γιουρτσού, που ανακηρύχθηκε το
1996 Δημοσιογράφος της Χρονιάς από την Ένωση Ευρωπαίων Δημοσιογράφων,
καταδικάστηκε σε 15ετή κάθειρξη επειδή είχε εργαστεί ως αρχισυντάκτης στην
εφημερίδα «Οζγκούρ Γκουντέμ», της οποίας απαγορεύτηκε η έκδοση το 1994. Οι
Ευρωπαίοι Σοσιαλιστές ζήτησαν από την κυβέρνηση και το Κοινοβούλιο της
Τουρκίας να εξασφαλίσουν την ελεύθερη άσκηση των δραστηριοτήτων των
δημοσιογράφων και των τουρκικών μέσων μαζικής ενημέρωσης. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15821N364</ED>
<ID>
ID:205970

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N36&aa=4</URL></REF>


Article

<CATEGORY>vin07</CATEGORY>

 <H2>Τα «Πλάνετ Χόλιγουντ» και στην Ελλάδα</H2>

ΑΛΥΣΙΔΑ εστιατορίων σε 34
αραβικές και ευρωπαϊκές χώρες, μεταξύ των οποίων η Ελλάδα και η Κύπρος,
ανοίγει η εταιρεία «Πλάνετ Χόλιγουντ» σε συνεργασία με τον Σαουδάραβα πρίγκιπα
Ουαλίντ Μπεν Ταλάλ. Σύμφωνα με κοινή ανακοίνωση των δύο μερών, ο πρίγκιπας
Ουαλίντ, ανιψιός του βασιλιά Φαχντ, θα ανοίξει εστιατόρια και καφετέριες με
την επωνυμία «Official All Star Cafe» - 
«Πλάνετ Χόλιγουντ» σε πολλές
αραβικές χώρες, μεταξύ των οποίων η Σαουδική Αραβία, το Μπαχρέιν, το Ομάν, η
Υεμένη, η Αίγυπτος, η Συρία, η Ιορδανία, το Μαρόκο, η Τυνησία και η Αλγερία.
Μεταξύ των ευρωπαϊκών χωρών, στην ανακοίνωση αναφέρονται η Ελλάδα (Αθήνα), η
Κύπρος, το Βέλγιο, η Πορτογαλία, η Ουγγαρία, η Τουρκία και η Ρουμανία. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15821N365</ED>
<ID>
ID:205984

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N36&aa=5</URL></REF>


Article

<CATEGORY>vin07</CATEGORY>

 <H5>ΟΙ ΑΝΤΑΡΤΕΣ ΤΟΥΠΑΚ ΑΜΑΡΟΥ
ΑΙΦΝΙΔΙΑΣΤΗΚΑΝ ΚΑΤΑ ΤΗΝ ΕΠΙΘΕΣΗ ΣΤΗΝ ΠΡΕΣΒΕΙΑ</H5>
<H2>Επιχείρηση made in USA</H2>

Με ικανοποίηση
αντέδρασε η διεθνής κοινότητα στην απελευθέρωση των 72 ομήρων, που κρατούνταν
από τον περασμένο Δεκέμβριο στην κατοικία του Ιάπωνα πρεσβευτή στη Λίμα. Όμως,
η φονική επίθεση των περουβιανών ειδικών δυνάμεων κόστισε τη ζωή 14 ανταρτών,
δύο στρατιωτών και ενός ομήρου. 
ΣΥΜΦΩΝΑ με τον πρεσβευτή της Βολιβίας
Χόρχε Γκουμούσιο, έναν από τους ομήρους που απελευθερώθηκαν, οι αντάρτες του
κινήματος Τουπάκ Αμάρου αιφνιδιάστηκαν. Ανύποπτοι, τη στιγμή της επίθεσης ­
που διέταξε και επέβλεψε προσωπικώς ο Περουβιανός πρόεδρος Αλμπέρτο Φουτζιμόρι
­ δέκα από αυτούς έπαιζαν ποδόσφαιρο στον προθάλαμο της κατοικίας του Ιάπωνα
πρεσβευτή. Τέσσερις νεαροί αντάρτες προσπάθησαν να παραδοθούν. Όμως, οι
Περουβιανοί στρατιώτες είχαν εντολή να τους σκοτώσουν όλους. Ένας από τους
ομήρους, ο δικαστής του Ανωτάτου Δικαστηρίου του Περού, Κάρλος Τζιούστι
Ακούνα, πέθανε από καρδιακή προσβολή, λίγο μετά την απελευθέρωσή του. 
Οι
στρατιώτες που εισέβαλαν στην κατοικία του Ιάπωνα πρεσβευτή προετοιμάζονταν
μήνες γι' αυτή την επιχείρηση και, σύμφωνα με πληροφορίες, εκπαιδεύτηκαν από
Αμερικανούς και Βρετανούς ειδικούς. Ο Αμερικανός υπουργός Άμυνας, Ουίλιαμ
Κόεν, ομολόγησε ότι αν και οι ΗΠΑ δεν είχαν προειδοποιηθεί επισήμως για την
επίθεση, εντούτοις «δεν εξεπλάγησαν». Είναι γνωστό ότι οι ΗΠΑ είχαν προτείνει
στην περουβιανή κυβέρνηση να της παράσχουν τις «υπηρεσίες» τους. 
Από τη
Νάντη, όπου ζει εδώ και 9 χρόνια η Φελισιδάδ Σέρπα Καρτολίνι, μητέρα του
επικεφαλής τής ένοπλης ομάδας των Τουπάκ Αμάρου, που σκοτώθηκαν στην επίθεση,
κατηγόρησε τον πρόεδρο του Περού Αλμπέρτο Φουτζμόρι «ότι κορόιδεψε και πρόδωσε
τη διεθνή κοινή γνώμη». Ο μεγαλύτερος γιος του Νέστορ Σέρπα, 10 ετών, ζήτησε
την απελευθέρωση της μητέρας του, που κρατείται με δεκάδες μέλη της οργάνωσης
Τουπάκ Αμάρου στις φυλακές του Περού. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15821N371</ED>
<ID>
ID:205860

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N37&aa=1</URL></REF>


Article

<CATEGORY>vin07</CATEGORY>

 <H2>Με αιχμές εναντίον ΗΠΑ η διακήρυξη Ρωσίας - Κίνας</H2>

ΚΟΙΝΗ
διακήρυξη με σαφείς αντιαμερικανικές αιχμές υπέγραψαν χθες οι πρόεδροι της
Ρωσίας Μπορίς Γιέλτσιν και της Κίνας Ζιάνγκ Ζεμίν, στη Μόσχα, καταγράφοντας το
κοινό τους όραμα για τη μεταψυχροπολεμική εποχή. 
Μεταξύ άλλων εκφράζεται η
κοινή αντίθεση της Μόσχας και του Πεκίνου «στη διεκδίκηση, εκ μέρους
οποιασδήποτε χώρας, του ρόλου του απόλυτου κυρίαρχου του κόσμου». Συμφωνία για
την κατασκευή πυρηνικής μονάδας στην Κίνα αναμένεται να υπογράψουν οι δύο
χώρες, σύμφωνα με το πρακτορείο ΙΤΑΡ-ΤΑΣΣ. Η Ρωσία θα παράσχει επίσης στην
Κίνα υλικό για μια μονάδα εμπλουτισμού ουρανίου. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15821N372</ED>
<ID>
ID:205912

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N37&aa=2</URL></REF>


Article

<CATEGORY>vin07</CATEGORY>

 <H5>Ο θάνατος ως λόγος ζωής</H5>
<H2>ΤΖΑΚ
ΚΕΒΟΡΚΙΑΝ</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Αυτό που κάνω, είναι
να ανακουφίζω από τον πόνο. Αυτός είναι ο σκοπός. Δυστυχώς, το αποτέλεσμα
είναι ο θάνατος». 
ΕΠΕΙΤΑ από μια μακάβρια σταυροφορία έξι ετών και αφού
στο διάστημα αυτό βοήθησε τουλάχιστον 50 ανιάτως πάσχοντες να «αυτοκτονήσουν»,
ο παθολόγος Τζακ Κεβορκιάν είναι πλέον τόσο γνωστός στις ΗΠΑ όσο και ο
πρόεδρος Κλίντον. Και έπειτα από τρεις μεγάλες δίκες εναντίον του (μία τέταρτη
θα αρχίσει τον Ιούνιο) και αναρίθμητες πολιορκίες του από τα μέσα ενημέρωσης,
οι σφυγμομετρήσεις δείχνουν ότι το 80% των ερωτωμένων υποστηρίζει την έκκλησή
του υπέρ της ευθανασίας, του «δικαιώματος στον θάνατο». 
Στα 68 του, ο
Κεβορκιάν δεν έχει ποτέ του νυμφευθεί, ζει σ' ένα σπίτι που του έχει
παραχωρήσει ο δικηγόρος του, ντύνεται σε καταστήματα που πωλούν ρούχα από
δεύτερο χέρι και φυλάει τα λιγοστά υπάρχοντά του σε χαρτόκουτα. Πιστεύει πως
το ιατρικό επάγγελμα έχει γίνει μια διεφθαρμένη επιχείρηση που κρατάει
ζωντανούς ανθρώπους οι οποίοι είναι έτοιμοι να πεθάνουν, ώστε γιατροί και
νοσοκομεία να απομυζούν τις περιουσίες τους: «"Κάθε ζωή είναι ιερή"; Μα καλά,
αστειεύονται;» λέει για τους πολέμιους της ευθανασίας. «Απεχθάνομαι την
ανεντιμότητα και την υποκρισία». 
Ο «δρ Θάνατος», όπως τον αποκαλούν, έχει
την έδρα του στο Ντιτρόιτ όπου αυτή την εποχή παρουσιάζει μια έκθεση
ελαιογραφιών του. Ο πιο διάσημος από τους πίνακες που εκθέτει ο αρμενικής
καταγωγής γιατρός ονομάζεται «Γενοκτονία», και παρουσιάζει ένα κομμένο
γυναικείο κεφάλι που το κρατούν χέρια τα οποία φέρουν τα διάσημα των Ναζί και
των Τούρκων. Άλλοι πίνακες παρουσιάζουν εικόνες ακρωτηριασμού, κανιβαλισμού ως
μεταφορά του πολέμου, έναν Άγιο Βασίλη που λιώνει με την μπότα του ένα μωρό
καθώς κατεβαίνει από την καμινάδα, κουνέλια να βγάζουν τον Χριστό από ένα
πασχαλινό αυγό ­ συμβολίζει την επικράτηση της εμπορευματοποίησης έναντι του
θρησκευτικού μηνύματος του Πάσχα. 
Η εμμονή του Κεβορκιάν στο θέμα του
θανάτου ­ λόγος ζωής για τον ίδιο ­ ήταν φανερή από πολύ νωρίς, από την εποχή
που έκανε πειράματα για «άμεση μετάγγιση αίματος» από νεκρούς σε ζωντανούς και
φωτογράφιζε τα μάτια ασθενών τη στιγμή που ξεψυχούσαν αναζητώντας, όπως λέει,
«ένα αντικειμενικό κριτήριο για τη στιγμή του θανάτου». Υπογραμμίζεται επίσης
από την απόλυτη έλλειψη πίστης στους ζωντανούς. «Δεν υπάρχει λύτρωση. Οι
άνθρωποι είναι από τη φύση τους διεφθαρμένοι», υποστηρίζει. «Είναι τα πιο
απρόβλεπτα είδη στη γη και τα πιο καταστροφικά και η φύση θα μάς τακτοποιήσει
καλά κάποια μέρα. Δεν είναι ότι η γνώμη μου για την ανθρώπινη ζωή είναι κακή,
απλώς είναι ακριβής. Δείτε την ιστορία μας. Γενοκτονία; Δεν έχουμε δει τίποτε
ακόμα». 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N38</CAT>
<ED>
Κωδικός άρθρου: A15821N381</ED>
<ID>
ID:205861

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N38&aa=1</URL></REF>


Article

<CATEGORY>vin07</CATEGORY>

 <H2>Αναζητείται ευρωπαίος Μπολίβαρ</H2>

<AUTHOR>ΜΙΧΑΛΗ ΜΗΤΣΟΥ</AUTHOR>

Η ιδέα της ευρωπαϊκής ταυτότητας
παραπαίει. Υπάρχουν τρόποι να ανορθωθεί; Η μήπως είναι καταδικασμένη ως εκ της
ναζιστικής της προελεύσεως; 
Η ΑΠΟΨΗ που κυριαρχεί μεταξύ των
ευρωπαϊστών είναι ότι το ευρωπαϊκό κίνημα γεννήθηκε από την αντίσταση κατά των
ναζί και ότι η υποταγή των μεμονωμένων κρατών σε μια υπερ-εθνική εξουσία θα
εμποδίσει την επανάληψη των πολέμων που οδήγησαν στην επικράτηση του Χίτλερ.
Λάθος, αναφωνεί ο Τζων Λάφλαντ, συγγραφέας του βιβλίου «Η σάπια πηγή. Η
αντιδημοκρατική προέλευση της ευρωπαϊκής ιδέας» που κυκλοφόρησε τον περασμένο
μήνα στην Αγγλία από τις εκδόσεις Little, Brown. Η ιδέα της ευρωπαϊκής
ενοποίησης όπως υπάρχει σήμερα, με την τελωνειακή ένωση, το ενιαίο νόμισμα και
τα άλλα γνωρίσματα της Ευρωπαϊκής Ένωσης, είναι προϊόν της σκέψης των γερμανών
εθνικιστών πριν και κατά τον πόλεμο. Ορισμένοι απ' αυτούς, τονίζει ο
συγγραφέας, «ξέπλυναν» το παρελθόν τους εντασσόμενοι μεταπολεμικά στο
στρατόπεδο του Ζαν Μονέ και των άλλων οπαδών της ενωμένης Ευρώπης. Ο Πωλ-Ανρί
Σπάακ, για παράδειγμα, από τους πιο θερμούς θιασώτες της ευρωπαϊκής ιδέας την
εποχή του Μονέ, ανήκε κατά τη διάρκεια του πολέμου σ' εκείνους που διέκειντο
θετικά προς τον εθνικοσοσιαλισμό του Χίτλερ και υποστήριζαν την ουδετερότητα
των συμμάχων. 
Όταν κάτι αρχίζει στραβά, χρειάζονται στη συνέχεια
ιδιαίτερες προσπάθειες για να στρώσει. Το τέλος του κοινωνικού κράτους και η
παγκοσμιοποίηση της οικονομίας έχουν αντιμετωπιστεί μέχρι τώρα αποσπασματικά,
λέει ο Εντγκάρ Μορέν στην «Ουνιτά». Ευρωπαϊκή ταυτότητα μπορεί να υπάρχει, όχι
όμως και συνείδηση του ευρωπαίου πολίτη. Το κλείσιμο του εργοστασίου της Ρενώ
στη Βιλβόρντ έδρασε συσπειρωτικά, αφού για πρώτη φορά οι αντιδράσεις δεν
περιορίστηκαν μεταξύ των Βέλγων. Αλλά στην κρίση των «τρελών αγελάδων» η
απάντηση ήταν σπασμωδική. Εκφράστηκαν ανησυχίες, υπήρξαν φωνές κατά της
κατανάλωσης βοείου κρέατος, αλλά το ζήτημα πήρε γρήγορα στα χέρια της η
γραφειοκρατία των Βρυξελλών ­ και το έπνιξε. 
Κατά τον 75χρονο γάλλο
κοινωνιολόγο, η Ευρώπη πρέπει να αναπτυχθεί σε πολυεθνικά σύνολα, όπως είναι
το σκανδιναβικό, το κεντροευρωπαϊκό και το μεσογειακό. Ένα χρήσιμο παράδειγμα
είναι η Λατινική Αμερική, όπου έχει αναπτυχθεί ένα «νεο-μπολιβαριανό» κίνημα
που αξιοποιεί τα κοινά προβλήματα και την κοινή γλώσσα για να συσπειρώσει τις
χώρες της περιοχής γύρω από ένα πρόγραμμα ευρύτερο του Mercosur. Άλλα τέτοια
σύνολα είναι η Κίνα και η Ινδία. Για να απαντήσει σε αυτές τις προκλήσεις, η
Ευρώπη πρέπει να αναπτύξει όχι μόνο οικονομική αλλά και οικολογική συνείδηση.
Να προωθήσει μεταρρυθμίσεις που δεν είναι βραχυπρόθεσμες και καταδικασμένες να
αποτύχουν, αλλά στηρίζονται στη συμμετοχή των πολιτών. Να κινηθεί όπως το
Λαϊκό Μέτωπο στη Γαλλία που, αν και εφήμερο, απέσπασε σημαντικές κοινωνικές
κατακτήσεις. 
Μετά την κατάρρευση της κομμουνιστικής ελπίδας, καταλήγει ο
Μορέν, αυτό που χρειάζεται σήμερα είναι μια ευρωπαϊκή πολιτική στον τομέα του
πολιτισμού. Μια πολιτική, όπου κεντρική θέση θα κατέχει η οικολογία. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N38</CAT>
<ED>
Κωδικός άρθρου: A15821N382</ED>
<ID>
ID:205913

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N38&aa=2</URL></REF>


Article

<CATEGORY>vin07</CATEGORY>

 <H5>Ο 20ός αιώνας...</H5>
<H5>Ασθένειες...
</H5><H5>Ο Γκάιντουσεκ...</H5>
<H5>Οι πρωτεΐνες...</H5>
<H2>ΑΥΤΟΙ</H2>

<AUTHOR>ΚΩΣΤΑ ΓΑΛΑΝΟΠΟΥΛΟΥ</AUTHOR>

... θα μείνει ως ο αιώνας όπου, τελικά,
γλυτώσαμε τον πυρηνικό όλεθρο. Ο 21ος, λέγεται, θα είναι αιώνας λοιμών. Θα
γλυτώσει και πάλι ο άνθρωπος; Σαν για να υπάρχει πάντοτε ένας συλλογικός
τρόμος, πολλοί ερευνητές συμφωνούν τελευταία σε εσχατολογικές προβλέψεις για
επερχόμενες επιδημίες. Κατά τον Όλιβερ Σακς, («Νησί των Αχρώμων»), οι
τρέχουσες έρευνες στο Ινστιτούτο Παστέρ αλλά και στην Αγγλία ­ για τη νόσο των
αγελάδων ­ και κυρίως στα αμερικανικά πανεπιστήμια Πρίνστον και Χάρβαρντ
αποκαλύπτουν μια «νέα τάξη λοιμωδών νοσημάτων». Λες και η φύση ­ που μας γεννά
και μας σκοτώνει ­ θύμωσε που «νικήσαμε» τέρατα όπως η χολέρα, η ευλογιά και
τόσα άλλα, και μας φέρνει καινούργια. 
... όπως το AIDS και η Εμπόλα θα θεωρούνται «λεπτομέρειες» μπροστά
σε ό,τι μας μέλλεται, παρατηρεί ο επιστημονικός συγγραφέας Ρίτσαρντ Ρόουντς
(γνωστός από την «Κατασκευή της ατομικής βόμβας»). Στο νέο του βιβλίο, τα
«Θανάσιμα Συμπόσια», ο Ρόουντς φωτίζει την ανακάλυψη τύπων της νόσου των
«τρελών αγελάδων» ­ ήδη από το 1957. Ένας νεαρός Αμερικανός γιατρός, ο Κάρλτον
Γκάιντουσεκ, αλώνιζε τότε τη Νέα Γουϊνέα παρατηρώντας την πρωτόγονη φυλή των
Φόρε. Εκεί είδε με τα μάτια του το «κούρου». Μια αρρώστια που έπληττε μόνο
γυναίκες και παιδιά: με ζάλη, τρόμο, παράλυση και θάνατο μέσα σε λίγες μέρες.
Χρόνια ολόκληρα πάλευε ο Γκάιντουσεκ να λύσει το μυστήριο. Μικρόβιο δεν
φαινόταν πουθενά. Ούτε συμπτώματα δηλητηρίασης. Και γιατί άραγε αρρώσταιναν
μόνο γυναίκες και παιδιά, όχι άντρες; «Μάγια», εξηγούσαν οι ιθαγενείς. 
... που είχε επισημάνει τις ομοιότητες του
κούρου με τη σπογγόμορφη εγκεφαλοπάθεια σε ζώα στην Αγγλία ­ σπανιότατη ακόμη
τότε ­ ανακάλυψε τελικά τι ήταν αυτό που έκαναν οι γυναίκες και τα παιδιά των
Φόρε και δεν το έκαναν οι άντρες: Αν κάποιος συγγενής πέθαινε στο χωριό όσο οι
άντρες έλειπαν σε κυνήγι, τον έτρωγαν κρυφά για να χορτάσουν την πείνα τους.
Οι νεκροφάγες και τα παιδιά τους δέχονταν έτσι στον οργανισμό τους πτωματικές
ουσίες από τις οποίες και σχηματίζονταν «πριόντα», ύπουλες πρωτεΐνες που
τρυπούσαν τον εγκέφαλο αυτών των δύστυχων κάνοντάς τον σαν λασπώδες σφουγγάρι.
Σιγά σιγά οι Φόρε εξοικειώθηκαν κάπως με τον πολιτισμό, και απαρνήθηκαν τα
μακάβρια εδέσματα. Μόνο τότε σταμάτησαν τα κρούσματα κούρου. Ο πολύς κόσμος
δεν κατάλαβε για ποιο πράγμα ακριβώς ο Γκάιντουσεκ πήρε το Νόμπελ Ιατρικής το
1976. Αλλά οι σοφοί της Στοκχόλμης είχαν διακρίνει τη σημασία των ερευνών του.
(R. Rhodes: «Deadly Feasts», Simon & Schuster, Ν. Υόρκη). 
... του τρόμου εντοπίσθηκαν
έκτοτε σε ζώα, σε ζωοτροφές, σε άτομα κάθε ηλικίας, σε παιδιά με νανισμό που
έπαιρναν αυξητικές ορμόνες με βάση μυξαδένες από την υπόφυση νεκρών (ευτυχώς,
τελευταία χορηγούνται μόνο συνθετικές), αλλά και σε κάθε είδους αντικείμενα
όπου είναι δυνατόν να περάσουν. Ο Ρόουντς προβλέπει ότι το 2015 θα έχει ήδη
αρχίσει σειρά μεγάλων λοιμών, με τουλάχιστον 200.000 νεκρούς τον χρόνο μόνο
από τη νόσο των αγελάδων (και χοίρων και προβάτων). Θα μπορεί κανείς να
μολυνθεί ακόμη και από το πορτοφόλι του (δερμάτινο), από χειρουργικό νήμα (από
έντερα), από ζωικές τροφές, αλλά ακόμη και από φυτά που έχουν καλλιεργηθεί με
οργανικά λιπάσματα. Φύλακες, γρηγορείτε. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N38</CAT>
<ED>
Κωδικός άρθρου: A15821N383</ED>
<ID>
ID:205950

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N38&aa=3</URL></REF>


Article

<CATEGORY>vin08</CATEGORY>

 <H5>ΟΙ ΚΑΤΑΝΑΛΩΤΕΣ ΦΕΣΩΝΟΝΤΑΙ ΜΕ
ΚΑΡΤΕΣ ΚΑΙ ΔΑΝΕΙΑ</H5>
<H2>Από στέγη μέχρι φαγητό</H2>

<AUTHOR>ΓΙΑΝΝΗΣ ΣΙΩΤΟΣ</AUTHOR>

Με κάρτες δανείζονται τώρα
οι καταναλωτές, οι οποίοι προτιμούν το «πλαστικό» χρήμα παρά το γεγονός ότι
τους κοστίζει πανάκριβα. 
Το 1996 οι Τράπεζες πούλησαν 75.000 νέες
πιστωτικές κάρτες, ενώ οι κάτοχοί τους χρεώθηκαν περισσότερο σε σχέση με το
1995. Συγκεκριμένα, στο τέλος του 1996 σε κάθε «καρτούχο» αναλογούσε μέσο
χρέος 187.000 δρχ., έναντι 147.000 δρχ. το 1995. 
Η αύξηση των δανείων με
πιστωτικές κάρτες οφείλεται, σύμφωνα με εκτιμήσεις τραπεζικών παραγόντων, στο
γεγονός ότι οι καταναλωτές προτιμούν να δανείζονται με πλαστικό χρήμα για να
καλύπτουν με δόσεις τις καταναλωτικές τους ανάγκες, παρά τα υψηλά επιτόκια.

ΧΩΡΙΣ ΔΙΑΤΥΠΩΣΕΙΣ 
Ο ίδιοι παράγοντες τόνιζαν ότι οι
καταναλωτές προτιμούν τις κάρτες, αφού με αυτές δανείζονται αμέσως χωρίς τις
διατυπώσεις και τις καθυστερήσεις που έχουν τα καταναλωτικά και προσωπικά
δάνεια. Πρέπει να σημειωθεί ότι το κόστος των δανείων με τις κάρτες
εξακολουθεί να είναι το υψηλότερο της αγοράς. 
Έτσι, τα επιτόκια των
πιστωτικών καρτών ξεκινούν από 23,75% και ξεπερνούν το 26%. Αντίθετα τα
επιτόκια των καταναλωτικών δανείων ξεκινούν από 17,5% και ξεπερνούν το
22%. 
Αυτό όμως φαίνεται ότι δεν αποτελεί ανασταλτικό παράγοντα για τους
καταναλωτές οι οποίοι θέλουν να παίρνουν δανεικά χωρίς περιορισμούς. 
300 ΣΥΝ 107 ΔΙΣ. 
Πάντως η πτώση των επιτοκίων στα δάνεια
στρέφει τώρα όλο και περισσότερους καταναλωτές στην απόφαση να δανείζονται από
τις Τράπεζες για να αγοράσουν από σπίτι μέχρι τρόφιμα και άλλα καταναλωτικά
προϊόντα. 
Αναλυτικότερα από επίσημα στοιχεία που αφορούν τα δάνεια που
πήραν από τις Τράπεζες οι καταναλωτές και οι υποψήφιοι αγοραστές κατοικίας,
προκύπτει ότι: 
* Πρώτον. Οι εμπορικές και οι κτηματικές Τράπεζες χορήγησαν
στεγαστικά δάνεια ύψους 300 δισ. δραχμών περίπου το 1995. 
* Δεύτερον. Τα
καταναλωτικά και τα προσωπικά δάνεια που χορήγησαν οι Τράπεζες στη διάρκεια
του προηγούμενου χρόνου έφθασαν τα 107 δισ. δραχμές. Πρέπει να σημειωθεί ότι
παρατηρήθηκε επιβράδυνση του ρυθμού χορήγησης καταναλωτικών δανείων, αφού τα
δάνεια που πήραν οι καταναλωτές το 1995 ήταν 162 δισ. δραχμές. 
ΤΑ
ΣΤΕΓΑΣΤΙΚΑ 
Σύμφωνα με εκτιμήσεις αρμοδίων παραγόντων η κατακόρυφη
αύξηση των στεγαστικών δανείων συνδέεται κυρίως με την πτώση των επιτοκίων,
την αναχρηματοδότηση παλαιών δανείων που είχαν δοθεί με υψηλά επιτόκια, καθώς
και με τη χορήγηση δανείων με χαμηλό σταθερό επιτόκιο για συγκεκριμένη χρονική
περίοδο. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15821N391</ED>
<ID>
ID:205873

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N39&aa=1</URL></REF>


Article

<CATEGORY>vin02</CATEGORY>

 <H2>Άλλοι
δουλεύουν, άλλοι αμείβονται...</H2>

<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΑΠΟ ΜΙΑ
προσεκτικότερη ανάγνωση της έκθεσης του διοικητή της Τραπέζης της Ελλάδος, κ.
Λουκά Παπαδήμου, προκύπτουν μερικές μελαγχολικές διαπιστώσεις για τη σισύφεια
προσπάθεια σταθεροποίησης της οικονομίας: 
* Ο ρυθμός αύξησης των αποδοχών
των απασχολουμένων στον δημόσιο τομέα επιταχύνθηκε κατά 3-3,5 εκατοστιαίες
μονάδες, ενώ στον ιδιωτικό τομέα επιβραδύνθηκε κατά περίπου 2 εκατοστιαίες
μονάδες. Στη βιομηχανία, μάλιστα, η επιβράδυνση αυτή έφτασε τις 3 ποσοστιαίες
μονάδες. 
* Η επιβράδυνση αυτή είχε ως αποτέλεσμα τη μείωση του κόστους
εργασίας ανά μονάδα προϊόντος. 
* Κύριος αντιπληθωριστικός παράγοντας το
1996 ήταν η νομισματική πολιτική. 
* Οι πληθωριστικές πιέσεις συνδέονται
και με τις διαρθρωτικές αδυναμίες του δημόσιου τομέα, αλλά και ορισμένων
αγορών. 
* Για την αποκλιμάκωση του πληθωρισμού είναι κρίσιμη η σημασία της
δημοσιονομικής εξυγίανσης και του εκσυγχρονισμού του δημόσιου τομέα. 
* Σε
περίοδο (1996) αυστηρής εισοδηματικής πολιτικής, οι δαπάνες προσωπικού της
Κεντρικής Διοίκησης σημείωσαν αύξηση κατά 19,3%, ενώ τα συνολικά έσοδα
υστέρηση κατά 270 δισ. δραχμές. 
* Το 1996 η ανεργία αυξήθηκε από 10% σε
10,4%, παρά την αύξηση των προσλήψεων στον δημόσιο τομέα και τις τράπεζες. 
* Δεν έχουν διαμορφωθεί ακόμη συνθήκες διατηρήσιμης σταθερότητας και
ανάπτυξης. 
Δηλαδή, με λίγα λόγια, στη χώρα μας άλλοι δουλεύουν (και την
«πληρώνουν» κιόλας) κι άλλοι πληρώνονται, άλλοι σηκώνουν το βάρος της
σταθεροποίησης και άλλοι χλευάζουν και άλλοι «χτίζουν» και άλλοι «γκρεμίζουν»
(αμειβόμενοι και μάλιστα πλουσιοπάροχα!). 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15821N392</ED>
<ID>
ID:205946

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N39&aa=2</URL></REF>


Article

<CATEGORY>vin08</CATEGORY>

 <H2>Δωρεάν μετοχές της Κτηματικής</H2>

ΜΙΑ νέα μετοχή δωρεάν, για κάθε
πέντε παλαιές, θα δώσει στους μετόχους της η Κτηματική Τράπεζα. 
Κατά τη
χθεσινή επαναληπτική γενική συνέλευση της τράπεζας, αποφασίστηκε η έκδοση
1.944.000 νέων μετοχών. 
Η έκδοση είναι αποτέλεσμα αναπροσαρμογής της αξίας
των ακινήτων της τράπεζας, που αποκτήθηκαν μέχρι την 31η Δεκεμβρίου 1995, κατά
2,631 δισ. δρχ. 
Σε αυτά προστέθηκε και ποσό 673,2 εκατομμυρίων δρχ. του
αποθεματικού, από έκδοση μετοχών υπέρ το άρτιο. 
Μιλώντας στους μετόχους, ο
διοικητής της Κτηματικής Τράπεζας, κ. Βασίλης Ράπανος, τόνισε ότι τα θετικά
αποτελέσματα της τράπεζας κατά το 1996 (κέρδη 36,083 δισ. δρχ. έναντι κερδών
20 δισ. δρχ. το 1995), δημιουργούν προϋποθέσεις για ανάπτυξη και επέκταση σε
νέες δραστηριότητες. 
Όπως είπε, τα στοιχεία του πρώτου τριμήνου του 1997
δείχνουν ότι τα καθαρά κέρδη της Κτηματικής κινούνται με ρυθμό αύξησης 10% σε
σχέση με το 1996, χρονιά που η τράπεζα είχε σημειώσει άλμα στην κερδοφορία
της. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15821N393</ED>
<ID>
ID:205957

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N39&aa=3</URL></REF>


Article

<CATEGORY>vin08</CATEGORY>

 <H2>250 δισ. τα κέρδη του ΟΤΕ ­ 180 δρχ. το μέρισμα</H2>

ΜΕΡΙΣΜΑ 180
δραχμών ανά μετοχή θα πάρουν όσοι κατέχουν μετοχές του ΟΤΕ.Αυτό αποφάσισε χθες
το διοικητικό συμβούλιο του Οργανισμού, που ενέκρινε τον ισολογισμό για τη
χρήση του 1996. Συγκεκριμένα, σύμφωνα με τον ισολογισμό του ΟΤΕ, τα κέρδη του
κατά το 1996 ανήλθαν σε 250,2 δισεκατομμύρια δραχμές, από τα οποία τα 988 δισ.
δρχ. θα καταβληθούν στο Δημόσιο, 76 δισ. δρχ. θα δοθούν ως μέρισμα και τα
υπόλοιπα θα διατεθούν για την εφαρμογή του αναπτυξιακού προγράμματος του
Οργανισμού. 
Θυμίζουμε ότι πέρυσι το μέρισμα ανά μετοχή του ΟΤΕ ήταν 130
δραχμές. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15821N394</ED>
<ID>
ID:205973

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N39&aa=4</URL></REF>


Article

<CATEGORY>vin08</CATEGORY>

 <H5>ΣΤΟ ΔΕΥΤΕΡΟ ΕΞΑΜΗΝΟ
ΑΝΑΤΙΜΗΣΕΙΣ ΣΕ ΡΕΥΜΑ, ΝΕΡΟ, ΟΛΥΜΠΙΑΚΗ, ΟΣΕ, ΕΛ.ΤΑ.</H5>
<H2>Έρχονται οι νέες αυξήσεις</H2>

Κάθε
πέρυσι... και φθηνότερα. Αυτό ισχύει και για τα τιμολόγια των Δημοσίων
Επιχειρήσεων που από το β' εξάμηνο παίρνουν πάλι φωτιά, αφού θα αυξηθούν. Η
κυβέρνηση τις αμέσως προσεχείς εβδομάδες αναμένεται ότι θα οριστικοποιήσει τα
νέα τιμολόγια και των Δημοσίων Επιχειρήσεων τα οποία θα ισχύσουν από το β'
εξάμηνο και τα οποία θα είναι «φουσκωμένα» μέχρι και κατά 4,5%.Χθες ο υπουργός
Εθνικής Οικονομίας και Οικονομικών κ. Γιάννος Παπαντωνίου δήλωσε ότι οι
αυξήσεις θα είναι επιλεκτικές και χαμηλότερες από τον πληθωρισμό δηλαδή κάτω
από 4,5%. Σύμφωνα όμως με πληροφορίες το επικρατέστερο σενάριο προβλέπει ότι
οι αυξήσεις θα γίνουν στα τιμολόγια της ΔΕΗ, της ΕΥΔΑΠ, της Ο.Α. και του ΟΣΕ.

Πάντως ο χορός των ανατιμήσεων έχει ξεκινήσει ήδη με τα εισιτήρια των
αστικών συγκοινωνιών τα οποία αυξάνονται από την 1η Ιουνίου κατά 33,3%. Σε
ερώτημα μάλιστα, για το ύψος της αύξησης στα εισιτήρια, τα οποία από τις 75
δρχ. πάνε στις 100 δρχ. (αύξηση 33,3%), ο υπουργός Εθνικής Οικονομίας και
Οικονομικών είπε ότι αν εφαρμοζόταν ο γενικός κανόνας και στις συγκοινωνίες,
τότε τα εισιτήρια θα διαμορφώνονταν στις 78 δρχ., αφήνοντας έτσι να διαφανεί
ότι ο στόχος είναι η οικονομική εξυγίανση των αστικών συγκοινωνιών. 
Επίσης, ο υπουργός, αναφερόμενος στη σημερινή συνεδρίαση της Οικονομικής
Επιτροπής είπε ότι αποφασίσθηκε: 
* Να προωθηθεί άμεσα από το υπουργείο
Εργασίας και Κοινωνικών Ασφαλίσεων η λίστα των φαρμάκων. 
* Να συσταθεί
εποπτικός φορέας για τον έλεγχο της ποιότητας των τροφίμων. 
Ο υπουργός
αρνήθηκε να κάνει οποιαδήποτε δήλωση για το ασφαλιστικό, λέγοντας μόνο ότι θα
υπάρξει επιστολή στους φορείς για τα θέματα που θα συζητηθούν στον κοινωνικό
διάλογο. Χαρακτήρισε ως θετική την έκθεση του Διοικητή της Τράπεζας Ελλάδας,
καθώς, όπως ανέφερε, οι επισημάνσεις του διευκολύνουν την κυβέρνηση στις
επιλογές της. 
Τέλος, για την πορεία των φορολογικών εσόδων είπε ότι τον
Απρίλιο υπάρχει ανάκαμψη, ενώ από τον Μάιο αναμένεται να αποκατασταθεί πλήρως
ο ρυθμός που προβλέπει ο προϋπολογισμός. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15821N401</ED>
<ID>
ID:205874

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N40&aa=1</URL></REF>


Article

<CATEGORY>vin08</CATEGORY>

 <H2>Θ' αυξηθούν αναδρομικά τα ποσά των «πρόωρων συντάξεων» αγροτών</H2>

<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΑΥΞΑΝΕΤΑΙ από 15.000-25.000 δραχμές τον
μήνα, και αναδρομικά από την 1.1.97, η μηνιαία αποζημίωση της πρόωρης
συνταξιοδότησης για χιλιάδες αγρότες (Καν. 2079/92). 
Με απόφαση της
Ευρωπαϊκής Επιτροπής έγινε δεκτή χθες η πρόταση που είχε υποβάλει ο υπουργός
Γεωργίας κ. Στ. Τζουμάκας. Μέχρι αργά το βράδυ οι αρμόδιες υπηρεσίες του
υπουργείου Γεωργίας καθώς και το γραφείο Τύπου δήλωναν άγνοια για τη σημαντική
αυτή επιτυχία της ηγεσίας του υπουργείου. 
Όπως έγινε γνωστό, ωστόσο, η
μηνιαία αποζημίωση αυξάνεται: 
* σε 85.000 δραχμές (από 60.000) για
παραμεθόριες περιοχές. 
* σε 100.000 δραχμές (από 75.000) για αποχώρηση και
ανάθεση σε διάδοχο της γεωργικής εκμετάλλευσης, ηλικίας κάτω των 30 ετών. 
Σύμφωνα με πληροφορίες παρατείνεται και ο χρόνος για την ένταξη στο πρόγραμμα
πρόωρης συνταξιοδότησης μέχρι και το 1999, με αποτέλεσμα να μπορούν να
επωφεληθούν άλλοι 50.000 αγρότες. 
Επίσης, με τη ρύθμιση παρέχεται η
δυνατότητα να ενταχθούν στο πρόγραμμα και όσοι αγρότες αποσύρονται
ενοικιάζοντας τα κτήματά τους για γεωργική εκμετάλλευση. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15821N402</ED>
<ID>
ID:205921

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N40&aa=2</URL></REF>


Article

<CATEGORY>vin08</CATEGORY>

 <H2>Πώς θα δοθεί η επιδότηση ενοικίου από την Εργατική Κατοικία</H2>

ΣΤΙΣ 5 Μαΐου αρχίζει η υποβολή νέων αιτήσεων για την επιδότηση ενοικίου από
τους δικαιούχους του Οργανισμού Εργατικής Κατοικίας (ΟΕΚ). Οι αιτήσεις θα
γίνονται δεκτές έως τις 4 Ιουλίου 1997. Οι δικαιούχοι που είχαν επιδοτηθεί τα
προηγούμενα χρόνια πρέπει να υποβάλουν νέα αίτηση. 
Η επιδότηση ενοικίου
θα καταβληθεί για όλο το 1997, εφάπαξ, εντός του έτους, εφόσον φυσικά
πληρούνται οι νόμιμες προϋποθέσεις. Με απόφαση της διοίκησης του Οργανισμού ­
όπως μας είπε ο πρόεδρος του ΟΕΚ κ. Θανάσης Χανακούλας ­ θα προσδιοριστούν τα
δικαιολογητικά που θα συνοδεύσουν τις αιτήσεις και θα αποδεικνύουν την ύπαρξη
των απαιτουμένων προϋποθέσεων. Αιτήσεις που δεν θα συνοδεύονται από τα
προβλεπόμενα δικαιολογητικά δεν θα παραλαμβάνονται από τις αρμόδιες υπηρεσίες
του ΟΕΚ. 
Το φετινό πρόγραμμα είναι ύψους 13 δισ. δρχ., ενώ οι
προϋποθέσεις που θα ισχύσουν εφέτος για τις ειδικές κατηγορίες των εργαζομένων
που δικαιούνται την επιδότηση έχουν διευρυνθεί και εκτιμάται ότι θα καλυφθούν
35.000 οικογένειες. 
1 Η οικονομική ενίσχυση θα παρέχεται στις
παρακάτω κατηγορίες δικαιούχων: 
* Σε συνταξιούχους Οργανισμών κυρίας
ασφαλίσεως μισθωτών με ποσοστό αναπηρίας 67% και άνω και συνταξιούχους λόγω
γήρατος, εφόσον είναι ζευγάρια και το ετήσιο καθαρό οικογενειακό τους εισόδημα
έτους 1996 δεν υπερβαίνει τα 2.500.000 δρχ. 
* Σε μεμονωμένα άτομα ηλικίας
τουλάχιστον 60 ετών ή και σε ζευγάρια από τα οποία ο ένας από τους συζύγους
έχει συμπληρώσει το εξηκοστό έτος της ηλικίας του και το ετήσιο καθαρό
οικογενειακό τους εισόδημα έτους 1996 δεν υπερβαίνει τα 2.500.000 δρχ. 
*
Σε νέα ζευγάρια, που τέλεσαν το γάμο τους μέσα στα δύο (2) τελευταία
ημερολογιακά έτη πριν από την υποβολή της αίτησης για επιδότηση, εφόσον κανείς
από τους δύο δεν έχει υπερβεί το 35ο έτος της ηλικίας του και το ετήσιο καθαρό
οικογενειακό τους εισόδημα έτους 1996 δεν υπερβαίνει τα 2.500.000 δρχ. 
*
Σε δικαιούχους που το ετήσιο καθαρό οικογενειακό τους εισόδημα έτους 1996 δεν
υπερβαίνει τα 2.200.000 δρχ. και δεν υπάγονται σε μια από τις ανωτέρω
κατηγορίες. 
Για όλες τις ανωτέρω κατηγορίες το όριο του ανωτάτου καθαρού
οικογενειακού εισοδήματος προσαυξάνεται κατά 350.000 δραχμές για κάθε
προστατευόμενο παιδί. 
Ως ετήσιο οικογενειακό εισόδημα λαμβάνονται υπόψη τα
πάσης φύσεως καθαρά εισοδήματα. 
2 Το μηνιαίο μίσθωμα των δικαιούχων
που καταβλήθηκε το τελευταίο τρίμηνο του έτους 1996 δεν πρέπει να είναι
ανώτερο των 65.000 δρχ. για τα μεμονωμένα άτομα και ζευγάρια. Το ανωτέρω ποσό
προσαυξάνεται κατά 10.000 δρχ. για κάθε προστατευόμενο παιδί. 
3 Τα
ποσά της επιδότησης καθορίζονται: 
*Για μεμονωμένα άτομα και ζευγάρια
22.000 δρχ. μηνιαίως. 
*Για δικαιούχους που διαμένουν στις περιοχές που
χαρακτηρίσθηκαν ως σεισμόπληκτες των Νομών Ηλείας, Κοζάνης, Γρεβενών, Αχαΐας,
Φωκίδας και Κόνιτσας ή πλημμυροπαθείς του Ν. Ξάνθης, 26.000 μηνιαίως. 
Τα
ανωτέρω ποσά της επιδότησης προσαυξάνονται κατά 3.000 δρχ. 
μηνιαίως για
το πρώτο προστατευόμενο παιδί, 4.000 δρχ. για το δεύτερο παιδί, 5.000 για το
τρίτο και 6.000 για το τέταρτο και άνω. 
4 Οι δικαιούχοι των οποίων
το καθαρό ετήσιο οικογενειακό εισόδημα υπερβαίνει τα καθοριζόμενα κατά
κατηγορία όρια εισοδήματος, δεν αποκλείονται από τη χορήγηση του επιδόματος
ενοικίου. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15821N403</ED>
<ID>
ID:205958

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N40&aa=3</URL></REF>


Article

<CATEGORY>vin08</CATEGORY>

 <H5>Δεν θα πληρούν στο
τέλος του 1997 τα κριτήρια σύγκλισης</H5>
<H2>Εκτός νυμφώνος Ελλάδα ­ Ιταλία</H2>

<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Με εξαίρεση την Ελλάδα και την Ιταλία όλες οι υπόλοιπες χώρες-μέλη
της Ευρωπαϊκής Ένωσης θα πληρούν στο τέλος του 1997 τα κριτήρια σύγκλισης της
νομισματικής ενοποίησης (δημόσιο έλλειμμα 3%, δημόσιο χρέος κάτω από το 60%
του ΑΕΠ). 
ΒΡΥΞΕΛΛΕΣ 
Όλα τα νομίσματα πλην της δραχμής και της ιταλικής
λιρέτας, θα προσχωρήσουν αμέσως στο εύρω. Αντίθετα, η ελληνική οικονομία, παρά
τη θετική πορεία των τελευταίων χρόνων, θα πρέπει να τεθεί σε πιο αυστηρά
πλαίσια «πειθαρχίας», αφού το δημόσιο έλλειμμα βρίσκεται μακριά από το
Πρόγραμμα Σύγκλισης (προβλέπεται 4,9% του ΑΕΠ το '97 αντί 4,2%). 
Έτσι, με
βάση τις συστάσεις της Κομισιόν, η κυβέρνηση και τα επιτελεία στη Δημόσια
Διοίκηση θα πρέπει να πολλαπλασιάσουν τις προσπάθειες για να ενισχυθούν και να
αποδώσουν μέτρα, όπως η διεύρυνση της φορολογικής βάσης, η αποτελεσματικότητα
των φοροελεγκτικών μηχανισμών, η μείωση των κρατικών δαπανών και η ανάπτυξη
του προγράμματος των ιδιωτικοποιήσεων. Θετικό, πάντως, θεωρείται ότι η
Ευρωπαϊκή Επιτροπή σε αυτήν τη φάση δεν θεωρεί σκόπιμο να διατηρήσει την
απειλή αναστολής των χρηματοδοτήσεων του Ταμείου Συνοχής, θεωρώντας ότι τόσο η
Ελλάδα όσο και η Ισπανία και η Πορτογαλία πέτυχαν να μειώσουν τα δημοσιονομικά
τους ελλείμματα σε ικανοποιητικά επίπεδα (7,4% το '96). 
ΤΑ ΜΕΓΕΘΗ 
Σύμφωνα με τις προβλέψεις της Επιτροπής, οι βασικοί δείκτες της ελληνικής
οικονομίας θα κινηθούν ως εξής: 
* ΑΕΠ (Ακαθάριστο Εγχώριο Προϊόν), ετήσια
ποσοστιαία μεταβολή σε σταθερές τιμές. Εκτίμηση για το 1996: +2,6%. Πρόβλεψη
για το 1997: +3,1%. Σενάριο (με αμετάβλητη δημοσιονομική πολιτική) για το
1998: +3,3%. 
* Ανεργία (αριθμός ανέργων ως ποσοστό του ενεργού πληθυσμού
πλην των Ενόπλων Δυνάμεων). Εκτίμηση για το 1996: 9,0%. Πρόβλεψη για το 1997:
8,9%. Σενάριο για το 1998: 8,8%. 
* Ισοζύγιο τρεχουσών συναλλαγών (ως
ποσοστό του ΑΕΠ). Εκτίμηση για το 1996: -3,5%. Πρόβλεψη για το 1997: -3,7%.
Σενάριο για το 1998: -3,9%. 
ΤΑ ΚΡΙΤΗΡΙΑ 
Τα τρία βασικά κριτήρια
σχετικά με τη συμμετοχή στην ΟΝΕ (Οικονομική και Νομισματική Ένωση) για το
εύρω: 
* Πληθωρισμός (αποπληθωριστής της ιδιωτικής κατανάλωσης σε ετήσια
ποσοστιαία μεταβολή). Εκτίμηση για το 1996: 8,3%. Πρόβλεψη για το 1997: 6%.
Σενάριο για το 1998: 4,8%. 
Το ελλληνικό πρόγραμμα σύγκλισης για τον
πληθωρισμό έχει στόχους: 3,9% για το 1997 και 3,5% για το 1998. 
* Δημόσιο
έλλειμμα (ως ποσοστό του ΑΕΠ). Εκτίμηση για το 1996: -7,4%. Πρόβλεψη για το
1997: -4,9%. Σενάριο για το 1998: -3,4%. 
Το ελληνικό πρόγραμμα σύγκλισης
για το δημόσιο έλλειμμα έχει στόχους: -4,2% για το 1997 και -2,4% για το 1998.

* Δημόσιο χρέος (ως ποσοστό του ΑΕΠ). Εκτίμηση για το 1996: 111,8%.
Πρόβλεψη για το 1997: 108,3%. Σενάριο για το 1998: 104,9%. 
Το ελληνικό
πρόγραμμα σύγκλισης για το δημόσιο χρέος έχει στόχους: 113,4% για το 1997 και
109,3% για το 1998. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N41</CAT>
<ED>
Κωδικός άρθρου: A15821N411</ED>
<ID>
ID:205875

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N41&aa=1</URL></REF>


Article

<CATEGORY>vin08</CATEGORY>

 <H2>Δύο δεκαετίες για να γίνουμε Ευρωπαίοι</H2>

Δύο δεκαετίες θα
διαρκέσει η προσπάθεια για την πραγματική σύγκλιση της οικονομίας, εφόσον
διατηρηθεί ο ίδιος ετήσιος ρυθμός ανάπτυξης (3,5%). Αυτή την παραδοχή έκανε
χθες ο υπουργός Εθνικής Οικονομίας κ. Γιάννος Παπαντωνίου, κατά την παρουσίαση
του βιβλίου «Οικονομικές Διακυμάνσεις και Ανάπτυξη στην Ελλάδα και την
Ευρώπη». «Θα είναι χρήσιμο και για τους σχεδιασμούς της οικονομικής πολιτικής
των δύο επόμενων δεκαετιών. Γιατί τόσο θα πάρει η ουσιαστική σύγκλιση», είπε ο
υπουργός Εθνικής Οικονομίας. Οι συγγραφείς του βιβλίου, ο υφυπουργός
Οικονομικών κ. Νίκος Χριστοδουλάκης και οι καθηγητές κ. Τρύφων Κολλίντζας και
κ. Σοφία Δημέλη, αναλύοντας τις διακυμάνσεις της ελληνικής οικονομίας,
αποδεικνύουν ότι «δεν διαφέρει από τις οικονομίες των άλλων ευρωπαϊκών χωρών»,
όπως είπε ο κ. Παπαντωνίου. Ο ίδιος πρόσθεσε ότι στο βιβλίο καταρρίπτεται η
θεωρία περί αντινομίας «ονομαστικής και ουσιαστικής σύγκλισης» και αναδύεται
ως επίκαιρο σημείο ο ρυθμός («το εφικτόν») με τον οποίο θα επιτευχθεί η
σύγκλιση της ελληνικής οικονομίας. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N41</CAT>
<ED>
Κωδικός άρθρου: A15821N412</ED>
<ID>
ID:205922

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N41&aa=2</URL></REF>


Article

<CATEGORY>vin08</CATEGORY>

 <H2>Πόρισμα πέντε τόμων για την υπόθεση των ψηφιακών</H2>

ΣΤΑ ΧΕΡΙΑ των
ανακριτών βρίσκεται από χθες το πόρισμα που συνέταξαν οι πραγματογνώμονες για
την υπόθεση της ανάθεσης 1.100.000 ψηφιακών παροχών του ΟΤΕ στις εταιρείες
SIEMENS και INTRAKOM. 
Η επιτροπή των εμπειρογνωμόνων, που αποτελείται από
τρεις καθηγητές Πανεπιστημίου και δύο οικονομολόγους, παρέδωσε χθες το
πολυσέλιδο πόρισμά της στους εφέτες κυρίους Γ. Ναυπλιώτη και Χρ.
Γεωργαντόπουλο, οι οποίοι διενεργούν την ανάκριση για την υπόθεση των
ψηφιακών. 
Το πόρισμα αποτελείται από πέντε τόμους και ο καθένας έχει 250
σελίδες. Σε αυτό οι πραγματογνώμονες, με βάση τα στοιχεία που συγκέντρωσαν,
απαντούν σε κρίσιμα για την εξέλιξη της ανάκρισης ερωτήματα σχετικά με το εάν
ο ΟΤΕ υπέστη ή όχι ζημία από την ανάθεση των ψηφιακών παροχών στις εταιρείες
SIEMENS και INTRAKOM. 
Οι δύο δικαστικοί λειτουργοί θα μελετήσουν τα
στοιχεία του πορίσματος και στη συνέχεια, μετά τις εορτές του Πάσχα, θα
αποφασίσουν για τις περαιτέρω ανακριτικές ενέργειες. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N42</CAT>
<ED>
Κωδικός άρθρου: A15821N421</ED>
<ID>
ID:205876

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N42&aa=1</URL></REF>


Article

<CATEGORY>vin08</CATEGORY>

 <H2>Το '98 έτοιμο το Τελωνείο ΕξοχήςΝευροκοπίου</H2>

ΚΑΒΑΛΑ 
ΕΠΙΣΠΕΥΔΟΝΤΑΙ όλα τα έργα υποδομής ­ από ελληνικής πλευράς ­ στο Τελωνείο
Εξοχής Νευροκοπίου Δράμας, το οποίο θα συνδέσει οδικώς τη Βουλγαρία με τη χώρα
μας. 
Ο έπαρχος Νευροκοπίου, κ. Γιάννης Ξανθόπουλος, δήλωσε ότι «μετά την
υπογραφή της σχετικής συμφωνίας μεταξύ Ελλάδας και Βουλγαρίας, το Τελωνείο θα
αρχίσει επίσημα τη λειτουργία του το 1998. Ήδη, κατασκευάζεται δρόμος τεσσάρων
λωρίδων διέλευσης, με βάση μελέτη της 3ης ΔΕΚΕ». Ο περιφερειάρχης Ανατ.
Μακεδονίας - Θράκης, κ. Αθανάσιος Λαγός, ανακοίνωσε ότι «διατέθηκαν 2 δισ.
δραχμές για τη βελτίωση του διεθνούς και εθνικού δρόμου Νευροκοπίου - Εξοχής -
ελληνοβουλγαρικών συνόρων και βελτίωση του παράλληλου δρόμου προς Βώλακα
Δράμας, προϋπολογισμού 350 εκατ. δραχμών. Εξάλλου, βελτιώνεται η εθνική οδός
Δράμας - Ξάνθης, με χρηματοδότηση 900.000.000 δραχμών». 
Στο μεταξύ, ο
νομάρχης Δράμας, κ. Σωκράτης Δημητριάδης, δήλωσε ότι «επιταχύνεται η εκτέλεση
για όλα τα έργα υποδομής (κτίρια, δρόμοι κ.ά.), ενώ ανακατασκευάζεται και ο
δρόμος Δράμας - Καβάλας, προϋπολογισμού 3 δισ. δραχμών». 
Οι Βούλγαροι,
μέσω του Τελωνείου Εξοχής, θα προωθούν όλα τα εξαγώγιμα προϊόντα τους, από τα
οποία άλλα θα μεταφέρονται, μέσω του ΟΣΕ Δράμας, στο εσωτερικό τής χώρας μας
και σε άλλα κράτη, και άλλα, μέσω του νέου εμπορευματικού λιμανιού της
Καβάλας, σε χώρες της Μεσογείου, της Μέσης Ανατολής κ.λπ. 
Η λειτουργία του
Τελωνείου Εξοχής θα συμβάλει στην ανάπτυξη των υποβαθμισμένων περιοχών της
Βόρειας Δράμας και θα μειώσει τα ποσοστά ανεργίας και μετανάστευσης, όπως
υποστηρίζει ο έπαρχος Νευροκοπίου κ. Γιάννης Ξανθόπουλος. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N42</CAT>
<ED>
Κωδικός άρθρου: A15821N422</ED>
<ID>
ID:205923

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N42&aa=2</URL></REF>


Article

<CATEGORY>vin08</CATEGORY>

 <H2>Αγοραστικό ενδιαφέρον</H2>

Άνοδο
σημείωσαν οι τιμές των μετοχών κατά τη χθεσινή συνεδρίαση του Χρηματιστηρίου
Αξιών Αθηνών (ΧΑΑ). Από την αρχή της συνεδρίασης εκδηλώθηκε ικανοποιητικό
αγοραστικό ενδιαφέρον, γεγονός το οποίο είχε ως επακόλουθο την άνοδο των τιμών
των μετοχών και του Γενικού Δείκτη. Συγκεκριμένα ο Γενικός Δείκτης έκλεισε
στις 1.442,19 μονάδες σημειώνοντας άνοδο κατά 9,22 μονάδες ή ποσοστό της
τάξεως του 0,64%. Από τους επιμέρους Κλαδικούς Δείκτες τη μεγαλύτερη άνοδο
σημείωσε ο Δείκτης των Κατασκευαστικών εταιρειών κατά 27,15 μονάδες ή ποσοστό
4,97%. Από τις 240 μετοχές που πραγματοποίησαν συναλλαγές, 149 σημείωσαν
άνοδο, 71 πτώση και 20 παρέμειναν σταθερές ενώ 60 έκλεισαν με αγοραστές και
122 με πωλητές. Μικρή πτώση σημείωσαν οι συναλλαγές. Συγκεκριμένα η αξία των
συναλλαγών διαμορφώθηκε στα 14,1 δισ. δρχ. (4.577.043 τεμάχια). Αναλυτικά τα
4.266.213 τεμάχια αξίας 13,4 δισ. δρχ. αφορούσαν την Κύρια Αγορά ενώ τα
310.830 τεμάχια συνολικής αξίας 739 εκατ. δρχ. την Παράλληλη Αγορά. Τη
μεγαλύτερη αξία συναλλαγών σημείωσαν οι μετοχές των Τραπεζών (5,4 δισ. δρχ. -
465.654 τεμάχια) και των Κατασκευαστικών εταιρειών (1.242 εκατ. δρχ. - 655.600
τεμάχια). 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N43</CAT>
<ED>
Κωδικός άρθρου: A15821N431</ED>
<ID>
ID:205877

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N43&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Με
τον Ήλιο, τον Ερμή και την Αφροδίτη στο ζώδιό σας έχετε γίνει οι πρωταγωνιστές
του ζωδιακού και σας δίνεται η ευκαιρία να προβληθείτε, σε μικρή ή μεγάλη
κλίμακα, αυτή την περίοδο. 
ΔΙΔΥΜΟΙ 
(21 Μαΐου - 21 Ιουνίου).
Σας απασχολούν και σήμερα δουλειές ρουτίνας που πρέπει να γίνουν, δίαιτα και
γυμναστική που πρέπει να αρχίσετε για να χάσετε κιλά και, ίσως,
μικροπροβλήματα υγείας. 
ΚΑΡΚΙΝΟΣ 
(22 Ιουνίου - 22 Ιουλίου).
Η αισθηματική σας ζωή σάς απασχολεί και είναι πιθανό να μπαίνουν, τώρα, στη
ζωή σας νέα πρόσωπα. Η Αφροδίτη θα ευνοεί τα ερωτικά σας έως τις 11 Μαΐου.

ΛΕΩΝ 
(23 Ιουλίου - 22 Αυγούστου). Θέματα του σπιτιού και της
οικογένειας είναι και σήμερα στο μυαλό σας, αλλά το κλίμα είναι καλύτερο. Η
Αφροδίτη θα βοηθήσει στην αισθηματική σας ζωή μετά τις 11 Μαΐου. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Επικοινωνείτε πιο
σωστά, σήμερα, με τον ερωτικό σας σύντροφο και με τα παιδιά σας. Οι
καλλιτέχνες έχουν έμπνευση. Νέα πρόσωπα ή νέα φλερτ μπαίνουν αυτό τον καιρό
στη ζωή σας. 
ΖΥΓΟΣ 
(24 Σεπτεμβρίου - 23 Οκτωβρίου).
Οικονομικά θέματα σας απασχολούν και σήμερα ­ πιθανώς και περιουσιακά ή
ακίνητα. Η Αφροδίτη ευνοεί την τακτοποίηση οικονομικών υποθέσεων. 
ΣΚΟΡΠΙΟΣ 
(24 Σεπτεμβρίου - 22 Οκτωβρίου). Σας απασχολεί ο εαυτός
σας και οι ανάγκες του. Κάνετε μία επανεκτίμηση των σχέσεών σας ­ πώς βλέπετε
τους άλλους, πώς σας βλέπουν εκείνοι. Μπορεί να γίνονται ξεκαθαρίσματα.

ΤΟΞΟΤΗΣ 
(23 Νοεμβρίου - 21 Δεκεμβρίου). Αγγαρείες και δουλειές
ρουτίνας έχει πάντα για σας ο μήνας του Ταύρου. Η Αφροδίτη, έως τις 11 Μαΐου,
επηρεάζει θετικά μόνο «έρωτες του γραφείου». Και έχει ανοίξει την όρεξή σας
για γλυκά. 
ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Σας
απασχολούν και σήμερα οι σχέσεις σας με φίλους και ομοϊδεάτες ­ αλλά σε πιο
ήρεμο κλίμα. Η Αφροδίτη θα ευνοεί πολύ τα ερωτικά σας έως τις 11 Μαΐου.

ΥΔΡΟΧΟΟΣ 
(20 Ιανουαρίου - 18 Φεβρουαρίου). Σας απασχολεί και
σήμερα η καριέρα και η δημόσια εικόνα σας. Η Σελήνη από τον Σκορπιό σάς κάνει
φιλόδοξους και σας «βγάζει» στο προσκήνιο. 
ΙΧΘΥΕΣ 
(19
Φεβρουαρίου - 20 Μαρτίου). Η έμφαση είναι σε ταξίδια, διακοπές, πρόσωπα που
μένουν μακριά ή αλλοδαπούς, σχέσεις με συγγενείς εξ αγχιστείας. Αλλά και σε
πνευματικά ή καλλιτεχνικά θέματα, σε μίντια και εκδόσεις, στον αθλητισμό.

ΚΡΙΟΣ 
(21 Μαρτίου - 19 Απριλίου). Σας απασχολούν και σήμερα η
ερωτική σας ζωή και οικονομικής φύσεως υποθέσεις ­ κληρονομικά, φορολογικά,
δάνεια, τα οικονομικά του συντρόφου σας, αποζημιώσεις κ.λπ. Το κλίμα είναι πιο
ήρεμο. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15821N501</ED>
<ID>
ID:205858

</ID><URL>http://ta-nea.dolnet.gr/neaweb/neafile.print_unique?e=A&f=15821&m=N50&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΕΤΟΙΜΟΣ ΝΑ ΣΗΚΩΣΕΙ ΤΟ
ΚΥΠΕΛΛΟ ΣΤΗ ΡΩΜΗ</H5>
<H2>Βραδιά ονείρου</H2>

Η ΩΡΑ του Ολυμπιακού! Οι «ερυθρόλευκοι» θα παίξουν απόψε για τρίτη
φορά στην ιστορία τους στον τελικό της Ευρωλίγκα, αποφασισμένοι να
επικρατήσουν της Μπαρτσελόνα και να επιστρέψουν στον Πειραιά με το βαρύτιμο
τρόπαιο! 
σελίδες 8-9 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15821O001</ED>
<ID>
ID:205878

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O00&aa=1</URL></REF>


Article

<CATEGORY>vin10</CATEGORY>

 <H2>Οι Ισπανοί
δεν έχουν λύση για τον Ρίβερς</H2>

σελίδες 6-
7

<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15821O002</ED>
<ID>
ID:205924

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O00&aa=2</URL></REF>


Article

<CATEGORY>vin10</CATEGORY>

 <H2>Ποια
μυστικά μου έμαθε ο Μάτζικ</H2>

σελίδα 5 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15821O003</ED>
<ID>
ID:205959

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O00&aa=3</URL></REF>


Article

<CATEGORY>vin10</CATEGORY>

 <H2>Αξίζαμε
εφέτος τον τίτλο</H2>

σελίδα 2 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15821O004</ED>
<ID>
ID:205974

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O00&aa=4</URL></REF>


Article

<CATEGORY>vin10</CATEGORY>

 <H2>Άρεσαν
«Σάμπα» και Τζόρτζεβιτς</H2>

σελίδα
3 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15821O005</ED>
<ID>
ID:205987

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O00&aa=5</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ ΚΑΙ ΦΑΣΟΥΛΑΣ ΦΩΝΑΞΑΝ «ΠΑΡΩΝ» ΚΑΙ ΑΥΤΗ ΤΗ ΦΟΡΑ</H5>
<H2>Οι άνθρωποι των τελικών!</H2>

Ο
ΝΤΟΥΣΑΝ Ίβκοβιτς και ο Παναγιώτης Φασούλας έχουν γράψει και οι δύο τη δική
τους ιστορία, ο πρώτος ως προπονητής και ο δεύτερος ως παίκτης. Ουσιαστικά και
οι δύο αποτελούν ένα μεγάλο κομμάτι της ιστορίας του μπάσκετ, ενώ τα
επιτεύγματά τους σίγουρα εντυπωσιάζουν τον κάθε άνθρωπο. 
Δεν είναι και
λίγο, βλέπετε, οι δύο άντρες να έχουν παίξει σε 35 τελικούς έχοντας κατακτήσει
συνολικά 21 τίτλους (!). 
Ας πάρουμε όμως τα πράγματα με τη σειρά. Πρώτα
απ' όλα ο Ντούσαν Ίβκοβιτς στην καριέρα του θα παίξει απόψε στον 16ο τελικό,
διεκδικώντας το 13ο του τρόπαιο. Εδώ θα πρέπει να σημειώσουμε ότι ένα
πρωτάθλημα με την Παρτιζάν Βελιγραδίου το 1979, το πήρε χωρίς να παίξει
τελικό, αφού δεν υπήρχαν πλέι οφ. 
Αναλυτικά οι 15 τελικοί όπου έχει
κοουτσάρει ο Ντούσαν Ίβκοβιτς (αναφέρουμε πρώτα την ομάδα που κοουτσάριζε, ενώ
με κεφαλαία είναι αυτοί οι τελικοί όπου έφυγε νικητής: 
Ο ΦΑΣΟΥΛΑΣ 
Η
«αράχνη» του ελληνικού μπάσκετ, ο Παναγιώτης Φασούλας, από την πλευρά του
μετρά συνολικά εννέα τρόπαια, έχοντας παίξει σε 20 τελικούς. Ας τους δούμε
αναλυτικά (με έντονα γράμματα αυτοί που έχει νικήσει, ενώ πάντα αναφέρεται
πρώτη η ομάδα που έπαιζε): 
ΑΛΛΑ ΡΕΠΟΡΤΑΖ ΣΤΙΣ ΣΕΛΙΔΕΣ 5-10 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15821O011</ED>
<ID>
ID:205879

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΡΑΠΟΝΑ ΤΟΥ ΡΑΒΟΥΣΗ ΓΙΑ ΤΟΝ
ΤΡΟΠΟ ΠΟΥ ΑΠΟΜΑΚΡΥΝΘΗΚΕ Η ΑΕΚ ΑΠΟ ΤΗΝ ΚΟΡΥΦΗ</H5>
<H2>Αξίζαμε αυτόν τον τίτλο</H2>

<AUTHOR>ΚΩΣΤΑΣΚΟΦΙΝΑΣ</AUTHOR>

ΚΑΙ
ΝΕΕΣ βολές κατά της διαιτησίας εξαπέλυσε χθες η ΑΕΚ! Μέσω του Πέτρου Ραβούση
(ήταν άκρως επιθετικός...) η Κυπελλούχος μίλησε για αδικία και κατέληξε με το
«η ΑΕΚ άξιζε τον τίτλο». 
Ωστόσο, είναι σαφές ότι με τα παράπονα που
διατυπώνονται κάθε «τρεις και λίγο» δεν βγαίνει τίποτα. Απλά, εξωτερικεύεται η
πίκρα όλων και εμπεδώνουν το «είμαστε οι καλύτεροι». Αυτό που χρειάζεται,
πάντως, είναι να μην καλυφθούν πίσω από αυτή την άποψη (τοποθέτηση), αλλά να
δουν για ποιους άλλους λόγους χάθηκε ο τίτλος, ώστε να αντιστρέψουν στο μέλλον
την κατάσταση. Διαφορετικά... 
«Στη Βέροια δεν δείξαμε τον καλό μας εαυτό.
Εκτός από την τελευταία μισή ώρα δεν ήμασταν η ομάδα που μπορούμε», είπε στην
αρχή ο Ραβούσης και συμπλήρωσε: «Η εικόνα μας όμως άλλαξε από τις συνθήκες που
επικρατούσαν στο γήπεδο! Έτσι το ελληνικό ποδόσφαιρο δεν πηγαίνει μπροστά και
η διαφορά φαίνεται όταν βγαίνουμε στην Ευρώπη. Τα περιμέναμε όλα, αλλά όχι
τέτοια αντιμετώπιση από τον διαιτητή. Να είναι ελαστικός με τους αντιπάλους
και αυστηρός με την ΑΕΚ. Δεν ξέρω αν πρέπει να προσπαθούμε ή αν γίνει αυτό τι
θα καταφέρουμε». 
Ο τεχνικός της ΑΕΚ παραδέχθηκε ότι η ομάδα του έχει
«λίγες ελπίδες τίτλου, καθώς ποτέ μια ομάδα που προηγείται στον βαθμολογικό
πίνακα στην Ελλάδα δεν έχασε το πρωτάθλημα», ενώ η συνέχεια των δηλώσεών του
σχετιζόταν με τον Ολυμπιακό του Ντούσαν Μπάγιεβιτς: «Μιλώ μόνο για τη
διαιτησία στα δικά μας παιχνίδια. Ποτέ δεν έκανα αυτό στα ματς του Ολυμπιακού
­ εκεί δεν έχω άποψη. Όσο για το αν ζηλεύω ως ΑΕΚ τον Ολυμπιακό, εξαρτάται. Αν
ήθελες κάτι που αξίζεις και εσύ, αν αυτό είναι ζήλεια, τότε...». 
Και με
έμφαση: «Ναι, η ΑΕΚ άξιζε τον τίτλο! Χωρίς αυτό να σημαίνει ότι δεν κάναμε
λάθη που πληρώσαμε, είναι όμως άδικο να πληρώνουμε και τα λάθη άλλων»!
Επιπλέον, ο Ραβούσης αναφέρθηκε στα όσα συνέβησαν στα αποδυτήρια («δεχθήκαμε
επίθεση στα αποδυτήρια και πρώτη φορά αντέδρασα έτσι στα 25 χρόνια που
βρίσκομαι στο ποδόσφαιρο. Έπρεπε να αμυνθώ ή να φάω ξύλο για να είναι όλα
εντάξει») και σε μέρος της συνέντευξης που έμοιαζε να έχει χαρακτήρα
απολογισμού, τόνισε: 
ΤΟ ΜΕΛΛΟΝ 
«Δεν ήταν άσχημη χρονιά για την ΑΕΚ. Θα
μπορούσε, όμως να είναι καλύτερη, δίχως να αλλάξει η εικόνα της ομάδας μας.
Όταν είπα ότι θέλουμε το Κύπελλο περισσότερο από τον Παναθηναϊκό εννοούσα το
εξής απλό: ο Παναθηναϊκός έχει την οικονομική δυνατότητα να υλοποιήσει
αποφάσεις ευκολότερα από την ΑΕΚ. Αν δεν παίρναμε το Κύπελλο τα πράγματα θα
ήταν δύσκολα για εμάς και πεσμένη η ψυχολογία όλων ­ προπονητών, παικτών,
διοίκησης». 
Ο Πέτρος Ραβούσης ρωτήθηκε και για το δικό του μέλλον: 
­
Έχετε πάρει τις αποφάσεις σας; «Όχι ακόμη! Θα μάθετε τι θα γίνει». 
Θεωρείται σίγουρο ότι στο μυαλό του Ραβούση στριφογυρίζει το δίλημμα «μένω δεν
μένω», σκέφτεται τη συμβίωση (ή κάτι ανάλογο με την τωρινή χρονική περίοδο) με
τον Μ. Τροχανά, αλλά δεν διστάζει να ετοιμάσει (όπως οφείλει) τις εισηγήσεις
του: 
«Γενικά και αργότερα ειδικά. Είναι η στιγμή να αρχίσουν και επαφές με
τους παίκτες», συμπλήρωσε ο προπονητής. 
*** Αριστερός χαφ είναι ο Τάσος Χουλουιλίδης που
«έκλεισε» από τον Αετό Σκύδρας η ΑΕΚ. Και όταν πετάχτηκε... σπόντα στον
Ραβούση για πρόωρες μεταγραφές, απάντησε πονηρά: «Άλλοι λένε ότι είναι κοντά
σε μεταγραφές»! 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15821O021</ED>
<ID>
ID:205882

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O02&aa=1</URL></REF>


Article

<CATEGORY>vin10</CATEGORY>

 <H2>Κοινοτικό... μυστικό</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΔΥΟ
κοινοτικούς παίκτες έχει στο στόχαστρο ο Παναθηναϊκός, αλλά διαφυλάσσει τα
ονόματά τους «ως κόρη οφθαλμού». 
Οι πληροφορίες λένε πως πρόκειται για
νεαρούς εξελίξιμους, αλλά πέρα απ' αυτό «άκρα σιωπή». 
Μαζί με τους δύο
κοινοτικούς υπάρχουν άλλες δύο περιπτώσεις από μη κοινοτική χώρα (δεν είναι η
Κροατία) και απομένει να δούμε πότε (και αν) ο Παναθηναϊκός θα προχωρήσει στην
απόκτησή τους. 
Στο μεταξύ ο Ζάετς έκανε χθες μια «περίεργη» δήλωση για τον
Βουγκρίνετς. 
Είπε ο προπονητής του ΠΑΟ: 
«Ζητήσαμε το χειμώνα τον
Βουγκρίνετς και δεν μας τον έδωσαν. Δεν είμαι πλέον "ζεστός" με την αγορά της
Κροατίας. 
Οι πιθανότητες να πάρουμε παίκτη από τη χώρα μου είναι
ελάχιστες. 
Θα πάω φυσικά στη Θεσσαλονίκη για να δω τον αγώνα Ελλάδας -
Κροατίας και θα μιλήσω με τους περισσότερους συμπατριώτες μου, οι οποίοι είναι
φίλοι μου. 
Το λέω αυτό για να μη δημιουργήσετε διάφορα σενάρια». 
Κατά
τα άλλα, στον Παναθηναϊκό ηρεμούν και ξεκουράζονται. 
Όλοι ελπίζουν ότι οι
άγιες αυτές ημέρες θα λειτουργήσουν ευεργετικά στον ψυχολογικό τομέα, ώστε η
ομάδα να ξαναβρεί το δρόμο της. 
Το επόμενο παιχνίδι (την μεταπροσεχή
Κυριακή στην Καβάλα με την ομώνυμη ομάδα) είναι εξαιρετικά κρίσιμο. Η έξοδος
του Παναθηναϊκού στην Ευρώπη κρέμεται από μια κλωστή. 
Μονον με τέσσερις
νίκες οι «πράσινοι» θα εξασφαλίσουν σίγουρα τη συμμετοχή τους στο κύπελλο
ΟΥΕΦΑ. 
Τα ματς του Παναθηναϊκού που απομένουν: με Καβάλα (εκτός), με
Καστοριά, ΟΦΗ (εντός) και με Ηρακλή (την τελευταία αγωνιστική, εκτός). Καβάλα
και ΟΦΗ ως γνωστόν διεκδικούν επίσης έξοδο στην Ευρώπη, ενώ ο ΟΦΗ προηγείται
πέντε βαθμούς του ΠΑΟ! 
Ο ΠΑΟΚ είναι ισόβαθμος με τον Παναθηναϊκό, αλλά
θεωρητικά έχει πιο δύσκολο πρόγραμμα. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15821O022</ED>
<ID>
ID:205927

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O02&aa=2</URL></REF>


Article

<CATEGORY>vin10</CATEGORY>

 <H2>Πάσχα με
το μυαλό στην Κροατία</H2>

ΜΕ ΤΟ μυαλό στην Κροατία και όχι στον...
οβελία θα περάσουν τις γιορτές οι παίκτες της εθνικής ομάδας ποδοσφαίρου,
καθώς από σήμερα αρχίζει επίσημα η προετοιμασία για το παιχνίδι της προσεχούς
Τετάρτης, στο Καυταντζόγλειο. Οι διεθνείς συγκεντρώνονται το απόγευμα και
αύριο το πρωί (11.30) θα αντιμετωπίσουν στο γήπεδο της Ριζούπολης, σε αγώνα
προετοιμασίας, την ομάδα των Ελπίδων. Το πρόγραμμα περιλαμβάνει μια ακόμη
προπόνηση στην Αθήνα το πρωί του Μεγ. Σαββάτου, θα μείνουν ελεύθεροι για να
κάνουν Ανάσταση με τις οικογένειές τους έως το απόγευμα της Λαμπρής και το
βράδυ της ίδιας ημέρας θα αναχωρήσουν, μαζί με την αποστολή των Ελπίδων, για
τη Θεσσαλονίκη. 
*** Κέρδισε τις εντυπώσεις, αλλά ηττήθηκε με 2-1 η εθνική
ομάδα ποδοσφαίρου των Νέων από την αντίστοιχη της Γαλλίας, χθες σε φιλικό
αγώνα που έγινε στην πόλη Σεριφοντέν 100 χλμ. έξω από το Παρίσι. Η ομάδα μας
είχε καλή παρουσία, έχασε ευκαιρίες, δεν τις αξιοποίησε και τελικά αδικήθηκε
και από τον Γάλλο διαιτητή κ. Αλάρ. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15821O023</ED>
<ID>
ID:205962

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O02&aa=3</URL></REF>


Article

<CATEGORY>vin10</CATEGORY>

 <H2>Τροχανάς ­ Παρών στο φιλικό, σήμερα θα δει τους παίκτες</H2>

ΕΜΦΑΝΙΣΤΗΚΕ χθες ο Μιχάλης Τροχανάς! Στο (φιλικό)
ματς Ακράτητου - ΑΕΚ, στα Νέα Λιόσια, ο μεγαλομέτοχος έδωσε το παρών, χωρίς
όμως να έρθει σε επαφή με κάποιον από την ομάδα. 
Ήταν η πρώτη παρουσία του
Μ. Τροχανά σε εκδήλωση της ΑΕΚ μετά τον αγώνα ΑΕΚ-Παρί Σεν Ζερμέν (20
Μαρτίου), τα όσα επακολούθησαν και την εκούσια παραμονή του στο περιθώριο. Η
είδηση, πάντως, είναι άλλη: ο Μιχάλης Τροχανάς σχεδιάζει να μεταβεί σήμερα
στην τελευταία προπόνηση της ΑΕΚ πριν από το Πάσχα, ώστε να ευχηθεί σε
προπονητή και παίκτες! Το πώς θα τον υποδεχθούν αναμένεται με ξεχωριστό
ενδιαφέρον... Στο παιχνίδι η ΑΕΚ δεν είχε κανένα πρόβλημα να φτάσει στη νίκη.
Το τελικό 3-0 διαμορφώθηκε με δύο γκολ του Χρήστου Κωστή και ένα του Βασίλη
Μπορμπόκη. Δεν αγωνίστηκαν οι Νικολαΐδης, Μανωλάς, Ντόμπος, Ατματσίδης και ο
τραυματίας Μαλαδένης. 
*** Με ανακοίνωσή
του ο σύλλογος υπαλλήλων της Τραπέζης της Ελλάδος ζητεί να αντικατασταθεί από
το Γενικό Συμβούλιο της Τ.Ε. ο κ. Γ. Κυριόπουλος, θεωρώντας ότι είναι
ασυμβίβαστο με τη θέση του ως προέδρου της ΠΑΕ ΑΕΚ. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15821O024</ED>
<ID>
ID:205977

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O02&aa=4</URL></REF>


Article

<CATEGORY>vin10</CATEGORY>

 <H2>Αρης ­ Οργή για τη νέα τιμωρία</H2>

ΘΕΣΣΑΛΟΝΙΚΗ 
«ΚΙΤΡΙΝΟΜΑΥΡΗ»
οργή για την απόφαση του αθλητικού δικαστή να τιμωρήσει με μία αγωνιστική την
έδρα του Άρη. Οι Θεσσαλονικείς «πάγωσαν» μόλις πληροφορήθηκαν τα δυσάρεστα νέα
εν όψει του αγώνα με τον ΟΦΗ, όμως δεν το έβαλαν κάτω και έκαναν αμέσως
προσφυγή στη δευτεροβάθμια επιτροπή, η οποία θα αποφανθεί οριστικά και
αμετάκλητα την ερχόμενη Τρίτη για την έδρα διεξαγωγής της συνάντησης Άρη-ΟΦΗ.

*** Έκτακτες συσκέψεις έκαναν χθες τόσο η διοίκηση της ΠΑΕ Άρης όσο και οι
οργανωμένοι σύνδεσμοι φίλων Άρη, προκειμένου να λάβουν μέτρα αντίδρασης και
προστασίας της ομάδας. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15821O025</ED>
<ID>
ID:205990

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O02&aa=5</URL></REF>


Article

<CATEGORY>vin10</CATEGORY>

 <H5>Η ΝΤΟΡΤΜΟΥΝΤ ΘΑ ΥΠΟΔΕΧΘΕΙ ΤΗ
ΓΙΟΥΒΕΝΤΟΥΣ ΓΙΑ ΤΟ ΚΟΡΥΦΑΙΟ ΕΥΡΩΠΑΪΚΟ ΚΥΠΕΛΛΟ</H5>
<H2>Και
τώρα στο Μόναχο</H2>

<AUTHOR>ΓΙΩΡΓΟΣΝΑΣΜΗΣ</AUTHOR>

ΓΙΟΥΒΕΝΤΟΥΣ και Ντόρτμουντ θα αναμετρηθούν στον τελικό του Τσάμπιονς Λιγκ,
στις 28 Μαΐου στο Μόναχο, μετά την επικράτησή τους και στους επαναληπτικούς
αγώνες της ημιτελικής φάσης. 
Οι «μπιανκονέρι» επιβλήθηκαν, με το
εντυπωσιακό 4-1, του άλλοτε κραταιού Άγιαξ, στο κατάμεστο ­ ύστερα από πολύ
καιρό ­ Ντέλε Άλπι, ενώ η Ντόρτμουντ νίκησε και στο Ολντ Τράφορντ με 1-0 τη
Μάντσεστερ Γιουνάιτεντ. Έτσι, θα έχουμε μία ακόμη ιταλογερμανική αναμέτρηση σε
τελικό, μετά απ' αυτή του Κυπέλλου ΟΥΕΦΑ (Σάλκε εναντίον Ίντερ). 
Τέλος
εποχής, λοιπόν, στο Τορίνο, για μία ομάδα (Άγιαξ) που τα τρία τελευταία χρόνια
εντυπωσίασε με το απλό, γρήγορο, γεμάτο ευστροφία και αγωνιστικότητα παιχνίδι,
το οποίο τη βοήθησε να αναρριχηθεί στην κορυφή του παγκοσμίου ποδοσφαίρου. 
Είναι χαρακτηριστικό πως η ομάδα του Λουίς Φαν Γκάαλ ηττήθηκε για πρώτη φορά
εκτός έδρας, μετά το 1994 και 14 σερί αγώνες! 
Δηλαδή, ο Άγιαξ γνώριζε πιο
εύκολα εντός έδρας ήττα, παρά εκτός. 
Η ομάδα που γκρέμισε τον θρύλο της
δεκαετίας του '90 Άγιαξ, θεωρείται σαν η πιο κατάλληλη για να τον διαδεχθεί. Η
Γιουβέντους, με συνολικό σκορ 6-2 επί των πρωταθλητών Ολλανδίας, δεν άφησε
περιθώρια αμφισβήτησης. 
Οι μπιανκονέρι προκρίθηκαν για δεύτερη συνεχόμενη
φορά στον τελικό του Τσάμπιονς Λιγκ (και για πέμπτη στην ιστορία τους), μόνο
που τώρα δεν θα αγωνιστούν στο «σπίτι» τους (πέρυσι ο τελικός είχε φιλοξενηθεί
στη Ρώμη), αλλά στο «σπίτι» των προσεχών αντιπάλων τους (Μόναχο). 
Με τη
Γιουβέντους δεν αγωνίστηκε για μία ακόμη φορά ο Ντελ Πιέρο. 
Αγωνίστηκαν
όμως οι Ζιντάν, Λομπάρντο, Ντι Λίβιο και τα άλλα παιδιά του Λίπι, που έμοιαζαν
σαν αφηνιασμένα άλογα. 
Για την ιστορία, τα γκολ των Τορινέζων πέτυχαν οι
Λομπάρντο (34'), Βιέρι (36'), Αμορούζο (80') και Ζινάντ (82'), ενώ το γκολ της
τιμής για τον Άγιαξ πέτυχε ο Μέλχιοτ στο 76'. 
Στο Ολντ Τράφορντ, η
Μάντσεστερ Γιουνάιτεντ ήταν καλύτερη από την Ντόρτμουντ. Αυτό όμως δεν
εμπόδισε τους Γερμανούς να «κλέψουν» τη νίκη και το εισιτήριο για τον τελικό,
χάρη σε γκολ του Λαρς Ρίκεν στο 8'. 
Να σημειωθεί πως η Ντόρτμουντ είναι η
πρώτη γερμανική ομάδα ύστερα από δέκα χρόνια που θα αγωνιστεί σε τελικό της
κορυφαίας διασυλλογικής διοργάνωσης. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15821O031</ED>
<ID>
ID:205883

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O03&aa=1</URL></REF>


Article

<CATEGORY>vin10</CATEGORY>

 <H2>Θετικό το τεστ για Σάμπα, Τζόρτζεβιτς</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΣΟΟΥ Καραπιάλη και
ικανοποίηση για την απόδοση των Τζόρτζεβιτς, Σαμπανάντζοβιτς στο χθεσινό
φιλικό παιχνίδι του Ολυμπιακού στην Ελευσίνα, όπου επικράτησε του
Πανελευσινιακού με σκορ 5-3, παρουσία του υπουργού Εξωτερικών Θόδωρου
Πάγκαλου, ο οποίος εγκαινίασε το νέο βοηθητικό γήπεδο της τοπικής ομάδας. 
Ο αγώνας έγινε στο γήπεδο του Πανελευσινιακού και οι περίπου 1.500 θεατές
απόλαυσαν γκολ και θέαμα. Την παράσταση έκλεψε ο Βασίλης Καραπιάλης. Ο
Λαρισαίος μέσος που μπήκε σαν αλλαγή στο 58' πέτυχε δύο γκολ (69', 83'), ενώ
είχε δύο δοκάρια (67', 89'). Σκοράρισαν και οι Κακλαμάνος (6'), Σφακιανάκης
(9'), Καρασαββίδης (79'). Τα γκολ των γηπεδούχων σημείωσαν οι Κουμπής (3'),
Μουφ (39'), Μόσχος (40'). 
Το τεστ ήταν θετικό για τους Τζόρτζεβιτς,
Σαμπανάντζοβιτς και ο Ντούσαν Μπάγιεβιτς τόνισε: «Έμεινα ευχαριστημένος και
από τους δύο. Δείχνουν ότι από μέρα σε μέρα είναι πιο έτοιμοι. Το παιχνίδι
έγινε για να δοκιμαστούν και οι αναπληρωματικοί. Η Ελευσίνα διαθέτει καλή
ομάδα και μου άρεσαν ιδιαίτερα οι Κουμπής, Μουφ, Τζούρτζεφ». 
Ελαφρύ
διάστρεμμα υπέστη ο Βαρεσάνοβιτς. 
Οι συνθέσεις: ΟΛΥΜΠΙΑΚΟΣ:
Στρακόσα (46' Ράντος), Τρούπκος (64' Ιωαννίδης), Βαρεσάνοβιτς (72'
Καρασαββίδης), Αμανατίδης, Σαμπανάντζοβιτς, Πασσαλής, Γιαννακόπουλος (58'
Καραπιάλης), Καλύκας, Κακλαμάνος (74' Σκαρτάδος), Σφακιανάκης, Τζόρτζεβιτς.

ΠΑΝΕΛΕΥΣΙΝΙΑΚΟΣ: Φιλιππής (83' Τσακιλτζίδης), Ζελενίτσας (74'
Αναστασόπουλος), Τζούρτζεφ, Κούτσης, Παπανικολάου (82' Συμεωνίδης), Γαζής (85'
Τσικιτζέλας), Ποδαράς (82' Βαρδέρης), Ντρέλιας (74' Λεάντρο), Μόσχος (56'
Τσαρούχας), Μουφ, Κουμπής (85' Παππάς). Καλό Πάσχα θα κάνουν οι
«ερυθρόλευκοι», καθώς η διοίκηση τούς μοίρασε περίπου 50 εκατ. δρχ. Κάθε
βασικός εισέπραξε από 2.600.000 δρχ. Το ποσόν αντιστοιχεί σε πριμ τετράδας
αγώνων πρωταθλήματος, έξτρα πριμ για τη νίκη επί του Παναθηναϊκού (500.000
δρχ.) και δώρο Πάσχα. Ο Ντούσαν Μπάγιεβιτς θα μεταβεί με τη σύζυγό του στο
Παρίσι (για τις γιορτές του Πάσχα), ενώ θα απουσιάσουν οι 8 διεθνείς. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15821O032</ED>
<ID>
ID:205928

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O03&aa=2</URL></REF>


Article

<CATEGORY>vin10</CATEGORY>

 <H2>Εμπιστευτικά</H2>

Κρατούν τον Ρονάλντο με 30 δισ. 
Ο Ρονάλντο όχι μόνο δεν φεύγει από
την Μπαρτσελόνα, αλλά θα παραμείνει σ'αυτήν άλλα δύο χρόνια, απ' ό,τι
προβλέπει το συμβόλαιό του. Ο Βραζιλιάνος άσος, σύμφωνα με όσα υποστήριξε ο
πρόεδρος της καταλανικής ομάδας, Χοσέ Λουίς Νούνιεθ, θα παραμείνει στην
Μπάρτσα και θα ανανεώσει το συμβόλαιό του, το οποίο λήγει το 2004, για ακόμη
δύο χρόνια, φυσικά με νέους όρους. Το νέο συμβόλαιο του Ρονάλντο θα είναι της
τάξης των 30 δισ. δραχμών! 
Έρχεται ο Ολλανδός 
Ο Νούνιεθ έκανε
λόγο, όμως, και για τον προπονητή της ομάδας του τη νέα περίοδο, ο οποίος θα
είναι ­ σύμφωνα με όλα τα δεδομένα ­ ο Λουίς φαν Γκάαλ. Μάλιστα, ο πρόεδρος
της Μπάρτσα προτείνει να παραμείνει και ο Ρόμπσον στην ομάδα του, ως υπεύθυνος
της αθλητικής υποδομής του συλλόγου. 
Επιστρέφει στην Ιταλία 
Στην Ιταλία ενδέχεται να επιστρέψει τη νέα περίοδο ο Τζιανλούκα Βιάλι. Ο
άλλοτε διεθνής άσος δεν κατάφερε να καθιερωθεί στην ενδεκάδα της Τσέλσι, με
αποτέλεσμα η αγγλική ομάδα να επιθυμεί να του δώσει μεταγραφή. Την πρώτη
πρόταση για την απόκτηση του Βιάλι έκανε η Αταλάντα, η οποία το καλοκαίρι θα
παραχωρήσει το μεγάλο αστέρι της, Φιλίπο Ινζάγκι. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15821O033</ED>
<ID>
ID:205963

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O03&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ</H2>

<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15821O034</ED>
<ID>
ID:205978

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O03&aa=4</URL></REF>


Article

<CATEGORY>vin10</CATEGORY>

 <H2>Γ'
Εθνικη ­ Νίκη τίτλου για την Καρδίτσα</H2>

ΤΟ «ΕΙΣΙΤΗΡΙΟ» της ανόδου 
στην... τσέπη
έχει η Αναγέννηση 
Καρδίτσας, μετά την εντός έδρας 
νίκη (2-1) επί του
Αετού Σκύδρας, 
στη χθεσινή 28η αγωνιστική 
του βορείου ομίλου στο
πρωτάθλημα 
της Γ' Εθνικής. 
Οι ΗΛΤΕΞ Λύκοι επικράτησαν 
στο γήπεδό
τους με 2-0 
της Αναγέννησης Άρτας 
και παραμένουν 
στη δεύτερη
θέση της βαθμολογίας, 
έχοντας αποκτήσει 
προβάδισμα τεσσάρων βαθμών

από τους διώκτες τους, 
ενώ αίσθηση προκάλεσε 
το αποτέλεσμα του
αγώνα 
Ολυμπιακού Βόλου 
- Τύρναβου (5-1). 
Τα υπόλοιπα ματς:
Ηρακλής 
Πτολ. - Ορέστης Ορ. 0-0, 
Απόλλων Λαρ. - Αγρ. Αστέρας 1-0,
Αλμωπός Αρ. - Λαμία 2-1, Αμπελόκηποι - Πιερικός 2-1, Αν. Κολινδρού - Νιγρίτα
0-3, Ποσειδών Ν.Μ. - Αν. Γιαννιτσών 2-1. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15821O035</ED>
<ID>
ID:205991

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O03&aa=5</URL></REF>


Article

<CATEGORY>vin10</CATEGORY>

 <H2>Κυπελούχων ­ Θέλει 4 γκολ η Λίβερπουλ</H2>

ΜΕ ΣΤΟΧΟ να ανατρέψει το
εις βάρος της 3-0, η Λίβερπουλ υποδέχεται απόψε στο Άνφιλντ την Παρί Σεν
Ζερμέν, στη ρεβάνς των ημιτελικών του Κυπέλλου Κυπελλούχων. 
Στη Φλωρεντία,
η Μπαρτσελόνα θα αναμετρηθεί με τη Φιορεντίνα, η οποία θα παραταχθεί χωρίς τον
τιμωρημένο αρχηγό της, Γκαμπριέλ Μπατιστούτα. Αντίθετα, ο Ρονάλντο βρίσκεται
σε εξαιρετική κατάσταση και απειλεί την ιταλική εστία. Η πρώτη αναμέτρηση στο
Κάμπ Νόου είχε λήξει ισόπαλη 1-1. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15821O036</ED>
<ID>
ID:205996

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O03&aa=6</URL></REF>


Article

<CATEGORY>vin10</CATEGORY>

 <H2>Ονόματα Εθελοντών</H2>

Η «ΟΜΑΔΑ» δημοσιεύει σήμερα και άλλα ονόματα
από τους Εθελοντές που έχουν δηλώσει συμμετοχή στο πρόγραμμα της εφημερίδας
μας για την Ολυμπιάδα του 2004. 
17435) Εμμανουήλ Παντελία, Αθήνα. 17436)
Δήμου Ελένη, Ν. Ηράκλειο. 17437) Βεργίδου Λουκία, Αθήνα. 17438) Βραΐλας
Παναγιώτης, Μαρούσι. 17439) Παναγοπούλου Γεωργία, Διόνυσος. 17440) Λοβέρδου
Έλενα, Αθήνα. 17441) Παπαμιχαήλ Μιχάλης, Αθήνα. 17442) Μαμάκου Ευγενία, Κ.
Πεύκη. 17443) Πίκος Άρης, Αθήνα. 17444) Μαρκούση Δανάη, Κ. Πεύκη. 17445)
Κασιμάκη Αντριάνα, Μαρούσι. 17446) Σπανού Αννα, Ν. Φιλαδέλφεια. 17447) Χαϊμάνη
Χαρίκλεια, Κηφισιά. 17448) Αρχών Αννα, Ν. Ιωνία. 17449) Φιλιππούση Αδελαΐς,
Αθήνα. 17450) Μπότσαρη Αντωνία, Μεταμόρφωση. 17451) Κοτσοβόλη Παναγιώτα,
Αθήνα. 17452) Λεώνη Παναγιώτα, Κ. Πεύκη. 17453) Ρεμούνδος Πολύκαρπος, Αν.
Πεύκη. 17454) Ζέρβα Δέσποινα, Π. Ηράκλειο. 17455) Ράμφου Κέλλυ, Πεύκη. 17456)
Βραχάτη Πωλίνα, Εκάλη. 17457) Βουτσινά Αννα, Ανω Πατήσια. 17458) Καλαϊτζή
Κορίνα, Π. Ηράκλειο. 17459) Μπουρμποπούλου Αικατερίνη, Αθήνα. 17460) Σταύρου
Στέλλα, Αν. Πεύκη. 17461) Μητρόπουλος Παναγιώτης, Ίλιον. 17462) Δημητριάδης
Πάνος, Αγ. Παρασκευή. 17463) Βλάση Αλεξάνδρα, Αγ. Παρασκευή. 17464) Βυλλιώτη
Σταυρούλα, Ν. Ηράκλειο. 17465) Τσελέπη Ειρήνη, Ν. Ηράκλειο. 17466) Ψαρρού
Δήμητρα, Γαλάτσι. 17467) Πεταλίδης Ιωάννης, Πεύκη. 17468) Μπουζάνη Ευαγγελία,
Γκύζη. 17469) Σολδάτος Νικόλαος, Μελίσσια. 17470) Μποκότα Σοφία, Ν.
Φιλαδέλφεια. 17471) Μιχαηλίδης Δημήτρης, Ν. Ψυχικό. 17472) Πανιοπούλου
Αντιγόνη, Ν. Ηράκλειο. 17473) Συνόδη Αννα Μαρία, Λυκόβρυση. 17474)
Παπαδοπούλου Βασιλική, Βριλήσσια. 17475) Αρβανίτη Ειρήνη, Αθήνα. 17476)
Κολλάτος Γιάννης, Αθήνα. 17477) Τσιώνη Δόμνα, Πετρούπολη. 17478) Γεωργίου
Λαμπρινή, Μαρούσι. 17479) Αποστολοπούλου Ειρήνη, Αθήνα. 17480) Μπάσμπα
Νικολέτα, Αθήνα. 17481) Μωρούτ Πηνελόπη, Μαρούσι. 17482) Τσιμίλλη Μαρία, Ν.
Σμύρνη. 17483) Πουλάκου Αναστασία Μαργαρίτα, Κηφισιά. 17484) Τζούλη Σταματία,
Μαρούσι. 17485) Μακρυωνίτου Αντωνία, Μεταμόρφωση. 17486) Φίλη Ελευθερία,
Κηφισιά. 17487) Χρονόπουλος Παναγιώτης, Αγ. Παρασκευή. 17488) Στάθη Έλσα,
Μεταμόρφωση. 17489) Καφετζή Πένυ, Ν. Ιωνία. 17490) Ρούσσου Αυγουστίνα, Αθήνα.
17491) Νάνου Παναγιώτα, Ν. Ηράκλειο. 17492) Λαπαρίδου Νεφέλη, Μαρούσι. 17493)
Μανταφούνη Σοφία, Ν. Ερυθραία. 17494) Μητροπούλου Παναγιώτα, Ν. Πεντέλη.
17495) Καρρά Ιωάννα, Μαρούσι. 17496) Γκατλιαστρά Ευγενία, Κηφισιά. 17497)
Γκανά Εφη, Λυκόβρυση. 17498) Μπιλιώνη Κωνσταντίνα, Πεύκη. 17499) Μαρή
Βασιλική, Ν. Λιόσια. 17500) Βαλληνδρά Αργυρώ, Περιστέρι. 17501) Ζιώγα Μαρίνα
Ελισάβετ, Π. Ψυχικό. 17502) Καμχή Ντορέλλα, Βριλήσσια. 17503) Αλιμπέρτη
Καλλιόπη, Π. Ηράκλειο. 17504) Σωτηρόπουλος Τάσος, Εκάλη. 17505)
Αναγνωστοπούλου Σεράινα, Ν. Ηράκλειο. 17506) Φλωρόπουλος Γιάννης, Ν. Ηράκλειο.
17507) Γκαρέλη Γεωργία, Γαλάτσι. 17508) Μπότσαρη Μαρία, Μεταμόρφωση. 17509)
Πέππας Χρήστος, Μαρούσι. 17510) Δαργέντας Νικόλαος, Κυψέλη. 17511) Μοσχάκης
Κωνσταντίνος, Γαλάτσι. 17512) Βραχάτη Μαρία, Εκάλη. 17513) Παπαχρόνη
Αικατερίνη, Πολιτεία. 17514) Γρηγορακάκη Χριστίνα, Αλσούπολη. 17515)
Ασημακόπουλος Δημήτριος, Πεύκη. 17516) Τσουδής Νίκος, Ν. Ηράκλειο. 17517)
Γιαννοπούλου Ηρώ Αλεξάνδρα, Αθήνα. 17518) Ρούσσου Καρμελίνα, Αθήνα. 17519)
Αλεξόπουλος Γιώργος, Ν. Κηφισιά. 17520) Αναστασόπουλος Νίκος, Αθήνα. 17521)
Ρακοβόλιος Φραγκίσκος, Ν. Ηράκλειο. 17522) Θεοδωροπούλου Αντιγόνη Μαρία,
Παπάγου. 17523) Μαλφάμης Αλέξανδρος, Αθήνα. 17524) Τσελέπης Ισαάκ, Ν.
Ηράκλειο. 17525) Γεδικίδου Ευτυχία, Ν. Φιλαδέλφεια. 17526) Γκουράρου Ναυσικά,
Χαλάνδρι. 17527) Ξένου Κατερίνα, Μαρούσι. 17528) Ζάβρα Γεωργία, Αθήνα. 17529)
Γεωργαλά Ελένη, Μελίσσια. 17530) Ανθοπούλου Μαίρη, Ν. Φιλοθέη. 17531)
Τουμπακάρη Σοφία, Γαλάτσι. 17532) Σετάκη Ευσταθία, Μελίσσια. 17533) Δημόπουλος
Δημήτρης, Αθήνα. 17534) Λαπαρίδη Κωνσταντίνα, Μαρούσι. 17535) Χρηστίδη Μαρία,
Μαρούσι. 17536) Νικηφοράκης Νικόλαος, Παπάγου. 17537) Κανελλοπούλου Γεωργία,
Χολαργός. 17538) Περδικούρη Αθανασία Μαρία, Μαρούσι. 17539) Χατζηλία Μαρία,
Χαλάνδρι. 17540) Στεφανίδη Αναστασία Σαπφώ, Λαμπρινή. 17541) Σπηλιόπουλος
Ηλίας, Ν. Ιωνία. 17542) Σορόγκα Σοφία, Αθήνα. 17543) Οικονόμου Πέτρος, Ν.
Λιόσια. 17544) Στρατηγοπούλου Κατερίνα, Αγ. Παρασκευή. 17545) Μαυροπούλου
Ειρήνη, Αθήνα. 17546) Πετσίνου Ιωακειμίτσα Μαρία, Πεύκη. 17547) Τσίρνοβα
Πολυξένη, Πετρούπολη. 17548) Στυλιανίδη Αναστασία, Περισσός. 17549) Πλάτση
Λήδα, Αθήνα. 17550) Δρακακάκη Ελισάβετ Ιωάννα, Κολωνός. 17551) Τουρλού Λυδία,
Καλαμάκι. 17552) Τσιώνη Σταυρούλα, Πετρούπολη. 17553) Σαντίκος Γιώργος, Αθήνα.
17554) Πουλλά Κωνσταντίνα, Πατήσια. 17555) Κομπούρα Βενέτα, Εκάλη. 17556)
Πιτροπάκη Κατερίνα, Αθήνα. 17557) Παπαρίζου Ιωάννα, Αγ. Ανάργυροι. 17558)
Δήμητσα Εύα, Πατήσια. 17559) Μαργαρίτη Αγγελική, Μαρούσι. 17560) Γκούμα Ανθή,
Καρέας. 17561) Χαλά Βασιλική, Βριλήσσια. 17562) Τασούλας Χρήστος, Ν. Λιόσια.
17563) Κατσανδρής Γιώργος, Μενίδι. 17564) Γίτσας Αντώνης, Βόλος. 17565) Λιβέρη
Αθηνά, Αθήνα. 17566) Τσιμόγιαννη Λουίζα, Αθήνα. 17567) Παπαδόπουλος
Αναστάσιος, Πάτρα. 17568) Ρούμπου Θεοδώρα, Χαλάνδρι. 17569) Καλαντζής Ηλίας,
Ηλιούπολη. 17570) Αρλαπάνος Γιώργος, Ηλιούπολη. 17571) Λεπίδα Μελίνα,
Ηλιούπολη. 17572) Σκουφιάς Θεοφάνης, Τρίκαλα. 17573) Σιάχος Βασίλειος,
Τρίκαλα. 17574) Νιανιάς Χρήστος, Τρίκαλα. 17575) Χρόνη Άννα, Τρίκαλα. 17576)
Δημητρούλης Χρήστος, Τρίκαλα. 17577) Μανίκα Κατερίνα, Τρίκαλα. 17578)
Μπαλντούνας Αχιλλέας, Τρίκαλα. 17579) Μπαλαγιάννης Κωνσταντίνος, Τρίκαλα.
17580) Χατζούλη Ιωάννα, Τρίκαλα. 17581) Καραγιώργου Δέσποινα, Τρίκαλα. 17582)
Παπανικολάου Βασίλης, Τρίκαλα. 17583) Κουρέντας Κώστας, Τρίκαλα. 17584)
Λόλακας Σωτήρης, Τρίκαλα. 17585) Ρούστα Μαρία, Τρίκαλα. 17586) Μπαλάς
Βαγγέλης, Τρίκαλα. 17587) Βράντζας Γεώργιος, Τρίκαλα. 17588) Τέγος Χρήστος,
Τρίκαλα. 17589) Βράκας Βασίλης, Τρίκαλα. 17590) Τσίντζος Χρήστος, Τρίκαλα.
17591) Δρόσου Ευφροσύνη, Τρίκαλα. 17592) Τσιότρα Γεωργία, Τρίκαλα. 17593)
Χρόνη Άννα, Τρίκαλα. 17594) Μυλωνάς Σπύρος, Τρίκαλα. 17595) Σκούφιας Γιώργος,
Τρίκαλα. 17596) Νταλανίκας Χρήστος, Τρίκαλα. 17597) Ντόσας Νικόλαος, Τρίκαλα.
17598) Νάκος Αθανάσιος, Τρίκαλα. 17599) Κρουπή Μελίνα, Τρίκαλα. 17600)
Στεργιόπουλος Βασίλειος, Τρίκαλα. 17601) Παπαϊωάννου Παναγιώτης, Τρίκαλα.
17602) Πενηντά Κατερίνα, Τρίκαλα. 17603) Γκούσδοδας Γιώργος, Τρίκαλα. 17604)
Τέγου Ειρήνη, Τρίκαλα. 17605) Θεοχάρη Κατερίνα, Τρίκαλα. 17606) Καλαντζής
Δημήτρης, Τρίκαλα. 17607) Ντόβα Ελένη, Τρίκαλα. 17608) Γαλάνης Γιώργος,
Τρίκαλα. 17609) Χαλιαμαλιά Δήμητρα, Λάρισα. 17610) Αμπαρτζίδου Μαρία,
Ηλιούπολη. 17611) Βαθρακογιάννη Βάσω, Ν. Ηράκλειο. 17612) Βασιλειάδης Πέτρος,
Ν. Κηφισιά. 17613) Τσιοχαντάρης Δημήτρης, Αγ. Παρασκευή. 17614) Βαρθουλάκης
Παύλος, Παιανία. 17615) Γονιδάκης Γιάννης, Κορωπί. 17616) Παληοθόδωρος
Στέφανος, Αμπελόκηποι. 17617) Πολυχρόνου Ελενα, Ίλιον. 17618) Λαδάς Λεωκράτης,
Πειραιάς. 17619) Λιόση Ευαγγελία, Χαλκίδα. 17620) Κορδώνη Ευθυμία, Χαλκίδα.
17621) Γραίγου Αναστασία, Αυλώνα. 17622) Μάνια Πελαγία, Πειραιάς. 17623)
Δανδουλάκη Πώλα, Αγ. Στέφανος. 17624) Χουλιαρά Αννα, Αθήνα. 17625) Τσιρίγου
Κυριακή, Κερατσίνι. 17626) Νίκα Χρυσούλα, Αθήνα. 17627) Σπαθά Άννα, Χαϊδάρι.
17628) Ασημακόπουλος Χαράλαμπος, Κολωνός. 17629) Ζαφειρίου Φραγκούλα, Αθήνα.
17630) Γιαπαλάκη Φωτεινή, Ν. Φάληρο. 17631) Βαλούρδου Ζαφείρω, Βοιωτία. 17632)
Καβαλιέρος Γεώργιος, Καλλιθέα. 17633) Κωνσταντάκος Αντώνης, Λούτσα. 17634)
Τρίκκα Ευαγγελία, Αθήνα. 17635) Χρυσούλας Φώτης, Αττική. 17636) Διαμαντή
Παναγιώτα, Αθήνα. 17637) Παπαδοπούλου Ευτυχία, Περιστέρι. 17638) Μιχαλάρου
Ελένη, Μέγαρα. 17639) Βενέρη Αναστασία, Ν. Ηράκλειο. 17640) Ψηλλέας
Χριστόφορος, Ελευσίνα. 17641) Μαρκαντωνάτος Σπύρος, Ληξούρι. 17642) Πουλή
Ροζάνα, Καλλιθέα. 17643) Στυλιανός Σωτήρης, Αθήνα. 17644) Κωνσταντόπουλος
Θεόδωρος, Αθήνα. 17645) Αναγνωστάκου Σταματική, Κ. Πατήσια. 17646) Λέτσιου
Θεοδώρα, Αθήνα. 17647) Ζαμπάρας Σάκης, Περιστέρι. 17648) Δεδές Δημήτριος,
Πειραιάς. 17649) Μπούγιας Μιχάλης, Χαλάνδρι. 17650) Αντιγκιουζέλ Μαρία, Αθήνα.
17651) Κουλούρη Ευανθία, Αθήνα. 17652) Ροζακέας Ιωάννης, Πειραιάς. 17653)
Βουβοπούλου Παγώνα, Κιάτο. 17654) Λάγου Δέσποινα, Μαρούσι. 17655) Νικολοπούλου
Κωνσταντίνα, Μοσχάτο. 17656) Ξενάκη Κατερίνα, Νίκαια. 17657) Θεοχάρης
Νικόλαος, Περισσός. 17658) Λούμπος Αγγελος, Κολωνός. 17659) Νικολαού Σπύρος,
Ρόδος. 17660) Παπαδογούλας Χρήστος, Πατήσια. 17661) Μπότου Βασιλική, Κορωπί.
17662) Καλπακίδου Ελένη,Ν. Φιλαδέλφεια. 17663) Χέλμης Μιχαήλ, Ζωγράφου. 17664)
Σιγανός Αριστοτέλης, Αθήνα. 17665) Αρβανάκος Αλέξανδρος, Χαλκίδα. 17666)
Χανιώτη Ειρήνη, Πειραιάς. 17667) Χαραλαμπίδης Χαράλαμπος, Χολαργός. 17668)
Τουρκαντώνη Μαρία, Βαρνάβα Αττικής. 17669) Παπαντωνίου Αντώνης, Αγ. Παρασκευή.
17670) Ταγκάλος Ευθύμιος, Θήβα. 17671) Μανωλά Ευαγγελία, Καλλιθέα. 17672)
Πέππας Βασίλειος, Ασωπία Θήβα. 17673) Τσιμπόγος Αντώνιος, Ιλιον. 17674)
Ξενάριος Βασίλειος, Αθήνα. 17675) Κωστάκης Απόστολος, Αθήνα. 17676)
Αλατζατζιάν Αρης, Π. Φάληρο. 17677) Κατέκκος Γιώργος, Βούλα. 17678)
Ανδριανίδης Αλέξης, Κυψέλη. 17679) Κωτσιώπουλος Παναγιώτης, Μελίσσια. 17680)
Αλεξοπούλου Μαγδαληνή, Πολύγωνο. 17681) Περσιάδης Θανάσης, Παγκράτι. 17682)
Τζίμα Παρασκευή, Καλλιθέα. 17683) Φρατζόγλου Αριστείδης, Καλλιθέα. 17684)
Παπαδάκης Αντώνης, Περισσός. 17685) Τσαβίδης Γεώργιος, Εξάρχεια. 17686)
Κατραμάδος Κώστας, Αθήνα. 17687) Παρασκευοπούλου Βίκυ, Κ. Πετράλωνα. 17688)
Μιχαηλίδης Σταύρος, Αγ. Δημήτριος. 17689) Πετρόχειλος Ηλίας, Χαϊδάρι. 17690)
Κατσογιάννης Χρήστος, Λάρισα. 17691) Μαρκεζίνης Παναγιώτης, Γαλαξίδι. 17692)
Παλιανόπουλος Αθανάσιος, Αθήνα. 17693) Δημόπουλος Παναγιώτης, Αχαρνές. 17694)
Τσιροπούλου Γεωργία, Ν. Ιωνία. 17695) Στούμπος Κώστας, Αθήνα. 17696)
Ανδριανάκης Γιάννης, Ακαδημία Πλάτωνος. 17697) Κωνσταντάκη Κλειώ, Αγ.
Δημήτριος. 17698) Κρέμονας Ιωσήφ, Κέρκυρα. 17699) Σβίντζου Χριστίνα, Αθήνα.
17700) Εμμανουήλ Βασίλης, Ηλιούπολη. 17701) Πρέκας Ανδρέας, Αθήνα. 17702)
Λιτόπουλος Γιώργος, Αιγάλεω. 17703) Παστρικός Νίκος, Κερατσίνι. 17704) Χάρου
Κυριακή, Κουκάκι. 17705) Κωστάκου Ευγενία, Αθήνα. 17706) Μαργαρίτη Βενετία,
Άνω Λιόσια. 17707) Κουβαρός Σπύρος, Αιγάλεω. 17708) Λακαρδή Ελευθερία,
Χαϊδάρι. 17709) Κηρύκου Κωνσταντίνα, Αθήνα. 17710) Μωραΐτης Ευάγγελος,
Βύρωνας. 17711) Κρουστάλλης Προκόπιος, Σαλαμίνα. 17712) Καρρά Χρυσάνθη,
Καματερό. 17713) Τσιτίνης Δημήτρης, Ν. Αρτάκη Εύβοια. 17714) Γρίβας
Χαράλαμπος, Γαλάτσι. 17715) Κουράκη Τριανταφυλλιά, Χανιά. 17716) Κούτση
Γερασιμούλα, Κολωνός. 17717) Καρούνιας Διονύσιος, Αιγάλεω. 17718) Μπραζιτίκος
Αστέριος, Αθήνα. 17719) Μανιάτη Ζωή, Περιστέρι. 17720) Γαρνάβου Ανδριανή,
Κέρκυρα. 17721) Παπαδοπούλου Μάρθα, Παγκράτι. 17722) Ασλάνης Νεκτάριος
Αντώνιος, Κολωνός. 17723) Χαλκίδου Χαρίκλεια, Αγ. Βαρβάρα. 17724) Δερμάτη
Ιωάννα, Καλλιθέα. 17725) Χίου Ελένη Αννα, Πειραιάς. 17726) Δήμου Σταυρούλα,
Αργυρούπολη. 17727) Κυριάκης Δημήτρης, Κορινθία. 17728) Νικολαΐδης Παναγιώτης,
Πειραιάς. 17729) Λαζόπουλος Χαράλαμπος, Νίκαια. 17730) Καμπανάος Πέτρος,
Ανοιξη. 17731) Ροντογιάννης Πολυχρόνης, Αθήνα. 17732) Μεσσήνης Τριαντάφυλλος,
Αθήνα. 17733) Ζορμπάς Αναστάσιος, Λάρισα. 17734) Λυγερού Εφη, Περιστέρι.
17735) Κοκόνος Δημήτρης, Νίκαια. 17736) Οικονομοπούλου Αλεξάνδρα, Άνω Πεύκη.
17737) Μαυρούδη Μαρία, Καλλιθέα. 17738) Γιατρά Ευτυχία, Πειραιάς. 17739)
Μαργέτης Κώστας, Κερατσίνι. 17740) Μιχόπουλος Στάθης, Ν. Κόσμος. 17741)
Γιαννακίδου Βασιλική, Καλλιθέα. 17742) Κωστοπούλου Μαρία Μαρούσα, Σεπόλια.
17743) Πούλης Δημήτρης, Βύρωνας. 17744) Λυμπερόπουλος Νικόλαος,Ν. Ηράκλειο.
17745) Ντόκου Μαρία, Αργος. 17746) Παπαδέλος Βασίλης, Αθήνα. 17747) Τσουκαλά
Δήμητρα, Ν. Ερυθραία. 17748) Ζαχαριάδης Ανδρέας, Αγ. Παντελεήμονας. 17749)
Ξένος Χρήστος, Παγκράτι. 17750) Τζαμαργιά Μαριάνθη, Νεάπολη. 17751) Ζούση
Μαρία, Χαλκίδα. 17752) Μπιθάρα Γεωργία, Αθήνα. 17753) Τσιρίκος Ιωάννης, Αθήνα.
17754) Κέζιου Σταυρούλα, Δάφνη. 17755) Τριανταφύλλου Σωτήρης, Αθήνα. 17756)
Χασάκης Νικόλαος, Βόνιτσα. 17757) Λαζαρίδης Γιάννης, Μενίδι. 17758)
Γκαραγκούνης Απόστολος, Αθήνα. 17759) Δημακαρέας Θεόδωρος, Αθήνα. 17760)
Καραγιώργου Αικατερίνη, Αχαρναί. 17761) Θλιβέρη Τριαντάφυλλη, Ανω Πατήσια.
17762) Λύτος Γιάννης, Πλ. Αμερικής. 17763) Χλίμπου Αντιγόνη, Βύρωνας. 17764)
Νικολακάκης Κωνσταντίνος, Χανιά. 17765) Βαμβακάρης Δημήτρης, Πειραιάς. 17766)
Μαστρόκωστας Νικόλαος, Χαλκίδα. 17767) Αντωνάκα Ελευθερία, Αθήνα. 17768)
Παρασκευά Ειρήνη, Ν. Κυψέλη. 17769) Δεληγιαννάκης Νίκος, Αγ. Παρασκευή. 17770)
Φαναράς Μηνάς, Ν. Σμύρνη. 17771) Ξυδούς Γεώργιος Παναγιώτης, Νίκαια. 17772)
Παρβέρης Βασίλειος, Αθήνα. 17773) Δημαγγέλας Νικόλαος, Μαραθώνας. 17774) Μαρής
Χαρίλαος, Ν. Λιόσια. 17775) Σπυρόπουλος Παναγιώτης, Κορυδαλλός. 17776)
Λαμπριανίδης Γιώργος, Αχαρνές. 17777) Νικολή Ευαγγελία, Ν. Ψυχικό. 17778)
Φίλιος Ελευθέριος, Αθήνα. 17779) Λιότος Θανάσης, Λόφος Σκουζέ. 17780) Τάση
Μαρίνα, Μεταμόρφωση. 17781) Σακελλαριάδης Παντελής, Αθήνα. 17782) Σιδηρόπουλος
Αργύρης, Κ. Πετράλωνα. 17783) Θεοδωροπούλου Μαρίνα, Ν. Φάληρο. 17784)
Αναγνωστόπουλος Ανδρέας, Μαρούσι. 17785) Ανδριανάκη Νεκταρία, Χαλάνδρι. 17786)
Πατεράκη Μαρία, Ελευσίνα. 17787) Αλιβιζάτου Ευαγγελία, Αθήνα. 17788) Πέγκος
Ευάγγελος, Μέγαρα. 17789) Καλογεροπούλου Ειρήνη, Παγκράτι. 17790) Πατρικίου
Αλεξάνδρα, Αθήνα. 17791) Πολίτου Ανθίππη, Αχαρνών. 17792) Θεοδωρόπουλος
Κώστας, Ν. Φάληρο. 17793) Τσώνη Βασιλική, Χαλάνδρι. 17794) Καλογερά
Αικατερίνη, Πεύκη. 17795) Αμπελιώτης Γιώργος, Λαμπρινή. 17796) Χατζηκυριακού
Καλλιόπη, Αθήνα. 17797) Ανδρεάδης Απόστολος, Αγ. Νικόλαος. 17798) Νώσση
Ουρανία Δήμητρα, Κ. Πατήσια. 17799) Συριοπούλου Βασιλική, Αθήνα. 17800)
Μουλινός Στέφανος, Αθήνα. 17801) Ανδρέικος Νικόλαος, Χαλάνδρι. 17802) Νιάβη
Αλεξάνδρα, Δομοκός. 17803) Κάτσης Αλέξανδρος, Περιστέρι. 17804) Γιάννα Ντόρα,
Αθήνα. 17805) Δασκιγλή Νίκη, Ρέντη. 17806) Χριστοδουλίδη Ασπασία, Αθήνα.
17807) Παπαϊωάννου Αθανάσιος, Αθήνα. 17808) Οικονόμου Αλεξάνδρα, Αθήνα. 17809)
Κούρος Νίκος, Πέραμα. 17810) Καρπουζάς Γιώργος, Γαλάτσι. 17811) Φραγκίσκου
Σταματούλα, Εξάρχεια. 17812) Χαρίσης Δημήτρης, Αθήνα. 17813) Παπαγεωργίου
Απόστολος, Αθήνα. 17814) Βεντιάδου Βάσω, Βούλα. 17815) Γεωργαλάς Γιώργος,
Αθήνα. 17816) Κουτρουμπέσης Γιάννης, Ανω Γλυφάδα. 17817) Χατζηδιαμαντής
Νικόλαος, Κώς. 17818) Σορώτος Ιωάννης, Κερατσίνι. 17819) Χορταριάς Γιάννης,
Αθήνα. 17820) Τσιλίκη Μαρία, Αργυρούπολη. 17821) Πιζάνια Ζωή, Καλλιθέα. 17822)
Μουτζούρης Γιάννης, Ζεφύρι. 17823) Κουϊμτζή Ευαγγελία, Μαρκόπουλο. 17824)
Κοτσιρά Γιώτα, Περιστέρι. 17825) Παγία Νάνσυ, Ν. Ερυθραία. 17826) Χατζοπούλου
Παναγιώτα, Πειραιάς. 17827) Ζωγράφος Σταμάτης, Γκύζη. 17828) Καμπόλης Ιωάννης,
Γκύζη. 17829) Πέρρου Αλεξάνδρα, Αθήνα. 17830) Βουρβούλα Αικατερίνη, Καλλιθέα.
17831) Γλυκός Νικόλαος, Πετρούπολη. 17832) Ζουγανέλης Αθανάσιος, Μύκονος.
17833) Νικολουδάκη Αργυρώ, Πειραιάς. 17834) Καλλιγέρη Αθανασία, Βύρωνας.
17835) Ψαρρά Χαριτούλα, Βοτανικός. 17836) Λυκαργύρης Παναγιώτης, Αργολίδα.
17837) Μουρίκη Θεοδώρα, Πειραιάς. 17838) Τρίμης Γιώργος, Μοσχάτο. 17839) Πέππα
Μαρία, Βαρνάβας Αττικής. 17840) Καπετανάκη Σωτηρία, Αθήνα. 17841) Καλοδυλιώτη
Αφροδίτη, Αγ. Παρασκευή. 17842) Αντώνενα Παυλίνα, Αττική. 17843) Καρυάδη
Δέσποινα, Περιστέρι. 17844) Μπατζή Γεωργία, Κορινθίας. 17845) Αναστασιάδη
Ελένη, Αχαρνές. 17846) Αθανασοπούλου Αναστασία, Περιστέρι. 17847) Κυριακός
Αναστάσιος, Καπανδρίτι. 17848) Τουριώγλου Πραξιτέλης, Π. Φάληρο. 17849)
Κολοτσούκα Πόπη, Αιγάλεω. 17850) Πισιμίσης Δημήτρης, Περιστέρι. 17851) Κρύσνα
Λουκία, Αθήνα. 17852) Μπαρπάκης Νικόλαος, Αχαρνές. 17853) Πολύβιος Θεοχάρης,
Λαμπρινή. 17854) Χαϊδαρίδης Ευστράτιος, Αγ. Παρασκευή. 17855) Κοσμόπουλος
Χρήστος, Αιγάλεω. 17856) Κουνδουράκης Δημήτρης, Καλλιθέα. 17857) Μούχταρη
Ξένη, Μοσχάτο. 17858) Αναγνώστου Ιωάννης, Ν. Κυψέλη. 17859) Μακρυγιάννης
Δημήτρης, Γλυφάδα. 17860) Κληρονόμος Σωτήρης, Βύρωνας. 17861) Κούρτης Σταύρος,
Αιγάλεω. 17862) Κυπραίος Κωνσταντίνος, Αθήνα. 17863) Παντελής Εμμανουήλ,
Καλλιθέα. 17864) Πατεράκη Ναταλία, Αθήνα. 17865) Δράκος Ανδρέας, Γκύζη. 17866)
Παπαποστόλου Αθανάσιος, Χαλάνδρι. 17867) Μπέσκος Κωνσταντίνος, Αθήνα. 17868)
Τερζάκης Γιάννης, Πολύγωνο. 17869) Οικονομάκη Ειρήνη, Καλλιθέα. 17870) Τράμπα
Βίκυ, Αθήνα. 17871) Χομπάς Χρήστος, Περισσός. 17872) Ανδροτσόπουλος Ιωάννης,
Αθήνα. 17873) Τασιόπουλος Παναγιώτης, Καισαριανή. 17874) Χατζήνα Ελένη,
Λάρισα. 17875) Κοτσώνης Σπύρος, Άνω Λιόσια. 17876) Πλέρτσου Ελένη, Αθήνα.
17877) Κιτσοπανίδης Νίκος, Αθήνα. 17878) Μπούρας Αλέξανδρος, Αγ. Ανάργυροι.
17879) Καρακάση Βασιλική, Αθήνα. 17880) Κουλουμπούρος Δημήτρης, Ιτέα Φωκίδα.
17881) Γίγκλας Παναγιώτης, Μαρούσι. 17882) Λουκατζίκου Θεοδώρα, Πατήσια.
17883) Αποστόλου Ευθυμία, Αθήνα. 17884) Στρατή Κωνσταντίνα, Αθήνα. 17885)
Κουρή Ειρήνη, Κορυδαλλός. 17886) Σπαθάρη Κατερίνα, Κορυδαλλός. 17887)
Παπαδόπουλος Ιωάννης, Αθήνα. 17888) Σκαλιώτης Κωνσταντίνος, Αθήνα. 17889)
Πήττας Γεώργιος, Αθήνα. 17890) Μπριλάκη Κατερίνα, Κ. Πατήσια. 17891)
Τσαπαρίκου Στέλλα, Αθήνα. 17892) Δαβίου Αντωνία, Μελίσσια. 17893) Θερρίου
Σταυρούλα, Αθήνα. 17894) Ιορδανίδης Παντελής, Αθήνα. 17895) Σουσούνη Νάνσυ,
Αθήνα. 17896) Τζούρου Ελένη, Π. Φάληρο. 17897) Λουκατζίκου Παρασκευή, Πατήσια.
17898) Γερογιάννη Μαρία, Περιστέρι. 17899) Βλάχου Βασιλική, Περιστέρι. 17900)
Καλιμένου Μαρία, Αθήνα. 17901) Κουκουσούδη Αθανασία, Σεπόλια. 17902) Κορφιάτου
Σοφία Ν. Λιόσια. 17903) Καραβίτης Γιώργος, Χαλάνδρι. 17904) Παπαευθυμίου
Σπυριδούλα, Αθήνα. 17905) Κιτρινά Κατερίνα, Γκύζη. 17906) Ιωάννου Ιωάννης,
Θήβα Βοιωτία. 17907) Λουκατζίκου Παρασκευή, Πατήσια. 17908) Καλσιλιέρη Μαρία,
Ν. Ιωνία. 17909) Παπαδούλη Νάντια, Αμπελόκηποι. 17910) Κατσιλόδη Ευαγγελία,
Αθήνα. 17911) Λαγουδή Γρηγορία Σταυρούλα, Καλλιθέα. 17912) Πούλιου Κατερίνα,
Αθήνα. 17913) Κυριακίδης Ηλίας, Αθήνα. 17914) Πέτσα Μαρία, Βοτανικός. 17916)
Μωραΐτου Μαρία, Κερατσίνι. 17917) Κυράκης Γιάννης, Ν. Ιωνία. 17918)
Μπεληγιάννης Βασίλειος, Πλ. Κολιάτσου. 17919) Χαρίτος Γιώργος, Αθήνα. 17920)
Αρώνης Γιάννης, Αθήνα. 17921) Παπακωνσταντίνου Ελευθέριος, Δραπετσώνα. 17922)
Κολοκούρη Δήμητρα, Καλλιθέα. 17923) Αθανασίου Αθανάσιος, Χαλάνδρι. 17924)
Κιούσης Βασίλης, Ηλιούπολη. 17925) Στούπα Μαρία, Ζωγράφου. 17926) Κουρή
Ευφροσύνη, Π. Φάληρο. 17927) Καρελιώτη Αθανασία Παρασκευή, Ίλιον. 17928)
Μπούρα Δήμητρα, Αθήνα. 17929) Λαμψίδης Παύλος, Αίγειρα Αχαΐας. 17930) Ιωσήφ
Αγγελική, Αρτάκη Χαλκίδα. 17931) Τάνιος Πάρις, Καβάλα. 17932) Τάνιος Βασίλης,
Καβάλα. 17933) Τριανταφυλλόπουλος Νάσος, Αγ. Νικόλαος. 17934) Ανδρούτσου Αννα,
Γκύζη. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15821O041</ED>
<ID>
ID:205884

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O04&aa=1</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΓΩΝΙΣΤΗΣ ΤΟΥ
ΟΛΥΜΠΙΑΚΟΥ ΑΠΟΚΑΛΥΠΤΕΙ ΤΟ ΜΥΣΤΙΚΟ ΤΗΣ ΕΠΙΤΥΧΙΑΣ ΤΟΥ</H5>
<H2>Τι
μου έμαθε ο Μάτζικ Τζόνσον</H2>

ΡΩΜΗ. (Του
απεσταλμένου μας). 
«ΕΙΧΑ ΤΗΝ ΤΥΧΗ να έχω δίπλα μου τον μεγαλύτερο δάσκαλο
από όλους, τον Μάτζικ Τζόνσον, και έτσι έμαθα ότι μπορείς να συνδυάζεις
επιτυχώς το θέαμα με την ουσία. Αυτό, λοιπόν, προσπαθώ να κάνω όσο καλύτερα
μπορώ». Ο πρωταγωνιστής του Ολυμπιακού στον ημιτελικό με την Ολύμπια, ο
Ντέιβιντ Ρίβερς, έχει πάρει από τους Έλληνες δημοσιογράφους το παρατσούκλι
«Μάικλ Λαμάρ», αφού πολλές φορές οι κινήσεις του στο γήπεδο θυμίζουν...
ταχυδακτυλουργό, που εξαφανίζει την μπάλα αντί για... κουνέλια. Ο ίδιος
δείχνει να το διασκεδάζει. «Το μπάσκετ χρειάζεται φαντασία και σε κάθε στιγμή
πρέπει να δημιουργείς, προκειμένου να αιφνιδιάζεις και τον αντίπαλο. Για μένα
το να συνδυάζω την ουσία προσφέροντας παράλληλα και θέαμα, είναι το ιδανικό».

­ Ο Ραντ είπε ότι είσαι καλύτερος από τον Τζόρτζεβιτς. 
«Τον
πλήρωσα να το πει αυτό (γέλια). Είναι φίλος μου και τον ευχαριστώ, αλλά το
μυστικό μας είναι ότι είμαστε ομάδα. Παίζουμε ομαδικά και η επιτυχία είναι
απαραίτητα ομαδική. Έτσι άλλωστε φτάσαμε μέχρι και τον τελικό». 
­ Στον
οποίο θα βρεις αντίπαλο τον παραλίγο αντικατάστατη σου, τον
Τζόρτζεβιτς. 
«Δεν έχω να αποδείξω τίποτα σε κανέναν. Εγώ ποτέ δεν
έδωσα σημασία στις φήμες, αφού κοιτούσα να κάνω όσο καλύτερα μπορούσα τη
δουλειά μου. Το θέμα είναι όταν κάνεις κριτική σε κάποιον να είναι αξιόπιστη
και να έχεις εξετάσει και κάποιες άλλες παραμέτρους. Να μην το βλέπεις δηλαδή
επιφανειακά. Προσωπικά, πάντως, κοιτώ πάντα μπροστά και όχι πίσω». 
­ Ο
κόουτς σε θεωρεί κλειδί για τον τελικό. 
«Πιστεύω ότι μπορώ να
δημιουργήσω ρήγματα στην άμυνα της Μπαρτσελόνα. Θέλω να βοηθήσω πολύ την ομάδα
μου, ώστε να κατακτήσουμε αυτόν τον τίτλο. Άλλωστε αυτός ήταν και ο στόχος μου
όταν ήρθα στην Ελλάδα και πιστεύω τώρα να τα καταφέρω». 
­ Τι άλλαξε και
φέτος παρουσιάζεις ένα νέο πρόσωπο; 
«Είναι η δεύτερή μου χρονιά στην
ομάδα και πλέον η χημεία ταιριάζει περισσότερο με τους υπόλοιπους παίκτες,
αφού τους ξέρω και με ξέρουν καλά. Με τον προπονητή μας συζητάμε πολύ όλα τα
θέματα και αυτό μας βοηθάει πάρα πολύ. Προσπαθούμε πάντως να είμαστε πάντα
συγκεντρωμένοι». 
­ Στον τελικό θα παίξουν δύο από τις πιο γρήγορες
ομάδες της Ευρώπης. 
«Μου αρέσει το γρήγορο τέμπο και νομίζω το ίδιο
και στον κόσμο. Όμως σε έναν τελικό δεν μετράει μόνο το θέαμα. Συνεπώς, θα
τρέχουμε μόνο όταν έχουμε την ευκαιρία και θα πρέπει να το κάνουμε»
 .

<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15821O051</ED>
<ID>
ID:205885

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O05&aa=1</URL></REF>


Article

<CATEGORY>vin10</CATEGORY>

 <H2>«Θα
προσπαθήσω να νικήσω τον δάσκαλό μου»</H2>

ΡΩΜΗ. (Του
απεσταλμένου μας). 
«ΔΕΝ ΕΧΩ κανένα λόγο να εκδικηθώ τον Ολυμπιακό, επειδή
το καλοκαίρι δεν με διάλεξε και κράτησε τον Ντέιβιντ Ρίβερς. Ο Ίβκοβιτς είναι
πνευματικός μου πατέρας και δάσκαλός μου, αλλά θα προσπαθήσω να τον νικήσω».

Ο Αλεξάντερ Τζόρτζεβιτς ήταν σαφής χθες το απόγευμα, μιλώντας για τον
μεγάλο τελικό. Νωρίτερα, με την πείρα ενός πρωταθλητή Ευρώπης (με δικό του
τρίποντο στην Κωνσταντινούπολη το 1992), μάζεψε τους συμπαίκτες του και τους
είπε να χαλαρώσουν. «Δείτε τον τελικό σαν προπόνηση και απολαύστε τον. Μόνον
έτσι μπορούμε να κερδίσουμε. Μη σκέφτεστε τους προηγούμενους χαμένους
τελικούς, αλλά μόνον το συγκεκριμένο ματς», είπε ο «Σάσα» στους συμπαίκτες
του, ενώ συνεχίζοντας στους δημοσιογράφους τόνισε: 
«Μου αρέσει να παίρνω
τις επιθέσεις στα κρίσιμα λεπτά του αγώνα, όσο σημαντικός και αν είναι ο
αγώνας. Θεωρώ τιμή μου που παίζω απέναντι στον Ολυμπιακό, αλλά πρέπει να
αξιοποιήσουμε τον... ιδρώτα που χάσαμε τόσο καιρό για να φθάσουμε εδώ. Από εδώ
και πέρα δεν θα πρέπει να έχουμε άγχος, να είμαστε ήρεμοι και να
διασκεδάσουμε. Όλα θα έρθουν μόνα τους», κατέληξε ο «μπόμπερ» των Καταλανών,
στον οποίο οφείλουν το αγωνιστικό τους προφίλ. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15821O052</ED>
<ID>
ID:205929

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O05&aa=2</URL></REF>


Article

<CATEGORY>vin10</CATEGORY>

 <H5>Ο ΝΤΟΥΣΑΝ ΙΒΚΟΒΙΤΣ ΣΤΗΝ
«ΟΜΑΔΑ»: Η ΜΠΑΡΤΣΕΛΟΝΑ ΣΤΟ ΜΑΝ ΤΟΥ ΜΑΝ ΔΕΝ ΕΧΕΙ ΛΥΣΗ ΓΙΑ ΝΑ ΣΤΑΜΑΤΗΣΕΙ ΤΟΝ
ΡΙΒΕΡΣ</H5>
<H5>Όχι καλάθι στα
πρώτα 10''</H5>
<H5>Εξομολόγηση: «Επιφυλάσσω μια κρυφή έκπληξη για
την Μπάρτσα»</H5>
<H5>Η τακτική ­ Κλειδί του αγώνα τα φάουλ</H5>
<H2>Μπαμπά, φέρε το Κύπελλο</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΜΠΑΜΠΑ, Κύπελλο, Κύπελλο. Ολυμπιακός,
Ολυμπιακός». Αυτά τα λόγια ηχούν εδώ και λίγες ημέρες σαν μελωδία στα αυτιά
του Ντούσαν Ίβκοβιτς, αφού προέρχονται από τον μικρό του γιο (μόλις δύο ετών)
Παύλο, ο οποίος καταλαβαίνει τα πάντα. Ίσως, βέβαια, δεν νιώθει το συναίσθημα
του πατέρα του πριν από έναν ακόμα μεγάλο τελικό (τον 16ο συνολικά) της
καριέρας του, αλλά ο «Ντούντα» τον καμαρώνει, ενώ ο μικρός ζητάει επίμονα το
Κύπελλο. 
­ Κόουτς, αν τελικά το Κύπελλο έρθει, θα βάλεις
μέσα τον γιο σου; 
«Μα, έτσι κι αλλιώς, δεν χωράει, αλλά ας το πάρουμε
και βλέπουμε». 
­ Πάντως, ο μικρός καταλαβαίνει; 
«Αν
καταλαβαίνει; Εδώ μου φωνάζει συνέχεια Κύπελλο, Κύπελλο και Ολυμπιακός, ακόμα
και στη συνέντευξη Τύπου της ομάδας που είχε έρθει». 
­ Του έχεις
υποσχεθεί το Κύπελλο; 
«Δεν του έχω υποσχεθεί τίποτα». 
­ Ο άλλος
σου γιος (σ.σ.: είναι από την πρώτη του σύζυγο, 21 ετών) ο
Πέτρος; 
«Ο μεγάλος νομίζει πως είναι γρουσούζης και μου είπε: "Πατέρα,
προτιμώ να μείνω στο Βελιγράδι, να προσέχω και τη γιαγιά. Τα παιχνίδια θα τα
δω από την τηλεόραση"». 
­ Πώς μπορείς να είσαι, ή έστω να
δείχνεις, τόσο ήρεμος πριν από έναν τόσο σημαντικό αγώνα,
όπως ο τελικός με την Μπαρτσελόνα; 
«Και τι να κάνω; Δεν πρέπει,
άλλωστε, να αγχώνω και τους παίκτες. Η δουλειά μου τώρα είναι περισσότερο στην
ψυχολογία και εκεί ρίχνω το βάρος, ώστε να είναι όσο το δυνατόν καλύτερα
προετοιμασμένοι». 
­ Επιμένεις ότι ο ημιτελικός ήταν πιο δύσκολος;

«Ούτε συζήτηση. Παίξαμε με μία πολύ απρόβλεπτη ομάδα, που μάλιστα είχε
κερδίσει δύο φορές στον όμιλο την Μπαρτσελόνα. Αντίθετα, οι Ισπανοί έχουν
εντελώς διαφορετικό στυλ και ξέρεις πολύ πιο εύκολα τι θα παίξουν». 
­
Έχουν όμως μεγάλα ατού. 
«Και ταυτόχρονα και πολλές αδυναμίες.
Ιδιαίτερα δύο τρύπες στην άμυνά τους, πολύ δύσκολα μπορούν να καλυφθούν και
εκεί θα κοιτάξουμε να χτυπήσουμε. Ο Τζόρτζεβιτς και ο Φερνάντεζ είναι πολύ
δύσκολο να παίξουν άμυνα, ιδιαίτερα πάνω στον Ρίβερς, που μπορεί να τους
δημιουργήσει ρήγματα. Προσωπικά, πιστεύω ότι δεν μπορούν να τον σταματήσουν
ούτε ο Ζοφρέσα, αλλά ούτε ο Εστεγέρ». 
­ Άρα, αυτό είναι και το
βασικό πλεονέκτημα για τον Ολυμπιακό. 
«Σίγουρα, και πρέπει να το
εκμεταλλευτούμε, αφού στην ατομική άμυνα η Μπαρτσελόνα πιστεύω ότι δεν έχει
λύση για τον Ρίβερς. 
­ Η Μπαρτσελόνα θα σας παίξει ζώνη, κατά τη
γνώμη σου; 
«Νομίζω πως ναι, και μάλιστα θα αλλάζει και σχήματα με δύο
άμυνες ζώνης που συνηθίζει. Θα δουλέψουμε όμως πολύ πάνω σε αυτό και στην
προπόνηση, για να είμαστε έτοιμοι γι' αυτή την άμυνά της». 
­ Πιο πολύ
σε προβληματίζει η περιφέρεια των Ισπανών; 
«Είναι ένα βασικό πρόβλημα,
αφού έχουν παίκτες που μπορούν να σκοράρουν με άνεση απ' έξω. Όμως για μένα
ίσως το κλειδί του αγώνα αποδειχθεί το τι οικονομία παικτών θα έχουμε στα
φάουλ. Πρέπει να είμαστε πολύ προσεκτικοί σε αυτό τον τομέα και να μην
υποπέσουμε σε ανόητα φάουλ. Η Μπαρτσελόνα έχει πολύ έμπειρους παίκτες που πάνε
το παιχνίδι στον πόντο και εκεί πολλές φορές το παίρνουν με τις βολές. Ο
Καρνισόβας έχει ποσοστό 87% και ο Τζόρτζεβιτς 84% από τη γραμμή των φάουλ».

­ Άλλος κίνδυνος; 
«Οι ψηλοί της είναι, ως επί το πλείστον,
αρκετά βαρείς παίκτες, αλλά δεν ξέρω εδώ τι ρόλο θα παίξουν οι διαιτητές σε
περίπτωση που έχουμε σκληρή άμυνα. Οι δικοί μας ψηλοί δεν είναι ιδιαίτερα
συνηθισμένοι σε πολύ σκληρή άμυνα. Πάντως, το βάρος μας θα πέσει σίγουρα στην
περιφέρεια της Μπαρτσελόνα, όπου έχει παίκτες με τρομερά ποσοστά. Μόνον ο
Φερνάντεζ, για παράδειγμα, έχει 69% στα δίποντα και 44% στα τρίποντα. Συνεπώς,
εκεί χρειάζεται να έχουμε μεγάλη κάλυψη. 
«ΤΑ ΠΡΩΤΑ 10 δευτερόλεπτα της επίθεσής τους πρέπει να
έχουμε πίεση, αυτοσυγκέντρωση και να μη δεχόμαστε καλάθι σε αυτόν το χρόνο. Τη
λύση θα δώσει η καλή άμυνα», αυτό είναι ένα από τα μυστικά του Ντούσαν
Ίβκοβιτς για τον αποψινό τελικό. 
Όσο για το... ξύλο που έφαγαν οι παίκτες
του από τους αντίστοιχους της Ολύμπια, ο «Ντούντα» ανέφερε ότι: «Θα μιλήσω με
τη ΦΙΜΠΑ το πρωί (σήμερα) να ρωτήσω εάν τα κριτήρια είναι ίδια, γιατί στον
ημιτελικό έπεσε πολύ ξύλο μέσα στη ρακέτα. Αν θα πέσει το ίδιο ξύλο στον
τελικό ή όχι και αν υπάρχει ειδικό στυλ διαιτησίας ή όχι». 
Για το αν θα
ξεκινήσει με δύο άσους, ο κόουτς του Ολυμπιακού τόνισε: «Θα αποφασίσω δέκα
λεπτά πριν από τον αγώνα. Πάντως, ο Τζόρτζεβιτς θα μαρκάρει μόνο στην αρχή και
δεν θα έχουμε πρόβλημα, ενώ είναι βασικό να αποφύγουμε το θέατρο του
Καρνισόβας στα φάουλ». 
Ο ΡΕΝΕΣΕΣ 
Ο τεχνικός της Μπαρτσελόνα, Άιτο
Γκαρθία Ρενέσες, πούλησε... παραμύθι για να μη ρισκάρει. Τέσσερα φάιναλ φορ
έχει χάσει ο άνθρωπος, τι να κάνει; 
«Όλα γίνονται σε έναν τελικό, αλλά και
μόνο που φθάσαμε στον τελικό είναι μεγάλη υπόθεση. Ξέρετε πόσες ομάδες
προσπαθούν να πάνε και τελικά δεν έχουν φθάσει ποτέ στο φάιναλ φορ ή άλλες
έχουν πάρει ένα Κύπελλο και μετά εξαφανίσθηκαν;», είπε ο κόουτς της
πρωταθλήτριας Ισπανίας, για να συνεχίσει: «Ούτε εμείς, ούτε ο Ολυμπιακός
πιάσαμε το 100% της απόδοσής μας κατά τη διάρκεια των προκριματικών, όμως την
κατάλληλη στιγμή βρήκαμε τη φόρμα μας και φθάσαμε στον τελικό. 
Πρέπει να
γνωρίζετε ότι δεν παίζει ο Τζόρτζεβιτς εναντίον του Ρίβερς, αλλά γίνεται ένας
αγώνας μεταξύ δύο ομάδων». 
Το πρόβλημα που αντιμετωπίζει ο Ρενέσες είναι ο
Αντρέου, ο οποίος ξανατραυματίστηκε χθες (κάταγμα στην πρώτη φάλαγγα του
δείκτη του δεξιού του χεριού), αλλά, έστω και με νάρθηκα αν χρειαστεί, θα έχει
μία μικρή συμμετοχή, αφού ο Ρενέσες τον θεωρεί απαραίτητο για τη μάχη κάτω από
τα καλάθια. 
ΕΝΑΣ άνθρωπος των τελικών πώς προσαρμόζει άραγε την
ομάδα του πριν από τέτοια μεγάλα παιχνίδια και ποια είναι τελικά η... μαγκιά
ενός τελικού. Ο Ντούσαν Ίβκοβιτς είναι ο καταλληλότερος άνθρωπος για να
απαντήσει σε αυτό. 
«Η μαγκιά του τελικού είναι να μπορείς να έχεις πρώτα
απ' όλα καλή αντίδραση στο παιχνίδι. Ύστερα να επιφυλάσσεις στον αντίπαλο μία
κρυφή λύση και να μπορείς ανά πάσα στιγμή, ανάλογα και με το πως πάει το
παιχνίδι, να το αλλάξεις με το ρυθμό, έτσι ώστε ο αντίπαλος να μη μπορεί να
βρει λύσεις και να μην περιμένει τις κινήσεις σου». 
­ Όσο για την
ιδιαιτερότητα αυτού του τελικού; 
«Δεν νομίζω ότι έχει κάποια
ιδιαιτερότητα. Προετοιμάζεις με ηρεμία τους παίκτες και μπαίνεις στη μάχη
πανέτοιμος. Αυτά τα παιχνίδια, επαναλαμβάνω ότι από ψυχολογικής άποψης είναι
σαφώς πιο εύκολα». 
­ Το στοίχημα που θα έβαζες για τον τελικό; 
«Αυτό που μπορώ να υποσχεθώ είναι ότι θα μπούμε στο γήπεδο και θα
προσπαθήσουμε να δώσουμε τον καλύτερό μας εαυτό για να πετύχουμε τον στόχο
μας». 
­ Θα βρεις απέναντί σου ένα από τα... παιδιά σου,
που ενώ είπε ότι σε θεωρεί δάσκαλο και πνευματικό πατέρα θα κάνει τα
πάντα για να σε κερδίσει. 
«Μα έτσι ακριβώς πρέπει να κάνει. Ο
Τζόρτζεβιτς είναι ένας παίκτης για τον οποίο δικαιώθηκε και στο παρελθόν και
τώρα. Ανέστησε την Μπαρτσελόνα και κατάφερε να την φτάσει ως τον τελικό. Είναι
ένας μεγάλος παίκτης που με δικαίωσε, όπως και ο Μπάιρον Ντίνκινς». 
­
Γιατί τότε ο Σέρβος πλέι μέικερ δεν ήρθε στον Ολυμπιακό; 
«Ο Ολυμπιακός
δεν ήταν έτοιμος να δεσμευτεί μαζί του με ένα μακροχρόνιο συμβόλαιο». 
­
Πάντως σίγουρα θα λείψει ο ένας ξένος του Ολυμπιακού στον τελικό;. 
«Παίζουμε σχεδόν όλη τη χρονιά με έναν ξένο, αλλά δεν υπάρχουν δικαιολογίες
και τέτοια. Θα πρέπει να κάνουμε όσο πιο σωστά μπορούμε τη δουλειά μας». 
­ Πόσο ρόλο θα παίξει το γεγονός ότι θα βρεθούν αντίπαλες δύο ομάδες που
έχουν χάσει έξι τελικούς πρωταθλητριών; 
«Δεν νομίζω ότι θα
παίξει κανένα ρόλο, αλλά ούτε θα επηρεαστούν οι ομάδες από αυτό. Εφέτος πάντως
και οι δύο ξεκινήσαμε πολύ άσχημα, ενώ ανεβάσαμε τη απόδοσή μας προς το τέλος,
αυτό ήταν και το κοινό μας σημείο». 
­ Το ότι από το 1989 και έπειτα το
κύπελλο πρωταθλητριών το παίρνουν μόνο προπονητές από την Γιουγκοσλαβία
(σ.σ.: όταν το πήρε ο Παβλίσεβιτς το 1991 η Κροατία ήταν στην
Ενωμένη Γιουγκοσλαβία) λέει κάτι για σένα». 
«Δεν σημαίνει για μένα
τίποτα αυτό και ούτε παίζει ρόλο στο αν τώρα θα κερδίσει το κύπελλο ένας
Ισπανός ή ένας Γιουγκοσλάβος. Οι προπονητές από την πατρίδα μου έχουν
αποδείξει τόσα χρόνια ότι δίκαια είναι οι κορυφαίοι στην Ευρώπη και αυτό
σίγουρα μετράει για μας, αλλά δεν θα παίξει μεγάλη σημασία στον τελικό». 
«ΝΟΜΙΖΩ ΠΩΣ η
Μπαρτσελόνα θα μας παίξει κατά διαστήματα άμυνας ζώνης και μάλιστα θα αλλάζει
και σχήματα με δύο μορφές, διατάξεις, όπως συνηθίζει. Θα δουλέψουμε όμως πολύ
πάνω σε αυτό και στην προπόνηση για να είμαστε έτοιμοι γι' αυτή την άμυνά
της». 
­ Πιο πολύ σε προβληματίζει η περιφέρεια των Ισπανών; 
«Είναι ένα βασικό πρόβλημα, αφού έχουν παίκτες που μπορούν να σκοράρουν με
άνεση απέξω. Όμως για μένα ίσως το κλειδί του αγώνα αποδειχθεί τι οικονομία
παικτών θα έχουμε στα φάουλ. Πρέπει να είμαστε πολύ προσεκτικοί σε αυτό τον
τομέα και να μην υποπέσουμε σε ανόητα φάουλ. Η Μπαρτσελόνα έχει πολύ έμπειρους
παίκτες που πάνε το παιχνίδι στον πόντο και εκεί πολλές φορές το παίρνουν με
τις βολές. Ο Καρνισόβας έχει ποσοστό 87% και ο Τζόρτζεβιτς 84% από τη γραμμή
των φάουλ». 
­ Άλλος κίνδυνος; 
«Οι ψηλοί της είναι ως επί το
πλείστον αρκετά βαρείς παίκτες, αλλά δεν ξέρω εδώ τι ρόλο θα παίξουν οι
διαιτητές σε περίπτωση που έχουμε σκληρή άμυνα. Οι δικοί μας ψηλοί δεν είναι
ιδιαίτερα συνηθισμένοι σε πολύ σκληρή άμυνα. Πάντως το βάρος μας θα πέσει
σίγουρα στην περιφέρεια της Μπαρτσελόνα, όπου έχει παίκτες με τρομερά ποσοστά.
Μόνο ο Φερνάντεζ, για παράδειγμα, έχει 69% στα δίποντα και 44% στα τρίποντα
και συνεπώς εκεί χρειάζεται να έχουμε μεγάλη κάλυψη. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15821O061</ED>
<ID>
ID:205886

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O06&aa=1</URL></REF>


Article

<CATEGORY>vin10</CATEGORY>

 <H2>Από
την Άλμπα στον τελικό</H2>

ΟΛΑ ΜΟΙΑΖΟΥΝ μαγικά και μέσα σε επτά μήνες τίποτα δεν θυμίζει στον
Ολυμπιακό, που θα διεκδικήσει απόψε το Κύπελλο Πρωταθλητριών, αυτόν που τον
περασμένο Σεπτέμβριο ξεκίναγε την Ευρωλίγκα με μια ήττα από την Άλμπα
Βερολίνου στο Φάληρο. Τόσο μακριά και όμως τόσο κοντά παράλληλα φαίνονται στο
μυαλό του Ντούσαν Ίβκοβιτς. 
«Περάσαμε πολύ δύσκολες μέρες και τα
καταφέραμε να ξεπεράσουμε τα προβλήματα. Δεν ήταν και εύκολο. Ήθελε υπομονή
και τα παιδιά την είχαν. Αυτοί άλλωστε πέρασαν τα περισσότερα και τους αξίζουν
συγχαρητήρια. Μετά την ήττα από την Άλμπα ήμουν σίγουρος ότι θα τα καταφέρουμε
και για πρώτη φορά ήμουν τόσο σίγουρος για νίκη σε ένα ματς όσο αυτό του
επαναληπτικού στο Βερολίνο. Και όμως χάσαμε ξανά. Δεν το βάλαμε όμως κάτω».

­ Πόσο δύσκολο ήταν να περάσεις αυτή την αισιοδοξία στους παίκτες;

«Τα παιδιά, όπως είπα, είχαν περάσει πολλά. Είχαν όμως υπομονή και θέληση
και έτσι τα καταφέραμε. Μιλήσαμε πολύ μέσα στη χρονιά». 
­ Βασικό ρόλο
έπαιξε και η μεταμόρφωση του Ρίβερς. 
«Είμαι απόλυτα ικανοποιημένος από
αυτόν τον παίκτη που τον θυμάμαι από τη Νοτρ Νταμ, όταν είχε τόσο πλούσιο
ταλέντο αλλά δεν μπορούσε να προχωρήσει μπροστά. Πέρασε πολλά και μην ξεχνάμε
ότι είχε αναγκαστεί να βάλει ακόμα και λάμες μετά από μια πολύ σοβαρή
εγχείρηση που είχε κάνει. Όμως δούλεψε πολύ σκληρά στη ζωή του. Εγώ απλά του
ζήτησα ένα πράγμα. Να μην εκβιάζει επιθέσεις, να ελέγχει το ρυθμό, αλλά όταν
βλέπει ότι οι άλλοι παίκτες είναι δύσκολο να σκοράρουν και πρέπει κάποιος να
πάρει πρωτοβουλία, να το κάνει αυτός». 
­ Τώρα αγγίζει το τέλειο.

«Από εδώ και στο εξής ο Ντέιβιντ θα είναι το καλύτερο πόιντ γκαρντ της
Ευρώπης και αυτό θα φανεί στο μέλλον. Εγώ δεν λέω ότι έβγαλα τον Ρίβερς, όπως
μπορεί να έλεγα για τον Τζόρτζεβιτς, αλλά πιστεύω ότι στα χέρια μου βελτιώθηκε
κατακόρυφα και αυτό θα το δείξει και αργότερα. Όπως παίζει τώρα δεν παίζει
άλλος παίκτης, ούτε ο Τζόρτζεβιτς. Δεν κοιτάω μόνο το σκοράρισμα. Ποιο άλλο
πόιντ γκαρντ θα άφηνε χωρίς πόντο παίκτες σαν τον Σκάιλς ή τον Κουντέλιν». 
­ Στο ματς με την Ολύμπια μάλιστα πέτυχε πολλούς πόντους χωρίς να χάσει η
ομάδα όπως γινόταν παλαιότερα. 
«Οι πόντοι που πέτυχε ήταν
ιδανικοί, αφού οι περισσότεροι ήταν στο τέλος των επιθέσεων. Αυτό καταστρέφει
και την ψυχολογία του αντιπάλου». 
­ Πολλές φορές ύστερα από ήττες
αναλάμβανες την ευθύνη. 
«Έπρεπε να το κάνω. Τι έφταιγαν τα παιδιά
επειδή κάποιοι έλεγαν για παράδειγμα ότι το ματς στην Πάτρα θα είναι σαν
φιλικό. Είχα ευθύνη και άλλωστε είναι πολύ δύσκολο να κρατάς όλη τη χρονιά το
κίνητρο των παικτών στο υψηλότερο στάδιο. Θα σπάσει. Ποτέ δεν συνηθίζω να
κατηγορώ τους παίκτες μου». 
­ Τελικά πότε θα πας στη Γιουγκοσλαβία να
ασχοληθείς με τα νέα παιδιά; Αν πάρεις εφέτος και τα τρία
τρόπαια;. 
«Έχουμε ακόμα καιρό, αφού στον Ολυμπιακό έχω συμβόλαιο.
Πιστεύω μάλιστα ότι ο δεύτερος χρόνος μου θα είναι ακόμα πιο εύκολος από τον
πρώτο και όλα θα πάνε καλά». 
­ Απολαμβάνεις περισσότερο τώρα τη δουλειά
σου ή τότε στη Βοϊβοντίνα; 
«Όλα είναι θέμα επιλογών. Μου αρέσουν όλες
όσες έχω κάνει. Στη Βοϊβοντίνα από το μηδέν φτιάξαμε μια πολύ δυνατή ομάδα,
ενώ από το 1989, όταν και πήρα τον πρώτο μου τίτλο στην Εθνική, προτίμησα να
μείνω για οκτώ χρόνια εκεί παρά το γεγονός ότι είχα προτάσεις να αναλάβω
ομάδες για ευρωπαϊκό πρωτάθλημα. Είπαμε, όλα τα επιλέγει κανείς στη ζωή του».

<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15821O062</ED>
<ID>
ID:205930

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O06&aa=2</URL></REF>


Article

<CATEGORY>vin10</CATEGORY>

 <H5>ΤΙ ΘΑ ΠΡΕΠΕΙ ΝΑ ΚΑΝΕΙ
ΑΠΟΨΕ Ο ΟΛΥΜΠΙΑΚΟΣ ΚΟΝΤΡΑ ΣΤΗΝ ΜΠΑΡΤΣΕΛΟΝΑ ΓΙΑ ΝΑ ΒΡΕΘΕΙ ΣΤΗΝ ΚΟΡΥΦΗ ΤΗΣ
ΕΥΡΩΠΗΣ</H5>
<H5>Μικρός τελικός ­ Θα παίξουν για το θέαμα</H5>
<H5>(Εικόνα μεγέθους : 32230 bytes)
</H5><H5>Παλαεούρ ­ Απόψε κάποιος θα ξορκίσει την...
κατάρα</H5>
<H5>Πειραιάς ­ Χωρίς... ετοιμασίες</H5>
<H2>Μπλοκ σε Τζόρτζεβιτς-Χιμένεθ</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΑΒΑΝΤΙ ΜΑΕΣΤΡΟ». Ο Ολυμπιακός είναι έτοιμος
απόψε να κάνει το μεγάλο άλμα και να βρεθεί στην κορυφή της Ευρώπης, εκεί που
θα μπορούσε να είναι από το 1994 ή το 1995, αν δύο άλλες ισπανικές ομάδες
(Μπανταλόνα και Ρεάλ Μαδρίτης) δεν του έκλειναν τον δρόμο. Αυτή τη φορά, τη
σκυτάλη από τους Ισπανούς παίρνει η Μπαρτσελόνα, αλλά οι «ερυθρόλευκοι» δεν
δείχνουν διατεθειμένοι να της επιτρέψουν να τους κόψει και πάλι το όνειρο. Το
όνειρο που έκανε πραγματικότητα πέρυσι ο Παναθηναϊκός κόντρα στην Μπαρτσελόνα,
κάτι που ίσως αποδειχθεί ευτυχής σύμπτωση. 
Τι θα πρέπει να κάνει ο
Ολυμπιακός, όμως, για να φτάσει αυτή τη φορά στην πηγή και να πιει
σαμπάνια...; «Το λάθος που κάναμε στους άλλους τελικούς ήταν ότι... χάσαμε»,
είπε γελώντας ο Ευθύμης Μπακατσιάς, ενώ λίγο πιο δίπλα του ο Δημήτρης
Παπανικολάου ήταν κατηγορηματικός: «Ο Θεός δεν το χρωστάει σε κανέναν, γιατί
αν λέμε ότι το χρωστάει σε εμάς, τι να πει η Μπαρτσελόνα». 
Ο «Παπ»,
πάντως, ελπίζει να διατηρήσει το απόλυτο που έχει στους τελικούς που έχει
παίξει μέχρι τώρα (Πανευρωπαϊκό Παίδων, Παγκόσμιο Εφήβων, Πρωτάθλημα Ελλάδας
και Κύπελλο Ελλάδας) και να κάνει το 5/5. «Αν το πάρω και αυτό θα τα έχω
ουσιαστικά όλα, αφού το Ευρωπαϊκό Κύπελλο και το Κόρατς δεν με απασχολούν»,
είπε ο μικρός. 
Το βασικό πρόβλημα που αντιμετωπίζουν οι «ερυθρόλευκοι»
ακούει στο όνομα Αλεξάντερ Τζόρτζεβιτς. Αυτός είναι το αλάτι στην κατά τα άλλα
άνοστη εφέτος Μπαρτσελόνα και ο παίκτης που μπορεί να κερδίσει ένα ματς μόνος
του. Ο Γιώργος Σιγάλας, όμως, είναι έτοιμος, ενώ εάν χρειαστεί θα τον παίξει
άμυνα και ο Ευθύμης Μπακατσιάς (ή ο Τόμιτς), προκειμένου ο Σιγάλας να δώσει
βοήθεια στο δεύτερο πολυβόλο της Μπαρτσελόνα, τον Λιθουανό Αρτούρας
Καρνισόβας. Μην ξεχνάμε, βέβαια, ότι ο «Ντούντα», που είχε κόψει τον
Τζόρτζεβιτς από την 12άδα της Γιουγκοσλαβίας, εδώ στη Ρώμη, το 1991
(Ευρωμπάσκετ), ξέρει το... παιδί του καλύτερα από τον καθένα, το πώς παίζει,
ακόμα και το πώς σκέφτεται. 
Ο Ολυμπιακός δεν θα πρέπει να αμελήσει τον
γερο-Χιμένεθ (μάλλον θα τον αναλάβει ο Τάρλατς), ενώ βασικό είναι να μπορέσει
να κόψει τον ισπανικό αιφνιδιασμό, που αποτελεί ατού των Καταλανών. 
Ένας
άλλος τομέας που θα παίξει μεγάλο ρόλο είναι τα ριμπάουντ. Αν η ελληνική ομάδα
εκμεταλλευτεί το ύψος της και δεν επιτρέψει στον Ρίβας και τον Ντουένιας να
υπερτερήσουν κάτω από τα καλάθια, θα έχει τον πρώτο λόγο για την τελική
επικράτηση. Αν παίξει ζώνη ο Ολυμπιακός (στην οποία η Μπαρτσελόνα έχει
πρόβλημα) είναι δίκοπο μαχαίρι, αφού πλην των Τζόρτζεβιτς και Καρνισόβας ο
Ξαβιέ Φερνάντεζ δεν αστειεύεται. 
Στην επίθεση ο Ντέιβιντ Ρίβερς θα πρέπει
να εκμεταλλευτεί τα κενά της καταλανικής άμυνας (δύσκολα μπορούν να τον
παίξουν με επιτυχία οι Ισπανοί), ενώ θα χρειαστούν και πάλι λύσεις από τους
Νάκιτς και Παπανικολάου. 
Στο θέμα σύγκρισης προπονητών ούτε λόγος να
γίνεται. Ο Ντούσαν Ίβκοβιτς υπερτερεί κατά κράτος του Άιτο Γκαρθία Ρενέσες,
αλλά σε τέτοια παιχνίδια δεν χωρούν προγνωστικά και όλα είναι πιθανά. 
ΑΝΤΕ τώρα να βρεις
κουράγιο να αγωνιστείς σε ένα τέτοιο παιχνίδι. Τουλάχιστον, η ΦΙΜΠΑ το
κατάλαβε και ο αποψινός μικρός τελικός του φάιναλ φορ μεταξύ της Βιλερμπάν και
της Ολύμπια είναι ο τελευταίος στην ιστορία του θεσμού. Οι δύο ομάδες, που
σίγουρα ξεπέρασαν και τις πιο τρελές προσδοκίες των οπαδών τους φτάνοντας όσο
πιο ψηλά μπορούσαν, θα δώσουν το αποχαιρετιστήριο παιχνίδι τους απόψε για τα
ευρωπαϊκά κύπελλα και αναμένεται να παίξουν θεαματικό μπάσκετ χωρίς
σκοπιμότητες. 
ΠΩΣ ΤΑ
φέρνει καμιά φορά η ζωή. Απόψε θα συναντηθούν στο Παλαέουρ οι δύο κατά
τεκμήριο καλύτερες ομάδες της Ευρώπης και βάσει των αποτελεσμάτων. 
Μην
ξεχνάμε ότι η Μπαρτσελόνα θα παίξει για 5η φορά σε έναν τελικό (3η την
τελευταία επταετία) του Κυπέλλου Πρωταθλητριών, ενώ ο Ολυμπιακός για 3η (στην
τελευταία τετραετία) του Κυπέλλου Πρωταθλητριών. Δίχως άλλο μία ομάδα απόψε θα
βρει το στέμμα που δικαιωματικά της αξίζει, αφήνοντας την άλλη παραπονούμενη
και με την πίκρα ενός ακόμα χαμένου τελικού. 
Αντιμέτωποι στο παρκέ θα
βρεθούν με το άγχος του πρωτάρη παίκτες όπως ο Αντρές Χιμένεθ και ο Παναγιώτης
Φασούλας, που παίζουν για τέταρτη φορά σε ένα φάιναλ φορ, αλλά χωρίς μέχρι
τώρα να έχουν πιει λίγη σαμπάνια μέσα από το Κύπελλο. 
Οι περισσότεροι
παίκτες του Ολυμπιακού θα βρεθούν για τρίτη φορά σε έναν τελικό (και
γενικότερα σε ένα φάιναλ φορ), αλλά μόνο ο Παναγιώτης Φασούλας και ο Νάσος
Γαλακτερός έχουν γευτεί τη χαρά ενός ευρωπαϊκού τροπαίου, ο πρώτος στη Γενεύη
το 1991 (Ευρωπαϊκό Κύπελλο) και ο δεύτερος στους διπλούς τελικούς με τη
Στεφανέλ το 1994 (Κύπελλο Κόρατς). Αυτή τη φορά θέλουν και το... καλό. 
Από
την αντίπερα όχθη ο δυστυχής Άιτο Ρενέσες θα κοουτσάρει για μία ακόμη φορά την
Μπαρτσελόνα, αλλά αν δεν τα καταφέρει και αυτή τη φορά (έχει προσπαθήσει σε
τέσσερα φάιναλ φορ ως κόουτς και σε άλλο ένα ως μάνατζερ της ομάδας) μάλλον θα
αλλάξει πλέον ομάδα. Ποντάρει στον παίκτη νικητή Αλεξάντερ Τζόρτζεβιτς, ο
οποίος τουλάχιστον έχει κατακτήσει αυτόν τον τίτλο ­ με δικό του τρίποντο στην
εκπνοή, το 1992 στην Κωνσταντινούπολη ­ και ελπίζει να το επαναλάβει και τώρα.

Ο Ντούσαν Ίβκοβιτς, αντίθετα, στη δεύτερη μόλις συμμετοχή του στο
Ευρωπαϊκό Πρωτάθλημα ξανάφτασε την ομάδα του σε ένα φάιναλ φορ. Το 1993 ήταν ο
Ραγκάτσι που είχε στερήσει το όνειρο στον «Ντούντα» και στον ΠΑΟΚ, αφού με
δικό του σουτ στα τρία δευτερόλεπτα η Μπένετον προκρίθηκε στον τελικό της
Αθήνας. 
Αυτή τη φορά όμως ο Ίβκοβιτς βρίσκεται στον τελικό και είναι
έτοιμος να πάρει τον τίτλο που λείπει από την τροπαιοθήκη του. 
Απόψε
λοιπόν η... κατάρα που κυνηγάει τις δύο ομάδες θα τελειώσει τουλάχιστον για τη
μία από τις δύο. Ποια θα είναι η τυχερή; Όλοι οι Έλληνες ελπίζουμε να είναι ο
Ολυμπιακός. 
ΓΙΑ
ΠΡΟΛΗΠΤΙΚΟΥΣ λόγους, αλλά και για τον φόβο επεισοδίων, ο Δήμος Πειραιά δεν
έχει προγραμματίσει κάτι το ιδιαίτερο για το αποψινό παιχνίδι. Λαμβάνοντας υπ'
όψιν τα έκτροπα που έγιναν στον Πειραιά μετά τη λήξη του περασμένου τελικού
του φάιναλ φορ, όταν έχασε τότε ο Ολυμπιακός, ο δήμος σε συνεργασία με τον
Εμπορικό Σύλλογο της πόλης και την Αστυνομία αποφάσισε να μη στήσει οθόνες
στις πλατείες ούτε να δημιουργήσει εορταστική ατμόσφαιρα πριν από το ματς με
την Μπαρτσελόνα. 
«Μας το ζήτησαν και οι έμποροι, μια που είναι Πάσχα τώρα,
να μη δημιουργηθούν συνθήκες, οι οποίες μπορεί να ευνοήσουν επεισόδια», εξηγεί
ο Πάτροκλος Πανώργιας, υπεύθυνος του Αθλητικού Οργανισμού στον Δήμο Πειραιά.

Βέβαια, όλα αυτά μπορεί να ανατραπούν, εφ' όσον το αποτέλεσμα είναι
νικηφόρο και ο Ολυμπιακός φέρει το πολυπόθητο Κύπελλο στο Πασαλιμάνι. Οι
αρμόδιοι βρίσκονται σε κατάσταση αναμονής των οδηγιών του δημάρχου Στέλιου
Λογοθέτη από τη Ρώμη για να ετοιμάσουν την υποδοχή που αρμόζει σε πρωταθλητές
Ευρώπης. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15821O081</ED>
<ID>
ID:205887

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O08&aa=1</URL></REF>


Article

<CATEGORY>vin10</CATEGORY>

 <H5>«Παίζει» και για τους
Νικς</H5>
<H2>Εμπιστευτικά</H2>

Ο Γιώργος Σιγάλας θα έχει έναν ακόμα λόγο να παίξει το
καλύτερό του παιχνίδι απόψε το βράδυ. Παρών στο «Παλαέουρ» θα είναι ο
αντιπρόεδρος των Νικς, Εντ Τάπσκοπ, και ο αρχισκάουτερ της ομάδας, Τιμ Σίχεϊ,
προκειμένου να δουν από κοντά (για μια ακόμα φορά) τον παίκτη που θέλουν να
εντάξουν στην ομάδα τους. 
Βόλτα στη Ρώμη 
Βόλτα στη Ρώμη, ξάπλα
στο γρασίδι, πρωινό στον κήπο, ξεκούραση, κουβεντούλα και χαβαλέ περιελάμβανε,
μεταξύ άλλων, η χθεσινή ημέρα των πρωταθλητών. Οι παίκτες του Ολυμπιακού
πέρασαν ήσυχα το χθεσινό πρωινό, χωρίς να έχουν το μυαλό τους μόνο στον
αποψινό τελικό. 
* Κάποιοι προτίμησαν μία βόλτα στο κέντρο της Ρώμης για
ψώνια και αλλαγή παραστάσεων. 
Ο Κρίστιαν Βελπ ήταν ξαπλωμένος στο γρασίδι,
απολαμβάνοντας τον όμορφο καιρό (από χθες ξαναέφτιαξε), ενώ οι υπόλοιποι είχαν
μείνει για πρωινό στον όμορφο περίγυρο του ξενοδοχείου. 
Στη συνέχεια,
χαλάρωση με μασάζ, λίγη τηλεόραση, κουβεντούλα και μεσημεριανό φαγητό,
συμπλήρωσαν μία ήρεμη μέρα για τους «ερυθρόλευκους», που είχαν φυσικά και
ενημέρωση με βίντεο για την αποψινή αντίπαλό τους. 
Στο Βατικανό 
Οι προχθεσινοί αντίπαλοί τους, πάντως, οι παίκτες της Ολύμπια, ήταν όλοι χθες
κουστουμαρισμένοι από νωρίς το πρωί. 
Δεν ετοιμάζονταν φυσικά για τον
μεγάλο τελικό (αφού ο Ολυμπιακός τούς είχε αποκλείσει), αλλά για μία βόλτα
μέχρι το Βατικανό, όπου είχαν ραντεβού με τον Πάπα, για να πάρουν την ευλογία
του. 
* Τα κινητά τού μάνατζερ του Ολυμπιακού, Τάκη Λιβιεράτου, και του
υπεύθυνου ασφαλείας της ομάδας, Θανάση Πανταζή, δεν έπαψαν στιγμή να κτυπούν,
αφού άνθρωποι από όλη την Ελλάδα παρακαλούσαν έστω και για ένα εισιτήριο του
τελικού. 
Παράπονα 
Πάντως, οι περισσότεροι οπαδοί του
Ολυμπιακού, που βρίσκονται εδώ στη Ρώμη, έχουν πολλά παράπονα από τους
περισσότερους ταξιδιωτικούς πράκτορες, αφού άλλοι είναι χωρίς εισιτήρια, άλλοι
σε ξενοδοχεία πολύ μακριά από το γήπεδο κ.λπ. 
Παράπονα έχουν και από τους
διοργανωτές, αφού οι τελευταίοι λίγο πριν από τα ημιτελικά έβγαλαν εισιτήρια
στα γκισέ του γηπέδου και τα πουλούσαν, ενώ μέχρι και τη Δευτέρα έλεγαν ότι
δεν τους έχει περισσέψει κανένα. 
* Οι προλήψεις πήγαν περίπατο εδώ στη
Ρώμη από όλους τους προπονητές, αλλά κυρίως από τους δύο φιναλίστ, που τους
κυνηγάει η κατάρα της απώλειας ενός Κυπέλλου Πρωταθλητριών. 
Έτσι, λοιπόν,
ο Ίβκοβιτς (που διεκδικεί απόψε τον 13ο τίτλο του) έχει πάρει στην αποστολή 13
παίκτες, ενώ και στη χθεσινή προπόνηση των «ερυθρολεύκων» αλλά και της
Μπαρτσελόνα, έκανε την εμφάνισή της η μαύρη γάτα που κατοικεί εντός του
αγωνιστικού χώρου του «Παλαέουρ» και αραιά και πού, όπως πριν από 4-5 ημέρες,
γεμίζει τον χώρο με πανέμορφα κατάμαυρα γατάκια! 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15821O091</ED>
<ID>
ID:205888

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O09&aa=1</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ ΚΑΙ ΧΡΗΜΑ ΘΕΛΟΥΝ ΚΟΜΟΤΗΝΗ
ΚΑΙ ΠΑΝΕΛΛΗΝΙΟΣ ΓΙΑ ΝΑ ΠΑΡΑΜΕΙΝΟΥΝ ΣΤΗΝ Α1</H5>
<H2>Απλή η συνταγή</H2>

<AUTHOR>ΓΙΩΡΓΟΣΡΟΥΣΑΚΗΣ</AUTHOR>

ΔΥΟ
ΣΠΟΥΔΑΙΟΙ ξένοι, δύο καλοί Έλληνες και χρήμα (δυσεύρετο δυστυχώς...) είναι η
«συνταγή» που αρκεί σε κάθε νεοφώτιστη ομάδα για παραμονή στην Α1 βόλεϊ,
συμφωνούν οι προπονητές των νεοπροαχθέντων Α.Ε. Κομοτηνής και Πανελληνίου Γ.Σ.

Η «πρωτάρα» στα μεγάλα σαλόνια, πρωταθλήτρια της Α2 Α.Ε. Κομοτηνής,
κατάφερε φέτος με προπονητή τον παίκτη της μέχρι πέρυσι (και άλλοτε διεθνή άσο
του Παναθηναϊκού και του Ολυμπιακού) Κώστα Γκουντάκο και το ενδιαφέρον της
διοίκησης ­ με πρώτο τον πρόεδρο, έμπορο φυτοφαρμάκων, Μανώλη Εμμανουηλίδη ­
να κάνει πραγματικότητα ένα όνειρο πολλών ετών καλής παρουσίας στην κατηγορία.

Καλύτεροι παίκτες της ο Αλεξανδρουπολίτης (άλλοτε διεθνής) Στέφανος
Μητράκας, ο επίσης Αλεξανδρουπολίτης και διεθνής με τη Νέων πασέρ Γιάννης
Τασιούλης και ο ελληνοποιημένος ­ ύστερα από πολυετή καριέρα στην ομάδα ­
Ουκρανός Βαλερί Γκορτσανιούκ. Βοήθησαν σημαντικά και οι υπόλοιποι βασικοί
Κώστας Γκιρτζίκης, Σταύρος Γζουντέλης και Δημήτρης Καρχαδάκης. Ο
προϋπολογισμός της χρονιάς έφτασε τα 20 εκατ. δραχμές. 
Ο προπονητής Κώστας
Γκουντάκος λέει για την άνοδο και τις προσδοκίες στην Α1: «Είναι σημαντικό που
τερματίσαμε πρώτοι σ' ένα πολύ δυνατό πρωτάθλημα και αξίζουν συγχαρητήρια σε
όλους τους συντελεστές και πρώτα στους παίκτες. Για να πάμε καλά στην Α1
θέλουμε δύο καλούς ξένους και άλλους δύο καλούς Έληνες, περίπτωση στην οποία
μπορεί να μας βοηθήσει η Ορεστιάδα δανείζοντάς μας παίκτες της που δεν είναι
ακόμη έτοιμοι για την ίδια». 
*** Στην πλευρά του παλιού γνώριμου
στην Α1 Πανελληνίου Γ.Σ. υπάρχει πρώτα πρώτα ένας μεγάλος και ιστορικός
σύλλογος και μια ικανή ομάδα ­ που υποστηρίχθηκε αφού βρέθηκαν σε τόσα τμήματα
επίσης 20 εκατ. προϋπολογισμού ­ που «άργησε αλλά κατάλαβε ότι μπορεί να
ανεβεί», εξηγεί ο προπονητής και άλλοτε στέλεχός της Κώστας Τσίγκος. Όσο για
τις προσδοκίες, ο Κώστας Τσίγκος είναι σαφής: «Πρέπει να κρατηθούν στην ομάδα
παίκτες με ετήσια συμβόλαια όπως οι Λακασάς, Παππάς, Κουρούπης και να
αποκτηθούν άλλοι δύο καλοί Έλληνες, ο ένας πασέρ και φυσικά δύο καλοί ξένοι».

Οι παίκτες που αποτέλεσαν την εξάδα του ΠΓΣ ήταν οι έμπειροι Μανώλης
Ρουμελιώτης, Παναγιώτης Λακασάς και Γιώργος Παππάς και οι νεώτεροι
ταλαντούχοι, Κουρούπης, Γούναρης και ο διεθνής με τη Νέων πασέρ Ρούλης
Παπαδάκης. 
*** Η ισχυρή Κροατία είναι ο αντίπαλος που πρέπει να
νικήσει σήμερα (17.00) η Εθνική μας ομάδα βόλεϊ γυναικών για να προκριθεί στην
τετράδα του Κυπέλλου Άνοιξης, στη Μπιέλσκο Μπίαλα Πολωνίας. 
*** Ο
Χρύσανθος Κυριαζής (για προσωπικό πρόβλημα) και ο νεαρός Νίκος Ρουμελιώτης
είναι οι παίκτες που άφησε ο Στέλιος Καζάζης εκτός της 14άδας της Εθνικής που
αναχωρεί σήμερα στη Γαλλία για δύο φιλικά ματς με τους «τρικολόρ». 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15821O111</ED>
<ID>
ID:205880

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O11&aa=1</URL></REF>


Article

<CATEGORY>vin10</CATEGORY>

 <H2>Έμειναν
μόνο επτά!</H2>

ΕΠΤΑ... υπέροχοι (συμπεριλαμβανομένου του προέδρου
Στράτου Μολυβά) έμειναν στο 21μελές Δ.Σ. του ΣΕΓΑΣ μετά την παραίτηση χθες και
των Γιώργου Κατσικάρου, Χάρη Λαζαρίδη, Σπύρου Λιαπίκου και άνοιξε ο δρόμος για
διοικούσα επιτροπή που θα κάνει τις εκλογές στις 7 Ιουνίου. 
Σήμερα κιόλας
η «αντιπολίτευση» της αρχαιότερης ομοσπονδίας (ΑΚΑΣ) καταθέτει αίτηση
ασφαλιστικών μέτρων στο Πρωτοδικείο ζητώντας να ορισθεί διοικούσα επιτροπή.

<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15821O112</ED>
<ID>
ID:205925

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O11&aa=2</URL></REF>


Article

<CATEGORY>vin10</CATEGORY>

 <H2>Φούσκωσαν
τα πανιά</H2>

ΜΙΑ ΘΕΣΗ πιο πάνω πήγαν τα «Σόλινγκ» (4η) και το «Φιν»
(5η), ενώ παρέμειναν τα «470» στην 9η θέση της «Γιουρολύμπ» του Ιέρ της
Γαλλίας, που είναι σε εξέλιξη. 
Τα «Σόλινγκ» (Σ. Αλευράς, Π. Αλευράς,
Μπούκης) που τερμάτισαν σε 5η, 6η, 9η θέσεις στην 6η, 7η και 8η ιστιοδρομίες,
αγωνίζονται από σήμερα σε ματς ρέισινγκ (αγώνες κατάταξης) των οκτώ καλυτέρων
για τα μετάλλια. 
Ο φινίστας Αιμίλιος Παπαθανασίου ανέβηκε στην 5η θέση σε
5 ιστιοδρομίες και ελπίζει σε κάτι καλύτερο, ενώ υποχώρησε στη 12η θέση ο
Μανώλης Μαρσέλλος και παρέμεινε 15ος ο Γιώργος Κοντογούρης. 
Στα «470»
δίνουν τη μάχη τους, με καλές προοπτικές, οι Θεσσαλονικείς Ιορδάνης Πασχαλίδης
- Θανάσης Παχούμας (9οι) και οι Ανδρέας Κοσματόπουλος - Κώστας Τριγκώνης
(13οι). 
*** Η εταιρεία «Wash & Go» θα είναι χορηγός και του φετινού
34ου «Ράλι Αιγαίου» (11-21 Ιουλίου), ανακοίνωσε σε Συνέντευξη Τύπου ο
οργανωτής σύλλογος Πανελλήνιος Όμιλος Ανοικτής Θάλασσας. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15821O113</ED>
<ID>
ID:205960

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O11&aa=3</URL></REF>


Article

<CATEGORY>vin10</CATEGORY>

 <H2>Με δύο
«ατού» στο Παρίσι</H2>

Η ΑΤΥΧΗ (και εγκαταλελειμμένη στην τύχη της)
στην Ολυμπιάδα '96 Βάσω Τσαβδαρίδου και η Μαρία Παγκάλου συγκεντρώνουν τις
μεγαλύτερες ελπίδες ελληνικής διάκρισης στη νέα θεαματική, όπως αναμένεται,
διοργάνωση της γυμναστικής που διεξάγεται στο Παρίσι Μ. Σάββατο και Κυριακή
του Πάσχα και συνδυάζει ενόργανη και ρυθμική! 
Στην ελληνική αποστολή που
αναχωρεί σήμερα μετέχουν επίσης από την ενόργανη οι Γιώργος Ελλησιάδης,
Δημοσθένης Ταμπάκος και Γεωργία Τέμπου και από τη ρυθμική η Ειρήνη Πολυδώρου.

Αρχηγός αποστολής είναι το μέλος του Δ.Σ. της Ελληνικής Γυμναστικής
Ομοσπονδίας Κώστας Παπαγεωργίου, ενώ προπονητές είναι από την ενόργανη οι
Θόδωρος Τσιπίδης, Αλέκος Ιωακειμίδης και από τη ρυθμική οι Νούλη
Γιαννιτσοπούλου, Ελένη Πολυχρονίδου. 
Στο πλευρό της αποστολής θα βρίσκεται
και ο πρόεδρος της ΕΓΟ Δημήτρης Δημητρόπουλος, ο οποίος θα παρακολουθήσει τους
αγώνες ως επίσημος προσκεκλημένος των διοργανωτών. 
Στα μεγάλα ονόματα που
έχουν δηλωθεί για συμμετοχή στο «σόου» του Παρισιού συγκαταλέγονται στην
ενόργανη οι Ιβάν Ιβάνκοφ και Γελένα Πισκούν (Λευκορωσία), Σβετλάνα Χόρκινα και
Γελένα Γκρόσεβα (Ρωσία), Αντρέας Βέκερ και Βαλερί Μπελένκι (Γερμανία) και στη
ρυθμική Τατιάνα Ογκρίζκο (Λευκορωσία), Ντιάνα Πόποβα και Στέλα Σαλαπατίισκα
(Βουλγαρία), Γιανίνα Μπατίρτσινα και Αμίνα Ζαρίποβα (Ρωσία) Εκατερίνα
Σερεμπριάνσκαγια και Γελένα Βιτριτσένκο (Ουκρανία). 
*** Επίσης σήμερα
αναχωρεί στην Ίμπιζα (Ισπανία) για την πρώτη της διεθνή συμμετοχή η εθνική μας
ομάδα ομαδικού (ανσάμπλ) γυναικών με έξι αθλήτριες τις οποίες συνοδεύουν οι
προπονήτριες Ευδοξία Κοσμίδου, Νικολέτα Κάβουρα και Μερόπη Αναγνωστάκη. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15821O114</ED>
<ID>
ID:205975

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O11&aa=4</URL></REF>


Article

<CATEGORY>vin10</CATEGORY>

 <H2>«Κόνιτσα
- Εύαθλος 1997»</H2>

ΜΕ τη συνεργασία της Γ.Γ. Περιφέρειας
Ηπείρου, της Νομαρχιακής Αυτοδιοίκησης Ιωαννίνων και με πρωτοβουλία της
τοπικής σχολής ειδικών αθλημάτων (Paddler), πραγματοποιήθηκε από 18-20
Απριλίου στην πόλη Κόνιτσα η πανελλήνια αθλητική συνάντηση «Κόνιτσα - Εύαθλος
1997». Σκοπός της αθλητικής συνάντησης, η οποία διοργανώθηκε για πρώτη φορά
στην περιφέρεια Ηπείρου, ήταν η αξιοποίηση και η προβολή των ορεινών όγκων της
περιοχής. 
Η αθλητική συνάντηση, στην οποία συμμετείχαν 60 αθλητές,
περιελάμβανε ειδικά αθλήματα, όπως καγιάκ, αναρρίχηση και αλεξίπτωτο πλαγιάς,
ενώ πραγματοποιήθηκαν εκδηλώσεις (ξενάγηση σε παραδοσιακούς οικισμούς και
μοναστήρια) τόσο για τους αθλητές όσο και για τους εκπροσώπους του Τύπου που
είχαν κληθεί από όλη την Ελλάδα.. 
«Η αρχική σκέψη μας για τη διεξαγωγή
κάθε χρόνο μιας πανελλήνιας αθλητικής συνάντησης επιβεβαιώθηκε απόλυτα από τη
μεγάλη επιτυχία που σημείωσαν οι φετινές εκδηλώσεις. Το ραντεβού μας
ανανεώνεται πλέον για του χρόνου, την ίδια εποχή, με τη συμμετοχή αθλητών απ'
όλη την Ευρώπη», τόνισε ενθουσιασμένος ο δήμαρχος της Κόνιτσας Πρόδρομος
Χατζηεφραιμίδης. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15821O115</ED>
<ID>
ID:205988

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O11&aa=5</URL></REF>


Article

<CATEGORY>vin10</CATEGORY>

 <H2>ΛΟΤΤΟ ­ Τζακ - ποτ, από 385.175 δρχ. οι πεντάρηδες</H2>

ΤΖΑΚ - ΠΟΤ έγινε στον χθεσινό διαγωνισμό του
ΛΟΤΤΟ, αφού δεν βρέθηκε κανένας εξάρης. Βρέθηκαν 321 πεντάρηδες, που κερδίζουν
από 385.175 δρχ. και 18.598 τεσσάρηδες, που θα πάρουν από 5.435 δρχ. 
Τα
νούμερα του ΛΟΤΤΟ είναι: 25, 30, 36, 12, 48,
2. 
Στο ΠΡΟΤΟ έγινε τζακ - ποτ στην πρώτη κύρια και στις δύο πρόσθετες
κατηγορίες. 
Στις άλλες κατηγορίες τα κέρδη είναι: Στη δεύτερη κύρια τρεις
τυχεροί κερδίζουν από 6.815.945 δρχ., στην τρίτη κύρια 21 θα πάρουν από
973.705 δρχ., στην τέταρτη κύρια 249 θα εισπράξουν από 82.115 δρχ., στην
πέμπτη κύρια 2.463 κερδίζουν από 8.300 δρχ. και στην έκτη κύρια 23.992 θα
πάρουν από 850 δρχ. 
Ο αριθμός του ΠΡΟΤΟ είναι: 0640667. 
Στις
χθεσινές ειδικές κληρώσεις του ΛΟΤΤΟ: 
Στην κατηγορία για την αγορά
κατοικίας δεν βρέθηκε κανένας εξάρης. Οι αριθμοί του ΛΟΤΤΟ: 45,
35, 18, 46, 20, 41. Τα δύο τελευταία
νούμερα του ΠΡΟΤΟ: 67. 
Στην κατηγορία για τη μηνιαία σύνταξη
βρέθηκε ένας εξάρης, ο οποίος κερδίζει 300.000 δρχ. μηνιαίως για 10 χρόνια. Οι
αριθμοί του ΛΟΤΤΟ: 26, 35, 5, 23, 21, 30.
Το τελευταίο νούμερο του ΠΡΟΤΟ: 7. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15821O116</ED>
<ID>
ID:205995

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O11&aa=6</URL></REF>


Article

<CATEGORY>vin10</CATEGORY>

 <H2>Τα
χθεσινά αποτελέσματα</H2>

1η: Έλα Λίνα Μου (Φίλιππος) 48-43.
Ηλιογέννητη 20. Δίδυμο 5Χ10=118. Φορκάστ 5Χ10=241. 
2η: Αβερία (Φίλιππος)
41-24. Αθέατη 21. Τρίτος, Μιντ Νάιτ Εξπρές. Δίδυμο 1Χ2=106. Φορκάστ 1Χ2=216.
Σύνθετο 5Χ1=228. ΣΔ 5Χ10Χ1Χ2=917. Trio: 1Χ2Χ4=69. Tri-Cast: 1Χ2Χ4=507. 
3η:
Έλλη Φουσκ (Οικονομίδης) 37-19. Αξιοκρατία 15. Δίδυμο 2Χ4=35. Φορκάστ 4Χ2=96.
Σύνθετο 1Χ4=308. ΣΔ 1Χ2Χ2Χ4=373. (Διεγράφη ο ίππος 1, Αμφισβήτηση, ομόσταβλος
των ίππων 7 και 8, Μπονάτσα και Κουήν Όλγα). 
4η: Φωφάκι (Χατζημίμης)
15-12. Ιπποτούρ Νιτ 19. Δίδυμο 2Χ8=39. Φορκάστ 2Χ8=46. Σύνθετο 4Χ2=74. ΣΔ
2Χ4Χ2Χ8=192. (Διεγράφησαν οι ίπποι 5 και 6, Αμανί και Ευάκι, αντίστοιχα). 
5η: Σούπερ Κράουν (Φίλιππος 14-11. Λάιτ Φουτ Πρενς 14. Δίδυμο 3Χ7=28. Φορκάστ
3Χ7=29. Σύνθετο 2Χ3=18. ΣΔ 2Χ8Χ3Χ7=103. (Διεγράφη ο ίππος 2, Μαύρος Υάκινθος).

6η: Μάτζικ Φορς (Οικονομίδης) 29-11. Ιπποτούρ Νοτάμπλ 11. Δίδυμο 1Χ3=20.
Φορκάστ 1Χ3=40. Σύνθετο 3Χ1=40. ΣΔ 3Χ7Χ1Χ3=55. 
7η: Χουανίτα
(Βαλακούδουνας) 42-17. Τότναμ Πράηντ 22. Τρίτος, Τζέιν. Δίδυμο 1Χ2=75. Φορκάστ
1Χ2=164. Σύνθετο 1Χ1=109. ΣΔ 1Χ3Χ1Χ2=195. Trio: 1Χ2Χ4=139. Tri-Cast: 1Χ2Χ4=709
(Διεγράφη ο ίππος 7, Σόφη Δέδε). 
8η: Λούμινστ (Ξυνός) 69-35. Λαϊτένιγκ
Σταρ 17. Δίδυμο 3Χ7=127. Φορκάστ 3Χ7=317. Σύνθετο 1Χ3=389. ΣΔ 1Χ2Χ3Χ7=1.186.

9η: Γκόλντεν Γουέι (Βαλακούδουνας Ν.) 86-45. Πλανήτης 15. Δίδυμο 1Χ5=199.
Φορκάστ 5Χ1=562. Σύνθετο 3Χ5=712. ΣΔ 3Χ7Χ1Χ5=2.593. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15821O117</ED>
<ID>
ID:205999

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O11&aa=7</URL></REF>


Article

<CATEGORY>vin10</CATEGORY>

 <H5>ΕΥΡΩΛΙΓΚΑ</H5>
<H2>Η πιο μεγάλη νύχτα</H2>

<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Η πιο μεγάλη μέρα για το μπάσκετ του Ολυμπιακού έφτασε.

*** Για να είμαστε ακριβείς, πρόκειται για την πιο μεγάλη νύχτα, μια και η
καλαθόσφαιρα παίζεται με φώτα σε κλειστές σάλες... 
*** Ζητούμενο, τα
είπαμε: η κούπα. 
*** Ως λαός ενθουσιώδης και μαχητής στα σπορ, δεν έχουμε
δικαίωμα να περιμένουμε οτιδήποτε άλλο πλην νίκης. 
*** Ο Μάλκοβιτς, έτσι
όπως τον άκουσα σε χθεσινή τηλεοπτική του θέση, βλέπει «50-50», αλλά αυτός
επιβάλλεται να κρατάει αποστάσεις. 
*** Δεν θέλει, προφανώς, να μπλέξει με
τον συνάδελφό του κ. Ρενέσες για... δεύτερη φορά πριν κλείσει χρόνος. 
***
Αντίθετα, ο φίλος του ο Ίβκοβιτς δεν πρόκειται να τον παρεξηγήσει... 
***
Απόψε λοιπόν, γύρω στις έντεκα και κάτι, αν όλα πάνε καλά, πλατείες και...
σιντριβάνια θα πλημμυρίσουν από τους ανά την επικράτεια υποστηρικτές του
Θρύλου. 
*** Οι δήμαρχοι να φρεσκάρουν το νερό... 
*** Ήδη, προχθές, σε
Πασαλιμάνι, Πάτρα, Βόλο και... Ομόνοια πραγματοποιήθηκε πρόβα! 
*** Θα έχει
ολοκληρωθεί και η ακολουθία των 12 Ευαγγελίων, οπότε άπαντες οι πιστοί θα
δείξουν ενδιαφέρον. 
*** Όπως έχω ακούσει, «και ο Ολυμπιακός είναι μια
μορφή θρησκείας». 
*** Λογικά πρέπει να περιμένουμε πολύ δυνατή μάχη για
πολλούς λόγους. 
*** Ο Ολυμπιακός είναι φορμαρισμένος και με τον Ρίβερς στα
πολύ πάνω του. 
*** Η Μπαρτσελόνα έχει την πείρα της, έχει την καλή
πεντάδα, ψάχνει τίτλο ύστερα από πέντε τελικούς! 
*** Από μια άποψη είναι
πολύ καλό που διαιτητεύουν οι μάλλον άγνωστοι σε μας αποψινοί διαιτητές. 
*** Ο Φινλανδός Γιούνκεμπρατ και ο Λιθουανός Μπραζάουσκας. 
*** Εκείνον τον
Νταβίντοφ ή τον Ζιχ δεν θα τους συγχωρούσαμε αν έκαναν λάθη, έστω από
απροσεξία... 
Αργεντινο τέλος; 
Αγιασμός μπορεί να μην έγινε μέχρι στιγμής στην
Παιανία, εντούτοις άλλες ενέργειες δρομολογήθηκαν και οι «πράσινοι» οπαδοί δεν
πρέπει να ανησυχούν πολύ για το μέλλον. 
*** Ήδη η ηγεσία της μεγάλης ΠΑΕ
της Αθήνας εξεδήλωσε φλερτ για δύο κοινοτικούς ποδοσφαιριστές, αλλά
ονοματεπώνυμα μην περιμένετε. 
*** Θα ανεβούν οι τιμές και αυτό αποφεύγεται
παραδοσιακά στον συγκεκριμένο σύλλογο. 
*** Θα μάθατε τι «υπέστη» η
Μπαρτσελόνα. 
*** Με το ενδιαφέρον το οποίο προέκυψε από Λάτσιο για τον
Ρονάλντο, ιδού οι Καταλανοί υπεύθυνοι που υποχρεώθηκαν να συμφωνήσουν την
παραμονή του παίκτη στη Βαρκελώνη αντί καταβολής ποσού τριάντα
δισεκατομμυρίων! 
*** Το παράδειγμα του Βραζιλιάνου αναφέρεται
παρεμπιπτόντως ­ μη νομίσετε πως η βιασύνη οφείλεται σε κανένα τηλεφώνημα του
Μάνου Μαυροκουκουλάκη... 
*** Μόνο η Λάτσιο της Ρώμης είχε δείξει
ενδιαφέρον! 
*** Φλερτ με νεαρό ποδοσφαιριστή της Δόξας Βύρωνα υπάρχει και
από τον Ολυμπιακό, μόνο που ο Περσίας (που τον παρακολούθησε) δεν έκρυψε
στοιχεία. 
*** Ονομάζεται Μουρούτης, είναι μεσοεπιθετικός και είναι βέβαιο
ότι ο Μελέτης δεν πήρε πρωτοβουλίες. 
*** Όλο και κάποια εντολή Μπάγιεβιτς
θα εκτελούσε, πηγαίνοντας στο φιλικό της Δόξας με την Κηφισιά... 
*** Είναι
εντελώς βέβαιο πως τον Μουρούτη αποκλείεται να τον διεκδικήσει η Λάτσιο... 
*** Οπότε δεν υπάρχει βιασύνη... 
Δεν άντεξε ούτε μήνα 
Τρεις εβδομάδες συν μία ημέρα
άντεξε χωρίς να δει ΑΕΚ ο Μιχάλης Τροχανάς. 
*** Η εθελουσία (και λίαν
ευεργετική για την ομάδα...) αποχή του διακόπηκε χθες με εμφάνιση στο γήπεδο
Λιοσίων. 
*** Ο ιδιοκτήτης είδε τον αγώνα Ακράτητου - ΑΕΚ και μίλησε με
κάποιους γνωστούς, όχι πάντως με παίκτες. 
*** Καλά έκανε. Θα του ζητούσαν
το πριμ του Κυπέλλου και με επιχειρήματα το πρόβλημα θα έμπλεκε περαιτέρω...

*** Νέα εμφάνιση του κ. Τροχανά προαναγγέλθηκε από τον ίδιο για σήμερα στη
Νέα Φιλαδέλφεια, όπου θα γίνει η τελευταία προπόνηση πριν από το Πάσχα. 
*** Για ευχές κ.λπ. Πατροπαράδοτα αυτά τα πράγματα. 
*** Το χθεσινό φιλικό
κύλησε εύκολα για την Κυπελλούχο Ελλαδας: 3-0. 
*** Δύο γκολ ο Κωστής και
ένα ο... Μπορμπόκης. 
*** Σωστός και... καλοντυμένος αυτή τη φορά ο
Βασίλης! 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15821O121</ED>
<ID>
ID:205881

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O12&aa=1</URL></REF>


Article

<CATEGORY>vin10</CATEGORY>

 <H2>Τα όνειρα συνεχίζονται</H2>

Ο Ντιέγκο Μαραντόνα
δεν το βάζει κάτω. Όπως μετέδωσαν χθες τα ειδησεογραφικά πρακτορεία, ο
διάσημος Αργεντινός ποδοσφαιριστής εμφανίζει τώρα ως μεγαλύτερο όνειρο της
ζωής του «να κατακτήσει το πρωτάθλημα Αργεντινής με τα χρώματα της Μπόκα
Τζούνιορς». Το συμβόλαιο συνεργασίας υπεγράφη χωρίς να γίνουν γνωστές
λεπτομέρειες, ούτε για τον μισθό του ούτε για το πόσες φορές θα προπονείται
την εβδομάδα... Ερώτημα: θα καταφέρει να πάρει ρεβάνς στα 36 του ο άλλοτε
καταπληκτικός παίκτης ή πάλι «θα τον τρέχουν» για υψηλή πίεση (ή υπόταση),
όπως πρόσφατα; 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15821O122</ED>
<ID>
ID:205926

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O12&aa=2</URL></REF>


Article

<CATEGORY>vin10</CATEGORY>

 <H2>«Σκληροί» οι Γερμανοί με τους Μπέμπηδες</H2>

Σκηνικό από τον ημιτελικό
του Τσάμπιονς Λιγκ, Μάντσεστερ - Ντόρτμουντ (0-1). Είναι η στιγμή που ο Λαρς
Ρίκεν σημειώνει το νικητήριο τέρμα των Γερμανών, βάζοντας τέλος στα όνειρα των
άσων του Φέργκιουσον. Ο Γκάρι Πάλιστερ στο έδαφος μπροστά στον Γερμανό, ενώ ο
Μέι βλέπει ήδη την μπάλα να... ξεκουράζεται στα δίχτυα του Σμάιχελ. Δύσκολοι
καιροί για «μπέμπηδες»... 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15821O123</ED>
<ID>
ID:205961

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O12&aa=3</URL></REF>


Article

<CATEGORY>vin10</CATEGORY>

 <H2>«Παλιές
καραβάνες»</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΣΤΟ ΠΕΡΙΕΡΓΟ ποδόσφαιρο που παίζεται στην Ελλάδα, λειτουργούσε και
λειτουργεί ένας μηχανισμός με πολλά κουμπιά, που κρατάει αιχμάλωτα τα γήπεδα.
Επί δεκαετίες οι φίλοι του ποδοσφαίρου υποχρεώθηκαν να παρακολουθούν συχνά
σκηνοθετημένα παιχνίδια και να στερούνται των ευκαιριών που έχουν οι φίλαθλοι
στην Ιταλία, τη Γερμανία, την Αγγλία και σε άλλες ευρωπαϊκές χώρες. 
Πότε η
βαλίτσα του τάδε, πότε οι «μάγειροι» του δείνα, πότε τα κόμματα, πάντα κάποιοι
κρατούσαν την πρόοδο έξω από την πόρτα. Η αναξιοπιστία χόρευε στη σέντρα και
τα γήπεδα άρχισαν να αδειάζουν. 
Αυτός ο αθέατος μηχανισμός δυστυχώς δεν
έπαθε εμπλοκή. Πέρασε κάποια στιγμή σε εξουσιαστές ή μυθοποιημένους
παράγοντες, άλλαξε τη σκυτάλη με «σκληρούς» και παραδόθηκε σε «λεπτών
αποχρώσεων» δύναμη, που έσπευσαν να προσκυνήσουν «παλιές καραβάνες» του
ποδοσφαίρου, αλλά και ανασφαλή άτομα, με κεραίες ευαίσθητες σε ειδικά
μηνύματα. 
Διαμαρτύρονται συχνά πρόεδροι και προπονητές για κακές
διαιτησίες και αποφάσεις που δεν καλύπτουν το κοινό περί δικαίου αίσθημα.
Είδηση πλέον δεν είναι η μη εφαρμογή του νόμου, αλλά μια σωστή απόφαση, που
την ψάχνουν ανεπιτυχώς οι εραστές της νομιμότητας. 
Όλοι γνωρίζουν τη
χαμηλή ποιότητα και τις αρρώστιες του ποδοσφαίρου μας, αλλά ουδείς αναλαμβάνει
πρωτοβουλίες για αλλαγή ροής των πραγμάτων. Κρυφή ελπίδα, να λειτουργήσει
ευνοϊκά ο μηχανισμός και να έχουν έστω μικρό κομμάτι της πίτας. Αν κάτι
στραβώσει, αρχίζουν να κραυγάζουν, να μιλάνε για παρασκήνιο και νοθεία. 
Τελικά, αυτό το παρασκήνιο δεν χτυπιέται; Είναι Λερναία Ύδρα; Ο κ. Τριβέλλας
και ο κ. Δέδες πότε θα παρουσιάσουν το έργο τους για να χειροκροτηθούν; 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15821O124</ED>
<ID>
ID:205976

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O12&aa=4</URL></REF>


Article

<CATEGORY>vin10</CATEGORY>

 <H2>Τέσσερις συλλήψεις στη Ρώμη</H2>

ΑΥΤΑ να μην έλειπαν και θα ήταν όλα
μια χαρά. Τέσσερις οπαδοί του Ολυμπιακού συνελήφθησαν στην Ρώμη γιατί
δημιούργησαν επεισόδια και επιτέθηκαν σε έναν αστυνομικό, όπως ανακοίνωσε χθες
η ιταλική αστυνομία. Οι τέσσερις συλληφθέντες, σύμφωνα με την ανακοίνωση, ήταν
προγραμματισμένο να προσαχθούν σήμερα το πρωί στο Αυτόφωρο. Το επεισόδιο που
οδήγησε στη σύλληψη των Ελλήνων οπαδών συνέβη κατά τη διάρκεια των
πανηγυρισμών που ακολούθησαν την πρόκριση του Ολυμπιακού εις βάρος της Ολύμπια
Λιουμπλιάνα. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15821O125</ED>
<ID>
ID:205989

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O12&aa=5</URL></REF>


Article

<CATEGORY>vin10</CATEGORY>

 <H2>Ο
Σπ. Κοφίδης και η Μ. Πετράκη πρωταγωνίστησαν στην ΕΦΕΤ</H2>

<AUTHOR>ΜΑΝΩΛΗΣΠΙΜΠΛΗΣ</AUTHOR>

Ο ΣΠΥΡΟΣ Κοφίδης, μετρ και πρωταθλητής στο σκάκι δι'
αλληλογραφίας, είναι ο νικητής του κλειστού τουρνουά των μετρ, που διοργάνωσε
ο Σ.Ο. Ικαρίας σε συνεργασία με την ΕΦΕΤ. Ο Κοφίδης συγκέντρωσε 6 βαθμούς σε 8
αγώνες (4 νίκες, 4 ισοπαλίες). Ακολούθησε η Μάγια Πετράκη με 5,5 βαθμούς,
τρεις περισσότερους από το αναμενόμενο ποσοστό της, που φεύγει με 43 επιπλέον
μονάδες διεθνούς ΕΛΟ στις αποσκευές της. Τους ίδιους βαθμούς συγκέντρωσε ο
Ηρακλής Γεωργίου, ενώ ακολούθησαν: ο Κουράντ με 4,5, οι Σταϊκόπουλος, Βαλέλλης
με 3,5, οι Οικονόμου, Μπαμπανιώτης με 3, ο Καλαγασίδης με 1,5 βαθμό. Οι δύο
τελευταίοι δεν έπαιξαν όλα τα παιχνίδια. 
Ένας ακόμη κύκλος αγώνων του
φετινού Ίκαρου ολοκληρώθηκε. Περίπου 300 παρτίδες στεγάστηκαν στο εντευκτήριο
της Νεοφύτου Δούκα 9 και δύο νόρμες επιτεύχθηκαν: μία διεθνούς μετρ (Στέλιος
Χαλκιάς) και μία υποψήφιου μετρ (Ηλίας Κούκος). Ο επόμενος κύκλος θα ξεκινήσει
το δεύτερο δεκαπενθήμερο του Μαΐου με τη συνεργασία της ΕΣΣΝΑ και πολλών
αθηναϊκών σωματείων. Η τελική φάση του Ικάρου (διεθνές τουρνουά) θα
πραγματοποιηθεί από τις 7 έως τις 15 Ιουλίου στην Ικαρία. 
* Σοβαρό πλήγμα
υπέστη το κύρος των νεανικών ατομικών πρωταθλημάτων, καθώς τα δύο από τα τρία
μπαράζ άρσης ισοβαθμίας (στις ηλικίες 16 και 20 χρόνων) δεν έγιναν, ενώ
επρόκειτο να πραγματοποιηθούν τις ημέρες αυτές στη Θεσσαλονίκη. Το μόνο ματς
το οποίο έγινε ήταν αυτό ανάμεσα στους Κονιό και Βούρτσα (κατηγορία κάτω των
12 ετών), που έληξε με καθαρή νίκη του πρώτου με σκορ 2-0. Το ματς Στ. Χαλκιά
- Καπνίση ανέδειξε τον δεύτερο πρωταθλητή, χωρίς ποτέ να πραγματοποιηθεί, αφού
ο Χαλκιάς δεν προσήλθε. Το ματς Παπαϊωάννου - Μπανίκα, επίσης, δεν έγινε,
χωρίς εδώ να αναδειχθεί πρωταθλητής και χωρίς αυτή τη στιγμή να γνωρίζουμε τι
θα γίνει. Λόγοι «συναισθηματικοί» ή «ηθικοί» φαίνεται να προσδιορίζουν τη
στάση των παικτών. Αν και τίποτα δεν έχει επισήμως ανακοινωθεί, η πρώτη
περίπτωση φαίνεται να προσδιορίζεται από τα κίνητρα πρωταθλητισμού, που
δημιουργούν διλήμματα σε όσους έχουν ήδη απολάβει τους καρπούς του. Η δεύτερη
έχει να κάνει με μία ιδιαίτερη αντίληψη ταύτισης αγωνιστικών και κοινωνικών
σχέσεων που φέρεται να έχει ο ένας από τους δύο παίκτες. Οι δύο περιπτώσεις
παρουσιάζουν διαφορές, το βέβαιο, όμως, είναι πως πρέπει να ληφθούν μέτρα
αποτροπής τέτοιων καταστάσεων στο μέλλον. Τα μπαράζ με τη χρονική απόσταση που
υπάρχει από την κυρίως διοργάνωση ήταν ήδη αμφιβόλου αξίας. Μετά όμως και τη
φετινή εμπειρία επιβάλλεται η κατάργησή τους. Διαφορετικά ο θεσμός οδηγείται
σε εκφυλισμό και γελοιοποίηση. 
* Κερδίζοντας τον συμπατριώτη του Πίκετ, ο
Ολλανδός Λουκ βαν Βέλι πήρε κεφάλι στο διπλό τουρνουά (μπλάιντ και ράπιντ) της
Χάγης. Ο Βαν Βέλι, στο ράπιντ, έχει ξεκινήσει μάλιστα με απόλυτο σκορ. Ο
Κράμνικ που προηγείτο μέχρι τον 3ο γύρο ηττήθηκε με σκορ 1,5-0,5 από τον
Βούλγαρο Τοπάλοβ, ο οποίος μάλιστα τον χτύπησε στο τυφλό παιχνίδι, εκεί που
θεωρείται ότι είναι και πανίσχυρος. Ο Ανατόλι Κάρποβ έχει μείνει πίσω, καθώς
δεν έχει ακόμη σημειώσει νίκη. 
Τα αναλυτικά αποτελέσματα του 4ου γύρου
έχουν ως εξής: Τουρνουά μπλάιντ - ράπιντ: Ανάντ - Κάρποβ 0,5-0,5,
Λιουμπόγιεβιτς - Ιβαντσούκ 0,5-0,5, Τοπάλοβ - Κράμνικ 1-0, Σίροβ - Λοτιέ
0,5-0,5, Νίκολιτς - Άντερσον 1-0, Πίκετ - Βαν Βέλι 0,5-0,5. Βαθμολογία: 1)
Νίκολιτς 3,5, 2-3) Τοπάλοβ, Κράμνικ 3, 4) Πίκετ 2,5, 5-8) Βαν Βέλι, Ιβαντσούκ,
Ανάντ, Λοτιέ 2, 9-10) Κάρποβ, Σίροβ 1,5, 11-12) Λιουμπόγιεβιτς, Άντερσον 0,5
βαθμό. 
Τουρνουά ράπιντ: Κάρποβ - Ανάντ 0,5-0,5, Ιβαντσούκ - Λιουμπόγιεβιτς
0,5-0,5, Κράμνικ - Τοπάλοβ 0,5-0,5, Λοτιέ - Σίροβ 0-1, Άντερσον - Νίκολιτς
0-1, Βαν Βέλι - Πίκετ 1-0. Βαθμολογία: 1) Βαν Βέλι 4, 2) Σίροβ 3,5, 3) Ανάντ
3, 4-5) Τοπάλοβ, Κράμνικ 2,5, 6-7) Κάρποβ, Νίκολιτς 2, 8-9) Πίκετ, Ιβαντσούκ
1,5, 10) Λοτιέ 1, 11) Λιουμπόγιεβιτς 0,5, 12) Άντερσον 0 βαθμοί. 
Συνολική
βαθμολογία: 1) Βαν Βέλι 6, 2-4) Νίκολιτς, Κράμνικ, Τοπάλοβ 5,5, 5-6) Σίροβ,
Ανάντ 5, 7) Πίκετ 4, 8-9) Κάρποβ, Ιβαντσούκ 3,5, 10) Λοτιέ 3, 11)
Λιουμπόγιεβιτς 1, 12) Άντερσον 0,5 βαθμό. 
* Παιδικό πασχαλινό κύπελλο
διοργανώνει ο ΟΦΟΝ στη Νίκαια στις 30/4, 2 και 3/5 '97. Πρόκειται για ελβετικό
6 γύρων με 1 ώρα σκέψης ανά παίκτη. Πληροφορίες στο εντευκτήριο του συλλόγου
(τηλ. 4908.666, βραδινές ώρες) ή στον κ. Ορνιθόπουλο (τηλ. 4940.395). 
*
Νεανικό τουρνουά διοργανώνει και η ΕΦΕΤ υπό την ονομασία «Άνοιξη '97».
Δικαίωμα συμμετοχής έχουν αγόρια και κορίτσια έως 20 ετών. Οι αγώνες θα γίνουν
με σύστημα ελβετικό 7 γύρων. Θα ξεκινήσουν την Τρίτη του Πάσχα και με εξαίρεση
την ημέρα της Πρωτομαγιάς θα γίνονται καθημερινά για τέσσερις ημέρες. Δηλώσεις
συμμετοχής στα τηλ. 3240.373 και 3342.777 (μέχρι τη Μ. Πέμπτη, ώρες γραφείου),
2287.754 (κ. Λοβέρδος) μέχρι την παραμονή των αγώνων. 
* Από το τουρνουά
«Έγκον» είναι οι παρτίδες που ακολουθούν. Ένα γύρο πριν από το τέλος οι
μηχανές προηγούνται των ανθρώπων με σκορ 125,5-124,5. 
Λέμπιτ Ολ (Εσθ.,
2.625) - Σαχ 3.0 (1ος γύρος) 
1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6
5. Ιγ3 ε6 6. Αε2 α6 7. ζ4 Ιβδ7 8. 0-0 β5 9. Αζ3 Αβ7 10. Βε2 Αε7 11. ε5 Α: ζ3
12. Ι: ζ3 δ: ε5 13. ζ: ε5 Ιη8 14. Ρθ1 Βγ7 15. Αζ4 Πγ8 16. Παδ1 Αβ4 17. Ιδ5 Βα5
18. Ιη5 Ιθ6 19. γ3 Αζ8 20. β4 Βδ8 21. Ι: ε6 ζ: ε6 22. Α: θ6 Βθ4 23. Βζ3 ε: δ5
24. Βζ7+ 1-0. 
Καλλίστο - Γιε (Κίνα G.Μ., 2.520) 2ος γύρος 
1. ε4 ε5 2.
Ιζ3 Ιγ6 3. δ4 ε: δ4 4. Ι: δ4 Ιηε7 5. Ιγ3 Ι: δ4 6. Β: δ4 Ιγ6 7. Βε3 η6 8. Αδ2
Αη7 9. Ιδ5 δ6 10. Αγ3 ζ6 11. ζ4 Αε6 12. Αγ4 Α: δ5 13. Α: δ5 Βδ7 14. ζ5 η: ζ5
15. ε: ζ5+ Βε7 16. Αε6 Ιδ8 17. 0-0 Ι: ε6 18. ζ: ε6 0-0 19. Πζ5 γ6 20. Αδ4 Παε8
21. Πε1 γ5 22. Αγ3 θ6 23. Βη3 Ρθ7 24. Βδ3 Ρθ8 25. Αδ2 Βγ7 26. Πθ5 ζ5 27. Α: θ6
Α: θ6 28. Π: θ6+ Ρη7 29. Πθ5 1-0. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: O99</CAT>
<ED>
Κωδικός άρθρου: A15821O991</ED>
<ID>
ID:205889

</ID><URL>http://ta-nea.dolnet.gr/neaweb/neafile.print_unique?e=A&f=15821&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΝΕΚΔΟΤΗ ΕΠΙΣΤΟΛΗ ΤΟΥ ΑΝΔΡΕΑ
ΚΑΛΒΟΥ ΜΕ ΤΗΝ ΟΠΟΙΑ ΖΗΤΟΥΣΕ ΝΑ ΕΠΙΣΤΡΕΨΕΙ ΣΤΑ ΕΠΤΑΝΗΣΑ</H5>
<H2>«Θα μπορούσα να προσφέρω</H2>
<H2>τις λιγοστές
γνώσεις μου»...</H2>

Ένα άγνωστο γράμμα, μεγάλης ιστορικής και φιλολογικής σημασίας,
του ποιητή Ανδρέα Κάλβου, βλέπει για πρώτη φορά το φως της δημοσιότητας, στο
νέο τεύχος του περιοδικού «Η Λέξη», που κυκλοφορεί στο τέλος της Μεγάλης
Εβδομάδας. Το γράμμα, που προέρχεται από το αρχείο τού ΕΛΙΑ, είναι γραμμένο
στα ιταλικά τον Απρίλιο του 1825 και απευθύνεται στον γερουσιαστή Κόντε
Φωσκάρδη, στην Κέρκυρα. Η μεγάλη του σημασία έγκειται στο ότι φωτίζει από άλλη
γωνία τις συνθήκες της καθόδου του Κάλβου στην Ελλάδα και την απόφασή του να
γυρίσει όχι για να πολεμήσει αλλά για να διεκδικήσει μια θέση στα δημόσια
σχολεία ή στα αναπτυσσόμενα πανεπιστημιακά ιδρύματα. Το γράμμα του Κάλβου
παρουσιάζουν και σχολιάζουν αναλυτικά οι καθηγητές Φ. Δημητρακόπουλος και Γ.
Ανδρειωμένος, οι οποίοι επεξηγούν: 
Ο Γερουσιαστής Foscardi δεν φαίνεται να
είναι άλλος από τον Ζακύνθιο Δημ. Φωσκάρδη (1771-1832), γόνο παλαιάς
οικογενείας ευγενών, ο οποίος εκείνη την περίοδο ήταν από τα επιφανέστερα μέλη
της Γερουσίας ­ μάλιστα αναγορεύθηκε και και πρόεδρος της Γερουσίας κατά το
1828. Η Γερουσία έπαιζε σημαντικό ρόλο για τα εκπαιδευτικά πράγματα της
Επτανήσου. Δεν είναι καθόλου τυχαίο λοιπόν το γεγονός ότι ο Κάλβος επέλεξε
έναν επιφανή συμπατριώτη του που ζούσε στην Κέρκυρα, προκειμένου να ζητήσει τη
συνδρομή του. Ούτε αποτελεί σύμπτωση το ότι την ίδια ακριβώς ημέρα έστειλε
προς τον Guilford, στην Κέρκυρα, γράμμα με παρόμοιο ύφος και περιεχόμενο. Θα
μπορούσε μάλιστα κανείς να διατυπώσει την υπόθεση ότι ο Κάλβος έγραψε καθ'
υπόδειξιν (ίσως του Guilford) στον εν λόγω Γερουσιαστή, αφού ο ίδιος δεν είχε
επισκεφθεί ποτέ ­ έως τότε ­ την Κέρκυρα και κατά συνέπεια δεν γνώριζε από
κοντά τους εξέχοντες της κερκυραϊκής κοινωνίας. Υπάρχει, τέλος, και κάτι άλλο
εξίσου σημαντικό: Το γεγονός ότι ο ίδιος ο ποιητής δηλώνει πως είχε ζήσει ίσα
με τότε είκοσι τρία χρόνια μακριά από την πατρίδα του αποτελεί μιαν ακόμη
χρονολογική ένδειξη που υποδεικνύει το 1802 ως έτος αναχώρησης του Κάλβου από
τη Ζάκυνθο για το Livorno (η πλειονότητα, άλλωστε, των βιογράφων του δέχεται
ότι το ταξίδι αυτό πραγματοποιήθηκε μεταξύ 1800-1802). 
Το γράμμα αυτό
είναι αυτόγραφο του Κάλβου, γραμμένο με μελάνι, στα ιταλικά. 
Ολόκληρη η
επιστολή του Κάλβου, σε μετάφραση, έχει ως εξής: 
«Στον εξοχότατο 
Κόντε
Φωσκάρδη 
Ιππότη του διακεκριμένου τάγματος 
των Αγίων Γεωργίου και
Μιχαήλ 
Στην Κέρκυρα 
Ιόνιοι Νήσοι 
Εξοχότατε κύριε Γερουσιαστά, 
Η τύχη στην οποία ήταν αρεστό να με κρατήσει είκοσι τρία χρόνια μακριά από την
πατρίδα μου με ευνοεί υπέρμετρα, εάν σεις εξοχότατε κύριε Γερουσιαστά που
βρίσκεσθε σήμερα στην Κέρκυρα αγαπητός και τιμώμενος από όλους μού δίνετε την
ελπίδα να επιστρέψω. Δεν έχω το προνόμιο να είμαι γνωστός· όμως, σεις από
φυσική κλίση προσφέρετε τον εαυτό σας επ' αγαθώ των συμπολιτών σας, και εφόσον
εγώ συμπεριλαμβάνομαι σε αυτούς, δεν θα είναι ασφαλώς τυχαίο το ότι θα
επικαλεσθώ την ευεργεσία σας. Έχοντας καλλιεργήσει τα γράμματα θα μπορούσα
τώρα που ανοίγουν τα δημόσια σχολεία στα νησιά να προσφέρω τις λιγοστές
γνώσεις που έχω συλλέξει. Γράφω (έχοντας ίσως υπερβολικές προσδοκίες) σχετικά
με αυτή την ίδια την πρόταση απευθυνόμενος στα επιφανή πρόσωπα που προΐστανται
της Γερουσίας και της Εκπαιδεύσεως· ποιος θα μπορέσει, ωστόσο, να κάμει ώστε
να γίνει δεκτή η πρότασή μου, ή να ερμηνεύσει τα ειλικρινή αισθήματα που μου
την εμπνέουν; Σεις που εκπληρώνετε με τόση λαμπρότητα και αγάπη τα καθήκοντα
του πολίτου, σεις θα διακρίνετε κάποιο (από τα αισθήματά μου) στο διάβημα που
έχω κάμει, και είναι σε σας που με όλη μου την εμπιστοσύνη προστρέχω. 
Έχω
την τιμή να σας είμαι 
Εξοχότατε κύριε Γερουσιαστά 
Ταπεινότατος,
αφοσιωμένος και υποχρεωμένος δούλος. 
Παρίσι 7 Απριλίου 1825 
Α. Κάλβος»

Τελικά ­ σημειώνουν οι αναλυτές ­ ο Κάλβος ευτύχησε να διδάξει στην Ιόνιο
Ακαδημία σε τρεις περιόδους (1827, 1836-1837, 1840) και μάλιστα με επιτυχία,
ιδίως κατά τη διάρκεια της πρώτης περιόδου της καθηγεσίας του. Με τα στοιχεία
που δόθηκαν πιο πάνω, και ιδίως με τη δημοσίευση του γράμματος του ποιητή προς
τον Foscardi ξεκαθαρίζεται ακόμη περισσότερο ο σκοπός της καθόδου του Κάλβου
στην Ελλάδα και διαφαίνεται πόσο μεγάλο ρόλο έπαιζε η διδασκαλική και
διδακτική του δραστηριότητα στην πολυτάραχη ζωή του. 
* Στο ίδιο τεύχος της
«Λέξης» δημοσιεύονται πεζογραφικά και ποιητικά κείμενα του Μανόλη Γλέζου, του
Κώστα Μόντη, του Άλεν Γκίνσμπεργκ, του Κώστα Καζάκου, του Τηλέμαχου Αλαβέρα,
του Ανδρέα Μήτσου, ένα ανέκδοτο κείμενο του Στρατή Μυριβήλη κ.ά. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P01</CAT>
<ED>
Κωδικός άρθρου: A15821P011</ED>
<ID>
ID:205890

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P01&aa=1</URL></REF>


Article

<CATEGORY>vin09</CATEGORY>

 <H5>ΝΗΣΤΕΙΑ... ΚΑΙ ΣΤΙΣ
ΕΚΔΗΛΩΣΕΙΣ</H5>
<H2>Εικαστικά λιμάνια</H2>

Πολιτιστικής Πρωτευούσης Ημερολόγιο: Οι επισκέπτες της
Θεσσαλονίκης αυξάνονται ημέρες που είναι και οι εκδηλώσεις συνεχίζονται για
όλους τους ενδιαφερομένους. Σήμερα, όμως, τελειώνει η έκθεση «Τρωϊκός Πόλεμος»
του Σερ Άντονι Κάρο στο Γαλλικό Ινστιτούτο. Επίσης, τελειώνει και η έκθεση
«Και το πλοίο δεν φάνηκε ακόμη» στο Λιμάνι, με έργα καλλιτεχνών από την Ελλάδα
και άλλες χώρες, που έχουν λιμάνια και ζουν τη ζωή του λιμανιού. Έως και το Μ.
Σάββατο θα λειτουργεί και η έκθεση του χαράκτη Άλμπιν Μπρουνόφσκι από τη
Σλοβακία. 
*** Μία ενότητα έργων της με θέμα τον κύκλο, ως σύμβολο ψυχής
και εικόνας του Θεού, παρουσιάζει η Αλεξάνδρα Θεοδοσίου στην αίθουσα «Ζήτα -
Μι», Προξένου Κορομηλά 1, στη Θεσσαλονίκη. 
ΖΩΝΤΑΝΑ 
Η μουσική σκηνή
Embrime διατηρεί και σήμερα τα χρώματά της και τους καλεσμένους της. Γι'
απόψε, λοιπόν, το πρόγραμμα αναλαμβάνουν οι «Συνήθεις Ύποπτοι» με τραγούδια
από την πιο πρόσφατη δισκογραφική τους εργασία. Αγ. Μελετίου 38, δίπλα στη
Φωκίωνος Νέγρη, τηλ. 8253.441. 
*** Συνεχίζει απτόητος και ο Τζίμης
Πανούσης. Και παρατείνει τις εμφανίσεις του στον «Μύλο» (τέρμα Πατησίων) έως
και τις 10 Μαΐου, με την παράσταση «Προσεχώς Βουλγάρες», «μία καυστική κριτική
στο κατεστημένο, φάρσες στους ανυποψίαστους, ανέκδοτα και άλλα», κατά την
παράδοση του κ. Πανούση. Μαζί του ο Σπύρος Πάζιος στην κιθάρα, ο Ηλίας
Αχλαδιώτης στα τύμπανα, ο Βασίλης Γκίνος στα πλήκτρα και ο Αλέκος
Παρασκευόπουλος στο μπάσο. Τηλ. 2236.236 και 2289.432. 
ΑΚΡΟΑΣΗ 
Ακρόαση
για χορευτές και χορεύτριες διοργανώνει η Εθνική Λυρική Σκηνή στον χώρο του
Στούντιο Μπαλέτου (Πειραιώς 199 και Αλκμήνης), στις 9 Μαΐου, στις 2 μ.μ., για
να πάρουν μέρος στο έργο «Σταχτοπούτα» του Προκόφιεφ, που θα παρουσιαστεί στο
Φεστιβάλ Αθηνών στις 19, 20 και 22 Ιουλίου, σε χορογραφία Όλεγκ Βινογκράντοφ.
Οι ενδιαφερόμενοι μπορούν να απευθύνονται στη Γραμματεία της ΕΛΣ, Χαριλάου
Τρικούπη 18Α, 5ος όροφος, τηλ. 3612.496, τις εργάσιμες ημέρες, καθώς και την
ημέρα της ακρόασης έως τις 10 το πρωί. 
Θεατρικό Αναλόγιο 
Το «Χρονικό
της Άννας Μαγδαληνής Μπαχ», μια πρωτότυπη παρουσίαση του έργου του Johann
Sebastian Bach, με συνδυασμό αφήγησης και μουσικής από την ηθοποιό Όλια
Λαζαρίδου και την πιανίστρια Αλεξάνδρα Παπαστεφάνου, παρουσιάζεται απόψε στο
«Από μηχανής θέατρο» (Ακαδήμου 13, τηλ. 5235.716). Η ηθοποιός Όλια Λαζαρίδου
διαβάζει αποσπάσματα από το «Χρονικό της Άννας Μαγδαληνής Μπαχ», ένα
αυτοβιογραφικό της δεύτερης γυναίκας του Μπαχ, και αναφέρεται στη ζωή και το
έργο του. Η πιανίστρια Αλεξάνδρα Παπαστεφάνου ερμηνεύει σουίτες, τοκάτες,
inventions, πρελούδια και φούγκες του Μπαχ. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15821P021</ED>
<ID>
ID:205894

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P02&aa=1</URL></REF>


Article

<CATEGORY>vin09</CATEGORY>

 <H2>Εικόνες από τη ζωή των μοναχών</H2>

Θα μπορούσε να πει κανείς πως είναι το άλμπουμ μιας οικογένειας.
Μιας οικογένειας του Θεού. Αυτή της μοναστικής κοινότητας του Άθω. Στις
σελίδες αυτού του άλμπουμ περικλείονται εικόνες από στιγμές της ζωής των
μοναχών αλλά και της ζωής στα μοναστήρια. 
Η προσεγμένη έκδοση «Ματιές στον
Άθω», που είναι ευγενής χορηγία της Boehringer Ingelheim Ελλάς Α.Ε. με σκοπό
να συμβάλλει στην ανέγερση του Βατοπαιδινού Κέντρου Αποκαταστάσεως Καρδιοπαθών
«Παναγία η Παραμυθιά», στα χέρια του αναγνώστη μεταλλάσσεται σε ένα
"εισιτήριο" για ένα νοερό ταξίδι σε μέρη γαλήνια και γίνεται αφορμή έμπνευσης
και ψυχικής ανάτασης. Αυτό άλλωστε επιβεβαιώνει και ο Θωμάς Ι. Παπαδόπουλος, ο
οποίος στο σημείωμά του, που φιλοξενείται στο βιβλίο, αναφέρει πως «το
περιβόλι της Παναγιάς, με το πάναγνο φυσικό περιβάλλον του και η σ' αυτό
ημερονύκτια άσκηση των αναχωρητών αγγελόσχημων εγκατοίκων του ενέπνευσαν, ανά
τους αιώνες, λόγιους και καλλιτέχνες, κοσμικούς και κληρικούς». 
Το βιβλίο
έχει 400, ακριβώς, σελίδες που κόβουν την ανάσα με το δέος που αποπνέουν. Ο
φωτογραφικός φακός απαθανάτισε στιγμές και εκφράσεις προσώπων που συγκινούν
και προκαλούν τον σεβασμό. Τα καρέ διατηρούν τη ζωντάνια των χρωμάτων και
δείχνουν οικοδομήματα όπου εκφράζεται η αγάπη προς τον Κύριο. Από τη Μονή της
Κουκουζέλισσας, την Ιερά Μεγίστη Μονή Βατοπαιδίου, την Μονή Ιβήρων και το
Μοναστήρι Χιλανδαρίου, ως τη Μονή Κασταμονίτου και τις Καρυές. Ένα μέρος του
βιβλίου, το τελευταίο, με τίτλο «Της ερήμου πολίτες», περιλαμβάνει ασκητικές
μορφές μοναχών, ένας εκ των οποίων ήταν από το 1921 στο Άγιον Όρος. 
Το
λεύκωμα «Ματιές στον Άθω» κυκλοφόρησε πριν από περίπου ένα μήνα σε 5.000
αντίτυπα και τη διεύθυνση της έκδοσης είχε η Ιερά Μεγίστη Μονή Βατοπαιδίου και
ο Θεοφάνης Δούσκος. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15821P022</ED>
<ID>
ID:205933

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P02&aa=2</URL></REF>


Article

<CATEGORY>vin09</CATEGORY>

 <H2>Habemus
papam</H2>

<AUTHOR>Ε.Δ.Χ.</AUTHOR>

Προσφάτως, το Σωματείο Ελλήνων Ηθοποιών απέκτησε νέο πρόεδρο ­ την ηθοποιό
Καίτη Ιμπροχώρη ­ στη θέση του προκληθέντος σε παραίτηση και εν τέλει
παραιτηθέντος Γιάννη Βούρου. Άλλωστε το ΣΕΗ έχει βγάλει όνομα για τη
σχολαστικότητά του στο γράμμα του νόμου και στην ερμηνεία του καταστατικού
του. Το Δ.Σ. του ΣΕΗ λοιπόν διαπίστωσε πως προκύπτει πρόβλημα με την
εργοδοτική ιδιότητα του προέδρου ηθοποιού που είναι και θιασάρχης. Το έθεσε
στον Γιάννη Βούρο κι εκείνος έθεσε την παραίτησή του στην κρίση του
Συμβουλίου, η οποία έγινε αποδεκτή. Οι παλιοί συνδικαλιστές μπορεί καμιά φορά
να χάνουν το μέτρο, ποτέ όμως τον νόμο. Και η νέα πρόεδρος των ηθοποιών έχει
και εμπειρία και γνώση ως συνδικαλίστρια. Καλορίζικη. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15821P023</ED>
<ID>
ID:205965

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P02&aa=3</URL></REF>


Article

<CATEGORY>vin09</CATEGORY>

 <H2>Τα
μικρόφωνα σώζουν</H2>

<AUTHOR>Μ.Χ.</AUTHOR>

Επιτέλους! Ετοιμάστηκαν οι μικροφωνικές
εγκαταστάσεις στου «Ελευθερουδάκη». Κι έτσι όταν γίνεται κάποια εκδήλωση σ'
έναν από τους έξι ορόφους του, όπου και να βρίσκεσαι μπορείς να ακούς τι λέει
το τιμώμενο πρόσωπο. Οπότε μπορείς και να διαλέξεις: Είτε θα σπεύσεις να δεις
και να ακούσεις από κοντά είτε... όπου φύγει φύγει. Τίμια πράγματα. Για να μη
λένε και οι κακεντρεχείς πως ο τάδε ή η τάδε μόνο συγγενείς και φίλους
κατάφερε να προσελκύσει. Τώρα οι παρουσιάσεις βιβλίων και συγγραφέων που
πραγματοποιούνται τα Σάββατα και τις Δευτέρες, συνήθως, θα φθάνουν όχι μόνο
μέχρι τους μυημένους αλλά και μέχρι τους αμύητους! 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15821P024</ED>
<ID>
ID:205980

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P02&aa=4</URL></REF>


Article

<CATEGORY>vin09</CATEGORY>

 <H2>«Ζωντανά» και ανανεωμένα</H2>

<AUTHOR>Μ.Μ.</AUTHOR>

Ούτε το πρόσωπο του καλλιτέχνη ούτε μια ρομαντική
σύνθεση ούτε κάτι τις άλλο, μια παράσταση, μια εικόνα, που να δηλώνει την
ταυτότητα του τραγουδιού. Ο Γιώργος Νταλάρας και οι Πυξ Λαξ έδωσαν άλλο αέρα
στο εξώφυλλο του CD τους, του καινούργιου, που κυκλοφορεί με τη ζωντανή
ηχογράφηση από την Ιερά Οδό, και έκαναν τη διαφορά. Θυμίζει πολύ περισσότερο
κυκλοφορία ροκ γκρουπ της «ανεξάρτητης» σκηνής παρά τα κλασικά, γνωστά μας.
Φωτογραφίες στο φόντο, παιχνιδάκια σε πρώτο πλάνο, ωραιότατη ιδέα στο σύνολό
της. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15821P025</ED>
<ID>
ID:205993

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P02&aa=5</URL></REF>


Article

<CATEGORY>vin09</CATEGORY>

 <H2>Ελληνικά από Άγγλους</H2>

<AUTHOR>Π.Κ.</AUTHOR>

Το γαλάζιο βιβλιαράκι έχει τίτλο
«Έχω κάτι να σου πω... στα ελληνικά». Συγγραφείς είναι μερικές δεκάδες Άγγλων,
διαφόρων ηλικιών, που μαθαίνουν τη νέα ελληνική γλώσσα στο Πανεπιστήμιο του
Έξετερ. Γράφουν λοιπόν, σε γλώσσα απλή, με φρεσκάδα και χιούμορ τις ιστορίες,
τις αναμνήσεις, τις συγκινήσεις τους από την Ελλάδα και από τη ζωή τους στην
Αγγλία. Δεν είναι λογοτέχνες, αυτοί οι άνθρωποι, αλλά διαβάζοντας τα κείμενα,
τα γράμματα, τα ποιήματα, που με τόσο κόπο συνέγραψαν, σίγουρα μαθαίνουμε
πολλά για μας και για εκείνους. Είναι ένα εκπαιδευτικό επίτευγμα, που οφείλει
πολλά στη δασκάλα των ελληνικών, κυρία Τίνα Φείδη-Μάσκελ, αλλά και στο Ίδρυμα
Ελληνικού Πολιτισμού που υποστηρίζει τη διδασκαλία της ελληνικής γλώσσας και
ανέλαβε την έκδοση. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15821P026</ED>
<ID>
ID:205997

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P02&aa=6</URL></REF>


Article

<CATEGORY>vin09</CATEGORY>

 <H5>ΔΙΣΚΟΙ ΚΑΙ ΒΙΒΛΙΑ
ΣΤΟ ΠΝΕΥΜΑ ΤΗΣ ΜΕΓΑΛΗΣ ΕΒΔΟΜΑΔΑΣ</H5>
<H2>Το Άγιον Όρος ηχογραφεί...</H2>

<AUTHOR>ΧΑΡΗΣ ΠΟΝΤΙΔΑΣ</AUTHOR>

Φέτος η αγορά εμπλουτίστηκε από σημαντικές εκδόσεις, ζωντανές
ηχογραφήσεις των ακολουθιών της Μεγάλης Εβδομάδας, αλλά και νέα έργα, όπως η
«Σταύρωση» του Γιάννη Μπουφίδη που, αν και ο ίδιος την αποκαλεί «Βυζαντινή
Όπερα», παραπέμπει στο ορατόριο. 
Θα ξεκινήσουμε πρώτα από την αξιόλογη
τρίγλωσση έκδοση της Ιεράς Μονής Βατοπαιδίου (ελληνικά, αγγλικά και γαλλικά),
ένα βιβλίο που συνοδεύεται από ένα CD με τον τίτλο «Ύμνοι της Μεγάλης
Εβδομάδας» (τρίτο στη συλλεκτική σειρά «Βατοπαιδινή Μουσική Βίβλος»). 
Ένα
εκδοτικό αλλά και μουσικό κομψοτέχνημα, μια που για πρώτη φορά ηχογραφήθηκαν
με τέτοια πιστότητα (και ποιότητα ήχου) οι ύμνοι των ακολουθιών ­ η ηχογράφηση
έγινε ζωντανά από τον Νίκο Διονυσόπουλο ­ από χορό Βατοπαιδινών Πατέρων, με
διευθυντή τον Κωνσταντίνο Αγγελίδη. 
Το βιβλίο που κοσμείται με φωτογραφίες
και κειμήλια της Μονής περιλαμβάνει ένα υπόμνημα για τη συνεισφορά των δύο
κορυφαίων Βατοπαιδινών μελουργών, του Ματθαίου Εφέσιου Βατοπαιδινού και του
Ρωμανού Βατοπαιδινού, σχόλια στα ψαλλόμενα μέλη και το ποιητικό και μουσικό
κείμενο των ύμνων με τη βυζαντινή σημειογραφία. 
Ζωντανή ηχογράφηση από τη
συλλογή του Βασίλη και της Ελένης Πολύζου είναι και το CD που εξέδωσε η
Δημοτική Τουριστική Επιχείρηση Βόλου, με τίτλο «Απόστολοι και Κρατήματα», με
τη φωνή ενός μεγάλου της βυζαντινής μελουργίας, του πρωτοψάλτη Μανώλη
Χατζημάρκου κατά τη διάρκεια Λειτουργίας στον Άγιο Νικόλαο του Βόλου και στον
Άγιο Διονύσιο Αθήνας. 
Ακόμα και ο μη εξοικειωμένος ακροατής μπορεί να
καταλάβει τη σπάνια ερμηνευτική ικανότητα του Χατζημάρκου, κυρίως μέσα από
τους δύσκολους αλλά τόσο γοητευτικούς αυτοσχεδιασμούς με τους οποίους
εμπλουτίζει την ερμηνεία του. 
Η γλυκύτητα και η κατάνυξη των ημερών του
Πάσχα φαίνεται ότι ακουμπά πολλούς και από τους «κοσμικούς» καλλιτέχνες, που,
δοθείσης ευκαιρίας, αποτολμούν και πέφτουν στα βαθιά (... ύδατα της ψαλτικής).

Μετά την «Ώρα Ενάτη» (βυζαντινοί ύμνοι, σε διασκευή Μανώλη Χατζημάρκου)
που κυκλοφόρησε πέρυσι, ο Πέτρος Γαϊτάνος εκδίδει τον δεύτερο εκκλησιαστικό
του δίσκο, τα «Θεία Πάθη» ­ τη ζωντανή δηλαδή ηχογράφηση της περσινής
συναυλίας του στη Μητρόπολη Αθηνών με τη Βυζαντινή Χορωδία Βόλου και αφηγητή
τον Κώστα Καστανά (και τη συμμετοχή της Αγγελικής Βέρα). Μια καλαίσθητη έκδοση
(Polygram) με περιεχόμενο ανάλογο του περιτυλίγματος ­ μια που ο Γαϊτάνος
είναι από τους λίγους νέους τραγουδιστές που μπορούν να αντεπεξέλθουν σε ένα
τέτοιο εγχείρημα. 
Αλλάζοντας εντελώς κλίμα, περνάμε στην πρόσφατη
κυκλοφορία «Βυζαντινοί Ύμνοι», (FM Records), όπου ο γνωστός δεξιοτέχνης του
βιολιού Γιώργος Κόρος αποδίδει με το δοξάρι του βυζαντινούς ύμνους και
τροπάρια των ημερών. Μέσα στις τελευταίες κυκλοφορίες είναι ένας ακόμη
ορχηστρικός δίσκος του Σταμάτη Σπανουδάκη, «Το δάκρυ του Ιωάννη», εμπνευσμένος
από την Αποκάλυψη ενώ ο ίδιος συνθέτης έχει ασχοληθεί κι άλλες φορές στο
παρελθόν με τα Θεία Πάθη («Επτά Παρακλήσεις» με τη φωνή της Ελένης Βιτάλη,
«Εαρινή ώρα» με τη συμμετοχή του κλαρίνου του Βασίλη Σαλέα και του βιολιού του
Λευτέρη Ζέρβα και «Ημέρα Τρίτη» με τον Μανώλη Μητσιά). 
Με τίτλο «Σταύρωση
­ Βυζαντινή Όπερα» κυκλοφόρησε σε περιορισμένο αριθμό αντιτύπων το 1996 και
φέτος κανονικά το ογκώδες έργο του Γιάννη Μπουφίδη (3 CD) που ηχογραφήθηκε στη
Γαλλία, με τη Γαλλική Ορχήστρα Ορατορίων, τη γαλλική χορωδία Ανσάμπλ Βοκάλ ντε
λα Σιτέ και ελληνική χορωδία. Ερμηνεύουν οι Γρηγόρης Βάλτινός, Μαριάνθη
Σοντάκη, Τζένη Δριβάλα, Τζων Μοδινός, Χιαν Οκ Λι, Όλγα Τουρνάκη, Μαρία
Πολυκανδριώτη. 
Πρόκειται για ένα φιλόδοξο έργο, με θρησκευτικό χαρακτήρα,
που συνδυάζει ανατολίτικα και δυτικά μουσικά στοιχεία. Συνοδεύεται δε από
τετράγλωσσο βιβλίο 180 σελίδων. 
Παρ' όλο που η ατμόσφαιρα και το πνεύμα
των ημερών είναι αδύνατον να κλειστούν σε ένα CD, κάθε χρόνο, τέτοια εποχή, το
φιλόμουσο κοινό έχει ευρύτατο πεδίο δράσης - στα δισκοπωλεία 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15821P031</ED>
<ID>
ID:205895

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P03&aa=1</URL></REF>


Article

<CATEGORY>vin09</CATEGORY>

 <H2>Σελίδες ιερές και ανίερες...</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Η αρχή έγινε με το «Άγιο και Ιερό Ευαγγέλιο κατά τον Ματθαίο»/ΤΟ
ΡΟΔΑΚΙΟ που μόλις κυκλοφόρησε σε μετάφραση του γνωστού Θεσσαλονικιού και
συνήθως αθυρόστομου ποιητή Ντίνου Χριστιανόπουλου. Ένα κείμενο που γράφτηκε
πιθανώς το 63 μ.Χ., με έντονο θεολογικό χαρακτήρα, που περιγράφει με τον
δραματικότερο και αναλυτικότερο τρόπο τα πάθη του Κυρίου, που περιέχει
ολόκληρη την επί του Όρους ομιλία και που διαβάζεται τώρα σαν λογοτεχνικό
κείμενο. 
Η ανοιξιάτικη βιβλιοπαραγωγή προσθέτει σ' αυτό το έργο μερικά
ακόμη βιβλία ­ μεταφράσεις ιερών κειμένων και ύμνων, μυθιστορήματα και
λαογραφικού τύπου συλλογές ­ που συγχρονίζονται με το πασχαλιάτικο πνεύμα των
ημερών. Και που ξεχωρίζουν καθώς αντιμετωπίζουν τα θεία με κοσμική ­ και
μερικές φορές πολύ τολμηρή ­ ματιά, ως λογοτεχνία. Έτσι, στις μεταφράσεις
πρέπει να ξεχωρίσει η έμμετρη μετάφραση της «Θείας Λειτουργίας Ιωάννου του
Χρυσοστόμου»/ΙΚΑΡΟΣ από τον ποιητή Παναγιώτη Σινόπουλο, ο οποίος συνοδεύει τη
δουλειά του με ένα εκτενέστατο δοκίμιο. Εκεί αναλύει τις σχέσεις της Θείας
Λειτουργίας με την αρχαία τραγωδία και τις επιρροές της στην ποίηση. Την
έκδοση, που είναι δίγλωσση, με το πρωτότυπο και τη μετάφραση αντικρυστά,
συμπληρώνει ένα αναλυτικό γλωσσάρι, όπου ερμηνεύεται και το τυπικό της Θείας
Λειτουργίας. Ο βραβευμένος με το Κρατικό Βραβείο Ποίησης του 1996 Κύπριος
ποιητής Κυριάκος Χαραλαμπίδης προσθέτει τη δική του φωνή στην υπόθεση της
μετάφρασης θρησκευτικών έργων μεταφράζοντας τρεις ύμνους του Ρωμανού του
Μελωδού. Τον ύμνο «εις την αγίαν γέννεσιν», τον ύμνο «εις την ανάστασιν» και
τον ύμνο «εις την μετάληψιν». Η έκδοση/ΑΓΡΑ θα είναι και εδώ δίγλωσση ­ στη
γλώσσα των Βυζαντινών και στη νεοελληνική ­ και θα συνοδεύεται από εισαγωγή
του μεταφραστή. 
Στη σειρά των μεταφράσεων προστίθενται και τα «Αγίου
Δημητρίου Θαύματα» με εισαγωγή και επιμέλεια του αρχαιολόγου - βυζαντινολόγου
Χαράλαμπου Μπακιρτζή και μετάφραση της Αλόης Σιδέρη/ΑΓΡΑ. Πρόκειται για ένα
βιβλίο που αναφέρεται στον βίο, τα θαύματα και τη Θεσσαλονίκη του Αγίου
Δημητρίου όπως προκύπτουν από τις συλλογές του Αρχιεπισκόπου Ιωάννου και ενός
Ανωνύμου από τον 5ο μ.Χ. αιώνα. 
«Ιερόσυλα» 
Από
την αντίπερα όχθη, των «ιερόσυλων» κειμένων, ξεχωρίζουν οι «Βωμολοχικές
σάτιρες ιερέων» του Ζακύνθιου ιερέα του 19ου αιώνα Νικολού Κουτούζη
/ΠΕΡΙΠΛΟΥΣ, που είναι περισσότερο γνωστός ως ζωγράφος σύγχρονος του Σολωμού.
Οι σάτιρές του έχουν μείνει ανέκδοτες μετά τον θάνατό του και έρχονται για
πρώτη φορά στο φως από τον Διονύση Βίτσο του «Περίπλου». 
Ιδιαίτερη, τέλος,
μνεία πρέπει να γίνει σε ένα από τα πλέον ενδιαφέροντα ευρωπαϊκά μυθιστορήματα
που υπογράφεται από τον γνωστό σύγχρονο Πορτογάλο Ζοζέ Σαραμάγκου. Είναι το
«Κατά Ιησούν Ευαγγέλιο»/ΚΑΣΤΑΝΙΩΤΗΣ, μεταφρασμένο από την Αθηνά Ψιλιά, που
έκανε πάταγο στον καθολικό κόσμο όταν εκδόθηκε πριν από δύο χρόνια και που
αντιμετωπίζει τον Χριστό σαν μυθιστορηματικό πρόσωπο. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15821P032</ED>
<ID>
ID:205934

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P03&aa=2</URL></REF>


Article

<CATEGORY>vin09</CATEGORY>

 <H5>Ου κλέψεις;</H5>
<H2>ΤΟ ΠΝΕΥΜΑ του τόνου</H2>

<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Ν' αλλάξουμε αέρα με κάτι πιο χαρούμενο. Χρόνια
τώρα, τις δύσκολες ώρες του μεσημεριού και ιδίως τις άγιες ημέρες Πάσχα και
Χριστουγέννων, υπάρχουν ορισμένα πρόσωπα, πάντα τα ίδια, που κάνουν την
εμφάνισή τους στις στάσεις των λεωφορείων. Αν έχουν παρέα μπαίνουν στο
λεωφορείο, αν όχι προτιμούν να εργάζονται σαν τους μοναχικούς λύκους. Να 'χουν
την άνεση μια δύσκολη στιγμή να ξεφύγουν τρέχοντας. 
Μιλώ για τους
κλέφτες που τους έχω σταμπάρει από χρόνια και πολλοί με κοιτάζουν και μ'
αντιμετωπίζουν όπως εγώ. Με απάθεια; Με λύπη; Με αγανάκτηση; Λίγο απ' όλα.
Κανείς δεν ξέρει όχι μόνο με ποιο άσχημο τρόπο θα αντιδράσουν την κρίσιμη
στιγμή, αλλά κυρίως πώς και με τι κόστος θα ξεμπερδέψει από μια τέτοια
περιπέτεια, αν πάρει ανεξέλεγκτες διαστάσεις με αστυνομίες και δικαστήρια.

Είναι ένας ψηλός, ξανθός νεαρός που κάνει πιάτσα στις στάσεις των
τρόλεϊ, της Ακαδημίας ή μπροστά στη στάση του θεάτρου «Ακροπόλ» ή στη στάση
της οδού Σίνα. Πάντα ντυμένος άψογα και με τα εργαλεία της δουλειάς στα χέρια:
Μόνο με μια άδεια πλαστική σακούλα!! Μ' αυτήν καλύπτει την τσάντα του θύματος
και με το άλλο χέρι ευλογεί το ξένο πορτοφόλι! 
Υπάρχει ακόμη κι
ένας κοντός που, ο αθεόφοβος, πάντα μπαίνει στο λεωφορείο σηκώνοντας απίστευτα
βάρη από φρούτα και τρόφιμα. Και όμως. Μ' αυτά τα χέρια, απελευθερώνοντας μόνο
τα δύο του δάχτυλα κατορθώνει να ξαφρίζει τις τσέπες. 
Απορώ που δεν
έγιναν ακόμη συνεργάτες όλων εκείνων που τους φωνάζουμε κλέφτες ή μιας
παρακρατικής μηχανής που θα εισπράττει με το ζόρι τα χρέη των πολιτών. Καλό
Πάσχα! 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15821P033</ED>
<ID>
ID:205966

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

Άννα Διαμαντοπούλου:(η υφυπουργός στο «Κεφάλαιο») 
«Προς τους βιομηχάνους! Να σταματήσουν την τακτική των επενδύσεων με
επιδοτήσεις "εν τη παλάμη τους" και να ρισκάρουν». 
Θόδωρος Πάγκαλος: 
(προς τους δημοσιογράφους) 
«Καλό θα είναι τις άγιες ημέρες ο κ. Ρέππας να
φροντίσει να μη λειτουργεί η τηλεόραση». 
Τζίμης Πανούσης: 
(στο
«Δίφωνο») 
«Η απορία μου είναι γιατί αφού και ο Σφακιανάκης και ο Ρουβάς
έχουν ανταπόκριση στον κόσμο ό,τι και αν πουν, δεν λένε καλά τραγούδια;». 
Νίκος Μαχλάς: 
(πού θα κάνει τον μήνα του μέλιτος ο ποδοσφαιριστής που
κάνει καριέρα στην Ολλανδία; ­ από το «Πεντχάουζ») 
«Τι μου λες τώρα; Λείπω
τόσον καιρό όλο τον χρόνο από την Ελλάδα και θα κάνω ταξίδι του μέλιτος κάπου
αλλού; Στην Ελλάδα θα γίνει κι αυτό». 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15821P034</ED>
<ID>
ID:205981

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P03&aa=4</URL></REF>


Article

<CATEGORY>vin09</CATEGORY>

 <H2>Ο ήχος του Πάθους</H2>

<AUTHOR>ΚΩΣΤΑΣ ΓΙΑΝΝΟΥΛΟΠΟΥΛΟΣ</AUTHOR>

Μεγάλη Πέμπτη σήμερα,
αύριο μεγάλη Παρασκευή και εγώ σκέπτομαι τον ήχο αυτών των ημερών, που οι
άνθρωποι έφτιαξαν ως μουσική των Παθών ή ως μουσική του πάθους. 
Ο μεγάλος μαέστρος Otto Klemperer, στις σημειώσεις του για τη
μουσική και σχετικά με την ερμηνεία του στα «Πάθη κατά Ματθαίον» του Γ.Σ.
Μπαχ, έγραψε πως η μουσική είναι παιδεία όσο και η θρησκεία, στο μέτρο που και
οι δύο βοηθούν τον άνθρωπο να κατακτήσει τη γνώση της ζωής και τις «συνέπειες
του ζην» στην πνευματική τους διάσταση. Το ερώτημα λοιπόν για τον ήχο αυτών
των ημερών είναι το αν μπορεί η μουσική, το τραγούδι, η διήγηση των Παθών να
αποκαλύψει τις δυνατότητες της ανθρώπινης φύσης, την ανάγκη του ανθρώπου να
κατανοήσει το πάθος όχι ως βάσανο αλλά ως πορεία προς την κάθαρση και την
εξιλέωση. 
Ένας σοφός
έλεγε κάποτε, ακούγοντας το «Lacrimosa» από το «Requiem» του Μότσαρτ, ότι στα
όρια της θλίψης ο άνθρωπος τραγουδάει τα καλύτερά του τραγούδια. Τούτες τις
ημέρες λοιπόν, η μουσική μπορεί να γίνει ένα είδος εξομολόγησης. Όχι εκείνο το
είδος που σχετίζεται με υπαρξιακά ερωτήματα του τύπου «ποιος είμαι» ή «τι κάνω
εδώ πέρα», αλλά εκείνο που με κάνει να νιώθω ότι παίρνω μέρος σε μια
διαδικασία αποκάλυψης, που στόχο της έχει να φανερώσει εκείνα τα οποία θα
συμβούν ύστερα απ' αυτήν. Αλλιώς δεν έχει κανένα νόημα αυτό που ακούω τώρα να
παίζει στο πικάπ, τη χορωδία του Σίμωνα Καρά να ψέλνει «προσκυνώ το πάθος,
ανυμνώ την ταφήν». Τι δικαιούται ο άνθρωπος; Την αναγέννησή του δικαιούται.

Νιώθω ότι το νόημα των ημερών εκεί βρίσκεται και νομίζω ότι γι' αυτό τον
λόγο, είτε οι άνθρωποι της Δύσης είτε οι λαοί της Ορθοδοξίας, έφτιαξαν μουσική
για τούτες τις ημέρες δυνατότερη του ανθρώπου, στην προσπάθειά τους να
υιοθετήσουν ένα σύμβολο εξορκισμού της ιδέας του θανάτου. 
Δεν είναι οι
ημέρες λοιπόν που κάνουν τη διαφορά. Είναι αυτή η μουσική που κλείνει μέσα της
μια τρομερή αντίφαση: θρήνος και απέραντη γλυκύτητα. Γιατί πέρα από τον
θάνατο, εγώ ως άνθρωπος επιζητώ την αιωνιότητα. Και σ' αυτά τα όρια που
παίζονται έξω από τα ανθρώπινα μέτρα, μόνο με τούτη τη μουσική κατανοούμε τον
θάνατο ως προϋπόθεση της αναγέννησής μας, το τέλος ως αρχή, δικαίωση της φύσης
μας. 
Βλέπω δίπλα μου το εξώφυλλο ενός δίσκου που θα βάλω στο πικάπ μόλις
σταματήσουν να ακούγονται οι βυζαντινοί ύμνοι που τραγουδάει η χορωδία του
Σίμωνα Καρά. 
Βλέπω την εικόνα του Bill Sheppard, ενός αιωνόβιου μαύρου
μπλούζμαν, που κάθεται έξω από ένα φτωχόσπιτο με την κιθάρα του, και με τη
βραχνή φωνή του τραγουδάει «όταν πεθάνω, θα ζήσω ξανά». 
Όλο το νόημα των
ημερών σε τούτη τη λιτή φράση. Γι' αυτό και οι άνθρωποι σήμερα εύχονται Καλή
Ανάσταση... 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15821P041</ED>
<ID>
ID:205896

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P04&aa=1</URL></REF>


Article

<CATEGORY>vin09</CATEGORY>

 <H2>Η πομπή
του Επιταφίου</H2>

<AUTHOR>Γ.Ν. ΜΑΝΙΩΤΗΣ</AUTHOR>

Κρατώντας ένα αναμμένο κερί, βαδίζω πίσω από τον Επιτάφιο, μέσα
στο πλήθος. Και σκέφτομαι ότι ποτέ δεν αποφάσισα για τίποτα μέσα στη ζωή μου.

Άλλοι προγραμματίζουν την τύχη μου. Καταστρώνουν τα δεκαετή προγράμματά
τους, πάντα για το μελλοντικό καλό μας. Εγώ για ένα μόνον πράγμα αποφασίζω! Αν
θέλω να επιζήσω, πρέπει να ακολουθήσω όσα ακριβώς έχουν προγραμματίσει ερήμην
εμού. Αν δεν θέλω να επιζήσω, ε τότε αλλάζει το πράγμα, αυτό όμως είναι μια
άλλη ιστορία. Αυτός όμως ο καθημερινός εκβιασμός μπορεί να χαρακτηρισθεί
ελευθερία; Απλώς ερωτώ! 
Βεβαίως, αριστερά και δεξιά ακούμε ότι υπάρχουν
όλα τα άλλοθι, όλες οι ιστορικές αναγκαιότητες για να πράξουμε τούτο και όχι
το άλλο. Δεν υπάρχει άλλος δρόμος. Έτσι παρουσιάζονται σήμερα τα πράγματα.
Κανείς όμως δεν μας εγγυάται για το παραμικρό. Το πήδημα του θανάτου δηλαδή,
χωρίς δίχτυ ασφαλείας. 
Έτσι πολύπλοκες που έχουν γίνει σήμερα οι
καταστάσεις, εγώ πια δεν μπορώ να δω, δεν μπορώ να κρίνω. Άλλοι, οι ειδικοί
(οι ειδικευμένοι), έχουν αποφασίσει πριν από μένα για μένα. Το μόνο που μου
μένει να κάνω, είναι να προσαρμόζομαι καθημερινά σε όσα μου λένε και να
περιμένω να δείξει, αν όλα αυτά τελικά γίνονται για το καλό μας. 
Αυτό όμως
που συνήθως συμβαίνει και συνέβαινε, είναι ότι στο τέλος πάντα εγώ, ο απλός
άνθρωπος με το αναμμένο κερί στο χέρι, είμαι δυστυχώς ο αιώνια χαμένος. Σε
μένα απευθύνονται όλοι έπειτα από το ναυάγιο... για μια καινούργια αρχή. Εγώ
είμαι πάντα η πρώτη ύλη, για να αρχίσει μια καινούργια ελπιδοφόρος περίοδος.

Όπως καταλαβαίνετε, το μόνο που μου μένει να κάνω καθώς περπατώ πίσω από
τον ανθοστολισμένο Επιτάφιο, είναι να προσεύχομαι με όλη τη δύναμη της ψυχής
μου, ο άνθρωπος που κρατάει τις τύχες και τις ζωές μας στα χέρια του να
αποδειχθεί άγιος και να αγαπάει λιγάκι και εμάς τους ανθρώπους. 
Γιατί
κάποτε θα 'ρθει μια στιγμή που θα σκύψω το κεφάλι μου μπροστά και θα σβήσω το
κερί που κρατώ στο χέρι μου. 
Και όπως είναι φυσικό, θα νικήσει τελικά το
σκότος. 
a Ο Γ.Ν. Μανιώτης είναι συγγραφέας. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15821P042</ED>
<ID>
ID:205935

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P04&aa=2</URL></REF>


Article

<CATEGORY>vin09</CATEGORY>

 <H5>Ευλαβικό προσκύνημα σε
φωτεινό τόπο</H5>
<H2>ΒΙΒΛΙΟ παρουσίαση</H2>

<AUTHOR>ΜΗΝΑΣ ΒΙΝΤΙΑΔΗΣ</AUTHOR>

ΔΗΜΗΤΡΗΣ ΑΛΕΞΙΟΥ «Εικονοστάσια της
Λακωνίας» ­ Σειρά Φωτο-Μνήμη. Εκδόσεις Καστανιώτη,
σελ. 124 - Αθήνα 1997. 
Με μία φωτογραφική
μηχανή στα χέρια ο ποιητής Δημήτρης Αλεξίου γύρισε το περασμένο καλοκαίρι τα
βουνά και τα λαγκάδια της Λακωνίας. Όπου έβρισκε εικονοστάσι, το φωτογράφιζε.
Κι όταν χειμώνιασε, άπλωσε τις φωτογραφίες πάνω στο γραφείο του κι άρχισε ένα
μεγάλο οδοιπορικό στα παιδικά του χρόνια, στην πατρίδα της μνήμης του. Κάθε
φωτογραφία και μία εικόνα, ένα ταξίδι. Το εικονοστάσι της Παναγίας της
Θεοτόκου, στην Ελιά, του 'φερε στον νου την πρώτη του «ασέβεια», τότε που ήταν
παιδί κι αφαίρεσε από το παγκάρι λίγες δεκάρες... 
Στο μικρού
σχήματος βιβλίο, που είναι αφιερωμένο στη μνήμη του Γιάννη Ρίτσου, ο Αλεξίου
επέλεξε κείμενα μεγάλων Ελλήνων λογοτεχνών (Παπαδιαμάντη, Καρκαβίτσα, Πολέμη,
Κακναβάτου), αποσπάσματα από δημοτικά τραγούδια, ιστορικές αναφορές, δένοντας
μ' αυτό τον τρόπο αρμονικά την εικόνα με τον λόγο. 
Όπως σημειώνει ο
ίδιος στον πρόλογο του βιβλίου, τα εικονοστάσια είναι «ένα αντίδωρο ψυχής, ένα
ευλαβικό προσκύνημα στον φωτεινό και αμόλυντο εκείνον τόπο». 
Ένα
βιβλίο για τις ημέρες αυτές, για το καλοκαίρι που αρχίζει, για «τη σωτηρία της
ψυχής μας»... 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15821P043</ED>
<ID>
ID:205967

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P04&aa=3</URL></REF>


Article

<CATEGORY>vin09</CATEGORY>

 <H5>550.000
ΤΗΛΕΘΕΑΤΕΣ ΕΙΔΑΝ ΤΗΝ ΕΚΠΟΜΠΗ ΤΩΝ ΤΣΙΜΑ ΠΑΠΑΧΕΛΑ</H5>
<H2>Μαθήματα Ιστορίας</H2>

Όποιος δεν ξέρει την ιστορία
του, δεν θέλει να μάθει τον εαυτό του, κατέληγε το αφιέρωμα «21η Απριλίου - 30
χρόνια μετά», που ετοίμασαν οι δημοσιογράφοι Παύλος Τσίμας και Αλέξης
Παπαχελάς. Φαίνεται δε πως περίπου 550.000 τηλεθεατές κάτι
καινούργιο έσπευσαν να μάθουν για την ελληνική ιστορία, χαρίζοντας και στην
εκπομπή του Mega την πρωτιά. 
Ακόμη και σε χαλεπές ­ από πλευράς ποσοστών ­
τηλεοπτικές ημέρες, το αφιέρωμα των Τσίμα - Παπαχελά κατάφερε να κρατήσει
μπροστά στη μικρή οθόνη περισσότερους θεατές από οποιοδήποτε άλλο ντοκιμαντέρ
(ιστορίας), σύμφωνα με στοιχεία τηλεθέασης (της AGB Hellas). Η εκπομπή, που
ξεκίνησε στις 23.30 κατάφερε, με ανώτατο ποσοστό τηλεθέασης 9,3 %, να
ξεπεράσει ακόμη και «ισχυρούς αντιπάλους» (ψυχαγωγίας), όπως οι ταινίες του
Μάρτιν Σκορτσέζε «Τα καλά παιδιά» και «Ο κύριος και η κυρία Μπριτζ», στο Star
ή η εκπομπή αναζήτησης «Φως στο τούνελ» της Αγγελικής Νικολούλη, στον Σκάι.

Χαρακτηριστικό είναι πως και μετά τα μεσάνυχτα, το ποσοστό τηλεθέασης
έφτανε το 5,9% (που αντιστοιχεί σε 345.000 περίπου τηλεθεατές). 
«Θεωρήσαμε
ότι 30 χρόνια μετά, μια δημοσιογραφική έρευνα δεν μπορούσε να αναμασήσει τα
ήδη γνωστά. Ήταν και ανάγκη να ανασυγκροτηθεί η ιστορική μνήμη που, μοιραία,
με τα χρόνια αδυνατίζει», εξήγησαν στα «ΝΕΑ» ως προς τις προθέσεις, πρώτα, του
αφιερώματος οι Παύλος Τσίμας και Αλέξης Παπαχελάς. 
«Το κρίσιμο σημείο ήταν
πώς φτάσαμε ως τη χούντα. Γι' αυτό και ανασυγκροτήσαμε, ψηφίδα ψηφίδα τα
γεγονότα και τις συμπτώσεις, ώστε να προκύψει πρώτα το άρωμα της εποχής. Γιατί
ήταν ένα πραξικόπημα για το οποίο όλοι μιλούσαν, για το οποίο είχε ειδοποιηθεί
το ίδιο το Γενικό Επιτελείο και, τελικά, κατόρθωσε να γίνει από μια ομάδα
γελοίων ανθρώπων», συνεχίζει ο Παύλος Τσίμας. «Και αυτό είναι ένα μάθημα
ιστορίας. Γιατί δείχνει πως αυτοί οι άνθρωποι επωφελήθηκαν από ένα εκρηκτικό
μείγμα αδράνειας και αβεβαιότητας και πέρασαν από τις χαραμάδες ενός
συστήματος που τους ανεχόταν». 
Η διάρκεια του αφιερώματος, το οποίο έφερε
στη μικρή οθόνη και ντοκουμέντα ή αφηγήσεις και στοιχεία που βγήκαν για πρώτη
φορά στην τηλεόραση, ήταν 80 λεπτά. Το εντυπωσιακό όμως είναι ότι οι δύο
δημοσιογράφοι είχαν στα χέρια τους υλικό 16 ωρών! Προσπάθησαν, όπως λένε, να
μην επαναλάβουν τα κλισέ και τα συνθήματα. «Στόχος μας ήταν και ο νεώτερος
τηλεθεατής, που θα παρακολουθούσε το αφιέρωμα, να καταλάβει πως η ιστορία,
έμμεσα, τον αφορά». «Αυτό που προκύπτει στις δημοσκοπήσεις ως αδιαφορία των
νεωτέρων», σημειώνει ο Παύλος Τσίμας, «είναι ίσως αδιαφορία για έναν
συγκεκριμένο τρόπο με τον οποίο παρουσιάζονται τα πράγματα». 
Επίσης, δεν
ήταν λίγοι οι νεώτεροι τηλεθεατές που παρακολούθησαν την εκπομπή του Mega,
όπως συνάγεται και από τα δεκάδες τηλεφωνήματα που δέχθηκαν οι δύο
δημοσιογράφοι. Οι οποίοι όμως μιλούν και για «μια καλή μέρα για την ελληνική
τηλεόραση», εξαίροντας και τη δουλειά άλλων συναδέλφων τους, που είχαν
ετοιμάσει αφιερώματα για τα 30 χρόνια από το πραξικόπημα σε άλλα κανάλια. Όπως
η Ρένα Θεολογίδου, με «Το πολιτιστικό έγκλημα της χούντας» και ο Στέλιος
Κούλογλου με «Το λάθος πραξικόπημα: ο ρόλος του ξένου παράγοντα» στην
τηλεσυχνότητα της ΕΤ1. 
Τι καινούργιο μάθαμε από το αφιέρωμα του Mega για
την «21η Απριλίου»; «Τι ήξεραν οι Αμερικανοί για το πραξικόπημα», απαντούν Π.
Τσίμας και Α. Παπαχελάς. «Ακούστηκε για πρώτη φορά μαρτυρία πράκτορα της CIA,
που ομολογούσε ότι υπήρχε μακρά και στενή σχέση με το Γεώργιο Παπαδόπουλο».
Ένα ακόμη «κέρδος» από την τηλεοπτική εκπομπή ήταν «η αποτίμηση του αληθινού
κόστους του πραξικοπήματος, που ήταν η τραγωδία της Κύπρου». Η εισβολή και το
μακέλεμα, με εντολή των συνταγματαρχών, σε (τουρκο)κυπριακό χωριό, έδωσαν
στους Τούρκους την αφορμή και το άλλοθι για την εισβολή στην Κύπρο. «Ήταν το
μοντέλο που επαναλήφθηκε το 1974. Και αυτό το περιστατικό είναι κάτι που λίγοι
ξέρουν», σημειώνει ο Αλέξης Παπαχελάς. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15821P051</ED>
<ID>
ID:205897

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

* Στην απορία πολλών τηλεθεατών «γιατί τόσες
καλές ταινίες εξορίζονται στη ζώνη πολύ μετά τα μεσάνυχτα», απάντηση δεν έχω.
Ίσως έχουν τα κανάλια και κρατούν καλά το μυστικό. Τα «Ξυπνήματα» προχθές, η
πολύ καλή ταινία με τον Ρόμπερτ Ντε Νίρο και τον Ρόμπιν Γουίλιαμς, τέλειωσαν
κάπου κοντά στις δυόμισι το πρωί. Όχι πολύ μακριά από το ξύπνημα ­ για όσους
τουλάχιστον πάνε νωρίς στη δουλειά.* Απορία (άλλου τύπου). Το κραγιόν της
Ελένης Μενεγάκη εναρμονίζεται με το σκηνικό του «Πρωινού καφέ» ή το
σκηνικό του «Πρωινού καφέ» στήνεται βάσει του κραγιόν της Ελένης Μενεγάκη; Σε
συμφωνία ροζ και παλ μοβ χθες, κατά τις προσταγές των ανοιξιάτικων τάσεων της
μόδας, κραγιόν και σκηνικό «έδεσαν» ακόμη μια φορά. Τυχαία;..* Έψελναν. Όλοι
έψελναν. Ανεξαρτήτως του καινούργιου δίσκου και των αναγκών του προμόσιον που
επιβάλλουν τις εμφανίσεις τραγουδιστών στα πρωινά σόου, οι καλεσμένοι έδωσαν
το στίγμα της ημέρας. Η Γιώτα Βέη στην ΕΤ1 και στην εκπομπή της
Βέρας Κρούσκα και ο Δημήτρης Μπάσης, που είχε άλλωστε ξεκινήσει
από μικρός σαν ψάλτης να ψέλνει (καλεσμένος του Antenna αυτός) και συνέχισε
βέβαια με Σταμάτη Κραουνάκη και Χρήστο Νικολόπουλο.* Το μάτι του
κάμεραμαν βλέπει πάντα κάτι περισσότερο. Όταν μάλιστα κοιτάει μέσα από τον
φακό της φωτογραφικής μηχανής «παγώνει» την εικόνα μ' ένα κλικ. Πέντε λοιπόν
από τους εικονολήπτες της ΕΡΤ (Σ. Γεωργίου, Θ.
Καραγεώργος, Α. Κασίτας, Γ. Μανιάτης και
Μάνια Σκαλλαρίδου-Βραϊλα) εκθέτουν τις φωτογραφίες τους στο Πνευματικό
Κέντρο του Δήμου Ζωγράφου από τις 5 Μαΐου. Τίτλος της έκθεσης; «Κοιτάζοντας».*
Τηλεόραση αυστηρώς ακατάλληλη για παναθηναϊκούς αυτές τις μέρες. Αν και όχι
για μεγαλόψυχους παναθηναϊκούς, που κάθησαν ψύχραιμοι μπροστά στον δέκτη τους
και χειροκρότησαν (ψύχραιμα επίσης τον θρύλο για την νίκη και την πρόκριση ­
άντε και με το κύπελλο... να! μεγαλοψυχία;). Και εκτός των άλλων παρατήρησαν..

­ το μικρόφωνο να εκσφενδονίζεται από τα χέρια του ηρωικού ρεπόρτερ
της ΕΤ1 την ώρα που περιέγραφε τους πανηγυρισμούς, γιατί πώς να σταθεί ανάμεσά
τους, και πού να κρατήσει και τα εργαλεία της δουλειάς!. 
­ τον Νίκο
Χατζηνικολάου να πασχίζει με όλες του τις δυνάμεις να διατηρήσει ένα
συγκρατημένο χαμόγελο, ενώ ο ανταποκριτής του Mega έστελνε ποταμό τις
εντυπώσεις του από τη Ρώμη. Και να κάνουν ακόμη πιο δύσκολη τη θέση του Νίκου
οι άνθρωποι του κοντρόλ, της κάμερας και του συνεργείου ­ αν σωστά υποθέτουμε
­ στέλνοντας εμπρηστικά μηνύματα πανηγυρισμού... κι αυτά. 
­ τους μάλλον
άσχετους με το σπορ να διατυπώνουν εύλογα την παρατήρησή τους, α, πώς το
φτιάξανε το στάδιό μας! Τι Ρώμη - τι λιμάνι! Όλα κόκκινα ήταν. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15821P052</ED>
<ID>
ID:205936

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P05&aa=2</URL></REF>


Article

<CATEGORY>vin09</CATEGORY>

 <H5>ΤΟ ΤΡΑΥΜΑ
ΩΣ ΘΑΥΜΑ ΤΗΣ ΔΗΜΙΟΥΡΓΙΑΣ</H5>
<H2>Ποιος γνωρίζει αυτό που θα γίνει;</H2>

<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

«Ο πατέρας μου κοιμάται
και δεν ξυπνάει». Ο μικρός Τόνι, τριών ετών, για έξι μερόνυχτα βρισκόταν κοντά
στον νεκρό πατέρα του, προσπαθώντας να τον «ξυπνήσει». 
«Κοιμάται, όπου να
'ναι θα ξυπνήσει», έλεγε πίνοντας νερό και λίγο γάλα, που βρήκε στο ψυγείο και
τρώγοντας μόνο ζάχαρη. Ώσπου οι αστυνομικοί τον περιμάζεψαν στα όρια της
εξάντλησης. 
Έγινε πριν από λίγον καιρό στο Χάμερσμιθ, σε
ένα μικρό διαμέρισμα στο Βόρειο Λονδίνο. Νεκρός ο πατέρας του μικρού, Μιχάλης
Μαβλάπας, ετών 32. Ένας από τους πολλούς ανώνυμους αλλοδαπούς μετανάστες. 
Κάθε τόσο ο μικρός προσπαθούσε να ξυπνήσει τον πατέρα του. Οι αστυνομικοί τον
βρήκαν ξάγρυπνο, άπλυτο, απορημένο. Μέσα στο φτωχικό δωμάτιο η τηλεόραση
έπαιζε στη διαπασών. 
Η ιστορία εδώ σταματά. Τρεις αράδες μόνον στα μικρά
των εφημερίδων. Δεν γνωρίζουμε την τύχη του μικρού Τόνι. Ίσως και να μεγαλώνει
τώρα σε κάποιο «κοινωφελές» ίδρυμα περίθαλψης ορφανών, αν και με τις συνεχώς
αυξανόμενες συμπιέσεις του κράτους πρόνοιας αυτά όλο και σπανίζουν. Το πιο
πιθανό είναι να γύρισε στην πατρίδα του. Ποιος ξέρει; 
Το συμβάν όμως αυτό
μέσα από τη δραματική του ακρότητα με κατέκλυσε με παράξενα ερωτήματα: 
Με
ποιον τρόπο η ιστορία αυτή θα χαραχθεί στη μνήμη του μικρού; Θα είναι έντονα,
ξεθωριασμένα ή και σαν ξεχασμένα τα χρώματα που στη λευκή οθόνη του μυαλού θα
αποτυπώσουν τη σκηνή; Σε ποιες άραγε μεταγενέστερες αρνήσεις, απωθήσεις ή και
συμβιβαστικές μεταμορφώσεις η πρώιμη αυτή σκηνή θα οδηγήσει; Σε ποιο βαθμό μια
τέτοια σκηνή δεν θα μεταμορφωθεί σε μια χαίνουσα, ανοιχτή μήτρα σημασιοδότησης
όλου του σύμπαντος του μικρού παιδιού, έτσι καθώς αυτό θα ακολουθεί τις
περιπέτειες της ενηλικίωσης; Τις περιπέτειες του «γίνομαι μεγάλος»,
«ερωτεύομαι», «με ερωτεύονται», «εγκαταλείπω», «με εγκαταλείπουν», «ζω», «δεν
καταστρέφομαι», «υπάρχω». 
Πώς θα μεγαλώσει ο μικρός Τόνι; Πώς θα θυμάται;
Πώς θα απηχήσει μέσα του η γειτνίαση για έξι μερόνυχτα με τον θάνατο; Άθελά
του υποβλήθηκε σε μια τόσο πρώιμη σπουδή θανάτου. Άθελά του, όπως ίσως άθελά
μας γίνονται τα πλέον συνταρακτικά συμβάντα της εποχής εκείνης. Ένα μικρό
αγόρι τριών ετών βρέθηκε να αγγίζει το φάντασμα ενός υπό αναίρεση θανάτου.
Ενός όχι και τόσο δεδομένου και σίγουρου θανάτου. 
«Λάθος. Μπορεί και να
είναι λάθος». Κάπως έτσι θα έλεγε αν μπορούσε να ρηματοποιήσει τα δρώμενα μέσα
του. «Το σώμα είναι εδώ κοντά μου. Δεν έχει ακόμα φύγει. Άρα όλα είναι δυνατά.
Κι εγώ κοντά στο σώμα του νεκρού, αλλά όχι και τόσο νεκρού πατέρα μου, αποκτώ
το θείο δώρο μιας πρώιμης σπουδής θανάτου. Είμαι δυνατός. Γίνομαι ίσως
"αλλιώς" δυνατός». 
Ουδείς γνωρίζει τη συνέχεια. Πού και πώς θα γραφεί;
Ποιος θα τη γράψει; Ποιος θα την αναγνώσει; Θα υπάρξει κείμενο; Θα υπάρξουν
επαρκείς αναγνώστες; 
Η ιστορία αυτή κατά έναν παράδοξο τρόπο εγκαλεί μιαν
άλλη ιστορία. Μια περίπου ταυτόσημη ιστορία που συνέβη στην Αμερική, στην αρχή
του περασμένου αιώνα, με πρωταγωνιστή τον μικρό Edgar. Στα τρία του χρόνια,
ζώντας ένα χρόνο δίχως τον πατέρα του, ο μικρός θα περάσει μιαν ολόκληρη νύχτα
με το πτώμα της μητέρας του, μη γνωρίζοντας, έως ότου ήλθαν οι γειτόνοι να τον
μαζέψουν, αν αυτή είναι ζωντανή ή πεθαμένη. Οι βιογράφοι του μικρού αγοριού θα
ανασκολοπίσουν το τραγικό γεγονός. Ορισμένοι, μάλιστα, θα αναζητήσουν κρυφούς
δεσμούς ανάμεσα στην παιδική, τραυματική εμπειρία και το αστείρευτο
δημιουργικό ταλέντο του πρωταγωνιστή της. Ο μικρός δεν είναι άλλος από τον
Edgar Allan Poe. Το έργο του κατακλύζεται από μια διαταρακτική μεταφυσική
ατμόσφαιρα. Σκοτεινά τοπία, φαντάσματα στο μεταίχμιο ανάμεσα στο ζωντανό και
το νεκρό, χαμένοι τραγικοί εραστές, απόμακρα μυθικά γεωγραφικά μέρη, με ένα
πάντοτε παρόν αν και πεθαμένο αγαπημένο πρόσωπο, αναπαράγουν λες την επανάληψη
εκείνης της φοβερής νύχτας, αλλά και τον χαμένο παράδεισο, που προηγήθηκε
εκείνης της νύχτας. 
Όχι, φυσικά και δεν αρκεί μια τέτοια ακραία εμπειρία
για να εξηγήσει τη μεταγενέστερη εκπληκτική δημιουργική φαντασία. Δεν μπορείς,
όμως, έστω για μια στιγμή, να μην αναρωτηθείς για το μερτικό της στη γραφή και
το είδος της γραφής του μεγάλου συγγραφέα. Δεν μπορείς, έστω για μια στιγμή,
να μη συνδέσεις την περιπέτεια της γραφής με μια τέτοια ακραία πρώιμη
εμπειρία. Άλλωστε αυτό δεν σημαίνει γράφω; Ανα-δομώ. Παλεύω με το ασύντακτο.
Από το χάος βγάζω μια μορφή. Ξεγελώ την απουσία. Μέσα από τις λέξεις η απούσα
μητέρα, ο απών πατέρας γίνονται «σαν» παρόντες. Οι νεκροί «σαν» ζωντανοί. 
Ο μικρός Τόνι, από το Βόρειο Λονδίνο του 1997, ίσως δεν απολαύσει ποτέ κάτι
τέτοιο. Η δημιουργία ξεπερνά κατά πολύ τη συγκυρία. Ή μήπως όχι; 
Οι
ομοιότητες, όμως, εδώ σταματούν. Κοντά δύο αιώνες χωρίζουν τα δύο γεγονότα.
Δεν γνωρίζω σε ποια ακριβώς κατάσταση βρήκαν τον τρίχρονο Edgar οι γειτόνοι.
Πάντως, ο τρίχρονος Τόνι βρέθηκε εξαντλημένος στο φτωχικό σπίτι με την ανοιχτή
τηλεόραση να παίζει στη διαπασών και να καλύπτει το κλάμα του... Στην άλλη
περίπτωση αυτό δεν ήταν δυνατό... 
aH Φωτεινή Τσαλίκογλου είναι καθηγήτρια
στο Τμήμα Ψυχολογίας του Παντείου Πανεπιστημίου. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15821P081</ED>
<ID>
ID:205898

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P08&aa=1</URL></REF>


Article

<CATEGORY>vin09</CATEGORY>

 <H2>Μεσαιωνικός «Χριστός Πάσχων» για παιδιά</H2>

Το μεσαιωνικό θεατρικό έργο «Χριστός Πάσχων», διασκευασμένο
για τα παιδιά από τον Σταύρο Τσακίρη (συμπαραγωγή του Δημοτικού Θεάτρου
Καλαμάτας και της ΕΤ1), θα προβάλει σε δύο μέρη το πρώτο κανάλι της κρατικής
τηλεόρασης (σήμερα και αύριο στις 16.30). 
Μέχρι τα τέλη του 19ου αιώνα οι
φιλόλογοι απέδιδαν το έργο στον Γρηγόριο Ναζιανζηνό επειδή το όνομά του
συναντιέται στα χειρόγραφα και γιατί σ' αυτόν το αποδίδει ο Σουίδας. 
Όμως
η άποψη αυτή δεν ισχύει πια. Άλλοι πάλι υποστηρίζουν πως το έργο έχει γραφεί
στα 430, δηλαδή πριν από την Τρίτη Οικουμενική Σύνοδο και άλλοι στον 11ο ή το
12ο αιώνα. 
Πάντως ο άγνωστος ποιητής έχει δανειστεί στίχους από επτά
τραγωδίες του Ευριπίδη, δύο του Αισχύλου και μια του Λυκόφρονα. Ακόμη
δανείζεται αποσπάσματα από την Παλαιά και την Καινή Διαθήκη. Βασικό πρόσωπο
στο έργο δεν είναι ο Πάσχων Χριστός αλλά η Πάσχουσα Θεοτόκος. 
Τους ρόλους
ερμηνεύουν οι ηθοποιοί του Δημοτικού Θεάτρου Καλαμάτας: Αλίκη Αλεξανδράκη,
Όλγα Αλεξανδροπούλου, Ελένη Κοκίδη, Μαρία Μίχα, Βασίλης Κούρης, Κώστας
Χαλκιάς, Στέλιος Μάινας, Ντίνος Λύρας, Κώστας Μπάσης κ.ά. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P08</CAT>
<ED>
Κωδικός άρθρου: A15821P082</ED>
<ID>
ID:205937

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P08&aa=2</URL></REF>


Article

<CATEGORY>vin09</CATEGORY>

 <H5>ΕΝΑ ΟΔΟΙΠΟΡΙΚΟ ΤΟΥ
ΓΝΩΣΤΟΥ ΣΥΓΓΡΑΦΕΑ ΣΤΗ ΓΕΩΡΓΙΑ</H5>
<H2>Στον δρόμο του μεταξιού</H2>

<AUTHOR>ΔΗΜΗΤΡΗΣ ΝΟΛΛΑΣ</AUTHOR>

Επίσκεψη στη Μτσχέτα, την πανάρχαια πρωτεύουσα της Γεωργίας. Είκοσι χιλιόμετρα
από την Τιφλίδα, μας παίρνει όμως κοντά μια ώρα για να φθάσουμε. 
Οι δρόμοι έχουν τέτοιες καταστροφές ώστε οι οδηγοί τρέχουν με
μειωμένη ταχύτητα για να προφυλάσσουν, όσο γίνεται, τα αυτοκίνητά τους από τις
λακκούβες. Κάνουν διαρκείς ελιγμούς κι έτσι συχνά νομίζεις πως ο απέναντί σου
βρίσκεται σταθερά στο δικό σου ρεύμα, ενώ αυτός προσπαθεί με διαρκείς
ακροβασίες να ξεφύγει από τις παγίδες. 
Μέσα στις πόλεις η κατάσταση των
δρόμων είναι καλύτερη, η σπανιότητα όμως φωτεινής σηματοδότησης κάνει την
οδήγηση εξίσου προβληματική. Αισθάνομαι και μια δυσκολία στη σχέση των
ανθρώπων με το αυτοκίνητο. Έχω προσωπική εμπειρία. 
Είναι ώρα αραιής κυκλοφορίας, διασχίζω έναν
κεντρικό δρόμο κοντά στο Πανεπιστήμιο και το μοναδικό αυτοκίνητο πλησιάζει με
μια ταχύτητα που δεν υπερβαίνει τα 20 χλμ. /ώρα. Κοιτάζω τον οδηγό καθώς περνώ
απέναντι, απέχει καμιά τριανταριά μέτρα από κοντά μου, και συνεχίζει να
'ρχεται επάνω μου σαν να μην μπορεί να σταματήσει. Δεν με σημαδεύει, όπως
συμβαίνει καμιά φορά όταν ο οδηγός θέλει να δει τον τρόμο στα μάτια του πεζού,
αλλά με πλησιάζει φοβισμένα και αργά, σαν να μην βρίσκει το πετάλι του φρένου.
Εν τέλει ήμουν εγώ αυτός που είδα τον τρόμο στο μάτι του, όταν πέρασε δίπλα
μου κι ακούμπησε την άκρη του παλτού μου. Δίνουν την εντύπωση πως δεν
χρειάζεται το δίπλωμα οδήγησης. Σαν να 'χουν μάθει ο ένας τον άλλον πώς να
κρατάνε το τιμόνι. 
Λίγο πριν μπούμε στη Μτσχέτα, στο λόφο που δεσπόζει
πάνω από την πόλη, εκεί που ενώνονται οι ποταμοί Μτκβάρι και Αράγκβι, υψώνεται
η εκκλησία του Σταυρού, με ερείπια παλιού οχυρού και μοναστηριού. Στον δρόμο
που ανεβαίνει επάνω, «δέντρα της ευχής» ανεμίζουν κομματάκια ύφασμα στον
παγωμένο αέρα. Το «δέντρο της ευχής» το συναντάμε συνήθως έξω από τις πόλεις
και κοντά σε φημισμένες και θαυματουργές εκκλησίες. Είναι πάντα δέντρο ξερό,
στα κλαδιά του οποίου δένουν οι πιστοί κομματάκια από προσωπικό ρούχο, συνήθως
από ένα μαντίλι, και κάνουν μιαν ευχή. 
Κάτω, η μοναδικής ομορφιάς εκκλησία
του Ζωοποιού Ξύλου, εκκλησία που για τη Γεωργία είναι ό,τι ήταν η Αγία Σοφία
για τους Βυζαντινούς. Εδώ λειτουργούσε ο Πατριάρχης και έστεφαν και ενταφίαζαν
τους βασιλείς. 
Στη βορεινή πλευρά της εκκλησίας, ψηλά πάνω από την πόρτα
είναι εντοιχισμένη μια πλάκα με ανάγλυφη παράσταση χεριού που κρατάει ένα
αρχιτεκτονικό τρίγωνο. Κι από κάτω η επιγραφή: «Το χέρι του δούλου
Αρσουκίντζε. Άφεση». 
Στις αρχές του 11ου αιώνα, ο Πατριάρχης είχε αναθέσει
στον ξακουστό αρχιμάστορα Αρσουκίντζε το χτίσιμο της Μητρόπολης πάνω και γύρω
από έναν ξύλινο ναό που υπήρχε ήδη από τον 4ο αιώνα. Ο θρύλος θέλει οι
κάτοικοι της Μτσχέτα να θαύμασαν τόσο πολύ τον ναό, ώστε αποφάσισαν να κόψουν
το χέρι του αρχιμάστορα και να το εντοιχίσουν, για να αποκλείσουν την
περίπτωση να χτιστεί άλλο παρόμοιο στο μέλλον. 
Το
φωτεινό βουνό 
Κατευθυνόμαστε προς το Αχαλτσίχε, 200 χλμ. ΝΔ της
Τιφλίδας κι ένα βήμα από την Τουρκία. Στην αρχή πορευόμαστε δυτικά, έχοντας
στα δεξιά μας τον όγκο του Καυκάσου. Τα χιονισμένα σύννεφα ενώνονται με τις
κορυφές του βουνού σχηματίζοντας μια πάλλευκη πλατιά ζώνη, ανάμεσα στον γαλανό
ουρανό και τη μαύρη γη. 
Όταν πήραμε νότια κατεύθυνση, ακολουθώντας τη ροή
του Μτκβάρι, μέσα από δασωμένες πλαγιές και κορφές με ερείπια κάστρων,
αρχίσαμε να ανεβαίνουμε στον Νότιο ή μικρό Καύκασο, αυτόν που ενώνεται με τα
βουνά της Αρμενίας και της Τουρκίας, και προς Δυσμάς με την οροσειρά του
Πόντου. 
Ο λεγόμενος μικρός ή Νότιος Καύκασος είναι παλαιότερος από τον
Καύκασο που ορίζει τα βόρεια σύνορα της Γεωργίας και τη χωρίζει από τη Ρωσία.
Έχει ηλικία 60-80 εκατ. χρόνια, ενώ ο μεγάλος μόνον 2 εκατομμύρια! Σε πιάνει
ζάλη, όταν αναλογίζεσαι πως λίγο πιο κάτω βρίσκεται το Αραράτ, όπου άραξε η
Κιβωτός του Νώε και μια καινούργια ανηφόρα ξεκίνησε για την ανθρωπότητα. 
Μια στάση στο Μπορτζόμι, το φημισμένο για το νερό του. Ανάμεσα σε έλατα,
πεύκα, οξιές και τρεχούμενα νερά, το χειμερινό παλατάκι των Ρομανώφ, που
χρησιμοποιήθηκε ως τόπος αναψυχής από τον Στάλιν και σήμερα από τη Νέα Τάξη,
για να μην ξεχνιόμαστε. 
Φθάσαμε στο Αχαλτσίχε πριν βραδιάσει και ανεβήκαμε
στο χωριό Άνι, στα 1.600 μ. υψόμετρο. Το φως του δειλινού πηγάζει από παντού:
Πίσω απ' τα δέντρα του δάσους, από τον ορίζοντα χωρίς άκρη, κι από τα πρόσωπα
του ζεύγους των συνταξιούχων δασκάλων που μας δέχτηκαν. 
Κοινότητα με 120
οικογένειες και σχολείο με 75 παιδιά. Στο στρωμένο τραπέζι, σε μια καρέκλα
δίπλα μας, κάθεται μια μπαταρία αυτοκινήτου κι ένα κορδόνι με μια λάμπα στην
άκρη κρέμεται από τον πολυέλαιο για να μας φωτίζει, που παραμένει σβησμένος
εδώ και ημέρες λόγω των μεγάλων διακοπών ρεύματος. Παράπονα για την απομόνωση.

Χωρίς γκρίνια. Σαν να μην υπάρχει ηλεκτρικό φως εδώ και αιώνες. Κι ας
αποκαλούν, μισοαστεία μισοσοβαρά, την ηλεκτρική λάμπα «Λένιν», στη μνήμη
εκείνου που είχε εξαγγείλει πως ηλεκτρισμός συν σοβιέτ ισούται με τον
κομμουνισμό, την απόλυτη επίγεια ευδαιμονία. 
Το ζευγάρι, δάσκαλοι στον
ίδιο τόπο για 45 χρόνια, κάθονται στην άκρη του τραπεζιού και χαίρονται τις
προπόσεις και ευχές που κάνουν οι άλλοι για εκείνους. Ο γεροδάσκαλος είναι δεν
είναι 70 ετών και οι εγγονές του, δύο κόρες γλυκές, έρχονται και φέρνουν τα
φαγητά που ετοιμάζουν η γιαγιά, η μάνα τους και μια θεία. 
Ύστερα από λίγο,
ο σημερινός νεαρός δάσκαλος της Ιστορίας στο σχολείο έρχεται στο τραπέζι κι
αμέσως ο γηραιός οικοδεσπότης μας πίνει «στην υγειά της παιδείας και όσων την
υπηρετούν». Ο τριαντάρης δάσκαλος με την ευθύνη των 75 παιδιών, δεν διανοείται
να ζητήσει μετάθεση στην κοντινή πόλη και πολύ λιγότερο στην Τιφλίδα. 
Πολύ
συχνά οι κάτοικοι περνούν στα μέρη της Τουρκίας, για να προμηθευθούν αγαθά, τα
οποία είτε σπανίζουν στη μικρή τους πόλη είτε είναι πανάκριβα. Στο σπίτι της
αστικής οικογένειας που πέρασα το βράδυ, πάνω στο γραφειάκι της νεαρής
μαθήτριας τα τετράδια ήταν τουρκικής προέλευσης (Okul Defteri), με τερατώδεις
φιγούρες από αμερικανικά κινούμενα σχέδια στο πολύχρωμο εξώφυλλό τους. 
Το
πρόβλημα με την περιοχή είναι ανάλογο με κάθε παραμεθόριο που συνορεύει με
γείτονα μεγάλο και ισχυρό και ο οποίος προσφέρεται «αφιλοκερδώς» να βοηθήσει.
Οι Τούρκοι πρότειναν τη δημιουργία μουσουλμανικού Πανεπιστημίου,
αναλαμβάνοντας το κόστος εξ ολοκλήρου. Ο πρύτανης του Πανεπιστημίου τού
Αχαλτσίχε, Μιράμπ Μπερίτζε, με τη συμπαράσταση της πανεπιστημιακής κοινότητας
και των κατοίκων, αντιστέκεται. «Όσο είμαστε εμείς εδώ, αυτοί δεν θα
περάσουν», λέει. 
Άλλος ένας που φυλάει Θερμοπύλες. 
Προς τη Βάρτζια 
Την ημέρα που ξεκίνησε η εκδρομή για τη Βάρτζια
ήταν Ψυχοσάββατο και στο πρωινό τραπέζι, ανάμεσα στα άλλα, υπήρχε βρασμένο
στάρι με σταφίδες και καρύδια, περιχυμένο με νερόμελο. 
Και γλυκός χυμός
από βατόμουρα δίπλα σ' ένα μπουκάλι βότκα. Χιονίζει ασταμάτητα, η ημέρα θα
είναι δύσκολη και χρειαζόμαστε ενίσχυση. 
Όσο ψηλότερα ανεβαίνουμε τόσο
περισσότερο αφρίζει ο Μτκβάρι, πάνω απ' τα νερά του οποίου αιωρούνται ξύλινες
γέφυρες, συνδέοντας χωριά που αντικρύζονται. 
Σε μια στροφή του δρόμου,
όπως συμβαίνει συνήθως, κάτω από ένα συνεχές ψιλό χιόνι που δεν λέει να το
στρώσει, παρουσιάζεται μπροστά μας ένα γρανιτένιο βουνό σαν να 'χει βγει μέσα
από τα νερά του ποταμού. Αυτός ο βράχος, με τα σκαλισμένα κελιά στην πρόσοψή
του, φαντάζει με κυψέλη. 
Μια μοναστική πολιτεία που άκμασε τον 12ο αιώνα,
την περιέβαλε και προστάτευε τείχος πανύψηλο μέχρι την καταστροφή του από έναν
σεισμό εκατό χρόνια αργότερα. 
Βρισκόμαστε στον δρόμο του μεταξιού, στον
εμπορικό άξονα που ξεκινούσε από την Πόλη και περνούσε από την Τραπεζούντα, το
Μπατούμι, τα μέρη του Αχαλτσίχε που βρισκόμαστε τώρα, την Τιφλίδα, έμπαινε στο
σημερινό Αζαρμπαϊτζάν, για να χωθεί στα βάθη της Ασίας, την Κίνα. 
Στον
δρόμο της επιστροφής διασταυρωνόμαστε με ένα καραβάνι τεράστιων φορτηγών με
πινακίδες τουρκικές και αρμενικές, που επαναλαμβάνουν το πανάρχαιο ταξίδι.
Στον ίδιο δρόμο με άλλο τρόπο. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P09</CAT>
<ED>
Κωδικός άρθρου: A15821P091</ED>
<ID>
ID:205899

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P09&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΤΑ 101 ΣΚΥΛΙΑ ΤΗΣ ΔΑΛΜΑΤΙΑΣ»: Κωμωδία της Γουόλτ
Ντίσνεϊ με την Γκλεν Κλόουζ ως κακιασμένη Κρονέλα Ντεβίλ να κλέβει νεογέννητα
κουτάβια για να κάνει... γούνες. Του Στίβεν Χέρεκ. [Agora, Αίγλη, Αλεξάνδρα
(Καλ.), Αλεξάνδρα (Πατ.), Ατλαντίς, Άτταλος, Αττικόν, Village Centre 1,
Γαλαξίας, Διάνα, Κηφισιά 3, Όσκαρ, Πτι Παλαί, Τιτάνια, Τροπικάλ, Άνταμς, Τρία
Αστέρια, Φοίβος, Αττικόν (Πειρ.)]. 
«ΤΡΕΙΣ ΕΠΟΧΕΣ»: Τρεις διαφορετικές
στάσεις ζωής από τρεις αδελφές. Της Μαρίας Ηλιού, με τους: Γιώτα Φέστα, Γιώργο
Κώνστα, Γιολάντα Καπέρντα, Διόνη Κουτράκη, Γρηγόρη Πατρικαρέα. (Ααβόρα, Ιντεάλ
Μαρούσι, Μπροντγουαίη, Φάληρο 1, Σινεάκ). 
«ΜΙΚΡΟΚΟΣΜΟΣ»: Αυτός ο πλανήτης
ανήκει και σ' άλλα πλάσματα εκτός του ανθρώπου και το ντοκιμαντέρ ­
αριστουργηματικό ­ των Κλοντ Νουριτζανί, Μαρί Περενού το αποδεικνύει. Μην το
χάσετε. (Αβάνα, Αθήναιον, Αστέρια, Άττικα 1, Village Centre 7, Έμπασσυ,
Καλυψώ). 
«Η ΔΕΥΤΕΡΗ ΦΟΡΑ»: Η συνάντηση μιας πρώην τρομοκράτισσας με
έναν άντρα που είχε αποπειραθεί να τον δολοφονήσει πριν 12 χρόνια! Του Μίμο
Καλοπρέστι, με τους: Νίνο Μορέτι, Βαλέρια Μπρούνι Τεντέσκι. (Έλλη). 
«ΟΙ
ΠΕΡΙΠΕΤΕΙΕΣ ΤΟΥ ΠΙΝΟΚΙΟ»: Ο αγαπημένος ήρωας των παραμυθιών μας «ζωντανεύει»
στην οθόνη. Του Στιβ Μπόρον, με τους: Μάρτιν Λαντάου, Τζόναθαν Τέιλορ, Τόμας
Ρομπ Σνάιντερ, Ούντο Κιερ, Ζενεβιέβ Μπιζόλν. (Μετροπόλιταν). 
«120 ΜΕΡΕΣ
ΣΤΑ ΣΟΔΟΜΑ»: Το αδίστακτο κύκνειο άσμα του Πιέρ Πάολο Παζολίνι από το ομώνυμο
βιβλίο του Μαρκήσιου Ντε Σαντ. (Αρτ Στούντιο, Αλφαβίλ). 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15821P101</ED>
<ID>
ID:205891

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Τόλμημα, σύμφωνα με
μια έννοια. 2. Περίοδος παρακμής. 3. Επαρχία των Ιονίων Νησιών.
4. Γράμματα από τα... γράμματα. ­ «... ες Σαλαάμ», αφρικανικό λιμάνι
στον Ινδικό Ωκεανό. 5. Συνώνυμά τους τα ακατάβλητα. 6. Γαλλικό
σύμφωνο. ­ «Εσύ... που διακονείς έχεις αλεύρι και πουλείς», λέει μία παροιμία
μας. 7. Το μετά, όπως το έλεγαν... πριν. ­ Νευρικά τα αίτιά του
(αντίστρ.). 8. Αρχαία ονομασία της Αττικής. ­ Η εμφάνισή του ενοχλεί.
9. Έκπληκτη, σύμφωνα με μία έννοια. 
ΚΑΘΕΤΑ 
1. Η ασωτία
αντίθετή της. 2. Βρίσκονται ανάμεσα στην Αττική και την Κορινθία.
3. Συνήθως χρησιμοποιείται στο κρεβάτι. ­ Σχετικά με την ασφάλιση των
αυτοκινητιστών μας αρχικά. 4. Ακολουθείται από ρήμα ­ Νησί των
Κυκλάδων. 5. Γάλλος... φίλος (αντίστρ.) ­ Διαδέχθηκε, το 1922, του Λόυδ
Τζωρτζ. 6. Γερμανός φυσικός που τιμήθηκε με βραβείο Νόμπελ το 1901.
7. Περιοχή της Ρωσίας, με πρωτεύουσα το Καζάν (με άρθρο). 8.
Πρόσωπο από τον «Γλάρο» του Τσέχωφ. ­ Του «είμι» ηρωική προστακτική. 9.
Κοιτίδα της λατρείας της ήταν η Μ. Ασία. ­ Έργο του «Ο άνθρωπος και τα όπλα».

<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15821P102</ED>
<ID>
ID:205943

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P10&aa=2</URL></REF>


Article

<CATEGORY>vin09</CATEGORY>

 <H5>30 ΤΕΥΧΙΔΙΑ
ΦΩΤΟΓΡΑΦΙΑΣ, ΜΕ ΕΠΙΜΕΛΕΙΑ ΤΟΥ ΠΛΑΤΩΝΑ ΡΙΒΕΛΛΗ</H5>
<H2>Ο φακός «γράφει» ιστορίες</H2>

Όσο πιο εύκολο είναι να πατήσεις το κουμπί και να απαθανατίσεις
την εικόνα τόσο πιο δύσκολο να αποφασίσεις αν το αποτέλεσμα της διαδικασίας
αυτής είναι τέχνη ή όχι. Η φωτογραφία είναι και ήταν από την αρχή μια τέχνη
αμφισβητούμενη. Αν εξαιρέσουμε αυτούς που ασχολούνται επαγγελματικά με τον
φακό (δημοσιογραφική και διαφημιστική φωτογραφία κυρίως), υπάρχουν όλοι
εκείνοι οι «ελεύθεροι καλλιτέχνες», οι οποίοι όχι μόνο έχουν δυσκολίες στην
παρουσίαση της δουλειάς τους, αλλά και στην αναγνώρισή τους ως φωτογράφοι. 
Ο «Φωτοχώρος» του Πλάτωνα Ριβέλλη, στα δεκατρία χρόνια ύπαρξής του, έχει
υποστηρίξει τη μεγάλη μερίδα των ελεύθερων δημιουργών όχι μόνο με την οργάνωση
σεμιναρίων και ελεύθερων συζητήσεων, αλλά και με την παροχή χώρου για να
εκθέτουν τη δουλειά τους, καθώς και με τη συστηματοποιημένη πλέον εκδοτική
δραστηριότητα του σωματείου που ξεκίνησε με τριάντα βιβλία και σκοπεύει να
συνεχίσει και με άλλα. Αν και όπως γράφει ο ίδιος, «η έκδοση ή η έκθεση του
έργου δεν αποτελεί ασφαλές κριτήριο για το αν ένας ποιητής ξεπερνάει το στάδιο
του εφηβικού αυτοσχεδιασμού στίχων και γίνεται δημιουργός» («Για τη
φωτογραφία», Εκδόσεις Φωτοχώρος/Φωτογραφικός Κύκλος). Η συστηματική παρουσίαση
και έκδοση του έργου ενός φωτογράφου είναι κατανοητό ότι βοηθάει και τον ίδιο
ακόμη, ώστε να παρακολουθεί την εξέλιξη της τέχνης του, η οποία μένει. «Όπως
στην ποίηση, λέει ο κ. Ριβέλλης. Μια ανθολογία που εκδίδεται, αφ' ενός, δίνει
μια ταυτότητα στη δουλειά, αφ' ετέρου, είναι ένα κίνητρο και για τον ίδιο τον
δημιουργό, ο οποίος μπορεί έτσι να δείξει τη δουλειά του, αλλά και να
παρακολουθήσει την εξέλιξή της». 
Η νέα σειρά ονομάζεται «Μικρή Σειρά» και
αποτελείται από τριάντα βιβλία, όπως είπαμε, που περιλαμβάνουν 24 φωτογραφίες
σε 32 σελίδες, με κείμενα ή λεζάντες εφ' όσον το επιθυμεί ο φωτογράφος. Η
απουσία βιογραφικών στις εκδόσεις αυτές έχει την εξήγησή της: «Οι περισσότεροι
από τους δημιουργούς δεν έχουν να επιδείξουν άλλο καλλιτεχνικό έργο είτε γιατί
είναι νέοι είτε γιατί παράλληλα κάνουν άλλες δουλειές. Για μας, βιογραφικό
είναι αυτά που βλέπει ο αναγνώστης», λέει ο Πλάτων Ριβέλλης και συμπληρώνει
ότι τα βιβλία, σε σχέση με την άψογη εκτύπωσή τους, έχουν χαμηλή τιμή πώλησης
(1.500 δραχμές), τάση που υπάρχει αυτή την εποχή και στο εξωτερικό. 
Οι
φωτογράφοι, των οποίων τα πορτφόλιος αποτελούν τα 30 πρώτα βιβλία, είναι οι:
Θωμάς Άνεμος, Περικλής Αντωνίου, Ζωή Γαμπιεράκη, Λεωνίδας Δημακόπουλος, Νίκος
Δημολίτσας, Λία Ζαννή, Solveigh Kaehler, Χάρης Κακαρούχας, Αθηνά Καραμαγκιώλη,
Χρήστος Κοψαχείλης, Σταμάτης Λαγάνης, Εύη Μαυρομάτη, Ελένη Μουζακίτη, Στέλλα
Νάστου, Μαρία Παυλάκη, Κατερίνα Παττακού, Κωστής Πετράκης, Μιχάλης
Πολιτόπουλος, Μανώλης Πρινιανάκης, Γκλόρυ Ροζάκη, Πάνος Ροζάκης, Ζωή
Σιοτρόπου, Ανδρέας Σχοινάς, Νατάσα Τσελέπογλου, Νίκος Τσιφόρος, Κώστας
Χατζηπέτρος, Νίκος Χατζηγεωργιάδης και Πλάτων Ριβέλλης. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15821P111</ED>
<ID>
ID:205892

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P11&aa=1</URL></REF>


Article

<CATEGORY>vin09</CATEGORY>

 <H2>Ένα θρακιώτικο τραγούδι αδελφοσύνης</H2>

ΚΑΒΑΛΑ 
Ένα τραγούδι τιμής κι αδελφοσύνης, μια δίγλωσση μουσική
δημιουργία ενώνει ­ ακόμα περισσότερο ­ χριστιανούς και μουσουλμάνους, στον
καλλιτεχνικό χώρο... 
Ψυχή και εμπνευστής του νέου CD ο Κομοτηναίος
καλλιτέχνης Θανάσης Γκαϊφύλλιας που κάθησε και δούλεψε με τους συνεργάτες του
και με «Το τραγούδι της τιμής» έφερε ακόμα πιο κοντά χριστιανούς και
μουσουλμάνους, ανθρώπους που μεγάλωσαν κι ανδρώθηκαν στις ίδιες γειτονιές κι
αλάνες της θρακιώτικης πρωτεύουσας. 
Οι τρεις νεαροί μουσουλμάνοι
που τραγουδούν στο νέο CD είναι γέννημα θρέμμα Κομοτηναίοι, Έλληνες πολίτες,
μωαμεθανοί στο θρήσκευμα. Δύο απ' αυτούς σπουδάζουν στην Τουρκία, ο τρίτος
τελειώνει φέτος εδώ το Λύκειο. 
Συναντήθηκαν τυχαία με τον Θανάση,
λένε, ο οποίος τους άκουσε να τραγουδάνε στην Κομοτηνή και τους πρότεινε να
τραγουδήσουν μαζί. Από τη συνεργασία αυτή βγήκε το νέο Single CD «Το τραγούδι
της τιμής». Το πρώτο τραγούδι, με τίτλο «Μη με ρωτάς» είναι καρπός της
συνεργασίας του Γκαϊφύλλια και του στιχουργού Α. Παπαϊωάννου και το δεύτερο
είναι του Τζεμ Καρατζά, ενός προοδευτικού Τούρκου τροβαδούρου, ο οποίος
στερήθηκε, λόγω ιδεολογίας, για πολλά χρόνια πατρίδα και ιθαγένεια. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15821P112</ED>
<ID>
ID:205931

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P11&aa=2</URL></REF>


Article

<CATEGORY>vin09</CATEGORY>

 <H5>Ο ΠΑΠΑΜΙΧΑΗΛ ΤΡΑΓΟΥΔΑΕΙ
ΞΑΝΑ ΣΕ ΔΙΣΚΟ</H5>
<H2>Το
ζεϊμπέκικο του Δημήτρη</H2>

Μπορεί η σκηνή να είναι η μεγάλη του αγάπη, το
σινεμά να τον έφερε κοντά στο πλατύ κοινό, ποτέ όμως δεν έκρυψε το πάθος του
για ένα ζεϊμπέκικο. Και, μεταξύ μας, αν το φλας μπακ μάς φέρνει έναν Δημήτρη
Παπαμιχαήλ να κοιτάει γλυκά την Αλίκη του, άλλο τόσο έρχεται στο μυαλό ένας
Δημήτρης Παπαμιχαήλ να ρίχνει τις στροφές του και να λέει ένα τραγουδάκι
λαϊκό, βαρύ, πονεμένο και ωραιότατο. 
Σαν να είχε μείνει όμως ένα
ζεϊμπέκικο ημιτελές στον αέρα και να περίμενε την επόμενη στροφή, μόνο που οι
θεατρικές ασχολίες δεν το άφηναν να συνεχιστεί. Όχι για πολύ. Αφού ο Δημήτρης
Παπαμιχαήλ επέστρεψε στο στούντιο. Οι μουσικοί πήραν τις θέσεις τους και
έτοιμος τώρα ο νέος δίσκος συναντά το κοινό στα ράφια των δισκοπωλείων. 
Η
ιδέα ήρθε από μια αστραπιαία συνεργασία. Αυτήν ανάμεσα στον δημοφιλή ηθοποιό
και στα Παιδιά από την Πάτρα, στον πρόσφατο δίσκο των οποίων, ο Δημήτρης
Παπαμιχαήλ έδωσε στίγμα τραγουδώντας το «Ζεϊμπέκικο του Δημήτρη», ένα τραγούδι
μάλιστα που είχε γραφεί ειδικά γι' αυτόν. Η παλιά αγάπη φούντωσε ξανά. Όλα πια
έμοιαζαν εύκολα και ο δρόμος για το στούντιο ανοιχτός. Διάπλατα, μάλιστα, για
έναν σταρ πρώτου μεγέθους. Επί τούτου, λοιπόν, ο Χρήστος Παπαδόπουλος ­ απ' τα
Παιδιά από την Πάτρα ­ έπιασε δουλειά, να γράψει τη μουσική απ' όπου βγήκαν
τελικά δεκατέσσερα καινούργια τραγούδια. Μαζί μ' αυτά, κι ένα παλιό: «Βοριάς
είναι η αγάπη σου», του Γιώργου Ζαμπέτα. Γιατί ο ίδιος ο Γιώργος Ζαμπέτας ήταν
εκείνος που ήθελε να πει το τραγούδι ο Δημήτρης Παπαμιχαήλ ­ να, που έφτασε η
ώρα. Τα τραγούδια, εξάλλου, δεν παλιώνουν, κρατάνε το άρωμά τους και
ζωντανεύουν ­ πόσο μάλλον όταν συντρέχουν λόγοι σαν κι αυτούς. Όσο για το
«Ζεϊμπέκικο της θάλασσας» ­ τέσσερα τραγούδια λένε για τον Πειραιά! ­ αυτό
μιλάει για τον ίδιο τον Δημήτρη Παπαμιχαήλ, που δεν θέλει πολύ, όπως παλιά, να
πιάσει το τραγούδι και να ξεκινήσει το ζεϊμπέκικο. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15821P121</ED>
<ID>
ID:205893

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P12&aa=1</URL></REF>


Article

<CATEGORY>vin09</CATEGORY>

 <H2>Δώδεκα και μία στιγμές μεταξύ φίλων</H2>

Να που ένα βιβλίο
με θέμα τον θάνατο έγινε αφορμή για γέλια και κοσμικότητες. 
Μεγάλη Τρίτη
βράδυ, παρουσιάσθηκε στο καφέ του βιβλιοπωλείου «Ελευθερουδάκη» το βιβλίο του
Γιάννη Κακουλίδη «Ελληνικός θάνατος». 
Σε μια θερμή ατμόσφαιρα, μεταξύ
φίλων, ο συγγραφέας παρουσίασε το έργο του, ένα μυθιστόρημα που, όπως είπε,
«αναφέρεται σε 12 και έναν θανάτους». 
Ο Κώστας Γεωργουσόπουλος αναφέρθηκε
στα ηθογραφικά στοιχεία που έχουν πια ξεχασθεί και ο Μίμης Ανδρουλάκης μίλησε
για τα γέλια και τα δάκρυα που προκαλούν οι δεκατρείς κηδείες. 
Το βιβλίο
προλόγισε ο Διονύτσης Βίτσος, ο εκδότης του «Περίπλου», και ο Γιάννης
Κακουλίδης διάβασε αποσπάσματα από το μυθιστόρημά του «Ελληνικός θάνατος». 
Στην εκδήλωση παραβρέθηκαν οι Κική Δημουλά, Ζωή Σπυροπούλου, Χρήστος
Χωμενίδης, Νότης Μαυρουδής, Νίκος Δήμου, Λόλα Νταϊφά, Παντελής Οικονόμου,
Ανδρέας Ανδριανόπουλος, Γιοβάνα. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15821P122</ED>
<ID>
ID:205932

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P12&aa=2</URL></REF>


Article

<CATEGORY>vin09</CATEGORY>

 <H2>Μέσα από την κλειδαρότρυπα</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Πάντως στην «Εταιρεία Συγγραφέων» του αείμνηστου
Παύλου Ζάννα παίζεται... ιλαροτραγωδία τριών πράξεων. Πρωταγωνιστής της
πρώτης πράξεως ο Φίλιππος Δρακονταειδής. Προτείνει να αναλάβει
αυτός το μάνατζμεντ ενός υπό ίδρυση εισπρακτικού φορέα των πνευματικών
δικαιωμάτων των υπολοίπων. Στη δεύτερη πράξη πρωταγωνιστές τα μισά (περίπου)
μέλη της διοίκησης! Αλλάζουν τις κλειδαριές των γραφείων, ώστε τα υπόλοιπα
μισά να... χτυπάνε την πόρτα πριν δρασκελίσουν το κατώφλι της οικίας τους. 
* Αποτέλεσμα; Ούτε το φαντάζεστε. Και πάντως
Λύντια Στεφάνου, Αλόη Σιδέρη παραιτήθηκαν! Στην τρίτη πράξη,
κομπάρσοι 22 συγγραφείς, υποψήφια μέλη της εταιρείας. Απορρίπτονται οι 20,
εγγράφονται δύο! Η Μαρία Ευσταθιάδη και ο Δημήτρης
Πετσετίδης από την Καλαμάτα.Αν
ξέρω λέει που πάει το μυαλό σας! Και φανταστείτε πως προ 17ετίας (αν δεν με
προδίδει η φτωχή μου μνήμη) η «εταιρεία» ιδρύθηκε με τις καλύτερες
προϋποθέσεις. Ως εναλλακτική λύση... εβδομήκοντα και πλέον σωματείων
συγγραφέων, εγκατεστημένων επί του νεοελληνικού τοπίου. Ανάμεσα στα οποία...
πρυτάνευαν η «Εταιρεία Ελλήνων Λογοτεχνών» της «ορθόδοξης» Αριστεράς και η
«Εθνική Εταιρεία Λογοτεχνών» της μη φωτισμένης Δεξιάς!. 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15821P123</ED>
<ID>
ID:205964

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P12&aa=3</URL></REF>


Article

<CATEGORY>vin09</CATEGORY>

 <H2>Εντός της συντεχνίας</H2>

<AUTHOR>ΟΑΣΥΓΧΩΡΗΤΟΣ</AUTHOR>

Ο σημερινός
πρόεδρος Σπύρος Πλασκοβίτης προσπαθεί να χαμηλώσει τις θερμοκρασίες.
Αλλά (λόγου χάριν) ο Θόδωρος Γρηγοριάδης, με τρία παρακαλώ
μυθιστορήματα, και οι υπόλοιποι 19 «κομμένοι» εξακολουθούν να παραμένουν με
την... γνωστή απορία (η συνέχεια θα διαδραματιστεί κατά τη διάρκεια της
Γενικής Συνελεύσεως που θα λάβει χώρα στις 11 Μαΐου του σωτήριου έτους 1997.
Μέχρι τότε τίτλος του έργου που απαξάπαντες και απαξάπασες συγγράφουμε,
είναι:). 
*Στην Ελλάδα ζεις, ζητείται
ελπίς.Ελπίς ζητείται και στη
αναμεταξύ μας συνεννόηση. Διότι τις προάλλες έγραφα πως ο Σταμάτης
Κραουνάκης δύναται να γίνει διευθυντής του Δημοτικού Θεάτρου Καβάλας, αφού
το «προβλέπει» η σύμβαση. Ομως η Καίτη Ιμπροχώρη, που αντικατέστησε τον
Γιάννη Βούρο στη θέση του προέδρου της συντεχνίας των ηθοποιών, μου
επισημαίνει πως στην προγραμματική σύμβαση προτάσσεται (για τη θέση)
προσωπικότητα από το χώρο του θεάτρου και δευτερευόντως αναφέρονται οι...
λοιποί (Συγγραφείς, μεταφραστές, κριτικοί, μουσικοσυνθέτες).*Θέλετε κυρία Καίτη Ιμπροχώρη να το θέσουμε σε
δημοψήφισμα, για να αντιληφθούμε όλοι (ελπίζω και εσείς) το μέγεθος της
συντεχνιακής πωρώσεως; Λόγου χάριν Ιάκωβος Καμπανέλλης ή
Βάνα (μου) Μπάρμπα (σου); 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15821P124</ED>
<ID>
ID:205979

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P12&aa=4</URL></REF>


Article

<CATEGORY>vin09</CATEGORY>

 <H2>Φως στο σκοτάδι</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Πάμε παρακάτω; Πάντως για να πάνε τον
Ιούλιο στην Επίδαυρο άρχισαν την ανάγνωση της «Λυσιστράτης» από την Μ. Τρίτη!
Υπό την εποπτεία του σκηνοθέτη Διαγόρα Χρονόπουλου, η μεν
Κάτια Δανδουλάκη ανέγνωσε Λυσιστράτη η δε Χρυσούλα Ρώπα
Μυρίνη! (μετά την ανάγνωση επακολούθησε κάθοδος επί του επερχόμενου οβελία).

* Παρακάτω; Δεν πρόκειται για «κάτω» αλλά για
πάνω. Αν λάβω υπόψη μου δύο μουσικούς, παντελώς άγνωστων στους οπαδούς των
ομάδων «Γαρμπή», «Σάκης», «Λευτέρης» και «Νότης»!.
Πρόκειται για τον τρομπετίστα Μάρκους Στοκχάουζεν και τον μπασίστα
Άριλντ Άντερσεν. Μαζί με τον σαξοφωνίστα Ντέιβιντ Λιντς,
τον πιανίστα Γιώργο Κοντραφούρη, τον ντραμίστα Σπύρο
Παναγιωτόπουλο, τον «κρουστό» Νίκο Τουλιάτο και την Σαββίνα
Γιαννάτου, λαμβάνουν μέρος σε δίσκο του Βαγγέλη Κατσούλη. Τίτλος
του; Τι λέμε πριν από το «λάβετε φως»; 
<REF><SOURCE>ΤΑ ΝΕΑ</SOURCE>
<DATE>, 24-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15821P125</ED>
<ID>
ID:205992

</ID><URL>http://ta-nea.dolnet.gr/neaweb/neafile.print_unique?e=A&f=15821&m=P12&aa=5</URL></REF>


Article

<CATEGORY>vin04</CATEGORY>

 <H5>Μ' ΕΝΑΝ ΕΚΠΛΗΚΤΙΚΟ ΡΙΒΕΡΣ, ΔΙΕΛΥΣΕ ΤΗΝ ΜΠΑΡΤΣΕΛΟΝΑ</H5>
<H2>ΘΡΥΛΟΣ και στην Ευρώπη</H2>

ΠΡΩΤΑΘΛΗΤΗΣ Ευρώπης ο
Ολυμπιακός! Για δεύτερη χρονιά το πιο βαρύτιμο τρόπαιο του ευρωπαϊκού μπάσκετ
ήλθε στην Ελλάδα! Ο Ολυμπιακός νίκησε στον χθεσινό τελικό με χαρακτηριστική
άνεση την Μπαρτσελόνα με 73-58 και έγινε ο αυτοκράτορας του ευρωπαϊκού μπάσκετ
στη Ρώμη. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15822N011</ED>
<ID>
ID:171070

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N01&aa=1</URL></REF>


Article

<CATEGORY>vin04</CATEGORY>

 <H2>Ο Δρυς στα «ΝΕΑ»:</H2>
<H2>Θα αργήσουν εκκαθαριστικά</H2>

σελίδα 44 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15822N013</ED>
<ID>
ID:171108

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N01&aa=3</URL></REF>


Article

<CATEGORY>vin04</CATEGORY>

 <H2>Μεγαλύτερη κατά 10% φέτος η έξοδος</H2>

σελίδα
15 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15822N014</ED>
<ID>
ID:171119

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N01&aa=4</URL></REF>


Article

<CATEGORY>vin04</CATEGORY>

 <H2>Η αφίσα του Ολυμπιακού μαζί με «ΤΑ ΝΕΑ»</H2>

στην ΟΜΑΔΑ 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15822N015</ED>
<ID>
ID:171126

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N01&aa=5</URL></REF>


Article

<CATEGORY>vin01</CATEGORY>

 <H5>ΑΔΕΙΑΣΑΝ ΑΠΟ ΧΘΕΣ ΤΑ ΑΣΤΙΚΑ
ΚΕΝΤΡΑ</H5>
<H2>Το
Πάσχα «απαιτεί» ύπαιθρο</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Αν είναι κάτι που
χαρακτηρίζει τους (νεο)Έλληνες είναι ο σεβασμός στις παραδόσεις, που
«απαιτούν» τον εορτασμό του Πάσχα στην ύπαιθρο. 
ΕΤΣΙ, για να τιμηθεί αυτή
η παράδοση έχουν αδειάσει από χθες όλα τα αστικά κέντρα και ­ βοηθούντος και
του καιρού ­ έχει σημειωθεί μία από τις μεγαλύτερες εξόδους των τελευταίων
χρόνων. 
Η έξοδος ολοκληρώνεται σήμερα με κάθε μέσο, ενώ η είσοδος την
επόμενη εβδομάδα θα επηρεασθεί και από την αργία (ή απεργία, κατά τις
παραδόσεις) της Πρωτομαγιάς. 
Τα πράγματα, όμως, αναμένεται να
ομαλοποιηθούν μετά την Κυριακή του Θωμά, όταν θα ανοίξουν και τα σχολεία.
(Σελ. 15). 
* Την ίδια χρονική περίοδο αναμένεται να επιταχυνθούν και οι
διαδικασίες στις Εφορίες για την εκκαθάριση των φορολογικών δηλώσεων και την
αποστολή των σημειωμάτων στους φορολογουμένους. 
Πρόκειται για διαδικασίες
που έχουν «βαλτώσει» εξαιτίας της πολυπλοκότητας των νέων συστημάτων και των
πολλών λαθών που εντοπίστηκαν στις δηλώσεις. 
Έτσι, η όλη υπόθεση πηγαίνει
πίσω, όπως παραδέχεται τώρα ­ με συνέντευξή του στα «ΝΕΑ» ­ ο αρμόδιος
υφυπουργός Οικονομικών, ο οποίος πάντως θεωρεί συγκυριακό φαινόμενο την κάμψη
στα δημόσια έσοδα. (Σελ. 44). 
* Κατά τα άλλα, μετατίθεται για τις 29
Απριλίου ­ στο συμβούλιο σύνδεσης Ευρωπαϊκής Ένωσης - Τουρκίας ­ το
ξεκαθάρισμα της κατάστασης στις ελληνοτουρκικές σχέσεις, καθώς από τη στάση
της Άγκυρας (αν θα αποδεχθεί τελικά και πώς τους τρεις όρους της Ε.Ε.) θα
εξαρτηθεί και το κατά πόσο η Αθήνα θα άρει το βέτο για τη χρηματοδότηση της
Τουρκίας. Στον βαθμό που το θέμα ρυθμισθεί τότε, θα ανοίξουν και οι προοπτικές
για τη διαδικασία της επιτροπής (ή των ομάδων, κατά τον κ. Πάγκαλο) των
εμπειρογνωμόνων Ελλάδας - Τουρκίας. 
­ Το όλο πλέγμα των ελληνοτουρκικών
σχέσεων συζητήθηκε χθες στη Βόννη, στη συνάντηση Σημίτη - Κολ, με τη Γερμανία
να επιδεικνύει πάντοτε το γνωστό «ενδιαφέρον» της για την προώθηση της
Τουρκίας στην Ευρώπη. 
Πάντως, η Άγκυρα για να δεχθεί τους τρεις όρους
ζητεί από την Αθήνα νέα δέσμευση ότι δεν θα επεκτείνει τα χωρικά ύδατα στα
δώδεκα μίλια και, φυσικά, να άρει το βέτο για τη χρηματοδότηση. (Σελ. 5 και 7)

<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15822N031</ED>
<ID>
ID:171050

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N03&aa=1</URL></REF>


Article

<CATEGORY>vin01</CATEGORY>

 <H5>Εντυπώσεις...</H5>
<H2>ΡΙΠΕΣ</H2>

ΟΣΟΙ,
δικαίως ή αδίκως, ανησυχούσαν... 
ΠΩΣ διολισθαίνουμε προς διάλογο με την
Τουρκία... 
ΘΑ πρέπει να έμειναν ικανοποιημένοι από τις τελευταίες δηλώσεις
του υπουργού των Εξωτερικών. 
ΚΑΙ θα ήταν άδικο να μην επισημανθεί πως, σε
αντίθεση με τόσους άλλους, ο κ. Πάγκαλος... 
ΚΑΙ σαφής υπήρξε και
χρησιμοποίησε διατυπώσεις που δεν επιδέχονται παρερμηνείες. 
ΑΛΛΑ όσο σαφής
εκείνος υπήρξε... 
ΑΛΛΑ τόσα είναι τα ερωτήματα που παραμένουν: 
ΚΑΙ,
πρώτα απ' όλα, γιατί οι διευκρινίσεις αυτές έπρεπε να δοθούν τόσες ημέρες μετά
τη συνάντηση στη Μάλτα... 
ΚΑΙ αφού, προηγουμένως, είχε καλλιεργηθεί ένα
κλίμα πολύ διαφορετικό... 
ΜΕ «διαρροές» από κάθε λογής ­ και ασφαλώς όχι
εξωκυβερνητικές! ­ πηγές... 
ΠΟΥ τόσες αντιδράσεις, και μέσα στο ίδιο το
ΠΑΣΟΚ, είχαν επιτύχει να προκαλέσουν. 
ΚΑΙ αν ο υπουργός των Εξωτερικών
έχει, όπως είπε, την αντίληψη ότι οι διευκρινίσεις που παρέσχε... 
ΕΝΑΡΜΟΝΙΖΟΝΤΑΙ με τις πληροφορίες που παρείχοντο αμέσως μετά τη συμφωνία στη
Μάλτα... 
ΕΝΑ ευρύ φάσμα της κοινής γνώμης έχει ­ και όχι παράλογα ­
σχηματίσει μία αντίληψη πολύ διαφορετική. 
ΣΕ παρόμοιες περιπτώσεις, όλες
οι κυβερνήσεις ­ και, φυσικά, η σημερινή ­ έχουν την τάση να αποδίδουν... 
ΣΤΟΥΣ δημοσιογράφους την ευθύνη για τη δημιουργία «λανθασμένων» εντυπώσεων.

ΚΑΙ, για άλλη μία φορά, είναι σήμερα σαφές ότι η ευθύνη για τις εντυπώσεις
αυτές... 
ΒΑΡΥΝΕΙ πρώτα απ' όλα τους ίδιους τους κυβερνώντες. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15822N032</ED>
<ID>
ID:171079

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

<H3>Γκιζέλα Ντάλι: </H3>
(στο «Ciao») 
«Έχω
φτιάξει το δικό μου "μοναστήρι". Μοναχός θα πει να είσαι μόνος σου και εγώ
είμαι. Το μοναστήρι δεν κάνει τον μοναχό, όπως τα ράσα δεν κάνουν τον παπά».

Αλέκος Παπαδόπουλος: 
(στο «Ακάουντ») 
«Δηλώνω, εδώ και πολλά
χρόνια, ότι Ελλάδα και Αλβανία είναι καταδικασμένες να συμβιώσουν». 
Βαγγέλης Μπούτας: 
(στο «Νέμεσις») 
«Προσπαθώ να χρησιμοποιήσω ακόμη και
αυτόν τον μύθο του αστού βουλευτή για να βοηθήσω τους αγρότες». 
Βασίλης
Τόγιας: 
(το μέλος της Κ.Ε. του ΠΑΣΟΚ, στην ερώτηση της «Αυριανής», αν η
εκλογή Καραμανλή δημιουργεί ελπίδες στους 40άρηδες του ΠΑΣΟΚ) 
«Η ελπίδα
δεν δανείζεται ­ κατακτιέται». 
Α. Ανδριανόπουλος: 
(στην
«Απογευματινή») 
«Όταν μιλάμε κοντά στο 2000 για ιδιωτικοποιήσεις και το
θεωρούμε σημαντικό γεγονός είναι σαν να μας καλούν σε ένα εργοστάσιο
γαλακτοβιομηχανίας και εμείς να τους εξηγούμε την αξία του γάλακτος». 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15822N033</ED>
<ID>
ID:171109

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N03&aa=3</URL></REF>


Article

<CATEGORY>vin05</CATEGORY>

 <H5>Ο Κολ πρόσεξε τη γραβάτα</H5>
<H5>Στην υγειά του Γιώργου</H5>
<H5>Πάσχα στους στρατώνες</H5>
<H5>Τα φιλιά των επιτρόπων
</H5><H5>Πάσχα Καραμανλή</H5>
<H2>Μικροπολιτικός</H2>

<AUTHOR>Ο ΜΙΚΡΟΠΟΛΙΤΙΚΟΣΣ</AUTHOR>

ΟΠΩΣ είναι γνωστό, στο
ΠΑΣΟΚ αποκαλούσαν για χρόνια τους κ.κ. Κ. Σημίτη και Α. Τσοχατζόπουλο
«Γερμανούς» ­ λόγω του ότι και οι δύο έχουν ζήσει για πολλά χρόνια στην
πατρίδα του καγκελάριου Χέλμουτ Κόλ, ο οποίος χθες έδωσε εντολή να γίνει
λαμπρή υποδοχή στον Πρωθυπουργό μας, στην επίσκεψή του στη Βόννη. 
ΜΑΛΙΣΤΑ,
ο κ. Κολ έσπευσε σε μία ομάδα μικρών Γερμανών μαθητών που παρακολουθούσαν την
τελετή και τους σύστησε τον κ. Σημίτη ως εξής: «Ο κύριος είναι ο Πρωθυπουργός
της Ελλάδας και ξέρει τη Γερμανία καλύτερα... κι από μένα»! 
ΚΑΙ το
επιστέγασμα: Ως και τη γραβάτα του κ. Σημίτη ίσιωσε ο πολύς Γερμανός
καγκελάριος ­ τέτοια θέρμη! 
ΑΠΙΣΤΕΥΤΟ κι όμως γερμανικό: Στο επίσημο γεύμα, στην Καγκελαρία, μετά τη
λήξη των συνομιλιών Σημίτη - Κολ, το Πρωτόκολλο τηρήθηκε ως λίγο πριν από το
τέλος. Ο καγκελάριος είχε υψώσει το ποτήρι με τη σαμπάνια, είχε ευχηθεί όρθιος
στον ελληνικό λαό και τον κ. Σημίτη, όπως προβλέπεται, οπότε... ξανασηκώνεται
και λέει ότι επειδή είναι ένας απλός άνθρωπος, θα κάνει και κάτι εκτός
Πρωτοκόλλου. 
ΤΙ ΕΚΑΝΕ; Ύψωσε και πάλι το ποτήρι του και ευχήθηκε στην
υγειά του κ. Γ. Παπανδρέου ­ που τα 'χασε προς στιγμήν, όπως και οι υπόλοιποι
Έλληνες του τραπεζιού (Σημίτης, Θέμελης και ο πρεσβευτής Μπουρλογιάννης). 
ΜΑΛΙΣΤΑ, μετά, του είπε πόσο εκτιμούσε τον πατέρα του!.. 
ΟΛΕΣ ΤΙΣ ΗΜΕΡΕΣ του Πάσχα στα
στρατόπεδα θα τις περάσει ο υπουργός Άμυνας κ. Α. Τσοχατζόπουλος ­ ανήμερα θα
περάσει από το στρατόπεδο της Αεροπορίας στην Τρίπολη, μετά θα πάει στον
Ναύσταθμο, μετά στον Ασπρόπυργο με τους αλεξιπτωτιστές και θα καταλήξει στο
στρατόπεδο «Παύλος Μελάς», στη Θεσσαλονίκη! Τη Δευτέρα θα ξεκουραστεί ­ και
την Τρίτη του Πάσχα φεύγει για Αλβανία, για να ευχηθεί από κοντά στους
στρατιώτες του ελληνικού τάγματος. 
ΣΕ ΟΙΚΕΙΟ περιβάλλον βρέθηκε χθες, στη σύνοδο των υπουργών
Βιομηχανίας στο Λουξεμβούργο, η κ. Βάσω Παπανδρέου ­ βλέπετε, ήταν εκεί οι
«παλιές καραβάνες» της Ευρωπαϊκής Επιτροπής, όπως οι κ.κ. Βαν Μιρτ και
Μπάνκερμαν. Αγκαλιές, φιλιά, ε, «πέρασε» ευνοϊκά για τη χώρα μας και η υπόθεση
των ναυπηγείων, ύστερα από αρκετές δυσκολίες, οπότε γιόρτασε πρόωρα η
υπουργός. 
ΑΝ ΚΑΙ, ΩΣ
ΓΝΩΣΤΟΝ, ένας Καραμανλής δεν αποκαλύπτει ποτέ τις προθέσεις του, μπορούμε
να σας πληροφορήσουμε ότι ο πρόεδρος της Ν.Δ. θα περάσει τις γιορτές στη
Θεσσαλονίκη ­ το πρόγραμμά του περιλαμβάνει εκκλησιασμό σε διαφορετική
εκκλησία κάθε βράδυ και βεβαίως βόλτες στους δρόμους και στάσεις για καφέ,
αλλά και ούζο στα Λαδάδικα. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15822N041</ED>
<ID>
ID:171049

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N04&aa=1</URL></REF>


Article

<CATEGORY>vin05</CATEGORY>

 <H2>Υστερόγραφα</H2>

ΑΘΑΝΑΤΗ ΕΛΛΑΔΑ: Για 4η ημέρα χθες,
στο Κέντρο Τύπου του Συμβουλίου της Ευρώπης, στο Στρασβούργο, μοιραζόταν η
επίσημη ανακοίνωση κατά Στεφανόπουλου της τουρκικής κοινοβουλευτικής
αντιπροσωπείας ­ και η Αθήνα, που ρωτήθηκε κατ' επανάληψη, «συμβούλευε» να μη
μοιράζεται η απαντητική δήλωση του επικεφαλής της ελληνικής αντιπροσωπείας,
του κ. Ντ. Βρεττού! 
ΓΙΑ ΤΗΝ ΑΚΡΙΒΕΙΑ, «η Αθήνα» ­ όπου Αθήνα, οι γνωστοί
σύμβουλοι, παρασύμβουλοι και λοιποί ­ συμβούλευε στην αρχή ότι δεν έπρεπε να
υπάρξει καν ελληνική απάντηση! 
ΚΙ ΟΤΑΝ Ο κ. Βρεττός δεν συνεμορφώθη προς
τας υποδείξεις, δημιουργήθηκε άλλο πρόβλημα: βουλευτές - μέλη της
αντιπροσωπείας μας διαμαρτυρήθηκαν επειδή... έκανε δήλωση για να απαντήσει
στις τουρκικές αιτιάσεις χωρίς... να τους ρωτήσει! 
ΟΠΩΣ ΕΙΝΑΙ ΣΑΦΕΣ, εκεί
που τελειώνει η διπλωματία αρχίζει η αθάνατη Ελλάς.. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15822N042</ED>
<ID>
ID:171078

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N04&aa=2</URL></REF>


Article

<CATEGORY>vin02</CATEGORY>

 <H2>Μ. Παρασκευή</H2>

<AUTHOR>ΛΕΥΤΕΡΗ Π. ΠΑΠΑΔΟΠΟΥΛΟΥ</AUTHOR>

ΦΤΑΣΑΜΕ στη Μεγάλη
Παρασκευή και ­ πώς τα κατάφερα; ­ δεν πρόφτασα να γράψω ούτε μια λέξη για την
Εβδομάδα των Παθών. Και συνήθισα, από παιδί ­ αχ, μωρέ μάνα... ­, να σκέφτομαι
άλλα πράγματα από τα καθημερινά και τα τετριμμένα αυτήν την εβδομάδα. Συνήθισα
ν' ακούω τον ήχο της καμπάνας και να συγκινούμαι. Να περνάω από εκκλησία και
ν' ανάβω ένα κεράκι. Να κάνω τον σταυρό μου και να ηρεμώ. 
Ώς εδώ, όμως.
Σήμερα η πολιτική, η κοινωνία, η τέχνη κι ό,τι άλλο βάλει ο νους, έξω απ' τη
στήλη. Σήμερα τούτη η γωνιά της εφημερίδας, μόνο για τη Μεγάλη Παρασκευή. Μια
μέρα τον χρόνο, τούτη τη μέρα, το 'χω σαν τάμα να είμαι σε «στάση
προσοχής». Για το «γλυκύ έαρ». Το «γλυκύτατον τέκνον», που το κάλλος του
«έδυ»... Σε στάση προσοχής, όντως. Σαν τους χαρτοπαίκτες των συνοικιακών
καφενείων, που επί 364 ημέρες κλέβουν, τσακώνονται, βλαστημάνε, αλλ' από τη
νύχτα της Μεγάλης Πέμπτης κρεμάνε τον βαλέ με μια κλωστή από το ταβάνι κι
αφήνουν την τράπουλα να ξεκουραστεί. Σαν τα κορίτσια του έρωτα, που από
σεβασμό, επίσης, αυτό το 24ωρο ρίχνουν τα μάτια κάτω και ξεχνάνε τους πελάτες
τους... 
Θα 'θελα, από τη Δευτέρα που μας πέρασε, να είμαι στα Ιεροσόλυμα.
Στα Ιεροσόλυμα, μέσα από τα τείχη. Τι πόλη!.. Τι ατμόσφαιρα!.. Όλες οι φυλές,
για προσκύνημα! Αλλά και εκατοντάδες έμποροι, «έξω από τους ναούς», να
διαλαλούν την πραμάτεια τους και να κάνουν φωνακλάδικα παζάρια, στα κατώφλια
των μαγαζιών τους... 
Νομίζω ότι κι ο άπιστος, ακόμη, στα Ιεροσόλυμα νιώθει
κάτι στα σωθικά του να σαλεύει. Αισθάνεται την καρδιά του να χτυπάει, τρυφερά,
γλυκά, παιδικά. Κι αν είναι Έλληνας, σχεδόν καμαρώνει. Γιατί η γλώσσα
μας κυριαρχεί. Στις επιγραφές, ιδίως. Ώς και το λατινικό «Πραιτώριο», όπου
σύρθηκε ο Ναζωραίος, στα ελληνικά είναι γραμμένο. 
Αλλά κι εδώ, σ' αυτήν τη
μοναδική χώρα, η Μεγάλη Εβδομάδα, στην ύπαιθρο, περισσότερο, δεν
μοιάζει καθόλου με τις άλλες. Και η Μεγάλη Παρασκευή ξεχωρίζει. Ξεχωρίζει ώς
και στην Αθήνα, όπου οι «έμποροι» όλο και πληθαίνουν και οι «ντελάληδες της
αγοράς» μάς παίρνουν τ' αυτιά. 
Είναι υπέροχα, τη νύχτα, με τους
Επιταφίους! Τα κορίτσια με τα κάνιστρα γεμάτα κομμένα γιασεμιά, οι παπάδες με
τα χρυσοστόλιστα άμφια, οι φαντάροι με τα όπλα υπό μάλης, οι μπάντες και οι
ψαλτάδες με το «Άξιον Εστί»... Ναι, είναι υπέροχα. 
Καλή Ανάσταση. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15822N045</ED>
<ID>
ID:171127

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N04&aa=5</URL></REF>


Article

<CATEGORY>vin04</CATEGORY>

 <H2>Κοσμογένεση</H2>

<AUTHOR>ΕΥΤΥΧΗΣ ΜΠΙΤΣΑΚΗΣ</AUTHOR>

Σε προηγούμενο σημείωμα («ΤΑ
ΝΕΑ», 28/3/97) αναφέρθηκα στις βασικές παραδοχές του κοσμολογικού προτύπου της
Μεγάλης Έκρηξης και στις κυριότερες αντιρρήσεις, μαθηματικές, φυσικές και
φιλοσοφικές, εναντίον αυτού του προτύπου. Αλλά το πρότυπο της Μεγάλης
Έκρηξης, παρά τις αντιφάσεις και τις αυθαίρετες παραδοχές του, έστω και αν
απορρίπτεται από μια μερίδα ειδικών, συνδέεται με μια νέα εποχή στην ιστορία
των κοσμολογικών θεωριών και των αντιλήψεων για την ύλη. 
Τα μικροσωμάτια
(πρωτόνιο, νετρόνιο, ηλεκτρόνιο, κ.λπ.) θεωρήθηκαν τώρα ως έσχατοι δομικοί
λίθοι του Σύμπαντος. Εν τούτοις η ύπαρξη έσχατων δομικών λίθων σημαίνει ότι η
ύλη δεν έχει ουσιαστικά μια ιστορία ­ ιστορία έχουν οι μακροσκοπικοί υλικοί
σχηματισμοί, ενώ οι θεμελιώδεις οντότητες είναι άχρονες, είδος παρμενίδειου
άχρονου και αμετάβλητου όντος. Μια τέτοια αντίληψη θα μπορούσε να είναι
συμβατή με το δόγμα της Δημιουργίας, αλλά βρισκόταν σε ριζική αντίφαση με τη
διαλεκτική αντίληψη για την ιστορικότητα των μορφών της ύλης. 
Η ανάπτυξη
της φυσικής των μικροσωματίων ανέδειξε τα ιστορικά όρια και την ανεπάρκεια της
άποψης κατά την οποία τα υποατομικά σωμάτια θα μπορούσαν να θεωρηθούν έσχατες
και αμετάβλητες υλικές μορφές. Αλλά η διαλεκτική σύζευξη της μικροφυσικής με
την κοσμολογία, ήταν αυτή που απέδειξε ότι η ύλη έχει μια ιστορία στον χρόνο.
Και το πρώτο «σενάριο» της αλλαγής των μορφών της ύλης, της ιστορίας της ύλης
στον χωρόχρονο, το οφείλουμε στο πρότυπο της Μεγάλης Έκρηξης. 
Πράγματι,
αυθόρμητα τείνουμε να φανταζόμαστε ότι η ύλη υπήρχε ανέκαθεν με τις μορφές που
τη γνωρίζουμε σήμερα. Αλλά κατά την υπόθεση της Μεγάλης Έκρηξης, οι σημερινές
μορφές είναι σχετικά «πρόσφατες». Σύμφωνα με το κυρίαρχο πρότυπο, πράγματι, η
εξέλιξη των μορφών της ύλης περιλαμβάνει μια σειρά περιόδους μεταμορφώσεων των
«θεμελιωδών» συστατικών της. Κατά το πρότυπο της Μεγάλης Έκρηξης,
10-43δευτερόλεπτα μετά την «αρχή του χρόνου», ο κοσμολογικός
ορίζοντας είχε ακτίνα 10-33εκατοστά. Μετά την αρχική έκρηξη
εμφανίζονται πρακτικά όλα τα μικροσωμάτια (φωτόνια, ηλεκτρόνια, πυρηνικά
σωμάτια, κ.λπ.). Ακολουθεί η περίοδος διαχωρισμού των σωματίων-αντισωματίων.
Κατά την επόμενη περίοδο εκμηδενίζονται αμοιβαία τα πυρηνικά σωμάτια και
αντισωμάτια. 10-4δευτερόλεπτα μετά την «Έκρηξη» αρχίζει η αδρονική
περίοδος, δηλαδή η περίοδος όπου κυριαρχούν τα σωμάτια που αντιδρούν με
ισχυρές αλληλεπιδράσεις. Έπεται η λεπτονική περίοδος μέχρι 15 δευτερόλεπτα
και, τέλος, η περίοδος της ακτινοβολίας (μέχρι 104έως
106έτη). Στην εποχή μας διανύουμε την αστρική περίοδο, περίοδο των
ατόμων, των πρώτων γαλαξιών και των ομάδων γαλαξιών και των αστρικών
σχηματισμών που παρατηρούμε σήμερα. 
Μπορεί κανείς να αμφισβητήσει το
κυρίαρχο πρότυπο: Τη σημαντική ιδιομορφία, την άπειρη πυκνότητα της ύλης, την
αρχή του χρόνου, κ.λπ. Μπορεί ακόμα να μη θεωρήσει ως οριστική αλήθεια το
προηγούμενο γραμμικό σενάριο. Εν τούτοις η μικροφυσική και η κοσμολογία
επιβεβαιώνουν την άποψη ότι η ύλη έχει μια ιστορία στον χώρο και στον χρόνο,
άρα ότι η έννοια του θεμελιώδους αντιφάσκει με την πραγματική ιστορία της
ύλης. 
Θα μπορούσαμε συνεπώς να ανακτήσουμε κάποιες αλήθειες από την
υπόθεση της Μεγάλης Έκρηξης, αν κατ' αρχάς δεν τη δεχθούμε ως μοντέλο του
Σύμπαντος; Η απάντηση μπορεί να είναι θετική. Πράγματι, με ποιο δικαίωμα
μιλάμε, με βάση τα πεπερασμένα παρατηρισιακά δεδομένα μας για το Σύμπαν, για
την ολότητα των όντων; Η Κοσμολογία είναι τοπική επιστήμη. Μπορεί να αποφανθεί
για το προσιτό σήμερα μέρος του Σύμπαντος: για τον κόσμο μας. Αν λοιπόν
θεωρήσουμε την Κοσμολογία επιστήμη του πεπερασμένου, τότε θα μπορούσαμε να
δεχθούμε ως υπόθεση εργασίας ότι το προσιτό σήμερα μέρος του Σύμπαντος
προέκυψε από κάποια έκρηξη, που δεν προϋπέθετε φυσικά μηδενικό ή περίπου
αρχικό όγκο και αρχή του χρόνου. Πράγματι, με βάση τη Γενική Θεωρία της
Σχετικότητας έχουν διατυπωθεί στάσιμα πρότυπα, διαστελλόμενα, συστελλόμενα και
παλλόμενα πρότυπα. Πρόκειται φυσικά για ιδεατές κατασκευές. Αλλά ένα τοπικό
κοσμολογικό πρότυπο είναι μέσα στις δυνατότητες της σημερινής επιστήμης. Και
ένα τοπικό πρότυπο θα περιλαμβάνει την ιστορία των μορφών της ύλης. Εξάλλου,
όταν λέμε ύλη, δεν εννοούμε πλέον τις μορφές που είναι κατεσπαρμένες στον
σημερινό χωρόχρονο. Η Φυσική δεν θεωρεί πλέον το κενό ως κενό, ως άρνηση του
όντος, αλλά ως μέσον, απ' όπου προκύπτουν οι γνωστές σήμερα μορφές της ύλης. Η
«δημιουργία» ύλης είναι σήμερα επιστημονική υπόθεση, η οποία δεν προϋποθέτει
Δημιουργό. 
Ο Ευτύχης Μπιτσάκης είναι ομότιμος καθηγητής του
Πανεπιστημίου Ιωαννίνων. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15822N062</ED>
<ID>
ID:171093

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N06&aa=2</URL></REF>


Article

<CATEGORY>vin04</CATEGORY>

 <H2>Ορθοδοξία
και Ευρώπη</H2>

<AUTHOR>Π. Κ ΙΩΑΚΕΙΜΙΔΗΣ</AUTHOR>

ΜΕΓΑΛΗ
Παρασκευή σήμερα. Η Μεγάλη Παρασκευή της Ορθοδοξίας είναι η πιο ξεχωριστή
ημέρα σε τρυφερότητα, ερωτισμό, γλυκύτητα, αγάπη. Το «Ω γλυκύ μου έαρ...»
είναι απαράμιλλο σε ομορφιά. Από μια άποψη, η Ορθοδοξία η ίδια είναι
ξεχωριστή, αλλά είναι ταυτόχρονα και τμήμα της ευρύτερης ευρωπαϊκής
πολιτιστικής παράδοσης. Γι' αυτό και ο γράφων θεωρεί εσφαλμένες τις απόψεις
εκείνων, εγχώριων ή ξένων διανοητών, όπως π.χ. του S. Huntington, που
προσπαθούν να αντιδιαστείλουν την Ορθοδοξία από το ευρύτερο ευρωπαϊκό
πολιτιστικό μόρφωμα. 
Η Ευρώπη δεν μπορεί να μονοπωληθεί από κανένα σύστημα
πολιτιστικών αξιών. Ασφαλώς ο πυρήνας της ευρωπαϊκής πολιτιστικής ταυτότητας
συγκροτείται από τον ορθολογισμό, την ελευθερία της σκέψης, τον σεβασμό των
ατομικών δικαιωμάτων, τη Δημοκρατία. Αξιών που έχουν τη ρίζα τους στην κλασική
ελληνική σκέψη. Ωστόσο, μια από τις κεντρικές αξίες που θέλει να υπηρετήσει η
ευρωπαϊκή ενοποίηση και επαναλαμβάνεται σταθερά σ' όλα τα κείμενα και συνθήκες
είναι αυτή της «αλληλεγγύης» ­ αξία που βρίσκεται στη ρίζα της ορθόδοξης
παράδοσης. Μια άλλη αξία, που πρόσφατα ανακάλυψε η Ευρώπη, είναι αυτή της
«επικουρικότητας» ­ που σε απλή γλώσσα σημαίνει τον σεβασμό στην αξία των
μικρών, ταπεινών πραγμάτων και ενοτήτων ­ αλλά και η αρχή αυτή, αντίθετα με
ό,τι πιστεύεται, απαντάται στον Μ. Βασίλειο (και βεβαίως στον Αριστοτέλη). Δεν
«ανακαλύφθηκε» από τον Θ. Ακινάτη και την καθολική εκκλησία. 
Ο γράφων
πιστεύει ότι ο καλύτερος τρόπος για να διαφυλάξουμε την πολιτιστική μας
ταυτότητα, όπως εκφράζεται μέσα και από την Ορθοδοξία, βρίσκεται στην πλήρη
και δυναμική συμμετοχή στα κέντρα λήψης αποφάσεων και πρωτίστως στην Ευρωπαϊκή
Ένωση. Πιστεύει στη σύνθεση και ενότητα του ευρωπαϊκού πνεύματος και στον
πολυπολιτισμικό, αλλά κοσμικό (secular) χαρακτήρα της Ευρώπης. Το δόγμα «unity
in diversity» («ενότητα μέσα από την ποικιλομορφία») αποτελεί και θα πρέπει να
αποτελεί τη θεμελιακή αρχή οικοδόμησης της Ευρώπης. Πιστεύει ότι ο Ιωάννης
Δαμασκηνός, ο Τσιτσάνης και ο Μπαχ, ο Θεοδωράκης και ο Μάλερ, ο Ελύτης και ο
Έλιοτ αποτελούν πτυχές της μεγάλης ευρωπαϊκής πολιτιστικής παράδοσης που
μπορούν να συνυπάρξουν και συνυπάρχουν... 
Ο Π.Κ. Ιωακειμίδης είναι
αναπληρωτής καθηγητής του Πανεπιστημίου Αθηνών. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15822N063</ED>
<ID>
ID:171110

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N06&aa=3</URL></REF>


Article

<CATEGORY>vin04</CATEGORY>

 <H5>ΔΕΣΜΕΥΣΗ ΟΤΙ ΔΕΝ ΘΑ ΑΣΚΗΣΟΥΜΕ ΤΟ
ΔΙΚΑΙΩΜΑ ΤΩΝ 12 ΜΙΛΙΩΝ ΖΗΤΕΙ Η ΑΓΚΥΡΑ!</H5>
<H2>Προκλητική απάντηση</H2>

<AUTHOR>ΕΙΡΗΝΗ Δ.ΚΑΡΑΝΑΣΟΠΟΥΛΟΥ</AUTHOR>

Τη δέσμευση της Αθήνας ότι δεν πρόκειται να
επεκτείνει τα χωρικά της ύδατα στα 12 μίλια ­ δικαίωμα που της παρέχεται από
το Δίκαιο της Θάλασσας ­ ζητεί προκλητικά η Άγκυρα, προκειμένου και η ίδια να
κάνει δεκτούς τους όρους που έχει θέσει η Αθήνα για τη βελτίωση των σχέσεων
των δύο χωρών. 
ΤΗΝ ΕΞΩΦΡΕΝΙΚΗ απαίτηση της Άγκυρας μετέφεραν χθες στην
Αθήνα οι απεσταλμένοι της ολλανδικής προεδρίας, οι οποίοι αναζητούν τρόπους
άρσης του ελληνικού βέτο για την κοινοτική χρηματοδότηση της Τουρκίας, εν όψει
του Συμβουλίου Σύνδεσης της ερχόμενης Τρίτης. 
Την ίδια στιγμή κυβερνητικοί
παράγοντες δεν απέκλειαν το ενδεχόμενο... ανάστασης της Επιτροπής
Εμπειρογνωμόνων, παρά τις προχθεσινές δηλώσεις του κ. Θόδωρου Πάγκαλου. 
Η
ολλανδική προεδρία άσκησε ­ και κατά τα φαινόμενα θα συνεχίσει μέχρι την Τρίτη
να ασκεί ­ πιέσεις στην Άγκυρα να δεχθεί το κείμενο της κοινής θέσης των «15»,
το οποίο καλύπτει και τις ελληνικές θέσεις, ώστε να αρθεί το βέτο. Ωστόσο η
τουρκική πλευρά ζήτησε να υπάρξει και μια δήλωση της Ελλάδας για τα 12 μίλια ­
ενώ συνέδεσε τη συμμετοχή της στην περίφημη Επιτροπή Εμπειρογνωμόνων με την
άρση του βέτο, λόγω του περιεχομένου που της προσέδωσε ο κ. Πάγκαλος. Τούρκοι
αξιωματούχοι μάλιστα εφέροντο ιδιαίτερα δυσαρεστημένοι, υποστηρίζοντας πως
«άλλα συμφωνήθηκαν στη Μάλτα και άλλα λέει τώρα η Αθήνα». 
Η Αθήνα αρνήθηκε
να συζητήσει το ζήτημα των 12 μιλίων, αλλά διπλωματικές πηγές δεν απέκλειαν το
ενδεχόμενο στα προσεχή 24ωρα να υπάρξει μια διαπραγμάτευση προεδρίας - Αθήνας
- Άγκυρας, τέτοια που να επιτρέπει στο Συμβούλιο Σύνδεσης τόσο την απεμπλοκή
του χρηματοδοτικού πρωτοκόλλου για την Τουρκία όσο και την ενεργοποίηση της
διαδικασίας με τους εμπειρογνώμονες. 
Παρά το πλαίσιο που έθεσε ο κ.
Πάγκαλος, ο αναπληρωτής υπουργός Εξωτερικών κ. Γιώργος Παπανδρέου, σε
συνέντευξή του στη γερμανόφωνη εφημερίδα «Athener Zeitung», είπε ότι «το ποιος
θα είναι ο ρόλος και οι αρμοδιότητες αυτής της επιτροπής θα το δούμε ελπίζω
σύντομα... δεν έχουμε ακόμα τελική κατάληξη. Είμαι αισιόδοξος αλλά και
επιφυλακτικός». Πρόσθεσε ακόμη ότι «υπάρχουν ενδείξεις "καλής θέλησης" από τη
μεριά της Άγκυρας και οι δηλώσεις εκατέρωθεν είναι θετικές και αποτελούν ένα
νέο πολιτικό στοιχείο». 
Ο πρόεδρος της Ν.Δ., Κώστας Καραμανλής, σε δήλωσή
του υπογράμμισε πως «οι παλινωδίες και η σύγχυση της κυβερνητικής πολιτικής σε
σχέση με το κρίσιμο θέμα των ελληνοτουρκικών σχέσεων εντείνει εύλογα τις
ανησυχίες όλων. Παρακολουθούμε προσεκτικά και στενά τις εξελίξεις στο θέμα
αυτό και θα αποτρέψουμε τυχόν επιζήμιους εθνικούς χειρισμούς της κυβέρνησης».

<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15822N071</ED>
<ID>
ID:171072

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N07&aa=1</URL></REF>


Article

<CATEGORY>vin04</CATEGORY>

 <H2>Ανδρίκος: Τα βιβλία δεν προστατεύουν τη μνήμη του πατέρα μου</H2>

ΝΕΕΣ αιχμές εναντίον της κ. Δήμητρας Παπανδρέου, αλλά και του κ. Γ. Λιάνη, για
τη συγγραφή των βιβλίων που αναφέρονται στον ιδρυτή του ΠΑΣΟΚ, άφησε χθες ο
μικρότερος γιος του Ανδρέα Παπανδρέου, Ανδρίκος. 
Στη δεύτερη συνέχεια της
ίδιας συνέντευξης, η οποία μεταδόθηκε χθες από το Mega, τόνισε με έμφαση. «Όλη
αυτή η ενέργεια που καταναλώνεται στη δήθεν στήριξη ή προάσπιση της μνήμης του
πατέρα μου, όπως η συγγραφή βιβλίων και άλλων τέτοιων ενεργειών, εάν
διοχετευόταν σε θετικούς σκοπούς, τότε πράγματι θα προστάτευαν τη μνήμη του
πατέρα μου». 
Ο κ. Ανδρίκος Παπανδρέου, αναφερόμενος και πάλι στους λόγους
για τους οποίους ο ίδιος και τα αδέλφια του διεκδικούν το σπίτι του Ψυχικού,
είπε: «Το μόνο που θέλουμε είναι να πάρουμε το σπίτι. Δεν θέλουμε χρήματα από
αυτήν την υπόθεση. Το σπίτι θέλουμε για πάντα να συνδεθεί με τον Ανδρέα. Η
Δήμητρα και αυτή είναι πολύ πιθανόν να έχει κάποια ζημία από αυτήν την
υπόθεση. Το θέμα δεν είναι εάν θα υπάρξει ζημία. Το θέμα είναι να
συνεννοηθούμε και να δώσουμε μια λύση». 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15822N073</ED>
<ID>
ID:171111

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N07&aa=3</URL></REF>


Article

<CATEGORY>vin04</CATEGORY>

 <H5>ΟΠΟΙΟ ΚΙ ΑΝ ΕΙΝΑΙ ΤΟ ΑΠΟΤΕΛΕΣΜΑ
ΟΠΟΙΟΥΔΗΠΟΤΕ ΔΙΑΛΟΓΟΥ ΘΑ ΩΦΕΛΗΘΕΙ ΜΟΝΟ Η ΤΟΥΡΚΙΑ</H5>
<H2>Κερδισμένη
μόνο η Άγκυρα</H2>

<AUTHOR>ΝΙΚΟΣΚΟΥΡΗΣ</AUTHOR>

Σε ένα
κείμενο του Τουρκικού Γενικού Επιτελείου με τίτλο «Οι Ελληνοτουρκικές σχέσεις
και η Μεγάλη Ιδέα», που έχουν στα χέρια τους οι ελληνικές αρχές από το 1975,
αναφέρεται μεταξύ άλλων: «... Σήμερα η Τουρκία, μία μεγάλη στρατιωτική δύναμη,
δεν μπορεί να υφίσταται ένα στρατηγικό στραγγαλισμό, έχει ανάγκη δημιουργίας
μιας ζώνης ασφαλείας δυτικά και νότια της Ανατολίας, που να περιλαμβάνει τα
κοντινά ελληνικά νησιά και την Κύπρο...». 
ΕΤΣΙ απλά, οι Τούρκοι
στρατοκράτες, που σχεδιάζουν και κατευθύνουν την εξωτερική πολιτική της χώρας
τους, περιγράφουν τους στρατηγικούς στόχους της Άγκυρας στην περιοχή. Το
καλοκαίρι του 1987, εξάλλου, ο τότε Τούρκος πρωθυπουργός Τ. Οζάλ, μιλώντας σε
δείπνο στη Βουλιαγμένη ενώπιον του Α. Παπανδρέου, επιχείρησε να αιτιολογήσει
την πολιτική της Άγκυρας στα θέματα του Αιγαίου. 
Η Συνθήκη της Λωζάννης,
είπε, συνομολογήθηκε μεταξύ ενός εθνικού κράτους, της Ελλάδας, και μιας
καταρρέουσας αυτοκρατορίας, της Οθωμανικής, που δεν ήταν σε θέση να
υπερασπίσει τα συμφέροντά της. Εξάλλου, οι συνθήκες της εποχής του Μεσοπολέμου
ήσαν τελείως διαφορετικές από τις σημερινές. 
Έτσι, για πρώτη φορά, Τούρκος
πρωθυπουργός μιλώντας από χειρογράφου, έθετε, εμμέσως πλην σαφώς, θέμα
αναθεώρησης των Συνθηκών που διέπουν το καθεστώς του Αιγαίου. Ακολουθώντας η
Άγκυρα μια τακτική σταδιακής προσέγγισης του αντικειμενικού της σκοπού άρχισε,
από τη δεκαετία του '60, να δημιουργεί τεχνητά προβλήματα και ένταση στην
περιοχή. 
Πρώτος στόχος ήταν η δημιουργία, διεθνώς, της εντύπωσης ότι στο
Αιγαίο υπάρχουν «προβλήματα» που πρέπει να επιλυθούν με διαπραγματεύσεις
μεταξύ των δύο μερών. Αυτό έχει επιτευχθεί σε μεγάλο βαθμό. Χαρακτηριστικά
είναι τα όσα ανέφερε στην Επιτροπή Εξωτερικών Υποθέσεων του Κογκρέσου το 1980
ο τότε υποψήφιος πρέσβης των ΗΠΑ στην Αθήνα, Σόφλι. Τα προβλήματα μεταξύ
Ελλάδας και Τουρκίας, είπε, οφείλονται σε «ασυνήθεις» γεωγραφικές ρυθμίσεις
που έγιναν κατά το παρελθόν στην περιοχή. Άποψη για την οποία η κυβέρνηση
Ράλλη τον χαρακτήρισε persona non grata. 
Παράλλληλα με τους διπλωματικούς
της ελιγμούς, η Άγκυρα εκτοξεύει απειλές και ασκεί στρατιωτική πίεση εις βάρος
μας, με τη χρησιμοποίηση κυρίως αεροπορικών δυνάμεων και την εκτέλεση
προκλητικών ασκήσεων γύρω από τα νησιά μας. 
Σκοπός της τακτικής αυτής
είναι ο εκφοβισμός και η κόπωση της ελληνικής πλευράς, με τελική επιδίωξη να
συρθούμε σε «συζητήσεις» εφ' όλης της ύλης. Διαπραγματεύσεις που θα διεξαχθούν
όχι με βάση το Διεθνές Δίκαιο και τις υφιστάμενες Συνθήκες, αλλά με
γεωπολιτικά κριτήρια και τον τρέχοντα συσχετισμό ισχύος στην περιοχή. 
Φαίνεται ότι τελευταία η θεωρία του «διαλόγου» με την Τουρκία κερδίζει έδαφος
και εμφανίζεται περίπου σαν μονόδρομος. Ορισμένοι μάλιστα θιασώτες της
αντίληψης αυτής, στην προσπάθειά τους να επηρεάσουν την κοινή γνώμη, μας
θυμίζουν με νόημα τον ατυχή πόλεμο του 1897... 
Βεβαίως, από ελληνικής
πλευράς τίθενται ορισμένοι όροι για την έναρξη αυτού του «διαλόγου». Η Άγκυρα
εμφανίζεται επί του παρόντος διστακτική να τους αποδεχθεί. Η εκτίμηση είναι
ότι τελικά θα συμφωνήσει σε μία γενικόλογη διατύπωση αποδοχής τους. Παγίως,
άλλωστε, η Τουρκία ισχυρίζεται ότι η Ελλάδα είναι εκείνη που παραβιάζει τις
Διεθνείς Συνθήκες. 
Είναι φανερό ότι η ουσία δεν βρίσκεται στο αν η Άγκυρα
αποδεχθεί τις προϋποθέσεις ενάρξεως του διαλόγου, αλλά αν στην πράξη
αποκηρύξει την επεκτατική της πολιτική. Η κρίση στα Ίμια και η θεωρία των
γκρίζων ζωνών στο Αιγαίο δεν επιτρέπουν, δυστυχώς, αισιόδοξες προβλέψεις. Πού,
λοιπόν, μπορούν να οδηγήσουν οι «συνομιλίες» κάτω από τις σημερινές συνθήκες;

Είναι φανερό ότι, για να καταλήξουν σε συμφωνία, πρέπει η ελληνική πλευρά
να προβεί σε υποχωρήσεις. Αυτές, για να συμφωνήσει η Άγκυρα, πρέπει να
επιφέρουν αλλαγές του status quo στο Αιγαίο ή να δίδουν ερμηνείες των διεθνών
Συνθηκών, που να την ικανοποιούν. Μήπως, όμως, πρέπει να πληρώσουμε το τίμημα
αυτό προκειμένου να διασφαλίσουμε την ειρήνη και να ξεφύγουμε από τον φαύλο
κύκλο των εξοπλισμών; Η απάντηση είναι, δυστυχώς, αρνητική. Έχοντας η Τουρκία
επιτύχει, σε πρώτο στάδιο, ευνοϊκές γι' αυτήν ρυθμίσεις στο Αιγαίο, είναι
βέβαιο ότι θα συνεχίσει, από προωθημένες πλέον θέσεις, την προέλασή της προς
τον τελικό της στόχο... 
Αν οι διαπραγματεύσεις οδηγηθούν σε αδιέξοδο, πάλι
η Άγκυρα θα είναι κερδισμένη. Γιατί και μόνη η καταγραφή των «προβλημάτων» από
μία επιτροπή εμπειρογνωμόνων σημαίνει ότι αναγνωρίζουμε την ύπαρξή τους. Η
αναγνώριση από τη χώρα μας των «προβλημάτων» (πέραν εκείνου της οριοθέτησης
της υφαλοκρηπίδας) θα σηματοδοτήσει την έναρξη νέου κύκλου πιέσεων για την
επίλυσή τους με διαπραγματεύσεις. Εξάλλου, τυχόν αποτυχία του «διαλόγου» θα
έχει σαν συνέπεια την αύξηση της έντασης στην περιοχή με απρόβλεπτες συνέπειες
που, ενδεχομένως, θα δώσουν την ευκαιρία στον διεθνή παράγοντα να επιβάλει τη
λύση που από καιρό επιδιώκει... 
Συνομιλίες με την Άγκυρα με οποιαδήποτε
προμετωπίδα πάνω στα «προβλήματα» που η ίδια έχει κατασκευάσει χωρίς έμπρακτες
αποδείξεις ότι αυτή έχει εγκαταλείψει τις αυτοκρατορικές της βλέψεις είναι
εθνικά βλαπτικές. 
Υπάρχει κίνδυνος, πιεζόμενοι, να αποδεχθούμε ρυθμίσεις
που θα έχουν για το Αιγαίο ανάλογες συνέπειες που είχαν για την Κύπρο οι
Συμφωνίες Ζυρίχης και Λονδίνου. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15822N081</ED>
<ID>
ID:171073

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N08&aa=1</URL></REF>


Article

<CATEGORY>vin04</CATEGORY>

 <H2>Και μετά
θάνατον, η Ανάσταση</H2>

<AUTHOR>ΑΝΤΩΝΗΣ ΣΠΗΛΙΟΠΟΥΛΟΣ</AUTHOR>

ΓΕΝΝΗΘΗΚΕ: Το 1939 στη
Ζάκυνθο. 
ΜΕΤΑΝΙΩΣΕ: Κάθε φορά που αμαρτάνει. 
ΑΓΑΠΑΕΙ: Απέραντα. 
ΧΡΩΜΑ: Μοβ. 
ΠΡΟΣΤΑΤΕΥΕΙ: Τους απελπισμένους. 
ΔΙΕΚΔΙΚΕΙ: Την
αιωνιότητα. 
ΧΡΟΝΟΛΟΓΙΑ ΠΟΥ ΔΕΝ ΞΕΧΝΑΕΙ: Το 1953 στη Ζάκυνθο. 
«Ο
Χριστός ξανασταυ-ρώνεται» κάθε μέρα στην εποχή μας, υποστηρίζει ο Μητροπολίτης
Ζακύνθου, Χρυσόστομος. Δεν φοβάται τον θάνατο «γιατί υπάρχει η Ανάσταση».
Συνιστά στον Πρωθυπουργό Κ. Σημίτη «ειλικρίνεια στον κοινωνικό διάλογο». Και
θεωρεί τον Κωνσταντίνο Καβάφη «μια παρεξηγημένη προσφορά», καθώς και τον
«άκρατο νεωτερισμό ως εχθρό της Ορθοδοξίας». 
ΕΡ.: Μεγάλη Παρασκευή... 
ΑΠ.: Η θυσία για τον άνθρωπο. 
ΕΡ.: Ο Χριστός ξανασταυρώνεται... 
ΑΠ.:
Κάθε μέρα. 
ΕΡ.: Το μήνυμα της Ανάστασης; 
ΑΠ.: Το πέρασμα από τον τάφο.

ΕΡ.: Μετά τον θάνατο τι; 
ΑΠ.: Η αιωνιότητα. 
ΕΡ.: Τι είναι αμαρτία
για σας; 
ΑΠ.: Η αγνωμοσύνη. 
ΕΡ.: Έχετε αμαρτήσει; 
ΑΠ.: Πολλές
φορές. 
ΕΡ.: «Δελφίνος» για τον αρχιεπισκοπικό θρόνο; 
ΑΠ.: Όχι. Το
αφήνω σε άλλους. 
ΕΡ.: Πόσο είστε μοναχός και πόσο κοσμικός; 
ΑΠ.: Όσο η
επισκοπική ιδιότητα επιτρέπει το δεύτερο. 
ΕΡ.: Φοβάστε τον θάνατο; 
ΑΠ.: Όχι, γιατί υπάρχει Ανάσταση. 
ΕΡ.: Τι θα λέγατε στον Πρωθυπουργό Κώστα
Σημίτη; 
ΑΠ.: Ειλικρίνεια στον κοινωνικό διάλογο. 
ΕΡ.: Τι διαβάζετε
περισσότερο; 
ΑΠ.: Τους πατέρες της Εκκλησίας. 
ΕΡ.: Σας έχουν
συκοφαντήσει; 
ΑΠ.: Πάλιν και πολλάκις. 
ΕΡ.: Τι θα λέγατε σ' έναν φορέα
του AIDS; 
ΑΠ.: Κουράγιο. 
ΕΡ.: Σ' έναν τοξικομανή; 
ΑΠ.: Επιστροφή,
μπορείς. 
ΕΡ.: Αλβανία... 
ΑΠ.: Συμπάθεια και προβληματισμός. 
ΕΡ.:
Ζάκυνθος... 
ΑΠ.: Το λιμάνι μου. 
ΕΡ.: Αθήνα... 
ΑΠ.: Λιγότερο
ανθρώπινη. 
ΕΡ.: Κωνσταντίνος Καβάφης; 
ΑΠ.: Μια παρεξηγημένη προσφορά.

ΕΡ.: Νίκος Καζαντζάκης; 
ΑΠ.: Πάντα επίκαιρος. 
ΕΡ.: Ποια άποψη
έχετε για την καύση των νεκρών; 
ΑΠ.: Δεν επεκράτησε για την Εκκλησία μας.

ΕΡ.: Έχετε κακίες; 
ΑΠ.: Ανθρώπινο. 
ΕΡ.: Να εισαχθεί στα σχολεία η
σεξουαλική αγωγή; 
ΑΠ.: Νομίζω ότι το ένστικτο οδηγεί. 
ΕΡ.: Τι δεν
συγχωρείτε; 
ΑΠ.: Τον αμετανόητο. 
ΕΡ.: Η γυναίκα για σας; 
ΑΠ.:
Απαγορευμένος καρπός. 
ΕΡ.: Τι βλέπετε στην τηλεόραση; 
ΑΠ.: Ειδήσεις.

ΕΡ.: Πόσο κοντά στον άνθρωπο είναι η Εκκλησία; 
ΑΠ.: Θα 'πρεπε να είναι
περισσότερο. 
ΕΡ.: Ο εχθρός της Ορθοδοξίας; 
ΑΠ.: Ο άκρατος νεωτερισμός.

ΕΡ.: Έχετε ώρες μοναξιάς; 
ΑΠ.: Δυστυχώς, όχι. 
ΕΡ.: Τι λέτε στην
προσευχή σας; 
ΑΠ.: Ευχαριστώ Θεέ μου που με άφησες σήμερα και έζησα. Αν με
χρειάζεσαι, άφησέ με και αύριο. 
ΕΡ.: Έχετε πειρασμούς; 
ΑΠ.: Ασφαλώς.

ΕΡ.: Το Πάσχα σάς θυμίζει κάτι από την παιδική σας ηλικία; 
ΑΠ.: Όλους
τους ανθρώπους το Πάσχα τους γυρίζει πίσω. 
ΕΡ.: Οι γυναίκες να
χειροτονούνται ιερείς; 
ΑΠ.: Όχι. Ο χριστιανισμός ανύψωσε τη γυναίκα αλλά
δεν της ανέθεσε αυτή την αποστολή. 
ΕΡ.: Πόσο πιστός είναι ο λαός της
Ζακύνθου; 
ΑΠ.: Περισσότερο από πολλά άλλα μέρη. 
ΕΡ.: Χρειάζεται
ανανέωση η Εκκλησία; 
ΑΠ.: Θα έλεγα ναι. 
ΕΡ.: Ποια η γνώμη σας για την
ανύπαντρη μητέρα; 
ΑΠ.: Μου είναι συμπαθής. 
ΕΡ.: Αμφιλεγόμενη η
εκκλησιαστική δικαιοσύνη; 
ΑΠ.: Πολύ. 
ΕΡ.: Γιατί ο άνθρωπος φοβάται τον
θάνατο; 
ΑΠ.: Γιατί είναι απροετοίμαστος. 
ΕΡ.: Τι θα σώζατε σε
περίπτωση κατακλυσμού; 
ΑΠ.: Την εικόνα του Αγίου Διονυσίου. 
ΕΡ.: Έχετε
πρότυπο αρχιερέα; 
ΑΠ.: Τον προκάτοχό μου και γέροντά μου Χρυσόστομο τον Α'
και τον Αργολίδος Χρυσόστομο Δεληγιαννόπουλο. 
ΕΡ.: Η γνώμη σας για τους
δημοσιογράφους; 
ΑΠ.: Εκτιμώ όσους επιτελούν λειτούργημα. 
ΕΡ.: Μια
ευχή... 
ΑΠ.: Εύχομαι να γίνει ανθρώπινη και ειρηνική η ζωή μας. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15822N101</ED>
<ID>
ID:171071

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N10&aa=1</URL></REF>


Article

<CATEGORY>vin06</CATEGORY>

 <H5>ΠΑΣΧΑΛΙΝΑ ΜΗΝΥΜΑΤΑ
ΒΑΡΘΟΛΟΜΑΙΟΥ ΚΑΙ ΑΝΑΣΤΑΣΙΟΥ</H5>
<H2>Θανάτου νέκρωσιν εορτάζομεν</H2>

Το φως και η χαρά της Αναστάσεως του Κυρίου είναι η
σωτηρία της ανθρωπότητας. 
Αυτό τονίζει στο πασχαλινό του μήνυμα ο
Οικουμενικός Πατριάρχης κ. Βαρθολομαίος. 
«Εκεί όπου καλούνται οι πάντες
εις την χαράν του Κυρίου», σημειώνει ο κ. Βαρθολομαίος, «εκεί όπου ουδείς
μένει πεινών, θρηνών ή οδυρόμενος, εκεί σώζεται ολόκληρος ο άνθρωπος και η
ανθρωπότης. Συγκροτείται η πανήγυρις των πανηγύρεων της Μίας, Αγίας, Καθολικής
και Αποστολικής Εκκλησίας, όπου "θανάτου εορτάζομεν νέκρωσιν, Άδου την
καθαίρεσιν, άλλης βιοτής της αιωνίου απαρχήν, και σκιρτώντες υμνούμεν τον
αίτιον", Χριστόν τον Θεόν ημών, δι' Ου ο Θεός Πατήρ κατήλλαξεν ημάς εαυτώ».

Συνεχίζοντας, ο Οικουμενικός Πατριάρχης υπογραμμίζει: 
«Η συμφιλίωσης
του ανθρώπου με τον Θεόν, η πραγματοποιηθείσα διά της υπό του Υιού αυτού
προσλήψεως της ανθρωπίνης φύσεως, και της εν τω προσώπω του Αναστάντος Χριστού
συμπαρακαθήσεως του Θεανθρώπου εν δεξιά του Πατρός, ήνοιξεν άπασι τοις
ανθρώποις την οδόν τής μετά του Θεού προσωπικής εκάστου καταλλαγής και της
θεώσεως. Ο Χριστός εγένετο πρωτότοκος των νεκρών, πρωτότοκος των αναστημένων,
νέος Αδάμ, προσφιλής τω Θεώ, υπήκοος άχρι θανάτου, θανάτου δε σταυρού, δι' ο
και ο Θεός ανέστησεν αυτόν εκ νεκρών και εχαρίσατο αυτώ και ως ανθρώπω νέω
Αδάμ, το καθίσαι εν δεξιά Αυτού, θέσιν την οποίαν ως Υιός Μονογενής, Θεός εκ
Θεού, αυτοδικαίως κατείχεν». 
Και ο κ. Βαρθολομαίος καταλήγει: 
«Προτρεπόμεθα, όθεν και υμάς, τέκνα ημών λίαν αγαπητά, εις εκπλήρωσιν της
δοθείσης ημίν υπό του Θεού διακονίας της καταλλαγής: συμφιλωθήτε μετά του Θεού
εν Χριστώ Ιησού, όσοι εισέτι διστάζετε, και μετά πάντων των λοιπών ανθρώπων·
συμφιλιωθήτε και μεθ' εαυτών, διά να λείψη το άγχος και η αγωνία εκ της ζωής
υμών, διά να εισέλθητε εις την εκ του τάφου του Χριστού προελθούσαν νέαν ζωήν.
Είναι ζωή πλήρης χαράς. Και ειρήνης. Ζωή αναστάσιμος. Ζωή αιώνιος εν Θεώ.
ΧΡΙΣΤΟΣ ΑΝΕΣΤΗ!». 
Ο ΑΝΑΣΤΑΣΙΟΣ 
Στο δικό του πασχαλινό
μήνυμα ο κ. Αναστάσιος υπογραμμίζει: 
«Η καταλλαγή, που πραγματοποιήθηκε
διά του Σταυρού και της Αναστάσεως επεκτείνεται στις σχέσεις της ανθρωπότητας
με όλο τον πνευματικό και υλικό κόσμο, με τον οποίον είμαστε αλληλένδετοι. Ο
Κύριος συμφιλίωσε "τα πάντα", "τα επί της γης" και "τα εν τοις ουρανοίς".
Πρόκειται για μια παγκόσμια καταλλαγή. Με την Ανάσταση «τα πάντα» ανίστανται
και γίνονται καινούργια. Μια νέα κτίση αρχίζει, που έχει κέντρο της την αγάπη
του Θεού. Όποιος ενώνεται με τον Χριστό μετέχει σ' αυτή τη νέα δημιουργία. «Ει
τις εν Χριστώ, καινή κτίσις· τα αρχαία παρήλθεν, ιδού γέγονε καινά τα πάντα».
Ο κόσμος αναπλάθεται μέσα στο ολόλαμπρο φως της Αναστάσεως. 
Αποστολή και
ευθύνη της Εκκλησίας, η οποία παρατείνει στον χρόνο το έργο του Χριστού, είναι
να αποτελεί παράγοντα συμφιλιώσεως και ειρηνεύσεως μέσα στην κοινωνία, στη
συγκεκριμένη περιοχή όπου βρίσκεται, και στην καθόλου πορεία της Ιστορίας. Να
αναγγέλλει άφοβα και ελεύθερα, χωρίς σκοπιμότητες, την αλήθεια του Ευαγγελίου,
να δίνει φωνή σ' αυτούς που την έχασαν από το φόβο, να υπερασπίζεται τους
απροστάτευτους, να αγωνίζεται για την ειρήνη και τη δικαιοσύνη του Θεού, να
ιερουργεί τη «διακονία της καταλλαγής». 
Και ο Αρχιεπίσκοπος κλείνει το
μήνυμά του με ευχές: 
«Καλό Πάσχα, λοιπόν, αδελφοί μου. Ας ευφρανθούμε για
την καταλλαγή που μας δώρισε ο Σταυρωθείς και Αναστάς Κύριος. Ας τον
παρακαλέσουμε να χαρίσει το συντομότερο τη γαλήνη και τη συμφιλίωση στην
Αλβανία, για να προχωρήσουμε σε μια νέα εποχή πολιτικής σταθερότητας,
ελευθερίας, κοινωνικής δικαιοσύνης και πνευματικής αναπτύξεως. Ας χαρούμε την
ευθύνη να είμαστε και 'μεις πρεσβευτές του Θεού της Αγάπης σ' ένα κόσμο που
σπαράζεται από διχασμούς και εχθρότητες. Ας ομολογήσουμε με ενθουσιασμό το
Ευαγγέλιο της καταλλαγής, που μας εμπιστεύθηκε.». 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15822N111</ED>
<ID>
ID:171045

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N11&aa=1</URL></REF>


Article

<CATEGORY>vin02</CATEGORY>

 <H5>Γι'
αυτό, λοιπόν, πήρα δύο λαμπάδες</H5>
<H2>Σε πρώτο ενικό</H2>

<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

ΕΒΔΟΜΑΔΑ των Παθών του Χριστού. Και των δικών μου, και των δικών
μου... Δεν θέλω να είμαι τόσο ασεβής κάνοντας τέτοιες παρομοιώσεις, αλλά,
πραγματικά, κάθε χρόνο τέτοιες μέρες ζω ένα προσωπικό δράμα. Όσο ο Μανόλης, ο
μοναδικός και πολυαγαπημένος μου αναδεξιμιός, ήταν μικρό παιδάκι, όλα κυλούσαν
ομαλά. Ξεχυνόμουν στα καταστήματα κι έπαιζα την καλή νονά, όπως ακριβώς
απαιτεί το έθιμο. Ρούχα ή παιχνίδια, σοκολατένιο αυγό, τσουρέκι και λαμπάδα.
Και τι λαμπάδα. Απολύτως του γούστου μου. Τώρα, όμως, που ο Μανόλης έγινε
σωστό παλικαράκι οκτώ χρόνων, τα πράγματα δυσκόλεψαν. Η πρώτη ένδειξη
σημειώθηκε πέρυσι. Τότε, που γεμάτη χαρά τού πήγα την πιο όμορφη λαμπάδα της
αγοράς. Έτσι, τουλάχιστον, νόμιζα. Με ναύτες και καράβια ν' αρμενίζουν στα
γαλάζια νερά της φαντασίας του. Το παιδί σκοτείνιασε... Αλλά επειδή έχει
αγωγή, μού ψιθύρισε «ευχαριστώ», μου έδωσε κι ένα φιλί. Δεν παίρνω όρκο αν
ήτανε σκαστό. Υποψιασμένη καθώς ήμουν, φέτος είπα να τον πάρω τηλέφωνο.
«Μανόλη, τι λαμπάδα θέλεις να σου φέρω»; «Με τον Μπάτμαν», μού απάντησε
κατηγορηματικά. «Κι αν πουλάκι μου, δεν βρω»; πρόφερα γλυκά καταστρώνοντας ήδη
το σχέδιο εξαπάτησής του. «Ε, τότε, με τον Σπέις Τζαμ ή τον Άκσιον Μαν ή τους
Πάουερ Ρέιντζερς ή τον Νίτζα», με κατατρόπωσε ο πονηρός. Κι εγώ που πίστευα
ότι οι σταθερά φιλότιμες προσπάθειες της μαμάς του για την αισθητική αγωγή του
Μανόλη θα είχαν πιάσει τόπο... Ακούς εκεί, ο δικός μας ο Μανόλης να είναι ένα
παιδί σαν όλα της ηλικίας του. Η πρώτη μου προσπάθεια να τον ευχαριστήσω
στέφθηκε από αποτυχία. Στο κατάστημα που μπήκα ­ ξέρετε απ' αυτά που αγνοούν
το ροζ χρώμα, πουλάνε μόνον εκπαιδευτικά παιχνίδια και οι πωλητές μιλάνε κάπως
περίεργα ­ με κοίταξαν υποτιμητικά. «Μπάτμαν; Όχι, κυρία μου. Δεν έχουμε εμείς
τέτοια!». Ανέβηκε το αίμα στο κεφάλι μου για όσους υποκριτικά επιδεικνύουν
άγνοια της πραγματικότητας και πήγα κατ' ευθείαν σ' ένα πολυκατάστημα. Εκεί,
τουλάχιστον, δεν με κοίταζε κανείς. Ούτε υποτιμητικά ούτε θαυμαστικά. Σε λίγο
ο Μπάτμαν του Μανόλη ήταν αμπαλαρισμένος και μαζί του και μια δεύτερη λαμπάδα,
της αρεσκείας μου. Που ξέρω ότι δεν θα την κρατήσει ποτέ, αλλά ήταν η μόνη
λύση για να είμαστε όλοι ευχαριστημένοι... Μέρες που είναι... 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15822N112</ED>
<ID>
ID:171097

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N11&aa=2</URL></REF>


Article

<CATEGORY>vin02</CATEGORY>

 <H2>Άξιζε το
τρόπαιο</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΤΡΙΤΗ και καλή για
τον Ολυμπιακό, που από χθες το βράδυ βλέπει από ψηλά την Ευρώπη, υψώνοντας το
Κύπελλο Πρωταθλητριών. Εκεί, στο «Παλαέουρ» της Ρώμης, οι παίκτες του
Ολυμπιακού ξεδίπλωσαν την ανωτερότητά τους απέναντι στην Μπαρτσελόνα και
πέτυχαν κατάστηθα τον μεγάλο στόχο, με 73-58. Είναι, άξια, οι πρωταθλητές
Ευρώπης 1997. 
Τουλάχιστον 7.500 φίλοι της ομάδας ενίσχυσαν τους σπουδαίους
μαχητές στα 40 λεπτά τού αγώνα και έστησαν χορό στο «Παλαέουρ» και στους
δρόμους της Ρώμης, κάτω από τη λάμψη του πανάκριβου τροπαίου. Σε ολόκληρη την
Ελλάδα οι οπαδοί του Ολυμπιακού γιόρτασαν την κατάκτηση του Κυπέλλου στην
κορυφαία διοργάνωση της Ευρώπης. 
Μεγάλος ηγέτης ο Ντέιβιντ Ρίβερς.
Εκπληκτικό το παιχνίδι του σε όλη τη διάρκεια του τελικού. Κράτησε όρθιο τον
Ολυμπιακό στα πρώτα 15 λεπτά, όταν η νευρικότητα είχε επιτρέψει στους Ισπανούς
να κρατούν μικρό προβάδισμα. Και όσο περνούσε ο χρόνος, ο Ρίβερς πέρασε το
κανάλι των ισορροπιών και ανέβασε τον Ολυμπιακό στον Όλυμπο του ευρωπαϊκού
μπάσκετ. 
Ο Φασούλας, ο Σιγάλας, ο Παπανικολάου, ο Τάρλατς, ο Τόμιτς, ο
Νάκιτς, ο Βελπ, ο Μπακατσιάς και ο Γαλακτερός έγραψαν το όνομά τους με χρυσά
γράμματα στο βιβλίο περγαμηνών του Ολυμπιακού και του μπάσκετ, όπως εκφράζεται
στη χώρα μας. 
Αρχιτέκτων της επιτυχίας ο έμπειρος Σέρβος προπονητής
Ντούσαν Ίβκοβιτς, που αξιοποίησε την πενταετή υποδομή τού Γιάννη Ιωαννίδη. 
Και βέβαια πρέπει να τονισθεί η τεράστια συμβολή του προέδρου Σωκράτη Κόκκαλη
στην εξάχρονη οικοδόμηση αυτής της πανίσχυρης ομάδας, της πρωταθλήτριας
Ευρώπης. 
Ο Ολυμπιακός πήρε τη σκυτάλη από τον Παναθηναϊκό, θριαμβευτή
πέρυσι στο Παρίσι. Ευχή να την κρατήσει ή να την παραδώσει πάλι σε ελληνική
ομάδα. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15822N123</ED>
<ID>
ID:171113

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N12&aa=3</URL></REF>


Article

<CATEGORY>vin06</CATEGORY>

 <H2>Έκαναν αγορές 4 εκατ. με πλαστές πιστωτικές κάρτες</H2>

ΘΕΣΣΑΛΟΝΙΚΗ

Γραφείο Βόρειας Ελλάδας 
ΤΕΣΣΕΡΙΣ Βούλγαροι και ένας Ιταλός... θα
τίναζαν την αγορά στον αέρα, με τη διακίνηση πλαστών πιστωτικών καρτών στα
καταστήματα της Αθήνας, της Θεσσαλονίκης και άλλων πόλεων. Σύμφωνα με τις
πρώτες εκτιμήσεις, οι αγορές προϊόντων με τις πλαστές πιστωτικές κάρτες
υπερβαίνουν τα 4.000.000 δρχ. 
Η υπόθεση αποκαλύφθηκε με τον εντοπισμό
πλαστής πιστωτικής κάρτας από υπάλληλο της Εμπορικής Τράπεζας στην Αθήνα. Μετά
τις σχετικές έρευνες, το κύκλωμα εντοπίστηκε και εξαρθρώθηκε στη Θεσσαλονίκη.

Συνελήφθησαν οι Βούλγαροι Βλαντίμιρ Κίριλοφ, 30 χρόνων, Όγνιαν
Γκουγκούτκοφ, 29 χρόνων, Μπορισλάβ Καραμέλοφ, 35 χρόνων, η 30χρονη Κρουμ
Μαλακέφσκι και ο 44χρονος Ιταλός Έντζο Γκρίνι. 
Κατασχέθηκαν οκτώ πλαστές
πιστωτικές κάρτες αμερικανικών και καναδικών τραπεζών, δύο πλαστές άδειες
οδήγησης Αυστρίας, δύο κινητά τηλέφωνα που αγοράστηκαν με τις πλαστές κάρτες,
ενώ στο σπίτι όπου διαμένει η 30χρονη Βουλγάρα ­ η οποία αρνήθηκε κάθε σχέση
με την υπόθεση ­ βρέθηκαν εξάσφαιρο περίστροφο, αυτόματο υπολυβόλο και δύο
μικρά αγγεία που εμπίπτουν στον νόμο περί αρχαιοτήτων. 
Οι συλληφθέντες
ισχυρίστηκαν ότι αγόρασαν τις πλαστές κάρτες από τη Βουλγαρία. Σύμφωνα με τις
εκτιμήσεις των αστυνομικών της Ασφάλειας, που ασχολούνται με την υπόθεση, οι
πλαστές κάρτες κατασκευάστηκαν σε παράνομα εργαστήρια στη Βουλγαρία και
διακινήθηκαν μέσω του κυκλώματος στην Ελλάδα. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15822N131</ED>
<ID>
ID:171046

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N13&aa=1</URL></REF>


Article

<CATEGORY>vin06</CATEGORY>

 <H2>Διεθνείς συνεργασίες ασφάλειας</H2>

ΣΤΕΝΗ συνεργασία με ομάδες
Αμερικανών ειδικών, με σκοπό την ανταλλαγή εμπειριών, επιστημονικών δεδομένων
και μεθόδων για την πάταξη του οργανωμένου εγκλήματος, θα έχει η Ελληνική
Αστυνομία. Ομάδα Αμερικανών ειδικών βρίσκεται στη χώρα μας, ύστερα από
πρόσκληση του υπουργείου Δημόσιας Τάξης, ενώ εντός των ημερών θα αφιχθεί και
διυπηρεσιακή ομάδα εργασίας των ΗΠΑ, η οποία θα συνδράμει την Ελληνική
Αστυνομία στη βελτίωση της εκπαίδευσης και στην οργάνωση σεμιναρίων με θέματα
το οργανωμένο έγκλημα, το οικονομικό έγκλημα, τα ναρκωτικά, την πλαστογραφία,
καθώς και τις έρευνες βομβιστικών επιθέσεων. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15822N132</ED>
<ID>
ID:171076

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N13&aa=2</URL></REF>


Article

<CATEGORY>vin06</CATEGORY>

 <H2>Εκδήλωση Αρμενίων</H2>

ΜΕ ΣΥΓΚΕΝΤΡΩΣΗ διαμαρτυρίας έξω από την
τουρκική πρεσβεία έληξαν και φέτος οι εκδηλώσεις της Αρμενικής Εθνικής
Επιτροπής για την 82η επέτειο της γενοκτονίας τους από τους Τούρκους. 
Σε
καθιστική διαμαρτυρία, που πραγματοποίησαν έξω από την τουρκική πρεσβεία,
έκαψαν τουρκικές σημαίες και άναψαν δεκάδες μικρά κεριά, σχηματίζοντας τον
αριθμό 1.500.000, όσοι και οι Αρμένιοι που σφαγιάσθηκαν. Χθες το πρωί
πραγματοποίησαν και μνημόσυνο στη μνήμη των θυμάτων της γενοκτονίας. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15822N133</ED>
<ID>
ID:171098

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N13&aa=3</URL></REF>


Article

<CATEGORY>vin06</CATEGORY>

 <H5>ΞΕΝΙΑ ΚΑΛΟΓΕΡΟΠΟΥΛΟΥ</H5>
<H5>Αξέχαστες
εικόνες από τον κατοχικό Επιτάφιο</H5>
<H5>ΜΙΜΗΣ ΑΝΔΡΟΥΛΑΚΗΣ</H5>
<H5>Καμπάνες της Ανάστασης στο δρόμο για τη φυλακή</H5>
<H5>ΜΑΙΡΗ ΜΗΛΙΑΡΕΣΗ</H5>
<H5>Στη μικρή
εκκλησία της πατρικής γης</H5>
<H5>ΓΙΑΝΝΗΣ ΤΣΕΚΛΕΝΗΣ</H5>
<H5>Σ' ένα νησί του Αιγαίου...</H5>
<H5>ΛΙΛΑ ΚΑΦΑΝΤΑΡΗ</H5>
<H5>Πάσχα στο λιβάδι
</H5><H5>ΣΤΡΑΤΟΣ
ΤΖΩΡΤΖΟΓΛΟΥ</H5>
<H5>Σημαντικό και «επικίνδυνο»</H5>
<H2>Το Πάσχα που θυμάμαι...</H2>

<H3>ΕΞΙ ΓΝΩΣΤΑ ΠΡΟΣΩΠΑ
ΑΦΗΓΟΥΝΤΑΙ </H3><H3>
</H3>ΣΤΙΣ ΜΝΗΜΕΣ των παιδικών της χρόνων έχει «τοποθετήσει»
τα ξεχωριστά Πάσχα στη ζωή της η Ξένια Καλογεροπούλου. Στην εκκλησία του Αγίου
Δημητρίου στο Ψυχικό και στην Αγία Βαρβάρα, στο Χαλάνδρι, ένιωσε όλη τη
σημασία του: «Ω γλυκύ μου έαρ». 
Έστω κι αν ήταν κατοχή και η περιφορά του
Επιταφίου γινόταν μόνο ημέρα με τα κίτρινα κεριά που τον συνόδευαν
αναμμένα...Από τις εικόνες που δεν θα ξεχάσει, όπως λέει η Ξένια
Καλογεροπούλου, είναι αυτή που είδε όταν πρωτοπήγε στην εκκλησία της Αγίας
Βαρβάρας στο Χαλάνδρι. «Ήταν απόγευμα Μεγάλης Παρασκευής και ήμασταν ακόμη
στην κατοχή. Οι εικόνες ήταν λιγοστές μέσα στη εκκλησία και οι χελιδονοφωλιές
συμπλήρωναν ό,τι έλλειπε». 
«Αν και ήμουν μικρή, θυμάμαι τη συγκίνηση που
ένιωσα μέσα σ' αυτό το χώρο. 
Ξεχωριστή έχει μείνει στη μνήμη της Ξένιας
Καλογεροπούλου η Παρασκευή που στόλισε, μαζί με άλλες συνομήλικές της, τον
Επιτάφιο στον Άγιο Δημήτριο Ψυχικού και στη συνέχεια ακολούθησε ως μυροφόρα
την περιφορά του. 
«Υπήρχε μια κατάνυξη μέσα στην εκκλησία κι εμείς τα
παιδιά κάναμε το σημαντικότερο έργο τότε στη ζωή μας». <H3>
</H3>Το Πάσχα του '73 ήταν το πιο θλιβερό στη ζωή
του πολιτικού και συγγραφέα Μίμη Ανδρουλάκη. 
«Μεγάλωσα σ' έναν τόπο, όπου
οι άνθρωποι εκείνα τα χρόνια ήταν πάντα μαυροντυμένοι και γλεντούσαν με θάνατο
και μοιρολόγια. Το αληθινό τους πανηγύρι, η γιορτή του πένθους και η ύψιστη
απόλαυση της χαρμολύπης, συνδέεται με την Μεγάλη Παρασκευή κι όχι με την
Κυριακή του Πάσχα... 
Η Μεγαλοβδομάδα ήταν η επαναλαμβανόμενη αλλά μάταιη
απόπειρα των ανθρώπων να δουν το πρόσωπο του δικού τους θανάτου, να
συμφιλιωθούν μαζί του, να παρηγορηθούν για 'κείνο που θα μένει πάντα
απαρηγόρητο. Έτσι δεν είναι τυχαίο που το χειρότερο Πάσχα της ζωής μου, ο
χρόνος και η νοσταλγία το έχουν μεταμορφώσει στο καλύτερο...Ήμασταν το Μεγάλο
Σάββατο του '73 δύο φαντάροι φοιτητές κρατούμενοι, σωριασμένοι στη σκεπαστή
καρότσα ενός αρχαίου στρατιωτικού ΡΕΟ, μαζί με ποινικούς ­ μαχαιροβγάλτες,
πρεζάκηδες, λιποτάκτες. Είχαμε ξεκινήσει από το Μεταγωγών στην Αθήνα και
ακούσαμε τις καμπάνες και τα βαρελότα της Ανάστασης καθώς διασχίζαμε τα χωριά
της Δράμας, άλλοι για το στρατόπεδο της Ελευθερούπουλης κι άλλοι για τις
στρατιωτικές φυλακές της Καβάλας»... <H3>
</H3>ΑΓΙΟΣ Πέτρος Κυνουρίας. Αρκετά χρόνια πριν, η Μαίρη Μηλιαρέση,
παιδούλα ακόμα, εντυπωσιασμένη από τη φύση και τα όσα συνέβαιναν στη μικρή
εκκλησία του χωριού, «κατοχύρωσε» σε μια άκρη του μυαλού της το Πάσχα εκείνο
ως ένα από τα πιο ωραία που έχει περάσει στη ζωή της. 
Η ευλάβεια και η
συγκίνηση των απλών ανθρώπων του χωριού μπροστά από τον στολισμένο με
λουλούδια των κήπων τους Επιτάφιο, τη Μεγάλη Παρασκευή, «χαράχτηκαν» στη μνήμη
του παιδιού της πόλης, που διψασμένο ρουφούσε τα γνωστά μεν «δρώμενα», αλλά
τόσο διαφορετικά στην εκκλησία της πατρικής γης.«Όταν πρωτοπήγαμε στο χωριό
του πατέρα μου, έμεινα κατάπληκτη απ' όσα έβλεπα να γίνονται δίπλα μου τις
ημέρες της Μεγάλης Εβδομάδας», λέει η Μαίρη Μηλιαρέση. 
Η μυσταγωγία της
Μεγάλης Παρασκευής έγινε πανηγύρι το βράδυ της Ανάστασης, αλλά και το πρωινό
της Κυριακής, ανήμερα το Πάσχα. «Μετά την εκκλησία, μαζί με τους γονείς μου,
τον παππού και τη γιαγιά πηγαίναμε στο καφενείο του χωριού, όπου τρώγαμε
κουραμπιέδες και κουλούρια. Αργότερα, η χαρά της αναμονής για το πασχαλινό
τραπέζι άρχιζε από το «τσιμπολόγημα» του αρνιού που γύριζε στη σούβλα. 
</H3>ΤΟ ΠΑΣΧΑ για τον Γιάννη Τσεκλένη είναι
«δεμένο» με το Αιγαίο. Στο άκουσμα της λέξης, ο συνειρμός είναι «γνώριμος» για
τον γνωστό σχεδιαστή... 
Ένα νησί του Αιγαίου. Οποιοδήποτε. Εκεί, όπου και
αν έχω βρεθεί, όχι μόνο στη Σαντορίνη, όπου έχω το σπίτι μου, το Πάσχα είναι
μια ξεχωριστή εμπειρία για μένα και όλα μαζί αποτελούν ένα όμορφο κομμάτι από
τις αναμνήσεις μου.. 
Όταν έρχεται το Πάσχα, αν και φέτος δεν θα φύγω από
την Αθήνα, αμέσως σκέφτομαι ότι θέλω να πάω στο Αιγαίο. Μου συμβαίνει αυτό που
λέει το τραγούδι «Στο πίσω μέρος του μυαλού μου υπάρχει ένα νησί». Τις
Πασχαλιές που έχει περάσει στο Αιγαίο δεν μπορεί ο Γιάννης Τσεκλένης να τις
ξεχωρίσει. Να πει ότι στο ένα νησί ήταν γραφικά και στο άλλο όχι. Όλα μαζί
ενώνονται σε μια λέξη: Αιγαίο. <H3>
</H3>ΓΙΑ ΤΗΝ ηθοποιό
Λίλα Καφαντάρη, ένα Πάσχα στην Καρδίτσα, στη τρυφερή παιδική της ηλικία, ήταν
η αφορμή για μια ζωντανή και ατόφια γνωριμία με τα έθιμα και τις παραδόσεις
αυτών των ημερών. «Όπως τα περισσότερα παιδιά της πόλης, ήμουν αποκομμένη από
την ύπαιθρο, τον καθαρό αέρα και το ανοιχτό περιβάλλον. 
Όταν βρέθηκα
εκείνο το Πάσχα, μαζί με τους γονείς και την αδελφή μου, σ' ένα υπέροχο
καταπράσινο λιβάδι, με τα αρνιά στις σούβλες, τα κλαρίνα να παίζουν και τους
ανθρώπους με τις παραδοσιακές φορεσιές να χορεύουν, εκείνη η μέρα άρχισε να
έχει για μένα ξεχωριστή σημασία», λέει η Λίλα Καφαντάρη. 
«Η μουσική ήταν
τόσο εναρμονισμένη με την όλη ατμόσφαιρα, ενώ ώς τώρα δεν έχω ξεχάσει τη
γλυκύτητα που είχε το πρόσωπο των γυναικών που ήταν ντυμένες με παραδοσιακές
τοπικές φορεσιές και μας μοίραζαν αυγά, κουλούρια και σπιτικές ντόπιες
νοστιμιές». <H3>
</H3>ΤΟ ΠΕΡΣΙΝΟ Πάσχα ήταν από
τα σημαντικότερα και, παράλληλα, από τα πιο «επικίνδυνα» που έχει περάσει ώς
τώρα ο Στράτος Τζώρτζογλου. Ήταν μια εποχή, όπως λέει, που πήρε σημαντικές
αποφάσεις για τη ζωή και την καριέρα του. «Το περασμένο Πάσχα είπα το μεγάλο
ναι και το μεγάλο όχι. Πάρθηκαν εκείνη την εποχή σημαντικές αποφάσεις, ενώ
συνέβησαν, παράλληλα, και διάφορα "μεταφυσικά" γεγονότα που με οδήγησαν να
ακολουθήσω μια συγκεκριμένη πορεία και ν' απορρίψω μιαν άλλη. Αποφάσισα,
εκείνη τη περίοδο, ν' ανεβάσω τις "Επικίνδυνες σχέσεις", έργο που παίχτηκε τη
χειμερινή περίοδο στο θέατρο "Τζένη Καρέζη" και μετά το Πάσχα θα παρουσιασθεί
σε περιοδεία. Πάντως, το περσινό Πάσχα ήταν από τα πιο ξεχωριστά στη ζωή μου,
γιατί εκτός από "επικίνδυνο" ήταν και εξαιρετικά γλυκό και ήρεμο, αφού το
πέρασα μαζί με φίλους και ανθρώπους που αγαπώ». 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15822N141</ED>
<ID>
ID:171047

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N14&aa=1</URL></REF>


Article

<CATEGORY>vin06</CATEGORY>

 <H5>ΜΕΓΑΛΥΤΕΡΗ Η ΕΞΟΔΟΣ ΤΟΥ
ΠΑΣΧΑ</H5>
<H2>Κάθε πέρσι... και λιγότεροι</H2>

Άρχισε χθες και κορυφώνεται σήμερα η μεγάλη έξοδος των
Αθηναίων για το Πάσχα που, φέτος, σύμφωνα με όλες τις ενδείξεις, θα είναι
μεγαλύτερη από πέρυσι. Με κάθε μέσο και με σύμμαχό τους τον καλό καιρό, οι
Αθηναίοι εγκαταλείπουν κατά κύματα την πρωτεύουσα για να βρεθούν τις ημέρες
του Πάσχα στην ύπαιθρο.ΟΙ ΠΡΩΤΟΙ Αθηναίοι άρχισαν να «δραπετεύουν» από την
πρωτεύουσα νωρίς χθες το πρωί, ενώ από το απόγευμα και ώς αργά το βράδυ στα
λιμάνια, στα αεροδρόμια, στους σταθμούς των τρένων και των λεωφορείων και
στους εθνικούς δρόμους, η κίνηση ήταν ιδιαίτερα αυξημένη. 
Η Τροχαία, για
τη διευκόλυνση των οδηγών, από τις 7 χθες το πρωί ώς τις 8 το βράδυ,
παραχώρησε μια επιπλέον λωρίδα κυκλοφορίας στην Εθνική Οδό Αθηνών - Κορίνθου
(από το Δαφνί ώς τα διόδια της Ελευσίνας). 
Ώς αργά χθες το βράδυ, από τα
διόδια της Ελευσίνας, είχαν περάσει πάνω από 40.000 αυτοκίνητα. Στο ίδιο
διάστημα, από τα διόδια του Σχηματαρίου, στην Εθνική Οδό Αθηνών - Λαμίας,
πέρασαν περίπου 30.000 αυτοκίνητα. Όπως εκτιμούν οι υπεύθυνοι των διοδίων, η
κίνηση φέτος παρουσιάζεται μεγαλύτερη κατά περίπου 8%-10%, σε σχέση με το
αντίστοιχο περσινό διάστημα του Πάσχα. 
Αυξημένη κατά περίπου 15% ήταν η
κίνηση και από το λιμάνι του Πειραιά για τα νησιά του Αιγίου, την Κρήτη και τα
Δωδεκάνησα. Υπολογίζεται ότι από το μεγαλύτερο λιμάνι της χώρας αναχώρησαν
χθες περίπου 25.000 επιβάτες, ενώ από το λιμάνι της Ραφήνας άλλοι 8.000. 
Πάντως, έως το απόγευμα μεγαλύτερη δυσκολία αντιμετώπιζαν οι επιβάτες να
φτάσουν στο λιμάνι, λόγω της κυκλοφοριακής συμφόρησης στους δρόμους του
Πειραιά παρά να κινηθούν μέσα σ' αυτό. Χθες είχαν εξαντληθεί σχεδόν όλα τα
εισιτήρια προς Ηράκλειο και Χανιά, ενώ με μεγάλη δυσκολία έβρισκαν οι
ταξιδιώτες εισιτήρια για Σύρο, Τήνο και Μύκονο. 
Σημειώνεται ότι για τα
νησιά κυρίως των Κυκλάδων τα πρακτορεία δεν έβγαζαν εισιτήρια επιστροφής, με
αποτέλεσμα πολλοί επιβάτες να ανησυχούν για το ταξίδι της επανόδου τους στην
Αθήνα. 
Στο μεταξύ, πολύ μεγάλη ήταν χθες η κίνηση των ταξιδιωτών και στο
Αεροδρόμιο του Ελληνικού. Σύμφωνα με τη διευθύντρια κρατήσεων της Ολυμπιακής
Αεροπορίας, κ. Ειρήνη Λαούδη, η κίνηση του Πάσχα φέτος παρουσιάζεται αυξημένη
κατά 30% σε σχέση με πέρυσι. Χθες, εκτελέστηκαν συνολικά 12 έκτακτα
δρομολόγια, ενώ σήμερα θα γίνουν άλλες 15 έκτακτες πτήσεις προς Ηράκλειο,
Χανιά, Ρόδο (δύο), Κέρκυρα (δύο), Μυτιλήνη (δύο), Αλεξανδρούπολη, Χίο, Λήμνο,
Ζάκυνθο - Κεφαλονιά, Ιωάννινα, Μύκονο και Σαντορίνη. Η Ο.Α., για την
εξυπηρέτηση των επιβατών, προχώρησε στην ενοικίαση δύο αεροσκαφών από την JAT.
Σημειώνεται ότι το σύνολο των εκτάκτων πτήσεων που έχουν προγραμματιστεί ώς
τις 4 Μαΐου θα φτάσει τις 104 (μαζί με αυτές της Ολυμπιακής Αεροπλοΐας). Σε
όλες τις έκτακτες πτήσεις έως χθες υπήρχαν διαθέσιμα εισιτήρια. 
Με
πρόσθετα βαγόνια στα Ιντερσίτι του σιδηροδρομικού δικτύου Πελοποννήσου και
Βορείου Ελλάδος διευκολύνει ο ΟΣΕ τους ταξιδιώτες του Πάσχα. Φέτος η κίνηση
στα τρένα παρουσιάζεται αυξημένη κατά 10%, ενώ ώς χθες είχε εξαντληθεί το 98%
των εισιτηρίων για όλους τους προορισμούς. Στο μεταξύ, πολλά έκτακτα
δρομολόγια εκτελούν και τα λεωφορεία των ΚΤΕΛ. Τα δρομολόγια για τους
περισσότερους προορισμούς χθες είχαν διπλασιαστεί, ενώ το ίδιο αναμένεται να
συμβεί και σήμερα, καθώς και στα ΚΤΕΛ η αύξηση της κίνησης, σε σχέση με
πέρυσι, ξεπέρασε το 10%. 
Την ίδια στιγμή, στη Θεσσαλονίκη, με αίμα βάφτηκε
η πρώτη ημέρα εξόδου των κατοίκων των αστικών κέντρων προς την ύπαιθρο, αφού
σε δύο τροχαία δυστυχήματα στην Κεντρική Μακεδονία σκοτώθηκαν τρία άτομα και
τραυματίσθηκαν δύο. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15822N151</ED>
<ID>
ID:171048

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N15&aa=1</URL></REF>


Article

<CATEGORY>vin06</CATEGORY>

 <H2>Αρνιά με πλαστές σφραγίδες</H2>

Η... ΣΦΑΓΗ των αμνών γινόταν σε
ιδιωτικό σφαγείο στη Λεωφόρο ΝΑΤΟ, στον Ασπρόπυργο, και στη συνέχεια οι
δράστες για να αποφύγουν τις διαδικασίες και τους ελέγχους, τα σφράγιζαν με
πλαστές σφραγίδες που έδειχναν ότι είχαν περάσει από κτηνιατρικό έλεγχο. 
Στο δρόμο προς την αγορά πρόλαβαν χθες, στις 3 τα ξημερώματα, αστυνομικοί της
Αγορανομίας και μπλοκάρισαν μια μεγάλη παρτίδα και συνέλαβαν τον Λεων.
Κωστιάνη, 25 χρόνων, υπάλληλο του σφαγείου και τον Αλ. Π. Μπαλά, 24 χρόνων,
ενώ για την ίδια υπόθεση αναζητείται ο Κων. Δ. Ασγουδάκης, 44 χρόνων,
υπεύθυνος της «Α.Ε. Τροφίμων και κρεάτων Δ. Ασγουδάκης». Σε έλεγχο που έγινε
σε Ι.Χ. φορτηγό βρέθηκαν 386 νωπά αρνιά συνολικού βάρους 4.618 κιλών. 
ΑΚΑΤΑΛΛΗΛΑ 
Όργανα της Αγορανομίας Θεσσαλονίκης δέσμευσαν ως ακατάλληλα για
κατανάλωση 1.584 χαρτοκιβώτια με κατεψυγμένες κροκέτες ψαριού, κοτόπουλου και
τυριού, συνολικού βάρους τεσσάρων τόνων και 752 κιλών, ιδιοκτησίας του εμπόρου
Γ. Βασιλείου στα ψυγεία Μεϊμάρογλου, στην περιοχή της Μενεμένης. 
Στην
περιοχή του Καλοχωρίου Θεσσαλονίκης, στα ψυγεία Κλεανθίδης, δεσμεύθηκαν 910
χαρτοκιβώτια κατεψυγμένες συκωταριές αρνιών προέλευσης Ισπανίας, συνολικού
βάρους εννέα τόνων και εκατό κιλών, καθώς και 21 χαρτοκιβώτια κατεψυγμένα
κεφαλάκια αρνιών, συνολικού βάρους 250 κιλών ­ με έντονο αποχρωματισμό και
αφυδάτωση ­ ιδιοκτησίας του εμπόρου Λ. Καλεντεριάν. 
Στα ψυγεία του Κ.
Γκατσιώνα, στο Λάκωμμα Θεσσαλονίκης, δεσμεύθηκαν, εξάλλου, δύο τόνοι
γιαουρτιού και δύο περίπου τόνοι τυριού, προκειμένου να διενεργηθούν οι
απαραίτητοι έλεγχοι. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15822N152</ED>
<ID>
ID:171077

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N15&aa=2</URL></REF>


Article

<CATEGORY>vin06</CATEGORY>

 <H2>Αλλαγές στη Λ. Κηφισού</H2>

ΕΥΡΕΙΑΣ έκτασης κυκλοφοριακές
αλλαγές θα ισχύσουν από την άλλη Παρασκευή 2 Μαΐου στην περιοχή του κόμβου
Δυρραχίου, Λεωφόρου Κηφισού και Κωνσταντινουπόλεως. Οι αλλαγές είναι
απαραίτητες επειδή αρχίζουν τα έργα για την κατεδάφιση του ανισόπεδου κόμβου,
προκειμένου στη θέση του να κατασκευαστεί καινούργιος, που θα εξυπηρετεί
καλύτερα την κυκλοφορία, ενώ θα καλυφθεί και ο Κηφισός στο σημείο αυτό και θα
γίνουν έργα εκβάθυνσης και διαπλάτυνσής του. Στη θέση των δύο αερογεφυρών που
υπάρχουν σήμερα θα κατασκευαστούν δύο νέες γέφυρες συνολικού πλάτους 32
μέτρων. Προκειμένου να γίνουν όλα αυτά θα διακοπεί προσωρινά η κυκλοφορία στον
κόμβο και τα αυτοκίνητα που κινούνται από το Περιστέρι προς την Αθήνα θα
ακολουθούν τις διαδρομές από Κωνσταντινουπόλεως - Γονατά - Μεθώνης. Η κίνηση
της εθνικής οδού θα μεταφερθεί στην άλλη όχθη του ποταμού για τρεις εβδομάδες.

<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15822N153</ED>
<ID>
ID:171099

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N15&aa=3</URL></REF>


Article

<CATEGORY>vin06</CATEGORY>

 <H2>Οδική βοήθεια</H2>

ΣΕΙΡΑ έκτακτων μέτρων για τη διευκόλυνση
των εκδρομέων που θα κινηθούν στις δύο εθνικές οδούς Αθηνών - Κορίνθου και
Αθηνών - Λαμίας, τις ημέρες των εορτών, έχει προγραμματίσει η εταιρεία οδικής
βοηθείας Interamerican. 
Τα δύο ελικόπτερα του ομίλου θα βρίσκονται σε
άμεση σύνδεση με το συντονιστικό κέντρο της εταιρείας και θα ενημερώνουν
συνεχώς για την κίνηση στις δύο εθνικές οδούς. Για την κάλυψη του επαρχιακού
οδικού δικτύου στην υπηρεσία των οδηγών θα απαντούν τα τηλέφωνα 1010, 9304.444
και το κινητό τηλέφωνο 093/237000. 
Έκτακτα μέτρα για την εξυπηρέτηση των
χιλιάδων εκδρομέων έχει λάβει και η Express Service. 
Τόσο το ανθρώπινο
δυναμικό όσο και ο στόλος των οχημάτων της εταιρείας έχουν τεθεί σε επιφυλακή
για την αντιμετώπιση των έκτακτων περιστατικών. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15822N154</ED>
<ID>
ID:171114

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N15&aa=4</URL></REF>


Article

<CATEGORY>vin07</CATEGORY>

 <H5>ΤΡΙΑ ΝΕΑ ΓΚΑΛΟΠ
ΦΕΡΝΟΥΝ ΜΠΡΟΣΤΑ 21 ΜΟΝΑΔΕΣ ΤΟΝ ΜΠΛΕΡ</H5>
<H2>Φρούδες ελπίδες για τους Τόρις</H2>

Είκοσι τέσσερις ώρες
κράτησαν οι ελπίδες των Βρετανών Συντηρητικών, επειδή χθες τρεις νέες
δημοσκοπήσεις αλλάζουν δραστικά την εικόνα, δίνοντας πρωτοπορία 21 μονάδων
στους Εργατικούς.ΣΥΜΦΩΝΑ με τις δημοσκοπήσεις που διενεργήθηκαν για το
τηλεοπτικό «Κανάλι 4» και τις εφημερίδες «The Times» και «The Daily Telegraph»
η διαφορά μεταξύ του Εργατικού και του Συντηρητικού Κόμματος κυμαίνεται από 19
έως 21 εκατοστιαίες μονάδες. 
Η έρευνα που έγινε για το «Κανάλι 4» από το
ινστιτούτο Γκάλοπ δείχνει ότι το ποσοστό του Εργατικού Κόμματος μειώθηκε κατά
4 μονάδες την τελευταία εβδομάδα, ενώ η δημοσκόπηση που δημοσιεύεται από την
«Daily Telegraph» ­ και διενεργήθηκε επίσης από το ινστιτούτο Γκάλοπ ­ δείχνει
ότι η μείωση του ποσοστού των Εργατικών είναι της τάξεως μόλις του 1%. 
Αντίθετα η έρευνα που έγινε για την εφημερίδα «The Times» από το ινστιτούτο
MORI, δείχνει ότι η διαφορά που χωρίζει το Εργατικό από το Συντηρητικό Κόμμα
αυξήθηκε την τελευταία εβδομάδα. 
Η δημοσκόπηση του «Καναλιού 4» δίνει στο
Εργατικό Κόμμα το 50% των ψήφων και στο Συντηρητικό το 31%. 
Τέλος, η
δημοσκόπηση που δημοσιεύεται στην εφημερίδα «The Telegraph» δίνει στο Εργατικό
Κόμμα ποσοστό 50%, έναντι 30% του Συντηρητικού. 
Η έρευνα που δημοσιεύεται
στην εφημερίδα «The Times» δείχνει ότι το Εργατικό Κόμμα συγκεντρώνει ποσοστό
48%, έναντι 27% του Συντηρητικού Κόμματος. 
Την Τετάρτη η εφημερίδα «The
Guardian» δημοσίευσε δημοσκόπηση του ινστιτούτου ICM, σύμφωνα με την οποία η
διαφορά που χωρίζει τα δύο κόμματα μειώθηκε μόλις στο 5%. 
Πάντως το
ινστιτούτο Γκάλοπ σημειώνει ότι οι μισοί ψηφοφόροι δηλώνουν πως δεν έχουν
αποφασίσει ακόμη ποιο κόμμα θα ψηφίσουν. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15822N401</ED>
<ID>
ID:171044

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N40&aa=1</URL></REF>


Article

<CATEGORY>vin08</CATEGORY>

 <H5>Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΜΙΛΑΕΙ ΓΙΑ ΤΟΥΣ ΕΦΟΡΙΑΚΟΥΣ
ΚΑΙ ΤΑ ΕΚΚΑΘΑΡΙΣΤΙΚΑ ΠΟΥ Θ' ΑΡΓΗΣΟΥΝ...</H5>
<H5>Υπερήφανος για τα έργα τριών άλλων</H5>
<H5>Το Ε9 είναι μία σημαντική πηγή δεδομένων
</H5><H2>ΓΙΩΡΓΟΣ ΔΡΥΣ</H2>
<H2>Τον Μάιο θα γεμίσουν τα ταμεία
</H2>
<AUTHOR>ΓΙΩΡΓΟΣ ΧΡ.ΠΑΠΑΧΡΗΣΤΟΣ</AUTHOR>

Κάθε πράγμα στον καιρό του και... τα εκκαθαριστικά από Αύγουστο ­ τουλάχιστον
για φέτος, όπως παραδέχεται και ο ίδιος ο υφυπουργός Οικονομικών κ. Γ. Δρυς,
χωρίς, ωστόσο, να «χρεώνει» την πολύμηνη καθυστέρηση σε κυβερνητικές επιλογές.

Με το πάθος ενός «προσήλυτου» δηλώνει ότι «η κυβέρνηση δεν έχει κάνει
λάθη», και, βεβαίως, ότι «είναι ευχαριστημένος από την απόδοση του
κυβερνητικού έργου». Ο Γιώργος Δρυς, υφυπουργός Οικονομικών της κυβέρνησης
στον κρίσιμο τομέα της είσπραξης εσόδων, κι από τους ανθρώπους του «στενού»
πυρήνα του Πρωθυπουργού Κώστα Σημίτη, υπερασπίζεται τις κυβερνητικές επιλογές,
αλλά και τον... εαυτό του! 
Δέχθηκε πολλές επιθέσεις για το περίφημο Ε9,
αλλά έχει την ευθύτητα να αναγνωρίσει ότι «ένα μερίδιο ευθύνης στη σύνταξή του
ανήκει και σε μένα». 
Αυτή την εποχή δέχεται κριτική ­ και γκρίνιες ­ ότι
τα έσοδα είναι μικρότερα από αυτά που είχε υπολογίσει η κυβέρνηση στον κρατικό
προϋπολογισμό για το 1997. 
«Μικρότερα; Όχι δα. Το 1996, το α' τρίμηνο
εισπράξαμε 1,6 τρισ. Εφέτος, το ίδιο διάστημα 1,7 τρισ. Η αύξηση των εσόδων
είναι 6% κι εκεί βρίσκεται το πρόβλημά μας. Ότι είχαμε υπολογίσει μέση μηνιαία
αύξηση 14,6%». 
­ Να, λοιπόν, και κάτι στο οποίο
αποτύχατε. 
«Δεν πρόκειται περί αποτυχίας. Είναι συγκυριακό το
φαινόμενο. Είμαστε βέβαιοι ότι τους επόμενους μήνες η αύξηση θα είναι
μεγαλύτερη του 14,6%, ώστε να καλυφθούν οι "απώλειες" του πρώτου τριμήνου».

Ο καλός ο... έφορος τον Μάιο χαίρεται, αφήνει να εννοηθεί ο κ. Δρυς, αφού
αποκαλύπτει ότι τον Μάιο περιμένει να γεμίσουν τα ταμεία, κι από εκεί και πέρα
«οι καλύτεροι μήνες είσπραξης των εσόδων είναι ο Ιούλιος, ο Αύγουστος, αλλά
και ο Δεκέμβριος». 
Πολλοί θα σκέφθηκαν εφέτος ότι «είχαμε πολύ γλυκό
χειμώνα ­ τι ωραία», όχι όμως ο κ. Δρυς. Που λόγω του καλού χειμώνα, το
Δημόσιο απώλεσε έσοδα 26 δισ. ­ τόσο υπολογίσθηκε η απώλεια από τη μη είσπραξη
των φόρων στην τιμή του πετρελαίου θέρμανσης, αποτέλεσμα της μη κατανάλωσης
πετρελαίου λόγω του καλού καιρού από τον Ιανουάριο και μετά. 
Ο
ΑΓΡΙΟΣ ΠΟΛΕΜΟΣ 
Υπάρχουν άλλοι λόγοι για τη μείωση του ρυθμού
αύξησης των εσόδων; Πως δεν υπάρχουν. 
«Η χαλάρωση του υπάρχοντος
εισπρακτικού μηχανισμού», είναι η κομψή διατύπωση που χρησιμοποιεί για να
περιγράψει τον άγριο πόλεμο υπουργείου - εφοριακών για το περιεχόμενο των
αλλαγών που έχει δρομολογήσει. Ορισμένοι μάλιστα υποστηρίζουν ότι όλος ο
καβγάς γίνεται για τη στελέχωση του ΣΔΟΕ (Σώμα Δίωξης Οικονομικού Εγκλήματος).

­ Μα δεν είναι σκληρό να κατηγορείτε μια ολόκληρη τάξη ότι σας κάνει
«λευκή» απεργία; 
«Θέλω να πιστεύω ότι όλο αυτό το πράγμα δεν
είναι οργανωμένο, ότι δεν υπάρχει συνειδητή υπονόμευση. Αλλά εμείς είμαστε
υποχρεωμένοι να λάβουμε όλα τα μέτρα». 
ΟΙ ΥΠΟΘΕΣΕΙΣ
ΔΙΑΦΘΟΡΑΣ 
Ποια είναι τα μέτρα που πρόκειται να λάβει δεν το λέει,
ανοίγει όμως τα συρτάρια του και βγάζει ειδήσεις για τη διαφθορά στο υπουργείο
Οικονομικών. Σπεύδει, βέβαια, να μιλήσει «για μια μικρή ομάδα υπαλλήλων, μια
ελάχιστη μειοψηφία που αμαυρώνει τις προσπάθειες των 22.000 υπαλλήλων του
υπουργείου Οικονομικών», αλλά αυτό δεν μειώνει τη σημασία των αποκαλύψεων.
Λοιπόν, αυτή τη στιγμή εκκρεμούν στα πειθαρχικά συμβούλια: 
* περισσότερες
από 100 υποθέσεις διαφθοράς που έχουν εντοπισθεί σε Εφορίες 
* άλλες τόσες,
που μπορεί να πλησιάζουν και τις 150, υποθέσεις που αφορούν διαφθορά στα
τελωνεία 
Αρκετές από τις υποθέσεις αυτές είναι παρελθόντων ετών, δηλαδή
πενταετίας και πάνω, και οι εμπλεκόμενοι συνεχίζουν να προσφέρουν τις
(πολλαπλές) «υπηρεσίες» τους χωρίς να τους ενοχλεί κανείς. 
­ Και γιατί
δεν εκδικάζονται; 
«Κοιτάξτε, δεν μπορώ να παρέμβω στο έργο των
υπηρεσιών και ειδικά του πειθαρχικού συμβουλίου, για πολλούς λόγους που
αντιλαμβάνεστε. Ελπίζω ότι τα πειθαρχικά θα κινηθούν με γρηγορότερους
ρυθμούς». 
­ Έχει απολυθεί κανείς υπάλληλος ποτέ; 
«Υποθέτω, ναι. Κάποιοι πρέπει να έχουν απολυθεί, αν οι υποθέσεις τους έχουν
τελεσιδικήσει». 
ΤΑ ΕΚΚΑΘΑΡΙΣΤΙΚΑ 
Κλείνοντας το κεφάλαιο
αυτό, μικρή αναφορά στις φορολογικές δηλώσεις. 
­ Πότε να
περιμένουμε εκκαθαριστικά; 
Είδηση και εδώ. Εφέτος πολλοί, το πόσοι
δεν είναι ακόμη γνωστό, θα λάβουν τα εκκαθαριστικά τους τον... Αύγουστο! 
Ευτυχώς, δεσμεύεται ότι για όσους λάβουν τον Αύγουστο τα εκκαθαριστικά θα
υπάρξει ρύθμιση για να τους δοθεί και εκείνων η δυνατότητα να πληρώσουν με
δόσεις και να μην υποχρεωθούν να καταβάλουν εφάπαξ το ποσό που τους αναλογεί.

Άλλο πρόβλημα κι αυτό: «Οι εργαζόμενοι στο ΚΕΠΥΟ δεν δέχονται να
απασχοληθούν και τα Σαββατοκύριακα αν δεν εισπράξουν ένα ποσό, και έτσι η
επεξεργασία γίνεται μόνο τις εργάσιμες ημέρες της εβδομάδας». 
ΘΕΩΡΗΤΙΚΑ, θα
μπορούσε να αισθάνεται ζήλια για τον προκάτοχό του, στο υπουργείο Οικονομικών,
Αλέκο Παπαδόπουλο. Μάλιστα, παρασκηνιακά λεγόταν ότι μια εξήγηση που έδιναν οι
συνεργάτες του «γιατί επί Παπαδόπουλου αυξάνονταν τα έσοδα», ήταν ότι «επί
Παπαδόπουλου είχαν αύξηση, επειδή έκανε συνεχώς ρυθμίσεις». Αλλά ο Γιώργος
Δρυς μοιάζει να είναι θαυμαστής του Παπαδόπουλου. Στο ερώτημα «ποιες είναι οι
τρεις μεγαλύτερες επιτυχίες της κυβέρνησης», απαντάει με δύο έργα...
Παπαδόπουλου: 
«Θεωρώ ως τομή για τη χώρα τη συνένωση δήμων και κοινοτήτων,
που με τόσο κόπο προωθεί ο υπουργός Εσωτερικών, Δημ. Διοίκησης και
Αποκέντρωσης». 
­ Δευτερο; 
«Την αποτελεσματική λειτουργία της
δημόσιας διοίκησης με τα μέτρα - σταθμούς που έχει λάβει ο υπουργός και αυτά
που προγραμματίζει να πάρει». 
Από εκεί και πέρα θεωρεί σημαντικό το έργο
που παράγει η υπουργός Ανάπτυξης Βάσω Παπανδρέου, αλλά και ο υπουργός ΠΕΧΩΔΕ
Κώστας Λαλιώτης, στα δημόσια έργα. 
­ Όλα καλά, λοιπόν; Λάθη δεν κάνει
αυτή η κυβέρνηση; 
«Κάθε ζωντανός οργανισμός κάνει λάθη. Και μην
ξεχνάτε ότι ο εχθρός του καλού είναι το καλύτερο. Αλλά, ειλικρινά το λέω, δεν
θεωρώ ότι έγιναν λάθη». 
*Έτσι είναι, αν έτσι νομίζετε, που έλεγε και ο
Πιραντέλο... 
ΕΦΕΤΟΣ η έκπληξη της Εφορίας για τους φορολογούμενους ήταν το
περίφημο Ε9, που για πολλούς μεταβλήθηκε σε ένα... μπαμπούλα. Η σημερινή
έκπληξη από το υπουργείο είναι ότι το ΚΕΠΥΟ αδυνατεί να επεξεργασθεί τα
στοιχεία του Ε9 και αναθέτει το έργο αυτό σε ιδιωτική εταιρεία. 
­ Μα
εμείς στείλαμε τα στοιχεία αυτά στην Εφορία, κ. υπουργέ. Πώς μπορεί να τα έχει
μια ιδιωτική εταιρεία; 
«Τόσο το Ε9 όσο και το έντυπο Ε8 δημιουργούν
ένα τεράστιο όγκο εργασίας στις Εφορίες. Και επειδή το Ε9 ειδικά μας δίνει
πολύ σημαντική βοήθεια για την καθιέρωση του Φόρου Μεγάλης Ακίνητης
Περιουσίας, χρειαζόμαστε έγκαιρα τα στοιχεία αυτά για να τα έχουμε στο ΚΕΠΥΟ
σε πρώτη ζήτηση. Έτσι αποφασίσαμε να καταφύγουμε σε μια ιδιωτική εταιρεία».

Αναφέρει ότι εντός των προσεχών 15 ημερών θα προκηρυχθεί διαγωνισμός για
την εταιρεία που θα αναλάβει το συγκεκριμένο έργο και υπερτονίζει τη σημασία
του εντύπου: «Θυμάστε τι είχε γίνει το 1982 επί υπουργίας του κυρίου Δρεττάκη
με τον ΦΑΠ και πώς έγινε η κατάργησή του με αποτέλεσμα το κράτος να χάσει
τεράστια έσοδα. Ε, αυτά θέλαμε να αποφύγουμε, και νομίζω ότι τα αποφύγαμε».

Αρνείται πάντως ότι υπήρξε ο «εφευρέτης» του Ε9: «Δεν είμαι εγώ ο
εφευρέτης, υπήρχε από πέρυσι. Απλώς εγώ είχα μια προσωπική συμμετοχή στη
διαμόρφωσή του. Πρέπει να σας πω πάντως ότι ανεξάρτητα από τις αντιδράσεις που
δημιούργησε το Ε9 είναι μια σημαντική πηγή δεδομένων για τη διαμόρφωση εθνικής
πολιτικής ακινήτων». 
*Τι να σημαίνει τώρα αυτό; Πάλι κανένα φόρο θα
προετοιμάζουν... 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: N44</CAT>
<ED>
Κωδικός άρθρου: A15822N441</ED>
<ID>
ID:171051

</ID><URL>http://ta-nea.dolnet.gr/neaweb/neafile.print_unique?e=A&f=15822&m=N44&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΞΙΑ ΥΨΩΣΕ ΤΟ ΤΡΟΠΑΙΟ ΣΤΗ ΡΩΜΗ</H5>
<H2>Ευρω-
Ολυμπιακός</H2>

<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15822O001</ED>
<ID>
ID:171052

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O00&aa=1</URL></REF>


Article

<CATEGORY>vin10</CATEGORY>

 <H5>ΡΙΒΕΡΣ: ΕΙΜΑΣΤΕ Η ΚΑΛΥΤΕΡΗ ΟΜΑΔΑ ΣΤΗΝ ΕΥΡΩΠΗ
</H5><H2>Έλαμψε!</H2>

<AUTHOR>ΓΙΑΝΝΗΣ ΛΑΜΠΙΡΗΣ ­ ΘΟΔΩΡΟΣ ΑΚΑΛΕΣΤΟΣ</AUTHOR>

ΓΙΑ ΤΡΙΤΗ φορά εφέτος ο
Ντέιβιντ Ρίβερς κατέκτησε τον τίτλο του πολυτιμότερου παίκτη (του απονεμήθηκε
ασημένιο πιάτο). Οι Ευρωπαίοι δημοσιογράφοι ψήφισαν για MVP τον Αμερικανό
παίκτη του Ολυμπιακού, που οδήγησε την ομάδα του στην κατάκτηση του ευρωπαϊκού
πρωταθλήματος. Οι δύο προηγούμενες φορές ήταν στην Κωνσταντινούπολη στο Ολ
Σταρ Γκέιμ των ευρωπαϊκών ομάδων και στο ΟΑΚΑ στο φάιναλ φορ Κυπέλλου. 
Πολιορκημένος σχεδόν απ' όλους τους Ευρωπαίους δημοσιογράφους ο Ντέιβιντ
Ρίβερς, συγκινημένος, με το βραβείο του καλύτερου παίκτη της διοργάνωσης στα
χέρια, τόνισε: «Ένας τίτλος είναι πάντα ένας τίτλος! Με πίεση και χαρές, όπως
απόψε. Είμαι υπερήφανος. Η δουλειά ήταν ομαδική», είπε ο Αμερικανός, ενώ, όταν
ρωτήθηκε αν θα μείνει στο λιμάνι, απάντησε: «Δεν το ξέρω ακόμα. Θα μιλήσουμε,
αλλά ανεξάρτητα απ' ό,τι γίνει, η συνεργασία μας ήταν άψογη και δεν θα ξεχάσω
ποτέ αυτή τη βραδιά. Είμαστε η καλύτερη ομάδα στην Ευρώπη. Το αξίζαμε αυτό το
τρόπαιο». 
Ο ΦΑΣΟΥΛΑΣ 
Ο Παναγιώτης Φασούλας παρακολούθησε τα
τελευταία λεπτά του αγώνα καπνίζοντας πούρο. Είπε: «Είναι μεγάλη στιγμή για
μένα. Το Κύπελλο πρέπει να το αφιερώσουμε σε αυτό τον υπέροχο κόσμο. Είναι
νωρίς ακόμη να πούμε για το επόμενο φάιναλ φορ». 
Ο ΤΟΜΙΤΣ 
«Είναι η πιο ευτυχισμένη στιγμή της ζωής μου, δήλωσε ο Μίλαν Τόμιτς.
Επιτέλους, η πολυσυζητημένη "κούπα" ήρθε στον Πειραιά. Τώρα πάμε για το
πρωτάθλημα. Το Κύπελλο είναι μεγάλη επιτυχία γιατί είναι πάνω από όλα γνήσιο
και καθαρό. Μπορεί να το χαρεί ο κόσμος του Ολυμπιακού». 
Για τον αγώνα,
τόνισε: «Για 35 λεπτά ελέγχαμε το ρυθμό του παιχνιδιού και ήρθε η πολυπόθητη
νίκη. Περάσαμε πολύ δύσκολες στιγμές, κάναμε μεγάλη προσπάθεια και, αν έλεγε
κάποιος τον Φεβρουάριο ότι θα παίρναμε το ευρωπαϊκό, θα τον περνάγανε για
τρελό». 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15822O011</ED>
<ID>
ID:171053

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O01&aa=1</URL></REF>


Article

<CATEGORY>vin10</CATEGORY>

 <H5>ΣΤΑ 50 ΤΟΥ ΧΡΟΝΙΑ Ο ΚΡΟΪΦ
ΠΑΡΑΜΕΝΕΙ ΤΟ ΙΔΙΟ ΛΑΜΠΕΡΟΣ ΚΑΙ ΔΙΑΣΗΜΟΣ ΟΠΩΣ ΚΑΙ ΤΗΝ ΕΠΟΧΗ ΠΟΥ ΜΕΣΟΥΡΑΝΟΥΣΕ
</H5><H2>Ο
Ολλανδός «πετάει» ακόμη</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

ΛΑΤΡΕΥΕΙ τον Άγιαξ, αλλά και
το Κάμπ Νόου. Την ταινία «Ο Νονός» την έχει δει δεκάδες φορές, ενώ οι δίσκοι
του Νατ Κινγκ Κόουλ και των Μπιτλς πλημμυρίζουν τις βίλες του, στη Βαρκελώνη
και το Άμστερνταμ. Μπορεί να κάθεται για ώρες μπροστά από ένα πίνακα του Βαν
Γκογκ, φορώντας τα αγαπημένα του ρούχα «Ούγκο Μπος». 
Ο Γιόχαν Κρόιφ έφτασε
αισίως στα 50 του χρόνια (γεννήθηκε στις 25 Απριλίου του 1947), διατηρώντας
ωστόσο τη λάμψη του άστρου του το ίδιο δυνατή όπως και πριν από 25 χρόνια. 
Ο Γιόχαν Κρόιφ χαρακτηρίστηκε από την ολλανδική ομοσπονδία ποδοσφαίρου το 1989
ως «ο καλύτερος ποδοσφαιριστής του αιώνα». 
Στο Μουσείο της Μαντάμ Τισό,
στο Άμστερνταμ, το ομοίωμα του Κρόιφ έχει ξεχωριστή θέση, αφού δεν είναι
μυστικό πως οι Ολλανδοί τον λατρεύουν σαν Θεό. 
Γεννημένος στη σκιά του
πάλαι ποτέ γηπέδου του Άγιαξ, Ντε Μέερ, ο Χέντρικ Γιόχαν Κρόιφ υπέγραψε το
πρώτο του συμβόλαιο με τον «Αίαντα» σε ηλικία 17 ετών. Η πρώτη του φανέλα
έφερε το νούμερο 14, με το οποίο έμελλε να γίνει γνωστός σε όλο τον κόσμο τα
επόμενα χρόνια. 
Ο Κρόιφ ήταν ένα φαινόμενο για την εποχή του, γεγονός που
το παραδέχονταν συμπαίκτες και αντίπαλοι. Χαρακτηριστικά είναι τα λόγια του
πρώην συμπαίκτη του, Βιμ Σουρμπίρ: 
«Οι αμυντικοί τον αντιμετώπιζαν πολύ
σκληρά. Αν παρακολουθούσαν μόνο το σώμα του και όχι την μπάλα τότε είχαν χάσει
το παιχνίδι. Το σώμα του πήγαινε παντού». 
ΣΤΟΝ ΑΓΙΑΞ 
Από το
1971 μέχρι το 1973 ο Κρόιφ οδήγησε τον Άγιαξ στην κατάκτηση τριών Κυπέλλων
Ευρώπης. Ο «ιπτάμενος» Ολλανδός αναδείχτηκε το 1974 για τρίτη φορά «καλύτερος
ποδοσφαιριστής της Ευρώπης», ρεκόρ ακατάρριπτο μέχρι σήμερα. Ρεκόρ αποτελεί
επίσης η κατάκτηση 11 εθνικών τίτλων. 
Όταν το 1973 ο Κρόιφ ανακοίνωσε πως
θα πάρει μεταγραφή για την Μπαρτσελόνα, στην Ολλανδία κηρύχθηκε «εθνικό
πένθος». 
Περιοδικό της εποχής είχε γράψει χαρακτηριστικά: 
«Αν έκλεβαν
τη Νυχτερινή Περίπολο του Ρέμπραντ θα στενοχωριόμασταν λιγότερο»! 
Το 1978
ο Κρόιφ εγκαταλείπει την Μπάρτσα, σχεδόν υπερχρεωμένος από τις ατυχείς
επενδύσεις του, και αποφασίζει να αγωνιστεί για δύο χρόνια στις ΗΠΑ. Στη
συνέχεια επέστρεψε στην ισπανική ομάδα Λεβάντε και το 1981 πήρε μεταγραφή και
πάλι για τον Άγιαξ. Τον επόμενο χρόνο μετακόμισε στη μεγάλη αντίπαλο, τη
Φέγενορντ, ενώ τον Μάιο του 1984 αποφάσισε να κρεμάσει τα παπούτσια του σε
ηλικία 37 ετών. 
ΟΛΑ Ή ΤΙΠΟΤΑ 
«Είμαι επαγγελματίας και δεν μπορώ
να πω πως κουράστηκα και θέλω να παίζω μόνο ένα ημίχρονο. Για μένα ισχύει ή
όλα ή τίποτα», είχε σχολιάσει τότε ο Κρόιφ 
Την περασμένη εβδομάδα αθλητικό
περιοδικό της Ολλανδίας, σε μία προσπάθεια να καταγράψει τα αρνητικά της
καριέρας του Κρόιφ, έγραψε μεταξύ άλλων πως τα μεγαλύτερα λάθη του ήταν: 
Η
αποβολή του στον αγώνα της Ολλανδίας με την Τσεχοσλοβακία το 1966, που ήταν η
πρώτη Ολλανδού διεθνή παίκτη. Η ήττα του Άγιαξ από την Μπάγερν με 8-0 σε
φιλικό παιχνίδι, το 1978, και τέλος η συμμετοχή του στον αγώνα Αγιαξ-Φέγενορντ
με τα χρώματα της δεύτερης. Στον αγώνα εκείνον ο Αγιαξ είχε επικρατήσει με...
8-2. 
Ακόμη και ένας θρύλος έχει ελαττώματα... 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15822O021</ED>
<ID>
ID:171056

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O02&aa=1</URL></REF>


Article

<CATEGORY>vin10</CATEGORY>

 <H2>Ο
Τηλυκράτης γιορτάζει με άνοδο τα γενέθλια</H2>

ΣΤΑ ΓΙΟΡΤΙΝΑ της έχει ντυθεί η πόλη της
Λευκάδας, καθώς με τη συμπλήρωση 70 χρόνων από την ίδρυση του Τηλυκράτη, είναι
έτοιμη να πανηγυρίσει την άνοδό του στη Δ' Εθνική κατηγορία. Η εντυπωσιακή
πορεία του ιστορικού συλλόγου στο εφετινό πρωτάθλημα της Α' κατηγορίας
Πρέβεζας - Λευκάδας, έχει ενθουσιάσει όλους τους «Αγιομαυρίτες», που κάθε
Κυριακή «κάνουν καντάδα» τις μεγάλες νίκες. 
Δικαιολογημένα άλλωστε. Η
ομάδα τους αρμενίζει στα καταγάλανα νερά του Ιονίου και το... σκαρί, που
έφτιαξε ο Θεσσαλός Γιάννης Γκαμπέτας, πρώην παίκτης της Λάρισας και τώρα
προπονητής του Τηλυκράτη, βρήκε απάνεμο λιμάνι στην κορυφή της βαθμολογίας.
Δύο αγωνιστικές πριν από τη λήξη του πρωταθλήματος, ο Τηλυκράτης είναι μπροστά
με 78 βαθμούς (4 από την ομάδα της Βόνιτσας), με 25 νίκες και μόνο τρεις
ισοπαλίες. Είναι αήττητος και αήττητος θέλει να ολοκληρώσει τη φετινή
«Οδύσσειά του», έχοντας βρει, πάντως, νωρίτερα τη δική του «Ιθάκη». 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15822O022</ED>
<ID>
ID:171082

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O02&aa=2</URL></REF>


Article

<CATEGORY>vin10</CATEGORY>

 <H2>Εθνική ­ Τεστ με τις Ελπίδες</H2>

ΑΠΟ ΣΗΜΕΡΑ αρχίζει η προετοιμασία
της Εθνικής ομάδας ποδοσφαίρου των ανδρών για το παιχνίδι με την Κροατία, που
θα διεξαχθεί την προσεχή Τετάρτη στο Καυταντζόγλειο (21.00). Η Εθνική
αντιμετωπίζει στο γήπεδο της Ριζούπολης (11.30) την ομάδα των Ελπίδων, χωρίς
τους Δώνη και Μαχλά, που θα ενσωματωθούν με τα άλλα μέλη της αποστολής την
Κυριακή το βράδυ. 
Οι διεθνείς θα προπονηθούν και αύριο το πρωί και θα
μείνουν ελεύθεροι έως την Κυριακή το βράδυ. Στην ομάδα έχουν κληθεί οι
Ατματζίδης, Κασάπης, Νικολαΐδης, Αποστολάκης, Ουζουνίδης, Γεωργιάδης Γ.Χ.,
Κωνσταντινίδης, Νταμπίζας, Αλεξανδρής, Ανατολάκης, Καραταΐδης, Γεωργάτος,
Μιχόπουλος, Ζαγοράκης, Φραντζέσκος, Πουρσανίδης, Μαχλάς και Δώνης. 
*** Δύο σοβαρά προβλήματα παρουσιάστηκαν
χθες στην Εθνική ομάδα των Ελπίδων, καθώς οι Μαυρογενίδης και Σωτήρης
Λυμπερόπουλος δήλωσαν τραυματίες και θα απουσιάσουν από τον αγώνα με την
αντίστοιχη της Κροατίας, την Τρίτη στην Έδεσσα. Στη θέση τους κλήθηκαν οι
Χιώτης και Σέμος. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15822O023</ED>
<ID>
ID:171102

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O02&aa=3</URL></REF>


Article

<CATEGORY>vin10</CATEGORY>

 <H5>ΤΟΝ ΤΡΟΧΑΝΑ ΠΕΡΙΜΕΝΑΝ ΟΙ ΠΑΙΚΤΕΣ, Ο
ΓΙΔΟΠΟΥΛΟΣ ΠΗΓΕ</H5>
<H2>Από άλλον
οι ευχές...</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΔΕΝ ΕΜΦΑΝΙΣΤΗΚΕ τελικά στη
χθεσινή (τελευταία πριν από το Πάσχα) προπόνηση της ΑΕΚ ο Μιχάλης Τροχανάς.
Και άρα είδηση δεν βγήκε, άσχετα αν αρκετοί (όχι όμως οπαδοί) ανέμεναν τον
μεγαλομέτοχο της ΠΑΕ. 
Το «παρών» ωστόσο έδωσε ο Στράτος Γιδόπουλος.
Δικαιολόγησε την απουσία του κ. Τροχανά, ευχήθηκε στους ποδοσφαιριστές της
Κυπελλούχου και δεν παρέλειψε όταν ρωτήθηκε να κάνει δηλώσεις. 
Φυσικά
σχετικές με το ματς της Βέροιας και το πρωτάθλημα: «Στη Βέροια μας έβριζαν 60
και ήμασταν μόνο έξι! Μόλις πλησιάζαμε έκαναν πίσω... Όσο για τον τίτλο, ακόμη
δεν έχει κριθεί, καθώς μένουν τέσσερις αγώνες. Αν ο Ολυμπιακός ελέγχει τη
διαιτησία, καλά κάνει. Και εμείς το ίδιο θα κάναμε». 
Οι προπονήσεις της
ΑΕΚ θα αρχίσουν ξανά τη Δευτέρα. Δίχως φυσικά τους διεθνείς, αλλά και τους
Αντον Ντόμπος - Τιμούρ Κετσπάγια, οι οποίοι έχουν υποχρεώσεις με τις δικές
τους εθνικές ομάδες. 
Σημειώνεται ότι από την ερχόμενη εβδομάδα θα έχουμε
εξελίξεις. Τόσο σε ό,τι αφορά τα συμβόλαια παικτών που λήγουν, όσο και σχετικά
με κάποια συνάντηση (ή επαφή;) Ραβούση - Τροχανά που φημολογείται ότι θα
γίνει. 
Τέλος η ΠΑΕ ΑΕΚ έστειλε χθες τέσσερα έγγραφα: στην επιτροπή
διαιτησίας, ζητώντας να γίνεται κλήρωση για τους παρατηρητές κάθε αγώνα, στην
ΕΠΟ, απαιτώντας να αρχίσει να ισχύει το καταστατικό, στην ΕΠΑΕ, σχετικά με την
εφαρμογή του άρθρου 17 του καταστατικού της ΕΠΟ, και επίσης στον αθλητικό
δικαστή κ. Ερωτοκρίτου. 
Η ΑΕΚ θέλει όσες υποθέσεις την αφορούν να
εκδικάζονται είτε από τον ίδιο είτε από τον αναπληρωτή δικαστή ­ όχι πάντως
από τον κ. Παπαϊωάννου, ο οποίος έβγαλε τη (γνωστή) απόφαση για τον Κατσαβό.

<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15822O031</ED>
<ID>
ID:171057

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O03&aa=1</URL></REF>


Article

<CATEGORY>vin10</CATEGORY>

 <H2>Συνάντηση
με σημασία</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΝΕΑ, καθοριστική κατά τα φαινόμενα, συνάντηση με τους παίκτες των
οποίων λήγουν τα συμβόλαια θα έχει την προσεχή εβδομάδα ο πρόεδρος του
Παναθηναϊκού, κ. Γ. Βαρδινογιάννης. Όπως είναι γνωστό, Καλλιτζάκης και Μάρκος
είχαν συζητήσει προ καιρού με τον πρόεδρο το ενδεχόμενο ανανέωσης της
συνεργασίας τους με την ομάδα του «τριφυλλιού», αλλά έκτοτε δεν υπήρξε
ουσιαστική εξέλιξη. Ο μόνος που δεν έχει κάνει προκαταρκτική συζήτηση είναι ο
Μαρίνος Ουζουνίδης, γεγονός που προκαλεί κάποια ερωτηματικά. Εν πάση
περιπτώσει, ο κ. Βαρδινογιάννης φαίνεται ότι θα ξεκαθαρίσει τις προθέσεις του,
γνωστοποιώντας στους παίκτες τι σκέπτεται να πράξει. 
Οι ίδιοι οι
ποδοσφαιριστές αποφεύγουν να μιλήσουν για το θέμα, περιμένοντας από τον
πρόεδρο να κάνει την «πρώτη κίνηση». Με δεδομένο ότι δεν υπάρχουν μεγάλα
χρονικά περιθώρια, οτιδήποτε αφορά στο μέλλον των τριών ποδοσφαιριστών θα
γίνει γνωστό το πολύ μέχρι τις 15 Μαΐου. 
*** Στην Ισπανία βρίσκεται
ο καθηγητής Αργύρης Μήτσου. Ο γιατρός του Παναθηναϊκού δήλωσε ότι θα
συμμετάσχει σε ιατρικό συνέδριο και διέψευσε φήμες οι οποίες τον ήθελαν να
ασχολείται με μεταγραφικές υποθέσεις. 
*** Αδειάζει από σήμερα η
Παιανία. Οι παίκτες έκαναν το πρωί προπόνηση και ακολούθως πήραν ρεπό. Οι
προπονήσεις θ' αρχίσουν και πάλι τη Δευτέρα του Πάσχα. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15822O032</ED>
<ID>
ID:171083

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O03&aa=2</URL></REF>


Article

<CATEGORY>vin10</CATEGORY>

 <H2>Μετά το
Πάσχα τα συμβόλαια</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΜΕΤΑ το Πάσχα η διοίκηση του
Ολυμπιακού θα καλέσει τους Ίλια Ίβιτς και Αλέξη Αλεξανδρή για το θέμα της
ανανέωσης των συμβολαίων τους. Ο Ντούσαν Μπάγιεβιτς έχει δώσει θετική εισήγηση
για την παραμονή των δύο άσων στον Πειραιά και η επόμενη κίνηση είναι να
βρεθεί η «χρυσή τομή» στο οικονομικό. 
Η συνάντηση των διοικούντων την ΠΑΕ
Ολυμπιακός με τους Ίβιτς και Αλεξανδρή πρόκειται να πραγματοποιηθεί στις αρχές
Μαΐου, οπότε θα γίνουν συζητήσεις για το οικονομικό και για τη χρονική
διάρκεια των συμβολαίων τους. Ο πρόεδρος του Ολυμπιακού Σωκράτης Κόκκαλης
είναι διατεθειμένος να ικανοποιήσει τις δύο βεντέτες της ομάδας, χωρίς ωστόσο
να κλείσει τις υποθέσεις τους με υπέρογκα ποσά. Τόσο ο Ίλια Ίβιτς όσο και ο
Αλέξης Αλεξανδρής θέλουν να παραμείνουν στον Ολυμπιακό, ενώ έχουν αναθέσει σε
μάνατζερ την υπόθεση της μεταγραφής τους σε ευρωπαϊκή ομάδα, σε περίπτωση που
ναυαγήσουν οι διαπραγματεύσεις τους με τη διοίκηση της πειραϊκής ΠΑΕ. 
Στο
μεταξύ αρχές Μαΐου θα μπει σε τελική ευθεία η επιχείρηση της ενίσχυσης του
έμψυχου δυναμικού του Ολυμπιακού. Ο Ηλίας Πουρσανίδης θα αποτελέσει την πρώτη
μεταγραφή του καλοκαιριού, ενώ καταβάλλονται προσπάθειες για την απόκτηση των
Δημήτρη Μαυρογενίδη και Βασίλη Λάκη. Οι επαφές των δύο πλευρών βρίσκονται σε
καλό δρόμο και οι δύο ποδοσφαιριστές θα ντυθούν το καλοκαίρι εκτός σοβαρού
απρόοπτου στα «ερυθρόλευκα». Τον δρόμο προς τον Πειραιά πρόκειται να
ακολουθήσουν από τον Πύργο οι Μπόζινταρ Μπάντοβιτς και Κυριάκος Τοχούρογλου.

Η χθεσινή προπόνηση έγινε υπό την επίβλεψη των Περσία - Μπουρουτζίκα. Ο
Ντούσαν Μπάγιεβιτς βρίσκεται με τη σύζυγό του στο Παρίσι για τις γιορτές του
Πάσχα. Σήμερα θα γίνει η τελευταία προπόνηση, ενώ το νέο ραντεβού των
«ερυθρόλευκων» στον Ρέντη ορίστηκε τη Δευτέρα του Πάσχα. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15822O033</ED>
<ID>
ID:171103

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O03&aa=3</URL></REF>


Article

<CATEGORY>vin10</CATEGORY>

 <H2>Η
Παρί και πάλι στον τελικό</H2>

ΕΥΚΑΙΡΙΑ να γίνει η πρώτη ομάδα που
θα κατακτήσει δύο συνεχόμενες φορές το Κύπελλο Κυπελλούχων, έχει από χθες η
Παρί Σεν Ζερμέν, μετά την πρόκρισή της στον τελικό του Ρότερνταμ (14 Μαΐου),
εις βάρος της Λίβερπουλ. 
Οι «κόκκινοι» του Ρόι Έβανς έφτασαν πολύ κοντά
στην πηγή (τελικός), καθώς προηγήθηκαν 2-0 στο 79' (Φάουλερ 12', Ράιτ), αλλά
τελικά οι Γάλλοι ήταν αυτοί που πανηγύρισαν, καθώς το σκορ δεν άλλαξε μέχρι το
90'. 
Η Παρί Σεν Ζερμέν θα αντιμετωπίσει στον τελικό την Μπαρτσελόνα, η
οποία πέρασε νικηφόρα από τη Φλωρεντία με αντίπαλο τη Φιορεντίνα (2-0). 
Το
παιχνίδι απειλήθηκε να διακοπεί όταν ο αμυντικός της Μπάρτσα Σέρχι Μπαρχουάν,
δέχθηκε κέρμα στο πρόσωπο, μετά το δεύτερο γκολ που πέτυχε η ομάδα του. Στη
συνέχεια οι ποδοσφαιριστές και των δύο ομάδων έκαναν επίδειξη... αντιαθλητικών
μαρκαρισμάτων, με αποτέλεσμα να αποβληθούν οι Ολιβέιρα (48') και Ναδάλ (83').
Τα γκολ της καταλανικής ομάδας πέτυχαν οι Φερνάντο Κόουτο (30') και Γιόζεπ
Γκουαρντιόλα (35'). 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15822O034</ED>
<ID>
ID:171116

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O03&aa=4</URL></REF>


Article

<CATEGORY>vin10</CATEGORY>

 <H2>Στην TV</H2>

«ΦΤΩΧΟ» από αθλητικές μεταδόσεις είναι το τηλεοπτικό
πρόγραμμα του τετραημέρου. Οι φίλαθλοι θα έχουν την ευκαιρία να
παρακολουθήσουν δύο αγώνες της Μπουντεσλίγκα, το φιλικό ματς που διεξάγεται
στην Ισπανία προς τιμήν του Μπόσμαν και το τέταρτο γκραν πρι της Φόρμουλα 1
που γίνεται στην πίστα της Ίμολα. 
Αναλυτικά: Σήμερα: 21.00 (SuperSport):
Λεβερκούζεν - Βέρντερ Βρέμης. Αύριο: 16.30 (SuperSport): Γκλάντμπαχ -
Στουτγκάρδη. Μεθαύριο: 15.40 (ΕΤ1): Φόρμουλα 1 (Γκραν Πρι του Σαν Μαρίνο),
22.00 (SuperSport): Επίλεκτοι Ευρώπης - Επίλεκτοι Κόσμου. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15822O035</ED>
<ID>
ID:171123

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O03&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ</H2>

<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15822O036</ED>
<ID>
ID:171129

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O03&aa=6</URL></REF>


Article

<CATEGORY>vin10</CATEGORY>

 <H5>Χαλάρωσαν τρώγοντας</H5>
<H5>Και του χρόνου με Σιγάλα</H5>
<H5>Κόντρα στους Μπουλς του Τζόρνταν τον Οκτώβριο</H5>
<H2>ΕΥΡΩΛΙΓΚΑ</H2>

ΣΕ ΕΝΑ από τα πιο ήσυχα μέρη
της Ρώμης πήγαν να γευματίσουν χθες το μεσημέρι οι παίκτες και ο προπονητής
του Ολυμπιακού, λίγες ώρες πριν από τον μεγάλο τελικό. Ο Ντούσαν Ίβκοβιτς
ήθελε με αυτόν τον τρόπο να χαλαρώσει την ομάδα, αλλά και να κάνει τους
παίκτες του να ξεφύγουν για λίγη ώρα από την ένταση και την πίεση του χθεσινού
τελικού. Ένας ακόμα λόγος που πήγαν έξω να φάνε ήταν για να είναι εντελώς
ήρεμοι μακριά από την (έστω ελάχιστη) φασαρία του ξενοδοχείου όπου διέμενε η
αποστολή. Ο «Ντούντα» είχε έτσι την ευκαιρία να ξαναμιλήσει με τους παίκτες
του, λίγο πριν από τη μεγάλη μάχη. 
Ο πρόεδρος της ομάδας, Σωκράτης
Κόκκαλης, πήγε και είδε τους παίκτες το πρωί στο ξενοδοχείο, τους ευχήθηκε
καλή επιτυχία και αναχώρησε λίγη ώρα αργότερα, αφήνοντας τις τελευταίες ώρες
στους παίκτες για να αυτοσυγκεντρωθούν ακόμα περισσότερο. 
«ΠΡΟΕΔΡΕ, του χρόνου άλλο ένα». Αυτό
ψιθύρισε ο Γιώργος Σιγάλας στον πρόεδρο του Ολυμπιακού Σωκράτη Κόκκαλη, όταν
πήγε για να τον συγχαρεί στα αποδυτήρια. Ο πρόεδρος του ΤΑΚ των «ερυθρολεύκων»
μόλις τελείωσε ο αγώνας επισκέφθηκε την ομάδα στα αποδυτήρια και έψαξε κυρίως
για τον Σιγάλα. Μόλις τον αντίκρυσε, έσκυψε να τον φιλήσει για να τον συγχαρεί
και τότε ο αρχηγός του Ολυμπιακού τού έδωσε αυτή την... απάντηση, που φαίνεται
να καθαρίζει το τοπίο στις σχέσεις του παίκτη με τη διοίκηση. 
«Ο κόσμος
του Ολυμπιακού μπορεί να περιμένει άλλα δύο Κύπελλα για εφέτος και του χρόνου
θα πάρουμε ξανά το ευρωπαϊκό μέσα στην Βαρκελώνη». 
Ο πρόεδρος του
Ολυμπιακού κ. Σωκράτης Κόκκαλης που έκανε σαν μικρό παιδί, μόλις ακούστηκε η
κόρνα της γραμματείας για τελευταία φορά μπήκε στον αγωνιστικό χώρο και
πανηγύρισε μαζί με τους παίκτες του την κατάκτηση του πρώτου ευρωπαϊκού
κυπέλλου για τον Ολυμπιακό. 
Στη συνέχεια, οι παίκτες τον σήκωσαν στα χέρια
κρατώντας το Κύπελλο και αποθεώθηκε από τους φιλάθλους. 
Και συνέχισε:
«Όταν φύγαμε από την Ελλάδα, είχα πει ότι θα πάρουμε το Κύπελλο. Αυτό έγινε
πραγματικότητα. Τη νίκη μας την αφιερώνω στον κόσμο του Ολυμπιακού και σε
όλους τους Έλληνες φιλάθλους. Ο Ολυμπιακός απέδειξε ότι αυτή τη στιγμή είναι η
καλύτερη ομάδα της Ευρώπης. Νίκησε δίκαια και καθαρά έναν πολύ μεγάλο αντίπαλο
έπειτα από μια πολύ δύσκολη πορεία, στην οποία όλοι έδωσαν το παν». 
Ο
πρόεδρος των «ερυθρολεύκων» έσταζε μέλι για τον Ντούσαν Ίβκοβιτς: «Έχουμε έναν
μεγάλο προπονητή, ο οποίος έπαιξε αναμφισβήτητα πρωταγωνιστικό ρόλο και
οδήγησε την ομάδα στην κατάκτηση του τίτλου». 
Όταν ρωτήθηκε ο Δημήτρης
Παπανικολάου αν αποτελεί το γούρι του Ολυμπιακού, απάντησε: «Μπορεί η Ευρώπη
να είναι το γούρι. Είναι πολύ νωρίς για μένα να χάνω τελικούς. Όταν μπήκαμε
στα αποδυτήρια στο ημίχρονο, είπαμε να αποβάλουμε το άγχος και θα νικήσουμε
εύκολα. Έτσι και έγινε. Συγχαρητήρια στον Ρίβερς γιατί δέχθηκε πολλές κριτικές
όλη την περίοδο και απέδειξε ότι είναι ο καλύτερος πλέι μέικερ της Ευρώπης».

«Αυτό που έγινε σήμερα, είναι ανεπανάληπτο. Δεν έγινε ούτε στο Τελ Αβίβ
ούτε στη Σαραγόσα», είπε ο αρχηγός Γιώργος Σιγάλας, ο οποίος έμεινε έκπληκτος
από τον κόσμο: «Ακούγαμε για τα εισιτήρια, αλλά δεν περιμέναμε να έχουμε τόσο
πολύ λαό. Αυτός ο κόσμος είναι το κάτι άλλο. Θα δανειστώ μια φράση από τον
Νίκο Γκάλη. Είναι η πιο ευτυχισμένη στιγμή της ζωής μου μέχρι την επόμενη».

ΤΟ
ΒΑΡΥΤΙΜΟ κύπελλο που πήρε στα χέρια του χθες το βράδυ ο Γιώργος Σιγάλας είχε
και το εισιτήριο για το 8o Μακ Ντόναλντς Όπεν που θα γίνει στο Παρίσι. Οι
«ερυθρόλευκοι» δεν χρειάζεται να περιμένουν την απόφαση για τη δεύτερη ομάδα
που θα εκπροσωπήσει την Ευρώπη. Κατέκτησαν τον ευρωπαϊκό τίτλο και μαζί το
δικαίωμα για συμμετοχή στο τουρνουά που φέρνει τη... σύγκλιση μεταξύ του ΝΒΑ
και του υπόλοιπου μπάσκετ. 
Το εφετινό τουρνουά θα γίνει στις 10-16
Οκτωβρίου 1997 στο Παρίσι και θα συμμετάσχουν οι πρωταθλητές ΝΒΑ, όπως
υποσχέθηκε προχθές ο πρόεδρος της ομοσπονδίας της εθνικής ομάδας των ΗΠΑ, Ρασκ
Γκράνικ (που όλα δείχνουν ότι θα είναι οι Σικάγο Μπουλς), η πρωταθλήτρια
Ευρώπης, οι αντίστοιχες της Αυστραλίας, της Λατινικής Αμερικής, της Αφρικής
και μια ακόμη ευρωπαϊκή ομάδα. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15822O051</ED>
<ID>
ID:171058

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O05&aa=1</URL></REF>


Article

<CATEGORY>vin10</CATEGORY>

 <H5>ΚΟΡΥΦΑΙΟΣ Ο ΡΙΒΕΡΣ ΜΕ 26
ΠΟΝΤΟΥΣ ΚΑΙ ΚΑΤΑΠΛΗΚΤΙΚΗ ΑΜΥΝΑ ΠΑΝΩ ΣΤΟΝ ΤΖΟΡΤΖΕΒΙΤΣ ­ ΤΟ ΠΑΝΗΓΥΡΙ ΑΡΧΙΣΕ
ΠΡΟΤΟΥ ΑΚΟΜΗ ΤΕΛΕΙΩΣΕΙ ΤΟ ΠΑΙΧΝΙΔΙ</H5>
<H2>Αυτοκράτορας της Ευρώπης</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

AVE! AVE! AVE! Ο
Ολυμπιακός ήταν... αυτοκράτορας στη Ρώμη και ανάγκασε ολόκληρη την Ευρώπη και
φυσικά την Μπαρτσελόνα να υποκλιθούν μπροστά του, στο «Παλαέουρ». Οι
«ερυθρόλευκοι» κράτησαν στη χώρα μας το βαρύτιμο τρόπαιο, που παρέμεινε σε
γαλανόλευκα χρώματα για δεύτερη συνεχόμενη χρονιά! 
Για να γίνει αντιληπτός
ο εκπληκτικός θρίαμβος των παικτών του Ντούσαν Ίβκοβιτς, αρκεί να σημειώσουμε
πως ο πρωταθλητής Ελλάδας και Ευρώπης, από χθες το βράδυ, έκανε ρεκόρ διαφοράς
στην ιστορία των (μονών) τελικών (από το 1966) της κορυφαίας ευρωπαϊκής
διοργάνωσης σε επίπεδο συλλόγων. 
Ούτε 5, ούτε 10, αλλά 15 πόντοι διαφοράς
(73-58), με τους «ερυθρόλευκους» να έχουν μετατρέψει, τα τελευταία τρία λεπτά,
το «Παλαέουρ» σε αρένα. Σε στιγμές πραγματικής έκστασης, ο κόσμος φώναζε
«ΟΛΕ-ΟΛΕ» (τι ειρωνεία για Ισπανούς!), όταν η παρέα του Ρίβερς στο παρκέ έκανε
πλάκα (!) στους αντιπάλους της. 
Ακόμη και ο Τόμιτς, ενώ ήταν στην πεντάδα,
περνώντας μπροστά από τον πάγκο τού Ολυμπιακού, αγκαλιάστηκε με τον
«πρωτομάστορα» του χθεσινού (και εφετινού γενικότερα) θριάμβου, τον Ντούσαν
Ίβκοβιτς, δίνοντας και το «επίσημο» έναυσμα για τους ξέφρενους πανηγυρισμούς.
Θέλετε κι άλλα; Εκατοντάδες οπαδοί τού Ολυμπιακού εγκατέλειψαν τα σπίτια τους
και ξεχύθηκαν στους δρόμους, για να γιορτάσουν τη στέψη του Ολυμπιακού, 2-3
λεπτά πριν από το φινάλε του τελικού. 
Του τελικού που ήταν μεγάλος μόνο
για τον Ολυμπιακό. Ειδικά στο δεύτερο μέρος, το παιχνίδι ήταν παράσταση για
έναν ρόλο. Ο Ντέιβιντ Ρίβερς έκανε ό,τι ήθελε στο γήπεδο, πέρασε «χειροπέδες»
στον αναμφισβήτητα μεγαλύτερο «winner» της Ευρώπης, τον Σάσα Τζόρτζεβιτς, και
ήταν ο άνθρωπος που φόρεσε το στέμμα του βασιλιά στον Ολυμπιακό. 
Ο
Αμερικανός πλέι - μέικερ, όταν ο ανεκδιήγητος πλέον (ο άνθρωπος έχει χάσει
πέντε στους πέντε τελικούς) Άιτο Ρενέσες έδωσε εντολή να τον μαρκάρει ο
Εστεγιέρ, ήταν σαν να του έβαζε ο Ισπανός... βούτυρο στο ψωμί του και άρχισε
τις ζογκλερικές ενέργειες. Ο Ρίβερς χόρεψε... συρτάκι την ισπανική άμυνα,
σημειώνοντας 26 πόντους, μοιράζοντας τρεις ασίστ και γεμίζοντας θάρρος τούς
συμπαίκτες του, που αρχικά μπήκαν «τρακαρισμένοι» στο «Παλαέουρ» 
Το 9-2
για την Μπαρτσελόνα, έγινε 11-8 και ο Ολυμπιακός γρήγορα κατόρθωσε να
επανακτήσει την επαφή στο σκορ. Ο Ίβκοβιτς χαμήλωσε το σχήμα του, καθώς ο
Χιμένεθ είχε δημιουργήσει ρήγματα στην «ερυθρόλευκη» άμυνα και ο Δημήτρης
Παπανικολάου τα έκλεισε. Ταυτόχρονα, στον αγώνα πήρε θέση και ο Τόμιτς,
βοηθώντας τον Ρίβερς στην κυκλοφορία της μπάλας. 
Το ματς πήγε από εκείνη
τη στιγμή στα χέρια του Ολυμπιακού, που είχε να αντιμετωπίσει, ουσιαστικά,
μόνον τον Χιμένεθ. Ο Τάρλατς, με εκπληκτική προσφορά στα ριμπάουντ και φθορά
στους τέσσερις ψηλούς (κέρδισε 11 φάουλ!) της «Μπάρτσα», ήταν συγκλονιστικός.
Ο φόργουορντ του Ολυμπιακού έκανε πολύ «βρώμικη δουλειά», που δεν γίνεται
εύκολα αντιληπτή. 
Με 10-0 στο δεύτερο μέρος, ο Ολυμπιακός πέρασε μπροστά
39-29 και η Μπαρτσελόνα καταρρακώθηκε. Ο ηγέτης της (Τζόρτζεβιτς) είχε.. χαθεί
στις «δαγκάνες» του Ρίβερς, οι σουτέρ της είχαν... βαριά τα χέρια τους και
απλά «πυροβολούσαν» σαστισμένοι. Το ρεσιτάλ από τη μεριά της ελληνικής ομάδας
συνεχιζόταν και η διαφορά απλά πολλαπλασιαζόταν. Στο 31' ήταν 53-40, στο 34'
έγινε 60-43, στο 37' 65-48 και 69-52 στο 39', ενώ το... ερυθρόλευκο πάρτι είχε
αρχίσει! 
*** Χθες, πάντως, (όπως και την
Τρίτη, άλλωστε) ο έλεγχος στις πόρτες του γηπέδου ήταν εξονυχιστικός. Μάλιστα
κάποιοι οπαδοί του Ολυμπιακού δεν μπορούσαν στη συνέχεια να πανηγυρίσουν τα
καλάθια της ομάδας τους, αφού τους είχε αφαιρεθεί ακόμα και η αγκράφα από τη
ζώνη τους, με συνέπεια μόλις σηκώνονται όρθιοι να τους πέφτει το παντελόνι
(!). 
*** Σχεδόν μιάμιση ώρα προτού
αρχίσει ο μικρός τελικός (και συνολικά τεσσεράμισι πριν από τον μεγάλο)
τουλάχιστον 1.500 οπαδοί του Ολυμπιακού βρίσκονταν μέσα στο «Παλαέουρ» και
άλλοι 1.000 απ' έξω, έχοντας δημιουργήσει ουρά για να μπουν. Το γεγονός αυτό
εντυπωσίασε στο σύνολό τους όλους τους ξένους δημοσιογράφους.
 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15822O061</ED>
<ID>
ID:171059

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O06&aa=1</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: ΗΤΑΝ ΕΝΑ ΜΕΓΑΛΟ
ΠΑΙΧΝΙΔΙ ΤΟ ΟΠΟΙΟ ΚΕΡΔΙΣΑΜΕ ΔΙΚΑΙΑ ­ ΣΥΓΧΑΡΗΤΗΡΙΑ ΣΕ ΟΛΟΥΣ</H5>
<H5>Η άφιξη ­ Υποδοχή ηρώων στο αεροδρόμιο</H5>
<H5>Το
αφιερώνω στον αδελφό μου</H5>
<H5>ΡΕΝΕΣΕΣ: Το άξιζε ο
Ολυμπιακός</H5>
<H5>«Μας
γέμισε χαρά»</H5>
<H2>Είχαμε τον απόλυτο έλεγχο</H2>

<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΔΥΟΜΙΣΙ λεπτά πριν από το τέλος του αγώνα, 8.000 οπαδοί του
Ολυμπιακού είχαν αρχίσει να φωνάζουν ρυθμικά το όνομα του Ντούσαν Ίβκοβιτς. Ο
ίδιος, γυρνώντας στην πλευρά τους, χαμογελούσε, ενώ την ίδια στιγμή ο Τόμιτς
του έδινε συγχαρητήρια. 
Στο άκουσμα της κόρνας της λήξης, οι παίκτες του
Ολυμπιακού ξεχύθηκαν στον αγωνιστικό χώρο του Παλαέουρ, ενώ ο «Ντούντα»,
ψύχραιμος όπως πάντα, γύρισε στον κόσμο, τον χειροκρότησε, αγκαλιάστηκε με
όλους τους παίκτες και αμέσως πήγε στη γυναίκα του Νένα και το μικρό του γιο
Παύλο. Λίγο πριν μπει στα αποδυτήρια, δεν ξέχασε τους συμπατριώτες φίλους του,
οι οποίοι είχαν έρθει για να του συμπαρασταθούν. 
Ανέβηκε στην εξέδρα (ενώ
όλο το γήπεδο τον χειροκροτούσε) και τους φίλησε έναν έναν ­ με ιδιαίτερη χαρά
τον πρόεδρο της Ολυμπιακής Επιτροπής της Γιουγκοσλαβίας και ίσως τον κορυφαίο
Ευρωπαίο παίκτη όλων των εποχών Ντράγκαν Κιτσάνοβιτς. Ακολούθως πήγε στα
αποδυτήρια να μιλήσει στους παίκτες και στον πρόεδρο και στη συνέχεια στην
αίθουσα για τη συνέντευξη Τύπου: 
«Ήταν ένα μεγάλο παιχνίδι, το οποίο
κερδίσαμε δίκαια και καθαρά. Αισθάνομαι την ανάγκη να εκφράσω τα συγχαρητήριά
μου προς τους παίκτες, τους συνεργάτες μου, τη διοίκηση και προπαντός τον
πρόεδρο Σωκράτη Κόκκαλη» ήταν τα πρώτα λόγια του Ντούσαν Ίβκοβιτς, που βέβαια
δεν ξέχασε τον κόσμο που τον αποθέωνε: 
«Θα αναφερθώ ξεχωριστά στον κόσμο
μας, αφού πιστεύω ότι τέτοιοι οπαδοί δεν υπάρχουν όχι μόνο στην Ευρώπη, αλλά
και σε όλη τη γη. Ειλικρινά χωρίς την παρουσία τους εδώ, το φάιναλ φορ θα
έχανε παρά πολλά και σίγουρα δεν θα ήταν τόσο θεαματικό και όμορφο». 
Ο
κόουτς των πρωταθλητών Ευρώπης έκανε αναφορά στο τεχνικό μέρος του αγώνα: 
«Ήταν λογικό να ξεκινήσουμε τόσο αγχωμένα. Θα σας δώσω ένα παράδειγμα με την
πρώτη μας επίθεση. Είχαμε πει να την ολοκληρώσουμε ύστερα από πολλές πάσες,
αντίθετα εκδηλώθηκε με άστοχο τρίποντο στην πρώτη πάσα. Η ίδια επίθεση στο
δεύτερο ημίχρονο έγινε με επιτυχία, ύστερα από έξι πάσες. Είχαμε ηρεμήσει και
μετά το πρώτο τάιμ άουτ είχαμε τον απόλυτο έλεγχο». 
Όσο για τον Ντέιβιντ
Ρίβερς; 
«Ήταν εκπληκτικός και το αποδεικνύει ο τίτλος του. Για μένα όλοι
οι παίκτες ήταν ίδιοι. Το κλειδί ήταν η άμυνα. Σταματήσαμε Τζόρτζεβιτς,
Φερνάντεθ και Καρνισόβας. Οι ψηλοί μας έκαναν πολλή δουλειά, παίξαμε ομαδικά».

ΥΠΟΔΟΧΗ ηρώων επιφύλαξαν χιλιάδες οπαδοί του Ολυμπιακού στους
θριαμβευτές της Ρώμης, οι οποίοι «κατέλαβαν» τον Πειραιά, αλλά και το Δυτικό
αεροδρόμιο, τα ξημερώματα, όταν έφτασε η αποστολή των «ερυθρολεύκων». Το τι
συνέβη τη στιγμή που πάτησε το πόδι της η αποστολή του Ολυμπιακού σε ελληνικό
έδαφος δεν περιγράφεται. Παίκτες, προπονητής, οπαδοί, παράγοντες έγιναν ένα
«κουβάρι» φωνάζοντας «Ολυμπιακός» και σηκώνοντας ψηλά το Κύπελλο Ευρώπης. Οι
δρόμοι που οδηγούσαν στο αεροδρόμιο, πλημμυρισμένοι με κόκκινα κασκόλ και
σημαίες, αποτέλεσαν την πομπή θριάμβου για τους πρωταθλητές Ευρώπης. 
Όμως,
λίγο πιο νωρίς, στα κόκκινα ντύθηκε ­ όπως άλλωστε ήταν αναμενόμενο ­ ολόκληρη
η Ελλάδα. Στο Πασαλιμάνι, στην Ομόνοια, στη Θεσσαλονίκη, στην Κρήτη, στην
Πάτρα, στον Βόλο η μεγάλη επιτυχία του Ολυμπιακού πανηγυρίστηκε στον ίδιο
τόνο. 
Άνδρες, γυναίκες, παιδιά ξεχύθηκαν στους δρόμους για να πανηγυρίσουν
την κατάκτηση του κορυφαίου ευρωπαϊκού τροπαίου από τον Ολυμπιακό, αλλά πάνω
απ' όλα τη δικαίωση του ελληνικού μπάσκετ. Έτσι, λοιπόν, μετά τον Παναθηναϊκό,
που στέφθηκε πρωταθλητής Ευρώπης την περσινή περίοδο, ήρθε η σειρά της ομάδας
του Πειραιά να σηκώσει ψηλά το κεφάλι και να φωνάξει «παρών» στις μεγάλες
επιτυχίες. 
Οι οπαδοί των «ερυθρόλευκων» είχαν εξοπλιστεί από νωρίς το
μεσημέρι με λάβαρα, κασκόλ και σημαίες της αγαπημένης τους ομάδας, κατά την
αναχώρησή τους για το τριήμερο του Πάσχα. Και το λιμάνι του Πειραιά βάφτηκε
σαν... πασχαλινό αυγό με κόκκινο χρώμα, το χρώμα του Ολυμπιακού. 
Όσον
αφορά τα μεθεόρτια; Κροτίδες, βεγγαλικά, καπνογόνα αναστάτωσαν τον ουρανό
τρεις μόλις ημέρες πριν από την Ανάσταση. Ιαχές όπως «είμαστε πρωταθλητές» και
«πήραμε το Ευρωπαϊκό» κυριαρχούσαν στη γιορτινή ατμόσφαιρα. 
Η χθεσινή νίκη
του Ολυμπιακού πανηγυρίστηκε από όλους τους Ελληνες φιλάθλους, αφού ήταν πάνω
απ' όλα μια ελληνική νίκη, με όλη τη σημασία της λέξης. Αγκαλιασμένοι και
υπερήφανοι, όλοι, ύψωσαν τη γροθιά τους για τον μεγάλο αυτό άθλο, αναμένοντας
πλέον τη νέα επιτυχία, είτε είναι του ΠΑΟΚ είτε της ΑΕΚ είτε του Παναθηναϊκού.
Σημασία έχει να ζούμε και εμείς τέτοιες στιγμές και να κρατάμε με υπερηφάνεια
όχι μόνο τη σημαία της ομάδας μας, αλλά και τη γαλανόλευκη. Πραγματικά,
χρειαζόμαστε όσο τίποτε άλλο τέτοιου είδους χαρές. 
ΣΤΟΝ χαμένο του αδελφό (Σλόμπονταν Πίβα
Ίβκοβιτς) αφιέρωσε αυτό το Κύπελλο ο προπονητής του Ολυμπιακού. Ο Ντούσαν
Ίβκοβιτς υποσχέθηκε ότι θα κάνει δώρο στους παίκτες του γι' αυτή την επιτυχία,
όμως προς το παρόν τούς χάρισε την καρδιά του: 
«Για πρώτη φορά ο αδελφός
μου δεν ήταν κοντά μου σε μια τόσο μεγάλη διοργάνωση. Μου λείπει πολύ και του
αφιερώνω αυτό το Κύπελλο», τόνισε ο «Ντούντα» και συνέχισε: 
«Οι παίκτες
μου αξίζουν πολλά και σίγουρα θα τους κάνω δώρο. Όμως ακόμη δεν έχει τελειώσει
η χρονιά και πρέπει να προσέξουμε, αφού ακόμη στο ελληνικό πρωτάθλημα δεν
έχουμε εξασφαλίσει ούτε την Ευρωλίγκα» 
Ο Ίβκοβιτς έκανε λόγο και για τον
γιο του, κάνοντας χιούμορ: 
«Κάτι παραπάνω ήξερε ο γιος μου, που μου έλεγε
συνέχεια... Κύπελλο Κύπελλο». 
«ΜΕ ΔΥΣΚΟΛΙΑ κατάφερε να πάει στη συνέντευξη Τύπου ο Άιτο
Ρενέσες, που στον διάδρομο άκουσε αρκετά αρνητικά... σχόλια: 
«Ο Ολυμπιακός
άξιζε 100% αυτή τη νίκη. Το κλειδί του αγώνα ήταν η φυσική κατάσταση των
αντιπάλων μας», ήταν τα πρώτα λόγια του προπονητή της Μπαρτσελόνα, ο οποίος
μίλησε με θαυμασμό για τον Ολυμπιακό: 
«Ήταν σαφώς πιο δυνατή ομάδα από
εμάς. Δεν είχαμε λύσεις στα μαρκαρίσματα, αφού οι παίκτες του Ολυμπιακού ήταν
δυνατοί. Εμείς κάναμε πολλά λάθη και δεν μπορέσαμε να ξεφύγουμε στην αρχή,
όταν ο Ολυμπιακός είχε άγχος και είχε κολλήσει στο σκορ. Το πρόβλημά μας
τελικά όπως φάνηκε, δεν ήταν η άμυνα, αλλά η επίθεση», συνέχισε ο Ισπανός
προπονητής, που δεν παρέλειψε να εκθειάσει την απόδοση του Ντέιβιντ Ρίβερς:

«Ήταν κάτι το εκπληκτικό για όλους μας. Έκανε ένα απίστευτο παιχνίδι με
απόλυτη αυτοσυγκέντρωση στα σαράντα λεπτά του παιχνιδιού και ήταν αδύνατο να
τον μαρκάρουμε. Ήταν χωρίς αμφιβολία ο άνθρωπος του αγώνα και έκανε ό,τι
ήθελε. Για μας πήγαν όλα στραβά, αφού εκτός από το γεγονός ότι είχαμε να
αντιμετωπίσουμε τον εκπληκτικό κόσμο του Ολυμπιακού, είχαμε και τον καπνό από
τις φωτοβολίδες, που δημιούργησαν αναπνευστικό πρόβλημα στους παίκτες μου
κατέληξε ο τεχνικός των Καταλανών, που είχε να πει και μια κουβέντα για τη
διαιτησία, ύστερα από σχετική ερώτηση που του έγινε: 
«Δεν έχω κανένα
παράπονο. Έκαναν λάθη, αλλά ήταν ανθρώπινα. Το να σουτάρεις κόντρα σε παίκτες
όπως ο Τάρλατς και ο Φασούλας, ήταν εκ των πραγμάτων δύσκολο. Ακόμα και η
ζώνη, δεν μπορούσε να σταματήσει τον Ολυμπιακό». 
«ΣΥΓΧΑΙΡΩ τον Ολυμπιακό για τη σπουδαία επιτυχία του. Η
διάκριση αυτή αντανακλά στο σύνολο του ελληνικού αθλητισμού και μας γεμίζει
χαρά». 
Σε αυτή τη δήλωση προέβη χθες βράδυ από τη Βόννη ο Πρωθυπουργός κ.
Κώστας Σημίτης, αμέσως μετά την κατάκτηση του ευρωπαϊκού πρωταθλήματος από τον
Ολυμπιακό. 
Συγχαρητήριο τηλεγράφημα προς τους πρωταθλητές Ευρώπης έστειλε
και ο πρόεδρος της Νέας Δημοκρατίας κ. Κώστας Καραμανλής, ο πρόεδρος της
Πολιτικής Ανοιξης κ. Αντώνης Σαμαράς και ο υπουργός Εθνικής Άμυνας κ.
Τσοχατζόπουλος. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15822O081</ED>
<ID>
ID:171060

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O08&aa=1</URL></REF>


Article

<CATEGORY>vin10</CATEGORY>

 <H2>Ο
Μίλιτς έκανε θρύψαλα τη Βιλερμπάν</H2>

ΤΟ... ΑΣΤΡΟ του
Μάρκο Μίλιτς έλαμψε χθες στον μικρό τελικό. Ο Σλοβένος παίκτης κατάφερε να
γίνει το πρόσωπο του αγώνα, αφού μόλις στο 4' του αγώνα της Ολύμπια με τη
Βιλερμπάν κατάφερε σε φάση που θύμισε... ΝΒΑ να κάνει θρύψαλα το ταμπλό! 
Η
25λεπτή καθυστέρηση, προκειμένου να αλλαχτεί το ταμπλό, έγινε και η αιτία να
καθυστερήσει η έναρξή του τελικού του Ολυμπιακού με την Μπαρτσελόνα. 
Η
Ολύμπια Λιουμπλιάνα έκανε τα εύκολα - δύσκολα κόντρα στη Βιλερμπάν και λίγο
έλειψε να το πληρώσει ακριβά. Τελικά οι Σλοβένοι επικράτησαν στον μικρό τελικό
με 86-79, όμως έχασαν τις εντυπώσεις που είχαν κερδίσει στο μεγαλύτερο
διάστημα του αγώνα. 
Από την αρχή του ματς οι παίκτες της Ολύμπια μπήκαν
«ορεξάτοι» και κόλλησαν στον... τοίχο τους Γάλλους, που έμοιαζαν να έχουν
αλλού το μυαλό τους. Το σκορ έγινε 20-9 και λίγο αργότερα 33-15 με την ομάδα
του Σάγκαντιν να έχει 4/5 αιφνιδιασμούς. Ενδεχομένως ο προπονητής της Ολύμπια
να μετάνιωσε που δεν χρησιμοποίησε στον ημιτελικό τον Γιούρκοβιτς, που
τελείωσε το πρώτο ημίχρονο με 13 πόντους. 
Στο δεύτερο ημίχρονο οι παίκτες
της Ολύμπια χαλάρωσαν, πίστεψαν ότι το παιχνίδι είχε τελειώσει και η Βιλερμπάν
βρήκε την ευκαιρία με ωριμότητα να κάνει τη μεγάλη ανατροπή. Στο 36' το σκορ
έφτασε στο καλάθι (75-73), όμως στο σημείο εκείνο οι Άνταμς, 
Ντιγκμπό
αστόχησαν σε τρίποντο πετώντας τη μεγάλη ευκαιρία. 
Ο Χάουπμαν πήρε «το
όπλο του» και μαζί με τον Μίλιτς «καθάρισαν» το ματς. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15822O082</ED>
<ID>
ID:171084

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O08&aa=2</URL></REF>


Article

<CATEGORY>vin10</CATEGORY>

 <H5>Γιαννάκης ­
Οι μεγάλοι παίκτες αποφασίζουν μόνοι τους</H5>
<H2>Αρχή της
Εθνικής στην Τζιρόνα</H2>

ΤΡΕΙΣ ισπανικές πόλεις, η Βαρκελώνη, η
Μπανταλόνα και η Τζιρόνα, θα φιλοξενήσουν τη μεγάλη γιορτή του μπάσκετ, το
Ευρωμπάσκετ '97, από τις 25 Ιουνίου έως τις 6 Ιουλίου. 
Οι 16 καλύτερες
ομάδες της «γηραιάς ηπείρου» θα διαγωνιστούν για το τρόπαιο, που κάτοχός του
είναι η Γιουγκοσλαβία από το 1995 στην Αθήνα. 
Η Εθνική μας, που είναι
επικεφαλής στον 1ο όμιλο (όπως ορίστηκε στην κλήρωση που έγινε την 1η Μαρτίου
στη Βαρκελώνη), μαζί με τη Βοσνία, την Τουρκία και τη Ρωσία, θα δώσει τους
αγώνες της πρώτης φάσης στο «Παλάου Μουνιθιπάλ» της Τζιρόνα (μία πόλη που
βρίσκεται έξω από τη Βαρκελώνη), ενώ εκεί θα γίνουν και οι αγώνες του 2ου
ομίλου (Λιθουανία - Ισραήλ - Σλοβενία - Γαλλία). 
Τα παιχνίδια του 3ου
ομίλου (Γιουγκοσλαβία - Πολωνία - Λετονία - Ιταλία) και του 4ου (Κροατία -
Γερμανία - Ισπανία - Ουκρανία) όπως και η τελετή έναρξης, αλλά και τα
παιχνίδια κατάταξης για τις θέσεις 13-16, θα γίνουν στο «Παλάου Μουνιθιπάλ»
της Μπανταλόνα (ένα προάστιο 15 χιλιόμετρα από τη Βαρκελώνη). 
Τέλος, τα
προημιτελικά, ημιτελικά και ο τελικός, όπως και οι αγώνες κατάταξης έως και τη
12η θέση, αλλά και η τελετή λήξης θα διεξαχθούν στο υπερσύγχρονο «Παλάου Σεν
Χόρντι» της Βαρκελώνης. 
Το πρόγραμμα του ομίλου της Εθνικής μας (1ος) στην
πρώτη φάση (ώρες Ελλάδας): Τετάρτη 25 Ιουνίου: Βοσνία - Ρωσία (17.00), Ελλάδα
- Τουρκία (19.00). 
Πέμπτη 26 Ιουνίου: Τουρκία - Βοσνία (17.00), Ελλάδα -
Ρωσία (19.00). 
Παρασκευή 27 Ιουνίου: Ρωσία - Τουρκία (17.00), Ελλάδα -
Βοσνία (19.00). 
Παράλληλα με τους αγώνες και σε απόδειξη του ότι το
μπάσκετ είναι τρόπος ζωής και όχι ένα απλό παιχνίδι, στη Βαρκελώνη θα
διεξαχθούν και πολλές εκδηλώσεις εκτός του μπάσκετ. Καλλιτεχνικές, μουσικές
εκδηλώσεις, φιλοτελισμός κ.λπ. 
«Η Βαρκελώνη είναι η πιο γνωστή
μπασκετούπολη της Ευρώπης και φέτος στην Ισπανία γιορτάζονται τα 75 χρόνια από
τότε που άρχισε να παίζεται εκεί το μπάσκετ. Ιδανικές συνθήκες για να
διεξαχθεί ένα τέτοιο τουρνουά», είναι η άποψη των διοργανωτών, που έναν χρόνο
αργότερα (21-23 Απριλίου 1998) θα φιλοξενήσουν και το επόμενο φάιναλ φορ της
Ευρωλίγκα στο «Παλάου Σεν Χόρντι» της Βαρκελώνης. 
Καληνύχτα Ρώμη, λοιπόν,
και καλημέρα Βαρκελώνη ή καλημέρα Ισπανία γενικότερα, αφού αυτή η χώρα θα
είναι το επίκεντρο του μπάσκετ για έναν χρόνο. 
ΤΗΝ ΤΙΜΗΤΙΚΗ της είχε χθες
η Ισπανία. Όχι μόνο γιατί η Μπαρτσελόνα αγωνιζόταν στον τελικό της Ευρωλίγκα,
αλλά και επειδή έγινε η επίσημη παρουσίαση του Ευρωμπάσκετ της Ισπανίας και
του επόμενου φάιναλ φορ, που θα γίνει επίσης στη Ιβηρική Χερσόνησο. 
Ο
Παναγιώτης Γιαννάκης βρέθηκε για πρώτη φορά σε μία τέτοια παρουσίαση, ως νέος
ομοσπονδιακός τεχνικός πλέον, και μίλησε για την πρώτη αυτή διοργάνωση της
Εθνικής. 
«Ουσιαστικά από σήμερα (χθες) μπήκαμε και στον ρυθμό του
Ευρωμπάσκετ. Μπορεί ο βασικός μας στόχος να είναι το Μουντομπάσκετ του 1998
στη χώρα μας, αλλά δεν παύει να μας ενδιαφέρει κάθε διοργάνωση. Στην Ισπανία
θα προσπαθήσουμε να αξιοποιήσουμε όσο το δυνατόν περισσότερο τα νέα παιδιά και
να το συνδυάσουμε και με μία όσο το δυνατόν καλύτερη παρουσία, ώστε να
επενδύσουμε διπλά για το μέλλον, δημιουργώντας ουσιαστικά τη νέα Εθνική», είπε
ο «Δράκος», που ρωτήθηκε και για τον Φάνη Χριστοδούλου. 
«Είναι πάντα
ευπρόσδεκτος. Απλά, σε τόσο μεγάλους παίκτες πρέπει να δίνουμε το δικαίωμα να
αποφασίζουν μόνοι τους. Νομίζω ότι παίκτες σαν τον Φάνη, που έχουν προσφέρει
τόσα πολλά στο ελληνικό μπάσκετ, θα πρέπει να τους δίνεται η ευκαιρία να
προσφέρουν από οποιοδήποτε πόστο μπορούν στο μπάσκετ». 
Όσο για το μπάσκετ,
ο Γιαννάκης συμφώνησε με τα λόγια των διοργανωτών του Ευρωμπάσκετ: «Το μπάσκετ
δεν είναι μόνο σπορ, αλλά και τρόπος ζωής. Μη ξεχνάμε ότι μέσα από αυτό ζεις
μοναδικές στιγμές και μαθαίνεις πολλά πράγματα». 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15822O091</ED>
<ID>
ID:171061

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O09&aa=1</URL></REF>


Article

<CATEGORY>vin10</CATEGORY>

 <H2>Στο
Τζάνειο αξιωματικός της Πυροσβεστικής</H2>

Ο πυραγός Χριστόφορος
Κωστούλας μεταφέρθηκε με εγκαύματα και μώλωπες στο Τζάνειο που προκλήθηκαν από
συμπλοκή με οπαδούς του Ολυμπιακού. Συγκεκριμένα: Κάποιοι θερμόαιμοι οπαδοί
των «ερυθρολεύκων» δεν συγκράτησαν τους εαυτούς τους και πυρπόλησαν με
καπνογόνο τα γραφεία της ΕΠΣ Πειραιά. 
Το κτίριο όπου στεγάζεται η Ένωση
καιγόταν για πολλή ώρα, παρά τις ανεπιτυχείς προσπάθειες κάποιων πολιτών να
σβήσουν τη φωτιά. 
Στη συνέχεια κατέφτασαν δύο πυροσβεστικά οχήματα, αλλά η
προσπάθειά τους να σβήσουν τη φωτιά δεν ήταν εύκολη. Οι οπαδοί του Ολυμπιακού
δεν είδαν με καλό μάτι τις προσπάθειές τους και άρχισαν να πετούν αντικείμενα
(πέτρες, σίδερα κ.λπ.) προς το μέρος των πυροσβεστών. 
Τα πυροσβεστικά
οχήματα, στην προσπάθειά τους να τους απομακρύνουν ρίχνοντας νερό με τις
μάνικες, αντιμετώπισαν νέες δυσκολίες. 
Το προπορευόμενο όχημα δέχτηκε νέο
καπνογόνο και οι πυροσβέστες υποχρεώθηκαν να εγκαταλείψουν το αυτοκίνητο. Τον
ρόλο του πυροσβέστη ανέλαβαν στη συνέχεια οι ίδιοι οι οπαδοί του Ολυμπιακού,
οι οποίοι, τελικά, κατάφεραν να σβήσουν τη φωτιά. 
Επίσης, θερμόαιμοι
οπαδοί των «ερυθρολεύκων» έσπασαν τη βιτρίνα του καφεπωλείου «Νέον», επί της
οδού Γρηγορίου Λαμπράκη 109 στον Πειραιά, ενώ έβαλαν φωτιές σε κάδους
απορριμμάτων. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15822O092</ED>
<ID>
ID:171085

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΡΟΚΡΙΣΗ ΜΕ ΘΡΙΑΜΒΟ ΤΗΣ ΕΘΝΙΚΗΣ
ΓΥΝΑΙΚΩΝ ΣΤΟ ΚΥΠΕΛΛΟ ΑΝΟΙΞΗΣ</H5>
<H2>«Κάρφωσε» τετράδα</H2>

ΘΡΙΑΜΒΕΥΣΕ χθες και επί της ισχυρής Κροατίας με 3-1 σετ
(15-9, 12-15, 15-4, 15-5) η Εθνική μας ομάδα βόλεϊ γυναικών και προκρίθηκε στα
ημιτελικά του Κυπέλλου Άνοιξης, στην Πολωνία! Το ελληνικό συγκρότημα, που πήγε
στην πόλη Μπιέλσκο Μπίαλα περισσότερο για προετοιμασία, εν όψει των μεγάλων
στόχων του αυτής της περιόδου ­ με πρώτο την πρόκριση στο Ευρωβόλεϊ '97 που θα
διεξαχθεί μέσα στο Μάιο ­ αντιμετωπίζει σήμερα στον ημιτελικό την αξιόλογη
ομάδα του Αζερμπαϊτζάν και ελπίζει να περάσει στον τελικό, που γίνεται την
Κυριακή του Πάσχα. Ο ομοσπονδιακός προπονητής Γιάννης Νικολάκης άρχισε τον
χθεσινό αγώνα με εξάδα τις Μεμετζή, Ιορδανίδου, Σάκκουλα, Μ. και Ν.
Γκαραγκούνη, Αγγελάκη και στη συνέχεια χρησιμοποίησε και τις Μάσσου,
Νικολαϊδου, Ιωαννίδου. 
*** Ντεμπούτο σήμερα στη Ναντ για τον Στέλιο Καζάζη
στον «πάγκο» της Εθνικής βόλεϊ, στον πρώτο από τους δύο φιλικούς αγώνες με τη
Γαλλία, προπονητής της οποίας είναι ο άλλοτε προπονητής του στον Ολυμπιακό
Ρώσος Βλαντίμιρ Κόντρα. Ο δεύτερος φιλικός αγώνας Γαλλίας - Ελλάδας θα γίνει
την Κυριακή του Πάσχα στο Πουατιέ. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15822O101</ED>
<ID>
ID:171054

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O10&aa=1</URL></REF>


Article

<CATEGORY>vin10</CATEGORY>

 <H2>Άνοιξαν
πανιά για μετάλλια</H2>

ΓΙΑ ΧΩΡΙΣ προηγούμενο συνολική επιτυχία σε διεθνή εβδομάδα
«Γιουρολύμπ» του εξωτερικού πάνε τα ελληνικά πανιά στο Ιέρ με πρωταγωνιστές
πάντα τα πληρώματα «Σόλινγκ», «Φιν» και «470» που διεκδικούν μετάλλια! 
Στα
«Σόλινγκ» με τους Σταύρο Αλευρά - Παναγιώτη Αλευρά, Δημήτρη Μπούκη στην 3η
θέση (τερμάτισαν 1οι και 3οι στην 9η και 10η ιστιοδρομίες) άρχισαν χθες και
ολοκληρώνονται σήμερα τα ματς ρέισινγκ που θα κρίνουν την τελική κατάταξη,
στην οποία χειρότερη θέση για τους Έλληνες θα είναι η 6η. 
Ο «φινίστας»
Αιμίλιος Παπαθανασίου ανέβηκε στην 4η θέση της γενικής μετά από 7 ιστιοδρομίες
και στις 4 που απομένουν ελπίζει να υποσκελίσει τουλάχιστον ένα από τους
Ντεβότι (Ιταλία), Μάγερ (Τσεχία), Λόοφ (Σουηδία) και να πάρει μετάλλιο.
Θαυμάσια επίσης πάει στα «Φιν» ο νεαρός Μανώλης Μαρσέλλος που είναι 11ος και
ικανοποιητικά ο Γιώργος Κοντογούρης (19ος). 
Μεγάλη ενδοελληνική ανατροπή
στα «470» αφού οι παγκόσμιοι πρωταθλητές 1995 Ανδρέας Κοσματόπουλος - Κώστας
Τριγκώνης ανέβηκαν στην 7η θέση και πέρασαν μπροστά από τους μέχρι προχθές
9ους Ιορδάνη Πασχαλίδη- Θανάση Παχούμα που έπεσαν στη 13η θέση! Στα «470»
γυναικών οι Μπεκατώρου- Τσουλφά είναι στη 12η θέση σε 8 ιστιοδρομίες. 
Από
τους υπόλοιπους ιστιοπλόους μας καλύτερα πάνε οι Αντώνης Μπουγιούρης (26ος στα
«Λέιζερ»), Κυπραίος - Τσαραμύρσης (28οι στα 49ερ), Τζέλυ Σκαρλάτου (30ή στα
«Μιστράλ»). 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15822O102</ED>
<ID>
ID:171080

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O10&aa=2</URL></REF>


Article

<CATEGORY>vin10</CATEGORY>

 <H2>Παγκόσμιο
ενδιαφέρον για την τηλεοπτική κάλυψη</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΔΕΟΣ προκαλεί το διεθνές τηλεοπτικό ενδιαφέρον για το 6ο Παγκόσμιο
Πρωτάθλημα στίβου ανδρών και γυναικών της Αθήνας, τόσο από πλευράς αριθμού
καναλιών και χωρών που θα καλύψουν τη διοργάνωση (πάμε για νέο παγκόσμιο ρεκόρ
χωρών μετά τις 207 που είχαν μεταδώσει την προηγούμενη διοργάνωση στο
Γκέτεμποργκ) όσο και από πλευράς τεχνολογίας. 
Μετά την ολοκλήρωση των
εργασιών της επίσκεψης των αρμοδίων της Παγκόσμιας Ομοσπονδίας Κλασικού
Αθλητισμού (IAAF) στην Αθήνα, με επικεφαλής τον Μανουέλ Ρομέρο,
οριστικοποιήθηκαν οι σταθμοί που θα κάνουν δικές τους παραγωγές. 
Εκτός από
την ΕΡΤ, που θα έχει την υπευθυνότητα της παραγωγής του προγράμματος το οποίο
θα πηγαίνει σε όλο τον κόσμο, κυρίαρχο ρόλο θα έχουν το αμερικανικό NBC (με
χώρο για τις ανάγκες του 1.600 τ.μ.), τα γερμανικά ZDF και ARD (625 τ.μ.), το
γιαπωνέζικο TBS (225 τ.μ.), το φινλανδικό YLE (200 τ.μ.), το αγγλικό BBC (100
τ.μ.), η ιταλική RAI (180 τ.μ.), το σουηδικό SVT, το ισραηλινό ΙΒΑ, το
EUROSPORT, τα γαλλικά TF 1, 2 και 3, το κορεάτικο KBS, το κινέζικο CCTV και το
καναδικό CBC. 
Επί πλέον έγινε γνωστό ότι θα υπάρχουν στη «μεικτή ζώνη»
(σημείο συνάντησης των αθλητών με τους εκπροσώπους του Τύπου μετά το τέλος
κάθε αγωνίσματος) 13 κάμερες που θα μεταδίδουν τις συνεντεύξεις των
πρωταγωνιστών απευθείας σε όλο τον κόσμο. 
Στο μεταξύ έφτασαν τις 140 οι
χώρες των οποίων έχουν φθάσει οι δηλώσεις συμμετοχής στην Οργανωτική Επιτροπή
του ΑΘΗΝΑ '97 (1-10 Αυγούστου). 
Οι δηλώσεις που παραλήφθηκαν χθες ανήκουν
σε μικρές χώρες και χωρίς ιδιαίτερη παράδοση στον στίβο, όπως η Ουρουγουάη,
που δήλωσε αθλητές στα 5.000μ. ανδρών και στο μήκος γυναικών, η Κόστα Ρίκα, με
αθλητή στα 10.000μ. και αθλήτρια στα 200μ. και 400μ., ο Λίβανος, με επίσης δύο
συμμετοχές (800μ. ανδρών και 800μ. γυναικών) και η Μάλτα με αθλητές στα 100μ.
ανδρών και γυναικών. 
Δύο αθλητές και άλλες δύο αθλήτριες θα έχει στη
σύνθεσή της η «μικρή» Σάντα Λουσία (153 χιλ. κάτοικοι) της Καραϊβικής, ενώ από
ένα αθλητή και μία αθλήτρια θα έχει η Παπούα Νέα Γουινέα, μια νησιώτικη χώρα
του Ειρηνικού στην οποία ομιλούνται 750 γλώσσες! 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15822O103</ED>
<ID>
ID:171100

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O10&aa=3</URL></REF>


Article

<CATEGORY>vin10</CATEGORY>

 <H2>Πόλο ­ στη Σεβίλλη η κλήρωση</H2>

Η ΣΕΒΙΛΛΗ στο τέλος του Ευρωπαϊκού
Πρωταθλήματος '97 και όχι η Αθήνα (στη διάρκεια του FINA CUP 97, 27 Μαΐου - 1
Ιουνίου) θα είναι τελικά η έδρα της κλήρωσης της τελικής φάσης του Παγκοσμίου
Πρωταθλήματος Πόλο Ανδρών και Γυναικών που θα γίνει στο Περθ της Αυστραλίας
στο διάστημα 8-18 Ιανουαρίου 1998. 
Υπενθυμίζεται ότι από το 10ο Παγκόσμιο
Κύπελλο Ανδρών της Αθήνας θα πάρουν απευθείας την πρόκριση οι πέντε πρώτες
ομάδες και από το FINA CUP Γυναικών στο Νανσί Γαλλίας (1-6 Ιουνίου 1997) οι
έξι πρώτες ομάδες. 
Η προετοιμασία της Εθνικής μας Ανδρών για το FINA CUP
της Αθήνας θα ολοκληρωθεί με τη συμμετοχή της σε εξαεθνές τουρνουά στο
Νιούπορτ των ΗΠΑ (6-11 Μαΐου). Μετέχουν επίσης ΗΠΑ, Γιουγκοσλαβία, Κροατία,
Αυστραλία, Καναδάς. 
* Με δύο εθνικές ομάδες (στην πρώτη θα βρίσκεται στο
σόλο η Χριστίνα Θαλασσινίδου) θα μετάσχει η ελληνική συγχρονική κολύμβηση στο
διεθνές μήτινγκ HELLAS SYNCHRO που θα γίνει στα Χανιά 2-4 Μαΐου. Ήδη βρίσκεται
στην κρητική πόλη η πανίσχυρη εθνική ομάδα της Ρωσίας. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15822O104</ED>
<ID>
ID:171115

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O10&aa=4</URL></REF>


Article

<CATEGORY>vin10</CATEGORY>

 <H2>Χάντμπολ ­ Πρωτάθλημα με 200 συμμετοχές</H2>

ΠΑΝΩ από 200 αθλητές
και αθλήτριες θα πάρουν μέρος στο 17ο Πανελλήνιο Πρωτάθλημα χάντμπολ εφήβων
και το 9ο νεανίδων που θα διεξαχθεί στο Παλαί Ντε Σπορ Νεάπολης Λάρισας την
Τρίτη και Τετάρτη 29 και 30 Απριλίου. 
Το πρόγραμμα αρχίζει την πρώτη ημέρα
με τον αγώνα εφήβων Ηρακλή - Α. Ο. Μυτιλήνης (10.00') και τη δεύτερη με τον
αγώνα νεανίδων Φοίνικα - Άρη Νικαίας (09.00'). 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15822O105</ED>
<ID>
ID:171122

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O10&aa=5</URL></REF>


Article

<CATEGORY>vin10</CATEGORY>

 <H2>Στροφή με έθιμα και σπορ</H2>

Ο ΑΘΛΗΤΙΣΜΟΣ και, ειδικότερα, το
βόλεϊ, το μπάσκετ και ο στίβος είναι στις επιλογές των μελών του Συλλόγου
Οικογένειας Ανοιχτής Θεραπευτικής Κοινότητας «Στροφή» για τον εορτασμό του
Πάσχα. 
Την Κυριακή του Πάσχα (από 09.30') έχουν προγραμματιστεί
εκδηλώσεις, όπως ψήσιμο αρνιών, μουσική και χορός στις κατασκηνώσεις του Δήμου
Αθηναίων στον Άγιο Ανδρέα. Τη Δευτέρα του Πάσχα έχουν προγραμματιστεί στο
Αθλητικό Κέντρο Γαλατσίου για τα παιδιά της κοινότητας και τα μέλη των
οικογενειών τους αγώνες βόλεϊ (14.30'), μπάσκετ (15.30'), στίβου (17.00') και
ποδοσφαίρου (17.30'). 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15822O106</ED>
<ID>
ID:171128

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O10&aa=6</URL></REF>


Article

<CATEGORY>vin10</CATEGORY>

 <H2>Πανηγύριζαν όλη τη νύχτα</H2>

ΟΙ ΟΠΑΔΟΙ του Ολυμπιακού έκαναν χθες...
Ανάσταση και πανηγύρισαν έξαλλα σε όλη τη χώρα την κατάκτηση του Ευρωπαϊκού
Πρωταθλήματος. 
Οι «ερυθρόλευκοι» οπαδοί ξέσπασαν ύστερα από αρκετά χρόνια
και πανηγύρισαν τον πρώτο ευρωπαϊκό τίτλο της ομάδας τους, στο μπάσκετ. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15822O121</ED>
<ID>
ID:171055

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O12&aa=1</URL></REF>


Article

<CATEGORY>vin10</CATEGORY>

 <H2>Κύπελλο ­ Μίλησε το πάθος!</H2>

<AUTHOR>ΓΙΩΡΓΟΣΑΡΚΟΥΛΗΣ</AUTHOR>

Εχει μπλέξει, όπως φαίνεται, για τα καλά με
τους Έλληνες η φημισμένη Μπαρτσελόνα! 
*** Και ναι μεν, πέρυσι, ο
Ρενέσες και οι παίκτες του είχαν βρει επιχειρήματα στον τελικό του Παρισιού...
Χθες, τι; 
*** Νομίζω πως, ουσιαστικά, ο τελικός της Ευρωλίγκα ήταν
μια καλή ευκαιρία για τους Καταλανούς να διδαχθούν ταχύ και ουσιαστικό μπάσκετ
από τον «δάσκαλο» ψυχραιμίας και αξίας Ντέιβιντ Ρίβερς. 
*** Τι
παίκτης! Καταπληκτικός για δεύτερη φορά σε δυο μέρες. 
*** Ήταν νίκη
καθαρή και ας μην νιώθει πικρία ο Ιωαννίδης που είχε αποτύχει σε τρία φάιναλ
φορ με αυτόν στον πάγκο ο Θρύλος. 
*** Ο Ίβκοβιτς έχει μέσα του άλλη
κουλτούρα. Αυτός, πριν μπει στο «Παλαέουρ», χάιδεψε τον ξανθομάλλη πιτσιρικά
του, και μετά φρόντισε για τη διατήρηση της ψυχραιμίας. 
*** Αυτή τη
φορά, ο Ολυμπιακός σε τελική φάση μεγάλης διοργάνωσης, έδειξε πως ήταν
απαλλαγμένος από προλήψεις και γκρίνιες που τον βασάνιζαν κάποια χρόνια... 
*** Όπως παρατηρήσατε, από τη στιγμή που ο Ολυμπιακός πέρασε μπροστά,
το σκορ υπέρ των Ελλήνων γνώριζε μόνο εύρος. 
*** Και μπράβο μας. Η
κατάκτηση του πιο μεγάλου τροπαίου αξίζει να γιορταστεί από ό λ ο υ ς τους
μπασκετόφιλους. 
*** Όσους δηλαδή γιορτάσαμε πριν από λίγες μέρες
(και) με τον άθλο του Άρη Θεσσαλονίκης στην αφιλόξενη Προύσα. 
***
Τα όσα ακολούθησαν στην Αιώνια Πόλη, και στα δεκάδες «σημεία τρέλας» από χθες
στις εντεκάμισι ως τις χαμηλές πρωινές ώρες, κρίνονται δικαιολογημένα. 
*** Εδώ είναι Μεσόγειος, αδέλφια, όπου το πάθος δεν μπορεί παρά να
είναι τρόπος ζωής! 
*** Βέβαια, αν στον προσεχή επίσημο αγώνα του
πρωταθλητή Ευρώπης ο... Βετούλας καταφέρει και μαρκάρει αποφασιστικά τον
Ρίβερς, μην σας κάνει καμία εντύπωση. 
*** Τα έχει αυτά ο
αθλητισμός... 
Η μπλόφα δεν έπιασε... 
Χωρίς να δουν τον...
εργοδότη τους Μιχάλη Τροχανά έφυγαν χθες για Πάσχα οι ποδοσφαιριστές της ΑΕΚ.

*** Ο «αρχηγός», αν και είχε ειδοποιήσει πως σκόπευε να δει την
τελευταία προπόνηση και μετά να ευχηθεί, δεν πήγε. 
*** Αντ' αυτού
επισκέπτης ήταν ο προεδρικός σύμβουλος Σ. Γιδόπουλος, με χαμόγελα είναι
αλήθεια... 
*** Ο Ραβούσης, μη νομίσετε πως ενοχλήθηκε από την
«υψηλή απουσία». Κάθε άλλο. 
*** Σκεφθείτε πως ικανοποιήθηκε τόσο
πολύ, ώστε έστειλε καλάθι με ποτά και ευχές στον κ. Τροχανά. 
***
Μείνει δεν μείνει στην ΑΕΚ ο Ραβούσης, απέδειξε με την χειρονομία του πως έχει
καλούς τρόπους. 
*** Λεπτομέρεια: ο κ. Τροχανάς, λέγεται πως δεν
σκόπευε ποτέ να δει χθες τα στελέχη του ποδοσφαιρικού τμήματος. 
***
Είχε πει ότι θα το έκανε, μόνο και μόνο για να διαπιστώσει αν θα έσπευδαν στην
προπόνηση... θαυμαστές του. 
*** Δεν ήταν κανείς! 
***
Οπότε σήμερα νιώθει δικαιωμένος!!! 
Πενηντάρισε ένας μεγάλος 
Ένας πολύ μεγάλος ποδοσφαιριστής ­ για τους συμπατριώτες του ο κορυφαίος του
αιώνα ­ σίγουρα ο πληρέστερος της γενιάς του, γιορτάζει σήμερα θα πενήντα του
χρόνια: Γιόχαν Κρόιφ. 
*** Αυτή η πολύ σημαντική μέρα, θα βρει τον
άλλοτε «ιπτάμενο Ολλανδό» διάσημο με μπόλικα χρήματα, πλην όμως χωρίς εργασία.

*** Και με τον γιο του, Τζόρντι, να μην μπορεί να κερδίσει μόνιμη
θέση στη Μάντσεστερ Γιουνάιτεντ. 
*** Ο Κρόιφ πάντα είχε στη ζωή του
ατυχίες, όπως και ελαττώματα. 
*** Ίσως γιατί, όπως ο ίδιος έχει
επισημάνει συχνά, είναι χαρακτήρας τού «όλα ή τίποτα». 
*** Μολονότι
υπήρξε ο πληρέστερος ποδοσφαιριστής της γενιάς του σε παγκόσμιο επίπεδο,
εντούτοις δεν μπόρεσε να κερδίσει παγκόσμιο Κύπελλο, αν και το άξιζε. 
*** Ατυχία ήταν που δύο φορές στον τελικό η Ολλανδία αντιμετώπιζε...
γηπεδούχο ομάδα. 
*** Όσο για τα ελαττώματα; Ως μανιώδης καπνιστής,
είχε απασχολήσει κατ' επανάληψη τον Τύπο, μέχρι που ο καρδιολόγος του τού
ζήτησε να διαλέξει: ζωή ή τσιγάρο... 
*** Διάβασα με μεγάλη προσοχή
τα ρεπορτάζ για τα γενέθλια του Γιόχαν (όπως προ ημερών του 70χρονου Πούσκας)
και ομολογώ πως εντυπωσιάστηκα από την κινηματογραφική επιλογή του Κρόιφ. 
*** Έχει παρακολουθήσει δεκάδες φορές την ταινία «Νονός» του Φ.Φ.
Κόπολα, με τον Μάρλον Μπράντο! 
*** Τίποτε λοιπόν δεν είναι τυχαίο
σ' αυτόν τον κόσμο. 
*** «Νονός», ο μοναδικός. Αλήθεια, με πόσα
ελαττώματα ο πρωταγωνιστής του; 
*** Κρίμα που ο Γιόχαν Κρόιφ, στη
γεμάτη επιτυχίες καριέρα του, δεν έκανε ένα πέρασμα από τη Νότιο Ιταλία... 
*** Θα σκεφθείτε, πέρασε από τη Νάπολι ο Μαραντόνα, αλλά δεν είναι ίδια
περίπτωση. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15822O122</ED>
<ID>
ID:171081

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O12&aa=2</URL></REF>


Article

<CATEGORY>vin10</CATEGORY>

 <H2>Στο ποδόσφαιρο πήγε καλά</H2>

ΚΑΛΑ πήγε στο... ποδόσφαιρο η
Μπαρτσελόνα. Νίκησε και προκρίθηκε στη Φλωρεντία, μολονότι δεν ήταν φαβορί
μετά το 1-1 του πρώτου αγώνα. 
Αλλά η Φιορεντίνα δεν διαθέτει...
Ρίβερς, ούτε βέβαια Ρονάλτο (φωτό). Συνεπώς, η πρόκριση της ομάδας του Μπομπ
Ρόμπσον είναι φυσιολογική. Στον τελικό, τώρα, οι Καταλανοί θα αντιμετωπίσουν
την Παρί Σεν Ζερμέν. Αν παίξουν χωρίς τον... γουρλή Ρενέσες στην εξέδρα, είναι
πολύ πιθανό να αφαιρέσουν από τους Γάλλους το Κύπελλο Κυπελλούχων. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15822O123</ED>
<ID>
ID:171101

</ID><URL>http://ta-nea.dolnet.gr/neaweb/neafile.print_unique?e=A&f=15822&m=O12&aa=3</URL></REF>


Article

<CATEGORY>vin09</CATEGORY>

 <H5>ΛΕΥΚΩΜΑ ΓΙΑ
ΤΗΝ ΑΡΧΑΙΑ ΗΛΙΔΑ</H5>
<H2>Εδώ είδαν το φώς οι πρώτοι Αγώνες</H2>

Ήλις λεγόταν η πόλη-κράτος που είχε το προνόμιο της διοργάνωσης
των πασίγνωστων Ολυμπιακών Αγώνων. Σ' αυτή την άγνωστη σχετικά πόλη και τη
γύρω περιοχή, την ιστορία, τους μύθους, τα μνημεία της είναι αφιερωμένο το
διεξοδικό βιβλίο και λεύκωμα του Νικολάου Γιαλούρη, που κυκλοφόρησε πρόσφατα
από τις εκδόσεις «Αδάμ». 
Τίτλος της έκδοσης «Αρχαία Ήλις. Το λίκνο των
Ολυμπιακών Αγώνων» και ο αφηγητής, αρχαιολόγος Νίκος Γιαλούρης είναι ο
άνθρωπος που γνωρίζει και αγαπά αυτό τον ευλογημένο από τη φύση τόπο όσο
κανείς άλλος. Και πώς να μην την αγαπά κανείς αυτή την εύφορη πεδιάδα της ΒΔ
Πελοποννήσου, που διασχίζεται από τον Πηνειό, κατοικείτο από Αρκάδες, αιτωλικά
φύλα, αργότερα Δωριείς και σώζει μέχρι σήμερα αρχαία τοπωνύμια που θυμίζουν τη
Θεσσαλία, τον Όλυμπο και την Όσσα. Ενιπεύς, Μήνιος, Λάρισος κ.ά, όπως στη
Θεσσαλία, μας οδηγούν και κάποιοι μύθοι για Κενταύρους και ήρωες που
λατρεύονταν στο Ιερό της Ολυμπίας αργότερα. 
Στις 221 σελίδες παρελαύνει
όλη η ιστορία και τα μνημεία της περιοχής της Ηλείας, από τα προϊστορικά
χρόνια μέχρι τελευταία. Παρουσιάζονται διεξοδικά οι Ολυμπιακοί Αγώνες, τα
μνημεία, τα ευρήματα και η ιστορία της Ολυμπίας και ένα ειδικό κεφάλαιο
παρουσιάζει τις ανασκαφές στην αρχαία Ήλιδα, πόλη που κατοικήθηκε συνεχώς από
την Πρωτοελλαδική έως τη Γεωμετρική Εποχή ­ από το 2800 π.Χ. ­ απέκτησε θέατρο
και σπουδαία δημόσια κτίρια, ήκμασε ιδιαίτερα στη ρωμαϊκή εποχή και ακόμα έχει
πολλά να δώσει με τη συνέχιση των ανασκαφών. 
Ένα ειδικό κεφάλαιο εξετάζει
το περιβάλλον, την κοινωνία και τον πολιτισμό, τις τέχνες, επαγγέλματα και
γράμματα, επιστήμες, που τεκμηριώνονται από τα πλούσια ευρήματα των ανασκαφών.

<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15822P021</ED>
<ID>
ID:171063

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P02&aa=1</URL></REF>


Article

<CATEGORY>vin09</CATEGORY>

 <H5>ΑΠΟ ΤΟ ΠΑΣΧΑ ΞΕΚΙΝΟΥΝ
ΚΛΑΜΠΙΝΓΚ ΚΑΙ ΠΙΣΤΕΣ</H5>
<H2>Μουσική Ανάσταση</H2>

Πάσχα και κλάμπινγκ σε απόλυτη συμφωνία και μια που τα
«ελληνάδικα» δεν πάνε πίσω μπαίνουν κι αυτά δυναμικά στο εορταστικό πνεύμα των
ημερών. Μεγάλο Σάββατο (αύριο δηλαδή) ανοίγει πύλες το καλοκαιρινό
«Βαρελάδικο» και καλεί πιστούς τού ελληνικού άσματος στον παλιό «Ειρηνικό»
(Αλκυονίδων 4, στην Α' πλαζ της Βούλας, στην παραλιακή. Τηλ. 89.52.403,
89.53.973. 
*** Αν το Πάσχα σάς οδηγεί στην Τζιά θα χαρείτε μαζί με τον
οβελία και ολίγον από ρέγκε. Γιατί εκεί θα βρίσκονται οι De Traces, στο «Μύλο
Cafe» της χώρας. Μεγάλο Σάββατο και Κυριακή του Πάσχα, με μουσική από την
Τζαμάικα και όχι μόνο.. 
*** Ο «Νότος», πάντως, καλεί το κοινό στο Πόρτο
Ράφτη και ξεκινάει επίσημα Μ. Σάββατο και για όλο το καλοκαίρι. Από την πισίνα
το πρωί ως το κλάμπινγκ που θα εξελιχθεί αργά το βράδυ. Λεωφόρος Πόρτο Ράφτη,
τηλ. 0299.7311. 
*** Ρίξτε κόκκινο στη νύχτα, ρίξτε λάδι στη φωτιά. Κόκκινα
αυγά, μαγειρίτσα και καλή σας διασκέδαση από το Σάββατο, μετά την Ανάσταση,
στο «Λάδι στη Φωτιά», με ελληνική μουσική. Αγ. Μελετίου και Λ. Ιωνίας 25, τηλ.
83.26.800. 
ΕΙΚΑΣΤΙΚΑ 
Ο Δήμος Γαλαξιδίου οργανώνει μετά το Πασχα
πολιτιστικές εκδηλώσεις στο Ναυτικό Μουσείο Γαλαξιδίου. Τη Δευτέρα, στις 11.30
το πρωί, η ζωγράφος Κατερίνα Ζαχαροπούλου θα παίξει μαζί με παιδιά 6-10 ετών,
έχοντας ως θέμα τον Άγιο Γεώργιο και τον Δράκοντα. Στις 7.30 το απόγευμα, ο
Μάνος Στεφανίδης θα μιλήσει για τα «Πάθη, την Ανάσταση στη βυζαντινή και
νεοελληνική ζωγραφική». 
*** Στην γκαλερί του «Μύλου» της Θεσσαλονίκης
εκθέτουν τέσσερις σύγχρονοι ζωγράφοι, που κοινό τους σημείο είναι ότι όλοι
έχουν ζήσει και εργαστεί στην Ελλάδα και τη Βρετανία. Οι John Bicknell, Sarah
Ettlinger, Ελένη Δωρή και Τάκης Γερμενής στην έκθεση «Μεταθέσεις», από τη
Δευτέρα του Πάσχα. 
ΖΩΝΤΑΝΑ 
Οι «Συνήθεις Ύποπτοι» συνεχίζουν και σήμερα
το βράδυ (μετά τον Επιτάφιο) στο «Μπαράκι του Βασίλη», Ζωοδόχου Πηγής 98, τηλ.
38.15.345. 
*** Τροβαδούρος του έρωτα και του θανάτου ο Λουδοβίκος των
Ανωγείων ακολουθώντας το πνεύμα των ημερών, ερμηνεύει μοιρολόγια της πατρίδας
του, της Κρήτης, δίνοντας (χθες) και σήμερα δύο μεταμεσονύχτιες συναυλίες στα
Χανιά (στον «Ηριδανό»). Η συγγραφέας Μάρω Βαμβουνάκη θα μιλήσει για τη διπλή
δίψα ζωής και θανάτου στα μοιρολόγια. Παραπονεμένα ριζίτικα τραγούδια θα
ερμηνεύσει η Ρόνη Γανιάρη. 
*** Ο Γιάννης Πάριος και η Δέσποινα Βανδή
ανήμερα του Πάσχα στο «Διογέννης Παλλάς» και για 40 ημέρες. Οι φωνές τους θα
πλαισιωθούν από χορευτικά νούμερα που χορογράφησε ο Ξαβιέ Γκομέζ. 
*** Ο
Θανάσης Πολυκανδριώτης και η Δήμητρα Παπίου, ο Λάμπρος Καρελλάς, η Άννα Ζήση,
η Κατερίνα Ντίνου και ο Ηλίας Μακρής ταξιδεύουν με τα τραγούδια των Τσιτσάνη,
Χιώτη, Καλδάρα, Μητσάκη, ανά την Ελλάδα, κάνοντας πρώτο σταθμό στο «Χάραμα»
της Πάτρας. Από την Κυριακή του Πάσχα. 
*** Ο Φάνης Μεζίνης, από τους νέους
και ταλαντούχους του ελληνικού τραγουδιού, ξεκινάει την Κυριακή του Πάσχα στο
«Zoom» για δεκαπέντε παραστάσεις. Με συνεργάτες τον Αγγελο Πυριόχο στα κείμενα
και τη σκηνοθεσία, το συγκρότημα Χάλκινα της Γουμένισας, τη Βάσια Ζήλου, τον
Κώστα Σκανδάλη και τη νεαρή Ευδοκία Χρυσοβέργη. 
*** «Επί ξύλου κρεμάμενοι»
αρχίζουν τη Δευτέρα του Πάσχα παραστάσεις οι «Άγαμοι Θύται» και θα παραμείνουν
στον αέρα με τον Βαραββά για 17 παραστάσεις. Στον «Μύλο» Θεσσαλονίκης. 
***
Ο Νίκος Ξυδάκης μετά τις επιτυχημένες του εμφανίσεις στην «Ιερά Οδό» ξεκινάει
κι αυτός από τη Δευτέρα στο κλαμπ του «Μύλου» Θεσσαλονίκης. Οι εμφανίσεις του
θα διαρκέσουν μέχρι το Σάββατο. Στο τραγούδι τον συνοδεύουν οι Γεράσιμος
Ανδρεάτος και Δώρα Μασκλαβάνου. 
*** Οι Mode Plagal συνδυάζουν ελεύθερα τις
τεχνοτροπίες της τζαζ με την ελληνική μουσική παράδοση, δίνοντας μια έθνικ
ταυτότητα στη μουσική τους. Στα όργανα οι Θοδωρής Ρέλλος, Κλέων Αντωνίου,
Αντώνης Μαράτος και Τάκης Κανέλλος, από τη Δευτέρα έως την Πέμπτη (1/5) στο
«Half Note» jazz club. (Τριβωνιάνου 17, Μετς).. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15822P031</ED>
<ID>
ID:171065

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P03&aa=1</URL></REF>


Article

<CATEGORY>vin09</CATEGORY>

 <H2>Αντίσταση με το τραγούδι...</H2>
<H2></H2>
Δεν είναι απλώς αναμνήσεις, αλλά
πραγματικότητες. Είναι γεγονότα που ζήσαμε στη διάρκεια της δικτατορίας, πριν
από 25 ή 30 χρόνια. Ορισμένα κέντρα τραγουδιού στην περιοχή της Πλάκας
αποτέλεσαν τις πιο δυναμικές πολιτιστικές εστίες αντίστασης εναντίον του
σκοταδισμού του στρατοκρατικού καθεστώτος. Όταν η προληπτική λογοκρισία της
χούντας, με επικεφαλής κάποιους «δημοσιογράφους», δεν προλάβαινε να κόβει
προοδευτικούς στίχους, από την άλλη πλευρά, μια ομάδα καλλιτεχνών αντιστεκόταν
με το δικό τους τρόπο. Η πρώτη τολμηρή πράξη έγινε στο κέντρο «Περιβόλι του
Ουρανού» όπου ο μόνιμος συνεργάτης του Μίκη Θεοδωράκη Γιάννης Διδίλης και οι
τραγουδιστές Μιχάλης Ιωαννίδης, Έφη Παναγιώτου, Ξανθή Μαύρη, Μαίρη Σολδάτου
και άλλοι καλλιτέχνες τραγουδούσαν κάθε βράδυ απαγορευμένα (με νόμους της
δικτατορίας) τραγούδια. Σχεδόν κάθε βράδυ οι υπεύθυνοι του κέντρου Παύλος
Σιδέρης και Βασίλης Ευθυμίου συλλαμβάνονταν και κρατούνταν ­ για λόγους
τρομοκρατίας ­ στο Β' Αστυνομικό Τμήμα της οδού Βύρωνος στην Πλάκα. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15822P032</ED>
<ID>
ID:171088

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P03&aa=2</URL></REF>


Article

<CATEGORY>vin09</CATEGORY>

 <H2>... και
με ψυχή</H2>

<AUTHOR>Π.Α.Γ</AUTHOR>

Αλλά δεν ήταν μόνο τα τραγούδια του Μίκη. Σε μπουάτ
της οδού Θόλου στην Πλάκα ο Γιώργος Ζωγράφος αντιστεκόταν με δικά του
τραγούδια. Στον «Σκορπιό» της Κυδαθηναίων ο Κώστας Χατζής ξεσήκωνε τον κόσμο
με τραγούδια, γεμάτα υπονοούμενα κατά της δικτατορίας. Μέσα κι έξω από την
μπουάτ το 1969 είχαν γίνει πολλές συλλήψεις για λόγους τρομοκρατίας. Το μεγάλο
«παρών», όμως, έδινε ο φοιτητόκοσμος στο Studio «Λήδρα» του Κώστα Μανιουδάκη.
Εκεί το συγκρότημα του Γιάννη Μαρκόπουλου δημιουργούσε μιάν ατμόσφαιρα
εκρηκτική, ελεύθερη: Νίκος Ξυλούρης, Μέμη Σπυράτου, Δάφνη Ζούνη, Λιλή
Τσιτριμπίνη, Θέμης Ανδρεάδης, Τάσος Διακογιώργης και ο ηθοποιός Ντίνος Λύρας
κρατούσαν σε διαρκή ένταση τον κόσμο με πρόγραμμα γεμάτο αιχμές κατά της
χούντας. Στο κλείσιμο με το «Πότε θα κάνει ξαστεριά» ο Μαρκόπουλος, ο
Μανιουδάκης, η σύζυγός του (τότε Νόρα Κατσέλη) και ο Νίκος Ξυλούρης ήταν υπό
συνεχή παρακολούθηση και ψυχολογική πίεση εκ μέρους των οργάνων του
καθεστώτος. 
Ήταν όμως κι άλλες εστίες πολιτισμού κατά της χούντας. Ένας
μικρός χώρος που δεν ξεχνιέται, το «Κελλάρι» της Πλάκας, με τον σύνθετη Σπύρο
Σαμοΐλη, τον Πέτρο Πανδή και άλλους καλλιτέχνες που τραγουδούσαν Θεοδωράκη. Οι
άνθρωποι του τραγουδιού στην Πλάκα (και όχι μόνο) αντιστάθηκαν κι έδωσαν τη
δική τους μάχη κατά της δικτατορίας. Ήταν μια φωτεινή αχτίδα στο σκοτάδι του
φασισμού. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15822P033</ED>
<ID>
ID:171105

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P03&aa=3</URL></REF>


Article

<CATEGORY>vin09</CATEGORY>

 <H2>Δύο
αφεντάδες - ρόλοι</H2>

<AUTHOR>Ε.Δ.Χ.</AUTHOR>

Αυτός ο πανέξυπνος, ευέλικτος, χαριτωμένος και μελαγχολικός
«Υπηρέτης» μπορεί να κουράστηκε λίγο παραπάνω όλο το χειμώνα υπηρετώντας δυο
αφεντάδες, αλλά το ευχαριστήθηκε... Η Κάτια Δανδουλάκη όχι μόνον δεν «έσπασε
τα μούτρα» της παίζοντας έναν ανδρικό ρόλο ειδικών απαιτήσεων, αλλά φαίνεται
ότι αυτός ο ρόλος της κομέντια ντελ άρτε την απελευθέρωσε. Με ποιο έπαθλο; Δύο
επόμενους, ζηλευτούς ρόλους. Ο ένας μετά τον άλλο κι ο ένας κόντρα στον άλλο.
Πρώτα έρχεται η Λυσιστράτη και μετά η Μαρία Κάλλας. Η «Λυσιστράτη», μια
υπερπαραγωγή του Εθνικού Θεάτρου, άρχισε κιόλας πρόβες για το καλοκαίρι. Πώς
θα είναι όμως η αριστοφανική ηρωίδα στην εκδοχή αυτή ακόμα δεν ξέρουμε κι ούτε
ίσως μπορούμε να φανταστούμε. Αρχηγική σίγουρα, αφού ξεσηκώνει όλες τις
γυναίκες και μαζί καταργούν τον πόλεμο. Θα είναι όμως μια φινετσάτη, μια
γκροτέσκα, μια αισθησιακή, μια γλυκιά Λυσιστράτη; Περιμένουμε. Μπορούμε όμως
να τη φανταστούμε ως Μαρία Κάλλας στο έργο «Μάστερ Κλαςς» που θα παίξει τον
επόμενο χειμώνα. Και θα είναι πιο κοντά από τις προκατόχους της που υποδύθηκαν
διαδοχικά την Κάλλας, Ζοκ Γκόλντγουελ, Φέι Νταναγουέι και Πάπτι Λούπου. Γιατί
έχει το «φυσίζ» και μπορεί σ' αυτό να αναπτύξει με μακιγιάζ, έκφραση και
κίνηση την «τίγρη» και την απρόσιτη ντιβίνα, τη γλυκιά γυναίκα και τη
μελοδραματική ερμηνεύτρια. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15822P034</ED>
<ID>
ID:171118

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P03&aa=4</URL></REF>


Article

<CATEGORY>vin09</CATEGORY>

 <H2>Συμφωνίες... τιμής</H2>

<AUTHOR>Χ.</AUTHOR>

Όλοι συμφωνούν, λίγοι το εφαρμόζουν.
Ο λόγος για την ενιαία τιμή βιβλίου, που είναι πάγιο αίτημα και των δικών μας
εκδοτών. Με την ευκαιρία πάντως της χθεσινής Διεθνούς Ημέρας του Βιβλίου και
των Συγγραφικών Δικαιωμάτων, οι Ευρωπαίοι συγγραφείς και εκδότες εξέδωσαν στις
Βρυξέλλες ανακοίνωση, με την οποία επισημαίνουν τη σημασία που έχει για τους
αναγνώστες, αλλά και τους δημιουργούς το σύστημα της ενιαίας τιμής, γιατί «τα
βιβλία δεν είναι εμπορεύματα όπως τα άλλα, αλλά προϊόντα που εκπροσωπούν
κυρίως τις κοινές πολιτιστικές αξίες των Ευρωπαίων». 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15822P035</ED>
<ID>
ID:171125

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P03&aa=5</URL></REF>


Article

<CATEGORY>vin09</CATEGORY>

 <H2>Με την Ανάσταση του Χριστού αρχίζει ο Γολγοθάς του θεατή</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Αντιστρόφως ανάλογα. Ανάσταση για τον Χριστό, Γολγοθάς για τον
θεατή. Από εδώ και μπρος, θα λέμε την ταινία ταινιούλα! 
Έξι
φρεσκότατοι τίτλοι εξέρχονται μεθαύριο Κυριακή της Αναστάσεως. Αποτέλεσμα;
Ουδέν! Σαν να λέμε η κάθοδος των έξι! Ντάστιν Χόφμαν, Μαρτσέλο Μαστρογιάννι,
Σταρ Τρεκ, Χάρισον Φορντ, Σακίλ Ο'Νιλ (ναι του ΝΒΑ), ανεξάρτητη βρετανική
σκηνή. Τι να κάνουμε; Να θυμηθούμε τον «Αμερικανό βούβαλο» (American Buffalo)
του Ντέιβιντ Μάμετ. Με την τριπλέτα της θεατρικής σκηνής του «Εμπρός»,
αποτελούμενη από Καταλειφό - Κέντρο - Τάρλοου. Όσοι και όσες είχαν απολαύσει
την παράσταση και τώρα, μέσα στην απελπισία τους, καταφύγουν στην
κινηματογραφική προσαρμογή του ίδιου έργου, θα διαπιστώσουν την ελληνική
υπεροχή. 
Απείρως
καλύτερος ο Καταλειφός από τον ευτραφή και σχηματικό Ντένις Φραντς. Ανώτερος
του Ντάστιν Χόφμαν ο Γιώργος Κέντρος και ισόπαλος του Τάρλοου ο μαύρος Σον
Νέλσον. Συντριπτικό το αποτέλεσμα εις βάρος της πανίσχυρης αμερικανικής
ομάδας. Για έναν και μοναδικό λόγο. Που εξανάγκασε το θηρίο Χόφμαν να
καταφύγει στη μανιέρα και στην επαναλαμβανόμενη σχηματικότητα. Ο σεναριογράφος
Μάμετ υπονόμευσε τον συγγραφέα Μάμετ. Ο ίδιος προσάρμοσε σεναριακά το έργο
του, ο ίδιος το αποφλοίωσε, το απονεύρωσε. Εξαφάνισε τις αποχρώσεις των
διαλόγων και μετέτρεψε ένα δράμα χαρακτήρων και κοινωνικής, ιδεολογικής
αλληγορίας σε μια ταινία (ανύπαρκτης) δράσης! Αποτέλεσμα; Ο θεατής, που αγνοεί
την παράσταση, βυθίζεται στη μαύρη τρύπα μιας απορίας. Τι στο καλό «λέει»
αυτός ο... Βούβαλος; 
Ε, λοιπόν, λέει πολλά. Άφθονα. Πως η υπερτιμημένη
αξία του νομίσματος με την κεφαλή ενός βούβαλου (Χρήματος) είναι δημιουργός
της απαξίας της ηθικής. Πως όσα δεν φτάνει η αλεπού τα κάνει κρεμαστάρια και
ότι οι άνθρωποι αλληλοσπαράσσονται για ένα «πουκάμισο αδειανό». 
Στο
παλαιοπωλείο του Ντόνι (Ντένις Φραντς), τιγκαρισμένο από «παλιοσίδερα» (πλήρης
αντιστροφή της ευεξίας που προκαλεί η θέα της καταναλωτικής βιτρίνας),
σχεδιάζεται, επί χάρτου, κομπίνα κλοπής συλλογής σπάνιων νομισμάτων που στη
μία τους όψη φέρουν την κεφαλή ενός βούβαλου (το σύμβολο της Άγριας Δύσης) και
στην άλλη φιγουράρει κεφάλι αρχηγού ινδιάνικης φυλής (το σύμβολο της
γενοκτονίας). Έτσι, μέσα σε μια απλούστατη, εξωτερικά, συνθήκη, ο θεατρικός
Ντέιβιντ Μάμετ «καθαρίζει» εφ' όλης της ύλης τα πάντα: προέλευση, ιδεολογία,
ιστορία, κοινωνία, χρήμα. Όμως οι τρεις αυτοί τύποι δεν αναφέρονται στο
«μοντέλο» των σκληρών γκάνγκστερ και της μαφίας. Ο θεατρικός Μάμετ
«καθαρίζει», δηλαδή κουρελιάζει, έτερο μύθο του αμερικανικού όνειρου. Και οι
τρεις τους είναι σσήμαντοι, λιλιπούτειοι, «ανίκανοι», αεριτζήδες, loosers
(χαμένοι)! Το κόλπο σχεδιάζεται εντός του παλαιοπωλείου, αλλά δεν εκπληρώνεται
στη ζωή. Πριν καν οργανωθεί, έχει... εξαεριστεί. Ο Μάμετ (προφανώς)
επηρεασμένος από τον Μίλερ και τον «Εμποράκο», προσαρμοσμένο στα σημερινά
δεδομένα, αποφλοιώνει τον σύγχρονο «σιωπηλό» Αμερικανό. Δύναμη βούβαλου,
κεφάλι βλήτου! 
Έτσι το σχέδιο κλοπής σπάνιας συλλογής νομισμάτων (κάποιου
άλλου) καταλήγει στα εξής ευτράπελα: ο μικρός μαύρος «τσεπώνει» μονίμως τα
δολάρια του Ντόνι, ο «Τιτς» (δάσκαλος) διαρκώς οργανώνει και ο Ντόνι μονίμως
ακολουθεί. Τι πράγμα; Τον... αέρα! Όλα αυτά αναλύονται από τον θεατή της
θεατρικής παράστασης. Επί της ταινίας που σκηνοθέτησε ο Μάικλ Κορέντε
περιφέρονται οι προθέσεις του συγγραφέα και ίχνη των φοβερών, ερμηνευτικών
δυνατοτήτων ενός Ντάστιν Χόφμαν. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15822P041</ED>
<ID>
ID:171066

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P04&aa=1</URL></REF>


Article

<CATEGORY>vin09</CATEGORY>

 <H2>Πάσχα
άλλων εποχών</H2>

<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Για το κλίμα των ημερών και, ιδίως, για όσους το Πάσχα
«ενδέχεται να είναι κάτι περισσότερο από γραφικό φολκλόρ ή τουριστική
ρουτίνα», όπως έγραψε πρόσφατα ο Σπύρος Τσακνιάς, «καλύτερος οδηγός από τον
Παπαδιαμάντη δύσκολο να βρεθεί». Η μαζική έξοδος προς τις εξοχές, η ευλάβεια
της Μεγάλης Εβδομάδας και η πασχαλινή ευωχία δεν είναι πάντοτε πράγματα
αυτονόητα, κυρίως σε δύσκολες εποχές ή κάτω από ιδιαίτερες συνθήκες. 
Στο
διήγημα «Εξοχική Λαμπρή» ο Παπαδιαμάντης περιγράφει τις δυσκολίες που
αντιμετωπίζει ένα μικρό χωριό για να βρει παπά για την Ανάσταση· «οι χωρικοί
των Καλυβιών εκινδύνευον να μείνωσιν αλειτούργητοι». 
Ανάλογο πρόβλημα, που
αποκλίνει από το κλασικό σκηνικό το οποίο έχουμε όλοι στον νου μας για την
Ανάσταση, αντιμετωπίζουν οι Έλληνες σε αλλόθρησκα κράτη. Το 1950 ο Σεφέρης
γράφει από την πρεσβεία της Άγκυρας στον Ζήσιμο Λορεντζάτο: «Σε λίγο θα πάω
στην Ανάσταση, μια Ανάσταση εν πλω. 
Επειδή δεν υπάρχει εδώ εκκλησιά,
κάνουμε εκκλησιά τα γραφεία μας και λειτουργεί ο παπάς που φέρνουμε από την
Πόλη». 
Ασυγκρίτως πιο δυσάρεστες ήταν οι ημέρες της Μεγάλης Εβδομάδας του
1941. Τα γερμανικά στρατεύματα έχουν ήδη εισβάλει στην Ελλάδα και
κατευθύνονται προς την πρωτεύουσα. Το μέτωπο καταρρέει, ο τότε πρωθυπουργός
Κοριζής αυτοκτονεί. «Βραδιάζει και από την Αθήνα λείπει κάθε είδους εξουσία»,
γράφει ο Ασημάκης Πανσέληνος στα «Φύλλα Ημερολογίου» του. «Δέος κατέχει το
σύμπαν για τους Γερμανούς. Σκοτεινιάζει κι ο κόσμος ψωνίζει ό,τι βρίσκει και
μαζεύει μέσα στο σκότος πράγματα, πράγματα. Διαδίδεται μάλιστα στις γειτονιές
πως δεν θα περνούν τα λεφτά (...). Υπάρχει μια αποδέσμευση οικονομική σ' όλο
τον κόσμο. Τα Ταμεία, οι Τράπεζες, το Δημόσιο δίνουν μισθούς προκαταβολικά και
δάνεια». 
Έναν χρόνο αργότερα, το 1942, ο Πανσέληνος σημειώνει: «Το Πάσχα
πέρασε με ηρεμία. Χωρίς κρέας βέβαια. Φάγαμε λουκάνικα που 'χαμε πάρει από το
"Αγροτικό". Αυγά βάψαμε πρώτη φορά φέτος! Τι γρουσουζιά μας. Τα πληρώσαμε 250
δρχ. το ένα ­ πέρυσι είχαν 2,50 δρχ. Ακούσαμε το πρωί με γαλήνη το Χριστός
Ανέστη στο ραδιόφωνο. Μας έδωσε ένα ιδιαίτερο αίσθημα ανακούφισης, σαν κάτι
συμβολικό». 
Οι πληροφορίες για γεγονότα της καθημερινής ζωής, καθώς και το
γενικότερο κλίμα των τότε ημερών αποδίδονται και στις ανάλογες εγγραφές του
ημερολογίου του Χριστόφορου Χρηστίδη («Χρόνια Κατοχής»): «Όλες οι φετινές
ημέρες της Μεγάλης Εβδομάδας και του Πάσχα», γράφει το 1942, «μου θύμιζαν τη
Μ. Εβδομάδα και το Πάσχα πέρυσι. Από τη Μεγάλη Πέμπτη η Αθήνα πνιγόταν στην
απόγνωση του πανικού. 
Τη Μεγάλη Παρασκευή το απόγευμα, ήλθε να επιδεινώσει
την κατάσταση η είδηση της αυτοκτονίας του Κοριζή. Παντού μιλούσαν για
προδοσία, για λιποταξίες, για υπουργούς που διάλυσαν θεληματικά το στράτευμα.
Όλοι τα είχαμε χαμένα». 
Αναλυτικότερος από τον Πανσέληνο στις καταγραφές
του, ο Χρηστίδης παραθέτει εκτεταμένο δείγμα των τιμών ­ σε λίγο θα φθάσουμε
στον πληθωρισό: «Η λίρα έφθασε τις 45.000 και τα τρόφιμα, μέσα σε δεκαπέντε
ημέρες, ακριβήναν κατά 50%. Το ψωμί αυτές τις ημέρες πουλήθηκε 2.400 δρχ., το
κρασί 3.800, το λάδι 3.000, το στάρι 3.200, το τυρί φέτα 2.500, το αυγό 220. Η
ρετσίνα, με 50% νερό, 340 δρχ. Τις ημέρες των εορτών ο κόσμος τις πέρασε με
την αγωνία τού τι θα φάει». 
Από την αγαθότητα των χωρικών και των ιερέων
του Παπαδιαμάντη μέχρι τη δυστυχία της Κατοχής η απόσταση είναι πολύ μεγάλη.

Δεν είναι άστοχο να θυμόμαστε κάπου κάπου ότι η μαζική έξοδος αυτών των
ημερών, η καλοπέραση και η ευωχία δεν είναι (ή δεν ήταν) πάντα αυτονόητες. 
Καλό Πάσχα! 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15822P042</ED>
<ID>
ID:171089

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P04&aa=2</URL></REF>


Article

<CATEGORY>vin09</CATEGORY>

 <H5>Θεωρία και πράξη στη
διαφήμιση</H5>
<H2>ΒΙΒΛΙΟ παρουσίαση</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Γιώργος Α. Κουρμούσης:
Διαφήμιση. Από τη θεωρία στην πράξη. Εκδόσεις «Anubis».
Αθήνα, 1997. Σελ. 238. 
Όπως παρατηρεί στον
πρόλογό του ο Γιώργος Α. Κουρμούσης, σκοπός του στο ανά χείρας βιβλίο είναι να
παρουσιάσει τον τρόπο με τον οποίο μπορεί να εφαρμοστούν οι θεωρητικές αρχές
της διαφήμισης στην καθημερινή πράξη. Ο συγγραφέας ξεκινάει από τον ορισμό της
έννοιας της διαφήμισης, εξηγεί τον ρόλο που παίζει η διαφήμιση στη διαδικασία
της επικοινωνίας και παρουσιάζει τα βασικά διαφημιστικά είδη. Εν συνεχεία
απαντά σε καίρια ερωτήματα. Ποιοι είναι οι λειτουργικοί φορείς της διαφήμισης;
Πώς καθορίζονται οι στόχοι της και πώς σχεδιάζεται η διαφημιστική στρατηγική;
Ποιες πρακτικές μορφές παίρνει η διαφήμιση και ποιες είναι οι θεμελιώδεις
εφαρμογές της; Ο Κουρμούσης αναφέρεται ακόμη στην έννοια, στην ιστορική
εξέλιξη και στην οργανωτική δομή της διαφημιστικής εταιρείας, όπως και στις
μεθόδους προσδιορισμού των διαφημιστικών κονδυλίων. Τέλος, δίνει πολλές
λεπτομέρειες για τη δημιουργία και την κατασκευή του διαφημιστικού υλικού, για
τον έλεγχο της αποτελεσματικότητας της διαφήμισης, όπως και για τις
επαγγελματικές διαφημιστικές οργανώσεις. Το βιβλίο απευθύνεται τόσο σε
σπουδαστές της διαφήμισης όσο και σε επαγγελματίες διαφημιστές που θα ήθελαν
να αποκτήσουν θεωρητικό εξοπλισμό. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15822P043</ED>
<ID>
ID:171106

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P04&aa=3</URL></REF>


Article

<CATEGORY>vin09</CATEGORY>

 <H2>Βρετανικό Φεστιβάλ... Θεσσαλονίκης</H2>

Επόμενη κάθοδος με το «Beautiful thing»
(έτσι ακριβώς με τον πρωτότυπο τίτλο), εκ της νέας βρετανικής «σκηνής»
προερχόμενο. Θεατρικό κι αυτό, με την υπογραφή του Τζόναθαν Χάρβεϊ (έγραψε το
σενάριο) και τη σκηνοθεσία της Χέτι Μακντόναλντ που είχε σκηνοθετήσει και τη
λονδρέζικη παράσταση. Θέμα; Δύο ταλαίπωρα αγόρια διαλυμένων οικογενειών,
απελευθερώνουν τον εαυτό τους και αλληλοερωτεύονται! Κοινότοπο; Τηρουμένων των
ελληνικών αναλογιών, είναι σαν να λέμε... αμάρτησα για το παιδί μου. 
Είναι
η... χιλιοστή φορά που ένας «γκέι» αναγορεύεται σε σύμβολο απελευθέρωσης,
είναι η... χιλιοστή φορά που για την ομοφυλοφιλική διαδρομή του παιδιού φταίει
κάποια νευρωτική μάνα και κάποιος άσπλαχνος πατέρας και είναι η... χιλιοστή
φορά που όλα αυτά καταπλέουν εκ της γηραιάς Αλβιόνας. Με άλλα λόγια; Ταινία
που «πουλάει»... ανεξαρτησία, «καλτ» στυλ και ομοφυλοφιλία! 
Επί της
ιστορίας τώρα, έτσι για να πάρετε αμυδρή εικόνα. Ανήσυχος έφηβος ζει με τη
νεάζουσα και ερωτιάρα μητέρα του, εγκαταλειμμένος από τον πατέρα του. Στη
μοναξιά του και την ώρα που η μάνα του κοιμάται με μικρότερό της επιβήτορα, ο
ανήσυχος και άτακτος γιος βρίσκει καταφύγιο στη φιλία συνομήλικου γκέι,
κακοποιημένου από τον αυταρχικό πατέρα του! Αμάν! 
Αποτέλεσμα; Καλές
κοινωνικές, υπαρξιακές προθέσεις, θεατρική στατικότητα, επανάληψη του ίδιου
μοτίβου, αλλά και ερμηνείες καλού βρετανικού επιπέδου. Αντέχετε; 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15822P051</ED>
<ID>
ID:171067

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P05&aa=1</URL></REF>


Article

<CATEGORY>vin09</CATEGORY>

 <H2>ΟΙ ΑΛΛΟΙ</H2>

<H3>«Τρεις ζωές και ένας μόνο
θάνατος» </H3>
Ταινία προαναγγελθέντος θανάτου του Μαρτσέλο
Μαστρογιάνι είναι το «Τρεις ζωές και ένας μόνο θάνατος» (Trois Vies et une
seule morte), του Χιλιανού Ραούλ Ρουίζ, μόνιμου κατοίκου Γαλλίας. Πέρυσι
προβλήθηκε στο επίσημο διαγωνιστικό πρόγραμμα των Καννών και (δικαίως) πέρασε
«απαρατήρητο». Την είδα ξανά, και για δεύτερη φορά δεν κατάλαβα... τίποτα. Ο
Μαρτσέλο σε ρόλο κάποιου καθηγητή που αλλάζει «ζωές» και συναντάει
διαφορετικούς ανθρώπους. Την πρώτη φορά είναι ο πρώην της γυναίκας κάποιου που
συναντάει τυχαία σ' ένα μπαρ, τη δεύτερη εγκαταλείπει τα εγκόσμια και
περιφέρεται ως κλοσάρ και την τρίτη πέφτει πάνω στην κόρη του Κιάρα
Μαστρογιάνι. 
Πλεονεκτήματα: Αναμνηστική περιφορά του Μαρτσέλο (τα
θηρία πεθαίνουν όρθια), λατινογενής σουρεαλισμός και στιγμές από λεπτό
χιούμορ. 
Μειονεκτήματα: Το μότο «ματαιότης ματαιοτήτων τα πάντα
ματαιότης». 
Βαθμολογία=3 (για τις αναμνηστικές, αλλά μελαγχολικές
στιγμές του «ημιθανάτιου» Μαρτσέλο). 
«Σταρ Τρεκ: Η πρώτη
επαφή» 
Έχασα τον μπούσουλα. Ποιος να θυμάται τώρα τον ακριβή αριθμό
αυτού του Σταρ Τρεκ που φέρει τον τίτλο «Η πρώτη επαφή» (Star Trek: first
contact), σκηνοθετημένου από κάποιον Τζόναθαν Φρέικς. Σάμπως έκανε τίποτα ο
άνθρωπος; Συντονιστής χάρτινων ντεκόρ, «μαριονετών» και videogames!
Βρισκόμαστε λοιπόν στον 24ο αιώνα, η ανθρωπότητα βελτιώνεται με ιλιγγιώδεις
ρυθμούς, εντός ολίγου πρόκειται να αγγίξουμε το μέγιστο επίπεδο πολιτισμού
απαλλαγμένοι πλήρως από το βάρος του χρήματος, αλλά οι κακοί Μπιοργκ (ας πούμε
οι... Ρώσοι μπολσεβίκοι) επανακάμπτουν για να καταστρέψουν τον κυβερνήτη Ζαν
Λικ Πικάρ και το «Εντερπράιζ».!. 
Πλεονεκτήματα:... αμπελοφιλοσοφικά
μηνύματα για την εξέλιξη του «είδους»! 
Μειονεκτήματα: Φτυστό το...
Σταρ Τρεκ! Σε κάθε διάλογο περιέχονται όροι διαστημικής τεχνολογίας που για
τον θεατή μοιάζουν με κορακίστικα. 
Βαθμολογία=1 (boys, den katalava
ti elegan!). 
«Η επιστροφή των Τζεντάι» 
Τρίτο
μέρος του «Πολέμου των άστρων», δηλαδή «Η επιστροφή των Τζεντάι» (The return
of the Jedi), σε σκηνοθεσία Ρίτσαρντ Μάρκαντ. Με την ίδια τριάδα Μαρκ Χάμιλ
(Λουκ), Χάρισον Φορντ (Χαν Σόλο), Κάρι Φίσερ (πριγκίπισσα Λέια). Ο αθεόφοβος
Τζορτζ Λούκας και οι συνεργάτες του, ούτε καν προσπάθησαν να επινοήσουν
διαφορετικό σενάριο, κάποια έστω παραλλαγή της ιστορίας που να δικαιολογεί το
εισιτήριο και την ύπαρξη μιας τρίτης επανάληψης. Όλα τα ίδια. Εκτός από ένα: ο
άθλιος Νταρθ Βέιντερ (εκείνος ντε με το... άσθμα και την κατάμαυρη κάπα)
μετανοεί και θυσιάζεται για τη σωτηρία του γιου του Λουκ, ιππότη των Τζεντάι!

Πλεονεκτήματα; Ηλεκτρονικό παιχνίδι. 
Μειονεκτήματα; Όπου
φύγει φύγει. 
Βαθμολογία=1 (λόγω... βιντεοκασέτας). «Καζαάμ» 
Πού τονίζεται; Μάλλον στη λήγουσα «Καζαάμ»
(Kazaam)! Όπου ο πρωταθλητής του ΝΒΑ Σακίλ Ο'Νιλ υποδύεται τζίνι ηλικίας 3.000
ετών! Ένα τζίνι στην υπηρεσία «ορφανού» άτακτου πιτσιρικά. Γίνονται αχώριστοι
φίλοι και έζησαν αυτοί καλά και εμείς καταβροχθίσαμε το αρνάκι. 
Πλεονεκτήματα: Ο Σακίλ Ο'Νιλ με τουρμπάνι και κελεμπία. 
Μειονεκτήματα: Αν δεν κάνω λάθος το ΝΒΑ μεταδίδεται δωρεάν από τον
Σκάι. 
Βαθμολογία=1 (διότι «ένας» είναι ο Σακίλ Ο'Νιλ). 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15822P052</ED>
<ID>
ID:171090

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P05&aa=2</URL></REF>


Article

<CATEGORY>vin09</CATEGORY>

 <H2>Έλαμψε το ουσιώδες</H2>

<AUTHOR>ΜΑΡΙΑΠΑΠΑΔΟΠΟΥΛΟΥ</AUTHOR>

Η τηλεόραση διεισδύει στη μνήμη και την αλλοιώνει.
Προσθέτει ξεμυαλιστικές εικόνες, λαμπερά σκουπίδια, φθηνό λόγο σε μια ταπεινή
ευτελέστατη καθημερινότητα που αλλοτριώνει τον άνθρωπο. Αυτό που υπάρχει στο
μυαλό μας μοιάζει με πολύχρωμη κουρελού. Η TV όμως έχει τη δύναμη να
παραμερίσει τα περιττά ξεφτίδια απομνημόνευσης και να ανασυνθέσει την αλήθεια
όπως είναι: ατόφια, πολύπλευρη, δυνατή, σαρωτική. Με κορυφαίο δείγμα το
τελευταίο «Μήλον της έριδος».Ποτέ άλλοτε δεν έχουμε δει έναν
τέτοιο ελληνικό τηλεοπτικό ογκόλιθο να πέφτει στα θολά νερά των ημέτερων
καναλιών. Με κύριο χαρακτηριστικό τρεις ξερές λέξεις. Τόλμη και αλήθεια. Ούτε
κλάψες ούτε νοσταλγίες ούτε ίχνος μυθοποιητικών διαθέσεων. Τι σημαίνει αυτό;
Ότι όλα τα μελό στοιχεία και οι συνηθισμένες αισθηματικότητες που βαραίνουν,
κατά κανόνα, παρόμοιες απόπειρες, εδώ δεν υπήρχαν για να καλύψουν την ωμή
πραγματικότητα. Γεγονός, όμως, που δεν οδηγεί στο αντίθετό του, δηλαδή στην
απόλυτη ξηρότητα. Με αποτέλεσμα να λάμψει το ουσιώδες! 
Ο Παύλος Τσίμας και
ο Αλέξης Παπαχελάς, στα πλαίσια του «Μήλου της έριδος», παρουσίασαν μια
εκπομπή που ονόμασαν «έρευνα» με τίτλο «21η Απριλίου - 30 χρόνια μετά». Για
μας ήταν ένα τέλειο πλήρες ντοκιμαντέρ. Είδος ­ μην το ξεχνάμε ­ που μόνον
στην τηλεόραση επιβιώνει και ανθεί, καθώς έχει αποβληθεί πλέον από τις
κινηματογραφικές αίθουσες. 
Αποκατάσταση 
Στη μικρή οθόνη βρίσκει
εκ νέου το κατάλληλο κοινό, δηλαδή πλήθος θεατών με θετική διάθεση να δουν και
να μάθουν. Έτσι λειτουργεί η αποκατάσταση της επαφής που θέλει ο Ντοστογιέφσκι
για τους ήρωές του και στην προκειμένη περίπτωση των θεατών με τα ιστορικά
γεγονότα. Η μνήμη ζωντανεύει, η ψυχή ξυπνάει και το μυαλό παραμερίζει το
συνηθισμένο τηλεοπτικό σκουπιδαριό μπροστά στην ακεραιότητα της αλήθειας. 
Και πώς να γίνει διαφορετικά όταν ο ίδιος ο χουνταίος Στυλιανός Παττακός
βρίσκεται ολοζώντανος, μπροστά σου, μέσα στο σπίτι σου στην οικεία τηλεοπτική
οθόνη, απέναντι από τον καναπέ, μέσα στο... «μπίλι γκρουμ» όπως έλεγε κάποτε
μια χουνταία κυρία. Να τος λοιπόν που μιλάει ­ τα ίδια ακαταλαβίστικα ελληνικά
­ ο κύριος Στυλιανός, ξυπνώντας συνειρμικά όλο το χάλι που μας έδερνε για επτά
ολόκληρα χρόνια προκαλώντας στον Έλληνα έναν συνεχή κλαυσιγέλωτα. 
Αυτό
ήταν το πρώτο ισχυρό σοκ που λειτούργησε σαν ορθάνοιχτο παράθυρο απ' όπου
όρμησαν ως θύελλα οι μνήμες. Το δεύτερο μάς ήρθε από την Αμερική με τον
πράκτορα της CIA Τζων Φατσέα, ελληνικής καταγωγής, ο οποίος αποκάλυψε ότι είχε
συνεργασία με τον Γεώργιο Παπαδόπουλο! Αλλά δεν μείναμε εκεί. Γιατί η μεγάλη
δόνηση σεισμικού μεγέθους πολλών Ρίχτερ που ταρακούνησε ολόκληρο το «μπίλι
γκρουμ» με το περιεχόμενό του προήλθε όταν ο εν λόγω Φατσέας σε ερώτηση για το
αν γνώριζε τις συνωμοτικές δραστηριότητες του Παπαδόπουλου απάντησε: «Η
υπηρεσία γνώριζε τα πάντα»!!! 
Ουσιώδεις οι παρατηρήσεις του Γιάννη Καψή,
όπως και του Λεωνίδα Κύρκου, εξαιρετικά παραστατική η περιγραφή της εποχής και
των γεγονότων από τον κ. Φαρμάκη, έξοχα δεμένα τα ντοκουμέντα από τις διώξεις
νεαρών εξεγερμένων, υπέροχα ενταγμένο το κομμάτι που αφορούσε τον ρόλο της
Τουρκίας και ύστατο σοκ η δήλωση του Πάρκερ Χαρτ (δημοσιογράφου;) ότι είχε δει
από τότε, πριν από 30 χρόνια, στην Τουρκία, «χάρτη της Κύπρου όπως είναι
σήμερα»!!! 
Επίλογος: Εικόνες από τα κατεχόμενα, Ριζοκάρπασο, Σαλαμίνα,
Λευκωσία, Αμμόχωστος, Κυρήνεια... 
Ευαισθησία 
Συγχαρητήρια θερμά
αξίζει βέβαια και ο σκηνοθέτης Γιώργος Χαρώνης που, πέρα από τη συλλογή υλικού
των Τσίμα, Παπαχελά, φρόντισε με ευαισθησία και ταλέντο σπουδαίου
ντοκιμαντερίστα τους χρόνους των πλάνων, την ομαλή ροή, το μοντάζ και κυρίως
το εξαίσιο ντεκουπάζ που οδήγησε μεθοδικά στην τραγική απογείωση αυτό το
εξαίρετο τηλεοπτικό ντοκιμαντέρ. Εύγε και πάλι εύγε! Μαζί με μια παράκληση: Ας
δώσει το ίδιο επιτελείο και μιαν άλλη διόλου ασήμαντη διάσταση της επταετούς
δικτατορίας των συνταγματαρχών. Εκείνη της αισθητικής ευτέλειας που επέβαλαν
ως κυρίαρχο μοντέλο. Γιατί είναι κακά τα ψέματα και δεν πρέπει να γκρινιάζουμε
σήμερα για τηλεοπτικά σκουπίδια και μικρούτσικους όταν η λεωφόρος της ασχήμιας
ανοίχτηκε επί χούντας για την άνετη έλευση της «Παξ Αμερικάνα» που τελικά έχει
επιβληθεί σε όλους τους τομείς της ζωής μας. Με όχημα την τηλεόραση των
χουνταίων. 
Ας βρούμε τις ρίζες του τωρινού αισθητικού και γλωσσικού
ξεπεσμού μας στον τότε «Άγνωστο πόλεμο» του κυρίου Φώσκολου και στο λεκτικό
ιδίωμα των συνταγματαρχών - πρότυπα αλαλούμ και φθήνιας χωρίς προηγούμενο στην
ιστορία της Ελλάδας, που όμως εξακολουθούν να αναπαράγονται, έκτοτε,
ακατάπαυστα... 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P06</CAT>
<ED>
Κωδικός άρθρου: A15822P061</ED>
<ID>
ID:171068

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P06&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P06</CAT>
<ED>
Κωδικός άρθρου: A15822P062</ED>
<ID>
ID:171091

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P06&aa=2</URL></REF>


Article

<CATEGORY>vin09</CATEGORY>

 <H5>ΜΕ
ΠΡΟΧΕΙΡΕΣ ΛΥΣΕΙΣ ΚΑΙ ΤΡΑΓΟΥΔΙΑ ΤΑ ΕΟΡΤΑΣΤΙΚΑ ΠΡΟΓΡΑΜΜΑΤΑ</H5>
<H2>Πάσχα εκ των ενόντων...</H2>

Η
οικονομική κρίση στα κανάλια έχει επηρεάσει και τις εκπομπές του Πάσχα, πολλές
από τις οποίες «έντυσαν» με εορταστικό χρώμα για να είναι στο πνεύμα των
ημερών. 
Και αυτό το
Πάσχα, όπως και τα δύο προηγούμενα, τα κανάλια βρήκαν την εύκολη λύση. Έριξαν
το βάρος στις ταινίες (το τετραήμερο θα προβληθούν 124 συνολικά) και στις
μεταδόσεις προγραμμάτων ­ μαγνητοσκοπημένες φυσικά ­ από νυχτερινά κέντρα. 
Σήμερα 
Στην ΕΤ1 έχουν προγραμματιστεί σήμερα «Τα Άγια Πάθη στην
Ευρωπαϊκή Ζωγραφική», «Ύμνοι της Μεγάλης Παρασκευής» από τον Σταμάτη
Σπανουδάκη και σε απευθείας μετάδοση (19.00) η «Ακολουθία του Επιταφίου», ενώ
στις 23.00 θα προβληθεί το έργο του Τζουζέπε Βέρντι «Ρέκβιεμ» με τη σοπράνο
Βάσω Παπαντωνίου. 
Στην ΕΤ2 ξεχωρίζει η «Έβδομη (Εαρινή) συμφωνία» του Μίκη
Θεοδωράκη (στις 18.10), ενώ λίγο αργότερα θα μεταδοθεί από τον Ιερό Ναό Αγίου
Διονυσίου στη Ζάκυθνο ο Επιτάφιος Θρήνος. 
Το μεσημέρι στις 13.20 το Mega
θα δείξει τον Πέτρο Γαϊτάνο να ψάλλει τα Θεία Πάθη στον Άγιο Παντελεήμονα
Αχαρνών και στις 9.15 το βράδυ οι τηλεθεατές θα έχουν την ευκαιρία να
παρακολουθήσουν μια συναυλία με τη Vanessa Mae. 
Το βράδυ στις 23.10 από
τον Antenna θα μεταδοθεί η «Σταύρωση», η βυζαντινή όπερα του συνθέτη Γιάννη
Μπουφίδη με τους Γρηγόρη Βαλτινό, Μαριάνθη Σοντάκη, Τζων Μοδινό. 
Μ.
Σάββατο 
Το Mega θα κάνει Ανάσταση με το «Εορταστικό Μπράβο» (23.15)
και τη Ρούλα Κορομηλά να εύχεται «Χριστός Ανέστη». 
Ο Antenna στις 23.00 θα
μεταδώσει σε μαγνητοσκόπηση το πρόγραμμα από τον «Διογένη» με τους Βασίλη
Καρρά, Καίτη Γαρμπή, Διονύση Σχοινά, Δημήτρη Κόκοτα. 
Το Μ. Σάββατο στην
ΕΤ1 η Εύα Ντελιδάκη και οι καλεσμένοι της θα ευχηθούν στους τηλεθεατές «Καλό
Πάσχα με υγεία και τραγούδι» (20.00). Στις 23.15 θα παρακολουθήσετε από τον
Μητροπολιτικό Ναό Αθηνών την Ακολουθία της Ανάστασης και αμέσως μετά ένα
μουσικό πρόγραμμα με τους Κώστα Μακεδόνα, Αναστασία Μουτσάτσου, Παντελή
Θαλασσινό και Αθηνά Μόραλη. 
Στην ΕΤ2, αμέσως μετά την Ανάσταση, τη σκυτάλη
θα πάρει ο Νίκος Ξυδάκης που εμφανίστηκε για έναν περίπου μήνα στην «Ιερά
οδό». Ο καλλιτέχνης θα παρουσιάσει το σύνολο της δισκογραφικής του δουλειάς,
ενώ μαζί του εμφανίζονται οι Ελευθερία Αρβανιτάκη, Ελλη Πασπαλά, Γιώργος
Νταλάρας, Μελίνα Κανά, Γεράσιμος Ανδρεάτος (θα επαναληφθεί την Κυριακή του
Πάσχα, στις 19.30). 
Την ίδια μέρα στον Σκάι, η Γιούλη Ηλιοπούλου στους
«Λογοδοσμένους» θα έχει καλεσμένους τη Νάσια και τον Βαγγέλη Κονιτόπουλο, τον
Γιάννη Βασιλείου, ενώ έχουν προσκληθεί και τα ζευγάρια που έχουν παντρευτεί ή
έχουν αρραβωνιαστεί μέσω της εκπομπής. Εορταστικό θα είναι ακόμη το
τηλεπαιχνίδι του Σάκη Μπουλά «Πάρ' τα όλα» με καλεσμένο τον Ανδρέα Μικρούτσικο
και φυσικά τα «Ζουγανελληνικά». 
Ο Σκάι θα κάνει Ανάσταση με τον Γιάννη
Ζουγανέλλη, ενώ αμέσως μετά θα συνδεθεί με το «Ποσειδώνιο» (σε
μαγνητοσκόπηση), όπου είχαν εμφανιστεί οι Λευτέρης Πανταζής, Στέφανος
Κορκολής, Δέσποινα Βανδή και Φιόνα Τζαβάρα. 
Πάσχα 
Σ' ένα δίωρο
πασχαλινό γλέντι συντροφιά με τον Θανάση Πολυκανδριώτη και το συγκρότημά του,
προσκαλεί τους τηλεθεατές την Κυριακή του Πάσχα η μεσημεριανή εκπομπή της ΕΤ1
«Όπως μας αρέσει» (12.30). Τα τραγούδια ερμηνεύουν οι Δήμητρα Παπίου, Άννα
Ζήση, Λάμπρος Καρελάς, Ηλίας Μακρής και Κατερίνα Ντίνου. 
Στο β' μέρος οι
οικοδεσπότες της εκπομπής παρουσιάζουν τις καλύτερες στιγμές από το «Όπως μας
αρέσει» με τους Κατερίνα Κούκα, Θύμιο Καρακατσάνη, Ελένη Δήμου, Χρήστο
Νικολόπουλο, Αλέξανδρο Χατζή, Μιχάλη Βιολάρη, Καίτη Χωματά, κ.ά. 
Στις
22.00, στο ίδιο κανάλι, η Τάνια Τσανακλίδου συντροφιά με τον Στέφανο Κορκολή
και τον Κώστα Θωμαΐδη κάνουν μια ξενάγηση στα τραγούδια της «Λαμπρής, της
Ανοιξης και της Αγάπης». Γύρω στη 1 μετά τα μεσάνυχτα, η Γλυκερία ερμηνεύει
σμυρναίικα, νησιώτικα και λαϊκά τραγούδια, συνοδευόμενη από μεγάλη ορχήστρα
(Λάζαρος Κουλαξίζης ακορντεόν, Γιάννης Βασιλόπουλος κλαρίνο, Νίκος Χατζόπουλος
βιολί), ενώ στην ίδια εκπομπή «Αχ και να 'ταν Πάσχα» συμμετέχουν ακόμη ο
Μπάμπης Τσέρτος και η Οπισθοδρομική Κομπανία. Μισή ώρα νωρίτερα (00.30) στην
ΕΤ2 θα μεταδοθεί σε μαγνητοσκόπηση η συναυλία που έδωσε το συγκρότημα Queen
στο Γουέμπλεϊ στη μνήμη του Φρέντι Μέρκιουρι, που έφυγε χτυπημένος από τη
μάστιγα του αιώνα, το AIDS. 
Την ίδια μέρα ο Σκάι θα μεταδώσει νωρίς το
μεσημέρι δύο αφιερώματα, ένα στον Λευτέρη Πανταζή (13.00) και ένα στον Σταμάτη
Γονίδη (16.30). 
Καθώς ο οβελίας θα λαμβάνει θέση στο τραπέζι, ο Μάκης
Χριστοδουλόπουλος θα βγει (15.10) από τη συχνότητα του Mega για ένα
πασχαλιάτικο γλέντι. 
Το βράδυ (21.15) ό,τι παρακολουθήσετε θα μείνει
«Μεταξύ μας». Η Έλντα Πανοπούλου και η παρέα της καλύπτουν με ένα κεφάτο
πρόγραμμα τρεις ολόκληρες ώρες, ενώ μίση ώρα μετά τα μεσάνυχτα θα προβληθεί
αφιέρωμα στον Βασίλη ­ «Τηλεφώνησέ μου» ­ Καρρά. 
Από τον Antenna θα
μεταδοθεί αφιέρωμα στον Πασχάλη Τερζή (14.20) και αμέσως μετά θα προβληθεί σε
επανάληψη το «Ταξί» (15.00). Ακολουθεί (16.00) το πρόγραμμα του «Διογένης» σε
ριπλέι. Στις 18.30 θα δούμε το πασχαλινό «Ciao Ant1» του '96 και μία ώρα πριν
από την αλλαγή της ημέρας θα μεταδοθεί το μουσικό πρόγραμμα «Ο Νότης
Σφακιανάκης στο "Ρεξ"». 
Δευτέρα 
Τη Δευτέρα του Πάσχα ξεχωρίζουν
στην ΕΤ2 «Οι πασχαλινές στιγμές από το ελληνικό τραγούδι», το αφιέρωμα στον
Έλτον Τζον (22.00) και η συναυλία με τη «γιαγιά της ροκ» Τίνα Τάρνερ (01.10),
από την Ολλανδία. Η ΕΤ1 θα δείξει το έργο «Οι πλανήτες» του Γκούσταβ Χολστ
(20.00) με τη Συμφωνική Ορχήστρα του Λονδίνου την οποία διευθύνει ο Άντριου
Ντέιβις. 
Το Mega στις 15.15 θα μεταδώσει μουσικό πρόγραμμα με τίτλο «Πάσχα
με τον Στέλιο Ρόκο στη Λήμνο», ενώ στις 21.15 θα προβληθεί το εορταστικό
«Καλως ήλθατε». 
Στον Antenna η Γλυκερία ερμηνεύει τραγούδια του Αντώνη
Βαρδή (14.20), στις 14.50 η Φωτεινή Πιπιλή θα παρουσιάσει την πασχαλινή
εκπομπή «49 ημέρες στην Ελλάδα», ενώ ακολουθεί στις 16.40 σε ριπλέι η Δήμητρα
Γαλάνη στο «Χάραμα». Στις 21.15 αναλαμβάνει δράση ο Γιώργος Τράγκας με το
γιορταστικό «Viva Ant1» και προσκεκλημένους τους Βάνα Μπάρμπα, Μάρω Κοντού,
Αγγελική Νικολούλη, Βλάση Μπονάτσο, Ανδρέα Μικρούτσικο, Ζέτα Λογοθέτη. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P07</CAT>
<ED>
Κωδικός άρθρου: A15822P071</ED>
<ID>
ID:171069

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P07&aa=1</URL></REF>


Article

<CATEGORY>vin09</CATEGORY>

 <H2>Οδοιπορικό σε Μακεδονία, Θράκη, Μετέωρα</H2>

Ένα οδοιπορικό από τη Θράκη και τη Μακεδονία ως την Πάτμο και τα
Μετέωρα με τίτλο «Δεν είσαι μόνος» θα μεταδώσει τη Δευτέρα του Πάσχα στις
16.10 το Mega. Η ταινία της Μαρίας Χατζημιχάλη - Παπαλιού γυρίστηκε με αφορμή
την πρωτοβουλία του Οικουμενικού Πατριάρχη Βαρθολομαίου, που συνεργάστηκε με
προσωπικότητες διεθνούς κύρους για τη διοργάνωση της Διεθνούς Οικολογικής
Συνάντησης τον Σεπτέμβριο του '95. 
Η ταινία, με θέμα την οικολογία
και την Ορθοδοξία, στην οποία ο ίδιος ο Πατριάρχης διαβάζει το μήνυμά του,
είναι βασισμένη σε πατερικά κείμενα αλλά και στην «Αποκάλυψη του Ιωάννου» που
είναι πλούσια από αναφορές στη φύση και στη σχέση του ανθρώπου με το
περιβάλλον. 
Η προβολή της ταινίας «Δεν είσαι μόνος» έγινε εν πλω,
από την Κωνσταντινούπολη προς την Πάτμο, στο πλαίσιο του συμποσίου «Αποκάλυψις
και Περιβάλλον», παρουσία του Οικουμενικού Πατριάρχη. Η επιλογή των κειμένων
που υπάρχουν στην ταινία έγινε από τον μητροπολίτη Ναυπάκτου Ιερόθεο σε
συνεργασία με τον αρχιμανδρίτη Φιλόθεο Γαρίτση, ο οποίος έκανε και τη
μετάφραση στα Νέα Ελληνικά. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P07</CAT>
<ED>
Κωδικός άρθρου: A15822P072</ED>
<ID>
ID:171092

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P07&aa=2</URL></REF>


Article

<CATEGORY>vin09</CATEGORY>

 <H2>Η Εβδομάδα των Παθών στο «Επτά συν επτά»</H2>

Ο φιλόλογος και ιστορικός Σαράντος Καργάκος είναι αυτή την Κυριακή
προσκεκλημένος του Θόδωρου Ρουσόπουλου στο «Επτά συν επτά» (Mega, 14.10). Ο κ.
Καργάκος θα σχολιάσει την Εβδομάδα των Παθών του Ιησού Χριστού. Σε επτά βίντεο
- ρεπορτάζ οι τηλεθεατές θα έχουν την ευκαιρία να παρακολουθούν κάθε γεγονός
που αφορά στις τελευταίες στιγμές της ζωής του Ιησού Χριστού καθώς και κάθε
σημαντικό γεγονός που συνέβη εκείνη την εβδομάδα στη Ρωμαϊκή Αυτοκρατορία και
στην Ελλάδα. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P07</CAT>
<ED>
Κωδικός άρθρου: A15822P073</ED>
<ID>
ID:171107

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P07&aa=3</URL></REF>


Article

<CATEGORY>vin09</CATEGORY>

 <H5>ΔΗΜΗΤΡΗΣ
ΠΑΠΑΪΩΑΝΝΟΥ</H5>
<H2>Ένας Δράκουλας, στα λευκά!</H2>

<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Μια παράξενη
φιγούρα, άφυλη και πάμφυλη, σκοτεινή και μελαγχολική, πρωταγωνιστεί στην
καινούργια δουλειά του Δημήτρη Παπαϊωάννου και της «Ομάδας Εδάφους». Μια
παράσταση χοροθεάτρου, πάνω στον μύθο του «Δράκουλα», που αναμένεται με
αδημονία. Το ενδιαφέρον προέρχεται από την ποιότητα της τέχνης αυτής της
ομάδας, από τον δημιουργικό νου αυτού του αναγεννησιακού καλλιτέχνη, κι από το
θέμα του Δράκουλα, με το οποίο καταπιάνεται για πρώτη φορά Έλληνας
καλλιτέχνης. 
Ο Δημήτρης Παπαϊωάννου και η
«Ομάδα Εδάφους» έχουν ήδη μια ιστορία δέκα ετών. «Χοροθέατρο» χαρακτηρίζει ο
ίδιος τη δουλειά του, γιατί δεν υπάρχει όρος πλησιέστερος. Δεν είναι θέατρο,
γιατί δεν υπάρχει «ορατός» λόγος. Δεν είναι μπαλέτο, διότι απουσιάζει το
λεξιλόγιο του χορού, με τους καθιερωμένους κώδικες (ζετέ-πλιέ-πασέ). 
Ο
Δημήτρης Παπαϊωάννου έρχεται από τα εικαστικά. Κι αυτή η καταγωγή έγινε
χάρισμα που φωτίζει μ' έναν πολύ προσωπικό και μαγικό τρόπο την κάθε του
παράσταση. 
Παίρνει ένα θέμα, το ψάχνει, το ερευνά, το ξετυλίγει και το
αφηγείται με εικόνες που συχνά έχουν δύναμη λογοτεχνική, που προκαλούν
αισθήματα. 
Το θέμα του φέτος είναι ο Δράκουλας. Ένα δύσκολο εγχείρημα,
αφού χρησιμοποιεί όλα τα στερεότυπα του θεάματος του φανταστικού και του μύθου
του Δράκουλα (σταυρούς, δόντια, δάγκωμα, αίμα, μακριά νύχια), για να κερδίσει
το υπαρξιακό βάθος και να βρει την κατανόησή μας το σκοτεινό υποσυνείδητο. Μια
συμφιλίωση. 
Η πρεμιέρα 
Η πρεμιέρα του «Δράκουλα» είναι
προγραμματισμένη για τις 2 Μαΐου στο θέατρο «Κοτοπούλη-Ρεξ», σε συνεργασία με
το Εθνικό Θέατρο. 
Γιατί η επιλογή αυτού του θέματος από τον Δημήτρη
Παπαϊωάννου; Τι τον ενδιέφερε στην ιστορία του Δράκουλα κι αποφάσισε να τον
εξερευνήσει; Ο λόγος του πυκνός. Το ύφος του ήσυχο ­ οι ταχυπαλμίες δεν
ακούγονται εκτός των ορίων του σώματος. 
«Ο Δράκουλας είναι ένας αγαπημένος
μύθος. Μεγάλη η παραφιλολογία και η έλξη για τις απαγορευμένες σκοτεινές
δυνάμεις και τις απαγορευμένες σκοτεινές επιθυμίες. Αισθάνομαι ότι ο
"Δράκουλας" μιλά γι' αυτόν τον απάνθρωπο διαχωρισμό, που εκπορεύεται από τον
χριστιανισμό, του καλού με το κακό. Είναι σαν μια έλλειψη συμφιλίωσης για το
κακό και το βίαιο μέσα μας κι ένας τεράστιος φόβος για το κακό που
εμπεριέχουμε, λες και μπορεί να υπάρξει το φως χωρίς το σκοτάδι, λες κι έχει
καμιά σημασία η ύπαρξη χωρίς τη σκιά της. 
Μεγαλώνοντας, κι ανήκοντας σε
μια γενιά που τις σκοτεινές ή τις ανήθικες πλευρές της τις εξερεύνησε,
κατάλαβα πια ότι κι αυτές δεν οδηγούν πουθενά, χωρίς όμως αυτό να σημαίνει ότι
ο δρόμος προς το φως, προς τη θετικότητα είναι ένας δρόμος που μας απαγορεύει
την πρόσβαση σε μια πολύ γοητευτική μας πλευρά. Κι αυτή η διαπίστωση φέρνει
μια μελαγχολία. 
Είναι, αν θέλετε, η μελαγχολία που τη συνειδητοποιεί
κανείς μεγαλώνοντας, ότι δεν μπορεί να τα 'χει όλα. 
Κι αποφάσισα να
εξερευνήσω αυτόν τον μύθο του Δράκουλα κάτω από το πρίσμα της φαντασίωσης και
της σχέσης της με την πραγματικότητα, όπως επίσης της επικινδυνότητας της
φαντασίωσης και της μελαγχολίας που συνοδεύει την απόφαση ότι οι βίαιες, οι
παράνομες ή οι ανήθικες πρακτικές αραιώνουν στη ζωή των ανθρώπων όταν
μεγαλώνουν και προτιμούμε τη φωτεινότερη πλευρά της ζωής». 
Εικαστικά πώς
προσέγγισαν ένα θέμα που έχει έντονα κλισέ, εμπορεύσιμα, ακόμα και στα
καρναβάλια; 
«Η Λίλυ Πεζανού έχει κάνει, νομίζω, εκπληκτική δουλειά.
Αποφασίσαμε να κάνουμε ολόλευκη την παράσταση, θεωρώντας ότι το λευκό
ταιριάζει στον αισθησιασμό, στο όνειρο, ταυτόχρονα και στη φρίκη. Είναι το
χρώμα που μπορεί από την απόλυτη αγνότητα να οδηγήσει στην απόλυτα φρικιαστική
πραγματικότητα. Είναι ψυχρό και θερμό ταυτόχρονα. Είναι βαμβάκι και πάγος. 
Όλες οι φιγούρες κι όλα τα κοστούμια είναι λευκά. Εκτός από τη σκιά. Η σκιά
του Δράκουλα στην παράστασή μας είναι ρόλος, ενσαρκωμένος τέλεια από τον Νίκο
Δραγώνα. Είναι μια ιδέα που ξεκινάει από τον Μουρνάου και την ολοκληρώνει ο
Κόπολα, πριν από μερικά χρόνια: Η ανεξαρτητοποίηση της σκιάς του Δράκουλα από
τον ίδιο. 
Ο Δράκουλας είναι χωρισμένος στα τέσσερα. Ο κόμης, η προέκτασή
του, που είναι η σκιά του, ο λυκάνθρωπος, η βιαιότερη μεταμόρφωσή του (από τον
Χάρη Παπαντωνάκη) και η νυχτερίδα, η τρυφερότερη και νεανικότερη πλευρά του
(από τον αδελφό μου Τάσο Παπαϊωάννου). Και είναι η περιπέτεια της
πρωταγωνίστριας, που την ενσαρκώνει η Αγγελική Στελάτου, η οποία για κάποιο
λόγο υποδέχεται τον Δράκουλα στο όνειρό της. Χωρίς αυτό να σημαίνει ότι δεν
αγαπά τον αγαπημένο της ή ότι θα διάλεγε να μείνει αιώνια καταραμένη από τον
έρωτα του Δράκουλα. Παρ' όλα αυτά καμία από τις δύο λύσεις δεν είναι
ευχάριστη. Υπάρχει μια μελαγχολία». 
Ο Δράκουλας και ο Γκόγια 
Ένας
καλλιτέχνης που έρχεται από τον εικαστικό χώρο κι εξακολουθεί να συνομιλεί
μαζί του έχει πάρει δάνεια από τη ζωγραφική; 
«Από τον Ντελβό και ιδιαίτερα
από τον Γκόγια. Θα μπορούσε ο τίτλος της παράστασης να είναι ο τίτλος του
χαρακτικού του Γκόγια "Ο ύπνος της λογικής γεννά τέρατα". Είναι ακριβώς αυτό
που συμβαίνει στην παράσταση. 
Ο Δράκουλας δεν είναι το απόλυτο κακό, είναι
ένα μελαγχολικό κακό. 
Φανταζόμαστε όλοι ότι η αθανασία είναι ταυτόχρονα
και μια κατάρα. Η αδυναμία ν' αγαπηθείς επί 400 χρόνια πρέπει να είναι μια
συσσώρευση τρομακτική. Ο κόμης Δράκουλας θέλει ν' αγαπηθεί. Η θανατηφόρα του
πλευρά είναι σύμφυτη μ' αυτό. Είναι ένα τέρας που ζητά την αγάπη». 
Τι
μουσική μπορεί να συνοδεύει αυτόν τον «Δράκουλα»; 
«Χρειάζεται η μουσική
του Γιώργου Κουμεντάκη, η οποία είναι ιλιγγιώδης αυτήν τη φορά. Απορώ με τον
τρόπο που έγραψε διαφορετικά μικρά κομμάτια, συνθέτοντας τελικά ένα ενιαίο
έργο με πολλές σκηνές διαφορετικών χρωμάτων, άλλοτε ιλιγγιώδεις και
εφιαλτικές, άλλοτε με μια τρυφερότητα και με μια γλύκα. Είναι ένας ίλιγγος που
δημιουργεί εκείνο το όνειρο που είναι ανάμεσα στον εφιάλτη και στην ονείρωξη.
Ένα ρευστό, με εφιαλτικές διαστάσεις, όνειρο. Αυτό προσπαθούμε να συλλάβουμε
στην παράσταση. Την αίσθηση της παραμόρφωσης του χώρου». 
Η
συνεργασία 
Ο Δημήτρης Παπαϊωάννου είναι ένας αναγεννησιακός
καλλιτέχνης. Ζωγράφος, φωτιστής, χορογράφος, χορευτής, γλύπτης, συγγραφέας,
σκηνοθέτης. 
Ποιο είναι το φόρτε του όμως; 
Δεν έχω τελικά μια ειδίκευση
και νομίζω ότι είμαι καλύτερος όταν μπορώ να κάνω λίγο απ' όλα, όπως το ζητάει
η δουλειά του χοροθεάτρου. Έχω μια δημιουργική συνεργασία μ' όλους τους
παράγοντες, γνωρίζοντας λίγο από σκηνογραφία, λίγο από φωτισμό, λίγο από
μακιγιάζ. Ίσως το φόρτε μου είναι να ενώνω, να συνδυάζω. Επίσης να "κλέβω", να
αρπάζω και να ανασυνθέτω». 
Έχει άραγε επιθυμήσει τον λόγο στις παραστάσεις
της «Ομάδας Εδάφους»; 
«Δεν έχω πεισθεί ότι είναι καλύτερο να υπάρχουν
λόγια. Έχω πεισθεί όμως ότι υπάρχει ένα πρόβλημα, όταν ένα σώμα που τόσο
ολοκληρωτικά δίνεται στη σκηνή, όπως είναι του χορευτή, δεν παράγει ήχους. Γι'
αυτό αυτήν τη φορά είμαστε όλοι με μικρόφωνα και βγάζουμε παράλογους κι
άναρθρους ήχους από την αρχή έως το τέλος της παράστασης. Είναι ένα καινούργιο
στοιχείο που ερευνάμε. Η αναπνοή του σώματος και η κραυγή της επιθυμίας ή η
κραυγή της μοναξιάς ή της κατάρας έχουν θέση εδώ. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P17</CAT>
<ED>
Κωδικός άρθρου: A15822P171</ED>
<ID>
ID:171062

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P17&aa=1</URL></REF>


Article

<CATEGORY>vin09</CATEGORY>

 <H5>Βλακός αποδόμησις
</H5><H2>ΤΟ ΠΝΕΥΜΑ του τόνου</H2>

<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Ας μου συγχωρεθεί, μέρα που είναι, ο τόνος·
άλλο, όντως, θα έπρεπε να είναι σήμερα το πνεύμα του. Όμως γιατί όχι; Μέσα στο
χαροποιούν πένθος, αφού σε κάθε σταύρωση, θρησκευτική, εθνική ή προσωπική
υπάρχει πάντα η ελπίδα της Αναστάσεως, άρα διαλεκτικώς μέσα στον πόνο και το
πένθος ενυπάρχει το αντίθετό τους, καλό είναι να δαχτυλοδείχνουν τους
καταδότες που τιμούν το τετιμημένο έναντι αργυρίων. 
Ιδού διαβάζω
άρθρο μεταμοντέρνου, τρομάρα του, διδάκτορος, επ' ευκαιρία των αγίων ημερών.
Και λέω ότι πρέπει κανένας ντιπ κατά ντιπ ανόητος, αν όχι βλαξ, να ισχυρίζεται
εν ονόματι του μεταμοντέρνου, λέει, τρομάρα του, μεταμοντερνισμού που
αποδομεί, λέει, ακόμη και τις παραδόσεις (τίποτε δεν τρομάζει, βρε παιδάκι
μου, αυτός ο αποδομητικός αυνανισμός), ότι πρέπει να προσγειωθούμε μέρες που
είναι και να μην παρασυρόμαστε από μύθους και κακές συνήθειες και να
απομυθοποιούμε ακόμη και τα κόκκινα αυγά. Γιατί, λέει, βάφουμε αυγά αυτές τις
μέρες γιατί αυτήν την εποχή οι κότες κάνουν πολλά γι' αυτό και μεις πρέπει να
τρώμε πολλά, άρα καθιερώσαμε το έθιμο για να πληρώσουμε αυτήν την οικονομική
ανάγκη. Μα τον Θεό, τον σταυρωμένο, έτσι τα γράφει. Σοβαρά και βαρύγδουπα, το
παχύδερμο που δεν νογάει όσα μια κότα. Πάντως δεν φανταζόμουνα πως ο
μεταμοντερισμός έφτασε να βάλει το δάχτυλό του στον πωπό της κότας και να
εξηγήσει το πασχαλινό αυγό διά της πρωκτοσκοπήσεως. Μήπως, αδελφοί εν
αναστάσει, μεταμοντερισμός είναι η λογική του Μάαστριχτ; Μήπως εις το εξής θα
αποδομούμε τον οβελία του Πάσχα με την ντιρεκτίβα περί αμνοεριφίων της
Ευρωπαϊκής Ένωσης; 
Καλή Ανάσταση. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P17</CAT>
<ED>
Κωδικός άρθρου: A15822P172</ED>
<ID>
ID:171086

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P17&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Δημοτικιστής Έλληνας
παιδαγωγός, ένας από τους ιδρυτές του «Εκπαιδευτικού Ομίλου». 2.
Μετατρέπει τα βιολιά σε... ζυμαρικά. - Ονομασία της 3ης Συμφωνίας του
Μπετόβεν. 3. Μεγάλη λίμνη της Ασίας. - Του Σιράκ το μικρό όνομα.
4. Πρωτεύουσα του Ισημερινού. - Μέσο αναψυχής λουομένων. 5. Το
πείσμα χαρακτηριστικό του (καθ.). - Η γενική του προηγούμενου. 6.
Αποφατική η σημασία του (αντίστρ.). - Σημαίνει και την αμαρτία. 7. Στο
σπήλαιο αυτό της Κρήτης ανατράφηκε ο Δίας. 8. Ιστορικό αθλητικό μας
σωματείο. - Μέρος του... λόγου. 9. Στηρίζονται πάνω σε δοκάρια. 
ΚΑΘΕΤΑ 
1. Γνωστός αρχαίος νομοθέτης. 2. Μία «συμφωνία» του
Γιάννη Ρίτσου - Δηλώνει προέλευση. 3. Προσωπικά, σύμφωνα με μια έννοια.
4. Νησί των Κυκλάδων. 5. Αφθονούν στον τόπο μας. - Έχει και τη
σημασία τού κλητεύω. 6. Φωνήεντα από τα... σύμφωνα. - Θεατρικό έργο του
Μαγιακόφσκι. 7. Χαρακτηρίζεται συχνά και ένα μικρό παιδί. 8.
Προηγείται στο γαλλικό ποδοσφαιρικό πρωτάθλημα (αντίστρ.). 9.
Συνδεδεμένος με τη ζωή του Παρισιού. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P19</CAT>
<ED>
Κωδικός άρθρου: A15822P191</ED>
<ID>
ID:171075

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P19&aa=1</URL></REF>


Article

<CATEGORY>vin09</CATEGORY>

 <H5>ΣΥΝΑΥΛΙΑ ΜΑΡΙΟΥ ΤΟΚΑ ΣΤΗ
ΜΗΤΡΟΠΟΛΗ</H5>
<H2>16 μηνύματα αγάπης</H2>

Ο κόσμος ήταν εκεί από νωρίς. Μεγάλη Τετάρτη,
νύχτα, στην εκκλησία, μέσα στη Μητρόπολη, αλλά και έξω, στις καρέκλες που
είχαν τοποθετηθεί. Σιγά σιγά ο κόσμος πλήθαινε, η βραδιά είχε το άρωμα της
Μεγάλης Εβδομάδας και ο Μάριος Τόκας, ο Μανώλης Μητσιάς και ο Κώστας
Χατζηχριστοδούλου ερμήνευαν με μουσική το μήνυμα των ημερών. 
Στην Πλατεία
της Μητρόπολης ο συνθέτης παρουσίαζε πρώτη φορά το έργο του «Θεογεννήτωρ
Μαρία», τους ύμνους, δηλαδή, που μελοποίησε από τα κείμενα του Γεράσιμου
Μικραγιαννανίτη. 
«Δεκαέξι ύμνοι ­ δεκαέξι μηνύματα αγάπης», τους
παρουσίασε ο συνθέτης και συναντήθηκε ξανά με τον Μανώλη Μητσιά επί σκηνής γι'
αυτήν την εξαιρετική περίσταση, άγιες ημέρες. 
Μια συναυλία με το μήνυμα
της αγάπης, λοιπόν, στην καρδιά της Αθήνας. Με τη συμμετοχή, επίσης, της
Δημοτικής Χορωδίας Εξαρχείων-Νεαπόλεως «Διονύσιος Λαυράγκας» και τη διεύθυνση
του Θέμη Σερμιέ. Μαζί, στην ερμηνεία του έργου, και το μουσικό συμφωνικό σχήμα
υπό τη διεύθυνση του Γιώργου Παγιάτη. Έτσι όπως την προετοίμασε μαζί με τους
συντελεστές της ο Πολιτιστικός Οργανισμός του Δήμου Αθηναίων. 
Υπήρξαν
κάποια προβλήματα με τον ήχο, παιδεύτηκαν για λίγο οι μουσικοί, ανησύχησαν για
το πώς ερχόταν η μουσική από τα ηχεία. Ξεπεράστηκαν, όμως, κι αυτά ­ η
μετάδοση μάλιστα από την τηλεόραση δεν τα άφησε να φτάσουν στους δέκτες (κατά
30% καλύτερη την εκτίμησε ο εμπνευστής της βραδιάς) ­ και οι ύμνοι, οι
ερμηνείες, το ίδιο το πνεύμα της ημέρας στάθηκαν πάνω απ' όλα και μετέφεραν
στους θεατές τη γλυκύτητα των ύμνων. 
Λίγες ημέρες πρωτύτερα ο Μάριος Τόκας
θυμόταν τι ήταν αυτό που άκουσε και τον συγκίνησε τελευταία και μίλησε για τον
πατέρα του, τον Κύπρο Τόκα, κι αυτό που έγραψε και του διάβασε πρόσφατα, πως
«και τα δέντρα με την ελπίδα της άνοιξης αντέχουν στη χιονοστιβάδα». Ήταν
συγκινημένος και προχθές το βράδυ στη διάρκεια της παρουσίασης του έργου. Τόσο
από την κατανυκτική αφοσίωση του κόσμου στα λόγια των ύμνων, στα Πάθη του
Χριστού, στην υποβλητική ατμόσφαιρα της Μεγάλης Εβδομάδας, όσο και από την
ικανοποίηση του δημιουργού που καταφέρνει να επικοινωνήσει με τον κόσμο που
παρακολουθεί, βράδυ Μεγάλης Τετάρτης. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P20</CAT>
<ED>
Κωδικός άρθρου: A15822P201</ED>
<ID>
ID:171064

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P20&aa=1</URL></REF>


Article

<CATEGORY>vin09</CATEGORY>

 <H2>Έφοδος στα πλατό του d.j.</H2>

Μουσική για
κλαμπ, ναι, αλλά όχι μόνο απ' τον ντιτζέι. Οι Jelly Groove δουλεύουν σαν
σύνολο και φτιάχνουν μουσική για τη γενιά των κλάμπερς, για όσους θέλουν να
αναμείξουν τους ρυθμούς με μια πολύ χαρούμενη διάθεση. Μετά τη Μεγάλη
Εβδομάδα, βεβαίως. 
Αισίως έφτασαν στο τρίτο κομμάτι που εκσφενδονίζουν από
το στούντιο κατ' ευθείαν στα κλαμπ για να βάλουν τη μηχανή του χορού σε δράση.
Έξι ριμίξ ­ τουτέστιν διασκευές χορευτικές και άλλες του «Secret» ­ είναι
έτοιμα προς κατανάλωση. Το ίδιο και το «Let the Sunshine Into Your Life», που
συντροφεύει τα άλλα. Κι ενώ τα κομμάτια κινούνται κατά τις κονσόλες, οι Jelly
Groove συλλέγουν ήχους και εμπειρίες για να ντύσουν τις εμπνεύσεις τους στο
νέο τους έργο. Αυτά, έχοντας κατά νου οπωσδήποτε φανκ και σόουλ επιρροές, τα
διδάγματα της άσιντ τζαζ και γενικά την ποπ που βρίσκει τον τρόπο να
επικοινωνεί. Σωστά. Όλα αυτά σε χορευτικούς τόνους. 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P20</CAT>
<ED>
Κωδικός άρθρου: A15822P202</ED>
<ID>
ID:171087

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P20&aa=2</URL></REF>


Article

<CATEGORY>vin09</CATEGORY>

 <H2>Δικαστές-εκτελεστές</H2>

<AUTHOR>ΟΑΣΥΓΧΩΡΗΤΟΣ</AUTHOR>

Αμ δεν είναι μόνο οι κλειδαριές που
άλλαξαν τα «μισά» μέλη της διοίκησης της Εταιρείας Συγγραφέων (ώστε να μην
εισέρχονται τα υπόλοιπα «μισά»). Είναι και το... έγκλημα που διέπραξε η ΕΤ1
και ο διευθυντής Κωνσταντίνος Αλαβάνος!*
«Σχετικά μ' αυτό το έγκλημα που διαπράξατε να είστε σίγουρος πως αργά ή
γρήγορα θα λογοδοτήσετε δημόσια». 
Κάπως έτσι «ολοκληρώνει» η ανακοίνωση
της Εταιρείας Ελλήνων Σκηνοθετών. Με την υπογραφή του προέδρου της Παύλου
Τάσιου και του γενικού της γραμματέα Γιώργου Μυλωνά. 
* (Μυλωνάς, Μυλωνάς, τι να κάνω ως αστοιχείωτος που
είμαι, ανατρέχω στο «Λεξικό» του Κώστα Γούτου και του Κώστα
Νούλα και διαβάζω για τον γενικό γραμματέα «σκηνοθέτης 40 βιντεοταινιών,
του "Βιασμού μιας μοναχής" και των "Φυλακών ανηλίκων 2"». Κλείνω τον Μυλωνά
και πάω στο... έγκλημα).Τόπος (του εγκλήματος) ντοκιμαντέρ της
ΕΤ1 για την χουντική λογοκρισία. Δολοφόνος (του εγκλήματος) ο Θόδωρος
Αγγελόπουλος! Εισαγγελέας, δικαστές και ένορκοι, η διοίκηση των σκηνοθετών
(όχι ολόκληρη). Διότι στο ντοκιμαντέρ αυτό τόλμησαν οι άνθρωποι της ΕΤ1 να
εμφανίσουν τον Αγγελόπουλο ως... λογοκριμένο. Ενώ στην πραγματικότητα
συμμετείχε το 1972 μαζί με τον Αλέξη Δαμιανό στην «5η ομάδα εργασίας»
για τη σύνταξη «Σχεδίου μακροχρονίου πρότυπου αναπτύξεως του Κινηματογράφου,
της Τηλεοράσεως και της Ραδιοφωνίας». 
* (συνέβη
και είναι καταγραμμένο στο πρακτικό της εποχής). 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P20</CAT>
<ED>
Κωδικός άρθρου: A15822P203</ED>
<ID>
ID:171104

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P20&aa=3</URL></REF>


Article

<CATEGORY>vin09</CATEGORY>

 <H2>Η αρχή του ενός</H2>

<AUTHOR>ΟΑΣΥΓΧΩΡΗΤΟΣ</AUTHOR>

Συνεργάτης της χούντας ο
«Θίασος»; Θα αστειεύεστε βεβαίως. Επειδή είπε την γνώμη του για το σινεμά, θα
πρέπει να τοποθετηθεί στον σκουπιδοτενεκέ η πιο ριζοσπαστική, καινοτόμα σελίδα
της ιστορίας του ελληνικού κινηματογράφου;. 
*
Όμως πίσω έχει η αχλάδα την ουρά της. Διότι παίρνω σβάρνα τα τηλέφωνα και
πέφτω σε μέλος της Διοίκησης, στον Χάρη Παπαδόπουλο, στενό συνεργάτη
του ... «συνεργάτη». Και μαθαίνω πως ούτε αυτός ούτε η Λένα Βουδούρη
ούτε ο Τάκης Σιμωνετάτος ενημερώθηκαν για το συμβούλιο του...
Διοικητικού Συμβούλιου. «Με ενημέρωσαν με fax πως το συμβούλιο θα γίνει στις 6
Μαΐου», επιμένει ο συνεργάτης του... συνεργάτη. Άρα; Ερωτώ εγώ και ο
συνεργάτης απαντάει:«Τάσιος, Μυλωνάς, ομού μετά του αντιπροέδρου
Νίκου Ζερβού και του ταμία Κώστα Φέρρη συγκεντρώθηκαν και
εξέδωσαν το κατηγορητήριο». 
*Ο Χριστός
ξανασταυρώνεται, έλεγε εκείνος ο αδιόρθωτος τύπος με το όνομα Νίκος
Καζαντζάκης. Και η εκκλησία τον αφόρισε! Ο συνδικαλισμός και το κύρος
καλλιτεχνών κουρελιάζονται θα έλεγα εγώ (παρεμπιπτόντως σκάλισα το αρχείο μου
και βρήκα πως ο Δημήτρης Πετσετίδης που έγινε μέλος της Εταιρείας
Συγγραφέων υπήρξε επί μία σχεδόν δεκαετία γελοιογράφος της θρυλικής στήλης του
Κώστα Σταματίου «Ακούω-Βλέπω»). 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P20</CAT>
<ED>
Κωδικός άρθρου: A15822P204</ED>
<ID>
ID:171117

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P20&aa=4</URL></REF>


Article

<CATEGORY>vin09</CATEGORY>

 <H2>Η
Άγκυρα απαντάει στην Εταιρεία</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Κοίτα συμπτώσεις. Τη στιγμή που η μισή διοίκηση των σκηνοθετών
είχε μεταμορφωθεί σε δικαστήριο, οι Κάννες ανακοίνωναν πως φέτος θα
συμπεριλάβουν στα προγράμματά τους δύο ταινίες εκ της Τουρκίας, ούτε μία εκ
της Ελλάδος και της Εταιρείας Ελλήνων Σκηνοθετών. Η πρώτη είναι «Ο γύρος του
ρολογιού» του Ομέρ Καβούρ και η δεύτερη το «Χαμάμ» του
πρωτοεμφανιζόμενου Φερζάν Οζπετέκ, με ιταλο-ισπανική συμπαραγωγή,
παρακαλώ. 
* Όχι, δεν φταίει (φυσικότατα) ο...
ανθελληνισμός των Γάλλων, αλλά το νεοελληνικό σλόγκαν «Το δίνει; Όχι, το..
ξύνει» (χρονιάρες μέρες τώρα, ας επιστρέψουμε στο επίκαιρο δημώδες άσμα του
Νίκου Ξυλούρη). 
<REF><SOURCE>ΤΑ ΝΕΑ</SOURCE>
<DATE>, 25-04-1997</DATE>
<CAT>, Σελ.: P20</CAT>
<ED>
Κωδικός άρθρου: A15822P205</ED>
<ID>
ID:171124

</ID><URL>http://ta-nea.dolnet.gr/neaweb/neafile.print_unique?e=A&f=15822&m=P20&aa=5</URL></REF>


Article

<CATEGORY>vin04</CATEGORY>

 <H5>Ο ΠΡΩΤΟΣ ΠΛΗΡΗΣ
ΟΔΗΓΟΣ</H5>
<H2>ΤΙ ΑΛΛΑΖΕΙ για τους ασφαλισμένους</H2>

ΣΗΜΑΝΤΙΚΕΣ αλλαγές στο ασφαλιστικό
σύστημα θα ισχύσουν από το 1998. Οι αλλαγές αυτές, που δεν είναι ευρύτερα
γνωστές, κρατούν σε αναστάτωση το σύνολο των ασφαλισμένων. Σύμφωνα με τον Ν.
2084/92 που ψηφίστηκε επί Ν.Δ. προβλέπεται: Αλλαγή στα όρια συνταξιοδότησης,
αύξηση των συντάξιμων ετών, μείωση στις επικουρικές συντάξεις, πλαφόν στο
εφάπαξ. «ΤΑ ΝΕΑ» δημοσιεύουν σήμερα τον πρώτο πλήρη οδηγό για τις αλλαγές στα
Ταμεία. 
σελίδες 49, 50,
51 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15823N011</ED>
<ID>
ID:171170

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N01&aa=1</URL></REF>


Article

<CATEGORY>vin04</CATEGORY>

 <H2>Οι χάρτες
με 1.258 καθαρές ακτές σ' όλη την Ελλάδα</H2>

ΟΙ ΕΛΛΗΝΙΚΕΣ ακτές είναι καθαρές και
περιμένουν τους κολυμβητές. Σύμφωνα με τις μετρήσεις του ΠΕΡΠΑ το 98,5% των
1.258 ακτών, όπου έγινε η έρευνα, είναι κατάλληλες για μπάνιο, όπως φαίνεται
και στους χάρτες. 
σελίδες 18-19 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15823N012</ED>
<ID>
ID:171204

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N01&aa=2</URL></REF>


Article

<CATEGORY>vin04</CATEGORY>

 <H2>Οι πολλές
συμβουλές βλάπτουν σοβαρά την υγεία</H2>

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15823N013</ED>
<ID>
ID:171231

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N01&aa=3</URL></REF>


Article

<CATEGORY>vin04</CATEGORY>

 <H2>Οι μισοί συνεχίζουν την Πασχαλινή αργία</H2>

σελίδα 17 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15823N015</ED>
<ID>
ID:171254

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N01&aa=5</URL></REF>


Article

<CATEGORY>vin04</CATEGORY>

 <H2>Θρήνος για
τον δικό τους</H2>

σελίδα 9 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15823N016</ED>
<ID>
ID:171258

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΟΝ ΑΔΕΙΟ χώρο της κατάφωτης εκκλησίας, που ακόμα αναδίδει γιορτινά
αρώματα και ανθρώπινο ιδρώτα, λίγοι ­ ελάχιστοι ­ θα ακούσουν το πασχαλινό
κάλεσμα της ύστατης ισότητας «και πλούσιοι και πένητες» και τη γενική αμνηστία
«νηστεύσαντες και μη νηστεύσαντες». Ο Δ. Παπαϊωάννου στην «Τρίτη Άποψη». Σελ.
6 
Ο Α. ΑΝΔΡΙΑΝΟΠΟΥΛΟΣ για να επιστρέψει στη Ν.Δ. φαίνεται ότι θα
πρέπει να γίνει πρώτα υποψήφιος δήμαρχος Πειραιά. Για τον Α. Σαμαρά, όμως, τα
πράγματα δεν είναι τόσο απλά. Θα πρέπει πρώτα να κάνει συνέδριο χωρίς
συνέδρους. Ο Ι. Πολίτης στη σελ. 8. 
ΤΟ ΠΡΩΙ κατεβαίνοντας στο
κέντρο μου 'ρθε κατά πρόσωπο μια αναμμένη γόπα, που πέταξε οδηγός αυτοκινήτου
από το παράθυρο. Σε λίγο, διασχίζοντας την Ακαδημίας, σώθηκα παρά τρίχα από
ταξί που παραβίασε το κόκκινο. Η Έλενα Δ. Χατζηϊωάννου «Σε πρώτο ενικό». Σελ.
11. 
Η ΠΡΩΤΟΜΑΓΙΑ από γιορτή των λουλουδιών, από γιορτή της
εργατικής τάξης, έγινε συνώνυμη με το θανατηφόρο ντεραπάρισμα του Αλέκου
Παναγούλη. 
«Μην υποτιμάς ποτέ τη σημασία του τυχαίου στη ζωή μας», έλεγε
ο Ρεζί Ντεμπρέ. Ο Β. Βασιλικός στη σελ. 11. 
ΣΤΗΝ ΠΑΡΑΓΚΟΥΠΟΛΗ και
στις προσφυγικές πολυκατοικίες που βρίσκονται ένθεν και ένθεν της Λεωφόρου
Αλεξάνδρας έχουν απομείνει πια λίγοι κάτοικοι. 
Σε λίγο και αυτοί θα
φύγουν και ο χώρος θα αναπλασθεί και θα γεμίσει πράσινο. 
Μια δύσκολη
εποχή για την Ελλάδα φεύγει οριστικά. Ευτυχώς. Ο Στ. Κρίκκης στη σελ. 15. 
ΟΙ ΑΕΡΟΠΟΡΙΚΕΣ πτήσεις παλαιότερα ήταν ευκαιρίες χαλάρωσης και
ξεκούρασης για τους επιβάτες. Σήμερα όμως τα αεροπλάνα έχουν μετατραπεί σε
ιπτάμενα γραφεία για τους επιχειρηματίες. Με τηλέφωνα, φαξ και φορητούς
υπολογιστές. Η Εύη Ελευθεριάδου στο «Δικαίωμα στο Αύριο». 
Σελ. 43. 
ΣΤΗΝ ΤΟΥΡΚΙΑ οι στρατιωτικοί φαίνεται να έχουν ένα μοναδικό στόχο: να
ρίξουν την κυβέρνηση Ερμπακάν. 
Ο τελευταίος μέχρι τώρα διασώθηκε ­ αν και
με κάποια τραύματα. Αλλά ο στρατός δεν κάνει πίσω και υπογείως απειλεί και με
πραξικόπημα. Από τη «Monde» στη σελ. 46. 
ΣΤΙΣ ΚΑΝΝΕΣ,
 το Φεστιβάλ Κινηματογράφου

κλείνει μισόν αιώνα ζωής. 
Δεν αποκλείεται μάλιστα να πάνε εκεί 
ο Μάρλον Μπράντο 
και ο Ζακ Σιράκ. 
Δεν είναι βέβαιο, όμως. 
Η
Ιζαμπέλ Αντζανί
 (φωτογραφία) ως πρόεδρος
 θα είναι εκεί, φυσικά. 
Όπως και ο Μ. Κακογιάννης 
και ο Θ. Αγγελόπουλος, 
για να τιμηθούν.

«Πανόραμα», σελ. 4-5. 
Μ. ΘΕΟΔΩΡΑΚΗΣ: 
Οι «Σερενάτες» είναι δέκα νοσταλγικά 
και
­ θα 'λεγα ­ ρομαντικά τραγούδια 
που συνέθεσα πάνω σε ποιήματα του Λ.
Παπαδόπουλου. 
Διάλεξα πλατιές μελωδίες 
που κινούνται σ' ένα οικείο
μουσικό κλίμα,
 για τη φωνή της Μαρίας Φαραντούρη. 
Ο Π. Γεραμάνης στο
«Πανόραμα», 
σελ. 1 και 11. 
ΤΟ ΜΠΑΣΚΕΤ 
ζει ημέρες υπερθετικού. 
Πρώτα ο
Άρης και μετά ο Ολυμπιακός. 
Τώρα είναι η ευκαιρία, λοιπόν. 
Τέρμα τα
Ελληνόπουλα-μαϊμούδες.
 Προσοχή στους αμφιβόλου ποιότητος κοινοτικούς.

Ευκαιρίες στους ταλαντούχους Έλληνες παίκτες. 
Ο Ι. Κιούσης στους
«Προβολείς». 
Σελ. 6. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15823N021</ED>
<ID>
ID:171143

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N02&aa=1</URL></REF>


Article

<CATEGORY>vin02</CATEGORY>

 <H2>Ευτυχώς</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Από το «δυστυχώς
επτωχεύσαμεν» στο «ευτυχώς εχωνέψαμεν» 
Με τιμή 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15823N022</ED>
<ID>
ID:171211

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15823N023</ED>
<ID>
ID:171218

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N02&aa=3</URL></REF>


Article

<CATEGORY>vin01</CATEGORY>

 <H5>ΤΙ ΖΗΤΕΙ Η ΑΘΗΝΑ ΓΙΑ ΝΑ ΑΡΕΙ ΤΟ
ΒΕΤΟ</H5>
<H2>Δέσμευση,
έστω και προφορική</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Δεν πρόλαβε να
μείνει πολλές ώρες στην Αθήνα, επιστρέφοντας από την Κύπρο, ο υπουργός
Εξωτερικών Θεόδωρος Πάγκαλος, όπου βάφτισε στο Παραλίμνι, παρουσία εκατοντάδων
συγκινημένων Κυπρίων, με τον υφυπουργό Γιάννο Κρανιδιώτη, το κοριτσάκι του
ήρωα Ισαάκ Ισαάκ, τη μικρή Αναστασία.ΤΑΞΙΔΕΥΕΙ και πάλι, αυτήν τη φορά
με τον υπουργό αναπληρωτή Εξωτερικών Γιώργο Παπανδρέου, για το Λουξεμβούργο.

Με τις ευχές όλης της κυπριακής ηγεσίας, που συνάντησε στην Κύπρο, αλλά
και των οικογενειών των δύο νέων, του Ισαάκ Ισαάκ και του Σολωμού Σολωμού, που
σκότωσαν πέρυσι τον Αύγουστο οι Τούρκοι στρατιώτες, ο κ. Πάγκαλος έχει ν'
αντιμετωπίσει σήμερα, στη συνεδρίαση του Συμβουλίου Σύνδεσης Ευρωπαϊκής Ένωσης
- Τουρκίας, τις πιέσεις των Ολλανδών και άλλων εταίρων μας. 
Οι άλλες
χώρες-μέλη της Ευρωπαϊκής Ένωσης βιάζονται να αποδεσμευθούν τα κοινοτικά
κονδύλια προς την Άγκυρα, και ζητάνε από την Αθήνα να άρει το βέτο που
εγείρει. 
Βεβαίως, η Αθήνα έχει ζητήσει κι αυτή από την πλευρά της
διαβεβαιώσεις ­ τουλάχιστον μία προφορική δέσμευση της Τουρκίας ­ ότι θα
σταματήσει να προβάλλει διεκδικήσεις στο Αιγαίο και στη Θράκη και ότι θα
σταματήσει να διατυπώνει απειλές πολέμου. 
Η Τουρκία, ωστόσο, ακόμη και
ανήμερα το Πάσχα θέλησε να κάνει αισθητή την παρουσία της στο Αιγαίο και
μάλιστα στην ευρύτερη περιοχή, όπου βρίσκονται και τα Ίμια. Έστειλε ένα
υποβρύχιό της πολύ κοντά στο Φαρμακονήσι της Δωδεκανήσου. Το τουρκικό πολεμικό
πλοίο, αφού παραβίασε για αρκετή ώρα τα ελληνικά χωρικά ύδατα, απομακρύνθηκε,
όταν Έλληνες στρατιώτες που φυλάνε τη νησίδα προειδοποίησαν με βολές στον αέρα
(σελ. 7). 
Κατά τ' άλλα, ο υπουργός Εθνικής Άμυνας Άκης Τσοχατζόπουλος
τσούγκρισε χθες αυγά με τους Έλληνες στρατιώτες στην Αλβανία και ο υφυπουργός
Δημήτρης Αποστολάκης γιόρτασε το Πάσχα με τον ελληνικό στρατιωτικό λόχο που
βρίσκεται στη Βοσνία (σελ.5). 
Ο Πρωθυπουργός Κώστας Σημίτης επέστρεψε χθες
το απόγευμα από τη Γερμανία, όπου πέρασε το Πάσχα και είχε σειρά πολλών επαφών
με την κυβέρνηση της χώρας, αλλά και του κρατιδίου της Έσσης (σελ.9). 
Επέστρεψε στην Αθήνα και ο αρχηγός της αξιωματικής αντιπολίτευσης Κώστας
Καραμανλής, ο οποίος πέρασε το Πάσχα στη Θεσσαλονίκη και στον τόπο καταγωγής
του, την Πρώτη Σερρών. 
Οι άλλοι πολιτικοί αρχηγοί βρίσκονται ήδη στην
Αθήνα, εν αντιθέσει με πολλούς οπαδούς τους ­ αλλά και οπαδούς των μεγαλύτερων
κομμάτων ­ οι οποίοι προτίμησαν να συνεχίσουν την πασχαλινή αργία, αντί να
πάνε στους δύο χωριστούς γιορτασμούς της εργατικής Πρωτομαγιάς, που θα γίνουν
στο Πεδίον του Άρεως και στο Σύνταγμα. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15823N032</ED>
<ID>
ID:171188

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N03&aa=2</URL></REF>


Article

<CATEGORY>vin01</CATEGORY>

 <H5>Αδιέξοδο;</H5>
<H2>ΡΙΠΕΣ</H2>

ΧΡΕΙΑΣΤΗΚΕ να
αναλωθούν πολλές ώρες σε διαβουλεύσεις στην Ευρωπαϊκή Ένωση... 
ΓΙΑ να
καταλήξουν οι εταίροι σε «κοινή θέση» για το σημερινό συμβούλιο σύνδεσης με
την Τουρκία. 
ΧΡΕΙΑΣΤΗΚΕ, επίσης, να επιδείξει ­ και πάλι ­ η χώρα μας την
καλή της θέληση προκειμένου να πεισθεί η Άγκυρα πως από αυτήν ­ και μόνον ­
εξαρτάται πλέον... 
Η ΑΡΣΗ του ελληνικού βέτο για την ενεργοποίηση του
χρηματοδοτικού πρωτοκόλλου. 
ΚΑΙ αν σήμερα δεν υπάρξει η αναμενόμενη
ανταπόκριση της τουρκικής πλευράς... 
ΚΑΙ αν, αντί να δεσμευθεί ότι θα
σεβαστεί τους όρους που από πέρυσι έχει θέσει η Κοινότητα... 
Η ΤΟΥΡΚΙΑ
επιδείξει την ίδια ­ όπως και στο παρελθόν ­ αδιαλλαξία... 
ΤΟΤΕ μοιραία η
συζήτηση θα οδηγηθεί σε νέο αδιέξοδο με δική της αποκλειστικά ευθύνη. 
ΚΑΙ
όσο σαφές είναι ότι οι κοινοτικοί εταίροι ενδιαφέρονται για την ενίσχυση των
σχέσεων με την Τουρκία... 
ΑΛΛΟ τόσο πρόδηλο έχει καταστεί πως η τακτική
της Άγκυρας αποσκοπεί στην εκμετάλλευση της επιθυμίας τους... 
ΓΙΑ να
προχωρήσει μέχρι τέλους δίχως δεσμεύσεις ­ ούτε καν προφορικές. 
ΠΡΟΦΑΝΗΣ,
άλλωστε, και ο λόγος που διαρκώς διευρύνει τις «εκκρεμότητες» με τη χώρα
μας... 
ΩΣΤΕ σε κάθε περίπτωση να διεκδικεί και να προβάλλει νέες αξιώσεις.

ΚΑΙ καθείς αντιλαμβάνεται γιατί η υπεραισιοδοξία που κατά καιρούς
καταλαμβάνει κάποιους στην ελληνική πλευρά... 
ΜΕΛΛΕΙ να διαψεύδεται κάθε
φορά που προσδοκάται το θετικό βήμα από την αντίπερα όχθη 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15823N033</ED>
<ID>
ID:171220

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N03&aa=3</URL></REF>


Article

<CATEGORY>vin04</CATEGORY>

 <H5>Γιώργος Πολυχρονίου:
</H5><H5>Διονύσης Τσακνής:</H5>
<H2>ΕΙΠΑΝ</H2>

(πώς θέλει ο ηθοποιός τη 
γυναίκα που θα τον κατακτήσει; 
­ από το «Χάι») 
«Να μην είναι κακιά,

να είναι καλός άνθρωπος
 κι ας μην είναι ιδιαίτερα έξυπνη. 
Δεν με
ενοχλεί αυτό· ούτε κι εγώ είμαι ιδιαίτερα έξυπνος». 
(ο παραγωγός, στο «TV 
Έθνος», για τη σύζυγό του Μάγκυ
Χαραλαμπίδου) 
«Τη γουστάρουν τα πιτσιρίκια τη Μάγκυ και σαν γυναίκα και
σαν παραγωγό. Είναι μέσα στη νεολαία. Καλή είναι, αλλά θα τα σταματήσει αυτά
και θα ασχοληθεί με το μωρό». 
(ο καλλιτέχνης
δεν θεωρεί αντίφαση ότι υπάρχουν πολλά κακά τραγούδια με τα οποία ο κόσμος το
γλεντάει ­ από το «Έθνος») 
«Και με καλύτερα τραγούδια πάλι θα γλένταγε. Τι
πρέπει δηλαδή να κάνουν οι άνθρωποι, απεργία διασκέδασης επειδή οι
δισκογραφικές εταιρείες τούς πλασάρουν φτηνά προϊόντα;». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15823N034</ED>
<ID>
ID:171247

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N03&aa=4</URL></REF>


Article

<CATEGORY>vin05</CATEGORY>

 <H5>Διδάσκοντας τον Σημίτη</H5>
<H5>Οι συμμαθητές του Λεωνιδίου</H5>
<H5>Ραντεβού για αυγά</H5>
<H5>Πασχαλιάτικες περιοδείες</H5>
<H5>Καλή λευτεριά</H5>
<H5>Διπλή
</H5><H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΟΠΩΣ είναι γνωστό, ο κ. Κ.
Σημίτης, κατά τη διάρκεια του ταξιδιού του στη Γερμανία, αναγορεύτηκε επίτιμος
διδάκτορας του Πανεπιστημίου του Μάρμπουργκ ­ όπου είχε φοιτήσει. Μετά την
τελετή, λοιπόν, είχε μία φιλική συνάντηση με τους 69 Έλληνες που φοιτούν
σήμερα εκεί. 
Ο ΠΡΩΘΥΠΟΥΡΓΟΣ θυμήθηκε δύο καθηγητές του ­ έναν συντηρητικό
και έναν αριστερό ­ για τους οποίους είπε ότι σε μεγάλο βαθμό επηρέασαν τον
τρόπο σκέψης του: «Κατάλαβα ότι σε αυτόν τον κόσμο, δεν πρέπει να στέκεται
κανείς στα δόγματα». 
ΤΙ άλλο τους είπε; Α, τους είπε να μην κλείνονται σε
ομάδες «δικών μας» φοιτητών, αλλά να κοιτάξουν να αισθανθούν τους παλμούς της
γερμανικής κοινωνίας... 
ΣΤΗΝ κεντρική πλατεία του Λεωνιδίου, κι ενώ τα κλαρίνα αντιλαλούσαν
τσακώνικα τραγούδια, μία μεγάλη παρέα έπινε... σόδες το απόγευμα της Κυριακής
του Πάσχα ­ και στην παρέα κάθονταν δύο παλιοί συμμαθητές στο Γυμνάσιο της
πόλης: οι κ. κ. Δ. Ρέππας και Θ. Τσουκάτος ­ αλλά δεν ήταν μόνοι. 
ΗΤΑΝ
εκεί και ο βουλευτής του ΠΑΣΟΚ, ο κ. Γ. Ζαφειρόπουλος, που έχει παντρευτεί την
αδελφή του κ. Ρέππα, αλλά και ­ έκπληξη ­ ο υπουργός Γεωργίας κ. Στ.
Τζουμάκας, που «σούβλισε» με μεγάλη παρέα στο σπίτι τού κ. Τσουκάτου... 
ΜΑΛΙΣΤΑ, ο υπουργός έκανε αργότερα και μία μεγάλη βόλτα στους δρόμους του
χωριού ­ και διαπίστωσε ότι η δημοτικότητά του δεν πάει καθόλου άσχημα! 
ΡΑΝΤΕΒΟΥ στα στρατόπεδα, όπως κάθε χρόνο, την Κυριακή
του Πάσχα, έδωσε η πολιτειακή και πολιτική ηγεσία. Να, ο κ. Α. Τσοχατζόπουλος
υποδέχθηκε τον Πρόεδρο της Δημοκρατίας στο Κέντρο Εκπαίδευσης της Αεροπορίας,
στην Τρίπολη ­ τσούγκρισε μαζί του αυγό και αναχώρησε για το στρατόπεδο των
καταδρομέων, στον Ασπρόπυργο, όπου ήταν και ο πρόεδρος της Βουλής κ. Απ.
Κακλαμάνης... 
Πώς; Ε, ναι, τσούγκρισαν τα κόκκινα αυγά ­ απλά προηγουμένως
τα «ζύγισαν» γελώντας... 
ΣΤΗΝ ΙΔΙΑΙΤΕΡΗ πατρίδα του, στην Άρτα, πήγε για το Πάσχα ο πρόεδρος του
ΔΗΚΚΙ κ. Δ. Τσοβόλας ­ και το γιόρτασε με... περιοδείες στα χωριά! 
ΣΤΟ ΝΑΥΠΛΙΟ, την ιδιαίτερη πατρίδα της
γυναίκας του, της Γεωργίας, πέρασε την Κυριακή του Πάσχα ο κ. Αντ. Σαμαράς ­
μάλιστα, το ζεύγος έκανε πολλές βόλτες στην πόλη και η κ. Σαμαρά άκουσε
εκατοντάδες φορές την ευχή «καλή λευτεριά» ­ βλέπετε, η σύζυγος του προέδρου
της «Άνοιξης», πού γιόρτασε το όνομά της ήρεμα χθες το βράδυ, στο σπίτι τους
στην Κηφισιά, περιμένει τώρα το δεύτερο παιδί της. 
ΡΩΤΗΣΕ ΚΑΠΟΙΟΣ περίεργος Γερμανός δημοσιογράφος τον κ. Κ. Σημίτη αν
το όνομά του είναι «Κώστας» ή «Κωνσταντίνος» ­ κι ο Πρωθυπουργός θυμήθηκε ότι
όταν ήταν μικρός, είχε... διπλή ονομασία: Κώστα τον φώναζε η μάνα του,
Κωνσταντίνο ο πατέρας του! 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15823N042</ED>
<ID>
ID:171187

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΚΑΘΥΣΤΕΡΗΜΕΝΟ, αλλά
ουσιαστικό: «Με όσα γράφτηκαν αυτές τις ημέρες στις εφημερίδες για την 21η
Απριλίου, ο γιος μου ο Διομήδης με ρωτούσε για τη χούντα», είπε στο
Στρασβούργο ο σύμβουλος της Ελλάδας στο Συμβούλιο της Ευρώπης κ. Σπ.
Θεοχαρόπουλος, προς τον Πρόεδρο της Δημοκρατίας κ. Κ. Στεφανόπουλο ­ «να λέμε
στα παιδιά την Ιστορία, αλίμονο στους λαούς που ξεχνούν», συμβούλεψε εκείνος.

ΛΕΠΤΟΜΕΡΕΙΑ της Ιστορίας: Η σύζυγος του κ. Θεοχαρόπουλου, η Χαρά,
έχασε στο Πολυτεχνείο τον αδελφό της ­ ήταν ο Διομήδης Κομνηνός, ο πρώτος
νεκρός. 
ΚΑΤΑ ΤΑ ΑΛΛΑ, πάει και το τριήμερο του Πάσχα ­ και τι να
σου κάνει μία απλή Πρωτομαγιά; 
ΕΝΑ, ΔΥΟ, ΤΡΙΑ, πολλά τριήμερα. 
ΠΑΡΤΕ ΑΔΕΙΑ απ' τη σημαία ­ να ξεκουραστεί η Τροχαία. 
ΕΠΕΣΤΡΕΨΕ
Ο κ. Σημίτης από τη Γερμανία, για να μάθει περισσότερα για τους «32» ­ ως
γνωστόν, καλή η ψυχική επανένωση, αλλά σε μεγάλες δόσεις βλάπτει. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15823N043</ED>
<ID>
ID:171219

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N04&aa=3</URL></REF>


Article

<CATEGORY>vin05</CATEGORY>

 <H2>Οι
Αμερικάνοι</H2>

Ο ΛΟΓΟΣ στους αναγνώστες Ο Πέτρος
Τζανουλίνος, Παρασκευοπούλου 109, Αθήνα, γράφει: 
«Κάποτε είχα ένα φίλο
Ελληνοαμερικάνο, που έμενε μισό χρόνο στην Αμερική και μισό χρόνο στην Ελλάδα.
Συζητούσαμε για όλα τα επίκαιρα θέματα, απόφευγα, όμως, να μιλάω μαζί του
πολιτικά, γιατί δεν γνώριζα το πολιτικό του "πιστεύω". Με έτρωγε, όμως, η
περιέργεια να μάθω "τι καπνό φουμάρει" και σε κάποια συνάντησή μας τόλμησα και
τον ερώτησα πλαγίως, λέγοντάς του: Δεν νομίζεις ότι για την επιβολή της
δικτατορίας το 1967 έβαλε το δακτυλάκι της, για να μην του πω τη χούφτα της, η
Αμερική; Εκείνος, ο πάντα ήρεμος, σε έντονο ύφος μου απάντησε: Η Αμερική είναι
υπερπατριωτική χώρα και υπερασπίζεται τα συμφέροντά της, όπου και να
βρίσκονται αυτά. Νομίζω ότι αυτό δεν είναι υποτιμητικό γι' αυτήν. Τώρα, αν
στις διάφορες χώρες υπάρχουνε προδότες και κάνει τη δουλειά της, καλά κάνει.

Τα λόγια του φίλου μου, που δεν υπάρχει πια, θυμάμαι συχνά, διαπιστώνοντας
την αλήθεια των λεγομένων του. Δηλαδή, κανένα κράτος δεν έχει δική του
εξωτερική πολιτική, εκτός βέβαια εάν αυτή συμβαδίζει με τα συμφέροντα της
Αμερικής. Και να, μπροστά μου βλέπω την αγορά των αμυντικών πυραύλων S-300
στην Κύπρο. Είχε το θράσος η Κύπρος, χωρίς να ρωτήσει κανένα, να αλλάξει
τροφοδότη στην αγορά πολεμικού υλικού και παρά την απόφαση του ΟΗΕ, να ζητάει
την ανεξαρτησία της. Μέγα της σφάλμα. Εδώ δημιουργούνται σκόπιμα εστίες
πολέμου σε διάφορα μέρη του κόσμου, για να ενισχυθεί η τεράστια αμερικανική
πολεμική βιομηχανία και τώρα αλλάζουνε τροφοδότη εις βάρος της; 
Να μου το
θυμηθείτε, θα ανασταλεί εντέχνως η αγορά των S-300. Μην ξεχνάμε, όμως, και το
κόλπο του... επικείμενου πολέμου μεταξύ δύο συμμάχων στο ΝΑΤΟ, δηλαδή Ελλάδας
και Τουρκίας (οι λαοί δεν έχουν τίποτα μεταξύ τους). Και για να
αντιμετωπίσουμε τον πιο πάνω κίνδυνο, το καταχρεωμένο κράτος μας διαθέτει,
αναγκαστικά, τεράστια ποσά. Αλήθεια, γιατί να διαθέτουμε τόσα δισεκατομμύρια
για την αντιμετώπιση της συμμάχου Τουρκίας; Τότε γιατί είμαστε στο ΝΑΤΟ; Μήπως
αποκλειστικά και μόνο για να στέλνουμε στρατό όπου κινδυνεύουν τα συμφέροντα
της Αμερικής; Επειδή είμαι αρκετά ηλικιωμένος, αυτό μου θυμίζει τον πόλεμο της
Κορέας. Υποχρεωθήκαμε, τότε, όλα τα σύμμαχα κράτη να στείλουμε στρατό, έστω
και εθελοντικό, στην Κορέα, στον πόλεμο που είχε ανοίξει η Αμερική». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15823N044</ED>
<ID>
ID:171238

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N04&aa=4</URL></REF>


Article

<CATEGORY>vin04</CATEGORY>

 <H5>ΜΕ ΧΑΡΑ ΥΠΟΔΕΧΘΗΚΕ ΤΟΝ
ΥΠΟΥΡΓΟ ΑΜΥΝΑΣ Η ΕΛΛΗΝΙΚΗ ΔΥΝΑΜΗ ΣΤΗΝ ΑΛΒΑΝΙΑ</H5>
<H2>«Μύρισε» Ελλάδα στα Τίρανα</H2>

<AUTHOR>ΣΤΕΦΑΝΟΣΚΡΙΚΚΗΣ</AUTHOR>

Έβρεχε
όλη τη μέρα χθες στα Τίρανα, εκεί όπου βρίσκονται τα δύο από τα τρία
στρατόπεδα της ελληνικής δύναμης. Την προηγούμενη, ανήμερα το Πάσχα, «ήταν
χαρά Θεού». Αναμμένα κάρβουνα, τα αρνιά το ένα δίπλα στο άλλο και ευχές για
χρόνια πολλά, για «δύναμη, κουράγιο και υγεία». 
ΟΙ Έλληνες
στρατιώτες, όλες αυτές τις ημέρες που βρίσκονται εκεί, κατάφεραν πολλά
πράγματα. Και πρώτα απ' όλα, να εξανθρωπίσουν τις συνθήκες διαβίωσής τους. «Να
βάψουμε τα κτίρια, να φτιάξουμε την τραπεζαρία», όπως λέει ο Μιχάλης, ο
24χρονος επιλοχίας από την Κοζάνη, αλλά και «να εγκαταστήσουμε ένα κινητό
αρτοποιείο που βγάζει ψωμί από την πρώτη μέρα που ήρθαμε», όπως λέει με καμάρι
και ο διοικητής του, κ. Κ. Κατσικογιάννης. 
Κανείς από τους Έλληνες
στρατιώτες δεν τρέφει αυταπάτες. «Δεν περιμέναμε ότι θα έρθουμε εδώ και θα
κάνουμε διακοπές», λέει ο δεκανέας Μιχάλης, από την Αθήνα. Πλησιάζει ο σκοπός
του στρατοπέδου, έχοντας το δάκτυλο στη σκανδάλη και την κάννη του αυτόματου
να κοιτάει ψηλά. «Ο φόβος υπάρχει κάθε στιγμή. Μέσα και έξω από τα
συρματοπλέγματα. Ίσως επειδή είμαστε ακόμη καινούργιοι σε μια ξένη χώρα». 
Μαζί με τον φόβο, όμως, υπάρχει και το χαμόγελο. Η αίσθηση της δημιουργίας και
της συνεισφοράς στην πολυεθνική δύναμη, που θέλησαν να συμμετάσχουν. Και μαζί,
η χαρά από την πολυπληθή αποστολή που έφθασε χθες εκεί από την Αθήνα. Και που
εκφράστηκε με τα λόγια του υπουργού Άμυνας, τον οποίο άκουγαν παρατεταγμένοι
να τους λέει πως «έχετε τη συμπαράσταση όλου του ελληνικού λαού, μια
συμπαράσταση που θα δείτε να εκφράζεται καθημερινά». 
«Μύρισε και λίγο
Ελλάδα», φώναξε ένας από τους στρατιώτες, την ώρα που άνοιγε την πύλη στο
στρατόπεδο Ιζμπερίς, για να περάσει η φάλαγγα των αυτοκινήτων που μετέφεραν
τους χθεσινούς επισκέπτες. 
ΤΣΟΧΑΤΖΟΠΟΥΛΟΣ - ΦΙΝΟ 
Με τον
πρωθυπουργό της Αλβανίας Μπασκίμ Φίνο, αλλά και εκπροσώπους της στρατιωτικής
ηγεσίας της χώρας, συναντήθηκε ­ εκτάκτως ­ χθες το μεσημέρι στα Τίρανα, ο
υπουργός Εθνικής Άμυνας Άκης Τσοχατζόπουλος, ο οποίος μετέβη στη γειτονική
χώρα συνοδευόμενος από τον αρχηγό ΓΕΕΘΑ πτέραρχο Αθ. Τζογάνη, για να ευχηθεί
στους Έλληνες στρατιώτες που μετέχουν στην πολυεθνική ειρηνευτική δύναμη. 
Την ίδια ώρα, αντίστοιχη επίσκεψη πραγματοποιούσαν στο στρατόπεδο της
ελληνικής δύναμης στη Βοσνία ο υφυπουργός Εθνικής Άμυνας Δημήτρης Αποστολάκης
και ο αρχηγός ΓΕΣ, αντιστράτηγος Μανούσος Παραγιουδάκης. 
Η συνάντηση του
κ. Τσοχατζόπουλου με τον Μπασκίμ Φίνο, που πραγματοποιήθηκε στο πρωθυπουργικό
μέγαρο και στην οποία παρευρέθησαν ο κ. Α. Τζογάνης, ο Έλληνας πρεσβευτής στην
Αλβανία Κώστας Πρεβεδουράκης και ο Αλβανός υπουργός Άμυνας Βουζκάι, διήρκεσε
περίπου μία ώρα και οι συνομιλίες των δύο πλευρών εστιάστηκαν στις επικείμενες
αλβανικές εκλογές που θα διεξαχθούν τον Ιούνιο. Μετά το τέλος της συνάντησης,
που έγινε σε «πολύ φιλικό κλίμα», ο κ. Φίνο αναφέρθηκε στο περιεχόμενο της
συνομιλίας που είχε με τον Έλληνα υπουργό, λέγοντας πως «ο υπουργός Άμυνας
έχει μεγάλη εμπειρία σε εκλογικά θέματα, διετέλεσε για πολλά χρόνια υπουργός
Εσωτερικών και τις απόψεις που εδώ εξέφρασε εμείς τις λάβαμε σοβαρά υπόψη».

Ο κ. Φίνο, αφού ευχαρίστησε «την κυβέρνηση Σημίτη για τη βοήθεια που
προσφέρει στις δύσκολες αυτές στιγμές στην κυβέρνηση εθνικής συμφιλίωσης στην
Αλβανία», πρόσθεσε πως «τα πολιτικά κόμματα (της Αλβανίας) θα πρέπει εντός της
εβδομάδας να συμφωνήσουν για τον νέο εκλογικό νόμο της χώρας» και εξέφρασε την
πεποίθησή του ότι «οι επαφές που είχε εδώ ο κ. Τσοχατζόπουλος θα τον βοηθήσουν
στις συναντήσεις που θα έχει (σήμερα στη Ρώμη) με τον ομόλογό του υπουργό κ.
Αντρεότι και τον ειδικό απεσταλμένο του Οργανισμού για την Ασφάλεια και την
Ειρήνη στην Ευρώπη, Φραντς Βρανίτσκι». 
ΑΛΛΗΛΕΓΓΥΗ ΚΑΙ ΣΤΗΡΙΞΗ 
Από την πλευρά του, ο κ. Τσοχατζόπουλος απευθυνόμενος προς τον Αλβανό
πρωθυπουργό εξέφρασε «την αλληλεγγύη και την αποφασιστική στήριξη της
ελληνικής κυβέρνησης προς την κυβέρνηση εθνικής συμφιλίωσης, που επιτυγχάνεται
με την ουσιαστική συμβολή μας στην προσπάθεια της πολυεθνικής δύναμης, ώστε να
διασφαλίσουμε τους στόχους της αποστολής». Ο υπουργός Εθνικής Άμυνας εξέφρασε
επίσης «την συμπαράστασή μας προς τους Έλληνες στρατιώτες, οι οποίοι
βρίσκονται στην Αλβανία για να εκτελέσουν το καθήκον τους στη διεθνή αποστολή»
και κατέληξε λέγοντας πως «κατανοούμε την ανάγκη να γίνουν οι εκλογές στο
τέλος του Ιουνίου με τον πλέον αποτελεσματικό και ειρηνικό τρόπο». 
Ο κ.
Τσοχατζόπουλος έφθασε στα Τίρανα με στρατιωτικό αεροσκάφος C-130 και
επισκέφθηκε πρώτα το στρατόπεδο Ιζμπερίς, όπου τον υποδέχθηκαν ο διοικητής της
ελληνικής δύναμης αντισυνταγματάρχης Κώστας Κατσικογιάννης και ο υποδιοικητής
της πολυεθνικής δύναμης που βρίσκεται στη χώρα, ταξίαρχος Θεόδωρος Κάτσαρης. Ο
υπουργός ενημερώθηκε για τις εργασίες που έχουν γίνει στο στρατόπεδο μέχρι
στιγμής και ευχήθηκε στους Έλληνες στρατιώτες, με τους οποίους τσούγκρισε
κόκκινα αυγά. 
Αργότερα επισκέφθηκε και το δεύτερο ελληνικό στρατόπεδο ­
που βρίσκεται και αυτό στα Τίρανα ­ ενώ είχε και ολιγόλεπτη συνάντηση με την
ηγεσία της πολυεθνικής δύναμης, όπως και με τον Αρχιεπίσκοπο Τιράνων,
Αναστάσιο. Το απόγευμα η ελληνική αποστολή αναχώρησε για την Κέρκυρα, με σκοπό
να μεταβεί από εκεί με ελικόπτερο Σινούκ προς το τρίτο ελληνικό στρατόπεδο,
στον Αυλώνα, χωρίς όμως τελικά να γίνει κάτι τέτοιο, αφού οι καιρικές συνθήκες
δεν το επέτρεψαν. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15823N051</ED>
<ID>
ID:171172

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N05&aa=1</URL></REF>


Article

<CATEGORY>vin04</CATEGORY>

 <H2>Το τελευταίο Τμήμα για την Αλβανία</H2>

ΣΗΜΕΡΑ το πρωί, εξάλλου,
επρόκειτο να αναχωρήσουν από τη Θεσσαλονίκη για το Δυρράχιο οι τελευταίοι 91
άνδρες της Ελληνικής Δύναμης Αλβανίας. Οι περισσότεροι από τους άνδρες του
τελευταίου Τμήματος είναι οδηγοί των 73 οχημάτων που μεταφέρονται και αυτοί με
οχηματαγωγό. Τα δρομολόγια για τη μεταφορά ανθρωπιστικής βοήθειας ξεκινούν για
το ελληνικό τάγμα από την προσεχή εβδομάδα. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15823N052</ED>
<ID>
ID:171206

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N05&aa=2</URL></REF>


Article

<CATEGORY>vin04</CATEGORY>

 <H2>Τραυματίστηκε δεκανέας από παραπεταμένο πυροκροτητή</H2>

ΕΝΑΣ
παραπεταμένος πυροκροτητής σε κάποια γωνιά του καμένου και λεηλατημένου
στρατοπέδου Ιζμπερίς, ήταν η αιτία να τραυματισθεί στο χέρι, ανήμερα το Πάσχα,
ένας 19χρονος δεκανέας της Ελληνικής Δύναμης Αλβανίας. 
Πρόκειται για τον
υπαξιωματικό του Σώματος Υλικού Πολέμου Ανδρέα Ψαθά, που μεταφέρθηκε χθες
αεροπορικώς στην Αθήνα και ήδη νοσηλεύεται εκτός κινδύνου στο 401 Στρατιωτικό
Νοσοκομείο Αθηνών. 
Το ατύχημα συνέβη λίγο μετά τις 8.30 το βράδυ και ενώ
είχε τελειώσει το γλέντι των Ελλήνων στρατιωτικών για το Πάσχα. Τον κινεζικής
κατασκευής πυροκροτητή βρήκε ο νεαρός υπαξιωματικός ενώ γινόταν, σύμφωνα με
πληροφορίες από την αλβανική πρωτεύουσα, καθαρισμός του χώρου. Ο πυροκροτητής
εξερράγη μόλις ο Α. Ψαθάς τον έπιασε με το δεξί του χέρι. Στρατιωτικές πηγές
ανέφεραν ότι δεν κινδυνεύει να χάσει κάποιο από τα δάχτυλά του. 
Με αφορμή
πάντως το ατύχημα φάνηκε για άλλη μια φορά η ανεπάρκεια της ιταλικής διοίκησης
και η τάση της Ρώμης να δυσκολεύει την ελληνική αποστολή στην Αλβανία.
Συγκεκριμένα οι Ιταλοί δεν έδιναν αρχικά άδεια στο ελληνικό μεταγωγικό
αεροσκάφος C-130 να προσγειωθεί στο αεροδρόμιο των Τιράνων, επικαλούμενοι
λόγους ασφαλείας που ισχύουν για νυχτερινές πτήσεις. Τελικά, ύστερα από πολλές
πιέσεις των διπλωματών της ελληνικής πρεσβείας στα Τίρανα, το C-130
προσγειώθηκε μία ώρα μετά τα μεσάνυχτα και παρέλαβε τον τραυματία. 
Για το
ατύχημα, και προκειμένου να διερευνηθούν οι ακριβείς συνθήκες κάτω από τις
οποίες έγινε, το ΓΕΣ διέταξε τη διεξαγωγή Ένορκης Διοικητικής Εξέτασης. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15823N053</ED>
<ID>
ID:171232

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N05&aa=3</URL></REF>


Article

<CATEGORY>vin04</CATEGORY>

 <H2>Πάσχα στο
νησί</H2>

<AUTHOR>ΔΗΜΗΤΡΗΣ ΠΑΠΑΙΩΑΝΝΟΥ</AUTHOR>

Το τελευταίο φως της ημέρας αντιφεγγίζεται
πάνω στην αρυτίδωτη μεμβράνη της θάλασσας και, λίγο «πριν τα νερά θολώσουν»,
διαγράφονται αχνά οι τυρβώδεις δίνες της έλικας, καθώς χτυπούν στην
προκυμαία.ΠΑΝΩ στον πέτρινο μόλο το ζωηρό πλήθος, που ξεχύνεται,
μεταγγίζει τη ζωογόνο του ενέργεια στον σιωπηλό οικισμό που, σαν
νυχτολούλουδο, ετοιμάζεται να ξανοίξει τα πέταλά του για την υποδοχή. 
Αρώματα νυχτερινά ανταμείβουν τους επισκέπτες και η αχνή καμπύλη των βουνών
κλείνει ολόγυρα το τοπίο, ξυπνώντας στο πλήθος μνήμες περσινές. 
Στη στιγμή
αυτή του χρόνου κυριαρχεί η πανταχού παρουσία, της αγουροξυπνημένης φύσης,
ενός τοπίου που βιάζεται ν' ανθίσει και να προλάβει το καλοκαίρι. Που σε λίγο
θα φθάσει αμείλικτο, αφήνοντας βαθιές ρυτίδες στο χώμα, μισογκρεμισμένες
ξερολιθιές και ξεροπήγαδα, κίτρινα τοπία και τζιτζίκια. 
Ο χειμώνας που
πέρασε, τόνωσε με τις βροχές του «τις λιγοστές ελπίδες της ζωής στηρίζοντας
την πενιχρή βλάστηση». Κι έτσι, τώρα, μέσα στα πρόσκαιρα φυλλώματα ένας
ολόκληρος κόσμος στροβιλίζεται και ο μουσικός ψίθυρος καλημερίζει τον πρωινό
περιπατητή. 
Το τοπίο, μέσα από το ανάγλυφο, χάνεται και ξαναγεννιέται,
προβάλλοντας στον ορίζοντα αγροικίες και παρεκκλήσια στις κορφές των λόφων.
Χορταριασμένοι αυλόγυροι, λουλουδιασμένοι τάφοι, ξεχασμένοι στον χρόνο, με
ρημαγμένα τα ξύλινα κάγκελα και γερμένους τους σταυρούς. 
Παραπάνω στο
χωριό, στη σιωπηλή εκκλησιά το σώμα του νεκρού ραίνεται και στολίζεται,
μοιρολογιέται και εγκωμιάζεται από νεαρά κορίτσια, που σύντομα θα ξεχυθούν
ανυπόμονα στα καφενεία και τις παραλίες. 
Εκεί η φουσκοθαλασσιά του κύματος
ξεβράζει, μήνες τώρα, το σώμα του χειμώνα. Ξεραμένες Ποσειδώνιες, αδειανά,
νωπά ακόμα όστρακα, πετρωμένοι αστερίες, κούφιοι αχινοί, σπασμένα ξύλα και
ναυάγια, σκουπίδια και κατάλοιπα από ταξίδια πελαγίσια. 
Μορφές που χάνουν
σιγά-σιγά το σχήμα τους. Εικόνες που χάνουν σιγά-σιγά το χρώμα τους. 
Το
βράδυ, μικροί και μεγάλοι, «Αι γενεαί πάσαι» θα συνοδέψουν το στολισμένο σώμα
«μεγαλύνοντας τον ζωοδότη» που με τη φθορά του έθεσε την απαρχή μιας
καινούργιας ζωής. 
Το γλυκοξύπνημα με τους αχνούς αντίλαλους και τα δειλά
γέλια, από τα στενά σοκάκια και τις μισάνοιχτες κάμαρες, θα βρει τα ξεκούραστα
κορμιά με ναρκωμένες τις αισθήσεις. Κάπου μακριά σπάει τη γαλήνη ο παράταιρος
ήχος των βαρελότων. 
Ο ήλιος χαμηλώνει και από την καφετέρια η νοσταλγική
φωνή του Sergio Enrico στέλνει το πρώτο αποψινό κάλεσμα της αγάπης «Ιο que amo
solo te...» κι εγώ, που αγαπώ μόνο εσένα, σου χαρίζω το υπόλοιπο της νιότης
μου. Μιας αγάπης επικεντρωμένης και προσωπικής. 
Και καθώς η απόγειος αύρα
ξεσηκώνει ένα δραστήριο κύμα, οι κόρνες στο καμπαναριό ανοίγουν, με το «Κύματι
θαλάσσης...», τη βραδινή αυλαία. «Τόσον ηγάπησε ο Θεός τον κόσμο, ώστε τον
μονογενή υιόν αυτού έδωσε...». Παροδική μνεία μιας αγάπης απλόχερης και
διάχυτης σ' έναν κόσμο ανταγωνιστικό. 
Σε λίγο το ανέσπερο φως θα φωτίσει
τα πρόσωπα, αναδεικνύοντας τη γιορταστική σύναξη μες στο σκοτάδι. 
Μες στον
περίβολο, φευγαλέα βλέμματα και χαμόγελα γεφυρώνουν τις παρέες και
συμπληρώνουν την ευχάριστη αδημονία. 
Από το πουθενά ακούγεται η φωνή του
ποιητή ως να προστάζει: «Ομπροστά στους αγίους φιληθείτε...». 
Ο χρόνος
μένει μετέωρος, καθώς σκάνε καταιγιστικά οι κροτίδες. 
Κάποιο μωρό κλαίει!
Και ένα σκυλί τρομαγμένο χώνεται στα πόδια του αφέντη του, την ώρα που εκείνος
αναλογίζεται την ανάσταση των νεκρών και τη Δευτέρα Παρουσία... 
Στον άδειο
χώρο της κατάφωτης εκκλησίας, που ακόμα αναδίδει γιορτινά αρώματα και
ανθρώπινο ιδρώτα, λίγοι ­ ελάχιστοι ­ θ' ακούσουν το πασχαλινό κάλεσμα της
ύστατης ισότητας «και πλούσιοι και πένητες...» και τη γενική αμνηστία της
τελευταίας στιγμής: «Νηστεύσαντες και μη νηστεύσαντες». 
Εδώ οι διαφορές
και οι διακρίσεις καταργούνται μπρος στον θάνατο, που ενεργεί πλέον ως
τροφοδότης της ζωής στη νέα της μορφή και ως ζωοδότης της φύσης... 
Η νύχτα
προχώρησε βαθιά και απομένει μία ημέρα μόνο μέχρι την επιστροφή! 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15823N062</ED>
<ID>
ID:171207

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N06&aa=2</URL></REF>


Article

<CATEGORY>vin02</CATEGORY>

 <H2>Το σπαθί
και η ασπίδα</H2>

<AUTHOR>ΓΙΑΝΝΗΣ Γ.ΚΙΟΥΣΗΣ</AUTHOR>

ΜΕΡΕΣ
υπερθετικού ζει και πάλι το ελληνικό μπάσκετ. Με δύο πρωτιές σε τρεις
συμμετοχές στα ευρωπαϊκά Κύπελλα, εκτόξευσε στα ύψη τον ενθουσιασμό και την
περηφάνια των Ελλήνων, υποχρεώνοντας τους Ευρωπαίους να ασχοληθούν ξανά με την
Ελλάδα. 
Πρώτα ο Άρης και μετά ο Ολυμπιακός. Η ομάδα της Θεσσαλονίκης πριν
από λίγες εβδομάδες κατέκτησε το Κύπελλο Κόρατς μέσα στη φλογισμένη Προύσα και
τη Μεγάλη Πέμπτη οι «ερυθρόλευκοι» κατάφεραν να κρατήσουν στην Ελλάδα το
Κύπελλο που πρώτος έφερε πέρυσι στην πατρίδα μας ο Παναθηναϊκός. 
Στέρεες
βάσεις, δουλειά σε βάθος και παράγοντες με όραμα και υπομονή οδήγησαν το
ελληνικό μπάσκετ στην κορυφή της Ευρώπης. 
Το μπάσκετ ­ σε αντίθεση με το
ποδόσφαιρο ­ αντιμετωπίστηκε ως μία σύγχρονη επιχείρηση, η οποία μπορεί να
αποφέρει κέρδη. 
Προσάρμοσε γρήγορα στην ελληνική πραγματικότητα ιδέες από
το εξωτερικό ­ κυρίως από το ΝΒΑ ­ και σε σύντομο χρονικό διάστημα τα
αποτελέσματα είναι ορατά. 
Η συνταγή του τρίποντου είναι απλή και
δοκιμασμένη. 
Παίκτες σούπερ σταρ 
(τεράστια η συμβολή του Νίκου Γκάλη),
έσοδα δισεκατομμυρίων από την TV και υπομονετικοί παράγοντες, που να αγαπούν
όχι μόνο την προσωπική προβολή, αλλά και το ίδιο το άθλημα. 
Σπαθί και
ασπίδα ταυτόχρονα, οι διαδοχικές επιτυχίες για το μπάσκετ. Σπαθί, για να
ανοίγει και νέους δρόμους. Ασπίδα, για να προστατέψει και να προστατευτεί. 
Το ελληνικό μπάσκετ έφτασε στην κορυφή, αλλά τώρα χρειάζεται το σπαθί. Δηλαδή
μεγαλύτερη προσπάθεια για να καθιερωθεί ως μόνιμος κάτοικος και να μην
αντιμετωπίζεται η περιουσία του σαν τα εντυπωσιακά βεγγαλικά της Ανάστασης,
που κλείνει ο κύκλος τους σε λίγα μόλις δευτερόλεπτα. 
Και η ασπίδα,
απαραίτητη. Οι Σειρήνες που τραγουδάνε γλυκά γύρω από τις μπασκέτες πρέπει να
απομονωθούν. Τώρα είναι η ευκαιρία. 
Τέρμα στα Ελληνόπουλα-«μαϊμούδες»,
προσοχή στους αμφίβολης ποιότητας κοινοτικούς, ευκαιρίες στους ταλαντούχους
Έλληνες παίκτες και όλη η προσοχή στην επίσημη αγαπημένη όλων μας ­ την Εθνική
ομάδα. 
Εάν υποθέσουμε ότι το μπάσκετ μοιάζει με ένα καλό αστυνομικό φιλμ,
ξέρετε γιατί δεν θα μας απογοητεύσει ποτέ; Γιατί η προβολή της ταινίας δεν θα
διακοπεί ποτέ πέντε λεπτά πριν από το τέλος... 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15823N063</ED>
<ID>
ID:171235

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΜΕΤΑΚΙΝΗΤΗ Η ΑΘΗΝΑ ΖΗΤΕΙ
ΔΕΣΜΕΥΣΗ ΤΗΣ ΑΓΚΥΡΑΣ ΠΡΙΝ ΔΩΣΕΙ ΠΡΑΣΙΝΟ ΦΩΣ ΓΙΑ ΤΑ 375 ΕΚΑΤ. ECU</H5>
<H2>Πιέσεις για το βέτο</H2>

<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Με την Ελλάδα αμετακίνητη στις θέσεις
της, αλλά και δέκτη πολλαπλών πιέσεων για άμεση άρση του βέτο στις κοινοτικές
χρηματοδοτήσεις προς την Άγκυρα, θα συγκληθεί σήμερα στο Λουξεμβούργο το
Συμβούλιο Σύνδεσης Ευρωπαϊκής Ένωσης - Τουρκίας. 
ΤΗΝ ίδια στιγμή,
το τουρκικό υπουργείο Εξωτερικών εξέφραζε την αισιοδοξία του ότι η Ελλάδα θα
άρει τελικώς το βέτο της. «Έχουμε μια πολύ δημιουργική και θετική στάση.
Πιστεύουμε ότι ανάλογη προσέγγιση και υποστήριξη θα έρθει από την ελληνική
πλευρά», είπε ο εκπρόσωπος του υπουργείου, Ομέρ Ακμπέλ. 
Η υπουργός
Εξωτερικών της Τουρκίας, μάλιστα, Τανσού Τσιλέρ, η οποία εφέρετο να απειλεί
ότι δεν θα προσέλθει στο Συμβούλιο ­ στέλνοντας αντ' αυτής τον κ. Οϊμέν ­ σε
περίπτωση που οι χρηματοδοτήσεις παραμείνουν «παγωμένες», ανακοίνωσε ότι
μεταβαίνει η ίδια στο Λουξεμβούργο. Παρ' όλα αυτά, το τουρκικό πολεμικό
ναυτικό προέβη σε νέα πρόκληση στο Αιγαίο. 
Στη χθεσινή συνεδρίαση της
Επιτροπής Μονίμων Αντιπροσώπων στην Ε.Ε., η Ελλάδα επέμεινε και πάλι στις
θέσεις της ­ ότι δεν είναι δυνατόν να συναινέσει σε αποδέσμευση των κοινοτικών
κονδυλίων προς την Άγκυρα, εφόσον παραμείνουν ανεκπλήρωτοι οι όροι της Αθήνας
(άρση της απειλής πολέμου, σεβασμός του Διεθνούς Δικαίου κ.λπ.). 
Μάλιστα,
η χώρα μας δέχθηκε ­ για να άρει το βέτο ­ να υπάρξει ακόμη και μια προφορική
δέσμευση της Τουρκίας, είτε στην ομιλία τής κ. Τσιλέρ, είτε σε συνέντευξη
Τύπου. 
Ωστόσο, οι εταίροι επέμειναν από την πλευρά τους ότι πρέπει, ούτως
ή άλλως, να υπάρξει «το γρηγορότερο δυνατόν» αποδέσμευση των 375 εκατ. ECU για
την Άγκυρα. 
Ως εκ τούτου, σήμερα το πρωί ο Θόδωρος Πάγκαλος θα έχει μια
δύσκολη διπλωματική μάχη προ του Συμβουλίου, με αντικείμενο τη διαμόρφωση της
«κοινής θέσης», που θα παρουσιάσουν στην κ. Τσιλέρ οι «15». 
Βέβαια, «κοινή
θέση» σε ό,τι αφορά το πολιτικό σκέλος έχει επιτευχθεί, καθώς η Ελλάδα
συμφώνησε σε ένα κείμενο που περιλαμβάνει και τους ελληνικούς όρους. Μένει το
ζήτημα της «απελευθέρωσης» των κονδυλίων για την Άγκυρα. 
Την ίδια στιγμή,
και ενώ οι διπλωματικές προσπάθειες στο τρίγωνο Αθήνας - Άγκυρας - Βρυξελλών
έχουν κορυφωθεί, η Τουρκία προέβη σε μια ακόμη επίδειξη προκλητικότητας στο
Αιγαίο. Την Κυριακή του Πάσχα, τουρκικό υποβρύχιο εν αναδύσει πλησίασε στο
ελληνικό νησάκι Φαρμακονήσι, υποχρεώνοντας τους Έλληνες στρατιώτες να ρίξουν
προειδοποιητικά πυρά στον αέρα. Κατόπιν αυτού το υποβρύχιο απομακρύνθηκε.

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15823N072</ED>
<ID>
ID:171208

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N07&aa=2</URL></REF>


Article

<CATEGORY>vin04</CATEGORY>

 <H2>Πάγκαλος: Η βία δεν θα περάσει στην Κύπρο</H2>

<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

«ΜΙΚΡΟΠΟΛΙΤΙΚΗ» και «μικροδημοσιογραφία» χαρακτήρισε ο υπουργός Εξωτερικών
Θεόδωρος Πάγκαλος τα περί «στροφής» στην πολιτική της Αθήνας απέναντι στην
Άγκυρα όσον αφορά το Κυπριακό, την παραμονή ακριβώς του Συμβουλίου Σύνδεσης με
την Τουρκία. Ο κ. Πάγκαλος βάφτισε χθες στο Παραλίμνι ως εκπρόσωπος της
ελληνικής κυβέρνησης ­ και του Ελληνικού Έθνους όπως είπε ­ την κορούλα τού
Τάσου Ισαάκ, ο οποίος δολοφονήθηκε το περασμένο καλοκαίρι από τους Τούρκους
στη γραμμή κατάπαυσης του πυρός στη Δερύνεια. 
Στη μικρή δόθηκε το όνομα
Αναστασία και στην τελετή ήταν παρόντες ο πρόεδρος της Κύπρου κ. Κληρίδης, η
κυπριακή πολιτική ηγεσία και ο υφυπουργός Εξωτερικών της Ελλάδας κ. Γιάννος
Κρανιδιώτης. 
Η βάπτιση της Αναστασίας Ισαάκ έδωσε την ευκαιρία να
«κλείσει» και το θέμα της «στροφής» της ελληνικής πολιτικής έναντι της
Τουρκίας, τουλάχιστον στη Λευκωσία, που για δύο εβδομάδες κυριάρχησε στο
πολιτικό σκηνικό της Κύπρου. Ο πρόεδρος της Βουλής και πρόεδρος του ΔΗΚΟ κ.
Κυπριανού, ο οποίος πρώτος εξέφρασε ανησυχίες και συντήρησε το θέμα με
αλλεπάλληλες δηλώσεις του, είπε ότι «θεωρεί το θέμα λήξαν». 
Στο «κλείσιμο»
του θέματος συνέβαλε και η συνάντηση Κρανιδιώτη - Κυπριανού, το Μεγάλο
Σάββατο, μετά την οποία ο υφυπουργός Εξωτερικών είπε ότι «απαραίτητη
προϋπόθεση για εξομάλυνση των σχέσεων Ελλάδας - Τουρκίας είναι η επίλυση του
Κυπριακού, που είναι πρώτο εθνικό θέμα». 
Χθες ο κ. Πάγκαλος διακήρυξε ότι
η «βία δεν θα περάσει στην Κύπρο». Κάλεσε μάλιστα όλους όσους αυτό τον καιρό
ψάχνουν για μια λύση του κυπριακού προβλήματος να καταλάβουν ότι «τα
τετελεσμένα δεν θα ισχύσουν». Εν τω μεταξύ μια νέα προοπτική φαίνεται να
ανοίγεται σ' ό,τι αφορά την εξεύρεση «κοινού εδάφους» για την πραγματοποίηση
συναντήσεων υψηλού επιπέδου Κληρίδη - Ντενκτάς. 
Τα πέντε μόνιμα μέλη του
Συμβουλίου Ασφαλείας άρχισαν από χθες και συνεχίζουν σήμερα διαβουλεύσεις για
το Κυπριακό. Η Ρωσία μάλιστα έχει υποβάλει και δικό της έγγραφο με τις αρχές
που πρέπει να διέπουν τη λύση του Κυπριακού. Αν οι πέντε μεγάλοι του
Συμβουλίου Ασφαλείας καταλήξουν σε συμφωνημένο «πλαίσιο αρχών επίλυσης του
Κυπριακού» τότε δεν αποκλείεται το έγγραφο αυτό να αποτελέσει και το
αναζητούμενο εδώ και βδομάδες κοινό έδαφος. Από την πλευρά του ο Κύπριος
πρόεδρος σε δηλώσεις του δεν απέκλεισε αυτό το ενδεχόμενο. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15823N073</ED>
<ID>
ID:171233

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N07&aa=3</URL></REF>


Article

<CATEGORY>vin02</CATEGORY>

 <H2>Μία
απόστροφος, μία καταδίκη...</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΤΟ ΝΑ ΥΠΑΡΧΟΥΝ
βουλευτές από σαράντα χώρες και να... λάμπει η Ελλάδα διά της... απουσίας της
­ στο Συμβούλιο της Ευρώπης ­ είναι μια «ιστορία» που έχει ξαναπαιχτεί! 
Να
«περνάει», όμως, μια τροπολογία εις βάρος της χώρας μας, στην έκθεση για την
Αλβανία, όταν μάλιστα η Ελλάδα έχει στείλει στρατό, και, εν πάση περιπτώσει,
έχει συμπεριφερθεί πάρα πολύ καλύτερα στους Αλβανούς πρόσφυγες, αυτό θα
μπορούσε να αποτελέσει πρόκληση... 
Μόνον που αυτή τη φορά δεν έφταιγαν οι
«κακοί» Δυτικοευρωπαίοι... Όταν συζητήθηκε η τροπολογία στο Στρασβούργο, στην
Κοινοβουλευτική Συνέλευση του Συμβουλίου της Ευρώπης δεν υπήρχε ούτε ένας
Έλληνας αντιπρόσωπος να την αντικρούσει. 
Αντιθέτως, ο εκπρόσωπος των
Σκοπίων, όταν είδε το, υπέρ των Ιταλών και κατά των άλλων γειτόνων της
Αλβανίας, για το θέμα των προσφύγων, κείμενο της τροπολογίας, πέτυχε και το
βελτίωσε προς όφελος της χώρας του. Αλλαξε ακόμη και τη θέση μιας αποστρόφου
από το γαλλικό κείμενο («d' autres» αντί «des autres»)! 
Και όπως
διαμορφώθηκε τελικώς το κείμενο ­ απόντων όλων των Ελλήνων βουλευτών ­
«φωτογραφίζεται» η Ελλάδα, η οποία επικρίνεται για τον τρόπο με τον οποίο
υποδέχεται τους Αλβανούς! 
Έτσι, στο κείμενο της τουρκικής αντιπροσωπείας
κατά του Έλληνα Προέδρου, που μοιράσθηκε για πέντε μέρες στο κέντρο Τύπου του
Στρασβούργου, χωρίς ανάλογη ελληνική απάντηση, προστέθηκε και μία, εις βάρος
της χώρας μας, τροπολογία... 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15823N074</ED>
<ID>
ID:171249

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N07&aa=4</URL></REF>


Article

<CATEGORY>vin04</CATEGORY>

 <H5>ΣΤΗ ΝΕΑ ΔΗΜΟΚΡΑΤΙΑ
ΠΡΟΣΑΝΑΤΟΛΙΖΟΝΤΑΙ ΝΑ ΤΟΥ ΠΡΟΤΕΙΝΟΥΝ ΥΠΟΨΗΦΙΟΤΗΤΑ ΓΙΑ ΔΗΜΑΡΧΙΑ</H5>
<H2>Πρώτο άνοιγμα στον Πειραιά</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Πριν από μία εβδομάδα, ένας στενός συνεργάτης του Κώστα Καραμανλή
μπήκε στο γραφείο του να του προτείνει ιδέες για τις δημοτικές εκλογές.
«Λοιπόν πρόεδρε, σκέφθηκα ότι το πρόβλημά μας είναι ο Πειραιάς. Στην Αθήνα
υποψήφιος, εκτός απροόπτου, θα είναι ο Αβραμόπουλος ­ στη Θεσσαλονίκη, εφόσον
το επιθυμεί, ο Κοσμόπουλος. Μήπως στον Πειραιά πρέπει να είναι υποψήφιος ο
Ανδριανόπουλος; Εγώ πιστεύω ότι δεν θα βρούμε καλύτερη λύση. Τι λες;».
Ο πρόεδρος της Ν.Δ. αιφνιδιάστηκε. Χαμογέλασε και του είπε «είναι νωρίς
ακόμη για όλα αυτά». «Να ξέρεις πάντως ­ πρόσθεσε ­ ότι ο Ανδριανόπουλος είναι
πολύ ικανό στέλεχος και φίλος μου και όταν επιστρέψει θα αξιοποιηθεί με τον
καλύτερο τρόπο». 
Ο συνεργάτης του κ. Κ. Καραμανλή δεν αρκέστηκε στην
απάντηση του προέδρου και από τότε, όπου βρεθεί και όπου σταθεί, ρίχνει την
ιδέα για δήμαρχο Ανδριανόπουλο με στόχο ­ όπως λέει ­ να αρχίσει η ζύμωση
μεταξύ των βουλευτών και των στελεχών. Η άποψή του είναι ότι ο πρώην υπουργός
θα κερδίσει με ευκολία τις εκλογές στον Δήμο Πειραιά, ιδιαίτερα μετά τα γνωστά
προβλήματα που δημιούργησε η δημαρχία Λογοθέτη εντός και εκτός ΠΑΣΟΚ. «Πιστεύω
­ λέει ­ ότι αυτός θα ήταν ο καλύτερος τρόπος για τη σταδιακή επανένταξή του
στο κόμμα μέσα από μια πανηγυρική εκλογική του νίκη». 
Ο κ. Α.
Ανδριανόπουλος πάντως προς το παρόν δεν μελετά ένα τέτοιο ενδεχόμενο ούτε
βιάζεται να επιστρέψει στη Ν.Δ. Βρίσκεται σε επικοινωνία με τον νέο πρόεδρο
και συμφωνούν ότι η επιστροφή του πρέπει να συνδυαστεί με κάποιο σημαντικό
γεγονός ή με μια εκλογική αναμέτρηση για να περιέχει και κάποιον συμβολισμό.

Με τον Αντώνη Σαμαρά τα πράγματα δεν είναι το ίδιο απλά. Η ηγεσία της Ν.Δ.
εκτιμά ότι τα τραύματα που έχουν προκληθεί στη βάση του κόμματος από την πτώση
της κυβέρνησης Μητσοτάκη δεν έχουν ακόμη επουλωθεί. 
Η εκτίμηση που
επικρατεί στη Ρηγίλλης είναι ότι μέχρι τις προσεχείς εκλογές η επανασυγκόλληση
θα επιτευχθεί. Τα κορυφαία στελέχη της Ν.Δ. θέλουν αυτό να συμβεί όσο πιο αργά
γίνεται και χωρίς κανέναν όρο από την πλευρά του προέδρου της «Άνοιξης». Μέχρι
τότε οι επιτελείς της Ν.Δ. θα συνεχίσουν το σχέδιο αποψίλωσης των τοπικών
στελεχών του κ. Α. Σαμαρά σε όλη την Ελλάδα ώστε η επιστροφή στη Ν.Δ. πριν από
τις επόμενες εθνικές εκλογές να αποτελεί μονόδρομο. 
Προς το παρόν ο κ. Κ.
Καραμανλής θα αναμένει να δει τα αποτελέσματα του συνεδρίου της «Άνοιξης», που
θα γίνει στα τέλη Μαΐου, για να καθορίσει τη στάση του. Τα ιστορικά στελέχη
της Ν.Δ. ξεκαθαρίζουν πάντως ότι εάν τελικά ο κ. Α. Σαμαράς επιστρέψει, δεν θα
δεχθούν σε καμία περίπτωση την τοποθέτησή του στο ψηφοδέλτιο Επικρατείας. «Να
πάει στην Καλαμάτα ή στη Β' Αθηνών να εκλεγεί με σταυρό» έλεγε χαρακτηριστικά
πριν από λίγες ημέρες στη Βουλή ένας από τους γνωστούς βαρόνους του κόμματος.

Όσο για τον κ. Μ. Παπακωνσταντίνου, ενώ η επιστροφή του έμοιαζε να είναι
εύκολη, από τις άλλες στην πράξη αποδεικνύεται η πιο δύσκολη. Ο πρώην υπουργός
δεν έχει δείξει μέχρι τώρα ότι καίγεται να επανενταχθεί στη Ν.Δ., ώστε να
δώσει τη δυνατότητα στον νέο πρόεδρο να τον προσεγγίσει. Ακόμη εμφανίζεται
αμετακίνητος στις θέσεις για τα εθνικά θέματα, οι οποίες βρίσκονται πολύ κοντά
στις απόψεις της κυβέρνησης Σημίτη. Ο κ. Καραμανλής δεν θα ήθελε αυτή την ώρα
να αποκτήσει έναν ακόμη πονοκέφαλο στο εσωτερικό του κόμματός του πριν η
κυβέρνηση κλείσει το θέμα των Σκοπίων και οριστικοποιήσει την πολιτική της στα
προβλήματα που αντιμετωπίζει η Ελλάδα με την Τουρκία. 
Όλα δείχνουν λοιπόν
ότι η επιστροφή στη Ρηγίλλης των επώνυμων πρώην στελεχών της Ν.Δ. προς το
παρόν παραπέμπεται στις ελληνικές καλένδες. Τόσο η ηγεσία όσο και οι ίδιοι
πιστεύουν ότι στην περίπτωσή τους ισχύει απόλυτα το «όποιος βιάζεται
σκοντάφτει». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15823N081</ED>
<ID>
ID:171173

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N08&aa=1</URL></REF>


Article

<CATEGORY>vin04</CATEGORY>

 <H5>ΙΚΑΝΟΠΟΙΗΣΗ ΑΠΟ ΤΗΝ ΕΠΙΣΚΕΨΗ
ΣΗΜΙΤΗ ΣΤΗ ΓΕΡΜΑΝΙΑ</H5>
<H2>Βρήκε «κοινό έδαφος»</H2>

Ικανοποιημένος για το «κοινό έδαφος» και τις «κοινές απόψεις» που
βρήκε στη Γερμανία, όσον αφορά μερικά τουλάχιστον από τα εθνικά θέματα,
επέστρεψε χθες στην Αθήνα ο Πρωθυπουργός Κ. Σημίτης. 
«ΜΠΟΡΩ να πω
ότι η συζήτηση ήταν πολύ εποικοδομητική», δήλωσε για τα εθνικά θέματα ο κ. Κ.
Σημίτης, λίγο πριν αναχωρήσει από τη Φρανκφούρτη για την Αθήνα. 
Το ίδιο
ικανοποιημένος είναι ο Πρωθυπουργός και για τα αποτελέσματα των συνομιλιών που
είχε με τον καγκελάριο κ. Χέλμουτ Κολ και τον πρωθυπουργό του κρατιδίου της
Έσσης κ. Χ. Άιχεν, για οικονομική συνεργασία των δύο πλευρών και την επίλυση
προβλημάτων των Ελλήνων μεταναστών. 
Το καλό κλίμα που υπήρξε στις επαφές
τού κ. Κ. Σημίτη αποτυπώθηκε και με τη θετική αποδοχή που είχαν δύο
προσκλήσεις του. 
Αφενός από τον κ. Κολ, τον οποίο κάλεσε να επισκεφθεί την
Αθήνα, και αφετέρου από γερμανικές επιχειρήσεις, τις οποίες κάλεσε να
δραστηριοποιηθούν στα Βαλκάνια μαζί με ελληνικές με βάση τη Θεσσαλονίκη. 
Η
πρόσκληση έγινε από τον κ. Σημίτη κατά τη διάρκεια γεύματος που του παρέθεσε
χθες ο κ. Άιχεν, στο οποίο συμμετείχαν και πολλοί Γερμανοί επιχειρηματίες και
τραπεζίτες. 
Ο κ. Άιχεν, απαντώντας στην πρόσκληση του κ. Σημίτη για
δραστηριοποίηση γερμανικών επιχειρήσεων στα Βαλκάνια, επισήμανε ότι χρειάζεται
από κοινού προετοιμασία του εδάφους προς αυτή την κατεύθυνση. 
Όπως είπε,
αυτό μπορεί να γίνει μέσω της αναβάθμισης της γερμανικής παρουσίας στη Διεθνή
Έκθεση της Θεσσαλονίκης, αλλά και της συνεργασίας της ΔΕΘ με την Έκθεση της
Φρανφκούρτης. 
Στο μεταξύ, σε συνέντευξη που έδωσε στο γερμανικό ραδιόφωνο
«Ντόιτσλαντ Φουνκ», ο κ. Κ. Σημίτης απέρριψε την κριτική που ασκήθηκε στην
Ελλάδα από γερμανικής πλευράς για τη μη ανάκληση του Έλληνα πρέσβη από την
Τεχεράνη, όταν εκδόθηκε η απόφαση για τη δολοφονία τεσσάρων Κούρδων πολιτικών
στο Βερολίνο, με την οποία καθίσταται η ιρανική ηγεσία υπεύθυνη, ως εντολέας
των δραστών. 
Απαντώντας σε σχετικές ερωτήσεις, ο Έλληνας Πρωθυπουργός
άσκησε κριτική για τον βεβιασμένο χαρακτήρα της ανάκλησης των πρέσβεων, που
αξίωσε η γερμανική πλευρά, αλλά και για την απουσία των αναγκαίων διαδικασιών
στα πλαίσια της Ευρωπαϊκής Ένωσης σχετικά με το ζήτημα αυτό. 
Ο
ΚΟΙΝΩΝΙΚΟΣ ΔΙΑΛΟΓΟΣ 
Παρέμβαση στη συζήτηση που έχει ξεκινήσει στο
πλαίσιο του κοινωνικού διαλόγου για τις εργασιακές σχέσεις έκανε από τη
Γερμανία ο κ. Κ. Σημίτης. 
Ο Πρωθυπουργός άφησε και πάλι να διαφανεί η θέση
του ότι δεν υπάρχουν «κεκτημένα» και έδωσε ένα παράδειγμα για τις αλλαγές που
συζητούνται στην αγορά εργασίας. 
Απαντώντας σε σχετικές ερωτήσεις σε
συνέντευξη Τύπου μετά την ανακήρυξή του ως επίτιμου διδάκτορος της Νομικής
Σχολής του Πανεπιστημίου του Μάρμπουργκ, ο κ. Σημίτης είπε: 
«Στην Ελλάδα,
όπως και σε άλλες χώρες, π.χ. στη Γερμανία, όλο και περισσότερες επιχειρήσεις
ακολουθούν την τακτική να μη συνάπτουν συμβάσεις μισθωτής εργασίας αλλά
συμβάσεις έργου. Και αυτό για τον εργαζόμενο, ο οποίος γίνεται έτσι, τρόπον
τινά, ένας μικρός επιχειρηματίας, σημαίνει ότι απολαμβάνει πολύ ολιγότερης
νομικής προστασίας και ασφάλειας. Γι' αυτό πρέπει να ασχοληθεί κανείς με αυτό
το νέο φαινόμενο». 
Αναφορά έκανε και στο θέμα της μερικής απασχόλησης. 
«Στην Ελλάδα ­ είπε ­ οι γυναίκες απασχολούνται σε ποσοστό 10-15% μικρότερο
του αντίστοιχου σε άλλες ευρωπαϊκές χώρες. 
Δικαίως οι γυναίκες επιθυμούν
περισσότερες δυνατότητες απασχόλησης. 
Και επιθυμούν δυνατότητες
απασχόλησης υπό τέτοιες συνθήκες, οι οποίες να τους επιτρέπουν να εργάζονται
και κατ' οίκον. Πρέπει, λοιπόν, να ασχοληθεί κανείς και μ' αυτό το πρόβλημα
και όχι να πει απλά "δεν μας ενδιαφέρει"». 
Ο κ. Κ. Σημίτης είπε ότι στη
«νέα δυναμική» που αναπτύσσεται κατά του παλαιού στην Ελλάδα, τα συντηρητικά
κόμματα είναι αντίθετα ενώ, αναφερόμενος στο ΠΑΣΟΚ, είπε ότι «το Σοσιαλιστικό
Κόμμα κατά μέγα μέρος είναι ένα κόμμα το οποίο υποστήριξε τη νέα κοινωνική
δυναμική». Και όταν ρωτήθηκε αν και η Αριστερά την υποστηρίζει, απάντησε
καταφατικά. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15823N091</ED>
<ID>
ID:171174

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N09&aa=1</URL></REF>


Article

<CATEGORY>vin04</CATEGORY>

 <H2>Στο Μεγανήσι είχαν επιτάφιο</H2>

Για τους κατοίκους του Μεγανησίου Λευκάδας αυτό το
Πασχα ήταν πνιγμένο στο πένθος. Κανείς δεν έψησε αρνί, ματαιώθηκαν οι γάμοι
και οι αρραβώνες, ενώ το βράδυ της Αναστάσεως οι νέοι του Σπαρτοχωρίου, από
όπου καταγόταν ο ηρωικός λιμενοφύλακας Μαρίνος Ζαμπάτης, ο οποίος
τραυματίστηκε θανάσιμα σε συμπλοκή με μαφιόζους τα ξημερώματα του Μεγάλου
Σαββάτου, δεν πήγαν στην Εκκλησία σε ένδειξη πένθους. 
Ολο το νησί παρέστη
στην κηδεία του την Κυριακή του Πάσχα και τα μάτια όλων δάκρυσαν όταν οι
συνάδελφοί του έριχαν τις αποχαιρετιστήριες ριπές. 
Το απόγευμα του Μεγάλου
Σαββάτου μετέβησαν στο νησί ο υπουργός Εμπορικής Ναυτιλίας κ. Σταύρος Σουμάκης
και ο αρχηγός του Λιμενικού Σώματος αντιναύαρχος Περικλής Ουσατζόπουλος. 
Ο
Μαρίνος Ζαμπάτης ήταν από τους πιο τολμηρούς άντρες των Ειδικών Αποστολών του
Λιμενικού Σώματος. 
Τον τελευταίο χρόνο είχε λάβει μέρος στις περισσότερες
αποστολές - περιπολίες που σχεδίασε το λιμεναρχείο της Κέρκυρας, όπου και
υπηρετούσε, και ήταν ένας από τους λιμενικούς που πήγαν να παραλάβουν το
φουσκωτό το οποίο είχαν κλέψει Αλβανοί την περασμένη εβδομάδα από το
λιμεναρχείο της Πρέβεζας. 
Τα ξημερώματα του Μεγάλου Σαββάτου η τελευταία
αποστολή στάθηκε μοιραία για τον 25χρονο λιμενοφύλακα. Μια σφαίρα από
μαφιόζους τον βρήκε στο κεφάλι. Οι γονείς του, που είχαν πάει από το Μεγανήσι
της Λευκάδας στην Κέρκυρα για να γιορτάσουν μαζί με τον μοναχογιό τους το
Πάσχα, έμαθαν την τραγική είδηση στις πέντε τα ξημερώματα από τον κεντρικό
λιμενάρχη του νησιού. 
Οι φόβοι της μητέρας του επαληθεύτηκαν... 
Όπως
έλεγαν γνωστοί της οικογενείας, το τελευταίο εξάμηνο η μητέρα του είχε ένα
κακό προαίσθημα και του ζητούσε επίμονα να πάρει μετάθεση για το λιμεναρχείο
της Λευκάδας, επειδή φοβόταν για τη ζωή του, αλλά εκείνος δεν ήθελε. 
Στις
δύο τα ξημερώματα του Μεγάλου Σαββάτου ο Μαρίνος Ζαμπάτης μαζί με άλλους τρεις
συναδέλφους του εκτελούσαν περιπολία με φουσκωτό στον όρμο Παναγιά της
Θεσπρωτίας. 
Κοντά τους και ένα μεγαλύτερο πλωτό, το «118» του Λιμενικού.

Οι λιμενικοί, που σύμφωνα με πληροφορίες είχαν καταδιώξει ένα άλλο
Αλβανικό σκάφος τα ξημερώματα της Μεγάλης Τετάρτης, είχαν στήσει ενέδρα στην
περιοχή ύστερα από σήμα της Ιντερπόλ, ότι μεγάλη ποσότητα ναρκωτικών και όπλων
επρόκειτο να διοχετευθεί στην Ελλάδα. 
Όταν, λοιπόν, εντόπισαν ένα άγνωστο
πλαστικό σκάφος, στο οποίο επέβαιναν πέντε άτομα, να κινείται ύποπτα (δεν είχε
ούτε φώτα ναυσιπλοΐας) προς τις ακτές, το πλησίασαν προκείμενου να
διενεργήσουν έλεγχο. 
Όμως, οι μαφιόζοι απάντησαν με καταιγισμό πυρών,
τραυματίζοντας θανάσιμα τον 25χρονο λιμενοφύλακα. 
Οι συνάδελφοί του
ανταπέδωσαν τα πυρά, ενώ σύμφωνα με τις πρώτες εκτιμήσεις τραυματίστηκαν
κάποιοι από τους μαφιόζους που επέβαιναν στο ταχύπλοο. 
Οι λιμενικοί
εξετάζουν όλα τα ενδεχόμενα. 
Όπως είπε στα «ΝΕΑ» ο λιμενάρχης Κέρκυρας,
πλοίαρχος Γιώργος Παπανικολάου, «μπορεί να είναι Αλβανοί μαφιόζοι, μπορεί και
Ιταλοί, ενώ δεν αποκλείεται να υπάρχει συμμετοχή και Ελλήνων. 
Και
συνέχισε: «Η απώλεια του Μαρίνου Ζαμπάτη ήταν μεγάλη για όλους μας. Όμως, θα
συνεχίσουμε». 
Με απόφαση του αρχηγού του Λιμενικού Σώματος, το όνομα του
Μαρίνου Ζαμπάτη θα δοθεί σε πλωτό περιπολικό σκάφος. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15823N092</ED>
<ID>
ID:171209

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N09&aa=2</URL></REF>


Article

<CATEGORY>vin04</CATEGORY>

 <H2>Η
πολιτική είναι έρωτας</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΑΓΑΠΑ ΠΕΡΙΣΣΟΤΕΡΟ: Τη δράση

ΕΡΩΤΕΥΕΤΑΙ: Με πάθος 
ΔΙΑΣΚΕΔΑΖΕΙ: Με το ίδιο πάθος 
ΠΗΓΑΙΝΕΙ
ΔΙΑΚΟΠΕΣ: 
Όποτε μπορεί 
ΑΝΤΙΠΑΘΕΙ: Τη μιζέρια 
ΕΚΔΙΚΕΙΤΑΙ: Μόνον
τον εαυτό του για τα λάθη του 
ΛΕΕΙ ΨΕΜΑΤΑ: Όχι. Μισές 
αλήθειες 
«Αποφασιστικό, συγκεκριμένο, απαιτητικό», χαρακτηρίζει τον νέο πρόεδρο
της Ν.Δ. Κ. Καραμανλή ο νέος εκπρόσωπος Τύπου του κόμματος της αξιωματικής
αντιπολίτευσης, Άρης Σπηλιωτόπουλος. 
Ο ίδιος θεωρεί την πολιτική έρωτα.
Και η γνώμη του για τον Πρωθυπουργό 
Κ. Σημίτη συμπυκνώνεται στη φράση
«φάνηκε ότι θα έδινε περισσότερα από όσα τελικά δίνει». 
ΕΡ.: Από μικρός
στα βάσανα 
ΑΠ.: Ή μικρός - μικρός παντρέψου ή μικρός καλογερέψου. 
ΕΡ.:
Βαρύ το φορτίο του εκπροσώπου για έναν 30άρη; 
ΑΠ.: Όχι, όμως, ασήκωτο. 
ΕΡ.: Όταν σας είπε ο πρόεδρος ότι θα είστε ο νέος εκπρόσωπος, τι του
απαντήσατε; 
ΑΠ.: Θα κάνω ό,τι μπορώ για να δικαιώσω την επιλογή σας. 
ΕΡ.: Είναι φίλος σας ο κ. Καραμανλής; 
ΑΠ.: Τον πιστεύω. 
ΕΡ.: Ποιο
είναι το μεγαλύτερο προσόν του; 
ΑΠ.: Έχει πολιτικό ένστικτο. Συνδυάζει τη
νεανική ορμή με τη σύνεση. 
ΕΡ.: Ελαττώματα έχει; 
ΑΠ.: Όπως όλοι μας.

ΕΡ.: Ποιο είναι το χειρότερο; 
ΑΠ.: Δεν το αντελήφθην ακόμη. 
ΕΡ.:
Πιστεύετε ότι είναι αυτό που λέμε χαρισματικός ηγέτης; 
ΑΠ.: Ναι 
ΕΡ.:
Έχετε μαλώσει ποτέ; 
ΑΠ.: Δεν χρειάσθηκε. 
ΕΡ.: Όταν δίνει εντολές είναι
αυταρχικός; 
ΑΠ.: Είναι αποφασιστικός, συγκεκριμένος, απαιτητικός. 
ΕΡ.:
Έχετε διαφωνήσει ποτέ μαζί του; 
ΑΠ.: Δεν είναι λίγες οι φορές. Ο ρόλος μου
δεν είναι απλώς να συμφωνώ. 
ΕΡ.: Πώς θα αισθανθείτε την πρώτη φορά που θα
κληθείτε «on camera» να απαντήσετε στον Πρωθυπουργό της χώρας; 
ΑΠ.: Όπως
και τις επόμενες. 
ΕΡ.: Ποια είναι η γνώμη σας για τον 
κ. Σημίτη; 
ΑΠ.: Φάνηκε ότι θα έδινε περισσότερα από όσα τελικά δίνει. 
ΕΡ.: Θεωρείτε
ότι είναι δύσκολος αντίπαλος για τον κ. Καραμανλή; 
ΑΠ.: Δεν υποτιμούμε,
αλλά και δεν υπερτιμούμε τους αντιπάλους μας. Είναι ένας αντίπαλος. 
ΕΡ.:
Σας φοβίζει η πρώτη τους μονομαχία στη Βουλή, που θα γίνει αμέσως μετά το
Πάσχα; 
ΑΠ.: Την προκαλέσαμε. 
ΕΡ.: Έχετε φίλους στο ΠΑΣΟΚ; 
ΑΠ.: Έχω
φίλους σε όλα τα κόμματα. 
ΕΡ.: Ο Δημήτρης Ρέππας σας είναι συμπαθής; 
ΑΠ.: Ναι 
ΕΡ.: Γνωρίζεστε με τον υπεύθυνο Τύπου του ΠΑΣΟΚ, τον κ. Δημήτρη
Καρύδη; 
ΑΠ.: Όχι, προσωπικά, μέχρι στιγμής. 
ΕΡ.: Τα βράδια πού πάτε με
τους φίλους σας; 
ΑΠ.: Εκεί που πήγαινα πάντα. 
ΕΡ.: Θα προσκαλούσατε σε
δείπνο τον κ. Καρύδη ή τον εκπρόσωπο Τύπου του Πρωθυπουργού, τον κ. Γ.
Πανταγιά; 
ΑΠ.: Γιατί όχι; Αρκεί να μην πρέπει να μαγειρέψω εγώ. 
ΕΡ.:
Ερωτευμένος είστε; 
ΑΠ.: Πάντα. 
ΕΡ.: Η πολιτική σκοτώνει τον έρωτα; 
ΑΠ.: Η πολιτική είναι έρωτας. 
ΕΡ.: Πρότυπό σας είναι ο Ευάγγελος Βενιζέλος
ή ο Προκόπης Παυλόπουλος; 
ΑΠ.: Καθένας εις το είδος του. 
ΕΡ.: Εάν
επιλέγατε εσείς το ρόλο στο κόμμα, ποια καθήκοντα θα αναλαμβάνατε; 
ΑΠ.:
Οτιδήποτε δημιουργικό. 
ΕΡ.: Έχετε φίλους δημοσιογράφους; 
ΑΠ.: Ναι,
πολλούς, που θα γίνουν, ελπίζω, ακόμη περισσότεροι. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15823N101</ED>
<ID>
ID:171171

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N10&aa=1</URL></REF>


Article

<CATEGORY>vin04</CATEGORY>

 <H2>ΥΠΟΒΡΥΧΙΟ</H2>

<AUTHOR>ΣΤΑΘΗΣ Σ.</AUTHOR>

Κωστάκης Καραμανλής: καμιά είδηση; κανά χαμπέρι; 
Νο
news, 
good news... 
Σαν σήμερα, 29 Απριλίου
1945 αυτοκτόνησε ο Αδόλφος Χίτλερ. Ας βράζει η ψυχή του στον πιο βαθύ
και σκοτεινό φούρνο της κόλασης ­ και το γιατί, ας το εξηγήσουν οι (αδιάφοροι)
μπαμπάδες και μαμάδες στα παιδάκια τους που πάνε κι αγοράζουν μπότες
«βέρμαχτ»... 
Εξ όνυχος (και μάλιστα με ναζιστική μπότα) τον
λέοντα, κι εξ απαλών ονύχων η μνήμη! Αλλιώς, πράγματι το Ολοκαύτωμα
«δεν υπήρξε» και σίγουρα θα ξαναϋπάρξει... 
*** 
Μια κουβέντα, μια λεξούλα, μια φρασούλα «καλής θέλησης» ζητάνε απ' την
Τανσού Τσιλέρ οι εμπνευστές της πολιτικής του «κατευνασμού» κι αυτή μας
την αρνείται! Τσ τσ τσ...! Μπέρδεμα (και αδιέξοδο)... 
Αν και, θα βρει
τρόπο ο... Τσάμπερλαιν να άρει το (όποιο) veto. Άλλωστε, οι άνθρωποι
είναι εξπέρ στο να μην τηρούν (ούτε) την ίδια τους την
πολιτική (όσο μινιμαλιστικούς στόχους και να 'χει)... 
*** 
Και στο κάτω - κάτω τι είναι «12 μίλια Διάλογος» με την
Τουρκία. «Βάδην επί των κυμάτων» είναι, ή «σκάσε και κολύμπα» ώσπου να βγούμε
απ' τη (νέα) γκρίζα ζώνη. Αρκεί να μην είναι ναυτικά αυτά τα
12 μίλια και μας πέσει κάπως μακρύτερο το ζόρι... 29. IV. '97 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15823N102</ED>
<ID>
ID:171205

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N10&aa=2</URL></REF>


Article

<CATEGORY>vin06</CATEGORY>

 <H5>21 ΧΡΟΝΙΑ
ΑΠΟ ΤΟ ΘΑΝΑΤΟ ΤΟΥ</H5>
<H2>Η Πρωτομαγιά που δεν έζησε ο Παναγούλης</H2>

<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Γιατί λοιπόν για
μένα η Πρωτομαγιά, από γιορτή των λουλουδιών, από γιορτή της εργατικής τάξης,
έγινε συνώνυμη, τα τελευταία είκοσι ένα χρόνια, με το θανατηφόρο ντεραπάρισμα
του Αλέκου Παναγούλη; Επειδή μου ήρθε η είδηση κατάμουτρα, τότε, στο
λεμονοδάσος του Πόρου, από το τρανζίστορ.ΓΙΑΤΙ δεν μπορούσα να πιστέψω
πως, ο άνθρωπος που άντεξε νικηφόρα όλα τα χτυπήματα των συνταγματαρχών, που
κατάφερε δυο φορές να το σκάσει από τις φυλακές τους, θα πέθαινε έτσι σε
τροχαίο - στιγμιαίο ατύχημα. 
Και όχι μόνο σε μένα, αλλά και σε πολλούς.
Συζητώντας τα κατόπιν με τον Αλέκο Παναγούλη της Λατινικής Αμερικής, τον Γάλλο
επαναστάτη Ρεζίς Ντεμπρέ, θυμάμαι μια φράση του: «Μην υποτιμάς ποτέ τη σημασία
του τυχαίου στη ζωή μας». 
Και είναι αλήθεια ότι δυσκολεύτηκα πολύ να το
χωνέψω πως δεν ήταν δολοφονία. Έκανα το παν για να βρω τους μασκοφόρους που
του πέταξαν, όπως πίστευα, το αναισθητικό από το ανοιγμένο τζάμι του
αυτοκινήτου, που τον παρέλυσε και τον έκανε να γκρεμιστεί στο χαντάκι. Μα όλες
οι έρευνες δεν κατέληξαν πουθενά. Ήταν ατύχημα. Τελεία και παύλα. 
Η αδικία
του θανάτου δεν είναι ποτέ παραδεκτή από τον άνθρωπο. Αλλά όταν η αδικία αυτή
επιβαρύνει έναν ήδη αδικημένο, σαν τον Αλέκο, ο άνθρωπος, στη συγκεκριμένη
περίπτωση εγώ, δυσκολεύεται να το πιστέψει πως ό,τι μπορεί να συμβεί στον
καθένα μας μπορεί να συμβεί και στα σύμβολα εκείνα που τα θεωρούμε, λάθος μας,
προστατευμένα από τη μοίρα των κοινών θνητών. 
Ο Αλέκος δεν πρόφτασε να
χορτάσει την ελευθερία του. Δεν πρόλαβε να χορτάσει τη ζωή του. 
Για μας
που τον πιστεύαμε, από την πρώτη στιγμή (και ήμασταν μια φριχτή μειονότητα, οι
περισσότεροι τον θεωρούσαν πράκτορα κάποιας άλλης δύναμης, γιατί δεν χωρούσε
μέσα τους το μεγαλείο της πράξης του), ήταν άδικο να χαθεί τόσο νωρίς, σε μια
περίοδο που εδικαιούτο να εισπράξει τους καρπούς του αγώνα του. 
Γιατί, εν
τέλει, ποιος ήταν ο Παναγούλης; Ήταν αυτός που έδωσε πρώτος το χτύπημα στον
εχθρό. Και από μια καθαρή ατυχία, για κλάσματα δευτερολέπτου, δεν βρήκε τον
στόχο του. Από τον Αύγουστο του '68, όταν κάνει την απόπειρα ενάντια στον
δικτάτορα, ως τον Αύγουστο του '73, που η γενική αμνηστία του δικτάτορα τον
ελευθερώνει από τα κάτεργα και πέφτει κάτω από την προστατευτική φτερούγα της
Φαλάτσι, πέντε χρόνια ολόκληρα περνά από φριχτά βασανιστήρια. 
Τα νικάει με
τη δύναμη της ψυχής του και με την πένα του. Γράφει ποιήματα μες στη φυλακή,
που τα απαγγέλλει φωναχτά, μόνος του, μες στο κελί του, φαρδαίνοντας τα
περιθώρια της αναπνοής. 
Για να αντέξει. Δεν τρομάζει με τις απειλές.
Γίνεται ο ίδιος απειλητικότερος στους δεσμοφύλακές του. «Θα κάνω τα κρανία σας
μελανοδοχεία για να βουτάω την πένα μου και να γράφω». «Το κύκνειο άσμα του
αγωνιστή είναι το κροτάλισμα του οπλοπολυβόλου στην εκτέλεσή του». 
Με τόσα
ηρωικά, το μήνυμα δεν περνά. Όσοι μιλούν σήμερα ή μιλούσαν χθες για τον ήρωα,
ας αναλογιστούν πώς τον βλέπαν τα χρόνια που εκείνος δεν μπορούσε να τους δει,
μέσα από το Μπογιάτι. Οκτώ στους δέκα, κυρίως από την επίσημη Αριστερά,
θεωρούσαν ότι χάλασε τους κανόνες του παιχνιδιού, γιατί δεν συμβάδιζε με την
άποψη της Γενικής Απεργίας. Και, βέβαια, πρέπει κάποτε να ερευνηθεί πιο καλά,
γιατί και ο ίδιος ο πρόεδρος του τότε ΠΑΚ δεν τον εμπιστεύθηκε. 
Μεθαύριο
τα συνθήματα της Εργατικής Πρωτομαγιάς θα ακουστούν ξανά από τα μεγάφωνα. 
Η Πρωτομαγιά των ανέργων στην Ευρώπη του Μάαστριχτ θα διαδηλώσει όχι για
καλύτερους όρους εργασίας, αλλά για εργασία απλά. Το μήνυμα της Πρωτομαγιάς,
γέννημα της Αμερικής στο τέλος του περασμένου αιώνα, είναι άγνωστο στους
Ιάπωνες, και οι Ασιάτες, που προσφέρουν σήμερα τα φθηνά εργατικά χέρια, δεν
έχουν γαλουχηθεί μέσα στις μεγάλες προοδευτικές παραδόσεις της Δύσης, ίσως
γιατί Πρωτομαγιά γι' αυτούς είναι βαρύς χειμώνας, κανένα λουλούδι δεν ανθίζει,
κάτι όπως είναι σε μας η 1η Νοεμβρίου. 
Μεθαύριο στο μνημόσυνο του Αλέκου,
που με γεωμετρική πρόοδο είχε τη μεγαλύτερη φθίνουσα απόκλιση τα τελευταία
χρόνια από πλευράς «ακροαματικότητας», θα μαζευτούν ξανά γύρω στους πενήντα
πιστούς. 
Και θα είναι όλο. Στην κηδεία του έφταναν τα εκατομμύρια. Στην
πρώτη επέτειο μερικές χιλιάδες. Στην επέτειο της πρώτης δεκαετίας μερικές
εκατοντάδες. Και της δεύτερης, πέρυσι, μερικές δεκάδες. 
Δεν υπήρξε
κομματικός μηχανισμός για να φροντίσει την αγιοποίησή του. Υπήρξαν φιλότιμοι
δήμοι που τον οδοσήμαναν. Αλλά δεν ξέρω πόσοι από τους κατοικούντες στας οδούς
Αλεξάνδρου Παναγούλη ξέρουν ποιος είναι. Θα του στείλω μεθαύριο ένα στεφάνι
από το Παρίσι που δεν πρόφτασε να γνωρίσει. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15823N112</ED>
<ID>
ID:171183

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N11&aa=2</URL></REF>


Article

<CATEGORY>vin06</CATEGORY>

 <H5>Αγαπητέ ξάδελφε...
</H5><H2>Σε πρώτο ενικό</H2>

<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΣΟΥ ΓΡΑΦΩ αυτό το γράμμα, γιατί παρακινήθηκα
από το βιβλίο ενός άλλου ξαδέλφου. 
Και επειδή βιβλίο δεν θα γράψω, διότι
κανείς δεν θα το προβάλει και κανείς δεν θα το αγοράσει, άρα, ούτε πλούσια
ούτε δυνατή θα γίνω ­ εξάλλου δεν έχω θέμα, όπως μια συγκλονιστική μαρτυρία ή
μια βιογραφία διασήμου ­ σου γράφω για να εκτονώσω τη συσσώρευση θυμού που με
πιέζει. 
Και σου αναφέρω μιαν ημέρα, όχι χειρότερη από τις άλλες. 
Πρωί,
κατεβαίνοντας στο κέντρο, μου 'ρθε κατά πρόσωπο μια αναμμένη γόπα, που πέταξε
οδηγός από το παράθυρο του αυτοκινήτου του. 
Σε λίγο, διασχίζοντας την
Ακαδημίας, σώθηκα παρά τρίχα από ταξί που παραβίασε το κόκκινο. 
Και ο
περιπτεράς, από τον οποίο αγόρασα χαρτομάντιλα, με αποπήρε βλοσυρά, γιατί δεν
είχε ρέστα από χιλιάρικο. 
Περνώντας από την πλατεία, το κοντό σιντριβάνι,
ένα από τα πολλά που έχει βάλει ο δήμαρχος, με πιτσίλισε σαν να μ' έφτυνε. 
Και έτσι το άγχος της δουλειάς έμοιαζε όαση σ' αυτήν τη μιζέρια, που
συνεχίστηκε. Στο σούπερ μάρκετ, το τυρί είχε ακριβύνει και το ψωμί που
αγόρασα, ανακάλυψα αργότερα, ότι ήταν μουχλιασμένο. 
Στο σπίτι με περίμενε
ο λογαριασμός της ΔΕΗ, που αυτήν τη φορά το παράκανε το λάθος εις βάρος μου.

Στο τηλέφωνο, που έτρεξα να σηκώσω, ήταν ένας άθλιος φαρσέρ. 
Και όταν
άκουσα την τσιριχτή φωνή της τηλεπαρουσιάστριας από την τηλεόραση του κουφού
γείτονα, κατέρρευσα. 
Εξουθενωμένη, ξάπλωσα και είπα να διαβάσω το βιβλίο
ενός άλλου ξαδέλφου. Και σε θυμήθηκα. 
Τελικά, αγαπητέ μου ξάδελφε, δεν
πιστεύω πως «ό,τι δεν σε σκοτώνει σε κάνει πιο δυνατό». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15823N113</ED>
<ID>
ID:171216

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N11&aa=3</URL></REF>


Article

<CATEGORY>vin06</CATEGORY>

 <H5>ΣΥΜΦΩΝΑ ΜΕ ΤΑ ΣΤΑΤΙΣΤΙΚΑ
ΣΤΟΙΧΕΙΑ ΕΧΟΥΝ ΤΟ ΜΕΓΑΛΥΤΕΡΟ ΚΑΤΑ ΚΕΦΑΛΗΝ ΕΙΣΟΔΗΜΑ</H5>
<H5>Οι Ηπειρώτες οι πιο φτωχοί των Ευρωπαίων!
</H5><H2>Ρεκόρ πλούτου οι Βοιωτοί</H2>

<AUTHOR>ΣΠΥΡΟΣΔΗΜΗΤΡΕΛΗΣ</AUTHOR>

Λιγότερα από 100 χιλιόμετρα χωρίζουν τους πλουσιότερους και τους φτωχότερους
Έλληνες. Οι κάτοικοι της Βοιωτίας είναι τρεις φορές πιο πλούσιοι από τους
κατοίκους της Ευρυτανίας.ΟΙ ΑΠΟΚΛΙΣΕΙΣ των εισοδημάτων από νομό σε νομό
αποκαλύπτονται από το κατά κεφαλή Ακαθάριστο Εγχώριο Προϊόν, δείκτη πλούτου
και παραγωγικότητας. Την πρωτιά παίρνει καθαρά η Βοιωτία με 2.144.963 δραχμές
εισόδημα ανά κάτοικο, ενώ ακολουθούν οι κάτοικοι της Δωδεκανήσου και της
Κοζάνης. Στον αντίποδα βρίσκονται η Ευρυτανία και τα Γρεβενά, αφού το εισόδημά
τους δεν ξεπέρασε τις 800.000 δραχμές ανά κάτοικο. 
Ο μέσος όρος για κάθε
Έλληνα είναι 1.535.032 δραχμές και η μεγάλη μερίδα των νομών της χώρας
«κινούνται» κοντά σε αυτό το επίπεδο. 
Η Αττική, όπου παρατηρείται και η
μεγαλύτερη συγκέντρωση πληθυσμού, βρίσκεται πάνω από το μέσο όρο της χώρας,
αφού κάθε κάτοικός είχε εισόδημα το 1994 ίσο με 1.672.730 δραχμές. Από κοντά
ακολουθούν οι κάτοικοι της Θεσσαλονίκης με κατά κεφαλή ΑΕΠ 1.602.953 δραχμές.

Το ποσοστό ανεργίας σε κάθε νομό της χώρας αποδεικνύεται σημαντικός
παράγοντας για το κατά κεφαλή εισόδημα. Δεν είναι τυχαίο ότι δύο από τους
νομούς με το χαμηλότερο εισόδημα (Καστοριάς και Γρεβενών) βρίσκονται στη
Δυτική Μακεδονία, την περιφέρεια με την υψηλότερη ανεργία στη χώρα (17,12%),
σύμφωνα με τα πιο πρόσφατα στοιχεία της Εθνικής Στατιστικής Υπηρεσίας. 
Οι
άνεργοι στην Ελλάδα ανέρχονταν το 1996 στις 450.537, αριθμός που αποτελεί το
10,41% του εργατικού δυναμικού. Τη χαμηλότερη ανεργία παρουσιάζει η Κρήτη,
αφού είναι μόλις 4,09%. 
Η ανεργία σχετίζεται με τη συμμετοχή του πληθυσμού
στην εργατική δύναμη καθώς και με το κατά κεφαλή εισόδημα. 
Τα στοιχεία
δείχνουν ότι οι περισσότεροι από τους μισούς κατοίκους της Κρήτης (56,3%) που
θεωρούνται κατάλληλοι για εργασία (πάνω από 14 ετών) συμμετέχουν στην εργατική
δύναμη (απασχολούμενοι ή αναζητώντας εργασία). Αυτό έχει αντίκτυπο και στο
εισόδημα των κατοίκων: οι κάτοικοι της Κρήτης, με εξαίρεση αυτούς του
Ρεθύμνου, «απολαμβάνουν» υψηλότερο κατά κεφαλή εισόδημα από τον μέσο όρο της
χώρας. 
Η ΗΠΕΙΡΟΣ και το Βόρειο Αιγαίο είναι δύο από τις φτωχότερες
περιφέρειες της Ευρωπαϊκής Ένωσης. Αυτό προκύπτει από τα στοιχεία της Ευροστάτ
­ στατιστικής υπηρεσίας της Ευρωπαϊκής Ένωσης ­ που ακτινογραφούν όλες τις
περιφέρειες της Ευρώπης των «15», με βάση το Ακαθάριστο Εγχώριο Προϊόν ανά
κάτοικο μεταφρασμένο σε αγοραστική δύναμη. Την αρνητική πρωτιά σε ολόκληρη την
Ευρώπη έχει η περιφέρεια της Ηπείρου, οι κάτοικοι της οποίας έχουν κατά 57%
χαμηλότερη αγοραστική δύναμη από αυτή του μέσου Ευρωπαίου (με βάση για την
Ευρώπη των «15» το 100). Στη δεύτερη θέση έρχονται οι υπερπόντιες γαλλικές
περιοχές, ακολουθούν οι πορτογαλικές Αζόρες και στην επόμενη θέση βρίσκεται το
Βόρειο Αιγαίο. Οι κάτοικοι του Βορείου Αιγαίου έχουν κατά 51% χαμηλότερη
αγοραστική δύναμη από τον μέσο Ευρωπαίο. Οκτώ περιφέρειες, τρεις από τις
οποίες περιλαμβάνουν ευρωπαϊκές πρωτεύουσες, χαρακτηρίζονται ως οι
πλουσιότερες της Ευρώπης, αφού η αγοραστική δύναμη των κατοίκων τους είναι
περισσότερο από 50% υψηλότερη από αυτή των μέσων Ευρωπαίων. Οι κάτοικοι της
περιφέρειας του Αμβούργου της Γερμανίας είναι οι πλουσιότεροι στην Ευρώπη,
αφού η αγοραστική τους δύναμη είναι σχεδόν διπλάσια (96% υψηλότερη) από του
μέσου Ευρωπαίου. Στον κατάλογο των πλουσιότερων περιλαμβάνονται οι Βρυξέλλες,
η περιφέρεια του Παρισιού, η Βιέννη, η Βρέμη και το Έσσεν. 
Αξιοσημείωτο
είναι ότι καμία περιφέρεια της Ελλάδας, της Ισπανίας και της Πορτογαλίας δεν
προσεγγίζει τον ευρωπαϊκό μέσο όρο. Πλουσιότερες περιφέρειες της Ελλάδας είναι
η Αττική και το Νότιο Αιγαίο. Οι περιφέρειες που παρουσίασαν τη μεγαλύτερη
άνοδο από άποψη αγοραστική δύναμης των κατοίκων τους από το 1988 μέχρι το 1994
είναι οι Βρυξέλλες (αύξηση 18%) και η πορτογαλική Αλγκάρβ (20%). Για την
κατάταξη σε πλουσιότερες και φτωχότερες περιφέρειες χρησιμοποιούνται στοιχεία
του 1994 που αφορούν σε Ακαθάριστο Εγχώριο Προϊόν ανά κάτοικο. Η αναγωγή αυτών
των στοιχείων σε αγοραστική δύναμη έχει γίνει με τη χρήση των τιμών ενός
«καλαθιού» αγαθών, κοινό για κάθε περιοχή. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15823N131</ED>
<ID>
ID:171135

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N13&aa=1</URL></REF>


Article

<CATEGORY>vin06</CATEGORY>

 <H5>ΤΟΝ...
ΣΤΑΥΡΩΣΕ ΦΙΛΟΣ ΤΟΥ ΠΟΥ ΤΟΥ ΖΗΤΗΣΕ ΒΟΗΘΕΙΑ</H5>
<H2>Χορός εκατομμυρίων με πλαστές επιταγές</H2>

Όταν το βράδυ της
ονομαστικής του εορτής, τον Μάιο του 1996, ο κ. Κωνσταντίνος Σφυρής δέχθηκε να
υπογράψει μία λευκή επιταγή για να εξυπηρετήσει τον φίλο του κ. Δημήτρη
Παρασαμλή, δεν μπορούσε να φανταστεί πως θα έφθανε κάποια ημέρα που θα
βρισκόταν ο ίδιος υπόλογος ενώπιον της Δικαιοσύνης.ΔΕΝ ΗΤΑΝ εξάλλου η
πρώτη φορά που γινόταν αυτό. Κάθε φορά που ο κ. Παρασαμλής, προφασιζόμενος
οικονομική ανάγκη, προσέφευγε στον παλιό του φίλο, εκείνος χωρίς δεύτερη σκέψη
τον εξυπηρετούσε, με τη συμφωνία πως το ποσόν που θα συμπλήρωνε στην επιταγή
δεν θα ξεπερνούσε τις 200.000 δραχμές. 
Εκ των υστέρων όμως, όπως
αποδείχθηκε, η συμφωνία αυτή δεν τηρήθηκε, με αποτέλεσμα οι επιταγές που
εκδόθηκαν στο όνομα του κ. Σφυρή να ανέρχονται σε δεκάδες εκατομμύρια δραχμές
και εν αγνοία του μηνυτή τέσσερις από αυτές να σφραγιστούν ως ακάλυπτες. Έτσι,
για να... καλύψει τα νώτα του υποχρεώθηκε να μηνύσει τον φίλο του ζητώντας την
ποινική του δίωξη για απάτη και πλαστογραφία. 
Έκπληκτος ο κ. Σφυρής, όταν
άρχισε να ξετυλίγεται ­ μέσω της δικαστικής οδού πια ­ το κουβάρι αυτής της
ιστορίας διαπίστωσε πως δεν ήταν αυτός το μοναδικό θύμα. Είναι χαρακτηριστικό
πως ανάμεσα στα θύματα του κ. Παρασαμλή ήταν και η αδελφή του Ασπασία Νιρέκη,
η οποία επίσης τον μήνυσε όταν ανακάλυψε ότι είχε εκδώσει επ' ονόματί της
πλαστές επιταγές συνολικού ύψους 110.262.000 δραχμές, ενώ η ίδια δεν είχε ποτέ
­ όπως υποστηρίζει ­ υπογράψει καμία επιταγή. 
Τι είχε συμβεί στην
πραγματικότητα; Σύμφωνα με όσα περιγράφουν στις μηνύσεις τους οι παθόντες: ο
Δημ. Παρασαμλής με τη συνδρομή του εμπόρου Κωνσταντίνου Μαντζώρου, ο οποίος
διατηρούσε αντιπροσωπεία αυτοκινήτων με την επωνυμία AUTOLINEA Κ. ΜΑΝΤΖΩΡΟΣ
Α.Ε., και του λογιστή της εταιρείας συμπλήρωναν τις λευκές επιταγές με μεγάλα
ποσά, που δήθεν προέρχονταν από την πώληση αυτοκινήτων, πετυχαίνοντας με τον
τρόπο αυτό τη χρηματοδότηση μέσω διαφόρων Τραπεζών. 
Κάποια στιγμή όμως,
υπήρξαν επιταγές που δεν πληρώθηκαν λόγω ελλείψεως κεφαλαίων της εταιρείας.
Τότε οι μηνυτές, που φέρονταν ως εκδότες των ακάλυπτων επιταγών,
πληροφορήθηκαν τι ακριβώς είχε συμβεί θεωρώντας μάλιστα περίεργο το γεγονός
ότι οι Τράπεζες πρόθυμα δέχονταν και εξοφλούσαν τις πλαστογραφημένες επιταγές.

Μετά την αποκάλυψη της παράνομης δραστηριότητας των μηνυομένων, ο κ.
Σφυρής προσέφυγε και στα αστικά δικαστήρια, που έκαναν δεκτή την αίτησή του
για συντηρητική κατάσχεση της κινητής και ακίνητης περιουσίας του φίλου του
Δημ. Παρασαμλή και του Κ. Μαντζώρου μέχρι του ποσού των 220.000.000 δραχμών.

Ωστόσο, η όλη υπόθεση βρίσκεται πια στα χέρια των λειτουργών της Θέμιδος,
που καλούνται να ξετυλίξουν αυτό το κουβάρι και να εντοπίσουν τις ποινικές
ευθύνες εκεί όπου υπάρχουν. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15823N141</ED>
<ID>
ID:171136

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N14&aa=1</URL></REF>


Article

<CATEGORY>vin06</CATEGORY>

 <H2>Περίεργη «σκιά» σε χωριό της Φλώρινας</H2>

ΘΕΣΣΑΛΟΝΙΚΗ 
Γραφείο Βόρειας Ελλάδας 
ΤΙΣ
ΕΠΙΦΥΛΑΞΕΙΣ τους διατηρούν οι εκκλησιαστικές αρχές της Φλώρινας σε ό,τι αφορά
στο φαινόμενο που παρουσιάσθηκε ξημερώματα Μεγάλης Παρασκευής στον τοίχο του
ιερού της εκκλησίας του Αγίου Γεωργίου, στην κοινότητα Αμμοχωρίου, όπου
«αποτυπώθηκε» σκιά με τη μορφή του Εσταυρωμένου. 
Το νέο έγινε γνωστό από
στόμα σε στόμα και χθες, ημέρα της γιορτής του Αγίου Γεωργίου, εκατοντάδες
πιστοί από τη Φλώρινα και τις γύρω περιοχές έσπευσαν στην εκκλησία του
Αμμοχωρίου για να δουν από κοντά το φαινόμενο. Πολλοί μιλούσαν για θαύμα, ενώ
κάποιοι κάτοικοι του χωριού έλεγαν ότι τα ξημερώματα της Μεγάλης Παρασκευής
άκουσαν δυνατό θόρυβο και μια λάμψη μέσα στην εκκλησία. 
«Διατηρούμε τις
επιφυλάξεις μας και περιμένουμε μετά την απαραίτητη διαδικασία και έρευνα να
βγάλουμε κάποια συμπεράσματα, αν πρόκειται τελικά για κάποιο φυσικό φαινόμενο
ή για κάτι άλλο», είπε στα «ΝΕΑ» ο εκπρόσωπος της Ιερής Μητρόπολης Φλώρινας,
αρχιμανδρίτης Ιουστίνος. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15823N142</ED>
<ID>
ID:171184

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N14&aa=2</URL></REF>


Article

<CATEGORY>vin06</CATEGORY>

 <H2>Τύχη - βουνό στον αδέσποτο θάνατο</H2>

ΜΕ ΠΥΡΟΒΟΛΙΣΜΟΥΣ στον αέρα
θέλησαν άγνωστοι να γιορτάσουν την Ανάσταση στην περιοχή της Αγίας Βαρβάρας.
Οι πανηγυρισμοί με τα όπλα λίγο έλειψε να στοιχίσουν τη ζωή μιας νεαρής
κοπέλας, η οποία τραυματίσθηκε στο στήθος από αδέσποτη σφαίρα και αναγκάσθηκε
να περάσει την Κυριακή του Πάσχα στο νοσοκομείο. 
Η Γεωργία Κυρεζή, 21
χρόνων, λίγο μετά την Ανάσταση επέστρεφε με τους γονείς της από την εκκλησία.
Η οικογένεια πήγαινε σε φιλικό σπίτι για να γιορτάσουν. Καθώς περπατούσαν,
στην οδό Μαρίνου Αντύπα 18, η Γεωργία Κυρεζή αισθάνθηκε έντονο πόνο στο στήθος
και τα ρούχα της γέμισαν αίματα. Οι γονείς της την μετέφεραν αιμόφυρτη στο
σπίτι τους και ειδοποίησαν ασθενοφόρο. 
Η κοπέλα διακομίστηκε στο
νοσοκομείο Τζάνειο και όπως διαπίστωσαν οι γιατροί έφερε τραύμα στο στήθος από
βολίδα πυροβόλου όπλου. Ευτυχώς το τραύμα ήταν επιπόλαιο και αφού παρέμεινε
για νοσηλεία μια ημέρα στο νοσοκομείο, αποχώρησε. Ούτε η ίδια η Γεωργία
Κυρεζή, ούτε οι γονείς της αντιλήφθηκαν τους δράστες που πυροβολούσαν στον
αέρα. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15823N143</ED>
<ID>
ID:171217

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N14&aa=3</URL></REF>


Article

<CATEGORY>vin06</CATEGORY>

 <H2>Ποιοι έχουν σειρά για τεχνικό έλεγχο</H2>

ΤΑ ΑΥΤΟΚΙΝΗΤΑ με τους
παρακάτω αριθμούς κυκλοφορίας θα περάσουν από τεχνικό έλεγχο στα ΚΤΕΟ του
Νομού Αττικής αυτή την εβδομάδα: Επιβατηγά Ι.Χ. και φορτηγά μέχρι 3,5 τόνους
με αριθμό κυκλοφορίας από ΥΒΧ 2501 μέχρι ΥΒΧ 4000. 
Εξάλλου την εβδομάδα
από 5 Μαΐου μέχρι 9 Μαΐου θα περάσουν από ΚΤΕΟ τα αυτοκίνητα με τους αριθμούς:
Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΒΧ 4001
μέχρι ΥΒΧ 6500. 
Οι κάτοχοι των παραπάνω αυτοκινήτων πρέπει να τηλεφωνούν
στον αριθμό 167 για να καθορίσουν την ακριβή ημέρα και ώρα που θα πάνε το
όχημά τους για έλεγχο. Κατά τον έλεγχο πρέπει επίσης να έχουν μαζί τους την
άδεια κυκλοφορίας, το βιβλιάριο μεταβολών και την τελευταία απόδειξη πληρωμής
των τελών κυκλοφορίας. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15823N144</ED>
<ID>
ID:171237

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N14&aa=4</URL></REF>


Article

<CATEGORY>vin06</CATEGORY>

 <H5>ΧΩΡΟΙ ΠΡΑΣΙΝΟΥ ΚΑΙ ΑΝΑΨΥΧΗΣ ΘΑ
ΓΙΝΟΥΝ ΤΑ ΠΡΟΣΦΥΓΙΚΑ ΤΗΣ ΛΕΩΦΟΡΟΥ ΑΛΕΞΑΝΔΡΑΣ</H5>
<H2>Το τέλος μιας εποχής</H2>

<AUTHOR>ΣΤΕΦΑΝΟΣΚΡΙΚΚΗΣ</AUTHOR>

«Ήμουν ξυλογλύπτης. Ήταν η τέχνη που έμαθα από μικρό παιδί. Δεν έφυγα ποτέ από
αυτήν την πολυκατοικία, επειδή είναι δίπλα στο κέντρο. Το ίδιο έκαναν και
πολλοί άλλοι, που έμεναν στα παραδίπλα διαμερίσματα. Πέρασαν, όμως, τα χρόνια.
Και τώρα, νομίζω πως μαζί μου έμειναν ελάχιστοι ακόμα». 
ΣΑΝ ΤΟΝ κ.
Γιάννη Περσίδη ήσαν κι άλλοι πολλοί. Πρόσφυγες. Οι περισσότεροι από αυτούς
ήρθαν από τη Μικρασία το 1922. Στα οικόπεδα, από τις δυο πλευρές της Λεωφόρου
Αλεξάνδρας, αγόρασαν και έφτιαξαν τα σπίτια τους. Ανέθρεψαν παιδιά που
αναζήτησαν αλλού την τύχη τους και οι περισσότεροι απ' όσους άντεξαν στον
χρόνο έφυγαν απ' εκεί πριν από αρκετά χρόνια. Όλη αυτή η περιοχή τώρα θ'
αλλάξει μορφή για μιαν ακόμη φορά. Το ΥΠΕΧΩΔΕ σκοπεύει να τη μετατρέψει σε
χώρους πρασίνου και αναψυχής. Μια έκταση που απλώνεται σε 10.000 τετραγωνικά
μέτρα. 
Από τη μια πλευρά του δρόμου βρίσκονται ακόμη οι έξι πολυκατοικίες
που κτίστηκαν εκεί στα 1938, για να στεγάσουν, σε ανθρώπινες συνθήκες, τις
οικογένειες που είχαν φθάσει από την άλλη πλευρά του Αιγαίου. Και που ακόμη
έως τότε δεν είχαν μπορέσει κάπου να σταθούν. 
Στην απέναντι πλευρά, πίσω
από το γήπεδο του Παναθηναϊκού, στην κάποτε αποκαλούμενη «παραγκούπολη», είναι
ελάχιστα τα κτίσματα που έχουν απομείνει όρθια από την εποχή εκείνη. Και όσα
από αυτά κατοικούνται, μετριούνται στα δάκτυλα του ενός χεριού. Ένα παλιό
σιδεράδικο και δυο τρία σπίτια. Από τσιμεντόλιθο και ξύλα. Στο ένα μένει μια
γιαγιά, Ευτυχία το όνομά της, μαζί με την κόρη και την εγγονή της. 
«Ήρθαμε», λέει, «εδώ το 1923 και οι συχωρεμένοι οι πατεράδες μας φτιάξανε αυτά
τα σπίτια. Με ξύλα στην αρχή και πλίνθινα αργότερα. Ήμασταν πάρα πολλές
οικογένειες, αλλά σιγά σιγά οι περισσότεροι έφυγαν. Αναζήτησαν αλλού καλύτερο
μέλλον, είχαν δουλειές, βγάλανε λεφτά και πήγαν να βρουν καλύτερα σπίτια. Ήταν
και κάτι γείτονες πιο πέρα που πήγαν στο Δουργούτι και τους έδωσαν
διαμερίσματα». 
Ελάχιστα πράγματα στον χώρο αυτό θυμίζουν σήμερα την εικόνα
που αντίκρυζαν πριν από αρκετά χρόνια όσοι περνούσαν από εκεί. 
Στη θέση
των σπιτιών υπάρχει το χώμα και πάνω σε αυτό τα αυτοκίνητα όσων δεν βρίσκουν
πουθενά αλλού να παρκάρουν. Τα μονοπάτια που έχουν ανοιχτεί από τη μια ώς την
άλλη πλευρά τού άλλοτε προσφυγικού καταυλισμού διευκολύνουν και τα παιδιά με
τις τσάντες, που κόβουν δρόμο πηγαίνοντας από το σχολείο στο σπίτι. 
Από τα
σπίτια που έχουν εγκαταλειφθεί έχουν απομείνει ερείπια, περιφραγμένα από
σκουριασμένες καγκελόπορτες. Πιο δίπλα κτίζεται μια καινούργια πολυκατοικία
και όλα τα απαραίτητα οικοδομικά υλικά έχουν απλωθεί εκεί όπου κάποτε
στρώνονταν τα κυριακάτικα τραπέζια. 
Πολλά απ' αυτά τα σπίτια είχαν
καταστραφεί. Από τη μεγάλη φωτιά που άρπαξε το Γηροκομείο στα 1930, από τις
βολές των αρμάτων μάχης την περίοδο των Δεκεμβριανών. «Κάποια από τα σπίτια
φτιάχτηκαν από τη αρχή. 
Δεν υπήρχε τότε ακόμη η δυνατότητα να φύγουμε απ'
εδώ. Πού να πηγαίναμε... Ακόμη και το 1970 το μέρος μας ήταν γεμάτο ζωή». Ο κ.
Γιώργος Αϊβαζίδης είναι 49 χρόνων και όταν γεννήθηκε, οι γονείς ζούσαν εκεί.
Έφυγε στη μεταπολίτευση για να μείνει στον Νέο Κόσμο. Εκεί άνοιξε φούρνο μαζί
με φίλο του, επίσης γιο προσφύγων. Χθες το μεσημέρι περνούσε για μιαν ακόμη
φορά από κει. 
ΤΑ ΣΧΕΔΙΑ 
Το μέλλον του τόπου αυτού έχει
σχεδιαστεί καιρό τώρα. Και δεν περιλαμβάνει μόνον την παραγκούπολη. Από τον
Άρειο Πάγο και το γήπεδο του Παναθηναϊκού έως την Εθνική Πινακοθήκη και το
Πολεμικό Μουσείο. Θα γίνουν, όπως προβλέπει το ΥΠΕΧΩΔΕ, ελεύθεροι χώροι
πρασίνου, πάρκα, πεζόδρομοι και άλλα τέτοια. Μάλιστα, όλα αυτά προβλέπονται
από το ρυθμιστικό σχέδιο της Αθήνας, που ως αρμόδιος φορέας το υλοποιεί ο
Οργανισμός της Αθήνας. Και έχουν γίνει και οι μελέτες για το πώς θα γίνουν όλα
αυτά. 
Όσοι πρόσφυγες παρέμειναν στις δυο πλευρές της Αλεξάνδρας έχουν
ελάχιστα πλέον «κουράγια» για να πουλήσουν τα φθαρμένα από τον χρόνο σπίτια
τους. «Αν θέλουν να τα απαλλοτριώσουν, καλώς να έρθουν», λένε. 
Το ερώτημα
είναι πότε; 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15823N151</ED>
<ID>
ID:171137

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N15&aa=1</URL></REF>


Article

<CATEGORY>vin06</CATEGORY>

 <H2>«Ο κόσμος εδώ είναι φτωχός και η ερήμωση έχει φάει τα πάντα»</H2>

ΔΙΑΚΟΣΙΕΣ σαράντα
οικογένειες προσφύγων μοιράστηκαν τα διαμερίσματα των έξι πολυκατοικιών που
έχτισε δίπλα από τον Άρειο Πάγο, στα 1938, η Κτηματική Τράπεζα. 
«Πιο πριν
μέναμε στο Πεντάγωνο και την χρονιά εκείνη ήρθαμε εδώ. Μας είχε στοιχίσει
τότε, θυμάμαι, κάθε διαμέρισμα 90.000 δραχμές», λέει ο κ. Γιάννης Περσίδης,
που μένει ακόμη και σήμερα στο ίδιο διαμέρισμα, στη δεύτερη κατά σειρά
πολυκατοικία. 
«Είμαι από τους ελάχιστους πρόσφυγες που παραμένουν εδώ από
την εποχή εκείνη». 
«Οι πιο πολλοί από αυτούς ­ λέει­ έφυγαν απ' εδώ όταν
τα παιδιά τους μεγάλωσαν». Συνέχισαν, όμως, να έχουν την κυριότητα των
διαμερισμάτων τους. «Διαμερίσματα 45 τετραγωνικών, με μια κρεβατοκάμαρα, ένα
χολ, κι ένα βεσέ». 
Τα νοίκιασαν σε άλλους, είτε Έλληνες εργαζόμενους που
δεν είχαν λεφτά για να βρουν καλύτερο σπίτι είτε σε Αλβανούς, πρόσφυγες από
τις χώρες της πρώην ΕΣΣΔ, ή και Βορειοηπειρώτες σαν τη Βιβή, που πριν έμενε
στον Πύργο Ηλείας και τώρα ήρθε εδώ με τα δύο παιδιά της. 
Κάποιοι από
αυτούς έχουν, μάλιστα, βάλει στα μπαλκόνια τους και δορυφορικές κεραίες-πιάτα,
για να πιάνουν τα τηλεοπτικά κανάλια των περιοχών απ' όπου ήρθαν. 
Για τη
συντήρηση των πολυκατοικιών «φυσικό ήταν να μην ενδιαφερθεί κανένας, ό,τι
κάνουμε μόνοι μας. Αλλά ο κόσμος εδώ είναι φτωχός και η ερήμωση έχει φάει τα
πάντα», λέει ο κ. Περσίδης. 
Ο ίδιος, αλλά και όσοι έμειναν εκεί, το έκαναν
επειδή έβρισκαν παλαιότερα να δουλεύουν κοντά στο κέντρο της Αθήνας. Τώρα, που
πήραν σύνταξη, το να φύγουν από εκεί φαντάζει κάτι το ακατόρθωτο. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N15</CAT>
<ED>
Κωδικός άρθρου: A15823N152</ED>
<ID>
ID:171185

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N15&aa=2</URL></REF>


Article

<CATEGORY>vin06</CATEGORY>

 <H2>Έστησε καρτέρι στη φίλη του και σκότωσε τη μάνα της</H2>

ΜΠΡΟΣΤΑ στα μάτια ενός
ανήλικου κοριτσιού στήθηκε χθες το απόγευμα το σκηνικό της φρίκης. 
Ο
υδραυλικός Νίκος Ε. Ρουμπλής, 49 χρόνων, είχε στήσει καρτέρι στο σπίτι της
πρώην φίλης του Μαρίας Τσιλιμπάρη, 46 χρόνων, αποφασισμένος να την σκοτώσει.

Μόλις την είδε να μπαίνει στο σπίτι άρχισε να πυροβολεί στα τυφλά με την
κυνηγετική του καραμπίνα. 
Το σκάγια αντί για το στόχο τους έπληξαν την
64χρονη μητέρα της Μαρίας Τσιλιμπάρη, Αικατερίνη, η οποία βρήκε τραγικό
θάνατο. 
Η Μαρία Τσιλιμπάρη τραυματίσθηκε ελαφρά και μεταφέρθηκε στο
νοσοκομείο «Ευαγγελισμός», όπου νοσηλεύεται. 
Το άγριο έγκλημα έγινε χθες
στις 6.35 το απόγευμα στο διαμέρισμα της Μαρίας Τσιλιμπάρη, στη διασταύρωση
των οδών Έκτορος και Πριάμου στο Ίλιον. 
Η Μαρία Τσιλιμπάρη, μητέρα τριών
παιδιών, η οποία είχε χωρίσει από τον σύζυγό της πριν από καιρό, είχε συνάψει
δεσμό με τον δράστη. 
Στη σχέση τους παρουσιάσθηκαν προβλήματα και η Μαρία
Τσιλιμπάρη αποφάσισε να διακόψουν. 
Ο 49χρονος υδραυλικός δεν αποδέχθηκε
τον χωρισμό και πίεζε την Μαρία Τσιλιμπάρη να επιστρέψει. 
Αυτή αρνήθηκε
και ο δράστης άρχισε να την πιέζει. 
Χθες το μεσημέρι η Μαρία Τσιλιμπάρη,
μαζί με την 24χρονη κόρη της Ευγενία Χιλιάρχου και το ανήλικο εγγονάκι της,
πήγαν στο σπίτι της μητέρας της στον Κόκκινο Μύλο. Στη συνέχεια όλοι μαζί
επέστρεψαν στο σπίτι της Μαρίας Τσιλιμπάρη στο Ίλιον για να περάσουν τη
γιορτινή ημέρα. Η γιορτή με την οικογένεια εξελίχθηκε σε τραγωδία. Ο Νίκος
Ρουμπλής είχε στήσει την παγίδα του στο σπίτι της πρώην φίλης του και την
περίμενε να επιστρέψει αποφασισμένος να ξεκαθαρίσει τους λογαριασμούς που είχε
μαζί της. 
Μόλις οι γυναίκες άνοιξαν την πόρτα του σπιτιού βρέθηκαν
αντιμέτωπες με τον δράστη. Ο 49χρονος άρχισε να πυροβολεί εναντίον τους.
Έντρομη η 24χρονη Ευγενία Χιλιάρχου, όταν είδε την μητέρα της και τη γιαγιά
της μέσα στα αίματα, πήρε το παιδί της στην αγκαλιά και έφυγε τρέχοντας. 
Μετά την αποτρόπαιη πράξη του ο δράστης παράτησε στο σπίτι την κυνηγετική
καραμπίνα και διέφυγε. 
Αιμόφυρτη η 64χρονη, σε μια τελευταία απελπισμένη
προσπάθεια να καλέσει σε βοήθεια, σύρθηκε μέχρι την είσοδο της πολυκατοικίας.
Οι δυνάμεις της όμως την εγκατέλειψαν και λίγα λεπτά αργότερα σωριάσθηκε
νεκρή. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15823N161</ED>
<ID>
ID:171138

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N16&aa=1</URL></REF>


Article

<CATEGORY>vin06</CATEGORY>

 <H5>ΟΙ ΜΙΣΟΙ ΑΠΟ ΤΟΥΣ
ΑΘΗΝΑΙΟΥΣ ΠΟΥ ΕΦΥΓΑΝ ΣΥΝΕΧΙΖΟΥΝ ΤΙΣ ΔΙΑΚΟΠΕΣ</H5>
<H5>Η κροτίδα έσκασε μέσα
στην τσέπη του!</H5>
<H2>Κι από Πάσχα... Πρωτομαγιά</H2>

Απρόθυμοι να επιστρέψουν
στην πρωτεύουσα ήταν χθες οι περισσότεροι από τους Αθηναίους που εγκατέλειψαν
τις Άγιες ημέρες του Πάσχα την Αθήνα για να περάσουν τις διακοπές τους στην
εξοχή. 
ΛΙΓΟΤΕΡΟΙ από τους μισούς εκδρομείς της μεγαλύτερης εξόδου των
τελευταίων χρόνων επέστρεψαν χθες στην Αθήνα. Όσοι, όμως, πήραν την «γενναία»
απόφαση είχαν να αντιμετωπίσουν πολλά εμπόδια από την αυξημένη κίνηση. 
Από
νωρίς χθες το πρωί οι πρώτοι Αθηναίοι άρχισαν να παίρνουν τον δρόμο για την
επιστροφή στο κλεινόν άστυ. Η κυκλοφορία στα δύο εθνικά δίκτυα γινόταν
κανονικά χωρίς ιδιαίτερα προβλήματα. Το μαρτύριο, όμως, άρχισε μετά τις 4
μ.μ., με την επιστροφή του μεγαλύτερου κύματος των εκδρομέων. Μποτιλιαρίσματα,
ουρές στα διόδια και ταλαιπωρία περίμενε τους χιλιάδες εκδρομείς μέχρι να
περάσουν τις «πύλες» της πρωτεύουσας. 
Η ΕΞΟΔΟΣ 
Να
σημειωθεί ότι η φετινή έξοδος ήταν η μεγαλύτερη των τελευταίων χρόνων. Οι
καλές καιρικές συνθήκες έκαναν χιλιάδες Αθηναίους να αποφασίσουν τη μεγάλη
απόδραση. Μέχρι το Μεγάλο Σάββατο το πρωί από το διόδια του Σχηματαρίου και
της Ελευσίνας είχαν περάσει περισσότερα από 400.000 αυτοκίνητα. 
Η γιορτή
της Πρωτομαγιάς, όπως φαίνεται, «κράτησε» τους περισσότερους Αθηναίους για
λίγες ημέρες ακόμα στην επαρχία και τους έδωσε την ευκαιρία να παρατείνουν τις
διακοπές τους. 
Όπως εκτιμούν αξιωματικοί της Τροχαίας, χθες και σήμερα θα
επιστρέψει ένα σημαντικό τμήμα των εκδρομέων, αλλά η επιστροφή αναμένεται να
κορυφωθεί την Κυριακή του Θωμά. 
Μέχρι τις 8.00 το βράδυ από την εθνική οδό
Αθηνών - Λαμίας είχαν επιστρέψει 40.000 αυτοκίνητα, ενώ από την εθνική οδό
Αθηνών - Κορίνθου 50.000 αυτοκίνητα. 
Τα μεγάλα προβλήματα στην κυκλοφορία
και στα δυο εθνικά δίκτυα παρουσιάσθηκαν μετά τις τέσσερις το απόγευμα. Στο
ύψος των διοδίων των Αφιδνών είχαν σχηματισθεί ουρές, ενώ η κίνηση γινόταν με
δυσκολία. Ουρές, που έφθαναν τις ώρες αιχμής το ένα χιλιόμετρο, σχηματίσθηκαν
και στα διόδια της Κορίνθου, ενώ μποτιλιαρίσματα σημειώθηκαν στην περιοχή της
Κακιάς Σκάλας. 
Πάντως, και το φετινό ήταν Πάσχα πόνου και οδύνης, καθώς
δεκάδες ήταν αυτοί που άφησαν την τελευταία τους πνοή στην άσφαλτο ή
τραυματίσθηκαν βαριά σε τροχαία δυστυχήματα. 
Τραγικός ήταν και φέτος ο
απολογισμός από τα τροχαία δυστυχήματα που σημειώθηκαν σε όλη τη χώρα τις
εορταστικές ημέρες. Για 35 συνανθρώπους μας αυτό το Πάσχα ήταν το τελευταίο.
Άφησαν την τελευταία τους πνοή στην άσφαλτο, θύματα των τροχών. Και ενώ δεν
έχει ολοκληρωθεί ακόμα η μεγάλη επιστροφή των Αθηναίων, σε 279 τροχαία
δυστυχήματα που σημειώθηκαν από τη Μεγάλη Πέμπτη 35 άτομα έχασαν τη ζωή τους
και 373 τραυματίσθηκαν βαριά. 
Παρά τα μέτρα που πήρε η Τροχαία στο εθνικό
και επαρχιακό δίκτυο τόσο κατά την έξοδο όσο και κατά την επιστροφή δεν
απεφεύχθη η αιματοχυσία. 
Με αίμα σημαδεύτηκε η μεγάλη απόδραση των
κατοίκων των πόλεων για την εξοχή, καθώς την Μεγάλη Πέμπτη σε όλη τη χώρα
σημειώθηκαν επτά θανατηφόρα τροχαία δυστυχήματα. Βαρύς ήταν ο φόρος του
αίματος και ανήμερα το Πάσχα, όπου σημειώθηκαν επτά θανατηφόρα τροχαία
δυστυχήματα. 
Δέκα θανατηφόρα τροχαία δυστυχήματα σημειώθηκαν στο εθνικό
οδικό δίκτυο και τα υπόλοιπα σημειώθηκαν στους επαρχιακούς δρόμους και σε
κατοικημένες περιοχές. 
ΤΑΧΥΤΗΤΑ 
Όπως προέκυψε από τις
πρώτες εκτιμήσεις της Τροχαίας για τα αίτια που προκάλεσαν τα δυστυχήματα, η
υπερβολική ταχύτητα, η μη ρύθμισή της ανάλογα με τις συνθήκες και η παραβίαση
της προτεραιότητας στοίχισαν για μια ακόμα φορά ανθρώπινες ζωές. 
Να
σημειωθεί ότι πέρσι το Πάσχα κατά τη διάρκεια της εξόδου και της επιστροφής σε
326 τροχαία δυστυχήματα είχαν χάσει τη ζωή τους 37 άτομα, 75 είχαν
τραυματισθεί σοβαρά και 399 ελαφρά. 
ΕΙΧΕ γεμίσει τις τσέπες του με κροτίδες ο 25χρόνος
Βασίλης Μουζάκης και όταν πήγε στην τουαλέτα του σπιτιού του έγινε η έκρηξη.
Μια από τις κροτίδες που είχε στην τσέπη του εξερράγη, με αποτέλεσμα να
τραυματισθεί στον αριστερό μηρό. Το ατύχημα έγινε στις 9.25 το βράδυ της
Μεγάλης Παρασκευής, σε διαμέρισμα πολυκατοικίας στην οδό Κύπρου 29, στη
Γλυφάδα. Με ασθενοφόρο του ΕΚΑΒ ο τραυματίας μεταφέρθηκε για τις πρώτες
βοήθειες σε νοσοκομείο. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15823N171</ED>
<ID>
ID:171139

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N17&aa=1</URL></REF>


Article

<CATEGORY>vin06</CATEGORY>

 <H5>Η άδεια
πόλη</H5>
<H5>Ουρές για ένα γεύμα</H5>
<H5>Το πέταγμα του
αερόστατου</H5>
<H2>ΕΙΚΟΝΕΣ...</H2>

Κυριακή
μεσημέρι στην πλατεία Συντάγματος. Μερικοί... ξεχασμένοι Αθηναίοι απολαμβάνουν
τον περίπατο, ενώ μερικοί άλλοι περιμένουν το λεωφορείο σε μια πόλη που
έμοιαζε κοιμισμένη. 
ΤΙΣ ΗΜΕΡΕΣ του Πάσχα, ημέρες
γιορτής και αγάπης, οι εθελόντριες του Ελληνικού Ερυθρού Σταυρού διάλεξαν για
να προσφέρουν τη βοήθειά τους σε όσους συνάνθρωπους μας είχαν ανάγκη. Το Μ.
Σάββατο και την Κυριακή του Πάσχα μοίρασαν γεύματα σε απόρους, από τα γραφεία
του Ερυθρού Σταυρού στην οδό 3ης Σεπτεμβρίου. Κοντά στους ηλικιωμένους που
φιλοξενούνται στο Γηροκομείο Αθηνών βρέθηκε την ημέρα του Πάσχα και ο δήμαρχος
Αθηναίων κ. Δημήτρης Αβραμόπουλος. 
ΜΕ
ΕΝΑΝ εντυπωσιακό και θεαματικό τρόπο γιόρτασαν, όπως κάθε χρόνο, την Ανάσταση
οι κάτοικοι στο Λεωνίδιο της Αρκαδίας. Εκατοντάδες χρωματιστά αερόστατα
εκτοξεύθηκαν και γέμισαν τον ουρανό το βράδυ της Ανάστασης και την ημέρα του
Πάσχα. Τα αυτοσχέδια αερόστατα τα οποία κατασκευάζονται με ειδικό τρόπο,
αποτελούν τοπικό έθιμο που αναβιώνει εδώ και δεκαετίες. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15823N172</ED>
<ID>
ID:171186

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N17&aa=2</URL></REF>


Article

<CATEGORY>vin06</CATEGORY>

 <H5>ΜΕΤΡΗΣΕΙΣ
ΠΕΡΠΑ: ΤΟ 98,5% ΤΩΝ ΕΛΛΗΝΙΚΩΝ ΑΚΤΩΝ ΚΑΤΑΛΛΗΛΕΣ ΓΙΑ ΚΟΛΥΜΠΙ</H5>
<H5>Θα μοιραστούν σε πρακτορεία,
πρεσβείες, εξωτερικό</H5>
<H2>Ο οδηγός με τις 1.258 καθαρές παραλίες</H2>

<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Ουφ, επιτέλους καλοκαίριασε! Ο μακρύς εφετινός
χειμώνας φαίνεται να το πήρε απόφαση πως πρέπει να φύγει και η μυρουδιά του
καλοκαιριού άρχισε να μας... γαργαλάει σε όλο το κορμί. 
ΚΑΙ ΒΕΒΑΙΑ
καλοκαίρι στην Ελλάδα σημαίνει κυρίως ήλιος και θάλασσα. Πάνω από 15.000
χιλιόμετρα ακτών περιμένουν να υποδεχθούν εμάς και τους τουρίστες, καθαρότερες
από ποτέ, τουλάχιστον όπως δείχνουν οι επίσημες μετρήσεις που έγιναν από το
υπουργείο Περιβάλλοντος - Χωροταξίας και Δημοσίων Έργων. Συγκεκριμένα σύμφωνα
με τις μετρήσεις που έγιναν από το Πρόγραμμα Ελέγχου Ρύπανσης Περιοχής Αθηνών
(το γνωστό ΠΕΡΠΑ, που είναι Υπηρεσία του υπουργείου Περιβάλλοντος - Χωροταξίας
και Δημοσίων Έργων), το 98,5% των ελληνικών ακτών, οι οποίες προσφέρονται για
κολύμπι, είναι απολύτως καθαρές. 
Οι μετρήσεις έγιναν σε 1.693 σημεία 1.258
ακτών που προσφέρονται για κολύμπι (και όχι βέβαια σε λιμάνια, βιομηχανικές
περιοχές, ιχθυοκαλλιέργειες κ.λπ. στις οποίες το κολύμπι έτσι κι αλλιώς
απαγορεύεται). 
Πρόκειται για τις πλέον πολυσύχναστες παραλίες της χώρας
που βρίσκονται σε 600 δήμους και κοινότητες 40 νομών. Από τις παραλίες αυτές
ελήφθησαν 22.833 δείγματα νερού στα οποία έγιναν περίπου 90.000 αναλύσεις,
κατά τις οποίες εξετάστηκαν όλες οι μικροβιολογικές παράμετροι, ενώ γινόταν
και οπτικός έλεγχος της παραλίας για να διαπιστωθεί αν υπάρχει άλλου είδους
ρύπανση. Τα δείγματα ελήφθησαν και οι μετρήσεις έγιναν κατά το διάστημα Μαΐου
- Οκτωβρίου 1996. 
Την περίοδο αυτή ελήφθησαν δείγματα από περισσότερες
περιοχές (1.693 έναντι 1.600 πέρυσι) και οι μετρήσεις έγιναν από το ΠΕΡΠΑ σε
συνεργασία με πανεπιστημιακά ιδρύματα, τις αρμόδιες Νομαρχιακές Υπηρεσίες και
ειδικευμένη ιδιωτική εταιρεία. 
Η προϊσταμένη του Τμήματος Νερών του ΠΕΡΠΑ
κ. Αναστασία Λαζάρου - Μπακάλη επεσήμανε στα «ΝΕΑ» ότι το ποσοστό των καθαρών
ακτών στη χώρα μας, όχι μόνο παραμένει εδώ και χρόνια σε πολύ υψηλά επίπεδα,
αλλά συνεχίζει να αυξάνει». 
ΟΙ ΜΕΤΡΗΣΕΙΣ του ΠΕΡΠΑ για την ποιότητα των
ακτών της χώρας θα αποτυπωθούν σε χάρτες, οι οποίοι θα μοιραστούν σε όλα τα
ταξιδιωτικά πρακτορεία, στις πρεσβείες της χώρας μας, στο εξωτερικό κ.λπ. ώστε
να γίνει γνωστή η άριστη ποιότητα των ελληνικών παραλιών. 
«ΤΑ ΝΕΑ»
αρχίζουν από σήμερα την παρουσίαση των χαρτών που δείχνουν τις παραλίες της
χώρας, με βάση τις μετρήσεις του ΠΕΡΠΑ, διευκρινίζοντας ότι παρουσιάζουν τα
αποτελέσματα των μετρήσεων, χωρίς ευθύνη για την ορθότητά τους. Σήμερα
δημοσιεύουμε τις ακτές της Αττικής και της Πελοποννήσου. Στην Αττική οι
παραλίες, επαναλαμβάνουμε που προσφέρονται για μπάνιο, είναι γενικώς σε πολύ
καλή κατάσταση. Προβλήματα περιστασιακής ρύπανσης παρουσιάζουν οι εξής
παραλίες: Γυμνάσιο - Άμμος (μετά το Χαλκούτσι), ένα σημείο στην πλαζ της
Ραφήνας, ένα σημείο στην Παλαιά Λούτσα, από ένα σημείο στις παραλίες
Αναβύσσου, Σαρωνίδας και στη Λίμνη Βουλιαγμένης, όλη η παραλία στην Κακιά
Βίγλα Σαλαμίνας και σχεδόν όλη η περιοχή στην Ελευσίνα. 
ΤΟ ΥΨΗΛΟ
ποσοστό των καθαρών ελληνικών ακτών δεν είναι τυχαίο. Κατά ένα σημαντικό
ποσοστό οφείλεται και στις συντονισμένες προσπάθειες που καταβάλλει τα
τελευταία χρόνια το υπουργείο Περιβάλλοντος - Χωροταξίας και Δημοσίων Έργων.
Οι προσπάθειες αυτές αφορούν κυρίως στους εξής τομείς: 
* Την κατασκευή
εργοστασίων βιολογικού καθαρισμού στις περισσότερες παραθαλάσσιες πόλεις. Ήδη
έχουν κατασκευαστεί σε περίπου 150 πόλεις και το πρόγραμμα συνεχίζεται για να
καλυφθούν και οι υπόλοιπες. 
* Τον καθαρισμό σχεδόν επί καθημερινής βάσεως
σημαντικού τμήματος των ακτών τόσο στην Αττική όσο και σε άλλες περιοχές με
πολύ τουρισμό. Πέρυσι για το πρόγραμμα καθαρισμού των ακτών διατέθηκαν περίπου
850.000.000 δραχμές από το ΥΠΕΧΩΔΕ, καθώς και σημαντικά ποσά από τις κατά
τόπους νομαρχίες. 
* Από το ΥΠΕΧΩΔΕ προωθούνται πολλές άλλες δράσεις για
την προστασία των νερών σε όλη τη χώρα, όπως το πρόγραμμα «Υδροσκόπιο», το
Εθνικό Δίκτυο Επιφανειακών Νερών, το δίκτυο παρακολούθησης των υπόγειων νερών,
το πρόγραμμα παρακολούθησης της ποιότητας των παράκτιων νερών κ.λπ. 
Ο
υπουργός ΠΕΧΩΔΕ κ. Κ. Λαλιώτης δήλωσε στα «ΝΕΑ» ότι και εφέτος θα συνεχιστούν
όλα τα προγράμματα για τον καθαρισμό και την αναβάθμιση του περιβάλλοντος των
ελληνικών ακτών, προγράμματα για τα οποία έχει δεσμευθεί ποσό τριών
δισεκατομμυρίων δραχμών. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N18</CAT>
<ED>
Κωδικός άρθρου: A15823N181</ED>
<ID>
ID:171140

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N18&aa=1</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ
ΚΑΙ ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ</H5>
<H5>Ένα ελαφρύ μέταλλο</H5>
<H5>Ενέργεια και ανακύκλωση
</H5><H2>Αλουμίνιο από τα σκουπίδια</H2>

Οταν πετάμε στα
σκουπίδια ένα άδειο κουτί Coca Cola, είναι σαν να πετάμε την ενέργεια που θα
παίρναμε από δύο λίτρα βενζίνης, ποσότητα αρκετή για να μας μεταφέρει με ένα
αυτοκίνητο μικρού κυβισμού σε απόσταση 40 χλμ. 
Μαζί με την ενέργεια
πετάμε και ένα υλικό που αν χρησιμοποιηθεί ως πρώτη ύλη, θα μας δώσει και πάλι
αλουμίνιο. Για την ανακύκλωση, όπως ονομάζεται η διαδικασία αυτή, δεν
χρειάζεται παρά μόνο το 5% της ενέργειας που απαιτείται για την παραγωγή ίσης
ποσότητας αλουμινίου από τον βωξίτη, το ορυκτό από το οποίο εξάγεται το
αλουμίνιο. Αν δεν πετάξουμε το αλουμινόκουτο στα σκουπίδια, για να καταλήξει
στη χωματερή, αλλά το ανακυκλώσουμε, εξοικονομούμε έναν πολύτιμο φυσικό πόρο
και αποφεύγουμε τη ρύπανση που προκαλεί η εξόρυξη βωξίτη και η παραγωγή
αλουμινίου. Αυτό σημαίνει λιγότερη «κόκκινη λάσπη» από την κατεργασία του
βωξίτη και λιγότερα αλουμινόκουτα στο περιβάλλον. Η παραγωγή ανακυκλωμένου
αλουμινίου ρυπαίνει τον αέρα 20 φορές και τα νερά 33 φορές λιγότερο, σε
σύγκριση με την «πρωτογενή» παραγωγή. 
Το ποσοστό των σκουπιδιών που
ανακυκλώνονται ­ στην προκειμένη περίπτωση του αλουμινίου ­ δείχνει τον βαθμό
στον οποίο μια κοινωνία είναι ικανή να διαχειρισθεί παραγωγικά τα απόβλητά της
και να διαφυλάξει τους φυσικούς της πόρους. Το 1995, στην Ευρωπαϊκή Ένωση, 34%
του χρησιμοποιημένου αλουμινίου πήγαινε στην ανακύκλωση. Χωρίς να φθάνει τις
επιδόσεις της Σουηδίας, όπου το ποσοστό αυτό ανέρχεται σε 91%, η ανακύκλωση
στην Ελλάδα πλησιάζει το μέσο ποσοστό στην Ευρώπη των 15. Όμως προσοχή, η
ανακύκλωση δεν είναι πανάκεια. Πολλές φορές, μάλιστα, χρησιμοποιείται ως
άλλοθι από τη βιομηχανία για την αντικατάσταση της συσκευασίας πολλαπλών
χρήσεων (π.χ. γυάλινα μπουκάλια) από τα κουτιά μιας χρήσης. Έτσι, παρά τη
σχετική πρόοδο της ανακύκλωσης, η παραγωγή αλουμινίου για τη συσκευασία
διαρκώς αυξάνεται. 
Το
αλουμίνιο, αργίλιο για τους χημικούς, είναι το πιο διαδεδομένο μέταλλο στον
φλοιό της Γης. Όμως η παραγωγή του σε καθαρή μορφή έγινε δυνατή πρώτη φορά
μόλις το 1825. Η κατανάλωση του αλουμινίου αυξάνεται παγκοσμίως με ετήσιο
ρυθμό 3%. Το ελαφρύ και ανθεκτικό αυτό μέταλλο χρησιμοποιείται σε μια σειρά
από εφαρμογές, που εκτείνονται από τα κουτιά των αναψυκτικών και τα σκεύη
κουζίνας ώς τα αεροπλάνα. 
Ο καλύτερος τρόπος για να ενθαρρύνει κανείς την ανακύκλωση και να
περιορίσει τις περιβαλλοντικές παρενέργειες από τη χρήση του αλουμινίου είναι
να κάνει τη βιομηχανία να πληρώσει το πραγματικό κόστος. Οι τεχνητά χαμηλές
τιμές του ηλεκτρικού, τις οποίες απολαμβάνει σήμερα η βιομηχανία αλουμινίου,
διαστρεβλώνουν την αγορά, ευνοώντας την υποκατάσταση άλλων υλικών από το
αλουμίνιο, σε μια μεγάλη σειρά από χρήσεις και συσκευασίες. Πολλά από αυτά,
μάλιστα, καταλήγουν στα σκουπίδια, μαζί με την ενέργεια την οποία περικλείουν.
Για τον λόγο αυτό, η αύξηση της τιμής ηλεκτρικής ενέργειας για τους παραγωγούς
αλουμινίου θα αποτελούσε κίνητρο για την αύξηση της ανακύκλωσης και θα
περιόριζε τη χρήση του αλουμινίου στις απαραίτητες εφαρμογές. Από την άλλη
μεριά, θα ασκούσε πίεση στη μεταλλουργική βιομηχανία να αυξήσει την ενεργειακή
της απόδοση
 . 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N42</CAT>
<ED>
Κωδικός άρθρου: A15823N421</ED>
<ID>
ID:171141

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N42&aa=1</URL></REF>


Article

<CATEGORY>vin06</CATEGORY>

 <H5>ΤΑ ΑΕΡΟΠΛΑΝΑ ΕΧΟΥΝ ΜΕΤΑΤΡΑΠΕΙ ΣΕ ΔΕΥΤΕΡΟ
ΓΡΑΦΕΙΟ ΓΙΑ ΤΟΥΣ ΕΠΙΧΕΙΡΗΜΑΤΙΕΣ</H5>
<H5></H5><H5>Κατασκηνώσεις για εθελοντές
</H5><H2>Πτήσεις
εργασίας</H2>

Παλιότερα οι αεροπορικές πτήσεις ήταν ευκαιρία
χαλάρωσης και ξεκούρασης για τους επιβάτες. Σήμερα όμως τα αεροπλάνα έχουν
μετατραπεί σε δεύτερο γραφείο για τους επιχειρηματίες, που αποτελούν το
μεγαλύτερο ποσοστό όσων ταξιδεύουν αεροπορικώς. 
ΟΙ ΕΠΙΒΑΤΕΣ πληκτρολογούν
ασταμάτητα στους φορητούς τους υπολογιστές, γράφοντας κείμενα, στέλνοντας φαξ,
διαβάζοντας το ηλεκτρονικό τους ταχυδρομείο, ακόμα και «σερφάροντας» στο
Ίντερνετ. Γι' αυτό και οι αεροπορικές εταιρείες, προσπαθώντας να τους
προσελκύσουν, αυξάνουν συνεχώς τις τεχνολογικές ευκολίες που προσφέρουν στις
πτήσεις τους ή στους χώρους αναμονής των διεθνών αεροδρομίων. 
Η χρήση
φορητών υπολογιστών είναι ευρέως διαδεδομένη στις θέσεις business, αφού
διαπιστώθηκε ότι η λειτουργία τους δεν θέτει σε κίνδυνο το αεροπλάνο. Έτσι
απαγορεύονται ­ για προληπτικούς λόγους ­ μόνο κατά την απογείωση και την
προσγείωση. Η προσθήκη τηλεφώνων σε κάθε θέση διευκόλυνε ακόμα περισσότερο
τους γιάπις που θέλουν να είναι σε επαφή με τους συναδέλφους τους στο γραφείο.
Πρόσφατα μάλιστα η Virgin έκανε ένα ακόμα βήμα, αποφασίζοντας να τοποθετήσει
σε όλα τα καινούργια αεροσκάφη μόντεμ σε κάθε θέση, δίνοντας τη δυνατότητα
στους επιβάτες να στείλουν φαξ, email ή να κάνουν μία... βόλτα στο Web. Τα
τηλέφωνα και τα μόντεμ είναι συνδεδεμένα με ένα δορυφορικό κόμβο που βρίσκεται
στο αεροπλάνο και επικοινωνεί με έναν σταθμό του βρετανικού οργανισμού
τηλεπικοινωνιών στο έδαφος. Το κόστος προμήθειας και τοποθέτησης του
εξοπλισμού και μετατροπής των θέσεων φτάνει τα 325 εκατομμύρια δρχ. για κάθε
αεροσκάφος. 
Μία ακόμα σημαντική βοήθεια στους τηλεργαζόμενους είναι η
προσθήκη βυσμάτων για τη φόρτιση της μπαταρίας φορητών υπολογιστών σε όλες τις
πρώτες και business θέσεις των αεροπλάνων, σε πολλές αμερικανικές εταιρείες,
απαλλάσσοντας έτσι τους χρήστες τους από έναν «πονοκέφαλο». Η άδεια μπαταρία
είναι από τα συνηθέστερα προβλήματα που έχει να αντιμετωπίσει ο κάτοχος ενός
φορητού κομπιούτερ. 
Η χρήση του τηλεφώνου κατά τη διάρκεια της πτήσης,
στις αμερικανικές εταιρείες, κοστίζει από έξι ως 15 δολάρια για συνομιλία. Για
αποστολή φαξ ή δεδομένων, το κόστος σύνδεσης είναι πέντε δολάρια και για κάθε
λεπτό άλλα πέντε. 
Το σύστημα ψυχαγωγίας στις πτήσεις αρκετών εταιρειών
περιλαμβάνει προσωπικές οθόνες για κάθε επιβάτη της πρώτης θέσης με 20-30
κανάλια, επιλογή ταινιών, προγραμμάτων και μουσικής, καθώς και
παιχνιδομηχανές. 
Εξάλλου αρκετές αεροπορικές εταιρείες φροντίζουν και για
τις ατέλειωτες ώρες αναμονής στα αεροδρόμια, δημιουργώντας χώρους ηλεκτρονικής
ψυχαγωγίας για τους πελάτες τους. Στο Χίθροου του Λονδίνου, για παράδειγμα, η
Virgin διαθέτει στους επιβάτες της έναν εξομοιωτή σκι τελευταίας τεχνολογίας
και άλλα μηχανήματα με βιντεοπαιχνίδια. 
Εκτός όμως από τη διασκέδαση και
την εργασία, οι εταιρείες κάνουν τα πρώτα βήματα και για τη φροντίδα της
υγείας των επιβατών τους. Έτσι, στα πλαίσια ενός προγράμματος της Ευρωπαϊκής
Ένωσης, βρετανικές εταιρείες ετοιμάζουν την εφαρμογή της τηλεϊατρικής στον
αέρα. Γιατροί σε ιατρικά κέντρα θα μπορούν να παρακολουθούν την κατάσταση της
υγείας κάποιου επιβάτη και να δίνουν συμβουλές σε επείγοντα περιστατικά μέσω
μίας φορητής συσκευής διάγνωσης, που θα βρίσκεται στο αεροσκάφος. 
1 «Επανεξετάζοντας τον πολιτισμό και τη δημοκρατία στην παγκόσμια κοινωνία
των πληροφοριών» είναι το θέμα του διεθνούς συμποσίου που διοργανώνεται στο
ξενοδοχείο «Χίλτον» της Κέρκυρας, από τις 8 έως τις 10 Μαΐου, από τη Διεθνή
Ομοσπονδία για την Επεξεργασία της Πληροφορικής και την Εταιρεία Ελλήνων
Επιστημόνων Πληροφορικής και Η/Υ.
 2 Εθνικό κόμβο για τη διάχυση της
μικροηλεκτρονικής στην Ελλάδα (δράση FUSE) αποτελεί η Ιντρακόμ στα πλαίσια του
προγράμματος Esprit, που έχει σκοπό τη μεταφορά τεχνολογίας και τεχνογνωσίας
στις μικρομεσαίες επιχειρήσεις. Στον ελληνικό κόμβο συμμετέχουν ακόμα το
Δημοκρίτειο Πανεπιστήμιο Θράκης, το Πανεπιστήμιο Πατρών και η εταιρεία
Αρχιμήδης ΕΠΕ.
 3 Την προμήθεια και την εγκατάσταση μηχανογραφικών
συστημάτων στην Εθνική Στατιστική Υπηρεσία (ΕΣΥΕ) και στην Υπηρεσία Πολιτικής
Αεροπορίας (ΥΠΑ) ανέλαβε η Sysware. Ο εξοπλισμός της ΕΣΥΕ ανέρχεται στο ποσό
των 118 εκατομμυρίων δραχμών και περιλαμβάνει 327 υπολογιστές, ενώ της ΥΠΑ
είναι 120 εκατομμύρια δρχ. και αφορά στην εγκατάσταση δικτύων Η/Υ, μηχανημάτων
και software. 
ΤΟ WWF Ελλάς προσφέρει στα μέλη του, ηλικίας 18-30 ετών, την
ευκαιρία να συμμετέχουν το καλοκαίρι στις κατασκηνώσεις εθελοντικής εργασίας,
στον Εθνικό Δρυμό των Πρεσπών και στην προστατευόμενη περιοχή του δάσους
Δαδιάς (κατασκηνώσεις Δαδιάς, Λευκίμμης και Μελίας). Η διαμονή είναι δωρεάν σε
χώρους που παραχωρούνται από τις τοπικές κοινότητες, ενώ τα έξοδα διατροφής
και μετακίνησης καλύπτονται από τους συμμετέχοντες. Στη Μελία και στη
Λευκίμμη, η εργασία περιλαμβάνει τη σήμανση οικοτουριστικού μονοπατιού, στις
Πρέσπες την επισκευή παλιού νερόμυλου και στη Δαδιά την κατασκευή στεγάστρου
στο οικοτουριστικό μονοπάτι του δάσους. Η διάρκεια των κατασκηνώσεων είναι δύο
με τρεις εβδομάδες, τον Ιούλιο και τον Αύγουστο. Περισσότερες πληροφορίες στο
τηλέφωνο 3314.893
 . 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N43</CAT>
<ED>
Κωδικός άρθρου: A15823N431</ED>
<ID>
ID:171142

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N43&aa=1</URL></REF>


Article

<CATEGORY>vin07</CATEGORY>

 <H5>ΣΦΑΓΕΣ ΔΕΚΑΔΩΝ ΧΙΛΙΑΔΩΝ
ΠΑΙΔΙΩΝ ΚΑΙ ΓΥΝΑΙΚΩΝ ΠΡΟΣΦΥΓΩΝ ΧΟΥΤΟΥ ΑΠΟ ΑΝΤΑΡΤΕΣ ΤΟΥ ΖΑΪΡ</H5>
<H5>Οι Αμερικανοί κάνουν τα στραβά μάτια...</H5>
<H2>Γενοκτονία στη ζούγκλα</H2>

<AUTHOR>ΡΟΥΣΣΟΣ ΒΡΑΝΑΣ</AUTHOR>

Μια «τελική λύση» μεθοδεύεται εις βάρος δεκάδων χιλιάδων προσφύγων
Χούτου, που αναζήτησαν καταφύγιο στα δάση του Ανατολικού Ζαΐρ, κυνηγημένοι από
τους αντάρτες του Λοράν Καμπίλα. 
ΔΙΕΘΝΕΙΣ ανθρωπιστικές
οργανώσεις διαθέτουν στοιχεία για μεγάλες σφαγές προσφύγων, μεταξύ των οποίων
άρρωστοι, γυναίκες και παιδιά. Εφαρμόζοντας πολιτική γενοκτονίας, οι αντάρτες
του Ζαΐρ ξετρυπώνουν τους πρόσφυγες μέσα από την πυκνή ζούγκλα δήθεν για να
τους προσφέρουν βοήθεια, και αντί γι' αυτό τους θανατώνουν με μαχαίρια και
τσεκούρια. 
Είναι κοινή η πεποίθηση μεταξύ των στελεχών των ανθρωπιστικών
οργανώσεων ότι οι σφαγές ενορχηστρώνονται από την ηγεσία των Τούτσι στη
γειτονική Ρουάντα, που εμφανίζεται αποφασισμένη να εξοντώσει όσους Χούτου
κατέφυγαν στο Ζαΐρ μετά τον φονικότατο πόλεμο του 1994. Πολλοί από τους
πρόσφυγες Χούτου πιστεύεται ότι είχαν λάβει τότε μέρος στη μεγάλη γενοκτονία
της Ρουάντα, που κόστισε τη ζωή σε μισό εκατομμύριο Τούτσι. 
300.000
ΧΑΜΕΝΟΙ 
Κατά το παρελθόν, όποτε οι Ζαϊρινοί αντάρτες εκτόπιζαν
τους πρόσφυγες από τους καταυλισμούς τους, χιλιάδες άρρωστοι και ανήμποροι να
περπατήσουν έμεναν πίσω. Τώρα, δημοσιογράφοι και εργαζόμενοι σε ανθρωπιστικές
οργανώσεις, που μάταια αναζητούσαν εδώ και μερικές εβδομάδες τουλάχιστον
300.000 χαμένους Χούτου, βρίσκονται μπροστά σε άδειους καταυλισμούς. Χιλιάδες
πρόσφυγες, που ήταν βαριά άρρωστοι από ελονοσία και χολέρα, έχουν εξαφανιστεί
και αυτοί στις ανατολικές περιοχές του Ζαΐρ, που τελούν υπό τον έλεγχο των
ανταρτών. Από αέρος δεν είχε καταστεί δυνατόν να εντοπιστούν παρά μερικές
εκατοντάδες εξαφανισθέντων. Μόλις χθες, ανθρωπιστικές οργανώσεις ανακοίνωσαν
ότι εντόπισαν μερικές χιλιάδες πρόσφυγες της φυλής Χούτου να περιπλανώνται
νότια της πόλης Κισανγκάνι, στο Βορειοανατολικό Ζαΐρ. 
ΠΑΛΙΑ Η
ΠΟΛΕΜΙΚΗ 
Υπό την πίεση της διεθνούς κοινότητας, που τους κατηγορεί
για σφαγές προσφύγων, οι αντάρτες του Λοράν Καμπίλα έχουν δώσει στον ΟΗΕ δύο
μήνες διορία για τον επαναπατρισμό των προσφύγων. Όμως, παραμένει άγνωστος ο
ακριβής αριθμός αυτών που σφαγιάστηκαν τους τελευταίους έξι μήνες. Η πολεμική
που έχει ξεσπάσει γύρω από τον αριθμό των προσφύγων, ζωντανών ή νεκρών, αθώων
ή ενόχων, στο Ανατολικό Ζαΐρ, χρονολογείται από παλιά. Οι εξόριστοι Χούτου
τους υπολογίζουν σε εκατομμύρια, ενώ η κυβέρνηση της Ρουάντα επιμένει ότι όσοι
επέζησαν έχουν επιστρέψει στη χώρα. 
Ύστερα από επτάμηνο ανταρτοπόλεμο κατά
του Μομπούτου, ο Λοράν Καμπίλα ελέγχει τώρα το μεγαλύτερο μέρος της χώρας.
Όμως, το θέμα της εξαφάνισης των προσφύγων εξελίσσεται στην πρώτη διπλωματική
ήττα του, καθώς εντείνονται οι πιέσεις της διεθνούς κοινότητας. 
ΘΑ ΕΡΘΕΙ
κάποτε η στιγμή, γράφει η «Μοντ», που θα καταλογισθούν οι ευθύνες για το
δράμα των προσφύγων. Και οι υπεύθυνοι είναι πολλοί. Είναι οι αντάρτες Τούτσι,
που η εκδίκησή τους δεν έχει τελειωμό για τους αθώους που έχασαν τη ζωή τους
στη γενοκτονία του 1994. Είναι οι ένοπλοι Χούτου, που έλαβαν μέρος στη
γενοκτονία, στην προσπάθειά τους να καταλάβουν την εξουσία στο Κιγκάλι. 
Όμως και οι Δυτικοί δεν έχουν λόγους για να αισθάνονται περήφανοι. Η
αμερικανική ηγεσία βλέπει με ικανοποίηση τον Καμπίλα να βαδίζει από νίκη σε
νίκη. Προκειμένου να πέσει ο γαλλόφιλος Μομπούτου, προτιμούν να κάνουν τα
στραβά μάτια στο δράμα των προσφύγων. Και, το χειρότερο, υποχρεώνουν και τους
άλλους να κλείνουν τα μάτια, οργανώνοντας τεράστια εκστρατεία
παραπληροφόρησης. Τι ωραία που επέστρεψαν οι πρόσφυγες τον περασμένο χειμώνα!
Θεώρησαν το θέμα λήξαν, χωρίς να αναρωτηθούν τι απέγιναν άλλοι 300.000
πρόσφυγες που χάθηκαν από τα μάτια της διεθνούς κοινότητας. Χωρίς να
αναρωτηθούν γιατί οι αντάρτες εμπόδισαν ανθρωπιστικές οργανώσεις και
δημοσιογράφους να φτάσουν κοντά τους. 
Αργότερα, θα αποκαλυφθούν οι σφαγές.
Αργότερα, οι Αμερικανοί θα «ανακαλύψουν» ότι το αντάρτικο του Καμπίλα δεν
είναι ό,τι πιο δημοκρατικό υπάρχει στο Ζαΐρ για να διαδεχτεί το καθεστώς του
Μομπούτου. Όλο αυτό το διάστημα η Ευρώπη παρέμεινε για μιαν ακόμη φορά
σιωπηλή, ευθυγραμμισμένη με την πολιτική της Ουάσιγκτον. Οι κραυγές αγωνίας
της αρμόδιας επιτρόπου για Ανθρωπιστικά Θέματα, Έμας Μπονίνο, αγνοήθηκαν.

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15823N451</ED>
<ID>
ID:171131

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N45&aa=1</URL></REF>


Article

<CATEGORY>vin02</CATEGORY>

 <H2>Δεν
υπάρχει αξιόπιστος συνομιλητής</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Η ΟΛΟΕΝΑ μεγαλύτερη
δυσκολία συνύπαρξης στρατού και ισλαμιστών στην Τουρκία (δεν αποκλείεται ακόμη
και η περίπτωση πραξικοπήματος με πρόσχημα τη διατήρηση του κοσμικού κράτους
στην γειτονική χώρα) στέλνει ένα ξεκάθαρο μήνυμα στη διεθνή κοινότητα: ότι δεν
υπάρχει αυτήν τη στιγμή στην Άγκυρα αξιόπιστος συνομιλητής, ο οποίος θα
μπορούσε να αναλάβει το κόστος οποιασδήποτε μεγάλης απόφασης. 
Και βέβαια η
εξεύρεση λύσης στο Κυπριακό ή η διευθέτηση ελληνοτουρκικών διαφορών στο Αιγαίο
είναι αποφάσεις εξαιρετικής σημασίας. Αποφάσεις, που δεν τόλμησε να πάρει στο
παρελθόν ακόμη και ο πανίσχυρος, πολιτικά, Οζάλ, ο οποίος μάλιστα είχε και
προνομιακές σχέσεις με το στρατιωτικό κατεστημένο. Πόσο μάλλον, λοιπόν, ο
ισλαμιστής Ν. Ερμπακάν με τον οποίο οι στρατοκράτες της Άγκυρας βρίσκονται στα
μαχαίρια. 
Σύμφωνα με διπλωματικές πηγές, μάλιστα, την ανυπαρξία ενός
αξιόπιστου συνομιλητή στην Τουρκία την επιβεβαιώνουν καθημερινά με
τηλεγραφήματά τους και οι πρεσβείες των μεγάλων χωρών (ΗΠΑ, Βρετανία, Γερμανία
κ.λπ.) στην Άγκυρα. 
Με αυτά τα δεδομένα, λοιπόν, είναι απορίας άξιον το
γεγονός ότι Ευρωπαϊκή Ένωση και ΗΠΑ πιέζουν την Αθήνα να κάνει υποχωρήσεις και
να δεχθεί συμβιβασμούς στα εθνικά θέματα, όταν είναι εμφανές ότι στην Άγκυρα
δεν υπάρχει σήμερα πολιτική ηγεσία που να μπορεί να διαπραγματευτεί. Η
σημερινή συγκυρία μπορεί να δημιουργήσει μόνο συμφωνίες-εξαμβλώματα και
θνησιγενείς λύσεις. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N45</CAT>
<ED>
Κωδικός άρθρου: A15823N452</ED>
<ID>
ID:171212

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N45&aa=2</URL></REF>


Article

<CATEGORY>vin07</CATEGORY>

 <H2>Παραστρατιωτική οργάνωση ζητεί την ανεξαρτησία του Τέξας</H2>

ΠΡΑΚΤΟΡΕΣ του FBI και αστυνομικοί εξέταζαν χθες το ενδεχόμενο να εισβάλουν
σ' ένα αγρόκτημα στο Φορτ Ντέιβις του Τέξας για να συλλάβουν τα μέλη μιας
ένοπλης παραστρατιωτικής ομάδας που ζητεί την ανεξαρτησία αυτής της
αμερικανικής πολιτείας. Μολονότι οι αυτονομιστές της «Δημοκρατίας του Τέξας»
απελευθέρωσαν τους δύο ομήρους που κρατούσαν, οι ομοσπονδιακοί αξιωματούχοι
υποστήριξαν πως εξακολουθούν να αντιμετωπίζουν μια «κρίση ομήρων», αφού οι
κάτοικοι της περιοχής έχουν παγιδευτεί στα σπίτια τους λόγω της πολιορκίας του
αγροκτήματος. 
Τα μέλη της οργάνωσης και ο αυτόκλητος «πρεσβευτής» της, ο
Ρίτσαρντ Μακλάρεν, ζούσαν τους τέσσερις τελευταίους μήνες κλεισμένοι μέσα στον
περίβολο του αγροκτήματός τους. 
Αλλά όταν ο επικεφαλής της ασφάλειας της
οργάνωσης Τζόναθαν Σέιτ συνελήφθη την Κυριακή για κατοχή όπλων, ο Μακλάρεν
διέταξε μια ομάδα να επιτεθεί στη γειτονική κατοικία ενός ζεύγους μεσηλίκων
και να τους συλλάβει ομήρους. Έπειτα από 12 ώρες διαπραγματεύσεων, το ζευγάρι
απελευθερώθηκε με αντάλλαγμα την επιστροφή του Σέιτ στην κοινότητα. 
Ωστόσο, οι ομοσπονδιακοί δεν δείχνουν έτοιμοι να αποσυρθούν, καθώς τον
Δεκέμβριο είχε εκδοθεί ένταλμα σύλληψης κατά του Μακλάρεν, ο οποίος όμως
αρνείται να παραδοθεί και προειδοποιεί ότι οποιαδήποτε έφοδος κατά του
αγροκτήματος της οργάνωσης θα απωθηθεί. Δεν είναι σαφές πόσοι βρίσκονται μέσα
στο αγρόκτημα ή πόσο βαριά είναι οπλισμένοι και οι ομοσπονδιακοί διστάζουν να
επιτεθούν φοβούμενοι προφανώς μιαν επανάληψη της πολύνεκρης καταστροφής του
Ουάκο (Τέξας) ή του Ρούμπι Ριτζ (Αϊντάχο). 
Οι ηγέτες της «Δημοκρατίας του
Τέξας» υποστηρίζουν ότι η προσάρτηση του Τέξας στις ΗΠΑ, το 1845, ήταν
αντισυνταγματική και ζητούν να αναγνωριστεί η πολιτεία τους ως κυρίαρχο κράτος
και οι ίδιοι ως προσωρινοί ηγέτες του. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15823N461</ED>
<ID>
ID:171132

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N46&aa=1</URL></REF>


Article

<CATEGORY>vin07</CATEGORY>

 <H2>Κινδυνεύουν και τα σκυλιά από τη νόσο των τρελών αγελάδων</H2>

ΕΠΙΣΤΗΜΟΝΙΚΗ ομάδα που διεξήγαγε έρευνες για λογαριασμό της βρετανικής
κυβέρνησης, είχε ανακαλύψει ότι και τα σκυλιά είναι δυνατόν να προσβληθούν
μέσω της τροφής από μια μορφή σπογγώδους εγκεφαλοπάθειας, της γνωστής νόσου
των τρελών αγελάδων, σύμφωνα με την «Ιντιπέντεντ». 
Η έρευνα, που έγινε
πριν από έξι χρόνια και κοινοποιήθηκε το 1992 στην αρμόδια κυβερνητική
επιτροπή, ουδέποτε δημοσιοποιήθηκε, ούτε είχε την παραμικρή συνέχεια,
επιβεβαίωσε το υπουργείο Γεωργίας. 
Σύμφωνα με το δημοσίευμα, οι
επιστήμονες εξετάζοντας τους εγκεφάλους 444 κυνηγετικών σκύλων, είχαν
ανακαλύψει δυσλειτουργίες παρόμοιες με αυτές που παρατηρούνται σε βοοειδή τα
οποία έχουν προσβληθεί από μία παραλλαγή της σπογγώδους εγκεφαλοπάθειας. Όμως
ο πρόεδρος της αρμόδιας κυβερνητικής επιτροπής, δρ Ντέιβιντ Τάιρελ είχε
υποστηρίξει τότε ότι δεν τίθεται σε κίνδυνο η δημόσια υγεία και εισηγήθηκε να
μη συνεχισθούν οι έρευνες. 
Εκπρόσωπος του βρετανικού υπουργείου Γεωργίας
επιβεβαίωσε ότι οι επιστήμονες είχαν πράγματι προβεί στην ανακάλυψη αυτή,
αρνήθηκε όμως ότι η κυβέρνηση την είχε αποσιωποιήσει και τη χαρακτήρισε «άνευ
σημασίας». 
Ωστόσο, πολλοί επιστήμονες, οι οποίοι επικρίνουν την κυβέρνηση
για τον τρόπο με τον οποίο χειρίζεται το όλο πρόβλημα γύρω από τη νόσο των
τρελών αγελάδων, την κατηγόρησαν ότι συγκάλυψε σκόπιμα την έρευνα η οποία,
όπως τονίζουν, είναι σημαντική για την κατανόηση της νόσου. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N46</CAT>
<ED>
Κωδικός άρθρου: A15823N462</ED>
<ID>
ID:171180

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N46&aa=2</URL></REF>


Article

<CATEGORY>vin07</CATEGORY>

 <H5>ΖΗΤΕΙ ΑΠΟ ΤΟΥΣ ΕΚΛΟΓΕΙΣ ΤΟΥ ΝΑ ΜΗΝ
ΕΠΑΝΑΠΑΥΘΟΥΝ ΚΑΙ ΝΑ ΠΡΟΣΕΛΘΟΥΝ ΣΤΙΣ ΚΑΛΠΕΣ</H5>
<H5>49% έναντι 30%
το τελευταίο γκάλοπ</H5>
<H2>Κάλεσμα του Μπλερ</H2>

Δύο μόλις ημέρες πριν από τις
εκλογές, τα τελευταία γκάλοπ στη Βρετανία εξακολουθούν να δίνουν άνετο
προβάδισμα στον Εργατικό υποψήφιο Τόνι Μπλερ ­ ο οποίος, όμως, προειδοποίησε
τους ψηφοφόρους του «να μην επαναπαύονται» στα προγνωστικά και να μη θεωρούν
τίποτα δεδομένο. 
Η ΝΙΚΗ του κόμματος πρέπει να είναι
αποφασιστική, δήλωσε ο 44χρονος ηγέτης, που ελπίζει ότι θα θέσει τέρμα στη
18χρονη παραμονή των Συντηρητικών στην εξουσία. 
Αποκρούοντας τα ειρωνικά
σχόλια ορισμένων πολιτικών αναλυτών, που περιγράφουν την αναμέτρηση της
Πέμπτης ως μονομαχία «ανάμεσα σε δύο μαθητές της Θάτσερ», ο κ. Μπλερ τόνισε,
μιλώντας χθες στο Λονδίνο, ότι «Τόρις και νέο Εργατικό Κόμμα» είναι δύο
εντελώς διαφορετικά πράγματα. 
Και η απόδειξη, είπε, είναι οι διαφορές που
υπάρχουν, μεταξύ άλλων, στο πρόγραμμα υγείας των δύο μεγάλων βρετανικών
κομμάτων. 
Το κόμμα του Τζον Μέιτζορ έχει καταρρακώσει τον τομέα της
περίθαλψης, ιδιαίτερα για τους φτωχούς, και οι Εργατικοί θ' αλλάξουν πολλά
όταν έρθουν στην εξουσία, υποσχέθηκε ο Τόνι Μπλερ. 
Ο πρωθυπουργός Τζον
Μέιτζορ, που συμπεριφέρεται και αυτός σαν βέβαιος νικητής ­ σε πείσμα των
δημοσκοπήσεων ­ περιόδευε χθες στη Βόρεια Ιρλανδία, όπου όμως το κόμμα του δεν
έχει ελπίδες να κερδίσει ούτε μία έδρα. 
«Η Βόρεια Ιρλανδία παραμένει για
μας θέμα προτεραιότητας», τόνισε πάντως απτόητος ο 54χρονος ηγέτης των Τόρις,
μιλώντας σε ισχνή συγκέντρωση στο Μπέλφαστ. 
ΚΑΤΑ τη χθεσινή δημοσκόπηση του
Ινστιτούτου Γκάλοπ, που έγινε για λογαριασμό της «Ντέιλι Τέλεγκραφ», οι
Εργατικοί εξασφαλίζουν ποσοστό 49% και παρουσιάζουν αύξηση δύο ποσοστιαίων
μονάδων από την τελευταία δημοσκόπηση, ενώ οι Συντηρητικοί 30% και οι
Φιλελεύθεροι Δημοκράτες 14%. 
Η ίδια δημοσκόπηση παρουσιάζει το Εργατικό
κόμμα να αυξάνει τη δύναμη του κατά 13,3% σε σχέση με τις εκλογές του 1992,
πράγμα που προβλέπεται να του δώσει πλειοψηφία 197 εδρών στο Κοινοβούλιο, το
οποίο έχει συνολικά 659 έδρες. 
Η τελευταία αυτή σφυγμομέτρηση της κοινής
γνώμης συμβαδίζει με τις δημοσκοπήσεις που δημοσιεύθηκαν και στον κυριακάτικο
βρετανικό Τύπο και έδιναν όλες προβάδισμα από 15 έως 24 μονάδες στους
Εργατικούς. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15823N471</ED>
<ID>
ID:171133

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N47&aa=1</URL></REF>


Article

<CATEGORY>vin07</CATEGORY>

 <H2>Ο
Ζοσπέν θα αποποινικοποιήσει τη χρήση χασίς</H2>

ΜΙΚΡΟ
προβάδισμα σε έδρες απέναντι στις αριστερές δυνάμεις εμφανίζει ο
κεντροδεξιός κυβερνητικός συνασπισμός της Γαλλίας, σύμφωνα με την τελευταία
δημοσκόπηση που δόθηκε χθες στη δημοσιότητα. Η δημοσκόπηση, που έγινε για
λογαριασμό του τηλεοπτικού δικτύου France 2 και του ραδιοφωνικού σταθμού
Europe 1, δείχνει ότι αν οι βουλευτικές εκλογές διεξάγονταν σήμερα, ο
κεντροδεξιός συνασπισμός (νεογκωλικοί, φιλελεύθεροι και οι σύμμαχοί τους) θα
κέρδιζε 296 έδρες, οι Σοσιαλιστές 238, οι Κομμουνιστές 18 έδρες, οι Οικολόγοι
δύο και το Εθνικό Μέτωπο του Ζαν Μαρί Λεπέν μία έδρα. Από άποψη ποσοστών, η
εικόνα θα ήταν η ακόλουθη: Νεογκωλικοί - Φιλελεύθεροι 39%, Σοσιαλιστικό Κόμμα
και άλλα αριστερά κόμματα 28%, Εθνικό Μέτωπο 14%, Κομμουνιστές 10%, Οικολόγοι
7%. 
Οι πολιτικοί αναλυτές εκτιμούν ότι ο προεκλογικός αγώνας είναι ακόμα
ανοικτός και πως έστω και μια ελάχιστη αλλαγή στην πρόθεση ψήφου για τα μεγάλα
κόμματα ή το ακροδεξιό κόμμα μπορεί να αλλάξει ριζικά το αποτέλεσμα των
εκλογών. 
Στην προσπάθειά του να προσελκύσει τις ψήφους των νέων, ο ηγέτης
του γαλλικού Σοσιαλιστικού Κόμματος Λιονέλ Ζοσπέν δήλωσε κατά τη διάρκεια
τηλεοπτικής συνέντευξης ότι έχει καπνίσει δύο φορές στη ζωή του χασίς και
δεσμεύθηκε ότι θα αποποινικοποιήσει τη χρήση του εάν το κόμμα του επικρατήσει
στις εκλογές. 
«Το έκανα μία φορά στις ΗΠΑ με μια νεαρή γυναίκα και νομίζω
άλλη μια φορά στη Γαλλία», είπε στο τηλεοπτικό δίκτυο Canal Plus. «Η
ποινικοποίηση της κάνναβης είναι παράλογη». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15823N472</ED>
<ID>
ID:171181

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N47&aa=2</URL></REF>


Article

<CATEGORY>vin07</CATEGORY>

 <H2>Επιστρέφουν οι πρεσβευτές στην Τεχεράνη</H2>

ΕΠΙΣΤΡΕΦΟΥΝ,
σύμφωνα με όλες τις ενδείξεις, οι πρεσβευτές της Ευρωπαϊκής Ένωσης στο
Ιράν, δήλωσαν χθες διπλωματικές πηγές στις Βρυξέλλες. Σύμφωνα με τις πηγές
αυτές, η απόφαση για την επιστροφή των πρεσβευτών, που είχαν ανακληθεί στις 10
Απριλίου ύστερα από απόφαση γερμανικού δικαστηρίου με την οποία κατηγορήθηκε η
Τεχεράνη ως υπεύθυνη για τη δολοφονία Κούρδων αντικαθεστωτικών του Ιράν στη
Γερμανία, αναμένεται να ληφθεί σήμερα, κατά το Συμβούλιο των υπουργών
Εξωτερικών της Ε.Ε. στο Λουξεμβούργο. 
Το Συμβούλιο αναμένεται επίσης να
εξετάσει το ενδεχόμενο λήψης περαιτέρω μέτρων κατά του Ιράν. Ένα από τα μέτρα
αυτά είναι η διακοπή υπουργικών επισκέψεων στην Τεχεράνη και Ιρανών
αξιωματούχων στις χώρες - μέλη της Ευρωπαϊκής Ένωσης. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15823N473</ED>
<ID>
ID:171214

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N47&aa=3</URL></REF>


Article

<CATEGORY>vin07</CATEGORY>

 <H2>Οι κομμουνιστές ρυθμιστές των ιταλικών δημοτικών εκλογών</H2>

ΟΙ ΚΟΜΜΟΥΝΙΣΤΕΣ αναδεικνύονται σε ρυθμιστικό παράγοντα στις ιταλικές
δημοτικές εκλογές με τα έως τώρα αποτελέσματα ­ κάτι το οποίο θα δυσκολέψει
πολύ την προσπάθεια του πρωθυπουργού Ρομάνο Πρόντι να μειώσει την κοινωνική
προστασία για να εκπληρωθούν οι όροι της Νομισματικής Ένωσης. 
Ο
κεντροδεξιός Συνασπισμός της Ελιάς θα αναγκασθεί να αναμετρηθεί και πάλι σε
δεύτερο γύρο με τους αντιπάλους του σε μερικές από τις μεγαλύτερες πόλεις:
Μιλάνο, Τορίνο, Τεργέστη, Αγκώνα και Καταντζάρο. 
Σε όλους αυτούς τους
δήμους ­ και σε άλλους ακόμη ­ η Ελιά, αν θέλει να υπερισχύσει της Φόρτσα
Ιτάλια του Σίλβιο Μπερλουσκόνι, θα πρέπει να εξασφαλίσει και τις ψήφους της
Κομμουνιστικής Επανίδρυσης του Φάουστο Μπερτινότι. Η Κομμουνιστική Επανίδρυση
παίρνει περίπου 10% στο Τορίνο και 8% στο Μιλάνο. 
Πολιτικοί παρατηρητές
της Ρώμης πιστεύουν ότι ο κ. Μπερτινότι «θα πουλήσει ακριβά» τις ψήφους του
και υπάρχουν ενδείξεις ότι σε ορισμένους δήμους η συνεργασία δεν θα καταστεί
δυνατή. 
Μια άλλη πιθανότητα, που συζητήθηκε στους κόλπους της
κεντροαριστεράς, ήταν για συνεργασία με ορισμένα μετριοπαθή στελέχη της Λέγκας
του Βορρά, του Ουμπέρτο Μπόσι, αλλά και αυτό δεν φαίνεται εφικτό, ιδιαίτερα
μετά τα απογοητευτικά αποτελέσματα που είχε η Λέγκα σε αρκετές περιοχές. Από
τις πιο σημαντικές απώλειες της Λέγκας ήταν ο δήμος του Μιλάνου ­ που ήταν το
καύχημα του κ. Μπόσι. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N47</CAT>
<ED>
Κωδικός άρθρου: A15823N474</ED>
<ID>
ID:171236

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N47&aa=4</URL></REF>


Article

<CATEGORY>vin07</CATEGORY>

 <H5>Οι
συμφωνίες...</H5>
<H5>Η συμμετοχή...
</H5><H5>Είναι η πρώτη...</H5>
<H5>Ορισμένοι...
</H5><H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... Ρωσίας - Κίνας της 24/5 είχαν
αφετηρία την ταπείνωση. Και των δύο κρατών έχει τρωθεί ο εθνικός εγωισμός. Η
Ρωσία βλέπει το ΝΑΤΟ να στρατολογεί νέα μέλη ­ Πολωνία, Ουγγαρία, Τσεχία ­
περιφρονώντας τις αντιρρήσεις της. Η Κίνα δέχεται διαρκώς επιπλήξεις για τα
ανθρώπινα δικαιώματα και υπόκειται σε εμπάργκο των αμερικανικών εξαγωγών
υψηλής τεχνολογίας. Μαθήτριες της Δύσης και οι δύο, οσοδήποτε αδέξιες,
περίμεναν καλύτερους βαθμούς. Στις συμφωνίες Γιέλτσιν - Τζιάνγκ υπάρχει,
ολοφάνερα, και το ψυχολογικό στοιχείο. 
... τριών ακόμη χωρών της πρώην ΕΣΣΔ ­ Κιργιζίας,
Καζαχστάν, Τατζικιστάν ­ όχι μόνο αυξάνει το κύρος των συμφωνιών και
δημιουργεί τη μεγαλύτερη «μεθόριο ειρήνης» στη γη (7.000 χιλιόμετρα), αλλά και
αποτελεί νέο υπαινιγμό για ανασύσταση της ρωσικής Αυτοκρατορίας. Σε συνδυασμό
μαλιστα με τη συμφωνία Ρωσίας - Λευκορωσίας και με τη δήλωση του Γιέλτσιν ότι
θα εξαντλήσει οπωσδήποτε τη θητεία του, το σινορωσικό ειδύλλιο εμφανίζεται
καθαρά πια ως ευρασιατικό αντίβαρο στις ΗΠΑ. Είναι ενδεικτικό ότι παρά τους
αβρούς λόγους του Μπορίς Γιέλτσιν για την Αμερική, και παρά τη δήλωση του
Τζιάνγκ Τζεμίν ότι οι συμβαλλόμενοι απορρίπτουν κάθε ιδέα περί επανόδου στον
Ψυχρό Πόλεμο, το επίσημο κείμενο τονίζει την ανάγκη για ένα πολυκεντρικό
παγκόσμιο σύστημα. Και φωτογραφίζει τις ΗΠΑ αναφέροντας ότι τα μέρη είναι
κατηγορηματικά αντίθετα στη «διεκδίκηση ρόλου απόλυτης ηγεμονίας από
οποιαδήποτε χώρα». 
...
λοιπόν ­ μετά την πτώση του Τείχους το 1989 ­ ευθεία αμφισβήτηση του
«αποκλειστικού» ρόλου που οι ΗΠΑ ονειρεύονταν ν' απονείμουν στον εαυτό τους.
Οι πέντε υπογραφές στις συμφωνίες της Μόσχας έκαναν ξαφνικά την Αμερική
μικρότερη. Συνέβη έτσι ό,τι ακριβώς φοβούνταν το Πεντάγωνο και το Στέητ
Ντηπάρτμεντ: Η οικονομική δύναμη της Κίνας και το απέραντο εργατικό δυναμικό
της ανοίγουν στη Ρωσία μεγάλες δυνατότητες ανάπτυξης της αγοράς και της
βιομηχανίας της. Η ρωσική τεχνολογία, πάλι, υπόσχεται εκσυγχρονισμό του
κινεζικού στρατού. Η Κίνα δεν θα αναγκάζεται πια να ικετεύει ­ μάταια ­ τους
Αμερικανούς να της πουλήσουν συστήματα ραντάρ. (Το ταξίδι του Ρώσου υπουργού
Άμυνας Ίγκορ Ροντιόνωφ τις προάλλες στο Πεκίνο έθεσε τις βάσεις για στενή
συνεργασία Ρωσίας - Κίνας στα στρατιωτικά). 
... Ρώσοι αναλυτές είπαν ότι οι ΗΠΑ πληρώνουν για την
αφροσύνη τους: Η Αμερική ζητούσε πολύ περισσότερα απ' όσα έδινε. Μερικοί δεν
ξεχνούν τις εδαφιαίες υποκλίσεις του πρώην υπουργού Εξωτερικών Αντρέι Κόζυρεφ
στις Δυτικές πρωτεύουσες. Κατά τον Ροστισλάν Ρυμπακώφ, διευθυντή του
Ινστιτούτου Ανατολής της Ρωσικής Ακαδημίας Επιστημών, η προσέγγιση με την Κίνα
ήταν αναπόφευκτη, μετά την επιμονή της Δύσης για διεύρυνση του ΝΑΤΟ. Ήταν θέμα
αξιοπρέπειας. Ο φιλόσοφος Σεργκέι Κουργινιάν είπε ότι χωρίς την Κίνα η Ρωσία
θα έπρεπε ν' αποφασίσει τι προτιμά: «Να γίνει φόρου υποτελής στη Δύση ή
κανονική αποικία;». Αλλά οι συμφωνίες της Μόσχας δέν στερούνται παρενεργειών.
Ο Γιέλτσιν κατάφερε να κάνει τον αντίπαλό του, τον Βλαντίμιρ Ζιουγκάνωφ
(φωτ.), όπως και τους εθνικιστές, να πανηγυρίζουν: «Δεν σας τα λέγαμε για τους
Δυτικούς; Τώρα τα είδατε και σείς». Μετά τη διάλυση των μπλοκ, οι τάσεις
ανασύνθεσης. Κινήσεις που θυμίζουν γεωλογικές πλάκες. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15823N481</ED>
<ID>
ID:171134

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N48&aa=1</URL></REF>


Article

<CATEGORY>vin07</CATEGORY>

 <H5>ΝΟΡΜΑΝ ΜΕΪΛΕΡ</H5>
<H2>«Το Κατά
Υιόν Ευαγγέλιο»</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πήρε την Καινή Διαθήκη ως
πρώτη ύλη, περίπου όπως έκανε ο Σαίξπηρ με τα έργα του Πλουτάρχου, και τη
μετέτρεψε σε λογοτεχνία. 
ΜΕΤΑ ΤΟΝ Μοχάμεντ Άλι, τη
Μέριλιν Μονρόε, τον Λι Χάρβεϊ Όσβαλντ και τον Πικάσο, ο Νόρμαν Μέιλερ
αποφάσισε να ασχοληθεί με τον Χριστό. Στόχος του, όπως ο ίδιος δήλωσε, ήταν να
αντισταθμίσει την «αδυναμία» τού Ευαγγελίου να παρουσιάσει πειστικά ανθρώπινο
τον Θεό των Χριστιανών, κάτι που κάνει και με το παραπάνω αυτός ο 74χρονος
Εβραίος από το Μπρούκλιν, αφηγούμενος την ιστορία του Χριστού σε πρώτο
πρόσωπο: «Το Κατά Υιόν Ευαγγέλιο» του Νόρμαν Μέιλερ (εκδ. Random House)
παρουσιάζει έναν Χριστό που βασανίζεται από τις αμφιβολίες, την οργή, τον πόθο
και τον πόνο, σαν όλους τους ανθρώπους. 
«Δεν θα έλεγα ότι το Ευαγγέλιο του
Μάρκου είναι ψευδές, έχει όμως πολλή υπερβολή», ξεκινάει το πρώτο κεφάλαιο.
«Και θα έλεγα ακόμη λιγότερα για τον Ματθαίο και τον Λουκά και τον Ιωάννη, οι
οποίοι έβαλαν στο στόμα μου λόγια που δεν είπα ποτέ και με παρουσίαζαν πράο
όταν χλώμιαζα από την οργή». Οργή για την απληστία των πλουσίων, καθώς ο
Χριστός του Μέιλερ είναι ριζοσπάστης, ένας επαναστατικός ηγέτης με κοινωνική
συνείδηση που απελπίζεται όταν καταλαβαίνει ότι οι μαθητές του είναι
επιρρεπείς στην απληστία, τον φθόνο και τη ματαιοδοξία, όπως όλοι οι
αμαρτωλοί. «Αναζητούσα έναν στρατό από ανθρώπους που η ψυχή τους θα ήταν τόσο
αγνή ώστε δεν θα χρειάζονταν σπαθιά», γράφει. «Αντί γι'αυτό συγκέντρωσα λίγους
μαθητές που μάλωναν μεταξύ τους για το ποιος θα καθόταν στα δεξιά μου και
ποιος θα ήταν ο πρώτος όταν θα έφευγα. Τόσο πολλά θαύματα, τόσο λίγο κέρδος».

Ο Μέιλερ ­ ο οποίος αυτοχαρακτηρίσθηκε στη «Νιού Γιόρκ Τάιμς» ένας από
τους πέντε καλύτερους Αμερικανούς μυθιστοριογράφους ­ λέει πως το τελευταίο
του βιβλίο αποτελεί το μεγαλύτερο μέχρι σήμερα τόλμημά του. Η αμερικανική
Καθολική Εκκλησία δεν έχει ακόμη αποφανθεί, σίγουρα όμως δεν θα της αρέσει
πολύ το κεφάλαιο όπου ο Χριστός μάχεται να σιγάσει τον πόθο του για τη Μαρία
Μαγδαληνή: «Όπως φοβόμουν, ήταν όμορφη... Η απέχθεια που μου προκαλούν οι
εξώγαμες σαρκικές σχέσεις γέμισε τα χρόνια μου με λάγνες σκέψεις». Ο
συγγραφέας δεν κάνει πίσω ούτε όταν είναι να περιγράψει τη σωματική αγωνία τού
Χριστού πάνω στο Σταυρό: «Κάρφωσαν από ένα καρφί σε κάθε καρπό μου και ένα
άλλο σε κάθε πόδι μου. Δεν φώναξα. Είδα όμως τον ουρανό να σχίζεται. Μέσα στο
κρανίο μου έλαμψε φως μέχρι που είδα τα χρώματα του ουράνιου τόξου· η ψυχή μου
έλαμπε από πόνο». 
«Το Κατά Υιόν Ευαγγέλιο» μπορεί να μην αποκτήσει ποτέ
την παγκοσμιότητα της Βίβλου, σημειώνει η «Ιντιπέντεντ», έχει όμως γίνει ήδη
μπεστ σέλερ στις Ηνωμένες Πολιτείες. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15823N482</ED>
<ID>
ID:171182

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N48&aa=2</URL></REF>


Article

<CATEGORY>vin07</CATEGORY>

 <H2>Η
«ιντελιγκέντσια» επιφυλάσσεται</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

«Σχολιαρόπαιδο μετρίων επιδόσεων». «Κλασικός
οπορτουνιστής». «Λυσσαλέος εγωμανής». Έτσι χαρακτηρίζουν τον Τόνι Μπλερ οι
Άγγλοι διανοούμενοι. Αλλά οι περισσότεροι θα τον ψηφίσουν. 
ΕΝΘΕΡΜΟΣ ΟΠΑΔΟΣ των Νέων Εργατικών και του ηγέτη τους όσο
κυκλοφορούσε ακόμη το περιοδικό του «Marxism Today», ο Μάρτιν Τζέικς έχασε στη
συνέχεια τον ενθουσιασμό του. Το κόμμα αντιπροσωπεύει μια ιστορική ήττα για τη
βρετανική Αριστερά, δηλώνει στο περιοδικό «Σπεκτέιτορ». «Ο Μπλερ είναι ένας
μέτριος μαθητής δημόσιου σχολείου, χωρίς την αυτοπεποίθηση ενός παλιού
απόφοιτου του Ήτον. Δεν προέρχεται από τη μεταρρυθμιστική παράδοση της
Αριστεράς. Δεν θίγει ποτέ τα προνόμια». 
Εξαπατημένος από τους Νέους
Εργατικούς δηλώνει και ο καθηγητής Μπέρναρντ Κρικ, βιογράφος του Όργουελ και
πρώην διευθυντής του περιοδικού «Political Quarterly». Άδικα περίμενε να δει
ένα κρυφό χαρτί, ένα New Deal, κάτι τέλος πάντων: ξερός πραγματισμός. Ο Μπεν
Πίμλοτ, από την πλευρά του, καθηγητής στο Πανεπιστήμιο του Λονδίνου,
αναπτύσσει τον εξής προβληματισμό: «Οι Νέοι Εργατικοί θεωρούν δεδομένους τους
φτωχούς, τους ηλικιωμένους, τους ανέργους, θεωρώντας ότι όλοι αυτοί δεν έχουν
τίποτα άλλο να ψηφίσουν. Ίσως όμως στις αρχές του επόμενου αιώνα όλοι εκείνοι
που οι οικογένειές τους ψήφιζαν επί πολλές γενιές τους Εργατικούς σταματήσουν
μπροστά στην κάλπη και αναρωτηθούν: "Γιατί το κάνω αυτό το πράγμα; " Δυστυχώς
για το Εργατικό Κόμμα, θα έχουν ξεχάσει την απάντηση». Όταν οι δημοσκοπήσεις
προβλέπουν σαρωτική νίκη των Εργατικών σε δύο μέρες, ποιος ασχολείται αλήθεια
με τον επόμενο αιώνα; Όταν το 53% των Βρετανών δηλώνουν ότι θα ψηφίσουν τον
Μπλερ, ποιος ενδιαφέρεται για τους μεμψίμοιρους διανοούμενους; «Οι
καλοζωισμένοι Αριστεροί είναι έντρομοι μπροστά στις ευθύνες τους. Φοβούνται
την εξουσία και προτιμούν να τρέχουν μακριά απ' αυτήν», δηλώνει ο διευθυντής
του περιοδικού «Prospect» Ντέιβιντ Γκούντχαρτ. Επικριτικός απέναντι στην
«ασφαλή μεσοαστική αριστερά του Όξμπριτζ με την γκρίνια τους και τις κλειστές
τους συζητήσεις» εμφανίζεται και ο Τζεφ Μάλγκαν, διευθυντής του Ινστιτούτου
Μελετών Demos. Παραδέχεται, όμως, ότι αν μετά πέντε χρόνια διακυβέρνησης οι
Εργατικοί δεν έχουν δημιουργήσει μεγαλύτερη ισότητα, θα αρχίσει να ανησυχεί...

Έστω και κρατώντας τη μύτη τους, οι περισσότεροι Βρετανοί διανοούμενοι θα
ψηφίσουν την Πρωτομαγιά τη σημερινή αντιπολίτευση. Εξαίρεση αποτελεί η Βανέσα
Ρεντγκρέιβ. Άλλοτε μαχητική τροτσκίστρια αλλά παραδοσιακή ψηφοφόρος των
Εργατικών, η 60χρονη σήμερα ηθοποιός παρατηρεί τη βαθμιαία μεταμόρφωση της
Βρετανίας σε αστυνομικό κράτος, όπου Βρετανοί υπήκοοι και μετανάστες έχουν
χάσει όλα τα θεμελιώδη δικαιώματά τους, με εξαίρεση τη λειτουργία ορκωτών
δικαστηρίων. Το Εργατικό κόμμα όχι μόνο υποστηρίζει αυτή την πολιτική, αλλά
υπόσχεται και να μειώσει το κατώτατο ηλικιακό όριο για την παραπομπή ενός
παιδιού σε δίκη για εγκληματικές πράξεις. 
Μόνο ένα κόμμα διαφωνεί με τους
νόμους περί Αστυνομίας, περί Εγκληματικότητας και περί Ασύλου: οι Ελεύθεροι
Δημοκράτες του Πάντι Ασντάουν. Αυτούς θα ψηφίσει η Βανέσα Ρεντγκρέιβ. Αφού η
επανάσταση χάθηκε, ας κρατήσουμε τουλάχιστον τα μετόπισθεν. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N48</CAT>
<ED>
Κωδικός άρθρου: A15823N483</ED>
<ID>
ID:171215

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N48&aa=3</URL></REF>


Article

<CATEGORY>vin08</CATEGORY>

 <H5>Ο ΠΡΩΤΟΣ ΠΛΗΡΗΣ ΟΔΗΓΟΣ * ΤΙ ΑΛΛΑΖΕΙ
ΓΙΑ ΤΟΥΣ ΑΣΦΑΛΙΣΜΕΝΟΥΣ</H5>
<H2>Τέσσερις
τροποποιήσεις</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Σημαντικές
αλλαγές στο κοινωνικοασφαλιστικό καθεστώς επιφέρει ο Νόμος 2084/92, που
ψηφίστηκε από τη Νέα Δημοκρατία. Αλλάζουν τα όρια ηλικίας για συνταξιοδότηση,
αυξάνονται τα συντάξιμα έτη, μειώνονται οι επικουρικές συντάξεις, ενώ τίθεται
πλαφόν στην εφάπαξ αποζημίωση. Το σύνολο σχεδόν των ασφαλισμένων έχει
αναστατωθεί με τις επικείμενες τέσσερις βασικές αλλαγές, ενώ δεν υπάρχει η
απαραίτητη ενημέρωση, τόσο από το αρμόδιο υπουργείο Εργασίας - Κοινωνικών
Ασφαλίσεων όσο και από τα ασφαλιστικά ταμεία. Το σύνολο των αλλαγών θα ισχύσει
από την 1.1.1998. Η σημερινή κυβέρνηση δεν προτίθεται να αλλάξει τον Νόμο
2084/92, όπως δήλωσε ο αρμόδιος υπουργός Εργασίας - Κοινωνικών Ασφαλίσεων κ.
Μ. Παπαϊωάννου. Αυτό σημαίνει ότι χιλιάδες ασφαλισμένοι θα επιβαρυνθούν με
πρόσθετα έτη ασφάλισης για να εξέλθουν στη σύνταξη, ενώ εντυπωσιακή θα είναι η
μείωση των επικουρικών συντάξεων. «ΤΑ ΝΕΑ» κατέγραψαν τις αλλαγές και
παραθέτουν παραδείγματα και πίνακες για την καλύτερη ενημέρωση των
ασφαλισμένων. 
ΓΙΑ ΤΟΥΣ απασχολούμενους στα ειδικά Ταμεία
(Τράπεζες, ΤΑΠ - ΟΤΕ - ΔΕΗ - ΗΣΑΠ κ.ά.) ισχύουν τα εξής: 
Από 1.1.1998 ο
συντάξιμος χρόνος των ανδρών, που διορίστηκαν μέχρι 31.12.82 και συμπληρώνουν
τον προβλεπόμενο από τις καταστατικές διατάξεις συντάξιμο χρόνο από 1.1.98 και
μετά, καθώς και όσων (ανδρών και γυναικών) υπήχθησαν στην ασφάλιση
οποιουδήποτε φορέα κύριας ασφάλισης από 1.1.83 και μέχρι 31.12.92 είναι η
25ετία. 
Όπου, λοιπόν, από τα καταστατικά των Ταμείων προβλεπόταν, π.χ.,
20ετία, αυτή παύει να ισχύει για όσους συμπληρώνουν τον συντάξιμο χρόνο από
1.1.98 και μετά. 
Από 1.1.98, επίσης, αυξάνεται σταδιακά και ο
προβλεπόμενος από τα καταστατικά χρόνος των γυναικών, που διορίστηκαν μέχρι
31.12.82 και συμπληρώνουν τον συντάξιμο χρόνο από 1.1.98 και μετά, εφόσον
είναι μικρότερος των 25 ετών. 
Γυναίκες που ασφαλίστηκαν από 1.1.83 και
μετά, δεν έχουν σταδιακή αύξηση του χρόνου, αλλά αυτόματα από 1.1.98 ο
απαιτούμενος γι' αυτές συντάξιμος χρόνος είναι τα 25 χρόνια ασφάλισης. 
Τα
όρια ηλικίας καθορίζονται ως ακολούθως: 
* Για όσους συμπληρώνουν τον
συντάξιμο χρόνο από 1.1.98 και για όσους ασφαλίστηκαν για πρώτη φορά από
1.1.83 και μέχρι 31.12.92, τα όρια ηλικίας αυξάνονται ανά 6 μήνες κατ' έτος,
με αρχή την 1.1.98 μέχρι να συμπληρωθεί το 65ο έτος για τους άνδρες, το 60ό
για τις γυναίκες, το 50ό για τις μητέρες με ανήλικα ή ανίκανα τέκνα και τις
γυναίκες με ανάπηρο σύζυγο. 
* Από 1.1.98 για τη συνταξιοδότηση των ανδρών,
καθώς και των γυναικών που ο προβλεπόμενος από τις καταστατικές διατάξεις
συντάξιμος χρόνος είναι 25ετία, αυξάνεται κατά 7 επιπλέον έτη παραμονής στην
υπηρεσία για τη συνταξιοδότηση χωρίς όριο ηλικίας. 
Η αύξηση αυτή είναι ένα
εξάμηνο κατ' έτος από 1.1.98 και μέχρι να συμπληρωθεί 10ετία. 
* Για τις
κατηγορίες των ασφαλισμένων των Ειδικών Ταμείων, πλην της Διεύθυνσης Ασφάλισης
Προσωπικού ΔΕΗ, που υπάγονται στα βαρέα και ανθυγιεινά επαγγέλματα,
προβλέπεται επίσης αύξηση των ορίων ηλικίας από 1.1.98 ανά ένα 6μηνό κατ' έτος
μέχρι της συμπλήρωσης του 60ού έτους για τους άνδρες και του 55ου έτους για
τις γυναίκες. 
Όπου από τις καταστατικές διατάξεις των Ταμείων προβλέπεται
συνταξιοδότηση με τις διατάξεις της 35ετίας ανεξάρτητα από το όριο ηλικίας,
απαιτείται η συμπλήρωση του 60ού έτους για τους άνδρες και του 58ου έτους για
τις γυναίκες, εφόσον ασφαλίστηκαν μετά την 1.1.83, ενώ για τους ασφαλισμένους
πριν από τη 31.12.82 η συνταξιοδότηση γίνεται ανεξάρτητα από το όριο ηλικίας.

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N49</CAT>
<ED>
Κωδικός άρθρου: A15823N491</ED>
<ID>
ID:171144

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N49&aa=1</URL></REF>


Article

<CATEGORY>vin02</CATEGORY>

 <H2>Τρεις
βασικές προϋποθέσεις</H2>

<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΑΝΑΛΗΨΗ των χρεών
των συγκοινωνιακών φορέων από το Δημόσιο ήταν επιβεβλημένη. Και είναι άδικοι
και παραπλανητικοί οι ισχυρισμοί ότι τάχατες «πληρώνουμε όλοι τα χρέη των
Κολλάδων!». Οι συγκοινωνίες ήταν πάντα ελλειμματικές και ακόμη και όταν ο κ.
Κων. Μητσοτάκης χάρισε τα λεωφορεία σε ιδιώτες και πάλι το Δημόσιο
επιβαρυνόταν με τεράστια ποσά για επιδότηση των εισιτηρίων. 
Άλλωστε, αν
δεν αναλάμβανε τα χρέη αυτά το Δημόσιο τι άλλη λύση υπήρχε; Από τις
καταπτώσεις εγγυήσεων, από τις προσαυξήσεις και τα πρόστιμα, το χρέος αυτό
ανέβαινε με ιλιγγιώδεις ρυθμούς κάθε χρόνο. 
Εκείνο όμως που έχει τώρα
σημασία είναι πώς θα γίνει πράξη η δέσμευση του υπουργείου Οικονομικών ότι το
κράτος δεν θα εγγυάται πλέον για νέα δάνεια των συγκοινωνιακών φορέων από
Τράπεζες. Δεδομένου ότι οι συγκοινωνιακοί φορείς είναι ελλειμματικοί η
δέσμευση αυτή μπορεί να εκπληρωθεί, πρώτον, αν αυξηθεί σημαντικά η τιμή του
εισιτηρίου, δεύτερον, νοικοκυρευτεί η διαχείριση στους φορείς αυτούς και,
τρίτον, αν έλθει αρωγός το πρόγραμμα δημοσίων επενδύσεων με δωρεάν κεφάλαια.
Αν οι τρεις αυτές προϋποθέσεις δεν τηρηθούν, τότε σε λίγα χρόνια το Δημόσιο θα
υποχρεωθεί να αναλάβει ένα μεγαλύτερο χρέος. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N49</CAT>
<ED>
Κωδικός άρθρου: A15823N492</ED>
<ID>
ID:171213

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N49&aa=2</URL></REF>


Article

<CATEGORY>vin08</CATEGORY>

 <H5>«Σταυρόλεξο» με τις
γυναίκες δημοσίους υπαλλήλους</H5>
<H5>12
ερωτήσεις-απαντήσεις για τις αλλαγές στο Ασφαλιστικό</H5>
<H2>Τι ισχύει - τι αλλάζει στο
Ασφαλιστικό</H2>
<H2>(Εικόνα μεγέθους : 77425 bytes)
</H2>
<H3>ΕΝΑΣ ΧΡΗΣΙΜΟΣ ΟΔΗΓΟΣ ΓΙΑ ΟΛΟΥΣ ΤΟΥΣ ΕΡΓΑΖΟΜΕΝΟΥΣ ­ ΤΑ ΝΕΑ ΟΡΙΑ ΓΙΑ ΣΥΝΤΑΞΗ ­
ΠΑΡΑΔΕΙΓΜΑΤΑ ­ ΠΙΝΑΚΕΣ </H3>
Ηλικία συνταξιοδότησης ανδρών 
*
Όσοι έχουν διοριστεί μέχρι 31.12.1982 και θεμελιώνουν συνταξιοδοτικό δικαίωμα
μέχρι 31.12.97, για την καταβολή της σύνταξης πρέπει να έχουν συμπληρώσει το
55ο έτος της ηλικίας τους. 
* Όσοι θεμελιώνουν συνταξιοδοτικό δικαίωμα από
1.1.98 και μετά ή προσλαμβάνονται από 1.1.83 μέχρι 31.12.92, πρέπει για την
καταβολή της σύνταξης να συμπληρώσουν τα παρακάτω όρια ηλικίας: 
1.1.1998&#009ηλικία&#00960-6-0 (60 1/2) 
1.1.1999&#009ηλικία&#00961-0-0
(61) 
1.1.2000&#009ηλικία&#00961-6-0 (61 1/2) 
1.1.2001&#009ηλικία&#00962-0-0 (62) 
1.1.2002&#009ηλικία&#00962-6-0 (62
1/2) 
1.1.2003&#009ηλικία&#00963-0-0 (63) 
1.1.2004&#009ηλικία&#00963-6-0 (63 1/2) 
1.1.2005&#009ηλικία&#00964-0-0
(64) 
1.1.2006&#009ηλικία&#00964-6-0 (64 1/2) 
1.1.2007&#009ηλικία&#00965-0-0 (65) 
Για την καταβολή της σύνταξης ο
υπάλληλος θα ακολουθεί το όριο ηλικίας που προβλέπεται κατά τον χρόνο
θεμελίωσης του δικαιώματος, οποτεδήποτε και αν αποχωρήσει. Π.χ. αν ο Α'
θεμελιώνει συνταξιοδοτικό δικαίωμα (25ετία) το έτος 2000, θα ακολουθεί το όριο
ηλικίας συνταξιοδότησης των 61,5 (61-6-0). Αν ο υπάλληλος θεμελιώνει
συνταξιοδοτικό δικαίωμα μέχρι 31.12.1997, αλλά διορίστηκε μετά την 1η
Ιανουαρίου 1983, το όριο ηλικίας για την καταβολή της σύνταξης είναι το 60ό
έτος. 
Ηλικία συνταξιοδότησης γυναικών 
* Γυναίκες ανύπαντρες ή
διαζευγμένες ή χήρες χωρίς παιδιά ή με έγγαμα παιδιά. 
* Όσες έχουν
διοριστεί μέχρι 31.12.82 και θεμελιώνουν συνταξιοδοτικό δικαίωμα (25ετία)
μέχρι 31.12.97, για την καταβολή της σύνταξης απαιτείται η συμπλήρωση του 53ου
έτους της ηλικίας τους. 
* Όσες θεμελιώνουν δικαίωμα σε σύνταξη (25ετία)
από 1.1.98 και μετά ή έχουν προσληφθεί από 1η Ιανουαρίου 1983 μέχρι 31
Δεκεμβρίου 1992, πρέπει για την καταβολή της σύνταξης να συμπληρώσουν τα
παρακάτω όρια ηλικίας: 
1.1.1998&#009ηλικία&#00958-6-0 (58 1/2) 
1.1.1999&#009ηλικία&#00959-0-0 (59) 
1.1.2000&#009ηλικία&#00959-6-0 (59
1/2) 
1.1.2001&#009ηλικία&#00960-0-0 (60) 
Για την καταβολή της
σύνταξης, ακολουθείται το όριο ηλικίας που θεμελιώνεται το συνταξιοδοτικό
δικαίωμα για σύνταξη οποτεδήποτε και αν αποχωρήσει η υπάλληλος από την
υπηρεσία. Π.χ. υπάλληλος που θεμελιώνει δικαίωμα σύνταξης το 1998 (25ετία), θα
ακολουθεί το όριο ηλικίας των 58-6-0 ετών της ηλικίας της. 
Προσοχή: Οι
γυναίκες που είναι έγγαμες ή μητέρες με ενήλικα άγαμα παιδιά και συμπληρώνουν
15ετή πραγματική συντάξιμη υπηρεσία μέχρι 31 Δεκεμβρίου 1997, θα ακολουθούν
για την καταβολή της σύνταξης το 53ο έτος της ηλικίας τους, ανεξάρτητα από το
αν θεμελιώνουν συνταξιοδοτικό δικαίωμα μετά την 1.1.1998. Η ρύθμιση αυτή
αποβλέπει στο να μην επιβαρυνθούν οι γυναίκες και με την αύξηση του ορίου
ηλικίας συνταξιοδότησης, εκτός από την αύξηση του χρόνου για τη θεμελίωση του
συνταξιοδοτικού δικαιώματος από 15 χρόνια με τον Ν. 1976/91, σε 17-6-0 με τον
ήδη ισχύοντα. 
Συνεπώς μία γυναίκα έγγαμη (χήρα, διαζευγμένη ή άγαμη), με
ενήλικα άγαμα παιδιά (τονίζεται το άγαμα), που διορίστηκε το 1982, θεμελιώνει
συνταξιοδοτικό δικαίωμα το 1999 ή το 2000, εάν όμως έχει 15ετία το 1997 θα
ακολουθήσει για την καταβολή της σύνταξης το 53ο έτος της ηλικίας, αντί του 59
ή 59-6-0 που ισχύει γενικά, κατά τον χρόνο θεμελίωσης του δικαιώματος, με την
απαραίτητη προϋπόθεση να είναι είτε έγγαμη είτε να έχει άγαμο παιδί, κατά τον
χρόνο συμπλήρωσης της 15ετίας. 
* Γυναίκες με ανήλικα ή ανίκανα παιδιά ή
ανίκανο σύζυγο. 
Οι γυναίκες αυτές εφόσον έχουν διοριστεί μέχρι
31.12.1982 και θεμελίωσαν συνταξιοδοτικό δικαίωμα μέχρι 31.12.1992 (15ετία),
απαιτείται για την καταβολή της σύνταξης να έχουν συμπληρώσει το 42ο έτος της
ηλικίας. 
Για όσες όμως συμπληρώνουν τη 15ετία μετά την 1η Ιανουαρίου 1993,
το όριο της ηλικίας των 42 ετών αυξάνεται από 1.1.93 και μετά κατά ένα εξάμηνο
για κάθε έτος μέχρι τη συμπλήρωση το 1997 44 ετών και έξι μηνών (44 1/2).
Αναλυτικά τα όρια ηλικίας για την καταβολή της σύνταξης έχουν ως εξής: 
31.12.1992&#009Ηλικία συνταξιοδότησης&#00942 χρόνων 
1.1.1993&#009Ηλικία
συνταξιοδότησης&#00942-6-0 
1.1.1994&#009Ηλικία
συνταξιοδότησης&#00943-0-0 
1.1.1995&#009Ηλικία
συνταξιοδότησης&#00943-6-0 
1.1.1996&#009Ηλικία
συνταξιοδότησης&#00944-0-0 
1.1.1997&#009Ηλικία
συνταξιοδότησης&#00944-6-0 
Οι γυναίκες αυτές θα ακολουθούν για την
καταβολή της σύνταξης το όριο ηλικίας που προβλέπεται κατά τον χρόνο που
συμπληρώνει 15ετία, οποτεδήποτε θεμελιώσουν δικαίωμα σε σύνταξη ή αποχωρήσουν
από την υπηρεσία. 
Σημειώνεται πάντως ότι η ανηλικότητα ή η ανικανότητα των
παιδιών ή η ανικανότητα του συζύγου δεν πρέπει να υπάρχουν κατά τον χρόνο
θεμελίωσης του δικαιώματος, αλλά κατά τον χρόνο συμπλήρωσης της 15ετίας. 
Όσες όμως δεν έχουν συμπληρώσει 15ετή πλήρη πραγματική συντάξιμη υπηρεσία στις
31.12.1997 και θεμελιώνουν συνταξιοδοτικό δικαίωμα μετά από την 1η Ιανουαρίου
1998, έχουν ηλικία συνταξιοδότησης το 50ό έτος της ηλικίας τους εφόσον έχουν
ανήλικα ή ανίκανα παιδιά κατά τον χρόνο θεμελίωσης του συνταξιοδοτικού
δικαιώματος ή 58-6-0 (58 1/2) εφόσον το παιδί έχει ενηλικιωθεί. Οι παραπάνω
γυναίκες και οι άνδρες που διορίστηκαν στο Δημόσιο για πρώτη φορά μετά την 1η
Ιανουαρίου 1983 μέχρι 31.12.1992, για την καταβολή της σύνταξης πρέπει να
συμπληρώσουν το 50ό έτος της ηλικίας τους, εφόσον κατά τον χρόνο θεμελίωσης
του δικαιώματος σε σύνταξη (25ετία) έχουν ανήλικα ή ανίκανα παιδιά ή ανίκανο
σύζυγο. Το ποσοστό των ανίκανων παιδιών να είναι 50% και άνω και του ανίκανου
συζύγου 67% και άνω. Οι άλλες γυναίκες να έχουν συμπληρώσει το 58ο έτος της
ηλικίας τους. Οι άνδρες για την καταβολή της σύνταξης το 60ό έτος. Από 1η
Ιανουαρίου 1998 το 58ο έτος της ηλικίας των λοιπών γυναικών αυξάνεται κατά ένα
εξάμηνο για κάθε ημερολογιακό έτος μέχρι τη συμπλήρωση του 60ού. 
1.1.1998&#00958-6-0 (58 1/2) 
1.1.1999&#00959-0-0 (59) 
1.1.2000&#00959-6-0 (59 1/2) 
1.1.2001&#00960-0-0 (60) 
Ο υπάλληλος θα
ακολουθεί το όριο ηλικίας που ισχύει κατά τον χρόνο που θεμελιώνει το
συνταξιοδοτικό του δικαίωμα. 
Προσοχή: Το συνταξιοδοτικό δικαίωμα που
θεμελιώνεται, σύμφωνα με τις διατάξεις αυτές, διατηρείται ανεξάρτητα από τις
τυχόν μεταβολές που μπορεί να συμβούν στην προσωπική ή οικογενειακή κατάσταση
του υπαλλήλου κατά την παραμονή του στην υπηρεσία, ύστερα από τη θεμελίωση του
συνταξιοδοτικού του δικαιώματος. 
ΓΙΑ ΤΟΥΣ ασφαλισμένους στο ΙΚΑ ισχύουν
τα εξής: 
* Αυξάνεται το όριο ηλικίας συνταξιοδότησης από το 58ο έτος στο
60ό με την προσθήκη έξι μηνών κάθε έτος από 1.1.1998 για τους ασφαλισμένους
του ΙΚΑ που έχουν πραγματοποιήσει 35 χρόνια ασφάλισης, είτε στην κοινή
ασφάλιση του ΙΚΑ είτε με τις διατάξεις των βαρέων και ανθυγιεινών
επαγγελμάτων. 
* Για τους συνταξιούχους ασφαλιστικού φορέα ή Δημοσίου (πλην
ΟΓΑ), που θεμελιώνουν δικαίωμα για δεύτερη σύνταξη από το ΙΚΑ, οι
προβλεπόμενες κατά περίπτωση αυξημένες ημέρες συνταξιοδότησης 5.100 (για πλήρη
σύνταξη), 4.500 (για μειωμένη κατά 50%) και 3.000 (για αναπηρία) μέχρι
31.12.1997, αυξάνονται ανά εκατόν πενήντα (150) ημέρες κατά μέσο όρο για κάθε
επόμενο ημερολογιακό έτος, αρχής γενομένης από 1.1.1998 μέχρι να φθάσουν
αντίστοιχα σε 6.000, 4.800 και 3.600 ημέρες ασφάλισης. 
1.Μητέρα, που
εργάζεται στην Αγροτική Τράπεζα, συμπλήρωσε τη 15ετία το 1994 και είχε τότε
ανήλικο παιδί, αλλά θα είναι 42 χρόνων το 1998 και το παιδί της θα έχει
ενηλικιωθεί. Πότε θα πάρει σύνταξη; 
Εφόσον συμπλήρωσε τη 15ετία το 1994,
απαιτείται συντάξιμη υπηρεσία 16 ετών και ηλικία 43 ετών. Αν κατά τη
συμπλήρωση των 15 ετών είχε ανήλικο παιδί, θα συνταξιοδοτηθεί με τη συμπλήρωση
των 43 ετών, έστω αν τα συμπληρώσει μετά την 1.1.1998 και το παιδί της έχει
μέχρι τότε ενηλικιωθεί. 
2 Στην πιο πάνω περίπτωση, μπορεί να
φύγει με τη συμπλήρωση των 16 ετών; Ναι, αλλά θα δικαιούται σύνταξη με τη
συμπλήρωση των 43 ετών. 
3 Άνδρας, ο οποίος εργάζεται στην
Τράπεζα της Ελλάδος, συμπληρώνει την 25ετία το 1997, αλλά θα συμπληρώσει το
55ο έτος της ηλικίας του το 2000. Θα πρέπει να αποχωρήσει έως το 1997 για να
μην απαιτείται το 60ό; 
Εφόσον συμπληρώνει την 25ετία μέχρι 31.12.1997,
μπορεί να φύγει οποτεδήποτε με τη συμπλήρωση του 55ου έτους και δεν απαιτείται
το 60ό. 
4 Μητέρα ανήλικου τέκνου, η οποία εργάζεται στην
Εθνική Τράπεζα, θα έχει μέχρι 31.12.1997 22 έτη υπηρεσίας και ανήλικο παιδί.
Θα πρέπει να αποχωρήσει έως την πιο πάνω ημερομηνία για να μην επιβαρυνθεί με
τα επιπλέον εξάμηνα από 1.1.1998; 
Εφόσον συμπληρώσει τον συντάξιμο χρόνο
μέχρι 31.12.1997, δεν επιβαρύνεται με επιπλέον χρόνο. 
5
Μητέρα, η οποία εργάζεται στον ΟΤΕ και έχει ήδη συμπληρώσει τα 15 έτη,
έχει ανήλικα παιδιά, αλλά είναι μόνο 33 ετών. Τα 22 έτη θα τα συμπληρώσει μετά
το 1998. Πότε μπορεί να φύγει; Τα 22 έτη αυξάνονται από 1.1.1998; 
Εφόσον
έχει συμπληρώσει τον απαιτούμενο συντάξιμο χρόνο μέχρι 31.12.1992, μπορεί να
συνταξιοδοτηθεί οποτεδήποτε συμπληρώσει 22 συντάξιμα έτη, χωρίς όριο ηλικίας.
Μπορεί επίσης να αποχωρήσει και τώρα από την υπηρεσία, αλλά θα δικαιούται
σύνταξη στο 42ο έτος της ηλικίας της. 
6 Με τις ισχύουσες
ρυθμίσεις ποιο είναι το κατώτατο όριο για τη συνταξιοδότηση των γυναικών
(μητέρες με ανήλικα παιδιά) που εργάζονται στο Δημόσιο; 
Από την 1.1.1993
απαιτείτο για όλες τις γυναίκες που εργάζονται στο Δημόσιο η συμπλήρωση 15,5
χρόνων υπηρεσίας. Κάθε χρόνο το όριο αυτό ανεβαίνει κατά 6 μήνες μέχρι και τα
17,6 χρόνια. Το ίδιο συμβαίνει και με το όριο ηλικίας, που θα φθάσει το 1997
από τα 42 στα 44,5 χρόνια. Για όσες έχουν μέχρι 31.12.1992 συμπληρώσει 15
χρόνια υπηρεσίας, μπορούν να συνταξιοδοτηθούν οποτεδήποτε μετά τη συμπλήρωση
των 42. 
7 Άνδρας εργαζόμενος στο Δημόσιο συμπληρώνει 25ετία
το 1999 και έχει ηλικία 52 ετών. Πότε συνταξιοδοτείται; 
Επειδή συμπληρώνει
την 25ετία μετά την 1.1.98, το προβλεπόμενο όριο ηλικίας των 60 ετών αυξάνεται
από την ημερομηνία αυτή ανά ένα εξάμηνο κάθε έτος για να φθάσει το 65ο. Όμως
εξακολουθεί να μπορεί να φύγει χωρίς όριο ηλικίας με την παραμονή στην
υπηρεσία 7 επιπλέον ετών, τα οποία όμως αυξάνονται από 1.1.1998, με τον ίδιο
πιο πάνω τρόπο, για να φθάσουν τα 10. Στην περίπτωση αυτή ο εργαζόμενος μπορεί
να συνταξιοδοτηθεί, όταν συμπληρώσει 33 χρόνια υπηρεσίας χωρίς όριο ηλικίας.

8 Μετά το 1998 μπορεί ο ασφαλισμένος να συνταξιοδοτηθεί
πρόωρα και να πάρει μειωμένη σύνταξη; 
Βεβαίως μπορεί, αφού συμπληρώσει το
60ό έτος εφόσον πρόκειται για άνδρα και το 55ο για γυναίκα. Και στις δύο
περιπτώσεις η μείωση της σύνταξης θα είναι 1/200 για κάθε μήνα που υπολείπεται
από τη συμπλήρωση του ορίου ηλικίας. Για την περίπτωση αυτή όμως, θα πρέπει ο
ασφαλισμένος να έχει συμπληρώσει την τελευταία 5ετία, πριν από την υποβολή της
αιτήσεως, 750 ημέρες ασφάλισης ή 2,5 έτη τουλάχιστον. 
9
Είναι γεγονός ότι δεν θα μπορεί να παίρνει κανείς επικουρική σύνταξη
μεγαλύτερη από το 20% της κύριας; 
Ναι, μετά την 1.1.1998. Μόνο κατ'
εξαίρεση αν κάποιοι οργανισμοί μετά την αναπροσαρμογή των ασφαλίστρων που θα
υποχρεωθούν να κάνουν στη σχέση ασφαλισμένου-εργοδότη 1: 1 και την προσαρμογή
των προϋποθέσεων και εφόσον έχουν την οικονομική δυνατότητα, θα μπορούν να
δίνουν μεγαλύτερο ποσοστό. 
10 Ποιους εργαζόμενους αφορούν οι
αλλαγές στο εφάπαξ; Οι αλλαγές αφορούν τους εργαζόμενους στις Τράπεζες και στα
Ειδικά Ταμεία (ΟΤΕ, ΕΛΤΑ, ΔΕΗ) και τους εργαζόμενους στην Εθνική Ασφαλιστική.

11 Ποιες είναι οι αλλαγές; Από 1.1.1993 άρχισε να μειώνεται
(σταδιακά) η εργοδοτική εισφορά στα Ειδικά Ταμεία που χορηγούν εφάπαξ κατά
1/10 κάθε χρόνο μέχρι μηδενισμού της. Η εισφορά αυτή όμως προστίθεται στην
αντίστοιχη εισφορά του φορέα κύριας σύνταξης. 
* Από 1.1.1993 άρχισαν να
καταργούνται σταδιακά οι κοινωνικοί πόροι. 
* Από 1.1.1998 οι προϋποθέσεις
χορήγησης του εφάπαξ σε όλους τους οργανισμούς θα είναι αυτές της κύριας
σύνταξης λόγω γήρατος, αναπηρίας ή θανάτου. 
12 Ορίζεται
πλαφόν για το εφάπαξ; Ναι, μπορεί να φθάνει για τα παραπάνω Ταμεία μέχρι τα 10
εκατ. δρχ. για 35 έτη ασφάλισης. Από 1.1.1993 το εφάπαξ άρχισε να μειώνεται
κατά 1/6 κάθε χρόνο, για το ποσό που υπερβαίνει τα 10 εκατ. δρχ. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15823N501</ED>
<ID>
ID:171145

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N50&aa=1</URL></REF>


Article

<CATEGORY>vin08</CATEGORY>

 <H5>ΟΙ 4 ΠΕΡΙΦΕΡΕΙΕΣ
ΤΗΣ ΕΥΡΩΠΑΪΚΗΣ ΕΝΩΣΗΣ ΠΟΥ ΕΧΟΥΝ ΤΟ ΚΑΤΩΤΑΤΟ ΚΑΤΑ ΚΕΦΑΛΗΝ ΕΙΣΟΔΗΜΑ</H5>
<H2>Ήπειρος, η πιο φτωχή της Ευρώπης</H2>

Η
Ήπειρος είναι η φτωχότερη περιφέρεια της Ευρώπης και η Ελλάδα είναι η πιο
φτωχή από τις 15 χώρες-μέλη της Ενωμένης Ευρώπης. 
Τα στοιχεία αυτά
προκύπτουν από το ειδικό δελτίο της κοινοτικής στατιστικής υπηρεσίας, που
μετέδωσε από το Βέλγιο το Αθηναϊκό Πρακτορείο Ειδήσεων. 
Όπως
διαπιστώνεται, 4 κοινοτικές περιφέρειες έχουν κατώτερο από το μέσο κατά
κεφαλήν εισόδημα. 
Με βάση το 100, η Ήπειρος είναι η φτωχότερη όλων με 43,
ενώ μεταξύ των τεσσάρων φτωχότερων είναι και το Βόρειο Αιγαίο με 49. 
Φτωχές, επίσης, είναι και οι υπερπόντιες γαλλικές κτήσεις με 45 και οι
πορτογαλικές Αζόρες με 48. 
Στον αντίποδα είναι το Λουξεμβούργο, ως η
πλουσιότερη χώρα, και το Αμβούργο της Γερμανίας, ως η πλουσιότερη περιφέρεια.
Έχουν βαθμολογία ως προς το κατά κεφαλήν εισόδημα 169 και 196 αντίστοιχα. 
Η Ελλάδα έχει κατά κεφαλήν εισόδημα 65 και είναι κάτω από την Πορτογαλία (67)
και όλες τις άλλες χώρες. 
Τέλος, ψηλότερα ως προς τον κοινοτικό μέσο όρο
βρίσκεται το κατά κεφαλήν εισόδημα των κατοίκων της Αττικής και του Νοτίου
Αιγαίου (73), όπως και της Κρήτης (70). 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15823N521</ED>
<ID>
ID:171146

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N52&aa=1</URL></REF>


Article

<CATEGORY>vin08</CATEGORY>

 <H2>Η πρώτη ακτινογραφία των φόρων του '97</H2>

Μισθωτοί
και συνταξιούχοι θα σηκώσουν και φέτος το μεγαλύτερο φορτίο των
φορολογικών βαρών. Από μικρό δείγμα 111.642 φορολογικών δηλώσεων που
επεξεργάστηκαν ήδη οι εκκαθαριστές του 
ΜΗΚΥΟ (και παρουσίασε «ΤΟ ΒΗΜΑ»),
προκύπτει ότι σε σύνολο φόρων 20,6 δισ. δρχ. οι μισθωτοί εισφέρουν τα 10,33
δισ. δρχ. και οι συνταξιούχοι τα 6,42 δισ. δρχ. Συνολικά, δηλαδή, το 82,87%
των άμεσων φόρων. 
Παράλληλα, προκύπτει ότι το 44% των φορολογικών δηλώσεων
προέρχεται από μισθωτούς και το 38% από συνταξιούχους. 
Επίσης, από τα
στοιχεία του πρώτου αυτού δείγματος φαίνεται και η αύξηση της άμεσης
φορολογίας. 
Όλες οι κατηγορίες φορολογουμένων πληρώνουν μεγαλύτερο φόρο,
μέχρι και 47% περισσότερο, λόγω και της μη τιμαριθμοποίησης της φορολογικής
κλίμακας. Έτσι, το μεγαλύτερο μέσο ποσόν σε φόρους φαίνεται 
πως πληρώνουν
οι 
ελεύθεροι επαγγελματίες 
που δηλώνουν μέσο εισόδημα 4,5
εκατομμυρίων δρχ. Ακολουθούν οι μισθωτοί, με μέσο εισόδημα 3,5 εκατομμυρίων
δρχ., και έπονται οι έμποροι, οι βιομήχανοι και οι βιοτέχνες που δηλώνουν μέσο
εισόδημα κάτω των 3,2 εκατομμυρίων δρχ. 
Στη συνέχεια, αυτό το πρώτο δείγμα
εμφανίζει τους συνταξιούχους με μέσο εισόδημα 
άνω των 3 εκατομμυρίων δρχ.
Τελευταίοι 
στη λίστα αυτή έρχονται οι αγρότες, με εισόδημα κοντά στα 2
εκατομμύρια δρχ. και έσχατοι όλων οι εισοδηματίες, με μέσο εισόδημα 1,2
εκατομμυρίων δρχ. Το μέσο δηλωθέν εισόδημα είναι αυξημένο κατά 20% και ο μέσος
φορολογούμενος του δείγματος δηλώνει πως απέκτησε το 1996 3.083.295 δραχμές.

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15823N522</ED>
<ID>
ID:171189

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N52&aa=2</URL></REF>


Article

<CATEGORY>vin08</CATEGORY>

 <H2>Ανάσα στα Ναυπηγεία Σκαραμαγκά και την περιοχή</H2>

<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΜΕΤΡΑ για την ενίσχυση της ανταγωνιστικότητας των
ευρωπαϊκών επιχειρήσεων, της ναυπηγικής βιομηχανίας και τις κρατικές
ενισχύσεις προωθεί η Ευρωπαϊκή Ένωση. 
Τα σχετικά θέματα συζητήθηκαν στη
σύνοδο του Συμβουλίου Υπουργών Βιομηχανίας, όπου τη χώρα μας εκπροσώπησε η
υπουργός Ανάπτυξης, Βάσω Παπανδρέου. Εισηγητές εκ μέρους της Ευρωπαϊκής
Επιτροπής ήταν οι κύριοι Μπάνγκεμαν, Βαν Μιρτ και Μόντι. 
Ήδη, η Ε.Ε.
αποδέχεται τις προτάσεις για τα Ναυπηγεία Σκαραμαγκά, γεγονός που επιτρέπει τη
διαγραφή του συνόλου των χρεών τους, όσο και του επενδυτικού τους
προγράμματος, για την ολοκλήρωση της αναδιάρθρωσης της επιχείρησης. 
Με τον
τρόπο αυτό δημιουργούνται σημαντικές προοπτικές για το συγκεκριμένο ναυπηγικό
συγκρότημα, αλλά και συνολικά για τη ναυπηγοεπισκευαστική ζώνη της περιοχής,
με την πρωτοβουλία και την τεκμηριωμένη εισήγηση της κ. Παπανδρέου. 
Αντίθετα, για τα Ναυπηγεία της Ελευσίνας θα πρέπει να αναμένονται άμεσα
ανακοινώσεις της υφυπουργού κ. Ά. Διαμαντοπούλου, που χειρίζεται το θέμα, σε
συνεργασία με τους επικεφαλής της γραμματείας Αποκρατικοποίησης. Αναφορικά με
το συγκεκριμένο πρόβλημα για τα Ναυπηγεία της Ελευσίνας και τις διαβουλεύσεις
που συνεχίζονται «ΤΑ ΝΕΑ» έγραψαν σχετικά, αλλά χωρίς αρμοδίως να δίνονται
πρόσθετα στοιχεία, αφού εκκρεμεί πληρέστερη ενημέρωση για το ζήτημα από την
αρμόδια υφυπουργό και τους συνεργάτες της. 
Με βάση τις αποφάσεις του
Συμβουλίου Υπουργών Βιομηχανίας, εγκρίθηκαν ειδικές ενισχύσεις πέραν του
ισχύοντος καθεστώτος και για ορισμένα ναυπηγεία της Γερμανίας και της
Ισπανίας. 
Όσον αφορά την περίπτωση των Ναυπηγείων Σκαραμαγκά, η υπουργός
κ. Β. Παπανδρέου τόνισε ότι η ενίσχυση είναι θεμελιώδης για την επιβίωση των
ναυπηγείων και για την υποστήριξη της προσπάθειας που καταβλήθηκε, ώστε να
ολοκληρωθεί η αναδιάρθρωση του ελληνικού ναυπηγοεπισκευαστικού τομέα.
Συμπλήρωσε δε ότι με την έγκριση του Συμβουλίου αίρεται η αβεβαιότητα σχετικά
με τη διαγραφή των χρεών του ναυπηγείου και δημιουργούνται θετικές
προϋποθέσεις για την πιστοληπτική ικανότητα της επιχείρησης. 
ΑΝΤΑΓΩΝΙΣΜΟΙ 
Όσον αφορά την ανταγωνιστικότητα της ευρωπαϊκής
βιομηχανίας, το Συμβούλιο κατέληξε σε ορισμένα συμπεράσματα, για την καλύτερη
οργάνωση των εργασιών του, για την παρακολούθηση και συγκριτική αξιολόγηση της
ανταγωνιστικότητας και για τη βελτίωση του επιχειρηματικού περιβάλλοντος,
εντός του οποίου ενεργοποιούνται οι ευρωπαϊκές επιχειρήσεις. 
Η υπουργός κ.
Β. Παπανδρέου στην παρέμβασή της ανέφερε ότι: 
* η ανταγωνιστικότητα δεν
αποτελεί αυτοσκοπό, αλλά μέσο για τη βελτίωση της ποιότητας ζωής των Ευρωπαίων
πολιτών, 
* η βελτίωση της ανταγωνιστικότητας πρέπει να συνδυάζεται με τις
πολιτικές για την έρευνα και την τεχνολογία, για την κατάρτιση και την
εκπαίδευση και ιδίως για την απασχόληση, 
* η βελτίωση της
ανταγωνιστικότητας πρέπει να επιτυγχάνεται στο σύνολο της ευρωπαϊκής
οικονομίας και να συνδυάζεται με την πολιτική της οικονομικής και κοινωνικής
συνοχής, επισημαίνοντας ότι εξακολουθούν να υπάρχουν σημαντικές διαφορές στο
εσωτερικό της Κοινότητας, 
* η βελτίωση της ανταγωνιστικότητας αφορά και
τις ΜΜΕ και όχι μόνον τις μεγάλες επιχειρήσεις. 
ΟΙ ΚΡΑΤΙΚΕΣ
ΕΝΙΣΧΥΣΕΙΣ 
Συζητήθηκε η 5η έκθεση της Επιτροπής για τις κρατικές
ενισχύσεις, σύμφωνα με την οποία διαπιστώνεται ότι ο κύριος όγκος (85%) αυτών
των ενισχύσεων δίδεται στις αναπτυγμένες χώρες. 
Όπως προκύπτει, όμως, από
την έκθεση, τόσο το ύψος όσο και η έκταση των ενισχύσεων που χορηγούνται στις
αναπτυγμένες περιοχές όχι μόνο δεν συμβάλλουν στη συνοχή και τον υγιή
ανταγωνισμό, αλλά υπονομεύουν και τα δύο. 
Επίσης, η Δανία έθεσε το ζήτημα
των οικονομικών επιπτώσεων των περιφερειακών κρατικών ενισχύσεων και των
διαρθρωτικών ταμείων στις συνθήκες ανταγωνισμού στην Κοινότητα, ιδιαίτερα στη
μετεγκατάσταση επιχειρήσεων και στη μεταφορά ανεργίας στο εσωτερικό της. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15823N523</ED>
<ID>
ID:171221

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N52&aa=3</URL></REF>


Article

<CATEGORY>vin08</CATEGORY>

 <H2>Πρωτομαγιά στο Πεδίον του Άρεως</H2>

ΜΕ ΔΥΟ
συγκεντρώσεις θα γιορτασθεί την Πέμπτη η εργατική Πρωτομαγιά. Η κεντρική
εκδήλωση θα γίνει μεθαύριο στο Πεδίον του Άρεως (10 π.μ.) από τη ΓΣΕΕ και την
ΑΔΕΔΥ. Την ίδια ώρα εργατικά συνδικάτα που ελέγχονται από το ΚΚΕ θα οργανώσουν
συγκέντρωση στην Πλατεία Συντάγματος. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N52</CAT>
<ED>
Κωδικός άρθρου: A15823N524</ED>
<ID>
ID:171239

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N52&aa=4</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου).
Θα είστε γοητευτικοί και ερωτικοί. Θα εισπράξετε κομπλιμέντα και οι σχέσεις
σας με το άλλο φύλο θα είναι πολύ καλές. Εύνοια επίσης για την τέχνη, τις
δημιουργικές προσπάθειες, τον αθλητισμό. 
ΔΙΔΥΜΟΙ 
(21 Μαΐου
- 21 Ιουνίου). Το τρίγωνο Αφροδίτης - Άρη ευνοεί τις σχέσεις σας με το άλλο
φύλο, καθώς και σχέσεις κρυφές ή παράνομες. Θαέχετε την τάση να εξιδανικεύετε
πρόσωπα που αγαπάτε. 
ΚΑΡΚΙΝΟΣ 
(22 Ιουνίου - 22 Ιουλίου). Το
τρίγωνο Αφροδίτης - Άρη επηρεάζει ευνοϊκά ερωτικές σχέσεις, ιδιαίτερα του
τύπου «ερωτικές φιλίες». Ευνοεί επίσης την τέχνη, την κοινωνική ζωή και σας
κάνει δημοφιλείς. 
ΛΕΩΝ 
(23 Ιουλίου - 22 Αυγούστου).
Ευαισθησία και ποιητική διάθεση θα έχετε οι περισσότεροι. Ευνοϊκές επιρροές
δέχονται τα καλλιτεχνικά επαγγέλματα και όσα έχουν σχέση με ευρύ κοινό. Θα
είστε δημοφιλείς. 
ΠΑΡΘΕΝΟΣ 
(23 Αυγούστου - 23 Σεπτεμβρίου).
Πολύ καλές θα είναι οι σχέσεις σας με το άλλο φύλο, αλλά θα έχετε την τάση να
εξιδανικεύετε πρόσωπα και να παρασύρεστε από ουτοπίες. Οι καλλιτέχνες θα έχουν
έμπνευση και ευαισθησία. 
ΖΥΓΟΣ 
(24 Σεπτεμβρίου - 23
Οκτωβρίου). Ευνοϊκές επιρροές δέχονται η ερωτική σας ζωή, οικονομικής φύσεως
θέματα και καλλιτεχνικές προσπάθειες. Θα έχετε μεγάλη τρυφερότητα και
ευαισθησία για τα άλλα μέλη της οικογένειας. 
ΣΚΟΡΠΙΟΣ 
(24
Οκτωβρίου - 22 Νοεμβρίου). Έμπνευση και ευαισθησία θα έχουν οι καλλιτέχνες και
όσοι γράφουν. Οι σχέσεις σας με το άλλο φύλο θα είναι πολύ καλές. Θα είστε
δημοφιλείς και θ' ακούσετε κομπλιμέντα. 
ΤΟΞΟΤΗΣ 
(23
Νοεμβρίου - 21 Δεκεμβρίου). Μην κάνετε ψώνια σήμερα, γιατί δεν θα λειτουργεί
πολύ η λογική. Οι σχέσεις σας με το άλλο φύλο, με συναδέλφους και με
προϊσταμένους θα είναι ισορροπημένες. Εύνοια για τους καλλιτέχνες. 
ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Η σύνοδος Σελήνης -
Ποσειδώνα σάς κάνει πολύ ευαίσθητους και πονόψυχους. Υπάρχει εύνοια για τα
ερωτικά σας, για την τέχνη, για τις σχέσεις σας με τα παιδιά σας και με
πρόσωπα που μένουν μακριά. 
ΥΔΡΟΧΟΟΣ 
(20 Ιανουαρίου - 18
Φεβρουαρίου). Η Σελήνη είναι στο ζώδιό σας και σας ωθεί στο προσκήνιο. Θα
είστε ευαίσθητοι, ψυχικά γενναιόδωροι και οι σχέσεις σας με το άλλο φύλο θα
είναι αρμονικές. 
ΙΧΘΥΕΣ 
(19 Φεβρουαρίου - 20 Μαρτίου). Θα
είστε ευαίσθητοι και γεμάτοι κατανόηση για τους άλλους. Οι σχέσεις σας με το
άλλο φύλο, με φίλους και συνεργάτες θα είναι πολύ καλές. Θα σας βλέπουν όλοι
με συμπάθεια. 
ΚΡΙΟΣ 
(21 Μαρτίου - 19 Απριλίου). Εύνοια για
τα καλλιτεχνικά επαγγέλματα, ευαισθησία, κατανόηση, καλές σχέσεις με το άλλο
φύλο. Οικονομικές πρωτοβουλίες θα έχουν επιτυχία. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: N58</CAT>
<ED>
Κωδικός άρθρου: A15823N581</ED>
<ID>
ID:171130

</ID><URL>http://ta-nea.dolnet.gr/neaweb/neafile.print_unique?e=A&f=15823&m=N58&aa=1</URL></REF>


Article

<CATEGORY>vin10</CATEGORY>

 <H5>ΣΧΕΔΙΟ ΠΟΛΥΧΡΟΝΙΟΥ: ΕΝΙΣΧΥΜΕΝΟ ΚΕΝΤΡΟ
- ΑΙΧΜΗ Ο ΝΙΚΟΛΑΪΔΗΣ</H5>
<H2>Κρυφοί κυνηγοί</H2>

Η ΩΡΑ της Εθνικής ομάδας πλησιάζει. Οι διεθνείς μας θα
αντιμετωπίσουν αύριο την Κροατία, με ειδικό σχέδιο ανάπτυξης παιχνιδιού.
Ενίσχυση των μετόπισθεν και βοήθειες στην επίθεση από τη μεσαία γραμμή.
σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15823O001</ED>
<ID>
ID:171147

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O00&aa=1</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Πονάει στη μέση ο Βάντσικ</H2>

σελίδα
2 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15823O002</ED>
<ID>
ID:171190

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O00&aa=2</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ</H5>
<H2>Δείχνει την έξοδο στον Καντονά</H2>

σελίδα 5 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15823O003</ED>
<ID>
ID:171222

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O00&aa=3</URL></REF>


Article

<CATEGORY>vin10</CATEGORY>

 <H2>Γιορτή με
την Πάτρα</H2>

σελίδα 9 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15823O004</ED>
<ID>
ID:171240

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O00&aa=4</URL></REF>


Article

<CATEGORY>vin10</CATEGORY>

 <H2>Πρώτη μάχη
για την Ευρωλίγκα</H2>

σελίδα 10 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15823O005</ED>
<ID>
ID:171250

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O00&aa=5</URL></REF>


Article

<CATEGORY>vin10</CATEGORY>

 <H2>Θέλω να
παίξω δίπλα στον Σίρερ</H2>

σελίδα 12 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15823O006</ED>
<ID>
ID:171255

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΡΙΒΕΡΣ ΣΤΗΝ «ΟΜΑΔΑ»:
ΔΙΨΑΩ ΑΚΟΜΑ ΓΙΑ ΤΙΤΛΟΥΣ</H5>
<H2>Χρωστάω πολλά στον Ίβκοβιτς</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΤΩΡΑ είμαι ακόμα πιο
διψασμένος για τίτλους και ήδη στοχεύω στο πρωτάθλημα Ελλάδος. Άλλωστε αυτός
είναι ο στόχος μου, να προσπαθώ πάντα να είμαι ο καλύτερος και να κερδίζω. Η
εμφάνισή μου όμως είναι αποτέλεσμα ομαδικής δουλειάς και τη χρωστάω τόσο στον
Ντούσαν Ίβκοβιτς όσο και στους συμπαίκτες μου». 
Ο σούπερ πρωταγωνιστής του
φάιναλ φορ Ντέηβιντ Ρίβερς δεν επαναπαύεται στις δάφνες του μεγάλου τελικού
του κυπέλλου πρωταθλητριών της Ρώμης, αλλά ήδη προετοιμάζεται για νέες
εξορμήσεις, αρχής γενομένης από το πρωτάθλημα. 
­ Πώς νιώθεις που ήσουν το
πρόσωπο του φάιναλ φορ; 
«Είναι μία μεγάλη προσωπική τιμή και είμαι
ιδιαίτερα ικανοποιημένος για τα κολακευτικά σχόλια που είπαν όλοι για μένα».

­ Τι θα απαντούσες τώρα σε αυτούς που σε αμφισβήτησαν έντονα; 
«Προτιμώ
πάντα να απαντώ στο γήπεδο και αυτό θα κάνω και τώρα. Άλλωστε η απάντησή μου
στον αγωνιστικό χώρο είναι πάντα πιο δυνατή από τα λόγια μου». 
­ Ο
επόμενος στόχος σου; 
«Να κρατήσω στο ίδιο επίπεδο την απόδοσή μου και να
πάρουμε και το πρωτάθλημα» 
­ Πού οφείλεται η εκπληκτική σου μεταμόρφωση το
τελευταίο τρίμηνο; 
«Έχω μάθει και από το ΝΒΑ να φτάνω στο υψηλότερο σημείο
της απόδοσής μου στα πλέι οφ. Έτσι κάνω και τώρα. Όμως όλα είναι ομαδική
δουλειά και χρωστάω πολλά και στους συμπαίκτες μου, αλλά και τον κόουτς». 
­ Ο Ντούσαν Ίβκοβιτς στάθηκε κοντά σου από την αρχή. 
«Του χρωστάω πολλά
και είναι μεγάλος κόουτς. Είναι ένας προπονητής που επιτρέπει σε κάθε παίκτη
να βγάλει το ταλέντο του στο γήπεδο και τον αξιοποιεί στο έπακρο». 
­ Πώς
θα χαρακτήριζες την επικράτησή σου επί του Τζόρτζεβιτς στον τελικό; 
«Δεν
συνηθίζω να συγκρίνω τον εαυτό μου. Προσωπικά με ενδιαφέρει να κάνω όσο μπορώ
πιο σωστά τη δουλειά μου». 
­ Και τώρα στο ΜακΝτόναλντς κόντρα στους Μπούλς
του Μάικλ Τζόρνταν; 
«Θα είναι μεγάλη πρόκληση και σίγουρα όμορφη στιγμή,
αλλά προέχει πρώτα να κατακτήσουμε το ελληνικό πρωτάθλημα». 
­ Συνεπώς θα
μείνεις στην ομάδα; 
«Το θέλω πολύ και πιστεύω ότι θα τα βρούμε, αφού και
οι δύο πλευρές επιθυμούμε τη συνεργασία και την επόμενη χρονιά. Όμως
προηγείται, όπως είπαμε, το πρωτάθλημα». 
Ο Σ. ΚΟΚΚΑΛΗΣ 
«Ο
Ίβκοβιτς απέδειξε στη Ρώμη ότι είναι ο κυρίαρχος του παιχνιδιού. Η ομάδα πήγε
στη Ρώμη με την καλύτερη δυνατή ψυχολογία και τα κατάφερε. Πιστεύω ότι θα
πάρουμε και του χρόνου το ευρωπαϊκό. Αυτό που είδα από τον κόσμο όταν γυρίσαμε
ήταν συγκινητικό και μας δίνει δύναμη να συνεχίσουμε με ακόμα μεγαλύτερη πίστη
την προσπάθειά μας», είπε ο πρόεδρος του Ολυμπιακού Σωκράτης Κόκκαλης, μεταξύ
άλλων, σε συνέντευξη που παραχώρησε σε ραδιοφωνικό σταθμό. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15823O011</ED>
<ID>
ID:171148

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O01&aa=1</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ</H5>
<H2>Ο Ντέιβιντ θα μείνει στον Ολυμπιακό</H2>

«ΔΥΣΚΟΛΑ βρίσκεις σήμερα παίκτη σαν τον Ρίβερς και δεν βλέπω γιατί να
μην μείνει στον Ολυμπιακό. Όσο για τον Τζόρτζεβιτς που με ρωτάτε, σας θυμίζω
ότι έχει ακόμα συμβόλαιο για άλλα δύο χρόνια με την Μπαρτσελόνα». Ο Ντούσαν
Ίβκοβιτς μιλώντας ήταν σαφής, λέγοντας ότι ο Ρίβερς θα συνεχίσει στον
Ολυμπιακό, ενώ όταν ρωτήθηκε για το αν τον πήραν τηλέφωνο κάποιοι Έλληνες
συνάδελφοί του, είπε με χιούμορ: «Θα είχαν ξεχάσει φαίνεται το τηλέφωνό μου, ή
δεν θα μπορούσαν να πιάσουν στη Βούλα. Πάντως από την Γιουγκοσλαβία με πήραν
όλοι οι φίλοι και μου έδωσαν συγχαρητήρια» είπε ο «Ντούντα» γενικότερα. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15823O012</ED>
<ID>
ID:171191

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O01&aa=2</URL></REF>


Article

<CATEGORY>vin10</CATEGORY>

 <H2>ΡΕΝΕΣΕΣ</H2>
<H2>Γλίτωσε από... λιντσάρισμα!</H2>

ΑΠΟ... λιντσάρισμα γλίτωσε σχεδόν ο Άιτο Γκαρθία Ρενέσες στον αγώνα της
Μπαρτσελόνα με την Εστουντιάντες (90-88) το Σάββατο το βράδυ στο
«Μπλαουγκράνα». Οι οπαδοί των Καταλανών τον αποδοκίμασαν έντονα (ιδιαίτερα
επειδή δεν ξεκίνησε στην πρώτη πεντάδα τον Τζόρτζεβιτς, ύστερα από τις
δηλώσεις του τελευταίου στο αεροδρόμιο) και ζήτησαν την κεφαλή του επί πίνακι
από τον πρόεδρο της ομάδας, που μάλλον το έχει πάρει απόφαση. Πρώτα φαβορί για
την αντικατάσταση του Άιτο φέρονται οι Ζέλικο Ομπράντοβιτς, Μανουέλ Κομάς και
Ετόρε Μεσίνα. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15823O013</ED>
<ID>
ID:171223

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O01&aa=3</URL></REF>


Article

<CATEGORY>vin10</CATEGORY>

 <H5>Ο ΖΑΕΤΣ «ΑΚΤΙΝΟΓΡΑΦΕΙ» ΤΟΥΣ ΚΡΟΑΤΕΣ
­ ΛΟΥΜΠΑΓΚΟ Ο ΒΑΝΤΣΙΚ</H5>
<H2>Σε
ειδική αποστολή</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΣΗΜΕΡΑ στην Έδεσσα, αύριο
στη Θεσαλονίκη. Ο λόγος για τον Βέλιμιρ Ζάετς, προπονητή του Παναθηναϊκού, ο
οποίος τυπικά πηγαίνει να παρακολουθήσει τα παιχνίδια Ελλάδας - Κροατίας
(Ανδρών και Ελπίδων), αλλά ουσιαστικά «κάτι ψάχνει να βρει» για την ομάδα του.

Ο Ζέκο προ ημερών διευκρίνισε ότι «θα πάει στη Θεσσαλονίκη για να δει τους
φίλους και συμπατριώτες του Κροάτες», θέλοντας με αυτόν τον τρόπο να προλάβει
διάφορες ερμηνείες (σ.σ: ενδεχόμενες μεταγραφικές κινήσεις) για τον σκοπό τού
ταξιδιού του. Επειδή όμως οι ημέρες είναι... πονηρές δεν πρέπει να αποκλειστεί
τίποτα. 
Λογικό είναι, εξάλλου, ο Παναθηναϊκός να ψάχνει για παίκτες σε
εγχώρια και ξένη αγορά, αφού από τώρα πρέπει να προγραμματίσει τις κινήσεις
του. 
Σήμερα, λοιπόν, ο Ζέκο θα παρακολουθήσει τις Ελπίδες Ελλάδας -
Κροατίας και αύριο τις αντίστοιχες Εθνικές ομάδες Ανδρών, στη Θεσσαλονίκη. 
Ως γνωστόν, ο Παναθηναϊκός ενδιαφέρεται για τον νεαρό σέντερ φορ της Εθνικής
Ελπίδων Κροατίας, Βουγκρίνετς, αλλά δεν αποκλείεται να προκύψουν και άλλα
«ονόματα» στην πορεία. 
Έτσι κι αλλιώς, ο Ζάετς έχει στενές επαφές με τους
συμπατριώτες του, οι οποίοι τον εκτιμούν και φυσικά δεν τον ξεχνούν. Στο
μεταξύ, χθες οι «πράσινοι» (πλην των διεθνών που απουσιάζουν) γυμνάστηκαν
εντατικά στην Παιανία. 
Το παιχνίδι της προσεχούς Κυριακής με την Καβάλα
στην ομώνυμη πόλη είναι εξαιρετικά κρίσιμο και ο Παναθηναϊκός πρέπει να
νικήσει πάση θυσία, αν θέλει να ελπίζει σε συμμετοχή στο κύπελλο ΟΥΕΦΑ. 
Τα
βαθμολογικά περιθώρια στένεψαν επικίνδυνα, με τον ΟΦΗ να προηγείται πέντε
βαθμούς, τον ΠΑΟΚ να είναι ισόβαθμος με τον Παναθηναϊκό και τη φιλόδοξη Καβάλα
να ακολουθεί σε απόσταση αναπνοής (τη χωρίζουν μόλις δύο βαθμοί από το
«τριφύλλι»). 
Συνεπώς, η μάχη για το ΟΥΕΦΑ γίνεται συναρπαστική, αλλά θα
έχει οπωσδήποτε... θύματα. Από τις τέσσερις ομάδες που προαναφέραμε, μόνον δύο
θα παίξουν στην Ευρώπη. Και ο Παναθηναϊκός δεν θέλει να χάσει το ραντεβού με
τα «σαλόνια» της Γηραιάς Ηπείρου. 
Την τελευταία φορά που οι «πράσινοι»
έμειναν εκτός Ευρώπης ήταν την περίοδο 1982-83. Και από τότε πέρασαν
δεκατέσσερα ολόκληρα χρόνια. 
*** Ξαφνικό πρόβλημα προέκυψε χθες
στον Παναθηναϊκό. Ο Γιόζεφ Βάντσικ εγκατέλειψε την προπόνηση με λουμπάγκο και
η συμμετοχή του στο ματς με την Καβάλα είναι αμφίβολη. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15823O021</ED>
<ID>
ID:171152

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O02&aa=1</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Το... μπαλάκι στη διοίκηση!</H2>

<AUTHOR>ΚΩΣΤΑΣΚΟΦΙΝΑΣ</AUTHOR>

ΕΝ
ΑΝΑΜΟΝΗ της έκθεσης που θα υποβάλει προσεχώς ο Πέτρος Ραβούσης βρίσκονται στην
ΑΕΚ. Ο τεχνικός της Κυπελλούχου σταθμίζει καταστάσεις, «μετρά» την προσφορά
(και το μέλλον) πολλών, κοιτά τις προοπτικές που υπάρχουν και ετοιμάζεται να
δώσει γραπτώς τις διαπιστώσεις και προτάσεις του. 
Όσον αφορά στους παίκτες
των οποίων λήγουν τα συμβόλαιά τους, εισήγηση του Πέτρου Ραβούση θα είναι να
μείνουν ­ πλην του Κετσπάγια που φεύγει... ­ όλοι. Έτσι, το «μπαλάκι» πηγαίνει
στη διοίκηση, που θα αποφασίσει αν θα δώσει τα γνωστά 45 εκατ. ή αν θα
προσφέρει σε κάθε άσο «κάτι παραπάνω», με δεδομένο ότι τα 45 εκατ. τον χρόνο
δεν ικανοποιούν απόλυτα. Οι διοικούντες ήδη έχουν κάνει κάποιες διερευνητικές
επαφές με ποδοσφαιριστές (Μπατίστα), ωστόσο ακόμη δεν υπάρχει σημαντική
πρόοδος. Προτού φανεί αν οι υπάρχοντες μείνουν, δύσκολα θα δώσει ονόματα ο
Ραβούσης, καθώς η λογική υπαγορεύει «πρώτα βλέπουμε τι έχουμε και μετά κάνουμε
προτάσεις». Ο τεχνικός, μάλλον μετά το ντέρμπι με τον Ολυμπιακό θα προχωρήσει,
αλλά το βέβαιο είναι ότι για όλα θα έχει απαντήσεις. Ενδιαφέρεται για
ποδοσφαιριστές ικανούς να καλύψουν πολλές θέσεις και σίγουρα να μπορούν να
αναπληρώσουν παίκτες που (ενδεχομένως) θα εγκαταλείψουν τη Νέα Φιλαδέλφεια.
Τέτοιοι είναι οι Αλέξης (Απόλλωνα), Κιάσσος, (μένει ελεύθερος από τον ΟΦΗ),
ίσως κάποιος από την Ξάνθη (Πατσατζόγλου ή Ζήκος), ενώ άγνωστο είναι πού θα
κινηθεί η ΑΕΚ για να βρει τον αντικαταστάτη του Τιμούρ Κετσπάγια. Δεν
αποκλείεται τη θέση του Γεωργιανού να πάρει αλλοδαπός. Ακόμη αξίζει να
σημειωθεί ότι ο Ραβούσης στην (αναλυτική) έκθεσή του σχεδιάζει να δώσει
απαντήσεις σε πολλά θέματα. Μπορεί και σε ορισμένα από τα θέματα που έθιξε ο
Μ. Τροχανάς στις μετά τη ρεβάνς με την Παρί «καυτές» ημέρες. Θα αναφερθεί στο
πότε πρέπει να αρχίσει η προετοιμασία, στο πρόγραμμα των φιλικών, θα πει «όχι»
στις πωλήσεις και θα εξηγήσει σημεία - κλειδιά της χρονιάς που πέρασε. 
Τονίζεται ότι εντός των προσεχών ημερών ο Πέτρος Ραβούσης μπορεί να συναντηθεί
με τον Μιχάλη Τροχανά, προκειμένου να τεθούν στο τραπέζι όλα τα θέματα της
ομάδας. 
Ο ΓΙΔΟΠΟΥΛΟΣ 
Έκθεση όμως θα παραδώσει και ο Στράτος
Γιδόπουλος, πιθανότατα σήμερα, στον Μ. Τροχανά όπου θα αναφέρεται στα πάντα
από τότε που ανέλαβε πόστο στην ΑΕΚ. Δηλαδή στη λειτουργία της ομάδας, την
οργάνωση της ΠΑΕ, τον προγραμματισμό. Επίσης θα γίνεται μνεία σε
εξωαγωνιστικούς τομείς, ενώ θα γίνει και πρόταση να θεσπιστούν κριτήρια για
παραμονή παικτών στην ΑΕΚ και πριμοδότησης. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15823O022</ED>
<ID>
ID:171194

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O02&aa=2</URL></REF>


Article

<CATEGORY>vin10</CATEGORY>

 <H2>Χωρίς «4» ο Απόλλων</H2>

ΓΙΑ ΜΙΑ ακόμα φορά ο Απόλλων θα αγωνιστεί
με πολλά προβλήματα σε αγώνα πρωταθλήματος. Η «Ελαφρά Ταξιαρχία» στο εκτός
έδρας ματς με τον Αθηναϊκό θα παίξει χωρίς τέσσερις παίκτες. Οι Σακελλαρίδης,
Κωνσταντινίδης, Έρακ και Δαμίγος θα απουσιάσουν από το παιχνίδι του Βύρωνα
λόγω τιμωρίας και ο Μπάμπης Τεννές ψάχνει να βρει τους αντικαταστάτες τους.

Η προετοιμασία για τον αγώνα ξεκινά σήμερα με δύο προπονήσεις και χωρίς
τους δύο διεθνείς (Καραγκούνη, Κωνσταντινίδη) οι οποίοι λείπουν με την ομάδα
των Ελπίδων. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15823O023</ED>
<ID>
ID:171226

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O02&aa=3</URL></REF>


Article

<CATEGORY>vin10</CATEGORY>

 <H5>Μικρά κέρδη στο τακτικό</H5>
<H2>ΠΡΟ
ΠΟ</H2>

</H3><REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15823O024</ED>
<ID>
ID:171243

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O02&aa=4</URL></REF>


Article

<CATEGORY>vin10</CATEGORY>

 <H5>ΤΖΟΡΤΖΕΒΙΤΣ ΚΑΙ
ΓΙΑΝΝΑΚΟΠΟΥΛΟΣ ΕΠΙΣΤΡΕΦΟΥΝ ΣΤΑ... ΠΑΤΡΙΑ ΕΔΑΦΗ</H5>
<H5>ΟΛΥΜΠΙΑΚΟΣ</H5>
<H5>Χαμόγελα στου Ρέντη</H5>
<H2>Περιμένουμε το χειροκρότημά τους</H2>

<AUTHOR>ΔΗΜΗΤΡΗΣΜΩΡΟΣ</AUTHOR>

ΕΠΙΣΤΡΟΦΗ στα.. πάτρια εδάφη για δύο ποδοσφαιριστές του Ολυμπιακού. Οι
Πρέντραγκ Τζόρτζεβιτς και Στέλιος Γιαννακόπουλος, που άφησαν το περασμένο
καλοκαίρι τον Πανηλειακό, επιστρέφουν την Κυριακή στον Πύργο. 
Οι δύο άσοι
του Ολυμπιακού σκέφτονται την επιστροφή τους στον Πύργο και περιμένουν το
ζεστό χειροκρότημα του κόσμου του Πανηλειακού. Τόνισαν στην «ΟΜΑΔΑ»: 
Τζόρτζεβιτς: «Έχω ζήσει ωραίες στιγμές τρεισήμισι χρόνια στον Πύργο.
Αισθάνομαι κάπως διαφορετικά σ' αυτό το γήπεδο. Έχω κάνει πολλούς φίλους και
πιστεύω ότι θα δεν με ξέχασαν. Νομίζω ότι θα με υποδεχτούν με τον καλύτερο
τρόπο. Τώρα όμως ανήκω στον Ολυμπιακό και το μόνο που σκέφτομαι είναι η νίκη
της ομάδας μου. Δεν γνωρίζω αν θα αρχίσω το ματς ή θα βρίσκομαι στον πάγκο.
Είμαι έτοιμος για την ενδεκάδα, αλλά γι' αυτό θα αποφασίσει ο προπονητής μου».

Γιαννακόπουλος: «Δεν νομίζω ότι θα μας αποδοκιμάσουν οι φίλαθλοι
του Πανηλειακού. Περιμένω το θερμό χειροκρότημά τους. Θα είναι ένα δείγμα
αγάπης προς το πρόσωπό μου. Άλλωστε δεν ξεχνώ ότι το περασμένο καλοκαίρι οι
ίδιοι με παρότρυναν να πάω στον Ολυμπιακό και όχι στον Παναθηναϊκό. Τους έκανα
το χατίρι και είναι αλήθεια ότι πέτυχα διάνα. Ο Πύργος ολυμπιακοκρατείται και
νομίζω ότι θα υπάρχει φανταστική ατμόσφαιρα στον αγώνα». Ωστόσο οι «πύργοι»
των «ερυθρολεύκων» δεν περιμένουν από τους Πυργιώτες να τους επιφυλάξουν
υποδοχή μετά «Βαΐων και κλάδων» και υποστήριξαν ότι ο Ολυμπιακός αναμένεται να
περάσει δύσκολο απόγευμα. 
Τζόρτζεβιτς: «Κάνουν λάθος αυτοί που
πιστεύουν ότι η ομάδα μας θα πάρει τη νίκη χωρίς να ιδρώσει στον Πύργο. Ο
Πανηλειακός θα προσπαθήσει να μας κόψει βαθμούς και εμείς πρέπει να προσέξουμε
ιδιαίτερα αυτό το ματς, που κρύβει παγίδες». 
Γιαννακόπουλος: «Για
μένα είναι ένα παραπάνω κίνητρο να παίξω καλύτερα από κάθε άλλη φορά. Θα είναι
το ιδανικότερο να μπορέσω να πετύχω γκολ. Έζησα τρία χρόνια στον Πύργο και
τώρα θα προσπαθήσω με όλες μου τις δυνάμεις να οδηγήσω τον Ολυμπιακό στη
νίκη». Και οι δύο επιθυμούν όσο οτιδήποτε άλλο, τη νίκη στο ντέρμπι επί της
ΑΕΚ. 
Τζόρτζεβιτς: «Είμαστε το μεγάλο φαβορί για την κατάκτηση του
τίτλου, αλλά δεν πρέπει να βιαζόμαστε. Απομένουν τέσσερα δύσκολα παιχνίδια.
Στο τέλος θα δούμε τι έχουμε κάνει και ελπίζω να κάνουμε γύρο θριάμβου στον
αγώνα με την Καβάλα. Τώρα μπροστά μας είναι ο Πανηλειακός και πρέπει να πάμε
με έξι βαθμούς διαφορά στο παιχνίδι με την ΑΕΚ. Είναι ένα ντέρμπι που θα
κρίνει πολλά. Εμείς θέλουμε τη νίκη για πολλούς και διάφορους λόγους». 
Γιαννακόπουλος: «Καλό θα είναι να πετύχουμε το απόλυτο. Τέσσερις νίκες
στα ισάριθμα ματς που απομένουν. Θα είναι η καλύτερη απάντηση στους
αμφισβητίες. Μπορεί να έχουμε μπροστά μας τον Πανηλειακό, αλλά από το μυαλό
μου περνάει η ΑΕΚ. Απαίτηση του κόσμου μας θα είναι η νίκη και εμείς δεν
έχουμε άλλη επιλογή. Έχουμε υποστεί τρεις ήττες στα προηγούμενα παιχνίδια από
την ΑΕΚ. Στο τέταρτο ματς οφείλουμε να κλείσουμε στόματα. Ελπίζω το στάδιο
Καραϊσκάκη να ζήσει ανεπανάληπτες στιγμές στο ντέρμπι με την ΑΕΚ. Ο Ολυμπιακός
πρέπει να αποδείξει ότι αξίζει αυτό το πρωτάθλημα». 
*** «Ο
Ολυμπιακός βρίσκεται με το σπαθί του στην πρώτη θέση της βαθμολογίας», δήλωσαν
μ' ένα στόμα Τζόρτζεβιτς, Γιαννακόπουλος και το αιτιολόγησαν:
Τζόρτζεβιτς: «Ο πρώτος πάντα προκαλεί. Και ο Ολυμπιακός δείχνει την
αξία του στους αγωνιστικούς χώρους. Μερικοί ψάχνουν κάτι να βρουν σαν
δικαιολογία. Ποια ομάδα έπρεπε να είναι πρώτη; Η ΑΕΚ ή ο Παναθηναϊκός; Έχουμε
πετύχει ένδεκα νίκες εκτός έδρας και υπερτερούμε των αντιπάλων μας. Ας
σκεφτούν εκείνοι που μας αμφισβητούν πού θα ήταν ο Ολυμπιακός σε περίπτωση που
είχαμε αξιοποιήσει τον παράγοντα έδρα. Τέσσερις ισοπαλίες στο στάδιο
Καραϊσκάκη με μικρές θεωρητικά ομάδες δεν είναι λίγες. Ο Ολυμπιακός διαθέτει
την πιο σταθερή και σοβαρή ομάδα στο πρωτάθλημα και δίκαια βρίσκεται στην
κορυφή. Πιστεύω ότι ο χρόνος κυλάει υπέρ μας. Τη νέα αγωνιστική περίοδο οι
φίλαθλοι θα παρακολουθήσουν ένα καλύτερο αγωνιστικά Ολυμπιακό, που θα
χαίρονται οι οπαδοί του και θα ζηλεύουν οι εχθροί του». 
Γιαννακόπουλος: «Όταν οι αντίπαλοί μας τον τελευταίο καιρό έβλεπαν το
πρόγραμμα του Ολυμπιακού έλεγαν ότι δεν περνάει από το Ολυμπιακό στάδιο και
την Τούμπα. Πήραμε τέσσερις βαθμούς και τώρα θα δώσουμε την απάντηση στο
ντέρμπι με την ΑΕΚ. Πιστεύω ότι θα έρθει για τον Ολυμπιακό η νίκη τίτλου και
θα κλείσει παράλληλα ένας ανοιχτός λογαριασμός που έχουμε με την ΑΕΚ». 
ΜΕ ΑΠΟΝΤΕΣ τούς οκτώ διεθνείς ξεκίνησε την προετοιμασία του ο Ολυμπιακός
για τον εκτός έδρας αγώνα με τον Πανηλειακό. 
Από την προπόνηση έλειψαν οι
διεθνείς με την ομάδα των ανδρών (Καραταΐδης, Αλεξανδρής, Νταμπίζας,
Ανατολάκης), οι Ελευθερόπουλος, Σφακιανάκης, που βρίσκονται στην Έδεσσα με την
Εθνική Ελπίδων και ο Σίνισα Γκόκιτς που έχει ενσωματωθεί στην Εθνική Κύπρου.

Το κλίμα ήταν ιδιαίτερα καλό χθες στου Ρέντη μεταξύ των ποδοσφαιριστών, οι
οποίοι γύρισαν από τις διακοπές του Πάσχα και γυμνάστηκαν παρουσία του Ντούσαν
Μπάγιεβιτς, ο οποίος πρόλαβε να επιστρέψει (με μικρή καθυστέρηση) από το
Παρίσι, στο γήπεδο. 
Οι «ερυθρόλευκοι» ήταν εμφανώς επηρεασμένοι από την
επιτυχία της ομάδας μπάσκετ και στις συζητήσεις τους, ανέφεραν ότι θέλουν να
αισθανθούν και οι ίδιοι τη χαρά της κατάκτησης ενός τίτλου. 
Πάντως, ο
Ντούσαν Μπάγιεβιτς έχει να αντιμετωπίσει ευχάριστο... πρόβλημα, αφού είναι
πλέον καλά και οι Σαμπανάντζοβιτς, Τζόρτζεβιτς και μπορεί να τους
χρησιμοποιήσει στον αγώνα του Πύργου με τον Πανηλειακό. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15823O031</ED>
<ID>
ID:171153

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O03&aa=1</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ</H2>

Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ 
Ώρα 3.00, 1.000 μέτρα 
1.
ΑΠΕΡΑΝΤΟΣ 58 Περικλής&#0098 
2. ΒΟΥΚΕΦΑΛΑΣ 58 Ηλίας&#0092 
3. ΔΙΚΕΦΑΛ. ΑΕΤΟΣ 58 Φίλιππος&#0097 
4. ΣΤΡ. ΚΑΠΑΡΟΣ 58
Σωτηρόπ/λος&#0095 
5. ΦΕΡΕΛΠΙΣ 58 Δημητσάνης&#0099 
6.
ΗΓΗΣΙΑΣ 57,5 Γεωργίου&#0096 
7. ΦΛΑΪΝΓΚ ΓΚΑΣ 57,5
Τσιριγώτης&#0094 
8. ΜΕΤΕΟΡ ΓΚΑΡΝΤ 57 Ζευγώλης&#0091 
9. ΝΙΚ
ΚΙΛΛΕΡ 56 Ντίνος&#0093 
* Σε αυτήν την ιπποδρομία θα λειτουργήσουν
Trio και Tri-Cast. 
­ Υπόδ.: ΣΤΡΟΝΓΚ ΚΑΠΑΡΟΣ - ΔΙΚΕΦ. ΑΕΤΟΣ
(Ηγησίας). 
ΔΕΥΤΕΡΗ ΙΠΠΟΔΡΟΜΙΑ 
Ώρα 3.30, 1.400 μέτρα

1. ΑΝΤΑΙΟΣ 58 Γεωργίου&#0093 
2. ΜΠΕΝΖΑΜΙΝ 57,5
Βαλακούδ.&#0094 
3. ΗΓΗΤΩΡ 57 Χατζημίμης&#0097 
4.
ΠΑΠΑΖΟΓΛΟΥ 57 Σωτηρόπ/λος&#0096 
5. ΣΕΜΠΑΣΤ. ΦΟΥΣΚ 55
Περικλής&#0091 
6. ΓΚΣΤΑΑΝΤ 54,5 Ντίνος&#0092 
7. ΜΙΚΡΟΣ
ΦΩΤΗΣ 55 Φίλιππος&#0095 
­ Υπόδ.: ΓΚΣΤΑΑΝΤ - ΠΑΠΑΖΟΓΛΟΥ
(Μπένζαμιν). 
ΤΡΙΤΗ ΙΠΠΟΔΡΟΜΙΑ 
Ώρα 4.00, 1.400 μέτρα

1. ΣΤΥΜΦΑΛΙΑ 58 Ηλίας&#0091 
2. ΡΑΒΕΝΟ 57,5
Δημητσάνης&#0092 
3. ΙΠΠ. ΜΟΝΟΚΛ 56 Βαλακούδ.&#0094 
4.
ΝΤΕΖΕΡΤ ΓΟΥΕΪ 55 Αντώνης&#0093 
5. ΠΕΡΛ ΧΑΡΜΠΟΡ 54
Σκιαδόπ/λος&#0095 
6. ΤΕΜΕΝΟΣ 54 Τσιριγώτης&#0096 
7.
ΕΠΙΤΕΛΑΡΧΗΣ 49,5 Δούκας&#0097 
­ Υπόδ.: ΡΑΒΕΝΟ - ΤΕΜΕΝΟΣ (Περλ
Χάρμπορ). 
ΤΕΤΑΡΤΗ ΙΠΠΟΔΡΟΜΙΑ 
Ώρα 4.30, 1.400 μέτρα 
1. ΑΪΡΟΛΟ 54,5 Βαλακούδ. Ν.&#0096 
2. ΑΡΜΑΓΕΔΩΝ 58
Κώστας&#0093 
3. ΜΙΧ. ΑΓΓΕΛΟΣ 58 Σκιαδόπ/λος&#0094 
4. Σ.
ΝΤΑΪΝΑΜΙΚ 58 Σωτηρόπ/λος&#0099 
5. ΚΕΪΠ ΤΑΟΥΝ 57
Φίλιππος&#0097 
6. ΜΥΡΩΝΑΣ 56,5 Χατζηγεωργ.&#0098 
7.
ΑΚΑΜΠΤΟΣ 55,5 Δούκας&#0091 
8. ΥΠΑΡΞΙΣΤΗΣ 54 Χατζημίμης&#0095

9. ΡΟΔΟΛΦΟΣ 55,5 Ντίνος&#0092 
* Οι ίπποι 3-9 είναι ομόσταβλοι.

­ Υπόδ.: ΑΪΡΟΛΟ - ΑΡΜΑΓΕΔΩΝ (Σούπερ Νταϊνάμικ). 
ΠΕΜΠΤΗ
ΙΠΠΟΔΡΟΜΙΑ 
Ώρα 5.00, 1.400 μέτρα 
1. ΙΠΠ. ΜΑΤΖΕΣΤΥ 58
Αντώνης&#0095 
2. ΑΜΕΡ. ΝΕΪΣΟΝ 57 Βαλακούδ.&#0092 
3.
ΕΥΡΩΣΤΗ 56,5 Φίλιππος&#0098 
4. ΕΠΙΚΤΗΤΟΣ 54,5 Γεωργίου&#0097

5. ΜΙΣ ΝΤΙΝΑ 54,5 Σαμοθρακίτ.&#0093 
6. ΤΑΫΓΕΤΟΣ 53,5
Δημητσάνης&#0099 
7. ΤΖΟΝΑΘ. ΦΟΥΣΚ 53 Τσιριγώτης&#0094 
8.
ΓΚ. ΔΕ ΓΚΡΕΗΤ 52,5 Σγούρος&#0091 
9. ΚΑΡΙΣΙΜΑ 52,5
Ντίνος&#0096 
* Σε αυτήν την ιπποδρομία θα λειτουργήσουν Trio και
Tri-Cast. 
­ Υπόδ.: ΜΙΣ ΝΤΙΝΑ - ΑΜΕΡ. ΝΕΪΣΟΝ (Τζόναθαν Φουσκ). 
ΕΚΤΗ ΙΠΠΟΔΡΟΜΙΑ 
Ώρα 5.30, 1.400 μέτρα 
1. ΗΖΥ ΑΝΤΩΝΗ
58 Μαντζαβίδης&#0091 
2. ΜΟΡΤΗΣ 58 Μπρούσαλης&#0095 
3.
ΠΡΑΟΥΝΤ ΓΚΡΕΚ 58 Περικλής&#0096 
4. ΠΡΕΣΤΙΖ 58
Σωτηρόπ/λος&#0092 
5. ΦΛΟΓΕΡΟΣ 58 Δημητσάνης&#0097 
6.
ΓΙΟΣΩΝΑΣ 57,5 Ντίνος&#0094 
7. ΚΙΝΓΚ ΤΖΩΡΤΖ 57,5
Φίλιππος&#0093 
­ Υπόδ.: ΠΡΕΣΤΙΖ - ΦΛΟΓΕΡΟΣ (Μόρτης). 
ΕΒΔΟΜΗ
ΙΠΠΟΔΡΟΜΙΑ 
Ώρα 6.00, 1.800 μέτρα 
1. Μ. ΠΑΟΥΕΡΦΟΥΛ
61,5 Καραμάνογ.&#0091 
2. ΤΖΕΝΤΑΛ 59 Κώστας&#00910 
3.
ΛΕΥΤΕΡΗΣ ΤΖ. 57 Σίντλερ&#0096 
4. ΤΑΓΟΣ 57 Γεωργίου&#0098 
5. ΔΟΥΛΙΑΣ 52,5 Δούκας&#0099 
6. ΣΑΝΤΑ ΚΑΤΕΡΙΝΑ 51,5
Σκιαδόπ/λος&#0095 
7. ΑΛ ΟΣΤΑΖ 48,5 Βαλακούδ. Ν.&#0092 
8.
ΜΟΥΛΤΙΦΑΡΙΟΥΣ 49,5 Κουτσούκος&#0093 
9. ΚΑΡΑΜΕΛΛΑΣ 47
Αλέξανδρος&#0094 
10. ΝΟΤΟΡΙΟΥΣ 47 Σγούρος&#0097 
-- ΜΙΚΡΗ
ΔΗΛΟΣ 48,5 Μ. Καμούτση&#00911 
* Ο ίππος ΜΙΚΡΗ ΔΗΛΟΣ τρέχει
εκτός στοιχήματος. 
* Σε αυτήν την ιπποδρομία θα λειτουργήσουν Trio και
Tri-Cast. 
­ Υπόδ.: ΑΛΟΣΤΑΖ - ΤΖΕΝΤΑΛ (Λευτέρης Τζούνιορ). 
ΟΓΔΟΗ ΙΠΠΟΔΡΟΜΙΑ 
Ώρα 6.30, 1.400 μέτρα 
1. ΓΙΟΓΙΑΚΑΣ
58 Χατζημίμης&#0094 
2. ΣΟΛΟ ΠΕΡΤΕ 57,5 Αβιτίδης&#0099 
3. ΦΙΛΙΑ 56,5 Ζευγώλης&#0096 
4. ΕΡΑΤΕΙΝΗ 56
Πακίδης&#0097 
5. ΝΙΚΙΤΑ 56 Σωτηρόπ/λος&#00910 
6. ΑΛΜΑΖ
55,5 Αντώνης&#0091 
7. ΙΠΠΟΤ. ΜΕΜΟΡΥ 55,5 Περικλής&#0093 
8. ΜΙΝΤ ΓΟΥΕΪ 55 Φίλιππος&#0095 
9. ΠΑΥΛΙΝΑ 53,5
Δούκας&#0098 
10. ΦΡΟΓΚΥ 50 Βαλακούδ. Ν.&#0092 
­ Υπόδ.:
ΙΠΠΟΤ. ΜΕΜΟΡΥ - ΣΟΛΟ ΠΕΡΤΕ (Αλμάζ). 
ΕΝΑΤΗ ΙΠΠΟΔΡΟΜΙΑ 
Ώρα
7.00, 1.400 μέτρα 
1. ΧΙΟΣ ΜΠΟΫ 61 Ηλίας&#0095 
2. ΓΚΡΕΗΤ
ΓΟΥΙΝ. 53,5 Καραμάνογ.&#0096 
3. ΣΠΙΝΘ/ΒΟΛΟΣ 50 Αντώνης&#0091

4. ΦΙΛΟΤΙΜΟΣ 48,5 Καζάκος&#0092 
5. ΠΥΡΑΜΙΣ 47
Σγούρος&#0093 
6. ΧΙΟΣ ΣΑΝ 52,5 Μαντζαβίδης&#0094 
* Οι ίπποι
1-6 είναι ομόσταβλοι. 
­ Υπόδ.: ΣΤΑΒΛΟΣ - ΣΠΙΝΘ/ΒΟΛΟΣ. 
ΔΕΚΑΤΗ
ΙΠΠΟΔΡΟΜΙΑ 
Ώρα 7.30, 1.400 μέτρα 
1. ΦΟΝ ΓΚΡΑΦ 58
Πακίδης&#0098 
2. ΜΙΣ ΡΙΤΑ 57,5 Αβιτίδης&#0094 
3. ΣΤΡ.
ΞΕΝΟΦΩΝ 53 Ζευγώλης&#0097 
4. ΤΗΘΥΑ 53 Αντώνης&#0099 
5. ΠΑΛΙΚΑΡΙ 51,5 Κουτσούκος&#0092 
6. ΜΑΝΤΑΜ ΝΙΚΗ 49,5
Δούκας&#0091 
7. ΘΡΙΑΜΒΟΣ 46,5 Βαλακούδ. Ν.&#0093 
8.
ΣΑΛΟΝΙΚΙΑ 48 Σγούρος&#00910 
9. ΝΑΡΓΚΙΣ 48,5 Καζάκος&#0096

10. ΣΤΕΛΙ 47 Κατσιμίχας&#0095 
­ Υπόδ.: ΜΙΣ ΡΙΤΑ - ΣΤΡ.
ΞΕΝΟΦΩΝ (Θρίαμβος). 
­ Δύο αουτσάιντερ: ΑΠΕΡΑΝΤΟΣ (1η) ­
ΜΟΥΛΤΙΦΑΡΙΟΥΣ (7η). 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15823O032</ED>
<ID>
ID:171195

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O03&aa=2</URL></REF>


Article

<CATEGORY>vin10</CATEGORY>

 <H2>Ονόματα Εθελοντών</H2>

Η «ΟΜΑΔΑ» δημοσιεύει σήμερα και άλλα ονόματα από τους Εθελοντές
που έχουν δηλώσει συμμετοχή στο πρόγραμμα της εφημερίδας μας για την Ολυμπιάδα
του 2004. 
17935) Κατσιμάδης Γεώργιος, Αθήνα. 17936) Μυστριώτης
Κωνσταντίνος, Πεύκη. 17937) Σιόλος Σπύρος, Γλυφάδα. 17938) Τσαγκούρη Καίτη,
Μαρούσι. 17939) Παπανικολάου Ελευθερία, Χαλκίδα. 17940) Κουρή Θάλεια, Κ.
Πατήσια. 17941) Μαγαλίου Νεφέλη, Π. Φάληρο. 17942) Κριάδη Έλενα, Πλ. Γκύζη.
17943) Βρεττού Μαριέττα, Ν. Σμύρνη. 17944) Λυκουρόπουλος Κωνσταντίνος, Νάξος.
17945) Ρέντα Χρυσούλα, Βόλος. 17946) Αγγελοπούλου Διονυσία, Καλαμάκι. 17947)
Πατέλη Πηνελόπη, Κως. 17948) Στραπατσάκης Στυλιανός, Παπάγου. 17949) Ταρατόρι
Ελευθερία, Ν. Κόσμος. 17950) Φουρνογεράκη Νίκη, Αργυρούπολη. 17951) Ορφανός
Λεόντιος, Ίλιον. 17952) Κορομηλά Ελισάβετ, Αθήνα. 17953) Νικολάου Κατερίνα,
Άνω Πατήσια. 17954) Ασημακοπούλου Γεωργία, Άνω Ιλίσια. 17955) Εξαδακτύλου
Ιωάννα, Άνω Βούλα. 17956) Καπάταη Αλίκη, Γκύζη. 17957) Λασδά Κατερίνα,
Ηλιούπολη. 17958) Λακουμέντα Κλεοπάτρα, Παγκράτι. 17959) Κουρουτσοπούλου Λένα,
Χαλάνδρι. 17960) Πετράτου Μαντώ, Αθήνα. 17961) Μερμήγκης Διονύσης, Αθήνα.
17962) Παπαδοπούλου Ελένη, Πάτρα. 17963) Χριστοφιλογιάννη Βαγγελιώ, Αθήνα.
17964) Αναστασάκης Χαράλαμπος, Αθήνα. 17965) Δαλμύρα Εύη, Ν. Σμύρνη. 17966)
Γαμβρέλλης Αλέξανδρος, Ν. Φιλαδέλφεια. 17967) Κατσίκας Γιάννης, Αθήνα. 17968)
Μαγιάφη Ελευθερία, Πειραιάς. 17969) Γαβριηλίδης Σταύρος, Άλιμος. 17970)
Θεοδωρογιάννη Γεωργία, Λέσβος. 17971) Μοσχόβος Γεώργιος, Αθήνα. 17972)
Δημητριάδης Πρόδρομος, Καλλιθέα. 17973) Μόμτζος Στυλιανός, Πειραιάς. 17974)
Σκλήρη Αθηνά, Περιστέρι. 17975) Αβαταγγέλου Χαρίκλεια, Χαλάνδρι. 17976) Κούστα
Σωτηρία, Μεσολλόγγι 17977) Ποράβα Αλέκα, Θεσσαλονίκη. 17978) Σαντοριναίος
Μανώλης, Αθήνα. 17979) Στάμελος Βασίλης, Λοκρίδα. 17980) Στάμελος Όμηρος,
Λοκρίδα. 17981) Κουφού Ευαγγελία, Αλεξανδρούπολη. 17982) Τερζόπουλος Σάββας,
Σέρρες. 17983) Δενέδιος Αναστάσης, Βριλήσσια. 17984) Μπερτσία Θεανώ,
Πετρούπολη. 17985) Βαγιάνου Εύη, Θεσσαλονίκη. 17986) Ψυχογιού Κανέλλα, Αθήνα.
17987) Μακρή Αναστασία, Χαλκίδα. 17988) Χονδρός Αθανασίου Γιώργος, Τρίκαλα.
17989) Μαυρομάτης Θεόφιλος, Γλυφάδα. 17990) Τσιρογιάννος Γιώργος, Ν. Ηράκλειο.
17991) Φιλίππου Ειρήνη, Ασπρόπυργος. 17992) Παπαδημητρίου Αριστοτέλης, Αθήνα.
17993) Λυμπεροπούλου Σύλια, Αθήνα. 17994) Παδουβά Εύα, Αργυρούπολη. 17995)
Κρητικού Κέλλυ, Αθήνα. 17996) Μυλωνά Σταυρούλα, Αθήνα. 17997) Φαλιέρου
Αναστασία, Αθήνα. 17998) Ηλιακίδη Κατερίνα, Μελίσσια. 17999) Θεοφυλάκτου
Βαρβάρα, Παγκράτι. 18000) Πονηρού Δέσποινα, Χαλάνδρι. 18001) Μουρίκη Κυριακή,
Χαλάνδρι. 18002) Τολάκη Ισαβέλλα, Ν. Ψυχικό. 18003) Κρεμαλή Κασσιανή,
Μελίσσια. 18004) Τσάκωνα Χρυσηίς, Άνω Γλυφάδα. 18005) Καρασούλη Μαρκέλα,
Αργυρούπολη. 18006) Κοσσίδας Κωνσταντίνος, Ν. Ερυθραία. 18007) Μακροδημήτρης
Νίκος, Αυλώνα. 18008) Ρεμούνδου Μαριέττα, Π. Φάληρο. 18009) Λουδάρος Γιώργος,
Ηλιούπολη. 18010) Λουλούδης Χαράλαμπος, Άνω Γλυφάδα. 18011) Ντεσιντέριο
Ραφαέλλα, Άνω Ηλιούπολη. 18012) Λουδάρη Μελίνα, Ηλιούπολη. 18013) Σιαδήμα
Μαρίνα, Αθήνα. 18014) Τσέβη Ειρήνη, Αθήνα. 18015) Παπαδημητρόπουλος Βασίλης,
Ν. Χαλκηδόνα. 18016) Καούνης Αργύρης, Τριανδρία Θεσσαλονίκης. 18017) Τσακλάς
Δημήτρης, Πειραιάς. 18018) Καλέντζη Ελένη, Ν. Φάληρο. 18019) Αρβανιτάκης
Κωνσταντίνος, Ζωγράφου. 18020) Δεστές Κωνσταντίνος, Άγ. Ιωάν. Ρέντης. 18021)
Μπαρλέτης Δημήτρης, Άνω Ιλίσια. 18022) Νικητοπούλου Σοφία, Ελληνικό. 18023)
Βαφειάδου Ελένη, Αργυρούπολη. 18024) Ζαπατίνας Δημήτρης, Άλιμος. 18025)
Ζαπατίνα Μαρία, Άλιμος. 18026) Χατζημιχάλη Άννα Μαρία, Νεάπολη Σάμος. 18027)
Λεβεντάκη Ελένη, Δάφνη. 18028) Τσέβη Χριστίνα, Αθήνα. 18029) Στεφανουδάκη
Ιωάννα, Αγ. Βαρβάρα Αιγάλεω. 18030) Τσιμπρή Δήμητρα, Αγ. Βαρβάρα. 18031)
Κεραμιτσόπουλος Νικόλαος, Γλυφάδα. 18032) Τουλιάτος Σπυρίδων, Αθήνα. 18033)
Τατεοσιάν Βαρβάρα, Αθήνα. 18034) Τατεοσιάν Αρά, Αθήνα. 18035) Δαγρέ Πέννυ,
Αθήνα. 18036) Ασλάνη Κατερίνα, Αθήνα. 18037) Καμπούρη Ελένη, Αθήνα. 18038)
Βασαλάκης Βαγγέλης, Αθήνα. 18039) Τσάμπουλας Στράτος, Αθήνα. 18040) Μαράντου
Αστερία, Αθήνα. 18041) Γιαννιού Νίκη, Αθήνα. 18042) Ρέτσου Παναγιώτα, Άνω
Καλαμάκι. 18043) Παπαγιάννης Ιωάννης, Άλιμος. 18044) Κουόλ Σοφία, Ν. Σμύρνη.
18045) Μακλάχλαν Τζέιμς, Άνω Γλυφάδα. 18046) Λύτρα Ολυμπία, Πειραιάς. 18047)
Gebremichel Zelalem, Καλαμάκι. 18048) Γουναλάκη Ανθούλα, Βύρωνας. 18049)
Φερσιζίδης Χαράλαμπος, Καλαμάκι. 18050) Χάγκος Μπέττυ, Ζωγράφου. 18051)
Καραναστάσης Θεόδωρος, Άνω Ηλιούπολη. 18052) Λαγουδάκη Ιωάννα, Άρτεμις
Αττικής. 18053) Αθανασιάδου Μαρία, Ν. Σμύρνη. 18054) Δεληγιάννης Δημήτρης,
Νίκαια Πειραιάς. 18055) Wambui Marion, Αθήνα. 18056) Καρίνο Λέσλι Ανν, Αθήνα.
18057) Κανδηλώρος Αλεξ, Αθήνα. 18058) Χάγκος Αρμέλ, Αθήνα. 18059) Μπούχλα
Ζάρα, Π. Φάληρο. 18060) Αλ Σαρμπάτι Γιασήρ, Π. Φάληρο. 18061) Σιμιτσής Κώστας,
Αθήνα. 18062) Δρούζα Χριστίνα, Ν. Φάληρο. 18063) Βούλτεψη Ελένη, Αθήνα. 18064)
Κουμπούνης Άγγελος, Αθήνα. 18065) Βασιλικόπουλος Θεόδωρος, Βύρωνας. 18066)
Γαλανούλης Νίκος, Αργυρούπολη. 18067) Γκούτη Καλλιόπη, Αιγάλεω. 18068)
Πετρούτσας Μιχάλης, Πειραιάς. 18069) Χούκερ Έρρικα, Βούλα. 18070) Φραγκόπουλος
Μωυσής, Αιγάλεω. 18071) Παπαδόπουλος Γιάννης, Αθήνα. 18072) Μπέου Ευτυχία,
Γλυφάδα. 18073) Δήμα Ειρήνη, Αθήνα. 18074) Ολαντίτι Αλέξανδρος, Αμπελόκηποι.
18075) Βενετσάνος Σπύρος, Άνω Ηλιούπολη. 18076) Βάσσιος Τάσος, Μοσχάτο. 18077)
Ουαχόμ Νίκος, Αμπελόκηποι. 18078) Παλαιολόγος Κώστας, Αθήνα. 18079) Πατιτσένκο
Αλεξάνδρα, Αθήνα. 18080) Αντωνόπουλος Κώστας, Άγ. Δημήτριος. 18081)
Παπανικολάου Σπύρος, Αθήνα. 18082) Παπαδάκη Μαρία, Αθήνα. 18083) Ολαντίτι
Νίκος, Αθήνα. 18084) Δρακόπουλος Νίκος, Ν. Σμύρνη. 18085) Μπλέκερ Φραντζέσκα,
Εξάρχεια. 18086) Καναβού Καλλιρόη, Νίκαια. 18087) Ταρατόρη Θεοδώρα, Ν. Κόσμος.
18088) Τσούτση Αφροδίτη, Νίκαια. 18089) Ανδρέου Παναγιώτης, Αιγάλεω. 18090)
Παπαδοπούλου Ελένη, Ν. Σμύρνη. 18091) Παπαχαραλάμπους Διονυσία, Βύρωνας.
18092) Σπανού Στέλλα, Άνω Καλαμάκι. 18093) Μπακόλας Φάνης, Αθήνα. 18094) Κολίη
Τζούλη, Σούρμενα. 18095) Κυρίτση Ιωάννα, Ζωγράφου. 18096) Νασσιόπουλος
Ευθύμιος, Άνω Γλυφάδα. 18097) Τσάφος Ιωάννης, Βύρωνας. 18098) Αθανασίου Ρόζη
Δήμητρα, Καλλιθέα. 18099) Γουναλάκη Μαρία, Βύρωνας. 18100) Βάσιος Φώτης,
Μοσχάτο. 18101) Μητσινίκου Αλεξία, Μπραχάμι. 18102) Ευλωρίδης Νικόλαος, Αθήνα.
18103) Βλαντέσκου Ιωάννα, Άλιμος. 18104) Ποστανίδου Φανή, Κορυδαλλός. 18105)
Αντεκόλα Μαργαρίτα, Αμπελόκηποι. 18106) Μαριανός Ζαχαρίας, Άνω Ηλιούπολη.
18107) Εσκομπάρ Αίλην, Παγκράτι. 18108) Δρακοπούλου Γεωργία, Αθήνα. 18109)
Μπακόλα Αρετή, Αθήνα. 18110) Ανδρεάδη Κατερίνα, Γαλάτσι. 18111) Χατζή
Ελισάβετ, Διόνυσος. 18112) Ζημέρα Χριστίνα, Κορυδαλλός. 18113) Φατχάλας
Γιώργος, Μοσχάτο. 18114) Δήμου Μαρία, Κ. Ηλιούπολη. 18115) Νζαράγκε Παμίνας,
Αθήνα. 18117) Εστράδα Σέρχιος Ανδρέας, Π. Φάληρο. 18118) Αγγελόπουλος
Αλέξανδρος, Ν. Κόσμος. 18119) Μαρτάκος Κώστας, Άνω Γλυφάδα. 18120)
Αντωνοπούλου Αντριάννα, Μπραχάμι. 18121) Γραφιαδέλη Ειρήνη, Αθήνα. 18122)
Στεργίου Αλέξανδρος, Αθήνα. 18123) Αγγελοπούλου Κατερίνα, Ν. Κόσμος. 18124)
Μουζάκης Αριστοτέλης, Καλλιθέα. 18125) Shauiui Ada, Άνω Γλυφάδα. 18126)
Μπεκιάρη Καλλιόπη, Άνω Ηλιούπολη. 18127) Kreidy Danny, Γλυφάδα. 18128)
Καραβασιλειάδης Ηρακλής, Ν. Σμύρνη. 18129) Σιέττου Πάμελα, Μπραχάμι. 18130)
Πασπαλάς Παντελής, Καλλίπολη. 18131) Γκούτση Μεταξία, Αιγάλεω. 18132) Αχμέτ
Φουάντ, Π. Φάληρο. 18133) Λαγγής Γιώργος, Δάφνη. 18134) Μπαμπούση Δέσποινα,
Αθήνα. 18135) Chan Chuen San, Αθήνα. 18136) Εμελιάνοβα Τατιάνα, Αθήνα. 18137)
Φαής Βίκη, Μπραχάμι. 18138) Emelianov Alex, Αθήνα. 18139) Χουλιάρα Χριστίνα
Αγαθή, Κεραμικός. 18140) Πετροζοπούλου Διάνα, Αθήνα. 18141) Αθανασίου Κώστας,
Καλλιθέα. 18142) Περαματζής Ντίνα, Άνω Ηλιούπολη. 18143) Αγιαλέου Ελισάβετ,
Αθήνα. 18144) Μαριανός Δημήτρης, Αθήνα. 18145) Κούντιος Κώστας, Άνω Γλυφάδα.
18146) Παπαδόπουλος Γιάννης, Αθήνα. 18147) Ντότσον Κώστας, Αθήνα. 18148) Σετέν
Μπαλάι, Αθήνα. 18149) Πατήρης Ηλίας, Γλυφάδα. 18150) Ντεσιντέριο Μαρίνα Κιάρα,
Ηλιούπολη. 18151) Μαντάς Νίκος, Ηλιούπολη. 18152) Μπεκιάρη Σοφία, Ηλιούπολη.
18153) Σουλάνης Στρατής, Αθήνα. 18154) Γλυμή Μαρία, Κ. Χαλάνδρι. 18155)
Γαραντζιώτης Ανδρέας, Αμπελόκηποι. 18156) Διαμαντοπούλου Βασιλική, Κ.
Πετράλωνα. 18157) Βούρβαχης Κώστας, Μεταμόρφωση. 18158) Αγγελούσης Ευστάθιος,
Κορυδαλλός. 18159) Τσάγκας Γιώργος, Κυψέλη. 18160) Μαρίνος Κουρής Νικήτας, Ν.
Ψυχικό. 18161) Παπάζογλου Τάνια, Αθήνα. 18162) Γούζιος Βασίλης, Αθήνα. 18163)
Κόκκαλης Ηλίας, Γκύζη. 18164) Χαρακτίνου Ζωή, Κ. Χαλάνδρι. 18165) Κωτσοβίλη
Μαρία, Κολωνάκι. 18166) Καρασμάνη Αικατερίνη, Αθήνα. 18167) Κωτσαρέλη Ιωάννα,
Αθήνα. 18168) Αμελαδιώτης Γιάννης, Αχαρνών. 18169) Σαρρή Μαργαρίτα, Αθήνα.
18170) Αρχοντάκης Ευάγγελος, Διόνυσος. 18171) Παύλου Διονυσία, Αθήνα. 18172)
Ραφαπλάκη Ειρήνη, Αθήνα. 18173) Πλατυπόδη Θωμαΐδα, Αθήνα. 18174) Δασκαλοπούλου
Ολυμπία, Καλογρέζα. 18175) Κάτσης Θέμης, Μελίσσια. 18176) Νέζη Βασιλίνα,
Ασπρόπυργος. 18177) Περιπατόπουλος Αχιλλέας, Κηφισιά. 18178) Κωνσταντίνου
Θεσσαλία, Ζωγράφου. 18179) Κοσμίδης Χρήστος, Ν. Ηράκλειο. 18180) Πανοπούλου
Χριστίνα, Αθήνα. 18181) Λάσκαρη Μαίρη, Αθήνα. 18182) Σάμπαλης Σπύρος, Πατήσια.
18183) Δάνου Άννυ, Αθήνα. 18184) Μονοκρούσου Δέσποινα, Περισσός. 18185)
Κωνσταντινίδη Παντελίτσα Γεωργία, Αθήνα. 18187) Πρωτόπαππα Αναστασία,
Ζωγράφου. 18188) Ζορμπά Βασιλική, Αθήνα. 18189) Δήμου Περικλής, Αθήνα. 18190)
Μπαγιαστά Αναστασία, Αθήνα. 18191) Βουτσινά Μαρία, Αμπελόκηποι. 18192) Μανέτας
Φίλιος, Κηφισιά. 18193) Κουρμπούζου Μαρία, Καλλιθέα. 18194) Καταρνιάς
Κωνσταντίνος, Καλλιθέα. 18195) Μαϊοπούλου Μαρία, Ηλιούπολη. 18196)
Καλαντζόπουλος Μιχάλης, Αθήνα. 18197) Χρυσοχοΐδης Γιώργος, Ν. Ψυχικό. 18198)
Ασημακοπούλου Μαριλένα, Αθήνα. 18199) Δεσηνιώτη Χάρις, Πολύδροσο. 18200)
Σαλταπίδας Γιώργος, Άγ. Στέφανος. 18201) Δρόση Αρετή, Ν. Σμύρνη. 18202)
Μανέτας Κωνσταντίνος, Αθήνα. 18203) Λιγνός Νίκος, Ν. Κόσμος. 18204) Σούτου
Φαίδρα, Δάφνη. 18205) Καλκάκος Αντώνης, Χολαργός. 18206) Δημητρέλλου Κατερίνα,
Αθήνα. 18207) Μπάλτας Κώστας, Χολαργός. 18208) Κούσκουρας Γιάννης, Αθήνα.
18209) Παναγιωτοπούλου Ιωάννα, Κολωνάκι. 18210) Κοζάκη Λήδα, Αμπελόκηποι.
18211) Αντωνίου Άγγελος, Αθήνα. 18212) Μητσώνης Λουκάς, Αθήνα. 18213)
Κωτσαρέλη Άννα, Αθήνα. 18214) Καφετζιδάκης Νίκος, Αθήνα. 18215) Κασσώτη Μάρω,
Χαλάνδρι. 18216) Παπαδήμα Αναστασία, Παπάγου. 18217) Αργυρόπουλος Χριστόφορος,
Ιλίσια. 18218) Δεληγιάννη Αλεξάνδρα, Αθήνα. 18219) Μακόπουλος Ξενοφών, Αθήνα.
18220) Μιχαλοπούλου Βενετία, Παγκράτι. 18221) Μπάστας Πέτρος, Αθήνα. 18222)
Σκούντζος Δημήτρης, Αθήνα. 18223) Τσέκος Νίκος, Αθήνα. 18224) Παπαβλασόπουλος
Γιώργος, Αθήνα. 18225) Τουλαδέλλης Δημήτρης, Αγ. Παρασκευή. 18226)
Λυμπεροπούλου Χαρά, Κυψέλη. 18227) Καζάκος Γιώργος, Μελίσσια. 18228) Κύρου
Χρήστος, Αθήνα. 18229) Κασσαβέτης Χριστόφορος, Εκάλη. 18230) Βασιλεία Ιουλία,
Αθήνα. 18231) Σταυρόπουλος Κωνσταντίνος, Ν. Ψυχικό. 18232) Δασκαλάκη Ελένη,
Βριλήσσια. 18233) Αμολοχίτης Μανώλης, Αθήνα. 18234) Καρακούση Μαρία, Γαλάτσι.
18235) Καντούνης Κώστας, Αθήνα. 18236) Τερζάκη Ιωάννα, Αθήνα. 18237) Σκόρδη
Μαρία, Αθήνα. 18238) Νικοπούλου Νατάσα, Αθήνα. 18239) Ξυπνητός Πέτρος, Αθήνα.
18240) Δάλλα Ελένη, Αθήνα. 18241) Χαμπάλογλου Μάγδα, Κηφισιά. 18242) Καζάση
Δήμητρα, Παπάγου. 18243) Χρυσομάλλη Δήμητρα, Ακ. Πλάτωνος. 18244)
Σοφιανοπούλου Δάφνη Αλεξάνδρα, Παπάγου. 18245) Κανακάρη Κατερίνα, Αθήνα.
18246) Κολωκά Λιλάντα, Δάσος Χαϊδαρίου. 18248) Τσιαλαβού Αναστασία, Λάρισα.
18249) Μαρουσάκη Δήμητρα, Αμπελόκηποι. 18250) Μαρουσάκης Νίκος, Αμπελόκηποι.
18251) Δευτερίγος Βαγγέλης, Πειραιάς. 18252) Φωτοπούλου Ηλιάννα, Κ. Ηλιούπολη.
18253) Χατζόπουλος Γιάννης, Συκιές Θεσσαλονίκη. 18254) Καζλαρή Ευαγγελία,
Καλλιθέα. 18255) Καραγιάννης Κωνσταντίνος, Ζεφύρι. 18256) Μυλωνοπούλου Ταβίθα,
Καβάλα. 18257) Μακάρη Μαργαρίτα, Χολαργός. 18258) Αγγελάκη Δέσποινα, Χολαργός.
18259) Κεχαγιαράς Ιωάννης, Βύρωνας. 18260) Κόκοτας Νικόλαος, Ν. Σμύρνη. 18261)
Κονταξή Αμαλία, Αθήνα. 18262) Πετρίδης Ιωάννης, Κάλυμνος. 18263) Σάμιος
Αγαπητός, Πειραιάς. 18264) Τρομπούκης Χρήστος, Γκύζη. 18265) Κουρμούση Ρούλη,
Ηλιούπολη. 18266) Σολουκίδου Ελένη, Αθήνα. 18267) Κουσερά Κατερίνα, Αθήνα.
18268) Κυριαζής Αντώνης, Αθήνα. 18269) Δρίβα Κατερίνα, Πάτρα. 18270) Παπαδά
Παναγιώτα, Κόρινθος. 18271) Αρούχ Σανί, Βούλα. 18272) Κατσακιώρη Παρασκευή,
Αγρίνιο. 18273) Παπαδοπούλου Μαρίνα, Καισαριανή. 18274) Θεοδωρίδου Μαρίνα,
Αλμυρός. 18275) Βακόνδιος Ιωάννης, Ερμούπολη Σύρος. 18276) Τερζάκη Δέσποινα,
Αθήνα. 18277) Μητακίδη Ολυμπία, Φιλοθέη. 18278) Μαστοράκη Ευαγγελία, Ηράκλειο.
18279) Ψιμόπουλος Γιάννης, Κηφισιά. 18280) Κουβαρόγλου Χριστίνα, Αλιμος.
18281) Κατριβέση Αννα, Πάτρα. 18282) Τσάμη Δήμητρα, Κ. Πατήσια. 18283)
Συριανός Παναγιώτης, Ν. Κόσμος. 18284) Τσάμης Χρήστος, Κ. Πατήσια. 18285)
Θεολόγου Ελίνα, Ν. Πεντέλη. 18286) Κονταράκης Γιώργος, Ηράκλειο. 18287)
Αδαμαντοπούλου Μαρία, Ανω Βριλήσσια. 18288) Αντωνοπούλου Ευαγγελία, Αθήνα.
18289) Φραγκουλάκη Μαρία, Αθήνα. 18290) Δραγώτη Ανθή, Ν. Σμύρνη. 18291)
Σιούζιος Αποστόλης, Καρδίτσα. 18292) Αδαμαντοπούλου Σοφία, Άνω Βριλήσσια.
18293) Σιουζίου Όλγα, Καρδίτσα. 18294) Κιουρκτσόγλου Αγγελική, Ηράκλειο.
18295) Κουγιανού Κωνσταντίνα, Αλιβέρι. 18296) Νικολακάκου Ζαχαρούλα, Αθήνα.

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15823O041</ED>
<ID>
ID:171154

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O04&aa=1</URL></REF>


Article

<CATEGORY>vin10</CATEGORY>

 <H5>Η ΜΕΤΡΙΑ ΑΠΟΔΟΣΗ ΤΟΥ ΓΑΛΛΟΥ
ΠΡΟΒΛΗΜΑΤΙΖΕΙ ΤΟΥΣ ΜΕΓΑΛΟΜΕΤΟΧΟΥΣ ΤΗΣ ΜΑΝΤΣΕΣΤΕΡ</H5>
<H2>Στο
«σφυρί» ο Καντονά</H2>

<AUTHOR>ΓΙΩΡΓΟΣΝΑΣΜΗΣ</AUTHOR>

ΡΟΝΑΛΝΤΟ, Μπάτζιο και τώρα Καντονά. Νέο κύκλο επεισοδίων του σίριαλ
«μεταγραφές», με πρωταγωνιστή τον Γάλλο επιθετικό της Μάντσεστερ Γιουνάιτεντ,
άνοιξαν οι αγγλικές εφημερίδες. 
Αφορμή στάθηκε η μέτρια απόδοση του
Καντονά σε όλα σχεδόν τα φετινά παιχνίδια και κυρίως στους αγώνες του
Τσάμπιονς Λιγκ. Μάλιστα, στον επαναληπτικό αγώνα με την Ντόρτμουντ, ο Καντονά
δεν κατάφερε να στείλει την μπάλα στα δίχτυα σχεδόν από μισό μέτρο. 
Οι
αγγλικές ταμπλόιντ, την επομένη του αγώνα με τους Γερμανούς, επικαλούμενες
πηγές από τους οικονομικούς εγκεφάλους της Μάντσεστερ Γιουνάιτεντ, υποστήριξαν
πως θα δοθεί μεταγραφή στον Καντονά στο τέλος της περιόδου. 
Επίσημα η
Μάντσεστερ διέψευσε τα δημοσιεύματα. Ωστόσο, όπου υπάρχει καπνός υπάρχει και
φωτιά. Η είδηση της εκδίωξης του ιδιόρρυθμου επιθετικού από τους «κόκκινους»
εκμαιεύτηκε και από μεγαλομετόχους των «μπέμπηδων», οι οποίοι μεταξύ άλλων
υποστηρίζουν πως «δεν μπορούμε να επενδύσουμε σε έναν παίκτη που τον επόμενο
μήνα συμπληρώνει τα 31 του χρόνια». 
Το συμβόλαιο του Καντονά με τη
Μάντσεστερ λήγει σε έναν χρόνο. Έσι, αν ο Γάλλος άσος πάρει μεταγραφή το 1998,
τότε όλα τα χρήματα θα καταλήξουν στην τσέπη του. Αντίθετα, αν δεχτεί να φύγει
σε δύο μήνες, τότε τα περισσότερα χρήματα θα τα πάρει η Μάντσεστερ. Ίσως κι
αυτός να είναι ένας λόγος που οι «μπέμπηδες» θέλουν να διώξουν τον Καντονά.

Για μία ακόμη φορά ισχύει το γνωστό «σκοτώνουν τα άλογα όταν γεράσουν».

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15823O051</ED>
<ID>
ID:171155

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O05&aa=1</URL></REF>


Article

<CATEGORY>vin10</CATEGORY>

 <H2>ΓΕΡΜΑΝΙΑ</H2>
<H2>Σούπερ Μπάγερν, 5-0 την Ντίσελντορφ</H2>

ΠΡΑΓΜΑΤΟΠΟΙΩΝΤΑΣ την καλύτερη εμφάνισή της η Μπάγερν συνέτριψε 5-0 την
Ντίσελντορφ και διατήρησε τους τρεις βαθμούς που τη χωρίζουν από τη
Λεβερκούζεν, η οποία επικράτησε της Βέρντερ Βρέμης 2-1. Αντίθετα, η Ντόρτμουντ
υπέστη νέα ήττα (2-0 από την Μπίλεφελντ) και οι ελπίδες της για την κατάκτηση
του τίτλου ελαχιστοποιήθηκαν. 
«Ήταν μία πάρα πολύ καλή εμφάνιση. Από το
πρώτο λεπτό δώσαμε να καταλάβουν στους αντιπάλους μας ποιος έχει τον πρώτο
λόγο στο σπίτι μας», υπογράμμισε εμφανώς ικανοποιημένος ο πρόεδρος της
βαυαρικής ομάδας, Φραντς Μπεκενμπάουερ. 
Στο Μπίλεφελντ, η τοπική Αρμίνια
έθεσε ουσιαστικά νοκ άουτ την Ντόρτμουντ από τη διεκδίκηση του τίτλου, μετά τη
νίκη της με 2-0. Η Ντόρτμουντ, η οποία για μία ακόμη φορά αγωνίστηκε χωρίς
πέντε βασικά της στελέχη, βρίσκεται πλέον εννέα βαθμούς πίσω από την Μπάγερν,
πέντε αγωνιστικές πριν πέσει η αυλαία. 
*** Αναλυτικά τα
αποτελέσματα: Αρμίνια Μπίλεφελντ - Ντόρτμουντ 2-0 (Ρέινα 4', Μπράιτκράουτς
40'). Καρλσρούη - Αμβούργο 3-1 (Σροτ 10', 13', Κέλερ 89' - Σοπ 4'). Γκλάντμπαχ
- Στουτγκάρδη 0-1 (Ρίστιτς 90'). Μπόχουμ - Φράιμπουργκ 3-2 (Βος 6', 77',
Γκουλουνόγλου 60' - Σούντερμαν 21', Ζπιες 53'). Μπάγερν - Ντίσελντορφ 5-0
(Νέρλινγκερ 6', Μπάσλερ 35', Ριτσετέλι 38', Τζίκλερ 45', Ματέους 52' - Ματέους
52'). Σάλκε - Κολωνία 1-1 (Μπούσκενς 20' - Κον 69'). Ντούισμπουργκ - Μόναχο
1860 2-3 (Σαλού 15', Σκουγκ 78' - Νόβακ 64', Χελντ 67' πέναλτι, Τράρες 79').
Λεβερκούζεν - Βέρντερ Βρέμης 2-1 (Κίρστεν 23', 64' πέναλτι - Σκρίπνικ 76'
πέναλτι). Σεντ Πάουλι - Χάνσα Ροστόκ 0-1 (Μπάουμγκαρτ 60'). 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15823O052</ED>
<ID>
ID:171196

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O05&aa=2</URL></REF>


Article

<CATEGORY>vin10</CATEGORY>

 <H2>ΜΕΤΑΓΡΑΦΗ</H2>
<H2>Ετοιμάζεται για Αμερική ο Κοστακούρτα
</H2>
ΜΕΤΑ τους Ρομπέρτο Ντοναντόνι,
Βάλτερ Τζένγκα και Τζουζέπε Γκαλντερίζι, ένας ακόμη Ιταλός άσος, ο Αλεσάντρο
Κοστακούρτα, ίσως συνεχίσει την καριέρα του στις Ηνωμένες Πολιτείες. 
Σε
συνέντευξη που παραχώρησε ο Ιταλός άσος στην «Γκατζέτα Ντέλο Σπορ», αποκάλυψε
πως αν η Μίλαν δεν του ανανεώσει το συμβόλαιό του, που λήγει το καλοκαίρι,
τότε δεν θα είχε κανένα πρόβλημα να συνέχιζε την καριέρα του στις ΗΠΑ. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15823O053</ED>
<ID>
ID:171227

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O05&aa=3</URL></REF>


Article

<CATEGORY>vin10</CATEGORY>

 <H5>ΒΑΡΚΕΛΩΝΗ</H5>
<H2>Χειροκρότησαν τον Μαραντόνα που θύμιζε...
Πούσκας</H2>

ΣΤΟΝ ΤΟΠΟ του εγκλήματος, τη Βαρκελώνη, επέστρεψε ο Γιόχαν Κρόιφ με αφορμή τον
αγώνα επίδειξης ανάμεσα στη Μεικτή Ευρώπης και τη Μεικτή Κόσμου που διεξήχθη
με σκοπό να συγκεντρωθούν χρήματα για τον Ζαν Μαρκ Μπόσμαν. 
Ο Κρόιφ κάθησε
στον πάγκο της Μεικτής Ευρώπης, κοουτσάροντας μερικούς από τους πρώην παίκτες
του, όπως τον Χρίστο Στόιτσκοφ και τον Ρόναλντ Κούμαν, καθώς και τον... γιο
του, Γιόρντι, αν και ο τελευταίος δεν καθεται ούτε στον πάγκο της Μάντσεστερ.

Νικήτρια του αγώνα αναδείχθηκε η Μεικτή Κόσμου, της οποίας ηγήθηκε ο πολύς
Ντιέγκο Μαραντόνα. Με στυλ που θύμιζε... Πούσκας (λόγω των περιττών κιλών), ο
Μαραντόνα απέδειξε γιατί έφτασε την κορυφή της ποδοσφαιρικής πυραμίδας. Δεν
ήταν λίγες οι φορές, που ακόμη και οι συμπαίκτες του στον αγώνα επίδειξης τον
χειροκρότησαν για τις προσπάθειές του. 
Αξίζει να σημειωθεί επίσης, ότι τον
αγώνα στο Ολυμπιακό Στάδιο της Βαρκελώνης παρακολούθησαν μόλις 2.000 φίλαθλοι.
Ασφαλώς η αρνητική διαφήμιση την οποία εξαπέλυσε η ισπανική ομοσπονδία κατά
του αγώνα και του σκοπού για τον οποίο διοργανώθηκε, έπιασε τόπο. 
Για την
ιστορία να αναφέρουμε πως τα γκολ της Μεικτής Κόσμου πέτυχαν οι Σολάρ (75'),
Μάφλα (78'), Μπράνκο (85') και Οκολόσι (88'), ενώ για τους Ευρωπαίους σκόραραν
οι Μαντσίνι (40', 65') και Στόιτσκοφ (79'). 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15823O054</ED>
<ID>
ID:171244

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O05&aa=4</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ</H5>
<H2>Σκοτώθηκε ο Παντσέρι</H2>

ΤΡΑΓΙΚΟ θάνατο βρήκε ο Ιταλός πρωταθλητής της ποδηλασίας, Νικόλα Παντσέρι,
όταν η μηχανή που οδηγούσε συγκρούστηκε μετωπικά με διερχόμενο αμάξι, έξω από
την πόλη Λέτσο, βόρεια της Ιταλίας. 
Ο 26χρονος Παντσέρι έγινε
επαγγελματίας τον Φεβρουάριο του 1996, ενώ, σύμφωνα με την οικογένειά του,
φέτος θα έπαιρνε μέρος στον ποδηλατικό γύρο της Ιταλίας. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15823O055</ED>
<ID>
ID:171251

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O05&aa=5</URL></REF>


Article

<CATEGORY>vin10</CATEGORY>

 <H2>Καθοριστική εβδομάδα για Καπέλο</H2>

ΚΑΘΟΡΙΣΤΙΚΗ για το μέλλον του χαρακτήρισε την ερχόμενη εβδομάδα ο
Ιταλός προπονητής της Ρεάλ Μαδρίτης, Φάμπιο Καπέλο. 
«Όλα αυτά που λέγονται
και γράφονται στην Ιταλία για πιθανή επιστροφή μου είναι ψέματα. Η εβδομάδα
που έρχεται, θα είναι καθοριστική για την παραμονή μου στη Ρεάλ Μαδρίτης και
γενικότερα για το μέλλον μου. Όμως, θα πρέπει πρώτα απ' όλα θα συναντηθώ και
να μιλήσω με τον πρόεδρο του συλλόγου, Λορέντσο Σανθ», υπογράμμισε, μεταξύ
άλλων, ο Φάμπιο Καπέλο, σε συνέντευξη Τύπου που παραχώρησε στη Μαδρίτη. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15823O057</ED>
<ID>
ID:171259

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O05&aa=7</URL></REF>


Article

<CATEGORY>vin10</CATEGORY>

 <H2>Θέλει τον Κλίνζμαν κόουτς- παίκτη</H2>

Η
ΤΟΤΕΝΑΜ εξετάζει τη δυνατότητα επιστροφής στην ομάδα του Γερμανού επιθετικού
Γιούργκεν Κλίνζμαν, σύμφωνα με δημοσίευμα της «Ντέιλι Μέιλ». 
Η βρετανική
εφημερίδα αναφέρει ότι ο πρόεδρος της Τότεναμ, Άλαν Σούγκαρ, θέλει να πάρει
πίσω τον 32χρονο αρχηγό της εθνικής Γερμανίας, αναθέτοντάς του μάλιστα τον
ρόλο του παίκτη-προπονητή, κάτι αντίστοιχο δηλαδή με αυτό που συμβαίνει στην
Τσέλσι με τον Ρούουντ Γκούλιτ. 
Η «Ντέιλι Μέιλ» αναφέρει επίσης ότι ο
Κλίνζμαν διατηρεί επαφές με τον μάνατζερ της Τότεναμ, Τζέρι Φράνσις, ενώ ο
πρόεδρος της ομάδας υπολογίζει τον Γερμανό ποδοσφαιριστή για τη θέση του
παίκτη-προπονητή, αφού προορίζει τον Φράνσις για τη θέση του γενικού
διευθυντή. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15823O058</ED>
<ID>
ID:171260

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O05&aa=8</URL></REF>


Article

<CATEGORY>vin10</CATEGORY>

 <H5>ΕΝΙΣΧΥΜΕΝΟ ΤΟ ΚΕΝΤΡΟ ΚΑΙ ΜΕ
«ΚΡΥΦΟΥΣ» ΚΥΝΗΓΟΥΣ ΤΟΥΣ ΔΩΝΗ ΚΑΙ ΦΡΑΝΤΖΕΣΚΟ Θ' ΑΓΩΝΙΣΘΕΙ Η ΕΘΝΙΚΗ ΚΟΝΤΡΑ ΣΤΗΝ
ΚΡΟΑΤΙΑ</H5>
<H5>Οφ σάιντ ο Πολυχρονίου</H5>
<H5>ΚΑΡΑΤΑΪΔΗΣ</H5>
<H5>«Τιμή μας
να παίζουμε στη Θεσσαλονίκη»</H5>
<H2>Με
την ίδια τακτική</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΠΕΝΤΕ παίκτες διεκδικούν
τρεις θέσεις στην ενδεκάδα της Εθνικής Ελλάδας για τον αυριανό αγώνα με την
Κροατία, που θα διεξαχθεί στο Καυταντζόγλειο στάδιο. 
Ο ομοσπονδιακός
προπονητής Κώστας Πολυχρονίου, μετά τη χθεσινή προπόνηση της Εθνικής ομάδας,
καταστάλαξε στους οκτώ παίκτες, που θα ξεκινήσουν το αυριανό ματς. 
Για τη
θέση του τερματοφύλακα επέλεξε τον Ηλία Ατματσίδη, τα μετόπισθεν θα επιτηρούν
οι Αποστολάκης, Κασάπης και Καραταΐδης, τη μεσαία γραμμή θα καλύψουν οι
Ζαγοράκης, Δώνης και Φραντζέσκος, ενώ ο Νικολαΐδης θα αποτελέσει το επιθετικό
«όπλο» της γαλανόλευκης ομάδας. 
Ο τεχνικός της ελληνικής ομάδας καλείται
να διαλέξει μεταξύ των Ανατολάκη, Ουζουνίδη και Νταμπίζα για τις δύο θέσεις
της άμυνας, ενώ τον ρόλο του αμυντικού χαφ θα αναλάβει ένας εκ των
Κωσταντινίδη, Πουρσανίδη. 
Θα πρέπει να τονισθεί ότι η Εθνική μας ομάδα θα
αγωνισθεί με την ίδια τακτική που αντιμετώπισε την Κροατία στο εκτός έδρας
παιχνίδι. Με ενισχυμένο το κέντρο και με «κρυφούς» κυνηγούς. Ο Γιώργος Δώνης
και ο Κώστας Φραντζέκος θα βοηθούν στην επίθεση τον Ντέμη Νικολαΐδη. 
Έτοιμοι να κάνουν άλλο ένα βήμα για την πρόκριση στα τελικά του Παγκοσμίου
Κυπέλλου του '98 είναι οι παίκτες της Εθνικής μας ομάδας ποδοσφαίρου, που
αύριο θα αντιμετωπίσουν την αντίστοιχη της Κροατίας, στο, όπως όλοι
περιμένουν, φιλόξενο και «καυτό» Καυταντζόγλειο. Στις τάξεις της Εθνικής
ομάδας είναι εμφανής η αισιοδοξία, όχι όμως και ο ενθουσιασμός, αφού ο Κώστας
Πολυχρονίου πέτυχε αυτό που ήθελε, να μη δημιουργήσει άγχος σε κανέναν,
επικαλούμενος την κρισιμότητα του αγώνα. 
«Όταν παίζεις με την Κροατία
είσαι πάντα επιφυλακτικός και ακόμη μία ισοπαλία δεν μπορεί να θεωρηθεί παρά
θετικό αποτέλεσμα», είπε ο ομοσπονδιακός τεχνικός περνώντας το μήνυμα πως η
αυριανή αναμέτρηση δεν είναι και η πλέον καθοριστική για την ελληνική ομάδα.

Όμως δεν απέκρυψε την πίστη και την αποφασιστικότητα των διεθνών μας, οι
οποίοι κατά τον Πολυχρονίου, «είναι αποφασισμένοι να παλέψουν όσο και όπως
χρειάζεται, ξέρουν ποιους θα αντιμετωπίσουν και πως έχουν να κάνουν με παίκτες
παγκόσμιας ακτινοβολίας, που είναι συνηθισμένοι σε άσχημες συνθήκες και οριακά
παιχνίδια». 
Πάντως για τον προπονητή του εθνικού μας συγκροτήματος
μεγαλύτερη σημασία έχει το πώς θα παίξουν οι Έλληνες παίκτες. Άλλωστε, έχει
κατασταλάξει πως από τους Κροάτες πρέπει να τα περιμένει όλα για να μη βρεθεί
απροετοίμαστος. Και φυσικά, τον καθοριστικότερο ρόλο θα παίξει η απόδοση των
τριών τεσσάρων παικτών στους οποίους στηρίζεται όλο το παιχνίδι της Εθνικής
μας. «Δεν ξέρεις ποτέ πριν από το παιχνίδι αν αυτοί στους οποίους στηρίζεσαι
θα αγωνιστούν όπως πρέπει. 
Εμάς μας ενδιαφέρει πολύ να προσέξουμε πώς θα
αναπτυχθούμε και πώς θα σταματήσουμε τους Κροάτες, γιατί αυτοί ό,τι είναι να
κάνουν θα το κάνουν, εφόσον βρίσκονται και με την πλάτη στον τοίχο», εξήγησε ο
Κώστας Πολυχρονίου μετά και την τελευταία προπόνηση που έκανε στους διεθνείς
χθες το βράδυ στη Θεσσαλονίκη. 
*** Διαιτητής του αγώνα που θα
αρχίσει στις 9 μ.μ. θα είναι ο Ισπανός Αντόνιο Λόπεζ Νιέτο. 
***
Περισσότεροι από 20.000 φίλαθλοι αναμένεται να βρεθούν αύριο στο
Καυταντζόγλειο βάσει των υπολογισμών που έγιναν από τους ανθρώπους της
οργανωτικής επιτροπής μετά τις προπωλήσεις εισιτηρίων. 
*** Κοινή
συνέντευξη Τύπου θα δώσουν σήμερα οι δύο προπονητές Πολυχρονίου - Μπλάζεβιτς
και οι δύο αρχηγοί των ομάδων Αποστολάκης - Μπόμπαν, σε αίθουσα ξενοδοχείου.

ΕΙΧΕ δεν είχε ο Κώστας Πολυχρονίου δεν
κρατήθηκε και χθες έριξε πάλι λάδι στη φωτιά, προκαλώντας τους Έλλληνες
φιλάθλους με τη στάση του απέναντί τους. 
«Εμείς όταν παίζουμε
εκτός έδρας οι φίλαθλοι ενθαρρύνουν την ομάδα τους, ενώ οι δικοί μας όταν
αγωνιζόμαστε εντός, μας χαντακώνουν και μας βρίζουν, γίνονται ειδικοί και
αναζητούν να βρουν τι φταίει», είπε σε δηλώσεις του που αναφέρονται στο δελτίο
Τύπου, το οποίο εκδόθηκε από το γραφείο Τύπου της οργανωτικής επιτροπής. 
Και προχώρησε ακόμη περισσότερο: «Το μειονέκτημα των φιλάθλων μας είναι
πως βλέπουν μόνο με σωματειακό συμφέρον και όχι με εθνικό». 
Ήταν,
μάλλον, μια άτυχη στιγμή για τον ομοσπονδιακό τεχνικό, που, ενώ όλες αυτές τις
ημέρες γίνονται προσπάθειες να ηρεμήσουν τα πνεύματα και να μείνουν στο
περιθώριο οι διαφωνίες, αντέδρασε εγωιστικά και προκάλεσε τον φίλαθλο
κόσμο. 
ΣΥΝΕΙΔΗΤΟΠΟΙΗΜΕΝΟΙ για τα καλά οι 18 εκλεκτοί του
Πολυχρονίου, τις τελευταίες μέρες δεν κάνουν τίποτε άλλο από το να δουλεύουν
σκληρά. Ένας από αυτούς είναι και ο Κούλης Καραταΐδης, από τους πιο
φορμαρισμένους παίκτες του φετινού πρωταθλήματος. Ο άσος του Ολυμπιακού έχει
γνώση της κατάστασης και επισημαίνει: «Έχουμε να αντιμετωπίσουμε μία πολύ
μεγάλη ομάδα στον ευρωπαϊκό χώρο και καταξιωμένη. 
Ο ρόλος μας είναι
δύσκολος, αλλά υπάρχει διάθεση από όλους και μεγάλη πίστη ότι θα καταφέρουμε
να δώσουμε τον καλύτερό μας εαυτό, ώστε να πάρουμε το θετικό αποτέλεσμα, να
αυξήσουμε τις πιθανότητες πρόκρισης στα τελικά και να μειώσουμε αυτές των
Κροατών». 
Όσο για την περιβόητη φημολογούμενη άρνηση κάποιων διεθνών να
παίξουν στη Θεσσαλονίκη, ο Καραταΐδης ήταν απόλυτος: «Κανείς δεν αρνήθηκε ποτέ
του να αγωνιστεί στη Θεσσαλονίκη, οι φίλαθλοί της πάντα μας συμπαραστάθηκαν
θερμά και είναι τιμή μας να παίξουμε σε αυτό το φίλαθλο κοινό, που ελπίζω να
έχει την ευτυχία να πανηγυρίσει μαζί μας μία μεγάλη επιτυχία». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15823O061</ED>
<ID>
ID:171156

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O06&aa=1</URL></REF>


Article

<CATEGORY>vin10</CATEGORY>

 <H2>ΜΠΛΑΖΕΒΙΤΣ</H2>
<H2>Αν χάσω... χάνομαι</H2>

ΟΙ ΚΡΟΑΤΕΣ αν χάσουν αύριο στο Καυταντζόγλειο θα
βρεθούν σε πολύ δύσκολη θέση στη συνέχεια, αλλά εκείνος που θα... χαθεί δεν
είναι άλλος από τον Μίροσλαβ Μπλάζεβιτς. Ο «τσίρο» πλέον παίζει τη θέση του σε
αυτό το παιχνίδι και για την ομάδα του δεν υπάρχει άλλο αποτέλεσμα εκτός της
νίκης. «Το ξέρω πως αν χάσω στην Ελλάδα θα τελειώσω. 
Δέχομαι πολύ έντονη
κριτική και έχω μία ευκαιρία να δώσω απαντήσεις», ομολόγησε ο τεχνικός της
Εθνικής Κροατίας, που αφίχθηκε στη Θεσσαλονίκη αργά το βράδυ. Ο Μπλάζεβιτς,
πάντως, δήλωσε πως είναι καλά ενημερωμένος και διαβασμένος για την αυριανή
σύγκρουση. «Στο πρώτο παιχνίδι η Ελλάδα έπαιξε απρόσμενα καλά. 
Ο
Νικολαΐδης έπιασε το 300% των δυνατοτήτων του. Εμείς ήμασταν απροετοίμαστοι
και πάθαμε τη ζημιά. Τώρα, όμως, είναι διαφορετικά και επιπλέον το παιχνίδι
δεν γίνεται στην... Τούμπα». Ακόμη πιο προκλητικός ήταν με τις δηλώσεις του ο
Νταβόρ Σούκερ, που υποσχέθηκε να δώσει μία απάντηση: «Χρωστάμε μία απάντηση ως
ομάδα. Θα αποδείξουμε στη Θεσσαλονίκη ποια είναι η Κροατία. Είναι ένα
επικίνδυνο παιχνίδι, αλλά εμείς ήρθαμε για να νικήσουμε». 
Ο Μπλάζεβιτς δεν
πήρε πάλι στην ομάδα του τους Στίματς και Γέρκαν, προτιμώντας δύο - τρεις
φορμαρισμένους παίκτες από το κροατικό πρωτάθλημα. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15823O062</ED>
<ID>
ID:171197

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O06&aa=2</URL></REF>


Article

<CATEGORY>vin10</CATEGORY>

 <H2>ΕΛΠΙΔΕΣ</H2>
<H2>Πρώτοι μόνο με νίκη</H2>

ΜΙΑ ΜΟΝΟ λέξη υπάρχει στη σκέψη των μελών της
αποστολής της Εθνικής Ελπίδων, για το σημερινό ματς με την Κροατία, στην
Έδεσσα. «Νίκη» και μόνο «νίκη» θέλει η ομάδα μας, για να έχει ελπίδα να
καταλάβει την πρώτη θέση στον όμιλό της. 
Η θέση αυτή (η πρώτη) θα
επιτρέψει στην Εθνική Ελπίδων να προκριθεί στις οκτώ καλύτερες ομάδες του
Ευρωπαϊκού Πρωταθλήματος: «Χρειαζόμαστε τους βαθμούς της νίκης για να έχουμε
ελπίδες», είπε χθες ο ομοσπονδιακός τεχνικός, Γιάννης Κόλλιας, και συνέχισε:
«Για να φτάσουμε, όμως, στον σκοπό μας, πρέπει να είμαστε σοβαροί, γιατί η
Κροατία είναι πολύ δύσκολος αντίπαλος. Μπορεί να τους νικήσαμε εκτός έδρας,
αλλά αυτό δεν λέει τίποτα. Η αξία του κροατικού ποδοσφαίρου είναι γνωστή και
αν δεν παίξουμε όπως πρέπει και όπως μπορούμε τότε τα πράγματα θα είναι πολύ
δύσκολα για εμάς». 
Το παιχνίδι θα αρχίσει στις 4.15 μ.μ. στο στάδιο της
Έδεσσας. Ο ομοσπονδιακός τεχνικός σκέφτεται να ξεκινήσει τον αγώνα με τους:
Ελευθερόπουλο, Λάκη, Κιάσσο, Κωστούλα, Κουλακιώτη, Δέλλα, Γκούμα,
Λυμπερόπουλο, Καραγκούνη, Στολτίδη, Σ. Κωνσταντινίδη. Από την ομάδα των
Ελπίδων θα απουσιάσουν ο Δημήτρης Μαυρογενίδης (που είναι τραυματίας) και ο
Γιώργος Αλεξόπουλος (που είναι τιμωρημένος). 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15823O063</ED>
<ID>
ID:171228

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O06&aa=3</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΤΕΡ ΤΖΟΡΤΖΕΒΙΤΣ:
Ο,ΤΙ ΕΠΙΘΕΣΗ ΚΑΙ ΑΝ ΞΕΚΙΝΑΓΑΜΕ Ο ΙΒΚΟΒΙΤΣ ΕΙΧΕ ΕΤΟΙΜΗ ΤΗΝ ΑΜΥΝΑ, ΕΝΩ
ΕΞΟΥΔΕΤΕΡΩΣΕ ΕΥΚΟΛΑ ΤΗ ΔΙΚΗ ΜΑΣ</H5>
<H5>ΥΠΟΔΟΧΗ</H5>
<H5>5.000 οπαδοί στο
αεροδρόμιο</H5>
<H5>Η κυριαρχία
των Σέρβων</H5>
<H5>Γενική
είσοδος 1.000 δρχ.</H5>
<H2>«Ήξεραν τα συστήματά μας»</H2>

<AUTHOR>ΓΙΑΝΝΗΣ ΛΑΜΠΙΡΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 73287 BYTES)
</AUTHOR>

ΣΤΟ ΓΗΠΕΔΟ όπου το 1991 είχε οδηγήσει την
Γιουγκοσλαβία (για τελευταία φορά ως ενωμένη) στον τίτλο της πρωταθλήτριας
Ευρώπης (πριν ακολουθήσει το εμπάργκο), ο Ντούσαν Ίβκοβιτς αυτήν τη φορά
έφτασε και τον Ολυμπιακό στην κορυφαία στιγμή της ιστορίας του, κατακτώντας το
κύπελλο πρωταθλητριών. 
Ο «Ντούντα» δίχως καμία αμφιβολία ήταν ο
πρωτομάστορας αυτής της συγκλονιστικής επιτυχίας και του αξίζουν τα
περισσότερα συγχαρητήρια, αλλά και μία μεγάλη συγγνώμη απ' όσους είχαν βιαστεί
στα μέσα της περιόδου να τον βγάλουν ανίκανο ή να του προσάψουν όλες τις
ευθύνες για την αγωνιστική κρίση που πέρασε η ομάδα, χωρίς παράλληλα να
αντισταθμίσουν κάποιους άλλους παράγοντες (τραυματισμοί, ατυχίες κ.λπ.)
κάνοντας πιο αντικειμενική κριτική.. 
Δικαίωση 
Ήταν μια
δικαίωση, λοιπόν, τόσο για τον πρόεδρο της ομάδας Σωκράτη Κόκκαλη, που έκανε
την κατάλληλη επιλογή, αλλά και για τον Ντούσαν Ίβκοβιτς που κατάφερε (όπως
είχε υποσχεθεί) να φτάσει τον Ολυμπιακό στην κορυφή της Ευρώπης και, το
κυριότερο, να παρουσιάσει στην κατάλληλη στιγμή την ομάδα στην καλύτερη δυνατή
κατάσταση με ιδιαίτερα υψηλή απόδοση πριν από τα κρίσιμα παιχνίδια.. 
Αξίζει να δούμε, λοιπόν, τη συνταγή του «Ντούντα» ιδιαίτερα στο φάιναλ φορ,
που έφερε το επιθυμητό αποτέλεσμα, τον τίτλο του πρωταθλητή Ευρώπης για τον
Ολυμπιακό. 
Ο Ντούσαν Ίβκοβιτς πρώτα απ' όλα δεν άγχωσε σε κανένα σημείο
τους παίκτες του. Από τη στιγμή που έφτασαν στο ξενοδοχείο έως και λίγα λεπτά
πριν μπουν στο γήπεδο για τους αγώνες, αλλά και κατά τη διάρκεια των
παιχνιδιών, η συνταγή του ήταν η ψυχραιμία. Πριν από τον τελικό, πήρε τους
παίκτες του από το ξενοδοχείο και τους πήγε σε ένα παραλιακό μέρος, αρκετά
μακριά, προκειμένου να φάνε εκεί όλοι μαζί, μακριά όμως από τους φιλάθλους της
ομάδας που απαιτούσαν εδώ και τώρα κύπελλο. Μπορεί οι παίκτες να μην το
έδειχναν, αλλά όταν είχαν συνέχεια κάποιον κοντά τους να τους ζητάει το
κύπελλο, φορτώνονταν με άγχος.. 
Ο «Ντούντα» τους μίλησε για οτιδήποτε
άλλο, εκτός από την Μπαρτσελόνα και τον τελικό. Γι' αυτά τους μίλησε όταν
είχαν δει το βίντεο του αντιπάλου τους και πριν από το παιχνίδι. Σε καμία όμως
περίπτωση δεν τους το θύμιζε κάθε λίγο και λιγάκι. 
Διαβασμενος 
Ο ίδιος βέβαια δεν έμεινε στιγμή ­ σχεδόν ­ χωρίς να σκεφτεί τον τελικό. Σε
άμεση επαφή με τους συνεργάτες του και ιδιαίτερα με τον Μίλαν Μίνιτς, που έχει
ειδικότητα στην ακτινογραφία των αντιπάλων, μελέτησε πάρα πολύ την
πρωταθλήτρια Ισπανίας και δεν είναι τυχαία τα λόγια του Αλεξάντερ Τζόρτζεβιτς
μετά το φινάλε: «Ήξερα ότι ο Ίβκοβιτς είναι μεγάλος προπονητής, αλλά αυτό που
μας συνέβη στον τελικό, ήταν απίστευτο. Ό, τι επίθεση και αν ξεκινάγαμε, ο
αντίπαλος κόουτς είχε ήδη έτοιμη την άμυνα, ενώ σε κάθε μας άμυνα έβρισκε
τρόπο και την έσπαγε φτάνοντας στο καλάθι. Ήταν απίστευτα διαβασμένος και
ειλικρινά μας αιφνιδίασε όλους. Σχεδόν ήξερε καλύτερα από εμάς τα συστήματά
μας». 
Ο Ντούσαν Ίβκοβιτς είχε πει την παραμονή του τελικού ότι σε τέτοια
παιχνίδια πρέπει να επιφυλάσσεις μία έκπληξη στον αντίπαλο και τα κατάφερε,
αφού ο Αΐτο Γκαρθία Ρενέσες «βραχυκύκλωσε» από την άμυνα του Ολυμπιακού και
κυρίως απ' αυτήν που παίχτηκε πάνω στον Τζόρτζεβιτς. Ομαδική μέν, με τον
Ντέηβιντ Ρίβερς όμως να έχει το μεγαλύτερο βάρος. Ο πλέι-μέικερ των
«ερυθρολεύκων» έφερνε τον «Σάσα» στις περισσότερες επιθέσεις του από αριστερά,
ώστε να πατάει στο πονεμένο του πόδι, κάτι που γρήγορα τον εξάντλησε, ενώ οι
βοήθειες πάνω του έβγαιναν αμέσως. Όλα τα σουτ του Γιουγκοσλάβου έγιναν από
αριστερά και προς το κέντρο και κανένα από δεξιά. Τελικός απολογισμός; Μόλις
δύο εύστοχα σουτ δύο πόντων (2/11 σουτ συνολικά, με 2/9 δίποντα και 0/2
τρίποντα). 
Βαρος στην αμυνα 
Στην ομαδική άμυνα, όμως, έριξε
γενικότερα το βάρος του ο Ντούσαν Ίβκοβιτς. Από την αρχή εγκλώβισε τους
Ισπανούς και ουσιαστικά οι τρεις πιο εύστοχοι παίκτες τους σημείωσαν συνολικά
20 πόντους (!). Ο Τζόρτζεβιτς όπως είπαμε μόλις 6, ο Καρνισόβας 14, ενώ ο πιο
εύστοχος παίκτης της Ευρωλίγκα, ο Ξαβιέ Φερνάντεζ, έμεινε... με τη γλύκα
(άποντος). 
Ένα ακόμα παράσημο για τον Ντούσαν Ίβκοβιτς είναι η απόδοση του
Ντέιβιντ Ρίβερς, του κορυφαίου παίκτη της ομάδας. Ο «Ντούντα» είναι αυτός που
κατάφερε να πείσει τον Αμερικανό να παίζει με απόλυτη σύνεση, του έβαλε (όπως
και στον τελικό) και δεύτερο πόιντ γκαρντ (Τόμιτς) δίπλα του για βοήθεια και
περισσότερη ηρεμία, ενώ του έδωσε εντολή να τρυπάει την άμυνα της Μπαρτσελόνα,
η οποία είχε κενά. Ακόμα και εκεί όμως υπήρχαν επιθέσεις, που ο Ρίβερς τις
τελείωνε (είτε με ασίστ είτε με καλάθι) στα τελευταία δέκα δευτερόλεπτα της
επίθεσης, κάτι ιδιαίτερα σημαντικό και πολύτιμο, το οποίο είχε εφαρμόσει και
στο ματς με την Ολύμπια. Ο Ντέιβιντ Ρίβερς που είδαμε το τελευταίο δίμηνο
είναι βασικά έργο Ίβκοβιτς, αφού κατάφερε να εκμεταλλευτεί στο έπακρο τις
μεγάλες δυνατότητες αυτού του κορυφαίου παίκτη. 
Πιο ψυχραιμος 
Θα ήταν παράλειψη να μην αναφερθούμε στην ψυχραιμία του «Ντούντα» μέσα στο
παιχνίδι. Το άγχος ενός ακόμα τελικού βάραινε ιδιαίτερα στην αρχή τα πόδια των
παικτών του Ολυμπιακού, που θέλοντας να «καθαρίσουν» από νωρίς το παιχνίδι
επιδόθηκαν σε ένα ρεσιτάλ άστοχων σουτ (άρχισαν με 0/12 και τελείωσαν το
ημίχρονο με 9/31 συνολικά!). Ο Ίβκοβιτς τέσσερις φορές ζήτησε τάιμ άουτ και
ισάριθμες το ακύρωσε, βλέποντας ότι η άμυνα ισοσκέλιζε το πρόβλημα της
επίθεσης (επτάμισι λέπτά χωρίς καλάθι) ενώ ακόμα και όταν ο Νάκιτς έχασε ένα
λέι-απ δεν έπαψε στιγμή να χειροκροτεί τους παίκτες του. Στο ημίχρονο,
μάλιστα, τους έκανε και να γελάσουν. 
«Μπρε, δεν σας αρέσει η σοκολατίνα;
Έτσι πρέπει να βλέπετε το καλάθι, σαν σοκολατίνα γλυκό και να το φάτε. Μην το
φοβάστε. Αν πάλι σε κάποιους δεν αρέσει η σοκολατίνα, ας το δουν ως σαντιγί»,
τους είπε στα αποδυτήρια και στο δεύτερο μέρος οι παίκτες του φάνηκαν
ιδιαίτερα... λαίμαργοι.. 
Η μόνη φορά που φώναξε στους παίκτες του (και πιο
πολύ στον Τόμιτς), ήταν στα μέσα του δευτέρου ημιχρόνου, όταν είδε μία
προσπάθεια να κόψουν τον αιφνιδιασμό. Ήταν εκεί που ο «Ντούντα» ήθελε να
αποτελειώσει τους Ισπανούς και ζήτησε να μη χαλαρώσουν καθόλου τον ρυθμό τους.

ΥΠΟΔΟΧΗ ηρώων και τιμές που αρμόζουν σε...
Ρωμαίο Αυτοκράτορα επιφύλαξαν σχεδόν 5.000 φίλοι των «ερυθρολεύκων» στους
παίκτες της ομάδας κατά την άφιξή τους στην Αθήνα. Η Αστυνομία είχε κανονίσει
μέχρι και σχέδιο... διαφυγής από το γκολφ της Γλυφάδας, αλλά μάταιος ο κόπος.
Ο κόσμος «μπλόκαρε» το πούλμαν που μετέφερε την ομάδα και ο αρχηγός Γιώργος
Σιγάλας αναγκάστηκε να τους παρακαλέσει να τους αφήσουν να πάρουν τα πράγματά
τους για να μπορέσουν να φύγουν. 
Νωρίτερα το αεροπλάνο που τους μετέφερε
από την Αιώνια Πόλη είχε έντονες... αναταράξεις, όχι όμως λόγω του καιρού,
αλλά από τους πανηγυρισμούς των οπαδών που συνόδευαν την αποστολή. Ο
Παναγιώτης Φασούλας υπέγραφε αυτόγραφα, ενώ έχοντας δίπλα του τον Νάσο
Γαλακτερό τού είπε να μην αφιερώσει ακόμα πουθενά το κύπελλο. Ο Γιώργος
Σιγάλας έδειχνε να διασκεδάζει με το κούνημα του αεροπλάνου («τις περιμέναμε
τέτοιες αναταράξεις»), ενώ ο πιλότος είχε βάλει τον ύμνο του Ολυμπιακού και
πριν ξεκινήσει το αεροσκάφος είχε μεταφέρει τα συγχαρητήρια στους παίκτες εκ
μέρους του πληρώματος. 
Πάντως, οι θριαμβευτές πριν φύγουν, φιλοξενήθηκαν
για λίγο στην αίθουσα «Μελίνα Μερκούρη» του αεροδρομίου, όπου έκαναν τις
πρώτες τους δηλώσεις σε ελληνικό έδαφος. Οι περισσότεροι δεν μπορούσαν παρά να
αναφερθούν στον κόσμο της ομάδας, που ομολογουμένως εντυπωσίασε ολόκληρη την
Ευρώπη και είναι χαρακτηριστική και η δήλωση του γενικού γραμματέα της ΦΙΜΠΑ
Μπόρισλαβ Στάνκοβιτς: «Ο κόσμος τού Ολυμπιακού ήταν εκπληκτικός και έδωσε ένα
άλλο χρώμα σε αυτό το φάιναλ φορ». 
ΦΙΕΣΤΑ; Τι είναι αυτό; Στο λεξιλόγιο του
Ντούσαν Ίβκοβιτς τουλάχιστον αυτή η λέξη είναι απαγορευμένη και έτσι ο
σημερινός αγώνας με τον Απόλλωνα στο ΣΕΦ (17.00) δεν πρόκειται να μεταβληθεί
σε... ρωμαϊκή γιορτή, προκειμένου να γιορταστεί το κύπελλο πρωταθλητριών.
Μπορεί το εισιτήριο να ορίστηκε στις 1.000 δραχμές (γενική είσοδος) για να
πάει όλος ο κόσμος στο γήπεδο, αλλά το κύπελλο μάλλον θα κάνει την εμφάνισή
του προς το τέλος του παιχνιδιού, προκειμένου να μην επηρεαστούν οι παίκτες
από τις εκδηλώσεις του κόσμου και δεν δώσουν την πρέπουσα σημασία στο
παιχνίδι. Μην ξεχνάμε ότι οι «ερυθρόλευκοι» δεν έχουν εξασφαλίσει ακόμα τη
συμμετοχή τους στην επόμενη διοργάνωση της Ευρωλίγκα. 
Ο Ολυμπιακός
θα παίξει σήμερα χωρίς τον αρχηγό του Γιώργο Σιγάλα (που είχε στομαχικές
διαταραχές και πυρετό), αλλά και χωρίς τον Νάσο Γαλακτερό που πονάει στη μέση.
Έτσι, στη δεκάδα θα επανεμφανιστούν οι Ζουρπένκο και Ζεβροσένκο. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15823O081</ED>
<ID>
ID:171157

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O08&aa=1</URL></REF>


Article

<CATEGORY>vin10</CATEGORY>

 <H2>Το
«13» ήταν ο... τυχερός αριθμός του φάιναλ φορ</H2>

ΣΕ ΑΥΤΟ το
φάιναλ φορ καταρρίφθηκαν όλες οι προλήψεις και πραγματικά ο αριθμός 13 ήταν
αυτός που κυριάρχησε στη διοργάνωση. 
Έχουμε και λέμε λοιπόν: η
αποστολή των παικτών του Ολυμπιακού αποτελείτο από 13 παίκτες, ενώ ο Ντούσαν
Ίβκοβιτς κατέκτησε στη Ρώμη (ένα ιδιαίτερα γούρικο γήπεδο γι' αυτόν, αφού εκεί
είχε στεφθεί πρωταθλητής Ευρώπης και με την Γιουγκοσλαβία το 1991 στην
τελευταία του επίσκεψη στην Αιώνια Πόλη πριν από την τωρινή) τον 13ο τίτλο της
καριέρας του. 
Την ευθύνη για την στατιστική υπηρεσία στο φάιναλ φορ
είχε ο Κώστας Γαλάνης (το ονοματεπώνυμό του αποτελείται από 13 γράμματα), ενώ
η εταιρεία του μπήκε φέτος στον 13ο χρόνο της λειτουργία της. Όσο για το
προσωπικό που χρειάστηκε για να καλύψει τη διοργάνωση; Μην ψάχνετε πολύ. 13
άτομα (!). 
Σε όλα αυτά θα προσθέσουμε και την μαύρη γάτα που
κυκλοφορεί ανενόχλητη εδώ και χρόνια στο «Παλαέουρ». Μάλιστα αυτές τις ημέρες
που έγινε το φάιναλ φορ, είχε γεννήσει τρία πανέμορφα μαύρα γατάκια τα οποία
φυσικά έμεναν μαζί της μέσα στο γήπεδο. 
Και μια και μιλάμε για
γούρια και προλήψεις, να αναφέρουμε και το τελευταίο. Το ξενοδοχείο «Χολιντέι
Ιν», όπου είχε στήσει το περίπτερό του ο Ολυμπιακός αλλά και που δόθηκε η
επίσημη συνέντευξη Τύπου των μετέπειτα πρωταθλητών Ευρώπης, ήταν ο τόπος
διαμονής της Εθνικής ομάδας ποδοσφαίρου της Δυτικής Γερμανίας το 1980 (όταν
στη Ρώμη κατέκτησε το ευρωπαϊκό πρωτάθλημα), αλλά και της ενωμένης πλέον
Εθνικής Γερμανίας το 1990 (όταν πάλι στην Αιώνια Πόλη κατέκτησε το Παγκόσμιο
Κύπελλο). 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O08</CAT>
<ED>
Κωδικός άρθρου: A15823O082</ED>
<ID>
ID:171198

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O08&aa=2</URL></REF>


Article

<CATEGORY>vin10</CATEGORY>

 <H2>Εμπιστευτικά</H2>

«Μην απελπίζεστε κ.
Ρενέσες» 
«Κύριε Ρενέσες, θα μας δώσετε ένα αυτόγραφο; Μην απελπίζεστε,
είστε ο καλύτερος προπονητής της Ευρώπης και να μείνετε και του χρόνου. Μην
ακούτε τους δημοσιογράφους». Οπαδοί του Ολυμπιακού, που συναντήθηκαν με την
αποστολή της Μπαρτσελόνα στο αεροδρόμιο, δεν παρέλειψαν να κάνουν λίγη πλάκα
στον Ισπανό τεχνικό, ενώ κάποιος άλλος στα ελληνικά είπε: «Άντε να μείνεις και
του χρόνου, να στο πάρουμε και μέσα στη Βαρκελώνη». 
* Ο Ντούσαν Ίβκοβιτς μίλησε για το καλύτερο
κοινό σε όλο τον κόσμο και κάτι τέτοιο είχε πει και λίγη ώρα πριν από τον
τελικό και ένας άλλος προπονητής, της ομάδας βόλεϊ του Ολυμπιακού, ο
Τζιανπάολο Μοντάλι. «Αυτός ο κόσμος έχει μπει μέσα στην καρδιά μου και ακόμα
και σε συζητήσεις με Ιταλούς δημοσιογράφους, αυτό μου λένε. Τέτοιο κοινό δεν
υπάρχει σε ολόκληρο τον πλανήτη και αυτό είναι το μεγάλο όπλο της ομάδας»,
έλεγε εντυπωσιασμένος ο Μοντάλι, ακούγοντας 8.000 οπαδούς των «ερυθρολεύκων»
να τον αποθεώνουν στη Ρώμη, λίγο πριν αρχίσει ο μεγάλος τελικός. Όσο για το αν
θα μείνει και του χρόνου στην ομάδα; «Γιατί όχι. Έχουμε μία συνάντηση για να
τα πούμε και πιστεύω ότι μπορούμε να τα βρούμε, ενώ θα πρέπει να θέσουμε έναν
υψηλό στόχο και για τη νέα χρονιά, τον οποίο και θα κυνηγήσουμε», είπε ο
Τζιανπάολο Μοντάλι. 
«Δεν υπάρχουν κατάρες» 
Τόσα χρόνια χωρίς
τίτλο στο ευρωπαϊκό πρωτάθλημα, ο Γκαρθία «Αΐτο» Ρενέσες ήταν λογικό να είναι
απογοητευμένος. Όμως δεν συμφώνησε με την... κατάρα. «Δεν υπάρχουν κατάρες,
απλά δεν ήμασταν έτοιμοι κόντρα σε μία πιο πλήρη ομάδα. Ελπίζω του χρόνου στο
σπίτι μας να τα καταφέρουμε καλύτερα», είπε ο Αΐτο. 
* Από την πλευρά του,
ο Αλεξάντερ Τζόρτζεβιτς τα είχε με την τακτική του προπονητή του: «Εγώ ξέρω να
συγκεντρώνομαι πριν από τα μεγάλα παιχνίδια, αλλά δεν ξέρω τι γνώμη είχε ο
πάγκος μας, που δεν έδειχνε έτοιμος. Ο αντίπαλος μας είχε "διαβάσει" άψογα κι
εμείς δεν μπορούσαμε να κάνουμε τίποτα. Δεν σούταρα ούτε μία φορά μόνος μου κι
αυτό λέει πολλά. Έπρεπε να βρούμε ένα άλλο σύστημα, για να τα καταφέρουμε».

«Δεν μπορώ να φύγω τώρα» 
Όσο για τον μεγάλο χαμένο (με πέντε
φάιναλ στην πλάτη), τον Αντρές Χιμένεθ, όπως τόνισε αυτός ο τελικός δεν θα
είναι ο τελευταίος: «Δεν μπορώ να φύγω τώρα. Αφού δεν το πήραμε πάλι, έχω ένα
μεγάλο κίνητρο για να συνεχίσω και θα το κάνω. Εύχομαι του χρόνου στη
Βαρκελώνη να είναι η σειρά μας να χαμογελάσουμε. Δεν θεωρώ τον εαυτό μου ή την
ομάδα λούζερ, απλά και αυτή τη φορά κάναμε λάθη που δεν επιτρέπονται». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15823O091</ED>
<ID>
ID:171158

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O09&aa=1</URL></REF>


Article

<CATEGORY>vin10</CATEGORY>

 <H5>ΤΟ 1-0 ΚΥΝΗΓΑΝΕ ΑΠΟΨΕ ΑΕΚ ΚΑΙ ΠΑΟΚ</H5>
<H2>Πρώτο βήμα</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΟ ΠΡΩΤΟ τους βήμα για την έξοδό τους στην Ευρωλίγκα
και την πρόκριση στον τελικό του πρωταθλήματος, θέλουν να κάνουν απόψε (6.40
μ.μ. - ΑΝΤ1) η ΑΕΚ και ο ΠΑΟΚ. 
Οι δύο «δικέφαλοι» συγκρούονται στο ΟΑΚΑ
και όποιος κάνει το 1-0 θα έχει σημαντικό προβάδισμα στο παιχνίδι της
πρόκρισης (2 νίκες) στον τελικό των πλέι οφ. 
Ο Γιάννης Ιωαννίδης δεν θα
έχει στη διάθεσή του τον Νίκο Χατζή (έχει υποβληθεί σε αρθροσκόπηση) και από
ό,τι δείχνουν τα πράγματα τη θέση του στη δεκάδα θα πάρει ένας από τους
Κουκλάκη, Μπαρλά, αφού ο «ξανθός» θα χρειαστεί ενίσχυση στην περιφέρεια. 
*** Από την άλλη πλευρά ο Σκοτ Σκάιλς δεν υπολογίζει στα σχέδιά του τον
Πρέντραγκ Στογιάκοβιτς, που είναι τραυματίας. Ο Αμερικανός προπονητής θα
επιχειρήσει να αιφνιδιάσει την ΑΕΚ, προκειμένου να αντιστρέψει το αβαντάζ
έδρας. Η νίκη στο ΟΑΚΑ επί του Παναθηναϊκού έχει ανεβάσει την ψυχολογία των
παικτών, που πιστεύουν ότι μπορούν να επαναλάβουν το ίδιο κόντρα στην ΑΕΚ. 
*** Διαιτητές του αγώνα είναι οι Παπαδημητρίου, Μουζάκης. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15823O101</ED>
<ID>
ID:171149

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O10&aa=1</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Τζόρνταν: Πολυβόλο 55 πόντων!</H2>

ΠΟΙΟΣ είδε τον Μάικλ
Τζόρνταν και δεν φοβήθηκε; Ο «Air» σημείωσε 55 πόντους κόντρα στους Μπούλετς
και οδήγησε τους Μπουλς στη νίκη με 109-104, που ήταν η δεύτερη κόντρα στους
«πρωτευουσιάνους» (98-86 η πρώτη), κάτι που σημαίνει πως το Σικάγο χρειάζεται
μια ακόμη νίκη για να προκριθεί στον επόμενο γύρο των πλέι-οφ. 
Ο Τζόρνταν
(που έχασε τον τίτλο του MVP της κανονικής σεζόν από τον Καρλ Μαλόουν)
ξεπέρασε για 37η φορά (!) τους 50 πόντους σε έναν αγώνα, ενώ ισοφάρισε το
ρεκόρ του από τότε που επέστρεψε στα παρκέ. Είχε επίσης πετύχει 55 πόντους,
στις 28 Μαρτίου 1995 στη Νέα Υόρκη σε βάρος των Νικς. Αξίζει επίσης να
σημειωθεί ότι ο Τζόρνταν (που είχε 21/33 δ., 1/2 τρ., 10/10 β., 2 ας., 2
κλεψ., 2 λ.), πέτυχε τους 20 από τους 23 πόντους της ομάδας του στην 4η
περίοδο! 
Τις δύο νίκες έφτασαν ακόμη: Οι Μαϊάμι Χι κόντρα στους Ορλάντο
Μάτζικ (104-87 και 99-64). 
Οι Λος Άντζελες Λέικερς επί των Πόρτλαντ Τρέιλ
Μπλέιζερς (107-93 και 95-77). Οι Νιού Υόρκ Νικς με αντιπάλους τους Σάρλοτ
Χόρνετς (109-99 και 100-93). Οι Γιούτα Τζαζ (106-86 και 105-99) με τους Λ.Α.
Κλίπερς και οι Χιούστον Ρόκετς κόντρα στους Μινεσότα Τίμπεργουλφς (112-95 και
96-84). 
*** Σε άλλα παιχνίδια το Ντιτρόιτ νίκησε την Ατλάντα με 93-80 και
ισοφάρισε τους αγώνες (1-1) και οι Σιάτλ το Φοίνιξ με 122-78, κάνοντας και σε
αυτό το ζευγάρι 1-1 το σκορ. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15823O102</ED>
<ID>
ID:171192

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O10&aa=2</URL></REF>


Article

<CATEGORY>vin10</CATEGORY>

 <H5>ΓΙΑΝΝΑΚΟΠΟΥΛΟΣ</H5>
<H2>«Ο ΠΑΟ θα επιστρέψει δριμύτερος»
</H2>
«ΔΕΝ ΘΑ κάνω ξανά τα ίδια λάθη». Ο Παύλος Γιαννακόπουλος, με
δηλώσεις του στο SuperSport, έσπασε ανήμερα το Πάσχα τη σιωπή του, μιλώντας
για τις εφετινές αποτυχίες της ομάδας και αποκαλύπτοντας με τον τρόπο του πως
θα επιστρέψει... δριμύτερος ενισχύοντας τον Παναθηναϊκό με πολλές μεταγραφές.

«Έχω ήδη έρθει σε επαφή με διάφορους μάνατζερ, μου έχουν προτείνει
αρκετούς παίκτες, όμως ακόμη είναι πολύ νωρίς για την οποιαδήποτε κίνηση. Θα
αποκτηθούν μεγάλοι παίκτες, όπως αρμόζει στην ομάδα μας», είπε ο πρόεδρος του
Παναθηναϊκού. 
«Δεν θα κάνω το ίδιο λάθος ξανά. Να εμπιστευτώ τυφλά έναν
άνθρωπο. Ο κ. Μάλκοβιτς πρόσφερε πολλά στον Παναθηναϊκό, όμως είχε χάσει την
επαφή με τους παίκτες και με τον κόσμο. Μου έλεγε ότι το ματς με τον Ολυμπιακό
είναι απλά ένα ματς σαν όλα τα άλλα... Δεν είχε καταλάβει τη σημασία του
συγκεκριμένου ντέρμπι», τόνισε ο κ. Γιαννακόπουλος, που οριοθέτησε τους νέους
στόχους του ΠΑΟ τοποθετώντας στην πρώτη θέση το ευρωπαϊκό κύπελλο. 
«Είναι
ο πρώτος μας στόχος, αφού δεν θα παίξουμε στην Ευρωλίγκα. Μετά θα
διεκδικήσουμε τους ελληνικούς τίτλους». Μιλώντας για τον Γιάννη Ιωαννίδη και
τα σενάρια που κυκλοφορούν, υπογράμμισε: «Είναι ένας πραγματικός εργάτης, όμως
είναι πάγια τακτική μου να μην ασχολούμαι με ανθρώπους που είναι δεσμευμένοι».

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15823O103</ED>
<ID>
ID:171224

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O10&aa=3</URL></REF>


Article

<CATEGORY>vin10</CATEGORY>

 <H5>ΝΤΡΙΜ ΤΙΜ 4</H5>
<H2>Με κόουτς τον Τομιάνοβιτς</H2>

Ο ΡΟΥΝΤΙ Τομιάνοβιτς θα
είναι ο προπονητής της Ντριμ Τιμ 4, που θα συμμετάσχει στο Παγκόσμιο
Πρωτάθλημα που θα γίνει από 29 Ιουλίου έως 9 Αυγούστου στην Αθήνα. 
Ο
προπονητής των Χιούστον Ρόκετς έχει κατακτήσει δύο πρωταθλήματα (1994, 1995)
στο ΝΒΑ με τους «πυραύλους» και έχει 281 νίκες και 159 ήττες στην κανονική
περίοδο. 
Ο 49χρονος προπονητής, μόλις του ανακοινώθηκε ότι θα είναι ο νέος
τεχνικός της Ντριμ Τιμ, τόνισε: 
«Είναι μεγάλη τιμή για μένα και η
πρόσκλησή μου αποτελεί παράλληλα σεβασμό προς τους Χιούστον Ρόκετς». 
Είναι
η τέταρτη φορά που επαγγελματίες παίκτες του ΝΒΑ (η αρχή έγινε το 1992 στην
Ολυμπιάδα της Βαρκελώνης) θα συμμετάσχουν σε μια τόσο μεγάλη διοργάνωση. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15823O104</ED>
<ID>
ID:171241

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O10&aa=4</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 17ου (ΣΑ) ΔΙΑΓΩΝΙΣΜΟΥ
1997</H5>
<H5>Τι
λένε οι αριθμοί</H5>
<H5>Πόσες
φορές εμφανίστηκαν ως τώρα</H5>
<H5>Μονοί - Ζυγοί</H5>
<H5>Μικροί ( 1 - 24 ) -
Μεγάλοι ( 25 - 49 )</H5>
<H2>Αριθμοί... σε επανάληψη</H2>

<AUTHOR>ΔΗΜΗΤΡΗΣΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Το
σημαντικότερο στοιχείο του περασμένου διαγωνισμού ΛΟΤΤΟ είναι οι επαναλήψεις
αριθμών. Είναι ενδεικτικό ότι η τελευταία κλήρωση έχει κοινούς αριθμούς και με
τις 3 προηγούμενες κληρώσεις. Συγκεκριμένα, ο 8 ξανακάνει την εμφάνισή του
ύστερα από 3 διαγωνισμούς απουσίας. 
Ο 10 ύστερα από 2, ενώ οι 5, 16 και 44 ξαναεμφανίζονται
ύστερα από έναν διαγωνισμό απουσίας. Έτσι, από την εξάδα, ο 47 με 5
διαγωνισμούς απουσίας ήταν ο αριθμός με τη μεγαλύτερη καθυστέρηση. Παρ' όλα
αυτά, για 5η συνεχή φορά δεν είχαμε συνεχόμενη επανάληψη. Από την άλλη πλευρά,
οι κορυφαίοι παραμένουν ακίνητοι, οι ουραγοί ανέγγιχτοι και οι...
καθυστερημένοι απόντες! Υπ' αυτές τις συνθήκες η εμφάνιση ενός και μόνον
νικητή 1ης κατηγορίας και ο μικρός αριθμός νικητών 2ης και 3ης κατηγορίας δεν
ήταν καθόλου έκπληξη. Ο μοναδικός υπερτυχερός από το Π. Φάληρο που βρέθηκε
στην περασμένη κλήρωση του Μ. Σαββάτου έπαιξε με το τυποποιημένο σύστημα 50 (6
από 10 επιλεγμένους αριθμούς) και κέρδισε 300 εκατ. δρχ. Μοναδική επιτυχία
σημειώθηκε και στη 2η πρόσθετη κατηγορία του ΠΡΟΤΟ. Ο νικητής κέρδισε το
αξιόλογο ποσό των 50 εκατ. δρχ. Στην 1η κύρια και στην 1η πρόσθετη κατηγορία
δεν βρέθηκε νικητής. Έτσι, ο κουμπαράς της 1ης κύριας αυξάνεται κατά 150 εκατ.
δρχ. ενώ της 1ης πρόσθετης κατά 50. Με σκορ 4 - 2 Ζυγοί και Μικροί ήταν οι
νικητές της περασμένης κλήρωσης. Στα επιμέρους σκορ του '97 Ζυγοί και Μεγάλοι
προηγούνται με 114-90 και 106-98, αντίστοιχα. Αντίθετα, στα συνολικά σκορ οι
Μονοί και οι Μικροί διατηρούν το προβάδισμα με 1.578-1.542 και 1.562-1.558,
αντίστοιχα. 
* Κληρώθηκαν οι αριθμοί 5, 8, 10, 16, 44, 47. 
*
Συμπληρώθηκαν 18.608.298 στήλες. 
* Μοιράστηκαν 511.241.399 δρχ. 
*
Βρέθηκε 1 6άρι που κερδίζει 300.000.000 δρχ.,
 220 5άρια που κερδίζουν από
528.100 δρχ. και 15.301 4άρια που κερδίζουν από 6.210 δρχ. 
ΠΡΟΤΟ:
Κληρώθηκε ο
 αριθμός 6111582. 
Συμμετοχές: 2.424.103. Jack - Pot στην
πρώτη κύρια και στην πρώτη πρόσθετη κατηγορία. 
Σε 520 διαγωνισμούς
 
&#009 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15823O111</ED>
<ID>
ID:171150

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O11&aa=1</URL></REF>


Article

<CATEGORY>vin10</CATEGORY>

 <H5>ΚΕΤΣΠΑΓΙΑ</H5>
<H2>Συμπαίκτης του Σίρερ!
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

«Συναντήθηκα με μέλη του
Διοικητικού Συμβουλίου της Νιούκαστλ την Πέμπτη και μιλήσαμε για το συμβόλαιό
μου. Το μόνο που λείπει για να ολοκληρωθεί η μεταγραφή είναι η υπογραφή μου σε
ένα κομμάτι χαρτί ­ αλλά κι αυτό θα γίνει». 
*** Είναι γνωστό πως ο
Τιμούρ Κετσπάγια ετοιμάζει εδώ και καιρό τις βαλίτσες του για «άλλες
πολιτείες», καθώς το συμβόλαιό του με την ΑΕΚ λήγει στις 30 Ιουνίου. Αυτό που
δεν ήταν γνωστό ή βέβαιο, ήταν ο τόπος του τελικού προορισμού. 
***
Κι αυτός όμως τελικά έγινε γνωστός, μέσω του Γαλλικού Πρακτορείου Ειδήσεων.
Τον Κετσπάγια θα τον θαυμάζουμε από τη νέα περίοδο στο αγγλικό πρωτάθλημα στο
οποίο θα αγωνίζεται με τα χρώματα της Νιούκαστλ. 
*** «Αυτή είναι η
μεγάλη μου ευκαιρία στο πιο σημαντικό σημείο της καριέρας μου, για να αγωνιστώ
με πραγματικά παίκτες παγκοσμίου κλάσης. Θέλω ο ένας απ' αυτούς να είναι ο
Άλαν Σίρερ. Το αγγλικό ποδόσφαιρο βελτιώνεται συνεχώς και πιστεύω πως σε δύο
χρόνια θα είναι στην κορυφή του παγκόσμιου ποδοσφαίρου», υπογράμμισε μεταξύ
άλλων ο Γεωργιανός άσος στο Γαλλικό Πρακτορείο. 
*** Όλα κατανοητά
από τις δηλώσεις του Τιμούρ Κετσπάγια, εκτός της φράσης «πραγματικά παίκτες
παγκοσμίου κλάσης». Δηλαδή οι συμπαίκτες του στην ΑΕΚ σε ποια κλάση ανήκουν;

Τιμή στους ήρωες

Οι στρατιωτικοί που είχαν αιματοκυλήσει την Αργεντινή την επταετία
1976-1983, στρατηγός Χόρχε Βιντέλα και ναύαρχος Εμίλιο Μασέρα, διαγράφηκαν από
τη λίστα των «επίτιμων μελών» της Ρίβερ Πλέιτ. 
*** Εκπρόσωποι της
ιστορικής ομάδας της Αργεντινής δικαιολόγησαν την απόφασή τους, τονίζοντας πως
αποτελεί «φόρο τιμής» σ' αυτούς που έχασαν τη ζωή τους κατά την περίοδο της
χούντας. 
«Κατέθεσε» τα όπλα η Λάτσιο 
Το σίριαλ «μεταγραφή Ρονάλντο» φαίνεται
πως θα έχει αίσιο τέλος για την Μπαρτσελόνα. Αυτό τουλάχιστον υποστηρίζει ο
πρόεδρος της Λάτσιο, Σέρτζιο Κρανιότι, ο άνθρωπος που ήταν έτοιμος να
προσφέρει «χρυσάφι» για να αποκτήσει τον Βραζιλιάνο άσο. 
*** Στην
τελευταία συνάντησή του ο Κρανιότι με τους μάνατζερ του Ρονάλντο, Πίτα και
Μαρτένς, πληροφορήθηκε πως ο παίκτης προτιμά να παραμείνει στο ισπανικό
λιμάνι, παρά να μετακομίσει στο Καμπιονάτο. Ο πρόεδρος της Λάτσιο, ωστόσο,
διεμήνυσε στους μάνατζερ πως η πρότασή του εξακολουθεί να ισχύει. 
*** Την ίδια ώρα, ο Ρονάλντο δήλωσε στο Ρίο Ντε Τζανέιρο πως με την
Μπαρτσελόνα δεν έχει υπογράψει κανένα συμβόλαιο, διαψεύδοντας τον πρόεδρο της
καταλανικής ομάδας, Χοσέ Λουίς Νούνιεθ. Ο Νούνιεθ είχε αποκαλύψει πως ο
Βραζιλιάνος σούπερ σταρ θα παραμείνει στην ομάδα του μέχρι το 2006, έναντι 107
εκατ. δολαρίων (29 δισ. δραχμές)! 
Έχει μέλλον στην Ιταλία 
«Το μέλλον μου είναι στη
Μίλαν». Ο Ρομπέρτο Μπάτζιο, ο οποίος έχει μεταγραφεί τις τελευταίες εβδομάδες
στις μισές αγγλικές και αμερικανικές ομάδες, έκανε αλλαγή πλεύσης, τονίζοντας
πως ο μόνος τρόπος για να αγωνιστεί στο Μουντιάλ της Γαλλίας είναι να
παραμείνει στην Ιταλία και να αγωνίζεται σαν βασικός 
*** Φυσικά, οι
δηλώσεις του Μπάτζιο στέλνουν σαφές μήνυμα στον Σίλβιο Μπερλουσκόνι: «Ή εγώ ή
ο Σάκι. Στη Μίλαν δεν χωράμε και οι δύο». Με τον Σάκι, ο Μπάτζιο μονίμως
φωτογραφίζεται φορώντας τη φόρμα στον πάγκο των «ροσονέρι». 
*** Ο
Ρομπέρτο Μπάτζιο αναφέρθηκε και στην Εθνική Ιταλίας του Τσέζαρε Μαλντίνι, στην
οποία απ' ό,τι φαίνεται έχει κι αυτός θέση, μετά την πρόσφατη κλήση του. Ο
Ιταλός μέσος υπογράμμισε πως αυτή η ομάδα δεν έχει καμία σχέση με την
προηγούμενη, είναι σαφώς καλύτερη, ενώ οι παίκτες είναι πιο «δεμένοι» μεταξύ
τους. Να θυμίσουμε πως ο προκάτοχος του Μαλντίνι ήταν ο... Σάκι. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15823O121</ED>
<ID>
ID:171151

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O12&aa=1</URL></REF>


Article

<CATEGORY>vin10</CATEGORY>

 <H2>Κύπελλο και πλακέτα στον Ηλία</H2>

ΤΗΝ τιμητική του είχε ο Ηλίας
Ρωσίδης στον καθιερωμένο αγώνα επίδειξης ανάμεσα στον Βραδυποριακό (παλαίμαχοι
Ολυμπιακού) και τον Ταλαιπωριακό (παλαίμαχοι Προοδευτικής). Ο πρώην κάπτεν του
Ολυμπιακού και ένας από τους μεγαλύτερους ποδοσφαιριστές που ανέδειξε η χώρα
μας, τιμήθηκε με αναμνηστική πλακέτα και Κύπελλο για τα 35 χρόνια συνεχούς
παρουσιας του στους αγώνες, που γίνονται για φιλανθρωπικούς σκοπούς. Για την
ιστορία, να αναφέρουμε πως στον τελευταίο αγώνα ο Βραδυποριακός επικράτησε του
Ταλαιπωριακού με 5-3. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15823O122</ED>
<ID>
ID:171193

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O12&aa=2</URL></REF>


Article

<CATEGORY>vin10</CATEGORY>

 <H2>Σε ρόλο δασκάλου</H2>

Ο ΓΙΟΥΡΓΚΕΝ Κλίνζμαν σε ρόλο δασκάλου,
μαθαίνει τα μυστικά της μπάλας σε ένα γκρουπ παιδιών, που επισκέφθηκε το
προπονητικό καμπ της Εθνικής Γερμανίας στη Βρέμη. Η τρεις φορές πρωταθλήτρια
κόσμου θα υποδεχθεί αύριο την Ουκρανία, σε ένα κρίσιμο παιχνίδι για τα
προκριματικά του Μουντιάλ '98. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15823O123</ED>
<ID>
ID:171225

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O12&aa=3</URL></REF>


Article

<CATEGORY>vin10</CATEGORY>

 <H2>Απειλή για
πρωταθλητές</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΜΕΓΑΛΗ η επιτυχία
του Ολυμπιακού, γιορτάστηκε με σαμπάνιες, χορούς, τραγούδια και βεγγαλικά, στη
Ρώμη και σε ολόκληρη την Ελλάδα. 
Μαγική βραδιά για τον Ολυμπιακό και το
μπάσκετ. Ο Ίβκοβιτς μίλησε «για τους καλύτερους οπαδούς, όχι μόνο στην Ευρώπη
αλλά σε όλη τη γη». «Ειλικρινά, είπε, χωρίς την παρουσία τους στο "Παλαέουρ"
το φάιναλ φορ θα έχανε πάρα πολλά και σίγουρα δεν θα ήταν τόσο θεαματικό και
όμορφο». 
Ναι, η πλειοψηφία των φίλων του Ολυμπιακού έδειξε ωριμότητα και
βοήθησε τη μεγάλη προσπάθεια των άσων της ομάδας. Η φωτοβολίδα όμως που έφυγε
από το χέρι κάποιου «εξυπνάκια» προς την εξέδρα των Σλοβένων, στο μικρό
τελικό, θα μπορούσε να ζημιώσει σοβαρά την προσπάθεια αναρρίχησης του
Ολυμπιακού στην κορυφή της Ευρώπης. 
Ήταν όμως και τα θλιβερά γεγονότα στον
Πειραιά, όπου λιγοστοί αντιφίλαθλοι, ανάμεσα στους φίλους του Ολυμπιακού,
θέλησαν να "γλεντήσουν" εις βάρος του αθλητισμού. Οι οθόνες των τηλεοράσεων
έδειξαν ακρότητες κάποιων ανθρωποειδών, που πυρπόλησαν τα γραφεία της Ένωσης
Ποδοσφαιρικών Σωματείων Πειραιά, δυσκόλεψαν το έργο των πυροσβεστών και έβαλαν
φωτιά σε όχημα της Πυροσβεστικής. 
Ασήμαντη λεπτομέρεια γι' αυτούς ο
τραυματισμός του πυραγού Χριστόφορου Κωστούλα, η καταστροφή του οχήματος, οι
τεράστιες ζημιές στα γραφεία της ΕΠΣ Πειραιά και ο κίνδυνος να χαθούν ζωές.
«Από τύχη σώθηκε το αρχείο του Ολυμπιακού», είπε ο γ. γραμματέας της ΕΠΣΠ
Νίκος Ανασόπουλος. 
Άλλο γιορτή για τον θρίαμβο κι άλλο χουλιγκανισμός. Οι
μεγάλες ομάδες χρειάζονται πραγματικούς φιλάθλους, για να υπερασπιστούν τους
τίτλους τους και να περιφρουρήσουν τους υψηλούς και δαπανηρούς σχεδιασμούς.

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15823O124</ED>
<ID>
ID:171242

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O12&aa=4</URL></REF>


Article

<CATEGORY>vin10</CATEGORY>

 <H2>Ο
Ανάντ μπροστά, ο Κάρποβ ανεβαίνει</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΡΕΙΣ ΓΥΡΟΙ
παίχθηκαν τις ημέρες αυτές στο τουρνουά του Μονακό και αρκετά πράγματα
μετεβλήθησαν. Ο Ανάντ διαθέτει ένα καθαρό προβάδισμα, ενώ ο Κάρποβ, έχοντας
ξεκινήσει πολύ άσχημα, πέτυχε 5 νίκες μαζεμένες και ισοβαθμεί στη δεύτερη
θέση. 
Παίζονται δύο παρτίδες την ημέρα. Και οι δύο είναι μειωμένου χρόνου,
η μία όμως είναι επιπλέον και μπλάιντ, δηλαδή οι παίκτες παίζουν μπροστά σε
μια οθόνη Η/Υ, βλέποντας μια σκακιέρα της οποίας τα κομμάτια δεν έχουν τη
δυνατότητα να μετακινήσουν. 
Τα αναλυτικά αποτελέσματα των τελευταίων
ημερών έχουν ως εξής: 
6ος γύρος: Λιουμπόγιεβιτς - Νίκολιτς 1-1, Τοπάλοβ -
Πίκετ 1,5-0,5, Κράμνικ - Βαν Βέλι 1,5-0,5, Ιβαντσούκ - Άντερσον 2-0, Κάρποβ -
Λοτιέ 2-0, Ανάντ - Σίροβ 1-1. 
7ος γύρος: Πίκετ - Λιουμπόγιεβιτς 0,5-1,5,
Βαν Βέλι - Τοπάλοβ 1-1, Νίκολιτς - Κράμνικ 0,5-1,5, Λοτιέ - Ιβαντσούκ 1-1,
Σίροβ - Κάρποβ 0-2, Άντερσον - Ανάντ 0-2. 
8ος γύρος: Κάρποβ - Άντερσον
1,5-0,5, Ανάντ - Λοτιέ 1,5-0,5, Ιβαντσούκ Σίροβ 1-1, Τοπάλοβ - Νίκολιτς 1-1,
Κράμνικ - Πίκετ 1-1, Λιουμπόγιεβιτς - Βαν Βέλι 1-1. 
Βαθμολογία μπλάιντ:
1-3) Τοπάλοβ, Ανάντ, Νίκολιτς 5,5, 4-5) Κράμνικ, Κάρποβ 5, 6) Ιβαντσούκ 4,5,
7-8) Σίροβ, Πίκετ 3,5, 9-11) Λιουμπόγιεβιτς, Λοτιέ, Βαν Βέλι 3, 12) Άντερσον 1
βαθμό. 
Βαθμολογία ράπιντ: 1) Ανάντ 6, 2-3) Σίροβ, Βαν Βέλι 5,5 4-6)
Κράμνικ, Κάρποβ, Ιβαντσούκ 4,5, 7) Τοπάλοβ 4, 8-9) Πίκετ, Νίκολιτς 3,5, 10)
Λιουμπόγιεβιτς 3, 11) Λοτιέ 2,5, 12) Άντερσον 1 Βαθμό. 
Συνολική
βαθμολογία: 1) Ανάντ 11,5, 2-4) Κράμνικ, Κάρποβ, Τοπάλοβ 9,5, 5-7) Νίκολιτς,
Ιβαντσούκ, Σίροβ 9, 8) Βαν Βέλι 8,5, 9) Πίκετ 7, 10) Λιουμπόγιεβιτς 6, 11)
Λοτιέ 5,5, 12) Άντερσον 2 βαθμοί. 
Κράμνικ (2.740) - Νίκολιτς (2.655), 7ος
γύρος, ράπιντ. 
1. Ιζ3 Ιζ6 2. γ4 ε6 3. Ιγ3 Αβ4 4. Βγ2 0-0 5. α3 Α: γ3 6.Β:
γ3 β6 7. η3 Αβ7 8. Αη2 γ5 9. β4 δ6 10.0-0 Ιβδ7 11. Αβ2 Πγ8 12. δ3 δ5 13.γ: δ5
Α: δ5 14. Βδ2 Βε7 15. Πζγ1 θ6 16. Αγ3 Πζε8 17. Ββ2 ε5 18. ε4 Αβ7 19. Ιδ2 Βδ6
20. Αζ1 Βε6 21. β5 Ιθ7 22. α4 ζ6 23. Βα2 Ιδζ8 24. α5 Πβ8 25.Β: ε6+ Ι: ε6 26.
Ιγ4 Ιγ7 27. Πγβ1 Αγ8 28.α: β6 α: β6 29. Πα7 Πε7 30. ζ4 ε: ζ4 31.η: ζ4 Ρζ8 32.
Αε1 ζ5 33. Αθ4 η5 34. Αη3 Πζ7 35.ζ: η5 ζ4 36. η6 1-0. 
Ανάντ (2.765) -
Άντερσον (2.655), 7ος γύρος, ράπιντ. 
1. Ιζ3 Ιζ6 2. γ4 ε6 3. Ιγ3 Αβ4 4. η3
β6 5. Αη2 Αβ7 6. Ββ3 γ5 7.0-0 0-0 8. α3 Α: γ3 9.Β: γ3 δ5 10. δ3 Ιβδ7 11. β4
Βε7 12. Αβ2 δ4 13. Βδ2 ε5 14.Ι: δ4 Α: η2 15. Ιζ5 Βε6 16. Βη5 Ιε8 17.Ρ: η2 θ6
18. Βη4 Ιδζ6 19. Βζ3 ε4 20.δ: ε4 Ι: ε4 21. Πζδ1 Ρθ7 22.β: γ5 β: γ5 23. Πδ5
Ι8ζ6 24.Α: ζ6 Ι: ζ6 25.Π: γ5 Παβ8 26. Πδ1 Πβ2 27. Ιδ4 Βε7 28. Πβ5 1-0 (χρόνοι:
03:56-18:02). 
* Σήμερα ξεκινούν οι νεανικοί αγώνες «Άνοιξη '97» που
διοργανώνει η ΕΦΕΤ στη μνήμη του Τριαντάφυλλου Σιαπέρα. 
Μπορούν να
συμμετάσχουν αγόρια και κορίτσια που γεννήθηκαν από την 1η Ιανουαρίου '77 και
μετά, ασχέτως αν ανήκουν σε συλλόγους ή όχι. 
Οι αγώνες ξεκινούν σήμερα
στις 16.00 στη λέσχη της ΕΦΕΤ, Νεοφύτου Δούκα 9, στο Κολωνάκι, και θα
διαρκέσουν 4 ημέρες (καθημερινά πλην Πρωτομαγιάς). 
Θα παιχτούν 7 γύροι με
1 ώρα σκέψης ανά παίκτη και παρτίδα. 
Ως έπαθλα θα δοθούν σκακιστικοί Η/Υ,
κύπελλα και σκακιστικά βιβλία. 
Προβλέπονται ακόμη αναμνηστικά διπλώματα
για όλους όσοι συμμετάσχουν και παιχνίδια για τους μικρότερους. Πληροφορίες
στο τηλ. 22.87.754 (κ. Σπύρος Λοβέρδος). 
Εξάλλου, τα μαθήματα σκακιού για
παιδιά που οργανώνει η ΕΦΕΤ θα συνεχιστούν από τις 10/5 και κάθε Σάββατο στις
09.00. 
* Νεανικοί αγώνες και από αύριο, αυτή τη φορά στη Νίκαια. Δικαίωμα
συμμετοχής έχουν εδώ παιδιά γεννηθέντα μετά την 1/1 '81. 
Πρόκειται για
τουρνουά 6 γύρων με 1 ώρα χρόνο σκέψης για κάθε παίκτη ανά παρτίδα.
Πληροφορίες στον κ. Ορνιθόπουλο (τηλ.: 49.40.395). 
* Ο Σ.Ο. Ικαρίας
προηγείται στο κύπελλο αττικής φιλίας, έναν γύρο πριν από το τέλος του.
Αναλυτικά τα αποτελέσματα του 6ου γύρου έχουν ως εξής: Αμπελόκηποι Α' -
Κορυδαλλός Α' 5-3, Καλλιθέα Α' - Ικαρία 2,5-5,5, Ζήνων - ΣΑΕ 4-4, Αμπελόκηποι
Β' - Πανελλήνιος 3,5-4,5, Κορυδαλλός Γ' - ΕΦΕΤ 2,5-5,5, ΣΟ Περιστερίου -
Παπάγου Β' 2,5-5,5, Κορυδαλλός Β' - ΔΗΚΕΠ Α. Λιοσίων 5-3, Καλλιθέα Β' -
Καλλιθέα Γ' 5,5,-2,5, Κότινος Ε.Π. Μελισσίων 1-1, Χαλάνδρι Ο.Φ. Ν. Ιωνίας 5-3,
Αγροτική Τράπεζα - Κτηματική Τράπεζα 1-7, Παπάγου Α' - «Σιαπέρας» 8-0. 
Η
βαθμολογική κατάταξη ­ σε 6 αγώνες ­ έχει ως εξής: 1) Ικαρία 11, 2-3)
Κορυδαλλός Α', Αμπελόκηποι Α' 10, 4-8) Καλλιθέα Α', ΣΑΕ, Πανελλήνιος, ΕΦΕΤ,
Ζήνων 8 βαθμοί κ.ά. 
Στον 7ο ­ τελευταίο ­ γύρο της Κυριακής θα
αναμετρηθούν τα ζευγάρια: Ικαρία - Κορυδαλλός Α', ΣΑΕ - Αμπελόκηποι Α',
Πανελλήνιος - Καλλιθέα Α', ΕΦΕΤ - Ζήνων, Κτηματική - Καλλιθέα Β', Κορυδαλλός
Β' - Χαλάνδρι, Παπάγου Β' - Αμπελόκηποι Β', Κορυδαλλός Γ' - Κότινος, Σ.Ο.
Περιστερίου - ΟΦΝΙ, Μελίσσια - ΔΗΚΕΠ Α. Λιοσίων, Παπάγου Α' - Καλλιθέα Γ',
Σ.Ο. Α. Λιοσίων «Τρ. Σιαπέρας» - Αγροτική. 
* Ένας γύρος απομένει για να
ολοκληρωθεί και το πρωτάθλημα της Β' κατηγορίας Αττικής. 
Στον 1ο όμιλο
προηγείται η ομάδα των Αγίων Αναργύρων με 12 βαθμούς και ακολουθεί ο
Ασπρόπυργος με 10. Στον δεύτερο όμιλο προηγείται η Κηφισιά με 12 και ακολουθεί
η Μεταμόρφωση με 10. 
Στον τρίτο όμιλο προηγούνται η Καισαριανή και ο Αγ.
Δημήτριος με 10 βαθμούς και ακολουθεί το ΚΕΟ με 9. 
* Τουρνουά εις μνήμην
Βίκτορ Τσοκαλτέα πραγματοποιήθηκε στο Βουκουρέστι. Το τουρνουά ήταν κατηγορίας
13 και αγωνίστηκαν σ' αυτό 14 ισχυροί σκακιστές. 
Η τελική κατάταξη έχει ως
εξής: 1) Νισιπεάνου 10, 2) Κίσελεβ 8, 3-5) Νότκιν, Μαρίν, Ίτκις 7,5, 6-7)
Μίλου, Ιστρατέσκου 7, 8) Ιονέσκου 6,5, 9-11) Κοσμά, Νεβετνίσι, Ιορντανέσκου 6,
12) Μολντοβάν 5, 13-14) Σόλακ, Βάιντα 3,5. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: O99</CAT>
<ED>
Κωδικός άρθρου: A15823O991</ED>
<ID>
ID:171159

</ID><URL>http://ta-nea.dolnet.gr/neaweb/neafile.print_unique?e=A&f=15823&m=O99&aa=1</URL></REF>


Article

<CATEGORY>vin09</CATEGORY>

 <H5>ΞΑΝΑ ΜΑΖΙ ΣΕ ΔΙΣΚΟ
ΜΙΚΗΣ ΘΕΟΔΩΡΑΚΗΣ, ΛΕΥΤΕΡΗΣ ΠΑΠΑΔΟΠΟΥΛΟΣ ΚΑΙ ΜΑΡΙΑ ΦΑΡΑΝΤΟΥΡΗ</H5>
<H5>Μυτιλήνη, η μάγισσα</H5>
<H2>«Σερενάτες» για απόλαυση</H2>
<H2></H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Την τεχνητή
ομίχλη που κατασκευάζουν οι «κραταιοί» για να σκεπάζει τους δρόμους του
ελληνικού τραγουδιού, έρχονται να διαλύσουν οι «Σερενάτες». Το καινούργιο έργο
του Μίκη Θεοδωράκη, σε ποίηση του Λευτέρη Παπαδόπουλου, με τη Μαρία
Φαραντούρη. Γεμάτος σφρίγος και όρεξη που του δημιουργούν νέες εμπνεύσεις, ο
Μίκης Θεοδωράκης φέρνει ­ για μία ακόμη φορά ­ καινούργια ακούσματα. 
Ο Μίκης μιλά στα «ΝΕΑ» και δίνει το στίγμα του νέου έργου: 
«Οι "Σερενάτες"
είναι δέκα νοσταλγικά και θα 'λεγα ρομαντικά τραγούδια, που συνέθεσα πάνω σε
ποιήματα του Λευτέρη Παπαδόπουλου σε διάφορους καιρούς. Διάλεξα πλατιές
μελωδίες, που κινούνται μέσα σ' ένα οικείο για τον Νεοέλληνα μουσικό κλίμα,
για τη φωνή της Μαρίας Φαραντούρη. Δεν εννοώ φυσικά αυτόν τον "ήχο" που μας
κουφαίνει με χίλιους τρόπους και που εξυπηρετεί άλλους σκοπούς. Αναφέρομαι στο
μουσικό κλίμα, το γνήσια νεοελληνικό, που μας συντροφεύει τόσα χρόνια τώρα,
που ζει δυνατά μέσα μας και που καμιά δύναμη ή συμφέροντα δεν στάθηκαν ικανά
να τον σβήσουν». 
Οι «Σερενάτες» ανήκουν στη λυρική στροφή που εγκαινίασε ο
Μίκης Θεοδωράκης το 1976 με τα «Λυρικά» του Τάσου Λειβαδίτη. Οι στίχοι του
Λευτέρη Παπαδόπουλου είναι ερωτικοί, νοσταλγικοί, ελληνολατρικοί και εκφράζουν
το απαύγασμα της ωριμότητας και εμπειρίας του τεχνίτη. Τον ίδιο δρόμο
ακολουθεί και η μουσική. 
Για την ερμηνεία του έργου ο Θεοδωράκης πιστεύει
ότι η Μαρία Φαραντούρη θα ξαφνιάσει, όπως έγινε πρόσφατα με τα «Poetica». «Η
φωνή της ­ επισημαίνει ο Μίκης ­ ενώ κέρδισε σε βάθος, απέκτησε πάλι,
παράλληλα, την παλιά της λάμψη. Έτσι, σκεφθήκαμε μαζί ότι ήρθε η ώρα να
ξαναπεί περισσότερο λαϊκότροπα τραγούδια, με την έννοια ότι θα είναι πιο
εύκολα να τραγουδηθούν». 
Οι «Σερενάτες» έρχονται σε πολύ μικρό χρονικό
διάστημα, μετά τις κυκλοφορίες της «Πολιτείας Γ'» (με Μανώλη Μητσιά και
Δήμητρα Γαλάνη) και της «Πολιτείας Δ'» (με τον Πέτρο Γαϊτάνο). Ο Μίκης δίνει
τη δική του εξήγηση, γιατί το αποφάσισε: 
«Έχω ανάγκη, στο τραγούδι να
ακολουθώ πολλούς παράλληλους δρόμους, που όλοι μαζί ολοκληρώνουν και
ικανοποιούν το ΙΔΑΝΙΚΟ μου για το τραγούδι. Αυτό το έκανα πάντα, από την εποχή
που έγραφα και παρουσίαζα παράλληλα κύκλους, όπως την "Πολιτεία Α' και Β'" και
τα "Επιφάνεια". Έτσι κάνω και τώρα. Η "Βεατρίκη στην οδό μηδέν", η "Πολιτεία
Γ'", το "Ασίκικο Πουλάκη", η "Πολιτεία Δ'" και οι "Σερενάτες", αποτελούν
παράλληλους τραγουδιστικούς δρόμους με έναν κοινό παρονομαστή, την ευαισθησία
μου, μέσα στην οποία στάζει το μελωδικό, βασικά, υλικό». 
«Πρόκειται για
μια σειρά ερωτικών τραγουδιών, που δεν έχουν καμιά σχέση με τα ερωτικά
τραγούδια της εποχής», παρατηρεί ο Λευτέρης Παπαδόπουλος. «Στις "Σερενάτες",
οι μελωδίες είναι τρυφερές, απλωμένες, και οι στίχοι παραπέμπουν στο όνειρο
και στο θαύμα. Και η Μαρία, η έξοχη ερμηνεύτρια, σε μεγάλη φόρμα και ιδιαίτερα
φορτισμένη από συγκίνηση, αναδεικνύει μοναδικά αυτό το μουσικοποιητικό υλικό.

Ο δίσκος δεν θα κυκλοφορήσει αμέσως. Ψάχνουμε τα τραγούδια ένα ένα,
κάνουμε πρόβες, τα ακούμε και τα ξανακούμε, ώσπου να πεισθούμε ότι δεν έχουν
κανένα ψεγάδι, από καμία πλευρά. Είναι τραγούδια για τους φίλους μας. Για τους
ανθρώπους που έχουν τις ίδιες αισθητικές αντιλήψεις μ' εμάς και αναζητούν
πάντοτε κάτι περισσότερο από την απλή διασκέδαση. 
Ούτε ο Θεοδωράκης ούτε η
Φαραντούρη ούτε εγώ έχουμε ανάγκη από έναν ακόμη δίσκο. Γράφουμε και
τραγουδάμε αυτά τα τραγούδια για απόλαυση». 
«Το πρώτο πράγμα που έχω να πω
για τις "Σερενάτες", είναι ότι πρόκειται για ένα έργο του Μίκη που δεν έγινε
κατά παραγγελία», λέει η Μαρία Φαραντούρη, τονίζοντας: 
«Δύο αγαπημένοι
φίλοι, ο Θεοδωράκης και ο Λευτέρης Παπαδόπουλος, που είχαν συναντήσεις κατά
καιρούς, δημιουργούσαν. Έτσι, συμπληρώθηκε ένας κύκλος τραγουδιών, που μου
εμπιστεύθηκαν την ερμηνεία τους. 
Οι μπαλάντες αυτές είναι
βιωματικές στιγμές. Για παράδειγμα, το τραγούδι "Μυτιλήνη, η μάγισσα", (σ.σ.
στην διπλανή στήλη) τα λέει όλα. Οι "Σερενάτες" είναι η σύγχρονη ματιά
μελοποιημένη. Έχουν μια διαφορετική αίσθηση, μια άλλη τεχνική. Χαίρομαι που θα
τραγουδήσω πιο προσιτά τραγούδια για τον κόσμο. Πρόσφατα, που παρουσίασα δύο
από τις μπαλάντες αυτές σε μία τιμητική βραδιά που μου αφιέρωσε ο Δήμος
Ξάνθης, το κοινό χειροκροτούσε». 
Στο
Μόλυβο, στη Μυτιλήνη 
θα βρω μια μάγισσα που λύνει 
τα μάγια που μου
έχεις κάνει 
και την καρδιά μου έχεις μαράνει. 
Και μη μας δει ανθρώπου
βλέμμα 
γιατί τα μάγια, σαν το αίμα 
φεύγουνε και ξαναγυρνάνε 
και
την αγάπη τυραννάνε. 
Κι όταν λυθούν τα μαύρα μάγια 
κάτω απ' των άστρων
την ανταύγεια 
σ' ένα κοχύλι θα κλειστούμε 
και στο βυθό θ'
αγκαλιαστούμε. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P01</CAT>
<ED>
Κωδικός άρθρου: A15823P011</ED>
<ID>
ID:171160

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P01&aa=1</URL></REF>


Article

<CATEGORY>vin09</CATEGORY>

 <H5>ΣΥΝΕΧΙΖΕΤΑΙ ΣΤΗ
ΘΕΣΣΑΛΟΝΙΚΗ «Η ΚΥΡΙΑΚΗ ΤΩΝ ΠΑΠΟΥΤΣΙΩΝ»</H5>
<H2>Λαζόπουλος κι απόψε</H2>

Στη Θεσσαλονίκη συνεχίζονται οι παραστάσεις
του Λάκη Λαζόπουλου με το έργο «Η Κυριακή των παπουτσιών» στο θέατρο «FIX»,
μετά τη δημόσια δέσμευση του υπουργού Πολιτισμού κ. Βενιζέλου, ότι το πρόβλημα
της νομιμότητας του χώρου του θεάτρου θα λυθεί σύντομα. «Αν ο Οργανισμός
Πολιτιστικής Πρωτεύουσας έχει διαφορετική γνώμη, ας με ενημερώσει ή ας μου
ζητήσει να σταματήσω», δήλωσε στα «ΝΕΑ» ο κ. Λαζόπουλος. Έτσι, παρότι, σύμφωνα
με δηλώσεις του εισαγγελέα «για τη Δικαιοσύνη, το θέατρο εξακολουθεί να
θεωρείται σφραγισμένο», οι παραστάσεις συνεχίζονται κανονικά ­ με εξαίρεση την
αργία της Πρωτομαγιάς ­ έως τις 30 Μαΐου (σύμφωνα, τουλάχιστον, με τον αρχικό
προγραμματισμό). 
ΤΡΑΓΟΥΔΙ 
Ο Γιάννης Πάριος και η Δέσποινα
Βανδή πρωταγωνιστούν στην πίστα του «Διογένης Παλλάς». Οι δύο καλλιτέχνες
πλαισιώνονται από τα χορευτικά του Ξαβιέ Γκομέζ. 
*** Στο «Zoom», ο
τραγουδιστής Φάνης Μεζίνης πρωταγωνιστεί σε μια παράσταση, όπου τα κείμενα και
τη σκηνοθεσία υπογράφει ο Άγγελος Πυριόχας, ενώ συνοδεύεται από το συγκρότημα
«Χάλκινα της Γουμένισσας», τη Βάσια Ζήλου, τον Κώστα Σκανδάλη και τη νεαρή
Ευδοκία Χρυσοβέργη. 
ΜΟΥΣΙΚΗ 
Ποίηση και μουσική περιλαμβάνει η
βραδιά στο «Άσσος - Καφέ Παράσταση» (Βαλτετσίου 15), όπου το έργο «Πού πάει η
μέρα όταν φεύγει», του Χρίστου Θεσσαλονικέα, παρουσιάζεται σε μουσική Νίκου
Δανίκα, σκηνοθετημένο από τον Γιάννη Νικολάου. Ερμηνεύουν οι ηθοποιοί Λούκας
Ζήκος, Ερασμία Στυλιανίδου και οι μουσικοί Αγγέλα Φαναριώτη και Οτίλια Αλιτέι,
βιολί, και Ηλίας Σακαλάκ, βιολοντσέλο. Ώρα 9.00 μ.μ. 
*** Ο Κώστας Παυλίδης
εγκαινιάζει στο «Τσάι στη Σαχάρα» (Λαοδικείας 18, Ιλίσια) μια σειρά τεσσάρων
εμφανίσεων με δικά του τραγούδια από τον δίσκο «Καράβι καρδιά», τσιγγάνικα
ανατολίτικα αλλά και τραγούδια γνωστών συνθετών. Ώρα 10.00 μ.μ. 
*** Στον
«Μύλο» και πάλι, οι «Άγαμοι Θύται» συνεχίζουν τη σειρά των μουσικών
παραστάσεων «Επί ξύλου κρεμάμενοι». 
*** Στο Κλαμπ του Μύλου Θεσσαλονίκης
εμφανίζεται για λίγες ημέρες ­ έως το Σάββατο ­ ο Νίκος Ξυδάκης. Στο τραγούδι
τον συνοδεύουν ο Γεράσιμος Ανδρεάτος και η Δώρα Μασκλαβάνου. 
*** Στο κλαμπ
«Half Note» (Τριβωνιάνου 17, Μετς) το συγκρότημα Mode Plagal δένει την τζαζ με
την ελληνική μουσική παράδοση σε μια «έθνικ» σύνθεση. Παίζουν οι Θοδωρής
Ρέλλος, Κλέων Αντωνίου, Αντώνης Μαράτος, Τάκης Κανέλλος. 
ΘΕΑΤΡΟ 
Στο θέατρο «Τεχνοχώρος υπό Σκιάν» (Μαυρομιχάλη 161) συνεχίζονται οι
παραστάσεις του έργου της Σαρλότ Κίτλι «Μη σκοτώνεις τη μαμά» με τη Μυρτώ
Αλικάκη, την Πελαγία Αγγελίδου, τη Νόνη Ιωαννίδου και την Έβρη Σωφρονιάδου.
Σκηνοθεσία Νανάς Νικολάου. Τηλ. 6420.522. Ώρα 9.30 μ.μ. 
*** Στο καινούργιο
θεατράκι 50 θέσεων της οδού Πειραιώς, (πίσω από το ΙΚΑ, Ακάδημου 13) που
τιτλοφορήθηκε «Από μηχανής θέατρο» η Ασπασία Κράλλη και ο Χρήστος Βαλαβανίδης
παρουσιάζουν μια παράσταση χωρίς λόγια, που έχει τίτλο «Ο Πενθέας Πάσχων». Με
τον λόγο του σώματος, το έργο είναι μια προσέγγιση στις «Βάκχες» και θα
παρουσιάζεται έως τις 11 Μαΐου. Τηλ. 5235.716. 
*** Το «Σκρατς» ­ η
αυστηρώς ακατάλληλη κωμωδία που βασίζεται στα τολμηρά κόμικς του Κόπι ­
μεταφέρεται από σήμερα στη Θεσσαλονίκη στο θέατρο «Βίλκα». Οι συντελεστές:
Απόδοση - διασκευή Α. Λιακοπούλου, Β. Αναστασίου, ο οποίος και σκηνοθέτησε την
παράσταση, σκηνικά - κοστούμια Δ. Βολίδη, κίνηση Γ. Αγγελοπούλου. 
Ώρα
έναρξης 9.15 μ.μ. 
ΑΝΘΗ 
Στην Κηφισιά ανοίγει η καθιερωμένη 43η
Ανθοκομική Έκθεση, στο Άλσος του Δήμου Κηφισιάς με τη συμμετοχή 150
ανθοπαραγωγών, ψυχαγωγικές εκδηλώσεις, λουλούδια και φυτά. Ώρες 10 π.μ. - 10
μ.μ. Είσοδος 200 δρχ. 
ΔΙΑΓΩΝΙΣΜΟΣ 
Ξεκινά η προκριματική φάση
του Διεθνούς Διαγωνισμού κιθάρας που οργανώνει το Ωδείο Φίλιππος Νάκας
(Ιπποκράτους 41) με τη συμμετοχή κορυφαίων κιθαριστών της νέας γενιάς από όλη
την Ευρώπη. Ο διαγωνισμός λήγει στις 6 Μαΐου με το ρεσιτάλ κιθάρας που θα
δώσει ο νικητής στην Αίθουσα Δημήτρη Μητρόπουλου του Μεγάρου Μουσικής Αθηνών.

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15823P021</ED>
<ID>
ID:171164

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P02&aa=1</URL></REF>


Article

<CATEGORY>vin09</CATEGORY>

 <H2>Άνοιξη,
κακίες και καριέρες</H2>

<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Μια φορά τον χρόνο πάω στο
Λονδίνο και βλέπω παραστάσεις για να δω πόσο καλό θέατρο έχουμε στην Ελλάδα.
Ψάχνοντας, λοιπόν, στο Internet (μπήκα κι εγώ στο διαδίκτυο, μη χάσω) κριτικές
και πληροφορίες για τις παραστάσεις στο West End, σκεπτόμουνα πόσες καλές
στιγμές έζησε το θέατρό μας φέτος. Παραστάσεις, ερμηνείες, έργα (ελληνικά και
ξένα), ρεπερτόριο, νέοι συγγραφείς και σκηνοθέτες. Πλούσια χρονιά. 
Βέβαια,
οι γκρίνιες δεν σταμάτησαν. Όπως σ' όλα τα περιβόλια που ανθίζουν, φουντώνουν
τα ζιζάνια, έτσι και στο επάγγελμά μας άρχισαν τελευταία δίπλα στις
ευτυχισμένες στιγμές μικρές κακίες, σαν στίγματα να λερώνουν το πρόσωπο του
θεάτρου μας. 
Μόλις κάποιος κατακτήσει κάτι πάνω από τον εαυτό του,
αρχίζουν από δίπλα οι φήμες-περικοκλάδες να θεριεύουν, να τον σφίγγουν (σαν;)
να θέλουν να τον πνίξουν. 
Αντηχούν οι διάδρομοι και τα σοκάκια του
σιναφιού από χαιρέκακες «αλήθειες». Για τον έναν λένε, ότι «είναι τρελός παιδί
μου», για τον άλλον «παραδόπιστος, δεν το βλέπεις;» και για τον τρίτο «κάνει
καριέρα ελέω άλλων». 
Κανείς, σχεδόν, πια δεν ρωτάει για την ποιότητα. Όλοι
για το ποιόν τού καλλιτέχνη εργάζονται. 
Είναι αυτή η ελληνική συνήθεια,
αυτό το παμπάλαιο έθος που κάνει το ήθος να ξεπέφτει. «Ό,τι εξέχει το κόβουμε
και το φέρνουμε εύκολα στα μέτρα μας». 
Ήρθε δύο ημέρες πριν τελειώσουμε
νέος «συνάδελφος» στα καμαρίνια, περιχαρής και χαμογελοστολισμένος,
τσιρίζοντας: «Τα μάθατε; 
Τον κλείνουν τον Λαζόπουλο». Συνήθως σε αυτές τις
περιπτώσεις κλείνω την πόρτα. 
Προχθές όμως δεν κρατήθηκα. Απάντησα:
«Πρώτον, δεν τον κλείνουν και δεύτερον, αγόρι μου, εσύ ηθοποιός πράμα, γιατί
χαίρεσαι τόσο πολύ που κλείνουν ένα θέατρο;». 
Με κοίταξε σαν να μην
καταλαβαίνει. Και για να μην προσβληθεί, γέλασε σαν να του είπα ένα πολύ καλό
αστείο κι έφυγε στη μαύρη νύχτα, που τον δέρνει. 
Τώρα θα μου πείτε, αυτό
είναι το μόνο που σ' ενοχλεί; Όχι, είναι και το άλλο. Αυτή η μανία που έχει
καταλάβει μερικούς νέους πρωταγωνιστές του θεάτρου μας που, αντί να ψάχνουν
ρεπερτόριο, ψάχνουν για σπόνσορα. 
Καβαλάνε πρωί-πρωί τις χιλιάρες τους και
τρέχουνε σαν τους μουρλούς σε στυλ «Μη μου μιλάτε, κάνω καριέρα» 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15823P022</ED>
<ID>
ID:171201

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P02&aa=2</URL></REF>


Article

<CATEGORY>vin09</CATEGORY>

 <H2>«Έχασε»
η Οριάνα</H2>

<AUTHOR>Χ.</AUTHOR>

Τι κι αν κατηγορήθηκε από τη δημοσιογράφο - συγγραφέα Οριάνα
Φαλάτσι ότι έκλεψε τις ιδέες της (από το βιβλίο «Ένας Άνδρας») για το φιλμ του
«Ο Παναγούλης ζει»; Ο σκηνοθέτης Τζιουζέπε Φεράρα είχε τον τελευταίο λόγο στην
πολύχρονη δικαστική διαμάχη που προκάλεσε η ταινία του για τον Αλέκο
Παναγούλη. Το ιταλικό δικαστήριο «καταδίκασε» την Οριάνα Φαλάτσι να του
πληρώσει ως αποζημίωση 50 εκατομμύρια λιρέτες για τη «δυσφήμηση» της ταινίας,
που ξεκίνησε το 1980 (με πρωταγωνιστή τον Στάθη Γιαλλελή, γνωστό από το
«Αμέρικα Αμέρικα» του Καζάν), αλλά δεν ολοκληρώθηκε. Στην συμπαραγωγό RAI
παραδόθηκε απλώς το 1981 μόνο το πρώτο από τα τέσσερα μέρη. 
Ικανοποιημένος
λοιπόν ο σκηνοθέτης (που έχει στο ενεργητικό του και την «Υπόθεση Άλντο Μόρο»,
προχωρεί στον επόμενο σύγχρονο ήρωα: ετοιμάζει μια ταινία για την ζωή του «Τσε
Γκεβάρα, του τελευταίου επαναστάτη». Το σενάριο είναι έτοιμο και ο σκηνοθέτης
βρίσκεται στη φάση της αναζήτησης του πρωταγωνιστή. Όσο για τον Αλέκο
Παναγούλη... Εκείνος ζει ­ ούτως ή άλλως... 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15823P023</ED>
<ID>
ID:171230

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P02&aa=3</URL></REF>


Article

<CATEGORY>vin09</CATEGORY>

 <H2>Χαμηλά,
πιο χαμηλά...</H2>

<AUTHOR>Μ.Μ.</AUTHOR>

Και όμως, το πρόγραμμα είναι μουσικό. Όσο κι
αν δεν του φαίνεται. Όπως το διαφημίζουν στις αφίσες τουλάχιστον, που γέμισαν
τους δρόμους της Αθήνας. Δεν είναι στριπ σόου, δεν είναι ακατάλληλο. Δεν είναι
το «Ντάιμοντς εντ περλς» ή κάτι συναφές, ας πουμε. Είναι στη μέση ο Κώστας
Χαριτοδιπλωμένος, δεξιά και αριστερά η Σαμπρίνα και η Έφη Σαρρή. Οι δύο κυρίες
με ό,τι λιγότερο βρήκαν στην γκαρνταρόμπα τους. Κάτι σαν μια εμφάνιση στην
πλαζ, αν κρίνουμε από την προσπάθεια της Σαμπρίνας να κατεβάσει ακόμη πιο
χαμηλά τη ζώνη της (έτσι όπως θα έκανε για να μαυρίσει ομοιόμορφα). Ναι και
βέβαια το τραγούδι υπηρετούν τα κορίτσια. Μην κοιτάτε που πάνε να μας
μπερδέψουν. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15823P024</ED>
<ID>
ID:171246

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P02&aa=4</URL></REF>


Article

<CATEGORY>vin09</CATEGORY>

 <H2>Όλη η
Πλάκα σε μια αφίσα</H2>

<AUTHOR>Π.Κ.</AUTHOR>

Κυκλοφόρησε η αφίσα της Πλάκας και των
πέριξ σε χαρτί ιλουστρασιόν. Σε αγγλόφωνη έκδοση, δείχνει πού ακριβώς
βρίσκονται όλα τα μνημεία, τα εκκλησάκια, τα σπίτια, τα σπιτάκια, τα ιδρύματα
και τα μαγαζιά της μόδας, οι ταβέρνες και τα καφέ που ενδιαφέρουν τον ξένο
επισκέπτη. Είναι αρκούντως κατατοπιστική και αρκούντως διαφημιστική, αλλά,
έτσι όπως την βλέπεις, είναι και χαριτωμένη. Την αφίσα τύπωσε η αθηναϊκή
αγγλόφωνη εφημερίδα «Άθενς Νιους» και το στήσιμό της είναι πατέντα της «Σκάι
Μαπ», αλλά σας βεβαιώνω ότι κάνει και για τους Έλληνες. Γιατί δεν την
μεταφράζουν; 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15823P025</ED>
<ID>
ID:171253

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P02&aa=5</URL></REF>


Article

<CATEGORY>vin09</CATEGORY>

 <H2>Το
«μεγάλο» ροκ</H2>

<AUTHOR>Μ.Μ.</AUTHOR>

Πόσο μεγάλο μπορεί να είναι το ροκ εν ρολ; Τεράστιο. Φουσκωμένο σα
μπαλόνι, έξτρα λαρτζ. Κι ακόμη πιο μεγάλο. 
Όσο πιο μεγάλο γίνεται· το
διαλαλούν από προχθές οι Ιρλανδοί U2 που ξεκίνησαν την περιοδεία τους από το
Λας Βέγκας 
. Λένε πως είναι το πιο πολυδάπανο σόου που έγινε ποτέ και πως
η «Pop» (τίτλος δίσκου και περιοδείας) φάση τους θα είναι η πιο βαρέων βαρών
έως τώρα. 
Για όσους πάντως έχουν αντιρρήσεις σχετικά με τα μεγέθη του ροκ
εν ρολ, ένα είναι σίγουρο: πως είναι ικανό τόσο για τα στάδια όσο και για τα
πιο μικρά κλαμπ. Οι U2 είναι απλώς μία εκδοχή του. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15823P026</ED>
<ID>
ID:171257

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P02&aa=6</URL></REF>


Article

<CATEGORY>vin09</CATEGORY>

 <H2>Στην άκρη ή στην κόψη;</H2>

<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Απ' ό,τι
αντιλαμβάνομαι, το σύγγραμμα του Beaton δεν ενθουσίασε την ελληνική κριτική
(αντίδραση ασφαλώς νόμιμη), αλλά ούτε την απασχόλησε επί της ουσίας (πράγμα
λιγότερο παραδεκτό). Κρίμα, γιατί παρά τα κενά και τις κάποιες αντιφάσεις του
έχει σημαντικό βαθμό πρωτοτυπίας, σε σχέση με τις τρέχουσες αντιλήψεις για την
ιστορία και τον χαρακτήρα της νεότερης λογοτεχνίας μας, και θ' άξιζε να
διεγείρει άλλης εμβέλειας προβληματισμούς. 
Πάντως ήταν σχεδόν αναπόφευκτο να έχει αυτή
την κάπως στενόκαρδη υποδοχή. Σε τέτοιες περιπτώσεις ο συγγραφέας κρίνεται από
ανθρώπους που αισθάνονται ότι τους κρίνει. Έτσι, η συζήτηση τείνει να
επικεντρώνεται σε λεπτομέρειες, όχι πολύ σημαντικές καθ' εαυτές, σχετικές όμως
με τη μεταχείριση που επιφυλάσσει ο συγγραφέας σ' αυτούς προσωπικά, στον κύκλο
τους ή στις ιδέες τους. Μοιραία τότε τα δέντρα κρύβουν το δάσος. 
Θα πω
εξαρχής ότι το κύριο ενδιαφέρον του βιβλίου του Β. είναι η προοπτική του:
εντάσσει την ελληνική λογοτεχνία σ' ένα ευρύτερο πλαίσιο, δηλαδή στην
πνευματική ζωή της νεότερης Ευρώπης, στην οποία μετέχει (κατ' αυτόν) όχι εξ
αντανακλάσεως, αλλά ως οργανικό τμήμα της, με όλες τις ιδιαιτερότητές του. Ας
μην επιμείνουμε περισσότερο απ' όσο χρειάζεται στην ευρωπαϊκή ιδεολογική
συγκυρία, με την οποία συμπλέει μια τέτοια θεώρηση, ούτε στο προφανές συμφέρον
ενός ξένου νεοελληνιστή να εξυψώσει το κύρος του αντικειμένου του. Σημασία
έχει τι κερδίζει η ελληνική λογοτεχνία από αυτή την προσέγγιση. Διότι από το
άρρητο ερώτημα που υπολανθάνει συνεχώς στη μελέτη του Β. (πόσο αφορούν έναν
ευαίσθητο Ευρωπαίο οι αναζητήσεις των Ελλήνων λογοτεχνών) δεν εξαρτάται σήμερα
τίποτα λιγότερο από το αν η λογοτεχνία μας θα μείνει μια ζωντανή φωνή σ' έναν
πολύπλευρο, διαπολιτισμικό διάλογο ή η θέση της θα είναι μάλλον σε κάποιο
εξωτικό εθνογραφικό μουσείο. 
Για ν' αναδείξει την προοπτική του, ο Β.
εισάγει τρεις κυρίως καινοτομίες σε σχέση με τις κλασικές ιστορίες των Δημαρά,
Vitti και Λ. Πολίτη: 1) περιορίζει χρονολογικά τη διαπραγμάτευσή του στη
νεότερη περίοδο, δηλαδή από την ίδρυση του ελληνικού κράτους ώς σήμερα· 2)
απαλείφει, ουσιαστικά, το Γλωσσικό Ζήτημα από τα κριτήρια εκτίμησης των
λογοτεχνικών ρευμάτων και των δημιουργών του παρελθόντος· και 3) αναθεωρεί εν
μέρει τον λογοτεχνικό κανόνα, σύμφωνα με την εικόνα που προκύπτει από τη
δεύτερη καινοτομία του, αλλά και από την προσθήκη της εξέλιξης των τελευταίων
30-35 χρόνων. 
Για την πρώτη επιλογή θα πω απλώς ότι, εκτός του ότι είναι
μεθοδολογικά θεμιτή, ανταποκρίνεται στα ενδιαφέροντα ενός σύγχρονου αναγνώστη
περισσότερο απ' όσο η κλασική τακτική του «από Θεού άρχεσθαι». 
Η δεύτερη
επιλογή είναι κρίσιμη. Ο Β. τη δικαιολογεί με δύο επιχειρήματα: α) ότι ήδη στα
τέλη του περασμένου αιώνα η ελληνική λογοτεχνία είχε ανακαλύψει τρόπους
υπέρβασης του προβλήματος της διγλωσσίας (αναφέρει παραδείγματα)· β) ότι, εν
πάση περιπτώσει, το Γλωσσικό Ζήτημα διευθετήθηκε οριστικά με την Εκπαιδευτική
Πράξη του 1976, κι έτσι μπορούμε σήμερα να εκτιμήσουμε πιο ψύχραιμα τη
λογοτεχνική παραγωγή του παρελθόντος, ανεπηρέαστοι από την πολεμική της
γλωσσικής διαμάχης. 
Όπως θα δούμε σε λίγο, με αυτή την απόξεση των ιχνών
του Γλωσσικού Ζητήματος από το καθιερωμένο πορτρέτο της ελληνικής λογοτεχνίας
προβάλλει μια εικόνα πιο συμβατή με το σημερινό γούστο (η προσέγγιση του Β.
οφείλει πολλά στη θεωρία της πρόσληψης). Αλλά στο τελευταίο κεφάλαιο του
βιβλίου, που είναι αφιερωμένο ακριβώς στο Γλωσσικό Ζήτημα κι ενδεικτικά
διαχωρίζεται από την ιστορική επισκόπηση του σώματος της λογοτεχνίας, ο Β.
διατυπώνει και αναπτύσσει μια σημαντική παρατήρηση: ότι στην Ελλάδα η γλώσσα
τείνει να θεωρείται πιο πολύ αντικείμενο με σχεδόν υπερφυσικές ιδιότητες παρά
διαδικασία εξέλιξης και ότι ο δεσμός ανάμεσα στα σημαινόμενά της και τα
αντικείμενα αναφοράς τους είναι χαλαρός. 
Πρακτικά, όμως, αυτό σημαίνει ότι
το Γλωσσικό Ζήτημα δεν μπορεί τόσο εύκολα να διαχωριστεί από την εξέλιξη της
νεοελληνικής λογοτεχνίας και την αξιολόγησή της. Φαινόμενα όπως η δραστικότητα
του ελληνικού υπερρεαλισμού, η απήχηση του Παπαδιαμάντη, ο ελληνικός
αισθητισμός, η έμφαση στη γλωσσοκεντρική ποίηση και πρόζα (άλλα από αυτά ο Β.
τα καταγράφει και άλλα όχι) είναι δύσκολο να ερμηνευτούν και να εκτιμηθούν
χωρίς να ληφθεί υπ' όψιν αυτή η χαρακτηριστικά ελληνική αντίληψη για τον
αυτόνομο και μεταφυσικό χαρακτήρα της γλώσσας. Για έναν ξένο παρατηρητή είναι
πιθανώς ακατάληπτα και για πολλούς Έλληνες (ανάμεσά τους και ο γράφων) οδηγούν
σε πολιτισμικά αδιέξοδα. Αλλά πάντως είναι μέρος της ιστορίας της λογοτεχνίας
μας, και μάλιστα κατά τρόπο που φαίνεται να μη συνάδει με τη γενική σύλληψη
του Β. 
Η αναθεώρηση του λογοτεχνικού κανόνα από τον Β. είναι, όπως είπαμε,
συνεπής με τις κατευθυντήριες αρχές του βιβλίου του. Η αναβάθμιση
«καθαρευουσιάνων» όπως ο Ροΐδης, ο Βιζυηνός, ο Καρκαβίτσας, εν μέρει ο
Ραγκαβής, η αποκαθήλωση του Μακρυγιάννη, η κριτική στην έννοια της ηθογραφίας
και η υπόδειξη ότι οι σημαντικότεροι «ηθογράφοι» πήγαν πολύ πιο πέρα και από
τον ίδιο τον ρεαλισμό, όλα αυτά και άλλα εκφράζουν την τροποποιημένη στάση όλο
και περισσότερων νεότερων κριτικών και συγγραφέων απέναντι στη λογοτεχνική
παράδοση. Η εντυπωσιακή υπεράσπιση του μυθιστοριογράφου (όχι του ποιητή)
Καζαντζάκη από τον Β., με πειστικά επιχειρήματα, νομίζω ότι θα δικαιωθεί στο
προσεχές μέλλον. 
Κατά τ' άλλα ο Β. δεν είναι εδώ τόσο ριζοσπαστικός όσο θα
περίμενε κανείς: ούτε ανακαλύπτει καινούργιες λογοτεχνικές κορυφές ούτε
αντιπαρέρχεται ονόματα που από πολλούς θεωρούνται καίρια για τη χαρτογράφηση
του τοπίου. Εξαίρεση, προκειμένου για τη μεταπολεμική περίοδο, αποτελεί η κατά
τη γνώμη μου σοβαρή παράλειψη της Δημουλά, του Σχινά (για την Αναφορά
περιπτώσεων) και του Αρ. Νικολαΐδη. Η επισκόπηση της μετά το 1970 πορείας,
που θα έπρεπε να είναι ένα από τα βασικά ανανεωτικά στοιχεία της ιστορίας του
Β., προδίνει αμηχανία, σχετική προχειρότητα στην επεξεργασία του υλικού κι
ελλιπή, ευκαιριακή ενημέρωση, στηριγμένη προφανώς στις προσωπικές γνωριμίες
του συγγραφέα, πράγμα που ασφαλώς τον εκθέτει. 
Αλλά δεν αξίζει να
υπερτονίζονται τέτοιες αδυναμίες. Η κύρια συμβολή του Β. στη μελέτη της
νεότερης λογοτεχνίας μας είναι, όπως είπα, η ανάγνωσή της στο φως μιας
ευρύτερης συνάφειας. Ενώ οι κλασικές ιστορίες της ελληνικής λογοτεχνίας
προσπαθούν ν' ανιχνεύσουν τις επιδράσεις που δέχτηκαν οι Έλληνες συγγραφείς
από ξένα πρότυπα, πράγμα που υπονοεί μια εξαρτημένη, αντανακλαστική εξέλιξη, ο
Β. κάνει κάτι διαφορετικό: χωρίς βέβαια ν' αρνείται τις επιδράσεις, διαβάζει
τα ελληνικά κείμενα παράλληλα με γνωστά ξένα συγγενούς χαρακτήρα και
προβληματισμού. 
Έτσι, για παράδειγμα, ο ελληνικός ρομαντισμός, με
προεξέχουσες μορφές τον Σολωμό και τον Κάλβο, δεν είναι απόηχος του
ευρωπαϊκού, αλλά εκδοχή του· Ο συμβολαιογράφος του Ραγκαβή δεν
ανάγεται στα συναφή έργα του Πόε και του Ουίλκι Κόλλινς, αλλά ομολογεί με αυτά
και είναι από τα πρώτα «αστυνομικά» μυθιστορήματα, που γράφτηκαν ποτέ· Τα
ψάθινα καπέλα της Λυμπεράκη «προκαλούν τη σύγκριση» με το μεταγενέστερο
Ο κήπος των Φίντσι-Κοντίνι του Μπασσάνι. Με αυτό τον τρόπο η ελληνική
λογοτεχνία παρουσιάζεται όχι ως μια περιφέρεια που αντανακλά την ακτινοβολία
του κέντρου, αλλά ως τμήμα του κέντρου (αν πρέπει να γίνει δεκτή αυτή η
διάκριση), που ανταποκρίνεται στις ίδιες πνευματικές προκλήσεις. 
Μια
τέτοια θεώρηση είναι οπωσδήποτε ελκυστική. Το κατά πόσο είναι σωστή επιδέχεται
πολλή συζήτηση. Έχω πάντως την εντύπωση ότι μετά το 1930 αυτές οι παράλληλες
αναγνώσεις του Β. ατονούν, και ίσως αυτό δεν οφείλεται σε ολιγωρία του. Ο
ίδιος παρατηρεί (σ. 175) ότι οι Έλληνες συγγραφείς άρχισαν εκείνη την εποχή να
κινούνται στο ίδιο πνεύμα με την ελληνική οικονομία, που εγκατέλειψε τον
διεθνή προσανατολισμό κι επιδίωξε την αυτάρκεια. 
Αν έβλεπε αυτή την
εξέλιξη σε συνδυασμό και με την οριστική συρρίκνωση του πολιτισμικά ζωτικού
ελληνισμού της Διασποράς, την αμέσως προηγούμενη περίοδο, μπορεί να είχε
οδηγηθεί σε λιγότερο αίσια συμπεράσματα για την ευρωπαϊκή διάσταση της
σύγχρονης ελληνικής λογοτεχνίας. Ίσως εδώ εντοπίζεται ο λόγος που απέφυγε να
αναπτύξει αυτή την προβληματική. 
Η απουσία της κριτικής από την ιστορία
του Β. κάνει πράγματι αίσθηση. Ίσως ο Β. θεωρεί (αλλά δεν θέλει να το πει)
ότι, σε γενικές γραμμές, η ελληνική λογοτεχνική κριτική δεν υπήρξε αυτόνομη,
αλλά εξαρτημένη, σε θεωρητικό και προσωπικό επίπεδο, από τους συγγραφείς. Αυτό
όμως δεν είναι παρά μία υπόθεση, αν κι ενδιαφέρουσα. 
Τόσο η ελληνική όσο
και η αγγλική έκδοση του βιβλίου έχουν αρκετά λάθη στις χρονολογίες γέννησης ή
θανάτου των συγγραφέων. 
Τέλος, η ελληνική μετάφραση περιέχει καίριες
παρανοήσεις. Λόγω χώρου θα περιοριστώ σε δύο παραδείγματα. Στη σ. 188
διαβάζουμε: «Η πραγματικότητα που ο Βενέζης θέλησε να
αναπαραστήσει αποκάλυψε (...) την ανακρίβεια του μέσου
που επέλεξε, δηλαδή της λογοτεχνίας». 
Ο Β. όμως δεν μιλάει
για ανακρίβεια, αλλά για artificiality, δηλ. για τεχνητό χαρακτήρα. Στη σ. 283
ο συγγραφέας εμφανίζεται ν' αποφαίνεται ότι ο Φιλοκτήτης και τα
περισσότερα ποιήματα του Ρίτσου αυτής της περιόδου «δεν είναι παρά
μαρξιστικά ποιήματα», κρίση με σαφώς περιφρονητική χροιά. Αλλά ο
Β. γράφει «nothing if not a Marxist poem», δηλ. (κάπως ελεύθερα)
«δεν μπορεί να εννοηθεί αλλιώς (ή: δεν στέκει) παρά ως μαρξιστικό ποίημα»,
κάτι που βέβαια είναι πολύ διαφορετικό. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15823P031</ED>
<ID>
ID:171165

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P03&aa=1</URL></REF>


Article

<CATEGORY>vin09</CATEGORY>

 <H5>ΠΕΝΗΝΤΑ ΧΡΟΝΙΑ ΦΕΣΤΙΒΑΛ ΚΑΝΝΩΝ: ΜΕ ΠΡΟΕΔΡΟ ΤΗΣ ΚΡΙΤΙΚΗΣ
ΕΠΙΤΡΟΠΗΣ ΤΗΝ ΙΖΑΜΠΕΛ ΑΝΤΖΑΝΙ ΚΑΙ ΕΝ ΑΝΑΜΟΝΗ ΤΟΥ ΜΑΡΛΟΝ ΜΠΡΑΝΤΟ</H5>
<H5>Αντζανί ναι, Μπεάρ όχι</H5>
<H2>Περιμένουν τον «Νονό» στα γενέθλια «μισού αιώνα»</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

«Κοιτάτε να δείτε τι
συμβαίνει. Ο Τζόνι Ντεπ επηρεάζει τον Μάρλον Μπράντο. Σχεδόν κάνει ό,τι του
λέει αυτός ο πιτσιρικάς. Επομένως, διόλου απίθανο ο Μάρλον να εμφανιστεί στις
Κάννες και να περιφέρεται στην Κρουαζέτ».Τάδε έφη παράγων των γενεθλίων των
κινηματογραφικών Καννών. Των χρυσών γενεθλίων ενός φεστιβάλ που επί μισόν
αιώνα «σφυγμομετρεί» τις διακυμάνσεις του παγκόσμιου κινηματογραφικού πυρετού!
Από τις 7 Μαΐου (που θα αρχίσει) μέχρι την Κυριακή 18 Μαΐου, όταν η πρόεδρος
της Κριτικής Επιτροπής Ιζαμπέλ Αντζανί θα απονείμει τον Χρυσό Φοίνικα, θα
προκύψουν, ενδεχομένως ίσως και ματαιωθούν, χιλιάδες... πράγματα! 
Σιράκ
ναι, Μπέργκμαν όχι 
Λόγου χάριν, ίσως καταφθάσει και παραβρεθεί ως
συνδαιτυμόνας ακόμα και ο Ζακ Σιράκ. Αν το επιτρέψει η επίσκεψή του στην...
Κίνα!. «Η δεξίωση, στην οποία θα σημειωθεί το μεγαλύτερο... μποτιλιάρισμα,
είναι εκείνη που θα γίνει την Κυριακή 11 Μαΐου, στη γιορτή των Χρυσών
Φοινίκων!», έγραφε τις προάλλες ο γαλλικός Τύπος! Ο Ζιλ Ζακόμπ, το αφεντικό
των Καννών, έχει καταβάλει... υπεράριθμες προσπάθειες για να κάμψει τις
αντιρρήσεις ενός Μπέργκμαν, ενός Κουροσάβα, ακόμα και του Γκοντάρ, αλλά και
του Στάνλεϊ Κιούμπρικ. Αλλά μάλλον δεν πρόκειται να προσέλθουν. Το σχέδιο του
Ζακόμπ είναι να συγκεντρώσει όσους περισσότερους, από τους εν ζωή, σκηνοθέτες
που βραβεύτηκαν με τον Χρυσό Φοίνικα. Και αφού τους συγκεντρώσει, σε δεξίωση
γιγαντιαίων διαστάσεων και πρωτοφανούς λαμπρότητας, να τους «υποχρεώσει» να
ανταλλάξουν μεταξύ τους έναν άλλον, τιμητικό αυτήν τη φορά, Χρυσό Φοίνικα για
τα 50χρονα των Καννών. Τα σίγουρα, μέχρι στιγμής, ονόματα που έχουν δηλώσει
συμμετοχή είναι: Τζέιν Κάμπιον, Φράνσις Φορντ Κόπολα, Μάρτιν Σκορσέζε, Εμίρ
Κουστουρίτσα, Ρόμπερτ Όλτμαν, Ντέιβιντ Λιντς, Βιμ Βέντερς, Μικελάντζελο
Αντονιόνι. Ε, Guest star του... μποτιλιαρίσματος θα είναι ο Ζακ Σιράκ. Ο
άνθρωπος δηλαδή που τις... προάλλες είχε αποστείλει τάγματα ροπαλοφόρων
εναντίον τής Εμανουέλ Μπεάρ και της Κατρίν Ντενέβ, οι οποίες διαμαρτύρονταν,
μαζί με εκατοντάδες χιλιάδες Παριζιάνους, εναντίον ρατσιστικού νόμου του μεσιέ
Σιράκ! 
Ο Ζακόμπ προσπαθεί να κατευνάσει τις εντάσεις και τα νεύρα. Διότι,
τρεις μήνες πριν από την έναρξη των χρυσών Καννών, η Ντενέβ και μέρος της
αφρόκρεμας του γαλλικού σινεμά, του... προέκυψαν αριστεροί και
πολιτικοποιημένοι! Στην περίπτωση κατά την οποία κάποιοι από τους 49 Χρυσούς
Φοίνικες (τους σκηνοθέτες που στο παρελθόν είχαν λάβει Χρυσό Φοίνικα) δεν
προσέλθουν, τότε υπάρχει η λύση του βίντεο. Από οθόνη γιγαντιαίων διαστάσεων
θα μεταδίδονται οι χαιρετισμοί (ας πούμε) του Μπέργκμαν, του Κιούμπρικ, του...
Γκοντάρ. 
Cartier ναι, Τραβόλτα ίσως 
Και επειδή, παραλλήλως με
τις κινηματογραφικές Κάννες, φέτος συμπληρώνονται 150 χρόνια ύπαρξης του οίκου
Cartier, η γαλλική φίρμα με τα διάσημα ρολόγια και τα εξίσου διάσημα κοσμήματα
θα είναι ο επίσημος χορηγός αυτής της δεξίωσης, την οποία θα αναμεταδίδει
ζωντανά το Canal Plus! 
Πέντε ημέρες πριν, δηλαδή την Τετάρτη 7 Μαΐου, η
έναρξη των Καννών θα συντελεστεί με την επιστροφή της αμερικανογαλλικής...
λυκοφιλίας! Ταινία εγκαινίων το θρίλερ «Πέμπτο στοιχείο», του Γάλλου Λικ
Μπεσόν, με πρωταγωνιστή τον Αμερικανό σταρ Μπρους Γουίλις! Το φαντάζεστε; 
Ο κινηματογραφικός... ιμπεριαλισμός των Γάλλων διέσχισε τον Ατλαντικό! Την
ίδια βραδιά, ο Μπρους (έτσι, φιλικότατα, τον φωνάζουν οι Γάλλοι δημοσιογράφοι)
θα εγκαινιάσει παράρτημα, εγκατεστημένο απέναντι από το Palais du Festival,
της αμερικανικής αλυσίδας φαστφουντάδικων με την επωνυμία «Planet Hollywood»!
Ιδιοκτησίας (το «Planet») του Σβαρτσενέγκερ, του Σταλόνε, του Μπρους Γουίλις
και μερικών άλλων εκλεκτών μελών του αμερικανικού χρηματιστηρίου των σταρ! Το
τερπνόν μετά του ωφελίμου, που λένε. 
Ας τα πάρουμε, όμως, από την αρχή. Οι
άνθρωποι των Καννών υπολογίζουν πως φέτος θα προσέλθει η... κρέμα της
αφρόκρεμας. Ο Κλιντ Ίστγουντ (μόνιμος επισκέπτης των Καννών) με την τελευταία
του ταινία «Absolute power», η Σιγκούρνι Γουίβερ με το «Ice storm» του
Αμερικανοκινέζου Ανγκ Λι («Γαμήλιο πάρτι»). Περιμένουν ακόμη, τον Ρόμπερτ ντε
Νίρο που μαζί με τον Σιλβέστερ Σταλόνε πρωταγωνιστούν στο «Κόπλαντ» του Τζέιμς
Μανγκόλια (οι Γάλλοι ευελπιστούν πως τελικά θα προσέλθει και ο Σταλόνε, ο
οποίος προ... αρχαιοτάτων ετών είχε ματαιώσει την υπερατλαντική του πτήση και
προσγείωση στη Νίκαια, υπακούοντας στις ταξιδιωτικές οδηγίες της Ουάσιγκτον
και φοβούμενος, αυτός ένας θηριώδης... Ράμπο, φανταστικούς Λιβανέζους
τρομοκράτες!). 
Αναμένουν, ακόμα, την επίσκεψη των Σον Πεν και Νικ Νόλτι,
πρωταγωνιστές και οι δύο του «U Turn» του Όλιβερ Στόουν. Όσο για την περιφορά
των... εκατοντάδων κιλών του Μάρλον Μπράντο, επαφίενται στην πειστικότητα του
Τζόνι Ντεπ. Ο οποίος έχει υπογράψει την πρώτη του σκηνοθεσία με τον τίτλο «The
Brave» (ο γενναίος), με πρωταγωνιστή τον Μάρλον Μπράντο. «Μπορεί να τον πείσει
μέχρι και συνέντευξη Τύπου να δώσει», ελπίζουν και γράφουν οι Γάλλοι
κοσμικογράφοι. Τελευταίο μεγάλο ερωτηματικό ο Τζον Τραβόλτα της ταινίας, του
υιού Νικ Κασσαβέτη, «She is De Lovely»! 
Θα
έρθουν, δεν θα έρθουν; Μαδώντας τη μαργαρίτα πάμε παρακάτω, επί της
κινηματογραφικής ουσίας. Έξι ταινίες αποτελούν το βαρύ πυροβολικό του
διαγωνιστικού προγράμματος: «Δολοφόνοι», του νεαρού Γάλλου Ματιέ Κασοβίτς («Το
μίσος»)· «Η πιο γλυκιά διάσταση», του Αιγυπτιοκαναδού Ατόμ Εγκογιάν, με τον
Ντόναλντ Σάδερλαντ («Exotica»)· «Καλώς ήρθατε στο Σαράγεβο», του Άγγλου Μάικλ
Γουιντερμπότομ («Jude»)· «Το τέλος της βίας», του Βιμ Βέντερς, με την Άντι Μακ
Ντάουελ· το «Black out», του Έιμπελ Φεράρα, με τον Ντένις Χόπερ εν μέσω δύο
θεϊκών πλασμάτων: Μπεατρίς Νταλ - Κλόντια Σίφερ· και «Αστεία παιχνίδια», του
Αυστριακού «μελετητή» της καθημερινής βίας, Μίκαελ Χάνεκε! 
Ακόμα θα
προβληθούν ταινίες «τριτοκοσμικών» ποιητών, όπως του Ιρανού Αμπάς Κιαροστάμι,
του Ουντρίσα Ουεντραόγκο από την Μπουρκίνα Φάσο, του Σοέι Ιμαμούρα από την
Ιαπωνία και του αιωνόβιου Πορτογάλου Μάνοελ ντε Ολιβέιρα, που για... χιλιοστή
φορά καταφθάνει με νέα ταινία, η οποία φέρει τον τίτλο «Ταξίδι στην άκρη του
κόσμου»! Επίσης, εκτός συναγωνισμού οι ταινίες του Φραντσέσκο Ρόσι, του Κένεθ
Μπράνα (ο τετράωρος αμφισβητούμενος «Άμλετ»), του Μάικ Λι («Κορίτσια
καριέρας»). Το καταπληκτικό είναι πως η πρόεδρος Ιζαμπέλ Αντζανί απαίτησε και
πέτυχε να σχηματιστεί Κριτική Επιτροπή αποτελούμενη αυστηρά μόνο από ανθρώπους
της τέχνης και της λογοτεχνίας. 
Αποτέλεσμα; Μόνο μια γυναίκα, η Γκονγκ Λι
από την Κίνα, είναι αντίπαλος της Αντζανί! Οι άλλοι είναι «κάτοικοι» του
αρσενικού... ημισφαιρίου: Μάικ Λι, Πολ Όστερ, Μάικλ Ονταάτζε (ο συγγραφέας του
«Άγγλου ασθενούς»), Νάνι Μορέτι, Τέρι Γκίλιαμ, Λικ Μποντί (σκηνοθέτης
θεάτρου). 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15823P041</ED>
<ID>
ID:171166

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P04&aa=1</URL></REF>


Article

<CATEGORY>vin09</CATEGORY>

 <H5>Τιμούν Αγγελόπουλο - Κακογιάννη</H5>
<H2>Έξι Έλληνες έλαμψαν στην Κρουαζέτ</H2>

<AUTHOR>ΠΑΥΛΟΣ ΚΑΓΙΟΣ</AUTHOR>

Κυρίαρχος λόγος ύπαρξης ενός φεστιβάλ είναι
να φωτίζει με τη λάμψη του τα όνειρα ­ μικρά ή μεγάλα ­ των καλλιτεχνών. Και
το Φεστιβάλ των Καννών, το μεγαλύτερο του κόσμου επί 50 χρόνια, όχι μόνο δεν
μείωσε την ισχύ των volt που ρίχνει στα φιλμ τα οποία συμμετέχουν σ' αυτό,
αλλά ανακάλυψε νέες πηγές ενέργειας και στο τέλος αυτού του αιώνα παραμένει το
μόνο ισχυρό «αντίπαλο δέος» στον θεσμό των Όσκαρ και γιορτάζει μισό αιώνα
ζωής! 
Για άλλη μια φορά το κινηματογραφικό και κοσμικό τζετ σετ ανά την
υφήλιο θα τρέξει πέριξ της θρυλικής Κρουαζέτ που τράβηξε σαν μαγνήτης και τους
Έλληνες από το 1950, τέσσερα χρόνια μετά τη δημιουργία του φεστιβάλ,
ανεξάρτητα αν τα αποτελέσματα αυτών των συμμετοχών δεν ήταν πάντα τόσο
αστραφτερά όσο θα ήθελαν. Ο Μιχάλης Κακογιάννης, η Μελίνα Μερκούρη, η Ειρήνη
Παπά, η Έλλη Λαμπέτη, ο Μάνος Χατζιδάκις, ο Θόδωρος Αγγελόπουλος είναι τα έξι
ονόματα των καλλιτεχνών μας που κατάφεραν να προβάλουν το πρόσωπο της Ελλάδας
στο εξωτερικό. 
Η Σμαρούλα Γιούλη, ο Βασίλης Διαμαντόπουλος, η Μιράντα
Μυράτ και ο Νίκος Τζόγιας είναι οι πρώτοι ηθοποιοί μας που «φτάνουν» στις
Κάννες το 1950 μέσα από τη συμμετοχή της ταινίας «Η τελευταία αποστολή» του
Νίκου Τσιφόρου, και το 1952 έρχεται η δεύτερη συμμετοχή μας με τη «Νεκρή
πολιτεία» του Φρίξου Ηλιάδη. 
«Στέλλα» 
Η πρώτη
έκρηξη του ελληνικού σινεμά στις Κάννες θα γίνει με τη θρυλική «Στέλλα» του
Μιχάλη Κακογιάννη που θα αναδείξει σε παγκόσμιο επίπεδο, αν και στην πρώτη της
εμφάνιση σε ταινία, μια ηθοποιό με εκρηκτικό ταμπεραμέντο. Τη Μελίνα Μερκούρη.

Στα χρόνια που ακολουθούν ο Μιχάλης Κακογιάννης θα γίνει ο Έλληνας
σκηνοθέτης με τις πιο πολλές συμμετοχές στο Φεστιβάλ των Καννών, καθώς το '56
σειρά παίρνει «Το κορίτσι με τα μαύρα» που οι «Sunday Times» τη συγκαταλέγουν
στις καλύτερες ταινίες της χρονιάς. Το '58 πάλι Κακογιάννης με το «Τελευταίο
ψέμα» όπου η εύθραυστη ομορφιά της Έλλης Λαμπέτη θα κάνει τους «Times» να
γράψουν τότε: «Ποτέ από την εποχή της Γκάρμπο, ο φακός δεν ερωτεύτηκε τόσο μια
πρωταγωνίστρια όσο την κυρία Λαμπέτη»! 
Την επόμενη χρονιά οι κοσμικογράφοι
της εποχής ανακαλύπτουν μέσα από τα πλάνα του «Ματωμένου ηλιοβασιλέματος» του
Ανδρέα Λαμπρινού που συμμετέχει στις Κάννες, τον «βοσκό με το σμόκιν», που δεν
είναι άλλος από τον Σπύρο Φωκά, δίνοντάς του διαβατήριο για διεθνή καριέρα. Η
θάλασσα, ο ήλιος, ο έρωτας, η μουσική της πατρίδας μας, στοιχεία που γρήγορα
θα δεινοπαθήσουν μέσα από αμέτρητα κακέκτυπα, συνυπάρχουν αρμονικά στο «Ποτέ
την Κυριακή», που είναι το γεγονός των Καννών το 1960. Ζυλ Ντασσέν, Μάνος
Χατζιδάκις, Ντένη Βαχλιώτη και Μελίνα Μεκρούρη, που κερδίζει μαζί με τη Ζαν
Μορό το βραβείο ερμηνείας. 
«Πήρα τον Τζούλι και πήγαμε στα μαγαζιά να
ψωνίσουμε μέχρι να βγουν τα αποτελέσματα των βραβείων», μας είχε πει το '85 η
Μελίνα Μερκούρη, «αλλά η ώρα δεν περνούσε, αν και νόμιζα ότι ψωνίζαμε
μερόνυχτα», ενώ ο Μάνος Χατζιδάκις με το εύστοχο χιούμορ του σχολίασε: «Εκεί
στις Κάννες γνώρισα για πρώτη φορά τον Φεντερίκο Φελίνι. Η Μελίνα με τον
Ντασσέν έκαναν ένα γλέντι, όπου χόρευαν ένα είδος, ας το πούμε ελληνικού,
χορού, το συρτάκι, αλλά ό,τι κι αν έκανε η Μελίνα ήταν τόσο ωραία, που ασκούσε
γοητεία στην οποία δεν μπορούσε κανείς να αντισταθεί». 
Το 1961 έρχεται η
σειρά της «εθνικής» μας Αλίκης καθώς συμμετέχουμε στις Κάννες με τη
«Μανταλένα» του Ντίνου Δημόπουλου, όπου δεν κερδίζουμε κάποια διάκριση, αλλά
το Γαλλικό Πρακτορείο Ειδήσεων χαρακτηρίζει την ερμηνεία της Βουγιουκλάκη
«κράμα επιβολής, χάριτος και δυναμισμού». Σημαντική χρονιά για τον ελληνικό
κινηματογράφο είναι το 1962 καθώς ο Μιχάλης Κακογιάννης και η «Ηλέκτρα» του θα
φύγουν από τις Κάννες με βραβεία: καλύτερης μεταφοράς θεατρικού έργου στην
οθόνη, ηχητικής επένδυσης και βραβείο της Διεθνούς Ενώσεως Νέων για «την
καλύτερη ταινία του φεστιβάλ», ενώ για την Ειρήνη Παπά που ερμηνεύει την
Ηλέκτρα ανοίγει ο δρόμος για διεθνή καριέρα. 
«Ο ουρανός» του Τάκη
Κανελλόπουλου προβάλλεται στις Κάννες το '63, ακολουθούν το '64 τα «Κόκκινα
φανάρια» του Βασίλη Γεωργιάδη που είναι υποψήφια και για Όσκαρ καλύτερης ξένης
ταινίας, ενώ το '65 παίζεται η αντιπολεμική δημιουργία του Κώστα Μανουσάκη
«Προδοσία» και μετά έρχεται η... δικτατορία στη χώρα μας για να περάσουν οκτώ
χρόνια να δούμε ελληνική συμμετοχή στις Κάννες, αν και μεσολάβησαν οι
«Τρωάδες» του Κακογιάννη το '69 ως προσωπική συμμετοχή του σκηνοθέτη. «Μέρες του '36» 
Ο πιο βραβευμένος σκηνοθέτης μας
στο εξωτερικό, ο Θόδωρος Αγγελόπουλος, θα κάνει την εμφάνισή του στις Κάννες
το '73 με τις «Μέρες του '36» και από τότε θα γίνει μόνιμος καλεσμένος του
φεστιβάλ, καθώς οι πιο πολλές ταινίες του διαγωνίζονται σ' αυτό: «Θίασος» την
επόμενη χρονιά που μπλοκάρεται, όμως, από την Επιτροπή του υπουργείου
Προεδρίας με μια ετεροχρονισμένη διάταξη πολιτικής μισαλλοδοξίας και δεν
παίρνει μέρος στο διαγωνιστικό πρόγραμμα αλλά στο Δεκαπενθήμερο Σκηνοθετών
κερδίζοντας το βραβείο των Κριτικών της Fipresci, ενώ οι «Times» του Λονδίνου
τη χαρακτηρίζουν «καλύτερη ταινία της χρονιάς» μαζί με το «Επάγγελμα ρεπόρτερ»
του Αντονιόνι! 
Το 1977 έχουμε και πάλι παρουσία του Κακογιάννη στις Κάννες
με την «Ιφιγένεια» η οποία ανοίγει τις προβολές εκείνης της χρονιάς και ο
ραδιοφωνικός σταθμός του Παρισιού μεταδίδει: «Ήδη το Φεστιβάλ έχει αποκαλύψει
ένα αριστούργημα». Περνάνε πέντε χρόνια σιωπής και το νέο ξεκίνημα γίνεται το
'83 με τον «Άγγελο» του Γιώργου Κατακουζηνού που προβάλλεται στο Δεκαπενθήμερο
Σκηνοθετών. Όλα αλλάζουν το '84, καθώς το «Ταξίδι στα Κύθηρα» του Θόδωρου
Αγγελόπουλου καταφέρνει να κερδίσει το βραβείο σεναρίου και το βραβείο των
κριτικών (το «Παρίσι - Τέξας» του Βέντερς πήρε τον Χρυσό Φοίνικα), ενώ αυτή τη
χρονιά διαγωνίζεται και η «Ρεβάνς» του Νίκου Βεργίτση στο Δεκαπενθήμερο
Σκηνοθετών. Το '91 έρχεται στις Κάννες «Το μετέωρο βήμα του πελαργού» και «Ο
δραπέτης» του Λευτέρη Ξανθόπουλου στο «Δεκαπενθήμερο». Το '93 το φιλμ του
Σωτήρη Γκορίτσα «Απ' το χιόνι», πάλι στο «Δεκαπενθήμερο», και το '95 «Το
βλέμμα του Οδυσσέα» κερδίζει το δεύτερο μεγάλο βραβείο του φεστιβάλ, το Ειδικό
Βραβείο, με τον Κουστουρίτσα να παίρνει τον Χρυσό Φοίνικα για το
«Αντεργκράουντ». 
Μισόν αιώνα ζωής
γιορτάζει φέτος το Φεστιβάλ των Καννών και ο Μιχάλης Κακογιάννης με τον Θόδωρο
Αγγελόπουλο, οι δύο σκηνοθέτες μας που έχουν διαγωνιστεί τις περισσότερες
φορές στο Φεστιβάλ, θα είναι ανάμεσα στα τιμώμενα πρόσωπα. Ο Θόδωρος
Αγγελόπουλος φτάνει στις Κάννες στις 10 Μαΐου για να παραβρεθεί στην προβολή
της ταινίας «Ταξίδι στα Κύθηρα» και από τον Σεπτέμβριο αρχίζει τη δεύτερη φάση
των γυρισμάτων της νέας του ταινίας «Μια μέρα και μια αιωνιότητα», ενώ ο
Μιχάλης Κακογιάννης θα πάει στις Κάννες στις 11 Μαΐου και το βράδυ στις 14
Μαΐου θα παιχτεί η «Στέλλα». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15823P051</ED>
<ID>
ID:171167

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P05&aa=1</URL></REF>


Article

<CATEGORY>vin09</CATEGORY>

 <H2>Πέθανε ο ποιητής Νίκος Παππάς</H2>

Πέθανε χθες το πρωί από φυσικά αιτία, σε
ηλικία 92 ετών, ο ποιητής Νίκος Παππάς, ο οποίος υπήρξε σύντροφος της
ποιήτριας Ρίτας Μπούμη Παππά (που είχε πεθάνει χρόνια πριν). Ο Νίκος Παππάς
γεννήθηκε στα Τρίκαλα, όπου, πριν από 70 ολόκληρα χρόνια, σε συνεργασία με τον
Γιάννη Σκαρίμπα υπήρξε ο συνεκδότης του πρώτου στην περιφέρεια λογοτεχνικού
περιοδικού, της «Επαρχίας», που πρωτοστάτησε στον αγώνα για την πνευματική
αφύπνιση της περιφέρειας. 
Σπούδασε νομικά και στη διάρκεια της ζωής του
υπήρξε συνήγορος εκατοντάδων αγωνιστών, στα έκτακτα στρατοδικεία. Παντρεύτηκε
τη Ρίτα Μπούμη το 1936 και από το 1943 έζησε στην Αθήνα. Εργάσθηκε ως
επιφυλλιδογράφος στην προπολεμική λογοτεχνική «Καθημερινή» και εμφανίσθηκε ως
ποιητής το 1944 με το «Αίμα των Αθηνών», την πρώτη από τις 30 ποιητικές
συλλογές του. Ακολούθησε «Η Τετράχρονη Νύχτα» το 1946. Ο στίχος του, ρωμαλέος
και ηρωικός, του έδωσε το Α' Βραβείο της Ακαδημίας Αθηνών το 1979, για τη
συλλογή ποιημάτων «Η πατρίδα μας», ενώ για το «Ηρωικό Τριαντάφυλλό» του τού
απονεμήθηκε το Α' Κρατικό Λογοτεχνικό Βραβείο. Άλλα έργα του είναι το «Δώδεκα
και Πέντε», το «Μετά την 21η» (Απριλίου 1967). Μετά τον θάνατο της γυναίκας
του κυκλοφόρησε την συλλογή «Ελεγεία για τη Ρίτα» και το κύκνειο άσμα του
υπήρξε, το 1992, η συλλογή «Νέα ποιήματα από τις τρίτες ελεγείες». Το έργο του
μεταφράσθηκε σε 8 γλώσσες και η ποίησή του υπήρξε δημοφιλέστατη στις
βαλκανικές χώρες. Ο Νίκος Παππάς εξέδωσε τρεις παγκόσμιες ποιητικές ανθολογίες
το 1953, το 1963 και το 1973. 
Η κηδεία του θα γίνει αύριο Τετάρτη, στις
3.30 μ.μ., από το Α' Νεκροταφείο. Επιθυμία του Νίκου Παππά ήταν να ταφεί πλάι
στη σύζυγό του. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15823P052</ED>
<ID>
ID:171202

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P05&aa=2</URL></REF>


Article

<CATEGORY>vin09</CATEGORY>

 <H5>10.000 ΣΥΝΔΡΟΜΗΤΕΣ ΒΛΕΠΟΥΝ ΤΟ
ΠΡΟΓΡΑΜΜΑ ΤΟΥ ΣΤΗ ΧΩΡΑ ΤΩΝ ΚΑΓΚΟΥΡΟ</H5>
<H2>Το Mega στην
Αυστραλία</H2>

<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Το Mega Channel στη χώρα
των καγκουρό! Το κανάλι της Παιανίας εδώ και 90 ημέρες στέλνει το πρόγραμμά
του στην Αυστραλία και μέσω καλωδιακού δικτύου μπαίνει στα σπίτια τουλάχιστον
10.000 συνδρομητών σε τρεις πόλεις με έντονο το ελληνικό στοιχείο.Τι Αθήνα, τι
Μελβούρνη. Ό, τι συμβαίνει στην «Ντόλτσε βίτα», ό,τι σκέρτσα κάνει ο «Ιός του
πατέρα» και τα παρακολουθούμε εμείς εδώ, στην Ελλάδα, τα βλέπουν κάπου 10
ημέρες αργότερα περίπου 40.000 ομογενείς μας στη Μελβούρνη (έχει τις
μεγαλύτερες ελληνικές κοινότητες στον κόσμο), το Σίδνεϊ και την Αδελαΐδα. 
Η αρχή έγινε τον Δεκέμβριο του '96 όταν το Mega Channel έκλεισε συμφωνία
συνεργασίας με την εταιρεία διανομής προγραμμάτων Optus (από τους μεγαλύτερους
διανομείς οπτικοακουστικού υλικού στον κόσμο). Έτσι το ελληνικό πρόγραμμα του
Mega φιγουράρει ανάμεσα σε άλλα προγράμματα τηλεοπτικών δικτύων (προσφέρεται
σε πακέτο δώδεκα τηλεοπτικών προγραμμάτων), όπως είναι το αθλητικό ESPN
(εκπομπές του βλέπουμε στην Ελλάδα από τον Σκάι και το SuperSport), το Disney
Channel, το ΤΝΤ (το ψυχαγωγικό δίκτυο του Τεντ Τέρνερ), το CNN, το Sky News,
το NBC, το Orizon και τρία ακόμη κανάλια που μεταδίδουν μόνον ταινίες. 
Η... άφιξη του Mega στην Αυστραλία έτυχε τέτοιας υποδοχής, που ξεπέρασε κάθε
προσδοκία, όπως είπαν στα «ΝΕΑ» στελέχη του. Στόχος του καναλιού ήταν το
πρόγραμμα που στέλνει στην Αυστραλία να έχει μπει σε 10.000 νοικοκυριά έως το
τέλος του 1999. Τον αριθμό αυτόν τον «έπιασε» από τον πρώτο κιόλας μήνα που το
πρόγραμμα βγήκε στον αέρα κωδικοποιημένο (είχαν προηγηθεί δύο μήνες ­
Ιανουάριος, Φεβρουάριος ­ που το πρόγραμμα του σταθμού μεταδιδόταν
«ελεύθερα»). 
Οι εκπομπές που έχουν ήδη γίνει γνωστές στην Αυστραλία είναι
αυτές που αποτελούν τη ραχοκοκαλιά του φετινού προγράμματος του Mega. Έτσι η
ελληνική Ομογένεια της Αυστραλίας μπορεί να παρακολουθεί την «Ντόλτσε βίτα»,
τον «Ιό του πατέρα», το «Εμείς κι εμείς», το «Μη μου τη μέρα τάραττε», το «Τοκ
τοκ», τα «Μπράβο» και «Καλώς ήρθατε», το «Ενώπιος Ενωπίω», το «Μήλον της
Έριδος», το «Επτά συν επτά», την «Εκπομπή», αθλητικές εκπομπές και μεταδόσεις
αγώνων (ποδοσφαίρου και πόλο). 
Ακόμη μεταδίδονται από τις καλωδιακές
συχνότητες το «Δις εξαμαρτείν», το «Κόντρα πλακέ» και το «Mega Star». Το
πρόγραμμα που βγαίνει στον αέρα καλύπτει οκτώ ώρες (από τις 4 μετά το μεσημέρι
έως τα μεσάνυκτα) και επαναλαμβάνεται περιοδικά. 
Στην πορεία το πρόγραμμα
που θα στέλνει, με κασέτες, το Mega στην Αυστραλία θα εμπλουτιστεί, ενώ
εκφράζονται σκέψεις να βγαίνουν δελτία ειδήσεων μέσω δορυφόρου. Ακόμα, στις
σκέψεις του καναλιού είναι η δημιουργία συνεργασίας με εκεί εταιρείες
τηλεοπτικών παραγωγών για ειδήσεις τοπικού ενδιαφέροντος, αλλά και
προγραμμάτων έως και διαφημιστικών μηνυμάτων. 
Η κίνηση αυτή του Mega έτυχε
αμέσως θετικής ανταπόκρισης και οι ομογενείς μας, με γράμματα που στέλνουν
μέσω Internet, έλεγε στα «ΝΕΑ» στέλεχος του καναλιού, «είναι ιδιαίτερα
ενθουσιασμένοι». 
Τον δρόμο έδειξε τον Ιούνιο του '93 το ραδιόφωνο του
Antenna, που εξέπεμψε δορυφορικά το πρόγραμμά του στην Αμερική. Ένα χρόνο
αργότερα τα όρια της ελληνικής επικράτειας «πέρασε» και το τηλεοπτικό
(ελληνικό) πρόγραμμα του σταθμού, το οποίο παρακολουθούν, μέσα από κασέτες, οι
ομογενείς στην Αμερική. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P06</CAT>
<ED>
Κωδικός άρθρου: A15823P061</ED>
<ID>
ID:171168

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P06&aa=1</URL></REF>


Article

<CATEGORY>vin09</CATEGORY>

 <H2>Προφίλ της Βίκυς Μοσχολιού</H2>

Το «Προφίλ» (Σκάι 23.30) μιας μεγάλης κυρίας του ελληνικού λαϊκού
τραγουδιού σκιαγραφεί απόψε ο Πάνος Παναγιωτόπουλος. Στο στούντιο φιλοξενεί
την τραγουδίστρια που έκανε το ντεμπούτο της πριν από 35 ολόκληρα χρόνια, με
την εμφάνισή της στην «Τριάνα» του Χειλά, πλάι στον Γρηγόρη Μπιθικώτση και τον
Σταύρο Τζουανάκο: Τη Βίκυ Μοσχολιού. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P06</CAT>
<ED>
Κωδικός άρθρου: A15823P062</ED>
<ID>
ID:171203

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P06&aa=2</URL></REF>


Article

<CATEGORY>vin09</CATEGORY>

 <H2>Αλλαγές
χωρίς αιδώ</H2>

<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

Παραμονές του 2000, ήθη και
έθιμα των Ελλήνων, παραδόσεις εκατοντάδων ετών, άρχισαν να χλωμιάζουν μπροστά
στην «πρόοδο». Χτυπητό παράδειγμα η φετινή Εβδομάδα των Παθών. Όπου, για πρώτη
φορά, Μεγάλη Παρασκευή και Μέγα Σάββατο, ο Επιτάφιος και η 
Ανάσταση
πέρασαν σαν σύντομη... είδηση στα δελτία της τηλεόρασης!!!Όλα αλλάζουν χωρίς
περίσκεψη και αιδώ. Ακόμα και αιωνόβιες συνήθειες, ριζωμένες στον κορμό της
Ελλάδας όπως η εορτή της Άνοιξης των αρχαίων ημών προγόνων όταν η γη
ξαναγεννιέται και ανθοφορεί μετά τον ύπνο του χειμώνα.Γιατί τι άλλο είναι ο
Επιτάφιος και η Ανάσταση, εκτός από συμβολικές εορτές του αέναου κύκλου της
ζωής. Κι όμως!Εδώ, στη χώρα της γλώσσας των Αποστόλων της Εκκλησίας που,
σύμφωνα με τα υπέροχα ελληνικά του Παύλου «η αγάπη ουδέποτε εκπίπτει», η
Ανάσταση διέκοψε για λίγο το πρόγραμμα της Ρούλας Κορομηλά, «Εορταστικό
μπράβο», όπου η εν λόγω κυρία πήγαινε πέρα δώθε μ' ένα διάφανο σέξι φόρεμα που
αποκάλυπτε τα πόδια της μέχρι επάνω ψηλά στην ηβική περιοχή! Σε έξαλλη
κατάσταση, αφήνουμε τούς μηρούς τής εν λόγω κυρίας για να περάσουμε στον
Antenna που μετέδιδε απευθείας τη λειτουργία της Αναστάσεως από το Πατριαρχείο
Κωνσταντινουπόλεως, ενώ η ίδια κυρία Ρούλα χόρευε αργεντίνικο τανγκό! Τα ίδια
και χειρότερα, δηλαδή ολιγόλεπτη κάλυψη Επιταφίου και Ανάστασης, είχαν όλα τα
κανάλια της ελληνικής τηλεόρασης, εκτός από την ΕΡΤ. 
Τα συνεργεία της ΕΤ1,
άριστα οργανωμένα και με θαυμάσιες λήψεις, έδωσαν την περιφορά του Επιταφίου
της Μητροπόλεως κατά τρόπο υπέροχο όπως, βέβαια, και την Ανάσταση. 
Εξαίρεση στον κανόνα της αστραπιαίας ματιάς ο Σκάι, που συντονίστηκε με την
ΕΡΤ και πρόσφερε τα πρέποντα πλάνα από την Μητρόπολη. Απόφαση πολύ σωστή,
διότι είναι ανόητο να νομίζουν οι καναλάρχες ότι οι φτωχοί, οι γέροι και οι
ανήμποροι που έμειναν στην Αθήνα δεν ήθελαν να δουν παρά μόνο ποτ πουρί από
τις «ειδήσεις» των μεγάλων λειτουργιών της Ορθοδοξίας. 
Τα εορταστικά 
Η αποζημίωση, εκ μέρους της ιδιωτικής τηλεόρασης,
υποτίθεται ότι ήρθε από τα εορταστικά λαμπριάτικα προγράμματα. 
Δηλαδή,
Πανταζής και πάλι Πανταζής (δις ακκιζόμενος), «Διογένης Παλλάς» εντός του
γνωστού απαίσιου μαύρου γυάλινου κτιρίου της οδού Συγγρού, «Ποσειδώνιο» και
φοβερός Σφακιανάκης στο «Ρεξ». 
Τι ξεχώρισε; Το... περσινό πρόγραμμα του
Antenna σε παραλιακό κέντρο με τον Γιώργο Μαρίνο και την θαυμάσια Κατερίνα
Κούκα, που πράγματι έδωσαν έναν τόνο χαράς στην εορτή της Ανάστασης.
Συμπαθητικό το «Μεταξύ μας» που μεταφέρθηκε στις βραδινές ώρες του Mega,
κυρίως επειδή είχε ανοιξιάτικο τόνο με ντεκόρ παραδοσιακής αυλής και
λαμπριάτικο τραπέζι γύρω από το οποίο ηθοποιοί και τραγουδιστές, όπως ο
Πάριος, έδιναν τον πρέποντα τόνο με προτροπή της θαυμάσιας πάντοτε Έλντας
Πανοπούλου. 
Αξιοσημείωτο το γεγονός της απόφασης να ακουστούν παλιά
τραγούδια με στόχο την ψυχαγωγία των ηλικιωμένων θεατών. Για τους νεώτερους
υπήρχε, αμέσως μετά την Ανάσταση αλλά και την επομένη, Κυριακή του Πάσχα, σε
επανάληψη, το «Εορταστικό Πρόγραμμα» της ΕΤ2 «Ο Νίκος Ξυδάκης στην Ιερά Οδό»,
με τραγούδια από «το σύνολο της δισκογραφικής του δουλειάς». Όσα ακούσαμε ήταν
μια ψυχική ανάπαυση, ένα πολύτιμο διάλειμμα στον καταιγισμό των συνηθισμένων
καψουροτράγουδων. 
Την ίδια ημέρα, για κάθε κατηγορίας θεατές της
πρωτεύουσας, τώρα που λείπουν οι επαρχιώτες κι έχουν μείνει οι Αθηναίοι, το
πρώτο κρατικό κανάλι παρουσίασε ένα θαυμάσιο πρόγραμμα με τίτλο «Της Λαμπρής
της Άνοιξης και της Αγάπης». Στην πραγματικότητα ήταν κι αυτό ένα σόου όπως
συνηθίζουμε να λέμε για τις μουσικοχορευτικές εκπομπές της τηλεόρασης. Αλλά τι
σόου; Γεμάτο ευγένεια, διακριτικότητα, ομορφιά, σπάνιου ­ για την τηλεόραση ­
επιπέδου. Με σκηνοθεσία Δάμπαση, χορογραφίες Μανταφούνη και κείμενα Ελένης
Πριόβολου. 
Παρουσιάστρια, συνδετικός κρίκος δηλαδή, και τραγουδίστρια η
Τάνια Τσανακλίδου. Ανανεωμένη, όμορφη, ντυμένη με αισθητικότατα φορέματα,
τραγούδησε όχι μόνον πλέι μπακ, αλλά και με ζωντανή μουσική και... φωνή, σειρά
ολόκληρη όμορφων τραγουδιών. Κυρίως, όταν στο ωραίο ντεκόρ, τα δύο άσπρα πιάνα
κατελήφθησαν από τους... πιανίστες Γιάννη Σπανό και Στέφανο Κορκολή. Ακούσαμε
το πανέμορφο «Λινάρντο» και γνωστές οικείες μελωδίες όπως το «Μια αγάπη για το
καλοκαίρι» και το «Σάββατο στην Αριστοτέλους» του Λευτέρη Παπαδόπουλου. Κι
ακόμα ωραία δείγματα από την τελευταία δισκογραφική δουλειά του Κορκολή
«Παλίρροια». 
Φινέτσα 
Με άλλα λόγια, η όλη
εκπομπή της ΕΡΤ, χωρίς καψούρικα, είχε στηριχτεί στην πολύ σωστή αντίληψη ότι
υπάρχει στην δύσμοιρη πρωτεύουσα ένας ατόφιος αστικός κόσμος γνήσιων Αθηναίων,
που επίσης απαιτεί ψυχαγωγία. Έτσι με την εορτή της Άνοιξης και της Λαμπρής
επέστρεψε η ευγένεια, η φινέτσα και η ομορφιά στην εγχώρια τηλεόραση μέσω της
καλής μας ΕΡΤ. 
Δυστυχώς, τα αντίθετα καραδοκούσαν. Και εισέβαλαν με το
παλαιό πρόγραμμα, στο «Ρεξ», του κυρίου Νότη Σφακιανάκη (Antenna)! Χριστέ και
μητέρα του Αναστάντος, Παναγία, τι ήταν αυτό που είδαμε και ακούσαμε; Ο
τραγουδιστής που ξήλωσε το έργο του Τσαρούχη από την οροφή του ιστορικού
«Ρεξ», φαίνεται ότι έχει επιδοθεί στο ξήλωμα κάθε αισθητικής. 
Στημένος
εντός πράσινης ακτίνας φωτός, με φαβορίτα ισπανολαϊκής εμπνεύσεως και χίπικο
ξεπερασμένο σκουλαρίκι στο ένα αυτί, τραγουδάει και ζωντανεύει, σε πολύ λαϊκή
εκδοχή, το τουρκογύφτικο ύφος παλαιών κομπάρσων που υποδύονταν φλογερούς
αθίγγανους σε παλαιότατες φτωχές ελληνικές ταινίες, φέροντες, κολλητά στο άνω
χείλος, λεπτή λωρίδα μελανού μύστακος. Το «Ρεξ» με χιλιάδες κοτσάνια και
μαδημένα φύλλα γαριφάλων, μοιάζει με λαχαναγορά, ενώ ο κύριος Σφακιανάκης
αναφέρεται στα Θεία Πάθη, άδοντας σημαδιακούς στίχους: «Μέσα στο κορμί της
είμαι αστυνόμος, μέσα στο κορμί της είμαι Χριστός»!!! Δηλαδή, «Τσιγγάνικα
όστρακα και θαλασσινά βιολιά» μέσα σε τόνους ψεύτικης κλάψας... 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P07</CAT>
<ED>
Κωδικός άρθρου: A15823P071</ED>
<ID>
ID:171169

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P07&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΜΑΚΡΙΑ ΠΕΤΟΥΝ ΤΑ ΣΥΝΝΕΦΑ»: Το τελευταίο πικρό φιλμ
του Φινλανδού Άκι Καουρισμάκι μ' ένα ζευγάρι ανέργων. (Άστορ). 
«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (ΑΜΠΕΣΕ,
Ετουάλ, Ζίνα, Φάληρο 2). 
«ΤΡΕΙΣ ΕΠΟΧΕΣ»: Τρεις διαφορετικές στάσεις
ζωής από τρεις αδελφές. Της Μαρίας Ηλιού, με τους: Γιώτα Φέστα, Γιώργο Κώνστα,
Γιολάντα Καπέρντα, Διόνη Κουτράκη, Γρηγόρη Πατρικαρέα. (Ααβόρα, Ιντεάλ
Μαρούσι, Μπροντγουαίη, Φάληρο 1, Σινεάκ). 
«ΜΙΚΡΟΚΟΣΜΟΣ»: Αυτός ο
πλανήτης ανήκει και σ' άλλα πλάσματα εκτός του ανθρώπου και το ντοκιμαντέρ ­
αριστουργηματικό ­ των Κλοντ Νουριτζανί, Μαρί Περενού το αποδεικνύει. Μην το
χάσετε. (Αβάνα, Αθήναιον, Αστέρια, Άττικα 1, Village Centre 7, Έμπασσυ,
Καλυψώ). 
«Η ΔΕΥΤΕΡΗ ΦΟΡΑ»: Η συνάντηση μιας πρώην τρομοκράτισσας με
έναν άντρα που είχε αποπειραθεί να τον δολοφονήσει πριν 12 χρόνια! Του Μίμο
Καλοπρέστι, με τους: Νίνο Μορέτι, Βαλέρια Μπρούνι Τεντέσκι. (Έλλη). 
«120 ΜΕΡΕΣ ΣΤΑ ΣΟΔΟΜΑ»: Το αδίστακτο κύκνειο άσμα του Πιέρ Πάολο
Παζολίνι από το ομώνυμο βιβλίο του Μαρκήσιου Ντε Σαντ. (Αρτ Στούντιο,
Αλφαβίλ). 
«ΟΙ ΠΕΡΙΠΕΤΕΙΕΣ ΤΟΥ ΠΙΝΟΚΙΟ»: Ο αγαπημένος ήρωας των
παραμυθιών μας «ζωντανεύει» στην οθόνη. Του Στιβ Μπόρον, με τους: Μάρτιν
Λαντάου, Τζόναθαν Τέιλορ, Τόμας Ρομπ Σνάιντερ, Ούντο Κιερ, Ζενεβιέβ Μπιζόλν.
(Μετροπόλιταν). 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15823P101</ED>
<ID>
ID:171161

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Αθηναϊκός
κινηματογράφος. ­ Σ' αυτό οι πτώσεις είναι... μέσα στο πρόγραμμα. 2.
Επεξέτεινε τα όρια της Οθωμανικής Αυτοκρατίας μέχρι τη Βουδαπέστη. 3.
Λιμάνι του Λιβάνου. ­ Μνημονεύονται και τα... αμνημόνευτα (αντίστρ.).
4. Αχώριστο μόριο ελληνικών λέξεων. ­ Γερμανική πόλη, που καταγράφηκε
ολοσχερώς από τους βομβαρδισμούς κατά τον Β' Παγκόσμιο Πόλεμο (γεν.).
5. Κάνει τη γη... ολλανδική. ­ Γερμανίδα συγγραφέας που συνδέθηκε με
τον Γκαίτε. 6. Στοιχίζει πανάκριβα, στη γενική (καθ.). 7. Ο
μύθος της ενέπνευσε πολλούς καλλιτέχνες, στη γενική (αντίστρ.). ­ Αρχαίο
κτητικό. 8. Κατάληξη μετοχών (καθ.). ­ Σαν μεταχείριση η δίκαια
(γεν.). 9. Εκφράζεται και μονολεκτικά. ­ Μουσική νότα. 
ΚΑΘΕΤΑ 
1. Επίρρημα... ασυνεσίας. 2. Πρώτη ύλη της τα
αμύγδαλα. 3. Η αιτιατική του 3 α' οριζόντια. ­ Τάξη εντομοφάγων
θηλαστικών (αντίστρ.). 4. Επιτατικό, σαν πρώτο συνθετικό. ­ Ιπτάμενοι
σχηματισμοί. 5. Μουσικός όρος που εισήχθη το 1840 από τον Λιστ.
6. Ακολουθείται από ρήμα. ­ Στον αιώνα αυτό γεννήθηκε ο Μπετόβεν.
7. Υπηρετούν με στολή. 8. Και για ρόλους αναφερόμενη λέξη (γεν).
9. Διακρίνονται με δυσκολία. ­ Θεμέλιο μεταφορικού μέσου. 
ΛΥΣΗ
(25/4/97) 
ΟΡΙΖΟΝΤΙΑ: 1. ΔΕΛΜΟΥΖΟΣ 2. ΡΑ - ΗΡΩΙΚΗ
3. ΑΡΑΛΗ - ΖΑΚ 4. ΚΙΤΟ - ΚΑΝΟ 5. ΟΝΟΣ - ΟΝΟΥ 6.
ΜΗΝ - ΚΡΙΜΑ 7. ΙΔΑΙΟ 8. ΑΕΚ - ΛΟ 9. ΣΚΑΛΩΣΙΕΣ. ΚΑΘΕΤΑ:
1. ΔΡΑΚΟΝΤΑΣ 2. ΕΑΡΙΝΗ - ΕΚ 3. ΑΤΟΜΙΚΑ 4. ΜΗΛΟΣ
5. ΟΡΗ - ΚΑΛΩ 6. ΥΩ - ΚΟΡΙΟΣ 7. ΖΙΖΑΝΙΟ 8. ΜΟΝΑΚΟ
9. ΣΗΚΟΥΑΝΑΣ. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15823P102</ED>
<ID>
ID:171210

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P10&aa=2</URL></REF>


Article

<CATEGORY>vin09</CATEGORY>

 <H5>ΕΛΛΗΝΟΚΥΠΡΙΟΙ
ΚΑΙ ΤΟΥΡΚΟΚΥΠΡΙΟΙ ΚΑΛΟΥΝ ΜΙΚΗ ΚΑΙ ΛΙΒΑΝΕΛΙ</H5>
<H5>«Λίγη
υπομονή χρειάζεται»</H5>
<H2>Συναυλία στην πράσινη γραμμή</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«Τα τραγούδια δεν
μπορούν να αλλάξουν τα ισχυρά συμφέροντα και τις προκαταλήψεις. Βοηθούν, όμως,
να αλλάξει το κλίμα και να προβληματισθεί πολύς κόσμος». Αυτά δήλωσε ο Μίκης
Θεοδωράκης στα «ΝΕΑ», μετά τις πρωτοβουλίες που είχε στα Σκόπια, ενώ τόνισε
ότι συνεχίζει πάντα τις προσπάθειές του και προς άλλες κατευθύνσεις, ώστε μέσα
από τη μουσική να έρθουν πιο κοντά λαοί και ηγέτες. «Υπάρχει και συνεχίζεται η
προσπάθεια που εγκαινίασε η σύσταση των "επιτροπών φιλίας μεταξύ των λαών
Ελλάδας και Τουρκίας" στα 1986. 
Σε αυτή την κρίσιμη για τις σχέσεις μεταξύ
των δύο κυβερνήσεων εποχή, αποφασίσαμε με τον Ζουλφού Λιβανελί να
πραγματοποιήσουμε σειρά κοινών συναυλιών στην Ευρώπη: Βερολίνο, Φρανκφούρτη,
Στουτγάρδη, Βρυξέλλες, Παρίσι. Η πρωτοβουλία μας βρήκε ήδη μεγάλη απήχηση
στους Έλληνες και Τούρκους εργαζόμενους, καθώς και στους άλλους Ευρωπαίους.
Έτσι, στη Γερμανία, λ.χ., ο υπουργός Εξωτερικών οργανώνει στη Βόννη για τον
Λιβανελί και μένα δείπνο και δεξίωση, ο αρχηγός των Σοσιαλδημοκρατών κ.
Λαφοντέν απηύθυνε εγκάρδιο μήνυμα που θα μπει στο πρόγραμμα της συναυλίας και
θα παρευρεθεί στην πρεμιέρα μας στο Βερολίνο. Ανάλογες πρωτοβουλίες ανέλαβαν
πρωθυπουργοί και άλλοι ιθύνοντες των γερμανικών κρατιδίων. 
Όμως, για μας
το πιο συνταρακτικό γεγονός είναι το ότι στην πρώτη τους συνάντηση, υπό την
αιγίδα του ΟΗΕ, τα ελληνοκυπριακά και τουρκοκυπριακά κόμματα αποφάσισαν
ομόφωνα να μας καλέσουν να πραγματοποιήσουμε την κοινή συναυλία μας στην
πράσινη γραμμή στην Κύπρο και ειδικά στο κλειστό αεροδρόμιο της Λευκωσίας, για
να την ακούσουν Έλληνες και Τούρκοι ­ ηγέτες και λαός ­ καταργώντας τις
διαχωριστικές γραμμές». 
­ Τέχνη, πολιτισμός και πολιτική.
Τρία πράγματα στα οποία έχετε στρατευθεί από τα εφηβικά σας χρόνια
μέχρι σήμερα. Πιστεύετε ότι, όπως εξελίχθηκαν στην
πρωτοβουλία σας με τα Σκόπια, θα υπάρξει κάποιο αποτέλεσμα για τους
λαούς της Ελλάδας και της γειτονικής χώρας; 
Μ.Θ.: Δεν
αλλάζεις τα ισχυρά συμφέροντα και τις αιώνιες προκαταλήψεις μόνο με τραγούδια
και φιλικές πρωτοβουλίες. Όμως, βοηθάς να αλλάξει το κακό κλίμα, κάποιους τους
προβληματίζεις, ενώ άλλους είναι πιθανόν να τους φανατίζεις πιο πολύ. Το σπαθί
που θα κόψει τον Γόρδιο Δεσμό είναι φτιαγμένο από ιστορική ευθύνη. Ανάλογα με
τις εποχές αλλάζουν τα πρόσωπα που την αναλαμβάνουν. Σε συνθήκες
κοινοβουλευτικής δημοκρατίας, και μάλιστα με πρωθυπουργικές υπερεξουσίες,
είναι ο πρωθυπουργός που επωμίζεται στο ακέραιο αυτό το χρέος, ξεπερνώντας τα
εμπόδια, ειδικά αυτά που συνδέονται με το περίφημο "πολιτικό κόστος". 
Πιστεύω ότι σήμερα οι συνθήκες είναι περισσότερο από κάθε άλλη φορά ώριμες για
να διαλυθούν, τουλάχιστον, οι ομίχλες των παρανοήσεων. Τουλάχιστον είναι
καιρός να μάθουμε τι ακριβώς συμβαίνει με τις σχέσεις με τη γειτονική χώρα. Αν
όλα όσα λέγονται είναι πραγματικότητα ή επιτήδεια προπαγάνδα όσων έχουν
συμφέρον να κρατούν τεταμένες τις σχέσεις. 
Δεμένος με την κάθε εποχή και τα προβλήματά
της, ο Μίκης Θεοδωράκης βλέπει με το δικό του μάτι τη σημερινή πραγματικότητα
και αναφέρεται στη νέα γενιά, τις αναζητήσεις της και στην αφομοίωση, από
αυτήν, του έργου του. «Το μόνο που γνωρίζω», λέει ο Μίκης, «είναι ότι η
ειλικρίνεια και η γνησιότητα στη διαδικασία ολοκλήρωσης του καλλιτεχνικού
έργου είναι τα δύο βασικά στοιχεία που ανταποκρίνονται στις πνευματικές και
ψυχικές ανάγκες του κοινού και ιδιαίτερα των νέων. Σήμερα υπάρχουν
αντικειμενικές δυσκολίες για να φτάσει το γνήσιο έργο στο πλατύ κοινό. Όμως
έστω κι αν μπορέσει να πάει σε πολύ μικρότερο απ' ό,τι αξίζει ακροατήριο, αυτό
φτάνει για να στερεωθεί, ν' απλώσει ρίζες και μια μέρα να κυριαρχήσει. Πάρτε
το παράδειγμα το δικό μου: προτού καλά καλά ξεκινήσω, τα τραγούδια μου
απαγορεύτηκαν από το κράτος. Έκτοτε προχωρώ από απαγόρευση σε απαγόρευση. 
Σήμερα δεν είναι το κράτος, αλλά... οι κραταιοί. Το ίδιο μου κάνει. Το
τραγούδι μου και πάλι θα νικήσει».Από τη μια πλευρά η νέα γενιά, με τις δικές
της αναζητήσεις, με καθ' υπαγόρευσιν συνήθειες, και οράματα για μετά το 2000.

Κι από την άλλη το κολοσσιαίο έργο του Θεοδωράκη, που δίνει μεγάλες
προοπτικές στη μουσική τέχνη, τη ζωή και τη διασκέδαση. Αυτή η σπουδαία
πολιτιστική δουλειά μπορεί να μεταδοθεί στους νέους ανθρώπους σήμερα; Ο Μίκης
έχει και σ' αυτό το θέμα τον πρώτο λόγο και τον λέει, όπως πάντα, αυθόρμητα:
«Κανείς δεν βρίσκεται πιο κοντά στις καινούργιες γενιές από εκείνους που
αγωνίσθηκαν σοβαρά και θυσιάσθηκαν για να είναι σήμερα αυτές σε καλύτερη μοίρα
από εμάς. Έχουν ένστικτο οι νέοι. 
Τους λείπει η πληροφόρηση. Μπροστά στη
μνήμη τους οι "Κραταιοί" κατασκευάζουν ομίχλες. Όμως παρατηρούμε, παρ' όλα
αυτά, μια στροφή της νεολαίας προς το γνήσιο τραγούδι. Στροφή δειλή, αλλά
υπαρκτή. Στα στάδια και σε άλλους μεγάλους χώρους, παιδιά 15-25 ετών
τραγουδούν με στεντόρεια φωνή τα παλιά μου τραγούδια. Ποιος τους τα έμαθε; Από
ποιο σταθμό τα ακούν; Από τον σταθμό της συλλογικής μνήμης, όταν το καθαρό
αεράκι διαλύει τις ομίχλες. 
Λίγη υπομονή χρειάζεται και στην πατρίδα μας
θα ξαναντηχήσουν οι μαγικοί νεοελληνικοί ήχοι και στίχοι που έκαναν τις γενιές
των Ελλήνων να ψηλώσουν». 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15823P111</ED>
<ID>
ID:171162

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P11&aa=1</URL></REF>


Article

<CATEGORY>vin09</CATEGORY>

 <H5>Όμηροι, όλοι!
</H5><H2>ΤΟ ΠΝΕΥΜΑ του τόνου</H2>

<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Η είδηση
έκανε τον γύρο του κόσμου. Μεγαλοβδομαδιάτικα. Η ομηρεία των 72 αξιωματούχων,
στη Λίμα του Περού, έληξε με την εν ψυχρώ εκτέλεση των 14 ανταρτών Τουπάκ
Αμάρου. 
Η συγκυρία μέσα στο διάχυτο κλίμα των Παθών ανέδειξε ανάγλυφα την
εμετικά απεχθή αναλγησία της όποιας εξουσίας. Εκατομμύρια μικροί Χριστοί
σταυρώνονται, βιάζονται, δολοφονούνται 2.000 χρόνια τώρα και το μαρτύριο
συνεχίζεται πανομοιότυπο ή παραλλαγμένο. Βαπτίζεται «θρίαμβος της δικαιοσύνης»
(Γιέλτσιν) «σελίδα δόξης» (Βουλή Περού), «ανακούφιση» (Ε.Ε.-Ερυθρός Σταυρός),
συμπληρωμένη με μέγιστη υποκρισία: «Αφού δεν βρέθηκε λύση...». Οι ΗΠΑ,
μεγαλοθύμως, «συγχωρούν» τη σχεδιασμένη (από ποιος άραγε;) αιματοχυσία, ο
Ιάπωνας πρωθυπουργός «εκφράζει τη λύπη του», όχι για τους νεκρούς αλλά γιατί
δεν ειδοποιήθηκε για την... «επιχείρηση». Και ως αποκορύφωμα της απαθούς,
ψυχρής σκληρότητας, το Βατικανό επιχαίρει για «το μάθημα στους τρομοκράτες».

Ουαί υμίν... έμποροι, αντιπρόσωποι επί γης της ειρήνης, της αγάπης και της
συγχώρησης ενός Θεού αντάξιου της μισαλλοδοξίας σας. 
Η τετράμηνη ειρηνική
διαπραγμάτευση ήταν πρόσχημα, τα αιτήματα των απελπισμένων παρέμειναν
ανεπίδοτα, τα λόγια κούφια. Ύπουλα, στα σκοτεινά, προετοιμαζόταν η βία, η
εκδίκηση, το αίμα. 
Είμαστε όλοι όμηροι επικυρίαρχων Γραμματέων και
Φαρισαίων υποκριτών. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15823P112</ED>
<ID>
ID:171199

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P11&aa=2</URL></REF>


Article

<CATEGORY>vin09</CATEGORY>

 <H5>ΝΥΧΤΕΣ ΑΝΑΣΤΑΣΙΜΕΣ ΣΤΟ ΝΗΣΙ</H5>
<H2>Άλλοι
για Μύκονο...</H2>

Το έθιμο
θέλει το αρνί στη σούβλα, πατατούλες στο φούρνο, τσούγκρισμα αβγών, μια τσίκνα
στον αέρα (διαρκείας μάλιστα, μέχρι και του Αγ. Πνεύματος κάτι υποψίες
υπάρχουν) και το πλήθος της Μυκόνου να παρατάσσεται στον καθιερωμένο επίσημο
εορταστικό χαιρετισμό. Ήταν όλοι τους εκεί ­ μέρες που ήταν; Αν όχι όλοι, οι
περισσότεροι. 
Έμπειροι παρατηρητές του μυκονιάτικου «όπενινγκ»,
ακροβολισμένοι σε σημεία - κλειδιά του νησιού, από την παλιά Βεγγέρα ως κάτω
στους μύλους και οπωσδήποτε με πανοραμική θέα στο λιμάνι, ωστόσο, έσπευσαν να
καταγράψουν σχετικά μειωμένη κίνηση, συγκριτικά με άλλες ένδοξες χρονιές. 
Κάτι ο καιρός, κάτι το νησί με τους αέρηδες ­ κάποιοι προτίμησαν πιο στέρεο
έδαφος για τον οβελία. 
Οι άλλοι πήραν απόφαση και ένα μπουφάν πιο βαρύ για
τις κρύες νύχτες και ακολούθησαν τους φωτορεπόρτερ, που το χρέος τούς καλεί
έτσι κι αλλιώς στις επάλξεις. Έτσι, όσοι συνάντησαν τον Μιχάλη Ασλάνη, τον
Μάκη Τσέλιο και τον Λάκη Γαβαλά, κάπου πιο 'κεί ξετρύπωσαν και τον Τεό
Βασιλόπουλο, φωτογράφο με «κοσμικές» επιδόσεις να τους σημαδεύει με τον φακό
της μηχανής του. 
Από τους μόνιμους βέβαια της Μυκόνου, Μυκονιάτης γαρ, ο
Γιάννης Ζουγανέλης, με φίλους, συγγενείς και άλλους της παρέας, περιέφερε
αναστάσιμο φως στα σοκάκια διακόπτοντας για ευχές. 
Όπως όταν συνάντησε τον
Θόδωρο Κατσανέβα, σε μια γωνιά λίγο πιο κάτω. Άλλοι; Αρκετοί. Η Νόρα Βαλσάμη
με τον Ερρίκο Ανδρέου κατέβαιναν προς παραλία. Ο Ηλίας Ασλάνογλου των Magic De
Spell δεν πήρε απουσία. 
Η Χριστίνα Φαρμάκη έκανε εμφάνιση κατά εκεί
επίσης, κάποια μάτια είδαν τη Βάνα Μπάρμπα ακόμη, αλλά φευγαλέα ­ αν και
μαθαίναμε πως το κορίτσι ετοιμαζόταν για Ρώμη. Άλλοι πάνε, άλλοι έρχονται. 
Γιατί μπορεί το καλοκαίρι να μην ήρθε στο νησί τις άγιες τούτες μέρες, ήρθαν
κι άνοιξαν όμως τα μαγαζιά για να το περιμένουν. 
Χωρίς καθόλου να
ανησυχούν για την άφιξη του θέρους, αφού οι θαμώνες ήταν στην ώρα τους και με
τα ρούχα της δουλειάς ­ αν δούμε έτσι το κλάμπινγκ. Η ομάδα των Magna έδωσε
σήμα από το «Κάβο Παραντίζο» και δυνατά χρώματα στη νύχτα, με τους ντιτζέις ν'
αλλάζουν ήχους και στυλ. 
Εκτός αυτού, και το «Mercedes» κράτησε την
παράδοση και τους μόνιμους πελάτες που αν δεν περάσουν από εκεί, Πάσχα δεν
κάνουν. 
Για Πάσχα πάντως στο πιο ελληνικό του φρόντισε το «Βαρελάδικο».
Που μετακόμισε Μύκονο την ίδια στιγμή που και αυτό της Βούλας έκανε ανάσταση.

Στη θέση του παλιού «Σινεμά» ξεστρώθηκαν τραπέζια κι ανέβηκαν τακούνια για
να χορέψουν Ρέμο, Άντζελα και Καρά, στις προσταγές του ντιτζέι και γενικά
«Χριστός Ανέστη» ­ «Αληθώς», είπαν για άλλη μια φορά και φέτος στο νησί. 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15823P121</ED>
<ID>
ID:171163

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P12&aa=1</URL></REF>


Article

<CATEGORY>vin09</CATEGORY>

 <H2>... και άλλος για στιγμές τζαζ</H2>

Και όμως επιμένουν τζαζ. Τζαζ με πάθος και με
συνέπεια, για το πιο, όπως φαίνεται, αφοσιωμένο κοινό της πόλης. Δεν είναι
πολλά τα στέκια της τζαζ στην πόλη, έχουν όμως τη φλόγα που τα κρατάει
«ζωντανά» σημεία της νύχτας. Ανάμεσα στα «ντανς» κλαμπ και τα ελληνάδικα.
Ανάμεσα στους ντιτζέις ελληνικού και ξένου ρεπερτορίου, η τζαζ αντεπιτίθεται.
Και οι Mode Plagal ανέβηκαν στη σκηνή του Half Note για να μείνουν εκεί ώς και
την Πρωτομαγιά, ανακατεύοντας ήχους με διαφορετικές καταγωγές κι απλώνοντας τα
όρια της μουσικής τους από την Αθήνα ώς τους πιο φευγάτους ρυθμούς της
μουσικής τους. 
Ο Θοδωρής Ρέλλος στο σαξόφωνο, ο Κλέων Αντωνίου στην
κιθάρα, ο Αντώνης Μαράτος στο μπάσο, ο Τάκης Κανέλλος στα ντραμς οργάνωσαν
ρυθμούς με διάθεση και κράτησαν «εντός» όσους είδαν το Πάσχα και τις αργίες
του ευκαιρίες για τζαζ. 
Η σκηνή του Half Note, στο μεταξύ, ετοιμάζεται να
υποδεχτεί δυνατά ονόματα και διαφορετικά στυλ. Τον Κάρλος Τζόνσον απ' το
Σικάγο (από τις 2 Μαΐου ώς τις 9), τον Άρτσι Σεπ, ιστορική μορφή και
εξαιρετικά δημοφιλής στην Αθήνα, που αυτήν τη φορά κατεβαίνει με το κουαρτέτο
του από τις 10 του Μάη ώς τις 17, και το κουϊντέτο του Άρθουρ Μπλάιθ με την
Κουΐν Μπέι σε ένα αφιέρωμα στα ρυθμ εν μπλουζ της Νταϊάνα Γουόσινγκτον. Ένας
Μάης, δηλαδή, πολύ τζαζ... 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15823P122</ED>
<ID>
ID:171200

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P12&aa=2</URL></REF>


Article

<CATEGORY>vin09</CATEGORY>

 <H2>Τέλος εκπομπής ­ αρχή επομένης</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Και άνθη. Άνθη λεμονιάς. Για τον γάμο της
Καιτούλας Γαρμπή και του Διονύση Σχοινά, εντός τριών
ημερών, όπου, λέει, θα είναι όλοι ανοιξιάτικοι και χαμογελαστοί ­ κάτι,
φανταστείτε, σαν τα βραβεία Ποπ-Κορν, από καλλιτεχνική προσέλευση. 
­ Και η
Άντζελα; Ρώτησε συνάδελφος, με νόημα. 
­ Όταν λέμε «Άντζελα»; ανταπέδωσα
την ερώτηση με Φασουλ-ική σοφία. 
* Η Άντζελα Γκερέκου, πάντως, πήρε
τον Τόλη της και πήγαν στην Κέρκυρα ­ πού αλλού; Στην Κέρκυρα, γιατί έτσι
έρχονται πιο κοντά. 
* Τόσο κοντά όσο ο υπέρηχος μπορεί να φέρει το μωρό.
Για την Ίνα Λαζοπούλου ήθελα να πω, που έμαθα πως περιμένει γιο.

<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15823P123</ED>
<ID>
ID:171229

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P12&aa=3</URL></REF>


Article

<CATEGORY>vin09</CATEGORY>

 <H2>Το συνοικέσιο</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Πριν από τους γάμους, πριν από τα
γεννητούρια, πριν από τα κουφέτα και τους κουμπάρους, όμως, το συνοικέσιο. 
Στη Βρετανία, γράφουν οι «Τάιμς», οι γάμοι είναι το νέο σικ, ίσως και το νέο
ροκ εν ρολ (ιδέ Πάτσι Κένζιτ-Λίαμ Γκάλαχερ-το σούπερ
ζευγάρι), εδώ είναι τα συνοικέσια. Και η προξενήτρα Γιούλη
Ηλιοπούλου βγαίνει στην επιθεώρηση. Σοβαρά. Και με τον Σκάϊ μάλιστα,
που έχει τους «Λογοδοσμένους» της να στηρίζει το εγχείρημα. 
* «Σκάει νύφες
­ σκάει γαμπρούς», μαθαίνω θα είναι ο τίτλος και το σχήμα που θα διεκδικήσει
τα καλοκαιρινά σας βράδια και πάει κάπως έτσι... Χατζηχρήστος,
Χρονοπούλου, Ηλιοπούλου. Άντε και στα δικά σας.Α, και να μην
ξεχάσω το κλου της υπόθεσης. Θα έχει, λέει, και νυφοπάζαρο «λάιβ», μεταξύ
σκηνής και πλατείας. Όχι με τους θεατές, ησυχάστε. 
Άλλοι θα πληρώσουν τη
νύφη. Οι δύσμοιρες οι ταξιθέτριες. Που δεν τους φτάνουν τα δεινά του κλάδου
τους ­ μόνο με το πουρμπουάρ είναι ακόμη στα περισσότερα θέατρα ­, τώρα τις
βάζουν να παίζουν και στην παράσταση. Έτσι και φανεί ότι κάποιες έχουν και
ταλέντο, να δούμε τότε τι θα γίνει... 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15823P124</ED>
<ID>
ID:171245

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P12&aa=4</URL></REF>


Article

<CATEGORY>vin09</CATEGORY>

 <H2>Στον Παγασητικό</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Πήρε άδεια από τον Πρωθυπουργό, τον
Τέρενς Κουίκ, τον Κώστα Χαρδαβέλλα, τη Φωτεινή Πιπιλή,
τον Νίκο Χατζηνικολάου και όλους τους άλλους του ρεπερτορίου του και
αγκαζέ τη σύζυγο Δήμητρα και έφυγε ο Γιώργος Μητσικώστας.
«Συνελήφθη» δε Μεγάλη Πέμπτη, στον Βόλο, από ασυγχώρητους κατασκόπους,
συγκεκριμένα στην ψαροταβέρνα «Παγασητικός» ­ πού είναι ο Άγιος Κωνσταντίνος;
Από πίσω ­, όπου δοκίμαζε όσο το δυνατό νηστίσιμα καλαμαράκια και
πατατοσαλάτες, προτού δε επιδοθεί στις γευστικές δοκιμές, υπάκουσε στις
επιθυμίες της ταβερνιάρισσας και υπέγραψε με μαρκαδόρο μιαν άσπρη ποδιά. «Πάει
η ποδιά», είπε, να 'ταν κι άλλη... 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15823P125</ED>
<ID>
ID:171252

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P12&aa=5</URL></REF>


Article

<CATEGORY>vin09</CATEGORY>

 <H2>Ο κερδισμένος</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Γιατί, λέτε, δεν κατάφεραν άνθρωποι της δισκογραφικής εταιρείας,
αλλά και άλλοι πολλοί, να δουν τον Ice Τ στα παρασκήνια και σκόνταψαν
όλοι στις «ντουλάπες» που τον φύλαγαν; Γιατί η είσοδος επιτρεπόταν μόνο σε
κορίτσια. Άδικα τον είπαν σεξιστή νομίζετε; 
* Και τι έκανε πριν, κιόλας,
από την πρώτη του συναυλία στην Θεσσαλονίκη ο Ice Τ; Έσπευσε στο
καζίνο. Έπαιξε. Και κέρδισε. Έτσι μαθαίνουν τα παιδιά στο γκέτο. 
* Γι'
αυτό σπεύδω κι εγώ ν' αφιερώσω... το πρώτο τραγουδάκι από τον καινούργιο των
Supergrass, που λέει σε ελεύθερη μετάφραση κάτι σαν το:Για τα λεφτά τα
κάνεις όλα 
<REF><SOURCE>ΤΑ ΝΕΑ</SOURCE>
<DATE>, 29-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15823P126</ED>
<ID>
ID:171256

</ID><URL>http://ta-nea.dolnet.gr/neaweb/neafile.print_unique?e=A&f=15823&m=P12&aa=6</URL></REF>


Article

<CATEGORY>vin04</CATEGORY>

 <H5>ΓΕΡΜΑΝΙΚΕΣ ΚΑΙ
ΕΛΛΗΝΙΚΕΣ ΕΧΟΥΝ ΤΑ ΠΡΩΤΕΙΑ</H5>
<H2>ΠΑΝΑΚΡΙΒΑ πληρώνουμε τις Τράπεζες</H2>

ΠΑΝΑΚΡΙΒΕΣ είναι οι ελληνικές
Τράπεζες. Μετά τις γερμανικές, που έχουν το ρεκόρ, οι ελληνικές κατέχουν τη
μεγαλύτερη διαφορά ανάμεσα στα επιτόκια χορηγήσεων και στα επιτόκια
καταθέσεων. Η διαφορά αυτή στη Γερμανία είναι 7,3 ποσοστιαίες μονάδες υπέρ των
Τραπεζών και στην Ελλάδα 6,2 μονάδες, ενώ σε όλες τις άλλες χώρες της
Ευρωπαϊκής Ένωσης, των Ηνωμένων Πολιτειών και της Ιαπωνίας το ποσοστό είναι
πολύ πιο χαμηλό, φθάνοντας έως και τις 2 μονάδες.
σελίδα 39

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N011</ED>
<ID>
ID:171300

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=1</URL></REF>


Article

<CATEGORY>vin04</CATEGORY>

 <H2>Ώρα Μπλερ αύριο για τους Άγγλους</H2>

σελίδα 35 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N012</ED>
<ID>
ID:171338

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=2</URL></REF>


Article

<CATEGORY>vin04</CATEGORY>

 <H2>Βέτο για Τουρκία παρά τις πιέσεις</H2>

σελίδες 8-
9 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N013</ED>
<ID>
ID:171368

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=3</URL></REF>


Article

<CATEGORY>vin04</CATEGORY>

 <H2>Η μαφία καλύτερα οπλισμένη από το Λιμενικό!</H2>

σελίδες 14-
15 και ΡΙΠΕΣ (σελ.
3) 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N014</ED>
<ID>
ID:171384

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=4</URL></REF>


Article

<CATEGORY>vin04</CATEGORY>

 <H2>Πώς να
φρενάρετε σωστά με το ABS</H2>

στο ΕΝΘΕΤΟ 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N015</ED>
<ID>
ID:171392

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=5</URL></REF>


Article

<CATEGORY>vin04</CATEGORY>

 <H2>Το φλαμπέ έκαψε τη σερβιτόρα</H2>

σελίδα 11 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N016</ED>
<ID>
ID:171395

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=6</URL></REF>


Article

<CATEGORY>vin04</CATEGORY>

 <H2>ΣΚΙΤΣΟ</H2>

<AUTHOR>ΚΩΣΤΑΣ ΜΗΤΡΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N017</ED>
<ID>
ID:171396

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=7</URL></REF>


Article

<CATEGORY>vin04</CATEGORY>

 <H2>Γιορτή Ευρώπης</H2>

Οι παίκτες του Ολυμπιακού ύψωσαν και χθες το κύπελλο
του πρωταθλητή Ευρώπης, στο κατάμεστο Ειρήνης και Φιλίας, μετά το 76-66 επί
του Απόλλωνα Πάτρας 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N018</ED>
<ID>
ID:171397

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=8</URL></REF>


Article

<CATEGORY>vin04</CATEGORY>

 <H5>Επιστροφή με κακοκαιρία</H5>
<H2>Πού χτυπάει στην Εθνική ο μανιακός με τις πέτρες</H2>

σελίδα
16 
σελίδα
16 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N01</CAT>
<ED>
Κωδικός άρθρου: A15824N019</ED>
<ID>
ID:171398

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N01&aa=9</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Γ.
ΒΕΗΣ, γενικός πρόξενος της Ελλάδας στη Μελβούρνη, είχε την έμπνευση στις 25
Μαρτίου να καλέσει όλο τον Ελληνισμό της παροικίας (250.000 άτομα!) σ' ένα
λαϊκό πανηγύρι στο απέραντο λιμάνι της πόλης. Το λιμάνι πλημμύρισε από
συμπατριώτες μας. Έλειπε, όμως, ο κλήρος. Ο Λ. Παπαδόπουλος, στις «Ματιές».
Σελ. 4. 
Η ΠΡΩΤΟΜΑΓΙΑ θα εορταστεί με δύο συγκεντρώσεις φέτος: οι κόκκινοι
στην Πλατεία Συντάγματος και οι άλλοι στο Πεδίον του Άρεως. Όσο περισσότερες
συγκεντρώσεις τόσο λιγότεροι πηγαίνουν σ' αυτές. Αποσυνδικαλισμός, λόγω... Ο
Η. Γεωργάκης, στους «Προβολείς». Σελ. 6. 
Η «ΠΑΡΑΓΝΩΡΙΣΗ» των μέχρι σήμερα
σχιζοφρενικών συνεπειών της παγκοσμιοποίησης και της ΟΝΕ προξενεί κατάπληξη,
αφού ακόμη και οι παραδεδεγμένοι αριθμοί και οι στατιστικές ούτε καν
αναφέρονται. Ο Αλ. Μητρόπουλος, στην «Τρίτη Άποψη». Σελ. 6. 
ΠΛ. ΡΙΒΕΛΛΗΣ:
Η καλλιτεχνική φωτογραφία κρύβει ειδήσεις που σχετίζονται περισσότερο με τον
φωτογράφο παρά με τον κόσμο. Οι Έλληνες είναι πάντα καλοί ποιητές. Άρα και
φωτογράφοι. Οι απαντήσεις στις «30 ερωτήσεις» του Διον. Νασόπουλου, στη

σελ. 10. 
ΤΟ ΧΑΠΙ του οργασμού φτιάχτηκε σε αμερικανικό εργαστήριο. Δεν
βρίσκεις άντρα; Σιγά που τον χρειάζεσαι. Παίρνεις το χαπάκι σου και το
ευχαριστιέσαι. Επιπλέον περνάει και ο πονοκέφαλος... Έλα, όμως, που θέλω και
το φλερτ, και τη βόλτα, και το γέλιο. Η Λεονί Σταφυλά, «Σε πρώτο ενικό». Σελ.
11. 
ΕΠΙΔΗΜΙΟΛΟΓΙΑ και δημοσιότητα μάλλον είναι επικίνδυνο μείγμα! Τα
αλληλοσυγκρουόμενα αποτελέσματα που παράγει προκαλούν σύγχυση στο κοινό και
αποδιοργανώνουν τις πολιτικές υγείας. Σελ. 12-13. 
Π. ΧΑΝΣΟΝ: Η Αυστραλία
το 2050 θα έχει πληθυσμό 1,8 δισεκατομμύρια κατοίκους 
και θα αποτελεί
τμήμα των Ηνωμένων Πολιτειών της Ασίας. Θα ονομάζεται μάλιστα Δημοκρατία της
Αυστραλασίας!. Δεν είναι προφήτης, βουλευτής είναι. Κάτι σαν τον Ζαν-Μαρί
Λεπέν και χειρότερη... 
Τα «Πρόσωπα», στη 
σελ. 38. 
Μ. ΠΑΠΑΔΗΜΗΤΡΙΟΥ: 
Αν
ασχοληθείς με αυτό που θεωρούμε «τέχνη»,
 «υποκριτική αναζήτηση» και τα
σχετικά,
 πρέπει ν' αποφασίσεις 
ότι λεφτά δεν θα βγάλεις. 
Η
συνέντευξη στον
 Γ.Δ. Σαρηγιάννη 
στο «Πανόραμα», 
σελ. 13. 
δεν θα
κυκλοφορήσουν αύριο, λόγω της εορτής της Πρωτομαγιάς. Όπως και όλες οι άλλες
εφημερίδες. Θα κυκλοφορήσουν πάλι την Παρασκευή 2 Μαΐου, με όλες τις ειδήσεις
και τα ρεπορτάζ του διημέρου. 
ΝΕΡΟ για τρία χρόνια 
έχει η Αθήνα. 
Ακόμη κι αν 
δεν ρίξει
σταγόνα βροχή
 ως το 2000! 
Τα αποθέματα 
στους ταμιευτήρες 
σε
Μόρνο, Υλίκη 
και Μαραθώνα 
ξεπέρασαν το φράγμα 
του ενός
δισεκατομμυρίου
 κυβικών μέτρων. 
Για την ακρίβεια, 
1.004.580.000
κ.μ. 
Σελ. 16. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15824N021</ED>
<ID>
ID:171272

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N02&aa=1</URL></REF>


Article

<CATEGORY>vin02</CATEGORY>

 <H2>Μάζες</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Σε τρεις διαφορετικές
πλατείες θα εορταστεί τελικά η Πρωτομαγιά στην Αθήνα ­ αλλά αυτό δεν είναι
ανησυχητικό. Όσο τουλάχιστον ο αριθμός των συγκεντρωμένων παραμένει
μεγαλύτερος από τον αριθμό των πλατειών. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15824N022</ED>
<ID>
ID:171345

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N02</CAT>
<ED>
Κωδικός άρθρου: A15824N023</ED>
<ID>
ID:171353

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N02&aa=3</URL></REF>


Article

<CATEGORY>vin01</CATEGORY>

 <H5>ΓΣΕΕ - ΑΔΕΔΥ ΣΤΟ
Π. ΑΡΕΩΣ * ΣΤΟ ΣΥΝΤΑΓΜΑ Η ΕΣΑΚ ΤΟΥ ΚΚΕ</H5>
<H2>Η
Πρωτομαγιά στη μάχη των εντυπώσεων</H2>

<AUTHOR>ΓΙΩΡΓΟΣ ΧΡ.ΠΑΠΑΧΡΗΣΤΟΣ</AUTHOR>

Η μεταπασχαλινή ραστώνη βρήκε την κρατική μηχανή σε
κατάσταση ημιδιάλυσης, με τους υπουργούς να είναι μεν παρόντες στα υπουργεία
τους, αλλά έναν στους τρεις υπαλλήλους να απολαμβάνουν ­ έστω και υπό βροχή ­
τις χαρές της άνοιξης. Εικάζεται ότι θα επανέλθουν από την Κυριακή του Θωμά
και μετά, διότι άλλη αργία, για τις επόμενες σαράντα ημέρες, δεν
υπάρχει...ΟΙ ΣΥΝΔΙΚΑΛΙΣΤΙΚΕΣ οργανώσεις, πάντως, διακηρύσσουν σε όλους
τους τόνους ότι η αυριανή αργία δεν είναι ευκαιρία για απόδραση από τα αστικά
κέντρα, αλλά απεργία, Εργατική Πρωτομαγιά άλλωστε. Εφέτος, έχουν ένα λόγο
παραπάνω να το τονίζουν. Στην Αθήνα θα γίνουν δύο συγκεντρώσεις: μία η
καθιερωμένη της ΓΣΕΕ και της ΑΔΕΔΥ στο Πεδίο του Άρεως, και μία τής ­
προσκείμενης στο ΚΚΕ ­ ΕΣΑΚ στην Πλατεία Συντάγματος. Το στοίχημα που παίζεται
αφορά το ποια θα είναι η μεγαλύτερη. Για να κερδηθεί το παιχνίδι των
εντυπώσεων... (Σελ. 5). 
* Στον απόηχο της δολοφονίας του λιμενοφύλακα Μ.
Ζαμπάτη από Αλβανούς μαφιόζους, λιμενικοί υποστηρίζουν ότι στέλλονται
ανεκπαίδευτοι στο στόμα του λύκου, αλλά ο υπουργός Εμπορικής Ναυτιλίας Στ.
Σουμάκης δηλώνει στα «ΝΕΑ» ότι οι λιμενοφύλακες είναι εκπαιδευμένοι ­ εκεί που
υστερούν είναι στον εξοπλισμό. Και αποκαλύπτει ότι αυτοί που σκότωσαν τον
λιμενοφύλακα είναι εκείνοι που είχαν κλέψει το σκάφος του Λιμεναρχείου
Πρέβεζας. (Σελ. 14, 15). 
* Αν ένα υπουργείο εργάζεται πυρετωδώς αυτές τις
ημέρες, είναι το υπουργείο των Εξωτερικών. Αιτία η διαδικασία συγκρότησης
επιτροπής εμπειρογνωμόνων με την Τουρκία που βρίσκεται σε εξέλιξη ­ και σε
πολύ λεπτή φάση. Οι Τούρκοι εξακολουθούν τις προκλήσεις, αφήνοντας ωστόσο και
κάποια παράθυρα προσέγγισης. Έτσι, χθες τουλάχιστον, δεν χαρακτήρισαν την
επέκταση των χωρικών μας υδάτων στα δώδεκα μίλια ως «αιτία πολέμου». 
Ο
Θεόδωρος Πάγκαλος δεν θεωρεί, όμως, ότι αυτό από μόνο του είναι ικανό να
δημιουργήσει τις συνθήκες εκείνες που θα κάνουν την Ελλάδα να άρει το βέτο για
τη χρηματοδότηση της Τουρκίας από την Ευρωπαϊκή Ένωση. Κι αφού μίλησε για τον
ευρωπαϊκό προσανατολισμό της Τουρκίας, υπενθύμισε τις τάσεις ηγεμονισμού στην
περιοχή που επιδεικνύει η Άγκυρα, την οποία κατηγόρησε ακόμη ότι επιχειρεί να
υπαγορεύσει την εξωτερική πολιτική της Ευρωπαϊκής Ένωσης. Συμπέρασμα: έχει
μακρύ δρόμο ακόμη αυτή η ιστορία της προσέγγισης... (Σελ. 8-9). 
* Ο Άκης
Τσοχατζόπουλος περιοδεύει από χώρα σε χώρα ­ χθες βρέθηκε στην Ιταλία. Είχε
συνομιλία με τους Ιταλούς επισήμους, με θέμα την καλύτερη διάταξη των
ελληνικών δυνάμεων στην Αλβανία και την άρση κάποιων παρεξηγήσεων. Οι Ιταλοί
θυμούνται τις εποχές που ηγεμόνευαν στην περιοχή της Ανατολικής Μεσογείου.
(Σελ. 5). 
* Τέλος, στη Νέα Δημοκρατία ασχολούνται με το ποιος εμβάθυνε
περισσότερο την μαύρη τρύπα των 6 δισ. στα οικονομικά του κόμματος. Η διοίκηση
Μητσοτάκη ή η διοίκηση Έβερτ; Ο νέος πρόεδρος, Κώστας Καραμανλής, στήριξε τον
Μ. Έβερτ. Προσπάθησε, λέει, να συμμαζέψει τα οικονομικά. Μπορεί να προσπάθησε.
Τα κατάφερε όμως; (Σελ. 7). 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15824N032</ED>
<ID>
ID:171317

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N03&aa=2</URL></REF>


Article

<CATEGORY>vin01</CATEGORY>

 <H5>Το λάθος</H5>
<H2>ΡΙΠΕΣ</H2>

ΜΕΣΑ σε λίγες
ημέρες δύο ακραία γεγονότα... 
ΤΟ ένα η κλοπή περιπολικού του Λιμενικού από
την Πρέβεζα... 
ΤΟ άλλο ο φόνος του νεαρού λιμενοφύλακα στην Κέρκυρα... 
ΑΠΟΚΑΛΥΨΑΝ από τη μία πόσο δραματικά έχουν αλλάξει οι ανάγκες της θαλάσσιας
αστυνόμευσης... 
ΚΑΙ από την άλλη πόσο ανέτοιμες βρέθηκαν οι αρμόδιες
υπηρεσίες για την αντιμετώπιση της νέας ­ και άκρως επικίνδυνης ­
πραγματικότητας. 
ΚΑΙ ωστόσο, μετά την εξέγερση στην Αλβανία και την
εμφάνιση των ένοπλων συμμοριών μαφιόζων... 
ΟΙ εύκολα προσπελάσιμες
περιοχές του Ιονίου έμειναν δίχως ενίσχυση... 
ΑΚΟΜΗ και όταν το πρώτο
κρούσμα ­ η ληστρική επιδρομή στην Πρέβεζα ­ σήμανε συναγερμό. 
ΤΩΡΑ
βεβαίως αναγνωρίζονται οι ελλείψεις που δυστυχώς δεν μπορούν να καλυφθούν από
το μέχρις αυτοθυσίας θάρρος νεαρών λιμενοφυλάκων... 
ΠΑΡΑ μόνον από τον
αναγκαίο εξοπλισμό του Λιμενικού με τα κατάλληλα ­ και ασφαλή ­ σκάφη
καταδίωξης... 
ΑΛΛΑ και την υποστήριξή του από αέρος με τα ειδικά
ελικόπτερα. 
ΓΙΑΤΙ όσο εκπαιδευμένοι και αν είναι οι ­ λιγοστοί, άλλωστε ­
άνδρες των ειδικών δυνάμεων του Λιμενικού... 
ΔΙΩΞΗ αδίστακτων μαφιόζων ­
που διακινούν όπλα και ναρκωτικά ­ δεν είναι δυνατόν να γίνει με φουσκωτά
σκάφη και ανεπαρκή εξοπλισμό. 
ΚΑΙ το θανάσιμο λάθος της Κέρκυρας που
στοίχισε τη ζωή σε έναν νέο... 
ΔΕΝ πρέπει ασφαλώς να επαναληφθεί, αν δεν
επιθυμούμε να θρηνήσουμε και άλλα θύματα. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15824N033</ED>
<ID>
ID:171354

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N03&aa=3</URL></REF>


Article

<CATEGORY>vin04</CATEGORY>

 <H5>Ελένη Γερασιμίδου:</H5>
<H5>Ξένια Γρίβα:</H5>
<H5>Παναγιώτης
Κρητικός:</H5>
<H2>ΕΙΠΑΝ</H2>

(γιατί ο πρώην υπουργός γίνεται... 
Τούρκος όταν 
ακούει για διάλογο με την Άγκυρα; ­ από το «Έθνος») 
«Γιατί γίνεται αμερικανιστί». 
(η ηθοποιός,
στον «Ελεύθερο Τύπο») 
«Οι γυναίκες και οι άνδρες δεν είναι πια ίσοι. Οι
γυναίκες σήμερα είναι από πάνω, ιδιαίτερα σε ορισμένους χώρους, όπως είναι η
πνευματική δημιουργία. Τι να πω; Τους έχουμε πάρει φαλάγγι τους άνδρες μας
πια!». 
(η Νο 3 των φετινών καλλιστείων, για τα
αποτελέσματα ­ από το «Ciao») 
«Εγώ πάντως είμαι καλύτερη και ανώτερη από
τη "Σταρ Ελλάς" Ελίνα Ζήση! Αυτή δεν άξιζε ούτε για τη 12άδα». 
(ο αντιπρόεδρος της Βουλής για το κείμενο των «32», στην
«Απογευματινή») 
«Θα παρακολουθούμε βήμα βήμα, τον "βήμα προς βήμα"
διάλογο». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N03</CAT>
<ED>
Κωδικός άρθρου: A15824N034</ED>
<ID>
ID:171385

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N03&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΚΑΛΑ,
ΠΡΟΣΕΞΑΤΕ πόσο άστατος είναι ο καιρός τελευταία; Ε, λοιπόν, μπροστά στα
σενάρια για τις ελληνοτουρκικές σχέσεις, μάλλον υπόδειγμα σταθερότητας
είναι... 
ΤΕΛΙΚΑ Η ΠΙΟ σίγουρη πρόβλεψη για τις ελληνοτουρκικές
σχέσεις είναι η εξής: Αν δεν βρέξει, θα χιονίσει ή καλό καιρό θα κάνει... 
ΨΗΦΙΖΟΥΝ ΑΥΡΙΟ οι Βρετανοί ­ αν δεν κερδίσουν οι Εργατικοί, η επιστήμη
της δημοσκόπησης μπαίνει οριστικά στο χρονοντούλαπο της Ιστορίας. 
ΕΚΔΗΛΩΣΕΙΣ - σαμπουάν για την Πρωτομαγιά γίνονται αύριο στην Αθήνα ­
τρία είναι καλύτερα από ένα... 
ΠΡΟΣΟΧΗ ΜΟΝΟ μην εξελιχθεί πιο
γρήγορα από τα σαμπουάν η τεχνολογία της Πρωτομαγιάς ­ και λέμε του χρόνου
«πέντε είναι καλύτερα από ένα»... 
ΛΕΤΕ ΝΑ 'χουμε σε κάποια στιγμή
συγκεντρώσεις, όπου θα κυριαρχεί το σύνθημα «ένας είν' ο Μάης»; 
ΠΕΝΤΕ
ΚΟΜΜΑΤΑ, τρεις Πρωτομαγιές. 
ΣΤΟΝ ΕΚΣΥΓΧΡΟΝΙΣΜΕΝΟ τόπο, Μάη μήνα
βρέχει. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15824N044</ED>
<ID>
ID:171373

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N04&aa=4</URL></REF>


Article

<CATEGORY>vin02</CATEGORY>

 <H2>Αυστραλία
(2)</H2>

<AUTHOR>ΛΕΥΤΕΡΗΣΠ. ΠΑΠΑΔΟΠΟΥΛΟΣ</AUTHOR>

Ο ΓΕΝΙΚΟΣ
πρόξενος της Ελλάδας στη Μελβούρνη, ο κ. Γιώργος Βέης, είναι φίλος μου. Τον
γνώρισα στο Ντόρτμουντ της Γερμανίας, όπου υπηρετούσε, επίσης, ως γενικός
πρόξενος, πριν από τέσσερα χρόνια. Και με εντυπωσίασε! Γιατί, από το πρωί ως
το βράδυ, έτρεχε ασταμάτητα για τη λύση των προβλημάτων των μεταναστών. Με
ανθρωπιά και κατανόηση. Χωρίς πρωτόκολλα και γραβάτες. Και δίχως να λέει, ούτε
στιγμή, «ουφ, κουράστηκα!». Ακόμη και τις Κυριακές, ακόμη και τις γιορτές,
είχε την πόρτα του σπιτιού του ορθάνοιχτη, για να τον επισκέπτονται οι
Έλληνες, που είχαν ανάγκη από τη βοήθειά του ή από τη συμβουλή του! Το ίδιο
κάνει και τώρα, στην Αυστραλία. «Δεν ξέραμε κατά πού πέφτει το προξενείο κι ο
Βέης, με τις πρωτοβουλίες του, μας έπεισε να το αγαπήσουμε...», μου έλεγε,
γεμάτος συγκίνηση, ένας νεαρός ταξιτζής (και... φόλα ΑΕΚτζής!), ο Χάρης
Ζαβερδινός. Και ο δημοσιογράφος Χρήστος Αλεφάντης συμπλήρωνε: «Ο Γενικός
άλλαξε, προς το καλύτερο, πολλά πράγματα στην Κοινότητα...». 
Στις 25
Μαρτίου, ο κ. Βέης (είναι και ευαίσθητος ποιητής, με αρκετά βιβλία και πολλές
συνεργασίες σε λογοτεχνικά περιοδικά) είχε την έμπνευση να καλέσει όλο τον
Ελληνισμό της παροικίας (250.000 άτομα!) σε ένα λαϊκό πανηγύρι, στο απέραντο
λιμάνι της Μελβούρνης! Εκεί που πριν από 100 χρόνια, ακριβώς, έφταναν με τα
καράβια χιλιάδες Έλληνες μετανάστες, για να βρουν δουλειά κι όσοι δεν είχαν
διαβατήριο και βίζα (και ήταν πολλοί) έπεφταν στη θάλασσα και κολυμπούσαν ως
την ακτή, για να μην τους πιάσουν και τους στείλουν πίσω στην Ελλάδα οι
αυστραλιανές αρχές! 
Στην πρόσκληση του Γενικού ανταποκρίθηκαν οι πάντες!
Το λιμάνι πλημμύρισε από συμπατριώτες μας, κάθε ηλικίας! Έλειπε, όμως, ο
κλήρος! Ούτε ένας παπάς δεν πήρε μέρος σ' αυτή τη μεγάλη γιορτή! Ο λόγος της
απουσίας; Οι σχετικές εντολές του Αρχιεπισκόπου κ. Στυλιανού! Ενός ιερωμένου ­
τον γνωρίζω ­ με μόρφωση, με ευφυΐα, με πλούσιο συγγραφικό έργο, με ισχυρό
χαρακτήρα, αλλά, φευ, και αλαζονικό! 
Ο Αρχιεπίσκοπος, λυπάμαι που το λέω,
αντί ν' ανοίξει την αγκαλιά του και να δεχτεί όλους τους Έλληνες, με αγάπη,
τρυφερότητα και στοργή, με την πολιτική του, με τη συμπεριφορά του, έχει
καταφέρει καίριο πλήγμα κατά της ενότητας του Ελληνισμού. Ένα, μόνο, σημειώνω:
όσες μέρες ήμουν στην Αυστραλία δεν άκουσα ούτε μια καλή κουβέντα, από
συμπατριώτη μας, για το πρόσωπό του! Δεν είναι φοβερό; 
Αλλά, θα επανέλθω,
την Παρασκευή. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N04</CAT>
<ED>
Κωδικός άρθρου: A15824N045</ED>
<ID>
ID:171393

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N04&aa=5</URL></REF>


Article

<CATEGORY>vin04</CATEGORY>

 <H5>ΧΩΡΙΣΤΕΣ ΣΥΓΚΕΝΤΡΩΣΕΙΣ ΣΤΟ
ΠΕΔΙΟΝ ΤΟΥ ΑΡΕΩΣ ΚΑΙ ΣΤΟ ΣΥΝΤΑΓΜΑ</H5>
<H2>Στα δύο η Πρωτομαγιά</H2>

Ένας επίσημος και δύο
«χωριστοί» γιορτασμοί της Εργατικής Πρωτομαγιάς διοργανώνονται τελικά για
αύριο ­ οι εκδηλώσεις αρχίζουν ταυτόχρονα στις 10 το πρωί. Έτσι η επέτειος θα
πάρει χαρακτήρα καταμέτρησης των κομματικών μπλοκ.Ο ΠΡΟΕΔΡΟΣ της
Συνομοσπονδίας, ο κ. Χρ. Πολυζωγόπολος, χαρακτήρισε χθες ως «λάθος» και
«διασπαστική κίνηση» τον χωριστό γιορτασμό που διοργανώνει η ΕΣΑΚ (η
συνδικαλιστική οργάνωση του ΚΚΕ). Έδωσε, μάλιστα, στη δημοσιότητα δημοσκόπηση
που έγινε για λογαριασμό της ΓΣΕΕ, από την οποία προκύπτει ότι η πλειοψηφία
των εργαζομένων διαφωνεί με τον χωριστό γιορτασμό. Από την πλευρά της ΕΣΑΚ, ο
κ. Γ. Σταυρόπουλος, που είναι αναπληρωτής οργανωτικός γραμματέας της ΓΣΕΕ,
απάντησε ότι «το κάλεσμά μας είναι ενωτικό». 
Πάντως, παρά το γενικά
υποτονικό (λόγω και του Πάσχα) κλίμα, το ΚΚΕ έχει προχωρήσει σε κινητοποίηση
στελεχών και οπαδών του, με στόχο να κερδίσει τις εντυπώσεις ­ αφού είναι
γνωστό ότι τα τελευταία χρόνια οι εργαζόμενοι που ανήκουν σε άλλους πολιτικούς
χώρους δεν συνηθίζουν να δίνουν το «παρών» στις εκδηλώσεις για την Εργατική
Πρωτομαγιά. 
Μάλιστα, στην καθιερωμένη διακήρυξη για την Πρωτομαγιά, η
Κεντρική Επιτροπή του ΚΚΕ αναφέρεται στις ηγεσίες της ΓΣΕΕ και της ΑΔΕΔΥ ως
«πλειοψηφίες που είναι υπέρ της υποταγής των εργαζομένων στο μεγάλο κεφάλαιο».

Συνδικαλιστικά στελέχη της ΕΣΑΚ, εξάλλου, έλεγαν σε δηλώσεις τους ότι η
ΓΣΕΕ ξεχνάει τα συμφέροντα των εργαζομένων και εκπροσωπεί τα συμφέροντα της
κυβέρνησης.. 
Επόμενο πεδίο αντιπαράθεσης μέσα στον συνδικαλιστικό χώρο θα
είναι η «δοκιμασία» του κοινωνικού διαλόγου ­ που έχει ήδη φέρει σε αρκετή
αμηχανία την ηγεσία της ΓΣΕΕ, που πρόσκειται, όπως είναι γνωστό, στο ΠΑΣΟΚ. Η
κίνηση του ΚΚΕ να δηλώσει εκ των προτέρων ότι δεν πρόκειται να μετάσχει στον
διάλογο «λύνει τα χέρια» του Περισσού να κεφαλαιοποιήσει πολιτικά κάθε ένταση
που θα δημιουργηθεί, αφού προβλέπεται ότι στο τραπέζι θα τεθούν σοβαρά
ζητήματα που προκαλούν αντιδράσεις. 
Πάντως, ο πρόεδρος της ΓΣΕΕ
προειδοποίησε χθες ότι έχουν εξαντληθεί τα περιθώρια συναίνεσης και αντοχής
των εργαζομένων ­ και πρόσθεσε ότι η Συνομοσπονδία θα παλέψει για ανάπτυξη,
απασχόληση, αναδιανομή του εισοδήματος υπέρ των εργαζομένων και κοινωνική
συνοχή. 
Η ΔΗΜΟΣΚΟΠΗΣΗ 
Αντιδρά η πλειοψηφία των εργαζομένων στον
χωριστό γιορτασμό της Πρωτομαγιάς, σύμφωνα με το αποτέλεσμα δημοσκόπησης σε
δείγμα 1.100 εργαζομένων, ανέργων, συνταξιούχων, που πραγματοποίησε στην Αθήνα
η εταιρεία V-PRC, για λογαριασμό της ΓΣΕΕ. 
Η ΓΣΕΕ έδωσε χθες στη
δημοσιότητα την έρευνα ­ από την οποία προκύπτει ότι το 70% των ερωτηθέντων
βλέπει αρνητικά την ιδέα του χωριστού γιορτασμού και μάλιστα ότι μόνον το 28%
των ψηφοφόρων του ΚΚΕ συμφωνεί με κάτι τέτοιο. 
Είναι ενδεικτικό ότι το 80%
των ψηφοφόρων του ΠΑΣΟΚ και του ΣΥΝ βλέπουν αρνητικά τον χωριστό γιορτασμό ­
και μάλιστα, το σχετικό ποσοστό είναι 85% μεταξύ των ψηφοφόρων του ΔΗΚΚΙ. 
Πάντως, το ΔΗΚΚΙ εξέδωσε ανακοίνωση με την οποία αναφέρει ότι θα μετάσχει στον
γιορτασμό της Πρωτομαγιάς μόνον στις πόλεις όπου αυτός θα είναι «ενωτικός».

ΟΙ ΤΡΕΙΣ ΕΚΔΗΛΩΣΕΙΣ 
Η συγκέντρωση που διοργανώνεται από τη
ΓΣΕΕ, την ΑΔΕΔΥ και το Εργατικό Κέντρο της Αθήνας θα γίνει στις 10 το πρωί στο
Πεδίον του Άρεως, όπως κάθε χρόνο. Θα ακολουθήσει καλλιτεχνικό πρόγραμμα με
τον Πέτρο Γαϊτάνο, την Αναστασία Μουτσάτσου και το συγκρότημα «Μπλε». 
Η
συγκέντρωση της ΕΣΑΚ θα γίνει την ίδια ώρα στο Σύνταγμα, ενώ, επίσης στις 10
το πρωί, οργανώσεις της εξωκοινοβουλευτικής Αριστεράς διοργανώνουν τρίτη
εκδήλωση, στην Πλατεία Ομονοίας. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15824N051</ED>
<ID>
ID:171302

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N05&aa=1</URL></REF>


Article

<CATEGORY>vin04</CATEGORY>

 <H2>Εξηγήσεις με την Ιταλία μετά τις παρεξηγήσεις</H2>

<AUTHOR>ΛΟΥΚΑΣΔΗΜΑΚΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 57608 BYTES)
</AUTHOR>

Η ΑΡΣΗ των παρεξηγήσεων και η ενίσχυση της συνεργασίας Ελλάδας και Ιταλίας
στο πλαίσιο της πολυεθνικής δύναμης Αλβανίας «μονοπώλησαν» σχεδόν τη συζήτηση
του κ. Άκη Τσοχατζόπουλου με τον Ιταλό ομόλογό του κ. Μπενιαμίνο Αντρεάτα στη
Ρώμη. 
Οι υπουργοί Άμυνας των δύο χωρών ξεκαθάρισαν πώς αντιλαμβάνονται τη
συνεργασία στην πολυεθνική δύναμη και μεταξύ τους. Στο πλαίσιο αυτό ο κ.
Αντρεάτα έδωσε εξηγήσεις για την ανθελληνικού περιεχομένου έκθεση των Μυστικών
Υπηρεσιών της Ιταλίας με την οποία υιοθετήθηκαν ισχυρισμοί του πρώην αρχηγού
της αντίστοιχης υπηρεσίας του κ. Μπερίσα. 
«Μας δόθηκε όντως η δυνατότητα
να ξεκαθαρίσουμε κάθε τέτοιου είδους εντυπώσεις που δημιουργήθηκαν από τέτοιου
είδους πληροφορίες», δήλωσε ο κ. Τσοχατζόπουλος όταν ρωτήθηκε σχετικά. Λίγο
νωρίτερα ο κ. Αντρεάτα είχε σπεύσει να δηλώσει ότι «παρά τις υπερβολές του
Τύπου» δεν είναι στη βούληση των κυβερνήσεων και των στρατιωτικών ηγεσιών των
δύο χωρών η αποδυνάμωση των σχέσεών τους. 
Στο ίδιο πλαίσιο
αντιμετωπίστηκαν και προβλήματα καθυστερήσεων στη διανομή της ανθρωπιστικής
βοήθειας και στον κεντρικό επιτελικό σχεδιασμό της αποστολής και όπως
επισημάνθηκε και από τις δύο πλευρές, υπήρξε «ευρύτατη συνεννόηση». 
Οι δύο
υπουργοί συμφώνησαν ότι απαιτείται και η βοήθεια των άλλων ευρωπαϊκών χωρών
στη διαδικασία εξομάλυνσης της κατάστασης στην Αλβανία κυρίως μέσω της
ανάληψης του κόστους εξαγοράς των διάσπαρτων όπλων. Αθήνα και Ρώμη δεν
αποκλείουν το ενδεχόμενο παράτασης της παραμονής της πολυεθνικής δύναμης αν
απαιτηθεί, δεν τη θεωρούν όμως ως την καλύτερη λύση. 
ΤΑ ΣΧΟΛΕΙΑ 
Στο μεταξύ, χθες άνοιξαν και πάλι στα Τίρανα τα σχολεία και το Πανεπιστήμιο
των Τιράνων ύστερα από διακοπή δύο μηνών. 
Ένας ένοπλος αστυνομικός με
Καλάσνικοφ στο χέρι και ένας πολιτοφύλακας φρουρούν την πύλη του κάθε
εκπαιδευτικού ιδρύματος. 
Το 70% με 80% των μαθητών παρουσιάστηκε σε αρκετά
σχολεία της αλβανικής πρωτεύουσας, παρά το φόβο ορισμένων γονιών για νέες
ταραχές. 
Η απόφαση επανάληψης των μαθημάτων ελήφθη από τις δημοτικές αρχές
κάθε πόλης. Εκτός από τα Τίρανα, τα σχολεία λειτούργησαν και σε αρκετές
περιφέρειες. Η Γεωπονική Σχολή του Καμέζ στα Τίρανα, που κάηκε στη διάρκεια
των ταραχών, όπως και η αντίστοιχη σχολή στο Ελμπασάν στη Νότια Αλβανία που
υπέστη πολλές ζημιές, θα παραμείνουν κλειστές για αρκετές εβδομάδες ακόμη,
ανακοίνωσε το υπουργείο Παιδείας. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15824N052</ED>
<ID>
ID:171339

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N05&aa=2</URL></REF>


Article

<CATEGORY>vin04</CATEGORY>

 <H2>Έφυγαν και οι υπόλοιποι</H2>

ΘΕΣΣΑΛΟΝΙΚΗ. Γραφείο Βόρειας Ελλάδας 
ΤΟ ΤΕΛΕΥΤΑΙΟ τμήμα της ΕΛΔΑΛ
(Ελληνική Δύναμη Αλβανίας) αναχώρησε χθες το απόγευμα για το λιμάνι του
Δυρραχίου, ολοκληρώνοντας την πρώτη φάση της επιχείρησης «Αυγή» για την
Ελλάδα, με την ομαλή μετάβαση της ελληνικής στρατιωτικής δύναμης στη γειτονική
χώρα. 
Από το λιμάνι της Θεσσαλονίκης απέπλευσαν στις 6.30 χθες το απόγευμα
τα αρματαγωγά σκάφη «Χίος» και «Κως» που μετέφεραν τους 98 Έλληνες στρατιώτες
(δέκα αξιωματικοί και 88 οπλίτες) καθώς και τα 70 στρατιωτικά οχήματα, με
προορισμό το λιμάνι του Δυρραχίου. 
Ο τελευταίος λόχος της ΕΛΔΑΛ θα
εγκατασταθεί στο στρατόπεδο «Ισμπερίς», νότια των Τιράνων, όπου και θα
ενσωματωθεί με την υπόλοιπη ελληνική δύναμη που έχει ήδη στρατοπεδεύσει στις
εγκαταστάσεις του. 
Τους Έλληνες στρατιώτες αποχαιρέτησε χθες, κατά τη
διάρκεια σεμνής τελετής που διοργανώθηκε πριν από την αναχώρησή τους, ο
διοικητής του Γ' Σώματος Στρατού αντιστράτηγος Κ. Παναγιωτάκης. 
Στη
σύντομη ομιλία του ο κ. Παναγιωτάκης επισήμανε προς τους Έλληνες στρατιώτες
ότι αποτελούν τους πρεσβευτές των ελληνικών Ενόπλων Δυνάμεων στην Αλβανία για
την ειρήνη, την ασφάλεια και τη σταθερότητα στη γειτονική χώρα. 
Το γνώριμο
πλέον σκηνικό ξαναστήθηκε για τρίτη φορά στο λιμάνι της Θεσσαλονίκης κατά τη
διάρκεια του αποχαιρετισμού των Ελλήνων στρατιωτών από τους γονείς και
συγγενείς τους λίγο πριν από την επιβίβασή τους στα δύο αρματαγωγά. 
Εκτυλίχθηκαν συγκινητικές στιγμές, ωστόσο οι στρατιώτες (αλλά και οι γονείς
τους) φαίνονταν περισσότερο συγκρατημένοι αυτή τη φορά, αφού ήδη όλοι τους
«πήραν μια ιδέα» για την κατάσταση που επικρατεί στη γειτονική χώρα, λόγω της
πολυήμερης ήδη παραμονής Ελλήνων στρατιωτών. 
«Ο κάθε αποχαιρετισμός είναι
δύσκολος», έλεγε ο δεκανέας που κρατούσε στην αγκαλιά του τη μητέρα του και τη
σύζυγό του, οι οποίες είχαν δακρύσει από συγκίνηση. 
«Όλα θα πάνε καλά.
Είναι πολύ συναρπαστική για την Ελλάδα αυτή η αποστολή. Ξέρουμε τι θα
αντιμετωπίσουμε και δεν φοβόμαστε τίποτα. Όλοι θα γυρίσουμε καλά», είπε ο
δεκανέας Κ. Μελαχροινός λίγο πριν επιβιβασθεί στο αρματαγωγό. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N05</CAT>
<ED>
Κωδικός άρθρου: A15824N053</ED>
<ID>
ID:171369

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N05&aa=3</URL></REF>


Article

<CATEGORY>vin04</CATEGORY>

 <H2>Η
εξαθλίωση των πολλών</H2>

<AUTHOR>ΑΛΕΞΗΣ ΜΗΤΡΟΠΟΥΛΟΣ</AUTHOR>

Μολονότι τα πράγματα έχουν
πλέον ξεκαθαρίσει από οικονομικής, πολιτικής και κοινωνικής άποψης, δηλαδή ενώ
ουδείς έχει την ψευδαίσθηση ότι η παγκοσμιοποίηση της αγοράς και η επιμέρους
διαδικασία της ΟΝΕ, ως αναπόσπαστο τμήμα της, επιδιώκουν ή έστω σχετίζονται με
την ανάπτυξη των οικονομιών και την ευημερία των λαών, οι εγχώριοι, ορθόδοξοι
ή νεοεπήλυδες νεοφιλελεύθεροι (όπως και οι Ευρωπαίοι) μεθοδεύουν ένα νέο και
σκληρότερο γύρο αφαίμαξης των λαϊκών εισοδημάτων και ακύρωσης των κοινωνικών
δικαιωμάτων και κατακτήσεων με πρόσχημα το προβαλλόμενο ως αναντίρρητο
αξιωματικό πρόσταγμα - επιδίωξη ότι έχουμε ακόμη τη δυνατότητα σύγκλισης με
τους Ευρωπαίους της «πρώτης ταχύτητας».Η «ΠΑΡΑΓΝΩΡΙΣΗ» των μέχρι σήμερα
σχιζοφρενικών συνεπειών της παγκοσμιοποίησης και της ΟΝΕ προξενεί κατάπληξη,
αφού ακόμη και οι παραδεδεγμένοι αριθμοί και στατιστικές ουδέ καν αναφέρονται.
Όπως π.χ. ότι τα τελευταία 50 χρόνια ο παγκόσμιος πλούτος σχεδόν
οκταπλασιάστηκε, ότι ορισμένα πρόσωπα και εταιρείες συγκεκριμένων κλάδων έχουν
τη δυνατότητα εκρηκτικής κερδοφορίας μέσω των μηχανισμών μεταφοράς πλούτου (ο
Χένρι Γκέιτς, πατέρας των Microsof Windows 95 σχημάτισε περιουσία 20 δισ.
δολαρίων σε διάστημα 5-6 ετών, ο Τζωρτζ Σόρος, όπως δηλώνει, απεκόμισε σε μία
νύκτα 1 δισ. δολάρια κερδοσκοπώντας εις βάρος της αγγλικής στερλίνας, κατά την
τελευταία 5ετία, οι δισεκατομμυριούχοι σε δολάρια από 274 έγιναν 447 και
διαθέτουν εισόδημα ίσο με το εισόδημα του μισού πληθυσμού του πλανήτη (!!!).

Αποσιωπάται ότι ενώ το 1960 το πλουσιότερο 20% του παγκόσμιου πληθυσμού
είχε εισόδημα 30πλάσιο από εκείνο του φτωχού 20%, το 1992 η διαφορά
διπλασιάστηκε και η σχέση τώρα είναι 1 προς 60, όπως αποκρύπτεται ότι 89 από
τις 174 χώρες βρίσκονται σήμερα σε χειρότερη θέση από ό,τι το 1986. Η πιο
εύγλωττη απόδειξη αυτού του είδους της παγκοσμιοποιημένης οικονομίας και των
«ελευθέρων» αγορών είναι ότι ποσό ίσο με το συνολικό ΑΕΠ των 7 πιο πλούσιων
χωρών του κόσμου παίζεται από ιδιώτες στις διεθνείς χρηματιστηριακές αγορές,
ενώ προ 25ετίας κατά ποσοστό 90% τουλάχιστον διοχετευόταν σε βιομηχανικές και
εμπορικές επενδύσεις. 
Προς τι, ως εκ τούτου, καλούνται οι λαοί σε
περαιτέρω θυσίες, αφού καλά γνωρίζουν ότι έκρηξη της ολοένα και εντεινόμενης
φτώχειας δεν είναι συνέπεια της έλλειψης ανάπτυξης και παραγωγής πλούτου, αλλά
αναδιανομής του υπέρ των πλουσίων; 
Υπό το πρίσμα των παραπάνω πασίδηλων,
θλιβερών και όπως φαίνεται μη αντιστρεπτών φαινομένων, οι θέσεις που ανέπτυξε
ο Πρωθυπουργός κ. Κ. Σημίτης, στην πρόσφατη συνδιάσκεψη των συνδικαλιστών του
ΠΑΣΟΚ, δεν μπορούν παρά να χαρακτηριστούν, με βαριά ομολογουμένως καρδιά,
ακραίες και συντηρητικές, τόσο όσο ποτέ δεν είχαν εκφραστεί από χείλη Έλληνα
Πρωθυπουργού από της μεταπολιτεύσεως και εντεύθεν. Ιδιαίτερη δε αίσθηση
προξένησε στην κοινή γνώμη η θέση του ότι «ένας καλά εφοδιασμένος νέος
εργαζόμενος μπορεί να αναλάβει περισσότερο ο ίδιος τις ευθύνες για την
ασφάλισή του, τη στέγαση και την υγειονομική του περίθαλψη με αντίστοιχη
μείωση (όχι κατάργηση) των ευθυνών του κράτους». Και δεν είναι τόσο η φράση
καθ' εαυτή ή το περιεχόμενό της, όσο η βαθύτερη ουσία της και οι ιδεολογικές
συνειδητοποιήσεις που επιτρέπουν την εκφορά του, το μείζον πολιτικό ζήτημα.
Διότι αδυνατούμε να αποδεχθούμε την άποψη ότι κυρίαρχοι πολιτικοί παράγοντες
δεν αντιλαμβάνονται πού οδηγείται ο κόσμος στα πλαίσια της παγκοσμιοποίησης
και της ΟΝΕ και ότι η μέχρι σήμερα, αναγκαία ή όχι θα κριθεί στο μέλλον,
συρρίκνωση του κράτους, η αποδόμηση του Κράτους Προνοίας, οι ιδιωτικοποιήσεις
και οι νέες μορφές ελαστικής απασχόλησης, δεν είναι τίποτε άλλο από μηχανισμοί
μεταφοράς του πλούτου των λαών από τις κοινωνίες στους ιδιώτες. Και ότι
παραπέρα επιμονή στην προώθηση των μηχανισμών αυτών όχι μόνον δεν προωθεί την
κοινωνική και οικολογική ανάπτυξη, αλλά αποκόπτει οριστικώς την πολιτική από
το όραμα μιας δίκαιης και ευημερούσας κοινωνίας, που αποτελεί το σκοπό της
ύπαρξής της. 
Μια περιγραφή του οράματος της παγκοσμιοποίησης και των
συνεπειών της ΟΝΕ, μια πρόβλεψη σε ένα φανταστικό πρόγραμμα ηλεκτρονικού
υπολογιστή, που θα ετροφοδοτείτο από τα αριθμητικά και στατιστικά δεδομένα των
αποτελεσμάτων της κατίσχυσης και εφαρμογής των νεοφιλελεύθερων αυτών
μηχανισμών, δεν μπορεί παρά να μας απεικονίσει μια πρωτόγονη κοινωνία, όπου οι
πηγές της εξαθλίωσης των πολλών και του πλουτισμού των ολίγων θα αυξάνουν, ο
«κοινωνικός δαρβινισμός» θα βασιλεύει και η λεηλασία του πλούτου των λαών θα
αναδειχθεί το νόμιμο πολιτικό σύστημα. Η προβολή στο μέλλον της επιδείνωσης
των σημερινών αδιαμφισβήτητων μεγεθών και αριθμών είναι συγκλονιστική και δεν
φαίνεται αχτίδα φωτός στον ορίζοντα. 
Έτσι φαντάζει ως τραγική ειρωνεία η
αναζήτηση «κεντροαριστερής» εναλλακτικής λύσης, εν μέσω ακραιφνών
νεοφιλελεύθερων παραδοχών. 
Και το ερώτημα τίθεται αμείλικτο: Μπορεί η
ειλικρινής προσπάθεια αναζήτησης εναλλακτικού από το νεοφιλελεύθερο
ιδεολογικού προτάγματος να γίνει ερήμην της σημερινής σκληρής και αύριο
ζοφώδους πραγματικότητας; Ή προϋποθέτει την άρνησή της; 
Ο Αλέξης
Μητρόπουλος είναι πανεπιστημιακός και δικηγόρος. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15824N062</ED>
<ID>
ID:171340

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N06&aa=2</URL></REF>


Article

<CATEGORY>vin02</CATEGORY>

 <H2>Ο
συνδικαλισμός αυτοκτονεί</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ο
ΕΟΡΤΑΣΜΟΣ της Εργατικής Πρωτομαγιάς φέρνει κάθε χρόνο στην επικαιρότητα το
μεγάλο πρόβλημα του αποσυνδικαλισμού, της απομαζικοποίησης των εργατικών
συνδικάτων. Κάθε χρόνο τέτοιες ημέρες γράφονται αφιερώματα, γίνονται σχόλια
για το συνδικαλιστικό κίνημα, αλλά το αποτέλεσμα παραμένει πάντα το ίδιο:
μικρές συγκεντρώσεις, απάθεια των εργαζομένων, εγκατάλειψη των συνδικάτων.
Ιδιαίτερα φέτος, που θα γίνουν ­ ύστερα από πολλά χρόνια ­ δύο συγκεντρώσεις,
επιβεβαιώνεται η άποψη ότι το συνδικαλιστικό κίνημα είναι εγκλωβισμένο σε
μικροπολιτικές και συντεχνιακές αντιλήψεις. 
Η επικράτηση του ατομικισμού,
η βαθιά κοινωνική κρίση που διέρχεται η χώρα, η έξαρση της ανεργίας, αλλά και
η έντονη παραταξικοποίηση των εργατικών συνδικάτων είναι ανάμεσα στις βασικές
αιτίες που δημιουργούν το φαινόμενο του αποσυνδικαλισμού. Οι συνδικαλιστές ­
με ελάχιστες εξαιρέσεις ­ δεν είναι σε θέση να αρθρώσουν ένα νέο, αξιόπιστο
λόγο. Αυτοκτονούν με τις παραδοσιακές αντιλήψεις και πρακτικές του
εργατοπατερισμού και του κομματικού συνδικαλισμού. Ήδη, αυτή την περίοδο, στις
συζητήσεις των συνδικαλιστών ακούγονται πολλά για τις επικείμενες νομαρχιακές
- δημοτικές εκλογές, πέφτουν τα πρώτα ονόματα για υποψηφιότητες, ενώ άλλοι
πάνε πιο μακριά και άρχισαν τις ετοιμασίες για τις επόμενες βουλευτικές
εκλογές. Την ίδια ώρα τα προβλήματα των εργαζομένων οξύνονται και οι τρόποι
αντίδρασης περιορίζονται, αφού τα συνδικάτα δεν έχουν πια τη δύναμη να
πιέσουν. 
Ο φετινός εορτασμός της Εργατικής Πρωτομαγιάς, με τους κόκκινους
στην Πλατεία Συντάγματος και τους άλλους στο Πεδίον του Άρεως, αποδεικνύει ότι
η απογοήτευση των εργαζομένων για τη δράση των συνδικάτων, για τις αντιλήψεις
των συνδικαλιστών είναι πέρα ώς πέρα δίκαιη. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N06</CAT>
<ED>
Κωδικός άρθρου: A15824N063</ED>
<ID>
ID:171371

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N06&aa=3</URL></REF>


Article

<CATEGORY>vin04</CATEGORY>

 <H5>ΕΣΩΚΟΜΜΑΤΙΚΗ ΔΙΑΜΑΧΗ ΓΙΑ ΤΗ
«ΜΑΥΡΗ ΤΡΥΠΑ» ΣΤΗ Ν.Δ.</H5>
<H2>6 δισ. ζητούν... αρχηγό</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Η κότα
γέννησε το αυγό ή το αυγό την κότα; Σε αυτό το ερώτημα προσπαθούν να
απαντήσουν στη Ρηγίλλης, προκείμενου να βρουν ποιος φταίει για τη «μαύρη
τρύπα» των 6 δισεκατομμυρίων στο ταμείο του κόμματος.ΚΑΡΑΜΑΝΛΙΚΟΙ και
Εβερτικοί ρίχνουν τις ευθύνες στον κ. Κ. Μητσοτάκη, λέγοντας ότι άφησε το
κόμμα καταχρεωμένο με τη σπάταλη που έγινε στις τρεις εκλογικές αναμετρήσεις
'89 - '90. Οι φίλοι του πρώην πρωθυπουργού απαντούν με τη φράση «περσινά ξινά
σταφύλια» και υπενθυμίζουν ότι πλησιάζουν σχεδόν τέσσερα χρόνια από τότε που ο
επίτιμος πρόεδρος παρέδωσε την ηγεσία. Επομένως ­ τονίζουν ­ είναι μάλλον αργά
για να του ζητηθούν ευθύνες. 
Όλα άρχισαν όταν ο γενικός διευθυντής του
κόμματος κ. Γ. Βαρθολομαίος, με δήλωσή του, διέψευσε πληροφορίες εφημερίδων
που ανέφεραν ότι το έλλειμμα στο ταμείο της Ν.Δ. φθάνει τα 10 δισ. Ο κ. Γ.
Βαρθολομαίος, που ήταν στην ίδια θέση και την περίοδο της ηγεσίας Έβερτ,
διευκρίνισε ότι το έλλειμμα είναι σήμερα μόνο 6 δισ. «παρά το γεγονός ­ όπως
ανέφερε ­ ότι μέσα στην τελευταία τριετία, πέραν των λειτουργικών δαπανών,
πραγματοποιήθηκαν τρεις εκλογικές αναμετρήσεις, δύο συνέδρια του κόμματος και
ένα συνέδριο της ΟΝΝΕΔ». 
ΟΙ ΕΒΕΡΤΙΚΟΙ 
Βουλευτές φίλοι του κ. Μ.
Έβερτ επισημαίνουν ότι το έλλειμμα που παρέλαβε από τον κ. Κ. Μητσοτάκη ο
προηγούμενος πρόεδρος ήταν περίπου 7 δισ. και κατέβαλε μεγάλες προσπάθειες, τα
τρία χρόνια που παρέμεινε στην ηγεσία, να το μειώσει και να νοικοκυρέψει το
κόμμα. Λένε, ακόμη, ότι ο κ. Μ. Έβερτ, για να μη δημιουργήσει πρόβλημα αμέσως
μετά την ανάληψη των καθηκόντων τον Νοέμβριο του '93, σιώπησε όταν διαπίστωσε
ότι πολλές δαπάνες δεν ήταν επαρκώς δικαιολογημένες και προσπάθησε σταδιακά να
βελτιώσει την κατάσταση. Με αυτή την άποψη συντάσσονται πολλοί βουλευτές,
φίλοι του κ. Καραμανλή, οι οποίοι εκτιμούν ότι ο προηγούμενος πρόεδρος δεν
έκανε σπάταλες και περιττές δαπάνες, ώστε να θεωρείται υπεύθυνος για το μεγάλο
έλλειμμα. 
Η ΠΛΕΥΡΑ ΜΗΤΣΟΤΑΚΗ 
Εκ διαμέτρου αντίθετη είναι η
άποψη των βουλευτών που πρόσκεινται στον κ. Κ. Μητσοτάκη. «Ο πρώην
πρωθυπουργός ­ λένε ­ παρέδωσε ταμείο στον κ. Μ. Έβερτ με δικαιολογητικά για
το πού δαπανήθηκαν τα 7 δισεκατομμύρια. Με μεγάλη καθυστέρηση τώρα κάποιοι
προσπαθούν να του επιρρίψουν ευθύνες». Προσθέτουν, ακόμη, ότι το έλλειμμα δεν
μειώθηκε την τελευταία τριετία, παρά το ότι η κρατική επιχορήγηση αυξήθηκε
τουλάχιστον κατά ένα δισεκατομμύριο. 
Στην εσωκομματική διαμάχη παρενέβη
και ο έκδοτης της εφημερίδας «Αδέσμευτος» κ. Δ. Ρίζος, ο οποίος σε σχόλιό του
χθες έκανε λόγο για «κατασπατάληση δισεκατομμυρίων, για όργιο των 3-4
τελευταίων ετών και σκάνδαλο που καλύπτεται από σιωπή», καθώς και για
«επιτήδειους των ΜΜΕ, που συχνά πυκνά παρελάμβαναν πακέτα για να έχει η
απελθούσα διοίκηση την υποστήριξή τους». 
Επίσημη αντίδραση στο δημοσίευμα
δεν υπήρξε. Παλιοί συνεργάτες του κ. Μ. Έβερτ απέδιδαν, όμως, την παρέμβαση
αυτή σε προσπάθειες ­ όπως έλεγαν ­ που καταβάλλονται από την πλευρά του κ. Κ.
Μητσοτάκη να διαταραχθεί το κλίμα άριστης συνεργασίας που υπάρχει μεταξύ
Καραμανλικών και Εβερτικών. 
Ο Κ. ΚΑΡΑΜΑΝΛΗΣ 
Πάντως, ο κ. Κ.
Καραμανλής επιθυμεί να κοπάσει ο θόρυβος που έχει ξεσπάσει γύρω από το θέμα
της «μαύρης τρύπας» του ταμείου του κόμματος και δεν πρόκειται ­ όπως λένε οι
συνεργάτες του ­ να μπει στη διαδικασία αναζήτησης ευθυνών κυνηγώντας
φαντάσματα του παρελθόντος. Σύντομα, όμως, θα κάνει τις αναγκαίες κινήσεις,
ώστε να περιορισθεί στο μέτρο του δυνατού του έλλειμμα. 
Η πρώτη κίνηση θα
είναι μια μεγάλη οικονομική εξόρμηση και η δεύτερη ο δραστικός περιορισμός των
δαπανών. Εάν χρειαστεί ­ όπως ο ίδιος λέει ­ δεν θα διστάσει να προβεί και σε
απολύσεις προσωπικού. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15824N071</ED>
<ID>
ID:171303

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N07&aa=1</URL></REF>


Article

<CATEGORY>vin04</CATEGORY>

 <H2>Ντοκουμέντα για τη ζωή και τον θάνατο του Αλέκου Παναγούλη</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

Η ΩΡΑ ήταν περασμένες 3 τα χαράματα. Πρωτομαγιά του 1976, ακριβώς 21 χρόνια
πριν. Στο προαύλιο του Γενικού Κρατικού μόνος ο Κώστας Ξύδης, που μόλις έχει
μάθει, αυτός πρώτος, ότι ο στενός του φίλος και συναγωνιστής Αλέκος
Παναγούλης, είναι νεκρός, «υποδέχεται» τη μάνα του βουλευτή, την Αθηνά. 
«Με βλέπει στο προαύλιο ­ αφηγείται. Αγωνία. Ρωτούσε εάν βρήκα γιατρούς ­
ήξερε μόνο ότι είχε χτυπήσει. 
­ Δεν μπορείς να τον δεις. 
Μπαίνει στον
προθάλαμο. 
­ Γιατρέ, είμαι η μητέρα του. 
­ Δεν μπορείτε να μπείτε. 
Σταμάτησε για λίγο. Κατάλαβε. 
­ Γιατρέ, μήπως είναι νεκρός; 
­ Κυρία
Παναγούλη, εγώ απλώς διαπίστωσα το θάνατό του. 
Την πήρα. Βγήκαμε στο
προαύλιο. Κάθησε στο πεζούλι. Ξέσπασε σε κλάματα (...)». 
Χθες, η σκηνή
αυτή ­ μία μόνο σκηνή από τη ζωή, τη δράση και το θάνατο του Αλέκου Παναγούλη
­ ξαναζωντάνεψε στην αίθουσα της ΕΣΗΕΑ κατά την παρουσίαση του βιβλίου του
δημοσιογράφου Κώστα Μαρδά «Αλέξανδρος Παναγούλης - Πρόβες θανάτου». Ένα βιβλίο
- βιογραφία βασισμένο στο αρχείο του Αλέκου Παναγούλη και της οικογένειάς του
και σε αποκαλυπτικές μαρτυρίες για τη ζωή και τον θάνατό του. 
«Τα
ερωτήματα για το θάνατο του Αλέκου Παναγούλη παραμένουν», τόνισε ο συγγραφέας
καθώς, όπως γράφει, με τα στοιχεία της έρευνας «τεκμηριώνεται η παρουσία ενός
τρίτου αυτοκινήτου»... 
Οι νύξεις για τα αίτια του θανάτου «του Παναγούλη
των Ελλήνων», όπως θέλει «τον ήρωα της νεότερης ιστορίας μας» ο Κ. Μαρδάς,
είναι πολλές στο βιβλίο: «Ο θάνατός του, είπε ο συγγραφέας, που μαζί με τον
αδελφό του Αλέκου, τον Στάθη, παρουσίασε το βιβλίο, συνέπεσε με την έρευνα που
έκανε για τα αρχεία της ΕΣΑ». 
Μία μόλις εβδομάδα πριν από το θάνατο του
Παναγούλη, στις 24 Απριλίου 1976, με διαταγή του επιτρόπου του Στρατοδικείου
Μιχάλη Ζούβελου, είχε απαγορευτεί η δημοσίευση μέρους των αρχείων που είχε
ξεκινήσει 6 ημέρες πριν, από «ΤΑ ΝΕΑ». Των αρχείων που είχε ανακαλύψει ο
Αλέκος Παναγούλης στο σπίτι του ταγματάρχη της ΕΣΑ Ν. Χατζηζήση, με
διευκόλυνση της γυναίκας του. 
Η δικαστική απαγόρευση μπλόκαρε τη
δημοσίευση των εγγράφων για τον αείμνηστο Ευάγγελο Αβέρωφ, την πολιτική της
«γέφυρας», αλλά και τη σχέση του με το Κίνημα του Ναυτικού. Δύο από αυτά τα
έγγραφα «για λόγους ιστορικής μνήμης», όπως γράφει, τα παραθέτει στο βιβλίο
του ο Κ. Μαρδάς. 
Το πρώτο είναι μία περίληψη του περιεχομένου ανάκρισης
του Ε. Αβέρωφ στις 11/7/73 όπου ­ κατά το σημείωμα ­ παραδέχεται τις επαφές
του για το Κίνημα του Ναυτικού. Το δεύτερο είναι ένα δακτυλογραφημένο κείμενο
του Ε. Αβέρωφ σε επιστολόχαρτο με τυπωμένο το όνομά του που συνόδευε άλλο
ανυπόγραφο σημείωμα 9 σελίδων με οδηγίες στον Φαίδωνα Γκιζίκη για «τη
μετεξέλιξη της χούντας σε ένα είδος ελεγχόμενου κοινοβουλευτισμού». 
Όπως
προκύπτει από το έγγραφο, η «Μεθόδευσις Λύσεως του Επικινδύνου Αδιεξόδου», που
πρότεινε ο Ε. Αβέρωφ, περιελάμβανε σειρά από βήματα: επιλογή προσώπου
«εμπνέοντος εμπιστοσύνη», ανάθεση σ' αυτό της πρωθυπουργίας, εξαγγελία
κυβερνητικού προγράμματος και μετασχηματισμό της κυβέρνησης. Ως πρώτη ενέργεια
ο Ε. Αβέρωφ προτείνει την ανακοίνωση από τον νέο πρωθυπουργό ότι «η επάνοδος
εις τον ομαλόν δημοκρατικόν βίον δεν γίνεται απ' την μίαν ημέραν εις την
άλλην» και ότι «πριν απ' όλα επείγει ο λαός ν' αποκτήση φωνήν». Και προτείνει
να δημοσιευτεί νόμος περί Τύπου που «δεν θα αφήνει θέσιν εις τον κιτρινισμόν,
αλλά θα επιτρέπει κάθε λογικήν δημοκρατικήν ελευθερίαν». 
Προλογίζοντας το
βιβλίο ο Στάθης Παναγούλης, επισήμανε μεταξύ άλλων ότι «η Πολιτεία λησμόνησε
τον σύγχρονο τυραννοκτόνο γιατί δεν είχε πάτρωνες από κανένα κόμμα...». Σήμερα
στις 12 το μεσημέρι η οικογένεια και οι συναγωνιστές του τελούν μνημόσυνο στο
Α' Νεκροταφείο Αθηνών, που, όπως υπογραμμίζουν 50 αντιστασιακοί οι οποίοι
αποτελούν την Επιτροπή Πρωτοβουλίας, «είναι το πρώτο βήμα για την ανάδειξη της
προσωπικότητας και της σκέψης του μάρτυρα της δημοκρατίας». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N07</CAT>
<ED>
Κωδικός άρθρου: A15824N072</ED>
<ID>
ID:171341

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N07&aa=2</URL></REF>


Article

<CATEGORY>vin04</CATEGORY>

 <H5>ΑΜΕΤΑΚΙΝΗΤΗ Η
ΕΛΛΑΔΑ ΣΤΟ ΒΕΤΟ ΤΗΣ ΓΙΑ ΤΙΣ ΚΟΙΝΟΤΙΚΕΣ ΧΡΗΜΑΤΟΔΟΤΗΣΕΙΣ ΠΡΟΣ ΤΗΝ ΤΟΥΡΚΙΑ</H5>
<H2>Η νευρική κρίση της κυρίας Τσιλέρ</H2>

<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Αμετακίνητη στο βέτο της για τις
κοινοτικές χρηματοδοτήσεις προς την Τουρκία έμεινε χθες η Ελλάδα, παρά τις
έντονες πιέσεις των τελευταίων ημερών για την εξομάλυνση των σχέσεων με την
Άγκυρα. 
Η ΤΟΥΡΚΙΑ επέμεινε μέχρι το παρά πέντε να μην εκπληρώνει
τους όρους της Αθήνας ­ και τούτο μολονότι και οι 15 με την «κοινή θέση» που
υιοθέτησαν την παρότρυναν προς αυτήν την κατεύθυνση. 
Η κοινή στάση των
εταίρων, που συμπαρατάχθηκαν με την Αθήνα, προκάλεσε τον έντονο εκνευρισμό της
υπουργού Εξωτερικών της Τουρκίας Τανσού Τσιλέρ, η οποία μάλιστα ­ μόλις της
γνωστοποιήθηκε ­ αρνήθηκε να προσέλθει στο Συμβούλιο Σύνδεσης Ευρωπαϊκής
Ένωσης - Τουρκίας. Τελικώς, ύστερα από αλλεπάλληλες τηλεφωνικές επικοινωνίες
του Ολλανδού προεδρεύοντος Βαν Μίρλο με την Τσιλέρ, η υπουργός Εξωτερικών της
Τουρκίας προσήλθε στο Συμβούλιο με καθυστέρηση 45 λεπτών. 
Η
ΕΠΙΤΡΟΠΗ 
Πάντως, τη στιγμή που η Τσιλέρ επεδείκνυε σκληρή στάση,
συνεφωνείτο η σύσταση της επιτροπής εμπειρογνωμόνων Ελλάδας - Τουρκίας, που θα
«ορθολογικοποιήσει» τις διαφορές των δύο χωρών με τη μεσολάβηση της ολλανδικής
προεδρίας. 
Η επιτροπή θα αποτελείται από μία ή δύο προσωπικότητες από κάθε
πλευρά και θα συντάξει έκθεση στα μέσα Ιουνίου, την οποία θα υποβάλει στις δυο
κυβερνήσεις. 
Σύμφωνα με τον Βαν Μίρλο, θα επιδιωχθεί η ισορροπία και θα
υπάρξει άμεση επαφή μεταξύ των «σοφών»· σε περίπτωση δε που δεν ευοδωθούν οι
εργασίες της, «τα πράγματα θα είναι πολύ δύσκολα» για τις ελληνοτουρκικές
σχέσεις, είπε ο προεδρεύων. 
Επιπλέον ­ σε μια ακόμη ένδειξη βημάτων
εξομάλυνσης της κατάστασης μεταξύ των δύο χωρών ­ οι Τούρκοι στρατηγοί έκαναν
γνωστό πως υπάρχει έδαφος επικοινωνίας για τα μέτρα οικοδόμησης εμπιστοσύνης
στο Αιγαίο. 
Ο υπουργός Εξωτερικών Θόδωρος Πάγκαλος μεταβαίνει σήμερα στην
Κωνσταντινούπολη, όπου στο πλαίσιο της συνόδου των χωρών της παρευξείνιας
συνεργασίας δεν απέκλεισε το ενδεχόμενο κατ' ιδίαν συνάντησής του με την
Τανσού Τσιλέρ. 
«ΚΡΙΜΑ...» 
Ο Βαν Μίρλο δήλωσε χαρακτηριστικά ότι
είναι «κρίμα» που παραμένουν παγωμένα τα κοινοτικά κονδύλια για την Άγκυρα ­
πάμε «ένα βήμα μπροστά κι ένα βήμα πίσω», είπε. Η Τανσού Τσιλέρ από τη μεριά
της είπε ότι «χάθηκε μια ιστορική ευκαιρία να εδραιωθεί η ειρήνη στην περιοχή»
κι εξέφρασε την απογοήτευση της χώρας της γι' αυτό. Τόνισε, μάλιστα, την
«επιλεξιμότητα» της Τουρκίας για ένταξη στην Ε.Ε. ­ απαντώντας έτσι εμμέσως σε
δηλώσεις του Γερμανού υπουργού Εξωτερικών Κλάους Κίνκελ, που υποστήριξε ότι η
Τουρκία δεν πρόκειται να γίνει μέλος της Ένωσης. Πάντως, η Τσιλέρ δεν εξήγησε
γιατί η Άγκυρα αρνείται να προβεί σε άρση της απειλής πολέμου κατά της
Ελλάδας. 
Ωστόσο, και ο Ολλανδός προεδρεύων έκανε λόγο για τα κριτήρια της
Κοπεγχάγης ­ ήτοι, τις επιδόσεις που πρέπει να έχει μια χώρα στον τομέα των
ανθρωπίνων δικαιωμάτων για να γίνει μέλος της ευρωπαϊκής οικογένειας. 
Παρά
τις χθεσινές εξελίξεις, τόσο η ολλανδική προεδρία όσο και η Τσιλέρ εξέφρασαν
την αισιοδοξία τους ότι θα υπάρξει άρση του βέτο της Ελλάδας «σε επόμενη
φάση». 
Μετά και τις χθεσινές εξελίξεις, πάντως, ελληνικές διπλωματικές
πηγές εξέφραζαν την ικανοποίησή τους σημειώνοντας ότι η Τουρκία, ουσιαστικά,
απομονώθηκε και βρέθηκε αντιμέτωπη με τους 15 της Ε.Ε. που υιοθέτησαν τις
ελληνικές απόψεις στην κοινή θέση που ενέκριναν. 
ΑΜΕΤΑΚΛΗΤΑ 
Ο
Θ. Πάγκαλος, νωρίτερα, είχε καταστήσει σαφές προς πάσαν κατεύθυνση ότι
οριστικά και αμετάκλητα η Ελλάδα δεν πρόκειται να άρει το βέτο στο
Χρηματοδοτικό Πρωτόκολλο της Τουρκίας όσο η Άγκυρα δεν δεσμεύεται απέναντι
στους 3 γνωστούς όρους που έχει θέσει η Αθήνα (άρση απειλής πολέμου, σεβασμό
των διεθνών συνθηκών, προσφυγή στο Διεθνές Δικαστήριο της Χάγης για Ίμια). Το
πνεύμα άλλωστε των προϋποθέσεων που ανέπτυξε ο Θ. Πάγκαλος συμπεριλαμβάνεται
στην «κοινή θέση» που διατύπωσε ο υπουργός Εξωτερικών της Ολλανδίας Χανς Βαν
Μίρλο στο Συμβούλιο Σύνδεσης με την Τουρκία. 
ΚΟΙΝΗ ΘΕΣΗ 
Στο
κείμενο του Συμβουλίου αναφέρεται ότι η σύσφιγξη των σχέσεων των κρατών -
μελών της Ε.Ε. και της Τουρκίας εξαρτώνται από παράγοντες, όπως η επίλυση των
διαφορών σύμφωνα με το Διεθνές Δίκαιο, συμπεριλαμβανομένης της προσφυγής.
Ακόμη σημειώνονται οι υποχρεώσεις της Τουρκίας για σεβασμό καλής γειτονίας και
μη προσφυγή σε απειλή ή χρήση βίας σύμφωνα με τη Χάρτα του ΟΗΕ. 
Στην ίδια
παράγραφο γίνεται λόγος για τη δήλωση της 15ης Ιουλίου και σημειώνεται με
έμφαση η δήλωση ότι «η Τουρκία δεν έχει εδαφικές διεκδικήσεις». 
Τέλος,
αφού γίνεται και πάλι αναφορά στην «επιλεξιμότητα» της Τουρκίας,
επαναλαμβάνεται για την Κύπρο ότι οι ενταξιακές διαπραγματεύσεις θα αρχίσουν 6
μήνες μετά το τέλος της Διακυβερνητικής. 
Σε διεθνή συνέντευξη Τύπου, ο Θ.
Πάγκαλος εξήγησε ποια είναι τα διμερή προβλήματα της Ελλάδας με την Τουρκία,
τονίζοντας ότι ορισμένοι στη γειτονική χώρα έχουν αυτοκρατορικές, ηγεμονικές
τάσεις και επιθυμούν να επιβάλουν τις απόψεις τους στην περιοχή. 
Ο
υπουργός Εξωτερικών αναφέρθηκε ακόμη στην απόφαση για τη δημιουργία δύο ομάδων
εμπειρογνωμόνων που θα συζητήσουν με την ολλανδική προεδρία διαδικαστικά
θέματα. «Δεν χρειάζεται σαφήνεια, αλλά πολιτική βούληση από την πλευρά της
Τουρκίας», σχολίασε ο Έλληνας υπουργός Εξωτερικών. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N08</CAT>
<ED>
Κωδικός άρθρου: A15824N081</ED>
<ID>
ID:171304

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N08&aa=1</URL></REF>


Article

<CATEGORY>vin04</CATEGORY>

 <H2>Τα 7 σημεία τριβής για τους Τούρκους στρατηγούς</H2>

<AUTHOR>ΛΟΥΚΑΣ ΔΗΜΑΚΑΣ-ΝΟΤΗΣ ΠΑΠΑΔΟΠΟΥΛΟΣ</AUTHOR>

Την προκλητική
εκδοχή ότι το αδιέξοδο στις ελληνοτουρκικές σχέσεις οφείλεται στον...
μεγαλοϊδεατισμό της Ελλάδας προβάλλουν οι Τούρκοι στρατηγοί. 
Αφήνουν,
ωστόσο, και ένα παράθυρο διεξόδου για το μέλλον, λέγοντας ότι υπάρχει
πιθανότητα προόδου στις σχέσεις των δύο χωρών και ότι είναι έτοιμοι να
καταβάλουν κάθε προσπάθεια για μια προσέγγιση με την Ελλάδα «μέσω του
διαλόγου». 
Σύμφωνα με το Τουρκικό Γενικό Επιτελείο, που έχει ξεκινήσει μια
εκστρατεία ενημέρωσης για τα Ελληνοτουρκικά και το Κουρδικό, οι διαφορές
μεταξύ Αθήνας και Άγκυρας είναι επτά με την εξής σειρά: 
1 Η πιθανότητα επέκτασης των ελληνικών χωρικών υδάτων σε
12 ν.μ., που αποτελεί, όπως λένε, «κατάχρηση δικαιώματος». 
2 Η οριοθέτηση της υφαλοκρηπίδας. 
3 Η αποστρατιωτικοποίηση των νησιών του Ανατολικού
Αιγαίου, όπως προβλέπουν οι Συνθήκες. 
4 Το
αμφισβητούμενο καθεστώς κυριότητας ορισμένων βραχονησίδων, «που πρέπει να
ξεκαθαρίσει». 
5 Το εύρος του ελληνικού εναέριου
χώρου (6 αντί 10 ν.μ.). 
6 Οι παραβιάσεις των
θρησκευτικών και εκπαιδευτικών δικαιωμάτων της «τουρκικής» μειονότητας στη
Θράκη. 
7 Το Κυπριακό, για το οποίο υποστηρίζουν
ότι η ένταξη της Κύπρου στην Ε.Ε. ισοδυναμεί με ένωσή της με την Ελλάδα. 
Παράλληλα, κατηγορούν την Ελλάδα ότι βλάπτει τις
σχέσεις των δύο χωρών με την ενίσχυση που ­ δήθεν ­ παρέχει στους Κούρδους
αντάρτες του ΡΚΚ. 
«Τα ελληνοτουρκικά προβλήματα δεν θα λυθούν αν η Ελλάδα
δεν εγκαταλείψει τη Μεγάλη Ιδέα», φέρεται να δήλωσε ο στρατηγός Κενάν Ντενίζ,
σε ειδική ενημέρωση δημοσιογράφων που έγινε χθες. Ανάλογη ενημέρωση έγινε
προχθές στους καθηγητές των πανεπιστημίων, ενώ για αύριο Παρασκευή έχει
προγραμματισθεί ενημέρωση των στελεχών των δημοσίων οργανισμών. 
Οι
εκπρόσωποι του τουρκικού Επιτελείου έφθασαν στο σημείο να κατηγορήσουν την
Ελλάδα ότι ακολουθεί επιθετική πολιτική εις βάρος άλλων χωρών στα Βαλκάνια και
ότι κάνει κατάχρηση της ιδιότητάς της ως μέλους της Ευρωπαϊκής Ένωσης «για
δικούς της σκοπούς». 
Για τα επεισόδια των Ιμίων οι Τούρκοι στρατηγοί είπαν
ότι μπορεί μεν να μοιάζουν ασήμαντα, αλλά πρόσθεσαν, αποκαλύπτοντας την
επιθετική - επεκτατική πολιτική της Άγκυρας, ότι είναι «ζωτικής σημασίας» για
την Τουρκία. 
Διπλωματικοί κύκλοι στην Αθήνα
υποστήριζαν ότι οι κινήσεις αυτές των Τούρκων στρατηγών ­ σε συνδυασμό με τη
ρητορική υπέρ του διαλόγου ­ εντάσσονται στην προσπάθειά τους να εμφανισθούν
προς τα έξω ως «η πολιτική σταθερά» στο εσωτερικό τής χώρας. Στην ίδια λογική
εντάσσεται, σύμφωνα με τις εκτιμήσεις των ίδιων πηγών, και το άνοιγμα που
έκανε στις 25 Μαρτίου ο στρατηγός Καρανταγί, με την επίσκεψη στην ελληνική
πρεσβεία. 
Κυβερνητικές πηγές στην Αθήνα απέφυγαν χθες να σχολιάσουν
επισήμως τις κινήσεις των Τούρκων στρατηγών, καθώς τις απέδιδαν στη ρευστότητα
που υπάρχει στο εσωτερικό της Τουρκίας. 
Υποστήριζαν, ωστόσο, ότι η επιδίωξη του τουρκικού στρατιωτικού κατεστημένου να
ανακόψει τον ισλαμισμό οδηγεί σε αναβάθμιση των σχέσεων της Τουρκίας με την
Ευρωπαϊκή Ένωση, χρησιμοποιώντας ως «διαβατήριο» μια βελτίωση των
ελληνοτουρκικών σχέσεων. 
Κατά τις ίδιες πηγές, ενδεικτική είναι και η
ηπιότερη φρασεολογία που χρησιμοποίησαν χθες οι Τούρκοι στρατηγοί για το
ενδεχόμενο επέκτασης των ελληνικών χωρικών υδάτων σε 12 ν.μ. Χωρίς να κάνουν
καμία υποχώρηση επί της ουσίας, για πρώτη φορά απέφυγαν να πουν ότι τυχόν
επέκταση θα θεωρηθεί «αιτία πολέμου» (casus belli). Ωστόσο, ο στρατηγός Τσετίν
Ντογκάν ήταν σαφής για τις προθέσεις του επιτελείου, καθώς δήλωσε ότι «δεν θα
δεχθούμε μείωση της κυριαρχίας μας» και πρόσθεσε ότι «μείωση των διεθνών
υδάτων, από 48% σε 18%, δεν μπορεί να γίνει δεκτή χωρίς απάντηση από την
Τουρκία». 
Πάντως, στις ενημερώσεις που κάνει το τουρκικό επιτελείο αφήνει
και περιθώρια για βελτίωση των ελληνοτουρκικών σχέσεων. 
Υπονοεί, μάλιστα,
ότι αυτό εξαρτάται από το αν η Ελλάδα θα αποδεχθεί Μέτρα Οικοδόμησης
Εμπιστοσύνης στο Αιγαίο. 
«Είμαστε υπέρ των μέτρων
εμπιστοσύνης και λάβαμε θετικά σήματα από την πλευρά της Ελλάδας», δήλωσε
σχετικά ο στρατηγός Τσετίν Ντογκάν, που σημείωσε ότι η πρόσφατη συνάντηση των
αρχηγών των επιτελείων κ.κ. Τζογάνη και Καρανταγί ήταν «μια θετική εξέλιξη».

Οι διαβεβαιώσεις αυτές όμως των Τούκρων φαίνεται πως είναι κενές
περιεχομένου, καθώς, όπως σχολίαζαν στρατιωτικές πηγές στην Αθήνα, την ίδια
ώρα η Άγκυρα: <H3>* </H3>
Αρνείται την επέκταση από φέτος κατά ένα μήνα
του καλοκαιρινού μορατόριουμ ασκήσεων στο Αιγαίο. <H3>* </H3>
Συνεχίζει
τις παραβιάσεις στο Αιγαίο και τις προκλητικές δηλώσεις εις βάρος της Ελλάδας.
<H3>* </H3>
Προσθέτει νέα μέτρα στις ΝΑΤΟϊκές προτάσεις για το κλίμα
εμπιστοσύνης, όπως την καθιέρωση ενός μηχανισμού ανταλλαγής πληροφοριών για
τις πτήσεις στο Αιγαίο και την εγκατάσταση μιας ­ νέας ­ απευθείας τηλεφωνικής
γραμμής ανάμεσα στους αρχηγούς των Ενόπλων Δυνάμεων των δύο χωρών. 
Στο μεταξύ, συνεχίζεται για τρίτη ημέρα στη ΝΑ
Μεσόγειο η αεροναυτική άσκηση του ΝΑΤΟ «Ντίσταντ Θάντερ», ενώ σήμερα οι
δυνάμεις που συμμετέχουν θα αναπτυχθούν στο Αιγαίο. 
Στην άσκηση δεν
παίρνει μέρος η Ελλάδα, καθώς για άλλη μια φορά η Συμμαχία απέφυγε να
συμπεριλάβει τη Λήμνο και να τηρήσει τους διεθνείς κανόνες για την είσοδο στο
FIR Αθηνών. Με πλοία ή αεροσκάφη συμμετέχουν οι ΗΠΑ, η Τουρκία, η Αγγλία και η
Ιταλία. Οι ασκήσεις στο Αιγαίο θα γίνουν σήμερα δυτικά της Λέσβου και της Χίου
και μεταξύ Άνδρου και Ικαρίας και θα επαναληφθούν στις 2 Μαΐου. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N09</CAT>
<ED>
Κωδικός άρθρου: A15824N091</ED>
<ID>
ID:171305

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N09&aa=1</URL></REF>


Article

<CATEGORY>vin04</CATEGORY>

 <H2>Ζηλεύω
όλες τις φωτογραφίες</H2>

<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΓΕΝΝΗΘΗΚΕ: Στην Αθήνα, το
1945. 
ΕΛΠΙΖΕΙ: Να αντέξει τον φθόνο. 
ΣΥΓΚΙΝΕΙΤΑΙ: Με την καλοσύνη. 
ΑΝΑΠΟΛΕΙ: Τα περιοδικά προτού γίνουν λάιφ-στάιλ... 
ΘΑΥΜΑΖΕΙ: Την
ανιδιοτέλεια. 
ΑΠΕΧΘΑΝΕΤΑΙ: Την αχαριστία. 
ΗΡΕΜΕΙ: Σχεδόν ποτέ. 
ΔΙΑΒΑΖΕΙ: Δυστυχώς, λίγο. 
ΑΚΟΥΕΙ: Μπαχ και συμβουλές... 
ΘΑ ΗΘΕΛΕ ΝΑ
ΗΤΑΝ: Ικανοποιημένος μόνον 
με όσα έχει... 
ΘΑ ΚΑΛΟΥΣΕ ΣΕ ΓΕΥΜΑ: Κάθε
μέρα όλους τους φίλους του. 
Μετά τον «Φωτοχώρο» ένα ακόμη βήμα στον
χώρο της φωτογραφίας φέρει τη σφραγίδα του Πλάτωνα Ριβέλλη: η έκδοση 30
τευχιδίων με το έργο, κυρίως, νέων δημιουργών. Συνολικά παρουσιάζονται 720
καλλιτεχνικές φωτογραφίες, αλλά απουσιάζουν τα βιογραφικά των δημιουργών,
γιατί τελικά «κάθε πληροφορία έξω από το έργο αποτελεί κουτσομπολιό»...
Ελάχιστες είναι, εξάλλου, και οι λεζάντες, γιατί ο αναγνώστης πρέπει να είναι
ελεύθερος να ερμηνεύσει όπως θέλει μια φωτογραφία. 
ΕΡ.: Τριάντα τευχίδια
φωτογραφίας, βήμα στους νέους φωτογράφους; 
ΑΠ.: Βήμα σε όλους τους
φωτογράφους, αφού κάθε φωτογράφος έχει την επιθυμία να δει τη δουλειά του
δημοσιευμένη. 
ΕΡ.: Το αντιμετωπίζετε περισσότερο ως εικαστικό ή εκδοτικό
γεγονός; 
ΑΠ.: Εκδοτικό γεγονός, γιατί δίνουμε μεγαλύτερη σημασία στην
ποιητική διάσταση του περιεχομένου και όχι στην υλική του παρουσία. 
ΕΡ.: Η
ιδέα ξεκίνησε από... 
ΑΠ.: Από την ανάγκη να φτάσουν στον αναγνώστη έντυπα
σε προσιτή τιμή, αλλά και την ανάγκη το κοινό να παρακολουθεί κάθε εξέλιξη της
δουλειάς ενός φωτογράφου. 
ΕΡ.: Το βασικότερο κριτήριο επιλογής των
δημιουργών που γεμίζουν τα τεύχη; 
ΑΠ.: Η προσωπικότητα και η
διακριτικότητα της δουλειάς τους. 
ΕΡ.: Γιατί η λεζάντα σε κάθε φωτογραφία
είναι προαιρετική; 
ΑΠ.: Επιθυμούμε να δίνουμε την ελευθερία στον αναγνώστη
να προσεγγίζει την εικόνα με το δικό του τρόπο ερμηνείας. 
ΕΡ.: Και γιατί
όχι και στα βιογραφικά των δημιουργών; 
ΑΠ.: Γιατί στην εποχή μας οι
καλλιτέχνες συνηθίζουν να δουλεύουν περισσότερο για το βιογραφικό τους και
λιγότερο για το έργο τους... Και γιατί κάθε πληροφορία έξω από το έργο
αποτελεί κουτσομπολιό. 
ΕΡ.: 24 φωτογραφίες σε κάθε τεύχος. Ένα βιβλίο
με... 24.000 λέξεις; 
ΑΠ.: Κάθε βιβλίο μία λέξη... 
ΕΡ.: Υπάρχουν
κανόνες στη φωτογραφία; 
ΑΠ.: Τους κανόνες τους θέτει πάντοτε ο κάθε
δημιουργός. 
ΕΡ.: Τελικά, η φωτογραφία είναι τέχνη; 
ΑΠ.: Όταν
επιτυγχάνεται μεταμόρφωση και υπέρβαση, ναι. 
ΕΡ.: Πώς αντιμετωπίζετε τους
αμφισβητίες; 
ΑΠ.: Σέβομαι κάθε γνώμη, έστω κι αν δεν την ασπάζομαι. 
ΕΡ.: Η ειδησεογραφική φωτογραφία πόσο κοντά στην τέχνη βρίσκεται; 
ΑΠ.: Όσο
περισσότερο την ενδιαφέρει η πληροφορία τόσο πιο μακριά από την τέχνη είναι.

ΕΡ.: Και η διαφημιστική; 
ΑΠ.: Υπηρετώντας κάτι έξω από τον κόσμο του
φωτογράφου, βρίσκεται σχεδόν εξ ορισμού έξω από τον κόσμο της τέχνης. 
ΕΡ.:
Η καλλιτεχνική φωτογραφία κρύβει ειδήσεις; 
ΑΠ.: Κρύβει ειδήσεις που
σχετίζονται περισσότερο με τον φωτογράφο παρά με τον κόσμο. 
ΕΡ.: Υπάρχει
αντιδικία ανάμεσα στους επαγγελματίες και τους ελεύθερους δημιουργούς; 
ΑΠ.: Εάν υπάρχει δεν έχει αντικείμενο... 
ΕΡ.: Οι Έλληνες είναι καλοί
ερασιτέχνες φωτογράφοι ή ας υπερηφανευτούν για άλλα πράγματα; 
ΑΠ.: Οι
Έλληνες ήταν πάντα καλοί ποιητές. Άρα και φωτογράφοι. 
ΕΡ.: Δεκατρία χρόνια
«Φωτοχώρος». Τώρα πια, το σπίτι της φωτογραφίας; 
ΑΠ.: Ένα από τα σπίτια
της φωτογραφίας. 
ΕΡ.: Η συνέχεια περιλαμβάνει... 
ΑΠ.: Ό, τι κάναμε
μέχρι σήμερα, με προσπάθεια για υψηλότερη ποιότητα. 
ΕΡ.: Τι σκέπτεστε στη
θέα 500 Γιαπωνέζων που φωτογραφίζουν τον Παρθενώνα; 
ΑΠ.: Ότι ο Παρθενώνας
τούς κοιτά πιο πολύ από ό,τι τον κοιτάζουν αυτοί... 
ΕΡ.: Οι χιλιάδες
«χομπίστες» μπορούν να περάσουν την πόρτα του «Φωτοχώρου»; 
ΑΠ.: Ο
«Φωτοχώρος» είναι εκεί για να τους βοηθήσει να περάσουν από το χόμπι στη
δημιουργία. 
ΕΡ.: Ένας «χομπίστας» που σας εξέπληξε με τη δουλειά του; 
ΑΠ.: Όσοι με εξέπληξαν μάλλον δεν ήταν απλώς χομπίστες. 
ΕΡ.: Τοπία ή
πρόσωπα; 
ΑΠ.: Αδιάφορο. 
ΕΡ.: Νέλλυ; 
ΑΠ.: Δεν είναι η μόνη καλή
φωτογράφος του παρελθόντος μας. 
ΕΡ.: Χέλμουτ Νιούτον; 
ΑΠ.: Νόμιζα πως
μιλάμε για καλλιτεχνική φωτογραφία κι όχι γι' αυτό που τα μίντια προβάλλουν ως
τέχνη. 
ΕΡ.: Μια συμβουλή για ένα νέο φωτογράφο; 
ΑΠ.: Να είναι αυστηρός
με τον εαυτό του και να μη θυσιάζει την αυστηρότητα για την προβολή του. 
ΕΡ.: Μια φωτογραφία που ζηλέψατε; 
ΑΠ.: Όλες. 
ΕΡ.: Η καλύτερη
φωτογραφία στον κόσμο; 
ΑΠ.: Ούτε υπάρχει ούτε με ενδιαφέρει να τη βρω...

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N10</CAT>
<ED>
Κωδικός άρθρου: A15824N101</ED>
<ID>
ID:171301

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N10&aa=1</URL></REF>


Article

<CATEGORY>vin06</CATEGORY>

 <H5>ΥΠΕΒΑΛΕ ΜΗΝΥΣΗ
ΣΤΟΝ ΜΕΤΡ ΤΟΥ ΕΣΤΙΑΤΟΡΙΟΥ ΚΑΙ ΤΟΝ ΒΟΗΘΟ ΤΟΥ</H5>
<H2>Άναψαν το φλαμπέ, κάηκε η σερβιτόρα</H2>

Στις φλόγες τυλίχθηκε η
27χρονη Αρχοντία Σχίζα, όταν κατά τη διάρκεια δείπνου σε γνωστό ξενοδοχείο,
όπου εργαζόταν, επιχείρησε να σερβίρει φλαμπέ παγωτό, που λίγο έλειψε να το
πληρώσει με την ίδια της τη ζωή! 
ΤΟ ΔΕΙΠΝΟ που είχε προγραμματιστεί
για το βράδυ της 19ης Ιανουαρίου 1996 ήταν για την 27χρονη σερβιτόρα υπόθεση
ρουτίνας. Κι όμως, όπως εκ των υστέρων αποδείχθηκε, παραλίγο να αποβεί
μοιραίο. 
Ήταν περασμένα μεσάνυχτα, όταν η Αρχοντία Σχίζα, σύμφωνα με το
μενού, πήγε στην κουζίνα του ξενοδοχείου και πήρε μία πιατέλα με παγωτό φλαμπέ
για 15 άτομα. Πριν προλάβει να το τοποθετήσει στο τραπέζι, σύμφωνα με όσα
υποστηρίζει στη μήνυσή της, ο μετρ του εστιατορίου «Ναυσικά» στο ξενοδοχείο
«Αστήρ», στη Βουλιαγμένη, Ηλίας Αναγνώστου, και ο βοηθός του Γιώργος
Ανθόπουλος άναψαν το μείγμα του ποτού αν και γνώριζαν ότι αυτό περιείχε μεγάλη
ποσότητα καθαρού οινοπνεύματος και το παγωτό είχε μόλις βγει από το φούρνο..

Το κακό δεν άργησε να γίνει. Μέσα σε λίγα δευτερόλεπτα η 27χρονη κοπέλα
τυλίχθηκε στις φλόγες, με αποτέλεσμα να υποστεί εγκαύματα πρώτου και δευτέρου
βαθμού σε έκταση 21% της συνολικής επιφάνειας του σώματός της. 
«Δυστυχώς ­
σύμφωνα πάντα με όσα αναφέρει στο ιστορικό της μήνυσής της ­ στο ξενοδοχείο
κατά παράβαση των κανόνων ασφαλείας δεν υπήρχε γιατρός, υπεύθυνος τεχνικός
ασφαλείας, αλλά ούτε και το στοιχειώδες φαρμακευτικό υλικό για να της
παρασχεθούν οι πρώτες βοήθειες». Έτσι, σχεδόν λιπόθυμη, μεταφέρθηκε αρχικά στο
Ασκληπιείο της Βούλας και από κει, λόγω της κρισιμότητας της κατάστασής της,
στο Γενικό Κρατικό Νοσοκομείο της Αθήνας, όπου και παρέμεινε επί 15 μέρες στην
εντατική μονάδα θεραπείας. Οι θεράποντες γιατροί της έχουν συστήσει θεραπεία
για δύο χρόνια, ενώ παράλληλα επισκέπτεται και ψυχολόγο. Η κοπέλα, που έχει
προσφύγει στα αστικά δικαστήρια διεκδικώντας αποζημίωση, κατέθεσε και μήνυση,
διά του συνηγόρου της κ. Παν. Βασιλακόπουλου, με την οποία στρέφεται κατά των
κ.κ. Αναγνώστου και Ανθόπουλου, ζητώντας την ποινική τους δίωξη για το αδίκημα
της σωματικής βλάβης από αμέλεια. 
Τη μήνυση παρέλαβε και μελετά ο
εισαγγελέας Πρωτοδικών κ. Κων. Παρασκευαΐδης. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15824N111</ED>
<ID>
ID:171266

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N11&aa=1</URL></REF>


Article

<CATEGORY>vin06</CATEGORY>

 <H2>«Άνθρακες ο θησαυρός» για τους διαρρήκτες της ΔΟΥ</H2>

ΟΙ ΑΓΝΩΣΤΟΙ
διαρρήκτες πίστευαν ότι θα έκαναν «Ανάσταση» με τα εκατομμύρια που θα έβρισκαν
στο χρηματοκιβώτιο της ΔΟΥ Νέας Σμύρνης. 
Έπεσαν, όμως, έξω στους
υπολογισμούς τους. Το μόνο που βρήκαν στο χρηματοκιβώτιο που διέρρηξαν ήταν
250.000 δρχ., καθώς και παράβολα Δημοσίου, συναλλαγματικές και χαρτόσημα, τα
οποία τους ήταν άχρηστα και τα παράτησαν... Έτσι, ο κόπος τους και οι ώρες
«δουλειάς» στην Εφορία πήγαν χαμένα. 
Η διάρρηξη στα γραφεία της ΔΟΥ Νέας
Σμύρνης, στη Λεωφόρο Συγγρού 251, έγινε το τετραήμερο της αργίας του Πάσχα,
που η Εφορία ήταν κλειστή. 
Οι διαρρήκτες μπήκαν σε νεοανεγειρόμενη
οικοδομή, που βρίσκεται στην οδό Πριήνης 4, και από τον πρώτο όροφο
αναρριχήθηκαν στα σιδερένια κιγκλιδώματα που χωρίζουν τα δύο κτίρια. Με τον
τρόπον αυτόν έφθασαν στον ακάλυπτο χώρο του κτιρίου όπου στεγάζεται η ΔΟΥ.
Εφοδιασμένοι με γάντζους, τους οποίους είχαν τυλίξει με πανιά για να μην
κάνουν θόρυβο, αναρριχήθηκαν στον πρώτο όροφο. Παραβίασαν την αλουμινένια
πόρτα του χώρου όπου στεγάζεται η διαχείριση υλικού και παρακαταθήκης.
Προηγουμένως είχαν φροντίσει να «φιμώσουν» το σύστημα συναγερμού, καλύπτοντας
το φωτοκύτταρο με σελοτέιπ. 
Το επόμενο βήμα ήταν να μπουν στα γραφεία της
διαχείρισης υλικού και παρακαταθήκης και να «πιάσουν δουλειά» στο
χρηματοκιβώτιο. Με συσκευή οξυγόνου παραβίασαν την κλειδαριά του και το
άνοιξαν. Τους περίμενε, όμως, μια πολύ δυσάρεστη έκπληξη. Μέσα στο
χρηματοκιβώτιο βρήκαν 250.000 δρχ. και παράβολα Δημοσίου, συναλλαγματικές,
χαρτόσημα συνολικής αξίας 23.800.000 δρχ. 
Άρπαξαν τα χρήματα, ενώ τα
παράβολα, τις συναλλαγματικές και τα χαρτόσημα, που τους ήταν άχρηστα, τα
άφησαν στο χρηματοκιβώτιο. 
Χθες το πρωί, υπάλληλοι της Εφορίας που πήγαν
στη δουλειά τους βρήκαν τα γραφεία παραβιασμένα και ειδοποίησαν την Αστυνομία
για τη διάρρηξη. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15824N112</ED>
<ID>
ID:171313

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N11&aa=2</URL></REF>


Article

<CATEGORY>vin06</CATEGORY>

 <H5>Βλαβερά... επιτεύγματα
</H5><H2>Σε πρώτο ενικό</H2>

<AUTHOR>ΛΕΟΝΙ ΣΤΑΦΥΛΑ</AUTHOR>

ΤΕΛΙΚΑ σε λίγα χρόνια τίποτα δεν θα είναι έτσι όπως το
ξέραμε. Αμερικανοί και Βρετανοί επιστήμονες (εφαρμόζοντας προφανώς το «δουλειά
δεν είχε ο διάολος...») 
αγωνίζονται για να τα φέρουν όλα τούμπα. Και δεν
λέω μόνο για την Ντόλι και την τόσο διάσημη γέννησή της ­ ή μάλλον παραγωγή
της. 
Αλλά για ένα σωρό άλλα, μικρότερης φήμης, επιτεύγματα. 
Όπως, για
παράδειγμα, το χάπι του οργασμού που φτιάχτηκε σε κάποιο αμερικανικό
εργαστήριο. Δεν βρίσκεις άντρα; Σιγά που τον χρειάζεσαι. Παίρνεις το χαπάκι
σου και το ευχαριστιέσαι. Περνάει και ο πονοκέφαλος (γιατί το χάπι έχει διπλή
ιδιότητα, λειτουργεί και ως αναλγητικό), 
το τερπνόν μετά 
του ωφελίμου
δηλαδή. 
Ή το άλλο που 
διάβασα πριν από λίγες μέρες. 
Μια βρετανική
εταιρεία κατεψυγμένων λαχανικών αποφάσισε να ρίξει στην αγορά καρότα με γεύση
σοκολάτας και αρακά με γεύση κέτσαπ. 
Τέρμα οι γεύσεις που ξέραμε. Τώρα
όταν θα θέλω σοκολάτα δεν θα πηγαίνω στο περίπτερο, θα τρέχω στον μανάβη. 
Και πάλι το τερπνόν μετά του ωφελίμου, αφού θα απολαμβάνω τις ευεργετικές
ιδιότητες των λαχανικών αισθανόμενη 
τη γεύση της αγαπημένης μου, πλην
βλαβερής, σοκολάτας. 
Όλα καλά, αλλά σε ένα σημείο έχω ένσταση. 
Τι να
το κάνω το χάπι αφού δεν συμφωνώ με την εξίσωση σχέση=οργασμός και θέλω και το
φλερτ και τη βόλτα και το γέλιο; Κι έπειτα, θέλω το καρότο που τρώω να είναι
πορτοκαλί και δροσιστικό και η σοκολάτα σε μια λαχταριστή πλάκα ­ έτσι όπως τα
έχω μάθει από παιδί. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N11</CAT>
<ED>
Κωδικός άρθρου: A15824N113</ED>
<ID>
ID:171350

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N11&aa=3</URL></REF>


Article

<CATEGORY>vin06</CATEGORY>

 <H5>ΠΟΣΗ
ΕΜΠΙΣΤΟΣΥΝΗ ΜΠΟΡΟΥΜΕ ΝΑ ΕΧΟΥΜΕ ΣΤΑ ΠΟΡΙΣΜΑΤΑ ΙΑΤΡΙΚΩΝ ΕΡΕΥΝΩΝ; ΤΡΕΙΣ
ΔΙΑΚΕΚΡΙΜΕΝΟΙ ΠΑΝΕΠΙΣΤΗΜΙΑΚΟΙ ΚΑΤΑΘΕΤΟΥΝ ΤΙΣ ΑΠΟΨΕΙΣ ΤΟΥΣ ΚΑΙ ΕΠΙΣΗΜΑΙΝΟΥΝ ΤΑ
ΥΠΕΡ ΚΑΙ ΤΑ ΚΑΤΑ</H5>
<H2>Η αρχή του τέλους για την Επιδημιολογία;</H2>

<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Η επιδημιολογία και η
δημοσιότητα αποτελούν ένα επικίνδυνο μείγμα! Και οι ειδικοί συζητούν πλέον την
πιθανότητα είτε η Επιδημιολογία να έχει εξαντλήσει τις δυνατότητές της, είτε ­
ακόμα χειρότερα ­ να παράγει αλληλοσυγκρουόμενα αποτελέσματα, που προκαλούν
σύγχυση στο κοινό και αποδιοργανώνουν τις πολιτικές Υγείας. 
Αυτά
υποστήριξε πρόσφατα, σε άρθρο του στο έγκυρο επιστημονικό περιοδικό «British
Medical Journal», ο καθηγητής Επιδημιολογίας στη Σχολή Δημόσιας Υγείας του
Πανεπιστημίου του Χάρβαντ και ακαδημαϊκός κ. Δημήτρης Τριχόπουλος. Ο καθηγητής
αναρωτήθηκε εν συνεχεία ποιο είναι πλέον το μέλλον αυτής της επιστήμης που
βοήθησε τόσο πολύ έως σήμερα, στον έλεγχο των λοιμωδών νοσημάτων, καθώς και
στον εντοπισμό των αιτιών των καρδιαγγειακών νόσων και αρκετών μορφών
καρκίνου... 
ΟΙ ΑΔΥΝΑΜΙΕΣ ΤΗΣ ΕΠΙΔΗΜΙΟΛΟΓΙΑΣ 
Σύμφωνα με τον κ.
Τριχόπουλο, οι αιτίες της αντιφατικότητας των επιδημιολογικών ευρημάτων είναι
αρκετές: οι επιδημιολογικές μελέτες πραγματοποιούνται σε διαφορετικούς
πληθυσμούς και υπό διαφορετικές συνθήκες. Πολλές και διαφορετικές υποβόσκουσες
μεταβλητές, εξάλλου, επενεργούν μαζί με τις κύριες αιτίες, παράγοντας
διαφορετικά ευρήματα. Επιπλέον, κατά τον καθηγητή, η Επιδημιολογία είναι μία
μη πειραματική επιστήμη, γεγονός που αυξάνει την πιθανότητα λάθους. «Παρ' όλα
αυτά, τα αντιφατικά ευρήματα δεν είναι πιο συχνά στην Επιδημιολογία απ' ό,τι
στην έρευνα με πειραματόζωα ή στις κλινικές μελέτες», λέει. 
Ο κ.
Τριχόπουλος επισημαίνει: «Ορισμένοι υποστηρίζουν ότι η δημοσίευση αντιφατικών
αποτελεσμάτων μπορεί να μειώσει την αξιοπιστία της Επιδημιολογίας ή της
Επιστήμης γενικότερα. Εάν αυτό πρόκειται να κάνει τους ανθρώπους περισσότερο
σκεπτικιστές, είναι μια καλοδεχούμενη εξέλιξη... 
Ο σκοπός της
Επιδημιολογίας είναι να αποκρυπτογραφεί τη φύση, με σεβασμό στην ανθρώπινη
υγεία και αρρώστια, και κανείς δεν θα μπορούσε να υποβαθμίσει τις
πολυπλοκότητες της επιδημιολογικής έρευνας». 
Ποιο θα είναι, λοιπόν, το
αύριο της ιατρικής έρευνας; Παρ' όλα τα προαναφερθέντα, το αντικείμενο της
επιδημιολογικής έρευνας ­ όπως προβλέπει ο κ. Τριχόπουλος ­ θα επεκταθεί και
θα ανθήσει, λόγω του επείγοντος χαρακτήρα αρκετών υποειδικοτήτων, όπως η
κλινική επιδημιολογία, η επιδημιολογία της συμπεριφοράς και η μοριακή
επιδημιολογία. Οι γιατροί και όλοι οι αποδέκτες των επιδημιολογικών
συμπερασμάτων θα πρέπει ­ κατά τον κ. Τριχόπουλο ­ να έχουν κατά νου τα όρια
των επιδημιολογικών ερευνών. Μια απλή αρχή θα πρέπει να οδηγεί τα αιτιολογικά
συμπεράσματα στην επιδημιολογία: η διαπίστωση ενός ισχυρού κινδύνου μπορεί να
θεωρηθεί ότι υποδεικνύει μια αιτιολογική σχέση, ακόμα και σε απουσία
βιολογικής εξήγησης. Όταν όμως υπάρχουν ασθενείς εμπειρικές συσχετίσεις, αυτές
υποδεικνύουν αιτιολογική μόνο όταν η βιολογική απόδειξη είναι υπερβάλλουσα.

Ποιο θα είναι, επομένως, το αντικείμενο της επιδημιολογίας το 2000; «Όσοι
πιστεύουν ότι δεν υπάρχει πλέον θέση για καινοτομίες, θα πρέπει να θυμηθούν
τους φόβους που είχαν διατυπωθεί τον προηγούμενο αιώνα για το ότι η σύνθεση
της μουσικής είχε πλησιάσει τα όριά της», απαντά αλληγορικά ο κ. Τριχόπουλος.

«Η μοντέρνα μουσική συνεχίζει να ευδοκιμεί, όπως και η μοντέρνα
επιδημιολογία, αν και τα δύο πεδία έχουν τους δυσφημιστές τους. Επιπλέον, η
επιδημιολογία θα επωφεληθεί από τις τεχνολογικές προόδους, όπως και κάθε άλλη
επιστήμη. Θα υπάρξει, επίσης, μια αυξανόμενη έμφαση στην ακρίβεια, μέσω
εκτενών μελετών που θα επιτρέπουν αξιόπιστη διάκριση μεταξύ γνήσιων και ψευδών
αποτελεσμάτων... 
Και καθώς ολοένα και περισσότερα γονίδια που προδιαθέτουν
σε ασθένεια ανακαλύπτονται, θα υπάρξει μια επείγουσα ανάγκη να διαπιστωθούν οι
εξωγενείς παράγοντες που επενεργούν σε αυτά τα γονίδια για την εμφάνιση της
νόσου». 
Και όπως έγραψε ο κ. Τριχόπουλος, σε πρόσφατο γράμμα του προς το
έγκυρο επιστημονικό περιοδικό «Science»: Θα μπορούσε να πει κανείς για την
επιδημιολογία ό,τι συχνά λέγεται για τη Δημοκρατία: έχουν και τα δύο
προβλήματα και αδυναμίες, αλλά ακόμα αποτελούν την πλέον αξιόπιστη προσέγγιση
για την επίτευξη των στόχων τους». 
ΠΩΣ ΓΙΝΕΤΑΙ ΤΟ ΛΑΘΟΣ 
Στους
συγχυτικούς παράγοντες ­ δηλαδή, στους παράγοντες οι οποίοι δεν
εξουδετερώνονται κατά τη διάρκεια μιας επιδημιολογικής μελέτης ­ αποδίδει η
καθηγήτρια Υγιεινής και Επιδημιολογίας του Πανεπιστημίου ΑΘηνών κυρία
Ευαγγελία Κακλαμάνη τα αντιφατικά, μερικές φορές, αποτελέσματα των ερευνών.

«Στις επιδημιολογικές μελέτες δεν έχουμε συγκεκριμένους αιτιολογικούς
παράγοντες, όπως είναι τα μικρόβια και οι ιοί, οι οποίοι προκαλούν λόγου χάρη,
ηπατίτιδα ή έρπητα», εξηγεί. «Παλαιότερα πιστεύαμε, για παράδειγμα, ότι ο
θηλασμός προστατεύει από τον καρκίνο του μαστού, διότι υπήρχαν πολλές τέτοιες
εργασίες. Έπρεπε, όμως, να έχουν υπολογισθεί παράλληλα και άλλοι παράγοντες,
όπως το εάν η γυναίκα είχε λίγα ή πολλά παιδιά, εάν είχε γεννήσει σε μικρή
ηλικία (οπότε μάλλον θα είχε κάνει περισσότερα παιδιά) κ.λπ. Εάν δεν
εξουδετερώσουμε, λοιπόν, αυτούς τους συγχυτικούς παράγοντες, βγάζουμε
εσφαλμένα συμπεράσματα». 
Η κ. Κακλαμάνη δίνει ένα ακόμα τέτοιο παράδειγμα:
«Αυτοί που καπνίζουν έχει βρεθεί ότι διατρέχουν μεγαλύτερο κίνδυνο να
αναπτύξουν καρκίνο του πνεύμονος. Εάν, όμως, συσχετίσει κανείς τα κίτρινα
δάκτυλα ή τα κίτρινα δόντια των καπνιστών με τον καρκίνο του πνεύμονος, θα
καταλήξει σε λανθασμένο συμπέρασμα. Εάν επίσης βρει κανείς ότι τα παιδιά της
Αθήνας είναι πιο ψηλά από αυτά των Τρικάλων, και συμπεράνει ότι αυτό οφείλεται
στο κλίμα της Αθήνας, χωρίς να λάβει υπ' όψιν του και άλλους παράγοντες, όπως
η διατροφή, δεν θα καταλήξει σε σωστό αποτέλεσμα». 
Τελευταία, γίνονται
συχνά μετα-αναλύσεις παλαιών ερευνών, κατά τις οποίες εντοπίζονται τέτοιου
είδους προβλήματα. «Οι παράγοντες αυτοί συσχετίζονται με άλλους αιτιολογικούς,
που ίσως δεν γνωρίζουμε», λέει η καθηγήτρια. «Πρόκειται, λοιπόν, για
προβλήματα μεθοδολογικά, τα οποία ξεκινούν από τη συλλογή του κατάλληλου για
έρευνα υλικού και την ανεύρεση των κατάλληλων μαρτύρων για σύγκριση, καθώς και
την επιλογή του κατάλληλου στατιστικού μοντέλου. Τα νέαστατιστικά μοντέλα
είναι πιο ασφαλή και δίνουν περισσότερο αξιόπιστα αποτελέσματα. Πρέπει,
πάντως, να είμαστε πολύ προσεκτικοί στην ανάλυση των αποτελεσμάτων». 
Η
κυρία Κακλαμάνη υπεραμύνεται, παρ' όλα αυτά, της προσφοράς των επιδημιολογικών
μελετών στην πρόοδο της Ιατρικής: «Όλες οι μεγάλες παρατηρήσεις έχουν
ξεκινήσει από επιδημιολογικές μελέτες. Τα πειράματα στο εργαστήριο αρχίζουν
μετά την επιδημιολογική παρατήρηση, γιατί δεν γνωρίζουμε εάν αυτό που ισχύει
στα πειραματόζωα, ισχύει και στον άνθρωπο». 
Τι πρέπει, λοιπόν, να πιστεύει
το κοινό, όταν μαθαίνει τα αποτελέσματα μιας επιδημιολογικής μελέτης; «Δεν
πρέπει να πιστεύει παραπάνω από αυτά που πιστεύουν οι ίδιοι οι επιστήμονες»,
τονίζει η κυρία Κακλαμάνη. «Ένα εύρημα πρέπει να επαληθευθεί από διάφορα
κέντρα και όχι μόνο από ένα, όσο καλό και αν είναι αυτό». 
ΝΑ ΜΗ
ΛΑΜΒΑΝΟΝΤΑΙ ΩΣ ΟΡΙΣΤΙΚΑ 
Η οριστική γνώση θέλει χρόνο. Αυτό
υπογραμμίζει η αναπληρώτρια καθηγήτρια Υγιεινής και Επιδημιολογίας του
Πανεπιστημίου Αθηνών και πρόεδρος του Ινστιτούτου Προληπτικής, Περιβαλλοντικής
και Εργασιακής Ιατρικής κυρία Αθηνά Λινού και εξηγεί: «Οι αντιφάσεις στα
αποτελέσματα επιδημιολογικών μελετών οφείλονται σε προβλήματα στους ρυθμούς
των μελετών και στον τρόπο ερμηνείας των αποτελεσμάτων τους. 
Γι' αυτό δεν
θα πρέπει να λαμβάνονται από το κοινό ως οριστικά. Η οριστική γνώση θέλει
χρόνο, λογική βιολογική ερμηνεία, έρευνα σε πειραματόζωα και επιβεβαίωση από
άλλες έρευνες». 
Η κυρία Λινού προσθέτει: «Η Επιδημιολογία είναι μια μη
ακριβής επιστήμη. Ακόμα και όταν βρίσκουμε αποτελέσματα στατιστικώς σημαντικά,
αυτά μπορεί να είναι τυχαία. 
Γι' αυτό και όταν υπάρχουν αντιφατικά
αποτελέσματα σε μελέτες με το ίδιο αντικείμενο, ακολουθεί αλληλογραφία μεταξύ
των επιστημόνων και εν συνεχεία πολλές άλλες έρευνες. Το κοινό, λοιπόν, ας
κρατάει κάποιες επιφυλάξεις». 
Παρ' όλα αυτά, η Επιδημιολογία μπορεί να
προσφέρει πολλά. Αυτό τονίζει η κυρία Λινού και υπενθυμίζει: «Χάρη στις
επιδημιολογικές μελέτες, διαπιστώθηκε ότι η ακτινοβολία Χ προκαλεί καρκίνο και
ότι η διατροφή συνδέεται με τα καρδιαγγειακά νοσήματα». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N12</CAT>
<ED>
Κωδικός άρθρου: A15824N121</ED>
<ID>
ID:171267

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N12&aa=1</URL></REF>


Article

<CATEGORY>vin06</CATEGORY>

 <H5>ΧΑΡΑΚΤΗΡΙΣΤΙΚΕΣ ΠΕΡΙΠΤΩΣΕΙΣ ΑΝΤΙΦΑΤΙΚΩΝ ΣΥΜΠΕΡΑΣΜΑΤΩΝ</H5>
<H2>Κουφαίνει ή όχι η άσκηση; Και ποια παρατείνει τη ζωή;</H2>

<AUTHOR>ΡΟΥΛΑ ΤΣΟΥΛΕΑ</AUTHOR>

Παραθέσαμε χθες ­ στις σελίδες του
«Υγεία» ­ χαρακτηριστικές περιπτώσεις αντιφατικών συμπερασμάτων. Συνεχίζουμε ­
και ολοκληρώνουμε ­ σήμερα: 
8 Αεροβική
και ακοή: Αν ανήκετε στους λάτρεις της αεροβικής και αρέσκεστε να χοροπηδάτε
υπό τους ήχους εκκωφαντικής μουσικής ερχόμενοι στο τσακίρ κέφι, ξανασκεφθείτε
το. Και αυτό, διότι το επαναλαμβανόμενο τράνταγμα του σώματος έχει ως
επακόλουθο βλάβες στην ακοή (δυσκολία διακρίσεως των υψηλής συχνότητας ήχων,
καθώς και εμβοές των ώτων). 
Με άλλα λόγια, μας κουφαίνει η αεροβική που
συνοδεύεται από δυνατά κτυπήματα των ποδιών στο πάτωμα, σύμφωνα με μια μελέτη
την οποία εκπόνησε και έδωσε στη δημοσιότητα ο δρ Μίκαελ Βάϊντραουμπ,
καθηγητής Κλινικής Νευρολογίας στο Κολέγιο Ιατρικής της Νέας Υόρκης, στη
Βαλχάλα («ΥΓΕΙΑ», 11 Αυγούστου 1994). Πού είναι η αντίφαση; Στο ότι έναν χρόνο
αργότερα («ΥΓΕΙΑ», 20 Ιουλίου 1995), η δρ Ελέιν Μ. Αλέσιο και η δρ Καθλίν Μ.
Χάτσινσον από το Πανεπιστήμιο του Μαϊάμι, έδωσαν στη δημοσιότητα μια άλλη
μελέτη, που λέει ότι εν γένει η άσκηση (της αεροβικής συμπεριλαμβανομένης)
ωφελεί την ακοή! Θα μας... κουφάνουν οι επιστήμονες. 
9Ναι ή όχι στην έντονη άσκηση; «Η ήπια άσκηση μπορεί
κάλλιστα να αποτελεί τον δρόμο για μια πιο υγιή ζωή, αλλά αν ο στόχος σας
είναι να ζήσετε περισσότερο, θα πρέπει να ιδρώσετε», γράφαμε στο «ΥΓΕΙΑ», στις
26 Σεπτεμβρίου 1995. «Λιγότερη άσκηση και με λιγότερη ένταση συνιστά το
αμερικανικό υπουργείο Υγείας για το 1997, διότι η υπέρμετρη άσκηση μπορεί να
βλάψει την υγεία», γράφαμε επίσης στο «ΥΓΕΙΑ», στις 18 Μαρτίου 1997. «Ποιο από
τα δύο είναι σωστό;» γράφουμε σήμερα. 
Αλλά ας πάρουμε τα πράγματα από την
αρχή. Στην πρώτη περίπτωση, αναφερόμαστε σε μια μελέτη με 17.300 μεσηλίκους,
άρρενες 
συμμετασχόντες, τους οποίους ερευνητές από το Πανεπιστήμιο 
Χάρβαρντ παρακολουθούσαν 
επί μια 20ετία και πλέον. 
Το συμπέρασμα της
μελέτης ήταν σαφές: μεταξύ των εθελοντών που... είχαν ξεθεωθεί στην άσκηση
(μερικοί έκαναν 24 χιλιόμετρα τζόγκινγκ την εβδομάδα), τα ποσοστά θνησιμότητας
ήταν μειωμένα κατά 25%, σε σχέση με αυτά στην ομάδα των εθελοντών που απλώς
γυμνάζονταν ­ το όφελος αυτό μάλιστα ήταν ανεξάρτητο από το αν οι εθελοντές
ήσαν παχύσαρκοι ή κάπνιζαν. 
«Η αυξημένη μακροζωία που σχετίζεται με τις
έντονες ασκήσεις, είναι κυρίως αποτέλεσμα της μείωσης των θανάτων από
καρδιαγγειακές νόσους», είχε αποφανθεί τότε η δρ Ι-Μιν Λι, επιδημιολόγος από
τη Σχολή Δημόσιας Υγείας του Πανεπιστημίου Χάρβαρντ και επικεφαλής της νέας
μελέτης. Στη δεύτερη περίπτωση, αναφερόμαστε στις συστάσεις για το 1997 του
αμερικανικού υπουργείου Υγείας, στις οποίες οι ιθύνοντες ρητώς αναφέρουν: «Η
τακτική, μετρίας εντάσεως φυσική δραστηριότητα βελτιώνει την ψυχική διάθεση
και την υγεία». 
10Καρκινογόνα τα
αντιχοληστερολικά φάρμακα; Η ασφάλεια των αντιχοληστερολικών φαρμάκων
αμφισβητείται από ορισμένους ειδικούς, όπως τους δόκτορες Τόμας Νιούμαν και
Στίβεν Χάλεϊ, από το Πανεπιστήμιο της Καλιφόρνιας στο Σαν Φρανσίσκο. Οι δύο
γιατροί είχαν επίσης αμφισβητήσει στο παρελθόν την οικονομική και ιατρική
σκοπιμότητα τής εν γένει μελέτης και χορήγησης φαρμάκων για τη μείωση των
επιπέδων χοληστερόλης στο αίμα. 
Τώρα, προχωρούν ένα βήμα παραπέρα,
γράφοντας σε ένα άρθρο τους (δημοσιεύθηκε στην «Επιθεώρηση της Αμερικανικής
Ιατρικής Εταιρείας» και ακολούθως στο «ΥΓΕΙΑ», στις 13 Αυγούστου 1986) ότι «οι
φιμπράτες και οι στατίνες, που χρησιμοποιούνται από δεκάδες εκατομμύρια
ανθρώπων σε όλο τον κόσμο, ενδέχεται να είναι μακροχρονίως καρκινογόνες»! 
Γι' αυτό και συνιστούν τη λήψη τους μόνον σε όσους έχουν ήδη καρδιοπάθεια ή
κινδυνεύουν πάρα πολύ να την αναπτύξουν. Βέβαια, λίγο πιο κάτω στο άρθρο τους
γράφουν ότι «δεν θέλουμε να ανησυχήσουν όσοι παίρνουν αντιχοληστερολικά
φάρμακα». Τώρα τι τους λες; 
11 Επιδημία;
Ποια επιδημία;
 Το ότι η στεφανιαία νόσος είναι η κυριότερη ή από τις
κυριότερες αιτίες θανάτου των ανθρώπων, είναι λίγο πολύ γνωστό. Με τόσα
κρούσματα στεφανιαίας νόσου, μπορούμε να μιλάμε για επιδημία στεφανιαιοπάθειας
­ σωστά; Λάθος. 
Αυτό υποστηρίζει ο δρ Ουΐλιαμ Στέμπενς, καθηγητής στο
Πανεπιστήμιο του Ουέλινγκτον, στη Νέα Ζηλανδία, ο οποίος αφού αναδίφησε στην
ιατρική βιβλιογραφία κατέληξε στο συμπέρασμα (δημοσιεύθηκε στο «ΥΓΕΙΑ», στις
29 Οκτωβρίου 1996) ότι «η επιδημία της στεφανιαίας νόσου δεν υπήρξε ποτέ» και
πως «η αύξηση των κρουσμάτων δεν οφείλεται στην ύπαρξη νέων κινδύνων για την
υγεία, αλλά στην καταπολέμηση των παλαιών». Τι θα πει αυτό; 
Ότι για την
αύξηση των κρουσμάτων στεφανιαίας νόσου φταίει η... κακούργα η πρόοδος της
Ιατρικής, η οποία μας επιτρέπει να ζούμε μέχρι τα βαθιά μας γηρατειά, όταν η
σκλήρυνση των αρτηριών είναι πολύ πιο πιθανή ­ αν όχι αναμενόμενη. Και μόνον
αυτό έφερε η πρόοδος; Όχι! Μείωσε και τη θνησιμότητα από άλλες ασθένειες, γι'
αυτό μοιραία αύξησε τη θνησιμότητα από καρδιά. Έχει άραγε δίκιο ο δρ Στέμπενς;
Θα σας γελάσουμε. 
12Αν δεν ήταν οι
θεραπείες...: Αμφισβητούν το ιπποκράτειο «η πρόληψη είναι η καλύτερη
θεραπεία»! Πρόκειται για τους «βλάσφημους» δρ Μαρία Τζ. Μ. Χάνινκ, από το
Πανεπιστήμιο του Κρόνινγκεν στην Ολλανδία, και τον δρα Μίλτον Γουάινσταϊν, από
τη Σχολή Δημόσιας Υγείας του Πανεπιστημίου Χάρβαρντ, οι οποίοι διαπίστωσαν ότι
αν δεν υπήρχαν τα νεωτέρου τύπου φάρμακα και οι εγχειρήσεις, εκατοντάδες
χιλιάδες καρδιοπαθείς θα είχαν πεθάνει. 
Οι ερευνητές αυτοί συγκέντρωσαν
στοιχεία από την ιατρική 
βιβλιογραφία, από στατιστικές, από απογραφές της
υγείας των Αμερικανών και από συνεχιζόμενες κλινικές μελέτες, τα ανέλυσαν με
τη βοήθεια ηλεκτρονικού υπολογιστή και κατέληξαν στο συμπέρασμα ότι: «Οι
ιατρικές και χειρουργικές θεραπείες για τους ασθενείς με στεφανιαία νόσο
συνέβαλαν πολύ περισσότερο στη μείωση των θανάτων από καρδιακή προσβολή, που
κατεγράφη τα τελευταία χρόνια στις ΗΠΑ, απ' όσο οι εκτεταμένες αλλαγές στη
διατροφή και σε άλλες συνήθειες» (η μελέτη δημοσιεύθηκε στο «ΥΓΕΙΑ», στις 11
Μαρτίου 1997). Όχι ότι δεν είναι αναποτελεσματική η πρόληψη, γράφουν πιο κάτω
στην έκθεσή τους, αλλά η θνησιμότητα μειώνεται περισσότερο χάρη στις
θεραπείες. 
13Το στρες δεν υπάρχει!

Αν έχετε την εντύπωση ότι το στρες καταδυναστεύει τη ζωή σας, πως είναι
παράγων κινδύνου για πλήθος ασθενειών και ότι μπορεί να καταπολεμηθεί, τότε
δεν είστε καλά ενημερωμένοι. Διότι, απλούστατα, το στρες δεν υπάρχει. 
Δεν
το λέμε εμείς, αλλά οι κ.κ. Σίρλεϊ Ρέινολντς, ψυχολόγος στην Ερευνητική Μονάδα
Ψυχολογίας του Πανεπιστημίου Σέφιλντ, και Ρόμπ Μπράινερ, λέκτορας
Επαγγελματικής Ψυχολογίας στο Κολέγιο Μπίρκμπεκ, στο Λονδίνο. 
Οι δύο
επιστήμονες θεωρούν τα ευρήματα μελετών που συσχέτισαν το στρες με διάφορα
προβλήματα υγείας «σφάλματα υπεραπλουστεύσεως», ενώ πιστεύουν ακράδαντα ότι
«σε λίγα χρόνια θα αποδειχθεί η ορθότητα των απόψεών τους». Δεν διστάζουν
μάλιστα να δηλώσουν ότι «η λέξη "στρες" είναι ένας γενικός όρος περιγραφής
διαφόρων καταστάσεων ­ κάτι σαν ίωση (!). Και δεν μπορεί, συνεπώς, να
διερευνηθεί» (το θέμα δημοσιεύθηκε στο «ΥΓΕΙΑ», στις 18 Μαρτίου 1993). Είναι
κι αυτό μια άποψη. 
14 «Αθώοι» οι πυλώνες
της ΔΕΗ: «Φωτιές» ανάβουν κατά καιρούς οι πυλώνες της ΔΕΗ και γενικά τα
ηλεκτρομαγνητικά πεδία, που έχουν κατηγορηθεί για καρκινογένεση, διαταραχές
στην αναπαραγωγή και την ανάπτυξη, καθώς και για προβλήματα μάθησης και
συμπεριφοράς. «Πυρκαγιά», όμως, ξέσπασε στην άλλη πλευρά του Ατλαντικού,
έπειτα από μια ανακοίνωση του Εθνικού Ερευνητικού Συμβουλίου των ΗΠΑ
(δημοσιεύθηκε στο «ΥΓΕΙΑ», στις 14 Ιανουαρίου 1997), σύμφωνα με την οποία «τα
ηλεκτρομαγνητικά πεδία δεν είναι επιβλαβή για την υγεία». 
Και δεν το είπε
αυτό το Συμβούλιο αφ' εαυτού του, αλλά ύστερα από την επανεξέταση 500 μελετών,
που διεξήχθησαν τα τελευταία 17 χρόνια. 
«Οι μελέτες δεν έχουν δείξει 
με πειστικό τρόπο ότι τα συνήθη, 
μέσα και γύρω από τα σπίτια,
ηλεκτρομαγνητικά πεδία μπορεί να προκαλέσουν προβλήματα υγείας», είπε σε
συνέντευξή του ο δρ Τσάρλς Φ. Στίβενς, επικεφαλής του Συμβουλίου, ο οποίος
είναι επίσης ερευνητής στο Ιατρικό Ίδρυμα Χάουαρντ Χιούζ και καθηγητής στο
Ίδρυμα Σαλκ, στη Λογιόλα της Καλιφόρνιας. 
Βέβαια, η ανακοίνωση λέει λίγο
πιο κάτω ότι «υπάρχει κάποια ασθενής, αλλά στατιστικώς σημαντική σχέση της
συχνότητας της παιδικής 
λευχαιμίας με τη διαβίωση κοντά σε πυλώνες», μόνο
που «καμία μελέτη δεν απέδειξε έως τώρα ότι η ελαφρώς αυξημένη συχνότητα του
καρκίνου αυτού οφείλεται στην ύπαρξη των πυλώνων». Αθώοι, λοιπόν, οι πυλώνες
μέχρις αποδείξεως του εναντίον, συμπέρανε το Συμβούλιο. Με τη διαφορά ότι
πολλοί ειδικοί, όπως ο κορυφαίος ερευνητής χημικός δρ Κιθ ΜακΛότσλαν, από το
Πανεπιστήμιο της Οξφόρδης, έχουν αντίθετη άποψη. 
Ο δρ ΜακΛότσλαν έχει
μάλιστα εκφράσει και μια θεωρία για να εξηγήσει τη σχέση ηλεκτρομαγνητικών
πεδίων και καρκίνου, σύμφωνα με την οποία τα ηλεκτρομαγνητικά πεδία επηρεάζουν
τις ελεύθερες ρίζες ­ ένα είδος 
ασταθών μορίων που παράγονται διαρκώς στο
σώμα μας και έχουν τη δύναμη να προκαλέσουν βλάβες στο γενετικό μας υλικό, το
DNA 
(η θεωρία του δημοσιεύθηκε στο «ΥΓΕΙΑ», στις 20 Φεβρουαρίου 1996). Άμα
καταλήξουν κάπου οι επιστήμονες θα σας ενημερώσουμε. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N13</CAT>
<ED>
Κωδικός άρθρου: A15824N131</ED>
<ID>
ID:171268

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N13&aa=1</URL></REF>


Article

<CATEGORY>vin06</CATEGORY>

 <H5>ΣΤΑΥΡΟΣ ΣΟΥΜΑΚΗΣ</H5>
<H2>Οι Αλβανοί που σκότωσαν τον Ζαμπάτη
έκλεψαν και το σκάφος</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΟΙ ΑΛΒΑΝΟΙ μαφιόζοι που
εκτέλεσαν τον λιμενοφύλακα Μαρίνο Ζαμπάτη δεν είναι άγνωστοι. Οι ελληνικές
υπηρεσίες διαθέτουν πληροφορίες, σύμφωνα με τις οποίες οι μαφιόζοι, που
έδρασαν τα ξημερώματα του Μεγάλου Σαββάτου στην περιοχή της Θεσπρωτίας και
άνοιξαν πυρ εις βάρος των λιμενικών, ήταν οι ίδιοι που προ δεκαημέρου είχαν
κλέψει από το λιμάνι της Πρέβεζας το «φουσκωτό» του Λιμενικού! 
Ο υπουργός
Εμπορικής Ναυτιλίας Σταύρος Σουμάκης, σε συνέντευξή του στα «ΝΕΑ»,
επιβεβαιώνει τις πληροφορίες και κάνει λόγο «για μια σκληρή ομάδα μαφιόζων,
οπλισμένη σαν αστακός που δρα όπως οι ομάδες των γκάνγκστερ στην εποχή της
ποτοαπαγόρευσης». 
Από τις δηλώσεις τού κ. Σουμάκη συνάγεται ότι η μάχη
μεταξύ λιμενικών και μαφιόζων στον όρμο της Παναγιάς έξω από την Ηγουμενίτσα,
ήταν μια άνιση μάχη. Οι μαφιόζοι επέβαιναν σε ένα σκάφος «που έτρεχε σαν τον
άνεμο με 65 μίλια την ώρα», ενώ οι λιμενικοί ήταν πάνω σε ένα φουσκωτό «το
οποίο μετά βίας έπιανε τα 35». 
­ Πού βρέθηκε στα χέρια των Αλβανών ένα
τόσο γρήγορο σκάφος; 
«Κι εμείς απορούμε και το ψάχνουμε το πράγμα. Πάντως
δεν έχουμε στοιχεία ότι έχει κλαπεί από την Ελλάδα ένα τέτοιο γρήγορο σκάφος».

­ Πώς είναι δυνατό να εκτελείται εν ψυχρώ ένας λιμενικός και οι μαφιόζοι
να μην έχουν θύματα; 
«Κατ' αρχήν εμείς πιστεύουμε ότι έχουν τραυματίες,
αλλά το θέμα δεν είναι εκεί. Είναι στο ότι οι μαφιόζοι έχουν ένα στρατηγικό
πλεονέκτημα έναντι των λιμενικών. Μπορούν και πυροβολούν πρώτοι. 
Όπως
έγινε στην περίπτωση του επεισοδίου στο οποίο σκοτώθηκε ο άτυχος
λιμενοφύλακας. Πυροβόλησαν πρώτοι και από απόσταση διακοσίων μέτρων. Τα παιδιά
φορούσαν όλα αλεξίσφαιρα γιλέκα και σας αναφέρω ότι ο Μαρίνος Ζαμπάτης
σκοτώθηκε από μια ριπή που τον βρήκε στο κεφάλι. Οι λιμενικοί δεν μπορούν να
πυροβολούν την κάθε βάρκα με Αλβανούς που πλέει στην περιοχή. Πρέπει να
ακολουθούν τη διαδικασία που προβλέπεται. Της αναγνώρισης και λοιπά. Διότι, αν
αρχίσουν να πυροβολούν, είναι πολύ πιθανό να σκοτώσουν γυναικόπαιδα. Και ο
καθένας καταλαβαίνει τι θα σήμαινε για τη χώρα μας κάτι τέτοιο». 
­ Στην
Πρέβεζα οι μαφιόζοι έπιασαν τους λιμενικούς στον ύπνο και τους έκλεψαν το
περιπολικό σκάφος. Στο επεισόδιο της Θεσπρωτίας, ο λιμενοφύλακας σκοτώθηκε
σχεδόν εν ψυχρώ. Είναι τελικά η συγκυρία ή πρόκειται για μια απόδειξη της
έλλειψης επαρκούς εκπαίδευσης των λιμενικών; 
«Δεν το δέχομαι αυτό»,
δηλώνει ο υπουργός Εμπ. Ναυτιλίας. Και συνεχίζει: «Οι ειδικές δυνάμεις του
Λιμενικού είναι καλά εκπαιδευμένες και έχουν να επιδείξουν αξιόλογες
επιτυχίες, τόσο στην περιοχή όσο και στην υπόλοιπη Ελλάδα. 
Αν υστερούμε σε
κάτι, αυτό είναι ίσως το επίπεδο του εξοπλισμού που διαθέτουμε. Αρκεί να σας
πω ότι οι μαφιόζοι που σκότωσαν τον Ζαμπάτη είχαν τόσα και τέτοια όπλα, που
δεν έδιναν κανένα περιθώριο στους δικούς μας. Εξαντλούσαν τις σφαίρες και δεν
άλλαζαν δεσμίδα, άλλαζαν όπλο ­ Καλάσνικοφ είχαν». 
­ Είναι όμως μόνο θέμα
εξοπλισμού; 
«Είναι και θέμα αναδιάταξης των δυνάμεων του Λιμενικού
Σώματος», αναφέρει ο κ. Σουμάκης. «Το Σώμα χρειάζεται βαθιά τομή, αλλαγές στη
νοοτροπία και την οργάνωση, για να μπορεί να αντεπεξέλθει στις υποχρεώσεις
του. 
Σκεφθείτε πόσες αρμοδιότητες έχουν να διεκπεραιώσουν οι 4.000 άνδρες
του Λιμενικού». Τις απαριθμεί: αστυνόμευση των ακτών, Εμπορική Ναυτιλία,
λιμενικές εγκαταστάσεις, ακτοπλοΐα, μαρίνες, λαθρομετανάστευση, έρευνα και
διάσωση ναυαγών, προστασία θαλάσσιου περιβάλλοντος, ειδικές αποστολές κάθε
είδους. 
Και αναγγέλλει ότι επίκειται διαγωνισμός για την άμεση πρόσληψη
300 λιμενοφυλάκων και 30 σημαιοφόρων, ώστε να καλυφθούν κάποιες πρώτες ανάγκες
σε προσωπικό... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15824N141</ED>
<ID>
ID:171269

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N14&aa=1</URL></REF>


Article

<CATEGORY>vin06</CATEGORY>

 <H2>«Στέλνουμε πολεμικό στην Κέρκυρα ­ ελπίζουμε σ' άλλο ένα»</H2>

Η
ΥΣΤΕΡΗΣΗ του Λιμενικού σε σύγχρονο εξοπλισμό, υστέρηση που έχει τόσο οδυνηρές
συνέπειες, δημιουργεί πονοκέφαλο στην κυβέρνηση. Ο υπουργός Εμπορικής
Ναυτιλίας Σταύρος Σουμάκης αναφέρει ότι «αυτή τη στιγμή το πρόβλημά μας είναι
η επιτήρηση του στενού ανάμεσα στην Κέρκυρα και την Αλβανία και για το λόγο
αυτό στέλνουμε ένα βαρύ περιπολικό στην περιοχή, ένα κανονικό πολεμικό
σκάφος». 
Και όχι μόνο. Στέλνουν επίσης και το περίφημο... φουσκωτό του
Λιμεναρχείου Πρέβεζας που μπορεί να λειτουργήσει επικουρικά στις επιχειρήσεις.
Παράλληλα ενισχύεται το Λιμεναρχείο Ηγουμενίτσας με άνδρες. 
Αρκούν όλα
αυτά; Μάλλον όχι. Γι' αυτό και το υπουργείο Εμπορικής Ναυτιλίας επιχειρεί «να
βάλει στο χέρι» κάποιο ή και περισσότερα από τα 4 υπερσύγχρονα σκάφη της
Υπηρεσίας Δίωξης Λαθρεμπορίου. Έχουν γίνει οι απαραίτητες συζητήσεις με το
υπουργείο Οικονομικών, προκειμένου να βρεθεί μια φόρμουλα ώστε το σκάφος ή τα
σκάφη αυτά, αν όχι να υπαχθούν στο υπουργείο Εμπορικής Ναυτιλίας, τουλάχιστον
να ενταχθούν σε ένα κοινό επιχειρησιακό κέντρο ώστε να προσφέρουν στην υπόθεση
της αστυνόμευσης στην περιοχή της Κέρκυρας. 
Τουλάχιστον, δηλώνει ο κ.
Σουμάκης, «μέχρι να ευοδωθεί ένας διαγωνισμός για την προμήθεια νέων σκαφών
για το Λιμενικό». Και προσθέτει ότι ο προηγούμενος που ήταν σε εξέλιξη
ακυρώθηκε με πρωτοβουλία του ίδιου γιατί η μειοδότρια εταιρεία ­ μια ιταλική ­
πρόσφερε έναν τύπο σκάφους που δεν ικανοποιούσε τις ανάγκες του Λιμενικού.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15824N142</ED>
<ID>
ID:171314

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N14&aa=2</URL></REF>


Article

<CATEGORY>vin06</CATEGORY>

 <H5>ΑΝΙΣΟΣ ΠΟΛΕΜΟΣ
ΣΤΑ ΣΤΕΝΑ ΤΗΣ ΚΕΡΚΥΡΑΣ ΜΕ ΤΟΥΣ ΑΛΒΑΝΟΥΣ ΝΑ ΔΙΑΘΕΤΟΥΝ ΓΡΗΓΟΡΟΤΕΡΑ ΣΚΑΦΗ ΚΑΙ ΝΑ
ΕΙΝΑΙ ΠΟΛΥ ΚΑΛΥΤΕΡΑ ΕΞΟΠΛΙΣΜΕΝΟΙ</H5>
<H5>Οι αποστολές σχεδιάζονται την τελευταία στιγμή...</H5>
<H2>11 λιμενικοί εναντίον των μαφιόζων!</H2>

<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

«Φίλε, οι Αλβανοί
έχουν στη διάθεσή τους περισσότερα μέσα απ' ό,τι εμείς. 
ΤΑ ΣΚΑΦΗ που
χρησιμοποιούν είναι γρηγορότερα από τα δικά μας, ενώ είναι εφοδιασμένοι από
μπαζούκας μέχρι χειροβομβίδες! Κάποτε η εκπαίδευσή μας διαρκούσε τέσσερις
μήνες. Τώρα περιορίστηκε στις 180 ώρες και μετά μας ρίχνουν στη μάχη...». 
Ο άνδρας των Ειδικών Αποστολών του Λιμενικού θέλει να κρατήσει την ανωνυμία
του για ευνόητους λόγους. Όμως, το παράπονό του είναι παράπονο όλων των
συναδέλφων του, που υπηρετούν στην επίλεκτη αυτή μονάδα. 
Ο θάνατος του
λιμενοφύλακα Μαρίνου Ζαμπάτη, τα ξημερώματα του Μεγάλου Σαββάτου, έφερε στο
φως τον «άγνωστο» πόλεμο που γίνεται τα τελευταία χρόνια στο Ιόνιο. Έναν
πόλεμο μεταξύ μαφιόζων, που ξεκίνησαν μεταφέροντας λαθρομετανάστες στις ακτές
της Κέρκυρας και της Ηπείρου και τώρα μεταπήδησαν ­ καθαρά για λόγους κέρδους
­ στα ναρκωτικά και τα όπλα, και των ανδρών των Ειδικών Αποστολών του
Λιμενικού. 
Αν κάτι σίγουρα δεν λείπει από τους τελευταίους αυτό είναι το
θάρρος και η αυταπάρνηση. Όμως ώρες-ώρες είναι σαν να «περπατούν ξυπόλυτοι στ'
αγκαθια», αν συγκρίνει κάποιος τα μέσα που διαθέτουν με αυτά των μαφιόζων. Έως
το Μεγάλο Σάββατο ήταν 12 όλοι κι όλοι, αποσπασμένοι στο Λιμεναρχείο της
Κέρκυρας, το πιο «καυτό», εξαιτίας των γεγονότων αυτή τη στιγμή, λιμεναρχείο
της Ελλάδας. Τώρα, μετά τον θάνατο του Μαρίνου Ζαμπάτη, απέμειναν 11... 
ΜΕ
ΕΝΑ ΦΟΥΣΚΩΤΟ 
Αυτή η ολιγομελής ομάδα ­ την ώρα που οι περισσότεροι
συνάδελφοί τους είναι βολεμένοι σε κάποια ήσυχη και σίγουρη υπηρεσία ­ είναι
σε επιφυλακή 24 ώρες το 24ωρο με ένα εννιάμετρο φουσκωτό (το 206), που πιάνει
45 μίλια την ώρα, τη στιγμή που οι Αλβανοί έχουν σκάφη που φτάνουν τα 60 και
τα 65 μίλια την ώρα (!). Και όταν υπάρχει πολύ μεγάλη ανάγκη, έχουν στη
διάθεσή τους ένα δεύτερο παλιό φουσκωτό του λιμεναρχείου της Κέρκυρας (το
214), που φτάνει μάξιμουμ τα 40 ναυτικά μίλια, και ένα περιπολικό του τοπικού
λιμεναρχείου (το 118), το οποίο όμως δεν μπορεί να συμμετάσχει σε
καταδιώξεις... Αυτή τη στιγμή εκτελούν τις πιο δύσκολες αποστολές του
Λιμενικού και όμως, όπως μερικοί από τους αξιωματικούς τους λένε με παράπονο,
δεν έχουν τη μεταχείριση που θα έπρεπε να έχουν (εκκρεμεί ακόμη και το θέμα
του εσωτερικού κανονισμού λειτουργίας των Ειδικών Αποστολών, ενώ το επιπλέον
επίδομά τους είναι 8.200 δραχμές!) και τους θυμούνται κάθε φορά που συμβαίνει
ένα μεγάλο γεγονός ή χάνουν κάποιον από τους συναδέλφους τους... 
Ακόμη και
η εκπαίδευσή τους δεν είναι αυτή που θα έπρεπε. Πριν από το 1993 το «σχολείο»
της Ομάδας των Ειδικών Αποστολών διαρκούσε τέσσερις μήνες, όμως με απόφαση του
τότε υπουργού Εμπορικής Ναυτιλίας μειώθηκε στις 180 εκπαιδευτικές ώρες και
μάλιστα μια σειρά, η «Η», εκπαιδεύτηκε μόνο 147 ώρες(!). Δεν έχουν καν βάση,
όπως είχαν κάποτε, στον Άγιο Κοσμά, μαζί με τους βατραχανθρώπους του
Λιμενικού... 
Συνολικά 77 άνθρωποι στα διάφορα κλιμάκια σε όλη τη χώρα ­
στον Πειραιά, στην Κέρκυρα, στην Ηγουμενίτσα, στην Πάτρα, στο Ηράκλειο και στη
Ροδο ­ παίζουν τη ζωή τους κάθε ημέρα κορόνα-γράμματα. Χαρακτηριστικό δε του
κινδύνου που αντιμετωπίζουν είναι ότι δέχονται απειλητικά τηλεφωνήματα, τόσο
στο Λιμεναρχειο της Κέρκυρας όσο και στα σπίτια τους, κάτι που τους κάνει να
πιστεύουν ­ έχουν βέβαια τις πληροφορίες τους ­ ότι οι μαφιόζοι έχουν τους
συνδέσμους τους στο νησί, που ξέρουν για τις κινήσεις τους. Όμως, δεν
πτοούνται. Και τώρα, μετά τη δολοφονία του Μαρίνου Ζαμπάτη, η διαμάχη τους με
τους μαφιόζους είναι πλέον και προσωπική... 
Αυτό που ζητούν από την ηγεσία
του ΥΕΝ είναι να καταλάβει ότι πλέον τα δεδομένα στην περιοχή έχουν αλλάξει.
Κάποτε φρουρούσαν για λαθρομετανάστες, όμως τώρα ­ ειδικά τον τελευταίο
ενάμιση χρόνο ­ τα πράγματα έχουν σκληρύνει πολύ, αφού το κέρδος των μαφιόζων
που τα παίζουν όλα για όλα είναι πλέον στα ναρκωτικά και στα όπλα. Η λέξη που
χαρακτηρίζει το Ιόνιο, από την Ερικούσσα έως τους Παξούς, όπως οι ίδιοι λένε,
είναι τώρα η «ναρκωτρομοκρατία»... Αλλά αυτό φαίνεται πως κάποιοι στο
υπουργείο αργούν να το καταλάβουν... Εδώ χθες, σύμφωνα με τους ίδιους,
υπάλληλος στη διαχείριση του ΥΕΝ τούς «έκανε μούτρα» όταν μερικοί από αυτούς
πήγαν να πάρουν τα οδοιπορικά που δικαιούνται για να μεταβούν στην Κέρκυρα.

ΟΙ ΑΠΟΣΤΟΛΕΣ σχεδιάζονται την τελευταία στιγμή, εκτός βέβαια αν υπάρχει
κάποιο σήμα ή κάποια άλλη πληροφορία. Μισή ώρα νωρίτερα ετοιμάζεται το σκάφος.
Ζεσταίνεται η μηχανή, γεμίζουν οι γεμιστήρες των αυτομάτων τύπου «Φαλ», των
περιστρόφων και περνιέται η ταινία στο οπλοπολυβόλο τύπου «Μακ». 
Μόλις
βγουν από το λιμάνι, οι τέσσερις άνδρες, που επανδρώνουν το φουσκωτό, φορούν
τα αλεξίσφαιρα γιλέκα, τα αντιβαλλιστικά κράνη, ενώ στη διάθεσή τους έχουν
κιάλια με υπέρυθρες ακτίνες για να βλέπουν στο σκοτάδι, ενώ το ραντάρ είναι
μονίμως ανοιχτό. Μόλις εντοπιστεί ο εχθρικός στόχος, τα φώτα ναυσιπλοΐας
σβήνουν και ακολουθεί ο έλεγχος. Μερικά βράδια στήνονται στ' ανοιχτά της
Κέρκυρας πραγματικές ναυμαχίες. Μια τέτοια νύχτα ήταν και αυτή από 24 προς 25
Απριλίου πέρυσι. Λίγο πριν από τα μεσάνυχτα, στην περιοχή της Αγίας
Αικατερίνης στην Κέρκυρα, η ομάδα εντόπισε ένα ταχύπλοο, που παρά τις
επανειλημμένες κλήσεις τους δεν σταμάτησε. Αναγκάστηκαν τότε να ρίξουν στη
μηχανή, προκείμενου να ακινητοποιηθεί το σκάφος. Πραγματική, όμως, μάχη η ίδια
ομάδα έδωσε μιάμιση ώρα αργότερα, με ένα άλλο ταχύπλοο, στο οποίο επέβαιναν
τρεις Αλβανοί. Ύστερα από 20 λεπτά καταδίωξης, ο Αλβανός χειριστής έστρεψε το
σκάφος εναντίον του Λιμενικού και προσπάθησε να το εμβολίσει, ενώ συγχρόνως
άρχισε να πυροβολεί εναντίον τους με αυτόματο όπλο... Οι λιμενικοί έριξαν στην
εξωλέμβια μηχανή και τραυματίστηκε θανάσιμα ο χειριστής του Αλβανικού σκάφους.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N14</CAT>
<ED>
Κωδικός άρθρου: A15824N143</ED>
<ID>
ID:171351

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N14&aa=3</URL></REF>


Article

<CATEGORY>vin06</CATEGORY>

 <H5>ΤΑ ΣΗΜΕΙΑ ΤΩΝ ΕΘΝΙΚΩΝ
ΟΔΩΝ ΟΠΟΥ ΧΤΥΠΑ ΣΥΝΗΘΩΣ Ο ΦΑΝΤΟΜΑΣ ΜΕ ΤΙΣ ΠΕΤΡΕΣ</H5>
<H2>Πού μας παγιδεύει ο μανιακός</H2>

«Χτυπάει» και στα δύο εθνικά
δίκτυα. Ο παρανοϊκός με τις πέτρες, από πέρσι το φθινόπωρο έχει στήσει τις
επικίνδυνες ενέδρες του σε 17 σημεία των εθνικών οδών Αθηνών - Λαμίας και
Αθηνών - Κορίνθου. 
Από τον Ασπρόπυργο μέχρι την Κινέττα και από το
Καπανδρίτι μέχρι το Σχηματάρι. Στην Εθνική οδό Αθηνών - Λαμίας έχει «χτυπήσει»
στο 36ο χιλιόμετρο και στο 51ο. Στην Εθνική οδό Αθηνών - Κορίνθου, στη
διασταύρωση της Μαγούλας, στο 43ο και 45ο χιλιόμετρο, στο 65ο χιλιόμετρο και
σε άλλα σημεία του εθνικού δρόμου. Κυρίως επιλέγει σημεία όπου οι οδηγοί
μπορούν να αναπτύξουν μεγάλες ταχύτητες, για να έχει καλύτερα «αποτελέσματα»
στις καταστροφές που θα προκαλέσει. Προχθές τοποθέτησε 15 μεγάλες πέτρες
μεταξύ του 43ου και 45ου χιλιομέτρου στο ρεύμα κυκλφορίας προς Αθήνα στην
Εθνική οδό Αθηνών - Κορίνθου. 
Ο επικίνδυνος δράστης έκανε για πρώτη φορά
την εμφάνισή του πέρσι στις 4 Οκτωβρίου στην Εθνική οδό Αθηνών - Λαμίας.
«Χτύπησε» στο χρονικό διάστημα από τις 11 έως τις 11.30 το βράδυ σε δύο
σημεία. Στο 36ο χιλιόμετρο της Εθνικής οδού Αθηνών - Λαμίας και στο 51ο
χιλιόμετρο στο ύψος του Αυλώνα. Έστησε τις παγίδες του και περίμενε τα
«θηράματά» του. Οκτώ αυτοκίνητα που έπεσαν στις πέτρες έπαθαν μεγάλες ζημιές.
Ο «φαντομάς» με τις πέτρες ξαναχτύπησε λίγες ημέρες αργότερα. Αυτή τη φορά
άλλαξε στέκι. Έβαλε στόχο τα αυτοκίνητα που κινούνταν στην Εθνική οδό Αθηνών -
Κορίνθου. 
Από τότε έχει πραγματοποιήσει 17 επιθέσεις, με αποτέλεσμα να
διατρέξουν μεγάλο κίνδυνο δεκάδες οδηγοί, ενώ πενήντα τρία αυτοκίνητα που
έπεσαν στις παγίδες τού επικίνδυνου δράστη έπαθαν μεγάλες ζημιές. Από πέρσι
τον Οκτώβριο μέχρι και ειδικές ομάδες καταδίωξης σχημάτισε η Τροχαία για τη
σύλληψη του δράστη, χωρίς όμως αποτέλεσμα. 
Ο «μανιακός με τις πέτρες»
άλλαζε συνέχεια στέκια. Τρεις από τις επιθέσεις του τις έκανε στην Εθνική οδό
Αθηνών - Λαμίας και τις υπόλοιπες στην Εθνική οδό Αθηνών - Κορίνθου, από τη
διασταύρωση της Μαγούλας μέχρι το 65ο χιλιόμετρο. Ο δράστης για κάποιο χρονικό
διάστημα «αποσύρθηκε». Μετά την επίθεση που έκανε στις 16 Δεκεμβρίου,
τοποθετώντας πέτρες σε σημεία της Εθνικής οδού Αθηνών - Κορίνθου, σε εκείνα τα
σημεία δεν ξαναεμφανίσθηκε. 
Σύμφωνα με τις περιγραφές που έχει στη διάθεσή
της η Τροχαία, πρόκειται για νεαρό, έχει ύψος 1.80 και κινείται με ένα κόκκινο
«Γκολφ» αυτοκίνητο, αγωνιστικό, με φιμέ τζάμια. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15824N161</ED>
<ID>
ID:171270

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N16&aa=1</URL></REF>


Article

<CATEGORY>vin06</CATEGORY>

 <H2>Τα φράγματα γέμισαν νερό και έσπασαν το «φράγμα» του 1 δισ. κ.μ.</H2>

ΕΠΑΡΚΕΙΑ νερού για τρία
χρόνια εξασφάλισε η πρωτεύουσα, καθώς το σύνολο των αποθεμάτων στους
ταμιευτήρες του Μόρνου, της Υλίκης και του Μαραθώνα, στο τέλος Μαρτίου,
ξεπέρασε το «φράγμα» του 1 δισ. κυβικών μέτρων. 
Σύμφωνα με τα στοιχεία της
ΕΥΔΑΠ, αυτή τη στιγμή τα απολήψιμα αποθέματα νερού και στους τρεις
ταμιευτήρες, ανέρχονται σε 1.004.580.000 κυβικά μέτρα. 
Από αυτά, τα
666.230.000 κ.μ. νερού βρίσκονται στον ταμιευτήρα του Μόρνου, τα 320.340.000
κ.μ. στη Λίμνη Υλίκη και 18.010.000 στη Λίμνη του Μαραθώνα. 
Σημειώνεται
ότι είναι η πρώτη φορά μετά δέκα χρόνια που τα αποθέματα νερού της πρωτεύουσας
ξεπερνούν και πάλι το 1 δισ. κ.μ.. 
Η τελευταία φορά που είχε συμβεί αυτό
ήταν τον Απρίλιο του 1987, όταν και στους τρεις ταμιευτήρες είχαν συγκεντρωθεί
1.024.270.000 κ.μ. 
Δύο χρόνια νωρίτερα (1985) τα αποθέματα νερού της
πρωτεύουσας είχαν φτάσει τα 1.218.320.000 κ.μ. 
Ο γενικός διευθυντής της
ΕΥΔΑΠ Γεώργιος Ιωαννίδης, με αφορμή το γεγονός αυτό, δήλωσε: 
«Για πρώτη
φορά μετά από πολλά χρόνια μπορούμε να πούμε με σιγουριά ότι η πρωτεύουσα έχει
αρχίσει να εξασφαλίζεται από πλευράς ομαλής και απρόσκοπτης υδροδότησης. 
Δεν υποστηρίζουμε ότι είμαστε πλήρως εξασφαλισμένοι, αλλά σίγουρα είμαστε σε
μια πολύ καλή κατάσταση, η οποία μας επιτρέπει να δούμε πιο συστηματικά τη
βελτίωση των παρεχόμενων υπηρεσιών και την αναβάθμιση του ρόλου της ΕΥΔΑΠ...».

Οι φυσικές εισροές νερού (από βροχές και χιόνια) και στους τρεις
ταμιευτήρες, σύμφωνα με τα στοιχεία της ΕΥΔΑΠ, στο τέλος Μαρτίου έφτασαν στα
528,7 εκατ. κ.μ., ενώ την αντίστοιχη περίοδο του προηγούμενου υδρολογικού
έτους είχαν φτάσει στα 549,2 εκατ. κ.μ. 
Καλύτερος μήνας τη φετινή χρονιά
αποδείχτηκε ο Ιανουάριος, με συνολικές φυσικές εισροές νερού 203,8 εκατ. κ.μ.,
ενώ πέρυσι ο πλέον αποδοτικός μήνας ήταν ο Φεβρουάριος με 156,9 εκατ. κ.μ.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15824N162</ED>
<ID>
ID:171315

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N16&aa=2</URL></REF>


Article

<CATEGORY>vin06</CATEGORY>

 <H2>Επιστροφή με βροχές και καταιγίδες</H2>

ΕΠΙΣΤΡΟΦΗ με κακοκαιρία,
μικρή πτώση της θερμοκρασίας και βροχές περιμένει όσους εκδρομείς σκοπεύουν να
γυρίσουν από τις διακοπές του Πασχα τις επόμενες ημέρες. 
Σύμφωνα με την
πρόγνωση της Εθνικής Μετεωρολογικής Υπηρεσίας, σήμερα, στα νησιά του Ιονίου,
την Ηπειρωτική Ελλάδα και τα νησιά του Βορείου Αιγαίου θα αναπτυχθούν
αυξημένες βροχές και καταιγίδες, οι οποίες κατά τόπους θα είναι έντονες, ενώ
στην υπόλοιπη χώρα θα βρέξει κυρίως τις απογευματινές ώρες. 
Οι άνεμοι θα
πνέουν από νότιες διευθύνσεις και θα είναι μέτριοι και στα πελάγη ισχυροί, ενώ
από τη νύχτα στα βόρεια της χώρας θα γίνουν βορειοανατολικοί μέτριοι. 
Η
θερμοκρασία θα κυμανθεί στα βόρεια από 8 έως και 16 βαθμούς, στο Ιόνιο και τα
υπόλοιπα ηπειρωτικά από 10 έως και 20 βαθμούς, ενώ στο Αιγαίο από 12 έως 23
βαθμούς Κελσίου. 
Την Πέμπτη, ημέρα εορτασμού της Πρωτομαγιάς, μην ξεχάσετε
τις ομπρέλες και τα αδιάβροχά σας. 
Σε όλη τη χώρα προβλέπεται άστατος
καιρός με τοπικές βροχές και σποραδικές καταιγίδες. 
Η θερμοκρασία δεν θα
σημειώσει αξιόλογη μεταβολή, ενώ οι άνεμοι σταδιακά από νότιοι στα δυτικά,
κεντρικά και βόρεια της χώρας θα γίνουν βόρειοι με την ίδια όμως ένταση. 
Και την Παρασκευή προβλέπονται λίγες νεφώσεις, που από τις απογευματινές ώρες
στα ηπειρωτικά θα αυξηθούν. 
Η θερμοκρασία δεν θα παρουσιάσει μεταβολή, ενώ
οι άνεμοι θα είναι βόρειοι ασθενείς μέχρι και μέτριοι τοπικά. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N16</CAT>
<ED>
Κωδικός άρθρου: A15824N163</ED>
<ID>
ID:171352

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N16&aa=3</URL></REF>


Article

<CATEGORY>vin06</CATEGORY>

 <H5>ΔΥΤΙΚΗ ΕΛΛΑΔΑ ­ ΙΟΝΙΑ
ΝΗΣΙΑ</H5>
<H2>Ακόμα πιο καθαρές από πέρσι</H2>

Πεντακάθαρες είναι όλες οι παραλίες που προσφέρονται για κολύμπι στη
Δυτική Ελλάδα και τα νησιά του Ιονίου Πελάγους. 
Μάλιστα οι παραλίες αυτές
παρουσιάζουν σημαντική βελτίωση σε σχέση με πέρυσι, αφού εφέτος δεν βρέθηκε
ούτε μία ακατάλληλη για μπάνιο, ενώ παλαιότερα υπήρχαν κάποια μικρά
προβλήματα. Θυμίζουμε ότι οι μετρήσεις και αναλύσεις των νερών από τις
διάφορες παραλίες της χώρας έγιναν από το ΠΕΡΠΑ, που είναι υπηρεσία του
υπουργείου Περιβάλλοντος - Χωροταξίας και Δημοσίων Έργων. «ΤΑ ΝΕΑ» απλώς
δημοσιεύουν τα αποτελέσματα των ερευνών και μετρήσεων του ΠΕΡΠΑ. 
Σχετικά
με όσα γράφαμε χθες ότι οι ελληνικές παραλίες δεν είναι τυχαία καθαρές,
αναφέρουμε σήμερα πως κάθε χρόνο από τις παραλίες απομακρύνονται πάνω από
5.000 τόνοι νεκρά φύκια και σάπια θαλάσσια φυτά και πάνω από 2.000 τόνοι
διάφορα απορρίμματα όπως πλαστικά (600 τόνοι), χαρτιά (300 τόνοι), αλουμινένια
κουτιά μπίρας ή αναψυκτικών και περίπου 250 τόνοι γυαλιών και μπουκαλιών. 
Τα απορρίμματα αυτά μαζεύονται από τα ειδικά συνεργεία που ­ με χρηματοδότηση
του υπουργείου Περιβάλλοντος - Χωροταξίας και Δημοσίων Έργων ­ αναλαμβάνουν
κάθε καλοκαίρι να διατηρήσουν καθαρές τις ελληνικές παραλίες... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15824N171</ED>
<ID>
ID:171271

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N17&aa=1</URL></REF>


Article

<CATEGORY>vin06</CATEGORY>

 <H2>Ένας προσφυγικός καταυλισμός στην παραλία της Θεσσαλονίκης</H2>

ΘΕΣΣΑΛΟΝΙΚΗ. 
Γραφείο Βόρ. Ελλάδας 
ΓΙΑ να ζήσει ένα παιδί χρειάζονται
100 δραχμές την ημέρα. Το ποσό αυτό φτάνει για να αντιμετωπισθεί ένα βαριά
υποσιτισμένο παιδί που κινδυνεύει άμεσα από τον θάνατο. Για να αντιμετωπισθεί
ένας άνθρωπος που κινδυνεύει να πεθάνει από χολέρα χρειάζονται 1.500 δραχμές.

Για να εμβολιασθεί ένας άνθρωπος, 200 δραχμές. Για να γίνουν 25
χειρουργικές επεμβάσεις σε βαριά πάσχοντες 190.000 δραχμές. Όλα αυτά όχι
στον... πολιτισμένο κόσμο, αλλά στους προσφυγικούς καταυλισμούς που ανά τον
κόσμο φιλοξενούν γύρω στα 50 εκατομμύρια ανθρώπους. Οι «Γιατροί χωρίς σύνορα»
έστησαν έναν προσφυγικό καταυλισμό στο κέντρο της Θεσσαλονίκης και σε έξι
μέρες «αντιμετώπισαν» πάνω από 2.000 ανθρώπους. Αυτοί δεν ήταν οι συνήθεις για
αυτούς ασθενείς. Έμαθαν όμως (κι ήταν κυρίως νεαροί μαθητές, πολίτες,
αμέριμνοι περιπατητές της παραλίας) πόσο εύκολα - δύσκολα είναι για κάποιους
άλλους ανθρώπους το να ζουν, πόσο εύκολα - δύσκολα είναι για τους σύγχρονους
αυτούς ήρωες-γιατρούς χωρίς σύνορα να προσφέρουν ζωή. 
Στον καταυλισμό, στο
κέντρο της πόλης, η εικόνα (αν και λιτή) είναι μάλλον η ιδανική αναπαράσταση
όσων συμβαίνουν στους ανά τον κόσμο προσφυγικούς καταυλισμούς. 
Η
καταγραφή, το μοίρασμα των χιλιάδων μέτρων πλαστικών φύλλων που
χρησιμοποιούνται ως «πάτωμα» των σκηνών, οι τροφές, οι κουβέρτες, οι
αυτοσχέδιες σκηνές, η εξασφάλιση πόσιμου νερού, οι ειδικές δεξαμενές, η
επιβαλλόμενη χλωρίωσή του, η κατασκευή αποχωρητηρίων. 
Κι ύστερα η μεταφορά
του νερού και η διανομή του (ο άνθρωπος υπό φυσιολογικές συνθήκες πόλης
χρειάζεται περίπου 200 λίτρα νερού ημερησίως). Για την κάλυψη των στοιχειωδών
αναγκών του κάθε πρόσφυγας χρειάζεται 15-20 λίτρα νερού. 
Οι γιατροί
εξηγούν πόσο ο χρόνος στους καταυλισμούς μετράει διαφορετικά. 
Οι «Γιατροί
χωρίς σύνορα» είναι περίπου 150 στην Ελλάδα, που μετέχουν σε διεθνείς
αποστολές. Πολλοί απ' αυτούς βρίσκονται σήμερα στην Κένυα, την Αρμενία, το
Ιράν, την Παλαιστίνη, τη Μοζαμβίκη, τη Γουινέα, την Τανζανία. Κάποιοι άλλοι
στο εδώ και λίγους μήνες εν λειτουργία πολυϊατρείο στο κέντρο της Αθήνας που
εξυπηρετεί μη ασφαλισμένους πρόσφυγες (Αλβανούς, Ρωσοπόντιους, Κούρδους κ.ά.).
Κάποιοι άλλοι θα στελεχώσουν το αντίστοιχο ιατρείο που προετοιμάζεται ήδη στη
Θεσσαλονίκη. Ομάδα πέντε γιατρών βρέθηκε αυτές τις μέρες στη Θεσσαλονίκη. Στην
παραλία του Λευκού Πύργου έστησε τον καταυλισμό και ενημερώνει καθημερινά τους
πολίτες. 
Ο καταυλισμός θα «ταξιδέψει» τις επόμενες μέρες στο Ηράκλειο,
στην Πάτρα και τα Γιάννενα. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N17</CAT>
<ED>
Κωδικός άρθρου: A15824N172</ED>
<ID>
ID:171316

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N17&aa=2</URL></REF>


Article

<CATEGORY>vin07</CATEGORY>

 <H5>ΟΛΟΙ ΘΕΩΡΟΥΝ ΒΕΒΑΙΗ ΤΗΝ ΕΙΣΟΔΟ ΤΟΥ
ΜΠΕΡ ΑΥΡΙΟ ΣΤΗΝ ΝΤΑΟΥΝΙΝΓΚ ΣΤΡΙΤ</H5>
<H2>Η
ώρα των Εργατικών</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

Ακόμη και οι πιο
φλεγματικοί Άγγλοι έχουν αρχίσει (ελαφρώς) να συγκινούνται από την προοπτική
ότι αύριο θα ψηφίσουν και ότι η ψήφος τους είναι κάπως κρίσιμη, γιατί θα
σημάνει την έναρξη «μιας νέας εποχής» για τη Βρετανία. 
ΚΑΝΕΝΑΣ, βέβαια,
δεν πιστεύει ότι «όλα θ' αλλάξουν» αν, όπως θεωρείται περίπου βέβαιο, ο Τόνι
Μπλερ διαβεί πανηγυρικά το κατώφλι της Ντάουνινγκ Στριτ Νο 10, βγάζοντας μετά
18 χρόνια τους Εργατικούς από το «ψυγείο». Αλλά και κανένας δεν περιμένει ότι
όλα θα είναι ίδια την Παρασκευή, όπως είναι σήμερα. 
Ο μέσος ψηφοφόρος έχει
παρακολουθήσει τις τελευταίες εβδομάδες τους δύο κύριους αντιπάλους να
αγωνίζονται να διαφοροποιηθούν στα πιο κρίσιμα θέματα, χωρίς να το
καταφέρνουν. 
ΤΙ ΔΗΛΩΝΟΥΝ ΟΙ ΔΥΟ 
Και οι δύο, Μπλερ και Μέητζορ, έχουν
δηλώσει ότι θ' ακολουθήσουν πολιτική λιτότητας, που θα περιλαμβάνει σημαντικές
περικοπές στο Δημόσιο. Και οι δύο εμφανίζονται συγκρατημένοι στο θέμα του
εύρω: δεν κόπτονται να εντάξουν τη Βρετανία στο κοινό νόμισμα, αν αυτό θα
σημάνει υπέρμετρες θυσίες για τους εργαζόμενους. 
Και οι δύο δηλώνουν ότι
δίνουν προτεραιότητα στο Ιρλανδικό, και ότι θα αγωνιστούν για μια βιώσιμη
συμφωνία σχετικά με το μέλλον του Όλστερ. 
Και οι δύο, τέλος, έχουν
υποσχεθεί ότι θα κάνουν το παν για να καταπολεμηθεί η βία και η
εγκληματικότητα και για να βελτιωθούν οι συνθήκες στα σχολεία και τα
πανεπιστήμια. 
Με πολύ κόπο κατάφεραν να βρουν ένα - δυο θέματα στα οποία ο
καθένας είχε να πει κάτι που ο άλλος το είχε παραλείψει. 
Έτσι, ο Τόνι
Μπλερ υποσχέθηκε μεγαλύτερη αυτονομία στη Σκωτία και την Ουαλία και κατάργηση
του κληρονομικού δικαιώματος συμμετοχής στη Βουλή των Λόρδων. Ενώ ο Τζων
Μέητζορ έκανε ρελάνς υποσχόμενος γενναίες φορολογικές ελαφρύνσεις για τα
(παντρεμένα) ζευγάρια. 
Ο ΤΡΙΤΟΣ ΥΠΟΨΗΦΙΟΣ 
Ο άλλος υποψήφιος, ο Πάντι
Ασντάουν, των Φιλελεύθερων Δημοκρατών, ήταν ομολογουμένως ο μόνος που βρήκε
κάτι πολύ πρωτότυπο να υποσχεθεί (σκάβοντας ακόμη βαθύτερα τον λάκκο του). 
Ο ίδιος, είπε, δεν επιθυμούσε να πει ψέματα στο εκλογικό σώμα σε σχέση με τα
δημοσιονομικά. Αν λοιπόν γινόταν πρωθυπουργός, δεν θα μείωνε τους φόρους αλλά
θα τους αύξανε. 
«Όλοι όσοι υπόσχονται μείωση των φόρων θα το ξεχάσουν
αμέσως μόλις εκλεγούν ­ βεβαίωσε το (πάντα ισχνό) ακροατήριό του. Γι' αυτό,
εμείς λέμε από τώρα την αλήθεια». 
Η ειλικρίνειά του ήταν τόσο αφοπλιστική
που λίγοι τον περιγέλασαν ανοιχτά, αλλά και εξίσου λίγοι πίστεψαν ότι ο
άνθρωπος αυτός θα γίνει ποτέ πρωθυπουργός. 
(Κατά τα άλλα, ο Πάντι δεν
έπαψε στις συνεντεύξεις του να περιγράφει πόση ευτυχία του δίνουν τα εγγόνια
του και γενικά η οικογενειακή ζωή, και να αναπολεί «άλλες εποχές, όταν η
πολιτική δεν γινόταν μόνο για την τηλεόραση»). 
ΑΛΛΑΓΗ ΥΦΟΥΣ 
Υπάρχει
όμως κάτι, παρ' όλα αυτά, που σίγουρα θα αλλάξει με την είσοδο του Τόνι Μπλερ
στην Ντάουνινγκ Στριτ: το ύφος. 
Ο 44χρονος Τόνι Μπλερ ξέρει να ηλεκτρίζει
το ακροατήριό του πολύ περισσότερο απ' όσο ο 54χρονος Συντηρητικός Τζων
Μέητζορ. Η γκάμα του είναι πολύ μεγαλύτερη: κινείται άνετα από τους οικείους
τόνους του νέου ανθρώπου που μπορεί να αστειεύεται σε μια εύθυμη συντροφιά ώς
το «καθηγητικό» στυλ τού από καθέδρας ομιλητή που μιλά με βαθιά γνώση του
αντικειμένου του διανθίζοντας τους λόγους του και με εκφράσεις ποιητικές ή
φράσεις πομπώδεις, απ' τις οποίες όμως δεν λείπει το χιούμορ. 
Ορισμένοι
επικριτές του ­ που αφθονούν και στο ίδιο του το κόμμα ­ κουνούν το κεφάλι
λέγοντας ότι δεν μπορείς να περιμένεις και πολλά από κάποιον που «αχρήστευσε
τα συνδικάτα και έγινε το χαϊδεμένο παιδί του κεφαλαίου και των "Φαϊνάνσιαλ
Τάιμς"». 
Αλλά, από την άποψη αυτή, δεν θα περίμενε κανείς καλύτερα
πράγματα, βέβαια, και από τον Τζων Μέητζορ. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N35</CAT>
<ED>
Κωδικός άρθρου: A15824N351</ED>
<ID>
ID:171262

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N35&aa=1</URL></REF>


Article

<CATEGORY>vin07</CATEGORY>

 <H2>Ο
IRA έστειλε και χθες «εκλογικό μήνυμα»</H2>

ΟΙ ΑΠΕΙΛΕΣ του IRA με
τηλεφωνήματα για την τοποθέτηση βομβών σε διάφορα σημεία του Λονδίνου και σε
δύο εθνικές οδούς είχαν και πάλι χθες ως αποτέλεσμα να δημιουργηθεί αναστάτωση
και κυκλοφοριακό χάος σε πολλά σημεία ­ χωρίς τελικά να βρεθούν εκρηκτικοί
μηχανισμοί. 
Τι νόημα έχει η «εκλογική παρέμβαση» του IRA, τη στιγμή
μάλιστα που το πολιτικό σκέλος του, το κόμμα Σιν Φέιν, κατεβαίνει και αυτό
στις εκλογές και θα βγάλει, όπως αναμένεται, ένα μικρό αριθμό βουλευτών στη Β.
Ιρλανδία; 
Κατά μία θεωρία ο IRA «δουλεύει» για τον Μέητζορ, εκθέτοντας με
τις βόμβες του τον Μπλερ που έχει υποσχεθεί νέο διάλογο με τον αρχηγό του Σιν
Φέιν, Τζέρι Άνταμς. Κατ' άλλους, οι βόμβες ­ ή οι απειλές του ­ ωφελούν τον
Μπλερ, αφού εκθέτουν ως ανίκανη την κυβέρνηση Μέητζορ. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N35</CAT>
<ED>
Κωδικός άρθρου: A15824N352</ED>
<ID>
ID:171309

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N35&aa=2</URL></REF>


Article

<CATEGORY>vin02</CATEGORY>

 <H2>Αντιστάσεις στη νέα τάξη</H2>

<AUTHOR>Γ.Ε. ΣΕΚΕΡΗΣ</AUTHOR>

Η ΕΠΙΣΚΕΨΗ του Κινέζου
προέδρου Ζιαγκ Ζεμίν στη Ρωσία αποτέλεσε ένα ακόμη βήμα σε μια πορεία
εξομαλύνσεως των ρωσοκινεζικών σχέσεων που είχε ήδη σηματοδοτηθεί από τη
μετάβαση στην Κίνα του Γκορμπατσώφ το 1989 και του Γιέλτσιν προ διετίας. Και η
οποία, κατά την Ιρίνα Κομπρένσκαγια του Ιδρύματος Κάρνεγκι, υποδηλώνει την
«αναζήτηση από τη Ρωσία νέων εταίρων για τη διατήρηση της ισορροπίας δυνάμεων
στον (μεταψυχροπολεμικό) κόσμο ­ με κυρίαρχο ασφαλώς μέλημα την εξισορρόπηση
των ΗΠΑ και της Ιαπωνίας. Ενώ ανάλογα, καθ' όλες τις ενδείξεις, είναι και τα
κίνητρα του Πεκίνου. Η δε διαγραφόμενη προσέγγιση των άλλοτε αντίπαλων
γιγάντων αναμφίβολα διευκολύνεται από την αποϊδεολογικοποίηση της εξωτερικής
τους πολιτικής. Αλλά και από οικονομικούς υπολογισμούς. (Μεταξύ άλλων, οι
Κινέζοι τυγχάνουν εξαίρετοι πελάτες της ρωσικής πολεμικής βιομηχανίας). 
Όπως όμως έπρεπε να αναμένεται, την πιο πρόσφατη αυτή συνάντηση κορυφής
χρωμάτισαν όλως ιδιαίτερα οι ανησυχίες της Μόσχας για τη ΝΑΤΟϊκή διεύρυνση και
η προσπάθεια της κινεζικής πλευράς να τις εκμεταλλευθεί. Έτσι, το κοινό
ανακοινωθέν προβάλλει ως στόχο τη διαμόρφωση «νέου πολυκεντρικού κόσμου», ενώ
ο Ρώσος πρόεδρος επέκρινε «ορισμένους που ωθούν... προς μονοκεντρική τάξη».
Και ο Κινέζος ομόλογός του αναφέρθηκε σε σινορωσική «στρατηγική σύμπραξη» 
Η προώθηση, πάντως, της οποίας δυσχεραίνεται από την εκατέρωθεν ριζωμένη
καχυποψία ­ αντανάκλαση της εν δυνάμει συγκρούσεως γεωπολιτικών συμφερόντων.
Χαρακτηριστικά, μόλις τον περασμένο Δεκέμβριο, ο Ρώσος υπουργός Άμυνας
Ροντιόνοφ προειδοποιούσε ότι η Κίνα παραμένει για τη χώρα του «στρατιωτική
απειλή». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N35</CAT>
<ED>
Κωδικός άρθρου: A15824N353</ED>
<ID>
ID:171370

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N35&aa=3</URL></REF>


Article

<CATEGORY>vin07</CATEGORY>

 <H5>ΔΙΑΒΟΥΛΕΥΣΕΙΣ ΤΗΣ
ΑΝΤΙΠΟΛΙΤΕΥΣΗΣ ΜΕ ΠΡΩΤΟΒΟΥΛΙΑ ΕΤΣΕΒΙΤ ΓΙΑ ΝΕΑ ΚΥΒΕΡΝΗΣΗ ΧΩΡΙΣ ΤΟΥΣ ΙΣΛΑΜΙΣΤΕΣ
</H5><H5>«Ζήτημα
ζωής και θανάτου ο αγώνας κατά του Ρεφάχ»</H5>
<H2>Κάνουν πέρα τον Ερμπακάν</H2>

Υπό τη
δαμόκλειο σπάθη των στρατιωτικών η πολιτική ηγεσία της Τουρκίας αναζητεί λύση
στην κυβερνητική κρίση, που θα αποκλείει τον ισλαμιστή Ερμπακάν και θα
διασφαλίζει τον κεμαλικό χαρακτήρα του κράτους. 
ΕΝΤΑΤΙΚΕΣ διαβουλεύσεις με
ηγέτες της αντιπολίτευσης, με στόχο την εξεύρεση εναλλακτικής λύσης στην
κυβέρνηση Ερμπακάν, άρχισε χθες ο πρώην πρωθυπουργός και ηγέτης του Κόματος
της Δημοκρατικής Αριστεράς Μπουλέντ Ετσεβίτ. «Αναζήτηση λύσης χωρίς το Κόμμα
της Ευημερίας», χαρακτηρίζει στο πρωτοσέλιδό της η εφημερίδα «Μιλιέτ» την
πρωτοβουλία Ετσεβίτ, ενώ η «Γενί Γιουζίλ» σημειώνει ότι «επιταχύνονται οι
διαδικασίες για τον σχηματισμό κυβέρνησης χωρίς τους ισλαμιστές». Μετά τη
συνάντησή του με τον Ετσεβίτ, ο ηγέτης του κόμματος της Μητέρας Πατρίδας
Μεσούντ Γιλμάζ απηύθυνε έκκληση προς όλα τα κόμματα, πλην των ισλαμιστών, να
εξετάσουν το ενδεχόμενο σχηματισμού νέας κυβέρνησης. Ο Ετσεβίτ συναντήθηκε και
με τον Ντενίζ Μπαϊκάλ, ηγέτη του Ρεπουμπλικανικού Λαϊκού Κόμματος. 
Πάντως,
ο πρωθυπουργός Νετζμετίν Ερμπακάν δήλωσε χθες ότι δεν φοβάται τις εκλογές, ότι
είναι έτοιμος γι' αυτές ανά πάσα στιγμή, αλλά υποστήριξε ότι δεν υπάρχει
αξιόπιστη εναλλακτική λύση στη δεκάμηνη συγκυβέρνησή του με την Τανσού Τσιλέρ.
Συνομιλίες με τον αρχηγό των ενόπλων δυνάμεων στρατηγό Ισμαήλ Χακί Καρανταγί
άρχισε χθες ο Ερμπακάν. Υπό την πίεση των στρατιωτικών, που από το 1960 έχουν
ανατρέψει τρεις πολιτικές κυβερνήσεις, ο Ερμπακάν υποχρεώθηκε το περασμένο
Σάββατο να προσυπογράψει διακήρυξη του Εθνικού Συμβουλίου Ασφαλείας για τον
περιορισμό της δράσης των ισλαμιστών στο δημόσιο βίο. Η συγκυβέρνηση
Ερμπακάν-Τσιλέρ δέχθηκε ισχυρό πλήγμα το Σαββατοκύριακο, όταν παραιτήθηκαν δύο
υπουργοί σε ένδειξη διαμαρτυρίας για την αδυναμία του Τούρκου πρωθυπουργού να
περιορίσει την αυξανόμενη επιρροή των ισλαμιστών. 
«ΖΗΤΗΜΑ ΖΩΗΣ και θανάτου»
είναι ο αγώνας κατά των φανατικών ισλαμιστών, υποστήριξε χθες ο στρατηγός
Κενάν Ντενίζ, σε έκτακτη συνέντευξη Τύπου της ηγεσίας των τουρκικών ενόπλων
δυνάμεων, στην Άγκυρα. Στη συνέντευξη, που διοργανώθηκε για να διατυπωθούν οι
θέσεις του στρατού για την κυβερνητική κρίση, ο Τούρκος στρατηγός, ο οποίος
είναι επικεφαλής των επιχειρήσεων εσωτερικής ασφαλείας, κατηγόρησε το Ιράν ότι
στηρίζει το κουρδικό αντάρτικο και ενισχύει εξτρεμιστικές ισλαμικές
οργανώσεις, όπως τη Χεζμπολάχ. 
Η τουρκική στρατιωτική ηγεσία παραδέχθηκε
ότι δεν μπορεί να νικήσει τους αυτονομιστές του Κουρδικού Εργατικού Κόμματος
μόνο με στρατιωτικά μέσα και υποστήριξε ότι τα μέτρα οικονομικής και
κοινωνικής ανάπτυξης στις κουρδικές περιοχές δεν είναι επαρκή για να αμβλύνουν
το πρόβλημα. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15824N361</ED>
<ID>
ID:171263

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N36&aa=1</URL></REF>


Article

<CATEGORY>vin07</CATEGORY>

 <H2>Νύχτες σεξ και οργίων στη ρωσική Βουλή</H2>

ΤΗΝ ΗΜΕΡΑ, οι βουλευτές
συζητούν τα νομοσχέδια και χαράζουν την πορεία της χώρας. 
Και τη νύχτα,
γίνονται όργια με μπόλικο οινόπνευμα και άγριο σεξ. Στη Δούμα όλα αυτά, το
ρωσικό Κοινοβούλιο, αν πιστέψουμε τη σκανδαλοθηρική εφημερίδα της Μόσχας
«Μοσκόφσκι Κομσομόλετς». 
Η εφημερίδα έστειλε δύο συντάκτριες για να
διαπιστώσουν τι όψη παίρνει τη νύχτα η επιβλητική έδρα της Κάτω Βουλής του
ρωσικού Κοινοβουλίου. Κι εκείνες βρήκαν δύο μεθυσμένους στο καφενείο της
Βουλής, έναν τεχνικό κι έναν «εμπειρογνώμονα», που τους πρότειναν να κάνουν
έρωτα και να ανοίξουν γραφείο που θα οργανώνει τέτοιες συναντήσεις! 
Στις
11 το βράδυ, οι δημοσιογράφοι έπεσαν πάνω σε μια ομάδα ανθρώπων που έπιναν και
γιόρταζαν τα γενέθλια του βοηθού ενός βουλευτή. 
Ο βοηθός είχε στήσει στη
γωνία του γραφείου του μια πυραμίδα από καπάκια βότκας, λέγοντας πως «είναι
της μόδας αυτές τις μέρες στη Δούμα να μετράμε τις πυραμίδες μας». 
Ανάλογα
δημοσιεύματα στο παρελθόν είχαν οδηγήσει το προεδρείο της Βουλής να
απαγορεύσει το αλκοόλ στο καφενείο. 
Σύμφωνα με έναν εργαζόμενο, δεν ήταν
ασυνήθιστο να μεθάνε υπάλληλοι της Βουλής «μέχρι θανάτου» και να φέρνουν
πόρνες από τη γειτονική οδό Τβέρσκαγια. 
Οι δύο συντάκτριες είπαν ακόμη ότι
έπεισαν ένα φρουρό να τις αφήσει να κάνουν ντους στο γραφείο του ακροδεξιού
βουλευτή Βλαντίμιρ Ζιρινόφσκι. 
Ο τελευταίος έλειπε από το κτίριο, αφού η
Δούμα βρίσκεται σε εαρινές διακοπές... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15824N362</ED>
<ID>
ID:171310

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N36&aa=2</URL></REF>


Article

<CATEGORY>vin07</CATEGORY>

 <H2>Νέα
ανώδυνη μέθοδος διάλυσης των θρόμβων</H2>

ΜΙΑ ΝΕΑ ανώδυνη μέθοδος
για τη διάλυση των θρόμβων στην καρδιά χαρακτηρίζεται σωτήρια από τους
καρδιοχειρουργούς του νοσοκομείου Μόνας της Μελβούρνης. Πρόκειται για μία
λεπτή, αλλά σύντομη και ανώδυνη, επέμβαση με μία νέα συσκευή, τον
αγγειοψεκαστήρα, η οποία σε διάστημα δευτερολέπτων διαλύει και απορροφά
απειλητικούς θρόμβους. 
Σύμφωνα με τους γιατρούς, η νέα μέθοδος προλαμβάνει
την καρδιακή προσβολή και πολλαπλασιάζει τις πιθανότητες επιβίωσης των
καρδιοπαθών. 
Η πρώτη δοκιμή έγινε στον Ρόμπερτ Ρόμπερτς, 63 ετών, ο οποίος
μεταφέρθηκε στο νοσοκομείο με οξεία συμπτώματα καρδιακής προσβολής. 
«Νόμιζα ότι θα πεθάνω», δηλώνει ο κ. Ρόμπερτς. «Αισθανόμουν δυνατή ζαλάδα,
ανυπόφορη πίεση στο στήθος, διάρροια, τάση προς εμετό και ίδρωνα συνέχεια. Τα
συμπτώματα αυτά εξαφανίσθηκαν μετά τη σύντομη επέμβαση των γιατρών». 
Η
διαδικασία αρχίζει με τομή στη βουβωνική χώρα για «αποκάλυψη» της αρτηρίας.
Αφού γίνει η αποκάλυψη, τοποθετείται λεπτό σύρμα μέσα στην αρτηρία, που
προωθείται στην καρδιά, στο σημείο που υπάρχει ο θρόμβος. Με τη βοήθεια του
σύρματος προωθείται, προς το σημείο της καρδιάς που βρίσκεται ο θρόμβος, ο
αγγειοψεκαστήρας. Οι ψεκαστήρες, που βρίσκονται μέσα στη συσκευή, ψεκάζουν τον
θρόμβο με αλατούχο διάλυμα, τον διαλύουν και στη συνέχεια απορροφούν τα
κομμάτια του. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N36</CAT>
<ED>
Κωδικός άρθρου: A15824N363</ED>
<ID>
ID:171347

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N36&aa=3</URL></REF>


Article

<CATEGORY>vin07</CATEGORY>

 <H5>ΚΟΙΝΗ ΣΤΡΑΤΗΓΙΚΗ ΕΝΑΝΤΙΟΝ
ΤΟΥ ΚΕΝΤΡΟΔΕΞΙΟΥ ΣΥΝΑΣΠΙΣΜΟΥ ΣΤΗ ΓΑΛΛΙΑ</H5>
<H2>Μέτωπο Σοσιαλιστών - Κ.Κ.</H2>

Σοσιαλιστές και Κομμουνιστές ενώνουν τις
δυνάμεις τους για να αντιμετωπίσουν από κοινού τον κυβερνητικό κεντροδεξιό
συνασπισμό, αλλά οι περισσότεροι Γάλλοι ψηφοφόροι δεν κρύβουν την αδιαφορία
τους για τις επικείμενες πρόωρες εκλογές, πεπεισμένοι ότι ούτε η κυβέρνηση
ούτε η αντιπολίτευση είναι σε θέση να επιλύσουν τα προβλήματά τους. 
ΤΟ
Σοσιαλιστικό και το Κομμουνιστικό Κόμμα, άσπονδοι φίλοι, αν όχι απροκάλυπτοι
εχθροί εδώ και σχεδόν 80 χρόνια, συμφώνησαν σε μια κοινή στρατηγική,
παραμερίζοντας προς το παρόν τις διαφορές τους στο θέμα της ευρωπαϊκής
ολοκλήρωσης. 
Τόσο ο ηγέτης των Σοσιαλιστών Λιονέλ Ζοσπέν όσο και ο αρχηγός
των Κομμουνιστών Ρομπέρ Υ επεσήμαναν πάντως ότι η συνεργασία τους αποβλέπει
στον καθορισμό κοινών στόχων και όχι στην επίτευξη επίσημης συμφωνίας για από
κοινού διακυβέρνηση σε περίπτωση νίκης στις πρόωρες εκλογές, που θα διεξαχθούν
σε δύο γύρους, την 25η Μαΐου και την 1η Ιουνίου. 
«Θέλουμε να αφοσιωθούμε
στον αγώνα κατά της Δεξιάς. Θέλουμε να προετοιμάσουμε τις αλλαγές, τις οποίες
πιστεύουμε ότι επιθυμούν οι Γάλλοι», δήλωσε ο Λιονέλ Ζοσπέν. 
«Προτείνουμε
την ένωση των δυνάμεών μας για να δημιουργήσουμε όχι μια εύθραυστη Γαλλία,
αλλά μια Γαλλία αλληλεγγύης. Αυτό δεν είναι ένα κοινό πρόγραμμα ούτε μια
συμφωνία για την κυβέρνηση», συμπλήρωσε ο Κομμουνιστής ηγέτης. 
Στην κοινή
πρότασή τους, τα δύο κόμματα ζητούν τη μείωση των ωρών εργασίας σε 35 από 39
εβδομαδιαίως χωρίς μείωση των μισθών, απορρίπτουν περαιτέρω δημοσιονομική
λιτότητα, ζητούν να καταβληθούν επειγόντως προσπάθειες για τη δημιουργία
700.000 θέσεων εργασίας για νέους και δεσμεύονται να σταματήσουν τις
ιδιωτικοποιήσεις επιχειρήσεων περιλαμβανομένης της αεροπορικής εταιρείας Άιρ
Φρανς και του οργανισμού τηλεπικοινωνιών Φρανς Τελεκόμ. Τα δύο κόμματα δεν
επιχείρησαν να επιλύσουν τις διαφορές τους αναφορικά με το σχεδιαζόμενο ενιαίο
ευρωπαϊκό νόμισμα, το οποίο οι Σοσιαλιστές υποστηρίζουν υπό όρους και οι
Κομμουνιστές απορρίπτουν. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15824N371</ED>
<ID>
ID:171264

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N37&aa=1</URL></REF>


Article

<CATEGORY>vin07</CATEGORY>

 <H2>Περίπατος 5 1/2 ωρών στο διάστημα</H2>

ΠΕΡΙΠΑΤΟ στο διάστημα διάρκειας πεντέμισι
ωρών πραγματοποίησαν χθες ένας Ρώσος και ένας Αμερικανός αστροναύτης, μέλη του
πληρώματος του ρωσικού διαστημικού σταθμού MIR. 
Ο Τζέρι Λίνενγκερ και ο
Βασίλι Τσιμπλιόφ συνομιλούσαν στα ρωσικά, στη διάρκεια του διαστημικού
περιπάτου τους. 
Αποστολή των δύο αστροναυτών ήταν η αποσυναρμολόγηση
αμερικανικού δορυφόρου που είχε τεθεί σε τροχιά τον Μάρτιο του 1996 για τη
συγκέντρωση διαστημικών «σκουπιδιών» και μικρών μετεωριτών. Είναι η πρώτη δορά
που Αμερικανός αστροναύτης πραγματοποιεί διαστημικό περίπατο από ρωσικό
διαστημικό σταθμό. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15824N372</ED>
<ID>
ID:171311

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N37&aa=2</URL></REF>


Article

<CATEGORY>vin07</CATEGORY>

 <H2>Η
ξηρασία πλήττει επί μήνες την Ευρώπη</H2>

ΕΠΕΙΤΑ από ένα «δροσερό»
Σαββατοκύριακο και μερικές βροχοπτώσεις στην αρχή αυτής της εβδομάδος,
επιστρέφει από σήμερα στην Ευρώπη η ξηρασία που επικρατεί εδώ και πολλούς
μήνες. 
Στη Γαλλία θα ληφθούν περιοριστικά μέτρα στη χρήση νερού, καθώς η
ξηρασία που πλήττει τα δυο τρίτα της χώρας είναι μια από τις πιο σοβαρές που
έχουν σημειωθεί τα τελευταία πενήντα χρόνια στη χώρα. «Η κατάσταση δεν είναι
κρίσιμη αλλά ανησυχητική», δήλωσε η υπουργός Περιβάλλοντος Κορίν Λεπάζ. 
Χθες σημειώθηκαν βροχοπτώσεις σε μεγάλο τμήμα της Βορειοανατολικής Γαλλίας,
αλλά οι μετεωρολογικές υπηρεσίες προέβλεψαν ότι από σήμερα θα επικρατήσει
ηλιοφάνεια και ξηρασία. 
Βροχοπτώσεις σημειώθηκαν και στη Βρετανία, αλλά
σύμφωνα με τους μετεωρολόγους ο αντίκτυπος που θα έχουν στις σοδειές θα είναι
πολύ μικρός. 
Στην Ανατολική Βρετανία, όπου υπό φυσιολογικές συνθήκες
σημειώνονται κατά μέσον όρο οι μισές βροχοπτώσεις της χώρας, οι βροχοπτώσεις
έχουν μειωθεί από την αρχή του έτους στο 40% των προηγουμένων ετών. 
Οι
πρόσφατες βροχές δεν επέφεραν, επίσης, καμιά βελτίωση στην κατάσταση που
επικρατεί στην Ισπανία, όπου η ξηρασία πλήττει τις σοδειές. Κάπως καλύτερα
είναι τα πράγματα στην Ιταλία. Στην Πορτογαλία, όμως, η χειρότερη ξηρασία των
τελευταίων 150 ετών έχει καταστρέψει το 50% έως 70% της συγκομιδής
δημητριακών..1 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15824N373</ED>
<ID>
ID:171348

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N37&aa=3</URL></REF>


Article

<CATEGORY>vin07</CATEGORY>

 <H2>Πρωτοφανές ηλεκτρονικό φακέλωμα στην Αυστραλία</H2>

ΔΙΑΣΤΑΣΕΙΣ
επιδημίας έχει λάβει το ηλεκτρονικό φακέλωμα στην Αυστραλία, όπου περισσότερες
από 700.000 ηλεκτρονικές κάμερες παρακολουθούν τις κινήσεις των πολιτών. 
Στοιχεία, που δημοσιοποιήθηκαν αυτές τις ημέρες, αναφέρουν πως κάθε μήνα
περίπου εκατό εργαζόμενοι απολύονται, γιατί «συλλαμβάνονται» από τις
ηλεκτρονικές φωτογραφικές μηχανές να κλέβουν τους εργοδότες τους.Μυστικές,
εξάλλου, κάμερες, που είχαν τοποθετηθεί και σε οίκους ανοχής, μαγνητοσκοπούσαν
τους πελάτες και το «υλικό» διοχετευόταν στην αγορά, ενώ κάμερες θα
τοποθετηθούν σύντομα και σε πολλά ταξί της Μελβούρνης! 
Οι επικριτές του
φακελώματος υποστηρίζουν ότι οι κάμερες, που είναι τοποθετημένες σ' όλη τη
χώρα και καταγράφουν τις κινήσεις των πολιτών, δεν βοηθούν στη διαλεύκανση του
εγκλήματος και παραβιάζουν κατάφωρα το ιδιωτικό άσυλο. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15824N374</ED>
<ID>
ID:171372

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N37&aa=4</URL></REF>


Article

<CATEGORY>vin07</CATEGORY>

 <H2>90 νεκροί σε σύγκρουση δύο τρένων στην Κίνα</H2>

ΔΥΟ επιβατικές
αμαξοστοιχίες συγκρούστηκαν στην επαρχία Χουνάν, στην Κεντρική Κίνα με
αποτέλεσμα να σκοτωθούν ενενήντα επιβάτες και να τραυματιστούν περισσότεροι
από 300, μετέδωσε το πρακτορείο «Νέα Κίνα».Το δυστύχημα συνέβη στον σταθμό του
Ρονγκγιαουάν, που βρίσκεται πάνω σε μία από τις κεντρικές σιδηροδρομικές
γραμμές η οποία συνδέει το Πεκίνο με την πόλη Γκουαντζχού. 
Το τρένο, που
ταξίδευε βόρεια από την πρωτεύουσα της επαρχίας Γιουνάν προς την πρωτεύουσα
της επαρχίας Χενάν, έπεσε πάνω σε σταθμευμένη αμαξοστοιχία. Από τη σφοδρή
σύγκρουση εκτροχιάστηκαν 13 βαγόνια. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N37</CAT>
<ED>
Κωδικός άρθρου: A15824N375</ED>
<ID>
ID:171386

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N37&aa=5</URL></REF>


Article

<CATEGORY>vin07</CATEGORY>

 <H5>ΠΟΛΙΝ
ΧΑΝΣΟΝ</H5>
<H2>Ο ρατσισμός δεν έχει σύνορα</H2>

<AUTHOR>ΓΙΩΡΓΟΣΑΓΓΕΛΟΠΟΥΛΟΣ</AUTHOR>

Όταν εξελέγη, πέρυσι,
στο αυστραλιανό Κοινοβούλιο, ελάχιστοι τη γνώριζαν. Τώρα τη συγκρίνουν με τον
Ζαν-Μαρί Λεπέν, ακόμη και με τον Αδόλφο Χίτλερ. 
ΙΣΧΥΡΙΖΕΤΑΙ ότι οι
Αβορίγινες, οι αυτόχθονες της Αυστραλίας, ήταν κανίβαλοι που ξυλοκοπούσαν τις
γυναίκες τους μέχρι θανάτου και έτρωγαν τα παιδιά τους. Ζητεί να σταματήσει η
μετανάστευση από την Ασία για να διασωθεί η «αγγλοσαξωνική Αυστραλία». Η
βουλευτής Πολίν Χάνσον έχει καταφέρει να εμπλέξει τον πολιτικό κόσμο μιας κατ'
εξοχήν πολυφυλετικής χώρας σε μια δυσάρεστη συζήτηση περί εθνικισμού,
ξενοφοβίας, ρατσισμού. 
Η Χάνσον, μια ιδιοκτήτρια φαστ-φουντ από την
ενδοχώρα της πολιτείας του Κουίνσλαντ, εξελέγη στο ομοσπονδιακό Κοινοβούλιο ως
ανεξάρτητη και έγινε πασίγνωστη με την παρθενική ομιλία της, τον περασμένο
Σεπτέμβριο. Σ' αυτήν ισχυρίστηκε ότι η Αυστραλία «κατακλύζεται από Ασιάτες»
και ότι οι Αβορίγινες είναι η πιο ευνοημένη πληθυσμιακή ομάδα στη χώρα! Την
περασμένη εβδομάδα η Χάνσον ξαναμπήκε στα πρωτοσέλιδα: τυλιγμένη με μιαν
αυστραλιανή σημαία, ανακοίνωσε την ίδρυση του πολιτικού κόμματος «Ένα Έθνος»
και παρουσίασε παράλληλα ένα βιβλίο που τιτλοφορείται «Πολίν Χάνσον: Η
Αλήθεια». Η «αλήθεια» της Χάνσον είναι οι προκλητικοί και εξωπραγματικοί
ισχυρισμοί ότι οι Αβορίγινες του 19ου αιώνα ήταν κανίβαλοι και γι' αυτό οι
απόγονοί τους δεν αξίζουν τα ποσά που διαθέτει γι' αυτούς η κυβέρνηση και ότι,
εξαιτίας των μεταναστών, το 2050 η Αυστραλία θα είναι γνωστή ως η «Δημοκρατία
της Αυστραλασίας», θα έχει πληθυσμό 1,8 δισεκατομμύριο κατοίκους (100πλάσιο
από τον σημερινό) και θα αποτελεί τμήμα των «Ηνωμένων Πολιτειών της Ασίας»...

Το εθνικιστικό και ξενοφοβικό μήνυμα της Χάνσον βρίσκει ωστόσο
ανταπόκριση: σε μια πρόσφατη περιοδεία της στο Κουίνσλαντ ο κόσμος γέμιζε τις
αίθουσες για να την ακούσει και να την επευφημήσει. Σύμφωνα με σφυγμομέτρηση
που έγινε την περασμένη εβδομάδα, το «Ένα Έθνος» έχει περισσότερη υποστήριξη
από τους Πράσινους. Αλλά οι ισχυρισμοί της προκάλεσαν σφοδρές αντιδράσεις από
τους ιστορικούς: «Είναι απολύτως αβάσιμοι και αναπόδεικτοι», λέει ο Χένρι
Ρέινολντς, ειδικός στην ιστορία των Αβορίγινων. «Προδίδουν βαθιά άγνοια του
θέματος και είναι προσβλητικοί για τον λαό των Αβορίγινων. Ούτε εφημερίδα του
19ου αιώνα δεν θα τολμούσε να τους δημοσιεύσει...». Αλλά η Χάνσον έχει
αποδείξει ότι δεν είναι από εκείνους που επιτρέπουν στην πραγματικότητα να
πηγαίνει κόντρα στις απόψεις τους: στην παρθενική ομιλία της είχε ισχυριστεί
ότι η Μαλαισία έχει 300 εκατομμύρια κατοίκους, ενώ στην πραγματικότητα ο
πληθυσμός της είναι γύρω στα 20 εκατομμύρια... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N38</CAT>
<ED>
Κωδικός άρθρου: A15824N381</ED>
<ID>
ID:171265

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N38&aa=1</URL></REF>


Article

<CATEGORY>vin07</CATEGORY>

 <H2>Τα
πανεπιστήμια είναι βουβά</H2>

<AUTHOR>ΜΙΧΑΛΗΣ ΜΗΤΣΟΥΣ</AUTHOR>

Σαρώνει η (ακρο)δεξιά στα πανεπιστήμια της Ισπανίας και
της Ιταλίας. Και προσελκύει μέλη στο όνομα του Τσε... 
ΕΝΑΣ στους τέσσερις
Ισπανούς φοιτητές θα ψήφιζε το Λαϊκό Κόμμα αν γίνονταν σήμερα εκλογές,
αποκαλύπτει δημοσκόπηση που δημοσιεύτηκε στην «Ελ Παΐς». Το συντηρητικό κόμμα
που κυβερνά την Ισπανία θα συγκέντρωνε το 24,2% των φοιτητών, όσο οι
Σοσιαλιστές και η Ενωμένη Αριστερά μαζί. Εάν μάλιστα ληφθεί υπόψη η πρόθεση
ψήφου και η έκφραση συμπαθείας, το ποσοστό του κόμματος του Αθνάρ ανεβαίνει
στο 33,2%. Μια σύγκριση της εικόνας των κομμάτων στα πανεπιστήμια και την
κοινωνία εν γένει δείχνει ότι οι φοιτητές ψηφίζουν το Λαϊκό Κόμμα σε
μεγαλύτερο ποσοστό από το σύνολο του πληθυσμού. Η απόσταση από το '68 μοιάζει
να είναι όχι τρεις δεκαετίες, αλλά τρεις αιώνες. 
Στα ιταλικά πανεπιστήμια
το κλίμα είναι ακόμη πιο «μαύρο». Στις πρόσφατες φοιτητικές εκλογές, η
ακροδεξιά Εθνική Συμμαχία ήλθε πρώτη στη Σαπιέντσα της Ρώμης ­ το μεγαλύτερο
πανεπιστήμιο της Ιταλίας ­ με ποσοστό 30%. Ανάλογη είναι η εικόνα και σε ένα
άλλο ιστορικό κέντρο της αμφισβήτησης, το Καθολικό Πανεπιστήμιο του Μιλάνου. Η
συμμετοχή ήταν βέβαια πολύ μικρή (κάτω του 10%!) και κατά συνέπεια οποιαδήποτε
απόπειρα εξαγωγής γενικότερων συμπερασμάτων είναι παρακινδυνευμένη. Γεγονός
όμως είναι, γράφει η «Ουνιτά», ότι εδώ κι ένα χρόνο που κυβερνά η
κεντροαριστερά τα πανεπιστήμια δεν εκπέμπουν κανένα μήνυμα. Είναι βουβά. 
Όχι πως η καλή εφημερίδα νοσταλγεί τις διαδηλώσεις και τα συνθήματα του
παρελθόντος. Αν όμως οι νέοι δεν συζητούν, γράφει, αν δεν οργανώνονται και δεν
κάνουν αισθητή την παρουσία τους και τη φωνή τους, αυτός που χάνει είναι η
Αριστερά. Η σιωπή τρέφει τη συναίνεση, μια συναίνεση χωρίς διάλογο, χωρίς
προκλήσεις, χωρίς περιεχόμενο, που οδηγεί τον καθένα να κλείνεται στον εαυτό
του και να αναζητεί δρόμους ατομικούς, διεξόδους εγωιστικές. Μ' αυτόν τον
τρόπο η πολιτική περιθωριοποιείται. Κανείς δεν θέλει να αλλάξει τα πράγματα.
Όλοι βλέπουν ότι η ανεργία αυξάνεται, αλλά ο καθένας ελπίζει πως θα είναι ο
τυχερός. 
Ποιοι είναι όμως οι εκπρόσωποι αυτού του δεξιού ρεύματος που
κατακτά τα ιταλικά πανεπιστήμια; Η «Ρεπούμπλικα» παραθέτει τις αξίες τους:
ελευθερία με σύμβολο τον αετό, θάρρος με σύμβολο το λιοντάρι, αλληλεγγύη με
σύμβολο ένα κοπάδι άγριων αλόγων. Στα μυθικά τους πρόσωπα περιλαμβάνεται ο
Παζολίνι, γιατί πριν από τόσα χρόνια είχε καταλάβει και είχε αγκαλιάσει όλους
τους νέους, ανεξάρτητα από τις ιδέες τους. Ο σκηνοθέτης Νάνι Μορέτι, που οι
δεξιοί κάποτε τον περιφρονούσαν και σήμερα τρελαίνονται για τις ταινίες του.
Και ο Τσε Γκεβάρα, γιατί είχε πει ότι «όλοι οι καλοί άνθρωποι είναι αδέλφια»
και είχε γράψει ότι «ο πραγματικός επαναστάτης αναζητεί πάντα την αλήθεια».

Τριάντα χρόνια μετά τη δολοφονία του, ο θρυλικός επαναστάτης εμπνέει
λοιπόν την ακροδεξιά. Δραματική ανατροπή, αντάξια του τέλους του αιώνα. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N38</CAT>
<ED>
Κωδικός άρθρου: A15824N382</ED>
<ID>
ID:171312

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N38&aa=2</URL></REF>


Article

<CATEGORY>vin07</CATEGORY>

 <H5>Και οι δύο...</H5>
<H5>Με τις εκλογές...
</H5><H5>Στο κομφούζιο...</H5>
<H5>Λογάριαζε...</H5>
<H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΥΣ</AUTHOR>

... πρωταγωνιστές της ιταλικής πολιτικής ζωής είναι
δεξιοτέχνες του συμβιβασμού. Ο ένας, ο αρχηγός του Δημοκρατικού Κόμματος της
Αριστεράς, Μάσσιμο ΝτΆλέμα, χάρισε πέρυσι στο κόμμα του την εξουσία μ' ένα
συγκερασμό ιδεολογίας και «εκσυγχρονιστικής» ρεαλπολιτίκ. Ο άλλος, ο
οικονομολόγος Ρομάνο Πρόντι, πέτυχε να λειάνει τις διαφορές ανάμεσα στις
ποικιλόχρωμες «συνιστώσες» ώστε να γίνει ο τέλειος εκφραστής (και
πρωθυπουργός) του συνασπισμού της Ελιάς. Τώρα, το πρόβλημα και για τους δύο,
αλλά ιδίως για τον ΝτΆλέμα, είναι εξαιρετικά σύνθετο. Δεν έχουν να επιλέξουν
απλώς μεταξύ τού αν θα κάνουν ένα ακόμη συμβιβασμό ή θα τον αρνηθούν, αλλά
μάλλον μεταξύ... πολλών συμβιβασμών. 
... που έγιναν την Κυριακή σε 1.000 δήμους και κοινότητες ­ ανάμεσά
τους σε κέντρα του Βορρά όπως Τορίνο, Μιλάνο, Τεργέστη κλπ. ­ ήχησαν
απειλητικά τα σήμαντρα για την Ελιά. Σε απόλυτο αριθμό ψήφων σημείωσε ελαφρά
άνοδο. Αλλά η άνοδος που είχε ο κύριος αντίπαλός της, ο Πόλος Ελευθερίας του
Σίλβιο Μπερλουσκόνι, υπήρξε πιο αισθητή. Και αποφασιστικά, από κάθε άποψη,
ήταν τα κέρδη της Κομμουνιστικής Επανίδρυσης του Φάουστο Μπερτινόττι. Το
σύνθετο ­ σχεδόν αδιέξοδο ­ δίλημμα για την Ελιά εμφανίζεται ως εξής: Να
συμπράξει με τους κομμουνιστές ώστε να φράξει τον δρόμο στον Μπερλουσκόνι
(τουλάχιστον στο Μιλάνο και στο Τορίνο) ή να πορευθεί μόνη ελπίζοντας ότι θα
εκτιμηθεί η «σταθερότητά» της; Σε περίπτωση τώρα σύμπραξης με τον Μπερτινόττι
(που θέτει όρους αντι-Μάαστριχτ), θ' αναγκαστεί άραγε ν' αλλάξει εντελώς
πολιτική ως κυβέρνηση ή θα καταφέρει να εκμαιεύσει και πάλι την κατανόηση της
Ευρώπης ­ αλλά πάντα με τον κίνδυνο να χάσει τις προθεσμίες για το εύρω; Και
τέλος, αν υποτεθεί ότι συνεχίζει ν' απορρίπτει τη σύμπραξη, θα προλάβει
σίγουρα το εύρω; Ή θα το χάσει κι αυτό ­ και μαζί τις επόμενες βουλευτικές
εκλογές; 
... που έχει δημιουργηθεί, ο ΝτΆλέμα ­ γράφει η
«Στάμπα» ­ φαίνεται καταδικασμένος να πιεί το «πικρό ποτήρι» της σύμπραξης. Θα
το πληρώσει όμως ακριβά, γιατί θα πρέπει ν' απαρνηθεί την είσοδο στη
νομισματική ένωση «ταυτόχρονα με τους ισχυρούς της πρώτης ταχύτητας». Αυτή
ουσιαστικά θα είναι η συνέπεια των όρων των κομμουνιστών περί «κοινωνικού
κράτους». Ένας άλλος όρος είναι η αλλαγή του εκλογικού συστήματος. Να
επιστρέψει η Ιταλία σε μιά πιο αναλογική φόρμουλα, που θα ευνοεί τα μικρότερα
κόμματα. Πιεζόμενος ακόμη και από στελέχη του κόμματός του ­ όπως ο Τζόρτζιο
Ναπολιτάνο ­ ο ΝτΆλέμα επέλεξε τελικά σολομώντεια λύση. Ο ίδιος, είπε, δεν
θέλει ν' ανακατευτεί. Σε τοπικό επίπεδο, οι υποψήφιοι για τον β' γύρο (θα
γίνει στις 11 Μαΐου) ας κρίνουν, κατά περίσταση, αν θα συμπράξουν ή όχι. 
... όμως χωρίς τον ξενοδόχο. Ο Φάουστο
Μπερτινόττι, ο «μικρός θριαμβευτής» της Κυριακής, έγινε ξαφνικά πολύ δύσκολος:
Η Επανίδρυση θα το σκεφτεί πολύ πριν αποφασίσει προς τα πού, σε κάθε
περιφέρεια, θα στρέψει τις συμπάθειές της. Επιτελείς του Φάουστο άρχισαν
διάλογο ακόμη και με κεντροδεξιούς. Η Επανίδρυση δεν έχει κανένα πρόβλημα
λόγου χάρη με τους Λαϊκούς, δηλώνει ο Μπερτινόττι. «Άλλωστε, επανειλημμένα
υπήρξε σύμπτωση απόψεων για ορισμένα θέματα ανάμεσα σε μας και τους
δημοκρατικούς Καθολικούς». Όλα τα ενδεχόμενα λοιπόν, και όλα τα μέτωπα, είναι
ανοιχτά... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N38</CAT>
<ED>
Κωδικός άρθρου: A15824N383</ED>
<ID>
ID:171349

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N38&aa=3</URL></REF>


Article

<CATEGORY>vin08</CATEGORY>

 <H5>ΜΕΤΑ ΤΙΣ ΓΕΡΜΑΝΙΚΕΣ ΟΙ
ΕΛΛΗΝΙΚΕΣ ΕΧΟΥΝ ΤΗ ΜΕΓΑΛΥΤΕΡΗ ΔΙΑΦΟΡΑ ΑΝΑΜΕΣΑ ΣΤΑ ΕΠΙΤΟΚΙΑ ΧΟΡΗΓΗΣΕΩΝ ΚΑΙ ΤΑ
ΕΠΙΤΟΚΙΑ ΚΑΤΑΘΕΣΕΩΝ</H5>
<H2>Πανάκριβες οι Τράπεζες</H2>

Οι ελληνικές Τράπεζες παίρνουν φθηνά το χρήμα από τους
αποταμιευτές και το δανείζουν πανάκριβα, με αποτέλεσμα η διαφορά ανάμεσα στα
επιτόκια χορηγήσεων και τα επιτόκια καταθέσεων να είναι από τις πιο μεγάλες
μεταξύ των χωρών της Ευρωπαϊκής Ένωσης, των ΗΠΑ και της Ιαπωνίας. 
Την επισήμανση αυτή έχει κάνει ήδη η Τράπεζα της Ελλάδος, ενώ το ίδιο
προκύπτει και από σχετική έρευνα - μελέτη που έδωσε στη δημοσιότητα η Alpha
Τράπεζα Πίστεως. Στα σημερινά επίπεδα επιτοκίων μάλιστα οι διαφορές φθάνουν
μέχρι τις 14,75 μονάδες για ορισμένα δάνεια. Όπως επισημαίνεται από την
Τράπεζα της Ελλάδος, οι Τράπεζες έχουν σημαντικά περιθώρια για να συμπιέσουν
ακόμα περισσότερο τη διαφορά μεταξύ των επιτοκίων καταθέσεων και χορηγήσεων.

Αποκαλυπτική θα πρέπει να θεωρηθεί η σχετική αναφορά που έγινε και στην
έκθεση του διοικητή της Τραπέζης της Ελλάδος, όπου επισημαίνεται ότι ο
αυξανόμενος ανταγωνισμός στη διάρκεια του 1996 περιόρισε τη διαφορά μεταξύ των
επιτοκίων χορηγήσεων και καταθέσεων, αλλά «παρά τη μείωση αυτή, το περιθώριο
των επιτοκίων στην ελληνική τραπεζική αγορά παραμένει σημαντικά υψηλότερο από
τα αντίστοιχα ευρωπαϊκά». 
Στις 6,2 μονάδες 
Η επισήμανση
αυτή επιβεβαιώνεται τώρα και από τα στοιχεία της Alpha Τράπεζας Πίστεως.
Σύμφωνα με τα στοιχεία αυτά, η διαφορά επιτοκίων χορηγήσεων και καταθέσεων
στην Ελλάδα έφθασε στο τέλος του 1996 τις 6,2 ποσοστιαίες μονάδες, γεγονός που
σημαίνει ότι είναι η υψηλότερη μετά αυτής στη Γερμανία σε σχέση με τις
υπόλοιπες χώρες της Ευρωπαϊκής Ένωσης, των ΗΠΑ και της Ιαπωνίας. 
Την
υψηλότερη διαφορά μεταξύ επιτοκίων χορηγήσεων και καταθέσεων έχουν οι
γερμανικές Τράπεζες με 7,2 ποσοστιαίες μονάδες. Ακολουθούν με 6,2 ποσοστιαίες
μονάδες οι ελληνικές Τράπεζες και με 5,9 μονάδες οι Τράπεζες της Ιρλανδίας και
της Δανίας. Αντίθετα, πολύ χαμηλό περιθώριο επιτοκίου έχουν οι Τράπεζες της
Αυστρίας (η διαφορά των επιτοκίων είναι μόλις 2 ποσοστιαίες μονάδες), της
Ιαπωνίας (2,3 μονάδες) και της Ολλανδίας (2,4 μονάδες). Πάντως, τραπεζικά
στελέχη υποστήριζαν ότι η μεγάλη διαφορά μεταξύ των επιτοκίων χορηγήσεων και
καταθέσεων παρέχει τη δυνατότητα στα πιστωτικά ιδρύματα να συγκρατήσουν την
πτώση των επιτοκίων καταθέσεων. 
Ταχύτερη πτώση 
Αυτό
άλλωστε έχει επισημάνει εμμέσως και η Τράπεζα της Ελλάδος, κορυφαία στελέχη
της οποίας τονίζουν ότι στη διάρκεια της προηγούμενης χρονιάς η πτώση των
επιτοκίων καταθέσεων ήταν γρηγορότερη σε σχέση με τα επιτόκια χορηγήσεων. 
Από τα επιτόκια με τα οποία οι Τράπεζες δανείζουν και δανείζονται τώρα
προκύπτει ότι: 
Πρώτον, η διαφορά μεταξύ του επιτοκίου καταναλωτικών
δανείων και καταθέσεων ταμιευτηρίου ξεπερνά τις 11,5 μονάδες. 
Δεύτερον,
η διαφορά μεταξύ επιτοκίων πιστωτικών καρτών και καταθέσεων ταμιευτηρίου
υπερβαίνει τις 14,75 μονάδες. 
Τρίτον, στα στεγαστικά δάνεια η
διαφορά των επιτοκίων είναι μεγαλύτερη από 4 μονάδες. 
Τέταρτον, στα
δάνεια για κεφάλαια κίνησης των επιχειρήσεων η διαφορά ξεπερνά τις 6
ποσοστιαίες μονάδες. 
Όπως προκύπτει από τα στοιχεία αυτά, οι διαφορές
είναι πολύ μεγάλες στα δάνεια που χορηγούν οι Τράπεζες σε καταναλωτές είτε με
απευθείας δανεισμό είτε με πιστωτικές κάρτες. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15824N391</ED>
<ID>
ID:171273

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N39&aa=1</URL></REF>


Article

<CATEGORY>vin02</CATEGORY>

 <H2>Να
μοιραστεί ο «λογαριασμός»</H2>

<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΟ ΠΡΟΒΛΗΜΑ με τα
ασφαλιστικά ταμεία δεν είναι μόνο ελληνικό. Σε ολόκληρη την Ευρώπη οι
οικονομολόγοι περιγράφουν με τα πιο μελανά χρώματα το μέλλον τους και οι
περισσότεροι προτείνουν περικοπές για να αντιμετωπιστούν οι μελλοντικές
υποχρεώσεις των Ταμείων προς τους ασφαλισμένους. 
Αυτή είναι η οικονομική
διάσταση του προβλήματος, η οποία ούτε πρέπει να αγνοηθεί ούτε και να
υποτιμηθεί. Από την άλλη πλευρά, όμως, το ασφαλιστικό καθεστώς δεν είναι
τίποτε άλλο παρά το κοινωνικό πρόσωπο του κράτους. Έτσι, η συρρίκνωση των
εισοδημάτων πολιτών που έχουν περάσει 25 και 35 χρόνια δουλεύοντας και
πληρώνοντας εισφορές χρυσάφι είναι άδικη, αφού καταργεί στην πράξη κάθε έννοια
ανταποδοτικότητας. Σε τελευταία ανάλυση, μάλιστα, για την κρίση των Ταμείων
δεν είναι υπεύθυνοι οι ασφαλισμένοι, που πλήρωναν για δεκαετίες, αλλά όσοι
διαχειρίζονταν τα αποθεματικά, όσοι έδιναν συντάξεις χωρίς προϋποθέσεις και
όσοι έκαναν μικροπολιτική μέσω των Ταμείων. Γι' αυτό ο λογαριασμός της κρίσης
θα πρέπει να μοιραστεί και επειδή δεν δυνατόν να πληρώσουν αυτοί που
πραγματικά φταίνε, τουλάχιστον το κράτος ας αποδεχθεί τις ευθύνες του. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15824N392</ED>
<ID>
ID:171346

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N39&aa=2</URL></REF>


Article

<CATEGORY>vin08</CATEGORY>

 <H2>Εντεινόμενος ανταγωνισμός από τη μια, υψηλό λειτουργικό κόστος από την άλλη
</H2>
Σύμφωνα με τις απόψεις που διατυπώνονται στη μελέτη, τα
τελευταία χρόνια η διαφορά μεταξύ επιτοκίων χορηγήσεων και καταθέσεων μειώθηκε
ταχύτερα σε σχέση με τις άλλες ευρωπαϊκές χώρες. Συγκεκριμένα, τονίζεται ότι
ενώ ο μέσος όρος της διαφοράς των επιτοκίων στην Ευρωπαϊκή Ένωση μεταξύ 1993
και 1996 μειώθηκε κατά 1 ποσοστιαία μονάδα, στην Ελλάδα η μείωση αυτή ήταν
διπλάσια. Αυτό αποδίδεται στον εντεινόμενο ανταγωνισμό που εκδηλώνεται τα
τελευταία χρόνια στην ελληνική τραπεζική αγορά. 
Από την άλλη πλευρά όμως,
επισημαίνεται ότι η μεγάλη διαφορά μεταξύ επιτοκίων χορηγήσεων και καταθέσεων
αντανακλά το υψηλό λειτουργικό κόστος του ελληνικού τραπεζικού συστήματος. Για
τον λόγο αυτό και η Τράπεζα Ελλάδος βλέπει ότι ο περιορισμός του λειτουργικού
κόστους των Τραπεζών οδηγεί σε μείωση της διαφοράς των επιτοκίων. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15824N393</ED>
<ID>
ID:171355

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N39&aa=3</URL></REF>


Article

<CATEGORY>vin08</CATEGORY>

 <H2>Κατολισθαίνει ο πληθωρισμός: κάτω από 6% τον Απρίλιο</H2>

ΝΕΑ ΠΤΩΣΗ
αναμένεται να σημειώσει ο πληθωρισμός τον Απρίλιο. Σύμφωνα με τις εκτιμήσεις
του υπουργείου Εθνικής Οικονομίας, ο τιμάριθμος τον Απρίλιο έχει πέσει στο
5,8% από 6% που ήταν τον Μάρτιο. 
Έτσι, για πρώτη φορά θα υποχωρήσει σε
επίπεδα κάτω του 6%. Αρμόδιοι παράγοντες προβλέπουν ότι τους επόμενους μήνες ο
πληθωρισμός θα μειώνεται με πιο αργούς ρυθμούς και ότι θα έχει περιορισθεί
κάτω από 5% ως το φθινόπωρο. 
Η πτώση του πληθωρισμού τον Απρίλιο κατά πάσα
πιθανότητα θα αφήσει ­ προς το παρόν ­ αμετάβλητα τα επιτόκια. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N39</CAT>
<ED>
Κωδικός άρθρου: A15824N394</ED>
<ID>
ID:171374

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N39&aa=4</URL></REF>


Article

<CATEGORY>vin08</CATEGORY>

 <H5>Η ΚΟΜΙΣΙΟΝ ΘΑ ΔΩΣΕΙ ΚΑΙ
ΑΛΛΟ ΧΡΟΝΟ ΣΤΟΝ ΟΤΕ ΩΣΤΕ ΝΑ ΠΡΟΕΤΟΙΜΑΣΘΕΙ ΓΙΑ ΝΑ ΑΝΤΙΜΕΤΩΠΙΣΕΙ ΤΟΝ ΑΝΤΑΓΩΝΙΣΜΟ
</H5><H2>Ασπίδα... στην απελευθέρωση</H2>

ΒΡΥΞΕΛΛΕΣ 
Για την απελευθέρωση της φωνητικής τηλεφωνίας και των
εναλλακτικών δικτύων η Κομισιόν φαίνεται διατεθειμένη να δώσει επαρκή
μεταβατική περίοδο στην Ελλάδα για να δοθεί καιρός στον ΟΤΕ να προετοιμασθεί
προκειμένου να αντιμετωπίσει τους κανόνες του ελεύθερου ανταγωνισμού. 
Αυτό είναι το βασικό συμπέρασμα από τη συζήτηση που είχε χθες στις
Βρυξέλλες ο υπουργός Μεταφορών και Επικοινωνιών, Χάρης Καστανίδης, με τον
επίτροπο για τον ανταγωνισμό κ. Βαν Μιρτ, όπως μεταδίδει το ΑΠΕ. 
Η
απελευθέρωση στις τηλεπικοινωνίες των «15» πρέπει να ισχύσει από 1.1.1998. Η
Ιρλανδία και η Πορτογαλία έχουν πετύχει μεταβατική περίοδο για τη φωνητική
τηλεφωνία μέχρι το 1999 και για τα εναλλακτικά δίκτυα ­ που έχουν
απελευθερωθεί από πέρσι ­ μέχρι 1.7.1997. Η Ελλάδα έθεσε το θέμα της
μεταβατικής περιόδου ύστερα από ορισμένες ρυθμίσεις που συζήτησαν και
συμφώνησαν ο κ. Καστανίδης με τον κ. Βαν Μιρτ: για τις δορυφορικές
επικοινωνίες, για την κινητή τηλεφωνία, για την καλωδιακή τηλεόραση, για την
επιτροπή τηλεπικοινωνιών και για τις μισθωμένες τηλεπικοινωνιακές γραμμές. Η
Κομισιόν αναμένεται να αποφασίσει για να χορηγήσει μεταβατική περίοδο στην
Ελλάδα μέσα στον Μάιο. 
Η συζήτηση, όπως ελέχθη χαρακτηριστικά από
ελληνικής πλευράς, έφθασε σε «υψηλούς τόνους». Τελικά, όμως, η κοινοτική
πλευρά αναγνώρισε ότι από την ελληνική κυβέρνηση έχει γίνει μεγάλη και σοβαρή
προσπάθεια στον τομέα των τηλεπικοινωνιών σε σχέση με το παρελθόν και έχει
μεταστραφεί το δυσμενές κλίμα της ελληνικής συνεργασίας με τις αρμόδιες
κοινοτικές υπηρεσίες. 
Ο κ. Καστανίδης, όπως είπε μετά τη συνάντηση, εκτιμά
ότι υπήρξε ένα καλό πλαίσιο συζήτησης και διαπραγμάτευσης, που δίνει την
εντύπωση ότι η Κομισιόν θα ανταποκριθεί με θετικό τρόπο στα ελληνικά
επιχειρήματα. 
Οι ρυθμίσεις που συμφώνησαν οι δύο πλευρές αφορούν την
ενσωμάτωση της κοινοτικής νομοθεσίας στην ελληνική σχετικά με την απελευθέρωση
ορισμένων δραστηριοτήτων στον τομέα των τηλεπικοινωνιών. Και συγκεκριμένα: 
* Δορυφορικές επικοινωνίες: Το Προεδρικό Διάταγμα που ενσωματώνει την
κοινοτική οδηγία 46 του 1994 για τις δορυφορικές επικοινωνίες, που έχει
υπογραφεί από τον κ. Καστανίδη και έχει υποβληθεί για επεξεργασία στο
Συμβούλιο της Επικρατείας, θα ισχύσει μέχρι 1 Αυγούστου 1997. Συμφωνήθηκε ότι
μέχρι να τεθεί σε ισχύ, τα φυσικά και νομικά πρόσωπα που ενδιαφέρονται να
πάρουν άδεια για δορυφορικές επικοινωνίες, μπορούν να υποβάλουν αίτηση στην
Εθνική Επιτροπή Τηλεπικοινωνιών. Η οριστική κρίση για τις αιτήσεις αυτές θα
γίνει μετά την έκδοση του Προεδρικού Διατάγματος. 
* Κινητή τηλεφωνία: Το
Προεδρικό Διάταγμα που ενσωματώνει την οδηγία 2 του 1996 για την κινητή
τηλεφωνία θα τεθεί σε ισχύ μέχρι το τέλος του 1997. Συμφωνήθηκε ότι κανείς δεν
αποκλείεται να υποβάλει αίτηση για άδεια κινητής τηλεφωνίας στο σύστημα DCS
1800. Η ελληνική πλευρά εξήγησε ότι υπάρχουν διαθέσιμες συχνότητες στο σύστημα
DCS 1800. Αλλά θα κριθούν κατά προτεραιότητα οι αιτήσεις που έχουν υποβληθεί
από Panafon και STET. Ο επίτροπος συμφώνησε. 
* Καλωδιακή τηλεόραση:
Προεδρικό Διάταγμα θα ενσωματώσει, το αργότερο μέσα σ' ένα χρόνο, την οδηγία
51 του 1995 για την καλωδιακή τηλεόραση και θα καταργηθεί το μονοπώλιο του ΟΤΕ
για την υποδομή της καλωδιακής τηλεόρασης με τροποποίηση του νόμου 2328. Στο
μεσοδιάστημα οι ενδιαφερόμενοι μπορούν να υποβάλουν προσωρινές αιτήσεις. Ο
σχετικός φάκελος, όμως, θα συμπληρωθεί μετά την υιοθέτηση του σχετικού
Προεδρικού Διατάγματος. 
* Επιτροπή Τηλεπικοινωνιών: Το Προεδρικό Διάταγμα
που αφορά την Οργάνωση Εθνικής Επιτροπής Τηλεπικοινωνιών και την πρόσληψη
προσωπικού της θα τεθεί σε ισχύ μέχρι τον Αύγουστο 1997. 
* Μισθωμένες
γραμμές: Το Προεδρικό Διάταγμα που ενσωματώνει την οδηγία 44 του 1992 για τις
μισθωμένες τηλεπικοινωνιακές γραμμές θα τεθεί σε ισχύ μέχρι το τέλος 1997.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15824N401</ED>
<ID>
ID:171274

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N40&aa=1</URL></REF>


Article

<CATEGORY>vin08</CATEGORY>

 <H2>Από ρεκόρ σε ρεκόρ το δολάριο στην Αθήνα</H2>

ΝΕΟ «ΡΕΚΟΡ» έκανε χθες
η τιμή του δολαρίου, που δείχνει ότι οδεύει προς τις 280 δραχμές. 
Χθες
έφθασε στις 277,144 δρχ. και αυτή είναι η τιμή, με την οποία θα πωλείται
σήμερα από τις τράπεζες, για ταξίδια και σπουδές. 
Το προηγούμενο «ρεκόρ»
του αμερικανικού νομίσματος είχε γίνει την προηγούμενη Παρασκευή, ημέρα κατά
την οποία κόστιζε 275,629 δραχμές. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15824N402</ED>
<ID>
ID:171318

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N40&aa=2</URL></REF>


Article

<CATEGORY>vin08</CATEGORY>

 <H2>Από οκτώ Εφορίες περιμένει το υπουργείο τα περισσότερα έσοδα</H2>

ΣΤΙΣ ΜΕΓΑΛΕΣ Εφορίες, που συγκεντρώνουν το μεγαλύτερο κομμάτι από την «πίτα»
των εσόδων, εστιάζει τις προσπάθειές της τώρα η ηγεσία του υπουργείου
Οικονομικών. 
Σύμφωνα με πληροφορίες, σε οκτώ μεγάλες Εφορίες σε ολόκληρη
τη χώρα η ηγεσία του υπουργείου 
Οικονομικών βάζει συγκεκριμένους
ποσοτικούς στόχους για τα έσοδα. 
Στις Εφορίες αυτές περιλαμβάνονται μεταξύ
των άλλων: ΦΑΕ Αθήνας, Πειραιά και Θεσσαλονίκης, ΦΑΒΕ Αθήνας και Θεσσαλονίκης.

Όπως τόνιζαν αρμόδια στελέχη του υπουργείου Οικονομικών, συγκεκριμένοι
στόχοι για τα έσοδα θα τεθούν σε όλες τις Εφορίες, οι επικεφαλής των οποίων θα
κριθούν με βάση την ικανότητα επίτευξης των στόχων που θα τεθούν. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15824N403</ED>
<ID>
ID:171356

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N40&aa=3</URL></REF>


Article

<CATEGORY>vin08</CATEGORY>

 <H2>Νέο ρεκόρ επταετίας στο Χρηματιστήριο</H2>

ΚΟΝΤΑ ΣΤΟ φράγμα των
1.500 μονάδων βρίσκεται πλέον ο Γενικός Δείκτης Τιμών του Χρηματιστηρίου
Αθηνών. Χθες, ο Γενικός Δείκτης Τιμών των μετοχών σημείωσε νέο ρεκόρ επταετίας
και αθόρυβα αλλά σταθερά έφθασε στις 1.464,75 μονάδες. 
Είναι το δεύτερο
καλύτερο ρεκόρ όλων των εποχών στην οδό Σοφοκλέους και το επίπεδο των τιμών
των μετοχών ποτέ δεν ήταν ψηλότερο, με εξαίρεση την 5η Ιουλίου του 1990. 
Χθες οι τιμές σημείωσαν άνοδο κατά 0,54%, ενώ οι συναλλαγές έφθασαν τα 12,638
δισ. δρχ. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N40</CAT>
<ED>
Κωδικός άρθρου: A15824N404</ED>
<ID>
ID:171375

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N40&aa=4</URL></REF>


Article

<CATEGORY>vin08</CATEGORY>

 <H5>ΕΝΑΣ ΣΤΟΥΣ ΤΡΕΙΣ ΕΡΓΑΖΟΜΕΝΟΥΣ
ΣΥΝΔΙΚΑΛΙΖΕΤΑΙ... * ΕΝΝΙΑ ΣΤΟΥΣ ΔΕΚΑ ΟΜΩΣ, ΠΙΣΤΕΥΟΥΝ ΟΤΙ ΧΡΕΙΑΖΟΝΤΑΙ ΤΑ
ΣΥΝΔΙΚΑΤΑ...</H5>
<H2>Ψήφος δυσπιστίας</H2>

Οι περισσότεροι εργαζόμενοι και εργαζόμενες δεν είναι μέλη
επαγγελματικών σωματείων ή συλλόγων. Μόνο το 35% των εργαζομένων
συνδικαλίζεται (κυρίως άνδρες, εργαζόμενοι στον ευρύτερο δημόσιο τομέα). 
Για τη ΓΣΕΕ έχει θετική γνώμη μόνο το 32,1%, αλλά από την άλλη, το 89%
πιστεύει ότι χρειάζονται τα εργατικά συνδικάτα. 
Τα συμπεράσματα
αυτά προκύπτουν από έρευνα που έκανε για λογαριασμό της ΓΣΕΕ το Ινστιτούτο V -
Project Research Consulting. 
Η έρευνα έγινε μεταξύ 14 και 22 Απριλίου στην
περιοχή της πρωτεύουσας, με τη μορφή των ατομικών συνεντεύξεων, στις οποίες
απάντησαν 1.100 άνδρες και γυναίκες άνω των 18 ετών (άνεργοι, μισθωτοί,
συνταξιούχοι). 
ΑΠΟΥΣΕΣ ΟΙ ΓΥΝΑΙΚΕΣ 
Ειδικότερα, από την
έρευνα, που έγινε για λογαριασμό της ΓΣΕΕ, προκύπτουν μεταξύ άλλων και τα εξής
συμπεράσματα: 
* Ποσοστό 32,1% έχει θετική εικόνα για τη ΓΣΕΕ. Στο ερώτημα
«ό,τι διαβάσατε ή είδατε για τη ΓΣΕΕ τι εντύπωση σας έκανε;», ποσοστό 37,5%
απαντά πως έχει αρνητική εικόνα. 
Ένα ποσοστό 27,4% δεν έχει ούτε θετική
αλλά ούτε και αρνητική εικόνα, ενώ 3 στους 100 απαντούν «δεν ξέρω, δεν
απαντώ». 
* Οι περισσότεροι εργαζόμενοι δεν συνδικαλίζονται. Δεν είναι μέλη
σωματείων ή συλλόγων το 64,7%. 
Με τον συνδικαλισμό δεν ασχολούνται κυρίως
οι γυναίκες. Το ποσοστό φθάνει το 70,1% για τις γυναίκες, ενώ στους άνδρες
πέφτει στο 59,6% για όσους δεν είναι μέλη σωματείων. 
ΔΗΜΟΣΙΟ ­ΙΔΙΩΤΙΚΟ

* Οι περισσότεροι εργαζόμενοι στις ΔΕΚΟ είναι μέλη σωματείων. Μόνο το
17,8% δεν συνδικαλίζεται. Μεγάλη είναι η συμμετοχή και στους μισθωτούς του
Δημοσίου, όπου «απέχει» μόνον το 30,5%. Αντίθετα, στον ιδιωτικό τομέα «απέχει»
το 74,2% των εργαζομένων. 
Επίσης, οι περισσότεροι άνεργοι δεν είναι μέλη
σωματείων. Το ποσοστό φθάνει το 87,2%. 
Αντίθετα, οι συνταξιούχοι δείχνουν
σχετικό ενδιαφέρον και ειδικά αυτοί που προέρχονται από τον ιδιωτικό τομέα.
«Απέχει» το 68,3% αυτών, ενώ ανεβαίνει το ποσοστό των συνταξιούχων του
Δημοσίου που δεν ασχολείται (61,5%) σε σχέση με τους απασχολούμενους. 
ΙΣΧΥΣ ΚΑΙ ΣΥΝΔΙΚΑΤΑ 
* Οι περισσότεροι νέοι (18-24 ετών) δεν
είναι μέλη σωματείων. Ακόμα και μεταξύ 25-34 ετών ποσοστό 73,3% δεν είναι
μέλη. Τα πράγματα αλλάζουν στις ηλικίες 35-54 ετών. 
Το ποσοστό όσων δεν
είναι μέλη πέφτει μεταξύ 52,9% και 52,4%, για να ανέβει στο 64,4% για τις
ηλικίες από 55-64 ετών. 
* Οι περισσότεροι, πάντως, πιστεύουν πως τα
συνδικάτα είναι απαραίτητα. Σχεδόν οι 9 στους 10 (89%) απάντησαν ότι
χρειάζονται, μόνο το 7,5% είχε διαφορετική άποψη, ενώ το 3,5% δεν απάντησε.

Τέλος, οι 38 στους 100 πιστεύουν ότι τα συνδικάτα έχουν αρκετή δύναμη
σήμερα στην Ελλάδα. 
Το 35,9%, όμως, πιστεύει ότι έχουν μικρή δύναμη, ενώ
το 12,8% απαντά ότι δεν έχουν καμία δύναμη. Στον αντίποδα, το 8,6% θεωρεί ότι
έχουν πολύ μεγάλη δύναμη. Ποσοστό 4,6% δεν απαντά στην ερώτηση αυτή. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N41</CAT>
<ED>
Κωδικός άρθρου: A15824N411</ED>
<ID>
ID:171275

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N41&aa=1</URL></REF>


Article

<CATEGORY>vin08</CATEGORY>

 <H2>ΓΣΕΕ: Οι έχοντες και κατέχοντες να πληρώσουν για σύνταξη αλληλεγγύης</H2>

ΦΟΡΟ «ΚΟΙΝΩΝΙΚΗΣ αλληλεγγύης», για να πάρουν σύνταξη και όσοι δεν
θεμελιώνουν δικαίωμα, προτείνει να καθιερωθεί η ΓΣΕΕ. Σύμφωνα με την πρόταση,
τον φόρο θα πρέπει να καταβάλλουν οι έχοντες μεγάλα εισοδήματα, π.χ. όσοι
έχουν ετήσιο εισόδημα άνω των 10 εκατομμυρίων δρχ. 
Η πρόταση αυτή, που θα
τεθεί από πλευράς ΓΣΕΕ στο τραπέζι του κοινωνικού διαλόγου, συμπεριλαμβάνεται
σε κείμενο με προτάσεις της Γενικής Συνομοσπονδίας Εργατών Ελλάδας, μαζί με
άλλες προτάσεις για το ασφαλιστικό. Μεταξύ άλλων προτείνεται η σύσταση
λογαριασμού κοινωνικής αλληλεγγύης, από τον οποίο θα παίρνουν σύνταξη όσοι δεν
θεμελιώνουν δικαίωμα συνταξιοδότησης, καθώς και βοηθήματα για όσους δεν έχουν
εισόδημα. Επίσης, οι πόροι του λογαριασμού, όπως προτείνεται, μπορούν να
προέλθουν και από φορολογία εταιρειών εντάσεως κεφαλαίου με προϊόντα υψηλής
προστιθέμενης αξίας, από μέρος της φορολογίας ακίνητης περιουσίας και από
μέρος της φορολογίας χρηματιστηριακών τίτλων. 
Προτείνεται ακόμα από
πλευράς ΓΣΕΕ η ασφάλιση των ανασφαλίστων και άτυπων μορφών απασχόλησης, η
ενίσχυση της μηχανογράφησης, η επιστροφή της 35ετίας χωρίς όριο ηλικίας και η
επαναφορά της κατώτατης σύνταξης στα 20 ημερομίσθια και της κύριας σύνταξης
στο 80% του μισθού. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N41</CAT>
<ED>
Κωδικός άρθρου: A15824N412</ED>
<ID>
ID:171319

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N41&aa=2</URL></REF>


Article

<CATEGORY>vin08</CATEGORY>

 <H2>Ρεκόρ στη Σοφοκλέους</H2>

Με άνοδο
έκλεισαν οι τιμές των μετοχών κατά τη χθεσινή συνεδρίαση του Χρηματιστηρίου
Αξιών Αθηνών ΧΑΑ. Από την αρχή της συνεδρίασης εκδηλώθηκε ικανοποιητικό
αγοραστικό ενδιαφέρον ως γεγονός το οποίο είχε, επακόλουθο την άνοδο των τιμών
των μετοχών και του Γενικού Δείκτη. Συγκεκριμένα ο Γενικός Δείκτης έκλεισε
στις 1.464,75 μονάδες σημειώνοντας άνοδο κατά 7,80 μονάδες ή ποσοστό της
τάξεως του 0,54%. Από τους επιμέρους κλαδικούς δείκτες τη μεγαλύτερη άνοδο
σημείωσε ο δείκτης των Διαφόρων κατά 9,70 μονάδες ή ποσοστό 1,23%. Από τις 241
μετοχές που πραγματοποίησαν συναλλαγές, 139 σημείωσαν άνοδο, 76 πτώση και 26
παρέμειναν σταθερές, ενώ 53 έκλεισαν με αγοραστές και 126 με πωλητές. Μικρή
πτώση σημείωσαν οι συναλλαγές η αξία των οποίων διαμορφώθηκε στα 12,6 δισ.δρχ
(4.108.270 τεμάχια). Αναλυτικά τα 3.950.640 τεμάχια αξίας 12,2 δισ.δρχ
αφορούσαν την Κύρια Αγορά ενώ τα 157.630 τεμάχια συνολικής αξίας 389 εκατ.δρχ
την Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (5,8 δισ.δρχ - 805.172 τεμάχια) και των Κατασκευαστικών εταιρειών
(1.143 εκατ.δρχ - 535.480 τεμάχια). 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N43</CAT>
<ED>
Κωδικός άρθρου: A15824N431</ED>
<ID>
ID:171276

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N43&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Η
Νέα Σελήνη, στις 6 Μαΐου, γίνεται στο ζώδιό σας και επηρεάζει πιο άμεσα τους
γεννημένους γύρω στις 6-7 Μαΐου. Θ' ανοίξει τον δρόμο για ένα νέο κεφάλαιο
στην προσωπική ή την επαγγελματική σας ζωή. 
ΔΙΔΥΜΟΙ 
(21
Μαΐου - 21 Ιουνίου). Η Νέα Σελήνη στον Ταύρο, στις 6 Μαΐου, επηρεάζει το
υποσυνείδητό σας και φέρνει στην επιφάνεια φοβίες, συμπλέγματα, ενοχές. Σας
δίνει τη δυνατότητα ν' απαλλαγείτε απ' αυτά, για να προχωρήσετε. 
ΚΑΡΚΙΝΟΣ 
(22 Ιουνίου - 22 Ιουλίου). Με τη Νέα Σελήνη στον Ταύρο,
στις 6 Μαΐου, ανοίγει ο δρόμος για να πραγματοποιήσετε έναν στόχο σας, για ν'
αρχίσετε μια νέα ερωτική φιλία, για να διευρύνετε την κοινωνική σας ζωή.

ΛΕΩΝ 
(23 Ιουλίου - 22 Αυγούστου). Η Νέα Σελήνη στον Ταύρο, στις
6 Μαΐου, σας «βγάζει» στο προσκήνιο. Γίνεσθε πιο φιλόδοξοι και πιο «νάρκισσοι»
από ποτέ. Αποφύγετε να προκαλέσετε. 
ΠΑΡΘΕΝΟΣ 
(23 Αυγούστου -
23 Σεπτεμβρίου). Με τη Νέα Σελήνη στον Ταύρο, στις 6 Μαΐου, ανοίγει ο δρόμος
για ένα ταξίδι, για νέες σπουδές, για μια δίκη, για νέες επαγελματικές
προσπάθειες και για νέες γνωριμίες. 
ΖΥΓΟΣ 
(24 Σεπτεμβρίου -
23 Οκτωβρίου). Με τη Νέα Σελήνη στον Ταύρο, στις 6 Μαΐου, μπορεί να τελειώσει
μια σχέση ή μια συνεργασία, για ν' αρχίσει μια άλλη. Στον οικονομικό τομέα,
φροντίστε να μην πέσετε θύματα απατεώνων. 
ΣΚΟΡΠΙΟΣ 
(24
Οκτωβρίου - 22 Νοεμβρίου). Η Νέα Σελήνη στον Ταύρο, στις 6 Μαΐου, επηρεάζει
πιο άμεσα τους γεννημένους γύρω στις 8 Νοεμβρίου. Θ' ανοίξει τον δρόμο για ένα
νέο κεφάλαιο στην προσωπική ή στην επαγγελματική σας ζωή. 
ΤΟΞΟΤΗΣ 
(23 Νοεμβρίου - 21 Δεκεμβρίου). Με τη Νέα Σελήνη στον
Ταύρο, στις 6 Μαΐου, ανοίγει ο δρόμος για μια νέα προσπάθεια στον
επαγγελματικό τομέα, για μια νέα δίαιτα, για να φροντίσετε περισσότερο την
υγεία σας. 
ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Με τη
Νέα Σελήνη στον Ταύρο, στις 6 Μαΐου, ξεκινάτε μια νέα δημιουργική προσπάθεια,
έναν νέο έρωτα ή αποφασίζετε ν' αποκτήσετε απόγονο. 
ΥΔΡΟΧΟΟΣ

(20 Ιανουαρίου - 18 Φεβρουαρίου). Με τη Νέα Σελήνη στον Ταύρο, στις 6
Μαΐου, ανοίγει ο δρόμος για ένα νέο κεφάλαιο σε σχέση με το σπίτι και την
οικογένεια. Μερικοί αποφασίζετε ν' αλλάξετε ή ν' αγοράσετε σπίτι. 
ΙΧΘΥΕΣ 
(19 Φεβρουαρίου - 20 Μαρτίου). Με τη Νέα Σελήνη στον
Ταύρο, στις 6 Μαΐου, κάνετε ένα ταξίδι ή μια μετακίνηση, αποφασίζετε να
μετακομίσετε ή ν' αλλάξετε μεταφορικό μέσον ή κάνετε μια νέα επαγγελματική
προσπάθεια. 
ΚΡΙΟΣ 
(21 Μαρτίου - 19 Απριλίου). Με τη Νέα
Σελήνη στον Ταύρο, στις 6 Μαΐου, ορισμένοι επιδιώκουν ν' αποκτήσουν μια νέα
πηγή εσόδων, να κάνουν μια αγοραπωλησία ή να προχωρήσουν σε καλύτερη
διαχείριση των εισοδημάτων τους. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: N50</CAT>
<ED>
Κωδικός άρθρου: A15824N501</ED>
<ID>
ID:171261

</ID><URL>http://ta-nea.dolnet.gr/neaweb/neafile.print_unique?e=A&f=15824&m=N50&aa=1</URL></REF>


Article

<CATEGORY>vin10</CATEGORY>

 <H5>ΟΙ ΠΡΩΤΑΘΛΗΤΕΣ ΕΥΡΩΠΗΣ ΥΨΩΣΑΝ ΤΟ
ΤΡΟΠΑΙΟ ΚΑΙ ΣΤΟΝ ΠΕΙΡΑΙΑ</H5>
<H2>Δεύτερη απονομή</H2>

ΟΙ ΠΑΙΚΤΕΣ του Ολυμπιακού σήκωσαν χθες και μπροστά σε
15.000 οπαδούς τους στο Στάδιο Ειρήνης και Φιλίας το ευρωπαϊκό κύπελλο που
κατέκτησαν στη Ρώμη. Ήταν μία φιέστα, που έγινε μετά το τέλος του αγώνα με τον
Απόλλωνα Πατρών (76-66).σελίδες 6-
7

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15824O001</ED>
<ID>
ID:171277

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O00&aa=1</URL></REF>


Article

<CATEGORY>vin10</CATEGORY>

 <H2>Προβάδισμα
για την Ευρωλίγκα</H2>

σελίδα 9 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15824O002</ED>
<ID>
ID:171320

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O00&aa=2</URL></REF>


Article

<CATEGORY>vin10</CATEGORY>

 <H2>Γιατί θα
συνεχίσω στη Νιούκαστλ</H2>

σελίδα 1 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15824O003</ED>
<ID>
ID:171357

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O00&aa=3</URL></REF>


Article

<CATEGORY>vin10</CATEGORY>

 <H2>Σχέδιο
αιφνιδιασμού</H2>

σελίδα 5 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15824O004</ED>
<ID>
ID:171376

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O00&aa=4</URL></REF>


Article

<CATEGORY>vin10</CATEGORY>

 <H2>Φαβορί τώρα οι Ελπίδες</H2>

σελίδα 3 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O00</CAT>
<ED>
Κωδικός άρθρου: A15824O005</ED>
<ID>
ID:171387

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O00&aa=5</URL></REF>


Article

<CATEGORY>vin10</CATEGORY>

 <H5>Ο ΚΕΤΣΠΑΓΙΑ ΣΤΗΝ «ΟΜΑΔΑ»:
ΔΕΝ ΜΠΟΡΟΥΣΑ Ν' ΑΦΗΣΩ ΤΗ ΜΕΓΑΛΗ ΕΥΚΑΙΡΙΑ ΠΟΥ ΛΕΓΕΤΑΙ ΝΙΟΥΚΑΣΤΛ</H5>
<H2>Γιατί φεύγω από την ΑΕΚ</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΕ ΕΙΔΥΛΛΙΑΚΟ τοπίο, περί τα 50 χιλιόμετρα έξω από το
Λονδίνο, ο Τιμούρ Κετσπάγια σχεδιάζει το μέλλον του. Εκεί όπου πριν από
περίπου τρία χρόνια έμεινε η Εθνική μας ομάδα για το φιλικό με την Αγγλία, ο
«Έλληνας» από τη Γεωργία πήρε μια πρώτη γεύση του τι θα συναντήσει στο
«νησί»... 
Χθες, μετά την πρωινή προπόνηση, τα τηλεοπτικά συνεργεία τον
περίμεναν. Δημοσιογράφοι, κάμερες, σύσσωμος ο Τύπος ρωτούσε για τον Γεωργιανό
που πάει στη Νιούκαστλ. Και το απόγευμα, ο Τιμούρ Κετσπάγια δεν αρνήθηκε να
μιλήσει στην «ΟΜΑΔΑ» που τον εντόπισε: 
«Ναι, έχω συμφωνήσει σε πολλά ­
σχεδόν σε όλα! Μένουν, δηλαδή, κάποιες τυπικές λεπτομέρειες έως ότου
ολοκληρωθεί η μεταγραφή μου στη Νιούκαστλ», υποστήριξε ο Τιμούρ, για να
συμπληρώσει αμέσως: «Ωστόσο, ούτε στο Νιούκαστλ πήγα, ούτε πέρασα από ιατρικές
εξετάσεις, με δεδομένο ότι ακόμη ανήκω στην ΑΕΚ». 
­ Στην Ελλάδα ο
κόσμος ρωτά συνεχώς για τον Κετσπάγια. Ανησυχεί που φεύγεις από
την ομάδα... 
(Γελά) «Δεν ανησυχούσαν τόσον καιρό, το κάνουν τώρα;
Δεν γινόταν να μείνω άλλο στην ΑΕΚ. Ούτε το θέμα είναι οικονομικό ­ απλά
βρέθηκε κάτι καλύτερο, αυτό είναι όλο». 
­ Όπως πριν από τρία
χρόνια, όταν (μας) ήρθες από την Κύπρο. 
«Ακριβώς. Αγωνίστηκα
στο ελληνικό πρωτάθλημα που ήταν ανώτερο από το κυπριακό. Ζητούσα καλύτερη
ζωή, την ευκαιρία. Αυτό συμβαίνει και τώρα. Δεν μπορούσα να αφήσω τη μεγάλη
ευκαιρία, να μη δοκιμάσω την τύχη μου. Πάντως, ποτέ δεν φανταζόμουν αυτή την
εξέλιξη». 
­ Δηλαδή; 
«Σχεδόν είχα αποφασίσει να παίξω στην Α'
Αγγλίας. Ή στη γερμανική Καϊζερσλάουτερν. Μπορεί και να ήταν ευκολότερο να
δείξω όσα αξίζω. Να βοηθήσω! Αλλά από την άλλη, δεν ήθελα να πάω σε
οποιαδήποτε ομάδα. Ρίσκαρα που περίμενα έως το τέλος και δικαιώθηκα! Άκουσα
τους Γερμανούς και αποφάσισα να μιλήσω με τους Άγγλους. Και η Νιούκαστλ είναι
αληθινά μεγάλη ομάδα. Ποτέ δεν μπορούσα να φανταστώ ότι θα υπήρχε τέτοια
πρόταση...». 
­ Τελικά, γιατί φεύγεις; 
«Δεν είχα πει ότι
θα μείνω. Μετά τον πρώτο χρόνο αποφάσισα να συνεχίσω και να δείξω τι μπορώ να
κάνω. Ότι ήμουν καλός παίκτης... Μην ξεχνάτε ότι στην αρχή συνάντησα ατυχίες.
Είπα πως αν βρισκόταν ευκαιρία, θα έκανα το άλμα. Πηγαίνω κάπου ψηλότερα, η
ΑΕΚ δεν φταίει σε τίποτα! Η πρόκληση όμως είναι μεγάλη και δεν τη χάνω». 
­ Συνεπώς, το θέμα δεν είναι οικονομικό; 
«Όχι! Αν ήθελα να
μείνω, τότε θα συμφωνούσα και θα έμενα! Έχω στόχους και όνειρα να παίξω σε
διαφορετικό επίπεδο». 
­ Προτάσεις από την Ελλάδα υπήρχαν; 
(Γέλια) «Είχα ακούσει ότι ενδιαφέρεται ο Ολυμπιακός! Ποτέ όμως δεν προχώρησε
το θέμα... Δεν είπαμε ότι ήθελα να φύγω; Δεν θα πήγαινα σε άλλη ελληνική
ομάδα. Ούτε στον Παναθηναϊκό που δεν έκανε πρόταση...». 
Ο Τιμούρ Κετσπάγια
επιστρέφει αύριο το μεσημέρι στην Ελλάδα. Με όνειρα για το μέλλον του, έχοντας
επιλέξει μεταξύ των Καϊζερσλάουτερν - Σέφιλντ Γιουν. - Γουλβς - Ολυμπιακού,
την κατά τεκμήριο καλύτερη πρόταση. Της Νιούκαστλ, που άλλωστε ήρθε τελευταία,
αμέσως μετά το το 0-0 της ΑΕΚ στο Παρίσι με την Παρί Σεν Ζερμέν (6 Μαρτίου).

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15824O011</ED>
<ID>
ID:171278

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O01&aa=1</URL></REF>


Article

<CATEGORY>vin10</CATEGORY>

 <H2>Ενώπιος ενωπίω Ραβούσης - Τροχανάς</H2>

ΚΡΙΣΙΜΗ
συνάντηση για το μέλλον της ΑΕΚ είναι αυτή που θα γίνει έως το τέλος
της εβδομάδας, ανάμεσα στον Μιχάλη Τροχανά και τον Πέτρο Ραβούση. 
Σύμφωνα
με πηγή, το τετ-α-τετ θα γίνει την Παρασκευή, ωστόσο καμιά έκπληξη αν
πραγματοποιηθεί συντομότερα (ακόμη και σήμερα). 
Να μιλήσουν θέλουν και οι
δύο! Άλλωστε, αυτό επιτάσσει το συμφέρον της ΑΕΚ, η ανάγκη για προγραμματισμό
της νέας περιόδου, η παράδοση έκθεσης, η ανάλυση των στόχων. 
Είναι φανερό
ότι οι «δύο» έχουν βάλει «νερό στο κρασί τους». Πέρα από αυτό, σίγουρα θα
τεθούν επί τάπητος όσα ακολούθησαν τη ρεβάνς κόντρα στην Παρί Σεν Ζερμέν. 
Αυτό που είναι άγνωστο είναι αν ο Ραβούσης πει το «φεύγω στο τέλος της
περιόδου» ή δώσει (μια ακόμη) ευκαιρία στον Μ. Τροχανά. 
Αν το κάνει,
ασφαλώς θα σκεφτεί την ΑΕΚ και θα έχει βασιστεί (όσο γίνεται...) στις
υποσχέσεις του μεγαλομετόχου για απρόσκοπτη δουλειά στο μέλλον. 
Τονίζεται
ότι ήδη τα υπόλοιπα θέματα προχωρούν. Δηλαδή, εντοπίστηκαν οι στόχοι και
γίνονται επαφές με νυν και μελλοντικούς παίκτες της ΑΕΚ. 
*** Χθες
παρέδωσε τη δική του έκθεση, την ανάλυση της λειτουργίας του τμήματος, ο
Στράτος Γιδόπουλος. 
*** Η ΠΑΕ ΑΕΚ τιμωρήθηκε με χρηματικό πρόστιμο
ύψους 40.000 ελβετικών φράγκων από την ΟΥΕΦΑ, για τη συμπεριφορά των οπαδών
της στο παιχνίδι-ρεβάνς με την Παρί. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O01</CAT>
<ED>
Κωδικός άρθρου: A15824O012</ED>
<ID>
ID:171321

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O01&aa=2</URL></REF>


Article

<CATEGORY>vin10</CATEGORY>

 <H5>Ο ΒΟΥΓΚΡΙΝΕΤΣ ΑΠΟΓΟΗΤΕΥΣΕ ΤΟΝ ΖΑΕΤΣ
</H5><H2>Εκτός λίστας</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«ΧΡΕΙΑΖΟΜΑΣΤΕ έμπειρους παίκτες.
Ταλέντα έχουμε πολλά. Ήρθα στην Έδεσσα για να δω το παιχνίδι και όχι
συγκεκριμένους ποδοσφαιριστές. Ο Βουγκρίνετς; Δεν με ικανοποίησε. Δεν ήταν
αυτός που ήξερα εγώ και δεν έπαιξε καθόλου καλά. Προέρχεται από τραυματισμό.
Είναι μεν σπουδαίο ταλέντο και σε δυο-τρία χρόνια θα γίνει αστέρι. Για φέτος
όμως, δεν βλέπω να γίνεται αυτή η μεταγραφή». 
Ο Βέλιμιρ Ζάετς βρέθηκε χθες
στην Έδεσσα και παρακολούθησε το παιχνίδι των Ελπίδων Ελλάδας - Κροατίας. Ο
Βουγκρίνετς, για τον οποίον τόσα πολλά είχαν ακουστεί, δεν έκανε τίποτα και ο
Ζέκο απέκλεισε, τουλάχιστον για φέτος, την περίπτωση να αποκτηθεί από τους
«πράσινους». 
Ο προπονητής του ΠΑΟ, όπως δήλωσε ξεκάθαρα, χρειάζεται
έμπειρους, φτασμένους άσους. Διότι ο Παναθηναϊκός διαθέτει νεαρούς
εξελίξιμους, αλλά δεν έχει πια μεγάλους παίκτες. Αν η ομάδα δεν αποκτήσει
πραγματικούς άσους, τότε «ζήσε Μάη μου να φας τριφύλλι»! 
Τα ταλέντα
αναδεικνύονται και εξελίσσονται όταν έχουν δίπλα τους παικταράδες. Ο
Παναθηναϊκός, λοιπόν, έχει ταλέντα και συνεπώς πρέπει να αγοράσει άσους. Κι
όπως είναι η κατάσταση αυτή τη στιγμή, μόνον στο εξωτερικό μπορεί να βρει
παίκτες που θα βοηθήσουν την ομάδα να ανακάμψει. 
Σήμερα, ο Ζάετς (που μετά
τον αγώνα συναντήθηκε και συνομίλησε επί μακρόν με τους συμπατριώτες του για
διάφορα θέματα) θα παρακολουθήσει το παιχνίδι των εθνικών ομάδων Ελλάδας -
Κροατίας στη Θεσσαλονίκη. 
Ο ΒΑΝΤΣΙΚ 
Δεν γυμνάστηκε ούτε χθες ο
Γιόζεφ Βάντσικ. Η κατάστασή του παρουσίασε κάποια βελτίωση, αλλά, όπως όλα
δείχνουν, δύσκολα θα μπορέσει να αγωνιστεί εναντίον της Καβάλας την προσεχή
Κυριακή στην ομώνυμη πόλη. 
Αν ο Βάντσικ δεν προπονηθεί ούτε και σήμερα,
τότε τη θέση του θα πάρει ο Νικοπολίδης. 
ΘΑ ΑΦΗΣΕΙ ΕΠΟΧΗ 
Με τον
διεθνή Γιώργο Καραγκούνη ενθουσιάστηκε χθες ο Βέλιμιρ Ζάετς και αργά το βράδυ
έκανε την ακόλουθη δήλωση: 
«Ο Καραγκούνης θ' αφήσει εποχή στο ελληνικό
ποδόσφαιρο. Δεν ξέρω αν θα έρθει τώρα ή τον Δεκέμβριο στην Παιανία, αλλά είμαι
σίγουρος ότι όποτε επιστρέψει θα κάνει καριέρα στην ομάδα μας». Ως γνωστόν, ο
Καραγκούνης είναι παίκτης του Παναθηναϊκού κι έχει δοθεί δανεικός στην ομάδα
του Απόλλωνα. 
*** Εξάλλου, όπως έλεγε ο Κροάτης τεχνικός σε φιλικό
του περιβάλλον, ο Κουλακιώτης της Βέροιας, που φερόταν ως μεταγραφικός στόχος
των «πρασίνων», είναι αργός και δεν είναι ο παίκτης που χρειάζεται αυτή τη
στιγμή ο Παναθηναϊκός. 
«Έχουμε παίκτες 20 και 22 ετών. Αυτό που
χρειαζόμαστε είναι παίκτες αξίας, ηλικίας 25 χρόνων», τόνισε ο Ζάετς. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15824O021</ED>
<ID>
ID:171282

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O02&aa=1</URL></REF>


Article

<CATEGORY>vin10</CATEGORY>

 <H2>Ο
Δούρος «σφυρίζει» στο ντέρμπι</H2>

Ο ΓΙΩΡΓΟΣ Δούρος, από τον
Σύνδεσμο Κορίνθου, κληρώθηκε να διευθύνει τον αγώνα ΑΕΚ-ΠΑΟΚ, ενώ στο παιχνίδι
Πανηλειακού-Ολυμπιακού διαιτητής θα είναι ο Μάλαμας Τεβεκέλης από τη
Θεσσαλονίκη. 
Τα υπόλοιπα ματς της 31ης αγωνιστικής του επαγγελματικού
Πρωταθλήματος θα διευθύνουν οι: Ιωνικός-Καστοριά (Σάββατο): Παπαπέτρου,
Αθηναϊκός-Απόλλων: Καλαθενός, Παναχαϊκή-Καλαμάτα: Παπαχίντζιος,
Εδεσσαϊκός-Ηρακλής: Μποροβήλος, Καβάλα-Παναθηναϊκός: Ζαχαριάδης, Άρης-ΟΦΗ:
Μπίκας και SKODA Ξάνθη-Βέροια: Ψυχομάνης. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15824O022</ED>
<ID>
ID:171324

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O02&aa=2</URL></REF>


Article

<CATEGORY>vin10</CATEGORY>

 <H2>Δύο
απόντες στον Αθηναϊκό</H2>

ΜΕ ΔΥΟ απόντες ξεκίνησε χθες η
προετοιμασία του Αθηναϊκού για τον αγώνα με τον Απόλλωνα. Οι Βελλής και
Σαμπατίνι δεν κατάφεραν να γυμναστούν και η συμμετοχή τους στο ματς είναι
αμφίβολη. Ο Χρήστος Βελλής αισθάνεται πόνους στη μέση και κάνει θεραπεία με
ενέσεις, ενώ ο Σαμπατίνι έχει πρόβλημα στο γόνατο. Και οι δύο ανέβαλαν την
προγραμματισμένη για χθες επίσκεψή τους στον γιατρό της ομάδας λόγω φόρτου
εργασίας του τελευταίου, κάτι το οποίο θα γίνει σήμερα. 
*** Ο
Χρήστος Αρχοντίδης ζήτησε μεγαλύτερη προσπάθεια από κάποιους ποδοσφαιριστές
του: «Τα τέσσερα τελευταία ματς χρειάζονται μεγάλη προσοχή. Κάποιοι από εσάς
μπορούν και πρέπει να δώσουν περισσότερα στην ομάδα. Θέλω να δείξετε ψυχή και
πάθος για να καταφέρουμε να κρατήσουμε τον Αθηναϊκό στην Α' Εθνική. Δίνουμε
αγώνα επιβίωσης και πρέπει να το καταλάβετε», είπε ο τεχνικός των «Λόρδων».

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15824O023</ED>
<ID>
ID:171359

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O02&aa=3</URL></REF>


Article

<CATEGORY>vin10</CATEGORY>

 <H2>Σπίτι σε
τυχερό του ΛΟΤΤΟ και του ΠΡΟΤΟ</H2>

ΜΟΝΟ στην τρίτη ειδική
κλήρωση του ΛΟΤΤΟ και του ΠΡΟΤΟ (της 26ης Απριλίου) βρέθηκε τυχερός, που
κερδίζει τα 40 εκατ. και αναμένει την αγορά σπιτιού! Ως γνωστόν, στη
συγκεκριμένη κατηγορία ο εξάρης πρέπει να «έχει» και τα δύο τελευταία νούμερα
του ΠΡΟΤΟ. 
Αντίθετα, στην ειδική κλήρωση για τις συντάξεις των 300.000
δρχ. μηνιαίως για 10 χρόνια (ένα τελευταίο νούμερο του ΠΡΟΤΟ) δεν βρέθηκε
τυχερός, ούτε στις δύο κληρώσεις για τα 600 εκατ. (δύο πρώτα νούμερα του
ΠΡΟΤΟ) ή τα 100 εκατ. (ένα αρχικό νούμερο του ΠΡΟΤΟ). 
Θυμίζουμε ότι η
εξάδα του ΛΟΤΤΟ ήταν η εξής: 47, 16, 44, 8, 5, 10, ενώ ο αριθμός του ΠΡΟΤΟ
(κοινός για όλες τις κληρώσεις) ήταν: 6111582. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15824O024</ED>
<ID>
ID:171378

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O02&aa=4</URL></REF>


Article

<CATEGORY>vin10</CATEGORY>

 <H2>Έως τέλος
Μαΐου οι προσφορές</H2>

ΤΗΝ ΕΦΑΡΜΟΓΗ νέων μέτρων αποφάσισε ο
ΟΠΑΠ ώστε να τονωθεί το ενδιαφέρον των παικτών στο ΛΟΤΤΟ και το ΠΡΟΤΟ. 
Αυτά ισχύουν από τις 16 Απριλίου και θα διαρκέσουν έως το τέλος Μαΐου. Αν
αποδώσουν (όπως πιστεύει ο ΟΠΑΠ), τότε θα συνεχιστεί η εφαρμογή τους.
Συγκεκριμένα: 
α) Ο τυχερός εξάρης θα κερδίζει επιπλέον το ποσό των 600
εκατ. αρκεί το δελτίο του να συμμετέχει και στο ΠΡΟΤΟ, τα δε δύο πρώτα αρχικά
ψηφία του ΠΡΟΤΟ, που αναγράφεται στο δελτίο του, να συμφωνούν με τα δύο πρώτα
ψηφία του κληρωθέντος αριθμού ΠΡΟΤΟ. 
β) Ο τυχερός εξάρης θα κερδίζει
επιπλέον το ποσό των 100 εκατ. αρκεί το δελτίο του να συμμετέχει και στο
ΠΡΟΤΟ, το δε πρώτο αρχικό ψηφίο του αριθμού του ΠΡΟΤΟ, που αναγράφεται στο
δελτίο, να συμφωνεί με το πρώτο ψηφίο του κληρωθέντος αριθμού ΠΡΟΤΟ. 
γ)
Δίχως άλλη επιβάρυνση οι παίκτες θα έχουν ακόμη δύο ευκαιρίες, με επιπλέον
κληρώσεις ΛΟΤΤΟ, που θα γίνονται σε συνέχεια της κανονικής κλήρωσης κάθε
διαγωνισμού, όπου ο τυχερός εξάρης της δεύτερης κλήρωσης θα κερδίζει υπό μορφή
σύνταξης το ποσό των 300.000 δρχ. τον μήνα και για 10 χρόνια, αρκεί το δελτίο
του να συμμετέχει και στο παιχνίδι ΠΡΟΤΟ, το δε τελευταίο ψηφίο του αριθμού
του ΠΡΟΤΟ, που αναγράφεται στο δελτίο του, να συμφωνεί με το τελευταίο ψηφίο
του κληρωθέντος αριθμού ΠΡΟΤΟ. 
δ) Στην τρίτη κλήρωση του ΛΟΤΤΟ κάθε
διαγωνισμού, ο τυχερός εξάρης (της συγκεκριμένης κλήρωσης) θα κερδίζει το ποσό
των 40 εκατ. για αγορά σπιτιού της αρεσκείας του, αρκεί το δελτίο του να
συμμετέχει και στο παιχνίδι ΠΡΟΤΟ, τα δε δύο τελευταία ψηφία του αριθμού του
ΠΡΟΤΟ, που αναγράφεται στο δελτίο του, να συμφωνούν με τα δύο τελευταία ψηφία
του κληρωθέντος αριθμού ΠΡΟΤΟ. 
Τονίζεται ότι απαραίτητη προϋπόθεση για τα
δώρα είναι η συμμετοχή στο ΠΡΟΤΟ, κάθε δελτίο διεκδικεί μόνο ένα δώρο, η
«σύνταξη» θα είναι αυστηρά προσωπική, ενώ αν δεν υπάρχει νικητής, δεν θα
έχουμε τζακ-ποτ. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O02</CAT>
<ED>
Κωδικός άρθρου: A15824O025</ED>
<ID>
ID:171388

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O02&aa=5</URL></REF>


Article

<CATEGORY>vin10</CATEGORY>

 <H5>ΜΙΑ ΑΝΑΣΑ ΑΠΟ ΤΙΣ «8» ΤΟΥ
ΕΥΡΩΠΑΪΚΟΥ ΠΡΩΤΑΘΛΗΜΑΤΟΣ ΟΙ ΕΛΠΙΔΕΣ ΜΕΤΑ ΤΗΝ ΧΘΕΣΙΝΗ ΝΙΚΗ 2-0 ΕΠΙ ΤΗΣ ΚΡΟΑΤΙΑΣ
</H5><H2>Έχουν τον πρώτο λόγο</H2>

ΕΔΕΣΣΑ 
ΑΓΚΑΛΙΑ με την πρόκρισή της στους «8» του Ευρωπαϊκού
Πρωταθλήματος βρίσκεται η Εθνική ομάδα των Ελπίδων, μετά τη χθεσινή νίκη της,
με 2-0, επί της Κροατίας. Οι νεαροί διεθνείς κατάφεραν να ξεπεράσουν τις
αντίξοες γηπεδικές συνθήκες και να φτάσουν στη νίκη, με δύο γκολ στο δεύτερο
ημίχρονο.. 
Η ελληνική ομάδα ξεκίνησε «μουδιασμένα» τον αγώνα, καθώς οι
παίκτες της μεσαίας γραμμής δεν μπορούσαν να οργανώσουν κατάλληλα τις
επιθετικές προσπάθειες, ώστε να δημιουργήσουν προβλήματα στην αντίπαλη εστία.
Μετά το πρώτο 25λεπτο, η απόδοση των Ελλήνων παικτών ανέβηκε αισθητά και με
κύριους μοχλούς τούς Κιάσσο, Καραγκούνη και Κωστούλα άρχισαν να επισκέπτονται
τακτικά την εστία του Βάσιλ. Έτσι, στο 26' και στο 31' δυνατά σουτ του
Καραγκούνη έδιωξε την τελευταία στιγμή σε κόρνερ ο Κροάτης τερματοφύλακας, ενώ
στο 28' κεφαλιά του Γκούμα έφυγε άουτ. Οι Κροάτες στη μοναδική επικίνδυνη
επίσκεψή τους στην εστία του Ελευθερόπουλου στο 30' ζήτησαν πέναλτι όταν ο
Γκούμας έκοψε αποτελεσματικά τον Μπάζινα.. 
Στο δεύτερο μέρος η υπεροχή της
ελληνικής ομάδας ήταν ολοκληρωτική, που δημιούργησε τις προϋποθέσεις για να
φθάσει στην επιτυχία. Όμως ο Σ. Κωνσταντινίδης στο 60' και στο 70' δεν
κατάφερε από ευνοϊκές θέσεις να σκοράρει, ενώ στο 75' ο Λυμπερόπουλος με σουτ
έξω από την περιοχή πέτυχε το 1-0, λυτρώνοντας την ελληνική ομάδα. Το 2-0
έγινε στο 89' από τον Σ. Κωνσταντινίδη, ύστερα από έξοχη πάσα του
νεοεισελθόντα Σφακιανάκη, ενώ στο 91' ο Ελευθερόπουλος έσωσε εντυπωσιακά
σίγουρο γκολ σε κοντινή κεφαλιά του Βούτσκο.. 
Δεν απέφυγε τα λάθη ο
Ούγγρος διαιτητής Πίλερ, που έδειξε κίτρινες κάρτες στους Κιάσσο, Βούτσκο,
Κάτουλιτς.. 
ΕΛΛΑΔΑ: Ελευθερόπουλος, Λάκης (80' Σφακιανάκης),
Κιάσσος, Κωστούλας, Κουλακιώτης, Δέλλας, Καραγκούνης, Γκούμας (70' Π.
Κωνσταντινίδης), Σ. Κωνσταντινίδης, Λυμπερόπουλος (86' Πανόπουλος),
Στολτίδης.. 
ΚΡΟΑΤΙΑ: Βάσιλ, Λάλιτς (79' Τσίσμεκ), Τούντορ, Τόμας
(64' Κάτουλιτς), Τούκιτς, Τσίφκοβιτς, Γιαπάλοβιτς, Βούγκρινετς, Βούτσκο,
Μπάζινα (58' Λέκο), Ταπάοβιτς.. 
*** Η εθνική ομάδα ελπίδων της
Ισπανίας νίκησε την αντίστοιχη της Γιουγκοσλαβίας με 2-1, για την προκριματική
φάση του ευρωπαϊκού πρωταθλήματος, και προηγείται στη βαθμολογία με 16 βαθμούς
στον έκτο όμιλο, έναντι εννέα της αντιπάλου της, που βρίσκεται στη δεύτερη
θέση. Στο πλαίσιο της ίδιας διοργάνωσης η Αυστρία νίκησε 7-1 την Εσθονία, η
Σουηδία επιβλήθηκε 2-1 τη Σκωτία, η Ρωσία νίκησε 8-0 το Λουξεμβούργο, η
Νορβηγία επικράτησε 3-0 της Φινλανδίας και το Βέλγιο νίκησε 2-1 την Τουρκία.
Αντίθετα η Λετονία ηττήθηκε με 3-0 στην έδρα της από την Λευκορωσία. 
*** Η Σλοβακία νίκησε την Εθνική ομάδα Νέων της Ελλάδας 4-1, στα
πλαίσια του διεθνούς τουρνουά που γίνεται στην πόλη Ντούμπλιτσα και δεν
κατάφερε να προκριθεί στα ημιτελικά, αφού προχθές αναδείχθηκε ισόπαλη 2-2 με
την Πολωνία. Στο τουρνουά παίρνουν μέρος 16 ομάδες χωρισμένες σε τέσσερις
ομίλους. Το εθνικό μας συγκρότημα θα ολοκληρώσει τους αγώνες του αύριο, με
αντίπαλο την Κροατία. 
*** Η Εθνική ομάδα Ελπίδων της Ισπανίας
νίκησε την αντίστοιχη της Γιουγκοσλαβίας 2-1, για την προκριματική φάση του
Ευρωπαϊκού Πρωταθλήματος και προηγείται στη βαθμολογία με 16 βαθμούς στον έκτο
όμιλο, έναντι εννέα της αντιπάλου της, που βρίσκεται στη δεύτερη θέση. 
Στα
πλαίσια της ίδιας διοργάνωσης η Αυστρία νίκησε 7-1 την Εσθονία, η Σουηδία
επιβλήθηκε 2-1 της Σκωτίας, η Ρωσία νίκησε 8-0 το Λουξεμβούργο, η Νορβηγία
επικράτησε 3-0 της Φινλανδίας και το Βέλγιο νίκησε 2-1 την Τουρκία. Αντίθετα,
η Λετονία ηττήθηκε 3-0 στην έδρα της από την Λευκορωσία. 
Η Γερμανία πέτυχε
σπουδαία νίκη, με 2-0 επί της Ουκρανίας, ενώ η Ρουμανία νίκησε 1-0 την
Ιρλανδία και η Ελβετία 4-1 την Ουγγαρία. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15824O031</ED>
<ID>
ID:171283

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O03&aa=1</URL></REF>


Article

<CATEGORY>vin10</CATEGORY>

 <H2>Ζήτησε
6.000 εισιτήρια για το ντέρμπι με την ΑΕΚ!</H2>

ΚΑΤΑΛΗΨΗ και
στη Νέα Φιλαδέλφεια επιχειρούν οι οπαδοί του ΠΑΟΚ την Κυριακή για το ντέρμπι
με την ΑΕΚ. 
Η ΠΑΕ ΠΑΟΚ ζήτησε χθες από την ΠΑΕ ΑΕΚ να διατεθούν 6.000
εισιτήρια για τις ανάγκες των οπαδών της εν όψει του κυριακάτικου ντέρμπι.
Μάλιστα, κοινοποίησε την απαίτησή της αυτή και στην ΕΠΑΕ. Ο ΠΑΟΚ ζητάει όλα τα
εισιτήρια να είναι στη θύρα 21 και τα μισά απ' αυτά να έχουν τιμή 1.000 δρχ.
Σε ό,τι αφορά τον τόπο διεξαγωγής του αγώνα Άρη - ΟΦΗ την Κυριακή, λόγω
τιμωρίας του Χαριλάου, η ΕΠΑΕ περιμένει την απόφαση της Επιτροπής Εφέσεων της
ΕΠΟ. Στην περίπτωση που παραμείνει η πρωτόδικη απόφαση (αποκλεισμός μιάς
αγωνιστικής) τότε το παιχνίδι θα διεξαχθεί στα Τρίκαλα. 
Στο μεταξύ, ο
αθλητικός δικαστής κάλεσε σε απολογία για την ερχόμενη Πέμπτη, τον
ποδοσφαιριστή της ΑΕΚ Βασίλη Μπορμπόκη, με αφορμή την άσεμνη χειρονομία που
έκανε στο παιχνίδι με την Βέροια. Εξ άλλου, στις 8 Μαΐου θ' απολογηθούν και ο
Πέτρος Ραβούσης, ο Λάκης Στεργιούδας και ο Απόστολος Τόσκας, για την
επεισοδιακή συμπεριφορά τους μετά το ματς της Βέροιας. Την ίδια μέρα κλήθηκαν
ν' απολογηθούν ο ΠΑΟΚ (επεισόδια με Ολυμπιακό), Καλαμάτα (με Αθηναϊκό),
Παναιτωλικός (με Δόξα Βύρωνα) και Νάουσα (για επεισόδια με τη Δόξα Δράμας).

Με αποκλεισμό δύο αγωνιστικών ημερών τιμωρήθηκαν από τον αθλητικό δικαστή
οι Κωνσταντινίδης (Απόλλωνα), Σίμοβιτς (Καβάλας), Νταρακλίτσας (Ιωνικού) και
Ζαφειρίου (ΠΑΟΚ). Με μία αγωνιστική τιμωρήθηκαν οι Μίτιτς (ΟΦΗ), Σακελλαρίδης
- Έρακ (Απόλλωνα), Νούσιας (Πανηλειακού), Σταματής (Ιωνικού), Μαχαιρίδης-
Ατματζίδης (ΑΕΚ), Μαραγκός - Σιδηρόπουλος (ΠΑΟΚ), Μπάτσιος (Καλαμάτας),
Καπουράνης (ΠΑΟ), Μιτκίδης (Καστοριάς), Δέλλας (Άρη), Κυριαζής (Ηρακλή) και
Νταμπίζας (Ολυμπιακού). 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15824O032</ED>
<ID>
ID:171325

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O03&aa=2</URL></REF>


Article

<CATEGORY>vin10</CATEGORY>

 <H2>Μπάγιεβιτς: Χρειάζεται προσοχή για να μην έχουμε προβλήματα στο τέλος</H2>

«ΤΟ ΠΡΩΤΑΘΛΗΜΑ δεν έχει ακόμα τελειώσει, χρειάζεται προσοχή
για να μην έχουμε προβλήματα τις τελευταίες αγωνιστικές», είπε ο Ντούσαν
Μπάγιεβιτς στους ποδοσφαιριστές του Ολυμπιακού. Ο τεχνικός των «ερυθρολεύκων»
προσπαθεί να κρατήσει τους παίκτες του σε κατάσταση ετοιμότητας και να μην
τους αφήσει να πιστέψουν ότι έχουν ήδη πάρει τον τίτλο: «Ο Πανηλειακός έχει
καλή ομάδα και δεν πρέπει σε καμία στιγμή να τον υποτιμήσουμε. Χρειάζεται
σοβαρότητα και προσοχή για να μη βρεθούμε προ εκπλήξεων». Ο προπονητής του
Ολυμπιακού στη χθεσινή προπόνηση δεν είχε στη διάθεσή του τους οκτώ διεθνείς,
ενώ στη σημερινή περιμένει τους δύο που ήταν με την Εθνική Ελπίδων
(Ελευθερόπουλο, Σφακιανάκη). Αυτό που σίγουρα τον προβληματίζει είναι η
κατάσταση στην οποία θα επιστρέψουν οι διεθνείς, αφού το μόνο που δεν θα
ήθελε, σ' αυτό το κρίσιμο σημείο του πρωταθλήματος, είναι κάποιος
τραυματισμός. Την Κυριακή, στον αγώνα με τον Πανηλειακό, θα έχει στη διάθεσή
του και τον Σαμπανάντζοβιτς, κάτι που σημαίνει ότι τρεις παίκτες
(Σαμπανάντζοβιτς, Αμανατίδης, Πασσαλής) διεκδικούν δύο θέσεις, στον χώρο του
κέντρου. Για μία ακόμα φορά οι οπαδοί του Ολυμπιακού αναμένεται να δώσουν το
«παρών» σε αγώνα της επαρχίας. Ήδη οι οπαδοί της ομάδας ετοιμάζουν εκστρατεία
στον Πύργο και με δεδομένη την υποστήριξη από τους «ερυθρόλευκους» κατοίκους
της πόλης. Ο Ολυμπιακός αναμένεται να έχει στο πλευρό του περισσότερους από
5.000 οπαδούς του. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15824O033</ED>
<ID>
ID:171360

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O03&aa=3</URL></REF>


Article

<CATEGORY>vin10</CATEGORY>

 <H2>Δείτε στην TV</H2>

ΟΙ ΑΓΩΝΕΣ ποδοσφαίρου για την προκριματική
φάση του Μουντιάλ '98 κυριαρχούν στις αθλητικές μεταδόσεις του τηλεοπτικού
διημέρου. Σήμερα: 21.00 (ΕΤ1): Ελλάδα - Κροατία (ποδόσφαιρο), 23.00
(Supersport): Αγγλία - Γεωργία (μαγν., ποδόσφαιρο), 01.00 (Supersport):
Γιουγκοσλαβία - Ισπανία (μαγν., ποδόσφαιρο). 
Αύριο: 18.40 (ΑΝΤ1):
Ολυμπιακός - Περιστέρι (μπάσκετ, πλέι οφ), 20.00 (Supersport): Δανία -
Σλοβενία (μαγν., ποδόσφαιρο). 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O03</CAT>
<ED>
Κωδικός άρθρου: A15824O034</ED>
<ID>
ID:171379

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O03&aa=4</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΙΣΧΥΡΑ ΣΤΑΝΤΑΡ ΟΙ ΑΓΩΝΕΣ ΤΗΣ
ΚΥΡΙΑΚΗΣ</H5>
<H2>Δελτίο - φωτιά</H2>

ΔΙΧΩΣ ισχυρά στάνταρ είναι το δελτίο της Κυριακής και
δικαιολογημένα θεωρείται από τα πλέον δύσκολα! Κατά συνέπεια, χρειάζεται
αφενός προσοχή και ρίσκο και αφετέρου, σπατάλη σημείων. 
Μια ματιά στην
ετοιμασία των ομάδων 
1. ΑΕΚ - ΠΑΟΚ: Στους γηπεδούχους κάνει
ντεμπούτο σε ματς πρωταθλήματος ο Βασίλης Καραγιάννης, με δεδομένο ότι είναι
τιμωρημένος ο Ατματσίδης. Θα λείψουν ακόμη οι Μαχαιρίδης - Κασάπης. Ο ΠΑΟΚ θα
αγωνιστεί δίχως τους Μαραγκό - Σιδηρόπουλο. 
2. ΑΘΗΝΑΪΚΟΣ - ΑΠΟΛΛΩΝ: Θα
απουσιάσουν οι Τσιρώνης (τιμωρημένος) και ίσως οι τραυματίες Κουζέγια, Τέπιτς,
Σπίνουλας. Ο Απόλλωνας θα παραταχθεί χωρίς τους Έρακ, Δαμίγο, Κωνσταντινίδη
και Σακελλαρίδη. 
3. ΑΡΗΣ - ΟΦΗ: Ο αγώνας θα διεξαχθεί σε ουδέτερο
γήπεδο. Στον Άρη επανέρχονται οι Μητσόπουλος, Κούβαλης, Μαυρογενίδης,
Λεκμπέλο, ωστόσο θα λείψουν οι Ζαχόπουλος, Δέλλας. Ο Γκέραρντ δεν θα έχει στη
διάθεσή του τους τιμωρημένους Κιάσσο, Μίτιτς. 
4. ΕΔΕΣΣΑΪΚΟΣ - ΗΡΑΚΛΗΣ:
Στο «ματς της χρονιάς» για την Έδεσσα θα αγωνιστούν και οι Κόλεφ,
Γεωργόπουλος. Ο Ηρακλής ενισχύεται με τον Χαντζίδη. 
5. ΚΑΒΑΛΑ -
ΠΑΝΑΘΗΝΑΪΚΟΣ: Έξι κάρτες συμπλήρωσε ο υψηλόσωμος Σίμοβιτς και ο Παράσχος
δεν τον υπολογίζει. Οι «πράσινοι» θα εμφανιστούν με τους Κολλιτσιδάκη, Μάρκο,
αλλά όχι με τον τιμωρημένο Καπουράνη. 
6. ΠΑΝΑΧΑΪΚΗ - ΚΑΛΑΜΑΤΑ: Οι
γηπεδούχοι θα αγωνιστούν χωρίς τους Συρίγο, Τσέροβιτς, Καλά. Όσο για την
Καλαμάτα, η μεγάλη έλλειψη ακούει στο όνομα Τζούμπα. 
7. SKODA ΞΑΝΘΗ -
ΒΕΡΟΙΑ: Στην Ξάνθη γυρίζει ο Βενετίδης. Και στη Βέροια οι Παγγούρας,
Πουρσαϊτίδης, Τσαλουχίδης. 
8. ΕΑΡ - ΕΘΝΙΚΟΣ Π.: Στην ομάδα του
Ρεθύμνου επιστρέφει ο Σεληνιωτάκης, απών όμως θα είναι ο Μάντα. Ο Εθνικός θα
ενισχυθεί με τους Καπαγερίδη, Αθανασιάδη, οι οποίοι εξέτισαν την ποινή τους.

9. ΛΕΒΑΔΕΙΑΚΟΣ - ΠΑΝΕΛΕΥΣΙΝΙΑΚΟΣ: Θα απουσιάσει ο τιμωρημένος
μεσοαμυντικός Μπλέτσας. Όσο για την ομάδα της Ελευσίνας, χωρίς προβλήματα,
προβλέπεται να παραταχθεί με την καλύτερη δυνατή ενδεκάδα. 
10. ΝΙΚΗ Β.
- ΑΠΟΛΛΩΝ ΚΑΛ.: Οι γηπεδούχοι υπολογίζουν σε όλους τους παίκτες τους. Και
η Καλαμαριά μπορεί να βασιστεί στον Καϊόγλου (εξέτισε ποινή δύο αγωνιστικών),
όχι όμως και στον μέσο Τσαλίκη. 
11. ΑΤΑΛΑΝΤΑ - ΠΑΡΜΑ: Επιστρέφει ο
Λεντίνι, ενώ αμφίβολοι είναι οι Πινάτο, Μποζέλι, Φάλιο, Μορφέο. Η Πάρμα έχει
προβλήματα και ίσως να μην παίξουν οι Κιέζα, Απολόνι, Στάνιτς. 
12.
ΠΕΡΟΥΤΖΙΑ - ΦΙΟΡΕΝΤΙΝΑ: Οι γηπεδούχοι θα αγωνιστούν δίχως τους
τιμωρημένους Ματρεκάνο, Τζούντι. Και η Φιορεντίνα χωρίς τον Φαλκόνε, ενώ
τραυματίες είναι οι Σερένα, Ορλάντο. 
13. ΡΟΜΑ - ΛΑΤΣΙΟ: Η Ρόμα θα
παραταχθεί με τον Καρμπόνι στην ενδεκάδα της. Η Λάτσιο έχει τιμωρημένο τον
Τσαμότ και τραυματίες τους Νέστα, Οκόν. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15824O041</ED>
<ID>
ID:171284

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O04&aa=1</URL></REF>


Article

<CATEGORY>vin10</CATEGORY>

 <H2>ΠΡΟ­ΠΟ</H2>

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O04</CAT>
<ED>
Κωδικός άρθρου: A15824O042</ED>
<ID>
ID:171326

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O04&aa=2</URL></REF>


Article

<CATEGORY>vin10</CATEGORY>

 <H5>ΜΕ ΑΙΦΝΙΔΙΑΣΜΟΥΣ ΘΑ ΚΥΝΗΓΗΣΕΙ ΤΗ ΝΙΚΗ
Η ΕΘΝΙΚΗ</H5>
<H2>Πρώτα ο βαθμός</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
ΕΝ ΑΡΧΗ ο βαθμός και αν έρθει θα είναι καλοδεχούμενη και η νίκη. Αυτό
το μήνυμα πέρασε στους Έλληνες διεθνείς ο Κώστας Πολυχρονίου, ένα
εικοσιτετράωρο πριν από τη μεγάλη αναμέτρηση με την Κροατία για τα
προκριματικά του Μουντιάλ '98. Η Εθνική μας ομάδα απόψε (9 μ.μ. - ΕΤ1) στο
Καυταντζόγλειο, αντιμετωπίζοντας την κροατική ομάδα, θέλει τουλάχιστον τον
έναν βαθμό, ώστε και να διατηρηθεί πρώτη με +4 βαθμούς διαφορά από τον τρίτο
και να προκαλέσει μια κατάσταση «ο θάνατός σου η ζωή μου» στο παιχνίδι Δανίας
- Κροατίας, από την οποία ωφελημένη θα βγει η ελληνική ομάδα. Ο Πολυχρονίου,
μιλώντας για τελευταία φορά, αρκέστηκε να τονίσει ότι «εκφράζω το επιθυμητό,
να είμαι δηλαδή εγώ ο τυχερός και όχι ο Μπλάζεβιτς που θα πάρει ό,τι θέλει».
Έτσι, λοιπόν, αφού η ισοπαλία φαντάζει ως ο προσιτός στόχος της Εθνικής μας, ο
Πολυχρονίου κατέληξε στην επιλογή ενός αμυντικού σχήματος, στο οποίο, εκτός
των οκτώ σίγουρων, Ατματσίδη, Αποστολάκη, Κασάπη, Καραταΐδη, Ζαγοράκη, Δώνη,
Φραντζέσκο, Νικολαΐδη, μετέχουν οι Ουζουνίδης, Πουρσανίδης, Νταμπίζας, που την
τελευταία στιγμή προτιμήθηκαν από τους Γεωργάτο, Αλεξανδρή, Γεωργιάδη,
Κωνσταντινίδη. Οι δύο τελευταίοι, μάλιστα, έμειναν και εκτός αποστολής, ενώ
στον πάγκο των αναπληρωματικών θα βρίσκονται και οι Μιχόπουλος, Ανατολάκης,
Μαχλάς. Εκείνοι, πάντως, που θα σηκώσουν μεγάλο βάρος και από τους οποίους
περιμένει ο Πολυχρονίου πολλά, είναι οι Νταμπίζας, Καραταΐδης, Ουζουνίδης,
Ζαγοράκης, Πουρσανίδης, αφού ουσιαστικά θα «ευθύνονται» για την απόδοση των
Μπόμπαν, Μπόκσιτς, Ασάνοβιτς, Σούκερ, Προσινέτσκι». 
Ο Μίροσλαβ Μπλάζεβιτς,
μην έχοντας άλλη επιλογή, όπως παραδέχθηκε δημόσια, θα παρατάξει τελείως
επιθετικό σχήμα, με τους Μπόκσιτς, Σούκερ, Μπόσμπαν, Ασάνοβιτς, Προσινέτσκι,
Μπίλας, που είναι μια εξάδα αξίας δισεκατομμυρίων στο διεθνές ποδοσφαιρικό
χρηματιστήριο, να έχουν και το μεγαλύτερο φορτίο στο αποψινό παιχνίδι του
Καυταντζογλείου. Ακόμη, ο τεχνικός της Εθνικής Κροατίας έχρισε την Ελλάδα ως
το πρώτο φαβορί για την πρόκριση στα τελικά, σχολιάζοντας: «Εμείς θα
κυνηγήσουμε τη δεύτερη θέση. Θέλουμε οπωσδήποτε βαθμό για να ελπίζουμε και
βαθμούς για να μπούμε δυνατά στη διεκδίκηση». Ο «Τσίρο» δεν παρέλειψε για άλλη
μια φορά να πει ότι είναι το τελευταίο του χαρτί και αν χάσει θα απολυθεί, ενώ
εξέφρασε και τη δυσφορία του για τη στάση του Τύπου της χώρας του. Στην
εντεκάδα που θα παρατάξει ο Μπλάζεβιτς, εκτός των έξι προαναφερθέντων άσων,
συμπεριλαμβάνονται και οι Λάντιτς, Γιούριτς, Γιάρνι, Σίμιτς, Σόλντο, ενώ στον
πάγκο θα βρίσκονται οι Γκάμπριτς, Βλάοβιτς, Γιούρτσεβιτς, Πάμιτς, Γιούρσιτς.

ΣΤΟ ΠΛΕΥΡΟ ΤΩΝ ΔΙΕΘΝΩΝ 
ΚΑΒΑΛΑ 
«Κάθοδος»
χιλιάδων φιλάθλων από την Ανατολική Μακεδονία - Θράκη σήμερα στη Θεσσαλονίκη,
για να ενισχύσουν την Εθνική ομάδα ποδοσφαίρου, που δίνει κρίσιμο αγώνα στις 9
το βράδυ στο «Καυταντζόγλειο», με αντίπαλο την Εθνική Κροατίας. Ο δήμαρχος
Καβάλας Λευτέρης Αθανασιάδης, στο μεταξύ, ανακοίνωσε ότι «διαθέτει δωρεάν
λεωφορεία για τους φιλάθλους, ο Δήμος Καβάλας, για όσους θέλουν να
συμπαραστούν στην Εθνική μας ομάδα, ενώ έχει εξασφαλισθεί και δωρεάν
είσοδος»
 . 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15824O051</ED>
<ID>
ID:171285

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O05&aa=1</URL></REF>


Article

<CATEGORY>vin10</CATEGORY>

 <H2>18
ματς απόψε για το Μουντιάλ</H2>

ΔΕΚΑΟΚΤΩ αγώνες (πλην της
αναμέτρησης της Ελλάδας με την Κροατία), για τα προκριματικά του Μουντιάλ του
1998, στην ευρωπαϊκή ζώνη θα διεξαχθούν απόψε. 
Το ελληνικό ενδιαφέρον θα
είναι στραμμένο στην Κοπεγχάγη, όπου η Δανία ­ κύρια αντίπαλος της Εθνικής μας
στον δρόμο προς τη Γαλλία ­ υποδέχεται τη Σλοβενία. 
Επίσης, θα γίνουν οι
αγώνες: 
*** Για τον 2ο όμιλο: Αγγλία -
Γεωργία, Ιταλία - Πολωνία. 
*** Για τον
3ο όμιλο: Νορβηγία - Φινλανδία, Ελβετία - Ουγγαρία. 
*** Για τον 4ο όμιλο: Αυστρία - Εσθονία, Σουηδία -
Σκωτία, Λετονία - Λευκορωσία. 
*** Για
τον 5ο όμιλο: Ισραήλ - Κύπρος, Ρωσία - Λουξεμβούργο. 
*** Για τον 6ο όμιλο: Γιουγκοσλαβία - Ισπανία, Μάλτα
- Νησιά Φερόε. 
*** Για τον 7ο όμιλο: Σαν
Μαρίνο - Ολλανδία, Τουρκία - Βέλγιο. 
***
Για τον 8ο όμιλο: Ρουμανία - Ιρλανδία, Λιχτενστάιν - Λιθουανία. 
*** Για τον 9ο όμιλο: Γερμανία - Ουκρανία, Αρμενία -
Β. Ιρλανδία. 
*** Για τη ζώνη της
Λατινικής Αμερικής θα γίνουν οι αγώνες: Αργεντινή - Ισημερινός, Παραγουάη -
Ουρουγουάη, Κολομβία - Περού. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15824O052</ED>
<ID>
ID:171327

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O05&aa=2</URL></REF>


Article

<CATEGORY>vin10</CATEGORY>

 <H2>Προπηλάκισαν τον Πολυχρονίου, ­ ύβρεις κατά των διεθνών</H2>

ΘΕΣΣΑΛΟΝΙΚΗ 
ΚΩΜΙΚΟΤΡΑΓΙΚΕΣ και συνάμα ντροπιαστικές σκηνές διαδραματίστηκαν έξω από
το ξενοδοχείο, όπου διαμένει η ελληνική αποστολή, χθες το βράδυ μόλις
επέστρεψαν οι διεθνείς από την τελευταία προπόνηση. Τριάντα εξαγριωμένοι
οπαδοί του Άρη είχαν στήσει καρτέρι και όταν σταμάτησε το λεωφορείο και
κατέβηκαν τα μέλη της αποστολής (παίκτες, προπονητές, συνοδοί), άρχισε το
υβρεολόγιο εις βάρος του Κώστα Πολυχρονίου, κυρίως, αλλά και κάποιων παικτών.

Ο ομοσπονδιακός τεχνικός έκπληκτος από τη συμπεριφορά του κόσμου, που οι
αναφορές τους επικεντρώνονταν σε αδικίες εις βάρος του Άρη, αντέδρασε
απαντώντας στις ύβρεις και εξόργισε τους συγκεντρωμένους οπαδούς, οι οποίοι
επιτέθηκαν και προπηλάκισαν τον Έλληνα προπονητή, ο οποίος γλίτωσε τον
ξυλοδαρμό με την παρέμβαση των συνοδών της αποστολής και πρωτίστως του Κώστα
Θεολογίτη. Στο απυρόβλητο δεν έμειναν ούτε οι παίκτες, που άκουσαν αρκετά
κοσμητικά επίθετα, δυσφόρησαν και επιχείρησαν να αντιδράσουν, αλλά κατάφεραν
και συγκρατήθηκαν για να μην τινάξουν τα πάντα στον αέρα παραμονή της κρίσιμης
συνάντησης με την Κροατία. 
Αρκετή ώρα πριν αφιχθεί η αποστολή της Εθνικής,
οι οργανωμένοι οπαδοί του Άρη είχαν φραστικό επεισόδιο και με τον πρόεδρο της
ΕΠΟ Κώστα Τριβέλλα, που ήταν στο ξενοδοχείο και προσπαθούσε να δώσει εξηγήσεις
για να ηρεμήσουν τα πνεύματα. Οι θερμόαιμοι οπαδοί του Άρη όμως ήταν
αποφασισμένοι να κάνουν τα πάντα, ως προειδοποίηση, όπως έλεγαν, για τη
σημερινή απόφαση του αθλητικού δικαστή (αν θα τιμωρήσει το Χαριλάου ή όχι για
το παιχνίδι με τον ΟΦΗ) και έτσι περίμεναν προπονητές και παίκτες για να
ξεσπάσουν και να προβούν σε κατακριτέες από όλους ενέργειες. Όλα αυτά τα
γεγονότα, διαδραματίστηκαν μπροστά στα έκπληκτα μάτια του ΓΓΑ Γιάννη Σγουρού,
που κι αυτός δεν ξέφυγε από τις πιέσεις των Αρειανών, οι οποίοι στην απόγνωσή
τους και πιστεύοντας πως βοηθούν τον Άρη ξέφυγαν από τα όρια. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O05</CAT>
<ED>
Κωδικός άρθρου: A15824O053</ED>
<ID>
ID:171361

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O05&aa=3</URL></REF>


Article

<CATEGORY>vin10</CATEGORY>

 <H5>ΧΙΛΙΑΔΕΣ ΟΠΑΔΟΙ ΤΟΥ ΟΛΥΜΠΙΑΚΟΥ
ΕΣΤΗΣΑΝ ΦΙΕΣΤΑ ΣΤΟ ΣΕΦ ΚΑΙ ΧΕΙΡΟΚΡΟΤΗΣΑΝ ΤΟΥΣ ΚΟΡΥΦΑΙΟΥΣ ΤΗΣ ΕΥΡΩΠΗΣ</H5>
<H5>Ιβκοβιτς: Πρέπει ναβρούμε τον ρυθμό μας</H5>
<H5>Σιγάλας: Γιατί να
μη μείνω στον Ολυμπιακό;</H5>
<H5>Το ματς με
κορυφαίο τον Τόμιτς</H5>
<H2>Αποθέωση πρωταθλητών</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΤΟ ΣΕΦ θύμιζε χθες «Παλαέουρ», αφού οι οπαδοί των
«ερυθρολεύκων» είχαν κατακλύσει από νωρίς το κλειστό γήπεδο του Πειραιά, για
να αποθεώσουν τους πρωταθλητές Ευρώπης και να απολαύσουν από κοντά έναν
δεύτερο γύρο θριάμβου με το βαρύτιμο έπαθλο στα χέρια των πρωταγωνιστών. 
Το ΣΕΦ αποδείχθηκε μικρό για να ικανοποιήσει τη μεγάλη ζήτηση που υπήρχε. Ίσως
οι φίλοι του Ολυμπιακού να γέμιζαν ακόμα και το... Καραϊσκάκη, αφού, λίγα
λεπτά πριν αρχίσει το ματς, έξω από το γήπεδο υπήρχαν χιλιάδες φίλοι των
πρωταθλητών Ευρώπης που έψαχναν μάταια για ένα «μαγικό» χαρτάκι του αγώνα. 
Εντός του γηπέδου βρέθηκαν τουλάχιστον 15.000 οπαδοί, αφού είχαν τοποθετηθεί
και καρέκλες πίσω από τα καλάθια, ενώ υπήρχαν και πολλοί όρθιοι τόσο στις
επάνω εξέδρες όσο και στις θέσεις όπου βρίσκονται κανονικά τα κουλουάρ του
στίβου. 
Οι πρωταθλητές Ευρώπης αποθεώθηκαν κατά την είσοδό τους στον
αγωνιστικό χώρο πριν αρχίσει το ματς, ενώ για 40 λεπτά οι φίλοι της ομάδας
χειροκροτούσαν ασταμάτητα τον Ολυμπιακό και τραγουδούσαν συνθήματα για το
Ευρωπαϊκό Πρωτάθλημα της Ρώμης. 
Ασχολήθηκαν ελάχιστα με το παιχνίδι (με
εξαίρεση κάποιες εντυπωσιακές ενέργειες του Ρίβερς, ένα απίθανο τρίποντο του
Σιγάλα από τη σέντρα και κάποια άλλα καλάθια τριών πόντων), αλλά
χειροκροτούσαν κάθε φορά ξεχωριστά τους παίκτες του Ολυμπιακού που έμπαιναν
στον αγώνα, ενώ ιδιαίτερα στάθηκαν στον Γιώργο Σιγάλα, τον οποίο και αποθέωσαν
με το γνωστό σύνθημα «Είναι τρελός ο αρχηγός». 
Λίγο πριν από το τέλος
πολλοί οπαδοί άρχισαν το... τρενάκι, γυρίζοντας γύρω από τον αγωνιστικό χώρο,
ενώ με το άκουσμα της κόρνας οι περισσότεροι μπήκαν μέσα για να αγκαλιάσουν
τους παίκτες και χρειάστηκαν τουλάχιστον 20 λεπτά για να απομακρυνθούν, ώστε
να ξανακάνουν την είσοδό τους οι παίκτες του Ντούσαν Ίβκοβιτς με το Κύπελλο
Πρωταθλητριών. 
Ο Γιώργος Σιγάλας και ο Μίλαν Τόμιτς με το κύπελλο στα
χέρια έκαναν πρώτοι την είσοδό τους για να ακολουθήσουν και οι υπόλοιποι
παίκτες του Ολυμπιακού. Ουσιαστικά δεν έγινε γύρος θριάμβου, αφού οι παίκτες
πήγαν αμέσως στις εξέδρες των επισήμων και ακολούθησε μία νέα απονομή σε
όλους, αυτή τη φορά επί ελληνικού εδάφους. 
Ο Ντούσαν Ίβκοβιτς γνώρισε την
αποθέωση, κάποιος οπαδός τού προσέφερε και μία ανθοδέσμη, ενώ οι περισσότεροι
εκτός από τα συγχαρητήρια που του έδωσαν, έβγαλαν και αναμνηστικές φωτογραφίες
μαζί του. 
Η γιορτή έκλεισε με μια ηρωική έξοδο που έκαναν οι παίκτες με τη
βοήθεια της Αστυνομίας, τόσο από τον αγωνιστικό χώρο όσο και από το γήπεδο
προς το πούλμαν που θα πήγαινε τους παίκτες στο ξενοδοχείο. Τουλάχιστον 700
άτομα τους περίμεναν με στόχο να αγγίξουν το κύπελλο. Επρόκειτο για...
πολιορκία αγάπης, που τελείωσε λίγα λεπτά αργότερα, όταν το πούλμαν
απομακρύνθηκε από το ΣΕΦ. 
*** Λίγο πριν αρχίσει ο χθεσινός αγώνας,
ο δήμαρχος Πειραιά Στέλιος Λογοθέτης απένειμε τιμητική πλακέτα στον προπονητή
του Ολυμπιακού Ντούσαν Ίβκοβιτς και τον αρχηγό Γιώργο Σιγάλα, ενώ αναμνηστική
πλακέτα απονεμήθηκε και στον πρόεδρο του Ολυμπιακού Σωκράτη Κόκκαλη από τον
ομόλογό του, της Πάτρας, Σπύρο Γαλάνη. 
Τέλος, με πλακέτα τίμησε την ομάδα
του Πειραιά και ο Σύνδεσμος Διαιτητών Ανατολικής Μακεδονίας. 
«Η
ΔΙΑΦΟΡΑ των 10 πόντων είναι πλασματική, αφού φτάσαμε πολύ δύσκολα στη νίκη
και το πιο δύσκολο ήταν να μπούμε στον ρυθμό μας, κάτι που θα πρέπει να
κάνουμε το συντομότερο. Μας περιμένει το Περιστέρι». Ο Ντούσαν Ίβκοβιτς σαφώς
δεν έμεινε ικανοποιημένος από την απόδοση τής ομάδας του, αλλά ήταν λογικό
μετά την υπερένταση των τελευταίων ημερών ο Ολυμπιακός να μην παρουσιαστεί
100% έτοιμος. 
«Ήταν απόλυτα λογικό, ύστερα από το φάιναλ φορ, να μην
είμαστε ακόμα στον ρυθμό μας και γι' αυτό δυσκολευτήκαμε ιδιαίτερα. Όμως, θα
πρέπει να βρεθούμε γρήγορα στα επίπεδα απόδοσης που είχαμε στη Ρώμη, διότι
έχουμε πολύ δύσκολη συνέχεια», είπε ο «Ντούντα», που στάθηκε και στην απόδοσή
των παικτών του. 
«Ο Ρίβερς σε τρία συνεχόμενα παιχνίδια είχε μέσο όρο 28
πόντους με 60% ευστοχία και ήταν φυσικό να μη συνεχιστεί αυτό το σερί. Όμως,
δεν ήταν λογικό να τα περιμένουμε όλα από τον Ρίβερς ή να περιμένουμε τους
πόντους του Τόμιτς, που κάποιοι ίσως το χαρακτηρίσουν έκπληξη. Απλά,
επαναλαμβάνω, δεν είχαμε τον γνωστό ρυθμό μας, κόντρα σε μία ομάδα που από την
πρώτη στιγμή δεν υποτιμήσαμε και γι' αυτό είχαμε συζητήσει στο αεροπλάνο να μη
γίνει φιέστα αν δεν τελειώσει πρώτα το παιχνίδι», κατέληξε ο Ντούσαν Ίβκοβιτς,
που ευχαρίστησε άλλη μία φορά την ΕΣΑΚ, αλλά και τον Απόλλωνα Πάτρας, που
δέχτηκαν την αναβολή τού αγώνα το περασμένο Σάββατο (γι' αυτό έγινε χθες). 
Ο Βαγγέλης Αλεξανδρής, από την πλευρά του, παραδέχτηκε ότι δεν ήταν δυνατόν να
προκριθεί ο Απόλλωνας: «Δεν μπορούσαμε και κάπου δεν θέλαμε να χαλάσουμε αυτή
τη γιορτή. Είμαστε προσγειωμένοι και ξέρουμε ότι ο Απόλλωνας ακόμα και να
μπορούσε δεν ήταν έτοιμος για τέτοια άλματα αλλά και για να αντεπεξέλθει στα
σημεία των καιρών. Ο αντίπαλός μας ήταν κουρασμένος, αλλά και εμάς μας έλειπαν
οι προπονήσεις, ενώ πλέον χρειαζόμαστε τουλάχιστον δύο εβδομάδες ξεκούρασης»,
είπε ο «Τίγρης», που ξεκίνησε τις δηλώσεις του με τα συγχαρητήρια στους
πρωταθλητές Ευρώπης: «Τα θερμά μου συγχαρητήρια στον Ντούσαν Ίβκοβιτς και τον
Ολυμπιακό, που πέτυχαν τη μεγαλύτερη διάκριση στην ιστορία του συλλόγου με την
κατάκτηση του Ευρωπαϊκού Πρωταθλήματος». 
ΦΑΝΕΡΑ καταβεβλημένος από την περιπέτεια που πέρασε
(δύο μέρες με πυρετό και στομαχικές διαταραχές) ο αρχηγός του Ολυμπιακού
Γιώργος Σιγάλας μίλησε με τον Ντούσαν Ίβκοβιτς χθες το πρωί και αποφασίστηκε
να συμμετάσχει στη δεκάδα (αρχικά) του χθεσινού αγώνα, με προοπτική να παίξει
εάν και όσο χρειαστεί (όπως και έγινε). 
Όμως ο παίκτης ήταν απογοητευμένος
από κάποια δημοσιεύματα που αμφισβητούσαν την ασθένειά του και υποστήριζαν ότι
είναι χολωμένος από την προσφορά που από την Πέμπτη είχε τοιχοκολλήσει στο
σπίτι του (όπως και στους Μπακατσιά, Νάκιτς) ο Ολυμπιακός. «Αυτά τα πράγματα
που ακούστηκαν είναι ντροπή και ειλικρινά λυπάμαι. Οι εξετάσεις που έκανα στο
ιατρικό κέντρο δεν είναι φανταστικές, αλλά δεν θα ασχοληθώ άλλο. Έχει ήδη
οριστεί εδώ και καιρό συνάντηση με τον πρόεδρο στο τέλος του πρωταθλήματος να
τα πούμε. Άλλωστε, αυτές οι προσφορές είναι εικονικές και έχουν τυπικό
χαρακτήρα», τόνισε στην «ΟΜΑΔΑ» ο αρχηγός του Ολυμπιακού, Γιώργος Σιγάλας, που
μάλιστα βγαίνοντας από το γήπεδο κάποιοι φίλοι της ομάδας τον ρώτησαν: «Γιώργο
θα μείνεις και του χρόνου;». Αυτός τους κούνησε το κεφάλι με μία έκφραση σαν
να τους έλεγε: «Γιατί όχι;». 
Στο μεταξύ, ο Ολυμπιακός εξέδωσε χθες
ανακοίνωση γι' αυτό το θέμα, η οποία αναφέρει: «Σχετικά με δημοσιεύματα που
είδαν το φως της δημοσιότητας και αφορούν στην ανανέωση των συμβολαίων των
μπασκετμπολιστών του Ολυμπιακού, η διοίκηση του ΤΑΚ διευκρινίζει ότι: οι
προσφορές ήταν καθαρά τυπικές και έγιναν μέσα στις νομότυπες προθεσμίες και
σύμφωνα με τους κανονισμούς, ώστε να διασφαλιστεί ο σύλλογος. Όλα τα υπόλοιπα
είναι εκ του πονηρού εν όψει των τελικών των πλέι-οφ του ελληνικού
πρωταθλήματος και προκαλούν μόνο τη θυμηδία». 
ΟΤΑΝ ο Ντούσαν Ίβκοβιτς (που μέχρι τώρα
μιλούσε για εύκολα ματς σε φάιναλ φορ κυπέλλου Ελλάδας και Ευρώπης) είχε
χαρακτηρίσει δύσκολο το παιχνίδι με τον Απόλλωνα Πάτρας, κάποιοι βιάστηκαν
ίσως να χαμογελάσουν ειρωνικά. Και όμως μετά από φάιναλ φορ σε τόσο μεγάλες
διοργανώσεις, οι αγώνες που ακολουθούν είναι οι πιο επικίνδυνοι και δεν είναι
τυχαίο που προχθές η Μπαρτσελόνα παραλίγο να χάσει στην έδρα της από την
Εστουντιάντες. 
Οι πρωταθλητές Ευρώπης πάντως έστω και δύσκολα έφτασαν στη
δεύτερη νίκη τους επί του Απόλλωνα (76-66) και με συνολικό σκορ 2-1 πέρασαν
στα ημιτελικά, όπου αρχής γενομένης από αύριο (18.40, ΑΝΤ1) στο ίδιο γήπεδο
(ΣΕΦ) θα διεκδικήσουν κόντρα στο Περιστέρι την είσοδό τους στον τελικό του
πρωταθλήματος και την εξασφάλιση της συμμετοχής στην Ευρωλίγκα. 
Στο
χθεσινό ματς οι πρωταθλητές Ευρώπης, χάρις στον οίστρο του Τόμιτς (πέτυχε τους
11 από τους πρώτους 17 πόντους της ομάδας του), έφτασαν να προηγούνται με
30-20 στο 15', χωρίς να έχουν αξιοποιήσει επιθετικά τους τρεις ψηλούς τους, οι
οποίοι συνολικά στο πρώτο ημίχρονο σημείωσαν δύο πόντους (!) από βολές του
Φασούλα και του Βελπ. 
Το κλειδί ήταν η πολύ καλή άμυνα του Παπανικολάου
στον Έλις και οι βοήθειες που έδιναν οι Ρίβερς και Τόμιτς επιθετικά. Ο
Απόλλωνας (που εντυπωσίασε για μία ακόμα φορά εφέτος), με συνδυασμένη άμυνα
πάνω στους αντιπάλους ψηλούς, κρατούσε την επαφή του με το σκορ κυρίως χάρις
στον Ερικ Ράιλι που νίκησε κατά κράτος τον Τάρλατς, αλλά και στα μακρινά σουτ
του Βετούλα και του Χατζόπουλου. 
Ένα «κόλλημα» των «ερυθρολεύκων» στους 30
πόντους έφερε τους Πατρινούς σε απόσταση αναπνοής (30-29) και από ένα απίθανο
τρίποντο του Σιγάλα, πίσω από τη σέντρα σε νεκρό χρόνο, οι δύο ομάδες πήγαν με
μία διαφορά τεσσάρων πόντων στα αποδυτήρια. 
Μια κουτή διαμαρτυρία του
Νίκου Βετούλα στο 32', όταν χρεώθηκε με το 5ο του φάουλ, επέφερε και τεχνική
ποινή (που πήγε στον πάγκο) στον παίκτη. Έτσι με τέσσερις βολές του Βελπ και
ένα τρίποντο του Ρίβερς στην επίθεση που ακολούθησε η διαφορά «εκτοξεύτηκε»
στο 61-47 (από 54-47) και ουσιαστικά το παιχνίδι κρίθηκε, παρά το γεγονός ότι
ο Απόλλωνας μείωσε μέχρι και στους πέντε πόντους (71-66 στα 40'') με ένα σερί
12-2. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15824O061</ED>
<ID>
ID:171286

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O06&aa=1</URL></REF>


Article

<CATEGORY>vin10</CATEGORY>

 <H2>Εμπιστευτικά</H2>

Γιατί
δεν του τηλεφώνησα 
«Εγώ δεν είχα το τηλέφωνο του Ντούσαν Ίβκοβιτς και
γι' αυτό δεν τον πήρα, αν και ήθελα να τον συγχαρώ. Αλλά πριν από τον αγώνα
πήγα και του μετέφερα προσωπικά τα συγχαρητήριά μου για να μην έχει και
παράπονα». Ο Βαγγέλης Αλεξανδρής μετά τον αγώνα εξήγησε χαμογελώντας γιατί δεν
πήρε τον Ντούσαν Ίβκοβιτς στο τηλέφωνο, με αφορμή κάποιες δηλώσεις του
«Ντούντα» σε ερώτηση δημοσιογράφου για το αν του τηλεφώνησε και κανένας
Έλληνας προπονητής μόλις επέστρεψε από τη Ρώμη. 
Τηλεγραφήματα και από
πλοία 
Από τη μακρινή Κυανή Ακτή (Αντίμπ) μέχρι και τα μέσα του Ωκεανού
ήταν τα συγχαρητήρια τηλεγραφήματα που έλαβε το ΤΑΚ Ολυμπιακού για την
κατάκτηση του ευρωπαϊκού πρωταθλήματος. Αυτά που εντυπωσίασαν ήταν τα
τηλεγραφήματα που στάλθηκαν από δύο πλοία τα οποία ταξίδευαν όταν έγινε ο
τελικός. Πρόκειται για το δεξαμενόπλοιο «Πρόντικος» και το μότορσιπ «Κόνδωρ».

Πολλές ομάδες δεν ξέχασαν 
Όμως και πολλές ομάδες δεν ξέχασαν
τον Ολυμπιακό. Αντίμπ, Μπενετον Τρεβίζο, Άρης Θεσσαλονίκης, ΚΑΟ Δράμας,
Ηράκλειο, Εργοτέλης, Εφές Πίλσεν, Άλμπα Βερολίνου, Παρτιζάν Βελιγραδίου,
Περιστέρι, Φίλιππος Θεσσαλονίκης ήταν οι πρώτες που έστειλαν συγχαρητήρια, με
πιο θερμό το μήνυμα της Αντίμπ που έλεγε: «Ολυμπιακέ, είμαστε μαζί σου, το
άξιζες το κύπελλο». 
* Επίσης συγχαρητήρια
τηλεγραφήματα έστειλαν ο ΠΣΑΤ, η γιουγκοσλαβική ομοσπονδία μπάσκετ (μέσω του
προέδρου της Νεμπόισα Πόποβιτς), η ομοσπονδία της άρσης βαρών, ο πρόεδρος της
Νέας Δημοκρατίας Κώστας Καραμανλής, ο κυβερνητικός εκπρόσωπος Δημήτρης Ρέππας,
ο Πέντρο Φεραντίθ (ιδιοκτήτης του ιδρύματος με βιβλία και είδη του μπάσκετ,
μεταξύ των οποίων και η μπάλα με τις υπογραφές των παικτών του Ολυμπιακού), η
ΓΣΕΕ. Πολλά όμως ήταν και τα τηλεγραφήματα από οργανωμένους συνδέσμους της
ομάδας από την Αυστραλία και την Αμερική, μέχρι και τη Χίο... 
Η ΑΕΚ θα
είναι πρωταθλήτρια 
Εντυπωσιακός για μία ακόμα φορά ήταν χθες ο
«ιπτάμενος» Χάρολντ Έλις, που ξάφνιασε και με τις δηλώσεις του. Όταν ρωτήθηκε
ο Αμερικανός φόργουορντ για τα προγνωστικά του στο πρωτάθλημα, χωρίς να
σκεφτεί καθόλου τόνισε: «Η ΑΕΚ είναι καλύτερη και θα πάρει εύκολα τον
τίτλο»... 
* «Θέλω ξεκούραση», έλεγε και
ξανάλεγε χθες ο Βαγγέλης Αλεξανδρής, που ουσιαστικά έχει δύο χρόνια να κάνει
διακοπές. Από σήμερα βέβαια ξεκουράζεται, αλλά σε λίγο καιρό θα αρχίσει και
τις συζητήσεις με τον πρόεδρο της Πάτρας για ανανέωση του συμβολαίου του.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O06</CAT>
<ED>
Κωδικός άρθρου: A15824O062</ED>
<ID>
ID:171328

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O06&aa=2</URL></REF>


Article

<CATEGORY>vin10</CATEGORY>

 <H2>Π.
Γιαννακόπουλος: Μου πρότειναν και τον Ρίβερς αλλά αρνήθηκα</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η ΑΝΤΙΣΤΡΟΦΗ μέτρηση για τις επερχόμενες εξελίξεις στον
Παναθηναϊκό αρχίζει από σήμερα. 
Ο Παύλος Γιαννακόπουλος, μαζί με τους
αδελφούς του, αναμένεται τις επόμενες ημέρες να συζητήσουν και να οριοθετήσουν
τους στόχους όσον αφορά στο ξεκαθάρισμα της ομάδας, το θέμα του προπονητή, των
μεταγραφών και γενικότερα της στελέχωσης του σωματείου. 
Έπειτα από αυτές
τις συσκέψεις, η επόμενη εβδομάδα φαίνεται πως θα αποτελέσει την πρώτη για
πιθανές εξελίξεις. 
Ωστόσο, ο Παύλος Γιαννακόπουλος μιλώντας στην «ΟΜΑΔΑ»
είπε πως δεν πρόκειται μέχρι το τέλος του πρωταθλήματος να σημειωθεί κάτι
εξαιρετικό. «Θα αποφασίσουμε πρώτα για τον προπονητή και εν συνεχεία μετά από
συνεννόηση θα αποφασίσουμε για τις αλλαγές στην ομάδα. Μας πρότειναν και τον
Ρίβερς πρόσφατα, αλλά δεν ασχοληθήκαμε και ούτε θα ασχοληθούμε, γιατί είναι
παίκτης που ανήκει επαγγελματικά και ηθικά σε άλλη ομάδα», τόνισε
κατηγορηματικά ο κ. Γιαννακόπουλος. 
Από εκεί και πέρα οι εκτιμήσεις από το
περιβάλλον των διοικούντων του ΠΑΟ αναφέρουν πως στην ομάδα θα μείνουν οι
Οικονόμου, Αλβέρτης και θέση διεκδικούν με πολλές πιθανότητες οι Κοχ,
Σκονοκίνι και Μαρτίνεθ. Τίποτα περισσότερο και τίποτα λιγότερο προς το παρόν.
Ο επόμενος μήνας προβλέπεται... καυτός. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O07</CAT>
<ED>
Κωδικός άρθρου: A15824O071</ED>
<ID>
ID:171287

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O07&aa=1</URL></REF>


Article

<CATEGORY>vin10</CATEGORY>

 <H5>Ο «ΞΑΝΘΟΣ» ΔΙΚΑΙΟΛΟΓΗΣΕ ΤΗΝ ΑΠΟΔΟΣΗ
ΤΩΝ ΠΑΙΚΤΩΝ ΤΟΥ ΣΤΟ Β' ΗΜΙΧΡΟΝΟ</H5>
<H5>Ιωαννίδης:
Όλα είναι φήμες...</H5>
<H5>Το ματς ­ Με δύο πρόσωπα η ΑΕΚ</H5>
<H2>Φταίει η διαφορά</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο ΕΝΑΣ
(νικητής) μιλούσε για «προσοχή στη συνέχεια, αφού στα πλέει οφ παίζεται ο
ιδρώτας όλης της χρονιάς» και ο άλλος (ηττημένος) για τίτλο! 
Ο λόγος για
τον Γιάννη Ιωαννίδη και τον Σκοτ Σκάιλς. Ο «ξανθός» που έσκασε στα γέλια μόλις
ο Αμερικανός προπονητής είπε «πάντα το πιστεύω ότι πάμε για πρωτάθλημα»,
εξήγησε: 
«Ο Σκάιλς και σαν παίκτης έτσι ήταν πάντα στο ΝΒΑ. Ο άνθρωπος δεν
αλλάζει». 
Ο προπονητής της ΑΕΚ υποστήριξε: «Δείξαμε δύο πρόσωπα. Το καλό
στο πρώτο εικοσάλεπτο, όπου παίξαμε πλήρες και μοντέρνο μπάσκετ. Στη συνέχεια
οι παίκτες μου επηρεάστηκαν από τη διαφορά, όμως αυτό δεν επιτρέπεται. Ο ΠΑΟΚ
παίζει αμερικάνικα, τόσο στην άμυνα όσο και στην επίθεση. Προσπαθεί να σε
φοβίσει μέσα στη ρακέτα, για να σε εκτελέσει απ' έξω». 
Ο «ξανθός» μίλησε
για τα δύο προβλήματα που αντιμετώπισε η ομάδα του: «Είχαμε την απώλεια του
Χατζή και τον τραυματισμό του Ατρούια στο ματς με τον Σπόρτιγκ, που τον
επηρέασε». 
Ο προπονητής του ΠΑΟΚ για να μην παρεξηγηθεί, όσον αφορά στον
τίτλο, υποστήριξε: 
«Από τότε που ήμουν στην Αμερική, από μικρό παιδί
ονειρεύομαι τίτλους. Αν δεν το πίστευα, θα έδινα την παραίτησή μου. Ξέρω ότι
αυτός ο στόχος είναι εξαιρετικά δύσκολος». 
Όσον αφορά στο παιχνίδι δήλωσε:

«Δεν πρέπει να σκεφτόμαστε από τώρα το τρίτο ματς. Ούτε ότι μπορούμε να
πετύχουμε ό,τι με τον Παναθηναϊκό. Άλλωστε η ΑΕΚ είναι καλύτερη ομάδα. Πρέπει
να συγκεντρωθούμε για τον αγώνα του Σαββάτου και... βλέπουμε». 
Ο Σκάιλς
εξήγησε ότι δεν χρησιμοποίησε για πολλή ώρα τον Ρεντζιά γιατί... κοιμόταν και
γιατί έχει και άλλους ψηλούς. 
«Δεν υπάρχει ιδιαίτερο πρόβλημα με τον
Ρεντζιά. Όταν παίζει καλά, παίζει πολλά λεπτά». 
«ΕΧΩ ως αρχή μου να μη συζητώ με άλλες
ομάδες, όταν είμαι σε έναν σύλλογο». 
Ο Γιάννης Ιωαννίδης δεν έβγαλε...
λέξη για τον Ολυμπιακό, όμως απάντησε στις φήμες που τον φέρουν να συζητάει με
τον Παύλο Γιαννακόπουλο το ενδεχόμενο συνεργασίας τους στον Παναθηναϊκό. Και
ήταν σαφής: 
«Δεν έχω μιλήσει με τον Γιαννακόπουλο ούτε συναντήθηκα. Είναι
όλα φήμες». 
ΔΙΚΕΦΑΛΗ και... διπρόσωπη παρουσιάστηκε χθες η ΑΕΚ στο πρώτο της
παιχνίδι κόντρα στον ΠΑΟΚ. Η «Ένωση» ωστόσο κέρδισε (70-54) την πρώτη «μάχη»
για την Ευρωλίγκα και τον τελικό του πρωταθλήματος. 
Η ΑΕΚ «καθάρισε» από
το πρώτο ημίχρονο το παιχνίδι, όπου κυριάρχησε πλήρως: έπαιξε καταπληκτική
άμυνα και κυρίως στον Μπόνερ (Λάρσεν με βοήθειες του Αλεξάντερ), έτρεξε,
πέτυχε εύκολα καλάθια, ήταν εύστοχη και χάρισε θέαμα στους περίπου 5.000
οπαδούς της (στο πρώτο ματς πρωταθλήματος με τον ΠΑΟΚ η ΑΕΚ είχε 11.000 κόσμο
στο πλευρό της!). Ο Ποδαράς έβρισκε λύσεις από τα 6,25μ., ο Αλεξάντερ έκανε
ό,τι ήθελε κάτω από τη μπασκέτα, ο Έντουαρντς έδινε ρυθμό και ο Κολντεμπέλα
ήταν ουσιαστικός. Μια ΑΕΚ να την «πιεις στο... ποτήρι» με λίγα λόγια. Το
ημίχρονο βρήκε την ΑΕΚ να προηγείται με 27 πόντους διαφορά (48-21) και τον
Ιωαννίδη να πηγαίνει ήρεμος στα αποδυτήρια. 
Η «Ένωση» έδειξε το κακό της
πρόσωπο στο δεύτερο 20λεπτο. Ο ΠΑΟΚ πίεσε σε όλο το γήπεδο και οι παίκτες της
ΑΕΚ θεωρώντας πως το ματς είχε τελειώσει... περπατούσαν. 
Το σερί 8-0 του
ΠΑΟΚ ξύπνησε μόνο τον Ιωαννίδη, που φώναζε συνέχεια από τον πάγκο, όχι όμως
τους «Ενωσίτες» που συνέχισαν να είναι κακοί στην απόδοσή τους. 
Ο ΠΑΟΚ
μείωσε στους 10 πόντους (57-47 σε 32'), όμως ο Ντεμπς έκανε βήματα και ο
Έντουαρντς με τον Λάρσεν και τον Αλεξάντερ χάλασαν τα σχέδια του Σκάιλς. 
Η
απώλεια του τραυματία Χατζή και η κούραση του Ποδαρά ανάγκασαν τον Ιωαννίδη να
παίξει σε κάποια σημεία με δύο πλέι μέικερ (Κολντεμπέλα - Ατρούια). 
Ο ΠΑΟΚ
ξύπνησα αργά και δεν είχε τη βοήθεια που θα ήθελε από τους ψηλούς του (από 2π.
Ρεντζιάς, Γιαννούλης). 
«Ας μας γίνει μάθημα. Πιστεύω ότι θα νικήσουμε
εύκολα στο Αλεξάνδρειο και στο τρίτο παιχνίδι θα είμαστε καλύτεροι», τόνισε ο
Άντονι Μπόνερ. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15824O091</ED>
<ID>
ID:171288

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O09&aa=1</URL></REF>


Article

<CATEGORY>vin10</CATEGORY>

 <H2>Σάκοτα ­ Με τη σκέψη στους υποψήφιους αντιπάλους</H2>

ΜΠΟΡΕΙ
να είχε προπόνηση χθες το Περιστερι, όμως ο Ντράγκαν Σάκοτα είχε και
αλλού... μάτια. Ο Σέρβος προπονητής εκτός από το ματς Ολυμπιακού-Απόλλωνα
Πατρών «κατασκόπευσε» (με ανθρώπους του) και το παιχνίδι ΑΕΚ-ΠΑΟΚ, ενώ μέχρι
το μεσημέρι θα έχει και τις δύο κασέτες των αγώνων στα χέρια του. Ο προπονητής
του Περιστερίου δεν άφησε καθόλου τους παίκτες να χαλαρώσουν (μόνο το Πάσχα
είχαν ρεπό) και προσπάθησε όλες αυτές τις μέρες να τους κρατήσει στην καλύτερη
δυνατή κατάσταση για τη συνέχεια των πλέι-οφ. 
Αυτό που ικανοποίησε
ιδιαίτερα τον Σάκοτα ήταν η γρήγορη αποθεραπεία των Κορωνιού, Μάξεϊ, που είναι
τα βασικά «όπλα» του Περιστερίου στη θέση του πλέι-μέικερ και του σέντερ.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15824O092</ED>
<ID>
ID:171329

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O09&aa=2</URL></REF>


Article

<CATEGORY>vin10</CATEGORY>

 <H2>ΝΒΑ
­ Γιούτα και Νικς προκρίθηκαν στα ημιτελικά</H2>

ΟΙ ΓΙΟΥΤΑ
Τζαζ και οι Νιου Γιόρκ Νικς είναι οι δύο ομάδες που προκρίθηκαν στην
επόμενη φάση (προημιτελική) των πλέι οφ του ΝΒΑ. Στο Σολτ Λέικ Σίτι της Γιούτα
ο Τζεφ Χόρνατσεκ σημείωσε 28 πόντους, ο Καρλ Μαλόουν άλλους 26 (και 13
ριμπάουντ), ο Στόκτον ακόμη 12 (και 13 ασίστ) και εύκολο είναι να βγει το
τελικό 104-92 επί των Λ.Α. Κλίπερς. 
Στο Μάντισον Σκουέαρ Γκάρντεν ο Μπακ
Γουίλιαμς και ο Τζον Σταρκς πήραν επί προσωπικού το ματς με τους Σάρλοτ
Χόρνετς και στο τέταρτο δωδεκάλεπτο πέτυχαν σερί 9-0 οδηγώντας την ομάδα τους
στην τρίτη νίκη εις βάρος της ομάδας του Βλάντε Ντίβατς. 
Η Γιούτα θα
αντιμετωπίσει τον νικητή της συνάντησης Λέικερς-Πόρτλαντ (2-0), ενώ η Νέα
Υόρκη τον νικητή του ζευγαριού Μαϊάμι-Ορλάντο (2-0). Στα άλλα ζευγάρια τα σκορ
των αγώνων είναι: Χιούστον-Μινεσότα 2-0, Σιάτλ-Φοίνιξ 1-1, Σικάγο-Ουάσιγκτον
2-0, Ατλάντα-Ντιτρόιτ 1-1. 
*** Ο Ρικ Άντελμαν και όλο το τεχνικό τιμ των
Γκόλντεν Στέιτ Ουόριορς απολύθηκαν καθώς χρεώθηκαν την αποτυχία να μπουν οι
«μαχητές» στα πλέι οφ, όπως είχαν καταφέρει τα τρία προηγούμενα χρόνια. Ο
Άντελμαν είναι ο 12ος καλύτερος προπονητής στο ΝΒΑ με 357 νίκες σε 609 αγώνες,
αλλά και ο τρίτος προπονητής του ΝΒΑ που απολύεται μετά το τέλος της κανονικής
σεζόν (προηγήθηκαν οι Ντικ Μότα των Ντένβερ Νάγκετς και Τζόνι Ντέϊβις των
Σίξερς). 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15824O093</ED>
<ID>
ID:171362

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O09&aa=3</URL></REF>


Article

<CATEGORY>vin10</CATEGORY>

 <H2>Γυναίκες ­ Πρόβλημα η Τσομπανάκη</H2>

ΧΩΡΙΣ ΤΗΝ Τσομπανάκη,
που είναι τραυματίας, άρχισε χθες η εθνική μας ομάδα γυναικών την προετοιμασία
της στη Νάουσα ενόψει των αγώνων πρόκρισης στην τελική φάση του Ευρωπαϊκού
πρωταθλήματος 1999. Την προσεχή Δευτέρα η Εθνική μας θα αναχωρήσει για τη
Βουλγαρία, όπου θα πάρει μέρος σε διεθνές τουρνουά αντιμετωπίζοντας τη
Βουλγαρία, τη Γιουγκοσλαβία και τη Ρουμανία. «Η αποστολή μας είναι εκ των
προτέρων δύσκολη, αλλά θα καταβάλουμε κάθε δυνατή προσπάθεια. Τα κορίτσια
δείχνουν μεγάλη διάθεση και αυτό μας βοηθάει», τόνισε ο Γιώργος Προεστός, που
θα πάρει το «βάπτισμα του πυρός» ως προπονητής της Εθνικής γυναικών. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O09</CAT>
<ED>
Κωδικός άρθρου: A15824O094</ED>
<ID>
ID:171380

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O09&aa=4</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΚΟΝΤΡΑ ΣΤΑ ΣΚΟΠΙΑ ΓΙΑ ΤΑ
ΠΡΟΚΡΙΜΑΤΙΚΑ ΤΟΥ ΕΥΡΩΒΟΛΕΪ</H5>
<H5>Το ματς ­ Δύο παίκτες διεκδικούν μια θέση</H5>
<H2>Πρεμιέρα Καζάζη</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΣΤΡΟΥΜΙΤΣΑ 
ΜΕΤΑ ΤΟΥΣ δύο φιλικούς αγώνες με τη Γαλλία στη Ναντ και το Πουατιέ ήλθε
σήμερα η ώρα του πρώτου επίσημου αγώνα για τον παλιό μεγάλο άσο και νέο
ομοσπονδιακό προπονητή βόλεϊ ανδρών Στέλιο Καζάζη, κατά των Σκοπίων στη
Στρούμιτσα στο πλαίσιο της προκριματικής φάσης του Ευρωβόλεϊ '97. 
Πρόκειται για τον πρώτο από τους τέσσερις αγώνες πού απομένουν για να
ολοκληρώσει η εθνική μας ομάδα τη συμμετοχή της στον Β' προκριματικό όμιλο,
μαζί με τις αντίστοιχες Βελγίου, Ρουμανίας και FYROM (Σκοπίων). Την πρόκριση
στα τελικά του Ευρωβόλει '97 (6-14 Σεπτεμβρίου στην Ολλανδία) παίρνει η 1η
ομάδα της κατάταξης. 
Η Εθνική μας με τη νίκη εκτός έδρας επί της Ρουμανίας
3-0 (με προπονητή τον Χιλμπέρτο Χερέρα) έχει τον πρώτο λόγο, παρά την ήττα με
0-3 στο Βέλγιο στις 28 Δεκεμβρίου 1996, ύστερα από μια σειρά λανθασμένων
χειρισμών της ΕΟΠΕ στο θέμα αντικαταστάτη του απολυθέντος ουσιαστικά από τον
περασμένο Μάιο ­ που χάθηκε στην Πάτρα η πρόκριση στην Ολυμπιάδα 96 ­
Κουβανού. Το ευνοϊκό για την εθνική μας είναι ότι το Βέλγιο έχει ηττηθεί στη
Ρουμανία (0-3). Αυτό σημαίνει ότι αν η Ελλάδα αναδειχθεί νικήτρια στη
Στρούμιτσα, και στους τρεις εντός έδρας αγώνες, θα είναι σίγουρα πρώτη στον
όμιλο. 
Οι τρεις εντός έδρας αγώνες της Εθνικής μας θα διεξαχθούν, με τη
FYROM 10 Μαΐου στην Αλεξανδρούπολη, με το Βέλγιο 14 Μαΐου επίσης στην
Αλεξανδρούπολη και με τη Ρουμανία 20 Μαΐου στην Ορεστιάδα. 
Ο νέος
ομοσπονδιακός προπονητής δεν έχει κάνει ουσιαστικές αλλαγές στο δυναμικό της
εθνικής ομάδας ­ με εξαίρεση την επάνοδο του κορυφαίου σήμερα Έλληνα παίκτη
Νίκου Σαμαρά και την πρόσκληση των ταλαντούχων νεαρών Ρουμελιώτη, Καλαϊτσίδη.

ΜΕ
ΑΝΤΙΠΑΛΟ τα Σκόπια, η Εθνική μας ομάδα βόλεϊ ξεκινά απόψε (21.15) τις
υποχρεώσεις της στην προκριματική φάση του Ευρωπαϊκού Πρωταθλήματος της
Ολλανδίας. 
Το γεγονός ότι ο αγώνας θα μεταδοθεί απευθείας από το δεύτερο
κρατικό κανάλι των Σκοπίων αποδεικνύει τη βαρύνουσα σημασία που δίνουν οι
γείτονές μας. 
Ο ομοσπονδιακός προπονητής Στέλιος Καζάζης δήλωσε χθες ότι
δεν γνωρίζει πολλά στοιχεία για την ομάδα των Σκοπίων (έχει 3 ήττες στον
όμιλο) και επισήμανε: «Η ομάδα μας σέβεται όλους τους αντιπάλους. Το γεγονός
ότι αρχηγός τους είναι ο γνωστός από τη θητεία του στον Άρη, Βλαντιμίρ
Τζορτζέφσκι, φανερώνει πως πρέπει να έχουν καλές μονάδες. Το ματς έχει μεγάλη
σημασία, αφού είναι το πρώτο από τα τέσσερα που θα δώσουμε για να προκριθούμε
στα τελικά». 
Ο τεχνικός της ελληνικής ομάδας αναφέρθηκε στην κούραση των
παικτών του από τις συχνές μετακινήσεις και τους δύο αγώνες που έπαιξαν με τη
Γαλλία, αλλά φάνηκε αισιόδοξος για τη συνέχεια: «Είμαστε μία εβδομάδα μαζί.
Πιστεύω ότι θα τερματίσουμε πρώτοι στον όμιλό μας». 
Η πιθανή εξάδα που θα
ξεκινήσει τον αποψινό αγώνα: Ντράγκοβιτς, Σαμαράς, Γκιούρδας, Θεοδωρίδης,
Χατζηαντωνίου, Μποζίδης ή Δ. Καζάζης. 
Στην αντίπερα όχθη, ο κόουτς των
Σκοπίων Τίμιταρ Τσίεφ έχοντας δίπλα τον βοηθό του Γιόσκο Μιλεμκόφσκι, ο οποίος
γνώριζε την ελληνική γλώσσα, είπε σχετικά με τον αποψινό αγώνα: «Έχουμε
μεγάλες προοπτικές. Μετά το ποδόσφαιρο που άρχισε να δείχνει καλό πρόσωπο στην
Ευρώπη, θα πρέπει να παλέψουμε κι εμείς με αντίπαλο την Ελλάδα. Πιστεύω ότι ο
αγώνας θα κριθεί στα πέντε σετ». 
Ο Τσίεφ αναφέρθηκε και στην εχθρική
ατμόσφαιρα που θα επικρατεί στο γήπεδο: «Έξι παίκτες θα μάχονται για τη νίκη,
με τη βοήθεια του έβδομου παίκτη μας που είναι ο κόσμος. Το γήπεδο έχει
χωρητικότητα 4.000 θεατών, αλλά αύριο (σ.σ. απόψε) θα είναι 5.000 συμπατριώτες
μας». 
Και προσπαθώντας να ρίξει τους τόνους, δήλωσε: «Η ελληνική ομάδα θα
έχει καλή φιλοξενία κι έχω την εντύπωση ότι οι θεατές του αγώνα θα
χειροκροτήσουν ακόμα και τις καλές προσπάθειες της Ελλάδας». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O10</CAT>
<ED>
Κωδικός άρθρου: A15824O101</ED>
<ID>
ID:171279

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O10&aa=1</URL></REF>


Article

<CATEGORY>vin10</CATEGORY>

 <H5>Η ΟΛΓΑ ΒΑΣΔΕΚΗ ΣΤΗΝ «ΟΜΑΔΑ»: ΣΕ ΑΥΤΟ
ΤΟ ΕΠΙΠΕΔΟ ΘΑ ΚΡΙΘΟΥΝ ΤΑ ΜΕΤΑΛΛΙΑ ΣΤΟ ΑΘΗΝΑ '97</H5>
<H2>Στόχος τα 15 μ.</H2>

<AUTHOR>ΓΙΩΡΓΟΣΡΟΥΣΑΚΗΣ</AUTHOR>

«ΑΝ ΓΙΟΡΤΑΣΑΜΕ το Πάσχα; Συγκρατημένα και χωρίς καταχρήσεις στη διατροφή,
αφού δεν είναι καιρός για τέτοια, με τους μεγάλους στόχους που περιμένουν στη
θερινή περίοδο». 
Η Όλγα Βασδέκη, η κομψότατη και αέρινη 23χρονη
Βολιώτισσα, με σημαντικές, ήδη, επιτυχίες στο ενεργητικό της, όπως το χάλκινο
μετάλλιο στο Ευρωπαϊκό Πρωτάθλημα κλειστού στίβου 1996 και η 5η θέση στην
Ολυμπιάδα '96, ετοιμάζεται με προσήλωση στον μεγάλο στόχο της διάκρισης στο
Παγκόσμιο Πρωτάθλημα Στίβου της Αθήνας (1-10 Αυγούστου). 
Πρώτος στόχος για
την Όλγα είναι να μην αγχώνεται για τη διοργάνωση, που περιμένουν οι
πρωταθλητές μας και όλοι οι Έλληνες φίλαθλοι, για να ζήσουν μαγικές στιγμές
του στίβου. Εξηγεί με «πονηρό» χαμόγελο: «Δεν έχω αρχίσει να σκέφτομαι ότι οι
αγώνες αυτοί θα γίνουν στην Αθήνα γιατί χάθηκα. Προσπαθώ να τους έχω στο μυαλό
μου ως μεγάλους αγώνες, όπως όλοι οι άλλοι που έχω πάει μέχρι τώρα. Κάτι
ανάλογο με την Ολυμπιάδα της Ατλάντα». 
Κάθε άλλο βέβαια παρά θεωρεί η
πρωταθλήτρια του ΠΓΣ ότι οι αγώνες που θα γίνουν στην Αθήνα είναι απλώς μια
μεγάλη διοργάνωση: «Χωρίς αμφιβολία, το Παγκόσμιο Πρωτάθλημα είναι η δεύτερη
μεγαλύτερη διοργάνωση μετά τους Ολυμπιακούς Αγώνες. Προσωπικά, θεωρώ το
Παγκόσμιο Πρωτάθλημα ισάξιο αγωνιστικά με τους Ολυμπιακούς, με μόνη διαφορά
ότι γίνεται κάθε δύο χρόνια και όχι κάθε τέσσερα». 
Υπάρχει βέβαια ­ είτε
μας συμφέρει, είτε όχι ­ και η πιθανότητα το ΑΘΗΝΑ '97 να επηρεάσει
ουσιαστικά, ως επίπεδο οργάνωσης, το αποτέλεσμα της ψηφοφορίας στη Λωζάννη,
αρχές Σεπτεμβρίου, για την ανάθεση της Ολυμπιάδας 2004. Η κορυφαία
τριπλουνίστα εγκρίνει και επαυξάνει: «Είναι τόσο σημαντικό ως διοργάνωση ένα
Παγκόσμιο Πρωτάθλημα στίβου, ώστε είναι αδύνατο να μη ληφθεί υπόψη ως δεδομένο
στην ψηφοφορία. Αν πάμε καλά οργανωτικά θα είναι σημαντικό ατού για το θέμα
της Ολυμπιάδας 2004. Αν όχι, θα επηρεάσει αρνητικά». 
Αυτόν τον καιρό, το
πιο ευχάριστο, ασφαλώς, για την Όλγα Βασδέκη είναι το γεγονός ότι δεν
αντιμετωπίζει το πρόβλημα του τραυματισμού στο πόδι, που την άφησε έξω από το
Παγκόσμιο Πρωτάθλημα κλειστού στίβου στο Παρίσι, στις αρχές Μαρτίου. Ο
αρραβωνιαστικός και νέος προπονητής τής Όλγας, Παναγιώτης Μαρκιανίδης (ο
οποίος σταμάτησε γι' αυτόν τον λόγο την ενεργό δράση ως σπρίντερ του
Πανελληνίου Γ.Σ.), εξηγεί: «Πήγαμε στην αρχή του χρόνου στη Φρανκφούρτη και
υποβλήθηκε η Όλγα σε εξετάσεις και σε θεραπεία. Το πρόβλημα δεν έχει
εξαφανιστεί, αλλά μας δόθηκε η διαβεβαίωση ότι η Όλγα μπορεί να γυμνάζεται
κανονικά χωρίς εμπόδιο. Ήδη προπονείται με φουλ ρυθμό και όλα πάνε καλά. Ίσως
του χρόνου γίνει κάποια επέμβαση, αν δεν έχει εξαφανιστεί τοι πρόβλημα». 
Η
πρωταθλήτρια επίσης δεν ανησυχεί και δηλώνει αισιόδοξη: «Πιστεύω ότι όλα θα
πάνε καλά. Έχω στόχο να ξεπεράσω φέτος τις περυσινές επιδόσεις, ώστε να έχω
αρκετές πιθανότητες διάκρισης στο Παγκόσμιο Πρωτάθλημα. Σκοπεύω να πάρω μέρος
σε έξι αγώνες στην Ελλάδα και το εξωτερικό πριν από το Παγκόσμιο, με πρώτο τα
«Βαρδινογιάννεια» (σημ. «ΟΜΑΔΑΣ»: 17-18 Μαΐου). 
Το ενδιαφέρον της
συνέντευξης επικεντρώνεται φυσικά στο... «ψητό». Τι μπορεί να πετύχει η Όλγα
στο ΑΘΗΝΑ '97; 
Η απάντηση δείχνει πλήρη συναίσθηση της ρευστότητας του
στίβου, αλλά όχι ηττοπάθεια ή απαισιοδοξία: «Όλα δείχνουν ότι τα μετάλλια στο
τριπλούν θα κριθούν στην Αθήνα γύρω στα 15 μέτρα. Προσωπικά, θα προσπαθήσω να
τα πλησιάσω και να πετύχω. Όμως και αν ακόμη στους αγώνες που θα κάνω νωρίτερα
φτάσω σε τέτοια επίδοση, οι αγώνες είναι κάτι άλλο. Συχνά φαβορί χάνονται και
ανεβαίνουν στο βάθρο αουτσάιντερ». 
Πώς έφτασε ο ελληνικός στίβος την
τελευταία πενταετία να διεκδικεί και να κατακτά μετάλλια σε Ολυμπιακούς
Αγώνες, Παγκόσμια και Ευρωπαϊκά Πρωταθλήματα; Η Όλγα έχει έτοιμη την απάντηση:
«Η αρχή έγινε με την επιτυχία της Βούλας Πατουλίδου στη Βαρκελώνη. Για μένα
είναι, τηρουμένων των αναλογιών, η μεγαλύτερη επιτυχία που σημείωσε ποτέ
Έλληνας αθλητής και όχι μόνο στον στίβο. Σε μια εποχή χωρίς ελπίδα, ήλθε πρώτη
και άνοιξε τον δρόμο. Έμαθε τους Έλληνες αθλητές και τους προπονητές να μην
περιμένουν από άλλους να τους δημιουργήσουν προϋποθέσεις επιτυχίας, αλλά να
τις αναζητήσουν μόνοι τους». 
Η Όλγα Βασδέκη δεν κρύβει τον θαυμασμό για
έναν συναθλητή της και την αισιοδοξία της ­ όσον αφορά στις πιθανότητες
επιτυχίας του στο ΑΘΗΝΑ '97. Δεν είναι άλλος από τον κορυφαίο σήμερα Έλληνα
αθλητή στο μήκος, τον αδελφό της Σπύρο Βασδέκη, για τον οποίο λέει: «Ο Σπύρος
έχει ένα μεγάλο προσόν. Είναι σταθερός και έχει εξασφαλίσει ένα μίνιμουμ καλής
επίδοσης. Πιστεύω, λοιπόν, ότι κάποια στιγμή, και μακάρι να είναι στο
Παγκόσμιο Πρωτάθλημα, θα του βγει η δουλειά που έχει κάνει και θα έλθει η πολύ
μεγάλη επιτυχία». 
Κάποιοι στον χώρο του στίβου παραξενεύτηκαν που η Όλγα
Βασδέκη αποφάσισε φέτος να έχει προπονητή τον αρραβωνιαστικό της, αντί του
παλιού πρωταθλητή (και κατόχου ακόμη του πανελληνίου ρεκόρ στο τριπλούν, με
17,04, από το 1981) Δημήτρη Μίχα. Η ίδια, χωρίς να προσπαθήσει να κρύψει ότι
την ενοχλούν κάποιες αμφιβολίες για την απόφαση να εμπιστευθεί τον Παναγιώτη
Μαρκιανίδη, απαντά με νόημα: «Είμαι πάρα πολύ ευχαριστημένη μέχρι τώρα από τη
συνεργασία με τον Παναγιώτη, ο οποίος με είχε βοηθήσει, άλλωστε, ουσιαστικά
και πέρυσι. Όμως, προτιμώ να μιλήσω αναλυτικά για το θέμα αυτό αφού πρώτα θα
έχω αγωνιστεί στο Παγκόσμιο Πρωτάθλημα της Αθήνας. Τώρα ό,τι και αν έλεγα δεν
θα είχε σημασία». 
ΠΟΙΑ ΕΙΝΑΙ 
ΓΕΝΝΗΘΗΚΕ: 26 Σεπτεμβρίου 1973 στη
Νέα Ιωνία Βόλου 
ΑΓΩΝΙΣΜΑ: Τριπλούν 
ΥΨΟΣ: 1,74 
ΒΑΡΟΣ: 57 κιλά 
ΑΠΑΣΧΟΛΗΣΗ: Φοιτήτρια ΤΕΦΑΑ 
ΣΥΛΛΟΓΟΣ:
Πανελλήνιος Γ.Σ. 
ΠΡΟΠΟΝΗΤΗΣ: Παναγιώτης Μαρκιανίδης 
ΕΠΙΤΥΧΙΕΣ: Νικήτρια του ευρωπαϊκού κυπέλλου «Μπρούνο Τζάουλι» 1993,
χάλκινο μετάλλιο ευρωπαϊκού πρωταθλήματος κλειστού στίβου 1996, 5η στην
Ολυμπιάδα 1996 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15824O111</ED>
<ID>
ID:171280

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O11&aa=1</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ</H2>

Οι σημερινές κούρσες και τα
προγνωστικά μας: 
ΠΡΩΤΗ ΙΠΠΟΔΡΟΜΙΑ 
Ώρα 3.00, 1.000 μέτρα 
1. ΠΡΟΣΣΙΑΝ ΠΡΙΝΣ. 58
Σωτηρόπ/λος&#0097 
2. ΣΙΛΒ. ΝΤΟΛΛΑΡ 58
Περικλής&#0091 
3. ΖΕΝΕΒ 57,5 Ζευγώλης&#0096 4. ΗΡΑ 57,5 Σίντλερ&#0094 
5.
ΚΟΥΗΝ ΟΛΓΑ 57,5 Βασίλης&#0093 
6. ΧΡΙΣΤΑ ΔΕΔΕ
57 Αντώνης&#0099 
7. ΛΕΪΝΤΥ ΕΥΑ 56
Φίλιππος&#0095 
8. ΛΕΪΝΤΥ ΘΕΩΝΗ 56 Ντίνος&#00910

9. ΗΛΙΟΓΕΝΝΗΤΗ 55 Τσιριγώτης&#0092 10. ΩΡΑΙΑ ΜΕΛΙΝΑ 55 Χατζημίμης&#0098 ­ Υπόδ.: ΗΛΙΟΓΕΝΝΗΤΗ - ΧΡΙΣΤΑ ΔΕΔΕ (Ωραία Μελίνα). ΔΕΥΤΕΡΗ ΙΠΠΟΔΡΟΜΙΑ 
Ώρα 3.30,
1.000 μέτρα 
1. ΑΣΤΡΑΠΗ 58 Σωτηρόπ/λος&#0095 2. ΕΥΦΥΪΑ 58 Φίλιππος&#0099 
3.
Μ. ΠΑΡΑΣΚΕΥΗ 58 Πρόφης&#0098 
4. ΛΕΥΚΩΣΙΑ 55,5
Χατζημίμης&#0094 
5. ΣΑΝΤΟ ΝΑΤΑΣΑ 54,5
Ζευγώλης&#00910 
6. ΑΠΡΙΛΙΤΣΑ 54 Μπάκος&#0097 7. ΖΗΜΙΑΡΑ 54 Τσιριγώτης&#0096 
8. ΙΠΠΟΤΟΥΡ ΝΙΤ 54 Αντώνης&#0093 
9. ΜΙΚΡΗ ΝΙΚΟΛ
54 Ντίνος&#0092 
10. ΤΡΙΑΝΤΑΦΥΛΙΑ 54
Πακίδης&#0091 
* Σε αυτήν την ιπποδρομία θα λειτουργήσουν
Trio και Tri-Cast. 
­ Υπόδ.: ΖΗΜΙΑΡΑ - ΙΠΠΟΤΟΥΡ ΝΙΤ
(Σάντο Νατάσα). 
ΤΡΙΤΗ ΙΠΠΟΔΡΟΜΙΑ Ώρα 4.00, 1.000 μέτρα 
1.
ΑΛΙΚΟΥΛΑ 58 Ζευγώλης&#0097 
2. ΑΝΤΑΡΣΙΑ 58
Αντώνης&#00910 
3. ΓΟΥΑΪΛ. ΜΠΙΟΥΤΥ 58
Σωτηρόπ/λος&#0091 
4. ΔΑΝΑΗ ΣΤΑΡ 58
Χατζημίμης&#0095 
5. ΕΜΠΝΕΥΣΗ 58 Ντίνος&#0098 6. ΕΡΙΕΤΟΥΛΑ 58 Καραμάνογ.&#0099 
7. ΗΛΙΟΜΟΡΦΗ 58 Περικλής&#0094 
8. ΗΡΩΪΣ 58
Γεωργίου&#0092 
9. ΛΕΪΝΤΥ ΣΙΣΣΥ 58 Μάικελς&#0093

10. ΜΙΣ ΜΠΛΑΚΥ 57,5 Βασίλης&#0096 ­ Υπόδ.: Γ. ΜΠΙΟΥΤΥ - ΑΝΤΑΡΣΙΑ (Έμπνευση). ΤΕΤΑΡΤΗ ΙΠΠΟΔΡΟΜΙΑ 
Ώρα 4.30,
1.400 μέτρα 
1. ΑΓΑΛΛΙΣ 58 Δημητσάνης&#0097 2. ΜΑΤΖΙΚ 58 Σωτηρόπ/λος&#0092 
3. ΗΜΙΘΕΑ 57,5 Φίλιππος&#0091 
4. ΚΟΥΗΝ ΕΛΕΝ
57,5 Αβιτίδης&#0093 
5. ΑΜΥΘΗΤΗ 56,5
Περικλής&#0096 
6. ΙΛΙΑ ΝΤΑΡΛΙΝ. 56,5
Ζευγώλης&#0095 
7. ΚΛΑΣΙΚ ΜΑΡΙΑ 56,5 Αντώνης&#0098

8. ΠΡΙΓΚΗΠΟΣ 54 Μπάκος&#0094 
­
Υπόδ.: ΑΜΥΘΗΤΗ - ΙΛΙΑ ΝΤΑΡΛΙΝΓΚ (Πρίγκιπος). 
ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.400 μέτρα 1. ΜΑΡΑΘΩΝ ΛΕΪΚ 54,5 Βαλακούδ. Ν.&#0093 2. ΝΙΚ ΧΑΪΚ 58 Βασίλης&#0098 
3.
ΖΑΟΥΪ 57,5 Κυρόπουλος&#0099 
4. ΛΟΒΙΝΓΚ ΤΖΙ 57,5
Ντίνος&#0096 
5. ΓΙΑΝΓΚ ΣΕΜΙΝΑ 56,5
Σωτηρόπ/λος&#0091 
6. ΤΟΣΚΑΝΕΛΛΟ 56 Κώστας&#0097 7. ΔΟΝΑ ΛΕΝΑ 55 Φίλιππος&#0092 
8. ΚΑΜΟΡΑ ΠΑΣ 54 Δημητσάνης&#0094 
9. ΛΥΚΩΡΕΙΑ
53 Καραμάνογ.&#0095 
* Σε αυτήν την ιπποδρομία θα
λειτουργήσουν Trio και Tri-Cast. 
­ Υπόδ.: ΜΑΡΑΘΩΝ ΛΕΪΚ -
ΔΟΝΑ ΛΕΝΑ (Λόβινγκ Τζι). 
ΕΚΤΗ ΙΠΠΟΔΡΟΜΙΑ Ώρα 5.30, 1.400 μέτρα 
1. ΜΑΡΑΘ.
ΡΑΝΝΕΡ 54,5 Βαλακούδ. Ν.&#0098 
2. ΣΙΛΒΕΡΙΝΟ
57,5 Ντίνος&#0092 
3. ΣΚΙΠΠΕΡ 55 Ζευγώλης&#0095

4. ΟΥΑ ΟΥΑ 54,5 Αχιλλέας&#0096 
5. ΓΙΑΝΓΚ ΝΟΤΑ 55 Φίλιππος&#0091 
6. ΑΡΕΚΙΑ
52,5 Μπάκος&#0093 
7. ΤΖΕΪΝ 51,5
Αλέξανδρος&#0094 
8. ΛΑΟΥΝΤ ΑΠΙΑΛ 50 Δούκας&#0097

­ Υπόδ.: ΜΑΡ. ΡΑΝΝΕΡ - ΣΙΛΒΕΡΙΝΟ (Αρέκια). ΕΒΔΟΜΗ ΙΠΠΟΔΡΟΜΙΑ 
Ώρα 6.00, 1.400
μέτρα 
1. ΜΙΡΑΚΟΥΛΟΥΣ 58 Χατζηγεωργ.&#0099 2. ΣΤΡ. ΛΕΥΤΕΡΗΣ 58 Ζευγώλης&#0096 
3. ΕΞΠΛΟΖΙΟΥΡ 57 Σωτηρόπ/λος&#0095 
4. ΜΟΥΒ.
ΕΓΟΥΕΪ 56 Γεωργίου&#00910 
5. ΧΡΥΣΤΑΛΕΝΙΟΣ 56
Μανώλης&#0098 
6. ΖΑΚΥΝΘ/ΤΗΣ 53,5 Ντίνος&#0093 7. ΕΞΩΤΙΚΗ 53 Κουτσούκος&#0094 
8. ΜΙΚ. ΖΟΖΕΦΙΝΑ 50,5 Αλίκη&#0092 
9. ΡΟΥΣΤΙΚΟ
53 Δημητσάνης&#0091 
10. ΥΠΕΡΒΑΣΗ 53
Μπάκος&#0097 
* Σε αυτήν την ιπποδρομία θα λειτουργήσουν
Trio και Tri-Cast. 
­ Υπόδ.: ΜΟΥΒ. ΕΓΟΥΕΪ - Μ. ΖΟΖΕΦΙΝΑ
(Στ. Λευτέρης). 
ΟΓΔΟΗ ΙΠΠΟΔΡΟΜΙΑ Ώρα 6.30, 1.800 μέτρα 
1.
ΔΙΑΠΡΕΠΗΣ 61,5 Σωτηρόπ/λος&#0094 
2. ΣΠΕΡΧΕΙΟΣ
60,5 Βασίλης&#0091 
3. ΦΛ. ΕΝ ΓΟΥΪΝΝΕΡ 55,5
Γεωργίου&#0095 
4. ΧΙΟΥΚΟ 52 Μπάκος&#0092 5. ΝΤΡΗΜ ΜΠΟΫ 51 Κουτσούκος&#0093 
6. ΛΑΪΤΕΝΙΝ. ΣΤΑΡ 47 Βαλακούδ. Ν.&#0098 
7. ΣΠΙΝΤ
ΦΑΪΑΡ 49,5 Αντώνης&#0097 
8. ΙΠΠ. ΛΑΪΦΤΑΪΜ 48
Σγούρος&#0099 
9. ΣΙΛΒ. ΑΡΡΟΟΥ 48,5 Καζάκος&#0096

* Οι ίπποι 7-9 είναι ομόσταβλοι. 
­
Υπόδ.: ΣΠΕΡΧΕΙΟΣ - ΦΛ. ΕΝ ΓΟΥΪΝΝΕΡ (Λάιτ Σταρ). 
ΕΝΑΤΗ ΙΠΠΟΔΡΟΜΙΑ 
Ώρα 7.00, 1.400 μέτρα 1. ΣΑΡΛ 58 Φίλιππος&#0098 
2.
ΔΟΝΑ ΚΑΘΡΗΝ 57,5 Χατζημίμης&#0093 
3. ΣΤΡΟΝ. ΝΙΚΟΣ
57,5 Σωτηρόπ/λος&#0094 
4. ΤΟΤ. ΜΠΙΟΥΤΥ 57
Βασίλης&#0099 
5. ΔΙΚΕΝΤΑΡΧΟΣ 55,5 Μπάκος&#0092 6. ΜΟΝΕΜΒΑΣΙΑ 53,5 Ντίνος&#0095 
7. ΙΠΠ. ΛΟΓΙΑΛΤΥ 50,5 Βαλακούδ. Ν.&#0097 
8.
ΛΑΡΙΣΑΙΟΣ ΤΖ. 53 Ζευγώλης&#0096 
9. ΜΙΚ. ΜΑΝΩΛΗΣ
53 Μανώλης&#0091 
­ Υπόδ.: ΣΤ. ΝΙΚΟΣ - ΛΑΡΙΣ.
ΤΖΟΥΝΙΟΡ (Σαρλ). 
­ Δύο αουτσάιντερ: ΑΠΡΙΛΙΤΣΑ
(2η) ­ ΤΟΣΚΑΝΕΛΛΟ (5η). 
1η: Φέρελπις (Δημητσάνης) 26-20. Μετεόρ Γκαρντ 165. Τρίτος, Ηγησίας.
Δίδυμο 5Χ8=519. Φορκάστ 5Χ8=641. TRIO: 5Χ6Χ8=1.169. TRI-CAST: 5Χ8Χ6=1.998. 
2η: Ηγήτωρ (Χατζημίμης) 104-48. Μικρός Φώτης 40. Δίδυμο 3Χ7=326. Φορκάστ
3Χ7=582. Σύνθετο 5Χ3=442. ΣΔ 5Χ8Χ3Χ7=26.224. 
3η: Ιπποτούρ Μονόκλ
(Βαλακούδουνας) 48-25. Ντέζερτ Γουέι 26. Δίδυμο 3Χ4=68. Φορκάστ 3Χ4=152.
Σύνθετο 3Χ3=490. ΣΔ 3Χ7Χ3Χ4=2.754. 
4η: Σούπερ Νταϊνάμικ (Σωτηρόπουλος)
25-14. Αϊρόλο 12. Δίδυμο 1Χ4=46. Φορκάστ 4Χ1=65. Σύνθετο 3Χ4=145. ΣΔ
3Χ4Χ1Χ4=340. (Διεγράφη ο ίππος 9, Ροδόλφος, ομόσταβλος του 3, Μιχ. Άγγελος).

5η: Ταΰγετος (Δημητσάνης) 48-19. Ιπποτούρ Μάτζεστυ 23. Τρίτος, Καρίσιμα.
Δίδυμο 1Χ6=132. Φορκάστ 6Χ1=192. Σύνθετο 4Χ6=106. ΣΔ 1Χ4Χ1Χ6=562. TRIO:
1Χ6Χ9=581. TRI-CAST: 6Χ1Χ9=2.421. 
6η: Φλογερός (Δημητσάνης) 27-10. Πρεστίζ
10. Δίδυμο 4Χ5=24. Φορκάστ 5Χ4=69. Σύνθετο 6Χ5=168. ΣΔ 1Χ6Χ4Χ5=301. 
7η:
Λευτέρης Τζούνιορ (Σίντλερ) 74-38. Δούλιας 134. Τρίτος, Αλ Όσταζ. Δίδυμο
3Χ5=653. Φορκάστ 3Χ5=1.688. Σύνθετο 5Χ3=288. ΣΔ 4Χ5Χ3Χ5=2.458. TRIO:
3Χ5Χ7=507. TRI-CAST: 3Χ5Χ7=4.853. (Διεγράφη ο ίππος 11, Μικρή Δήλος ­ εκτός
στοιχήματος). 
8η: Φρόγκυ (Βαλακούδουνας Ν.) 85-57. Ερατεινή 61. Δίδυμο
4Χ10=1.311. Φορκάστ 10Χ4=2.052. Σύνθετο 3Χ10=841. ΣΔ 3Χ5Χ4Χ10: Επειδή δεν
βρέθηκε κερδισμένος συνδυασμός, το ποσό του 1.712.320 δρχ. μεταφέρθηκε στο
επόμενο ΣΔ. 
9η: Σπινθηροβόλος (Αντώνης) 43-10. Γκρέιτ Γουίννερ 14. Δίδυμο
2Χ3=64. Φορκάστ 3Χ2=128. Σύνθετο 10Χ3=317. ΣΔ 4Χ10Χ2Χ3=14.302. 
10η:
Στρονγκ Ξενοφών (Ζευγώλης) 34-17. Θρίαμβος 23. Δίδυμο 3Χ7=60. Φορκάστ 3Χ7=103.
Σύνθετο 3Χ3=123. ΣΔ 2Χ3Χ3Χ7=526. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O11</CAT>
<ED>
Κωδικός άρθρου: A15824O112</ED>
<ID>
ID:171322

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O11&aa=2</URL></REF>


Article

<CATEGORY>vin10</CATEGORY>

 <H2>Κόντρα Αμερικής - Καναδά</H2>

ΚΟΝΤΡΑ... εθνικού επιπέδου
είναι η αναμέτρηση του Καναδού Μπέιλι με τον Αμερικανό Τζόνσον. Αυτό
τουλάχιστον υποστηρίζει ο Ολυμπιονίκης και παγκόσμιος ρέκορντμαν, Ντόνοβαν
Μπέιλι, διευκρινίζοντας παράλληλα πως ο ταχύτερος άνθρωπος στον κόσμο τρέχει
μόνο σε.. ευθείες, αφήνοντας αιχμές κατά του προσεχούς αντιπάλου του. Να
θυμίσουμε πως Μπέιλι και Τζόνσον (Ολυμπινίκης στα 200μ. και 400 μ.) θα
αναμετρηθούν την 1η Ιουλίου σε κούρσα 150 μέτρων στο Τορόντο, για τον τίτλο
του ταχύτερου ανθρώπου στον κόσμο. Στο στιγμιότυπο, ο Μπέιλι προπονείται
εντατικά υπό το βλέμμα του προπονητή του. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15824O121</ED>
<ID>
ID:171281

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O12&aa=1</URL></REF>


Article

<CATEGORY>vin10</CATEGORY>

 <H5>ΡΕΑΛ ΜΑΔΡΙΤΗΣ</H5>
<H2>Φεύγει ο Καπέλο</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

Μια από τις πιο πολυσυζητημένες
«σαπουνόπερες» του ευρωπαϊκού ποδοσφαίρου έφτασε στο τέλος της. Με γραπτή
ανακοίνωσή του, ο Φάμπιο Καπέλο έκανε χθες γνωστό πως παραιτείται από τη Ρεάλ
Μαδρίτης στο τέλος της περιόδου, προκαλώντας σεισμική δόνηση στην ισπανική
πρωτεύουσα! 
*** Η ανακοίνωση του Ιταλού κόουτς πυροδότησε την ήδη
έκρυθμη κατάσταση που επικρατούσε εις βάρος του, στην ισπανική ομάδα, με
αποτέλεσμα δεκάδες οπαδοί της Ρεάλ να του επιτεθούν μετά το τέλος της
προπόνησης. 
*** Επίθεση, φραστική αυτή τη φορά, δέχτηκε ο Καπέλο
και από τον πρόεδρο της Ρεάλ, Λορέντσο Σανθ. Σε συνέντευξη που παραχώρησε στο
ισπανικό ραδιόφωνο, ο Σανθ αποκάλυψε πως ο Καπέλο τον απείλησε πως δεν θα
προπονεί όπως πρέπει τη Ρεάλ, αν δεν τον αφήσει να φύγει από την ομάδα 
*** Δικαιολογώντας την απόφασή του να φύγει από την υποψήφια
πρωταθλήτρια Ισπανίας, ο Καπέλο αποκάλυψε πως σημαντικό ρόλο έπαιξε το γεγονός
ότι δεν μπορούσε να συνεννοηθεί με τους μάνατζερ της ομάδας. Μάλιστα, ο Ιταλός
κόουτς είπε πως ότι συζητούσε με τους μάνατζερ το έβλεπε την επόμενη ημέρα
δημοσιευμένο στις εφημερίδες. 
*** Τέλος, ο Καπέλο διέψευσε για μία
ακόμη φορά πως έχει ήδη συμφωνήσει με τη Μίλαν. Μάλιστα, δεν είναι λίγοι αυτοί
που υποστηρίζουν πως ο Καπέλο ίσως καταλήξει στη μεγάλη αντίπαλο, την
Μπαρτσελόνα. 
*** Και ενώ το σίριαλ Καπέλο έφτασε στο τέλος του, μία
δήλωση του πατέρα της Σουζάνα Βέρνερ, γνωστότερης ως Ροναλντίνια, αποκάλυψε
πως ο Ρονάλντο δεν θα αγωνίζεται τη νέα περίοδο στην Μπαρτσελόνα. 
*** Η μόνη που απέμεινε να εκφράσει άποψη για το τι μέλλει γενέσθαι με
το συμβόλαιο του Ρονάλντο είναι η... γιαγιά του Βραζιλιάνου διεθνή σούπερ
σταρ. 
Αίτηση γιa ένα εισιτήριο 
Σχεδόν ένας μήνας μας χωρίζει
από την ημέρα διεξαγωγής του τελικού του Τσάμπιονς Λιγκ (28 Μαΐου) στο
Ολυμπιακό Στάδιο του Μονάχου ανάμεσα στη Γιουβέντους και τη Ντόρτμουντ, και
ήδη τα γραφεία της γερμανικής ομάδας έχουν κατακλυστεί από 100.000... αιτήσεις
οπαδών της, που ζητούν εισιτήριο για τον μεγάλο αγώνα. 
Μάλιστα, προχθές το
αρχηγείο της Ντόρτμουντ είχε πολιορκηθεί από 4.000 οπαδούς της, οι οποίοι...
ξημερώθηκαν παρακαλώντας για ένα εισιτήριο! Οι δύο φιναλίστ δικαιούνται από
18.000 εισιτήρια και ήδη 5.500 «κομμάτια» η Ντόρτμουντ τα έχει προωθήσει στα
μέλη της. 
Έχασε τη μάχη ο Τέιλορ 
Ένας από τους ανθρώπους που
βοήθησαν σημαντικά στην αναβάθμιση του αγγλικού ποδοσφαίρου τα τελευταία
χρόνια, ο Λορντ Τέιλορ, έχασε τη μάχη με την επάρατο νόσο, σε ηλικία 66 ετών.

*** Ο Τέιλορ ήταν αυτός που διενήργησε τις ανακρίσεις για την
τραγωδία του Χίλσμποροου, το 1989, όπου 96 φίλαθλοι έχασαν τη ζωή τους. Όταν
διαπιστώθηκε πως μεγάλη ευθύνη για την τραγωδία είχε ο τρόπος κατασκευής της
κερκίδας του γηπέδου, πρωτοστάτησε στην προσπάθεια για να χτιστούν νέα γήπεδα
και να δημιουργηθούν καλύτερες εγκαταστάσεις όπου οι φίλαθλοι δεν θα διέτρεχαν
τον παραμικρό κίνδυνο. 
Άλλαξε γνώμη ο Τζόλα 
«Θα κλείσω την
καριέρα μου στην Τσέλσι», έλεγε πριν από μία εβδομάδα ο Τζιανφράνκο Τζόλα,
γεμίζοντας ικανοποίηση τους Άγγλους φιλάθλους. Ο Ιταλός μπαλαντέρ, ωστόσο,
φαίνεται πως άλλαξε πολύ γρήγορα γνώμη, αφού μόλις χθες έκανε γνωστό πως στο
Λονδίνο θα αγωνιστεί για μία ακόμη περίοδο! 
*** Ο Τζόλα έχει
συμβόλαιο με την Τσέλσι μέχρι το 2000, αλλά επιθυμεί να φύγει συντομότερα από
την Αγγλία, καθώς ­ όπως λέει ο ίδιος ­ τα χρόνια έχουν περάσει και θέλει να
κρεμάσει τα παπούτσια του σε μία ιταλική ομάδα. 
*** Μάλιστα, ο
Ιταλός άσος ξέρει από τώρα σε ποια ομάδα του Καμπιονάτο θα καταλήξει αλλά δεν
το αποκαλύπτει γιατί φοβάται το... μάτι. Και για να «χρυσώσει» το χάπι των
Άγγλων, είπε πως στην Πρέμιερ Λιγκ έγινε καλύτερος παίκτης! 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15824O122</ED>
<ID>
ID:171323

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O12&aa=2</URL></REF>


Article

<CATEGORY>vin10</CATEGORY>

 <H2>Πρόκληση η Πολωνία</H2>

ΤΗΝ ΜΠΛΕ φανέλα της
εθνικής Ιταλίας θα φορέσει και πάλι ο Ρομπέρτο Μπάτζιο για πρώτη φορά ύστερα
από σχεδόν δύο χρόνια, στην αποψινή κρίσιμη αναμέτρηση της Σκουάντρα Ατζούρα
με την Πολωνία, για τα προκριματικά του Μουντιάλ '98. Μεγάλη επιθυμία του
Μπάτζιο είναι να αγωνιστεί στα τελικά της Γαλλίας και ο σημερινός αγώνας είναι
μιας πρώτης τάξεως ευκαιρία να αποδείξει πως «το άλογο δεν γέρασε». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15824O123</ED>
<ID>
ID:171358

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O12&aa=3</URL></REF>


Article

<CATEGORY>vin10</CATEGORY>

 <H2>Στον ρυθμό της
νίκης</H2>

<AUTHOR>ΤΑΚΗ ΧΑΡΑΛΑΜΠΙΔΗ</AUTHOR>

Ο ΔΡΟΜΟΣ της
Εθνικής μας για τη Γαλλία περνάει απόψε από την όμορφη Θεσσαλονίκη. Οι
διεθνείς ποδοσφαιριστές μας θα υποδεχθούν στο Καυταντζόγλειο τους Κροάτες,
στην πιο σημαντική αναμέτρηση για την πρόκριση στην τελική φάση του Παγκοσμίου
Πρωταθλήματος 1998. 
Στόχος είναι η νίκη για να έρθει το όραμα πιο κοντά.
«Βήμα είναι και η ισοπαλία», λέει ο ομοσπονδιακός προπονητής Κώστας
Πολυχρονίου, θέλοντας προφανώς να κρατήσει τους διεθνείς μας μακριά από
επικίνδυνες φαντασιώσεις, αφού γνωρίζει άριστα τις μεγάλες δυνατότητες των
Κροατών. 
Την ώρα, όμως, που προετοιμάζεται η Εθνική μας για τον κρίσιμο
αγώνα, ελάχιστοι φανατικοί οπαδοί του Άρη θέλησαν να προβάλουν την πικρία τους
για δυσμενή απόφαση της ΕΠΟ, αλλά και να καταφερθούν εναντίον ποδοσφαιριστών
στο ξενοδοχείο που διαμένουν τα μέλη της αποστολής. 
Την ώρα, δηλαδή, της
ψυχολογικής προετοιμασίας, κάποιοι δημιουργούν παράσιτα, ανεβάζοντας το
συλλογικό πάνω από το συμφέρον του ποδοσφαίρου μας. 
Εκφράζονται φόβοι ότι
θα ακουστούν κι απόψε διαμαρτυρίες κατά της ΕΠΟ, επιλογών του Πολυχρονίου και
εναντίον ποδοσφαιριστών, που ανήκουν σε «άλλη οικογένεια». 
Φαινόμενα
αταίριαστα σε αξιόπιστο ποδόσφαιρο. Η εθνική ομάδα χρειάζεται καθολική
στήριξη. Το αυτονόητο στη χώρα μας είναι ζητούμενο. Κι αυτή η αταξία δεν
γεννήθηκε σε μια νύχτα. Είναι προϊόν παρατεταμένης έλλειψης αθλητικής
παιδείας, αλλά και συχνών λαθών ποδοσφαιρικών φορέων, που κινούνται σε
μονόδρομο. 
Ωστόσο, όποια πικρία κι αν βαραίνει οπαδούς ομάδων της
Θεσσαλονίκης, δεν δικαιολογεί επίθεση στην Εθνική. Στο Καυταντζόγλειο,
κερκίδες και τερέν πρέπει να έχουν τον ίδιο ρυθμό. Τον ρυθμό της νίκης. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O12</CAT>
<ED>
Κωδικός άρθρου: A15824O124</ED>
<ID>
ID:171377

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O12&aa=4</URL></REF>


Article

<CATEGORY>vin10</CATEGORY>

 <H2>Ο Ανάντ
πήρε διαφορά ασφαλείας</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΝΕΑΡΟΣ Ινδός
Βισβανάθαν Ανάντ, με ένα 2-0 επί του Ολλανδού Βαν Βέλι, σταθεροποίησε τη
διαφορά του από τον δεύτερο στο τουρνουά του Μονακό. Ο Κράμνικ, έπειτα από ένα
καλό ξεκίνημα κάνει κοιλιά, ενώ ο Κάρποβ, ύστερα από πολύ κακό ξεκίνημα,
ξεπερνά κάθε προσδοκία. Ο Τοπάλοβ είναι σταθερά σε καλή πορεία. Απομένουν δύο
γύροι μέχρι το τέλος του «Μελοντί Αμπέρ». 
9ος γύρος μπλάιντ: Άντερσον -
Λιουμπόγιεβιτς 1-0, Λοτιέ - Τοπάλοβ 0-1, Σίροβ, - Κράμνικ 1-0, Νίκολιτς -
Ιβαντσούκ 0-1, Πίκετ - Κάρποβ 0,5-0,5, Βαν Βέλι - Ανάντ 0-1. 
9ος γύρος,
ράπιντ: Λιουμπόγιεβιτς - Άντερσον 1-0, Τοπάλοβ - Λοτιέ 1-0, Κράμνικ - Σίροβ
1-0, Ιβαντσούκ - Νίκολιτς 0,5-0,5, Κάρποβ - Πίκετ 1-0, Ανάντ - Βαν Βέλι 1-0.

Βαθμολογία στο μπλάιντ: 1-2) Τοπάλοβ, Ανάντ 6,5, 3-5) Ιβαντσούκ, Κάρποβ,
Νίκολιτς 5,5, 6) Κράμνικ 5, 7) Σίροβ 4,5, 8) Πίκετ 4, 9-11) Βαν Βέλι,
Λιουμπόγιεβιτς, Λοτιέ 3, 12) Άντερσον 2 βαθμοί. 
Βαθμολογία στο ράπιντ: 1)
Ανάντ 7, 2-5) Κράμνικ, Κάρποβ, Σίροβ, Βαν Βέλι 5,5, 6-7) Τοπάλοβ, Ιβαντσούκ 5,
8-9) Λιουμπόγιεβιτς, Νίκολιτς 4, 10) Πίκετ 3,5, 11) Λοτιέ 2,5, 12) Άντερσον 1
βαθμό. 
Συνολική βαθμολογία: 1) Ανάντ 13,5, 2) Τοπάλοβ 11,5, 3) Κάρποβ 11,
4-5) Κράμνικ, Ιβαντσούκ 10,5, 6) Σίροβ 10, 7) Νίκολιτς 9,5, 8) Βαν Βέλι 8,5,
9) Πίκετ 7,5, 10) Λιουμπόγιεβιτς 7, 11) Λοτίε 5,5, 12) Άντερσον 3 βαθμοί. 
Ανάντ (2.765) - Βαν Βέλι (2.645) 9ος γύρος, ράπιντ 
1. ε4 δ6 2. δ4 η6 3.
Ιγ3 Αη7 4. Ιζ3 Ιζ6 5. Αε2 0-0 6. 0-0 α6 7. Πε1 β5 8. ε5 δ: ε5 9. δ: ε5 Ιη4 10.
θ3 Ιθ6 11. Βδ5 Β: δ5 12. Ι: δ5 ε6 13. Ιζ6+ Α: ζ6 14. ε: ζ6 Ιζ5 15. Ιε5 Αβ7 16.
Αζ4 Πδ8 17. Παδ1 Ιδ6 18. γ4 Ιγ6 19. γ5 Ι: ε5 20. Α: ε5 Ιε8 21. Π: δ8 Π: δ8 22.
Πδ1 Αδ5 23. α4 β: α4 24. Πδ4 Πα8 25. Π: α4 Αβ7 26. ζ4 θ5 27. η4 θ: η4 28. θ:
η4 α5 29. Ρζ2 Αγ6 30. Αζ3 Α: α4 31. Α: α8 γ6 32. η5 Αβ5 33. Αβ7 Ρζ8 34. Αγ8
Ρη8 35. Αδ7 Ρζ8 36. Ρε3 Αα4 37. Ρδ4 Αβ5 38. Ργ3 Αα4 39. β3 Αβ5 40. Ρβ2 α4 41.
β4 1-0 
Τοπάλοβ (2.725) - Λοτιέ (2.630) 9ος γύρος, ράπιντ 
1. δ4 δ5 2.
γ4 δ: γ4 3. ε3 Ιζ6 4. Α: γ4 ε6 5. Ιζ3 γ5 6. 0-0 α6 7. Αβ3 β5 8. α4 β4 9. Ιβδ2
Αβ7 10. ε4 γ: δ4 11. ε5 Ιζδ7 12. Ιγ4 Ιγ6 13. Αη5 Βγ7 14. Πγ1 Αγ5 15. Ι: δ4 Ιδ:
ε5 16. Ι: ε5 Β: ε5 17. Ιζ3 Βδ6 18. Βγ2 Αα7 19. Πζδ1 Βγ7 20. Βε4 0-0 21. Αζ4
Ββ6 22. Αε3 Βα5 23. Ιη5 Βζ5 24. Β: ζ5 ε: ζ5 25. Α: α7 Π: α7 26. Ι: ζ7 Ια5 27.
Αε6 Αα8 28. Πγ5 Ιγ6 29. Ιε5+ Ρθ8 30. Ι: γ6 Πγ7 31. Π: ζ5 1-0 (χρόνοι: 15: 41 -
20:18) 
Νίκολιτς (2.655) - Ιβαντσούκ (2.740) 9ος γύρος, μπλάιντ 
1. δ4
Ιζ6 2. γ4 ε6 3. Ιζ3 δ5 4. Ιγ3 γ6 5. Αη5 δ: γ4 6. ε4 β5 7. ε5 θ6 8. Αθ4 η5 9.
Ι: η5 θ: η5 10. Α: η5 Ιβδ7 11. ε: ζ6 Αβ7 12. θ4 Ι: ζ6 13. Βζ3 Αε7 14. Ι: β5
Ββ6 15. Ιγ7+ Β: γ7 16. Α: ζ6 γ5 17. δ5 Α: δ5 18. Βγ3 Α: ζ6 19. Β: ζ6 Πθ5 20.
Αε2 Πζ5 21. Βγ3 Βζ4 22. Βε3 Πβ8 23. θ5 Ρζ8 24. θ6 Ρη8 25. θ7+ Ρθ8 26. Πδ1 Π:
β2 27. Π: δ5 Π: ε2+ 28. Ρ: ε2 Βη4+ 29. Ρζ1 Π: δ5 30. ζ3 Βδ4 31. Ρζ2 Πε5 32. Β:
δ4 γ: δ4 33. Πθ4 Πδ5 34. Ρε2 ε5 35. ζ4 δ3+ 36. Ρδ2 γ3+ 0-1 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: O99</CAT>
<ED>
Κωδικός άρθρου: A15824O991</ED>
<ID>
ID:171289

</ID><URL>http://ta-nea.dolnet.gr/neaweb/neafile.print_unique?e=A&f=15824&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΑΤΙΡΙΚΟ ΘΕΑΤΡΟ ΑΠΟ ΤΗΝ
ΚΥΠΡΟ</H5>
<H5>Τέχνη από χαρτί</H5>
<H5>Πιάνο για το Σάββατο</H5>
<H5>«ΖΩΝΤΑΝΑ»</H5>
<H2>Φλαμένκο και σχήματα</H2>

ΠΡΕΜΙΕΡΑ 
Από σήμερα ανεβαίνει για δεύτερη σεζόν και 35 παραστάσεις το έργο της
Αλμπέρτας Τσοπανάκη «Τρεις Πράξεις για τον Έρωτα» στο Θέατρο «Φανάρι».
Επίκεντρο δύο γυναίκες, η Πέρσα και η Έλενα, και γύρω τους ένα γαϊτανάκι από
άντρες. Έρωτας χωρίς φύλο και χωρίς κανόνες. Τη σκηνοθεσία έκανε ο Αλέξανδρος
Λιακόπουλος, τα σκηνικά ο Μάνος Χατζηκωνσταντής και παίζουν οι Αλμπέρτα
Τσοπανάκη, Μιχάλης Κουκουλομάτης, Βαγγέλης Κλουφέτος, Χρήστος Παυσίνης, Σοφία
Λαμπαδάκη και Ρομπέρτο Γέλι. (Παραμυθίας 27 και Μυκάλης, Κεραμεικός, τηλ.
3457.904) 
ΚΛΑΜΠΙΝΓΚ 
Αφιέρωμα στους θρυλικούς Cure με καλεσμένο
ντιτζέι έναν από τους πιο φανατικούς Έλληνες οπαδούς των Cure, τον Ντέμη
Μπίθα, αλλά και τον Γιώργο Φακίνο. ΑΎριο το βράδυ στο «Χοροστάσιο» (Σκουλενίου
2, Πλατεία Κλαυθμώνος). 
*** Η πρώτη γιορτή μπίρας στο Μπιράδικο (της
Βάρκιζας). Οι λάτρεις του ξανθού ποτού θα διασκεδάσουν δίπλα στο κύμα έχοντας
κοντά τους τις εκλεκτότερες ποικιλίες μπίρας απ' όλο τον κόσμο. Στην Ακτή ΕΟΤ
της Βάρκιζας. 
*** Ένα «Κινητό» εγκαθίσταται στα «Παλιά Δειλινά» από αύριο
το βράδυ. Ένα κινητό κλαμπ, καθώς τα πάντα μετακινούνται αναλόγως των συνθηκών
της βραδιάς: μπαρ, διάκοσμος, άνθρωποι και το μόνο σταθερό σημείο αναφοράς η
θέση του ντιτζέι. Τον πρώτο ρόλο θα έχει η ελληνική μουσική, τα ξένα όμως θα
είναι μέσα στο πλάνο της βραδιάς. (Π. Δειλινά, Γλυφάδα, τηλ. 8980.872-3). 
*** Το καλοκαίρι ξεκινάει με ένα πάρτι στο «Kingsize Amfiteatro» με.. πιλότο
τον γνωστό ντιτζέι Βασίλη Τσιλιχρήστο. Μετά τις 12, Βασιλέως Γεωργίου 58,
Αστέρια της Γλυφάδας (τηλ. 8944.538). 
ΠΡΩΤΟΜΑΓΙΑ 
Ο Δήμος Νέας
Σμύρνης γιορτάζει τον ερχομό της άνοιξης και τιμά τους πολύχρονους αγώνες των
εργαζομένων. Σήμερα στις 8.30 μ.μ. στην Κεντρική Πλατεία της Νέας Σμύρνης
τραγουδάει ο Στάθης Αγγελόπουλος, ενώ αύριο την ίδια ώρα τη βραδιά αναλαμβάνει
ο Δάκης και άλλοι καλλιτέχνες. 
*** Στις 12 το μεσημέρι ο Δήμος Χαλκιδέων
με αφορμή τον εορτασμό της Ημέρας της Άνοιξης οργανώνει εκδήλωση στο νέο
μεγάλο πάρκο του φάρου (Κακοκεφαλή) που περιλαμβάνει ζωντανή μουσική από την
ορχήστρα Ποικίλης Μουσικής του Δήμου, χορευτικό σόου, ενώ στους καλεσμένους θα
προσφερθεί κρασί και φαγητό. Την ίδια ώρα θα ψηθεί το μεγαλύτερο κοκορέτσι του
κόσμου μήκους 51 μέτρων κα βάρους 400 κιλών. 
ΣΥΝΑΥΛΙΕΣ 
Η
Γερμανίδα βιολονίστα Elisabeth Schaefer, μόνιμο μέλος της Καμεράτα, και ο
πιανίστας Σπύρος Κουτσουβέλης παίζουν έργα για βιολί και πιάνο των Μπαχ,
Χίντεμιτ, Σούμαν και Μπραμς, στο Πολιτιστικό Κέντρο Ψυχικού (Δρόση και
Δροσίνη, Πλατεία Σολωμού, Ψυχικό). Είσοδος ελεύθερη. 
. 
Ως τις 17 Αυγούστου διαρκεί η πρώτη αναδρομική έκθεση
του Παύλου (Διονυσόπουλου) στο Μακεδονικό Μουσείο Σύγχρονης Τέχνης στη
Θεσσαλονίκη. 
Πρόκειται για την εικαστική διαδρομή του καλλιτέχνη από τη
διάρκεια του '60 έως σήμερα και περιλαμβάνει 130 έργα του από τα σημαντικότερα
όλων των περιόδων. 
Το Σάββατο (3/5) στο Πολιτιστικό Κέντρο «Σπύρος Αποστόλου» των Αγίων
Αναργύρων η βραδιά είναι αφιερωμένη στο πιάνο. Συμμετέχουν οι μαθητές του Ούβε
Μάτσκε, Κατερίνα Πάνου, Αθανασία Παπαδημητρίου, Δημήτρης Καρπατσέλης και
Ευαγγελία Παπαδημητρίου. Η είσοδος ελεύθερη. (Ηρώων Πολυτεχνείου 39 και
Αρετής, τηλ. 2621. 777). Έναρξη στις 8 μ.μ. 
Αύριο το βράδυ η Πινακοθήκη
(Αγίας Θέκλας 5, Ψυρή) φιλοξενεί την Ελένη Κουλουριώτη (τραγούδι) και την
Μάνια Ευαγγελίου (πιάνο) για μια βραδιά γεμάτη γαλλικό τραγούδι. 
*** Απόψε
το βράδυ στο «Μακάρι» (Ζωοδόχου Πηγής 125 και Κομνηνών) φλαμένκο και
ανατολίτικη μουσική. Ο φλαμενκίστας Γιώργος Παπαδόπουλος συνοδευόμενος από
τους Azize (Λευτέρης Χαβουτζάς ούτι και Αγγελος Παπαχατζής κρουστά) επιχειρεί
ένα πάντρεμα των ακουσμάτων της Ανδαλουσίας με ανατολίτικους ήχους. Έναρξη
στις 11 μ.μ. 
*** Το Άσσος Καφέ Παράσταση αφιερώνει τη σημερινή βραδιά στην
τζαζ. Επί σκηνής το κουαρτέτο του Σταμάτη Μάζαρη με γκεστ σταρ τη Μάρθα
Μορελεόν. Κιθάρα Σταμάτης Μάζαρης, πνευστά Peter Massink, μπάσο Άρης
Αυγερινός, τύμπανα και κρουστά Νίκος Κασσαβέτης. (Βαλτετσίου 15 και
Ιπποκράτους τηλ. 3644.367). 
*** Πρωτομαγιά στο Μουσικό Σπίτι «Δίαυλος» με
τους «Παίδες εν Καμίνω». Το ρεπερτόριο περιλαμβάνει ρεμπέτικα, λαϊκά,
σμυρναίικα τραγούδια.(Πεζόδρομος Δράκου 9 (πίσω από του Φιξ), τηλ. 9239.588).

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15824P021</ED>
<ID>
ID:171296

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P02&aa=1</URL></REF>


Article

<CATEGORY>vin09</CATEGORY>

 <H2>Αμετανόητος έφηβος</H2>

<AUTHOR>Π.Κ.</AUTHOR>

Είδαμε τη φωτογραφία του ζωγράφου Μίνωος Αργυράκη, του
αμίμητου σκιτσογράφου και αμετανόητου «υπαρξιστή» καλλιτέχνη, πλάι στον
δήμαρχο Αθηναίων, κ. Αβραμόπουλο, ανήμερα το Πάσχα, στο Αθηναϊκό Γηροκομείο,
και διερωτηθήκαμε. Πώς είναι δυνατόν να τον ξέχασαν, τον πρώιμο «χίπη», τον
ονειρικό σουρεαλιστή, τον καυστικό Μίνωα Αργυράκη, που είχε ένα δικό του τρόπο
να σου αποσπά το χαμόγελο; Όχι, δεν τον ξέχασαν τον έφηβο με τ' άσπρα μαλλιά,
με πληροφόρησαν από το υπουργείο Πολιτισμού. Συνεπής στις ιδέες του ο Μίνως
Αργυράκης, όταν τον βολιδοσκόπησαν δεν φάνηκε διατεθειμένος να δεχθεί το
τιμητικό κρατικό εφάπαξ των καλλιτεχνών, που χορήγησε παλιότερα ως υπουργός ο
Θάνος Μικρούτσικος. Κι όταν χρειάσθηκε, με εντολή του Ευάγγελου Βενιζέλου, ο
γενικός γραμματέας του υπουργείου Πολιτισμού, Ευγένιος Γιαννακόπουλος, έκανε
παρέμβαση στον δήμαρχο, ώστε να γίνει δεκτός ο Μίνως Αργυράκης στο ίδρυμα.
Μετά το δεύτερο βαρύ εγκεφαλικό που υπέστη, βρίσκεται στο καροτσάκι. Όμως
υπάρχει φροντίδα. Έχει την κόρη του και τους φίλους του, που τον
επισκέπτονται. Καλή ανάρρωση. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15824P022</ED>
<ID>
ID:171335

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P02&aa=2</URL></REF>


Article

<CATEGORY>vin09</CATEGORY>

 <H2>Γράμμα
από τη σκήτη</H2>

<AUTHOR>Μ.Μ.</AUTHOR>

«Μετά πολλής συγκινήσεως και χαράς γράφομεν
διά να εκφράσωμεν τα συγχαρητήρια διά την ωραιοτάτην εκδήλωσιν. Η πληθύς των
τηλεφωνημάτων προς ημάς εβεβαίωσεν "του λόγου το ασφαλές". Κατορθώσαμεν και
ηκούσαμεν και ηφράνθημεν εκ του ακούσματος, το οποίο ήτο σεμνό και
μεγαλειώδες...». Το μήνυμα αυτό, μαζί με τις πασχαλιάτικες ευχές, έφτασε ώς τα
χέρια του Μάριου Τόκα, από τη Μικρά Αγία Άννη του Αγίου Όρους, και ήταν για
τον συνθέτη η πιο συγκινητική στιγμή. Είχε εξομολογηθεί νωρίτερα την αγωνία
του για το πώς θα άκουγαν οι μοναχοί τους ύμνους έτσι όπως τους παρουσίασε το
βράδυ της Μεγάλης Τετάρτης στη Μητρόπολη. Και είχε, όπως είπε, ακόμη πιο πολλή
σημασία, μια και οι μοναχοί αυτοί γνώριζαν κι είχαν πνευματικό τους τον
ιερομόναχο Γεράσιμο Μικραγιαννανίτη, που έγραψε αυτούς τους ύμνους. Από ένα
μικρό ραδιοφωνάκι άκουσαν τους ύμνους οι μοναχοί κι ένιωσαν την ανάγκη να
επικοινωνήσουν με τον συνθέτη. Απλά, ανθρώπινα και για τους ανθρώπους που
δούλεψαν, με ιδιαίτερη σημασία. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15824P023</ED>
<ID>
ID:171366

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P02&aa=3</URL></REF>


Article

<CATEGORY>vin09</CATEGORY>

 <H2>Η γάτα
και το AIDS</H2>

<AUTHOR>Χ.</AUTHOR>

Σε φάση μεγάλης δραστηριότητας περνάει ο
σκηνοθέτης του «Underground», Εμίρ Κουστουρίτσα. Μόλις τελείωσε τα γυρίσματα
μιας μικρού μήκους ταινίας, με τίτλο «Magic Bus» και σκοπό να υποστηρίξει τα
θύματα του AIDS, ενώ σηκώνει τα μανίκια για να ριχτεί στην προετοιμασία της
καινούργιας του ταινίας ­ «Μαύρη γάτα, άσπρη γάτα» ­ μια κωμωδία, όπως την
περιγράφουν, για τη... χαρούμενη πλευρά του θανάτου. Στοχεύει μ' αυτήν τις
επόμενες Κάννες; Σίγουρο, για την Ελλάδα τουλάχιστον, είναι πως στοχεύει
γεμάτες αίθουσες. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15824P024</ED>
<ID>
ID:171383

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P02&aa=4</URL></REF>


Article

<CATEGORY>vin09</CATEGORY>

 <H2>Η
επιστροφή του Μινωίτη</H2>

<AUTHOR>Χ.</AUTHOR>

Ένα σημαντικό αρχαιολογικό εύρημα ­
που δεν είναι χρυσός, δεν είναι άγαλμα, αλλά παρ' όλ' αυτά η αξία του
εκτιμάται σε πάνω από 350 εκατομμύρια δραχμές ­ επαναπατρίσθηκε από τη Βιέννη.
Είναι ένα κρανίο, με όνομα, ο «Μινωικός Μικροκέφαλος». Όταν βρέθηκε, στον Κάτω
Ζάκρο, στην ανατολική άκρη της Κρήτης, προβλημάτισε τους ειδικούς. Ύστερα από
χρόνια μελετών στην Αυστρία, το κρανίο αυτό είναι σε θέση να αποδείξει,
σύμφωνα με σχετικό τηλεγράφημα, ότι «η μινωική δυναστεία της Κρήτης είναι
αυτόχθονη». Μια σπουδαία είδηση, που περνά «στα ψιλά». Αν, όμως, είχε
αποδειχθεί κάτι άλλο, λόγου χάρη ότι ο κάτοχος του κρανίου ήταν Αφρικανός,
τότε μεγάλη δημοσιότητα θα περιέβαλε το εύρημα. Η αμφισβήτηση προβάλλεται πιο
πολύ ­ ακόμα κι όταν αφορά το χρώμα της επιδερμίδας της θεάς Αθηνάς. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P02</CAT>
<ED>
Κωδικός άρθρου: A15824P025</ED>
<ID>
ID:171391

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P02&aa=5</URL></REF>


Article

<CATEGORY>vin09</CATEGORY>

 <H5>ΛΕΥΚΩΜΑ «ΑΠΟΚΑΛΥΠΤΕΙ» ΤΗ
ΖΩΓΡΑΦΟ ΝΙΚΗ ΚΑΡΑΓΑΤΣΗ</H5>
<H2>Από τη σκιά στο φως</H2>

<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Λευκώματα αφιερωμένα
σε Έλληνες ζωγράφους κυκλοφορούν πολλά. Καλά και λιγότερο καλά. Όμως, η
περίπτωση του λευκώματος της σεμνής ζωγράφου της Αθηναϊκής Σχολής, Νίκης
Καραγάτση ­ πρόκειται σύντομα να κυκλοφορήσει σε 366 μεγάλες σελίδες από τις
εκδόσεις «Άγρα» ­, έχει τουλάχιστον δύο χαρακτηριστικά που το κάνουν
ξεχωριστό. Το ένα είναι τα άριστα υλικά: Γράφτηκε όχι πολύ νωρίς ούτε πολύ
αργά ­ 10 χρόνια μετά τον θάνατο της Νίκης Καραγάτση. Δεύτερον, περιέχει
κείμενα και «μαρτυρίες» ανθρώπων που γνωρίζουν από πρώτο χέρι τη ζωγράφο και
τα έργα της: του Άγγελου Δεληβοριά και του Βασίλη Βασιλικού. Τρίτον,
στηρίχθηκε στο πλούσιο και έγκυρο υλικό που συγκέντρωσε, ανθολόγησε και
διέθεσε η κόρη της ζωγράφου, αρχαιολόγος Μαρίνα Καραγάτση: Έργα, σχέδια,
γράμματα, φωτογραφίες. 
Τέταρτον, είναι ένα βιβλίο τέχνης με τη
σφραγίδα της αγάπης που γεννά στον αναγνώστη τη βεβαιότητα ότι «έτσι ήταν τα
πράγματα». Χωρίς μύθο, χωρίς υπερθετικούς, αλλά με ήθος ελληνικό. Αλήθεια,
καρτερία, μέτρο στην τέχνη και τον βίο μιας από τις λίγες Ελληνίδες ζωγράφους
που ξεπέρασαν την ανωνυμία και μας αποκαλύπτεται τώρα. 
Η ζωή της ζωγράφου
Νίκης Καραγάτση ξεκινά σαν μυθιστόρημα. Κόρη παλιάς ανδριώτικης οικογένειας
εφοπλιστών, γεννημένη το 1914, ήταν από τις λίγες κοπέλες της εποχής που
γράφτηκε στα 16 της χρόνια στη Σχολή Καλών Τεχνών. Παντρεύτηκε στα είκοσι ένα
νεαρό και επιτυχημένο συγγραφέα. Μοιράζεται μαζί του μια πνευματική αθηναϊκή
«ζωή χαρισάμενη», παρέα με τους πιο αξιόλογους ζωγράφους, λογοτέχνες κ.ά. (τον
Εγγονόπουλο, τον Μόραλη, τον Βασιλείου, τον Ελύτη, τον Τσαρούχη κ.λπ.) και
υπομένει τον δύσκολο χαρακτήρα του συντρόφου της. Κάποτε, σεμνά αλλά με μια
λανθάνουσα αυτοπεποίθηση, ξαναπιάνει τη ζωγραφική. Αδιαφορώντας για την
πρωτοτυπία, επιδιώκει την εσωτερική ενότητα του έργου και καταφέρνει να
συνδέσει το συναίσθημα με το αντικείμενο που περιγράφει, στους μικρούς πίνακες
με τα ταπεινά πρόσωπα, τα μαγαζιά, τις γειτονιές, τα τοπία. Στην πορεία,
μοιράσθηκε με τον άνδρα της το πάθος για την τέχνη αυτή που ξορκίζει τον
θάνατο. Όμως, ο θάνατος ­ του Μ. Καραγάτση ­ βρισκόταν κοντά. Η Νίκη έσωσε και
θα δημοσιεύσει το τελευταίο έργο του συγγραφέα, το «10». Συνδέθηκε με ισόβια
φιλία με τον Γιάννη Τσαρούχη και ολοκλήρωσε την καλλιτεχνική πορεία της,
αποδίδοντας ­ έμμεσα και ποιητικά ­ τη μοναξιά εκείνη που δεν καταργεί, αλλά
αγκαλιάζει τη ζωή, δίνει άλλο νόημα και αξία στις καθημερινές δραστηριότητες
και τρέφει την ελπίδα της ζωής που αντιπροσωπεύει ένα παιδί, είτε πρόκειται
για μια γυφτοπούλα-μοντέλο από τη λαϊκή της γειτονιάς είτε για τον
πολυαγαπημένο εγγονό. Τα πιο δημιουργικά χρόνια της Νίκης Καραγάτση είναι τα
τελευταία δεκαπέντε χρόνια της ζωής της και συμπίπτουν με μιαν αρρώστια, που
θα την οδηγήσει στο τέλος. 
Είναι τότε που η ζωγραφική της, πιο απλή, πιο
ουσιαστική από ποτέ άλλοτε, αποκτά το νόημα ενός βάλσαμου ψυχής,
απελευθερώνεται, ολοκληρώνεται και «ο διχασμός της ανάμεσα στο επερχόμενο
τίποτα και στην πίστη της για αέναη ζωή» δίνονται «με αμεσότητα συνταρακτική»
­ όπως σημειώνεται από την Αγάπη Καρακατσάνη, στη μελέτη «Η ζωγράφος Νίκη
Καραγάτση 1914-1986», που έχει ενσωματωθεί στο «Λεύκωμα» της «Άγρας». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P03</CAT>
<ED>
Κωδικός άρθρου: A15824P031</ED>
<ID>
ID:171297

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P03&aa=1</URL></REF>


Article

<CATEGORY>vin09</CATEGORY>

 <H2>Προγραμματισμός αισθήσεων</H2>

<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Ένας ταλαντούχος
Έλληνας της νέας γενιάς (Δ. Τζαμουράνης, «Τούντα») και ο Ιταλός Ρεντζογκάλο,
«Επίκεντρο», ξαναψάχνουν τη σχέση αισθήσεων και ζωγραφικής, κριτικάροντας την
«εικονική πραγματικότητα» των media. 
Πότε άραγε θα εκσυγχρονίσουν και τις
δικές τους αυταπάτες οι νεωτεριστές ζωγράφοι;Δεν είναι εύκολο να το πούμε,
αλλά το πιστεύουμε: Το εικαστικό μας τοπίο ταλανίζεται από την πρωθύστερη
επικράτηση των καινοτομιών του 1960. Οι επιλογές των νέων καλλιτεχνών και
πολλών γκαλερί έχουν στόχο να υποβάλουν υποψηφιότητα συνταιριάσματος με τις
διεθνείς εκθέσεις και όχι να αναπτύξουν την ιδιοτυπία της κοινωνίας όπου
δρουν. Σαν επαρχιώτες που ψωνίζουν απ' το εξωτερικό, την εποχή που και η
μικρότερη ελληνική πόλη έχει διεθνή προϊόντα. Μόνο οι ίδιοι οι δράστες αυτής
της εθελοδουλίας πιστεύουν πως συνεισφέρουν στην τέχνη. Το φιλότεχνο κοινό
άλλα περιμένει: έμαθε να το διερευνούν ως φορέα αξιών, όχι να το σνομπάρουν.
Και οι μοντερνιστές μας έχουν κλειστεί σ' ένα τρένο που οδηγούν οι Γραμματείς
και Φαρισαίοι των καλλιτεχνικών μητροπόλεων, για να διευρύνουν την αγορά τους.
Αγνοούν τους φυσικούς παραλήπτες τους. 
Πηγαίνουν στις κρατικές σχολές, αυτοχρίονται ως αγνοί
εισηγητές αξιών, αποκτούν απυρόβλητο δηλώνοντας ότι σταυρώνονται σαν Χριστός
για τα ιδανικά τους και επιλέγουν κατόπιν καθηγητή, αφού πρώτα πληροφορηθούν
ποιος τους εξασφαλίζει υποτροφίες, αγορές και διεθνείς βόλτες σε
κρατικοδίαιτες εκθέσεις. 
Με ξεχωριστό ενδιαφέρον, λοιπόν, είδαμε στην
έκθεση του Δημήτρη Τζαμουράνη («Τούντα»), διακεκριμένου ζωγράφου της νέας
γενιάς (γ. 1967), απόφοιτου της κάπως περιθωριακής ΑΣΚΤ Θεσσαλονίκης.
Αντικρύσαμε εικόνες από διαφημίσεις μέσα σε κατασκευές, γυαλιά και μελό
κορνίζες πακεταρισμένα σε συσφιγκτήρες, επίτοιχα ράφια γεμάτα
μικροαντικείμενα. Ένα περιβάλλον που βασιζόταν στο αναγεννησιακό «παράθυρο
στον κόσμο» και που μετεωριζόταν ανάμεσα στα αυτούσια αντικείμενα και τις
αναπαραστάσεις. «Νοικιάστε ένα όνειρο», ονομάζει ο καλλιτέχνης πολλά από τα
εκθέματά του και «Προγραμματισμό Αισθήσεων» την όλη έκθεση. Ο προβληματισμός
του αφορά την τρέχουσα πραγματικότητα, έστω κι αν αγνοεί τον προλαλήσαντα Γ.
Ψυχοπαίδη (1970), ή το φιλμ «Ολική Επαναφορά» (1987, Π. Βερχόβεν), που έδειξε
βαθύτερα το μεταίχμιο μεταξύ βιωμένου ­ μηχανοποίητου ταξιδιού. Και, πάντως,
το ξεγέλασμα των αισθήσεων το ανακάλυψαν οι ίδιοι οι ζωγράφοι, με τη
σχεδιαστική Προοπτική. Η ζωγραφική είναι πρόδρομος της virtual reality και η
χαρακτική της τηλεόρασης. Μήπως οι ζωγράφοι κριτικάρουν επειδή ξεπερνιούνται
οι δικές τους τεχνικές κατασκευής φαντασιώσεων; 
Δεν έχει κανείς παρά να
κάνει μια βόλτα στο Διαδίκτυο και θα προβληματισθεί πολύ βαθύτερα για το τι
είναι σήμερα απτή πραγματικότητα και τι αναπαράσταση. Μέχρι και αφή ή οσμή
μπορεί να τηλεμεταφερθεί. Το Ίντερνετ γεφυρώνει τους ανθρώπους
αποτελεσματικότερα από τον εγωκεντρισμό των ζωγράφων. Ο Τζαμουράνης πάντως
είναι νέος ακόμη, και παρ' όλο ότι ξεκινά με την πεπατημένη, την δήθεν
«ανθρωποκεντρική», κριτική των media, μπορεί να απαλλαγεί από την
αρχειο-μοντερνιστική διάθεση του 1960 και να μπει στην καρδιά των προβλημάτων
που θίγει. Αυτό έκαναν και οι ιμπρεσιονιστές όταν βγήκε η φωτογραφία:
εγκατέλειψαν τα κεκτημένα τους, αποδέχτηκαν τη νέα πραγματικότητα των
αισθήσεων, επαναπροσδιόρισαν τον ρόλο τους και γέννησαν έτσι τη μοντέρνα
τέχνη. 
Με τις αισθήσεις ασχολείται και ο Ρεντζογκάλο. Εκθέτει πίνακες με
θέμα το γυναικείο σώμα, ευαίσθητα ζωγραφισμένους σε διάφορες ύλες (διαφανή
χαρτιά, τούλια). Στο κείμενό του μιλά για την Αφροδίτη της Μήλου και τις
ζωγραφισμένες γυναίκες της Αναγέννησης, αντιπαραβάλλοντας την παλιά ζωγραφική
αίσθηση γυμνού με την ηλεκτρονική. Δεν καταφέρνει να αποδείξει έμπρακτα τις
ανησυχίες του, φτιάχνει όμως έργα ευχάριστα στο μάτι. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15824P041</ED>
<ID>
ID:171298

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P04&aa=1</URL></REF>


Article

<CATEGORY>vin09</CATEGORY>

 <H2>Η
δολοφονία των λέξεων</H2>

<AUTHOR>ΧΡΙΣΤΟΦΟΡΟΣ ΜΗΛΙΩΝΗΣ</AUTHOR>

Ότι σε
κακορίζικους καιρούς (εμφυλίων πολέμων ή δικτατοριών) είθισται να δολοφονούν
τις λέξεις, το ξέραμε από την εποχή του Θουκυδίδη και του Σεφέρη. 
Να όμως
που και στις ημέρες μας, ημέρες πολιτικής νηνεμίας και πνευματικής
νηφαλιότητας ­ υποτίθεται ­, οι λέξεις συχνά δεινοπαθούν και στραγγαλίζονται
κατά τη χρήση τους.Όλοι μας ξέραμε λ.χ. ότι η λέξη «ελάττωμα» έχει αρνητική
σημασία και, γι' αυτό, δεν χρειάζεται προσδιορισμό που να το επισημαίνει. Η
φράση «έχω ένα κακό ελάττωμα» είναι κακόζηλος πλεονασμός, που μόνο ως εμφατική
έκφραση θα μπορούσε να γίνει αποδεκτή. Η έκφραση όμως «έχω ένα καλό ελάττωμα»,
ως οξύμωρη, μόνο γέλια προκαλεί.Το ίδιο ισχύει ­ δηλαδή ίσχυε μέχρι πρότινος ­
για λέξεις με θετική σημασία. Η λέξη «αρετή» λ.χ. δεν χρειάζεται κανέναν
προσδιορισμό, για να δηλώσει προτέρημα («καλή αρετή», ας πούμε), ενώ η σύζευξή
της με αρνητικό προσδιορισμό θα άφηνε άναυδο τον αναγνώστη. 
Αλλά φαίνεται
πως στις ημέρες μας τα πάντα επιτρέπονται. «Αν δεν υπάρχει Θεός, τότε όλα
επιτρέπονται», που λέγανε κάποτε. Διαβάζω λοιπόν σε κριτικό δημοσίευμα
έγκριτου φιλολόγου ­ και όχι μόνο ­ ότι «η απουσία κριτικής [από το κρινόμενο
βιβλίο] αποτελεί μιαν από τις αρνητικές αρετές του». Και επειδή, όπως
είπαμε, ζούμε σε ειρηνική εποχή, η εκτέλεση της «αρετής» μόνο σε...
προσωπικούς λόγους μπορεί ν' αποδοθεί. Όσο για το περίπτυστο λονδρέζικο
βιβλίο, κατά τα γραφόμενα του κριτικού, περιέχει και άλλες «αρνητικές αρετές».
Αρκεί να θελήσει κανείς να δικαιολογήσει τα αδικαιολόγητα, πρέπει να
προσθέσουμε. 
Το επόμενο παράδειγμα γλωσσικής ανατροπής είναι διαφορετικό.
Καθώς εγώ «είμαι από χωριό» ­ που διέσωζε αρχαίες σημασίες ­ είχα συνηθίσει ν'
ακούω τη λέξη «σύγκλυση» με φόβο. Όταν μαζεύονταν μαύρα σύννεφα στα βουνά της
Μουργκάνας, οι χωριανοί μου λέγανε «έρχεται σύγκλυση» και παίρνανε γρήγορα τα
μέτρα τους. Καθ' ότι «σύγκλυση» σήμαινε κατακλυσμός. Και να που φτάσαμε να
σημαίνει τη Γη της Επαγγελίας, τη μεγάλη δηλαδή ευτυχία που για να κριθούμε
άξιοι (τάχα από ποιον Θεό;) και να την απολαύσουμε, θα πρέπει να βρεθούμε
έτοιμοι, όταν έρθει εκείνη η ώρα. Για χάρη της οι αλλεπάλληλες λιτότητες, οι
επερχόμενες ανεργίες, οι καθηλώσεις των μισθών και των συντάξεων, οι φόροι, οι
«σοσιαλιστικές» αποκοινωνικοποιήσεις και τα παρόμοια. Μια ατέρμονη δηλαδή
Μεγάλη Σαρακοστή, που όσο πάει γίνεται πιο αυστηρή, για να χαρούμε το φως της
Αναστάσεως: τη Σύγκλιση! Και μόνο εγώ την ακούω και τρομάζω. Και μη μου πείτε
για διαφορές στη γραφή, πως άλλο το ύψιλον και άλλο το γιώτα. Τέτοιες ώρες
αυτά δεν τα ψιλολογάνε. Ορθογραφία στης μυλωνούς... Αυτό κι αν θα ήταν
επαρχιωτισμός! 
a Ο Χριστόφορος Μηλιώνης είναι φιλόλογος και πεζογράφος.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15824P042</ED>
<ID>
ID:171336

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P04&aa=2</URL></REF>


Article

<CATEGORY>vin09</CATEGORY>

 <H5>Ρομαντική αντίληψη περί
έθνους</H5>
<H2>ΒΙΒΛΙΟ παρουσίαση</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

ΑΝΝΑ ΦΡΑΓΚΟΥΔΑΚΗ - ΘΑΛΕΙΑ ΔΡΑΓΩΝΑ: «Τι ειν' η
πατρίδα μας;». Εθνοκεντρισμός στην εκπαίδευση. Εκδόσεις
«Αλεξάνδρεια». Αθήνα, 1997. Σελ. 538. 
Το βιβλίο αποτελεί προϊόν διεπιστημονικής συνεργασίας και παρουσιάζει
δεδομένα και στοιχεία που προέρχονται από δύο συλλογικές έρευνες: η πρώτη
αφορά αναλύσεις δειγμάτων σχολικών εγχειριδίων Ιστορίας, Γεωγραφίας και
Γλώσσας, ενώ η δεύτερη έχει γίνει μεταξύ εκπαιδευτικών του Δημοτικού, με
αντικείμενο την εικόνα και την αξιολόγηση του ελληνικού έθνους, όπως προκύπτει
από τη διδακτική τους πρακτική. Οι έρευνες δείχνουν ότι τα χαρακτηριστικά του
ελληνικού πολιτισμού παρουσιάζονται στο σχολείο αδιαφοροποίητα από την
αρχαιότητα μέχρι σήμερα και αυτό, βεβαίως, προδίδει άρνηση του αυτονόητου: της
αλλαγής και της εξέλιξης. Όπως παρατηρούν οι ερευνητές, η προβολή της
αρχαιότητας ως κυρίαρχης αξίας οδηγεί σε μια ρομαντική αντίληψη περί έθνους
και το αποτέλεσμα είναι ο ελληνικός πολιτισμός να παρουσιάζεται με ένα
μονοκόμματο τρόπο ­ σαν να μην ήλθε ποτέ σε επαφή με άλλους πολιτισμούς και
σαν να μη δέχτηκε από κανέναν και από πουθενά την παραμικρή επίδραση. Έτσι,
όμως, καλλιεργείται ο φόβος για τους άλλους και η εθνική ταυτότητα καταλήγει
στην απομόνωση και στην παρακμή. Στον τόμο συνεργάζονται οι Έφη Αβδελά, Νέλλη
Ασκούνη, Λίνα Βεντούρα, Θάλεια Δραγώνα, Χρύση Ιγγλέση, Γεράσιμος Κουζέλης και
Άννα Φραγκουδάκη. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P04</CAT>
<ED>
Κωδικός άρθρου: A15824P043</ED>
<ID>
ID:171367

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P04&aa=3</URL></REF>


Article

<CATEGORY>vin09</CATEGORY>

 <H5>Οι φάτσες
του... Φατσέα</H5>
<H2>Η ΑΛΛΗ ΜΑΤΙΑ</H2>

<AUTHOR>ΛΙΝΑ ΑΛΕΞΙΟΥ</AUTHOR>

Τόσα και τόσα έχουν γραφεί για
την 21η Απριλίου 1967 και την επτάχρονη δικτατορία ­ βιβλία με ντοκουμέντα,
ιστορικές έρευνες, μαρτυρίες, άρθρα και ρεπορτάζ. Ωστόσο, στον απόηχο 
των
τηλεοπτικών αφιερωμάτων για τη μαύρη επέτειο, πρέπει να αναγνωρισθεί πως για

τους μεταγενέστερους, που πιθανώς δεν θα ανατρέξουν σε κείμενα, τίποτε
πειστικότερο 
­ ίσως και εντυπωσιακότερο ­ από τα ίδια τα πρόσωπα των τότε
«πρωταγωνιστών» 
­ του προσκηνίου και του παρασκηνίου.Γιατί όσοι ­ μα
πόσοι; ­ έχουν διαβάσει το βιβλίο του συναδέλφου Γιώργου Καράγιωργα «Από τον
ΙΔΕΑ στη χούντα» γνωρίζουν ότι ο Ελληνοαμερικανός πράκτορας της CIA Φατσέας,
που «αποκαλύφθηκε» στο «Μήλον της Έριδος» για να επιβεβαιώσει πως η υπηρεσία
του ήξερε τα πάντα, υπήρξε ο «κολλητός» του δικτάτορα Παπαδόπουλου στα
τελευταία πριν από το πραξικόπημα χρόνια. 
Και όσοι ­ μα πόσοι; ­ θυμούνται
τις στρατιές των χαφιέδων που δούλευαν για τη χούντα, ξέρουν πως στην «Ελλάδα
των Ελλήνων Χριστιανών» το ύψιστο χρέος ήταν ο χαφιεδισμός. 
Άλλη πειθώ,
όμως, έχει να βλέπεις στη μικρή οθόνη τον καλό κύριο Φατσέα αυτοπροσώπως και
να τον ακούς και αλλιώς είναι να διαβάζεις για τη συνωμοτική πλεκτάνη και τη
διαπλοκή της με την ισχυρότερη ­ και εμπειρότερη περί τα τοιαύτα ­ μυστική
υπηρεσία. Όπως, άλλο να ακούς ­ σαν παραμύθι πια ­ πως στη δικτατορία ο χαφιές
ήταν θεσμός και άλλο να ακούς ­ καλά που έχουν σωθεί τα τηλεοπτικά ντοκουμέντα
της εποχής ­ το αυθεντικό κήρυγμα-προτροπή του δικτάτορα που αναμετέδωσε η
εκπομπή της ΕΤ1 «Το πολιτιστικό έγκλημα της χούντας»: «Καθήκον παντός ­
γάβγιζε! ­ είναι να εποπτεύσει τον εαυτόν του, τον σύντροφόν του, τον γείτονά
του. Επέλθετε, πρώτον με νουθεσίαν και επέλθετε κατόπιν με καταγγελίαν»! Έρευνα 
Τρεις δεκαετίες μετά την «εθνοσωτήριο», τα
τηλεοπτικά αφιερώματα εγκατέλειψαν ­ και ήταν καιρός ­ την ευκολία της
παρουσίασης προσωπικών βιωμάτων και επεχείρησαν ­ με επιτυχία ­ το τηλεοπτικό
ερευνητικό ρεπορτάζ, όπου τα γεγονότα, συγκινησιακά αποφορτισμένα, συνέθεταν
το τερατώδες παζλ της επτάχρονης ύβρεως. 
Η παρέλαση φαντασμάτων εκείνης
της εποχής στην εκπομπή «Το λάθος πραξικόπημα: ο ρόλος του ξένου παράγοντα»
(ΕΤ1), έδωσε ίσως απάντηση στους νεώτερους που διερωτώνται πώς έγινε και μπήκε
στον «γύψο» ένας ολόκληρος λαός. «Αν η CIA γνώριζε, τότε θα πρέπει να πούμε
πως δεν είχε ενημερώσει την αμερικανική κυβέρνηση, όπως θα όφειλε να είχε
πράξει», ήταν τα «νομιμόφρονα» λόγια του Φίλιπ Τάλμποτ, πρεσβευτή των ΗΠΑ στην
Αθήνα τότε. Ούτε άρνηση ούτε επιβεβαίωση. Διπλωματία καθ' έξιν και ώς το βαθύ
γήρας. Πιο εύγλωττος όμως ο γνωστός και μη εξαιρετέος Σκαρμαλιωράκης, δεν
εξιστόρησε μόνον τον ρόλο του μεσάζοντα που ο ίδιος έπαιξε με την αμερικανική
πρεσβεία, παρά και άφησε να διαφανεί πως για τη CIA ήταν καλό έδαφος η Ελλάδα
«αφού χρηματοδοτούσε κάποιες ενέργειες προς το Παραπέτασμα»! 
Και γιατί οι
συνταγματάρχες και όχι οι στρατηγοί; «Γιατί συνέβη όπως κάποιες φορές με τη
Μαφία. Οι μικροί αποφασίζουν κάποτε να κάνουν τη δουλειά για λογαριασμό τους
και όχι για τους μεγάλους», είπε ο δημοσιογράφος Ηλίας Δημητρακόπουλος,
εξόριστος στην Αμερική μετά το πραξικόπημα και στόχος της χούντας, ο άνθρωπος
με τα περισσότερα ντοκουμέντα για τις αμερικανικές διασυνδέσεις με το
στρατιωτικό καθεστώς. 
Νόμος της σιωπής 
Ο τότε
αρχηγός της CIA Χελμς αρνήθηκε να μιλήσει στην εκπομπή. Ο νόμος της σιωπής
είναι το πρώτο που μαθαίνουν και το τελευταίο που ξεχνούν οι «καλοί μυστικοί».
Όσο για τον Γουίλιαμ Ο' Νιλ, πρώην αξιωματούχο του ΝΑΤΟ και γνώστη των
κινήσεων των μετέπειτα πραξικοπηματιών, είπε με θεία αφέλεια μια φράση
χαρακτηριστική για τους συνταγματάρχες: «Είχαν πολύ ελεύθερο χρόνο. Και
σχεδίαζαν το πραξικόπημα»! 
Και πολύ καλά έκανε η εκπομπή «Το πολιτιστικό
έγκλημα της χούντας» που έδειξε έστω και θραύσματα της συμπυκνωμένης σαβούρας
των διαβόητων εορτών «Πολεμικής Αρετής των Ελλήνων» στο Καλλιμάρμαρο. Με
τον... Κολοκοτρώνη έφιππο και κραυγάζοντα «η Ελλάς ξαναγεννιέται από τη
στάχτη». Με τους απερίγραπτους αρχαίους φέροντες... ρωμαϊκά κράνη. Με τα
άρματα που περιέφεραν το τεράστιο πουλί και τα πλήθη που κατέκλυζαν τις
κερκίδες για να απολαύσουν «εγκλήματα αισθητικής». 
Σε αντίστιξη, στο
κλείσιμο της εκπομπής, ο Σαββόπουλος εκείνων των χρόνων με την κιθάρα του στον
δρόμο και το σπαρακτικό «Κι αν βγω απ' αυτήν τη φυλακή». Πέρυσι στη Σαμοθράκη,
ο Μίμης του ΕΑΤ-ΕΣΑ έφυγε στα μισά της συναυλίας του Διονύση. «Άσε ­ είπε ­
καλύτερα να μείνω με τις αναμνήσεις μου». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15824P051</ED>
<ID>
ID:171299

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

* Βίρνα Δράκου (βλέπε «Λάμψη»):
Η εισαγγελέας συνέλαβε τη χαμένη της κόρη ως ταραχοποιό στοιχείο. Αυτή που
χάνεται στα μπαρ με τη μουσική της ζούγκλας. Στην ανάκριση λοιπόν την πίεσε να
ορκιστεί στο Ευαγγέλιο. Και μετά η εισαγγελέας ανέφερε τα στοιχεία που είχε
στη διάθεσή της. «Λοιπόν, συχνάζατε στο μπαρ "Έκτη Κόλαση δεξιά"! Κι όμως αυτό
ήταν το όνομα του μπαρ. Ούτε τη Θεία Κωμωδία του Δάντη Αλιγκέρι να είχε
διαβάσει πρόσφατα ο Νίκος Φώσκολος και οι λοιποί σεναριογράφοι. Το
περίεργο είναι όμως ότι οι ηθοποιοί καταφέρνουν να συγκρατούνται και δεν
γελάνε. Σοβαρολογούν όταν τα λένε. 
* Άντζελα Δημητρίου, κάτω από τα
σύννεφα του ουρανού της Φλώρινας καλεσμένη του «Μεταξύ μας». Βροχή άφθονη και
να θέλει η τραγουδίστρια να προστατευθεί από τη νεροποντή. Όμως η Έλντα
Πανοπούλου δεν είχε όρεξη να της κρατάει την ομπρέλα και να την ακολουθεί
στην ύπαιθρο όπου υποτίθεται ότι τραγουδούσε τις επιτυχίες της. Την πέταξε
μακριά της την ομπρέλα κι άφησε την Άντζελα να τα βγάλει πέρα με τον καιρό.
Άλλωστε, το ανοσοποιητικό της σύστημα θα πρέπει να είναι ενισχυμένο. Τόση
διαφήμιση στην αερόμπικ που επιδίδεται να είναι πλάνη; 
Απόψε υπάρχει ένας
λόγος παραπάνω για να δει ο θηλυκός πληθυσμός της χώρας τη σειρά του Antenna
«Μια νύχτα σαν κι αυτή». Γιατί ανάμεσα στους πρωταγωνιστές του επεισοδίου
τριγυρίζει κι ο Αντώνης Φραγκάκης. Πρώην μοντέλο, νυν ηθοποιός, ολίγον
από χορευτής και κουλ παρουσία. Πέρα από τα εξωτερικά του προσόντα, οι
υποκριτικές του ικανότητες δεν περνάνε απαρατήρητες στα στάνταρντ της TV.
Επομένως η τηλεθέαση της σειράς δεν θα αποβεί μάταιη. 
* Ωστόσο η Ελένη
Μενεγάκη και ο «Πρωινός καφές» είχαν προνοήσει και στη Θεσσαλονίκη όπου
βρέθηκαν, βρήκαν κατάλυμα και καταφύγιο στο περίπτερο της Διεθνούς Έκθεσης.
Αλλά δουλειά κι αυτή. Να είσαι τραγουδίστρια, να περιμένεις μια πρόσκληση σε
κάποια τηλεοπτική εκπομπή και να πρέπει πρωινιάτικα να τραγουδάς τσιφτετέλια
για να ξεσηκώσεις το κοινό... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P05</CAT>
<ED>
Κωδικός άρθρου: A15824P052</ED>
<ID>
ID:171337

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P05&aa=2</URL></REF>


Article

<CATEGORY>vin09</CATEGORY>

 <H5>1.500.000 ΤΗΛΕΘΕΑΤΕΣ ΓΙΑ ΤΟΝ ΤΕΛΙΚΟ ΤΗΣ ΡΩΜΗΣ</H5>
<H2>7 στους 10 είδαν τον Ολυμπιακό!</H2>

Ως και επτά στους δέκα
Έλληνες, που ήταν συντονισμένοι στην ΕΤ1 το βράδυ της Μεγάλης Πέμπτης, είδαν
τον θρίαμβο του Ολυμπιακού και την κατάκτηση του κυπέλλου πρωταθλητριών ομάδων
Ευρώπης στο μπάσκετ. 
Στο τελευταίο 15λεπτο της μετάδοσης του αγώνα η
(ανώτατη) τηλεθέαση έφθασε στο 25,5%, ποσοστό που αντιστοιχεί σε περίπου 1,5
εκατομμύριο τηλεθεατές, σύμφωνα με στοιχεία της AGB, χωρίς να έχει υπολογιστεί
και η ομαδική τηλεθέαση (σε καφετέριες, πιτσαρίες). 
Το ματς άρχισε με
καθυστέρηση ­ είχε σπάσει με κάρφωμα το ένα ταμπλό ο Μίλιτς στον μικρό τελικό
­ και αμέσως η τηλεθέαση της ΕΤ1 διπλασιάστηκε. 
Το τζάμπολ βρήκε μπροστά
στους τηλεοπτικούς δέκτες 922.000 τηλεθεατές και αμέσως μετά αυξήθηκαν κατά
περίπου 180.000. 
Μόνο στο ημίχρονο της αναμέτρησης Ολυμπιακού -
Μπαρτσελόνα η τηλεθέαση εμφάνισε κάμψη, εμφανίζοντας ωστόσο διψήφιο ποσοστό
(14,1%). 
Με την αρχή του δεύτερου ημιχρόνου ο δείκτης τηλεθέασης
σκαρφάλωσε επτά ποσοστιαίες μονάδες για να σταματήσει την ανοδική του πορεία
με τη λήξη του τελικού στο 25,5%. 
Αλλά και ο ημιτελικός αγώνας (Μεγάλη
Τρίτη) της πειραϊκής ομάδας κόντρα στην Ολύμπια Λιουμπλιάνα μαγνήτισε τα
βλέμματα τηλεθεατών. 
Το ματς, αν και ήταν το «εισιτήριο» για τον τελικό,
το είδαν λιγότεροι απ' ό,τι την αναμέτρηση με την Μπαρτσελόνα. 
Πάντως ο
αγώνας έγινε πόλος έλξης για 893.000 τηλεθεατές (ανώτατη τηλεθέαση 15,3%). 
Ισχυρότερος πόλος έλξης διαφημίσεων ήταν ο τελικός αγώνας μπάσκετ. 
Μεταδόθηκαν 101 σποτάκια για τα οποία ξοδεύτηκαν 245.637.541 δραχμές (στα ποσά
συμπεριλαμβάνονται αγγελιόσημο, ειδικός φόρος τηλεόρασης, εκπτώσεις και
αμοιβές διαφημιστικών εταιρειών), σύμφωνα με στοιχεία της Media Services.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15824P101</ED>
<ID>
ID:171290

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P10&aa=1</URL></REF>


Article

<CATEGORY>vin09</CATEGORY>

 <H2>Στο κυνήγι της τηλεπειρατείας</H2>

Η περίοδος
χάριτος που έδωσαν οι Αμερικανοί στη χώρα μας, ώστε να πάψουν να υφίστανται
φαινόμενα πειρατείας σε θέματα πνευματικών δικαιωμάτων, αναμένεται να
επιμηκυνθεί έως το τέλος του χρόνου, καθώς «εξέφρασαν την ικανοποίησή τους για
τα βήματα προόδου που σημειώθηκαν στον τομέα αυτό, με γνώμονα το πρόγραμμα
δράσης για την προστασία των πνευματικών δικαιωμάτων στα ελληνικά ΜΜΕ, που
έχουμε καταρτίσει, αλλά και τον χάρτη τηλεσυχνοτήτων», είπε χθες βράδυ ο
υπουργός Τύπου και κυβερνητικός εκπρόσωπος Δημήτρης Ρέππας στα «ΝΕΑ». 
Η
προθεσμία των ΗΠΑ λήγει τυπικά σήμερα (βραδινή ώρα Ελλάδας), αλλά «έγινε
αντιληπτό ότι καταβάλλονται ουσιαστικές προσπάθειες», είπε ο ο κ. Ρέππας. 
Η αμερικανική κυβέρνηση δεν έχει ανακοινώσει ­ επισήμως τουλάχιστον ­ τίποτα.
«Πράγματι, λήγει αύριο (σ.σ.: σήμερα) η προθεσμία», επιβεβαίωσε εκπρόσωπος της
αμερικανικής πρεσβείας στην Αθήνα στα «ΝΕΑ», «αλλά η απόφαση της αμερικανικής
κυβέρνησης, λόγω της διαφοράς ώρας, θα ανακοινωθεί πιθανόν αργά το απόγευμα
(σ.σ.: σήμερα)». 
Στις αρχές του περασμένου Δεκεμβρίου, Αμερικανοί
αξιωματούχοι, κατά τη διάρκεια επίσκεψής τους στη χώρα μας, είχαν ενημερώσει
πως η Ελλάδα κινδύνευε να βρεθεί στην τέταρτη και έσχατη βαθμίδα της «μαύρης
λίστας» των ΗΠΑ. Υποβιβασμός που δεν απέκλειε και την πιθανότητα εφαρμογής
εμπορικών κυρώσεων (αύξηση φόρων στα εισαγόμενα ­ από τις ΗΠΑ ­ προϊόντα και
μείωση των εισαγόμενων ελληνικών αγαθών) από την αμερικανική κυβέρνηση, εφόσον
το Διεθνές Εμπορικό Δικαστήριο θα άναβε το «πράσινο φως». 
Παρ' όλα αυτά,
οι Αμερικανοί, λίγο πριν από την εκπνοή του '96 έδωσαν παράταση «έως τις 30
Απριλίου 1997», οπότε η κυβέρνηση των ΗΠΑ θα αξιολογούσε εκ νέου την
κατάσταση, στο πλαίσιο της ετήσιας έκθεσης που συντάσσουν οι αρμόδιοι
αμερικανοί κυβερνητικοί επιτελείς. 
Στα «συν» που καταλόγισαν τότε οι
Αμερικανοί ήταν η εκπόνηση του «σχεδίου δράσης για την προστασία των
πνευματικών δικαιωμάτων στα ελληνικά ΜΜΕ» από το υπουργείο Τύπου, ενώ ως
«θετικό βήμα» χαρακτήρισαν, έστω και ανεπίσημα, την ύπαρξη πλέον του χάρτη
τηλεοπτικών συχνοτήτων (και η κατανομή τους σε πανελλαδικής, περιφερειακής και
τοπικής εμβέλειας), βάσει του οποίου αναμένεται να μπει τάξη στο χάος που
επικρατεί στο τηλεοπτικό πεδίο. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15824P102</ED>
<ID>
ID:171330

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P10&aa=2</URL></REF>


Article

<CATEGORY>vin09</CATEGORY>

 <H2>«Κάτι να καίει» στην κορυφή των προτιμήσεων</H2>

Χωρίς εντυπωσιακά ποσοστά τηλεθέασης πέρασε το τετραήμερο του
Πάσχα. 
Για άλλη μια φορά, το κύριο βάρος της ψυχαγωγίας των τηλεθεατών
σήκωσαν οι ταινίες και οι θρησκευτικές σειρές και ταινίες. 
Ωστόσο, από όλα
τα προγράμματα, η Ρούλα Κορομηλά με το «Καλώς ήλθατε» (Mega) της Δευτέρας του
Πάσχα και η μουσική κωμωδία «Κάτι να καίει» (Antenna) που μεταδόθηκε την
Κυριακή του Πάσχα κατάφεραν να σημειώσουν ανώτατες τηλεθεάσεις που ξεπέρασαν
το 10%. Το «Καλώς ήλθατε» έφθασαν να παρακολουθήσουν ως και 660.000 τηλεθεατές
(11,9% ανώτατη τηλεθέαση) και την ελληνική ταινία μέχρι και 613.000 τηλεθεατές
(10,5% ανώτατη τηλεθέαση), σύμφωνα με στοιχεία της AGB. 
Γενικότερα, το
βράδυ της Μεγάλης Παρασκευής αρκετοί ήταν εκείνοι που επέλεξαν το επεισόδιο
της σειράς «Ο Ιησούς από τη Ναζαρέτ» και την ταινία «Η Βίβλος» (αμφότερα στο
Star) που ακολουθούσε. Ο «Ιησούς από τη Ναζαρέτ» μαγνήτισε τα βλέμματα μερίδας
τηλεθεατών και το Μεγάλο Σάββατο (9,8% ανώτατη τηλεθέαση), ενώ κάποιοι άλλοι
επέλεξαν την κωμωδία «Ο τζαναμπέτης» του Antenna (6,4% ανώτατη τηλεθέαση).

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15824P103</ED>
<ID>
ID:171363

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P10&aa=3</URL></REF>


Article

<CATEGORY>vin09</CATEGORY>

 <H2>«Έρωτας πρώτων πλάνων» με Ντίνο Δημόπουλο</H2>

Στον «Έρωτα των πρώτων πλάνων» (ΕΤ2, 20.00) θυμάται σήμερα ο Ντίνος
Δημόπουλος, από τους πιο σημαντικούς Έλληνες σκηνοθέτες, τα παιδικά του χρόνια
σ' ένα χωριό του Αμβρακικού, το σύντομο πέρασμά του από την υποκριτική και την
πρώτη του επαφή με τη μαγεία του κινηματογράφου. 
Στη διάρκεια του
αφιερώματος στον σκηνοθέτη, θα προβληθούν αποσπάσματα από τις ταινίες του
«Μανταλένα», «Λόλα», «Το αμαξάκι», «Τζο, ο τρομερός», «Τα δελφινάκια του
Αμβρακικού». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15824P104</ED>
<ID>
ID:171381

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P10&aa=4</URL></REF>


Article

<CATEGORY>vin09</CATEGORY>

 <H2>Ο Διονύσης Καρατζάς στην «Άλλη μεριά του φεγγαριού»
</H2>
Η «Άλλη μεριά του φεγγαριού» (ΕΤ2, 20.00) είναι αφιερωμένη
ανήμερα την Πρωτομαγιά στον ποιητή Διονύση Καρατζά. Το έργο του ποιητή, στο
αφιέρωμα, σχολιάζει ο Λευτέρης Παπαδόπουλος και ποιήματά του απαγγέλλει η
Φιλαρέτη Κομνηνού. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15824P105</ED>
<ID>
ID:171389

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P10&aa=5</URL></REF>


Article

<CATEGORY>vin09</CATEGORY>

 <H2>Λογοκρισία και κινηματογράφος</H2>

Με αφορμή
σημείωμα του «Ασυγχώρητου» για εκπομπή της ΕΤ1 περί λογοκρισίας της απριλιανής
χούντας στον ελληνικό κινηματογράφο, η Εταιρεία Ελλήνων Σκηνοθετών Θεάτρου,
Κινηματογράφου, Τηλεόρασης (πρόεδρος Π. Τάσιος, γ. γραμματέας Γ. Μυλωνάς)
αντιλέγει με χθεσινή επιστολή της: 
«Οι υπεύθυνοι για την πλαστογραφία της
ιστορίας των ανθρώπων του Ελληνικού κινηματογράφου κρύφτηκαν πίσω από τον
δικηγόρο του κ. Θ. Αγγελόπουλου και σιωπούν! Σα να μην έκαναν τίποτα! Λες και
δεν έδωσαν αυτοί την εντολή στο σκηνοθέτη, στη δημοσιογράφο και στους άλλους
"κατασκευαστές" της εκπομπής για να γίνει το έγκλημα... 
Οι "διευκρινίσεις"
του κ. Μεταξόπουλου για δύο ή τρεις συναντήσεις (πριν, κατά τη διάρκεια της
χούντας και μετά απ' αυτήν) Αρβανίτη - Αγγελόπουλου, που είχαν σαν στόχο τη...
"σωτηρία" μας, δεν μπορούν να πείσουν κανέναν. Ιδιαίτερα για τον τρόπο αυτής
της σωτηρίας από τους "κακούς" παραγωγούς, για τις σχέσεις του Αμερικάνικου
"πρακτορείου" Ford Foundation με τον κ. Αγγελόπουλο και τους συν αυτώ, σας
στέλνουμε ορισμένα ντοκουμέντα. 
Οι χαρακτηρισμοί "αθλιότητες του
προεδρείου της Εταιρείας Ελλήνων Σκηνοθετών" καθώς και οι αστυνομικές
"έρευνες" για κλειδαριές και διαφωνούντες συμβούλους στον Τάσιο, στο Φέρρη,
στο Μυλωνά και στο Ζερβό μάς αφήνουν αδιάφορους. Η μέθοδος τού διαίρει και
βασίλευε που χρησιμοποιούσε χρόνια και χρησιμοποιεί πάλι, η δήθεν κουλτούρα,
δεν περνάει πια...». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P10</CAT>
<ED>
Κωδικός άρθρου: A15824P106</ED>
<ID>
ID:171394

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P10&aa=6</URL></REF>


Article

<CATEGORY>vin09</CATEGORY>

 <H5>ΜΑΝΩΛΗΣ ΛΙΔΑΚΗΣ: ΜΕ ΚΡΗΤΙΚΑ ΤΡΑΓΟΥΔΙΑ ΚΑΙ ΤΗ ΔΗΜΗΤΡΑ ΓΑΛΑΝΗ</H5>
<H2>«Όταν νιώθω ασφυξία, παίζω ποδόσφαιρο»</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Καμία φορά, ακόμη και
δύο τραγούδια μπορούν να κάνουν τη διαφορά. Είναι οι λόγοι που σε φέρνουν
κοντά τους και στην περίπτωση του Μανώλη Λιδάκη είναι ο σεβασμός που έχει
απέναντι στο τραγούδι, στην παράδοση και στο πώς ταξιδεύουν μέσα στον χρόνο
κάποια πράγματα, αληθινά. 
Μέσα στη δισκογραφική παραγωγή των ημερών ο
Μανώλης Λιδάκης ήρθε απλώς να προσθέσει δύο ξεχωριστά κομμάτια: το «Άστρα μη
με μαλώνετε» και «Καρδιά λαχταρισμένη» ­ παλιό κρητικό κομμάτι το πρώτο, με
την υπογραφή του Γιάννη Ξυλούρη, και του Μανώλη Σταυρακάκη το δεύτερο. 
«Ήταν και τα δύο τραγούδια που είχαμε ηχογραφήσει στο στούντιο, με το σκεπτικό
πολύ απλά ότι ήθελα πολύ να τα πω. Βρέθηκε τώρα η ευκαιρία να βγουν, μάλιστα
έτσι φτιαγμένα από τους μουσικούς που τα δουλέψαμε, χωρίς να χάνουν τις ρίζες
τους, αλλά και μ' ένα ύφος αλλιώτικο». 
Μπορεί δηλαδή να μην ακούγεται η
κρητική λύρα, αλλά επεμβαίνουν δυναμικά οι Θύμιος Παπαδόπουλος, Γιάννης
Σπάθας, Σταύρος Αραπίδης, Παναγιώτης Τζίκος, Νίκος Πολίτης, Βαγγέλης Καρίδας,
Βαγγέλης Καρίπης, Θανάσης Σουφράς, ο Γιάννης Ξυλούρης που παίζει λαούτο και ο
ίδιος ο Μανώλης Λιδάκης και στα όργανα εκτός από τη φωνή. Κρητικά τραγούδια
λοιπόν, απόλυτα σύμφωνα με την επιλογή του Μανώλη Λιδάκη να περνάει αυτόν τον
τελευταίο καιρό μακριά από την πρωτεύουσα, στην πατρίδα του, την Κρήτη. «Όταν
νιώσω ασφυξία ­ λέει ­ παίζω ποδόσφαιρο» και οι συμμετοχές του στο «εργασιακό»
πρωτάθλημα είναι εκεί για να το επιβεβαιώσουν. Εκτός όμως από τις
δισκογραφικές και αθλητικές επιδόσεις, μπροστά έχουν μπει και τα σχέδια της
επόμενης σεζόν, ύστερα μάλιστα από τη φετινή αποχή του από τις σκηνές του
τραγουδιού. Το σχήμα λοιπόν αναμένεται ιδιαίτερα ενδιαφέρον, αφού οι πρώτες
επαφές έγιναν, και η Δήμητρα Γαλάνη μαζί με τον Λιδάκη θα είναι, όπως φαίνεται
από τώρα, γερή συνεργασία επί σκηνής. Κατά πάσα πιθανότητα στη «Μέδουσα» τον
χειμώνα. 
«Δεν χρειάζεται καν να συζητήσουμε τίποτε, είναι απ' τους
ανθρώπους, η Δήμητρα Γαλάνη, με τους οποίους υπάρχει πλήρης συνεννόηση, δεν
χρειάζεται τίποτε να διεκδικήσεις. Είχαμε εξάλλου ξεκινήσει συνεργασία και
παλιότερα για μία σειρά συναυλιών, αλλά ήταν εκείνη η άτυχη στιγμή που η
Δήμητρα τραυματίστηκε στο τροχαίο κι έτσι έμειναν και εκείνες οι συναυλίες στη
μέση...». 
Στον ορίζοντα και το νέο άλμπουμ («υπάρχουν κάποιες ιδέες ήδη
γι' αυτό»), ενώ το προηγούμενο διπλό, οι «Τέσσερις κύκλοι τραγουδιών», έχει
γίνει εδώ και καιρό χρυσό, και έχει ξεπεράσει πια τα 26.000 αντίτυπα. Δεν
μπορεί παρά να είναι ευχάριστο κάτι τέτοιο, ο νους του όμως είναι στο επόμενο
και στα δικά του τραγούδια. Οι κρητικές, ωστόσο, ημέρες του Μανώλη Λιδάκη
συνεχίζονται στο Ηράκλειο, απ' όπου στέλνει τραγούδια με άρωμα και τα πλάνα
για το μέλλον. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15824P111</ED>
<ID>
ID:171291

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P11&aa=1</URL></REF>


Article

<CATEGORY>vin09</CATEGORY>

 <H2>Το Κολωνάκι του... Κουκακίου</H2>

Έχει και το Κουκάκι το «Κολωνάκι» του. Το
τελευταίο ορατό τμήμα μεγάλης περίπυλης αίθουσας ενός ρωμαϊκού λουτρού του 2ου
μ.Χ. αιώνα. Μια κολώνα, που αποτελούσε σημείο αναφοράς της πόλεως των Αθηνών,
αφού εθεωρείτο ο φύλακας της υγείας της πόλης. 
Με το πέρασμα του χρόνου,
το άνω τμήμα της κολώνας είχε αποκοπεί και το κάτω παρέμενε στη θέση του, στην
οδό Μισαραλιώτου ­ μέχρι που έπεσε κι αυτό θύμα... τροχαίου. 
Ο κίονας
απομακρύνθηκε, αποκαταστάθηκε, συντηρήθηκε και τοποθετήθηκε ξανά σε μικρή
τριγωνική πλατεία σε απόσταση λίγων μέτρων από τη θέση του, ώστε να μην
κινδυνεύει από την κυκλοφορία βαρέων οχημάτων. 
Στη διάρκεια μάλιστα της
μικρής ανασκαφής που προηγήθηκε, υπό την εποπτεία της αρχαιολόγου Ελισάβετ
Χατζηπούλιου, βρέθηκε και η βάση του. 
Ο Δήμος Αθηναίων θα αναλάβει την
περίφραξη σε συνεργασία με την Γ' Εφορεία Αρχαιοτήτων. 
Η συντήρηση και
αποκατάσταση του κίονα έγινε με επικεφαλής τον συντηρητή Θεμιστοκλή Καρδάμη.

<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15824P112</ED>
<ID>
ID:171331

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P11&aa=2</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ</H2>

<AUTHOR>ΠΑΥΛΟΣΑΓΙΑΝΝΙΔΗΣ</AUTHOR>

Μία θαλασσινή τραγωδία, μία
αναθεωρημένη ερμηνεία, ένα διάσημο ζεύγος και μία παγκόσμια πρεμιέρα στις νέες
εκδόσεις. 
Ρίχαρντ
Βάγκνερ, «Ο Ιπτάμενος Ολλανδός», όπερα. Τζέιμς Μόρις
(Ολλανδός), Ντέμπορα Βόιτ (Σέντα), Ορχήστρα και Χορωδία της
Μετροπόλιταν Όπερα, υπό τον Τζέιμς Λιβάιν (SONY). 
Φαίνεται πως η ιδέα μιας όπερας με θέμα τον ­ καταραμένο ­ ναυτικό, που
βολοδέρνει στις εφτά θάλασσες ως τη Δευτέρα Παρουσία (ώσπου να βρει μια
γυναίκα που να τον αγαπήσει και να του μείνει πιστή ως το θάνατο)
πρωτογεννήθηκε στο μυαλό του Βάγκνερ μεταξύ 1837 και 1839, όταν βρισκόταν στη
(ρωσική) Ρίγα ως μαέστρος του τοπικού λυρικού θεάτρου. Τότε πρέπει να διάβασε
και το διήγημα του Χάινριχ Χάινε για τον «Ιπτάμενο Ολλανδό». Ακολούθησε η
«απόδρασή» του από τη Ρίγα, ένα περιπετειώδες ταξίδι με το πλοίο «Θέτις» μέσω
Κοπεγχάγης και Λονδίνου ως το Παρίσι, ορισμένες αποτυχίες στο τότε «κέντρο της
όπερας» (τη γαλλική πρωτεύουσα), ως την ­ επιτυχημένη ­ πρεμιέρα του έργου στη
Δρέσδη, το 1843. Και είναι ο «Ολλανδός» μέσα από τον οποίο, κατά τον Ερνστ
Μπλοχ, «ο Βάγκνερ βρήκε τον εαυτό του». 
Άντον Μπρούκνερ, Συμφωνία αρ. 5.
Φιλαρμονική Ορχήστρα του Βερολίνου, υπό τον Γκίντερ Βαντ (RCA
VICTOR). 
Μία «ζωντανή» ηχογράφηση στην έδρα της διασημότερης ορχήστρας
του κόσμου, τεκμήριο της τέχνης ενός σημαντικού μαέστρου: του Γκίντερ Βαντ,
που όπως και οι μεγάλοι του παρελθόντος «αναθεωρεί» τις ερμηνείες του ­ στην
προκειμένη περίπτωση στον Μπρούκνερ. Γιατί της εν λόγω ηχογράφησης, στο
Βερολίνο, έχουν προηγηθεί δύο άλλες: μία το 1974 στην Κολωνία και μία το 1989
στο Αμβούργο, από τον Γερμανό μαέστρο. Η συμφωνία του Αυστριακού συνθέτη
γράφτηκε μετά το 1875 (χρονιά που εκλήθη να διδάξει στο Πανεπιστήμιο της
Βιέννης) μαζί με τις συμφωνίες αρ. 2, αρ. 3 και αρ. 4 και παρουσιάστηκε ­ αφού
αναθεωρήθηκε ­ στο Γκρατς το 1894, δύο χρόνια πριν από το θάνατο του
Μπρούκνερ. Η αξία της σήμερα πια έχει αναγνωρισθεί καθώς η «βαγκνερική
ετικέτα», που είχε δοθεί στα έργα του Μπρούκνερ, έκανε τους συγχρόνους του να
τα θεωρούν «ελεφαντοειδή τέρατα»! 
Τζιάκομο Πουτσίνι, «La Rondine», όπερα.
Άντζελα Τζεορτζίου (Μάγδα), Ρομπέρτο Αλάνια (Ρουτζέρο),
Συμφωνική Ορχήστρα του Λονδίνου, υπό τον Αντόνιο Πάντανο
(ΕΜΙ). 
Δύο στοιχεία κάνουν ενδιαφέρουσα την ηχογράφηση της όπερας
(«οπερέτα» την ονόμαζε ο ίδιος) του Πουτσίνι: πρώτον, το γεγονός ότι έχει
ελάχιστα ηχογραφηθεί και δεύτερον ότι τους πρωταγωνιστικούς ρόλους έχει
αναλάβει ένα νέο ­ ήδη διάσημο και ιδιαίτερα προβαλλόμενο ­ οπερατικό ζεύγος.
Η ρουμανικής καταγωγής σοπράνο Άντζελα Τζεορτζίου και ο ιταλικής καταγωγής
τενόρος Ρομπέρτο Αλάνια. Γραμμένη στη Βιέννη (η εκδοχή του 1917 δεν έχει «χάπι
εντ»), η όπερα θυμίζει την «Τραβιάτα» του Βέρντι, ως προς την υπόθεση, με τη
διαφορά ότι η ηρωίδα δεν ενδίδει στον έρωτά της για τον τίμιο νέο, θεωρώντας
πως έτσι τον προστατεύει (από την ίδια, που έχει άστατο παρελθόν, στο πλευρό
ενός πλούσιου και μεγαλύτερού της άνδρα). 
«Missa Cαntilena». Mala Punica,
υπό τον Πέντρο Μέμελσντορφ (ERATO). 
Μία παγκόσμια πρεμιέρα
(ηχογράφησης). Μιας μάλλον άγνωστης πτυχής της μεσαιωνικής μουσικής. 
Ήτοι,
της αντιφωνικής και της ­ «ιερής» ­ λειτουργικής πολυφωνικής μουσικής των μετρ
της Ιταλίας του 14ου αιώνα, όπως οι Ματέο της Περούτζια και Ζάκαρα (Ζαχαρίας)
του Τεράμο, που αποδίδεται από το δραστήριο φωνητικό και ορχηστρικό σύνολο
Mala Punica, υπό τον φλαουτίστα και μουσικολόγο Πέντρο Μέμελσντορφ. «Ιερά
άσματα», επηρεασμένα από τους βυζαντινούς μουσικούς δρόμους, με εμφανή τα
στοιχεία της τονικότητας και της «θεατρικότητας».. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P11</CAT>
<ED>
Κωδικός άρθρου: A15824P113</ED>
<ID>
ID:171364

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P11&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΑΜΕΡΙΚΑΝΟΣ ΒΟΥΒΑΛΟΣ»: Το θεατρικό του Ντέιβιντ
Μόμετ στην οθόνη σκηνοθετημένο από τον Μάικλ Κορέντε. Με τον Ντάστιν Χόφμαν.
(Village Centre 5, Νιρβάνα, Τριανόν). 
«BEAUTIFUL THING»: Το ομώνυμο
θεατρικό του Τζόναθαν Χάρβεϊ στην οθόνη, με τη φιλία και τον έρωτα δύο αγοριών
που ανακαλύπτουν την ερωτική τους προτίμηση. Σκηνοθεσία Χέτι Μακντόναλντ.
(Έλλη). 
«ΤΡΕΙΣ ΖΩΕΣ ΚΑΙ ΕΝΑΣ ΜΟΝΟ ΘΑΝΑΤΟΣ»: Το κύκνειο άσμα του
Μαρτσέλο Μαστρογιάνι. Του Ραούλ Ρουίζ. (Ανδόρα, Αρτ Στούντιο, Άστυ, Αφαία).

«ΚΑΖΑΑΜ»: Παιδική ταινία με τον Σακίλ Ο' Νιλ ως Τζίνι. Του Πολ Μ.
Γκλέιζερ. (Άνεσις, Ιντεάλ Μαρούσι, Μπροντγουαίη, Φάληρο 2). 
«ΣΤΑΡ ΤΡΕΚ:
Η ΠΡΩΤΗ ΕΠΑΦΗ»: Μετά 26 χρόνια το «Εντερπράιζ» συνεχίζει την πτήση του στο
Διάστημα. Του Τζόναθαν Φρέικς (Αελλώ, Απόλλων, Vilage Centre 8, Γλυφάδα,
Δαναός, Διάνα, Ετουάλ, Μαρούσι 2, Νανά, Ζέα). 
«Η ΕΠΙΣΤΡΟΦΗ ΤΩΝ
ΤΖΕΝΤΑΪ»: Η τρίτη συνέχεια του «Πολέμου των άστρων». Του Ρίτσαρντ Μάρκοντ,
με τους Μαρκ Χάμιλ, Χάρισον Φορντ, Κάρι Φίσερ. (Όπερα, Αθήναιον, Ράδιο Σίτυ,
Τροπικάλ, Μετροπόλιταν, Κορονέτ, Απόλλων (Πειρ.), Αθήναιον, Village Centre 9).

«120 ΜΕΡΕΣ ΣΤΑ ΣΟΔΟΜΑ»: Το αδίστακτο κύκνειο άσμα του Πιέρ Πάολο
Παζολίνι από το ομώνυμο βιβλίο του Μαρκήσιου Ντε Σαντ. (Αλφαβίλ). 
«ΜΙΚΡΟΚΟΣΜΟΣ»: Αυτός ο πλανήτης ανήκει και σ' άλλα πλάσματα εκτός του
ανθρώπου και το ντοκιμαντέρ ­ αριστουργηματικό ­ των Κλοντ Νουριτζανί, Μαρί
Περενού το αποδεικνύει. Μην το χάσετε. (Αβάνα, Αθήναιον, Αστέρια, Άττικα 1,
Village Centre 6, Έμπασσυ, Καλυψώ). 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P12</CAT>
<ED>
Κωδικός άρθρου: A15824P121</ED>
<ID>
ID:171292

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P12&aa=1</URL></REF>


Article

<CATEGORY>vin09</CATEGORY>

 <H5>Αναζητώ τα όπλα μου</H5>
<H5>Η Μόλι δεν δένει με την «εξέλιξη»</H5>
<H2>ΜΑΝΙΑ ΠΑΠΑΔΗΜΗΤΡΙΟΥ</H2>

<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Η Μάνια Παπαδημητρίου, «καθηλωμένη» σε μια καρέκλα,
πραγματοποιεί φέτος μια από τις σπουδαιότερες ερμηνείες της χρονιάς, ως Μόλι
Σουίνι, στην παράσταση που έχει σκηνοθετήσει ο Αντώνης Αντύπας στο «Απλό
Θέατρο». 
Ήταν το 1982, όταν ο Γιώργος Λαζάνης ανέβασε στο «Βεάκη», με την
τότε Λαϊκή Σκηνή του «Θεάτρου Τέχνης» το «Πανηγύρι» του Δημήτρη Κεχαΐδη. Πλάι
στον Γιώργο Λαζάνη και στη Ρένη Πιττακή ξεμύτιζε μια νεαρή μαθήτρια του τρίτου
έτους της Δραματικής Σχολής του «Θεάτρου Τέχνης» που, έως τότε, μόνον σε
κάποιους Χορούς αρχαίου δράματος είχε συμμετάσχει. Το όνομά της, Μάνια
Παπαδημητρίου. Ένα κοριτσάκι μια σταλιά, με σμιχτά φρύδια που έδειχνε να
διαθέτει ταλέντο υπολογίσιμο. Τι θα μπορούσε όμως να κάνει στη συνέχεια με το
«φιζίκ» αυτό; Παιδάκια, κοπελίτσες, ενζενούλες... ­ ρεπερτόριο περιορισμένο.
Ε, λοιπόν όχι! Η Μάνια Παπαδημητρίου τα κατάφερε. Και σήμερα, δεκαπέντε σχεδόν
χρόνια μετά, συγκαταλέγεται στις σημαντικότερες υποκριτικές δυνάμεις του
ελληνικού θεάτρου ­ και όχι μόνο της γενιάς της ­ έχοντας επωμιστεί έως τώρα
ρόλους «πέρα» και «πάνω» από το «φιζίκ» αυτό. Από θέατρο για παιδιά πλάι στην
Ξένια Καλογεροπούλου έως Κολτές και από Γκολντόνι έως αρχαίο δράμα ­ Κασσάνδρα
στις «Τρωάδες» του Μιχάλη Κακογιάννη, Πενία στον «Πλούτο» του Μίμη
Κουγιουμτζή... 
Ίσως είναι αυτή η ωραία φωνή της, η οποία βάθυνε και ηχεί
σαν τσέλο, που τη βοήθησε. Ίσως είναι όσα έκρυβε μέσα της. 
Το «μικρόβιο» 
Στο θέατρο ήθελε από μικρή να πάει. Το «μικρόβιο»
κυκλοφορούσε από παλιά στην οικογένεια. Τα δύο αδέλφια τής μητέρας της, ο
Φώτης και ο Κώστας Γεννατάς, ήταν ηθοποιοί. Δασκάλα της, εξάλλου, στο Αρσάκειο
ήταν η ηθοποιός Μαριέττα Σγουρδαίου που τη μύησε στα του «Θεάτρου Τέχνης»,
έβλεπε παραστάσεις από παιδάκι... Έτσι η πορεία της ήρθε φυσιολογικά. Το '83
τελειώνει τη Δραματική, το '88 ο Βασίλης Παπαβασιλείου τής δίνει την ευκαιρία
να «εκτοξευτεί», παίζοντας πλάι του την Ελβίρα στο «Ζουβέ - Ελβίρα» και...
αυτό ήταν. Θα συνεργαστεί έκτοτε με τους καλύτερους. Από τον Λευτέρη Βογιατζή
έως τη Μάγια Λυμπεροπούλου και από τον Σταύρο Ντουφεξή έως τον Γιάννη
Χουβαρδά. 
«Ξεκινώντας, ποτέ δεν σκέφτηκα ότι το "φιζίκ" μου θα ήταν
περιοριστικό για ρόλους που θα ήθελα να κάνω», μου λέει. «Το κατάλαβα
βγαίνοντας στο θέατρο. Από τους άλλους». Και πώς τα κατάφερε να το ξεπεράσει;
Γελάει. «Δεν ξέρω αν το έχω ξεπεράσει. Το "φιζίκ" συνεχίζει να μπαίνει μπροστά
σαν πρόβλημα για πολλούς ρόλους. Ευτυχώς, μου έχουν δοθεί αρκετές ευκαιρίες να
παίξω πράγματα που θεωρητικά δεν θα μπορούσα να παίξω». 
Για το κέφι της 
Κάθεται σ' ένα γραφειάκι στο λιτό διαμέρισμα που
ζει με τον άνδρα της, κάπου στη Νεάπολη, το πιάνο ανοιχτό πλάι μας και μου
λέει ότι κάθε Δευτέρα, εδώ και χρόνια, παίζει «για το κέφι της» και, αν η
ατμόσφαιρα το φέρει, τραγουδάει κιόλας στην κρεπερί «Φαίδρα». Δεν το ομολογεί,
αλλά έχει τρακ με τη συνέντευξη. Ζήτησε να μάθει εκ των προτέρων τις
ερωτήσεις, για όσες πρόχειρα της έδωσα έχει γράψει σ' ένα χαρτί τις απαντήσεις
και μου τις διαβάζει, το χέρι της τρέμει λίγο, ψάχνει, μετράει τα λόγια της,
είναι επιφυλακτική, δεν ανοίγεται, κάθε τόσο ξαναγυρίζει στον πληθυντικό...

Όμως κάτω από την ασταθή επιφάνεια, προβάλλει ένας ειλικρινής, καθαρός
άνθρωπος με αξίες σταθερές, που ξέρει καλά πού πατάει και τι πράττει. Και έχει
καλώς πράξει έως τώρα. 
«Ναι, είχα τύχη», λέει. «Γιατί μπορεί εγώ να
πιστεύω ότι άξιζα να με εμπιστευτούν, αλλά υπάρχουν και άλλοι που το αξίζουν
και δεν έχουν αυτή την τύχη. Είναι να βρεθείς στο κατάλληλο μέρος την
κατάλληλη στιγμή. Εκείνο που βλέπω, πάντως, είναι ότι τα πράγματα γίνονται όλο
και πιο δύσκολα για τους νέους ηθοποιούς. Υπάρχουν πολλά θέατρα, αλλά βλέπω
όλο και περισσότερους ηθοποιούς χωρίς δουλειά. Ο παράγων τύχη χρειάζεται όλο
και περισσότερο». 
Η «ακινησία» 
Φανταζόμουν ότι η
μεγάλη της δυσκολία στον ρόλο τής Μόλι Σουίνι, που τώρα ερμηνεύει, πέρα από
την εγγενή που διαθέτει να «συναρμολογείται» όπως και οι άλλοι δύο ρόλοι,
μόνον από μονολόγους, θα ήταν η επί δύο ώρες «ακινητοποίησή» της σε μια
καρέκλα που επέλεξε ο σκηνοθέτης. Δεν συμφωνεί. «Αντιμετωπίσαμε την "ακινησία"
ως ένα είδος πρόκλησης. Είδαμε ότι ήταν η καλύτερη σκηνική λύση στον δεδομένο
χώρο, ώστε να μπορέσουμε να ζωντανέψουμε τις εικόνες που υπάρχουν στο κείμενο.

Στη ζωή, όταν διηγούμαστε μια ιστορία, μπορεί πολλές φορές να μείνουμε σε
μια στάση άβολη ή αφύσικη για πολλή ώρα, χωρίς κανείς να ενοχληθεί γιατί όλοι
είναι προσηλωμένοι στην ιστορία που ακούν. Αν αυτό μπορεί να συμβεί στη ζωή,
γιατί να μην επιχειρήσει να το κάνει και το θέατρο; 
Εξάλλου μπορείς να
"κινείσαι" και καθισμένος σε μια καρέκλα. Είναι ζήτημα "εσωτερικής ροής"». 
Κρίνει ότι είναι πολύ νωρίς να μιλήσει για το είδος θεάτρου που προτιμά. «Το
μόνο που μπορώ να πω είναι ότι ακόμα αναζητώ τα όπλα μου. Και επιλέγω τις
δουλειές που με βοηθάνε σ' αυτή την αναζήτηση ενστικτωδώς». 
Την τηλεόραση
­ έχει κάνει πολύ λίγη ­ την αντιμετωπίζει ως βιοπορισμό μόνον, «πλην
εξαιρέσεων. Υπάρχουν, βέβαια, ηθοποιοί που η τηλεόραση τους πάει, που τους
γεμίζει, που νιώθουν εκεί άνετα. Εγώ, δεν ανήκω σ' αυτούς. Δεν ξέρω αν δεν
ανήκω γιατί δεν μου αρέσει η τηλεόραση, ή αν δεν μου αρέσει η τηλεόραση γιατί
δεν ανήκω σ' αυτούς...». Γελάει. «Αλλά εκείνο που βλέπω είναι ότι εκεί τα
πράγματα γίνονται κατά κανόνα πολύ βιαστικά. Δεν έχεις και πολλά περιθώρια
έκφρασης». 
Η ερμηνεία της Μάνιας Παπαδημητρίου στο έργο του Μπράιαν Φρίελ
«Μόλι Σουίνι» έχει συζητηθεί όσο πολύ λίγες φέτος. Τη ρωτώ αν είδε την ηρωίδα
σαν πρόσωπο υπαρκτό ή σαν σύμβολο. 
«Ο Φρίελ φτιάχνει ένα γερό ρεαλιστικό
πλαίσιο, που υποχρεώνει τον ηθοποιό να δει τα πρόσωπα σαν πραγματικούς
ανθρώπους. Και τον προστατεύει από το να οδηγηθεί σε συμβολισμούς και ιδέες
που δεν "γειώνονται". Παράλληλα, όμως, το έργο σού δίνει την ευκαιρία να
ανακαλύψεις πολλά επίπεδα. 
Για παράδειγμα: αυτή η γυναίκα που έως τα 36
της δεν έβλεπε, τώρα που εγχειρίζεται και βρίσκει την όρασή της αντί να
ευτυχήσει περιθωριοποιείται και αποξενώνεται. Στην ιστορία αυτή, εμείς που
έχουμε την όρασή μας, μπορούμε να βρούμε άλλου είδους αναλογίες. Πολύ συχνά,
όταν γίνεται σε κοινωνικό επίπεδο μια αλλαγή η οποία εισβάλλει στη ζωή των
ανθρώπων, βλέπουμε ολόκληρες κοινωνικές ομάδες να περιθωριοποιούνται και να
δυστυχούν. Εμείς το θεωρούμε φυσικό. Γιατί η πρόοδος έχει τα καλά και τα κακά
της. Αλλά και γιατί "πρόοδο" και "εξέλιξη" θεωρούμε μόνον ό,τι ορίζεται ως
"πρόοδος" και "εξέλιξη" από την κάθε φορά κυρίαρχη κατάσταση. Μόνον όταν η
αλλαγή αφορά εμάς, συνειδητοποιούμε και την τραγική διάσταση που μπορεί να
έχει. Αλλά, εν τέλει, μένουμε ο καθένας μόνος του αντιμέτωπος μ' αυτό που
λέγεται "εξέλιξη", για να βρούμε ή να μη βρούμε τις ισορροπίες μας, για να
κατανοήσουμε ή να μην κατανοήσουμε τα νέα δεδομένα και για να συντονίσουμε ή
να μη συντονίσουμε τον εσωτερικό ρυθμό μας μαζί του. Η Μόλι Σουίνι ανήκει σ'
αυτούς που δεν τα καταφέρνουν να το κάνουν. Δεν παίζει ρόλο όμως αν επιλέγει
το φως ή το σκοτάδι. Γι' αυτήν φως και σκοτάδι δεν σημαίνουν ό,τι για μας που
βλέπουμε». 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P13</CAT>
<ED>
Κωδικός άρθρου: A15824P131</ED>
<ID>
ID:171293

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P13&aa=1</URL></REF>


Article

<CATEGORY>vin09</CATEGORY>

 <H5>Αναλογίες</H5>
<H2>ΤΟ ΠΝΕΥΜΑ του τόνου</H2>

<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Πόσο σοφός ήταν αυτός που είπε πως το μόνο που διδάσκει
η Ιστορία είναι πως οι άνθρωποι δεν διδάσκονται τίποτε από την Ιστορία. Ιδού
τώρα όλη αυτή η θλιβερή υπόθεση με τα περιουσιακά στοιχεία του Ανδρέα
Παπανδρέου. Ο νους πάει εκατόν εβδομήντα χρόνια πριν, όταν ο Διονύσιος και ο
Δημήτριος Σολωμός έσυραν στα δικαστήρια τη μητέρα τους στη Ζάκυνθο,
διεκδικώντας το μερίδιο της περιουσίας που είχε κληρονομήσει. Εκείνος ο
διασυρμός εκατέρωθεν κόστισε στον ποιητή τη φυγή του στην Κέρκυρα, όπου ως
γνωστόν πέθανε από κίρρωση του ήπατος, εξαιτίας προχωρημένου αλκοολισμού και
σύνδρομης ανθρωποφοβικής μελαγχολίας. Ο Κόντε Σολωμός, ως γνωστόν, είχε κάνει
τα δύο παιδιά με την υπηρέτρια του αρχοντικού, Αγγελική Νίκλη. Ετοιμοθάνατος,
μαζί με τη Θεία Κοινωνία, ετέλεσε και τον γάμο (μακάβριο θέαμα για τα δύο
παρόντα ανήλικα στην τελετή!) για να νομιμοποιήσει τα παιδιά. Μετά τον θάνατο
του Κόντε, η Αγγελική παντρεύτηκε τον παντοπώλη Λεονταράκη από τα «κάτω
τζάκια». Οι συγγενείς φυγάδευσαν τα παιδιά στην Ιταλία, για να μην τα αφήσουν
υπό την επήρεια της αγράμματης μητέρας και του πληβείου πατριού. Κι ύστερα,
όταν ενηλικιώθηκαν, ξεκίνησαν τον θλιβερό δικαστικό αγώνα, όπου δεν
περιορίστηκαν στα περιουσιακά. Για να στηρίξουν τα επιχειρήματά τους θέλησαν
να αποδείξουν πως η μητέρα τους διατηρούσε ερωτικό δεσμό με τον Λεονταράκη από
πριν τον θάνατο του Κόντε, άρα ήταν ηθικώς εκτεθειμένη και ανάξια κ.λπ. Ο
Διονύσιος πλήρωσε ακριβά αυτή την ιστορία. Παγιδευμένος ανάμεσα στην
κυριολεκτικά Αγγελική μητέρα της παιδικής ηλικίας και την εξωλέστατη της
δίκης, δημιούργησε στο έργο του από τη μια τη φεγγαροντυμένη κι από την άλλη
την απαίσια «Γυναίκα της Ζάκυθος». Έμεινε σαρκικώς ανέραστος και πέθανε έρημος
και μόνος. Για λίγα στρέμματα και λίγα φλουριά. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P13</CAT>
<ED>
Κωδικός άρθρου: A15824P132</ED>
<ID>
ID:171332

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P13&aa=2</URL></REF>


Article

<CATEGORY>vin09</CATEGORY>

 <H5>«Ποιος
ανακάλυψε την Αμερική;»</H5>
<H2>Η ΧΡΥΣΑ ΣΠΗΛΙΩΤΗ: ΓΡΑΦΕΙ ΚΑΙ ΠΑΙΖΕΙ</H2>

<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

«Λοιπόν άκουσε, Στέφανε, για να σ' το ξεκαθαρίσω μια
και καλή. Εγώ δεν είμαι αυτό που βλέπεις ούτε αυτό που ξέρεις. Μπορεί να
φαίνομαι ντροπαλή, γλυκιά και καλή, αλλά μέσα μου είμαι σκληρή και πολύ
επικίνδυνη (...)». 
Το απόσπασμα από το έργο της Χρύσας Σπηλιώτη «Ποιος
ανακάλυψε την Αμερική;» είναι ενδεικτικό του ύφους. 
Ένας απλός,
καθημερινός λόγος, ρεαλιστικός σε πρώτο επίπεδο, που αφήνει φαντασία και
αισθήματα να «αναπνέουν» ανάμεσα στις λέξεις και πίσω απ' αυτές. 
Μικρά,
καθημερινά, αλλά κρίσιμα στιγμιότυπα συνθέτουν τη δραματουργία του έργου. 
Κι είναι η ιστορία δύο γυναικών από τα οκτώ έως τα ογδόντα τους χρόνια. Μέσα
από τις συναντήσεις και τους διαλόγους τους παρακολουθούμε τους κύκλους που
διαγράφουν οι ζωές τους. Η Χρύσα Σπηλιώτη, μια λαμπερή ηθοποιός που κινείται
κυρίως στα θεατρικά γκρουπ ρεπερτορίου, γράφει για πρώτη φορά θεατρικό έργο,
το οποίο υποστηρίζει η ίδια στη σκηνή, κρατώντας τον έναν από τους δύο ρόλους.

Το «Ποιος ανακάλυψε την Αμερική;» ανεβαίνει την Παρασκευή ­ είναι η πρώτη
θεατρική πρεμιέρα του Μαΐου ­ στον «Εξώστη» του θεάτρου «Αμόρε». 
«Ο τίτλος
είναι παραπλανητικός», λέει η Χρύσα Σπηλιώτη, η οποία δεν έγραψε βεβαίως ένα
έργο για την Αμερική, αλλά ένα έργο για τη ζωή. «Δεν είναι αυτοβιογραφικό,
γιατί έχει μυθοπλασία. Όμως δεν αισθάνομαι ότι ξαφνικά έγινα συγγραφέας. Είμαι
ένας άνθρωπος του θεάτρου, που γράφω για πράγματα που μ' αγγίζουν. Ίσως ψάχνω
στο θέατρο κάτι πιο προσωπικό κι αυτό το έργο είναι ένα βήμα προς αυτή την
κατεύθυνση». 
Η Χρύσα Σπηλιώτη παίζει την Καίτη, ένα συνεσταλμένο πλάσμα,
που αδυνατεί να επιβάλει αυτό που νιώθει πως είναι. 
Η Αννέτα Παπαθανασίου
παίζει τη Λίζα, ένα λαμπερό πλάσμα, γεμάτη ευκολίες, που φέρεται ανέμελα σαν
να της έχουν χαρισθεί όλα. Ανάμεσά τους ο αιώνιος άντρας, σύζυγος, ερωμένος
και προδότης. Έντονα παρών στις κουβέντες τους. Μέσα από αλλεπάλληλες εικόνες
οι δύο φίλες θα «ζωντανέψουν» τη ζωή τους. Από οκτώ ετών! Πώς θα γίνει αυτό;

«Είναι η περιπέτεια της θεατρικής σύμβασης. Αλλεπάλληλες μεταμορφώσεις,
που χάρη στον Βαγγέλη Θεοδωρόπουλο γίνονται πολύ απλά. Ελπίζουμε και
περιμένουμε ο θεατής να δεχτεί αυτές τις ηλικιακές μεταμορφώσεις, γιατί είναι
ακραίες. 
Οι δύο γυναίκες μεταμορφώνονται επίσης σε όλα τα πρόσωπα (μάνα,
κόρη, αδελφή, φίλη κ.ά.) του περιβάλλοντός τους. Αλλάζουν μορφές, πρόσωπα,
ρόλους». 
Τη σκηνοθεσία της παράστασης κάνει ο φίλος και συνεργάτης της
Χρύσας Σπηλιώτη, από τα χρόνια του «Θεάτρου της Άνοιξης», ο Βαγγέλης
Θεοδωρόπουλος. 
Τα σκηνικά και τα κοστούμια είναι της Κλαιρ Μπρέισγουελ και
η μουσική τής Μαρτίν Κριθαρά. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P15</CAT>
<ED>
Κωδικός άρθρου: A15824P151</ED>
<ID>
ID:171294

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P15&aa=1</URL></REF>


Article

<CATEGORY>vin09</CATEGORY>

 <H2>Έλληνας σε σπείρα εμπόρων πλαστών έργων τέχνης</H2>

Ένας
Έλληνας, που μετείχε σε σπείρα απατεώνων, συνελήφθη ενώ επιχειρούσε να περάσει
λαθραία στη Γερμανία 35 πλαστούς πίνακες ­ κακότεχνα αντίγραφα έργων των
Ρενουάρ, Σελάν, Κλε, Καντίνσκι, ακόμη και Βαν Γκογκ. 
Η συμμορία θα
παρουσίαζε τους πίνακες ­ για τους οποίους υπάρχει η υποψία ότι
πλαστογραφήθηκαν στην Ελλάδα ­ ως αυθεντικά έργα τέχνης, που πήρε ο Κόκκινος
Στρατός από τη ναζιστική Γερμανία στο τέλος του Β' Παγκοσμίου Πολέμου και θα
κατέβαλε προσπάθεια να τους πουλήσει έναντι 20 εκατ. δολαρίων. Κάποια,
μάλιστα, έφεραν σφραγίδες που έδειχναν ότι ανήκαν στη συλλογή του... Χέρμαν
Γκαίριγκ. Τα έργα ήταν τόσο κακότεχνα, σύμφωνα με τους Γερμανούς τελωνειακούς,
που δεν χρειαζόταν έμπειρο μάτι για να αναγνωρίσει πως ήταν πλαστά. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P15</CAT>
<ED>
Κωδικός άρθρου: A15824P152</ED>
<ID>
ID:171333

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P15&aa=2</URL></REF>


Article

<CATEGORY>vin09</CATEGORY>

 <H5>ΜΕΤΑΞΥ ΧΕΙΜΕΡΙΝΗΣ ΚΑΙ
ΘΕΡΙΝΗΣ ΣΕΖΟΝ</H5>
<H2>«Σαρακοστή» της πίστας</H2>

Την παράδοσιν... φυγείν αδύνατον ­ που λέει και το ρητό. Πώς
τσουγκρίζουμε κόκκινα αυγά το Πάσχα; Ε, έτσι μετά τη Λαμπρή έρχεται η
«Σαρακοστή» των νυχτερινών κέντρων. Ήτοι, η μεταβατική περίοδος από τη
χειμερινή σεζόν ως τη θερινή, που όλοι κάτι «κουτσοκάνουν» ώσπου να πάρουν τα
μικρόφωνα, να βάλουν τα κοντομάνικα και να ανοιχτούν στις παραλίες και τις
ανοιχτές πίστες της. 
Όπως δε σουβλίζουμε τον οβελία, έτσι και τα
περισσότερα «αθηναϊκά» ονόματα της μεγάλης πίστας («παράδοση» είναι...) κάνουν
και μια βόλτα έως τη Θεσσαλονίκη μετά το Πάσχα. Κάθε χρόνο... 
Αρχή λοιπόν
από τη μεγαλύτερη πίστα, του «Διογένη», όπου επανήλθε δριμύτερος ο Γιάννης
Πάριος, παρέα με το «σεκόντο» του, τη Δέσποινα Βανδή, εκτοπίζοντας το ντούο
Βασίλης Καρράς (που κινά για την πατρίδα του, Θεσσαλονίκη, όπως φαίνεται) και
Καίτη Γαρμπή (που ­ γάμο έχει την Κυριακή ­ είπε να αφήσει γι' αυτή τη σεζόν
τις πίστες και να αφήσει τους άλλους να «Μελαγχολήσουν»...). 
Ο Σταμάτης
Γονίδης, πάλι, δεν τήρησε την υπόσχεσή του να αφήσεις τις πίστες και τις
νύχτες και... νάτον στο «Bio Bio», παρέα με την Ευρυδίκη και την Χριστίνα
Φαρμάκη. Να κάνουν κόντρες με το «Στοά Club», τον Αντύπα, τη Μαρία
Πολυκανδριώτη και τα «Κακά κορίτσια». 
Τώρα, προς Συγγρού μεριά, στο
«Caravan» κατεβαίνει ο (υιός) Στάθης Αγγελόπουλος ­ μαζί με την Ελίνα
Κωνσταντοπούλου ­ για να ανταγωνισθεί δύο «υιούς», του αξέχαστου Στράτου
Διονυσίου, τον Άγγελο και τον Στέλιο, που ενώνουν για λίγο τις δυνάμεις τους
(από διαφορετικούς μουσικούς χώρους ο καθένας...) στην παραλιακή πίστα του
«Ποσειδωνίου». Η «Νεράιδα» δε, κάπου στο ενδιάμεσο, ανοίγει με την Κατερίνα
Τοπάζη (δίχως τον «Αν είσαι πάθος μου», Χρήστο Δάντη) και τον Χρήστο
Αντωνιάδη. Ενώ στη «Γέφυρα» το τιμ είναι κάτι σε πιο «ελαφρολαϊκό», σε πιο
«τσιφτετέλια στα τραπέζια» με Κώστα Χαριτοδιπλωμένο, Σαμπρίνα και Έφη Σαρρή
(με προκλητικές ­ σε σημείο... γύμνιας, δηλαδή ­ ενδυματολογικές προτιμήσεις,
ως απαραίτητο συμπλήρωμα των φωνητικών της επιδόσεων). 
Από Παρασκευή δε,
στα «Αστέρια» της Γλυφάδας κατέρχεται ο Θεσσαλονικιός Πασχάλης Τερζής (με τη
Λίτσα Γιαγκούση), στον αντίποδα συναδέλφων του της αθηναϊκής νύχτας που κινάνε
για Θεσσαλονίκη ­ όπως η Άντζελα Δημητρίου, που πάει... «Αβαντάζ» στην Αγίου
Δημητρίου, προτού επιστρέψει στην Αθήνα για «Ώπα-Ώπα La Playa» (από 12
Ιουνίου). 
Στην πίστα των «Αστεριών» (της Γλυφάδας πάντα) θα φιλοξενηθούν
κάπου στα μέσα της «Σαρακοστής» της πίστας ο Στέλιος Ρόκκος και η Σοφία
Αρβανίτη, που τώρα θα βρίσκονται στο «Απ-Φαπ» της Θεσσαλονίκης. Στα βόρεια και
στο «Φιξ» (που «κατέκτησαν» παλαιότερα η Καίτη Γαρμπή και ο Νότης Σφακιανάκης)
ανεβαίνει για να χαθεί πίσω από όγκους γαριφάλων και γαρδενιών από τον
αλαλάζοντα θηλυκό πληθυσμό το δίδυμο των «Χαντρών», Λάμπης Λιβιεράτος και
Αντώνης Ρέμος (άραγε θα αποκλείουν και εκεί την είσοδο κοινού τα
Σαββατοκύριακα αν δεν επιδεικνύει ταυτότητα... επωνύμου; ­ από Ελένη
Πετρουλάκη και πάνω, δηλαδή). 
Στα πιο «ήρεμα» της νύχτας, τώρα. Στο «Μύλο»
της Θεσσαλονίκης εμφανίζεται ως το Σάββατο ο Νίκος Ξυδάκης (μετά την «Ιερά
Οδό»), με τον Γεράσιμο Ανδρεάτο και τη Δώρα Μασκλαβάνου, ενώ παραδίπλα, στη
«Βίλκα», δίνουν στίγμα οι αδελφοί Κατσιμίχα (μαζί με τον Αντώνη Βαρδή). Στα
αθηναϊκά, Διονύσης Σαββόπουλος και Βασίλης Παπακωνσταντίνου συνεχίζουν από την
Παρασκευή, για λίγο ακόμη στη «Σφεντόνα» (της Λεωφόρου Αλεξάνδρας), ενώ στο
«Zoom» (της Πλάκας) κάνει σόλο ο Φάνης Μεζίνης, με έκπληξη τα «Χάλκινα της
Γουμένισσας» (που είχε και η Δήμητρα Γαλάνη στο Θεσσαλονικιώτικο, φετινό,
πρόγραμμά της). Και στο «Τσάι στη Σαχάρα» και τους δρόμους των τσιγγάνικων
ρυθμών επιμένει ο Κώστας Παυλίδης. 
Κάτι σε ρεμπέτικο, τέλος. Η Πόλυ Πάνου,
με τον Κώστα Παπαδόπουλο στο μπουζούκι, θα εμφανίζεται από την Πρωτομαγιά, για
20 νύχτες, στο «Ντουζένι» (Μακρυγιάννη), μαζί με τον Μάριο ­ μετά το τέλος των
εμφανίσεων του Μπάμπη Γκολέ. 
Όλα αυτά την ώρα που στα γραφεία των
δισκογραφικών εταιρειών (και στα ίδια τα κέντρα, βεβαίως) δίνουν και παίρνουν
ονόματα και καλοκαιρινές πίστες για την σεζόν του «κοντομάνικου» που
έρχεται... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15824P161</ED>
<ID>
ID:171295

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P16&aa=1</URL></REF>


Article

<CATEGORY>vin09</CATEGORY>

 <H2>Αποστάσεις ­ παρακαλώ αποστάσεις...</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Ζούμε σε μια σχιζοφρένεια
πολιτισμική. Δεν το είπα εγώ, ο Γιάννης Αγγελάκας ­ απ' τις Τρύπες ­ το είπε,
όταν είδε μαζί αφίσες για εκδηλώσεις με τους παραπάνω. Και συμφωνώ απόλυτα.
«Για μένα», λέει ο Γιάννης στο περιοδικό του Μύλου, «ο πολιτισμός στη
Θεσσαλονίκη γράφτηκε τόσα χρόνια από ανθρώπους που απ' το μεράκι τους και απ'
την τρέλα τους στήνουν πράγματα». 
* Έχω υπόψη μου μερικούς. Και τις
Τρύπες, οπωσδήποτε, που κατεβαίνουν στην Αθήνα για συναυλίες τρεις. 16, 17 και
18 καλεσμένοι στην πρωτεύουσα από τον παλιό, καλό τους φίλο Νίκο Λώρη. Της Di
Di Music και του ροκ φεστιβάλ. Το οποίο, ακούω, θα είναι και πάλι μαζί μας
αυτό το καλοκαίρι. Με ροκ για όλα τα γούστα. Είδαν κιόλας πως οι τελευταίες
συναυλίες έφεραν κόσμο ξανά κι αναθάρρησαν όλοι. 
Τα εισιτήρια για τους
Therion ­ μεταλλικοί, επικοί και Ευρωπαίοι ­ έγιναν ανάρπαστα. Θα είναι το
«Ρόδον» φουλ στις 5 του μηνός. Κι ας πιάνει σιγά σιγά η ζέστη. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15824P162</ED>
<ID>
ID:171334

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P16&aa=2</URL></REF>


Article

<CATEGORY>vin09</CATEGORY>

 <H2>Μυκονιάτικα</H2>

<AUTHOR>ΟΑΣΥΓΧΩΡΗΤΟΣ</AUTHOR>

Δεν ήταν στη Μύκονο, όχι δεν ήταν στη Μύκονο
ο Λευτέρης Πανταζής. Αλλά ότι θα τον εντόπιζα στο Ανόβερο δεν το φανταζόμουν.

Εκεί βρέθηκε ανήμερα Πάσχα ο πρωτομάστορας της γκλαμ-λαϊκής σκηνής, με
αποστολή να τραγουδήσει για τους Έλληνες της ξενιτιάς. Στο Maxim
Veranstaltungszentrum. Εκεί ακριβώς, ανήμερα Πάσχα, ο Λε Πα, ξενιτεμένος κι
αυτός. Υπεράνω Μυκόνου... 
* Πάντως, οφείλω ο ασυγχώρητος να πάρω το μέρος
της κ. Βίκυς Κουλιανού, διότι, σιγά μην έπεσε εξ αιτίας της έξω το ΔΗΠΕΘΕ
Χίου, όπου έπαιζε η πρώην μοντέλα-νυν ηθοποιός, αν λέω τα πράγματα με τη σωστή
σειρά τους.Εντάξει, ήταν 4,5 εκατομμύρια τον μήνα ο μισθός της ­ αλλά η Βίκυ
ήταν που έριξε έξω το ΔΗΠΕΘΕ; Μην ακούω τέτοια... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15824P163</ED>
<ID>
ID:171365

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P16&aa=3</URL></REF>


Article

<CATEGORY>vin09</CATEGORY>

 <H2>Οξυγονοκολλήσεις...</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Θεατρική συνέχεια και δη
επιθεωρησιακή (Μην κοιτάτε τον καιρό, θα φτιάξει): Άρχισαν στο Δελφινάριο τα
βαψίματα, οι καθαρισμοί και οι οξυγονοκολλήσεις. Και οσονούπω ετοιμάζεται να
κατέβει κατά κει ο Θανάσης Βέγγος. Ύστερα από έναν θριαμβευτικό Αριστοφάνη, ο
λαοφιλής Βέγγος δικαιούται να επιστρέψει στην επιθεώρηση, ένα χώρο που νιώθει
πια «σπίτι» του και που ξέρει να κάνει πολύ καλά.* Όσο για το σχήμα που πάει
να πάρει ο θίασος, ακούω πως παίρνει μορφή νεανική. Γιώργος Παρτσαλάκης και
Τάσος Χαλκιάς, Ελευθερία Ρήγου... 
Οι στυλοβάτες, πάντως, της επιθεώρησης
θα είναι στις θέσεις τους. Ο Σωτήρης Μουστάκας στο Άλσος, ο Κώστας
Χατζηχρήστος στο Μετροπόλιταν, ο Θανάσης Βέγγος στο Δελφινάριο. Ο Κώστας
Βουτσάς θα περιοδεύει με αριστοφανική κωμωδία. Μπορεί πολλά πρόσωπα ν'
αλλάζουν, να λάμπουν στο θέατρο για ένα βράδυ, αλλά να που υπάρχουν αξίες
διαχρονικές και η γοητεία του κωμικού όχι μόνο αντέχει, αλλά κι αστράφτει και
στις ταμπέλες των θεάτρων. 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15824P164</ED>
<ID>
ID:171382

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P16&aa=4</URL></REF>


Article

<CATEGORY>vin09</CATEGORY>

 <H2>Τα χειρότερα</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Τι συνδέει τις ταινίες: «Τα Σαγόνια του
Καρχαρία Νο 3», «Παρασκευή και 13 Νο8», «Ο Τζέισον κατακτά το Μανχάταν» και η
«Επιδρομή των δολοφονικών τοματών»; 
Μαζί με το «Police Academy», ο
«Ηρακλής στη Νέα Υόρκη» και «Άγιος Βασίλης εναντίον εξωγήινων» ανήκουν στη
λίστα των 100 χειρότερων ταινιών όλων των εποχών, έτσι όπως τις ψήφισαν
φανατικοί του Ίντερνετ. 
* Νούμερο ένα; Ένα που λέγεται «Μάνος, τα χέρια
της μοίρας», του 1966. Ε, κάποιοι θα το έχουν δει. Δηλαδή... 
<REF><SOURCE>ΤΑ ΝΕΑ</SOURCE>
<DATE>, 30-04-1997</DATE>
<CAT>, Σελ.: P16</CAT>
<ED>
Κωδικός άρθρου: A15824P165</ED>
<ID>
ID:171390

</ID><URL>http://ta-nea.dolnet.gr/neaweb/neafile.print_unique?e=A&f=15824&m=P16&aa=5</URL></REF>


Article

<CATEGORY>vin04</CATEGORY>

 <H5>ΣΤΟΠ ΣΤΙΣ
ΦΗΜΕΣ ΓΙΑ ΑΝΑΣΧΗΜΑΤΙΣΜΟ</H5>
<H2>ΒΑΖΕΙ ΠΑΓΟ ο Σημίτης για τις «διαρροές»</H2>

ΞΕΚΑΘΑΡΙΣΜΑ προς όλες τις πλευρές του κόμματος προγραμματίζει για
τη σύνοδο της Κοινοβουλευτικής Ομάδας του ΠΑΣΟΚ, την ερχόμενη Τετάρτη, ο κ. Κ.
Σημίτης. 
Ο Πρωθυπουργός είναι έντονα δυσαρεστημένος από την κακή εικόνα
που έχει δημιουργηθεί λόγω των «διαρροών» περί ανασχηματισμού, αλλά και λόγω
της προσπάθειας οργανωμένης εμφάνισης εσωκομματικής αντιπολίτευσης. 
Ωστόσο, τα στελέχη της εσωκομματικής αντιπολίτευσης ετοιμάζουν νέα επιστολή,
ενώ επανασυσπειρώνεται και το μπλοκ των «εκσυγχρονιστών». 
σελίδα 7 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15825N011</ED>
<ID>
ID:166057

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N01&aa=1</URL></REF>


Article

<CATEGORY>vin04</CATEGORY>

 <H2>Ξέσπασμα
οργής για τους δρόμους</H2>

σελίδες 14-
16
και ΡΙΠΕΣ: Η «σοδειά» (
σελ. 3) 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15825N012</ED>
<ID>
ID:166094

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N01&aa=2</URL></REF>


Article

<CATEGORY>vin04</CATEGORY>

 <H2>Ο Μπλερ
δικαίωσε τα γκάλοπ</H2>

ΑΥΤΗ τη φορά οι δημοσκοπήσεις δεν έκαναν λάθος. 
Ο ηγέτης των
Εργατικών Τόνι Μπλερ κέρδισε άνετα τις χθεσινές εκλογές στη Βρετανία, δίνοντας
τέλος στα 18 χρόνια κυριαρχίας των Συντηρητικών. 
Σε ηλικία 43 ετών, ο
Μπλερ είναι ο νεώτερος πρωθυπουργός της Αγγλίας αυτόν τον αιώνα. 
σελίδες 54-55 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15825N014</ED>
<ID>
ID:166147

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N01&aa=4</URL></REF>


Article

<CATEGORY>vin04</CATEGORY>

 <H2>«
Ακραίο φαινόμενο» ο τρελός μας Μάης
</H2>
σελίδα 17 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15825N015</ED>
<ID>
ID:166159

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N01&aa=5</URL></REF>


Article

<CATEGORY>vin04</CATEGORY>

 <H2>Πώς θα οργανώσετε τις διακοπές των παιδιών</H2>

στην ΚΑΛΥΤΕΡΗ ΖΩΗ 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15825N016</ED>
<ID>
ID:166165

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΗΝ
ΑΥΣΤΡΑΛΙΑ, Αρχιεπισκοπή και κοινότητες, αντί να παλεύουν μονιασμένα για το
καλό του Ελληνισμού (350.000 ψυχές), βρίσκονται στα μαχαίρια. Ο Αρχιεπίσκοπος
«θέλει να βάλει χέρι η Εκκλησία» στους ναούς που ανήκουν στις κοινότητες. Ο Λ.
Παπαδόπουλος στις «Ματιές». Σελ. 4. 
Η ΕΥΡΩΠΗ δεν μπορεί κοινωνικά να
μετατραπεί ούτε σε ΗΠΑ ούτε σε Ιαπωνία. Η ΟΝΕ θα πρέπει, για να λειτουργήσει,
ν' απολαμβάνει της εμπιστοσύνης της ευρωπαϊκής κοινωνίας. Κι αυτό θα συμβεί
μόνο εάν εμφανιστεί ως παράγων δημιουργίας απασχόλησης. Ο Π.Κ. Ιωακειμίδης
στους «Προβολείς». Σελ. 6. 
Η ΚΕΝΤΡΟΑΡΙΣΤΕΡΑ απαιτεί την αποσαφήνιση των
σχέσεων του ΠΑΣΟΚ με τα δύο κυριότερα πολιτικά σχήματα της Αριστεράς.
Πρόκειται για ένα εγχείρημα δύσκολο, στο οποίο προέχει η διεργασία οικοδόμησης
του σχετικού διαλόγου. Ο Π. Νούτσος στην «Τρίτη Άποψη». Σελ. 6. 
ΣΤ.
ΓΙΑΤΖΟΓΛΟΥ: Ευρωπαϊκό πρωτάθλημα στον Πειραιά ­ όνειρο πολλών ετών. Ο Ντούσαν
Ίβκοβιτς είναι από τους κορυφαίους Σέρβους προπονητές. Ο Γιάννης Ιωαννίδης
άφησε το στίγμα του στον Ολυμπιακό και άλλαξε την ιστορία του μπάσκετ. Οι
απαντήσεις στις «30 Ερωτήσεις» του Θ. Λιοντζόπουλου στη σελ. 10. 
ΟΙ
ΜΑΦΙΟΖΟΙ που έχουν ορμητήριο τα λιμανάκια της Αλβανίας απέναντι στην Κέρκυρα
πυροβόλησαν πάλι σκάφη του Λιμενικού. Αυτή τη φορά, ευτυχώς, χωρίς θύματα.

Μάλλον είναι οι ίδιοι που έκλεψαν το σκάφος και 
σκότωσαν τον Μ.
Ζαμπάτη. Απαιτούνται αμέσως σοβαρά μέτρα. Σελ. 11. Βλ. και 
σελ. 52. 
Ρ. ΕΠΕΛΜΟΜ: Δεν έκλαψα ποτέ για τα παιδιά μου. Φοβάμαι ότι αν αρχίσω μπορεί να
μη σταματήσω ποτέ. 
Ο χρόνος κατευνάζει. Αλλά δεν μπορώ να ξεχάσω ούτε και
να συγχωρήσω. Τα «Πρόσωπα» στη σελ. 56. 
ΟΙ ΕΜΠΕΙΡΟΓΝΩΜΟΝΕΣ του Διεθνούς
Νομισματικού Ταμείου (ΔΝΤ) φθάνουν σήμερα στην Αθήνα. Και για 15 μέρες θα
εξετάζουν την ελληνική οικονομία, τις προόδους, τις αγκυλώσεις και τις
καθυστερήσεις της. Μάλλον θα τα πάμε καλά. Σελ. 57. 
... ΜΕΓΑΛΩΣΑΜΕ με δύο
παιχνίδια.
 Το ένα ήταν το κρυφτό, το άλλο το Σταρ Τρεκ. 
Η τηλεόραση
βλέπετε, στα σίξτις... 
Εγώ στο ρόλο του κυβερνήτη κάπτεν Κερκ (αλλιώς δεν
έπαιζα) 
και ο Γεράσιμος, μίστερ Σποκ, 
με σελοτέιπ στα αυτιά για να
φαίνεται 
ότι ήταν από τον πλανήτη Βόλκαν... 
Η Μαρία Μαρκουλή «Σε
Πρώτο Ενικό». 
Σελ. 11. 
Κ. ΚΟΥΚΑ: Τα ιμιτασιόν λαϊκά τραγούδια 
δεν είναι ελληνικά και
λαϊκά. 
Είναι τούρκικα μεταγλωττισμένα. 
Μου είχε γίνει έμμονη ιδέα
αυτό το ελληνικό. 
Και είναι το μόνο στο οποίο επιμένω. 
Ο Π.
Αγιαννίδης στο «Πανόραμα»,
 σελ. 3. 
ΠΡΩΤΟΜΑΓΙΑ χθες, με δυόμισι εργατικές συγκεντρώσεις στην Αθήνα.
Έβρεχε κιόλας και οι εργαζόμενοι απόντες. Το μόνο καλό είναι που
ξαναλειτούργησε το «Θηρίο». Από Καλύβια σε Κερατέα. Και λόγω ημέρας στολισμένο
με λουλούδια (φωτογραφία). Σελ. 50 και 58. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15825N021</ED>
<ID>
ID:166030

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N02&aa=1</URL></REF>


Article

<CATEGORY>vin02</CATEGORY>

 <H2>Βροχερό</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Μετά το χθεσινό
θέαμα στις «εργατικές» συγκεντρώσεις, αρχίζω να πιστεύω ότι ήταν ο Λένιν που
έβγαλε το «μια βροχή μας σώζει». 
Με τιμή 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15825N022</ED>
<ID>
ID:166104

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15825N023</ED>
<ID>
ID:166113

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N02&aa=3</URL></REF>


Article

<CATEGORY>vin01</CATEGORY>

 <H5>ΜΟΝΟ Η ΕΠΙΤΡΟΠΗ ΓΙΑ ΤΑ
ΔΙΑΔΙΚΑΣΤΙΚΑ ΠΡΟΧΩΡΑΕΙ ΣΤΑ ΕΛΛΗΝΟΤΟΥΡΚΙΚΑ</H5>
<H2>Κλίμα καλό, πρόοδος γιοκ</H2>

<AUTHOR>ΓΙΩΡΓΟΣ ΧΡ.ΠΑΠΑΧΡΗΣΤΟΥ</AUTHOR>

Πα-Πα-Πάγκαλος φώναζαν οπαδοί της Τανσού Τσιλέρ στην
Κωνσταντινούπολη, αλλά ο πληθωρικός Θεόδωρος Πάγκαλος δεν τα έχασε βλέποντας
Τούρκους να τον επευφημούν. 
ΠΑΡΕΜΕΙΝΕ «κουμπωμένος»,
διακρίνοντας ότι και η κλάκα που είχε επιστρατεύσει η ομόλογός του υπουργός
Εξωτερικών της Τουρκίας ήταν ενταγμένη στην, πάση θυσία, δημιουργία καλού
κλίματος στις σχέσεις των δύο χωρών. Όμως, άντε και δημιουργήθηκε το καλό
κλίμα. Ποιο είναι το επόμενο βήμα; Και προς ποια κατεύθυνση; Επ' αυτού ουδείς
μπορεί να δώσει μια απάντηση, ούτε εδώ ούτε στην Άγκυρα... 
Κι ο ίδιος ο
Θεόδωρος Πάγκαλος αποκάλυψε ότι, κατά τις αλλεπάλληλες συναντήσεις που είχε με
την Τσιλέρ, αυτό που του έμεινε από τις συνομιλίες μαζί της ήταν η ρητή δήλωση
που του έκανε ότι δεν είχε ευθύνη για την κρίση στα Ίμια. Και την πίστεψες
Θεόδωρε; 
Πρακτικά, το μόνο πράγμα που φαίνεται να προχωράει είναι η
συγκρότηση των επιτροπών που θα εξετάσουν τα διαδικαστικά θέματα στην
προσέγγιση Ελλάδας - Τουρκίας. Για την κυβέρνηση παραμένει ανοιχτό ακόμη
ποιους θα προτείνει. Έλληνες ή ξένους ­ εκείνους που είχε προτείνει για την
υπόθεση της υφαλοκρηπίδας του Αιγαίου, ώστε να έχει και το κεφάλι της ήσυχο
(από τις «δραστηριότητες» της τουρκικής διπλωματίας); 
Η τροπή που έχουν
λάβει οι ελληνοτουρκικές συνομιλίες θα συζητηθεί σήμερα στη συνεδρίαση της
κυβερνητικής επιτροπής. Τη Δευτέρα το θέμα θα εξετασθεί σε συνεδρίαση του
Εκτελεστικού Γραφείου. 
Τα κόμματα της αντιπολίτευσης αντιμετωπίζουν
λίγο-πολύ επικριτικά τις πρωτοβουλίες της κυβέρνησης στα ελληνοτουρκικά. Τα
περισσότερα έχουν ενιαία γραμμή. Πλην της Νέας Δημοκρατίας, που θυμήθηκε
εποχές... Έβερτ! Επισήμως λοιπόν ­ επισήμως με την έννοια της ανακοίνωσης του
εκπροσώπου του κόμματος ­ η κυβέρνηση σύρεται άνευ όρων στον διάλογο με την
Τουρκία. Διαφορετική ήταν η θέση του Κων. Μητσοτάκη, ο οποίος με παρρησία
δήλωσε ότι η κυβέρνηση κινείται στη σωστή κατεύθυνση! Άρχισαν μήπως τα
«όργανα» και δεν το αντελήφθημεν; 
Στην ίδια την Τουρκία, η κυβέρνηση
Ερμπακάν μοιάζει να κρέμεται σε μια κλωστή. Η έντονη αντίδραση των στρατηγών
στην απόπειρα του πρωθυπουργού να ενθαρρύνει τη δράση των ισλαμιστών οδηγεί τη
χώρα σε πρόωρες εκλογές, ίσως και εντός του μηνός. Εκτός κι αν δημιουργηθεί
κυβέρνηση συνασπισμού... (Σελ. 8-9). 
Κατά τα λοιπά, ο Πρωθυπουργός είναι
εξοργισμένος με τις διαρροές ­ και από το περιβάλλον του ­ «πληροφοριών» περί
επικείμενου ανασχηματισμού. Και θα κόψει με το μαχαίρι τις σχετικές
συζητήσεις. (Σελ. 7). 
Ακόμη οι, λίγοι έτσι κι αλλιώς, εργαζόμενοι που
παρευρίσκονται κάθε χρόνο στις συγκεντρώσεις για την Εργατική Πρωτομαγιά χθες
φάνταζαν ακόμη λιγότεροι στις τρεις συγκεντρώσεις που πραγματοποιήθηκαν στην
Αθήνα. (Σελ. 58). 
Η είδηση που μας συντάραξε όλους, ωστόσο, ήταν το
πολύνεκρο δυστύχημα στις στροφές της εθνικής οδού στο Κάστρο. Ένα δυστύχημα
που κάνει πιο επιτακτική την ανάγκη να ξεκινήσουν επιτέλους τα έργα εκείνα που
θα σώσουν τις ζωές άλλων υποψήφιων θυμάτων. (Σελ. 14, 15, 16, 17). 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15825N031</ED>
<ID>
ID:166031

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N03&aa=1</URL></REF>


Article

<CATEGORY>vin01</CATEGORY>

 <H5>Η «σοδειά»</H5>
<H2>ΡΙΠΕΣ</H2>

ΚΑΤΑΝΤΗΣΕ
κάθε γιορτινή έξοδος να σφραγίζεται από την τραγική «σοδειά» θανατηφόρων
τροχαίων δυστυχημάτων... 
ΚΑΙ τις εκατοντάδες των τραυματιών που
γεμίζουν ­ ωσάν θύματα μάχης ­ τα νοσοκομεία. 
ΚΑΙ η φετινή διπλή
γιορτή, Πασχαλιάς και Πρωτομαγιάς, «απέδωσε» ­ ωσάν μοιραίο και αναμενόμενο ­
πολύνεκρα δυστυχήματα... 
ΟΠΟΥ το κακό και επικίνδυνο οδόστρωμα στις
εθνικές οδούς «συμμάχησε» με τις καιρικές συνθήκες. 
ΚΑΙ όσο και αν
ο ανθρώπινος παράγοντας και η «κακιά ώρα» ενοχοποιούνται κάθε φορά... 
ΒΕΒΑΙΟ είναι επίσης πως το εθνικό οδικό δίκτυο πάσχει βαρύτατα... 
ΣΕ τέτοιο βαθμό μάλιστα, ώστε ουδείς να ξαφνιάζεται που η μεγάλη
σύγκρουση που στοίχισε τη ζωή σε έξι νέους... 
ΣΥΝΕΒΗ ακριβώς σε
εκείνο το τμήμα-καρμανιόλα της Εθνικής Αθηνών - Λαμίας όπου... 
ΟΙ
ΚΛΙΣΕΙΣ του οδοστρώματος έχουν γίνει αιτία πληθώρας δυστυχημάτων τα
τελευταία χρόνια. 
ΚΑΙ αν η παρέμβαση στην οδική συμπεριφορά των
οδηγών προϋποθέτει τη μακρόχρονη αγωγή που δυστυχώς λείπει... 
ΚΑΙ
αν οι καιρικές συνθήκες είναι πάντα ένας αστάθμητος παράγοντας
επικινδυνότητας... 
ΤΟΥΛΑΧΙΣΤΟΝ στην κατάσταση του εθνικού οδικού
δικτύου που χρόνια τώρα έχει επιβαρυνθεί και με τα έργα βελτίωσής του... 
ΠΡΕΠΕΙ να δοθεί προτεραιότητα ­ με συνεχή επίβλεψη για αυστηρό έλεγχο
των προδιαγραφών ασφαλείας. 
ΓΙΑΤΙ, πράγματι, είναι πρωτοφανές όλοι
να συνομολογούν πως οι εθνικές αρτηρίες της χώρας κρύβουν παγίδες θανάτου...

ΚΑΙ παρατεταμένα ­ δίκην εξορκισμού ­ να ευχόμαστε «καλή τύχη» σε
κάθε μεγάλη έξοδο και επιστροφή. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15825N032</ED>
<ID>
ID:166076

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

<H3></H3>Γιάννα Δασκαλάκη - Αγγελοπούλου

(η πρόεδρος της Επιτροπής Διεκδίκησης των Ολυμπιακών Αγώνων, για τα
εκατοντάδες εκατομμύρια που, όπως αναφέρει το «Έψιλον», στοίχισαν τα βαφτίσια
του γιου της στο Πατριαρχείο) 
«Εάν έχεις αυτά τα εκατομμύρια, τα
πληρώνεις!». 
Άννα Ψαρούδα - Μπενάκη: 
(η βουλευτής της Ν.Δ.,
στον «Τύπο της Κυριακής», για τα κομπιούτερ) 
«Είναι συναρπαστικό μηχάνημα.
Μπορεί να σε τρελάνει μέχρι... αυτοκτονίας!». 
Βάνα Μπάρμπα: 
(η
ηθοποιός, στο «Down Town») 
«Μου 'πε ο Νίκος Μαστοράκης σήμερα: "Ρε συ
Βάνα, βγήκες προχθές στον Σκάι άβαφη και μ' ένα μπλουτζίν. Είσαι σταρ εσύ,
πρέπει να προσέχεις τον εαυτό σου". Ε, δεν θέλω, κύριοι, εγώ γουστάρω να
βγαίνω έτσι. Αυτό για μένα είναι πρόκληση». 
Ισαβέλλα Δάρα: 
(η
Μις Ελληνίδα '97, στο «Down Town») 
«Τώρα να στο πω ή να μη στο πω; Φοβάμαι
μήπως με κράξουν. Καλά, μ' αρέσει πολύ ν' ασχολούμαι με τη φιλοσοφία και να
διαβάζω βιβλία με τέτοιο περιεχόμενο». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15825N033</ED>
<ID>
ID:166125

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N03&aa=3</URL></REF>


Article

<CATEGORY>vin05</CATEGORY>

 <H5>Ξανά με Νηστικάκη</H5>
<H5>Πότε θα κάνει
ξαστεριά...</H5>
<H5>Στη σκιά Γεννηματά</H5>
<H5>Δήμητρας γενέθλια</H5>
<H5>Μετά φόβου Θεού...</H5>
<H5>Σαράντα παλικάρια</H5>
<H2>Μικροπολιτικός</H2>

<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΣΑΝ τα χιόνια! Λείπει ο
Μάρτης από τη Σαρακοστή; Λείπει ο Νηστικάκης από το μητσοτακέικο; Ε, πώς να το
κάνουμε; Δεν λείπει ­ μόνο λίγο καιρό ξαποσταίνει... 
ΛΟΙΠΟΝ, ο
πρώην πρωθυπουργός ­ που συνεχίζει τις διακοπές του στην Κρήτη ­ έκανε
περιοδεία στο Λασίθι. Ανέβηκε από τον δρόμο της Νεάπολης στο Οροπέδιο, πέρασε
από αρκετά χωριά, άκουσε πολλά και διάφορα από τους πολιτικούς του φίλους, που
τον θέλουν «σε ρόλο ψηλό σαν το μπόι του», ήπιε τις ρακές του, άκουσε τις
μπαλωθιές του ­ κι όλα αυτά, με τη συνοδεία πολλών «δικών του». Μεταξύ όλων
αυτών και ο γνωστός κ. Μιχ. Νηστικάκης. 
ΣΑΣ γράφουμε δίπλα για τον κ. Μιχ. Νηστικάκη που
συνόδεψε ­ παλιά μου τέχνη κόσκινο ­ τον κ. Κ. Μητσοτάκη στο Λασίθι, αλλά τώρα
θα σας πούμε τι έγινε πριν ο πρώην πρωθυπουργός ξεκινήσει για το Λασίθι. Στο
Ηράκλειο, λοιπόν, συναντήθηκε ­ στο ξενοδοχείο «Νανά Μπητς» ­ με ποιον λέτε;
Με τον κ. Χρ. Σαρτζετάκη, παρακαλώ, ο οποίος φιλοξενείται εκεί! 
ΝΑΙ,
ναι ­ και όχι μόνον συναντήθηκαν, αλλά τα είπαν κιόλας για καμιάν ώρα. Και
όχι μόνον τα είπαν, αλλά και τραγούδησαν, παρακαλώ, με τη συνοδεία πλήθους
μητσοτακικών πολιτευτών, το «Πότε θα κάνει ξαστεριά»! 
ΕΙΝΑΙ μόνον η
κατάληξη των επιθέτων τους; 
ΣΤΙΣ 14 ΜΑΪΟΥ αρχίζει επισήμως ­ με ομιλία του Πρωθυπουργού κ. Κ.
Σημίτη ­ ο κοινωνικός διάλογος. Η εκδήλωση θα γίνει στην αίθουσα «Γιώργος
Γεννηματάς», στο Γενικό Λογιστήριο του Κράτους ­ μία επιλογή που δεν έγινε
καθόλου τυχαία. 
Ο Πρωθυπουργός θέλησε μ' αυτό τον τρόπο να τιμήσει τη
μνήμη του Γιώργου Γεννηματά, που, όπως είναι γνωστό, ήταν ο πρώτος που μίλησε
στη χώρα μας για κοινωνικό διάλογο ­ και ήταν και ο πρώτος που προσπάθησε να
τον κάνει πράξη. 
ΜΕ 4 - 5
ΠΡΟΣΩΠΙΚΟΥΣ φίλους πέρασε τα γενέθλιά της, προχθές το βράδυ, η κυρία
Δήμητρα Παπανδρέου. Ήταν μία ήσυχη βραδιά στο σπίτι της Εκάλης ­ που, πάντως,
είχε γίνει λιγότερο ευρύχωρο από τις αρκετές ευχετήριες ανθοδέσμες... 
ΠΑΝΤΑ ΚΟΝΤΑ στον Θεό ο κ.
Κώστας Καραμανλής. Βέβαια, παίζει ρόλο και η επιρροή που του ασκεί ο φίλος
του, βουλευτής Αχαΐας, κ. Ν. Νικολόπουλος ­ έτσι, σήμερα, πρόκειται να δώσει
το «παρών» στη γιορτή της Παναγιάς της Τρυπητής, κοντά στο Αίγιο... 
ΟΥΤΕ ΕΝΑΝ ούτε δύο, αλλά
σαράντα Φορείς της Μαγνησίας έχει κινητοποιήσει ο νομάρχης της περιοχής, κ.
Παν. Σκοτεινιώτης, για να κάνουν τη Δευτέρα συλλαλητήριο μπροστά... στη
Νομαρχία. Όχι, όχι εναντίον του ­ αλλά για να ζητήσουν την τήρηση κυβερνητικών
υποσχέσεων... 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15825N041</ED>
<ID>
ID:166029

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N04&aa=1</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΔΥΣΑΡΕΣΤΗΘΗΚΑΝ, λέει, οι
υφυπουργοί με τη βαθμολογία που τους έβαλαν κάποιοι στο Μέγαρο Μαξίμου για το
πρώτο εξάμηνο. ­ Και γιατί δεν πάνε στο σχολείο με τον κηδεμόνα τους;... 
ΓΙΑΤΙ ΤΟ ΣΚΕΦΤΕΤΑΙ ο κ. Σημίτης και δεν προχωρεί σε έναν ριζικό μη
ανασχηματισμό, να τελειώνουμε; 
ΟΧΙ ΣΤΟΝ ΑΝΑΣΧΗΜΑΤΙΣΜΟ, θα πει ­
λέει ­ ο κ. Κ. Σημίτης. Δηλαδή, δεν ισχύει αυτό που λέγαμε παλιά «όσο ζω
ελπίζω»;... 
ΚΙ ΑΥΤΟ ΤΟ ΑΛΛΟ που λένε; Ότι η ελπίδα πεθαίνει
τελευταία; Να το πάρει το ποτάμι του εκσυγχρονισμού κι αυτό; 
ΕΝΤΑΞΕΙ,
ΝΑ κόψει τα σενάρια περί ανασχηματισμού ­ αλλά, τουλάχιστον, να τους πει
με ποια προσόντα θα είναι στο μέλλον υπουργήσιμοι... 
ΕΝ ΟΛΙΓΟΙΣ:
Είναι η κυβέρνηση ανασχηματίσιμη;... 
ΜΕΤΑΞΥ ΜΑΣ: Βαθμολογητές
υπάρχουν αρκετοί ­ από μαθητές πάσχουμε... 
Ή ΣΤΡΑΒΟΣ ΕΙΝΑΙ ο
ανασχηματισμός ή στραβά βαθμολογούμε... 
ΑΦΗΣΤΕ ΔΕ που ορισμένοι
στην κυβέρνηση δεν είναι καν βαθμολογήσιμοι... 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15825N042</ED>
<ID>
ID:166075

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N04&aa=2</URL></REF>


Article

<CATEGORY>vin04</CATEGORY>

 <H5>ΔΙΕΥΡΥΝΕΤΑΙ ΤΟ ΑΣΥΜΒΙΒΑΣΤΟ
ΣΤΟ ΠΑΣΟΚ ΓΙΑ ΥΠΟΨΗΦΙΟΥΣ ΒΟΥΛΕΥΤΕΣ</H5>
<H2>Κόβονται και οι νομάρχες</H2>

Και τους σημερινούς
νομάρχες έκοψε από υποψήφιους βουλευτές η Χαριλάου Τρικούπη. 
ΕΠΕΙΤΑ
από εισήγηση μελών της Πολιτικής Γραμματείας ο Πρωθυπουργός συμπεριέλαβε
και τους επικεφαλής των νομαρχιών στον αρχικό κατάλογο των κορυφαίων στελεχών
του δημοσίου ή ευρύτερου δημοσίου τομέα που δεν θα μπορούν να είναι υποψήφιοι
βουλευτές στις επόμενες εκλογές. 
Ο κ. Κ. Σημίτης, με επιστολή που έστειλε
προχθές στα μέλη της κυβέρνησης, τους καλεί να ειδοποιήσουν όσα στελέχη του
τομέα τους εμπίπτουν στο ασυμβίβαστο ώστε μέχρι τις 30 Ιουνίου: 
* Είτε να
υποβάλουν γραπτή δήλωση ότι δεν επιθυμούν να είναι υποψήφιοι στις δημοτικές
εκλογές. 
* Είτε να υποβάλουν δήλωση παραίτησης από τη θέση που κατέχουν.
Οι δηλώσεις πρέπει να σταλούν στη Γραμματεία του Υπουργικού Συμβουλίου. 
Στο ασυμβίβαστο συμπεριλαμβάνονται: 
α) Οι γενικοί και ειδικοί
γραμματείς σε υπουργεία. 
β) Οι διοριζόμενοι διοικητές,
υποδιοικητές, διευθύνοντες σύμβουλοι και γενικοί διευθυντές σε μια σειρά
οργανισμών, δημοσίων επιχειρήσεων, καθώς και οι πρόεδροι δημοσίων επιχειρήσεων
και Νομικών Προσώπων εφόσον ασκούν διοικητικές εξουσίες. 
Στον κατάλογο
αυτών των υπηρεσιών, που δημοσίευσαν «ΤΑ ΝΕΑ» στις 12 Απριλίου 1997,
περιλαμβάνονται όλες οι κρατικές Τράπεζες και οι ασφαλιστικές εταιρείες, οι
ΔΕΚΟ, κρατικοί οργανισμοί και επιχειρήσεις, ταμεία, νοσοκομεία κ.ά. 
γ)
Οι νομάρχες. 
Ο αρχικός κατάλογος είχε διαμορφωθεί σε συνεδρίαση του
Εκτελεστικού Γραφείου του ΠΑΣΟΚ (11/4/97) και οριστικοποιήθηκε από τον
Πρωθυπουργό ύστερα από εισηγήσεις των μελών της Πολιτικής Γραμματείας. Στην
εγκύκλιο διευκρινίζεται ότι το τυχόν ασυμβίβαστο που έχουν στελέχη με βάση το
Σύνταγμα είναι αυτονόητο ότι ισχύει. Το ασυμβίβαστο που καθιερώνεται τώρα
αφορά τις κομματικές διαδικασίες (επιλογές) και μόνο. 
Στόχος της απόφασης,
που στηρίχτηκε σε παλιότερη απόφαση της Κεντρικής Επιτροπής του ΠΑΣΟΚ, είναι
να περιορίσει, όπως τονίζουν κυβερνητικά στελέχη, τα πελατειακά φαινόμενα. 
Σε ανακοίνωση του γραφείου Τύπου του Πρωθυπουργού επισημαίνεται ότι η
παραμονή, στο παρελθόν, σε καίριες κυβερνητικές και κρατικές θέσεις μέχρι την
προεκλογική περίοδο δημιουργούσε «ένα καθεστώς ανισοτιμίας ανάμεσα στους
υποψηφίους βουλευτές». Μ' αυτόν τον τρόπο, επισημαίνεται, η κατάκτηση της
βουλευτικής ιδιότητας εκδηλωνόταν «ως τήρηση μιας ιδιόμορφης επετηρίδας». 
Στόχος επίσης της απόφασης είναι να σταματήσει ή να μπει σε άλλη βάση η
πρακτική να τοποθετούνται σε βασικές διοικητικές θέσεις αποτυχόντες βουλευτές,
μέχρι να ξαναθέσουν υποψηφιότητα. Αυτό, κατά την κυβέρνηση, «λειτουργούσε ως
εμπόδιο στην αξιοποίηση και άλλων δυνάμεων που θα μπορούσαν να προσφέρουν».

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15825N051</ED>
<ID>
ID:166059

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N05&aa=1</URL></REF>


Article

<CATEGORY>vin04</CATEGORY>

 <H2>Επαφές Σαντέρ, Ντελόρ, Ντεμπρέ με Σημίτη, σύντομα στην Αθήνα</H2>

ΤΡΕΙΣ κορυφαίες
προσωπικότητες της ευρωπαϊκής πολιτικής σκηνής και διανόησης θα επισκεφθούν το
επόμενο δίμηνο την Αθήνα, θα μιλήσουν σε εκδηλώσεις και θα έχουν συνομιλίες με
τον Πρωθυπουργό. 
Πρόκειται για τον πρόεδρο της Ευρωπαϊκής Επιτροπής κ. Ζακ
Σαντέρ, τον προκάτοχό του κ. Ζακ Ντελόρ και τον διανοητή και συνεργάτη του
Φρανσουά Μιτεράν κ. Ρεζί Ντεμπρέ. Ο τελευταίος θα είναι μαζί με τον
Πρωθυπουργό Κ. Σημίτη οι βασικοί ομιλητές της μεγάλης πολιτικής εκδήλωσης που
ετοιμάζει το ΠΑΣΟΚ για την πρώτη επέτειο του θανάτου του Ανδρέα Παπανδρέου,
στις 22 Ιουνίου. 
Ο πρόεδρος της Κομισιόν κ. Ζακ Σαντέρ, αναμένεται στην
Ελλάδα την επόμενη εβδομάδα (8-9 Μαΐου) για να μιλήσει μαζί με τον κ. Σημίτη
σε εκδήλωση για τα 40 χρόνια από την ίδρυση της ΕΟΚ. 
Στο πλαίσιο του
διαλόγου που έχει ξεκινήσει το ΠΑΣΟΚ για τη σύγχρονη Αριστερά και την
Κεντροαριστερά, εντάσσεται η παρουσία στην Αθήνα του κ. Ζακ Ντελόρ στις 30
Ιουνίου. Ο πρώην πρόεδρος της Κομισιόν θα μιλήσει σε εκδήλωση του ΠΑΣΟΚ για
τις προτάσεις των προοδευτικών κομμάτων για την ευρωπαϊκή πορεία, στην οποία
θα κληθούν ­ όπως και στην περίπτωση του Ντ' Αλέμα ­ οι ηγεσίες των άλλων
κομμάτων. 
Περιοδείες και ταξίδια 
Οι εκδηλώσεις αυτές
είναι μόνο ένα μέρος του προγράμματος του κ. Σημίτη τον Μάιο και τον Ιούνιο,
που περιλαμβάνει επίσης περιοδεία στην Ήπειρο (30-31 Μαΐου και 1 Ιουνίου),
κομματικές δραστηριότητες (Συνδιάσκεψη Οργανωτικού για την ανασυγκρότηση,
10-11 Μαΐου), συνεδρίαση της Κοινοβουλευτικής Ομάδας (7 Μαΐου) κ.ά. 
Τέσσερα ταξίδια στο εξωτερικό έχει επίσης προγραμματίσει για το ίδιο διάστημα
ο κ. Κ. Σημίτης: στις 13 Μαΐου θα μεταβεί στο Λουξεμβούργο για συνομιλίες με
τον ομόλογό του εν όψει της ανάληψης της προεδρίας της Ε.Ε. από το
Λουξεμβούργο. Δέκα μέρες μετά θα μεταβεί στο Άμστερνταμ για την Έκτακτη Σύνοδο
Κορυφής και στις 4-6 Ιουνίου στη Σουηδία, για τη συνεδρίαση του Ευρωπαϊκού
Σοσιαλιστικού Κόμματος. Τέλος, στις 18 Ιουνίου θα πάρει μέρος στην Τακτική
Σύνοδο Κορυφής. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15825N052</ED>
<ID>
ID:166095

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N05&aa=2</URL></REF>


Article

<CATEGORY>vin04</CATEGORY>

 <H2>Διπλή αγωγή για το σπίτι του Ψυχικού</H2>

ΣΕ ΝΕΑ φάση περνάει από σήμερα η
πολυμέτωπη αντιδικία που έχει ξεσπάσει από τις αρχές Μαρτίου με αφορμή τη
δημοσίευση της διαθήκης της Σοφίας Μινέικο, δεκαέξι χρόνια μετά τον θάνατό
της. 
Ο σημερινός ιδιοκτήτης του ακινήτου της μητέρας του Ανδρέα
Παπανδρέου, ο επιχειρηματίας κ. Χαρ. Βλαχούτσικος (από τον οποίο διεκδικούν οι
Σοφία, Νίκος και Ανδρίκος Παπανδρέου το σπίτι του Π. Ψυχικού) αντεπιτίθεται σε
μια προσπάθεια να διασφαλίσει τα συμφέροντά του που, ούτως ή άλλως, θίγονται.

Έτσι, παρά το γεγονός ότι δέσμευσε ενώπιον του δικαστηρίου την κ. Δήμητρα
Λιάνη-Παπανδρέου να τον αποζημιώσει σε περίπτωση κατά την οποία αναγκαστεί να
παραδώσει τη μονοκατοικία στους κληρονόμους της Σοφίας Μινέικο, τώρα την
προσεπικαλεί να παρέμβει υπέρ του κατά τη συζήτηση της αγωγής που έχουν
εγείρει τα παιδιά του Ανδρέα Παπανδρέου εναντίον του και έχει προσδιοριστεί
για τις 14 Οκτωβρίου 1997, ενώ συγχρόνως καταθέτει αγωγή και εναντίον της
δικηγόρου κ. Έλλης Παπαζαχαρίου. 
Το δικόγραφο της προσεπίκλησης, που
κατατίθεται σήμερα και θα κοινοποιηθεί στην κ. Παπανδρέου εντός των ημερών,
έχει και χαρακτήρα αγωγής. Την καλεί, δηλαδή, ως κληρονόμο του Ανδρέα
Παπανδρέου να αποδείξει ενώπιον του Πολυμελούς Πρωτοδικείου της Αθήνας την
κυριότητα του συζύγου της επί του ακινήτου του Ψυχικού, όταν αυτό πουλήθηκε
στον κ. Βλαχούτσικο, αλλά αν το δικαστήριο κάνει δεκτή την αγωγή των τριών
παιδιών του εκλιπόντος ηγέτη και διατάξει τον κ. Βλαχούτσικο να παραδώσει το
επίμαχο ακίνητο, θα ζητηθεί αυτομάτως από το ίδιο δικαστήριο να υποχρεωθεί η
κ. Λιάνη-Παπανδρέου να αποζημιώσει τον επιχειρηματία. Το ύψος της αποζημίωσης
που θα διεκδικήσει ο κ. Βλαχούτσικος από την κ. Παπανδρέου σε περίπτωση ήττας
του δεν έχει ακόμη προσδιοριστεί, αλλά υπολογίζεται ότι θα φθάσει τα 400
εκατομμύρια δραχμές. 
Εξάλλου, ο κ. Βλαχούτσικος διά του πληρεξουσίου
δικηγόρου του κ. Δ. Γκούσκου καταθέτει σήμερα άλλη μια αγωγή, με την οποία
διεκδικεί αποζημίωση ποσού 300.000.000 δραχμών από τη νονά τής κ. Σοφίας
Κατσανέβα, τη δικηγόρο κ. Έλλη Παπαζαχαρίου, καθώς, ως θεματοφύλακας της
διαθήκης που συνέταξε η Σοφία Μινέικο την Πρωτομαγιά του 1964, είχε την
υποχρέωση να τη δημοσιεύσει στο Πρωτοδικείο της Αθήνας αμέσως μετά τον θάνατο
της μητέρας του Ανδρέα Παπανδρέου, το 1981. 
Σύμφωνα με το περιεχόμενο της
αγωγής, η κ. Παπαζαχαρίου ευθύνεται εν πολλοίς για τη διαμάχη που έχει
ξεσπάσει τώρα, διότι αν είχε εμφανίσει εγκαίρως τη διαθήκη, ως όφειλε, ο
Ανδρέας Παπανδρέου θα γνώριζε πως δεν ήταν κληρονόμος της μητέρας του και δεν
θα προέβαινε στην πώληση του ακινήτου. 
Ωστόσο, ο ενάγων, αν και στρέφεται
εναντίον της κ. Παπαζαχαρίου, δεν θεωρεί πως η ανιψιά της Σοφίας Μινέικο
ενήργησε αυτοβούλως, αλλά πως κάποιοι την προέτρεψαν να αποκρύψει τη διαθήκη.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15825N053</ED>
<ID>
ID:166126

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N05&aa=3</URL></REF>


Article

<CATEGORY>vin04</CATEGORY>

 <H2>Ηγεμονισμός ή ισοτιμία;</H2>

<AUTHOR>ΠΑΝΑΓΙΩΤΗΣ ΝΟΥΤΣΟΣ</AUTHOR>

Η
«Κεντροαριστερά» υπήρξε, λίγο πριν από την εγκαθίδρυση της δικτατορίας των
συνταγματαρχών, ευκρινές τμήμα της Ένωσης Κέντρου. Ακριβέστερα, κατά τη
δεκαετία του '60 στη χώρα μας είχε επισφραγισθεί πλήρως η διεργασία απογραφής
σοσιαλιστών χωρίς Σοσιαλιστικό Κόμμα.Η ΠΟΛΥΣΥΛΛΕΚΤΙΚΗ ­ τόσο στη σφαίρα
των στελεχών όσο και στη λαϊκή της βάση ­ Ένωση Κέντρου το υποκαθιστά ως προς
το ένα μέρος της πολιτικής της, με διαφαινόμενη αποτελεσματικότητα ως προς την
αναδιάταξη των θεσμών που παγιώθηκαν από την εποχή του εμφυλίου πολέμου.
Ολιγάριθμες σοσιαλιστικές ομάδες, με ετερογενή αφόρμηση και σταδιοδρομία,
συνέκλιναν στη «Σοσιαλιστική Δημοκρατική Ένωση» (1963) επιδιώκοντας να
καταδείξουν την αυτοδυναμία τους ανάμεσα από τις συμπληγάδες της ΕΔΑ και της
Ενώσεως Κέντρου. Προσδοκούν να παίξουν καταλυτικό ρόλο στο εγχείρημα
«σύγκλισης» Ανατολής και Δύσης που θα απορρίπτει τον «κρατικό απολυταρχισμό
του Σταλινισμού», όπως έγραφε το 1965 ο Στρ. Σωμερίτης, και συνάμα θα
επανασυνδέει τον σοσιαλισμό με τη δημοκρατική πρακτική. 
Ο τρόπος πάντως
της κομματικής αυτής στέγασης των σοσιαλιστών, στους κόλπους πρώτιστα της
Ενώσεως Κέντρου και στη Σοσιαλιστική Δημοκρατική Ένωση δευτερευόντως, θα
προκαθορίσει τη φυσιογνωμία και τη δυναμική των οικείων μεταπολιτευτικών
σχημάτων που θα ονομασθούν αντίστοιχα «Πανελλήνιο Σοσιαλιστικό Κίνημα» (ΠΑΣΟΚ)
και «Κόμμα Δημοκρατικού Σοσιαλισμού» (ΚΟΔΗΣΟ). Την «Κεντροαριστερά», στο πεδίο
πάντα της Ενώσεως Κέντρου, εξέφρασε ο Ανδρέας Παπανδρέου μορφοποιώντας μια
δυναμική τάση (βλ. το άρθρο του: «Το μέλλον της Ελλάδος», «Το Βήμα», 26 και
27-6-1966), με ερείσματα στον αρτισύστατο «Όμιλο Παπαναστασίου» και στους
συνεργάτες του περιοδικού «Νέα Οικονομία». Στο περιοδικό «Νέοι Δρόμοι» (αρ. 1,
Δεκέμβριος 1966) ο «Ανδρέας» (όπως ονομάζεται πια με το μικρό του όνομα)
διευκρινίζει ότι «αυτή τη φορά ο αγώνας για τη λαϊκή κυριαρχία πήρε βάθος
ιδεολογικό, στηρίχθηκε σε μια βαθιά και ώριμη κατανόηση της διαρθρώσεως των
πολιτικών δυνάμεων της χώρας και του ελληνικού προβλήματος». 
Στη συνέχεια,
στα πλαίσια του «Πανελλήνιου Απελευθερωτικού Κινήματος» (ΠΑΚ), οι διαπιστώσεις
αυτές θα αφορούν στη διεκδίκηση της «νέας ελληνικής σοσιαλιστικής δημοκρατίας»
με θεμελιώδεις άξονες την «εθνική ανεξαρτησία», τη «λαϊκή κυριαρχία», την
«κοινωνική δικαιοσύνη» και τη «δημοκρατική διαδικασία». Στο σκηνικό της
Μεταπολίτευσης το ΠΑΣΟΚ, ως μετεξέλιξη και αποσαφήνιση του περιγράμματος της
«Κεντροαριστεράς» (ο όρος είχε πια οστρακισθεί), ως την εκλογική του επιτυχία
το 1981 και την άνοδό του στην κυβερνητική εξουσία, κάλυψε βαθμιαία ολόκληρο
το «Κέντρο», απορροφώντας τα ηγετικά του στελέχη ή απλώς συνεργαζόμενο μ' αυτά
(Γ. Μαύρος, Ι. Ζίγδης κ.λπ.) και ωθώντας ένα τμήμα του προς τη Δεξιά. 
Βέβαια, κάθε φορά σε ένα ρευστό και δυναμικό πολιτικό πεδίο εκείνο που έχει
καθοριστική σημασία είναι ο τρόπος συνεπαφής με τις όμορες πολιτικές δυνάμεις
και της αμοιβαίας αναγνώρισης των ιδιαιτεροτήτων τους. Για παράδειγμα η ΕΔΑ,
πριν και μετά τη σύμπηξη της Ενώσεως Κέντρου, με το πρόγραμμα της «εθνικής
δημοκρατικής αλλαγής» έθετε το πρόβλημα της «εθνικής αστικής τάξης» και των
πολιτικών της εκπροσώπων. Είχαν μεσολαβήσει συμπράξεις της ΕΔΑ, σε δημοτικές ή
κοινοβουλευτικές εκλογές, με κεντρογενή κόμματα (τα οποία στην «κοινωνική τους
ουσία», ως εκφραστές των «μικροαστικών και των μεσαίων στρωμάτων», διαθέτουν
«θετικά και αρνητικά στοιχεία για τη δημοκρατική αλλαγή»), όταν η εξόριστη
ηγεσία του ΚΚΕ καθόριζε τη μετεξέλιξή του, την Ένωση Κέντρου, ως πολιτική
εκπροσώπηση της «εθνικής αστικής τάξης», κυρίως κατά τη φάση του «ανένδοτου
αγώνα». 
Στη σημερινή συγκυρία, που επανέρχεται μάλιστα το ζήτημα της
«μεγάλης Κεντροαριστεράς», η σχετική ρητορεία που ενέχει συχνά τα στοιχεία
μιας βραχύκαυστης εκτόνωσης (με ορίζοντα τις εκλογές πρωτοβάθμιας και
δευτεροβάθμιας αυτοδιοίκησης) δεν εμποδίζει τη σκιαγράφηση του ζητούμενου:
δηλαδή την αποσαφήνιση των σχέσεων του ΠΑΣΟΚ με τα δύο κυριότερα πολιτικά
σχήματα της Αριστεράς. Πρόκειται και εδώ για ένα εγχείρημα σύνθετο, στο οποίο
προέχει η διεργασία οικοδόμησης του σχετικού διαλόγου: θα εκδιπλωθεί με
πλέγματα ηγεμονισμού ή με πνεύμα ισοτιμίας και θα συνεχίζεται ως κοινή χάραξη
πολιτικής ή ως πρόσχημα για τη διεύρυνση της συναίνεσης ως προς τις καίριες
κυβερνητικές επιλογές; Επίσης, ο διάλογος αυτός θα επικεντρωθεί σε
συγκεκριμένα προβλήματα και θα ενθαρρύνεται ο διαρκής έλεγχος των προϋποθέσεων
και δεδομένων που συγκροτούν την «πολιτική ηθική» μιας τέτοιας συνάντησης; Σε
κάθε περίπτωση δεν μπορεί να ακυρώνεται ή να αποσιωπάται η διαφορά που
προκύπτει ανάμεσα σε ένα κόμμα κυβερνητικής διαχείρισης και σε ένα κόμμα
παραγωγής ιδεών και στρατηγικών συλλήψεων. Δηλαδή η μεταξύ τους αναπόδραστη
«διαλεκτική ένταση»... 
Ο Παναγιώτης Νούτσος είναι καθηγητής της
Κοινωνικής και Πολιτικής Φιλοσοφίας στο Πανεπιστήμιο Ιωαννίνων. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15825N061</ED>
<ID>
ID:166060

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N06&aa=1</URL></REF>


Article

<CATEGORY>vin02</CATEGORY>

 <H5>Ούτε ΗΠΑ ούτε
Ιαπωνία</H5>
<H2>ΠΡΟΒΟΛΕΙΣ</H2>

<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΚΑΘΩΣ ο κοινωνικός διάλογος
για τη μεταρρύθμιση της αγοράς εργασίας και άλλων πτυχών της οικονομικής και
κοινωνικής μας συγκρότησης προκαλεί τις αναπόφευκτες αντιδράσεις, έχει
ενδιαφέρον να δούμε τι γίνεται στην υπόλοιπη Ευρώπη. Ουσιαστικά, η Ευρώπη
βρίσκεται αντιμέτωπη με ένα θεμελιακό δίλημμα/πρόκληση: πώς να επιχειρήσει την
προσαρμογή του οικονομικού της συστήματος στα νέα δεδομένα που έχουν
εμφανισθεί τόσο στον ευρωπαϊκό χώρο όσο και διεθνώς (παγκοσμιοποίηση
οικονομίας, ανάπτυξη νέων τεχνολογιών, κ.λπ.), χωρίς παράλληλα να καταστρέψει
το «κοινωνικό πρότυπο» που οικοδόμησε μεταπολεμικά και που διασφάλισε την
κοινωνική συνοχή. Το πρότυπο αυτό συνιστά ουσιαστικό συστατικό στοιχείο της
σύγχρονης ευρωπαϊκής πολιτικής ταυτότητας, που δεν μπορεί και δεν πρέπει να
καταργηθεί. Αλλά η Ευρώπη θα πρέπει να ανακτήσει τις δυνατότητες «να παράγει
απασχόληση» που σήμερα δεν παράγει, με αποτέλεσμα το τεράστιο πρόβλημα της
ανεργίας (18 εκατ. άτομα). 
Ταυτόχρονα η Ευρώπη ­ Ευρωπαϊκή Ένωση ­ θα
πρέπει να πετύχει τους στόχους και τα «κριτήρια σύγκλισης» για την εγκαθίδρυση
της Οικονομικής και Νομισματικής Ένωσης (ΟΝΕ). Η εγκαθίδρυση της ΟΝΕ
αντιπροσωπεύει εξέλιξη στη διαδικασία προσαρμογής της ευρωπαϊκής οικονομίας
στα νέα δεδομένα. Όλα αυτά απαιτούν αλλαγές στην αγορά εργασίας και το
κοινωνικό κράτος. Αλλά, όπως δείχνουν τα παραδείγματα της Ολλανδίας και
Ιρλανδίας, οι προσαρμογές και αλλαγές αυτές δεν συνεπάγονται αναγκαία την
κατάργηση του ευρωπαϊκού κοινωνικού προτύπου. Οι προσαρμογές, με άλλα λόγια,
μπορούν να βελτιώσουν τις συνθήκες για τη δημιουργία απασχόλησης και μείωση
της ανεργίας και ταυτόχρονα να συμβάλουν στην προσαρμογή του «κοινωνικού
προτύπου», αλλά όχι στην κατάργησή του. Η Ευρώπη δεν μπορεί κοινωνικά να
μετατραπεί ούτε σε ΗΠΑ ούτε σε Ιαπωνία. Η ΟΝΕ, εάν και όταν εγκαθιδρυθεί, θα
πρέπει, για να λειτουργήσει ομαλά και αποτελεσματικά, να απολαμβάνει της
εμπιστοσύνης της ευρωπαϊκής κοινωνίας. Τούτο θα πρέπει να είναι σαφές. Και θα
έχει την υποστήριξη της κοινωνίας μόνο εάν εμφανισθεί ως παράγων στη
διαδικασία της δημιουργίας απασχόλησης (όπως ελπίζεται ότι θα γίνει) και όχι
ως συντελεστής για την απο-οικοδόμηση του ευρωπαϊκού κοινωνικού προτύπου. 
Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15825N063</ED>
<ID>
ID:166132

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N06&aa=3</URL></REF>


Article

<CATEGORY>vin04</CATEGORY>

 <H5>ΞΕΚΑΘΑΡΙΣΜΑ ΣΤΗ ΣΥΝΟΔΟ
ΤΗΣ ΚΟΙΝΟΒΟΥΛΕΥΤΙΚΗΣ ΟΜΑΔΑΣ ΓΙΑ ΤΙΣ ΔΙΑΡΡΟΕΣ ΚΑΙ ΤΗΝ ΕΣΩΚΟΜΜΑΤΙΚΗ
ΑΝΤΙΠΟΛΙΤΕΥΣΗ</H5>
<H2>Ο Σημίτης τους κόβει το βήχα</H2>

<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Παρέμβαση - ξεκαθάρισμα προς
όλες τις πλευρές του κόμματος προγραμματίζει για τη σύνοδο της
Κοινοβουλευτικής Ομάδας του ΠΑΣΟΚ την ερχόμενη Τετάρτη ο κ. Κ. Σημίτης, ο
οποίος είναι έντονα δυσαρεστημένος από «διαρροές» της τελευταίας περιόδου προς
ορισμένα μέσα ενημέρωσης ­ «διαρροές» περί ανασχηματισμού, που συνοδεύονται
και από δημοσιεύσεις «βαθμολόγησης» υφυπουργών ­ αλλά και από την πρόσφατη
εμφάνιση των «32» τής υπό συγκρότηση εσωκομματικής αντιπολίτευσης.ΣΥΜΦΩΝΑ
με τα λεγόμενα πολύ στενών συνεργατών του, ο Πρωθυπουργός έχει λάβει τις
αποφάσεις του και δεν πρόκειται να αφήσει έδαφος για αμφισβητήσεις και
«εσωκομματικούς ελιγμούς», που έχουν άμεση ­ και αρνητική ­ επίπτωση στην
εικόνα της κυβέρνησης. 
«Ως εδώ», είναι το μήνυμα του κ. Σημίτη, ο οποίος
πρόκειται να υπογραμμίσει ότι οποιοσδήποτε μέσα στο ΠΑΣΟΚ θελήσει να
υπονομεύσει με οποιονδήποτε τρόπο την κυβερνητική πολιτική, που έχει πρόσφατη
την έγκριση των ψηφοφόρων, αναλαμβάνει ακέραιες τις ευθύνες απέναντι στον
ελληνικό λαό. 
«ΠΡΟΣΩΠΙΚΑ ΠΑΙΧΝΙΔΙΑ» 
Σε ό,τι αφορά τις
«διαρροές» ­ που «χρεώνονται» σε μία ομάδα στενών συνεργατών του, οι οποίοι
κατηγορούνται από πολύ μεγάλο τμήμα των στελεχών του ΠΑΣΟΚ ότι λειτουργούν εν
αγνοία του κ. Σημίτη και παίζουν «προσωπικά παιχνίδια» ­ έχουν δημιουργήσει
κλίμα έντονης δυσαρέσκειας, τόσο στην κυβέρνηση όσο και στην Κοινοβουλευτική
Ομάδα του κυβερνώντος κόμματος. 
Είναι χαρακτηριστικό ότι ορισμένοι από
τους παλαιότερους συνεργάτες του κ. Σημίτη, που είναι σε θέση να γνωρίζουν τις
πραγματικές του διαθέσεις, του μετέφεραν ότι οι «διαρροές» έχουν δημιουργήσει
ένα πρωτοφανές αρνητικό κλίμα, κυρίως μεταξύ των υφυπουργών της κυβέρνησης.
Επίσης, οι συνεργάτες αυτοί, του μετέφεραν ότι το κλίμα «ανασχηματισμολογίας»
έχει προκαλέσει φαινόμενα παράλυσης και απραξίας στο μεγαλύτερο τμήμα της
κυβέρνησης, χωρίς να έχει παράλληλα διευρύνει την πολιτική στήριξη προς τις
κυβερνητικές επιλογές από την πλευρά της Κοινοβουλευτικής Ομάδας. 
ΔΡΙΜΥΤΑΤΕΣ ΠΑΡΑΤΗΡΗΣΕΙΣ 
Μετά την επιστροφή του από τη
Γερμανία ο Πρωθυπουργός προχώρησε σε δριμύτατες παρατηρήσεις σε όλη την ομάδα
των στενών συνεργατών του για τα θέματα αυτά και υπογράμμισε ότι προτεραιότητά
του για το ερχόμενο διάστημα είναι το δημόσιο ξεκαθάρισμα από την πλευρά του
ότι η κυβερνητική πολιτική είναι σταθερή και συνεπής με τις προεκλογικές
διακηρύξεις του κόμματος. 
Ο κ. Σημίτης σχεδιάζει να θέσει προ των ευθυνών
της και την υπό συγκρότηση εσωκομματική αντιπολίτευση, μετά και τις τελευταίες
εξελίξεις στα εθνικά θέματα (όπως, για παράδειγμα, η σύνοδος του Συμβουλίου
Σύνδεσης Ε.Ε. - Τουρκίας στο Λουξεμβούργο και η διατήρηση του ελληνικού βέτο
για την χρηματοδότηση της γειτονικής χώρας), που η κυβέρνηση εκτιμά ότι
έδειξαν με καθαρότητα ότι οι «ανησυχίες» που πρόσφατα εκφράστηκαν είχαν
ολοκληρωτικά εσωκομματική στόχευση. 
ΠΟΛΙΤΙΚΗ ΕΝΣΩΜΑΤΩΣΗ 
Από την άλλη πλευρά ο Πρωθυπουργός έχει πλέον αποφασίσει ότι τα στελέχη που
συγκροτούν το «αντισημιτικό» μέτωπο στο ΠΑΣΟΚ δεν μπορούν να αντιμετωπιστούν
στο πλαίσιο της πολιτικής της «ψυχικής επανένωσης» ­ που λανσάρισε ο
υφυπουργός παρά τω Πρωθυπουργώ κ. Γ. Πασχαλίδης ­ και αφού ξεκαθαρίσει ότι δεν
πρόκειται να επιχειρήσει ανασχηματισμό στο ορατό μέλλον, θα προχωρήσει σε
κινήσεις πολιτικής ενσωμάτωσης των διαφωνούντων μέσω της πρόσκλησής τους σε
κυβερνητικές συσκέψεις για θέματα με τα οποία έχουν ασχοληθεί στο παρελθόν ή
ασχολούνται σήμερα λόγω της κομματικής τους ιδιότητας. 
Η
ΕΣΩΚΟΜΜΑΤΙΚΗ ΑΝΤΙΠΟΛΙΤΕΥΣΗ 
Πάντως, από την ερχόμενη εβδομάδα
αρχίζει να μετρά αντίστροφα ο χρόνος εκδήλωσης της νέας εμφάνισης της
«εσωκομματικής αντιπολίτευσης» του ΠΑΣΟΚ ­ που σχεδιάζει να «χτυπήσει» με νέα
επιστολή «α λα 32» ­ αυτή τη φορά για τα θέματα της ανάπτυξης, της
ανταγωνιστικότητας και της κοινωνικής συνοχής, που θα μπουν στο τραπέζι του
κοινωνικού διαλόγου που αρχίζει στις 14 Μαΐου. 
Ο κ. Σημίτης σχεδιάζει να
ξεκαθαρίσει την πολιτική του κόμματος και της κυβέρνησης, και για το θέμα
αυτό, στη σύνοδο της Κοινοβουλευτικής Ομάδας ­ και έτσι έχει προγραμματίσει
συνεδρίαση της Πολιτικής Γραμματείας και του Εκτελεστικού Γραφείου του ΠΑΣΟΚ
για την ερχόμενη Δευτέρα, ώστε να να υπάρξει επαναβεβαίωση της πλήρους
συμφωνίας των κορυφαίων στελεχών στις κεντρικές επιλογές της κυβέρνησης. 
Παράλληλα ο κ. Σημίτης ευνοεί την επανενεργοποίηση του μπλοκ της εσωκομματικής
πλειοψηφίας, που το τελευταίο διάστημα έχει βρεθεί σε αμυντική θέση, λόγω της
εμφάνισης της εσωκομματικής αντιπολίτευσης αλλά και λόγω των εσωτερικών τριβών
που διαπιστώθηκαν αμέσως μετά τις εκλογές. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15825N071</ED>
<ID>
ID:166061

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N07&aa=1</URL></REF>


Article

<CATEGORY>vin04</CATEGORY>

 <H2>Φλωράκης: Απειλούνται όλα τα κεκτημένα των εργαζομένων</H2>

«ΣΑΣ ΒΛΕΠΩ και αναπολώ τα
παλιά, αλλά σάς βλέπω και οραματίζομαι και το μέλλον ­ ένα μέλλον δημοκρατικό,
λαϊκό, σοσιαλιστικό». 
Με τα λόγια αυτά ­ και εμφανώς συγκινημένος ­ ο
επίτιμος πρόεδρος του ΚΚΕ, Χαρίλαος Φλωράκης, χαιρέτισε τους Κνίτες και τις
Κνίτισσες στην έναρξη των εργασιών τού συνεδρίου της νεολαίας του ΚΚΕ. 
Ο
κ. Φλωράκης υπογράμμισε πως «όσα λάθη κι αν καταμαρτυρούν οι "ειδικοί" της
λαθολογίας σε βάρος και των σοσιαλιστικών καθεστώτων και στις προηγούμενες
γενιές των αγωνιστών, αυτοί έπραξαν στο ακέραιο το ταξικό καθήκον και το
αγωνιστικό και το διεθνιστικό». 
Για τον επίτιμο πρόεδρο του ΚΚΕ, «όλα τα
κεκτημένα των εργαζομένων, που αποκτήθηκαν με σκληρούς αγώνες, αντιμετωπίζουν
σήμερα μια σοβαρή απειλή: την απειλή τής αφαίρεσης. 
Ο πρωθυπουργός τής
χώρας, και μάλιστα από τη Γερμανία, επίσημα εξάγγειλε το τι πρόκειται να γίνει
στα επόμενα χρόνια». 
Υπέδειξε δε στους συνέδρους της ΚΝΕ πως «εναπόκειται
στη δική σας γενιά να υπερασπίσετε όλες τις κατακτήσεις, αντιμετωπίζοντας
αγωνιστικά και ανυποχώρητα αυτή την πρόκληση των καιρών». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15825N072</ED>
<ID>
ID:166096

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N07&aa=2</URL></REF>


Article

<CATEGORY>vin04</CATEGORY>

 <H2>21 χρόνια χωρίς τον Παναγούλη</H2>

ΕΙΚΟΣΙ ένα χρόνια συμπληρώθηκαν χθες από τον θάνατο
του μεγάλου αγωνιστή του αντιδικτατορικού αγώνα Αλέκου Παναγούλη. Χθες το πρωί
φίλοι και συναγωνιστές του πήγαν στο Α' Νεκροταφείο και απέθεσαν κόκκινα
τριαντάφυλλα στο μνήμα του. (Φωτό). 
Στο μνημόσυνο που ακολούθησε
παραβρέθηκαν ο αντιπρόεδρος της Βουλής κ. Π. Κρητικός, ο πρόεδρος της
Πολιτικής Άνοιξης κ. Α. Σαμαράς, βουλευτές και πολύς κόσμος. Η Επιτροπή των
φίλων του αγωνιστή της δημοκρατίας, η οποία πρόκειται να οργανώσει σειρά
εκδηλώσεων για να τιμήσει τη μνήμη του, σε ανακοίνωσή της επισημαίνει ότι
«σήμερα που τείνουν να κυριαρχήσουν οι απαξίες και να αλλοιωθεί η ουσία του
δημοκρατικού πολιτεύματος, ο πολιτικός λόγος και το παράδειγμα ζωής του Αλέκου
Παναγούλη αποτελούν παρακαταθήκες για "πάλης ξεκίνημα, νέους αγώνες"». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15825N073</ED>
<ID>
ID:166127

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N07&aa=3</URL></REF>


Article

<CATEGORY>vin04</CATEGORY>

 <H5>ΕΠΙΔΕΙΞΗ
ΔΙΑΛΛΑΚΤΙΚΟΤΗΤΑΣ ΑΠΟ ΤΗΝ ΑΓΚΥΡΑ, ΧΩΡΙΣ ΟΜΩΣ ΚΑΜΙΑ ΟΥΣΙΑΣΤΙΚΗ ΥΠΟΧΩΡΗΣΗ</H5>
<H5>Δύο
«γεράκια» έστειλαν στην «επιτροπή σοφών» οι Τούρκοι</H5>
<H2>Ήταν καλό το κλίμα, αλλά...</H2>

<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ ­ ΝΟΤΗΣ ΠΑΠΑΔΟΠΟΥΛΟΣ</AUTHOR>

Όταν ο υπουργός Εξωτερικών Θ.
Πάγκαλος ανέβαινε τις γυάλινες σκάλες του ξενοδοχείου Τζεϊλάν Ιντερκοντινένταλ
στην Κωνσταντινούπολη, κατευθυνόμενος στην αίθουσα όπου βρίσκονταν ήδη
συγκεντρωμένοι οι υπουργοί Εξωτερικών των χωρών του Ευξείνου Πόντου, φαινόταν
ιδιαίτερα ευχαριστημένος. 
ΜΟΛΙΣ ΤΗΝ προηγούμενη ημέρα, με τη
στάση του στο Συμβούλιο Σύνδεσης Ευρωπαϊκής Ένωσης - Τουρκίας στο
Λουξεμβούργο, είχε αποδείξει ότι έχει τη δυνατότητα να βρίσκει τη λύση που να
αφήνει όλες τις πλευρές ικανοποιημένες: η εσωκομματική αντιπολίτευση ήταν
ικανοποιημένη γιατί η Αθήνα δεν ήρε το βέτο της για τη χρηματοδότηση της
Τουρκίας, οι Ευρωπαίοι εταίροι μας (αλλά και οι ΗΠΑ) ήταν ικανοποιημένοι γιατί
υπήρξε συμφωνία στη σύσταση της ελληνοτουρκικής επιτροπής εμπειρογνωμόνων και
η Άγκυρα ήταν ικανοποιημένη γιατί με τις αποφάσεις του Συμβουλίου η Τουρκία
εξασφάλισε ίση μεταχείριση με τις άλλες υποψήφιες προς ένταξη στην Ευρωπαϊκή
Ένωση χώρες! 
Απτή απόδειξη της ικανοποίησης της τουρκικής πλευράς,
μάλιστα, ήταν το γεγονός ότι με το που άνοιξαν οι πόρτες του Φάλκον στο
Αεροδρόμιο Κεμάλ Ατατούρκ και εμφανίσθηκε ο Έλληνας υπουργός Εξωτερικών, οι
εκατοντάδες συγκεντρωμένοι ­ που περίμεναν το αεροπλάνο με την Τανσού Τσιλέρ ­
άρχισαν να χειροκροτούν με πάθος και να φωνάζουν «Πάγκαλος - Πάγκαλος». 
Ενθουσιώδεις ­ αν και ενδεχομένως όχι τόσο αυθόρμητες ­ εκδηλώσεις που
επαναλήφθηκαν και όταν ο υπουργός εγκατέλειπε την αίθουσα VIP του αεροδρομίου
κάνοντάς τον να πει αστειευόμενος στους ανθρώπους της συνοδείας του: «Κι εδώ
να βάλω υποψηφιότητα, δεν θα τα πάω άσχημα...». 
«ΕΝΤΕΧΝΑ» ΚΑΛΟ
ΚΛΙΜΑ 
Το «έντεχνα» καλό κλίμα συνεχίστηκε και λίγο αργότερα. Ο
Τούρκος υφυπουργός Εξωτερικών Ον. Οϊμέν προϋπαντώντας με θερμό τρόπο τον Θ.
Πάγκαλο τού ψιθύρισε δυο λόγια. Ο Θ. Πάγκαλος έγνεψε καταφατικά και μπήκε στην
αίθουσα όπου σε λίγες ώρες υπό την προεδρία της Τ. Τσιλέρ θα ολοκληρωνόταν
πανηγυρικά η Σύνοδος των υπουργών Εξωτερικών των χωρών του Ευξείνου Πόντου.

Πριν ολοκληρωθεί, όμως, η συνεδρίαση, ο Θ. Πάγκαλος και Τ. Τσιλέρ
ανταλλάσσοντας νεύματα αποτραβήχτηκαν διακριτικά για μισή ώρα στον 18ο όροφο
του ξενοδοχείου, για να συνεχίσουν τη συζήτηση που είχαν αρχίσει στο
Λουξεμβούργο. 
Η υπουργός Εξωτερικών της Τουρκίας δεν δεσμεύτηκε για τίποτα
συγκεκριμένο, έλεγε μετά τη συνάντηση υψηλά ιστάμενη διπλωματική πηγή. Η Τ.
Τσιλέρ υποστήριξε ότι η κυβέρνηση στην οποία μετέχει επιθυμεί χαμηλούς τόνους
στα ελληνοτουρκικά. Ισχυρίστηκε μάλιστα ότι η ίδια δεν ήταν υπεύθυνη για την
κρίση στα Ίμια... 
Καλά και οι εμπρηστικές δηλώσεις της κυρίας Τσιλέρ για
πόλεμο; Και τα ιταλικά έγγραφα που αποδείκνυαν το αβάσιμο των τουρκικών
ισχυρισμών και δεν μπόρεσαν την κρίσιμη εκείνη περίοδο να δουν το φως της
δημοσιότητας;... 
Η ελληνική πλευρά δεν περίμενε κάτι παραπάνω από τη
συνάντηση της Κωνσταντινούπολης. Έτσι κι αλλιώς ­ έλεγαν διπλωματικοί κύκλοι ­
η Τ. Τσιλέρ εάν ήθελε πραγματικά να βοηθήσει στη βελτίωση των ελληνοτουρκικών
σχέσεων είχε κάθε ευκαιρία κατά τη διάρκεια του Συμβουλίου Σύνδεσης να δεχθεί
τις διεθνείς συνθήκες που διέπουν τα θαλάσσια σύνορα στο Ανατολικό Αιγαίο και
να άρει τις απειλές πολέμου κατά της Ελλάδας σε περίπτωση επέκτασης των
ελληνικών χωρικών υδάτων στα 12 μίλια. Κάτι που θα οδηγούσε αυτομάτως στην
άρση του ελληνικού βέτο για τη χρηματοδότηση της Τουρκίας από την Ευρώπη. 
Σε μια περίοδο, όμως, που η κυβέρνηση στην Τουρκία κλυδωνίζεται καθημερινά,
υπό τις απειλές των στρατηγών, και κανείς δεν ξέρει κατά πόσο ο συνασπισμός
Ερμπακάν - Τσιλέρ έχει χρονικό ορίζοντα μεγαλύτερο μερικών εβδομάδων δεν
νοούνται τέτοιες γενναίες πρωτοβουλίες στα ελληνοτουρκικά, έλεγαν οι ίδιοι
διπλωματικοί κύκλοι. Ακόμη και αν υποθέσουμε (μάλλον παρακινδυνευμένα) ότι
κάποιοι μπορεί να τις ήθελαν τις πρωτοβουλίες αυτές. 
ΟΙ ΣΤΟΧΟΙ ΤΩΝ
ΣΤΡΑΤΗΓΩΝ 
Ωστόσο, όπως έλεγαν στα «ΝΕΑ» ξένοι διπλωμάτες, η Άγκυρα
επιθυμεί να κατεβάσει τους τόνους στα ελληνοτουρκικά, ώστε να υπάρχει
μεγαλύτερη ευχέρεια κινήσεων στα εσωκομματικά θέματα της χώρας. Η εκτόνωση της
έντασης, έλεγαν οι ίδιες πηγές, θα δώσει τη δυνατότητα στους Τούρκους
στρατηγούς, αλλά και στα κόμματα της αντιπολίτευσης να ετοιμάσουν τη
διαδικασία αντικατάστασης του σημερινού κυβερνητικού συνασπισμού με άλλον,
στον οποίο δεν θα μετέχει το ισλαμικό κόμμα Ρεφάχ του Ερμπακάν. 
Εξ ου και
οι προσεκτικές δηλώσεις των Τούρκων στρατηγών για ανάγκη ειρηνικής επίλυσης
των ελληνοτουρκικών διαφορών. Δηλώσεις στις οποίες, όπως έλεγαν διπλωμάτες του
υπουργείου Εξωτερικών, με έντεχνο τρόπο δεν υπήρξε επανάληψη του γνωστού casus
belli (αιτία πολέμου) για το θέμα επέκτασης των ελληνικών χωρικών υδάτων. Αλλά
η κομψή φράση ότι μια «κατάχρηση δικαιώματος» από την Ελλάδα θα προκαλέσει
«τουρκικές αντιδράσεις»... 
ΑΝΕΞΟΔΕΣ ΕΠΙΔΕΙΞΕΙΣ 
Ανέξοδες,
όμως, επιδείξεις διαλλακτικότητας από την πλευρά της Άγκυρας μόνο κέρδη μπορεί
να αποφέρουν στον πολυπόθητο ευρωπαϊκό προσανατολισμό της Τουρκίας. Ενώ
ανάλογες κινήσεις της Αθήνας εκτονώνουν την αφόρητη πίεση Ευρωπαίων και
Αμερικανών: «Κάντε διάλογο και βρείτε τα»... 
Έτσι ο Θ. Πάγκαλος είχε και
άλλον ένα λόγο να είναι ικανοποιημένος στην Κωνσταντινούπολη. Είχε ακούσει
πριν από μερικές ώρες την Τ. Τσιλέρ στο Λουξεμβούργο να τοποθετεί στην
τουρκική ομάδα εμπειρογνωμόνων δύο «γεράκια με γαμψά νύχια», όπως
χαρακτηρίστηκαν από έμπειρο διπλωμάτη οι Μπιλγκί και Ελεγκτάτ. Έγινε απολύτως
σαφές στον υπουργό Εξωτερικών ότι η επιτροπή αυτή έχει πλέον ελάχιστες
πιθανότητες να προχωρήσει κι άρα δεν θα βρεθεί μπροστά σε διλήμματα για
ελληνικές υποχωρήσεις που θα έχουν υψηλό εσωτερικό πολιτικό κόστος. Το κλίμα
των συναντήσεων που είχε ο Θ. Πάγκαλος με την Τ. Τσιλέρ στο Λουξεμβούργο και
στην Κωνσταντινούπολη θα μεταφέρει σήμερα ο υπουργός Εξωτερικών στην
Κυβερνητική Επιτροπή και τη Δευτέρα στα κομματικά όργανα του ΠΑΣΟΚ (Πολιτική
Γραμματεία και Εκτελεστικό Γραφείο). Το επόμενο ελληνοτουρκικό ραντεβού,
πάντως, έχει ήδη κλειστεί σε λίγες μέρες στο περιθώριο του Συμβουλίου της
Ευρώπης μεταξύ των Γ. Παπανδρέου και Ον. Οϊμέν. 
ΑΔΙΕΥΚΡΙΝΙΣΤΟΣ παραμένει ακόμη ο τρόπος εργασίας της «επιτροπής σοφών»
Ελλάδας - Τουρκίας, που θα εξετάσει ­ με τη μεσολάβηση της ολλανδικής
προεδρίας ­ το πρόβλημα των ελληνοτουρκικών σχέσεων. Ωστόσο, η Άγκυρα
προδιέγραψε την... αποτυχία της επιτροπής, ορίζοντας ως εκπροσώπους δύο από τα
γνωστότερα «γεράκια» της. 
Την ίδια στιγμή, διπλωματικές πηγές στην Αθήνα
προσπαθούσαν να υποβαθμίσουν τον ρόλο της επιτροπής, λέγοντας ότι η σύστασή
της απλώς εξυπηρετεί τις δύο χώρες στην προσπάθειά τους να αντιμετωπίσουν τις
διεθνείς πιέσεις που δέχονται. 
Η Τανσού Τσιλέρ έσπευσε να ανακοινώσει πως
οι δύο προσωπικότητες που θα εκπροσωπήσουν την Τουρκία θα είναι οι πρώην
πρέσβεις κ.κ. Σουάτ Μπιλγκί και Σοκρού Ελεγκτάκ ­ αμφότεροι γνωστοί για τις
«σκληρές» θέσεις τους. 
ΣΚΛΗΡΕΣ ΘΕΣΕΙΣ 
Ο πρώτος υπέγραψε
το 1976 το πρακτικό της Βέρνης, το οποίο ­ σύμφωνα με τον Ανδρέα Παπανδρέου ­
απεμπολούσε το δικαίωμα της Ελλάδας για έρευνες με αντικείμενο την
υφαλοκρηπίδα. Σε βιβλίο του δε, έχει υποστηρίξει πως δεν συμφέρει την Τουρκία
η προσφυγή στη Χάγη για την υφαλοκρηπίδα, αλλά ένα «πακέτο» θεμάτων. Ο
δεύτερος, ο κ. Ελεγκτάκ, έχει διατελέσει γενικός γραμματέας του τουρκικού
ΥΠΕΞ, πρέσβης της χώρας του στην Ουάσιγκτον και το ΝΑΤΟ ­ και είναι ο πατέρας
της θεωρίας ότι η Τουρκία μπορεί να αντέξει «δυόμισι πολέμους» (με την Ελλάδα,
τη Συρία και το ΡΚΚ). Πρόσφατα ­ το 1996 ­ σε άρθρο του υποστήριξε ότι ορθώς η
Τουρκία αντιμετωπίζει το ενδεχόμενο επέκτασης των χωρικών υδάτων από μέρους
της Ελλάδας ως casus belli. 
Από το σχετικό κείμενο, στο οποίο συμφώνησαν
Ελλάδα και Τουρκία, προκύπτει ότι οι «σοφοί» θα είναι τέσσερις ­ δύο από κάθε
χώρα ­ δεν θα έχουν κυβερνητική ιδιότητα (γεγονός που φαίνεται να αποκλείει
γενικούς γραμματείς υπουργείων και εν ενεργεία διπλωμάτες). Αθήνα και Άγκυρα
έχουν επίσης τη δυνατότητα να ορίσουν προσωπικότητες διεθνείς ­ μολονότι καμιά
από τις δύο χώρες δεν φαίνεται διατεθειμένη να το πράξει. 
ΤΟ
ΠΟΡΙΣΜΑ 
Το «κοινό πόρισμα» θα υποβληθεί μέχρι τα μέσα Ιουνίου και
θα περιλαμβάνει «διαδικαστικές, μη εκτελεστικής φύσης προτάσεις για την
αντιμετώπιση των προβλημάτων προς τις δύο κυβερνήσεις». 
Ανοικτό παραμένει
το ερώτημα εάν θα υπάρχουν συναντήσεις των «σοφών» σε ολομέλεια ­ ή απλώς θα
συναντώνται οι δύο της κάθε χώρας με τον Ολλανδό διαμεσολαβητή. Ανοικτό
παραμένει, επίσης, το ενδεχόμενο να υπάρξει ανεπίσημο πόρισμα του μεσολαβητού
­ σε περίπτωση που δεν υπάρξει ομοφωνία των τεσσάρων ­ κάτι που προβληματίζει
διπλωματικές πηγές της Αθήνας. 
Οι ίδιες πηγές διατύπωναν ακόμη ερωτηματικά
και για την «ουσιαστική» σχέση που θα έχουν οι Έλληνες «σοφοί» με την
κυβέρνηση ­ και, συγκεκριμένα, εάν υπάρχει περίπτωση να καταλήξουν σε
προτάσεις που δεν θα εκφράζουν την επίσημη εξωτερική πολιτική ή εάν θα τους
δοθεί κάποιο «πλαίσιο» εντός του οποίου θα εργασθούν. 
ΟΙ
ΕΛΛΗΝΕΣ 
Επικρατέστεροι, πάντως, από ελληνικής πλευράς για την
επιτροπή θεωρούνται οι καθηγητές κ.κ. Κρατερός Ιωάννου και Αργύρης Φατούρος ­
αμφότεροι μέλη του Επιστημονικού Συμβουλίου του υπουργείου Εξωτερικών ­ καθώς
και ο κ. Μ. Ρούκουνας (ο οποίος είχε εκπροσωπήσει την Ελλάδα και στο
Δικαστήριο της Χάγης, επί Καραμανλή, για την υπόθεση της υφαλοκρηπίδας).
Ωστόσο, είναι άγνωστο εάν οι διακεκριμένοι αυτοί επιστήμονες θα αποδεχθούν την
πρόταση που τυχόν τούς γίνει, δεδομένης της ασάφειας που υπάρχει επί του
παρόντος για το έργο της επιτροπής. 
Την ίδια στιγμή, δεν έχει αποκλεισθεί
το ενδεχόμενο στους «σοφούς» η Αθήνα να συμπεριλάβει κάποιον πρώην διπλωμάτη.
Έχει ακουστεί, για παράδειγμα, το όνομα του κ. Β. Θοδωρόπουλου, αλλά ακόμη και
αυτό του κ. Ι. Τζούνη. 
Μεταξύ αυτών που έχουν «ακουστεί» για την επιτροπή
είναι και ο κ. Κ. Οικονομίδης, πρώην προϊστάμενος της Νομικής Υπηρεσίας του
υπουργείου Εξωτερικών και νυν μέλος της Επιτροπής Διεθνούς Δικαίου του ΟΗΕ.

Πάντως, ο πρώην υφυπουργός Εξωτερικών, καθηγητής Χρήστος Ροζάκης που
αρχικά εφέρετο «δεδομένος» για την επιτροπή, θεωρείται σχεδόν βέβαιο ότι δεν
θα μετάσχει, καθώς ο ίδιος δεν επιθυμεί αναζωπύρωση της «φιλολογίας» που
ακολούθησε την αποχώρησή του από το υπουργείο Εξωτερικών. 
Στην ­ απίθανη,
όπως εκτιμάται ­ περίπτωση που η Αθήνα επιλέξει να περιλάβει και κάποιον ξένο
υπήκοο στην επιτροπή, θα στραφεί σε επιστήμονες που την έχουν εκπροσωπήσει και
στο παρελθόν. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15825N081</ED>
<ID>
ID:166062

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N08&aa=1</URL></REF>


Article

<CATEGORY>vin04</CATEGORY>

 <H2>Σε διαδικασία τύπου Ντέιτον προχωρεί το Κυπριακό</H2>

<AUTHOR>ΓΙΩΡΓΟΣΤΣΑΛΑΚΟΣ</AUTHOR>

ΛΕΥΚΩΣΙΑ 
ΟΛΑ φαίνονται έτοιμα για μια
διαδικασία τύπου Ντέιτον στο Κυπριακό, μετά τη σύσκεψη των πέντε μονίμων μελών
του Συμβουλίου Ασφαλείας στη Νέα Υόρκη. 
Ο γενικός γραμματέας του Διεθνούς
Οργανισμού κ. Ανάν προανήγγειλε μάλιστα με δηλώσεις του ότι θα καλέσει τον
Ιούνιο τους κ.κ. Κληρίδη και Ντενκτάς σε συναντήσεις υπό την αιγίδα του και
την προσωπική του παρουσία. Ο κ. Ανάν αποστέλλει την ερχόμενη εβδομάδα στη
Λευκωσία τον βοηθό γραμματέα, Βρετανό σερ Κίραν Πρεντεργκάστ, ο οποίος σύμφωνα
με αξιόπιστες πηγές θα συζητήσει την ημερήσια διάταξη των συναντήσεων «υψηλού
επιπέδου». 
Η προετοιμασία των συναντήσεων «υψηλού επιπέδου» ήταν το βασικό
θέμα που συζήτησαν οι εκπρόσωποι των πέντε μεγάλων του Συμβουλίου Ασφαλείας
και ο Πρόεδρος Κληρίδης χαρακτήρισε καλή εξέλιξη τον συντονισμό των «5». 
Ο
κ. Ανάν έδωσε λεπτομέρειες της διαδικασίας που προτίθεται να ακολουθήσει.
Δήλωσε ότι αναμένει τη διεξαγωγή τριών γύρων συναντήσεων «υψηλού επιπέδου» από
τον Ιούνιο μέχρι τον Σεπτέμβριο, οπότε ελπίζει να έχει τα πρώτα αποτελέσματα.

Οι συναντήσεις, σύμφωνα με τον εκπρόσωπο των Ηνωμένων Εθνών στη Λευκωσία
κ. Φεϊσέλ, αποκλείεται να γίνουν στην Κύπρο και μάλλον θα γίνει επιλογή μεταξύ
της Νέας Υόρκης και της Γενεύης. 
Στο πλαίσιο που θα αποτελέσει τη βάση των
συζητήσεων προσετέθη και ρωσικό έγγραφο από επτά σημεία, το οποίο κατατέθηκε
στη σύσκεψη των πέντε μεγάλων του Συμβουλίου Ασφαλείας που έγινε την Τρίτη. Το
έγγραφο έγινε ευνοϊκά δεκτό από τη Λευκωσία αλλά στη σύσκεψη των «5» ούτε
υιοθετήθηκε ούτε απορρίφθηκε. Απλώς κλήθηκε ο γενικός γραμματέας να το έχει
υπόψιν. Στο έγγραφο η Μόσχα καταγράφει τις αρχές επίλυσης του Κυπριακού και η
Λευκωσία θεωρεί θετικά τα σημεία στα οποία αναφέρεται ότι η δικοινοτική -
διζωνική ομοσπονδία θα έχει μια κυριαρχία, θα είναι αποστρατιωτικοποιημένη και
θα πρέπει να γίνονται σεβαστά τα ανθρώπινα δικαιώματα. 
Οι εξελίξεις αυτές
καθιστούν χωρίς ουσιαστικό περιεχόμενο τις λεγόμενες «εκ του σύνεγγυς
συνομιλίες», αφού αυτήν την ώρα πολύ λίγοι πιστεύουν ότι εξαρτάται από το
αποτέλεσμά τους η πραγματοποίηση των συναντήσεων «υψηλού επιπέδου». Αντίθετα
είναι περισσότεροι εκείνοι που θεωρούν ότι έχει δοθεί ήδη η συγκατάθεση και
των δύο πλευρών. 
Είναι μάλιστα χαρακτηριστικό το γεγονός ότι ο Κύπριος
κυβερνητικός εκπρόσωπος δήλωσε ότι «ο Πρόεδρος Κληρίδης έχει την ευγενή
φιλοδοξία να δώσει λύση στο Κυπριακό και αν παρουσιαστούν οι κατάλληλες
ευκαιρίες δεν θα τις αφήσει να φύγουν». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15825N082</ED>
<ID>
ID:166097

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N08&aa=2</URL></REF>


Article

<CATEGORY>vin04</CATEGORY>

 <H2>Με δύο πρόσωπα εμφανίστηκε πάλι η Ν.Δ.</H2>

ΜΕ ΔΥΟ εκ
διαμέτρου αντίθετες θέσεις εμφανίστηκε για άλλη μια φορά η Ν.Δ. απέναντι στους
χειρισμούς της κυβέρνησης για τα εθνικά θέματα. Ο εκπρόσωπος του κόμματος
κατηγόρησε τον υπουργό Εξωτερικών ότι παρασύρει τη χώρα σε ένα διάλογο άνευ
όρων με την Τουρκία, ενώ ο κ. Κ. Μητσοτάκης είπε ότι η κυβέρνηση Σημίτη
κινείται στη σωστή κατεύθυνση. Έντονες επικρίσεις όμως δέχθηκε η κυβέρνηση και
από τα άλλα κόμματα της αντιπολίτευσης. 
Ο εκπρόσωπος της Ν.Δ. κ. Α.
Σπηλιωτόπουλος τόνισε ότι με τις συνθήκες που επικρατούν αυτή την ώρα «η
κυβέρνηση ή θα δεχθεί να κάνει και άλλες παραχωρήσεις εις βάρος των εθνικών
μας δικαίων ή θα διακόψει το διάλογο, επιδεινώνοντας όμως έτσι τις ήδη
τεταμένες ελληνοτουρκικές σχέσεις. Και τα δύο αυτά ενδεχόμενα αναδεικνύουν το
αδιέξοδο στο οποίο οδηγούν τη χώρα οι χειρισμοί της κυβέρνησης». 
Αντίθετα,
ο πρώην πρωθυπουργός, από την Κρήτη, συμφώνησε με τους χειρισμούς της
κυβέρνησης αφού, όπως διαπίστωσε, είναι προς τη σωστή κατεύθυνση. Πρόσθεσε
όμως ότι «χρειάζεται να διανύσει πολύ δρόμο ακόμη η κυβέρνηση προκειμένου να
έχει αποτελέσματα και ο Κώστας Σημίτης δεν έχει τα ψυχικά αποθέματα για μια
τέτοια πορεία». 
Ο υπουργός Τύπου παρενέβη στην εσωκομματική διαμάχη που
υπάρχει στη Ν.Δ. για την αντιμετώπιση των εθνικών θεμάτων. Απαντώντας στον
εκπρόσωπο του κόμματος τόνισε ότι με τη δήλωσή του «υπενθυμίζει την πολιτική
που ακολούθησε το κόμμα της Ν.Δ. ως κυβέρνηση την περίοδο 1990 - 1993 όταν
ηγεσία και στελέχη της διακήρυτταν την ανάγκη ελληνοτουρκικού διάλογου άνευ
όρων και προϋποθέσεων. Είναι αστείο λοιπόν η Ν.Δ. να παριστάνει σήμερα τον
κατήγορο». 
Ο κ. Κ. Μητσοτάκης επανήλθε στο θέμα σε μια προσπάθεια να
διασκεδάσει τις εντυπώσεις που προκάλεσε η αρχική δήλωσή του. Πρώτα κατηγόρησε
τον κ. Δ. Ρέππα λέγοντας ότι «εν γνώσει του λέει μια κραυγαλέα ανακρίβεια και
ζημιώνει το συμφέρον του έθνους» και στη συνέχεια είπε ότι η Ν.Δ. «έχει δίκιο
να διατυπώνει τις ανησυχίες της και η κυβέρνηση χρειάζεται υπευθυνότητα και
σοβαρότητα». 
Το ΚΚΕ απέφυγε να κάνει οποιοδήποτε σχόλιο αφού τη Δευτέρα
πρόκειται η κ. Α. Παπαρήγα να ενημερωθεί επισήμως από τον κ. Θ. Πάγκαλο για
τις εξελίξεις στα εθνικά θέματα. Αντίθετα, ο πρόεδρος του Συνασπισμού κάλεσε
την κυβέρνηση «να επεξεργαστεί νέα εθνική στρατηγική και να εξασφαλίσει στο
εσωτερικό της χώρας ενιαία γραμμή πλεύσης». 
Έντονη ήταν η αντίδραση του κ.
Δ. Τσοβόλα, ο οποίος κατηγόρησε την κυβέρνηση ότι «εφαρμόζει μυστική
διπλωματία ερήμην του ελληνικού λαού και του Ελληνισμού και προχωρεί σε
απαράδεκτο και εθνικά επικίνδυνο ουσιαστικά διάλογο με την Τουρκία». Στο ίδιο
μήκος κύματος ήταν και η δήλωση του κ. Α. Σαμαρά, ο οποίος τόνισε ότι εάν η
κυβέρνηση Σημίτη προχωρήσει σε διάλογο χωρίς προϋποθέσεις, «θα διαπράξει
ολέθριο εθνικό σφάλμα». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15825N091</ED>
<ID>
ID:166063

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N09&aa=1</URL></REF>


Article

<CATEGORY>vin04</CATEGORY>

 <H2>Διάδοχός
μου ο Σιγάλας</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΓΕΝΝΗΘΗΚΕ: Το 1949 στη Ν. Υόρκη 
ΟΝΕΙΡΕΥΕΤΑΙ: Τα... βράδια

ΘΑ ΚΑΛΟΥΣΕ ΣΕ ΔΕΙΠΝΟ: Την Τίνα 
ΔΕΝ ΘΑ ΜΟΙΡΑΖΟΤΑΝ ΠΟΤΕ:
Τη γυναίκα του 
ΛΑΤΡΕΥΕΙ: Τη δουλειά του 
ΑΠΕΧΘΑΝΕΤΑΙ:
Το πρωινό ξύπνημα 
Η ΚΑΛΥΤΕΡΗ ΣΤΙΓΜΗ ΣΤΗΝ ΚΑΡΙΕΡΑ ΤΟΥ: Δεν έχει
έρθει ακόμη 
Η ΧΕΙΡΟΤΕΡΗ: Τότε που δεν τον άφησαν στον Άρη να γευτεί
τους καρπούς (Κύπελλο Κυπελλούχων) της δουλειάς του 
Στα χρόνια του, είχε φτάσει
με τον Ολυμπιακό σχεδόν στην κορυφή της Ευρώπης (εξάδα Πρωταθλητριών). Το
«λιοντάρι» των «ερυθρολεύκων» και νυν προπονητής πλέον στη Λάρισα, Στήβ
Γιατζόγλου, είδε αυτήν τη φορά τους διαδόχους του να φτάνουν στο ψηλότερο
σκαλί της Ευρώπης. Ο ίδιος θεωρεί πως ο Ολυμπιακός είχε εφέτος την εμπειρία
που του έλειπε και θεωρεί διάδοχό του τον Σιγάλα 
. 
ΕΡ.:
Επιτέλους Ευρωπαϊκό Πρωτάθλημα στον Πειραιά; 
ΑΠ.: Όνειρο πολλών ετών. 
ΕΡ.: Πρώτα συναισθήματα; 
ΑΠ.: Για πολλούς, δικαίωση. 
ΕΡ.: Ένιωσες την
ανάγκη να μπεις να παίξεις; 
ΑΠ.: Μου 'χει φύγει εδώ και... χρόνια. 
ΕΡ.: Τα πέτρινα χρόνια πέρασαν ανεπιστρεπτί; 
ΑΠ.: Η ρομαντική εποχή ζει
στην καρδιά των ανθρώπων που την έζησαν. 
ΕΡ.: Η έννοια Ολυμπιακός; 
ΑΠ.: Πέντε αδέλφια. 
ΕΡ.: Πώς συγκρίνεις με τρεις λέξεις το τότε με το
τώρα; 
ΑΠ.: Άλλαξαν τα μηδενικά. 
ΕΡ.: Ντούσαν Ίβκοβιτς; 
ΑΠ.: Από
τους κορυφαίους Σέρβους προπονητές. 
ΕΡ.: Γιάννης Ιωαννίδης; 
ΑΠ.: Έχει
αφήσει το στίγμα του στον Ολυμπιακό και άλλαξε την ιστορία του μπάσκετ. 
ΕΡ.: Σωκράτης Κόκκαλης; 
ΑΠ.: Τεχνοκράτης. 
ΕΡ.: Μπόζινταρ Μάλκοβιτς;

ΑΠ.: Όταν έχεις τα γαλόνια κάνεις και λάθη. 
ΕΡ.: Στηβ Γιατζόγλου; 
ΑΠ.: Ένας και μοναδικός! 
ΕΡ.: Τι δεν θα ξεχάσεις ποτέ από τον Ολυμπιακό;

ΑΠ.: Τον κόσμο. 
ΕΡ.: Παίκτης ή προπονητής; 
ΑΠ.: Σίγουρα
προπονητής. Ο προπονητής ζει... 
ΕΡ.: Τι σημαίνει το μπάσκετ για σένα; 
ΑΠ.: Ό, τι το οξυγόνο για έναν άνθρωπο. 
ΕΡ.: Ο τελικός στη Ρώμη ήταν
παράσταση για έναν ρόλο; 
ΑΠ.: Σίγουρα η νίκη ήταν δίκαιη. 
ΕΡ.: Οι
βετεράνοι πάντα κοντά στην ομάδα; 
ΑΠ.: Είναι πάντα κοντά, είτε θετικά είτε
αρνητικά. 
ΕΡ.: Γιώργος Σιγάλας; 
ΑΠ.: Παράδειγμα προς μίμηση. 
ΕΡ.:
Ζηλεύεις που δεν πήρες και εσύ ένα Πρωταθλητριών; 
ΑΠ.: Ποτέ δεν ζηλεύω και
ποτέ δεν είναι... αργά. 
ΕΡ.: Απέραντη η καρδιά του πρωταθλητή; 
ΑΠ.:
Ακαταμάχητη. 
ΕΡ.: Το ελληνικό μπάσκετ στο απόγειο της δόξας του; 
ΑΠ.:
Στην κορυφή και στο... υπόγειο της δυστυχίας του. 
ΕΡ.: Η συνταγή της
επιτυχίας; 
ΑΠ.: Μυαλό, δουλειά και λεφτά. 
ΕΡ.: Εθνική ομάδα, νέα
γενιά; 
ΑΠ.: Η τελευταία ελληνική ομάδα. 
ΕΡ.: Ο νέος Γιατζόγλου του
Ολυμπιακού; 
ΑΠ.: Ο Σιγάλας, που φοράει και τη φανέλα μου, το νούμερο 5.

ΕΡ.: Σου λείπει η ομάδα; 
ΑΠ.: Ό, τι ζεις σου λείπει. 
ΕΡ.: Νιώθεις
πίκρα που δεν συνεχίζεις από κάποιο άλλο πόστο στην ομάδα; 
ΑΠ.: Όχι.
Κοιτάω μπροστά... 
ΕΡ.: Πιστεύεις στα γούρια; 
ΑΠ.: Είναι ανοησίες. 
ΕΡ.: Τι έλειπε από την ομάδα του 1994 και του 1995; 
ΑΠ.: Η εμπειρία. 
ΕΡ.: Ανέλαβες τη Λάρισα σε δύσκολη εποχή εφέτος... 
ΑΠ.: Με θεωρούν άνθρωπο
για δύσκολες αποστολές. 
ΕΡ.: Και τα κατάφερες... 
ΑΠ.: Δούλεψα σκληρά
για να το πετύχω και η Λάρισα παρέμεινε στην Α1. 
ΕΡ.: Η προοπτική του
επαρχιακού μπάσκετ; 
ΑΠ.: Μόνο εκεί υπάρχει το μέλλον. Να το αναβαθμίσουν
αν θέλουμε να μιλάμε για ανάπτυξη. 
ΕΡ.: Εύχεσαι; 
ΑΠ.: Να έχω υγεία.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15825N101</ED>
<ID>
ID:166058

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N10&aa=1</URL></REF>


Article

<CATEGORY>vin06</CATEGORY>

 <H5>ΑΝΤΑΛΛΑΓΗ ΠΥΡΟΒΟΛΙΣΜΩΝ ΣΤΑ
ΑΝΟΙΧΤΑ ΤΗΣ ΗΓΟΥΜΕΝΙΤΣΑΣ</H5>
<H2>Νέα μάχη με μαφιόζους</H2>

Νέο επεισόδιο με Αλβανούς μαφιόζους χθες το πρωί, αυτή
τη φορά στον όρμο Πλαταριάς της Θεσπρωτίας. Οι Αλβανοί δεν δίστασαν να
πυροβολήσουν εναντίον των λιμενικών που τους καταδίωξαν και ακολούθησε
πραγματική μάχη στα ανοιχτά των ακτών της Ηπείρου. 
ΟΙ ΛΙΜΕΝΙΚΟΙ
εντόπισαν τα ξημερώματα ένα αλβανικό ταχύπλοο να κινείται ύποπτα προς τις
ακτές της Ηπείρου. Ο χειριστής του αλβανικού σκάφους μόλις κατάλαβε ότι τους
παρακολουθούν ανέπτυξε ταχύτητα και προσπάθησε να διαφύγει. Όταν όμως οι
άνδρες των ειδικών δυνάμεων του Λιμενικού έφτασαν σε απόσταση περίπου 300
μέτρων οι Αλβανοί άρχισαν να πυροβολούν εναντίον τους. Οι λιμενικοί
ανταπέδωσαν τους πυροβολισμούς αναγκάζοντας το αλβανικό σκάφος να αλλάξει
πορεία και να κατευθυνθεί προς τις εκβολές του ποταμού Καλαμά. Ταυτόχρονα
ειδοποιήθηκε και ένα δεύτερο περιπολικό του Λιμενικού, που εκτελούσε περιπολία
στην περιοχή, αλλά τελικά το αλβανικό σκάφος κατόρθωσε, αναπτύσσοντας μεγάλη
ταχύτητα, να εισέλθει στα αλβανικά χωρικά ύδατα. 
Οι λιμενικοί εκτιμούν πως
πρόκειται για το ίδιο σκάφος που τα ξημερώματα του Μεγάλου Σαββάτου είχε κάνει
την εμφάνισή του στον όρμο Παναγιάς της Θεσπρωτίας. Τότε, όπως είναι γνωστό,
οι λιμενικοί, που είχαν πληροφορίες ότι οι Αλβανοί μαφιόζοι μετέφεραν
ναρκωτικά και όπλα, το καταδίωξαν αλλά οι Αλβανοί πυροβόλησαν εναντίον τους
και μια σφαίρα τραυμάτισε θανάσιμα τον 25χρονο λιμενοφύλακα Μαρίνο Ζαμπάτη.

Οι συνάδελφοι του τελευταίου ανταπέδωσαν τους πυροβολισμούς αλλά οι
Αλβανοί κατάφεραν τελικά, αναπτύσσοντας μεγάλη ταχύτητα, να ξεφύγουν και να
κατευθυνθούν στις αλβανικές ακτές. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15825N111</ED>
<ID>
ID:166019

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N11&aa=1</URL></REF>


Article

<CATEGORY>vin06</CATEGORY>

 <H2>Κηδεύεται το απόγευμα ο Γεώργιος Πλυτάς</H2>

ΚΗΔΕΥΕΤΑΙ σήμερα στις 5
το απόγευμα από το Α' Νεκροταφείο ο πρώην δήμαρχος Αθηναίων Γεώργιος Πλυτάς, ο
οποίος πέθανε προχθές το μεσημέρι σε ηλικία 86 ετών. 
Ο Πλυτάς διετέλεσε
δήμαρχος Αθηναίων από το 1964 έως το 1967, ενώ υπήρξε υπουργός Χωροταξίας και
υπουργός Πολιτισμού επί κυβερνήσεων Καραμανλή. Επίσης, διετέλεσε επί σειρά
ετών βουλευτής Αθηνών της ΕΡΕ (1961) και της Νέας Δημοκρατίας (1977 και 1981).

Επί δημαρχίας του προωθήθηκε πρόγραμμα ασφαλτόστρωσης εκατοντάδων δρόμων
της Αθήνας. Μετά την επιβολή της δικτατορίας αυτοεξορίσθηκε στην Αγγλία, όπου
συμμετείχε στις προσπάθειες αποκαταστάσεως της δημοκρατίας στην Ελλάδα. 
Ο
δήμαρχος Αθηναίων, κ. Δημήτρης Αβραμόπουλος, μόλις πληροφορήθηκε τον θάνατο
του Γεώργιου Πλυτά δήλωσε ότι «ένας εκ των εξεχόντων δημάρχων της Αθήνας δεν
υπάρχει πια. 
Με μεγάλη προσφορά σε έργο, που το συνόδευε απαράμιλλο
πολιτικό ήθος και πάθος για την Αθήνα, ζει στις μνήμες και στις καρδιές των
Αθηναίων και των εργαζομένων στον δήμο». 
Από την πλευρά του, ο πρώην
πρόεδρος της Νέας Δημοκρατίας, κ. Μιλτιάδης Έβερτ, δήλωσε ότι το έργο του
Γεωργίου Πλυτά είναι παράδειγμα προς μίμηση για τους νεώτερους. 
Με απόφαση
του Δήμου Αθηναίων, η κηδεία θα γίνει δημοσία δαπάνη, ενώ θα παραχωρηθεί
δωρεάν τάφος στο Α' Νεκροταφείο. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15825N112</ED>
<ID>
ID:166068

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N11&aa=2</URL></REF>


Article

<CATEGORY>vin02</CATEGORY>

 <H5>Εντερπράιζ</H5>
<H2>Σε πρώτο ενικό</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

ΕΙΧΕ ΚΟΣΜΟ στο σινεμά,
αλλά όχι όσο ο «Άγγλος Ασθενής». Έριξα μία ματιά γύρω και είδα εκτός από τους
πιο μικρούς που είχαν έρθει για τα σπέσιαλ εφέ και τα διαστημικά κόλπα,
πολλούς μεγαλύτερους. Δικοί μας, είπα. Η γενιά του Εντερπράιζ που μπορεί να
αδιαφορεί για τον Πόλεμο των Άστρων (1, 2 και 3) αλλά μόλις το σκάφος αφήσει
τη βάση για καινούργια αποστολή είναι έτοιμοι να ακολουθήσουν εκεί που
άνθρωπος δεν είχε πάει ποτέ πριν. Να διακτινιστούν σε ξένους τόπους και
πολιτισμούς, και να σώσουν κάποιον πλανήτη από την καταστροφή. Να τα βάλουν με
τους Μποργκ, όπως χρειάστηκε τώρα στην «Πρώτη Επαφή», την ταινία. 
Εμείς,
λοιπόν, μεγαλώσαμε με δύο παιχνίδια. Το ένα ήταν το κρυφτό, το άλλο το Σταρ
Τρεκ. Η τηλεόραση βλέπετε στα σίξτις... Εγώ, στο ρόλο του κυβερνήτη κάπτεν
Κερκ (ήμουν μεγαλύτερη και αποφάσιζα ­ αλλιώς δεν έπαιζα) και ο Γεράσιμος,
μίστερ Σποκ με σελοτέιπ στα αυτιά για να φαίνεται ότι ήταν από τον πλανήτη
Βόλκαν. 
Με άλλα λόγια, ήταν ένα σίριαλ, αλλά δεν ήταν καθόλου ένα σίριαλ.
Με παράξενες φυσιογνωμίες, εχθρικούς πλανήτες και νίκη πάντα του καλού. Με την
ψυχρή λογική του Σποκ, τον συναισθηματισμό του Κερκ και τον γιατρό Μακόι κάπου
στη μέση. Ήταν δημοκρατικό και δίκαιο, υπέρ των καταπιεσμένων και κατά των
κατακτητών. Το Σταρ Τρεκ, εδώ που τα λέμε, έκανε τη δική του φιλελεύθερη
πολιτική κόντρα στις υστερίες της εποχής. 
Μετά, στη δεκαετία του '80,
ανέλαβε άλλος κυβερνήτης, ο Πικάρ, και ακολούθησε τα πολιτικώς ορθά μηνύματα
των καιρών ­ με το Εντερπράιζ όμως πάλι εκεί στους γαλαξίες. Μπορεί τώρα το
Σταρ Τρεκ να μην είναι το παιχνίδι μας, αλλά να, η τετράγωνη λογική του Σποκ,
οι χειρισμοί του Κερκ, ο ορθολογισμός του Πικάρ, το να διακτινίζεσαι όπου
θέλεις και να έχεις και το πιο εξελιγμένο από τα φέιζερ όλο και σε κάτι
μπορούν να χρησιμεύσουν. Λίγο είναι στο κάτω κάτω να έχεις πάει εκεί που δεν
πάτησε κανείς ποτέ; 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15825N113</ED>
<ID>
ID:166130

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N11&aa=3</URL></REF>


Article

<CATEGORY>vin06</CATEGORY>

 <H5>ΣΤΗΝ ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ Η
ΠΡΟΣΦΥΓΗ ΣΥΓΓΕΝΩΝ ΘΥΜΑΤΩΝ ΤΡΟΧΑΙΟΥ</H5>
<H2>Ζητούν αποζημίωση</H2>

Γαμπρός και ανιψιός
θυμάτων σε τροχαίο δυστύχημα διεκδικούν αποζημίωση λόγω ψυχικής οδύνης. Και
στον Άρειο Πάγο οι γνώμες διχάζονται και για το ζήτημα καλείται να αποφανθεί η
Ολομέλεια του Ανωτάτου Δικαστηρίου...ΕΩΣ ΣΗΜΕΡΑ τα δικαστήρια αναγνωρίζουν
το δικαίωμα των άμεσων συγγενών των θυμάτων σε τροχαία (γονείς, σύζυγοι,
παιδιά) να ζητήσουν χρηματική αποζημίωση από τους υπαίτιους του δυστυχήματος,
λόγω ψυχικής οδύνης, και απορρίπτουν κάθε αίτηση συγγενικών προσώπων πέραν του
α' βαθμού συγγενείας. 
Με την αίτηση, ωστόσο, που εκκρεμεί στον Άρειο Πάγο
ζητείται το δικαίωμα να επεκταθεί και σε άλλα συγγενικά πρόσωπα που
αποτελούσαν τον συγγενικό κύκλο θυμάτων σε τροχαίο που σημειώθηκε το 1991 στην
εθνική οδό Αθηνών-Λαμίας. Στο τροχαίο είχαν σκοτωθεί τέσσερα άτομα, όλα άμεσοι
συγγενείς, και με την αίτηση εκτός από τους συζύγους και τα παιδιά τους
διεκδικούν χρηματική αποζημίωση και ο γαμπρός με τον ανιψιό της νεκρής οδηγού
του μοιραίου αυτοκινήτου. 
Το Εφετείο Αθήνας είχε αρνηθεί να επιδικάσει την
αποζημίωση κρίνοντας ότι ο γαμπρός με τον ανιψιό δεν είναι, ως προς το
συγκεκριμένο νομικό ζήτημα, μέλη της οικογένειας του θύματος. Τα δύο συγγενικά
πρόσωπα υπέβαλαν αίτηση αναίρεσης στον Άρειο Πάγο και το αρμόδιο Δ' Τμήμα
παρέπεμψε το θέμα στην Ολομέλεια του Ανωτάτου Δικαστηρίου. Η πλειοψηφία του
Τμήματος έκρινε ότι η απόφαση του Εφετείου είναι ορθή, αλλά η μειοψηφία θεωρεί
πως και ο γαμπρός με τον ανιψιό δικαιούνται αποζημίωσης γιατί στον Αστικό
Κώδικα γίνεται γενική αναφορά σε μέλη της οικογενείας και τα δύο πρόσωπα
υπάγονται στην οικογένεια του θύματος. 
Κατά την πλειοψηφία, πάντως, στις
σχετικές διατάξεις «δεν υπήρξε σαφής προσδιορισμός των μελών της οικογένειας
για να μη δεσμευθεί ένας θεσμός που στη διάρκεια του χρόνου υφίσταται
επιδράσεις από κοινωνικές διαφοροποιήσεις...». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15825N121</ED>
<ID>
ID:166020

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N12&aa=1</URL></REF>


Article

<CATEGORY>vin06</CATEGORY>

 <H2>Άλλαξε ιδιοκτήτη η «Αλλαγή» Ηρακλείου</H2>

ΑΛΛΑΞΕ ιδιοκτήτη η
γνωστή εφημερίδα του Ηρακλείου «Αλλαγή». Με ιδιωτικό συμφωνητικό, η εταιρεία
«Ε. Καρέλλης» μεταβίβασε όλα τα κινητά περιουσιακά στοιχεία και το λογότυπο
της «Αλλαγής» στην Α.Ε. «Ενημέρωση», στην οποία συμμετέχουν οι Στ. Αλεξάκης.
Σπ. Βαμβουκάκης, Σπ. Καλλέργης, Δημ. Καρατζάνης, Παν. Κλάδης, Θεοφ.
Κουμαντάκης, Αναστ. Μαυρόγιαννης, Γιάν. Ξενικάκης, Μαν. Παπαϊωάννου, Γιάν.
Σερπετσιδάκης, Γιάν. Σμπώκος, Ν. Σούλιας και Βαγγ. Χατζηδάκης. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15825N122</ED>
<ID>
ID:166069

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N12&aa=2</URL></REF>


Article

<CATEGORY>vin06</CATEGORY>

 <H2>Δικάζεται πάλι για τα όπλα ο Μπαλάφας</H2>

ΣΤΗ ΔΙΚΑΣΤΙΚΗ
αίθουσα των γυναικείων φυλακών του Κορυδαλλού αναμένεται να αρχίσει τη
Δευτέρα το πρωί η δίκη του Γιώργου Μπαλάφα, ο οποίος δικάζεται σε δεύτερο
βαθμό για το αδίκημα της διακεκριμένης οπλοκατοχής. Η υπόθεση αφορά τα όπλα
που είχαν βρεθεί τον Νοέμβριο του 1986 σε διαμέρισμα της οδού Καλαμά, στα
Σεπόλια, το οποίο φέρεται να είχε ενοικιάσει ο Γ. Μπαλάφας με το ψευδώνυμο
Νίκος Μανιατόπουλος. Πρωτόδικα ο κατηγορούμενος είχε κριθεί ένοχος και είχε
καταδικασθεί σε ποινή κάθειρξης δέκα ετών. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15825N123</ED>
<ID>
ID:166107

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N12&aa=3</URL></REF>


Article

<CATEGORY>vin06</CATEGORY>

 <H5>ΚΑΤΗΓΟΡΕΙΤΑΙ ΜΕ ΤΡΕΙΣ
ΑΛΛΟΥΣ ΓΙΑ ΣΧΕΔΙΟ ΔΟΛΟΦΟΝΙΑΣ ΤΟΥ ΑΠΟΣΤΟΛΟΥ ΔΟΞΙΑΔΗ</H5>
<H2>Στο εδώλιο η Παναγοπούλου</H2>

<AUTHOR>ΣΙΛΑΑΛΕΞΙΟΥ ΜΙΝΑ ΜΟΥΣΤΑΚΑ</AUTHOR>

Ο επιχειρηματίας δέχθηκε με δυσκολία να συναντηθεί με τη γραμματέα
της εν διαστάσει συζύγου του. Δεν μπορούσε να καταλάβει τι κοινό είχαν να
συζητήσουν. Η συνωμοτική της συμπεριφορά τον είχε τρομάξει μάλιστα. «Κύριε
Δοξιάδη θέλουν να σας δολοφονήσουν», του είπε μόλις μπήκε στο αυτοκίνητό
του. 
Η ΑΝΝΑ-Μαρία Κορομβόκη είχε πρόσφατα προσληφθεί από τη
Βάσια Παναγοπούλου. Η συνεχής παρουσία της δίπλα στην ηθοποιό την έκανε
αναπόφευκτα μάρτυρα όλων των κινήσεών της. Οι συχνές τηλεφωνικές επαφές της κ.
Παναγοπούλου με τον Νίκο Καλογερά, τον άνθρωπο που είχε μεσολαβήσει για να
προσληφθεί η κοπέλα ως γραμματέας της, την είχαν βάλει σε υποψίες. Δεν
μπορούσε να καταλάβει, όμως, ποιος ήταν ο Αντώνης που αναφερόταν διαρκώς στις
συζητήσεις τους. 
Η πρώτη συνάντηση της Άννας-Μαρίας με τον μυστηριώδη
Αντώνη έγινε στην οδό Ρηγίλλης, όπου η Βάσια Παναγοπούλου τού παρέδωσε ένα
κουτί που περιείχε το ποσό των 3,5 εκατομμυρίων δραχμών. Με το θάρρος της
φιλικής τους πλέον σχέσης, η γραμματέας ρώτησε την ηθοποιό ποιος ήταν ο
εύσωμος κύριος που παρέλαβε τα χρήματα. Της απάντησε ότι ονομάζεται Αντώνης
Μαχαιρίδης και ότι τον είχε γνωρίσει όταν δούλευε ως πορτιέρης σε νυχτερινό
κέντρο. 
ΑΠΟΚΑΛΥΨΗ 
«Τι συμβαίνει;», ρωτάει ευθέως η Άννα-Μαρία
την εμφανώς ανήσυχη Βάσια Παναγοπούλου. Και εκείνη, βλέποντας ότι δεν μπορεί
να κρατήσει τα σχέδιά της κρυφά από τη γραμματέα της, της τα αποκαλύπτει όλα.
Της ομολογεί, δηλαδή, ότι είχε βάλει σε εφαρμογή σχέδιο δολοφονίας του εν
διαστάσει συζύγου της, Απόστολου Δοξιάδη, γιατί, όπως της είπε, πλησίαζε η
ημερομηνία εκδίκασης του διαζυγίου και ήθελε να προλάβει να τον βγάλει από τη
μέση για να περιέλθει η περιουσία του στην ίδια, μέσω της κόρης τους, Έμμας. Ο
ρόλος του Μαχαιρίδη, όπως της εκμυστηρεύθηκε, ήταν καθοριστικός, αφού είχε
αναλάβει αντί αμοιβής 30.000.000 δραχμών να εκτελέσει το εγκληματικό σχέδιο.

ΔΙΚΑΖΟΝΤΑΙ 
Όλα τα παραπάνω δεν αποτελούν μέρος σεναρίου ταινίας
τρόμου. Περιλαμβάνονται στην κατάθεση της Άννας-Μαρίας Κορομβόκη, βασικής
μάρτυρος στη δίκη που αναμένεται να αρχίσει σήμερα στο 5ο Τριμελές
Πλημμελειοδικείο της Αθήνας, στο εδώλιο του οποίου θα καθήσουν η Βάσια
Παναγοπούλου και οι τρεις συνεργάτες της, Νίκος Καλογεράς, Αντώνης Μαχαιρίδης
και Παναγιώτης Μπαντουράκης, κατηγορούμενοι για τον σχεδιασμό της δολοφονίας
του Απόστολου Δοξιάδη. 
Οι τύψεις, αλλά και ο φόβος ενδεχόμενης εμπλοκής
της ίδιας στη συνταρακτική αυτή υπόθεση ώθησαν την Άννα-Μαρία, με κίνδυνο της
ζωής της, να αποκαλύψει στον κ. Δοξιάδη όσα της είχε εμπιστευθεί η πρώην
σύζυγός του. Οι ανατριχιαστικές λεπτομέρειες που του ανέφερε έδειχναν ότι δεν
επρόκειτο για αποκύημα της φαντασίας της. Παρ' όλα αυτά της ζήτησε να
μαγνητοφωνεί όλες τις συζητήσεις της ηθοποιού για το θέμα αυτό. Την εφοδίασε,
μάλιστα, και με ειδικό μαγνητόφωνο. 
ΚΑΣΕΤΕΣ 
Πράγματι, η
Άννα-Μαρία Κορομβόκη κατόρθωσε να καταγράψει σε κασέτες συνομιλίες της Βάσιας
Παναγοπούλου, που επιβεβαίωναν πλήρως όσα είχε διηγηθεί εκείνη στον Απόστολο
Δοξιάδη. Η αγωνία που τον κατέλαβε δεν αφορούσε τόσο τη δική του ζωή όσο τη
ζωή της μικρής Έμμας, που ζούσε τότε με τη μητέρα της. 
Στο μεταξύ, η Βάσια
Παναγοπούλου πρωταγωνιστούσε στο θέατρο «Μουσούρη». Εκεί, στο καμαρίνι της,
την επισκέφθηκε λίγο προτού αρχίσει η παράσταση, στις 26 Μαρτίου 1995, ο φίλος
και δικηγόρος του εν διαστάσει συζύγου της, Γιώργος Αγουρίδης. Η αποστολή του
ήταν δύσκολη, αλλά επιβεβλημένη. Είχε λάβει εντολή από τον Απόστολο Δοξιάδη να
της γνωστοποιήσει πως το εγκληματικό σχέδιο που είχε καταστρώσει δεν ήταν πια
κρυφό. Εκτός από τους συνεργάτες της, το είχε μάθει και το υποψήφιο θύμα. Της
υποσχέθηκε, ωστόσο, πως δεν θα την παρέδιδε στη Δικαιοσύνη, αν δεχόταν να του
παραχωρήσει την επιμέλεια της Έμμας. Ταραγμένη η ηθοποιός, η οποία, μάλιστα,
ματαίωσε την παράσταση εκείνης της βραδιάς, υπέγραψε το ιδιωτικό συμφωνητικό
που ήταν ήδη έτοιμο και με το οποίο δεχόταν τους όρους του κ. Δοξιάδη. 
ΜΗΝΥΣΗ 
Έκανε το λάθος, όμως, να τους αθετήσει. Και να προσφύγει στα
δικαστήρια, διεκδικώντας την Έμμα, η οποία στο μεταξύ ζούσε με τον πατέρα της.
Η ενέργειά της αυτή είχε ως αποτέλεσμα την υποβολή μήνυσης εναντίον της ­ εκ
μέρους του Απόστολου Δοξιάδη ­ τον Φεβρουάριο του 1996. Η προανάκριση
διενεργήθηκε από την Ασφάλεια, όπου η κ. Παναγοπούλου αρνήθηκε να απολογηθεί.

Οι υπερασπιστικοί της ισχυρισμοί δεν έχουν γίνει από τότε γνωστοί, παρά το
γεγονός ότι σε συνεντεύξεις που έχει παραχωρήσει διαψεύδει τα πάντα. 
Η
δίκη έχει αναβληθεί δύο φορές. Την πρώτη λόγω απουσίας του Μαχαιρίδη και τη
δεύτερη λόγω λήξης του ωραρίου λειτουργίας των δικαστηρίων. 
Όσον αφορά τη
διεκδίκηση της Έμμας από τους δύο γονείς της, ύστερα από αλλεπάλληλες
εκδικάσεις συναφών αγωγών, εκκρεμεί η υπόθεση στο Πρωτοδικείο της Αθήνας, το
οποίο αναμένεται να εκδώσει την απόφασή του. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15825N131</ED>
<ID>
ID:166021

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N13&aa=1</URL></REF>


Article

<CATEGORY>vin06</CATEGORY>

 <H2>Λήστεψαν οδηγό ταξί για 15.000 δρχ.</H2>

Ο 55ΧΡΟΝΟΣ
ιδιοκτήτης ταξί Αθανάσιος Τσιγγάνης έπεσε θύμα ληστείας χθες τα
ξημερώματα. Τέσσερις άντρες τού ζήτησαν να τους πάει από τις Τζιτζιφιές στο
Πέραμα. 
Όταν έφτασαν εκεί, τον χτύπησαν, του πήραν τις εισπράξεις, που
ήταν 15.000 δραχμές, τον ανάγκασαν να τους πάει στο τέρμα της οδού
Κωνσταντινουπόλεως, στο Κερατσίνι, και τον εγκατέλειψαν αιμόφυρτο. 
Ο
Αθανάσιος Τσιγγάνης κατήγγειλε στο πλησιέστερο αστυνομικό τμήμα το γεγονός.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15825N132</ED>
<ID>
ID:166070

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N13&aa=2</URL></REF>


Article

<CATEGORY>vin06</CATEGORY>

 <H2>Έμειναν μόνο λίγες ώρες εκτός φυλακών</H2>

ΧΑΝΙΑ 
ΜΑΚΡΙΑ από της φυλακής τα σίδερα, για λίγες ώρες μόνο, έμειναν δύο
κρατούμενοι των αγροτικών φυλακών Αγιάς. Ο 25χρονος Χρυσοβαλάντης Παν.
Αμπατζής και ο 26χρονος Νικ. Ιωάν. Καλαμιώτης απέδρασαν το μεσημέρι της Τρίτης
από τις φυλακές, την ώρα που μεταφέρονταν σε χωράφι των φυλακών για να
εργαστούν. Ο πρώτος συνελήφθη προχθές στις 5.30 μ.μ. κοντά στο Βιοτεχνικό
Πάρκο στα Τσικαλαριά και ο δεύτερος προχθές στις 10 μ.μ. στη Σούδα. Μετά τη
σύλληψή τους οδηγήθηκαν στο Αστυνομικό Τμήμα Ν. Κυδωνίας όπου και κρατούνται
έως ότου οδηγηθούν στον εισαγγελέα. Ο Καλαμιώτης εξέτιε ποινή κάθειρξης 11
ετών και 8 μηνών, ενώ ο Αμπατζής 11 ετών για διακεκριμένες κλοπές. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15825N133</ED>
<ID>
ID:166108

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N13&aa=3</URL></REF>


Article

<CATEGORY>vin06</CATEGORY>

 <H2>Σύζυγος εφοπλιστή θύμα ληστείας</H2>

ΛΟΝΔΙΝΟ 
Η
ΕΛΛΗΝΙΔΑ Αθηνά Μάρκου, 72 ετών, σύζυγος Έλληνα εφοπλιστή του Λονδίνου,
έπεσε θύμα βίαιης ληστείας στο διαμέρισμά της, στην περιοχή Μπελγκρέβια του
Λονδίνου, τη Μεγάλη Παρασκευή. Σύμφωνα με τα όσα κατέθεσε στους αστυνομικούς
το θύμα, ο δράστης μπήκε στο διαμέρισμα από βοηθητική είσοδο και με την απειλή
περιστρόφου υποχρέωσε την κυρία Μάρκου να ανοίξει το χρηματοκιβώτιο, απ' όπου
αφαίρεσε μετρητά, σπάνια αρχαία ελληνικά και ρωμαϊκά νομίσματα, χρυσά
αναμνηστικά νομίσματα των Ολυμπιακών Αγώνων του 1984, χρυσά αμερικάνικα και
μεξικάνικα νομίσματα και τέσσερα πανάκριβα ρολόγια. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15825N134</ED>
<ID>
ID:166135

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N13&aa=4</URL></REF>


Article

<CATEGORY>vin06</CATEGORY>

 <H2>Συλλαλητήριο στον Βόλο για να γίνουν έργα</H2>

ΒΟΛΟΣ 
ΠΑΜΜΑΓΝΗΣΙΑΚΟ συλλαλητήριο με αίτημα να υλοποιηθούν στον νομό έργα που
έχουν προγραμματισθεί και τα οποία θα δώσουν στην περιοχή μια αναπτυξιακή
ώθηση, θα πραγματοποιηθεί την ερχόμενη Δευτέρα στον Βόλο, με πρωτοβουλία της
Νομαρχιακής Αυτοδιοίκησης Μαγνησίας και τη συμμετοχή δεκάδων φορέων της
Μαγνησίας. 
Στην κινητοποίηση αυτή προχωρούν οι φορείς και οι κάτοικοι της
Μαγνησίας μετά την απόφαση του υπουργείου Εμπορικής Ναυτιλίας να ματαιώσει το
έργο της κατασκευής των Σχολών Εμπορικού Ναυτικού στα Καλά Νερά,
προϋπολογισμού 1 δισ., που χρηματοδοτείται από κοινοτικούς πόρους. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15825N135</ED>
<ID>
ID:166151

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N13&aa=5</URL></REF>


Article

<CATEGORY>vin06</CATEGORY>

 <H5>ΝΕΟ ΛΟΥΤΡΟ
ΑΙΜΑΤΟΣ ΜΕ 56 ΝΕΚΡΟΥΣ ΚΑΙ 564 ΤΡΑΥΜΑΤΙΕΣ ΑΠΟ ΤΗ ΜΕΓΑΛΗ ΠΕΜΠΤΗ * 17 ΝΕΚΡΟΙ ΤΑ
ΤΕΛΕΥΤΑΙΑ 4 ΧΡΟΝΙΑ ΣΤΟ 118ο ΧΙΛΙΟΜΕΤΡΟ ΤΗΣ ΕΘΝΙΚΗΣ ΟΔΟΥ ΑΘΗΝΩΝ ΛΑΜΙΑΣ, ΟΠΟΥ
ΠΡΟΧΘΕΣ ΕΓΙΝΕ ΤΟ ΔΥΣΤΥΧΗΜΑ ΜΕ ΤΟ ΛΕΩΦΟΡΕΙΟ ΚΑΙ ΤΗΝ ΝΤΑΛΙΚΑ</H5>
<H2>Αγανάκτηση για τους δρόμους - καρμανιόλες</H2>

Η πιο μεγάλη και η πιο
αιματηρή πασχαλινή έξοδος των τελευταίων χρόνων ήταν η φετινή. 
Μια
πραγματική σφαγή στην άσφαλτο. Ο απολογισμός της εξόδου και της επιστροφής των
εκδρομέων ­ η οποία να σημειωθεί ότι δεν έχει ακόμα ολοκληρωθεί ­ είναι
τραγικός. Από την Μεγάλη Πέμπτη μέχρι χθες, σε 392 τροχαία δυστυχήματα
σκοτώθηκαν 56 άτομα και τραυματίσθηκαν 572. Ένα θλιβερό ρεκόρ αίματος που
σημάδεψε τη μεγάλη έξοδο των κατοίκων των πόλεων στην εξοχή για να περάσουν
τις ημέρες της αργίας του Πάσχα και της Πρωτομαγιάς. 
Οι κακές καιρικές
συνθήκες που επικρατούσαν προχθές σε όλη τη χώρα έγιναν αιτία δεκάδων
δυστυχημάτων. Η ολισθηρότητα, λόγω της βροχής, μετέτρεψε πολλούς δρόμους σε
επικίνδυνες παγίδες για δεκάδες οδηγούς Ι.Χ. αυτοκινήτων. Δώδεκα άνθρωποι
άφησαν την τελευταία τους στην άσφαλτο και 102 τραυματίσθηκαν σε 42 τροχαία
δυστυχήματα που έγιναν σε περιοχές της χώρας. 
Τα τροχαία δυστυχήματα της
Τετάρτης 
* 118ο χλμ. Εθνικής Οδού Αθηνών -
Λαμίας (Φθιώτιδα): Σύγκρουση
νταλίκας με λεωφορείο, 
6 νεκροί και 45 τραυματίες. 
* 24ο χλμ. Θεσσαλονίκης - Μουδανιών: 
Σύγκρουση δυο αυτοκινήτων, 2 νεκροί. 
* 200ό χλμ. Εθνικής Οδού Αθηνών - Λαμίας: Σύγκρουση
τεσσάρων αυτοκινήτων, ένας νεκρός. 
* Καβάλα
(πόλη): 
Σύγκρουση δύο αυτοκινήτων, μια γυναίκα νεκρή. 
* Άνω Λιόσια: Εκτροπή αυτοκινήτου, ένας
νεκρός. 
* Θεσσαλονίκη: Ι.Χ. αυτοκίνητο
σκότωσε πεζό. 
Τι μπορεί να έφταιξεΠέντε πιθανές αιτίες για το πολύνεκρο
τροχαίο δυστύχημα στην Εθνική οδό Αθηνών - Λαμίας διαπιστώνει ο
Συγκοινωνιολόγος αναπληρωτής καθηγητής του Εθνικού Μετσόβιου Πολυτεχνείου κ.
Γιάννης Γκόλιας: 
1ΤΑΧΥΤΗΤΑ. «Σύμφωνα με τις
πρώτες πληροφορίες, που αναφέρουν ότι η ταχύτητα του φορτηγού δεν ήταν
μεγαλύτερη των ογδόντα χιλιομέτρων, μπορούμε να πούμε ότι μάλλον δεν υπάρχει
πρόβλημα υπερβολικής ταχύτητας. Ωστόσο, αυτή η παράμετρος πρέπει να εξεταστεί
με βάση τα γεωμετρικά χαρακτηριστικά του συγκεκριμένου σημείου ­ όπως κλίση,
ολισθηρότητα και μοίρες στροφής του δρόμου». 
2ΟΔΟΣΤΡΩΜΑ.Η δεύτερη πιθανή αιτία είναι η φθορά του
οδοστρώματος, σε σημείο που η ολισθηρότητά του να έχει φτάσει σε μη αποδεκτά
επίπεδα. Το γεγονός ότι η νταλίκα ήταν άδεια, είναι ένας επιπλέον αρνητικός
παράγοντας. Το κατακόρυφο βάρος αυξάνει την τριβή, μειώνοντας έτσι τις
πιθανότητες ολίσθησης. 
3ΟΔΗΓΟΣ.Ένας τρίτος
πιθανός παράγοντας του δυστυχήματος είναι ο λάθος χειρισμός από την πλευρά του
οδηγού, όπως το υπερβολικό φρενάρισμα, που προκάλεσε το μπλοκάρισμα των τροχών
και την ολίσθηση. 
4ΥΕΛΑΣΤΙΚΑ.Η τέταρτη αιτία
είναι η πιθανή φθορά των ελαστικών της νταλίκας, σε σημείο που να έχουν
ξεπεράσει το όριο ζωής τους. 
5ΦΡΕΝΑ.Τέλος, μια
άλλη πιθανή αιτία είναι η παρουσία βλάβης στο σύστημα πέδησης της νταλίκας. Τα
μεγάλα οχήματα έχουν ένα ειδικό σύστημα πέδησης, με το οποίο η πίεση
κατανέμεται ανάλογα με το βάρος του οχήματος. Το μονόπλευρο φρενάρισμα είναι
άκρως επικίνδυνο σε ολισθηρούς δρόμους. 
Οργή και αγανάκτηση για το νέο λουτρό αίματος στο
εθνικό και επαρχιακό δίκτυο της χώρας τις τελευταίες μέρες. 
ΚΑΙ δεν
είναι μόνο το δυστύχημα με τους στρατιώτες κοντά στο Κάστρο. Από την Μεγάλη
Πέμπτη έως χθες 56 άνθρωποι έχασαν τη ζωή τους και 564 τραυματίστηκαν σε 386
τροχαία που έγιναν σε όλη την Ελλάδα. Ευθύνες μπορεί να έχουν και οι οδηγοί,
όμως οι δρόμοι (εκτός από λίγα χιλιομέτρα του οδικού δικτύου) παραμένουν όπως
αρχικά κατασκευάστηκαν, για να καλύπτουν ανάγκες της δεκαετίας του '50. 
Έργα χωρίς επαρκή σήμανση, στροφές απότομες που γίνονται ακόμη πιο επικίνδυνες
με τις πρώτες σταγόνες της βροχής, λακκούβες, σαμαράκια και αστυνόμευση για το
αν οι οδηγοί φοράνε ζώνες και για τίποτε άλλο συνθέτουν μία εικόνα χάους στο
εθνικό δίκτυο, με θύματα αθώους. Και δεν είναι μόνο οι οδηγοί και οι
οικογένειές τους που αγανακτούν. 
Προχθές, με αφορμή το τροχαίο που έγινε
κοντά στη Λαμία, ο υπουργός Άμυνας κ. Άκης Τσοχατζόπουλος ξέσπασε: «Δεν ξέρω
πόσο ακόμη οι Έλληνες θα αποδέχονται παθητικά τους καθημερινούς τραυματισμούς
και θανάτους στους δρόμους του οδικού μας δικτύου γενικότερα. Είναι ένα θέμα
το οποίο πρέπει να μας απασχολήσει και να υπάρξει μια διαφορετική αντιμετώπιση
από αυτή που υπάρχει μέχρι σήμερα». 
ΝΕΑ ΧΑΡΑΞΗ 
Ειδικά το σημείο
όπου έγινε το πολύνεκρο τροχαίο είναι από τα πλέον επικίνδυνα στον δρόμο
Αθηνών - Λαμίας. «Ο δρόμος είναι από τους πλέον δύσκολους. Γι' αυτό η πολιτεία
προχωρεί σε νέα χάραξη», επισημαίνει ο διοικητής Τροχαίας Αγίου Κωνσταντίνου,
κ. Θωμάς Σκούρας. 
Οι οδηγοί και οι κάτοικοι της περιοχής τις αποκαλούν
«στροφές του θανάτου». Τα μικρά ξωκλήσια κατά μήκος του δρόμου αποτελούν μια
μακάβρια προειδοποίηση. 
Μέσα σε τέσσερα χρόνια στις επικίνδυνες στροφές
του Μαρτίνου, από το 117ο χιλιόμετρο της εθνικής οδού Αθηνών - Λαμίας έως το
129,5ο χιλιόμετρο, 11 άνθρωποι έχουν βρει τραγικό θάνατο, τρεις έχουν
τραυματισθεί βαριά και άλλοι 16 ελαφρά στα 19 τροχαία δυστυχήματα που έχουν
γίνει στον δρόμο-καρμανιόλα. 
Στη λίστα των θυμάτων των τροχαίων
δυστυχημάτων που έχουν σημειωθεί στις επικίνδυνες στροφές-παγίδες θανάτου για
τους οδηγούς, προστέθηκαν και οι έξι νεκροί και οι 44 τραυματίες της
προχθεσινής τραγωδίας. 
Οι αξιωματικοί της Τροχαίας Αγίου Κωνσταντίνου και
ο αστυνομικός διευθυντής Φθιώτιδας κ. Γιάννης Παπαϊωάννου μιλάνε ανοικτά και
λένε ότι το σημείο αυτό της εθνικής οδού είναι επικίνδυνο όταν επικρατούν
άσχημες καιρικές συνθήκες. 
Η κλειστή δεξιά στροφή, στο 118ο χιλιόμετρο, το
σημείο της προχθεσινής τραγωδίας, δεν είναι η πρώτη φορά που βάφεται με αίμα.
Το 1989 είχε σημειωθεί και άλλο θανατηφόρο τροχαίο, ενώ αρκετά είναι τα
ατυχήματα με υλικές ζημιές. 
ΕΤΡΕΧΕ ΠΟΛΥ 
Από τα στοιχεία που
έχει συγκεντρώσει η Τροχαία Αγίου Κωνσταντίνου και η Αστυνομική Διεύθυνση
Φθιώτιδας, προκύπτουν σοβαρές ευθύνες για τον οδηγό της μοιραίας νταλίκας
Κωνσταντίνο Διλκερίδη, 48 χρόνων. 
Σύμφωνα με αξιωματικούς της Τροχαίας οι
οποίοι κάνουν τις έρευνες για το πολύνεκρο δυστύχημα, ο οδηγός της νταλίκας
είχε αναπτύξει ταχύτητα χωρίς να λάβει υπόψη του τις καιρικές συνθήκες που
επικρατούσαν την ώρα εκείνη. Έβρεχε και ο δρόμος ήταν ολισθηρός. 
Η νταλίκα
μεταφοράς αυτοκινήτων προχθές στις 6.30 το απόγευμα κινείτο στην εθνική οδό
Αθηνών - Λαμίας με κατεύθυνση την Αθήνα. 
Σύμφωνα με τις καταθέσεις που
έχει συγκεντρώσει η Τροχαία Αγίου Κωνσταντίνου, ο οδηγός της νταλίκας έτρεχε
με 90 χιλιόμετρα. Στο 118ο χιλιόμετρο, στο σημείο που αρχίζει η στροφή, ο
οδηγός της νταλίκας προσπάθησε να φρενάρει, να κόψει ταχύτητα για να πάρει τη
στροφή. Την ώρα που προσπαθούσε να κόψει ταχύτητα, λόγω της ολισθηρότητας του
δρόμου η νταλίκα «δίπλωσε». 
Μπήκε στο αντίθετο ρεύμα κυκλοφορίας και το
συρόμενο σχημάτισε ορθή γωνία και έπεσε με δύναμη πάνω στο λεωφορείο που
οδηγούσε ο 29χρονος Νικόλαος Γ. Χρυσικός. Το χτύπησε δύο φορές στο μπροστινό
τμήμα του και στα πλάγια. Η σύγκρουση ήταν φοβερή. 
Ακολούθησαν σκηνές
φρίκης. Τα μπροστινά τμήματα της νταλίκας και του λεωφορείου μετατράπηκαν σε
άμορφες μάζες σιδερικών. Οι δύο οδηγοί βρήκαν τον θάνατο εγκλωβισμένοι στις
λαμαρίνες. 
Οι φαντάροι, οι 19χρονοι Δημήτρης Τσιώνας, από τη Λάρισα, και ο
Σωκράτης Σωτηρίου, από τα Τρίκαλα, καθώς και η 30χρονη Λυγερή Μαρούτα
ανασύρθηκαν νεκροί από τα συντρίμμια. Βαριά τραυματισμένος ανασύρθηκε ο
σύζυγός της Γιάννης Γ. Φουρίδης, ο οποίος υπέκυψε στα τραύματά του χθες το
απόγευμα στο νοσοκομείο ΚΑΤ, όπου είχε μεταφερθεί. 
Ακολούθησε πανικός. Για
αρκετή ώρα αστυνομικοί, πυροσβέστες, στρατιώτες, γιατροί αλλά και απλοί
πολίτες προσπαθούσαν να βοηθήσουν. Αρχικά μετέφεραν τους τραυματίες στο
νοσοκομείο Θήβας. Από 'κει, και αφού τους παρασχέθηκαν οι πρώτες βοήθειες,
μεταφέρθηκαν με ασθενοφόρα στο 401 Σ.Ν. Τους τραυματίες επισκέφθηκαν ο
υπουργός και η ηγεσία των Ενόπλων Δυνάμεων. 
Έξι οι νεκροί από τη σύγκρουση

ΕΞΙ άνθρωποι έχασαν τη ζωή τους από τη σφοδρή σύγκρουση. Νεκροί είναι ο
48χρονος οδηγός του φορτηγού Κώστας Διλκερίδης, ο 29χρονος οδηγός του
λεωφορείου Νικόλαος Χρυσικός, η 30χρονη Λυγερή Μαρούτα, ο 40χρονος σύζυγός της
Ιωάννης Φουρίδης και οι 19χρονοι στρατιώτες Δημήτρης Τσιώνας και Σωκράτης
Σωτηρίου. Στο 401 Στρατιωτικό Νοσοκομείο εξακολουθούν να νοσηλεύονται 19
τραυματίες. Η κατάσταση της υγείας τους, σύμφωνα με τους γιατρούς, δεν εμπνέει
καμία ανησυχία. Συγκεκριμένα, η κατάσταση των 19 τραυματιών είναι η εξής:
Αγνάντης Νικόλαος κάκωση οσφυϊκής μοίρας, Καψάλης Αστέριος κάκωση θώρακα και
κάταγμα κνήμης, Μπαντέκας Γεώργιος κάταγμα αριστερού μηριαίου οστού, Ιωαννίδης
Θεοχάρης κατάγματα λεκάνης, Βανέτης Φώτιος κατάγματα αριστερού μηριαίου οστού,
Λιάκος Αθανάσιος κάκωση γόνατος, Σελίδης Ιάκωβος αιμάτωμα ζυγωματικού,
Αγγούσης Χρήστος κρανιοεγκεφαλική κάκωση, Μιχαηλίδης Απόστολος κάκωση
σπονδυλικής στήλης, Τυρεκίδης Θεοχάρης κάκωση δεξιάς κνήμης, Πίσκας Βασίλειος
εκδορές αριστερού σκέλους, Τσιλιγκίρης Σπυρίδων τραύμα ρινός - βλεφάρου,
Τσιότσιος Αριστείδης κάκωση αριστεράς κνήμης, Τσιάτσιος Νικόλαος κάκωση
βλεφάρου, Σαμαράς Ευάγγελος κάκωση μετωπιαίας χώρας, Πισπίλης Ζήσης κάκωση
αντιβραχίων, Γιόλης Γεώργιος μικροεκδορές, Τζήκας Βασίλειος ρινικό κάταγμα,
Βαλσαμίδης Κων/νος μώλωπες. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15825N141</ED>
<ID>
ID:166022

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N14&aa=1</URL></REF>


Article

<CATEGORY>vin02</CATEGORY>

 <H2>Δεν
υπάρχουν μαγικά μέτρα πρόληψης</H2>

<AUTHOR>Ι. ΣΤ ΠΑΠΑΔΟ-ΠΟΥΛΟΣ</AUTHOR>

ΑΠΟΡΩ γιατί απορούμε
σχετικά με τον μεγάλο αριθμό νεκρών από τροχαία ατυχήματα αυτή την εποχή.
Είναι πολύ λογικό και αναμενόμενο να συμβαίνουν πολλά ατυχήματα όταν: 
* Η
εκπαίδευση οδηγών και οι εξετάσεις είναι άθλιες. 
* Οι οδηγοί πίνουν μπίρες
σε κάθε τους διάλειμμα στην Εθνική οδό. 
* Οι οδηγοί οδηγούν πάνω από 24
ώρες χωρίς ύπνο (η νομοθεσία υποχρεώνει 8ωρο ύπνο έπειτα από 8ωρη οδήγηση,
μιλάμε για επαγγελματίες). 
* Οι ταχογράφοι ποτέ δεν ελέγχονται στο
προηγούμενο σημείο. 
* Οι μπάρες είναι «χάρτινες», κακοσυντηρημένες, χωρίς
όλα τα μπουλόνια, χωρίς διπλά παξιμάδια και με πάχος 2,4 χιλ. έναντι 4,7 των
γερμανικών. 
* Ανακυκλώνονται τα ίδια και τα ίδια πρόσωπα σε θέσεις
εξουσίας, πρόσωπα που έχουν αποδείξει ότι δεν είναι σε θέση να μειώσουν τα
ατυχήματα. 
* Η εξουσία δεν καλεί τους τμηματάρχες των διαφόρων υπουργείων
για να τους ρωτήσει τι συγκεκριμένο έκαναν τα τελευταία 10 χρόνια, εκτός από
επισκέψεις σε συνεδριάσεις της Ε.Ε. 
* Τοποθετούνται υπουργοί χωρίς γνώση
του αντικειμένου (το μαθαίνουν κατά τα 2 πρώτα χρόνια και μετά αναδομούνται).

* Όταν το περίφημο (για μας άχρηστο) «πόρισμα» της διακομματικής
Κοινοβουλευτικής Επιτροπής έχει μείνει σε συρτάρια, μην αξίζοντας ούτε το
χαρτί που γράφτηκε. 
* Ο καθένας μας περιμένει από τους άλλους να κάνουν
κάτι. 
Η πρότασή μου: να κληθεί Γερμανός που θα του δώσουμε ελληνική
υπηκοότητα (εδώ έχουμε και αν έχουμε δώσει υπηκοότητες σε ποδοσφαιριστές και
καλαθοσφαιριστές) για να μπει υπουργός Μεταφορών, ΥΠΕΧΩΔΕ και Δημ. Τάξης. Ή
λέτε να τον εκφυλίσουμε μέσα σε 6 μήνες και αυτόν; 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15825N151</ED>
<ID>
ID:166064

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N15&aa=1</URL></REF>


Article

<CATEGORY>vin06</CATEGORY>

 <H5>ΣΥΝΤΟΜΑ ΘΑ ΠΑΡΑΚΑΜΦΘΕΙ ΤΟ
ΣΗΜΕΙΟ ΤΗΣ ΕΘΝΙΚΗΣ ΟΔΟΥ ΣΤΟ ΟΠΟΙΟ ΕΓΙΝΕ ΤΟ ΠΟΛΥΝΕΚΡΟ ΔΥΣΤΥΧΗΜΑ</H5>
<H5>Σύγχυση και πανικός</H5>
<H5>«Ήταν από τους
πιο έμπειρους οδηγούς μας»</H5>
<H5>Θρήνος στις κηδείες, αγωνία στα νοσοκομεία</H5>
<H5>ΣΤΟ
ΣΤΡΑΤΟΠΕΔΟ</H5>
<H2>Με προδιαγραφές του '60</H2>

«Στο σημείο όπου έγινε
το δυστύχημα οι κλίσεις είναι από τις μεγαλύτερες που επιτρέπονταν την εποχή
που έγινε η χάραξη της Εθνικής οδού Αθηνών - Θεσσαλονίκης. Το 1960, που
φτιάχτηκε η Εθνική, το επιτρεπόμενο όριο κλίσεων και καμπυλών ήταν σαφώς
μεγαλύτερο από το σημερινό. Κι αυτό γιατί οι προδιαγραφές των τεχνικών
χαρακτηριστικών του έργου ήταν διαφορετικές».ΑΥΤΑ επισημαίνει στα «ΝΕΑ»
ο κ. Γιώργος Νυσταζάκης, διευθυντής της ειδικής υπηρεσίας έργων του
αυτοκινητόδρομου ΠΑΘΕ, του ΥΠΕΧΩΔΕ, προσθέτοντας, ωστόσο, ότι «τόσο η
ορατότητα όσο και τα υπόλοιπα γεωμετρικά χαρακτηριστικά είναι πολύ
ικανοποιητικά». 
Για την καλυτέρευση, πάντως, των κυκλοφοριακών συνθηκών
στο Μαρτίνο Φθιώτιδας εκτελούνται έργα νέας χάραξης της Εθνικής Αθηνών -
Θεσσαλονίκης, συνολικού μήκους τριών χιλιομέτρων, με τα οποία θα παρακαμφθεί
το σημερινό κομμάτι της Εθνικής οδού στο οποίο έγινε το δυστύχημα. 
«Τα
έργα άρχισαν το 1995 και με βάση το χρονοδιάγραμμα προβλέπεται να ολοκληρωθούν
τέλη του 1997», τονίζει ο κ. Νυσταζάκης. «Πρόκειται για παράκαμψη περίπου
τριών χιλιομέτρων. Με τη νέα χάραξη που γίνεται από την αριστερή πλευρά,
κάνουμε μεγαλύτερο κύκλο για να μειώσουμε την κλίση». 
«Στο σημείο αυτό,
προσθέτει ο κ. Νυσταζάκης, η ολισθηρότητα είναι αυξημένη, λόγω του
οδοστρώματος και των έντονων καιρικών φαινομένων που παρατηρούνται στην
περιοχή. Με τη νέα χάραξη, που αναμένεται να δοθεί στην κυκλοφορία το
καλοκαίρι ή το φθινόπωρο, οι κυκλοφοριακές συνθήκες θα βελτιωθούν σημαντικά».

Από την πλευρά του, ο κ. Δημήτρης Κίτσος, διευθυντής της 2ης ΔΕΚΕ,
υποστηρίζει ότι το σημείο στο οποίο έγινε το δυστύχημα δεν παρουσιάζει
μειωμένα γεωμετρικά χαρακτηριστικά, τα οποία σε συνδυασμό με τις καιρικές να
οδήγησαν στο αιματηρό δυστύχημα. «Πρόκειται για κλασική στροφή με απεριόριστη
ορατότητα, στην οποία ­ απ' ό,τι ακούμε ­ δεν έχει ξανασυμβεί τροχαίο ατύχημα.
Το σημείο αυτό έχει τα τεχνικά χαρακτηριστικά των έργων οδοποιίας της
δεκαετίας του '60». 
ΣΥΓΧΥΣΗ, απόγνωση και
πανικός αμέσως μετά το τροχαίο στο 118ο χιλιόμετρο της Εθνικής Αθηνών -
Λαμίας. Για αρκετή ώρα, κανείς δεν γνώριζε τον ακριβή αριθμό των θυμάτων.
Όμως, οι συνεχείς πληροφορίες που δίνονταν στην δημοσιότητα (έκαναν λόγο για
15 νεκρούς) επέτειναν την αγωνία των συγγενών των στρατιωτών, των συναδέλφων
τους, αλλά και των αρχών, που έκαναν σχέδια επί σχεδίων για την μεταφορά των
στρατιωτών. 
Ελικόπτερα απογειώθηκαν και δεν έφτασαν. Γιατροί, αστυνομικοί
και πυροσβέστες έτρεχαν πάνω - κάτω χωρίς να μπορούν να πλησιάσουν στο σημείο
σύγκρουσης. Εκατοντάδες αυτοκίνητα είχαν εγκλωβιστεί στην άνοδο και την κάθοδο
του δρόμου, εμποδίζοντας ακόμη και ασθενοφόρα να προσεγγίζουν. Πολλοί απ'
αυτούς, μετά το πρώτο σοκ, άρχισαν να μεταφέρουν τραυματίες και μη στο
Νοσοκομείο της Θήβας.. 
Στα επιτελεία του Στρατού και της Αστυνομίας δεν
έλειπαν οι εικόνες πανικού, καθώς ο αριθμός των νεκρών δεν είχε εξακριβωθεί. Ο
ίδιος πανικός επικρατούσε και στο στρατόπεδο στη Σπάρτη, όπου όλοι
προσπαθούσαν να βρουν μέσα από τα ατομικά έγγραφα των στρατιωτών ποιοι
επέβαιναν στο μοιραίο λεωφορείο. 
Πάντως, πολλά ερωτηματικά προκαλεί το
γεγονός ότι η Τροχαία Φθιώτιδας, από την πρώτη στιγμή, έδινε μεγάλο αριθμό
νεκρών. Αργότερα, οι αστυνομικοί έλεγαν ότι «μέσα στον πανικό βλέπαμε στον
δρόμο φαντάρους πλημμυρισμένους στα αίματα, ενώ στην ίδια κατάσταση ήταν και
όσοι απεγκλωβίζονταν από το λεωφορείο. Έγιναν όλα τόσο γρήγορα, που τις πρώτες
στιγμές μόνο σωστές εκτιμήσεις δεν μπορούσαν να γίνουν». 
«ΗΤΑΝ ΕΝΑΣ από τους πιο έμπειρους οδηγούς
που είχαμε», λέει για τον Κώστα Διλκερίδη ο Νίκος Ελευθεράκος, ιδιοκτήτης της
ομώνυμης εταιρείας στην οποία εργαζόταν, από το 1990, ο άτυχος οδηγός. 
Ο
κ. Ελευθεράκος επισκέφθηκε τον τόπο του πολύνεκρου δυστυχήματος και η πρώτη
του εκτίμηση για τα αίτια της τραγωδίας εντοπίζεται στη μορφολογία του
οδοστρώματος. «Είναι μια απότομη στροφή μετά τρία χιλιόμετρα ευθείας», λέει
και προσθέτει πως «η πολύχρονη εμπειρία του οδηγού δεν θα ήταν δυνατό να
δικαιολογήσει κάποιο ατυχή χειρισμό». 
Ο ίδιος λέει πως η νταλίκα
ενδεχομένως να γλίστρησε εξαιτίας της ολισθηρότητας του δρόμου λόγω βροχής.
«Δεν θεωρώ πως το φορτηγό δίπλωσε επειδή ο οδηγός φρενάρισε. Άν σε κάθε
φρενάρισμα συνέβαινε αυτό το φαινόμενο, τότε δεν θα προλαβαίναμε να
απαριθμούμε δυστυχήματα». Στη εταιρεία του κ. Ελευθεράκου εργάζονται 50 οδηγοί
και «ο Κώστας Διλκερίδης ήταν ένας από τους επτά που διακρίνονταν για την
ικανότητά τους και που αναλάμβαναν να πραγματοποιήσουν τα λεγόμενα "δύσκολα"
ταξίδια». 
Στην ίδια εταιρεία δουλεύει τα τελευταία τέσσερα χρόνια και ο
μεγαλύτερος γιος του άτυχου οδηγού, ο 29χρονος Δημήτρης, ενώ «το προσεχές
διάστημα θα προσλαμβάναμε και τον άλλο του γιο, που είναι 24 χρόνων». 
ΔΕΝ ΠΡΟΛΑΒΕ να χαρεί τη
δεύτερη άδειά του στον Στρατό ο 19χρονος φαντάρος Δημήτρης Τσιώνας, ένα από τα
θύματα του τραγικού δυστυχήματος. Χθες το απόγευμα, συγγενείς και φίλοι τον
συνόδευσαν στην τελευταία του κατοικία, στο Νεκροταφείο της Λάρισας, ενώ άγημα
του Στρατού απέδωσε τιμές. 
Ο άτυχος στρατιώτης επέστρεψε πριν από τρεις
μήνες από τη Γερμανία, όπου έμενε, προκειμένου να υπηρετήσει τη θητεία του και
είχε πάρει μετάθεση για μονάδα της Ξάνθης. Τραγικές φιγούρες στην κηδεία ο
πατέρας του και τα δύο μικρότερα αδέλφια του. Η μητέρα του δεν άντεξε τον πόνο
και μεταφέρθηκε προχθές στο νοσοκομείο. 
Την ίδια περίπου ώρα, στο Γριζάνο
Τρικάλων, έγινε η κηδεία τού, επίσης 19χρονου, φαντάρου Σωκράτη Σωτηρίου.
Απαρηγόρητο όλο το χωριό προσπαθούσε να δώσει κουράγιο στην οικογένειά του,
ενώ όταν το άγημα του Στρατού απέδωσε τιμές, ένα δάκρυ κύλησε από τα μάτια
όλων. 
Κηδεία έγινε και στο Ξηροκάμπι της Σπάρτης, όπου μέσα σε βαρύ πένθος
κηδεύτηκε ο 29χρονος οδηγός του μοιραίου λεωφορείου Νικόλαος Χρυσικός.
Τραγικές φιγούρες οι γονείς του, η σύζυγός του που είναι έγκυος και η
τετράχρονη κορούλα του Σοφία. Κατά τους υπαλλήλους του ΚΤΕΛ Γυθείου, ο
Νικόλαος Χρυσικός ήταν από τους πιο προσεκτικούς οδηγούς. 
Στο στρατόπεδο του ΚΕΜ, μόλις έγινε γνωστό το
πολύνεκρο δυστύχημα, σήμανε συναγερμός. Είχαν φύγει 130 νεοσύλλεκτοι με άδεια
και πανικόβλητοι συγγενείς έπαιρναν τηλέφωνο για να μάθουν νέα τους. 
Στο
ΚΑΤ το πρώτο ασθενοφόρο έφθασε στις 21.20 της Τετάρτης. Το δεύτερο, 55'
αργότερα. 
Μόλις έγινε γνωστή η είδηση για το τραγικό δυστύχημα, συγγενείς
των φαντάρων άρχισαν να φθάνουν στο 401 Στρατιωτικό Νοσοκομείο, για να μάθουν
για την κατάσταση των δικών τους. Με την αγωνία έκδηλα αποτυπωμένη στα πρόσωπά
τους, έλεγαν στους γιατρούς τα ονόματα των δικών τους και «κρέμονταν από τα
χείλη τους». 
Μισή ώρα μετά τα μεσάνυχτα, έφθασε στο νοσοκομείο ένα πούλμαν
που μετέφερε 22 ελαφρά τραυματίες, οι οποίοι οδηγήθηκαν αμέσως στα Εξωτερικά
Ιατρεία του 401. Εκεί, οι γιατροί τούς πρόσφεραν τις πρώτες βοήθειες και στη
συνέχεια μεταφέρθηκαν σε πτέρυγες για νοσηλεία. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15825N161</ED>
<ID>
ID:166023

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N16&aa=1</URL></REF>


Article

<CATEGORY>vin06</CATEGORY>

 <H2>12 νεκροί σε τροχαία την Τετάρτη</H2>

ΘΕΣΣΑΛΟΝΙΚΗ. 
Γραφείο
Βόρειας Ελλάδας 
ΣΕ ΟΛΙΣΘΗΡΟΤΗΤΑ του οδοστρώματος, σε συνδυασμό με την
υπερβολική ταχύτητα, αποδίδει η Τροχαία Θεσσαλονίκης ένα ακόμη δυστύχημα, με
θύματα δύο οδηγούς οχημάτων, που σημειώθηκε στον δρόμο Θεσσαλονίκης -
Χαλκιδικής. 
Το τροχαίο δυστύχημα έγινε το απόγευμα της Τετάρτης, όταν ­
σύμφωνα με την Τροχαία ­ Ι.Χ. επιβατικό αυτοκίνητο, που οδηγούσε ο 43χρονος
Νίκος Σκουρζανιώτης, διοικητικός δικαστής από το Βατοπέδι Χαλκιδικής, εισήλθε
στο αντίθετο ρεύμα κυκλοφορίας και συγκρούσθηκε διαδοχικά με άλλο Ι.Χ.
επιβατικό αυτοκίνητο και στη συνέχεια με φορτηγό. 
Το πρώτο αυτοκίνητο και
το φορτηγό τυλίχθηκαν στις φλόγες, με αποτέλεσμα να βρουν τραγικό θάνατο
παγιδευμένοι μέσα στα συντρίμμια ο Σκουρζανιώτης και ο οδηγός του φορτηγού
Κώστας Κολικόπουλος, 29 χρόνων, κάτοικος Θεσσαλονίκης. 
* Συνολικά, προχθές
Τετάρτη 12 άνθρωποι έχασαν τη ζωή τους, σε έξι τροχαία δυστυχήματα: 
­ 118ο
χιλιόμετρο Εθνικής οδού Αθηνών - Λαμίας (Φθιώτιδα): σύγκρουση νταλίκας με
λεωφορείο. 6 νεκροί και 45 τραυματίες. 
­ 24ο χιλιόμετρο Θεσσαλονίκης -
Μουδανίων: Σύγκρουση δύο αυτοκινήτων. 2 νεκροί. 
­ 200ο χιλιόμετρο Εθνικής
οδού Αθηνών - Λαμίας: σύγκρουση τεσσάρων αυτοκινήτων. Ένας νεκρός. 
­
Καβάλα (πόλη): σύγκρουση δύο αυτοκινήτων. Μία γυναίκα νεκρή. 
­ Άνω Λιόσια:
εκτροπή αυτοκινήτου. Ένας νεκρός. 
­ Θεσσαλονίκη: Ι.Χ. αυτοκίνητο παρέσυρε
και σκότωσε πεζό. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15825N162</ED>
<ID>
ID:166071

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N16&aa=2</URL></REF>


Article

<CATEGORY>vin06</CATEGORY>

 <H5>ΓΙΑ ΑΚΡΑΙΑ ΚΑΙΡΙΚΑ
ΦΑΙΝΟΜΕΝΑ ΠΟΥ ΣΥΜΒΑΙΝΟΥΝ ΚΑΘΕ 20-30 ΧΡΟΝΙΑ ΜΙΛΟΥΝ ΟΙ ΕΠΙΣΤΗΜΟΝΕΣ</H5>
<H2>Ο... τρελός μας ο καιρός</H2>

<AUTHOR>ΣΤΕΦΑΝΟΣ ΔΙΑΝΕΛΛΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 64187 BYTES)
</AUTHOR>

Μπορεί οι μετεωρολόγοι να προβλέπουν σταδιακή
άνοδο της θερμοκρασίας για τις επόμενες ημέρες, όμως κανείς δεν μπορεί να πει
με σιγουριά αν αυτό θα είναι το τέλος του φετινού (παρατεταμένου) χειμώνα. 
ΑΙΤΙΑ το νέο θερμοκηπιακό καθεστώς που έχει κάνει τους επιστήμονες σε
όλο τον κόσμο να σηκώνουν τα χέρια ψηλά και να μιλούν για ακραία καιρικά
φαινόμενα. 
Η συνεχής βροχή με την οποία μπήκε και ο Μάιος ήταν απλώς η
επιβεβαίωση ότι τέτοια ακραία καιρικά φαινόμενα συμβαίνουν μια φορά στα 20-30
χρόνια. Την ίδια στιγμή που η Δυτική Ευρώπη μαστίζεται από τη μεγαλύτερη
ξηρασία των τελευταίων ετών, στην Ελλάδα η άνοιξη... αναζητείται εδώ και
ενάμιση μήνα. «Τέτοια φαινόμενα παρουσιάζονται κάθε 20 έως 30 χρόνια», λέει ο
κ. Χρήστος Ζερεφός, καθηγητής της Φυσικής της Ατμόσφαιρας στο Αριστοτέλειο
Πανεπιστήμιο της Θεσσαλονίκης. «Πολύ σπάνια συναντάμε στη χώρα μας
παρατεταμένη περίοδο με νέφωση, την ίδια στιγμή που στη Δυτική Ευρώπη
κυριαρχεί η ηλιοφάνεια και η ξηρασία». 
ΒΑΘΜΙΑΙΑ ΒΕΛΤΙΩΣΗ 
Πότε
θα σταματήσουν το κρύο και οι βροχές; Η Εθνική Μετεωρολογική Υπηρεσία
προβλέπει για σήμερα αρχικά τοπικές νεφώσεις με πιθανότητα βροχής, αλλά
βαθμιαία ο καιρός θα βελτιωθεί. Η θερμοκρασία στην Αθήνα θα φτάσει τους 21
βαθμούς Κελσίου και στην Θεσσαλονίκη τους 17. Αύριο Σάββατο ο καιρός θα είναι
σχεδόν αίθριος, με εξαίρεση την Ανατολική και Νότια νησιωτική Ελλάδα, όπου
αρχικά προβλέπονται παροδικές νεφώσεις με πρόσκαιρες βροχές. Την Κυριακή, τη
Δευτέρα και την Τρίτη ο καιρός σε όλη την χώρα θα είναι σχεδόν αίθριος και η
θερμοκρασία θα παρουσιάσει βαθμιαία άνοδο. 
«Η εκτίμησή μου είναι ότι φέτος
θα μπούμε απότομα στο καλοκαίρι», λέει ο κ. Ζερεφός προσπαθώντας να δώσει μια
απάντηση στο πότε θα φτιάξει οριστικά ο καιρός. Η αιτία είναι το νέο
θερμοκηπιακό καθεστώς, που επαναφέρει σπάνια καιρικά φαινόμενα και ανωμαλίες
πιο συχνά. «Από εκεί που συνέβαιναν κάθε 50 χρόνια, τώρα τα ακραία φαινόμενα
συμβαίνουν κάθε δέκα ή είκοσι χρόνια», εξηγεί ο κ. Ζερεφός και συνεχίζει: «Το
σπάνιο δεν είναι η ύπαρξη τέτοιων φαινομένων, αλλά η συχνή εμφάνισή τους. Για
παράδειγμα, γνωρίζουμε ποια καιρικά συστήματα προκαλούν υψηλότερη κατά μέσο
όρο θερμοκρασία φέτος στη Δυτική Ευρώπη από ό,τι στην Ελλάδα. Αυτό που δεν
γνωρίζαμε είναι η συχνή επανάληψη σε όλη την Ευρώπη τέτοιων φαινομένων». 
ΝΕΟ ΚΑΘΕΣΤΩΣ ΘΕΡΜΟΚΗΠΙΟΥ 
Τι είναι, όμως, ακριβώς το νέο
θερμοκηπιακό καθεστώς; Η επέμβαση του ανθρώπου στη φύση, σύμφωνα με τον κ.
Ζερεφό, εγκλωβίζει τη θερμότητα της γης και δεν την αφήνει να χαθεί προς το
διάστημα. Αποτέλεσμα είναι σταδιακά να αυξάνεται η θερμοκρασία στον πλανήτη (η
πρόβλεψη είναι ότι θα αυξηθεί κατά μέσο όρο 1-3 βαθμούς ανάλογα με την περιοχή
μέσα στον επόμενο αιώνα). 
Η βαθμιαία αυτή μεταβολή ευνοεί την εμφάνιση πιο
συχνά σπανίων φαινομένων. «Θα μάθουμε να ζούμε με τέτοια φαινόμενα», λέει ο κ.
Ζερεφός, που τονίζει ότι ο ανταγωνισμός του ανθρώπου με τη φύση, με στόχο την
αλλαγή της θερμοκρασίας, είναι η βασική αιτία της συχνής εμφάνισης ακραίων
φαινομένων, όπως είναι η ξηρασία, οι πλημμύρες, το ψυχρό και το θερμό κλίμα.
«Έτσι, πέρσι χάσαμε τις αλκυονίδες μέρες και φέτος χάνουμε την άνοιξη», λέει ο
ίδιος. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15825N171</ED>
<ID>
ID:166024

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N17&aa=1</URL></REF>


Article

<CATEGORY>vin06</CATEGORY>

 <H2>3 βαθμούς χαμηλότερη εφέτος η θερμοκρασία</H2>

ΕΩΣ 3 ΒΑΘΜΟΥΣ
χαμηλότερη είναι φέτος την άνοιξη κατά μέσο όρο η θερμοκρασία σε σχέση με τα
φυσιολογικά για την εποχή επίπεδα. 
«Όταν περιμένουμε σημαντικές
κλιματολογικές μεταβολές, όπως είναι το φαινόμενο του θερμοκηπίου, τότε
παρατηρείται προηγουμένως κλιματική αστάθεια. Μια τέτοια περίοδο διανύουμε τα
τελευταία χρόνια», λέει ο κ. Χρήστος Ζερεφός, αναπληρωτής καθηγητής στο
Εργαστήριο Φυσικής της Ατμόσφαιρας του Αριστοτελείου Πανεπιστημίου
Θεσσαλονίκη. 
Ως μεταβατική περίοδος, η άνοιξη παρουσιάζει καιρικά
φαινόμενα σε μεγάλη ένταση. 
«Τα πρόσφατα χρόνια πηγαίναμε κατευθείαν από
τον χειμώνα στο καλοκαίρι. Φέτος υπάρχει μια ενδιάμεση περίοδος που, παρότι
παρουσιάζει έντονα φαινόμενα, μας εισάγει στο καλοκαίρι», λέει ο κ. Ζιώμας,
που υπογραμμίζει ότι φέτος δόθηκε μεγάλη έμφαση στον «χειμωνιάτικο Απρίλιο»,
επειδή έγιναν πολλά ατυχήματα και συνέπεσαν και οι αργίες, όπου όλοι δείχνουν
ενδιαφέρον για τον καιρό. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15825N172</ED>
<ID>
ID:166072

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N17&aa=2</URL></REF>


Article

<CATEGORY>vin06</CATEGORY>

 <H2>Έγιναν ποτάμια οι δρόμοι της Γλυφάδας</H2>

ΜΕΓΑΛΑ προβλήματα δημιούργησε η προχθεσινή
βροχή σε ολόκληρη την Αττική. 
Πολλά υπόγεια πλημμύρισαν ενώ οι
περισσότεροι δρόμοι είχαν μεταμορφωθεί σε ποτάμια αδιαπέραστα για τους πεζούς.

Μεγαλύτερα προβλήματα παρουσιάστηκαν στην περιοχή της Γλυφάδας. 
Στη
Λεωφόρο Ελ. Βενιζέλου το οδόστρωμα υπέστη καθίζηση με αποτέλεσμα να
δημιουργηθεί μεγάλο κυκλοφοριακό πρόβλημα. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15825N173</ED>
<ID>
ID:166109

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N17&aa=3</URL></REF>


Article

<CATEGORY>vin06</CATEGORY>

 <H2>Πρόταση παραγραφής</H2>

<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΟΙ
ΕΠΙΚΕΦΑΛΗΣ της Πανθεσσαλικής Συντονιστικής Επιτροπής των αγροτών θα προτείνουν
στους αρχηγούς των κομμάτων τροπολογία, που έχουν ήδη έτοιμη, για παραγραφή
όλων των αδικημάτων που τελέστηκαν στις αγροτικές κινητοποιήσεις. Οι
συναντήσεις θα γίνουν την Παρασκευή 9 Μαΐου στην Αθήνα. Στην προχθεσινή
σύσκεψη, που έγινε στη Λάρισα, δεν αποφασίσθηκε προς το παρόν η κατάθεση
αγωγών κατά του Ελληνικού Δημοσίου για τις ζημιές που έγιναν από τους άνδρες
των ΜΑΤ στους γεωργικούς ελκυστήρες. 
Οι αγρότες, αν δεν υπάρξει δια νόμου
αποποινικοποίηση του αγώνα τους, ετοιμάζονται για τη δίκη της 23ης Μαΐου. Στο
εδώλιο του Τριμελούς Πλημμελειοδικείου Λάρισας θα καθήσουν τα μέλη της
Συντονιστικής Επιτροπής, ενώ συνολικά σε τρεις ακόμη δίκες περίπου 80 αγρότες
θα βρεθούν κατηγορούμενοι για παρακώλυση συγκοινωνιών. 
Ο κ. Ευάγγελος
Μπούτας τόνισε ότι το θέμα των διώξεων είναι καθαρά πολιτικό και υπογράμμισε
πως 5.000 αγρότες σύρονται στα δικαστήρια με στόχο τον εκφοβισμό τους. Ο
αντιπρόεδρος της Βουλής κ. Ν. Κατσαρός διαφώνησε με τυχόν υποβολή μηνύσεων για
τις ζημιες, λέγοντας ότι είναι σχεδόν αδύνατη η ανεύρεση των υπευθύνων και
πρότεινε να ασκηθούν αγωγές κατά του Δημοσίου. 
* Ποινική δίωξη για
παρακώλυση συγκοινωνιών άσκησε ο προϊστάμενος της Εισαγγελίας Καβάλας κ. Δημ.
Παπαγεωργίου εναντίον 246 αγροτών, οι οποίοι συμμετείχαν στα «μπλόκα» της
Καβάλας τον περασμένο Δεκέμβριο και παρέπεμψε την υπόθεση στην τακτική
ανάκριση. 
Ο εισαγγελέας της Καβάλας άσκησε τη δίωξη με βάση τις
καταστάσεις που του έδωσε η Αστυνομία και στις οποίες συμπεριλαμβάνονταν
αριθμοί κυκλοφορίας γεωργικών ελκυστήρων και αγροτικών αυτοκινήτων. 
Εξάλλου, ποινική δίωξη με την ίδια κατηγορία έχουν ασκήσει και οι εισαγγελείς
Σερρών, Δράμας, Ροδόπης και Έβρου εναντίον 800-850 αγροτών, οι οποίοι
συμμετείχαν στα «μπλόκα» του περασμένου Δεκεμβρίου. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15825N191</ED>
<ID>
ID:166025

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N19&aa=1</URL></REF>


Article

<CATEGORY>vin11</CATEGORY>

 <H2>Οι δαπάνες του Ιδρύματος Νεότητας</H2>

ΑΠΟ ΤΟΝ πρόεδρο του Εθνικού
Ιδρύματος Νεότητας πήραμε την ακόλουθη επιστολή: 
«Σχετικά με το δημοσίευμα
της 18/4/97 με τίτλο "Έλεγχοι στα προγράμματα" για το "Πρόγραμμα
Ανταγωνιστικότητας" του Εθνικού Ιδρύματος Νεότητας, που χρηματοδοτήθηκε από το
Ε.Κ.Τ. και πραγματοποιήθηκε το πρώτο τρίμηνο του 1995, θέλουμε να σας
γνωρίσουμε ότι η αλήθεια είναι ότι το ποσόν των 83.000.000 δρχ. είναι μη
επιλέξιμες δαπάνες, όπως φαίνεται από τον ακόλουθο πίνακα: 
α) Συνολικό
κόστος προγράμματος, σύμφωνα με την αίτηση αποπληρωμής, δρχ. 200.405.596. 
β) Μη επιλέξιμες δαπάνες δρχ. 82.816.624. 
γ) Τελική διαμόρφωση του
προγράμματος δρχ. 117.588.974. 
δ) Αναλογούσα συμμετοχή του ΕΚΤ δρχ.
88.191.731. 
ε) Προκαταβολή που έχει εισπράξει το Ε.Ι.Ν. δρχ. 104.550.000.

στ) Υπόλοιπο προς επιστροφή στο ΕΚΤ δρχ. 16.358.269. 
Κατά συνέπεια το
Εθνικό Ίδρυμα Νεότητας είναι υποχρεωμένο να επιστρέψει το ποσόν των δρχ.
16.358.269 το οποίο του είχε καταβληθεί». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15825N192</ED>
<ID>
ID:166067

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N19&aa=2</URL></REF>


Article

<CATEGORY>vin06</CATEGORY>

 <H2>Καθυστερήσεις πτήσεων λόγω... ασθενείας</H2>

ΚΑΘΥΣΤΕΡΗΣΕΙΣ
παρουσιάστηκαν χθες σε αρκετές πτήσεις της Ολυμπιακής Αεροπορίας λόγω...
ασθενείας ιπτάμενων συνοδών. Αρκετοί ιπτάμενοι συνοδοί και φροντιστές δήλωσαν
ασθένεια χθες, με αποτέλεσμα να καθυστερήσει η αναχώρηση τόσο εσωτερικών όσο
και εξωτερικών πτήσεων, ενώ πρόσθετα προβλήματα προκάλεσε η δίωρη στάση
εργασίας (10 π.μ. - 12 μ.) που πραγματοποίησε η Ομοσπονδία Συλλόγων Πολιτικής
Αεροπορίας. Ωστόσο, τα προβλήματα από τη στάση ελαχιστοποιήθηκαν, αφού αρκετές
πτήσεις άλλαξαν ώρα αναχώρησης και μεταφέρθηκαν πριν και μετά τη διάρκεια της
στάσης. Οι πτήσεις εξωτερικού, που παρουσίασαν τη μεγαλύτερη καθυστέρηση, ήταν
προς Ζυρίχη, Γενεύη, Βρυξέλλες και Λονδίνο. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15825N193</ED>
<ID>
ID:166110

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N19&aa=3</URL></REF>


Article

<CATEGORY>vin11</CATEGORY>

 <H2>Διευκρίνιση για μια συνωνυμία</H2>

ΑΠΟ τον κ. Κωνσταντίνο Σφυρή
(Αθήνα) πήραμε την ακόλουθη διευκρινιστική επιστολή: 
«Αναφορικά με το
δημοσίευμα της εφημερίδας σας της 29/04/97, με τίτλο "Χορός εκατομμυρίων με
πλαστές επιταγές", όπου αναφέρεται το όνομα Κωνσταντίνος Σφυρής, σας ενημερώνω
ότι ο υπογράφων, Κων/νος Σφυρής του Παναγιώτη και της Γαρυφαλλιάς, είμαι
ασφαλιστικός πράκτορας, αντιπρόσωπος ασφαλιστικών εταιρειών, καθώς επίσης και
νόμιμος εκπρόσωπος της Euronavigator Ltd. 
Δεν έχω καμία απολύτως σχέση,
πέραν της απλής συνωνυμίας, με το αναφερόμενο πρόσωπο στο δημοσίευμά σας».

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15825N194</ED>
<ID>
ID:166134

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N19&aa=4</URL></REF>


Article

<CATEGORY>vin06</CATEGORY>

 <H5>ΠΕΤΡΕΣ - ΠΑΓΙΔΕΣ ΓΙΑ
ΟΔΗΓΟΥΣ ΚΑΙ ΣΤΗΝ ΠΟΣΕΙΔΩΝΟΣ!</H5>
<H5>«Με ρωτούν
αν ξέρω τίποτα για τον τρελό»</H5>
<H2>Ο «εφιάλτης» βρήκε μιμητές</H2>

Ο «παρανοϊκός με τις πέτρες», που τους τελευταίους
μήνες έχει προκαλέσει πανικό στους οδηγούς που κινούνται στους δύο εθνικούς
δρόμους, βρήκε και μιμητές! 
ΕΔΕΙΞΕ... το δρόμο σε δύο νεαρούς, οι
οποίοι χθες τα ξημερώματα έκαναν το ίδιο στην παραλιακή λεωφόρο Ποσειδώνος,
στήνοντας επικίνδυνες παγίδες με πέτρες στους διερχόμενους οδηγούς. 
Οι δυο
νεαροί, ο Δημήτρης - Ιωάννης Τρίχος, 21 χρόνων, οικοδόμος και ο φίλος του
Ιγνάτιος Σ. Στάσης, 21 χρόνων, συνελήφθησαν στις 2 μετά τα μεσάνυχτα από
αστυνομικούς της Άμεσης Δράσης και χθες το πρωί οδηγήθηκαν στον εισαγγελέα.

Οι δύο φίλοι «έπιασαν δουλειά» στη λεωφόρο Ποσειδώνος, στο ρεύμα προς
Αθήνα, γύρω στη 1.45 μετά τα μεσάνυχτα. Προηγουμένως, διασκέδαζαν σε νυχτερινό
κέντρο της περιοχής. 
Έστηναν τις παγίδες τους πετώντας πέτρες μεγέθους 60
έως 70 εκατοστών στην Παραλιακή, στο ύψος του νυχτερινού κέντρου «Show
Center», και στη συνέχεια κρύβονταν πίσω από θάμνους, σε έναν παράδρομο,
περιμένοντας να περάσουν τα αυτοκίνητα. 
Μια δυσάρεστη έκπληξη περίμενε τον
39χρονο οδηγό Ι.Χ. αυτοκινήτου Δημήτρη Μπιτσούρη, ο οποίος έπεσε στην παγίδα
των νεαρών. Καθώς εκινείτο με το αυτοκίνητό του στην Παραλιακή, ένας δυνατός
θόρυβος τον ανάγκασε να σταματήσει. Αιτία, οι πέτρες που είχαν πετάξει οι
νεαροί στο δρόμο. Το αυτοκίνητό του, τύπου «Τσέλικα», γλίτωσε με ελαφρές
ζημιές. 
Ο Δημήτρης Μπιτσούρης είπε στη μητέρα του και στον αδελφό του ότι,
όπως πληροφορήθηκε, οι δύο νεαροί αντιμετωπίζουν ψυχολογικά προβλήματα και δεν
πρόκειται να υποβάλει εις βάρος τους μήνυση.σ 
ΤΙΣ ΤΕΛΕΥΤΑΙΕΣ
μέρες, μόλις βραδιάζει, μια διάχυτη ανησυχία υπάρχει στα πρόσωπα πολλών οδηγών
που κινούνται στην εθνική οδό Αθηνών - Κορίνθου, ιδιαίτερα στο ρεύμα
κυκλοφορίας προς Αθήνα. 
Μοιάζουν να φοβούνται το... φάντασμα του
«παρανοϊκού με τις πέτρες», που την περασμένη Δευτέρα, μετά απουσία περίπου
έξι μηνών, «χτύπησε» και πάλι. Αυτή τη φορά τοποθέτησε 15 μεγάλες πέτρες
μεταξύ του 43ου και 45ου χιλιομέτρου της εθνικής οδού Αθηνών - Κορίνθου, με
αποτέλεσμα τέσσερα αυτοκίνητα να πέσουν πάνω τους και να υποστούν σοβαρές
ζημιές. 
«Κάθε βράδυ, πολλοί διερχόμενοι οδηγοί με ρωτούν ποια σημεία του
δρόμου να προσέξουν και αν ξέρω τίποτα για τον τρελό που ρίχνει πέτρες στον
δρόμο», λέει ο Κώστας Τσιλομήτρος, υπάλληλος στα διόδια της Κορίνθου. «Δεν
ξέρω τι να τους απαντήσω, όμως καταλαβαίνω την αγωνία τους... Δεν είναι και
λίγο πράγμα να οδηγείς και να βλέπεις τις πέτρες να έρχονται καταπάνω σου».

Τα «επικίνδυνα» σημεία είναι, πλέον, γνωστά σε πολλούς οδηγούς: 36ο
χιλιόμετρο, 43ο, 45ο, 51ο και 65ο. Λίγο πριν από αυτά τα σημεία βλέπεις τα
αυτοκίνητα να αποφεύγουν τη δεξιά λωρίδα για... λόγους ασφάλειας. Οι
προσπεράσεις εδώ είναι «απαγορευμένες», ενώ το προπορευόμενο όχημα παίζει τον
ρόλο της... εμπροσθοφυλακής. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15825N201</ED>
<ID>
ID:166026

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N20&aa=1</URL></REF>


Article

<CATEGORY>vin06</CATEGORY>

 <H5>ΤΙ ΕΔΕΙΞΑΝ ΟΙ ΜΕΤΡΗΣΕΙΣ ΤΟΥ
ΠΕΡΠΑ ΣΤΗ ΒΟΡΕΙΑ ΚΑΙ ΚΕΝΤΡΙΚΗ ΕΛΛΑΔΑ ΚΑΙ ΣΤΟ ΒΟΡΕΙΟ ΑΙΓΑΙΟ</H5>
<H2>Καθαρές όλες οι παραλίες</H2>

ΟΛΕΣ ΟΙ παραλίες της Βόρειας και Κεντρικής Ελλάδας,
καθώς και των νησιών τού Βορείου Αιγαίου, οι οποίες προσφέρονται για κολύμπι,
είναι πεντακάθαρες, χωρίς κανένα πρόβλημα ρύπανσης ή μόλυνσης. 
Αυτό
προκύπτει από τις μετρήσεις που έκανε το ΠΕΡΠΑ (υπηρεσία του υπουργείου
Περιβάλλοντος - Χωροταξίας και Δημοσίων Έργων), τον περασμένο χρόνο, σε
συνεργασία με τις νομαρχίες, Πανεπιστήμια και εξειδικευμένα εργαστήρια. 
Σε
όλη αυτή την περιοχή βρέθηκε μόνο μία παραλία, στην Αγριά Μαγνησίας, η οποία
παρουσιάζει, περιστασιακά, προβλήματα ρύπανσης. 
Θυμίζουμε ότι ο χάρτης με
τις παραλίες που δημοσιεύουμε προέκυψε από τις μετρήσεις του ΠΕΡΠΑ, για την
εγκυρότητα των οποίων την ευθύνη έχει το ΥΠΕΧΩΔΕ. Εμείς απλώς δημοσιεύουμε τον
χάρτη με τα αποτελέσματα των μετρήσεων. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15825N501</ED>
<ID>
ID:166027

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N50&aa=1</URL></REF>


Article

<CATEGORY>vin06</CATEGORY>

 <H2>Κατέστρεψαν παρκόμετρα με πολυουρεθάνη</H2>

ΤΑ ΠΑΡΚΟΜΕΤΡΑ της
περιοχής του Κολωνακίου, της Πλατείας Αιγύπτου και της οδού Μουστοξύδη έβαλαν
στόχο άγνωστοι προχθές τη νύχτα. 
Οι άγνωστοι, που κατέστρεψαν μεγάλο
αριθμό παρκόμετρων, χρησιμοποίησαν πολυουρεθάνη, τοποθετώντας την στις σχισμές
των μηχανημάτων. Το υλικό αυτό έχει την ιδιότητα να φουσκώνει και να
στερεοποιείται στα σημεία που μπαίνει. Γίνεται ένα σώμα με το υλικό πάνω στο
οποίο τοποθετείται και έτσι δεν μπορεί να αφαιρεθεί. Παρκόμετρα είχαν
καταστρέψει άγνωστοι και πριν από τρεις μήνες, σε διάφορα σημεία της Αθήνας.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15825N502</ED>
<ID>
ID:166073

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N50&aa=2</URL></REF>


Article

<CATEGORY>vin06</CATEGORY>

 <H2>Πρωτομαγιάτικη βόλτα με το «Θηρίο»</H2>

ΠΡΩΤΗ ημέρα του Μάη χθες και
οι κάτοικοι των Καλυβιών είχαν την ευκαιρία να «ταξιδέψουν» μέχρι την Κερατέα
με το «Θηρίο» ­ όπως το αποκαλούσαν οι παλαιότεροι ­ το τρενάκι που πριν από
δεκαετίες συνέδεε την πόλη του Λαυρίου με την Αθήνα. Χθες έγιναν τα εγκαίνια
της επαναλειτουργίας του ύστερα από πολλά χρόνια ακινησίας. Το τρενάκι του
Λαυρίου, που αριθμεί δύο βαγόνια, θα έχει αφετηρία τον Δήμο Καλυβίων. Χθες,
στολισμένο με λουλούδια, σφύριξε για πρώτη φορά και οι παρευρισκόμενοι
έσπευσαν να κάνουν μια βόλτα, καθισμένοι στα βαγόνια του, μέχρι την Κερατέα
παρά το βροχερό καιρό. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15825N503</ED>
<ID>
ID:166111

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N50&aa=3</URL></REF>


Article

<CATEGORY>vin07</CATEGORY>

 <H5>ΕΚΑΤΟΜΜΥΡΙΑ ΕΡΓΑΖΟΜΕΝΟΙ
ΤΙΜΗΣΑΝ ΣΕ ΟΛΟ ΤΟΝ ΚΟΣΜΟ ΤΗΝ ΠΡΩΤΟΜΑΓΙΑ</H5>
<H2>Όχι σε ανεργία, λιτότητα</H2>

<AUTHOR>ΕΥΗ ΣΤΑΥΡΟΥΛΑΚΗ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 81636 BYTES)
</AUTHOR>

Οι
απειλούμενοι από τους σκληρούς όρους της Συνθήκης του Μάαστριχτ εργαζόμενοι,
οι ηλικιωμένοι και οι αποκλεισμένοι από την μετακομμουνιστική Ανατολική
Ευρώπη, τίμησαν την εργατική Πρωτομαγιά με πορείες και συγκεντρώσεις για να
διαμαρτυρηθούν για την καλπάζουσα ανεργία, την συνεχιζόμενη λιτότητα και την
επιδείνωση του βιοτικού τους επιπέδου. 
ΟΙ βίαιες συγκρούσεις μεταξύ
νεοναζιστών και ακροαριστερών αμαύρωσαν για μία ακόμα φορά τις εκδηλώσεις που
πραγματοποιήθηκαν στη Γερμανία για τον εορτασμό της Πρωτομαγιάς. 
Την
στιγμή που 100.000 εργαζόμενοι πορεύονταν σε διάφορες γερμανικές πόλεις, με
κύριο σύνθημα την καταγγελία της ανεργίας-ρεκόρ στην μεταπολεμική Γερμανία,
νεοναζί και ακροαριστεροί συγκρούονταν μεταξύ τους, αλλά και με τους
αστυνομικούς στη Λειψία, το Μίντεν και το Βερολίνο, αφήνοντας πίσω τους
σπασμένες βιτρίνες και καμένα αυτοκίνητα. 
Στη Γαλλία ο ηγέτης του
ακροδεξιού Εθνικού Μετώπου, Ζαν-Μαρί Λεπέν, επέλεξε την Πρωτομαγιά για να
εγκαινιάσει την προεκλογική του εκστρατεία, με μία δριμύτατη επίθεση εναντίον
της Ευρωπαϊκής Ένωσης, των μεταναστών και του συντηρητικού προέδρου Ζακ Σιράκ.

ΣΤΗ ΡΩΣΙΑ 
Στη Ρωσία ο πρόεδρος Μπορίς Γιέλτσιν παρότρυνε με
τηλεοπτικό του μήνυμα τους συμπατριώτες του να επωφεληθούν από την αργία «για
να ξεκουραστούν και να βρεθούν με τα αγαπημένα τους πρόσωπα», υπογραμμίζοντας
ότι δεν είναι πλέον «αναγκαίο» να πραγματοποιούν εκδηλώσεις για να τιμούν την
Πρωτομαγιά. 
Όμως, παρά τις νουθεσίες του Γιέλτσιν, πορείες και
συγκεντρώσεις έγιναν σε 900 ρωσικές πόλεις από τους κομμουνιστές και τα
εργατικά συνδικάτα. Ορισμένοι νοσταλγοί του παρελθόντος προσπάθησαν προς
στιγμήν να ξεχάσουν ότι η πάλαι ποτέ κραταιά Σοβιετική Ένωση έχει πεθάνει και
παρήλασαν έξω από τα τείχη του Κρεμλίνου ανεμίζοντας την κόκκινη σημαία με το
σφυροδρέπανο και κρατώντας πλακάτ με το σύνθημα «Προλετάριοι όλων των χωρών
ενωθείτε». Στη Βαρσοβία οι Πολωνοί κομμουνιστές έδωσαν στην εργατική
Πρωτομαγιά προεκλογικό χαρακτήρα, προπαγανδίζοντας υπέρ... του Βρετανού ηγέτη
των Εργατικών. «Καλή τύχη Τόνι Μπλερ», ήταν το σύνθημα που ήταν γραμμένο σε
ένα τεράστιο κόκκινο πανό, το οποίο δέσποζε στην πρωτομαγιάτικη συγκέντρωση.

Στην Κούβα η Πρωτομαγιά γιορτάστηκε με την παραδοσιακή λαμπρότητα και
αίγλη. 
Εκατοντάδες χιλιάδες Κουβανοί κατέκλυσαν την Πλατεία της
Επανάστασης, στο κέντρο της Αβάνας, για να τιμήσουν την ιστορική αυτή μέρα,
που αυτή τη χρονιά ήταν αφιερωμένη στον μεγάλο επαναστάτη και συναγωνιστή του
Φιντέλ Κάστρο, Τσε Γκεβάρα, με την ευκαιρία της συμπλήρωσης 30 χρόνων από την
δολοφονία του στη Βολιβία. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15825N511</ED>
<ID>
ID:166015

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N51&aa=1</URL></REF>


Article

<CATEGORY>vin07</CATEGORY>

 <H2>Αιματηρή Πρωτομαγιά στην Τουρκία</H2>

ΑΙΜΑΤΟΒΑΜΜΕΝΗ, όπως κάθε χρόνο, ήταν και χθες
η Πρωτομαγιά στην Τουρκία. Για μια ακόμα φορά η αστυνομία επετέθη εναντίον των
διαδηλωτών, στην Κωνσταντινούπολη, όπου τον περασμένο χρόνο τρία άτομα έχασαν
την ζωή τους. Τουλάχιστον 100.000 εργαζόμενοι πραγματοποίησαν μια εντυπωσιακή
σε πάθος συγκέντρωση, με κύριο σύνθημα την καταγγελία τής υπό τους ισλαμιστές
κυβέρνησης, που επιδιώκει την κατάργηση του κοσμικού χαρακτήρα της τουρκικής
δημοκρατίας. Η συγκέντρωση ξεκίνησε ειρηνικά, για να εξελιχθεί γρήγορα σε μια
γενικευμένη σύγκρουση με τις δυνάμεις ασφαλείας. Οι ταραχές σημειώθηκαν όταν
οι αστυνομικοί άρχισαν να κτυπούν άγρια με τα κλομπ μια ομάδα 3.000
διαδηλωτών, που αρνήθηκαν να υποβληθούν 
σε σωματική έρευνα πριν εισέλθουν
στον χώρο της συγκέντρωσης. 
Σύμφωνα με αυτόπτες μάρτυρες, πολλοί
διαδηλωτές, κυρίως νεαρές κοπέλες, κοίτονταν στο έδαφος με το αίμα να κυλά από
το πρόσωπο και το κεφάλι τους. Η αστυνομία αρνήθηκε να καλέσει ασθενοφόρα, με
αποτέλεσμα οι τουλάχιστον 20 τραυματίες να απομακρυνθούν από τον τόπο των
συγκρούσεως από φίλους και συγγενείς.Πριν ξεσπάσουν οι συγκρούσεις, οι ηγέτες
των τουρκικών εργατικών συνδικάτων πρόλαβαν να καταθέσουν στεφάνι στην πλατεία
Ταξίμ της Κωνσταντινούπολης, στη μνήμη των 37 διαδηλωτών που έπεσαν νεκροί στο
σημείο εκείνο πριν από 20 χρόνια, στη διάρκεια συγκέντρωσης για την
Πρωτομαγιά, όταν ένοπλος άνοιξε πυρ εναντίον των συγκεντρωμένων. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15825N512</ED>
<ID>
ID:166065

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N51&aa=2</URL></REF>


Article

<CATEGORY>vin02</CATEGORY>

 <H2>Τεχνολογικό πρότυπο άμυνας</H2>

<AUTHOR>ΑΘΑΝΑΣΙΟΥ Γ. ΠΛΑΤΙΑ</AUTHOR>

ΤΑ ΤΕΛΕΥΤΑΙΑ 23 χρόνια η
Ελλάδα και η Τουρκία ήρθαν πέντε τουλάχιστον φορές στα πρόθυρα πολέμου: δύο
φορές το 1974, το 1976, το 1987 και πρόσφατα το 1996. Σε όλες τις περιπτώσεις,
αν η κρίση είχε κλιμακωθεί σε πόλεμο, η Ελλάδα ήταν αναγκασμένη να τα βγάλει
πέρα μόνη της. Η χώρα συνεπώς δεν μπορεί να βασίζει την άμυνά της στην
εξωτερική εξισορρόπηση της απειλής, δηλαδή σε προσδοκία βοήθειας απ' έξω.
Αποτελεί συνεπώς μονόδρομο η εσωτερική εξισορρόπηση της Τουρκίας, δηλαδή με
δυνάμεις που μπορεί να αποκτήσει η χώρα μας με δικά της μέσα. Η εσωτερική
εξισορρόπηση έχει δύο διαστάσεις: την ποσοτική και την ποιοτική. Η χώρα είναι
καταδικασμένη σε αποτυχία σε περίπτωση ποσοτικού ανταγωνισμού γιατί δεν
διαθέτει ούτε τα μέσα ούτε τη θέληση της Τουρκίας. Συνεπώς αποτελεί μονόδρομο
η επιδίωξη ποιοτικής υπεροχής. Η ποιοτική υπεροχή έχει τρία τουλάχιστον
χαρακτηριστικά: α) καλύτερη εκπαίδευση, β) αποτελεσματικότερη οργάνωση του
μηχανισμού παραγωγής εθνικής ασφάλειας και γ) επένδυση σε υψηλή τεχνολογία. Η
ποιοτική υπεροχή είτε αποκτάται εγχώρια με παραγωγή καινοτομίας ή αντιγράφεται
από το εξωτερικό. Η κατάσταση του κράτους και της κοινωνίας μας δεν επιτρέπει
εγχώρια παραγωγή στρατιωτικής καινοτομίας. Άρα πρέπει να αντιγράψουμε τα πιο
αποτελεσματικά πρότυπα άμυνας: τις ΗΠΑ και, σε επίπεδο μικρού κράτους, το
Ισραήλ. Η ποιοτική εξισορρόπηση επιτρέπει σε μικρά κράτη να αντιμετωπίσουν
πολυπληθέστερους αντιπάλους. Η ποιοτική εξισορρόπηση γίνεται πιο εύκολη σε
περιόδους τεχνολογικών ανακατατάξεων. Σήμερα συντελείται τεχνολογική
επανάσταση στις στρατιωτικές υποθέσεις με βάση την πληροφορική και τις
επικοινωνίες. Η Ελλάδα είναι σε καλύτερη θέση απ' ό,τι η Τουρκία να δρέψει
τους καρπούς της σημερινής τεχνολογικής επανάστασης. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15825N513</ED>
<ID>
ID:166131

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N51&aa=3</URL></REF>


Article

<CATEGORY>vin06</CATEGORY>

 <H5>ΑΛΒΑΝΙΑ: ΣΥΝΔΥΑΣΜΟ ΠΛΕΙΟΨΗΦΙΚΟΥ
ΚΑΙ ΑΝΑΛΟΓΙΚΗΣ ΠΡΟΤΕΙΝΕΙ Ο ΒΡΑΝΙΤΣΚΙ</H5>
<H2>Σύντομα οι κάλπες</H2>

Συμβιβασμό στη διένεξη των αλβανικών κομμάτων
για το εκλογικό σύστημα και την ημερομηνία διεξαγωγής των εκλογών πρότεινε
χθες ο ειδικός μεσολαβητής του Οργανισμού για την Ασφάλεια και τη Συνεργασία
στην Ευρώπη Φραντς Βρανίτσκι, που συναντήθηκε στη Βιέννη με τον υπουργό Άμυνας
Άκη Τσοχατζόπουλο. 
ΜΕ ΜΙΑ σολομώντεια λύση, ο Βρανίτσκι προτείνει
ένα συνδυασμό πλειοψηφικού (που ζητεί το Δημοκρατικό Κόμμα) και απλού
αναλογικού συστήματος (που ζητεί η αντιπολίτευση). Τοποθετώντας την ημερομηνία
διεξαγωγής των εκλογών πριν από το καλοκαίρι, ο Αυστριακός μεσολαβητής δήλωσε
ότι είναι άνευ σημασίας αν θα διεξαχθούν την 29η Ιουνίου ή την 6η Ιουλίου. Ο
Αλβανός πρωθυπουργός Μπασκίμ Φίνο απείλησε χθες με παραίτηση της κυβέρνησής
του, αν η Βουλή δεν ψηφίσει νέο εκλογικό νόμο. Εκπρόσωπος του Βρανίτσκι στα
Τίρανα δήλωσε ότι έλαβε τη διαβεβαίωση του Αλβανού προέδρου Σαλί Μπερίσα πως
μέχρι τις 15 Μαΐου θα υπογράψει το διάταγμα για την προκήρυξη των εκλογών. 
Ο Α. ΤΣΟΧΑΤΖΟΠΟΥΛΟΣ 
«Όσο συντομότερα γίνουν οι εκλογές», δήλωσε ο
υπουργός Άμυνας Άκης Τσοχατζόπουλος, «τόσο περισσότερο θα είμαστε σίγουροι ότι
μπορούμε να εκπληρώσουμε ικανοποιητικά τα καθήκοντα που αναλάβαμε». 
Όσο
για τα αγαθά που διανέμονται στο πλαίσιο της αποστολής προστασίας, σύμφωνα με
τον Βρανίτσκι, πρέπει να αγοράζονται στην Αλβανία και εν συνεχεία να
διανέμονται φθηνότερα ή και δωρεάν, διαφορετικά είναι πιθανόν να πληγεί
ανεπανόρθωτα η αλβανική οικονομία. 
Πρόσκληση να επισκεφθεί την Ουάσιγκτον
απηύθυνε χθες στον Μπασκίμ Φίνο η Αμερικανίδα υπουργός Εξωτερικών Μαντλίν
Ολμπράιτ. 
Εξάλλου, σε 27 ανήλθε επισήμως ο αριθμός των νεκρών από την
έκρηξη που σημειώθηκε προχθές σε αποθήκες πυρομαχικών, κοντά στην πόλη
Μπουρέλι, 35 χλμ. βόρεια των Τιράνων. Όμως, οι κάτοικοι της περιοχής πιστεύουν
ότι οι νεκροί είναι πολύ περισσότεροι. Σύμφωνα με τις αλβανικές αρχές, η
έκρηξη προκλήθηκε από τα φωτιστικά μέσα που χρησιμοποίησαν τα θύματα καθώς
άδειαζαν τη γόμωση από τους κάλυκες οβίδων για να τους πουλήσουν. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15825N521</ED>
<ID>
ID:166028

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N52&aa=1</URL></REF>


Article

<CATEGORY>vin06</CATEGORY>

 <H2>Συνάντηση εν πλω Μομπούτου - Καμπίλα</H2>

Ο ΠΡΟΕΔΡΟΣ του Ζαΐρ
Μομπούτου Σέσε Σέκο και ο ηγέτης των ανταρτών Λοράν Καμπίλα ετοιμάζονταν χθες
για απευθείας συνομιλίες πάνω σ' ένα πλοίο, αλλά σύγχυση επικρατούσε για το
πότε θα πραγματοποιηθεί η συνάντηση αυτή, στην οποία θα συμμετάσχει και ο
πρόεδρος της Νότιας Αφρικής, Νέλσον Μαντέλα. Το στρατόπεδο του Μομπούτου
δήλωσε πως στις συνομιλίες αυτές πρόκειται να συζητηθεί μια ειρηνική μετάβαση
στο Ζαΐρ με εκλογές ανοικτές για όλους, ενώ το στρατόπεδο του Καμπίλα επέμενε
ότι ο Ζαϊρινός πρόεδρος, ο οποίος βρίσκεται στην εξουσία εδώ και τρεις
δεκαετίες, πρέπει να παραιτηθεί. Καθώς όμως οι αντίπαλοι στον εμφύλιο πόλεμο
που μαίνεται στη χώρα και οι μεσολαβητές ανακοίνωναν διαδοχικά πως οι
συνομιλίες πρόκειται να αρχίσουν σήμερα, το Σάββατο ή την Κυριακή, η προέλαση
των ανταρτών προς την πρωτεύουσα Κινσάσα συνεχιζόταν και οι αντάρτες δήλωναν
πως είναι σε θέση να καταλάβουν την πρωτεύουσα μέσα στις επόμενες 10 έως 15
ημέρες. Οι συγκρούσεις έχουν παγιδεύσει μεγάλο αριθμό προσφύγων Χούτου, οι
οποίοι είχαν διαφύγει στο Ζαΐρ από τη Ρουάντα φοβούμενοι τα αντίποινα για τη
γενοκτονία των Τούτσι, το 1994. Οι Ζαϊρινοί αντάρτες, στους οποίους κυριαρχούν
οι Τούτσι, κατηγορούνται τώρα ότι σκοτώνουν πρόσφυγες ­ ή τουλάχιστον ότι τους
αφήνουν να πεθάνουν. Οι διεθνείς προσπάθειες για τον επαναπατρισμό των Χούτου
αυξάνονται και αξιωματούχος του ΟΗΕ δήλωσε ότι 1.500 μεταφέρθηκαν χθες με επτά
πτήσεις από το Κισανγκάνι του Ζαΐρ στην πρωτεύουσα της Ρουάντα. Χιλιάδες άλλοι
Χούτου, πολλοί από τους οποίους με φρικτά τραύματα, συνέχισαν χθες να
επιστρέφουν στα προσφυγικά στρατόπεδα νοτίως του Κισανγκάνι, τα οποία είχαν
εγκαταλείψει την περασμένη εβδομάδα για να διαφύγουν από τις επιθέσεις των
ανταρτών. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15825N522</ED>
<ID>
ID:166074

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N52&aa=2</URL></REF>


Article

<CATEGORY>vin06</CATEGORY>

 <H2>Η
άσκηση περιορίζει τον κίνδυνο καρκίνου του μαστού</H2>

Η ΕΝΤΑΤΙΚΗ
άσκηση μπορεί να περιορίσει δραστικά τον κίνδυνο εμφάνισης καρκίνου του μαστού
στις αδύνατες γυναίκες, σύμφωνα με έρευνα που πραγματοποιήθηκε από Νορβηγούς
επιστήμονες με τη συμμετοχή 25.624 γυναικών. Τα αποτελέσματα της έρευνας, που
δημοσιεύθηκαν χθες στην Ιατρική Επιθεώρηση της Νέας Αγγλίας, δείχνουν ακόμη
ότι η καθημερινή άσκηση έχει θετική επίδραση και στις βαρύτερες γυναίκες, αλλά
η σύνδεση δεν είναι τόσο σημαντική από στατιστική άποψη. 
«Η φυσική
δραστηριότητα στη διάρκεια του ελεύθερου χρόνου, αλλά και κατά την εργασία,
περιορίζει τον κίνδυνο εμφάνισης καρκίνου του μαστού» δήλωσε ο επικεφαλής της
επιστημονικής ομάδας, δρ Ίνγκερ Τίνε του Πανεπιστημίου Τρόμσο στη Νορβηγία.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15825N523</ED>
<ID>
ID:166112

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N52&aa=3</URL></REF>


Article

<CATEGORY>vin06</CATEGORY>

 <H2>Κίνδυνος εξάπλωσης της νόσου των τρελών αγελάδων σε όλη την Ευρώπη</H2>

Η ΑΣΘΕΝΕΙΑ των τρελών αγελάδων μπορεί να επεκταθεί σε όλη την Ευρώπη,
επειδή οι κτηνοτρόφοι αποφεύγουν να αναφέρουν στις αρχές τα ζώα που
εξακολουθούν να προσβάλλονται από τη νόσο. 
Την προειδοποίηση αυτή
απευθύνει σε άρθρο της η επιστημονική επιθεώρηση «New Scientist», επικαλούμενη
Ευρωπαίους αξιωματούχους οι οποίοι καταγγέλλουν ότι δεν καταγράφονται τα νέα
κρούσματα της νόσου. 
«Και βέβαια είχαμε κρούσματα της νόσου των τρελών
αγελάδων στο Βέλγιο», δήλωσε στην επιστημονική επιθεώρηση ο Εμανουέλ
Βανοντεμπός, υπεύθυνος για τη νόσο των τρελών αγελάδων στο Εθνικό Ινστιτούτο
Κτηνιατρικών Ερευνών των Βρυξελλών. 
Κατά τον ίδιο αξιωματούχο, ζώα με
ύποπτα συμπτώματα του κεντρικού νευρικού συστήματος σφαγιάζονται και συχνά
καταλήγουν στις προθήκες των σούπερ-μάρκετ. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15825N524</ED>
<ID>
ID:166136

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N52&aa=4</URL></REF>


Article

<CATEGORY>vin06</CATEGORY>

 <H2>«Παγώνει» η επιστροφή των πρεσβευτών στην Τεχεράνη</H2>

ΝΕΑ ΕΝΤΑΣΗ
στις σχέσεις της Ευρωπαϊκής Ένωσης με το Ιράν. 
Η ολλανδική προεδρία κάλεσε
χθες τις χώρες-μέλη της Ευρωπαϊκής Ένωσης που δεν έχουν ακόμα αποστείλει τους
πρεσβευτές τους πίσω στην Τεχεράνη να μην το πράξουν, μέχρι να αποσαφηνίσουν
οι ιρανικές αρχές το ακριβές περιεχόμενο των αποφάσεων που έλαβαν ως προς την
επιστροφή στην Τεχεράνη των πρεσβευτών ορισμένων χωρών. 
Οι ιρανικές αρχές
κατέστησαν γνωστό ότι η επιστροφή των πρεσβευτών της Γερμανίας και της Δανίας
στην Τεχεράνη δεν κρίνεται προς το παρόν σκόπιμη, αφήνοντας να εννοηθεί ότι
ενδεχομένως να μην είναι σκόπιμη και η επιστροφή των πρεσβευτών και άλλων
χωρών-μελών της Ευρωπαϊκής Ένωσης μετά την ένταση των τελευταίων ημερών. 
Μέχρι στιγμής έχει επιστρέψει στην Τεχεράνη μόνο ο πρεσβευτής της Ιταλίας.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15825N525</ED>
<ID>
ID:166152

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N52&aa=5</URL></REF>


Article

<CATEGORY>vin07</CATEGORY>

 <H2>Προσωρινή εκτόνωση στην Τουρκία</H2>

ΕΝΔΕΙΞΕΙΣ (προσωρινής)
εκτόνωσης παρουσιάζει η αντιπαράθεση μεταξύ ισλαμιστών και στρατού στην
Τουρκία. Η αντιπρόεδρος της κυβέρνησης Τανσού Τσιλέρ δήλωσε χθες ότι το κόμμα
της DYP (Κόμμα του Ορθού Δρόμου) δεν θα εγκαταλείψει τους ισλαμιστές εταίρους
του στον κυβερνητικό συνασπισμό παρά τη διαμάχη με τον στρατό για την αύξηση
της επιρροής των φανατικών ισλαμιστών. Από την πλευρά του, ο τουρκικός στρατός
με χθεσινή ανακοίνωσή του κατέστησε σαφές ότι δεν αναμειγνύεται στα πολιτικά
πράγματα της χώρας. «Οι τουρκικές ένοπλες δυνάμεις δεν συνεργάζονται ούτε
ευνοούν οποιαδήποτε προσωπικότητα, πολιτικό κόμμα ή οργάνωση», αναφέρεται στην
ανακοίνωση που μεταδόθηκε από το ειδησεογραφικό πρακτορείο Ανατολή. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15825N531</ED>
<ID>
ID:166016

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N53&aa=1</URL></REF>


Article

<CATEGORY>vin07</CATEGORY>

 <H5>ΟΙ ΨΗΦΟΦΟΡΟΙ ΑΝΑΖΗΤΟΥΣΑΝ ΕΝΑ ΜΗΝΥΜΑ ΕΛΠΙΔΑΣ ΚΑΙ ΕΔΩΣΑΝ
ΥΣΤΕΡΑ ΑΠΟ 18 ΧΡΟΝΙΑ ΔΙΑΚΥΒΕΡΝΗΣΗΣ ΤΩΝ ΣΥΝΤΗΡΗΤΙΚΩΝ ΤΗΝ ΕΞΟΥΣΙΑ ΣΤΟΝ ΤΟΝΙ
ΜΠΛΕΡ</H5>
<H5>Τα exit polls έδιναν πλειοψηφία πάνω από 150 έδρες</H5>
<H5>Χιλιάδες ψηφοφόροι έλειπαν στην Ελλάδα για διακοπές</H5>
<H5>Ο νεώτερος πρωθυπουργός της
Βρετανίας</H5>
<H5>Καμία
δέσμευση για επιστροφή των Ελγινείων</H5>
<H5>«Γαλήνη, με τον Μπλερ»</H5>
<H2>Ο
θρίαμβος των Εργατικών φέρνει την αλλαγή στη Βρετανία</H2>

<AUTHOR>ΝΑΤΑΣΑ ΜΠΑΣΤΕΑ</AUTHOR>

Η «ώρα της αλλαγής» ­ όπως την περιέγραφε ένα
από τα βασικά συνθήματα του Εργατικού Κόμματος ­ έφθασε για τη Βρετανία.
Ύστερα από 18 χρόνια, οι Συντηρητικοί χάνουν την εξουσία και ο 43χρονος Τόνι
Μπλερ, ο πιο νέος Βρετανός πρωθυπουργός αυτού του αιώνα, αναλαμβάνει να
οδηγήσει τη χώρα του στον επόμενο. 
ΛΟΝΔΙΝΟ 
ΜΠΟΡΕΙ βέβαια να υπάρχουν
αρκετές αμφιβολίες για το πόσο ουσιαστική θα είναι αυτή η αλλαγή, οι Βρετανοί
όμως έδειξαν με την ψήφο τους ότι η «ασφάλεια» που κυριαρχούσε ως σύνθημα στην
προεκλογική εκστρατεία των Τόρις, δεν τους ικανοποιούσε. Ένα μήνυμα ελπίδας ­
έστω και σημαντικά διαφορετικό από αυτό του παρελθόντος ­ φαίνεται να
αναζητούν, αναθέτοντας την εξουσία στους Νέους Εργατικούς του Τόνι Μπλερ. 
«Από τα μέσα της περασμένης δεκαετίας αυξάνεται διαρκώς ο αριθμός των
οικογενειών στις οποίες δεν εργάζεται κανένας», έλεγε χθες βράδυ, καθώς
έβγαιναν τα αποτελέσματα των πρώτων exit polls, ο Πίτερ Ντρέικ, υφηγητής στο
London School of Economics. «Σημειώσαμε κάποια επιτυχία στον οικονομικό τομέα,
αλλά μεγάλα κομμάτια της κοινωνίας έμειναν συστηματικά απ' έξω». 
Από το
1979, όταν εξελέγη η Μάργκαρετ Θάτσερ, το εισόδημα των φτωχών έμεινε σταθερό ή
μειώθηκε, ενώ το εισόδημα των πλουσίων αυξήθηκε κατά 62%. Η ψαλίδα αυτή ποτέ
στο παρελθόν δεν ήταν τόσο μεγάλη. Ο συνδικαλιστής Κέβιν Κόιν το λέει πιο
απλά: «Εντάξει, η οικονομία της χώρας βελτιώθηκε. Ας έχουμε τώρα και λίγη
δικαιοσύνη». 
Στο Μίλμπανκ Τάουερ, στα κεντρικά γραφεία των Εργατικών, η
ατμόσφαιρα ήταν χθες ιδιαίτερα χαρούμενη και πανηγυρική, σε πλήρη αντίθεση με
το κλίμα στη Σμιθ Σκουέαρ, στα γραφεία των Συντηρητικών. 
ΑΛΛΑΖΟΥΝ ΤΟΝ ΜΕΗΤΖΟΡ 
Καθώς τα πρώτα αποτελέσματα από τα 45.000
εκλογικά τμήματα της χώρας άρχισαν να φθάνουν δείχνοντας τη νίκη του Μπλερ,
στα γραφεία των Τόρις άρχισε αμέσως η συζήτηση για το πώς θα αντιδράσει ο Τζων
Μέητζορ στις εσωκομματικές πιέσεις και ποιος θα διεκδικήσει την αρχηγία του
κόμματος. 
Από τη μια πλευρά ο ευρωπαϊστής υπουργός Οικονομικών Κένεθ Κλαρκ
και από την άλλη ο ευρωσκεπτικιστής θατσερικός υπουργός Άμυνας Μάικλ Πορτίλο,
φαίνεται να μην μπορούν να συμφωνήσουν σε τίποτα, παρά στο ότι ο Τζων Μέητζορ
δεν έχει μέλλον. 
«Ο Μέητζορ έχασε τις εκλογές επειδή επέλεξε να κάνει
επίθεση στην αξιοπιστία του Μπλερ και των Εργατικών, ενώ δεν είπε πουθενά για
το πού σκοπεύει να οδηγήσει τη Βρετανία τα επόμενα 5 χρόνια», σχολίαζε χθες το
βράδυ ένας πολιτικός αναλυτής στο Royal Festival Hall, όπου είχαν συγκεντρωθεί
για να παρακολουθήσουν τα αποτελέσματα μέλη και στελέχη του Εργατικού
Κόμματος. 
Μήπως όμως ο Μπλερ είπε πολύ περισσότερα; Ηγέτης ενός κόμματος
που μέσα σε 14 χρόνια πέρασε από τη θέση της «εξάπλωσης της κοινής
ιδιοκτησίας» στη δέσμευση ότι θα συνεχίσει «τις απαραίτητες ιδιωτικοποιήσεις»,
υποσχέθηκε ότι θα κάνει «καλύτερη δουλειά» από τον Συντηρητικό αντίπαλό του,
χωρίς ιδιαίτερες λεπτομέρειες. 
ΒΡΕΤΑΝΙΑ ΚΑΙ ΕΥΡΩΠΗ

Το άλλο μέγα θέμα των εκλογών ήταν η Ευρώπη και η θέση της Βρετανίας σε
αυτήν. «Τα κόμματα έχουν τόσο μικρές διαφορές μεταξύ τους, που είναι
φυσιολογικό το ότι επέλεξαν να διαφωνήσουν για ένα τέτοιο θέμα», σχολιάζει ο
Βίκτορ Σμαρτ, δημοσιογράφος των «Τάιμς», για να θυμίσει αυτό που συζητείται
έντονα αυτές τις μέρες στη Βρετανία: ότι δηλαδή ο πραγματικός νικητής αυτών
των εκλογών είναι η Μάργκαρετ Θάτσερ, την οικονομική πολιτική της οποίας έχουν
αποδεχθεί πλέον τα 2 μεγάλα κόμματα της χώρας. 
Αυτό που φαίνεται πάντως να
ζήτησαν οι Βρετανοί ψηφοφόροι με τη χθεσινή ετυμηγορία τους, είναι να στραφεί
η προσοχή της κυβέρνησης στα κατώτερα οικονομικά στρώματα, τα οποία οι
Συντηρητικοί σχεδόν αγνόησαν. 
Σε μια από τις λίγες ουσιαστικές διαφορές
μεταξύ Μέητζορ και Μπλερ, ο νέος πρωθυπουργός έχει ταχθεί υπέρ της εκ νέου
καθιέρωσης βασικού μισθού και της υιοθέτησης από τη Βρετανία του Κοινωνικού
Χάρτη της Ε.Ε., που προβλέπει μέτρα προστασίας για τους εργαζομένους. 
ΣΥΝΤΡΙΠΤΙΚΗ νίκη των Εργατικών, πρωτοφανή εδώ και 150 χρόνια, προέβλεπαν
οι σφυγμομετρήσεις που έγιναν κατά την έξοδο των ψηφοφόρων από τα εκλογικά
τμήματα (exit polls) και τα αποτελέσματά τους δόθηκαν στη δημοσιότητα λίγα
λεπτά αφού έκλεισαν οι κάλπες, τα μεσάνυχτα (ώρα Ελλάδας). Σύμφωνα με τις
σφυγμομετρήσεις αυτές, οι οποίες πραγματοποιήθηκαν από τα δύο μεγαλύτερα
βρετανικά τηλεοπτικά δίκτυα, το BBC και το ΙΤΝ, το Εργατικό Κόμμα του Τόνι
Μπλερ θα έχει μια τεράστια πλειοψηφία στο Κοινοβούλιο. Το ΙΤΝ μετέδωσε ότι οι
Εργατικοί του Μπλερ θα έχουν πλειοψηφία 159 εδρών στην 659μελή Βουλή των
Κοινοτήτων, ενώ σύμφωνα με το BBC, οι μετρήσεις του οποίου φέρουν το Εργατικό
Κόμμα να κερδίζει το 47% των ψήφων και τους Συντηρητικούς να περιορίζονται σ'
ένα 29%, η πλειοψηφία των Εργατικών σε έδρες θα πλησιάσει τις 200. 
ΟΙ ΨΗΦΟΦΟΡΟΙ
λείπουν στην Ελλάδα για διακοπές. Αν όχι όλοι, τουλάχιστον αρκετοί από αυτούς.
Αυτό φαίνεται να δείχνουν τα στοιχεία των τουριστικών γραφείων στη Βρετανία,
καθώς, σύμφωνα με εκπρόσωπο του πρακτορείου «Thomas Cook», τις τελευταίες
εβδομάδες πολλοί Βρετανοί αποφάσισαν να περάσουν την εβδομάδα της Πρωτομαγιάς
­ και των εκλογών ­ εκτός συνόρων. Πιο δημοφιλείς προορισμοί, η Ελλάδα και η
Τουρκία ­ η αγορά ξένου συναλλάγματος τον Απρίλιο αυξήθηκε κατά 57%, ενώ η
αγορά της δραχμής αυξήθηκε κατά 154%! 
Δεν είναι σίγουρο αν η πιο συχνή
προσφυγή των κατοίκων της γηραιάς Αλβιώνος στις κάλπες θα βοηθούσε την τόνωση
του τουρισμού μας. Είναι βέβαιο όμως ότι οι Βρετανοί θέλουν να εκμεταλλευθούν
την ενίσχυση της λίρας, η αξία της οποίας είναι σήμερα 25% πάνω απ' ό,τι πέρσι
τέτοιον καιρό ­ γεγονός που δεν σταμάτησε να τονίζει ο Τζων Μέητζορ μέχρι την
τελευταία στιγμή! 
Όσοι έμειναν βέβαια, δεν βγήκαν χαμένοι, αφού ο καιρός
στο Λονδίνο αλλά και στην υπόλοιπη Βρετανία είναι ηλιόλουστος και η
θερμοκρασία ξεπέρασε τους 25 βαθμούς Κελσίου. Τα πάρκα γέμισαν όπως και τα
γήπεδα του γκολφ και σχεδόν σε κανένα εκλογικό τμήμα δεν σχηματίσθηκε ουρά.
Αντίθετα, εμφανέστατη ήταν η παρουσία αστυνομικών, καθώς οι αρχές πήραν τα πιο
αυστηρά μέτρα ασφαλείας που έχουν ληφθεί ποτέ σε εκλογές, λόγω του φόβου
πιθανών τρομοκρατικών επιθέσεων. 
ΟΥΡΕΣ ΣΤΟΥΣ
«ΜΠΟΥΚΣ» 
Μεγαλύτερη προσέλευση είχαν τα γραφεία στοιχημάτων, όπου
υπολογίζεται ότι παίχθηκαν συνολικά περίπου 20 εκατομμύρια στερλίνες (σχεδόν 9
δισ. δραχμές) και όπου η νίκη των Εργατικών εθεωρείτο σίγουρη, με τα
στοιχήματα να φθάνουν στο 1 προς 9. 
Σε λίγα μέρη μπορούσε ν' ακούσει
κανείς πολιτική συζήτηση, μια και το σημαντικότερο θέμα φαίνεται να ήταν η
νίκη της Εθνικής ομάδας ποδοσφαίρου της Αγγλίας επί της Γεωργίας στο Γουέμπλεϊ
με 2-0. 
Ο Άλαν Σίρερ, σκόρερ του δεύτερου τέρματος, είναι σαφώς πιο
δημοφιλής από τους πολιτικούς αρχηγούς, οι οποίοι άλλωστε πέρασαν το βράδυ
πριν από τις εκλογές παρακολουθώντας το παιχνίδι από την τηλεόραση, με φίλους
ο πρωθυπουργός, με την οικογένειά του ο αρχηγός των Εργατικών. ΠΩΣ ΨΗΦΙΣΑΝ ΟΙ «3» 
Και οι δύο ψήφισαν νωρίς
χθες, ο Μέητζορ με τη σύζυγό του στο Χάντιγκτον, ο Μπλερ με τη σύζυγο και τα 3
παιδιά του στο Σέτζφιλντ και ο ηγέτης των Φιλελεύθερων Δημοκρατών, Πάτι
Άσνταουν, με τη γυναίκα και τον σκύλο του στο Γιότβιλ. Ο 54χρόνος Μέητζορ
έδειχνε σαφώς καταβεβλημένος και οι δημοσιογράφοι που τον συνόδευαν στις 6
εβδομάδες της επίπονης προεκλογικής εκστρατείας σχολίαζαν θετικά την
προσπάθειά του να κρατήσει το χαμόγελό του μέχρι το τέλος, αν και τις
τελευταίες ημέρες όλοι τον αντιμετωπίζουν ήδη ως πρώην πρωθυπουργό. 
Ο Τόνι
Μπλερ είχε άλλα πράγματα στο μυαλό του. Οι δηλώσεις του ήταν ιδιαίτερα
μετρημένες, σε μια προσπάθεια να μην αποξενώσει ή φοβίσει ψηφοφόρους λίγο πριν
την ώρα της κάλπης, κάτι που θεωρείται ότι έκανε το 1992 ο Νιλ Κίνοκ και απέβη
μοιραίο για τους Εργατικούς. 
ΟΠΩΣ Ο Τζων Μέητζορ, ο Τόνι Μπλερ ανέλαβε την ηγεσία του κόμματός
του ακριβώς 11 χρόνια αφότου μπήκε για πρώτη φορά στη Βουλή. Ο Μέητζορ, τώρα
54 ετών, ήταν ο νεώτερος Βρετανός πρωθυπουργός του αιώνα, όταν ανέλαβε την
εξουσία, το 1990. Ο Τόνι Μπλερ θα σπάσει το ρεκόρ του, σε ηλικία 43 ετών. «Εγώ
ηγούμαι του κόμματός μου, αυτός έπεται του δικού του». Σε αυτή τη φράση, ο
αρχηγός των Εργατικών συνοψίζει τη διαφορά του από τον Μέητζορ. 
Από το
1994, που ανέλαβε την ηγεσία των Εργατικών, ύστερα από τον αιφνίδιο θάνατο του
Τζον Σμιθ, ο Μπλερ άλλαξε τα κομματικά πιστεύω. Καταστέλλοντας την ιδεολογική
εσωκομματική διαπάλη και υιοθετώντας πολλές συντηρητικές πολιτικές, διεκδίκησε
για πρώτη φορά από το 1974 με αξιώσεις την εξουσία. Ο Τόνι Μπλερ μεγάλωσε σε
μια εύπορη μεσοαστική οικογένεια. 
Ο πατέρας του ήταν καθηγητής Νομικής στο
Ντέρχαμ της Βορειοανατολικής Αγγλίας. Στο Πανεπιστήμιο της Οξφόρδης, στη
δεκαετία του 1970, ο Μπλερ δέχτηκε τις θεολογικές και πολιτικές επιρροές του
αγγλικανού ιερέα Πίτερ Τόμσον. Εντάχθηκε στην Αγγλικανική Εκκλησία και
υιοθέτησε τον χριστιανοσοσιαλισμό. Αποφοιτώντας από τη Νομική Σχολή,
ειδικεύτηκε στο Εργατικό και Βιομηχανικό Δίκαιο. Το 1980 παντρεύτηκε τη
δικηγόρο Σέρι Μπουθ, με την οποία έχει τρία παιδιά. 
ΑΡΝΗΘΗΚΕ να δεσμευθεί
σχετικά με την επιστροφή των Ελγινείων ο προαλειφόμενος για τη θέση του
υπουργού Εξωτερικών στη νέα κυβέρνηση των Εργατικών Ρόμπιν Κουκ, σε συνέντευξη
που έδωσε χθες στο Mega Channel. 
«Η Βρετανία έχει στεγάσει με ασφάλεια τα
Ελγίνεια και εύχομαι ο ελληνικός λαός να σέβεται τον τρόπο με τον οποίο
φροντίζουμε τα μάρμαρα», δήλωσε, απαντώντας σε ερώτηση σχετικά με τη δέσμευση
του πρώην ηγέτη των Εργατικών Νιλ Κίνοκ για την επιστροφή των Ελγινείων.
«Προσεγγίζουμε το θέμα με ανοιχτό μυαλό, αλλά δεν έχουμε δεσμευθεί για την
επιστροφή τους», πρόσθεσε, όταν του ζητήθηκε να διευκρινίσει αν η δήλωσή του
ισοδυναμεί με άρνηση επιστροφής τους. Σε άλλη ερώτηση, που του έγινε, σχετικά
με την Κύπρο και τη μελλοντική ένταξή της στην Ευρωπαϊκή Ένωση, ο Κουκ
υπογράμμισε πως δεν πρέπει να τεθεί ως προϋπόθεση για την ένταξη η επίλυση του
Κυπριακού «διότι αυτό θα επέτρεπε στην Τουρκία να την εμποδίσει». 
Ο ΒΡΕΤΑΝΙΚΟΣ Τύπος, ο
οποίος στην πλειοψηφία του τάχθηκε υπέρ του Εργατικού Κόμματος, κάλεσε χθες
τους ψηφοφόρους να εκπληρώσουν μαζικά το εκλογικό τους καθήκον. 
Η «Σαν», η
εφημερίδα με τη μεγαλύτερη κυκλοφορία στο Λονδίνο, και η «Μίρορ» έκριναν
χρήσιμο να υπενθυμίσουν την πεποίθησή τους ότι ο ηγέτης των Εργατικών, Τόνι
Μπλερ, πρέπει να επιλεγεί ως ο επόμενος αρχηγός της βρετανικής κυβέρνησης. «Με
τον Μπλερ πρωθυπουργό η χώρα ξαναβρίσκει τη γαλήνη της», εκτιμά η «Σαν», που
ανήκει στον Αυστραλο-αμερικανό μεγιστάνα του Τύπου, Ρούπερτ Μέρντοκ. Από την
πλευρά της, η «Μίρορ» αναφέρει ότι με τον Μπλερ η Μεγάλη Βρετανία «θα έχει
έναν ηγέτη του βεληνεκούς που τόσο απελπισμένα έχει ανάγκη». 
Η «Ντέιλι
Τέλεγκραφ», η «Ντέιλι Μέιλ» και η «Εξπρές», που υποστηρίζουν τον απερχόμενο
πρωθυπουργό, δημοσίευσαν μακροσκελή άρθρα υπέρ τής διατήρησης των Τόρις στην
εξουσία. «Θυμηθείτε την καταστροφή που άφησε η τελευταία σαρωτική νίκη των
Εργατικών», ήταν ο τίτλος της «Ντέιλι Μέιλ», που έκανε αναφορά στις πρώτες
εκλογές στη Βρετανία μετά τον Β9 Παγκόσμιο Πόλεμο, όταν ο τότε ηγέτης των
Εργατικών νίκησε τον Τσώρτσιλ. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15825N541</ED>
<ID>
ID:166017

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N54&aa=1</URL></REF>


Article

<CATEGORY>vin07</CATEGORY>

 <H5>«Δεν ξεχνούμε ούτε λησμονούμε»</H5>
<H2>ΡΕΝΕ
ΕΠΕΛΜΠΟΜ</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Τα τρία παιδιά της
«εξαφανίσθηκαν» στη διάρκεια της χούντας. Είκοσι χρόνια μετά, η Ρενέ Έπελμπομ
εξακολουθεί να αγωνίζεται για δικαιοσύνη. 
«ΔΕΝ ΕΚΛΑΨΑ ποτέ για τα παιδιά
μου. Φοβάμαι ότι αν αρχίσω, μπορεί να μην σταματήσω ποτέ», λέει η Ρενέ, από τα
ιδρυτικά μέλη των Μητέρων των Εξαφανισμένων της Αργεντινής. «Ο χρόνος
κατευνάζει. Αλλά δεν μπορώ να ξεχάσω ούτε και να συγχωρήσω». Φορώντας λευκά
μαντίλια με κεντημένα τα ονόματα των «εξαφανισμένων» παιδιών τους, οι «Μητέρες
της Πλάθα ντε Μάγιο», πολλές αδύναμες πια και ηλικιωμένες, συγκεντρώθηκαν και
χθες στην Πλατεία του Μαΐου, έξω από το προεδρικό μέγαρο του Μπουένος Άιρες,
όπως κάνουν κάθε Πέμπτη τα 20 τελευταία χρόνια. Τα παιδιά τους ήταν ανάμεσα
στους 30.000 Αργεντινούς που, στο διάστημα από το 1976 ως το 1983, απήχθησαν
από την αστυνομία, τον στρατό και τα ακροδεξιά αποσπάσματα θανάτου και δεν
ξαναβρέθηκαν ποτέ. «Είναι σημαντικό να θυμόμαστε», λέει η Ρενέ στην
«Ιντιπέντεντ». «Να θυμόμαστε τα παιδιά μας και να κρατάμε ζωντανή τη μνήμη
όσων συνέβησαν ώστε να μην ξανασυμβούν». 
Ωστόσο η μνήμη είναι οδυνηρή. Ο
Ραούλ, ο σύζυγος της Ρενέ, πέθανε ξαφνικά στα 46 του, αφήνοντάς την να
αναθρέψει τα τρία παιδιά τους. Στις 10 Αυγούστου του 1976, ο μεγάλος, ο Λουΐς,
συνελήφθη καθώς έβγαινε από την Ιατρική Σχολή. «Ίσως είχε συζητήσει πολιτικά
στη σχολή του κι αυτό να θεωρήθηκε ανατρεπτικό», λέει η Ρενέ. Αμέσως έστειλε
τα δύο αδέλφια του στην Ουρουγουάη, φοβούμενη για την ασφάλειά τους, αλλά κι
αυτά «εξαφανίσθηκαν» στις 4 Νοεμβρίου του 1976. «Δεν μπόρεσα ποτέ να καταλάβω
τι ήθελαν τα αποσπάσματα θανάτου από δύο παιδιά», λέει σήμερα. «Ο Κλαούντιο
ήταν μουσικός και έγραφε ποιήματα και η Λίλα λάτρευε τον χορό. Σας φαίνεται
απειλητικό για τη χώρα;». 
Ο αγώνας των Μητέρων ξεκίνησε στις 30 Απριλίου
του 1977, όταν 14 γυναίκες συγκεντρώθηκαν στην Πλατεία του Μαΐου για να
ζητήσουν πληροφορίες για τα παιδιά τους, αψηφώντας τις απαγορεύσεις. Η Ρενέ
Έπελμπομ ήταν ανάμεσά τους. Σύντομα, στην πλατεία έφτασαν να συγκεντρώνονται
450 γυναίκες κάθε κοινωνικής τάξης, τις οποίες ένωναν τα χαμένα παιδιά τους.
Ωστόσο, οι δολοφόνοι των παιδιών αυτών εξακολουθούν να κυκλοφορούν ελεύθεροι.
Οι ελάχιστοι στρατιωτικοί ηγέτες που δικάσθηκαν και φυλακίσθηκαν μετά την
πτώση της χούντας, το 1983, αμνηστεύθηκαν από τον σημερινό πρόεδρο της
Αργεντινής Κάρλος Μένεμ. Το σύνθημα «Δεν συγχωρούμε ούτε λησμονούμε»
εξακολουθεί όμως να γράφεται στους τοίχους του Μπουένος Άιρες. «Πώς μπορώ να
ξεχάσω αυτό που συνέβη στα τρία παιδιά μου;» λέει η Ρενέ. «Όσο για να
συγχωρήσω, δεν ξέρω αν θα μπορούσα να σφίξω τα χέρια με τους βασανιστές των
παιδιών μου». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15825N561</ED>
<ID>
ID:166018

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N56&aa=1</URL></REF>


Article

<CATEGORY>vin07</CATEGORY>

 <H2>Ποιος
πούλησε την Αλγερία;</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Βόμβες, σφαγές, βιασμοί, χωριά ολόκληρα ξεκληρισμένα. Εξακόσιοι
νεκροί τις τρεις τελευταίες εβδομάδες: το πιο αφόρητο είναι ότι τον τρόμο της
Αλγερίας σχεδόν τον συνηθίσαμε. 
«ΟΙ υπεύθυνοι των σφαγών που γίνονται στη
χώρα μου είναι βάρβαροι χωρίς κανένα ελαφρυντικό, άγρια ζώα που κρύβονται πίσω
από το ισλάμ. Τα ζώα αυτά, όμως, τρέφονται από το καθεστώς που δεν θέλει με
κανένα τρόπο να σταματήσει αυτός ο βρώμικος πόλεμος ώστε να μην αναγκαστεί να
δώσει λόγο για τις αμαρτίες του: και πρώτα απ' όλα, για τη διαφθορά. Η GIA
(Ένοπλη Ισλαμική Ομάδα) είναι γεμάτη από πράκτορες του καθεστώτος που
χρησιμοποιούν την τρομοκρατία για να δικαιολογούν την κατάσταση έκτακτης
ανάγκης, τη λογοκρισία και την παραβίαση των ατομικών ελευθεριών. Οι
στρατιωτικοί θα κάνουν τα πάντα για να καθυποτάξουν την κοινωνία των πολιτών
και να σαμποτάρουν τον διάλογο, υποθάλποντας την τρομοκρατία, διεισδύοντας
στους κόλπους της». 
Πατέρας της ανεξάρτητης Αλγερίας και πρωταγωνιστής της
βραχύβιας «αλγερινής άνοιξης» (1962-1965), ο Άχμεντ Μπεν Μπέλα υπενθυμίζει σε
συνέντευξή του στην «Ουνιτά» ότι το Ισλαμικό Μέτωπο Σωτηρίας κέρδισε τις
εκλογές του 1992 χάρις στην εκστρατεία του κατά της κοινωνικής αδικίας και της
διαφθοράς. Και το μεν Μέτωπο διαλύθηκε με βίαια μέσα, αλλά η αδικία και η
διαφθορά εξακολουθούν να πνίγουν την Αλγερία. Το καθεστώς ισχυρίζεται ότι έχει
επέλθει η ειρήνευση. Μα τι ειρήνευση είναι δυνατή σε μια χώρα με τόσο
υποβαθμισμένη περιφέρεια, όπου εκατοντάδες χιλιάδες νέοι είναι καταδικασμένοι
σε ισόβια ανεργία, μια χώρα όπου το να έχεις σπίτι ισοδυναμεί με θαύμα; 
Ο
«Λέων του Αλγερίου», 81 ετών πια, δεν πιστεύει ότι οι εκλογές της 5ης Ιουνίου
θα δώσουν τέλος σ' αυτόν τον «πόλεμο χωρίς όνομα και χωρίς εικόνες». Κι αυτό,
γιατί η κρίση της Αλγερίας δεν είναι θεσμική αλλά πολιτική. Όσο το κοινοβούλιο
δεν θα είναι αντιπροσωπευτικό όλων των τάσεων της κοινωνίας, όσο δεν θα
επιτρέπεται στο πολιτικό ισλάμ να λάβει μέρος στον διάλογο, τα τραγικά
αδιέξοδα θα παραμένουν. Οι στρατιωτικοί δεν αναζητούν συνομιλητές αλλά
συμμάχους. Πίσω τους υπάρχουν τεράστια οικονομικά συμφέροντα που συνδέονται με
την εκμετάλλευση του πετρελαίου, του φυσικού αερίου και των άλλων
πλουτοπαραγωγικών πόρων της χώρας. Κι αυτή η κάστα θα κάνει τα πάντα για να μη
χάσει τα ηνία της εξουσίας. 
Εδώ ακριβώς βρίσκονται για τον πρώην πρόεδρο
της Αλγερίας οι ευθύνες της Ευρώπης. 
«Η Ευρώπη μάς πούλησε, πούλησε τον
αλγερινό λαό και την ανάγκη του για δημοκρατία με αντάλλαγμα τον πλήρη έλεγχο
των πόρων της χώρας μας. Από εκεί γεννάται η υποστήριξή της προς τους
στρατιωτικούς. Είναι ένας εγωισμός όχι μόνο ανήθικος, αλλά και μυωπικός. Γιατί
η διατήρηση στην εξουσία διεφθαρμένων και ανίκανων τάξεων προκαλεί μαζική
έξοδο των νέων της Αλγερίας, όπως και της Τυνησίας και του Μαρόκου. Είστε
έτοιμοι να τους ανοίξετε τις πόρτες σας; Η αλβανική κρίση έδειξε πως όχι». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15825N562</ED>
<ID>
ID:166066

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N56&aa=2</URL></REF>


Article

<CATEGORY>vin07</CATEGORY>

 <H2>Το
γαλλικό...</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... σοσιαλιστικό κόμμα τρέπεται αριστερώτερα: Όσο
«αρμόζει» για να σταθούν πλάι του το Κ.Κ., ο Σεβενεμάν, οι Πράσινοι και
μερικοί μικρότεροι στη νεοπαγή σύμπραξη για τις κάλπες της 25/5. Οι
σοσιαλιστές δεν απέφυγαν βέβαια τις παραχωρήσεις ­ λ.χ. την αποκήρυξη των
ιδιωτικοποιήσεων. «Χαίρομαι για τις εξελίξεις στο κόμμα σας», πέταξε ο Ρομπέρ
Υ στον Λιονέλ Ζοσπέν. «Τις δικές σας δεν είδα», του πέταξε ο Ζοσπέν. Σκωπτική,
η «Λιμπερασιόν» βγήκε την Τετάρτη με πελώριο πρωτοσέλιδο τίτλο: «Αύριο νικά η
αριστερά». Και από κάτω, με ψιλά γραμματάκια: «Στην Αγγλία». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15825N563</ED>
<ID>
ID:166106

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N56&aa=3</URL></REF>


Article

<CATEGORY>vin07</CATEGORY>

 <H2>Στον
Έλληνα...</H2>

<AUTHOR>ΚΩΣΤΑΣΓΑΛΑΝΟΠΟΥΛΟΣ</AUTHOR>

... υπεύθυνο Τύπου του Ζοσπέν, Ζαν - Κριστόφ
Καμπαδέλλη, οφείλεται κυρίως η επεξεργασία μαζί με το Κ.Κ. των κοινών θέσεων.
Εκτός από το Μεγάλο Όχι στις ιδιωτικοποιήσεις, υπάρχουν άλλα τρία: στη
λιτότητα, στον σκληρό καπιταλισμό, στα σκάνδαλα. Τέσσερα λοιπόν τα όχι,
τέσσερις και οι όροι ­ από τον ίδιο τον Ζοσπέν ­ για να κάνει δεκτό το εύρω:
1) Να μετάσχουν σ' αυτό η Ιταλία, η Ισπανία και (αν θέλει) η Αγγλία. 2) Να
συναφθεί «συμβόλαιο ανάπτυξης». 3) Να συγκροτηθεί «ευρωπαϊκή οικονομική
κυβέρνηση» ως αντίβαρο στην Κεντρική Τράπεζα. Και 4) να καθοριστεί
«ρεαλιστικά» η ισοτιμία εύρω/δολλαρίου. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15825N564</ED>
<ID>
ID:166133

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N56&aa=4</URL></REF>


Article

<CATEGORY>vin07</CATEGORY>

 <H2>Η
αριστερά...</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... λοιπόν στη Γαλλία, αφού πρωτοστάτησε στον
σχεδιασμό του Μάαστριχτ (ιδέα του Μιττερράν ήταν το περίφημο όριο του 3% του
δημοσίου ελλείμματος πάνω από το ΑΕΠ), επιλέγει τώρα μια πιο «αντι-ευρωπαϊκή»
στάση ή, τουλάχιστον, φρασεολογία. Ο ρόλος του «Ευρωπαίου» απομένει έτσι στον
Αλαίν Ζυππέ ο οποίος, εκτός από μειώσεις φόρων, επαγγέλλεται είσοδο στο κοινό
νόμισμα ­ ανυπερθέτως ­ την 1/1/99, αλλά και «αγώνα για αληθινή κοινωνική
Ευρώπη». Κατά τα λοιπά, ο κεντροδεξιός συνασπισμός υπόσχεται ότι, αν νικήσει,
θα «δώσει πνοή» στη Γαλλία μ' ένα σπουδαίο «Πρόγραμμα 40 Ημερών». Το 40 ηχεί
πιο εντυπωσιακό απ' ό,τι το (συνηθέστερο) 100, γράφει ένας σχολιαστής.
«Σαράντα μέρες έμεινε ο Ιησούς στην έρημο. Σαράντα και ο Μωυσής στο Σινά,
περιμένοντας τις Δέλτους. Συμβολικά βέβαια όλα αυτά. Αλλά μήπως και το
Πρόγραμμα συμβολικό δεν είναι;». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15825N565</ED>
<ID>
ID:166150

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N56&aa=5</URL></REF>


Article

<CATEGORY>vin07</CATEGORY>

 <H2>Ο Τόμας
Πύντσον...</H2>

<AUTHOR>ΚΩΣΤΑΣΓΑΛΑΝΟΠΟΥΛΟΣ</AUTHOR>

... ο αόρατος Αμερικανός συγγραφέας, βγήκε πάλι στις προθήκες. Την
Τετάρτη κυκλοφόρησε το νέο του βιβλίο, «Μέησον και Ντίξον», σίγουρο μπεστ -
σέλλερ. Ήρωες είναι οι δύο Άγγλοι αστρονόμοι - τυχοδιώκτες που ως διαιτητές
μεταξύ Πενσυλβανίας και Μαίρυλαντ χάραξαν το 1765 τη «Γραμμή Μέησον - Ντίξον»,
μετέπειτα μεθόριο Βορείων - Νοτίων στον εμφύλιο. Τσαρλς Μέησον και Τζερεμάια
Ντίξον ­ ως Δον Κιχώτης και Σάντσο Πάντσα ­ είναι μανιώδεις ταξιδευτές.
Χτενίζουν τη Σουμάτρα. Θαλασσοπνίγονται στο Καλής Ελπίδος. Ξεπέφτουν τέλος
στην Αμερική. Μιλούν με Ερυθρόδερμους, με τον Τζωρτζ και τη Μάρθα Ουάσινγκτον,
μ' ένα διανοούμενο σκύλο, με μια μηχανική χήνα κλπ. κλπ., ώσπου μια μέρα
χαράζουν και την περίφημη Γραμμή τους. Χτίζοντας μύθους από αλήθειες, ο Π. ­
που υπήρξε από τους γκουρού της δεκαετίας του ΄60 μαζί με τον Μπάρροους και
τον Βόννεγκατ ­ κερδίζει το κοινό με τη γραφή του, αλλά και με την απουσία
του. Άγνωστον πού κατοικεί. Πέρυσι, φευγαλέα, κάποιος φωτογράφισε τη... ράχη
του, σ' ένα δρόμο του Μανχάτταν και το φιλμ πουλήθηκε μια περιουσία. Η μόνη
γνωστή φωτογραφία του προσώπου του τραβήχτηκε πριν από 40 χρόνια. Ήταν σχεδόν
έφηβος. Ο Π. κλείνει την ερχόμενη Πέμπτη τα 60. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15825N566</ED>
<ID>
ID:166161

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N56&aa=6</URL></REF>


Article

<CATEGORY>vin08</CATEGORY>

 <H5>Η «ΧΑΛΥΒΟΥΡΓΙΚΗ» ΕΦΑΡΜΟΖΕΙ ΕΛΑΣΤΙΚΟ
ΩΡΑΡΙΟ ΕΡΓΑΣΙΑΣ...</H5>
<H5>Ρεκόρ τιμών μετοχών και ρεκόρ τιμής δολαρίου</H5>
<H5>Τσίμπησαν πάλι οι τιμές στις βενζίνες
και το πετρέλαιο</H5>
<H2>Καινά δαιμόνια</H2>

Μέτρα ελαστικού ωραρίου εργασίας άρχισε να εφαρμόζει η
«Χαλυβουργική», λίγες ημέρες πριν από την έναρξη του κοινωνικού διαλόγου για
την απασχόληση (αρχίζει στις 14 Μαΐου). 
Ένα από τα βασικά ζητήματα που θα
συζητηθούν στον διάλογο είναι και η νέα ρύθμιση του χρόνου εργασίας, με στόχο
να συμφωνήσουν εργαζόμενοι και εργοδότες για αλλαγές στον χρόνο εργασίας, με
στόχο τη βελτίωση της παραγωγικότητας της επιχείρησης και της
ανταγωνιστικότητας των προϊόντων της. 
Η ΓΣΕΕ εκφράζει φόβους ότι η
ενέργεια της «Χαλυβουργικής» εντάσσεται σε ένα γενικότερο πλαίσιο
ελαστικοποίησης των ωρών εργασίας. 
Η επιχείρηση σε ένα τμήμα της εφαρμόζει
τετραήμερο με 10ωρη εργασία την ημέρα και σε άλλο τμήμα 12ωρο με τριήμερη
εργασία και μεταφορά ωρών εργασίας ανά 15νθήμερο. 
Η «Χαλυβουργική»
αντιμετωπίζει προβλήματα στη λειτουργία της και στο παρελθόν είχε θέσει σε
διαθεσιμότητα το προσωπικό της. 
Η ΓΣΕΕ παρατηρεί ότι τα μέτρα 
αυτά
της «Χαλυβουργικής» παραβιάζουν την εργατική νομοθεσία, αποτελούν 
πρωτοφανείς μεθοδεύσεις που ανατρέπουν πλήρως τις υφιστάμενες εργασιακές
σχέσεις και προφανώς στοχεύουν σε απολύσεις ή και γενικότερες αλλαγές στις
εργασιακές σχέσεις. 
Η Συνομοσπονδία καλεί το υπουργείο Εργασίας να
παρέμβει άμεσα, ώστε να μην εφαρμοσθούν τα μέτρα της επιχείρησης και
προειδοποιεί ότι δεν θα δεχθεί παρόμοιες ενέργειες που εντάσσονται σε ένα
γενικότερο πλαίσιο πλήρους ανατροπής των εργασιακών σχέσεων, ελαστικοποίηση
των ωρών εργασίας, μείωση των αποδοχών. 
Σημειώνεται ότι στον επικείμενο
κοινωνικό διάλογο η ρύθμιση του συνολικού χρόνου εργασίας σε άλλη χρονική βάση
(αντί για 8ωρο, ελαστικό ωράριο) με κατάργηση των υπερωριών και της
υπερεργασίας, θα αποτελέσει σημείο σύγκρουσης μεταξύ κυβέρνησης και ΓΣΕΕ. 
ΑΠΟ ΡΕΚΟΡ σε ρεκόρ κινούνται οι τιμές των μετοχών. Προχθές, ο γενικός δείκτης
τιμών των μετοχών συνέχισε την ανοδική του πορεία και έφθασε στις 1.467,51
μονάδες. 
Πρόκειται για νέο ρεκόρ των τελευταίων έξι ετών και για τη
δεύτερη καλύτερη επίδοση όλων των εποχών στην ιστορία του Αθηναϊκού
Χρηματιστηρίου. 
Το ποσοστό ανόδου ήταν 0,19%, ενώ οι συναλλαγές, αν και
παραμονές εορτών, έφθασαν τα 16,152 δισ. δρχ. 
* Αλλά και το δολάριο ΗΠΑ
σημείωσε νέα άνοδο και θα πωλείται σήμερα στην τιμή - ρεκόρ των 277,346
δραχμών, για ταξίδια και σπουδές. Το αμερικανικό νόμισμα ποτέ στην ιστορία δεν
ήταν τόσο ακριβό. 
ΑΚΡΙΒΟΤΕΡΕΣ από χθες οι βενζίνες, το πετρέλαιο
θέρμανσης και το ντίζελ κίνησης. 
Όπως ανακοινώθηκε, από χθες αυξήθηκαν οι
τιμές: 
* Στις βενζίνες κατά 1,20 δρχ. το λίτρο. 
*Στο ντίζελ κίνησης
κατά 0,80 δρχ. το λίτρο. 
* Στο πετρέλαιο θέρμανσης κατά 0,60 δρχ. το
λίτρο. 
Στην ανακοίνωση της Δημόσιας Επιχείρησης Πετρελαίου αναφέρεται ότι
η αύξηση οφείλεται στην άνοδο των διεθνών τιμών για τα υγρά καύσιμα και στην
υπερτίμηση του δολαρίου έναντι της δραχμής. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15825N571</ED>
<ID>
ID:166032

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N57&aa=1</URL></REF>


Article

<CATEGORY>vin02</CATEGORY>

 <H2>Πρωτομαγιά με σύννεφα...</H2>

<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΤΕΛΙΚΑ, ΚΑΙ ο καιρός χθες ήταν στο κλίμα της Εργατικής
Πρωτομαγιάς. 
Γιατί η καταιγίδα και το βαρομετρικό χαμηλό ήρθαν «γάντι» με
τα σύννεφα που αρχίζουν και σκιάζουν τις εργασιακές σχέσεις και τη σύγκλιση
που μας στέλνουν το Μάαστριχτ και οι δικοί μας αρμόδιοι. 
Δεν είναι τυχαίος
ο θόρυβος για τα Ταμεία ούτε τυχαία η άποψη ότι η παραγωγικότητα είναι υπόθεση
μόνο των εργαζομένων και η ανταγωνιστικότητα συνδέεται σχεδόν αποκλειστικά με
την απασχόληση. 
Οι διαρθρωτικές αδυναμίες και ιδιαιτερότητες της
οικονομίας μας και της αγοράς μοιάζει να έχουν ξεχαστεί και η αποκλιμάκωση του
πληθωρισμού, που ανακοινώνεται με πλατύ χαμόγελο, βαρύνει το εισόδημα (και τις
«αυξήσεις») μισθωτών και συνταξιούχων, όπως γίνεται. 
Με άλλα λόγια, το
πρόβλημα είναι καθαρά ποσοτικό. 
Η ποιότητα, το κράτος πρόνοιας και ο
κοινωνικός χαρακτήρας έπονται, αν δεν έρχονται σε δεύτερο πλάνο. 
Μένει,
λοιπόν, για την ώρα ο κοινωνικός διάλογος για να κατοχυρώσει, να διασφαλίσει
και να αποδείξει... 
ΥΓ.: Όταν όμως ο αρμόδιος υπουργός
αποκαλύπτει ότι τα δημόσια έσοδα δεν ήταν τα αναμενόμενα, αφού ο
χειμώνας ήταν θερμός και δεν κάψαμε όσο πετρέλαιο έπρεπε... 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15825N572</ED>
<ID>
ID:166105

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N57&aa=2</URL></REF>


Article

<CATEGORY>vin08</CATEGORY>

 <H2>Αρχίζει σήμερα το τσεκ-απ της ελληνικής οικονομίας από στελέχη του ΔΝΤ</H2>

ΑΠΟ «κόσκινο» θα περάσει πάλι η ελληνική οικονομία. 
Σήμερα
καταφθάνουν στην Αθήνα εμπειρογνώμονες του Διεθνους Νομισματικού Ταμείου
(ΔΝΤ), οι οποίοι για 15 ημέρες θα ελέγξουν την πορεία των οικονομικών μεγεθών,
προκειμένου να καταρτίσουν την ετήσια έκθεση του οργανισμού για την εξέλιξη
τής ελληνικής οικονομίας. Η έκθεση αναμένεται να δοθεί στη δημοσιότητα στις
αρχές Ιουλίου. 
Το ετήσιο τσεκ-απ της ελληνικής οικονομίας θα ολοκληρωθεί
στις 15 Μαΐου. Στο διάστημα αυτό οι εμπειρογνώμονες του ΔΝΤ θα επισκεφθούν τα
υπουργεία Εθνικής Οικονομίας και Οικονομικών, καθώς και την Τράπεζα της
Ελλάδος, όπου θα ενημερωθούν από τα αρμόδια στελέχη και τους ανώτερους
κυβερνητικούς παράγοντες για την πορεία του πληθωρισμού, του ΑΕΠ, των εσόδων
και των δαπανών τού προϋπολογισμού, καθώς και για τη συναλλαγματική και
νομισματική πολιτική. 
Ειδικότερα, ο έλεγχος θα διεξαχθεί με βάση το
πολυσέλιδο ερωτηματολόγιο που έχει στείλει ήδη ο διεθνής οργανισμός στο
οικονομικό επιτελείο. Με βάση τις απαντήσεις που θα δοθούν, το κλιμάκιο των
εμπειρογνωμόνων του ΔΝΤ θα καταρτίσει ένα πρώτο σχέδιο με τα συμπεράσματά τους
και τις προβλέψεις τους για την πορεία και τις προοπτικές των οικονομικών
μεγεθών. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15825N573</ED>
<ID>
ID:166114

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N57&aa=3</URL></REF>


Article

<CATEGORY>vin08</CATEGORY>

 <H2>Την άλλη εβδομάδα η επιλογή της εταιρείας που θα επεξεργασθεί τα Ε9</H2>

ΤΗΝ ερχόμενη εβδομάδα θα γίνει ο διαγωνισμός για να επιλεγεί η εταιρεία
που θα αναλάβει την επεξεργασία των στοιχείων του Εντύπου Ε9 (ακίνητα), που
υπέβαλαν φέτος οι φορολογούμενοι μαζί με τις φορολογικές δηλώσεις. 
Αυτό
δήλωσε χθες ο υφυπουργός Οικονομικών κ. Γ. Δρυς, ο οποίος ανακοίνωσε επίσης
ότι από τον Ιούνιο θα ξεκινήσει η αποστολή των εκκαθαριστικών σημειωμάτων, για
την πληρωμή του ΦΑΠ, από την εταιρεία. 
Σε ό,τι αφορά τα φυσικά πρόσωπα,
από την επεξεργασία του Εντύπου Ε9 θα προκύψει ποιοι φορολογούμενοι θα κληθούν
να καταβάλουν ΦΑΠ για τα ακίνητα που έχουν στην κατοχή τους. Σύμφωνα με τον
νόμο, φόρο θα κληθούν να καταβάλουν όσοι έχουν ακίνητα αξίας άνω των 60 εκατ.
δρχ. για τους άγαμους. Το όριο ανεβαίνει κατά 15 εκατ. δρχ. για κάθε παιδί.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15825N574</ED>
<ID>
ID:166137

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N57&aa=4</URL></REF>


Article

<CATEGORY>vin08</CATEGORY>

 <H5>ΤΡΕΙΣ ΣΥΓΚΕΝΤΡΩΣΕΙΣ ­ ΜΙΚΡΗ
ΣΥΜΜΕΤΟΧΗ ­ ΥΠΟ ΒΡΟΧΗ</H5>
<H5>Κόκκινες σημαίες και αντοχή στη
βροχή...</H5>
<H5>Υπεύθυνος διάλογος για τις μεγάλες τομές</H5>
<H5>Μνήμες
Μάη του '36 με το «μνημείο του εργάτη»</H5>
<H2>Μούσκεμα η Πρωτομαγιά</H2>

<AUTHOR>ΗΛΙΑΣ ΓΕΩΡΓΑΚΗΣ - ΣΠΥΡΟΣ ΔΗΜΗΤΡΕΛΗΣ</AUTHOR>

Ήταν 10.30
χτες το πρωί. Τα μεγάφωνα στο Πεδίον του Άρεως έπαιζαν το «Είμαστε δυο είμαστε
τρεις...». Η εκδήλωση για την Εργατική Πρωτομαγιά σε λίγα λεπτά θα άρχιζε. 
Και ξαφνικά μια δυνατή μπόρα σταμάτησε τα πάντα. «Μια βροχή θα μας σώσει»
σιγοψιθύρισαν κάποιοι συνδικαλιστές, βλέποντας τη μικρή συμμετοχή στην
εκδήλωση που οργάνωσε η ΓΣΕΕ μαζί με την ΑΔΕΔΥ και το Εργατικό Κέντρο Αθήνας.
Και τελικά... σώθηκαν. Ο πρόεδρος της ΓΣΕΕ κ. Χρ. Πολυζωγόπουλος, μέσα στη
βροχή, απηύθυνε ένα σύντομο χαιρετισμό και μετά από λίγη ώρα η συγκέντρωση
διαλύθηκε. 
Την ίδια ώρα στην πλατεία Συντάγματος οι συνδικαλιστές που
πρόσκεινται στο ΚΚΕ οργάνωσαν τη δική τους συγκέντρωση με περισσότερο κόσμο
(περίπου 4.000 εργαζόμενοι - συνταξιούχοι) και με καταγγελίες για την
κυβερνητική πολιτική, για τις άλλες συνδικαλιστικές παρατάξεις και για τον
κοινωνικό διάλογο που θα αρχίσει στις 14 Μαΐου. 
Και σαν να μην έφθαναν οι
δύο συγκεντρώσεις, μία ομάδα 200 ατόμων που ανήκουν στην εξωκοινοβουλευτική
αριστερά οργάνωσαν δική τους συγκέντρωση στην πλατεία Ομονοίας. ΜΑΥΡΑ ΣΥΝΝΕΦΑ 
Είχαμε δηλαδή τρεις συγκεντρώσεις για
τον εορτασμό της Εργατικής Πρωτομαγιάς στην Αθήνα όταν: 
* Οξύνονται τα
προβλήματα στο συνδικαλιστικό κίνημα και μάλιστα λίγες ημέρες πριν από την
έναρξη του κοινωνικού διαλόγου ο οποίος θα ασχοληθεί με σοβαρά προβλήματα που
αφορούν το σύνολο των εργαζομένων (απασχόληση, ανάπτυξη, Ασφαλιστικό). Η
απομαζικοποίηση των εργατικών συνδικάτων παίρνει τεράστιες διαστάσεις και
σύμφωνα με τα στοιχεία των ίδιων των συνδικάτων το 65% των εργαζομένων δεν
είναι μέλος κάποιου επαγγελματικού σωματείου ή συλλόγου εργαζομένων. 
* Η
περίπτωση να διεξαχθούν χωριστές συγκεντρώσεις για την Εργατική Πρωτομαγιά
αντιμετωπίστηκε αρνητικά από τη μεγάλη πλειοψηφία των εργαζομένων (70,8%)
σύμφωνα με δημοσκόπηση που έγινε για λογαριασμό της ΓΣΕΕ. 
* Η περίπτωση
διάσπασης της ΓΣΕΕ άρχισε να κουβεντιάζεται μετά την κίνηση του ΚΚΕ για
ξεχωριστή Πρωτομαγιά και την άρνησή του να προσέλθει στον κοινωνικό διάλογο.

ΑΝΩ... ΠΡΟΣΔΟΚΙΩΝ! 
Πάντως για τις χτεσινές
συγκεντρώσεις οι συνδικαλιστές φαίνεται να έχουν αντίθετη άποψη. Ο πρόεδρος
της ΓΣΕΕ κ. Χρ. Πολυζωγόπουλος σε δήλωσή του υποστήριξε ότι «παρά τις αντίξοες
ενδογενείς και εξωγενείς συνθήκες η συμμετοχή των εργαζομένων ξεπέρασε και τις
δικές μας προσδοκίες», ενώ ο εκπρόσωπος της ΕΣΑΚ (ΚΚΕ) και γενικός γραμματέας
της ΓΣΕΕ κ. Γ. Μαυρίκος έκανε λόγο για μια «μεγαλειώδη συγκέντρωση στην
πλατεία Συντάγματος». 
Εδώ θα πρέπει να επισημανθεί ότι στις χτεσινές
συγκεντρώσεις συνολικά πήραν μέρος περίπου 5.000 - 5.500 εργαζόμενοι όταν οι
απασχολούμενοι στην περιοχή της Αττικής είναι 1.300.000 άτομα και μόνο στον
ιδιωτικό τομέα δραστηριοποιούνται 700 εργατικά σωματεία με 400.000 περίπου
συνδικαλισμένους μισθωτούς. 
ΠΡΟΣΚΛΗΤΗΡΙΟ 
Στη
συγκέντρωση στο Πεδίον του Άρεως παραβρέθηκαν αντιπροσωπείες των πολιτικών
κομμάτων: του ΠΑΣΟΚ, με επικεφαλής το γραμματέα της Κεντρικής Επιτροπής κ. Κ.
Σκανδαλίδη, της Ν.Δ. με επικεφαλής τον κ. Ν. Ζαφειρόπουλο, του Συνασπισμού με
επικεφαλής τον πρόεδρο κ. Ν. Κωνσταντόπουλο. Επίσης παραβρέθηκαν οι υπουργοί
Δικαιοσύνης Ευ. Γιαννόπουλος, Εργασίας Μ. Παπαϊωάννου, Υγείας - Πρόνοιας Κ.
Γείτονας, ο υφυπουργός Εργασίας - Κοιν. Ασφαλίσεων κ. Χρ. Πρωτόπαπας, ο
γενικός γραμματέας Κοινωνικών Ασφαλίσεων κ. Θεοδ. Σακελλαρόπουλος, ο πρόεδρος
του ΟΕΚ κ. Θ. Χανακούλας, βουλευτές, δήμαρχοι, κ.ά. Στο ψήφισμα της
συγκέντρωσης το οποίο επιδόθηκε στον πρόεδρο της Βουλης κ. Α. Κακλαμάνη οι
εργαζόμενοι τονίζουν ότι στη χώρα μας οι πολιτικές που ασκήθηκαν και ασκούνται
οδηγούν στην αύξηση της ανεργίας, στη μείωση του εισοδήματος των εργαζομένων
και των συνταξιούχων, ενώ η περιοριστική εισοδηματική πολιτική και η άδικη
φορολογία συνεχίζονται, οι εργασιακές σχέσεις συνθλίβονται και το σύστημα
κοινωνικής ασφάλισης διαρκώς επιδεινώνει τους όρους ασφάλισης και τις παροχές
στους συνταξιούχους. 
ΣΤΗ ΣΥΓΚΕΝΤΡΩΣΗ στην Πλατεία Συντάγματος (παρά τη
βροχή, η διαδήλωση δεν διαλύθηκε) κυριάρχησαν οι κόκκινες σημαίες και τα
συνθήματα κατά της κυβέρνησης και της ΓΣΕΕ. Οι ομιλητές επεσήμαναν ότι τα
προβλήματα των εργαζομένων οξύνονται, ενώ ανατρέπονται καθημερινά θεμελιώδη
δικαιώματα, όπως το 8ωρο και οι συλλογικές συμβάσεις. Στη συγκέντρωση
παραβρέθηκε η γενική γραμματέας του ΚΚΕ Αλέκα Παπαρήγα, η οποία σε δήλωσή της
τόνισε ότι «τα κεντρικά συνδικαλιστικά όργανα πρέπει να εκφράσουν τις ανάγκες
της εργατικής τάξης χωρίς μισόλογα και συμβιβασμούς». 
Στο ψήφισμα της
συγκέντρωσης οι εργαζόμενοι, μεταξύ άλλων, τόνισαν ότι «ο περιβόητος εθνικός
κοινωνικός διάλογος και τα 19 σημεία του περιεχομένου του θέλουν τους
εργαζόμενους και τους εκπροσώπους τους συνένοχους στο έγκλημα που έχει
ετοιμάσει το κεφάλαιο ­ μέσω της κυβέρνησης ­ σε όλες τις κατακτήσεις της
εργατικής τάξης». 
Μετά τη συγκέντρωση συγκροτήθηκε πορεία, η οποία
κατευθύνθηκε στο υπουργείο Εργασίας - Κοινωνικών Ασφαλίσεων. 
ΤΟ
ΕΚΤΕΛΕΣΤΙΚΟ Γραφείο του ΠΑΣΟΚ στο μήνυμά του για την Πρωτομαγιά αναφέρει ότι
«ο δρόμος της ανάπτυξης με υψηλότερο βιοτικό επίπεδο για όλους και η
προσπάθεια να μη διολισθήσουμε στη φτώχεια, την ανεργία και την
περιθωριοποίηση είναι δύσκολος. Απαιτούνται διαρθρωτικές αλλαγές, συνέπεια,
δουλειά και σωστός προγραμματισμός. Η κυβέρνηση του ΠΑΣΟΚ γι' αυτόν ακριβώς
τον λόγο έθεσε στο τραπέζι του κοινωνικού διαλόγου τα κρίσιμα θέματα της
ανάπτυξης, της ανταγωνιστικότητας και της απασχόλησης». 
* Ο υπουργός
Εργασίας - Κοιν. Ασφαλίσεων κ. Μ. Παπαϊωάννου, στο μήνυμά του παρατηρεί ότι «ο
κοινωνικός διάλογος θα είναι ουσιαστικός και αποτελεσματικός, υπεύθυνος και
ειλικρινής, ώστε να αποτελέσει μέσο συνευθύνης και συναπόφασης για τις μεγάλες
τομές που στόχο έχουν την καταπολέμηση της ανεργίας και της ανασφάλειας, την
πρόοδο των εργαζομένων και της κοινωνίας». 
Η εκδήλωση της επίσημης έναρξης
του κοινωνικού διαλόγου, που θα γίνει στις 14 Μαίου στο Γενικό Λογιστήριο του
Κράτους, θα είναι αφιερωμένη στο πρώτο από τα 19 σημεία (και συγκεκριμένα στην
ανάπτυξη, την απασχόληση και την ανταγωνιστικότητα). Θα μιλήσει ο Πρωθυπουργός
Κ. Σημίτης και έχουν κληθεί 18 κοινωνικοί εταίρο. 
ΘΕΣΣΑΛΟΝΙΚΗ. 
Γραφείο
Βόρειας Ελλάδας 
ΣΕ ΧΕΙΜΩΝΙΑΤΙΚΗ ατμόσφαιρα κάτω από συνεχή βροχή γιόρτασαν
χθες οι εργαζόμενοι και στη Θεσσαλονίκη την Πρωτομαγιά σε συγκέντρωση που
οργάνωσε το Εργατικό Κέντρο της πόλης στην πλατεία Αριστοτέλους. 
Κορυφαίο
γεγονός των φετινών εορταστικών εκδηλώσεων αποτέλεσαν τα αποκαλυπτήρια
μνημείου για τα θύματα της εξέγερσης του Μάη του '36 στη Θεσσαλονίκη. Το
«μνημείο του εργάτη» ­ βρίσκεται στη συμβολή των οδών Εγνατίας και Ελ.
Βενιζέλου, στο σημείο όπου έπεσαν οι πρώτοι νεκροί καπνεργάτες από τις σφαίρες
των δυνάμεων της Χωροφυλακής. 
Περισσότερα από τρεις χιλιάδες άτομα
παρακολούθησαν την τελετή των αποκαλυπτηρίων . Το μνημείο ­ που φιλοτεχνήθηκε
από τον γλύπτη Άγγελο Βλάσση ­ αναπαριστά έναν νεκρό εργάτη πάνω από το σώμα
του οποίου στέκεται δακρυσμένη η μάνα του. 
Λίγο νωρίτερα στην καθιερωμένη
κεντρική εκδήλωση που οργανώθηκε στην πλατεία Αριστοτέλους ­ κάτω από δυνατή
βροχή ­ πραγματοποιήθηκαν πέντε ομιλίες με διαφορετικό πολιτικό περιεχόμενο
από αντίστοιχους εκπροσώπους συνδικαλιστικών παρατάξεων. 
Ο κεντρικός
ομιλητής, πρόεδρος του ΕΚΘ κ. Ηλίας Κοντόπουλος, αναφέρθηκε στη διαχρονική
σημασία της Πρωτομαγιάς και κάλεσε τους εργαζομένους σε εγρήγορση, ενώ
επισήμανε το μεγάλο πρόβλημα ανεργίας που αντιμετωπίζει η Θεσσαλονίκη. 
*
Ενωτικός ήταν ο εορτασμός της Εργατικής Πρωτομαγιάς στον Πειραιά και σε άλλες
πόλεις της χώρας. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15825N581</ED>
<ID>
ID:166033

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N58&aa=1</URL></REF>


Article

<CATEGORY>vin08</CATEGORY>

 <H2>Σταθεροποιητικές τάσεις</H2>

Σταθεροποιητικές
τάσεις επικράτησαν κατά την προχθεσινή συνεδρίαση του Χρηματιστηρίου Αξιών
Αθηνών (ΧΑΑ). Στην αρχή της συνεδρίασης εκδηλώθηκε 
ικανοποιητικό
αγοραστικό ενδιαφέρον, γεγονός το οποίο είχε ως επακόλουθο τη διαμόρφωση του
Γενικού Δείκτη προς στιγμή στις 1.472,36 μονάδες. 
Στη συνέχεια όμως η
προσφορά είχε ως συνέπεια την ισορροπία των τιμών στα επίπεδα της προηγούμενης
συνεδρίασης. Τελικά ο Γενικός Δείκτης έκλεισε στις 1.467,51 μονάδες
σημειώνοντας μικρή άνοδο κατά 2,76 μονάδες ή ποσοστό της τάξεως του 0,19%. Από
τους επιμέρους Κλαδικούς Δείκτες τη μεγαλύτερη άνοδο σημείωσε ο δείκτης των
Τραπεζών κατά 14,95 μονάδες ή ποσοστό 0,57%. Από τις 243 μετοχές που
πραγματοποίησαν συναλλαγές, 84 σημείωσαν άνοδο, 139 πτώση και 20 παρέμειναν
σταθερές, ενώ 52 έκλεισαν με αγοραστές και 125 με πωλητές. Άνοδο σημείωσαν οι
συναλλαγές η αξία των οποίων διαμορφώθηκε στα 16,2 δισ. δρχ. (4.527.220
τεμάχια). Αναλυτικά τα 4.296.570 τεμάχια αξίας 15,6 δισ.δρχ. 
αφορούσαν την
Κύρια Αγορά, ενώ τα 230.650 τεμάχια συνολικής αξίας 555 εκατ.δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (7,9 δισ.δρχ. - 854.632 τεμάχια) και των Κατασκευαστικών εταιρειών
(982 εκατ.δρχ - 478.800 τεμάχια). 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N59</CAT>
<ED>
Κωδικός άρθρου: A15825N591</ED>
<ID>
ID:166034

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N59&aa=1</URL></REF>


Article

<CATEGORY>vin14</CATEGORY>

 <H2>ΤΑ
ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Το πρωί, θα
έχετε μια τάση για επίδειξη, για πολύ φαΐ ή γλυκά, για χουζούρι. Το απόγευμα,
η κόντρα Σελήνης - Άρη θα προκαλέσει νευρικότητα και καβγάδες με φίλους ή
αγαπημένα πρόσωπα. 
ΔΙΔΥΜΟΙ 
(21 Μαΐου - 21 Ιουνίου). Ο Άρης, τον
Μάιο, θα επηρεάσει διαδοχικά τους γεννημένους 7-13 Ιουνίου. Οι οποίοι θα
πρέπει να φυλάγονται από ατυχήματα, ιώσεις, μολύνσεις, ρήξεις σχέσεων και
συνεργασιών. 
ΚΑΡΚΙΝΟΣ 
(22 Ιουνίου - 22 Ιουλίου). Το πρωί, δεν
θα έχετε κέφι για δουλειά ­ θα προτιμήσετε επαφές με φίλους ή με τον ερωτικό
σας σύντροφο. Το απόγευμα, θα γίνετε πολύ νευρικοί, επιρρεπείς σε καβγάδες και
ατυχήματα. 
ΛΕΩΝ 
(23 Ιουλίου - 22 Αυγούστου). Το πρωί, θα έχετε
μια τάση για επίδειξη ­ δεν θα μπορείτε να στρωθείτε σε δουλειά που απαιτεί
αυτοπειθαρχία. Το απόγευμα, πιθανοί καβγάδες για οικονομικά ή ερωτικά θέματα.

ΠΑΡΘΕΝΟΣ 
(23 Αυγούστου - 23 Σεπτεμβρίου). Ο Άρης, τον Μάιο, θα
επηρεάσει διαδοχικά τους γεννημένους 8-14 Σεπτεμβρίου. Οι οποίοι θα πρέπει να
φυλάγονται από ατυχήματα, ιώσεις, μολύνσεις, ρήξεις σχέσεων και συνεργασιών.

ΖΥΓΟΣ 
(24 Σεπτεμβρίου - 23 Οκτωβρίου). Το πρωί, θα θέλετε να
κάνετε μόνο ό,τι σας προκαλεί ευδιαθεσία και ευχαρίστηση. Το απόγευμα, η
κόντρα Σελήνης - Άρη θα σας κάνει αγχώδεις και νευρικούς, επιρρεπείς σε
καβγάδες και ατυχήματα. 
ΣΚΟΡΠΙΟΣ 
(24 Οκτωβρίου - 22 Νοεμβρίου).
Το πρωί, αποφύγετε την κατάχρηση στο φαΐ, στα γλυκά ή στα ποτά. Δεν θα έχετε
καθόλου αυτοπειθαρχία. Το απόγευμα, κόντρες με φίλους, συνεργάτες ή αγαπημένα
πρόσωπα. 
ΤΟΞΟΤΗΣ 
(23 Νοεμβρίου - 21 Δεκεμβρίου). Ο Άρης, τον
Μάιο, θα επηρεάσει διαδοχικά τους γεννημένους 8-14 Δεκεμβρίου. Οι οποίοι θα
πρέπει να φυλάγονται από ατυχήματα και ιώσεις και να προστατεύουν την καριέρα
και τη δημόσια εικόνα τους. 
ΑΙΓΟΚΕΡΩΣ 
(22 Δεκεμβρίου - 19
Ιανουαρίου). Το πρωί, αποφύγετε ψώνια ­ θ' αποδειχθούν ακριβά ή άχρηστα. Το
απόγευμα, η κόντρα Σελήνης - Άρη θα σας κάνει νευρικούς και επιθετικούς,
επιρρεπείς σε ατυχήματα. 
ΥΔΡΟΧΟΟΣ 
(20 Ιανουαρίου - 18
Φεβρουαρίου). Το πρωί, θα έχετε την τάση να φάτε πολύ ­ κυρίως γλυκά ­ και δεν
θα έχετε κέφι για σκληρή δουλειά. Το απόγευμα, πιθανές κόντρες για
οικονομικούς ή ερωτικούς λόγους. 
ΙΧΘΥΕΣ 
(19 Φεβρουαρίου - 20
Μαρτίου). Ο Άρης, τον Μάιο θα επηρεάσει διαδοχικά τους γεννημένους 7-13
Μαρτίου. Οι οποίοι πρέπει να φυλάγονται από ατυχήματα, ιώσεις, μολύνσεις και
να προστατεύουν σχέσεις και συνεργασίες. 
ΚΡΙΟΣ 
(21 Μαρτίου - 19
Απριλίου). Το πρωί, αποφύγετε αγορές ­ θ' αποδειχθούν ακριβές ή άχρηστες. Το
απόγευμα, η κόντρα Σελήνης - Άρη θα σας κάνει πολύ νευρικούς ­ επιρρεπείς σε
καβγάδες, αδιαθεσίες, ατυχήματα. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: N67</CAT>
<ED>
Κωδικός άρθρου: A15825N671</ED>
<ID>
ID:166014

</ID><URL>http://ta-nea.dolnet.gr/neaweb/neafile.print_unique?e=A&f=15825&m=N67&aa=1</URL></REF>


Article

<CATEGORY>vin10</CATEGORY>

 <H5>ΜΕΙΩΘΗΚΑΝ ΟΙ ΕΛΠΙΔΕΣ ΤΗΣ ΕΘΝΙΚΗΣ
ΓΙΑ ΤΟ ΜΟΥΝΤΙΑΛ '98</H5>
<H2>Θάμπωσε το όνειρο</H2>

Ο ΣΟΥΚΕΡ «χτύπησε» και πάλι και η εθνική μας ομάδα γνώρισε
(προχθές) την ήττα (0-1) από την Κροατία στο Καυταντζόγλειο. Τώρα οι ελπίδες
μας για την πρόκριση έχουν σχέση με τα σενάρια και τα... μαθηματικά.σελίδες 5 - 7

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15825O001</ED>
<ID>
ID:166035

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O00&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ</H5>
<H2>Ο «Σάμπα» στην 16άδα για το ματς του
Πύργου</H2>

σελίδα 3 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15825O002</ED>
<ID>
ID:166077

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O00&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ</H5>
<H2>Νίκη 3-1 και τροχιά πρόκρισης</H2>

σελίδα 11 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15825O003</ED>
<ID>
ID:166115

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O00&aa=3</URL></REF>


Article

<CATEGORY>vin10</CATEGORY>

 <H2>Έξω
από τους πίνακες και ο Παπουτσέλης</H2>

σελίδα 2 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15825O004</ED>
<ID>
ID:166138

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O00&aa=4</URL></REF>


Article

<CATEGORY>vin10</CATEGORY>

 <H2>Νοκ άουτ ο
Νικολαΐδης για 15 μέρες</H2>

ΝΕΟ πρόβλημα προέκυψε για την ΑΕΚ! Ο Ντέμης Νικολαΐδης
υπέστη σοβαρή θλάση στον αγώνα της Εθνικής με την Κροατία και θα μείνει εκτός
γηπέδων περίπου δύο εβδομάδες. 
σελίδα 1

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15825O005</ED>
<ID>
ID:166153

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O00&aa=5</URL></REF>


Article

<CATEGORY>vin10</CATEGORY>

 <H2>Ο Τάρλατς
έκανε τη διαφορά</H2>

σελίδα 9 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15825O006</ED>
<ID>
ID:166162

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O00&aa=6</URL></REF>


Article

<CATEGORY>vin10</CATEGORY>

 <H2>Πώς
ο ΠΑΟ θα ξαναγίνει πρωταγωνιστής</H2>

σελίδα 2 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15825O007</ED>
<ID>
ID:166166

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O00&aa=7</URL></REF>


Article

<CATEGORY>vin10</CATEGORY>

 <H5>Η ΑΕΚ ΧΩΡΙΣ ΝΙΚΟΛΑΪΔΗ,
ΑΤΜΑΤΣΙΔΗ, ΚΑΣΑΠΗ, ΜΑΧΑΙΡΙΔΗ ΚΑΙ ΚΟΠΙΤΣΗ ΚΑΤΑ ΤΟΥ ΠΑΟΚ</H5>
<H2>Πέμπτος απών ο Ντέμης</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο ΝΤΕΜΗΣ Νικολαΐδης προστέθηκε στη λίστα των παικτών της ΑΕΚ
που θα απουσιάσουν από το μεθαυριανό ντέρμπι με τον ΠΑΟΚ, στο στάδιο «Νίκος
Γκούμας»! 
Ο διεθνής παίκτης υπέστη θλάση στον οπίσθιο μηριαίο, στα
πρώτα λεπτά του (προχθεσινού) αγώνα της Εθνικής ομάδας με την Κροατία και η
πρώτη πρόβλεψη των γιατρών είναι ότι θα μείνει εκτός αγωνιστικής δράσης γιά
περίπου 15 ημέρες. 
Η ΑΕΚ καλείται να παίξει τα δύο προσεχή αποφασιστικά
ματς, χωρίς τον πρώτο σκόρερ του πρωταθλήματος, αφού θεωρείται πολύ δύσκολο να
προλάβει το ντέρμπι με τον Ολυμπιακό, που θα γίνει στις 11 του μηνός, στο
στάδιο Καραϊσκάκη. 
Στη χθεσινή προπόνηση ο άτυχος παίκτης δεν μπορούσε να
πατήσει καθόλου το πόδι του, ενώ άλλοι τέσσερις αμυντικοί παίκτες δεν έχουν
δικαίωμα συμμετοχής στο μεθαυριανό ματς. 
Ο Πέτρος Ραβούσης δεν υπολογίζει
τους τιμωρημένους από κάρτες Ατματσίδη, Μαχαιρίδη, Κοπιτσή και Κασάπη, με
αποτέλεσμα να ψάχνει τις ιδανικές λύσεις γιά την ομάδα του. 
Ο Ντόμπος με
τη φανέλα της Εθνικής Ρουμανίας αγωνίστηκε γιά 90 λεπτά κόντρα στο Έιρε και
πραγματοποίησε εξαιρετική εμφάνιση, θέτοντας σοβαρή υποψηφιότητα να ξεκινήσει
βασικός στη μεθαυριανή συνάντηση. 
Εξάλλου, μετά το τέλος της σημερινής
προπόνησης, ο Πέτρος Ραβούσης και ο Μιχάλης Τροχανάς θα συναντηθούν ύστερα από
μεγάλο χρονικό διάστημα (21 Μαρτίου), ενώ παρών θα είναι κατά πάσα πιθανότητα
και ο Νίκος Στράτος. 
Οι δύο άνδρες θα συζητήσουν γιά το μέλλον της
συνεργασίας τους και ίσως η σημερινή ημέρα αποτελέσει την αρχή εξελίξεων στο
στρατόπεδο της ΑΕΚ. 
Ο προπονητής των Κυπελλούχων θα ζητήσει εγγυήσεις, ενώ
από την πλευρά του ο μεγαλομέτοχος της «Ένωσης» σκέφτεται να κάνει ορισμένες
αλλαγές στο τεχνικό τιμ. 
Στο μεταξύ, ο Ανδρέας Σταματιάδης θα ταξιδέψει το
επόμενο διήμερο στο εξωτερικό, προκειμένου να παρακολουθήσει παίκτες από την
Ανατολική Ευρώπη που ενδιαφέρουν την ομάδα της ΑΕΚ. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15825O011</ED>
<ID>
ID:166036

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O01&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ</H5>
<H2>Προβάδισμα με τον αέρα του Πρωταθλητή
Ευρώπης</H2>

Σελ. 9 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15825O012</ED>
<ID>
ID:166078

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O01&aa=2</URL></REF>


Article

<CATEGORY>vin10</CATEGORY>

 <H5>ΠΩΣ Ο ΠΑΝΑΘΗΝΑΪΚΟΣ ΘΑ ΞΑΝΑΓΙΝΕΙ
ΠΡΩΤΑΓΩΝΙΣΤΗΣ</H5>
<H2>Ώρα
για άσους</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΜΟΝΟΝ η ξένη αγορά
προσφέρεται για παίκτες, οι οποίοι μπορούν να βοηθήσουν τον Παναθηναϊκό να
ανακάμψει. Η τηλεόραση αυτές τις ημέρες έδειξε πολλά διεθνή παιχνίδια και οι
φίλοι της ομάδας του «τριφυλλιού», έστω και... τηλεοπτικά, θαύμασαν πραγματικά
αστέρια της μπάλας, με κορυφαίο τον Γιουγκοσλάβο Μιάτοβιτς, που «έβγαλε μάτια»
(και γκολ) στον αγώνα Γιουγκοσλαβίας - Ισπανίας (1-1). 
Ο Ζάετς υπήρξε
σαφής στις πρόσφατες δηλώσεις του. Είπε ο προπονητής του Παναθηναϊκού: «Στην
ομάδα μας έχουμε πολλά ταλέντα. Αυτό που χρειαζόμαστε είναι έμπειροι (και
"φτασμένοι") παίκτες». 
Τέτοιοι παίκτες, όμως, δεν υπάρχουν σήμερα στο
ελληνικό ποδόσφαιρο ή οι ελάχιστοι που υπάρχουν αγωνίζονται σε άλλες ομάδες
και δεν παραχωρούνται. Συνεπώς, μόνο στο εξωτερικό μπορεί να βρεθούν άσοι.
Αλλά και αυτοί κοστίζουν πολλά και είναι αμφίβολο αν θα αποκτηθούν... 
Ο
Ζάετς, με την ειλικρίνεια που τον διακρίνει, ξεκαθάρισε ότι ο Βουγκρίνετς δεν
κάνει, σε αυτήν τη φάση, για τον Παναθηναϊκό. Και πράγματι. Από την τηλεόραση
διαπιστώσαμε ότι ο νεαρός σέντερ φορ, όπως έπαιξε εναντίον των Ελπίδων μας,
δεν είναι ο παίκτης που μπορεί να δώσει το «κάτι παραπάνω» στην αθηναϊκή
ομάδα. 
Από την άλλη, ο Ζέκο δεν διευκρίνισε ποιοι παίκτες είναι αυτοί που
θα αποκτηθούν. Διότι εγκωμιάζοντας τον Καραγκούνη (που έχει δοθεί δανεικός
στον Απόλλωνα από τον ΠΑΟ) δεν σημαίνει ότι ο συγκεκριμένος ποδοσφαιριστής
είναι αυτός που θα αλλάξει τη ροή των εξελίξεων στην ομάδα των «πρασίνων»...

Το έχουμε γράψει δεκάδες φορές, αλλά θα το επαναλάβουμε: Για να μη φτάνει
ο ΠΑΟ στο σημείο να παίζει κορόνα - γράμματα την Ευρώπη με αντίπαλο την Καβάλα
πρέπει να αποκτήσει άσους. Που κοστίζουν πολλά εκατομμύρια. Διαφορετικά, το
μέλλον θα είναι ζοφερό. Διότι καλοί είναι οι Καραγκούνηδες, οι Αλεξόπουλοι και
οι Γκούμες, αλλά αν δεν έχουν παικταράδες δίπλα τους δεν πρόκειται ποτέ να
οδηγήσουν τον Παναθηναϊκό εκεί που του αξίζει. 
Όταν έγινε η ανανέωση
(1966) ο Γραμμός και ο Καλαϊτζίδης είχαν δίπλα τους τον κολοσσό Δομάζο. Το
1983, όταν ο Γκμοχ έβαλε στην ομάδα Θανάση Δημόπουλο, Καραβίδα και Κάβουρα,
έπαιζαν παράλληλα οι Ρότσα, Καψής, Γαλάκος και Κυράστας. Τώρα δίπλα στα
ταλέντα ποιοι θα παίζουν; Αν γίνει θαύμα και ο Γκούμας με τους Καραγκούνη,
Αλεξόπουλο πάρουν το πρωτάθλημα χωρίς άλλες μεταγραφές, εδώ θα είμαστε να το
ξανασυζητήσουμε και να κάνουμε την αυτοκριτική μας. 
Επειδή, όμως, θαύματα
δεν γίνονται, ας προλάβει ο πρόεδρος τις εξελίξεις, προτού τον προλάβουν
αυτές. 
Το ποδόσφαιρο δεν είναι μόνον ωραίες και ειλικρινείς δηλώσεις. Πάνω
απ' όλα είναι θέαμα. Γκολ, φάσεις, τριπλές, φαντεζί ενέργειες, δύναμη, ρυθμός.
Και όλα αυτά χρειάζονται κατάλληλους παίκτες. Ας ανοίξει κάποιος από τον
Παναθηναϊκό το κουμπί της τηλεόρασης και θα καταλάβει καλύτερα τι εννοούμε...

*** Με 6 βαθμολόγησαν οι Ιταλοί τον Κρίστο Βαζέχα στο ματς Ιταλίας
- Πολωνίας (3-0). Ο άσος του ΠΑΟ αγωνίστηκε στο β' ημίχρονο και είχε καλή
απόδοση. 
*** Μόνος του γυμνάστηκε χθες ο Γιόζεφ Βάντσικ, αλλά
δύσκολα θα είναι σε θέση να αγωνιστεί την Κυριακή εναντίον της Καβάλας. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15825O021</ED>
<ID>
ID:166040

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O02&aa=1</URL></REF>


Article

<CATEGORY>vin10</CATEGORY>

 <H2>ΓΚΕΡΑΡΝΤ</H2>
<H2>Με νίκη δεν χάνουμε το εισιτήριο</H2>

«ΕΑΝ ΝΙΚΗΣΟΥΜΕ στο παιχνίδι με τον Άρη, πολύ δύσκολα θα χάσουμε το
εισιτήριο για την Ευρώπη. Σίγουρα πάντως δεν θα είναι εύκολος ο αγώνας». Ο
Άρης χρειάζεται απαραίτητα τους βαθμούς στην προσπάθεια που κάνει να αποφύγει
τον υποβιβασμό και αυτό τον καθιστά πολύ επικίνδυνο». 
Τα παραπάνω λόγια
ανήκουν στον τεχνικό του ΟΦΗ Έγκεν Γκέραρντ, ο οποίος προσπαθεί να κρατήσει
τους παίκτες του «προσγειωμένους», ώστε να μην πάθει η ομάδα του ό,τι και
πέρυσι, που την τελευταία αγωνιστική έχασε την έξοδό της στην Ευρώπη, από τον
Ηρακλή. Στο μεταξύ, συνεχίζονται οι δοκιμές νέων παικτών στο Ηράκλειο. Οι
Αλβανοί ποδοσφαιριστές της Παρτιζάν Τιράνων, Μπογκντάνι και Μπετσάι άφησαν
καλές εντυπώσεις στον τεχνικό του ΟΦΗ, ο οποίος άναψε το «πράσινο» φως για να
ξεκινήσουν οι διαπραγματεύσεις με την ομάδα τους. Επίσης ενδέχεται να έλθει
την προσεχή εβδομάδα στο Ηράκλειο ο ένας από τους δύο Αφρικανούς παίκτες που
έχει παρακολουθήσει ο Γκέραρντ, για να περάσει από τεστ. 
Τέλος, μετά τις
12 Μαΐου, θα ξεκινήσουν οι συζητήσεις των υπευθύνων της ΠΑΕ με τους παίκτες
των οποίων λήγουν τα συμβόλαιά τους. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15825O022</ED>
<ID>
ID:166082

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O02&aa=2</URL></REF>


Article

<CATEGORY>vin10</CATEGORY>

 <H2>ΑΠΟΛΛΩΝ</H2>
<H2>Σε ετοιμότητα ο Βελέντζας</H2>

ΤΡΕΙΣ παίκτες διεκδικούν
θέση στην ενδεκάδα του Απόλλωνα, για τον αγώνα με τον Αθηναϊκό. Ο Λευτέρης
Βελέντζας, αλλά και οι Λαχανάς, Μπελά, έδειξαν στις προπονήσεις ότι βρίσκονται
σε καλή κατάσταση και ο Μπάμπης Τεννές φαίνεται ότι σκέφτεται να
χρησιμοποιήσει κάποιον ή κάποιους απ' αυτούς. Ιδιαίτερα ο Βελέντζας φάνηκε ότι
είναι πλέον σε θέση να βοηθήσει την «Ελαφρά Ταξιαρχία» στα κρίσιμα τελευταία
ματς του πρωταθλήματος. 
Ο τεχνικός της ομάδας της Ριζούπολης ψάχνει να
βρει λύσεις για την αριστερή πλευρά του Απόλλωνα, αφού οι Σακελλαρίδης και
Κωνσταντινίδης είναι τιμωρημένοι. 
Στη χθεσινή προπόνηση ένιωσαν κάποιες
ενοχλήσεις οι Θωμαΐδης, Ιωάννου και Αλέξης, αλλά η κατάστασή τους δεν εμπνέει
ανησυχίες και οι τρεις παίκτες θα είναι στη διάθεση του Μπάμπη Τεννέ, για τον
εκτός έδρας αγώνα του Βύρωνα. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15825O023</ED>
<ID>
ID:166119

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O02&aa=3</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ</H5>
<H2>Εκτός πίνακα ο Παπουτσέλης</H2>

Η ΕΠΙΤΡΟΠΗ Διαιτησίας έθεσε εκτός πίνακα Α' Εθνικής τον διαιτητή Στράτο
Παπουτσέλη, του συνδέσμου Λέσβου, για την απόδοσή του στο παιχνίδι Εθνικός -
Λάρισα. Μέλη της Επιτροπής Διαιτησίας που παρακολούθησαν το παιχνίδι
διαπίστωσαν κακή εφαρμογή κανονισμών από τον Παπουτσέλη, ενώ αντέδρασαν έντονα
όταν διάβασαν την έκθεση του παρατηρητή διαιτησίας Γιάννη Δερμετζόγλου, ο
οποίος είχε βαθμολογήσει με 8,5 τον διαιτητή από τη Λέσβο. Έτσι, αποφάσισαν να
θέσουν εκτός πίνακα παρατηρητών και τον Δερμετζόγλου... 
Να σημειωθεί ότι
στο συγκεκριμένο παιχνίδι ο Παπουτσέλης είχε καταλογίσει ανύπαρκτο πέναλτι
υπέρ του γηπεδούχου Εθνικού. Η ποινή για τους Παπουτσέλη και Δερμετζόγλου
ισχύει μέχρι το τέλος της περιόδου. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15825O024</ED>
<ID>
ID:166142

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O02&aa=4</URL></REF>


Article

<CATEGORY>vin10</CATEGORY>

 <H2>Ο
αποκλεισμός έγινε πρόστιμο</H2>

ΚΑΝΟΝΙΚΑ στο «Χαριλάου»
θα αντιμετωπίσει μεθαύριο ο Άρης τον ΟΦΗ. Η Δευτεροβάθμια Δικαστική Επιτροπή
της ΕΠΟ έκανε δεκτή την έφεσή του κατά της απόφασης του αθλητικού δικαστή ­
σύμφωνα με την οποία επιβλήθηκε ποινή μίας αγωνιστικής στην ομάδα της
Θεσσαλονίκης, για επεισόδια οπαδών της στον αγώνα με την Ξάνθη ­ και
«εξαφάνισε» την ποινή. Η ΠΑΕ Άρης τιμωρήθηκε με πρόστιμο 1,5 εκατ. δραχμών.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15825O025</ED>
<ID>
ID:166156

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O02&aa=5</URL></REF>


Article

<CATEGORY>vin10</CATEGORY>

 <H2>Γ'
Εθνική</H2>

ΣΤΟ ΚΥΝΗΓΙ της ανόδου έμεινε ο Ιάλυσος, μετά την εντός
έδρας νίκη με 3-0 επί της Κέρκυρας, στον προχθεσινό εξ αναβολής αγώνα της 28ης
αγωνιστικής του Νοτίου ομίλου, στο πρωτάθλημα της Γ' Εθνικής. 
*** Η
βαθμολογία (σε 28 αγώνες) διαμορφώθηκε ως εξής: Εθνικός Αστέρας 54, Καλλιθέα
52, Αιολικός 51, Ιάλυσος 50, Ναυπακτιακός 47, Εργοτέλης 43, Αγ. Νικόλαος 41,
Παναιγιάλειος 39, Αιγάλεω 38, Μαρκό 37, Ηρόδοτος 37, Ηλυσιακός 36, Κόρινθος
35, Ατρόμητος Αθ. 34, Κέρκυρα 33, Πάτρα 28, Ένωση Ρ.Δ. 21, Βαρβασιακός 10.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15825O026</ED>
<ID>
ID:166164

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O02&aa=6</URL></REF>


Article

<CATEGORY>vin10</CATEGORY>

 <H5>«Φτώχεια» στο έκτακτο</H5>
<H2>ΠΡΟ-ΠΟ</H2>

</H3><REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15825O027</ED>
<ID>
ID:166167

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O02&aa=7</URL></REF>


Article

<CATEGORY>vin10</CATEGORY>

 <H5>ΚΟΚΚΑΛΗΣ: ΑΝΩΤΕΡΗ ΚΑΙ
ΑΠΟ ΑΥΤΗ ΠΟΥ ΕΓΙΝΕ ΓΙΑ ΤΟ ΜΠΑΣΚΕΤ</H5>
<H2>Μεγάλη γιορτή για τον τίτλο</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΜΗΝΥΜΑ για την κατάκτηση
του τίτλου έδωσε στους ποδοσφαιριστές του Ολυμπιακού ο Σωκράτης Κόκκαλης. Ο
πρόεδρος της ΠΑΕ επισκέφθηκε χθες τους «ερυθρόλευκους» στο Ρέντη και, αφού
πρώτα τους ευχήθηκε «χρόνια πολλά», τους είπε: «Σας διαβεβαιώνω ότι σε
περίπτωση που ο Ολυμπιακός κατακτήσει τον τίτλο του πρωταθλήματος θα γίνει
μεγαλύτερο πανηγύρι απ' αυτό που έγινε όταν η ομάδα μπάσκετ έφερε από τη Ρώμη
το Ευρωπαϊκό Κύπελλο. Θέλω να προσέξετε τον αγώνα της Κυριακής και να νικήσετε
τον Πανηλειακό». 
Ο κ. Κόκκαλης, λόγω της βροχής, δεν παρακολούθησε την
προπόνηση και αποχώρησε για το Στάδιο Ειρήνης και Φιλίας, ενώ λίγο νωρίτερα
είχε συνεργασία στ' αποδυτήρια με τον Ντούσαν Μπάγιεβιτς. 
Ο «ερυθρόλευκος»
τεχνικός δοκίμασε στο μίνι οικογενειακό δίτερμα με τη βασική ομάδα δύο
αμυντικούς χαφ: Σαμπανάντζοβιτς - Πασσαλή, οι οποίοι παρουσιάζονται
επικρατέστεροι για την ενδεκάδα στον μεθαυριανό αγώνα στον Πύργο με τον
Πανηλειακό. Θέση διεκδικεί και ο Αμανατίδης. 
Ο Μπάγιεβιτς δεν υπολογίζει
τον τιμωρημένο Νταμπίζα, ενώ στη διάθεσή του είναι ο Τζόρτζεβιτς. 
Ο Σέρβος
μεσοεπιθετικός αγωνίστηκε μαζί με τον Καλύκα για μικρό χρονικό διάστημα με
τους βασικούς. 
Ο Ντούσκο ξεκούρασε χθες τους διεθνείς Καραταΐδη, Γκόγκιτς.

«Οι παίκτες μου έχουν συνειδητοποιήσει την κρισιμότητα της συνάντησης και
θα τα δώσουν όλα για τη νίκη», τόνισε ο Ντούσαν Μπάγιεβιτς και πρόσθεσε:
«Κανείς δεν μας έχει δώσει τίποτα μέχρι τώρα ούτε πρόκειται να μας χαρίσει
βαθμούς. 
Από την αρχή του πρωταθλήματος κάποιοι προσπαθούν να μειώσουν τον
Ολυμπιακό. 
Όλοι γνωρίζουν ποιοι είναι αυτοί που τα διαδίδουν. Οι παίκτες
μου γνωρίζουν καλύτερα από τον καθένα τις δυσκολίες που θα αντιμετωπίσουμε
στον Πύργο. Ο Πανηλειακός δεν έχει βαθμολογικό άγχος, γεγονός που τον κάνει
πιο επικίνδυνο». 
*** Ο Ίλια Ίβιτς ξεκίνησε προπονήσεις με μπάλα
και, όπως υποστήριξε ο γιατρός του Ολυμπιακού Χρήστος Δάρας, θα είναι έτοιμος
μετά το ντέρμπι με την ΑΕΚ. 
*** Νεαρός επιθετικός από ομάδα της
Πάτρας δοκιμάστηκε στον Ολυμπιακό. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15825O031</ED>
<ID>
ID:166041

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O03&aa=1</URL></REF>


Article

<CATEGORY>vin10</CATEGORY>

 <H2>ΦΟΥΡΑΣ</H2>
<H2>Έργα 35 δισ. στη Θεσσαλονίκη</H2>

ΘΕΣΣΑΛΟΝΙΚΗ 
ΤΗ
ΔΙΕΚΔΙΚΗΣΗ του Παγκοσμίου Πρωταθλήματος Κλειστού Στίβου για τη Θεσσαλονίκη,
εφόσον θα είναι έτοιμο προς χρήση το κλειστό της Θέρμης, ανακοίνωσε ο Ανδρέας
Φούρας. Ό,τι, δηλαδή, δεν έγινε το 1995, όταν είχαν εξασφαλιστεί οι αγώνες για
τη Θεσσαλονίκη, υποσχέθηκε ο υφυπουργός Αθλητισμού πως θα γίνει για το 2001,
αρκεί, βέβαια, να είναι έτοιμο το κλειστό της Θέρμης. Ακόμη, μιλώντας για το
Παγκόσμιο Ανοιχτού Στίβου, που θα διεξαχθεί ­ 10 Αυγούστου ­ στην Αθήνα,
τόνισε: «Όπως το '87 είχαμε την έξαρση και την άνθιση του μπάσκετ, το '92 της
άρσης βαρών, θέλουμε τώρα να γίνει το ίδιο και με τον στίβο, που την τελευταία
τριετία έχει μεγάλες επιτυχίες. Η ανάπτυξη του στίβου στην περιφέρεια είναι ο
στόχος και η προσέλκυση της νεολαίας». 
Για περισσότερες λεπτομέρειες
σχετικά με το «Αθήνα '97» τον λόγο πήρε ο Ε. Σαβράμης, ως διευθυντής των
αγώνων, και έδωσε ορισμένα στοιχεία, όπως το ρεκόρ συμμετοχών 145 κρατών και
3.243 αθλητών-τριών έως τώρα και την προπώληση 10.000 (από τα 55.000) πακέτων
εισιτηρίων σε χώρες του εξωτερικού. Παρούσα ήταν και η Ολυμπιονίκης της
Βαρκελώνης Βούλα Πατουλίδου, που έλαβε τιμής ένεκεν ένα πακέτο εισιτηρίων των
αγώνων, αλλά ευχήθηκε, «ελπίζω να μην το χρειαστώ για να μπω στο γήπεδο, όπου
θα θέλω να αγωνιστώ ως αθλήτρια. Μπορώ να εγγυηθώ ακόμη ότι οι αθλητές θα
δώσουν τον καλύτερό τους εαυτό για να πετύχουν οι αγώνες, αλλά θα παραπονεθώ
κιόλας για να γίνει εκείνες τις ημέρες ένας αγώνας διαφήμισης στη Θεσσ/νίκη».

ΕΡΓΑ 35 ΔΙΣ. 
Ο υφυπ. Αθλητισμού Α.Φούρας, μιλώντας για τα έργα
που πρόκειται να γίνουν στην πρωτεύουσα της Μακεδονίας, τα οποία, κατά τα
λεγόμενά του, προϋπολογίζονται σε 35 δισ. δρχ.,έδωσε περιληπτικά κάποιες
εξηγήσεις. 
*** Για τα κολυμβητήρια: Το Εθνικό λειτουργεί κανονικά, το
Ποσειδώνιο θα συζητήσουμε προσεχώς πώς θα χρησιμοποιηθεί, της Νέαπολης
λειτουργεί αλλά δεν έχει αθλητές! Όσο για τα τρία υπό κατασκευήν, των Συκεών,
των Αμπελοκήπων και της Καλαμαριάς, η ασυνέπεια άλλων τα καθυστερεί. 
***
Για το κλειστό της Θέρμης: Θα γίνει παράλληλα εξυγίανση του χώρου και
αναζήτηση εργολάβου για ανάθεση του έργου. Σε 12 μήνες θα ολοκληρωθούν οι
εργασίες διαμόρφωσης του χώρου, προϋπολογισμού 1,5 δισ. δρχ., και θα μπει σε
λειτουργία η εργολαβία. Ούτε το '92 ούτε το '94 είχε διασφαλιστεί η
χρηματοδότηση του έργου, ενώ το '92 είχε ξεκινήσει η διαδικασία ανάθεσης σε
μελετητή. 
*** Για το κλειστό του ΠΑΟΚ: Το '99 θα παραδοθεί η πρώτη φάση
του έργου και το 2000 θα είναι έτοιμο για χρήση το γήπεδο. Σε 2 μήνες θα
παραδοθεί το προπονητήριο του ΠΑΟΚ. Σχετικά με το γήπεδο μπάσκετ του Άρη και
το γήπεδο ποδοσφαίρου του Ηρακλή, ο υφυπουργός ανέφερε πως ισχύει η δέσμευσή
του προς τον Ζ. Σαμολαδά, αν εξασφαλίσει χώρο, χρόνο και χρήμα, να συμβάλει
και η Πολιτεία, ενώ ισχύει, μελλοντικά όμως, η δέσμευση και για το γήπεδο του
Ηρακλή στη Μίκρα. Επίσης, αποκάλυψε πως ο Άρης είναι η ομάδα που πήρε φέτος τα
περισσότερα χρήματα μέσω επιχορηγήσεων (συνολικά 205 εκατ. δρχ., έναντι 40
εκατ. δρχ. της δεύτερης ομάδας). 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15825O032</ED>
<ID>
ID:166083

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O03&aa=2</URL></REF>


Article

<CATEGORY>vin10</CATEGORY>

 <H5>Πόσες φορές εμφανίστηκαν ως τώρα</H5>
<H5>Τι λένε οι αριθμοί</H5>
<H5>ΑΠΟΤΕΛΕΣΜΑΤΑ ΤΟΥ 18ου (ΤΕ) ΔΙΑΓΩΝΙΣΜΟΥ 1997</H5>
<H2>Στο ΠΡΟΤΟ το ενδιαφέρον</H2>

<AUTHOR>ΔΗΜΗΤΡΗΣΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Παρά το
γεγονός ότι καθιερώθηκαν οι ειδικές κληρώσεις του ΟΠΑΠ για τις συντάξεις και
τις κατοικίες, δεν σημειώθηκε σημαντική αύξηση στις στήλες του ΛΟΤΤΟ.
Αντίθετα, έχουν αυξηθεί σημαντικά οι συμμετοχές στο ΠΡΟΤΟ, κυρίως λόγω της
σημασίας των δύο τελευταίων αριθμών στην ανάδειξη των νικητών των ειδικών
κληρώσεων, αλλά και των κουμπαράδων που έχουν διαμορφωθεί ύστερα από τα
αλλεπάλληλα Jack - Pot. 
Οι συμμετοχές στο ΠΡΟΤΟ δείχνουν να σταθεροποιούνται κοντά στα 2,5
εκατ., ενώ ξεπέρασαν τα 3 εκατ. πριν από τρεις διαγωνισμούς, όταν είχαμε Jack
- Pot και στο ΛΟΤΤΟ. Η χθεσινοβραδινή διαλογή δεν ανέδειξε νικητή στην 1η
κύρια και τις δύο πρόσθετες κατηγορίες του ΠΡΟΤΟ. Οι κουμπαράδες τους
βρίσκονται στα 168, 56 και 6 εκατ. δρχ. αντίστοιχα. Ο μοναδικός νικητής της
2ης κύριας κατηγορίας κέρδισε περίπου 19 εκατ. δρχ. Στον βασικό διαγωνισμό
ΛΟΤΤΟ βρέθηκε ένας τυχερός εξάρης, από την Δράμα, που κερδίζει περίπου 138
εκατ. δρχ. Στην πρώτη ειδική κλήρωση (συντάξεις) βρέθηκαν δύο τυχεροί, από την
Αγία Βαρβάρα και την Πλατεία Αττικής, ενώ δεν βρέθηκε νικητής στην δεύτερη
ειδική κλήρωση (κατοικίες). Ο 14 κληρώθηκε για δεύτερη φορά στους τέσσερις
τελευταίους διαγωνισμούς και έφθασε έτσι τις 74 εμφανίσεις συνολικά.
Προηγούνται πάντα οι 26, 13 και 7, με 82, 81 και 78 εμφανίσεις, αλλά και 7, 20
και 16 συνεχόμενες απουσίες, αντίστοιχα. Οι Μικροί κέρδισαν με 5-1, σκορ που
δεν είχε σημειωθεί μεταξύ Μικρών και Μεγάλων εδώ και 5 διαγωνισμούς, ενώ οι
Ζυγοί σημείωσαν την τρίτη συνεχή νίκη τους. Η δεκάδα του 1 έφθασε τις εννέα
συνεχείς εμφανίσεις, με 11 αριθμούς σε αυτό το διάστημα. Ο λήγοντας σε 0
κληρώθηκε για τρίτη συνεχή φορά, ενώ την τρίτη συνεχή απουσία του σημείωσε ο
λήγοντας σε 9. 
<H3>Μονοί - Ζυγοί </H3>
Μικροί ( 1 - 24 ) - Μεγάλοι ( 25 - 49 ) </H3>
<H3>Σε 521 διαγωνισμούς </H3>
*
Κληρώθηκαν οι αριθμοί 4, 10, 14, 21, 23, 32. 
* Συμπληρώθηκαν
18.195.781 στήλες.
 * Μοιράστηκαν 344.264.177 δρχ.
 * Βρέθηκε 1 6άρι που
κερδίζει 137.705.670 δρχ.,
 311 5άρια που κερδίζουν από 365.295 δρχ. και
17.285 4άρια που κερδίζουν από 5.375 δρχ. 
1η ειδική κλήρωση:
 *
Κληρώθηκαν οι αριθμοί 1, 4, 5, 13, 31, 34.
 * Βρέθηκαν 2 τυχεροί που
κερδίζουν σύνταξη 300.000 δρχ. μηνιαίως για τα επόμενα 10 χρόνια. 
2η
ειδική κλήρωση:
 * Κληρώθηκαν οι αριθμοί 9, 11, 19, 39, 44, 48.

* Δεν βρέθηκαν νικητές. 
ΠΡΟΤΟ: Κληρώθηκε ο αριθμός 0253679.

Συμμετοχές: 2.457.249. Jack - Pot στην πρώτη κύρια και τις δύο πρόσθετες
κατηγορίες.
 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15825O041</ED>
<ID>
ID:166042

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O04&aa=1</URL></REF>


Article

<CATEGORY>vin10</CATEGORY>

 <H5>ΤΑ ΣΕΝΑΡΙΑ ΦΑΝΕΡΩΝΟΥΝ ΤΙΣ
ΔΥΣΚΟΛΙΕΣ ΓΙΑ ΠΡΟΚΡΙΣΗ ΤΗΣ ΕΘΝΙΚΗΣ ΣΤΟ ΜΟΥΝΤΙΑΛ</H5>
<H2>Θρίλερ με ισοβαθμία</H2>

<AUTHOR>ΓΙΩΡΓΟΣΝΑΣΜΗΣ</AUTHOR>

ΑΠΟ
πρωταγωνιστές θεατές στην ίδια παράσταση μετατράπηκαν οι Έλληνες διεθνείς μετά
την ήττα τους από την Κροατία (1-0), στον πιο κρίσιμο αγώνα της προκριματικής
φάσης του Μουντιάλ '98. 
Η τύχη του αντιπροσωπευτικού μας συγκροτήματος
εξαρτάται πλέον από τα αποτελέσματα των Κροατών και των Δανών. 
Τα σενάρια
που προκύπτουν από τη βαθμολογική θέση της ΔανίαΓιώργο Ελλάδας και της
Κροατίας σε συνδυασμό με τους αγώνες που υπολείπονται, φέρνουν το
αντιπροσωπευτικό μας συγκρότημα πολύ κοντά στην πιθανότητα μιας ισοβαθμίας,
στη δεύτερη προνομιούχο θέση. 
Έτσι, η Ελλάδα μπορεί να ισοβαθμήσει με την
Κροατία στη δεύτερη θέση, αν νικήσει Σλοβενία και Δανία και η Κροατία
αποσπάσει ισοπαλία από τη Δανία και νικήσει Βοσνία και Σλοβενία. Οι Έλληνες
και οι Κροάτες θα φτάσουν τους 16 βαθμούς. 
Επίσης, η Ελλάδα μπορεί να ισοβαθμήσει με τους Δανούς
(και πάλι στους 16 βαθμούς), αν νικήσει τους Βίκινγκς και τους Σλοβένους και
παράλληλα η ομάδα του Γιόχανσον ηττηθεί και από την Κροατία. Φυσικά, αυτά
ισχύουν αν οι Δανοί επικρατήσουν των Βοσνίων και στα δύο μεταξύ τους
παιχνίδια. 
Στο σημείο αυτό πρέπει να διευκρινίσουμε πως όταν δύο ομάδες
ισοβαθμούν, τότε πλεονέκτημα έχει αυτή που: 
α): Έχει καλύτερη διαφορά
τερμάτων. 
β): Έχει πετύχει περισσότερα γκολ. 
γ): Έχει καλύτερη διαφορά
τερμάτων στους αγώνες που έδωσε με την ομάδα που ισοβαθμεί. 
δ): Αν μετά τα
παραπάνω η ισοβαθμία συνεχίζεται, τότε διεξάγεται αγώνας μπαράζ σε ουδέτερο
γήπεδο. 
Το πιο αισιόδοξο σενάριο για την Εθνική μας είναι η περίπτωση να
νικήσει η Δανία την Κροατία, μη επιτρέποντάς της να φτάσει ποτέ τους 16
βαθμούς, όσους μπορεί να καρπωθεί η Ελλάδα αν νικήσει στα δύο παιχνίδια που
της απομένουν 
Στην περίπτωση αυτή, η Δανία θα κατακτήσει την πρώτη θέση με
19 βαθμούς και θα προκριθεί αυτόματα στα τελικά και η Ελλάδα με 16 βαθμούς θα
κατακτήσει τη δεύτερη θέση και θα δώσει διπλούς αγώνες μπαράζ (μέσα, έξω) με
ομάδα (δεύτερη άλλου ομίλου) που θα προκύψει από κλήρωση. 
Αν οι Κροάτες
επικρατήσουν και στα τρία παιχνίδια που τους απομένουν και η Δανία αποσπάσει
ισοπαλία από την Ελλάδα, τότε η ομάδα του Μπλάζεβιτς με 18 βαθμούς θα
τερματίσει πρώτη, η Δανία με 17 βαθμούς δεύτερη και η Ελλάδα με 14 βαθμούς
τρίτη. 
Οι ελπίδες να κατακτήσουμε την πρώτη θέση του πρώτου ομίλου είναι
ελάχιστες και εξαρτάται κυρίως από τα αποτελέσματα των Βόσνιων και των
Σλοβένων με τους Δανούς και τους Κροάτες. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15825O051</ED>
<ID>
ID:166043

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O05&aa=1</URL></REF>


Article

<CATEGORY>vin10</CATEGORY>

 <H5>ΑΤΟΛΜΗ Η ΕΘΝΙΚΗ ΗΤΤΗΘΗΚΕ 1-0 ΑΠΟ
ΤΟΥΣ ΑΝΩΤΕΡΟΥΣ ΚΡΟΑΤΕΣ ΚΑΙ ΒΛΕΠΕΙ ΤΟ ΟΝΕΙΡΟ ΤΟΥ ΜΟΥΝΤΙΑΛ Ν' ΑΠΟΜΑΚΡΥΝΕΤΑΙ
</H5><H5>Μπλαζεβιτς</H5>
<H5>Αυτή η νίκη είναι ...
ζωή</H5>
<H2>Έχασε τον δρόμο της</H2>

<AUTHOR>ΓΙΑΝΝΗΣ ΝΙΚΟΛΑΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 31470 BYTES)
</AUTHOR>

ΘΕΣΣΑΛΟΝΙΚΗ 
ΑΝΤΙ ΣΗΜΕΡΑ όλοι να
πανηγυρίζουν μία μεγάλη νίκη της Εθνικής μας επί της Κροατίας, προσπαθούν να
σβήσουν από τη μνήμη τους την εφιαλτική βραδιά της Τετάρτης. Και πρώτος απ'
όλους ο Κώστας Πολυχρονίου, που προδόθηκε από το... εαυτό του, αφού όπως
αποδείχθηκε στον αγωνιστικό χώρο του Καυτανζογλείου, η Ελλάδα μπορούσε να
πάρει τη νίκη παίζοντας πιο θαρραλέα και τολμηρά. Περισσότερο ο φόβος της
Κροατίας και λιγότερο η ικανότητά της προκάλεσαν το 0-1 (74' Σούκερ), με το
οποίο η Εθνική μας έχασε το πλεονέκτημα που είχε στον α' όμιλο και γίνεται
πολύ δύσκολη η πρόκρισή της στα τελικά του Μουντιάλ '98. 
Το αμυντικό σχήμα
της Εθνικής, με δύο στόπερ (ο Νταμπίζας καλός στον Μπόκσιτς, ο Καραταΐδης είχε
πρόβλημαqα με τον Σούκερ), ένα λίμπερο (δεν ενέπνευσε εμπιστοσύνη ο Ουζουνίδης
αν και δεν έκανε σοβαρό λάθος), δύο πλάγιους μπακ-χαφ. (Αποστολάκης και
Κασάπης βρέθηκαν σε μια από τις χειρότερες ημέρες τους) και δύο ανασταλτικούς
χαφ (Ζαγοράκης και Πουρσανίδης έκαναν ό,τι μπορούσαν αλλά δεν έφταιγαν αυτοί),
απέτυχε παταγωδώς. 
Δεν υπήρχε επικοινωνία και σωστή συνεργασία μεταξύ
αμυντικής και επιθετικής «ζώνης», και οι κινούμενοι επιθετικά Φραντζέσκος,
Μαχλάς, έμειναν εκτεθειμένοι να αντιμετωπίσουν δύο και τρεις αντιπάλους.
Επιπλέον ήρθε και ένας γρήγορος τραυματισμός του Νικολαΐδη (11' θλάση στο
δικέφαλο, τον αντικατέστησε ο Μαχλάς) για να αλλάξει και η τακτική λόγω του
διαφορετικού τρόπου παιχνιδιού των δύο παικτών. 
Παρ' όλα αυτά όμως,
τουλάχιστον ο βαθμός της ισοπαλίας ήταν πολύ εφικτός από την Εθνική μας, αφού
στο δεύτερο ημίχρονο με την είσοδο του Κωνσταντινίδη ανέβηκε η απόδοσή της και
προκάλεσε ρήγματα στην άμυνα της Κροατίας. Η μεγάλη ευκαιρία χάθηκε με τον
Γιώργο Δώνη στο 71' που επιχείρησε τακουνάκι και έδωσε τον χρόνο στον Κροάτη
τερματοφύλακα να προλάβει και να απομακρύνει την μπάλα. Ως ευκαιρίες υπήρξαν
ακόμη η κεφαλιά του Ζαγοράκη στο 22' (απέκρουσε ο Λάντιτς), η κεφαλιά του
Πουρσανίδη στο 47' (βρήκε πάνω στον Μαχλά), το σουτ του Κασάπη στο 50' από
πλεονεκτική θέση που βρήκε από έξω τα δίχτυα και η διπλή ευκαιρία του
Αλεξανδρή στο 88' με σουτ και αποτυχημένη προσπάθεια για κεφαλιά. 
Οι
Κροάτες αν και έπαιξαν το τελευταίο τους... χαρτί, δεν εμφανίστηκαν τόσο
μαχητικοί και παθιασμένοι. Κυριάρχησαν στο πρώτο ημίχρονο, εκμεταλλευόμενοι
την αμυντική τακτική της Ελλάδας, αλλά πέτυχαν γκολ στο δεύτερο μέρος, όταν η
Εθνική μας βγήκε περισσότερο μπροστά. 
Το κατάφεραν με τον Σούκερ στο 74',
όταν ο Κυριάκος Καραταΐδης «έχασε» τον δαιμόνιο φορ και αυτός μέσα από τη
μεγάλη περιοχή πλάσαρε υποδειγματικά τον Ατματσίδη. Η Κροατία πλησίασε κοντά
στο γκολ στο 28' με φάουλ του Προσινέτσκι (εξουδετέρωσε ο Ατματσίδης), στο 29'
με κοντινό σουτ του Μπόμπαν (απέκρουσε ο Ατματσίδης), στο 43' όταν ο Σούκερ
μόνος του με τον Έλληνα τερματοφύλακα πλάσαρε πάνω από το οριζόντιο δοκάρι και
στο 72' όταν στην αντεπίθεση ψηλοκρεμαστό πλασέ του Μπόμπαν η μπάλα
προσέκρουσε στο οριζόντιο δοκάρι. 
ΕΛΛΑΔΑ: Ατματσίδης 6, Αποστολάκης
4, Κασάπης 5, Ουζουνίδης 6, Καραταΐδης 6, Νταμπίζας 7, Ζαγοράκης 7, Νικολαΐδης
­ Πουρσανίδης 7, Φραντζέσκος 6. Δώνης 6. 
ΚΡΟΑΤΙΑ: Λάντιτς 7, Γιάρνι
6, Μπίλιτς 8, Ασάνοβιτς 6, Προσινέτσκι 7, Σούκερ 9, Μπόμπαν 5, Μπόκσιτς 4,
Σόλντο 7, Σίμιτς 6, Γιούριτς 6. 
Αλλαγές: 11' Μαχλάς (6) αντί
Νικολαΐδη, 46' Κωνσταντινίδης (8) αντί Αποστολάκη, 76' Αλεξανδρής αντί
Πουρσανίδη - 52' Μάριτς (6) αντί Σόλντο, 67' Τσβιτάνοβιτς (6) αντί Μπόκσιτς,
73' Βλάοβιτς αντί Προσινέτσκι. 
Κάρτες Κίτρινες: Κασάπης, Γιάρνι,
Σόλντο. 
Διαιτητής: Λόπεζ Νιέτο (Πορτογαλία) 9β, (με άριστα το 10).

ΤΙ ΣΗΜΑΙΝΕ για τον Μίροσλαβ
Μπλάζεβιτς αυτή η νίκη επί της Ελλάδας; «Ζωή», απάντησε με μία λέξη ο Κροάτης
τεχνικός και με πελώριο χαμόγελο ξεκίνησε τις δηλώσεις του για το παιχνίδι:
«Θα καταλαβαίνετε τη χαρά μου, γιατί δεν κερδίσαμε τρεις βαθμούς αλλά
τέσσερις, αφού σε περίπτωση ισοβαθμίας με την Ελλάδα θα υπερτερούμε και γιατί
η Θεσσαλονίκη έγινε η τυχερή μου πόλη». Ο «Τσίρο» μέσα στον ενθουσιασμό του
άρχισε να λέει πολλά, που ξάφνιασαν ακόμη και τους Κροάτες δημοσιογράφους: «Η
Ελλάδα μάς αιφνιδίασε, την περιμέναμε πιο αμυντική, ήταν οργανωμένη,
πειθαρχημένη και δυνατή, ο Μαχλάς ήταν πιο επικίνδυνος παίκτης από τον
Νικολαΐδη, όπως μου είπαν και οι συνεργάτες μου που τον είχαν παρακολουθήσει
σε άλλα παιχνίδια». Για τον προπονητή της Εθνικής Κροατίας, που τώρα θα
συνεχίσει στο πόστο του, η νίκη μέσα στο Καυταντζόγλειο, «έχει πολύ μεγάλη
αξία και κατακτήθηκε με δυσκολία, όμως, τώρα μας άνοιξε διάπλατα τον δρόμο
προς τη Γαλλία και πρέπει να δουλέψουμε για να φθάσουμε έως εκεί». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15825O061</ED>
<ID>
ID:166044

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O06&aa=1</URL></REF>


Article

<CATEGORY>vin10</CATEGORY>

 <H2>Ποιοι... πλησιάζουν στη Γαλλία</H2>

<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Η
ΗΤΤΑ της εθνικής μας ομάδας απομάκρυνε το όνειρο, όχι όμως και τις ελπίδες για
πρόκριση στους τελικούς της Γαλλίας το 1998. Δανία και Κροατία έχουν το
προβάδισμα στον πρώτο όμιλο για τις δύο προνομιούχες θέσεις, καθώς η πρώτη
προκρίνεται στα τελικά, ενώ η δεύτερη ή περνάει απ' ευθείας ή δίνει αγώνα
μπαράζ στα ζευγάρια των οκτώ καλύτερων δεύτερων από τους εννέα ομίλους της
προκριματικής φάσης. 
Όπως διαμορφώνεται ο πίνακας των μέχρι τώρα αγώνων
στην ευρωπαϊκή, ασιατική, αφρικανική και νοτιοαμερικανική ζώνη, ελάχιστες
ομάδες έχουν σφραγίσει το διαβατήριό τους για τη Γαλλία. Εξαιρείται φυσικά η
διοργανώτρια Γαλλία και η παγκόσμια πρωταθλήτρια Βραζιλία, που με βάση το
πρωτόκολλο έχουν ήδη επιλέξει τους καταυλισμούς τους για το 1998. 
Συνοψίζοντας τους ομίλους, για τις 30 από τις 32 θέσεις στα τελικά,
σημειώνουμε τα παρακάτω: 
Δανία, Νορβηγία, Ιταλία, Γερμανία, Ρουμανία,
Ισπανία έχουν το προβάδισμα στους ομίλους τους και στη βαθμολογία «στο δρόμο
για τη δόξα». Διεκδικούν με ίσους όρους από την ευρωπαϊκή ζώνη η Κροατία, η
Αγγλία, η Γιουγκοσλαβία, η Ελβετία, η Αυστρία και η Σουηδία, η Ρωσία και η
Βουλγαρία, η Ουκρανία, η Ολλανδία και το Βέλγιο την πρόκριση τους είτε ως
πρώτοι των ομίλων είτε μετά τους αγώνες μπαράζ των δεύτερων. 
ΝΟΤΙΟΑΜΕΡΙΚΑΝΙΚΗ ΖΩΝΗ 
Μετά τα αποτελέσματα στη Λατινική Αμερική, η βαθμολογία
διαμορφώθηκε θετικά για την Παραγουάη και την Αργεντινή, οι οποίες μαζί με την
Κολομβία και τη Βολιβία, το Περού, την Χιλή του εκπληκτικού Ζαμοράνο που
σημείωσε τα πέντε από τα έξι γκολ της ομάδας του επί της Βενεζουέλας (6-0) και
την Ουρουγουάη, διεκδικούν τις τέσσερις θέσεις των τελικών, με τη Βραζιλία
παγκόσμια πρωταθλήτρια ήδη στα τελικά. 
Η Αργεντινή νίκησε στην έδρα της το
Εκουαδόρ με 2-1 (γκολ των Ορτέγκα, Κρέσπο και για τους φιλοξενούμενους ο
Αγινάγα) και διασκέδασε τις αρνητικές εντυπώσεις που μέχρι τώρα πρόσφερε στους
φίλους της. Η εκπληκτική Παραγουάη νίκησε την Ουρουγουάη με σκορ 3-1 (γκολ των
Ρόχας, Καρντόζο, Σότο και Ντα Σίλβα για τους ηττημένους) και πλησίασε ακόμη
περισσότερο το Παρίσι. 
Τέλος, το Περού πέτυχε σπουδαία νίκη εκτός έδρας
επί της Κολομβίας με 1-0 κι ελπίζει. 
Συγκεχυμένη παραμένει η κατάσταση
στην ζώνη της Ωκεανίας, αλλά και της Αφρικής, όπου οι αγώνες βρίσκονται σε
εξέλιξη χωρίς καθαρό τοπίο, όπως και στην ζώνη της Κεντρικής και Βόρειας
Αμερικής, όπου μόνο το Μεξικό βρίσκεται με το ένα πόδι στη Γαλλία. 
Συμπερασματικά, όπως δείχνουν τα πράγματα, το Μουντιάλ της Γαλλίας θα είναι το
πιο αντιπροσωπευτικό και με ομάδες-έκπληξη στους ομίλους των τελικών.


<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15825O062</ED>
<ID>
ID:166084

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΟΛΥΧΡΟΝΙΟΥ</H5>
<H2>Δικαιούμασταν την ισοπαλία</H2>

ΘΕΣΣΑΛΟΝΙΚΗ 
Ο ΚΩΣΤΑΣ Πολυχρονίου βρέθηκε για άλλη μια φορά στο
μάτι του κυκλώνα. Η δυσφορία για τον τρόπο που παρέταξε την ομάδα εναντίον της
Κροατίας έγινε φανερή όχι μόνο στα πρόσωπα των χιλιάδων ανώνυμων φιλάθλων που
βρέθηκαν στο Καυταντζόγλειο, αλλά και σε ανθρώπους του ποδοσφαίρου (παίκτες,
προπονητές, βετεράνοι) που, φεύγοντας από το γήπεδο, εκδήλωναν την αντίθεσή
τους με την αμυντική τακτική της Ελλάδας. Παίρνοντας την άγουσα για τα
αποδυτήρια, ο ομοσπονδιακός τεχνικός αποδοκιμάστηκε, αλλά αυτή τη φορά δεν
αντέδρασε και στη συνέχεια εμφανίστηκε στη συνέντευξη Τύπου χωρίς όρεξη για
πολλά λόγια. Απέφυγε να εμβαθύνει και να εξηγήσει τι έφταιξε και η Ελλάδα
έχασε από μία μέτρια Κροατία. «Όποιος έβαζε πρώτος γκολ θα κέρδιζε, αυτά τα
παιχνίδια κρίνονται στο ένα γκολ και δυστυχώς ήταν υπέρ των Κροατών», είπε ο
ομοσπονδιακός τεχνικός και εξύμνησε για πολλοστή φορά τους αντιπάλους,
λέγοντας «η Κροατία είναι μία μεγάλη ομάδα που παίζει άνετα με οποιοδήποτε
αντίπαλο, σε οποιοδήποτε γήπεδο». Και διευκρίνισε ότι: «Εμείς στο δεύτερο
μέρος ισορροπήσαμε και είχαμε ευκαιρίες για γκολ, που δεν τις αξιοποιήσαμε σε
αντίθεση με τους Κροάτες. Πιστεύω πάντως πως δικαιούμασταν την ισοπαλία έτσι
όπως εξελίχθηκε το παιχνίδι». Για τη συνέχεια ο Κώστας Πολυχρονίου δεν άλλαξε
στάση και τόνισε: «Θα παλέψουμε μέχρι το τέλος, έχουμε ορισμένες ελπίδες, αλλά
και αν κερδίζαμε τους Κροάτες τα ίδια θα έλεγα, γιατί έχουμε δύο παιχνίδια
ακόμη και όλα μπορούν να συμβούν». Τέλος, αναφερόμενος στη συμπεριφορά του
κόσμου είπε ότι «δεν έχω παράπονο από τους φιλάθλους, συμπαραστάθηκαν στην
ομάδα και τη μειοψηφία δεν τη λαμβάνω υπ' όψιν μου». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15825O071</ED>
<ID>
ID:166045

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O07&aa=1</URL></REF>


Article

<CATEGORY>vin10</CATEGORY>

 <H2>ΟΙ
ΠΑΙΚΤΕΣ</H2>
<H2>Η ελπίδα πεθαίνει τελευταία</H2>

<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ 
Η ΑΠΟΓΟΗΤΕΥΣΗ μπορεί να
ήταν ζωγραφισμένη στα πρόσωπα των παικτών της Εθνικής μας, όμως έστω και
πικραμένοι για τον τρόπο που χάθηκαν οι τρεις βαθμοί, επεσήμαναν ότι «η ελπίδα
πεθαίνει τελευταία». 
«Κρίμα, γιατί κάναμε μια μεγάλη προσπάθεια αλλά
χάσαμε. Οι δύο ομάδες έπαιξαν για τη νίκη. Όποιος σημείωνε το γκολ, θα έπαιρνε
τους τρεις βαθμούς. Η συνέχεια τώρα είναι δύσκολη», τόνισε ο Ηλίας Ατματσίδης,
ενώ ο Κώστας Φραντζέσκος δεν μπορούσε να πιστέψει πως χάθηκε αυτή η μεγάλη
ευκαιρία για την ισοπαλία. «Μια φάση έγινε που δεν είχαμε καθαρό μυαλό και
δεχθήκαμε γκολ. Τώρα θα πρέπει να κερδίσουμε όλα τα ματς που απομένουν και θα
δούμε στο τέλος. Μπορεί να μειώθηκαν οι ελπίδες μας, όμως τίποτα δεν είναι
ακατόρθωτο». 
«Τίποτα δεν έχει τελειώσει», τόνισε ο Νίκος Μαχλάς, ο οποίος
έφυγε χθες από τη Θεσσαλονίκη για την Ολλανδία. 
«Είχαμε ατυχία. Εγώ έπαθα θλάση και δεν
μπόρεσα να βοηθήσω», είπε στενοχωρημένος ο Ντέμης Νικολαΐδης, ενώ ο Ηλίας
Πουρσανίδης δήλωσε: «Δείξαμε, παρά την ήττα, ότι τα μεγάλα αστέρια δεν είναι
μακριά από τη δική μας απόδοση. Η ελπίδα για πρόκρισή μας δεν έχει σβήσει».

«Χάθηκε μια μεγάλη ευκαιρία να έχουμε το πάνω χέρι, αλλά παλέψαμε μέχρι το
τέλος», υποστήριξε ο Μαρίνος Ουζουνίδης. 
Οι Κροάτες πριν από το
(προχθεσινό) παιχνίδι μπορεί να ήταν με την πλάτη στον τοίχο, όμως η νίκη τους
επί του αντιπροσωπευτικού μας συγκροτήματος έδωσε το έναυσμα για
πανηγυρισμούς, αφού έμειναν «ζωντανοί» στο κυνήγι της μιας εκ των δύο θέσεων
που οδηγούν στο Παγκόσμιο Κύπελλο, που θα γίνει το 1998 στη Γαλλία. 
Ο
σκόρερ της συνάντησης και παίκτης της Ρεάλ Μαδρίτης Νταβόρ Σούκερ είχε κάθε
λόγο να πανηγυρίζει, ενώ δεν ξέχασε τον Θεό για τη βοήθειά του: «Ήταν ένα
συναρπαστικό ματς. Προσπαθήσαμε να πετύχουμε το γκολ για να πάρουμε τους τρεις
βαθμούς και να μείνουμε ζωντανοί για το Μουντιάλ της Γαλλίας. Εύχομαι και οι
δύο ομάδες να πάνε στη Γαλλία. Η Ελλάδα θα τα καταφέρει αν κερδίσει στην έδρα
της τη Λάντα». 
Ο Ρόμπερτ Προσινέσκι, από την πλευρά του, τόνισε: «Η νίκη
μας ήρθε την κατάλληλη στιγμή. Μας δίνει το δικαίωμα να παραμείνουμε στην
τροχιά για το εισιτήριο του Μουντιάλ της Γαλλίας. Πήραμε τη νίκη απέναντι στην
Ελλάδα που έπαιξε πολύ καλά και μας δυσκόλεψε». 
Ο Σβόλιμιρ Μπόμπαν είπε:
«Κάναμε ένα μεγάλο βήμα για την πρόκριση, αλλά τίποτα ακόμη δεν έχει
τελειώσει». «Οι Κροάτες ήταν καλύτεροι. Κατάφεραν να παίξουν όπως ήθελαν και
δίκαια πήραν τη νίκη», τόνισε ο προπονητής του ΠΑΟΚ Άγγελος Αναστασιάδης, ενώ
ο τεχνικός του Άρη Γιώργος Φοιρός υποστήριξε: «Αν ο Δώνης δεν έχανε την
ευκαιρία, τότε τα πράγματα θα ήταν διαφορετικά». 
«Έπρεπε να πιέσουμε
περισσότερο, γιατί οι Κροάτες έκαναν λάθη και αυτό θα μπορούσαμε να το
εκμεταλλευτούμε», τόνισε ο Νίκος Σαργκάνης, ενώ ο τεχνικός του Παναθηναϊκού
Βέλιμιρ Ζάετς υπογράμμισε: «Ήταν όποιος βάλει το γκολ. Επηρέασε ο άσχημος
αγωνιστικός χώρος, για να παιχθεί καλό ποδόσφαιρο. Η Κροατία με τη νίκη αυτή
έκανε ένα μεγάλο βήμα για τη Γαλλία. Μπορεί να περάσει μαζί της και η Ελλάδα,
που έχει πολύ καλό σύνολο». 
Δυσφορία ένιωσε στην ανάπαυλα του αγώνα ο
πρόεδρος της ΕΠΟ Κώστας Τριβέλλας, με αποτέλεσμα να διακομισθεί επειγόντως σε
νοσοκομείο για εξετάσεις και δεν παρακολούθησε το δεύτερο ημίχρονο. Ο πρόεδρος
της ελληνικής ομοσπονδίας πριν από τον αγώνα είχε ένα σφίξιμο στην καρδιά,
όπως είχε δηλώσει. Τελικά, ο κ. Τριβέλλας, ύστερα από τετράωρη παραμονή στο
νοσοκομείο, επέστρεψε (χθες) στην Αθήνα. 
Τον ελληνικό Τύπο διάβαζε ο
Μπλάζεβιτς για να μάθει για τις δηλώσεις του Ζάετς ότι δεν τον ενδιαφέρει η
Εθνική Κροατίας, αφού, όπως έλεγε ο τεχνικός της Κροατίας, ο Τύπος του
Ζάγκρεμπ αναφέρει ότι διάδοχός του θα είναι ο Ζάετς. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15825O072</ED>
<ID>
ID:166085

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O07&aa=2</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ: Η ΟΜΑΔΑ ΔΕΝ ΕΙΝΑΙ
ΚΟΥΡΑΣΜΕΝΗ, ΑΠΛΑ ΘΕΛΕΙ ΛΙΓΟ ΦΡΕΣΚΑΡΙΣΜΑ</H5>
<H5>ΤΟ ΜΑΤΣ</H5>
<H5>Ο Τάρλατς
έδειξε τον δρόμο για τη νίκη</H5>
<H2>Θα
είμαστε καλύτεροι</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Η ΟΜΑΔΑ δεν
είναι κουρασμένη, απλά χρειάζεται λίγο φρεσκάρισμα. Πιστεύω ότι την Κυριακή θα
δείξουμε ένα πολύ καλύτερο πρόσωπο». Ο Ντούσαν Ίβκοβιτς δεν έμεινε
ικανοποιημένος από την ομάδα του, αλλά τη δικαιολόγησε, λέγοντας ότι θα
επανέλθει στις καλές εμφανίσεις. 
«Αυτό το παιχνίδι ήταν κλειδί, αφού είναι
ίσως το πιο σημαντικό στα ημιτελικά. Αξίζουν συγχαρητήρια στα παιδιά για την
προσπάθεια. 
Είναι καλό που έπειτα από δύο παιχνίδια σε 48 ώρες θα έχουμε
μία ημέρα παραπάνω πριν από το επόμενο παιχνίδι. Πιστεύω ότι θα παρουσιαστούμε
πιο έτοιμοι», είπε ο «Ντούντα», που στάθηκε και στον Κορωνιό: «Από το
Περιστέρι έλειπαν τα γρήγορα τρίποντα και οι πόντοι ενός τόσο μεγάλου παίκτη
όσο ο Κορωνιός. Όμως έπαιξε πιο καλά στην άμυνα και με έξυπνες αργές επιθέσεις
μάς δυσκόλεψε». 
Ο συμπατριώτης του, Ντράγκαν Σάκοτα, αφού πρώτα τού
μετέφερε και δημόσια τα συγχαρητήρια για τον ευρωπαϊκό τίτλο, τόνισε: «Εδώ και
έναν μήνα ο Ολυμπιακός παίζει εκπληκτικό μπάσκετ και έχει κάνει μεγάλα
πράγματα. Εμείς, πάντως, ήρθαμε για να κερδίσουμε, αφού ξέραμε ότι ο αντίπαλός
μας δεν θα ήταν στη μεγαλύτερή του φόρμα σε αυτό το παιχνίδι. Όμως, μας έλειπε
πολύ ο Κορωνιός, ενώ και ο Μάξεϊ δεν ήταν απόλυτα έτοιμος, έχοντας χάσει
πολλές προπονήσεις. Στη συνέχεια μας περιμένουν ακόμα πιο δύσκολα παιχνίδια,
αλλά θα παρουσιαστούμε έτοιμοι». 
*** Ο Ντέιβιντ Ρίβερς αναφορικά με την
όχι ιδιαίτερα καλή απόδοση της ομάδας, δεν έδειξε να ανησυχεί. «Δεν είναι
δυνατόν να παίζουμε συνέχεια σε ένα υψηλό επίπεδο απόδοσης, ύστερα από τόσα
παιχνίδια. Αντίθετα θεωρώ ιδιαίτερα θετικό για την ομάδα το γεγονός ότι
κερδίζει, χωρίς να παίζει και το καλύτερο μπάσκετ. Σύντομα θα ξαναμπούμε στον
ρυθμό μας», κατέληξε ο Αμερικανός. 
Ο Πάολο Μορέτι, πάντως, ήταν
κατηγορηματικός από πλευράς Περιστερίου: «Θέλουμε να ξαναγυρίσουμε στον
Πειραιά και γιατί όχι να μη βγούμε και απευθείας Ευρωλίγκα. Η διαφορά νομίζω
μας αδικεί, αφού παρά τις ελλείψεις μας σταθήκαμε πολύ καλά και χτυπήσαμε το
παιχνίδι». 
Όσο για τον Κώστα Γκαγκαουδάκη, αυτός είπε ότι το Περιστέρι
αξίζει την Ευρωλίγκα: «Πιστέψαμε από την αρχή στη νίκη και παίξαμε πολύ καλά.
Με τη συνολική παρουσία, η ομάδα μου έχει δείξει ότι αξίζει να βγει στην
Ευρωλίγκα».
 
ΤΟ ΠΡΩΤΟ βήμα για την Ευρωλίγκα και τον τελικό του
πρωταθλήματος έκανε χθες ο Ολυμπιακός, που νίκησε πιο δύσκολα απ' ό,τι δείχνει
το τελικό σκορ (68-57) το Περιστέρι. Η νίκη των «ερυθρολεύκων» αποκτά
ιδιαίτερη σημασία για δύο λόγους. Πρώτον, διότι στη σειρά των ημιτελικών
(πρόκριση στα δύο παιχνίδια) το σημαντικότερο ματς είναι αυτό που ξεκινούν οι
δύο ομάδες και, δεύτερον, διότι χθες ο Ολυμπιακός δεν έπαιξε μπάσκετ αξιώσεων.

Είναι βέβαια λογικό να υπάρχει μία κούραση και οι παίκτες να μην έχουν
επανέλθει ακόμα, αλλά σίγουρα ο κίνδυνος μιας ήττας είναι ιδιαίτερα ορατός σε
τέτοιες περιπτώσεις και, αν το Περιστέρι είχε χθες στη σύνθεσή του τον Άγγελο
Κορωνιό, ίσως το αποτέλεσμα να ήταν διαφορετικό. 
Οι γηπεδούχοι ευτύχησαν
να έχουν σε μεγάλη μέρα τον Ντράγκαν Τάρλατς, ο οποίος πήρε προσωπικά το
παιχνίδι και ήταν ασταμάτητος τόσο από τον Μάρλον Μάξεϊ, όσο και από όλες τις
βοήθειες που προσπάθησε να δώσει στον Αμερικάνο του ο Ντράγκαν Σάκοτα. Ο Πάολο
Αλμπέρτι ήταν αυτός που ανέλαβε τον Τάρλατς όσο έλειπε ο Μάξεϊ, αλλά χωρίς
αποτέλεσμα, αφού ο Τάκι έμοιαζε... αφηνιασμένος (21 πόντοι, επτά ριμπάουντ,
επτά κερδισμένα φάουλ). 
Το Περιστέρι, με τον Άγγελο Κορωνιό να βλέπει το
ματς με πολιτικά στον πάγκο (είχε ένα μικροπρόβλημα από τραυματισμό του στον
αγώνα με τον Άρη), μπήκε πολύ δυνατά στον αγώνα και έδειξε ότι μπορεί να
πετύχει τον άθλο. Ο Σάκοτα έριξε τον Κώστα Γκαγκαουδάκη πάνω στον Ρίβερς, ενώ
είχε και τον Μάρκο Γιάριτς σαν δεύτερη λύση, ώστε να κουράσει τον Αμερικανό
και σε αρκετές στιγμές τα κατάφερε. Όμως και ο άσος του Ολυμπιακού, χωρίς να
κάνει το καλύτερό του παιχνίδι, πέτυχε 25 πόντους και έδωσε πολλές επιθετικές
ανάσες στην ομάδα του. 
Οι φιλοξενούμενοι έβρισκαν με... αίτηση το καλάθι
στα πρώτα λεπτά (ο Γκούροβιτς πέτυχε στο 7' το πρώτο καλάθι του Περιστερίου,
που μέχρι τότε σκόραρε μόνο με βολές), αλλά όταν το βρήκαν άρχισαν να
σκοράρουν πολύ άνετα με αποτέλεσμα, με ένα σερί 16-2, να μετατρέψουν το 13-2
του πέμπτου λεπτού σε 15-18. 
Ο Ολυμπιακός έμεινε κι αυτός αρκετή ώρα χωρίς
καλάθι και το Περιστέρι με άξονες κυρίως τους Μάξεϊ, Τσίτουμ και Μορέτι έμεινε
μέσα στο παιχνίδι στο ημίχρονο (36-34) έχοντας ισορροπήσει τα ριμπάουντ
(15-15) αλλά και έχοντας κλείσει την περιφέρεια των «ερυθρολεύκων» (1/5
τρίποντα στο ημίχρονο και 3/14 στο τέλος). 
Στο δεύτερο ημίχρονο ο Μάξεϊ
έκανε νωρίς το τέταρτο φάουλ του (22') και ο Αλμπέρτι δεν μπορούσε ούτε να...
παρακολουθήσει τον Τάρλατς, ενώ ο Δημήτρης Παπανικολάου έδωσε λύσεις πάνω στον
επικίνδυνο επιθετικά Μέλβιν Τσίτουμ. Πολύτιμη ήταν και η βοήθεια του Φράνκο
Νάκιτς με καθοριστικούς πόντους αλλά και άμυνα πάνω στον Γκούροβιτς. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15825O091</ED>
<ID>
ID:166046

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O09&aa=1</URL></REF>


Article

<CATEGORY>vin10</CATEGORY>

 <H5>Πλακέτα στους
πρωταθλητές</H5>
<H5>«Πιο
δυνατά»</H5>
<H2>Εμπιστευτικά</H2>

Άλλη μία τιμητική διάκριση περίμενε χθες τον
Ολυμπιακό και αυτή ήρθε από το Περιστέρι, που με τον Άγγελο Κορωνιό βράβευσε
τους πρωταθλητές Ευρώπης με τιμητική πλακέτα, την οποία παρέλαβε από τον άσο
του Περιστερίου ο αρχηγός του Ολυμπιακού Γιώργος Σιγάλας. 
Ο πρόεδρος του Ολυμπιακού Σωκράτης Κόκκαλης βρέθηκε και
χθες κοντά στην ομάδα ενώ μετά το τέλος του αγώνα πήγε στα αποδυτήρια όπου
μίλησε και με τους παίκτες και τον Ντούσαν Ιβκοβιτς, δίνοντάς τους
συγχαρητήρια και προτρέποντάς τους να συνεχίσουν ακόμα πιο δυνατά και στα
υπόλοιπα παιχνίδια. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15825O092</ED>
<ID>
ID:166086

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O09&aa=2</URL></REF>


Article

<CATEGORY>vin10</CATEGORY>

 <H5>Ο ΚΥΡΙΤΣΗΣ ΕΤΟΙΜΑΖΕΙ ΑΛΒΕΡΤΗ -
ΟΙΚΟΝΟΜΟΥ ΓΙΑ ΤΗΝ ΕΘΝΙΚΗ</H5>
<H2>Χέρι βοηθείας</H2>

ΕΙΔΙΚΟ πρόγραμμα προπονήσεων για τους Οικονόμου,
Αλβέρτη θα σχεδιαστεί από τον Μιχάλη Κυρίτση. Ο προπονητής του Παναθηναϊκού
είχε συνεννόηση με τον προπονητή της εθνικής ομάδας Παναγιώτη Γιαννάκη
προκειμένου οι δύο διεθνείς παίκτες να είναι σε φόρμα εν όψει του Ευρωμπάσκετ
που θα γίνει στη Βαρκελώνη. 
Οι δύο παίκτες, καθότι ο ΠΑΟ δεν έχει αγώνες,
πρέπει να ακολουθήσουν πρόγραμμα που να τους κρατήσει σε αγωνιστική εγρήγορση.
Η ομάδα θα επιστρέψει από Δευτέρα στις προπονήσεις. Αν και δεν θα επιστρέψουν
οι Μαρτίνεθ, Νικόλα, που ύστερα από επικοινωνία που είχαν με τους διοικούντες
παρέτειναν την άδειά τους. 
Ο Παναθηναϊκός έχει προγραμματίσει ταξίδια στην
Κύπρο και την Κρήτη τα δύο επόμενα Σαββατοκύριακα, προκειμένου να δώσει
φιλικούς αγώνες. 
*** Με την Στεφανέλ Μιλάνο διαπραγματεύεται ο Τζον
Αμίτσι, προκειμένου να συνεχίσει στην ιταλική ομάδα την καριέρα του. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15825O101</ED>
<ID>
ID:166037

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O10&aa=1</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ο Πίπεν έδωσε την πρόκριση</H2>

Ο ΣΚΟΤΙ
ΠΙΠΕΝ «κάρφωσε» τους Μπούλετς στην Ουάσιγκτον και το Σικάγο προκρίθηκε με
«sweap» στη δεύτερη φάση των πλέι οφ στο ΝΒΑ. Ο «Ινδιάνος», επτά δευτερόλεπτα
πριν από τη λήξη του αγώνα, έκανε ένα εντυπωσιακό κάρφωμα και διαμόρφωσε το
τελικό 95-96 υπέρ των «ταύρων», που με 3-0 νίκες έγιναν η τρίτη ομάδα η οποία
προκρίθηκε στην επόμενη φάση, ύστερα από τους Γιούτα Τζαζ και τους Νιου Γιορκ
Νικς. 
Το 3-0 πέτυχαν και οι Χιούστον Ρόκετς που, νικώντας τη Μινεσότα με
125-120, πήραν την πρόκριση στην επόμενη φάση. Ο Τσαρλς Μπάρκλεϊ σημείωσε 20
πόντους και ήταν ο ακρογωνιαίος λίθος για τη νίκη των Ρόκετς. 
Όσον αφορά
τα ζευγάρια, το Χιούστον θα αντιμετωπίσει τον νικητή της αναμέτρησης Σιάτλ -
Φοίνιξ στην οποία οι «Σανς» προηγούνται με 2-1, καθώς προχθές νίκησαν με
110-103 τους περσινούς φιναλίστ του τελικού. Ο Σέμπαλος διακομίστηκε στο
νοσοκομείο, όταν έχασε τις αισθήσεις του λόγω αφυδάτωσης! Οι Μπουλς θα βρεθούν
αντιμέτωποι με τον νικητή του ζευγαριού, Ατλάντα - Ντιτρόιτ, όπου οι Πίστονς
προηγούνται με 2-1, μετά την προχθεσινή τους νίκη με 99-91, έχοντας κορυφαίους
τούς Χάντερ (27 π.) και Χιλ (24 π.), ενώ για την Ατλάντα ο Μουτόμπο πήρε 21
ριμπάουντ. 
Η Γιούτα περιμένει τον νικητή της συνάντησης Λέικερς -
Πόρτλαντ. Η ομάδα του Σαμπόνις απέκτησε ελπίδες στη μονομαχία της με την
«παρέα του Σακιλ Ο'Νιλ». Το Πόρτλαντ μείωσε σε 2-1 το σκορ των αγώνων μεταξύ
των δύο ομάδων, αν και λίγο έλειψε να... αυτοκτονήσει, καθώς προηγείτο με 31
πόντους στο τέλος της 3ης περιόδου, όμως οι φιλοξενούμενοι με σερί 32-14
μείωσαν, αλλά τελικά έχασαν με 98-90. 
Τέλος, οι Νικς θα αγωνιστούν με τον
νικητή της αναμέτρησης Μαϊάμι - Ορλάντο. Η ομάδα του Πατ Ράιλι έχασε από τους
«Μάτζικ» (με 88-75), που είχαν σε εκπληκτική ημέρα τον Πένι Χαρνταγουέϊ, ο
οποίος πέτυχε 42 πόντους. Αξίζει να σημειωθεί ότι το Μαϊάμι, για το οποίο ο
Μούρνινγκ σημείωσε 17 πόντους και πήρε άλλα τόσα ριμπάουντ, βρέθηκε 20 πόντους
μπροστά στο σκορ στα μέσα της δεύτερης περιόδου, αλλά «κόλλησε» στη συνέχεια
στην άμυνα του Ορλάντο. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15825O102</ED>
<ID>
ID:166079

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O10&aa=2</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Χωρίς... άγχος και Χατζή</H2>

<AUTHOR>ΘΑΝΑΣΗΣΛΙΟΝΤΖΟΠΟΥΛΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 9349 BYTES)
</AUTHOR>

ΟΥΤΕ στο αυριανό δεύτερο παιχνίδι των πλέι οφ με τον
ΠΑΟΚ θα αγωνιστεί ο Νίκος Χατζής. Ο Καλαματιανός πλέι μέικερ άρχισε χθες
προπονήσεις, όμως η συμμετοχή του στο Αλεξάνδρειο θεωρείται απίθανη, αφού
ακόμη δεν βρίσκεται σε κατάσταση ετοιμότητας. 
Η απουσία του Χατζή και από
το δεύτερο παιχνίδι προβληματίζει τον Γιάννη Ιωαννίδη, αφού στη θέση «2» έχει
μόνο διαθέσιμο τον Ποδαρά, ενώ θα χρειαστεί σε κάποια σημεία να χρησιμοποιήσει
(ξανά) το σχήμα με τους δύο κοντούς (Κολντεμπέλα, Ατρούια). 
Ο Χατζής θα
είναι έτοιμος να αγωνιστεί από την ερχόμενη εβδομάδα, όμως ο «ξανθός» δεν
φέρεται διατεθειμένος να περιμένει... τρίτο παιχνίδι («να τελειώνουμε από
τώρα») και επιθυμία όλων στην ΑΕΚ είναι να πάρουν το εισιτήριο για την
Ευρωλίγκα από το... Αλεξάνδρειο. 
Το άγχος στο δεύτερο ματς θα το έχει ο
ΠΑΟΚ, ενώ στο τρίτο παιχνίδι η ΑΕΚ, και αυτό θέλουν να εκμεταλλευτούν στην
«Ένωση», έχοντας πρόσφατο το παράδειγμα του Παναθηναϊκού. 
Το καλό για τον
Ιωαννίδη είναι ότι ο Ατρούια θα έχει ξεπεράσει πλήρως τον τραυματισμό του και
αναμένεται να ξεκουράσει αρκετά τον Κολντεμπέλα στο κρίσιμο ματς στη
Θεσσαλονίκη. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15825O103</ED>
<ID>
ID:166116

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O10&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ</H5>
<H2>Πρώτη επιλογή ο Αλεξανδρής</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
ΕΤΟΙΜΟΣ να εισβάλει στο Ιβανώφειο και, ως «τίγρης»
που είναι, να αλλάξει τον Ηρακλή, να τον ξανακάνει ημίθεο του ελληνικού
μπάσκετ και να τον επαναφέρει στις υψηλές θέσεις του μπασκετικού στερεώματος.
Ο Βαγγέλης Αλεξανδρής αποτελεί μία από τις καλές επιλογές των «κυανολεύκων»
για το πόστο του προπονητή και σύμφωνα με πληροφορίες αυτήν τη στιγμή έχει και
το προβάδισμα στις προτιμήσεις. Ο ίδιος είναι γνώστης της κατάστασης και την
Κυριακή θα ανηφορίσει για τη Θεσσαλονίκη, όπου θα παραμείνει μία εβδομάδα και
εκτός απροόπτου θα βρεθεί με τους ανθρώπους του ΤΑΚ Ηρακλής, για να συζητήσουν
ενδεχόμενη συνεργασία τους. Ήδη, πάντως, έκανε μία τηλεφωνική συζήτηση με τους
«κυανολεύκους» και ομολόγησε πως γι' αυτόν είναι τιμή και πρόκληση να εργαστεί
στον «Γηραιό», την ομάδα που υπηρέτησε και ως παίκτης. Μάλιστα, αν και οι
προθέσεις των Πατρινών είναι να ανανεώσουν το συμβόλαιό του, στη συνάντηση που
έγινε δεν βρήκαν σημείο επαφής και αυτό ωθεί τον Αλεξανδρή ακόμη πιο πολύ προς
τον Ηρακλή και τον επαναπατρισμό του. 
*** Στο μεταξύ, σήμερα αναμένεται να
ανακοινωθεί και στον Ζόραν Σλάβνιτς η απροθυμία για ανανέωση του συμβολαίου
του. Ο Σέρβος τεχνικός συνεχίζει να προπονεί τον «Γηραιό» και ύστερα από μία
διερευνητική επαφή που είχε περιμένει την οριστική απάντηση από τους χορηγούς
για να αναζητήσει αλλού την τύχη του. Πάντως, αν δεν «περπατήσει» η λύση
Αλεξανδρή, πάλι προς Έλληνα τεχνικό θα στραφούν οι «κυανόλευκοι», με τον Σούλη
Μαρκόπουλο να είναι ο επικρατέστερος. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15825O104</ED>
<ID>
ID:166139

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O10&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ</H5>
<H2>Κρίση στις σχέσεις με τον Ορτίθ</H2>

ΡΑΓΙΖΕΙ το γυαλί στις
σχέσεις Άρη - Ορτίθ μετά τις δηλώσεις που έκανε ο Πορτορικανός πίβοτ σε
τηλεοπτική εκπομπή. Παρά το εν ισχύι συμβόλαιο που υπάρχει έως το '98, και με
δεδομένο το ενδιαφέρον του Ηρακλείου για τον 33χρονο παίκτη, δεν αποκλείεται
να υπάρξουν σοβαρές εξελίξεις. Ο χορηγός του ΤΑΚ ενοχλήθηκε από τα λεγόμενα
του Πικουλίν και σκέφτεται σοβαρά να τον καλέσει σε απολογία για να δώσει
εξηγήσεις. Ο Ορτίθ, μιλώντας σε συνέντευξη που παραχώρησε, είπε ότι πρέπει να
αλλάξουν πολλά στον Άρη σε θέματα οργάνωσης και νοοτροπίας, ενώ αναφέρθηκε και
στα οικονομικά ζητήματα λέγοντας πως ο ίδιος δεν είχε πρόβλημα σοβαρό, αλλά
δεν είναι σωστό να μην πληρώνονται άλλοι παίκτες. Αυτές οι εκτιμήσεις του
δυσαρέστησαν τον Σαμολαδά και ήδη αρνήθηκε να του δώσει άδεια για να μεταβεί
στο Πόρτο Ρίκο, ενώ ενδέχεται κάποιες δόσεις και πριμ να του καταβληθούν μετά
το καλοκαίρι. Αντίθετα με τον Ορτίθ, άδεια μετάβασης στην πατρίδα του δόθηκε
στον Μπόνι, ο οποίος όμως θα επιστρέψει μετά μία εβδομάδα και επιπλέον δεν θα
παίξει μπάσκετ, κάτι που ο Ορτίθ θέλει να το κάνει αγωνιζόμενος στο πρωτάθλημα
του Πόρτο Ρίκο. Γεγονός είναι πως ο Λευτέρης Σούμποτιτς βλέποντας αυτή την
κατάσταση έχει προβληματιστεί, και παρά την προκαταρκτική συμφωνία για
παραμονή στον Άρη, ίσως αλλάξει στάση άρδην και μπει στο τρένο της φυγής.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15825O105</ED>
<ID>
ID:166154

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O10&aa=5</URL></REF>


Article

<CATEGORY>vin10</CATEGORY>

 <H5>Η ΝΙΚΗ 3-1 ΣΤΑ ΣΚΟΠΙΑ ΚΑΛΗ ΝΕΑ ΑΡΧΗ
ΓΙΑ ΕΘΝΙΚΗ ΜΕ ΣΤΕΛΙΟ ΚΑΖΑΖΗ</H5>
<H2>Οδός πρόκρισης</H2>

<AUTHOR>ΓΙΩΡΓΟΣ ΡΟΥΣΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 53362 BYTES)
</AUTHOR>

ΣΤΡΟΥΜΙΤΣΑ

ΔΕΝ φαντάζει ασφαλώς ως μεγάλη επιτυχία η νίκη της Εθνικής μας
ομάδας βόλεϊ ανδρών επί της αντίστοιχης των Σκοπίων, στη Στρούμιτσα, με 3-1
σετ. Όμως, είναι σημαντική τόσο από βαθμολογικής πλευράς ­ μας φέρνει πιο
κοντά στην πρόκριση, αφού με νίκες στην έδρα μας πάμε στην Ολλανδία ­ όσο και
ως συμβολική νέα αρχή με προπονητή τον Στέλιο Καζάζη. 
Από καθαρά
αγωνιστικής πλευράς, η Εθνική μας ομάδα στο πρώτο επίσημο ματς μετά το
«Βατερλώ» στο Βέλγιο, τον περασμένο Δεκέμβριο, κατάφερε να αντιδράσει σωστά σε
μια «φλεγόμενη» έδρα ­ από 5.000 φανατικούς, αλλά πάντως χωρίς εκδήλωση βίας,
θεατές ­ και να δείξει ότι είναι ομάδα με μεγάλες προοπτικές. 
Τα σετ στον
προχθεσινό αγώνα: 17-15 (42'), 4-15 (21'), 10-15 (31'), 4-15 (25'). 
Η
ελληνική ομάδα δυσκολεύθηκε στο 1ο σετ απέναντι σε μια ενθουσιώδη και άγνωστη
ομάδα και το έχασε, αν και μπόρεσε να μείνει όρθια, ενώ ήταν πίσω με 6-11,
9-12, 11-14. Στη συνέχεια, με πιο προσεκτικό παιχνίδι στο μπλοκ και την άμυνα,
ανησύχησε μόνο στο 11-10 υπέρ της στο 3ο σετ. Βοήθησε σημαντικά και το
ευέλικτο και ψύχραιμο κοουτσάρισμα του Στέλιου Καζάζη, ο οποίος ανά πάσα
στιγμή ήλεγχε τον ρυθμό της ομάδας. 
Σταθερότερος παίκτης σε καλή απόδοση
από την ελληνική ομάδα ήταν ο Γκιούρδας. Θαυμάσια πήγαν οι Σαμαράς,
Χατζηαντωνίου, Θεοδωρίδης, ενώ ο Ντράκοβιτς φάνηκε επηρεασμένος από την
έλλειψη αγώνων στον Ολυμπιακό τον τελευταίο καιρό. Ο πασέρ Δημήτρης Καζάζης
δικαίωσε την προτίμησή του από τον ταλαντούχο Μποζίδη, δείχνοντας «καθαρό
μυαλό» στις δύσκολες στιγμές, ενώ ο Αντώνης Κοβάτσεφ, ως διαγώνιος, σκόρπισε
πανικό με τα καρφιά του στο σετ που έπαιξε (4ο). 
Από τη μαχητική αντίπαλη
ομάδα ξεχώρισαν ο 37χρονος παλιός παίκτης του Άρη Θεσσαλονίκης Τζορτσέφσκι
(αρ. 10) και ο ασταμάτητος στα δύο πρώτα σετ Στογιάνοφ (αρ. 4). 
Η
διεξαγωγή τού αγώνα πάντως δεν ήταν χωρίς «περιπέτειες», εξαιτίας του γνωστού
προβλήματος. Ο κομισάριος της Ευρωπαϊκής Ομοσπονδίας (CEV) Σλοβάκος Ίβαν Ίρο ­
ύστερα από παρέμβαση των επικεφαλής της ελληνικής αποστολής Μιχάλη
Παρασκευόπουλου και Κώστα Μαργαρίτη ­ εξήγησε στους Σκοπιανούς ότι δεν μπορούν
να έχουν στη φανέλα τη λέξη «Μακεδονία». Η πιθανότητα να μη γίνει ο αγώνας
ήταν μεγάλη, αλλά οι ντόπιοι ιθύνοντες υποχώρησαν και συμβιβάστηκαν με την
εγκεκριμένη από τον ΟΗΕ συντομογραφία. Αυτό είχε ως συνέπεια στη γηπεδούχο
ομάδα την παραίτηση τού μέχρι προχθές Α' προπονητή Ντίμιταρ Τσίεφ
(αντικαταστάθηκε ήδη από τον Β' προπονητή Γιόσκο Μιλένκοφσκι ­ ο οποίος επίσης
δεν κάθησε στον πάγκο και τους γηπεδούχους κοουτσάρισε ο Γ' προπονητής Κίρε
Ρίτσλιεφ!). 
ΕΛΛΑΔΑ (Στ. Καζάζης): Δ. Καζάζης 0+1, Ντράκοβιτς 5+10,
Σαμαράς 11+17, Γκιούρδας 17+18, Χατζηαντωνίου 6+15, Θεοδωρίδης 9+6 ­
Χριστοφιδέλης, Μπάεφ, Κοβάτσεφ 2+5. 
FUROM (Κ. Ρίτσλιεφ): Παουνόφσκι
2+2, Τζορτσέφσκι 5+7, Στογιάνοφ 6+20, Αλέξοφ 2+13, Ιλίεφ 3+11, Τζοργκίεφ 5+8 -
Γιάνεβιτς, Στεφόφσκι 1+0, Ρουσομάνοφ, Βέλα, Σλάφκοφ 3+4. 
*** Ο
Στέλιος Καζάζης τόνισε σχετικά με την επιστροφή του στην Εθνική σε ρόλο
προπονητή και τις προοπτικές τής ομάδας: 
«Ένιωσα σαν να γύρισα στο σπίτι
μου. Η ομάδα μας είναι απλά καλή, αλλά μπορεί να γίνει πολύ καλύτερη. Είμαι
ευχαριστημένος απ' όλα τα παιδιά για τον τρόπο που έπαιξαν σ' έναν αγώνα ο
οποίος δεν ήταν εύκολος, όπως αποδείχθηκε. 
Μπορούμε να φτάσουμε πολύ ψηλά
αν έχουμε πειθαρχία και αν βελτιώσουμε τομείς όπως η άμυνα και το μπλοκ, στους
οποίους θέλουμε δουλειά. Το ευχάριστο είναι ότι είμαστε πλήρης ομάδα. Κοιτούσα
στον πάγκο και έβλεπα ικανούς παίκτες για όποια λύση ήθελα». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15825O111</ED>
<ID>
ID:166038

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O11&aa=1</URL></REF>


Article

<CATEGORY>vin10</CATEGORY>

 <H2>«Η Αθήνα
έχει τις προϋποθέσεις για επιτυχία»</H2>

Με μια πανέμορφη σύνθεση από λουλούδια
μπροστά στο Καλλιμάρμαρο Στάδιο, που απεικονίζει το σήμα του «Αθήνα 2004», ο
Δήμος Αθηναίων έδωσε το δικό του «παρών» στη διεκδίκηση των Ολυμπιακών
ΑγώνωνΗ ΦΛΟΡ ΙΣΑΒΑ από τη Βενεζουέλα είναι το τρίτο μέλος της ΔΟΕ που
επισκέπτεται την Αθήνα προκειμένου να ενημερωθεί για την ελληνική
υποψηφιότητα. Παράλληλα στην ελληνική πρωτεύουσα βρίσκεται και ο Ισπανός Χουάν
Άνχελ Καλθάδο, πρόεδρος της παγκόσμιας ομοσπονδίας χόκεϊ επί χόρτου. 
Η
Φλορ Ισάβα, που βρίσκεται στη χώρα μας από την Τρίτη, ολοκληρώνει σήμερα την
επίσημη επίσκεψή της. Ξεναγήθηκε στο Εθνικό Αρχαιολογικό Μουσείο, ενώ χθες
ενημερώθηκε από την πρόεδρο του «Αθήνα 2004» κ. Γιάννα Δασκαλάκη -
Αγγελοπούλου στο Ζάππειο Μέγαρο για την πορεία και το όραμα της ελληνικής
υποψηφιότητας. Η κ. Ισάβα εντυπωσιάσθηκε από την παρουσίαση που της έγινε και
χειροκροτώντας συμφώνησε με το σύνθημα ότι «Η Αθήνα θέλει, μπορεί και έχει μια
μοναδική πρόταση για να φιλοξενήσει τους Ολυμπιακούς Αγώνες του 2004». 
Όπως δήλωσε το μέλος της ΔΟΕ, «το ζητούμενο στους Ολυμπιακούς Αγώνες είναι να
λειτουργούν όλοι και όλα με συγχρονισμό και να αποφεύγονται τα λάθη που
προκαλούν προβλήματα. Το σχέδιο της Αθήνας πληροί τις προϋποθέσεις της
επιτυχίας». 
Στη συνέχεια η κ. Ισάβα πήγε στο Καλλιμάρμαρο, όπου την
υποδέχτηκε ο δήμαρχος Αθηναίων κ. Δημήτρης Αβραμόπουλος. Παρακολούθησε
παραδοσιακή εκδήλωση της Πρωτομαγιάς, την οποία οργάνωσαν ο Δήμος Αθηναίων και
η Επιτροπή Διεκδίκησης, ενώ επισκέφθηκε τους χώρους του Παναθηναϊκού Σταδίου,
εκεί όπου οργανώθηκαν οι πρώτοι σύγχρονοι Ολυμπιακοί Αγώνες. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15825O112</ED>
<ID>
ID:166080

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O11&aa=2</URL></REF>


Article

<CATEGORY>vin10</CATEGORY>

 <H2>4ος ο Αρμενατζόγλου</H2>
<H2>στα «Αθήναια»</H2>

ΠΟΔΗΛΑΣΙΑ 
ΤΗΝ ΤΕΤΑΡΤΗ θέση κατέκτησε ο Άγγελος
Αρμενατζόγλου στο χθεσινό πρώτο ΕΤΑΠ, για τα «13α Αθήναια». 
Στον αγώνα, ο
οποίος ξεκίνησε από την Άμφισσα και τελείωσε στους Δελφούς, πήραν μέρος 65
έφηβοι ποδηλάτες από έξι χώρες και πρώτος ήρθε ο Γερμανός Βέιγκολντ, δεύτερος
ο Βούλγαρος Βανγκέλοφ και τρίτος ο Γερμανός Κρουγκ. 
Ο Αρμενατζόγλου
τερμάτισε δεύτερος στο σπριντ ευθείας. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15825O113</ED>
<ID>
ID:166117

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O11&aa=3</URL></REF>


Article

<CATEGORY>vin10</CATEGORY>

 <H2>Έρχεται ο Κιφούνε</H2>

ΣΤΙΣ 7 Μαΐου φθάνει στην Αθήνα ο γενικός
διευθυντής της Ολυμπιακής Επιτροπής της Ιαπωνίας, Τομόγι Κιφούνε, ο οποίος θα
συζητήσει με τους υπεύθυνους της ΕΟΑ για την αφή της Φλόγας, εν όψει της
Χειμερινής Ολυμπιάδας που θα γίνει από 7 μέχρι 22 Φεβρουαρίου 1998 στο
Ναγκάνο. 
Οι Ιάπωνες οργανωτές έχουν αρχίσει τις προετοιμασίες για το
τελετουργικό έναρξης των 18ων Χειμερινών Ολυμπιακών Αγώνων, που θέλουν να
είναι εντυπωσιακό, ενώ ελπίζουν πως πάνω από 100 χώρες θα πάρουν μέρος στους
αγώνες. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15825O114</ED>
<ID>
ID:166140

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O11&aa=4</URL></REF>


Article

<CATEGORY>vin10</CATEGORY>

 <H2>Ξεκίνημα με ήττα</H2>

ΤΗΝ ΕΝΑΡΞΗ του 1ου Πρωταθλήματος χόκεϊ επί χόρτου Νοτιοανατολικής
Ευρώπης κήρυξε χθες στη Βάρη (εγκαταστάσεις «Γείτονα») ο πρόεδρος της
Παγκόσμιας Ομοσπονδίας, Χουάν Άνχελ Καλχάντο. «Η διοργάνωση αυτή παίζει ρόλο
και στην υπόθεση ανάληψης της Ολυμπιάδας του 2004, αφού είναι το πρώτο επίσημο
τεστ για την ελληνική Ομοσπονδία. Αν όλα πάνε καλά, η χώρα μας θα αναλάβει τη
διοργάνωση», τόνισε ο πρόεδρος της ελληνικής Ομοσπονδίας, Ευάγγελος Βάββας.

*** Η Εθνική μας ομάδα, που συμμετέχει στον δεύτερο όμιλο, ηττήθηκε
στον πρώτο της αγώνα από τη Ρουμανία με 3-0 (χατ-τρικ ο Κονσταντίν). Για την
ιστορία, η σύνθεση στον πρώτο αγώνα της Εθνικής: Ματάλας, Μαυριδάκης,
Μακρυγιάννης, Κολλάκης, Καραπάνος, Σιδερίδης, Δραμυτινός, Τετράδης, Πουλάκος,
Γουργιώτης, Λελής. 
*** Η Εθνική μας αγωνίζεται σήμερα με την
Ουκρανία. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15825O115</ED>
<ID>
ID:166155

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O11&aa=5</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα</H5>
<H2>ΙΠΠΟΔΡΟΜΟΣ</H2>

1η: Ήρα (Σίντλερ) 202-39. Λέιντυ Εύα 28. Δίδυμο 4Χ7=599. Φορκάστ
4Χ7=1.053. 
2η: Αστραπή (Σωτηρόπουλος) 49-50. Ιπποτούρ Νιτ 30. Τρίτος,
Λευκωσία. Δίδυμο 1Χ8=133. Φορκάστ 1Χ8=187. Σύνθετο 4Χ1=1.269. ΣΔ
4Χ7Χ1Χ8=9.607. TRIO: 1Χ4Χ8=773. TRI-CAST: 1Χ8Χ4=3.923. 
3η: Ανταρσία
(Αντώνης) 34-21. Μις Μπλάκυ 52. Δίδυμο 2Χ10=190. Φορκάστ 2Χ10=345. Σύνθετο
1Χ2=139. ΣΔ 1Χ8Χ2Χ10=4.117. (Διεγράφη ο ίππος 4, Δανάη Σταρ). 
4η: Ημίθεα
(Φίλιππος) 42-23. Ίλια Ντάρλινγκ 24. Δίδυμο 3Χ6=173. Φορκάστ 3Χ6=229. Σύνθετο
2Χ3=118. ΣΔ 2Χ10Χ3Χ6=5.144. 
5η: Καμόρα Πας (Δημητσάνης) 29-19. Μαραθών
Λέικ 33. Τρίτος, Γιανγκ Σεμίνα. Δίδυμο 1Χ8=47. Φορκάστ 8Χ1=78. Σύνθετο
3Χ8=135. ΣΔ 3Χ6Χ1Χ8=1.024. TRIO: 1Χ5Χ8=207. TRI-CAST: 1Χ8Χ5=560. 
6η:
Αρέκια (Μπάκος) 56-16. Μαραθών Ράννερ 12. Δίδυμο 1Χ6=43. Φορκάστ 6Χ1=85.
Σύνθετο 8Χ6=125. ΣΔ 1Χ8Χ1Χ6=199. (Διεγράφησαν οι ίπποι 7 και 8, Τζέιν και
Λάουντ Άπιαλ). 
7η: Εξπλόζιουρ (Σωτηρόπουλος) 58-19. Μιράκουλους 31.
Τρίτος, Στρονγκ Λευτέρης. Δίδυμο 1Χ3=209. Φορκάστ 3Χ1=459. Σύνθετο 6Χ3=286. ΣΔ
1Χ6Χ1Χ3=767. TRIO: 1χ2χ3=161. TRI-CAST: 3Χ1Χ2=1.145. (Διεγράφη ο ίππος 10,
Υπέρβαση). 
8η: Σίλβερ Άρροου (Καζάκος) 58-41. Ταυτόχρονη άφιξη: Φλας Εν
Γουΐννερ 16 και Ντρημ Μπόυ 34. Δίδυμο 3Χ7=58 και 5Χ7=107. Φορκάστ 7Χ3=121 και
7Χ5=202. Σύνθετο 3Χ7=359. ΣΔ 1Χ3Χ3Χ7=1.049 και 1Χ3Χ5Χ7=3.805. (Διεγράφησαν οι
ίπποι 4 και 8, Χιούκο και Ιπποτ. Λάιφ Τάιμ). 
9η: Σαρλ (Φίλιππος) 23-14.
Στρονγκ Νίκος 16. Δίδυμο 1Χ3=32. Φορκάστ 1Χ3=78. Σύνθετο 7Χ1=238. ΣΔ
3Χ7Χ1Χ3=312 και ΣΔ 5Χ7Χ1Χ3=920. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15825O116</ED>
<ID>
ID:166163

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O11&aa=6</URL></REF>


Article

<CATEGORY>vin10</CATEGORY>

 <H5>ΜΟΥΝΤΙΑΛ 2002, 2006</H5>
<H2>Πόλεμος καναλιών
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Πόλεμος ξέσπασε μεταξύ
των καναλιών ευρείας λήψης και των συνδρομητικών, με αφορμή τη μετάδοση των
αγώνων των Παγκοσμίων Κυπέλλων του 2002 και του 2006. Οι ηγέτες της διεθνούς
ομοσπονδίας ποδοσφαίρου, με δηλώσεις τους, στηρίζουν τη μετάδοση αγώνων από
συνδρομητικά κανάλια, παρά τα περί του αντιθέτου που υποστήριζαν πριν από
μερικές εβδομάδες. 
*** Ο γενικός γραμματέας της FIFA, Ζεπ Μπλάτερ,
έσπευσε να διευκρινίσει, κατά τη διάρκεια της ομιλίας του στο συνέδριο της
SoccerEx '97, πως το εναρκτήριο παιχνίδι, ένας ημιτελικός και ο τελικός του
Μουντιάλ του 2002 θα μεταδοθούν σίγουρα από κανάλια ευρείας λήψεως. 
*** Φυσικά, οι δηλώσεις του Μπλάτερ αποτελούν προάγγελο για το τι
μέλλει γενέσθαι στις μεταδόσεις των αγώνων. Δεν είναι τυχαίο το γεγονός πως οι
εταιρείες που έχουν εξασφαλίσει τα δικαιώματα μετάδοσης των αγώνων του 2002
και 2006, έναντι του ποσού-ρεκόρ των 2,2 δισ. δολαρίων, προσπάθησαν να τα
μεταπουλήσουν σε συνδρομητικά κανάλια, κάτω από τη μύτη τής FIFA. 
*** Προς το παρόν, η διεθνής ομοσπονδία έχει προβάλει βέτο,
«παγώνοντας» την προσπάθεια αυτή, καθώς θέλει να γνωρίζει εκ των προτέρων ποια
κανάλια θα μεταδώσουν τους αγώνες. Όμως και πάλι ο Μπλάτερ έσπευσε να
διευκρινίσει πως η κίνηση αυτή της FIFA δεν σημαίνει πως δεν θέλει να
μεταδώσουν και συνδρομητικά κανάλια αγώνες του Μουντιάλ. 
«Μαύρη» 
λίστα 
Δύσκολες ημέρες έρχονται για τους μάνατζερ που ασχολούνται με
τις μεταγραφές ποδοσφαιριστών. Περισσότεροι από 70 μάνατζερ που έχουν ειδική
άδεια από τη FIFA κατέβαλαν από 43 εκατ. δραχμές και δημιούργησαν τη διεθνή
ένωση μάνατζερ ποδοσφαιριστών (IAFA). 
*** Σκοπός της IAFA είναι να
αποβάλει από το ποδόσφαιρο μάνατζερ που δημιουργούν περιουσίες εις βάρος
ομάδων και ποδοσφαιριστών και δρουν τις περισσότερες φορές με παράνομους
τρόπους. 
*** Η IAFA θα προσπαθήσει να πιέσει τη FIFA, ώστε η
τελευταία να επιβάλει σκληρές ποινές στους μάνατζερ που παραβαίνουν τους
κανόνες, καθώς και στις ομάδες. Μάλιστα, η IAFA θα προτείνει οι ομάδες που θα
παρανομούν στις μεταγραφές να αποκλείονται για ένα ή δύο χρόνια από τις
διεθνείς διοργανώσεις. 
Νέα 
επεισόδια 
Έτοιμη να δαπανήσει
22 δισ. δραχμές είναι η βραζιλιάνικη τράπεζα Εξελ Εκονόμικο, προκειμένου να
αγοράσει τα δικαιώματα του Ρονάλντο και ο τελευταίος να επιστρέψει στο Σάο
Πάουλο. 
*** Κορυφαία στελέχη τής τράπεζας, η οποία είναι σπόνσορας
της Κορίνθιανς, υποστήριξαν πως οι διαπραγματεύσεις ανάμεσα στις δύο πλευρές
βρίσκονται σε πολύ καλό σημείο. Η Εξελ Εκονόμικο προσφέρει στην Μπαρτσελόνα
περίπου 8,7 δισ. δραχμές, ενώ στον Ρονάλντο ετήσιες αποδοχές που αγγίζουν το
1,4 δισ. δραχμές! 
*** Η Εξελ Εκονόμικο επιθυμεί συνεργασία με τον
Ρονάλντο δεκαετούς διάρκειας, γεγονός που δεν επιτρέπουν οι αθλητικοί νόμοι
της Βραζιλίας. Στη χώρα τής σάμπα, το μεγαλύτερο συμβόλαιο που μπορεί να
υπογράψει ποδοσφαιριστής είναι τριετές. 
*** Και από το σίριαλ
Ρονάλντο, στο σίριαλ Καπέλο. Ο Ιταλός κόουτς, σε συνέντευξή του στην «Γκατζέτα
Ντέλο Σπορτ», κατηγόρησε τον πρόεδρο της Ρεάλ Μαδρίτης, Λορέντσο Σανθ, πως του
έκανε πόλεμο σε όλη τη διάρκεια της περιόδου, προκειμένου να τον αναγκάσει να
παραιτηθεί. 
*** Ο Καπέλο αποκάλυψε πως ο Σανθ διέρρεε προς τον Τύπο
το περιεχόμενο συνομιλιών τους, καθώς επίσης και απόρρητα έγγραφα που ανέφεραν
τους παίκτες με τους οποίους είναι ικανοποιημένος ο Ιταλός προπονητής και τους
παίκτες που ήθελε να αποκτηθούν. 
*** Ο πιο δημοφιλής ίσως αθλητής
του κόσμου αυτή τη στιγμή είναι ο Μάικλ Τζόρνταν. Και ο Αμερικανός άσος
αποφάσισε να εκμεταλλευτεί το γεγονός αυτό, δημιουργώντας καμπ, στο οποίο θα
διδάξει για τέσσερις ημέρες. Η είδηση, ωστόσο, «κρύβεται» στα χρήματα που
ζητάει από αυτούς που θέλουν να παρακολουθήσουν μαθήματα «αλά Τζόρνταν». 
*** Λοιπόν, κάθε πιτσιρικάς πρέπει να έχει στην τσέπη του 15.000
δολάρια (περίπου 4 εκατ. δραχμές) και αρκετούς γνωστούς για να αποκτήσει υψηλή
θέση προτεραιότητας, αφού οι υποψήφιοι μαθητές είναι εκατοντάδες. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15825O121</ED>
<ID>
ID:166039

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O12&aa=1</URL></REF>


Article

<CATEGORY>vin10</CATEGORY>

 <H2>Φιλάνθρωπος ο Μπόου</H2>

ΑΠΟ ΤΑ ρινγκ στα φιλόπτωχα
ταμεία. 
Ο λόγος για έναν από τους σπουδαιότερους πυγμάχους της σύγχρονης
εποχής, τον Αμερικανό Ρίντικ Μπόου, ο οποίος αποφάσισε να κρεμάσει τα γάντια
του, προκειμένου να γίνει μέλος προγράμματος βοήθειας των χαμηλών κοινωνικών
τάξεων της πατρίδας του! 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15825O122</ED>
<ID>
ID:166081

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O12&aa=2</URL></REF>


Article

<CATEGORY>vin10</CATEGORY>

 <H2>500 γκολ η Βραζιλία</H2>

ΤΡΕΛΟ πανηγύρι έστησαν οι
ποδοσφαιριστές της εθνικής Βραζιλίας (τηλεφωτογραφία Ρώυτερ), γιορτάζοντας το
500ό γκολ που πέτυχε ο Ρομάριο (νούμερο 11) στην καριέρα του. Ο καλύτερος
ποδοσφαιριστής του κόσμου, για το 1994, πέτυχε το σημαντικό αυτό ρεκόρ στον
φιλικό αγώνα της Βραζιλίας με το Μεξικό, όπου σημείωσε χατ τρικ. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15825O123</ED>
<ID>
ID:166118

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O12&aa=3</URL></REF>


Article

<CATEGORY>vin10</CATEGORY>

 <H2>Θα συνεχιστεί η
κοροϊδία;</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΑΝ ΝΙΚΟΥΣΑΜΕ τους Κροάτες στο Καυταντζόγλειο ο δρόμος για το
Μουντιάλ '98 στη Γαλλία θα ήταν ανοιχτός. Για δεύτερη συνεχόμενη φορά θα
βρισκόμασταν ανάμεσα στις καλύτερες ομάδες του πλανήτη... 
Όμως χάσαμε από
την παρέα του Νταβόρ Σούκερ με 1-0. Χάσαμε γιατί ήμασταν άτολμοι. Χάσαμε γιατί
έχουμε κατώτερο ποδόσφαιρο από τους αντιπάλους μας. Ας μην φοβόμαστε την
αλήθεια, όσο πικρή κι αν είναι. Μόνο αν μετρήσουμε σωστά τις δυνατότητές μας
θα βρούμε το κλειδί της επιτυχίας. 
Δήλωσε ο Κώστας Πολυχρονίου ότι
μπορούσαμε να φθάσουμε στην ισοπαλία, αφού στο δεύτερο ημίχρονο είχαμε καλή
απόδοση. Ναι, δεν εκμεταλλευθήκαμε δύο καλές ευκαιρίες για να πετύχουμε γκολ.
Όμως η γενική εικόνα ήταν απογοητευτική. Η Εθνική μας δεν μπορούσε να σταθεί
στο ίδιο επίπεδο με τους Κροάτες. Η διαφορά κλάσης ήταν εμφανέστατη. Δεν
χρειάζονταν ειδικές γνώσεις για να διαπιστώσει ο καθένας ότι η αναμέτρηση ήταν
άνιση. 
Τώρα που οι ελπίδες ψαλιδίστηκαν σημαντικά, όλοι έκαναν στροφή
στα... μαθηματικά. Σενάρια βαθμοσυλλογής για τη Δανία, την Κροατία και την
Εθνική μας. Θρίλερ σε περίπτωση ισοβαθμίας. Θεωρητικά βέβαια έχουμε δικαίωμα
στο όνειρο. 
Η αλήθεια όμως παραμένει. Ο εκάστοτε ομοσπονδιακός προπονητής
­ τώρα ο Κώστας Πολυχρονίου ­ δεν είναι ταχυδακτυλουργός για να βγάλει άσους
από το μανίκι του. 
Το ποδόσφαιρό μας δεν έχει βάθος, αλλά ούτε και
βιτρίνα. Έχει όμως παρεούλες στην ΕΠΑΕ, αδυναμία σχεδιασμού από την ΕΠΟ,
προέδρους που επαιτούν επιστημονικά, χρεωμένες ΠΑΕ, ακατάλληλα γήπεδα,
εξαρτημένη διαιτησία, κενά στην αθλητική δικαιοσύνη κι ένα σωρό άλλα
κουσούρια. Δεκαετίες τώρα τα ίδια και τα ίδια. 
Κι όμως θέλει παρουσία σε
Μουντιάλ. 
Θα συνεχιστεί αυτή η κοροϊδία; 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15825O124</ED>
<ID>
ID:166141

</ID><URL>http://ta-nea.dolnet.gr/neaweb/neafile.print_unique?e=A&f=15825&m=O12&aa=4</URL></REF>


Article

<CATEGORY>vin09</CATEGORY>

 <H5>ΡΟΣΙΝΙ ΣΤΗ ΛΥΡΙΚΗ ­
ΧΟΡΟΣ ΣΤΟ «ΚΟΤΟΠΟΥΛΗ - ΡΕΞ»</H5>
<H5>«Ο κουρέας της Σεβίλλης»</H5>
<H5>Ο Δράκουλας του ιλίγγου
</H5><H5>«ΖΩΝΤΑΝΑ»</H5>
<H2>Κουρέας και Δράκουλας!</H2>

*** Πρεμιέρα απόψε έχει στον νεοαποκτηθέντα χώρο το θέατρο «Ο μη γένοιτο»
(Ασημάκη Φωτήλα 15, τηλ. 094-586980) με την κωμωδία του Σ. Κυπραίου «Βατράχων
έρωτες». Η σκηνοθεσία είναι του συγγραφέα. 
ΧΟΡΟΣ 
Η ομάδα σύγχρονου χορού «Ίασις» παρουσιάζει την παράσταση «Πρωί - μεσημέρι -
βράδυ» σε χορογραφία Ρεγγίνας Αλεξοπούλου, στο «Εργοστάσιο» (Λ. Βουλιαγμένης
268, τηλ. 9731.993). Χορεύουν οι: Κατερίνα Αγγελετάκη, Κατερίνα Αργυρού, Βίκυ
Κολοβού, Μαίρη και Μαρίνα Λενφόρου και Έρη Πασαλιμανιώτη. 
ΣΥΝΑΥΛΙΑ 
Στο πλαίσιο των πολιτιστικών εκδηλώσεων «Ημέρες της
Πολωνίας στην Αθήνα», δίνεται απόψε στις 8.30 μ.μ. στο Αθηναϊκό Δημοτικό
Θέατρο (Τιμοκρέοντος 6Α, Άγιος Σώστης, τηλ. 9344.131) συναυλία με το ελληνικό
συγκρότημα «Ομαδική Απόδραση» μαζί με τον διάσημο τραγουδοποιό Λεσέκ Ντούγκο,
από την Κρακοβία. 
ΝΥΧΤΕΣ ΜΑΓΙΟΥ 
Νύχτες Μαγιού
στα «9/8». 
Ο Νίκος Δημητράτος και η Θεοδοσία Στίγκα σε ένα πρόγραμμα με
διαλεχτά ελληνικά τραγούδια. Τους πλαισιώνει μεγάλη ορχήστρα. «Εννέα Όγδοα»,
Λεωφόρος Αλεξάνδρας 40. Τηλέφωνο 8235.841. 
ΣΥΝΑΥΛΙΑ

Η Κρατική Ορχήστρα Αθηνών στα πλαίσια του 12ου Διεθνούς Συνεδρίου Κλινικής
Καρδιολογίας, που οργανώνει το Ελληνικό Ίδρυμα Καρδιολογίας, δίνει απόψε στις
8.30 μ.μ. στο Μέγαρο Μουσικής συναυλία με διευθυντή ορχήστρας τον Κάρολο
Τρικολίδη και σολίστ τον Νικολάι Ντεμιντένκο. Τιμές εισιτηρίων 5.000, 3.500,
2.500 και 1.000 δρχ. (φοιτητικό). 
ΠΡΟΠΩΛΗΣΗ 
Αρχίζει σήμερα η προπώληση των εισιτηρίων για τις έξι παραστάσεις της όπερας
του Μότσαρτ «Cosi Fantutte» από το Στούντιο Όπερας του Μεγάρου Μουσικής. Οι
καλλιτέχνες που συμμετέχουν στην όπερα του Μότσαρτ είναι οι νικητές του
πανελληνίου διαγωνισμού που προκήρυξε το Μέγαρο. Σκηνοθέτης είναι ο Θωμάς
Μοσχόπουλος. Οι μισές παραστάσεις του έργου είναι στην ελληνική γλώσσα
(μετάφραση Αντιγόνης Φιλιπποπούλου). Η παραγωγή υποστηρίζεται από τη χορηγία
του Κυριάκου Φιλίππου. 
ΡΟΚ 
Ανεβασμένες μετοχές
στο ροκ χρηματιστήριο και οι καλύτερες εντυπώσεις από την προηγούμενη φορά.
Γεροί λόγοι και να κατεβάσουν ξανά τους Βέλγους «Deus» για 2 βραδιές στη
σειρά, απόψε και αύριο, στο «Ρόδο», υποβλητικό ροκ με συνείδηση, ταυτότητα και
«θεϊκή» ευλογία. Μαζί τους οι δικοί μας «Make Believe» ή αν πάτε αύριο οι
«Bokolech». 09.30 (Μάρνη και Γ' Σεπτεμβρίου). 
*** Γενική συνέλευση της
Ευρωπαϊκής Θεατρικής Συνόδου πραγματοποιείται σήμερα στη Θεσσαλονίκη.
Συμμετέχουν οι διευθυντές είκοσι κρατικών, δημοτικών και επιχορηγούμενων
θεάτρων, έπειτα από πρόσκληση της Πειραματικής Σκηνής της «Τέχνης». 
Την περίφημη κωμική
όπερα του Τζοακίνο Ροσίνι «Ο κουρέας της Σεβίλλης» παρουσιάζει η Εθνική Λυρική
Σκηνή απόψε, με τη μουσική διεύθυνση του Ντεζάν Σάβιτς. Η σκηνοθεσία είναι του
Θέμη Σερμιέ και τα σκηνικά - κοστούμια της Πολυτίμης Μαχαίρα. Τη χορωδία
διευθύνει η Φανή Παλαμίδη. 
Τον πασίγνωστο μύθο του «Δράκουλα», όπως τον αποτύπωσε το
μυθιστόρημα του Braam Stoker, παρουσιάζει απόψε στο θέατρο Κοτοπούλη - Ρεξ
(Πανεπιστημίου 48, τηλ. 3301.881) η «Ομάδα Εδάφους». Ο Δημήτρης Παπαϊωάννου
σκηνοθέτησε και χορογράφησε την παράσταση πάνω στη μουσική του Γιώργου
Κουμεντάκη. Η Αγγελική Στελλάτου και ο Δημήτρης Παπαϊωάννου ενσαρκώνουν το
πρωταγωνιστικό ζευγάρι του μύθου (Μίνα και κόμης Δράκουλας). Στον ρόλο του
αρραβωνιαστικού της Μίνας ο Γιάννης Γιαπλές, στον ρόλο της φίλης η Κατερίνα
Παπαγεωργίου. Οι άλλες υποστάσεις του Δράκουλα αποδίδονται από τον Νίκο
Δραγώνα (Σκιά), τον Μιχάλη Παπαντωνάκη (Λυκάνθρωπο) και Τάσο Παπαϊωάννου
(Νυχτερίδα). 
Ο Νίκος
Πορτοκάλογλου τραγουδάει απόψε (και θα συνεχίσει ως τις 11 Μαΐου) στις
«Γραμμές» (Κωνσταντινουπόλεως 111, Βοτανικός, Γκάζι, τηλ. 3414.350). Το
πρόγραμμα περιλαμβάνει τραγούδια από την περίοδο των «Φατμέ», από τον δίσκο
«Άσωτος υιός» και από την τελευταία δισκογραφική δουλειά του Νίκου
Πορτοκάλογλου «Βαλκανιζατέρ». Είναι το soundrack από την ταινία του Σωτήρη
Γκορίτσα. 
*** Ο Διονύσης Σαββόπουλος και ο Βασίλης Παπακωνσταντίνου
συνεχίζουν ­ πώς να σταματήσουν ύστερα από τέτοια και τόση επιτυχία ­ τις
εμφανίσεις τους στη «Σφεντόνα» (Λεωφ. Αλεξάνδρας 22, τηλ. 8253.991-2). Ώρα
έναρξης 10.30 μ.μ. 
*** Η Μαρίνα Σκιαδαρέση τραγουδάει απόψε ­ κι αύριο ­
στο κλαμπ «Εμπριμέ» (Αγ. Μελετίου 38, Κυψέλη) μ' ένα ρεπερτόριο που
περιλαμβάνει τόσο ελληνικό, όσο και διεθνές τραγούδι, σε ρυθμούς τζαζ, ροκ,
μπλουζ, καθώς και αποσπάσματα από τους προσωπικούς της δίκους «Χαρίζω τα
όνειρά μου» και «Νύχτες Βαβέλ». 
*** Ο Βασίλης Λέκκας τραγουδάει απόψε στο
«Άσσος - Καφέ Παράσταση» (Βαλτετσίου 15 και Ιπποκράτους, τηλ. 3644.367). Μαζί
του ο Δημήτρης Παπαγγελίδης στην κιθάρα. 
*** Το συγκρότημα «Λευκή
Συμφωνία» τραγουδάει απόψε στις 10.30 στο «Μπαρ των Ασωμάτων» (Αγ. Ασωμάτων 43
- Θησείο, τηλ. 3236.670). 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15825P021</ED>
<ID>
ID:166051

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P02&aa=1</URL></REF>


Article

<CATEGORY>vin09</CATEGORY>

 <H2>Αποδράσεις σε άσπρο φόντο</H2>

<AUTHOR>Ε.Δ.Χ.</AUTHOR>

Η Κάτια Γέρου, ένα κορίτσι από
την επαρχία, ήρθε πριν από 20 περίπου χρόνια στην Αθήνα για να σπουδάσει. Η
φοιτητριούλα όμως που μπήκε στην θεατρική ομάδα του Πανεπιστημίου και
ανακάλυψε τη γοητεία του θεάτρου, αν και δειλή, έδειξε μεγάλη τόλμη. Άλλαξε
αποφασιστικά τον ρου της ζωής της. Εγκατέλειψε το Πανεπιστήμιο και πήγε στη
Δραματική Σχολή του Θεάτρου Τέχνης. Εκεί άνθησε, εκεί αναπτύχθηκε ως ηθοποιός
παίζοντας μια μεγάλη γκάμα ρόλων που της εμπιστεύθηκε ο δάσκαλός της Γιώργος
Λαζάνης. Αφοσιωμένη στο Θέατρο Τέχνης, χωρίς «εξωσχολικές» εκδηλώσεις, χωρίς
τηλεοπτικές συμμετοχές, ταυτισμένη σχεδόν εδώ και δέκα χρόνια με το θέατρο
«Κάρολος Κουν» της οδού Φρυνίχου στην Πλάκα, κάνει τώρα την πρώτη της «έξοδο».
Είναι ένας ρόλος στην ταινία του Δημήτρη Σπύρου «Όνειρο σε άσπρο φόντο». Η
Κάτια Γέρου, από τα νεώτερα στελέχη του Θεάτρου Τέχνης, είχε «ποτισθεί» από
την κυριαρχούσα αντίληψη. Ότι δηλαδή οι «Κουνικοί» είναι μια κλειστή κοινωνία.
Οι παλιότεροι θα θυμούνται πως όποιος συνεργαζόταν με άλλους ­ εκτός Θεάτρου
Τέχνης ­ έστω και προσωρινό, έφευγε τελικά από το Θέατρο Τέχνης. Όμως και οι
καιροί έχουν αλλάξει και όλα κρίνονται στο επίπεδο της ποιοτικής συγγένειας.
Μια καλή αρχή λοιπόν και μακάρι η ταινία του Σπύρου να είναι καλή. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15825P022</ED>
<ID>
ID:166089

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P02&aa=2</URL></REF>


Article

<CATEGORY>vin09</CATEGORY>

 <H2>Ο
ακαταμάχητος Ιταλός</H2>

<AUTHOR>Χ.Π.</AUTHOR>

Καλλιτέχνης με διάρκεια στο χρόνο, με
«πιστούς» ανά τον κόσμο, με σταθερή πελατεία στις συναυλίες του. Αυτός είναι ο
Τσούκερο. Δεν σπάει, δεν χαλάει κι όσο περνάει ο καιρός τόσο πιο πολύ τον
εκτιμούν οι συμπατριώτες του οι Ιταλοί αλλά και οι φίλοι του ανά τη γη ­ όσοι
δηλαδή τους αρέσει η «ιταλική μπαλάντα» με βάρος και βάθος. Τελευταία ο
Τσούκερο, με την ευκαιρία της κυκλοφορίας του τελευταίου του άλμπουμ «Best
Of», περιπλανήθηκε στα μεγάλα θέατρα του Βορρά και του Νότου της Αμερικής
δημιουργώντας ουρές από θεατές, που περίμεναν με τις ώρες να βρουν εισιτήριο
για μια θεσούλα εντός αιθούσης ­ συναυλίες όπως αυτή που δόθηκε στο Λος
Άντζελες, στο περίφημο «House of Blues», ιδιοκτησία του ηθοποιού Νταν Ακρόιντ,
που τυχαίνει να είναι και φαν του Ιταλού τραγουδοποιού. Επόμενος σταθμός του
το Κάρνεγκι Χολ της Νέας Υόρκης, όπου ο Ιταλός τροβαδούρος ένωσε τη φωνή του
με αυτές του Στινγκ και του Έλτον Τζον και την Ορχήστρα του Καρναβαλιού των
Ζώων, για να συμμετάσχει κι αυτός στον δίσκο που θα κυκλοφορήσει η σύζυγος του
Στινγκ, Τρούντι Στάιλερ, με τη σφραγίδα του Ιδρύματος «Foresta Tropicale». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15825P023</ED>
<ID>
ID:166122

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P02&aa=3</URL></REF>


Article

<CATEGORY>vin09</CATEGORY>

 <H2>Για
λόγους οικονομικούς;</H2>

<AUTHOR>Ε.Δ.Χ</AUTHOR>

Οι συναυλίες του Διονύση Σαββόπουλου
και του Βασίλη Παπακωνσταντίνου στη «Σφεντόνα» είχαν πράγματι επιτυχία. Κι
έτσι αποφάσισαν να τις συνεχίσουν. 
Η πρώτη παράταση έφερε τη δεύτερη. Και
η επίσημη ανακοίνωση έγινε: «Συνεχίζουμε για οικονομικούς λόγους...»
αιτιολογούσαν οι δύο καλλιτέχνες, βάζοντας τα αποσιωπητικά στη χιουμοριστική
ανακοίνωσή τους. Τη διφορούμενη και επομένως δήθεν ειλικρινή. Απρόβλεπτη και
έξυπνη, και επομένως αφοπλιστική. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15825P024</ED>
<ID>
ID:166145

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P02&aa=4</URL></REF>


Article

<CATEGORY>vin09</CATEGORY>

 <H2>Ορμητικά...</H2>

<AUTHOR>Χ.</AUTHOR>

Ορμητικός ο νέος καλλιτέχνης, επί τρία
χρόνια υπότροφος του Ιδρύματος Κρατικών Υποτροφιών, παρουσιάζει την πρώτη του
ατομική έκθεση. Και η γκαλερί που φιλοξενεί τη δουλειά του Γιάννη Ανδρέου, σε
έναν παράδρομο της Κεντρικής Αγοράς, ετοίμασε ένα δελτίο Τύπου ενημερωτικό για
τον χαρακτήρα των έργων του. Εξακόσιους περίπου πίνακες παρουσιάζει ο
καλλιτέχνης. Μικρών διαστάσεων. Με μοναδικό υλικό το κάρβουνο. Όλα τα έργα των
χρόνων της υποτροφίας του. Από τα οποία η γκαλερί δεν άφησε τίποτε απ' έξω.
Μια έκθεση με εκατοντάδες έργα, που θεωρήθηκαν όλα σημαντικά, προφανώς από τον
επιμελητή της γκαλερί. Μια κίνηση που φαντάζει υπερβολική σε μια εποχή που
εκθέσεις με τόσους πολλούς πίνακες αρμόζουν σε δημιουργούς με πολύχρονη
παραγωγή. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15825P025</ED>
<ID>
ID:166158

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P02&aa=5</URL></REF>


Article

<CATEGORY>vin09</CATEGORY>

 <H5>Η ΚΑΤΕΡΙΝΑ ΚΟΥΚΑ ΜΕ
ΤΗ ΡΟΜΠΕΡΤΑ ΦΛΑΚ ΤΟ ΚΑΛΟΚΑΙΡΙ!</H5>
<H2>«Τα θέλω όλα μερακλίδικα»</H2>

<AUTHOR>ΠΑΥΛΟΣΑΓΙΑΝΝΙΔΗΣ</AUTHOR>

Μια γυναικάρα έξω καρδιά. Είναι η πρώτη εντύπωση, την
ώρα που συναντάς την Κατερίνα Κούκα. Εντύπωση που μένει ως τη στιγμή που την
αποχαιρετάς κι εκείνη σου χαρίζει όλα τα χαμόγελα του κόσμου. 
Η
δεύτερη εντύπωση είναι το... «μαγκάκι». Την ώρα που ετοιμάζεται να πιει έναν
ελληνικό (γιατί επιμένει ελληνικά, σε όλα... «Ποτέ δεν ντύθηκα ­ καν ­
αμερικάνικα», λέει με έμφαση) ξεστομίζει ένα «Ααααχ, έτσι τα θέλω όλα.
Μερακλίδικα». Κι η ευχαρίστηση γίνεται κι αυτή χαμόγελο. 
Το πρώτο ερέθισμα
να συναντήσω την Κατερίνα Κούκα ήταν η ίδια η μουσική πορεία της. Από το
(άγνωστο σε ευρύτερο κοινό) «Πρώτο Ραντεβού» του Θόδωρου Ποάλα, που την έφερνε
λίγο στο στυλ της Άλκηστης Πρωτοψάλτη, στη μίνι συνεργασία της με τη Λένα
Πλάτωνος, στο λαϊκότατο σουξέ του «Ρίξε σπίρτο» (με Σπανό - Νικολόπουλο). Κι
από 'κει στο ­ κινηματογραφικό ­ «Χάραμα» (του πρόωρα χαμένου Αλέξη Μπίστικα),
στον Μάριο Τόκα και πίσω στο Γιάννη Σπανό («Μας πήραν τα αισθήματα»), με
τραγουδάκια που θυμίζουν ξανά το ύφος στο «Πρώτο ραντεβού». «Καρδιάς τραγούδια
είναι αυτά», λέει η ίδια, εξηγώντας για λίγο και τη «μαγεία» των στίχων της
Τασούλας Θωμαΐδου. 
Είναι τα πρώτα ακούσματα του κοριτσιού από την Ηράκλεια
Σερρών (κοριτσιού που έχει όμως ένα γιο ενήλικο ήδη) που περνούν και στη φωνή
και στην ερμηνεία ­ ακόμη και στις επιλογές της. «Μου άρεσαν τα ρετρό. Αττίκ,
Βέμπο», λέει. Όπως βαραίνει τη μουσική πορεία της και η «κληρονομιά» από τα
πρώτα της βήματα στο πάλκο, 16 χρόνια τώρα, με τον Κώστα Καρουσάκη και τη
Σωτηρία Μπέλλου (στις Τζιτζιφιές). 
Επιμένει δε (σήμερα περισσότερο από
ποτέ) να κάνει διαχωρισμούς μόνον ανάμεσα στο ελληνικό λαϊκό τραγούδι και το
ιμιτασιόν λαϊκό τραγούδι. «Αυτά δεν είναι ελληνικά και λαϊκά. Είναι τούρκικα
μεταγλωττισμένα», λέει και γελάει πλατιά. «Μου έχει γίνει έμμονη ιδέα αυτό το
"ελληνικό". Και είναι το μόνο στο οποίο επιμένω». 
Ο δεύτερος λόγος που μ'
έφερε απέναντί της, ήταν ένα ερωτηματικό: Θέλει να κάνει σουξέ (σαν το «Ρίξε
στο κορμί μου σπίρτο»); «Δεν αισθάνθηκα ποτέ η σουξεδιάρα τραγουδίστρια. Γιά
έναν απλό λόγο: κάθε φορά το κίνητρό μου δεν ήταν να κάνω σουξέ, να γίνω
βεντέτα, αλλά να δημιουργήσω... Να δημιουργήσω ρεπερτόριο. Όσο για το
«Σπίρτο», δεν τό 'θελα καθόλου αυτό το τραγούδι. Ήταν το τελευταίο που μ'
ενδιέφερε. Δεν ανακάλυψα το μεγαλείο του πρώτη ­ μάλλον τελευταία το
ανακάλυψα. Αν και γούσταρα από παλιά τον ρυθμό του τσιφτετελιού, ήμουν
δογματική και το δόγμα ήταν, τελικά, λάθος. Έλεγα μέσα μου "Αν είναι να κάνω
επιτυχία, Θεέ μου, ας μην κάνω με τσιφτετέλια". Και όμως υπήρξαν στιγμές που
χάρηκα κι εγώ η ίδια με τσιφτετέλια»... 
Υπήρχε κι ένας τρίτος λόγος γι'
αυτή τη συνάντηση: η επικείμενη συνεργασία της, το καλοκαίρι, σε έξι συναυλίες
ανά την Ελλάδα, με τον Χρήστο Νικολόπουλο, αλλά και με μια μεγάλη
τραγουδίστρια, από έναν τελείως διαφορετικό χώρο. Την κυρία «Killing me
softly», Ρομπέρτα Φλακ. «Ήταν επιθυμία της ίδιας ­ εξηγεί η Κατερίνα Κούκα ­
να συμπράξει με Έλληνα τραγουδιστή. Και τελικά στα σχέδια μπήκε το όνομά μου».
Η Ρομπέρτα Φλακ θα έρθει σύντομα στην Αθήνα και θα κανονίσουν τις λεπτομέρειες
της πρωτότυπης, ομολογουμένως, μουσικής σύμπραξης. 
Η Κατερίνα, πάντως,
προτού χαρίσει ένα ακόμη (αποχαιρετιστήριο) χαμόγελο προλαβαίνει να
διευκρινίσει τάσεις και επιθυμίες: «Ποιο είναι τελικά το θέμα; Να κάνουμε
τραγούδια της καρδιάς μας! Γιατί το τραγούδι έχει δύναμη, γιατί ο Έλληνας μέσα
απ' το τραγούδι περνάει τα βάσανά του...». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15825P031</ED>
<ID>
ID:166052

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P03&aa=1</URL></REF>


Article

<CATEGORY>vin09</CATEGORY>

 <H5>ΑΣΑΝΣΕΡ
γιαΤΕΣΣΕΡΙΣ</H5>
<H2>Ο Φεράρα κηδεύει τους γκάνγκστερ και τον Χάμπτον</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Κοντά στην εκπνοή της «χειμερινής» περιόδου, «εκφωνείται» από τον Έιμπελ
Φεράρα ο επικήδειος των γκάνγκστερ «Πολλοί νεκροί για μια κηδεία» (The
Funeral). 
Ανθισμένος ο Μάης, μαραμένη η μεγάλη οθόνη.
Συνηθισμένα πράγματα και τέλος εποχής. Με την εξαίρεση της «Κηδείας», οι άλλοι
τρεις (θεωρητικώς) αντίπαλοι της «Κηδείας» είναι για... κηδεία! Τόσο
κατηγορηματικά; Τόσο! 
Ο Έιμπελ Φεράρα, λοιπόν, υπογράφει μιαν «αλλιώτικη»
ταινία για τους γκάνγκστερ! Εντελώς αλλιώτικη. Πρώτον, αποσυνθέτει τον ιστό
της «οικογένειας» με την πολλαπλή της σημασία (Μαφία, μετανάστες, οικογένεια).
Έπειτα, εισάγει την κοινωνική διάσταση στο είδος των «γκανγκστερικών» ταινιών,
μέσω του... κομμουνισμού. Και, τέλος, σκηνοθετεί, ακολουθώντας τον
«αυτοσχεδιασμό» και τον ρεαλισμό του μακαρίτη Τζων Κασσαβέτη. Σαν να λέμε,
κουρελιάζει το αμερικανικό όνειρο της Μαφίας (κάθε είδους μαφίας) και το
ενταφιάζει σε ένα υπαρξιακό δράμα... δωματίου. 
Βρισκόμαστε στην εποχή του
Μεσοπολέμου, του οικονομικού κραχ, με την έκρηξη των εργατικών κινητοποιήσεων
και την άνθηση του εγκλήματος. Οι δύο αδελφοί Τέμπιο, μαζί με τις γυναίκες και
τους συγγενείς τους, μοιρολογούν πάνω από το πτώμα του μικρού αδελφού Τζόνι. Ο
μεγάλος αδελφός είναι αρχηγός παραρτήματος της Μαφίας, που έχει αναλάβει για
λογαριασμό βιομηχάνων να τρομοκρατεί απολυμένους εργάτες. Ο δεύτερος αδελφός,
ο Τσέζαρε (Καίσαρας), ακολουθεί, αλλά ο τρίτος (ο νεκρός Τζόνι) είχε χαράξει
άλλη πορεία. Ήταν μέλος του Κ.Κ. των ΗΠΑ! Συμβιβάζονται όλα αυτά; 
Συμβιβάζονται, «λέει» ο Φεράρα. Και επιχειρεί να το αποδείξει, χρησιμοποιώντας
δύο χρόνους αφήγησης. Ο πρώτος είναι ο «ρεαλιστικός», του παρόντος. Ο δεύτερος
συναρμολογείται από φλας μπακ. Οι δύο αδελφοί αναζητούν τον δολοφόνο του
μικρού αδελφού, αλλά ο Φεράρα σκαλίζει το παρελθόν. Έτσι συμβαίνει το εξής
καταπληκτικό (για γκανγκστερική ταινία): να μετατοπίζεται το ενδιαφέρον για
την ανακάλυψη του ενόχου προς το μέρος των ηθικών αυτουργών! Ο θεατής και
λάτρης τέτοιου είδους ταινιών θα αιφνιδιαστεί από τη δραματουργική
αποκλιμάκωση. Δεν έχει σημασία το όνομα του αληθινού δολοφόνου, όσο έχει
σημασία η κοινωνική συνθήκη που «σκότωσε» τον Τζόνι! 
Μπερδευτήκατε; Μα
είναι τόσο αυτονόητο. Ηθικοί αυτουργοί της δολοφονίας της τιμής, της
συνείδησης, της αξιοπρέπειας της «οικογένειας» (μικρής και μεγάλης) είναι τα
ίδια της τα μέλη! Η «φαμίλια» της Μαφίας σκοτώνει τη... φαμίλια! Το βασικό
κύτταρο της κοινωνίας (οικογένεια) έχει διασπαστεί σε δύο μέρη. Το ένα, το
«Κακό», υπηρετεί τη Μαφία και έχει δρασκελίσει το κατώφλι της Κόλασης, ενώ το
άλλο, το «Καλό», είναι ταγμένο στην υπόθεση της κοινωνικής αλληλεγγύης. Ο
Φεράρα επενδύει θρησκευτικό, ιδεολογικό περιεχόμενο σε μια ιστορία γκάνγκστερ
και κοινωνικών... αγώνων! Εξωφρενικό; 
Η ιδεολογία του Φεράρα είναι
αμάλγαμα θρησκείας, διαφθοράς, κόλασης και Γολγοθά! Στις περισσότερες ταινίες
του, ο Χριστός βαδίζει με τον Σατανά. Η επίγεια κόλαση είναι διαβατήριο
εισόδου στον Παράδεισο. Η σύγκρουση του απόλυτου Κακού με το απόλυτο Καλό
συντελείται μέσα στην ίδια οικογένεια, στο ίδιο Άτομο! Το καταπληκτικό είναι
πως η ίδια «οικογένεια» σκοτώνει τον... εαυτό της. Έτσι, ο Φεράρα καταρρίπτει
την καθιερωμένη άποψη περί προστασίας των μελών της Μαφίας από τη «φαμίλια».
Το έγκλημα συντελείται ακόμα και εντός της ίδιας της οικογένειας! 
Η
αποσύνθεση της αμερικανικής κοινωνίας είναι κυτταρική και καμία οικογένεια δεν
μπορεί να διαφύγει απ' αυτή. Γιατί; Μα επειδή τα μέλη της έχουν εξοκείλει από
τις πρωταρχικές αξίες. Το χρήμα, το έγκλημα, η διαφθορά σκοτώνουν! Ο Φεράρα
εισάγει τον Χριστό και τον Μαρξ μέσα στο «κύτταρο» της μυθολογίας του
Χόλιγουντ, μέσα στους... γκάνγκστερ. Αισθητικός μέντορας, η παρακαταθήκη που
άφησε ο Τζων Κασσαβέτης! Έτσι, η κινηματογραφική σύνθεση του Φεράρα αποκτάει
μεγαλύτερη βαρύτητα. Από τη μια, χρησιμοποιεί το είδος (των γκανγκστερικών
ταινιών) και το «υπονομεύει» με κοινωνικά και θρησκευτικά εργαλεία, και από
την άλλη, το ερμηνεύει με αισθητικούς «αυτοσχεδιασμούς»! 
Αποτέλεσμα; Μια
ιστορία εγκλήματος μεταμορφώνεται σε υπαρξιακό δράμα δωματίου. Καλύτερος
«οδηγός» προσέγγισης της προβληματικής του Φεράρα (διάχυτη σε όλες σχεδόν τις
τελευταίες ταινίες του) είναι οι ερμηνείες των ηθοποιών του. Ο Κρίστοφερ
Γουόκεν είναι ο πάτερ φαμίλιας, ο Κρις Πεν (καλύτερος όλων, άξιζε το Όσκαρ
δεύτερου ρόλου) είναι ο παράφρων, ο Βίνσεντ Γκάλο είναι ο αμαρτωλός
κομμουνιστής της άλλης «φαμίλιας», η Ιζαμπέλα Ροσελίνι είναι η θρησκευόμενη
σύζυγος του Πεν και η Αναμπέλα Σιόρα είναι η γυναίκα του Γουόκεν. Η «Κηδεία»
είναι η «Μεγάλη ανατριχίλα» του Έιμπελ Φεράρα. 
Ο ΦΕΡΑΡΑ ΨΗΛΑ 
«Πολλοί
νεκροί για μια κηδεία». Η μεγάλη ανατριχίλα. 
ΟΙ ΑΛΛΟΙ

ΧΑΜΗΛΑ 
«Όλα του γάμου δύσκολα». Κάιν - Άβελ. 
«Απόδραση
από το Λος Άντζελες». Απερίγραπτος Κάρπεντερ. 
«Μυστικός
πράκτορας». Χωρίς... πράκτορα. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15825P041</ED>
<ID>
ID:166053

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P04&aa=1</URL></REF>


Article

<CATEGORY>vin09</CATEGORY>

 <H5>«Αρχίζω εκ της παιδικής
ηλικίας»</H5>
<H2>ΒΙΒΛΙΟ παρουσίαση</H2>

<AUTHOR>ΕΛΕΝΑΔ. ΧΑΤΖΗΙΩΑΝΝΟΥ</AUTHOR>

ΔΗΜΗΤΡΙΟΥ ΒΙΚΕΛΑ «Η ζωή μου» - Παιδικαί
Αναμνήσεις - Νεανικοί χρόνοι. Αθήνα 1997. Εκδόσεις
Περίπλους. Σελ. 422 
Η αυτοβιογραφία του Δημητρίου
Βικέλα πρωτοεκδόθηκε λίγο μετά τον θάνατό του, το 1908. Το είχε τελειώσει λίγο
πριν πεθάνει. Διαβάζουμε στις σελίδες του βιβλίου που τώρα επανεκδόθηκε από
τον «Περίπλου», την εντυπωσιακή πρόβλεψη «θα προφθάσω άρα γε να φέρω εις πέρας
το έργον; Είτε γράψω την διήγησιν τών της ζωής μου μέχρι της ώρας ότε θα πέση
ο κάλαμος από τα δάκτυλά μου, είτε μη, αι σελίδαι αυταί δεν θα ίδουν το φως
προτού κλείσω τους οφθαλμούς. Αλλά τότε, θα είναι άξιαι δημοσιεύσεως; Υπάρχει
πιθανότης ότι θα ενδιαφέρη τρίτους η ανάγνωσίς των; Ίσως!». 
Παρά
τις ανησυχίες του συγγραφέα, η αυτοβιογραφία του θεωρείται υπόδειγμα αυτού του
είδους, αλλά και του αφηγηματικού λόγου. Ο Δημήτριος Βικέλας ­ ιδρυτής των
Ολυμπιακών Αγώνων, γνωστός κυρίως από το μυθιστόρημά του «Λουκής Λάρας» ­
περιγράφει απλά και με μια γοητευτική μείξη καθαρεύουσας και δημοτικής γλώσσας
συναρπαστικά τη ζωή του στις μητροπόλεις του Ελληνισμού της διασποράς, του
19ου αιώνα στην Κωνσταντινούπολη, την Οδησσό, τη Σύρα και τα νεανικά του
χρόνια στο Λονδίνο. 
Η καθημερινή ζωή, τα ήθη, η φιλολογική και
καλλιτεχνική κίνηση, τα ιστορικά γεγονότα και οι προσωπικότητες του περασμένου
αιώνα ξαναζωντανεύουν από την εύστοχη κριτική ματιά, το χιούμορ και τη
συγγραφική του δεινότητα. Ο Δημήτρης Βικέλας γεννήθηκε στη Σύρα το 1835 και
πέθανε το 1908. Το βιβλίο αυτό, «Η ζωή μου», είναι το τελευταίο του. Και
αρχίζει την αφήγηση από την παιδική του ηλικία. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15825P042</ED>
<ID>
ID:166090

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P04&aa=2</URL></REF>


Article

<CATEGORY>vin09</CATEGORY>

 <H2>30
χρόνια μετά: η ανάπηρη γνώση</H2>

<AUTHOR>ΒΑΣΙΛΗΣ ΚΡΕΜΜΥΔΑΣ</AUTHOR>

Η
εφετινή «στρογγυλή» επέτειος του πραξικοπήματος της 21ης Απριλίου 1997
σημαδεύτηκε από καταιγισμό περιγραφών και εκτιμήσεων στον Τύπο, το ραδιόφωνο
και την τηλεόραση· μερικές απ' αυτές ήταν σοβαρές και ενημέρωσαν ως προς
ορισμένες όψεις του γεγονότος, εννοώ ολόκληρης της περιόδου της δικτατορίας
και όχι μόνον του συγκεκριμένου σημείου της επιβολής της, κυρίως αυτούς που
λόγω ηλικίας δεν το έζησαν. 
Σήμερα, γράφω αυτές τις λίγες γραμμές, όχι για
να αποτιμήσω τις εν λόγω επετειακές εκδηλώσεις, παρά για να τονίσω αυτό που
λέει ο τίτλος της επιφυλλίδας, ότι δηλαδή τριάντα χρόνια μετά η γνώση μας
παραμένει ανάπηρη, μονομερής και γι' αυτό παραμορφωτική. Στην πραγματικότητα
θέλω να επισημάνω τις ανεπάρκειες των ιστορικών μας σπουδών που τελικά
ευθύνονται για την ανάπηρη γνώση μας, γιατί κάνουν δυνατή τη διάχυση αυτής της
παραμορφωτικής περιγραφικής μονομέρειας. Ώστε τώρα πια, οι νεώτερες γενιές να
μη γνωρίζουν άλλο απ' αυτό το απλοϊκό και καθόλου επιστημονικό περιγραφικό -
ερμηνευτικό σχήμα ότι κάποιοι συνωμότες και επίορκοι δευτεροκλασάτοι
αξιωματικοί ανέλαβαν να σώσουν τη χώρα από τον ευτελισμό του πολιτικού βίου
και από τον κομμουνιστικό κίνδυνο· και ότι η πανταχού παρούσα και τα πάντα
γνωρίζουσα και οργανώνουσα CIA βρήκε την ευκαιρία να κάνει με μεγαλύτερη άνεση
τη δουλειά της, κυρίως να παραδώσει τη μισή Κύπρο στους Τούρκους, κάτι που
προβάλλεται και ως ο μοναδικός τελικός σκοπός της επιβολής της δικτατορίας.

Είναι ένα περιγραφικό - ερμηνευτικό σχήμα εύπεπτο ­ καθώς μάλιστα
συνοδεύεται και από τη συναισθηματική μόνον υπενθύμιση βασανιστηρίων,
απαγορεύσεων, περιορισμών κ.λπ. ­ που όσο παγιώνεται τόσο πιο δύσκολη γίνεται
η αντικατάστασή του από την πραγματική ιστορική γνώση, αν και όταν αυτή
ευδοκήσει να σκάσει μύτη. Εννοώ την ιστορική γνώση τη βασισμένη σε πάγια και
πρωταρχικά ερωτήματα της ιστορικής έρευνας που έχουν να κάνουν με συνολικά
γεγονότα σχετικά με τη φυσιογνωμία της κοινωνίας που γέννησε τη δικτατορία και
με αυτής που γέννησε η δικτατορία· σχετικά, ακόμη, με τον τύπο της φασιστικής
πολιτικής που εφάρμοσε το στρατιωτικό καθεστώς προκειμένου να αποκαταστήσει τα
κοινωνικά πράγματα. 
Με τέτοιου τύπου ερωτήματα, που πρέπει να υποβάλλουμε
στο πραγματολογικό υλικό μας, θα διαπιστώσουμε ίσως ότι η δικτατορία ήταν για
τους φορείς της η αναγκαστική κορύφωση μιας πορείας φασιστικής
στρατιωτικοποίησης της κοινωνίας που είχε αρχίσει να συναντά σοβαρά εμπόδια
από το τέλος του 1963, ότι οδηγός σ' αυτήν την πορεία ήταν η νικήτρια του
Εμφυλίου Άκρα Δεξιά, ότι και η οικονομικοκοινωνική πολιτική ήταν
προσανατολισμένη στη διαμόρφωση ενός όσο το δυνατό ευρύτερου μικροαστικού
στρώματος του παρακράτους, της παραοικονομίας και της οικονομίας της
κυκλοφορίας· θα διαπιστώσουμε ίσως ότι η αντίστοιχη πολιτική της δικτατορίας
απέβλεπε στον ίδιο στόχο και χρησιμοποίησε τα ίδια μέσα, που είχαν αρχίσει να
γίνονται διαβλητά και αναποτελεσματικά σε καθεστώς κοινοβουλευτισμού και ότι
παρέδωσε μια κοινωνία έτοιμη να μετατρέψει το αντικαραμανλικό 54% των εκλογών
του 1964 σε 54% υπέρ του Καραμανλή το 1974. Έτσι, τα πράγματα είχαν
αποκατασταθεί πλήρως στους εσωτερικούς πολιτικοκοινωνικούς συσχετισμούς, τη
στιγμή που το Κυπριακό είχε πάψει να αποτελεί κύριο πρόβλημα της ελληνικής
κοινωνίας. Ίσως, τέλος, παρατηρήσουμε ότι το «έργο» της δικτατορίας είχε
μεγάλη προοπτική χρόνου· αυτό δεν εννοούν όταν λένε ότι τώρα κλείνει ο κύκλος
της μεταπολίτευσης; 
Ο Βασίλης Κρεμμυδάς είναι καθηγητής στο
Πανεπιστήμιο Αθηνών. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15825P043</ED>
<ID>
ID:166123

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P04&aa=3</URL></REF>


Article

<CATEGORY>vin09</CATEGORY>

 <H2>«Απόδραση από το Λος Άντζελες»</H2>
<H2>(Εικόνα μεγέθους : 35638 bytes)
</H2>
Η ταινία του Τζον
Κάρπεντερ εξέρχεται από τη Δευτέρα, 5 Μαΐου. Πρόκειται για ανεκδιήγητη
συνέχεια του πρώτου «μέρους», «Απόδραση από τη Νέα Υόρκη», και συμβαίνουν
σημεία και τέρατα. Βρισκόμαστε στο 2013 και αρχισυμμορίτης σε στυλ Τσε Γκεβάρα
έχει απαγάγει την κόρη του προέδρου των ΗΠΑ (Κλιφ Ρόμπερτσον) και με
λιλιπούτειο τηλεκοντρόλ στο χέρι απειλεί να παραλύσει όλες τις πηγές ενέργειας
του πλανήτη και όλα τα μηχανήματα. Με το πάτημα ενός κουμπιού, σκοτάδι. Πώς
κάνουμε με το ζάπινγκ; Έτσι. Την ίδια στιγμή, η αρμάδα των Κουβανών πρόκειται
να κάνει απόβαση στις... ΗΠΑ. Αντίπαλος του... Γκεβάρα, ο «σνέικ» Κερτ Ράσελ.
Ενδιάμεσος μεταπράτης, ο Στιβ Μπουσέμι. Κάπου στην αρχή, η Βαλέρια Γκολίνο
(αλλά εκείνη φεύγει... νωρίς). 
Πλεονεκτήματα; Το φινάλε! Ο Ράσελ
ανάβει τσιγάρο και με το πάτημα του κουμπιού βυθίζει τον κόσμο στο σκοτάδι. Ο
Κάρπεντερ είχε μια μεγάλη ευκαιρία. Να κάνει σπαγγέτι-τρόμου και φαντασίας.

Μειονεκτήματα; Άφθονα. Άσε που έντυσε τον δικό μας Γιώργο Χωραφά σε
καρικατούρα... Τσε Γκεβάρα! 
Βαθμολογία = 1 (και να καίει). 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15825P051</ED>
<ID>
ID:166054

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P05&aa=1</URL></REF>


Article

<CATEGORY>vin09</CATEGORY>

 <H2>«Όλα του γάμου δύσκολα»</H2>

Αισθηματική
κομεντί με... πιστόλια. Ο πρωτοεμφανιζόμενος (ζωγράφος και ηθοποιός) Στίβεν
Μπέιγκελμαν σκηνοθετεί μια ιστορία τριγώνου. Ο μεγάλος, νευρωτικός αδελφός
(Βίνσεντ ντ' Ονόφριο) παντρεύεται την εκρηκτική Κάμερον Ντίαζ, η οποία πάει
στην τελετή με την απειλή όπλου. Αλλά στον γάμο εμφανίζεται ο νεώτερος,
ανεπρόκοπος, αδελφός Κιάνου Ριβς και η Ντίαζ παραλύει. Τον περιμένει στην...
τουαλέτα, πέφτει πάνω του και αρχίζει το πανηγύρι. 
Πλεονεκτήματα:
καλό ξεκίνημα, εκρηκτική η ερωτική σκηνή στην τουαλέτα, αλλά η συνέχεια είναι
απογοητευτική. 
Μειονεκτήματα: αποκλιμάκωση, επανάληψη, πλήξη. 
Βαθμολογία = 3 (για μεταμεσονύκτια προβολή στο Mega). 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15825P052</ED>
<ID>
ID:166091

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P05&aa=2</URL></REF>


Article

<CATEGORY>vin09</CATEGORY>

 <H2>«Μυστικός πράκτορας»</H2>

Παταγώδης αποτυχία από τον Βρετανό
Κρίστοφερ Χάμπτον, σεναριογράφο των «Επικίνδυνων σχέσεων» του Στίβεν Φρίαρς
και σκηνοθέτη του πολυεπίπεδου «Κάρινγκτον». Το σενάριο της ταινίας βασίζεται
στο μυθιστόρημα του Τζόζεφ Κόνραντ και η ιστορία διαδραματίζεται στο τέλος του
περασμένου αιώνα. Βιβλιοπώλης «πορνογραφικών» εκδόσεων στεγάζει αναρχικούς της
Ευρώπης και παραλλήλως τους καρφώνει στην πρεσβεία της Τσαρικής Ρωσίας και
στους χαφιέδες της αγγλικής αστυνομίας. Μεταξύ των παράνομων «συνδαιτυμόνων»
είναι ο «καθηγητής» Ρόμπιν Ουίλιαμς και ο μυστηριώδης Ζεράρ Ντεπαρντιέ.
Μυστικός πράκτορας, ο Μπομπ Χόσκινς. 
Πλεονεκτήματα: Υποβλητική
ατμόσφαιρα, πλάγιες συγκρίσεις με την εποχή μας και μερικές καλές στιγμές. 
Μειονεκτήματα: Χαοτικό σενάριο, χαοτική ιστορία, φλυαρία και γραφικές
ερμηνείες απ' όλους. 
Βαθμολογία = 3 (μην ξεγελαστείτε από τα
λαμπερά ονόματα). 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15825P053</ED>
<ID>
ID:166124

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P05&aa=3</URL></REF>


Article

<CATEGORY>vin09</CATEGORY>

 <H5>Από την τελετή στο
θέαμα</H5>
<H2>ΤΟ ΠΝΕΥΜΑ του τόνου</H2>

<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Το πράγμα ξεκίνησε από έναν
«υψηλού» επιπέδου ιδεολογικό λαϊκισμό, κυρίως από τους μαρξιστές, και
κυριάρχησε ως αισθητικό μοντέλο στις χώρες του υπαρκτού σοσιαλισμού. Θυμάστε
τα «Μπεριόζα», που τα αποθεώναμε κι εδώ· οι λαϊκοί χοροί των σοβιετικών
Δημοκρατιών σε διασκευές, με αισθητικές ωραιοποιήσεις και η ένταξή τους σε μια
πλαστή θεατρικότητα. Καθετί το αυθεντικά λαϊκό είναι οργανικά δεμένο με την
κοινωνική ζωή, τις εορτές και τις πανηγύρεις. Όταν αποκοπούν από τον τόπο και
το χρόνο και γίνουν θέαμα, χάνουν και την αυθεντικότητά τους και τη
συγκινησιακή τους φόρτιση. Ο Πίτερ Μπρουκ, μου αφηγήθηκε κάποτε πως έκανε το
λάθος να εντάξει στο Φεστιβάλ του Σιράζ το σιϊτικό θρησκευτικό δρώμενο
«Ταζιγέ», που είχε παρακολουθήσει σ' ένα χωριό της Περσίας. Και η γελοιοποίηση
ήταν πλήρης, όταν οι πιστοί τελεστές χωρικοί έγιναν «ηθοποιοί» που παίζανε τον
εαυτό τους. 
Πολύ συχνά, ευαίσθητοι και ενημερωμένοι ειδικοί, με
φειδώ και σεμνότητα μεταφέρουν και στο Μέγαρο Μουσικής τέτοιες τελετές και
τέτοια δρώμενα. Χωρίς να αλλάζει το βασικό σκεπτικό, τουλάχιστον διασώζεται η
αξιοπρέπεια και το ήθος των ερασιτεχνών που συμμετέχουν. Από κεί, όμως, μέχρι
να βλέπει κανείς στον «Πρωινό καφέ» αναπαράσταση του θρακικού γάμου μεταξύ
ανόητων σχολίων ασχέτων καλλονών και σκυλάδικων ασμάτων υπό τα έξαλλα
ζητωγιουχαΐσματα ενός νεανικού πλανγκτού δέκα και δεκατριών ετών, το πράγμα
γίνεται επικινδύνως φαιδρό. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15825P054</ED>
<ID>
ID:166146

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P05&aa=4</URL></REF>


Article

<CATEGORY>vin09</CATEGORY>

 <H5>ΡΙΖΙΚΗ
ΕΠΙΣΤΗΜΟΝΙΚΗ ΛΥΣΗ ΓΙΑ ΝΑ ΓΝΩΡΙΣΟΥΜΕ ΤΗΝ ΠΝΕΥΜΑΤΙΚΗ ΜΑΣ ΚΛΗΡΟΝΟΜΙΑ</H5>
<H5>Οι συγγραφείς ζητούν</H5>
<H2>Εθνική βιβλιογραφία επί θύρας!</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Είναι θέμα εθνικής αξιοπρέπειας. Στις δυτικές
χώρες έχει λυθεί από τον περασμένο αιώνα, αλλά στην Ελλάδα μόλις τώρα πάει να
γίνει κάτι, χάρη στην ­ για πρώτη φορά αγαστή ­ συνεργασία της Εθνικής
Βιβλιοθήκης (υπάγεται στο υπουργείο Παιδείας), του Εθνικού Κέντρου Βιβλίου
(υπάγεται στο υπουργείο Πολιτισμού) και της Πανελλήνιας Ομοσπονδίας Εκδοτών -
Βιβλιοπωλών (ΠΟΕΒ). 
Φαντασθείτε ότι δεν υπάρχει πουθενά καταγραμμένος, ως
corpus (και όχι σε καρτέλες), ο πλούτος της πνευματικής μας κληρονομιάς. Ότι
ένα Πανεπιστήμιο, μια πρεσβεία, ένα ίδρυμα του εξωτερικού, ένα βιβλιοπωλείο
προδιαγραφών, μια δημόσια υπηρεσία, ένας φορέας ή ένας ερευνητής, δεν
μπορούσαν έως τώρα να έχουν μια εικόνα των βιβλίων, που έχουν εκδοθεί στην
Ελλάδα, όχι μόνο από την ίδρυση του νεοελληνικού κράτους, αλλά ούτε καν από
πέρυσι! Γιατί η χώρα μας είχε έως τώρα το θλιβερό προνόμιο να μη διαθέτει
εθνική βιβλιογραφία. Ή μάλλον να διαθέτει... «έναντι» εθνικής βιβλιογραφίας,
μία καταγραφή που κάλυπτε μόνο το 70% της βιβλιοπαραγωγής από το 1988 έως το
1993, χωρίς επιπλέον να μπορεί να διατεθεί σε κανέναν. Δουλευόταν από την
Εθνική Βιβλιοθήκη, δημοσιευόταν με τεράστια καθυστέρηση και, για τυπικούς
λόγους, επειδή δεν ήταν εμπορεύσιμο προϊόν (δημόσιο, λογιστικό), δεν μπορούσε
να βγει από τους τέσσερις τοίχους της! 
Νέα ουσιαστική
αρχή 
Φέτος, όμως, θα γίνει μια καινούργια αρχή, ίσως όχι τόσο
θεαματική, αλλά πολύ ουσιαστική και μοντέρνα. Διότι για πρώτη φορά θα
κυκλοφορήσει και θα μπορεί να διατεθεί (από την ΠΟΕΒ), τόσο σε έντυπη όσο και
σε ηλεκτρονική μορφή (CD-ROM), η Εθνική Βιβλιογραφία του 1994 και του 1995.
Και θα εγκαινιάσει έτσι την πρώτη, επίσημη και έγκυρη, βάση δεδομένων στην
οποία θα έχουν πρόσβαση όχι μόνον όσοι θα περνούν την πύλη της Εθνικής
Βιβλιοθήκης, αλλά ολόκληρος ο πλανήτης. Με την ηλεκτρονική επεξεργασία των
στοιχείων του κάθε βιβλίου (τίτλος, συγγραφέας, εκδότης, θέμα, σχήμα, σελίδες,
ISBN κ.λπ.) και χάρη στο Ίντερνετ, θα μπορέσει αυτό το αρχείο να...
απελευθερώσει το ελληνικό βιβλίο και να καλλιεργήσει την ουσιαστική γνωριμία
του, τόσο με το κοινό του χώρου όσο και με τους μη ειδικούς. 
Εδώ θα
μπορούσαν να βασιστούν θεματικές, π.χ. πανεπιστημιακές έρευνες, αλλά και
διαφημιστικές καμπάνιες για τις γυναίκες, π.χ. συγγραφείς ή τους πολιτικούς,
που γίνονται μυθιστοριογράφοι. Επίσης, ο εκσυγχρονισμός των υπηρεσιών ενός
βιβλιοπωλείου, αλλά ­ γιατί όχι ­ και μια πτυχή της εξωτερικής πολιτιστικής
πολιτικής της Πολιτείας μέσα π.χ. από την προώθηση θεματικών βιβλιογραφιών.

Δεν είναι τυχαίο ότι και ο Κώστας Σημίτης, ως υπουργός Παιδείας, είχε
ενθαρρύνει αυτήν την υπόθεση που σκόνταψε όμως στις γνωστές αδράνειες και σε
μία δημοσιοϋπαλληλική νοοτροπία, κυρίως, των αρμοδίων της Βιβλιοθήκης. Σήμερα,
όμως, με την πρωτοβουλία εκεί του δραστήριου Γεώργιου Μπόκου και χάρη στην
ευελιξία του ΕΚΕΒΙ υπό τη Μυρσίνη Ζορμπά ­ που κίνησε την όλη διαδικασία ­
αλλά και χάρη στη συνεργασία της ΠΟΕΒ, την οποία προωθεί ο πρόεδρός της
Γιώργος Δαρδανός, θα δοθεί επιτέλους ριζική ­ επιστημονική ­ λύση στο πρόβλημα
της εθνικής βιβλιογραφίας. Ο μηχανισμός της Βιβλιοθήκης (15 άτομα προς το
παρόν) θα κάνει την καταγραφή, το ΕΚΕΒΙ θα αναλάβει το κόστος εκτύπωσης και
ηλεκτρονικής επεξεργασίας (30 εκατ. περίπου το 1997) και η ΠΟΕΒ τη διάθεση και
διακίνηση, με τα έσοδα της οποίας θα επιχορηγείται η συνέχιση αυτού του
εθνικής σημασίας έργου. 
Και από εκεί ­ από την καταγραφή δηλαδή όλων των
βιβλίων που εκδίδονται κάθε χρόνο στην ελληνική επικράτεια ­ θα ανοίξει ο
δρόμος για τη δημιουργία τού ­ πιο απλού και εμπορικού ­ «παραγώγου» της, που
είναι η έκδοση του καταλόγου των 40.000-50.000 περίπου κυκλοφορούντων βιβλίων.
Αυτών που μπορεί δηλαδή κανείς να βρει στα βιβλιοπωλεία όλης της χώρας, σε
οποιαδήποτε στιγμή. Πρόκειται για ένα εργαλείο για τους βιβλιοπώλες κυρίως,
που είχε προσπαθήσει παλιότερα να κυκλοφορήσει η ΠΟΕΒ υπό τον Δημήτρη
Παντελέσκο με το «Βιβλιογραφικό Δελτίο». Η υπόθεση όμως ναυάγησε μετά 8 τεύχη,
γιατί ο κατάλογος δεν μπορούσε να ανανεώνεται ηλεκτρονικά ούτε να φτάνει σε
αρκετούς αποδέκτες ώστε να αποσβέσει το κόστος του. 
Για ανάλογους λόγους,
επειδή κρίθηκε αυτοσχέδιο και ερασιτεχνικό και δεν ήταν εναρμονισμένο με
κάποιες διεθνείς προδιαγραφές, δεν χρησιμοποιήθηκε το ­ πληρέστερο έως τώρα ­
αρχείο του περιοδικού «Ιχνευτής» που καλύπτει την τελευταία δεκαετία. Από γενέσεως μυθιστορήματος 
Το νέο ξεκίνημα της
εθνικής βιβλιογραφίας θέτει ωστόσο μερικά ερωτήματα. Πότε θα καλυφθεί η
βιβλιογραφία του 20ού αιώνα και πότε εκείνη του 19ου, που θα μας δώσει μια
εικόνα της ελληνικής βιβλιοπαραγωγής από τότε που γεννιέται το νεοελληνικό
μυθιστόρημα; 
Πώς θα εξασφαλιστεί η καταγραφή του μεγαλύτερου δυνατού
ποσοστού της παραγωγής, όταν είναι γνωστό πως οι εκδότες ­ παρ' ότι
υποχρεωμένοι από τον νόμο ­ δεν καταθέτουν πάντα τα σχετικά αντίτυπα στη
Βιβλιοθήκη; 
Είναι χαρακτηριστικό αυτό που λέει ο Γ. Δαρδανός, ότι και η
εθνική βιβλιογραφια της Αγγλίας έχει πληρότητα 93%, ενώ οι ελληνικοί κατάλογοι
του ISBN (διεθνής κωδικός για κάθε υπό έκδοσιν βιβλίο, ο οποίος παραχωρείται
από ειδική υπηρεσία της Εθνικής Βιβλιοθήκης) έχουν φθάσει σε πληρότητα 87%, η
οποία όμως αυξάνεται κάθε χρόνο από το 1988, όταν εφαρμόστηκε. Μήπως λοιπόν θα
έπρεπε να ενοποιηθούν οι υπηρεσίες ISBN και καταγραφής, της Εθνικής
Βιβλιοθήκης; Κι ακόμα, πώς θα εξασφαλιστεί ο ρυθμός έκδοσης της Βιβλιογραφίας
να είναι ­ όπως οφείλει ­ ετήσιος; 
Αυτά είναι θέματα τα οποία θα πρέπει να
λυθούν, προκειμένου να λειτουργήσει σωστά αυτή η υπόθεση που, όπως τονίζει ο
Γ. Δαρδανός στα «ΝΕΑ», «είναι εκ των ων ουκ άνευ». 
Δεν είναι άλλωστε
τυχαία και η παρέμβαση, προς την κατεύθυνση αυτή, 46 συγγραφέων που ζητούν να
κατοχυρωθεί η δέσμευση όχι μόνο των εκδοτών αλλά και των τυπογράφων να
καταθέτουν τίτλους και αριθμό αντιτύπων στην Εθνική Βιβλιοθήκη. 
Σαράντα έξι συγγραφείς ­
και μεταξύ τους η Ρέα Γαλανάκη, η Μαργαρίτα Λυμπεράκη, ο Κώστας Μουρσελάς, ο
Νάσος Βαγενάς, ο Δημοσθένης Κούρτοβικ, η Κατερίνα Αγγελάκη-Ρουκ, η Μαρία Λαϊνά
κ.ά. ­ υπογράφουν επιστολή προς το Δ.Σ. του Εθνικού Κέντρου Βιβλίου, ζητώντας
τη διασφάλιση των πνευματικών τους δικαιωμάτων με τη διαδικασία του Depot
Legal (δέσμευση των τυπογράφων έναντι του νόμου για τον αριθμό αντιτύπων κάθε
τίτλου, που οφείλουν να καταθέτουν στην Εθνική Βιβλιοθήκη). 
Επίσης, ζητούν
τη χορήγηση υποτροφιών για τη συγγραφή λογοτεχνικού, κριτικού ή θεωρητικού
έργου. Και τέλος, ζητούν την κάλυψη των εξόδων τους σε περίπτωση που
προσκαλούνται από ιδρύματα, Πανεπιστήμια ή φορείς του εξωτερικού προκειμένου
να μην υποβάλλονται στη φυσική και ηθική ταλαιπωρία της διεκδίκησης κάθε φορά
ενός ποσού το οποίο τους δίνεται ως χαριστικό. 
Η επιστολή έχει ημερομηνία
11 Απριλίου και έχει ως βασικό αίτημα και στόχο την αναβάθμιση του κύρους του
συγγραφέα «ώστε να μπορεί να παίζει τον ρόλο που του αρμόζει στην πολιτιστική
ζωή του τόπου και να διαλέγεται ισότιμα με την παγκόσμια κοινότητα της
λογοτεχνίας». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15825P061</ED>
<ID>
ID:166055

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P06&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ</H2>

<AUTHOR>ΣΠΥΡΟΣ ΟΡΝΕΡΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15825P062</ED>
<ID>
ID:166092

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P06&aa=2</URL></REF>


Article

<CATEGORY>vin09</CATEGORY>

 <H2>Άνθη
του καλού και του κακού</H2>

<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

Με άφθονα
τραγούδια της άνοιξης και της δουλειάς κι ένα υποτυπώδες φραστικό πυροτέχνημα
για το «τέλος της πάλης των τάξεων» υποδέχθηκε η ΕΡΤ τη φετινή Πρωτομαγιά. Το
πρώτο, όμως, μαγιάτικο στεφάνι μαζί με μιαν ουσιώδη συζήτηση πάνω στα
προβλήματα που γεννάει 
η ανάπτυξη της τεχνολογίας στον εργασιακό χώρο
ήρθαν από την ιδιωτική τηλεόραση.Άνθη του καλού ή άνθη του
κακού; Τι συμβολίζει ο καθιερωμένος κύκλος από πολύχρωμα λουλούδια πάνω στο
κεντρικό τραπέζι του ντεκόρ που πλαισιώνει την ωραία εκπομπή «Ερωτολογίας
απόπειρες»; (Seven Χ). Την εορτή της άνοιξης, την Πρωτομαγιά των εργατικών
διεκδικήσεων ή το ύστατο χαίρε στην εργασία όπως την ξέραμε; Η Τέα
Βασιλειάδου, που συνομιλεί με τον καθηγητή Πολιτικής Οικονομίας Σταύρο
Μαυρουδέα, αφήνει ­ πολύ σωστά ­ τα ερωτήματα ανοιχτά. Όχι γιατί δεν υπάρχουν
διαφαινόμενες απαντήσεις, αλλά γιατί είναι όλα ρευστά ακόμα και δεν μπορεί να
παγιωθούν σε συγκεκριμένα καλούπια. Έτσι, η ωραία εκπομπή αναφέρεται κατ'
αρχήν σε κοινές διαπιστώσεις, όπως είναι η αντίφαση να βρίσκεται ο εργαζόμενος
σήμερα, στα τέλη του 20ού αιώνα, σε χειρότερη θέση, εξαιτίας της γενικής
εξέλιξης και προόδου. Δηλαδή υπάρχει βελτίωση κερδοφορίας και διαρκής
συρρίκνωση της απασχόλησης με... εφεδρικό στρατό ανέργων! 
Εδώ η υπεύθυνη
της εκπομπής λέει ότι ένας φίλος της, ο Παναγιώτης, ετών 30, με γερές σπουδές,
έχει δουλέψει μόνο δύο (αρ. 2) χρόνια! Και ερωτά: «Πού οδηγούνται η Ευρώπη και
η Ελλάδα; Και τι προοπτική έχει ο εργαζόμενος; Οριστική απάντηση δεν υπάρχει.
Η αισιοδοξία συμβαδίζει με την απαισιοδοξία. Με μοναδική ξεκάθαρη διαπίστωση
ότι από το ξέσπασμα της κρίσης το 1973 έως σήμερα (σ.σ.: περίοδο που
εφαρμόστηκε η πολιτική λιτότητας) «η αγοραστική δύναμη των εργαζομένων είναι
μια δεκαετία πίσω»... 
Οι αισιόδοξοι 
Ωστόσο, όπως
λένε οι συνομιλούντες, δεν λείπει και «η αισιόδοξη πλευρά». Αυτή προκύπτει
«από κάποιους αγώνες» εκπαιδευτικών και αγροτών, που στη δεύτερη περίπτωση
σταμάτησαν, ενώ οι καθηγητές είπαν ότι θα επανέλθουν, «αλλά τίποτα δεν έγινε».

«Κι όμως» (!), είπε ο κ. Μαυρουδέας, «κάτι πρέπει να υπάρχει. Την
τελευταία τριετία και στην Ευρώπη έχουμε φαινόμενα διεκδίκησης. Εδώ οι
κοινωνικές τάξεις που διαμαρτύρονται βάζουν νέα στοιχεία, νέα αιτήματα: Να
ζούμε μ' ένα μισθό και να ζούμε με αξιοπρέπεια. Δηλαδή με ποιότητα. Αυτό το
αίτημα (πρώτη φορά) έχει πολιτιστική σημασία». Αλλά θέτει και τα εξής
ερωτήματα: «Ποιος παράγει, τι παράγει και ποιος μπορεί να το νέμεται... Αυτά
τα κινήματα έχουν και μιαν αντιφατικότητα. Περιέχουν και παλιά και καινούργια
αιτήματα. Θυμίζοντας παλιά αμερικανικά πρότυπα που έχουν και λίγη Μαφία μέσα».
Και πρέπει, συμπλήρωσε ο κ. Μαυρουδέας, να επισημανθεί ότι «στην εκπροσώπησή
τους υπάρχουν άνθρωποι που δεν δουλεύουν πλέον»! 
Στο σημείο αυτό η εξόχως
αφυπνιστική συζήτηση στάθηκε στην απειλή της ανεργίας και στο πρόβλημα της
ξενοφοβίας. Για να επισημανθεί ότι η μεταβατική εποχή που διανύουμε έχει
εγγραφεί στη συνείδηση των εργαζομένων. Αφού αλλάζουν όλα. Δεν υπάρχουν πια τα
παλιά μεγάλα εργοστάσια και ο εργαζόμενος δεν έχει τη συνείδηση της τέχνης
του. Σήμερα υπάρχει τεχνικός καταμερισμός της εργασίας. Με την τεχνολογία να
κυριαρχεί, οι εργαζόμενοι δεν είναι ανάγκη να έχουν κάποια ειδίκευση, οι
εργασίες αποειδικεύονται και μας προκύπτει η νέα κατηγορία του ευέλικτου
εργαζομένου. Όμως οι μεγάλες επιχειρήσεις του καιρού μας είναι πιο αδύναμες σε
εργατικό δυναμικό από τις παλιές. Γεγονός που προκαλεί μια «κριτική
γενίκευση», με αποτέλεσμα π.χ. οι Γάλλοι να συμπαρίστανται στους Βέλγους
εργάτες για το κλείσιμο της «Ρενό». 
«Είναι μια μεταβατική εποχή.
Βρισκόμαστε στο μεταίχμιο και στην αντίφαση», λέει ο κ. Μαυρουδέας, «όπου δεν
μπορούμε να τα εξηγήσουμε, να τα εγγράψουμε όλα». «Βρισκόμαστε, λοιπόν,
μπροστά στο τέλος της εργασίας;», είναι το επόμενο ερώτημα. 
Οι μηχανές 
Ο Έλληνας καθηγητής Πολιτικής Οικονομίας θεωρεί το
ερώτημα... χολιγουντιανό, επειδή τοποθετείται στο επίπεδο μιας φιλοσοφίας που
θέλει να πει πράγματα φανταχτερά. Επισημαίνοντας ότι: όλα τα φιλοσοφικά
ρεύματα βασίστηκαν σε οντολογικές υποθέσεις: Όπως η εργασία ή οι τάξεις που
παράγουν τον κοινωνικό πλούτο. Ναι, σήμερα, συζητείται εάν τελειώνει αυτό.
Αφού δεν χρειάζεται η εργασία. Η παραγωγή θα γίνεται από τις μηχανές. Η
μεταβιομηχανική κοινωνία αφορά και τη Δεξιά και την Αριστερά... 
Εδώ, η Τέα
Βασιλειάδου θυμήθηκε πολύ σωστά τους αρχαίους προγόνους μας, που την εργασία
την είχαν αφήσει στους δούλους και εκείνοι ελεύθεροι επιδίδονταν στη φιλοσοφία
και στις τέχνες. «Τώρα, στη θέση των δούλων έχουμε τις μηχανές». Ίσως, όμως, η
γενική εξαθλίωση οδηγήσει σε εκτροπή, όπως έγινε στην Αμερική με τα γεγονότα
του Λος Άντζελες... 
Άλλωστε, οι άνεργοι χάνουν σιγά σιγά την κουλτούρα της
εργασίας. Πολύ μεγάλες μερίδες πληθυσμού μένουν χωρίς δουλειά... Είναι
πρόβλημα. Και φορτώνονται στην πλάτη οι εργαζόμενοι αυτό για το οποίο δεν
ευθύνονται... 
Έτσι, έχοντας ταξιδέψει νοερά στην αρχαία Ελλάδα της
περιφρονημένης χειρωνακτικής εργασίας και στο μέλλον των δούλων-μηχανών, μ'
ένα στάσιμο στον Πολ Λαβάλ και «Το δικαίωμα στην τεμπελιά», σταθήκαμε, ώρα
μεσάνυχτα, στην ομορφιά των λουλουδιών που σχημάτιζαν το μαγιάτικο στεφάνι ­
ομορφιά χαμόγελο για μια θετική πορεία του ανθρώπου. Για ένα άνοιγμα ονείρου
ρόδινο. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15825P071</ED>
<ID>
ID:166056

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

Έκανε διάφορα κόλπα ο
Πίτερ Σέλερς στα «Σατανικά κόλπα του Φου Μαντσού» νωρίς χθες το απόγευμα στο
Star. 
Μια κωμωδία για να διασκεδάσουν οι τηλεθεατές. 
Οι οποίοι
αγανάκτησαν με τα κρόουλ του κεντρικού δελτίου, για τις τελευταίες ώρες και τα
τελευταία λόγια του νεκρού οδηγού της νταλίκας. 
Αγανάκτηση για την
απουσία σεβασμού προς τον εκλιπόντα. 
Ο θάνατός του, θέμα τους και θέαμά
μας... 
* «Χόρεψε» είναι ο τίτλος του τραγουδιού της Μαριάννας
Ζορμπά, με το οποίο η Ελλάδα θα συμμετάσχει στη Γιουροβίζιον. Η ΕΡΤ, όμως,
που διοργάνωσε και τον διαγωνισμό επιλογής τραγουδιού, φαίνεται ότι δεν το
ήξερε. Γιατί στο τρέιλερ που ετοίμασε η κρατική τηλεόραση το τραγούδι
αναφέρεται ως «Χορεύοντας». Όχι με... τους λύκους, αλλά με τους άσχετους...

* Τι σχέση μπορεί να έχει ο Μιχάλης Ασλάνης και η
ανοιξιάτικη κολεξιόν του με τον μετεωρολόγο Σπύρο Λινάρδο και τα χαμηλά
βαρομετρικά πάνω από την Ευρώπη; Στο κλίμα ανοιξιάτικης αισιοδοξίας που
κυρίευσε τη Νατάσα Ράγιου όλα επιτρέπονται και συνυπάρχουν για ένα
«Κεντρί». Όπου ένας αλλεργιολόγος, ένας ταξιδιωτικός πράκτορας, ένας
σεξολόγος, ένας σκηνοθέτης, ένας στιχουργός και δύο τραγουδιστές (το
απαραίτητο «κερασάκι» σε παντός είδους τηλεοπτικές συζητήσεις) συζήτησαν για
τα... περιεχόμενα της άνοιξης που ακόμη δεν φάνηκε. 
* Τι πρωινά ήταν
κι αυτά τα δύο, της παραμονής και της Πρωτομαγιάς. Οι πρωινές εκπομπές σε Mega
και Antenna συναγωνίζονταν για το πού θα μαζευτούν οι περισσότεροι «γάου
γάου... καλλιτέχνες». Μα, στις δέκα και στις ένδεκα το πρωί ξυπνήματα με
Σταμάτη Γονίδη (ήταν που είχε δηλώσει πως αποχωρεί και από τις πίστες),
Έφη Σαρρή (η ημιτελής ενδυμασία της οφείλεται προφανώς στο ότι
δεν είναι συνηθισμένη να ξυπνάει πρωί και να έχει συνείδηση των πράξεών της),
Αντώνη Ρέμο (αναπάντητη έμεινε η απορία γιατί κλαίγανε οι
ανήλικες θαυμάστριές του που ρωτούσαν την ηλικία του) και Λάμπη 
Λιβιεράτο; 
* Χαρακτήρα, όμως, κράτησε η Βέρα Κρούσκα στην
πρωινή εκπομπή της «Η άλλη μέρα». Τουλάχιστον εκεί δεν ακούγεται η τελευταία
παραγωγή των λαϊκών επιτυχιών και οι ευσεβείς πόθοι των καλλιτεχνών της
πίστας, αλλά ενδιαφέρουσες ειδήσεις. Όπως το ρεπορτάζ για το εικονοτηλέφωνο.
Για το προϊόν της νέας τεχνολογίας, με το οποίο η τηλεφωνική επικοινωνία
συμπληρώνεται με την εικόνα των συνομιλητών. Καθόλου άσχημη ή περιττή ιδέα,
για εκείνους που τους χωρίζει η απόσταση. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15825P072</ED>
<ID>
ID:166093

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P07&aa=2</URL></REF>


Article

<CATEGORY>vin09</CATEGORY>

 <H5>ΝΕΕΣ
ΚΙΝΗΜΑΤΟΓΡΑΦΙΚΕΣ ΤΑΙΝΙΕΣ ΣΕ ΠΕΝΤΕ ΚΑΝΑΛΙΑ</H5>
<H2>Πρώτη προβολή επί 27!</H2>

<AUTHOR>ΒΑΣΙΛΗΣΛΟΥΜΠΡΙΝΗΣ</AUTHOR>

Είκοσι επτά
ταινίες σε πρώτη τηλεοπτική προβολή θα μεταδοθούν από πέντε κανάλια μέσα στον
Μάιο, ενώ τον Απρίλιο είχαν δείξει 26. Ανάμεσα σε αυτές που θα δούμε
ξεχωρίζουν «Το σπίτι των πνευμάτων», «Το ποτάμι κυλά ανάμεσά μας», «Απόδραση
από το Άμπσολομ», «Μια απλή διατύπωση». 
Η μικρή οθόνη στην υπηρεσία της μεγάλης.
Είναι ακριβώς έτσι; Το σίγουρο είναι πως τα κανάλια μόνον κερδισμένα βγαίνουν
από τις ταινίες πρώτης τηλεοπτικής προβολής. Ο λόγος; Από τις ταινίες αυτές ­
ήδη κάποιες έχουν γνωρίσει εμπορική και καλλιτεχνική επιτυχία ­ τα κανάλια
επιτυγχάνουν διαφημιστικά έσοδα και υψηλή τηλεθέαση. Κλασικό παράδειγμα η
περιπέτεια «Ρόμποκοπ 3», που προβλήθηκε από τον Star την Κυριακή 20 Απριλίου.
Παρ' ότι είχε απέναντί της το «Καλώς ήλθατε» (Mega) και το «Βίβα Ant1»
κατάφερε να πιάσει ανώτατη τηλεθέαση 13,3 ενώ ξεπέρασε σε διαφημιστικά έσοδα
και τα δύο σόου. Η διαφημιστική δαπάνη στο «Ρόμποκοπ 3» ανήλθε στα 43.219.000
δραχμές ενώ αντίθετα στο «Καλώς ήλθατε» έφθασε τα 39.800.000 δραχμές και στο
«Βίβα Ant1» τα 20.800.000 δραχμές. (Στα ποσά συμπεριλαμβάνονται αγγελιόσημο,
ειδικός φόρος τηλεόρασης, εκπτώσεις και αμοιβές διαφημιστικών εταιρειών). 
Για τον Μάιο το Mega έχει προγραμματίσει τις νεανικές περιπέτειες: του Τσαρλς
Τ. Κανγκάνις «Οι τρεις Νίντζα ξαναχτυπούν» (4/5), με τους Βίκτορ Γουόνγκ, Σον
Φοξ, Ιβαν Μπόνιφαντ και του Πάτρικ Ριντ Τζόνσον, «Είναι άσχημος, χοντρός...
αλλά αρέσει» (31/5), με Κάθι Μπέιτς, Τζορτζ Σι Σκοτ. Την αστυνομική κωμωδία
του Μάικλ Ρίτσι «Κλέφτες και αστυνόμοι» (16/5), με πρωταγωνιστές τους Τσέβι
Τσέις, Τζακ Πάλανς. Την αστυνομική περιπέτεια του Κέβιν Χουκς «Ακαταμάχητη
δύναμη» (20/5), με τους Στέισι Κιτς, Σίνθια Ρόθροκ, Κρίστοφερ Νιμ. 
Από το
ίδιο κανάλι θα μεταδοθεί η περιπέτεια φαντασίας του Μάρτιν Κάμπελ «Απόδραση
από το Άμπσολομ» (23/5), με Ρέι Λιότα, Κέβιν Ντίλον, Κέβιν Τζι και η κοινωνική
δραματική ταινία του Τζον Πάτερσον «Ντίντρι Χολ: ο αγώνας μιας μητέρας»
(11/5), με τους Ντίντρι Χολ, Ντάνιελ Χαγκ Κέλι, Ιβ Γκόρντον. 
Από τον
Antenna θα μεταδοθούν: η κοινωνική ταινία του Τζουζέπε Τορνατόρε «Μια απλή
διατύπωση» (5/5), με τον Ζεράρ Ντεπαρντιέ και τον Ρομάν Πολάνσκι, η περιπέτεια
του Ράσελ Μαλκάχι «Ξανθιά και επικίνδυνη» (8/5), με την Κιμ Μπάσιντζερ, «Οι
φυγάδες» (17/5) του Τζον Νταν, «Το σπίτι των πνευμάτων» (22/5) του Μπιλ Όγκαστ
με τους Μέριλ Στριπ, Τζέρεμι Άιρονς, Γκλεν Γκλόουζ, Αντόνιο Μπαντέρας, «Η
περιπέτεια στον παγωμένο βορρά» (26/5), του Βίνσεντ Γουόρντ με τους Τζέισον
Σκοτ Λι, Αν Παριγιό, Ζαν Μορό, «Το ποτάμι κυλά ανάμεσά μας» (29/5) σε
σκηνοθεσία Ρόμπερτ Ρέντφορντ (πρωταγωνιστεί ο Μπραντ Πιτ). 
Τον ίδιο μήνα ο
Σκάι θα προβάλει τρεις ταινίες. Πρόκειται για την φανταστική περιπέτεια του
Τσαρλς Στάριτζ «Τα ταξίδια του Γκιούλιβερ» (θα μεταδοθεί σε δύο μέρη στις 18
και 25 Μαΐου) που βασίζεται στο πασίγνωστο κλασικό μυθιστόρημα του Τζόναθαν
Σουίφτ. Παίζουν οι Τεντ Ντάμσον, Μαίρη Στίνμπεργκεν, Νεντ Μπίτι, Τζέραλντιν
Τσάπλιν, Ομάρ Σαρίφ, Πίτερ Ο' Τουλ κ.ά. Ακόμη θα δείξει την περιπέτεια
επιστημονικής φαντασίας «Παιχνίδια εκτός ορίων» (23/5) του Μαρκ Ρόσμαν με Ήθαν
Ράνταλ, Κάσιντι Ράι, Σίντι Πίκετ και την δραματική περιπέτεια του Ρόμπερτ
Μπάτλερ «Ανεξέλεγκτη ορμή» με τους Άλαν Άλντα, Πίτερ Γκάλαχερ, Ρόμπερτ Λότζια.

Η ΕΤ2 δεν έχει προγραμματίσει ταινία πρώτης προβολής, σε αντίθεση με την
ΕΤ1 που ήδη έχει εντάξει στο πρόγραμμα του Μαΐου τρεις. Την φανταστική
βιογραφία του Σάλι Πότετ «Ορλάντο» (16/5), με τους Τίλντα Σουίντον, Μπίλι
Ζέιν, Τζον Γουντ, την δραματική περιπέτεια του Χαλ Χάρτλεϊ «Απλοί άνθρωποι»
(23/5) με τους Ρόμπερτ Μπέρκι, Γουίλιαμ Σέιτζ, Κάρεν Σίλας και το θεατρικό
δράμα παραγωγής BBC «Η σκιά ενός αντάρτη», που θα μεταδοθεί στις 30 Μαΐου με
την ευκαιρία της Παγκόσμιας Ημέρας του Θεάτρου. Εδώ πρωταγωνιστούν οι Κένεθ
Μπράνα, Μπρόνα Γκάλαχερ, Στίβεν Ρία. Η σκηνοθεσία είναι του Νάι Χίρον. 
Από
τις συχνότητες του Star θα προβληθούν η κωμωδία του Τζόναθα Γουόκς «Μάμα»
(1/5), με τους Νεντ Μπίτι, Τζον Γκλόβερ, οι περιπέτειες του Ζανότ Σβατς
«Ντετέκτιβ Ροκφορντ: επικίνδυνη αποστολή» (3/5) με τον Τζέιμς Γκάρνερ, «Οι
αρπαγές» (19/5) του Γουόλτερ Χιλ με τους Μπιλ Πάξτον, Αις Κιούμπ και το
«Βρώμικο κύκλωμα» (25/5) του Ντόναλντ Κάμελ με πρωταγωνιστή τον Κρίστοφερ
Γουόκεν. Επίσης θα δείξει και δύο ερωτικά θρίλερ, την «Διεφθαρμένη αγάπη»
(11/5), με τους Λι Αν Μπίμαν, Νταγκ Τζέφρι και τους «Σιδερένιους αγγέλους»
(19/5) με τους Ντάρλιν Βόγκελ, Σαμ Φίλιπς. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15825P101</ED>
<ID>
ID:166047

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P10&aa=1</URL></REF>


Article

<CATEGORY>vin09</CATEGORY>

 <H2>Ο υπουργός Ναυτιλίας στη «Θύρα 300»</H2>

Η
«Θύρα 300» (SuperSport, 23.00), στον απόηχο των πανηγυρισμών των οπαδών του
Ολυμπιακού, ανοίγει απόψε τις πύλες της για να φιλοξενήσει τον υπουργό
Εμπορικής Ναυτιλίας, Σταύρο Σουμάκη. 
Με αφορμή το ταξίδι του υπουργού στην
αιώνια πόλη, ο υπουργός ­ συνεπικουρούμενος από την κάμερα της εκπομπής ­ θα
δώσει μια γεύση στον οικοδεσπότη και στους τηλεθεατές από τις αξέχαστες
στιγμές στη σάλα του «Παλαέουρ» της Ρώμης, όπου τη Μεγάλη Πέμπτη η Red Team
του Ολυμπιακού, με μπροστάρη τον Ντέιβιντ Ρίβερς, αναδείχθηκε Πρωταθλήτρια
Ευρώπης στο μπάσκετ. 
Ο Σταύρος Σουμάκης, παλιός βολεϊμπολίστας του
Εθνικού, χαρακτηρίζει τον Πρωθυπουργό, Κώστα Σημίτη, ως τον καλύτερο...
πασαδόρο, και τον υπουργό Εσωτερικών, Δημόσιας Διοίκησης και Αποκέντρωσης,
Αλέκο Παπαδόπουλο, ως τον καλύτερο... μπλοκέρ της κυβέρνησης! 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15825P102</ED>
<ID>
ID:166087

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P10&aa=2</URL></REF>


Article

<CATEGORY>vin09</CATEGORY>

 <H2>Δημοσιεύθηκε ο χάρτης τηλεσυχνοτήτων</H2>

Εννέα μόνον συχνότητες, στο λεκανοπέδιο Αθηνών, διατίθενται προς χρήση στη
δημόσια τηλεόραση, με βάση τον χάρτη τηλεοπτικών συχνοτήτων, που δημοσιεύθηκε
στην Εφημερίδα της Κυβερνήσεως (αρ. φ. 336 23/4/97, τεύχος 2). Η ΕΡΤ, στο
υπόμνημα που είχε υποβάλει τον περασμένο Ιούλιο στις αρμόδιες υπηρεσίες του
υπουργείου Μεταφορών - Επικοινωνιών, ζητούσε να τις χορηγηθούν 23 συνολικά
συχνότητες - δίαυλοι για να καλύψει τις ανάγκες των προγραμμάτων: ΕΤ1, ΕΤ2,
ΕΤ3, ΡΙΚ, έξι δορυφορικών και δύο συνδρομητικών καναλιών. 
Όμως φαίνεται
πως το αίτημα της ΕΡΤ δεν έγινε αποδεκτό και βάσει του χάρτη τηλεοπτικών
συχνοτήτων τής αναλογούν τρεις συχνότητες από τον Υμηττό (21, 40, 44 UHF),
τέσσερις από την Πάρνηθα (31, 34, 52, 66 UHF) και δύο από την Αίγινα (23, 30
UHF). Ουσιαστικά, όμως, η δημόσια τηλεόραση έχει στη διάθεσή της οκτώ
συχνότητες, αφού η 66 UHF από την Πάρνηθα προορίζεται μόνον για δοκιμαστικές
εκπομπές ψηφιακών προγραμμάτων. 
Οι υπόλοιπες 29 συχνότητες (Υμηττού,
Πάρνηθας, Αίγινας) προορίζονται για χρήση από ιδιωτικούς τηλεοπτικούς σταθμούς
τοπικής και πανελλαδικής εμβέλειας. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15825P103</ED>
<ID>
ID:166120

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P10&aa=3</URL></REF>


Article

<CATEGORY>vin09</CATEGORY>

 <H2>Αναζητώντας, ξανά, τη χαμένη εικόνα</H2>

Πρεμιέρα σήμερα για τον νέο κύκλο εκπομπών «Αναζητώντας τη χαμένη εικόνα»
(ΕΤ2, 21.00) που σκηνοθετεί ο Λάκης Παπαστάθης. Η σειρά εκπομπών είναι μία
ανθολογία του νεώτερου ελληνικού κινηματογράφου από το 1970 κι έπειτα. Στην
αποψινή εκπομπή με θέμα «Ο χορός» παρουσιάζονται αποσπάσματα από τις ταινίες
«Ρεμπέτικο», «Ευδοκία», «Παραγγελιά», «Το προξενιό της Άννας», «Ο έρωτας του
Οδυσσέα», «Ράδιο Μόσχα», «Λευτέρης Δημακόπουλος», «Ιαγουάρος», «Ακροπόλ».

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15825P104</ED>
<ID>
ID:166143

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P10&aa=4</URL></REF>


Article

<CATEGORY>vin09</CATEGORY>

 <H5>ΕΙΔΑΜΕ ΔΟΚΙΜΗ ΤΟΥ
«ΒΟΪΤΣΕΚ» ΑΠΟ ΤΟ «ΘΕΑΤΡΟ ΤΗΣ ΑΝΟΙΞΗΣ»</H5>
<H2>Μία ημιτελής ελεγεία</H2>

<AUTHOR>ΓΙΩΡΓΟΣ Δ.ΣΑΡΗΓΙΑΝΝΗΣ</AUTHOR>

Το «Θέατρο της Άνοιξης» και ο σκηνοθέτης Γιάννης
Μαργαρίτης, δεκαέξι χρόνια μετά το πρώτο ανέβασμα του έργου, «ξανακοιτάζουν»
τον «Βόιτσεκ» του Μπίχνερ 
Η πρεμιέρα θα δοθεί αύριο στην Κεντρική Σκηνή του «Αμόρε». Οι
πρόβες, όμως, έως πρόσφατα γίνονταν σ' ένα μικρό στούντιο, στο υπόγειο της
πολυκατοικίας όπου μένει ο σκηνοθέτης ­ κάπου στα Βριλήσσια. Μπαίνουμε
ταυτόχρονα με το παιδί που κομίζει από το στούντιο ηχογράφησης την εναγωνίως
αναμενόμενη κασέτα με τη μουσική του Θάνου Μικρούτσικου και μαζί ανεβαίνουμε
στο σπίτι. 
Ο Γιάννης Μαργαρίτης πρωτοανέβασε τον «Βόιτσεκ» το 1981 με το
«Θέατρο της Άνοιξης», που έκανε τότε τα πρώτα του βήματα ­ φέτος κλείνει τα
είκοσι χρόνια του ­ στο τότε θέατρο «Εντοπία». Τώρα κάνει, όπως μου
διευκρινίζει εν συντομία, μία τελείως διαφορετική ανάγνωση του έργου. Η
«γραμμή» του συνοψίζεται, ίσως, στον υπότιτλο που έχει προσθέσει στη διασκευή
του «Βόιτσεκ», την οποία έκανε ο ίδιος πάνω στη μετάφραση της Κοραλίας
Σωτηριάδου: «Μία ημιτελής ελεγεία». 
«Είναι ένα θέατρο του ονείρου και της
οδύνης, αθώο αλλά και τρομακτικό ταυτόχρονα», μου λέει. «Προσπαθούμε να
πλησιάσουμε τα θέματά του μέσα από μια διαφορετική υποκριτική γραμμή, που
παίρνει ως αφετηρία την κούκλα-μαριονέτα. Η κούκλα "εισχωρεί" στη σκηνή και
"κυριεύει" τους ηθοποιούς, που αρχίζουν να κινούνται με την κίνηση της
κούκλας. Έτσι, το αποτέλεσμα στυλιζάρεται. Επιδιώξαμε το στυλιζάρισμα, γιατί
θέλαμε να τονίσουμε τη διάσταση ανάμεσα στο φυσικό και την αναπαραγωγή του,
κάτι που θίγεται ως φιλοσοφική ιδέα μέσα στο έργο του Μπίχνερ. Είναι μια
παράσταση για έξι ρόλους, χορογραφημένη σχεδόν. Δώσαμε τεράστια σημασία στη
χειρονομία, στο βλέμμα, στη λεπτομέρεια...». 
Κατεβαίνουμε στο υπόγειο. Οι
ηθοποιοί κάνουν προθέρμανση. Ένας στενός χώρος, στρωμένος με μοκέτα. Με
συγκολλητικές ταινίες έχουν «μαρκάρει» τους δύο βασικούς χώρους ­ το σκηνικό
και τα κοστούμια ετοιμάζει η Αγνή Ντούτση. «Είναι δύο σκάμματα», μου εξηγούν,
«πάνω σ' ένα στρογγυλό πατάρι, το ένα γεμάτο χώμα, το άλλο γεμάτο νερό, με
"καπάκι" που ανοίγει και τα δύο». 
Ο σκηνοθέτης βάζει στο κασετόφωνο την
κασέτα: «Ακούστε το βαλσάκι. Ένα, δύο, τρία, απ! Ένα, δύο, τρία, απ!». Κάνουν
την κίνηση. Ο Βόιτσεκ - Δημήτρης Σιακάρας και η Μαρία - Χρυσάνθη Δούζη
χορεύουν. Πλάι τους, αναμμένη μία σόμπα υγραερίου, ένα τραπεζάκι με χαρτιά,
φλιτζάνια και ένα κουτί καφέ που μυρίζει ωραία, μια ξύλινη σκάλα, δύο τρεις
καρέκλες... 
Ακούγεται το α λα Μπρεχτ τραγούδι της έναρξης από τη φωνή του
Κώστα Θωμαΐδη. «Σκοτάδι», φωνάζει ο σκηνοθέτης. Η Μαρία, γονατιστή, διπλωμένη,
διαβάζει ένα χωρίο από τη Βίβλο. «Το φως μπροστά». ­ «Θεέ μου, όλα θα βγουν
στη φόρα». ­ «Σκοτάδι μπροστά, φως πίσω». 
Ο Δημήτρης Σταμούλης ­
Σαλτιμπάγκος πιάνει ένα τραγούδι. Κυκλική κίνηση και των έξι ηθοποιών: ο
«βροντώδης» Αρχιτυμπανιστής - Γιώργος Ζιόβας, που θα γίνει αντεραστής του
Βόιτσεκ, κρατάει στο χέρι και κινεί ρυθμικά μία ράβδο. Ατμόσφαιρα στρατιωτική,
τύμπανο, κοφτό βήμα ­ κάτι σαν παρέλαση. Η κίνηση παγώνει. Βόιτσεκ και Μαρία
κοιτάζονται στα μάτια. Η κίνηση ξαναρχίζει. Κάθε τόσο παγώνει. Προσέγγιση του
ζευγαριού, γέλια, παιχνίδι ερωτικό. Εκείνος βγάζει από την τσέπη ένα ­
φανταστικό ακόμη ­ δαχτυλίδι και της το περνάει στο δάχτυλο, μετά της φιλάει
το χέρι. Παρέλαση. Ο Σαλτιμπάγκος ξελαρυγγιάζεται μέσα από ένα «χωνί». Ο
Αντώνης Μπαμπούνης που παίζει τον ρόλο στον οποίο έχουν ενσωματωθεί οι ρόλοι
του Γιατρού και του Λοχαγού ­ η εξουσία και η βία της ­ κρατάει μία μεγάλη
μαριονέτα ­ «στην παράσταση θα είναι πανομοιότυπη με τον ηθοποιό», μου
θυμίζουν. «Σκοτάδι». 
Η Μαρία, με τα πόδια στη διάσταση, χαϊδεύοντας την
κοιλιά της, αρχίζει κάτι σαν τραγούδι χωρίς λόγια, που κορυφώνεται και
καταλήγει σε μία άγρια κραυγή. Μαζί με την κραυγή, ανάμεσα από τα πόδια της
πετάγεται ο Κρίστιαν (Έλενα Αρβανίτη), ο γιος της χωρίς γάμο από τον Βόιτσεκ:
μια γέννα. 
Οι σκηνές κυλούν σύντομες και γοργές. Ο Βόιτσεκ, ζαλικωμένος
τον Κρίστιαν, μονολογεί: «Σιωπώ, λες κι έχει πεθάνει ο κόσμος». Φεύγω, ενώ η
δοκιμή συνεχίζεται. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15825P131</ED>
<ID>
ID:166048

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P13&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική
ταινία του Έιμπελ Φεράρα σε στυλ υπαρξιακού κοινωνικού δράματος και με ύφος
Κασσαβέτη. Με τους Κρις Πεν, Κρίστοφερ Γουόκεν, Βίνσεντ Γκάλο. (Αθήναιον 2,
Όπερα). 
«ΟΛΑ ΤΟΥ ΓΑΜΟΥ ΔΥΣΚΟΛΑ»: Αισθηματική κομεντί και εκρηκτικός
έρωτας Κάμερον Ντίαζ-Κιάνου Ριβς. 
Η σκηνοθεσία του πρωτοεμφανιζόμενου
Στίβεν Μπέιγκελμαν. (Αττικόν, Αθηνά, Άστρον, Άννα Ντορ, Σπόρτιγκ). 
«ΜΥΣΤΙΚΟΣ ΠΡΑΚΤΟΡΑΣ»: Στα τέλη του περασμένου αιώνα βιβλιπώλης καρφώνει
αναρχικούς στην αστυνομία του Λονδίνου. Με τους Μπομπ Χόσκινς, Ρόμπιν
Ουίλιαμς, Ζεράρ Ντεπαρντιέ. 
Σκηνοθετεί ο Κρίστοφερ Χάμπτον του
«Κάρινγκτον». (Μπροντγουαίη). 
«ΜΙΚΡΟΚΟΣΜΟΣ»: Το ντοκιμαντέρ με το
ρεκόρ των χιλιάδων εισιτηρίων. 
Έρωτας, φλερτ, αγώνας επιβίωσης, ποίηση
στον «αόρατο» κόσμο των «αόρατων» ζωυφίων. 
Ντοκιμαντέρ της γαλλικής
δυάδας Κλοντ Νουριτζανί - Μαρί Περεντού. [Αβάνα, Cinepolis 1, Αστέρια, Άττικα
1, Village Centre 5, Έμπασσυ, Καλυψώ, Απόλλων (Πειρ.)]. 
«120 ΜΕΡΕΣ ΣΤΑ
ΣΟΔΟΜΑ»: Το ακραίο κύκνειο άσμα του Πιέρ Πάολο Παζολίνι. Τέσσερις
εκπρόσωποι της φασιστικής εξουσίας επιδίδονται σε καννιβαλισμούς και όργια,
βασανίζοντας και σκοτώνοντας αθώους νέους. (Art Studio, Αλφαβίλ). 
«ΦΑΡΓΚΟ»: Η έκπληξη των Όσκαρ και η μαύρη, ανατριχιαστική, κωμωδία του
Τζόελ Κόεν με τη Φράνσις Μακ Ντέρμοντ (που κέρδισε το Όσκαρ ερμηνείας) σε ρόλο
αστυνομικίνας. (Αθήναιον, Άττικα 2). 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15825P141</ED>
<ID>
ID:166049

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P14&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Σε τέτοια
επεισόδια γίνεται χρήση όπλων. 2. Έχουν το περιεχόμενό τους. 3.
Ούγγρος συνθέτης και δεξιοτέχνης του πιάνου. ­ Το μικρό όνομα της πρώτης
Ελληνίδας υπουργού. 4. Τόσα χρόνια έζησε ο Ελ. Βενιζέλος (αντίστρ.). ­
Και σχήματα μας επιτρέπει να αντιληφθούμε. ­ Από τα τρία τα... μισά. 5.
Παθολογική κατάσταση. 6. Γραφή του αριθμού 420. ­ Σύντμηση
επιστημονικού τίτλου ­ Συμπερασματικός σύνδεσμος της αρχαίας. 7.
Συνήθως πίνεται ζεστό. ­ Ομηρικό επίρρημα, που σημαίνει εύκολα ή άκοπα.
8. Κοινή ονομασία νησιού των Κυκλάδων. ­ Ευσπλαχνία ή φιλανθρωπία.
9. Καταβάλλονται και από ασφαλιστικά ταμεία. 
ΚΑΘΕΤΑ 
1. Έδρα της Ολυμπιάδας του 1956. 2. Γίνονται οι πραξικοπηματίες.
3. Αμμώδης ακτή, ομηριστί. ­ Ένας «Δημητράκης» θεατρικού έργου του Δημ.
Ψαθά. 4. Λιμάνι του Βελγίου. 5. Δορυφόροι του «Σ». ­ Υπάρχουν
και αθλητικές. 6. Το έπαθλο μυθικών αγώνων τόξου στους οποίους νίκησε ο
Ηρακλής (γεν.). ­ Γνωστός πασάς από το Τεπελένι. 7. Έκφραση γογγυσμού.
­ Αριθμός, οπτικά. ­ Αγγλικό σύμφωνο. 8. Από τη μέση και κάτω ήσαν
διαφορετικοί. 9. Γάλλος θεατρικός συγγραφέας και ακαδημαϊκός. ­
Διαστημικά αρχικά. 
ΛΥΣΗ (30/4/97) 
ΟΡΙΖΟΝΤΙΑ: 1.
ΜΑΞΙΜΙΝΟΣ 2. ΕΠΙΤΗΔΕΣ 3. ΘΑΝΑΤΟΣ 4. ΕΡΩΤΗΜΑΤΑ 5.
ΝΤΟ - ΡΕΤΡΟ 6. ΡΙ - ΝΕΟ 7. ΤΑ ΒΑΡΕΛΙΑ 8. ΟΡΙΑ - ΦΑ
9. ΑΝΑΔΑΣΩΣΗ. ΚΑΘΕΤΑ: 1. ΜΕΘΕΟΡΤΙΑ 2. ΑΠΑΡΤΙΑ 3.
ΞΙΝΩΝ - ΒΟΑ 4. ΤΑΤΙ - ΔΡΑΞ 5. ΜΗΤΗΡ - ΡΙΑ 6. ΙΔΟΜΕΝΕΑΣ
7. ΝΕΣΑΤΕΛ 8. ΟΣ - ΤΡΟΙΑΣ 9. ΜΑΟ - ΑΦΗ. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15825P142</ED>
<ID>
ID:166103

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P14&aa=2</URL></REF>


Article

<CATEGORY>vin09</CATEGORY>

 <H2>Πειρατές και καναλάρχες</H2>

<AUTHOR>Ο ΑΣΥΓΧΩΡΗΤΟΣ</AUTHOR>

(Προς το παρόν έβρεξε
καρεκλοπόδαρα, και χιόνια αναμένονται εντός των προσεχών θερινών μηνών). 
Μεταφορικά εννοείται. Διότι ήδη άρχισαν οι «χιονοπτώσεις» εντός
των ελληνοαμερικανικών σχέσεων! Και εντός του κυκλώματος ΤΜΚ (Τηλεόραση -
Μουσική - Κινηματογράφος), δηλαδή εντός του Show Business! 
* Ο Ευάγγελος Γιαννόπουλος, ως υπουργός
Δικαιοσύνης, υποσχέθηκε στον Τόμας Νάιλς (τον Αμερικανό
πρεσβευτή ντε) πως εντός των «προσεχών ημερών» (τρόπος του ελληνικού λέγειν)
θα παραπέμπονται σε ειδικές κατηγορίες «Αυτόφωρου» όλες οι περιπτώσεις
βιντεοπειρατίας, μουσικοπειρατίας, κινηματογραφοπειρατίας και κάθε άλλης
μορφής show business πειρατείας! 
Και για να μη φανταστείτε
πως όλα αυτά εξέρχονται εκ της «κοιλίας» μου, σας πληροφορώ πως τα διάβασα στο
ειδικό έντυπο «Euro Film News», που κυκλοφορεί στα αγγλικά και μοιράζεται
στους Ευρωπαίους κινηματογραφιστές ανά τη γηραιά μας ήπειρο. 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15825P161</ED>
<ID>
ID:166050

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P16&aa=1</URL></REF>


Article

<CATEGORY>vin09</CATEGORY>

 <H2>Ο Μάρλον Μπράντο</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Εκ της αναγνώσεως αυτής έμαθα πως τρεις
λεβέντες και εκπρόσωποι του αμερικανικού εμπορίου και της καταπολεμήσεως της
πειρατείας (Τζόε Πάποβιτς, Νέιθαν Νάιτ, Κρίστοφερ
Μάρτσιτς) έγιναν έξαλλοι και προτίθενται να τοποθετήσουν την Ελλάδα στις
πρώτες θέσεις της λίστας, που περιλαμβάνει τις υπό επιτήρηση άτακτες,
«πειρατικές» χώρες. 
Διότι έχουμε επιτρέψει ως καναλάρχες, ως κυβέρνηση
και ως υπουργείο Τύπου να εκπέμπουν σε ολόκληρη την επικράτεια πάνω από 200
κανάλια (ζωή σε λόγου μας). 
Αποτέλεσμα; Προβάλλεται στη Δουβιά της
Ρούμελης ο «Νονός» για χιλιοστή φορά, αλλά δεν λαμβάνουν ούτε η «Paramaount»
ούτε ο φτωχός Μάρλον Μπράντο. Ετησίως το Χόλιγουντ χάνει 100 εκατ.
δολάρια και το σκορ παραμένει: 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15825P162</ED>
<ID>
ID:166088

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P16&aa=2</URL></REF>


Article

<CATEGORY>vin09</CATEGORY>

 <H2>Δαβίδ - Γολιάθ = 200 - 0!</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Σαν τα χιόνια κατέφθασε και ο
γενικός γραμματέας της Εταιρείας Ελλήνων Σκηνοθετών, Γιώργος Μυλωνάς. Ο οποίος
ούτε καν αισθάνεται την ανάγκη να ζητήσει συγγνώμη από συναδέλφους του στη
διοίκηση του Σωματείου, τους οποίους δεν προσκάλεσε σε «έκτακτη» συνεδρίαση,
στην οποία ψήφισε (μαζί με άλλους τρεις) ως συνεργάτη της χούντας τον...
Θόδωρο Αγγελόπουλο! 
* Με διορθώνει ο άνθρωπος,
διότι οι βιντεοταινίες που υπέγραψε είναι περισσότερες, διότι οι ταινίες του
έχουν κόψει άνω των 800.000 εισιτηρίων και διότι έχει εισπράξει καλές κριτικές
για τα θεατρικά του έργα! 
Εγώ τι φταίω, δηλαδή, που άνω του
ενός εκατομμυρίου βλέπουν Αννίτα Πάνια και αρκετοί εξ αυτών πέφτουν
ξεροί από τα γέλια; 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15825P163</ED>
<ID>
ID:166121

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P16&aa=3</URL></REF>


Article

<CATEGORY>vin09</CATEGORY>

 <H2>Καθαρτήριο μπάχαλο</H2>

Φταίνε «δυο - τρεις αρχιδράκοντες με τα Δρακοντοειδή
τους, κρυμμένοι κάτω από τον μανδύα ενός "Εισπρακτικού Φορέα"», λέει ο
Βασίλης Ζιώγας. 
Αυτοί φταίνε για την κατάσταση που επικρατεί εντός της
«Εταιρείας Συγγραφέων»! Επομένως; 
«Αυτό που αναφέρεται ως "μπάχαλο", στην
πραγματικότητα ήταν μια υγιής αντίδραση συγγραφέων εναντίον "μάνατζερ"». 
* (ποιο ήταν το «μπάχαλο»; Πως μέλη της διοίκησης
της Εταιρείας άλλαξαν την κλειδαριά των γραφείων εν αγνοία των άλλων). Και ο
Βασίλης Ζιώγας καταλήγει ως εξής: «Αλλά οι καλές οικογένειες ξέρουν να
περιφρουρούν το κύρος τους. Οι συγγραφείς αντιδράσανε. Μακάρι να γινόταν κι
αλλού αυτό το καθαρτήριο μπάχαλο». 
<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15825P164</ED>
<ID>
ID:166144

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P16&aa=4</URL></REF>


Article

<CATEGORY>vin09</CATEGORY>

 <H5>ΕΛΛΗΝΕΣ D.J.
ΟΔΕΥΟΥΝ ΣΤΟ MTV</H5>
<H2>Άρον
τα ηλεκτρονικά και περιπάτει...</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Εκεί έξω, στην αρένα των ηλεκτρονικών ήχων πάμε καλά. Αφού από το
«χάουζ» ως το «τριπ χοπ», από τα όρια του «προγκρέσιβ» ως τις «άμπιεντ»
μουσικές, διακρίνονται ελληνικές παρουσίες με προσόντα και προοπτικές. Από
εκεί ανοίγουν τις πύλες του MTV και προσφέρουν στους ντιτζέις ακόμη πιο πολλές
εναλλακτικές λύσεις. Από χέρια δηλαδή ελληνικά. 
Αυτά συμβαίνουν με
ονόματα και επιδόσεις και νέες κυκλοφορίες που κάνουν τη διαφορά από το ούτι,
το μπουζούκι, το λαϊκό και το έντεχνο. Οι ηλεκτρονικοί, λοιπόν, στην
αντεπίθεση. Οι Ωmega Vibes βγηκαν ήδη στ' ανοιχτά. Κι αφού μάζεψαν τις πρώτες
δυνατές εντυπώσεις από τη γειτονική Τουρκία, ανταποκρίθηκαν και είπαν να
περάσουν από τα κλαμπ εκεί για μια καλύτερη γνωριμία. Η μουσική των κλαμπ έχει
φανατικούς οπαδούς και παραπλανητικά ονόματα. Σαν αυτό των C: Real. Μπορεί να
σημαίνει ένα σωρό πράγματα, μηνύματα και ιστορίες πίσω από τους κωδικούς, στην
πραγματικότητα όμως σημαίνει ένα όνομα, Τάκης Δαμάσκης συγκεκριμένα. Ο
δαιμόνιος νους πίσω από τα κουμπιά, τους υπολογιστές και τις ντανς μουσικές
του. Στο Σικάγο γνώρισε την περίφημη σκηνή, που από τη δεκαετία του '80 έγραφε
ιστορία στη χορευτική μουσική κι έστελνε μηνύματα στα κλαμπ της υφηλίου, ως το
γνωστό και μη εξαιρετέο «Σικάγο χάουζ» με τ' όνομα. Στα αμερικανικά στούντιο ο
Τάκης Δαμάσκης τελειοποίησε την τεχνική του στο ανακάτεμα των ήχων, στα
στούντιο της Sony όμως έβαλε μπροστά τη μηχανή των C: Real. 
Εντός ολίγου
το σχέδιο έφτασε στα πλατό και άλλων αρμοδίων, αρμοδιότερων δε στην κατασκευή
συλλογών με υλικό χορευτικό ­ ό,τι χορέψετε δηλαδή στο κλαμπ, πάρτε σε CD και
στο σπίτι για να εξασκηθείτε. 
Η Epic US κατόπιν μελέτησε και αποφάσισε να
πάρει το «Α New Religion» κομμάτι τους για τη συλλογή «If You Love Dance Νο
2», όπου θα φιγουράρουν μαζί τους διάσημοι του ιδίου (ή παρόμοιου σχετικά)
χορευτικού σκηνικού σαν τους Μ. People, τον Σατόσι Τόμι, την Τίνα Αρίνα και
την πιο προς το λάτιν Γκλόρια Εστέφαν. 
Ελληνικές διακρίσεις σε ξένες
στροφές. Ε, αφού με «τριπ χοπ» μπορούν να εκφραστούν, γιατί να μην το κάνουν.
Απόλυτα σύμφωνη μ' αυτό ακούστηκε η βραχνή φωνή της Σάρα Τζέιν Μόρις, που
κατέβηκε στα μέρη μας για να ηχογραφήσει το «Visions Of You», κι αυτό προϊον
Τάκη Δαμάσκη. Έτοιμο κιόλας να διανύσει αποστάσεις προς τις κονσόλες της
αλλοδαπής. 
Προς τα εκεί κοιτούν εξάλλου και οι «Τετράγωνο 19», δημιούργημα
του Μιχάλη Δέλτα που το πλατύ κοινό γνώρισε από τις τάξεις των Στέρεο Νόβα.
Είχαν λοιπόν το άλμπουμ Νο 2 με τίτλο «Οξυκέμια» να κάνει καριέρα στις πίστες
των ηλεκτρονικών ακουσμάτων και πολύ να συζητιέται στους κύκλους της νέας
μουσικής. Λίγο ήθελε από εκεί και το βίντεο που ετοίμασαν για το κομμάτι τους
«Μόσφαιρα» να εκτιμηθεί από το «εναλλακτικό» τμήμα του MTV και να πάρει θέση
ανάμεσα στα καλύτερα, αφού αυτά και όχι τα πολυπαιγμένα φιλοξενεί η εκπομπή
«Alternative Nation» της Τρίτης. Ο Μιχάλης Δέλτα στο μεταξύ ­ και εν αναμονή
του νέου των Στέρεο Νόβα ­ δούλεψε εντατικά για τέσσερα καινούργια τέκνο
κομμάτια που είναι προγραμματισμένο να κυκλοφορήσουν μόνο στο εξωτερικό από τη
βελγική R S Records κατ' ευθείαν στην καρδιά της χορευτικής σκηνής της
Ευρώπης. Κι ακόμη, λένε οι Έλληνες του ηλεκτρονικού ήχου, δεν έχουμε αρχίσει.

<REF><SOURCE>ΤΑ ΝΕΑ</SOURCE>
<DATE>, 02-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15825P165</ED>
<ID>
ID:166157

</ID><URL>http://ta-nea.dolnet.gr/neaweb/neafile.print_unique?e=A&f=15825&m=P16&aa=5</URL></REF>


Article

<CATEGORY>vin04</CATEGORY>

 <H5>ΣΕ ΚΑΤΑΣΤΗΜΑΤΑ,
ΚΕΝΤΡΑ, ΕΠΙΧΕΙΡΗΣΕΙΣ</H5>
<H2>ΕΦΟΔΟΙ από 10.000 υπαλλήλους ΙΚΑ</H2>

ΟΛΟΙ οι υπάλληλοι του ΙΚΑ ­
περίπου 10.000 άνθρωποι ­ θα εκστρατεύουν κάθε απόγευμα εναντίον της
εισφοροδιαφυγής που ξεπερνά τα 300 δισ. τον χρόνο. Οι υπάλληλοι θ' αρχίσουν
από τον Ιούνιο, το αργότερο, να ελέγχουν δεκάδες χιλιάδες καταστήματα, κέντρα
και λοιπές επιχειρήσεις που δεν ασφαλίζουν τους εργαζόμενους ή δεν καταβάλλουν
τις εισφορές τους. Για τις απογευματινές αυτές εξορμήσεις θα πληρωθούν περίπου
600 ώρες υπερωρία τον χρόνο ο καθένας. 
σελίδα 47 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15826N011</ED>
<ID>
ID:166211

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N01&aa=1</URL></REF>


Article

<CATEGORY>vin04</CATEGORY>

 <H2>Ο Καραμανλής μιλάει για ανάκτορα και βία - νοθεία</H2>

σελίδες 10-11 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15826N012</ED>
<ID>
ID:166253

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N01&aa=2</URL></REF>


Article

<CATEGORY>vin04</CATEGORY>

 <H2>Προσγείωση
με την κοιλιά</H2>

σελίδα 22 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15826N014</ED>
<ID>
ID:166305

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N01&aa=4</URL></REF>


Article

<CATEGORY>vin04</CATEGORY>

 <H2>Ο Μπλερ
έσπασε όλα τα ρεκόρ</H2>

Η ΕΚΛΟΓΙΚΗ νίκη των Εργατικών ­ η πιο σαρωτική
στην ιστορία του κόμματος ­ ανέδειξε τον Μπλερ νεώτερο πρωθυπουργό από το
1812. 
σελίδες 42-43 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15826N015</ED>
<ID>
ID:166315

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΟ ΔΥΣΤΥΧΗΜΑ, οι νεκροί ήταν πέντε ή δεκαπέντε; Και ήταν όλοι τους
στρατιώτες; Αδειούχοι ή μετατιθέμενοι; Ώρες ολόκληρες κανείς δεν ήταν σε θέση
να δώσει έγκυρη πληροφόρηση. Και ένα είδος αυτοκριτικής στην ημέρα του Τύπου.
Ο Ν. Τσάκαλος στους «Προβολείς». Σελ. 6. 
ΤΟ ΔΙΛΗΜΜΑ «διάλογος ή πόλεμος»
είναι λαϊκίστικος εκφοβισμός. Το πραγματικό δίλημμα πολιτικής που
αντιμετωπίζουμε είναι κατευνασμός ή αποτροπή. Διάλογο επιχειρήσαμε πολλές
φορές, χωρίς επιτυχία. Ο Χρύσ. Λαζαρίδης στην «Τρίτη Άποψη». Σελ. 6. 
Κ.
ΚΑΡΑΜΑΝΛΗΣ εναντίον Κ. Μητσοτάκη. Αυτή η ιστορία στη Ν.Δ. δεν τελειώνει. 
Είναι σαν σίριαλ με χιλιάδες επεισόδια. Στην αρχή Μ. Έβερτ κατά Κ. Μητσοτάκη
και μετά Κ. Μητσοτάκης κατά Μ. Έβερτ. Και πάει λέγοντας. Ο Ι. Πολίτης στη σελ.
7. 
ΟΙ ΠΑΡΑΓΟΝΤΕΣ του 
δημόσιου βίου και οι κυβερνητικοί αξιωματούχοι
αποφεύγουν να δώσουν πληροφορίες και στοιχεία. Αδιαφορούν για την ενημέρωση
του κοινού. Γι' αυτούς προέχει ο τρόπος που θα παρουσιαστούν οι πληροφορίες. Η
Τζώρτζια Κοντράρου «Σε πρώτο ενικό». Σελ. 13. 
ΟΤΑΝ ΒΡΕΧΕΙ μην ανεβαίνετε
στο αυτοκίνητό σας. Καλύτερα να πάτε με τα πόδια. Ακόμη κι αν πρόκειται να
ταξιδέψετε στη Θεσσαλονίκη. Με βροχή διπλασιάζονται τα τροχαία ατυχήματα. Λόγω
της ολισθηρότητας του οδοστρώματος. Ο Κ. Χατζίδης στη σελ. 15. 
Η ΕΝΗΜΕΡΩΣΗ
του κοινού είναι ανθρωποφάγος. Τα τελευταία δέκα χρόνια περισσότεροι από 600
δημοσιογράφοι σκοτώθηκαν στην προσπάθεια να ενημερώσουν τον κόσμο. Στις μισές
χώρες του πλανήτη η δημοσιογραφία είναι επικίνδυνο επάγγελμα. 
Σελ. 41.

Ο ΠΛΗΘΩΡΙΣΜΟΣ 
τον Απρίλιο έπεσε στο 5,8%. Τα έσοδα του κράτους
ανέκαμψαν και ισοφαρίζουν και τις καθυστερήσεις των προηγούμενων μηνών. 
Και το Χρηματιστήριο έκανε νέο ρεκόρ. Απέχει μια αναπνοή από το φράγμα των
1.500 μονάδων. Σελ. 47, 48, 51, 52. 
Ε. ΔΟΞΙΑΔΗ: 
Έχοντας μείνει μόνη με είκοσι πορτρέτα,

μόλις η πόρτα έκλεισε πίσω μου, 
είχα την πολύ παράξενη αίσθηση
ότι... 
δεν ήμουν μόνη. 
Οι προσωπογραφίες εξέπεμπαν 
την ενέργεια
ζωντανών ανθρώπων.
 Η συνέντευξη στη Λεονί Σταφυλά στις
 σελ. 16-17.

Ε. ΤΡΙΒΙΖΑΣ: 
Δεν διεκδίκησα χρηματική αποζημίωση
 ­ ούτε και μου προσφέρθηκε. 
Εκείνο που ζητώ, 
είναι να σεβαστεί η Κόκα - Κόλα το πνευματικό μου
δικαίωμα. 
Η Μικέλα Χαρτουλάρη
 στο «Πανόραμα». 
aΣελ. 1. 
Α. ΠΑΠΑΧΕΛΑΣ: 
Η
εξάρτηση είναι σχέση οδυνηρή 
και η ανάμειξη της CIA στο πραξικόπημα των
Απριλιανών 
μεγαλύτερη απ' ό,τι νομίζαμε. 
Για να πάρω τα έγγραφα
χρειάστηκε 
μια μήνυση στο Στέιτ Ντιπάρτμεντ. 
Οι απαντήσεις στις «30
Ερωτήσεις» 
του Κ. Χατζίδη, στη 
σελ. 12. 
Η ΕΥΔΑΠ έστειλε τον λογαριασμό:
772.628 δραχμές. 
Η κ. Αγγελική Παπαδημητρίου - Κοντούλη (φωτογραφία) 
είπε είναι λάθος και δεν πληρώνω. 
Το σπίτι στον πλειστηριασμό, απάντησε η
ΕΥΔΑΠ. 
Το επιχειρεί για τρίτη φορά. 
Γιατί η βεντέτα κρατάει από το
1990. 
Η Μίνα Μουστάκα 
στη σελ. 13. 
ΓΥΝΑΙΚΕΣ εναντίον φωτιάς. Η πιο σκληρή μάχη.
Καμιά αμφιβολία ότι τελικώς θα την κερδίσουν οι γυναίκες. Χθες ορκίστηκαν 50
γυναίκες πυροσβέστες υψηλών επιδόσεων. Και οι φιλοδοξίες τους δεν σταματούν
εδώ. Γιατί όχι γυναίκα αρχηγός της Πυροσβεστικής; λένε. Σελ. 14. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15826N021</ED>
<ID>
ID:166182

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N02&aa=1</URL></REF>


Article

<CATEGORY>vin02</CATEGORY>

 <H2>Πάγοι</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Δεν αντελήφθην τον
χθεσινό σας τίτλο «Βάζει πάγο ο Σημίτης για τις διαρροές». Εκτός κι αν
υπονοείτε ότι στο εξής θα έχουμε διαρροές «ον δε ροκς». 
Με τιμή 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15826N022</ED>
<ID>
ID:166259

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15826N023</ED>
<ID>
ID:166268

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ</H2>

<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΟΙ ΣΑΡΑΝΤΑΡΗΔΕΣ είναι σαν δύο εικοσάρες Θάτσερ... 
Βρετανικό ανέκδοτο: Ο θατσερισμός είναι η παιδική ασθένεια του
εκσυγχρονισμού... 
ΤΟΥ
ΠΕΤΑΞΑΝ ολόκληρη τούρτα στην Γκρενόμπλ ­ άρα, είναι... ο πιο γλυκός
σοσιαλιστής! 
Το Μάαστριχτ απέκτησε γεύση κρέμας... 
ΛΟΙΠΟΝ, ΑΛΛΟ εννοούσε: Ότι η
τριετία Μητσοτάκη ήταν χαμένες... ώρες Καραμανλή. 
Αν το συνέδριο ήταν
γάμος, θα λέγαμε ότι από χθες τέλειωσε ο μήνας του μέλιτος. 
ΑΝ ΤΟ ΜΑΤΣ ΕΛΛΑΔΑΣ - Κροατίας
αφορούσε εκλογή πρωθυπουργού, θα λέγαμε «Γιώργο, χάσαμε»... 
Αλλά είναι
ποδόσφαιρο ­ και ισχύει το «ουαί τοις ηττημένοις»... 
ΘΕΛΕΙ, ΛΕΕΙ, να ανατρέψει «την πολιτική Σημίτη»
ο κ. Μαν. Δασκαλάκης ­ καλά, δεν σκέφθηκε πως έτσι παραδέχεται ότι... υπάρχει
τέτοια πολιτική; 
Ανατρέψτε, ανατρέψτε, όλο και κάτι θα μείνει... 
ΑΠΟΝΟΙ ΟΙ «καραμανλικοί» ­ όχι
μόνον τον «χτύπησαν», αλλά μετά έδιναν και διευκρινίσεις ότι το... έκαναν κατά
λάθος! 
Επίτιμες... διευκρινίσεις! 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15826N032</ED>
<ID>
ID:166231

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N03&aa=2</URL></REF>


Article

<CATEGORY>vin01</CATEGORY>

 <H5>«Παράγοντες»</H5>
<H2>ΡΙΠΕΣ</H2>

ΟΣΟ και αν
οι περιβόητες «διαρροές» πότε για επικείμενο ανασχηματισμό και πότε για
«βαθμολογίες» υπουργών διαψεύδονται... 
ΚΑΙ όσο και αν ­ δικαιολογημένα ­ ο
Πρωθυπουργός δυσφορεί για κάτι τέτοια σενάρια... 
ΟΥΔΕΙΣ πια αγνοεί πως
κάποιοι ­ κατά τεκμήριο όχι μακριά του ­ επιδίδονται σε παραγοντισμό... 
ΠΟΥ μόνο τριβές και προβλήματα προκαλεί. 
ΓΙΑΤΙ ενώ από τη μία πλευρά
λογικό είναι να επιχειρείται τακτικά απολογισμός του κυβερνητικού έργου... 
ΑΠΟ την άλλη ηχεί παράλογο κάποιοι ­ που ούτε εκλεγμένοι ούτε και αρμόδιοι γι'
αυτά είναι ­ να αποφαίνονται για υπαρκτές ή μη δυσλειτουργίες στο κυβερνητικό
σχήμα... 
ΚΑΙ μάλιστα να συνοδεύουν τις εκτιμήσεις τους με περίεργες
βαθμολογικές κλίμακες απόδοσης ­ κατά τομείς ­ κυβερνητικού έργου, για να
προαναγγείλουν ανασχηματισμό! 
ΚΑΘΕ λογικός άνθρωπος εύκολα αντιλαμβάνεται
πως η κυβέρνηση και τόσα προβλήματα αντιμετωπίζει και τόσα ανοικτά μέτωπα
έχει... 
ΩΣΤΕ ούτε να δικαιολογούνται ούτε και να συγχωρούνται παρόμοια
παιχνίδια... 
ΠΟΥ και αρνητική εικόνα προς τα έξω περνούν, αλλά και
εσωτερικά διαμορφώνουν κλίμα σύγχυσης και αμηχανίας. 
ΟΠΩΣ άλλωστε και στο
παρελθόν ­ και σε άλλες κυβερνήσεις ­ έχει διαπιστωθεί... 
Η «ΠΑΡΑΠΛΕΥΡΗ»
λειτουργία κάποιων επίδοξων παραγόντων μόνο φθορά επισωρεύει... 
ΓΙ' αυτό
και όσο ταχύτερα τα πράγματα ξεκαθαρίζονται τόσο το κόστος περιορίζεται. 
ΚΑΙ όσο πιο αυστηρά οι καταστάσεις αυτές αντιμετωπίζονται... 
ΤΟΣΟ καλύτερα
για την ίδια την κυβέρνηση θα είναι. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15826N033</ED>
<ID>
ID:166270

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N03&aa=3</URL></REF>


Article

<CATEGORY>vin04</CATEGORY>

 <H5>Νίκος Σηφουνάκης:</H5>
<H5>Τάσος Μαντέλης:</H5>
<H5>Γιάννης Καψής:</H5>
<H5>Κρατερός Ιωάννου:</H5>
<H2>ΕΙΠΑΝ</H2>

<H3></H3>(ο βουλευτής του ΠΑΣΟΚ, στην
«Ελευθεροτυπία», 
για τον Αλέκο Παναγούλη) 
«Ο θάνατός του τον λύτρωσε
από την ταπείνωση που
 πιθανόν θα δεχόταν, κυρίως από τους "άκαπνους"».

(ο υφυπουργός Εσωτερικών και Δημόσιας Διοίκησης
για το νέο σύστημα αξιολόγησης των δημοσίων υπαλλήλων ­ στην «Απογευματινή»)

«Στο σύστημα αξιολόγησης θα εξετάζεται και ο προϊστάμενος και οι
εργαζόμενοι. Θα υπάρχει, ας το πούμε έτσι, μια αξιολόγηση "αλε ρετούρ" μεταξύ
των επιτελικών στελεχών και των εργαζομένων». 
(«νέας παραλαβής ή παλαιό ΠΑΣΟΚ;», είναι η ερώτηση του «Έθνους» στον πρώην
υπουργό) 
«Υπάρχει το ορθόδοξο, που έχει γίνει καθολικώς διαμαρτυρόμενο».

(ο καθηγητής, στον «Φλας», σχολιάζοντας τους
Τούρκους της Επιτροπής 
Εμπειρογνωμόνων) 
«Τον καθηγητή Μπίλγκε τον
γνωρίζω προσωπικά. Έχουμε βρεθεί μαζί σε Επιτροπές του Συμβουλίου της Ευρώπης.
Φορούσε παντελόνια και σακάκι· δεν τον είδα μεταμφιεσμένο σε όρνιθα, όπως
λέγεται». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15826N034</ED>
<ID>
ID:166306

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N03&aa=4</URL></REF>


Article

<CATEGORY>vin05</CATEGORY>

 <H5>Άλλος για Χίο τράβηξε...</H5>
<H5>Ο νυν και η πρώην...</H5>
<H5>Έλληνες και Τούρκοι</H5>
<H5>Τούς κόλλησε...</H5>
<H5>Κι άλλος ιός...
</H5><H5>Στ' άρματα</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΚΑΙ μέσα σε όλα που
συμβαίνουν, η Πολιτική Άνοιξη ετοιμάζεται ­ και ετοιμάζεται ακάθεκτη, παρακαλώ
­ για το πρώτο της συνέδριο. Από σήμερα, όλα τα στελέχη του κόμματος, σε όλη
την Ελλάδα, παραλαμβάνουν τις Θέσεις του κόμματος για το συνέδριο, που θα
πραγματοποιηθεί στο διάστημα από 30 Μαΐου έως και 1 Ιουνίου. 
ΚΙ ΑΥΤΟ είναι
μόνον η αρχή. Την άλλη εβδομάδα εκλέγονται οι σύνεδροι των οργανώσεων της
Ομογένειας και στις 16 και 17 Μαΐου οι υπόλοιποι, ενώ θα εκλεγούν και τα
όργανα των Συντονιστικών Επιτροπών των νομών. 
ΚΑΠΟΙΟΙ, πάντως, όπως ο κ.
Ν. Κλείτος, που ήταν και πρόεδρος της Επιτροπής Εκλογικού Αγώνα,
«αλληθωρίζουν» προς Ρηγίλλης... 
ΑΝΑΜΕΣΑ στα χιλιάδες συγχαρητήρια τηλεγραφήματα που έλαβε ο νικητής των
βρετανικών εκλογών ήταν από τον νυν και την πρώην επίτροπο της χώρας μας στην
Ευρωπαϊκή Ένωση. 
Ο μεν κ. Χρ. Παπουτσής απηύθυνε τα συγχαρητήριά του και
στον φίλο του, επικοινωνιολόγο των Εργατικών, κ. Ρ. Γκουλντ, που ήταν και
γενικός συντονιστής του προεκλογικού αγώνα του Ευρωπαϊκού Σοσιαλιστικού
Κόμματος στις τελευταίες ευρωεκλογές. 
Η κα ΒΑΣΩ Παπανδρέου, από την άλλη
πλευρά, έστειλε τηλεγράφημα μόνον στον κ. Μπλερ. Είχαν γίνει φίλοι (τότε αυτός
ήταν σκιώδης υπουργός Εργασίας των Εργατικών) στη κόντρα με την κα Μάργκαρετ
Θάτσερ για την Κοινωνική Χάρτα. 
ΚΑΛΑ, ΕΙΝΑΙ αλήθεια; Ή μήπως δεν είναι; Λέγεται, μετ' επιτάσεως, ότι στην
πρόσφατη σύνοδο του Οργανισμού Συνεργασίας Ευξείνου Πόντου στην
Κωνσταντινούπολη, κάποιοι από τους Έλληνες επιχειρηματίες που βρέθηκαν εκεί
πήγαν με έξοδα του Τούρκου μεγαλοεπιχειρηματία κ. Ρ. Κοτς... 
ΙΟΣ ΓΡΙΠΗΣ... καθόλου διαλεκτικός,
χτύπησε τον υφυπουργό Εξωτερικών κ. Γ. Κρανιδιώτη ­ ο οποίος κατάφερε χθες
μόνο να πάει ώς το Μέγαρο Μαξίμου για τη συνεδρίαση της Κυβερνητικής
Επιτροπής. 
Στη συνέχεια, ακύρωσε τα πάντα ­ ραντεβού, ομιλίες και λοιπά ­
και κατέφυγε στο σπίτι του για ανάρρωση... 
Α, ΚΑΙ ΜΙΑ και σας γράφουμε παραπάνω για θέματα υγείας σχετικά με το
υπουργείο Εξωτερικών, να σας ενημερώσουμε ότι ο πρεσβευτής μας στην Τεχεράνη
θα εμφανίσει πρόβλημα υγείας τις επόμενες ημέρες, πράγμα που αναπόφευκτα θα
καθυστερήσει κάπως την αναχώρησή του για την υπηρεσία του... 
ΑΠΟ ΤΗΝ ΠΑΝΑΓΙΑ την Τρυπητή του Αιγίου
έριξε χθες την πρώτη ομοβροντία εναντίον του κ. Κ. Μητσοτάκη ο νέος πρόεδρος
της Ν.Δ. κ. Κώστας Καραμανλής ­ αλλά σήμερα τα πράγματα δείχνουν πιο
εκρηκτικά, καθώς θα βρεθεί πλάι σε πραγματικά πυρά: πάει στη Χαλκίδα, για τη
γιορτή του Πεζικού. <REF><SOURCE>
ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15826N042</ED>
<ID>
ID:166230

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΔΗΛΑΔΗ, ΑΝ
κατάλαβα καλά, οι ψηφοφόροι των Εργατικών φωνάζουν ­ για να γιορτάσουν τη νίκη
τους ­ «Θάτσερ ζεις, εσύ μας οδηγείς»; 
«ΧΑΜΕΝΑ ΧΡΟΝΙΑ» χαρακτήρισε
την τελευταία 15ετία για τη χώρα μας ο κ. Κώστας Καραμανλής ­ αν είναι αυτό το
πρόβλημα, είναι απλή η λύση: Τόσες και τόσες τηλεοπτικές εκπομπές αναλαμβάνουν
αναζητήσεις... 
ΚΑΙ ΣΤΟ ΤΕΛΟΣ - τέλος, υπάρχει κι ο Ερυθρός
Σταυρός... 
ΠΑΝΤΩΣ, ΕΙΛΙΚΡΙΝΑ, το πρόβλημα που έθεσε ο κ.
Καραμανλής με τη χθεσινή του παρέμβαση είναι πολύ σημαντικό ­ και κυρίως
υπαρξιακό: Για παράδειγμα, αν τα 15 χρόνια είναι όντως χαμένα, μετράνε για τη
σύνταξη;... 
ΚΑΙ ΑΝ, ΛΕΜΕ τώρα, αν κάποιος ξαναβρεί ορισμένα
από τα 15 αυτά χρόνια, πού πρέπει να τα παραδώσει;... 
ΥΣΤΕΡΑ: Αν
όντως είναι χαμένα τα 15 αυτά χρόνια, πόσων χρόνων είμαστε σήμερα;... 
ΟΠΩΣ ΑΝΤΙΛΑΜΒΑΝΕΣΤΕ, τα χαμένα χρόνια δεν είναι τίποτα μπροστά στις
χαμένες εκλογές. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15826N043</ED>
<ID>
ID:166269

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N04&aa=3</URL></REF>


Article

<CATEGORY>vin05</CATEGORY>

 <H5>Ασυνειδησία</H5>
<H2>ΓΡΑΜΜΑΤΑ ΣΤΙΣ ΜΑΤΙΕΣ</H2>

Ο ΛΟΓΟΣ στους αναγνώστες. Ο Βασ. Μπάκος, Γ.
Λέκκα 25, Λουτράκι, γράφει: 
«Ο λόγος που αποφάσισα να γράψω αυτήν την
επιστολή βασίζεται στο κατ' εξοχήν εθνικό σπορ των Ελλήνων, την ασυνειδησία.
Παίρνω μέτρο κρίσης και σύγκρισης την κοινωνία του χθες, του σήμερα και του
αύριο (που δεν φαίνεται πολύ ρόδινη) και τις κοινωνίες άλλων εξελιγμένων
χωρών. Βλέπουμε στη σημερινή κοινωνία ότι όλα εξαρτώνται από την τύχη και ο
καθένας ενδιαφέρεται για τον εαυτό του. Πάντα στην Ελλάδα γίνονται σπασμωδικές
κινήσεις για να λυθούν τα επίκαιρα προβλήματα, είτε αυτό είναι η διασφάλιση
του ημερομισθίου είτε κάποια εθνική υπόθεση υψηλής σημασίας. Ποτέ δεν υπήρξε
εθνική στρατηγική για θέματα όπως π.χ. η παιδεία, όπου όλες οι παρατάξεις και
τα κόμματα θα συμφωνούσαν ομόψυχα στη λήψη όποιων μέτρων. 
Προσέξτε με, δεν
κατηγορώ κανέναν, γιατί έτσι μάθαμε να ζούμε και να σκεπτόμαστε, από τον
τελευταίο εργάτη έως τον πρωθυπουργό. Υπάρχουν, βέβαια, και οι σκεπτόμενοι, οι
οποίοι αναλογίζονται για το τι φταίει για την κατάσταση και πάντα προσπαθούν
να κάνουν κάτι. Αλλά η αδιαφορία του Έλληνα δεν αλλάζει με το να του το λες
και να το επισημαίνεις συνεχώς. Χρειάζονται δραστικές αλλαγές στο σύστημα της
παιδείας, γιατί όλα ξεκινούν από εκεί. 
Θα ήθελα να επισημάνω ορισμένα
πράγματα για να γίνει κατανοητή η λέξη ασυνειδησία και η επίδρασή της στην
κοινωνία μας. Στον δημόσιο τομέα υπάρχει το μεγαλύτερο πρόβλημα. Όλοι οι
υπάλληλοι μελετούν κάθε χρόνο το αναλυτικό ημερολόγιο με τις απεργίες και τις
γιορτές και κανονίζουν το πρόγραμμα "κοπάνας". Ακόμα και οι υπηρεσίες που
παρέχονται στους πολίτες αυτής της χώρας είναι επιεικώς απαράδεκτες (έχουν
γραφτεί κατά κόρον χιλιάδες καταγγελίες και παράπονα) γιατί ποτέ δεν υπήρξαν
σωστός προγραμματισμός και απαραίτητη ευσυνειδησία των υπαλλήλων. Στον
ιδιωτικό τομέα, τα πράγματα είναι κάπως καλύτερα, αλλά και πάλι όλα εξαρτώνται
από την ευσυνειδησία του εργοδότη, των προϊσταμένων και των υπαλλήλων. Στα
σχολεία, η κατάσταση ήταν και είναι τραγική. Ο κάθε δάσκαλος ή καθηγητής κάνει
τη διδασκαλία σύμφωνα με την κρίση του και τη μέθοδό του. Οι μαθητές, έτσι,
έχουν μάθει να απουσιάζουν συχνά, να μη διαβάζουν, να μην παρακολουθούν το
μάθημα και σε κάθε ευκαιρία να γελούν στην πλάτη του καθηγητή. 
Στον
αθλητισμό, τα πράγματα είναι χειρότερα και δείχνουν τον καθρέπτη της κοινωνίας
μας εύγλωττα. Από πού να αρχίσουμε και πού να τελειώσουμε. Από τους φιλάθλους,
χούλιγκαν και μη, που ανεξέλεγκτα, πλέον, κάθε φορά που πηγαίνουν στα γήπεδα
(ποδόσφαιρο, μπάσκετ, βόλεϊ κ.τ.λ.), βρίζουν "εν χορώ". Κάποτε, βγήκε ένας
νόμος που έλεγε ότι αν ο διαιτητής κάποιου αγώνα άκουγε βρισιές "εν χορώ",
ήταν στη δικαιοδοσία του να διακόψει τον αγώνα εις βάρος των γηπεδούχων ή των
φιλοξενουμένων ή και των δύο. Αυτός ο νόμος έμεινε ανεφάρμοστος. 
Η
ευσυνειδησία δεν είναι πράγμα που αγοράζεται, είναι κάτι που εμπεδώνεται στη
μικρή ηλικία κάθε ατόμου, είτε από την οικογένεια και το κοινωνικό περιβάλλον
είτε από το σχολείο. Στην οικογένεια, προσπαθούμε να μάθουμε τα παιδιά μας όσα
σωστά ξέρουμε ή νομίζουμε ότι ξέρουμε. Αλλά, επειδή εμείς οι μεγαλύτεροι δεν
έχουμε ευσυνειδησία μέσα μας, δεν είναι δυνατόν να τη μεταδώσουμε στα παιδιά».

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15826N044</ED>
<ID>
ID:166295

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N04&aa=4</URL></REF>


Article

<CATEGORY>vin04</CATEGORY>

 <H2>Οργή Σημίτη για τους «διαρροείς»</H2>

ΕΠΙΒΕΒΑΙΩΣΕ χθες ο
κυβερνητικός εκπρόσωπος την ενόχληση του Πρωθυπουργού, όπως έγραψαν χθες «ΤΑ
ΝΕΑ», από τις πρόσφατες διαρροές περί δήθεν ανασχηματισμού και περί
«βαθμολόγησης» υπουργών και υφυπουργών για την απόδοσή τους. Είναι, μάλιστα,
χαρακτηριστικό ότι σε σχετικές ερωτήσεις για την πηγή των διαρροών, ο υπουργός
Τύπου κ. Δημ. Ρέππας απέφυγε να καλύψει οποιονδήποτε από τους συνεργάτες του
Πρωθυπουργού σ' ορισμένους από τους οποίους χρεώνονται οι διαρροές. 
«Όταν
γράφονται ή λέγονται πράγματα τα οποία δεν ευσταθούν, δεν έχουν υπόσταση, ο
καθένας ενοχλείται», είπε ο κυβερνητικός εκπρόσωπος αναφερόμενος στις
«ψευδείς», όπως τόνισε, ειδήσεις. Ζήτησε, ωστόσο, να κλείσει το θέμα κι όταν
ρωτήθηκε σε ποιους αποδίδει τις «ψευδείς ειδήσεις» περιορίστηκε να πει:
«Γνωρίζετε ποιοι είναι αυτοί οι οποίοι προμηθεύουν τα προϊόντα τα οποία
διαχειρίζεστε». 
Στο μεταξύ σε κάλυψη της κίνησης των «32» ­ μόνο επί της
διαδικασίας όμως ­ προχώρησε χθες ο υπουργός Εθνικής Άμυνας κ. Α.
Τσοχατζόπουλος, ενώ την ίδια στιγμή ωστόσο συντάχθηκε με την πολιτική της
κυβέρνησης και τόνισε ότι δεν απειλείται από τις απόψεις που περιέχονται στην
επιστολή των «32». 
«Κανένας δεν απειλεί την πορεία της κυβέρνησης στον
βαθμό που καταθέτει απόψεις και προβληματισμούς. Οι απόψεις και οι
προβληματισμοί, τόνισε όταν ρωτήθηκε σχετικά, σωστό είναι να κατατίθενται».

Σχετικά με την επιτροπή των εμπειρογνωμόνων, ο κ. Τσοχατζόπουλος τόνισε
ότι δεν υπάρχει κανένας κίνδυνος για την Ελλάδα στο βαθμό που έχουμε, και
έχουμε όπως είπε, πάρα πολύ καθαρούς στρατηγικούς στόχους. 
Ο Μ.
ΔΑΣΚΑΛΑΚΗΣ 
Αναφορά στο θέμα του «ρεύματος» που δημιουργούν στο
εσωτερικό του ΠΑΣΟΚ οι «32» κάνει με συνέντευξή του στο «Έξυπνο Χρήμα» το
μέλος του Ε.Γ. κ. Μαν. Δασκαλάκης. 
Το στέλεχος του ΠΑΣΟΚ, σύμφωνα με
δελτίο Τύπου της εφημερίδας, θέτει θέμα ανατροπής της κυβερνητικής πολιτικής
Σημίτη από το «ρεύμα των 32» τονίζοντας πως «αποτελεί στόχο να καταστεί το
ρεύμα αυτό πλειοψηφικό εντός του κυβερνώντος κόμματος». Χαρακτηρίζει δε,
«μικρή» τη σημερινή ηγετική ομάδα του ΠΑΣΟΚ και «πάρα πολύ καλές, πάρα πολύ
στενές και πάρα πολύ συντροφικές» τις σχέσεις των μελών του ρεύματος με τον
Άκη Τσοχατζόπουλο και τον Γερ. Αρσένη. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15826N051</ED>
<ID>
ID:166214

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N05&aa=1</URL></REF>


Article

<CATEGORY>vin04</CATEGORY>

 <H2>Ο
λαϊκισμός του διαλόγου...</H2>

<AUTHOR>ΧΡΥΣΑΝΘΟΣ ΛΑΖΑΡΙΔΗΣ</AUTHOR>

Τον τελευταίο καιρό
ανακαλύπτουμε (και πάλι) τις «αρετές» του ελληνοτουρκικού διαλόγου:
Διακηρύσσουν κάποιοι ότι ο διάλογος με την Τουρκία είναι «εκσυγχρονιστικό
βήμα» ­ θα καταστήσει την εξωτερική μας πολιτική λιγότερο «απολιθωμένη».
Υποστηρίζουν ότι «όποιος δεν θέλει πόλεμο κάνει διάλογο». Ωραία λόγια ­ αλλά
απολύτως λαϊκιστικά.ΠΡΩΤΟΝ, διάλογο ή χειρονομίες καλής θέλησης προς
την Άγκυρα έκαναν όλες οι μεταπολιτευτικές κυβερνήσεις της Ελλάδας. Οι
κυβερνήσεις Καραμανλή (1974-80) χωρίς αποτέλεσμα. Η πρώτη κυβέρνηση Παπανδρέου
διακήρυξε «μορατόριουμ». Ενάμιση χρόνο αργότερα η Άγκυρα προχώρησε στην
ανακήρυξη του ψευδοκράτους. Κατά τη δεύτερη τετραετία Παπανδρέου είχαμε τη
«διαδικασία του Νταβός». Για να αναφωνήσει αργότερα ο ίδιος ο εμπνευστής της,
το αυτοκριτικό εκείνο mea coulpa. Στην τριετία Μητσοτάκη είχαμε απόπειρα «νέου
Νταβός», το οποίο προσέκρουσε στην τουρκική αδιαλλαξία. Επί νέας κυβερνήσεως
ΠΑΣΟΚ η Ελλάδα ήρε το βέτο της για την τελωνειακή ένταξη της Τουρκίας. Και η
Τουρκία «ανταποκρίθηκε» προχωρώντας στη διακήρυξη του casus belli, στην κρίση
των Ιμίων νήσων και στην ανακάλυψη «γκρίζων ζωνών». 
Το 1967, διάλογο με
την Άγκυρα έκανε και η χούντα: απέσυρε την ελληνική μεραρχία από την Κύπρο με
ολέθρια αποτελέσματα, όπως αποδείχθηκε επτά χρόνια αργότερα. Για σκεφτείτε:
την ελληνική μεραρχία η δημοκρατία την πήγε στην Κύπρο (για την ακρίβεια ο
«Γέρος της Δημοκρατίας») και η δικτατορία την απέσυρε ­ κατόπιν «διαλόγου»! Ο
διάλογος δεν είναι «εκσυγχρονισμός» της εξωτερικής μας πολιτικής. Είναι
αναπαλαίωση ­ είναι μόνιμο και σταθερά επαναλαμβανόμενο στοιχείο της! 
*
Δεύτερον, καμία χώρα δεν κάνει διάλογο από θέση αδυναμίας. Και καμία χώρα δεν
διαπραγματεύεται επί των κυριαρχικών της δικαιωμάτων ­ ούτε καν επί των
ζωτικών της συμφερόντων: 
Η Γαλλία ουδέποτε δέχθηκε να διαπραγματευτεί το
πυρηνικό της οπλοστάσιο ­ ούτε επί ψυχρού πολέμου ούτε αργότερα. Όταν η
Βρετανία έχασε τα νησιά Φώκλαντ δεν έκανε καμία διαπραγμάτευση με την
Αργεντινή. Όταν οι ΗΠΑ αντελήφθησαν ότι έχαναν το στρατηγικό τους πλεονέκτημα
δεν έκαναν διαπραγματεύσεις με τους Σοβιετικούς ­ αντίθετα, έκαναν μαζικούς
εξοπλισμούς, γεγονός που οδήγησε στην αναστολή των αμερικανοσοβιετικών
διαπραγματεύσεων. Οι Αιγύπτιοι μετά τον πόλεμο των 6 ημερών δεν έκαναν
διαπραγματεύσεις με το Ισραήλ από θέση αδυναμίας. Διαπραγματεύσεις έκαναν από
θέση ισοδυναμίας, μετά τον πόλεμο του Γιοπ Κιπούρ, όταν έφεραν σε δύσκολη θέση
το Ισραήλ. Και πέτυχαν να τους επιστραφεί ολόκληρη η χερσόνησος του Σινά. 
Χώρες μεγάλες, μεσαίες και μικρές, χώρες δυτικές και μη, ευρωπαϊκές και μη,
ένα πράγμα ΔΕΝ κάνουν: δεν διαπραγματεύονται τα συμφέροντά τους και, κυρίως,
δεν διαπραγματεύονται ποτέ από θέση αδυναμίας. 
* Τρίτον, λέγεται, ότι
«ακόμα και χώρες που βρίσκονται σε πόλεμο διατηρούν κάποιον διάλογο μεταξύ
τους». Πολύ σωστά. Χώρες που βρίσκονται σε πόλεμο διαπραγματεύονται μεταξύ
τους, είτε τους όρους έντιμης ειρήνης είτε τους όρους υποταγής της μίας στην
άλλη. Αλλά αυτά που μας ζητούν να «κουβεντιάσουμε» με την Τουρκία ­ τα
κυριαρχικά μας δικαιώματα ­ τα διαπραγματεύονται μόνον χώρες που έχουν χάσει
πόλεμο! 
Κι όσοι μας σπρώχνουν σε τέτοια διαπραγμάτευση, μας ωθούν σε
παραχωρήσεις αμαχητί. Μόνο που, αν ανταμείψουμε την τουρκική επιθετικότητα,
δεν θα την κορέσουμε ­ θα την αποθρασύνουμε. Αυτό που μας ζητείται δεν λέγεται
«διάλογος καλής γειτονίας», λέγεται κατευνασμός επεκτατιστή. Και κατευνασμό
δεν κάνει κανείς. 
* Τέταρτον, το δίλημμα «διάλογος ή πόλεμος» είναι
λαϊκιστικός εκφοβισμός. Το πραγματικό δίλημμα πολιτικής που αντιμετωπίζουμε
είναι: κατευνασμός ή αποτροπή. Διάλογο επιχειρήσαμε πολλές φορές μέχρι τώρα ­
χωρίς επιτυχία. Αν πρέπει κάτι καινούργιο ­ και αληθινό εκσυγχρονιστικό ­ να
αποτολμήσουμε, αυτό είναι η αξιόπιστη αποτροπή. Στοιχίζει πολύ λιγότερα από
ό,τι τα «φέσια» των ΔΕΚΟ: Ένα μέρος μόνον από τα χρέη που επισώρευσαν η
Ολυμπιακή και η πρώην ΕΑΣ τα τελευταία χρόνια, αν τα δίναμε για την άμυνα,
σήμερα θα είχαμε αποτρεπτική ισχύ στο Αιγαίο... 
Για σκεφτείτε: ενάμιση
χρόνο μετά την Ίμια κάναμε ατελείωτες συζητήσεις περί ελληνοτουρκικού
διαλόγου, αλλά δεν αγοράσαμε ούτε ένα αμυντικό σύστημα που θα αναβάθμιζε την
αποτρεπτική μας ισχύ. Ο λαϊκισμός του διαλόγου νίκησε τον εκσυγχρονισμό της
αποτροπής. 
Δυστυχώς... 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15826N062</ED>
<ID>
ID:166254

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N06&aa=2</URL></REF>


Article

<CATEGORY>vin02</CATEGORY>

 <H2>Τραγωδία
και στην ενημέρωση</H2>

<AUTHOR>ΝΙΚΟΣ ΤΣΑΚΑΛΟΣ</AUTHOR>

ΟΙ ΝΕΚΡΟΙ ήταν
5 (προχθές έγιναν έξι, τελικά, μ' έναν βαριά τραυματισμένο που υπέκυψε στα
τραύματά του) ή 15; Και ήταν όλοι στρατιώτες; Αδειούχοι ή μετατιθέμενοι; Ώρες
ολόκληρες πέρασαν και κυριολεκτικά κανείς(!) δεν ήταν σε θέση να δώσει τον
ακριβή αριθμό των θυμάτων του φοβερού τροχαίου. Δικαιολογημένη, ως κάποιο
βαθμό, η σύγχυση όσων έσπευσαν στο 118ο χιλιόμετρο της Εθνικής Αθηνών -
Λαμίας. Τα ραδιόφωνα μάλιστα από τις 7.30 μ.μ. μιλούσαν ­ μετά βεβαιότητος...
­ για δεκαπέντε νεκρούς και επέμεναν ­ ευτυχώς λαθεμένα ­ μέχρι τις εννιά
παρά, όταν ήδη τα κεντρικά τηλεοπτικά δελτία κατέβαζαν τα θύματα στα πέντε.

Το Κέντρο Εκπαίδευσης Εφοδιασμού - Μεταφορών (ΚΕΕΜ) έξω από τη Σπάρτη
είναι από τα μεγαλύτερα του Στρατού. Ο πανικός των αρμοδίων μεγάλωνε για ώρες
την αγωνία και την απόγνωση χιλιάδων (ναι, χιλιάδων) οικογενειών. Ποιος θα
απολογηθεί στους γονείς, στα αδέλφια, τους φίλους; Ο αστυνομικός διευθυντής
Φθιώτιδας έφθασε νωρίς στον τόπο του δυστυχήματος. Οι υφιστάμενοί του, της
Τροχαίας, έδιναν 15 νεκρούς. Αργότερα, έσπευσαν να δικαιολογηθούν: «Μέσα στον
πανικό και καθώς βλέπαμε, στο δρόμο ή εγκλωβισμένους στο λεωφορείο, φαντάρους
πλημμυρισμένους στα αίματα, μόνο σωστές εκτιμήσεις δεν μπορούσαν να γίνουν».
Θέμα «εκτίμησης» οι νεκροί ενός τροχαίου. Έστω μεγάλου! Για το Θεό... 
Ήμουν για ώρες κολλημένος στην τηλεόραση και το ραδιόφωνο. Και την
ψυχραιμότερη (αν και ήταν έκδηλα συγκινημένος) και ειδησεογραφικά ορθότερη
δήλωση έκανε (9.58 μ.μ.) ο Άκης Τσοχατζόπουλος, που μόλις είχε φθάσει από τη
Βιέννη! Οι αρμοδιότεροι «πάλευαν» ακόμα με το... πρώτο τους σοκ. 
Αλλά και
η γλώσσα (μαζί με τις ανακρίβειες) δοκιμάστηκε από τα ΜΜΕ. Νιώθεις τέτοιες
στιγμές το πλεονέκτημα της εφημερίδας. Που ψάχνει πρώτα. Και περιμένει να
διασταυρώσει. Τα ηλεκτρονικά μέσα (δυστυχώς, όλα) πλήρωσαν το κόστος της
βιασύνης τους. Και της αμάθειας κάποιων συναδέλφων (όλα, πρέπει να τα λέμε...)
που έλεγαν για «θλιβερά, πραγματικά δυσάρεστα νέα», αφού «έχασαν τη ζωή τους
15 νεκροί»(!) και αναρωτιόνταν (επί λέξει): «Ο νεκρός (κενό απορίας) 78 ετών,
μάλλον δεν είναι ο δεύτερος στρατιώτης (νέο κενό) ή όχι, 78 είναι η γέννηση,
οπότε μιλάμε για τον νεκρό Χρυσικό, από τα Τρίκαλα... (νέο κενό), όχι, είναι ο
Σωτηρίου, γιατί ο άλλος ήταν οδηγός». 
Για ό,τι μας συμβαίνει, λοιπόν, δεν
φταίνε μόνο οι δρόμοι με προδιαγραφές του '60, η απροσεξία των οδηγών ή ο
κακός μας ο καιρός. Η ενημέρωση(;) και τα αντανακλαστικά του κράτους κάνουν
τις τραγωδίες μεγαλύτερες. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15826N063</ED>
<ID>
ID:166290

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N06&aa=3</URL></REF>


Article

<CATEGORY>vin04</CATEGORY>

 <H5>Ο ΝΕΟΣ ΑΡΧΗΓΟΣ ΤΗΣ Ν.Δ.
ΕΠΙΤΙΘΕΤΑΙ ΓΙΑ ΠΡΩΤΗ ΦΟΡΑ ΣΤΟΝ Κ. ΜΗΤΣΟΤΑΚΗ</H5>
<H2>Στο ίδιο έργο θεατές...</H2>

<AUTHOR>ΓΙΑΝΝΗΣΠΟΛΙΤΗΣ</AUTHOR>

«Τι
είχες Γιάννη, τι είχα πάντα». Ο νέος αρχηγός της Ν.Δ. μόλις ενάμιση μήνα μετά
την εκλογή του δείχνει αποφασισμένος να μείνει πιστός στην παράδοση της
αντιπαράθεσης της επίσημης ηγεσίας με τον κ. Κ. Μητσοτάκη.ΧΘΕΣ, από το
Αίγιο, μετά το προσκύνημά του στην Παναγία την Τρυπητή έστρεψε για πρώτη φορά
τα βέλη του κατά του πρώην πρωθυπουργού και στόχευσε στο ίδιο σημείο που
στόχευε πάντα και ο κ. Μ. Έβερτ: Στη «χαμένη τριετία» της κυβέρνησης
Μητσοτάκη. «Τελειώνει ο 20ός αιώνας ­ είπε επί λέξει ­ και βρίσκει την Ελλάδα
να υστερεί σημαντικά σε όλους τους τομείς. Και αυτό είναι κάτι που πρέπει να
μας προβληματίζει πέρα και πάνω από τα κόμματα. Τα τελευταία 15 χρόνια μπορεί
να τα πει κανένας χαμένα χρόνια για την Ελλάδα. Γι' αυτό και η ευθύνη όλων των
Ελλήνων, αλλά κυρίως εκείνων που οι ιδέες τους διακρίνονται από συνέχεια και
συνέπεια, είναι μεγάλη. Και αυτή την ευθύνη πρέπει να την αναλάβουμε πριν από
όλους όλοι εμείς που συναπαρτίζουμε τη Ν.Δ. Οι καιροί ου μενετοί». 
Πριν
από 20 ημέρες, ο κ. Κ. Καραμανλής, μιλώντας σε εκδήλωση του «Εκόνομιστ» στο
ξενοδοχείο «Ιντερκοντινέταλ», είχε διαχωρίσει σαφώς την κυβέρνηση Μητσοτάκη
από τις κυβερνήσεις του ΠΑΣΟΚ. Είχε πει χαρακτηριστικά: «Οι αμείλικτοι αριθμοί
καταγράφουν την εξαιρετικά δυσμενή πραγματικότητα της τελευταίας 15ετίας χωρίς
αυτό ­ και σπεύδω να το τονίσω ­ να ακυρώνει τις όποιες καλές και φιλότιμες
προσπάθειες έγιναν στο ενδιάμεσο, με κυριότερη εκείνη του '90-93, που όμως δεν
ευοδώθηκε για τους γνωστούς λόγους». 
Οι νέες δηλώσεις του κ. Κ. Καραμανλή
­ που ήρθαν δύο ημέρες μετά τη διαφοροποίηση του κ. Κ. Μητσοτάκη από την
επίσημη κομματική γραμμή για τις ελληνοτουρκικές σχέσεις ­ προκάλεσαν πολλές
συζητήσεις μεταξύ βουλευτών και στελεχών του κόμματος. Βουλευτές που
πρόσκεινται στον κ. Κ. Καραμανλή και δεν έβλεπαν με καλό μάτι το άνοιγμα που
έκανε ο νέος αρχηγός τις πρώτες ημέρες στον κ. Κ. Μητσοτάκη εξέφραζαν την
ικανοποίησή τους και τόνιζαν ότι αυτή η δήλωση θα μπορούσε να είναι μια
αυστηρή προειδοποίηση ότι η ηγεσία δεν πρόκειται να δεχθεί κινήσεις
υπονόμευσης. 
«ΘΑ ΒΓΕΙ ΧΑΜΕΝΟΣ» 
Ο πρώην πρωθυπουργός και οι
συνεργάτες του απέφυγαν να κάνουν οποιοδήποτε σχόλιο. Βουλευτές φίλοι του κ.
Κ. Μητσοτάκη τόνιζαν όμως ότι «εάν ο κ. Καραμανλής επιλέξει την τακτική Έβερτ,
εκείνος θα βγει χαμένος». 
Αργά το απόγευμα πάντως, μετά και τις
αντιδράσεις που υπήρξαν από το περιβάλλον του πρώην πρωθυπουργού, συνεργάτες
του προέδρου της Ν.Δ. διευκρίνιζαν ότι ο κ. Κ. Καραμανλής δεν είχε στόχο τον
κ. Κ. Μητσοτάκη αλλά τις κυβερνήσεις του ΠΑΣΟΚ. Και πρόσθεταν ότι πάγια θέση
του προέδρου του κόμματος είναι πως την τριετία Μητσοτάκη έγιναν σημαντικές
προσπάθειες αλλά δεν ολοκληρώθηκαν λόγω της ανατροπής της κυβέρνησης. 
Ο
πρόεδρος της Ν.Δ. απάντησε και στις επικρίσεις που δέχεται τόσο από την
κυβέρνηση όσο και από τους εσωκομματικούς του αντιπάλους για έλλειψη πολιτικών
θέσεων, λέγοντας: «Οι κινήσεις που προετοιμάζουμε δεν είναι ούτε βιαστικές
ούτε σπασμωδικές. Και σπεύδω να σας πω ότι δεν είναι οι άλλοι που θα
καθορίσουν την πολιτική μας ατζέντα. Εμείς θα την καθορίσουμε και θα σύρουμε
την κυβέρνηση εκεί που πρέπει να τη σύρουμε». 
ΤΡΙΒΕΣ ΚΑΙ ΚΑΧΥΠΟΨΙΑ

Πάντως σε κάθε περίπτωση μετά τις δηλώσεις τόσο του κ. Κ. Μητσοτάκη όσο
και του κ. Κ. Καραμανλή, η Ν.Δ. εισέρχεται στη γνωστή πορεία των τριβών και
της αμοιβαίας καχυποψίας των βουλευτών των δύο στρατοπέδων. Παλιά
κοινοβουλευτικά στελέχη θυμούνται ότι με τέτοιες δηλώσεις είχε αρχίσει πριν
από τρία χρόνια η αντιπαράθεση Έβερτ - Μητσοτάκη. Ο πρώην πρόεδρος απέφευγε να
αναφερθεί στο έργο της κυβέρνησης της Ν.Δ. την τριετία '90-93, γεγονός που
προκαλούσε την οργή του πρώην πρωθυπουργού. Μάλιστα ο κ. Μ. Έβερτ σε μια
επίσκεψή του στα Ναυπηγεία Ελευσίνας είχε κάνει μια παρόμοια δήλωση, είχε
μιλήσει για χαμένη 15ετία στην ανάπτυξη της χώρας. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15826N071</ED>
<ID>
ID:166215

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N07&aa=1</URL></REF>


Article

<CATEGORY>vin04</CATEGORY>

 <H2>Δύο αγωγές του Βλαχούτσικου για τη βίλα</H2>

<AUTHOR>ΣΙΛΑ ΑΛΕΞΙΟΥ</AUTHOR>

ΠΑΡΑ το γεγονός ότι εξακολουθεί να πιστεύει στην εξωδικαστική επίλυση της
υπόθεσης ο σημερινός ιδιοκτήτης του ακινήτου της Σοφίας Μινέικο,
επιχειρηματίας κ. Χαρ. Βλαχούτσικος, θέτει τις δύο αντίδικες πλευρές προ των
ευθυνών τους ­ όπως επισημαίνει ο πληρεξούσιος δικηγόρος του κ. Διον. Γκούσκος
­ καταθέτοντας δύο αγωγές και επιφυλασσόμενος να συνεχίσει τον αγώνα. 
Η
πρώτη αγωγή, που θα συζητηθεί στις 12 Φεβρουαρίου 1998, στρέφεται κατά της
δικηγόρου κ. Έλλης Παπαζαχαρίου, από την οποία διεκδικεί αποζημίωση ύψους
330.000.000 δραχμών, γιατί «είτε η συμπεριφορά της είναι δολία, με πρόθεση που
της προκάλεσαν τρίτοι, ωφελούμενοι, είτε αμελής, παραμένει υπαίτια και
ζημιογόνος». Οι «τρίτοι», τους οποίους υπαινίσσεται ο ενάγων, είναι «εκείνοι
που οι πάντες γνωρίζουν», όπως διευκρίνισε ο κ. Γκούσκος, υπογραμμίζοντας πως
δεν αναφέρεται μόνο στα παιδιά του Ανδρέα Παπανδρέου. 
Πάντως, η πλευρά των
σημερινών ιδιοκτητών του ακινήτου του Ψυχικού επιφυλάσσεται να στραφεί και
εναντίον των «τρίτων» διεκδικώντας τα νόμιμα. «Αν κάποιος δικαιούται το
ακίνητο, αυτός είναι ο κ. Βλαχούτσικος και η οικογένειά του», πρόσθεσε ο κ.
Γκούσκος, αρνούμενος να δεχθεί πως όλοι έμαθαν τώρα το περιεχόμενο των
διαθηκών, αλλά και πιστεύοντας ακράδαντα πως ο Ανδρέας Παπανδρέου πράγματι
αγνοούσε την τελευταία βούληση της μητέρας του. 
Ωστόσο, χθες, κατατέθηκε
εκ μέρους της οικογένειας Βλαχούτσικου στο Πολυμελές Πρωτοδικείο της Αθήνας
και η προσεπίκληση της κ. Δήμητρας Λιάνη-Παπανδρέου, με την οποία καλείται να
παρέμβει υπέρ τους κατά την εκδίκαση της αγωγής που έχουν καταθέσει εναντίον
τους τα τρία παιδιά του Ανδρέα Παπανδρέου, ενώ σε περίπτωση ήττας τους να
υποχρεωθεί να τους καταβάλει το ποσό των 329 εκατομμυρίων δραχμών για την
αποκατάσταση της ζημιάς που θα υποστούν αν τους διατάξει το δικαστήριο να
επιστρέψουν το ακίνητο του Π. Ψυχικού. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15826N072</ED>
<ID>
ID:166255

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N07&aa=2</URL></REF>


Article

<CATEGORY>vin04</CATEGORY>

 <H2>Εκδηλώσεις στη μνήμη Αντώνη Τρίτση</H2>

ΕΚΔΗΛΩΣΕΙΣ στη μνήμη του
αείμνηστου Αντώνη Τρίτση οργανώνουν αύριο και τη Δευτέρα ο Σύλλογος Φίλων
Αντώνη Τρίτση, ο Σύλλογος Βετεράνων Αθλητών Στίβου και το Ίδρυμα Αντώνη Σ.Ν.
Τρίτση για τα Δικαιώματα και την Απελευθέρωση των Λαών. 
Έτσι αύριο, από
τις 4.30 μ.μ. μέχρι τις 8 μ.μ. θα γίνουν στο Παναθηναϊκό Στάδιο αγώνες στίβου
βετεράνων αθλητών στίβου (θυμίζουμε ότι ο Τρίτσης ήταν Βαλκανιονίκης στο άλμα
επί κοντώ), την έναρξη των οποίων θα κηρύξει ο υφυπουργός Αθλητισμού κ. Α.
Φούρας. 
Τη Δευτέρα, στις 6 μ.μ., θα γίνει στο Πολεμικό Μουσείο δημόσια
συζήτηση με θέμα: «Ελληνική Παιδεία - Ευρωπαϊκή Ολοκλήρωση», στην οποία θα
πάρουν μέρος οι καθηγητές Πανεπιστημίου Κ. Ζουράρις, πατήρ Γεώργιος Μεταλληνός
και Γιάννης Πανούσης και ο συγγραφέας - φιλόλογος κ. Σαρ. Καργάκος. Στον χώρο
του Πολεμικού Μουσείου θα λειτουργεί και έκθεση ντοκουμέντων του Αντώνη
Τρίτση, όπως το ένταλμα σύλληψής του κατά τη διάρκεια της δικτατορίας κ.ά.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15826N073</ED>
<ID>
ID:166286

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N07&aa=3</URL></REF>


Article

<CATEGORY>vin04</CATEGORY>

 <H2>Συνεχίζεται το 7ο συνέδριο της ΚΝΕ</H2>

ΜΕ ΟΜΙΛΙΕΣ συνεχίζεται το 7ο
συνέδριο της ΚΝΕ, ενώ σήμερα μιλά από το βήμα του η γραμματέας του ΚΚΕ, Αλέκα
Παπαρήγα. 
Θα ακολουθήσει συζήτηση και ψηφοφορίες επί του σχεδίου απόφασης
και του σχεδίου καταστατικού. Οι εργασίες του συνεδρίου ολοκληρώνονται αύριο,
με την ανακοίνωση των αποτελεσμάτων για το νέο Κεντρικό Συμβούλιο. 
Χθες,
το προεδρείο του συνεδρίου έδωσε στη δημοσιότητα τα «στατιστικά δεδομένα» για
το σώμα. Έτσι, ο μικρότερος σε ηλικία σύνεδρος είναι 14 ετών κι ο μεγαλύτερος
36 ­ με μέσο όρο ηλικίας τα 22,3 χρόνια. 
Οι εργαζόμενοι αποτελούν το
μεγαλύτερο τμήμα των συνέδρων (35%) και ακολουθούν οι μαθητές (21%), οι
φοιτητές ΑΕΙ (19%) και ΤΕΙ (12,3%). 
Το 70,7% των αντιπροσώπων λαμβάνει
μέρος για πρώτη φορά σε συνέδριο της ΚΝΕ, ενώ ο μέσος όρος χρόνου από την
ένταξη στην ΚΝΕ είναι τα 3,8 χρόνια. Πάντως, υπάρχουν αντιπρόσωποι και με δύο
μήνες κομματικής ζωής, αλλά και με 20 χρόνια! 
Μειοψηφία αποτελούν και στην
ΚΝΕ τα κορίτσια, τα οποία αποτελούν το 37% έναντι 63% των αγοριών. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15826N074</ED>
<ID>
ID:166307

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N07&aa=4</URL></REF>


Article

<CATEGORY>vin04</CATEGORY>

 <H2>Μνήμη Ελλήνων</H2>
<H2>θυμάτων του Μάουτ- χαουζεν</H2>

Η ΜΝΗΜΗ των 3.700 Ελλήνων που έχασαν τη ζωή τους στο εκεί ναζιστικό
στρατόπεδο συγκέντρωσης θα τιμηθεί αύριο Κυριακή σε τελετή στο ελληνικό
μνημείο του Μάουτχαουζεν στην Άνω Αυστρία, από εκπροσώπους της ελληνικής
Πολιτείας, της Εκκλησίας και μαζικών φορέων, καθώς και πλήθους Ελλήνων της
ομογένειας από ολόκληρη την Αυστρία. 
Στη μνήμη των Ελλήνων θυμάτων του
ναζισμού θα τελεστεί τρισάγιο, θα γίνει κατάθεση στεφάνων, ενώ εκπρόσωποι των
ελληνικών αρχών και των ομογενειακών οργανώσεων θα απευθύνουν χαιρετισμούς.

Στα χρόνια του χιτλερικού φασισμού το Μάουτχαουζεν υπήρξε συνώνυμο του
θανάτου και τόπος μαρτυρίου για περισσότερους από 200.000 κρατουμένους από
σχεδόν όλες τις χώρες της Ευρώπης. Για τους 122.797 από αυτούς, ανάμεσά τους
και 3.700 Έλληνες, η απελευθέρωση του στρατοπέδου στις 5 Μαΐου 1945 από τα
συμμαχικά στρατεύματα ήλθε πολύ αργά. Είχαν ήδη αφήσει την τελευταία τους πνοή
στα κρεματόρια του Μάουτχαουζεν. 
Μετά τον πόλεμο η αυστριακή κυβέρνηση
μετέτρεψε τις παλιές εγκαταστάσεις του στρατοπέδου συγκέντρωσης (έξω από το
ομώνυμο χωριό Μάουτχαουζεν στην Άνω Αυστρία, 160 χιλιόμετρα δυτικά της
Βιέννης), σε μουσείο και τόπο προσκηνήματος, όπου οι διάφορες χώρες της
Ευρώπης, που θρήνησαν εκεί τα χιλιάδες θύματά τους, έστησαν μνημεία για τους
νεκρούς τους. Κάθε χρόνο, στην επέτειο της απελευθέρωσης, δεκάδες χιλιάδες
προσκυνητές συρρέουν από την Αυστρία και το εξωτερικό στο Μάουτχαουζεν, για να
αποτίσουν φόρο τιμής στα θύματα της ναζιστικής θηριωδίας. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15826N075</ED>
<ID>
ID:166316

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N07&aa=5</URL></REF>


Article

<CATEGORY>vin04</CATEGORY>

 <H5>ΟΙ ΕΛΛΗΝΟΤΟΥΡΚΙΚΕΣ ΕΠΑΦΕΣ ΘΑ
ΕΞΑΣΦΑΛΙΣΟΥΝ ΚΛΙΜΑ ΥΦΕΣΗΣ ΤΟΥΛΑΧΙΣΤΟΝ ΓΙΑ ΤΗ ΘΕΡΙΝΗ ΠΕΡΙΟΔΟ</H5>
<H2>... Και καλό καλοκαίρι</H2>

Σε
επιχείρηση αποκάλυψης της τουρκικής επιθετικότητας στοχεύει να μετατρέψει η
ελληνική πλευρά την Επιτροπή Εμπειρογνωμόνων Ελλάδας - Τουρκίας, η οποία θα
συσταθεί τις επόμενες μέρες με την υπόδειξη από την κυβέρνηση των δύο μελών
της. 
ΕΚΤΙΜΗΣΗ της κυβέρνησης, που εκφράστηκε και στη χθεσινή
συνεδρίαση της Κυβερνητικής Επιτροπής, είναι ότι από την ελληνοτουρκική αυτή
διαδικασία είναι εξαιρετικά δύσκολο να υπάρξει κάποιο απτό αποτέλεσμα για τις
ελληνοτουρκικές διαφορές, αναμένεται ωστόσο να δημιουργηθεί ένα καλό κλίμα
ύφεσης ανάμεσα στις δύο χώρες που ­ αν μη τι άλλο ­ θα οδηγήσει σε ένα ήσυχο
καλοκαίρι. 
Σύμφωνα με όλες τις ενδείξεις, στην επιτροπή θα τοποθετηθούν οι
καθηγητές Διεθνούς Δικαίου και μέλη του Επιστημονικού Συμβουλίου του
υπουργείου Εξωτερικών κ.κ. Κρατερός Ιωάννου και Αργύρης Φατούρος, την τελική
απόφαση όμως θα τη λάβει σήμερα ο κ. Θ. Πάγκαλος. 
Η ελληνική και η
τουρκική ομάδα θα ανταλλάξουν με ενδιάμεσο την ολλανδική προεδρία σημειώματα
πάνω στον διαδικαστικό τρόπο επίλυσης των ελληνοτουρκικών διαφορών. Σε
περίπτωση που υπάρξει συμφωνία μεταξύ των δύο ομάδων για κάποια θέματα (π.χ.
υφαλοκρηπίδα), τότε Έλληνες και Τούρκοι εμπειρογνώμονες θα συναντηθούν στην
Ολλανδία, παρουσία εκπροσώπου της Ευρωπαϊκής Ένωσης και θα συζητήσουν τη
διαδικασία επίλυσης του θέματος. 
Στόχος της ολλανδικής προεδρίας, στην
οποία ανήκει και η πρωτοβουλία σύστασης της επιτροπής, είναι να υπάρξει ένα
κοινό πόρισμα των δύο ομάδων έως τα μέσα Ιουνίου, αλλά δεν αποκλείεται η
διαδικασία να συνεχισθεί και υπό την αιγίδα της επόμενης προεδρίας της
Ευρωπαϊκής Ένωσης (Λουξεμβούργο). 
«ΓΟΗΤΕΙΑ» 
Ο υπουργός
Εξωτερικών ενημέρωσε χθες την κυβερνητική επιτροπή για τις εξελίξεις στα
ελληνοτουρκικά θέματα και για «την επίθεση φιλίας και γοητείας» που του έκανε
η κυρία Τσιλέρ στην Κωνσταντινούπολη, ανέφερε, ωστόσο, ότι επί της ουσίας δεν
υπάρχει καμία δέσμευση της τουρκικής πλευράς για αλλαγή της πάγιας πολιτικής
της στο Αιγαίο. 
Στη συνεδρίαση τόσο ο Πρωθυπουργός Κ. Σημίτης όσο και ο κ.
Πάγκαλος επεσήμαναν ότι η αποδοχή της σύστασης της επιτροπής από την ελληνική
πλευρά δείχνει στη διεθνή κοινότητα ότι η Ελλάδα είναι μία υπεύθυνη χώρα που
δεν έχει να φοβηθεί τίποτα από τέτοιου είδους διαδικασίες, ενώ εκτονώνουν την
πίεση για διάλογο με την Τουρκία που παγίως ασκούν κάποιοι εταίροι μας. 
ΜΕ ΠΡΟΣΟΧΗ 
Την ίδια στιγμή, όπως προέκυψε από τις ανταλλαγές
απόψεων που υπήρξαν στην Κυβερνητική Επιτροπή, γίνεται σαφές ότι η ελληνική
πλευρά θα πρέπει να κινηθεί με ιδιαίτερη προσοχή στην ελληνοτουρκική αυτή
επιτροπή, ώστε να αποκαλυφθούν οι αυθαίρετες αξιώσεις της Άγκυρας στο Αιγαίο
αλλά και να μη χρεωθεί η Αθήνα ενδεχόμενη διάλυσή της. 
Σύμφωνα με
διπλωματικές πηγές, από την ενημέρωση που έγινε στην Κυβερνητική Επιτροπή,
προέκυψε ότι η στάση της Ελλάδας έχει ήδη βελτιώσει την εικόνα της στο
εξωτερικό, ενώ αντίθετα η στάση της Τουρκίας αντιμετωπίζεται με ολοένα και
μεγαλύτερη καχυποψία. 
ΤΡΕΛΑ Η ΓΑΥΔΟΣ 
Αναφέρθηκε χαρακτηριστικά
ότι τουλάχιστον δύο Ευρωπαίοι πρωθυπουργοί χαρακτήρισαν «τρέλα» την προσπάθεια
της τουρκικής ηγεσίας να δημιουργήσει θέμα Γαύδου, ενώ με ιδιαίτερη καχυποψία
αντιμετωπίζεται τόσο το ζήτημα των Ιμίων όσο και οι απειλές της Τουρκίας για
πόλεμο σε περίπτωση που η Ελλάδα ασκήσει ένα νόμιμο δικαίωμά της. 
Οι
παριστάμενοι υπουργοί ­ έλειπε από την Κυβερνητική Επιτροπή ο κ. Αρσένης ­
συμφώνησαν ομόφωνα στους χειρισμούς της κυβέρνησης, ενώ εκφράστηκαν και
απόψεις για την ανάγκη θωράκισης της όλης διαδικασίας, ώστε να μην υπάρξει
διολίσθηση της επιτροπής σε πολιτική διαπραγμάτευση. 
Μάλιστα, ο υπουργός
Άμυνας Άκης Τσοχατζόπουλος τάχθηκε υπέρ της προσέγγισης της Τουρκίας με την
Ευρωπαϊκή Ένωση, ζήτησε, όμως, να υπάρξουν συγκεκριμένα ανταλλάγματα από την
Άγκυρα (ανάκληση της απειλής πολέμου, αποδοχή των διεθνών συνθηκών) πριν η
Αθήνα συμφωνήσει στη δημιουργία μιας τέτοιας ειδικής σχέσης Τουρκίας - Ε.Ε.

ΤΑ ΤΑΞΙΔΙΑ ΣΗΜΙΤΗ 
Στη χθεσινή συνεδρίαση ο κ. Σημίτης μίλησε
για τα αποτελέσματα των ταξιδιών του στην Αυστρία και τη Γερμανία, ενώ
σημείωσε την πρόθεση του γενικού γραμματέα του ΟΗΕ κ. Ανάν να καλέσει σε
σύντομο χρονικό διάστημα τους κ.κ. Κληρίδη και Ντενκτάς στη Νέα Υόρκη, για
απευθείας συνομιλίες. 
Για τον τρόπο λειτουργίας της επιτροπής μίλησε χθες
και ο κυβερνητικός εκπρόσωπος Δ. Ρέππας, σημειώνοντας χαρακτηριστικά: «Οι
ομάδες αυτές θα εργαστούν προς κοινή κατεύθυνση, σε ένα κοινό πλαίσιο εντολών,
αλλά η κάθε μία χωριστά και εφόσον προκύψει με την παρέμβαση της ολλανδικής
προεδρίας κοινό έδαφος, επί του κοινού αυτού εδάφους θα υπάρξει συνάντηση και
κοινή συνεδρίαση». 
ΜΟΝΟ ΜΕ ΣΥΜΦΩΝΙΑ 
Και ο κ. Ρέππας συνέχισε:
«Κάθε πλευρά θα αναφέρει τα θέματα τα οποία θεωρεί ότι μπορούν και πρέπει να
αποτελέσουν το αντικείμενο το οποίο θα εξετάσουν οι εμπειρογνώμονες των δύο
χωρών. 
Αν, π.χ., η Τουρκία θέσει ένα θέμα ­ για να μείνω σε ένα
συγκεκριμένο παράδειγμα ­ που αφορά την αποστρατιωτικοποίηση των ελληνικών
νησιών ή το δικαίωμα, το μονομερές, που έχουμε, να επεκτείνουμε τα χωρικά μας
ύδατα στα 12 μίλια και ζητήσει τέτοιου είδους θέματα να αποτελέσουν
αντικείμενο εξέτασης, εμείς διαφωνούμε και άρα δεν υπάρχει πρόοδος όσον αφορά
τα συγκεκριμένα θέματα. Συγκεκριμένα θέματα εξετάζονται, εφόσον υπάρξει
συμφωνία και των δύο πλευρών να διατυπωθεί γι' αυτά τα θέματα μία κοινή θέση».

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15826N082</ED>
<ID>
ID:166256

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N08&aa=2</URL></REF>


Article

<CATEGORY>vin02</CATEGORY>

 <H2>Σαφές
μήνυμα</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Η ΤΟΠΟΘΕΤΗΣΗ από την υπουργό Εξωτερικών της
Τουρκίας, Τανσού Τσιλέρ, δύο «γερακιών» (των εμπειρότατων στα ελληνοτουρκικά
κυρίων Ελεκτάγ και Μπιλγκέ) στις θέσεις της επιτροπής εμπειρογνωμόνων της
Τουρκίας δίνει ένα σαφές μήνυμα στην Αθήνα για το τι επιδιώκει η Άγκυρα από τη
σύσταση αυτής της επιτροπής. 
Επιθυμεί μέσω της επιτροπής εμπειρογνωμόνων
να καταγράψει ως πραγματικές ελληνοτουρκικές διαφορές τις πάγιες αξιώσεις της
στο Αιγαίο, στη Θράκη και την Κύπρο και σε καμία περίπτωση δεν είναι έτοιμη να
κάνει υποχωρήσεις ­ όπως κάποιοι από την κυβέρνηση πιστεύουν με περισσή
αισιοδοξία. Κάτω από αυτές τις συνθήκες είναι προφανές ότι εάν η ελληνική
κυβέρνηση δεν καταφέρει να βάλει αυστηρό πλαίσιο στη διαδικασία λειτουργίας
τής επιτροπής, μπορεί να πέσει σε μία παγίδα καταγραφής των τουρκικών
αξιώσεων, ενώ να χρεωθεί πολιτικά και την ­ εκ των υστέρων ­ διάλυση της
επιτροπής. Παράλληλα, ακόμη κι αν προβλέπεται ότι το πόρισμά της (εφόσον
υπάρξει) δεν θα είναι δεσμευτικό για την Ελλάδα και την Τουρκία, η άποψη που
θα διαμορφώσει ο εκπρόσωπος της Ευρωπαϊκής Ένωσης, που θα είναι παρών στις
συνεδριάσεις της (εφόσον υπάρξουν), είναι ιδιαίτερα ζωτική για το πώς θα
αντιμετωπίσει η Ευρώπη στο μέλλον τις ελληνοτουρκικές διαφορές. Ωστόσο, εφόσον
διαμορφωθεί το αυστηρό αυτό πλαίσιο λειτουργίας, η επιτροπή είναι μία χρυσή
ευκαιρία για να αποκαλυφθεί στη διεθνή κοινή γνώμη ότι οι διεκδικήσεις της
Τουρκίας κατά της Ελλάδας στερούνται οποιασδήποτε νομικής βάσης. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15826N083</ED>
<ID>
ID:166291

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N08&aa=3</URL></REF>


Article

<CATEGORY>vin04</CATEGORY>

 <H5>ΤΟ ΠΑΣΟΚ ΜΕΛΕΤΑ ΤΗΝ
ΕΠΕΚΤΑΣΗ ΤΟΥ ΚΑΙ ΣΕ ΝΟΜΑΡΧΕΣ - ΔΗΜΑΡΧΟΥΣ</H5>
<H2>Πιάνει κι άλλους το ασυμβίβαστο</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

Επέκταση του
ασυμβίβαστου και σε τοπικό επίπεδο (νομούς, δήμους) μελετά τώρα το ΠΑΣΟΚ, ενώ
η δημοσιοποίηση χθες της μεγάλης λίστας βρήκε έτοιμους «από καιρό» τους
ενδιαφερόμενους.Η ΓΝΩΣΤΗ, από την πρώτη στιγμή, πρόθεση της Χαριλάου
Τρικούπη να καθιερώσει το ασυμβίβαστο είχε οδηγήσει σε κάλυψη των επίμαχων
θέσεων με το δεδομένο αυτό. Έτσι τώρα πολύ μικρός αριθμός στελεχών αναμένεται
να υποβάλει παραίτηση για να είναι εν αναμονή υποψήφιοι βουλευτές. 
Ωστόσο
δεν φαίνεται να συμβεί το ίδιο και για τα νέα ασυμβίβαστα που το ΠΑΣΟΚ μελετά
να καθιερώσει, σε τοπικό αυτή τη φορά επίπεδο. Ασυμβίβαστα που θα ισχύσουν
τόσο για το βουλευτικό αξίωμα όσο και για άλλες αιρετές θέσεις,
περιλαμβανομένων και αυτών των υποψηφίων νομαρχών και δημάρχων. 
Το θέμα
συζητήθηκε στην τελευταία συνεδρίαση που είχε στη Χαρ. Τρικούπη ο Πρωθυπουργός
κ. Κ. Σημίτης με τα μέλη του Τομέα Οργανωτικής Πολιτικής, ενώ τίθεται «προς
εξέταση» στις οργανώσεις του ΠΑΣΟΚ με εγκύκλιο που στέλνει τη Δευτέρα ο
υπεύθυνος Οργανωτικού κ. Μιχ. Νεονάκης. 
ΠΑΝΙΣΧΥΡΑ ΣΤΕΛΕΧΗ 
Κομματικές πηγές ανέφεραν χθες ότι σε επίπεδο νομού παρατηρείται συχνά το
φαινόμενο το ίδιο κομματικό στέλεχος να κατέχει αρκετές θέσεις, καθιστάμενο
έτσι «πανίσχυρο» στη μάχη του «σταυρού». Στη Χαρ. Τρικούπη υπάρχουν
καταγεγραμμένες τέτοιες περιπτώσεις μελών νομαρχιακής επιτροπής που κατέχουν
(με εκλογή ή όχι) μέχρι και... 14 θέσεις στο κόμμα, σε συνδικαλιστικές ή
συνεταιριστικές οργανώσεις ή στην Τοπική Αυτοδιοίκηση! Ακόμα αναφερόταν η
περίπτωση βουλευτή που είναι παράλληλα και πρόεδρος μεγάλης συνεταιριστικής
οργάνωσης. 
ΠΑΡΑΙΤΗΣΕΙΣ 
Στο μεταξύ η δημοσιοποίηση της επίσημης
λίστας των θέσεων για τις οποίες ισχύει το ασυμβίβαστο προκάλεσε και την πρώτη
δημόσια αναγγελία παραίτησης στελέχους, προκειμένου να έχει το δικαίωμα να
διεκδικήσει συμμετοχή στα ψηφοδέλτια του ΠΑΣΟΚ. 
Πρόκειται για τον γενικό
γραμματέα του υπουργείου Εσωτερικών και Δημόσιας Διοίκησης, αναπληρωτή
καθηγητή κ. Ανδρέα Λοβέρδο, που προτίθεται να πολιτευθεί, αν επιλεγεί από το
ΠΑΣΟΚ, στην Β' Αθηνών. 
Στην ίδια επιλογή φαίνεται ότι καταλήγει, παρά τις
πιέσεις που δέχεται, και ο γενικός γραμματέας του υπουργείου Εθνικής
Οικονομίας κ. Απ. Φωτιάδης, προκειμένου να είναι και πάλι υποψήφιος βουλευτής
στο νομό Έβρου. Ανοιχτό είναι ακόμη το θέμα και για τον γ.γ. του υπουργείου
Εργασίας κ. Μπρακατσούλα, αν και όπως έλεγε χθες σε συνεργάτες του αρχίζει να
κλίνει υπέρ της παραμονής του στο υπουργείο. Ίδιες σκέψεις φέρεται να έχει και
ο άλλος γραμματέας του υπουργείου Εργασίας, καθηγητής κ. Θ. Σακελλαρόπουλος.

Το περιορισμένο ενδιαφέρον για μια θέση ανάμεσα στους «πατέρες του
έθνους», που προκύπτει από τη διαδικασία αυτή, δεν σηματοδοτεί εξάλειψη του
σχετικού... «μικροβίου». 
Απλώς, επειδή «των φρονίμων τα παιδιά πριν
πεινάσουν μαγειρεύουν», αρκετοί υπουργοί είχαν κάνει τις επιλογές των στελεχών
που θα χρησιμοποιούσαν αφού πρώτα τους βολιδοσκόπησαν ότι δεν ενδιαφέρονταν
για συμμετοχή στις εκλογές ­ ιδιαίτερα όταν επρόκειτο για πρώην βουλευτές.
Αυτής της κατηγορίας τα στελέχη είναι πολλά: ο κ. Σ. Γιαννόπουλος, διοικητής
του ΟΓΑ, ο κ. Δημ. Σκαμνάκης, πρόεδρος στον Οργανισμό Σχολικών Κτιρίων, ο κ.
Π. Μπενετάτος, γ.γ. του υπουργείου Συγκοινωνιών, ο κ. Θ. Δημητρακόπουλος,
πρόεδρος στα ΕΛΤΑ, ο κ. Κλαυδιανός στον Οργανισμό Λιμένος Πειραιώς κ.ά. 
ΑΡΝΗΘΗΚΑΝ 
Στη λογική της παροιμίας για... τα παιδιά των φρονίμων,
κινήθηκαν έγκαιρα, ώστε να μην σπεύδουν να παραιτούνται σε λίγους μήνες,
αρκετά στελέχη. Έτσι αρνήθηκαν θέσεις... επίφοβες για ασυμβίβαστο: ο πρώην
γ.γ. του υπουργείου Πολιτισμού κ. Γιώργος Θωμάς (ο οποίος προκειμένου να είναι
ξανά υποψήφιος στο νομό Αχαΐας προτίμησε την ουδέτερη θέση του μέλους του Δ.Σ.
της ΕΡΤ), ο πρώην υπουργός κ. Γ. Μωραΐτης, ο πρώην υφυπουργός κ. Γ.
Δασκαλάκης, ο πρώην βουλευτής κ. Δημ. Μπέης κ.ά. 
Τις πανίσχυρες πλέον
θέσεις των νομαρχών φαίνεται ότι θα προτιμήσουν όλοι οι εκλεγμένοι στις θέσεις
αυτές. Τουλάχιστον η εικόνα αυτή υπάρχει στη Χαριλάου Τρικούπη, παρ' όλο που
σε θέσεις της Δευτεροβάθμιας Τοπικής Αυτοδιοίκησης έχουν εκλεγεί πρώην
«πατέρες του έθνους»: ο κ. Ε. Κουλουμπής, ο κ. Χρ. Φωτίου, ο κ. Ι. Φλώρος, ο
κ. Ι. Σταμούλης κ.ά. Ένα ακόμη στοιχείο που δείχνει ότι οι νομάρχες θα
παραμείνουν στις θέσεις τους είναι τα παραδείγματα δύο συναδέλφων τους: του κ.
Γ. Παρασκευά, νομάρχη Δωδεκανήσου, που όταν βρέθηκε προ διλήμματος (λόγω του
θανάτου του Α. Παπανδρέου) προτίμησε την Τοπική Αυτοδιοίκηση. Το ίδιο έκανε
και ο κ. Φλώρος στη Λάρισα, αν και αρχικά διατήρησε και τις δύο θέσεις. 
Υπάρχει όμως και ένα αντίθετο παράδειγμα, αυτό του κ. Γ. Φλωρίδη. Αν και
νομάρχης Κιλκίς έθεσε υποψηφιότητα (το 1996) και εξελέγη βουλευτής. Μάλιστα
για το στέλεχος αυτό είχε γίνει και η μόνη εξαίρεση από το (άτυπο τότε)
ασυμβίβαστο για να θέσει υποψηφιότητα. 
ΑΝ ΔΕΝ ΠΑΡΑΙΤΗΘΟΥΝ... 
Πάντως η απόφαση της Χαρ. Τρικούπη για το ασυμβίβαστο, εκτός των παραπάνω
θέτει εκτός... Κοινοβουλίου και μια σειρά άλλων γνωστών στελεχών του στο
δημόσιο τομέα. 
Αν μέχρι τις 30 Ιουνίου δεν παραιτηθούν δεν θα μπορούν να
διεκδικήσουν θέση στην επόμενη Βουλή ­ κάτι που άλλωστε δεν φαίνεται να
επιδιώκουν ­ στελέχη όπως: ο πρώην υφυπουργός κ. Θ. Καρατζάς (διοικητής της
Εθνικής Τράπεζας), το πρώην μέλος του Ε.Γ. κ. Πέτρος Λάμπρου (διοικητής του
ΟΤΕ), ο καθηγητής Γ. Παπαγεωργίου (διοικητής του ΟΣΕ), ο κ. Γ. Μπιρδιμήρης
(διοικητής της ΔΕΗ), ο κ. Χρ. Σαλελές (διοικητής του ΟΠΑΠ), ο πρώην υπουργός
κ. Ι. Παπαδόπουλος (πρόεδρος του Λαϊκού Νοσοκομείου), ο πρώην υφυπουργός κ.
Γρ. Σολωμός (διοικητής του ΙΚΑ), ο πρώην γ.γ. του υπουργείου Ανάπτυξης κ. Λ.
Τζέλλας (διευθύνων σύμβουλος της ΔΕΠ), ο πρώην υφυπουργός κ. Ν. Σκουλάς (γ.γ.
ΕΟΤ), ο πρώην αρχηγός ΓΕΕΘΑ και υποψήφιος βουλευτής στρατηγός ε.α. Στ.
Βελλίδης (πρόεδρος της ΕΒΟ) κ.ά. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15826N091</ED>
<ID>
ID:166216

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N09&aa=1</URL></REF>


Article

<CATEGORY>vin04</CATEGORY>

 <H2>Άλλα Κόλπα</H2>

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15826N092</ED>
<ID>
ID:166257

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N09&aa=2</URL></REF>


Article

<CATEGORY>vin04</CATEGORY>

 <H5>Οι
συντάκτες τους κινήθηκαν στα όρια του μύθου στα συνδετικά κείμενα που αφορούν
τη δράση του και κατ' επέκταση την πολιτική ζωή του τόπου το δεύτερο μισό του
20ού αιώνα</H5>
<H5>Στο
σπίτι του αυλικού η πρώτη κρούση για τη βασιλική εντολή</H5>
<H5>Τα Ανάκτορα φταίνε για τη βία και νοθεία</H5>
<H5>Η ρήξη με τον βασιλιά και
η φυγή στο Παρίσι</H5>
<H2>12 τόμοι αρχείων Καραμανλή με «γκρίζες περιοχές»</H2>

<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

«Γύρω από τους
δημόσιους άνδρες, είτε με τη θέλησή τους, είτε άθελά τους, πλέκεται ένας μύθος
που υποκαθιστά την αλήθεια ή, αν θέλετε, την αλλοιώνει και με το χρόνο
αποκρυσταλλώνεται σε ιστορική μορφή».Η διαπίστωση αυτή του Κωνσταντίνου
Τσάτσου, στενού συνεργάτη του Κ. Καραμανλή, ευθύς με την έναρξη της σύνταξης
των «Αρχείων» το Μάρτη του 1987, παραμένει ισχυρή με τη δημοσίευση των 12
τόμων των στοιχείων, που αναφέρονται στον «αρχηγέτη της Συντηρητικής
Παράταξης». 
Οι συντάκτες των «Αρχείων» κινήθηκαν στα όρια του «μύθου» στα
συνδετικά κείμενα, που αφορούν τη δράση του Κ. Καραμανλή και κατ' επέκταση την
πολιτική ζωή του τόπου, το δεύτερο ήμισυ του 20ού αιώνα, που, κατά το
πλείστον, αυτόν είχε ως επίκεντρο. 
Πάντως είναι έκδηλη η προσπάθειά τους
να κινηθούν στη γραμμή ότι τα Αρχεία δεν αποτελούν Ιστορία, αλλά την «πρώτη
ύλη» για την ιστορική κρίση. 
Τα «Αρχεία Κ.Κ.» παραμένουν ημιτελή στο βαθμό
που ο χρόνος δεν επιτρέπει τη δημοσίευση απορρήτων εγγράφων, αναφερόμενων σε
κορυφαίες, αλλά και κρίσιμες περιόδους, της μεταπολεμικής Ιστορίας του τόπου.

Τα «Αρχεία Κ.Κ.» περιλαμβάνουν, εκτός από τις δημόσιες δηλώσεις,
συνεντεύξεις, ομιλίες στη Βουλή και τα «Σημειώματα» του πρώην Προέδρου της
Δημοκρατίας, μετά από συναντήσεις του με σημαντικές προσωπικότητες, ξένους και
Έλληνες. Καθώς και την αλληλογραφία του με φίλους του. Στα κείμενα αυτά ο
λόγος είναι υπαινικτικός. Το γνωστό «ύφος Καραμανλή», που κατά περιόδους πήρε
τη μορφή χρησμών, που επιδέχονται πολλαπλές ερμηνείες. 
Στις επτά χιλιάδες
και πλέον σελίδες των «Αρχείων» ημιφωτίζονται αμφιλεγόμενες στιγμές στην
πολυκύμαντη σταδιοδρομία του πρώην Προέδρου της Δημοκρατίας. Άλλες καλύπτονται
από τη σιωπή. Και άλλες παραμένουν στην «αθέατη πλευρά του φεγγαριού». 
Η
αμφιλεγόμενη επιλογή του από τα Ανάκτορα τον Οκτώβριο του 1955 για την
πρωθυπουργία, μετά το θάνατο του στρατάρχη Παπάγου, παρά την εκφρασμένη θέληση
του τελευταίου και την αντίθεση της πλειοψηφίας των βουλευτών του κυβερνώντος
κόμματος, παραμένει ένα ερωτηματικό, αν συνδυασθεί και με το γνωστό «Μνημόνιο
Πιπινέλη», το οποίο δεν ευρίσκει θέση στα «Αρχεία». 
Η άνδρωση του
Παρακράτους, την πρώτη «οκταετία Καραμανλή» με αποκορύφωση τη δολοφονία του
βουλευτή της Αριστεράς Γρηγόρη Λαμπράκη τον Μάιο του 1963 στη Θεσσαλονίκη, όχι
μόνο δεν φωτίζεται, αλλά δρασκελίζεται, όταν μάλιστα, η ιστορική έρευνα
κατατείνει να είναι απαλλακτική για τον ίδιο και να μετατοπίζει τις ευθύνες
στον κύκλο των Ανακτόρων και ειδικότερα στην τότε βασίλισσα Φρειδερίκη. 
Οι
εκλογές του 1961, γνωστές και ως εκλογές «βίας και νοθείας»,
αντικατοπτρίζονται στον πέμπτο τόμο των «Αρχείων», με παράθεση στοιχείων,
«απαλλακτικών» του ηγέτη της ΕΡΕ για τη νόθευση του εκλογικού αποτελέσματος.

Ο ίδιος μάλιστα, με καθυστέρηση οκτώ ετών, εκμυστηρεύεται: 
*
«Μεταγενεστέρως επληροφορήθην ότι τ' Ανάκτορα, ανήσυχα διά την αυξανόμενην
δύναμιν της ΕΔΑ, είχαν συστήσει ένα είδος ψυχολογικής αποθαρρύνσεως των
κομμουνιστών, όχι όμως υπέρ της ΕΡΕ. Αυτήν την ενέργειαν, η οποία ήτο φαιδρή
κατ' εμέ, την εγνώριζεν ο κ. Παπανδρέου, αλλά την αγνοούσα εγώ...». 
Οι
συμφωνίες Ζυρίχης - Λονδίνου για την Κύπρο, τ' «Αρχεία Κ.Κ.» την αφήνουν στην
«γκρίζα περιοχή», όταν μάλιστα ένας των πρωταγωνιστών, ο Αρχιεπίσκοπος
Μακάριος, μίλησε μεταγενέστερα για πιέσεις που δέχθηκε εκ μέρους των
Ανακτόρων, ώστε να εξαναγκασθεί να προσέλθει το πρωί της 19ης Φεβρουαρίου 1959
στο Λάνγκαστερ Χάους του Λονδίνου και να θέσει την υπογραφή του στα κείμενα
των Συμφωνιών. 
Υπαινικτικός, τέλος, και ενώ, πλέον, είναι γνωστό, ότι η
σύγκρουσή του με τα Ανάκτορα εστιάζεται όχι στο ταξείδι Παύλου και Φρειδερίκης
στο Λονδίνο, αλλά στην προσπάθεια του Κ. Καραμανλή να αυτονομηθεί και να βάλει
«πόδι» στον στρατό, παραμένει στις αφηγήσεις του ο πρώην Πρόεδρος της
Δημοκρατίας. 
Ενώ κάνει αναφορά στην προσπάθεια των παλατιανών
«εκμεταλλευόμενων φιλοδοξίες στελεχών της ΕΡΕ» να διασπάσουν το κόμμα του,
αποφεύγει να αναφέρει «πρόσωπα και γεγονότα». 
Ο Κ. ΚΑΡΑΜΑΝΛΗΣ κατά τη
μακρά διαμονή του, ως αυτοεξόριστος στο Παρίσι, ασχολήθηκε και με την
τακτοποίηση των «εκκρεμοτήτων» του παρελθόντος. Και υπαγόρευσε κείμενο για τις
συνθήκες που του ανετέθη η εντολή για τον σχηματισμό κυβέρνησης τον Οκτώβριο
του 1955. Μεταξύ άλλων αναφέρει: 
«Κατά το θέρος του 1955 ήσαν έκδηλα τα
συμπτώματα της πολιτικής κακοδαιμονίας της χώρας. Εις τούτο, πέραν των
ουσιαστικών λόγων, συνέβαλε και η αδίστακτος πολεμική της αντιπολιτεύσεως, η
οποία είχε πράγματι αποχαλινωθή. Η κατάστασις αυτή επεδεινώθη βαρύτατα μετά
την ατυχή Διάσκεψιν του Λονδίνου και τα τραγικά εις βάρος του Ελληνισμού της
Κωνσταντινουπόλεως και Σμύρνης γεγονότα της 6ης Σεπτεμβρίου, που μετέβαλαν την
πολιτικήν εις εθνικήν πλέον κρίσιν. 
Η κατάστασις αυτή ήτο φυσικόν να
προκαλή ανησυχίας και εις το Στέμμα και εις τον πολιτικόν κόσμον της χώρας και
εις την κοινήν γνώμην. Μέσα εις αυτό το κλίμα της συγχύσεως, την οποίαν
επέτεινε και το ατυχές διά την στιγμήν εκείνην γεγονός της υπάρξεως δύο
αντιπροέδρων ανταγωνιζομένων αλλήλους, αντηλλάσσοντο απόψεις μεταξύ των
διαφόρων παραγόντων της δημοσίας μας ζωής διά την ανεύρεσιν διεξόδου από την
κρίσιμον αυτήν κατάστασιν. 
Περί τα τέλη Ιουνίου του 1955 εκλήθην εις το
σπίτι ενός αυλικού, όπου συνήντησα τους κυρίους Πιπινέλην, Μαύρον και νομίζω
και τον κύριον Κασιμάτην. Ο οικοδεσπότης μας είπεν ότι ο βασιλεύς ήτο ανήσυχος
από την εν γένει κατάστασιν και κυρίως από την ασθένειαν του Παπάγου, την
οποίαν εθεώρει ανίατον. Και ότι θα επεθύμει ως εκ τούτου ωρισμένοι νέοι
άνθρωποι να εξετάσουν την δυνατότητα δημιουργίας διαδόχου κυβερνητικού
σχήματος. 
Όταν απεχωρίσθημεν, ο περί ου λόγος ανακτορικός μού είπεν ότι ο
βασιλεύς θα επεθύμει να αναπτύξω ιδιαιτέραν προσπάθειαν προς την κατεύθυνσιν
αυτήν και τίποτε πέραν αυτού. Αι συναντήσεις αυταί επανελήφθησαν δύο ή τρεις
φοράς, αλλά είχον μάλλον φιλολογικόν χαρακτήρα. Περί τα τέλη Αυγούστου με
επισκέφθη έτερος ανακτορικός, ο οποίος μου ανεκοίνωσεν ότι ο βασιλεύς,
πεισθείς ότι δεν επρόκειτο να αποκατασταθή η υγεία του πρωθυπουργού, εσκέπτετο
να ζητήσει την παραίτησίν του διά να διευκολυνθή εις τον διορισμόν νέας
Κυβερνήσεως και ότι υπελόγιζε να αναθέση εις εμέ την προσπάθειαν αυτήν. Του
είπα ότι συμμεριζόμουν τας ανησυχίας του βασιλέως διά την υφισταμένην εν τη
χώρα κατάστασιν, ότι εκτιμώ βαθύτατα την εκδηλουμένην προς το πρόσωπόν μου
εμπιστοσύνην, αλλά ότι δεν νομίζω ότι θα ήτο ορθόν να ζητήση την παραίτησιν
του ασθενούντος πρωθυπουργού, διότι τούτο θα προεκάλει συναισθηματικάς
αντιδράσεις παρά τη κοινή γνώμη, η οποία θα το απέδιδεν εις την παλαιάν
γνωστήν διένεξιν μεταξύ Στέμματος και Παπάγου. Ήτο η πρώτη φορά που ελάμβανα
γνώσιν ότι ο βασιλεύς απέβλεπεν εις εμέ διά την διάδοχον Κυβέρνησιν... 
Ολίγας ώρας προ του θανάτου του ο Παπάγος, αντί να παραιτηθή όπως ανέμενε ο
βασιλεύς, υπεδείκνυε διά επιστολής τον κύριον Στεφανόπουλον ως αναπληρωτήν του
διά τον χρόνον της ασθενείας του. Ο έτερος των αντιπροέδρων, κύριος
Κανελλόπουλος, αντέδρασεν εντόνως και υπέβαλε προς τον ασθενούντα πρωθυπουργόν
την παραίτησίν του. Παραλλήλως, από ωρισμένους κύκλους αμφεσβητείτο η
εγκυρότης του διορισμού, δεδομένου ότι κατά την ώραν της υπογραφής του ο
στρατάρχης εφέρετο ετοιμοθάνατος. Υπό τας συνθήκας αυτάς έλαβε χώραν ο θάνατος
του στρατάρχου Παπάγου, την 4ην Οκτωβρίου 1955... 
Το απόγευμα της 5ης
Οκτωβρίου με εκάλεσεν ο βασιλεύς και, αφού μου εξέφρασε τας ανησυχίας του διά
την κατάστασιν, με ηρώτησεν εάν κατά την γνώμην μου θα ηδύνατο το απορφανισθέν
κόμμα του Συναγερμού να αναδείξη ομοφώνως νέον αρχηγόν. Του απήντησα ότι
αμφιβάλλω περί αυτού και ότι νομίζω ότι η συνέλευσις, διά να αποφύγη την
διάσπασιν, θα ήγετο μάλλον εις την απόφασιν, εις πρώτον τουλάχιστον στάδιον,
της αναδείξεως διοικούσης επιτροπής. Ο βασιλεύς μού απήντησεν ότι αυτή ήτο και
η δική του γνώμη, η οποία ενισχύετο και από τας πληροφορίας τας οποίας είχεν
από διαφόρους πλευράς, και ότι, συνεπεία τούτου, είχε προέλθει εις την
απόφασιν να μου αναθέση τον σχηματισμόν της νέας Κυβερνήσεως, διότι αι
περιστάσεις επέβαλλον τον άμεσον τερματισμόν της πολιτικής κρίσεως. Επίστευεν,
όπως μου είπεν, ότι λόγω της μοιραίας φθοράς που είχον υποστή, ιδίως κατά τον
τελευταίον καιρόν, οι δύο αντιπρόεδροι της Κυβερνήσεως, η εκλογή μου θα
ανταπεκρίνετο και εις τας περιστάσεις, αλλά και εις τας προσδοκίας της κοινής
γνώμης. Του απήντησα ότι εκτιμώ βαθύτατα την εμπιστοσύνην του και ότι δεν θα
εδίσταζα να αναλάβω την βαρείαν ευθύνην την οποίαν μου ενεπιστεύετο. 
Επέστησα όμως την προσοχήν του επί δύο σημείων: πρώτον, ότι διά της επιλογής
μου θα προεκάλει προσωπικάς δυσαρεσκείας· και δεύτερον, ότι δεν ήμουν βέβαιος
αν θα με στηρίξη η Βουλή και ότι, εν περιπτώσει καταψηφίσεώς μου, θα είχε να
αντιμετωπίση νέον και ίσως δυκολώτερον πρόβλημα...». 
Στα Ανάκτορα και τις μυστικές υπηρεσίες
μεταθέτει την ευθύνη ο Κ. Καραμανλής για τις εκλογές «βίας και νοθείας» του
1961. 
Συγκεκριμένα γράφει σε σχετικό για το θέμα σημείωμα: 
«Αι εκλογαί
του 1961 ήσαν αι μόναι εκλογαί, εις τας οποίας δεν αντιμετώπισα το ενδεχόμενο
της ήττης. Δι' αυτό και τας επετάχυνα, μολονότι ηδυνάμην να μείνω μέχρι του
Μαΐου του 1962, διότι το κλίμα ήτο από πάσης πλευράς ευνοϊκόν διά την
Κυβέρνησιν (καλή παραγωγή, σύνδεσις με την Κοινήν Αγοράν, τακτοποίησις του
Κυπριακού, επιθέσεις της Μόσχας και των δορυφόρων κατά της Ελλάδος, επιτυχή
ταξίδια εις την Αγγλίαν, Καναδάν, Αμερικήν και τα λοιπά). Άλλωστε, αν είχα και
την ελαχίστη ανησυχίαν, δεν θα συνεβούλευα εις τον βασιλέα, ο οποίος επέμενε
να διεξαγάγω εγώ τας εκλογάς, να τας εμπιστευθή εις υπηρεσιακήν Κυβέρνησιν.
Εκπλήσσομαι, συνεπώς, όταν μου αποδίδουν σχέδια βίας και νοθείας. Δεν γνωρίζω
ειλικρινώς αν έλαβε χώραν, αλλά και αν έλαβε, εγένετο εν αγνοία μου και δεν
επηρέασε σοβαρώς το αποτέλεσμα της εκλογής, λαμβανομένης υπ' όψιν της
τεραστίας διαφοράς, η οποία υπήρχε μεταξύ ΕΡΕ και των αντιπάλων της και πάντως
δεν εδικαιολόγει τον αναίσχυντον ανένδοτον αγώνα. 
»Απόδειξις των ανωτέρω
είναι τα εξής: 1) Αν είχα την πρόθεσιν της νοθείας θα έκανα εγώ τας εκλογάς
και δεν θα εισηγούμην την υπηρεσιακήν Κυβέρνησιν. 2) Η υπηρεσιακή Κυβέρνησις
λαβούσα τελικώς εχθρικήν προς τη ΕΡΕ σύνθεσιν δεν ήτο δυνατόν να ενθαρρύνη
νοθείαν υπέρ αυτής. 3) Την επομένην της παραιτήσεώς μου εκάλεσα τους αρχηγούς
των Επιτελείων, Φροντιστήν, Καρδαμάκην, Παναγιωτόπουλον και Μαργαρίτην και
τους συνέστησα να αποφύγουν οιανδήποτε ανάμιξιν του στρατού εις τας εκλογάς.
Αυτά όσον αφορά την θέσιν την ιδικήν μου. Μεταγενεστέρως, όμως, επληροφορήθην
ότι τ' Ανάκτορα, ανήσυχα διά την αυξανομένην δύναμιν της ΕΔΑ, είχαν συστήσει
ένα είδος ψυχολογικής αποθαρρύσεως των κομμουνιστών, όχι όμως υπέρ της ΕΡΕ.
Αυτήν την ενέργειαν, η οποία ήτο φαιδρά κατ' εμέ, την εγνώριζε προφανώς ο κ.
Παπανδρέου και την αγνοούσα εγώ. Και όχι μόνον δεν την κατήγγειλε, αλλά
συνεβούλευσε εμπιστευτικώς εις υποψηφίους του κόμματός του, και μου το
ανέφεραν αρκετοί εξ αυτών, να φροντίσουν να επωφεληθούν της υποτιθεμένης αυτής
πιέσεως υπέρ του Κέντρου». 
ΑΡΧΕΣ Ιουνίου του 1963, οι τεταμένες σχέσεις Κ. Καραμανλή -
Ανακτόρων φθάνουν σε κρίσιμο σημείο. Η ρήξη, με αφορμή ταξίδι των Παύλου και
Φρειδερίκης στο Λονδίνο, όπου θα τους απονέμονταν το παράσημο της
Περικνημίδος, φαίνεται αναπότρεπτη, ενώ ο τότε πρωθυπουργός υποψιάζεται τους
αυλικούς κύκλους ότι, σε συνεργασία με στελέχη του κόμματός του, προετοιμάζουν
τη διάσπαση της ΕΡΕ. 
Ο Κ. Καραμανλής εισηγείται τη διάλυση της Βουλής,
αφού προηγουμένως ψηφισθεί νέος εκλογικός νόμος, το πλειοψηφικό, και τη
διενέργεια εκλογών. 
Τα Ανάκτορα απορρίπτουν την εισήγηση του πρωθυπουργού.
Στις 17 Ιουνίου, στη συνάντηση Κ. Καραμανλή - Παύλου επέρχεται η οριστική
ρήξη. 
Ο ίδιος ο πρώην Πρόεδρος της Δημοκρατίας αφηγείται την πορεία των
γεγονότων: 
«Αρχομένης της συζητήσεως είπα εις τον βασιλέα ότι γνωρίζω τας
τελευταίας απόψεις του από την συνομιλίαν μου με τον κ. Χοϊδάν. Παρά ταύτα,
του ετόνισα, εκ καθήκοντος ιστορικού, οφείλω να του εξηγήσω δι' άλλην μίαν
φοράν διατί η εισήγησίς μου αποτελεί την μόνην ορθήν και ομαλήν λύσιν της
πολιτικής κρίσεως και διατί, αντιθέτως, η λύσις την οποίαν προέκρινεν είναι
από πάσης απόψεως ατυχής. Από μακρού χρόνου επίστευα, του υπέμνησα, ότι τα
πολιτικά πράγματα της χώρας μας, εις ον σημείον περιήλθον, επέβαλλον μίαν
ριζικήν και θαρραλέαν αντιμετώπισιν της καταστάσεως, η οποία θα
επραγματοποιείτο διά του πλειοψηφικού και της αναθεωρήσεως του Συντάγματος.
Δι' αυτό δε και εφρόντισα από διετίας να καθιερώσω το πλειοψηφικόν και να
καταθέσω και την πρότασιν διά το Σύνταγμα. Θα απετέλει δε σφάλμα αν δεν
εχρησιμοποιείτο η ευκαιρία αυτή διά να εισέλθη η χώρα εις μίαν νέαν και
υγιεστέραν πολιτικήν ζωήν. Του εξήγησα επίσης διατί η άποψις ότι, διά να
καλύψη η νέα Κυβέρνησις το ταξίδιον εις το Λονδίνον, θα πρέπει να εμφανισθή
εις την Βουλήν, ήτο τελείως αβάσιμος και ίσως ύποπτος από της πλευράς των
εισηγουμένων αυτήν. 
Ο βασιλεύς, απαντών εις τας παρατηρήσεις μου αυτάς,
μου είπεν ότι λυπείται διότι δεν δύναται να υιοθετήση τας προτάσεις μου και
μου εξήγησεν ότι η αναλογική έδιδε την ευκαιρίαν μιάς απογραφής των πολιτικών
δυνάμεων της χώρας και θα μας επέτρεπε να γνωρίσωμεν ποία είναι η πραγματική
δύναμις του κομμουνισμού. 
Είναι προφανές ότι τα επιχειρήματα αυτά
εχρησιμοποιούντο για να συγκαλυφθή από μεν τους εφευρέτας των η πρόθεσις
διασπάσεως της ΕΡΕ, από δε τον βασιλέα η επιθυμία να κάμη παραχωρήσεις προς
την αντιπολίτευσιν. 
Του απήντησα ότι δεν συμφωνώ με τας απόψεις του αυτάς
και του εξήγησα διατί η απομάκρυνσις από την ορθόδοξον κοινοβουλευτικήν
διαδικασίαν ήτο επικίνδυνος και διατί αι υποχωρήσεις εις τας εκβιάσεις της
αντιπολιτεύσεως θα οδηγήσουν τελικώς εις πολιτειακήν ανωμαλίαν. Και του
προσέθεσα ότι, υπό τας συνθήκας αυτάς, θα προτιμούσα να αποχωρήσω της
πολιτικής. 
Ο βασιλεύς, εις την δήλωσίν μου αυτήν, αντέδρασεν αμέσως, ειπών
ότι αυτό θα ήτο κακόν διά τον τόπον και επ' ουδενί λόγω το επεθύμει, δεδομένου
ότι θα εδημιούργει και αμέσους και μελλοντικάς δυσχερείας. 
Αναλογισθείς
τας επιπτώσεις, τας οποίας θα είχεν η άμεσος ανακοίνωσις της αποχωρήσεώς μου
εκ της πολιτικής επί της συνοχής του κόμματός μου, καθώς και τας αντιδράσεις
της κοινής γνώμης κατά του βασιλέως, εδήλωσα προς αυτόν ότι θα απομακρυνθώ
προσωρινώς εξ Ελλάδος, επιφυλασσόμενος να λάβω οριστικήν απόφασιν βραδύτερον
και ότι θα συστήσω εις το κόμμα μου να τον διευκολύνη εις την τακτοποίησιν του
πολιτικού θέματος. 
Ο βασιλεύς, αφού με ηυχαρί-στησεν, μου είπεν ότι έχει
την πρόθεσιν να χρησιμοποιήση πολιτικόν πρόσωπον διά την προεδρίαν της
Κυβερνήσεως και με ηρώτησε αν θα συνεφώνουν να χρησιμοποιήση ένα από τα
στελέχη του κόμματός μου. Του απήντησα ότι δεν θα είχα αντίρρησιν να
χρησιμοποιήση στέλεχος της ΕΡΕ, αρκεί να μην δημιουργηθή η εντύπωσις ότι δι'
αυτού ενθαρρύνεται η διάσπασις του κόμματος. Και ως τοιούτον επρότεινα τον κ.
Πιπινέλην. Ο βασιλεύς δεν εφάνη ικανοποιημένος από την πρότασίν μου, ο δε κ.
Χοϊδάς, όστις είχε κληθή εν τω μεταξύ, επεμβαίνων κατά τρόπον ανάρμοστον,
εχαρακτήρισεν ακατάλληλον τον κ. Πιπινέλην. Αντέδρασα εντόνως, ειπών ότι εφ'
όσον ο βασιλεύς παρά τας αντιθέτους εισηγήσεις μου επιθυμεί πολιτικήν
Κυβέρνησιν, και μάλιστα με πρωθυπουργόν εκ του κόμματός μου, μόνος αρμόδιος
διά την υπόδειξιν του προσώπου αυτού είμαι εγώ. Ο βασιλεύς συνεφώνησε μαζί μου
και με παρεκάλεσε να ειδοποιήσω τον κ. Πιπινέλην να τεθή εις την διάθεσίν του.

Είναι προφανές ότι αι αντιδράσεις κατά του κ. Πιπινέλη δεν ωφείλοντο εις
την ακαταλληλότητά του, αλλά εις το γεγονός ότι είχε ήδη παρασκευασθή λύσις με
άλλους συνεργάτας μου, οι οποίοι, όπως και προηγουμένως ανέφερα, ενεθάρρυναν
τον βασιλέα κατά την διαφωνίαν. 
Ευχαριστήσαμεν αλλήλους, διά την μακράν
και γόνιμον συνεργασίαν μας, και τον απεχαιρέτησα. 
Κατελθών των ανακτόρων
εκάλεσα περί την μεσημβρίαν τους συνεργάτας μου, ανακοινώσας διά βραχέων προς
αυτούς τας αποφάσεις μου, τους εξήγησα τους λόγους διά τους οποίους κατέληξα
εις αυτάς και παρεκάλεσα να μη θελήσουν να τας συζητήσουν. Εν συνεχεία, ώρισα
τριμελή επιτροπή ως προσωρινήν διοίκησιν του κόμματος...». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15826N101</ED>
<ID>
ID:166212

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N10&aa=1</URL></REF>


Article

<CATEGORY>vin04</CATEGORY>

 <H2>Με τον
Κλίντον θα έπαιζα ξερή...</H2>

<AUTHOR>ΚΩΣΤΑΣ ΧΑΤΖΙΔΗΣ</AUTHOR>

ΓΕΝΝΗΘΗΚΕ: Στην Αθήνα, το
1961. 
ΟΝΕΙΡΕΥΕΤΑΙ: Τα Κύθηρα. 
ΘΑΥΜΑΖΕΙ: Τη συνέπεια και τη σεμνότητα
των παλαιότερων, προτηλεοπτικών, συναδέλφων. 
ΘΥΜΑΤΑΙ: Δασκάλους όπως τον
Σοφιανό Χρυσοστομίδη. 
ΞΕΧΝΑΕΙ: Ενίοτε ότι in the long run 
we are all
dead. 
ΤΑΞΙΔΕΥΕΙ: Διαβάζοντας Ιστορία. 
ΠΑΘΙΑΖΕΤΑΙ: Εναντίον του «λόμπι
ανικάνων». 
ΜΟΙΡΑΖΕΤΑΙ: Τον ενθουσιασμό του. 
ΔΙΑΡΚΩΣ ΕΡΩΤΕΥΜΕΝΟΣ: Με
την Άρτεμη. 
Στα άδυτα των αρχείων του Στέιτ Ντιπάρτμεντ και της CIA
εντόπισε, μελέτησε και έφερε στο φως τις σχέσεις Αμερικανών και
συνταγματαρχών. Ο Αλέξης Παπαχελάς λέει ότι «η εξάρτηση είναι σχέση οδυνηρή
και η ανάμειξη της CIA στο πραξικόπημα των Απριλιανών μεγαλύτερη απ' ό,τι
νομίζαμε».
 Τα απόρρητα των ΗΠΑ αποκαλύπτουν και τις αδυναμίες της
Ουάσιγκτον: Κ. Καραμανλής και Σπύρος Μαρκεζίνης!..ΕΡ.: Ανταποκριτής στη
μητρόπολη των γεγονότων. 
ΑΠ.: Ρόλος ενδιαφέρων, αλλά άχαρος, όταν πρέπει
να μεταδώσεις δυσάρεστες ειδήσεις. 
ΕΡ.: Νοσταλγία για την Ελλάδα; 
ΑΠ.:
Αφόρητη. 
ΕΡ.: Τι έδειξε η έρευνα στα αρχεία του Στέιτ Ντιπάρτμεντ και της
CIA; 
ΑΠ.: Η εξάρτηση είναι σχέση οδυνηρή και η ανάμειξη της CIA μεγαλύτερη
από ό,τι νομίζαμε. 
ΕΡ.: Πόσο δύσκολη ήταν η συλλογή των στοιχείων της
έρευνας; 
ΑΠ.: Χρειάστηκε μία μήνυση στο Στέιτ Ντιπάρτμεντ και 100 ώρες
συνεντεύξεων. 
ΕΡ.: Γιατί η μήνυση; 
ΑΠ.: Για να μου δοθούν έγγραφα που
η CIA δεν ήθελε να έρθουν στο φως. 
ΕΡ.: Ποια είναι αυτά; 
ΑΠ.: Τα
έγγραφα για την πρωθυπουργοποίηση του Καραμανλή το '55, η πρόταση για μυστική
επιχείρηση το '65 και οι άκρως απόρρητες εκθέσεις της CIA για τον Παπαδόπουλο.

ΕΡ.: Ποιον πολιτικό συμπαθούσαν περισσότερο οι Αμερικανοί; 
ΑΠ.: Τον
Κωνσταντίνο Καραμανλή, με δεύτερο τον Σπύρο Μαρκεζίνη. 
ΕΡ.: Ποιον
αντιπαθούσαν; 
ΑΠ.: Τον Μακάριο, τον Ανδρέα και, όσο και αν φαίνεται
περίεργο, τη Φρειδερίκη; 
ΕΡ.: Ποια η γνώμη τους για τους σύγχρονους
Έλληνες πολιτικούς; 
ΑΠ.: Ναι στον Σημίτη, συγκρατημένα αισιόδοξοι για τον
Κώστα Καραμανλή, όχι στον Αντώνη Σαμαρά, συμπάθεια στην Ντόρα Μπακογιάννη,
αναφανδόν υπέρ του Μάνου και του Γ. Παπανδρέου. 
ΕΡ.: Ανεβοκατεβάζουν
σήμερα κυβερνήσεις; 
ΑΠ.: Μόνο όπου τους ενδιαφέρει απόλυτα και εκεί δεν τα
καταφέρνουν πάντα καλά (Ιράν, Ιράκ). Επόμενο τεστ, η τύχη του Ερμπακάν. 
ΕΡ.: Όταν μας χαρακτηρίζουν «συμμάχους», τι εννοούν; 
ΑΠ.: Πολύ κοντά σε
ό,τι δεν εμπλέκει την Τουρκία. 
ΕΡ.: Θα διασκέδαζες με τον Κλίντον; 
ΑΠ.: Θα έπαιζα ξερή που του αρέσει, αν δεν είχε τα νεύρα του. Θυμώνει πολύ
εύκολα. 
ΕΡ.: Με τη Χίλαρι; 
ΑΠ.: Θέλει να έρθει στα ελληνικά νησιά,
αλλά παραείναι σοβαρή για διακοπές. 
ΕΡ.: Η δεύτερη προεδρία Κλίντον
ευνοϊκή για τα συμφέροντα μας; 
ΑΠ.: Μια απ' τα ίδια, χωρίς να έχει ανάγκη
τους Ελληνοαμερικανούς ψηφοφόρους. 
ΕΡ.: Ολμπράιτ: Τι αλλάζει στην
εξωτερική πολιτική των ΗΠΑ; 
ΑΠ.: Νέο στυλ, ίδια πολιτική. 
ΕΡ.: Έσπασε
ο πάγος με τον Πάγκαλο; 
ΑΠ.: Λύθηκε η παρεξήγηση, αναμένουν νέα δείγματα.

ΕΡ.: Ποιες οι προτεραιότητες της Ουάσιγκτον σήμερα; 
ΑΠ.: Μέση Ανατολή,
σταθερή Ρωσία, όχι πόλεμο στο Αιγαίο, σταθερότητα στην Ασία. 
ΕΡ.: ΗΠΑ -
Ε.Ε: σύμμαχοι ή αντίπαλοι; 
ΑΠ.: Ευγενής άμιλλα. 
ΕΡ.: Ποια η γνώμη των
Αμερικανών για τους Έλληνες; 
ΑΠ.: Ζεστοί, φιλόξενοι, ολίγον τρελοί και με
άποψη για όλα. 
ΕΡ.: Ελληνικό λόμπι: μύθος ή πραγματικότητα; 
ΑΠ.: Πολύ
καλές προθέσεις, υπερβολική δημοσιότητα, λίγα κέρδη σε σχέση με την επένδυση.

ΕΡ.: Το τουρκικό; 
ΑΠ.: Είναι στην ουσία η αμερικανική γραφειοκρατία,
οι πολεμικές εταιρείες· μεγάλα μειονεκτήματα, Ερμπακάν και Τσιλέρ. 
ΕΡ.: Οι
ΗΠΑ αισθάνονται το άδικο της Ατλάντα; 
ΑΠ.: Θα απαντούσαν «ποιο άδικο;» 
ΕΡ.: Πώς βλέπουν τον ρόλο της Ελλάδας στον 21ο αιώνα; 
ΑΠ.: Ευρωβαλκανικό·
επιμένουν στην ανάγκη συμβίωσης νέου τύπου με την Άγκυρα. 
ΕΡ.: Γιατί έγινε
τελικά η «Καταιγίδα της ερήμου»; 
ΑΠ.: Για τα πετρέλαια, για να δοκιμαστούν
νέοι εξοπλισμοί, να προστατευτεί το Ισραήλ. 
ΕΡ.: Ποιους φοβούνται σήμερα
οι ΗΠΑ; 
ΑΠ.: Μια ισχυρή Κίνα και τρομοκράτες με πυρηνικά. 
ΕΡ.: Ποια η
επόμενη κίνηση του Τζωρτζ Στεφανόπουλου; 
ΑΠ.: Πολλά λεφτά. Στόχος, το
κλαμπ της Γερουσίας. 
ΕΡ.: Θερμό επεισόδιο το ερχόμενο εξάμηνο; 
ΑΠ.:
Πολύ πιθανόν, εξαρτάται από τις εσωτερικές περιπέτειες της Άγκυρας. Ο «μεγάλος
αδελφός» παρακολουθεί πάντα και δεν θα το αφήσει, πάντως, να κρατήσει πάνω από
48 ώρες. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15826N121</ED>
<ID>
ID:166213

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N12&aa=1</URL></REF>


Article

<CATEGORY>vin06</CATEGORY>

 <H5>ΠΕΛΑΤΙΣΣΑ ΑΡΝΕΙΤΑΙ ΝΑ ΠΛΗΡΩΣΕΙ ΥΠΕΡΟΓΚΟ
ΛΟΓΑΡΙΑΣΜΟ ΑΠΟ ΤΟ 1990</H5>
<H2>Βεντέτα με την
ΕΥΔΑΠ</H2>

<AUTHOR>ΜΙΝΑ ΜΟΥΣΤΑΚΑ</AUTHOR>

Για τρίτη φορά η ΕΥΔΑΠ
επιχειρεί να βγάλει σε πλειστηριασμό το σπίτι της συνταξιούχου εκπαιδευτικού
κ. Αγγελικής Παπαδημητρίου - Κοντούλη, η οποία αρνείται να πληρώσει υπέρογκο
λογαριασμό με αποτέλεσμα τα τελευταία επτά χρόνια να της έχουν διακόψει την
παροχή νερού. 
Η... ΒΕΝΤΕΤΑ ανάμεσα στις δύο πλευρές χρονολογείται
από το έτος 1990. Από τότε η συνταξιούχος εκπαιδευτικός έχει ξεκινήσει έναν
πολυετή δικαστικό αγώνα για να καταφέρει να σώσει το μοναδικό περιουσιακό της
στοιχείο, που είναι το σπίτι αυτό, το οποίο οι υπεύθυνοι της ΕΥΔΑΠ βγάζουν και
πάλι σε πλειστηριασμό την επόμενη εβδομάδα. 
Πώς όμως ξεκίνησε ο δικαστικός
γολγοθάς για την οικογένεια της κ. Παπαδημητρίου, που έχει εναποθέσει πλέον
τις ελπίδες της στη Δικαιοσύνη; 
Από τον Ιούλιο του 1990 η «πρωταγωνίστρια»
της ιστορίας καλείται να καταβάλει στην ΕΥΔΑΠ το ποσό των 772.628 δραχμών, που
μαζί με τις προσαυξήσεις φτάνει το 1.000.000 δραχμές, για κατανάλωση νερού
κατά το χρονικό διάστημα από 25/1/90 έως 24/7/90. Το διαμέρισμά της, που
βρίσκεται στην περιοχή της Κυψέλης, έχει επιφάνεια 73,90 τ.μ. και η αξία του,
σύμφωνα με τον εκτιμητή της ΕΥΔΑΠ, ανέρχεται σε 8.000.000 δραχμές. 
Όταν η
κ. Παπαδημητρίου πήρε στα χέρια της τον υπέρογκο λογαριασμό προσέφυγε αμέσως
στην αρμόδια υπηρεσία της ΕΥΔΑΠ, αμφισβητώντας το ποσό που την καλούσαν να
πληρώσει, ζητώντας παράλληλα να ελεγχθεί ο μετρητής της. Πράγματι ο τεχνικός
διαπίστωσε πως ο υδρομετρητής κατέγραψε κατανάλωση κυβικών νερού χωρίς να
είναι ανοιχτή κάποια βρύση. Για το λόγο αυτό η εκπαιδευτικός αρνήθηκε να
πληρώσει τον λογαριασμό, με αποτέλεσμα η ΕΥΔΑΠ να διακόψει από τότε την παροχή
νερού, γεγονός που «θέτει σε κίνδυνο ακόμη και την υγεία της κατά παράβαση των
επιταγών του Συντάγματος». 
Ο πρώτος πλειστηριασμός είχε ορισθεί να γίνει
τις παραμονές των Χριστουγέννων του 1996. Εκείνη προσέφυγε στο Μονομελές
Πρωτοδικείο της Αθήνας, το οποίο με απόφασή του ανέστειλε τον πλειστηριασμό
για έξι μήνες με τον όρο να καταβάλει η κ. Παπαδημητρίου 75.000 δραχμές, ποσό
που ποτέ δεν πλήρωσε, γιατί ­ όπως υποστηρίζει ­ ουδέποτε εκλήθη να καταβάλει.
Αντίθετα, στις 18 Δεκεμβρίου 1996 κανένας εκπρόσωπος της ΕΥΔΑΠ δεν εμφανίστηκε
και έτσι με υπαιτιότητα της εταιρείας ο πλειστηριασμός ματαιώθηκε. Δεν ήταν
εξάλλου η πρώτη φορά που η συνταξιούχος εκπαιδευτικός έμπλεκε σε έναν τέτοιο
δικαστικό αγώνα. Λίγες μόλις ημέρες πριν παραλάβει τον «φουσκωμένο» λογαριασμό
η ΕΥΔΑΠ είχε υποχρεωθεί να της καταβάλει το ποσό των 150.000 δραχμών ως
ικανοποίηση της ηθικής βλάβης που της προκάλεσε σύροντάς την στα δικαστήρια
για παλαιότερη οφειλή της, ύψους 10.232 δραχμών, που όπως όμως αποδείχθηκε
είχε ήδη εξοφλήσει. 
Χθες όμως η εκπαιδευτικός προσέφυγε για άλλη μία φορά
στα αστικά δικαστήρια ζητώντας την αναστολή του επαναληπτικού πλειστηριασμού
του σπιτιού της, που έχει ορισθεί για την ερχόμενη Τετάρτη 7 Μαΐου. Η
προσπάθεια που έκανε ο πρόεδρος του Μονομελούς Πρωτοδικείου της Αθήνας για
εξωδικαστική συμβιβαστική επίλυση της διαφοράς μεταξύ των εμπλεκομένων μερών
απέβη άκαρπη. 
Έτσι η κ. Παπαδημητρίου βρίσκεται και πάλι στο σημείο από το
οποίο είχε ξεκινήσει πριν από μερικούς μήνες. Περιμένει δηλαδή με ιδιαίτερο
ενδιαφέρον και αγωνία την απόφαση του δικαστηρίου που ­ έστω και προσωρινά ­
θα δώσει κάποια λύση στο πρόβλημα που την απασχολεί, μέχρι τις 20 Ιανουαρίου
1998 που πρόκειται να εκδικασθεί η αίτησή της για ανακοπή του πλειστηριασμού
του μοναδικού της περιουσιακού στοιχείου. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15826N131</ED>
<ID>
ID:166174

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N13&aa=1</URL></REF>


Article

<CATEGORY>vin06</CATEGORY>

 <H2>Δήθεν ανάπηροι και πολύτεκνοι με πολυτελή ΑΜΟ</H2>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
ΥΠΟΘΕΣΗ λαθρεμπορίας που αφορά
στην κυκλοφορία πολυτελών αυτοκινήτων με πλαστές πινακίδες ΑΜΟ, αποκαλύφθηκε
στην περιοχή τού Κιλκίς, όπου ο εισαγγελέας παρέπεμψε χθες σε δίκη είκοσι
πέντε συνολικά άτομα. 
Με βουλεύματα που εξέδωσε το Συμβούλιο
Πλημμελειοδικών Κιλκίς, προσδιορίστηκε για τις 25 Νοεμβρίου 1997 η δίκη 25
κατηγορουμένων ­ στην πλειοψηφία τους επιχειρηματίες και δημόσιοι υπάλληλοι ­
οι οποίοι φέρονται ότι κυκλοφορούσαν παράνομα πολυτελή αυτοκίνητα ως δήθεν
ανάπηροι και πολύτεκνοι. 
Όπως αποκαλύφθηκε από τις δικαστικές έρευνες,
πέντε και πλέον ετών, που διενήργησε η Εισαγγελία στον ακριτικό νομό, οι
κατηγορούμενοι εκμεταλλευόμενοι τις ευεργετικές διατάξεις του σχετικού νόμου
για ανάπηρους, συγγενείς αναπήρων, παλιννοστούντες και πολύτεκνους,
εξασφάλιζαν ψευδείς ιατρικές βεβαιώσεις και πιστοποιητικά με τα οποία
εμφανίζονταν ως ανάπηροι. 
Οι ανάπηροι και οι πολύτεκνοι «μαϊμούδες»
κατέθεταν τα πλαστά δικαιολογητικά στις αρμόδιες υπηρεσίες και στη συνέχεια
εισήγαγαν και κυκλοφορούσαν, με πινακίδες ειδικών κατηγοριών, τα Ι.Χ.
επιβατικά αυτοκίνητα πολυτελείας χωρίς να πληρώσουν τους αναλογούντες δασμούς
στο Δημόσιο. 
Με βουλεύματα που εξέδωσε το Συμβούλιο Πλημμελειοδικών
Κιλκίς, παραπέμπονται σε δίκη ­ στο Τριμελές Πλημμελειοδικείο ­ και οι 25
κάτοχοι πολυτελών αυτοκινήτων, για λαθρεμπορία και για χρήση πλαστού εγγράφου.

Η υπόθεση λαθρεμπορίας με τα πολυτελή αυτοκίνητα ΑΜΟ στο Κιλκίς
αποκαλύφθηκε στο τέλος του 1991. Την περίοδο εκείνη είχαν διαταχθεί ανάλογες
δικαστικές έρευνες στην Αθήνα, τη Θεσσαλονίκη και σε άλλες πόλεις της Ελλάδας.
Να σημειωθεί ότι ο εισαγγελέας Κιλκίς, εκτός από τους 25 ιδιοκτήτες
αυτοκινήτων, άσκησε ποινικές διώξεις ­ σε βαθμό πλημμελήματος ­ εις βάρος επτά
γιατρών σε κρατικά νοσοκομεία και κέντρα υγείας, οι οποίοι φέρονται ότι
χορήγησαν τις ψευδείς ιατρικές βεβαιώσεις, άγνωστο με ποια ανταλλάγματα. 
Όμως, μέχρις ότου ολοκληρωθούν οι δικαστικές έρευνες, τα αδικήματα που είχαν
διαπράξει οι γιατροί παραγράφηκαν, λόγω παρέλευσης της πενταετίας, και ως εκ
τούτου απαλλάσσονται από κάθε κατηγορία. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15826N132</ED>
<ID>
ID:166224

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N13&aa=2</URL></REF>


Article

<CATEGORY>vin02</CATEGORY>

 <H5>Το κρυφτό της ενημέρωσης</H5>
<H2>Σε πρώτο ενικό</H2>

<AUTHOR>ΤΖΩΡΤΖΙΑΚΟΝΤΡΑΡΟΥ</AUTHOR>

ΓΡΑΨΕ
για εκείνο, γράψε για το άλλο. Ξέρεις τι έγινε εκεί; Ξέρεις τι έγινε με εκείνο
ή με τούτο το θέμα; Κι ένας δημοσιογράφος πρέπει να έχει απάντηση για κάθε
θέμα, πολιτικό, κοινωνικό, καλλιτεχνικό, ακόμη και αθλητικό. Τα πράγματα
γίνονται ακόμη δυσκολότερα όταν σου ζητείται όχι απλώς να διατυπώσεις τη γνώμη
σου, αλλά να αποκαλύψεις στοιχεία και πληροφορίες οι οποίες ουδέποτε είδαν το
φως της δημοσιότητας. Είναι αδιανόητο ένας δημοσιογράφος να έχει την ενημέρωση
και μόνον αυτή, που έχει κάθε πολίτης, αναγνώστης εφημερίδων ή ακροατής
ραδιοφωνικών σταθμών. Λες και τις πληροφορίες που συγκεντρώνει τις κρατάει για
τον εαυτό του. Τις ανακοινώνει το βράδυ στην παρέα του για να εντυπωσιάσει.

Η αντίληψη αυτή φαίνεται πως κυριαρχεί και σε κυβερνητικούς αξιωματούχους
και παράγοντες του δημόσιου βίου, καθώς αρέσκονται να παίζουν κρυφτούλι με
τους δημοσιογράφους. Αποφεύγουν να δώσουν πληροφορίες, στοιχεία. Αδιαφορούν
για την ενημέρωση του κοινού. Γι' αυτούς προέχει ο τρόπος με τον οποίο θα
παρουσιασθούν οι πληροφορίες. 
Κι επειδή δεν έχουν όλοι ­ ευτυχώς ­ τη
δυνατότητα παρέμβασης και λογοκρισίας, επιλέγουν τη σιωπή. Οι δημοσιογράφοι,
όμως, δεν μπορούν να επιλέξουν την απραξία. Ψάχνουν, ανακαλύπτουν και
αποκαλύπτουν. Κι ό,τι μαθαίνουν το γράφουν ή το λένε. Έτσι στη βραδινή παρέα
τους μετέχουν ισότιμα στην κουβέντα, αρκεί να διαβάσουν κι εκείνοι εφημερίδες
ή ν' ακούσουν δελτία ειδήσεων. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15826N133</ED>
<ID>
ID:166289

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N13&aa=3</URL></REF>


Article

<CATEGORY>vin06</CATEGORY>

 <H5>50 ΓΥΝΑΙΚΕΣ ΑΡΙΣΤΕΥΣΑΝ ΣΤΟΝ
ΔΙΑΓΩΝΙΣΜΟ ΤΗΣ ΠΥΡΟΣΒΕΣΤΙΚΗΣ</H5>
<H2>Πυρ, γυνή και... μάνικα</H2>

«Γυναίκα Αρχηγός της Πυροσβεστικής; Γιατί όχι; Το πρώτο
βήμα ήδη έγινε με την κατάταξή μας στο Σώμα. Και έξυπνες είμαστε και
ικανότητες και καλό επίπεδο σπουδών έχουμε και μπορούμε να ανταποκριθούμε στις
απαιτήσεις της υπηρεσίας, όπως και οι άνδρες».Η ΕΛΕΝΗ Δερμανοπούλου
είναι σίγουρη για τον εαυτό της. Είναι μια από τις 50 γυναίκες που αρίστευσαν
στον διαγωνισμό της Πυροσβεστικής, πέρασε με επιτυχία όλες τις δοκιμασίες της
σκληρής εκπαίδευσης στην Πυροσβεστική Ακαδημία και είναι πανέτοιμη να μπει σε
μάχιμη υπηρεσία. 
Η χθεσινή ορκωμοσία των δόκιμων πυροσβεστών της 62ης
σειράς ήταν διαφορετική από αυτές των προηγούμενων χρόνων. Για πρώτη φορά
ορκίσθηκαν γυναίκες πυροσβέστες, οι οποίες θα υπηρετήσουν σε μάχιμες
υπηρεσίες. Ένα ακόμα ανδρικό οχυρό, όπως ήταν το Πυροσβεστικό Σώμα, έπεσε,
αφού από το 1996 με νόμο άνοιξε ο δρόμος για τις γυναίκες. 
Στο
Πυροσβεστικό Σώμα υπηρετούν ήδη δύο γυναίκες αξιωματικοί, οι οποίες έχουν
σπουδάσει μηχανολόγοι, αλλά αυτές προσελήφθησαν με άλλο νόμο, που αφορούσε
τους πτυχιούχους. 
Οι πρώτες πενήντα γυναίκες, μάχιμες πυροσβέστες,
κατετάγησαν στο Πυροσβεστικό Σώμα με διαγωνισμό, ο οποίος έγινε τον περασμένο
Αύγουστο. Στον διαγωνισμό αυτό έλαβαν μέρος 24.000 άνδρες υποψήφιοι και 14.000
γυναίκες. Από αυτούς επελέγησαν, επειδή συγκέντρωσαν την μεγαλύτερη
βαθμολογία, 500 άνδρες και 50 γυναίκες. 
Οι επιτυχόντες στον διαγωνισμό
εκπαιδεύτηκαν για πέντε μήνες στις Σχολές της Πυροσβεστικής Ακαδημίας της
Αθήνας και της Θεσσαλονίκης και χθες έγινε η ορκωμοσία. 
Εντύπωση έχει
προκαλέσει σε ανώτατους αξιωματικούς το υψηλό επίπεδο που έχουν οι νέοι
πυροσβέστες και κυρίως οι γυναίκες. 
Απόφοιτες Λυκείου, αλλά και με πτυχία
ΑΕΙ, αρίστευσαν στον διαγωνισμό πρόσληψης νέων πυροσβεστών. Είχαν υψηλές
βαθμολογίες από 19,5 και πάνω στο απολυτήριό τους και επιπλέον έχουν πτυχία
ξένων γλωσσών, που τους εξασφάλισαν πολλά μόρια. 
Αλλά και κατά τη διάρκεια
της εκπαίδευσής τους, η συμπεριφορά τους ήταν υποδειγματική. Ανταποκρίθηκαν
όπως και οι άνδρες συνάδελφοί τους στις δυσκολίες της εκπαίδευσης και τα
έβγαλαν πέρα εξίσου καλά. Ευκαιρία να δείξουν τις ικανότητές τους και την
εκπαίδευσή τους τούς δόθηκε στη χθεσινή τελετή λήξης της εκπαίδευσης, όταν
έλαβαν μέρος σε πολύ δύσκολες ασκήσεις ακριβείας, σε κατασβέσεις πυρκαγιών και
σε διασώσεις ατόμων. Ιδιαίτερη αναφορά στις γυναίκες πυροσβέστες έκανε στην
ομιλία του και ο υπουργός Δημόσιας Τάξης, κ. Γ. Ρωμαίος. «Τις γυναίκες
συναδέλφους ­ που με ιδιαίτερη επιτυχία ανταποκρίθηκαν στις υποχρεώσεις τους
και στάθηκαν επάξια και ισότιμα δίπλα στους άνδρες, αν και πρωτόγνωρος θεσμός
­ παροτρύνω να συνεχίσουν με τον ίδιο ζήλο, ώστε να γίνουν πρότυπο παράδειγμα
για τις μέλλουσες γυναίκες που θα θελήσουν να ενταχθούν στην Πυροσβεστική
οικογένεια». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15826N141</ED>
<ID>
ID:166175

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N14&aa=1</URL></REF>


Article

<CATEGORY>vin06</CATEGORY>

 <H2>13 Ιουνίου η δίκη της Παναγοπούλου</H2>

ΣΤΟ ΚΕΝΟ έπεσε η προσπάθεια
της ηθοποιού Βάσιας Παναγοπούλου να επιτύχει την επ' αόριστον αναβολή της
δίκης της για τον σχεδιασμό της δολοφονίας του πρώην συζύγου της, Απόστολου
Δοξιάδη. 
Η εκδίκαση της υπόθεσης αναβλήθηκε για μία ακόμη φορά, λόγω
λήξεως του ωραρίου λειτουργίας των δικαστηρίων, για τις 13 Ιουνίου 1997. Οι
δικαστές του 5ου Τριμελούς Πλημμελειοδικείου της Αθήνας προχώρησαν τελικά στην
αναβολή της δίκης, αλλά σε ρητή δικάσιμο, κάνοντας δεκτό το σχετικό αίτημα του
μηνυτή κ. Απόστολου Δοξιάδη. 
Η Βάσια Παναγοπούλου, που είναι και η βασική
κατηγορουμένη στην υπόθεση, δεν εμφανίστηκε χθες στο ακροατήριο, ενώπιον του
οποίου είχε προσδιορισθεί η δίκη της. Το ίδιο εδώλιο επρόκειτο να μοιραστούν
και οι τρεις συγκατηγορούμενοί της, Νίκος Καλογεράς, Αντώνης Μαχαιρίδης και
Παναγιώτης Μπαντουράκης, στους οποίους φέρεται η ηθοποιός να είχε αναθέσει την
εκτέλεση του εγκληματικού σχεδίου. 
Η ηθοποιός είναι κατηγορούμενη για
πρόκληση και προσφορά σε εκτέλεση κακουργήματος, καθώς και σύσταση και
συμμορία, αδίκημα που αντιμετωπίζουν και οι τρεις «συνεργάτες» της. 
Πρόσωπο-κλειδί στην υπόθεση αυτή, που απασχολεί τη Δικαιοσύνη, θεωρείται η
άλλοτε έμπιστη γραμματέας της Βάσιας Παναγοπούλου, Άννα - Μαρία Κορομβόκη, η
οποία γνώριζε λεπτομέρειες του σχεδίου και είχε ενημερώσει για τις προθέσεις
της εργοδότριάς της τον επιχειρηματία Απόστολο Δοξιάδη. 
Ωστόσο, εκτός από
την ποινική δίκη ­ που αναβλήθηκε για τρίτη φορά ­ εκκρεμεί και η απόφαση του
Πρωτοδικείου της Αθήνας, όπου έχουν προσφύγει ο Απόστολος Δοξιάδης και η Βάσια
Παναγοπούλου και με συναφείς αγωγές τους διεκδικούν την επιμέλεια της κόρης
τους Έμμας. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15826N142</ED>
<ID>
ID:166225

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N14&aa=2</URL></REF>


Article

<CATEGORY>vin06</CATEGORY>

 <H2>Διώκεται εφέτης για την παραγραφή αδικημάτων εμπόρου ναρκωτικών</H2>

ΕΦΕΤΗΣ, πρόεδρος Τριμελούς Εφετείου Κακουργημάτων ελέγχεται πειθαρχικά γιατί
καθυστέρησε οκτώ μήνες να θεωρήσει καταδικαστική απόφαση για εμπορία
ναρκωτικών, με συνέπεια να παραγραφούν τα αδικήματα προτού τελεσιδικήσει η
υπόθεση. 
Στο μεταξύ, αναζητούνται ευθύνες δικαστικών υπαλλήλων και
αστυνομικών οργάνων για τη μη νόμιμη κλήτευση μαρτύρων και κατηγορουμένων, που
οδήγησε την υπόθεση σε 14 αναβολές. 
Πρόκειται για τη γνωστή υπόθεση
παραγραφής αδικημάτων περί τα ναρκωτικά, η οποία εκκρεμούσε στη δικαιοσύνη επί
είκοσι χρόνια και εκδικάστηκε σε πρώτο βαθμό δέκα μήνες προτού συμπληρωθεί ο
χρόνος παραγραφής. 
Παρά το γεγονός ότι η υπόθεση εισήχθη στο ακροατήριο 14
φορές και για διάφορους λόγους (απουσία μαρτύρων, απουσία κατηγορουμένων λόγω
υγείας, μη νόμιμη κλήτευση) η δίκη αναβαλλόταν, ευθύνες από αμέλεια και όχι
δόλο για την παραγραφή των αδικημάτων αποδίδονται μόνο στον πρόεδρο του
Τριμελούς Εφετείου Κακουργημάτων κ. Δημ. Γυφτάκη, γιατί καθυστέρησε επί οκτώ
μήνες να θεωρήσει την απόφαση του δικαστηρίου του, που καταδίκασε τελικώς τον
κατηγορούμενο Κων. Τζίρη σε κάθειρξη 16 ετών για εισαγωγή, πώληση, αγορά και
κατοχή μεγάλης ποσότητας ναρκωτικής ουσίας. 
Ο αντεισαγγελέας του Αρείου
Πάγου κ. Δημ. Δωρής, που διενήργησε προκαταρκτική έρευνα για τυχόν ευθύνες
δικαστικών λειτουργών, με πόρισμά του, που απέστειλε στον προϊστάμενο της
επιθεωρήσεως, προτείνει τον πειθαρχικό έλεγχο του εφέτη, αποδίδοντάς του
παράβαση υπηρεσιακού καθήκοντος από αμέλεια. 
Ωστόσο, στο πολυσέλιδο
πόρισμά του αφήνει αιχμές και για άλλους δικαστικούς λειτουργούς, οι οποίοι
κατά τη γνώμη του δεν επιβεβαίωσαν ως όφειλαν ­ μετά τις αλλεπάλληλες αναβολές
­ την ακρίβεια των ισχυρισμών των κατηγορουμένων για αδυναμία να προσέλθουν
στο ακροατήριο λόγω ασθενείας. Επίσης, δεν ανέβαλαν την εκδίκαση σε σύντομη
ρητή δικάσιμο, με αποτέλεσμα ο προσδιορισμός νέας δικασίμου να αργήσει
υπερβολικά. 
Αξίζει να σημειωθεί ότι η συγκεκριμένη υπόθεση αναβλήθηκε
τέσσερις φορές για έλλειψη κλήτευσης κατηγορουμένου, τέσσερις φορές για
ασθένεια των κατηγορουμένων (προσκομίζονταν πιστοποιητικά νοσοκομείων),
τέσσερις φορές λόγω αποχής των δικηγόρων ή λόγω παρέλευσης του ωραρίου και μία
φορά για απουσία μαρτύρων, ενώ η πρώτη αναβολή δόθηκε γιατί δεν είχαν
μεταφρασθεί κρίσιμα για την υπόθεση έγγραφα από τη Σουηδία, όπου διαπράχθηκαν
και τα αδικήματα. 
Ο εφέτης κ. Γυφτάκης κλήθηκε να δώσει εξηγήσεις και
επικαλέστηκε σοβαρούς οικογενειακούς λόγους (θάνατος 30χρονου ανιψιού του και
αυτοκτονία στενού συγγενικού του προσώπου) για την καθυστέρηση στη θεώρηση της
επίμαχης αποφάσεως. 
Στο μεταξύ, η Εισαγγελία Εφετών Αθηνών διενεργεί
έρευνα για τις άκυρες ή μη νόμιμες κλητεύσεις των παραγόντων της δίκης της
συγκεκριμένης υπόθεσης. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15826N143</ED>
<ID>
ID:166263

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N14&aa=3</URL></REF>


Article

<CATEGORY>vin06</CATEGORY>

 <H5>ΛΟΓΩ ΕΛΛΕΙΨΗΣ ΠΙΣΤΩΣΕΩΝ
ΔΕΝ ΕΧΟΥΝ ΤΟΠΟΘΕΤΗΘΕΙ ΑΝΤΙΟΛΙΣΘΗΤΙΚΟΙ ΤΑΠΗΤΕΣ ΣΤΟΥΣ ΕΘΝΙΚΟΥΣ ΔΡΟΜΟΥΣ</H5>
<H2>Γυαλίζουν και σκοτώνουν...</H2>

<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Ακατάλληλοι είναι οι ελληνικοί δρόμοι όταν βρέχει. Πρόσφατη μελέτη
του Εθνικού Μετσοβίου Πολυτεχνείου (ΕΜΠ) επιβεβαίωσε ότι τα τροχαία ατυχήματα
αυξάνονται κατακόρυφα όταν τα οχήματα κινούνται σε υγρό οδόστρωμα. 
ΣΥΜΦΩΝΑ
με την έρευνα του τομέα μεταφορών και συγκοινωνιακής υποδομής του ΕΜΠ, στην
εθνική οδό Αθηνών - Λαμίας, όταν βρέχει, τα τροχαία ατυχήματα διπλασιάζονται.
Αιτία των ατυχημάτων είναι η αυξημένη ολισθηρότητα που παρουσιάζει το υγρό
οδόστρωμα. Κεντρικό... δίδαγμα της μελέτης είναι ότι οι δρόμοι της χώρας μας
θυμίζουν... παγοδρόμιο. 
Το χαμηλό επίπεδο ολοκληρωμένης οδικής ασφάλειας
στη χώρα μας επιβεβαιώνει και η γλώσσα των αριθμών. Σε αντίθεση με τις χώρες
της Ευρωπαϊκής Ένωσης, που το 1994 παρουσίασαν μείωση κατά 25% των νεκρών σε
τροχαία ατυχήματα, η Ελλάδα σημείωσε θεαματική άνοδο. 
Όπως αναφέρει ο
διευθυντής του τομέα συγκοινωνιακής υποδομής του ΕΜΠ κ. Γιάννης Φρατζεσκάκης,
η κακή κατάσταση του οδικού δικτύου ­ ολισθηρότητα, ατελής σήμανση, ανεπαρκή
γεωμετρικά στοιχεία, κακή ορατότητα ­ αποτελεί την κυριότερη αιτία των
αυξημένων τροχαίων ατυχημάτων. Την ίδια στιγμή, ωστόσο, τα τμήματα των εθνικών
οδών που πρόσφατα έχουν δοθεί στην κυκλοφορία, μετά τα έργα διαπλάτυνσης, δεν
έχουν εξοπλιστεί ακόμη με τον απαραίτητο αντιολισθητικό τάπητα. Μεγάλα τμήματα
στην εθνική οδό Αθηνών - Κορίνθου και στην εθνική οδό Αθηνών - Θεσσαλονίκης
εξακολουθούν να έχουν μόνο τον ενδιάμεσο τάπητα, τη στρώση κυκλοφορίας, με
αποτέλεσμα ο βαθμός ολισθηρότητας να είναι μεγαλύτερος συγκριτικά με τα
αντίστοιχα τμήματα που έχουν την τελική αντιολισθητική επίστρωση. 
«Αν και
ο ενδιάμεσος τάπητας έχει αυξημένο βαθμό αντιολισθητικότητας, η διάρκεια ζωής
του είναι δύο χρόνια. Το διάστημα αυτό θα πρέπει ολοκληρωθεί και η τελική
επίστρωση, η οποία έχει πολύ μεγάλη αντιολισθητικότητα», τόνισε στα «ΝΕΑ»
στέλεχος του ΥΠΕΧΩΔΕ που είναι επιφορτισμένος με τα έργα διαπλάτυνσης των
εθνικών οδών. 
Όπως ανέφερε χαρακτηριστικά, «ο αντιολισθητικός τάπητας δεν
έχει τοποθετηθεί ακόμη λόγω έλλειψης των αναγκαίων πιστώσεων. Οι ανάγκες είναι
τεράστιες και οι πιστώσεις ελάχιστες». 
Η καθυστέρηση στην τοποθέτηση της
τελικής επίστρωσης, σύμφωνα με τους ειδικούς επιστήμονες, μπορεί να οδηγήσει
στην αύξηση τροχαίων ατυχημάτων όταν επικρατούν άσχημες καιρικές συνθήκες. Κι
αυτό γιατί ο αντιολισθητικός τάπητας, ο οποίος είναι κατασκευασμένος με
διεθνείς προδιαγραφές, παρέχει μεγαλύτερη ασφάλεια. 
«Κατανοούμε τις
καθυστερήσεις που παρατηρούνται στην ολοκλήρωση των έργων που γίνονται στις
εθνικές οδούς, αλλά μέχρι ενός ορίου», σημειώνει ο συγκοινωνιολόγος κ. Γιάννης
Γκόλιας, αναπληρωτής καθηγητής του ΕΜΠ. «Το φαινόμενο, ωστόσο, αρχίζει και
γίνεται ανησυχητικό. Κι αυτό γιατί ενώ ο ενδιάμεσος τάπητας έχει διάρκεια ζωής
δύο χρόνων, σε πολλά σημεία αυτό το διάστημα το έχουμε υπερβεί. Για παράδειγμα
η εθνική οδός Κορίνθου Τριπόλεως δόθηκε στην κυκλοφορία πριν από πέντε χρόνια
και ακόμη και σήμερα ο αντιολισθητικός τάπητας δεν έχει τοποθετηθεί. Το
γεγονός αυτό, μάλιστα, πρόσφατα αποτέλεσε αντικείμενο σχολιασμού ξένων
επιστημόνων, που ήρθαν στη χώρα μας στα πλαίσια προγράμματος της Ευρωπαϊκής
Ένωσης. «Απορούμε πως δεν έχετε ακόμη μεγαλύτερο αριθμό ατυχημάτων. Οι δρόμοι
σας γυαλίζουν· όχι από καθαριότητα αλλά από την αυξημένη ολισθηρότητα»! 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15826N151</ED>
<ID>
ID:166176

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N15&aa=1</URL></REF>


Article

<CATEGORY>vin06</CATEGORY>

 <H2>12 χρόνια γυρνάνε τον κόσμο</H2>

ΕΧΟΝΤΑΣ καλύψει 446.000 χιλιόμετρα σε 112 χώρες του
πλανήτη, ο 55χρονος Εμίλ Σμιντ και η γυναίκα του Λίλιαν, κάτοχοι πλέον ενός
ρεκόρ στο βιβλίο Γκίνες, έφθασαν και στην Ελλάδα. Μοναδικό εργαλείο στα χέρια
τους ένα από τα πρώτα Toyota Land Cruiser, μοντέλο του 1982, που όπως οι ίδιοι
μας διαβεβαίωσαν... δεν έμεινε, δεν ρυμουλκήθηκε ποτέ! 
Η μεγάλη περιπέτεια
των δύο Ελβετών ξεκίνησε πριν από 12 χρόνια και ο αρχικός τους στόχος ήταν ένα
ταξίδι στην Αμερική για ένα χρόνο! «Δεν το καταλάβαμε πώς έγινε... αφήσαμε τις
δουλειές μας και απλά παρασυρθήκαμε στο υπέροχο ταξίδι. Τώρα είναι πολύ
δύσκολο να σταματήσουμε να ταξιδεύουμε!», μας δήλωσαν. 
Με αυστηρό
προγραμματισμό στα έξοδα (9.000 δρχ. την ημέρα κατά μέσον όρο), και έχοντας το
Land Cruiser σαν σπίτι τους (και κουζίνα και υπνοδωμάτιο!) κατάφεραν να
καλύψουν τα περισσότερα χιλιόμετρα από οποιονδήποτε άλλον με αυτοκίνητο, να
κερδίσουν ένα ρεκόρ στο βιβλίο Γκίνες και να ελπίζουν σε ένα δεύτερο, όταν σε
μερικούς μήνες ξεπεράσουν το ρεκόρ επίσκεψης σε 113 χώρες του πλανήτη.
Εντυπωσιακά πάντως είναι τα στατιστικά στοιχεία της 12χρονης περιπέτειας σε 6
ηπείρους: Η μέση ημερήσια διανυόμενη απόσταση ήταν 130 χλμ., η μέση ταχύτητα
39 χλμ. /ώρα, συνολικά χρειάστηκαν 107.736 λίτρα βενζίνης μέχρι σήμερα,
έλιωσαν 49 ελαστικά και έχουν οδηγήσει για 11.592 ώρες σε 4.465 ημέρες! 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15826N152</ED>
<ID>
ID:166226

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N15&aa=2</URL></REF>


Article

<CATEGORY>vin06</CATEGORY>

 <H2>Σε τέσσερις περιοχές ο Πηνειός «έπνιξε» τις καλλιέργειες</H2>

<AUTHOR>Γ. ΒΟΥΝΑΤΣΟΣ</AUTHOR>

ΛΑΡΙΣΑ

ΟΙ ΒΡΟΧΟΠΤΩΣΕΙΣ των τελευταίων ημερών είχαν ως αποτέλεσμα την υπερχείλιση
των νερών του Πηνειού στην περιοχή της Φαρκαδόνας, του Ζάρκου, της Πηνειάδας
και του Κεραμιδίου. 
Πάνω από 10.000 στρέμματα πλημμύρισαν προκαλώντας
σοβαρά προβλήματα στους αγρότες των περιοχών, οι οποίοι υποστηρίζουν πως έχουν
υποστεί ζημιές στις καλλιέργειές τους. 
Από χθες πάντως τα νερά έχουν
υποχωρήσει και δεν υπάρχει φόβος για μεγαλύτερες πλημμύρες. Όπως πιστεύουν οι
αρμόδιοι, δεν προκλήθηκαν σοβαρές ζημιές στις καλλιέργειες και τις επόμενες
ημέρες θα γίνει απολογισμός και εκτίμηση των ζημιών, αν υπάρχουν. 
ΣΤΗΝ
ΚΑΡΔΙΤΣΑ 
Στις κοινότητες Κοσκινά και Ψαθοχώρα από την υπερχείλιση του
Πηνειού προκλήθηκαν ζημιές στις καλλιέργειες 19 χιλιάδων στρεμμάτων. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15826N153</ED>
<ID>
ID:166264

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N15&aa=3</URL></REF>


Article

<CATEGORY>vin06</CATEGORY>

 <H2>Περιμένετε στο ακουστικό σας ... τη βροχή</H2>

ΒΛΑΒΕΣ στο δίκτυο του ΟΤΕ: σύνηθες επακόλουθο
μεγάλων νεροποντών. Ολοένα και λιγότερες, εντούτοις, σύμφωνα με τα στοιχεία
του ΟΤΕ. Κύρια αίτια των βλαβών, σύμφωνα πάλι με τους υπευθύνους, οι
παρεμβάσεις τρίτων... 
Λιγότερες από ογδόντα, στην περιφέρεια Αττικής, ήταν
οι χθεσινές βλάβες στο υπόγειο δίκτυο του ΟΤΕ, σύμφωνα με στοιχεία του
Οργανισμού. Οι περιοχές όπου σημειώθηκαν οι περισσότερες βλάβες ήταν στο
Καλαμάκι, στον Βύρωνα, στην περιοχή του Ιλισού και στου Μετς (φωτογραφία).
«Περίπου οι μισές φθορές στο υπόγειο δίκτυο μας δημιουργούνται από συνεργεία
τρίτων. Είτε είναι εργολάβων είτε ιδιωτών είτε του Μετρό είτε κάποιου άλλου»,
λέει ο κ. Πολίτης, υποδιευθυντής συντηρήσεως δικτύων του ΟΤΕ, «όταν όμως
παραμορφωθεί ή τρυπήσει το καλώδιο, με οποιονδήποτε τρόπο, οι τηλεπικοινωνίες
δεν κόβονται συνήθως, αμέσως. Μόλις όμως βρέξει, το κακό που έχει γίνει,
εκδηλώνεται. Τα τηλέφωνα χαλάνε». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15826N154</ED>
<ID>
ID:166292

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N15&aa=4</URL></REF>


Article

<CATEGORY>vin06</CATEGORY>

 <H5>Ένα ταξίδι 2.000 ετών</H5>
<H5>Ένας «πλαστός Ρούμπενς» ο νέος στόχος της ζωής
της</H5>
<H5>«Ζωγραφική σημαίνει να μάθω να μιλάω με εικόνες»</H5>
<H2>Ευφροσύνη Δοξιάδη</H2>

<AUTHOR>ΛΕΟΝΙ ΣΤΑΦΥΛΑ</AUTHOR>

<H3>ΑΦΙΕΡΩΣΕ
ΟΚΤΩ ΧΡΟΝΙΑ ΑΠΟ ΤΗ ΖΩΗ ΤΗΣ ΓΙΑ ΝΑ «ΖΩΝΤΑΝΕΨΕΙ» ΤΑ ΝΕΚΡΙΚΑ ΠΟΡΤΡΕΤΑ ΤΟΥ ΦΑΓΙΟΥΜ
</H3>
Η Ευφροσύνη Δοξιάδη,
μάλιστα. Είναι μια γυναίκα που παθιάζεται. Έζησε τριάντα χρόνια στο φλεγματικό
Λονδίνο, αλλά κρατάει το μεσογειακό ταμπεραμέντο της. Αφιέρωσε οκτώ χρόνια από
τη ζωή της για να συγκεντρώσει όλα τα στοιχεία που ήθελε ώστε να παρουσιάσει
μια πλήρη δουλειά πάνω στα πορτρέτα του Φαγιούμ, τα νεκρικά ελληνοαιγυπτιακά
πορτρέτα. Και τώρα τα έχει βάλει με το ίδιο πάθος με τη National Gallery του
Λονδίνου. «Θα συνεχίσω μέχρι θανάτου», λέει γελώντας. Κι αυτό που θέλει είναι
να αποδείξει ότι ο Ρούμπενς που αγοράστηκε για μια ολόκληρη περιουσία από τον
οίκο Κρίστις είναι απλώς ένα αντίγραφο. «Και μάλιστα κακό». Κατά τα άλλα,
μολονότι σπούδασε για χρόνια ζωγραφική, θα μπορούσε να ήταν μια εξίσου
παθιασμένη αρχαιολόγος. Ή και πολεοδόμος ­ κληρονομιά από τον πατέρα της. Τη
φαντάζεσαι να σχεδιάζει την ανάπλαση της Αθήνας ή να συμμετέχει σε ανασκαφές.
Και πραγματικά ταιριάζει πολύ σε τέτοιους χώρους. 
ΜΙΛΑΕΙ για τα Φαγιούμ,
τα νεκρικά πορτρέτα που βρέθηκαν στις αιγυπτιακές μούμιες και νομίζεις ότι
μιλάει για κάποιον που από στιγμή σε στιγμή θ' ανοίξει την πόρτα και θα μπει
στο δωμάτιο. Ο «Αρτεμίδωρος» ή η «Δημώς» δεν είναι απλώς εικόνες ζωγραφισμένες
πριν από 2.000 χρόνια. Το γράφει και στον πρόλογο του βιβλίου της: «...
Έχοντας μείνει μόνη σ' ένα χώρο αποθήκευσης με είκοσι περίπου πορτρέτα, μόλις
η πόρτα έκλεισε πίσω μου είχα την πολύ παράξενη αίσθηση ότι... δεν ήμουν μόνη.
Παρ' όλο ότι οι προσωπογραφίες δεν βρίσκονταν πια πάνω στις μούμιες,
εξέπεμπαν, ωστόσο, την ενέργεια ζωντανών ανθρώπων». 
Το επαναλαμβάνει και
στην κουβέντα μας με άλλα λόγια: «Είναι τα κατ' εξοχήν έργα με τα οποία
επικοινωνείς, μπαίνεις σ' ένα διάλογο». Υπενθυμίζει ότι και ο Αντρέ Μαλρώ
μιλούσε γι' αυτά: «Έλεγε πως αυτό που δίνει την ένταση στα πορτρέτα είναι το
πόσο κοντά βρίσκονται στο σώμα του νεκρού». Αυτά τα 1.000 περίπου πορτρέτα,
όμως, που βρέθηκαν πάνω στις μούμιες ­ τα περισσότερα στην κοιλάδα του
Φαγιούμ, στην όχθη του Νείλου ­ απεικονίζοντας άντρες, γυναίκες και παιδιά,
περιφρονήθηκαν και αγνοήθηκαν. Και στην ουσία το βιβλίο της Ευφροσύνης Δοξιάδη
είναι η πρώτη ολοκληρωμένη δουλειά πάνω σ' αυτά τα πορτρέτα. Ίσως, γιατί
κανένας κλάδος δεν έδειχνε διατεθειμένος να τα υιοθετήσει. «Οι αιγυπτιολόγοι
δεν ασχολούνται μ' αυτά, γιατί, ενώ βρέθηκαν στην Αίγυπτο, δεν ήταν καθαρά
αιγυπτιακά, αφού ανήκουν στους Έλληνες της Αιγύπτου. Οι αρχαιολόγοι δεν
θέλησαν να μιλήσουν γι' αυτά ως έργα τέχνης. Και οι ιστορικοί της τέχνης
σκέπτονταν ότι ήταν αρχαιολογικά ευρήματα και άρα όχι της απόλυτης
δικαιοδοσίας τους και της ειδικότητάς τους». Άλλωστε, τα ίδια τα πορτρέτα
έχουν κάτι το πολυσύνθετο: «Δεν τα βάζεις εύκολα σε μια κατηγορία.
Ξεγλιστρούν, γιατί είναι ελληνικά έργα, τα οποία βρέθηκαν στην Αίγυπτο στη
διάρκεια της ρωμαϊκής κατοχής». 
«ΝΙΩΘΕΙΣ ΔΕΟΣ» 
Για τη ζωγράφο
Ευφροσύνη Δοξιάδη, αυτά τα πορτρέτα ήταν ο κρίκος που συνέδεε την αρχαία
ελληνική ζωγραφική με τη βυζαντινή. «Κάποια στιγμή κατάλαβα ότι μόνο ένας
ζωγράφος θα μπορούσε να ασχοληθεί μ' αυτά και σκέφτηκα ότι ίσως είμαι εγώ
αυτός ο ζωγράφος». Γι' αυτό και τους αφιέρωσε 8 χρόνια από τη ζωή της. Οκτώ
χρόνια, στη διάρκεια των οποίων άφηνε πίσω της το σκοτεινό Λονδίνο, όπου
έμενε, για να ταξιδέψει σε όλο τον κόσμο, να μαζέψει στοιχεία γι' αυτά τα
παραγνωρισμένα πορτρέτα του Φαγιούμ. Κι έφτασε στο σημείο να τα νιώθει να
«ζωντανεύουν», να της προκαλούν δέος. «Πριν από δυο εβδομάδες, καθώς κοιτούσα
στο Βρετανικό Μουσείο ένα από τα πορτρέτα, τον "Αρτεμίδωρο", σε μια πολύ ωραία
φωτισμένη και εντυπωσιακή βιτρίνα, συνέλαβα τον εαυτό μου να κάνει το σταυρό
του. Κι έμεινα με την κίνηση στη μέση, γιατί υπήρχε κόσμος γύρω μου και
συνειδητοποίησα τι συνέβαινε. Το αντικείμενο το ίδιο σού επιβάλλεται και
νιώθεις ένα δέος και το δέος συνήθως είναι θρησκευτικό». Έφτασε να βλέπει τους
εικονιζόμενους στον ύπνο της, στα όνειρά της. Όσο χανόταν στην αναζήτηση
στοιχείων, έμπαινε αναγκαστικά και σε ξένα χωράφια, καθώς έβλεπε συνολικά αυτά
τα έργα και βίωνε μια κοινωνία προγενέστερη. Το σταυρουδάκι που ζωγραφίστηκε
στο γύψινο περιτύλιγμα του «Αρτεμίδωρου», για παράδειγμα, την έβαλε σε μια
διαφορετική αναζήτηση. Γιατί θα μπορούσε να ήταν απλώς ένα στολίδι ή και
πραγματικά ένας πρωτοχριστιανικός σταυρός. «Τώρα που ξέρουμε περισσότερα για
τον συγκρητισμό, δηλαδή για το ανακάτεμα των θρησκειών που χαρακτηρίζουν
αυτούς τους τρεις πρώτους αιώνες στην ελληνορωμαϊκή Αίγυπτο, ξέρουμε ότι ένας
χριστιανός, που εκείνη την εποχή διωκόταν, θα έπρεπε να κρύψει τη θρησκεία
του. Και θα μπορούσε, όπως ο Αρτεμίδωρος, να έχει πάνω στη μούμια σκηνές από
το βιβλίο των νεκρών των Αιγυπτίων και συγχρόνως και ένα σταυρουδάκι». Κι
επειδή ήθελε να μάθει, ρωτούσε από δω κι από κει και θυμάται αυτό που της είπε
η βυζαντινολόγος Άννα Καρτσώνη: «Θα μπορούσε ωραιότατα να ήταν μια γιαγιά,
που, όταν σκοτώθηκε ο εγγονός της, του έβαλε κι ένα σταυρουδάκι εδώ, παρ' όλο
που όλοι πίστευαν και το μετά θάνατον των Αιγυπτίων». 
ΜΟΝΑΔΙΚΟ ΧΑΡΙΣΜΑ 
Η Ευφροσύνη Δοξιάδη έχει ένα μοναδικό χάρισμα:
Διηγείται πράγματα που συνέβησαν αιώνες πριν και τα κάνει να ακούγονται σαν
παραμύθι. Σαν ιστορίες καθημερινές και σύγχρονες και κάποια στιγμή νιώθεις σαν
να ξυπνάς και συνειδητοποιείς ότι αυτά που ακούς έγιναν δυο χιλιάδες χρόνια
πριν. Ίσως, γιατί η ίδια γοητεύεται με τις περιγραφές των ανασκαφών του Πέτρι
στη Χαουάρα και τις προσπάθειές του να περισώσει τα πολύ ευαίσθητα πορτρέτα.

Γιατί διαβάζει τις επιτύμβιες στήλες σε βάθος και ζωγραφίζει στο μυαλό της
τις καθημερινές εικόνες της εποχής. «Υπάρχει το πορτρέτο μιας γυναίκας που
δολοφονήθηκε. Στη στήλη περιγράφεται όλη η ιστορία. Και το διαβάζεις σαν ένα
αστυνομικό μυθιστόρημα, ένα θρίλερ», λέει και το βλέπεις στα μάτια της ότι
έχει κάνει την ακριβή αναπαράσταση του γεγονότος. Άλλωστε, το παραδέχεται ότι
θα μπορούσε να ήταν αρχαιολόγος. 
Καθόμαστε σε ένα δωμάτιο - γραφείο,
γεμάτο βιβλία, ντοσιέ και χαρτιά, με θέα στον καταπράσινο κήπο. Ξεκινάει την
κουβέντα μας με έναν αφορισμό ­ «η άποψη μου είναι ότι δεν πρέπει να έχω άποψη
για πολλά πράγματα». 
Κι αργότερα γελάει, όταν μιλώντας για ένα σωρό
πράγματα, «ανασκευάζει»: «Ναι, σ' αυτό έχω άποψη...». Το δωμάτιο είναι
ηλιόλουστο και η ίδια πολύ γελαστή και φωτεινή, κι είναι ν' απορείς πώς μια
γυναίκα με το δικό της πάθος έζησε το μεγαλύτερο μέρος της ζωής της στο
Λονδίνο. «Έφαγα όλα μου τα νιάτα εκεί. 
Έζησα 30 χρόνια στην Αγγλία, χωρίς
να το έχω επιλέξει. Κι αισθάνομαι ότι ήμουν σε χειμερία νάρκη. Σαν ένα ζώο που
κοιμήθηκε και τώρα ήρθε εδώ και ξύπνησε». 
Ξύπνησε, για να δει όχι το
παραμύθι που διαβάζει στα μάτια των πορτρέτων του Φαγιούμ, αλλά τη σύγχρονη
ελληνική πραγματικότητα. Βλέπει κάπως θυμωμένη ότι «ακριβώς εκεί που ο κοινός
νους ξέρει ποιο είναι το σωστό να γίνει, εκεί γίνεται και η χειρότερη ζημιά».

ΑΙΡΕΤΙΚΕΣ ΑΠΟΨΕΙΣ 
Έχει και κάποιες απόψεις, που
σε πρώτο άκουσμα μοιάζουν αιρετικές. Ακούγεται, για παράδειγμα, απότομο το
«εγώ είμαι εναντίον τού να γίνουν στην Αθήνα οι Ολυμπιακοί Αγώνες». 
Αλλάζει, όμως, την εντύπωση, όταν εξηγεί: «Θεωρώ πως, αν δεν λύσουμε το
κυκλοφοριακό μας πρόβλημα, ώστε να μπορεί ο κάθε Αθηναίος να πηγαίνει στη
δουλειά του χωρίς να υποβάλλεται σε μια οδύσσεια κάθε μέρα, είναι αναίδεια να
πιστεύουμε ότι μπορούμε να φέρουμε εκατομμύρια επισκέπτες. Θα γίνει τότε ένα
φρακάρισμα εφιαλτικό». 
Αιρετικό ακούγεται κάπως και το ότι δεν την ενοχλεί
που τόσοι αρχαιοελληνικοί θησαυροί βρίσκονται διάσπαρτοι στο εξωτερικό. «Δεν
το βλέπω σαν κάτι φοβερό, το οποίο πρέπει οπωσδήποτε να επανορθωθεί», λέει
κατ' αρχήν. 
Έπειτα, την προβληματίζει και το πραγματοποιήσιμο της
επιστροφής τους. «Πριν σκεφτώ το ηθικό μέρος, όσον αφορά την επιστροφή των
Μαρμάρων του Παρθενώνα, για παράδειγμα, σκέφτομαι το ρεαλιστικό. Και νομίζω
ότι είναι ουτοπία να περιμένουμε ότι θα τα πάρουμε πίσω. 
Θα προτιμούσα την
ενέργεια που βάζουμε γι' αυτό το σκοπό να την βάζαμε για να φροντίσουμε αυτά
που έχουμε εδώ, τα οποία τα αφήνουμε να χάνονται και να φθείρονται». Άλλωστε,
«όλα αυτά είναι λιγάκι σαν πρέσβεις μας, σαν αντιπρόσωποι της Ελλάδας στο
εξωτερικό». 
ΑΥΤΑ που την τραβάνε, την τραβάνε με πάθος. Έτσι όπως δούλεψε
για τα πορτρέτα του Φαγιούμ, έτσι τώρα μαζεύει στοιχεία για να αποδείξει ότι ο
«Σαμψών και η Δαλιδά» του Ρούμπενς, που εκτίθεται στη National Gallery του
Λονδίνου, είναι αντίγραφο. Δέκα χρόνια τώρα ψάχνει παντού, αλληλογραφεί με
ανθρώπους που έχουν ειδικευτεί στον Ρούμπενς, προκαλεί δημοσιεύσεις στους
«Times» και σε ειδικά περιοδικά τέχνης. Από τον οίκο Κριστι'ς, που πούλησε τον
πίνακα, και τη National Gallery, μέχρι στιγμής σιγή ιχθύος. Αλλά δεν το βάζει
κάτω. «Είναι σαν τον Δαβίδ με τον Γολιάθ. Γιατί, εκτός των άλλων, είναι και
ξένη αυτή που τους δημιουργεί το πρόβλημα ­ αυτή την Ελληνίδα την έχουν στη
μπούκα του κανονιού. Αλλά εγώ θα το συνεχίσω μέχρι θανάτου, θα πεθαίνω και θα
λέω ότι ο πίνακας είναι πλαστός», λέει γελώντας. Δεν θέλει όμως να πλανάται η
υποψία ότι όλα αυτά γίνονται γιατί της έχει μπει έμμονη ιδέα. «Δεν έχω τη
μανία ντε και καλά να καταστρέψω τη National Gallery. 
Η μανία μου είναι να
έχει κανείς το θάρρος να βλέπει τη ζωγραφική με φρέσκο μάτι και να μην ακούει
σαν ζόμπι τι λένε οι ειδικοί. Οι ειδικοί λένε ότι είναι πραγματικό. Κι εμένα
τα μάτια μου, η κρίση μου, μου λένε ότι είναι αντίγραφο και μάλιστα πολύ κακό.
Γι' αυτό συνεχίζω την έρευνα και βρίσκω συνέχεια στοιχεία. Είναι απίστευτο
πόσο πολλά στοιχεία ανακαλύπτεις όταν ψάχνεις». 
Μιλάει για όλα αυτά, όπως
και για τα ελληνοαιγυπτιακά πορτρέτα. Έχεις την αίσθηση ότι ο Ρούμπενς είναι
ζωντανός και όπου να 'ναι θα κάνει την εμφάνισή του. Με τον ίδιο τρόπο μιλάει
και για την πολεοδομική κληρονομιά του πατέρα της, του πολεοδόμου Κωνσταντίνου
Δοξιάδη ­ το έτερον σύγχρονο πάθος της: Να οργανώσει το αρχείο του. Έζησε την
εποχή που χαρακτήριζαν τον πατέρα της «τρελό προφήτη». Γιατί, στη δεκαετία του
'40, έλεγε ότι το 2000 θα χρειάζεσαι τρεις ώρες για να κατέβεις από την
Κηφισιά στο κέντρο της Αθήνας. «Ο πατέρας μου πίστευε σ' αυτό που αποτελούσε
τον ορισμό της πόλης στην αρχαιότητα: Ο χώρος όπου ο άνθρωπος ήταν ασφαλής και
ευτυχής. Και σήμερα το κέντρο της πόλης είναι ακριβώς το αντίθετο. Είναι ο
χώρος της ανασφάλειας και της δυστυχίας». Καθώς μιλάει γι' αυτά, χάνεται πάλι
από το πλαίσιο του ζωγράφου. Το παραδέχεται. «Εκ των υστέρων βλέπω ότι θα
ήθελα να είχα γίνει πολεοδόμος. Κυρίως γιατί θαύμαζα παρά πολύ τον πατέρα μου.
Που είχε σωστές προτεραιότητες». Και πρώτη προτεραιότητα ήταν η ποιότητα ζωής.
Γιατί πίστευε ότι ο άνθρωπος έπρεπε να είναι το μέτρο και έβλεπε ότι,
αντίθετα, φτιάχναμε πόλεις που μέρα με τη μέρα γίνονταν πιο απάνθρωπες. 
Η
ΓΝΩΡΙΜΙΑ της με τον Τσαρούχη ξεκίνησε στα παιδικά της χρόνια. Φίλος του πατέρα
της τότε και αργότερα δικός της φίλος. «Ναι, κολακεύομαι να πιστεύω ότι με
αγαπούσε, γιατί κι εγώ τον αγαπούσα». Της αρέσει να θυμάται τα χρόνια, τα
γεγονότα που έζησε μαζί του. Να τον θυμάται «σεμνό, κοινωνικό, να πηγαίνει
εκεί που ήταν η ζωή και η ζωντάνια». Να τον θυμάται να αρνιέται τον τίτλο του
δασκάλου. «Έλεγε, εγώ δεν είμαι δάσκαλος, δεν διδάσκω ζωγραφική, είμαι μαθητής
της ζωγραφικής». 
Τον θυμάται από τότε που ήταν 18 χρόνων και είχαν πάει
στη Μυτιλήνη για το μουσείο του Θεόφιλου. «Έλεγε, ποτέ δεν είναι νωρίς για να
κάνεις κάτι. Σηκωνόταν από τις 6 το πρωί, πήγαινε στην αγορά και μετά ερχόταν
να με ξυπνήσει. Και μού 'λεγε, είναι αργά, ετοιμάσου τεμπέλα, πάμε». 
Τον
θυμάται και αργότερα, μια περίοδο που ήταν μαζί στο Παρίσι ­ κι όπως αλλάζει
το βλέμμα της, το νιώθεις ότι εκείνη η εποχή ήταν ανέμελη και χαρούμενη. Μαζί
τους και η άλλη φίλη, η ζωγράφος Λίλα Ντε Νόμπιλι. Και οι τρεις τους να
άρχισαν να ζωγραφίζουν, να συζητάνε, να βγαίνουν έξω, να λένε τα προσωπικά
τους, να αποτελούν μια ομάδα. «Υπήρχε μια συντροφικότητα, αισθανόσουν
πραγματικά ότι ήσουν σε μια παρέα όπου ο ένας μαθαίνει από τον άλλον. Όχι ότι
εγώ είχα τίποτα να τους διδάξω, αλλά ένιωθα ότι με εκτιμούσαν». 
Από τον
φίλο της Γιάννη Τσαρούχη η Ευφροσύνη Δοξιάδη έμαθε πολλά. «Το πιο σημαντικό
είναι ο σεβασμός για τη ζωή και η χρήση του χρόνου με ένα θετικό τρόπο». Έμαθε
πολλά και για την τέχνη της, αλλά και για τα πορτρέτα του Φαγιούμ, των οποίων
η μελέτη έμελλε να γίνει έργο της ζωή της. «Ο Τσαρούχης ήταν ο πρώτος που
επεσήμανε ότι, ενώ η αρχαία ελληνική ζωγραφική ήταν τόσο σημαντική και
φημισμένη, ελάχιστα πράγματα από αυτήν έχουν σωθεί. Κι επειδή τα πορτρέτα τα
είχαν κάνει ζωγράφοι που είχαν μαθητεύσει στην ελληνική παράδοση, ήθελε να τα
μελετήσει. Έπειτα, ήταν και η επαφή του με τον Κόντογλου και η μύησή του στη
βυζαντινή τεχνική. Έτσι, όταν έκανε τις αντιγραφές των Φαγιούμ, αναγνώρισε την
ίδια τεχνική. Και συμπέρανε ότι η βυζαντινή είναι η εξέλιξη της τεχνικής των
πορτρέτων». 
Τον θαυμάζει απεριόριστα αλλά δεν της αρέσει όταν τη ρωτάνε
«ζωγραφίζετε σαν τον Τσαρούχη;». Γιατί λέει: «Μακάρι να ζωγράφιζα σαν τον
Τσαρούχη, ζωγραφίζω πολύ χειρότερα από τον Τσαρούχη». Αλλά, τι σημαίνει για
μια ζωγράφο η έννοια της ζωγραφικής; «Σημαίνει να μάθω να μιλάω με εικόνες.
Γιατί αυτά που λες με τις εικόνες είναι έννοιες που δεν μπορούν να ειπωθούν με
τις λέξεις. Και γι' αυτό τα ζωγραφίζεις». 
Την αγαπάει τη ζωγραφική της,
αλλά μια τα Φαγιούμ, μια ο Ρούμπενς, δεν την αφήνουν να την ευχαριστηθεί.
Τώρα, όμως, αυτός είναι ο στόχος της. «Δεν έχω χάσει την ελπίδα να ζωγραφίσω
πέντε-δέκα έργα που αντιπροσωπεύουν αυτό που έχω μέσα μου. Άλλωστε, ξέρετε
γιατί έγινα ζωγράφος; Γιατί η Ελλάδα είναι τόσο ωραία που λαχταράς να
ζωγραφίσεις. Όταν έμενα στην Αγγλία, δεν με πείραζε πολύ που δεν ζωγράφιζα.
Δεν είχα αυτό το τσίγκλισμα της ομορφιάς». Δεν θέλει όμως να ζωγραφίσει «τα
άσχημα πράγματα που έχει μέσα της». Αυτά την κουράζουν. Θέλει να ζωγραφίσει
ομορφιές, «γιατί η ζωγραφική πρέπει να ξεκουράζει την ψυχή». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15826N161</ED>
<ID>
ID:166177

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N16&aa=1</URL></REF>


Article

<CATEGORY>vin06</CATEGORY>

 <H5>ΚΑΘΑΡΕΣ ΟΛΕΣ ΟΙ ΠΑΡΑΛΙΕΣ ΣΤΑ
ΝΟΤΙΑ ΝΗΣΙΑ</H5>
<H2>Στο γαλάζιο του Αιγαίου</H2>

Το Αιγαίο Πέλαγος δικαιώνει ­ για μια ακόμη φορά ­ το χρώμα του:
Παντού βαθύ γαλάζιο, που ­ στους χάρτες με τις καθαρές παραλίες τις οποίες
δημοσιεύουμε ­ σημαίνει πεντακάθαρες ακτές για κολύμπι χωρίς κανέναν κίνδυνο
μόλυνσης.ΠΡΑΓΜΑΤΙ, όπως προκύπτει από τις μετρήσεις του υπουργείου
Περιβάλλοντος Χωροταξίας και Δημοσίων Έργων και τους χάρτες που συνέταξε το
ΠΕΡΠΑ, όλες οι παραλίες των νησιών του Νοτίου Αιγαίου που προσφέρονται για
κολύμπι είναι καθαρές και το μπάνιο σε αυτές είναι πραγματική απόλαυση. Το
ίδιο ισχύει και για τις περισσότερες παραλίες της Κρήτης, όπου όμως,
παραδόξως, θα μπορούσε να παρατηρήσει κανένας, στο νομό Ηρακλείου υπάρχουν
μερικές παραλίες που παρουσιάζουν περιστασιακά προβλήματα ρύπανσης. 
Τέτοιες ακτές είναι η παραλία Κλωτζάνη, δύο από τα τέσσερα σημεία στα οποία
έγιναν μετρήσεις στην ακτή Λιμένα Χερσονήσου, στον Κερατόκαμπο, στην Άρβη και
δύο σημεία στην παραλία της Νέας Άρβης. Στις παραλίες Δίσκος και Λέντας, του
ίδιου νομού, οι μετρήσεις που έγιναν δεν ήταν επαρκείς και στο χάρτη δίδονται
ως καθαρές αλλά με επιφύλαξη. 
Με τη δημοσίευση των σημερινών ακτών
ολοκληρώνεται η παρουσίαση των χαρτών και των αποτελεσμάτων των μετρήσεων που
έγιναν από το ΠΕΡΠΑ ­ σε συνεργασία με τους Οργανισμούς Τοπικής Αυτοδιοίκησης,
Πανεπιστήμια και ειδικούς επιστήμονες 
ΔΙΕΥΚΡΙΝΙΣΗ 
Πολλοί
δήμαρχοι και κοινοτάρχες παραπονέθηκαν στα «ΝΕΑ» επειδή παραλίες των περιοχών
τους δεν περιλαμβάνονται στους χάρτες με τις καθαρές παραλίες. 
Διευκρινίζουμε ­ για μία ακόμη φορά ­ ότι τα σημεία στα οποία έγιναν
μετρήσεις, τα αποτελέσματα των μετρήσεων και σύνταξη των χαρτών έγιναν από το
υπουργείο Περιβάλλοντος - Χωροταξίας και Δημ. Έργων. «ΤΑ ΝΕΑ» απλώς
δημοσιεύουν τους χάρτες. 
Όμως όσοι δήμαρχοι ή κοινοτάρχες επιθυμούν να
γίνουν μετρήσεις σε παραλίες των περιοχών τους, μπορούν να το ζητήσουν από το
ΠΕΡΠΑ. Πατησίων 147 Αθήνα, τηλέφωνο 8650.106. Αρμόδια είναι η κ. Αναστασία
Λαζάρου - Μπακάλη. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15826N181</ED>
<ID>
ID:166178

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N18&aa=1</URL></REF>


Article

<CATEGORY>vin06</CATEGORY>

 <H5>ΓΙΑ ΔΕΥΤΕΡΗ ΦΟΡΑ ΣΕ 4 ΧΡΟΝΙΑ Ο
ΠΛΟΙΑΡΧΟΣ ΤΟΥ «ΕΞΠΡΕΣ ΑΠΟΛΛΩΝ» ΑΝΕΛΑΒΕ ΧΡΕΗ ΜΑΙΕΥΤΗΡΑ</H5>
<H2>Καπετάν... πελαργός</H2>

<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

«Στο τηλέφωνο ο γιατρός μού έδινε οδηγίες, συνεχώς οδηγίες.
Έκλεινα το κινητό, έμπαινα στην καμπίνα και εφήρμοζα όσα μου έλεγε. Ήταν μια
συγκλονιστική εμπειρία...». 
Ο ΚΑΠΕΤΑΝ Σπύρος Θηραίος, ο πλοίαρχος του
επιβατηγού «Εξπρές Απόλλων», εξηγεί στα «ΝΕΑ» πώς μαζί με άλλα τρία μέλη του
πληρώματος βοήθησαν μια έγκυο γυναίκα, την κ. Παναγιώτα Μπαρπαρή, να γεννήσει
μεσοπέλαγα, πριν φτάσει στο λιμάνι του Πειραιά. 
Προχθές τα ξημερώματα το
«Εξπρές Απόλλων» μετατράπηκε σε... πλωτό μαιευτήριο και ο... πελαργός στάθηκε
για λίγο εκεί, για να φέρει τη χαρμόσυνη είδηση. Το τρισχαριτωμένο κοριτσάκι
γεννήθηκε λίγο πριν από τις τρεις τα ξημερώματα της Πρωτομαγιάς μέσα στο
πλοίο, με... μαιευτήρα τον καπετάνιο Σπύρο Θηραίο και «ιατρική ομάδα» τον
ύπαρχο Χαράλαμπο Παντελή και τους αρχικαμαρώτους Βασίλη Φίλιππα και Αντώνη
Σιγάλα. 
Ο καπετάν Σπύρος Θηραίος «οργώνει» τις θάλασσες 23 χρόνια και
είναι από τους πιο ήρεμους και ψύχραιμους πλοιάρχους, όμως κάθε φορά που
έρχεται αντιμέτωπος με το θαύμα που λέγεται ζωή, νιώθει ­ τουλάχιστον στην
αρχή ­ να χάνει την ηρεμία του. Μετά, παίρνει πολύ σοβαρά τον ρόλο του
μαιευτήρα. Και είναι η δεύτερη φορά μέσα σε διάστημα τεσσάρων χρόνων που
αναγκάστηκε από τις περιστάσεις να αναλάβει καθήκοντα γιατρού! 
Στις 10.30
το βράδυ της Τετάρτης, η κ. Παναγιώτα Μπαρπαρή επιβιβάστηκε με τον σύζυγό της
Μανώλη στο πλοίο «Εξπρές Απόλλων», στην Πάρο, με προορισμό το λιμάνι του
Πειραιά. Όπως λέει ο κ. Θηραίος, ήταν να γεννήσει στις 13 Μαΐου. 
«Όμως,
στη 1.30 τα ξημερώματα, η έγκυος γυναίκα παρουσίασε τα πρώτα συμπτώματα
τοκετού. Οι πρώτοι πόνοι δεν άργησαν να έρθουν και στο πλοίο σήμανε
συναγερμός, συνεχίζει. Επικοινώνησα τηλεφωνικώς με τον μαιευτήρα που την
παρακολουθεί στον Πειραιά, τον κ. Αλεξανδρόπουλο και του ζήτησα βοήθεια. Μου
είπε μερικά πράγματα σχετικά με το τι έπρεπε να προσέξω και στην καμπίνα 10
του πλοίου όπου βρισκόταν η έγκυος "στήθηκε" το χειρουργείο». 
Κάθε λίγο, ο
κ. Θηραίος έβγαινε από την καμπίνα και επικοινωνούσε με τον γιατρό,
ενημερώνοντάς τον για την πορεία του τοκετού. Δέκα λεπτά πριν από τις δύο τα
ξημερώματα, η είδηση έκανε τον γύρο του πλοίου. Ένα τρισχαριτωμενο κοριτσάκι
είχε γεννηθεί! 
«Δυσκολευτήκαμε λίγο με τον ομφάλιο λώρο, αλλά τελικά με
τις οδηγίες του γιατρού τα καταφέραμε», λέει ο κ. Θηραίος. «Μάλιστα,
χρησιμοποιήσαμε αποστειρωμένα ράμματα που έχουμε στο ιατρείο του πλοίου. Στη
συνέχεια πλύναμε το μωρό και το βάλαμε δίπλα στη μητέρα του. Στο μεταξύ,
ειδοποιήσαμε το ΕΚΑΒ και, όταν φτάσαμε στον Πειραιά στις τέσσερις τα
ξημερώματα, τους παρέλαβε ασθενοφόρο και τους πήγε στο Τζάνειο Νοσοκομείο».

Ο ίδιος και οι «βοηθοί του» θα ήθελαν να βαπτίσουν το νεογέννητο
κοριτσάκι, αλλά μέχρι χθες δεν είχαν μιλήσει με τον πατέρα και τη μητέρα του.
Όμως, το ευτυχές γεγονός έχει και άλλη μία εύθυμη πλευρά. Ήδη, μέσα στο πλοίο,
άρχισαν να κυκλοφορούν μεταξύ του πληρώματος κάρτες, όπου ο καπετάνιος
παρουσιάζεται σαν διευθυντής της... μαιευτικής κλινικής, βοηθός του ο ύπαρχος
και νοσοκόμοι οι δύο αρχικαμαρώτοι... 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15826N211</ED>
<ID>
ID:166179

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N21&aa=1</URL></REF>


Article

<CATEGORY>vin06</CATEGORY>

 <H2>Περιπέτεια με 6χρονο που κατάπιε κέρμα</H2>

ΗΡΑΚΛΕΙΟ 
ΕΝΑ
πενηντάρικο λίγο έλειψε να στοιχίσει τη ζωή σε έναν 6χρονο, ο οποίος κατάπιε
το κέρμα ενώ ταξίδευε με το πλοίο της ΛΑΝΕ «Βιτσέντζος Κορνάρος» από τον Άγιο
Νικόλαο για τον Πειραιά. 
Το πλοίο απέπλευσε προχθές στις 6 το απόγευμα,
για να πραγματοποιήσει το καθιερωμένο του δρομολόγιο για τη Μήλο και τον
Πειραιά. 
Τριάντα πέντε λεπτά αργότερα και ενώ έπλεε σε απόσταση 15 μιλίων
από τον Άγιο Νικόλαο, ο καπετάνιος του πλοίου ειδοποίησε το λιμεναρχείο της
πόλης ότι το «Βιτσέντζος Κορνάρος» επιστρέφει στο λιμάνι, επειδή ο 6χρονος
Μάριος Παπαδημητρίου κατάπιε ένα 50άρικο, το οποίο είχε σφηνωθεί στον οισοφάγο
και χρειαζόταν να γίνει άμεσα τραχειοτομή στον μικρό για την αφαίρεση του
κέρματος. 
Αμέσως ειδοποιήθηκε το Νομαρχιακό Νοσοκομείο Αγίου Νικολάου για
το περιστατικό, ενώ ασθενοφόρο έσπευσε να παραλάβει τον 6χρονο από το λιμάνι.

Το «Βιτσέντζος Κορνάρος» κατέπλευσε στον Άγιο Νικόλαο στις 7.10 το
απόγευμα. 
Από το πλοίο αποβιβάστηκε εμφανώς σοκαρισμένος ο 6χρονος, ο
οποίος μεταφέρθηκε στο νοσοκομείο. 
Και ενώ το πλοίο της ΛΑΝΕ απέπλεε στις
7.25 το απόγευμα για να πραγματοποιήσει το δρομολόγόο του, μια νέα περιπέτεια
ξεκινούσε για τον μικρό Μάριο. 
Στο Νοσοκομείο Αγίου Νικολάου οι γιατροί
δεν μπόρεσαν να αφαιρέσουν το νόμισμα από τον οισοφάγο του 6χρονου, ο οποίος
μεταφέρθηκε εσπευσμένα στο Πανεπιστημιακό Νοσοκομείο Ηρακλείου. 
Ο μικρός
Μάριος εισήχθη στην παιδοχειρουργική κλινική του νοσοκομείου, όπου ευτυχώς οι
γιατροί διαπίστωσαν ότι ­ στο χρονικό διάστημα που μεσολάβησε για να
μεταφερθεί από το Λασίθι στο Ηράκλειο ­ το νόμισμα «κατέβηκε» στο στομάχι του,
με αποτέλεσμα να μην υφίσταται πλέον κίνδυνος για τη ζωή του. 
Οι γιατροί
έδωσαν στον μπόμπιρα ­ που αναστάτωσε ένα πλοίο και δύο νοσοκομεία με την
περιπέτειά του ­ ειδική διατροφή, την οποία θα πρέπει να ακολουθήσει
προκειμένου να αποβάλει το νόμισμα. 
Ο 6χρονος Μάριος Παπαδημητρίου, το
ίδιο βράδυ κιόλας, αναχώρησε με τους γονείς του αεροπορικώς για την Αθήνα.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15826N212</ED>
<ID>
ID:166227

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N21&aa=2</URL></REF>


Article

<CATEGORY>vin06</CATEGORY>

 <H2>Έλληνας βρήκε το μεγαλύτερο λίθο οπαλίου</H2>

ΜΕΛΒΟΥΡΝΗ 
ΕΦΤΑ
χρόνια έσκαβε τα έγκατα της γης ο ομογενής Τέλης Γεωργίου, ελπίζοντας ότι «θα
πιάσει την καλή»: θα καταφέρει να βρει κι αυτός ένα οπάλιο, δηλαδή έναν
πολύτιμο λίθο από τους πολλούς, που υπάρχουν στο υπέδαφος της Αυστραλίας. 
Το οπάλιο είναι ένας πολύτιμος λίθος με μεταβαλλόμενους ιριδισμούς, που
βρίσκεται ­ κυρίως ­ στην Κεντρική Αυστραλία. 
Με την εξόρυξη οπαλίου έχουν
ασχοληθεί κατά καιρούς, αλλά και εξακολουθούν να ασχολούνται ακόμη, αρκετοί
Έλληνες της Αυστραλίας, οι περισσότεροι ανεπιτυχώς. Η εξόρυξη του οπαλίου
γίνεται στην έρημο του Κούπα Πίτι, στη Νότια Αυστραλία. Το Κούπα Πίτι
θεωρείται η «παγκόσμια πρωτεύουσα» σε οπάλιο, αφού καλύπτει το 80% της
παγκόσμιας παραγωγής. 
Εκεί ζουν γύρω στους 400 Έλληνες, ενώ πολλά σπίτια
έχουν κατασκευασθεί υπογείως, λόγω των πολύ υψηλών θερμοκρασιών. 
Κοντά σ'
αυτή την πόλη, λοιπόν, ο Τέλης Γεωργίου, 52 ετών, ο οποίος εργάζεται ως
μάγειρας στην κωμόπολη Ανταμούκα, βρήκε έναν τεράστιο λίθο, βάρους εφτά τόνων,
ο οποίος είναι γεμάτος από ολοκάθαρα οπάλια, συνολικής αξίας πολλών
εκατομμυρίων δολαρίων. Πιστεύεται πως πρόκειται για το μεγαλύτερο λίθο
οπαλίου, που βρέθηκε ποτέ στον κόσμο. 
Το οπάλιο θεωρείται από πολλούς
ειδικούς ο κορυφαίος πολύτιμος λίθος, γιατί, όπως αναφέρει ο Ρωμαίος
συγγραφέας Γάιος Σεκούνδος Πλίνιος, που έζησε τον 1ο μ.Χ. αιώνα, «έχει τη
φωτιά του ρουμπινιού, την πορφυρή λαμπρότητα του αμέθυστου και το
θαλασσο-πράσινο χρώμα του σμαραγδιού. Όλα αυτά έχουν συγχωνευθεί και εκπέμπουν
μια λάμψη μαγική...». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15826N213</ED>
<ID>
ID:166265

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N21&aa=3</URL></REF>


Article

<CATEGORY>vin06</CATEGORY>

 <H2>Δεξίωση ελληνο- κινεζικής φιλίας</H2>

ΔΕΞΙΩΣΗ προς τιμήν των μελών του Συνδέσμου
Φιλίας Ελλάδας - Κίνας έδωσε ο Κινέζος πρέσβης στην Αθήνα. Κατά τη διάρκεια
της δεξίωσης, ο κ. Γιανγκ αποχαιρέτησε τους εκδρομείς τού Συνδέσμου, που θα
ταξιδέψουν στην Κίνα για 18 ημέρες και θα επισκεφθούν, μεταξύ άλλων, το
Πεκίνο, τη Σανγκάη, την Καντόνα, το Χονγκ Κονγκ και την Μπανγκόκ. Στη
φωτογραφία, στην πρώτη σειρά, ο κ. Γιανγκ (με το γκρι κοστούμι) και δεξιά του
ο πρόεδρος του Συνδέσμου κ. Θεόδωρος Κρίτας. Αριστερά τού κ. Γιανγκ, η κ.
Αμαλία Ματιάτου, αρχηγός τής εκδρομής και εκ των συμβούλων του Συνδέσμου.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15826N214</ED>
<ID>
ID:166293

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N21&aa=4</URL></REF>


Article

<CATEGORY>vin06</CATEGORY>

 <H5>ΤΟ ΝΤΟΡΝΙΕ ΠΡΟΣΓΕΙΩΘΗΚΕ ΜΕ
ΤΗΝ ΚΟΙΛΙΑ ΣΤΟ ΑΕΡΟΔΡΟΜΙΟ ΤΗΣ ΠΑΡΟΥ</H5>
<H5>Δημοπρατείται ο νέος αεροδιάδρομος
</H5><H2>Λαχτάρησαν 20 επιβάτες</H2>

<AUTHOR>ΠΕΡΙΚΛΗΣ ΓΛΕΝΤΑΔΑΚΗΣ</AUTHOR>

Στιγμές
αγωνίας έζησαν χθες το απόγευμα οι 18 επιβάτες και οι δυο πιλότοι της πτήσης
078 της Ολυμπιακής Αεροπλοΐας από Αθήνα για Πάρο. Το αεροσκάφος τύπου Ντορνιέ
που τους μετέφερε άγγιξε το έδαφος λίγο πριν τον διάδρομο του αεροδρομίου της
Πάρου με αποτέλεσμα να καταστραφούν οι τροχοί του και να συρθεί στον διάδρομο
για περίπου 170 μέτρα. 
ΤΟ ΑΕΡΟΣΚΑΦΟΣ είχε αναχωρήσει κανονικά λίγο
πριν τις πέντε το απόγευμα από το Δυτικό Αεροδρόμιο με 18 επιβάτες ­ όλοι
Γερμανοί τουρίστες ­ και μισή ώρα αργότερα πήρε πορεία καθόδου για προσγείωση.
Όπως υποστηρίζουν οι χειριστές του Ντορνιέ, κατά τη διάρκεια της καθόδου το
αεροσκάφος δέχθηκε ισχυρό καθοδικό ρεύμα αέρα, με αποτέλεσμα οι τροχοί να
ακουμπήσουν το έδαφος λίγα μέτρα πριν το διάδρομο προσγείωσης και να σπάσουν.
Στη συνέχεια το αεροσκάφος σύρθηκε ακυβέρνητο για περίπου 170 μέτρα και
ακινητοποιήθηκε σχεδόν κάθετα στο διάδρομο. 
Οι επιβάτες πανικόβλητοι
εγκατέλειψαν το αεροσκάφος και στο αεροδρόμιο σήμανε συναγερμός. Μόλις το
ατύχημα έγινε γνωστό, η Ολυμπιακή Αεροπλοΐα έστειλε ελικόπτερο στο αεροδρόμιο
της Πάρου με εμπειρογνώμονες για να διερευνήσουν τα αίτια της ανώμαλης
προσγείωσης. Οι δυο χειριστές του Ντορνιέ, Θανάσης Καρνέζης και Κίμωνας
Βουλίκας, τέθηκαν σε διαθεσιμότητα μέχρι το τέλος της έρευνας και τη σύνταξη
του σχετικού πορίσματος. Σε περίπτωση που τους καταλογισθούν ευθύνες θα
επανεξεταστεί η ικανότητα τους να πετούν. 
Ας σημειωθεί ότι ο διάδρομος του
αεροδρομίου της Πάρου είναι ένας από τους μικρότερους της χώρας ­ μήκους
περίπου 800 μέτρων ­ ενώ ο συγκεκριμένος τύπος αεροσκάφους είναι από τους
πλέον κατάλληλους για μικρά αεροδρόμια. 
ΠΡΟΒΛΗΜΑΤΑ

Προβλήματα αναμένεται να δημιουργηθούν στα δρομολόγια της Ολυμπιακής
Αεροπλοΐας λόγω των στάσεων εργασίας που έχουν προγραμματίσει για την ερχόμενη
Δευτέρα οι εργαζόμενοι στην εταιρεία. Στις στάσεις συμμετέχουν οι τεχνικοί, οι
συνοδοί, οι χειριστές και οι υπάλληλοι. Τα αιτήματα των εργαζομένων είναι
κυρίως θεσμικά, ενώ ζητούν και την αγορά νέων αεροσκαφών για τη βελτίωση του
έργου της εταιρείας. 
ΜΕΧΡΙ τον Σεπτέμβριο αναμένεται να ολοκληρωθεί η διαδικασία
δημοπράτησης για την κατασκευή νέου αεροδρομίου στην Πάρο, σύμφωνα με την
υπουργό Αιγαίου, Ελισάβετ Παπαζώη. 
Όπως επισήμανε η υπουργός, η οποία
βρίσκεται από χθες στο νησί για τις εκδηλώσεις που διοργανώνονται από τον Δήμο
Πάρου για τη Μακεδονία, το κόστος για την κατασκευή του νέου αεροδρομίου
φθάνει στα 5 δισ. δραχμές. Σύμφωνα με την προμελέτη του έργου, πρόκειται να
κατασκευασθεί αεροδιάδρομος μήκους δύο χιλιομέτρων για τη δυνατότητα
προσέγγισης μεγάλων αεροσκαφών. Με τα σημερινά δεδομένα στο αεροδρόμιο της
Πάρου με μήκος αεροδιαδρόμου 800 μέτρα, μπορούν να προσγειωθούν μόνο μικρά
αεροσκάφη της Ολυμπιακής Αεροπλοΐας. 
Σε ό,τι αφορά το χθεσινό ατύχημα, η
υπουργός επανέλαβε τις εκτιμήσεις των αερολιμενικών αρχών για ισχυρά καθοδικά
ρεύματα αέρα, ενώ τόνισε ότι πρόκειται για το πρώτο ατύχημα στο αεροδρόμιο των
Κυκλάδων, τα οποία θεωρούνται από τα περισσότερα ασφαλή. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15826N221</ED>
<ID>
ID:166180

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N22&aa=1</URL></REF>


Article

<CATEGORY>vin06</CATEGORY>

 <H2>Κατέθεσε ο Γ. Κουρής</H2>

ΜΕ ΤΗΝ κατάθεση του εκδότη της εφημερίδας
«Αυριανή» κ. Γ. Κουρή, άνοιξε χθες ο κύκλος τής εξέτασης των μαρτύρων, στο
πλαίσιο της προκαταρκτικής εξέτασης, που διενεργεί ο εισαγγελέας εφετών κ. Ιω.
Γαβρίλης, σχετικά με την προσφορά των διαμερισμάτων από την εφημερίδα
«Εξουσία» στους αναγνώστες της. 
Τη σχετική παραγγελία για τη δικαστική
διερεύνηση της υπόθεσης αυτής είχε δώσει ο υπουργός Δικαιοσύνης κ. Ευάγ.
Γιαννόπουλος, ενώ είχε κινηθεί αυτεπαγγέλτως και η Εισαγγελία Πρωτοδικών της
Αθήνας. 
Αντικείμενο της δικαστικής έρευνας είναι να διαπιστωθεί εάν ο
εκδότης της εφημερίδας «Εξουσία» έχει τη δυνατότητα να δώσει όσα υπόσχεται,
δηλαδή 20.000 σπίτια στη μισή τιμή, χωρίς προκαταβολή και χωρίς κλήρωση. 
Παράλληλα, ο εισαγγελικός λειτουργός, που διενεργεί την προκαταρκτική εξέταση,
θα ερευνήσει εάν η ίδια εφημερίδα είχε δώσει στους αναγνώστες της τα
διαμερίσματα που προσέφερε αμέσως μετά την έκδοσή της. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15826N222</ED>
<ID>
ID:166228

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N22&aa=2</URL></REF>


Article

<CATEGORY>vin06</CATEGORY>

 <H2>Κρύφτηκε στη σακούλα σκουπιδιών για να το σκάσει</H2>

ΣΚΕΠΑΣΕ το
σώμα του με σακούλα σκουπιδιών, νομίζοντας ότι δεν θα τον πάρουν είδηση οι
φύλακες των Δικαστικών Φυλακών Κορυδαλλού, για να αποδράσει... Όμως, ο
26χρονος κρατούμενος Βασίλης Μουζακίτης, που κατηγορείται για τη δολοφονία τής
συζύγου του και τον βαρύ τραυματισμό τής πεθεράς του, τον περασμένο Δεκέμβριο,
φαίνεται ότι «λογάριαζε χωρίς τον ξενοδόχο». 
Στις 21.30 προχθές το βράδυ,
ο Βασίλης Μουζακίτης κατευθύνθηκε χωρίς να τον δει κανείς στη «νεκρή ζώνη» του
προαυλίου της Β' πτέρυγας των Δικαστικών Φυλακών Κορυδαλλού και πήγε στο
σημείο όπου μαζεύονται στα σκουπίδια της φυλακής. Εκεί, κάλυψε το σώμα του με
σακούλα σκουπιδιών και προσπάθησε να κρυφτεί ανάμεσα στα σκουπίδια. 
Το
σχέδιό του ήταν, μετά τα μεσάνυχτα, όταν ο έλεγχος θα ήταν πιο ελαστικός και
οι συγκρατούμενοί του στα κελιά τους, να αναρριχηθεί στον μαντρότοιχο των
φυλακών και να δραπετεύσει. Όμως, δεν τα κατάφερε, αφού έγινε αντιληπτός από
τους σωφρονιστικούς υπαλλήλους, που τον συνέλαβαν και τον οδήγησαν πίσω στο
κελί του. Προανάκριση διενεργεί το Πολυδύναμο Αστυνομικό Τμήμα Νίκαιας. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15826N223</ED>
<ID>
ID:166266

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N22&aa=3</URL></REF>


Article

<CATEGORY>vin06</CATEGORY>

 <H5>ΚΥΚΛΟΦΟΡΙΑΚΟ ΧΑΟΣ ΣΤΙΣ ΝΕΕΣ
ΔΙΑΔΡΟΜΕΣ ΛΟΓΩ ΤΩΝ ΕΡΓΩΝ ΣΤΟΝ ΚΗΦΙΣΟ</H5>
<H2>Λαβύρινθος για οδηγούς</H2>

Κυκλοφοριακό χάος, ουρές αυτοκινήτων,
ταλαιπωρία και σύγχυση. Μια οδύσσεια περίμενε χθες χιλιάδες οδηγούς στη
Λεωφόρο Κηφισού. 
Η κυκλοφορία στον κόμβο Δυρραχίου - Κηφισού -
Κωνσταντινουπόλεως (Ροσινιόλ) διακόπηκε από χθες το πρωί, λόγω των έργων, με
αποτέλεσμα να δημιουργηθούν πολλά προβλήματα στην κυκλοφορία. 
Όσοι οδηγοί
αυτοκινήτων κινήθηκαν χθες στη Λεωφόρο Κηφισού δεινοπάθησαν. Ένα μεγάλο τμήμα
της ήταν κλειστό, λόγω των έργων και πολλοί χάθηκαν στο λαβύρινθο των νέων
διαδρομών προς το κέντρο της Αθήνας, προς το Περιστέρι και αντίστροφα που
καθορίσθηκαν για όσο χρονικό διάστημα διαρκέσουν τα έργα (έως τον Ιούλιο του
'98). 
Πρόκειται για ένα από τα πιο σημαντικά έργα για το Λεκανοπέδιο, όπως
έχει ανακοινώσει το ΥΠΕΧΩΔΕ, και αφορά την εκβάθυνση, διαπλάτυνση και κάλυψη
σε ορισμένα τμήματα του Κηφισού. 
Στα σημεία των διασταυρώσεων με την οδό
Δυρραχίου και την οδό Λένορμαν, στη θέση των σημερινών αερογεφυρών, θα
κατασκευασθούν δυο νέες γέφυρες, συνολικού πλάτους 32 μέτρων. 
Το τμήμα που
κατασκευάζεται από τον κόμβο της Λεωφόρου Καβάλας μέχρι τις Τρεις Γέφυρες
προβλέπει και την κατασκευή αυτοκινητόδρομου με τέσσερις λωρίδες και
διαχωριστική νησίδα. 
Ο δήμαρχος Αθηναίων Δ. Αβραμόπουλος πήγε χθες το
μεσημέρι στο χώρο όπου γίνονται τα έργα. «Πρόκειται για μια παρέμβαση
ιδιαίτερα σημαντική για την κυκλοφοριακή αποσυμφόρηση της πρωτεύουσας.
Θεωρείται βέβαιο ότι κατά τη διάρκεια των εργασιών θα προκληθούν
δυσλειτουργίες», παραδέχθηκε ο δήμαρχος. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15826N391</ED>
<ID>
ID:166181

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N39&aa=1</URL></REF>


Article

<CATEGORY>vin06</CATEGORY>

 <H2>«Μην ξεχνάτε τα εμβόλια», προειδοποιούν οι γιατροί</H2>

<AUTHOR>ΝΑΝΑΝΤΑΟΥΝΤΑΚΗ</AUTHOR>

ΔΕΝ ΕΦΑΡΜΟΖΟΝΤΑΙ σωστά προγράμματα εμβολιασμού του
πληθυσμού, με ευθύνη της Πολιτείας, αλλά και του καθενός από μας. Αποτέλεσμα;
Η επιδημική έξαρση ορισμένων νοσημάτων. 
Είναι χαρακτηριστικό, σύμφωνα με
στοιχεία που ανέφερε χθες ο καθηγητής Παιδιατρικής κ. Χρ. Καττάμης, διευθυντής
της Α' Πανεπιστημιακής κλινικής του νοσοκομείου Παίδων Αγ. Σοφία, σε
συνέντευξη Τύπου με την ευκαιρία της 30ής ετήσιας θεραπευτικής ενημέρωσης, που
οργανώνει η κλινική, ότι το 1993 είχαμε επιδημική έξαρση ερυθράς και το 1995
επιδημική έξαρση ιλαράς. Στην πρώτη περίπτωση συνέπεια της επιδημίας ήταν η
γέννηση 24 παιδιών με συγγενή ερυθρά, που συνεπάγεται μόνιμη αναπηρία και
σοβαρά προβλήματα, ενώ αντίστοιχα προβλήματα δημιουργήθηκαν στη δεύτερη
περίπτωση. 
Ορισμένα εμβόλια, βέβαια, γίνονται με διαδικασίες ρουτίνας στα
παιδιά, αλλά δεν συνεχίζονται με τα επαναληπτικά στην εφηβική ηλικία και
κάποια, επίσης σημαντικά, δεν περιλαμβάνονται στο πρόγραμμα εμβολιασμού μέσω
των υγειονομικών υπηρεσιών, για λόγους οικονομικούς. 
Τέτοια εμβόλια είναι,
π.χ., το εμβόλιο κατά της αιμοφίλου ινφλουέντσας, που προστατεύει από τη
μηνιγγίτιδα και θα έπρεπε να γίνεται στις ηλικίες έως 5 ετών και τα εμβόλια
κατά της ηπατίτιδας Α (για τις ομάδες υψηλού κινδύνου, όπως είναι τα παιδιά
των παιδικών σταθμών) και της ηπατίτιδας Β, που πρέπει να γίνεται σε όλες τις
ηλικίες. 
Το εμβόλιο κατά της φυματίωσης, επίσης, χορηγείται απευθείας από
τις υγειονομικές υπηρεσίες στα σχολεία και δεν κυκλοφορεί καθόλου στο εμπόριο.

Πάντως, πολύ γρήγορα, όπως είπε ο κ. Καττάμης, θα μπουν στη διάθεση των
γιατρών και τα λεγόμενα πολλαπλά εμβόλια. Με μια μόνο ένεση θα δίνονται στον
ανθρώπινο οργανισμό αντιγόνα για την προστασία από σειρά παθήσεων, όπως η
διφθερίτιδα, ο τέτανος, ο κοκκύτης, η πολιομυελίτιδα, η αιμόφιλος ινφλουέντσα,
η ηπατίτιδα Α και Β. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15826N392</ED>
<ID>
ID:166229

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N39&aa=2</URL></REF>


Article

<CATEGORY>vin06</CATEGORY>

 <H2>Νέα φάρμακα κατά της οστεοπόρωσης</H2>

<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ 
ΕΛΠΙΔΟΦΟΡΑ είναι
τα μηνύματα για την οστεοπόρωση, που ταλαιπωρεί ένα μεγάλο τμήμα του ελληνικού
πληθυσμού, όπως αυτά καταγράφηκαν στη διάρκεια συνεδρίου που γίνεται στο
Ηράκλειο. Η οστεοπόρωση είναι νόσος που εξελίσσεται χωρίς συμπτώματα και γι'
αυτό αποκαλείται «σιωπηλή επιδημία». Μόνο όταν συμβεί κάποιο κάταγμα, τότε ο
ασθενής αντιλαμβάνεται ότι πάσχει από αυτήν. Για τη θεραπεία της οστεοπόρωσης
κυκλοφορούν διάφορες κατηγορίες φαρμάκων. Μεταξύ αυτών, τα οιστρογόνα, οι
καλσιτονίνες, το φθόριο, τα διφωσφονικά. Μελέτες που έγιναν με μια νέα
κατηγορία φαρμάκων, τα αμινοδιφωσφονικά, με κυριότερο αντιπρόσωπο το
Alendronate sodium, έδειξαν ότι το φάρμακα αυτό όχι μόνο εμποδίζει την
επιπλέον απώλεια οστικής μάζας αλλά και με τη συνεχή χορήγησή του αυξάνεται η
οστική μάζα κατά 6%-9% ανάλογα με τα διάφορα σημεία του σκελετού, κτίζοντας
ταυτόχρονα φυσιολογικό οστούν και μειώνοντας κατά 50% τον κίνδυνο εμφάνισης
καταγμάτων. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15826N393</ED>
<ID>
ID:166267

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N39&aa=3</URL></REF>


Article

<CATEGORY>vin06</CATEGORY>

 <H2>Ινσουλίνη με σπρέι από τη μύτη</H2>

ΘΕΣΣΑΛΟΝΙΚΗ 
Γραφείο Βόρειας
Ελλάδας 
ΟΙ ΔΙΑΒΗΤΙΚΟΙ απαλλάσσονται από την καθημερινή ταλαιπωρία της
ενδοφλέβιας χορήγησης ινσουλίνης, καθώς ένας νέος τύπος της, ο οποίος
χορηγείται με σπρέι από τη μύτη, θα έχει κυκλοφορήσει στο εμπόριο μέχρι το
2000. 
Η ανακοίνωση της επιστημονικής ανακάλυψης για την αντιμετώπιση του
διαβήτη, που βελτιώνει το βιοτικό επίπεδο περίπου 400.000 ασθενών στην Ελλάδα,
πρόκειται να γίνει κατά τη διάρκεια των εργασιών του 9ου Βαλκανικού Συνεδρίου
Ενδοκρινολογίας και του 24ου Πανελλήνιου Συνεδρίου Ενδοκρινολογίας και
Μεταβολισμού, που θα πραγματοποιηθούν στη Θεσσαλονίκη από τις 7 έως τις 11
Μαΐου. 
«Δεν πρόκειται να σταματήσουν να κάνουν ενέσεις οι διαβητικοί.
Αυτές όμως, θα μειωθούν ­ κάτι που σημαίνει μεγάλη ανακούφιση για τον ασθενή»,
είπε ο πρόεδρος της οργανωτικής επιτροπής του Βαλκανικού Συνεδρίου
Ενδοκρινολογίας κ. Ιωάννης Γιώβος, τονίζοντας ότι ένας στους δέκα Έλληνες
πάσχει ή θα εκδηλώσει σακχαρώδη διαβήτη. 
Ο κ. Γιώβος υπογράμμισε επίσης,
ότι κατά τις εργασίες των δύο συνεδρίων θα γίνουν επιστημονικές ανακοινώσεις
που αφορούν τη χρήση νέων αντιδιαβητικών δισκίων, που χρησιμοποιούνται σε
καταστάσεις προδιαβητικού χαρακτήρα και αποτρέπουν ή καθυστερούν την εμφάνιση
της νόσου, θέματα αυτοπαρακολούθησης των ασθενών με ειδικές συσκευές και
παράγοντες που μπορούν να παίξουν προληπτικό ή θεραπευτικό ρόλο κατά του
διαβήτη. 
Το Συνέδριο, κατά το οποίο θα παρουσιαστούν 320 επιστημονικές
εργασίες, θα απασχολήσει και η ορμόνη λεπτίνη, που έδωσε ελπίδες στους
παχύσαρκους ότι θα απαλλαγούν με τη χορήγησή της από τα περιττά κιλά. 
«Ένας στους τρεις, περίπου, Έλληνες είναι παχύσαρκος», είπε ο κ. Κρασσάς, ενώ
καταλήγοντας ο κ. Γιώβος παρέθεσε αποτέλεσμα πανελλήνιας έρευνας και τόνισε
πως το 22%-24% των μαθητών σε Δημοτικά Σχολεία είναι παχύσαρκοι. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15826N394</ED>
<ID>
ID:166294

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N39&aa=4</URL></REF>


Article

<CATEGORY>vin07</CATEGORY>

 <H5>ΗΜΕΡΑ ΕΛΕΥΘΕΡΙΑΣ ΤΟΥ ΤΥΠΟΥ
ΣΗΜΕΡΑ ­ 32 ΔΗΜΟΣΙΟΓΡΑΦΟΙ ΤΟ 1996 ΠΛΗΡΩΣΑΝ ΜΕ ΤΗ ΖΩΗ ΤΟΥΣ</H5>
<H5>Ευθύνη στη διαμόρφωση αντικειμενικής πληροφόρησης</H5>
<H2>Η
ενημέρωση κοστίζει...</H2>

Τα δέκα τελευταία χρόνια
έχουν σκοτωθεί περισσότεροι από 600 δημοσιογράφοι σε όλο τον κόσμο, στην
προσπάθειά τους να ενημερώσουν την κοινή γνώμη. Η σημερινή 7η Διεθνής Ημέρα
για την Ελευθερία του Τύπου αποτελεί μια ευκαιρία να υπενθυμιστεί ότι η
δημοσιογραφία είναι ένα επικίνδυνο επάγγελμα στις μισές από τις 185 χώρες που
εκπροσωπούνται στα Ηνωμένα Έθνη.ΠΟΛΛΗ κουβέντα γίνεται στον δυτικό
κόσμο για τους δημοσιογράφους και τα μέσα ενημέρωσης. Διατυπώνονται ερωτήματα
για τη δύναμή τους, που θεωρείται συχνά υπερβολική, για την ανεξαρτησία τους,
που κρίνεται περιορισμένη, και για την αξιοπιστία τους, που δεν είναι ακριβώς
ζηλευτή. 
Πολλές συζητήσεις γίνονται για τα οικονομικά προβλήματα που
απειλούν την ύπαρξη πολλών εφημερίδων και για το σύστημα που αντιμετωπίζει τον
Τύπο όπως και τις άλλες επιχειρήσεις. Όλα αυτά είναι σημαντικά και δεν πρέπει
να υποτιμώνται. 
Κατά κάποιο τρόπο, όμως, σημειώνει η οργάνωση
«Δημοσιογράφοι χωρίς Σύνορα», αυτές οι συζητήσεις αποτελούν πολυτέλεια, αν
ληφθεί υπόψη ότι δεκάδες δημοσιογράφοι βρίσκονται ακόμη στη φυλακή και πολλοί
αποτελούν θύματα κακομεταχείρισης, ακόμη και βασανιστηρίων. 
ΠΛΗΡ·ΝΟΥΝ
ΜΕ ΤΗ Ζ·Η ΤΟΥΣ 
Παρ' όλο που υπήρξαν αρκετές καλές ειδήσεις, το 1996
δεν θα μείνει στην Ιστορία ως μια λαμπρή χρονιά για την ελευθερία του Τύπου.
Το θετικό είναι ότι μειώθηκε σημαντικά ο αριθμός των δημοσιογράφων που
σκοτώθηκαν ενώ έκαναν τη δουλειά τους: 32 δημοσιογράφοι πλήρωσαν με τη ζωή
τους την επιμονή τους να αποκαλύπτουν την απαράδεκτη συμπεριφορά είτε των
αρχών, είτε κάποιας κυβέρνησης, είτε παρακρατικής οργάνωσης, καρτέλ
ναρκωτικών, εξτρεμιστών θρησκευτικών οργανώσεων ή της Μαφίας. 
Άλλοι 8
δημοσιογράφοι έχουν σκοτωθεί από την 1η Ιανουαρίου του 1997. 
Οι
περισσότεροι από τους φόνους αυτούς παραμένουν ανεξιχνίαστοι, αφού σε χώρες
όπως η Ρωσία, η Τουρκία ή η Κολομβία η αστυνομία δεν κάνει τον κόπο να
προβαίνει σε σοβαρές έρευνες. Και όταν μια υπόθεση έρχεται τελικά στο
δικαστήριο, τιμωρούνται συνήθως οι αποδιοπομπαίοι τράγοι. 
Την 7η Μαρτίου
του 1997, η «Διεθνής Ένωση Εφημερίδων» είχε καταγράψει 180 δημοσιογράφους στη
φυλακή, αν και το 1996 έγιναν εκατοντάδες συλλήψεις δημοσιογράφων. Το «ρεκόρ»
κατέχει η Τουρκία (78 φυλακισμένοι δημοσιογράφοι), και ακολουθούν η Αιθιοπία
(18), η Κίνα (16), που θεωρείται το «προπύργιο της καταπίεσης στην Ασία», και
το Κουβέιτ (15). Είναι εμφανές ότι η Τουρκία αποτελεί ιδιαίτερη περίπτωση
καταστολής τής ελευθερίας του Τύπου. Η χώρα αυτή έρχεται τρίτη μεταξύ των δέκα
«εχθρών του Τύπου» που έχει προσδιορίσει η Επιτροπή για την Προστασία των
Δημοσιογράφων. Η σημερινή ημέρα έχει ανακηρυχθεί ειδικότερα ημέρα αλληλεγγύης
προς τον Τούρκο δημοσιογράφο Ισίκ Γιουρτσού, που κρατείται από τις 28
Δεκεμβρίου 1994 με την κατηγορία τής «αυτονομιστικής προπαγάνδας». 
ΜΕ
ΤΗΝ ευκαιρία της σημερινής ημέρας, η ΕΣΗΕΑ επισημαίνει την ευθύνη των
δημοσιογράφων στη διαμόρφωση της αντικειμενικής και ελεύθερης πληροφόρησης και
απευθύνει έκκληση στην κυβέρνηση και τα κόμματα να αποδείξουν ότι έχουν την
πολιτική βούληση να αντιπαρατεθούν σε καταστάσεις συγκέντρωσης της ιδιοκτησίας
των ΜΜΕ, να προχωρήσουν στη θεσμική κατοχύρωση της πολυφωνίας και να αποδώσουν
στην κοινωνία ένα θεσμικό πλαίσιο που θα στηρίζεται στις αρχές της
ελευθεροτυπίας και της πολυφωνίας. 
«Σε μια εποχή που οι αριθμοί ­ και όχι
μόνο ­ αποδεικνύουν τη δίωξη της δημοσιογραφίας», καταλήγει η Ένωση Συντακτών
στην ανακοίνωσή της, «η ΕΣΗΕΑ αγωνίζεται για τη διασφάλιση του δικαιώματος
εργασίας και ασφάλισης, απαραίτητες προϋποθέσεις για την κατοχύρωση της
ελευθεροτυπίας και της κοινωνικής αποστολής του δημοσιογράφου». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15826N411</ED>
<ID>
ID:166169

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N41&aa=1</URL></REF>


Article

<CATEGORY>vin02</CATEGORY>

 <H2>Σκιές
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Η ΠΡΩΤΟΜΑΓΙΑ έφερε τους Εργατικούς στην εξουσία στη
Βρετανία. Στην υπόλοιπη Ευρώπη, οι εργαζόμενοι βγήκαν στους δρόμους σε ένδειξη
διαμαρτυρίας για τα δεινά που έχει προκαλέσει η αδιέξοδη πολιτική λιτότητας,

προκειμένου να ικανοποιηθούν οι όροι της Συνθήκης 
του Μάαστριχτ. Και
το παράδοξο είναι πως ο νικητής των βρετανικών εκλογών, είναι εκείνος που
έπεισε πως είναι περισσότερο ευρωπαϊστής από τον ευρωσκεπτικιστή αντίπαλό του.

Το σημερινό Εργατικό Κόμμα φαντάζει σκιά των προηγούμενων 
εργατικών
κυβερνήσεων που είχαν εισαγάγει το κράτος πρόνοιας στη Βρετανία. 
Χαρακτηριστικό της σύγχυσης που έχει επιφέρει στην ευρωπαϊκή πολιτική σκηνή η
περίφημη Συμφωνία 
Μάαστριχτ, είναι η άνοδος που σημειώνει με την
αντιευρωπαϊκή πολιτική της στη γειτονική Γαλλία η ακροδεξιά. Που αψηφώντας την
ουσία των λέξεων και των συμβόλων, τόλμησε να αμαυρώσει την απεργία της
Εργατικής Πρωτομαγιάς με αντισυγκέντρωση στο Παρίσι 
Οι Ευρωπαίοι
εργαζόμενοι διαμαρτυρήθηκαν για την πολιτική 
λιτότητας που έχει οδηγήσει
στην καθήλωση των μισθών και την αύξηση της ανεργίας. 
Μια δεύτερη σκιά του
παρελθόντος στη Μόσχα, όπου οι κόκκινες σημαίες και τα σφυροδρέπανα
ξεδιπλώθηκαν για μια ακόμα φορά, για να θυμηθούν ορισμένοι περασμένα μεγαλεία
αλλά και χαμένες ευκαιρίες. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15826N412</ED>
<ID>
ID:166260

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N41&aa=2</URL></REF>


Article

<CATEGORY>vin07</CATEGORY>

 <H5>«ΜΙΑ ΝΕΑ ΑΥΓΗ ΧΑΡΑΞΕ», ΔΙΑΚΗΡΥΞΕ Ο ΝΕΟΣ ΠΡΩΘΥΠΟΥΡΓΟΣ ­ ΠΑΝΗΓΥΡΙ ΤΗΣ ΝΕΟΛΑΙΑΣ
ΣΤΗΝ ΝΤΑΟΥΝΙΝΓΚ ΣΤΡΙΤ ­ Η ΠΙΟ ΙΣΧΥΡΗ ΚΥΒΕΡΝΗΣΗ ΤΟΥ ΑΙΩΝΑ ΣΤΗ ΒΡΕΤΑΝΙΑ</H5>
<H5>Το τρίο της επιτυχίας</H5>
<H5>Βουλή των ρεκόρ!</H5>
<H5>«Σφαγή
Πρωτομαγιάς» για τους Τόρις. Παραιτήθηκε ο Μέητζορ</H5>
<H5>Οι βουλευτίνες των
Εργατικών από τη μεσαία τάξη</H5>
<H5>Το Σιν Φέιν στο Κοινοβούιο</H5>
<H5>Συγχαίρουν οι Ευρωπαίοι</H5>
<H2>Ο
Μπλερ πέτυχε τον μεγαλύτερο θρίαμβο των Εργατικών</H2>

<AUTHOR>ΝΑΤΑΣΑΣΜΠΑΣΤΕΑ</AUTHOR>

«Μια νέα αυγή χάραξε», ήταν τα πρώτα λόγια του Τόνι
Μπλερ, καθώς έφτασε χθες το μεσημέρι για να εγκατασταθεί στον αριθμό 10 της
Ντάουνινγκ Στριτ. Και όμως, από νωρίτερα, καθώς η αυγή χάραζε στο ξενυχτισμένο
Λονδίνο, τα ρεκόρ που δημιούργησαν οι εκλογές της Πρωτομαγιάς έπεφταν σαν
βροχή. 
ΗΤΑΝ ο
μεγαλύτερος θρίαμβος στην ιστορία του Εργατικού Κόμματος και η μεγαλύτερη
μετατόπιση ψηφοφόρων από το 1945, που είχε ως αποτέλεσμα την πιο ισχυρή
κυβέρνηση αυτού του αιώνα στη Βρετανία. 
­ Τα 3/4 της νέας Βουλής θα είναι
βουλευτές των Εργατικών και των Φιλελεύθερων Δημοκρατών. Οι Τόρις έχουν από
χθες τις λιγότερες ψήφους και τις λιγότερες έδρες από το 1906. 
­ Οι
Συντηρητικοί δεν κατόρθωσαν να εκλέξουν ούτε έναν βουλευτή στη Σκωτία και στην
Ουαλία. 
Στην περιοχή του Λονδίνου η δύναμή τους συρρικνώθηκε από 41 έδρες
σε 11. 
­ Ήταν η καλύτερη εμφάνιση των Φιλελεύθερων Δημοκρατών τα τελευταία
80 χρόνια. 
ΟΙ ΝΕΟΙ ΠΑΝΗΓΥΡΙΖΟΥΝ 
Τα πάρτι για την ανεπανάληπτη νίκη των
Εργατικών συνεχίσθηκαν μέχρι το πρωί. Ιδιαίτερα εντυπωσιακή ήταν η συμμετοχή
των νέων ­ πολλοί από τους οποίους έζησαν για πρώτη φορά μία νίκη του
Εργατικού Κόμματος. 
Ένα ενθουσιώδες πλήθος υποδέχθηκε τον ηγέτη των
Εργατικών στην πρωθυπουργική κατοικία, φωνάζοντας ρυθμικά το όνομά του.
Κανείς, ούτε καν οι πολιτικοί σχεδιαστές του κυβερνώντος, πλέον, κόμματος, δεν
περίμεναν μία τόσο εντυπωσιακή νίκη. «Όλοι περιμέναμε ότι θα κερδίσουμε αλλά
κανείς μας δεν είχε καταλάβει το πάθος του κόσμου εναντίον των Συντηρητικών»,
μουρμούριζε τα ξημερώματα στα επινίκια των Εργατικών στο Φέστιβαλ Χολ ένα
στέλεχος του κόμματος. «Και αυτό δείχνει ότι οι ψηφοφόροι δεν τρέφουν
ψευδαισθήσεις». 
«ΝΕΟΙ ΕΡΓΑΤΙΚΟΙ» 
Ο Τόνι Μπλερ έσπευσε να υπενθυμίσει
το νέο χαρακτήρα του κόμματός του, λίγο πριν αρχίσει τις διαβουλεύσεις για την
ανάθεση των υπουργείων: «Κερδίσαμε ως Νέοι Εργατικοί και έτσι θα
κυβερνήσουμε», τόνισε την ίδια στιγμή που οι νεοεκλεγέντες βουλευτές του
κόμματός του επισήμαναν σε όλους τους τόνους ­ με κόκκινα μάτια και βραχνή
φωνή από το ξενύχτι και τους πανηγυρισμούς ­ ότι «οι Νέοι Εργατικοί είμαστε
εντελώς διαφορετικοί και πιο πραγματιστές. Απορρίπτουμε την ιδεολογία της
παλαιάς αριστεράς και της νέας δεξιάς». 
Καθώς το τραγούδι - σύμβολο των
Εργατικών γι' αυτές τις εκλογές «Τα πράγματα θα πάνε καλύτερα» ακουγόταν
παντού χθες, τα πρώτα ερωτήματα για την πολιτική της νέας κυβέρνησης δεν
άργησαν να διατυπωθούν. Πώς θα συνδυασθεί η οικονομική πολιτική των
Συντηρητικών που έχουν υιοθετήσει οι Εργατικοί με τις υποσχέσεις τους για
περισσότερα σχολεία και καλύτερη ιατρική περίθαλψη; Οι πολιτικοί αναλυτές,
πάντως, έσπευσαν να τονίσουν ότι ο Τόνι Μπλερ έχει ήδη στο μυαλό του τις
επόμενες εκλογές... 
Το πλήθος των συγκεντρωμένων παρέμεινε στην Ντάουνινγκ
Στριτ μέχρι το βράδυ χθες, παρακολουθώντας τους στενούς συνεργάτες του νέου
πρωθυπουργού να έρχονται για συσκέψεις. Δεν είναι λίγοι εκείνοι που
παραδέχονται ότι ψήφισαν Εργατικούς «για να φύγουν από την εξουσία οι Τόρις».
Και είναι αυτοί που θα παρακολουθούν πιο στενά την πολιτική της νέας
κυβέρνησης. Παρ' όλα αυτά, τη χαρά του 28χρονου δασκάλου Μάικλ Πόρτερ, που
κουνούσε επί ώρες μια σημαία και κατόρθωσε να χαιρετήσει διά χειραψίας τον
Τόνι Μπλερ, τίποτα δεν μπορεί να τη μειώσει. «Το γεγονός ότι οι Συντηρητικοί
δεν βρίσκονται πια στην κυβέρνηση», λέει, «είναι το πιο ευχάριστο πράγμα που
έγινε στη ζωή μου». 
Η ΣΥΝΤΡΙΠΤΙΚΗ νίκη των
Εργατικών του Τόνι Μπλερ ήταν το επιστέγασμα των προσπαθειών μιας τριάδας
πολιτικών του Εργατικού Κόμματος, οι οποίοι, αν και σχεδόν άγνωστοι στην
διεθνή πολιτική σκηνή, θα παίξουν καθοριστικό ρόλο στην πορεία της Βρετανίας
προς τον 21ο αιώνα. 
Ο Τζον Πρέσκοτ, ο «γήινος», όπως θεωρείται, στενός
συνεργάτης του Τόνι Μπλερ, διορίστηκε αντιπρόεδρος της κυβέρνησης. Γιος
σιδηροδρομικού, γεννήθηκε το 1938, αλλά εγκατέλειψε στα 15 του το σχολείο για
να μπαρκάρει, πριν κερδίσει μία υποτροφία για το Κολλέγιο Ράσκιν της Οξφόρδης
σε ηλικία 25 χρόνων. Έντονα πολιτικοποιημένος από τα νεανικά του χρόνια,
αναδείχθηκε σε δυναμικό συνδικαλιστή, για να εκλεγεί στο Κοινοβούλιο την
δεκαετία του 1970. Υπέβαλε για πρώτη φορά υποψηφιότητα για αντιπρόεδρος του
κόμματος το 1987 για να πετύχει τον στόχο του το 1994. Υπό τον Τόνι Μπλερ
υιοθέτησε με θέρμη την κεντρώα πολιτική του νέου Εργατικού Κόμματος. Είναι
παντρεμένος, έχει δύο κόρες, λατρεύει την τζαζ και τις Τζάγκουαρ από δεύτερο
χέρι. 
ΣΤΟ ΦΟΡΕΪΝ ΟΦΙΣ 
Ο Ρόμπιν Κουκ είναι από χθες ο υπουργός
Εξωτερικών της νέας κυβέρνησης και θεωρείται από την εφημερίδα «Γκάρντιαν» ως
ο συνδετικός κρίκος ανάμεσα στο παλιό και το νέο Εργατικό Κόμμα. Ο πατέρας του
ήταν γυμνασιάρχης και ο ίδιος (γεννήθηκε το 1946) ακολούθησε τα βήματά του και
σπούδασε φιλολογία στο Πανεπιστήμιο του Εδιμβούργου. Ασχολήθηκε για πρώτη φορά
με την πολιτική ως δημοτικός σύμβουλος του Εδιμβούργου και εξελέγη βουλευτής
το 1974. Σκιώδης υπουργός Εξωτερικών από το 1994, έγινε ένας από τους πιο
στενούς συμβούλους του Τόνι Μπλερ, παρά τις διαφορές των απόψεών τους. Είναι
παντρεμένος και πατέρας δύο γιων. 
Ο Γκόρντον Μπράουν, ο θεωρούμενος
«διανοούμενος» του επιτελείου του Μπλερ, ανέλαβε το υπουργείο Οικονομικών. Τον
χαρακτηρίζουν «ψυχή» της προεκλογικής εκστρατείας, που οδήγησε τους Εργατικούς
στη θριαμβευτική νίκη. Γεννήθηκε το 1951 από πατέρα πάστορα και σπούδασε στο
Πανεπιστήμιο του Εδιμβούργου, το οποίο τον διόρισε κοσμήτορα σε ηλικία 21
χρόνων. Έκτισε την φήμη του ως δημοσιογράφος στη σκωτική τηλεόραση και ως
συγγραφέας του βιβλίου «Εκεί όπου βασιλεύει η απληστία», στο οποίο επέκρινε με
δριμύτητα τον θατσερισμό. Εξελέγη για πρώτη φορά βουλευτής το 1983, είναι από
τους θερμότερους οπαδούς του ενιαίου ευρωπαϊκού νομίσματος και θεωρείται ο
αρχιτέκτονας της οικονομικής πολιτικής των Εργατικών. Ειναι ανύπανδρος και
φανατικός οπαδός των σπορ. 
ΒΟΥΛΗ των ρεκόρ μπορεί να
χαρακτηριστεί η νέα Βουλή των Κοινοτήτων που αναδείχθηκε από τις προχθεσινές
εκλογές. 
*Ο πρωθυπουργός Τόνι Μπλερ είναι ο νεαρότερος πρωθυπουργός της
χώρας από το 1812. 
*Οι γυναίκες βουλευτές είναι περισσότερες από κάθε άλλη
φορά: συνολικά 120. 
*Οι Εργατικοί διαθέτουν την μεγαλύτερη πλειοψηφία από
της ιδρύσεως του κόμματός τους, το 1900. Για πρώτη φορά από το 1935 ένα
πολιτικό κόμμα κατακτά τόσο μεγάλο αριθμό εδρών. 
*Από το 1945 έχουν να
ηττηθούν τόσοι πολλοί βουλευτές - υπουργοί, μεταξύ των οποίων ο πρώην υπουργός
Εξωτερικών Μάλκολμ Ρίφκιντ και ο υπουργός Άμυνας Μάικλ Πορτίλο. 
*Ο αριθμός
των βουλευτών του Συντηρητικού Κόμματος είναι ο μικρότερος από το 1906. Για
πρώτη φορά, οι Συντηρητικοί «διαγράφονται» από τον εκλογικό χάρτη της Σκωτίας.

*Για πρώτη φορά ένας τυφλός, ο Ντέιβιντ Μπλάνκετ, θα γίνει υπουργός
(Παιδείας). 
*Για πρώτη φορά ένας μουσουλμάνος εκλέγεται βουλευτής. Είναι ο
Μοχάμεντ Σαρουάρ, του Εργατικού Κόμματος, ο οποίος εξελέγη στη Γλασκώβη. 
*Η Αν Μπεγκ είναι το πρώτο άτομο με ειδικές ανάγκες που μπαίνει στη Βουλή των
Κοινοτήτων. Εξελέγη με τους Εργατικούς στο Αμπερντίν της Σκωτίας. Η Μπεγκ έχει
αναπηρία στα πόδια. 
*Ο πρώτος δηλωμένος ομοφυλόφιλος που εκλέγεται
βουλευτής είναι ο Εργατικός Μπεν Μπράντσοου από το Εξέτερ. 
*Οι πρώτες
δίδυμες αδελφές που εκλέγονται στη Βουλή των Κοινοτήτων είναι η Άντζελα και η
Μαρία Ιγκλ, 36 ετών, που εξελέγησαν στις γειτονικές περιφέρειες Ουάλασι και
Λίβερπουλ με το Εργατικό Κόμμα. 
*Ο πρώτος ανεξάρτητος υποψήφιος που
εκλέγεται βουλευτής από το 1945 είναι ο Μάρτιν Μπελ, πρώην πολεμικός
ανταποκριτής του BBC, ο οποίος εξελέγη στο Τάτον. 
ΤΗΝ ΟΝΟΜΑΣΑΝ «σφαγή της
Πρωτομαγιάς». Οι Συντηρητικοί γνώρισαν μια από τις μεγαλύτερες ήττες στην
ιστορία τους. Επτά από τους υπουργούς της απερχόμενης κυβέρνησης δεν
κατόρθωσαν να επανεκλεγούν ­ μεταξύ τους ο υπουργός Εξωτερικών Μάλκολμ Ρίφκιντ
και ο υπουργός Άμυνας Μάικλ Πορτίλο. 
Ο Τζων Μέητζορ έσπευσε να υποβάλει
την παραίτησή του από την ηγεσία των Συντηρητικών παρά τις προτροπές αρκετών
στελεχών του να παραμείνει στη θέση για 1-2 μήνες. 
Η πρώην υπουργός
Εντουίνα Κέρι ­ που δεν κατόρθωσε να επανεκλεγεί ­ μίλησε για «πολιτικό
σεισμό» και είπε ανοιχτά αυτό που ήταν στο μυαλό όλων: «Ήταν μια μεγάλη ήττα
και δεν πρόκειται να την ξεπεράσουμε, εάν δεν την κατανοήσουμε πλήρως». 
Η ΔΙΑΔΟΧΗ 
Ο πρώην υπουργός Οικονομικών Κένεθ Κλαρκ ήταν ο πρώτος
που εξεδήλωσε την πρόθεση να διεκδικήσει την αρχηγία του κόμματος. Ύστερα από
την έκπληξη της μη εκλογής του Μάικλ Πορτίλο, ως άλλος ισχυρός διεκδικητής της
αρχηγίας εμφανίζεται ο Τζων Ρέντγουντ. 
Δεν είναι λίγοι όμως αυτοί που
θεωρούν ότι οι δύο πτέρυγες του Συντηρητικού Κόμματος έχουν μεγάλες διαφορές
και ένας από τους λίγους που μπορεί να τις γεφυρώσει είναι ο πρώην
αντιπρόεδρος της κυβέρνησης Μάικλ Χέζελταϊν. 
Στα κεντρικά γραφεία των
Συντηρητικών στη Σμιθ Σκουέαρ χθες, τα θλιμμένα πρόσωπα δεν έκρυβαν την
αβεβαιότητα για το μέλλον. Πολλά επιφανή στελέχη δεν κατόρθωσαν να εκλεγούν,
χωρίς όμως γι' αυτό να φταίνε οι θέσεις τους. 
Απ' ό,τι φαίνεται δεν
μπορούν να βγουν συμπεράσματα για το ποιοι έχασαν και γιατί. Απέτυχαν να
επανεκλεγούν βουλευτές που ήταν εναντίον της Ευρωπαϊκής Ένωσης, αλλά και
βουλευτές που ήταν υπέρ, βουλευτές που υποστήριζαν τον Μέητζορ, αλλά και άλλοι
που διαφωνούσαν ανοιχτά μαζί του. Οι Σκωτσέζοι, οι Ουαλοί και ένας μεγάλος
αριθμός Συντηρητικών βουλευτών από αγροτικές περιοχές δεν επανεξελέγησαν. 
Τι σημαίνει αυτό για το μέλλον; Σε ένα συμφωνούν όλοι οι αναλυτές. Ότι ο
αγώνες για τον έλεγχο του κόμματος και της ιδεολογίας του θα είναι
μακροχρόνιος, σκληρός και αμφίρροπος. 
ΗΤΑΝ η πιο ριζική αλλαγή στην ιστορία
της βρετανικής Βουλής. Ηλικιωμένοι Συντηρητικοί βουλευτές έχασαν, για να
αντικατασταθούν από νέες δυναμικές βουλευτίνες του Εργατικού Κόμματος. 
Ο
καθηγητής Κόλιν Μέλορς του Πανεπιστημίου του Μπράντφορντ θεωρεί ότι
βρισκόμαστε μπροστά στην μεγαλύτερη αλλαγή της πολιτικής κουλτούρας στη Βουλή
από το 1945 «όταν είχαν κερδίσει οι Εργατικοί και τα βουλευτικά έδρανα είχαν
καταληφθεί από άγνωστα πρόσωπα». 
Οι βουλευτίνες του Εργατικού Κόμματος
ανήκουν στη μεσαία τάξη, είναι απόφοιτες πανεπιστημίου και προέρχονται από τα
λεγόμενα «νέα επαγγέλματα» ­ εκπαίδευση, δημόσιο τομέα και ΜΜΕ. 
Ο
καθηγητής Φίλιπ Νορθ σημειώνει «την ανάδειξη βουλευτών από τη μεσαία τάξη σε
όλα τα κόμματα». Με τη νίκη της Μάργκαρετ Θάτσερ το 1979, παρακολουθήσαμε το
κέντρο βάρους να μεταφέρεται από τους ιδιοκτήτες γης στους επιχειρηματίες. Το
1997 θα καταγραφεί ως η περίοδος της σημαντικότερης δημογραφικής αλλαγής αυτού
του αιώνα στη Βουλή. 
Οι λεγόμενοι «νέοι επαγγελματίες», πιστεύουν οι
πολιτικοί παρατηρητές, θα αλλάξουν το κλίμα στη Βουλή. Πολιτικοί με υψηλή
μόρφωση, επιρροή και ευθύνη για την καριέρα τους θα θέλουν να συμμετέχουν στη
διακυβέρνηση και να μην αποτελούν διακοσμητικά στοιχεία. 
ΓΙΑ ΠΡΩΤΗ φορά ύστερα από πέντε χρόνια το
ιρλανδικό Σιν Φέιν, η πολιτική πτέρυγα του Ιρλανδικού Δημοκρατικού Στρατού,
αποκτά εκπροσώπηση στο βρετανικό Κοινοβούλιο και μάλιστα διπλή. Ο ηγέτης του
Σιν Φέιν Τζέρι Άνταμς εξελέγη βουλευτής Δυτικού Μπέλφαστ. Με μεγάλη
πλειοψηφία, ο Άνταμς νίκησε τον Τζο Χέντρον από το μετριοπαθές
Σοσιαλδημοκρατικό και Εργατικό Κόμμα, που του είχε αφαιρέσει την έδρα το 1992.
Ο Μάρτιν ΜακΓκίνες, δεύτερος στην ιεραρχία του Σιν Φέιν, εξελέγη βουλευτής
Κεντρικού Όλστερ. 
Ο
ΠΡΟΕΔΡΟΣ Κλίντον συνεχάρη χθες τον Τόνι Μπλερ για τη νίκη του κόμματός του.
Όπως δήλωσε εκπρόσωπος του Λευκού Οίκου, ο Αμερικανός πρόεδρος συνεχάρη
τηλεφωνικά τον νεοεκλεγέντα Βρετανό πρωθυπουργό. Στη συνέχεια αναζήτησε και
τον Τζων Μέητζορ, αλλά δεν τον βρήκε... 
Συγχαρητήριο τηλεγράφημα προς τον
Μπλερ έστειλε και ο Γερμανός καγκελάριος Χέλμουτ Κολ, από την Αυστραλία όπου
βρίσκεται. Σε άλλο τηλεγράφημά του, που αρχίζει «αγαπητέ Τζων», ο Κολ
ευχαριστεί τον Μέητζορ για τη συνεργασία του. 
Η Ρωσία αναμένει η νέα
βρετανική κυβέρνηση του πρωθυπουργού Τόνι Μπλερ να συνεχίσει να βελτιώνει τις
σχέσεις ανάμεσα στη Μόσχα και το Λονδίνο, δήλωσε στο πρακτορείο Ιντερφάξ
ανώτερος αξιωματούχος του υπουργείου Εξωτερικών. 
Ο Βιμκ Κοκ, πρωθυπουργός
της Ολλανδίας, η οποία ασκεί την προεδρία της Ευρωπαϊκής Ένωσης, κάλεσε τη νέα
βρετανική κυβέρνηση να υιοθετήσει «εποικοδομητική προσέγγιση στη
μεταρρυθμιστική διαδικασία των θεσμών της Ενωμένης Ευρώπης». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15826N421</ED>
<ID>
ID:166170

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N42&aa=1</URL></REF>


Article

<CATEGORY>vin07</CATEGORY>

 <H5>ΣΚΟΤΩΝΟΥΝ
ΚΑΘΕ ΧΡΟΝΟ ΕΚΑΤΟΜΜΥΡΙΑ ΑΝΘΡΩΠΟΥΣ</H5>
<H2>Καρδιακά, εγκεφαλικά οι Νο 1 δολοφόνοι</H2>

Οι παθήσεις της καρδιάς και τα εγκεφαλικά
επεισόδια είναι οι δύο κύριες αιτίες θανάτου σε παγκόσμια κλίμακα, σκοτώνοντας
εκατομμύρια άτομα τόσο στις πλούσιες βιομηχανικά χώρες όσο και στις
αναπτυσσόμενες.ΜΕ ΑΡΘΡΟ τους, που δημοσιεύεται στο τελευταίο τεύχος της
επιστημονικής επιθεώρησης «Lancet», δύο Βρετανοί ερευνητές κατήρτισαν κατάλογο
με 30 αιτίες θανάτου σ' όλο τον κόσμο, επισημαίνοντας ότι οι καρδιοπάθειες και
τα εγκεφαλικά είναι οι Νο 1 δολοφόνοι. 
Οι ερευνητές Κρίστοφερ Μάρεϊ και
Άλαν Λόπεζ στήριξαν τα ευρήματά τους στα τελευταία διεθνή στατιστικά στοιχεία
για την θνησιμότητα, που δείχνουν ότι συνολικά 50,4 εκατομμύρια άτομα πέθαναν
το 1990 ­ από τα οποία το 53% ήταν άνδρες και το 47% γυναίκες. 
Οι παθήσεις
της καρδιάς είναι η πρώτη αιτία θανάτου σε παγκόσμια κλίμακα και ευθύνονται
για τον θάνατο 6,26 εκατομμυρίων ατόμων, αναφέρουν στο άρθρο τους στην
επιθεώρηση «Lancet» οι Βρετανοί επιστήμονες. 
Κατά τους ίδιους ερευνητές η
δεύτερη πιο κοινή αιτία θανάτου είναι τα εγκεφαλικά επεισόδια, που σκοτώνουν
4,3 εκατομμύρια άτομα, από τα οποία σχεδόν τα 3 στις αναπτυσσόμενες χώρες. Από
κοντά ακολουθούν και οι οξείες φλεγμονές του αναπνευστικού συστήματος, που
ευθύνονται για τον θάνατο 4,3 εκατομμυρίων ατόμων, από τα οποία τα 3,9 στα
αναπτυσσόμενα κράτη. 
Οι άλλες επτά κύριες αιτίες θανάτου σε παγκόσμια
κλίμακα είναι ασθένειες τύπου διάρροιας και πλήττουν σχεδόν αποκλειστικά τις
αναπτυσσόμενες χώρες. Ακολουθούν οι πνευμονικές παθήσεις, η φυματίωση, η
ιλαρά, το χαμηλό βάρος κατά τη γέννηση, τα τροχαία δυστυχήματα και ο καρκίνος
των πνευμόνων. 
«Σε παγκόσμια κλίμακα στα αίτια αυτά αποδίδεται το 52% των
θανάτων», επισημαίνουν οι Βρετανοί ερευνητές. 
Στην τελευταία θέση του
καταλόγου βρίσκεται το AIDS, που το 1990 σκότωσε 312.000 άτομα. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15826N441</ED>
<ID>
ID:166171

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N44&aa=1</URL></REF>


Article

<CATEGORY>vin07</CATEGORY>

 <H2>Άγνωστος μαχαίρωσε τον υπουργό Πολιτισμού της Γαλλίας</H2>

ΕΝΑΣ
άγνωστος άνδρας μαχαίρωσε στην πλάτη τον Γάλλο υπουργό Πολιτισμού, Φιλίπ
Ντουστ-Μπλαζί στη διάρκεια προεκλογικής περιοδείας του στη Λούρδη, στη
Νοτιοδυτική Γαλλία, ανακοινώθηκε από τον πρωθυπουργό Αλέν Ζιπέ. 
Ο
υπουργός, που είναι και γιατρός, μεταφέρθηκε με ελαφρά τραύματα στο νοσοκομείο
όπου και νοσηλεύεται. 
«Ο Φιλίπ υπήρξε θύμα μιας επίθεσης αλλά η ζωή του
δεν κινδυνεύει», πρόσθεσε ο κ. Ζιπέ. Εκπρόσωπος του Δήμου της Λούρδης, όπου ο
Ντουστ-Μπλαζί είναι και δήμαρχος, ανέφερε ότι ο υπουργός πρέπει να χτυπήθηκε
ελαφρά με ένα αιχμηρό αντικείμενο, προφανώς μαχαίρι, την ώρα που βρισκόταν σε
κεντρικό σημείο της αγοράς της πόλης και έκανε προεκλογική περιοδεία υπέρ της
κεντροδεξιάς κυβέρνησης της Γαλλίας, εν όψει των εκλογών της 25ης Μαΐου. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15826N442</ED>
<ID>
ID:166221

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N44&aa=2</URL></REF>


Article

<CATEGORY>vin07</CATEGORY>

 <H2>Ένοχοι διαφθοράς Φερέ και Βερσάτσε</H2>

ΙΤΑΛΙΚΟ
δικαστήριο έκρινε χθες τον Τζανφράνκο Φερέ, την Κρίζια και τον Σάντο Βερσάτσε,
εξέχουσες προσωπικότητες της ιταλικής μόδας, ένοχους διαφθοράς, επειδή
δωροδόκησαν τη φορολογική αστυνομία. 
Στον Φερέ, την Κρίζια, το πραγματικό
όνομα της οποίας είναι Μαριούτσα Μαντέλι, και τον Σάντσο Βερσάτσε, αδελφό και
συνεταίρο του μόδιστρου Τζάνι Βερσάτσε, επιβλήθηκαν ποινές φυλάκισης ενός
έτους και δύο μηνών με αναστολή. 
Και οι τρεις έχουν ήδη καταβάλει
αποζημιώσεις που ισούνται σχεδόν με τα ποσά που πλήρωσαν για τις δωροδοκίες το
1990. Ο Φερέ έδωσε σε δωροδοκίες 198.000 δολάρια, η Κρίζια 260.000 και ο
Βερσάτσε 163.000. 
Η δίκη είχε αρχίσει τον Σεπτέμβριο του 1995 και στους
κατηγορούμενους περιλαμβάνονταν 
αρχικά ο Τζόρτζο Αρμάνι, ο σύζυγος της
Κρίζια Άλντο Πίντο και ο Τζερολάμο Έτρο, επικεφαλής του οίκου μόδας Έτρο.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15826N451</ED>
<ID>
ID:166172

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N45&aa=1</URL></REF>


Article

<CATEGORY>vin07</CATEGORY>

 <H2>Συγγνώμη σε θύματα πειραμάτων</H2>

ΟΙ ΗΝΩΜΕΝΕΣ Πολιτείες ζητούν
επίσημα συγγνώμη από τα θύματα ενός απάνθρωπου πειράματος, που διήρκεσε 40
χρόνια και «έπαιξε» με την υγεία 400 φτωχών μαύρων Αμερικανών. 
Εντός των
ημερών ο Πρόεδρος Μπιλ Κλίντον θα ζητήσει συγγνώμη από τους επιζώντες του
πειράματος 
Τασκέτζι, κατά την διάρκεια του οποίου δεν χορηγήθηκε ιατρική
θεραπεία σε 400 μαύρους οι οποίοι είχαν προσβληθεί από σύφιλη. 
Ο
γραμματέας Τύπου του Λευκού Οίκου Μάικ Μακιέρι δήλωσε ότι οι 14 επιζήσαντες
του πειράματος θα προσκληθούν στο Λευκό Οίκο στις 16 Μαΐου για τη σχετική
τελετή, αλλά δεν έχει διευκρινισθεί πόσοι από αυτούς θα παραστούν. Η σημερινή
ηλικία των θυμάτων κυμαίνεται από 87 έως 100 χρόνων. 
Ο Κλίντον θα
«απολογηθεί επισήμως, όχι μόνο στα θύματα της μελέτης αλλά και στις
οικογένειές τους», πρόσθεσε ο Μακιέρι. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15826N452</ED>
<ID>
ID:166222

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N45&aa=2</URL></REF>


Article

<CATEGORY>vin07</CATEGORY>

 <H5>ΜΑΡΓΚΑΡΕΤ ΘΑΤΣΕΡ</H5>
<H2>Οι μύθοι
του θατσερισμού</H2>

<AUTHOR>ΓΙΩΡΓΟΣΑΓΓΕΛΟΠΟΥΛΟΣ</AUTHOR>

«Τρομερά απογοητευμένη»
δήλωσε η Μάργκαρετ Θάτσερ από τα αποτελέσματα των βρετανικών εκλογών. Οι
πάντες, ωστόσο, εκτιμούν ότι η μεγάλη νικήτρια ήταν αυτή. 
«Ο
ΘΑΤΣΕΡΙΣΜΟΣ έγινε η ηγεμονική ιδεολογία της εποχής», λέει ο ιστορικός και
πολιτικός επιστήμονας Ρίτσαρντ Κρόκετ. «Όλα τα μεγάλα κόμματα είναι σήμερα
θατσερικά». «Καμιά από τις μεγάλες μεταρρυθμίσεις της περιόδου της Θάτσερ δεν
θα αμφισβητηθεί», γράφει η «Γκάρντιαν». «Το Νέο Εργατικό Κόμμα συμμερίζεται
την εμμονή της απερχόμενης κυβέρνησης των Συντηρητικών στην ελεύθερη αγορά, το
ελεύθερο εμπόριο και τον ανταγωνισμό». 
Η Θάτσερ, λένε οι οπαδοί της,
ανέλαβε την εξουσία στη Βρετανία σε μια εποχή που η «μεταπολεμική συναίνεση» ­
η διακομματική συμφωνία για την εξασφάλιση της πλήρους απασχόλησης, της
κοινωνικής κάλυψης και των συνδικαλιστικών δικαιωμάτων ­ είχε ναυαγήσει:
πληθωρισμός και ανεργία αυξάνονταν παράλληλα, τα συνδικάτα εθεωρούντο υπεύθυνα
για όλα τα κακά, οι ειδικοί του ΔΝΤ εκαλούντο στο προσκέφαλο του άρρωστου
Ηνωμένου Βασιλείου. Σήμερα, συνεχίζουν οι Θατσερικοί, έπειτα από 18 χρόνια
διακυβέρνησης των Συντηρητικών, η Βρετανία αναπτύσσεται με γοργούς ρυθμούς, ο
πληθωρισμός έχει συγκρατηθεί, τα συνδικάτα είναι φιμωμένα. Όλα αυτά, λένε, τα
πέτυχε η Θάτσερ ­ με τις μαζικές ιδιωτικοποιήσεις, τη διάλυση του κράτους
πρόνοιας, την καταστολή. Ωστόσο τα φαινόμενα συχνά απατούν. 
Στη διάρκεια
της διακυβέρνησης των Συντηρητικών, επισημαίνει ο ιστορικός Τίοντορ Ζέλντιν,
οι ανισότητες κάθε άλλο παρά εξαλείφθηκαν στη Βρετανία. Το 10% του πληθυσμού
ελέγχει σήμερα το 50% του πλούτου της χώρας· μπορεί περισσότεροι Βρετανοί να
κάνουν σήμερα διακοπές στο εξωτερικό, αλλά 40 στους 100 δεν κάνουν καθόλου
διακοπές· μπορεί η ανεργία να είναι χαμηλότερη απ' ό,τι στην ηπειρωτική
Ευρώπη, αλλά ελάχιστοι Βρετανοί μπορούν να ελπίζουν ότι θα πάρουν σύνταξη από
τη δουλειά που κάνουν σήμερα. «Το χάσμα μεταξύ των πολύ πλούσιων και των πολύ
φτωχών είναι σήμερα τόσο μεγάλο όσο και κατά τη βικτωριανή εποχή», επισημαίνει
ο συγγραφέας Τζούλιαν Μπαρνς. Πώς κατάφεραν να κερδίσουν εντούτοις τέσσερις
διαδοχικές εκλογικές αναμετρήσεις; Χάρη στις συγκυρίες και στο εκλογικό
σύστημα, που τους έδινε πλειοψηφία εδρών με 40%. 
Πώς ο Τόνι Μπλερ θα
αντιμετωπίσει τα προβλήματα που κληρονόμησε από τον θατσερισμό με θατσερικές
πολιτικές είναι κάτι που μένει να το δούμε. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15826N461</ED>
<ID>
ID:166173

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N46&aa=1</URL></REF>


Article

<CATEGORY>vin07</CATEGORY>

 <H2>Η
μεταμφίεση των σοσιαλδημοκρατών</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Ο Κλίντον συγχαίρει. Ο ΝτΆλέμα πανηγυρίζει. Ο Ζοσπέν
ελπίζει. Ο Λαφονταίν περιμένει. Όλοι πάντως συμφωνούν ότι η μεταμφίεση του
Εργατικού Κόμματος δείχνει τον δρόμο για τη νίκη.ΚΟΥΙΖ της «Στάμπα»:
ποιος έχει πει ότι πρέπει να καταπολεμηθούν με αποφασιστικότητα τα αίτια της
εγκληματικότητας και ταυτόχρονα να αντιμετωπιστούν σκληρά οι εγκληματίες; Ο
Μπιλ Κλίντον, ο Τόνυ Μπλαιρ ή ο Μάσιμο ΝτΆλέμα; Απάντηση: και οι τρεις. Ο
πρώτος το είπε στις προεδρικές εκλογές του 1992. Ο δεύτερος το έκανε σύνθημα
το 1996. Και ο τρίτος άνοιξε έτσι τον περασμένο Μάρτιο την προεκλογική
εκστρατεία του κόμματός του στο Μιλάνο. Οι Αμερικανοί Νέοι Δημοκρατικοί, οι
Βρετανοί Νέοι Εργατικοί και οι Ιταλοί Νέοι Σοσιαλδημοκράτες συναντώνται σ' ένα
στοιχείο που δανείστηκαν από το πρόγραμμα της παλιάς αμερικανικής και
ευρωπαϊκής Δεξιάς: law and order, νόμος και τάξη. Μια από τις βασικότερες
εξαγγελίες του νέου υπουργού Εσωτερικών της Βρετανίας Τζακ Στρόου είναι ότι θα
καταργηθεί ο νόμος με βάση τον οποίο παιδιά κάτω των 14 ετών θεωρούνται
ανίκανα να διακρίνουν ανάμεσα στο καλό και το κακό. 
Αλλά τα κοινά σημεία
των τριών κομμάτων είναι πολύ περισσότερα. Η αποδοχή των νόμων της αγοράς και
της ελαστικότητας της εργασίας. Η αναγνώριση της ανάγκης να περιοριστεί
δραστικά το κοινωνικό κράτος. Η υποβάθμιση του ρόλου των συνδικάτων. Η σκληρή
αντιμετώπιση της εσωκομματικής αριστερής αντιπολίτευσης: για «συντηρητισμό»
κατηγορεί την Κομμουνιστική Επανίδρυση ο ΝτΆλέμα, «συντηρητικοί με
ριζοσπαστικό μανδύα» είναι για τον Μπλαιρ εκείνοι που τον καταγγέλλουν για
εγκατάλειψη των παραδοσιακών αρχών του κόμματος. Ίδια είναι συχνά και τα
πρόσωπα. Ο άνθρωπος που οργανώνει τις δημοσκοπήσεις για τον Κλίντον, ο Σταν
Γκρίνσμπεργκ, εργάζεται και για τον Μπλαιρ. Ένας από τους συμβούλους του
τελευταίου, ο Φιλ Γκούλντ, είχε εργαστεί το 1992 για λογαριασμό του Κλίντον.

Αν το Εργατικό Κόμμα είχε μείνει μακριά από την εξουσία για 18 χρόνια,
λίγοι θυμούνται ότι από το 1968 ως το 1992 οι Αμερικανοί Δημοκρατικοί
κυβέρνησαν μόνο για μια τετραετία. Οι επιθέσεις του Ρήγκαν και της Θάτσερ
αιφνιδίασαν τα δύο κόμματα, που άργησαν να ανασυνταχθούν. Προσωπικότητες σαν
τον Δουκάκη και τον Κίνοκ δεν έπειθαν τους ψηφοφόρους. Το «Νιου Ντηλ» έπρεπε
να ενταφιαστεί και να αντικατασταθεί από έννοιες όπως δυναμισμός,
εκσυγχρονισμός και ανταγωνιστικότητα. Πρώτος το έκανε ο Κλίντον. Ο Μπλαιρ τον
μιμήθηκε. Ο ΝτΆλέμα δυσκολεύεται λίγο περισσότερο: στην Ιταλία δεν υπήρξε ούτε
Ρήγκαν ούτε Θάτσερ για να δείξει στην αριστερά τον δρόμο που πρέπει να
ακολουθήσει... 
Εκείνοι που έχουν καταληφθεί από τη μεγαλύτερη αμηχανία
είναι οι Γάλλοι σοσιαλιστές. Πώς να προλάβουν μέσα σε 20 μέρες να αφομοιώσουν
τα μαθήματα; Πώς να παίξει ο έρμος ο Ζοσπέν τον ρόλο του χαρισματικού
σαραντάρη; 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15826N462</ED>
<ID>
ID:166223

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N46&aa=2</URL></REF>


Article

<CATEGORY>vin07</CATEGORY>

 <H5>Η Βρεταννία...</H5>
<H5>Η εξήγηση...</H5>
<H5>Ο
Μπλαίρ...</H5>
<H5>Η Ιζαμπέλ Ατζανί...</H5>
<H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... φαίνεται
να ανθεί και πάλι, με ένα δυναμισμό στη βιομηχανία και στο εμπόριο που θυμίζει
sixties. Με τη στερλίνα ψηλά, με πληθωρισμό μόλις 2,5%, με ανεργία 6,5%.
Νούμερα που η Ευρώπη τα ζηλεύει και που ακόμη και αν έχουν μαγειρευτεί λίγο
από τον Μέητζορ, καθρεφτίζουν σίγουρα υπαρκτές θετικές τάσεις. Και ακόμα,
σημάδι σπουδαίο, η Αλβιών παράγει τώρα τέχνη. «Όπως τότε, στις καλές μέρες».
Οι εξαγωγές στη μουσική, στον λόγο, στα CD-Rom, βρίσκονται σε σταθερή άνοδο.
«London is swinging» άλλη μιά φορά, καθώς χωνεύονται εκεί Ευρώπη, Ασία, Αφρική
και Καραϊβική, ενώ στροβιλίζεται ολόκληρος κόσμος από δημιουργούς και
μεταπράτες πνευματικών ή υλικών αγαθών τα οποία εκτοξεύονται ως τα πέρατα της
γης. Όμως, αν όλα αυτά είναι το προϊόν των 18 χρόνων θατσερισμού που μόλις
τέλειωσαν (;), τότε γιατί ο βρεταννικός λαός αποθέωσε τον Τόνυ Μπλαίρ και το
Εργατικό Κόμμα του; 
... ­ λένε ορισμένοι αναλυτές
­ βρίσκεται, προφανώς, όχι μόνο σε ό,τι εύκολα διακρίνεται αλλά και στα
λιγότερο ορατά. Στα πίσω από τη βιτρίνα. Διότι ναι, ασφαλώς, υπάρχει
δημιουργία και ανάπτυξη. Αλλά και οδυνηρή ανισότητα. Από τη μιά μεριά ψηλά
εισοδήματα και από την άλλη ­ όπως γράφει η «Μοντ» ­ «μισθοί που κανένας
Γάλλος ή Γερμανός δέν θα ανεχόταν». Εκπαίδευση δύο ταχυτήτων. Και αναμονές
μηνών στο ΕΣΥ. Ο θρίαμβος λοιπόν του Μπλαίρ, κατά τη γαλλική εφημερίδα, έχει
και αυτό το νόημα: Όχι ν' αποκλεισθεί ο θατσερισμός, που για πολλούς Άγγλους
έχει και τις θετικές του πλευρές, αλλά ­ επειγόντως ­ να διορθωθεί. 
... άλλωστε δήλωσε «New» Labour. Και ως New, ουσιαστικά,
ψηφίστηκε το κόμμα. Όχι δηλαδή ως έκφραση της χαλαρότητας στο δημόσιο ή ενός
συντεχνιακού (άρα μη δημοκρατικού) συνδικαλισμού ­ που ήσαν το πρόσωπο των
Εργατικών του ΄70 ­ αλλά, ακριβώς, ως κόμμα έντονα φιλελεύθερο, που προχώρησε
σε ευρύ ιδεολογικό aggiornamento στους κόλπους της παγκοσμιοποίησης. Την
οποία, διακηρυγμένα, ο Μπλαίρ θέλει ίσα ίσα να εκμεταλλευτεί, όχι να
πολεμήσει. Πείραμα πανευρωπαϊκής σημασίας, ο «Μπλαιρισμός» θα δοκιμαστεί τώρα
ως προς την ικανότητά του να περισώζει, μέσα στις νέες συνθήκες, τον χώρο
εκείνο της κρατικής παρέμβασης που είναι αναγκαίος για να διατηρείται η
κοινωνική συνοχή. 
... 
γιατί άραγε έπρεπε να ορισθεί πρόεδρος της
κριτικής επιτροπής στις Κάννες; Το Φεστιβάλ αρχίζει την Τετάρτη αλλά η θύελλα
περί το πρόσωπο της προέδρου μαίνεται ήδη. «Από ευγένεια, δέν θα πω ότι έβαλα
τα γέλια ­ γράφει ο κριτικός της "Κοριέρε" ­ αλλά το ότι χαμογέλασα είναι
βέβαιον. Δεν θα είχα διάθεση ωστόσο ούτε να χαμογελάσω αν ήμουν σκηνοθέτης ή
ηθοποιός και έπρεπε να θέσω το έργο μου, τα χρόνια του μόχθου μου και την
περιουσία που θα είχα ίσως ξοδέψει υπό την κρίση μιάς μάλλον ατάλαντης
ηθοποιού, που μόνο ως διάνοια δέν φημίζεται». Ο κριτικός είδε και τη
φωτογραφία της 42χρονης Ιζαμπέλ στο εξώφυλλο του τελευταίου «Premiere». «Ως
ηθοποιός διαθέτει δύο εκφράσεις: Γελαστή ή μουτρωμένη. Αλλά εδώ η κυρία
Πρόεδρος έχει βρεί μιά τρίτη: Μοιάζει έντρομη. Ασφαλώς, για τα βαρειά
καθήκοντα που την περιμένουν... Αλλά φαίνεται ότι οι υπεύθυνοι του Φεστιβάλ
κόπτονται για δημοσιότητα. Πίστεψαν ότι λόγω Ατζανί θα γράφουμε πολλά για τις
Κάννες». (Άδικο είχαν;). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15826N463</ED>
<ID>
ID:166262

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N46&aa=3</URL></REF>


Article

<CATEGORY>vin08</CATEGORY>

 <H5>ΟΛΟΙ ΟΙ ΥΠΑΛΛΗΛΟΙ ΤΟΥ ΙΚΑ
ΕΞΑΠΟΛΥΟΝΤΑΙ ΕΝΑΝΤΙΟΝ ΤΩΝ ΕΙΣΦΟΡΟΔΙΑΦΕΥΓΟΝΤΩΝ...</H5>
<H2>Απογευματινές επιδρομές</H2>

<AUTHOR>ΗΛΙΑΣΓΕΩΡΓΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 10156 BYTES)
</AUTHOR>

Μια εντυπωσιακή εξόρμηση για την πάταξη της εισφοροδιαφυγής
σχεδιάζει η διοίκηση του ΙΚΑ, σε συνεργασία με τους εκπροσώπους των
εργαζομένων στο Ίδρυμα Κοινωνικών Ασφαλίσεων. Όλοι οι υπάλληλοι του ΙΚΑ
(περίπου 10.000) θα πληρωθούν υπερωριακά και μετά τη λήξη της εργασίας τους θα
προχωρήσουν σε ελέγχους σε δεκάδες χιλιάδες επιχειρήσεις σε όλη τη χώρα! 
Η ΕΞΟΡΜΗΣΗ-μαμούθ θα γίνει το αργότερο εντός του Ιουνίου και αφού
αποφασισθούν οι λεπτομέρειες. Οι πρώτες πληροφορίες αναφέρουν ότι οι υπάλληλοι
που θα κάνουν τους ελέγχους ­ μετά τη λήξη της εργασίας τους ­ θα συνοδεύονται
από τον αρμόδιο υπάλληλο του τμήματος εσόδων του οικείου υποκαταστήματος. Η
υπουργική απόφαση για τον καθορισμό της υπερωριακής απασχόλησης (600 ώρες ανά
υπάλληλο το έτος) θα εκδοθεί εντός του Μαΐου και στη συνέχεια θα υπάρξουν
διευκρινήσεις για το πώς οι υπάλληλοι θα κάνουν τους ελέγχους, προκειμένου να
πάρουν τις υπερωρίες. 
Η εισφοροδιαφυγή σήμερα στο ΙΚΑ υπολογίζεται ότι
ξεπερνά τα 300 δισ. δρχ. ετησίως και αποτελεί τον μεγάλο πονοκέφαλο για το
Ίδρυμα. 
Σύμφωνα με τα στοιχεία του Ιδρύματος, το 30% των εργαζομένων
εισφοροδιαφεύγει. Κατά τον μήνα Φεβρουάριο 1997, τα στοιχεία της Ειδικής
Υπηρεσίας Ελέγχου Εσόδων του ΙΚΑ αναφέρουν ότι σε 1.317 επιχειρήσεις που
ελέγχθηκαν και απασχολούσαν 3.631 εργαζομένους (εκ των οποίων οι 207 ήταν
ανασφάλιστοι αλλοδαποί) εντοπίστηκαν 244 επιχειρήσεις οι οποίες δεν είχαν
δηλώσει στο ΙΚΑ το προσωπικό, ενώ βρέθηκαν 387 ανασφάλιστοι εργαζόμενοι.
Επίσης, διαπιστώθηκε ότι το 15% αυτών των επιχειρήσεων δεν είχε δηλώσει στο
ΙΚΑ όλο το προσωπικό που απασχολούσε. 
Εκτός από την εξόρμηση των
υπαλλήλων, ώστε να καλυφθούν οι υπερωρίες, σχεδιάζεται και η δημιουργία μιας
ειδικής υπηρεσίας ­ στα πρότυπα της ΥΠΕΔΑ ­ για τον έλεγχο των επιχειρήσεων. Η
σύσταση αυτής της υπηρεσίας θα γίνει με ειδική διάταξη στο πολυνομοσχέδιο του
υπουργείου Εργασίας και Κοινωνικών Ασφαλίσεων, το οποίο θα ρυθμίζει διάφορα
ασφαλιστικά θέματα. Η νέα υπηρεσία θα έχει αυξημένες αρμοδιότητες και θα
υπάγεται απευθείας στη διοίκηση του Ιδρύματος, ενώ θα έχει τη δυνατότητα να
κόβει πρόστιμα επιτόπου. Επίσης, με άλλη διάταξη στο ίδιο νομοσχέδιο, θα
ορίζεται ότι θα είναι άκυρη κάθε καταγγελία εργασιακής σχέσης σε περίπτωση που
απολυόμενος μισθωτός ­ εφόσον υπάγεται υποχρεωτικά στην ασφάλιση του ΙΚΑ ­ δεν
έχει δηλωθεί και δεν έχει καταχωρηθεί στα μισθολόγια από τον εργοδότη. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15826N471</ED>
<ID>
ID:166183

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N47&aa=1</URL></REF>


Article

<CATEGORY>vin02</CATEGORY>

 <H2>Τσεκ-απ
ρουτίνας...</H2>

<AUTHOR>ΝΙΚΟΣ ΝΙΚΟΛΑΟΥ</AUTHOR>

ΑΠΟ ΧΘΕΣ άρχισε το τσεκ-απ της ελληνικής
οικονομίας από τα στελέχη του Διεθνούς Νομισματικού Ταμείου, που θα συντάξουν
την ετήσια έκθεσή τους για την πορεία και τις προοπτικές της οικονομίας μας.

Τώρα πλέον πρόκειται για έναν έλεγχο ρουτίνας και, χωρίς να είμαστε
προφήτες, μπορούμε να προβλέψουμε τι θα περιέχει η έκθεση: Θα είναι κατ' αρχήν
θετική αφού θα υπογραμμίζει την πρόοδο που επετέλεσε η ελληνική οικονομία το
1996 με την επιτυχία του μονοψήφιου πληθωρισμού και τη συρρίκνωση του δημοσίου
ελλείμματος στα όρια του Προγράμματος Σύγκλισης. 
Όσον αφορά τις υποδείξεις
που θα μας κάνει το ΔΝΤ για το μέλλον, και αυτές μπορούν να προδικασθούν.
Περισσότερες ιδιωτικοποιήσεις και δραστικότερες περικοπές στις δημόσιες
δαπάνες. Όλα γνωστά, λοιπόν, και ολίγον ανιαρά! 
Αν όμως σκεφθεί κανείς ότι
μόλις πριν από 2-3 χρόνια η έλευση εδώ των ξένων εμπειρογνωμόνων γινόταν δεκτή
από τους αρμοδίους με αγωνία και ανησυχία για το τελικό πόρισμα, τότε εύκολο
είναι το συμπέρασμα. Γίναμε καλύτεροι και δεν φοβόμαστε πλέον την ξένη
κριτική. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15826N472</ED>
<ID>
ID:166261

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N47&aa=2</URL></REF>


Article

<CATEGORY>vin08</CATEGORY>

 <H2>Ποιοι δεν θα πάρουν αγροτικές οικονομικές ενισχύσεις</H2>

ΔΕΝ
συμπεριλαμβάνονται στις απαγορεύσεις για είσπραξη οικονομικών ενισχύσεων
αγρότες που έχουν κατηγορηθεί για αδικήματα, τα οποία σχετίζονται με συμμετοχή
σε αγροτικές κινητοποιήσεις. 
Αυτό αποσαφηνίζεται σε απόφαση του υπουργού
Γεωργίας κ. Στ. Τζουμάκα, με την οποία καθορίζονται οι δικαιούχοι σύμφωνα με
τους κοινοτικούς κανονισμούς (2328/91). 
Δεν μπορούν να κριθούν δικαιούχοι,
έστω και αν πληρούν τις σχετικές προϋποθέσεις: 
* Οι μόνιμοι ή με σύμβαση
υπάλληλοι του Δημοσίου, ΟΤΑ, ΝΠΔΔ, ιδιωτικοί υπάλληλοι, ελεύθεροι
επαγγελματίες, εργάτες που πραγματοποιούν περισσότερα από 140 ημερομίσθια
εκτός της γεωργικής τους εκμετάλλευσης, οι σπουδαστές οποιασδήποτε βαθμίδας,
οι συνταξιούχοι άλλων Ταμείων πλην του ΟΓΑ. 
* Τα μέλη των οικογενειών
(σύζυγος, παιδιά, γονείς, αδέλφια) με κοινή οικονομία, εφόσον το συνολικό
γεωργικό - οικογενειακό εισόδημα είναι μικρότερο του 50% του συνολικού
οικογενειακού εισοδήματος. 
* Τα πρόσωπα που έχουν ενταχθεί στο παρελθόν σε
πρόγραμμα του υπουργείου Γεωργίας και δήλωσαν ψευδή στοιχεία ή αθέτησαν με
υπαιτιότητά τους όρους και προϋποθέσεις που ανέλαβαν. 
* Τα πρόσωπα που
έχουν καταδικασθεί ή εκκρεμεί εις βάρος τους δίωξη, καθώς και τα μέλη των
οικογενειών τους που έχουν οικονομική σχέση με την εκμετάλλευση. Η δίωξη θα
πρέπει να αφορά μία από τις παρακάτω περιπτώσεις: 
α. Για εξαπάτηση του
Δημοσίου. 
β. Για υποθέσεις εμπορίας και καλλιέργειας ναρκωτικών ουσιών.

γ. Ζωοκλοπή. 
δ. Καταστροφή του περιβάλλοντος. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15826N473</ED>
<ID>
ID:166271

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N47&aa=3</URL></REF>


Article

<CATEGORY>vin08</CATEGORY>

 <H5>ΕΠΙΒΑΛΛΕΤΑΙ ΑΠΟ ΦΕΤΟΣ ΕΙΔΙΚΟ ΤΕΛΟΣ ΣΕ ΟΛΑ ΤΑ ΤΕΧΝΙΚΑ ΚΑΙ ΨΥΧΑΓΩΓΙΚΑ ΠΑΙΧΝΙΔΙΑ
ΣΤΑ ΜΑΓΑΖΙΑ, ΤΙΣ ΛΕΣΧΕΣ, ΤΟΥΣ ΟΜΙΛΟΥΣ, ΤΑ ΣΩΜΑΤΕΙΑ, ΤΟΥΣ</H5>
<H2>Έως 180.000 δρχ. φόρος στους ναούς του τζόγου</H2>

ΣΥΛΛΟΓΟΥΣ ΚΑΙ ΤΑ ΕΝΤΕΥΚΤΗΡΙΑ </H3>
Έσοδα πάνω από 10
δισ. δρχ. σκοπεύει να εισπράξει το υπουργείο Οικονομικών το 1997 από τη
φορολόγηση του ηλεκτρονικού και επιτραπέζιου τζόγου (ηλεκτρονικά παιχνίδια,
χαρτοπαιχτικές λέσχες κ.ά.). Για το 1998 και τα επόμενα χρόνια θέτει στόχο να
ξεπεράσουν τα 40 δισ. δρχ.Αυτό προκύπτει από το νομοσχέδιο που
κατήρτισε το υπουργείο και ορίζει τον τρόπο φορολόγησης των Ψυχαγωγικών
Τεχνικών Παιγνίων. Αυτά ανέρχονται σε περίπου 180.000 μηχανήματα και τραπέζια
και πέρυσι απέδωσαν μόνο 3 δισ. έσοδα στο κράτος. 
Το νομοσχέδιο προβλέπει
σημαντικές αυξήσεις των ειδικών τελών τα οποία πρέπει να καταβάλουν από το
1997 όλοι οι ιδιοκτήτες των ηλεκτρονικών και επιτραπέζιων παιχνιδιών για να
εξοφλήσουν την Εφορία, ανεξάρτητα αν συνεχίζεται η εκκρεμότητα ­ που υπήρξε
πέρσι ­ για τον χαρακτηρισμό των παιχνιδιών ως τυχερών ή μη. 
Σε
διαφορετική περίπτωση θα επιβάλλονται τσουχτερά πρόστιμα που φθάνουν μέχρι και
τον πενταπλασιασμό του προβλεπόμενου τέλους. 
Ανά μηχάνημα 
Ειδικότερα, με τις διατάξεις του νομοσχεδίου που θα συζητηθεί την Πέμπτη στη
Βουλή, ο φόρος ανά ηλεκτρονικό μηχάνημα ή επιτραπέζιο παιχνίδι διαμορφώνεται
ως εξής: 
* Σε 25.000 δρχ. για τα μηχανήματα που βρίσκονται σε δήμους ή
κοινότητες με πληθυσμό μέχρι 1.000 κατοίκους. Όμως αν οι περιοχές αυτές είναι
τουριστικές, αρχαιολογικές ή έχουν ιαματικά λουτρά, το τέλος διαμορφώνεται σε
55.000 δρχ. Το ίδιο ισχύει και για τα μηχανήματα σε πλοία των γραμμών
εσωτερικού. 
* Σε 80.000 δρχ. όταν βρίσκονται σε δήμους ή κοινότητες με
πληθυσμό από 1.000 μέχρι 10.000 κατοίκους. 
* Σε 100.000 δρχ. όταν
βρίσκονται σε δήμους με πληθυσμό από 10.000 μέχρι 50.000 κατοίκους. 
* Σε
140.000 δρχ. για δήμους με πληθυσμό πάνω από 50.000 κατοίκους. 
* Σε
180.000 δρχ. για εντευκτήρια σωματείων, συλλόγων και ομίλων. 
Εντός του
έτους θα καταβληθούν τα τέλη για το 1997 και το 1998. 
Όπως προβλέπεται στο
νομοσχέδιο, για τη φετινή χρήση τα τέλη θα καταβληθούν σε διάστημα 2 μηνών από
τη δημοσίευση του νόμου, ενώ για το 1998 και τα επόμενα έτη, θα
προκαταβάλλονται Νοέμβριο και Δεκέμβριο του προηγούμενου έτους. 
ΤΟ
ΣΗΜΑ 
Μόνο τότε θα χορηγείται στους κατόχους των μηχανημάτων το ειδικό
αυτοκόλλητο σήμα από την Εφορία το οποίο πρέπει οπωσδήποτε να τοποθετείται σε
εμφανές σημείο του παιχνιδιού. 
Ο έλεγχος θα γίνεται από το Σώμα Δίωξης
Οικονομικού Εγκλήματος (ΣΔΟΕ) και τις αστυνομικές αρχές και για τους παραβάτες
προβλέπονται πρόστιμα ύψους: 
* Το πενταπλάσιο του προβλεπόμενου τέλους για
όσους δεν το πλήρωσαν. 
* Το διπλάσιο του τέλους για όσους το πλήρωσαν αλλά
δεν κόλλησαν το ειδικό σήμα. 
Προβλέπεται επίσης ότι από το 1998 το 5% των
εσόδων από τα τέλη θα αποδίδεται στους Οργανισμούς Τοπικής Αυτοδιοίκησης.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15826N481</ED>
<ID>
ID:166184

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N48&aa=1</URL></REF>


Article

<CATEGORY>vin08</CATEGORY>

 <H2>Πληθωρισμός 5,8% τον Απρίλιο!</H2>

ΣΤΑ ΕΠΙΠΕΔΑ του 5,8% υποχώρησε ο
πληθωρισμός τον Απρίλιο. Αυτό προκύπτει από τις τιμοληψίες που έγιναν μέχρι
την προηγούμενη εβδομάδα από αρμόδιες υπηρεσίες που καταγράφουν την πορεία των
τιμών. Η εξέλιξη αυτή κρίνεται ικανοποιητική αν ληφθεί υπόψη ότι πριν από 15
ημέρες στελέχη του υπουργείου Εθνικής Οικονομίας διατύπωναν την άποψη ότι ο
πληθωρισμός τον Απρίλιο στην καλύτερη περίπτωση θα έπεφτε στο 5,9%. Όμως, οι
τιμές στη διάρκεια της πασχαλινής αγοράς κρατήθηκαν σε χαμηλότερα επίπεδα από
τα αναμενόμενα και έτσι τώρα η κυβέρνηση μιλά για πληθωρισμό 5,8%. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15826N482</ED>
<ID>
ID:166232

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N48&aa=2</URL></REF>


Article

<CATEGORY>vin08</CATEGORY>

 <H2>Οι πρώτες επαφές στελεχών του ΔΝΤ</H2>

ΣΤΙΣ ΛΕΠΤΟΜΕΡΕΙΣ ερωτήσεις
του Διεθνούς Νομισματικού Ταμείου, για την πορεία των εσόδων και των δαπανών
του προϋπολογισμού, τον πληθωρισμό, τα επιτόκια, τη δραχμή, καθώς και για τα
ελλείμματα των ασφαλιστικών ταμείων, θα κληθούν να απαντήσουν από τη Δευτέρα
οι αρμόδιοι παράγοντες και τα ανώτερα στελέχη του Οικονομικού Επιτελείου. 
Χθες, οι εμπειρογνώμονες του ΔΝΤ συναντήθηκαν με ανώτερα στελέχη του
υπουργείου Εθνικής Οικονομίας και συζήτησαν για τα αποτελέσματα του 1996. Τη
Δευτέρα, το τσεκ απ της οικονομίας θα ξεκινήσει από το υπουργείο Εθνικής
Οικονομίας και θα επικεντρωθεί στον ρυθμό αύξησης του ΑΕΠ, στον πληθωρισμό,
καθώς και στις επενδύσεις. Πάντως, σε ό,τι αφορά στο ΑΕΠ για το 1996, το
υπουργείο σκοπεύει να προχωρήσει σε αναθεώρηση του στόχου αύξησης από 2,6% σε
2,8%, καθώς διαπιστώνεται μεγαλύτερη αύξηση των εξαγωγών. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15826N483</ED>
<ID>
ID:166272

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N48&aa=3</URL></REF>


Article

<CATEGORY>vin08</CATEGORY>

 <H2>Κοινωνική κατοικία</H2>

ΣΤΙΣ 5 και 6 Μαΐου, με πρωτοβουλία του
Οργανισμού Εργατικής Κατοικίας (ΟΕΚ), διοργανώνεται στα Χανιά διάσκεψη του
τμήματος Δημόσιου Τομέα του CECODHAS με θέμα: «Ο δημόσιος τομέας κοινωνικής
κατοικίας απέναντι στις διαδικασίες ευρωπαϊκής ολοκλήρωσης». 
Το CECODHAS
είναι ο διευρωπαϊκός φορέας συντονισμού της δράσης των Οργανισμών Κοινωνικής
Κατοικίας των χωρών της Ευρωπαϊκής Ένωσης ­ στον οποίο μετέχουν (χωρίς
δικαίωμα ψήφου) και οργανισμοί άλλων ευρωπαϊκών χωρών εκτός Ε.Ε. Οι
οργανισμοί-μέλη του CECODHAS διαχειρίζονται συνολικά 35.000.000 κατοικίες στις
15 χώρες της Ε.Ε. (100 εκατομμύρια κάτοικοι ­ 1 Ευρωπαίος στους 4 ­
στεγάζονται σε κοινωνικές κατοικίες). Κύρια επιδίωξη της δράσης του CECODHAS
είναι η αναγνώριση της κατοικίας ως βασικού παράγοντα κοινωνικής συνοχής για
την κοινοτική Ευρώπη και ως ζωτικής σημασίας κοινωνικού δικαιώματος των
Ευρωπαίων πολιτών. 
Το CECODHAS είναι συγκροτημένο σε τρία τμήματα:
Δημόσιου Τομέα, Συνεταιρισμών, και ιδιωτικών Μη Κερδοσκοπικών Οργανώσεων. Όπως
είπε ο πρόεδρος του ΟΕΚ κ. Θανάσης Χανακούλας, ο Οργανισμός (από τα ιδρυτικά
μέλη του CECODHAS) έχει αναλάβει από τον Οκτώβριο του 1996 την προεδρία του
τμήματος δημόσιου τομέα του. Οι οργανισμοί-μέλη τού οποίου στις χώρες της Ε.Ε.
διαχειρίζονται 25.000.000 κατοικίες (περισσότερο από το 70% του συνολικού
αποθέματος κοινωνικών κατοικιών στην κοινοτική Ευρώπη). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15826N485</ED>
<ID>
ID:166308

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N48&aa=5</URL></REF>


Article

<CATEGORY>vin08</CATEGORY>

 <H2>Ο Πρωθυπουργός βραβεύει 15 επιχειρήσεις</H2>

ΒΡΑΒΕΙΑ σε 15
επιχειρήσεις θα απονεμηθούν στο πλαίσιο του ειδικού θεσμού που καθιέρωσε τα
τελευταία χρόνια το Εμπορικό και Βιομηχανικό Επιμελητήριο Αθηνών (ΕΒΕΑ). 
Η
εκδήλωση θα πραγματοποιηθεί στο ξενοδοχείο «Ιντερκοντινένταλ» και την απονομή
θα κάνει ο Πρωθυπουργός κ. Κ. Σημίτης. 
Όπως δήλωσε ο πρόεδρος του ΕΒΕΑ κ.
Ι. Παπαθανασίου «στη σημερινή εποχή όπου το μέλλον της χώρας μας θα εξαρτηθεί
κυρίως από την καλή πορεία των ελληνικών επιχειρήσεων, τα "Βραβεία ΕΒΕΑ" έχουν
σαν στόχο να αναγνωρίσουν πετυχημένες ελληνικές επιχειρηματικές προσπάθειες
και να στείλουν ένα αισιόδοξο μήνυμα στο σύνολο της ελληνικής κοινωνίας. Η
Ελλάδα μπορεί και πρέπει να είναι υπερήφανη για ελληνικές επιχειρήσεις που
κερδίζουν τη μάχη του διεθνούς ανταγωνισμού». 
Ειδικότερα θα βραβευθούν:

1) Βραβείο: επιχείρηση και παράδοση. α) Εμπόριο: Πάλλης Α.Ε., β)
Βιομηχανία: Φαμάρ Α.Ε. 2) Βραβείο σε αυτοδημιούργητους επιχειρηματίες. α)
Εμπόριο: Θ. Βασιλάκης, β) Βιομηχανία: Ελ. Μουζάκης, γ) Υπηρεσίες: Γ.
Αποστολόπουλος. 3) Βραβεία σε επιχειρήσεις: α) Για την εξαγωγική τους
δραστηριότητα:.i) Στην κατηγορία βιομηχανικών προϊόντων: Αλουμάν ΑΒΕΕ, Plexaco
ΑΒΕ. ii) Στην κατηγορία τροφίμων - ποτών - αγροτικών προϊόντων: ΜΕΒΓΑΛ Α.Ε.,
Δ. Κουρτάκης Α.Ε. iii) Στην κατηγορία πρώτων υλών - ορυκτών - καυσίμων -
χημικών: Βιοχρώμ Α.Ε. β) Για προϊόντα ποιότητας: ΑΡΓΩ ΑΒΕΕ. γ) Για επώνυμα
προϊόντα: Δωδώνη Α.Ε., Λαλαούνης Α.Ε. δ) Για την κοινωνική τους προσφορά: ΦΑΓΕ
ΑΒΕΕ. ε) Για την ευαισθησία τους σε θέματα περιβάλλοντος: ΤΙΤΑΝ Α.Ε. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15826N491</ED>
<ID>
ID:166185

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N49&aa=1</URL></REF>


Article

<CATEGORY>vin08</CATEGORY>

 <H2>Ανακάμπτουν τα έσοδα</H2>

ΤΗΝ ΑΙΣΙΟΔΟΞΙΑ ότι τον Απρίλιο τα
φορολογικά έσοδα θα ξεπεράσουν το στόχο του 14,6% διατύπωναν χθες κορυφαία
στελέχη του υπουργείου Οικονομικών. Σύμφωνα με πληροφορίες, στις τρεις από τις
τέσσερις Εφορίες της χώρας το ποσοστό αύξησης των φορολογικών εσόδων ήταν από
18% μέχρι 72% σε σύγκριση με τον αντίστοιχο περσινό μήνα. 
Ειδικότερα, στη
Γενική Εφορία Εσόδων η αύξηση των φορολογικών εσόδων ήταν 26%, στην Εφορία
Ανωνύμων Εταιρειών της Αθήνας η άνοδος έφθασε στο 72%, στην αντίστοιχη Εφορία
του Πειραιά στο 28% και της Θεσσαλονίκης στο 18%. Αντίθετα τα φορολογικά έσοδα
στην Εφορία Ανωνύμων Βιομηχανικών Εταιρειών ήταν αυξημένα μόλις κατά 10% 
Όπως τόνιζαν τα ίδια στελέχη, η θετική αυτή εξέλιξη των εσόδων συνδέεται με
την εφαρμογή των διατάξεων του νέου φορολογικού νόμου και επισήμαιναν ότι τον
Μάιο η ανάκαμψη θα είναι πιο δυναμική, καθώς τότε θα αρχίσει και η είσπραξη
του φόρου εισοδήματος. 
Ο υφυπουργός Οικονομικών κ. Γ. Δρυς τόνιζε χθες ότι
και τον Μάιο θα τεθούν ποσοτικοί στόχοι ανά Εφορία για τα έσοδα και ότι οι
επικεφαλής τους θα κριθούν με βάση την επίτευξη των στόχων αυτών.
Υπενθυμίζεται ότι τον Μάιο θα γίνουν μετακινήσεις προσωπικού στις Εφορίες και
όπως μάλιστα έχει τονισθεί από την ηγεσία του υπουργείου Οικονομικών ένα από
τα κριτήρια που θα ληφθούν υπόψη είναι η αποδοτικότητα. 
Παράλληλα στο
υπουργείο Οικονομικών καταβάλλονται προσπάθειες για την όσο το δυνατόν
συντομότερη επεξεργασία των στοιχείων του εντύπου Ε9, ώστε να εντοπισθούν οι
υπόχρεοι να υποβάλουν δήλωση του Φόρου Μεγάλης Ακίνητης Περιουσίας. 
Αρμόδιοι παράγοντες τόνιζαν χθες ότι καταβάλλονται προσπάθειες ώστε την
ερχόμενη εβδομάδα να γίνει ο διαγωνισμός για την επιλογή της εταιρείας που θα
επεξεργασθεί τα στοιχεία του Ε9. Αναμένεται, μάλιστα, ότι η επεξεργασία θα
έχει ολοκληρωθεί στις αρχές του καλοκαιριού. 
Από την άλλη πλευρά, όμως, οι
προτάσεις για το νέο ποινολόγιο στους φόρους καθυστερούν καθώς διατυπώνονται
διαφορετικές απόψεις μεταξύ της αρμόδιας επιτροπής και των υπηρεσιακών
παραγόντων. Κορυφαία πηγή του υπουργείου Οικονομικών τόνιζε χθες ότι
διατυπώνονται δύο απόψεις σχετικά με το νέο ποινολόγιο. 
Η μία άποψη που
εκφράζεται από την επιτροπή θεωρείται πιο ελαστική αφού προβλέπει σημαντική
μείωση των προστίμων και προσαυξήσεων, ενώ η άλλη άποψη που διατυπώνεται από
υπηρεσιακούς παράγοντες εστιάζεται στην ανάγκη οριακών μόνο αλλαγών στο ύψος
των φοροποινών. 
Έτσι ο υφυπουργός Οικονομικών κ. Γ. Δρυς έχει δώσει
συγκεκριμένες εντολές ώστε στο πόρισμα να συγκερασθούν όλες οι απόψεις. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15826N492</ED>
<ID>
ID:166233

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N49&aa=2</URL></REF>


Article

<CATEGORY>vin08</CATEGORY>

 <H5>ΜΕΤΡΑ ΓΙΑ ΠΕΡΙΟΡΙΣΜΟ
ΤΗΣ ΑΠΑΣΧΟΛΗΣΗΣ ΚΥΡΙΩΣ ΤΩΝ ΜΕΓΑΛΟΣΥΝΤΑΞΙΟΥΧΩΝ</H5>
<H2>Αναστολή σε όλες τις συντάξεις</H2>

Μέτρα για τον
περιορισμό της απασχόλησης των συνταξιούχων σχεδιάζει να προωθήσει η
κυβέρνηση, με στόχο να μη στερούν οι υψηλόμισθοι συνταξιούχοι, και μάλιστα
παραγωγικών ηλικιών (50 και 55 ετών), θέσεις απασχόλησης και αυτοαπασχόλησης
από τους ανέργους. Το θέμα περιλαμβάνεται στην ατζέντα του κοινωνικού διαλόγου
για την απασχόληση, ο οποίος θα αρχίσει στις 14 Μαΐου 1997. Μέχρι τώρα δεν
υπάρχουν συγκεκριμένες αποφάσεις για τον περιορισμό της απασχόλησης, κυρίως
των μεγαλοσυνταξιούχων. Το πλαίσιο του διαλόγου προβλέπει τον καθορισμό
συγκεκριμένων κανόνων, που θα επιτρέπουν ή θα αποκλείουν την απασχόλησή τους,
ενώ θα θεσπιστούν κανόνες ελέγχου και ποινές για τους παραβάτες. Στο
πολυνομοσχέδιο του υπουργείου Εργασίας και Κοινωνικών Ασφαλίσεων για τη
«ρύθμιση θεμάτων κοινωνικής ασφάλισης» περιλαμβάνεται διάταξη, σύμφωνα με την
οποία η αναστολή καταβολής της σύνταξης θα ισχύει για όλους τους συνταξιούχους
που μετά τη συνταξιοδότησή τους αναλαμβάνουν εργασία με οποιαδήποτε σχέση
(σύμβαση έργου, συνεταιρισμό κ.λπ.) ασφαλιστέα στο ΙΚΑ, στα λοιπά ταμεία
μισθωτών, αυτοτελώς απασχολουμένων και στο Δημόσιο και όχι με εξαρτημένη
εργασία όπως ισχύει σήμερα. 
Επίσης προβλέπεται ότι η αναστολή της σύνταξης
θα γίνεται εάν και εφόσον ο λόγω γήρατος συνταξιούχος κερδίζει μηνιαίως από
εργασία ασφαλιστέα στο ΙΚΑ ή στα λοιπά ταμεία μισθωτών και αυτοτελώς
απασχολουμένων ή το Δημόσιο, ποσό ανώτερο του 35πλάσιου του εκάστοτε
ημερομισθίου του ανειδίκευτου εργάτη (σήμερα είναι 210.000 δρχ.). Με την
ισχύουσα νομοθεσία προβλέπεται ότι αναστέλλεται η σύνταξη εάν και εφόσον ο
λόγω γήρατος συνταξιούχος κερδίζει μηνιαίως από εξαρτημένη εργασία ποσό
ανώτερο του 50πλάσιου του εκάστοτε ημερομισθίου ανειδίκευτου εργάτη (σήμερα
είναι 300.000 δρχ.). 
Η σχετική διάταξη δεν έχει προωθηθεί προς ψήφιση,
όπως άλλωστε και όλο το νομοσχέδιο. Κυβερνητικοί κύκλοι τόνιζαν ότι το θέμα
της απασχόλησης των συνταξιούχων είναι ιδιαίτερα σοβαρό και απασχολεί την
κυβέρνηση. Μια άλλη σκέψη προβλέπει να τεθεί ένα συγκεκριμένο πλαφόν
χρηματικού ποσού (σύνταξης) κάτω από το οποίο θα επιτρέπεται η απασχόληση των
συνταξιούχων χωρίς περιορισμούς. Και αυτό θα γίνει για να μη θιγούν ορισμένοι
χαμηλοσυνταξιούχοι που εργάζονται για να συμπληρώσουν το εισόδημά τους. Με το
ισχύον καθεστώς σε διάφορα ταμεία υπάρχουν ορισμένοι περιορισμοί ή αντικίνητρα
για την απασχόληση των συνταξιούχων. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15826N501</ED>
<ID>
ID:166186

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N50&aa=1</URL></REF>


Article

<CATEGORY>vin08</CATEGORY>

 <H2>Ευρωπαϊκό συνέδριο για τις ήπιες μορφές ενέργειας</H2>

ΑΝΑΜΕΝΟΝΤΑΙ
αλλαγές στη νομοθεσία για την αξιοποίηση ήπιων μορφών ενέργειας (ΑΠΕ). Το θέμα
απασχολεί σε επίπεδο υπηρεσιακών παραγόντων τα συναρμόδια υπουργεία δεδομένου
ότι ήδη επέρχονται: 
* αλλαγές στην παραγωγή και διανομή ηλεκτρικής
ενέργειας (απελευθέρωση αγοράς) 
* διαφοροποιήσεις στον τομέα του φυσικού
αερίου, τόσο ως προς τα δίκτυα διανομής όσο και ως προς το κόστος παραγωγής
ρεύματος. 
Παράλληλα και με τον αποκλεισμό της ΔΕΗ από τα κοινοτικά
προγράμματα, με βάση τις διατάξεις της ισχύουσας νομοθεσίας (1995), δεν
διαπιστώνεται και ιδιαίτερο ενδιαφέρον πρωτοβουλιών από τον ιδιωτικό τομέα. Τη
Δευτέρα πάντως πραγματοποιείται ευρωπαϊκό συνέδριο για την «Εφαρμογή των
Ανανεώσιμων Πηγών Ενέργειας». Μεταξύ των ομιλητών περιλαμβάνονται ο επίτροπος
κ. Χρ. Παπουτσής, ο Γερμανός υπουργός Περιβάλλοντος, ο υφυπουργός Προεδρίας κ.
Αν. Μαντέλης και διακεκριμένοι τεχνοκράτες από διάφορες χώρες της Ε.Ε. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15826N502</ED>
<ID>
ID:166234

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N50&aa=2</URL></REF>


Article

<CATEGORY>vin08</CATEGORY>

 <H2>Συμφωνία 517 εκατ. δολ υπογράφεται τη Δευτέρα</H2>

ΥΠΟΓΡΑΦΕΤΑΙ τη
Δευτέρα στο υπουργείο Εθνικής Οικονομίας συμφωνία 517 εκατ. δολαρίων, μεταξύ
της εταιρείας «Μυτιληναίος», του κρατικού εξαγωγικού οργανισμού «General
Export» και της τράπεζας «Jugobanka» της Ομοσπονδιακής Δημοκρατίας της
Γιουγκοσλαβίας. 
Η συμφωνία, η οποία είναι πενταετούς διάρκειας, αφορά στην
ανάπτυξη και τον εκσυγχρονισμό των ορυχείων της Ο. Δ. Γιουγκοσλαβίας με
σύγχρονο μηχανολογικό εξοπλισμό, την επεξεργασία των θειούχων μεταλλευμάτων
μολύβδου - ψευδαργύρου στο μεταλλουργικό συγκρότημα της Trepca, καθώς και την
προώθηση των τελικών προϊόντων στις διεθνείς αγορές από τη «Μυτιληναίος Α.Ε».

Με την ευκαιρία της υπογραφής των επίσημων συμβολαίων, θα έρθουν στην
Αθήνα οι κ.κ. Bozidar Gazivoda υπουργός Οικονομίας και διοικητής της Κεντρικής
Τράπεζας της Γιουγκοσλαβίας, Dragan Tomic αντιπρόεδρος της κυβερνήσεως και
υπουργός Συντονισμού της Σερβίας, καθ. Mihajlo Milojevic πρόεδρος του
Εμπορικού Επιμελητηρίου της Γιουγκοσλαβίας, Ratko Banovic υποδιοικητής της
Κεντρικής Τράπεζας και Obrad Jankovic πρόεδρος του Εμπορικού Επιμελητηρίου του
Κοσσυφοπεδίου. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15826N503</ED>
<ID>
ID:166273

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N50&aa=3</URL></REF>


Article

<CATEGORY>vin08</CATEGORY>

 <H2>Αγοραστικό ενδιαφέρον</H2>

Άνοδο
σημείωσαν οι τιμές των μετοχών κατά τη χθεσινή τελευταία συνεδρίαση της
εβδομάδας στο Χρηματιστήριο Αξιών Αθηνών (ΧΑΑ). Από την αρχή της συνεδρίασης
εκδηλώθηκε σημαντικό αγοραστικό ενδιαφέρον ιδιαίτερα γιά μετοχές του
Τραπεζικού 
τομέα, γεγονός το οποίο είχε ως επακόλουθο την άνοδο των τιμών
των μετοχών και του Γενικού Δείκτη. Συγκεκριμένα ο Γενικός Δείκτης έκλεισε
στις 1.484,97 μονάδες σημειώνοντας άνοδο κατά 17,46 μονάδες ή ποσοστό της
τάξεως του 1,19%. Από τους επιμέρους Κλαδικούς Δείκτες τη μεγαλύτερη άνοδο
σημείωσε ο δείκτης των εταιρειών 
Λήζινγκ κατά 7,22 μονάδες ή ποσοστό
2,67%. Από τις 250 μετοχές που πραγματοποίησαν συναλλαγές, 127 σημείωσαν
άνοδο, 97 πτώση και 26 παρέμειναν σταθερές, ενώ 66 έκλεισαν με αγοραστές και
124 με πωλητές. Άνοδο σημείωσαν οι συναλλαγές η αξία των οποίων διαμορφώθηκε
στα 17,8 δισ. δρχ. (4.645.634 τεμάχια). Αναλυτικά τα 4.318.874 τεμάχια αξίας
16,9 δισ. δρχ. αφορούσαν την Κύρια Αγορά, ενώ τα 326.760 τεμάχια συνολικής
αξίας 822 εκατ. δρχ. την Παράλληλη Αγορά. Τη μεγαλύτερη αξία συναλλαγών
σημείωσαν οι μετοχές των Τραπεζών (10,8 δισ. δρχ. - 1.358.185 τεμάχια) και των
Μεταλλουργικών εταιρειών (1.071 εκατ. δρχ. - 364.730 τεμάχια). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15826N511</ED>
<ID>
ID:166187

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Η
ημέρα προσφέρεται για κοινωνική ζωή, παρέα με φίλους ή ομοϊδεάτες. Έμπνευση θα
έχουν οι καλλιτέχνες, που θα είναι δημοφιλείς, καθώς και οι πολιτικοί. Εύνοια
για τα ερωτικά σας. 
ΔΙΔΥΜΟΙ 
(21 Μαΐου - 21 Ιουνίου). Η ημέρα
προσφέρεται για δημόσιες εμφανίσεις, κοινωνική ζωή, παραψυχολογία και τέχνη,
ερωτικές συναντήσεις. Φυλαχθείτε από ψευδαισθήσεις και φαντασιώσεις, αυτές τις
ημέρες. 
ΚΑΡΚΙΝΟΣ 
(22 Ιουνίου - 22 Ιουλίου). Η ημέρα προσφέρεται
για εκδρομές και για πνευματικές ή καλλιτεχνικές ενασχολήσεις. Το βράδυ είναι
κατάλληλο για δημόσιες εμφανίσεις και για σημαντικές επαγγελματικές επαφές.

ΛΕΩΝ 
(23 Ιουλίου - 22 Αυγούστου). Η ημέρα ευνοεί τις ερωτικές
επαφές και τα καλλιτεχνικά ή μεταφυσικά ενδιαφέροντα. Το βράδυ προσφέρεται για
σοβαρή ψυχαγωγία, για πνευματικές και καλλιτεχνικές ενασχολήσεις. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Εύνοια για την ερωτική
σας ζωή, αλλά θα είστε επιρρεπείς σε ψευδαισθήσεις και φαντασιώσεις. Αυτές τις
ημέρες, γενικότερα, μπορεί να πέσετε θύματα απατεώνων. 
ΖΥΓΟΣ 
(24 Σεπτεμβρίου - 23 Οκτωβρίου). Ευνοημένοι θα είναι, σήμερα, οι καλλιτέχνες
και οι δημιουργοί. Το βράδυ προσφέρεται για κοινωνική ζωή, ερωτικές επαφές,
επισκέψεις, πνευματική εργασία. Θα είστε ευαίσθητοι και σοβαροί. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Η έμφαση είναι στον έρωτα,
στη διασκέδαση, στην ψυχαγωγία, στα σπορ. Οι καλλιτέχνες και οι δημιουργοί θα
έχουν έμπνευση. Οι υπόλοιποι θα είναι ευαίσθητοι, αλλά με μια τάση για
ψευδαισθήσεις. 
ΤΟΞΟΤΗΣ 
(23 Νοεμβρίου - 21 Δεκεμβρίου). Η έμφαση
θα είναι στο σπίτι και στους δικούς σας, για τους οποίους θα έχετε τρυφερότητα
και κατανόηση. Το βράδυ προσφέρεται για ερωτικές συναντήσεις και για σοβαρή
ψυχαγωγία. 
ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Η ημέρα
προσφέρεται για μετακινήσεις, επαφές, επισκέψεις, αλλά και για πνευματική ή
καλλιτεχνική εργασία. Φυλαχθείτε, αυτές τις ημέρες, από ψεύτες και απατεώνες.

ΥΔΡΟΧΟΟΣ 
(20 Ιανουαρίου - 18 Φεβρουαρίου). Θα είστε ευαίσθητοι
και θα έχετε μια τάση για ονειροπολήσεις και φαντασιώσεις. Το βράδυ θα γίνετε
πιο πρακτικοί, πιο σοβαροί, και αν δείτε φίλους, θα περάσετε καλά. 
ΙΧΘΥΕΣ 
(19 Φεβρουαρίου - 20 Μαρτίου). Η Σελήνη θα είναι, έως το
βράδυ, στο ζώδιό σας και θα σας κάνει ευαίσθητους και τρυφερούς ­ δεν θα έχετε
όμως μεγάλη επαφή με την πραγματικότητα. Εύνοια για τους καλλιτέχνες και τους
πολιτικούς. 
ΚΡΙΟΣ 
(21 Μαρτίου - 19 Απριλίου). Θα νιώθετε
συμπόνια και κατανόηση για τους άλλους, αλλά θα έχετε μια τάση για
φαντασιώσεις που μπορεί να απέχουν πολύ από την πραγματικότητα. Το βράδυ, η
Σελήνη θα είναι στο ζώδιό σας. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15826N581</ED>
<ID>
ID:166168

</ID><URL>http://ta-nea.dolnet.gr/neaweb/neafile.print_unique?e=A&f=15826&m=N58&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: Η ΑΕΚ ΜΠΟΡΕΙ ΝΑ ΜΑΣ
ΦΘΑΣΕΙ ΑΝ ΔΕΝ ΠΡΟΣΕΞΟΥΜΕ</H5>
<H2>Έχουμε 4 ντέρμπι</H2>

Ο ΠΡΩΤΟΠΟΡΟΣ Ολυμπιακός θα αντιμετωπίσει αύριο στον
Πύργο τον Πανηλειακό και ο Ντούσαν Μπάγιεβιτς επισημαίνει ότι υπάρχουν τέσσερα
ντέρμπι για την ομάδα του. Παράλληλα, ο «ερυθρόλευκος» τεχνικός υπογράμμισε
ότι η ΑΕΚ είναι ικανή να φθάσει τον Ολυμπιακό και τίποτα δεν έχει κριθεί στην
υπόθεση του τίτλου. 
σελίδα 3 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15826O001</ED>
<ID>
ID:166188

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O00&aa=1</URL></REF>


Article

<CATEGORY>vin10</CATEGORY>

 <H2>Άνθηση του αθλητισμού κι έξω από την Αθήνα</H2>

σελίδα 7 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15826O002</ED>
<ID>
ID:166235

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΟΔΟΣΦΑΙΡΟ</H5>
<H2>Οι παγίδες στη μάχη του
υποβιβασμού</H2>

σελίδα 8 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15826O003</ED>
<ID>
ID:166274

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O00&aa=3</URL></REF>


Article

<CATEGORY>vin10</CATEGORY>

 <H2>Για
εισιτήριο ΟΥΕΦΑ</H2>

Ντέρμπι Ευρώπης. Ο νικητής στον αυριανό αγώνα
Καβάλας - Παναθηναϊκού θα αποκτήσει πλεονέκτημα στην υπόθεση της συμμετοχής
στο ΟΥΕΦΑ 
σελίδα 2 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15826O004</ED>
<ID>
ID:166296

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O00&aa=4</URL></REF>


Article

<CATEGORY>vin10</CATEGORY>

 <H2>Κόντρα των
«Δικεφάλων» σε δύο μέτωπα</H2>

σελίδες 2, 10 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15826O005</ED>
<ID>
ID:166309

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O00&aa=5</URL></REF>


Article

<CATEGORY>vin10</CATEGORY>

 <H2>Δεύτερη
πράξη στο Περιστέρι</H2>

σελίδα 9 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15826O006</ED>
<ID>
ID:166318

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O00&aa=6</URL></REF>


Article

<CATEGORY>vin10</CATEGORY>

 <H5>Ο
ΙΛΙΑ ΙΒΙΤΣ ΣΤΗΝ «ΟΜΑΔΑ»: ΑΝ ΜΕΙΝΩ ΣΤΗΝ ΕΛΛΑΔΑ,ΘΕΛΩ ΝΑ ΣΥΝΕΧΙΣΩ ΣΤΟΝ ΟΛΥΜΠΙΑΚΟ
</H5><H2>«Δεν έχω μιλήσει με τον ΠΑΟ»</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΔΕΝ ΕΧΩ συμφωνήσει, αλλά ούτε έχω μιλήσει με τον Παναθηναϊκό.
Αυτά που γράφονται είναι ψέματα. Θέλω να συνεχίσω την καριέρα μου στον
Ολυμπιακό. Πρώτα θα μιλήσω με τον κ. Κόκκαλη και ύστερα θα πάρω οριστική
απόφαση». Ο Ίλια Ίβιτς διέψευσε δημοσίευμα του εβδομαδιαίου γιουγκοσλαβικού
περιοδικού του Βελιγραδίου «Τέμπο», που αναφέρει ότι ο Σέρβος επιθετικός
συμφώνησε με τον Παναθηναϊκό. 
Ο Ίβιτς τόνισε χθες στην «ΟΜΑΔΑ»: «Σε
περίπτωση που παραμείνω στην Ελλάδα, δεν έχω πρόθεση να φύγω από τον
Ολυμπιακό. Αν συμφωνήσω στο οικονομικό με τον πρόεδρο, θα υπογράψω νέο
συμβόλαιο». 
­ Είναι η δεύτερη φορά που ασχολείται το «Τέμπο» μαζί σου
και τον Παναθηναϊκό. 
«Εγώ δεν έχω αναφέρει ποτέ ότι υπάρχει
ενδιαφέρον ή συγκεκριμένη πρόταση από τον Παναθηναϊκό». 
­ Υπήρξε
πληροφορία ότι βρίσκεται στην Αθήνα ο μάνατζερ σου; 
«Δεν είναι
αλήθεια. Επικοινωνώ τηλεφωνικώς με μάνατζερ, αλλά κανένας δεν έχει έρθει στην
Αθήνα». 
­ Έχουν δείξει ενδιαφέρον για την απόκτησή σου ευρωπαϊκές
ομάδες; 
«Τώρα δεν μπορώ να πω τίποτα. Θα μιλήσω την κατάλληλη στιγμή.
Όλα έχουν την ώρα τους. Ο Ολυμπιακός έχει τον πρώτο λόγο στο θέμα της
ανανέωσης του συμβολαίου μου. Εκείνο που μπορώ να πω για άλλη μία φορά είναι
ότι είμαι επαγγελματίας και θα κοιτάξω το συμφέρον μου». 
­ Πότε
υπολογίζεις να επιστρέψεις στους αγωνιστικούς χώρους; 
«Δεν γνωρίζω
πότε ακριβώς. Μετά το ντέρμπι με την ΑΕΚ πιστεύω ότι θα μπω στον ρυθμό των
προπονήσεων. Θέλω να είμαι παρών στο τελευταίο παιχνίδι με την Καβάλα, για να
κάνω μαζί με τους συμπαίκτες μου τον γύρο του θριάμβου στο Στάδιο Καραϊσκάκη
για την κατάκτηση του τίτλου». 
Η διοίκηση του Ολυμπιακού αναμένεται να
καλέσει τον Ίβιτς και τον Αλεξανδρή μετά το ντέρμπι με την ΑΕΚ, για το θέμα
της ανανέωσης των συμβολαίων τους. 
*** Εξάλου ο προπονητής του
Παναθηναϊκού Βέλιμιρ Ζάετς δήλωσε χθες άγνοια για την περίπτωση απόκτησης του
Ίλια Ίβιτς: «Ούτε που πέρασε από το μυαλό του τέτοιο θέμα». 
***
Άλλο ρεπορτάζ για τον Ολυμπιακό, στην 3η σελίδα. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15826O011</ED>
<ID>
ID:166189

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΟΝΟΔΡΟΜΟΣ Η ΝΙΚΗ ΓΙΑ ΤΟΝ ΠΑΟ ΣΤΗΝ ΚΑΒΑΛΑ</H5>
<H2>«Είναι
ντέρμπι»</H2>

<AUTHOR>ΜΑΝΩΛΗΣ ΣΑΡΙΔΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 31682 BYTES)
</AUTHOR>

ΟΛΑ ΓΙΑ όλα τα παίζει ο
Παναθηναϊκός στο... ντέρμπι με την Καβάλα! Και ο Ζάετς (στον οποίο ανήκει ο
χαρακτηρισμός «ντέρμπι») δήλωσε χθες ότι η ισοπαλία δεν εξυπηρετεί, αφού η
ομάδα του θέλει μόνο νίκη στην προσπάθειά της να συμμετάσχει στο κύπελλο
ΟΥΕΦΑ. Δήλωσε ο προπονητής των «πρασίνων»: 
«Το ματς με την Καβάλα είναι
ντέρμπι. Η βαθμολογική θέση αυτής της ομάδας, σε συνδυασμό με τις επιδιώξεις
της, αποδεικνύουν την κρισιμότητα του αγώνα. Η Καβάλα διαθέτει αξιόλογο σύνολο
και μονάδες. Εμείς από την πλευρά μας θέλουμε νίκη. Η ισοπαλία δεν μας
συμφέρει. Θα τα δώσουμε όλα για τους τρεις βαθμούς». 
Στον αυριανό αγώνα με
την Καβάλα, στην ομώνυμη πόλη, ο Ζέκο δεν θα έχει στη διάθεσή του τον
τραυματία Καλλιτζάκη και τον τιμωρημένο Καπουράνη. Εξαιρετικά αμφίβολη είναι
και η συμμετοχή του Βάντσικ, ο οποίος γυμνάστηκε χθες κανονικά, συμπεριελήφθη
στη δεκαεξάδα, αλλά το λουμπάγκο τον ενοχλεί ακόμη. 
Στην ενδεκάδα
αναμένεται επιστροφή του Κολιτσιδάκη, ενώ από την αρχή θα παίξει ο Αλεξούδης.
Πιθανή σύνθεση: 
Νικοπολίδης, Αποστολάκης, Ουζουνίδης, Γ.Χ. Γεωργιάδης,
Κολιτσιδάκης, Μάρκος, Μαλέκος, Γκούμας, Βαζέχα, Κόλα, Αλεξούδης. Θέση στην
αρχική ενδεκάδα διεκδικεί ο Λυμπερόπουλος. 
ΟΙ ΜΕΤΑΓΡΑΦΕΣ 
Στο μεταξύ ο
Ζάετς, μιλώντας για τις ενδεχόμενες μεταγραφές στον Παναθηναϊκό, δήλωσε:
«Έχουμε επαφές με αρκετούς παίκτες αλλά για ευνόητους λόγους δεν μπορώ να
αποκαλύψω ονόματα. 
Για να κάνουμε τα πλάνα μας πρέπει να ξέρουμε τι
γίνεται στην ομάδα. Ποιοι θα φύγουν δηλαδή. Αν για παράδειγμα φύγει ο
Ουζουνίδης πρέπει να ψάξουμε για άλλον λίμπερο». 
*** «Ο
Παναθηναϊκός θέλει το δικό του καλό κι εγώ θα κοιτάξω το δικό μου. Είμαι ο
μοναδικός παίκτης που δεν έχει μιλήσει με τον πρόεδρο. Έχω πρόταση από το
εξωτερικό (Λε Χαβρ), αλλά αν ο ΠΑΟ μου κάνει καλή προσφορά, θα μείνω». 
Με
αυτή τη δήλωση ο Μαρίνος Ουζουνίδης ξεκαθάρισε τη θέση του και γίνεται
κατανοητό ότι αν δεν συναντηθεί με τον κ. Γ. Βαρδινογιάννη αυτές τις μέρες,
τότε θα κλείσει την καριέρα του μακριά από το «Τριφύλλι». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15826O021</ED>
<ID>
ID:166193

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O02&aa=1</URL></REF>


Article

<CATEGORY>vin10</CATEGORY>

 <H2>Τετράωρη συζήτηση Τροχανά - Ραβούση για το '98</H2>

ΔΙΑΡΚΕΙΑ τεσσάρων ωρών είχε η
χθεσινή συζήτηση των Μιχάλη Τροχανά και Πέτρου Ραβούση, που έγινε με την
παρουσία του Νίκου Στράτου. 
Η συνομιλία των δύο ανδρών δεν είχε ουσιαστικό
αποτέλεσμα, όπως ανακοινώθηκε από την ΠΑΕ, ενώ έδωσαν ραντεβού για την επόμενη
εβδομάδα προκειμένου να αποφασίσουν για το μέλλον της συνεργασίας τους στην
ομάδα της ΑΕΚ. 
Ο προπονητής της ΑΕΚ εξέφρασε τις απόψεις του για την
εφετινή πορεία της ομάδας και στη συνέχεια μίλησε για τα μελλοντικά σχέδια της
«Ένωσης» και τον προγραμματισμό που πρέπει να γίνει εν όψει της νέας σεζόν.

Το θέμα της παραμονής του Πέτρου Ραβούση πήρε παράταση για την επόμενη
εβδομάδα, αφού όπως είπε ο τεχνικός της Κυπελλλούχου «τώρα προέχουν οι
κρίσιμοι αγώνες του πρωταθλήματος». 
Μετά τις νέες συσκέψεις των Ραβούση με
Τροχανά και Γιδόπουλου με Στράτο, θα υποβληθεί κοινή πρόταση για τον
προγραμματισμό στον πρόεδρο του Δ.Σ. Γ. Κυριόπουλο. 
Προς το παρόν, ο
Πέτρος Ραβούσης έχει τη σκέψη του στο αυριανό ντέρμπι με τον ΠΑΟΚ. «Είναι πολύ
δύσκολο παιχνίδι», δήλωσε ο τεχνικός της ΑΕΚ, επισημαίνοντας: 
«Το ματς
γίνεται ακόμα δυσκολότερο, καθώς ο ΠΑΟΚ στοχεύει στην έξοδό του στο Κύπελλο
ΟΥΕΦΑ. Αν μάλιστα αληθεύει ότι οι οπαδοί του ΠΑΟΚ θα ενισχύσουν την ομάδα
τους, τότε αυτό το γεγονός αποτελεί έξτρα βοήθεια για τους αντιπάλους μας και
θα έχουμε πρόβλημα εμείς. Πρέπει ο κόσμος μας να έρθει στο γήπεδο για να μας
ενισχύσει, αφού τους έχουμε ανάγκη σε ένα τόσο κρίσιμο παιχνίδι». 
Σχεδόν
τα μισά εισιτήρια (3.000) από όσα ζήτησε η ομάδα της Θεσσαλονίκης (6.280)
έδωσαν οι γηπεδούχοι στον ΠΑΟΚ. 
Ο Ραβούσης ελπίζει σε νίκη της ομάδας του,
ώστε «αν καταφέρουμε να μειώσουμε τη διαφορά που μας χωρίζει από τον
Ολυμπιακό, αυτό θα είναι πολύ σημαντικό για εμάς, εν όψει του μεταξύ μας αγώνα
της επόμενης αγωνιστικής». 
Οι τιμωρημένοι Ατματσίδης, Κασάπης, Μαχαιρίδης,
Κοπιτσής και ο τραυματίας Νικολαΐδης, θα δουν το αυριανό ματς από την εξέδρα.
Τη θέση τους θα πάρουν οι Βασίλης Καραγιάννης, Βάιος Καραγιάννης, Μιχάλης
Βλάχος και Βεριντιάνο Μαρτσέλο, ενώ ο Άντον Ντόμπος κατά πάσα πιθανότητα θα
ξεκινήσει αντί του Μανωλά στην ενδεκάδα της ΑΕΚ. 
Ύστερα από αρκετό χρονικό
διάστημα, η χθεσινή προπόνηση έγινε υπό το βλέμμα του μεγαλομετόχου της ΠΑΕ
Μιχάλη Τροχανά. 
*** Τον Τιμούρ Κετσπάγια περιμένει ο προπονητής της
Νιούκαστλ Κένι Νταγκλίς, σύμφωνα με χθεσινό τηλεγράφημα του γαλλικού
πρακτορείου ειδήσεων (AFR). Επίσης η ίδια πηγή αναφέρει ότι ο Νταγκλίς δήλωσε:
«Περιμένω την απάντηση του Κετσπάγια, προκειμένου να ολοκληρωθεί και τυπικά η
μεταγραφή του παίκτη στην ομάδα μας». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15826O022</ED>
<ID>
ID:166239

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O02&aa=2</URL></REF>


Article

<CATEGORY>vin10</CATEGORY>

 <H2>Ανάρπαστα
τα εισιτήρια</H2>

ΣΥΝΑΓΕΡΜΟΣ έχει σημάνει στις τάξεις των φιλάθλων
της Καβάλας, λόγω του αποφασιστικού αγώνα της ομάδας τους με τον Παναθηναϊκό.
Τα εισιτήρια του ματς έχουν γίνει ανάρπαστα από τους Καβαλιώτες φιλάθλους και
αναμένεται να βρεθούν αύριο πάνω από 10.000 θεατές στο γήπεδο, ενώ προβλέπεται
οι καιρικές συνθήκες να είναι καλές. 
*** Ο τεχνικός των γηπεδούχων
Γιώργος Παράσχος δεν υπολογίζει στα πλάνα του τον τιμωρημένο Σίμοβιτς. Οι
παίκτες της Καβάλας θα αγωνιστούν αύριο με γεμάτες τσέπες, αφού η διοίκηση της
ΠΑΕ φρόντισε την προηγούμενη εβδομάδα να τους μοιράσει το ποσό των 32
εκατομμυρίων που όφειλε από πριμ και μισθούς. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15826O023</ED>
<ID>
ID:166278

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O02&aa=3</URL></REF>


Article

<CATEGORY>vin10</CATEGORY>

 <H5>Β'
ΕΘΝΙΚΗ</H5>
<H2>Σούπερ ματς στη Ν. Σμύρνη</H2>
<H2></H2>
ΜΕ το ντέρμπι Πανιωνίου - Προοδευτικής αρχίζει απόψε (19.30,
SuperSport), η 30ή αγωνιστική του Πρωταθλήματος της Β' Εθνικής. 
Το
υπόλοιπο πρόγραμμα: Αύριο (17.00): Δόξα Δράμας - Γιάννινα, ΕΑΡ - Εθνικός,
Νάουσα - Παναιτωλικός, Λεβαδειακός - Πανελευσινιακός, Νίκη Βόλου - Απόλλων
Θεσσαλονίκης. 
Μεθαύριο: Πύργος - Τρίκαλα (17.00), Δόξα Βύρωνα -
Παναργειακός (17.00, SuperSport), Λάρισα - Πανσερραϊκός (20.00, ΕΤ3). 
* Ο
αγώνας Αιγάλεω - Ατρόμητου Αθηνών ανοίγει σήμερα (15.30, SuperSport) την
αυλαία της 29ης αγωνιστικής, στο Πρωτάθλημα της Γ' Εθνικής. Οι υπόλοιπες
συναντήσεις θα διεξαχθούν την προσεχή Τετάρτη (7/5). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15826O024</ED>
<ID>
ID:166300

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O02&aa=4</URL></REF>


Article

<CATEGORY>vin10</CATEGORY>

 <H2>106
γκολ σε αγώνες Παίδων, Νέων</H2>

ΣΗΜΕΡΑ ολοκληρώνονται οι
αγώνες των μεικτών ομάδων Ενώσεων Παίδων - Νέων, που διεξάγονται στη
Χαλκιδική. Έως τώρα έχουν γίνει δύο αγωνιστικές και τα αποτελέσματα έχουν ως
εξής: 
Βορράς (Παίδες): Πιερία - Βοιωτία 1-Ο, Καρδίτσα - Μακεδονία 1-2,
Βοιωτία - Καρδίτσα Ο-2, Μακεδονία - Πιερία 1-1 (1ος όμιλος), Καβάλα - Σέρρες
Ο-1, Χαλκιδική - Εύβοια 1-2, Σέρρες - Χαλκιδική Ο-3, Εύβοια - Καβάλα 1-4 (2ος
όμιλος). 
Βορράς (Νέοι): Μακεδονία - Δράμα 7-Ο, Καρδίτσα - Λάρισα Ο-Ο,
Δράμα - Καρδίτσα 2-Ο, Λάρισα - Μακεδονία 1-2 (1ος όμιλος), Θεσσαλία - Σέρρες
Ο-Ο, Φθιώτιδα - Ημαθία Ο-1, Σέρρες - Φθιώτιδα 2-Ο, Ημαθία - Θεσσαλία 4-1 (2ος
όμιλος). 
Νότος (Παίδες): Πάτρα - Αθήνα Ο-1, Ήπειρος - Λέσβος 4-6, Αθήνα -
Ήπειρος 1-Ο, Λέσβος - Πάτρα Ο-2 (1ος όμιλος), Ηλεία - Πειραιάς Ο-4, Χανιά -
Αιτωλ/νία Ο-2, Πειραιάς - Χανιά Ο-Ο, Αιτωλ/νία - Ηλεία 1-3 (2ος όμιλος). Νότος
(Νέοι): Λέσβος - Δωδεκάνησα 1-5, Ηράκλειο - Κέρκυρα 8-2, Δωδεκάνησα - Ηράκλειο
3-1, Κέρκυρα - Λέσβος 1-5 (1ος όμιλος), Ήπειρος - Πάτρα 1-3, Πειραιάς - Ηλεία
1-Ο, Πάτρα - Πειραιάς 3-1, Ηλεία - Ήπειρος Ο-6 (2ος όμιλος). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15826O025</ED>
<ID>
ID:166311

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O02&aa=5</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΜΕΧΡΙ ΤΟ ΝΤΕΡΜΠΙ ΜΕ ΤΗΝ ΑΕΚ ΔΕΝ ΕΧΕΙ ΚΡΙΘΕΙ ΤΙΠΟΤΑ</H5>
<H2>Μπορεί να μας φθάσει</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΔΕΝ ΕΙΜΑΣΤΕ
από τώρα για γιορτές και πανηγυρισμούς. Υπάρχουν ακόμα τέσσερα δύσκολα
παιχνίδια. Η ΑΕΚ μπορεί να μας φτάσει στη βαθμολογία. Μόνο τη στιγμή που θα
τελειώσει το πρωτάθλημα θα στεφθούμε πρωταθλητές. Μέχρι το ντέρμπι με την ΑΕΚ
δεν θα έχει κριθεί τίποτα». Ο Ντούσαν Μπάγιεβιτς κρατάει ­ πάντα ­ χαμηλούς
τόνους και κρούει τον κώδωνα του κινδύνου για τα τέσσερα ματς που απομένουν
μέχρι τη λήξη του πρωταθλήματος, λέγοντας χαρακτηριστικά: «Τίποτα ακόμα δεν
έχει τελειώσει». 
Ο Μπάγιεβιτς χαρακτήρισε δύσκολο τον αγώνα με τον
Πανηλειακό στον Πύργο και λίγο πριν αρχίσει η χθεσινή προπόνηση δήλωσε: «Το
ματς για τον Πανηλειακό είναι πιο εύκολο γιατί δεν θα έχει το άγχος των
βαθμών. Δεν συμβαίνει όμως το ίδιο για τον Ολυμπιακό. Κάθε αγώνας και κάθε
βαθμός είναι για εμάς σημαντικός. Πρέπει να παλέψουμε δυνατά και να είμαστε
σοβαροί, όπως κάναμε μέχρι τώρα». 
Ο Ντούσκο θέλει κοντά τον κόσμο του
Ολυμπιακού, αλλά διαφωνεί με εκείνους που υποστηρίζουν ότι οι οπαδοί της
ομάδας τους θα ετοιμάσουν γιορτή στον Πύργο για τους πρωταθλητές: «Δεν μου
αρέσει η γιορτή πριν να τελειώσει το πρωτάθλημα. Δεν έχουμε κατακτήσει ακόμα
τον τίτλο». 
Τρεις ποδοσφαιριστές, Σαμπανάντζοβιτς, Πασσαλής, Αμανατίδης
διεκδικούν τις δύο θέσεις των αμυντικών χαφ στον αυριανό αγώνα με τον
Πανηλειακό. Στο χθεσινό οικογενειακό δίτερμα ο Μπάγιεβιτς χρησιμοποίησε με τη
βασική ομάδα τους Πασσαλή, Αμανατίδη. 
Η πιθανή ενδεκάδα του Ολυμπιακού:
Ελευθερόπουλος, Βαρεσάνοβιτς, Καραταΐδης, Ανατολάκης, Σαμπανάντζοβιτς
(Αμανατίδης), Πασσαλής, Γιαννακόπουλος, Καραπιάλης, Αλεξανδρής, Γκόγκιτς,
Γεωργάτος. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15826O031</ED>
<ID>
ID:166194

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O03&aa=1</URL></REF>


Article

<CATEGORY>vin10</CATEGORY>

 <H2>Εφιάλτης έχει γίνει το Καυταντζόγλειο</H2>

<AUTHOR>ΒΑΓΓΕΛΗΣΚΟΥΚΟΥΛΟΓΛΟΥ</AUTHOR>

ΕΦΙΑΛΤΗΣ έχει γίνει το Καυταντζόγλειο για την Εθνική
μας ομάδα. Για όσους πιστεύουν στις προλήψεις, οι αριθμοί είναι καταδικαστικοί
για το εθνικό μας συγκρότημα. Και ειδικότερα σε αγώνες κορυφής, με μεγάλο
βαθμολογικό ενδιαφέρον. 
Η Εθνική «βουλιάζει» όταν συγκρούεται με ομάδες
πρώτης διαλογής. Αλλά και σε αγώνες προετοιμασίας, όπου δεν υπάρχει
βαθμολογικό κίνητρο, εξίσου δεν τα πάει καλά, αφού έχει να επιδείξει
περισσότερες ήττες (4), παρά επιτυχίες (μία νίκη, δύο ισοπαλίες). Η ομάδα μας
την τελευταία δεκαετία έχει δώσει στη Θεσσαλονίκη εννέα παιχνίδια: τρία για
την προκριματική φάση του Παγκοσμίου Κυπέλλου, δύο για τον προκριματικό γύρο
του Πρωταθλήματος Ευρώπης και τέσσερα φιλικά. Μόνο σε ένα αναδείχθηκε
νικήτρια, στην αναμέτρησή της με την Φινλανδία, στις 12 Οκτωβρίου 1994, την
οποία νίκησε με 4-0, για τα προκριματικά του Ευρωπαϊκού Πρωταθλήματος. 
Έχει έξι ήττες: 
4-12-1991 με Ολλανδία 0-2 πρ. Πρωτ. Ευρώπης. 
26-4-1996 με Ρωσία 0-3 πρ. Πρωτ. Ευρώπης. 
30-4-1997 με Κροατία 0-1 πρ.
Παγκ. Κυπέλλου. 
16-10-1985 με Βουλγαρία 0-2 φιλικός. 
2-9-1992 με Κύπρο
2-3 φιλικός. 
20-9-1995 με Γιουγκοσλαβία 0-2 φιλικός, προς τιμή του Γιώργου
Κούδα και: 
Δύο ισοπαλίες: 
11-11-1992 με Ουγγαρία 0-0 πρ.
Παγκ. Κυπέλλου. 
23-3-1994 με Πολωνία 0-0 φιλικός. 
Όμως και τις
προηγούμενες δεκαετίες η συγκομιδή είναι πενιχρή. Η ομάδα μας κόντρα σε
ισχυρούς αντιπάλους έχει να παρουσιάσει μόνο μια μεγάλη νίκη, επί της πρώην
ΕΣΣΔ με 1-0, την 1-5-1977, για τα προκριματικά του Παγκοσμίου Κυπέλλου. Και
ακόμη έξι με υποδεέστερους αντίπαλους, τέσσερις ισοπαλίες και τέσσερις ήττες.

Ηττήθηκε: 
30-9-1971 με Μεξικό 0-1 φιλικός. 
22-3-1978 με
Τσεχοσλοβακία 0-1 φιλικός. 
14-10-1981 με Δανία 0-1 πρ. Παγκ. Κυπέλλου. 
17-11-1982 με Αγγλία 0-3 πρ. Πρωτ. Ευρώπης. 
Νίκησε: 
16-10-1966
την Φινλανδία 2-1 πρ. Πρωτ. Ευρώπης. 
15-10-1969 την Ελβετία 4-1 πρ. Παγκ.
Κυπέλλου. 
4-6-1975 τη Μάλτα 4-0 πρ. Πρωτ. Ευρώπης. 
28-10-1978 την
Ουγγαρία 4-1 πρ. Πρωτ. Ευρώπης. 
23-9-1981 τη Σουηδία 2-1 φιλικός. 
28-1-1981 το Λουξεμβούργο 2-0 πρ. Παγκ. Κυπέλλου. 
Ισοπαλίες: 
12-4-1972 με Ισπανία 0-0 φιλικός. 
24-9-1975 με Ρουμανία 1-1 Βαλκ. Κύπελλο.

16-11-1977 με Γιουγκοσλαβία 0-0 Βαλκ. Κύπελλο. 
31-12-1983 με Ουγγαρία
2-2 πρ. Πρωτ. Ευρώπης. 
Συμπερασματικά, η Εθνική έχει δώσει στη Θεσσαλονίκη
συνολικά 24 αγώνες. Νίκησε 8 φορές, έχασε 10 και εξήλθε ισόπαλη 6. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15826O032</ED>
<ID>
ID:166240

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O03&aa=2</URL></REF>


Article

<CATEGORY>vin10</CATEGORY>

 <H5>Μια νέα αφετηρία</H5>
<H5>Η πεντάδα της φωτιάς!</H5>
<H5>Ο
υπέροχος Θεοδωρίδης</H5>
<H5>Νίκησε τον... συμπολίτη</H5>
<H2>ΓΙΑ ΘΥΜΗΣΟΥ</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΤΕΡΜΑ αλλά και αφετηρία υπήρξε
η τριετία 1958-1960 για το ελληνικό ποδόσφαιρο. Τελείωσε το Πρωτάθλημα Ελλάδος
και άρχισε η Α' Εθνική Κατηγορία. 
Οι ομάδες ανασυντάχθηκαν και πολλά
πράγματα άλλαξαν. 
ΣΕΠΤΕΜΒΡΙΟΣ 1959. Αρχίζει το
πρώτο πρωτάθλημα Α' Εθνικής Κατηγορίας. Αρχίζει μια νικηφόρα περίοδος για τον
Παναθηναϊκό. Με εντελώς ανανεωμένη πεντάδα - φωτιά! Ο Μίμης Δομάζος 17 ετών
(έξω δεξιά), ο Ανδρέας Παπαεμμανουήλ, ο Γιώργος Γεωργιάδης (αποκτήθηκε εκείνη
την χρονιά από τον Αργοναύτη Πειραιώς), ο Δημήτρης Θεοφάνης και ο Μίμης
Μπενάρδος (αποκτήθηκε από τον Εθνικό Πειραιώς). Ήταν μια πεντάδα που
«κεντούσε» και αναστάτωνε όλες τις αντίπαλες άμυνες. 
Ο Σάββας Θεοδωρίδης ίπταται και μπλοκάρει σταθερά την μπάλα, στο
ματς Ελλάδας-Γαλλίας 1-1, στο γήπεδο του Παναθηναϊκου τον Δεκέμβριο 1958. Τον
παρακολουθεί ο σέντερ φορ των Γάλλων, Μπριέ, που πέτυχε και το γκολ της ομάδας
του στο α' ημίχρονο. Ισοφάρισε ο Ανδρέας Παπαεμμανουήλ στο 84' με
φάουλ-βολίδα. 
ΑΠΡΙΛΙΟΣ 1959. Γήπεδο
Καραϊσκάκη (χωρίς χόρτο). Ολυμπιακός - Εθνικός 4-1, για το πρωτάθλημα Ελλάδος.
Ο Ψύχος (11) έχει σημειώσει το 4ο γκολ των ερυθρολεύκων και πέφτει στην
αγκαλιά του Υφαντή. Ο Μπάμπης πανηγυρίζει με ανοιχτά τα χέρια. Δεξιά, πιάνει
το κεφάλι του ο Θόδωρος Ιωάννου του Εθνικού. Τον θυμόσαστε; Είναι ο παίκτης
που ύστερα από έξι μήνες (Οκτώβριος 1959) σκοτώθηκε στο γήπεδο του
Παναθηναϊκού σε σύγκρουσή του με τον τερματοφύλακα του «τριφυλλιού» Μιχάλη
Βουτσαρά. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15826O033</ED>
<ID>
ID:166279

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O03&aa=3</URL></REF>


Article

<CATEGORY>vin10</CATEGORY>

 <H5>ΝΙΚΟΣ ΠΑΥΛΟΥ ΚΑΙ ΓΙΩΡΓΟΣ ΚΑΛΑΦΑΤΑΚΗΣ ΣΤΗΝ «ΟΜΑΔΑ»: ΟΙ ΔΥΟ ΤΕΧΝΙΚΟΙ
ΑΠΟΚΑΛΥΠΤΟΥΝ ΠΩΣ ΑΝΕΒΑΣΑΝ ΣΤΗΝ Α1 ΔΑΦΝΗ ΚΑΙ ΗΡΑΚΛΕΙΟ</H5>
<H5>Ποιο εύκολο το κοουτσάρισμα στην Α1
</H5><H5>«Μεγάλωσε το
χάσμα ανάμεσα στις δύο κατηγορίες»</H5>
<H2>Με ειδικότητα στην επιτυχία</H2>

<AUTHOR>ΓΙΑΝΝΗΣ ΛΑΜΠΙΡΗΣ (ΕΙΚΟΝΑ ΜΕΓΕΘΟΥΣ : 54833 BYTES)</AUTHOR>

ΟΙ ΕΡΑΣΤΕΣ της ανόδου. Κάπως έτσι θα μπορούσαμε να
χαρακτηρίσουμε τον Νίκο Παύλου και τον Γιώργο Καλαφατάκη, δύο καταξιωμένους
Έλληνες τεχνικούς, που έχουν... αναγάγει την άνοδο ομάδων σε επιστήμη. Ο
πρώτος για τρίτη φορά (μετά τον Πανελλήνιο και τον Μίλωνα) ανεβάζει ομάδα στην
Α1, αφού κοουτσάρισε τη Δάφνη, ενώ ο δεύτερος μετά τους Αμπελοκήπους ανεβάζει
τώρα και το Ηράκλειο. Οι δύο τεχνικοί μίλησαν για όλα στην «ΟΜΑΔΑ», όπως λόγου
χάρη για το μυστικό της επιτυχίας τους: 
«Δεν είχαμε καθόλου άγχος και
ξεκινώντας με τόσα προβλήματα, ιδιαίτερα οικονομικά, δεν βάλαμε αυτοσκοπό την
άνοδο. Ουδείς παράγοντας ανακατεύτηκε στο έργο μας και αυτό ήταν πολύ βασικό,
αφού τον πρώτο λόγο πρέπει να έχει ο προπονητής. Έτσι τα καταφέραμε, ενώ
φανήκαμε πιο δυνατοί στο τέλος», λέει ο Νίκος Παύλου για τη Δάφνη, ενώ ο
συνάδελφός του Γιώργος Καλαφατάκης δεν είχε τόσα στο μυαλό του: «Οι παίκτες
μου είχαν όλα τα προβλήματά τους λυμένα και απλώς χρειάστηκε να δουλέψουμε
σκληρά. Όλο τον χρόνο τούς έφερνα δύο παραδείγματα. Τη Δάφνη, λέγοντάς τους
για το πάθος που δείχνουν παιδιά που είναι απλήρωτα 4 μήνες, και τον Φινλανδό
δρομέα Λάσεν Βίρεν, ο οποίος ακολουθούσε συνήθως στις μεγάλες κούρσες και στην
κατάλληλη στιγμή περνούσε μπροστά και τερμάτιζε πρώτος χωρίς να ξαναχάσει το
προβάδισμα, κάτι που τελικά κάναμε», τόνισε ο τεχνικός του Ηρακλείου, που ήδη
ανανέωσε και τη συνεργασία του για την επόμενη χρονιά, στην Α1 πλέον. 
«Ο
πρόεδρος Μανώλης Παπακαλιάτης είναι ένας άνθρωπος εγγύηση, που χαίρεσαι να
δουλεύεις μαζί του. Προτού ζητήσω οτιδήποτε, φρόντισε πριν από μένα για μένα.
Τέτοιους παράγοντες χρειάζεται το άθλημα. Έχει άποψη, αλλά ποτέ δεν επεμβαίνει
στο έργο του προπονητή. Ο στόχος είναι πια να καθιερωθούμε στη μεγάλη
κατηγορία και γι' αυτό από το καλοκαίρι μπήκαν οι βάσεις. Ο κορμός της ομάδας
δεν θα αλλάξει. Οι κοινοτικοί θα μείνουν και οι δύο και από εκεί και έπειτα
είναι θέμα επιλογών, κυρίως στους ξένους, ώστε η ομάδα να είναι βιώσιμη και να
σταθεί στα δικά της πόδια, χωρίς να εξαρτάται από άλλα αποτελέσματα, όπως
έγινε πέρυσι», λέει ο «Καλάφας». 
Όσο για τον Νίκο Παύλου, τα προβλήματα
υπήρχαν: 
«Μέσα στη χρονιά χρειάστηκε μέχρι και να δώσω χρήματα από την
τσέπη μου στα παιδιά, για να πάμε να παίξουμε στην Κρήτη. Δεν είναι δυνατόν
παιδιά με άφθονο φιλότιμο να μην έχουν να φάνε το μεσημέρι. Γι' αυτό έχω θέσει
κάποιους όρους για να παραμείνω. Πρώτα απ' όλα να εξοφληθούν μέχρι δεκάρας όλα
τα παιδιά και κατά δεύτερον να μείνει ο Τσόπης, ο οποίος είναι σούπερ παίκτης
και μεγάλο ταλέντο. Όσο για την ομάδα μου, στην Α1 θα πρέπει να αγγίξει το...
τέλειο για να παραμείνει. Εκεί τα κουκιά είναι μετρημένα και δεν μπορείς να
κάνεις στραβοπατήματα. Εκτός της δεδομένης ενίσχυσης, θα πρέπει οι Αμερικάνοι
να είναι γκαραντί πολύ καλοί παίκτες, να υπάρξουν καλές δημόσιες σχέσεις,
γιατί γίνεται χαμός, και η διοίκηση να είναι πολύ κοντά στον σύλλογο»,
κατέληξε ο Νίκος Παύλου. 
ΟΙ ΔΥΟ προπονητές, αν και δεν έχουν ωφεληθεί από το λόου
προφάιλ που έχουν διατηρήσει τόσα χρόνια, είναι κατηγορηματικοί. 
«Δεν
πρόκειται να αλλάξω τώρα. Για μένα δεν μετράει το καλό λουκ απλά σε έναν
προπονητή, αλλά και το έργο του. Σίγουρα η καταξίωση αργεί να έρθει, ο δρόμος
είναι δύσκολος, αλλά και πιο σίγουρος. Υπάρχουν και οι προπονητές που έχουν
άλλα... προσόντα, αλλά βρίσκουν πάντα δουλειά, παρά το γεγονός ότι από όπου
περνούν αφήνουν καμένη γη. Αυτό σίγουρα είναι λυπηρό. Όμως, εάν έχεις υπομονή
κάποια στιγμή θα επιστρέψεις πιο δυνατός. Δυστυχώς, πάει να καταργηθεί η αξία,
η προσωπικότητα και ο χαρακτήρας τού προπονητή και κάποιοι θέλουν απλά να
είναι το διακοσμητικό στοιχείο. Θα πω, πάντως, ότι το πιο δύσκολο είναι να
κάνεις τον προπονητή από την Α2 και κάτω, να πιάνεις κάρβουνο και να το
μετατρέπεις σε χρυσάφι, αφού στην Α1 έχεις σχεδόν όλα τα προβλήματα λυμένα.
Επίσης, θα ήθελα πιο ενωμένους τους Έλληνες προπονητές, όπως είναι, για
παράδειγμα, οι Γιουγκοσλάβοι. Εμείς δεν είμαστε τόσο ενωμένοι», λέει ο Γιώργος
Καλαφατάκης, που χαρακτήρισε τον Νίκο Παύλου αδικημένο προπονητή, είτε από το
σύστημα, είτε από τον εαυτό του. Όμως και ο τεχνικός της Δάφνης είχε τη δική
του άποψη. 
«Δεν ήμουν ποτέ το παιδί των παραγόντων και γι' αυτό δεν έκανα
και ποτέ συμβόλαια, αφού ήθελα να μπορώ να φεύγω αν κάτι δεν μου άρεσε. Θα
μπορούσα να είμαι από το 1987 στην Α1, όταν ανέβασα τον Πανελλήνιο, αλλά
άλλαξε η διοίκηση και έφυγα. Είχα ξεκινήσει πριν από τον Βαγγέλη Αλεξανδρή ή
τον Κώστα Μίσσα, που είναι της δικής μου κληρουχίας, αφού του Γιώργου (σ.σ.:
Καλαφατάκη) του ρίχνω καμιά δεκαετία. Άλλωστε, τον είχα και παίκτη. Το
ιστορικό μου έχει δείξει ότι φεύγω από σωματεία με τα οποία έχουμε πορευτεί σε
επιτυχίες και με λύπη μου τα βλέπω μετά να ακολουθούν φθίνουσα πορεία, όπως ο
Πανελλήνιος ή ο Μίλωνας, που έφυγα στα μέσα της περιόδου στην Α1 και χωρίς να
έχουμε κάνει γκέλα. Δεν είναι τυχαίο, πιστεύω, πως εάν προσέξει κανείς τις
κατηγορίες πλην Α1 είναι κάποιοι προπονητές που πάντα οι ίδιοι έχουν τις
επιτυχίες», κατέληξε ο τεχνικός τής Δάφνης. 
ΤΟ ΠΡΩΤΑΘΛΗΜΑ της Α2 και η
έκπληξη της καθίζησης που έπαθαν οι Αμπελόκηποι (χάνοντας μία φαινομενικά
σίγουρη άνοδο) ήταν δύο θέματα για τα οποία δεν θα μπορούσαμε να μη ρωτήσουμε
τους δύο προπονητές. 
«Τελικά, το χάσμα που υπήρχε μεταξύ Α1 και Α2
μεγάλωσε. Στην Α1 τα οικονομικά ποσά εκτοξεύτηκαν στα ύψη, ενώ στην Α2, που
υποτίθεται παίζει και τον ρόλο του προθαλάμου, έμειναν στο μηδέν. 
Η μεγάλη
κατηγορία, άλλωστε, απορροφά όλους τους καλούς παίκτες», λέει ο Γιώργος
Καλαφατάκης, που μίλησε και για την παλιά του ομάδα. 
«Είχα πει από την
αρχή ότι μεγάλο ρόλο δεν θα παίξουν μόνον οι εκτός έδρας νίκες, αλλά και οι
εντός. Έτσι, ενώ Ηράκλειο, Δάφνη και Αμπελόκηποι έχουμε επτά επιτυχίες μακριά
από το γήπεδό μας, μόνον εμείς και η Δάφνη δεν χάσαμε εντός. 
Οι
Αμπελόκηποι σχεδόν όλες οι νίκες που έπαιρναν ήταν στον πόντο και φάνηκαν ότι
δεν ήταν δουλεμένοι για να αντέξουν ως το τέλος. Αντίθετα, οι άλλες δύο ομάδες
ήμασταν από την αρχή ως το τέλος πιο δεμένες». 
Ο Νίκος Παύλου, μιλώντας
αρχικά για το πρωτάθλημα, τόνισε: «Είχα ξαναπεί ότι κάποιους τους συμφέρει να
είναι υποβαθμισμένο. Θα πρέπει να μικρύνει το σκαλοπάτι που χωρίζει τις δύο
κατηγορίες, αφού από το 1986 που συστάθηκε η κατηγορία τα πράγματα μάλλον
πήγαν προς το χειρότερο. 
Τότε δεν είχαν ξένους στην Α1 και έβλεπες
εκπλήξεις όπως εμείς με τον Πανελλήνιο, που φτάσαμε το 1987 στον τελικό του
Κυπέλλου, αποκλείοντας ΠΑΟΚ και Ηλυσιακό. Πρέπει να επιτραπεί τουλάχιστον ο
ένας ξένος και να δοθεί μεγαλύτερη επιχορήγηση». 
Όσο για τους
Αμπελοκήπους: «Ο δρόμος της Α2 ήταν μακρύς, αφού επί επτά μήνες παίζαμε
συνέχεια. Οι Αμπελόκηποι, παρά το γεγονός ότι κέρδιζαν συνέχεια σε νεκρό
χρόνο, δεν φάνηκαν να προβληματίζονται για το αν φταίει κάτι. 
Ο Νίκος
Αποστολίδης, μάλιστα, μιλούσε συνέχεια για αβαντάζ της ομάδας του και
ειλικρινά πιστεύω ότι οι δηλώσεις του, που άκουγα, δεν βοηθούσαν τους παίκτες
του. Έτσι, μόλις έγινε η πρώτη στραβοτιμονιά δεν άντεξαν». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15826O061</ED>
<ID>
ID:166195

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O06&aa=1</URL></REF>


Article

<CATEGORY>vin10</CATEGORY>

 <H2>Ο
αθλητισμός ανθεί και εκτός των τειχών</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΔΕΝ ΕΙΝΑΙ μυστικό ότι τα περισσότερα από τα μεγάλα ταλέντα
που διακρίνονται στους συλλόγους της Αθήνας και της Θεσσαλονίκης στα ομαδικά
αθλήματα προέρχονται από την περιφέρεια και όχι από το κέντρο. Το βασικό
πρόβλημα εδώ, για τις ομάδες της περιφέρειας, είναι ότι όταν βγάλουν ένα
ταλέντο συνήθως σπάνια μπορούν να το κρατήσουν και να το συντηρήσουν.. 
Όμως τον τελευταίο καιρό το σκηνικό έχει αλλάξει και ομάδες από όλη τη χώρα
δεν παύουν στιγμή να επιβεβαιώνουν το ρητό ότι «Ελλάδα δεν είναι μόνο η
Αθήνα», αλλά και η Θεσσαλονίκη θα προσθέταμε εμείς.. 
Δίχως καμία αμφιβολία
το 1997 θα μείνει ανεξίτηλα χαραγμένο στη μνήμη όλων των φίλων του αθλητισμού,
αφού αυτή τη χρονιά έγινε το μεγάλο ξέσπασμα των ομάδων της περιφέρειας, σε
όλα τα αθλήματα, με εντυπωσιακά αποτελέσματα. 
Η «ΟΜΑΔΑ» μίλησε με κάποιους
από τους πρωταγωνιστές αυτών των ομάδων, που εκθέτουν τις απόψεις τους γι'
αυτό το... θαύμα της περιφέρειας. 
Ο αρχιτέκτονας του μοντέλου που λέγεται
Καβάλα (διεκδικεί έξοδο στο κύπελλο ΟΥΕΦΑ), είναι ο προπονητής της Γιώργος
Παράσχος, που έδωσε το δικό του στίγμα, κυρίως για το ποδόσφαιρο: «Στο χώρο
μας οι επιλογές που έγιναν ήταν σωστές, ιδιαίτερα στο θέμα των παικτών, ενώ
πλέον η δουλειά που γίνεται στην περιφέρεια δεν έχει να ζηλέψει τίποτα από
αυτή των αστικών κέντρων. Για μένα η μεγάλη κίνηση για να καθιερωθούν αυτές οι
επιτυχίες είναι να μπει και χορηγός στο ποδόσφαιρο, στο βαθμό που υπάρχει στο
μπάσκετ και στο βόλεϊ. 
Ξέρω ότι σε εμάς δεν είναι τόσο εύκολο όσο σε άλλα
αθλήματα, αλλά πρέπει να ακολουθήσουμε όλοι το παράδειγμα της Ξάνθης. Μόνο
έτσι θα μπορεί μία ομάδα να μην αναγκάζεται να πουλά τα ταλέντα της. Θυμηθείτε
πού ήταν η Νάουσα και πού είναι τώρα, παρά το γεγονός ότι έχει βγάλει κατά
καιρούς μεγάλους παίκτες. Ο χορηγός θα είναι το συμπλήρωμα για να λειτουργεί
άψογα ένα τμήμα ποδοσφαιρικής ομάδας. Παράλληλα θα πρέπει να διεξάγονται
περισσότερες διοργανώσεις και αγώνες εθνικών ομάδων στην επαρχία, ώστε να
υπάρχει και το κίνητρο στα νέα παιδιά», λέει ο Γιώργος Παράσχος. 
Ένας
άλλος μεγάλος προπονητής, με μεγάλη προσφορά στην περιφέρεια (όπου δουλεύει
χρόνια), ο Βαγγέλης Αλεξανδρής, έφτασε τον Απόλλωνα Πατρών στο μπάσκετ όσο πιο
ψηλά γινόταν και παραλίγο να έφερνε ένα κύπελλο στην Πάτρα (έχασε στα 3'' στον
τελικό από τον πρωταθλητή Ευρώπης Ολυμπιακό). 
«Η δουλειά που γίνεται τα
τελευταία χρόνια είναι πάρα πολύ σωστή. Στην περιφέρεια πήγαν καλοί
προπονητές, ενώ και οι ντόπιοι βελτιώθηκαν πάρα πολύ παρακολουθώντας
επιμορφωτικά σεμινάρια και διεύρυναν τις γνώσεις τους, δουλεύοντας πολύ στην
υποδομή. Επίσης δόθηκε η ευκαιρία οι ομάδες να ενισχυθούν με καλούς ξένους που
βοηθούσαν και τους υπόλοιπους παίκτες. Για να συνεχιστεί αυτό θα πρέπει να
δοθούν μεγαλύτερα κίνητρα, να υπάρξει αποκλιμάκωση και μεγαλύτερη δουλειά και
οργάνωση στα τμήματα υποδομής. Επίσης είναι καλό να συνεχιστεί και να συμβεί
και στα άλλα αθλήματα το παράδειγμα του μπάσκετ, που τα τελευταία χρόνια
ρίχνει μεγάλο βάρος στην αποκέντρωση, κάνοντας πολλούς αγώνες στην επαρχία»,
λέει ο «Τίγρης» του Απόλλωνα. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15826O071</ED>
<ID>
ID:166196

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O07&aa=1</URL></REF>


Article

<CATEGORY>vin10</CATEGORY>

 <H2>Τα
ταλέντα δεν χρειάζεται πια να φεύγουν</H2>

Η ΠΟΙΟΤΙΚΗ δουλειά που
γίνεται στην περιφέρεια είναι το μυστικό της επιτυχίας σύμφωνα με τον μεγάλο
άσο της Ορεστιάδας (η οποία, μαζί με τον Άρη, έσπασε το μονοπώλιο Ολυμπιακού -
Παναθηναϊκού και διεκδίκησε μέχρι τέλους το πρωτάθλημα βόλεϊ) Νίκο Σαμαρά, ο
οποίος αισιοδοξεί κάποια στιγμή (τουλάχιστον στο βόλεϊ) η χώρα μας να μιμηθεί
την Ιταλία: «Το ενδιαφέρον στην περιφέρεια είναι πολύ μεγάλο πλέον και γίνεται
ποιοτική δουλειά, ενώ πολλές φορές στα μεγάλα αστικά κέντρα υπάρχει κορεσμός
αφού ο κόσμος έχει μπουχτίσει και δεν προλαβαίνει άλλωστε να δει τόσα
παιχνίδια. 
Σίγουρα υπάρχει ένα κατεστημένο και θα ανέφερα την Ιταλία ως
παράδειγμα προς μίμηση όπου η Ομοσπονδία δεν ενδιαφέρεται μόνο για τη Ρώμη και
το Μιλάνο, αλλά για όλες τις πόλεις. Δεν είναι τυχαίο λοιπόν που τα
περισσότερα κύπελλα Ευρώπης τα έχουν πάρει ιταλικές ομάδες από την επαρχία.
Πρέπει και εμείς να ακολουθήσουμε το παράδειγμα των γειτόνων μας για να
συνεχιστούν οι επιτυχίες στην περιφέρεια», τονίζει ο Νίκος Σαμαράς. 
Όσο
για τον προπονητή της Χίου (η οποία διεκδίκησε το πρωτάθλημα πηγαίνοντας στον
τελικό, κόντρα στην κυπελλούχο Ευρώπης Βουλιαγμένη, ενώ έφτασε και μέχρι τα
ημιτελικά του κυπέλλου) στο πόλο, Βαγγέλη Ρούπακα, ο οποίος τα τελευταία δυο
χρόνια εργάζεται στην περιφέρεια, το μυστικό της επιτυχίας έγκειται στο ότι
πλέον και στην περιφέρεια δίνονται μεγάλες ευκαιρίες στα ταλέντα. 
«Είμαι
πολλά χρόνια στον αθλητισμό και θυμάμαι από παλιά ότι πάντα στην επαρχία ο
αθλητισμός βρισκόταν πολύ ψηλά και έβγαιναν μεγάλα ταλέντα. Συνήθως κατέλειγαν
στην πρωτεύουσα όπου οι ευκαιρίες ήταν μεγάλες και η ζωή σαφώς πιο άνετη. Όμως
έφτασε πλέον το πλήρωμα του χρόνου και οι επαρχιακές ομάδες έβαλαν μεγάλους
στόχους, μπήκαν στο χορό άνθρωποι που θέλουν να βοηθήσουν τον τόπο τους και
έτσι και στην περιφέρεια οι σύλλογοι έγιναν ανταγωνιστικοί. Πολλοί νέοι
αθλητές δεν χρειάζεται πλέον να εγκαταλείπουν τον τόπο τους για να κάνουν
αλλού καριέρα, αφού τους προσφέρονται ίσες ευκαιρίες και δυνατότητες να
πρωταγωνιστήσουν στις ομάδες από τις οποίες ξεκίνησαν την καριέρα τους. Με
αυτό τον τρόπο πιστεύω ότι οι ομάδες της περιφέρειας θα φτάσουν ακόμα πιο ψηλά
και η εφετινή άνθηση θα συνεχιστεί, αφού και οι παράγοντες, από την πλευρά
τους, γλυκαίνονται με τις επιτυχίες», κατέληξε ο ικανότατος τεχνικός του
Ναυτικού Ομίλου Χίου. 
Ευχή όλων είναι η άνοιξη της περιφέρειας να
καθιερωθεί και κάθε χρόνο τέτοια εποχή να είναι όλοι υπερήφανοι για τις
επιτυχίες ομάδων εκτός των μεγάλων αστικών κέντρων. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15826O072</ED>
<ID>
ID:166241

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O07&aa=2</URL></REF>


Article

<CATEGORY>vin10</CATEGORY>

 <H5>ΤΕΣΣΕΡΙΣ ΑΓΩΝΙΣΤΙΚΕΣ ΠΡΙΝ ΑΠΟ ΤΗ ΛΗΞΗ ΤΟΥ ΠΡΩΤΑΘΛΗΜΑΤΟΣ, 9 (!) ΟΜΑΔΕΣ
ΚΙΝΔΥΝΕΥΟΥΝ ΜΕ ΥΠΟΒΙΒΑΣΜΟ</H5>
<H2>Η μάχη των ουραγών</H2>

<AUTHOR>ΤΑΣΟΣ ΜΠΟΥΡΑΣ</AUTHOR>

ΑΝ ΤΟ ΕΦΕΤΙΝΟ πρωτάθλημα βρήκε σχετικά νωρίς
το αδιαφιλονίκητο φαβορί για τον τίτλο, στην ουρά τής βαθμολογίας ο... Χίτσκοκ
έβαλε το χεράκι του. 
Είναι πρωτοφανές, για ένα πρωτάθλημα που δεν παίζεται
στην Αγγλία, το γεγονός ότι ακριβώς οι μισές (9) ομάδες της Α' Εθνικής
κινδυνεύουν με υποβιβασμό αν και απομένουν τέσσερις αγωνιστικές για το νήμα.

Και αυτό που κάνει τη μάχη συναρπαστική δεν είναι μόνον ο αριθμός των
ομάδων που αγωνιούν, αλλά κυρίως το ότι ακριβώς επειδή καμία από αυτές δεν
αισθάνεται σίγουρη, δύσκολα μπορεί να χαλαρώσει τις προσπάθειές της απέναντι
σε οποιαδήποτε από τις τέσσερις προσεχείς αντιπάλους της. 
Είναι φανερό ότι
το όριο των βαθμών με τους οποίους σώζεται μια ομάδα έχει ανεβεί δραματικά
εφέτος, αφού και οι τρεις ομάδες (Απόλλων, Ηρακλής και Skoda Ξάνθη) που έχουν
συγκεντρώσει 36 βαθμούς, τέσσερις αγωνιστικές πριν από το τέλος, δεν είναι
σίγουρες για την παραμονή τους. 
Και σημειωτέον ότι στις 9 ομάδες, που
παλεύουν, δεν συμπεριλαμβάνεται η ήδη καταδικασμένη Καστοριά, που εδώ και
μήνες έχει δει το τρένο της παραμονής να την εγκαταλείπει στον σταθμό. 
Σε
ευνοϊκότερη, θεωρητικά πάντα, θέση βρίσκεται μόνο μία από τις 9 ομάδες, που
έχει να αντιμετωπίσει τρεις στους τέσσερις προσεχείς αντίπαλους τους στην έδρα
της. Είναι η Παναχαϊκή. 
Τρεις αγώνες γηπεδούχος θα δώσει και ο Αθηναϊκός,
αλλά έχει 31 βαθμούς. 
Όλες οι υπόλοιπες ομάδες έχουν 2 εντός και 2 εκτός
έδρας παιχνίδια με ντεζαβαντάζ βαθμών (28) για τους Άρη και Εδεσσαϊκό. Και δεν
είναι καθόλου απίθανο αν αυτές οι δύο ομάδες χρειασθούν ακόμη και τέσσερις
νίκες, δηλαδή τη μέγιστη δυνατή συγκομιδή βαθμών, για να σωθούν. 
Μάλιστα,
ένα από τα δύο εντός έδρας παιχνίδια του Άρη, που για πολλούς είναι το κλειδί
της σωτηρίας, είναι ιδιαίτερα δύσκολο. 
Την προσεχή αγωνιστική οι
"κίτρινοι" της Θεσσαλονίκης υποδέχονται τον ΟΦΗ, που και καλή ομάδα έχει και
όνειρα Ευρώπης κάνει. 
Από την άλλη πλευρά, ένας εκτός έδρας αγώνας του Άρη
δεν είναι παρά μερικά χιλιόμετρα μακριά από το γήπεδό του, με τον Ηρακλή στο
Καυταντζόγλειο. 
Ο Εδεσσαϊκός έχει την ατυχία να παίζει με τέσσερις από τις
επτά ομάδες, που θεωρητικά κινδυνεύουν. 
Ο Αθηναϊκός έχει δύο πιθανά
αβαντάζ. Πρώτον ότι ένα από τα τέσσερα παιχνίδια του είναι με τον αδιάφορο
Πανηλειακό και δεύτερον ότι παίζει την τελευταία αγωνιστική με τον Εδεσσαϊκό,
που μέχρι τότε ίσως να έχει χάσει κάθε ελπίδα. 
Η Καλαμάτα παίζει και αυτή
με τρεις ομάδες που κινδυνεύουν και το κλειδί για την παραμονή της είναι ο
αγώνας τής μεθαυριανής αγωνιστικής με τον Εδεσσαϊκό στο γήπεδο του
Μεσσηνιακού, αλλά δεν αποκλείεται όλα να κριθούν στην τελευταία αγωνιστική,
στο εντός έδρας παιχνίδι της με τον αδιάφορο Ιωνικό. 
Η Παναχαϊκή θα
προσπαθήσει να σωθεί εκμεταλλευόμενη τα τρία εντός έδρας παιχνίδια της, καθώς
μάλιστα το τελευταίο είναι με τον αδιάφορο Πανηλειακό. 
Η Βέροια, που
άρχισε να καρδιοχτυπάει από την ισοφάριση του Μανωλά (στο ματς με την ΑΕΚ)
έχει έναν Γολγοθά μπροστά της. Και αυτό γιατί οι δύο ομάδες που υποδέχεται
είναι από τις πιο ισχυρές του πρωταθλήματος. Η Καβάλα και ο ΟΦΗ. 
Το μόνο
παρήγορο για την ομάδα του Μάκη Κατσαβάκη είναι ότι ένα από τα δύο εκτός έδρας
παιχνίδια το δίνει με την καταδικασμένη Καστοριά. 
Η Skoda Ξάνθη πρέπει να
στήσει άγαλμα στον φίλαθλο που έπαιζε με τη σφυρίχτρα του στο Ολυμπιακό
Στάδιο. 
Γιατί αν δεν έφτανε στους 36 βαθμούς το μέλλον της θα ήταν τώρα
σκοτεινό, καθώς έχει μόνο ένα θεωρητικά εύκολο παιχνίδι, αυτό με τη Βέροια
στην Ξάνθη, ενώ θα παίξει ακόμη στην Τούμπα με τον ΠΑΟΚ, στην έδρα της με τον
Ολυμπιακό και στη Νέα Φιλαδέλφεια με την ΑΕΚ. 
Ο Ηρακλής αισθάνεται και
αυτός άβολα, γιατί έχει μπροστά του την Έδεσσα, τη στιγμή που παίζει το
τελευταίο της χαρτί, τον συμπολίτη του Άρη στο Καυταντζόγλειο, σε ένα παιχνίδι
που η έδρα δεν μετράει, τον ισχυρό Ιωνικό εκτός έδρας και φινάλε στο
Καυταντζόγλειο με τον Παναθηναϊκό, που ίσως ακόμη να κυνηγάει την έξοδο στην
Ευρώπη. 
Τέλος, ο Απόλλων έχει κι αυτός ανοιχτούς λογαριασμούς με τέσσερις
ομάδες από αυτές που αντιμετωπίζουν τον κίνδυνο του υποβιβασμού. 
Εκτός
έδρας με τον Αθηναϊκό και τον Εδεσσαϊκό και στη Ριζούπολη με την Παναχαϊκή και
τον Άρη. 
Τα κομπιουτεράκια είναι μάλλον άχρηστα στο εφετινό φινάλε του
πρωταθλήματος. Ο Χίτσκοκ και η θεά μπάλα θα αποφασίσουν. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15826O081</ED>
<ID>
ID:166197

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O08&aa=1</URL></REF>


Article

<CATEGORY>vin10</CATEGORY>

 <H2>«Χάδια»
στις άτακτες ΠΑΕ</H2>

<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΟΤΑΝ σπέρνεις ανέμους, θερίζεις θύελλες. Φαίνεται όμως πως οι αθλητικοί
δικαστές δεν γνωρίζουν αυτή την λαϊκή παροιμία. Αλλιώς δεν εξηγείται το
γεγονός ότι παρά τα ­ έστω και λίγα ­ επεισόδια στους αγώνες του φετινού
πρωταθλήματος της Α' Εθνικής, ακολούθησαν «γραμμή» μη τιμωρίας. Έτσι, όταν
έφθασαν τα... δύσκολα, είχαν χάσει πια το παιχνίδι. 
Από τον Σεπτέμβριο,
όταν άρχισε το 18ο επαγγελματικό πρωτάθλημα, μέχρι και τον Δεκέμβριο, τα
επεισόδια ήταν ελάχιστα. 
Με αποτέλεσμα να είναι ελάχιστες και οι τιμωρίες
με βαριά χρηματικά πρόστιμα. 
Δύο φορές ο αθλητικός δικαστής τιμώρησε ΠΑΕ
με το ανώτατο χρηματικό πρόστιμο (2 εκατ. δρχ.), τον Ολυμπιακό και την
Παναχαϊκή, για τα αντεθνικά συνθήματα των οπαδών τους στους αγώνες με Άρη και
ΠΑΟΚ αντίστοιχα. 
Στον δεύτερο γύρο, τα επεισοδιακά παιχνίδια δεν ήταν ­
μέχρι τώρα ­ πάλι πολλά. Όμως στο ντέρμπι ΑΕΚ - Ολυμπιακού υπήρχαν πανό και
υβριστικά συνθήματα εις βάρος του Μπάγιεβιτς, ρίχθηκαν διάφορα αντικείμενα,
ενώ στη φυσούνα και στα αποδυτήρια έγιναν συμπλοκές. Ποινή; Πρόστιμο 2.000.000
δραχμών. 
Την ίδια αγωνιστική, στη συνάντηση Παναχαϊκής - Απόλλωνα,
χτυπήθηκε ο βοηθός διαιτητής, με αποτέλεσμα τη διακοπή του ματς για 6 λεπτά.

Μετά χτυπήθηκε και αστυνομικός, αλλά και πάλι η ποινή ήταν πρόστιμο
2.000.000 δραχμών. 
Η μοναδική ομάδα που αναγκάσθηκε να εγκαταλείψει την
έδρα της, λόγω τιμωρίας μετά τα επεισόδια (στο ματς με τον Άρη, όταν χτυπήθηκε
ο διαιτητής Στεφανόπουλος), είναι μέχρι τώρα ο ΟΦΗ. 
Την ποινή της τιμωρίας
του την εξέτισε στο ντέρμπι με τον Ολυμπιακό (Χανιά). 
Στο ματς Καβάλας -
Ολυμπιακού, ο διαιτητής Καζναφέρης δέχθηκε τις επιθέσεις των γηπεδούχων (με
τον βουλευτή Τσακλίδη να τον «λακτίζει»), αλλά και πάλι ο δικαστής στο... ύψος
του: 2.000.000 δρχ. 
Στο ματς Άρη - Ολυμπιακού αποδοκιμάσθηκαν,
εξυβρίσθηκαν και προπηλακίσθηκαν οι φιλοξενούμενοι. Ρίχθηκαν κέρματα,
αναπτήρες αλλά και κομμάτια τσιμέντου, ενώ και οι διαιτητές δέχθηκαν επίθεση.

Πριν όμως ο δικαστής εκδώσει την απόφασή του, ακολούθησαν τα επεισόδια στο
ματς Άρη - Ξάνθης. Έτσι, οι «κίτρινοι» τιμωρήθηκαν μόνο με 2.000.000 δρχ. για
τα επεισόδια με τον Ολυμπιακό. 
Και στο ματς με την Ξάνθη, όταν έγιναν τα
γνωστά επεισόδια, αντί ο Άρης να είναι υπότροπος, τελικά τιμωρήθηκε με 1
αγωνιστική. Και αυτή «έπεσε» από την Επιτροπή Εφέσεων της ΕΠΟ. 
Τελικά ο
θεσμός του αθλητικού δικαστή είναι για την απονομή... «αθωωτικών αποφάσεων».

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15826O082</ED>
<ID>
ID:166242

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O08&aa=2</URL></REF>


Article

<CATEGORY>vin10</CATEGORY>

 <H2>Για
βραβείο ο Φραντζέσκος</H2>

Ο ΔΙΕΘΝΗΣ παίκτης του ΠΑΟΚ Κώστας
Φραντζέσκος θα προταθεί για το διεθνές βραβείο του Fair Play του 1997. Αυτό
αποφάσισε στη συνεδρίασή του στη συμπρωτεύουσα το Δ.Σ. του Πανελλήνιου
Συνδέσμου Αθλητικού Τύπου, για την ενέργεια του Φραντζέσκου να συγχαρεί τον
τερματοφύλακα του Ολυμπιακού στο ματς με τον ΠΑΟΚ, έπειτα από κάποια επέμβασή
του. 
Επίσης, το Δ.Σ. του ΠΣΑΤ αποφάσισε: να σταλεί εξώδικο στον προπονητή
Μπόζινταρ Μάλκοβιτς για συκοφαντικές δηλώσεις εναντίον των αθλητικών συντακτών
που καλύπτουν το ρεπορτάζ του μπάσκετ και να ζητήσει από την ΕΠΑΕ την τιμωρία
όσων προπονητών δεν παρίστανται στις επίσημες συνεντεύξεις Τύπου. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15826O083</ED>
<ID>
ID:166280

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O08&aa=3</URL></REF>


Article

<CATEGORY>vin10</CATEGORY>

 <H5>ΤΕΛΕΥΤΑΙΟ ΧΑΡΤΙ ΓΙΑ ΤΟ ΠΕΡΙΣΤΕΡΙ ΤΟ ΑΥΡΙΑΝΟ ΜΑΤΣ ΜΕ ΤΟΥΣ ΠΡΩΤΑΘΛΗΤΕΣ ΕΥΡΩΠΗΣ
</H5><H2>Δεύτερο ραντεβού</H2>

<AUTHOR>ΓΙΑΝΝΗΣΛΑΜΠΙΡΗΣ</AUTHOR>

ΜΕ ΣΤΟΧΟ να επιστρέψουν την Τετάρτη στον Πειραιά, οι παίκτες του
Περιστερίου υποδέχονται αύριο τον Ολυμπιακό στο δεύτερο ραντεβού τους, στα
ημιτελικά του Πρωταθλήματος. Από την πλευρά τους, βέβαια, οι «ερυθρόλευκοι»
θέλουν να κάνουν το «σουίπ» και να προκριθούν για έκτη συνεχόμενη χρονιά στον
τελικό του Πρωταθλήματος, εξασφαλίζοντας παράλληλα και τη συμμετοχή τους στην
επόμενη διοργάνωση της Ευρωλίγκα. 
Ο Ντράγκαν Σάκοτα θα αποφασίσει μετά τη
σημερινή τελευταία προπόνηση για το αν θα έχει στη δεκάδα τον Άγγελο Κορωνιό,
ο οποίος ναι μεν φαίνεται να έχει ξεπεράσει το πρόβλημά του, αλλά ο Σέρβος
κόουτς ίσως προτιμήσει να τον έχει 100% έτοιμο στον μικρό τελικό, με δεδομένο
ότι το φαβορί στον ημιτελικό είναι ο Ολυμπιακός. Ο κόουτς των γηπεδούχων είναι
δυσαρεστημένος με τη συμπεριφορά του Μάρλον Μάξεϊ, από τον οποίο επιθυμεί να
δείχνει μεγαλύτερη αγωνιστική πειθαρχία, ενώ δεν αντιμετωπίζει άλλα προβλήματα
τραυματισμών. 
Ο Ντούσαν Ίβκοβιτς, από την πλευρά του, ζήτησε από τους
παίκτες του ακόμα καλύτερη εμφάνιση και νίκη στο Περιστέρι, ώστε η ομάδα του
να έχει μια ολόκληρη εβδομάδα για να προετοιμαστεί για τον μεγάλο τελικό του
Πρωταθλήματος, τα παιχνίδια του οποίου αρχίζουν την ερχόμενη Κυριακή. 
*** Η κίνηση των εισιτηρίων είναι μεγάλη και από τις δύο πλευρές (900
εισιτήρια πήραν οι «ερυθρόλευκοι») και το γήπεδο του Περιστερίου αναμένεται να
είναι κατάμεστο αύριο το βράδυ (21.15 - ΑΝΤ1). Διαιτητές του αγώνα είναι ο
Θόδωρος Βιδάλης και ο Σταύρος Τσανίδης. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15826O091</ED>
<ID>
ID:166198

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O09&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ</H5>
<H2>Πρόσκληση για το Μακ
Ντόναλντς</H2>

Ο ΟΛΥΜΠΙΑΚΟΣ είναι και επίσημα η πρώτη ομάδα που θα
λάβει μέρος στο τουρνουά Μακ Ντόναλντς, που θα γίνει στο Παρίσι από 16-18
Οκτωβρίου. 
Το ευρωπαϊκό γραφείο του ΝΒΑ ανακοίνωσε, στις 30 Απριλίου, την
οριστικοποίηση της συμμετοχής των «ερυθρολεύκων» στο μεγάλο αυτό τουρνουά, το
οποίο εφέτος συμπληρώνει δέκα χρόνια ζωής. Πρώτη φορά, λοιπόν, ελληνική ομάδα
θα λάβει μέρος σε ένα τόσο σημαντικό τουρνουά (μάλιστα είναι η πρώτη συμμετοχή
που ανακοινώθηκε), στο οποίο θα λάβουν μέρος και η Πρωταθλήτρια του ΝΒΑ, όπως
και οι Πρωταθλήτριες Ισπανίας, Γαλλίας, Νότιας Αμερικής και πιθανότατα της
Ιταλίας. 
Είναι η δεύτερη φορά μετά το 1991, όπου το συγκεκριμένο τουρνουά
θα γίνει στη γαλλική πρωτεύουσα και τα εισιτήρια θα αρχίσουν να πωλούνται στο
Παρίσι από τον Ιούνιο. 
Στο μεταξύ, στα γραφεία των Πρωταθλητών Ευρώπης
φτάνουν συνέχεια προσκλήσεις για συμμετοχή σε διεθνή τουρνουά στη διάρκεια του
καλοκαιριού και της αγωνιστικής προετοιμασίας. 
Η τελευταία πρόσκληση
έφτασε χθες και ήταν από τους Λόντον Τάουερς για το τουρνουά που θα
διοργανώσουν στις 6 και 7 Σεπτεμβρίου στο Λονδίνο, με τη συνεργασία της ΦΙΜΠΑ
και με τη συμμετοχή της Μπένετον Τρεβίζο και της Μακάμπι Τελ Αβίβ. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15826O092</ED>
<ID>
ID:166243

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O09&aa=2</URL></REF>


Article

<CATEGORY>vin10</CATEGORY>

 <H2>Αποφασίζω
αυτόν τον μήνα</H2>

«ΜΟΝΟΝ Ο Απόλλωνας και ο
Ηρακλής έχουν δείξει ουσιαστικό ενδιαφέρον για μένα και μου έκαναν πρόταση».

Ο Βαγγέλης Αλεξανδρής απαντά στις φήμες που τον θέλουν να συζητάει το
ενδεχόμενο συνεργασίας του με πολλές ομάδες και ξεκαθαρίζει το τοπίο: 
«Ο
Απόλλωνας, με τον οποίο έχω άριστη συνεργασία τα τελευταία χρόνια, έχει δείξει
ενδιαφέρον για την ανανέωση της συνεργασίας μας, ενώ κρούση μου έχει κάνει και
ο Ηρακλής. Στον πρόεδρο της πατρινής ομάδας αποκάλυψα κάποιες σκέψεις μου για
το μέλλον και θα συναντηθούμε ξανά σε λίγον καιρό». 
Το συμβόλαιο του
προπονητή του Απόλλωνα λήγει τον Ιούνιο και ο «τίγρης» θα αποφασίσει για το
επόμενο βήμα του έως τα τέλη Μαΐου: 
«Έως τότε θα σκεφτώ πολλά πράγματα και
πιστεύω ότι θα έχω διαλέξει την ομάδα όπου θα συνεχίσω την καριέρα μου». 
*** Στο μεταξύ, οι δρόμοι του Απόλλωνα Πατρών με τους δύο ξένους, Έρικ
Ράιλι και Χάρολντ Έλις, όπως δείχνουν τα πράγματα χωρίζουν. Οι δύο Αμερικανοί
βρίσκονται στη χώρα τους και η διοίκηση της πατρινής ομάδας δεν διατίθεται να
ανανεώσει τα συμβόλαιά τους. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15826O093</ED>
<ID>
ID:166281

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O09&aa=3</URL></REF>


Article

<CATEGORY>vin10</CATEGORY>

 <H2>32 για
τους Μεσογειακούς</H2>

ΤΡΙΑΝΤΑ δύο αθλητές κλήθηκαν στην προεθνική
ομάδα μπάσκετ, που προορίζεται να πάρει μέρος στο τουρνουά των Μεσογειακών
Αγώνων, το οποίο θα διεξαχθεί στην Ιταλία από τις 9 έως τις 15 Ιουνίου. 
Οι
«32» θα χωριστούν σε τέσσερις ομάδες και θα παίξουν σε ένα τουρνουά με σύστημα
«πουλ». 
Οι αθλητές που θα περάσουν από το «μικροσκόπιο» των εθνικών μας
προπονητών είναι οι: 
Αβδάλας (Σπόρτιγκ), Λημνιάτης, Χρυσανθόπουλος,
Υφαντής (Παπάγου), Σιούτης, Φλώρος (Άρης), Γιαννουζάκος (Ηρακλής), Βετούλας
(Απόλλων), Τσόπης, Κουγιός (Δάφνη), Χρήστου, Φυλλαρίδης (Λάρισα),
Γκουσγκούνης, Δάκος, Αρμούτης (ΒΑΟ), Κικίλιας (Πανιώνιος), Δρελιώζης,
Μασλαρινός (Φορλί), Τσιριγωτάκης, Μίχαλος (Πειραϊκός), Νικάκης, Παπαϊωακείμ
(Φίλιππος), Παναγιωταράκος, Πουρνάρας (Αμπελόκηποι), Χαλκιαδάκης (Ηράκλειο),
Σούλης (Ολυμπιακός), Ντικούδης, Σούλης (Ολύμπια Λαρ.), Κρητικός (Περιστέρι),
Παυλίδης (Απόλλων Καλαμαριάς), Κούβαρης (Αρίωνας), Ασημακόπουλος (Ηλιούπολη).

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15826O094</ED>
<ID>
ID:166301

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O09&aa=4</URL></REF>


Article

<CATEGORY>vin10</CATEGORY>

 <H2>Στην
τετράδα η Παρί Σεν Ζερμέν</H2>

ΜΕ ΣΥΝΟΠΤΙΚΕΣ διαδικασίες (2-0 νίκες)
τελείωσαν οι προημιτελικοί στη Γαλλία με τα φαβορί να περνούν στα ημιτελικά.
Μοναδική έκπληξη η Παρί Σεν Ζερμέν που έσπασε το αβαντάζ έδρας της Λεμάν. Τα
σκορ των δεύτερων αγώνων που ολοκληρώθηκαν: Νανσί - Ορτέζ 68-84, Μονπελιέ -
Λιμόζ 76-94, Σολέ - Βιλερμπάν 60-67, Παρί Σεν Ζερμέν - Λεμάν 77-72. Στα
ημιτελικά (αρχίζουν την Τρίτη) θα παίξουν τώρα Ορτέζ - Παρί Σεν Ζερμέν και
Λιμόζ - Βιλερμπάν, με τους γηπεδούχους να έχουν το πλεονέκτημα έδρας. 
*** Στη Γιουγκοσλαβία η Παρτιζάν Βελιγραδίου κατέκτησε εκ νέου το
πρωτάθλημα, αφού έφτασε τις 3 νίκες με αντίπαλο τη Ζελέζνι και με σκορ 3-1
γιόρτασε έναν ακόμη τίτλο, ενώ θα εκπροσωπήσει τη χώρα της στην επόμενη
Ευρωλίγκα. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15826O095</ED>
<ID>
ID:166312

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O09&aa=5</URL></REF>


Article

<CATEGORY>vin10</CATEGORY>

 <H5>ΠΑΟΚ - ΑΕΚ ΕΧΟΥΝ ΣΤΟΧΟ ΤΟ ΕΙΣΙΤΗΡΙΟ ΓΙΑ ΤΗΝ ΕΥΡΩΛΙΓΚΑ ΚΑΙ ΤΗΝ ΠΡΟΚΡΙΣΗ ΣΤΟΝ
ΤΕΛΙΚΟ ΤΗΣ Α1</H5>
<H2>Κόντρα «Δικεφάλων»</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΠΑΟΚ - ΑΕΚ, μέρος δεύτερο. Οι δύο «Δικέφαλοι» βρίσκονται
αντιμέτωποι απόψε (9.15 μ.μ. ΑΝΤ1) στο Αλεξάνδρειο, στο δεύτερο παιχνίδι των
πλέι οφ, έχοντας στόχο το εισιτήριο στην Ευρωλίγκα και την πρόκριση στον
τελικό του πρωταθλήματος. 
Η ΑΕΚ θέλει να κάνει το 2-0 και να «καθαρίσει»
από σήμερα την υπόθεση πρόκρισης. Οι «Ενωσίτες» θα προσπαθήσουν να
εκμεταλλευτούν το άγχος των παικτών του ΠΑΟΚ, που θέλουν νίκη πάση θυσία για
να πάνε σε τρίτο παιχνίδι. 
Ο «ξανθός» θα δώσει ιδιαίτερη προσοχή στην
περιφερειακή άμυνα, αφού ο ΠΑΟΚ είναι ιδιαίτερα επικίνδυνος από τα 6μ25. 
Ο
Νίκος Χατζής ενδεχομένως να ακολουθήσει την αποστολή της ΑΕΚ, αλλά οι
πιθανότητες να αγωνιστεί είναι ελάχιστες, αφού δεν έχει ξεπεράσει πλήρως τον
τραυματισμό του. 
Στον ΠΑΟΚ υπάρχει μεγάλη αισιοδοξία και το γήπεδο θα
είναι κατάμεστο, αφού οι συνδεσμίτες της ομάδας της Θεσσαλονίκης ανακοίνωσαν
πως θα κάνουν έντονη την παρουσία τους. 
Ο Σκοτ Σκάιλς ζήτησε από τους
παίκτες του να αποφύγουν τα λάθη του α' ημιχρόνου του πρώτου αγώνα και
απαίτησε σοβαρότητα: 
«Πρέπει να δείξουμε διαφορετικό πρόσωπο από ό,τι στον
πρώτο αγώνα. 
Για εμάς δεν υπάρχει επόμενη μέρα χωρίς αυτό το ματς, γι'
αυτό το λόγο επιβάλλεται να νικήσουμε. 
Πρέπει να είμαστε σοβαροί μέχρι τη
λήξη του αγώνα και να μη χαλαρώσουμε σε καμία στιγμή», υποστήριξε ο προπονητής
του ΠΑΟΚ, που περιμένει μεγαλύτερη βοήθεια από τους ψηλούς του (Ρεντζιά,
Γιαννούλη, Μπόνερ, Τσέκο) σε αυτό τον αγώνα. 
Τέλος, ο Σκάϊλς ζήτησε να μην
εκβιάζουν οι παίκτες του το σουτ και να κάνουν υπομονή. 
Το μόνο πρόβλημα
για τον Αμερικανό προπονητή είναι η απουσία του τραυματία Πρέντραγκ
Στογιάκοβιτς. 
Διαιτητές του αποψινού αγώνα είναι οι Καρούσης, Λαϊνιώτης.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15826O101</ED>
<ID>
ID:166190

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O10&aa=1</URL></REF>


Article

<CATEGORY>vin10</CATEGORY>

 <H2>Φεύγει
και ο Ντίνκινς</H2>

ΤΕΛΕΥΤΑΙΟ Σαββατοκύριακο... αποχής στον Παναθηναϊκό. Οι παίκτες
επιστρέφουν στη «βάση» τους από Δευτέρα, όπως το ίδιο πρόκειται να συμβεί επί
διοικητικού επιπέδου. Ωστόσο η άδεια που δόθηκε στον Μπάιρον Ντίνκινς από
σήμερα, μάλλον μεταφράζεται πως ο Αμερικάνος πλέι μέικερ, που τόσο απογοήτευσε
τον τελευταίο κρίσιμο μήνα των αγώνων, βλέπει και αυτός την πόρτα εξόδου. Ο
Αμερικανός που έμεινε στην Αθήνα, ενώ οι υπόλοιποι είχαν άδεια, αναχωρεί
σήμερα για τις ΗΠΑ και, όπως ειπώθηκε από τον Παναθηναϊκό, θα περιμένει
ειδοποίηση από τους «πράσινους» για το αν και πότε θα γυρίσει. Τη Δευτέρα δεν
θα προπονηθούν οι Φεράν Μαρτίνεθ, Μαρσέλο Νικόλα που θα ενσωματωθούν στην
ομάδα την Τρίτη. Την ερχομένη Δευτέρα όμως αναμένεται συνάντηση του Παύλου
Γιαννακόπουλου (επιστρέφει από ολιγοήμερες διακοπές από το εξωτερικό) με τον
Μιχάλη Κυρίτση, ώστε να συζητηθούν οι επόμενες κινήσεις της ομάδας. 
*** Τέλος, ο πρόεδρος του Παναθηναϊκού προέβη στην ακόλουθη δήλωση
σχετικά με την έντονη μεταγραφολογία των τελευταίων ημερών: «Δεν θα σχολιάζω
πλέον κανένα δημοσίευμα. Αν υπάρξει οποιαδήποτε μεταγραφική κίνηση, θα γίνει
σχετική ανακοίνωση». 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15826O102</ED>
<ID>
ID:166236

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O10&aa=2</URL></REF>


Article

<CATEGORY>vin10</CATEGORY>

 <H2>Στην
παράταση σώθηκε το Σιάτλ</H2>

ΥΣΤΕΡΑ από παράταση, οι περσινοί
φιναλίστ του τελικού, Σιάτλ Σουπερσόνικς, έμειναν... ζωντανοί στη διεκδίκηση
για πρόκριση στη δεύτερη φάση των πλέι-οφ. Οι «υπερηχητικοί» νίκησαν με
122-115 τους Φοίνιξ Σανς και ισοφάρισαν σε 2-2 τα μεταξύ τους παιχνίδια,
οδηγώντας τη σειρά των αγώνων στο πέμπτο (νοκ-άουτ) ματς. 
Ο Γκάρι Πέιτον
ήταν ο κορυφαίος παίκτης του συγκλονιστικού αγώνα. Ο άσος του Σιάτλ σημείωσε
28 πόντους και «μοίρασε» 14 ασίστ σε όλο το παιχνίδι και ο Σρεμπφ πέτυχε 26.
Οι Σανς, που βρέθηκαν πίσω στο σκορ με 12 πόντους, πέτυχαν σερί 19-7 και το
ματς πήγε στην παράταση. Εκεί, ο Πέιτον και ο Σρεμπφ συνέχισαν την καλή τους
απόδοση, σημειώνοντας εννέα πόντους και δίνοντας τη νίκη στο Σιάτλ. 
Στο
πέμπτο ματς θα κριθεί και η πρόκριση στο ζευγάρι Μαϊάμι-Ορλάντο, αφού ο Πένι
Χάρνταγουεϊ έπαιξε και για τους Ρόνι Σεϊκέλι, Χόρας Γκραντ (δεν αγωνίστηκαν)
και το Ορλάντο νίκησε με 99-91. Κορυφαίοι για τους Χιτ, οι Αλόνζο Μούρνινγκ
(23π), Π. Τζέι Μπράουν (20π). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15826O103</ED>
<ID>
ID:166275

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O10&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ</H2>

Οι σημερινές κούρσες και τα
προγνωστικά μας: 
ΠΡΩΤΗ ΙΠΠΟΔΡΟΜΙΑ 
Ώρα 3.00, 1.400 μέτρα 
1. ΣΤΡ. ΧΡΗΣΤΟΣ 58
Θεοδόσης&#0092 
2. ΜΠ. ΜΠ. ΑΦΑΝΤΙ 54,5 Βαλακούδ.
Ν.&#0091 
3. ΣΟΡΕΝΤΟ 54,5 Κοσμάς&#0093 4. ΠΡΙΓΚΗΠΑΣ 51,5 Δρόσος&#0095 
5. ΝΤΕ ΦΑΚΤΟ 51,5 Σταυρινός&#0094 
6. ΣΑΝΤΥ
50 Γλύμπης&#0096 
­ Υπόδ.: ΠΡΙΓΚΗΠΑΣ - ΣΟΡΕΝΤΟ
(Ντε Φάκτο). 
ΔΕΥΤΕΡΗ ΙΠΠΟΔΡΟΜΙΑ Ώρα 3.30, 1.400 μέτρα 
1. ΙΠΠ.
ΝΙΟΥΚΛΙΑΡ 58 Γεωργίου&#00910 
2. ΝΟΥΡ ΕΛ ΝΤΙΝ
53,5 Δημητσάνης&#0094 
3. ΧΑΡΑΚΟΣ 53,5
Ζευγώλης&#0098 
4. ΖΗΝΑΣ 51,5 Ντίνος&#0095 5. ΚΡΙΣ ΠΩΛ 50,5 Κουτσούκος&#0093 
6. ΠΛΩΤΑΡΧΗΣ 50,5 Δούκας&#0092 
7. ΚΙΣΣΕΥΣ
47,5 Βαλακούδ. Ν.&#0091 
8. ΜΠΡΑΪΑΝ 50
Μπάκος&#0099 
9. ΡΟΔΑΜΑΝΘΟΣ 49 Μανώλης&#0096 10. ΑΛ ΖΙΛΖΑΛ 49,5 Αντώνης&#0097 
*
Οι ίπποι 2-10 είναι ομόσταβλοι. 
­ Υπόδ.: ΧΑΡΑΚΟΣ - ΖΗΝΑΣ
(Νουρ Ελ Ντιν). 
ΤΡΙΤΗ ΙΠΠΟΔΡΟΜΙΑ Ώρα 4.00, 1.400 μέτρα 
1. ΣΤΡΟΝ.
ΚΡΟΥΖ 58 Σωτηρόπ/λος&#0098 
2. ΤΡΑΪΟΜΦ 54,5
Γλύμπης&#0099 
3. ΑΥΓΟΥΣΤΙΝΑ 55 Καραμάνογ.&#0097 4. ΤΡΟΠΙΚΑΛ 55 Πρόφης&#0093 
5.
ΠΕΡΦΕΚΤΟ 53,5 Περικλής&#0092 
6. ΝΤΑΝΟΣ 53
Αντώνης&#0094 
7. ΞΕΝΙΟΣ ΖΕΥΣ 50,5 Μπάκος&#0096 8. ΜΙΑ ΣΤΑΛΙΤΣΑ 50 Κυριακόπ.&#0091 
9. ΧΙΟΝΙΑΣ 50 Κουτσούκος&#0095 
* Σ' αυτή την
ιπποδρομία θα λειτουργήσει Trio και Tri-Cast. 
­ Υπόδ.:
ΑΥΓΟΥΣΤΙΝΑ - ΤΡΟΠΙΚΑΛ (Μια Σταλίτσα). 
ΤΕΤΑΡΤΗ
ΙΠΠΟΔΡΟΜΙΑ 
Ώρα 4.30, 1.400 μέτρα 1. ΝΕΒΕΡ ΕΓΚΕΪΝ 54,5 Βαλακούδ. Ν.&#0093 2. ΛΕΟΝΤΑΡΙ 53 Χατζημίμης&#0092 
3. ΜΑΓΙΑΡΟΣ 52 Δημητσάνης&#0095 
4. ΜΠΑΝΚΟ
50,5 Μπάκος&#0091 
5. ΝΙΚΟΣ ΦΟΥΣΚ 50
Δούκας&#0094 
6. ΤΡΟΠΑΙΟΥΧΟΣ 50 Μανώλης&#0096 7. Ν. ΤΡΑΝΤΙΣΙΟΝ 52,5 Γεωργίου&#0097 * Οι ίπποι 1-7 είναι ομόσταβλοι. 
­
Υπόδ.: ΛΕΟΝΤΑΡΙ - ΜΠΑΝΚΟ (Νιου Τραντίσιον). 
ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.800 μέτρα 1. ΕΤΕΡΝΑΛ ΓΟΥΕΪ 58 Βαλακούδ.&#0094 
2. ΝΤΙΣΤΡΟΓΙΕΡ 57 Σωτηρόπ/λος&#0093 
3. ΠΟΛΥΔΩΡΟΣ
52 Δούκας&#0091 
4. ΟΛΥΜΠΙΑΚΟΣ 52
Τσιριγώτης&#0096 
5. ΜΑΣΤΕΡ 50 Μπάκος&#0097 6. ΒΟΛΚΑΝΟ 48 Σγούρος&#0092 
7.
ΦΑΣΙΝ. ΓΟΥΕΪ 49 Αντώνης&#0095 
* Οι ίπποι 1-7 είναι
ομόσταβλοι. 
­ Υπόδ.: ΣΤΑΒΛΟΣ - ΒΟΛΚΑΝΟ
(Ντιστρόγιερ). 
ΕΚΤΗ ΙΠΠΟΔΡΟΜΙΑ Ώρα 5.30, 1.800 μέτρα 
1. ΓΚΡΗΚ
ΤΑΪΚΟΥΝ 63,5 Σωτηρόπ/λος&#0098 
2. ΡΗΤΟΣ 62,5
Δημητσάνης&#0097 
3. ΤΕΝΕΝΤΕ 53 Βαλακούδ. Ν.&#0099

4. ΡΟΥΚΕΤΑ 55 Ντίνος&#0094 
5.
ΑΔΙΚΗΤΗΣ 53 Τσιριγώτης&#0095 
6. ΕΛ ΤΑΓΙΕΦ 53
Περικλής&#0091 
7. ΕΛΑ ΤΑΚΗ ΜΟΥ 47,5 Θεοδόσης&#0092

8. ΛΕΪΝΤΥ ΜΑΝΤΩ 47 Σγούρος&#0093 
9. ΓΟΥΑΝΤΑ 52 Μπάκος&#0096 
* Οι ίπποι 6-9 είναι
ομόσταβλοι. 
* Σ' αυτή την ιπποδρομία θα λειτουργήσει Trio
και Tri-Cast. 
­ Υπόδ.: ΑΔΙΚΗΤΗΣ - ΓΚΡΗΚ ΤΑΪΚΟΥΝ
(Τενέντε). 
ΕΒΔΟΜΗ ΙΠΠΟΔΡΟΜΙΑ 
Ώρα 6.00, 1.400 μέτρα 
1. ΠΙΚΟΛΙΝΑ 58
Καραμάνογ.&#0091 
2. ΜΠΛΕΪΖ 56 Σωτηρόπ/λος&#0095 3. ΑΝΤΩΝΙΝΑ 55 Περικλής&#0096 
4.
ΖΟΖΕΦΙΝΑ 54 Κουτσούκος&#0094 
5. ΦΡΑΓΚΑ ΜΠΕΣΤ
51,5 Δρόσος&#0092 
6. ΕΙΡΗΑΝΝΑ 49,5 Βαλακούδ.
Ν.&#0097 
7. ΕΚΤΙΝΑΞΗ 52 Δημητσάνης&#0093 8. ΛΕΪΝ. ΔΗΜΗΤΡΑ 52 Ντίνος&#0098 
­
Υπόδ.: ΑΝΤΩΝΙΝΑ - ΠΙΚΟΛΙΝΑ (Μπλέιζ). 
ΟΓΔΟΗ
ΙΠΠΟΔΡΟΜΙΑ 
Ώρα 6.30, 1.400 μέτρα 1. ΦΟΝ ΚΩΣΤΑΣ 58 Περικλής&#0093 
2. ΡΙΜΠΕΛΛΕ 56 Σίντλερ&#0091 
3. ΝΗΑΡ ΔΗ ΕΝΤ
50,5 Βαλακούδ. Ν.&#0094 
4. Σ. ΚΩΝΣΤΑΝΤΙΝ 55
Φίλιππος&#0092 
5. ΜΙΣΤΕΡ ΓΚΑΫ 53 Γεωργίου&#0099 6. ΥΜΗΤΤΟΣ 52,5 Δημητσάνης&#0097 
7. ΣΤΑΛΟΣ 52 Μπάκος&#0096 
8. ΜΠΙΓΚ ΤΣΗΦ 51,5
Δούκας&#0098 
9. ΜΙΣΤΕΡ ΝΙΚΟΣ 50,5 Καζάκος&#0095 * Σ' αυτή την ιπποδρομία θα λειτουργήσει Trio και Tri-Cast. ­ Υπόδ.: ΝΗΑΡ ΔΗ ΕΝΤ - ΜΙΣΤΕΡ ΓΚΑΫ (Σερ Κωνσταντίν). ΕΝΑΤΗ ΙΠΠΟΔΡΟΜΙΑ 
Ώρα 7.00, 1.400
μέτρα 
1. ΜΑΤΖΕΣΤΙΚ 58 Βαλακούδ.&#0098 2. ΣΤΡ. ΒΑΓΓΕΛΗΣ 57 Ζευγώλης&#0092 
3. ΛΕΪΝΤΥ ΛΙΝΤΑ 56,5 Καραμάνογ.&#0091 
4.
ΒΑΓΓΕΛΑΡΟΣ 55,5 Τσιριγώτης&#0097 
5. ΟΠΠΟΡΤ/ΝΙΤΥ
49,5 Γλύμπης&#0093 
6. ΙΠΠΟΚΑΜΠΟΣ 52,5
Δημητσάνης&#0095 
7. ΜΙΣ ΑΝΝΑ 50 Μπάκος&#0099 8. ΑΛΜΠΕΡΤΑ 49,5 Κουτσούκος&#0096 
9. ΣΑΝ ΡΙΚΟ 47 Σγούρος&#0094 
­ Υπόδ.: Λ. ΛΙΝΤΑ -
ΜΑΤΖΕΣΤΙΚ (Βαγγέλαρος). 
­ Δύο αουτσάιντερ: ΧΙΟΝΙΑΣ
(3η) ­ ΜΙΣ ΑΝΝΑ (9η). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15826O104</ED>
<ID>
ID:166297

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O10&aa=4</URL></REF>


Article

<CATEGORY>vin10</CATEGORY>

 <H5>ΕΥΡΩΠΗ ΜΕΣΩ ΛΑΜΙΑΣ ΚΑΙ ΘΡΑΚΗΣ</H5>
<H2>Εκστρατεία</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΓΙΑ ΕΚΣΤΡΑΤΕΙΑ στην ελληνική επαρχία, με στόχο
πρόκριση στα τελικά του Ευρωβόλεϊ '97, ετοιμάζονται πυρετωδώς οι εθνικές
ομάδες βόλεϊ ανδρών και γυναικών. 
Οι άνδρες του Στέλιου Καζάζη ύστερα από
ξεκούραση μιας μέρας, μετά το αίσιο τέλος της «επιχείρησης Σκόπια», συνεχίζουν
σήμερα την προετοιμασία για τους αγώνες εντός έδρας με Σκόπια (Αλεξανδρούπολη,
10 Μαΐου), Βέλγιο (Αλεξανδρούπολη, 14 Μαΐου), Ρουμανία (Ορεστιάδα, 20 Μαΐου)
στους οποίους χρειάζονται μόνο νίκες για σίγουρη πρόκριση στα τελικά της
Ολλανδίας (6-14 Σεπτεμβρίου). 
Στους 15 παίκτες που κλήθηκαν από τον Στέλιο
Καζάζη, εν όψει των τριών σημαντικών αγώνων, νέα πρόσωπα είναι οι
«ερυθρόλευκοι» Αντώνης Τσακιρόπουλος, Βασίλης Κουρνέτας και ο ακραίος του
Κτησιφώντα Χρύσανθος Κυριαζής. 
Κλήθηκαν επίσης οι «12» της αποστολής στη
Στρούμιτσα, Θεοδωρίδης, Σαμαράς, Μποζίδης, Ντράκοβιτς, Γκιούρδας, Δ. Καζάζης,
Α. Κοβάτσεφ, Χατζηαντωνίου, Μπάεφ, Χριστοφιδέλης, Μητρούδης, Αλεξανδρόπουλος.

Η Εθνική γυναικών του Γιάννη Νικολάκη θα βρίσκεται από αύριο Κυριακή στη
Λαμία, όπου την ερχόμενη Τετάρτη 7 Μαΐου θα αντιμετωπίσει την Ισπανία στο
πλαίσιο της προκριματικής φάσης του Ευρωβόλεϊ '97 (Τσεχία, 25 Σεπτεμβρίου- 5
Οκτωβρίου). Στις 14 αθλήτριες που επελέγησαν είναι και η Μαρία Καρδαμανίδου,
που απουσίασε από το Κύπελλο Άνοιξης στην Πολωνία στο οποίο η Ελλάδα πήρε την
4η θέση. Συμπεριλαμβάνονται επίσης Αγγελάκη, Ζαννάρα, Μ. και Ν. Γκαραγκούνη,
Μεμετζή, Σάκκουλα, Ιορδανίδου, Μάσσου, Μπόλκα, Καφετζάκη, Νικολαΐδου,
Δρακουλίδου, Ιωαννίδου. 
*** Σε άλλους αγώνες των προκριματικών του
Ευρωβόλεϊ '97 ανδρών: Ουκρανία- Ουγγαρία 3-0 (16-14, 15-10, 15-8), Φινλανδία-
Σλοβενία 3-0 (15-4, 15-7, 15-10), Τσεχία- Λευκορωσία 3-0 (15-6, 16-14, 15-6),
Γαλλία- Γερμανία 3-2 (10-15, 15-12, 15-7, 7-15, 21-19). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O111</ED>
<ID>
ID:166191

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=1</URL></REF>


Article

<CATEGORY>vin10</CATEGORY>

 <H2>Ξεχώρισαν
Ταμουρίδης, Παπαδομιχελάκης</H2>

Ο Γιάννης Ταμουρίδης (Ε.Π.Σ.
Μακεδονίας - Θράκης) και ο Μανώλης Παπαδομιχελάκης (Α' Τ.Ε.Π. Αττικής)
ξεχώρισαν χθες από ελληνικής πλευράς στο 2ο ετάπ του Διεθνούς Ποδηλατικού
Γύρου εφήβων «13α Αθήναια». 
Οι πρωταθλητές μας πήραν την 3η (Ταμουρίδης)
και 5η (Παπαδομιχελάκης) θέσεις στο χθεσινό ετάπ, στο οποίο την 1η θέση πήρε ο
Γερμανός Βάινχολντ, που προηγείται στη γενική κατάταξη. 
Οι αγώνες
συνεχίζονται σήμερα (10.30') με το 3ο ετάπ στη διαδρομή Λιβαδειά - Θήβα -
Μάνδρα και αύριο με το 4ο και τελευταίο (11.00') σιρκουί στην Αθήνα
(Φιλοπάππου). 
*** Την ικανοποιητική 48η θέση σε 150 μετέχοντες πήρε
ο 19χρονος Παναγιώτης Μαρεντάκης στον σημαντικό Γύρο Πριμαβέρα στην Ιταλία.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O112</ED>
<ID>
ID:166237

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=2</URL></REF>


Article

<CATEGORY>vin10</CATEGORY>

 <H2>Νέα ήττα
για την Εθνική</H2>

ΜΕ ΝΙΚΕΣ των φαβορί και νέα ήττα για την αρχάρια
Εθνική μας ομάδα συνεχίστηκε το Πρωτάθλημα χόκεϊ σε χόρτο Νοτιοανατολικής
Ευρώπης Ανδρών στις εγκαταστάσεις των εκπαιδευτηρίων «Γείτονα» στη Βάρη. 
Η
Εθνική μας ομάδα συνετρίβη από την έμπειρη Ουκρανία με 0-7, ενώ νίκησαν η
Γεωργία τη Βουλγαρία με 4-0 και το Αζερμπαϊτζάν τη Ρουμανία με 3-0. 
Οι
αγώνες συνεχίζονται σήμερα με τους αγώνες Βουλγαρίας - Αρμενίας (09.00),
Γιουγκοσλαβίας - Γεωργίας (11.00), Ρουμανίας - Ουκρανίας (15.30) και Ελλάδας -
Αζερμπαϊτζάν (17.30). Αύριο Κυριακή (τελευταία μέρα) θα γίνονται αγώνες
κατάταξης από 08.00 έως περίπου 18.30. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O113</ED>
<ID>
ID:166276

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=3</URL></REF>


Article

<CATEGORY>vin10</CATEGORY>

 <H2>Ετοιμάζεται η Πάτρα για το Πανευρωπαϊκό</H2>

ΤΕΛΕΥΤΑΙΟΣ σταθμός τής
προετοιμασίας των Εθνικών ομάδων ανσάμπλ γυναικών και νεανίδων για το
Ευρωπαϊκό Πρωτάθλημα ρυθμικής γυμναστικής της Πάτρας (22-25 Μαΐου) θα είναι η
επίδειξη στην Καλαμάτα, το τριήμερο 9-11 Μαΐου. 
Τα δύο Εθνικά συγκροτήματα
βρίσκονται ήδη στην Πάτρα και προετοιμάζονται εντατικά στο Αθλητικό Μέλαθρο
«Δ. Τόφαλος», που θα φιλοξενήσει το Ευρωπαϊκό Πρωτάθλημα. Η επικεφαλής
προπονήτρια Ελένη Πολυχρονίδου δήλωσε ικανοποιημένη για την πορεία τής
προετοιμασίας: «Βρισκόμαστε πλέον στην τελική φάση τής προετοιμασίας και
πιστεύω ότι οι συνθήκες προπόνησης είναι ιδανικές για τις ομάδες μας». 
Από
την πλευρά του, ο πρόεδρος της Ελληνικής Γυμναστικής Ομοσπονδίας Δημήτρης
Δημητρόπουλος πρόσθεσε: «Είναι αξιοζήλευτο το επίπεδο των αθλητριών των
Εθνικών μας ομάδων ρυθμικής και πιστεύω ότι τα αποτελέσματα θα δικαιώσουν τους
υψηλούς στόχους που έχουμε θέσει. Από πλευράς οργανωτικής επιτυχίας, τα
απαραίτητα έργα προχωρούν με γοργό ρυθμό, αλλά εκείνο που θα επισφραγίσει την
επιτυχία είναι η προσέλευση του φίλαθλου κόσμου της Πάτρας. Τον καλούμε να
γεμίσει το γήπεδο, ώστε να μας δώσει το μεγαλύτερο έρεισμα για να
διεκδικήσουμε και στο μέλλον παρόμοιες διοργανώσεις στην πόλη». 
Στο
μεταξύ, έχουν εκδηλώσει ενδιαφέρον για την κάλυψη της διοργάνωσης 10 ξένα
κανάλια, ενώ το «Eurosport» θα έχει καθημερινή τρίωρη κάλυψη. 
***
Διεξάγονται σήμερα και αύριο σε Χαλκίδα και Μίκρα Θεσσαλονίκης αγώνες τής
προκριματικής φάσης των Πανελληνίων Πρωταθλημάτων παμπαίδων και παγκορασίδων
ενόργανης και παγκορασίδων ρυθμικής, αντί[Τστοιχα. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O114</ED>
<ID>
ID:166298

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=4</URL></REF>


Article

<CATEGORY>vin10</CATEGORY>

 <H2>Μπορεί
και ο Σμετς</H2>

ΟΣΟ ΚΑΙ αν αποφάσισε πρόσφατα η Ευρωπαϊκή
Ομοσπονδία Τζούντο να μη μετέχουν σε Ευρωπαϊκά ή Παγκόσμια Πρωταθλήματα
αθλητές με τα «χρώματα» χωρών των οποίων δεν έχουν διαβατήριο, ο Ολλανδός Άλεξ
Σμετς είναι δυνατό να μετάσχει με την Εθνική μας ομάδα στο Ευρωπαϊκό
Πρωτάθλημα (Οστάνδη, Βέλγιο, 8-11 Μαΐου)! 
Σύμφωνα με πληροφορίες, ο ίδιος
ο πρόεδρος της Ευρωπαϊκής Ομοσπονδίας, Ολλανδός Φραντς Χόγιενταϊχ, διαβεβαίωσε
τον υψηλού επιπέδου 3ο Ευρωπαιονίκη των 86κ. ότι οι αποφάσεις που λαμβάνει η
Ομοσπονδία του ισχύουν από 1ης Ιανουαρίου του επόμενου έτους. 
Έχουν ήδη
ενημερωθεί οι ιθύνοντες της ΕΟΦ Τζούντο, αλλά είναι άγνωστο τι θα πράξουν,
δεδομένου μάλιστα ότι εδώ και μία εβδομάδα, τουλάχιστον, ο πρόεδρος της ΕΟΦΤ,
Γιάννης Ψιλόπουλος, έχει «εξαφανιστεί». Μάταια τον αναζητούν από τον Εθνικό
Γ.Σ., προκειμένου να μεσολαβήσει, ώστε να αποκατασταθεί το δίκαιο και να
συμπεριληφθεί ο κορυφαίος τζουντόκα Οδυσσέας Τζιγκουζίδης στην αποστολή για
την Οστάνδη. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O115</ED>
<ID>
ID:166310

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=5</URL></REF>


Article

<CATEGORY>vin10</CATEGORY>

 <H2>Έργο
τέχνης το ΟΑΚΑ</H2>

«ΕΡΓΑ τέχνης» χαρακτήρισε τις εγκαταστάσεις τού
ΟΑΚΑ η Φλορ Ισάβα, μόνιμο μέλος τής ΔΟΕ από τη Βενεζουέλα, στη χθεσινή
επίσκεψή της στους χώρους τού Ολυμπιακού Σταδίου, συνοδευόμενη από τους κ.κ.
Καπράλο, Γάγγα και Κούρτη. 
«Είναι το καλύτερο αθλητικό συγκρότημα που έχω
δει», τόνισε η κ. Ισάβα, συμπληρώνοντας ότι η συγκέντρωση όλων των
εγκαταστάσεων στον ίδιο χώρο αποτελεί σημαντικότατο πλεονέκτημα. 
Στη
συνέχεια, το μέλος της ΔΟΕ επισκέφθηκε την Ακρόπολη και το απόγευμα φύτεψε μία
ελιά στο «Άλσος των Ελαιών» του Ολυμπιακού Πάρκου, που θα φέρει για πάντα το
όνομά της. 
«Οι εντυπώσεις μου από την Αθήνα είναι θαυμάσιες, όχι μόνο για
την τεχνική παρουσίαση, αλλά και για τις αξίες της φιλοσοφίας, της αγάπης και
της καλοσύνης που μεταφέρετε σε μας. Ο κόσμος που συνάντησα εδώ μου έδωσε την
αίσθηση ότι όχι μόνο θέλει τους αγώνες, αλλά και ότι αγαπάει όλους εμάς και το
Ολυμπιακό Πνεύμα. Η πρόεδρος της Επιτροπής Διεκδίκησης και οι συνεργάτες της
είναι εξαιρετικοί». 
Επίσης, χθες, τις εγκαταστάσεις του ΟΑΚΑ και το στάδιο
Καραϊσκάκη επισκέφθηκε και ο πρόεδρος της Παγκόσμιας Ομοσπονδίας Χόκεϊ, Χουάν
Άνχελ Καλθάδο, ο οποίος συνοδευόμενος από τον κ. Συναδινό είδε τους χώρους που
προορίζονται για τη διεξαγωγή του αθλήματος, σε περίπτωση που η Αθήνα αναλάβει
την Ολυμπιάδα του 2004. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O116</ED>
<ID>
ID:166319

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=6</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ</H5>
<H2>Πάντα πρώτος ο Αιμίλιος</H2>
<H2></H2>
ΠΡΩΤΟΣ και με διαφορά ο Αιμίλιος Παπαθανασίου στην ευρωπαϊκή
κατάταξη της κατηγορίας «Φιν», μετά και την 4η «Γιουρολύμπ», στο Ιέρ, στην
οποία πήρε το ασημένιο μετάλλιο. Ο πρωταθλητής του Ολυμπιακού με θέσεις 3η,
1η, 1η και 2η στις τέσσερις «Γιουρολύμπ» που έχουν γίνει αύξησε σε 30 τους
βαθμούς της διαφοράς από τον 2ο Σουηδό Παγκόσμιο Πρωταθλητή Λουφ και τον Βέλγο
2ο Ολυμπιονίκη στην Ατλάντα Γκοντφρουά. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O117</ED>
<ID>
ID:166321

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=7</URL></REF>


Article

<CATEGORY>vin10</CATEGORY>

 <H5>ΤΕΝΙΣ</H5>
<H2>Ακόμη μια νίκη</H2>

ΜΕ
2-0 προηγείται η Εθνική μας ομάδα τένις Ανδρών της αντίστοιχης φινλανδικής,
στην πρώτη ημέρα της συνάντησης για το Κύπελλο Ντέιβις (Β' Ευρωαφρικανική
Ζώνη), που γίνεται στο Ελσίνκι. Ο Τάσος Βασιλειάδης (Νο 732) νίκησε τον Τουόλα
Κέτολα (Νο 288) με 3-2 (6-2, 1-6, 6-7, 6-4, 6-4) ύστερα από τρίωρη μάχη και ο
Κώστας Οικονομίδης (Νο 699) τον Κιμ Τιλικάινεν (Νο 294) με 3-1 (6-7, 7-5, 6-4,
6-1). Τώρα η Εθνική χρειάζεται μια νίκη στα υπόλοιπα τρία παιχνίδια της για να
προκριθεί στον β' γύρο. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O118</ED>
<ID>
ID:166322

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=8</URL></REF>


Article

<CATEGORY>vin10</CATEGORY>

 <H2>Τα
«Τρίτσεια»</H2>

ΤΙΜΗ στη μνήμη ενός αγωνιστή του στίβου και της
πολιτικής τα «Τρίτσεια», που οργανώνουν αύριο Κυριακή στον Εθνικό Γ.Σ. και το
Παναθηναϊκό Στάδιο ο σύλλογος «Φίλοι του Αντώνη Τρίτση», ο Σύνδεσμος Ελλήνων
Βετεράνων Αθλητών Στίβου και το Ίδρυμα Αντώνη Τρίτση. Οι αγώνες στον ΕΓΣ
γίνονται κατά τις ώρες 09.30-12.00 και στο Στάδιο από 16.15-20.00. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15826O119</ED>
<ID>
ID:166323

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O11&aa=9</URL></REF>


Article

<CATEGORY>vin10</CATEGORY>

 <H5>ΕΠΙΣΤΡΕΦΕΙ ΥΓΙΗΣ ΣΤΑ ΓΗΠΕΔΑ</H5>
<H2>Πράσινο
φως για Κανού</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

Η σύγχρονη Ιατρική
έκανε και πάλι το θαύμα της, επιτρέποντας στον Νουάνου Κανού να επανέλθει στα
γήπεδα και να ξεδιπλώσει το σπουδαίο ταλέντο του. Ο Νιγηριανός επιθετικός,
καλύτερος Αφρικανός ποδοσφαιριστής για το 1996, σύντομα θα ξεκινήσει
προπονήσεις με τους συμπαίκτες του στην Ίντερ, μετά το «πράσινο» φως, που του
άναψαν οι γιατροί στην κλινική του Κλίβελαντ. 
*** Για πολλούς, η
καριέρα του 20χρονου Κανού είχε φτάσει στο τέλος της, στην αρχή της
αγωνιστικής περιόδου, όταν οι γιατροί της Ίντερ διαπίστωσαν πως ο παίκτης
χρειάζεται άμεσα επέμβαση για να αντικατασταθεί ελαττωματική βαλβίδα στην
καρδιά του. 
*** Ο Κανού, που το καλοκαίρι του 1996 κατέκτησε με την
εθνική Νιγηρίας το χρυσό μετάλλιο στην Ολυμπιάδα της Ατλάντα, μετέβη στο
Κλίβελαντ και υποβλήθηκε σε εγχείρηση καρδιάς. Πέντε μήνες μετά, ο Κανού
πέρασε με επιτυχία όλα τα τεστ κοπώσεως στα οποία υποβλήθηκε και πλέον είναι
υγιής και δυνατός όπως και πριν, για να αγωνιστεί με τη φανέλα της Ίντερ. 
Σαμπάνιες στον πάγο 
Με σαμπάνιες στον πάγο και το περίφημο ανοιχτό
λεωφορείο εν αναμονή, η Μάντσεστερ Γιουνάιτεντ αντιμετωπίζει απόψε εκτός έδρας
τη Λέστερ, με την ελπίδα πως θα εξασφαλίσει και τυπικά τον τέταρτο τίτλο της
την τελευταία πενταετία. 
*** Για να πανηγυρίσει η ομάδα του Άλεξ
Φέργκιουσον, τρεις αγωνιστικές πριν από το τέλος, την κατάκτηση του τίτλου θα
πρέπει να νικήσει τη Λέστερ και παράλληλα τις Άρσεναλ και Λίβερπουλ να έχουν
απώλειες στους αγώνες με τις Νιούκαστλ, Τότεναμ, αντίστοιχα 
Παίκτες
σαν... άλογα 
Δριμύ κατηγορώ εναντίον των πλούσιων ­ κυρίως ­ ομάδων
εξαπέλυσε ο γενικός γραμματέας της ΦΙΦΑ, Ζεπ Μπλάτερ, σε δηλώσεις που έκανε
από το στρατηγείο της Διεθνούς Ομοσπονδίας. Ο Μπλάτερ υποστήριξε πως οι
σύλλογοι αμείβουν μεν πλούσια τους καλούς παίκτες, αλλά ταυτόχρονα τους
συμπεριφέρονται σαν να είναι άλογα τσίρκου. 
*** Ο Μπλάτερ
κατηγόρησε επίσης τις Ομοσπονδίες της Αγγλίας και της Ισπανίας, γιατί
διοργανώνουν πρωταθλήματα με πολλές ομάδες (με 20 η πρώτη, με 22 η δεύτερη) με
αποτέλεσμα να «βαραίνει» υπερβολικά το αγωνιστικό πρόγραμμα. Μάλιστα, ο
γενικός γραμματέας δεν απέκλεισε την περίπτωση να υποχρεώσει η ΦΙΦΑ όλες τις
Ομοσπονδίες να διοργανώσουν πρωταθλήματα με ίδιο αριθμό ομάδων. 
***
Στο μεταξύ, η ΟΥΕΦΑ προτείνει οι εθνικές ομάδες να αγωνίζονται δύο φορές σε
διάστημα δέκα ημερών στις προκριματικές φάσεις των παγκοσμίων και ευρωπαϊκών
πρωταθλημάτων, προκείμενου να συρρικνωθεί το αγωνιστικό πρόγραμμα και να
υπάρχει ένα ενιαίο πλαίσιο στις ημερομηνίες όλων των ευρωπαϊκών πρωταθλημάτων.

Θέλει να επιστρέψει 
Την επιθυμία του να επιστρέψει στην εθνική
ομάδα της Αργεντινής εξέφρασε για μία ακόμη φορά ο Ντιέγκο Μαραντόνα. Μάλιστα,
ο Μαραντόνα υποσχέθηκε να... αγαπήσει τον ομοσπονδιακό προπονητή, Ντανιέλ
Πασαρέλα, αν ο τελευταίος τον συμπεριλάβει στα πλάνα του. 
***
Αξίζει να αναφέρουμε πως ο Μαραντόνα, κατ' επανάληψη, έχει ζητήσει να
αντικατασταθεί ο Πασαρέλα από τον Χοσέ Πίκερμαν, γιατί τον θεωρεί ως τον
χειρότερο προπονητή της Αργεντινής! 
*** Ένας από τους κορυφαίους
τενίστες της τελευταίας δεκαετίας, ο Γερμανός Μίχαελ Στιχ, ανακοίνωσε πως στο
τέλος της περιόδου θα αποσυρθεί από τα κορτ, λόγω προβλημάτων που
αντιμετωπίζει με την ωμοπλάτη του. 
*** Ο Στιχ έφτασε μέχρι το
νούμερο 2 της παγκόσμιας κατάταξης το 1994, ενώ κατέκτησε τον τίτλο του
Γουίμπλεντον το 1991. Συνολικά κατέκτησε 18 τίτλους στο απλό και εννέα στο
διπλό, συμπεριλαμβανομένου και του χρυσού μεταλλίου στην Ολυμπιάδα της
Βαρκελώνης το 1992 (στο διπλό μαζί με τον Μπέκερ). 
*** Πριν
αποσυρθεί από τα κορτ, ο Στιχ θα αγωνιστεί στο Ρολάν Γκαρός και στο
Γουίμπλεντον καθώς και στους αγώνες του Ντέιβις καπ, τον Σεπτέμβριο, εναντίον
του Μεξικού 
*** Μιας και αναφερόμαστε σε αποχωρήσεις, αξίζει να
σημειώσουμε πως ο δύο φορές Ολυμπιονίκης Βρετανός Σεμπάστιαν Κόε αναμένεται να
αποχωρήσει από το κόμμα των Συντηρητικών, καθώς δεν κατάφερε να επανεκλεγεί
βουλευτής στην τελευταία εκλογική αναμέτρηση. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15826O121</ED>
<ID>
ID:166192

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O12&aa=1</URL></REF>


Article

<CATEGORY>vin10</CATEGORY>

 <H2>Διαφέρουν οι
στόχοι</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

«ΕΧΟΥΜΕ μπροστά μας
τέσσερα ντέρμπι και δεν πρέπει να ξεχνάμε ότι η ΑΕΚ μπορεί να μας φθάσει»,
δήλωσε χθες ο Ντούσαν Μπάγιεβιτς. Είναι εμφανές ότι θέλει να κρατήσει τους
παίκτες του Ολυμπιακού μακριά από τη σιγουριά της κατάκτησης του τίτλου, που
ενδεχομένως τους οδηγήσει σε εφησυχασμό και απώλειες. 
Άλλωστε το πρόγραμμα
του Ολυμπιακού δεν είναι τόσο εύκολο, αφού παίζει αύριο στον Πύργο, υποδέχεται
μετά την ΑΕΚ, ανεβαίνει στην Ξάνθη και κλείνει τους αγώνες του φιλοξενώντας τη
φιλόδοξη Καβάλα. 
Από την άλλη πλευρά, η ΑΕΚ δείχνει να έχει σηκώσει τα
χέρια ψηλά, αν και θεωρητικά βρίσκεται σε τροχιά τίτλου. Υποδέχεται τον ΠΑΟΚ
χωρίς πέντε βασικούς παίκτες της, ενώ από χθες άρχισε να κάνει σχεδιασμό για
την επόμενη χρονιά. 
Η συνάντηση του Μιχάλη Τροχανά με τον Πέτρο Ραβούση
κράτησε τέσσερις ώρες και στη λακωνική ανακοίνωση που εκδόθηκε δίνεται έμφαση
στον ευρύτερο προγραμματισμό, λες και ολοκληρώθηκαν οι εφετινοί στόχοι. 
Εντύπωση προκαλεί το γεγονός ότι σχεδιάζεται με τον Ραβούση το μέλλον, ενώ το
θέμα της παραίτησής του θα συζητηθεί την επόμενη εβδομάδα. Ταιριάζουν χρονικά
αυτές οι κινήσεις; 
Ο Παναθηναϊκός δίνει κρίσιμο αγώνα στην Καβάλα και
χρειάζεται νίκη για να διατηρήσει ακέραιες τις ελπίδες συμμετοχής στο Κύπελλο
ΟΥΕΦΑ. 
Σε άλλες εποχές θα ήταν αναμέτρηση ρουτίνας. 
Το πρόγραμμα της
31ης αγωνιστικής περιλαμβάνει κι άλλα σημαντικά παιχνίδια: Άρης-ΟΦΗ,
Αθηναϊκός-Απόλλων, Εδεσσαϊκός-Ηρακλής, Παναχαϊκή-Καλαμάτα. 
Βλέπετε, εννέα
ομάδες δεν έχουν εξασφαλίσει την παραμονή τους. 
Να περιμένουμε καλύτερη
διαιτησία σ' αυτό το κρίσιμο διάστημα ή θέαμα ποιότητας; 
Είμαστε
ασυνήθιστοι σε τέτοιες πολυτέλειες. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15826O122</ED>
<ID>
ID:166238

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O12&aa=2</URL></REF>


Article

<CATEGORY>vin10</CATEGORY>

 <H2>Ιπτάμενοι.. στον πάγο</H2>

ΒΡΙΣΚΟΜΑΣΤΕ στο κατώφλι του καλοκαιριού
(ημερολογιακά μόνο...) αλλά το χόκεϊ σε πάγο γνωρίζει μεγάλες πιένες με τη
διεξαγωγή του παγκόσμιου πρωταθλήματος, στο Ελσίνκι. Οι μονομαχίες κορυφαίων
παικτών του αθλήματος είναι συναρπαστικές, ενώ πολλές φορές αγγίζουν τα όρια
του αντιαθλητικού. Όπως στο στιγμιότυπο (τηλεφωτογραφία Ρώυτερ), όπου ο Τσέχος
Ντέιβιντ Μόραβετς (αριστερά) ίπταται πάνω από τον Ρώσο Αλεξάντερ Κορολιούκ.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15826O123</ED>
<ID>
ID:166277

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O12&aa=3</URL></REF>


Article

<CATEGORY>vin10</CATEGORY>

 <H2>Νταλγκλίς περιμένει Κετσπάγια</H2>

ΠΟΙΟΣ να το περίμενε πως ο
Κένι Νταλγκλίς θα στήριζε τα σχέδια του για να αναδείξει τη Νιούκαστλ
πρωταθλήτρια Αγγλίας τη νέα περίοδο στον Τιμούρ Κετσπάγια. 
Ο Σκωτσέζος
μάνατζερ επιβεβαίωσε χθες για μία ακόμη φορά το ενδιαφέρον της Νιούκαστλ για
την απόκτηση του Γεωργιανού άσου, τονίζοντας πως περιμένει από μέρα σε μέρα
την απάντηση του παίκτη για να ολοκληρωθεί και τυπικά η μεταγραφή. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15826O124</ED>
<ID>
ID:166299

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O12&aa=4</URL></REF>


Article

<CATEGORY>vin10</CATEGORY>

 <H2>Πριγκιπική πρωτιά του Ανάντ στο Μονακό</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΙΝΔΟΣ Ανάντ, που το ευρύ κοινό τον γνώρισε στην περσινή του
μονομαχία εναντίον του Γκάρι Κασπάροβ για τον παγκόσμιο τίτλο, υπήρξε ο
θριαμβευτής του πρωτότυπου τουρνουά «Μελοντί Αμπέρ» που πραγματοποιείται κάθε
χρόνο στο πριγκιπάτο του Μονακό. Στο τουρνουά αυτό τηρούνται τρεις
βαθμολογίες. Κάθε παίκτης αγωνίζεται εναντίον των λοιπών συμμετεχόντων
σκακιστών δύο φορές. Και τις δύο ο χρόνος σκέψης είναι μισή ώρα ανά παίκτη (με
το ρολόι του Φίσερ), τη μία όμως η παρτίδα παίζεται και «μπλάιντ», οι παίκτες
δηλαδή παίζουν χωρίς να βλέπουν σκακιέρα. Το φετινό τουρνουά ήταν το
ισχυρότερο στα 6 χρόνια της ιστορίας του. Ο νεαρός Ινδός κατάφερε να κερδίσει
και τις τρεις βαθμολογίες (ράπιντ, μπλάιντ, σύνολο) γεγονός που συμβαίνει για
πρώτη φορά στο τουρνουά. Είναι επίσης η πρώτη φορά που κερδίζει τους αγώνες
κάποιος που τους έχει ξανακερδίσει ­ ο Ανάντ ήταν νικητής και το '94. 
Στον
τελευταίο γύρο ο Ανάντ δεν έπαιξε καλά, γεγονός που δεν τον άφησε να χαρεί
εντελώς τη μεγάλη του επιτυχία, είχε όμως εξασφαλίσει από πριν την πρωτιά του
στη συνολική βαθμολογία, οι δε βασικοί του αντίπαλοι σκόνταψαν επίσης και
αυτοί. Το ματς που εν πολλοίς έκρινε τον τίτλο ήταν αυτό του 5ου γύρου, όταν ο
Ανάντ κέρδισε τον Κράμνικ με σκορ 2-0. 
Ακολουθούν τα αποτελέσματα του 11ου
γύρου. 
Μπλάιντ: Σίροβ - Λιουμπόγιεβιτς 1/2, Άντερσον - Τοπάλοβ 1-0, Λοτιέ
- Κράμνικ 1-0, Βαν Βέλι - Ιβαντσούκ 0-1, Νίκολιτς - Κάρποβ 1-0, Πίκετ - Ανάντ
1/2. 
Ράπιντ: Λιουμπόγιεβιτς - Σίροβ 1-0, Τοπάλοβ - Άντερσον 1-0, Κράμνικ -
Λοτιέ 1/2, Ιβαντσούκ - Βαν Βέλι 1-0, Κάρποβ - Νίκολιτς 1/2, Ανάντ - Πίκετ 0-1.

Βαθμολογία στο μπλάιντ: 1) Ανάντ 8, 2) Ιβαντσούκ 7,5, 3) Τοπάλοβ 7, 4-5)
Κάρποβ, Νίκολιτς 6,5, 6-7) Κράμνικ, Σίροβ 5,5, 8-9) Πίκετ, Λοτιέ 4,5, 10)
Λιουμπόγιεβιτς 4, 11) Άντερσον 3,5, 12) Βαν Βέλι 3 βαθμοί. 
Βαθμολογία στο
ράπιντ: 1) Ανάντ 7,5, 2-3) Ιβαντσούκ, Κράμνικ 7, 4-5) Κάρποβ, Τοπάλοβ 6,5,
6-7) Σίροβ, Βαν Βέλι 6, 8) Λιουμπόγιεβιτς 5,5, 9) Νίκολιτς 5, 10) Πίκετ 4,5,
11) Λοτιέ 3,5, 12) Άντερσον 1 βαθμός. 
Συνολική βαθμολογία: 1) Ανάντ 15,5,
2) Ιβαντσούκ 14,5, 3) Τοπάλοβ 13,5, 4) Κάρποβ 13, 5) Κράμνικ 12,5, 6-7)
Νίκολιτς, Σίροβ 11,5, 8) Λιουμπόγιεβιτς 9,5, 9-10) Πίκετ, Βαν Βέλι 9, 11)
Λοτιέ 8, 12) Άντερσον 4,5 βαθμοί. 
Ανάντ - Νίκολιτς 10ος γύρος, μπλάιντ 
1. δ4 ζ5 2. η3 Ιζ6 3. Αη2 η6 4. γ3 Αη7 5. Ββ3 γ6 6. Ιδ2 δ6 7. Ιηζ3 Ββ6 8. Ιγ4
Β: β3 9. α: β3 Ια6 10. 0-0 Ιγ7 11. Ιε1 0-0 12. Ιδ3 Αε6 13. Πε1 Αζ7 14. ζ3 Ιδ7
15. Αη5 Πζε8 16. ε4 ζ: ε4 17. ζ: ε4 Ιβ6 18. Ια5 Παβ8 19. ε5 Αδ5 20. Αζ1 Ιδ7
21. Αζ4 Αζ8 22. Ιγ4 β5 23. Ια5 Ιε6 24. Αθ3 δ: ε5 25. Α: ε5 Ι: ε5 26. Ι: ε5 Ιη5
27. Αη2 Πβ6 28. Ια: γ6 Α: η2 29. Ρ: η2 α6 30. Ιβ4 Πα8 31. Ιδ5 Πδ6 32. Ιγ7 Πγ8
33. Ι: α6 1-0. 
Στο ντέρμπι του 6ου γύρου του διασυλλογικού πρωταθλήματος
Ελλάδας της Α' Κατηγορίας το Περιστέρι του Βασίλη Κοτρωνιά επικράτησε της ΔΕΗ
Μακεδονίας - Θράκης, με σκορ 6,5-3,5. Το πρωτάθλημα παίρνει ξανά κατεύθυνση
προς Κρήτη, καθώς το Ηράκλειο κέρδισε την τελευταία στιγμή την Καβάλα με
5,5-4,5 και παρέμεινε στην κορυφή με 6 νίκες. Τα αποτελέσματα του 6ου γύρου
έχουν ειδικότερα ως εξής: Καβάλα - Ηράκλειο 4,5-5,5, Ε.Σ. Θεσσαλονίκης -
Κορυδαλλός 5-5, Παγκράτι - Κύδων 4,5-5,5, Μάτι - Πειραϊκός 5,5-4,5, Περιστέρι
- ΔΕΗ 6,5-3,5. 
Βαθμολογία: 1) Ηράκλειο 12 (42,5), 2) Περιστέρι 10 (38), 3)
ΕΣΘ 9 (36), 4) ΔΕΗ 8 (38,5), 5) Κορυδαλλός 7 (34), 6) Μάτι 7 (30), 7) Κύδων 3
(18), 8) Καβάλα 2 (25,5), 9) Παγκράτι 2 (23), 10) Πειραϊκός 0 (14,5). 
Κοτρωνιάς - Σίποβ (Περιστέρι - ΔΕΗ) 
1. ε4 γ5 2. Ιζ3 δ6 3. δ4 γ: δ4 4. Ι:
δ4 Ιζ6 5. Ιγ3 α6 6. Αη5 ε6 7. ζ4 Ββ6 8. Βδ2 Β: β2 9. Ιβ3 Ιβδ7 10. Αδ3 Αε7 11.
0-0 Βα3 12. Βε1 θ6 13. Αθ4 Ββ4 14. Αζ2 Ιγ5 15. Ι: γ5 δ: γ5 16. θ3 Βα5 17. Παδ1
γ4 18. Α: γ4 β5 19. Αβ3 β4 20. ε5 β: γ3 21. ε: ζ6 η: ζ6 22. Βε4 Πβ8 23. ζ5 Αβ7
24. Βζ4 ε5 25. Βη4 Αγ6 26. Βγ4 1-0 
Τα αναλυτικά αποτελέσματα του 6ου γύρου
έχουν ως εξής: 
Καβάλα - Ηράκλειο 4,5-5,5: Μιλαντίνοβιτς - Νίκτσεβιτς 1-0,
Σκέμπρης - Γρίβας 1/2, Μπότσαρη - Γκεοργκίεβ 0-1, Πανταβός - Μαστροκούκος 1/2,
Μπούνης - Βραγοτέρης 1/2, Δαγκάκης - Τσίλοβ 0-1, Χατζηπαντελής - Μαρκίδης 0-1,
Δρακάκης - Καπνίσης 1/2, Φαχιρίδου - Καρτέρη 1-0, Παπαδοπούλου - Φανουράκη
1/2. 
ΕΣΘ - Κορυδαλλός 5-5: Γκελασβίλι - Κόσιτς 1/2, Πρέντος - Γαβριλάκης
1/2, Μίχος - Παπασταυρόπουλος 1/2, Μπούσιος - Γκόγκολης 1/2, Μπρίμπος - Τσομής
1/2, Θ. Μαστροβασίλης - Κατσίρης 1/2, Μαλακούδης - Μακρίδης 1-0, Δ.
Μαστροβασίλης - Λαιμός 1-0, Γιαϊτζή - Πετράκη 0-1, Νικολαΐδη - Σπερδόκλη 0-1.

Παγκράτι - Κύδων Χανίων 4,5-5,5: Κουρκουνάκης - Πάβλοβιτς 0-1, Αγγ.
Τζερμιαδιανός - Μπεγνής 1/2, Δρακόπουλος - Β. Τσαρουχάς 1-0, Άλβας - Κ.
Τσαρουχάς 0-1, Ζούλιας - Ιλαντζής 0-1, Καράμπελας - Μιχ. Δαρμαράκης 0-1,
Βαλντέν - Κατζουράκης 0-1, Γαλανός - Μαν. Δαρμαράκης 1-0, Ψαρούδα - Αδοντάκη
1-0, Κουζνέτσοβα - Κουβάτσου 1-0 
Μάτι - Πειραϊκός 5,5-4,5: Άγκνος - Κ.
Νικολαΐδης 1-0, Τσέλα - Ευσταθίου 1-0, Καλέσης - Κουρτέσης 1/2, Καραγιάννης -
Αλεξάκης 1/2, Παπαδόπουλος - Φουρναράκος 0-1, Στεφανόπουλος - Αναγνωστόπουλος
1-0, Τσίχλης - Μαραβέλιας 1-0, Γεωργιάδης - Κυβέλος 1/2, Καραγιάννη - Κορού
0-1, Κωνσταντοπούλου - Γκότση 0-1. 
Σ.Ο. Περιστερίου - ΔΕΗ 6-4: Κοτρωνιάς -
Σίποβ 1-0, Νικολαΐδης - Παπαϊωάννου 1/2, Φρεντζάς - Μπανίκας 1/2, Κ.
Δημητριάδης - Τζερμιαδιανός 0-1, Πανταβός - Χαριτάκης 1/2, Τζούμπας - Στ.
Χαλκιάς 0-1, Συρίγος - Αργυρούδης 1-0, Χριστοδούλου - Αλ. Χαλκιάς 1-0, Μάριτς
- Παπαδοπούλου 1-0, Βουλγαρίδου - Μπαλούτσου 1-0. 
* Στο ΣΕΦ γίνονται και
οι αγώνες του βορείου και του πανεπαρχιακού ομίλου του πρωταθλήματος Β'
Εθνικής Κατηγορίας. Τα αναλυτικά αποτελέσματα των τεσσάρων πρώτων γύρων έχουν
ως εξής: 
Βόρειος Όμιλος, 1ος γύρος: Γιαννιτσά - ΠΣΦ Συκεών 3,5-6,5, Α.Σ.
Πέρα - ΑΜΟ Γαλαξίας 0-10, ΣΦΓΤ Δράμας - Ξάνθη 2,5-7,5, Πτολεμαΐδα - ΠΑΣ ΔΕΗ
6,5-3,5. 2ος γύρος: Συκιές - ΠΑΣ ΔΕΗ 6-4, Ξάνθη - Πτολεμαΐδα 3,5-6,5, Γαλαξίας
- Δράμα 9,5-0,5, Γιαννιτσά - Πέρα 3,5-6,5. 3ος γύρος: Πέρα - Συκιές 3,5-6,5,
Δράμα - Γιαννιτσά 3,5-6,5, Πτολεμαΐδα - Γαλαξίας 3-7, ΠΑΣ ΔΕΗ - Ξάνθη 6-4. 4ος
γύρος: Συκιές - Ξάνθη 4-6, Γαλαξίας - ΠΑΣ ΔΕΗ 7,5-2,5, Γιαννιτσά - Πτολεμαΐδα
5-5, Πέρα - Δράμα 7-3. 
Βαθμολογία: 1) Γαλαξίας 8, 2) Συκιές 6, 3)
Πτολεμαΐδα 5, 4-5) Πέρα, Ξάνθη 4, 6) Γιαννιτσά 3, 7) ΠΑΣ ΔΕΗ 2, 8) Δράμα 0
βαθμοί. 
Πανεπαρχιακός Όμιλος, 1ος γύρος: Βικελαία - Ο.Α. Χανιών 2,5-7,5,
Σ.Ο. Πατρών - Κέρκυρα 5-5, Καλαμάτα - Φ.Σ. Πατρών 5,5-4,5, Λάρισα - Ικαρία
5-5. 2ος γύρος: Χανιά - Σ.Ο. Πατρών 9-1, Λάρισα - Βικελαία 5-5, Καλαμάτα, -
Κέρκυρα 3,5-6,5, Φ.Σ. Πατρών - Ικαρία 4,5-5,5. 3ος γύρος: Ικαρία - Χανιά
3,5-6,5, Κέρκυρα - Φ.Σ. Πατρών 4-6, Βικελαία - Καλαμάτα 7-3, Σ.Ο. Πατρών -
Λάρισα 2-8. 4ος γύρος: Χανιά - Λάρισα 6,5-3,5, Καλαμάτα - Σ.Ο. Πατρών 5-5,
Φ.Σ. Πατρών - Βικελαία 3,5-6,5, Ικαρία - Κέρκυρα 6-4. 
Βαθμολογία: 1) Ο.Α.
Χανίων 8, 2-3) Ικαρία, Βικελαία 5, 4) Λάρισα 4, 5-6) Κέρκυρα, Καλαμάτα 3, 7-8)
Φ.Σ. Πατρών, Σ.Ο. Πατρών 2 βαθμοί. 
Γ' Εθνική, Πανεπαρχιακός Όμιλος, 1ος
γύρος: Κομοτηνή - Μυτιλήνη 6,5-3,5, ΟΦΗ - Ρέθυμνο 10-0, Λαμία - Σύλλογος
Ιωαννιτών Σκακιστών 7-3, Σύρος - Ορεστιάδα 3,5-6,5. 2ος γύρος: Μυτιλήνη -
Ορεστιάδα 5,5-4,5, Γιάννινα - Σύρος 6-4, Ρέθυμνο - Λαμία 3,5-6,5, Κομοτηνή -
ΟΦΗ 5-5. 3ος γύρος: ΟΦΗ - Μυτιλήνη 7,5-2,5, Λαμία - Κομοτηνή 5-5, Σύρος -
Ρέθυμνο 2,5-7,5, Ορεστιάδα - Γιάννενα 4,5-5,5. 4ος γύρος: Μυτιλήνη - Γιάννενα
8,5-1,5, Ρέθυμνο - Ορεστιάδα 7-3, Κομοτηνή - Σύρος 8,5-1,5, ΟΦΗ - Λαμία 5-5.

Βαθμολογία: 1-3) ΟΦΗ, Κομοτηνή, Λαμία 6, 4-6) Μυτιλήνη, Ρέθυμνο Ιωαννίτες
Σκακιστές 4, 7) Ορεστιάδα 2, 8) Σύρος 0 βαθμοί. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15826O991</ED>
<ID>
ID:166199

</ID><URL>http://ta-nea.dolnet.gr/neaweb/neafile.print_unique?e=A&f=15826&m=O99&aa=1</URL></REF>


Article

<CATEGORY>vin09</CATEGORY>

 <H5>ΔΙΚΑΙΩΘΗΚΕ Ο ΣΥΓΓΡΑΦΕΑΣ ΤΗΣ «ΦΡΟΥΤΟΠΙΑΣ» ΕΥΓΕΝΙΟΣ ΤΡΙΒΙΖΑΣ</H5>
<H2>Ο παραμυθάς που νίκησε την Κόκα Κόλα!</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Τον λένε Ευγένιο
Τριβιζά. Είναι συγγραφέας, είναι Έλληνας και είναι ο άνθρωπος που νίκησε την
Κόκα Κόλα! Ο παραμυθάς που κατάφερε να απαγορέψει σε τούτη τη θεωρητικά
αήττητη πολυεθνική να χρησιμοποιεί σαν εμπορικό σήμα τον τίτλο του πνευματικού
του έργου «Φρουτοπία». 
Και έτσι η πραγματικότητα συναντά τη
φαντασία. Όπως οι ήρωες του Τριβιζά ­ ο Αιμίλιος το μήλο, ο Θάνος το
κολοκυθάκι, ο Φώντας το σκληρό καρύδι, η Μαρουλίτα το μαρούλι και, βέβαια, ο
δαιμόνιος δημοσιογράφος Πίκος Απίκος ­ κατάφεραν να αντισταθούν στις
πολυεθνικές «Λεμονοστυφέν» και «Κομποστάλ» και να κερδίσουν την ανεξαρτησία
τους απέναντι στους μανάβηδες, έτσι και ο συγγραφέας αυτής της τηλεοπτικής
σειράς, η οποία μετεξελίχθηκε σε εικονογραφημένες ιστορίες και θεατρικό έργο,
κατάφερε να επιβάλει τα δικαιώματά του σε έναν κολοσσό. Τουλάχιστον όσον αφορά
την Ελλάδα και σε πρωτοβάθμιο επίπεδο... 
«Η κατάθεση από την Κόκα Κόλα της
μεταγλωττισμένης λέξης ΦΡΟΥΤΟΠΙΑ (FRUITOPIA) ως σήματος προς διάκρισιν
προϊόντων της κρίνεται απαράδεκτη», αναφέρει η απόφαση, που μόλις
καθαρογράφηκε, της Διοικητικής Επιτροπής Σημάτων του υπουργείου Εμπορίου με
προεδρεύοντα τον Π. Σπανό, πάρεδρο του Νομικού Συμβουλίου του κράτους. Και
κάνοντας δεκτή την τριτανακοπή του συγγραφέα, τονίζει πως η κατάθεση αυτή
«αντίκειται στην καλή πίστη, προσβάλλει προγενέστερα δικαιώματα της
προσωπικότητας του Ε. Τριβιζά και έγινε με σκοπό να σφετεριστεί ανεπίτρεπτα η
εταιρεία τη φήμη του ανήκοντος εις τον συγγραφέα έργου». 
«Δεν διεκδίκησα
χρηματική αποζημίωση», είπε στα «ΝΕΑ» ο Τριβιζάς, ο οποίος διδάσκει
εγκληματολογία στο βρετανικό Πανεπιστήμιο του Ρέντινγκ. «Ούτε και ποτέ μου
προσφέρθηκε κάποιο αντίτιμο. Εγώ εκείνο που ζητώ είναι να σεβαστεί η Κόκα Κόλα
το πνευματικό μου δικαίωμα. Δεν επιτρέπεται να χρησιμοποιεί χωρίς την άδειά
μου τον τίτλο των έργων μου για εμπορικό σήμα». 
Βέβαια, στην Αμερική
κυκλοφορούν ήδη χυμοί της Coca Cola με τον τίτλο «Fruitopia», αλλά χάρη σε
τούτη τη γενναία απόφαση ­ που επιδέχεται, ωστόσο, έφεση σε δύο μήνες ­ δεν
μπορεί να γίνει το ίδιο και στην Ελλάδα. 
­ Κι αν η Κόκα Κόλα ζητήσει
συμβιβασμό; ρωτήσαμε τον πολυγραφότατο Τριβιζά. 
«Ε! τότε θα σκεφτώ τι θα
κάνω, ανάλογα με τους όρους και τα δεδομένα της στιγμής εκείνης», απάντησε.

Γεγονός, πάντως, είναι πως η «Φρουτοπία» γεννήθηκε το 1984 ­ όταν ο
Τριβιζάς τελείωνε τη διδακτορική διατριβή του ­ σαν παιδική τηλεοπτική σειρά
με κούκλες που είχαν τις φωνές του Δημήτρη Πιατά, της Άννας Παναγιωτοπούλου,
του Σταύρου Ξενίδη, του Παύλου Κοντογιαννίδη κ.ά. Και αντέχει ακόμα! Απόδειξη
τα βιβλία - κόμικς που ακολούθησαν και που εικονογραφεί ο Νίκος Μαρουλάκης. Ο
πρώτος κύκλος έκλεισε με πέντε τεύχη που θα ξανακυκλοφορήσουν από τον ΠΑΤΑΚΗ
(που αγόρασε τα δικαιώματα). Ο δεύτερος κλείνει τώρα με το όγδοο τεύχος που
μόλις κυκλοφόρησε και που κατά διαβολική σύμπτωση φέρει τον τίτλο «Η τελική
αναμέτρηση». Και ο τρίτος θα ξεκινήσει σύντομα με την απόφαση των κατοίκων της
«Φρουτοπίας» να στείλουν ένα σέλινο στη Σελήνη, και θα ολοκληρωθεί σε 26
τεύχη. Τέλος, και η θεατρικό διασκευή της «Φρουτοπίας» παρουσιάζεται τούτο τον
καιρό από το ΔΗΠΕΘΕ Αγρινίου. 
«Όλα άρχισαν όταν συνεργαζόμουν με το
περιοδικό «Το ΡΟΔΙ», όπου είχα κάνει μια φανταστική κωμική συνέντευξη με τον
Αιμίλιο, το μήλο, που διαμαρτυρόταν για τις διακρίσεις εις βάρος των μήλων.
Από εκεί ξεκίνησε η Φρουτοπία, που αποτελεί μία σάτιρα της κοινωνίας μας και
φαινομένων της, όπως ο χουλιγκανισμός, τα προεκλογικά ράλι κ.λπ.», υπογράμμισε
στα «ΝΕΑ» ο Ευγένιος Τριβιζάς. Ο μικρόκοσμος των φρούτων παραπέμπει στον δικό
μας κόσμο. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15826P011</ED>
<ID>
ID:166200

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P01&aa=1</URL></REF>


Article

<CATEGORY>vin09</CATEGORY>

 <H2>ΜΕ ΑΡΙΣΤΑ ΤΟ 1</H2>

10 ΡΟΥΛΑ ΚΟΡΟΜΗΛΑ ( η Αναστάσιμη...
πρωτοτυπία της τηλεόρασης): «Bravo» μαύρο και παχύ της Ρούλας του καμάρι. 
9 ΓΚΙΖΕΛΑ ΝΤΑΛΙ («έχω φτιάξει το δικό μου μοναστήρι»): Αχ Γκιζέλα μου, να 'ταν
τα νιάτα δυο φορές. 
8 ΞΕΝΙΑ ΓΡΙΒΑ (η τρίτη των Καλλιστείων δηλώνει «εγώ
είμαι καλύτερη από την Σταρ Ελλάς»): Καλάμι με ονοματεπώνυμο. 
7 ΕΛΕΥΘΕΡΙΑ
ΡΗΓΟΥ («Να τα τσουγκρίσω με φίλη μου για άντρα; Θα της τον παραχωρούσα»): Να
το δώσεις το ρολόι, για να πάρεις κομπολόι. 
6 ΓΙΟΥΛΗ ΗΛΙΟΠΟΥΛΟΥ (αυτή η...
τηλε-πρωτοτυπία, άρχισε από το Μ. Σάββατο): Λογοδοσμένη με μια... γλάστρα. 
5 ΜΑΝΩΛΗΣ ΛΙΔΑΚΗΣ (τραγουδάει κρητικά τραγούδια): Καρδιά λαχταρισμένη. 
4
ΕΛΕΝΗ ΓΕΡΑΣΙΜΙΔΟΥ (η ατάκα της... άνοιξης): «Έχουμε πάρει τους άντρες μας
φαλάγγι». 
3 ΠΟΛΥ ΠΑΝΟΥ (για 20 νύχτες στο «Ντουζένι» επί της Μακρυγιάννη):
Το πλοίο έχει σαλπάρει για λιμάνια ξένα. 
2 ΜΑΡΙΟΣ ΤΟΚΑΣ (τού έγραψε ο
πατέρας του για τους βυζαντινούς ύμνους «Θεογεννήτωρ Μαρία»): Τα δέντρα με την
ελπίδα της άνοιξης αντέχουν στη χιονοστιβάδα. 
1 ΔΗΜΗΤΡΗΣ ΠΑΠΑΪΩΑΝΝΟΥ
(Δράκουλας στο «Rex-Κοτοπούλη»): Δεν υπάρχει φως χωρίς σκοτάδι. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15826P012</ED>
<ID>
ID:166244

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P01&aa=2</URL></REF>


Article

<CATEGORY>vin09</CATEGORY>

 <H5>ΠΡΕΜΙΕΡΕΣ ­ ΞΑΝΑ ­ ΣΕ
ΟΛΗ ΤΗΝ ΕΛΛΑΔΑ</H5>
<H5>«ΖΩΝΤΑΝΑ»</H5>
<H2>Θεατρική... επαναφορά</H2>

Πρεμιέρα απόψε του «Δον Ζουάν» του Μολιέρου στην Κεντρική Σκηνή
του Δημοτικού Θεάτρου Βόλου σε σκηνοθεσία Θέμη Μουμουλίδη. 
Η
μετάφραση είναι της Παναγιώτας Πανταζή, το σκηνικό της Αγνής Ντούτση, τα
κοστούμια του Κώστα Βελινόπουλου, η μουσική του Δημήτρη Παπαδημητρίου. Τους
πρωταγωνιστικούς ρόλους ερμηνεύουν οι Γιάννης Φέρτης, Γιάννης Μπέζος και Θέμις
Μπαζάκα και παίζουν ακόμα οι Νίκος Γαρουφάλου, Γιώργος Ψυχογιός, Μελέτης
Γεωργιάδης, Αντώνης Λουδάρος, Θάνος Δερμάτης, Αθανασία Γκανά, Απόστολος
Συρταριώτης και Μάγδα Πένσου. (9.15 μ.μ., τηλ. 0421/32818). 
*** Η θεατρική
ομάδα «Ρόδα» παρουσιάζει στο «Γκάζι» το ινδικό έπος «Ραμαγιάνα» σε θεατρική
παράσταση. Πρόκειται για ένα από τα αρχαιότερα ποιήματα της ανθρωπότητας, που
αφηγείται τα κατορθώματα του μυθικού ήρωα Ράμα, το οποίο διασκεύασαν οι
Βασίλης Τσοκόπουλος και Δ. Περετζής και σκηνοθέτησε η Μαρία Περετζή. 
Τη
σκηνογραφία έκανε ο Στράτος Μποφίλος και τις χορογραφίες η Μαρία Περετζή.
Παίζουν οι Σταύρος Κάππας, Γιώργος Μπουκουβάλας, Δέσποινα Δασενάκη κι άλλα
είκοσι ένα μέλη της ομάδας «Ρόδα». Από σήμερα ως τις 11 Μαΐου (Οδός Πειραιώς
και Ιερά Οδός, 9.15 μ.μ.). 
*** Το τελευταίο έργο του Έντουαρτ Μποντ, «Η
φυλακή του Όλλυ» (1993) ανεβαίνει σήμερα στο θέατρο «Στοά» σε σκηνοθεσία
Θανάση Παπαγεωργίου. 
Η μετάφραση είναι της Ελπίδας Μπραουδάκη, τα σκηνικά
και κοστούμια της Αφροδίτης Κουτσουδάκη και παίζουν οι Θανάσης Παπαγεωργίου,
Ανατολή Αθανασιάδου, Μαρία Τσιμά, Φαίδων Καστρής, Παναγιώτης Μέντης, Αντώνης
Ταμβακάς, Λήδα Πρωτοψάλτη, Παύλος Ορκόπουλος, Μιχάλης Θεοδώρου, Σπύρος
Κωτσόπουλος και Βασίλης Ψυχογιόπουλος (Μπισκίνη 55, τηλ. 7702.830, 7770.145).

ΠΑΙΔΙΚΟ 
Η Παιδική Σκηνή του Θεάτρου «Όραμα» του
Κώστα Πρέκα ξεκινάει (σήμερα στις 7.30 μ.μ.) με το έργο του Γιάννη Κουλάκη
«Δαίδαλος και Ίκαρος». 
Το έργο σκηνοθέτησε ο Κώστας Πρέκας, τα σκηνικά και
κοστούμια έκανε ο Τάκης Παρλαβάντζας και παίζουν οι Κώστας Πρέκας, Θεοδώρα
Βαρδαξή, Βασίλης Σιάφης, Μαίρη Μάρκου, Γαλήνη Υφαντίδου, Μεταξία Μοσχοβίτη
κ.ά. (Εθνικής Αμύνης 58, Παπάγου, τηλ. 6540.260. Σάββατο 3 μ.μ. και Κυριακή
11.30 π.μ. και 3 μ.μ.). 
ΕΙΚΑΣΤΙΚΑ 
Στις 12.30
σήμερα το μεσημέρι πραγματοποιούνται εγκαίνια στην Πινακοθήκη Ε. Αβέρωφ στο
Μέτσοβο της έκθεσης «Δωρεά Δημητρίου Τσάμη: Ελληνική χαρακτική, ζωγραφική,
γλυπτική, 1920-1960». Πρόκειται για μια σημαντική δωρεά του συλλέκτη Δημητρίου
Δημοσθένους Τσάμη, που εμπλουτίζει τις συλλογές της Πινακοθήκης με 82 έργα,
όλα υψηλής ποιότητας, που αντιπροσωπεύουν πάνω από μισό αιώνα δημιουργίας. ΠΡΕΜΙΕΡΑ 
Στην Κεντρική Σκηνή του Θεάτρου «Αμόρε»
ανεβαίνει σήμερα μέχρι τις 18 Μαΐου το έργο «Βόιτσεκ» του Γκέορκ Μπίχνερ από
το «Θέατρο της Άνοιξης». 
Η σκηνοθεσία είναι του Γιάννη Μαργαρίτη, η
μετάφραση της Κοραλλίας Σωτηριάδου και παίζουν οι Δημήτρης Σιακάρας και
Χρυσάνθη Δούζη (9.30 μ.μ.). 
ΣΥΝΑΥΛΙΕΣ 
Στις 12 το
μεσημέρι αύριο στο Αθηναϊκό Δημοτικό Θέατρο πραγματοποιείται η μηνιαία
συναυλία της Δημοτικής Αθηναϊκής χορωδίας, συνοδεία της Συμφωνικής
Μαντολινάτας υπό τη διεύθυνση του Διονυσίου Αποστολάτου (Τιμοκρέοντος 6α, Αγ.
Σώστης, τηλ. 9344.131). 
*** Ένα πρόγραμμα αφιερωμένο στο έτος Σούμπερτ και
Μπραμς παρουσιάζει το Τρίο Αθηνών απόψε στις 8.30 μ.μ. στην Εθνική Λυρική
Σκηνή (Χαριλάου Τρικούπη 18 α, τηλ. 3600.180). 
ΕΓΚΑΙΝΙΑ 
Εγκαινιάζεται σήμερα από τον πρόεδρο του Πνευματικού
Ιδρύματος Σάμου κ. Τηλαύγη Δημητρίου το νέο Λαογραφικό Μουσείο Σάμου στις 6 το
απόγευμα. 
Το μουσείο εκτός από τις θεματικές ενότητες που παρουσιάζει σε
ενιαίο χώρο, περιλαμβάνει και επτά ανεξάρτητα εργαστήρια που αποδίδουν τον
χώρο και τις συνθήκες εργασίας αντιπροσωπευτικών επαγγελματιών της Σάμου που
εξαφανίζονται σιγά σιγά. 
Ο
Νίκος Δημητράτος και η Θεοδοσία Στίγκα ερμηνεύουν γνωστά λαϊκά τραγούδια των
Ξαρχάκου, Θεοδωράκη, Τσιτσάνη, Παπαϊωάννου στα «9/8» της Λεωφόρου Αλεξάνδρας
(τηλ. 8235.841, Λ. Αλεξάνδρας 40). 
*** Στο «Παράφωνο» Jazz Club σήμερα ο
Σπύρος Σούκης (κιθάρα) μαζί με τους Λεωνίδα Γεωργούλη (μπάσο), Άκη Περδίκη
(ντραμς) και Σίμο Κοκαβέση (κιθάρα). Αύριο, το Τρίο του Μηνά Αλεξιάδη (πιάνο),
Φέργκους Κάρι (μπάσο) και Γιάννη Νοταρά (ντραμς) (Ασκηληπιού 130 τηλ.
6446.512). 
*** Οι Therion αύριο το βράδυ στο «Ρόδον». Σκληροί μεταλλικοί
ήχοι του ροκ από ένα συγκρότημα του Βορρά, που ο τελευταίος τους δίσκος
κυκλοφορεί με τον τίτλο «Theli» (Μάρνη και 3ης Σεπτεμβρίου ). 
*** Ένα νέο
σχήμα, το Ένοχο Λα, που δημιουργήθηκε από τους Βλάση Ταβαμπή (τραγούδι,
κιθάρα) και Κώστα Κομνηνό (κρουστά) και εμπλουτίστηκε από τους Σωτήρη Καστάνη
(κιθάρα), Κική Καρανικόλα (μπάσο) και Ηλία Κομνηνό (κρουστά) εμφανίζονται
αύριο στο «Χαμάμ». Η μουσική τους εμπνέεται από την Ανατολή και ταξιδεύει
μέχρι τη σύγχρονη Δύση ακουμπώντας σε στίχους ποιητών (Δημοφώντος 97, Άνω
Πετράλωνα, τηλ. 3457.634). 
*** Ο Γιώργος Τζώρτζης και το Παλιό μας Σπίτι,
με γκάμα ελληνικών τραγουδιών από το χθες ως το σήμερα, στο «Εναλλάξ»
(Μαυρομιχάλη 139 και Βατάτζη). 
*** Ζωντανή μουσική χωρίς μικρόφωνο στο
«Μακάρι», με παραδοσιακές και ανατολίτικες μελωδίες από τους Μάρθα Μαυροειδή
(σάζι, ταμπουράς), Κατερίνα Μητροπούλου (φωνή, κρουστά) και Χρήστος Σαγώνας
(ούτι, φωνή), (Ζωοδόχου Πηγής 125 και Κομνηνών τηλ. 6458.958). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15826P021</ED>
<ID>
ID:166207

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P02&aa=1</URL></REF>


Article

<CATEGORY>vin09</CATEGORY>

 <H2>Χρήσιμα
εργαλεία...</H2>

Η αρχή έγινε πρόπερσι με το τομίδιο «Έλληνες μεταπολεμικοί
συγγραφείς» του Δημοσθένη Κούρτοβικ. Ήταν το πρώτο χρηστικό ευρετήριο του
είδους, παραγγελία από γαλλικό εκδοτικό οίκο, που κυκλοφόρησε και από τον
«Πατάκη». Τώρα, ένα πληρέστερο αλλά όχι τόσο κριτικό «λεξικό», που παρουσιάζει
­ στα γαλλικά ­ 140 από τους κυριότερους Έλληνες μεταπολεμικούς πεζογράφους
και ποιητές, ενισχύει ως βιβλίο αναφοράς, υποστηρίζει δηλαδή και προωθεί, τη
διάδοση της νέας ελληνικής λογοτεχνίας στο εξωτερικό. Κυκλοφόρησε από τις
εκδόσεις «Δεσμός» του Γιώργου Μαυροειδάκου, που διευθύνει το ομώνυμο ελληνικό
βιβλιοπωλείο στο Παρίσι. Τίτλος του, «Ελληνικές Γραφές», το υπογράφει η
ειδικευμένη στον Καζαντζάκη πανεπιστημιακός Αθηνά Βουγιούκα, που δίδασκε και
Νέα Ελληνικά στο Πανεπιστήμιο του Στρασβούργου και το προλογίζει ο Ζακ
Λακαριέρ. Στα υπέρ του, ότι... δεν είναι ένα απλό ευρετήριο. Διότι κατατοπίζει
το γαλλόφωνο κοινό για την ιστορία του ελληνικού μυθιστορήματος από την
ελληνιστική εποχή μέχρι το 1940 (υπογράφει ο Ανρί Τονέ), για την νεοελληνική
ποίηση μέχρι το 1950 (υπογράφει ο Κ. Μπόμπας), περιλαμβάνει άρθρο του Νάνου
Βαλαωρίτη για τη μεταπολεμική λογοτεχνία μας, κατάλογο των μεταφρασμένων
ελληνικών έργων στα γαλλικά από το 1950 και κυρίως μια μικρή δίγλωσση
ανθολόγηση από το έργο ορισμένων ποιητών και πεζογράφων. Και όλα αυτά, μαζί με
τα εργοβιογραφικά στοιχεία και την κριτική αποτίμηση του έργου των 140
παρουσιαζομένων, που επελέγησαν από μια επιτροπή. Χρήσιμο εργαλείο αλλά και
όπλο πολιτικής. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15826P022</ED>
<ID>
ID:166249

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P02&aa=2</URL></REF>


Article

<CATEGORY>vin09</CATEGORY>

 <H2>...και
στην κορφή κανέλλα</H2>

<AUTHOR>Μ.Χ</AUTHOR>

Ωραία όλα τούτα. Αλλά πώς να μην
εκπλαγεί κανείς όταν κοντά στους πολυμεταφρασμένους στα γαλλικά Ρίτσο (47),
Καζαντζάκη (21), Καβάφη (14) και Σεφέρη (12), κατά αριθμό μεταφρασμένων τίτλων
από το 1950, βρίσκει κανείς ονόματα άγνωστα σε (πάρα) πολλούς, όπως ο Λευτέρης
Κιντζονίδης, η Έλλη Μακρή - Κουνούπη, ο Βασίλης Κραπτσίτης ή η Ευαγγελία
Παπαχρίστου - Πάνου. Αυτοί... μεταφράστηκαν νωρίς, όταν τόσοι άλλοι που
θεωρούνται σημαντικοί για τα σύγχρονα ελληνικά γράμματα περιμένουν ακόμα. Εδώ
είναι που τα βιβλία αναφοράς, όπως τα ευρετήρια, μπορούν να βοηθήσουν, αφού
παρουσιάζουν και μη μεταφρασμένους συγγραφείς. . 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15826P023</ED>
<ID>
ID:166284

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P02&aa=3</URL></REF>


Article

<CATEGORY>vin09</CATEGORY>

 <H2>Τους
έφαγαν όλους</H2>

<AUTHOR>Μ.Μ.</AUTHOR>

Στο νούμερο 3, το «Naked» («Γυμνός») του Μάικ
Λι. Στο Νο2 τα «Κακά Παιδιά» του Σκορτσέζε. Στο Νο1; Στο Νο1 «Τα σαγόνια του
Καρχαρία» του Στίβεν Σπίλμπεργκ. Και όμως. Βρίσκονται στην ίδια λίστα (και
στις τρεις πρώτες θέσεις της). Τι χωρίζει το «Naked» από τα «Σαγόνια του
Καρχαρία»; Μολις μία ταινία. Τα «Κακά Παιδιά». Και ποιος... διαβολικός νους
έφτιαξε τη λίστα; Οι συντάκτες του «ΝΕΟΝ» (μάλιστα, προτίμησαν ελληνικό
όνομα), «εναλλακτικού» βρετανικού περιοδικού για το σινεμά, που μέτρησαν 100
ταινίες και τις τοποθέτησαν με σειρά κάτω από τον τίτλο: «100 ταινίες που
πρέπει να δείτε πριν πεθάνετε». Το «Blade Runner» πάντως ήταν στη θέση 23. Το
έφαγαν κι αυτό ­ όπως και αλλά πολλά ­ τα... Σαγόνια του Σπίλμπεργκ. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15826P024</ED>
<ID>
ID:166304

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P02&aa=4</URL></REF>


Article

<CATEGORY>vin09</CATEGORY>

 <H2>Πολιτισμός με... αντίκρυσμα</H2>

<AUTHOR>Χ.</AUTHOR>

Μετά τις δημοπρασίες έργων
τέχνης στην Αθήνα και τη Θεσσαλονίκη, τις εκθέσεις με έργα ιμπρεσιονιστών,
μοντέρνων και σύγχρονων καλλιτεχνών, Ελλήνων καλλιτεχνών του 19ου και του 20ού
αιώνα, τις διαλέξεις σε θέματα εικαστικών τεχνών, μουσικής, λογοτεχνίας και
θεάτρου, η εταιρεία «Christie's» οργανώνει συνάντηση με θέμα την τέχνη, την
εκπαίδευση και τον πολιτισμό. Όπου θα θιγούν ζητήματα όπως η ανάγκη
διαφάνειας, η επαγγελματική δεοντολογία, η διαμόρφωση του αισθητικού κριτηρίου
του κοινού. Μόνο που οι μετέχοντες στη συνάντηση καλούνται να καταβάλουν το
ποσό των 15.000 δραχμών ή 8.000 εάν είναι φοιτητές. Για να μην υπάρχουν
αυταπάτες ότι η ιδιωτική πρωτοβουλία είναι ανυστερόβουλη... 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15826P025</ED>
<ID>
ID:166314

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P02&aa=5</URL></REF>


Article

<CATEGORY>vin09</CATEGORY>

 <H5>Η ΠΕΡΙΟΔΕΙΑ ΜΙΚΗ -
ΛΙΒΑΝΕΛΙ ΑΡΧΙΖΕΙ ΑΥΡΙΟ ΑΠΟ ΤΟ ΒΕΡΟΛΙΝΟ</H5>
<H2>Συναυλίες για την ειρήνη</H2>

Οι πρόβες τελείωσαν χθες. Η μεγάλη ειρηνική
περιοδεία με συναυλίες Μίκη Θεοδωράκη και Ζουλφού Λιβανελί αρχίζει αύριο
Κυριακή από το Βερολίνο (στο «Σπίτι των Πολιτισμών του Κόσμου»). Οι δύο
συνθέτες και πολιτικοί, ξεπερνώντας τα σύνορα και τις διαχωριστικές γραμμές με
τραγούδια, ξεκινούν ένα πρόγραμμα συναυλιών στην Ευρώπη από 4-13 Μαΐου. Στόχος
όλων αυτών των εκδηλώσεων, η κοινή μεγάλη συναυλία που προγραμματίζεται τον
Ιούνιο στην Κύπρο, στην «πράσινη γραμμή». 
Στην αυριανή συναυλία του
Βερολίνου θα λάβουν μέρος τέσσερις Έλληνες μουσικοί (Λάκης Καρνέζης, Γρηγόρης
Τζιστούδης, Γιάννης και Θανάσης Ζώτος), τέσσερις Τούρκοι και τέσσερις
Γερμανοί. Αύριο, επίσης, θα συμμετάσχει εκτάκτως η Γερμανική Χορωδία της
Όπερας (Ντόιτσε Όπερ), που θα ερμηνεύσει τραγούδια του Θεοδωράκη στην ελληνική
γλώσσα. 
Η περιοδεία και οι επαφές του Θεοδωράκη και του Λιβανελί άρχισαν
την περασμένη Δευτέρα με τους πρέσβεις Ελλάδας και Κύπρου, τον εκπρόσωπο της
CDU και έκλεισε με δείπνο που τους παρέθεσε ο υπουργός Εξωτερικών της
Γερμανίας Κλάους Κίνκελ, που χαρακτήρισε τους δυο καλλιτέχνες «ειδικούς
πρέσβεις του εθνικού τους αλλά και του διεθνούς πολιτισμού». 
Ο Μίκης
Θεοδωράκης, μιλώντας για τη συνεργασία του με τον Λιβανελί, είπε: «Είναι όμως
η πρώτη φορά που οι συναυλίες μας γίνονται μέσα σ' ένα κλίμα πρωτοφανούς
έντασης και πολεμικής υστερίας, με πρωταγωνιστές κι απ' τις δύο πλευρές τους
υπερεθνικιστές κήρυκες του μίσους, που προωθούν με όλα τα μέσα τα
ελληνοτουρκικά ΜΜΕ και οι διεθνείς έμποροι όπλων που κρύβονται πίσω τους». 
Ο πρόεδρος του Γερμανικού Σοσιαλδημοκρατικού Κόμματος Όσκαρ Λαφοντέν σε
χαιρετισμό του για τις συναυλίες, μεταξύ άλλων, αναφέρει: «Η περιοδεία του
Έλληνα Μίκη Θεοδωράκη και του Τούρκου Ζ. Λιβανελί είναι ένα τελείως ασυνήθιστο
γεγονός, τόσο μουσικά όσο και πολιτικά. Και οι δύο καλλιτέχνες είναι γνωστοί
στις πατρίδες τους ως συνθέτες και τραγουδιστές και οι δύο συνέθεσαν τραγούδια
στα οποία καθρεφτίζεται η ψυχή του λαού τους και τα οποία έχουν περάσει πια
στον θησαυρό των λαϊκών τραγουδιών». Μεγάλο ενδιαφέρον έχουν δείξει τα
μεγαλύτερα γερμανικά τηλεοπτικά κανάλια και ολόκληρος ο Τύπος που καλύπτουν
μέχρι στιγμής όλες τις συναντήσεις Θεοδωράκη και Λιβανελί με πολύ θετικά
σχόλια. 
Δύο από τις πιο γνωστές εφημερίδες, η «Σιντόιτσε Τσάιτουνγκ» και η
«Φρανκφούρτερ Ρουντσάου», δημοσιεύουν σχόλια και ρεπορτάζ όπου τονίζεται «ο
θετικός ρόλος των δύο πολιτικών και συνθετών στην υπόθεση της ειρηνικής
συνύπαρξης των δύο λαών, αποδίδεται ιδιαίτερη σημασία στην κοινή συναυλία που
προγραμματίζεται τον Ιούνιο στην Κύπρο, στην "πράσινη γραμμή" και αναφέρεται η
φράση του Μίκη Θεοδωράκη ότι "πολιτική είναι το να εναρμονίζουμε τις σχέσεις.
Διαφορετικά θα έπρεπε να ζούμε απομονωμένοι"». Ο Ζουλφού Λιβανελί, για να
εκδηλώσει την αγάπη και το θαυμασμό του για τον Θεοδωράκη, στις συναυλίες θα
απαγγέλλει το ποίημα που είχε γράψει πέρυσι για τον Μίκη, με τίτλο «Ποιοι
είμαστε». 
«Φίλε μου Μίκη, 
καλά, ποιοι είμαστε; 
Ποιο ήταν το
επάγγελμά μας; 
Ήταν, ας πούμε, να βάζουμε αλάτι 
στις πληγές του έρωτα
και του θανάτου; 
Ή ήταν να βουτάμε στη φωσφορίζουσα θάλασσα 
να
βγάλουμε μαργαριτάρια 
για τον λαιμό της αγαπημένης; 
Φίλε μου Μίκη, 
Πες το σε μένα 
Στις δυο όχθες του Αιγαίου 
δυο χωριστοί λαοί 
Ποιοι
είμαστε; 
Αλήθεια, ποιοι είμαστε;» 
Μετά τη συναυλία του Βερολίνου,
Θεοδωράκης και Λιβανελί, με τα συγκροτήματά τους, θα εμφανισθούν σε Παρίσι
(Τετάρτη 7/5), Βρυξέλλες (Πέμπτη 8/5) Φρανκφούρτη (Σάββατο 10/5), Μόναχο
(Δευτέρα 12/5) και Στουτγάρδη (Τρίτη 13/5). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15826P031</ED>
<ID>
ID:166208

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P03&aa=1</URL></REF>


Article

<CATEGORY>vin09</CATEGORY>

 <H5>ΟΙ DEUS ΣΤΗΝ ΑΘΗΝΑ
</H5><H2>Και Βέλγοι και ρόκερ...</H2>

<AUTHOR>ΜΑΡΙΑΜΑΡΚΟΥΛΗ</AUTHOR>

Στην
καλύτερη περίπτωση η φράση «βέλγικο ροκ» ακούγεται κάπως σαν ανέκδοτο και όχι
μόνο από αυτούς που είναι της άποψης πως το ροκ εν ρολ δεν πέρασε ποτέ τον
Ατλαντικό. Βέλγικο ροκ στην πιο ακραία φαντασία περιγράφεται σαν κάτι πιο
ζωηρό για τη Γιουροβίζιον, αλλά οι βέλγοι επιμένουν πως στην πατρίδα τους
παίζεται όχι απλώς καλό ροκ εν ρολ αλλά και μερικές από τις πιο προχωρημένες
παραλλαγές του. Στην περίπτωση των Deus μάλιστα γίνονται και εξαγωγές. Όπως
ακριβώς και με τις σοκολάτες. 
Τα τελευταία χρόνια λοιπόν οι Deus
διακρίθηκαν και μάλιστα γρήγορα (χάρη στην απόλυτη εμπιστοσύνη που τους έδειξε
και το MTV) με έναν σκοτεινό και παράξενα χρωματισμένο ήχο, ένα σκληρό και
ομιχλώδες ροκ, έντονο και βαρύ σαν τους πίνακες των κυβιστών ­ κατά κάποιο
τρόπο κι αυτό τετραγωνισμένο. 
Ο Τομ Μπάρμαν, ο κατά κύριο λόγο Deus,
αγόρασε την πρώτη του κιθάρα στις διακοπές και η υπόθεση του γκρουπ μπήκε
αργότερα στο πλάνο, όταν ο Στεφ Κάμιλ Κάρλσεν, ο μπασίστας, είπε να δουν τα
πράγματα και πέρα των διακοπών. Το πρώτο σχέδιο σε εφαρμογή ήταν οι Jigsaw You
κατόπιν οι Cαrtoon και οι χωρίς σταματημό συναυλίες σε κλαμπ και άλλους
συναφείς τόπους. Ένα ροκ συγκρότημα από το Βέλγιο; 
Έτσι ακριβώς. Με το
«Worst Case Scenario» οι Deus μπαίνουν στις λίστες των καλών, εκλεκτών και
σπάνιων περιπτώσεων της σκηνής που, στην Ευρώπη τουλάχιστον, κατασπαράσσεται
από μόδες, πόζες και μπιτλικές καταχρήσεις. Ο Μακάρντεϊ ετοιμάζει ακόμη ένα
άλμπουμ, οι Oasis υποτάσσουν τις εμπνεύσεις τους στο «Κοκκινο» άλμπουμ και οι
Deus, αυτοί, παίζουν το βρώμικο ροκ της εποχής των μηχανών. Αυτό μάλιστα με
μία σοφιστικέ προσέγγιση ­ στα νάιντις ζούμε εξάλλου. 
Πίσω από το θόρυβο
είναι η ποίηση των Deus. Κοφτερά λόγια και μελαγχολία, μια λύση στους γρίφους
που τους μπλέκουν. 
Την πρώτη φορά, πέρσι, που κατέβηκαν στην Αθήνα άφησαν
τις πιο δυνατές εντυπώσεις. Οι Deus επανέρχονται και φέρνουν επί σκηνής το
υλικό του «In Α Bar Under The Sea» εκτός των άλλων. 
Σήμερα για τους Deus «ανοίγουν» οι δικοί μας Bokomolech στο
«Ρόδον». (Μάρνη και Γ' Σεπτεμβρίου) στις 9.30. Εισιτήριο 5.000 δρχ. Διοργάνωση
από την «Άνωση» και την υποστήριξη της Camel Music. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15826P032</ED>
<ID>
ID:166250

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P03&aa=2</URL></REF>


Article

<CATEGORY>vin09</CATEGORY>

 <H2>Φανατισμοί</H2>

<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Πριν
από μερικά χρόνια, γνωστός διεθνής ποδοσφαιριστής ρωτήθηκε από δημοσιογράφο
εάν, πέρα από τις αθλητικές του επιδόσεις, τον ενδιέφερε η λογοτεχνία και εάν
διάβαζε λογοτεχνικά βιβλία. Η απάντηση ήταν καταφατική. «Και αυτή την εποχή,
ποιο βιβλίο διαβάζετε;», συνέχισε ο δημοσιογράφος. Τότε ο ποδοσφαιριστής, με
αφοπλιστική ειλικρίνεια, αποκρίθηκε: «Το "Ο Χριστός ξανασταυρώνεται" του...
Καζαντζίδη!». Η απάντηση υποδηλώνει με εύγλωττο τρόπο αρκετά πράγματα και
δείχνει, επιπλέον, τη λαϊκή απήχηση του συγκεκριμένου έργου, ιδίως μετά την
τηλεοπτική μεταφορά του. 
Σαφώς άνθρωπος άλλης παιδείας από τον
ποδοσφαιριστή, ο ευφραδής Ολυμπιονίκης Γιάννης Μελισσανίδης σε πρόσφατη
συνέντευξή του δήλωνε: «Η λέξη ελευθερία ζυμώθηκε μέσα μου πολύ με τα βιβλία
του Καζαντζάκη ­ τον διαβάζω μετά μανίας. Πιστεύω πως το ύψιστο αγαθό
παντοδυναμίας είναι η ελευθερία. Η καθολική μου προσήλωση σε αυτή ανατρέπει
ριζοσπαστικά κάθε ανθρώπινο πιστεύω». 
Δεν ξέρω αν υπάρχουν σήμερα πολλοί
που να διαβάζουν «μετά μανίας» τον Καζαντζάκη. Δεν ξέρω, επίσης, πόσοι μπορούν
να ισχυριστούν ότι έχουν διαβάσει συστηματικά ολόκληρο το έργο του. Ο
απροκατάληπτος αναγνώστης δεν μπορεί παρά να αισθάνεται δέος μπροστά στην
έκταση και την ποικιλία αυτού του έργου· δεν μπορεί παρά να θαυμάζει το πάθος
γραφής που διέκρινε τον δημιουργό του και, ταυτόχρονα, να στοχάζεται πάνω στη
συγγραφική μοίρα του Καζαντζάκη. Γιατί, ας μην το ξεχνάμε, ο Καζαντζάκης
διεκδίκησε κυρίως τον τίτλο του μεγάλου ποιητή: με τις μορφικά ιδιόρρυθμες
τερτσίνες του, με το αρχαιοπρεπές θέατρό του ­ ανάλογο με εκείνο του
Σικελιανού ­ και, πάνω απ' όλα, με την υπεράνθρωπη «Οδύσσειά» του. 
Η
μοίρα, όμως, το θέλησε αλλιώς. Όλα τα ποιητικά έργα του, με υπόβαθρο επάλληλα
στρώματα φιλοσοφικών αναζητήσεων, παραμένουν τεκμήρια των κατά καιρούς
ιδεολογικών προσανατολισμών του ή τεκμήρια γλωσσικής ιδιαιτερότητας. Η μεγάλη
ανταπόκριση του κοινού προς το έργο του εκδηλώθηκε όταν ο Καζαντζάκης, έχοντας
ήδη περάσει τα 60 του χρόνια, στράφηκε συστηματικότερα από πριν προς την
πεζογραφία. 
Με τα μυθιστορήματά του άρχισε να τον διαβάζει το ξένο κοινό.
Ήταν μια εποχή που η σύγχρονη λογοτεχνία μας γνώριζε, αραιά και πού,
μεταφράσεις σε άλλες γλώσσες. Ο «Ζορμπάς», για παράδειγμα, κυκλοφόρησε σε
γαλλική μετάφραση το 1947, σχεδόν ταυτόχρονα με την πρώτη ελληνική έκδοσή του
(1946). Η μεταφορά του μυθιστορήματος αυτού στον κινηματογράφο, λίγο αργότερα,
δημιούργησε ένα ανδρικό πρότυπο του νεοέλληνα, πρότυπο που υπέθαλψε κάθε
είδους εγχώριες και αλλοδαπές φαντασιώσεις και καλλιέργησε έναν σχετικό μύθο ο
οποίος εξακολουθεί να επιβιώνει ως τις μέρες μας. 
Στα πέντε τελευταία
χρόνια της ζωής του, ο Καζαντζάκης αποτέλεσε συνεχές θέμα δημοσιότητας, όχι
τόσο εξαιτίας της συνολικής έκδοσης των βιβλίων του από τον ευημερούντα τότε
«Δίφρο» όσο λόγω των αντιδράσεων της Εκκλησίας, κυρίως με αφορμή το
μυθιστόρημα «Ο τελευταίος πειρασμός». Η εποχή ήταν επιρρεπής σε τέτοιου είδους
αντιδράσεις, απαγορεύσεις και λογοκρισίες. Ανάλογες τριβές και προβλήματα
δημιούργησε ύστερα από πολλά χρόνια και η μεταφορά του μυθιστορήματος στον
κινηματογράφο, από τον σκηνοθέτη Σκορτσέζε. 
Σαράντα ολόκληρα χρόνια από
τον θάνατο του συγγραφέα, θα περίμενε κανείς να έχουν εκλείψει παρόμοιοι
φανατισμοί. Ένα νέο κρούσμα, πάλι με αφορμή τον Καζαντζάκη, σημειώθηκε πριν
από λίγο καιρό στη Λάρισα. Μέχρι στιγμής έχει περάσει απαρατήρητο. Θα το
σχολιάσουμε την ερχόμενη εβδομάδα. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15826P041</ED>
<ID>
ID:166209

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P04&aa=1</URL></REF>


Article

<CATEGORY>vin09</CATEGORY>

 <H5>Το «τρίγωνο»: ΗΠΑ -
Ιαπωνία - Ε.Ε.</H5>
<H2>ΒΙΒΛΙΟ παρουσίαση</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΠΑΝΑΓΙΩΤΗΣ ΡΟΥΜΕΛΙΩΤΗΣ: Η πορεία
προς την παγκοσμιοποίηση (Η ευρωπαϊκή στρατηγική για τον 21ο
αιώνα). Εκδόσεις «Νέα Σύνορα - Α.Α. Λιβάνη». Αθήνα,
'96, σελ. 534. 
Ποιος είναι ο νέος ρόλος της Ιαπωνίας
και των ασιατικών χωρών του Ειρηνικού; Πού θα βγάλει ο ανταγωνισμός τους με
τις ΗΠΑ; Έως ποιο σημείο εμπλέκεται στη «διαμάχη» η Ευρωπαϊκή Ένωση; 
Ο
Παναγιώτης Ρουμελιώτης, ένας έμπειρος ερευνητής, με υπουργική πείρα, θίγει τα
ζητήματα, αναλύει τη σύγχρονη ­ παγκόσμια ­ κατάσταση και απαντά σ' ένα
κορυφαίο ερώτημα: «Μπορεί η αποσταθεροποίηση που προκαλείται από την
παγκοσμιοποίηση να ελεγχθεί και με ποιον τρόπο, ώστε να αποφευχθούν άσκοπες
και επικίνδυνες εκρήξεις;». 
Η κατάρρευση του «υπαρκτού σοσιαλισμού» δεν
έφερε, πάντως, όπως επισημαίνει και ο συγγραφέας, πιο κοντά στην ειρήνη τον
σύγχρονο κόσμο. Άλλωστε, οι περιφερειακές συγκρούσεις και οι ανακατατάξεις του
«Τρίτου Κόσμου» δείχνουν το πρόβλημα που υπάρχει σε παγκόσμια κλίμακα. 
Στο
πολύ ενδιαφέρον βιβλίο γίνεται ειδική αναφορά «στην τεχνολογική πρόοδο» και
πώς αυτή επηρεάζει «τις οικονομίες, τις κοινωνίες και τους πολιτισμούς του
πλανήτη μας». Και αναλύεται «γιατί τα κράτη - έθνη αδυνατούν να θέσουν υπό
αποτελεσματικό έλεγχο τις νομισματικές κρίσεις». Ακόμα, η Λατινική Αμερική και
η υποσαχάρια Αφρική αποτελούν περιοχές του πλανήτη που μελετά ο συγγραφέας,
και κάνει ειδικότερες αναφορές σε άλλες περιοχές, όπως η Μέση Ανατολή και οι
χώρες του Μαγκρέμπ. Τέλος, ανιχνεύει ένα πελώριο ζήτημα: Θα μπορέσουν ­ στον
21ο αιώνα ­ τα κράτη - έθνη να διατηρήσουν την εθνική τους ταυτότητα; 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15826P042</ED>
<ID>
ID:166251

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P04&aa=2</URL></REF>


Article

<CATEGORY>vin09</CATEGORY>

 <H5>ΕΠΕΝΔΥΣΕΙΣ ΣΕ ΠΟΜΠΟΥΣ ΑΠΟ ΤΑ ΙΔΙΩΤΙΚΑ ΚΑΝΑΛΙΑ ΓΙΑ ΝΑ ΕΝΤΑΧΘΟΥΝ ΣΤΟΝ ΧΑΡΤΗ
ΣΥΧΝΟΤΗΤΩΝ</H5>
<H2>Όλοι υπό επανεξέταση...</H2>

Δεν μειώνονται τελικά οι συχνότητες της ΕΡΤ, σύμφωνα
με τον νέο χάρτη τηλεσυχνοτήτων, ενώ τα ιδιωτικά κανάλια θα υποχρεωθούν σε
επενδύσεις για νέους πομπούς. Ο υπουργός Τύπου δήλωνε δε πως όλοι και όλα
είναι υπό επανεξέταση.Οαριθμός τηλεοπτικών συχνοτήτων από τις
οποίες θα εκπέμπει η ΕΡΤ, βάσει του χάρτη που εκπονήθηκε από το υπουργείο
Επικοινωνιών, δεν θα μειωθεί, απλώς «στον συγκεκριμένο χάρτη εμφανίζονται
μόνον οι συχνότητες εκείνες απ' όπου εκπέμπει σήμερα το πρόγραμμά της»,
διευκρίνισε χθες ο υπουργός Τύπου και κυβερνητικός εκπρόσωπος Δημήτρης Ρέππας
στην ενημέρωση των πολιτικών ρεπόρτερ, ενώ στα «ΝΕΑ», αργά χθες βράδυ, εξήγησε
πως «η ΕΡΤ έχει και άλλες συχνότητες, από τις οποίες μεταδίδονται προγράμματα
άλλων καναλιών, όπως για παράδειγμα του ΡΙΚ, του CNN, αλλά δεν αναφέρονται
στον χάρτη». 
«Η δημόσια τηλεόραση όχι μόνο δεν "ρίχνεται", αλλά παραμένει
ο αποκλειστικός κατά τον νόμο διαχειριστής των συχνοτήτων», τόνισε ο υπουργός
και κατέληξε, λέγοντας πως «η ΕΡΤ διασφαλίζει και διασφαλίζεται κατά τρόπο
απόλυτο, ώστε να μην υπάρχει οποιαδήποτε υπόνοια ότι γίνεται προσπάθεια να
βλάψουμε τα συμφέροντά της, άρα συμφέροντα του Δημοσίου». 
Σε ό,τι αφορά τα
δορυφορικά προγράμματα και το ενδεχόμενο να πάψουν να υφίστανται στο
τηλεοπτικό πεδίο, όπως αυτό θα διαμορφωθεί μετά την χορήγηση αδειών, ο
υπουργός είπε πως «όλα είναι υπό επανεξέταση». Επιπλέον η ΕΡΤ μεταδίδει τα
δορυφορικά προγράμματα «χωρίς να έχει υπάρξει οποιαδήποτε δέσμευση μέχρι τώρα,
χωρίς να έχει προκύψει οποιαδήποτε υποχρέωση μέσα από κάποια συμφωνία». 
Τόνισε πάντως πως «ο αριθμός συχνοτήτων που διαχειρίζεται η ΕΡΤ είναι εκείνος
που θα της επιτρέπει να εκπέμπει όλα τα προγράμματά της σε εθνικό δίκτυο». 
Σχετικά με διαμαρτυρίες που έχουν εκφραστεί από ιδιωτικά κανάλια, τα οποία ­
βάσει των 33 σημείων εκπομπής που ορίζει η κοινή υπουργική απόφαση ­ θα
υποχρεωθούν σε επιπλέον έξοδα για νέους πομπούς, ο κ. Ρέππας είπε πως «θα
πρέπει κι αυτά να κάνουν επενδύσεις, εφόσον θα χορηγηθούν άδειες». 
Σε ό,τι
αφορά τις άδειες, θα πρέπει πρώτα το υπουργείο Επικοινωνιών «να ολοκληρώσει
την εργασία για τις τεχνικές προδιαγραφές που θα πρέπει να τηρούν οι
υποψήφιοι», θα ακολουθήσει η προκήρυξη των αδειών, θα υποβληθούν οι αιτήσεις
των ενδιαφερόμενων καναλιών, το υπουργείο Τύπου και ΜΜΕ θα επιλέξει εκείνες
που πληρούν τις προϋποθέσεις, για να αποσταλούν κατόπιν στο ΕΣΡ, που θα κρίνει
και θα χορηγήσει τις άδειες λειτουργίας. 
Η θητεία όμως του Εθνικού
Συμβουλίου Ραδιοτηλεόρασης με την ισχύουσα σύνθεσή του έχει λήξει από τις 21
Απριλίου και παρότι το υπουργείο Τύπου είχε αποστείλει στα κόμματα εγκαίρως
επιστολές, ώστε να υποβάλουν τις προτάσεις τους για τα νέα μέλη του, μόνον το
ΚΚΕ απάντησε εμπρόθεσμα. «Πιστεύω ως τα μέσα της ερχόμενης εβδομάδας τα
υπόλοιπα κόμματα να έχουν υποβάλει τις προτάσεις του, ώστε το ΕΣΡ να
συγκροτηθεί σε σώμα με τη νέα του σύνθεση», είπε ο υπουργός Τύπου. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15826P051</ED>
<ID>
ID:166210

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P05&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ</H2>

<AUTHOR>ΚΩΣΤΑ ΜΗΤΡΟΠΟΥΛΟΥ</AUTHOR>

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15826P052</ED>
<ID>
ID:166252

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P05&aa=2</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗΣ ΦΑΛΙΔΑ</AUTHOR>

* Ένας παίκτης λοιπόν ήταν τραπεζικός
υπάλληλος και η οικοδέσποινα του «Ο καλύτερος κερδίζει» τον ρωτάει διάφορα για
τη δουλειά του, για τα λεφτά που περνάνε από τα χέρια του. Μέχρι που τον
ρωτάει «μα καλά, δεν μπαίνεις στον δελεασμό;» (!!!!). Είχε όμως και συνέχεια,
γιατί ήταν η μέρα που τα έλεγε «όλα χοντρικά» (!). Ε, μια και δεν διέθετε στη
λιανική τα σχόλιά της, αναφέρθηκε σε ένα περιστατικό που «συνέβη στη Γιαπωνία»
(!). Και για το δώρο του κοινού, ζήτησε από τους παρευρισκομένους να
χειροκροτήσουν το ποσό! Έπειτα από τέτοιο καταιγισμό μαργαριταριών τής αξίζει
ένα περιδέραιο με πέρλες Μαγιόρκας. 
* Ο μοχθηρός «Μαύρη Οχιά», ο
αξεπέραστος «Μίστερ Μπιν», ο μοναδικός ιερέας στους «Τέσσερις γάμους και μία
κηδεία», ο λατρεμένος Ρόουαν Άτκινσον από το ερχόμενο Σάββατο
αναλαμβάνει καθήκοντα επιθεωρητή στο αστυνομικό τμήμα του Γκράντλι. 
Η νέα
κωμική σειρά «Ο νόμος στην πλάτη μου» θα προβάλλεται από την ΕΤ2 και σε αυτή ο
Ρόουαν Άτκινσον είναι ένας αστυνομικός αφοσιωμένος στο καθήκον, που
διοικεί με τις δικές του αρχές και μισεί τον επιθεωρητή Γκριμ, ο οποίος είναι
επικεφαλής των ντετέκτιβ και έχει το... προνόμιο να μην είναι ένστολος. 
*
Αυτά τα «Σύνορα της Φαντασίας» ξεπέρασαν τα όρια της υπομονής. Γιατί ο Antenna
διέκοψε την αναφορά του επιστήμονα προς την Επιτροπή Ενημέρωσης Κατά των
Εξωτερικών Κινδύνων για να δείξει την Τατιάνα Στεφανίδου σε καθήκοντα όχι
απλής παρουσιάστριας του νυκτερινού δελτίου ειδήσεων, αλλά σε ρόλο πολιτικού
αναλυτή του αποτελέσματος των βρετανικών εκλογών. 
* Όχι πως το
συγκεκριμένο επεισόδιο είχε να προσφέρει κάτι ιδιαίτερο στους φαν των
περιπετειών με εξωγήινους, καθ' ότι ήταν ένα ποτ πουρί από τα προηγούμενα
επεισόδια. Και η κατάληξή του έμοιαζε με τυπική αμερικανική σειρά της
δεκαετίας του '50, με τη συνηθισμένη αλληγορία των εξωγήινων που παρέπεμπε
στον κίνδυνο των κομμουνιστών, όπως υπενθύμιζε και η φωνή στο τέλος: «Ανάμεσα
στα σύνορα της φαντασίας και τον δικό σας ύπνο, είναι οι αρχηγοί που αγρυπνούν
για την ασφάλειά σας». Τέτοια συγκλονιστικά. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15826P053</ED>
<ID>
ID:166285

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P05&aa=3</URL></REF>


Article

<CATEGORY>vin09</CATEGORY>

 <H5>ΜΟΝΟΝ Η ΝΙΚΗ ΤΟΥ ΟΛΥΜΠΙΑΚΟΥ, ΣΤΗ ΡΩΜΗ, ΞΕΧΩΡΙΣΕ</H5>
<H5>(Εικόνα μεγέθους : 82815 bytes)
</H5><H2>Ατύχησαν τα «εορταστικά»!</H2>

Οι τηλεθεατές πήραν τους δρόμους για το Πάσχα, και έκαναν νηστεία και στην
τηλεόραση. Όμως την Μεγάλη Πέμπτη το βράδυ ουκ ολίγοι ήταν εκείνοι που,
συντονισμένοι στην ΕΤ1, είδαν τον θρίαμβο του Ολυμπιακού στο μπάσκετ. 
Μα
ούτε ένα; Ό,τι εορταστικό κι αν πρόβαλαν τα κανάλια, από τη Μεγάλη Παρασκευή
ως και την Κυριακή του Πάσχα... ατύχησε. Για έναν και μόνον απλό λόγο. Οι
τηλεθεατές αδιαφόρησαν για την παρέλαση καλλιτεχνών, κυρίως τραγουδιστών, από
τις τηλεσυχνότητες, για τα προγράμματα νυχτερινών κέντρων (προβλήθηκαν σε
μαγνητοσκόπηση), αλλά και τα σόου των σταθμών. Απόδειξη είναι πως ούτε το
«Μπράβο» του Μεγάλου Σαββάτου ούτε το «Μεταξύ μας» της Κυριακής του Πάσχα ούτε
και το ­ με ναφθαλίνη ­ «Ciao Ant1» μπόρεσαν να έχουν μια θέση στη
δεκαπεντάδα. 
Στην ίδια μοίρα βρέθηκαν και τα θρησκευτικού περιεχομένου
προγράμματα. Με εξαίρεση ένα επεισόδιο της σειράς «Η Βίβλος», κανένα άλλο
θρησκευτικού περιεχομένου πρόγραμμα (σίριαλ ή ταινία) δεν συγκέντρωσε ικανό
αριθμό τηλεθεατών μπροστά στις μικρές οθόνες, στη διάρκεια της Μεγάλης
Εβδομάδας, ώστε να φιγουράρει στις διακεκριμένες θέσεις. 
Ωστόσο
δημοφιλέστερα προγράμματα του προηγούμενου επταήμερου αναδείχθηκαν οι
αθλητικές μεταδόσεις και οι γνωστές κωμικές και δραματικές σειρές του Mega και
του Antenna. 
Το υψηλότερο ποσοστό τηλεθέασης πέτυχε ο τελικός κυπέλλου
πρωταθλητριών ομάδων μπάσκετ ανάμεσα στον Ολυμπιακό και την Μπαρτσελόνα που
μεταδόθηκε απευθείας (ΕΤ1) από το «Παλαέουρε» της Ρώμης, βράδυ Μεγάλης Πέμπτης
και παρακολούθησαν 1.114.000 τηλεθεατές, αριθμός που δεν αποκλείεται να
προσεγγίζει το 1,5 εκατ. αν συνεκτιμηθεί και η ομαδική τηλεθέαση. 
Στη
δεύτερη βαθμίδα διακρίθηκε το «Λόγω τιμής» με το επεισόδιο της Μεγάλης
Δευτέρας που είδαν 794.000 τηλεθεατές, ενώ ένα σκαλοπάτι πιο κάτω πλασαρίστηκε
η «Ντόλτσε βίτα» που επέλεξαν για την ψυχαγωγία τους 780.000 τηλεθεατές. 
Τέταρτη προτίμηση ήταν ο ημιτελικός αγώνας μπάσκετ του Φάιναλ Φορ της Ρώμης
ανάμεσα στον Ολυμπιακό και την Ολύμπια Λιουμπλιάνας. Το ματς παρακολούθησαν
694.000 ζευγάρια μάτια. 
Με μία ακόμη αθλητική μετάδοση συμπληρώνεται η
πρώτη πεντάδα και δεν είναι άλλη από την κάλυψη του ποδοσφαιρικού αγώνα
Γιουβέντους - Άγιαξ, από το Mega, το βράδυ της Μεγάλης Τετάρτης. Τη συντριβή
της ολλανδικής ομάδας με 4-1 από τους Ιταλούς είδαν 607.000 τηλεθεατές. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15826P101</ED>
<ID>
ID:166201

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P10&aa=1</URL></REF>


Article

<CATEGORY>vin09</CATEGORY>

 <H2>«Χόρεψε» Γιουροβίζιον με ούτι και τζουρά!</H2>

Εικοσιτρία
χρόνια πέρασαν από την παρθενική συμμετοχή τής Ελλάδας στον διαγωνισμό
τραγουδιού τής Γιουροβίζιον, με τη Μαρινέλλα να τραγουδά «Λίγο κρασί, λίγη
θάλασσα και τ' αγόρι μου» (των Γιώργου Κατσαρού - Πυθαγόρα) και να
καταλαμβάνει τη 13η θέση στη γενική κατάταξη. 
Απόψε (ΕΤ1 22.00) η Μαριάννα
Ζορμπά θα εκπροσωπήσει τη χώρα μας στον 42ο διαγωνισμό, που θα γίνει στο
«Point Theatre» του Δουβλίνου, με το τραγούδι «Χόρεψε». 
Η ελληνική
υποψηφιότητα μαζί με την ιταλική και αυτήν της Μάλτας, είναι τα φαβορί (!),
όπως εκτιμούν τα μέλη τού φαν κλαμπ τού διαγωνισμού, που παρακολουθούν την
εξέλιξη του διαγωνισμού βήμα προς βήμα, μέσω Internet. 
Λέτε να σπάσει η
«κακοδαιμονία» και το «Χόρεψε» να κάνει νέο ρεκόρ; Πάντως, η ελληνική
συμμετοχή ­ παρά την κατά... παράδοση μη «αντιπροσωπευτικότητα» της καλής
ελληνικής μουσικής παραγωγής ­ έχει πετύχει την καλύτερη δυνατή διάκριση, από
τότε που παίρνει μέρος στον διαγωνισμό, δύο μόνον φορές, φθάνοντας στην πέμπτη
θέση. Η μία επετεύχθη το 1974 με το «Μάθημα σολφέζ» του Γιώργου Χατζηνάσιου,
που ερμήνευσαν οι Πασχάλης, Μπέσυ Αργυράκη, Ρόμπερτ Ουίλιαμς και Μαριάννα Τόλη
και η δεύτερη ήταν το 1992 με την Κλεοπάτρα, που τραγούδησε «Όλου του κόσμου η
ελπίδα». 
Πριν και μετά από εκείνες τις εκπροσωπήσεις δεν πετύχαμε άλλη
αξιοσημείωτη διάκριση! Μαρινέλλα, Άννα Βίσση, Σοφία Βόσσου είχαν φθάσει έως τη
13η θέση, τις χρονιές που διαγωνίσθηκαν. Ο Κώστας Μπίγαλης με το
«Τρεχαντήρι»... προσάραξε στη 14η θέση, ενώ η Καίτη Γαρμπή και οι Bang
διακρίθηκαν στην 9η και 10η θέση αντιστοίχως. 
Σε γενικές γραμμές, ένας
αέρας εξ Ανατολών διαπνέει την πλειοψηφία των ελληνικών συμμετοχών, στην
προσπάθειά τους να χαρακτηριστούν έθνικ. 
Πάντως, η εκπροσώπηση της Ελλάδας
αυτή τη φορά έγινε με... περιπετειώδη τρόπο. Αρχικά, η χώρα μας θα έπαιρνε
μέρος στον διαγωνισμό με το τραγούδι «Αν δεν αγαπήσεις» του Δημοσθένη, ο
οποίος όμως ήγειρε αξιώσεις και να το ερμηνεύσει. Τελικά δεν επήλθε συμφωνία
μεταξύ των δύο πλευρών και επιλέχθηκε (σε νέα διαδικασία... επιλογής) το
τραγούδι «Χόρεψε», σε στίχους και μουσική Μανώλη Μανουσέλη. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15826P102</ED>
<ID>
ID:166245

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P10&aa=2</URL></REF>


Article

<CATEGORY>vin09</CATEGORY>

 <H2>Παράταση της προθεσμίας για τα πνευματικά δικαιώματα</H2>

Η περίοδος χάριτος που
έδωσε η κυβέρνηση των ΗΠΑ από τα τέλη του περασμένου χρόνου στη χώρα μας, ώστε
να εμφανίσει πρόοδο στο θέμα της προστασίας πνευματικών δικαιωμάτων σε
αμερικανικής προέλευσης οπτικοακουστικό υλικό, ανανεώθηκε τελικά ως την 1η
Ιουλίου, όπως αναφέρεται (και επισήμως πλέον) στην ετήσια έκθεση του
υπουργείου Εμπορίου των Ηνωμένων Πολιτιειών. Αρχικά η προθεσμία έληξε στις 30
του περασμένου Απριλίου, αλλά η ύπαρξη του χάρτη τηλεοπτικών συχνοτήτων είναι
«ένα θετικό βήμα» σύμφωνα με εκπρόσωπο της πρεσβείας των ΗΠΑ στην Αθήνα. Ακόμα
κι αν δεν σημειωθεί κάποια θετική εξέλιξη στο θέμα προστασίας πνευματικών
δικαιωμάτων στη χώρα μας, η αμερικανική κυβέρνηση θα προσφύγει, σύμφωνα με την
έκθεση, στον Διεθνή Οργανισμό Εμπορίου (World Trade Organization) για να θέσει
σε εφαρμογή τις, προβλεπόμενες από το καταστατικό του, διαδικασίες για την
επίλυση του ζητήματος. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15826P103</ED>
<ID>
ID:166282

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P10&aa=3</URL></REF>


Article

<CATEGORY>vin09</CATEGORY>

 <H2>Μνήμες Ολοκαυτώματος και «Ίχνη Ψυχής»</H2>

Οι μνήμες του
Ολοκαυτώματος στο Άουσβιτς ξαναζούν στην αυριανή εκπομπή τής Φωτεινής
Τσαλίκογλου «Ίχνη ψυχής» (ΕΤ2, 19.30), μέσα από την προσωπική ιστορία της
Βέτας, 53 ετών σήμερα. Τότε ήταν μόλις τριών ετών, όταν οι γονείς της έφυγαν
για ένα μακρινό ταξίδι. Μετά το τέλος του πολέμου επέστρεψε μόνον η μητέρα της
(εμφανίζεται στην εκπομπή). Ο πατέρας της χάθηκε, όπως πίστευε τότε η Βέτα,
στο φεγγάρι. 
Η αφήγηση της Βέτας είναι κάτι περισσότερο από μια
συνηθισμένη ιστορία. Μια ιστορία που αντιστέκεται στον καθησυχασμό, θυμάται το
οδυνηρό χθες και φαντασιώνει ένα καλύτερο αύριο. Η σκηνοθεσία είναι της Πέννυς
Παναγιωτοπούλου. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15826P104</ED>
<ID>
ID:166302

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P10&aa=4</URL></REF>


Article

<CATEGORY>vin09</CATEGORY>

 <H2>«Εκπομπή» για τον Μίκη</H2>

Τον Μίκη Θεοδωράκη, σε μια
συνέντευξη εφ' όλης της ύλης, φιλοξενεί στη σημερινή του «Εκπομπή» (Mega,
14.10) ο Νάσος Αθανασίου. Ο μουσικοσυνθέτης μιλάει για όλους και για όλα και
κρίνει ευνοϊκά την κυβέρνηση Σημίτη, εκτιμώντας ότι ο Πρωθυπουργός έχει λάβει
τα μηνύματα των καιρών μας για τη σωστή αντιμετώπιση των ζητημάτων τής
εξωτερικής πολιτικής. Ακόμη, αποκαλεί τα ΜΜΕ πρώτη και όχι τέταρτη εξουσία και
εκτιμά ότι ήταν λάθος του η ανάληψη κυβερνητικού αξιώματος, ενώ αποκαλύπτει το
παράπονό του από τον Ανδρέα Παπανδρέου. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15826P105</ED>
<ID>
ID:166313

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P10&aa=5</URL></REF>


Article

<CATEGORY>vin09</CATEGORY>

 <H2>Ο Τζίμης των γηπέδων</H2>

Ο παλιός διεθνής άσος του
Παναθηναϊκού Τζίμης Καζάκος φιλοξενείται σήμερα στους «Άσους των γηπέδων» (ΕΡΑ
ΣΠΟΡ, 14.00 - 15.00) και αφηγείται στον Πάνο Γεραμάνη και τη Μαριάνθη Πελεβάνη
αξέχαστες στιγμές που έζησε στα γήπεδα. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15826P106</ED>
<ID>
ID:166320

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P10&aa=6</URL></REF>


Article

<CATEGORY>vin09</CATEGORY>

 <H2>Η κλίση</H2>

<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Τίποτα δεν μπορεί να με
γιατρέψει. Έμαθα όμως να ζω. Στη γνώση που απέκτησα αντιδρά το σώμα μου.
Κατέφυγε σ' όλες τις λύσεις. Ζήτησε να επιβληθεί. Ερωτεύθηκε. Τώρα, το βλέπω
καθισμένο να θέλει κι αυτό να μάθει. 
Αυτήν τη στάση του σώματος,
αυτήν την κλίση, ονομάζουν γραφή. Σ' αυτήν, αναγνωρίζω κι εγώ μια πολύ μεγάλη
προσπάθεια που με συγκινεί. Αν ήταν στο χέρι μου, θα απήλασα το σώμα μου από
την επώδυνη μαθητεία. Δεν έχω όμως βρει τον τρόπο. Είναι ίσως αργά και δεν
πρέπει ούτε καν να το συζητώ. 
Του λοιπού υπομένω. Μερικές φορές ­ αλλά
πολύ σπάνια ­ νομίζω πως ανταμείβομαι. Το σώμα συνηθίζει στην κλίση και μου
δωρίζει το ισοδύναμο. Τίποτα όμως δεν μπορεί να το γιατρέψει εντελώς. Η
αρρώστια μου ­ πώς να την πω; ­ δουλεύει υπόγεια, έτσι δεν είμαι ο ίδιος. Δεν
είμαι ο βαλσαμωμένος άνθρωπος όπως εκείνος. Αλλά επειδή ήμουν εκ γενετής
άρρωστος, δεν έχω δικαίωμα να καταφεύγω σ' αυτήν τη διαφορά. 
Ίδιος; 
Περίεργη ερώτηση.

Ήμουν άρρωστος, και αυτό είναι όλο. 
Τώρα τελευταία σκέφτομαι ότι δεν
πρέπει να κλαίγομαι. Αυτή η σκέψη ίσως είναι σημείο ιάσεως. Δεν ξέρω αν είναι
καν μια σκέψη ή ένα αντανακλαστικό όπως όταν ο γιατρός ξύνει την πατούσα με
μια βελόνα. 
Στο μεταξύ, ας εκμεταλλευτώ την ευκαιρία ­ αλλά νομίζω πως την
αποκάλεσα ανταμοιβή. 
Δεν πρέπει να επαίρομαι διότι ξαφνικά εκεί που νόμιζα
πως επέβαλα ανακωχή, υποκύπτω. 
Δεν θα συζητήσω όμως το μέγεθος της οδύνης
και πώς καταστέλλω τις περιοδικές εξεγέρσεις. 
«Όποιος κρύβει τον τρελό
του, πεθαίνει άφωνος». Αυτό είναι ένα μυστικό που δεν θα το αποκαλύψω ποτέ.
Παρά ταύτα δεν έχω τίποτα να κρύψω. 
Πριν από δύο χρόνια, εδώ, στο δωμάτιό
μου, είχα γράψει επί λέξει: 
«Ό,τι έχω γράψει, οι ώρες που έσκυψα στην
κλίση μου, τα όνειρα και οι αιφνίδιες εγέρσεις με μια λέξη στα πρόθυρα, οι
σημειώσεις σε χαρτιά που έτυχε να έχω δίπλα στο προσκεφάλι μου, ό,τι έχω
στύψει σαν το λεμόνι ­ λέξη και πάλι λέξη που την θεώρησα πιο δυνατή, τη
δυνατότερη, αν με τον όρο δύναμη, εννοώ την διελκυστίνδα που τραβάει τη ζωή
μου προς τα εδώ και που την διώχνει ­ ό,τι έχω συνάψει στη λέξη, κυρίως την
αδράνεια του ακίνητου ανθρώπου που παρακολουθεί το χέρι του, δεν είναι τίποτα
μπροστά στην αδιατύπωτη ζωή μου. Μισώ τη διατύπωση. Με βάζει σε ανταγωνισμό με
το άτυπο, με το βουβό μου πάθος, με οδηγεί σε ρίξη με το λευκό. Δεν τη
χρειάζομαι. Ποτέ δεν χρειάστηκε το λευκό, άλλο από την λευκότητα, το πάθος
άλλο από το πάθος. Ποτέ κανείς δεν έζησε μ' έναν εκτυπωτή στο πλάι. Μισώ τη
μηχανή αυτή. 
Τίποτα δεν υποκαθιστά το αδιατύπωτο. Καμιά υπεκφυγή, καμία
πρόβλεψη. 
Τίποτα δεν μπορεί να ξεπεράσει τη ζωή. Κι ακόμη περισσότερο, η
παραπλήσια γραμμένη ιστορία». 
Ξέρω να διηγούμαι ιστορίες. Δεν τις παίρνω
όμως στα σοβαρά, όπως στα παραμύθια που διηγούνται στα παιδιά. Ουδέποτε τα
πίστεψαν. 
Αρέσκονται απλώς στο να τους τα επαναλαμβάνουν. 
Το θέμα με
απασχόλησε. Καταλήγω όμως να πω ότι το θέμα είναι για τους άλλους. 
Εγώ ­
αν το πρώτο ενικό πρόσωπο οφείλει να επιβληθεί ­ έχω για θέμα την ανέχειά μου.
Ξέρω να διηγούμαι ιστορίες. Αυτή που ξέρω καλύτερα είναι πως τίποτα δεν έχω να
διηγηθώ. Λένε πως η λογοτεχνία μοιράζεται ανάμεσα σε δύο εκδοχές: αρνείται
στον εαυτό της τα πράγματα. Ενδιαφέρεται για τα πράγματα, επειδή αδιαφορεί για
τον εαυτό της. 
Είπα, ότι το θέμα μου είναι ότι δεν έχω θέμα. Δεν είναι
αλήθεια. Το θέμα όλων είναι ο θάνατος· δεν τους φτάνει; Διηγούμαι την ιστορία
του θανάτου. Μου αρκεί. 
Ένας άνθρωπος πεθαίνει. Διηγείται και πεθαίνει. Ο
νόμος που καταδικάζει σε θάνατο είναι η λογοτεχνία. Επιβάλλει την κλίση. Την
κλίση του σώματος. Αλλά συνήθως ο νόμος εξαπατά. Στην πραγματικότητα
καταδικάζει όποιον θυμάται. Το έλεγαν «memento moris». Οι ζωγράφοι το
παρίσταναν με μια νεκροκεφαλή, όχι μια μούμια. 
Έγραψα στην αρχή πως τίποτα
δεν μπορεί να με γιατρέψει. Δέχομαι συνεπώς την απόφαση του γιατρού: «Εφόσον
θα έπρεπε να είχατε πεθαίνει πριν από δύο χρόνια, ό,τι σας απομένει να ζήσετε
είναι εκ του πλεονάσματος». 
Τις ημέρες αυτές, από εδώ, επιθυμώ να απαντήσω
στο βιβλίο Καταδίκη σε θάνατο του Maurice Blanchot. Ο καθένας μας έχει λάβει
ταχυδρομικώς ένα τέτοιο επίσημο έγγραφο, συστημένο, που τον ειδοποιεί. Πολλοί
φοβήθηκαν. Άλλοι παραφρόνησαν. Οι περισσσότεροι καμώνονται ότι δεν το έχουν
λάβει. 
Επειδή όμως στην αρχή της σελίδας στην εφημερίδα, υπάρχει ο
λογότυπος με το όνομά μου, η φωτογραφία μου κατατεθημένη στο αρχείο των
συντακτών ύ λης, επειδή δηλαδή με υποχρεώνουν όλα σε ζωή, παίρνω το αίμα μου
πίσω από τη δημοσιότητα δίνοντας προς ανάγνωσιν ό,τι μόλις και μετά βίας από
εμένα μόνον μπορεί να διαβαστεί. 
«Απώλεσα τη σιωπή. Και δεν μπορώ να πω
ποια δυστυχία κατακλύζει τον άνθρωπο που πήρε μια φορά το λόγο». Μύκονος, Πάσχα '97 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15826P111</ED>
<ID>
ID:166202

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P11&aa=1</URL></REF>


Article

<CATEGORY>vin09</CATEGORY>

 <H5>ΗΧΟΙ</H5>
<H2>Τραγούδια της θάλασσας</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«ΞΗΜΕΡΩΝΕΙ ΣΤΟ ΑΙΓΑΙΟ». Ένα ταξίδι με τους Κονιτοπουλαίους (LYRA-ΜΒΙ). 
Όταν η μελωδία «μυρίζει» θάλασσα και οι φωνές αντηχούν από την Πάρο ως τη
Νάξο, τότε είναι βέβαιο ότι τα νησιώτικα, τα θαλασσινά τραγούδια είναι δεμένα
με τη ζωή και τα γλέντια των Κονιτοπουλαίων. Μιας μεγάλης μουσικής
οικογένειας, που μπαίνει στη δημοτική μας μουσική από τις αρχές του αιώνα και
συνεχίζει αταλάντευτα να δημιουργεί μέχρι σήμερα. Γενάρχης ο Μιχάλης
Κονιτόπουλος και συνεχιστές τα παιδιά του Ειρήνη, Γιώργος, Κώστας, Αγγελική
και Βαγγέλης. Όλοι μαζί και ο καθένας ξεχωριστά κατεβαίνουν από τη Νάξο στην
Αθήνα και δημιουργούν τη «σχολή» και αργότερα τον θρύλο των Κονιτοπουλαίων.
Δημιουργούν, γράφουν και τραγουδούν τη νησιώτικη παράδοση. Σε κέντρα,
πανηγύρια και κάθε λογής εκδηλώσεις. Μέσα από τους δίσκους μεταφέρουν το
μελωδικό κλίμα της πατρίδας τους σ' όλη την Ελλάδα. Τραγούδια χαράς, γλεντιού
και όχι μόνο. Μια επιλογή από 32 γνωστά τραγούδια, όλα δημιουργίες των
Κονιτοπουλαίων, κυκλοφορούν σ' ένα διπλό CD. Πρόκειται για μεταγραφή, με τις
φωνές και τις ορχήστρες του Γιώργου Κονιτόπουλου, της Ειρήνης
Κονιτοπούλου-Λεγάκη, της κόρης της Ελένης Λεγάκη, και του Βαγγέλη
Κονιτόπουλου, του τελευταίου στυλοβάτη της οικογένειας. Τραγούδια χρήσιμα όχι
μόνο για γλέντι αλλά για το δέσιμο της δημοτικής παράδοσης με το σήμερα.
Τραγούδια που αποτελούν κρίκο για το «δέσιμο» των γενεών: «Από την πόρτα σου
περνώ», «Το λουλουδάκι του μπαξέ», «Θάλασσα απ' όλα τα νερά», «Αμοργιανό
συρτό», «Μπάλλος». 
Θα παρατηρήσουμε ότι παρά τις προσπάθειες που έχουν
καταβληθεί από τους τεχνικούς, ο ήχος που βγαίνει από τα λαμπικαρισμένα
νησιώτικα τραγούδια δεν είναι τόσο καθαρός. Και στην περίπτωση αυτή ασφαλώς
ευθύνεται το υλικό κατασκευής του CD. Όσο και αν προσπαθούν να πείσουν οι
εταιρείες ότι έχει μεγάλη απόδοση το CD, διαψεύδονται όλο και περισσότερο. Ο
ήχος τους είναι σκληρός κι αυτό φαίνεται και ακούγεται. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15826P112</ED>
<ID>
ID:166246

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P11&aa=2</URL></REF>


Article

<CATEGORY>vin09</CATEGORY>

 <H5>ΕΛΛΗΝΑΔΙΚΑ: ΠΑΝΩ ΑΠΟ 60 ΚΛΑΜΠ ΜΕ ΕΛΛΗΝΙΚΗ ΜΟΥΣΙΚΗ ΣΤΑ ΠΛΑΤΟ «ΝΙΚΗΣΑΝ» ΤΙΣ
ΜΕΓΑΛΕΣ ΠΙΣΤΕΣ ΚΑΙ ΤΑ ΜΙΚΡΟΦΩΝΑ</H5>
<H5>ΑΝΑΣΤΑΣΙΑ ΜΟΥΤΣΑΤΣΟΥ</H5>
<H5>Τα πάντα στο μίξερ!
</H5><H5>Τσιφτετέλια «λάιτ» και χοντρά τακούνια</H5>
<H5>Εκείνοι που είπαν «όχι»</H5>
<H5>Η ΒΙΟΜΗΧΑΝΙΑ ΤΩΝ «ΡΕΜΙΞ»</H5>
<H5>«Δηλητήριο» επί τρία για να χορεύεται με... διαφορετικούς τρόπους</H5>
<H2>«Ανέβα στο τραπέζι μου, κούκλα μου γλυκιά!»</H2>
<H2>Το
παράδειγμα του Μπουρναζίου</H2>

<AUTHOR>ΜΑΡΙΑ ΜΑΡΚΟΥΛΗ -ΧΑΡΗ ΠΟΝΤΙΔΑ</AUTHOR>

Στην αρχή, ο όρος ελληνάδικο προέκυψε έτσι, σαν αστείο.
Προτού το αστείο γίνει κατανοητό, είχε προκύψει μια προσέγγιση του κλασικού
ντίσκοκλαμπ με την πίστα, ένα συναπάντημα των «Pet Shop Boys» με την Άντζελα
Δημητρίου. Κάτι που βρήκε απήχηση και στον κόσμο που χόρευε κάτω ­ που όχι
μόνο δεν σταμάτησε να χορεύει, αλλά ανέβηκε και πάνω στο τραπέζι. Σε λίγο, οι
Pet Shop Boys πέρασαν στην αναμονή και ο ντιτζέι ασχολήθηκε επιμελώς με την
Άντζελα Δημητρίου, την Καίτη Γαρμπή, τον Μαζωνάκη, τον Λιβιεράτο και τις
«Θαλασσιές τις χάντρες», χρώμα-χρώμα. 
Έκτοτε, λοιπόν, μην πάτε πολύ πίσω,
τα τελευταία δύο γεμάτα χρόνια ουσιαστικά, η νύχτα ζει μαζί με τα ελληνάδικα ­
και άλλες πολλές παραλλαγές τους, όπως τα ολάδικα ­ τα ρεϊβάδικα είναι άλλο
πράγμα, ακριβώς το αντίθετο. Λίγο προτού, λοιπόν, ξημερώσει καλοκαίρι, ο
ντιτζέι έχει ιδρώσει να παίζει ελληνικά στα πάνω από 60 ελληνάδικα της
περιοχής πρωτευούσης, που σείονται με λαϊκοντίσκο τσιφτετέλια και με χορευτικά
ρεμίξ των τελευταίων επιτυχιών. Σ' αυτήν ακριβώς την κρίσιμη στιγμή (δύο
χρόνια δεν κρατάνε οι μόδες;) μπαίνει αμείλικτα το ερώτημα: άλλη μία σεζόν
πάνω στο τραπέζι; Ή μήπως ο ντιτζέι αλλάζει δισκοθήκη; 
Η μουσική στα
ελληνάδικα είναι περίπου σαν τη μουσική στα ξενοδοχεία. Μόνο που στη μια
περίπτωση συνοδεύει το φαγητό και στην άλλη τα κουνήματα και τα "καμάκια".
Βέβαια, αυτή η άποψη είναι εντελώς υποκειμενική. Πώς διασκεδάζει ο καθένας
είναι δική του υπόθεση, όχι δική μας. Σίγουρα όταν η πρώτη σου επαφή με το
ελληνικό τραγούδι γίνεται έτσι ­ πράγμα που συμβαίνει στα νεαρά παιδιά κυρίως
­ δεν σου δίνεται η δυνατότητα να ξεχωρίσεις τα πράγματα. Να καταλάβεις ποια
είναι η Άντζελα Δημητρίου, πού έχει κινηθεί και τι έχει στοχεύσει με την
δουλειά της, και ποια είναι η Μελίνα Κανά. 
Κάθε καλλιτέχνης έχει μια
πορεία στον χώρο του τραγουδιού. Η δουλειά του η ίδια είναι και μια στάση
ζωής. Αυτό που κάνει απευθύνεται σε ένα κοινό. Όταν, λοιπόν, τα πάντα μπαίνουν
στο "μίξερ" με σκοπό το ξεφάντωμα, θολώνουν πολύ τα νερά για κάποιον που δεν
έχει μεγάλη σχέση με το τραγούδι. Βέβαια υπάρχει και η άλλη όψη του
νομίσματος. Υπάρχει και κάτι θετικό, δηλαδή, για τους χαμηλού προφίλ
καλλιτέχνες. Που δεν τους αρέσει να πολυπροβάλλονται στην τηλεόραση ή να
τρέχουν πίσω από τα φλας των φωτογράφων, αλλά έχουν τραγούδια στο ρεπερτόριό
τους που ταιριάζουν σ' αυτούς τους χώρους. Μπορεί έτσι να τους ανακαλύψουν. Να
φτάσουν σε κόσμο που δεν θα έφταναν αλλιώς. 
Ας μην ξεχνάμε ότι το "Πότε
Βούδας, πότε Κούδας" είναι των Παπάζογλου και Ρασούλη κι είναι ένα τραγούδι
που κάνει, τώρα, δεύτερη καριέρα. Σίγουρα κάποια από τα παιδιά που το χόρεψαν
στα ελληνάδικα θα έχουν ψάξει να μάθουν περισσότερα για τους δημιουργούς του».

Σάββατο βράδυ, προχωρημένη η ώρα, τα κορίτσια της παρέας φοράνε στρετς
μπλουζάκια και χοντρά τακούνια, απ' αυτά της μόδας, τ' αγόρια με MTV στυλ και
λίγα χιλιάρικα στις τσέπες κατεβαίνουν κατά το «Μπέρδεμα», που ανάβει το
γλέντι. Τα κορίτσια χορεύουν το σουξέ της Έφης Σαρρή και ξέρουν τους στίχους
απ' έξω· κάπως έτσι γίνονται κι οι γνωριμίες. Γιατί παλιά τον Πανταζή και τον
Αντύπα τον άκουγαν οι γονείς, πρώτο τραπέζι πίστα και στυλ το κλασικό ­ τώρα
οι κανακάρηδες ξέρουν απ' έξω, ανακατωτά και κλειστά τα τετράδια, τα τραγούδια
του Λε Πα, που ανανεώνει διαρκώς το ρεπερτόριο. Γι' αυτό βγαίνει και ο Βασίλης
Καρράς στο βιντεοκλίπ του, ντυμένος με όλα τα σχετικά της γενιάς-Χ, και ιδού
πώς γεφυρώνεται το χάσμα. Έτσι όπως ο Θεσσαλονικιός «χτύπησε» 100.000 αντίτυπα
μ' ένα «Τηλεφώνημα» και μόνο. Έτσι όπως και η Σοφία Αρβανίτη μετεξελίχθηκε σε
ποπ κορίτσι με λαϊκές ανησυχίες και Ντόλτσε Γκαμπάνα περιτύλιγμα, επειδή, όπως
είπε, δεν μπορεί να αγνοήσει τα αιτήματα του κοινού. Το κοινό, βέβαια,
ασχολείται με τον καλλιτέχνη όσο του επιτρέπει ο ντιτζέι, που έχει τον πρώτο
λόγο και κόβει, ράβει και συναρμολογεί, ώστε να κρατήσει όλον τον λαό σε
κίνηση και να φεύγουν όλοι από το «Βαρελάδικο» σαν να έχουν τελειώσει από
μάθημα αερόμπικ (άλλωστε ακόμη και στα μαθήματα αερόμπικ βάζουν τώρα
ελληνικά). 
Ολόκληρη η βιομηχανία κινήθηκε προς αυτήν την κατεύθυνση. Η
δισκογραφία και τα μαγαζιά της νύχτας. Οι πρώτοι, βγάζοντας το ένα «λάιτ»
τσιφτετέλι καρμπόν πάνω στο άλλο και κατασκευάζοντας είδωλα μ' αυτές τις
προδιαγραφές. Οι δεύτεροι, μετατρέποντας κλαμπ και σκηνές ελληνικού τραγουδιού
σε ελληνάδικα στο άψε-σβήσε. Η ζήτηση, βλέπετε, ήταν μεγάλη. Το ιστορικό «Wild
Rose», για παράδειγμα, «αλλαξοπίστησε» κι έγινε «Άπιστη», ο «Δίας» άλλαξε σε
«Λάδι στη Φωτιά», το «Λολαπαλούζα» σε «Μπέρδεμα»­ έως κι εκείνο το φανκ «Νο
Name» το είδαμε «Ράδιο» (Νο Name). Το «Μετρό», μάλιστα, στου Γκύζη, που
«ζέσταινε» με συνέπεια για καιρό το ελληνικό «ζωντανό» τραγούδι, φέτος
απλώθηκε σαν «Σεντόνι», εκατό τοις εκατό ελληνάδικο. «Ήταν λύση ανάγκης», λέει
ο Κώστας Τσατσούλης ­ ψυχή στο Μετρό, αλλά και στο «Χοροστάσιο» ­, «που δεν θα
μείνει για πολύ, θα αλλάξει και πάλι· η επιθυμία μου είναι να γίνει ένα
θέατρο, ένα καλό θέατρο». Ο ίδιος παραδέχεται πως λίγες φορές βρέθηκε ­ «σαν
παρατηρητής», λέει, «περισσότερο... έκανα βόλτες σ' όλα αυτά που ξεφύτρωσαν
ξαφνικά· ούτε 15 άτομα δεν είχαν τις καθημερινές. Τα πρώτα, βέβαια, όπως το
Βαρελάδικο και το Ράδιο, είχαν κόσμο... Αλλιώς, είναι για ένα χαβαλέ. Το
«Μετρό», λέει ο ίδιος, «για καιρό δεν είχε πρόταση, επαναλαμβανόταν, δεν
μπορούσαμε να συνεχίσουμε έτσι· ε, γίναμε κι εμείς ελληνάδικο. 
Και πάλι
δεν είναι κακό να παίζουν ελληνικά· είναι ο τρόπος που το αντιμετωπίζουν
αυτό», λέει, ενώ κάνει τα σχέδιά του για το καλοκαιρινό, πιστό στη ροκ σκηνή,
«Χοροστάσιο». «Η μόδα αυτή με τα ελληνάδικα τελειώνει, αν δεν έχει ήδη
τελειώσει». Και τι προβλέπει ύστερα από αυτό; «Όταν έχουμε ανίσχυρη μουσική
πρόταση, τότε ανακαλύπτουμε ξανά το ρεμπέτικο». 
Τα «9/8» και το «Μπαρ των Ασωμάτων»
ήταν ανάμεσα σ' εκείνα που είπαν όχι στο ελληνάδικο. «Είναι μια κιτς μόδα που
θα περάσει», λέει ο Μάνος Τρανταλίδης, ο άνθρωπος πίσω από τους δύο αυτούς
χώρους. «Τραγελαφική κατάσταση, που συνίσταται στο ότι συνυπάρχουν τραγούδια
Μάλαμα και Σφακιανάκη και, ανεξάρτητα από το ποιο είναι το τραγούδι, οι
πελάτες έχουν την υποχρέωση να λικνίζονται, όχι όπως ακούγεται η μουσική, αλλά
όπως τους επιβάλλει ένας ναρκισσισμός». 
«Ραδιοφωνικοί σταθμοί και
εκδόσεις», λέει χαρακτηριστικά ο Μάνος Τρανταλίδης, «έχουν συμβάλει στο να
δημιουργηθεί αυτή η αντίληψη για το εύκολο κέρδος, έτσι που μέσα σε μια βραδιά
χώροι του τραγουδιού μετατράπηκαν σε αίθουσες "τσιφτετελικής" έκφρασης.
Πιστεύουμε ότι μόδα-μπόρα είναι, που θα περάσει. Υπάρχει ένα παράλληλο κοινό
που γεμίζει χώρους με ποιότητα και ψυχαγωγία και, ακόμη, πιστεύουμε πως έχει ο
καιρός γυρίσματα». Προς το παρόν, όμως, τα ελληνάδικα της νύχτας πέρασαν και
στα δισκοπωλεία ­ ωράριο καταστημάτων, δηλαδή ­ όπου φιγουράρουν πια και
συλλογές (όπως το «Βαρελάδικο»), με όλα τα σουξέ, έτσι όπως τα σκορπάει στην
πίστα ο ντιτζέι. Έως ότου κι αυτός αρχίσει το επόμενο ρεμίξ... 
Το Δηλητήριο (The
Νο Minos-ΕΜΙ Mix), 2. Το Δηλητήριο (The Pancretan Mix), 3. Χόρεψε (The Soft
Pitched Mix), 4. Ζάλη (The Extreme Greek Jungle Mix). Τα ανωτέρω αναγράφονται
στο οπισθόφυλλο του CD «Dance Mixes», από τον δίσκο «Έρχομαι» της Κωνσταντίνας
(με τη συμμετοχή του Βασίλη Καρά στο γνωστό «Δηλητήριο»), που κυκλοφόρησε πριν
από περίπου ένα χρόνο. Την άνοιξη του '95 το «Έρχομαι» (το κανονικό) και
σχεδόν ένα χρόνο μετά το... επανέρχομαι, με τρία τραγούδια του δίσκου σε
ρεμίξ, το δε χιτ («Δηλητήριο») σε δύο εκδοχές ­ για να το εμπεδώσουμε μάλλον.
Και να το χορέψουμε, βεβαίως. Ηλεκτρονική ατμόσφαιρα, ρυθμός μονότονα
επαναλαμβανόμενος κι ένας μπάσος Καρράς σε στυλ Μπάρι Γουάιτ, που χορεύεται σε
ρυθμό τέκνορεϊβ ­ έτσι για να έχουμε κι άλλες επιλογές, εκτός από τα
τσιφτετέλια και τα ζεϊμπέκικα, όπου τον έχουμε συνηθίσει στις... φυσιολογικές
του ερμηνείες. 
Και τώρα για να σοβαρευτούμε λίγο, το συγκεκριμένο CD το
επιλέξαμε κατά τύχη, ίσως επειδή είναι ένα από τα πιο πρόσφατα παραδείγματα
που κυκλοφόρησαν στα δισκάδικα. Τα ελληνικά dance remixes έχουν γίνει, πλέον,
κατεστημένο στην αγορά ­ όπως κατεστημένο έγιναν τα 2 τελευταία χρόνια τα
ελληνικάδικα. Περίεργες οι συμπτώσεις, θα πείτε, και θα έχετε εν μέρει δίκιο.
Εν μέρει, γιατί η γραμμή έχει δοθεί πριν από πολλά χρόνια από το εξωτερικό.
Προτού γίνει η Κωνσταντίνα κορίτσι για ρεϊβάδικο, έχουν γίνει ο Prince, η
Μαντόνα, η Bjork και πάρα πολλοί άλλοι ξένοι συνάδελφοί τους. Άρα περνάμε
περίοδο χορευτική σε όλα τα μήκη και πλάτη της Γης, μόνο που εμείς (η ελληνική
δισκογραφία, δηλαδή) παραδεχτήκαμε τη δύναμη των ντιτζέι ένα με ενάμιση χρόνο
πριν και από τότε τού δώσαμε και κατάλαβε (οι ντιτζέι είναι οι «πατεράδες» του
ρεμίξ και σ' αυτούς ανατίθεται το εγχείρημα από τις εταιρείες). «Τα CD αυτά
δεν έχουν τρομερές πωλήσεις στη λιανική, εκτός από εξαιρέσεις, βέβαια», λέει ο
Βαγγέλης Γιαννόπουλος από τη «ΜΙΝΟΣ». «Χρησιμοποιούνται, όμως, ως εργαλείο του
promo, γιατί παρατείνουν τη διάρκεια ενός δίσκου», άποψη που δεν διαφέρει από
αυτήν του Γιώργου Στουγιαντζίκη, από την «BMG». «Γίνεται κατ' αρχήν για λόγους
promotion, πολιτική που στο εξωτερικό είχε εφαρμοστεί εδώ και χρόνια, μαζί μ'
αυτήν του CD σινγκλ (CD με ένα η δύο τραγούδια, που προηγείται της κυκλοφορίας
του δίσκου). Αν ένας δίσκος διαρκούσε στην αγορά γύρω στους 4 μήνες, με την
εφαρμογή του ρεμίξ (που βγαίνει μερικούς μήνες μετά) η αγορά τονώνεται ξανά.
Φυσικά επιλέγονται κομμάτια που έχουν λόγο ύπαρξης, που μπορούν να τα παίξουν
οι τζόκεϊ στα μαγαζιά». 
Κορκολής: «Σε Θέλω» και το: «Κραγιόν», Γονίδης:
«Γιατί κλαις», Καίτη Γαρμπή: «Ξυπόλυτη Χορεύω», Βασίλης Καρράς: «Τηλεφώνησέ
μου», «Δηλητήριο» κ.ά, Μαζωνάκης: «Μη μου ζητάς να αλλάξω γνώμη» και πολλά
άλλα παραδείγματα σε εκδοχή τέκνοραπ μάς συνοδεύουν στην καθημερινότητά μας
μέσα από το ραδιόφωνο, την τηλεόραση, τις εξόδους μας, αποτελώντας ένα μεγάλο
κομμάτι του λάιφσταϊλ ­ κυρίως ­ των 15 και κάτι. Να 'ναι, άραγε, η
δισκογραφία η αιτία αυτής της μόδας ή το μεγαλύτερο κομμάτι της ευθύνης το
έχουν τα ελληνικάδικα, που επέβαλαν τις επιλογές τους στη δισκογραφία; «Είναι
σαν να με ρωτάτε αν έκανε η κότα το αυγό ή το αυγό την κότα», είναι η απάντηση
του Γιώργου Στουγιαντζίκη. Το κακό, πάντως, είναι ότι άμα μπλέξει κανείς με τα
πίτουρα, σίγουρα θα τον φάνε οι κότες. 
Ένα παράδειγμα για το πώς ξεφυτρώνουν τα ελληνάδικα
είναι το Μπουρνάζι. Μια πλατεία πλημμυρισμένη όχι μόνον με ελληνάδικα, αλλά
και με καφετέριες ­ που μετά τις 12 τα μεσάνυχτα το γυρίζουν στην ελληνική
μουσική ­ και παμπ με ανάμεικτη μουσική (ξένη και ελληνική). 
Κάθε στενάκι
και κάθε γωνιά κι από ένα κέντρο διασκέδασης για τη νεολαία, και όχι μόνον.

Αν και τα κέντρα αυτά έχουν ξεπεράσει τα 20, εξακολουθούν να
δημιουργούνται και άλλα. 
Περιμετρικά η πλατεία διαθέτει μπαρ με τραπεζάκια
και κιόσκια στο πεζοδρόμιο. Από ελληνάδικα έως μπιραρίες και από μπαράκια έως
πιτσαρίες και καφετέριες. Τα κλαμπ «Vip's» (ελληνική μουσική) όπως και «Domus»
(ξένη και ελληνική σε ξεχωριστούς χώρους) έχουν αποκτήσει το δικό τους σταθερό
νεανικό κοινό. 
Ενδιάμεσα υπάρχει το κλαμπ «Calua», ενώ λίγα μέτρα πιο πέρα
το «Κολόνες Κλαμπ». Φυσικά, κάνοντας μια βόλτα γύρω γύρω, συναντάς την
«Αίγλη», το «Lancelot» (έχει ζωντανή μουσική με τον Τάκη Παπαματθαίου), το
«Κέντια Κλαμπ» (με ελληνική μουσική) και το «Κόκαλο» (ελληνική και ξένη
μουσική). 
«Τι βρίσκουμε στο Μπουρνάζι; Μα φυσικά κόσμο και διασκέδαση». Ο
20χρονος Άκης Τσουρλής από τη Νέα Ζωή είναι τακτικός επισκέπτης της πλατείας
Μπουρναζίου. «Και από πού δεν έρχονται. 
Απ' όλα τα μέρη της Αθήνας. Εδώ
συναντάς παιδιά από τη Γλυφάδα έως την Κηφισιά. Μάλιστα δύο φίλοι μου έρχονται
στο Μπουρνάζι από τη Ναύπακτο». 
Τις νύχτες του καλοκαιριού η πλατεία
γίνεται ένα με τη νεολαία. Κάθε στενό δρομάκι και κάθε γωνιά κι από ένα
ελληνάδικο. «Η διασκέδαση στο Μπουρνάζι κρατά μέχρι τις πρωινές ώρες. 
Οι
νέοι φθάνουν εδώ από τη Νίκαια, τον Περισσό και από άλλες γωνιές της Αθήνας»,
υποστηρίζει ο φοιτητής Ιατρικής Μάρκος Κασελλούρης. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15826P121</ED>
<ID>
ID:166203

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P12&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>
<H2>(Εικόνα μεγέθους : 11402 bytes)
</H2>
«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η
γκανγκστερική ταινία του Έιμπελ Φεράρα σε στυλ υπαρξιακού κοινωνικού δράματος
και με ύφος Κασσαβέτη. Με τους Κρις Πεν, Κρίστοφερ Γουόκεν, Βίνσεντ Γκάλο.
(Αθήναιον 2, Όπερα). 
«ΟΛΑ ΤΟΥ ΓΑΜΟΥ ΔΥΣΚΟΛΑ»: Αισθηματική κομεντί
και εκρηκτικός έρωτας Κάμερον Ντίαζ-Κιάνου Ριβς. Η σκηνοθεσία του
πρωτοεμφανιζόμενου Στίβεν Μπέιγκελμαν. (Αττικόν, Αθηνά, Άστρον, Άννα Ντορ,
Σπόρτιγκ). 
«ΜΥΣΤΙΚΟΣ ΠΡΑΚΤΟΡΑΣ»: Στα τέλη του περασμένου αιώνα
βιβλιπώλης καρφώνει αναρχικούς στην αστυνομία του Λονδίνου. Με τους Μπομπ
Χόσκινς, Ρόμπιν Ουίλιαμς, Ζεράρ Ντεπαρντιέ. Σκηνοθετεί ο Κρίστοφερ Χάμπτον του
«Κάρινγκτον». (Μπροντγουαίη). 
«ΜΙΚΡΟΚΟΣΜΟΣ»: Το ντοκιμαντέρ με το
ρεκόρ των χιλιάδων εισιτηρίων. Έρωτας, φλερτ, αγώνας επιβίωσης, ποίηση στον
«αόρατο» κόσμο των «αόρατων» ζωυφίων. Ντοκιμαντέρ της γαλλικής δυάδας Κλοντ
Νουριτζανί - Μαρί Περεντού. [Αβάνα, Cinepolis 1, Αστέρια, Άττικα 1, Village
Centre 5, Έμπασσυ, Καλυψώ, Απόλλων (Πειρ.)]. 
«120 ΜΕΡΕΣ ΣΤΑ ΣΟΔΟΜΑ»:
Το ακραίο κύκνειο άσμα του Πιέρ Πάολο Παζολίνι. Τέσσερις εκπρόσωποι της
φασιστικής εξουσίας επιδίδονται σε καννιβαλισμούς και όργια, βασανίζοντας και
σκοτώνοντας αθώους νέους. (Art Studio, Αλφαβίλ). 
«ΦΑΡΓΚΟ»: Η
έκπληξη των Όσκαρ και η μαύρη, ανατριχιαστική, κωμωδία του Τζόελ Κόεν με τη
Φράνσις Μακ Ντέρμοντ (που κέρδισε το Όσκαρ ερμηνείας) σε ρόλο αστυνομικίνας.
(Αθήναιον, Άττικα 2). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15826P141</ED>
<ID>
ID:166204

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P14&aa=1</URL></REF>


Article

<CATEGORY>vin09</CATEGORY>

 <H5>ΠΕΡΙΟΔΕΙΑ
ΤΟΥ ΥΠΟΥΡΓΟΥ ΠΟΛΙΤΙΣΜΟΥ</H5>
<H2>Η Θράκη ζητεί πολιτιστική θωράκιση</H2>

Η θωράκιση της Θράκης, με κίνητρα για επενδύσεις,
λιμάνι δισεκατομμυρίων στην Αλεξανδρούπολη, περιφερειακό πανεπιστημιακό
νοσοκομείο, που προσφέρει στους κατοίκους «ασφάλεια», προχωρεί. Ο κόσμος όμως
ή, για να ακριβολογήσουμε, οι τοπικές αρχές που συμμετείχαν σε ευρεία σύσκεψη
στην Αλεξανδρούπολη... έλουσαν κυριολεκτικά τον υπουργό Πολιτισμού κ. Ευάγγελο
Βενιζέλο με αιτήματα για μια άλλη, πολιτιστική, θωράκιση. Δεν ζήτησαν
επιχορηγήσεις για φεστιβάλ, αλλά για ανασκαφές ώστε να ξεθαφτούν από το χώμα
της Θράκης τα μνημεία - πειστήρια της ελληνικής ταυτότητας της περιοχής. Και
γεγονός πρωτοφανές, ο Μητροπολίτης Αλεξανδρούπολης, κ. Δαμιανός, ζήτησε από το
υπουργείο Πολιτισμού οικονομική βοήθεια για την ανέγερση μιας καινούργιας
ενοριακής εκκλησίας, ώστε να απελευθερωθεί από τον φόρτο της τρέχουσας χρήσης
και να αναδειχθεί ως μνημείο βαλκανικής σημασίας η εκκλησία της Παναγίας της
Κοσμοσώτειρας, στις Φέρες, στον ΒΔ Έβρο. Μια μικρογραφία της Αγίας Σοφίας, η
οποία χρειάζεται αναστήλωση. 
Ο υπουργός Πολιτισμού ήταν προετοιμασμένος
για άλλα θέματα. Ήρθε με πρόσκληση του νομάρχη Έβρου κ. Γιώργου Δόλιου στη
Θράκη με αφορμή τα επίσημα εγκαίνια του πιλοτικού προγράμματος για την
προώθηση της ανάγνωσης και τον εκσυγχρονισμό των βιβλιοθηκών, στον Νομό Έβρου,
βάσει μιας δεκαετούς σύμβασης με 19 προγράμματα δράσης, προϋπολογισμού 700
εκατ. δρχ. 
Ανακοίνωσε ένα πρόγραμμα θωράκισης της Θράκης με τη λειτουργία
5 μουσείων διαχρονικών και εκπαιδευτικών στους τρεις ακριτικούς νομούς. 
Τα
μουσεία Αλεξανδρούπολης, Διδυμοτείχου, Κομοτηνής, Αβδήρων, το οποίο είναι
έτοιμο αλλά αδειανό, και τη μετατροπή σε μουσείο - κέντρο μελέτης της ορεινής
Ροδόπης και πολιτισμού των καπναποθηκών της Ξάνθης. 
Απαντώντας στις
επικρίσεις που δέχθηκε για την απόφαση να ανασταλούν για ένα χρόνο οι
ανασκαφές, εξήγησε ότι αποφασίσαμε να αναστείλουμε για ένα χρόνο τις
συστηματικές ανασκαφές για να σκεφθούμε τι σκάβουμε, γιατί σκάβουμε και τι
θέλουμε να κάνουμε αυτό που βρίσκουμε και τόνισε το αδιαχώρητο που επικρατεί
στις αποθήκες των μουσείων. Όταν τέθηκε το θέμα λειτουργίας των αρχαίων
θεάτρων στα Άβδηρα και τη Μαρώνεια, προέτρεψε τους ενδιαφερόμενους να
ετοιμάσουν προτάσεις και να στραφούν στη χορηγία, αναφέροντας το παράδειγμα
της μικρής Επιδαύρου, και δεσμεύθηκε να αγορασθεί από το υπουργείο Πολιτισμού
ένας από τους δύο κινηματογράφους της Ορεστιάδας, ο οποίος κινδυνεύει. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P15</CAT>
<ED>
Κωδικός άρθρου: A15826P151</ED>
<ID>
ID:166205

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P15&aa=1</URL></REF>


Article

<CATEGORY>vin09</CATEGORY>

 <H2>Θα σταλεί επίσημη επιστολή για την επιστροφή των Μαρμάρων</H2>

Ενώ ο νέος πρωθυπουργός της Βρετανίας, Τόνι Μπλερ, έσπευσε να δηλώσει ότι
δεν δεσμεύεται η νέα κυβέρνηση από προηγούμενες του Εργατικού Κόμματος στο
θέμα της επιστροφής των Μαρμάρων του Παρθενώνα, ο υπουργός Πολιτισμού,
Ευάγγελος Βενιζέλος, έσπευσε χθες να συγχαρεί το Εργατικό Κόμμα της Βρετανίας
για την περιφανή νίκη του και να δηλώσει ότι «τώρα είναι η στιγμή να
οργανώσουμε την αποστολή της επίσημης επιστολής για την επιστροφή των Μαρμάρων
του Παρθενώνα». Υπενθύμισε ο υπουργός Πολιτισμού ότι η επιστολή αυτή είναι
έτοιμη από καιρό, αλλά ότι ο ίδιος απέφυγε την επίδοσή της σε προεκλογική
περίοδο. Η επιστολή θα σταλεί όταν σχηματιστεί η νέα κυβέρνηση στον ομόλογό
του και η πρώτη συνάντηση και συζήτηση του θέματος, σύμφωνα με τον κ.
Βενιζέλο, θα γίνει στο Λουξεμβούργο, στις 30 Ιουνίου, με αφορμή τη Σύνοδο των
Υπουργών Πολιτισμού. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P15</CAT>
<ED>
Κωδικός άρθρου: A15826P152</ED>
<ID>
ID:166247

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P15&aa=2</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1 Κατηγορία ρημάτων.
2 Καλούνται να δώσουν λόγο. 3 Χρησιμοποιείται και επί ευχής. ­
Προηγούνται του ονόματος πολλών αθλητικών σωματείων. ­ Ιταλικό άρθρο. 4
Επίρρημα... ενεργητικότητας 5 Δεν είναι ανεξάλειπτα. ­ Συχνά βαθύ κι
απότομο. 6 Γραφή του αριθμού 28. ­ Είδος χορταρικού. 7 Το ήθος
τους ενδιαφέρει ιδιαίτερα. 8 Τα μέλη παλιότερης «εταιρείας», με άρθρο
(αντίστρ.). 9 Δύο σύμφωνα που αποτελούν τον τίτλο θεατρικού έργου της
Μ. Ριάλδη ­ Μικρό μονόπρακτο θεατρικό έργο. 
ΚΑΘΕΤΑ 
1
Περίφημος πίνακας του Ρέμπραντ, στο μουσείο του Άμστερνταμ (χωρίς άρθρο).
2 Δεύτερος στην ιεραρχία. 3 Ό, τι και το 3 α' οριζόντια. ­
Εκφράζει και προϋπόθεση ­ Όμοια γράμματα. 4 Τους λείπει συχνά η...
ησυχία. 5 Προσδιορίζει χρονικά (αντίστρ.). ­ Εσώρουχο, όπως κοινά
λέγεται (αντίστρ.). 6 Το λένε συχνά οι... περίεργοι. ­ Στον Όλυμπο
κατοικούσε. ­ Συνεχόμενα στο αλφάβητο. 7 Ιερωμένοι και αυτοί
(αντίστρ.). 8 Έργο του αργαλειού. ­ Αντίστροφη γραφή του 6 α' κάθετα.
9 Ομηρική λέξη για τον απαραβίαστο. 
ΛΥΣΗ (2/5/97) 
ΟΡΙΖΟΝΤΙΑ: 1. ΜΕΘΟΡΙΑΚΑ 2. ΕΠΙΣΤΟΛΕΣ 3. ΛΙΣΤ ­ ΛΙΝΑ
4. ΟΒ ­ ΑΦΗ ­ ΤΡ 5. ΟΡΟΝΟΣΙΑ 6. ΥΚ ­ ΔΡ ­ ΟΥΝ 7.
ΡΟΦΗΜΑ ­ ΡΑ 8. ΝΙΟ ­ ΕΛΕΟΣ 9. ΝΟΣΗΛΙΑ. ΚΑΘΕΤΑ: 1.
ΜΕΛΒΟΥΡΝΗ 2. ΕΠΙΟΡΚΟΙ 3. ΘΙΣ ­ ΦΟΝ 4. ΟΣΤΑΝΔΗ 5.
ΡΤ ­ ΦΟΡΜΕΣ 6. ΙΟΛΗΣ ­ ΑΛΗ 7. ΑΛΙ ­ ΙΟ ­ ΕΛ 8. ΚΕΝΤΑΥΡΟΙ
9. ΑΣΑΡ ­ ΝΑΣΑ. 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P15</CAT>
<ED>
Κωδικός άρθρου: A15826P153</ED>
<ID>
ID:166288

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P15&aa=3</URL></REF>


Article

<CATEGORY>vin09</CATEGORY>

 <H2>Μπλέχτηκαν οι γραμμές</H2>

<AUTHOR>Ο ΑΣΥΓΧΩΡΗΤΟΣ</AUTHOR>

«Φεύγει;» ρωτάει η μια άκρη της
τηλεφωνικής γραμμής. «Έτσι ακούγεται, εσύ τι μαθαίνεις;» απαντάει, με ερώτηση,
η άλλη άκρη. «Σε ξαναπαίρνω με νεώτερα», λέει η πρώτη (γραμμή). Κλείνει και
παίρνει ετέρα, καλύτερα πληροφορημένη, γραμμή. 
* Γραμμή, γραμμή, σημασία
έχει πως καθ' όλο το χθεσινό 8ωρο ουδείς και ουδεμία των δισκογραφικών
εταιρειών εξεπλήρωσαν τις εργασιακές τους υποχρεώσεις. Όλοι έψαχναν τον
Μίλτο, αλλά από την Δευτέρα θα ανακαλύψουν έναν... Λεβέντη. 
Υφίσταται καλύτερη
γραμμή από τον... Ασυγχώρητο; Ως εκ τούτου ξεκαθαρίζω την κατάσταση. 
Πρώτον, ο Μίλτος Καρατζάς, διευθυντής και διαχειριστής (μέχρι στιγμής, έτσι;)
της δισκογραφικής BMG, που εκτός των άλλων «κατέχει» έναν Ντέηβιντ
Μπάουι και έναν Στέφανο Κορκολή (όχι ο Μίλτος, αλλά η BMG)
βρίσκεται αυτή τη στιγμή στην Μύκονο! 
Όμως την Μεγάλη Παρασκευή, την
ημέρα της Σταυρώσεως, βρέθηκε στα γερμανικά (ευρωπαϊκά) κεντρικά της
εταιρείας. 
* Ε, και; Οι Αμερικανο - Γερμανο - Ευρωπαίοι του ζήτησαν την
παραίτησή του (εδώ που τα λέμε θα τον... παραιτούσαν, αλλά επειδή τυγχάνει να
είναι «και» διαχειριστής, ακολουθούν το γράμμα του Νόμου). 
Έτσι την Δευτέρα θα ανακοινωθεί η «παραίτηση» του Μίλτου και η
τοποθέτηση, Έλληνος εκ της Αλλοδαπής, κάποιου Λεβέντη (αν δεν με απατά η μνήμη
μου, παρόμοια τοποθέτηση στο ίδιο πόστο συνέβη προ... αμνημονεύτων χρόνων,
στην πολυεθνική Polygram). 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15826P161</ED>
<ID>
ID:166206

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P16&aa=1</URL></REF>


Article

<CATEGORY>vin09</CATEGORY>

 <H2>Πίτουρα και κότες</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Κι εμάς τι μας κόφτει; (θα ρωτήσετε
ευλόγως). Μας κόφτει, μας κόφτει. Πρώτον, οι εγκατεστημένες εν Αθήναις
πολυεθνικές τοποθετούν σε διευθυντικά πόστα άτομα «αγνώστου προελεύσεως», άνευ
διασυνδέσεων με ιθαγενείς. Και δεύτερον, προ μηνών ομάδα της μητρικής BMG
κατέφθασε στην Αθήνα για να ελέγξει την μεγάλη... παραγωγή Premium cd της
εταιρείας προς τον περιοδικό Τύπο. 
* (μα φυσικά premium είναι τα cd που
προσφέρονται στους αναγνώστες μαζί με το εξώφυλλο μιας Ζέτας Λογοθέτη, φερ'
ειπείν). 
Αντιθέτως δεν κινδυνεύουν οι συνεργάτες του Μίλτου Γιώργος
Κυβέλος και Τάσος Φαληρέας! Διότι οι άνθρωποι δεν ανακατεύονται με τα
γερμανικά... πίτουρα για να φαγωθούν από αμερικανικές κότες. Ίδρυσαν εταιρεία
με την ελληνικότατη επωνυμία «Αμοργός» και άρχισαν την προσεκτική παραγωγή
δίσκων, με Σαββόπουλο, Κότσιρα, Πορτοκάλογλου. Στη συνέχεια δίνουν το έτοιμο
«υλικό» σε μια μεγάλη δισκογραφική και πάνω στο εξώφυλλο αναγράφονται και οι
δύο φίρμες: BMG-Αμοργός! 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15826P162</ED>
<ID>
ID:166248

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P16&aa=2</URL></REF>


Article

<CATEGORY>vin09</CATEGORY>

 <H2>Έλξις και απώθησις</H2>

Παραλλήλως ο Κυβέλος διαπράττει δεύτερη, έξυπνη κίνηση.

Μαζί με τον συνάδελφο Γιώργο Μελέα και την Εριέτα Ταμπουρά (πρώην
στέλεχος της «Λύρα») οργάνωσαν καλλιτεχνικό γραφείο προώθησης μουσικών, με την
επωνυμία «Έλξις». 
* Εν ολίγοις, αυτό το καλοκαίρι (να το δούμε και να μην
το πιστέψουμε), Ξυδάκης, Πορτοκάλογλου, Πασπαλά θα
διακινούνται και θα «περιστρέφονται» εκ της.. έλξεως! 
Όμως ο Γιάννης
Πάριος... διακινείται εντός νέφους καπνού. 
Οταν τον ρώτησαν αν
αληθεύουν οι φήμες που λένε πως όπου να 'ναι χωρίζει από την Σοφία
Αλιμπέρτη, με την οποία έχει δύο παιδιά, εκείνος κατέφυγε στο πασίγνωστο
γνωμικό, παγκοσμίου χρήσεως και λήψεως: 
<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15826P163</ED>
<ID>
ID:166283

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P16&aa=3</URL></REF>


Article

<CATEGORY>vin09</CATEGORY>

 <H5>«Sacred Spirit,
Volume 2 Culture Clash». («Virgin»)</H5>
<H5>Morphine, «Like Swimming»
(«Rykodisc»/«Hitch Hyke»)</H5>
<H5>«Lost Highway» («BMG»)</H5>
<H5>Armand Van Helden, «Old School Junkies» («Eros»)</H5>
<H2>Ροκ σαν... κολύμπι</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Τρεις Βοστωνέζοι, οι
Morphine, βγάζουν το πιο ροκ συναίσθημα, χωρίς καν να αγγίζουν κιθάρα. Μπάσο,
σαξόφωνο και ντραμς, κόντρα στον μανιασμένα οργανωμένο θόρυβο του Τρεντ
Ρέζνορ. Ευτυχώς, η λεωφόρος του ροκ παραμένει χαμένη. 
Προτιμάει να κρύβεται πίσω από το
μεγαλοπρεπές «ο Ατρόμητος Γενναίος» ­ The Fearsome Brave, έτσι όπως ακριβώς το
χρησιμοποιεί ­ ο πενηντάχρονος Κλάους Ζούντελ, μουσικός παραγωγός και
συνεσταλμένος χαρακτήρας, για να εξορμά σε παρακινδυνευμένες μουσικές
αποστολές, με άνεση και τόλμη. Το προηγούμενο εγχείρημά του ήταν να ανακατέψει
ινδιάνικους ύμνους με μπιτ τελευταίας παραγωγής, γεγονός που εκτιμήθηκε
ιδιαίτερα από το κοινό, τόσο όσο να αγοραστεί σε πάνω από δύο εκατομμύρια CD.
Απτόητος ο γενναίος (όπως και κάθε άλλος ικανός στη θέση του), ξαναμπαρκάρει
σε νέες περιπέτειες και σκαρφίζεται το εξής, να ανακατέψει βαριά νοτισμένα
μπλουζ με ανάλαφρα ιντερμέδια της κλασικής. Παράτολμο, αλλά αποδοτικό,
θαρραλέο και το ίδιο απολαυστικό. Η παράδοση μπαίνει στο στούντιο και
μεταλλάσσεται σε χίλιες δυο μορφές, έτσι και τα μπλουζ φοράνε σμόκιν σε μιαν
από τις πιο συναρπαστικές μεταμορφώσεις της εποχής, όπως αρμόζει σε μία
«σύγκρουση πολιτισμών», που λέει και ο τίτλος. Καινούργια γεύση, δυνατό άρωμα,
μια νέα, εκ των πραγμάτων, ποικιλία. 
Ποιος θα έλεγε πως το πιο ροκ συναίσθημα αυτόν τον
καιρό βγαίνει από ένα γκρουπ που δεν έχει καν κιθάρα, και δεν θα τον έλεγαν
αλλού γι' αλλού νυχτωμένο... Εκτός κι αν έχει τους Morphine κατά νου και
συνεπώς το δίκιο με το μέρος του. Αφού οι τρεις Βοστωνέζοι κάνουν την πιο κουλ
μουσική κι αυτό είναι δεδομένο από το πρώτο κιόλας άλμπουμ. Οι Morphine είναι
καυτοί σαν πυρετός που σε κάνει να παραμιλάς και υπνωτικοί σαν ένα όνειρο που
δεν θες να τελειώσει. Μηδέ εξαιρουμένης της... σέξι διάστασης των τραγουδιών
τους. Εκτός των άλλων, έχουν γράψει και το «Ι Know you», του οποίου εδώ
συναντάμε το τρίτο μέρος. Αν μόνο λίγοι σώζονταν από έναν κατακλυσμό στο ροκ,
σιγουρευτείτε πως οι τρεις Morphine είναι μέσα στην κιβωτό και ο Μαρκ Σάντμαν
έχει χώρο να αναπτύξει τις απόψεις του στο δίχορδο μπάσο. Τρεις, λοιπόν, όλοι
κι όλοι ­ μπάσο, σαξόφωνο και ντραμς ­ κολυμπάνε στα άπατα του ροκ εν ρολ, στα
ρηχά νερά της τζαζ, που δεν λέει το όνομά της, και στην αίσθηση των μπλουζ,
που τρέχει στον νωτιαίο μυελό των τραγουδιών. Και τα κομμάτια του «Like
Swimming» να βγαίνουν όλα αγέρωχα στην επιφάνεια. Το απεγνωσμένο «Potion», το
φευγάτο «Early to Bed», το «French Fries with Pepper», ωραιότατα σερβιρισμένο.
Άλλωστε, ώσπου να φτάσουν ώς το εξαιρετικό τέταρτο μπλε τους έργο έχουν να
παρουσιάσουν την πολύχρωμη φάση του «Good», την άσπρη-μπλε του «Cure For Pain»
και τη φλογισμένη πορτοκαλί του «Yes». Όλα ένα κι ένα επιχειρήματα για να
δυναμώσετε την ένταση. 
Ο Ντέιβιντ Λιντς μπορεί να
ψάχνει ακόμη τη Χαμένη Λεωφόρο του, την ιστορία της ταινίας, στη μουσική της,
όμως, γράφεται όλο το σενάριο του ήχου της δεκαετίας του '90. Του ιντάστριαλ
αγχωτικού θορύβου, που σέρνεται σαν μια ολόκληρη πόλη, και των πιο δυνατών
εμμονών του από το παρελθόν.
 Τη γέφυρα ρίχνει θριαμβευτικά ο Ντέιβιντ
Μπάουϊ με το «I'm Deranged», ενώνοντας τα μουσικά τοπία του Μπανταλαμέντι με
τους επεισοδιακούς Marilyn Μαnsion και τον Λου Ριντ με τους Smashing Pumpkins.

Μπορεί τον σφυγμό της παράξενης ιστορίας καλύτερα απ' όλους να τον
αγγίζει ο Μπάρι Άνταμσον, μια και η μουσική για ταινίες είναι το πρώτο πράγμα
που του έρχεται στο μυαλό, ακόμη κι όταν δεν υπάρχει εκεί η ταινία, αλλά οι
Nine Inche Nails και ο Τρεντ Ρέζνορ ­ που έχει κάνει και την παραγωγή ­
«σκηνοθετούν» με τον καλύτερο τρόπο το παρανοϊκό και ευφάνταστο μουσικό
σενάριο της «Χαμένης Λεωφόρου». Και υπάρχουν πινακίδες για τους οδηγούς. 
Ίσως είχε τις κατάλληλες
διασυνδέσεις από την αρχή στις γειτονιές του Μπρούκλιν, ίσως βρήκε νωρίς τον
δρόμο για το πρώτο του ριμίξ, ο Άρμαντ Βαν Χέλντεν την σήμερον ημέραν είναι
πρώτο αστέρι της ντανς σκηνής και περιφέρεται στο χάουζ καλύτερα πλέον απ'
ό,τι στο σπίτι του. 
Ανάμεσα στις κυκλοφορίες με το όνομα του δαιμόνιου
κυρίου στα ράφια των δισκάδικων, και η εν λόγω παραγωγή ­ 9 κομμάτια
χορευτικού οίστρου και «μαύρων» επιρροών (καλώς την πατρίδα) ­, με τα δυνατά
του «The Funk Phenomena» και «Βrooκlyn Beats» εντός σχεδίου
 Έτσι, η
μουσική του κλαμπ μεταφέρεται και σπίτι ­ και το πάρτι μπορεί να περιμένει.

<REF><SOURCE>ΤΑ ΝΕΑ</SOURCE>
<DATE>, 03-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15826P164</ED>
<ID>
ID:166303

</ID><URL>http://ta-nea.dolnet.gr/neaweb/neafile.print_unique?e=A&f=15826&m=P16&aa=4</URL></REF>


Article

<CATEGORY>vin04</CATEGORY>

 <H5>ΠΡΟΕΙΔΟΠΟΙΗΣΗ
ΠΑΠΑΔΗΜΟΥ ΑΠΟ «ΤΑ ΝΕΑ»</H5>
<H2>ΣΤΕΡΕΥΟΥΝ τα χρήματα για συντάξεις</H2>

ΣΤΕΡΕΥΟΥΝ τα χρήματα για τις συντάξεις. 
Η προειδοποίηση
προκύπτει από τη συνέντευξη που έδωσε στα «ΝΕΑ» ο διοικητής της Τραπέζης της
Ελλάδος κ. Λ. Παπαδήμος, ο οποίος κρούει τον κώδωνα του κινδύνου
επισημαίνοντας ότι «οι εισφορές των εργαζομένων στο μέλλον θα επαρκούν ακόμη
λιγότερο από ό,τι στο παρόν για την παροχή συντάξεων». 
Το 1996, μάλιστα,
το έλλειμμα των Ταμείων πλησίασε το 1 τρισ. δραχμές. 
σελίδες 48-49 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15827N011</ED>
<ID>
ID:166379

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N01&aa=1</URL></REF>


Article

<CATEGORY>vin04</CATEGORY>

 <H2>Βασιλικοί της Ν.Δ. κατά Καραμανλή για τα αρχεία</H2>

σελίδες 8-9 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15827N012</ED>
<ID>
ID:166426

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N01&aa=2</URL></REF>


Article

<CATEGORY>vin04</CATEGORY>

 <H2>Ξέχασαν την υπόσχεση για τα Μάρμαρα</H2>

στο ΠΑΝΟΡΑΜΑ 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15827N014</ED>
<ID>
ID:166474

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N01&aa=4</URL></REF>


Article

<CATEGORY>vin04</CATEGORY>

 <H2>Άργησαν τα
κράνη</H2>

Άργησαν τα κράνη για τους λιμενικούς που περιπολούν στα ελληνοαλβανικά σύνορα.
Έφτασαν μόλις πριν από λίγες ημέρες, ενώ οι άνδρες των Ειδικών Αποστολών
ρισκάρουν καθημερινά τη ζωή τους. 
σελίδες 24-25 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15827N015</ED>
<ID>
ID:166484

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N01&aa=5</URL></REF>


Article

<CATEGORY>vin04</CATEGORY>

 <H2>Με θρίαμβο
αγγίζει τον τίτλο ο Ολυμπιακός</H2>

Ο ΟΛΥΜΠΙΑΚΟΣ με θρίαμβο 5-0 επί του
Πανηλειακού αύξησε σε εννέα βαθμούς τη διαφορά από την ΑΕΚ και χρειάζεται έναν
βαθμό στα τρία ματς για να στεφθεί πρωταθλητής. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15827N016</ED>
<ID>
ID:166488

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΠΙΣΤΕΥΤΟ είναι αυτό που συμβαίνει. Τραγουδιστές που... γαβγίζουν στις Εθνικές
οδούς, παίρνουν εκατομμύρια όταν πάνε να τραγουδήσουν στη Μελβούρνη! Γύρω στον
Μάη ξεκινάνε για «αρπαχτές» στην Αυστραλία. Ο Λ. Παπαδόπουλος στις «Ματιές».
Σελ. 4. 
ΤΟ ΚΟΜΜΑ του Μπλερ δεν αμφισβητεί την αγορά, δεν στηρίζεται στα
συνδικάτα. Πιστεύει ότι το πολιτικό στοίχημα παίζεται στο «Κέντρο», στα αχανή
νέα μεσαία στρώματα. Κι αυτά επιδιώκει να εκπροσωπήσει. Ο Π. Τσίμας στην
«Τρίτη Άποψη». 
Σελ. 6. 
ΟΙ ΔΗΜΟΤΙΚΕΣ εκλογές αργούν ακόμη. Αλλά των
φρονίμων τα παιδιά πριν πεινάσουν μαγειρεύουν. Έτσι, στο παρασκήνιο άρχισαν
ήδη τα μαγειρέματα για την επιλογή των υποψήφιων δημάρχων. Βέβαια υπάρχουν και
οι δήμοι που θα προκύψουν από συνενώσεις. 
Σελ. 10, 11. 
Π.
ΣΚΟΤΙΝΙΩΤΗΣ: Τα μεγάλα έργα στη Μαγνησία έπρεπε να είχαν γίνει χθες. Το
κορυφαίο πρόβλημα είναι η ανεργία, όχι όμως και το μοναδικό. Συλλαλητήριο
γιατί δεν σκοπεύω να γίνω γραφειοκράτης της εξουσίας. Οι απαντήσεις στις «30
Ερωτήσεις» του Γ.Ε. Διακογιάννη στη σελ. 12. 
ΟΙ ΑΛΛΟΔΑΠΟΙ και
παλιννοστούντες μαθητές στα Δημοτικά, Γυμνάσια και Λύκεια ξεπερνούν τις
47.000. Προέρχονται από 34 χώρες και μιλάνε πάνω από είκοσι γλώσσες. Κυρίως,
όμως, προέρχονται από την Αλβανία και την πρώην ΕΣΣΔ. Ο Χρ. Κάτσικας στη 
σελ. 18. 
ΣΤΗ ΒΡΕΤΑΝΙΑ η κυβέρνηση του Τ. Μπλερ στρώθηκε στη δουλειά και ο
Ρ. Κουκ, υπουργός Εξωτερικών, υποσχέθηκε να βγάλει τη χώρα του από την
απομόνωση στην Ευρώπη. Στη Γαλλία, όμως, ο Λ. Ζοσπέν και ο Α. Ζιπέ προσπαθούν
να εμφανιστούν «συγγενείς» του νικητή. Σελ. 39, 40 και 46. 
Ο ΝΤΙΠ ΜΠΛΟΥ
πέρασε στην αντεπίθεση και ισοφάρισε τον Κασπάροβ, αφού τα ξημερώματα κέρδισε
τη δεύτερη μεταξύ τους παρτίδα. Ποιος είναι ο Ντιπ Μπλου; Ο ηλεκτρονικός
υπολογιστής που μετρά 200 εκατομμύρια κινήσεις το δευτερόλεπτο στο σκάκι! 
Σελ. 45. 
ΔΕΝ
ΚΥΚΛΟΦΟΡΕΙ, 
αλλά «οπλοφορεί». 
Από τη στιγμή που πατάει 
το «ον»
της τηλεόρασης είναι με το δάχτυλο στη σκανδάλη. 
Και μόλις πέσει σε
πιστολίδι ή σε μαχαιρώματα, 
δίνει μια και τους στέλνει στον άλλον
κόσμο... 
Η Λίνα Αλεξίου «Σε Πρώτο Ενικό». 
Σελ. 13. 
ΤΑ ΘΕΡΙΝΑ σινεμά
 ετοιμάζονται ν' ανοίξουν
σε λίγο. 
Και το σπουδαίο είναι 
ότι εκατό ταινίες πρώτης προβολής

περιμένουν σειρά για να προβληθούν 
σε οθόνες, στολισμένες 
με
κισσό ή γιασεμί. 
Ο Π. Κάγιος στο «Πανόραμα», 
σελ. 9. 
ΟΙ ΓΙΑΤΡΟΙ αυτοί έχουν το ίδιο επώνυμο και το
ίδιο πάθος για την επιστήμη τους. Είναι τα διάσημα ζευγάρια γιατρών, όπως: ο
Φαίδων και η Ευαγγελία Κακλαμάνη, ο Δημήτρης και η Αντωνία Τριχοπούλου
(φωτογραφία) και άλλοι. Η Μαίρη Κατσανοπούλου στις σελ. 16-17. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15827N021</ED>
<ID>
ID:166340

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N02&aa=1</URL></REF>


Article

<CATEGORY>vin02</CATEGORY>

 <H2>Υπομονή</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Σύμφωνα με το
ημερολόγιο, αύριο γιορτάζει ο πολύαθλος Ιώβ ­ σημειώστε, παρακαλώ, ότι οι
συνταξιούχοι δεν θα δεχθούν επισκέψεις. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15827N022</ED>
<ID>
ID:166434

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15827N023</ED>
<ID>
ID:166440

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N02&aa=3</URL></REF>


Article

<CATEGORY>vin01</CATEGORY>

 <H5>ΕΝΗΜΕΡΩΣΗ ΑΠΟ
ΠΑΓΚΑΛΟ ΚΑΙ ΑΠΑΝΤΗΣΗ ΣΗΜΙΤΗ ΣΤΟΥΣ «32»</H5>
<H2>Οι
ελληνοτουρκικές σχέσεις στο ΠΑΣΟΚ</H2>

<AUTHOR>ΓΙΩΡΓΟΣ ΧΡΠΑΠΑΧΡΗΣΤΟΥ</AUTHOR>

ΤΑ ΔΥΣΚΟΛΑ, όμως, είναι μεθαύριο, οπότε
συνεδριάζει η Κοινοβουλευτική Ομάδα του κόμματος και διάφοροι, οι οποίοι έχουν
από ανησυχίες μέχρι απλές απορίες, είναι έτοιμοι να τις εκφράσουν. Ο
Πρωθυπουργός Κώστας Σημίτης, πάντως, εμφανίζεται αποφασισμένος να απαντήσει,
έστω έμμεσα, στους «32», που προσυπέγραψαν το γνωστό κείμενο-παρέμβαση στις
ελληνοτουρκικές συνομιλίες. 
* Στο ενδιάμεσο, ο Γιώργος Παπανδρέου που
εκπροσωπεί την Ελλάδα στη Σύνοδο του Συμβουλίου της Ευρώπης στο Στρασβούργο,
αναμένεται να έχει μία ακόμη συνάντηση με τον Τούρκο υφυπουργό Εξωτερικών
Ονούρ Οϊμέν ­ συνάντηση που ενδέχεται να πραγματοποιηθεί ίσως και σήμερα...

* Κι ακόμη, ο ειδικός μεσολαβητής των ΗΠΑ για το Κυπριακό, Κέρι Κάβανο, θα
επαναλάβει από μεθαύριο το γνωστό δρομολόγιο Αθήνα - Άγκυρα, με ενδιάμεσο
σταθμό το Ηράκλειο, όπου διεξάγονται από αύριο ελληνοαμερικανικές συνομιλίες
υψηλού επιπέδου (σελ. 5). 
* Περιοδείες θα πραγματοποιήσει και ο πρόεδρος
της Ν.Δ. Κώστας Καραμανλής, αλλά εντός Ελλάδος και με εντελώς διαφορετικό
θέμα: πρέπει να τον γνωρίσουν εκείνοι που δεν τον γνωρίζουν κι ο ίδιος, από
την πλευρά του, είναι αναγκαίο να έχει επαφές με την οργανωμένη αλλά και την
ανοργάνωτη βάση του κόμματος. 
* Η εβδομάδα που ξεκινάει σήμερα,
επιφυλάσσει στο τέλος της μια σκλήρη κοινοβουλευτική μάχη: την Παρασκευή θα
πραγματοποιηθεί, στη μεταπασχαλινή Βουλή, η προ ημερησίας διατάξεως συζήτηση
για την πρόταση της Ν.Δ. να συσταθεί προανακριτική επιτροπή για την υπόθεση
του καζίνο στον Φλοίσβο. Η πρόταση στρέφεται κατά του Διον. Λιβανού και της
υπουργού Ανάπτυξης Βάσως Παπανδρέου, και όπως είναι φυσικό όλο το ενδιαφέρον
επικεντρώνεται στη μυστική ψηφοφορία, με την οποία θα κλείσει η συζήτηση της
Παρασκευής... 
* Περίμου ενάμισης χρόνος μάς χωρίζει από την πρώτη ­
καθορισμένη... ­ εκλογική αναμέτρηση, αυτή δηλαδή για τις νομαρχιακές και
δημοτικές εκλογές, αλλά οι μνηστήρες για τα σχετικά οφίτσια έχουν ήδη αρχίσει
να δηλώνουν την παρουσία τους. Το ενδιαφέρον είναι ότι το φαινόμενο
καταγράφεται σε πανελλαδική βάση και σε διακομματικό επίπεδο, άρα μιλάμε για
μία κατάσταση που τείνει να αποκτήσει μονιμότητα. Όπως, άλλωστε, και ο
πονοκέφαλος των κομματικών ηγεσιών. Που φοβούνται ότι η πρόωρη εκδήλωση
ανάλογων ενδιαφερόντων θα προκαλέσει στο τέλος ανταρσίες έναντι των επίσημων
επιλογών... (σελ. 10, 11). 
«Διατριβή» στις ελληνοτουρκικές σχέσεις θα
κάνει το ΠΑΣΟΚ αυτή την εβδομάδα. Σήμερα συνεδριάζει το Εκτελεστικό Γραφείο,
κι όπως αναμένεται ο Θεόδωρος Πάγκαλος θα ενημερώσει τα μέλη του οργάνου για
τα όσα κατ' ιδίαν συζήτησε με την Τανσού Τσιλέρ στις αλλεπάλληλες επαφές που
είχε μαζί της. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15827N032</ED>
<ID>
ID:166402

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N03&aa=2</URL></REF>


Article

<CATEGORY>vin01</CATEGORY>

 <H5>«Εγγενείς»</H5>
<H2>ΡΙΠΕΣ</H2>

ΑΝ σε θέματα
σοβαρά, όπως η παραγραφή βαρύτατων αδικημάτων, αρμόζει σοβαρή αντιμετώπιση...

ΚΑΙ αν κάποιοι ενδιαφέρονται για την εύρυθμη ­ ως είθισται να λέγεται ­
απονομή της Δικαιοσύνης... 
ΤΟΤΕ ασφαλώς είδηση δεν αποτελεί η πειθαρχική
δίωξη ανώτερου δικαστή για τη μοιραία καθυστέρηση καθαρογραφής καταδικαστικής
απόφασης... 
ΑΛΛΑ η επί δεκαπενταετία εκκρεμοδικία μιας τόσο γνωστής
υπόθεσης λαθρεμπορίας ναρκωτικών. 
ΚΑΙ αν πρόκειται να αναζητηθούν ευθύνες
για τη συγκεκριμένη ­ αλλά όχι και μοναδική ­ περίπτωση, μάλλον οφείλεται
σοβαρότερο ξεκαθάρισμα... 
ΑΠΟ την πειθαρχική αξιολόγηση της αδράνειας του
τελευταίου σε μια αλυσίδα δικαστών... 
ΠΟΥ επί τόσα χρόνια ανέβαλαν ­ για
τον έναν ή τον άλλο λόγο ­ την εκδίκαση της υπόθεσης. 
ΓΙΑΤΙ τέσσερις
αναβολές λόγω μη νόμιμης κλήτευσης του κατηγορουμένου, μάλλον εμβάλλουν σε
άλλες σκέψεις πέραν του ανθρωπίνου λάθους... 
ΟΠΩΣ και οι άλλες τέσσερις
«λόγω ασθενείας του», δίχως και να διαταχθεί έρευνα για να διαπιστωθεί αν
όντως αδυνατούσε να προσέλθει. 
ΚΑΙ αν η παραγραφή υπήρξε γεγονός που
έφθασε στη δημοσιότητα λόγω της φύσεως του αδικήματος... 
ΕΝΔΙΑΦΕΡΟΝ θα
είχε να ερευνηθεί πόσες άλλες υποθέσεις έχουν την ίδια κατάληξη... 
ΕΞΑΙΤΙΑΣ των περιβόητων «εγγενών αδυναμιών» της Δικαιοσύνης. 
ΚΑΙ δυστυχώς
οι ίδιες αδυναμίες ανακυκλώνονται επί δεκαετίες παρά τα κατά καιρούς
εξαγγελλόμενα μέτρα... 
ΠΡΟΣ όφελος εκείνων που τις γνωρίζουν και τις
εκμεταλλεύονται... 
ΚΑΙ προς απογοήτευση των άλλων που βλέπουν το δίκιο
τους να χάνεται. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15827N033</ED>
<ID>
ID:166442

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N03&aa=3</URL></REF>


Article

<CATEGORY>vin04</CATEGORY>

 <H5>Κώστας Καζάκος:</H5>
<H5>Νάσος Αλευράς:</H5>
<H5>Νίκος
Χατζηνικολάου:</H5>
<H5>Στέλιος Παπαθεμελής:</H5>
<H2>ΕΙΠΑΝ</H2>

<H3></H3>(ο ηθοποιός, στη «Λάμψη» του
«Αδέσμευτου Τύπου») 
«Ναι, θα γίνω μπαμπάς. Όχι, δεν είναι το θέμα της

εγκυμοσύνης που δεν θα
 παίξω στις "Φοίνισσες". Εγώ το κουβαλάω το παιδί;».

(ο βουλευτής του ΠΑΣΟΚ, στο «Έξυπνο Χρήμα») 
«Προτιμώ τους πολιτικούς με όνομα, από τις πολιτικές χωρίς όνομα». 
(ο δημοσιογράφος, στην «TV ΑΝ» της «Απογευματινής»)

«Η τηλεόραση ­ το έχω ξαναπεί αυτό ­ είναι παρένθεση στην πορεία ενός
δημοσιογράφου». 
(ο βουλευτής του ΠΑΣΟΚ για
τη στάση του στα εθνικά θέματα ­ από τον «Αδέσμευτο Τύπο») 
«Αντιλαμβάνομαι
ότι στην πολιτική κάνει κανείς ό,τι μπορεί ­ και όχι ό,τι επιθυμεί, αλλά δεν
πουλάω για την πολιτική την ψυχή μου. Κάνω πολιτική για την ψυχή μου ­ βέβαια
δεν είναι δυνατόν όλοι να με αντιλαμβάνονται έτσι». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15827N034</ED>
<ID>
ID:166475

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N03&aa=4</URL></REF>


Article

<CATEGORY>vin05</CATEGORY>

 <H5>Περιπέτειες
μηνυμάτων</H5>
<H5>Πυρετός το Σαββατόβραδο</H5>
<H5>Καρδίτσα, Καρδίτσα...</H5>
<H5>Έβλεπε μπροστά</H5>
<H5>Πράσινο χάπενινγκ</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>ΟΜΙΚΡΟΠΟΛΙΤΙΚΟΣ</AUTHOR>

Ε, ΠΟΙΟΣ να το έλεγε ότι στον ΣΥΝ θα τα κατάφερναν να
κάνουν θέμα ακόμη και το πόσο θερμό θα έπρεπε να είναι το συγχαρητήριο
τηλεγράφημα προς τον νικητή των βρετανικών εκλογών κ. Τ. Μπλερ. 
ΚΙ ΟΜΩΣ,
συνέβη κι αυτό. Που λέτε, είχε συνταχθεί αρχικά ένα πολύ θερμό μήνυμα εξ
ονόματος του προέδρου του κόμματος κ. Ν. Κωνσταντόπουλου. Στη συνέχεια, όμως,
παρενέβησαν πολλοί και διάφοροι και το μήνυμα «πάγωσε» αρκετά. 
ΓΙΑΤΙ ΑΥΤΟ;
Χμμ, στην Κουμουνδούρου έχουν σχέσεις με την «αριστερή» τάση των Εργατικών ­
εξ ου και η πρόσκληση στον ευρωβουλευτή κ. Κεν Κόουτς ­ που απλώς ανέχονται
τον κ. Μπλερ. 
Ο κ. ΣΗΜΙΤΗΣ στο
«Βαρελάδικο»; Όχι, όχι, δεν πρόκειται για ανέκδοτο ούτε για δαιμόνια
διαφημιστική έμπνευση. 
ΤΟ ερχόμενο Σάββατο το βράδυ, που λέτε, μετά την
ολοκλήρωση της πρώτης ημέρας τών εργασιών της Οργανωτικής Συνδιάσκεψης του
κυβερνώντος κόμματος, ο πρόεδρος του ΠΑΣΟΚ καλεί όλα τα στελέχη που θα
μετάσχουν στη συνδιάσκεψη για λίγες ώρες χαλάρωσης και διασκέδασης στο γνωστό
«ελληνικάδικο» στον Πειραιά! 
Ο ΠΡΩΘΥΠΟΥΡΓΟΣ αποδέχτηκε τη σχετική πρόταση
των συνεργατών του κι έτσι το Σαββατόβραδο όλα τα κορυφαία στελέχη του ΠΑΣΟΚ
θα πιουν το ποτό τους υπό τους ήχους των τελευταίων επιτυχιών του ελληνικού
πενταγράμμου. 
ΑΠΙΣΤΕΥΤΟ κι όμως...
ελληνοσκοπιανό: Ο Δήμος της Καρδίτσας ανέλαβε να εποπτεύει τον τοποτηρητή του
Συμβουλίου της Ευρώπης στον Δήμο της Οχρίδας, στο κράτος των Σκοπίων, και να
ελέγχει έτσι σειρά κοινοτικών κονδυλιών που καταλήγουν στο δυτικό τμήμα της
γειτονικής χώρας. 
Το ενδιαφέρον στην υπόθεση είναι ότι η σκοπιανή πλευρά
ξεπέρασε όλες τις αντιδράσεις που προήλθαν από στελέχη εθνικιστικών κομμάτων
των Σκοπίων ­ κι αυτό σημαίνει πολλά. 
ΠΡΟΣΕΞΤΕ,
ΤΩΡΑ, μία ξεχασμένη ιστορία που δείχνει όμως αρκετά: Τα πρώτα χρόνια της
δεκαετίας του '90, ο κ. Κ. Σημίτης είχε ανοίξει αλληλογραφία με τον νέο
υπουργό Εξωτερικών της Βρετανίας κ. Ρ. Κουκ. 
Για ποιο λόγο; Μα, τον είχε
καλέσει να μιλήσει σε μια από τις εκδηλώσεις του Ομίλου Προβληματισμού για τον
Εκσυγχρονισμό της Κοινωνίας (του ΟΠΕΚ, όπως έχει γίνει ευρύτερα γνωστός).
Κάποιο απρόβλεπτο πρόβλημα είχε ματαιώσει τότε την ομιλία του κ. Κουκ ­ αλλά η
γνωριμία έμεινε. 
ΟΛΟΚΛΗΡΟ ΧΑΠΕΝΙΝΓΚ έχει
σχεδιάσει η Γκρίνπις για το συνέδριο σχετικά με τις ανανεώσιμες πηγές
ενέργειας που αρχίζει σήμερα στον «Αστέρα Βουλιαγμένης» ­ θα κάνουν πολλά και
διάφορα με ηλιακή ενέργεια. Να ελπίσουμε ότι θα τους παρακολουθήσουν ο κ. Χρ.
Παπουτσής και η κα Βάσω Παπανδρέου που θα είναι εκεί; 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15827N042</ED>
<ID>
ID:166401

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΟΠΩΣ ΑΝΤΙΛΑΜΒΑΝΕΣΤΕ,
μετά τα όσα ιλαροτραγικά συμβαίνουν με το Αρχείο Καραμανλή, δεν γνωρίζει η
Δεξιά τι ποιεί η Ακροδεξιά της... 
ΟΛΑ ΤΑ' ΧΑΝ στη Ν.Δ., το
πραξικόπημα Γλύξμπουργκ τούς έλειπε. 
ΠΑΝΤΩΣ, ΑΠΟΔΕΙΚΝΥΕΤΑΙ
με όλα αυτά ότι ο έκπτωτος είχε αμείωτο ενδιαφέρον για την τύχη της χώρας...

ΕΛΙΑ, ΕΛΙΑ και Κώτσο... με το τανκ. 
ΟΤΑΝ Η ΖΩΗ
έχει χιούμορ: Εκνευρίστηκε το '97 ο κ. Γ. Καρατζαφέρης που ο κ. Καραμανλής δεν
είχε δημοσιοποιήσει το '75 τις απόπειρες «βασιλικού» πραξικοπήματος. 
ΚΑΛΑ, ΤΟ ΜΑΘΑΤΕ; Ο κ. Μαν. Δασκαλάκης δηλώνει ότι σκοπεύει να
ανατρέψει την πολιτική Σημίτη ­ σιγά τα αίματα, που θα 'λεγε και ο κ.
Μητσοτάκης. 
ΚΑΛΑ, ΠΩΣ ΤΗΝ πάτησε έτσι ο κ. Δασκαλάκης; Αφού
παραδέχεται ότι θέλει να ανατρέψει την πολιτική Σημίτη, σημαίνει ότι
αποδέχεται πως υπάρχει πολιτική. 
ΜΗΠ·Σ Ο κ. Δασκαλάκης είναι
κρυφός οπαδός του εκσυγχρονισμού; Μήπως είναι ΚΟΔΗΣΟ και δεν το ξέρει;...

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15827N043</ED>
<ID>
ID:166441

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N04&aa=3</URL></REF>


Article

<CATEGORY>vin02</CATEGORY>

 <H2>Αυστραλία
(4)</H2>

<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΠΕΡΑΣΕ το
Πάσχα, πάει και η Πρωτομαγιά, Δευτέρα του Θωμά σήμερα ­ η χειρότερη μέρα του
χρόνου για τον μαθητόκοσμο ­, με την Αθήνα πάλι πολύβουη, πάλι θορυβώδη και
βάναυσα κουραστική. Τα μαγαζιά άνοιξαν, οι δημόσιες υπηρεσίες άρχισαν ­
υποτίθεται ­ να λειτουργούν κανονικά, αλλά εγώ εξακολουθώ να βρίσκομαι στην
Αυστραλία, κοντά στους ζεστούς και ονειροπόλους Έλληνες που γνώρισα εκεί. 
Στη Μελβούρνη και στο Σίδνεϊ τελείωνα τις διαλέξεις μου με πέντε κουβέντες.
Έλεγα: στην Ελλάδα, οι τραγουδιστές των σκυλάδικων σάς βλέπουν μόνο σαν
δολάρια. Γύρω στον Μάη, γνωρίζοντας τη λαχτάρα σας ν' ακούσετε ζωντανά
ελληνικά τραγούδια, ξεκινάνε για... «αρπαχτές» στην Αυστραλία! Σας «τα
παίρνουν κανονικά», γεμίζουν τα πορτοφόλια τους και «πουλάνε και μούρη», ότι
δήθεν προσφέρουν... εθνικό έργο! Προτείνω: να κλείσετε την πόρτα στους
σκυλάδες και να δημιουργήσετε μόνοι σας παιδικές χορωδίες, χορευτικά
συγκροτήματα και ορχήστρες. Γρήγορα θα πάρετε την κατάσταση στα χέρια σας. Και
θα φτιάξετε οι ίδιοι, με τα ταλέντα που σίγουρα θα ανακαλύψετε, και σπουδαίους
λαϊκούς τραγουδιστές. Δεν είναι δυνατόν να έχετε αντιπροσώπους στη Βουλή και
τη Γερουσία, μεγάλους επιστήμονες, σημαντικούς δημοσιογράφους κ.λπ. και να
ανέχεστε να τρώνε τα λεφτά του μόχθου σας οι σκυλάδες! 
Είναι απίστευτο
αυτό που συμβαίνει... Τραγουδιστές που... γαβγίζουν στις εθνικές οδούς
παίρνουν εκατομμύρια όταν πηγαίνουν να τραγουδήσουν στη Μελβούρνη! Και ο πολύς
Νότης Σφακιανάκης, που θα εμφανισθεί τον Ιούνιο σ' αυτήν την πόλη, έκλεισε,
μου λένε, συμβόλαιο, ίδιο με του Μάικλ Τζάκσον και της Μαντόνα! Δηλαδή, 120
δολάρια η είσοδος, 32 δολ. ένα ποτήρι κρασί και 120-140 δολ. το ουίσκι! (Το
δολάριο της Αυστραλίας κάνει 210 δραχμές). Αλλά και ο Ρουβάς με τον Πανταζή
δεν πάνε πίσω. Απαιτούν για είσοδο 95 δολ. και 140 δολ. για το ουίσκι! 
Πέντε σπουδαία «παιδιά» της Κοινότητας του Σίδνεϊ, ο Μιχάλης Τσιλίμος, ο
Ζήσης, ο Δημήτρης Φούντας, ο Τάκης Σαρέλας και ο Δημήτρης Τζουμάκας, με τους
οποίους συζήτησα το θέμα των χορωδιών, μου είπαν, μ' ένα στόμα, «είμαστε
έτοιμοι να ανασκουμπωθούμε γι' αυτήν την προσπάθεια! Χρειαζόμαστε, όμως, να
μας στείλει η Ελλάδα έναν καλό μουσικό, για να διδάξει στους νέους μας πώς θα
τραγουδούν σωστά». Συμφωνώ απολύτως. Κύριε Λαμπρινίδη, ασχοληθείτε με το θέμα.
Αξίζει. 
Γνώρισα εξαιρετικούς ανθρώπους, δικούς μας, στην Αυστραλία. Τον
πρέσβη κ. Κωνσταντή, την πρόξενο στο Σίδνεϊ, Βέτα Φωτιάδου, τον γερουσιαστή
Τάκη Καλδή ­ είναι και Μυτιληνιός! ­, τον Νώντα Πεζάρο ­ δημοσιογράφο από τους
πιο αξιόλογους ­, τη γλύπτρια ­ οι μάσκες της είναι θαύμα ­ Ελένη Πιτσιλιόνη -
Αλεξίου, τον Ηλία Ράλλη, τον Γιώργο Φουντά, τον Δ. Κωνσταντινίδη, τον εκδότη
Γκόγκο και τόσους άλλους, που τα ονόματά τους δεν μου 'ρχονται τούτη την ώρα
στον νου. Αυτοί οι άνθρωποι, με μύριες δυσκολίες, προσφέρουν, όντως, εθνικό
έργο. Γι' αυτό και δεν θα τους ξεχάσω. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15827N044</ED>
<ID>
ID:166476

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N04&aa=4</URL></REF>


Article

<CATEGORY>vin04</CATEGORY>

 <H5>ΟΙ ΑΜΕΡΙΚΑΝΟΙ ΘΕΛΟΥΝ ΕΠΕΚΤΑΣΗ
ΤΩΝ ΜΕΤΡΩΝ ΕΜΠΙΣΤΟΣΥΝΗΣ ΣΤΟ ΑΙΓΑΙΟ</H5>
<H2>Πιέσεις και από Κάβανο</H2>

Πίεση στην Αθήνα να δεχθεί
επέκταση των μέτρων οικοδόμησης εμπιστοσύνης στο Αιγαίο αναμένεται να ασκηθεί
από την αμερικανική πλευρά στο πλαίσιο των ελληνοαμερικανικών συνομιλιών
υψηλού επιπέδου, που θ' αρχίσουν αύριο στο Ηράκλειο της Κρήτης με τη συμμετοχή
των υφυπουργών Άμυνας ΗΠΑ και Ελλάδας κυρίων Λόνταλ και Αποστολάκη.ΣΤΙΣ
εργασίες θα πάρει μέρος και ο διευθυντής του τμήματος Νότιας Ευρώπης του Στέιτ
Ντιπάρτμεντ Κέρι Κάβανο, ο οποίος θα έχει την Πέμπτη και συνάντηση στην Αθήνα
με τον υφυπουργό Εξωτερικών Γιάννο Κρανιδιώτη, ενώ στη συνέχεια θα μεταβεί και
στην Άγκυρα. Συνάντηση στην οποία θα συζητηθούν τόσο οι εξελίξεις στα
ελληνοτουρκικά όσο και οι προσπάθειες για προώθησης λύσης στο Κυπριακό. Την
ίδια στιγμή, νέα επαφή με τον υφυπουργό Εξωτερικών της Τουρκίας Ο. Οϊμέν
αναμένεται να έχει σήμερα ο αναπληρωτής υπουργός Εξωτερικών Γ. Παπανδρέου στο
περιθώριο της συνεδρίασης του Συμβουλίου της Ευρώπης. 
ΟΙ
ΕΜΠΕΙΡΟΓΝΩΜΟΝΕΣ 
Η ελληνική πλευρά θα ανακοινώσει σήμερα (ή αύριο) τα
μέλη της επιτροπής εμπειρογνωμόνων τα οποία, σύμφωνα με απόλυτα έγκυρες
πληροφορίες, θα είναι οι καθηγητές διεθνούς δικαίου κύριοι Κρατερός Ιωάννου
και Αργύρης Φατούρος (ανήκουν και οι δύο στο επιστημονικό συμβούλιο του
υπουργείου Εξωτερικών). 
Για τον τρόπο λειτουργίας της επιτροπής υπάρχουν
διιστάμενες απόψεις στην κυβέρνηση. 
Σύμφωνα με τον Θ. Πάγκαλο και τον
κυβερνητικό εκπρόσωπο Δ. Ρέππα, οι δύο ομάδες εμπειρογνωμόνων θα ανταλλάξουν
σημειώματα με μεσολαβητή την ολλανδική προεδρία και θα συναντηθούν μόνο εάν
υπάρξει κοινό έδαφος συζήτησης. 
Σύμφωνα με άλλες κυβερνητικές πηγές,
ωστόσο, υποστηρίζεται η ανάγκη εξ αρχής συναντήσεων των δύο ομάδων, έτσι ώστε
να μην υπάρξουν γραπτά κείμενα της ελληνικής πλευράς τα οποία θα μπορούσαν να
χρησιμοποιηθούν από τους Τούρκους ως απαρχή μελλοντικών διαπραγματεύσεων. 
ΣΤΟ ΑΜΣΤΕΡΝΤΑΜ 
Η ολλανδική προεδρία έχει προτείνει (και το έχει
αποδεχθεί η τουρκική πλευρά) η πρώτη συνάντηση των εμπειρογνωμόνων να γίνει
στο Άμστερνταμ και οι επόμενες συναντήσεις στην Άγκυρα και την Αθήνα. 
Πάντως, η τουρκική πλευρά συνεχίζει την αδιάλλακτη στάση στα θέματα του
Αιγαίου μη αποδεχόμενη ακόμη την πρόταση του Χαβιέ Σολάνα (που έχει κάνει
δεκτή η Ελλάδα) για επέκταση σε τρεις μήνες του διμήνου μορατόριουμ ασκήσεων.
Η Άγκυρα έχει ζητήσει κάτι τέτοιο να ισχύσει από το 1998 κι όχι από εφέτος.

Η ελληνική πλευρά έχει απαντήσει ότι εάν κάτι τέτοιο δεν ισχύσει από το
1997, τότε η Αθήνα επιφυλάσσεται να επανεξετάσει συνολικά τη θέση της. Στο
ίδιο πλαίσιο η Αθήνα (η οποία θα ζητήσει επαναδιαπραγμάτευση του χρέους της
για τα αμερικανικά δάνεια στη Ελλάδα ύψους 6 δισ. δολαρίων) δεν προτίθεται να
αποδεχθεί νέα μέτρα οικοδόμησης εμπιστοσύνης στη συνάντηση του Ηρακλείου και
θα επιμείνει στην ανάγκη εφαρμογής των διατάξεων του μνημονίου της
Βουλιαγμένης, τις περισσότερες από τις οποίες δεν τηρεί η Τουρκία. Υπό αυτό το
πρίσμα η Αθήνα δεν δέχεται και την εγκατάσταση απευθείας τηλεφωνικής γραμμής
των αρχηγών ΓΕΕΘΑ των δύο χωρών, το οποίο ζητεί η αμερικανική πλευρά και το
ΝΑΤΟ. 
ΕΠΙΦΥΛΑΚΤΙΚΟΤΗΤΑ 
Κυβερνητικοί κύκλοι εξέφραζαν και χθες
την επιφυλακτικότητά τους για την πιθανότητα επίτευξης προόδου στα
ελληνοτουρκικά και μέσω της επιτροπής εμπειρογνωμόνων, τονίζοντας ωστόσο την
ανάγκη λειτουργίας της τόσο για την εκτόνωση της διεθνούς πίεσης που ασκείται
στην Ελλάδα όσο και για τη διερεύνηση των πραγματικών προθέσεων της τουρκικής
πλευράς. 
Για τις προθέσεις της Άγκυρας μίλησε χθες στον ραδιοσταθμό «Σκάι»
και ο υφυπουργός Εξωτερικών Γ. Κρανιδιώτης, ο οποίος ανέφερε ότι από την έως
τώρα στάση της Άγκυρας δεν βλέπει διαφοροποίηση από τις πάγιες θέσεις της. 
Ο κ. Κρανιδιώτης είπε ότι στη συνάντηση Πάγκαλου - Τσιλέρ στην
Κωνσταντινούπολη δεν υπήρξε καμία δέσμευση της υπουργού Εξωτερικών της
Τουρκίας ότι ενδεχόμενη επέκταση των ελληνικών χωρικών υδάτων δεν θα οδηγήσει
σε ελληνοτουρκικό πόλεμο και επανέλαβε ότι η Τουρκία διατηρεί τις επιδιώξεις
της στη Αιγαίο. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15827N051</ED>
<ID>
ID:166381

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N05&aa=1</URL></REF>


Article

<CATEGORY>vin04</CATEGORY>

 <H2>Εσωκομματικές αναταράξεις στο ΠΑΣΟΚ</H2>

ΜΙΑ ΙΔΙΑΙΤΕΡΑ κρίσιμη
περίοδος αρχίζει από σήμερα για το ΠΑΣΟΚ, καθώς μέχρι το καλοκαίρι ο
Πρωθυπουργός κ. Κ. Σημίτης θα επιδιώξει να στρέψει επί της ουσίας τη συζήτηση
των προβλημάτων που ταλανίζουν κυβέρνηση και κόμμα: ελληνοτουρκικά, κοινωνικός
διάλογος, οργανωτικά κόμματος. 
Παρ' όλο που το θέμα των ημερών είναι και
στο εσωτερικό του ΠΑΣΟΚ τα ελληνοτουρκικά και οι χειρισμοί τους, ο κ. Κ.
Σημίτης δεν επιθυμεί η συζήτηση στα κομματικά όργανα, που θα συνεδριάσουν αυτή
την εβδομάδα, να περιοριστεί σε αυτά. 
Στο πλαίσιο αυτό θα κινηθούν και οι
παρεμβάσεις του τόσο σήμερα (Πολιτική Γραμματεία - Εκτελεστικό Γραφείο) όσο
και την Τετάρτη, στη συνεδρίαση της Κοινοβουλευτικής Ομάδας, όπου η ομιλία του
θα είναι εφ' όλης της ύλης. 
Στους «32» ο κ. Κ. Σημίτης δεν προτίθεται,
όπως έλεγαν συνεργάτες του, να απαντήσει ευθέως και προσωπικά ­ θα θυμίσει
όμως με έμφαση ότι οι αποφάσεις του ΠΑΣΟΚ και της κυβέρνησης λαμβάνονται στα
συλλογικά όργανα. 
Πιο οξυμμένο προμηνύεται το κλίμα στην Οργανωτική
Συνδιάσκεψη του κόμματος το Σαββατοκύριακο στην Αθήνα, όπου θα συμμετάσχουν
700 στελέχη απ' όλη την Ελλάδα. 
Ήδη, με αιχμές κατά των στελεχών που δεν
στηρίζουν την ανασυγκρότηση, κυκλοφόρησε η εισήγηση της Συνδιάσκεψης
«φωτογραφίζοντας» κυρίως στελέχη που δεν ανήκουν στο εκσυγχρονιστικό μπλοκ.

Μάλιστα, η εισήγηση δεν παραλείπει να χαρακτηρίσει «συντηρητική αντίληψη»
την άποψη που έχει διατυπωθεί από τη λεγόμενη εσωκομματική αντιπολίτευση, ότι
πρώτα πρέπει να απαντηθούν τα πολιτικά προβλήματα και μετά να προχωρήσει η
ανασυγκρότηση. 
«Οι φυγόκεντρες δυνάμεις είναι δυνατές», τονίζεται στην
εισήγηση και υπογραμμίζεται ότι αν η ανασυγκρότηση δεν προχωρήσει, τότε η
πορεία προς τα πίσω είναι προδιαγεγραμμένη. 
Στην εσωκομματική
αντιπολίτευση επιτίθεται και σε άλλο σημείο η εισήγηση: την κατηγορεί ότι
θέτει «σχηματικά διλήμματα» όταν αναφέρεται σε δεξιούς, αριστερούς, πατριώτες
- μειοδότες, κοινωνικά ευαίσθητους ή όχι, καθώς, όπως σημειώνεται, τέτοιοι
χαρακτηρισμοί χρησιμοποιούνταν από το ΠΑΣΟΚ για να διαχωρίσει άλλους
πολιτικούς χώρους. 
Τέλος, η εισήγηση του Οργανωτικού ασκεί έντονη κριτική
στο ΠΑΣΟΚ από το 1981 και μετά, τόσο για κυβερνητικές επιλογές όσο και για
οργανωτικά σχήματα, που οδήγησαν σ' ένα κόμμα, όπως αναφέρεται, της
πελατειακής σχέσης, της διαμεσολάβησης και της κρατικής διαχείρισης. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15827N052</ED>
<ID>
ID:166429

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N05&aa=2</URL></REF>


Article

<CATEGORY>vin04</CATEGORY>

 <H2>Μήνυμα Στεφανόπουλου προς κάθε κατεύθυνση</H2>

ΜΗΝΥΜΑ προς κάθε κατεύθυνση για την
ελληνοτουρκική διένεξη έστειλε το Σάββατο ο Πρόεδρος της Δημοκρατίας Κ.
Στεφανόπουλος, υπογραμμίζοντας από την Χαλκίδα ότι «η Ελλάς δεν πρόκειται να
παραιτηθεί των κυριαρχικών της δικαιωμάτων ή να κάνει καμία υποχώρηση σε αυτόν
τον τομέα». 
Ο κ. Στεφανόπουλος, αναφερόμενος και στην επιτροπή «σοφών»,
επανέλαβε τους δύο όρους που θέτει η κυβέρνηση για να υπάρξουν αποτελέσματα:
«Πρέπει να επικρατήσει η λογική και, κυρίως, η αναγνώριση της ισχύος των
κανόνων του Διεθνούς Δικαίου και των Συνθηκών, που ρυθμίζουν τις σχέσεις
μεταξύ των δύο κρατών. Εάν αυτά γίνουν αποδεκτά από την άλλη πλευρά, πρέπει να
είμαστε αισιόδοξοι». 
Στο ίδιο πλαίσιο κινήθηκε και ο υπουργός Εθνικής
Άμυνας Άκης Τσοχατζόπουλος, ο οποίος σε δηλώσεις του στη Νάουσα (κατά την 175η
επέτειο του ολοκαυτώματος της πόλης από τους Τούρκους κατά την Επανάσταση του
1821) υπογράμμισε ότι «δεν υπάρχει τίποτε προς διαπραγμάτευση στο Αιγαίο». 
Ο πρόεδρος της Ν.Δ. Κ. Καραμανλής που παρέστη στις εκδηλώσεις, δήλωσε ότι το
κόμμα του δεν θα επιτρέψει η πορεία εξομάλυνσης των ελληνοτουρκικών σχέσεων
«να έχει χαρακτήρα ετεροβαρή και ανισότιμο». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15827N053</ED>
<ID>
ID:166458

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N05&aa=3</URL></REF>


Article

<CATEGORY>vin04</CATEGORY>

 <H2>Τις ιδέες
ή την εξουσία;</H2>

<AUTHOR>ΠΑΥΛΟΣ ΤΣΙΜΑΣ</AUTHOR>

Αν η αντιπαράθεση Δεξιάς -
Αριστεράς ήταν το λάιτ μοτίφ του αιώνα, ένας ιστορικός περιέγραφε ως εξής την
ειρωνεία αυτής της αντιπαράθεσης: «Η Δεξιά είχε, συνήθως, την πολιτική
εξουσία, αλλά αυτό ποτέ δεν την ικανοποιούσε.Ηθελε να εξουσιάζει τις
ιδέες στα μυαλά των ανθρώπων, και κάποτε το επεδίωκε μάλιστα διά της βίας. Η
Αριστερά πάλι διέθετε, συνήθως, αυτήν την ηγεμονία των ιδεών, συνήρπαζε τους
διανοουμένους, εξουσίαζε πνευματικά τον αιώνα· αλλά αυτή η εξουσία διόλου δεν
μετρούσε γι' αυτήν, η Αριστερά ήθελε πάντα και μόνον την πολιτική εξουσία...».

Οι βρετανικές εκλογές μοιάζει να αντιστρέφουν το παράδοξο του αιώνα. Οι
Εργατικοί κέρδισαν, σαρωτικά, την πολιτική εξουσία, μα με τις ιδέες που τους
είχαν επιβάλει οι Συντηρητικοί. Κι έτσι, αν κάποτε η Ευρώπη ήταν στα χέρια των
Δεξιών και η κουλτούρα της στα χέρια της Αριστεράς, τώρα, στο τέλος του αιώνα,
η Ευρώπη μοιάζει να κυβερνιέται από μια κάποια Αριστερά, ενώ η κουλτούρα της
έχει υποκλιθεί στις ιδέες της μεγάλης Θατσερικής επανάστασης... 
Η νίκη
Μπλερ, είναι ασφαλώς μια ήττα της Αριστεράς των μεγάλων θεωρητικών κατασκευών,
της Αριστεράς των μεγάλων λόγων και των ανατρεπτικών οραμάτων. Η νίκη Μπλερ
είναι ήττα μιας Αριστεράς, και σοσιαλδημοκρατικής ακόμη, που ποτέ δεν έπαψε,
θεωρητικά τουλάχιστον, να αμφισβητεί την κυριαρχία της αγοράς. 
Είναι ήττα
μιας Αριστεράς που επιμένει στα ταξικά σχήματα της βιομηχανικής εποχής. Η νίκη
Μπλερ, αν και από τη σκοπιά των ευρωπαϊκών πολιτικών δυνάμεων που
τοποθετούνται αριστερά του Κέντρου, ήταν μια ένεση αυτοπεποίθησης ­ επιτέλους,
έπειτα από δύο δεκαετίες πολιτικής ταπείνωσης, η στιγμή της εκδίκησης ­ από τη
σκοπιά μιας παραδοσιακότερης ή ριζοσπαστικότερης Αριστεράς ήταν η επιβεβαίωση
των χειρότερων φόβων: ο θρίαμβος της φιλελεύθερης Δεξιάς, ακόμη και μέσα στις
γραμμές της Σοσιαλδημοκρατίας. 
Το βέβαιο είναι ότι το κόμμα που ο Τόνι
Μπλερ εκ θεμελίων ανανέωσε, ως νέα Σοσιαλδημοκρατία ή σύγχρονο ριζοσπαστικό
Κέντρο, αντιπροσωπεύει μια νέα εκδοχή αριστερού λόγου για την Ευρώπη. Είναι
ένας λόγος μη-ενοχικός, που δεν διστάζει να δηλώσει ότι άλλαξε. Που εξαγγέλλει
με σαφήνεια τις προθέσεις του, σε αντίθεση με τους Γάλλους, Ισπανούς ή Έλληνες
σοσιαλιστές, που κυβερνούσαν την περασμένη δεκαετία, επαναλαμβάνοντας παλιά
«αριστερά» συνθήματα, συνδυασμένα με μια κυνικότατη και δεξιότατη
διαχειριστική πρακτική. 
Το βέβαιο είναι, επίσης, ότι το κόμμα του Μπλερ
και η πολιτική του, συγγενεύουν περισσότερο με τους Δημοκρατικούς του Κλίντον,
παρά με τους παλιούς Εργατικούς του Μάικλ Φουτ. Δεν αμφισβητεί την αγορά, δεν
στηρίζεται στα συνδικάτα, πιστεύει ότι το πολιτικό στοίχημα παίζεται στο
«Κέντρο», στα αχανή νέα μεσαία στρώματα, και αυτά επιδιώκει να εκπροσωπήσει ­
όχι τις μειοψηφίες των απόκληρων, ούτε τα ξεφτίδια της πάλαι ποτέ εργατικής
τάξης. 
Αυτή η νέα Σοσιαλδημοκρατία δεν θεωρεί αποστολή της να
ανταγωνίζεται, διά του κράτους, την αγορά, μα να εφεύρει και να εφαρμόσει
νέους πολιτικούς θεσμούς, που σε εθνικό και διεθνές επίπεδο θα εξασφαλίσουν
κοινωνική συνοχή και μια νέου τύπου κοινωνική πρόνοια, στα πλαίσια μιας νέας,
οικουμενικών διαστάσεων αγοράς. 
Ο ίδιος ο Τόνι Μπλερ έχει υποσχεθεί ότι ως
κυβέρνηση θα είναι πολύ ριζοσπαστικότερος απ' ό,τι πιστεύουν όσοι τον θεωρούν
πολύ «δεξιό». Μένει να αποδειχθεί, λοιπόν, αν η εποχή Μπλερ, για τη Βρετανία
μα και για την Ευρώπη, αντιπροσωπεύει την ανανεωτική αύρα που οι δικοί του
υπόσχονται ή μια θατσερική Σοσιαλδημοκρατία που οι εξ αριστερών επικριτές του
φοβούνται. Όπως λένε και οι Άγγλοι, the proof of the puding is in the eating ­
και το γεύμα έχει μόλις αρχίσει. 
Όσοι πάντως σπεύδουν να εξαγάγουν
διδάγματα από τη βρετανική εμπειρία για την ελληνική Κεντροαριστερά ή
συγκρίνουν Μπλερ και Σημίτη, θα πρέπει να μην λησμονούν το βασικότερο: ότι ο
κ. Μπλερ, πριν δοκιμάσει να επιβάλει στους συμπατριώτες του την πολιτική του,
την είχε επιβάλει πλήρως στο κόμμα του. Έτσι, κι αν ακόμη αποτύχει, θα έχει
πάντως γλιτώσει το ημέτερο καραγκιοζιλίκι... 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15827N062</ED>
<ID>
ID:166430

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N06&aa=2</URL></REF>


Article

<CATEGORY>vin02</CATEGORY>

 <H2>Τα πάθη
του... διαλόγου</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΕΛΛΗΝΕΣ, ως
πολιτισμένος και δημοκρατικός λαός, είναι υπέρ του διαλόγου, γενικώς. Κόμματα,
συνδικάτα, οργανώσεις, πολιτικοί, αθλητικοί παράγοντες, επίτροποι της ενορίας
έχουν ταχθεί αναφανδόν υπέρ του διαλόγου. 
Πρόβλημα, όμως, ανακύπτει όταν
πρόκειται να αρχίσει συγκεκριμένος διάλογος. Τότε, όλοι ανακαλύπτουν ότι ο
συγκεκριμένος διάλογος δεν συμφέρει το έθνος, τον λαό, τους εργαζομένους, την
Ορθοδοξία και τους δικολάβους Άνω Βρυσούλας. Παράδειγμα: 
Η κυβέρνηση είναι
υπέρ όλων των διαλόγων, αρκεί να επιβάλλει τις απόψεις της. Και γι' αυτό
προωθεί κάμποσους: τον κοινωνικό διάλογο, τον διάλογο για την παιδεία, τον
διάλογο για την Κεντροαριστερά, τον ελληνοτουρκικό διάλογο και τον
ελληνο-FΥRΟΜικό. 
Η Ν.Δ. έως τώρα ήταν επίσης υπέρ όλων των διαλόγων, αρκεί
να μπορούσε να τους αποφύγει και να μη δεσμευτεί να πει τις συγκεκριμένες
προτάσεις της για τη λύση των προβλημάτων, ώστε να εκτεθεί. 
Το ΚΚΕ είναι
υπέρ του ελληνοτουρκικού και άλλων ελληνο-ξένων διαλόγων, πλην του κοινωνικού
διαλόγου. Δηλαδή μπορούμε να συζητάμε με τους ξένους, αλλά όχι μεταξύ μας! 
Ο Συνασπισμός είναι υπέρ όλων των διαλόγων επίσης, αλλά απεύχεται τον διάλογο
για την Κεντροαριστερά. 
Προτιμά αυτός ειδικά ο διάλογος να γίνει ερήμην
του. 
Βέβαια, θα πείτε, ο διάλογος που γίνεται χρόνια τώρα για την
«παιδεία» κατέληξε πουθενά; Όχι, βέβαια! Αντίθετα, αντί να διευκρινίσει τα
προβλήματα, μεγάλωσε τη σύγχυση. 
Έτσι, ο μόνος διάλογος που γίνεται πλέον
είναι από την τηλεόραση (και για την τηλεόραση), όπου ο καθένας λέει την
ιστορία της ζωής του. Προς τέρψιν ωτακουστών και ηδονοβλεψιών. 
Είμαστε μια
χώρα, λοιπόν, όπου όλοι μιλούν και κανείς δεν ακούει. Αλλά τα λέμε «έξω από τα
δόντια»! 
Να δούμε, όμως, πότε θα συζητήσουμε σοβαρά τα προβλήματά μας. Και
με τρόπο που οι απόψεις μας να μας δεσμεύουν. 
Όχι ήξεις αφήξεις... 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15827N063</ED>
<ID>
ID:166463

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N06&aa=3</URL></REF>


Article

<CATEGORY>vin04</CATEGORY>

 <H5>Ο ΠΡΩΘΥΠΟΥΡΓΟΣ ΤΡΕΦΕΙ ΙΔΙΑΙΤΕΡΗ ΕΚΤΙΜΗΣΗ
ΣΤΟΝ ΗΓΕΤΗ ΤΩΝ ΒΡΕΤΑΝΩΝ ΕΡΓΑΤΙΚΩΝ</H5>
<H2>Τόνι μου,
Κώστα μου</H2>

<AUTHOR>ΣΤΕΦΑΝΟΣ ΤΖΑΝΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 31668 BYTES)
</AUTHOR>

Δύο
επίθετα και ένας όρος δίνουν τον τόνο στο συγχαρητήριο τηλεγράφημα του κ. Κ.
Σημίτη προς τον κ. Τ. Μπλερ ­ τη νίκη του τη χαρακτηρίζει «συγκλονιστική», τη
συνεργασία που προσδοκά την αναμένει «θερμή» και, βεβαίως, υπάρχει αναφορά
στην «Κεντροαριστερά». 
Ο ΠΡΩΘΥΠΟΥΡΓΟΣ τρέφει ιδιαίτερη εκτίμηση
στον ηγέτη των Βρετανών Εργατικών ­ τον οποίο άλλωστε είχε σπεύσει να
συναντήσει στο Λονδίνο, πολύ πριν από την εκλογική νίκη του, που σήμανε και
την αποχώρηση των Συντηρητικών από την Ντάουνινγκ Στριτ. 
Πιο πολύ ακόμα, ο
κ. Σημίτης τρέφει ιδιαίτερη εκτίμηση στην κομματική οργάνωση των Εργατικών ­
και, μάλιστα, σε ανύποπτο χρόνο εκθείαζε τις εσωκομματικές τους κατακτήσεις:
οργανωμένες τάσεις, αναλογική εκπροσώπηση στα κομματικά όργανα, ανοικτές
οργανώσεις. 
Όμως, η εκτίμηση των Εργατικών για το ΠΑΣΟΚ έχει πολύ πιο
«ρεαλιστική» βάση ­ το κόμμα που ίδρυσε ο Ανδρέας Παπανδρέου κατόρθωσε μέσα σε
λίγα χρόνια να καταστεί ένα από τα πιο ισχυρά (και πιο σταθερά) κόμματα
εξουσίας του χώρου του δημοκρατικού σοσιαλισμού. 
Άλλωστε, ο κ. Μπλερ
εφήρμοσε με απόλυτη επιτυχία το μοντέλο τής «διείσδυσης» σε άλλους πολιτικούς
χώρους ­ τον «θατσερικό», στη συγκεκριμένη περίπτωση ­ που πρώτο εισήγαγε το
ΠΑΣΟΚ. 
Πάντως, η θέση του ΠΑΣΟΚ ως κόμματος εξουσίας ολόκληρη τη δεκαετία
του '80 και η αντίστοιχη θέση των Εργατικών στην αντιπολίτευση, ώθησαν το
ΠΑΣΟΚ σε μια προνομιακή σχέση μαζί με το Γαλλικό Σοσιαλιστικό Κόμμα, που ήταν
επίσης στην κυβέρνηση ­ άλλωστε, ήταν αρκετά τα κορυφαία στελέχη του ΠΑΣΟΚ που
είχαν αναπτύξει ήδη από τη δεκαετία του '70 σχέσεις με τους Γάλλους
Σοσιαλιστές. 
Εκτός όλων των άλλων, το μοντέλο του γαλλικού κόμματος
ταίριαζε περισσότερο στον Ανδρέα Παπανδρέου ­ υπήρχε εκεί ένας επίσης
χαρισματικός ηγέτης, ο Φρ. Μιτεράν, με παρουσία ιδιαίτερα έντονη στη διεθνή
πολιτική σκηνή, τη στιγμή που οι Εργατικοί υπέφεραν από τις εσωκομματικές
αγκυλώσεις (εκπροσώπηση των συνδικάτων μέσα στο κόμμα), που τους οδήγησαν στην
επιλογή μιας σειράς σχετικά άχρωμων ηγετών, οι οποίοι δεν κατόρθωσαν σε καμιά
περίπτωση να αντιπαρατεθούν στην κ. Μ. Θάτσερ. 
Πάντως, όλα αυτά τα
τελευταία χρόνια, οι σχέσεις του ΠΑΣΟΚ με το Εργατικό Κόμμα ήταν πάρα πολύ
καλές ­ και κυρίως στον χώρο της Ευρωβουλής: η κ. Πολίν Γκριν, η επικεφαλής
του Ευρωσοσιαλιστικού Κόμματος στο Ευρωκοινοβούλιο και από τα κορυφαία στελέχη
των Εργατικών, εκλέγεται σε γειτονιά Κυπρίων και οι θέσεις της για τα εθνικά
μας θέματα ήταν πάντοτε «φιλελληνικές». 
Μάλιστα ­ κι αυτό δεν είναι
ευρύτερα γνωστό ­ διατηρεί ιδιαίτερα φιλικές σχέσεις με τον κ. Σημίτη. 
Οι
καλές σχέσεις επιβεβαιώθηκαν και προεκλογικά: ο κ. Κ. Σκανδαλίδης και ο κ.
Παρ. Αυγερινός πήγαν μάλιστα στη Βρετανία και μίλησαν σε προεκλογικές
συγκεντρώσεις. 
Τώρα, τα πράγματα έχουν αλλάξει: οι Εργατικοί δεν είναι πια
στην αντιπολίτευση ­ και οι καλές σχέσεις θα κριθούν από την πρακτική της
κυβέρνησης Μπλερ στα θέματα όπου εμπλέκεται η Βρετανία ­ μια πρώτη,
«συμβολική» γεύση, πήραμε χθες, με την άρνηση της παλαιότερης δέσμευσής τους
για επιστροφή των Μαρμάρων του Παρθενώνα. 
Ωστόσο, ο κ. Σημίτης δεν έχει
κανέναν λόγο να είναι εξ αρχής επιφυλακτικός: η εκλογή Μπλερ και η πιθανή
επικράτηση των Σοσιαλιστών στις εκλογές της 23ης Μαΐου, στη Γαλλία, όπως και η
διακυβέρνηση της Ιταλίας από την «Ελιά», δίνουν τη δυνατότητα της διαμόρφωσης
ενός «σοσιαλδημοκρατικού ημικυκλίου», που θα ξεκινάει από τη Βρετανία, θα
συνεχίζει σε Γαλλία και Ιταλία και θα καταλήγει στη χώρα μας. 
Ο κ. Σημίτης
εκτιμά ότι η διαμόρφωση ενός τέτοιου σχήματος θα μπορούσε να έχει ιδιαίτερα
θετικές επιπτώσεις σε μια σειρά θεμάτων που αφορούν την κοινωνική διάσταση της
Ενωμένης Ευρώπης ­ αλλά πιστεύει επίσης ότι θα μπορούσε να συμβάλει στην
κατανόηση των μεγάλων αλλαγών που απαιτούνται, τόσο σε επίπεδο πολιτικής όσο
και σε επίπεδο κομματικής οργάνωσης, για να μπορέσουν οι δυνάμεις της
σύγχρονης Αριστεράς να οδηγήσουν την ευρωπαϊκή κοινωνία προς τον 21ο αιώνα.

Πίσω από την κατηγορία τού «θατσερικού», που προσάπτεται στο κ. Μπλερ,
βρίσκεται η επιτυχημένη (εκ του εκλογικού αποτελέσματος) μεταλλαγή των
Εργατικών από ένα «εργατίστικο» κόμμα σε έναν πολιτικό οργανισμό που επιδιώκει
να εκφράσει τα μεσαία στρώματα. 
Πίσω από τη νίκη του κ. Μπλερ, αρκετοί στο
ΠΑΣΟΚ βλέπουν και το μέλλον του κόμματός τους: η «εκσυγχρονιστική» πτέρυγα
διαβλέπει ότι μετά τα «μαθήματα» που έδωσε το κόμμα τους, τώρα οφείλει να
διδαχθεί. 
Η αναφορά του κ. Σημίτη στο συγχαρητήριο τηλεγράφημά του προς
τον κ. Μπλερ ότι προσβλέπει σε συνεργασία για τη νέα στρατηγική του
δημοκρατικού Σοσιαλισμού και της Κεντροαριστεράς, αποκτά έτσι άλλη διάσταση:
στο ΠΑΣΟΚ αρχίζουν να αντιλαμβάνονται ότι αν δεν μετεξελιχθεί ο χώρος τους σε
ένα πεδίο υποδοχής των κοινωνικών δυνάμεων που «παίρνουν το πάνω χέρι», λόγω
των ριζικών αλλαγών στις δομές των κοινωνιών, θα χρειαστεί να αναζητήσουν
κάποτε τον δικό τους Μπλερ, αφού περάσουν πολλά χρόνια στην αντιπολίτευση.

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15827N071</ED>
<ID>
ID:166382

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N07&aa=1</URL></REF>


Article

<CATEGORY>vin04</CATEGORY>

 <H2>Πάλι Σοφιανός στην ΚΝΕ</H2>

ΜΕ ΤΗΝ επανεκλογή του Νίκου Σοφιανού στη θέση του
γραμματέα της οργάνωσης και την ανάδειξη του νέου 13μελούς Γραφείου του
Κεντρικού Συμβουλίου ολοκληρώθηκαν οι εργασίες του 7ου συνεδρίου της ΚΝΕ. 
Η γραμματέας του ΚΚΕ, Αλέκα Παπαρήγα, σε συνάντηση που είχε με τις
αντιπροσωπείες ξένων νεολαιών, που παρακολούθησαν το συνέδριο της ΚΝΕ,
υπογράμμισε πως σήμερα έχουμε να κάνουμε με «έναν πολύ ώριμο καπιταλισμό, που
έχει χάσει τα όποια προοδευτικά στοιχεία διέθετε στο παρελθόν. 
Γι' αυτό
ακριβώς θεωρούμε ότι στις σημερινές συνθήκες και η παραμικρή σύγκρουση ανοίγει
εξ αντικειμένου το θέμα της συνολικής ανατροπής του». 
Πρόσθεσε ακόμη ότι
«ο καπιταλισμός δεν πρόκειται να ανατραπεί με ένα μόνο χτύπημα. 
Θα
περάσουμε από μια φάση με μικρότερους και μεγαλύτερους αγώνες, με ανόδους και
με καμπές. Όμως η σημερινή πάλη εκεί πρέπει να στοχεύει: στην ανατροπή του».

Η κ. Παπαρήγα υποστήριξε πως «ανάμεσα στα σοσιαλδημοκρατικά και στα
φιλελεύθερα κόμματα δεν υπάρχουν ουσιαστικές διαφορές». 
Διευκρίνισε,
ωστόσο, πως «σε ένα μέτωπο δεν μπορούμε να απαιτήσουμε την αποδοχή τού
σοσιαλισμού από όλους όσοι θέλουν να συμμετέχουν σ' αυτό. 
Ωστόσο, εκείνο
που έχει ανάγκη ο τόπος μας είναι η σύγκρουση με τις "κεντροδεξιές" και
"κεντροαριστερές" κυβερνήσεις και πολιτικές». 
Η γραμματέας του ΚΚΕ
εξέφρασε την ανησυχία της για το γεγονός της «μη ύπαρξης του κατάλληλου
συντονισμού στο κομμουνιστικό και εργατικό κίνημα», ενώ τόνισε πως «η
εξιδανίκευση του σοσιαλισμού δεν είναι καλός σύμβουλος». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15827N072</ED>
<ID>
ID:166431

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N07&aa=2</URL></REF>


Article

<CATEGORY>vin04</CATEGORY>

 <H5>ΕΠΙΘΕΣΗ ΒΟΥΛΕΥΤΩΝ ΤΗΣ
Ν.Δ. ΚΑΤΑ ΤΟΥ ΙΔΡΥΤΗ ΤΗΣ ΠΑΡΑΤΑΞΗΣ ΜΕΤΑ ΤΙΣ ΑΠΟΚΑΛΥΨΕΙΣ ΟΤΙ Ο ΓΛΥΞΜΠΟΥΡΓΚ
ΕΤΟΙΜΑΖΕ ΠΡΑΞΙΚΟΠΗΜΑ ΤΟ 1975</H5>
<H5>Τι λέει στο «Αρχείο» για τη συνωμοσία του τέως</H5>
<H2>Πυρά βασιλικών κατά Καραμανλή</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Έστρεψαν τα πυρά τους κατά του ιδρυτή της παράταξης οι βασιλικοί βουλευτές της
Ν.Δ. για τις αποκαλύψεις του, ότι ο έκπτωτος μονάρχης σχεδίαζε πραξικόπημα το
1975, με στόχο την ανατροπή της πρώτης μεταδικτατορικής κυβέρνησης. Οι φίλοι
του Γλύξμπουργκ επικρίνουν τον Κωνσταντίνο Καραμανλή ότι με τα όσα αποκαλύπτει
δεν εξυπηρετεί την ενότητα του κόμματος! 
ΠΡΩΤΟΣ μπήκε στο χορό ο Γ.
Καρατζαφέρης ο οποίος εξέφρασε την απορία του γιατί ο Κ. Καραμανλής δεν
αποκάλυψε εκείνη την περίοδο τις κινήσεις του πρώην βασιλιά και τόνισε ότι
«αυτές οι αποκαλύψεις κάνουν κακό στη ενότητα της παράταξης σε μια περίοδο που
την χρειάζεται ο νεώτερος Καραμανλής». Και προειδοποιεί ότι θα φύγουν από τα
κόμμα φιλοβασιλικοί ψηφοφόροι: «Θα υπάρξουν αρκετοί από την πλευρά εκείνων που
διάκεινται ευμενώς προς τον θεσμό και αρκετοί από εκείνους που πρόσκεινται
προς τους αξιωματικούς που θα ενοχληθούν. Να δούμε, λοιπόν, τώρα πώς θα
μπορέσουμε να αποτρέψουμε αυτές τις φυγόκεντρες δυνάμεις, οι οποίες έχουν ήδη
αναπτυχθεί». 
Τη σκυτάλη πήρε ο Απόστολος Ανδρεουλάκος, ο οποίος συνήθως
εμφανίζεται ως επικεφαλής των «σκληρών δεξιών» και των βασιλοφρόνων, και
τόνισε ότι «η εν ζωή προσπάθεια αγιοποιήσεως σε καμιά περίπτωση δεν πρέπει να
γίνεται αναλώμασι της ιστορικής αλήθειας της κοινής λογικής και, βεβαίως, εις
βάρος επιφανών προσωπικοτήτων προς τις οποίες η τύχη και η ιστορία στάθηκαν
φειδωλές και άδικες». 
Ο βουλευτής προσθέτει ότι είναι καταφανώς άδικη και
πέφτει στο κενό οποιαδήποτε αμφισβήτηση της δημοκρατικότητας του τέως
βασιλέως, ενώ αναφερόμενος στον Κ. Καραμανλή επισημαίνει: «Τον αδικεί η εκδοχή
ότι μπορούσαν άλλοι να κυβερνούν αντ' αυτού και εν αγνοία του,
αντιστατευόμενοι μάλιστα τη θέλησή του, όσο ψηλά και αν βρίσκονται αυτοί». 
Αξίζει να σημειωθεί ότι ο Απ. Ανδρεουλάκος ήταν ο πρώτος βουλευτής της Ν.Δ. ο
οποίος πριν από ένα μήνα επέκρινε με δριμύτητα τον νέο πρόεδρο του κόμματος
γιατί δεν αξιοποίησε στα όργανα βουλευτές και στελέχη της ακροδεξιάς τάσης.
Στο ίδιο κλίμα ήταν και ο Γ. Τζιτζικώστας, ο οποίος δήλωσε ότι ο πρώην
βασιλιάς ποτέ δεν θα έκανε μια κίνηση που θα ήταν αντίθετη στη θέληση του
λαού. Αλλά και ο Αλ. Παπαδόγγονας αμφισβήτησε τις αποκαλύψεις του Κ. Καραμανλή
και απέδωσε τα όσα αναφέρονται στο αρχείο του σε κύκλους του περιβάλλοντός
του. 
Οι αντιδράσεις των βουλευτών, φίλων του Στέμματος προκαλούν αμηχανία
στη Ρηγίλλης. Ο πρόεδρος της Ν.Δ. ­ όπως λένε οι συνεργάτες του ­ σκοπεύει να
μην πάρει θέση για να μη ρίξει λάδι στη φωτιά. Εάν όμως τις προσεχείς ημέρες
οι αντιδράσεις κλιμακωθούν και υπάρξουν επιθέσεις εναντίον του θείου του και
ιδρυτή της παράταξης, τότε πολλοί προβλέπουν ότι θα αναγκασθεί να παρέμβει.

ΑΝΑΤΡΟΠΗ της
Δημοκρατίας, με στρατιωτικό πραξικόπημα, επικαλούμενος «κομμουνιστικό
κίνδυνο», σχεδίαζε το φθινόπωρο του 1975 ο τέως βασιλιάς Κωνσταντίνος. 
Η
συνωμοσία του Κωνσταντίνου, λίγους μήνες μετά την κατάρρευση της χούντας και
την αποκατάσταση της Δημοκρατίας, αποκαλύπτεται από τα «Αρχεία Καραμανλή».
Κεντρικό πρόσωπο της συνωμοσίας ο γνωστός Μάκης Αρναούτης, ιδιαίτερος
γραμματέας του τέως, ο οποίος προσπάθησε να μυήσει στο σχεδιαζόμενο
πραξικόπημα αξιωματικούς του Στρατού, της Αεροπορίας και του Ναυτικού. 
ΠΩΣ ΕΝΗΜΕΡΩΘΗΚΕ 
Την κυβέρνηση ενημέρωσε για τις συνωμοτικές
κινήσεις ο πλοίαρχος του Πολεμικού Ναυτικού Π. Παναγιωταρέας. «Τον Οκτώβριο
του 1975, σημειώνεται στα "Αρχεία", ο Γ. Ράλλης και Ε. Αβέρωφ ενημέρωσαν τον
πρωθυπουργό για τη δραστηριότητα του Γ. Αρναούτη, ο οποίος προσπαθούσε να
προσεταιριστεί εν ενεργεία αξιωματικούς. Ο συνεργάτης του τέως βασιλέα
ισχυριζόταν ότι οργανώνονταν ήδη κίνημα στους κόλπους του Στρατού Ξηράς, καθώς
και ότι επανερχόμενος ο Κωνσταντίνος θα σχημάτιζε κυβέρνηση από
εξωκοινοβουλευτικό πρόσωπο και θα παραχωρούσε γενική αμνηστία. Για τον σκοπό
αυτό ο τέως βασιλέας είχε εξασφαλίσει την υποστήριξη του Σάχη...». 
Αξιωματικοί και των τριών όπλων συνέστησαν στον Αρναούτη να εγκαταλείψει τα
σχέδιά του. Στις 4 Νοεμβρίου 1975 ο αρχηγός του Στόλου, αντιναύαρχος Σ.
Κονοφάος, επισκέφθηκε τον Κ. Καραμανλή και τον ενημέρωσε ότι ο Αρναούτης είχε
επιζητήσει και την υποστήριξη και τεσσάρων αξιωματικών του Πολεμικού Ναυτικού
(Π. Παναγιωταρέα, Σ. Ταπίνη, Α. Τριανταφυλλίδη και Γ. Καραμήτσου). 
Ο Π.
Παναγιωταρέας, μετά την ενημέρωση του αρχηγού του Στόλου, έλαβε ειδική άδεια
και μετέβη στο Λονδίνο για να διακριβώσει επακριβώς τις προθέσεις του τέως.

ο ΚΟΝΟΦΑΟΣ 
Σημειώνει στην επιστολή του προς τον Πρωθυπουργό Κ.
Καραμανλή ο αρχηγός του Στόλου αντιναύαρχος Σ. Κονοφάος για τη συνάντηση Π.
Παναγιωταρέα - τέως: «Η συνάντησις επραγματοποιήθη την Δευτέρα 13-10-1975,
κατ' αυτήν δε ο τέως βασιλεύς επιβεβαίωσεν βασικώς τα λεχθέντα υπό του
συνταγματάρχου ε.α. Γ. Αρναούτη. Αι παρατηρηθείσαι ελαφραί αποκλίσεις και αι
παρασχεθείσαι πρόσθετοι διευκρινίσεις δύνανται να συνοψισθούν ως ακολούθως:

α Κίνητρον του πραξικοπήματος είναι η διάσωσις της πατρίδος και
ουχί η επαναφορά του θεσμού της Βασιλευομένης Δημοκρατίας. 
β Το
πραξικόπημα προβλέπεται να εκδηλωθεί μετά το πέρας των διαφόρων δικών και προ
των ετησίων μεταθέσεων των αξιωματικών. 
γ Καίτοι, μετά την
παραίτησιν του προέδρου της Κυβερνήσεως, θα ηδύνατο να σχηματίση νέαν
Κυβέρνησιν εκ της παρούσης Βουλής, αποκλίνει μάλλον υπέρ της διαλύσεως της
Βουλής και του σχηματισμού Οικουμενικής Κυβερνήσεως, υπό πολιτικόν πρόσωπον μη
προερχόμενον εκ της Βουλής ταύτης. 
δ Ο σχηματισμός της Οικουμενικής
Κυβερνήσεως θα συνδυασθή προς την εξαγγελίαν τεραστίου δανείου εξ Ιράν και Σ.
Αραβίας της τάξεως των 2 δισεκατομμυρίων δολαρίων. Προς τον σκοπόν τούτο
προτίθεται να επισκεφθή τας δύο χώρας περί τας αρχάς Νοεμβρίου. 
ΚΑΙ...
ΕΚΛΟΓΕΣ 
ε Αι βουλευτικαί εκλογαί θα διενεργηθούν εντός 8
περίπου μηνών με απλήν αναλογικήν, ώστε να διαπιστωθή η πραγματική δύναμις
εκάστου πολιτικού κόμματος. 
στ Θα χορηγηθή γενική αμνηστία, πλην
των καταδικασθέντων διά βασανισμούς, ουδείς όμως εκ των προσφάτως
αποστρατευθέντων αξιωματικών θα επανέλθη εις τας τάξεις των Ε.Δ....». 
ΑΝΤΙΔΡΑΣΗ 
Σε νέα συνάντησή του με τον τέως, με την έγκριση της
κυβέρνησης, ο Π. Παναγιωταρέας πληροφόρησε τον Κωνσταντίνο ότι ο Στόλος
πρόκειται να αντιδράσει δι' όλων των μέσων κατά οποιασδήποτε απόπειρας
ανατροπής της νόμιμης κυβέρνησης της χώρας. 
Στη δεύτερη αυτή συνάντηση ο
τέως «εκμυστηρεύθηκε» στον πλοίαρχο Παναγιωταρέα ότι είχε την υποστήριξη της
αμερικανικής κυβέρνησης και την «ευμενή ουδετερότητα» της βρετανικής, καθώς
και την οικονομική στήριξη Ιράν και Σαουδικής Αραβίας και μίλησε για δάνειο 2
δισ. δολαρίων. 
Τον Ιανουάριο του 1976 η Κυβέρνηση, αφού στο μεταξύ είχε
αρκετές πληροφορίες για τη δραστηριότητα του Γ. Αρναούτη, επιφόρτισε τον
πρεσβευτή Λ. Παπάγο να μεταβεί στο Λονδίνο και να συστήσει στον Κωνσταντίνο
«να παύσει να συνωμοτεί». 
Η προειδοποίηση της Κυβέρνησης και η αδυναμία
του τέως να εξασφαλίσει υποστήριξη από τις Ένοπλες Δυνάμεις θα αναβάλει τα
σχέδια των συνωμοτών. 
ΟΙ ΒΡΕΤΑΝΟΙ 
Τον Οκτώβριο του 1976 ο
Βρετανός πρεσβευτής στην Αθήνα Φράνσις Μπρουκς Ρίτσαρντς, με εντολή του
Βρετανού πρωθυπουργού Κάλαχαν, ενημερώνει την ελληνική κυβέρνηση για τις
πληροφορίες του Λονδίνου περί σχεδιαζόμενου πραξικοπήματος. 
Ο Βρετανός
πρέσβης στην Αθήνα σερ Φράνσις Μπρουκς Ρίτσαρντς, σημειώνοντας ότι ενεργούσε
κατόπιν εντολής του πρωθυπουργού Κάλαχαν, ενημέρωσε την ελληνική κυβέρνηση ότι
στην αντίληψη του Λονδίνου είχε υποπέσει ανάλογη δραστηριότητα οπαδών του τέως
βασιλέα. 
Σύμφωνα με σημείωμα του Π. Μολυβιάτη, στις 14 Οκτωβρίου ο
Βρετανός πρέσβης τού ανέφερε ότι ο Κωνσταντίνος βρισκόταν σε επαφή με
συνωμότες στην Ελλάδα: «Την πρωτοβουλίαν της συνωμοσίας δεν έχει ο τέως
βασιλεύς, ούτος όμως τηρείται ενήμερος αυτής και ασφαλώς δεν την αποθαρρύνει».
Μάλιστα, η βρετανική κυβέρνηση παρουσιάστηκε πρόθυμη να προβεί σε σχετικό
διάβημα προς τον τέως βασιλέα. 
Μια εβδομάδα αργότερα, ο Βρετανός πρέσβης
συνάντησε τον Κ. Καραμανλή και ανέφερε ότι υπήρχαν ενδείξεις για εκδήλωση
πραξικοπήματος. Κατά τη διάρκεια των επόμενων ημερών έγινε σαφές ότι για το
θέμα είχε ενημερωθεί και η αμερικανική πρεσβεία στην Αθήνα, ο επιτετραμμένος
της οποίας Χ. Μιλς διαμήνυσε στον πρωθυπουργό ότι η Ουάσιγκτον καταδίκαζε
απόλυτα τις συνωμοτικές δραστηριότητες. 
ΣΥΣΤΑΣΕΙΣ 
Αρχές
Νοεμβρίου η κυβέρνηση ζητεί από τον Βρετανό πρωθυπουργό να καταστήσει
προσεκτικό τον τέως για τις κινήσεις του ως ευρισκόμενο επί βρετανικού
εδάφους. 
Πριν από το βρετανικό διάβημα μεταβαίνει στο Λονδίνο ως ειδικός
απεσταλμένος της κυβέρνησης ο κ. Γ. Ράλλης, ο οποίος και διεμήνυσε στον
Κωνσταντίνο ότι η κυβέρνηση ήταν ενήμερη των δραστηριοτήτων του και του
συνέστησε να απόσχει απ' αυτές. 
Τέλος, στις 18 Νοεμβρίου 1976, ο ίδιος ο
Βρετανός πρωθυπουργός Τζ. Κάλαχαν, συναντάται με τον τέως και τον προειδοποιεί
να μην αναμιγνύεται σε παρόμοιες δραστηριότητες όσο βρισκόταν επί βρετανικού
εδάφους. 
Ο τέως, όμως, ενώ πρός στιγμήν παραιτείται αυτών τών
δραστηριοτήτων και αρνείται τά αποδιδόμενα σ' αυτόν, κινήσεις Αρναούτη
εντοπίζονται και πάλι τα τέλη του 1978. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15827N081</ED>
<ID>
ID:166383

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N08&aa=1</URL></REF>


Article

<CATEGORY>vin04</CATEGORY>

 <H2>Πίεσαν τον Ανδρέα να μη με υποστηρίξει το '85</H2>

ΣΕ ΠΙΕΣΕΙΣ στενών
συνεργατών του Ανδρέα Παπανδρέου αποδίδει ο κ. Κ. Καραμανλής την απόφαση του
ιδρυτή του ΠΑΣΟΚ να μην υποστηρίξει την επανεκλογή του και να προτιμήσει
τελικά τον κ. Χρήστο Σαρτζετάκη, το 1985, χρησιμοποιώντας «ως πρόσχημα», όπως
λέει, την αλλαγή του Συντάγματος. Στον 12ο τόμο των αρχείων του, ο πρώην
Πρόεδρος της Δημοκρατίας τονίζει πως ένα μήνα πριν από την εκλογή Προέδρου, ο
Ανδρέας Παπανδρέου του είχε προσωπικά ζητήσει να είναι εκ νέου υποψήφιος
πρόεδρος, σε συζήτηση που είχαν στο Προεδρικό Μέγαρο. Θα ήταν τιμή μας να
αποδεχθείτε, ανέφερε τότε χαρακτηριστικά ο πρώην πρωθυπουργός, που λίγες μέρες
αργότερα πήρε άλλη απόφαση, η οποία οδήγησε σε παραίτηση τον Κ. Καραμανλή πριν
από τη λήξη της πρώτης θητείας του στην Προεδρία. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15827N091</ED>
<ID>
ID:166384

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N09&aa=1</URL></REF>


Article

<CATEGORY>vin04</CATEGORY>

 <H5>ΑΡΧΙΣΑΝ ΟΙ ΖΥΜΩΣΕΙΣ ΣΤΑ ΚΟΜΜΑΤΑ ΚΑΙ ΤΙΣ ΤΟΠΙΚΕΣ ΚΟΙΝΩΝΙΕΣ * ΤΑ ΟΠΛΑ ΠΑΣΟΚ -
Ν.Δ. ΣΤΗΝ ΠΡΩΤΗ ΑΝΑΜΕΤΡΗΣΗ ΜΕΤΑ ΙΣ ΒΟΥΛΕΥΤΙΚΕΣ * ΠΟΙΑ ΟΝΟΜΑΤΑ ΑΚΟΥΓΟΝΤΑΙ ΣΕ
ΟΛΗ ΤΗΝ ΕΛΛΑΔΑ * ΠΟΝΟΚΕΦΑΛΟΣ ΟΙ ΣΥΝΕΝΩΣΕΙΣ ΤΩΝ ΚΟΙΝΟΤΗΤΩΝ</H5>
<H5>Οι τρεις μεγάλες πόλεις θα δώσουν το πολιτικό στίγμα</H5>
<H2>Συνωστισμός υποψηφίων και ... συντροφικά μαχαιρώματα</H2>

<AUTHOR>ΛΟΥΚΑΣ ΔΗΜΑΚΑΣ - ΓΙΑΝΝΗΣ ΠΟΛΙΤΗΣ</AUTHOR>

Την πλήρη δικαίωσή της έχει βρει
για τις νομαρχιακές και δημοτικές εκλογές του Οκτωβρίου 1998 η παροιμία για
τα... παιδιά των φρονίμων που «πριν πεινάσουν μαγειρεύουν». 
ΜΑΛΙΣΤΑ, στη συγκεκριμένη περίπτωση, τα... μαγειρέματα φαίνεται ότι
είναι πάρα πολλά, παρ' όλο που οι επίσημες διαδικασίες στα κόμματα δεν έχουν
ξεκινήσει όσον αφορά τις επιλογές προσώπων. 
Ζυμώσεις στο προσκήνιο και στο
παρασκήνιο, βολιδοσκοπήσεις, συμμαχίες και «συντροφικά μαχαιρώματα» δίνουν και
παίρνουν στα δύο μεγάλα κόμματα ΠΑΣΟΚ και Ν.Δ. σε τοπικό επίπεδο. Πολλά
στελέχη εξάλλου κάνουν τις πολιτικές τους επιλογές με τη σκέψη στις κάλπες της
Τοπικής Αυτοδιοίκησης. 
«Όλοι, χωρίς εξαίρεση, έχουν το θέμα στο κεφάλι
τους, έστω και στο πίσω μέρος, και με βάση αυτό λειτουργούν», παραδέχεται
στέλεχος του κυβερνώντος κόμματος που έχει ως εκ της θέσεώς του εικόνα για όλη
την Ελλάδα. 
Η εξήγηση που δίνουν στελέχη των επιτελείων της Χαριλάου
Τρικούπη και της Ρηγίλλης είναι, όπως λένε, «απλή και αυτονόητη»: η ενίσχυση
του θεσμού της Αυτοδιοίκησης, και σε επίπεδο δήμων και σε επίπεδο νομαρχίας,
έχει κάνει ελκυστικές τις «καρέκλες» αυτές. Μάλιστα, λένε, ακόμα και νυν
βουλευτές δείχνουν ενδιαφέρον για τους θώκους δημάρχων και νομαρχών. 
Παρά
τα υπόγεια ρεύματα, ωστόσο, τα κόμματα δεν έχουν ανάψει ακόμα το πράσινο φως
για τις τελικές επιλογές προσώπων. Άλλωστε και η νέα δομή που θα προκύψει
σύντομα από τις συνενώσεις και τη δημιουργία περίπου 700-800 νέων δήμων,
λειτουργεί ανασταλτικά σε γενικευμένες κομματικές διαδικασίες. Έχει ανοίξει
όμως αλισβερίσι μεταξύ νυν κοινοταρχών, πολλές φορές πιο έντονο από αυτό των
πρωτευουσών των νομών. 
Στην ηγεσία του ΠΑΣΟΚ ήδη ο πονοκέφαλος είναι
μεγάλος, καθώς στο χώρο της Τοπικής Αυτοδιοίκησης οι εσωκομματικές ισορροπίες
είναι ιδιαίτερα εύθραυστες. 
Οι βασικοί άξονες που θα κινηθεί το κυβερνών
κόμμα είναι οι εξής: 
* οι πετυχημένοι δήμαρχοι και νομάρχες θα είναι ξανά
υποψήφιοι 
* οι όποιες συνεργασίες με άλλα κόμματα θα γίνουν σε επίπεδο
νομού 
* οι «αντάρτες» των περασμένων εκλογών να αντιμετωπισθούν έγκαιρα
και πολιτικά με ενσωμάτωσή τους στις κομματικές διαδικασίες 
* οι τρεις
μεγάλες πόλεις (Αθήνα, Θεσσαλονίκη και Πειραιάς) θα τύχουν «ειδικού χειρισμού»

* πρώτα «θα ξεδιπλωθεί» η πολιτική της κυβέρνησης στην Τοπική Αυτοδιοίκηση
(συνενώσεις, περιφερειακή διάρθρωση κ.λπ.) και η πολιτική του κόμματος και
μετά ­ Οκτώβριο, Νοέμβριο ­ θα γίνουν οι επιλογές των προσώπων. 
Ο τρόπος
επιλογής των υποψηφίων, πάντως, αναμένεται να προκαλέσει τριβές, ιδιαίτερα αν
αποφασισθεί να πάρουν μέρος στις προκριματικές εκλογές και οι εκλεγμένοι
δήμαρχοι και νομάρχες. Μια πρώτη γεύση των κριτηρίων και των όρων επιλογής θα
υπάρξει στη Συνδιάσκεψη Οργανωτικού το Σαββατοκύριακο, όπου η ηγεσία της Χαρ.
Τρικούπη θα καυτηριάσει και την ανάπτυξη «προσωπικών στρατηγικών γύρω από
ενδεχόμενες υποψηφιότητες». 
Η Ν.Δ. 
Μόνο στους μεγάλους δήμους η
Ν.Δ. θα πολιτικοποιήσει τις δημοτικές εκλογές. Στην υπόλοιπη χώρα ο κ. Κ.
Καραμανλής μελετά το ενδεχόμενο να μην ορίσει κομματικούς υποψήφιους και να
αφήσει τις τοπικές κοινωνίες να αποφασίσουν. Όλο το βάρος του κομματικού
μηχανισμού θα πέσει σε Αθήνα, Θεσσαλονίκη, Πειραιά και Πάτρα. Ο νέος πρόεδρος
εκτιμά ότι η νίκη του κ. Δ. Αβραμόπουλου στην Αθήνα είναι σίγουρη, ο Δήμος
Θεσσαλονίκης θα κερδηθεί είτε με τον κ. Ντ. Κοσμόπουλο είτε με άλλο υποψήφιο,
επομένως το κόμμα χρειάζεται τουλάχιστον μια ακόμη μεγάλη νίκη στον Πειραιά ή
την Πάτρα, ώστε να καταγραφεί ότι κερδήθηκαν τρεις από τους τέσσερις μεγάλους
δήμους. 
Πάντως, μέχρι τώρα, στη Ν.Δ. δεν έχουν ληφθεί οι τελικές αποφάσεις
για τη στρατηγική του κόμματος. Έχουν γίνει κάποιες συζητήσεις αλλά οι τελικές
θέσεις του κόμματος θα οριστικοποιηθούν μέχρι το τέλος του μήνα. 
Το
στίγμα τους πανελλαδικά θα επιδιώξουν να δείξουν μέσω των επιλογών τους σε
Αθήνα, Θεσσαλονίκη και Πειραιά τα δύο μεγάλα κόμματα. 
Ο σημερινός δήμαρχος
κ. Δημήτρης Αβραμόπουλος θα είναι ξανά υποψήφιος από την πλευρά της Ν.Δ.,
εκτός αν ο ίδιος αποφασίσει διαφορετικά. Την απόφασή του ο κ. Αβραμόπουλος θα
τη δημοσιοποιήσει, όπως δήλωσε πρόσφατα, σε ένα χρόνο. Στο ΠΑΣΟΚ συζητήσεις
για τον πρώτο δήμο της χώρας δεν έχουν γίνει σε κομματικά όργανα ­ ονόματα,
ωστόσο, κυκλοφορούν. Εκτός από την κ. Μαρία Δαμανάκη, που ορισμένα στελέχη θα
ήθελαν κοινή υποψήφια με τον ΣΥΝ, έχουν ακουστεί τα ονόματα των κ.κ. Γ.
Παπανδρέου, Κ. Σκανδαλίδη και Θ. Τσούρα. 
Στη Θεσσαλονίκη το δήμο θα
διεκδικήσει εκ νέου ο σημερινός δήμαρχος (Ν.Δ.) κ. Ντίνος Κοσμόπουλος, ενώ από
την πλευρά του ΠΑΣΟΚ υποψήφιοι για το χρίσμα φέρονται οι βουλευτές κ.κ.
Γιάννης Μαγκριώτης και Παρασκευάς Παρασκευόπουλος, οι δημοτικοί σύμβουλοι κ.κ.
Μπάμπης Μπαρμπουνάκης και Δημήτρης Σαλπιστής και ο δήμαρχος Καλαμαριάς κ.
Θρασύβουλος Λαζαρίδης. Στο χώρο της Ν.Δ., σε περίπτωση που δεν θα είναι
υποψήφιος ο κ. Κοσμόπουλος, έχουν δηλώσει υποψηφιότητα για το χρίσμα ο
βουλευτής κ. Παναγιώτης Ψωμιάδης και ο πρώην βουλευτής, καθηγητής του ΑΠΘ, κ.
Τάσος Σπηλιόπουλος. 
Στον Πειραιά το ενδεχόμενο να είναι ξανά υποψήφιος ο
σημερινός δήμαρχος κ. Στ. Λογοθέτης, ως κοινός υποψήφιος ΠΑΣΟΚ και ΣΥΝ,
αποκλείεται και από τις δύο ηγεσίες. Μάλιστα στελέχη του κυβερνώντος κόμματος
δεν αποκλείουν να μην αντιμετωπισθεί καν το ενδεχόμενο υποψηφιότητας του κ.
Στ. Λογοθέτη. Με βάση όσα ακούγονται στο πρώτο λιμάνι της χώρας μέχρι τώρα, το
ΠΑΣΟΚ θα επιλέξει έναν εκ των βουλευτών κ.κ. Στ. Σουμάκη, Μ. Μπετενιώτη
(Πειραιά) και Ε. Βλασσόπουλο (Λευκάδας) ή στέλεχος από τον επιχειρηματικό
κόσμο. 
Για τη Ν.Δ. ο μεγάλος πονοκέφαλος είναι ο Δήμος Πειραιά. Η αρχική
σκέψη ηγετικών στελεχών για την υποψηφιότητα Ανδριανόπουλου έπεσε στο κενό,
καθώς ο πρώην υπουργός δεν δέχεται ούτε να το συζητήσει. Μάλιστα όταν τον
ρωτάνε θυμίζει έναν παλαιότερο διάλογό του με τον κ. Γ. Κεφαλογιάννη: «Ανδρέα
­ του είπε ­ εάν κατέβεις στον Πειραιά για δήμαρχος θα σαρώσεις». Και εκείνος
του απάντησε: «Γιάννη, πιστεύω ότι θα πας ακόμη καλύτερα εσύ εάν κατέβεις στο
Ρέθυμνο». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15827N102</ED>
<ID>
ID:166427

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N10&aa=2</URL></REF>


Article

<CATEGORY>vin04</CATEGORY>

 <H2>Μεγάλη κινητικότητα και φιλοδοξίες για να ανατραπεί η «ισοπαλία» στις τέσσερις
πρωτεύουσες της Κρήτης</H2>

<AUTHOR>ΚΩΣΤΑΣ ΜΠΟΓΔΑΝΙΔΗΣ ΙΩΑΝΝΗΣΓΑΡΕΔΑΚΗΣ</AUTHOR>

ΑΝ
ΚΑΙ επισήμως δεν έχει ξεκινήσει καμία συνάντηση ή διαδικασία σε κομματικό
επίπεδο για τις δημοτικές και νομαρχιακές εκλογές του '98, στο παρασκήνιο
γίνονται κινήσεις από στελέχη που φιλοδοξούν να είναι υποψήφιοι. 
Η
κινητικότητα αφορά κυρίως στον Δήμο Ηρακλείου, όπου εστιάζεται και το
ενδιαφέρον, αφού πρόκειται για τη μεγαλύτερη πόλη της Κρήτης και από τους
πλέον δυναμικούς δήμους της χώρας, όπου από το 1975 κερδίζει το ΠΑΣΟΚ. 
Από
την πλευρά της νομαρχιακής του ΠΑΣΟΚ δεν έχει γίνει καμία κίνηση, εκτός από
μία παρέμβαση στην «κόντρα» που είχε ο σημερινός δήμαρχος κ. Κώστας Ασλάνης με
τον βουλευτή Ηρακλείου κ. Μάνο Φραγκιαδουλάκη. 
Η διένεξη των δύο ανδρών
προκλήθηκε με αφορμή την αναστολή των οικοδομικών αδειών στο ιστορικό κέντρο
της πόλης, αλλά οι περισσότεροι στο Ηράκλειο θεωρούν πως τα αίτια βρίσκονται
στην... καρέκλα του δημάρχου. Ο σημερινός δήμαρχος κ. Ασλάνης επιθυμεί να
είναι ξανά υποψήφιος, ενώ την ίδια στιγμή ενδιαφέρον δείχνει και ο βουλευτής.
Ο κ. Φραγκιαδουλάκης δεν έκρυψε ποτέ το ενδιαφέρον του για τον δήμο, στον
οποίο παλαιότερα υπηρέτησε και ως αντιδήμαρχος. Η παρέμβαση της νομαρχιακής
Ηρακλείου του ΠΑΣΟΚ είχε πυροσβεστικό χαρακτήρα, αλλά δεν μπόρεσε να πετύχει
τον συμβιβασμό των δύο ανδρών. 
Εκτός όμως από τα ονόματα αυτά, ακούγονται
ακόμη δύο: του επιχειρηματία κ. Λεμπιδάκη και του πρώην πρύτανη κ.
Γραμματικάκη. 
Ο κ. Γιάννης Λεμπιδάκης είναι πρόεδρος του Ομίλου
Προβληματισμού για τον Εκσυγχρονισμό της Κοινωνίας (ΟΠΕΚ) Ηρακλείου και είναι
από τους πιο θερμούς υποστηρικτές του σημερινού Πρωθυπουργού κ. Σημίτη. 
Ενδεχόμενη υποψηφιότητά του πάντως συνδέεται με το ΠΑΣΟΚ και μόνο μ' αυτό,
όπως αναφέρουν στενοί συνεργάτες του, αφού ο κ. Λεμπιδάκης φαίνεται να
επιθυμεί να πάρει το χρίσμα από το κυβερνών κόμμα και όχι στήριξη από άλλους
χώρους. 
Ιδιάζουσα είναι η περίπτωση του πρώην πρύτανη του Πανεπιστημίου
Κρήτης κ. Γιώργου Γραμματικάκη, ο οποίος συγκεντρώνει την προτίμηση πολλών
Ηρακλειωτών. 
Ωστόσο, είναι σαφές ότι ο κ. Γραμματικάκης, που έχει την
κοινωνική αποδοχή, δεν θα είναι υποψήφιος εάν δεν υπάρξει στο πρόσωπό του και
η ευρύτερη δυνατή κομματική στήριξη. 
Όπως και να εξελιχθούν πάντως τα
πράγματα, θεωρείται βέβαιο πως το ΠΑΣΟΚ για το Ηράκλειο ­ τουλάχιστον ­ θα
προχωρήσει σε εσωκομματικές διαδικασίες, αφού το ενδιαφέρον των στελεχών είναι
μεγάλο. Ανάλογη θα είναι η διαδικασία και για τη Νομαρχιακή Αυτοδιοίκηση, όπου
εκτός από τον σημερινό νομάρχη κ. Γαρεφαλάκη, κινούνται δραστήρια δύο ακόμη
στελέχη του ΠΑΣΟΚ. 
Αναφορικά με τον Δήμο Ηρακλείου και τα υπόλοιπα
κόμματα: η Ν.Δ. χάνοντας ένα από τα πιο δυναμικά στελέχη της τον Γιώργο
Σενετάκη (πέθανε στα 51 του χρόνια από καρκίνο) είναι πολύ πιθανόν να καλέσει
από την... εφεδρεία τον πρώην βουλευτή κ. Στέλιο Μαντζαπετάκη, ο οποίος ήταν
υποψήφιος δήμαρχος και το 1986. 
Ακούγονται ωστόσο και τα ονόματα των κ.κ.
Μανόλη Βελγάκη και Γιώργου Δεικτάκη. 
Δεν αποκλείεται όμως η Ν.Δ. να παίξει
κι ένα άλλο χαρτί. Να στηρίξει δηλαδή έναν υποψήφιο άλλης παράταξης (όπως
είναι η «Ηράκλεια Πρωτοβουλία»), με στόχο να πέσει «το κάστρο του ΠΑΣΟΚ την
Κρήτη». 
Πάντως στον Νομό Ηρακλείου το ενδιαφέρον για τους δήμους
αναμένεται να κορυφωθεί μόλις προχωρήσουν οι συνενώσεις. Υπολογίζεται ότι θα
προέλθουν 20 νέοι δήμοι και πολλά στελέχη στοχεύουν στην καρέκλα του δημάρχου.
Μεταξύ αυτών που θα θέσουν υποψηφιότητα είναι σίγουρα οι κ.κ. Αρναουτάκης
(Αρχάνες), Γιαννόπουλος (Αρκαλοχώρι), Τζεδάκης (Γάζι), Κυπριωτάκης (Ν.
Καζαντζάκη). 
ΛΑΣΙΘΙ 
Στον Νομό Λασιθίου τα πράγματα είναι σαφώς
πιο ξεκάθαρα, καθώς ο σημερινός νομάρχης κ. Γιάννης Παπατσάκωνας, που εξελέγη
με ποσοστό πάνω από 60%, δεν απειλείται. Ούτε από άλλο στέλεχος του ΠΑΣΟΚ,
αλλά ούτε ­ πολύ περισσότερο ­ από κομματικό αντίπαλο. 
Στους Δήμους
Σητείας και Ιεράπετρας οι δήμαρχοι κ.κ. Κουρουπάκης και Μαστοράκης στηρίζονται
απόλυτα από το ΠΑΣΟΚ, καθώς θεωρούνται και επιτυχημένοι (έχουν να επιδείξουν
έργα ανάπτυξης, προχωρούν τα 2 αεροδρόμια κ.λπ.). 
Αντίθετα στον Άγιο
Νικόλαο ο σημερινός δήμαρχος κ. Μενεγάκης, που κέρδισε δύο τετραετίες
στηριζόμενος από τη Ν.Δ., είναι ο μεγάλος πονοκέφαλος του κυβερνώντος
κόμματος, αφού και το 1994 ­ παρά τη συνεργασία με την Αριστερά ­ δεν μπόρεσε
να τον αντιμετωπίσει. Τώρα ακούγεται ξανά το όνομα του κ. Δημ. Κουνενάκη, ο
οποίος ενδιαφέρεται, εάν στηριχθεί από ευρύτερες πολιτικές και κοινωνικές
δυνάμεις. 
ΡΕΘΥΜΝΟ 
Για τη Νομαρχία Ρεθύμνης ο κ. Μανόλης Λίτινας
θα είναι ξανά υποψήφιος, παρά τα εσωκομματικά προβλήματα που υπάρχουν στην
Τοπική Νομαρχιακή. Αυτός είναι ίσως και ο λόγος που το ΠΑΣΟΚ δεν έχει βρει
ακόμη το... αντίδοτο απέναντι στον σημερινό δήμαρχο κ. Αρχοντάκη, ο οποίος
στηριζόμενος από τη Ν.Δ. είναι ήδη 2 τετραετίες στον δήμο. Στα Ανώγεια δεν θα
έχει πρόβλημα ο κ. Γ. Σμπώκος. 
ΧΑΝΙΑ 
Βέβαιο μπορεί να θεωρείται
ότι υποψήφιοι θα είναι και πάλι η σημερινή νομάρχης Χανίων, κ. Αλέκα
Μαρκογιαννάκη, ο δήμαρχος Χανίων κ. Γ. Τζανακάκης, ο δήμαρχος Κισσάμου κ. Α.
Σχετάκης και ο δήμαρχος Σούδας Ι. Περάκης. 
Επίσης, πιθανές είναι η
υποψηφιότητα για τη θέση του δημάρχου Χανίων του κ. Γ. Ντερμανάκη, που ανήκει
­ όπως όλοι οι προαναφερόμενοι ­ στο ΠΑΣΟΚ, καθώς και του κ. Μ. Καραβιτάκη που
ανήκει στη Ν.Δ. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15827N112</ED>
<ID>
ID:166428

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N11&aa=2</URL></REF>


Article

<CATEGORY>vin04</CATEGORY>

 <H2>Η Ν.Δ. σκέφτεται να υποστηρίξει τον υποψήφιο του Κ.Κ.Ε.</H2>

<AUTHOR>ΠΑΝΑΓΙΩΤΗΣ ΘΕΟΔΩΡΑΚΟΠΟΥΛΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 18694 BYTES)
</AUTHOR>

Δεδομένη θεωρείται η υποψηφιότητα του Ανδρέα
Καράβολα από μέρους του ΠΑΣΟΚ στον Δήμο Πατρέων για τέταρτη φορά, ενώ η Ν.Δ.
δεν αποκλείεται να υποστηρίξει... τον υποψήφιο του ΚΚΕ! 
Παρ' ότι ο Α.
Καράβολας πάντοτε «φλερτάρει» με την Ευρωβουλή, εν τούτοις ξεκαθάρισε πρόσφατα
ότι θα είναι ξανά υποψήφιος δήμαρχος της Πάτρας. Η μοναδική δημόσια αντίδραση
για την «ανανέωση» στον Δήμο προέρχεται από τον βουλευτή του ΠΑΣΟΚ Αλεξ.
Χρυσανθακόπουλο. Επίδοξοι «μνηστήρες» στην ­ απίθανη, καθώς φαίνεται ­
περίπτωση που δεν θα ήταν υποψήφιος ο σημερινός δήμαρχος, είναι αρκετοί από
την παράταξη του ΠΑΣΟΚ. Ξεχωρίζουν ο πρώην νομάρχης Ηρακλής Παπαδόπουλος, οι
αντιδήμαρχοι Δημήτρης Πεφάνης, Ιωάννης Κασίμης και Νικ. Αντωνόπουλος. 
*Σίγουρος για τις νομαρχιακές εκλογές είναι ο σημερινός νομάρχης Στάθης
Αθανασόπουλος-Σερέτης, που εξελέγη με το ΠΑΣΟΚ. 
*Στη Νέα Δημοκρατία,
κρίνονται «πρώιμες» οι διεργασίες για τις εκλογές. Αρκετοί προτείνουν τη λύση
να υποστηριχθεί ο υποψήφιος του ΚΚΕ, πρώην βουλευτής Παναγιώτης Κοσιώνης, που
θα είναι ξανά υποψήφιος του εκλογικού συνδυασμού του κόμματός του. Σε αντίθετη
περίπτωση, φέρονται ως υποψήφιοι ο γιατρός Ιωάν. Καφεζας, ο πρώην
περιφερειάρχης Δημ. Αϊβαλής, ο Δημ. Βακάλογλου και η κ. Άννα Σπηλιωτοκάρα. 
*Στις νομαρχιακές, υποψήφιοι για το χρίσμα είναι οι Θρασ. Μαυρομάτης, Η.
Μαλεβίτης και Θ. Παπαδόπουλος. 
ΟΙ ΑΛΛΟΙ ΔΗΜΟΙ 
Στο Αίγιο από τη
Ν. Δημοκρατία υποψήφιος θα είναι ξανά ο σημερινός δήμαρχος Λέλος Σιαβελής και
από το ΠΑΣΟΚ ενδέχεται να είναι ο πρώην δήμαρχος Αλέκος Μέγαρης. Στα Καλάβρυτα
σίγουρος υποψήφιος του ΠΑΣΟΚ θα είναι ο πρώην δήμαρχος Τάκης Νικολάου.
Ενδιαφέρον παρουσιάζει ο Δήμος Κάτω Αχαϊάς, αφού ο σημερινός δήμαρχος Διονύσης
Γκοτσαλιάς, που πρόσκειται στη Νέα Δημοκρατία, είναι σε μεγάλη «κόντρα» με τον
βουλευτή του ίδιου κόμματος Νίκο Νικολόπουλο. Αφορμή ήταν η στάση του δημάρχου
που γκρέμισε τα αυθαίρετα της περιοχής και συγκρούστηκε με τον Ν. Νικολόπουλο.

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15827N113</ED>
<ID>
ID:166457

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N11&aa=3</URL></REF>


Article

<CATEGORY>vin04</CATEGORY>

 <H2>Όχι
γραφειοκράτης της εξουσίας</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΕΡ.: Μαγνησία.
Μεγάλα έργα; 
ΑΠ.: Έπρεπε να είχαν γίνει χθες. 
ΕΡ.: Η αντίδρασή σας
συνδέεται και με τη μεγάλη ανεργία που πλήττει την περιοχή; 
ΑΠ.: Το
κορυφαίο πρόβλημα. Όχι όμως και το μοναδικό. Η Μαγνησία περνάει από την πιο
δύσκολη, ίσως, περίοδο της πρόσφατης ιστορίας της. 
ΕΡ.: Το υπό ανέγερση
Νοσοκομείο του Βόλου; 
ΑΠ.: Δοκιμάζεται κυριολεκτικά η αξιοπιστία της
Πολιτείας. 
ΕΡ.: ΤΟ ΥΕΝ είχε αποφασίσει τη δημιουργία Σχολών Εμπορικού
Ναυτικού στον Βόλο. «Μετάνιωσε», λέτε, «κι ας είχε ενταχθεί το έργο στο Β'
ΚΠΣ». 
ΑΠ.: Δυστυχώς, για μια ακόμη φορά, η πολιτική αξιοπιστία σε σκληρή
δοκιμασία. 
ΕΡ.: Χάνεται το έργο; 
ΑΠ.: Ενισχύεται το πείσμα, η
αποφασιστικότητα και η αγωνιστικότητα 
ΕΡ.: «Κάτω τα χέρια από τη
Μαγνησία»; 
ΑΠ.: Καλύτερα να βάλουμε όλοι ένα «χέρι» για τη Μαγνησία. Το
αξίζει. 
ΕΡ.: Τόλμημα, σήμερα, ένα συλλαλητήριο; 
ΑΠ.: Δεν σκοπεύω να
γίνω ένας γραφειοκράτης της εξουσίας. 
ΕΡ.: Πώς καταφέρατε να συμφωνήσουν
δεκάδες φορείς, δήμοι και κοινότητες; 
ΑΠ.: Ο αναπτυξιακός μας σχεδιασμός
αποτελεί προϊόν ευρύτατης κοινωνικής και πολιτικής συμφωνίας. 
ΕΡ.:
Εναντίον των κυβερνητικών επιλογών; 
ΑΠ.: Αντίπαλος τα προβλήματα της
Μαγνησίας και οι πολιτικές που τα δημιουργούν. 
ΕΡ.: Χθες, κομματικά
συλλαλητήρια για ιδεολογία, σήμερα υπερκομματικά έργα; 
ΑΠ.: Αλίμονο στην
ιδεολογία που αποκόπτεται από τη βασανιστική καθημερινότητα του πολίτη. 
ΕΡ.: Χαρίλαος Φλωράκης; 
ΑΠ.: Αυθεντικός λαϊκός ηγέτης. Θα προβληματίζεται
έντονα για τα εσωκομματικά γεγονότα του '90-91 και για τη μετέπειτα πορεία της
Αριστεράς. 
ΕΡ.: Μαρία Καραγιώργη; 
ΑΠ.: Μια σεμνή αγωνίστρια. 
ΕΡ.:
Συνασπισμός; 
ΑΠ.: Κρατάει ζωντανή την ελπίδα για την Αριστερά του
«μέλλοντός μας». 
ΕΡ.: Νίκος Κωνσταντόπουλος; 
ΑΠ.: Ευρύτατη απήχηση
στον λαό. Κρίσιμο πλεονέκτημα το ότι στο πρόσωπό του συμβολίζεται η σύνθεση
δύο μεγάλων ιστορικών ρευμάτων της Αριστεράς. 
ΕΡ.: Κώστας Σημίτης - «νέο
ΠΑΣΟΚ»; 
ΑΠ.: Θα κριθούν από τις ασκούμενες πολιτικές και τη συμβολή τους
στην ανασύνθεση του χώρου που εκφράζει τις δυνάμεις του δημοκρατικού
σοσιαλισμού. 
ΕΡ.: «Διάλογος για την Κεντροαριστερά»; 
ΑΠ.: Διάλογος για
ένα ριζοσπαστικό μεταρρυθμιστικό σχέδιο, που έχει ανάγκη η ελληνική κοινωνία.

ΕΡ.: Παλιά τη λέγανε «συνεργασία»... 
ΑΠ.: Πρόκειται για κάτι ποιοτικά
διαφορετικό, μια νέα προοδευτική προγραμματική πλειοψηφία. 
ΕΡ.: Νομαρχιακή
Αυτοδιοίκηση Μαγνησίας. Η «κεντροαριστερά»; 
ΑΠ.: Η Αυτοδιοίκηση έχει τα
δικά της ιδιαίτερα χαρακτηριστικά. Η ιστορία θέλει τον Βόλο να πρωτοπορεί στις
νέες ιδέες και στα νέα πολιτικά εγχειρήματα. 
ΕΡ.: Νομαρχιακή
Αυτοδιοίκηση... ό,τι αρχίζει ωραίο; 
ΑΠ.: Συνεχίζεται με «πόνο». Κακά τα
ψέματα, δύσκολη υπόθεση η αποκέντρωση για το αθηνοκεντρικό μας κράτος. 
ΕΡ.: Περιφέρεια - Νομαρχιακή Αυτοδιοίκηση - ΟΤΑ: «σχέσεις στοργής» ή «ολέθρια
σχέση»; 
ΑΠ.: Δεν έχει γυριστεί ταινία με τίτλο «παράλληλη σχέση»; 
ΕΡ.:
Ολυμπιακοί Αγώνες - Αθήνα 2004; 
ΑΠ.: Η Ελλάδα τούς δικαιούται. Αλλά μην
πιστέψουμε ότι είναι η νέα «Μεγάλη Ιδέα». 
ΕΡ.: Τόπος στους 40άρηδες; 
ΑΠ.: Τόπος στις ιδέες και στις δυνάμεις της ανανέωσης του πολιτικού μας
συστήματος. 
ΕΡ.: Αντιδήμαρχος, γ.γ. υπουργείου, βουλευτής, νομάρχης... 
ΑΠ.: Και πάλι... αιρετός. 
ΕΡ.: Η Μαγνησία για σας; 
ΑΠ.: Πήλιο,
Σποράδες, Βόλος, τσιπουράδικα. Και Αλμυρός και Βελεστίνο και, κυρίως, ο λαός
της και τα όνειρά του. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15827N121</ED>
<ID>
ID:166380

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N12&aa=1</URL></REF>


Article

<CATEGORY>vin06</CATEGORY>

 <H5>ΟΙ ΜΑΘΗΜΑΤΙΚΟΙ ΜΑΘΗΤΕΣ ΜΑΣ
ΣΥΝΕΧΙΖΟΥΝ ΤΙΣ ΔΙΕΘΝΕΙΣ ΤΟΥΣ ΕΠΙΤΥΧΙΕΣ</H5>
<H2>Επίδοξοι Αϊνστάιν</H2>

<AUTHOR>ΝΙΚΟΣ ΜΑΣΤΟΡΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 63401 BYTES)
</AUTHOR>

Για τους περισσότερους το να προσεγγίζεις την καρδιά των προβλημάτων είναι ένα
πρόσθετο πρόβλημα... 
ΟΜΩΣ, για τους μαθητές που έφεραν πέρυσι τη
χώρα μας στην 3η θέση μεταξύ των χωρών της Ευρωπαϊκής Ένωσης ­ και στην 22η
στον κόσμο, ανάμεσα σε 182 χώρες ­ στην Ολυμπιάδα των Μαθηματικών, ενώ προχθές
πήραν ξανά την τρίτη θέση στη Βαλκανιάδα των Μαθηματικών που έγινε στην
Καλαμπάκα, η ενασχόληση με τις λύσεις των προβλημάτων είναι τρόπος ζωής.
Πρόκειται για τους μαθητές ­ ορισμένοι εφέτος έγιναν φοιτητές ­ που δεν
βαρυγκωμούν μπροστά στις εξισώσεις, αλλά γοητεύονται από τη γλώσσα των
αριθμών, που όσο κι αν τη λέμε ψυχρή δεν παύει να είναι η μόνη πραγματικά
διεθνής ­ και χωρίς διγλωσσίες. 
Ίσως (και) γι' αυτό, οι αυριανοί
μαθηματικοί δέθηκαν και μεταξύ τους, αλλά και με συνομηλίκους τους από δεκάδες
χώρες, μεταξύ των οποίων και η Τουρκία, τόσο στη Βαλκανιάδα της Καλαμπάκας όσο
και στην 37η Ολυμπιάδα της Βομβάης πέρυσι. Όλοι τους πήραν ασημένια και
χάλκινα μετάλλια και ανταγωνίστηκαν επάξια τα ιερά τέρατα των Μαθηματικών που
θεωρούνται ακόμα οι Ανατολικοί, όπως, λ.χ., οι Ρουμάνοι μαθητές, που από πολύ
μικροί πηγαίνουν σε ειδικά μαθηματικά σχολεία και πήραν την πρώτη θέση. 
Χθες, οι Σπύρος Αλεξάκης, Ρωμανός-Διογένης Μαλικιώσης, Νίκος και Σπύρος
Μιχαλάκης, Πέτρος Μπρέγιαννης, Σταύρος Ρουτζούνης, Γιώργος Τάκος, Τάσος
Κουιμάς, Σπύρος Αντωνακόπουλος, Κώστας Ρόκας, αλλά και η Ελληνική Μαθηματική
Εταιρεία, βραβεύτηκαν από τη Νομαρχία Αθηνών για τις επιτυχίες τους στους δύο
διαγωνισμούς, καθώς «ταξίδεψαν στη λύση των προβλημάτων που είναι το πιο
δύσκολο ταξίδι», όπως είπε ο νομάρχης κ. Δημ. Ευσταθιάδης. 
Κοινή
διαπίστωσή τους, ότι για να πετύχεις διάκριση απαιτούνται συνδυασμοί ιδεών,
κομψότητα διατύπωσης και επινοητικότητα, που καλλιεργούνται μόνο αν αγαπάς τα
μαθηματικά. 
Αλλά τη διαπίστωση που θα έπρεπε να μας προβληματίσει την
έκανε ο πρόεδρος της Μαθηματικής Εταιρείας Θ. Μπόλης: 
«Η ελληνική ομάδα
είχε το μικρότερο μέσο όρο ηλικίας, με περισσότερα παιδιά της πρώτης και Β'
Λυκείου, καθώς τα παιδιά της τρίτης τρέχουν στα φροντιστήρια και δεν
προλαβαίνουν. Στις άλλες χώρες της Ε.Ε., ακόμα και τα αναπληρωματικά μέλη των
ομάδων, έχουν δικαίωμα ελεύθερης πρόσβασης στα ΑΕΙ». 
Εμείς φαίνεται,
νιώθουμε σίγουροι πως... θα το λύσουν κι αυτό το πρόβλημα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15827N131</ED>
<ID>
ID:166331

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N13&aa=1</URL></REF>


Article

<CATEGORY>vin06</CATEGORY>

 <H2>65 νεκροί από τη Μ. Πέμπτη έως χθες</H2>

ΤΟΥΣ ΚΑΝΟΝΙΚΟΥΣ της ρυθμούς
ξαναβρίσκει από σήμερα η πρωτεύουσα αφού και οι τελευταίοι Αθηναίοι εκδρομείς
επέστρεψαν χθες από την εξοχή όπου πέρασαν τις διακοπές του Πάσχα και της
Πρωτομαγιάς. 
Οι ξέγνοιαστες ημέρες στην εξοχή τελείωσαν και από χθες το
μεσημέρι οι τελευταίοι Αθηναίοι αναγκάσθηκαν να πάρουν το δρόμο της επιστροφής
για το κλεινόν άστυ. 
Οι περισσότεροι πάντως, για να αποφύγουν την κίνηση
και την ταλαιπωρία, φρόντισαν να επισπεύσουν την επιστροφή τους τις
προηγούμενες ημέρες και έτσι χθες ομαλή και χωρίς κυκλοφοριακά προβλήματα ήταν
η κίνηση στα δύο εθνικά δίκτυα. 
Η επιστροφή των τελευταίων Αθηναίων άρχισε
από χθες το μεσημέρι και μέχρι τις 8 το βράδυ είχαν περάσει από τα διόδια του
Ισθμού 25.000 αυτοκίνητα και από τα διόδια των Αφιδνών 15.000 αυτοκίνητα. 
Η κίνηση χθες στα δύο εθνικά δίκτυα δεν διέφερε από μια συνηθισμένη Κυριακή,
χωρίς ουρές, μποτιλιαρίσματα και προβλήματα. 
Σε αυτό συνέβαλε το γεγονός
ότι η επιστροφή των Αθηναίων που αποφάσισαν να παρατείνουν τις διακοπές τους
έγινε σταδιακά, αφού από την Πρωτομαγιά μέχρι το Σάββατο το βράδυ μόνο από τα
διόδια του Ισθμού είχαν περάσει 62.000 αυτοκίνητα. 
Η φετινή πασχαλινή
έξοδος και επιστροφή ήταν από τις πιο αιματηρές των τελευταίων χρόνων. 
Από
τη Μεγάλη Πέμπτη μέχρι χθες βαρύς ήταν ο φόρος αίματος σε τροχαία δυστυχήματα.
Εξήντα πέντε άνθρωποι άφησαν την τελευταία τους πνοή στην άσφαλτο, ενώ 758
τραυματίσθηκαν στα 531 τροχαία δυστυχήματα που έγιναν σε όλη τη χώρα. Τις
τελευταίες τέσσερις ημέρες, από την Πρωτομαγιά μέχρι 
αργά χθες το βράδυ,
σε 131 τροχαία δυστυχήματα σκοτώθηκαν 9 άτομα και τραυματίσθηκαν 168. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15827N132</ED>
<ID>
ID:166395

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N13&aa=2</URL></REF>


Article

<CATEGORY>vin02</CATEGORY>

 <H5>Γλυκιά
«εκδίκηση»</H5>
<H2>Σε πρώτο ενικό</H2>

<AUTHOR>ΛΙΝΑ ΑΛΕΞΙΟΥ</AUTHOR>

ΔΕΝ ΚΥΚΛΟΦΟΡΕΙ, αλλά «οπλοφορεί». Το γρήγορο
πιστόλι του «Βρώμικου Χάρι» ωχριά μπροστά στο δικό της. Από τη στιγμή που
πατάει το «ον» της τηλεόρασης είναι με το δάχτυλο στη σκανδάλη. Και μόλις
πέσει σε πιστολίδι ή σε μαχαιρώματα, δίνει μια και τους στέλνει όλους στον
άλλο κόσμο. «Να, για να μάθετε», λέει, και αλλάζει κανάλι. 
Η αδελφράρα μου
είναι δηλωμένη απροσάρμοστη. Δεν πάει να αδειάσει σκουπίδια έξω από
τηλεοπτικούς σταθμούς, αλλά «πυροβολεί» αδίστακτα τη μικρή οθόνη με το
τηλεκοντρόλ της. Διαλέγει τι θέλει να δει, αφοσιώνεται στις σειρές που «έχουν
καλά αγγλικά», κυνηγάει μετά μανίας ντοκιμαντέρ που ποτέ δεν εμφανίζονται στις
τηλεμετρήσεις και «στολίζει» καταλλήλως ­ όταν δεν «πυροβολεί» ­ τις
διαφημίσεις που κόβουν την εκπομπή που παρακολουθεί. 
Οφείλω να παραδεχθώ
πως είμαι πιο ελαστική. Και πιστολίδι βλέπω και αίματα και βιασμούς. Όχι
αδιακρίτως βέβαια, αλλά με κάποια... ποιοτικά κριτήρια, ιδίως αν πρόκειται για
δικαστικά θρίλερ, όπως το μεταμεσονύκτιο «Φόνος πρώτου βαθμού» ή παλαιότερα ο
«Μάτλοκ». Έμαθα, όμως, να χρησιμοποιώ και εγώ το «πιστόλι» μου μόλις αρχίζουν
οι απανωτές διαφημίσεις ­ αυτές που, όπως διάβασα, αποφέρουν δισεκατομμύρια
στα κανάλια και στοιχίζουν μόνο μερικά εκατομμύρια ­ ανείσπρακτα και αυτά ­ σε
πρόστιμα για υπέρβαση του διαφημιστικού χρόνου. «Πυροβολώ» μάλιστα με
ιδιαίτερη ευχαρίστηση στο τέλος μιας καλής ταινίας και δεν μαθαίνω ποτέ ποιος
την «προσέφερε». Είναι η «εκδίκησή» μου για την ασεβέστατη σφαγή της μουσικής
και των τίτλων στο κλείσιμο ­ το «σβήσιμο» της ταινίας, για να ακουσθεί η
επωνυμία του «χορηγού». Δεν ξέρω πόσοι κάνουν το ίδιο ούτε και αν η «τιμωρία»
θα πιάσει κάποτε τόπο. Εγώ, πάντως, βγάζω ­ μερικώς έστω ­ το άχτι μου. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15827N133</ED>
<ID>
ID:166460

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N13&aa=3</URL></REF>


Article

<CATEGORY>vin06</CATEGORY>

 <H5>ΣΥΓΚΙΝΗΣΗ ΣΤΑ ΜΝΗΜΟΣΥΝΑ ΤΩΝ
ΕΒΡΑΙΩΝ ΠΟΥ ΕΠΕΣΑΝ ΘΥΜΑΤΑ ΤΗΣ ΝΑΖΙΣΤΙΚΗΣ ΘΗΡΙΩΔΙΑΣ</H5>
<H2>Μνήμες Ολοκαυτώματος</H2>

ΘΕΣΣΑΛΟΝΙΚΗ.
Γραφείο Βόρειας Ελλάδας 
Τραγικές αναμνήσεις από την εξόντωση πενήντα
χιλιάδων Εβραίων της Θεσσαλονίκης στα ναζιστικά στρατόπεδα κατοχής αναβίωσαν
χθες, στη διάρκεια των εκδηλώσεων μνήμης για το εβραϊκό Ολοκαύτωμα, που
πραγματοποιήθηκαν στη συμπρωτεύουσα. 
ΟΙ φετινές εκδηλώσεις στη
Θεσσαλονίκη κορυφώθηκαν χθες το μεσημέρι, με την τέλεση του καθιερωμένου
μνημοσύνου στην εβραϊκή συναγωγή «Μοναστηριωτών», που οργάνωσε η ισραηλιτική
κοινότητα, παρουσία εκπροσώπων όλων των κομμάτων, μελών της Τοπικής
Αυτοδιοίκησης και άλλων φορέων της πόλης. 
Ιδιαίτερα συγκινητική ήταν η
στιγμή κατά την οποία έξι ηλικιωμένοι Θεσσαλονικείς Εβραίοι, που κατάφεραν να
επιζήσουν από τα στρατόπεδα του θανάτου, άναψαν από ένα κερί ο καθένας στη
μνήμη των 6.000.000 ομοθρήσκων που εξοντώθηκαν από τους ναζί, ενώ το πρώτο
κερί, που αντιπροσώπευε τα θύματα της Θεσσαλονίκης, άναψε ο πρόεδρος της
ισραηλιτικής κοινότητας της πόλης, κ. Α. Σεφιχά. 
Η ημέρα μνήμης του
Ολοκαυτώματος των Εβραίων της Θεσσαλονίκης ολοκληρώθηκε με ομιλίες εκπροσώπων
τής κοινότητας και απαγγελίες αποσπασμάτων από το ημερολόγιο επίσκεψης νεαρών
Εβραίων από τη Θεσσαλονίκη στον χώρο του πρώην στρατοπέδου Άουσβιτς και
καταθέσεις στεφανιών στο ισραηλιτικό νεκροταφείο. 
Σε ανακοίνωση που
εξέδωσε χθες, η ισραηλιτική κοινότητα της Θεσσαλονίκης, με την ευκαιρία
συμπλήρωσης 54 χρόνων από τη σφαγή του 96% του εβραϊκού πληθυσμού της πόλης,
αναφέρεται στη μνήμη των αδικοχαμένων Εβραίων της Θεσσαλονίκης, ενώ εκφράζει
ευγνωμοσύνη στους Θεσσαλονικείς που προσπάθησαν εκείνα τα δύσκολα χρόνια να
αποτρέψουν τη σφαγή των συμπολιτών τους από τα γερμανικά στρατεύματα κατοχής.

Σύμφωνα με στοιχεία των Σιδηροδρόμων του Ελληνικού Κράτους, που παρέθεσαν
χθες για άλλη μια φορά οι εκπρόσωποι της κοινότητας, από τις 15 Μαρτίου μέχρι
τις 2 Αυγούστου 1943, οργανώθηκαν από τον σιδηροδρομικό σταθμό της
Θεσσαλονίκης, με προορισμό τα στρατόπεδα συγκέντρωσης Μπέργεν - Μπέλσεν και
Άουσβιτς - Μπιρκενάου, 18 σιδηροδρομικές αποστολές. Από τους 56.000 Εβραίους
που αριθμούσε η κοινότητα της Θεσσαλονίκης ­ η μεγαλύτερη εβραϊκή κοινότητα
της Ανατολικής Μεσογείου ­ μετά τον διωγμό των ναζί, επέζησαν μόλις 1.950
άτομα. 
ΣΤΗΝ ΑΘΗΝΑ 
Στην Αθήνα, η ισραηλιτική κοινότητα τίμησε τη
μνήμη των Εβραίων που έπεσαν θύματα της ναζιστικής θηριωδίας στο Γ'
Νεκροταφείο της Νίκαιας. Στην εκδήλωση παρέστησαν, μεταξύ άλλων, ο υπουργός
Δημόσιας Τάξης κ. Γιώργος Ρωμαίος, ο α' αντιπρόεδρος της Βουλής κ. Παναγιώτης
Κρητικός, εκπρόσωποι της Τοπικής Αυτοδιοίκησης και εκπρόσωποι των κομμάτων.

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15827N141</ED>
<ID>
ID:166332

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N14&aa=1</URL></REF>


Article

<CATEGORY>vin06</CATEGORY>

 <H2>Αναπαράσταση ποντιακού γάμου στην Καβάλα</H2>

<AUTHOR>ΠΑΥΛΟΣΑΛΙΣΑΝΟΓΛΟΥ</AUTHOR>

ΚΑΒΑΛΑ 
ΤΟ ΠΑΜΠΑΛΑΙΟ έθιμο του «ποντιακού γάμου»
αναβίωσε και πάλι χθες στην κωμόπολη του Ζυγού Καβάλας, με την ίδια πιστότητα
που αναβίωνε κάθε χρόνο, Κυριακή του Θωμά, στις αλησμόνητες πατρίδες. 
Όλα
άρχισαν με το... ξύρισμα του γαμπρού και τους αστεϊσμούς συγγενών και φίλων.
Στη συνέχεια, νεαρές και νεαροί, υπό τους ήχους ποντιακών οργάνων, πήγαν στο
σπίτι της νύφης και την μετέφεραν στην εκκλησία του Αγίου Θωμά, όπου την
ανέμεναν ο γαμπρός, ο κουμπάρος και πολλοί κάτοικοι, αλλά και προσκεκλημένοι
από τα γύρω χωριά. Το στεφάνωμα έγινε γρήγορα - γρήγορα, μήπως και μετανιώσει
ο γαμπρός! Και ακολούθησαν τα «χαρίσματα» στους νεόνυμφους, από συγγενείς και
φίλους. 
Το νεόνυμφο ζευγάρι, με συνοδεία οργάνων, κατέληξε στην κεντρική
πλατεία της κωμόπολης και το γλέντι που άρχισε, κορυφώθηκε και διατηρήθηκε
αμείωτο. Χορευτικά και μουσικά συγκροτήματα, από ποντιακούς συλλόγους της
Μακεδονίας και της Θράκης, έδωσαν το δικό τους παραδοσιακό χρώμα στον γάμο,
ενώ οι προσκεκλημένοι γεύτηκαν το ποντιακό φαγητό «κεσκέκ» και μοίρασαν ευχές
στους... νεόνυμφους, διά «βίον ανθόσπαρτον και καλούς απογόνους». 
Το έθιμο
αναβιώνει με φροντίδα του τοπικού ποντιακού συλλόγου «Υψηλάντης» και συρρέουν
στον Ζυγό Πόντιοι και μη από όλα τα μέρη της χώρας και το εξωτερικό. Ο γάμος
συμβολίζει την αρχή της ζωής και της άνοιξης. Ο γαμπρός και η νύφη είναι άτομα
που επιλέγονται κάθε χρόνο με αυστηρά κριτήρια για την αναπαράσταση. 
Στη
χθεσινή αναβίωση παραβρέθηκαν και παλιννοστήσαντες Πόντιοι από την πρώην ΕΣΣΔ,
που ζουν στους οικισμούς του Ζυγού, των Σαππών Ροδόπης, τη Θεσσαλονίκη, την
Κομοτηνή, την Ξάνθη, τον Έβρο κ.λπ. 
Πρόκειται για ένα από τα πιο ζωντανά
έθιμα του Ελληνισμού, που δεν κατάφερε να το αλλοιώσει ο χρόνος, αφού είναι
βαθιά ριζωμένο στις ψυχές των προσφύγων της δεύτερης και τρίτης γενιάς.. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15827N142</ED>
<ID>
ID:166396

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N14&aa=2</URL></REF>


Article

<CATEGORY>vin06</CATEGORY>

 <H2>Κατά το έθιμο τίμησαν τους νεκρούς τους</H2>

Η ΑΝΑΒΙΩΣΗ του ταφικού εθίμου
πραγματοποιήθηκε για μία ακόμη χρονιά από την Ένωση Ποντίων Σουρμένων. Πλήθος
Ποντίων από τα Σούρμενα, το Ελληνικό και άλλες περιοχές της Αττικής, την ημέρα
της γιορτής του Θωμά, το μεσημέρι, συγκεντρώθηκαν στο Νεκροταφείο της
περιοχής, τιμώντας τα αγαπημένα τους πρόσωπα. 
Αναβιώνοντας το πανάρχαιο
ταφικό έθιμο, δεκάδες γυναίκες, αφού ετοίμασαν από νωρίς το πρωί διάφορους
μεζέδες, τσουρέκια και κόκκινα αυγά, μετά το τέλος της λειτουργίας
κατευθύνθηκαν στους τάφους των συγγενών τους. Εκεί, άπλωσαν το τραπεζομάντιλο
και μοίρασαν μεζέδες σε γνωστούς και αγνώστους. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15827N143</ED>
<ID>
ID:166436

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N14&aa=3</URL></REF>


Article

<CATEGORY>vin06</CATEGORY>

 <H2>Ο τεχνικός έλεγχος Ι.Χ.</H2>

ΤΑ ΑΥΤΟΚΙΝΗΤΑ με τους παρακάτω αριθμούς
κυκλοφορίας θα περάσουν από τεχνικό έλεγχο στα ΚΤΕΟ του Νομού Αττικής αυτή την
εβδομάδα: 
* Επιβατικά Ι.Χ. και φορτηγά μέχρι 3,5 τόνους με αριθμό
κυκλοφορίας από ΥΒΧ 4001 μέχρι ΥΒΧ 7000. 
Εξάλλου, την εβδομάδα από 12
Μαΐου μέχρι 18 Μαΐου θα περάσουν από ΚΤΕΟ τα αυτοκίνητα με τους αριθμούς: 
* Επιβατικά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΒΧ
7001 μέχρι ΥΒΧ 9999. 
Οι κάτοχοι των παραπάνω αυτοκινήτων πρέπει να
τηλεφωνούν στον αριθμό 167 για να καθορίσουν την ακριβή ημέρα και ώρα που θα
πάνε το όχημά τους για έλεγχο. Κατά τον έλεγχο πρέπει επίσης να έχουν μαζί
τους την άδεια κυκλοφορίας, το βιβλιάριο μεταβολών και την τελευταία απόδειξη
πληρωμής των τελών κυκλοφορίας. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15827N145</ED>
<ID>
ID:166477

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N14&aa=5</URL></REF>


Article

<CATEGORY>vin06</CATEGORY>

 <H5>ΕΞΥΠΗΡΕΤΟΥΣΕ ΑΛΛΑ ΣΧΕΔΙΑ Η
ΣΤΑΣΗ ΤΩΝ ΑΝΗΛΙΚΩΝ ΣΤΙΣ ΦΥΛΑΚΕΣ ΚΟΡΥΔΑΛΛΟΥ</H5>
<H2>Πρόβα για απόδραση...</H2>

<AUTHOR>ΠΡΟΚΟΠΗΣΓΙΟΓΙΑΚΑΣ</AUTHOR>

Η προχθεσινή στάση στο Σωφρονιστικό Κατάστημα Ανηλίκων του
Κορυδαλλού, όπου οι ανήλικοι κράτησαν όμηρους για περίπου τρεισήμισι ώρες δύο
σωφρονιστικούς υπαλλήλους, έληξε αφήνοντας ­ τυπικά τουλάχιστον ­ πολλά
ερωτηματικά, αφού ξεκίνησε χωρίς συγκεκριμένα αιτήματα. 
ΑΝΘΡΩΠΟΙ
όμως που γνωρίζουν καλά τα πράγματα των δικαστικών φυλακών Κορυδαλλού μιλούν
για οργανωμένο σχέδιο απόδρασης, πανομοιότυπο με αυτό των φυλακών του Βόλου,
όπου τον περασμένο Μάρτιο απέδρασαν 43 κρατούμενοι και ότι οι «μικροί», οι
ανήλικοι δηλαδή, ήταν απλώς το «προπέτασμα καπνού» για να αποδράσουν κάποιοι
βαρυποινίτες της 2ης πτέρυγας ή ακόμη να ήταν μια πρόβα τζενεράλε για μια
μελλοντική μεγάλη απόδραση των βαρυποινιτών. 
Όλα ξεκίνησαν λίγο μετά τις
επτά το απόγευμα του Σαββάτου, όταν κάποιοι ανήλικοι μετέφεραν στη δικλίδα που
οδηγεί στο αρχιφυλακείο έναν συγκρατούμενό τους, τον 20χρονο Χρήστο Μαντίδη,
με αιμορραγία στο χέρι. Στο μεταξύ κάποιοι άλλοι είχαν πιάσει όμηρο τον
32χρονο σωφρονιστικό υπάλληλο Διονύση Γεωργαντόπουλο. Οι σωφρονιστικοί
υπάλληλοι που είχαν υπηρεσία την ώρα εκείνη τους ζήτησαν να τον αφήσουν εκεί,
προκειμένου να τον παραλάβουν οι ίδιοι και να τον μεταφέρουν στο νοσοκομείο
κρατουμένων. Σύμφωνα με πληροφορίες οι ανήλικοι κρατούμενοι ήθελαν να μπουν
στο ιατρείο προκειμένου να πάρουν ναρκωτικά και να βγουν στο αρχιφυλακείο με
σκοπό να αποδράσουν, ενώ όπως έγινε γνωστό ο Χρήστος Μαντίδης είχε κοπεί μόνος
του στο χέρι την Παρασκευή και το Σάββατο έκοψε μόνος του τα ράμματα!. Όμως
επειδή δεν τα κατάφεραν, σύμφωνα πάντα με τις ίδιες πληροφορίες, έστησαν τον
καβγά με Αθίγγανους κρατούμενους για να επικρατήσει αναταραχή και να
ακολουθήσει στάση, ενώ έπιασαν και δεύτερο όμηρο τον 33χρονο Δημήτρη Βαρδακο,
που είχε σπεύσει να βοηθήσει τον συνάδελφό του, τον οποίο χτύπησαν στη μέση
και τα πόδια. 
Στο χώρο των φυλακών έφτασαν αμέσως 8 διμοιρίες ΜΑΤ και ο
εισαγγελέας κ. Αθανάσιος Δαδούκης και τελικά με την παρέμβαση του προέδρου της
Ομοσπονδίας Σωφρονιστικών Υπαλλήλων κ. Αντώνη Αραβαντινού οι δύο όμηροι
απελευθερώθηκαν λίγο πριν από τις 11 το βράδυ. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15827N151</ED>
<ID>
ID:166333

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N15&aa=1</URL></REF>


Article

<CATEGORY>vin06</CATEGORY>

 <H2>Πλούσια... σοδειά σε «φρούτα» και «κουλοχέρηδες»</H2>

ΠΛΟΥΣΙΑ ήταν
η... σοδειά σε «φρούτα», «μονόχειρες ληστές» ή «κουλοχέρηδες», των αστυνομικών
του Τμήματος Παιγνίων της Ασφάλειας Αττικής, στις εξορμήσεις που έκαναν σε
καταστήματα με ηλεκτρονικά τυχερά παιχνίδια. 
Σε ελέγχους που έκαναν
αστυνομικοί στην περιοχή Μενιδίου, σε τέσσερις αίθουσες με ηλεκτρονικά
βρέθηκαν και κατασχέθηκαν πολλές ηλεκτρονικές συσκευές τυχερών και
απαγορευμένων παιχνιδιών. 
Συγκεκριμένα: σε έφοδο που έκαναν αστυνομικοί σε
κατάστημα της οδού Σπετσών 5 με την επωνυμία «Κυλικείο», συνελήφθη ο
ιδιοκτήτης του επειδή είχε τοποθετήσει (εκτός λειτουργίας) στο κατάστημά του
πέντε ηλεκτρονικές συσκευές, εκ των οποίων η μία ήταν του τυχερού και
απαγορευμένου παιχνιδιού «Real Magic», μια του παιχνιδιού «Golden Real Magic»
και τρεις του παιχνιδιού «Lucky Today» ή «φρούτα». 
Λίγο αργότερα, έγινε
έφοδος σε αίθουσα στην οδό Δημοκρίτου 118 και συνελήφθη ένα άτομο διότι είχε
τοποθετήσει (εκτός λειτουργίας) στο κατάστημά του μια ηλεκτρονική συσκευή του
παιχνιδιού «Real Magic» και πέντε του παιχνιδιού «Lucky Today» ή «φρούτα». 
Σε αίθουσα ψυχαγωγίας στη Λεωφόρο Πάρνηθας 104 βρέθηκαν επτά ηλεκτρονικές
συσκευές του τυχερού και απαγορευμένου παιχνιδιού «Real Macig» και 51 τεχνικές
ηλεκτρονικές συσκευές καθ' υπέρβαση της άδειας διενέργειας τεχνικών παιγνίων
με ηλεκτρονικά. 
Στο υπόγειο του καταστήματος, το οποίο λειτουργούσε ως
εργαστήριο επισκευής ηλεκτρονικών μηχανημάτων, βρέθηκαν εκτός λειτουργίας
τρεις ηλεκτρονικές συσκευές του παιχνιδιού «μονόχειρας ληστής» ή «κουλοχέρης»,
καθώς επίσης και 29 πλακέτες εναλλαγής τεχνικών παιχνιδιών σε τυχερά και δύο
video games του τυχερού και απαγορευμένου παιχνιδιού «Ηλεκτρονικός
Ιππόδρομος». 
Τέλος, σε έρευνα που έγινε σε αίθουσα ψυχαγωγίας στην οδό
Αγίου Κωνσταντίνου 7, βρέθηκαν έξι συσκευές του παιχνιδιού «Real Magic», δύο
του παιχνιδιού «Ηλεκτρονική Ρουλέτα» και μία του παιχνιδιού «Μονόχειρας
ληστής» ή «κουλοχέρης», καθώς επίσης και 48 ηλεκτρονικές τεχνικές συσκευές,
για τις οποίες δεν υπήρχε άδεια. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15827N152</ED>
<ID>
ID:166397

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N15&aa=2</URL></REF>


Article

<CATEGORY>vin06</CATEGORY>

 <H2>«Αυγά» ηρωίνης στο στομάχι Βρετανού</H2>

ΚΑΒΑΛΑ 
ΕΙΚΟΣΙ έξι
«αυγά» που περιείχαν συνολικά 390 γραμμάρια ηρωίνης, «μετέφερε» στο στομάχι
του 33χρονος Άγγλος, που ταξίδευε σιδηροδρομικώς από την Κωνσταντινούπολη για
την Αθήνα και συνελήφθη από τελωνειακούς στο Πύθιο Έβρου. Πρόκειται για τον
Κούριε Χουκ Τέιλορ, 33 χρόνων, υπήκοο Μεγάλης Βρετανίας, ο οποίος θεωρείται
μέλος διεθνούς κυκλώματος διακίνησης ναρκωτικών. 
Οι τελωνειακοί του Πυθίου
είχαν πληροφορίες ότι μια ποσότητα ηρωίνης θα περνούσε από την Τουρκία με
προορισμό την Αθήνα. Ο Άγγλος, που ταξίδευε στην αμαξοστοιχία
Κωνσταντινούπολης - Αθηνών, προκάλεσε αμέσως τις υποψίες τους και όταν
υποβλήθηκε σε ακτινογραφία στο Νοσοκομείο Διδυμοτείχου, διαπιστώθηκε ότι το
στομάχι του περιείχε «δεματάκια» με ηρωίνη. 
Ανακρινόμενος παραδέχθηκε ότι
ο ίδιος είναι «βαποράκι» και είχε καταπιεί στην Κωνσταντινούπολη τα «αυγά» με
την ηρωίνη, την οποία θα παρέδιδε στην Αθήνα, έναντι αμοιβής. 
Με τη
βοήθεια ειδικών φαρμάκων και παρακολουθούμενος από γιατρό, ο Άγγλος απέβαλε τα
26 «αυγά», εκ των οποίων το καθένα περιείχε 15 γραμμάρια «λευκού θανάτου». 
Η ναρκωτική ουσία κατασχέθηκε, ενώ ο Άγγλος θα οδηγηθεί στον εισαγγελέα
Ορεστιάδας. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15827N153</ED>
<ID>
ID:166437

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N15&aa=3</URL></REF>


Article

<CATEGORY>vin06</CATEGORY>

 <H5>ΤΟ ΙΔΙΟ ΕΠΑΓΓΕΛΜΑ, ΤΟ ΙΔΙΟ ΣΠΙΤΙΚΟ,
ΤΟ ΙΔΙΟ ΕΠΩΝΥΜΟ...* Η ΕΠΙΣΤΗΜΗ ΤΟΥΣ ΕΝΩΝΕΙ Ή ΤΟΥΣ ΧΩΡΙΖΕΙ;</H5>
<H5>Δημήτρης και
Αντωνία Τριχοπούλου</H5>
<H5>Φαίδων και Ευαγγελία Κακλαμάνη</H5>
<H5>Δημήτρης και Αθηνά
Λινού</H5>
<H5>Βασίλης και Νίκη Γολεμάτη</H5>
<H5>Γιάννης και Πόπη Βλάχου</H5>
<H5>Γιάννης και Λίλα Παπαδημητρίου</H5>
<H2>ΖΕΥΓΑΡΙΑ ΕΠΙΤΥΧΗΜΕΝΩΝ</H2>
<H2>Διακεκριμένοι γιατροί και
ιδανικοί σύζυγοι</H2>

<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Δεν έχουν μόνο το ίδιο επώνυμο ούτε μόνο το ίδιο
σπιτικό. Έχουν το ίδιο επάγγελμα και το εξασκούν με το ίδιο πάθος. Έχουν,
επίσης, παράλληλη ακαδημαϊκή καριέρα και βρίσκονται και οι δυο στην κορυφή του
επιστημονικού τους χώρου. Ο λόγος για τα ελληνικά ζευγάρια των διακεκριμένων
γιατρών που έχουν να επιδείξουν δίπλα στον πετυχημένο γάμο τους και μια λαμπρή
καριέρα. Πώς είναι, άραγε, η οικογενειακή ζωή τους; Η επιστήμη τούς ενώνει ή
τους χωρίζει; Δεν υποβόσκει κάπου στο βάθος της σχέσης τους και μια
ανταγωνιστική «σπίθα»; Έξι επώνυμα ζευγάρια απάντησαν σε αυτές τις ερωτήσεις
και έδωσαν το απαύγασμα της κοινής ζωής τους. 
Ο ΔΗΜΗΤΡΗΣ Τριχόπουλος (καθηγητής Επιδημιολογίας στο Τμήμα
Δημόσιας Υγείας του Πανεπιστημίου του Χάρβαρντ στις ΗΠΑ και προσφάτως
εκλεγμένο μέλος της Ακαδημίας Αθηνών) και η Αντωνία Τριχοπούλου (καθηγήτρια
Διατροφής και Βιοχημείας στην Εθνική Σχολή Δημόσιας Υγείας) είναι από τα πιο
γνωστά ζευγάρια επιστημόνων μέσα στην ελληνική κοινωνία. Γνωρίστηκαν όταν ήταν
φοιτητές στην Ιατρική Σχολή της Αθήνας το 1955 και παντρεύτηκαν το 1967.
«Προχωρήσαμε μαζί τα 42 αυτά χρόνια βήμα-βήμα, όλες τις χαρές και τις λύπες,
τις επιτυχίες και τις αποτυχίες», θυμούνται. «Ο ένας καταλάβαινε τα προβλήματα
του άλλου, τη δουλειά, την αφοσίωση, την προσπάθεια, την επιμονή και τις
θυσίες που συνεπάγεται η επιλογή που κάναμε». 
Τα τελευταία έξι χρόνια,
μετά την εκλογή του κ. Τριχόπουλου στο Χάρβαρντ, πηγαινοέρχονται μεταξύ
Βοστώνης και ΑΘήνας. «Σημασία δεν έχει να είσαι συνεχώς μαζί με τον σύντροφο
σου (ένας πραγματικός δεσμός δεν χρειάζεται επιβεβαίωση από την καθημερινή
παρουσία) ούτε να έχεις απαραιτήτως τα ίδια ακριβώς ενδιαφέροντα», λένε.
«Σημασία έχει να μοιράζεσαι τις χαρές και τους προβληματισμούς, να αποζητάς τη
συντροφιά του άλλου για να κάνετε διάφορα πράγματα μαζί (σ' εμάς αρέσουν πολύ
οι εκδρομές σε ιστορικούς χώρους) και ­ το κυριότερο ­ να έχεις τον ίδιο ηθικό
κώδικα ζωής. Επαγγελματικός ανταγωνισμός; Ποτέ! Αντιθέτως...». 
Ο ΦΑΙΔΩΝ Κακλαμάνης (ομότιμος καθηγητής
Παθολογίας του Πανεπιστημίου Αθηνών) και η Ευαγγελία Κακλαμάνη (καθηγήτρια
Επιδημιολογίας και Προληπτικής Ιατρικής του Πανεπιστημίου Αθηνών, η πρώτη
γυναίκα καθηγήτρια πρώτης βαθμίδος στην Ελλάδα), γνωρίστηκαν στο τελευταίο
έτος των σπουδών τους στην Ιατρική Σχολή της Αθήνας. 
Ακολούθησαν οι κοινές
μεταπτυχιακές σπουδές στη Βρετανία και στις ΗΠΑ («δύσκολα χρόνια, με ένα μήλο
στα δύο για βραδινό, αλλά με ενθουσιασμό για την ιατρική έρευνα»). Εν
συνεχεία,, η επιστροφή στα ελληνικά νοσοκομεία και η παράλληλη ακαδημαϊκή
καριέρα. 
Καρπός του επιτυχημένου γάμου είναι η 24χρονη σήμερα Βιργινία,
που αποφοίτησε δεύτερη από την Ιατρική Σχολή της Αθήνας και συνεχίζει τις
σπουδές της στη Βοστώνη. 
«Η σχέση μας δεν υπήρξε ποτέ ανταγωνιστική», λέει
η κυρία Κακλαμάνη. «Η κατανόηση μεταξύ μας ήταν πολύ σημαντική, γιατί οι ώρες
που περνούσαμε μαζί ήταν πολύ λίγες». 
Ο
ΔΗΜΗΤΡΗΣ και η Αθηνά Λινού είναι παντρεμένοι από το 1975 και έχουν πέντε
παιδιά. Γνωρίστηκαν στο Πανεπιστήμιο, παντρεύτηκαν δύο ημέρες μετά το
τελευταίο μάθημα του πτυχίου τους και έφυγαν μαζί για την Αμερική. Στο
Πανεπιστήμιο του Χάρβαρντ στην αρχή, στη Μάγιο Κλίνικ και στο Κέιζ Γουέστερν
Ριζέρβ Γιουνιβέρσιτι αργότερα, όπου και απέκτησαν επιστημονικές διακρίσεις και
ακαδημαϊκούς τίτλους. Γύρισαν στην Ελλάδα το 1982 στην Ιατρική Σχολή της
Αθήνας, ως υφηγητές. Σήμερα, ο κ. Λινός είναι διευθυντής Χειρουργικής Κλινικής
στο νοσοκομείο «Υγεία», καθηγητής στο Πανεπιστήμιο της Πολιτείας του Μίτσιγκαν
και επισκέπτης καθηγητής σε διάφορα Πανεπιστήμια της Αμερικής και της Ευρώπης.
Η κυρία Λινού είναι αναπληρώτρια καθηγήτρια Υγιεινής και Επιδημιολογίας στο
Πανεπιστήμιο Αθηνών και πρόεδρος του Ινστιτούτου Προληπτικής, Περιβαλλοντικής
και Εργασιακής Ιατρικής. Πώς είναι, άραγε, η κοινή ζωή δύο επιστημόνων με
τέτοια μάλιστα πολυμελή οικογένεια; «Η ζωή με κοινή καριέρα εντός και εκτός
Ελλάδος και πέντε παιδιά είναι δύσκολη και απαιτητική», λένε. «Είναι, όμως,
ταυτόχρονα εξαιρετικά ενδιαφέρουσα και γεμάτη ικανοποιήσεις. Η παράλληλη
πορεία στον ακαδημαϊκό χώρο βοηθάει συνήθως και τους δύο συζύγους και βαθαίνει
την κατανόηση και τον αλληλοσεβασμό. Κρύβει, όμως, ένα μεγάλο κίνδυνο: να
καταστρέψει τη διαπροσωπική σχέση και να μετατρέψει τους συζύγους σε "business
partners". Χρειάζεται ιδιαίτερη προσοχή ώστε να μπορέσουν να κρατήσουν τις
ισορροπίες και να συνεχίσουν να προσφέρουν ο ένας στον άλλον, στα παιδιά τους,
στην ευρύτερη οικογένεια, στους φίλους και, φυσικά, ταυτόχρονα και... στην
καριέρα τους». 
Ο ΒΑΣΙΛΗΣ Γολεμάτης
(καθηγητής Χειρουργικής του Πανεπιστημίου Αθηνών και πρόεδρος του Κεντρικού
Συμβουλίου Υγείας) και η Νίκη Γολεμάτη (επίκουρη καθηγήτρια Μικροβιολογίας και
διευθύντρια του Μικροβιολογικού Τμήματος του νοσοκομείου «Άγιος Σάββας») είναι
παντρεμένοι 28 χρόνια και έχουν τρεις κόρες: 26 χρόνων η μεγαλύτερη, 21 η
μικρότερη, όλες με πανεπιστημιακές σπουδές, αλλά σε χώρους εκτός ιατρικής
επιστήμης. 
«Γνωριστήκαμε όταν εγώ ήμουν επιμελητής και η Νίκη φοιτήτρια»,
λέει ο κ. Γολεμάτης, ο οποίος παραδέχεται ότι η σύζυγός του ήταν εκείνη που
αφιέρωσε περισσότερο χρόνο και κόπο στην ανατροφή των παιδιών τους. 
«Παρ'
ότι είμαστε και οι δύο γιατροί δεν συνηθίζουμε να συζητάμε στο σπίτι ιατρικά
θέματα. 
Εκείνο που χαιρόμαστε, τώρα που μεγάλωσαν τα παιδιά, είναι τα
επιστημονικά ταξίδια που κάνουμε μαζί». 
Θετική ή αρνητική για ένα γάμο,
λοιπόν, η κοινή επιστημονική ενασχόληση; «Πιστεύω ότι όταν και οι δύο σύζυγοι
κάνουν καριέρα, και μάλιστα στον ίδιο επιστημονικό χώρο, υπάρχουν θετικά και
αρνητικά στοιχεία για την οικογένεια», επισημαίνει ο κ. Γολεμάτης. 
«Υπάρχουν, βέβαια, πρακτικά προβλήματα μέσα στην οικογένεια από την πολύωρη
επαγγελματική απασχόληση της γυναίκας και μητέρας, αλλά υπάρχει και αμοιβαία
κατανόηση για τις επαγγελματικές υποχρεώσεις που προκύπτουν». 
«ΠΟΙΗΜΑ» χαρακτηρίζουν την κοινή ­
επιστημονική και προσωπική ­ ζωή τους επί 35 χρόνια ο κ. Γιάννης Βλάχος
(ομότιμος καθηγητής Ανατομίας του Πανεπιστημίου Αθηνών) και η κυρία Πόπη
Αναστασέα - Βλάχου (επίκουρη καθηγήτρια Παιδιατρικής του Πανεπιστημίου Αθηνών,
πρώην πρόεδρος της Ελληνικής Παιδιατρικής Εταιρείας και αντιπρόεδρος της
Ελληνικής Εταιρείας Εφηβικής Ιατρικής). «Επιστέγασμα» του επιτυχημένου γάμου
τους ο 28χρονος σήμερα γιος τους Ντένης, ο οποίος σπούδασε Πληροφορική στη
Βρετανία. «Γνωριστήκαμε στην Ιατρική Σχολή, όταν κόπηκα σε ένα μάθημα στο
τέταρτο έτος και δανείστηκα από τον Γιάννη ένα βιβλίο», θυμάται η κυρία
Βλάχου. 
«Μετά το πτυχίο, φύγαμε μαζί για μεταπτυχιακές σπουδές στην
Αμερική και επιστρέψαμε δύο χρόνια μετά. Η κοινή ζωή μας ήταν ένα ποίημα: ποτέ
δεν με δυσκόλεψε στην καριέρα μου, ποτέ δεν παραπονέθηκε όταν γύρναγα αργά στο
σπίτι. Το ίδιο βέβαια έκανα και εγώ. Μπορώ να πω μάλιστα ότι εκείνος αφιέρωσε
περισσότερο χρόνο στον γιο μας». 
Και ο συνήθης επαγγελματικός
ανταγωνισμός; «Η σχέση μας δεν υπήρξε ποτέ ανταγωνιστική», λέει η κυρία
Βλάχου. «Πιστεύω ότι το κοινό επιστημονικό ενδιαφέρον είναι θετικό στοιχείο
για ένα γάμο. Ακόμα και τώρα, όταν ο Γιάννης ακούει ή διαβάζει κάτι ενδιαφέρον
ιατρικά ­ τελευταία μάλιστα έχει πάθος με τη Γενετική ­ με φωνάζει για να το
συζητήσουμε». 
Ο κοινός έρωτας ­ η Ιατρική ­ δεν εμποδίζει τον κύριο και
την κυρία Βλαχου να ασχολούνται με διαφορετικά χόμπι τις λίγες ελεύθερες ώρες
τους. 
Ο κ. Βλάχος επιδίδεται στη φωτογραφία, ενώ στην κυρία Βλάχου αρέσει
πολύ να διαβάζει βιογραφίες. «Αυτό συνήθως γίνεται μέσα στα αεροπλάνα,
πηγαίνοντας για κάποιο ιατρικό συνέδριο», διευκρινίζει γελώντας η κυρία
Βλάχου. 
Ο Γιάννης και η Λίλα
Παπαδημητρίου (καθηγητής Χειρουργικής του Πανεπιστημίου Αθηνών και
αναπληρώτρια καθηγήτρια Αναισθησιολογίας του Πανεπιστημίου Αθηνών αντίστοιχα)
γνωρίσθηκαν όταν εκείνος γύρισε από τη μετεκπαίδευσή του στη Σουηδία και
εκείνη ήταν στο τελευταίο έτος της Ιατρικής. «Παθόντες εν υπηρεσία!», λένε
γελώντας. Παντρεύτηκαν το 1970 και απέκτησαν τον Δημήτρη (που πήρε πτυχίο
Βιολογίας στην Πενσυλβάνια και συνεχίζει τις σπουδές του στην Ιατρική) και την
Αλκμήνη (που είναι φοιτήτρια στο Οικονομικό Τμήμα της Νομικής). 
Η κυρία
Παπαδημητρίου «ομολογεί» ότι επηρεάσθηκε στην επιλογή της ειδικότητάς της από
τον σύζυγο της. Συνεργάσθηκαν επιστημονικά, κυρίως στον χώρο των
μεταμοσχεύσεων και συνεχίζουν να συνεργάζονται στη συγγραφή επιστημονικών
μελετών. Αν και το χειρουργείο είναι η κοινή τους αγάπη, έχουν και ξεχωριστά
ενδιαφέροντα. «Μας αρέσουν τα ταξίδια, που συχνά συνδυάζουμε με επαγγελματικές
υποχρεώσεις», λέει ο κ. Παπαδημητρίου. «Στη Λίλα αρέσει το θαλάσσιο σκι, σε
μένα η κηπουρική και ιδιαιτέρως η κλασική μουσική». Συχνά θα τους δείτε στο
Μέγαρο Μουσικής, μόνους, με φίλους με τα παιδιά τους. Τις λίγες ημέρες των
διακοπών τους τις περνάνε στο εξοχικό τους στη Σίφνο. Σήμερα, ο κ.
Παπαδημητρίου είναι, επίσης, επισκέπτης καθηγητής σε 14 Πανεπιστήμια της
Ευρώπης και των ΗΠΑ (όπως του Χάρβαντ, της Φιλαδέλφεια και του Ιλινόις) και
διευθυντής της Β' Χειρουργικής Κλινικής στο Αρεταίειο Νοσοκομείο. Θα πρέπει να
σημειωθεί επίσης ότι πραγματοποίησε την πρώτη επιτυχή μεταμόσχευση ήπατος στην
Ελλάδα και ότι χρημάτισε πρόεδρος του Κεντρικού Συμβουλίου Υγείας. 
Η κυρία
Παπαδημητρίου είναι διευθύντρια του Αναισθησιολογικού Τμήματος του Ωνασείου
Καρδιοχειρουργικού Κέντρου, το οποίο και πρώτη οργάνωσε. Εισήγαγε πρώτη στην
Ελλάδα σύγχρονα φάρμακα και μεθόδους για ασφαλή αναισθησία. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15827N161</ED>
<ID>
ID:166334

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N16&aa=1</URL></REF>


Article

<CATEGORY>vin06</CATEGORY>

 <H5>Η ΕΚΠΑΙΔΕΥΣΗ ΤΩΝ
ΠΑΛΙΝΝΟΣΤΟΥΝΤΩΝ ΚΑΙ ΑΛΛΟΔΑΠΩΝ ΜΑΘΗΤΩΝ ΣΤΗ ΧΩΡΑ ΜΑΣ</H5>
<H5>Οι «καλές» και οι «κακές»
γλώσσες</H5>
<H2>Εκτός τάξης το «διαφορετικό»</H2>

<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Μια ματιά στην ιστορική εξέλιξη της χώρας μας
φανερώνει ότι υπήρξε, παραδοσιακά, τόπος αποστολής μεταναστών, με έντονη
μάλιστα συμμετοχή στα διεθνή μεταναστευτικά ρεύματα του 20ού αιώνα. Μόνο στη
δεκαπενταετία 1960-1975, περίπου ένα εκατομμύριο συμπατριώτες μας
μετακινήθηκαν σε διάφορα σημεία τού πλανήτη. 
ΤΑ ΠΡΑΓΜΑΤΑ,
βέβαια, σήμερα, έχουν αλλάξει σημαντικά. Από τα μέσα τής δεκαετίας του
'80, η Ελλάδα από χώρα αποστολής μεταναστών έχει γίνει χώρα υποδοχής
μετακινουμένων πληθυσμών, αλλοδαπών και παλιννοστούντων ­ προσφύγων ή
μεταναστών. 
Σύμφωνα με επίσημες εκτιμήσεις, το περίπου 5% του ελλαδικού
πληθυσμού είναι αλλοδαποί, ο αριθμός των οποίων υπολογίζεται ανάμεσα στις
500.000 έως 600.000. Στον ήδη μεγάλο αυτόν αριθμό δεν συμπεριλαμβάνονται οι
δεκάδες χιλιάδες Πόντιοι από την πρώην ΕΣΣΔ, που έχουν πυκνώσει, την τελευταία
δεκαετία, τις τάξεις των «πολιτισμικά διαφορετικών», που σφραγίζουν με την
ίδια τους την παρουσία την πολυπολιτισμικότητα της ελληνικής κοινωνίας. 
Από ποιες χώρες προέρχονται οι μαθητές σας; 
Αυτή η ερώτηση απευθύνθηκε,
ανάμεσα σε άλλες, σε 540 δασκάλους, που δίδασκαν σε Τμήματα Υποδοχής και
Φροντιστηριακά Τμήματα παλιννοστούντων και αλλοδαπών μαθητών το σχολικό έτος
1995-96. 
Η ΑΠΑΝΤΗΣΗ; 
Σύμφωνα με τον πανεπιστημιακό Μιχάλη
Δαμανάκη, επιστημονικό υπεύθυνο επιμόρφωσης εκπαιδευτικών για τη διδασκαλία
της ελληνικής σε παλιννοστούντες και αλλοδαπούς μαθητές, οι Έλληνες δάσκαλοι
ανέφεραν συνολικά τριάντα τέσσερις χώρες από τις οποίες προέρχονταν οι μαθητές
τους και περισσότερες από είκοσι ­ ομιλούμενες από αυτούς ­ ξένες γλώσσες! 
Σύμφωνα με στοιχεία του υπουργείου Παιδείας, το σχολικό έτος 1995-96 φοιτούσαν
στην Πρωτοβάθμια (Δημοτικά) και Δευτεροβάθμια Εκπαίδευση (Γυμνάσια, Λύκεια)
περισσότεροι από 41.000 αλλοδαποί και παλιννοστούντες μαθητές και στον αριθμό
αυτόν δεν συμπεριλαμβάνονται ούτε οι προνομιούχοι αλλοδαποί μαθητές, που
φοιτούν στα 13 ξένα σχολεία της Αθήνας και της Θεσσαλονίκης, όπως π.χ. στο
Αμερικανικό Κολλέγιο, τη Γερμανική Σχολή, τη Γαλλική Σχολή, κ.λπ., ούτε οι
χιλιάδες μαθητές που χωρίς να ανήκουν στην κατηγορία των παλιννοστούντων και
αλλοδαπών μαθητών ανήκουν στους «πολιτισμικά διαφορετικούς», κοντολογίς στις
τρεις πολιτισμικές ενότητες τής μειονότητας της Θράκης (τουρκογενείς,
Αθίγγανους και Πομάκους), καθώς και οι Τσιγγάνοι του υπόλοιπου ελληνικού
χώρου. 
Ο Μιχάλης Δαμανάκης, εκφράζοντας τους αριθμούς σε ποσοστά,
επισημαίνει ότι: 
* Οι παλιννοστούντες και αλλοδαποί μαθητές αποτελούν το
περίπου 4,6% των μαθητών του Δημοτικού Σχολείου και αν προστεθούν και οι
μαθητές της μειονότητας της Θράκης τότε το ποσοστό προσεγγίζει το 6%. 
*
Παρατηρούνται σημαντικά ποσοστά διαρροής όσο ανεβαίνουμε τις βαθμίδες τής
εκπαίδευσης, είτε λόγω «οικονομικής βίας», είτε γιατί το Γυμνάσιο και το
Λύκειο είναι ακόμη λιγότερο προετοιμασμένα, σε σύγκριση με το Δημοτικό, για
την ουσιαστική αντιμετώπιση των εκπαιδευτικών προβλημάτων αυτών των μαθητών.

ΠΡΟΒΛΗΜΑΤΑ ΕΚΠΑΙΔΕΥΣΗΣ 
Το ελληνικό σχολείο λειτουργεί
μονοπολιτισμικά και μονογλωσσικά, ενώ ­ όπως δείξαμε παραπάνω ­ ο μαθητικός
πληθυσμός σε αρκετές περιοχές της χώρας μας δεν είναι πλέον πολιτισμικά
ομοιογενής. 
Η εκπαιδευτική πολιτική για τους παλιννοστούντες και τους
αλλοδαπούς θεωρεί τη διαφορετικότητα του μορφωτικού κεφαλαίου των «άλλων»
μαθητών ως ένα είδος ελλείμματος, το οποίο πρέπει να καλυφθεί σύντομα, έτσι
ώστε να αφομοιωθούν με τους ντόπιους. 
Στη λογική αυτή, τα γλωσσικά και
πολιτισμικά εφόδια των «άλλων» μαθητών όχι μόνο δεν κρίνονται ως διατηρήσιμες
και καλλιεργήσιμες αξίες, αλλά ο σταδιακός μαρασμός τους θεωρείται ως βάση για
την εξομοίωση και την ένταξή τους. 
Στο πλαίσιο αυτής της εκπαιδευτικής
πολιτικής είναι προφανές ότι δεν μπορεί κανείς να μιλάει για παροχή ίσων
ευκαιριών για τους παλιννοστούντες και αλλοδαπούς μαθητές, τη στιγμή που τους
αφαιρείται το δικαίωμα να αξιοποιούν το μορφωτικό τους κεφάλαιο. 
Δεν
είναι, φυσικά, τυχαίο που η συντριπτική πλειοψηφία των «άλλων» μαθητών
(παλιννοστούντων και αλλοδαπών, Τσιγγάνων και της μειονότητας της Θράκης)
αποτυγχάνουν μαζικά, σε ένα σχολείο, το οποίο όχι μόνο δεν καλλιεργεί την
πολιτισμική ετερότητά τους μέσα από μια κοινή εκπαίδευση με τους ντόπιους
μαθητές, αλλά, στο πλαίσιο της μονογλωσσικής και μονοπολιτισμικής λογικής του,
«λειτουργεί» ως βιομηχανία αναπαραγωγής «παραγκωνισμένων», εκπαιδευτικά και
κοινωνικά «εξοστρακισμένων». 
ΟΙ ΠΑΛΙΝΝΟΣΤΟΥΝΤΕΣ και αλλοδαποί μαθητές που φοιτούν
στην Πρωτοβάθμια και Δευτεροβάθμια Εκπαίδευση στη χώρα μας μιλούν περισσότερες
από είκοσι ξένες γλώσσες, όπως: αγγλικά, γαλλικά, γερμανικά, ρωσικά, αλβανικά,
αιγυπτιακά, ρουμανικά, πολωνικά, τσέχικα, κούρδικα, ισπανικά, πορτογαλικά,
φιλιππινέζικα, σερβικά, βουλγαρικά, αραβικά, κ.λπ. 
Όμως, ως γνωστόν, στα
ελληνικά σχολεία διδάσκονται μόνο οι «καλές» γλώσσες, τα αγγλικά και τα
γαλλικά. 
Τα ερωτήματα που θέτει ο Μιχάλης Δαμανάκης είναι καθοριστικά: 
* Αλήθεια, δεν είναι παράλογο και αντιφατικό από τη μια να ξοδεύουμε
δισεκατομμύρια δραχμές κάθε χρόνο για την εκμάθηση ξένων γλωσσών και από την
άλλη να οδηγούμε συστηματικά και συνειδητά σε μαρασμό ξένες γλώσσες που είναι
ζωντανές σε ελληνικές οικογένειες και αποτελούν τον καθημερινό κώδικα
επικοινωνίας μεταξύ των μελών αυτών των οικογενειών (π.χ. Πόντιοι πρόσφυγες
από την πρώην ΕΣΣΔ, Αλβανοί ελληνικής καταγωγής); 
* Δεν είναι παράλογο, να
οδηγούνται στη μονογλωσσία άτομα με διπολιτισμική ­ διγλωσσική
κοινωνικοποίηση, που θα μπορούσαν να λειτουργήσουν ως φυσικοί συνδετικοί
κρίκοι μεταξύ της χώρας μας και της χώρας από την οποία προέρχονται (π.χ.
Πολωνοί, Φιλιππινέζοι, Αιγύπτιοι, Κούρδοι από την Τουρκία, το Ιράκ κ.λπ.); 
* Τελικά, δεν είναι κοινωνικά άδικο και αντιπαιδαγωγικό να μην παρέχεται η
ευκαιρία σ' ένα διπολιτισμικά - διγλωσσικά κοινωνικοποιημένο άτομο να
χρησιμοποιήσει και τα δύο σκέλη του μορφωτικού του κεφαλαίου; 
Το
ζητούμενο, σύμφωνα με τον Μιχάλη Δαμανάκη, δεν είναι μια αφομοιωτική ή μια
διαχωριστική εκπαίδευση, αλλά μια εκπαίδευση που από τη μια θα είναι κοινή για
όλους, «ντόπιους» και «ξένους», και από την άλλη θα ανταποκρίνεται στη
πολιτιστική πολλαπλότητα και θα διασφαλίζει την πολιτιστική ετερότητα. 
Το
δίγλωσσο σχολείο ­ εκεί όπου φοιτούν υψηλά ποσοστά πολιτιστικά και γλωσσικά
διαφορετικών μαθητών ­ που θα είναι ανοιχτό για κάθε ενδιαφερόμενο και θα
λειτουργεί στη λογική της διαφοράς και του πολιτισμικού εμπλουτισμού, είναι
μια απάντηση που περιέχει στοιχεία άμβλυνσης της αναπαραγωγής του κοινωνικού
αποκλεισμού των παιδιών των παλιννοστούντων και των αλλοδαπών, προφυλάσσοντας
βεβαίως ένα πολύτιμο μορφωτικό και γλωσσικό κεφάλαιο ­ του οποίου φορείς είναι
οι παλιννοστούντες και οι αλλοδαποί ­ από τον αφανισμό. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15827N181</ED>
<ID>
ID:166335

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N18&aa=1</URL></REF>


Article

<CATEGORY>vin06</CATEGORY>

 <H5>ΤΑ ΕΚΤΡΕΦΕΙ ΔΑΣΟΛΟΓΟΣ ΣΤΗΝ
ΚΡΗΤΗ</H5>
<H2>Περιστέρια - αθλητές</H2>

<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

Σε μιαν εποχή που ακόμη και
η κινητή τηλεφωνία δεν μας διασφαλίζει το απόρρητο της επικοινωνίας, μήπως
τα... ταχυδρομικά περιστέρια είναι λύση; Ένας 50χρονος Ηρακλειώτης, πάντως,
εκπαιδεύει τέτοια περιστέρια και σκοπεύει να φτιάξει το δικό του
ταχυδρομείο! 
ΗΡΑΚΛΕΙΟ 
ΠΡΙΝ ΑΠΟ τρία χρόνια ο κ. Θωμάς
Ρούσσος ήρθε σε επαφή με τα μοναδικά, σε ικανότητες, αυτά περιστέρια και
μαγεύτηκε. Ο αρχικός του σκοπός ήταν να μπορέσει να τα εκπαιδεύσει για να
στέλνουν μηνύματα για πυρκαγιές. Άλλωστε, ο ίδιος είναι επικεφαλής της
διεύθυνσης Δασών Ηρακλείου. 
«Μου είχαν στείλει ένα ζευγάρι από την
Ολλανδία», λέει στα «ΝΕΑ» ο κ. Ρούσσος. «Αυτά τα περιστέρια, που αποκαλούνται
αθλητές, έχουν τη δυνατότητα να επιστρέφουν στο μέρος όπου γεννήθηκαν και
εκπαιδεύονται για να βρίσκουν το σημείο όπου πρέπει να μεταφέρουν το μήνυμα».
Τα εγκατέστησε σε έναν παραδεισένιο χώρο, στη Φορτέτσα Ηρακλείου, όπου
συμβιώνουν με κάθε είδους πτηνά και ζώα. Από τότε τα περιστέρια
πολλαπλασιάστηκαν, έγιναν ήδη 25 και είναι πλέον αναπόσπαστο μέρος της
οικογένειας! 
«Σε κάθε εκδρομή που πηγαίνουμε με την οικογένεια, όπως οι
άλλοι παίρνουν τον σκύλο τους, εγώ παίρνω τα περιστέρια. Τα αφήνω στο σημείο
όπου βρισκόμαστε και εκείνα επιστρέφουν στο σπίτι. Χρειάζονται συνεχή
εκπαίδευση», τονίζει ο κ. Ρούσσος. Η εκπαίδευση είναι επίπονη και καθημερινή.
Τα περιστέρια αθλητές διανύουν μεγάλες αποστάσεις, που θα γίνονται ακόμη
μεγαλύτερες όσο περνάει ο χρόνος. Έως τώρα είναι μόνο εντός Κρήτης και σύντομα
θα πετάξουν και εκτός. (Το όνειρο του κ. Ρούσσου είναι να τα αφήσει στον τόπο
καταγωγής του, την Έδεσσα, για να επιστρέψουν στην Κρήτη). Και πάντοτε
μεταφέρουν στο πόδι τους ένα μήνυμα που, προς το παρόν, επιστρέφει στον
ιδιοκτήτη τους και μόνο. 
«Ο στόχος είναι να δημιουργήσουμε για χόμπι ένα
ιδιωτικό και σίγουρο ταχυδρομείο, με κόσμο που ενδιαφέρεται να αποκτήσει
τέτοια περιστέρια. Είμαστε πολλοί και βρισκόμαστε ήδη σε επαφή. Αρκεί να
έχουμε όρεξη να τα εκπαιδεύσουμε». 
­ Υπάρχει κίνδυνος να μη φτάσει το
μήνυμά σας στον προορισμό του; 
«Μόνον εάν το περιστέρι έχει την ατυχία να
βρεθεί μπροστά σ' ένα γεράκι ή έναν κυνηγό, τους μεγαλύτερους εχθρούς του».

Αυτά τα περιστέρια είναι σταχτιά μπλε ή πετρωτά με πρασινοκόκκινο σβέρκο
και πολλές φορές οι κυνηγοί τα περνούν για αγριοπερίστερα και τα σκοτώνουν.

Τα ηλεκτρονικά συστήματα πυροπροστασίας (dedics) που χρησιμοποιούνται
πλέον ανέστειλαν τα σχέδια του κ. Ρούσσου να εκπαιδεύσει τα περιστέρια για τον
σκοπό αυτό. 
«Σχεδίαζα», λέει, «να τα στείλω στα πιο απομακρυσμένα
δασοφυλακεία και να διδάξω και τους δασοφύλακες. Ό, τι και να συνέβαινε θα μας
ειδοποιούσαν με αυτά. Τώρα έχουμε τα ηλεκτρονικά συστήματα και φαίνεται να μη
χρειάζονται τα περιστέρια...». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15827N191</ED>
<ID>
ID:166336

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N19&aa=1</URL></REF>


Article

<CATEGORY>vin06</CATEGORY>

 <H2>Τουριστικά ανοίγματα προς τους Ανατολικούς</H2>

<AUTHOR>ΠΕΡΙΚΛΗΣΓΛΕΝΤΑΔΑΚΗΣ</AUTHOR>

ΠΡΟΓΡΑΜΜΑΤΑ ΣΥΝΕΡΓΑΣΙΑΣ για την προσέλκυση
τουριστών και από τις ανατολικές και βαλκανικές χώρες προωθούν οι τουριστικοί
και κοινωνικοί φορείς της Μακεδονίας και του Αιγαίου. Η συνεργασία αυτή αφορά
ακόμη τη δημιουργία υποδομών σε λιμάνια της Μακεδονίας και της Θράκης και στα
νησιά του Αιγαίου, για να διακινούνται καλύτερα και ταχύτερα επισκέπτες από
τους δύο γεωγραφικούς αυτούς χώρους που σημειώνουν άνοδο ανταλλαγής τουριστών
τα τελευταία χρόνια. Οι δυνατότητες αναβάθμισης των δικτύων επικοινωνίας
μεταξύ των Κυκλάδων και της Μακεδονίας και το παραπέρα άνοιγμά τους προς τις
χώρες της Ανατολικής Ευρώπης και της Βαλκανικής συζητήθηκαν στο πλαίσιο των
τριήμερων εκδηλώσεων που πραγματοποιήθηκαν στην Πάρο και ολοκληρώθηκαν με
επιτυχία χθες. «Εξετάζουμε τη δυνατότητα αποκατάστασης των δικτύων
επικοινωνίας των περιφερειών της Μακεδονίας και του Αιγαίου. Η βούληση υπάρχει
από την πλευρά της κυβέρνησης, χρειάζεται ωστόσο πρωτοβουλία και δουλειά και
από τις δύο πλευρές», είπε στα «ΝΕΑ» η υπουργός Αιγαίου Ελισάβετ Παπαζώη. 
Από την πλευρά του ο υπουργός Μακεδονίας - Θράκης Φίλιππος Πετσάλνικος με
δήλωσή του στα «ΝΕΑ» επισήμανε ότι ετοιμάζεται η υποβολή σχετικής πρότασης
προς τα αρμόδια υπουργεία για τη δυνατότητα νέων δρομολογίων θαλάσσιας
μεταφοράς προσώπων και εμπορευμάτων από λιμάνια της Μακεδονίας και της Θράκης,
στα νησιά του Ανατολικού Αιγαίου και στις Κυκλάδες. 
«Η προοπτική
διαφαίνεται ακόμη και για το ευρύτερο άνοιγμα της επικοινωνίας Αιγαίου -
Μακεδονίας - Θράκης προς τις βαλκανικές και τις χώρες του πρώην ανατολικού
μπλοκ. Ήδη υπάρχουν επαφές και με τον πρόεδρο των Ελλήνων Εφοπλιστών για την
ολοκλήρωση και υποβολή της πρότασης που διαμορφώνεται από τα υπουργεία Αιγαίου
και Μακεδονίας - Θράκης», είπε ο κ. Πετσάλνικος 
. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15827N192</ED>
<ID>
ID:166398

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N19&aa=2</URL></REF>


Article

<CATEGORY>vin06</CATEGORY>

 <H2>Ανασύρθηκε από τη θάλασσα νεκρό αγόρι</H2>

ΕΝΑ ΝΕΚΡΟ αγόρι
ηλικίας περίπου οκτώ χρόνων, ανασύρθηκε το μεσημέρι της Παρασκευής από τη
θαλάσσια περιοχή μεταξύ του ακρωτηρίου Τάτου και Πράσσου της Σάμου. Η σορός
του μεταφέρθηκε στο Νοσοκομείο της Σάμου για νεκροψία - νεκροτομή. Προανάκριση
διενεργεί το Λιμεναρχείο Σάμου. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15827N193</ED>
<ID>
ID:166438

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N19&aa=3</URL></REF>


Article

<CATEGORY>vin06</CATEGORY>

 <H2>Χτύπησαν τον ιδιοκτήτη σούπερ μάρκετ</H2>

ΟΙ ΔΥΟ ληστές που
πήγαν προχθές να ληστέψουν το σούπερ μάρκετ στη διασταύρωση των οδών Ψαρών και
Καλαμών, στον Πειραιά, δεν υπολόγισαν την αντίδραση του ιδιοκτήτη κ. Ν.
Καββαδά, 50 χρόνων.. Ο τελευταίος, όταν οι ληστές μπήκαν στο σούπερ μάρκετ με
την απειλή πιστολιού, αντέδρασε και συνεπλάκη μαζί τους. Οι ληστές, αφού τον
χτύπησαν στο κεφάλι, πυροβόλησαν δύο φορές στον αέρα με αποτέλεσμα από τον
εξοστρακισμό των σφαιρών να τραυματιστούν ελαφρά στα πόδια ο ιδιοκτήτης και
ένας πελάτης, ο Γιώργος Μπεκάκος, που μεταφέρθηκαν αργότερα με ασθενοφόρο στο
Γενικό Κρατικό Νοσοκομείο Νικαίας. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15827N194</ED>
<ID>
ID:166464

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N19&aa=4</URL></REF>


Article

<CATEGORY>vin06</CATEGORY>

 <H2>Αερογέφυρα ζωής για 3χρονο κοριτσάκι</H2>

ΗΡΑΚΛΕΙΟ 
ΟΛΟΚΛΗΡΗ επιχείρηση στήθηκε το απόγευμα του Σαββάτου στο Ηράκλειο για
να μεταφερθεί στην Αθήνα ένα 3χρονο κοριτσάκι που είχε υποστεί σοβαρά
εγκαύματα. Η αερογέφυρα στήθηκε για τη μικρή Ελένη Χαριτάκη, από το χωριό
Γαλιά Ηρακλείου, η οποία κάηκε και η περίπτωσή της δεν μπορούσε να
αντιμετωπιστεί στην Κρήτη. Το κοριτσάκι έπαιζε στο σπίτι της γιαγιά του, ενώ
οι γονείς του απουσίαζαν στο θερμοκήπιο κι έπεσε ­ άγνωστο πώς ­ σε ένα καζάνι
με βραστό γάλα. Αμέσως μεταφέρθηκε στο Πανεπιστημιακό Νοσοκομείο Ηρακλείου,
όπου οι γιατροί έδωσαν τις πρώτες βοήθειες, αλλά έκριναν πως η κατάσταση ήταν
ιδιαίτερα σοβαρή και δεν μπορούσαν να την αντιμετωπίσουν απόλυτα. Έτσι, το
νοσοκομείο συνεργάστηκε με το ΕΚΑΒ και την Πολεμική Αεροπορία και έφθασε στο
Ηράκλειο ένα C-130, το οποίο παρέλαβε τη μικρή και τη μετέφερε στην Αθήνα. Το
κοριτσάκι νοσηλεύεται στην ειδική μονάδα του Νοσοκομείου Παίδων «Αγία Σοφία».

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15827N195</ED>
<ID>
ID:166478

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N19&aa=5</URL></REF>


Article

<CATEGORY>vin06</CATEGORY>

 <H5>ΠΛΗΡΟΦΟΡΙΕΣ ΟΤΙ ΖΕΙ ΣΤΗ
ΓΕΡΜΑΝΙΑ ΜΕ ΖΕΥΓΑΡΙ ΕΛΛΗΝΩΝ ΜΕΤΑΝΑΣΤΩΝ</H5>
<H2>Νέα στοιχεία για τον Μπεν</H2>

«Μακάρι, να τελειώσει αυτό το μαρτύριο. Να
τον βρούμε, επιτέλους. Να τον ξαναπάρουμε αγκαλιά. Δεν θα γνωρίζει όρια η
ευτυχία μας»...ΜΕ ΦΩΝΗ βραχνιασμένη μιλάει στα «ΝΕΑ» η Κριστίν Νίνταμ.
Είναι η γιαγιά του μικρού Άγγλου, του Μπεν, που χάθηκε στην Κω πριν από
περίπου έξι χρόνια, ενώ παραθέριζε εκεί με τους γονείς του. «Ένας Έλληνας
πληροφοριοδότης μάς είπε ότι, τα τελευταία δύο χρόνια, ο Μπεν ζει κάπου στη
Γερμανία. Ότι ζει μαζί με ένα ζευγάρι Ελλήνων μεταναστών. Η βρετανική
αστυνομία ειδοποιήθηκε, κι αυτή με τη σειρά της ήρθε σε επαφή με τη γερμανική
αστυνομία, η οποία τώρα έχει αναλάβει. Περιμένουμε σύντομα κάποιο αποτέλεσμα».

Η γυναίκα ξεσπάει: «Πρέπει να είναι αλήθεια! Πρέπει! Να έρθει πάλι κοντά
μας το παιδί. Να είναι καλά. Να τον σφίξουμε στα χέρια μας...». Και καταλήγει:
«Θέλω να ευχαριστήσω πάρα πολύ τους Έλληνες, οι οποίοι μας στήριξαν και μας
βοήθησαν όλα αυτά τα μαρτυρικά χρόνια». 
Το θέμα του μικρού Μπεν, για μία
ακόμη φορά έρχεται στη επικαιρότητα. Το νέο στοιχείο είναι ότι, αυτήν τη φορά,
τα ίχνη του παιδιού εντοπίζονται σε άλλη χώρα και όχι στην Ελλάδα, όπως
υποστηριζόταν παλαιότερα. Μέχρι αργά χθες το βράδυ, οι παππούδες του μικρού
Μπεν δεν είχαν καμία ειδοποίηση από τη γερμανική αστυνομία και στη συνεχή
επικοινωνία μαζί της δεν έπαιρναν καμία απάντηση. 
Σύμφωνα με χθεσινό
δημοσίευμα της αγγλικής εφημερίδας «SUNDAY MIRROR», τα νέα στοιχεία στην
υπόθεση ήρθαν στο φως ύστερα από πληροφορίες που έδωσε Έλληνας κρατούμενος. Η
εφημερίδα αναφέρει, επίσης, ότι ο Μπεν μπορεί να κρατείται από ζευγάρι Ελλήνων
μεταναστών στη Γερμανία. Ο άνδρας φέρεται να είναι σερβιτόρος και «η γυναίκα
κατάγεται από την ίδια περιοχή, στην Ελλάδα, όπου κατοικεί και μία ομάδα
Τσιγγάνων, που πάντα υποπτευόμασταν ότι είχαν κλέψει τον Μπεν», αναφέρει στο
δημοσίευμα η γιαγιά του παιδιού. Στην εφημερίδα δήλωσε, επίσης, το αγγλικό
υπουργείο Εξωτερικών ότι «υπάρχει μεγάλη πιθανότητα να κρατείται ο Μπεν απ'
αυτόν τον άνδρα». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15827N201</ED>
<ID>
ID:166337

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N20&aa=1</URL></REF>


Article

<CATEGORY>vin06</CATEGORY>

 <H2>Το ρεύμα του μέλλοντος</H2>

ΑΥΤΟ το όχημα είναι διαφορετικό από τα άλλα. Μπορεί
να σερβίρει «ηλιακά» αναψυκτικά και καφέ και να στηρίζει μια συναυλία. Είναι
το ηλιακό όχημα της Γκρίνπις, που παρουσιάζεται σήμερα στον Αστέρα
Βουλιαγμένης και φιλοδοξεί να καλύψει το ένα τρίτο των αναγκών μας σε
ηλεκτρικό ρεύμα. 
Αυτή τη στιγμή υπάρχουν άλλα τέσσερα ηλιακά οχήματα, που
ταξιδεύουν σε όλο τον κόσμο, για να δείξουν τα πλεονεκτήματα των φωτοβολταϊκών
συστημάτων. «Η κατασκευή μας είναι πάνω σε μια πλατφόρμα και έχει το σχήμα
μιας στέγης σπιτιού, επειδή θέλουμε να δείξουμε πόσο αναγκαία είναι η
αποκεντρωμένη παραγωγή ενέργειας σε μικρή κλίμακα», λέει ο Στέλιος Ψωμάς,
υπεύθυνος για τις εκστρατείες της Γκρίνπις. 
Το ηλιακό όχημα της Γκρίνπις,
που κατασκευάστηκε κυρίως για τις ανάγκες επίδειξης, μετατρέπει το φως και τη
θερμότητα σε ηλεκτρικό ρεύμα, χάρη στα φωτοβολταϊκά συστήματα. Μπορεί να
καλύψει τις ανάγκες σε ενέργεια και να συμβάλει στην προστασία του
περιβάλλοντος. 
Εξαγγελίες για την προώθηση της ηλιακής ενέργειας θα κάνει
σήμερα στις 12.30 το μεσημέρι ο κοινοτικός επίτροπος Εργασίας Χρήστος
Παπουτσής, στον Αστέρα της Βουλιαγμένης, στο πλαίσιο διεθνούς συνεδρίου που
πραγματοποιείται με θέμα τις ανανεώσιμες πηγές ενέργειας. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15827N202</ED>
<ID>
ID:166399

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N20&aa=2</URL></REF>


Article

<CATEGORY>vin06</CATEGORY>

 <H2>Νέα δίκη για τον Μπαλάφα</H2>

ΣΤΗ ΔΙΚΑΣΤΙΚΗ αίθουσα των
Γυναικείων Φυλακών του Κορυδαλλού αναμένεται να αρχίσει σήμερα το πρωί η δίκη
του Γιώργου Μπαλάφα, ο οποίος δικάζεται σε δεύτερο βαθμό για το αδίκημα της
διακεκριμένης οπλοκατοχής. 
Η υπόθεση αφορά στα όπλα που είχαν βρεθεί τον
Νοέμβριο του 1986 σε διαμέρισμα της οδού Καλαμά, στα Σεπόλια, το οποίο φέρεται
να είχε ενοικιάσει ο Γ. Μπαλάφας με το ψευδώνυμο Νίκος Μανιατόπουλος.
Πρωτόδικα ο κατηγορούμενος είχε κριθεί ένοχος και είχε καταδικασθεί σε ποινή
κάθειρξης δέκα ετών, με βάση την οποία κρατείται στις φυλακές του Κορυδαλλού.

Αντίθετα, νωρίτερα ο Γ. Μπαλάφας είχε αθωωθεί για την υπόθεση της
δολοφονίας του εισαγγελέα Γιώργου Θεοφανόπουλου, για την οποία ασκήθηκε έφεση
υπέρ του νόμου και εκκρεμεί η εκδίκασή της σε δεύτερο βαθμό. 
Οι συνήγοροι
υπεράσπισης του Γ. Μπαλάφα αναμένεται να υποβάλουν σήμερα στο δικαστήριο
αίτημα ­ όπως και στο παρελθόν ­ για συνεκδίκαση όλων των εκκρεμών υποθέσεων,
προκειμένου να δικαστεί από ένα δικαστήριο για όλα τα αδικήματα που του
αποδίδονται. 
Η επιτροπή αλληλεγγύης στον Γ. Μπαλάφα, σε ανακοίνωση που
εξέδωσε, αναφέρει ότι «η σημερινή δίκη έχει ιδιαίτερη σημασία, καθώς οι
διωκτικοί μηχανισμοί θα επιχειρήσουν μία νέα καταδικαστική απόφαση για να
οριστικοποιήσουν με τον τρόπο αυτόν την ομηρία του Μπαλάφα». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15827N203</ED>
<ID>
ID:166439

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N20&aa=3</URL></REF>


Article

<CATEGORY>vin06</CATEGORY>

 <H2>Το λάδι σώζει τους Μεσσηνίους</H2>

ΟΙ ΜΕΣΣΗΝΙΟΙ έχουν
χαμηλότερα επίπεδα παχυσαρκίας, υπέρτασης και ολικής χοληστερόλης από τους
άλλους Έλληνες της ηπειρωτικής χώρας και υψηλότερα επίπεδα «καλής»
χοληστερίνης (HDL), γεγονός που αποδίδεται από τους ειδικούς στην αυξημένη
κατανάλωση ελαιολάδου από τους κατοίκους της Μεσσηνίας. 
Τα πρώτα αυτά
αποτελέσματα του Ευρωπαϊκού Προγράμματος Συνεργασίας Ιατρικής και Κοινωνίας
(ΕΠΙΚ) στη Μεσσηνία, ύστερα από λήψη αίματος σε 708 Μεσσηνίους, πρόκειται να
ανακοινωθούν σήμερα στη «Γιορτή Λαδιού και Ελιάς» στα Αρφαρά Μεσσηνίας. 
Στη γιορτή, στην οποία θα προσφέρονται ψωμί, λάδι, φέτα και κρασί και θα
διανέμονται ελληνικές παραδοσιακές συνταγές, θα συμμετέχουν και μάγειροι από
τη Νέα Υόρκη και την Αυστραλία. 
Για τα αποτελέσματα της έρευνας θα μιλήσει
η υπεύθυνη του ΕΠΙΚ στην Ελλάδα και καθηγήτρια Διατροφής και Βιοχημείας στην
Εθνική Σχολή Δημόσιας Υγείας κυρία Αντωνία Τριχοπούλου. Στο ΕΠΙΚ έχουν
συμμετάσχει εθελοντικά έως σήμερα 19.000 Έλληνες, ενώ στόχος των ερευνητών
είναι οι 30.000. 
Αξίζει επίσης να σημειωθεί ότι τα αποτελέσματα έρευνας
της Ελληνικής Αντικαρκινικής Εταιρείας το 1995, στα πλαίσια του προγράμματος
«Ευρώπη κατά του καρκίνου», έδειξαν ότι τα ποσοστά γυναικείου καρκίνου στο
Νομό Μεσσηνίας είναι χαμηλότερα σε σύγκριση με άλλες περιοχές της Ελλάδας και
της Ευρωπαϊκής Ένωσης. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15827N204</ED>
<ID>
ID:166465

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N20&aa=4</URL></REF>


Article

<CATEGORY>vin06</CATEGORY>

 <H5>Κ. ΛΑΛΙΩΤΗΣ: ΠΡΟΓΡΑΜΜΑ 462 ΔΙΣ. ΓΙΑ
ΤΗΝ ΗΠΕΙΡΟ</H5>
<H2>Έτοιμη το 2000</H2>

<AUTHOR>ΓΙΩΡΓΟΣΚΥΡΟΥΣΗΣ</AUTHOR>

Το 2000 θα έχει ολοκληρωθεί η κατασκευή της
Εγνατίας οδού, ενός μεγάλου έργου ζωής και ανάπτυξης στο βόρειο τμήμα της
Ελλάδος, πέρασμα της Ευρώπης στην Ανατολή και κόμβος επικοινωνίας με τα
Βαλκάνια. 
ΙΩΑΝΝΙΝΑ 
Αυτό τόνισε ο υπουργός ΠΕΧΩΔΕ Κώστας
Λαλιώτης στην πολύωρη προχθεσινή συνεδρίαση του Περιφερειακού Συμβουλίου στη
Γ.Γ. Περιφέρειας Ηπείρου, στα Ιωάννινα. Στην Ήπειρο βρίσκονται σε εξέλιξη τα
έργα κατασκευής σε έξι τμήματα της Εγνατίας, σύντομα δημοπρατούνται άλλα έξι
και προχωρούν οι μελέτες σε οκτώ τμήματα. Χθες ο κ. Λαλιώτης επισκέφθηκε τα
εργοτάξια της Εγνατίας στην περιοχή, καθώς και τα εργοτάξια του λιμανιού της
Ηγουμενίτσας και της ζεύξης Πρέβεζας - Ακτίου. Στο Περιφερειακό Συμβούλιο ο κ.
Λαλιώτης παρουσίασε και το ολοκληρωμένο πρόγραμμα έργων - παρεμβάσεων και
δράσεων μέχρι το 2000 στην Ήπειρο, προϋπολογισμού 462 δισ. δρχ. Ο κ. Λαλιώτης
τόνισε ότι το πρόγραμμα για την Ήπειρο έχει διασφαλισμένους πόρους για κάθε
έργο και θα οδηγήσει την περιοχή της Ηπείρου, που δεκαετίες είχε
εγκαταλειφθεί, σε νέους ορίζοντες ανάπτυξης. «Η Ήπειρος του 21ου αιώνα», είπε
χαρακτηριστικά ο κ. Λαλιώτης, «μπορεί και πρέπει να παίξει πρωταγωνιστικό ρόλο
στο γίγνεσθαι της Ευρώπης και των Βαλκανίων». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15827N221</ED>
<ID>
ID:166338

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N22&aa=1</URL></REF>


Article

<CATEGORY>vin06</CATEGORY>

 <H2>Κοκορέτσι μήκους 51 μ!</H2>

ΔΕΝ ΗΤΑΝ η πρώτη φορά που οι δημότες της Χαλκίδας
προσπάθησαν να μπουν στο βιβλίο Γκίνες. Ο τρόπος πρωτότυπος και γευστικός.
Κατασκεύασαν και έψησαν ένα γιγάντιο κοκορέτσι μήκους 51 μέτρων και κόστους
700.000 δρχ! Για την κατασκευή του χρησιμοποιήθηκαν 400 κιλά συκωτιού και η
εργασία 20 ανθρώπων. Την προηγούμενη φορά, που το τόλμησαν, ο καιρός δεν τους
είχε επιτρέψει να ολοκληρώσουν το «έργο» του ψησίματος. Η χθεσινή όμως
ηλιόλουστη ημέρα τους βοήθησε όχι μόνο να το ψήσουν αλλά και να το γευτούν και
να διασκεδάσουν. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15827N222</ED>
<ID>
ID:166400

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N22&aa=2</URL></REF>


Article

<CATEGORY>vin06</CATEGORY>

 <H5>ΑΝΙΧΝΕΥΣΗ
ΜΕ ΤΟ ΠΕΡΙΠΟΛΙΚΟ ΤΟΥ ΛΙΜΕΝΙΚΟΥ ΑΝΑΜΕΣΑ ΣΤΙΣ ΑΚΤΕΣ ΤΗΣ ΚΕΡΚΥΡΑΣ ΚΑΙ ΤΗΣ
ΑΛΒΑΝΙΑΣ. ΕΚΕΙ ΠΟΥ ΟΙ ΛΙΜΕΝΙΚΟΙ ΠΑΙΖ\ΟΥΝ ΜΕ ΤΟΥΣ ΜΑΦΙΟΖΟΥΣ ΤΟ ΠΑΙΧΝΙΔΙ ΤΟΥ
ΛΑΓΟΥ ΜΕ ΤΗ ΧΕΛΩΝΑ</H5>
<H5>«Μόλις
πήραμε τα κράνη ­ ρισκάρουμε για μια κόκα κόλα»</H5>
<H5>Ανακρίνεται
Αλβανός για το θάνατο του Ζαμπάτη</H5>
<H2>«Οι περιπολίες μας μετρώνται σε σφαίρες»</H2>

<AUTHOR>ΔΗΜΗΤΡΗΣ ΤΖΑΘΑΣ ­ ΣΠΥΡΟΣ ΖΗΝΙΑΤΗΣ</AUTHOR>

«Προχθές μάς
έριξαν 60 σφαίρες. Τις προάλλες, σε μια άλλη καταδίωξη, δεχθήκαμε 130 σφαίρες!
Έσκαγαν γύρω μας, τρυπούσαν τα νερά σε απόσταση λίγων μέτρων από το σκάφος
μας. Πρέπει να είσαι πάνω απ' όλα τυχερός για να ζήσεις σ' αυτές τις τρελές
στιγμές...». 
Ο 30άρης μηχανικός του Λιμενικού Σώματος υπηρετεί
ήδη τριάμισι χρόνια στο Λιμεναρχείο της Κέρκυρας. Καθημερινές περιπολίες που
μετρώνται σε ατελείωτες ώρες αγωνίας. Με την ίδια ευκολία που δείχνει να έχει
εξοικειωθεί σ' αυτά τα «τρελά παιχνίδια», άλλο τόσο, θα 'λεγε κανείς, ανώδυνα
εμφανίζεται συμφιλιωμένος με την άτυχη στιγμή. Το μοιραίο δευτερόλεπτο: «Οι
περιπολίες μας μετρώνται σε... σφαίρες. Οι 5, οι 10, οι 20 σημαίνουν πως η
"βόλτα" ήταν ήσυχη. Πάνω από 50, τα πράγματα γίνονται... σκούρα. Περισσότερες
από 100; Ε, τότε είναι πράγματι επικίνδυνα. Χωρίς να το ρισκάρεις, μπορεί να
βρεθείς στην τροχιά της σφαίρας. Κανείς δεν σημαδεύει με ακρίβεια τέτοιες
στιγμές. Πάει να πει πως ήσουν άτυχος!». 
Το διώροφο κτίριο του
Λιμεναρχείου, στη δυτική άκρη του λιμανιού της Κέρκυρας, βρίσκεται σε
κατάσταση εκτάκτου ανάγκης αυτές τις μέρες. Στην ταράτσα ένα βαρύ πολυβόλο
επιτηρεί τη θαλάσσια περιοχή μπροστά από την πόλη. «Για τον φόβο ενδεχόμενης
επίθεσης από Αλβανούς λαθρεμπόρους», είναι η εξήγηση που δίνει ο λιμενάρχης,
πλοίαρχος κ. Γ. Παπανικολάου. 
ΔΟΥΛΕΥΟΥΝ ΔΙΠΛΟΒΑΡΔΙΕΣ 
Τα
παράπονα των ντόπιων είναι πολλά. Τα άτομα για τις θαλάσσιες περιπολίες δεν
επαρκούν. Οι λιμενικοί υποχρεώνονται να δουλεύουν διπλοβάρδιες. Η επιτήρηση
γίνεται με σκάφη που συνεχώς «βλέπουν» τα απόνερα των ταχύτατων αλβανικών. Και
το άνοιγμα στο πέλαγος, για το «κυνήγι των λαθρέμπορων», προσλαμβάνει πλέον
διαστάσεις αγώνα δρόμου ανάμεσα στη χελώνα και τον λαγό! Την ημέρα, ένα 9μετρο
φουσκωτό, εξοπλισμένο με ραντάρ και επανδρωμένο με τετραμελές πλήρωμα,
προσπαθεί να διαφυλάξει δεκάδες χιλιόμετρα ακτών στη Βορειοδυτική Κέρκυρα.
Έτσι, το Σάββατο το μεσημέρι οι 4 άνδρες των Ειδικών Δυνάμεων του Λιμενικού
μόλις «έδεσαν» το ταχύπλοο στην προβλήτα του λιμανιού έλαβαν την εντολή να
επιστρέψουν στη βόρεια άκρη του νησιού για να επαναλάβουν την περιπολία τους.
Στα μάτια τους έκρυψαν τη δυσαρέσκειά τους. Μέσα τους, όμως, ο φόβος ξαναπήρε
τη θέση της σιγουριάς που υπήρχε όταν πάτησαν το πόδι τους στη γη. Αγόγγυστα,
δίχως μουρμούρες, έβαλαν ξανά μπρος τις 2 διακοσάρες εξωλέμβιες. Οι δύο
ΕΚΑΜίτες ακούμπησαν ξανά τα FN αυτόματα όπλα τους στην πλώρη. Όλοι φόρεσαν τα
10κιλα αλεξίσφαιρα και τα κράνη τους. Η περιπέτεια αρχίζει για μια ακόμη φορά.
Ώρα 1.25' το μεσημέρι: «Είναι αστείο και παράλογο να πει κάποιος ότι δεν
φοβάται σε τέτοιες περιπτώσεις. Σε πιάνει αυτό το συναίσθημα, αλλά εκείνη τη
στιγμή δεν μπορείς να κάνεις πίσω. Τα πέντε ή τα δέκα λεπτά που κρατά η
καταδίωξη με τους μαφιόζους μέσα σου φαντάζουν ώρες. Τα νεύρα σου είναι
τεντωμένα, η ένταση σπάει τα μηνίγγια. Το παραμικρό λάθος πληρώνεται. Η ζωή ή
ο θάνατος εξαρτάται από μια λεπτομέρεια». Οι λίγες εβδομάδες του ΕΚΑΜίτη σ'
αυτές τις περιπολίες έχουν αφήσει το αποτύπωμά τους στο πρόσωπό του. Τα μάτια
του δεν φεύγουν από το πέλαγος, ακόμη κι όταν άλλο σκάφος δεν φαίνεται στον
ορίζοντα. Άλλωστε, οι ακτές της Αλβανίας είναι σε απόσταση 2-3 μιλίων από εκεί
που κινείται το δικό μας σκάφος. Οι πολυκατοικίες και οι στέγες των σπιτιών
από τους Αγίους Σαράντα και τα Εξαμίλλια διακρίνονται καθαρά. Μόνο άνθρωποι
δεν φαίνονται. Αυτοί βγαίνουν τη νύχτα! Οι ριπές όμως από τα δικά τους
Καλάσνικοφ, το μεσημέρι του Σαββάτου, κάθε άλλο παρά μας χάιδεψαν τ' αυτιά!

ΤΑΞΙΔΙ ΜΕ ΔΗΛΩΣΗ 
Οι εντολές στις περιπολίες είναι ρητές: «Κατ'
αρχάς προειδοποιούμε να σταματήσουν. Σε περίπτωση εχθρικών πυρών εμείς
απαντάμε και καταδιώκουμε μέχρι τα χωρικά μας ύδατα». Το ίδιο σαφής ήταν,
όμως, και η στάση του λιμενάρχη της Κέρκυρας ο οποίος, προκείμενου να μας
επιτρέψει την επιβίβαση στο φουσκωτό, ζήτησε να υπογράψουμε μία υπεύθυνη
δήλωση πως «φέρουμε ακέραια την ευθύνη για οτιδήποτε συμβεί». Και, βέβαια, με
εξοπλισμό και προφύλαξη ανάλογη των ΕΚΑΜιτών. Η ανίχνευση κράτησε περίπου δύο
ώρες. Μπορεί τα πληρώματα των ξένων ιστιοπλοϊκών έξω από το λιμάνι να
απολάμβαναν την ανοιξιάτικη θαλάσσια αύρα, ωστόσο το δικό μας πλήρωμα το
συναίσθημα της απόλαυσης το είχε παρατήσει μίλια πίσω: «Υπάρχουν στιγμές λίγο
πριν από την αναχώρηση που αναπολείς τους δικούς σου. Δεν ξέρεις αν θα
γυρίσεις σώος. Κι όταν επιστρέφεις στην προβλήτα είσαι τόσο εξαντλημένος που
το μόνο που θέλεις είναι κάποια λεπτά σιωπής. Μέχρι την επόμενη φορά...», λέει
ο κυβερνήτης του φουσκωτού. 
«ΕΙΝΑΙ ΠΙΟ ΓΡΗΓΟΡΟΙ» 
Τη νύχτα οι
συνθήκες είναι τρομακτικά δύσκολες. Οι ταχύτητες υπερβολικές. Η απόσταση, τη
στιγμή της σύγκρουσης, ανάμεσα στα δύο σκάφη φτάνει δεν φτάνει τα 100 μέτρα:
«Μια στραβοτιμονιά και τους χάνεις, γιατί είναι πολύ πιο γρήγοροι από τα δικά
μας σκάφη. Μέσα στο σκοτάδι κοιτάμε τους άσπρους κυματισμούς που αφήνουν πίσω
τους ώστε να διακρίνουμε τη θέση τους. Όταν αρχίσουν οι πυροβολισμοί,
προσπαθούμε να καταλάβουμε πόσα άτομα πυροβολούν και το είδος των όπλων τους.
Το πιο βασικό σ' αυτό το κυνηγητό είναι το ποιος από τους δυο μας θα πάρει
πρώτος καλύτερη θέση βολής. Από 'κει και ύστερα, στην κίνηση, δεν μπορείς να
σημαδέψεις σωστά. Βάλλεις εναντίον του σκάφους και όποιον πετύχεις. Κινούμενοι
στόχοι, και μάλιστα σε πολύ αντίξοες συνθήκες, με Μπωφόρ, είμαστε κι εμείς κι
αυτοί. Τραυματίζονται ή σκοτώνονται οι πιο άτυχοι». Ο δεύτερος πυροβολητής του
πληρώματος ήδη μετρά 16 εβδομάδες στις περιπολίες της Κέρκυρας. Και τα μάτια
του είδαν πολλά, όχι μόνο την ημέρα αλλά κυρίως τη νύχτα. Το βράδυ, πάντως, τα
ταχύπλοα δεν περιπολούν μόνα τους. Κάτι είναι κι αυτό, αφού σε βοήθειά τους
σπεύδει κι ένα σιδερένιο σκάφος του Λιμενικού, το οποίο έστειλε στην Κέρκυρα
πριν από μερικές μέρες το υπουργείο Εμπορικής Ναυτιλίας προκειμένου να
βοηθήσει τις νυχτερινές βάρδιες στο πέλαγος. Δυστυχώς, όμως, η μικρή του
ταχύτητα, η οποία δεν ξεπερνά τους 20 κόμβους την ώρα, το καθιστά τελείως
ακίνδυνο σε συνθήκες καταδίωξης: «Μ' αυτό το σκάφος, που φαίνεται και
ακούγεται στα... Τίρανα, μόνο αν είναι τυφλός ο Αλβανός μαφιόζος θα τον
πιάσουμε», παραδέχεται ένα μέλος του πληρώματος. 
ΦΟΒΟΙ ΓΙΑ ΤΟΝ
ΤΟΥΡΙΣΜΟ 
Κι ενώ έξω από το Λιμεναρχείο της Κέρκυρας αποτραβηγμένο το
φουσκωτό του Μαρίνου Ζαμπάτη (μ' ένα στεφάνι και μερικά λουλούδια στη θέση που
βρήκε τον θάνατο ο λιμενοφύλακας) θυμίζει στους περαστικούς την απειλή των
Αλβανών μαφιόζων, στις ακτές οι κάτοικοι φοβούνται την επίπτωση στον τουρισμό.
Ο πρόεδρος της τοπικής ένωσης ξενοδόχων θεωρεί επιτακτική την άμεση λήψη
δραστικών μέτρων για τη φύλαξη των παραλίων του νησιού, ενώ πιστεύει ότι
τέτοια μεμονωμένα επεισόδια δίνουν λαβή στους ταξιδιωτικούς πράκτορες να
χαμηλώσουν τις τιμές. 
Αλλά και ο ίδιος ο νομάρχης κ. Α. Παγκράτης
προσπαθεί να χαμηλώσει τους τόνους εν όψει της αρχής της τουριστικής περιόδου:
«Αυτό, όμως, δεν σημαίνει πως η πολιτεία δεν πρέπει να πάρει άμεσα μέτρα. Μας
έχουν υποσχεθεί, αλλά οι μέρες περνούν και 'μεις μένουμε στα "θα". Η κατάσταση
δεν είναι καλή. Αντίθετα, είναι ανησυχητική...». 
«ΓΙΑ ΜΙΑ κόκα κόλα την
ημέρα ρισκάρουμε τη ζωή μας στις μάχες με τους Αλβανούς μαφιόζους. Όμως δεν
κάνουμε πίσω. Είναι το επάγγελμα που διαλέξαμε, είναι η αποστολή μας. Πρέπει
όμως οι αρμόδιοι να μας ακούν». 
Με αυτά τα λόγια και με έντονη την αίσθηση
της πίκρας για τον χαμό του 25χρονου συναδέλφου του μίλησε στα «ΝΕΑ» ένας από
πιο έμπειρους άνδρες του κλιμακίου Ειδικών Αποστολών του Λιμενικού Σώματος,
που τον καιρό αυτό υπηρετεί στην Κέρκυρα. 
Διατηρώντας την ανωνυμία του, ο
άνδρας αυτός, που στο ενεργητικό του έχει εκατοντάδες καταδιώξεις και
συλλήψεις Αλβανών δουλεμπόρων και μαφιόζων, που έχει νιώσει το σφύριγμα της
σφαίρας του καλάσνικοφ δίπλα στο αυτί του και που θα μπορούσε κάλλιστα να ήταν
αυτός στην θέση του νεκρού λιμενοφύλακα Μαρίνου Ζαμπάτη, μας περιέγραψε τις
συνθήκες κάτω από τις οποίες μαζί με συναδέλφους του φρουρούν τα βορειοδυτικά
σύνορα της χώρας. 
«Επίδομα επικίνδυνων αποστολών 8.200 δρχ. Αυτή είναι η
μισθολογική διαφορά μας από όσους υπηρετούν στα γραφεία, όταν οι άνδρες των
ΟΥΚ παίρνουν επίδομα πάνω από 100.000 δρχ. Δεν είναι όμως τα χρήματα το κύριο
ζήτημα, συνέχισε. Είναι ο εξοπλισμός. Να ρισκάρεις τη ζωή σου και να μην έχεις
το αποτέλεσμα που πρέπει σε μια καταδίωξη, επειδή δεν σε βοηθούν τα μέσα που
έχεις, αυτό σε τρελαίνει. 
Σταματά, ανάβει τσιγάρο και με ένα βλέμμα όλο
ικεσία συνεχίζει. 
«Πρέπει να μας ακούσουν. Υπουργός και αρχηγός. Εμάς που
εμπλεκόμαστε στην καταδίωξη. Χρειαζόμαστε 3 τουλάχιστον θωρακισμένα σκάφη με
ταχύτητα 70 κόμβων. Όπλα που να έχουν σύνεργα νυκτερινής σκόπευσης και
κίνητρα. Υπάρχουν οικογένειες πίσω μας». 
ΑΠΟ ΤΟ βράδυ της περασμένης
Παρασκευής κρατείται και ανακρίνεται στο Κεντρικό Λιμεναρχείο της Κέρκυρας ο
33χρονος Αλβανός υπήκοος Ελί Μπενέτι, για να διαπιστωθεί αν συμμετείχε στο
επεισόδιο κατά το οποίο έχασε τη ζωή του ο λιμενοφύλακας Μαρίνος Ζαμπάτης. 
Ο Μπενέτι, με βαρύ τραύμα στο χέρι, πέρασε από την Αλβανία στην Ελλάδα μια
μέρα μετά το επεισόδιο και νοσηλεύθηκε στο Νοσοκομείο Ιωαννίνων. Οι διωκτικές
αρχές πιστεύουν πως ο Αλβανός είναι ο άνθρωπος-κλειδί που μπορεί να αποκαλύψει
την ταυτότητα των μαφιόζων που το βράδυ εκείνο επέβαιναν 
στο λευκό
ταχύπλοο με την μπλε ρίγα και τις δύο δυνατές εξωλέμβιες μηχανές. 
Σύμφωνα
με δημοσιογραφικές πληροφορίες, ο Αλβανός προβάλλει άλλοθι, ενώ κατά τη
διάρκεια της ανάκρισης, που συνεχιζόταν έως αργά χθες το βράδυ, εμφανιζόταν
ιδιαίτερα σκληρός. 
Οι διωκτικές αρχές, σε συνεργασία με συνδέσμους τους
στην Αλβανία, εξετάζουν όλα τα δεδομένα και εκφράζουν την αισιοδοξία ότι πολύ
σύντομα τα ονόματα των 6 μαφιόζων που επέβαιναν στο ταχύπλοο θα είναι γνωστά.

Οι λιμενικοί, πάντως, πιστεύουν ότι ο 33χρονος Αλβανός Ελί Μπενέτι πρέπει
να κρατηθεί διότι υπάρχουν στοιχεία που στοιχειοθετούν κατηγορίες για ανάμειξή
του σε παράνομες ενέργειες. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15827N241</ED>
<ID>
ID:166339

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N24&aa=1</URL></REF>


Article

<CATEGORY>vin07</CATEGORY>

 <H5>ΚΟΙΝΟ ΣΗΜΕΙΟ ΖΟΣΠΕΝ ΚΑΙ ΖΙΠΕ,
ΚΑΘΩΣ ΑΡΧΙΖΟΥΝ ΤΑ ΠΡΟΕΚΛΟΓΙΚΑ ΣΤΗ ΓΑΛΛΙΑ</H5>
<H2>Διεκδικούν τον Μπλερ!</H2>

<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Είναι πολιτικοί αντίπαλοι, αλληλο-κατηγορούνται και διαφωνούν σε
όλα. Αλλά, σήμερα που εγκαινιάζουν επίσημα την έναρξη της προεκλογικής
εκστρατείας στη Γαλλία και ακονίζουν τα μαχαίρια τους, ο σοσιαλιστής ηγέτης
Λιονέλ Ζοσπέν και ο συντηρητικός πρωθυπουργός Αλέν Ζιπέ ανακάλυψαν ένα κοινό
σημείο: τον Τόνι Μπλερ. 
ΚΑΙ ο Λιονέλ Ζοσπέν και ο Αλέν Ζιπέ αναθάρρησαν
από τη θριαμβευτική νίκη του νέου πρωθυπουργού της Βρετανίας και διεκδικούν ο
καθένας για λογαριασμό του την πολιτική ταυτότητα του ηγέτη του Εργατικού
Κόμματος. Στη Γαλλία αριστεροί και δεξιοί υιοθετούν το πολιτικό δόγμα του Τόνι
Μπλερ, ερίζοντας για το ποιος είναι ο γνήσιος εκφραστής του στην άλλη πλευρά
της Μάγχης. Έτσι, ερήμην του, ο Τόνι Μπλερ αναδεικνύεται ιδεολογικός σύμμαχος
τόσο της Αριστεράς όσο και της Δεξιάς. 
«ΟΛΟΙ ΕΙΝΑΙ ΜΠΛΕΡ»

«Κάθε πολιτικό στρατόπεδο ερμηνεύει με ευλάβεια κάποιες από τις θέσεις του
προγράμματος του Τόνι Μπλερ σαν ταυτόσημες με τις δικές του», επισήμανε η
γαλλική εφημερίδα «Λε Σουάρ» σε πρωτοσέλιδο κύριο άρθρο της με τον τίτλο «Όλοι
είναι ο Τόνι Μπλερ». 
Οι Γάλλοι προσέρχονται στις κάλπες για να εκλέξουν
νέα κυβέρνηση στις 25 Μαΐου και την 1η Ιουνίου, δέκα μήνες πριν εκπνεύσει η
θητεία της σημερινής Βουλής. Ο συντηρητικός πρόεδρος Ζακ Σιράκ διέλυσε το
Κοινοβούλιο τον περασμένο μήνα και προκήρυξε πρόωρες εκλογές, πεπεισμένος ότι
οι υπό τον Αλέν Ζιπέ συντηρητικοί θα επανεκλεγούν στην εξουσία, εφόσον
ευνοούνται από τις σφυγμομετρήσεις. 
Οι σοσιαλιστές του Λιονέλ Ζοσπέν
ελπίζουν να επωφεληθούν από τη δυσαρέσκεια του εκλογικού σώματος για την
οικονομική δυσπραγία και την ανεργία-ρεκόρ του 12,8% για να επανέλθουν στην
εξουσία. Και αποφάσισαν να εκμεταλλευτούν τον θρίαμβο του Τόνι Μπλερ στην
Βρετανία, για να προωθήσουν τις θέσεις τους και να ανατρέψουν τον κυβερνητικό
συνασπισμό. 
«ΑΓΑΠΗΤΕ ΤΟΝΙ» 
«Οι Βρετανοί είχαν
συνειδητοποιήσει ότι για να αλλάξουν το μέλλον έπρεπε να αλλάξουν την
κυβερνητική πλειοψηφία», υπογράμμισε ο Λιονέλ Ζοσπέν σε συνέντευξή του στην
εφημερίδα «Λε Μοντ», η οποία δημοσιεύτηκε με τον τίτλο «Αγαπητέ Τόνι». 
Ο
σοσιαλιστής ηγέτης παρομοίασε τους πολιτικούς αντιπάλους του με τους Τόρις που
υπέστησαν πανωλεθρία στις εκλογές της Πρωτομαγιάς στη Βρετανία. 
«Οι
πολιτικοί σύμμαχοι του Ζακ Σιράκ και του Αλέν Ζιπέ συνετρίβησαν στην άλλη
πλευρά της Μάγχης και, αντίθετα, θριάμβευσαν οι σύμμαχοι των Γάλλων
σοσιαλιστών», συμπλήρωσε με νόημα. 
Αλλά και ο γκωλικός Αλέν Ζιπέ έσπευσε
να διεκδικήσει ιδεολογική συγγένεια με τον Τόνι Μπλερ, υπενθυμίζοντας τον
αγώνα που έδωσε για τη στροφή των Εργατικών προς το Κέντρο. 
«Η φιλοσοφία
του Τόνι Μπλερ, η πολιτική του θεώρηση και το κυβερνητικό του πρόγραμμα
απέχουν παρασάγγας από τον σοσιαλισμό. Δεν θα δίσταζα να πω ότι νίκησε η
ελεύθερη αγορά, εφόσον ο Τόνι Μπλερ φρόντισε να εκσυγχρονίσει το Εργατικό
Κόμμα», επισήμανε ο Αλέν Ζιπέ. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15827N391</ED>
<ID>
ID:166325

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N39&aa=1</URL></REF>


Article

<CATEGORY>vin07</CATEGORY>

 <H2>Σε άνοδο οι δυνάμεις της Αριστεράς</H2>

ΜΠΟΡΕΙ ο Γάλλος ψηφοφόρος να
μην ένιωσε ρίγη συγκίνησης από τον εκλογικό θρίαμβο του Τόνι Μπλερ, αλλά οι
ηγέτες των κομμάτων που διεκδικούν την εξουσία στη Γαλλία ελπίζουν ότι με το
να προσδεθούν στο άρμα του νέου αστέρα της ευρωπαϊκής πολιτικής θα κερδίσουν
πόντους στις επικείμενες εκλογές. 
Στις σφυγμομετρήσεις, πάντως, πόντους
κερδίζουν οι σοσιαλιστές, που εμφανίζονται να μειώνουν τη διαφορά τους από
τους συντηρητικούς. 
Δημοσκόπηση που δημοσιεύτηκε στο χθεσινό φύλλο της
εφημερίδας «Ζουρνάλ ντι Ντιμάνς» δείχνει ότι οι δυνάμεις της Αριστεράς μπορεί
να κερδίσουν 255-285 έδρες και της Κεντροδεξιάς 269-299 από τις 577 της
γαλλικής Εθνοσυνέλευσης. 
Πριν από μία βδομάδα οι έδρες που έδιναν οι
δημοσκοπήσεις στην Αριστερά κυμαίνονταν από 219 μέχρι 245 και στην Κεντροδεξιά
από 311 μέχρι 331. 
Αλλά η γαλλική εφημερίδα επισημαίνει ότι, ακόμα κι αν η
Αριστερά κερδίσει τις εκλογές, η κατάσταση θα είναι δύσκολη για την νέα
κυβερνητική πλειοψηφία, η οποία θα είναι αναγκασμένη σε συγκατοίκηση με τον
συντηρητικό πρόεδρο Ζακ Σιράκ για πέντε ακόμα χρόνια, μέχρι να εκπνεύσει η
επταετής θητεία του. 
Εντούτοις, παρά την άνοδο της Αριστεράς, επικρατεί
μεγάλος σκεπτικισμός στο εκλογικό σώμα, αφού το 36% των ψηφοφόρων δηλώνουν
αναποφάσιστοι και τονίζουν ότι μπορεί να αποφασίσουν τι θα ψηφίσουν την
τελευταία στιγμή. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15827N392</ED>
<ID>
ID:166390

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N39&aa=2</URL></REF>


Article

<CATEGORY>vin02</CATEGORY>

 <H2>Μετεκλογική Αγγλία</H2>

<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΑΚΟΛΟΥΘΟΥΝ σκιαγραφικά και
επιλεκτικά σκέψεις για ενδεχόμενες επιπτώσεις, σε διάφορους τομείς, της
εκλογής των Εργατικών: 
Δύσκολο να προκύψουν ριζικές, επί το κοινωνικότερο,
αλλαγές. Διότι το σοσιαλδημοκρατικό πρότυπο έχει ευρύτερα αλλοιώσει αφενός ο
δυσβάστακτος όγκος των κοινωνικών παροχών· και αφετέρου η ανεργία και η
συνακόλουθη συρρίκνωση του εργατικού εισοδήματος, που προκαλούν η τεχνολογική
πρόοδος, καθώς και η μειούμενη, σε σχέση με τα εκ της Ασίας βιομηχανικά
προϊόντα, ανταγωνιστικότητα της ευρωενωσιακής παραγωγής. 
Ούτε έναντι της
Ευρωπαϊκής Ένωσης δικαιολογείται να αναμένεται θεαματική στροφή προς
συνεκτικότερα, πλέον ολοκληρωμένα πολιτικώς, σχήματα. Διότι οι πλείστοι των
Άγγλων θα εξακολουθήσουν να τοποθετούν πρώτη, κορυφαία την Αγγλία. Και πάντως
είναι άκρως απίθανο να μειωθεί η νησιώτικη δυσπιστία τους προς ένα γιγαντιαίο
ευρωενωσιακό κέντρο, που θα καθορίσει τις τύχες τους από κάποια ηπειρωτική
πρωτεύουσα. Οι Εργατικοί συνεπώς, στην καλύτερη περίπτωση, θα επιφέρουν στην
ευρωπαϊκή πολιτική τους μεταβολές αποχρώσεων, που θα συναρτώνται με κριτήρια
οικονομικής ανάπτυξης. 
Αλλά και ως προς τα εν στενή εννοία εθνικά μας
θέματα λίαν αμφίβολον αν θα σημειωθούν ουσιαστικές αλλαγές. Διότι η πολιτική
των ισχυρών κρατών καθορίζεται από ευρύτερα, μακρόπνοα συμφέροντά τους. Τυχόν
αλλαγές αντανακλούν βασικά μεταβολές συμφερόντων. 
Συνεπώς τουλάχιστον
άκαιρο θα ήταν να επενδύσουμε ιδιαίτερη αισιοδοξία στους Εργατικούς ως προς τα
εθνικά μας πράγματα. 
Πάντως είτε Εργατικοί είτε Συντηρητικοί κυβερνούν και
παρά τις εύλογα σοβαρότατες επιφυλάξεις μας για την αγγλική πολιτική
επιβάλλεται να αναζητούμε συγκλίσεις με το Λονδίνο ως αντίρροπο του υφέρποντος
γερμανικού ηγεμονισμού. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15827N393</ED>
<ID>
ID:166461

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N39&aa=3</URL></REF>


Article

<CATEGORY>vin07</CATEGORY>

 <H2>15 νεκροί από δύο εκρήξεις στην Αλγερία</H2>

ΕΚΡΗΞΕΙΣ δύο
παγιδευμένων αυτοκινήτων με στόχο δύο ξενοδοχεία της λουτρόπολης Μπου Χανιφία,
στη βορειοδυτική Αλγερία, προκάλεσαν 15 νεκρούς και 23 τραυματίες, σύμφωνα με
χθεσινό δημοσίευμα της αλγερινής εφημερίδας «Λε Ματέν». 
Τα δύο οχήματα
εξερράγησαν με διαφορά δέκα λεπτών: το ένα κοντά στο ξενοδοχείο Σαχάρα, το
οποίο καταστράφηκε, το άλλο κοντά στο ξενοδοχείο Ελ Φάρα. 
Αυτή η διπλή
επίθεση στην Μπου Χανιφία, που βρίσκεται σε απόσταση 325 χιλιομέτρων από το
Αλγέρι, δεν έχει ανακοινωθεί επισήμως, ενώ ουδείς έχει αναλάβει την ευθύνη γι'
αυτήν. Οι αρχές εκτιμούν, πάντως, πως οι αυτουργοί είναι ισλαμιστές αντάρτες,
οι οποίοι έχουν πραγματοποιήσει εκατοντάδες βομβιστικές και άλλες επιθέσεις τα
πέντε τελευταία χρόνια στη χώρα. 
Η επίθεση πραγματοποιήθηκε λίγες μόνον
ώρες πριν ο πρόεδρος της Αλγερίας Λιαμίν Ζερουάλ υποστηρίξει (στην πρώτη
ομιλία του σε δημόσια συγκέντρωση μετά την εκλογή του, το 1995) ότι η
κυβέρνησή του κέρδισε τον αγώνα εναντίον των ισλαμιστών. Στην ομιλία του ο
Ζερουάλ υποστήριξε ότι «η τρομοκρατία έχασε τη μάχη» και ότι «το κράτος είναι
αποφασισμένο να αποκαταστήσει την ειρήνη και τη σταθερότητα στη χώρα». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15827N401</ED>
<ID>
ID:166326

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N40&aa=1</URL></REF>


Article

<CATEGORY>vin07</CATEGORY>

 <H2>Απετράπη απόπειρα κατά του Στογιάνοφ</H2>

ΑΠΟΠΕΙΡΑ δολοφονίας κατά
του Βούλγαρου προέδρου Πέταρ Στογιάνοφ ή κατά του Ρουμάνου προέδρου Εμίλ
Κονσταντινέσκου απετράπη από τη βουλγαρική αστυνομία στις 30 Απριλίου, γράφει
η εφημερίδα «Τρουντ». Βόμβα 700 γραμμαρίων ΤΝΤ σε ηλεκτρικό κατανεμητή στην
αρχή του αυτοκινητόδρομου που οδηγεί στο αεροδρόμιο της Σόφιας ανακαλύφθηκε
από την αστυνομία την ημέρα εκείνη, γράφει η εφημερίδα. Τα εκρηκτικά και ο
πυροκροτητής που ήταν αποσυνδεδεμένα ανακαλύφθηκαν στη διάρκεια ελέγχου
ρουτίνας, το απόγευμα της ημέρας εκείνης, μία ώρα πριν από την άφιξη στο
αεροδρόμιο της Σόφιας του Ρουμάνου προέδρου, τον οποίο υποδέχθηκε ο Βούλγαρος
ομόλογός του. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15827N402</ED>
<ID>
ID:166391

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N40&aa=2</URL></REF>


Article

<CATEGORY>vin07</CATEGORY>

 <H5>ΤΟ 'ΣΚΑΣΑΝ ΚΑΤΩ ΑΠΟ ΤΗ
ΜΥΤΗ ΤΗΣ ΠΟΛΥΕΘΝΟΥΣ ΚΑΙ ΠΡΟΣΕΓΓΙΣΑΝ ΣΤΟ ΛΙΜΑΝΙ ΤΟΥ ΜΠΑΡΙ</H5>
<H5>Εχθρός
των δημοσιογράφων ο Μπερίσα</H5>
<H2>Νέο κύμα Αλβανών προσφύγων</H2>

Νέο κύμα Αλβανών προσφύγων
προσέγγισε χθες στις ιταλικές ακτές, παρά την παρουσία της πολυεθνούς δύναμης
προστασίας στην Αλβανία. 
ΙΤΑΛΙΚΑ περιπολικά προσπαθούσαν χθες να
εμποδίσουν σκάφος που μετέφερε περίπου 700 Αλβανούς πρόσφυγες να προσεγγίσει
στο λιμάνι του Μπάρι. Το σκάφος με τους πρόσφυγες απέπλευσε από το αλβανικό
λιμάνι Σκούταρι, όπου η παρουσία της πολυεθνούς δύναμης προστασίας είναι
μειωμένη. Πέντε χιλιάδες Αλβανοί είναι συγκεντρωμένοι εδώ και τέσσερις ημέρες
στα αλβανικά παράλια της Βελιπόγια, περιμένοντας τη σειρά τους για να
επιβιβαστούν σε σκάφη που θα τους μεταφέρουν στις αντικρινές ακτές. 
Αλβανοί οπλοφόροι κράτησαν υπό την απειλή των όπλων τους για περισσότερες από
τέσσερις ώρες ένα ιταλικό τηλεοπτικό συνεργείο. Σύμφωνα με το ιδιωτικό
τηλεοπτικό δίκτυο του Μπάρι Telenorbe, ένας δημοσιογράφος και ένας κάμεραμαν
αυτού του καναλιού κρατήθηκαν όμηροι από οπλοφόρους την παραλία της Βελιπόγια.

Ένοπλη επίθεση εναντίον ιταλικού στρατοπέδου σημειώθηκε χθες στον Αυλώνα.
Τρεις ένοπλοι άνοιξαν πυρ εναντίον του στρατοπέδου Σαν Μάρκο, που φιλοξενεί
200 Ιταλούς πεζοναύτες. Οι Ιταλοί στρατιώτες ανταπέδωσαν τα πυρά και οι
δράστες απομακρύνθηκαν χωρίς να υπάρξουν θύματα. 
ΜΕΤΑΞΥ των δέκα πρώτων «εχθρών των
δημοσιογράφων» κατατάσσει τον Αλβανό πρόεδρο Σαλί Μπερίσα η Επιτροπή για την
Προστασία των Δημοσιογράφων. Ο χαρακτηρισμός περιλαμβάνεται σε ανακοίνωση που
εξέδωσε η οργάνωση για τους ηγέτες του κόσμου που παραβιάζουν την ελευθερία
του Τύπου. Αντιπροσωπεία του Συμβουλίου της Ευρώπης έφθασε χθες στα Τίρανα με
στόχο την προώθηση του πολιτικού διαλόγου στη χώρα για τη διεξαγωγή γενικών
εκλογών. Χθες, μειώθηκε κατά τέσσερις ώρες η δωδεκάωρη απαγόρευση κυκλοφορίας
που έχει επιβάλει από τις 3 Μαρτίου ο πρόεδρος Μπερίσα, άλλη μία ένδειξη ότι η
κατάσταση στη χώρα εξομαλύνεται σταδιακά. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15827N421</ED>
<ID>
ID:166327

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N42&aa=1</URL></REF>


Article

<CATEGORY>vin07</CATEGORY>

 <H5>ΜΟΜΠΟΥΤΟΥ, ΚΑΜΠΙΛΑ ΔΕΝ
ΣΥΜΦΩΝΗΣΑΝ ΣΤΗΝ ΕΝ ΠΛΩ ΣΥΝΑΝΤΗΣΗ ΤΟΥΣ</H5>
<H2>Έπεσαν σε... τρικυμία</H2>

Ο πρόεδρος του Ζαΐρ Μομπούτου Σέσε Σέκο και ο
ηγέτης των ανταρτών Λοράν Καμπίλα δεν κατάφεραν να συμφωνήσουν στους όρους για
την αποχώρηση του Μομπούτου κατά τη συνάντηση που είχαν χθες επί ενός
νοτιοαφρικανικού πλοίου, ωστόσο ανακοινώθηκε πως πρόκειται να διεξαχθούν και
νέες συνομιλίες. 
ΣΕ ΔΗΛΩΣΗ που εκδόθηκε μετά τη συνάντηση, ο
Νοτιοαφρικανός πρόεδρος Νέλσον Μαντέλα, ο οποίος ήταν ο οικοδεσπότης στη
συνάντηση των δύο Ζαϊρινών επί του παγοθραυστικού «Outeniqua» στο λιμάνι
Πουέντ Νουάρ του ποταμού Κονγκό, ανακοινώνει πως θα συγκαλέσει έναν νέο γύρο
συνομιλιών μέσα σε οκτώ έως δέκα ημέρες. 
Σύμφωνα με τον ειδικό απεσταλμένο
του ΟΗΕ και του Οργανισμού Αφρικανικής Ενότητας, Μοχάμεντ Σαχνούν, ο οποίος
ανέγνωσε την τελική δήλωση, το σημείο τριβής μεταξύ των δύο πλευρών έγκειται
στο γεγονός ότι ο Μομπούτου προσφέρθηκε να παραδώσει την εξουσία σε έναν
εκλεγμένο πρόεδρο. 
Ο Καμπίλα, όμως, επέμεινε από την πλευρά του ότι η
Συμμαχία Δημοκρατικών Δυνάμεων για την Απελευθέρωση του Κονγκό-Ζαΐρ, της
οποίας ηγείται, θα πρέπει να είναι η μεταβατική αρχή που θα οργανώσει τις
εκλογές. Ο Μομπούτου, ο οποίος υποβλήθηκε πρόσφατα σε εγχείρηση για καρκίνο,
ήταν καταβεβλημένος και, επειδή στάθηκε αδύνατο να ανέβει τα 31 σκαλιά για να
επιβιβαστεί στο πλοίο, κατασκευάστηκε στην αποβάθρα ένας αυτοσχέδιος
ανελκυστήρας για να τον ανεβάσει. 
Δεκάδες πρόσφυγες Χούτου από τη Ρουάντα
πέθαναν από ασφυξία ή συνεθλίβησαν χθες στο τρένο που τους μετέφερε από
προσφυγικό στρατόπεδο του Ζαΐρ για να επαναπατριστούν αεροπορικώς, με πτήση
από το Κισανγκάνι. Δημοσιογράφοι και μέλη οργανώσεων αρωγής είδαν δεκάδες
πτώματα προσφύγων να πέφτουν από ανοιχτά βαγόνια, καθώς η αμαξοστοιχία που
τους μετέφερε από το Μπιάρο, 41 χιλιόμετρα μακρύτερα, έμπαινε στον σταθμό του
Κισανγκάνι, στο Βορειοανατολικό Ζαΐρ. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15827N431</ED>
<ID>
ID:166328

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N43&aa=1</URL></REF>


Article

<CATEGORY>vin07</CATEGORY>

 <H2>Μηχανική βλάβη προκάλεσε την πτώση του Τζάμπο της TWA</H2>

ΤΟ FBI
ανακοίνωσε ότι κατά τα φαινόμενα μηχανική βλάβη προκάλεσε την πτώση τού
αεροσκάφους Μπόινγκ 747 της TWA 
τον Ιούλιο του 1996, λίγο μετά την
απογείωσή του από το αεροδρόμιο Κέννεντυ, 
που είχε ως αποτέλεσμα να χάσουν
τη ζωή τους οι 230 επιβαίνοντες. 
«Νομίζω 
ότι όλα τα στοιχεία που
έχουμε έως τώρα συγκεντρώσει 
συγκλίνουν προς την κατεύθυνση ενός
καταστροφικού μηχανικού προβλήματος», δήλωσε ο διευθυντής του FBI, Λούις Φρι,
μιλώντας στο τηλεοπτικό δίκτυο NBC. 
Ωστόσο, ο ίδιος πρόσθεσε ότι ούτε το
Ομοσπονδιακό Γραφείο ούτε και η Επιτροπή Ασφαλείας Εθνικών Μεταφορών, 
που
είναι τα κύρια όργανα που 
ερευνούν τα αίτια του πολύνεκρου δυστυχήματος,

δεν έχουν καταλήξει επισήμως. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15827N432</ED>
<ID>
ID:166392

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N43&aa=2</URL></REF>


Article

<CATEGORY>vin07</CATEGORY>

 <H5>ΣΗΜΕΡΑ ΣΤΗ ΝΕΑ ΥΟΡΚΗ Ο ΤΡΙΤΟΣ
ΓΥΡΟΣ ΤΗΣ ΑΝΑΜΕΤΡΗΣΗΣ ΜΕ ΤΟ ΚΟΜΠΙΟΥΤΕΡ</H5>
<H5>Η
προετοιμασία των μονομάχων</H5>
<H2>Νίκη του Κασπάροβ</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Το
ματς-ρεβάνς της μηχανής με τον καλύτερο σκακιστή του κόσμου, τον Γκάρι
Κασπάροβ, ξεκίνησε προχθές στη Νέα Υόρκη και ο 34χρονος Αρμενοεβραίος έδειξε
άγριες διαθέσεις από την αρχή. 
ΚΕΡΔΙΣΕ παίζοντας με λευκά
πιόνια χωρίς μεγάλες δυσκολίες την πρώτη παρτίδα, δείχνοντας άριστα
προετοιμασμένος για την αναμέτρηση. 
Το σούπερ κομπιούτερ συνθηκολόγησε
στην 45η κίνηση ύστερα από έναν αγώνα που διήρκεσε 3 ώρες και 45 λεπτά. 
«Ο
Κασπάροβ κέρδισε την παρτίδα με ξεχωριστή φινέτσα», δήλωσε ο Αμερικανός
συναθλητής του Μορίς Άσλεϊ στο κοινό των 450 θεατών που παρακολούθησε την
παρτίδα. 
Στην περσινή συνάντηση των δύο «τεράτων» του ζατρικίου, ο
Κασπάροβ έχασε την πρώτη παρτίδα, κέρδισε όμως τελικά με σκορ 4-2. 
Είχε
πει, τότε, ότι η διαφορά τους είναι πως εκείνος, με βάση την προηγούμενη
εμπειρία, μπορεί από παιχνίδι σε παιχνίδι να βελτιώνεται προσαρμόζοντας την
τακτική του, κάτι που για τη μηχανή είναι αδύνατον. Τώρα πρόσθεσε στα
ανθρώπινα πλεονεκτήματα την έμπνευση. 
Η ΠΑΡΤΙΔΑ 
Η πρώτη παρτίδα
του Κασπάροβ εναντίον του Ντιπ Μπλου στέφθηκε λοιπόν με επιτυχία. Όπως πάντως
μπορεί να καταλάβει κανείς, ακόμη και αν δεν έχει ιδιαίτερες γνώσεις, το
παιχνίδι είναι πολύ διαφορετικό από εκείνα ανάμεσα σε ανθρώπους σκακιστές. Ο
Κασπάροβ στην πρώτη φάση της παρτίδας απέφυγε κατά το δυνατόν τις συγκρούσεις,
κρατώντας σε απόσταση τα κομμάτια του από αυτά του αντιπάλου του. Κινήσεις
παθητικές και φαινομενικά αδιάφορες του Κασπάροβ αποπροσανατόλισαν τον
υπολογιστή ο οποίος, μη βρίσκοντας συγκεκριμένους συνδυασμούς να
πραγματοποιήσει, προέβη συχνά σε άσκοπες κινήσεις δημιουργώντας και κάποια
αδύνατα σημεία στην παράταξή του. Το πλεονέκτημα του ανθρώπινου μυαλού είναι
ότι μπορεί να καθοδηγήσει τα πράγματα σε κατεύθυνση ευνοϊκή και να προσαρμόσει
το στυλ παιχνιδιού στις εκάστοτε ανάγκες. Και ο παγκόσμιος πρωταθλητής αυτό το
εκμεταλλεύτηκε στο έπακρο. 
* Ξημερώματα ώρα Ελλάδας επρόκειτο να
ολοκλήρωθεί στη Νέα Υόρκη και η δεύτερη παρτίδα. 
«ΜΕΤΡΩ όλο πιο μακριά» λέει σ' ένα
γνώριμο ρεφρέν του ο Ορφέας Περίδης, φράση, λες, παρμένη από το καθημερινό
λεξιλόγιο των σκακιστών. Γιατί το «καλό μέτρημα», το «μέτρημα σε μεγάλο βάθος
κινήσεων» είναι μία απαραίτητη ικανότητα των ισχυρών παικτών. 
Άλλο όμως
αυτό και άλλο να υπολογίζεις δύο εκατομμύρια κινήσεις το δευτερόλεπτο! Η
σκακιστική μηχανή της ΙΒΜ που ακούει στο όνομα Ντιπ Μπλου έχει, πράγματι,
τερατώδεις υπολογιστικές ικανότητες. Να όμως, που ούτε αυτό φτάνει για να
επιβληθεί στον άνθρωπο. 
Άλλωστε, όπως και να 'χει, το σίγουρο είναι πως η
λέξη στρατηγική δεν υπάρχει στη μνήμη του ηλεκτρονικού υπολογιστή. Ο άνθρωπος
που παίζει εναντίον υπολογιστή, οφείλει να αποφεύγει «σαν το διάβολο το
λιβάνι» τις οξείες θέσεις, όπου το τακτικό παιχνίδι παίζει τον πρώτο ρόλο. Να
κάνει λάθος στους υπολογισμούς της μια τόσο ισχυρή μηχανή, είναι σαν να
περιμένεις από κάποιον να ξεχάσει τη μητρική του γλώσσα. Όταν όμως ο άνθρωπος
παίζει ήσυχα, στρατηγικά, σε θέσεις που δεν υπάρχει κάτι σημαντικό να
μετρηθεί, τότε η κατανόηση υπερισχύει των στεγνών υπολογισμών. Έρχεται μια
στιγμή που ο υπολογιστής βρίσκεται χωρίς να το «καταλάβει» σε δεινή θέση.
Τότε, ό,τι και να υπολογίσει, δεν μπορεί να βρει λύση ικανοποιητική. 
Αυτά
ισχύουν, τουλάχιστον, θεωρητικά. Διότι ο ίδιος ο Κασπάροβ, σε πρόσφατη
συνέντευξή του, δήλωσε εντυπωσιασμένος από το γεγονός ότι η μηχανή υπολογίζει
σε τόσο μεγάλο βάθος και παίζει συχνά τόσο καλά, που νομίζει κανείς ότι
εκπονεί σχέδια και τα εφαρμόζει. 
Στην πραγματικότητα βέβαια απλώς
αξιολογεί με κάποια κριτήρια που της έχουν εισαγάγει τη σημασία μιας κίνησης,
βαθμολογώντας κάθε κίνηση χωριστά. Και υπάρχουν περιπτώσεις θέσεων στις οποίες
εμφανίστηκε απρόσμενα αδύνατη. 
Ο υπολογιστής Ντιπ Μπλου υπολογίζει εφέτος
διπλάσιες κινήσεις ανά δευτερόλεπτο σε σχέση με τον Φεβρουάριο του '96, ενώ
στις τάξεις της έχει προστεθεί και ένας κορυφαίος Αμερικανός γκραν μετρ, ο
Τζόελ Μπένζαμιν, ο οποίος δούλεψε επί 10 μήνες πάνω στη βελτίωση του τρόπου
εκτίμησης των κινήσεων 
. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15827N451</ED>
<ID>
ID:166329

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N45&aa=1</URL></REF>


Article

<CATEGORY>vin07</CATEGORY>

 <H2>Οι
«ασθένειες των πλουσίων» απλώνονται και στους φτωχούς</H2>

ΟΙ
ΘΑΝΑΤΟΙ από καρκίνο, καρδιά, εγκεφαλικά και άλλα χρόνια νοσήματα (που
σήμερα ανέρχονται σε 24 εκατομμύρια ετησίως) θα αυξηθούν τα επόμενα χρόνια,
καθώς οι «ασθένειες των πλουσίων» θα εξαπλώνονται σε όλο τον κόσμο,
προειδοποιεί η Παγκόσμια Οργάνωση Υγείας. 
Αν και αντιμετωπίζουν ακόμη το
πρόβλημα της φτώχειας, οι αναπτυσσόμενες χώρες πληρώνουν ακριβά τη μίμηση του
δυτικού τρόπου ζωής. Τα καρδιαγγειακά νοσήματα, από τα οποία πέρυσι έχασαν τη
ζωή τους 15,3 εκατομμύρια άνθρωποι και είναι η κύρια αιτία θανάτου στις
βιομηχανικές χώρες, βρίσκονται σε άνοδο στις φτωχές χώρες. Βασικές αιτίες,
σύμφωνα με έκθεση της ΠΟΥ που δημοσιεύτηκε με την ευκαιρία του ετήσιου
συνεδρίου της, είναι το κάπνισμα, το ποτό, η καθιστική ζωή και η διατροφή με
περισσότερα ζωικά λίπη και λιγότερες φυτικές ίνες και δημητριακά. 
Περίπου
6,3 εκατομμύρια άνθρωποι έχασαν πέρυσι τη ζωή τους από καρκίνο. Ο αριθμός
αυτός αναμένεται να διπλασιαστεί μέσα στα επόμενα 25 χρόνια. Τρία εκατομμύρια
άνθρωποι πέθαναν πέρυσι από νοσήματα που έχουν σχέση με το κάπνισμα. Σύμφωνα
με την έκθεση της ΠΟΥ, ένας συστηματικός καπνιστής κινδυνεύει 20-30 φορές
περισσότερο από έναν μη καπνιστή να πεθάνει πρόωρα. 
Σύμφωνα πάντα με την
ετήσια έκθεση της Παγκόσμιας Οργάνωσης Υγείας: 
* Ο παγκόσμιος πληθυσμός
ανήλθε πέρυσι σε 5,8 δισ., αυξημένος κατά 80 εκατ. σε σχέση με το 1995. 
*
Σε κάθε παιδί που γεννιέται στις βιομηχανικές χώρες, αντιστοιχούν σήμερα 10
άνθρωποι άνω των 65 ετών, που θα αυξηθούν σε 15 ως το 2020. 
* Το
προσδόκιμο ζωής ήταν τα 48 χρόνια το 1955 και τα 65 χρόνια το 1995. 
*
Πέντε εκατ. παιδιά που γεννήθηκαν στις αναπτυσσόμενες χώρες το 1995 πέθαναν
τον πρώτο μήνα της ζωής τους. 
* Δεκαεπτά εκατ. θάνατοι σημειώθηκαν το 1996
από μολυσματικά ή παρασιτικά νοσήματα (σε αυτούς περιλαμβάνονται 3 εκατ. από
φυματίωση, 2,5 εκατ. από διάρροια και 15 εκατ. από AIDS). 
* Δεκαπέντε
εκατ. θάνατοι σημειώθηκαν από νοσήματα του κυκλοφορικού, οι μισοί από καρδιακά
νοσήματα. Έξι εκατ. άνθρωποι πέθαναν από καρκίνο (κυρίως των πνευμόνων, του
στομάχου, του κόλπου, του ήπατος και του μαστού). 
* Τετρακόσια εκατ.
άνθρωποι σε όλο τον κόσμο πάσχουν από ψυχικές διαταραχές. Στις ΗΠΑ το ετήσιο
κόστος της κατάθλιψης ανέρχεται σε 44 δισ. δολάρια, όσο και το κόστος των
καρδιαγγειακών παθήσεων. 
* Διακόσιες χιλιάδες άνθρωποι χάνουν τη ζωή τους
και 120 εκατ. άνθρωποι τραυματίζονται κάθε χρόνο από ατυχήματα στους χώρους
εργασίας τους. 
* Κάθε ημέρα, στις ΗΠΑ, 65 άνθρωποι σκοτώνονται και
περισσότεροι από 6.000 τραυματίζονται σε επεισόδια βίας. Ένας λευκός έχει μία
στις 240 πιθανότητες να πέσει θύμα δολοφονίας. Οι πιθανότητες είναι μία στις
45 για τους μαύρους και τις άλλες μειονότητες. 
* Περισσότερες από 800.000
αυτοκτονίες αναφέρθηκαν σε όλο τον κόσμο, το 1996. Οι περισσότεροι αυτόχειρες
ήταν ηλικιωμένοι που ζούσαν μόνοι. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15827N452</ED>
<ID>
ID:166393

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N45&aa=2</URL></REF>


Article

<CATEGORY>vin07</CATEGORY>

 <H2>ΑΥΤΟΙ</H2>

Η εφαρμογή... 
... δεξιάς
πολιτικής από κόμμα παραδοσιακά αριστερό θα λέγεται άραγε στο εξής
«μπλαιρισμός»; Ο όρος εμφανίστηκε κιόλας στον ευρωπαϊκό Τύπο, καθώς και σε
σχόλια πολιτικών για τον νέο ηγέτη της Βρεταννίας. Γεννάται, λοιπόν, ένας
ακόμη «-ισμός», όπως ακριβώς επί Θάτσερ, όταν είχε πλασθεί ο «θατσερισμός» για
να περιγράψει ένα είδος υπερδεξιάς πολιτικής ή επί Γκονζάλες, όταν αποκάλεσαν
«φελιπίσμο» τον σοσιαλισμό της αγοράς. Όλα αυτά είναι βέβαια σχηματικά και η
αλλαγή τόνου στο Λονδίνο είναι εμφανής ­ αρκεί να δει κανείς το νέο υπουργικό
συμβούλιο ­ αλλά μιά που ο ηγέτης εξελέγη και καλοκάθησε στην Ντάουνινγκ
Στρητ, δεν μπορεί τάχα ν' αρχίσει αμέσως η κατεδάφιση (για να μη
χρονοτριβούμε); Ο ίδιος άλλωστε δεν είχε πει μήπως ότι αισθάνεται «γενιά του
ροκ, των Μπητλς και της έγχρωμης τηλεόρασης, μακρυά από την εύκολη διάκριση
αριστερά - δεξιά»; Ο Ιταλός κομμουνιστής Φάουστο Μπερτινόττι παρομοίασε ήδη
τον «μπλαιρισμό» με «σαπουνόφουσκα». «Στην Αγγλία ­ είπε ­ αυτό που νίκησε
είναι μιά ψυχολογία, ένα image. Όχι ένα πρόγραμμα ή κάποιες επιλογές». 
Στο
ερώτημα... 
... λοιπόν αν με τον Μπλαιρ η ευρωπαϊκή αριστερά
πλησίασε καθόλου τη λύση του προβλήματος ταυτότητας που την κατατρύχει
προστίθεται, αντί απάντησης, άλλο ερώτημα: τι απομένει από την ευρωπαϊκή
αριστερά. Ο Τόνυ Μπεν, ο ιστορικός αρχηγός της αριστερής πτέρυγας των
Εργατικών, έκανε την Παρασκευή στο CNN μιά ωραία παρατήρηση: «Αυτό που
παρακολουθούμε τελευταία ­ είπε ­ είναι μιά βαθμιαία μετατροπή της δυτικής
πολιτικής σκηνής σε χώρο ουσιαστικά μονοκομματικό, όπως ήταν εκείνος των
κομμουνιστικών κρατών. Ένας χώρος όπου μπορείς ν' αλλάξεις την ηγεσία, αλλά
όχι το σύστημα». 
Ενδιαφέρον... 
... έχουν και οι παρατηρήσεις
Αμερικανών αναλυτών. Το πέρασμα από τον Μέητζορ στον Μπλαιρ, είπαν ορισμένοι,
θυμίζει πολύ τη διαδοχή του Μπους από τον Κλίντον. Οι αναλογίες μάλιστα μεταξύ
Κλίντον και Μπλαιρ είναι πολύ πιο χτυπητές απ' ό,τι ήταν οι αναλογίες Μπους -
Μέητζορ. Μόνο που οι Άγγλοι αδικήθηκαν λιγάκι στην κλωνοποίηση τούς πληροφορεί
η αρθρογράφος Μωρήν Ντάουντ των «Νιού Γυόρκ Τάιμς»: «Εμείς εδώ έχουμε το
βεριτάμπλ. Σε σάς έλαχε ο κλώνος». Δηλαδή το αντίγραφο ­ όπου, υποτίθεται,
είναι πιο έντονα τα αρνητικά γενετικο-πολιτικά γνωρίσματα του ατόμου. 
Και ποια είναι... 
... τα
αρνητικά στοιχεία του «μπλαιρισμού»; (Με δεδομένα, φυσικά, τα θετικά:
«ρεαλπολιτίκ», «εκσυγχρονιστική» κατεύθυνση κ.λπ.). Πρόκειται, συνοπτικά ­
σύμφωνα με μια από τις αναλύσεις που δημοσιεύτηκαν ­ για στοιχεία όπως «η
αυταρέσκεια, ο ναρκισσισμός, η έλλειψη δισταγμών στην επιδίωξη της εξουσίας
και η αδιαφορία για ιδεολογικές λεπτομέρειες, εξ ου και η αλλαγή θέσεων κατά
περιστάσεις». Όμως, αρκεί! Θα έχει όλον τον χρόνο, ώς το 2002, ο Τόνυ Μπλαιρ
να κριθεί και να εκτελεσθεί ­ ή να συγχωρεθεί ­ για τον θρίαμβό του. Τα βέλη
που δέχεται, κυρίως εξ ιδίων, έχουν προς το παρόν το φαρμάκι αραιωμένο. Συχνά,
φανερώνουν πρόβλημα απ' την πλευρά των κρινόντων μάλλον παρά του κρινομένου.
Κι έπειτα, οι δυστροπούντες δεν το κρύβουν: για την ώρα, είναι κατά βάθος και
αυτοί ­ ακόμη και ο στυφός Τόνυ Μπεν ­ ευτυχισμένοι. Γκρινιάζουν, αλλά η
καρδιά τους πετάει. Παίζοντας, το «παιδί από τη Σκωτία» τούς έβγαλε κι αυτούς,
τους γερο-γκρινιάρηδες, από ένα λαγούμι βάθους 18 χρόνων. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15827N461</ED>
<ID>
ID:166330

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N46&aa=1</URL></REF>


Article

<CATEGORY>vin07</CATEGORY>

 <H2>Ρόμπιν
Κουκ ­ Ένας «αριστερός» στο Φόρεϊν Όφις</H2>

<AUTHOR>ΓΙΩΡΓΟΣΑΓΓΕΛΟΠΟΥΛΟΣ</AUTHOR>

Σκωτσέζος γέννημα και
θρέμμα, ο νέος αρχηγός του Φόρεϊν Όφις ενσαρκώνει την εικόνα του παλιού
Εργατικού Κόμματος, πριν από την κεντρώα στροφή του Μπλερ. 
Ο ΡΟΜΠΙΝ
Κουκ θεωρείται από τους πιο αριστερούς του περιβάλλοντος του Τόνι Μπλερ
και είναι αναμφίβολα ο πιο ευρωσκεπτικιστής. Πενήντα ενός ετών, ασχολείται με
την εξωτερική πολιτική στη σκιώδη κυβέρνηση των Εργατικών μόλις από το 1994
και είναι κοινό μυστικό ότι ο ίδιος προτιμούσε τώρα να αναλάβει το υπουργείο
Οικονομικών. Φημίζεται για την εργατικότητα και την ευφυΐα του ­ μια από τις
καλύτερες στιγμές του ήταν πέρυσι τον Φεβρουάριο, όταν το Κοινοβούλιο
συζητούσε μια έκθεση για τις πωλήσεις όπλων στο Ιράκ πριν από τον πόλεμο του
Κόλπου: ο Κουκ έλαβε αντίγραφο της έκθεσης μόλις μία ώρα πριν από τη συζήτηση,
ωστόσο κατάφερε να αφομοιώσει αρκετά στοιχεία ώστε να εξαπολύσει μια
τεκμηριωμένη και δριμύτατη επίθεση εναντίον των Συντηρητικών, την οποία ο
Μπλερ χαρακτήρισε από τις λαμπρότερες παρεμβάσεις που έχει δει στην
κοινοβουλευτική σταδιοδρομία του. Σε συνέντευξή του που δημοσιεύθηκε χθες στην
«Ομπσέρβερ», ο Κουκ υποσχέθηκε ένα νέο ξεκίνημα στην εξωτερική πολιτική και
δήλωσε ότι θέλει να βάλει τα ανθρώπινα δικαιώματα και το περιβάλλον στο
επίκεντρο των σχέσεων της χώρας του με την Ευρώπη. Τόνισε επίσης ότι θέλει να
βγάλει τη Βρετανία από την απομόνωσή της και να την κάνει πρωταγωνιστή στη
Γηραιά Ήπειρο: έχει επανειλημμένα υπενθυμίσει ότι πολλές χώρες της Ε.Ε. έχουν
«αδελφές σοσιαλδημοκρατικές» κυβερνήσεις, με τις οποίες η Βρετανία θα μπορούσε
να συνάψει μια συμμαχία ικανή να αντισταθμίσει τη γαλλο-γερμανική ηγεμονία.
Μερικοί ωστόσο δυσπιστούν: «Μιλάει για τις εξωτερικές υποθέσεις με τη
βεβαιότητα του ατζαμή που έχει σκαλίσει λίγα ενημερωτικά δελτία και σχημάτισε
γρήγορα άποψη, χωρίς να νοιάζεται πολύ αν είναι σωστή ή εσφαλμένη», έγραψε
πρόσφατα γι' αυτόν η «Ιντιπέντεντ». «Ο Κουκ αντιμετωπίζει το εξωτερικό σαν μια
προέκταση της Βουλής των Κοινοτήτων, όπου εκείνο που πραγματικά μετράει είναι
να εντυπωσιάσεις τους συναδέλφους σου ή τους ντόπιους τηλεθεατές (και
ψηφοφόρους). Αυτό είναι, για να το πούμε ήπια, απογοητευτικό». 
Ευερέθιστος, με δηκτικό χιούμορ και λίγους στενούς φίλους, ο Κουκ γεννήθηκε
στο Αμπερντίν, σπούδασε δάσκαλος και εξελέγη για πρώτη φορά στη Βουλή των
Κοινοτήτων σε ηλικία 28 ετών. Παντρεμένος και πατέρας δύο παιδιών, παραμένει
στην επικαιρότητα της ιδιαίτερης πατρίδας του μέσω του πάθους του για τις
ιπποδρομίες: κάθε εβδομάδα δημοσιεύει τα προγνωστικά του στον «Κήρυκα» της
Γλασκώβης. Αρκετοί στο κόμμα του λένε πως δεν θα εκπλήσσονταν αν τον έβλεπαν
πρώτο πρόεδρο ενός αυτόνομου σκωτικού Κοινοβουλίου ­ το οποίο έχουν υποσχεθεί
οι Εργατικοί ­ ή ακόμη και ντε φάκτο ηγέτη μιας κυρίαρχης Σκωτίας. Ο Κουκ δεν
κάνει τίποτε για να διαψεύσει τις φήμες αυτές. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15827N462</ED>
<ID>
ID:166394

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N46&aa=2</URL></REF>


Article

<CATEGORY>vin07</CATEGORY>

 <H2>Σκορπιός
με ωροσκόπο Ζυγό ήταν ο Μιτεράν</H2>

Η αποκάλυψη έχει αφήσει άναυδους τους
Γάλλους. Μακριά από την εικόνα του κυνικού αγνωστικιστή, ο Φρανσουά Μιτεράν
ήταν ένας άνθρωπος με έντονες προλήψεις, που συχνά ζητούσε τη συμβουλή μιας
αστρολόγου πριν πάρει σημαντικές πολιτικές αποφάσεις. 
Η ΕΛΙΖΑΜΠΕΤ
Τεσιέ, η πιο γνωστή Γαλλίδα αστρολόγος, ισχυρίζεται, στο βιβλίο της που
κυκλοφόρησε πρόσφατα, ότι συμβούλευε επί 7 χρόνια τον τότε πρόεδρο της χώρας
για όλες τις σημαντικές αποφάσεις που έπρεπε να πάρει. «Η αστρολογία είναι
θέμα κατάλληλης στιγμής», λέει η Τεσιέ, το βιβλίο τής οποίας, «Στο Ζώδιο του
Μιτεράν», είναι το τελευταίο μιας σειράς εκδόσεων που απευθύνονται σε ένα
κοινό διψασμένο να μάθει τα μυστικά τού Μιτεράν, που πέθανε πέρσι από καρκίνο
του προστάτη. «Ο πρόεδρος κατανοούσε ότι η αστρολογία είναι ένα χρήσιμο
εργαλείο δύναμης», λέει η Τεσιέ, υποστηρίζοντας ότι την είχε συμβουλευθεί
ακόμα και για την ημερομηνία διενέργειας δημοψηφίσματος για τη συνθήκη τού
Μάαστριχτ. 
Οι φήμες, βέβαια, ότι ο Μιτεράν ενδιαφερόταν περισσότερο για τα
φυσικά χαρίσματα της όμορφης αστρολόγου και λιγότερο για τις προβλέψεις της
βάσει των ουράνιων σωμάτων, οργιάζουν. Η ίδια τις διαψεύδει κατηγορηματικά. «Η
σχέση μας ήταν αυστηρά επαγγελματική», λέει. «Ήμουν σύμβουλός του και τίποτε
περισσότερο». 
Διηγείται ότι συνάντησε πρώτη φορά τον πρόεδρο ­ τον οποίο
περιγράφει ως «τυπικό Σκορπιό με ωροσκόπο Ζυγό, σκεπτικιστή αλλά πρακτικό» ­
όταν την κάλεσε στο μέγαρο των Ηλυσίων το 1989. 
Η πρώτη του κουβέντα ήταν
ότι εκείνη έμοιαζε με την Άβα Γκάρντερ. «Είχε τη γοητεία ενός μεγάλου
καρδιοκατακτήτη», γράφει στο βιβλίο της. 
Αργότερα, της ζήτησε να του
μιλήσει για την αστρολογία. Ενώ το έκανε, του είπε ότι περιμένει κάποιο
εκρηκτικό γεγονός τον Νοέμβριο του 1989, «κάτι ανάλογο με τα γεγονότα της
Βαστίλλης». Την επόμενη φορά που συναντήθηκαν τη συνεχάρη για την πρόβλεψή της
σχετικά με την πτώση του Τείχους του Βερολίνου. «Η αστρολογία φαίνεται ότι
δουλεύει», της είπε. «Λοιπόν, για πες μου, αγαπητή μου, τι προβλέπεις για μένα
και τι για τη Γαλλία;» Τον προειδοποίησε για την κρίση τού Κόλπου και αυτός
συνέχισε, σύμφωνα με τα λεγόμενά της, να τη συμβουλεύεται για διάφορους
υπουργούς του, για τους πολιτικούς αντιπάλους του και για το πότε θα πρέπει να
κάνει τις ομιλίες του προς το έθνος. 
Η αλήθεια των όσων ισχυρίζεται η
Τεσιέ, βέβαια, αμφισβητείται έντονα. «Υπάρχουν πολλοί πολιτικοί και
δημοσιογράφοι που με έβλεπαν να μπαινοβγαίνω στο μέγαρο ­ χρησιμοποιούσα πάντα
την μπροστινή πόρτα», λέει. Όσο για την πληρωμή της: «Ο Μιτεράν δεν με πλήρωσε
ποτέ για καμία συμβουλή μου. Οι Σκορπιοί έχουν μια δόση κακίας...». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15827N463</ED>
<ID>
ID:166435

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N46&aa=3</URL></REF>


Article

<CATEGORY>vin08</CATEGORY>

 <H5>ΕΝΟΠΟΙΗΣΗ ΤΩΝ ΟΜΟΕΙΔΩΝ,
ΠΡΟΣΤΑΣΙΑ ΧΑΜΗΛΟΣΥΝΤΑΞΙΟΥΧΩΝ, ΕΝΙΑΙΕΣ ΠΡΟΫΠΟΘΕΣΕΙΣ ΣΥΝΤΑΞΙΟΔΟΤΗΣΗΣ</H5>
<H2>Νοικοκύρεμα των Ταμείων</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Τον φάκελο για την αναμόρφωση του
κοινωνικο-ασφαλιστικού συστήματος ανοίγει η κυβέρνηση με στόχο το νοικοκύρεμα.
Δεν θα γίνουν ριζικές αλλαγές ούτε θα θιγούν τα όρια ηλικίας προς
συνταξιοδότηση. 
ΤΗΝ ΠΕΜΠΤΗ 15 Μαΐου εκπρόσωποι της κυβέρνησης
και του ΠΑΣΟΚ θα συναντηθούν για να καθορίσουν την ατζέντα του κοινωνικού
διαλόγου για το ασφαλιστικό. Οι συζητήσεις θα επιδιωχθεί να ολοκληρωθούν εντός
του έτους. Ασφαλείς πληροφορίες αναφέρουν ότι στις προτάσεις της κυβέρνησης θα
είναι: 
* Η ενοποίηση ομοειδών ταμείων ασφάλισης. 
* Η προστασία των
χαμηλοσυνταξιούχων. 
*Η ενιαιοποίηση των προϋποθέσεων παροχής συντάξεων για
να εξαλειφθούν οι ανισότητες και οι αδικίες. 
Διάλογος για μετά το
2000 
Η κυβέρνηση σε καμία περίπτωση δεν θα θίξει το θέμα των ορίων
ηλικίας προς συνταξιοδότηση, αφού άλλωστε ο Νόμος 2084/92 (της Νέας
Δημοκρατίας) προβλέπει από την 1.1.1998 αλλαγές στα όρια. Ο διάλογος για το
ασφαλιστικό ­ τονίζει στα «ΝΕΑ» ανώτατο κυβερνητικό στέλεχος ­ θα αφορά
αλλαγές που θα γίνουν μετά το έτος 2000, ενώ σε καμία περίπτωση δεν πρόκειται
να θιγούν ώριμα ασφαλιστικά δικαιώματα των εργαζομένων. 
Ο υπουργός
Εργασίας και Κοινωνικών Ασφαλίσεων, κ. Μ. Παπαϊωάννου, εκτιμά ότι στη χώρα μας
προς το παρόν και για τα επόμενα 7 έως 10 χρόνια δεν χρειάζονται ριζικές
μεταρρυθμίσεις του ασφαλιστικού συστήματος. 
Κατά τον κ. Παπαϊωάννου, το
άμεσο πρόβλημα που αντιμετωπίζει η κυβέρνηση είναι το ζήτημα του
νοικοκυρέματος των ασφαλιστικών ταμείων. 
Βήματα για την εξυγίανση

Η βιωσιμότητα και η οικονομική εξυγίανση του ισχύοντος συστήματος, σύμφωνα
με τα σχέδια της κυβέρνησης, θα προέλθει κυρίως από τις παρεμβάσεις που θα
γίνουν: 
1 Στη βελτίωση του συστήματος είσπραξης των εισφορών και
πάταξης της εισφοροδιαφυγής. 
2 Στη συγχώνευση και εκλογίκευση του
αριθμού των φορέων κοινωνικής ασφάλισης. Σήμερα στην Ελλάδα λειτουργούν 236
τέτοιοι φορείς, από τους οποίους οι 215 εποπτεύονται από το υπουργείο Εργασίας
και Κοινωνικών Ασφαλίσεων και 21 από άλλα υπουργεία. Αυτό σημαίνει ότι υπάρχει
μεγάλο διοικητικό και οικονομικό κόστος. 
Οι δυσοίωνες προβλέψεις

Οι αρμόδιοι στο υπουργείο Εργασίας και Κοινωνικών Ασφαλίσεων εκτιμούν ότι
η χώρα μας δεν αντιμετωπίζει τα ίδια προβλήματα στο ασφαλιστικό όπως οι άλλες
ευρωπαϊκές χώρες. Τα ίδια στοιχεία δείχνουν ότι το έτος 1990 το σύστημα
κοινωνικής ασφάλισης παρουσίαζε σημάδια κόπωσης. Με τα τότε δεδομένα, το έτος
1999 το βάρος των συντάξεων στο ΑΕΠ αναμενόταν να φθάσει στο 23.3%, ενώ με
τους ασφαλιστικούς νόμους που επακολούθησαν (1902/90 και 2084/92) η πρόβλεψη
αυτή μειώθηκε στο 10.1%. Οι ειδικοί για το μέλλον δεν αναμένουν το βάρος των
συντάξεων να υπερβαίνει το 13%-15% του ΑΕΠ. 
Ωστόσο, όλες οι επιστημονικές
μελέτες οδηγούν στο συμπέρασμα ότι μελλοντικά, αν δεν ληφθούν γενναία μέτρα,
το σύστημα θα καταρρεύσει. Και ένας από τους βασικούς λόγους κατάρρευσης θα
είναι οι δημογραφικές εξελίξεις που οδηγούν στην αύξηση του αριθμού των
δικαιούχων, αλλά και του χρόνου των συνταξιοδοτικών παροχών. Αρκεί μόνο να
αναφερθεί ότι το έτος 2050 αναμένεται ότι στην Ελλάδα οι πολίτες άνω των 65
ετών θα αποτελούν σχεδόν το μισό του οικονομικά ενεργού πληθυσμού! 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15827N471</ED>
<ID>
ID:166341

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N47&aa=1</URL></REF>


Article

<CATEGORY>vin08</CATEGORY>

 <H2>Ανησυχίες για τις καθυστερήσεις σε μεγάλα έργα</H2>

ΘΕΣΣΑΛΟΝΙΚΗ.

Γραφείο Βόρειας Ελλάδας. 
ΑΝΗΣΥΧΗΤΙΚΗ και
επικίνδυνη, για το μέλλον της Θεσσαλονίκης αλλά και για την πορεία της εθνικής
οικονομίας, χαρακτηρίζουν την καθυστέρηση που σημειώνεται στην ολοκλήρωση των
λεγόμενων μεγάλων έργων στην ευρύτερη περιοχή της Βόρειας Ελλάδας βουλευτές
όλων των κομμάτων και εκπρόσωποι της Τοπικής Αυτοδιοίκησης. 
Στη διάρκεια
σύσκεψης που συγκάλεσε ο νομάρχης Θεσσαλονίκης κ. Κώστας Παπαδόπουλος, και
πραγματοποιήθηκε χθες το μεσημέρι στο κτίριο της Νομαρχίας, κοινή διαπίστωση
όλων των συμμετεχόντων ήταν ότι παρά τις διακηρύξεις και τις δεσμεύσεις
κυβερνήσεων τα τελευταία χρόνια η ολοκλήρωση πολλών αναπτυξιακών έργων είτε
βρίσκεται σε τέλμα είτε προχωρά με βραδύτητα. 
Ειδικότερα οι συμμετέχοντες
στη σύσκεψη αναφέρθηκαν στην ολοκλήρωση έργων όπως το Μετρό, η υποθαλάσσια
αρτηρία, η αναβάθμιση του αεροδρομίου, η ολοκλήρωση της Εγνατίας και των
καθέτων οδικών αξόνων, το λιμάνι, η αντιμετώπιση των περιβαλλοντικών
προβλημάτων (βιολογικός καθαρισμός, χωματερή, κ.ά), η δημιουργία σύγχρονου
διοικητικού κέντρου και αθλητικών εγκαταστάσεων, καθώς επίσης και η
αντιμετώπιση των προβλημάτων της ανεργίας και της οικιστικής αποκατάστασης των
Τσιγγάνων. 
Σε ανακοίνωση που εξέδωσε η Νομαρχία Θεσσαλονίκης επισημαίνεται
μεταξύ άλλων ότι ενώ έχουν καταγραφεί και αποτυπωθεί πολλές φορές οι ανάγκες
για την υλοποίηση των έργων μικρής και μεγάλης κλίμακας ­ για να αποτελέσει η
ευρύτερη περιοχή της Θεσσαλονίκης το επίκεντρο της νέας παραγωγικής
προσπάθειας ­ τα προβλήματα παραμένουν και οι λύσεις καθυστερούν ανησυχητικά
και επικίνδυνα. 
Στη σύσκεψη ο νομάρχης Θεσσαλονίκης προσκάλεσε τους
ευρωβουλευτές και τους βουλευτές του νομού, δημάρχους, τον πρόεδρο της ΤΕΔΚ
και εκπροσώπους όλων των κομμάτων. Παρευρέθησαν ο υφυπουργός Γεωργίας Β.
Γερανίδης, οι βουλευτές Ν. Ακριτίδης, Γ. Μαγκριώτης, Π. Παρασκευόπουλος, Γ.
Τζιτζικώστας, Γ. Ορφανός, Π. Ψωμιάδης και Τ. Ιντζές, οι δήμαρχοι Θεσσαλονίκης,
Καλαμαριάς και Νεάπολης και ο έπαρχος Λαγκαδά. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15827N472</ED>
<ID>
ID:166403

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N47&aa=2</URL></REF>


Article

<CATEGORY>vin02</CATEGORY>

 <H2>«Τα
ψέματα τελείωσαν»</H2>

<AUTHOR>ΓΙΑΝΝΗ ΣΙΩΤΟΥ</AUTHOR>

ΟΙ ΜΙΣΘΩΤΟΙ δεν μπορούν
να σηκώσουν άλλα βάρη. Η επισήμανση αυτή όταν προέρχεται από τον διοικητή της
Τραπέζης της Ελλάδος αποκτά ιδιαίτερη βαρύτητα όχι τόσο για την κοινωνική
διάστασή της όσο γιατί δείχνει ότι πλέον τα περιθώρια για την φορολογική
πολιτική έχουν στενέψει. Η μοναδική διέξοδος είναι πλέον η περιστολή της
φοροδιαφυγής και η διεύρυνση της φορολογικής βάσης. 
Πρακτικά αυτό σημαίνει
ότι η κυβέρνηση θα πρέπει να αποφασίσει να αναλάβει το κόστος που συνεπάγεται
η δίκαιη κατανομή του φορολογικού βάρους και να αρχίσει αμέσως την προσπάθεια
ώστε να πεισθεί η ελληνική κοινωνία ότι τα «ψέματα τελείωσαν». 
Σε
διαφορετική περίπτωση η χώρα δεν πρόκειται να συμμετάσχει στην Οικονομική και
Νομισματική Ένωση, αφού το έλλειμμα δεν πρόκειται να περιορισθεί με στατιστικά
«κόλπα». Δυστυχώς, τα χρονικά περιθώρια έχουν περιορισθεί στο ελάχιστο και η
αντιμετώπιση των προβλημάτων με τις συνταγές που έχουν μέχρι τώρα ακολουθηθεί
οδηγεί με μαθηματική ακρίβεια σε δημοσιονομικό αδιέξοδο. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15827N473</ED>
<ID>
ID:166462

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N47&aa=3</URL></REF>


Article

<CATEGORY>vin08</CATEGORY>

 <H5>Ο ΔΙΟΙΚΗΤΗΣ ΤΗΣ ΤΡΑΠΕΖΗΣ ΤΗΣ
ΕΛΛΑΔΟΣ ΜΙΛΑΕΙ ΣΤΑ «ΝΕΑ» ΓΙΑ ΤΟ ΠΟΥ ΒΡΙΣΚΟΝΤΑΙ ΚΑΙ ΠΟΥ ΠΗΓΑΙΝΟΥΝ Η ΟΙΚΟΝΟΜΙΑ,
ΤΟ ΤΡΑΠΕΖΙΚΟ ΣΥΣΤΗΜΑ ΚΑΙ ΟΙ ΑΣΦΑΛΙΣΤΙΚΟΙ ΟΡΓΑΝΙΣΜΟΙ</H5>
<H5>Το γιέν δεν θα
μείνει ασθενές επ' άπειρον...</H5>
<H2>Επτά
βήματα προς το μέλλον</H2>

<AUTHOR>ΓΙΑΝΝΗΣ ΣΙΩΤΟΣ</AUTHOR>

Ο χώρος του γραφείου του διοικητή της Τραπέζης της Ελλάδος είναι
επιβλητικός και αυστηρός συνάμα. Από την είσοδο μέχρι το ξύλινο παλιομοδίτικο
γραφείο του επικεφαλής της Κεντρικής Τράπεζας ο επισκέπτης θα πρέπει να κάνει
τουλάχιστον 10 βήματα. Τόσα που είναι αρκετά για να νιώσει τον προσήκοντα
σεβασμό, για τον ρόλο που έχει διαδραματίσει στη σύγχρονη ελληνική οικονομία η
Τράπεζα της Ελλάδος. Ο διοικητής της Τραπέζης της Ελλάδος, κ. Λουκάς
Παπαδήμος, είναι σαφής και ξεκάθαρος για το πού βρίσκονται και το πού
πηγαίνουν η οικονομία και το τραπεζικό σύστημα, στα επόμενα χρόνια.
Ξεκαθαρίζει τις προτεραιότητες, επαινεί τις προόδους, κτυπά το «καμπανάκι» και
επισημαίνει λάθη, παραλείψεις και γιατί όχι και ολιγωρίες που έχουν σημειωθεί.
Η «διαδρομή» των 10 βημάτων έχει ήδη αναγκάσει αυτόν που τον ακούει να λάβει
πολύ σοβαρά υπόψη ότι: 
Πρώτον: Το τοπίο στον τραπεζικό χώρο θα
αλλάξει στα επόμενα 2-3 χρόνια με εξαγορές, συγχωνεύσεις αλλά και με συμμαχίες
ελληνικών και ξένων τραπεζών. 
* Δεύτερον: Οι τράπεζες θα πρέπει να
αποφεύγουν να αξιοποιούν την υποχώρηση των πληθωριστικών πιέσεων με το να
μειώνουν τα επιτόκια καταθέσεων ταχύτερα απ' ό,τι τα επιτόκια χορηγήσεων.

*Τρίτον: Ο δανεισμός σε συνάλλαγμα αποτελεί απειλή για τις
επιχειρήσεις που δεν έχουν καλύψει τον συναλλαγματικό κίνδυνο. 
*
Τέταρτον: Το πρόβλημα με το έλλειμμα του ισοζυγίου δεν πρόκειται να
επιδεινωθεί στη διάρκεια του 1997 εφόσον η πολιτική δημοσιονομικής εξυγίανσης
εφαρμοσθεί σύμφωνα με τον προϋπολογισμό και ο πληθωρισμός συνεχίσει να
υποχωρεί. 
* Πέμπτον: Υπάρχουν περιθώρια περαιτέρω μείωσης των
επιτοκίων χορηγήσεων και καταθέσεων. 
* Έκτον: Τα τεράστια
ελλείμματα των ασφαλιστικών ταμείων που το 1996 έφθασαν το 1 τρισ. δρχμ. και
το δημογραφικό δημιουργούν οξύ πρόβλημα στο ασφαλιστικό σύστημα και θα πρέπει
να γίνουν το συντομότερο δυνατόν οι αναγκαίες προσαρμογές. 
*
Έβδομον: Θα πρέπει να ληφθούν μέτρα στην περίπτωση σημαντικών αποκλίσεων στον
προϋπολογισμό. 
ΣΤΗ συνέντευξη στα «ΝΕΑ» ο διοικητής της
Τραπέζης της Ελλάδος κ. Λουκάς Παπαδήμος, αφού επισημαίνει ότι το ενδιαφέρον
της Κεντρικής Τράπεζας για το Ασφαλιστικό συνδέεται με τις επιπτώσεις που έχει
στο έλλειμμα και στο χρέος, τονίζει ότι το 1996 το συνολικό έλλειμμα των επτά
κυριότερων ασφαλιστικών ταμείων πλησίασε το 1 τρισ. δραχμές, σημειώνοντας
αύξηση κατά 25% σε σχέση με το 1995, και τα τεράστια αυτά ελλείμματα
καλύπτονται από τον προϋπολογισμό. 
Προβλέπει επίσης ότι «στα επόμενα
χρόνια το πρόβλημα πρόκειται να οξυνθεί λόγω της γήρανσης του πληθυσμού» και
το αποτέλεσμα θα είναι, όπως λέει χαρακτηριστικά, «οι εισφορές των εργαζομένων
στο μέλλον να επαρκούν ακόμη λιγότερο απ' ό,τι στο παρόν για την παροχή
συντάξεων». Ο κ. Παπαδήμος προειδοποιεί λέγοντας χαρακτηριστικά: «Παρ' όλο που
το πρόβλημα γίνεται οξύτερο ύστερα από αρκετά χρόνια η αντιμετώπισή του
απαιτεί σημαντικό χρόνο». Έτσι με τον τρόπο αυτό, εμμέσως πλην σαφώς, τονίζει
την ανάγκη λήψης μέτρων για το Ασφαλιστικό όσο το δυνατόν συντομότερα. 
ΟΙ ΠΕΡΙΚΟΠΕΣ 
Πάντως για την Κεντρική Τράπεζα οι δημοσιονομικές
εξελίξεις έχουν βαρύνουσα σημασία. Έτσι ο κ. Λουκάς Παπαδήμος τονίζει την
ανάγκη διεύρυνσης της φορολογικής βάσης και της περιστολής της φοροδιαφυγής.
Ξεκαθαρίζει όμως ότι οι μισθωτοί «δεν είναι δυνατόν να σηκώσουν πολύ
μεγαλύτερο βάρος απ' αυτό που ήδη επωμίζονται». Παράλληλα τονίζει την ανάγκη
περικοπών στις δαπάνες, ξεκαθαρίζοντας, όμως, ότι «άμεσες μεγάλες περικοπές
δεν είναι εκ των πραγμάτων εφικτές» και αυτό γιατί το μεγαλύτερο κομμάτι τους
αφορά τις δαπάνες εξυπηρέτησης του χρέους και τις δαπάνες προσωπικού. Ειδικά,
όμως, για τις δαπάνες προσωπικού επισημαίνει ότι υπάρχουν περιθώρια
αποτελεσματικού ελέγχου μέσω της συμπίεσης των προσλήψεων και μιας ορθολογικής
επιδοματικής πολιτικής, η οποία, όπως χαρακτηριστικά λέει, το 1996 είχε ως
αποτέλεσμα οι δαπάνες προσωπικού να αυξηθούν κατά 19%. 
Όσον αφορά τη
μείωση στις δαπάνες για επιδοτήσεις και επιχορηγήσεις, ο κ. Παπαδήμος την
συνδέει με τη βελτίωση των οικονομικών αποτελεσμάτων των ασφαλιστικών ταμείων.
Έτσι, τα περιθώρια περιορίζονται στις λεγόμενες «λοιπές δαπάνες» που το 1996
έφθασαν τα 650 δισ. δραχμές. Εκεί, σύμφωνα με τον διοικητή της Τραπέζης της
Ελλάδος, υπάρχουν περιθώρια για περιστολές μέσω μίας πιο αποτελεσματικής
διαχείρισης. 
Πάντως, ο κ. Παπαδήμος είναι κατηγορηματικός: «Η σημασία της
δημοσιονομικής εξυγίανσης και της σταδιακής μείωσης του χρέους είναι μεγάλη
και θα απαιτήσει μακρόχρονη προσπάθεια». 
Γι' αυτό όταν ερωτάται για το τι
πρέπει να γίνει σε περίπτωση που υπάρξουν αποκλίσεις στους στόχους του
προϋπολογισμού, αφού ξεκαθαρίζει ότι «δεν πρέπει να θεωρείται δεδομένο ότι θα
υπάρχουν σημαντικές αποκλίσεις στο έλλειμμα», εμμέσως πλην σαφώς τάσσεται υπέρ
της λήψης διορθωτικών μέτρων, λέγοντας χαρακτηριστικά: «Η κυβέρνηση έχει
αναφέρει ότι έχει δεσμευτεί στην τήρηση των στόχων του προϋπολογισμού. Και
επομένως η δέσμευση αυτή σημαίνει ότι στην περίπτωση σημαντικών αποκλίσεων,
για μικρές αποκλίσεις δεν νομίζω ότι τίθεται θέμα, θα οδηγηθεί, και αυτό
αποτελεί λογική συνέπεια, στη λήψη διορθωτικών μέτρων». 
ΣΥΓΧΩΝΕΥΣΕΙΣ 
Ο διοικητής της Τραπέζης της Ελλάδος περιμένει ότι το
τραπεζικό τοπίο θα αλλάξει στα επόμενα χρόνια με συγχωνεύσεις, εξαγορές και
στρατηγικές συμμαχίες μεταξύ ελληνικών και ξένων τραπεζών. Οι εξελίξεις αυτές
συνδέονται με τον εντεινόμενο ανταγωνισμό σε παγκόσμιο επίπεδο και την
εφαρμογή της νέας τεχνολογίας που διαμορφώνει τάσεις συγκέντρωσης των
τραπεζικών δραστηριοτήτων με τη δημιουργία μεγαλύτερων τραπεζικών μονάδων. 
Στα πλαίσια αυτά ευνοούνται και στην ελληνική τραπεζική αγορά οι συγχωνεύσεις
αλλά και οι στρατηγικές συμμαχίες μεταξύ εγχωρίων και ξένων πιστωτικών
ιδρυμάτων. Όταν μάλιστα ερωτάται πώς ορίζει αυτή τη συμμαχία λέει: «Έχει τη
σημασία της συνεργασίας που μπορεί να πάρει την μορφή ανταλλαγής μετοχών,
παράλληλα όμως με την διατήρηση του εταιρικού χαρακτήρα της ελληνικής
τράπεζας» και συνοψίζοντας τονίζει: 
«Γενικώς αναμένεται ότι θα αυξηθεί ο
αριθμός των συγχωνεύσεων και των εξαγορών». Για την πρόβλεψη σχετικά με τον
αριθμό των μεγάλων πιστωτικών ιδρυμάτων στην χώρα, δηλαδή για το εάν τελικά θα
υπάρχουν 3 ή 5 μεγάλες τράπεζες, λέει ότι «θα εξαρτηθεί όχι μόνο από την
ενδεχόμενη συγχώνευση των τραπεζών που ήδη υπάρχουν, αλλά και από την
ενδεχόμενη σύναψη στρατηγικών συμμαχιών εγχώριων πιστωτικών ιδρυμάτων με ξένα.
Θα εξαρτηθεί επίσης και από την πορεία και την αναδιάρθρωση των μικρών
ελληνικών τραπεζών». 
Τελικά, όπως λέει χαρακτηριστικά ο κ. Παπαδήμος,
«παράλληλα με τις μεγάλες τραπεζικές μονάδες θα συνυπάρχουν και μικρότερα
πιστωτικά ιδρύματα τα οποία θα παρέχουν ειδικές και εξειδικευμένες υπηρεσίες».
Πάντως, όπως τονίζει χαρακτηριστικά, η Τράπεζα της Ελλάδος ευνοεί «τις
συγχωνεύσεις, υπό τον όρο ότι αυτές θα ενισχύουν και θα βελτιώνουν την
αποτελεσματικότητα των τραπεζών και την χρηματοοικονομική ευρωστία τους». 
Παράλληλα, αναφερόμενος στις τράπεζες που ελέγχονται από το Δημόσιο,
επαναλαμβάνει την άποψη ότι «ενδείκνυται μια σημαντική μείωση του ποσοστού
συμμετοχής του κράτους στο μετοχικό κεφάλαιο των τραπεζών και κυρίως έχει
μεγάλη σημασία να περιορισθούν και να εξαλειφθούν οι παρεμβάσεις στο έργο των
διοικήσεων των τραπεζών». Ξεκαθαρίζει, όμως, ότι κάτω από τις σημερινές
συνθήκες δεν πιστεύει ότι είναι σκόπιμο να ελαχιστοποιηθεί ή να μηδενιστεί η
παρουσία του κράτους στο τραπεζικό σύστημα. 
ΤΑ ΕΠΙΤΟΚΙΑ 
Πάντως,
ο διοικητής της Τραπέζης της Ελλάδος έχει να κάνει παρατηρήσεις και για την
πολιτική που ακολουθούν τώρα οι τράπεζες στο θέμα των επιτοκίων καθώς και για
τις επιπτώσεις της. Όταν ερωτάται μάλιστα για τις επιπτώσεις, όπως π.χ.
διαρροή καταθέσεων, από την μείωση των επιτοκίων στις αποταμιεύσεις, ο κ.
Παπαδήμος εμφανίζεται επιφυλακτικός. 
«Πιστεύω ότι οι επιπτώσεις της
περαιτέρω μείωσης των επιτοκίων θα εξαρτηθούν κυρίως από την εξέλιξη του
πληθωρισμού καθώς και των αποδόσεων εναλλακτικών περιουσιακών στοιχείων». 
Κτυπά, μάλιστα, το «καμπανάκι» στις τράπεζες σχετικά με την πολιτική που
ακολουθούν με τα επιτόκιά τους. «Οι τράπεζες πρέπει να αξιολογήσουν με προσοχή
την πολιτική των επιτοκίων καταθέσεων και χορηγήσεων και να μην προτρέχουν των
εξελίξεων στο μέτωπο του πληθωρισμού ή να αξιοποιούν την υποχώρηση των
πληθωριστικών πιέσεων και να μειώνουν τα επιτόκια των καταθέσεων ταχύτερα απ'
ό,τι τα επιτόκια χορηγήσεων». Και ο κ. Παπαδήμος προσπαθεί στο θέμα αυτό να
γίνει όσο το δυνατόν πιο ξεκάθαρος: «Δεν πρέπει να προτρέχουν των εξελίξεων
στο μέτωπο του πληθωρισμού ή να περιμένουν με το δάκτυλο στη σκανδάλη μόλις
μειωθεί ο πληθωρισμός στα 3/10 της ποσοστιαίας μονάδας να μειώνουν αυτόματα τα
επιτόκια». Δεν παραλείπει, μάλιστα, να επισημάνει επίσης στις τράπεζες «να
αποφεύγουν να αξιοποιούν την υποχώρηση των πληθωριστικών πιέσεων με το να
μειώνουν τα επιτόκια καταθέσεων ταχύτερα απ' ό,τι τα επιτόκια χορηγήσεων». 
Όταν καλείται, μάλιστα, να κρίνει τη μεγάλη ψαλίδα μεταξύ των επιτοκίων
χορηγήσεων και καταθέσεων, αφού επισημαίνει ότι αυτή συνδέεται μεταξύ των
άλλων με το υψηλό λειτουργικό κόστος, την ποιότητα χαρτοφυλακίου και με
εξωγενείς παράγοντες, τονίζει ότι «υπάρχουν σημαντικά περιθώρια για μείωση».
Προαναγγέλλει, μάλιστα, ότι η Τράπεζα της Ελλάδος θα προχωρήσει μελλοντικά και
σε μείωση των δεσμεύσεων στις καταθέσεις. 
«ΚΑΜΠΑΝΑΚΙ» για τις
επιχειρήσεις που έχουν δανεισθεί σε συνάλλαγμα και δεν έχουν καλύψει τον
συναλλαγματικό κίνδυνο κρούει ο διοικητής της Τραπέζης της Ελλάδος κ. Λουκάς
Παπαδήμος, ο οποίος μάλιστα ανέφερε ότι αρκετοί από όσους χρωστούν σε
συνάλλαγμα δεν έχουν καλυφθεί επαρκώς. 
«Οι κίνδυνοι που συνδέονται με τον
δανεισμό σε συνάλλαγμα είναι συνδεδεμένοι με την εξέλιξη των συναλλαγματικών
ισοτιμιών και ανεξάρτητα από την κατεύθυνση της ασκούμενης συναλλαγματικής
πολιτικής», λέει χαρακτηριστικά, υπενθυμίζοντας τις πρόσφατες εξελίξεις του
δολαρίου σε σχέση με τα ευρωπαϊκά νομίσματα, και συνεχίζει: «Το γιέν, που για
ένα μεγάλο χρονικό διάστημα χαρακτηρίζεται από αδυναμία, δεν αναμένεται ότι θα
μείνει ένα ασθενές νόμισμα επ' άπειρον». 
Πάντως, η εξυπηρέτηση των δανείων
σε συνάλλαγμα είναι ένας από τους λόγους που επηρέασαν αρνητικά το έλλειμμα
του ισοζυγίου τρεχουσών συναλλαγών το 1996. Αναφερόμενος μάλιστα στις
προοπτικές του 1997, ο κ. Παπαδήμος τονίζει ότι «στο τρέχον έτος το έλλειμμα
εκτιμάται ότι θα διατηρηθεί στο ίδιο επίπεδο σε σχέση με το ΑΕΠ σε σύγκριση με
το 1996. Καθοριστική σημασία για την εξέλιξη αυτή θα διαδραματίσει η
προβλεπόμενη αποκλιμάκωση του πληθωρισμού και η συμπίεση του ελλείμματος».

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15827N481</ED>
<ID>
ID:166342

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N48&aa=1</URL></REF>


Article

<CATEGORY>vin08</CATEGORY>

 <H2>1,3 εκατ. συνταξιούχοι χωρίς συντάξεις από τον Φεβρουάριο στην πρώην
Γιουγκοσλαβία</H2>

ΕΠΤΑ ΜΗΝΕΣ μετά την άρση των διεθνών
οικονομικών κυρώσεων, το βιοτικό επίπεδο των Γιουγκοσλάβων, αντί να
βελτιώνεται, συνεχίζει την πτωτική πορεία του και η ρήξη του κοινωνικού ιστού
διευρύνεται. 
Από τους 11 εκατομμύρια κατοίκους της Ομοσπονδιακής
Δημοκρατίας της Γιουγκοσλαβίας (ΟΔΓ - Σερβία και Μαυροβούνιο), 650.000 ζουν
σήμερα κάτω από το όριο της φτώχειας, σύμφωνα με το Οικονομικό Ινστιτούτο του
Βελιγραδίου. 
Όπως μεταδίδει το ΑΠΕ από το Βελιγράδι: 
* Το καλάθι της
νοικοκυράς κόστιζε τον Μάρτιο 1.504 δηνάρια (250 δολάρια), δηλαδή περισσότερο
από δύο μέσους μισθούς. 
* Το κλείσιμο μικρών επιχειρήσεων οδηγεί κάθε μήνα
στην ανεργία 5.000 ανθρώπους. 
* Χιλιάδες επιχειρήσεις καθυστερούν πολλούς
μήνες να καταβάλουν τους μισθούς και η τελευταία φορά που καταβλήθηκαν
οικογενειακά επιδόματα ήταν τον Απρίλιο του 1996. 
* Οι 1,3 εκατομμύρια
συνταξιούχοι δεν θα πάρουν στις 6 Μαΐου, παρά την πρώτη δόση της σύνταξης του
Φεβρουαρίου. Οι συνταξιούχοι είχαν συμμετάσχει μαζικά στην πρωτομαγιάτικη
πορεία διαμαρτυρίας κατά του Μιλόσεβιτς στο Βελιγράδι. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15827N491</ED>
<ID>
ID:166343

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N49&aa=1</URL></REF>


Article

<CATEGORY>vin08</CATEGORY>

 <H2>Έτοιμο το ηλεκτρονικό δίχτυ για φόρους</H2>

ΣΤΟ ΣΤΟΧΑΣΤΡΟ του
υπουργείου Οικονομικών μπαίνει τώρα η φοροδιαφυγή στον ΦΠΑ, που ξεπερνά το 1
τρισ. δρχ. και στερεί σημαντικά έσοδα από τα ταμεία του Δημοσίου. 
Μία από
τις κινήσεις στις οποίες θα προχωρήσει άμεσα το υπουργείο, προκειμένου να
αυξηθούν τα κρατικά έσοδα και να καλυφθεί η υστέρηση που παρουσιάζουν, είναι η
εφαρμογή του προγράμματος Escort, από τον ερχόμενο Ιούνιο. 
Με βάση το
πρόγραμμα, οι έλεγχοι στις επιχειρήσεις θα γίνονται από ελεγκτές ειδικά
εξοπλισμένους με ηλεκτρονικούς υπολογιστές που θα περιέχουν όλα τα στοιχεία
της επιχείρησης... 
Τα στοιχεία αυτά θα αντλούνται από τις προσωρινές και
οριστικές δηλώσεις των φορολογουμένων, από τα τηρούμενα βιβλία, καθώς και από
κάθε άλλο αξιόπιστο φορολογικό στοιχείο. 
Από τα στοιχεία αυτά θα
προκύπτουν οι πωλήσεις των επιχειρήσεων και ο ΦΠΑ που πρέπει να έχουν
αποδώσει. Κατόπιν θα γίνεται σύγκριση με τον ΦΠΑ που έχει πραγματικά αποδοθεί
και θα προκύπτει εάν υπάρχει φοροδιαφυγή. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15827N492</ED>
<ID>
ID:166404

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N49&aa=2</URL></REF>


Article

<CATEGORY>vin08</CATEGORY>

 <H2>Μετοχές πάνω από 8 δισ. θα διαθέσουν οι «Επιχειρήσεις Αττικής»</H2>

ΑΥΞΑΝΕΤΑΙ το μετοχικό κεφάλαιο της εταιρείας «Επιχειρήσεις
Αττικής» κατά 8,146 δισ. δρχ. 
Όπως ανακοινώθηκε, θα εκδοθούν 5.256.000
νέες μετοχές με τιμή διάθεσης 1.550 δρχ. η μία. 
Τα κεφάλαια που θα
αντληθούν, θα διατεθούν σε ποσοστό περίπου 70% για αυξήσεις του μετοχικού
κεφαλαίου τής κατά 100% θυγατρικής εταιρείας Σούπεφαστ Φέρρις Ναυτιλιακή Α.Ε.,
προκειμένου να χρηματοδοτηθούν παρούσες και μέλλουσες ναυπηγήσεις ή αγορές
πλοίων ή εξαγορές εταιρειών παρεμφερούς αντικειμένου, και σε ποσοστό περίπου
30% θα παραμείνουν στην εταιρεία «Επιχειρήσεις Αττικής Α.Ε.» για κεφάλαια
κίνησης και υλοποίηση νέων, υπό μελέτη, επενδύσεων. 
Δικαίωμα συμμετοχής
έχουν οι μέτοχοι της εταιρείας με αναλογία μία νέα μετοχή για κάθε πέντε
παλαιές. 
Η περίοδος των εγγραφών για την αύξηση του μετοχικού κεφαλαίου
και της πληρωμής μερίσματος για τη χρήση 1996 θα ανακοινωθεί αργότερα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15827N493</ED>
<ID>
ID:166443

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N49&aa=3</URL></REF>


Article

<CATEGORY>vin14</CATEGORY>

 <H2>Τα
Αστρα</H2>

ΤΑΥΡΟΣ 
(20 Απριλίου - 20 Μαΐου). Η κόντρα Ερμή
- Ποσειδώνα θα κρατήσει έως τις 12 Μαΐου. Να φυλάγεσθε από ψεύτες και
απατεώνες, από κρυφούς εχθρούς και από ύποπτες καταστάσεις, από φάρμακα,
αλκοόλ, μολυσμένα τρόφιμα. 
ΔΙΔΥΜΟΙ 
(21 Μαΐου - 21 Ιουνίου). Η
κόντρα Ερμή - Ποσειδώνα θα κρατήσει έως τις 12 Μαΐου. Να φυλάγεσθε από ψεύτες
και απατεώνες, από αλλεργίες και μολύνσεις, από ψυχοφάρμακα, αλκοόλ, μολυσμένα
τρόφιμα και νερά. 
ΚΑΡΚΙΝΟΣ 
(22 Ιουνίου - 22 Ιουλίου). Η κόντρα
Ερμή - Ποσειδώνα θα κρατήσει έως τις 12 Μαΐου. Ν' αποφύγετε να μπλεχθείτε σε
ύποπτες καταστάσεις, να φυλάγεσθε από κουτσομπολιά, από απατεώνες, ψεύτες,
αλκοόλ, χάπια. 
ΛΕΩΝ 
(23 Ιουλίου - 22 Αυγούστου). Η κόντρα Ερμή
- Ποσειδώνα θα κρατήσει έως τις 12 Μαΐου. Να φυλάγεσθε από ψεύτες και
απατεώνες, από αλκοόλ και ψυχοφάρμακα, από μολυσμένα τρόφιμα και νερό. Να μην
παραπληροφορείτε. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Η
κόντρα Ερμή - Ποσειδώνα θα κρατήσει έως τις 12 Μαΐου. Στον έρωτα και στα
οικονομικά, φυλαχθείτε από απάτες και αυταπάτες. Φυλαχθείτε, επίσης, από
μολύνσεις, αλλεργίες, δηλητηριάσεις. 
ΖΥΓΟΣ 
(24 Σεπτεμβρίου - 23
Οκτωβρίου). Η κόντρα Ερμή - Ποσειδώνα θα κρατήσει έως τις 12 Μαΐου. Θα πρέπει
να φυλάγεσθε από ψεύτες και απατεώνες, από μολύνσεις και δηλητηριάσεις, από
αλκοόλ και ψυχοφάρμακα. 
ΣΚΟΡΠΙΟΣ 
(24 Οκτωβρίου - 22 Νοεμβρίου).
Η κόντρα Ερμή - Ποσειδώνα θα κρατήσει έως τις 12 Μαΐου. Να φυλάγεσθε από
ψεύτες, κλέφτες, απατεώνες. Να αποφεύγετε μολυσμένα τρόφιμα και νερά, αλκοόλ
και χάπια. 
ΤΟΞΟΤΗΣ 
(23 Νοεμβρίου - 21 Δεκεμβρίου). Η κόντρα
Ερμή - Ποσειδώνα θα κρατήσει έως τις 12 Μαΐου. Να φυλάγεσθε από απάτες και
αυταπάτες στα οικονομικά και στον έρωτα. Ν' αποφεύγετε, τώρα, σοβαρές
εμπορικές συναλλαγές. 
ΑΙΓΟΚΕΡΩΣ 
(22 Δεκεμβρίου - 19
Ιανουαρίου). Η κόντρα Ερμή - Ποσειδώνα θα κρατήσει έως τις 12 Μαΐου. Να
φυλάγεσθε από ψεύτες, κλέφτες, απατεώνες, από αλκοόλ και χάπια, από αλλεργίες
και μολύνσεις. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Η
κόντρα Ερμή - Ποσειδώνα θα κρατήσει έως της 12 Μαΐου. Να φυλάγεσθε από ψεύτες,
κλέφτες, απατεώνες. Να φυλάγεσθε, επίσης, από αλκοόλ και χάπια, από κρυφούς
εχθρούς και παγίδες. 
ΙΧΘΥΕΣ 
(19 Φεβρουαρίου - 20 Μαρτίου). Η
κόντρα Ερμή - Ποσειδώνα θα κρατήσει έως τις 12 Μαΐου. Να φυλάγεσθε από απάτες
και αυταπάτες ­ στα οικονομικά, στον έρωτα, στην πολιτική ­ από αλλεργίες και
δηλητηριάσεις. 
ΚΡΙΟΣ 
(21 Μαρτίου - 19 Απριλίου). Η κόντρα Ερμή
- Ποσειδώνα θα κρατήσει έως τις 12 Μαΐου και αφορά πιο άμεσα τους γεννημένους
γύρω στις 19 Απριλίου. Φυλαχθείτε από απάτες και αυταπάτες. Αποφύγετε αλκοόλ,
χάπια, μολυσμένα τρόφιμα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15827N501</ED>
<ID>
ID:166324

</ID><URL>http://ta-nea.dolnet.gr/neaweb/neafile.print_unique?e=A&f=15827&m=N50&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΜΕ ΕΝΑ ΒΑΘΜΟ ΘΑ
ΚΑΤΑΚΤΗΣΟΥΜΕ ΤΟΝ ΤΙΤΛΟ</H5>
<H2>Πρωταθλητής 99%</H2>

ΕΝΑΝ ΒΑΘΜΟ χρειάζεται ο Ολυμπιακός στα τρία παιχνίδια
που απομένουν (ΑΕΚ, Ξάνθη, Καβάλα) για να κατακτήσει και μαθηματικά τον τίτλο.
Ο Ντούσαν Μπάγιεβιτς μετά τον χθεσινό θρίαμβο στον Πύργο επί του Πανηλειακού
με 5-0, δήλωσε ότι η ομάδα του είναι κατά 99% πρωταθλήτρια. 
σελίδες 12-13 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15827O001</ED>
<ID>
ID:166344

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O00&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Βουτιά στην περιπέτεια</H2>

σελίδες 2-3 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15827O002</ED>
<ID>
ID:166405

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Παρέμεινε σε τροχιά Ευρώπης</H2>

σελίδα
5 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15827O003</ED>
<ID>
ID:166444

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O00&aa=3</URL></REF>


Article

<CATEGORY>vin10</CATEGORY>

 <H2>Κραυγές
και ψίθυροι σε έξι γήπεδα!</H2>

σελίδα 1 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15827O004</ED>
<ID>
ID:166466

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O00&aa=4</URL></REF>


Article

<CATEGORY>vin10</CATEGORY>

 <H2>Ραντεβού
των δυνατών στον τελικό</H2>

σελίδες 15, 16,
18 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15827O005</ED>
<ID>
ID:166479

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O00&aa=5</URL></REF>


Article

<CATEGORY>vin10</CATEGORY>

 <H5>ΚΡΑΥΓΕΣ ΚΑΙ ΨΙΘΥΡΟΙ ΣΕ 6
ΓΗΠΕΔΑ</H5>
<H2>Εκπέμπει SOS το ποδόσφαιρο</H2>

ΘΕΩΡΗΤΙΚΑ σήμερα θα έπρεπε να γράφαμε... ύμνους για το ελληνικό πρωτάθλημα.
Πολλά γκολ (τα 38 είναι εφετινό ρεκόρ), εκτός έδρας νίκες, «αγγλικά» σκορ (δύο
3-2 και ένα 3-4), τι άλλο να ζητούσαμε από τη χθεσινή 31η αγωνιστική. 
Κι
όμως, κάθε φορά τέτοια εποχή βρισκόμαστε στην ίδια θέση. Να μην πιστεύουμε στα
μάτια μας. Να μην πιστεύουμε στα όσα συμβαίνουν στα ελληνικά γήπεδα, να μην
μπορούμε να συνειδητοποιήσουμε ότι γίναμε... Αγγλία. Την ίδια άποψη έχουν και
όσοι (λιγοστοί είναι αλήθεια) απέμειναν στις εξέδρες των γηπέδων. Που
αποδοκιμάζουν αυτά τα αποτελέσματα, διότι απ' ό,τι φαίνεται είναι δύσκολο να
ξεγελάσεις τον... πελάτη. Σε έξι από τους εννέα αγώνες είχαμε αποδοκιμασίες.
Εναντίον παικτών, διαιτητών, παραγόντων. 
Το ποδόσφαιρο δέχθηκε και χθες
νέο κτύπημα. Στο «Νίκος Γκούμας» οι οπαδοί της ΑΕΚ καταφέρθηκαν εναντίον της
διοίκησης της ΠΑΕ και του διαιτητή Δούρου. Στο «Χαριλάου» οι οπαδοί του Άρη
στράφηκαν εναντίον όλων. Παικτών, παραγόντων, δημοσιογράφων. Στην Καβάλα, οι
οπαδοί των γηπεδούχων απέδωσαν μομφή στον διαιτητή Ζαχαριάδη. Στην Έδεσσα
αποδοκιμάστηκε ο πρόεδρος του Ηρακλή Πέτρος Θεοδωρίδης. Στην Πάτρα, στο
μοναδικό 0-0, Παναχαϊκή και Καλαμάτα δεν έπεισαν τους θεατές ότι διεκδικούσαν
τη νίκη. Και στον Βύρωνα, ο διαιτητής Καλαθενός διαμόρφωσε με τις αποφάσεις
του το αποτέλεσμα. Τι άλλο να περιμένουμε; 
Το ποδόσφαιρο εξακολουθεί να
εκπέμπει σήμα κινδύνου. Οι... αρμόδιοι που έχουν τις τύχες του στα χέρια τους
αποδεικνύονται για μία ακόμη φορά «κακοί σκηνοθέτες». Όλη η... πρόληψή τους
εξαντλήθηκε στην απόφαση για κοινή ώρα έναρξης των οκτώ αγώνων. Και εις...
ανώτερα! 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15827O011</ED>
<ID>
ID:166345

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O01&aa=1</URL></REF>


Article

<CATEGORY>vin10</CATEGORY>

 <H5>ΞΕΣΗΚΩΘΗΚΑΝ ΟΙ ΟΠΑΔΟΙ ΚΑΙ ΤΑ
ΕΣΠΑΣΑΝ ΣΤΟ «ΝΙΚΟΣ ΓΚΟΥΜΑΣ»</H5>
<H5>ΡΑΒΟΥΣΗΣ</H5>
<H5>Ξεχάστε το
</H5><H2>«Πούλα την ΑΕΚ Τροχανά»</H2>

<AUTHOR>ΚΩΣΤΑ ΚΟΦΙΝΑΣ</AUTHOR>

ΟΙ ΟΠΑΔΟΙ της ΑΕΚ
ήταν έτοιμοι. Ίσως και... φτιαγμένοι από την κατάσταση που επικρατεί το
τελευταίο διάστημα στην ομάδα τους ή από τις κινήσεις του Μιχάλη Τροχανά, οι
οποίες δεν θεωρούνται ότι έχουν κάποια ακολουθία. 
Περίμεναν τη σπίθα. Δεν
τους έκανε τη χάρη ο μεγαλομέτοχος να μεταβεί στο γήπεδο (προτίμησε τη
σιγουριά που προσφέρουν τα γραφεία του SoE), αλλά παρά ταύτα ο κ. Τροχανάς «τα
άκουσε» για τα καλά. 
Το «Νίκος Γκούμας» χθες λεηλατήθηκε! Μετά το ματς και
την ήττα 2-1 από τον ΠΑΟΚ, ήττα που καθόλου δεν άρεσε στους οπαδούς, οι οποίοι
έψαχναν παντού υπευθύνους και «υπόπτους». Στη διοίκηση, τον Μ. Τροχανά, τον
διαιτητή Δούρο, ακόμη και στους ποδοσφαιριστές. 
Κοντά στο 80' στη Θύρα 18
οι περισσότεροι σηκώθηκαν. Έβριζαν. Χειρονομούσαν. Απειλούσαν. Τον Στράτο
Γιδόπουλο. Τον πρόεδρο Γιώργο Κυριόπουλο. Και άλλους παράγοντες της ΑΕΚ, όπως
τον πρώην πρόεδρο Δ. Μελισσανίδη (καθόταν στις πρώτες σειρές) ή τον Κ. Σουξέ.
Εκσφενδονίστηκαν κέρματα, αναπτήρες, μπουκάλια, ακόμη και κάδοι, ενώ ορισμένοι
πετούσαν και χαρτονομίσματα. 
Νωρίτερα, ο κόσμος της Κυπελλούχου ψήφισε,
φωνάζοντας όσο πιο δυνατά μπορούσε, υπέρ του τεχνικού «Πέτρος Ραβούσης» και,
βέβαια, έδειξε τις προθέσεις του για τον Μιχάλη Τροχανά: «... πήγαινε στον
Πειραιά», «πούλα την ΑΕΚ Τροχανά και φύγε από κοντά της οριστικά». 
Και
όταν ο διαιτητής Δούρος σφύριξε «τέλος», ο Στράτος Γιδόπουλος «πετάχτηκε» στον
αγωνιστικό χώρο και τα «είπε ένα χεράκι στον ρέφερι». 
Οι παίκτες έπεσαν
πάνω στον διαιτητή, ο κόσμος τον άφησε να μπει στη φυσούνα μετά περίπου πέντε
λεπτά (και συνοδεία αστυνομικών), ενώ στο ταρτάν πετάγονταν διάφορα
αντικείμενα. Οι κόσμος επιχειρούσε να ξεκολλήσει τα καθισματάκια, ενώ
ορισμένοι κατέστρεψαν μέρος της μαρμάρινης επένδυσης των θέσεων στη θύρα των
επισήμων! Επιπλέον, ζητούσαν παντί τρόπο να μπουν στην αίθουσα μελών!
Δύο-τρεις τα κατάφεραν, αλλά γρήγορα απομακρύνθηκαν. Οι υπόλοιποι, με άγριες
διαθέσεις, έψαχναν το δίκιο τους, αλλά και τρόπους να φύγει από την ΑΕΚ ο
Μιχάλης Τροχανάς. Διότι είναι ξεκάθαρο: οι οργανωμένοι δεν τον θέλουν. Χθες ο
μεγαλομέτοχος δέχθηκε τα πυρά και από τη Θύρα 18. Την ίδια ώρα, που
ενημερωνόταν για το παιχνίδι από το γραφείο του και προσπαθούσε να σχεδιάσει
τις επόμενες κινήσεις του. 
Να προσθέσουμε ότι οι παίκτες δεν
αποδοκιμάστηκαν έντονα. Μόνο μεμονωμένους ψιθύρους άκουγες, κυρίως για την
απόδοση του Τιμούρ Κετσπάγια. Ο Γεωργιανός αποδοκιμάστηκε όταν
αντικαταστάθηκε, υπήρξαν όμως και κάποιοι που τον χειροκρότησαν! Ο ίδιος,
πάντως, πριν φύγει από το γήπεδο μάλλον έδειξε τη δυσαρέσκειά του για την
αλλαγή στον τεχνικό του... 
Όσο για τον Πέτρο Ραβούση, αύριο θα συναντηθεί
εκ νέου με τον κ. Τροχανά. Ωστόσο, αξίζει να αναφερθεί ότι θα του ζητηθούν οι
απόψεις του για την ήττα! Μπορεί το ίδιο να γίνει και με τον Στράτο
Γιδόπουλο... Στη διοίκηση μιλούν για αμυντικά λάθη, αναρωτιούνται πώς έκανε
τόσο νωρίς χέρι (ισοδυναμούσε με έκτη κίτρινη) ο Κετσπάγια, τι ακριβώς
συμβαίνει με την ψυχολογία της ομάδας και άλλα σχετικά με το 1-2. Συμπέρασμα;
Στην ΑΕΚ ναι μεν έχουν κάνει την πρότασή τους στον Π. Ραβούση, αναμένουν τις
τοποθετήσεις του, δεν είναι όμως απόλυτα ικανοποιημένοι με την εικόνα της ΑΕΚ.
Αν όλα αυτά τα συνδυάσετε, ίσως βρεθεί λύση και στο αδιέξοδο της
Κυπελλούχου... Να πούμε ότι δεν αποκλείεται να υπάρξει και εισήγηση για
πρόστιμο σε παίκτες! 
Ολοκληρώνοντας, να αναφέρουμε ότι όσοι έφυγαν αργά το
βράδυ από το γήπεδο μιλούσαν και για σπασμένες πόρτες και τζάμια, ακόμη και σε
κάποια σίδερα που «βοήθησαν» περί τους 60 φίλους της ΑΕΚ να κινηθούν
απειλητικά προς την εξέδρα των οπαδών του ΠΑΟΚ μετά τη λήξη του παιχνιδιού.

Είπαμε, χθες έγιναν πολλά στο «Νίκος Γκούμας». Και ίσως έχουμε προάγγελο
εξελίξεων... 
ΣΕ ΨΥΧΟΛΟΓΙΚΟ πρόβλημα αναφέρθηκε στις δηλώσεις του ο Πέτρος
Ραβούσης, ενώ ο τεχνικός του ΠΑΟΚ Άγγελος Αναστασιάδης δεν είχε λόγους να
κρύψει την ικανοποίησή του για τη μεγάλη επιτυχία. 
Τόνισε ο Ραβούσης: «Ο
στόχος για τον ΠΑΟΚ ήταν περισσότερο ορατός και έτσι, ο αντίπαλός μας διέθετε
πάθος και δύναμη. Η ΑΕΚ δεν έπαιξε αυτό που μπορούσε και η ψυχολογία μας δεν
ήταν σε καλό επίπεδο. Δεν διέκρινα αδιαφορία στους παίκτες, σίγουρα όμως
κάποιοι δεν βρέθηκαν στο καλό τους σημείο απόδοσης. Στο δεύτερο γκολ μάς
έλειψε η αυτοσυγκέντρωση. Πρέπει να ξεχάσουμε σύντομα την ήττα». 
Και
κατέληξε ο προπονητής της ΑΕΚ: «Ο κόσμος έχει πίκρα, αλλά πρέπει να τη δείξει
με διαφορετικό τρόπο». 
Ο Άγγελος Αναστασιάδης υποστήριξε: «Δίνω
συγχαρητήρια στα παιδιά, που πήραν τη νίκη απέναντι στην καλύτερη ομάδα!
Εύχομαι στον Πέτρο να μείνει στην ΑΕΚ και να μην αφήσει το έργο του στη
μέση... Ο ΠΑΟΚ όταν του λείπουν βασικά του στελέχη δεν έχει πολλές επιλογές
και δεν έμεινα ικανοποιημένος από τους νεαρούς. Το μήνυμα που θέλω να περάσω,
είναι ότι το ελληνικό ποδόσφαιρο χρειάζεται μια νέα δύναμη! Εδώ και δέκα
χρόνια, οι "τρεις" παλεύουν μεταξύ τους. Τώρα, όμως, ο ΠΑΟΚ ξυπνά! Με τον
Ολυμπιακό έκοψε 40.000 εισιτήρια και με την Ξάνθη θα φτάσει τις 35.000. Τι
άλλη απόδειξη θέλετε; Όσο για τον Αναστασιάδη, δεν επιθυμεί να μαλώνει με
κανέναν...». 
*** Και κάτι για τους οπαδούς του ΠΑΟΚ που βρέθηκαν
χθες στη Νέα Φιλαδέλφεια. Όση ώρα περίμεναν το «πράσινο φως» για να
αποχωρήσουν, αποθέωναν ξεχωριστά τους παίκτες της ομάδας τους. Και οι
θριαμβευτές, αφού έκαναν το «πρόγραμμα γλεντιού», έβγαιναν και χαιρετούσαν το
πλήθος που παραληρούσε! 
*** Τον Στράτο Γιδόπουλο «στόλισε» στο
φύλλο αγώνα ο ρέφερι Δούρος και δεν παρέλειψε, επίσης, να αναφέρει ότι κατά
την είσοδο των διαιτητών στα αποδυτήρια, πετάχθηκαν αντικείμενα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15827O021</ED>
<ID>
ID:166355

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O02&aa=1</URL></REF>


Article

<CATEGORY>vin10</CATEGORY>

 <H2>ΜΕ
ΜΙΑ ΜΑΤΙΑ</H2>

ΚΥΡΙΑΚΗ του... άπιστου Θωμά χθες και η 31η αγωνιστική
επαγγελματικού πρωταθλήματος θύμισε... Premier league!. 
Ρεκόρ γκολ (38),
τέσσερα διπλά, έντονες συγκινήσεις, αλλαγές σκορ σε λίγα λεπτά, αποβολές και
επεισόδια.. 
*** Στη μάχη του τίτλου, ο Ολυμπιακός με τρία γκολ του
Αλεξανδρή πέρασε νικηφόρα και από τον Πύργο (5-0) και αύξησε σε εννέα βαθμούς
την απόσταση που τον χωρίζει από την ΑΕΚ. Οι κυπελλούχοι, με αρκετές απουσίες,
γνώρισαν ήττα (1-2) από τον ΠΑΟΚ στο «Ν. Γκούμας» και οι Θεσσαλονικείς έμειναν
στο κυνήγι της συμμετοχής στο ΟΥΕΦΑ, αφού ισοβαθμούν με τον Παναθηναϊκό. 
*** Οι «πράσινοι» ξέσπασαν στην Καβάλα (4-0), αλλά η μάχη θα συνεχιστεί μέχρι
το τέλος, αφού πέντε βαθμούς μπροστά βρίσκεται ο ΟΦΗ. Οι Κρητικοί με δύο γκολ
του Νιόπλια βύθισαν τον Άρη στο βούρκο του υποβιβασμού (2-1). 
*** Ήττα-σοκ
γνώρισε στο γήπεδό του και ο Εδεσσαϊκός από τον Ηρακλή (3-4), ενώ ο Αθηναϊκός
έχει «αέρα» έξι βαθμών μετά τη νίκη του (3-2) επί του Απόλλωνα. Με το ίδιο
σκορ επικράτησε και η Ξάνθη της Βέροιας, ενώ το Σάββατο ο Ιωνικός διέλυσε την
Καστοριά (5-1). 
*** Σε ποιο γήπεδο δεν είχαμε γκολ και νικητή; Στην Πάτρα,
Παναχαϊκή και Καλαμάτα έμειναν στο 0-0. 
*** Στο μπάσκετ, Ολυμπιακός και
ΑΕΚ πέτυχαν το 2-0 και θα διεκδικήσουν τον τίτλο του πρωταθλητή, ενώ Περιστέρι
και ΠΑΟΚ θα μονομαχήσουν για την τρίτη θέση της Ευρωλίγκα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15827O022</ED>
<ID>
ID:166411

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O02&aa=2</URL></REF>


Article

<CATEGORY>vin10</CATEGORY>

 <H2>ΣΚΙΤΣΟ
</H2>
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15827O023</ED>
<ID>
ID:166446

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O02&aa=3</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΓΩΝΙΣΤΗΣ</H5>
<H5>Θόδωρος Ζαγοράκης
</H5><H2>Μετά 24 χρόνια χαμογέλασε ο ΠΑΟΚ στη Νέα Φιλαδέλφεια</H2>

ΑΝΤΙΟ στον
τίτλο είπε χθες η ΑΕΚ μετά το 1-2. 
Όσο για τον ΠΑΟΚ, θριαμβευτή μετά 24
έτη σε ντέρμπι κόντρα στον έτερο «Δικέφαλο» στη Νέα Φιλαδέλφεια, πείθει όλο
και περισσότερο γι' αυτό που επαίρετο ο τεχνικός του Άγγελος Αναστασιάδης μετά
τη λήξη: ξυπνά! 
Όντως, ο γίγαντας της Θεσσαλονίκης είναι (ξανά) εδώ και
απειλεί άμεσα. Εφέτος με έξοδο στο Κύπελλο ΟΥΕΦΑ, αργότερα με κάτι καλύτερο...

Η ΑΕΚ δίχως στόχους,
φιλοδοξίες και με τα εσωτερικά της προβλήματα να κατατρώνε τις σάρκες της,
ήταν χθες σχεδόν απογοητευτική. Ελάχιστες καλές στιγμές, αρκετοί παίκτες στο
λεγόμενο «κακό τους απόγευμα», ευκαιρίες μετρημένες στα δάχτυλα. Ωστόσο,
μπορούσε να ανοίξει το σκορ, ή αν θέλετε ακόμη και να ισοφαρίσει το παιχνίδι,
όταν στις καθυστερήσεις ο Δούρος δεν της έδωσε πέναλτι σε ανατροπή του
Μαλαδένη από τον Τασσιόπουλο (92'). Όσοι, όμως, στο στρατόπεδο της κυπελλούχου
αναζητήσουν ευθύνες για την ήττα στη διαιτησία, τότε το πρόβλημα δεν θα λυθεί.
Και στην άλλοτε κραταιά ομάδα (εντός και εκτός αγωνιστικών χώρων, έτσι;)
χρειάζονται να ληφθούν σημαντικές και τολμηρές αποφάσεις. 
Σε διαφορετική
περίπτωση, αντί για πρόοδο θα έχουμε οπισθοδρόμηση, και αυτό ουδείς το θέλει
για μια ομάδα που «μάγεψε» επί μακρόν. Η ΑΕΚ έχασε, διότι ήταν χειρότερη από
τον ΠΑΟΚ. Δεν είχε όσα έδειξε (και μάλιστα εν αφθονία) ο φιλοξενούμενος. 
Πίστη στη νίκη, πειθαρχία από τους ποδοσφαιριστές, ήρεμους και αγωνιστικούς,
ορθή τακτική από τον πάγκο. Ο Αναστασιάδης μπλόκαρε τα ατού που απέμειναν στην
ΑΕΚ (οι ελλείψεις της ήταν μεγάλες), ενώ η χρησιμοποίηση του Μαλαδένη σε ρόλο
επιθετικού ήταν καλό δωράκι. Όταν γύρισε πίσω και μπήκε στη μάχη ο Μπατίστα,
τα πράγματα είχαν πάρει τον δρόμο τους... 
*** Στο 23' ο Ζουμπούλης σε
τετ-α-τετ με τον Καραγιάννη πλάσαρε σωστά με το αριστερό (0-1). 
*** Το 0-2
έγινε στο 59'. Ο Μπορμπόκης «έχασε» στο σπριντ τον Βρύζα και ο επιθετικός,
αληθινό «άτι» στον αιφνιδιασμό, έκανε με βολέ το 0-2. 
*** Η ΑΕΚ μείωσε στο
90' με συρτό σουτ του Κωστή. Προηγούμενα, ο Μιχόπουλος με τα δύο του χέρια (σε
διαφορετικούς χρόνους!) απέκρουσε εντυπωσιακά κεφαλιά του Μαρτσέλο. 
Τι
άλλο αξίζει από το χθεσινό ντέρμπι; Η πέραν πάσης αμφιβολίας θερμότατη
υποστήριξη του κόσμου του ΠΑΟΚ στους ποδοσφαιριστές. Ήταν περίπου 3.000,
φώναζαν για αρκετούς παραπάνω, αλλά το «έλεος -έλεος», σύνθημα που υιοθέτησαν
προς το τέλος, παραήταν βαρύ. Τουλάχιστον, ελάχιστοι (αντίπαλοι) τα
προηγούμενα χρόνια το είπαν και αυτό, πρέπει να προβληματίσει τους νυν
υπεύθυνους της ΑΕΚ. 
Με λάθη η διαιτησία του Δούρου. 
ΓΚΟΛ δεν έβαλε στη «νίκη της χρονιάς» για τον ΠΑΟΚ. 
Ο Θόδωρος
Ζαγοράκης όμως, ως ορίτζιναλ αρχηγός, έδωσε το σύνθημα της επιτυχίας, κάλυψε
χώρους, ενέπνευσε τους συμπαίκτες του και οδήγησε τον Δικέφαλο στην κατάκτηση
των τριών «χρυσών» βαθμών. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15827O031</ED>
<ID>
ID:166361

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O03&aa=1</URL></REF>


Article

<CATEGORY>vin10</CATEGORY>

 <H5>Ο ΕΔΕΣΣΑΪΚΟΣ ΚΛΩΤΣΗΣΕ ΤΗΝ
ΕΥΚΑΙΡΙΑ ΓΙΑ ΠΑΡΑΜΟΝΗ, ΣΤΟ 85'</H5>
<H5>Φωνές στο φινάλε
</H5><H2>Έχασε το τρένο για 5'!</H2>

ΕΔΕΣΣΑ 
ΑΠΟ ΤΟΝ παράδεισο στην κόλαση βρέθηκε χθες ο
Εδεσσαϊκός, αφού το 3-2 μετατράπηκε στα πέντε τελευταία λεπτά σε 3-4 υπέρ του
Ηρακλή. Η παραμονή των Εδεσσαίων στην Α' Εθνική μοιάζει πλέον με... θαύμα, ενώ
η ομάδα της Θεσσαλονίκης χρειάζεται μόλις ένα βαθμό για να σωθεί και
μαθηματικά. 
Ο Ηρακλής ήταν η καλύτερη ομάδα, χθες, στο γήπεδο της Έδεσσας
και νίκησε δίκαια. Η ομάδα της Θεσσαλονίκης δεν «κατέθεσε ποτέ τα όπλα» και
παρότι βρέθηκε να χάνει δύο φορές (1-0 και 3-2), ανέτρεψε το εις βάρος της
σκορ και πήρε τους τρεις βαθμούς της νίκης. 
Αντίθετα, ο Εδεσσαϊκός δεν
φάνηκε να πιστεύει στη νίκη. Προηγήθηκε στο σκορ (1-0) με απευθείας φάουλ του
Κόλεφ στο 20', κάτι που είχε ζητήσει και ο Λούις Βίλα: «Είπα στους παίκτες μου
ότι έπρεπε να πετύχουμε πρώτοι γκολ, αλλά ο Ηρακλής ισοφάρισε και νίκησε γιατί
οι ποδοσφαιριστές του είχαν δύναμη και ανέτρεψαν το σκορ». 
Η συνέχεια
ανήκε στον «Γηραιό». Με κορυφαίο παίκτη τον Τάκη Γκώνια, ο Ηρακλής κατάφερε να
ισοφαρίσει στο 25' με πλασέ του Γιοβάνοβιτς (1-1) και προηγήθηκε στο σκορ
(1-2) ύστερα από ατομική προσπάθεια και πλασέ του Ηλία Σαπάνη στο 48'. 
Ο μόνιμος σκόρερ του
Εδεσσαϊκού, Βασίλης Ανδρεάδης, ισοφάρισε (2-2) στο 59' και ο Σαμώλης που είχε
μπει αλλαγή έδωσε στο 63' το προβάδισμα στο σκορ στους γηπεδούχους (3-2). 
Στο σημείο αυτό οι παίκτες του Εδεσσαϊκού πίστεψαν ότι το παιχνίδι τελείωσε
και αυτό τους κόστισε. Δύο μακρινά σουτ, του Χαντζίδη στο 85' και του Δ.
Παπαδόπουλου στο 89', έδωσαν τη νίκη στους φιλοξενουμένους και βύθισαν στην
απόγνωση τους Εδεσσαίους. 
Παρά τη νίκη, ο Αλκέτας Παναγούλιας υποστήριξε
ότι η ομάδα του δεν σώθηκε: «Οι αντεπιθέσεις που κάναμε ήταν απόρροια της
προσπάθειας να κρατηθούμε στην κατηγορία. 
Ακόμα δεν έχουμε σωθεί, αλλά
είναι τραγικό πως οι περισσότερες ομάδες της Βόρειας Ελλάδας έφτασαν λίγο πριν
από το τέλος του Πρωταθλήματος να προσπαθούν να σωθούν». 
Με λάθη η
διαιτησία του Μποροβήλου (Αρκαδίας). 
ΟΙ ΟΠΑΔΟΙ της Έδεσσας αποδοκίμασαν τη διοίκηση της ομάδας τους, για
μία ακόμα φορά, στο χθεσινό αγώνα με τον Ηρακλή, αφού τη θεωρούν υπεύθυνη για
τον επικείμενο υποβιβασμό της. Όμως δεν έμειναν μόνο εκεί, αφού αποδοκίμασαν
και τον πρόεδρο του Ηρακλή Πέτρο Θεοδωρίδη, ο οποίος παρακολούθησε τον αγώνα.
Φραστικό επεισόδιο όμως υπήρξε και μεταξύ του πρώην προέδρου της Έδεσσας,
Βαγγέλη Κωνσταντινίδη με παράγοντα του «γηραιού», το οποίο έληξε με την
παρέμβαση των ψυχραιμοτέρων. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15827O041</ED>
<ID>
ID:166362

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O04&aa=1</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΓΩΝΙΣΤΗΣ</H5>
<H5>Αργύρης Παπαχίντζιος
</H5><H2>Οι
Πατρινοί αποδοκίμασαν την ομάδα τους</H2>

<AUTHOR>ΣΤΑΘΗΣ ΚΕΡΑΜΙΔΑΣ</AUTHOR>

ΠΑΤΡΑ. 
Του ανταποκριτή μας 
ΑΠΟΚΑΡΔΙΩΤΙΚΟ θέαμα χτες στην Πάτρα, με την Παναχαϊκή και την Καλαμάτα να
«μένουν» στο 0-0 και τον λιγοστό κόσμο (οι θεατές δεν ξεπερνούσαν τους 1.500)
να «ξεσπά» μετά τη λήξη της συνάντησης στην ιαχή «πουλημένοι - πουλημένοι».

Το παιχνίδι είχε... φιλικό χαρακτήρα. Και αυτό ενισχύεται από το γεγονός
ότι στη διάρκεια του 90λεπτου υπήρξαν δύο όλες κι όλες καλές στιγμές: η πρώτη
στο 59', όταν ο Παλαπάνης ξεπέρασε και τον Κελπέκη, αλλά μπροστά στην κενή
εστία της Καλαμάτας... σημάδεψε το οριζόντιο δοκάρι. Και η δεύτερη ένα λεπτό
πριν από τη λήξη του ματς, όταν ο Κορδονούρης, τετ α τετ με τον Κελπέκη, αλλά
πλάγια, σούταρε με δύναμη για να αποκρούσει ο γκολκίπερ της Καλαμάτας. 
Πέρα αυτών των δύο φάσεων, μηδέν σε όλα. Παναχαϊκή και Καλαμάτα αναλώθηκαν σε
παιχνίδι κέντρου, με αποτέλεσμα και αυτοί οι λιγοστοί φίλαθλοι να ξεσπάσουν σε
αποδοκιμασίες κατά του Μιχαλόπουλου και των παικτών της Παναχαϊκής. «Δεν
δώσαμε κανένα παιχνίδι και όλα όσα λέγονται από ορισμένους δεν ισχύουν» είπε
στις δηλώσεις του ο Ανδρέας Μιχαλόπουλος, προσπαθώντας να δώσει απάντηση στις
«φωνές» της εξέδρας. 
Όμως και ο ίδιος ο πρόεδρος της Παναχαϊκής ήταν εκτός εαυτού. «Ο προπονητής
και οι παίκτες δεν έδειξαν κανένα ενδιαφέρον» έλεγε ο Άρης Λουκόπουλος, ενώ οι
Πατρινοί δεν μπορούσαν να καταλάβουν τις αλλαγές του Μιχαλόπουλου, ο οποίος
αντικατέστησε τους Βαΐτση (επιθετικό) και Χατζή (μεσοεπιθετικό) με δύο
αμυντικούς (!). 
«Μπορεί να μην είχε ποιότητα το παιχνίδι, είχε όμως
δύναμη. Δεν αγωνισθήκαμε όπως σε άλλα παιχνίδια και αυτό οφείλεται στο γεγονός
ότι μας προβλημάτισε η άμυνα της Καλαμάτας» επισήμανε ο Μιχαλόπουλος, ενώ ο
Μπο Πέτερσον μάλλον ήταν ... αλλού, αφού είδε το ματς... συναρπαστικό. «Ηταν
συναρπαστικός αγώνας. Στο β' μέρος ήμασταν τυχεροί, αφού η Παναχαϊκή είχε δύο
καλές ευκαιρίες» είπε ο Σουηδός. 
Ο ΑΡΓΥΡΗΣ
Παπαχίντζιος, ο Θεσσαλονικιός ρέφερι, ήταν εκτός τόπου και χρόνου χθες. 
Σε παιχνίδι... φιλικού χαρακτήρα, έδειξε συνολικά 11 κίτρινες κάρτες, εκ των
οποίων οι δύο ήταν στον Οφορίκουε που πήγε στ' αποδυτήρια στο 73'.
 Όλα
αυτά σε ματς χωρίς φάσεις, χωρίς πάθος, χωρίς δύναμη αλλά και χωρίς ουσιαστικό
ενδιαφέρον για τη νίκη και από τις δύο ομάδες. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15827O042</ED>
<ID>
ID:166417

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O04&aa=2</URL></REF>


Article

<CATEGORY>vin10</CATEGORY>

 <H5>Ο ΠΑΟ ΠΑΝΗΓΥΡΙΣΕ
ΤΗ ΜΕΓΑΛΥΤΕΡΗ ΕΦΕΤΙΝΗ ΤΟΥ ΕΠΙΤΥΧΙΑ, ΣΤΗΝ ΚΑΒΑΛΑ</H5>
<H5>Ο
ΠΡΩΤΑΓΩΝΙΣΤΗΣ</H5>
<H5>Κρίστο Βαζέχα</H5>
<H5>Έχασε τον Κωνσταντινίδη</H5>
<H2>Άφησε ανοιχτή την πόρτα της Ευρώπης</H2>

<AUTHOR>ΚΩΣΤΑΣΚΟΥΓΙΟΥΜΤΖΟΓΛΟΥ</AUTHOR>

ΚΑΒΑΛΑ 
Ο ΠΑΝΑΘΗΝΑΪΚΟΣ εξακολουθεί να κρατάει το διαβατήριο για
την Ευρώπη. Χθες πέτυχε μεγάλη νίκη στην Καβάλα επί της ομώνυμης ομάδας με
4-0! Ήταν η μεγαλύτερη φετινή επιτυχία των «πρασίνων» εκτός έδρας. Επιτυχία η
οποία συνοδεύτηκε από σπουδαία εμφάνισή τους. 
Στον αντίποδα, η Καβάλα
απογοήτευσε. Παρά τη συμπαράσταση 10.000 οπαδών της, δεν μπόρεσε να ξεπεράσει
το τρακ που της προκάλεσε η κρισιμότητα του αγώνα και κατέρρευσε. Ο
Παναθηναϊκός νίκησε δίκαια και άνετα, όπως εξελίχθηκε το παιχνίδι, αλλά οι
γηπεδούχοι έχουν δικαιολογημένα παράπονα από τη διαιτησία του Θεσσαλονικέα
Ζαχαριάδη. Ο εν λόγω διαιτητής σφύριξε ανύπαρκτο πέναλτι υπέρ του ΠΑΟ στο 49'
και ο Γ.Χ. Γεωργιάδης σκόραρε «τελειώνοντας», ουσιαστικά, το ματς. 
Η
συνάντηση δεν είχε πολλά ποιοτικά στοιχεία. Ο Παναθηναϊκός έπαιξε δυνατά,
έτρεξε και πρέσαρε. Ταυτόχρονα επέδειξε αποτελεσματικότητα στην επίθεση και
εκμεταλλεύτηκε στο έπακρο τα μοιραία λάθη των αμυντικών της Καβάλας. Οι
«πράσινοι» ήξεραν τι ήθελαν και το πήραν. Η Καβάλα δεν ήταν ψυχολογικά έτοιμη
για τέτοιο παιχνίδι. Ίσως δεν πίστεψε από την αρχή ότι μπορούσε να καταβάλει
το μεγάλο αντίπαλό της. 
*** Στο 30', ο Λαγωνικάκης εκτέλεσε φάουλ
και ο Γκούμας με κεφαλιά έστειλε τη μπάλα στο οριζόντιο δοκάρι του Αργυρίου.

*** Στο 41', ο Γ.Χ. Γεωργιάδης τροφοδότησε τον Βαζέχα και ο Πολωνός
άσος με σουτ άνοιξε το σκορ (1-0). 
*** Στο 49' έγινε η επίμαχη φάση
του αγώνα: Πεγκλής και Αλεξούδης διεκδίκησαν την μπάλα και ο Αλεξούδης έπεσε
στο έδαφος. Προς γενική κατάπληξη ο ρέφερι Ζαχαριάδης υπέδειξε πέναλτι (που
δεν ήταν) και ο Γ.Χ. Γεωργιάδης ευστόχησε από τα έντεκα βήματα (2-0). Όλο το
γήπεδο ξεσηκώθηκε και αποδοκίμασε εν χορώ τον διαιτητή αποκαλώντας τον
«πουλημένο». 
*** Στο 57', ο Καλλιμάνης ολιγώρησε, έχασε την μπάλα από τον Αλεξούδη ο
οποίος έκανε σέντρα και ο Βαζέχα ­ για δεύτερη φορά ­ σκόραρε με πλασέ (3-0).

*** Τέλος, στο 81, Λυμπερόπουλος και Κολιτσιδάκης έπαιξαν το «1-2»
και ο τελευταίος βρήκε τον στόχο (4-0). 
*** Να επισημάνουμε ότι στο
74', ο Ουζουνίδης ανέτρεψε τον Αθανασιάδη από πίσω αλλά το καταφανές πέναλτι
δεν σφύριξε ο Ζαχαριάδης. 
*** Στο 27' τραυματίστηκε ο
Κωνσταντινίδης και αντικαταστάθηκε από τον Αποστολάκη. Ο τελευταίος αποβλήθηκε
με δεύτερη κίτρινη (κόκκινη) στο 87'. 
Ο ΚΡΙΣΤΟ
Βαζέχα βρήκε και πάλι τον δρόμο προς τα δίχτυα (δύο γκολ) και ο Παναθηναϊκός
νίκησε στην Καβάλα έπειτα από τέσσερις αλλεπάλληλες ήττες στο πρωτάθλημα! Ο
Βαζέχα είναι σε καλή κατάσταση και τώρα που η ομάδα του χρειάζεται τα γκολ
δηλώνει «παρών»! 
ΝΟΚ ΑΟΥΤ μέχρι τη λήξη
του πρωταθλήματος βγήκε ο Κώστας Κωνσταντινίδης. Ο διεθνής μέσος του ΠΑΟ
τραυματίστηκε στο 27' και υπέστη κάκωση στον έσω πλάγιο, με αποτέλεσμα να
μείνει εκτός γηπέδων για περίπου τρεις εβδομάδες. 
Σήμερα, ο παίκτης θα
βγάλει ακτινογραφίες για να διαπιστωθεί η σοβαρότητα του τραυματισμού του.
Σύμφωνα με όλες τις ενδείξεις δεν θα προλάβει να παίξει άλλον αγώνα μέχρι τη
λήξη του πρωταθλήματος. 
Στο μεταξύ, ο Βέλιμιρ Ζάετς εξέφρασε την
ικανοποίησή του για την εμφάνιση της ομάδας του. Δήλωσε ο προπονητής των
«πρασίνων»: 
«Συγχαρητήρια στους παίκτες μου. Έτρεξαν, μάρκαραν, πρέσαραν
και έτσι διατηρήσαμε ζωντανές τις ελπίδες για έξοδο στην Ευρώπη. Ξέραμε ότι η
Καβάλα είναι πολύ καλή ομάδα και την αντιμετωπίσαμε με τη δέουσα σοβαρότητα.
Δεν περίμενα ότι το σκορ θα έπαιρνε τέτοιες διαστάσεις». 
Ο προπονητής της
Καβάλας Γιώργος Παράσχος επισήμανε: 
«Οι οπαδοί μας, που σήμερα ήρθαν
ομαδικά στο γήπεδο, δεν πρέπει να πυροβολήσουν τους παίκτες γι' αυτό το
αποτέλεσμα και να ξεχάσουν τις χαρές μιας ολόκληρης χρονιάς. Ο Παναθηναϊκός
ήταν καλύτερος και άξιζε τη νίκη. Ο διαιτητής σφύριξε ανύπαρκτο πέναλτι εις
βάρος μας και δεν μας έδωσε πέναλτι στην ανατροπή του Αθανασιάδη». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15827O051</ED>
<ID>
ID:166363

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O05&aa=1</URL></REF>


Article

<CATEGORY>vin10</CATEGORY>

 <H5>Τρίτο
χατ τρικ του Αλεξανδρή</H5>
<H5>Ο ΠΑΟΚ
νίκησε στη Ν. Φιλαδέλφεια μετά 24 χρόνια</H5>
<H5>Ρεκόρ γκολ στην Α' Εθνική</H5>
<H5>31η ΑΓΩΝΙΣΤΙΚΗ</H5>
<H5>Η ΚΑΛΥΤΕΡΗ ΕΝΔΕΚΑΔΑ
</H5><H5>Ο,ΤΙ ΕΧΕΙ ΓΙΝΕΙ ΜΕΧΡΙ ΣΗΜΕΡΑ</H5>
<H2>ΤΟ
ΠΑΝΟΡΑΜΑ ΤΗΣ Α' ΕΘΝΙΚΗΣ</H2>

<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο ΑΛΕΚΟΣ Αλεξανδρής με τα τρία γκολ, που
σημείωσε χθες στον Πύργο, οδήγησε τον Ολυμπιακό στο να «αγγίξει» το Πρωτάθλημα
και να φύγει από την Πελοπόννησο μόνο με νίκες, ενώ πέρυσι δεν πήρε ούτε μια
νίκη. Ήταν το τρίτο χατ τρικ του διεθνούς «ερυθρόλευκου» άσου (8.1.1995,
Ολυμπιακός - Ξάνθη 5-1, 26.1.1997 Ολυμπιακός - Καστοριά 3-0 και χθες για,
πρώτη φορά εκτός έδρας, Πανηλειακός - Ολυμπιακός 0-5). Ο άλλοτε παίκτης της
Βέροιας και της ΑΕΚ, αν αγωνισθεί στα τρία τελευταία παιχνίδια που απομένουν,
τότε θα ισοφαρίσει και με τα χρώματα του Ολυμπιακού τους 89 αγώνες, που έπαιξε
με τα χρώματα της ΑΕΚ στο Πρωτάθλημα. Αληθινά μεγάλο επίτευγμα. Άλλο σπουδαίο
ρεκόρ, που πάει να δημιουργήσει, είναι ότι αν σκοράρει άλλες έξι φορές, τότε
θα πιάσει τα 100 γκολ στο «μεγάλο» μας Πρωτάθλημα (7 με Βέροια - 49 με ΑΕΚ και
38 με Ολυμπιακό ­ 11 κεφαλιές, 11 πέναλτι, 72 σουτ). 
*** Από τον
περασμένο Φεβρουάριο είναι στην Ελλάδα ο Ζίνισα Γκόκιτς και όμως ο διεθνής
Σερβοκύπριος παίκτης βρίσκεται μόνος στη δεύτερη θέση του πίνακα των σκόρερ
της Κύπρου με 14 τέρματα, έναντι των δύο ποδοσφαιριστών του Παραλιμνίου Μ.
Κωνσταντίνου και Κρισμάρεβιτς από 15 τέρματα! 
Αν και η ΑΕΚ είχε δημιουργήσει ένα δικό της
ρεκόρ στη Ν. Φιλαδέλφεια κατά του ΠΑΟΚ, τον οποίον νικούσε συνέχεια εκεί τα
πέντε προηγούμενα χρόνια, ήλθε η χθεσινή ημέρα και ο ΠΑΟΚ ξανανίκησε την ΑΕΚ
εκεί, ύστερα από 24 ολόκληρα χρόνια. Το ημερολόγιο έγραφε 15 Απριλίου 1973 και
οι Θεσσαλονικείς είχαν νικήσει με 0-2 (48' Σταύρος Σαράφης, 51' Κούλης
Αποστολίδης). Για την ιστορία σάς αναφέρουμε τη σύνθεση των νικητών: Στέφας,
Γούναρης, Φουντουκίδης, Παπαδόπουλος Παύλ., Ιωσηφίδης, Τερζανίδης,
Χατζηαντωνίου, Σαράφης, Κούδας, Παρίδης, Αποστολίδης Κ., Ασλανίδης. 
*** Για τρίτη συνεχή χρονιά ο Χρήστος Κωστής παραβιάζει την εστία του
ΠΑΟΚ στη Ν. Φιλαδέλφεια, ενώ ο Πάρις Ζουμπούλης είχε ξανασκοράρει και στις
18.9.1994 εκεί! 
*** Ο Ζήσης Βρύζας συμπλήρωσε 150 αγώνες στην Α'
Εθνική φορώντας τις φανέλες της Ξάνθης και του ΠΑΟΚ. 
*** Ο ΠΑΟΚ
συμπλήρωσε 150 νίκες εκτός έδρας στις 38 συμμετοχές στην Α' Εθνική! 
*** Για πρώτη φορά στην ιστορία του ο Πανηλειακός δέχεται σκορ 0-5 μέσα
στην έδρα του. Το προηγούμενο αρνητικό ρεκόρ είχε σημειωθεί στις 3.11.1996,
όταν ο ΟΦΗ τον είχε φιλοδωρήσει με 0-4! 
*** Κι όμως τα 6.954
εισιτήρια που κόπηκαν στον Πύργο δεν αποτελούν ρεκόρ Σταδίου στην Α' Εθνική.
Σας υπενθυμίζουμε ότι το ρεκόρ εισιτηρίων του γηπέδου Πύργου είχε σημειωθεί
στις 14.4.1991, όταν ο Ολυμπιακός συνέτριψε τον Απόλλωνα, παίζοντας
τιμωρημένος εκεί, με σκορ 7-1 (8.871)! 
*** Για τέταρτη συνεχή
αγωνιστική ο Ολυμπιακός δεν δέχεται γκολ! 
*** Αρνητικό ρεκόρ
εισιτηρίων σημειώθηκε στη Νεάπολη προχθές (387). Το προηγούμενο ήταν 446
εισιτήρια, που είχαν κοπεί στον αγώνα Ιωνικού - Λάρισας 3-1. 
***
Για 10η συνεχή αγωνιστική η Βέροια παραμένει χωρίς νίκη. 
*** Ο
Κριστόφ Βαζέχα άρχισε να γράφει παράδοση στην Καβάλα, αφού και στον
προηγούμενο αγώνα είχε σκοράρει και μάλιστα 3 φορές στο 1-5 του Παναθηναϊκού.

*** Ο Θ. Αλέξης σκόραρε για δεύτερη συνεχή αγωνιστική αλλά και για
δεύτερη συνεχή χρονιά στον Βύρωνα! 
*** Προσέξτε τον ΟΦΗ, όταν
παίζει στη Θεσσαλονίκη τα πέντε τελευταία χρόνια (1-2, 2-0, 0-1, 2-1, 1-2)!

*** Αλλά και ο Ηρακλής δεν πάει πίσω στην Έδεσσα (2-3, 1-0, 1-3,
2-0, 3-4)!
 
ΠΡΩΤΗ ΦΟΡΑ στην
ιστορία της Α' Εθνικής Κατηγορίας (από το 1960 έως σήμερα) σημειώνονται 38
γκολ κατά την 31η αγωνιστική! Μόνο που φέτος αυτά τα 38 τέρματα, που
σημειώθηκαν το τελευταίο διήμερο, αποτελούν και φετινό ρεκόρ Πρωταθλήματος σε
μια αγωνιστική. Το προηγούμενο φετινό ρεκόρ είχε επιτευχθεί κατά την 24η
αγωνιστική, οπότε είχαν σημειωθεί 32 τέρματα. Τέλος, σας υπενθυμίζουμε ότι τα
προηγούμενα ρεκόρ, που είχαν σημειωθεί κατά την 31η μέρα, ήταν αυτά της
περιόδου 1990-1991 και 1992-1993, όταν είχαν μπει 35 γκολ!! 
1. ΧΑΝΙΩΤΑΚΗΣ (ΟΦΗ) 
2. ΒΑΡΕΣΑΝΟΒΙΤΣ (Ολυμπιακού)

3. ΒΕΝΕΤΙΔΗΣ (Skoda Ξάνθης) 
4. ΚΟΛΟΜΠΟΥΡΔΑΣ (ΠΑΟΚ) 
5. ΜΙΛΟΓΕΒΙΤΣ (Απόλλωνα) 
6. ΜΑΥΡΟΜΜΑΤΗΣ (Αθηναϊκού) 
7. ΝΙΟΠΛΙΑΣ (ΟΦΗ) 
8. ΑΛΕΞΑΝΔΡΗΣ (Ολυμπιακού) 
9.
ΒΑΖΕΧΑ (Παναθηναϊκού) 
10. ΓΚΩΝΙΑΣ (Ηρακλή) 
11. ΦΡΟΥΣΟΣ
(Ιωνικού) 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15827O061</ED>
<ID>
ID:166364

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O06&aa=1</URL></REF>


Article

<CATEGORY>vin10</CATEGORY>

 <H2>ΠΡΟ
ΠΟ</H2>

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15827O062</ED>
<ID>
ID:166418

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O06&aa=2</URL></REF>


Article

<CATEGORY>vin10</CATEGORY>

 <H2>ΠΡΟ
ΠΟ ΓΚΟΛ</H2>

Οι αριθμοί που κερδίζουν στο ΠΡΟΠΟγκόλ
είναι: 4, 10, 11, 2, 7, 12, 28, 5. 
Βρέθηκε 1 8άρι (κερδίζει
26.354.665 δρχ.), 181 7άρια (από 76.080 δρχ.) και 6.900 6άρια (από 1.630
δρχ.). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15827O071</ED>
<ID>
ID:166365

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΤΑΔΙΟ ΠΥΡΓΟΥ</H5>
<H5>ΠΥΡΓΟΣ - ΤΡΙΚΑΛΑ</H5>
<H5>ΣΤΑΔΙΟ ΛΑΡΙΣΑΣ</H5>
<H5>ΛΑΡΙΣΑ - ΠΑΝΣΕΡΡΑΪΚΟΣ
</H5><H5>ΣΤΑΔΙΟ ΒΥΡ·ΝΑ</H5>
<H5>ΔΟΞΑ ΒΥΡ. - ΠΑΝΑΡΓΕΙΑΚΟΣ</H5>
<H5>Ο,ΤΙ
ΕΧΕΙ ΓΙΝΕΙ ΜΕΧΡΙ ΣΗΜΕΡΑ</H5>
<H2>ΒΈΘΝΙΚΗ</H2>

Το παιχνίδι θα γίνει σήμερα στις 5 μ.μ. 
Το παιχνίδι θα γίνει απόψε στις 8 μ.μ. (ΕΤ-3) 
Το παιχνίδι
θα γίνεισήμερα στις 5 μ.μ. 
(Super Sport) 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15827O081</ED>
<ID>
ID:166366

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O08&aa=1</URL></REF>


Article

<CATEGORY>vin10</CATEGORY>

 <H5>Β
ΕΘΝΙΚΗ</H5>
<H2>Ξύλο στη Ν. Σμύρνη</H2>

<AUTHOR>ΔΗΜΗΤΡΗΣ ΔΟΝΤΑΣ - ΜΠΑΜΠΗΣ ΚΟΥΒΑΡΑΚΗΣ</AUTHOR>

<H3>ΗΛΘΑΝ ΣΤΑ ΧΕΡΙΑ ΠΑΙΚΤΕΣ, ΠΑΡΑΓΟΝΤΕΣ ΚΑΙ ΟΠΑΔΟΙ ΠΑΝΙΩΝΙΟΥ ΚΑΙ ΠΡΟΟΔΕΥΤΙΚΗΣ
</H3>
ΤΑ ΕΠΕΙΣΟΔΙΑ που
δημιουργήθηκαν στη διάρκεια του ημιχρόνου στη Νέα Σμύρνη άφησαν σε δεύτερη
μοίρα τη νίκη του Πανιωνίου με 2-1 επί της Προοδευτικής. Παίκτες, παράγοντες
και οπαδοί των δύο ομάδων ήλθαν στα χέρια και χρειάστηκε η επέμβαση της
Αστυνομίας για να ηρεμήσουν τα πνεύματα. Πρωταίτιοι ήταν οι εριστικοί
Καμίτσης, Αμπελάς, Μάντζιος, αλλά η αιτία ήταν ότι μετά τη μείωση του σκορ από
την Προοδευτική, σηκώθηκαν από τον πάγκο του Πανιωνίου ο Κυράστας και οι
συνεργάτες του, διαμαρτυρόμενοι με έντονο τρόπο στον επόπτη Χελή και στον
διαιτητή Χατζησταυρίδη. Έτσι, η ένταση που δημιουργήθηκε είχε συνέχεια στη
διακοπή του ημιχρόνου, όπου 40 οπαδοί του Πανιωνίου εισέβαλαν από τη θύρα 3
και επιτέθηκαν σε κάθε φιλοξενούμενο που έβλεπαν μπροστά τους. Στα επεισόδια
πήραν μέρος παίκτες και παράγοντες των δύο ομάδων και σταμάτησαν μετά
δεκαπέντε λεπτά, ύστερα από επέμβαση της Αστυνομίας. Το δεύτερο ημίχρονο
άρχισε με 14 λεπτά καθυστέρηση, καθώς η ομάδα της Προοδευτικής δεν ήθελε να
βγει στο γήπεδο, αν ο διαιτητής Χατζησταυρίδης δεν έδινε τις εγγυήσεις που
ζητούσε η ομάδα. 
Στα υπόλοιπα παιχνίδια της 30ης αγωνιστικής πολύτιμες
εκτός έδρας νίκες πέτυχαν οι Εθνικός (2-0 την ΕΑΡ) και Παναιτωλικός (4-2 τη
Νάουσα), ενώ η Νίκη Βόλου επικράτησε 3-2 της Καλαμαριάς και παρέμεινε στο
παιχνίδι της ανόδου. Τέλος, ο Λεβαδειακός συνέτριψε 5-1 την Ελευσίνα, ενώ
σήμερα θα γίνουν οι αγώνες Δόξας Βύρ. - Παναργειακού, Πύργου - Τρικάλων και
Λάρισας - Πανσερραϊκού. 
*** Τέσσερις αγωνιστικές πριν από το τέλος
του Πρωταθλήματος, ο Πανιώνιος νίκησε την Προοδευτική 2-1 και ­ εκτός σοβαρού
απροόπτου ­ από τη νέα περίοδο θα αγωνίζεται και πάλι στην Α' Εθνική. Το
παιχνίδι με την Προοδευτική σημαδεύτηκε από σοβαρά επεισόδια, που έγιναν στη
διάρκεια του ημιχρόνου ανάμεσα σε παίκτες, παράγοντες και οπαδούς των δύο
ομάδων, όπου χρειάστηκε η επέμβαση της Αστυνομίας για να μην επεκταθούν. Στον
αγωνιστικό τομέα κυριάρχησαν η νευρικότητα και η δύναμη, ενώ τα τελευταία 20'
ο Πανιώνιος αγωνιζόταν με δέκα παίκτες, λόγω αποβολής με δεύτερη κίτρινη κάρτα
του Τζανετή. 
*** Σε πολύ δύσκολη θέση βρίσκεται πλέον η ΕΑΡ, μετά
την ήττα της από τον Εθνικό με 2-0. Οι φιλοξενούμενοι προηγήθηκαν μόλις στο 4'
με γκολ του Αθανασιάδη, για το οποίο οι γηπεδούχοι διαμαρτυρήθηκαν έντονα,
υποστηρίζοντας ότι ο σκόρερ ήταν σε θέση οφσάιντ. Το 2-0 έγινε στο 51' από τον
Χόνι, ενώ στο 56' αποβλήθηκε ο Ανυφαντάκης. Με τη νίκη του αυτή ο Εθνικός
έκανε ένα σημαντικό βήμα για την άνοδό του στην Α' Εθνική κατηγορία. 
*** Ανώτερος ο Παναιτωλικός, δεν δυσκολεύτηκε να πετύχει εντυπωσιακή
εκτός έδρας νίκη επί της Νάουσας με 4-2 και να διεκδικεί με αξιώσεις την άνοδό
του στην Α' Εθνική κατηγορία. Οι φιλοξενούμενοι από την αρχή του αγώνα έδειξαν
ότι πολύ δύσκολα θα άφηναν βαθμούς στη Νάουσα και στο ημίχρονο προηγήθηκαν
2-0. 
*** Με τη λήξη του αγώνα η Νίκη Βόλου κατάφερε με εύστοχο
χτύπημα πέναλτι του Παφλιά (το κέρδισε ο ίδιος από τον Ιγναντιάδη) να νικήσει
3-2 την Καλαμαριά και να πάρει τους τρεις πολύτιμους βαθμούς, που τη διατηρούν
στο παιχνίδι της ανόδου. 
*** Παράσταση για ένα ρόλο χθες στη
Λειβαδιά, όπου η τοπική ομάδα συνέτριψε 5-1 την Ελευσίνα. Οι γηπεδούχοι από
την αρχή του αγώνα επέβαλαν τον ρυθμό που ήθελαν και προηγήθηκαν στο ημίχρονο
με 2-0. Στην επανάληψη ο ρυθμός του Λεβαδειακού εξακολούθησε να είναι γρήγορος
και αποτελεσματικός, ενώ οι φιλοξενούμενοι το μόνο που κατάφεραν ήταν να
μειώσουν το σκορ. 
*** Χρειάστηκε ένα τραγικό λάθος του Μανώλη για
να βρει η Δόξα Δράμας τον δρόμο προς τα δίχτυα του ΠΑΣ Γιάννενα και να πάρει
τελικά τη νίκη με 2-0. Οι γηπεδούχοι, αν και πίεσαν την εστία του ΠΑΣ, δεν
κατάφεραν στο πρώτο ημίχρονο να διασπάσουν την καλά οργανωμένη άμυνά του. Στην
επανάληψη ­ μετά το γρήγορο γκολ του Καλπακίδη στο 53', που εκμεταλλεύτηκε
λάθος του Μανώλη ­ οι φιλοξενούμενοι προσπάθησαν να πετύχουν την ισοφάριση,
αφήνοντας πολλές φορές εκτεθειμένη την εστία τους, με αποτέλεσμα να δεχτούν
δεύτερο γκολ με πέναλτι, στο 77', από τον Ραφαηλίδη. Το πέναλτι κέρδισε ο
σκόρερ, που ανατράπηκε από τον Τζιάλα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15827O091</ED>
<ID>
ID:166367

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O09&aa=1</URL></REF>


Article

<CATEGORY>vin10</CATEGORY>

 <H5>Γ'
ΕΘΝΙΚΗ</H5>
<H2>«Ανάσα» για τον Ατρόμητο
</H2>
ΒΑΘΜΟΛΟΓΙΚΗ «ανάσα» πήρε προχθές ο Ατρόμητος Αθηνών,
νικώντας εκτός έδρας με 1-0 το Αιγάλεω, στον αγώνα που άνοιξε την αυλαία της
29ης αγωνιστικής του Νοτίου ομίλου, στο πρωτάθλημα της Γ' Εθνικής. 
Το μοναδικό γκολ του ματς πέτυχε ο Μπέλλος στο 47'. 
Η νικήτρια
ομάδα βρέθηκε στη 12η θέση με 37 βαθμούς, ενώ οι γηπεδούχοι παρέμειναν στην 9η
θέση (38 β.). 
*** Τα υπόλοιπα παιχνίδια του Νοτίου ομίλου και οι
συναντήσεις του Βορείου ομίλου, θα διεξαχθούν μεθαύριο. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15827O092</ED>
<ID>
ID:166419

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O09&aa=2</URL></REF>


Article

<CATEGORY>vin10</CATEGORY>

 <H5>Δ
ΕΘΝΙΚΗ</H5>
<H2>Η Αγία Ελεούσα πήρε το «εισιτήριο» της ανόδου
</H2>
Το θρίλερ στην κορυφή του 1ου ομίλου πήρε χθες τέλος, με την
Αγία Ελεούσα να παίρνει το «εισιτήριο» της ανόδου, νικώντας 2-1 την Αγία
Παρασκευή, στην προτελευταία (33η) αγωνιστική του Πρωταθλήματος της Δ'
Εθνικής. 
Στον 4ο όμιλο, η Πρέβεζα και ο Θεσπρωτός προχώρησαν με εκτός
έδρας νίκες εναντίον του Αλμυρού (5-1) και του Ηρακλή Σοφάδων (2-1)
αντίστοιχα, με αποτέλεσμα να δώσουν παράταση στην αγωνία για την υπόθεση της
ανόδου. 
Στον 3ο όμιλο, ο Πάμισος πανηγύρισε τον προβιβασμό του,
επικρατώντας με 1-0 του δεύτερου στη βαθμολογία Εθνικού Πατρών. 
Τα
αποτελέσματα της αγωνιστικής και οι βαθμολογίες των ομίλων: 
1ος
όμιλος: Θήβα-Αχαρναϊκός 0-0, Αν. Ιεράπετρας-Ολυμπιακός Λ. 2-6, Άρης
Ρεθ.-Χαϊδάρι 0-2, Χαραυγιακός-Άρης Πετρ. 1-3, Φωστήρας-Ιωνία Χαν. 2-0,
Χανιά-Αν. Σχηματαρίου 1-0, Κηφισιά-Ηλιούπολη 1-1, Αγ. Ελεούσα-Αγ. Παρασκευή
2-1, Μάλλια-Θησέας Περ. 2-0. 
Η ΒΑΘΜΟΛΟΓΙΑ: Αγ. Ελεούσα 73, Άρης
Πετρ. 66, Αχαρναϊκός 65, Ολυμπιακός Λ. 63, Χανιά 60, Φωστήρας 56, Αγ.
Παρασκευή 53, Χαϊδάρι 53, Μάλλια 52, Ιωνία Χαν. 51, Κηφισιά 46, Ηλιούπολη 43,
Σχηματάρι 34, Χαραυγιακός 32, Θησέας Περ. 25, Θήβα 25, Αν. Ιεράπετρας 16, Άρης
Ρεθ. 11. 
*** Η Αγία Ελεούσα τιμωρήθηκε με -1 βαθμό και η Αν.
Ιεράπετρας με -3 β. 
2ος όμιλος: Καλλονή-Άρης Κ. 7-0,
Πολυκράτης-Ηρακλής Ψ. 1-0, Ατρόμητος Πειρ.-Άρης Αρχ. 3-2, Κερατσίνι-Μανδραϊκός
1-1, Λήλας Βασ.-Παγκορινθιακός 2-1, Δάφνη Εξ.-Χαλκίδα 0-6, Αγερσανί Ν.-Μ.
Αετός 2-0 ά.α., Φοίβος Κρεμ.-Ασπρόπυργος 0-3. 
Η ΒΑΘΜΟΛΟΓΙΑ:
Κερατσίνι 66, Ασπρόπυργος 64, Χαλκίδα 59, Αγεσανί Ν. 58, Άρης Αρχ. 54,
Πολυκράτης 54, Μανδραϊκός 51, Πέλοπας Κ. 46, Λήλας Βασ. 46, Ηρακλής Ψ. 44,
Παγκορινθιακός 44, Καλλονή 30, Μ. Αετός 30, Ατρόμητος Πειρ. 30, Φοίβος Κρεμ.
24, Δάφνη Εξ. 12, Άρης Κ. 3. 
*** Ο Φοίβος Κρεμ. έχει δύο
μηδενισμούς και -6 βαθμούς. Η Καλλονή και ο Άρης Κάμπου έχουν ένα μηδενισμό
και -3 βαθμούς. 
3ος όμιλος: Ατρόμητος Αντ.-Μεσολόγγι 4-1, Αστέρας
Ληξ.-Διοβουνιώτης 2-0 ά.α., Διαγόρας Πολ.-Παντοκράτορας 3-2, Ευρώτας
Ελ.-Φωκικός 2-0, Παναρκαδικός-Αστέρας Βλ. 1-2, Τέλλος Άγρας-Αίας Γαστ. 0-0,
Πάμισος-Εθνικός Πατ. 1-0, ΑΕΚ Αγ. Κωνστ.-Πανθυρεατικός 0-2,
Πανναυπλιακός-Ποσειδών Διδ. 1-1. 
Η ΒΑΘΜΟΛΟΓΙΑ: Πάμισος 72, Εθνικός
Πατ. 65, Φωκικός 65, Τέλλος Άγρας 63, Αχαϊκή 60, Πανθυρεατικός 60, Αστέρας
Βλαχ. 58, Αίας Γαστ. 57, Παναρκαδικός 56, Ευρώτας Ελ. 56, Ποσειδών Διδ. 53,
Πανναυπλιακός 49, ΑΕΚ Αγ. Κωνστ. 41, Διοβουνιώτης 34, Μεσολόγγι 31, Ατρόμητος
Αντ. 19, Αστέρας Ληξ. 18, Παντοκράτορας 14, Διαγόρας Πολ 6. 
*** Ο
Ατρόμητος Αντιρρίου έχει ένα μηδενισμό και -3 βαθμούς, ενώ οι Παντοκράτορας
και Διαγόρας Πολυδρόσου έχουν δύο μηδενισμούς και -6 βαθμούς. 
4ος
όμιλος: Καρδίτσα-Μέλισσσα 7-2, Οδυσσέας Ν.-Αίολος Πρ.Ηλ. 5-1,
Λευκίμμη-Ρήγας Φερ. 0-2, Α.Ε. Τρικάλων-Αχιλλέας Μπ. 1-2, Ολυμπιακός Αγ.
Θεοδ.-Άγ. Ματθαίος 0-2, Μαλεσίνα-Ατρόμητος Π. 0-2, Ηρακλής Σοφ.-Θεσπρωτός 1-2,
Αλμυρός-Πρέβεζα 1-5, Θύελλα Ελ.-Βελισσάριος 2-0 ά.α. 
Η ΒΑΘΜΟΛΟΓΙΑ:
Πρέβεζα 81, Θεσπρωτός 79, Καρδίτσα 68, Άγ. Ματθαίος 60, Ηρακλής Σοφ. 58,
Οδυσσέας Ν. 58, Ατρόμητος Παλ. 57, Θύελλα Ελ. 57, Ρήγας Φερ. 56, Αλμυρός 51,
Μαλεσίνα 49, Ολυμπ. Αγ. Θεοδ. 40, Αχιλλέας Μπ. 40, Α.Ε. Τρικάλων 31, Μέλισσα
28, Λευκίμμη 18, Αίολος Πρ. Ηλ. 15. 
*** Ο Βελισσάριος αποβλήθηκε
από το Πρωτάθλημα. Ο Ολυμπιακός Αγ. Θεοδ. έχει ένα μηδενισμό και -1 βαθμό. Η
Μέλισσα έχει δύο μηδενισμούς και -1 βαθμό. Οι Θεσπρωτός και Καρδίτσα έχουν -5
βαθμούς. 
5ος όμιλος: Εορδαϊκός-Πόντιοι Κοζ. 2-1, Καμπανιακός-Α.Ε.
Καστοριάς 2-0, Πόντιοι Βερ.-Γρεβενά 5-3, Αιγινιακός-Ηρακλής Εδ. 1-1, Αχιλλέας
Φαρσ.-Μουδανιά 0-2, Σήμαντρα-Εθνικός Κατ. 2-1, Απόλλων Κρ. Βρ.-Ηρακλής Λαρ.
3-1, Κεραυνός Αγ. Γ.-Μ. Αλέξανδρος 5-1, Κοζάνη-Δόξα Μακρ. 6-0. 
Η
ΒΑΘΜΟΛΟΓΙΑ: Κοζάνη 85, Απόλλων Κρ. Βρ. 73, Αχιλλέας Φαρσ. 70, Ηρακλής Λαρ.
64, Καμπανιακός 63, Γρεβενά 57, Εθνικός Κατ. 56, Μουδανιά 56, Α.Ε. Καστοριάς
50, Εορδαϊκός 49, Πόντιοι Βερ. 49, Σήμαντρα 37, Αιγινιακός 35, Δόξα Μακρ. 34,
Πόντιοι Κοζ. 31, Ηρακλής Εδ. 20, Μ. Αλέξ. Φλωρ. 10, Κεραυνός Αγ. Γ. 8. 
6ος όμιλος: Καλοχώρι-Αχιλλέας Κ. 4-3, Κορδελιό-Πολύκαστρο 4-0, Εθνικός
Μ.-Ορφέας Ελ. 0-4, Θράκη Φερ.-ΑΠΟ Ξάνθης 1-2, Δόξα Πετρ.-Πανθρακικός 0-1,
Λαγκαδάς-Πανδραμαϊκός 2-4, Ορφάνι-Ορφέας Αλεξ. 1-6, Άγ. Αθανάσιος-Νέστος Χρ.
1-2, Κιλκισιακός-Οδυσσέας Αναγ. 1-1. 
Η ΒΑΘΜΟΛΟΓΙΑ: Ορφέας Αλεξ. 78,
Λαγκαδάς 66, Άγ. Αθανάσιος 57, Πανδραμαϊκός 57, Νέστος Χρ. 56, Οδυσσέας Κορδ.
54, Πανθρακικός 54, Μ. Αλέξ. Καλ. 54, Οδυσσέας Αναγ. 53, Κιλκισιακός 53,
Ορφέας Ελευθ. 53, Πολύκαστρο 39, Αχιλλέας Κιλκ. 34, ΑΠΟ Ξάνθης 32, Θράκη Φερ.
29, Δόξα Πετρ. 22, Μ. Αλέξ. Ορφ. 19, Εθνικός Μουρ. 18. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15827O093</ED>
<ID>
ID:166452

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O09&aa=3</URL></REF>


Article

<CATEGORY>vin10</CATEGORY>

 <H5>ΝΙΟΠΛΙΑΣ: ΘΕΛΟΥΝ ΝΑ ΑΦΗΣΟΥΝ ΤΟΝ ΟΦΗ ΕΚΤΟΣ ΕΥΡΩΠΗΣ</H5>
<H5>Πιο κοντά στη Β' Εθνική</H5>
<H5>Οι προσπάθειες συνεχίζονται</H5>
<H2>Ντρέπομαι</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

«ΠΑΛΙ θέλουν να αφήσουν
τον ΟΦΗ εκτός Ευρώπης, ντρέπομαι γι' αυτό το πρωτάθλημα κι όλα τα περιμένω να
συμβούν». Ποιος είπε πως ο Νίκος Νιόπλιας, ο κορυφαίος παίκτης και σκόρερ του
αγώνα Άρη - ΟΦΗ, χάρηκε και πανηγύρισε την επιτυχία της ομάδας του; Ο
μικροκαμωμένος αρχηγός των Κρητικών, που γνώρισε την αποθέωση από τους οπαδούς
του Άρη όταν πέτυχε το 0-2, περίμενε πως μετά τη νίκη στο Χαριλάου θα ήταν σε
θέση να πανηγυρίσει και να μιλήσει για τη βέβαιη έξοδο του ΟΦΗ στο ΟΥΕΦΑ, όμως
η νίκη του ΠΑΟΚ τα ανέτρεψε όλα και έφερε «βουβαμάρα» στα αποδυτήρια των
Κρητικών. Ο Νίκος Νιόπλιας, πάντως, συνέχισε τις αποκαλύψεις και ήταν
ασυγκράτητος νιώθοντας να τον πνίγει το δίκιο: «Ξέρω πολύ καλά όλες τις
ελληνικές ομάδες και τι συμβαίνει στο πρωτάθλημα στα 15 χρόνια που παίζω. Δεν
μπορούν να με κοροϊδέψουν και να μου εξηγήσουν πως κάποιες ομάδες
μεταμορφώθηκαν και από έναν άσχημο πρώτο γύρο δεν χάνουν παιχνίδι στο δεύτερο.
Εμείς δείχνουμε σε όλο το πρωτάθλημα ποιοι είμαστε και με τα αποτελέσματα
κλείνουμε στόματα». 
«Παλικαρίσια νίκη» χαρακτήρισε την επιτυχία της ομάδας
του στο Χαριλάου ο Έγκεν Γκέραρντ και εξήγησε: «Είχαμε πολλές ελλείψεις, ήταν
δύσκολο παιχνίδι, δεν υπήρχαν λύσεις στον πάγκο μας». Πάντως, για τον Ολλανδό
τεχνικό του ΟΦΗ, «αξίζει και πρέπει να πάει στην Ευρώπη. Βλέπουμε τι γίνεται
στα ελληνικά γήπεδα». Για το παιχνίδι, ειδικότερα, τόνισε: «Στο πρώτο μέρος
παίξαμε καλή μπάλα, στο δεύτερο όμως ο Άρης με σέντρες μάς έβαλε στην περιοχή
και οπισθοχωρήσαμε λίγο. Νομίζω πως νικήσαμε 3-1 και ότι ήταν γκολ κανονικό
αυτό που ακύρωσε ο διαιτητής». 
Παρ' ολίγο να τινάξει στον... αέρα τη
συνέντευξη Τύπου ο Έγκεν Γκέραρντ, όταν άκουσε κάποιον να σχολιάζει κάτι εις
βάρος του. «Είστε δημοσιογράφος;», τον ρώτησε και μόλις έλαβε αρνητική
απάντηση ζήτησε να τον βγάλουν έξω. Δεν περίμενε όμως περισσότερο και αμέσως
σηκώθηκε να φύγει ενοχλημένος από την κατάσταση που επικρατούσε στην αίθουσα
Τύπου. 
Τελικά ηρέμησαν τα πνεύματα και σεβόμενος τους δημοσιογράφους, αλλά
και τον Γιώργο Φοιρό, επέστρεψε στη θέση του και ολοκλήρωσε τις δηλώσεις του.

«ΒΓΑΛΕ ΜΕ» 
«Γιώργο, βγάλε με. Αν συνεχίσω, θα κάνω μεγαλύτερο κακό
στην ομάδα», είπε ο Χρήστος Καρκαμάνης στον Γιώργο Φοιρό στο ημίχρονο, όταν
ήδη το κλίμα ήταν πολύ φορτισμένο εις βάρος του διεθνούς γκολκίπερ, επειδή
δέχθηκε τέρμα πάλι από φάουλ, με κακό στήσιμο του τείχους και χωρίς δική του
αντίδραση στη φάση. 
Αμίλητοι στα αποδυτήρια οι ποδοσφαιριστές του Άρη.
Μαζί τους και ο Γιώργος Φοιρός με τον Ντίνο Κούη, αδυνατώντας πλέον να βρουν
και οι ίδιοι κουράγιο. 
Οι τελευταίοι ήταν και οι μοναδικοί που γλίτωσαν
από τη μήνι των οπαδών του Άρη, αφού 200-300 αγανακτισμένοι συνδεσμίτες
περίμεναν τους παίκτες έξω από το γήπεδο και ξέσπασαν σε αυτούς χωρίς όμως να
τους ξυλοκοπήσουν, αφού υπήρχε και μεγάλη αστυνομική δύναμη που τους
προστάτευε. 
Ο δε Μπίκας, για να αποχωρήσει από το γήπεδο, επιστρατεύθηκαν
δύο διμοιρίες των Ειδικών Δυνάμεων, που παρέλαβαν τον Χαλκιδιώτη διαιτητή μέσα
από τα αποδυτήρια και τον συνόδευσαν έως έξω από τη Θεσσαλονίκη. 
*** Απαράδεκτη επίθεση δέχθηκε από οργισμένους οπαδούς του Άρη λίγο
πριν ακουστεί το τελευταίο σφύριγμα του Μπίκα, ο ραδιοσχολιαστής της ΕΡΑ Σπορ,
Απόστολος Αβδελάς, που γλίτωσε τον ξυλοδαρμό με την επέμβαση της αστυνομίας.
Κάποιοι ­ γιατί δεν ήταν περισσότεροι από δέκα αυτοί ­ ενοχλήθηκαν από τα
σχόλια του ραδιοσχολιαστή και μέσα στην πίκρα τους θέλησαν να ξεσπάσουν, όμως
αυτά είναι γεγονότα που δυστυχώς ντροπιάζουν τον Άρη και την ιστορία του. 
*** Έγινε κι αυτό όσο και αν είναι δύσκολο να το πιστέψει κανείς. Τα
μεγάφωνα του Χαριλάου ανακοίνωναν λάθος αποτέλεσμα στον αγώνα ΑΕΚ - ΠΑΟΚ ­
πληροφορούσαν δηλαδή πως κέρδιζε η ΑΕΚ ώστε να μην επηρεαστούν οι παίκτες του
ΟΦΗ και προσπαθήσουν περισσότερο για τη νίκη, η οποία με ήττα του ΠΑΟΚ δεν θα
τους ήταν απαραίτητη. 
ΘΕΣΣΑΛΟΝΙΚΗ.

Του ανταποκριτή μας 
ΑΝ ΣΑΣ λέγαμε ότι οι οπαδοί του Άρη θα
χειροκροτούσαν τον Νιόπλια και θα αποδοκίμαζαν τον Δημητριάδη και τους
συμπαίκτες του, θα το πιστεύατε; Κι όμως αυτό συνέβη στο «Χαριλάου», όπου ο
Άρης γνώρισε την ήττα (1-2) από τον ΟΦΗ! 
Το δράμα του Άρη συνεχίσθηκε και
χθες. Οι Κρητικοί αποδείχθηκαν «κομάντος» κι έχοντας αρχηγό και σκόρερ τον
Νίκο Νιόπλια πήραν τους βαθμούς, αλλά δεν... τους χάρηκαν πολύ (απίστευτο κι
αυτό), αφού νίκησαν εκτός και οι Παναθηναϊκός - ΠΑΟΚ! Κι αν ο ΟΦΗ έμεινε
«ζωντανός» στο κυνήγι της θέσης του ΟΥΕΦΑ, ο Άρης που βρίσκεται εδώ και καιρό
στην «εντατική», είναι πλέον «κλινικά νεκρός». 
Οι Θεσσαλονικείς έμειναν
έξι βαθμούς πίσω από Καλαμάτα και Αθηναϊκό, απομένουν τρία ματς και το
χειρότερο γι' αυτούς είναι ότι ακόμη κι αν φτάσουν τους αντιπάλους τους,
υποβιβάζονται λόγω χειρότερου συντελεστή! 
Οι παίκτες του Άρη και οι 15.000 οπαδοί τους «πάγωσαν»
στο 37', όταν ο Νιόπλιας «χτύπησε», για πρώτη φορά, με απευθείας φάουλ. Το
τείχος του Άρη είχε στηθεί και πάλι λανθασμένα, ο Καρκαμάνης φέρει ευθύνη και
στο ημίχρονο ζήτησε την αντικατάστασή του. 
Ούτε ο Κατεργιαννάκης κατάφερε,
όμως, να σταματήσει στο 58' τον Νιόπλια, που πέτυχε με «κεραυνό» το 0-2. Η
αντίδραση; Οι οπαδοί του Άρη αποθέωσαν τον παίκτη του ΟΦΗ και αποδοκίμασαν
τους δικούς τους φωνάζοντας «εκεί - εκεί στη Β' Εθνική». Ο Άρης μπήκε ξανά στο
παιχνίδι στο 64' με το γκολ του Νεϊζίνιο, αλλά δεν έφτασε ποτέ στην ισοφάριση,
αφού στο 71' ο Δημητριάδης (έστειλε την μπάλα στα δίχτυα) υποδείχθηκε «οφ» από
τον επόπτη Τσολακίδη, ο Λιολίδης στο 80' νικήθηκε από τον Χανιωτάκη και ο
Μητσόπουλος στο 81' έστειλε την μπάλα στο δοκάρι. Ο Νιόπλιας νίκησε τον
Κατεργιαννάκη και στο 86', αλλά ο διαιτητής Μπίκας σφύριξε επιθετικό φάουλ.

ΠΟΥ ΝΑ ΒΡΕΙ κουράγιο
να μιλήσει ο Γιώργος Φοιρός, όταν έχει αρχίσει να αποδέχεται πως ο Άρης από τη
νέα περίοδο, εκτός απροόπτου, θα αγωνίζεται στη Β' Εθνική; Ο τεχνικός των
«κιτρίνων» επανέλαβε πάλι ότι «θα συνεχίσουμε την προσπάθεια», αλλά για πρώτη
φορά ομολόγησε: «Θα πρέπει σιγά - σιγά να σκεφτόμαστε διαφορετικά, να
οργανωνόμαστε για το μέλλον και για να μην επαναληφθούν λάθη του παρελθόντος.

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15827O101</ED>
<ID>
ID:166346

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O10&aa=1</URL></REF>


Article

<CATEGORY>vin10</CATEGORY>

 <H5>ΣΤΗ
ΝΕΑΠΟΛΗ</H5>
<H5>Νίκος
Φρούσος</H5>
<H2>Ένα ματς που τα είχε όλα</H2>

<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΕΝΑ ημίχρονο κατάφερε η Καστοριά να αντισταθεί
στον Ιωνικό, το Σάββατο, στο γήπεδο της Νεάπολης. Στο δεύτερο μέρος η ομάδα
του Γιάτσεκ Γκμοχ επέβαλε τον ρυθμό της και επικράτησε άνετα, με 5-1. 
Το παιχνίδι τα είχε σχεδόν
όλα. Έξι γκολ, πέντε (!) δοκάρια και καλό θέαμα. Ο Ιωνικός βρέθηκε
μπλοκαρισμένος στο πρώτο ημίχρονο και παρά το γεγονός ότι προηγήθηκε (1-0) στο
21' με γκολ του Τσιαντάκη (ύστερα από κεφαλιά του Φρούσσου στο δοκάρι), δεν
είχε πείσει τους οπαδούς του ότι θα ήταν η ομάδα που θα επικρατούσε στο
παιχνίδι. Η ομάδα της Νεάπολης, που είχε σε μεγάλη ημέρα τον Νίκο Φρούσσο
(είχε συμμετοχή στα τρία πρώτα γκολ και σημείωσε το τέταρτο), είδε τον Δημήτρη
Αφεντουλίδη να σημειώνει γκολ στο 33' σε αντεπίθεση (1-1) και εκεί άρχισαν οι
αποδοκιμασίες από την εξέδρα: «Οι παίκτες μου πίστεψαν ότι χωρίς να ιδρώσουν
θα νικούσαν και η Καστοριά τούς έδωσε ένα μάθημα», είπε ο Γιάτσεκ Γκμοχ μετά
το τέλος του αγώνα. Και κατέληξε: «Στο δεύτερο ημίχρονο, παίξαμε όπως έπρεπε,
είχαμε τέσσερα δοκάρια και σημειώσαμε πέντε συνολικά γκολ. Μετά το δεύτερο
γκολ που πετύχαμε, η Καστοριά έχασε το πάθος της και κατέρρευσε». 
Οι
παίκτες της Καστοριάς πίστεψαν ότι μπορούσαν να φύγουν από τη Νεάπολη με βαθμό
ή βαθμούς. Είχαν όμως την ατυχία να δουν την μπάλα να κτυπά στο οριζόντιο
δοκάρι του Βενιαμίν σε κεφαλιά του Τύρνα (62') και δύο λεπτά αργότερα (64'), ο
Νίκος Φρούσσος με κεφαλιά πάσα έδωσε στον Ότιτζι και αυτός από κοντά με νέα
κεφαλιά σημείωσε το 2-1. Η συνέχεια ήταν εύκολη για τον Ιωνικό. Ο Αντριόλι με
πέναλτι, που κέρδισε ο Φρούσσος στο 69', σημείωσε το 3-1. Τον δείκτη του σκορ
ανέβασε ο Φρούσσος στο 76' (4-1) και το σκορ έκλεισε ο Αφάς στο 84' (5-1). 
Ο Κώστας Τσαγκαλίδης ανέφερε ότι η είσοδος του Ότιτζι χάλασε τα σχέδια της
ομάδας του, αφού ανάγκασε την άμυνά του να κάνει λάθη και συμπλήρωσε: «Ζηλεύω
τους προπονητές που δουλεύουν στον Ιωνικό, γιατί όλοι είναι ικανοποιημένοι
όταν η ομάδα σώζεται, ενώ θα έπρεπε με το υλικό που έχει να κτυπά την έξοδο
στο Κύπελλο ΟΥΕΦΑ». Για την ιστορία πρέπει να αναφέρουμε ότι ο Ιωνικός είχε
τρία ακόμα δοκάρια με τους Μπρούστερ (42'), Ότιτζι (80'), Φρούσσο (82'). Πολύ
καλή ήταν η διαιτησία του Παπαπέτρου (Αθήνας). 
Ο ΝΙΚΟΣ Φρούσος απέδειξε το Σάββατο (για μία ακόμα φορά) ότι
διανύει περίοδο μεγάλης φόρμας. Ο παίκτης του Ιωνικού έκανε τα πάντα εναντίον
της Καστοριάς. Απ' αυτόν ξεκίνησαν τα τρία γκολ της ομάδας του, ενώ σημείωσε
το τέταρτο. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15827O102</ED>
<ID>
ID:166406

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O10&aa=2</URL></REF>


Article

<CATEGORY>vin10</CATEGORY>

 <H5>«ΕΓΚΛΗΜΑ» ΑΠΟ ΤΟΝ ΔΙΑΙΤΗΤΗ ΚΑΛΑΘΕΝΟ ΜΕ ΘΥΜΑ ΤΟΝ ΑΠΟΛΛΩΝΑ ΣΤΟΝ ΒΥΡΩΝΑ</H5>
<H5>Μιχάλης Καλαθενός</H5>
<H5>Δεν πήγε ο Τεννές</H5>
<H2>Χωρίς αναισθητικό</H2>

<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

«ΕΓΚΛΗΜΑ» στο Βύρωνα! Δράστης ο διαιτητής Μιχάλης
Καλαθενός, θύμα ο Απόλλων και το ελληνικό ποδόσφαιρο! 
Θα υπάρξει τιμωρία;
Οι «αρμόδιοι» ­ όποιοι κι αν είναι αυτοί ­ ας πάρουν τις αποφάσεις τους. Η
ευθύνη είναι αποκλειστικά δική τους. 
Χθες στο Βύρωνα, όπου ο Αθηναϊκός
νίκησε με 3-2 τον Απόλλωνα, έγινε σφαγή! Ο Απόλλωνας «έπεσε» θύμα της
σφυρίχτρας. Ο Μιχάλης Καλαθενός από τα Δωδεκάνησα, όχι μόνον τον «μαχαίρωσε»
αλλά επί 45 λεπτά του έριχνε και... αλάτι στις πληγές του! Το νυστέρι στον
Απόλλωνα και γενικότερα στο ποδόσφαιρο βγήκε δευτερόλεπτα μετά την ισοφάριση
του Απόλλωνα (2-2). Δηλαδή με την συμπλήρωση του ημιχρόνου (45'). Εως τότε
η... ορατότητα του αγώνα ήταν καθαρή. Το παιχνίδι ήταν αμφίρροπο, ο Απόλλωνας
είχε χάσει μεγάλη ευκαιρία (4' με τον Θωμαΐδη), ο Αθηναϊκός αφυπνίστηκε,
πίεσε, έγινε πιο ουσιώδης, πήρε το προβάδισμα στο σκορ με κεφαλιά του
Θεοδωρόπουλου στο 12' και πριν συνέλθουν οι φιλοξενούμενοι χτύπησε πάλι με
σουτ του Μαυρομμάτη στο 18' (2-0), αλλά... 
Από εκεί και πέρα τα πάνω ήλθαν
κάτω. Η ομάδα της Ριζούπολης ανοίχτηκε, μείωσε τη διαφορά με σουτ του Αλέξη
στο 22' (2-1) και στο 45' με εκπληκτικό φάουλ του Καραγκούνη ισοφάρισε (2-2).
Με τη σέντρα ο Καλαθενός άρχισε να βλέπει μόνο μια ομάδα στο γήπεδο. Τον
Αθηναϊκό, τον οποίο... εξέθεσε ανεπανόρθωτα. Ακόμη και οι οπαδοί των «λόρδων»
γελούσαν με τα σφυρίγματα του. 
Ο διαιτητής χωρίς λόγο κράτησε τέσσερα
λεπτά καθυστέρηση. Και αμέσως μετά την ισοφάριση του Απόλλωνα «ανακάλυψε»
αποβολή. Έδειξε άνευ αιτίας δεύτερη κίτρινη κάρτα στον Νταμιάνοβιτς και άφησε
την ομάδα του Τεννέ με 10 παίκτες. Και όχι μόνον αυτό. Στο δεύτερο ημίχρονο
δεν την άφησε να περάσει τη σέντρα. Όσες φορές τόλμησε ο Απόλλωνας να
ανοιχθεί, κυρίως με τον θαυμάσιο Καραγκούνη, όσες φορές «κλαδεύτηκε» ο διεθνής
παίκτης, έδειξε «παίζετε» σκορπώντας χαμόγελα! 
Ο Αθηναϊκός που καιγόταν για τους βαθμούς
κυριάρχησε. Και τελικά εκμεταλλεύτηκε και την αριθμητική υπεροχή του και τα
λάθη του διαιτητή και τον δικαιολογημένο εκνευρισμό του αντιπάλου του.
Ευκαιρίες δεν έκανε. Πέτυχε όμως το πολύτιμο γκολ με φάουλ του Μαυρομμάτη στο
68' και πήρε τους τρεις βαθμούς. Για τον Απόλλωνα που πάλεψε, όπως πάλεψε, δεν
υπήρχε καλύτερη τύχη μ' αυτόν τον διαιτητή. Η μάχη του ήταν άνιση και ίσως
είχε χαθεί πριν εισέλθει στον αγωνιστικό χώρο. Από τους νικητές κορυφαίος ήταν
ο Μαυρομμάτης, ενώ καλή απόδοση είχαν οι Θεοδωρόπουλος, Κοζανίδης και
Σαμπαντίνι (α'μέρος). Από τον Απόλλωνα σπουδαίος ο Καραγκούνης και θαυμάσιοι
οι Αποστόλου, Ιωάννου, Μιλόγεβιτς. 
Όσο για τη διαιτησία του Καλαθενού, τι
να πει κανείς. Η μόνη λέξη που ταιριάζει είναι «αίσχος». Μεχρι κίτρινη κάρτα
έδειξε κατόπιν αντιδράσεων των φιλάθλων. Στον Μαυρομμάτη για σκληρό μαρκάρισμα
στον Αποστόλου (75'), αλλά δεν καταλόγισε φάουλ. Έληξε και το παιχνίδι ένα
λεπτό νωρίτερα. Δράμα... 
ΤΟ ΣΑΡΑΚΙ του ποδοσφαίρου, η διαιτησία, έκανε πάλι την
εμφάνισή της χθες στο γήπεδο του Βύρωνα. Στο πρόσωπο του Δωδεκανήσιου Μιχάλη
Καλαθενού το ποδόσφαιρο έδειξε όλη τη γύμνια του, τα πάθη του και τα
παρασκήνιά του. Ήταν ο αρνητικός πρωταγωνιστής της συνάντησης, μιας συνάντησης
που δεν τινάχθηκε στον αέρα καθώς οι παίκτες του Απόλλωνα δεν παρεκτράπηκαν
ούτε στιγμή και κράτησαν έως το τέλος την ψυχραιμία τους... 
ΝΕΟ
κρούσμα αντισυναδελφικής συμπεριφοράς είχαμε χθες στο γήπεδο του Βύρωνα, καθώς
ο Μπάμπης Τεννές, τεχνικός του Απόλλωνα, δεν εμφανίστηκε στη συνέντευξη Τύπου
μετά τον αγώνα με τον Αθηναϊκό. Ο προπονητής της ομάδας του Βύρωνα Χρήστος
Αρχοντίδης ήταν επόμενο να αντιδράσει και φυσικά δεν έκανε δηλώσεις με τον
γυμναστή του Απόλλωνα κ. Στυλιανόπουλο. Είπε, πάντως, για τον αγώνα: 
«Νικήσαμε δίκαια και βγήκαμε από τη δύσκολη βαθμολογική θέση. Νομίζω ότι η
σωτηρία μας βρίσκεται στους 37 βαθμούς. Σήμερα είχαμε έναν πολύ καλό
Μαυρομμάτη». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15827O111</ED>
<ID>
ID:166347

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O11&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΕΙΜΑΣΤΕ 99% ΠΡΩΤΑΘΛΗΤΕΣ. ΧΡΕΙΑΖΕΤΑΙ ΑΚΟΜΗ ΣΟΒΑΡΟΤΗΤΑ</H5>
<H5>Τον έριξε
σαν χάρτινο πύργο...</H5>
<H5>Αλέξης Αλεξανδρής</H5>
<H2>Τελευταίο εμπόδιο...τα μαθηματικά</H2>

<AUTHOR>ΘΕΜΙΣΜΑΝΤΑΣ</AUTHOR>

ΠΥΡΓΟΣ

«ΕΙΜΑΣΤΕ κατά 99% πρωταθλητές.
Μαθηματικά όμως δεν έχει κριθεί ο τίτλος, γι' αυτό χρειάζεται σοβαρότητα έως
το τέλος». Ο Ντούσαν Μπάγιεβιτς πανευτυχής χθες στον Πύργο για τη 12η εκτός
έδρας νίκη τού Ολυμπιακού, έδωσε συγχαρητήρια στους ποδοσφαιριστές του. Η χαρά
των «ερυθρολεύκων» ήταν χθες διπλή, αφού είχαν πληροφορηθεί για την ήττα της
ΑΕΚ. Έτσι στ' αποδυτήρια στήθηκε τρελό πανηγύρι. 
Ο προπονητής του
Ολυμπιακού αναφερόμενος στο θριαμβευτικό 5-0 επί του Πανηλειακού, τόνισε: «Ο
Πανηλειακός μπήκε δυνατά στα πρώτα δέκα λεπτά. Ήταν καλύτερος και έχασε μια
καλή ευκαιρία. Αν πετύχαινε γκολ, τότε τα πράγματα θα ήταν δύσκολα για εμάς.

Οι αντίπαλοί μας έχασαν ακόμα μία σπουδαία ευκαιρία μετά το 0-1. Μετά την
επιτυχία του δεύτερου γκολ, το ματς έδειξε ότι είχε κριθεί. Το τρίτο γκολ ήταν
καθοριστικό. Έμεινα ευχαριστημένος από τον κόσμο μας και τους φιλάθλους της
ομάδας μας στον Πύργο. Μας συμπαραστάθηκαν με τον καλύτερο τρόπο». 
ΑΠΟΓΟΗΤΕΥΣΗ 
Απογοητευμένος για τη βαριά ήττα του Πανηλειακού ήταν ο
Βασίλης Δανιήλ. Τόνισε: «Όταν μια ομάδα χάνει με 5-0, τότε δεν υπάρχουν
δικαιολογίες. Η ευθύνη ανήκει σε όλους. Συμφωνώ με τον κ. Μπάγιεβιτς που είπε
ότι μπήκαμε δυνατά στο ματς και τα πράγματα θα ήταν δύσκολα για τον Ολυμπιακό
αν πετυχαίναμε γκολ. Είχα επισημάνει στους παίκτες μου να προσέξουν την πρώτη
μπαλιά, γιατί οι αντίπαλοί μας μαρκάρουν στενά στο χώρο του κέντρου. 
Ο
Ολυμπιακός είχε οξυδέρκεια και έφτασε γρήγορα στο 2-0. Το δεύτερο γκολ του
Αλεξανδρή μάς έβγαλε έξω από το παιχνίδι. Στο πρώτο ημίχρονο παίξαμε επί ίσοις
όροις τον Ολυμπιακό, αλλά στο β' 45λεπτο η ομάδα μου καταποντίσθηκε. Κάναμε
πολλά λάθη στο κέντρο και την άμυνα. Εύχομαι στον Ολυμπιακό να κατακτήσει τον
τίτλο. Βρίσκεται πολύ κοντά στον στόχο του». 
ΠΥΡΓΟΣ 
ΣΦΡΑΓΙΔΑ
τίτλου έβαλε χθες ο Ολυμπιακός στον Πύργο, όπου με χατ τρικ του Αλεξανδρή
θριάμβευσε επί του Πανηλειακού με 5-0 και εκμεταλλευόμενος την ήττα της ΑΕΚ
στη Νέα Φιλαδέλφεια από τον ΠΑΟΚ, ξέφυγε εννέα βαθμούς τρεις αγωνιστικές πριν
από τη λήξη του πρωταθλήματος. 
Η ομάδα του Ντούσαν Μπάγιεβιτς θέλει ένα
μόνο βαθμό ­ την ερχόμενη αγωνιστική υποδέχεται στο Στάδιο Καραϊσκάκη την ΑΕΚ
­ για να αναδειχτεί και μαθηματικά πρωταθλήτρια του 18ου επαγγελματικού
πρωταθλήματος. 
Αμέσως μετά τη λήξη του αγώνα οι «ερυθρόλευκοι» έτρεξαν προς το μέρος μέρος
που βρίσκονταν οι 6.000 οπαδοί τους και πανηγύρισαν έξαλλα την επιτυχία τους.

Οι γηπεδούχοι μπήκαν δυνατά στο ματς και απείλησαν μόλις στο 2' την εστία
του Ολυμπιακού: Ο Κυζερίδης βρέθηκε τετ-α-τετ με το γκολ, αλλά ο
Ελευθερόπουλος διατήρησε ανέπαφη την εστία του. Μετά το 10' ο Ολυμπιακός
ισορρόπησε το παιχνίδι και αφού πέρασε στην αντεπίθεση χτύπησε τον Πανηλειακό
στο 17': Ο Γεωργάτος τροφοδότησε τον Γκόγκιτς ο οποίος σούταρε με δύναμη για
να αποκρούσει ασθενώς ο Σανάγια. Ο Αλεξανδρής που καραδοκούσε, νίκησε με διπλή
προσπάθεια τον γκολκίπερ του Πανηλειακού ανοίγοντας στον Ολυμπιακό το δρόμο
προς το θρίαμβο (0-1). 
Στο 22' η ομάδα του Βασίλη Δανιήλ έφτασε κοντά στην
ισοφάριση, αλλά ο Μπάρνιακ αστόχησε από πλεονεκτική θέση. Τέσσερα λεπτά
αργότερα ο Αλεξανδρής από πλάγια θέση νίκησε με ψηλοκρεμαστό σουτ τον Σανάγια
πετυχαίνοντας το 0-2. Η πλάστιγγα της νίκης έγειρε προς το μέρος του
Ολυμπιακού. Οι ποδοσφαιριστές του Ντούσαν Μπάγιεβιτς με άριστη ψυχολογία
επέβαλαν το ρυθμό του παιχνιδιού τους και κυριάρχησαν στον αγωνιστικό χώρο. Οι
«ερυθρόλευκοι» έχασαν την ευκαιρία στο α' ημίχρονο να ανεβάσουν το δείκτη του
σκορ, αλλά οι Αλεξανδρής (41'), Γκόγκιτς (42') αστόχησαν από καλή θέση. 
Ο
Μπάγιεβιτς χρησιμοποίησε δύο αμυντικούς χαφ (Αμανατίδη, Πασσαλή) οι οποίοι
έκλεισαν τους διαδρόμους προς την εστία του Ελευθερόπουλου. 
Στο β'
ημίχρονο το γκολ του Αλεξανδρή στο 59' έδωσε τη χαριστική βολή στην ομάδα του
Πύργου. Ο Ολυμπιακός δεν συνάντησε καμία αντίσταση και πέτυχε δύο ακόμα γκολ:
Ο Μίρσα Βαρεσάνοβιτς στο 77' με συρτό διαγώνιο σουτ σημείωσε το 0-4 (ήταν το
πρώτο γκολ του Βόσνιου αμυντικού με τα χρώματα του Ολυμπιακού) και ο Σίνισα
Γκόγκιτς διαμόρφωσε το τελικό 0-5 (82'), αφού πρώτα απέφυγε τον Σανάγια. 
Ο
Μάλαμας Τεβεκέλης ήταν σωστός στις υποδείξεις του μέχρι το 88'. Ο
Θεσσαλονικιός διαιτητής αγνόησε παράβαση μέσα στην περιοχή του Ολυμπιακού,
όταν ο Τζόρτζεβιτς έκανε κοντρόλ με το χέρι προ του Λάκη που βρέθηκε στο
τερέν. Ήταν πέναλτι υπέρ του Πανηλειακού. Λανθασμένες υποδείξεις είχαν οι δύο
επόπτες Ποντίκης, Κωνσταντέλος. 
Ο ΑΛΕΞΗΣ Αλεξανδρής ήταν ο κορυφαίος σε απόδοση
ποδοσφαιριστής στον αγώνα του Πύργου. Ο διεθνής μεσοεπιθετικός πέτυχε χθες χατ
τρικ (έφτασε τα 16 γκολ) και έβαλε πλώρη για να αναδειχτεί πρώτος σκόρερ στο
πρωτάθλημα. Ο Αλεξανδρής έδειξε χθες στοιχεία ολοκληρωμένου ποδοσφαιριστή και
μάλιστα λίγες ημέρες πριν από την καθοριστική συνάντηση με τη διοίκηση του
Ολυμπιακού για το θέμα της ανανέωσης του συμβολαίου του. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15827O121</ED>
<ID>
ID:166348

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O12&aa=1</URL></REF>


Article

<CATEGORY>vin10</CATEGORY>

 <H5>Ο δρόμος προς τη Β' Εθνική</H5>
<H2>Ένας βαθμός πριν από το νήμα</H2>

ΕΝΑΝ ΒΑΘΜΟ χρειάζεται
ο Ολυμπιακός στα υπόλοιπα τρία ματς, από τα οποία τα δύο είναι στο στάδιο
Καραϊσκάκη, για να πανηγυρίσει την κατάκτηση του πρωταθλήματος. Οι
«ερυθρόλευκοι» θα χάσουν τον τίτλο μόνο στην περίπτωση που «αυτοκτονήσουν»
κάνοντας τρεις ήττες και παράλληλα η ΑΕΚ, που έχει πλεονέκτημα σε ισοβαθμία με
την ομάδα του Πειραιά, πετύχει τρεις νίκες. 
Στη «μάχη» της Ευρώπης ο ΟΦΗ
θεωρείται φαβορί για την κατάληψη της μίας από τις δύο προνομιούχες θέσεις,
αφού έχει προβάδισμα πέντε βαθμών από τους άλλους υποψηφίους, Παναθηναϊκό και
ΠΑΟΚ. 
Η κρητική ομάδα έχοντας βατό πρόγραμμα χρειάζεται πέντε βαθμούς για
να εξασφαλίσει και τυπικά το «διαβατήριό» της, ενώ τους Παναθηναϊκό και ΠΑΟΚ
«κυνηγάει» η Καβάλα, που βρίσκεται στην πιο δύσκολη θέση. 
Το μεγαλύτερο
«εμπόδιο» για τους «πράσινους», που έχουν το πλεονέκτημα σε περίπτωση
ισοβαθμίας με τον ΠΑΟΚ, είναι ο Ηρακλής, ενώ ο «δικέφαλος» του Βορρά εκτός από
τα δύο εντός έδρας παιχνίδια, θα πρέπει να ξεπεράσει τον «σκόπελο» της
Καβάλας. 
ΤΟΝ ΔΡΟΜΟ της ήδη υποβιβασμένης Καστοριάς ακολουθούν οι Εδεσσαϊκός και
Άρης, αφού πρέπει να καλύψουν διαφορά 6 βαθμών από τη 15η θέση, για να
παραμείνουν στην Α' Εθνική. 
Ο Εδεσσαϊκός για να σωθεί θα πρέπει να νικήσει
τις δύο ομάδες (Καλαμάτα και Αθηναϊκό) που «καταδιώκει» στο γήπεδό τους, ενώ ο
Άρης θα αγωνιστεί δύο φορές εκτός έδρας και για να ελπίζει, χρειάζεται
οπωσδήποτε νίκη στο Χαριλάου εναντίον της Καλαμάτας. 
Η Παναχαϊκή
αισθάνεται πιο άνετα από τους αντιπάλους της, αφού χρειάζεται τρεις βαθμούς
για να αποφύγει τον υποβιβασμό, έχοντας εύκολο πρόγραμμα (τα δύο τελευταία
παιχνίδια στην Πάτρα). 
Η Βέροια έχει τον ίδιο στόχο και ο εκτός έδρας
αγώνας με τη βαθμολογικά αδιάφορη Καστοριά, προσφέρεται για να πάρει τη νίκη
και τους τρεις βαθμούς. 
Ο Απόλλων θα αντιμετωπίσει τρεις ομάδες που
«καίγονται» για τους βαθμούς, αλλά δεν φαίνεται να προβληματίζεται, καθώς
αναζητεί μόλις δύο βαθμούς για να νιώθει σίγουρος. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15827O122</ED>
<ID>
ID:166407

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O12&aa=2</URL></REF>


Article

<CATEGORY>vin10</CATEGORY>

 <H5>Λουτσιάνο Ντε Σόουζα</H5>
<H2>Ο
Κυπαρίσσης γιόρτασε διπλά</H2>

<AUTHOR>ΔΗΜΗΤΡΗΣ ΞΑΝΘΑΚΗΣ</AUTHOR>

ΤΟ ΚΑΛΥΤΕΡΟ δώρο για
τη γιορτή του έδωσε στους οπαδούς της Ξάνθης ο εορτάζων χθες Θωμάς Κυπαρίσσης,
ο οποίος σημείωσε το γκολ που έδωσε τη νίκη στην ομάδα του, με 3-2 επί της
Βέροιας και στη συνέχεια ξέσπασε σε λυγμούς. 
Τα δύο αξιοσημείωτα γεγονότα
του πρώτου ημιχρόνου ήταν το αυτογκόλ του Μαλλού στο 5' και ο τραυματισμός και
η αποχώρηση του διαιτητή της συνάντησης Γιώργου Ψυχομάνη στο 33'. Στο 5' ο
Λουτσιάνο εκτέλεσε κόρνερ και ο Μαλλούς στην προσπάθειά του να αποκρούσει την
έστειλε στα δίχτυα του Δέλλιου (1-0). Στη συνέχεια ο Γιώργος Ψυχομάνης έπαθε
τράβηγμα και δεν μπόρεσε να συνεχίσει τον αγώνα. Στη θέση του, τον αγώνα
διηύθυνε ο Γιάννης Αμπελάκιας. Η Βέροια στη διάρκεια του πρώτου ημιχρόνου ήταν
καλύτερη, αλλά δεν κατάφερε να σημειώσει γκολ. 
Στο δεύτερο ημίχρονο η
SKODA Ξάνθη ήταν καταπληκτική, αλλά συνάντησε απέναντί της τον Δέλλιο, ο
οποίος σε τέσσερις περιπτώσεις (46', 52', 53', 81') έσωσε την ομάδα του από
γκολ. 
Ο Λουτσιάνο στο 69' με βραζιλιάνικο τρόπο πέρασε τρεις αντιπάλους
του και σημείωσε το δεύτερο γκολ των γηπεδούχων (2-0). Και ενώ οι παίκτες της
Ξάνθης πανηγύριζαν, ο Πέτκοβιτς, εκμεταλλεύθηκε την αδράνεια της άμυνας (70')
και μείωσε σε 2-1. 
Το γήπεδο «πάγωσε» στο 84' όταν ο Νίκολιτς έπιασε «κεραυνό» λίγα μέτρα έξω από
τη μεγάλη περιοχή και ισοφάρισε (2-2). 
Οι γηπεδούχοι βρήκαν τα ψυχικά
αποθέματα και σημείωσαν τρίτο γκολ στο 86' με τον Θωμά Κυπαρίσση (3-2) και το
γήπεδο μετατράπηκε σε... Ρίο από τους οπαδούς τους: «Οι παίκτες μου αξίζουν
συγχαρητήρια, γιατί στον δεύτερο γύρο έκαναν μεγάλη προσπάθεια για να σωθούμε,
πράγμα που έγινε, λόγω των ψυχικών αποθεμάτων που είχαν», είπε ο Γιάννης
Ματζουράκης, ενώ ο Μάκης Κατσαβάκης τόνισε: «Διεκδικούμε το Όσκαρ ατυχίας,
αφού χάσαμε άλλο ένα ματς, ενώ θα μπορούσαμε να πάρουμε τη νίκη. Η ισοπαλία θα
ήταν το δίκαιο αποτέλεσμα». 
Καλή ήταν η διαιτησία και των δύο διαιτητών,
Ψυχομάνη και Αμπελάκια. 
ΤΟ ΚΑΛΥΤΕΡΟ του
παιχνίδι από τότε που πήγε στην Ξάνθη έκανε χθες ο Λουτσιάνο Ντε Σόουζα. Από
τον Βραζιλιάνο ξεκινούσε κάθε καλή προσπάθεια των γηπεδούχων, ενώ το γκολ που
σημείωσε ήταν από αυτά που βλέπουμε σπάνια στα γήπεδα και δίκαια το πανηγύρισε
έξαλλα, με τρόπο όπως μόνο οι Βραζιλιάνοι κάνουν. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O13</CAT>
<ED>
Κωδικός άρθρου: A15827O131</ED>
<ID>
ID:166349

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O13&aa=1</URL></REF>


Article

<CATEGORY>vin10</CATEGORY>

 <H5>ΡΙΒΕΡΣ: ΘΕΛΟΥΜΕ ΚΑΙ ΤΟ ΠΡΩΤΑΘΛΗΜΑ ΓΙΑ ΝΑ ΟΛΟΚΛΗΡΩΣΟΥΜΕ ΤΟ ΕΡΓΟ
ΜΑΣ</H5>
<H2>Οι στόχοι μας δεν έχουν τελειώσει</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΑΠΛΑ ΚΑΝΑΜΕ τη δουλειά μας αν και ακόμα δεν έχουμε τελειώσει,
αφού ο στόχος μας παραμένει το πρωτάθλημα. Αυτό θέλουμε και τότε θα έχουμε
ολοκληρώσει το έργο μας». Ο Ντέιβιντ Ρίβερς, από τους κορυφαίους του χθεσινού
αγώνα, έδωσε το στίγμα για το πέρασμα του Ολυμπιακού σε έναν ακόμα τελικό του
πρωταθλήματος, αν και δεν ξέχασε να επισημάνει ότι χθες τα πράγματα δεν ήταν
και τόσο εύκολα. 
«Μπορεί να φάνηκε ότι κερδίσαμε άνετα, αλλά δεν είναι
ακριβώς έτσι. Ο τελικός μπορεί να έχει το δικό του πρεστίζ, αλλά εμάς μας
ενδιαφέρει το πρωτάθλημα», είπε ο Αμερικανός άσος των «ερυθρόλευκων», οι
οποίοι για έκτη συνεχόμενη φορά θα παίξουν σε έναν τελικό πρωταθλήματος της
Α1. 
Ο Ντούσαν Ίβκοβιτς από την πλευρά του (είχε προβλέψει ότι ο Ολυμπιακός
θα δείξει ένα καλύτερο πρόσωπο στον χθεσινό αγώνα), στάθηκε ιδιαίτερα στην
άμυνα ζώνης του δευτέρου ημιχρόνου, ενώ ήταν απόλυτα ικανοποιημένος που η
ομάδα έδειξε να ξαναβρίσκει τον ρυθμό της. 
«Νομίζω ότι οι δύο καλύτερες
ομάδες του πρωταθλήματος, έφτασαν δίκαια στον τελικό και θα διεκδικήσουν τον
φετινό τίτλο. Εμείς ξεπεράσαμε σχετικά γρήγορα μια κοιλιά που είχαμε
παρουσιάσει μετά το φάιναλ φορ και αυτό είναι ευχάριστο», είπε ο «Ντούντα» που
απέδωσε τα εύσημα στους παίκτες του. 
«Τους αξίζουν συγχαρητήρια, διότι από
την αρχή μπήκαν αποφασισμένοι στο παιχνίδι. Η νίκη πέραν του τελικού,
εξασφάλισε και τη συμμετοχή της ομάδας και στη νέα Ευρωλίγκα. Η άμυνα ζώνης
μάς έδωσε τη διαφορά, και ίσως η έκταση που πήρε το σκορ είναι πλασματική. Το
Περιστέρι μάλλον δεν ήταν προετοιμασμένο γι' αυτήν, ενώ εμείς είχαμε πλέον τον
απόλυτο έλεγχο του παιχνιδιού», συνέχισε ο κόουτς των πρωταθλητών Ευρώπης, που
στάθηκε και στο θέμα της διαιτησίας. 
«Όταν κερδίζεις με τέτοια διαφορά,
κανονικά δεν στέκεσαι στη διαιτησία, αλλά δεν είναι δυνατόν ένας παίκτης σαν
τον Φασούλα να μην έχει μία εκτίμηση από τους διαιτητές. Αμέσως φάουλ και μετά
τεχνική ποινή και έξω. Εγώ σε εκείνο το σημείο τον έβαλα στον αγώνα και ας
είχε τρία φάουλ, αφού θα έπαιζε απλά στην άμυνα ζώνης τον Αλμπέρτι χωρίς
πρόβλημα. Όμως του χρέωσαν ένα αυστηρό φάουλ και αμέσως μετά τεχνική για
διαμαρτυρία, ενώ και οι άλλοι ψηλοί μας φορτώθηκαν με πολλά φάουλ». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15827O151</ED>
<ID>
ID:166350

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O15&aa=1</URL></REF>


Article

<CATEGORY>vin10</CATEGORY>

 <H5></H5><H5>Έχω ξεχάσει τις διακοπές</H5>
<H5>Απερίσκεπτοι οπαδοί
</H5><H5>Μέτρησαν το καλάθι</H5>
<H2>ΕΜΠΙΣΤΕΥΤΙΚΑ</H2>

«Γιώργο με
θυμάσαι, τα πίναμε πριν από κάτι χρόνια στο Ρέθυμνο». Ένας φίλος του
Ολυμπιακού πλησίασε τον Σιγάλα και του θύμισε ότι είχαν βρεθεί πριν από χρόνια
στην κρητική πόλη και ο αρχηγός των «ερυθρολεύκων» δεν άντεξε και χαμογελώντας
είπε το... παράπονό του. «Τι μου θύμισες τώρα. Από τότε που είχα έρθει στο
Ρέθυμνο έχω να κάνω και διακοπές. Έχω ξεχάσει πώς είναι...». Ο «Ράμπο» σε
δηλώσεις του σε τηλεοπτικό σταθμό είπε χθες ότι αυτό τον τρίτο τίτλο
(πρωτάθλημα) τον θέλει όσο τίποτε άλλο, ενώ ανακοίνωσε για μία ακόμα φορά ότι
μετά το Ευρωμπάσκετ της Ισπανίας θα πάει στο καμπ της Νέας Υόρκης. 
* Οι
παίκτες του Ολυμπιακού είχαν χθες το καλύτερο... πριμ από τον κόουτς, αφού η
πρόκρισή τους στον τελικό συνοδεύτηκε από ένα μεγαλοπρεπέστατο ρεπό σήμερα. Η
κούραση μετά τόσα συνεχόμενα παιχνίδια είναι φυσιολογική και κάθε τέτοιο...
δώρο (ρεπό) είναι ευπρόσδεκτο. 
Μια πέτρα(!) και δύο αναπτήρες που έπεσαν στον αγωνιστικό χώρο
γράφτηκαν από τους διαιτητές στο φύλλο αγώνα, χωρίς όμως να υπάρχει σοβαρός
κίνδυνος για το Περιστέρι, που το πολύ να πληρώσει λίγο παραπάνω (οικονομικά)
την απερισκεψία κάποιων ανόητων οπαδών του. 
* «Πάρε και το μπάσκετ
Τροχανά, Τροχανά», ήταν ένα από τα συνθήματα των οπαδών του Ολυμπιακού που
γιόρταζαν και για το σίγουρο πλέον πρωτάθλημα της ποδοσφαιρικής ομάδας. 
Λίγο πριν αρχίσει το
δεύτερο ημίχρονο ο Ολυμπιακός ζήτησε να μετρηθεί το ύψος του καλαθιού στο
οποίο και θα έκανε τις επιθέσεις του. Ενέργεια που προκάλεσε τα ειρωνικά
σχόλια από πλευράς οπαδών του Περιστερίου. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15827O152</ED>
<ID>
ID:166408

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O15&aa=2</URL></REF>


Article

<CATEGORY>vin10</CATEGORY>

 <H5>Ο
ΟΛΥΜΠΙΑΚΟΣ ΕΠΕΒΑΛΕ ΑΠΟ ΤΗΝ ΑΡΧΗ ΤΟΥ ΑΓΩΝΑ ΤΟΝ ΡΥΘΜΟ ΤΟΥ ΣΤΟ ΠΕΡΙΣΤΕΡΙ</H5>
<H5>Ο
Ολυμπιακός ήταν ανώτερος</H5>
<H2>Έκανε περίπατο</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΠΑΡΑΣΤΑΣΗ
για έναν ρόλο ήταν το χθεσινό ματς του Περιστερίου με τον Ολυμπιακό. Ο
πρωταθλητής Ευρώπης μετέτρεψε το δεύτερο παιχνίδι σε... περίπατο (86-58) και
πλέον θα αντιμετωπίσει την ΑΕΚ στον τελικό τού Πρωταθλήματος έχοντας το
αβαντάζ της έδρας. 
Και φυσικά έβαλε στο... τσεπάκι του το εισιτήριο για
την έξοδο στην Ευρωλίγκα, όπου δίνει ανελλιπώς το «παρών» τα πέντε τελευταία
χρόνια (6η φορά). 
Ο Ολυμπιακός ήταν σοβαρός και από την αρχή του αγώνα
επέβαλε το ρυθμό του. Έδωσε τέλος στις δύο τελευταίες μέτριες εμφανίσεις του
(με Απόλλωνα και το πρώτο ματς με το Περιστέρι) και έδειξε ότι ξαναβρίσκει τη
φόρμα του. 
Ήταν ιδιαίτερα εύστοχος, είχε υπομονή και ο Ρίβερς (21 π. με
6/7 διπ.) με τους Σιγάλα (14 με 2/3 τριπ.), Τάρλατς (16 π. - 10 ριμπ.) έδειξαν
ότι διανύουν περίοδο φόρμας. Ο Ντράγκαν Σάκοτα βλέποντας από την αρχή του
αγώνα τον Ολυμπιακό να ξεφεύγει στο σκορ (19-26), έριξε στο παιχνίδι (12') τον
Άγγελο Κορωνιό, που λόγω τραυματισμού δεν είχε αγωνιστεί και στο πρώτο ματς.

Ο Κορωνιός φάνηκε όμως ότι είναι εκτός κλίματος, ήταν άστοχος (0/2 διπ.,
1/7 τριπ.) και δεν βοήθησε την ομάδα του. 
Γενικά πάντως (και κυρίως μόλις
πάτησε... γκάζι ο Ολυμπιακός) το Περιστέρι φάνηκε πως είχε περισσότερο το νου
του στους μικρούς τελικούς κόντρα στον ΠΑΟΚ και λιγότερο κόντρα στον
Ολυμπιακό. 
Μόνο ο Γκούροβιτς ξέφυγε από τη μετριότητα του Περιστερίου,
όμως ήταν... μόνος. 
Στο ημίχρονο οι «ερυθρόλευκοι» προηγήθηκαν με 47-35
και η άμυνα ζώνης του Ίβκοβιτς έδωσε τη μεγάλη διαφορά των 28 πόντων και
ψαλίδισε τις όποιες ελπίδες των παικτών του Περιστερίου. 
*** Οι
Βιδάλης και Τσανίδης έκαναν πολλά λάθη και απέβαλαν αδίκως (μόλις στο 18' με
τεχνική ποινή) τον Φασούλα. Η «αράχνη» χρεώθηκε με φάουλ που δεν είχε κάνει
και μόλις διαμαρτυρήθηκε δέχθηκε από τον κ. Τσανίδη και αυστηρή τεχνική ποινή.
Επίσης σφύριζαν με ευκολία και χωρίς λόγο φάουλ (31 μόνο στο πρώτο ημίχρονο!),
με αποτέλεσμα όλοι οι παίκτες να είναι φορτωμένοι από το πρώτο 20λεπτο. 
«Ο ΟΛΥΜΠΙΑΚΟΣ εφέτος έκανε τις μεγαλύτερες
επιτυχίες του εκτός έδρας και ειλικρινά ξέραμε ότι ήταν δύσκολο το έργο μας.
Αποδείχθηκε ότι το ματς αυτό ήταν πιο δύσκολο από τον αγώνα στο Φάληρο». Ο
Ντράγκαν Σάκοτα παραδέχθηκε την ανωτερότητα του αντιπάλου του, ενώ τόνισε ότι
η ομάδα του θα είναι έτοιμη για τον αγώνα με τον ΠΑΟΚ. 
«Δεν νομίζω ότι
έκρινε τον αγώνα η άμυνα του αντιπάλου μας, αφού από ένα σημείο και μετά στο
β' ημίχρονο ο αγώνας ήταν χαμένος και δεν τα δίναμε όλα. Πάντως, εμείς στον
μικρό τελικό με τον ΠΑΟΚ θα είμαστε έτοιμοι εάν ο αντίπαλός μας παίξει τέτοια
άμυνα. Στον τελικό δίκαια θα παίξουν ο Ολυμπιακός και η ΑΕΚ, αφού ήταν οι πιο
σταθερές ομάδες όλη τη χρονιά. Πιστεύω ότι θα δούμε πολύ καλό μπάσκετ στη
συνέχεια, τόσο στον μεγάλο όσο και στον μικρό τελικό», κατέληξε ο Ντράγκαν
Σάκοτα, ενώ ο Μάρλον Μάξεϊ παραδέχθηκε: 
«Πρωταθλητές Ευρώπης ήταν οι
αντίπαλοί μας, λογικό ήταν να είναι το φαβορί. Εμείς προσπαθήσαμε όσο
μπορούσαμε, αλλά ήταν ανώφελο». 
Όσο για τον Πάολο Μορέτι, το χθεσινό
αποτέλεσμα δεν θα επηρεάσει το Περιστέρι εν όψει του τελικού της 3ης θέσης με
τον ΠΑΟΚ. 
«Άλλο παιχνίδι αυτό με τον Ολυμπιακό, άλλο με τον ΠΑΟΚ. Απλά
εμείς χάσαμε τώρα με 28 πόντους, ενώ ο ΠΑΟΚ με δύο, αλλά δεν θα παίξει ρόλο
στο μεταξύ μας παιχνίδι». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15827O161</ED>
<ID>
ID:166351

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O16&aa=1</URL></REF>


Article

<CATEGORY>vin10</CATEGORY>

 <H2>Ο
ΔΡΟΜΟΣ ΠΡΟΣ ΤΟΝ ΤΙΤΛΟ</H2>

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15827O162</ED>
<ID>
ID:166409

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O16&aa=2</URL></REF>


Article

<CATEGORY>vin10</CATEGORY>

 <H5>Ο
ΠΛΕΪ ΜΕΪΚΕΡ ΤΟΥ ΠΕΡΙΣΤΕΡΙΟΥ «ΧΩΡΑΕΙ» ΣΤΑ ΠΛΑΝΑ ΤΟΥ ΠΑΟ ΓΙΑ ΤΗ ΝΕΑ ΠΕΡΙΟΔΟ
</H5><H2>Σκέψη για Κορωνιό</H2>

<AUTHOR>ΣΩΤΗΡΗΣΒΕΤΑΚΗΣ</AUTHOR>

ΤΑ ΣΧΕΔΙΑ του Παναθηναϊκού, αρχίζουν να καταστρώνονται από σήμερα
ουσιαστικά, όμως στο μυαλό των διοικούντων «στροβιλίζουν» διάφορες σκέψεις.

Μια από αυτές έχει να κάνει με την περίπτωση του Άγγελου Κορωνιού, ο
οποίος όπως και πέρυσι έτσι κι εφέτος συγκαταλέγεται στους «ενδιαφέροντες» για
τον «νέο» Παναθηναϊκό παίκτες. 
ΠΡΩΤΗ ΣΥΣΚΕΨΗ 
Σήμερα, λοιπόν, στο
γραφείο του Παύλου Γιαννακόπουλου, που επέστρεψε χθες από το εξωτερικό όπου
βρέθηκε για ολιγοήμερες διακοπές και ορισμένες προσωπικές δουλειές, θα
πραγματοποιηθεί σύσκεψη με τον Μιχάλη Κυρίτση ­ μπορεί να θεωρείται πλέον ως
τεχνικός σύμβουλος του προέδρου και με αυτόν το ρόλο είναι πιθανόν να
παραμείνει στους «πράσινους» ­ και τους αδελφούς Γιαννακόπουλους. 
Για την
περίπτωση του Άγγελου Κορωνιού υπάρχει λοιπόν μια σκέψη που συμπεριλαμβάνει
ανταλλαγή παικτών. Να ντυθεί στα «πράσινα» ο διεθνής πλέι μέικερ και να πάει
στο Περιστέρι ο Χρήστος Μυριούνης, που εφέτος επέστρεψε σε υψηλά αγωνιστικά
επίπεδα. Μάλιστα, ο διεθνής φόργουορντ λέγεται πως καλοβλέπει μια τέτοια
ανταλλαγή, αλλά μέχρι να συμφωνήσει το Περιστέρι, ο Κορωνιός και ο Μυριούνης
στο οικονομικό σκέλος υπάρχει κάποια... απόσταση. 
ΞΕΚΑΘΑΡΙΣΜΑ 
Στα
υπόψιν γι' αυτή την περίπτωση, όπως αναφέρουν οι πληροφορίες από τον ΠΑΟ,
βρίσκεται και ο Ούγκο Σκονοκίνι ή ο Τζαννής Σταυρακόπουλος (μαζί με τον
Μυριούνη). Όμως για να φτάσει ο Παναθηναϊκός μέχρι αυτό το σημείο, σίγουρα θα
πρέπει να ολοκληρωθεί το «ξεκαθάρισμα» της ομάδας. 
Σε αυτό
συμπεριλαμβάνονται ως γνωστόν ο Τζούλιους Νουόσου, ο Τζον Αμίτσι, ο Τζων
Κόρφας, ο Μαρσέλο Νικόλα και σχεδόν σίγουρα ο Μπάιρον Ντίνκινς. Για την
περίπτωση του Νικόλα ενδιαφέρον θα έχει και η σημερινή ημέρα. 
ΜΑΖΕΨΕ ΤΑ
ΠΡΑΓΜΑΤΑ 
Ο Παναθηναϊκός τον περιμένει απόψε, αλλά από το περιβάλλον του
Ισπανοαργεντινού φόργουορντ δεν θεωρείται βέβαιη η επιστροφή του, καθώς, όπως
λένε, έχει μαζέψει και έχει πάρει μαζί του όλα τα εν Ελλάδι υπάρχοντά του. Ο
ΠΑΟ, όπως είπαμε, τον περιμένει καθώς ο παίκτης δεσμεύεται μέχρι το τέλος του
μήνα, αλλά αν δεν έρθει μάλλον δεν θα πολυστενοχωρηθεί. 
Ο Νικόλα έχει
δείξει εδώ και πολύ καιρό «μισθοφορική» συμπεριφορά και απλά θα γλιτώσουν οι
«πράσινοι» κάποια χρήματα από μισθούς. Σημασία έχει, τέλος πάντων, ότι του
χρόνου δεν θα είναι στον ΠΑΟ. 
Από εκεί και πέρα αναλύοντας ­ σύμφωνα πάντα
με τις πληροφορίες που έχουμε από τον ΠΑΟ ­ τις πρώτες σκέψεις των
διοικούντων, ο Βράνκοβιτς αποτελεί τον υπ' αριθμόν ένα μεταγραφικό στόχο στη
λίστα των ξένων. Ήταν άλλωστε αναμενόμενο κάτι τέτοιο, καθ' ότι και «λαϊκή
απαίτηση» ήταν και πολύτιμος αποδείχθηκε πως ήταν και, τέλος, ο Κροάτης ως
γνωστόν απογοητεύτηκε από την πρώτη του χρονιά στη Μινεσότα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15827O171</ED>
<ID>
ID:166352

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O17&aa=1</URL></REF>


Article

<CATEGORY>vin10</CATEGORY>

 <H2>Προκρίθηκαν έξι στην 8άδα</H2>

ΔΥΟ ΟΜΑΔΕΣ απομένουν για να
συμπληρωθεί η τελική 8άδα των πλέι οφ στο ΝΒΑ. Μετά το Σικάγο, Νέα Υόρκη,
Γιούτα, Χιούστον, την πρόκριση πήραν το Σαββατοκύριακο οι Λέικερς και οι
Σουπερσόνικς, ενώ απομένουν τα νοκ άουτ (πέμπτο της σειράς) παιχνίδια Ατλάντα
- Ντιτρόιτ και Μαϊάμι - Ορλάντο. 
Χθες το Σιάτλ (παρ' ότι χρειάστηκε την
παράταση για να ισοφαρίσει σε 2-2 στο τέταρτο ματς) νίκησε εύκολα με 116-92 το
Φοίνιξ και πήρε την πρόκριση. Η νίκη για τους «υπερηχητικούς» ήρθε από τον...
πάγκο, καθώς ο Ντέιβιντ Γουίντγκεϊτ ­ που αντικατέστησε τον τραυματισμένο Νέιτ
ΜακΜίλαν ­ στα 21 λεπτά που έπαιξε σημείωσε 19 πόντους με 6/7 σουτ, πήρε 10
ριμπάουντ και μάλιστα εννέα πόντους στο τελευταίο κρίσιμο δωδεκάλεπτο. Ο
Σρέμπφ σημείωσε 24 πόντους, ο Κεμπ 21 και ο Πέιτον 19 και οδήγησαν την ομάδα
τους στην ανατροπή της μεγάλης έκπληξης που πήγε να δημιουργηθεί όταν οι
περσινοί φιναλίστ έχαναν με 2-1 στη σειρά των αγώνων. 
Ακόμη την πρόκριση
πήραν και οι Λος Άντζελες Λέικερς, που νίκησε το Πόρτλαντ με 95-91 και έφτασαν
τις τρεις (πολυπόθητες) νίκες (3-1). Ένα σερί 9-0 στα τελευταία δύο λεπτά
χάρισε τη νίκη στην παρέα του Σακίλ, που παρεμπιπτόντως σημείωσε 27 πόντους.
Με πολύ καλή απόδοση (και πάλι ο κορυφαίος της ομάδας του) ο Άρβιντας Σαμπόνις
που πέτυχε 23 πόντους και πήρε 10 ριμπάουντ. 
Τέλος η Ατλάντα νίκησε με
94-82 το Ντιτρόιτ και οδήγησε τη «μονομαχία» των δύο ομάδων στο πέμπτο και
τελευταίο ματς. 
Τα μέχρι τώρα ζευγάρια των προημιτελικών είναι: Γιούτα
Τζαζ - Λ.Α. Λέικερς, Σιάτλ Σουπερσόνικς - Χιούστον Ρόκετς, ενώ οι Σικάγο
Μπουλς περιμένουν το νικητή του αγώνα Ατλάντα Χοκς - Ντιτρόιτ Πίστονς και οι
Νιου Γιόρκ Νικς την ομάδα που θα επικρατήσει στο ματς Μαϊάμι Χιτ - Ορλάντο
Μάτζικ. 
* Ο Τσαρλς Όστιν των Μαϊάμι Χιτ ανακηρύχθηκε πιο βελτιωμένος
παίκτης του ΝΒΑ, ύστερα από σχετικό (ετήσιο) δημοψήφισμα που πραγματοποιήθηκε
στις ΗΠΑ. Ο Όστιν, που πέρυσι αγωνιζόταν στο τουρκικό πρωτάθλημα με την ομάδα
της Σμύρνης, πήρε 41 ψήφους (από τους 115) και τον ακολούθησαν οι Νταγκ Κρίστι
του Τορόντο (17), Ρασίντ Ουάλας του Πόρτλαντ (13). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15827O172</ED>
<ID>
ID:166410

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O17&aa=2</URL></REF>


Article

<CATEGORY>vin10</CATEGORY>

 <H2>Τουρνουά για τους Μεσογειακούς</H2>

ΑΡΧΙΣΑΝ από χθες οι αγώνες του
τουρνουά, το οποίο διοργανώνει η ΕΟΚ στη Γλυφάδα με σκοπό την καταγραφή και
αξιολόγηση του έμψυχου υλικού, εν όψει της επιλογής της ομάδας που θα λάβει
μέρος στους Μεσογειακούς αγώνες στο Μπάρι της Ιταλίας. 
Συνολικά στο
τουρνουά μετέχουν 33 παίκτες, οι οποίοι είναι χωρισμένοι σε τέσσερις ομάδες.
Αναλυτικά οι τέσσερις ομάδες: 
1η ομάδα (κόουτς Γιώργος Τσίσκαρης):
Λημνιάτης, Φλώρος, Μασλαρινός, Χρήστου, Τσιριγωτάκης, Β. Σούλης,
Ασημακόπουλος, Πουρνάρας. 
2η ομάδα (κόουτς Θόδωρος Μπολάτογλου): Σιούτης,
Γκουσγκούνης, Αρμούτης, Δρελιώζης, Ντικούδης, Παπαϊωακείμ, Κούβαρης,
Πανταζόπουλος. 
3η ομάδα (κόουτς Νίκος Φιλίππου): Μίχαλος, Βετούλας,
Παναγιωταράκος, Δάκος, Υφαντής, Τσόπης, Στ. Σούλης, Νικάκης. 
4η ομάδα
(κόουτς Αντώνης Χρηστέας): Κουγιός, Φυλλαρίδης, Κρητικός, Κικίλιας,
Χρυσανθόπουλος, Παυλίδης, Χαλκιαδάκης, Χαραλαμπίδης, Καμαριώτης. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15827O173</ED>
<ID>
ID:166445

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O17&aa=3</URL></REF>


Article

<CATEGORY>vin10</CATEGORY>

 <H2>Πρωταθλήτρια ξανά η ΤΣΣΚΑ</H2>

ΠΡΩΤΑΘΛΗΤΡΙΑ για 6η συνεχόμενη φορά
αναδείχθηκε η ΤΣΣΚΑ Μόσχας, αφού νίκησε χθες στον 5ο τελικό την Αβτοντόρ
Σάρατοφ με 103-93. Η ομάδα του Στάνισλαβ Ερέμιν, που πήρε με 3-2 τον τίτλο, θα
είναι και η μοναδική εκπρόσωπος της Ρωσίας στην επόμενη Ευρωλίγκα, αφού από
δύο ομάδες που βγήκαν εφέτος, του χρόνου θα βγει μόνο μία, αφού η Δυναμό
Μόσχας έχασε τη θέση, τερματίζοντας τελευταία στον έναν από τους ομίλους της
Ευρωλίγκα που ολοκληρώθηκε πριν από λίγες ημέρες με το φάιναλ φορ της Ρώμης.

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15827O174</ED>
<ID>
ID:166467

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O17&aa=4</URL></REF>


Article

<CATEGORY>vin10</CATEGORY>

 <H2>Η
Εθνική πόλο στις ΗΠΑ</H2>

ΑΝΑΧΩΡΗΣΕ χθες τα ξημερώματα για το
Νιούπορτ της Καλιφόρνια η Εθνική μας ομάδα πόλο, όπου θα λάβει μέρος σε
εξαεθνές τουρνουά εν όψει της προετοιμασίας της για το ΦΙΝΑ ΚΑΠ που θα
διεξαχθεί σε λιγότερο από έναν μήνα στη χώρα μας. 
Ο ομοσπονδιακός τεχνικός
Κούλης Ιωσηφίδης συμπεριέλαβε στην 13άδα τους κάτωθι παίκτες: Μαυρωτά,
Αφρουδάκη, Λοράντο, Ψύχο, Μάζη (Βουλιαγμένη), Παπαναστασίου (Χίος), Βολτυράκη,
Χατζηθεοδώρου, Λούδη (Ολυμπιακός), Πάτρα, Καϊάφα (Χαλκίδα), Λυκούδη (Πάτρα),
Καλακόνα (Εθνικός). 
Η Εθνική μας θα παίξει κατά σειρά με τις Γιουγκοσλαβία
(Τρίτη), Καναδά (Τετάρτη), Κροατία (Πέμπτη), Αυστραλία (Παρασκευή) και ΗΠΑ
(Σάββατο), ενώ την Κυριακή θα δώσει ανάλογα με τη βαθμολογία της έναν αγώνα
κατάταξης. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15827O175</ED>
<ID>
ID:166480

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O17&aa=5</URL></REF>


Article

<CATEGORY>vin10</CATEGORY>

 <H2>Οι
γυναίκες σε τουρνουά</H2>

ΑΝΑΧΩΡΕΙ σήμερα η Εθνική γυναικών για το
Βέλικο Τρνάβο της Βουλγαρίας όπου θα λάβει μέρος σε τετραεθνές τουρνουά (μαζί
με τις Βουλγαρία, Ρουμανία και Γιουγκοσλαβία) εν όψει της συμμετοχής της στην
προκριματική φάση του Ευρωμπάσκετ 1999 (Ελσίνκι 21 - 25 Μαΐου 1997).. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15827O176</ED>
<ID>
ID:166486

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O17&aa=6</URL></REF>


Article

<CATEGORY>vin10</CATEGORY>

 <H5>ΑΤΡΟΥΙΑ: Ο ΠΑΟΚ ΔΕΝ ΠΙΣΤΕΥΕ ΟΤΙ ΘΑ ΣΟΥΤΑΡΟΥΜΕ ΑΦΟΥ ΕΙΧΕ ΕΤΟΙΜΑΣΕΙ ΤΗΝ ΑΜΥΝΑ
ΓΙΑ ΔΙΕΙΣΔΥΣΗ</H5>
<H5>Στους ισχυρούς μετά 26 χρόνια</H5>
<H5>Με «βόμβα» στην Ευρωλίγκα</H5>
<H5>Πάμε για την τρίτη θέση</H5>
<H5>ΙΩΑΝΝΙΔΗΣ</H5>
<H5>Στην επιτυχία του
Ολυμπιακού δεν είχα συμμετοχή</H5>
<H2>Δεν το περίμεναν</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΣΤΕΦΑΝΟ Ατρούια, ο άνθρωπος - Ευρωλίγκα, αυτός που με το...
φάιναλ σουτ στη λήξη του αγώνα έστειλε την ΑΕΚ στους ουρανούς και στο
ευρωπαϊκό πρωτάθλημα ύστερα από 27 ολόκληρα χρόνια. Ο μικροκαμωμένος Ιταλός
πλέι μέικερ πρόλαβε σε έξι δευτερόλεπτα να κάνει μια κούρσα ταχύτητας από το
καλάθι της ομάδας του και από τα 8 μέτρα εκτέλεσε τον ΠΑΟΚ, που με το τρίποντο
του Ατρούια έχασε 68-70 από την ΑΕΚ και έμεινε εκτός τελικού με 2-0 ήττες. 
Ο Ατρούια στα τελευταία λεπτά της κανονικής διάρκειας του αγώνα και σε όλη την
παράταση αγωνιζόταν με σοβαρό πρόβλημα στους προσαγωγούς, αλλά με τον
Κολντεμπέλα εκτός, λόγω φάουλ, και τον Μπαρλά ανέτοιμο να ανταποκριθεί στις
δυσκολίες του παιχνιδιού, ο Ιωαννίδης δεν είχε άλλη επιλογή από το να τον
διατηρήσει στο γήπεδο έστω και εμφανώς ανήμπορο να βοηθήσει. Ο 25χρονος Ιταλός
όμως βρήκε το κουράγιο και τη δύναμη στην τελευταία φάση να ολοκληρώσει την
προσπάθειά του με τον ιδανικότερο για την ΑΕΚ τρόπο. «Πήρα την μπάλα, έτρεξα,
πάτησα γερά, σούταρα και μπήκε στο καλάθι. Όχι ότι είμαι και άνθρωπος του
αγώνα», είπε ήρεμος ο Ατρούια, περιγράφοντας τη φάση στα αποδυτήρια και
εξήγησε ακόμη: «Ήταν κλειστή η άμυνα και αυτό επειδή περίμεναν διείσδυση. Θα
μπορούσε πάντως και να μην μπει στο καλάθι η μπάλα». Η συνέχεια πάντως έδειξε
να τον ενδιαφέρει περισσότερο και, όπως είπε, «εντάξει δεν έγινε και τίποτε
φοβερό. Βγήκαμε στην Ευρωλίγκα, προκριθήκαμε στον τελικό και κοιτάζουμε τον
επόμενο στόχο, να παίζουμε και να προσφέρουμε θέαμα όπως στα καμπαρέ». 
ΕΙΚΟΣΙ έξι χρόνια είχε
η ΑΕΚ να παίξει στην Ευρωλίγκα (τότε Κύπελλο Πρωταθλητριών). Η «Ένωση» την
περίοδο 1970-71 είχε προχωρήσει μέχρι το δεύτερο γύρο της διοργάνωσης και
αποκλείστηκε από την Αντίμπ. 
Τα «πέτρινα» χρόνια της ΑΕΚ λοιπόν πέρασαν
και ο «δικέφαλος» θα πετάξει ξανά στον ουρανό της κορυφαίας διοργάνωσης. 
Να σημειώσουμε ότι η ΑΕΚ κατετάγη πέρυσι 10η στο πρωτάθλημα, με αποτέλεσμα να
μην καταφέρει να αγωνιστεί ούτε στο Κύπελλο Κόρατς. Από το ναδίρ στο... ζενίθ
δηλαδή. 
Ο ΣΤΕΦΑΝΟ Ατρούια με μια
«βόμβα» τριών πόντων από τα οκτώ μέτρα, ένα δευτερόλεπτο πριν από τη λήξη
(68-70) της παράτασης του αγώνα με τον ΠΑΟΚ στο Αλεξάνδρειο, σφράγισε την
έξοδο της ΑΕΚ στην Ευρωλίγκα (2-0 νίκες) και την έστειλε στον τελικό του
πρωταθλήματος. 
Ο ΠΑΟΚ είχε προηγηθεί με 68-67 και στα έξι δευτερόλεπτα που
απέμεναν ο Ιταλός πλέι μέικερ διέσχισε μόνος του τον αγωνιστικό χώρο και
σούταρε. 
Ο ΠΑΟΚ θα διεκδικήσει πλέον το εισιτήριό του στην Ευρωλίγκα στον
μικρό τελικό. 
Ο «δικέφαλος» του Βορρά είχε την ευκαιρία να «καθαρίσει» το
ματς στην κανονική διάρκεια του αγώνα, αλλά ο Ντεμπς δεν εκμεταλλεύτηκε το
λάθος του Μπαρλά και αστόχησε σε σουτ, όταν το σκορ ήταν 59-59. Στην παράταση
η ΑΕΚ πιο ψύχραιμη πήρε διαφορά πέντε πόντων, όμως κάποια λάθη των παικτών της
και η ευστοχία των παικτών του ΠΑΟΚ (κυρίως του Ρεντζιά) στις βολές, έφεραν τα
πάνω-κάτω. 
Ο Βίκτορ Αλεξάντερ για άλλη μια φορά στάθηκε στο... ύψος του
και μαζί με τον Ατρούια και τον Ποδαρά ήταν οι παίκτες που σήκωσαν το
μεγαλύτερο βάρος. 
Ο Αμερικανός σέντερ πέτυχε 18 πόντους και πήρε 13
ριμπάουντ, ενώ ο Ποδαράς με τα τρίποντα που πέτυχε κράτησε την ΑΕΚ στο
παιχνίδι, όταν ο Γιαννούλης εξουδετέρωσε στην αρχή του δευτέρου ημιχρόνου τον
Αλεξάντερ. 
Ο ΑΛΕΞΑΝΤΕΡ και ο Ατρούια ήταν αυτοί που έκαναν
τη μεγάλη ζημιά στον ΠΑΟΚ. Ο Σκοτ Σκάιλς, παρά τη δραματική εξέλιξη του αγώνα,
ξεπέρασε γρήγορα το σοκ και αφού συνεχάρη στους παίκτες του, έδωσε κουράγιο
για τη συνέχεια και δημοσιοποίησε τις διαπιστώσεις του για το παιχνίδι με την
ΑΕΚ. 
«Δεν ξεκινήσαμε καλά το παιχνίδι, είχαμε πολλά ελεύθερα σουτ, αλλά
σχεδόν όλα άστοχα. Στο δεύτερο ημίχρονο παίξαμε καλή άμυνα και μόλις κάναμε
ένα λάθος το πληρώσαμε με τρίποντο. 
Δεν ήταν το μοναδικό, αλλά το λάθος
φαίνεται όταν είναι εύστοχο το σουτ που ακολουθεί. Έτσι, δύο φορές ο Ατρούια,
μία στο τέλος του πρώτου ημιχρόνου και μία στο τέλος της παράτασης, μας έκανε
τη ζημιά. Είχαμε πρόβλημα, όπως και στο πρώτο παιχνίδι με τον Αλεξάντερ,
προσπαθήσαμε να τον σταματήσουμε, αλλά δεν ήταν εύκολο. Οι παίκτες μου είναι
άπειροι κι αυτός πολύ έμπειρος, ενώ κάναμε καλή δουλειά με τον Έντουαρντς.
Είμαι υπερήφανος για τους παίκτες, παίζουν με την καρδιά τους και αυτό είναι
υπέρ. Τώρα συνεχίζουμε για την τρίτη θέση, που οδηγεί στην Ευρωλίγκα». 
ΝΑΙ ΜΕΝ, αλλά ­ από τον Γιάννη
Ιωαννίδη για τη στέψη του Ολυμπιακού πρωταθλητή Ευρώπης. Από τη μια αρνήθηκε
πως είχε συμμετοχή στην επιτυχία του Ολυμπιακού, όπως θα είχε και στην
αποτυχία του, αλλά από την άλλη υπενθύμισε από πού τον πήρε και πού τον
οδήγησε, διεκδικώντας εμμέσως πλην σαφώς μερίδιο στον «ερυθρόλευκο» θρίαμβο
της Ρώμης. 
«Αυτή η ομάδα έπρεπε να πάρει το ευρωπαϊκό πρωτάθλημα,
συγχαρητήρια που τα κατάφερε γιατί το άξιζε. Εγώ δεν είχα καμιά συμμετοχή στην
επιτυχία, όπως δεν θα είχα και αν αποτύγχανε. Μέχρι πέρυσι εγώ και οι
συνεργάτες μου προσφέραμε ό,τι μπορούσαμε, πήραμε έναν Ολυμπιακό από τις
λαμαρίνες του Παπαστράτειου και τον κάναμε αυτοκρατορία, του έλειπε μόνο το
κερασάκι από την τούρτα και γι' αυτό στον τελικό κάθησα και είδα πρώτη φορά
φέτος τον Ολυμπιακό μαζί με τους συνεργάτες μου, ώστε να πανηγυρίσουμε άλλη
μια ελληνική επιτυχία». 
«Ένας πολύ μακρινός στόχος για τη φετινή ΑΕΚ έγινε
πραγματικότητα». Έτσι είδε ο Γιάννης Ιωαννίδης τη νίκη της ομάδας του στη
Θεσσαλονίκη επί του ΠΑΟΚ, που σήμαινε και τη συμμετοχή στο Κύπελλο
Πρωταθλητριών της νέας περιόδου. «Κάπου 25-30 χρόνια είχε να παίξει στο
Πρωταθλητριών η ΑΕΚ και άλλα τόσα να κερδίσει τον ΠΑΟΚ στη Θεσσαλονίκη, είναι
μεγάλη η στιγμή για την ΑΕΚ και αισθάνομαι υπερήφανος για τους παίκτες μου που
τα κατάφεραν με το όσο ταλέντο διαθέτουν, όλη τη χρονιά έπαιξαν σαν ομάδα και
αυτό ήταν πολύ σημαντικό», τόνισε ο «ξανθός», παραδεχόμενος επίσης ότι «ήταν
ένα ντέρμπι που θα το κέρδιζε ο πιο τυχερός και ο πιο εύστοχος. Εμείς κάναμε
λάθη σε δύο φάσεις, πάνω στους Μπαλογιάννη και Ρεντζιά, στην παράταση, αλλά ο
Ατρούια με ένα σουτ στο τέλος άλλαξε το σκηνικό. Έτσι όμως είναι το μπάσκετ,
ψυχοβγαλτικό, ένα σουτ του Ατρούια μας έστειλε στην Ευρωλίγκα και ένα άλλο του
Νάκιτς μας στέρησε έναν τίτλο». Δεν έλειψαν βέβαια και τα παράπονα του τύπου
«πάλι όλη τη βδομάδα είχαμε προβλήματα, φάνηκε το κενό του Χατζή, ο Ατρούια
είχε θλάση στους προσαγωγούς, ο Έντουαρντς ήταν άρρωστος και τρέχαμε για
αξονικές, ο Μπαρλάς έχει μείνει πολύ πίσω». 
ΓΙΑ ΤΟΝ ΠΑΟΚ 
Γοητευμένος
από τον ΠΑΟΚ, αλλά και τον Σκοτ Σκάιλς, δήλωσε ο προπονητής του «δικεφάλου»
του Νότου. «Ο ΠΑΟΚ είναι ικανός να κάνει τη ζημιά σε οποιονδήποτε αντίπαλο, ο
Σκάιλς ως παίκτης ήταν σούπερ, ως προπονητή δεν τον ξέρω», ανέφερε ο «ξανθός»
και πρόσθεσε: «άλλαξε πάντως πολλά, έκανε τους παίκτες να παίζουν πιο
επιθετική άμυνα, και αν από την αρχή του πρωταθλήματος υπήρχαν ο Στογιάκοβιτς
με τον Σκάιλς παίκτη, θα έκανε πορεία τίτλου». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O18</CAT>
<ED>
Κωδικός άρθρου: A15827O181</ED>
<ID>
ID:166353

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O18&aa=1</URL></REF>


Article

<CATEGORY>vin10</CATEGORY>

 <H5>Τι λένε οι αριθμοί</H5>
<H5>Ποσες φορές εμφανίστηκαν ως τώρα</H5>
<H5>ΑΠΟΤΕΛΕΣΜΑΤΑ ΤΟΥ 18ου (ΣΑ) ΔΙΑΓΩΝΙΣΜΟΥ 1997</H5>
<H2>Στο +2 ο 26, 21 χωρίς τον 13</H2>

<AUTHOR>ΔΗΜΗΤΡΗΣΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ύστερα
από 7 συνεχόμενες απουσίες, ο πρωτοπόρος 26 σημείωσε την 83η εμφάνισή του στο
σύνολο των μέχρι τώρα διαγωνισμών. Αύξησε έτσι σε δύο εμφανίσεις τη διαφορά
του από τον 13, ο οποίος... λάμπει διά της απουσίας του εδώ και 21
διαγωνισμούς. Παραμένει όμως στην δεύτερη θέση, με 81 εμφανίσεις συνολικά.
Στην τρίτη θέση βρίσκεται ο 7 με 78 εμφανίσεις αλλά και 17 συνεχείς απουσίες.
Ο 22 κληρώθηκε ύστερα από 36 συνεχείς απουσίες και έχασε τον τίτλο τού πλέον
καθυστερημένου, τον οποίο τώρα μοιράζονται οι 3 και 33 με 32 συνεχείς απουσίες
ο καθένας. 
Η
διαλογή της Κυριακής ανέδειξε δύο δελτία με έξι επιτυχίες, που κερδίζουν από
περίπου 63 εκατ. δρχ. Ο ένας από τους δύο τυχερούς πέτυχε και τον αρχικό
αριθμό του ΠΡΟΤΟ, κερδίζοντας έτσι και τη 2η κατηγορία εκτάκτων χρηματικών
ποσών, δηλαδή 100 εκατ. δρχ. επιπλέον. Στην κατηγορία των 600 εκατ. δρχ., αλλά
και στις δύο ειδικές κληρώσεις για τις συντάξεις και τις κατοικίες, δεν
βρέθηκαν νικητές. Δύο νικητές βρέθηκαν στην 2η κύρια κατηγορία του ΛΟΤΤΟ, που
κερδίζουν από περίπου 9 εκατ. δρχ. Στην 1η κύρια και τις δύο πρόσθετες
κατηγορίες σημειώθηκε Jack - Pot. Οι κουμπαράδες τους έχουν φθάσει τα περίπου
186, 62 και 12 εκατ. δρχ. αντίστοιχα. Η δεκάδα του 20 έκλεψε την παράσταση με
τρεις εκπροσώπους στην τυχερή εξάδα. Δύο αριθμούς στην εξάδα είχε η δεκάδα του
30, ενώ το σερί της δεκάδας του 1 σταμάτησε στις εννέα συνεχείς εμφανίσεις, με
11 αριθμούς σε αυτό το διάστημα. Μονοί και Ζυγοί ήρθαν ισόπαλοι και έτσι οι
Ζυγοί μένουν αήττητοι για τέταρτη συνεχή φορά. Οι Μεγάλοι απάντησαν με το ίδιο
νόμισμα στην πεντάρα των Μικρών στον προηγούμενο διαγωνισμό καί αύξησαν σε 8
εμφανίσεις την υπέρ τους διαφορά στο επιμέρους σκορ του '97. <H3>Σε 522
διαγωνισμούς </H3>
<H3>Μονοί - Ζυγοί </H3>
Μικροί ( 1 - 24 ) - Μεγάλοι ( 25 - 49 ) </H3>
* Κληρώθηκαν οι
αριθμοί 22, 25, 26, 37, 39, 44. 
* Συμπληρώθηκαν 16.627.704
στήλες.
 * Μοιράστηκαν 314.634.000 δρχ.
 * Βρέθηκαν 2 6άρια που
κερδίζουν από 62.926.800 δρχ.,
 298 5άρια από 348.420 δρχ. και 18.659 4άρια
που κερδίζουν από 4.550 δρχ. Βρέθηκε 1 νικητής στην 2η κατηγορία των εκτάκτων
χρηματικών ποσών που κερδίζει 100 .000.000 δρχ. επιπλέον. 
1η ειδική
κλήρωση:
 * Κληρώθηκαν οι αριθμοί 4, 13, 32, 41, 43, 48.
 *
Δεν βρέθηκαν νικητές. 
2η ειδική κλήρωση:
 * Κληρώθηκαν οι
αριθμοί
 3, 6, 10, 15, 26, 46. 
* Δεν βρέθηκαν νικητές. 
ΠΡΟΤΟ: Κληρώθηκε ο αριθμός 4753692. 
Συμμετοχές: 2.321.378.
Jack - Pot στην πρώτη κύρια και τις δύο πρόσθετες κατηγορίες. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15827O191</ED>
<ID>
ID:166354

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O19&aa=1</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ</H5>
<H2>Έκλεισαν θέση
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

<H3>ΒΕΡΟΙΑ ΚΑΙ ΞΥΝΗ ΜΙΑ ΑΝΑΣΑ ΑΠΟ ΤΟΝ ΤΕΛΙΚΟ ΤΗΣ Α1
</H3>
ΜΕ ΤΟ ένα πόδι στον τελικό των πλέι οφ
του Πρωταθλήματος Α1 χάντμπολ ανδρών βρίσκονται Γ.Ε. Βέροιας ΑΡΒΑΝΙΤΙΔΗΣ και
Α.Σ. Σχ. Ξυνή, μετά τους προχθεσινούς θριάμβους τους εκτός έδρας επί Ιωνικού
Ν.Φ. και Ε.Σ.Ν. Βριλησσίων, αντίστοιχα. 
Οι νικήτριες των προχθεσινών
ημιτελικών χρειάζονται άλλη μία νίκη στους αγώνες που θα δώσουν γηπεδούχοι το
ερχόμενο Σαββατοκύριακο, προκειμένου να πάρουν θέση στην τελική αναμέτρηση που
θα κρίνει τον φετινό τίτλο. Αν προκριθούν, μια καινούργια ομάδα θα μπει στο
«κλαμπ» των πρωταθλητών Ελλάδας, το οποίο μέχρι τώρα περιλαμβάνει μόνο τρεις
ομάδες (Ιωνικός, Φίλιππος, Βριλήσσια). 
*** ΒΡΙΛΗΣΣΙΑ - Α.Σ.
ΞΥΝΗ 26-33 
Η φιλοξενούμενη ομάδα, παίζοντας με «ψυχή» και σωστή
τακτική (περιορίστηκε το σκοράρισμα του Γραμματικού) και προηγούμενη στο σκορ
σε όλη τη διάρκεια του αγώνα, πήρε τη μεγάλη νίκη στο Χαλάνδρι από τους
περυσινούς πρωταθλητές Ελλάδας. 
Τα 10λεπτα: 2-6, 8-11, 12-17,
18-22, 22-28, 26-33. 
*** Ο προπονητής τής νικήτριας Τάσος Δανήλος
δήλωσε μετά τον αγώνα: «Έχουμε τώρα το ψυχολογικό προβάδισμα, αλλά το ματς στο
Μενίδι δεν θα είναι εύκολο». 
Α.Σ. ΞΥΝΗ (Τ. Δανήλος):
Προδρομίδης (Α. Γεωργούδης), Αγγελόπουλος 2 γκολ, Ξεσφίγγης, Βελαώρας 4, Μ.
Γεωργούδης, Ματζόπουλος, Θεοχαρόπουλος 5, Μ. Δανήλος 6, Θεοδωρόπουλος,
Φλούδας, Γκιόκας 1. 
ΒΡΙΛΗΣΣΙΑ (Γ. Ζαχαράκης): Οικονόμου
(Καραβέλας), Γκελασβίλι 3, Πολίτης 2, Μαυρίδης, Τασσιάς, Πέρρος, Χατζημικές,
Αϊβαλιώτης 6, Γραμματικός 4, Σταματάκης 2, Βρεττός 9. 
*** ΙΩΝΙΚΟΣ Ν.Φ.-
Γ.Ε. Βέροιας ΑΡΒΑΝΙΤΙΔΗΣ 19-23. 
Με ευχέρεια στο σκοράρισμα από
τους Χατζηαθανασίου, Τ. και Η. Πρωτογέρη (από 6 γκολ) η ομάδα της Βέροιας
κράτησε γερά, παρά το γεγονός ότι οι γηπεδούχοι πίεσαν και κυνήγησαν με πείσμα
το σκορ. 
*** Χαρούμενος, ο αρχιτέκτονας της εκπληκτικής φετινής
πορείας της μακεδονικής ομάδας Νίκος Μάντζος τόνισε: «Δεν τελείωσαν όλα, αλλά
πιστεύω ότι με την απαραίτητη προσοχή στον αγώνα της Βέροιας θα ολοκληρώσουμε
την πρόκριση στον τελικό». 
Γ.Ε. ΒΕΡΟΙΑΣ (Ν. Μάντζος):
Μήτογλου, Μπουντουρατζής, Τ. Πρωτογέρης 6, Χατζηαθανασίου 6, Γιούπης 4,
Σαμαράς, Σαράφης, Ελευθεριάδης 1, Η. Πρωτογέρης 6, Πιπελίδης, Τακίδης, Μάρτος.

ΙΩΝΙΚΟΣ (Τ. Ατανασόφσκι): Χαριτωνίδης Διαμαντάκος 4,
Ιατρούδης 3, Φωλιάς 3, Πόρουμπ 2, Δανήλος 2, Γ. Παπαδόπουλος 1, Β.
Παπαδόπουλος, Γαζής, Γκλεζάκος. 
*** Προβάδισμα για παραμονή στην Α1
χάντμπολ ανδρών πήραν Αθηναϊκός και Πανιώνιος, νικώντας γηπεδούχοι Φίλιππο
Βέροιας με 28-26 και ΒΑΟ με 30-20, αντίστοιχα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15827O201</ED>
<ID>
ID:166356

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O20&aa=1</URL></REF>


Article

<CATEGORY>vin10</CATEGORY>

 <H2>Πρώτη
δύναμη η Ουκρανία</H2>

Η ΟΥΚΡΑΝΙΑ, νικώντας στον τελικό τη Γιουγκοσλαβία με 4-1,
κατέκτησε το τρόπαιο στο πρωτάθλημα χόκεϊ σε χόρτο ανδρών Νοτιοανατολικής
Ευρώπης, πρώτη διεθνή διοργάνωση που φιλοξένησε η Ελλάδα και, μάλιστα, με
οργανωτική επιτυχία. 
Για την εθνική μας ομάδα, η πρώτη εμπειρία σε επίσημη
διεθνή διοργάνωση δεν περιελάμβανε ούτε καν ένα γκολ (ήττα 0-3 από
Αζερμπαϊτζάν στον τελευταίο αγώνα) και ήλθε φυσιολογικά η 7η και τελευταία
θέση. 
*** Στους χθεσινούς τελικούς, που έγιναν στο γήπεδο των
εκπαιδευτηρίων «Γείτονα» στη Βάρη, η Ουκρανία με σκόρερς Κόζιλο (15', 25') και
Γκολόφκο (44', 47' ­ κορυφαίο παίκτη της διοργάνωσης), λύγισε τη Γιουγκοσλαβία
που προηγήθηκε στο 9' με τον Στανμέκοβιτς. 
*** Στον «μικρό» τελικό,
το Αζερμπαϊτζάν νίκησε τη Γεωργία με 3-1, κατακτώντας το χάλκινο μετάλλιο, ενώ
την 5η θέση πήρε η Ρουμανία νικώντας τη Βουλγαρία με 3-0. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15827O202</ED>
<ID>
ID:166412

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O20&aa=2</URL></REF>


Article

<CATEGORY>vin10</CATEGORY>

 <H5>Τα προχθεσινά αποτελέσματα</H5>
<H2>ΙΠΠΟΔΡΟΜΟΣ</H2>

Οι σημερινές κούρσες και τα
προγνωστικά μας: 
ΠΡΩΤΗ ΙΠΠΟΔΡΟΜΙΑ 
Ώρα 3.00, 1.000 μέτρα 
1. ΑΚΡΑΤΗΤΟΣ 58
Βασίλης&#00910 
2. ΑΛ ΜΠΑΤΑΛ 58 Καρασαβίδης&#0099

3. ΑΠΟΛΛ. ΦΟΥΣΚ 58 Ζευγώλης&#0094 4. ΒΥΖΑΝΤΙΝΟΣ 58 Χατζημίμης&#0091 
5. ΗΡΩΔΗΣ 58 Γεωργίου&#0097 
6. Μ. ΣΤΡΑΤΑΡΧΗΣ
58 Περικλής&#0095 
7. ΣΤΡ. ΑΠΟΛΛΩΝ 58
Σωτηρόπ/λος&#0092 
8. ΤΟΤ. ΦΟΡ ΕΒΕΡ 58
Ντίνος&#0098 
9. ΦΛ. ΕΝ ΡΕΪΣΙΝΓΚ 58 Λιάκος&#0093

10. ΜΙΚΡΟΣ ΗΡΩΑΣ 57,5 Μπρούσαλης&#0096 * Σ' αυτή την ιπποδρομία θα λειτουργήσουν Trio και Tri-Cast.

­ Υπόδ.: ΤΟΤΝΑΜ ΦΟΡ ΕΒΕΡ - ΑΚΡΑΤΗΤΟΣ (Φλας Εν
Ρέισινγκ). 
ΔΕΥΤΕΡΗ ΙΠΠΟΔΡΟΜΙΑ 
Ώρα 3.30, 1.000 μέτρα 
1. ΚΑΣΣΕΜ 58
Καρασαβίδης&#00910 
2. ΦΡΑΝΤΙΚ ΓΟΥΕΪ 58
Αντώνης&#0092 
3. ΜΟΡΤΗΣ 57,5 Μπρούσαλης&#0094 4. ΤΑΚΗΣ ΤΣΑΜΠ. 57,5 Βασίλης&#0093 
5. ΚΙΝΓΚ ΤΖΩΡΤΖ 57 Ξυνός&#0098 
6. ΠΑΟΥΕΡ
56,5 Σωτηρόπ/λος&#0097 
7. ΛΕΒΕΝΤΟΝΙΟΣ 56
Ζευγώλης&#0099 
8. ΗΘΙΚΟΣ 55 Χατζημίμης&#0091 9. ΣΕΜΠΑΣΤ. ΦΟΥΣΚ 54,5 Περικλής&#0095 10. ΟΜ. ΑΛ ΧΑΓΙΑΜ 58 Χατζηγεωργ.&#0096 * Οι ίπποι 1-10 είναι ομόσταβλοι. 
­ Υπόδ.:
ΦΡΑΝΤΙΚ ΓΟΥΕΪ - ΠΑΟΥΕΡ (Λεβεντονιός). 
ΤΡΙΤΗ
ΙΠΠΟΔΡΟΜΙΑ 
Ώρα 4.00, 1.400 μέτρα 1. ΜΕΣΣΗΝΙΑΚΟΣ 58 Φίλιππος&#0099 
2. ΦΛΟΥΟΡ. ΓΟΥΕΪ 58 Αντώνης&#0093 
3. ΜΠΙΓΚ ΠΑΝΟΣ
56 Αττίκος&#0098 
4. ΗΜΙΘΕΟΣ 57
Χατζημίμης&#0094 
5. ΡΟΔΑΝΟΣ 57 Ζευγώλης&#0096 6. ΣΕΜΠΑΣΤ. ΕΜΜ 57 Δημητσάνης&#0091 
7. ΣΕΡ ΤΖΩΡΤΖ 57 Βασίλης&#0092 
8. ΦΛΑΪΝΓΚ ΓΚΑΣ
57 Λιάκος&#0097 
9. ΧΑΛΙΦΗΣ 56 Περικλής&#0095

-- ΣΤΡ. ΚΑΠΑΡΟΣ 58 Σωτηρόπ/λος&#00910 * Ο ίππος ΣΤΡ. ΚΑΠΑΡΟΣ τρέχει εκτός στοιχήματος. * Σ' αυτή την ιπποδρομία θα λειτουργήσουν Trio και Tri-Cast.

­ Υπόδ.: ΜΕΣΣΗΝΙΑΚΟΣ - ΦΛ. ΓΟΥΕΪ (Σεμπάστιαν Εμμ).

ΤΕΤΑΡΤΗ ΙΠΠΟΔΡΟΜΙΑ 
Ώρα 4.30,
1.400 μέτρα 
1. ΠΡΑΟΥΝΤ ΓΚΡΕΚ 58 Περικλής&#0097

2. ΠΡΕΣΤΙΖ 58 Σωτηρόπ/λος&#0092 
3. ΦΟΙΝΙΚΑΣ 58 Δημητσάνης&#0098 
4. ΑΔΙΑΦΘΟΡΟΣ
54 Βαλακούδ. Ν.&#0095 
5. ΜΟΡΝΟΣ 55
Ζευγώλης&#0099 
6. ΗΡΟΔΟΤΟΣ 54,5 Γεωργίου&#0091 7. ΓΚΣΤΑΑΝΤ 54 Ντίνος&#0094 
8.
ΜΙΚΡΟΣ ΦΩΤΗΣ 55 Φίλιππος&#0096 
9. ΑΝΤΑΙΟΣ 57,5
Αντώνης&#0093 
* Οι ίπποι 4-9 είναι ομόσταβλοι. ­ Υπόδ.: ΠΡΕΣΤΙΖ - ΑΔΙΑΦΘΟΡΟΣ (Φοίνικας). ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.400
μέτρα 
1. ΕΝΤΛΕΣ ΓΟΥΕΪ 58 Αντώνης&#0098 2. ΜΠΕΣΤ ΛΕΪΝΤΥ 57,5 Φίλιππος&#0095 3. ΝΙΤ ΤΣΑΠΤΕΡ 56 Δημητσάνης&#00910 4. ΜΕΡΙΚΟΥΝΤΑ 55,5 Λιάκος&#0094 
5. ΝΑΪΣ ΘΟΤ 52 Βαλακούδ. Ν.&#0093 
6. ΑΝΙΚΗΤΗ
54,5 Χατζημίμης&#0097 
7. ΓΚΡΑΝ ΜΑΔΕΡ 54,5
Δούκας&#0096 
8. ΜΠΕΤΑ ΜΠΕΣΤ 52 Ντίνος&#0099 9. ΑΪΡΟΝ ΚΟΥΗΝ 52,5 Ξυνός&#0092 
10. ΖΗΛΕΥΤΗ 48 Κουτσούκος&#0091 
* Σ' αυτή την
ιπποδρομία θα λειτουργήσουν Trio και Tri-Cast. 
­ Υπόδ.:
ΝΑΪΣ ΘΟΤ - ΜΠΕΣΤ ΛΕΪΝΤΥ (Μερικούντα). 
ΕΚΤΗ
ΙΠΠΟΔΡΟΜΙΑ 
Ώρα 5.30, 1.800 μέτρα 1. Μ. ΠΑΟΥΕΡΦΟΥΛ 59 Σπύρος&#0097 
2. ΛΕΥΤΕΡΗΣ ΤΖ. 61 Σίντλερ&#0095 
3. ΜΙΝΤ ΣΑΜΜΕΡ
58 Βαλακούδ.&#0096 
4. ΔΟΥΛΙΑΣ 53 Δούκας&#0094

5. ΑΛ ΟΣΤΑΖ 51,5 Αντώνης&#0093 
6. ΣΑΝΤ. ΚΑΤΕΡΙΝΑ 51 Δημητσάνης&#0092 
7.
ΜΟΥΛΤΙΦΑΡΙΟΥΣ 48,5 Κουτσούκος&#0091 
8. Μ. ΑΝΑΣΤΑΣΙΑ
45,5 Αλίκη&#0098 
­ Υπόδ.: ΜΙΝΤ ΣΑΜΜΕΡ - ΔΟΥΛΙΑΣ
(Αλ Οστάζ). 
ΕΒΔΟΜΗ ΙΠΠΟΔΡΟΜΙΑ 
Ώρα 6.00, 1.800 μέτρα 
1. ΓΚΟΛ. ΟΝΤΥΣΣΥ 58
Σωτηρόπ/λος&#0096 
2. ΓΚΡΑΝΤ ΓΚΑΣ 58
Δημητσάνης&#0097 
3. ΦΩΛΤΛ. ΓΟΥΕΪ 58
Βαλακούδ.&#0093 
4. ΦΕΙΔΙΑΣ 57,5 Λιάκος&#0091 5. ΜΕΤ. ΓΚΑΡΝΤ 56,5 Ζευγώλης&#0094 
6. ΑΡΕΤΗ 52,5 Βαλακούδ. Ν.&#0095 
7. ΝΙΚ ΚΙΛΛΕΡ
55,5 Ντίνος&#0092 
­ Υπόδ.: ΦΩΛΤΛΕΣ ΓΟΥΕΪ - ΓΚΟΛ.
ΟΝΤΥΣΣΥ (Αρετή). 
ΟΓΔΟΗ ΙΠΠΟΔΡΟΜΙΑ Ώρα 6.30, 1.400 μέτρα 
1. ΤΡΩΑΣ
58 Πακίδης&#0092 
2. ΦΙΛΙΑ 58 Ζευγώλης&#0091

3. ΦΡΟΓΚΥ 58 Βασίλης&#0098 
4. ΝΙΚΙΤΑ 57,5 Μπρούσαλης&#0096 
5. ΑΛΜΑΖ 57
Αντώνης&#0095 
6. ΑΝ. ΠΟΛΕΜΟΥ 54,5 Σπύρος&#0099 7. ΣΤΡ. ΞΕΝΟΦΩΝ 57 Σωτηρόπ/λος&#0097 8. ΜΙΝΤ ΓΟΥΕΪ 56 Ξυνός&#00910 
9. ΑΡΑΞΟΣ 53,5 Περικλής&#0093 
10. ΕΛΑ ΚΑΛΕ ΜΟΥ
52 Σγούρος&#0094 
­ Υπόδ.: ΣΤΡΟΝΓΚ ΞΕΝΟΦΩΝ - ΑΛΜΑΖ
(Έλα Καλέ Μου). 
ΕΝΑΤΗ ΙΠΠΟΔΡΟΜΙΑ Ώρα 7.00, 1.400 μέτρα 
1. ΣΑΝΤΟ
ΧΑΛΑΡΗΣ 58 Πακίδης&#0093 
2. ΓΟΥΒΕΛΗ 57,5
Ζευγώλης&#0091 
3. ΣΟΤΟΚΑΝ 56,5 Βασίλης&#0094 4. ΑΛΕΞΑΝΔ/ΝΟΣ 56 Σωτηρόπ/λος&#0092 5. ΠΑΛΙΚΑΡΙ 53 Κουτσούκος&#0097 
6. ΤΑΧΕΙΑ 53 Καραμάνογ.&#0099 
7. ΘΡΙΑΜΒΟΣ
49 Βαλακούδ. Ν.&#0098 
8. ΜΑΝΤΑΜ ΝΙΚΗ 51
Δούκας&#0095 
9. ΣΑΛΟΝΙΚΙΑ 50 Σγούρος&#00910 10. ΣΤΕΛΙ 48,5 Κατσιμίχας&#0096 
­
Υπόδ.: ΘΡΙΑΜΒΟΣ - ΣΑΛΟΝΙΚΙΑ (Αλεξ/νός). 
­ Δύο
αουτσάιντερ: ΝΙΤ ΤΣΑΠΤΕΡ (5η) ­ ΠΑΛΙΚΑΡΙ (9η). 
1η: Ντε Φάκτο (Σταυρινός)
32-12. Μπολ Μπολ Αφάνι 10. Δίδυμο 2Χ5=23. Φορκάστ 5Χ2=62. (Διεγράφησαν οι
ίπποι 4 και 6, Πρίγκιπας και Σάντυ). 
2η: Ιπποτούρ Νιουκλίαρ (Γεωργίου)
44-24. Μπράιαν 46. Δίδυμο 1Χ8=218. Φορκάστ 1Χ8=445. Σύνθετο 5Χ1=183. ΣΔ
2Χ5Χ1Χ8=699. 
3η: Χιονιάς (Κουτσούκος) 79-26. Τράιομφ 34. Αυγουστίνα,
τρίτη. Δίδυμο 2Χ9=245. Φορκάστ 9Χ2=715. Σύνθετο 1Χ9=564. ΣΔ 1Χ8Χ2Χ9=10.921.
Trio: 2Χ3Χ9=286. Tri-Cast: 9Χ2Χ3=1.880. 
4η: Λεοντάρι (Χατζημίμης) 19-11.
Μπάνκο 16. Δίδυμο 2Χ4=38. Φορκάστ 2Χ4=64. Σύνθετο 9Χ2=284. ΣΔ 2Χ9Χ2Χ4=1.222.

5η: Φάσιν. Γουέι (Αντώνης) 12-27. Πολύδωρος 26. Δίδυμο 1Χ3=75. Φορκάστ
1Χ3=96. Σύνθετο 2Χ1=50. ΣΔ 2Χ4Χ1Χ3=243. 
6η: Ρητός (Δημητσάνης) 30-13.
Αδικητής 16. Δίδυμο 2Χ5=42. Φορκάστ 2Χ5=75. Σύνθετο 1Χ2=62. ΣΔ 1Χ3Χ2Χ5=364.
(Διεγράφησαν οι ίπποι 1 και 8, Γκρηκ Ταϊκούν και Λέιντυ Μαντώ). 
7η:
Πικολίνα (Καραμάνογλου) 46-28. Ζοζεφίνα 120. Δίδυμο 1Χ4=375. Φορκάστ 1Χ4=720.
Σύνθετο 2Χ1=145. ΣΔ 2Χ5Χ1Χ4=2.659. 
8η: Μίστερ Γκάυ (Γεωργίου) 27-20.
Ριμπέλλε 27. Τρίτος, Σταλός. Δίδυμο 2Χ5=122. Φορκάστ 5Χ2=155. Σύνθετο 1Χ5=154.
ΣΔ 1Χ4Χ2Χ5=5.585. Trio: 2Χ5Χ7=102. Tri-Cast: 5Χ2Χ7=459. 
9η: Λέιντυ Λίντα
(Καραμάνογλου) 25-22. Βαγγελάρος 25. Δίδυμο 3Χ4=62. Φορκάστ 3Χ4=115. Σύνθετο
5Χ3=67. ΣΔ 2Χ5Χ3Χ4=987. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15827O203</ED>
<ID>
ID:166447

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O20&aa=3</URL></REF>


Article

<CATEGORY>vin10</CATEGORY>

 <H5>Ο
ΓΚΑΤΣΙΟΥΔΗΣ ΕΡΙΞΕ ΤΟ ΑΚΟΝΤΙΟ ΣΤΑ 85.50!</H5>
<H2>Βολή -
υπόσχεση</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΜΙΑ βολή στα 85.50 (!)
του ακοντιστή Κώστα Γκατσιούδη ­ υπόσχεση για κάτι ανάλογο ή και καλύτερο στο
Παγκόσμιο Πρωτάθλημα που θα γίνει τον Αύγουστο στην Αθήνα ­ και μερικές ακόμη
ελπιδοφόρες επιδόσεις, έδωσαν αίγλη στο Πρωτάθλημα Στίβου Ενόπλων Δυνάμεων που
έγινε το Σαββατοκύριακο στο Εθνικό Στάδιο Κομοτηνής με πολυνίκες Στρατό Ξηράς
και ΕΛΑΣ. 
Ο 24χρονος πρωταθλητής από το Διδυμότειχο, που από την αρχή της
περιόδου προπονείται με τον Αντώνη Παπαδημητρίου, έριξε μόνο μία βολή και
αποχώρησε, αφού αντιμετωπίζει πρόβλημα τραυματισμού στο γόνατο και υποβάλλεται
σε θεραπεία! «Είμαι ικανοποιημένος αφού πέτυχα τέτοια βολή σε περίοδο
προετοιμασίας και ενώ δεν είμαι εντελώς καλά», δήλωσε μετά τον αγώνα ο 10ος
Ολυμπιονίκης της Ατλάντα (πυροσβέστης). 
*** Υπήρξαν όμως και άλλες
αξιόλογες επιδόσεις στους αγώνες, με πιο σημαντικές και ενδεικτικές της καλής
κατάστασης εκείνων που τις σημείωσαν, τα 14'20'' του Μαραθωνοδρόμου Σπύρου
Ανδριόπουλου (Λιμενικό Σώμα) στα 5.000μ., τα 53''85 στα 400μ. με εμπόδια του
πρωταθλητή των 110μ. με εμπόδια Στέλιου Μπίσμπα, τα 10''70 του Αλέξη Γενοβέλη
(Πολεμικό Ναυτικό) στα 100μ., τα 15''4 στα 110μ. εμπ. του γυμναστή της ΑΕΚ και
άλλοτε σταρ των 400μ. εμπ. Γιώργου Βαμβακά (ΕΛΑΣ) το 1' 54''70 του Φώτη
Δεληγιάννη στα 800μ. και τα 3'58''του Σπύρου Χριστόπουλου (ΕΛΑΣ) στα 1.500μ.

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15827O211</ED>
<ID>
ID:166357

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O21&aa=1</URL></REF>


Article

<CATEGORY>vin10</CATEGORY>

 <H2>Πυρετός
για τα εισιτήρια</H2>

ΑΝΑΡΠΑΣΤΑ προβλέπεται ότι θα γίνουν τα εισιτήρια του 13ου
Ευρωπαϊκού Πρωταθλήματος ρυθμικής γυμναστικής (Αθλητικό Μέλαθρο Πάτρας «Δ.
Τόφαλος», 22-25 Μαΐου) που κυκλοφορούν τις προσεχείς μέρες.. 
Η διάθεσή
τους για διευκόλυνση των Πατρινών φιλάθλων ­ οι οποίοι έχουν αρχίσει ήδη να
αναζητούν το «μαγικό χαρτάκι» για το μεγαλύτερο αθλητικό σόου στην ιστορία της
πόλης τους ­ θα γίνεται όχι μόνο από το «παλαί» που θα φιλοξενήσει τους αγώνες
αλλά και από την ειδικά διαμορφωμένο χώρο στην κεντρική Πλατεία Γεωργίου Α'
της αχαϊκής πρωτεύουσας. 
Στο μεταξύ, οι δύο εθνικές μας ομάδες του
ομαδικού (ανσάμπλ) γυναικών και νεανίδων που θα εκπροσωπήσουν την Ελλάδα στους
αγώνες, πρόσφεραν εντυπωσιακό θέαμα σε λίγους τυχερούς που παρακολούθησαν την
επίδειξη που πραγματοποίησαν στο «Δ. Τόφαλος» σε ρυθμούς γνωστού τραγουδιού
της Ελευθερίας Αρβανιτάκη. 
Η επικεφαλής προπονήτρια Ελένη Πολυχρονίδου και
οι αρμόδιες προπονήτριες Μαρίνα Φατέγιεβα, Φωτεινή Κωτσοπούλου και Μαρία
Αλεβίζου δεν έκρυβαν την ικανοποποίησή τους τόσο για την ομάδα των νεανίδων
που διεκδικεί ένα μετάλλιο όσο και εκείνη των γυναικών που μπορεί ­ παρά τα
προβλήματα που αντιμετώπισε στη συγκρότηση και προετοιμασία της στο μεταβατικό
στάδιο από ΣΕΓΑΣ σε ΕΓΟ ­ θέση στην εξάδα. 
Την ομάδα των νεανίδων
συγκροτούν οι αθλήτριες Ειρήνη Αϊδινλή, Χαρά Καριάμη, Βασιλική Γιαπαλάκη, Εύα
Χριστοδούλου, Ειρήνη Κουβέλη, Γιώτα Γούσιου, Έμιλυ Χείλαρη, Μαίρη Τζίμου,
Θάλεια Χατζηευστρατίου, Στέλλα Αδαμοπούλου. Την Εθνική γυναικών συγκροτούν
Ροδούλα Χριστοπούλου, Ειρήνη Μανδραβέλη, Γεωργία Στράκα, Χριστίνα Λαζαρινού,
Στέλλα Χατζηεμμανουήλ, Αννέτα Τριαντοπούλου και Γκρέτα Γρηγοριάδου. 
Στο
σύνθετο ατομικό γυναικών την Ελλάδα θα εκπροσωπήσουν ­ στις 17 καλύτερες
αθλήτριες της Ευρώπης ­ η Μαρία Παγκάλου, Ειρήνη Πολυδώρου. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15827O212</ED>
<ID>
ID:166413

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O21&aa=2</URL></REF>


Article

<CATEGORY>vin10</CATEGORY>

 <H5>ΚΩΠΗΛΑΣΙΑ</H5>
<H2>12 μετάλλια σε 16 αγωνίσματα τα Γιάννινα!
</H2>
Ο Ν.Ο. Ιωαννίνων θριάμβευσε με 11 χρυσά μετάλλια και 1 ασημένιο
(σε 16 αγωνίσματα!) στους Διασυλλογικούς Αγώνες Κωπηλασίας «Γούνα '97» που
έγιναν στην Καστοριά με συμμετοχή 270 αθλητών από 12 σωματεία, στο πλαίσιο της
22ης Διεθνούς Έκθεσης Γούνας. Όλα τα αγωνίσματα ήταν σε απόσταση 2.000 μέτρων
και τα υπόλοιπα χρυσά μετάλλια κατέκτησαν (από 1) Ν.Ο. Καστοριάς ­ πήρε τη 2η
θέση με σύνολο 10 μεταλλίων ­ Δ.Ο. Ηγουμενίτσας, ΝΟΒΑ, ΝΑΟΚ Θεσσαλονίκης και
Ι.Ο. Θεσσαλονίκης. Παρόντες στους αγώνες ο υπουργός Μακεδονίας- Θράκης κ. Φ.
Πετσάλνικος, ο δήμαρχος Καστοριάς κ. Παπουλίδης και ο πρόεδρος της ΕΚΟΦΝΣ κ.
Μωυσίδης. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15827O213</ED>
<ID>
ID:166448

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O21&aa=3</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ</H5>
<H2>Πρώτος ο Πελεκανάκης στα 60 χλμ.</H2>

ΜΕ ΕΛΛΗΝΙΚΗ επιτυχία, την πρωτιά του Χρήστου Πελεκανάκη στο σιρκουί 60
χλμ. της Αθήνας (Φιλοπάππου), έληξε ο ποδηλατικός γύρος εφήβων «13α Αθήναια»,
στον οποίο πήραν μέρος 65 αθλητές από 6 χώρες. 
Στους αγώνες, που οργάνωσαν
με επιτυχία Τοπική Επιτροπή Ποδηλασίας Αττικής, ΟΝΑ Δήμου Αθηναίων και Ε.Ο.
Ποδηλασίας, πρώτευσε στη γενική κατάταξη ο Γερμανός Βάινχολντ με 9 ώρες 34'
58'', ενώ 3ος ήταν ο 17χρονος Γιάννης Ταμουρίδης με 9 ώρες 40' 21'' και 6ος ο
Πελεκανάκης με 9 ώρες 42' 50''. 
Στη γενική ομαδική κατάταξη πρώτευσε η
Γερμανία με 2η την Αλγερία και 3η την Ελλάδα. Στο 3ο ετάπ, που έγινε στη
διαδρομή Λιβαδειά - Μάνδρα (102 χλμ.), πρώτευσε ο Γερμανός Κρουγκ, ενώ
καλύτερος Έλληνας ήταν ο Μπουραίμης (4ος). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15827O214</ED>
<ID>
ID:166468

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O21&aa=4</URL></REF>


Article

<CATEGORY>vin10</CATEGORY>

 <H2>7
παλαιστές στην Πολωνία</H2>

ΟΙ ΕΠΤΑ αθλητές μας που προετοιμάστηκαν
σε «καμπ» στη Βουλγαρία θα αποτελέσουν την Εθνική ομάδα ελευθέρας πάλης στο
Ευρωπαϊκό πρωτάθλημα (Πολωνία, 7-10 Μαΐου). Οι αθλητές αυτοί, που επέστρεψαν
χθες από τη Σόφια και αναχωρούν σήμερα (!) για τη Βαρσοβία, είναι οι εξής: Α.
Καρντάνοφ (54 κ.), Θ. Ιακωβίδης (58 κ.), Χ. Πολυχρονίδης (63 κ.), Α.
Αλεξανδρίδης (69 κ.), Ν. Λοϊζίδης (76 κ.), Α. Ξανθόπουλος, (97 κ.), Α.
Συμεωνίδης (125 κ.). 
*** Την αποστολή συνοδεύουν οι ομοσπονδιακοί
προπονητές Ηρακλής Δεσκουλίδης και Γιώργος Αθανασιάδης, ο διεθνής διαιτητής
Βασίλης Παγώνης και ο σύμβουλος δ.σ. της ΕΟΦΠ (βρίσκεται ήδη στη Βαρσοβία με
την Εθνική ομάδα πάλης γυναικών) Διονύσης Γιακουμέλος. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15827O215</ED>
<ID>
ID:166481

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O21&aa=5</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ</H5>
<H2>Οι πανηγυρισμοί μπορούν να περιμένουν</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

<H3>Η ΜΑΝΤΣΕΣΤΕΡ ΔΕΝ ΚΑΤΑΦΕΡΕ ΝΑ ΞΕΠΕΡΑΣΕΙ ΤΟ ΕΜΠΟΔΙΟ ΤΗΣ
ΛΕΣΤΕΡ ­ ΦΙΕΣΤΑ ΤΩΡΑ ΣΤΟ ΟΛΝΤ ΤΡΑΦΟΡΝΤ </H3>
ΟΙ
ΣΑΜΠΑΝΙΕΣ έμειναν στον πάγο, καθώς η Μάντσεστερ Γιουνάιτεντ δεν κατάφερε να
ξεπεράσει το εμπόδιο της Λέστερ (2-2) και, παράλληλα, η Λίβερπουλ επικράτησε
της Τότεναμ 2-1. 
Οι «μπέμπηδες» του Άλεξ Φέργκιουσον δηλώνουν
ευχαριστημένοι με την ισοπαλία στο Λέστερ, καθώς βρέθηκαν πίσω στο σκορ 2-0,
μόλις στο 20'. Μεγάλος πρωταγωνιστής των επίδοξων πρωταθλητών αναδείχτηκε ο
Νορβηγός Σόλσκιερ, με τα δύο γκολ που πέτυχε. 
«Είμαι ικανοποιημένος και με
την ισοπαλία. Οι περισσότεροι ποδοσφαιριστές μου είναι ταλαιπωρημένοι από τα
πολλά διεθνή παιχνίδια. Ίσως το αποτέλεσμα με τη Λέστερ να ήταν καλύτερο, αφού
τώρα θα έχουμε την ευκαιρία να πανηγυρίσουμε την κατάκτηση του τίτλου μπροστά
στους φιλάθλους μας, στο Ολντ Τράφορντ», υποστήριξε μεταξύ των άλλων ο
μάνατζερ της Μάντσεστερ, Άλεξ Φέργκιουσον. 
Στο Άνφιλντ, η Λίβερπουλ
βρέθηκε για μία ακόμη φορά πίσω στο σκορ μόλις στο 5', όταν οι «πετεινοί»
προηγήθηκαν με τον Άντερτον 1-0. Τελικά, η «κόκκινη μηχανή» ανέβασε τις
στροφές της και πήρε την πολύτιμη νίκη (2-1), που της διατηρεί τις ελπίδες για
την κατάκτηση του τίτλου. 
Αντίθετα, η Άρσεναλ και μαθηματικά πλέον έχασε
κάθε πιθανότητα να αναδειχτεί πρωταθλήτρια, μετά τη νέα εντός έδρας ήττα που
υπέστη από τη Νιούκαστλ (1-0). 
Η ομάδα του Κένι Νταλγκλίς, ταυτόχρονα,
αύξησε τις πιθανότητές της να τερματίσει στη δεύτερη θέση και να αποκτήσει το
δικαίωμα να αγωνιστεί στο Τσάμπιονς Λιγκ της νέας περιόδου. 
Στο Νότιγχαμ,
η ιστορική Φόρεστ έγινε η πρώτη ομάδα που υποβιβάζεται φέτος, μετά την
ισοπαλία (1-1) που παραχώρησε στη Γουίμπλεντον. 
Λίγο έλειψε να την
ακολουθήσει στη δεύτερη κατηγορία και η Μίντλεσμπρο, η οποία κατάφερε να
επικρατήσει της Άστον Βίλα με 3-2, με γκολ που σημείωσε ο Ραβανέλι με πέναλτι
στις καθυστερήσεις. 
Αναλυτικά τα αποτελέσματα: 
Άρσεναλ - Νιούκαστλ 0-1
(Έλιοτ 44'), Τσέλσι - Λιντς 0-0, Κόβεντρι - Ντέρμπι 1-2 (Μακ Άλιστερ 59' με
πέναλτι - Ρόουετ 49', Στάριντζ 67'), Λέστερ - Μάντσεστερ Γιουνάιτεντ 2-2
(Ουόλς 16', Μάρσαλ 20' - Σόλσκιερ 45', 51'), Λίβερπουλ - Τότεναμ 2-1 (Κόλιμορ
15', Μπέργκερ 43' - Άντερτον 5'), Μίντλεσμπρο - Άστον Βίλα 3-2 (Ραβανέλι 20',
90' με πέναλτι, Μπεκ 34' - Εχιόγκου 58', Μιλόσεβιτς 77'), Νότιγχαμ Φόρεστ -
Γουίμπλεντον 1-1 (Ρόι 58' - Λεόναρντσεν 16'), Σάουθαμπτον - Μπλάκμπερν 2-0
(Σλέιτερ 22', Λε Τισιέ 74'), Σάντερλαντ - Έβερτον 3-0 (Στιούαρτ 36'με πέναλτι,
Γουόντλ 57' - Τζόνστον 68'), Γουέστ Χαμ - Σέφιλντ Γουένζντεϊ 5-1 (Κίτσον 5',
13', 89', Χάρτσον 30', 67' - Καρμπονε 82'). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15827O221</ED>
<ID>
ID:166358

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O22&aa=1</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Ανοιχτοί λογαριασμοί</H2>

«ΑΝΟΙΧΤΗ» παρέμεινε η κούρσα του τίτλου στην
Μπουντεσλίγκα, μετά την ισοπαλία της Μπάγερν με το Μόναχο 1860 (3-3) στο
τοπικό ντέρμπι της Βαυαρίας. 
Η ομάδα του Τζιοβάνι Τραπατόνι κατάφερε να
ισοφαρίσει μόλις δύο λεπτά πριν από το φινάλε με τον Κάρστεν Γιάνκερ και ενώ
αγωνιζόταν με εννέα παίκτες λόγω αποβολής (με δεύτερη κίτρινη) των Τζίγκε,
Ματέους. 
Το Μόναχο 1860 έφτασε πολύ κοντά στη νίκη (την πρώτη μετά το
1977), καθώς κατάφερε να προηγηθεί μόλις στο 18' με 2-0, χάρη στα γκολ που
πέτυχε ο Χορστ Χελντ. Η συνέχεια ανήκε στον Γιούργκεν Κλίνζμαν, ο οποίος πήρε
στις «πλάτες του» την Μπάγερν, βγάζοντας την από το τούνελ. 
Η Λεβερκούζεν
έχασε τη μεγάλη ευκαιρία να πλησιάσει την Μπάγερν στην κορυφή, μετά την
ισοπαλία που απέσπασε από την Γκλάντμπαχ (2-2). Μάλιστα, η Γκλάντμπαχ πέτυχε
το δεύτερο τέρμα της με τον Νταλίν στις καθυστερήσεις. 
Αναλυτικά τα
αποτελέσματα: 
Στουτγκάρδη - Σεντ Πάουλι 3-0 (Μπακ 54', Μπαλάκοφ 81',
Ελμπερ 89'). Αμβούργο - Βρέμη 3-2 (Καρντόσο 6', Σπερλ 17', Μάσον 61' - Χομπς
77', Μπόντε 90'). Κολωνία - Καρλσρούη 4-1 (Ολίσε 19', Μπράουν 50', Πόλστερ
68', 77' - Νταντί 3'). Ντόρτμουντ - Σάλκε 1-0 (Τζορκ 83'). Φράιμπουργκ -
Ντούισμποργκ 2-0 (Φρόντζεκ 53' με πέναλτι, Γκεζμίρ 85'). Γκλάντμπαχ -
Λεβερκούζεν 2-2 (Πέτερσον 65', Νταλίν 90' - Κόβατς 1', Κίρστεν 42'). Χάνσα
Ροστόκ - Μπόχουμ 0-0. Ντίσελντορφ - Αρμίνια Μπίλεφελντ 1-2 (Ντομπροβόλσκι 40'
- Ρέινα 70', Κουντζ 78'). Μόναχο 1860 - Μπάγερν 3-3 (Χελντ 15', 18', Μπέμε 82'
- Κλίνζμαν 45', Σολ 59', Γιάνκερ 88'). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15827O222</ED>
<ID>
ID:166414

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O22&aa=2</URL></REF>


Article

<CATEGORY>vin10</CATEGORY>

 <H2>Προσφέρει
6,5 δισ. για τον Μπέκχαμ</H2>

ΠΡΟΣΦΟΡΑ, που ίσως δημιουργήσει νέο ρεκόρ στην
ποδοσφαιρική αγορά, είναι έτοιμη να καταθέσει η Μίλαν στη Μάντσεστερ
Γιουνάιτεντ, προκειμένου η τελευταία να αποδεσμεύσει τον ταλαντούχο διεθνή
μέσο Ντέιβιντ Μπέκχαμ. 
Μιλώντας στην εφημερίδα «Νιους οφ δε Γουόρλντ», ο
προπονητής της Μίλαν Αρίγκο Σάκι είπε μεταξύ άλλων: 
«Ενδιαφερόμαστε για
τον Ντέιβιντ Μπέκχαμ. Είναι ένας από τους πιο ταλαντούχους μέσους της Ευρώπης
αυτή τη στιγμή. Φυσικά, η Μάνστεστερ δεν θα θέλει να τον πουλήσει, αλλά εμείς
πιστεύουμε πως κάθε παίκτης έχει την τιμή του. 
Έχουμε παρακολουθήσει
αρκετές φορές τον Μπέκχαμ και διαπιστώσαμε πως μπορεί να κάνει σπουδαία
καριέρα στην Ιταλία. Και αν ο πρόεδρός μας Σίλβιο Μπερλουσκόνι θέλει κάτι
πολύ, τότε είναι έτοιμος να "σπάσει την τράπεζα" για να το αποκτήσει». 
Σύμφωνα με το ίδιο ρεπορτάζ, η Μίλαν είναι έτοιμη να προσφέρει περίπου 6,5
δισ. δραχμές για τον Μπέκχαμ, όσα δηλαδή έδωσε η Νιούκαστλ στην Μπλάκμπερν για
να αποκτήσει τον Σίρερ. 
Προς το παρόν, πάντως, η Μάντσεστερ Γιουνάιτεντ
δεν φέρεται διατεθειμένη να παραχωρήσει τον Μπέκχαμ, όποια κι αν είναι τα
ανταλλάγματα. Αντίθετα, ο πρόεδρος των «κόκκινων» Μάρτιν Έντουαρντς δήλωσε πως
διαθέτει στον Φέργκιουσον 8,5 δισ. δραχμές, προκειμένου η Μάντσεστερ να
αποκτήσει τους παίκτες που θα τη βοηθήσουν να κατακτήσει το Κύπελλο
Πρωταθλητριών τη νέα περίοδο. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15827O223</ED>
<ID>
ID:166449

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O22&aa=3</URL></REF>


Article

<CATEGORY>vin10</CATEGORY>

 <H5>Στην Τότεναμ ο Κλίνζμαν</H5>
<H5>Συνεχίζει ο Μπέκερ
</H5><H2>ΕΜΠΙΣΤΕΥΤΙΚΑ</H2>

Στην Αγγλία και την Τότεναμ θα επιστρέψει ο
Γιούργκεν Κλίνζμαν, σύμφωνα με δημοσίευμα της «Σάντεϊ Μίρορ». Η αγγλική
εφημερίδα, επικαλούμενη καλά πληροφορημένες πηγές, αναφέρει πως ο αρχηγός της
Εθνικής Γερμανίας και ο πρόεδρος της Τότεναμ, Άλαν Σούγκαρ, έχουν ήδη
συμφωνήσει και το μόνο που απομένει είναι να υπογραφούν τα συμβόλαια. Σε
δηλώσεις του στην «Νιους οφ δε Γουόρλντ» ο Κλίνζμαν υποστήριξε πως «τις
επόμενες εβδομάδες θα αποφασίσω για το μέλλον μου, αλλά το πιο πιθανό είναι να
επιστρέψω στην Αγγλία». 
* Τον Ράιαν Γκιγκς «επιστρατεύει» ο Άλεξ
Φέργκιουσον, για τον σημερινό αγώνα της Μάντσεστερ Γιουνάιτεντ με τη
Μίντλεσμπρο. Ο Σκωτσέζος μάνατζερ φοβάται ιδιαίτερα την αναμέτρηση με τους
«Μπόρο», καθώς οι τελευταίοι κινδυνεύουν άμεσα με υποβιβασμό. Ο Γκιγκς δεν
έχει αποθεραπευτεί πλήρως, αλλά θα ρισκάρει τη συμμετοχή του και ίσως και την
καριέρα του. 
*Ένας από τους καλύτερους αμυντικούς της Γαλλίας και
στυλοβάτης της εκπληκτικής φετινής πορείας της Μονακό, Πατρίκ Μπλοντό, θα
συνεχίσει την καριέρα του στο αγγλικό πρωτάθλημα και τη Σέφιλντ Γουένζντεϊ.
Για τον παίκτη είχε ενδιαφερθεί και η Μαρσέιγ, αλλά η επιθυμία του Μπλοντό
ήταν να συνεχίσει την καριέρα του μακριά από τη Γαλλία. 
* Τραγικό θάνατο
βρήκε ο Γάλλος οδηγός Στεφάν Ενζορά, 21 ετών, κατά τη διάρκεια των
προκριματικών του αγώνα 24 ωρών του Λε Μαν. Το αυτοκίνητο του Ενζορά ξέφυγε
από την πορεία του, έσπασε τα προστατευτικά κιγκλιδώματα και στη συνέχεια
«καρφώθηκε» σε ένα δέντρο, με αποτέλεσμα να τυλιχθεί στις φλόγες και ο άτυχος
οδηγός να χάσει τη ζωή του. 
Για δύο, τρία χρόνια ακόμη ο Μπόρις Μπέκερ θα πρωταγωνιστεί στα
διεθνή κορτ, σύμφωνα με δήλωση του ίδιου του Γερμανού άσου. Ο Μπέκερ
υποστήριξε πως σε έναν περίπου μήνα θα βρίσκεται και πάλι στην καλύτερή του
φόρμα και θα διεκδικήσει τον τίτλο του Γουίμπλεντον. Ο Γερμανός άσος τόνισε
πως γι' αυτόν το τένις είναι τρόπος ζωής και δεν τον απασχολεί αν τώρα
βρίσκεται στη 12η θέση της παγκόσμιας κατάταξης. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15827O224</ED>
<ID>
ID:166469

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O22&aa=4</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Μείωσε τη διαφορά από τη Γιούβε</H2>

ΣΤΟΥΣ τέσσερις βαθμούς
μείωσε τη διαφορά που τη χωρίζει από τη Γιουβέντους η Πάρμα, μετά την
επικράτησή της επί της Αταλάντα με 2-1, στο Μπέργκαμο και παράλληλα την
ισοπαλία (0-0) που παραχώρησαν οι «μπιανκονέρι» στη Σαμπντόρια 
Το παιχνίδι
στο Μπέργκαμο διεξήχθη με αρκετή ένταση, η οποία δημιουργήθηκε μετά το γκολ
που πέτυχαν οι γηπεδούχοι στο 36', με τον Λεντίνι. Σύμφωνα με τον επόπτη, ο
Ινζάγκι ­ που δημιούργησε το γκολ ­ ήταν σε θέση οφσάιντ, το οποίο και
υπέδειξε στον διαιτητή. Ο τελευταίος όμως ­ και ενώ είχαν ακινητοποιηθεί οι
αμυντικοί της Πάρμα ­ έδειξε «παίζεται», επιτρέποντας στον Λεντίνι να ανοίξει
το σκορ. 
Οι αντιδράσεις του προπονητή της Πάρμα, Κάρλο Αντσελότι, ήταν
τόσο έντονες, ώστε ο διαιτητής τον απείλησε πως θα τον αποβάλει. 
Τελικά, η
Πάρμα πήρε τα ηνία του αγώνα και κατάφερε να ανατρέψει το σκορ (2-1), έχοντας
σε μεγάλη μέρα τον Ενρίκο Κιέζα (πέτυχε το νικητήριο γκολ), ο οποίος επέστρεψε
από τραυματισμό. 
Πέντε αγωνιστικές απέμειναν ώσπου να πέσει η αυλαία στο
Καμπιονάτο και, όπως όλα δείχνουν, ο τίτλος θα κριθεί στις 18 Μαΐου, όταν η
Γιουβέντους θα υποδεχτεί στο Τορίνο την Πάρμα. 
Σημαντικό έδαφος στην
προσπάθειά της να τερματίσει στη δεύτερη θέση ­ που οδηγεί στο Τσάμπιονς Λιγκ
­ έχασε η Ίντερ, μετά την ήττα που γνώρισε στο Μεάτσα από τη Βιτσέντζα, με
1-0. 
Η δεύτερη μιλανέζικη ομάδα, η Μίλαν, υποχρεώθηκε σε νέα ισοπαλία
(1-1) από την Ουντινέζε και υποχώρησε στην 11η θέση. Οι «ροσονέρι», που έχασαν
και μαθηματικά κάθε ελπίδα να κατακτήσουν τον τίτλο (!), κινδυνεύουν να
μείνουν και εκτός Ευρώπης (Κύπελλο ΟΥΕΦΑ, φυσικά). 
Μεγάλες πιένες γνώρισε
το Ολύμπικο της Ρώμης, καθώς το κατέκλυσαν 73.000 οπαδοί της Λάτσιο και της
Ρόμα, για να παρακολουθήσουν το τοπικό ντέρμπι. Το παιχνίδι ήταν δραματικό και
κρίθηκε στις καθυστερήσεις, όταν ο Πρότι ισοφάρισε το γκολ που είχε σημειώσει
ο Μπάλμπο στο 35'. 
Αναλυτικά, τα αποτελέσματα: 
Αταλάντα-Πάρμα 1-2
(Λεντίνι 36' - Κρέσπο 45', Κιέζα 66'). Γιουβέντους-Σαμπντόρια 0-0.
Περούτζια-Φιορεντίνα 1-1 (Πίτσι 87', με πέναλτι - Ρομπιάτι 89').
Πιατσέντζα-Μπολόνια 1-1 (Ντε Φραντσέσκο 16' - Άντερσον 86'). Ρετζιάνα-Κάλιαρι
0-3 (Μούτσι 1', Τοβαλιέρι 14', Ο' Νιλ 35'). Ρόμα-Λάτσιο 1-1 (Μπάλμπο 35' -
Πρότι 90'). Ουντινέζε-Μίλαν 1-1 (Μπίρχοφ 15' - Μαλντίνι 71'). Βερόνα-Νάπολι
2-0 (Μανιέρο 46', Ντε Βίτις 89'). Ίντερ-Βιτσέντζα 0-1 (Ιανούτσι 22') 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15827O231</ED>
<ID>
ID:166359

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O23&aa=1</URL></REF>


Article

<CATEGORY>vin10</CATEGORY>

 <H2>Πρωταθλήτρια η Μονακό</H2>

ΓΙΑ ΕΚΤΗ φορά στην ιστορία της και για πρώτη μετά το
1988 η Μονακό αναδείχτηκε πρωταθλήτρια Γαλλίας, δύο αγωνιστικές πριν πέσει και
τυπικά η αυλαία, μετά την ισοπαλία (2-2) που απέσπασε η Μπορντό από τη
διεκδικήτρια Παρί Σεν Ζερμέν 
Οι Παριζιάνοι δεν μπορούν να καλύψουν τη
διαφορά που τους χωρίζει από τη Μονακό, στα δύο παιχνίδια που απομένουν και
μοναδικός στόχος τους πλέον είναι η εξασφάλιση της συμμετοχής τους στο
Τσάμπιονς Λιγκ. 
Τα αποτελέσματα της 36ης αγωνιστικής: 
Παρί Σεν Ζερμέν
- Μπορντό 2-2, Γκινγκάμπ - Ναντ 0-0, Μετς - Μπαστιά 1-0, Οσέρ - Ρεν 4-1, Λυόν
- Λιλ 0-0, Μονπελιέ - Νανσί 1-1, Λανς - Μαρσέιγ 2-0, Χάβρη - Νίκαια 1-0 
Η
βαθμολογία: Μονακό 72 (με έναν αγώνα λιγότερο), Παρί Σεν Ζερμέν 64, Ναντ 61.

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15827O232</ED>
<ID>
ID:166415

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O23&aa=2</URL></REF>


Article

<CATEGORY>vin10</CATEGORY>

 <H2>Νίκησε η
Φέγενορντ</H2>

ΣΠΟΥΔΑΙΑ εκτός έδρας νίκη με 2-0 επί της Μπρέντα
πέτυχε η Φέγενορντ, διατηρώντας ακέραιες τις ελπίδες της για την κατάκτηση του
τίτλου στην Ολλανδία. Αναλυτικά τα αποτελέσματα: Μπρέντα - Φέγενορντ 0-2
(Σάντσεζ 13', 50'). Σπάρτα - Άγιαξ 2-1 (Ντε Νούγιερ 17', Βαν Ντερ Λάαν 89' -
Φ. Ντε Μπουρ 31'). Βίτεσε - Βίλεμ 2-0 (Μακέι 18 με πέναλτι, Ντελ Όλμο 85').
Βόλενταμ - Άλκμααρ 2-2 (Σάμαρτζιτζ 23', 65' - Ντεν Τουρκ 36 με πέναλτι,
Χούιμπερτς 50'). Γκράαφσαπ - Χεερένβιν 2-1 (Βαν Ντερ Χάαρ 34', 59' - Χάταμπι
84'). Τβέντε - Φορτούνα Σιτάρντ 2-1 (Βαν Χαλστ 39'με πέναλτι, Μπρούγκινκ 63' -
Ρίκσεν 30'). Βάαλβικ - Ουτρέχτη 1-0 (Βίνχαρτ 71'). 
Η βαθμολογία: Φέγενορντ
66, Αϊντχόβεν 65 (με έναν αγώνα λιγότερο), Τβέντε 58. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15827O233</ED>
<ID>
ID:166450

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O23&aa=3</URL></REF>


Article

<CATEGORY>vin10</CATEGORY>

 <H5>ΙΣΠΑΝΙΑ</H5>
<H2>Ασταμάτητη η Ρεάλ</H2>

ΟΥΤΕ η
αναταραχή που προκάλεσε η ανακοίνωση του Καπέλο πως θα φύγει από τη Ρεάλ
Μαδρίτης στο τέλος της περιόδου κατάφερε να ανακόψει την ξέφρενη πορεία των
Μαδριλένων προς την κατάκτηση του τίτλου. 
Η Ρεάλ, με πρωταγωνιστή τον
Νταβόρ Σούκερ (πέτυχε δύο γκολ), επικράτησε με 3-1 της Χιχόν, διατηρώντας τη
διαφορά των 11 βαθμών που έχει από τους διώκτες της, έξι αγωνιστικές πριν
πέσει η αυλαία. 
Ο αγώνας στο Σαντιάγκο Μπερναμπέου ήταν επεισοδιακός, με
αποτέλεσμα στα πέντε τελευταία λεπτά να αποβληθούν τρεις παίκτες της Χιχόν
(Λεντιάοφ, Μόντες, Μεζάιστα). πολύ καλή απόδοση του Βασίλη Τσάρτα δεν ήταν
αρκετή για να αποφύγει η Σεβίλλη μία ακόμη ήττα, αυτή τη φορά από την Λα
Κορούνια (3-0). 
Αναλυτικά, τα αποτελέσματα: 
Σανταντέρ - Ατλέτικο
Μαδρίτης 1-1, Ατλέτικο Μπιλμπάο - Βαγιαδολίδ 0-0, Μπέτις - Κομποστέλα 0-0,
Χέρκουλες - Λογρονιές 1-0, Οβιέδο - Σαραγόσα 1-0, Ράγιο Βαγιεκάνο - Τενερίφη
1-2, Θέλτα - Βαλένθια 1-1, Ρεάλ Μαδρίτης - Χιχόν 3-1, Εσπανιόλ - Ρεάλ Σοσιεδάδ
3-0. Λα Κορούνια - Σεβίλλη 3-0. 
Η βαθμολογία: Ρεάλ Μαδρίτης 83,
Μπαρτσελόνα (με έναν αγώνα λιγότερο), Λα Κορούνια και Μπέτις 72. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15827O234</ED>
<ID>
ID:166470

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O23&aa=4</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ</H5>
<H2>Ψήφισαν τον Τζόλα</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

Χατ τρικ πέτυχαν οι «λεγεωνάριοι» του
αγγλικού πρωταθλήματος, μετά την ανάδειξη του Ιταλού Τζιανφράνκο Τζόλα ως
καλύτερου ποδοσφαιριστή στη «Γηραιά Αλβιόνα» για το 1997. 
*** Είναι
η τρίτη συνεχόμενη χρονιά που τον σπουδαίο αυτό τίτλο τον κατακτά ξένος
ποδοσφαιριστής. Είχαν προηγηθεί ο Γερμανός Γιούργκεν Κλίνζμαν το 1985
(Τότεναμ) και ο Γάλλος Έρικ Καντονά πέρυσι (Μάντσεστερ Γιουνάιτεντ). 
*** Ο βραχύσωμος Τζόλα, ο οποίος αγωνίζεται μόλις έξι μήνες στην
Πρέμιερ Λιγκ, συγκέντρωσε σχεδόν τους διπλάσιους ψήφους από τον Βραζιλιάνο
Ζουνίνιο, ο οποίος κατετάγη στη δεύτερη θέση της σχετικής ψηφοφορίας
(συμμετέχουν Βρετανοί δημοσιογράφοι). Από την υποψήφια πρωταθλήτρια Μάντσεστερ
Γιουνάιτεντ, ο παίκτης που ξεχώρισε ήταν ο Ντέιβιντ Μπέκχαμ, ο οποίος κατέλαβε
μόλις την τέταρτη θέση. 
*** Αξίζει να σημειωθεί πως ο Τζόλα είναι ο
πρώτος Ιταλός που αναδεικνύεται κορυφαίος ποδοσφαιριστής στην Αγγλία. Η
βράβευση του Τζόλα θα συμπέσει με τη συμπλήρωση 50 χρόνων από τη θέσπιση του
βραβείου. Για τον λόγο αυτό θα διοργανωθεί γκαλά, στο οποίο θα συμμετάσχουν
παλαιότεροι νικητές του βραβείου, όπως οι Γκάρι Λίνεκερ, Μπόμπι Τσάρλτον, Πατ
Τζένινγκς και Φρανς Τισέν. 
Υπέκυψε στο νοσοκομείο 
Ένα γκολ
ήταν αρκετό για να χάσει τη ζωή του ο Ιταλός προπονητής Φράνκο Τζέντα, 56
ετών! 
Ο Τζέντα υπέστη καρδιακή προσβολή και άφησε την τελευταία του πνοή
στο νοσοκομείο όπου διακομίστηκε, όταν η ομάδα νέων Σάντε Έλενα που προπονούσε
δέχτηκε δεύτερο γκολ (2-0) στα πρώτα λεπτά του β' μέρους από την Σελάρκιους,
στα ημιτελικά του Κυπέλλου Σαρδηνίας. 
*** Τις στιγμές που ο Τζέντα
πάλευε για τη ζωή του στο νοσοκομείο, η ομάδα του κατάφερε να ισοφαρίσει και
τελικά να επικρατήσει των αντιπάλων της στα πέναλτι. Χαρακτηριστικό είναι το
γεγονός πως κορυφαίος παίκτης της Σάντα Έλενα ήταν ο 16χρονος γιος του Τζέντα,
Τζιανφράνκο. 
Τυχερός ο Ολιβέιρα 
Περισσότερο τυχερός από τον
Τζέντα στάθηκε ο προπονητής της Πόρτο, Αντόνιο Ολιβέιρα, ο οποίος διακομίστηκε
στο νοσοκομείο της πόλης Γκάια μόλις αισθάνθηκε δυνατούς πόνους στο στήθος.

*** Οι γιατροί διέγνωσαν «στηθάγχη» και συνέστησαν στον Ολιβέιρα να
παραμείνει κλινήρης για τρεις τουλάχιστον ημέρες, προκειμένου να υποβληθεί σε
όλες τις απαραίτητες εξετάσεις. 
*** Σύμφωνα με τον γιατρό της
Πόρτο, αιτία του επεισοδίου που υπέστη ο Ολιβέιρα ήταν μία τηλεοπτική εκπομπή
στην οποία αναφέρθηκε μεταξύ άλλων ότι τον Νοέμβριο του 1995 και κατά τη
διάρκεια της παραμονής του στο αντιπροσωπευτικό συγκρότημα οι διεθνείς παίκτες
της Πορτογαλίας είχαν ερωτικές περιπτύξεις με πόρνες. 
Ξεκαθαρίσματα
στη Μίλαν 
Περισσότεροι από τους μισούς παίκτες που αγωνίζονται αυτή τη
στιγμή στη Μίλαν ίσως αλλάξουν φανέλα τη νέα περίοδο. Τα αίτια φυσικά είναι
γνωστά. Στη λίστα των υπό μεταγραφή παικτών προστέθηκαν τελευταία και αυτά των
Μίχαελ Ράισινγκερ και Κριστόφ Ντουγκαρί. 
*** Η είδηση πως οι δύο
αυτοί παίκτες θα εγκαταλείψουν το Μιλανέλο προκάλεσε ποικίλα σχόλια, αφού
είναι γνωστό πως αποκτήθηκαν το περασμένο καλοκαίρι έναντι αρκετά μεγάλου
ποσού για να καλύψουν νευραλγικές θέσεις στην άμυνα και την επίθεση. 
*** Ο Ράισινγκερ, που αποκτήθηκε από τον Άγιαξ, έχει ήδη πουληθεί σε
άλλη ομάδα, σύμφωνα με δημοσιεύματα ιταλικών εφημερίδων, ενώ ο Ντουγκαρί
βρίσκεται σε επαφή με αγγλικούς συλλόγους. Χαρακτηριστικό είναι το γεγονός πως
οι υπεύθυνοι της Μίλαν δεν θέλουν να συζητήσουν καν την περίπτωση να φύγει από
την ομάδα ο Ρομπέρτο Μπάτζιο. 
*** Γεγογός από το οποίο συνάγεται
πως ο Αρίγκο Σάκι θα εγκαταλείψει στο τέλος της περιόδου τη Μίλαν και
αντικαταστάτης του θα είναι ο Καπέλο. 
*** Και μιας και ο λόγος για
τον Καπέλο, αξίζει να αναφερθεί πως τον Ιταλό κόουτς περιέβαλε σαν
προστατευτική ασπίδα η διοίκηση της Ρεάλ Μαδρίτης, μετά τις φήμες που ήθελαν
τους οπαδούς της ισπανικής ομάδας να επιτίθενται εναντίον του στους αγώνες που
απομένουν μέχρι να πέσει η αυλαία στο ισπανικό πρωτάθλημα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15827O241</ED>
<ID>
ID:166360

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O24&aa=1</URL></REF>


Article

<CATEGORY>vin10</CATEGORY>

 <H2>Εστίες μόλυνσης
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΕΚΘΕΣΗ αρνητικών στοιχείων
έκανε χθες το ελληνικό ποδόσφαιρο, έστω κι αν σημειώθηκε ρεκόρ παραγωγικότητας
στην Α' Εθνική με 38 γκολ. Αν στεκόμασταν στα μεγάλα σκορ, στις πέντε νίκες
φιλοξενουμένων, τις τρεις των γηπεδούχων και την ισοπαλία της Πάτρας, θα
κινδυνεύαμε να σχηματίσουμε την εντύπωση ότι διεξάγεται το συναρπαστικότερο
πρωτάθλημα της Ευρώπης. 
Όμως, οι κραυγές και οι ψίθυροι σε έξι γήπεδα
αποκαλύπτουν ότι παραμένουν οι εστίες μόλυνσης, που ταλαιπωρούν το ποδόσφαιρό
μας επί δεκαετίες. Αυτό το διάτρητο ποδόσφαιρο έχει μείνει αβοήθητο, πιατέλα
πολυτελών εδεσμάτων για παρεούλες. Αν κάθε φορά κάποιοι επωφελούνται, δεν
σημαίνει ότι το λαοφιλές άθλημα βρίσκεται στον σωστό δρόμο. Οι ίδιοι δεν
μπορούν να χαρούν βαθιά τις επιτυχίες. Ούτε πριν, ούτε τώρα, ούτε τα επόμενα
χρόνια. Οι γιορτές είναι για τα μάτια του κόσμου. 
Του κόσμου που
καταλαβαίνει πολλά και σε σημαντικό ποσοστό έχει απομακρυνθεί από τα γήπεδα.

Του κόσμου, που διαμαρτυρήθηκε χθες στη Νέα Φιλαδέλφεια, στον Βύρωνα, στου
Χαριλάου, στην Έδεσσα, στην Καβάλα και στην Πάτρα. 
Η δήλωση του προέδρου
της Παναχαϊκής Άρη Λουκόπουλου: «Δεν έδειξαν τον ζήλο που έπρεπε ο προπονητής
και οι παίκτες μας» και του Νίκου Νιόπλια: «Ντρέπομαι γι'αυτό », λένε πολλά.
Οι κραυγές για διαιτητές και ποδοσφαιριστές «πουλημένοι-πουλημένοι», δεν
μπορεί να αποδοθούν μόνο στην κακοπιστία. 
Αδικαιολόγητα και τα λάθη των
διαιτητών Καλαθενού, Ζαχαριάδη, Δούρου, Παπαχίτζιου. Θα βγουν από τους
πίνακες; 
Κρατάει χρόνια αυτή η δυσοσμία στα γήπεδα. Ασυγκίνητοι ΕΠΟ και
ΕΠΑΕ. Παχύδερμοι οργανισμοί, ακατάλληλοι, με την τωρινή σύνθεσή τους, να
βγάλουν το ποδόσφαιρο από το υπόγειο. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15827O242</ED>
<ID>
ID:166416

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O24&aa=2</URL></REF>


Article

<CATEGORY>vin10</CATEGORY>

 <H2>Αποδοκιμάστηκε ο Τζόνσον στη Βραζιλία</H2>

ΥΠΟ ΤΙΣ αποδοκιμασίες
χιλιάδων Βραζιλιάνων φιλάθλων, ο Αμερικανός Ολυμπιονίκης Μάικλ Τζόνσον νίκησε
σε κούρσα 200 μέτρων, με χρόνο 20'29'', σε διεθνές μίτινγκ στο Ρίο Ντε
Τζανέιρο. Οι Βραζιλιάνοι αποδοκίμασαν τον Τζόνσον, ύστερα από δημοσίευμα
τοπικής εφημερίδας, σύμφωνα με το οποίο ο Αμερικανός σούπερ σταρ αρνήθηκε να
δώσει αυτόγραφο σε νεαρό θαυμαστή του, με αποτέλεσμα ο τελευταίος να ξεσπάσει
σε κλάματα. Χαρακτηριστικό, ότι ο Τζόνσον αγωνίστηκε χωρίς τα αγαπημένα του
«χρυσά» παπούτσια, τα οποία αντικατέστησε με άλλα, χρώματος... μοβ. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15827O243</ED>
<ID>
ID:166451

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O24&aa=3</URL></REF>


Article

<CATEGORY>vin10</CATEGORY>

 <H2>Θρίαμβος της Παρτιζάν</H2>

ΤΟΥΣ ΚΑΝΟΝΙΚΟΥΣ της
ρυθμούς βρίσκει σιγά - σιγά η ζωή στην Αλβανία. Τα παιδιά επέστρεψαν στα
θρανία τους και οι ποδοσφαιριστές στους αγωνιστικούς χώρους. Μάλιστα, διεξήχθη
χωρίς προβλήματα και ο τελικός Κυπέλλου ανάμεσα στην Παρτιζάν Τιράνων και τη
Φλαμουρτάρι. Νικήτρια με 1-0 αναδείχτηκε η πρώτη και αποθεώθηκε από 4.000
φιλάθλους. Στο στιγμιότυπο, Αλβανός αστυνομικός υποβάλλει σε σωματικό έλεγχο
φίλαθλο πριν από την είσοδό του στο στάδιο. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15827O244</ED>
<ID>
ID:166471

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O24&aa=4</URL></REF>


Article

<CATEGORY>vin10</CATEGORY>

 <H2>Το
Ηράκλειο κερδίζει ξανά το πρωτάθλημα</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Για έκτη φορά τα τελευταία επτά χρόνια και έβδομη στην ιστορία της
η σκακιστική ομάδα του Ηρακλείου Κρήτης κατέκτησε το πρωτάθλημα Ελλάδας που
ολοκληρώθηκε χθες. Οι αγώνες έγιναν στην ­ ομολογουμένως αποπνικτική ­ αίθουσα
της ομοσπονδίας στο Στάδιο Ειρήνης και Φιλίας. Αυτή τη χρονιά η αγωνία κράτησε
κυριολεκτικά μέχρι την τελευταία στιγμή. Στον τελευταίο αγώνα του το Ηράκλειο
ήθελε νίκη με αντίπαλο το Μάτι, ενώ σε περίπτωση ισοπαλίας ή ήττας ο τίτλος
πήγαινε στο Περιστέρι. Το σκορ έφτασε να είναι 4,5-4,5 και παιζόταν μόνο η
παρτίδα Πορφυριάδης - Καραγιάννης. Προς ανακούφιση των Ηρακλειωτών ο
Πορφυριάδης «είδε» τη βαριάντα που κέρδιζε και λίγο πριν από τις 16.00
αναδείχθηκε πρωταθλητής. Το Ηράκλειο είχε πάντως περάσει από σαράντα κύματα
καθώς κέρδισε οριακά (5,5-4,5) όχι μόνο το Μάτι αλλά και την Ε.Σ. Θεσσαλονίκης
και την Καβάλα, ενώ έφερε το Σάββατο ισοπαλία 5-5 εναντίον της ΔΕΗ Μακεδονίας
- Θράκης. Η τελευταία δεν δικαίωσε τις προσδοκίες των πολλών θαυμαστών της ­
καθώς είναι η ομάδα των πλέων ταλαντούχων νέων σκακιστών ­ και έμεινε μακριά
από τη διεκδίκηση του πρωταθλήματος. Εντυπωσιακή η ΕΣΘ, θύμισε παλιές καλές
μέρες ξεφεύγοντας από τη δαμόκλειο σπάθη του υποβιβασμού που επικρέματο τα
τελευταία χρόνια από πάνω της. Κι αυτό χάρις στο ταλέντο των νέων παιδιών της
αλλά και στο σθένος των έμπειρων παλαιοτέρων που συχνά «κρατούσαν» απέναντι σε
ισχυρότερους αντιπάλους. 
Για το Ηράκλειο μπορεί κανείς να πει ότι διαθέτει
την πιο ισορροπημένη ομάδα, χωρίς ιδιαίτερα κενά. Η δυσκολία της ήταν η
έλλειψη φόρμας βασικών της παικτών, όπως ο Γρίβας, ο Μαστροκούκος και ο
Καπνίσης. Οπωσδήποτε χρωστάει πολλά στην απόδοση των Κρουμ Γκεοργκίεβ (8,5/9
στην 3η σκακιέρα), Πορφυριάδη (5/5 στην 5η) καθώς και στην αγωνιστικότητα των
εφήβων Τσίλοβ και Μαρκίδη. 
Το Περιστέρι έκανε καλές εμφανίσεις, με
εξαίρεση το μοιραίο 3,5-6,5 απέναντι στην πρωταθλήτρια. Ο Βασίλης Κοτρωνιάς
έκανε την καλύτερη επίδοση στη δύσκολη πρώτη σκακιέρα, με 7 βαθμούς σε 9
αγώνες. 
Η τελική βαθμολογία έχει αναλυτικά ως εξής: 1) Ηράκλειο 17 βαθμοί
(58,5 πόντοι), 2) Περιστέρι 16 (52,5), 3) ΔΕΗ 13 (60,5), 4) ΕΣΘ 11 (49,5), 5)
Μάτι 11 (48), 6) Καβάλα 8 (47,5), 7) Κορυδαλλός 7 (40,5), 8) Κύδων 5 (34,5),
9) Παγκράτι 2 (28,5), 10) Πειραϊκός 0 (20). Παγκράτι και Πειραϊκός
υποβιβάζονται στη Β' Κατηγορία. Τα αποτελέσματα των τριών τελευταίων γύρων
έχουν αναλυτικά ως εξής: 7ος γύρος: Κύδων - Καβάλα 4-6, Παγκράτι - Μάτι 2-8,
Κορυδαλλός - ΔΕΗ 2-8, Ηράκλειο - ΕΣΘ 5,5-4,5, Πειραϊκός - Περιστέρι 2-8. 
8ος γύρος: Καβάλα - Παγκράτι 7,5-2,5, ΔΕΗ - Ηράκλειο 5-5, Μάτι - Κορυδαλλός
5,5-4,5, ΕΣΘ - Περιστέρι 3,5-6,5, Κύδων - Πειραϊκός 8-2. 
9ος γύρος:
Πειραϊκός - Καβάλα 1,5-8,5, Κύδων - ΕΣΘ 4,5-5,5, Κορυδαλλός - Περιστέρι
3,5-6,5, Ηράκλειο - Μάτι 5,5-4,5, ΔΕΗ - Παγκράτι 9-1. 
Το καλύτερο ποσοστό
στη σκακιέρα τους έκαναν ο Δημήτρης Μαστροβασίλης με 9/9 και ο Πορφυριάδης με
5/5. Αναλυτικά οι πρώτοι σε κάθε σκακιέρα ήταν: 1η σκακιέρα: Κοτρωνιάς
(Περιστέρι) 7/9, 2η σκακιέρα: Τσέλα (Μάτι) 7,5/9, 3η σκακιέρα: Γκεοργκίεβ
(Ηράκλειο) 8,5/9, 4η σκακιέρα: Ανδ. Τζερμιαδιανός (ΔΕΗ) 7,5/8, 5η σκακιέρα
Πορφυριάδης (Ηράκλειο) 5/5, 6η σκακιέρα: Στ. Χαλκιάς (ΔΕΗ) 8/9, 7η σκακιέρα:
Τουλούμης (ΔΕΗ) 4,5/5, 8η σκακιέρα: Δ. Μαστροβασίλης (ΕΣΘ) 9/9, 9η σκακιέρα:
Μάριτς (Περιστέρι) 8,5/9, 10η σκακιέρα: Σπερδόκλη (Κορυδαλλός) 7/9. 
Ο
ΜΠΑΝΙΚΑΣ ΣΤΟ ΙΝΤΕΡΝΕΤ 
Ο καλύτερος αυτή τη στιγμή Έλληνας έφηβος
σκακιστής (τρίτος προ μηνών στο παγκόσμιο πρωτάθλημα κάτω των 18 ετών)
Χριστόδουλος Μπανίκας θα παίξει σήμερα με αντίπαλο το κοινό μέσω του δικτύου
Ίντερνετ. Με σύστημα ανάλογο εκείνου που χρησιμοποιήθηκε για το ματς του
Κάρποβ εναντίον των ανά τον κόσμο σκακιστών ο Μπανίκας θα παίξει εναντίον όλων
από τις 17.00 έως τις 20.00. Ο καθένας μπορεί να δίνει την κίνηση της
προτίμησής του. Η κίνηση που θα προτιμηθεί από την πλειοψηφία των χρηστών θα
είναι η κίνηση που θα επιλέγει το κοινό στην παρτίδα εναντίον του Μπανίκα. Η
διεύθυνση στην οποία θα γίνει το ματς είναι: www, diavlos. gr/skaki. 
*Ο
Γαλαξίας, ο Ο.Α. Χανίων, η Ηλιούπολη και ο Πανελλήνιος αναδείχθηκαν πρώτοι
στον βόρειο, τον πανεπαρχιακό και τους δύο ομίλους της Αττικής αντίστοιχα. Θα
διεκδικήσουν σε αγώνα μπαράζ τις δύο προνομιούχες θέσεις που οδηγούν στην Α'
Εθνική. Οι αναλυτικές βαθμολογίες των ομίλων θα υπάρχουν στο αυριανό φύλλο.

*Η τελική βαθμολογία στον πανεπαρχιακό όμιλο της Γ' Εθνικής είναι: 1) ΟΦΗ
12 (49), 2) Κομοτηνή 12 (48), 3) Λαμία 12 (43,5), 4) Ρέθυμνο 8 (35), 5)
Μυτιλήνη 5 (31,5), 6) Ορεστιάδα 2 (26), 7) Ιωαννίτες Σκακιστές 4 βαθμοί αλλά
με 2 βαθμούς ποινής (24 πόντοι), 8) Σύρος 1 βαθμό (23 πόντοι). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15827O991</ED>
<ID>
ID:166368

</ID><URL>http://ta-nea.dolnet.gr/neaweb/neafile.print_unique?e=A&f=15827&m=O99&aa=1</URL></REF>


Article

<CATEGORY>vin09</CATEGORY>

 <H5>ΥΠΑΝΑΧΩΡΟΥΝ ΟΙ
ΕΡΓΑΤΙΚΟΙ ΣΤΟ ΘΕΜΑ ΤΗΣ ΕΠΙΣΤΡΟΦΗΣ ΤΩΝ ΜΑΡΜΑΡΩΝ ΤΟΥ ΠΑΡΘΕΝΩΝΑ</H5>
<H5>Ντασσέν: «Θα
συνεχίσουμε να προσπαθούμε γιατί έχουμε δίκιο»</H5>
<H2>Άλλαξαν το τροπάριο...</H2>

Λίγο μετά την ανάληψη
των καθηκόντων του νέου πρωθυπουργού της Αγγλίας, Τόνι Μπλερ, και προτού ακόμα
σχηματιστεί η νέα κυβέρνηση του Εργατικού Κόμματος (το κόμμα που ως
αντιπολίτευση είχε δείξει τη μεγαλύτερη ευαισθησία για την επιστροφή των
Μαρμάρων του Παρθενώνα στην Ελλάδα) ήρθαν οι πρώτες αποκαρδιωτικές επίσημες
δηλώσεις που διαψεύδουν τις ελπίδες για αλλαγή πλεύσης της αγγλικής πολιτικής
σχετικά με τον επαναπατρισμό της πολύτιμης κληρονομιάς μας. 
Το Εργατικό
Κόμμα δεν βρίσκεται πια στην «άλλη» πλευρά ­ την πλευρά της κριτικής που
επιτρέπει (και επιβάλλει πολλές φορές) ιδέες και αιτήματα που μια κυβέρνηση
δεν θα τολμούσε να πραγματοποιήσει. Τώρα, ο νέος πρωθυπουργός Τόνι Μπλερ
έσπευσε να δηλώσει ότι η «κυβέρνησή του δεν δεσμεύεται από προηγούμενες
δηλώσεις του Εργατικού Κόμματος της Βρετανίας στο θέμα της επιστροφής των
Μαρμάρων», ενώ ο νέος υπουργός Περιβάλλοντος, Κρις Σμιθ, σε συνέντευξη που
παραχώρησε στο τηλεοπτικό δίκτυο BBC, δήλωσε ότι η «επιστροφή δεν θα ήταν μια
εφικτή και λογική λύση». 
«Δεν πρόκειται να το κάνουμε», τόνισε ο κ. Σμιθ,
παίρνοντας εντελώς αντίθετη θέση από εκείνη που είχε υποστηρίξει ο ομολογός
του «σκιώδης» υπουργός Μαρκ Φίσερ (επί αρχηγίας Τόνι Μπλερ) και ο ίδιος ο
πρώην αρχηγός του Εργατικού Κόμματος, Νιλ Κίνοκ, όταν είχε επισκεφτεί το 1987
το γραφείο της τότε υπουργού Πολιτισμού Μελίνας Μερκούρη. 
Ο κ. Σμιθ,
ωστόσο, δικαιολόγησε το «μη εφικτό και λογικό» για την επιστροφή των Μαρμάρων
του Παρθενώνα με ένα μοναδικό επιχείρημα: «Δεν υπάρχει θέμα να χωρίσουμε κατ'
αυτόν τον τρόπο την συλλογή του Μουσείου, γιατί αν τα Μάρμαρα επιστραφούν στην
Ελλάδα, η ενέργεια αυτή θα ωθήσει και άλλες χώρες να ζητήσουν την επιστροφή
των δικών τους θησαυρών». 
Οι δηλώσεις ήρθαν λίγο προτού η Ελλάδα στείλει
για πρώτη φορά επίσημη επιστολή με το αίτημα επιστροφής των Μαρμάρων (ενέργεια
που ο υπουργός Πολιτισμού κ. Ευάγγελος Βενιζέλος δήλωσε ότι θα γίνει όταν
σχηματιστεί η νέα βρετανική κυβέρνηση). 
Δεν είναι όμως μόνον ο νέος
υπουργός Περιβάλλοντος που διαφωνεί με την απομάκρυνση των Μαρμάρων από το
Βρετανικό Μουσείο, αλλά και ο επικρατέστερος για τη θέση του υπουργού
Εξωτερικών της Βρετανίας, κ. Ρόμπιν Κουκ, ο οποίος τάχθηκε υπέρ της συνέχισης
της παρούσας κατάστασης. Ο κ. Ρόμπιν Κουκ, σε συνέντευξη που έδωσε στην
ανταποκρίτρια του Mega, Μέττα Τσικρικά, δήλωνε ότι «η Βρετανία έχει στεγάσει
με ασφάλεια τα Ελγίνεια και εύχομαι ο ελληνικός λαός να σέβεται τον τρόπο με
τον οποίο φροντίζουμε τα Μάρμαρα». Όταν η δημοσιογράφος τον ρώτησε αν αυτό
ισοδυναμεί με άρνηση στην επιστροφή τους, απάντησε: «Πάντα προσεγγίζουμε το
θέμα με ανοιχτό μυαλό, αλλά δεν έχουμε δεσμευθεί για την επιστροφή τους». 
Το Νοέμβριο του 1996, 33 βουλευτές του Εργατικού Κόμματος κατέθεσαν στο
Βρετανικό Κοινοβούλιο ψήφισμα με το οποίο τάσσονταν υπέρ της επιστροφής των
Μαρμάρων και καλούσαν τη βρετανική κυβέρνηση να αρχίσει διαπραγματεύσεις με
την Ελλάδα. 
Αφορμή για την κίνησή τους αυτή ήταν τα αποτελέσματα
τηλεοπτικού δημοψηφίσματος του καναλιού «Channel 4», μετά την προβολή του
ντοκιμαντέρ του Γουίλιαμ Στιούαρτ για τα «Γλυπτά του Παρθενώνα». Το 92,5% των
100.000 τηλεθεατών είχαν ψηφίσει τηλεφωνικά υπέρ της επιστροφής των Μαρμάρων
στην Ελλάδα ­ αποτέλεσμα που κατά τους 33 βουλευτές έδειχνε ότι η βρετανική
κοινή γνώμη ήταν υπέρ του επαναπατρισμού. 
Το θέμα, ωστόσο, δεν είναι
καινούργιο για τη βρετανική κυβέρνηση. Από το 1974 η Ελλάδα υπέβαλε στον ΟΗΕ
πρόταση για τον επαναπατρισμό των Μαρμάρων, βάσει της Σύμβασης των Παρισίων
που ρυθμίζει την απόδοση των λεηλατημένων εθνικών θησαυρών, ενώ το 1978
συστάθηκε Ειδική Διακυβερνητική Επιτροπή για την προώθηση του ζητήματος. 
Το 1982 βγήκε στον αέρα από το BBC συνέντευξη της Μελίνας Μερκούρη, η οποία
ζητούσε πίσω τα Μάρμαρα ενόψει της αναστήλωσης του Παρθενώνα, και την ίδια
χρονιά με ψήφισμά τους 58 χώρες τάσσονταν υπέρ ­ στη Διάσκεψη της Ουνέσκο στο
Μεξικό. 
Νέα πορεία πήραν τα πράγματα το 1987 εν όψει της ανέγερσης του
Νέου Μουσείου της Ακροπόλεως, ενώ το 1994 εξετάστηκε η προοπτική προσφυγής σε
δικαστήριο (ενδεχομένως της Χάγης), αφού πρώτα συγκεντρώθηκαν στοιχεία για την
κατάρτιση ενός ισχυρού νομικού πλαισίου από τον καθηγητή Συνταγματικού Δικαίου
του Πανεπιστημίου Αθηνών, κ. Κασιμάτη. 
Τον Μάιο της ίδιας χρονιάς ο
ευρωβουλευτής Αλέκος Αλαβάνος προώθησε το αίτημα της Ελλάδος στο
Ευρωκοινοβούλιο, όπου υπογράφηκε από την πλειοψηφία των βουλευτών (269). Τον
Ιούνιο, η διακήρυξη για την επιστροφή των Μαρμάρων προσυπογράφηκε από 87
Βρετανούς βουλευτές και 29 καλλιτέχνες διεθνούς φήμης και τον Δεκέμβριο του
1994 η συζήτηση στη Βουλή των Κοινοτήτων «πήρε φωτιά» όταν ο βουλευτής Κόρμακ
είπε ότι «αυτά τα εξαίρετα έργα θα έπρεπε να είναι εκεί που στέκει ακόμα ο
ερειπωμένος, αλλά ευγενής, Παρθενώνας. Δεν μπορώ να μην αναρωτηθώ μήπως ήρθε η
ώρα να σκεφτούμε την επιστροφή τους»... 
«Η
θέση του νέου υπουργού Περιβάλλοντος της Αγγλίας κ. Σμιθ είναι η ίδια με της
προηγούμενης κυβέρνησης», δήλωνε χθες στα «ΝΕΑ» ο Ζυλ Ντασσέν. «Αυτό δεν
σημαίνει ότι εμείς θα σταματήσουμε να προσπαθούμε. Εξάλλου μέσα στο Εργατικό
Κόμμα υπήρχαν ­ και εξακολουθούν να υπάρχουν ­ πολλές φωνές, που συμφωνούν με
την επιστροφή των Μαρμάρων στην Ελλάδα. Ο κ. Βενιζέλος, ο κ. Σημίτης και το
ίδιο το Ίδρυμα Μελίνα Μερκούρη θα συνεχίσουμε τις προσπάθειες ­ γιατί εμείς
έχουμε δίκιο». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15827P011</ED>
<ID>
ID:166369

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P01&aa=1</URL></REF>


Article

<CATEGORY>vin09</CATEGORY>

 <H5>ΣΤΟ «ΑΝΟΙΧΤΟ ΘΕΑΤΡΟ» ΚΑΙ
ΣΤΟΥ ΖΩΓΡΑΦΟΥ</H5>
<H5>Ξυλογραφίες και χαλκογραφίες του Κεφαλληνού
</H5><H5>(Εικόνα μεγέθους : 98718 bytes)
</H5><H2>Χορός και κούκλες</H2>

Ο «Μήνας
Χορού '97», που οργανώνει η χορογράφος Δόνη Μιχαηλίδη, ξεκινάει από σήμερα και
μέχρι τις 20 Μαΐου οι ομάδες χορού θα φιλοξενούνται στο «Ανοιχτό Θέατρο» του
Γιώργου Μιχαηλίδη. Δεκατέσσερα ελληνικά χορευτικά σύνολα παρουσιάζουν τις
καινούργιες παραγωγές τους, δίνοντας μια σαφή εικόνα του σημερινού χορευτικού
τοπίου στον τόπο μας, εκφράζοντας τις αναζητήσεις και τους προβληματισμούς των
δημιουργών του. Η ομάδα «Όψη» ξεκινάει τον μήνα χορού με τη χορογραφία της
Πέγκυ Λομβάρδου-ΜακΝαμάρα «Πρεμιέρα». Το έργο φιλοδοξεί να ξυπνήσει το
ένστικτο της κίνησης, που υπάρχει μέσα σε κάθε άνθρωπο, με τη δραματικότητα,
το χιούμορ και το πλούσιο κινητικό λεξιλόγιο. Ανάμεσα στις χορογραφίες, που
απαρτίζουν την «Πρεμιέρα», παρουσιάζονται και οι «Σκέψεις», οι οποίες κέρδισαν
το δεύτερο βραβείο στον Διαγωνισμό Νέων Χορογράφων του Καλοκαιρινού Φεστιβάλ
της Νέας Υόρκης. Στις 9 μ.μ. Κάλβου 70, Γκύζη, τηλ. 6445.749. 
ΚΟΥΚΛΕΣ 
Το Πνευματικό Κέντρο του Δήμου Ζωγράφου, σε συνεργασία με το Ελληνικό Κέντρο
Θεάτρου Κούκλας και Καραγκιόζη, διοργανώνει έκθεση κούκλας, κατά τη διάρκεια
της οποίας θα γίνονται εργαστήρια κατασκευής κούκλας από διάφορα υλικά και με
διάφορες τεχνικές. Στο Κέντρο Κουκλοθεάτρου και Καραγκιόζη (Μπισκίνη 61,
Ζωγράφου, τηλ. 7470.008). Μέχρι τις 18 Μαΐου. 
ΦΩΤΟΓΡΑΦΙΑ 
Πέντε από
τους εικονολήπτες της ΕΡΤ, αφήνοντας τις κάμερες της καθημερινότητας, πήραν
στα χέρια τους τις φωτογραφικές τους μηχανές σε μια προσπάθεια να κρατήσουν σε
ένα «κλικ» μια εικόνα, μια ιδέα, μια στιγμή που δεν πρέπει να τελειώσει. Οι
Σπύρος Γεωργίου, Θεοδόσης Καραγεώργος, Αντώνης Κασίτας, Γιάννης Μανιάτης,
Μάνια Σκαλλαρίδου-Βραϊλα συγκέντρωσαν τις φωτογραφίες τους και τις εκθέτουν
στο Πνευματικό Κέντρο του Δήμου Ζωγράφου (Γεωργίου Ζωγράφου 17, τηλ.
7751.951), με τον γενικό τίτλο «Κοιτάζοντας». Μέχρι τις 18 Μαΐου. 
ΘΕΑΤΡΟ

Ο Αντώνιος Αναστασάκης παρουσιάζει σε θεατρικό αναλόγιο στο «Ιδεοθέατρον»
(Στουρνάρη 57 και 3ης Σεπτεμβρίου, τηλ. 5237.543) το έργο του Ηράκλειτου
«Ομηρικά προβλήματα, σχετικά με τις αλληγορίες του Ομήρου για τους θεούς».
Στις 8 μ.μ. 
*** Ο θίασος «Ελεύθερη Αυλαία» παρουσιάζει το έργο, του Γιάννη
Χρυσούλη, «Το Ατύχημα». Πρόκειται για ένα ψυχογράφημα, όπως το χαρακτηρίζει ο
συγγραφέας του, που τεμαχίζει σε φέτες την ψυχή των δύο ηρώων του. Αρχίζει σαν
ένα παιχνίδι, μυστήριο και ανώδυνο, που καταλήγει σε παιχνίδι επικίνδυνο και
οδυνηρό. Η σκηνοθεσία είναι της Βαρβάρας Δούκα, τα σκηνικά και οι φωτισμοί του
Θωμά Οικονομάκου, τα κοστούμια της Κατερίνας Καμπανέλη και η μουσική επιμέλεια
του Ιάκωβου Δρόσου. Στο Αθηναϊκό Δημοτικό Θέατρο (Τιμοκρέοντος 6 Α, Ά. Σώστης,
τηλ. 9344.131). Στις 8.30 μ.μ. 
*** Το έργο «Περίσκεψη μπρος και πίσω από
τον καθρέφτη», του Γιώργου Ζέριγγα, ανεβαίνει στο «Θεατράκι» (Αδμήτου 54, τηλ.
8641.322, απέναντι από τη στάση «Αττική» του Ηλεκτρικού Σιδηροδρόμου). Η
σκηνοθεσία είναι του συγγραφέα και την ερμηνεία του μοναδικού ήρωα επωμίσθηκε
ο Δημήτρης Χριστόπουλος. 
*** Ο μονόλογος της «Πηνελόπης», το τελευταίο
κεφάλαιο από το δαιδαλώδες μυθιστόρημα του Τζέιμς Τζόις «Οδυσσέας»,
ερμηνεύεται ολόκληρος, σε μη αποσπασματική μορφή και χωρίς άλλη δραματοποίηση.
Με την Ανθή Ανδρεοπούλου, σε σκηνοθεσία της Βαρβάρας Δούκα και μετάφραση του
Σωκράτη Καψάσκη. Από τον θίασο «Σελάννα», στο Θέατρο Πόρτα, μέχρι τις 10
Μαΐου. Πληροφορίες στο τηλ. 9818.424. 
ΟΜΙΛΙΕΣ 
Με την ευκαιρία της
συμπλήρωσης 170 χρόνων από την απόφαση της Γ' των Ελλήνων Εθνοσυνέλευσης στην
Τροιζήνα, για την εκλογή του Ιωάννη Καποδίστρια ως πρώτου κυβερνήτη της
Ελλάδος, το Ίδρυμα Γουλανδρή - Χορν οργανώνει σειρά διαλέξεων με τον τίτλο
«Πολιτική Επιστήμη και Ιστορία». Για το κοινωνικό και πνευματικό έργο του
Καποδίστρια, στο διάστημα 1800-1822, μιλάει η καθηγήτρια Ελένη Κούκου. Απόψε
στις 7.30, Μάρκου Αυρηλίου 5, τηλ. 3219.196. 
ΕΚΘΕΣΗ 
Γυναικεία σώματα
πλούσια σε σάρκα. Μέλη τονισμένα, «παραμορφωμένα» μέσα από μια οπτική
«πρωτόγονη», που αποδίδει το σημαντικό και όχι το πραγματικό. Εσωτερικά
δωματίων που λειτουργούν σαν βάθρα για τις ανθρώπινες φιγούρες. Είναι τα έργα
ζωγραφικής της Έλεν Σαμνιτζ - Βασιλοπούλου που παρουσιάζει η γκαλερί «Αέναον»
(Άντερσεν 18, τηλ. 6711.264). Εγκαίνια στις 7.30 μ.μ. Διάρκεια έως τις 23
Μαΐου. 
Στη συμπλήρωση σαράντα χρόνων από τον θάνατο του χαράκτη Γιάννη
Κεφαλληνού είναι αφιερωμένη η δεύτερη αναδρομική έκθεση που οργανώνει το
Κέντρο Εικαστικών Τεχνών «Υάκινθος» (Ζηρίνη 23, Κηφισιά, τηλ. 8011.730). Στην
έκθεση αυτή θα εκτεθούν πενήντα έργα, ξυλογραφίες και χαλκογραφίες, το πρώτο
έργο του Κεφαλληνού, μια ξυλογραφία του 1920, καθώς και τα τελευταία του έργα,
τις «Αττικές Ληκύθους», το 1956. Διάρκεια μέχρι τέλος Μαΐου. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15827P021</ED>
<ID>
ID:166373

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P02&aa=1</URL></REF>


Article

<CATEGORY>vin09</CATEGORY>

 <H2>Τα τραγούδια του Λευτέρη στο Νέο Ηράκλειο</H2>

Μια βραδιά γεμάτη τραγούδι, αναμνήσεις και νοσταλγία προσφέρει
το Πολιτιστικό Κέντρο του Δήμου Ηρακλείου Αττικής, τιμώντας τον ποιητή
Λευτέρη Παπαδόπουλο. Με τους επώνυμους και προσωπικούς του φίλους, αλλά
κυρίως με πρωταγωνιστές 200 μικρά παιδιά που απαγγέλλουν, θεατροποιούν,
χορεύουν και ακόμη ζωγραφίζουν τα τραγούδια του, έτσι όπως μόνο η αυθεντία της
παιδικής ψυχής μπορεί να τα αντιληφθεί. Στην εκδήλωση συμμετέχουν η Χορωδία
του δήμου με μαέστρο τον Νίκο Φυλακτό και την ορχήστρα του Ωδείου Νίκης
Ριζοπούλου. Στις 7.30 μ.μ., στην αίθουσα εκδηλώσεων του 1ου Δημοτικού Σχολείου
(Σοφίας και Νεότητας). Για πληροφορίες στα τηλ. 2777.511-515. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15827P022</ED>
<ID>
ID:166421

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P02&aa=2</URL></REF>


Article

<CATEGORY>vin09</CATEGORY>

 <H2>Λαϊκό
φαν κλαμπ</H2>

<AUTHOR>Π.Α.Γ.</AUTHOR>

Όσο περνούν τα χρόνια, οι φίλοι του Στέλιου Καζαντζίδη πληθαίνουν.
Μετά την Αλεξανδρούπολη, την Καβάλα, τη Δράμα και την Πτολεμαΐδα, ιδρύεται
τώρα και στη Χαλκίδα «Σύλλογος Φίλων» του λαϊκού τραγουδιστή. Περισσότεροι από
50 θαυμαστές του, κυρίως νέα παιδιά, διαμορφώνουν στο κέντρο της πόλης έναν
χώρο, που θα τον ονομάσουν «Στέκι - τα φιλαράκια του Στέλιου Καζαντζίδη».
Εκτός από τα τραγούδια που θ' ακούγονται στο στέκι, θα δίνεται έμφαση στη ζωή
και το έργο του Καζαντζίδη, ενώ θα γίνεται ιδιαίτερη αναφορά στη γνησιότητα
του κοινωνικού λαϊκού τραγουδιού και στον ρόλο που έπαιξε αυτό το είδος από το
1945 έως το 1970. Μία μελετημένη κίνηση, λοιπόν, με αφορμή την προσωπικότητα
του Καζαντζίδη. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15827P023</ED>
<ID>
ID:166454

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P02&aa=3</URL></REF>


Article

<CATEGORY>vin09</CATEGORY>

 <H2>ΤΟ ΔΙΚΤΥΟ</H2>
<H2>Τα απομεινάρια της σεζόν...
</H2>
Για χιλιοστή φορά, αυτές τις ημέρες μού ήρθε στον νου η ανάγκη
της νομοθετικής ρύθμισης του κινηματογραφικού νόμου. Αιτία; Δύο δελτία Τύπου
που αναφέρουν ότι από τις 16 Μαΐου θα προβάλλονται στους κινηματογράφους τα
ελληνικά φιλμ «Όνειρο σε άσπρο φόντο» του Δημήτρη Σπύρου και «Μαρία - Ηλέκτρα»
της Στέλλας Μπελέση. Γιατί το συνδύασα; Απλούστατα, παίζονται τώρα στο «τέλος
εποχής», που δύσκολα πάει το πλατύ κοινό των σινεφίλ στις αίθουσες μόνο και
μόνο γιατί, ανεξάρτητα από τα εισιτήρια που θα κόψουν, θα λάβουν επιστροφή του
φόρου με βάση διάταξη του ευεργετικού για τότε ­ 1986 ­ «νόμου της Μελίνας»,
όπως έμεινε στην ιστορία, καθώς τον είχε προωθήσει η τότε υπουργός Πολιτισμού
Μελίνα Μερκούρη. Ας πάψουν, πια να αντιμετωπίζουν τα ελληνικά φιλμ σαν
απομεινάρια μιας σεζόν. Και ο νέος νόμος που όλο ψηφίζεται σήμερα, αύριο, επί
τέσσερα χρόνια κι όλο στα χαρτιά μένει, πρέπει να τροποποιήσει και αυτή τη
διάταξή του. 
Π.Θ.Κ. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15827P024</ED>
<ID>
ID:166473

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P02&aa=4</URL></REF>


Article

<CATEGORY>vin09</CATEGORY>

 <H2>Ανησυχίες παράλληλες</H2>

<AUTHOR>Χ.</AUTHOR>

Τι κοινό έχουν τα περιοδικά «Time» και «Ρεύματα»;
Φιλοξενούν και τα δύο τον 37χρονο Αμερικανό συγγραφέα Τζόναθαν Φράνζεν στα
τεύχη τους του Απριλίου! Το «Time» τον χαρακτηρίζει ως έναν από τους τέσσερις
νέους υπέροχους του μυθιστορήματος και τα «Ρεύματα» δημοσιεύουν το δεύτερο
μέρος του δοκιμίου του «Στην εποχή της εικόνας ένας λόγος να γράφουμε
μυθιστορήματα». Ως εδώ όμως οι ομοιότητες, λέει με αυτογνωσία ο εκδότης των
«Ρευμάτων» ­ και οξυδερκής κυνηγός ταλέντων ­ Ντίνος Σιότης. Διότι το
εβδομαδιαίο «Τάιμ» πουλάει 4.000.000 αντίτυπα, ενώ τα διμηνιαία «Ρεύματα» τα
ίδια μείον τρία μηδενικά! Δηλαδή 4.000 αντίτυπα. Ποια είναι η συνταγή που θα
δώσει αυτά τα μηδενικά; Τα «Ρεύματα», πάντως, την αναζητούν. Όσο για τον
Φράνζεν, γράφει: «Δύο βιαστικές γενικές παρατηρήσεις για τους
μυθιστοριογράφους: δεν μας αρέσει να σκαλίζουμε και πολύ βαθιά το θέμα του
αναγνωστικού κοινού και δεν μας αρέσουν οι κοινωνικές επιστήμες». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15827P025</ED>
<ID>
ID:166483

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P02&aa=5</URL></REF>


Article

<CATEGORY>vin09</CATEGORY>

 <H2>Κρουαζέτ... κυβερνοχώρου</H2>

<AUTHOR>Χ.</AUTHOR>

Οι Κάννες δεν είναι πια
απρόσιτες. Ούτε καν προνόμιο των κριτικών κινηματογράφου και των σταρ που
κάνουν τη βόλτα τους και τις δημόσιες σχέσεις τους στην Κρουαζέτ. Το φεστιβάλ,
οι ειδήσεις του, τα παρασκήνια και τα πρόσωπα που θα πρωταγωνιστήσουν,
κυκλοφορούν ελεύθερα στον κυβερνοχώρο. Συνεντεύξεις, παραλειπόμενα, αλλά και
κουβέντα των φαν, εμφανίζονται καθημερινά στο Ίντερνετ. Οι ταινίες που θα
διαγωνιστούν, οι άλλες που συμμετέχουν, οι κοσμικές εκδηλώσεις που θα
συγκεντρώσουν φλας και αστραφτερά, «επεξεργασμένα» χαμόγελα, περνάνε στο
Δίκτυο για να ενημερωθούν οι βιαστικοί της ηλεκτρονικής εποχής. Αρκεί ένα
«κλικ» στη διεύθυνση http: //www. wmlive. com/cine. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15827P026</ED>
<ID>
ID:166487

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P02&aa=6</URL></REF>


Article

<CATEGORY>vin09</CATEGORY>

 <H5>ΣΤΗ 12η ΘΕΣΗ ΤΟ ΕΛΛΗΝΙΚΟ ΤΡΑΓΟΥΔΙ
ΣΤΟΝ ΔΙΑΓΩΝΙΣΜΟ ΤΗΣ ΓΙΟΥΡΟΒΙΖΙΟΝ</H5>
<H5>Το πανηγύρι κόστισε ένα δισεκατομμύριο</H5>
<H2>Ρεζιλίκι α λα...
Γιουροβίζιον</H2>

<AUTHOR>ΠΑΥΛΟΣ ΑΓΙΑΝΝΙΔΗΣ</AUTHOR>

«Χόρεψε»... ευρωτσιφτετέλι τραγούδησε φέτος η Ελλάδα
στην Ευρώπη κι εκείνη δεν άκουσε. Έτσι, η φετινή συμμετοχή μας στον Διαγωνισμό
Τραγουδιού της Γιουροβίζιον, με τη Μαριάννα Ζορμπά, πήρε τη 12η θέση,
ακολουθώντας μια σειρά αμφισβητούμενων μουσικών «εκπροσωπήσεων» ­ με
απογοητευτικό τέλος.Για άλλη μία φορά ­ την εικοστή κατά σειρά ­ η Ελλάδα
«εκπροσωπήθηκε» μουσικά με ό,τι λιγότερο αντιπροσωπευτικό της μουσικής της
παράδοσης, σε έναν «ευρωπαϊκό» διαγωνισμό τραγουδιού, που το ίματζ του φθίνει
διαρκώς, ακόμη και σε (βόρειες) χώρες που τον είχαν κάποτε περί πολλού. Για
άλλη μια φορά η μουσική «αντιπροσωπεία» μας προσπάθησε να λανσάρει
ευρω-τσιφτετέλι, αγνώστων ­ ευρέως τουλάχιστον ­ δημιουργών ακόμη και στην
Ελλάδα (πόσο μάλλον στο εξωτερικό). 
Για άλλη μία φορά η ΕΡΤ πλήρωσε (και
οι Έλληνες πολίτες «επιδότησαν» μέσω του λογαριασμού της ΔΕΗ) τη μετάβαση και
διαμονή μιας πολυμελούς αποστολής φορέων του εθνικού μας ευρωτσιφτετελιού ­
στο Δουβλίνο φέτος. 
Το αποτέλεσμα; Μία ακόμη «εθνική πανωλεθρία», μία «μη
διάκριση» (καθώς η Ελλάδα έφθασε μετά βίας στη 12η θέση, με 39 βαθμούς) σε
έναν διαγωνισμό που έχει χάσει προ πολλού την τιμή του (ακόμη και ως βήμα της
ποπ ευρωπαϊκής μουσικής), αλλά και την απήχησή του στο ευρύ ελληνικό κοινό ­
αν εξαιρέσει κανείς ένα δραστήριο, κατά τα άλλα, κλαμπ των «φαν» της
Γιουροβίζιον. 
Αυτή τη φορά, όμως, είχαμε και μία «πρωτοτυπία», από πλευράς
της 16μελούς επιτροπής, που ψήφισε στην Αθήνα (στα άδυτα του Ραδιομεγάρου της
Αγίας Παρασκευής) τα τραγούδια των υπολοίπων 24 χωρών, που διαγωνίζονταν στο
Πόιντ Θίατερ του Δουβλίνου. Ενώπιον κάπου 300 εκατομμυρίων τηλεθεατών σε
ολόκληρο τον κόσμο (έως και στην Κορέα και την Αυστραλία έδινε απευθείας
εικόνα η Γιουροβίζιον!) η ελληνική επιτροπή ­ στην οποία ανάμεσα σε άλλους
συμμετείχαν ο συνθέτης Θωμάς Μπακαλάκος και οι τραγουδίστριες Πετρή Σαλπέα και
Λίτσα Σακελλαρίου ­ ψήφισε, για πρώτη φορά, το τραγούδι της Τουρκίας (ένα
ακόμη ευρωτσιφτετέλι... ανατολικών καταβολών), ενισχύοντας μάλιστα με τους
επτά βαθμούς τη θέση της γειτονικής χώρας, που βγήκε τρίτη στον διαγωνισμό.

Και αυτό, όταν πριν από 22 χρόνια η Ελλάδα αρνήθηκε να συμμετάσχει, γιατί
μπήκε στο χορό της Γιουροβίζιον και η Τουρκία (ένα μόλις χρόνο μετά την
εισβολή στην Κύπρο)! 
Ας πάρουμε τα πράγματα από την αρχή. Από το 1974, που
συμμετείχε για πρώτη φορά η Ελλάδα στον Διαγωνισμό Τραγουδιού, με το «Κρασί,
θάλασσα και τ' αγόρι μου» (με την Μαρινέλλα) η ΕΡΤ, που ως μέλος της
Γιουροβίζιον ­ για την ακρίβεια της EBU, της Ένωσης Ευρωπαϊκών
Ραδιοτηλεοράσεων ­ έχει την ευθύνη της επιλογής των ελληνικών τραγουδιών,
φαίνεται να κλίνει διαρκώς προς το «ευρωτσιφτετέλι». Κυρίως τα τελευταία
χρόνια, όταν πια ο θεσμός, λόγω των αλλεπάλληλων αμφισβητούμενης ποιότητας
ελληνικών συμμετοχών, έχασε κάθε ευκαιρία να ξαναβρεί τη χαμένη τιμή και
απήχησή του. 
Στον διαγωνισμό, που στα πρώτα «καλά» χρόνια του είχαν
τραγουδήσει η Νάνα Μούσχουρη και η Βίκυ Λέανδρος, για λογαριασμό του
Λουξεμβούργου (η δεύτερη πήρε και το βραβείο το 1972), ο Τζίμης Μακούλης για
την Αυστρία και η Γιοβάννα (για την Ελβετία), η Ελλάδα δεν συμμετείχε το 1982,
λόγω «χαμηλού επιπέδου των υποψηφίων τραγουδιών» και το 1984, όταν η τότε
διοίκηση της ΕΡΤ δήλωνε πως δεν την ενδιαφέρει πια ο διαγωνισμός (και το 1986,
επειδή ο διαγωνισμός γινόταν Μεγάλο Σάββατο). Η επιλογή των τραγουδιών έγινε,
από το 1974-'78, το 1981, το 1985 και από το 1992 έως και φέτος, από επιτροπή
«ειδικών», σε κλειστή συνεδρίαση. Εντυπωσιακό ήταν το γεγονός ότι το 1988, που
η επιλογή έγινε ενώπιον κοινού στον Πειραιά, η επιτροπή δήλωσε μεν ότι «κανένα
τραγούδι δεν ανταποκρίνεται στις προδιαγραφές», αλλά επειδή έπρεπε να επιλεγεί
κάποιο, στάλθηκε το τραγούδι «Κλόουν» (με την Αφροδίτη Φρυδά), που έπιασε τη
17η θέση ­ μεταξύ 21 τραγουδιών... 
Παρότι κάθε χρόνο και η ΕΡΤ και η
επιτροπή «ειδικών» μιλά για χαμηλό επίπεδο των τραγουδιών, επιμένει να
συμμετέχει ­ με όποιο κόστος; ­ και να μην ξεπερνά την 8η θέση στην τελική
κατάταξη (με εξαίρεση το «Μάθημα Σολφέζ» το 1977 και το «Όλου του κόσμου η
ελπίδα» το 1992, που έφτασαν στην 5η θέση). 
Φέτος, το τραγούδι «Χόρεψε»
του Μανώλη Μανουσέλη επελέγη, ύστερα από μια μίνι «περιπέτεια». Ο δημιουργός
του αρχικά επιλεγέντος τραγουδιού, Δημοσθένης Στριγγλής, ζήτησε να ερμηνεύσει
ο ίδιος το τραγούδι του, πράγμα που η ΕΡΤ δεν δέχθηκε και αποφάσισε να στείλει
το «Χόρεψε» στο Δουβλίνο. Επέλεξε δε ­ άγνωστο για ποιους λόγους ­ ως
ερμηνεύτρια την Μαριάννα Ζορμπά, που εμφανίστηκε με κίτρινη τουαλέτα και...
ζίλιες στα χέρια. Το τραγούδι ακούστηκε την βραδιά του διαγωνισμού με
γοργότερο ρυθμό απ' ό,τι είχε αρχικά ηχογραφηθεί, με αποτέλεσμα να τείνει
ακόμη περισσότερο προς το τσιφτετέλι! Η δε Μαριάννα Ζορμπά δεν κατάφερε, όπως
φάνηκε, να πείσει το ευρωπαϊκό κοινό πως η Ελλάδα διαθέτει θαυμάσιες φωνές ­
που μπορούν να εντυπωσιάσουν, ακόμη και σ' έναν ποπ μουσικό διαγωνισμό. 
Φέτος, σύμφωνα με τα ισχύοντα στο διαγωνισμό, η Ελλάδα χρειαζόταν τουλάχιστον
38 βαθμούς για να της επιτραπεί η συμμετοχή και στον επόμενο διαγωνισμό (που
θα γίνει στη Βρετανία). Σε μία ψηφοφορία-θρίλερ (οι ειδικές επιτροπές των
χωρών ψηφίζουν με 1 έως 12 βαθμούς, κατά σειρά προτίμησης) κατάφερε να πάρει
39 βαθμούς, λίγο πριν το τέλος ­ όταν της έδωσε επτά η Κροατία. Την Ελλάδα
ψήφισαν επίσης η Κύπρος (με 12 βαθμούς), η Ισπανία (με 7), η Μάλτα (6), η
Νορβηγία (5) και η Ρωσία (2). Η ελληνική επιτροπή έδωσε 12 βαθμούς στην Κύπρο,
10 στη Βρετανία, 8 στη Μάλτα, 7 στην Τουρκία, 6 στην Ισπανία, 5 στην Ιταλία, 4
στη Γαλλία, 3 στη Σλοβενία, 2 στη Δανία και 1 στην Πολωνία. 
Η Κύπρος, στο
μεταξύ, με το τραγούδι «Μάνα μου» της Κωνσταντίνας (ερμηνεύθηκε από τα αδέλφια
της τραγουδίστριας, Χαρά και Άνδρο Κωνσταντίνου) κατάφερε να πλασαριστεί στην
5η θέση, με 98 βαθμούς, την ώρα που το τουρκικό τραγούδι «Άκου» (Dinle) με 121
βαθμούς έπιασε την 3η θέση. 
Πάνω από 1 δισ. δραχμές
στοίχισε στην Ιρλανδική Ραδιοφωνία και Τηλεόραση (RTE) η διοργάνωση του
φετινού Διαγωνισμού Τραγουδιού, στο Δουβλίνο. Ήταν η έβδομη φορά που ανέλαβε η
Ιρλανδία την οργάνωση (καθώς ισάριθμες φορές απέσπασε και το βραβείο από το
1956, που ξεκίνησε ο θεσμός), παρά τις γκρίνιες ότι δεν θα τα βγάλει πέρα με
τόσο ακριβή μουσικο-τηλεοπτική παραγωγή, καθώς τα τελευταία πέντε χρόνια έχει
αναλάβει το εγχείρημα τέσσερις φορές. Πολλοί δε έλεγαν πως γι' αυτό το λόγο η
RTE βρίσκεται στα πρόθυρα χρεοκοπίας. 
Φέτος, σε μία ψηφοφορία με μάλλον
αναμενόμενο εξαρχής αποτέλεσμα, το βραβείο πήγε ­ για πέμπτη φορά στην ιστορία
­ στη Βρετανία και στο τραγούδι «Love shine a light» (Αγάπη δώσε φως, σε
ελεύθερη απόδοση) με το συγκρότημα «Κατρίνα εντ δε γουέιβς». Χαρακτηριστικό
είναι ότι έσπασαν δύο ρεκόρ μ' αυτή τη βράβευση: πρώτον, το βραβευμένο
τραγούδι πήρε τους περισσότερους βαθμούς στην ιστορία (227) και δεύτερον είχε
τη μεγαλύτερη διαφορά (70 βαθμών) από το επόμενο, τραγούδι της Ιρλανδίας,
«Μυστήρια γυναίκα», που απέσπασε 157 βαθμούς. 
Τρίτη ήρθε η Τουρκία (στην
καλύτερη θέση που έχει πάρει ποτέ!), τέταρτη η Ιταλία με 114 βαθμούς
(συμμετείχε με το βραβείο του Διαγωνισμού του Σαν Ρέμο, «Χείμαρροι από λόγια»,
από το ντούο «Τζαλίσε»), πέμπτη η Κύπρος και έκτη η Ισπανία (με 96 βαθμούς).
Τελευταίες ήρθαν η Νορβηγία και η Πορτογαλία, που δεν πήραν κανέναν βαθμό. 
Δύο πρωτοτυπίες: Πρώτον, φέτος, για πρώτη φορά, ο διαγωνισμός «μπήκε» στο
Ίντερνετ (και μεταδόθηκε λάιβ και στον κυβερνοχώρο) και δεύτερον, πέντε χώρες
­ Βρετανία, Γερμανία, Αυστρία, Σουηδία, Ελβετία ­ ψήφισαν όχι με επιτροπή,
αλλά με το σύστημα «televoting» (τηλεφωνική ψηφοφορία από το κοινό). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15827P031</ED>
<ID>
ID:166374

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P03&aa=1</URL></REF>


Article

<CATEGORY>vin09</CATEGORY>

 <H2>Αντιστρόφως ανάλογα</H2>

<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΥΣ</AUTHOR>

Έχει ενδιαφέρον πάντα
να συγκρίνει κανείς δύο έργα τέχνης, κυρίως όταν ανήκουν στην ίδια περίοδο,
έστω κι αν οι συγγραφείς τους ανήκουν σε άλλη κοινωνία και σε 
άλλη
ήπειρο.Φέτος είχαμε αυτή την ευκαιρία με τα έργα σύγχρονων συγγραφέων που
γράφτηκαν σχεδόν την ίδια χρονιά. Πρόκειται για το «Κρυπτογράφημα» του
Αμερικανού Μάμετ (1994) και τον «Γυάλινο ουρανό» του Χέαρ, Άγγλου συγγραφέα
(1995). Το «Κρυπτογράφημα» παίχτηκε αρκετόν καιρό στο θέατρο «Εμπρός» και ήταν
μια σημαντική συμβολή των «Μορφών», στην ενημέρωση του κοινού μας πάνω στη
διεθνή δραματουργική παραγωγή. Ο Μάμετ είναι ένας άνισος συγγραφέας, ακόμα και
μέσα στο ίδιο έργο. Πρόσφατα είδαμε και το «Τέρμα το γκάζι» και το «Σεξ το
επιούσιο» και την «Ολεάνα» και τον «Αμερικανό Βούβαλο». Οι άνθρωποι του
θεάτρου μας είναι ενημερωμένοι και τροφοδοτούν τη θεατρική μας αγορά με
«φρέσκο πράγμα». Ο Μάμετ έχει δύο μεθόδους γραφής· τη νατουραλιστική
καταγραφική και την ιψενική. Και οι δύο έχουν ευδοκιμήσει στο αμερικανικό
θέατρο. Στην «Ολεάνα», στο «Τέρμα το γκάζι», στο «Σεξ το επιούσιο» ο Μάμετ
φωτογραφίζει με ειρωνικό φακό καταστάσεις και ήθη. Εξάλλου όλο το έργο του
είναι μια κριτική ηθογραφία, όπως εξάλλου είναι όλοι, ο ρεαλιστικός Ο'Νιλ, ο
Μίλερ και ο Γουίλιαμς, ακόμη και ο Άλμπι. Τώρα και ο Σέπαρντ. 
Τα ιψενικής γραφής έχουν τη
στρατηγική των «Βρικολάκων»· τη σταδιακή αποκάλυψη ενός μυστικού που εξηγεί εκ
των υστέρων συμπεριφορές και κίνητρα. Είναι η τεχνική που ο Ίψεν οφείλει στον
Σοφοκλή και στον «Οιδίποδα». Σ' αυτή ανήκει η δεξιοτεχνία του «Βούβαλου» και
του «Κρυπτογραφήματος». Εξάλλου, το τελευταίο δηλώνεται εν τίτλω. Δύο
άνθρωποι, ένας φίλος οικογενειακός και μία σύζυγος, ενώπιον του
ευαισθητοποιημένου παιδιού της, συζητούν για τον σύζυγο που μάλλον τους
εγκατέλειψε. Δυστυχώς σ' αυτό το έργο ο Μάμετ φλυαρεί, φλυαρεί γοητευτικά, με
λαβυρινθώδεις διεισδύσεις, αλλά χωρίς στόχο. Η αποκάλυψη δεν έρχεται και οι
υπαινιγμοί δεν έχουν θεατρική δραστικότητα. Είναι από τα έργα, που έχουν
πυρήνα μονόπρακτου και τεντώνονται σαν το λάστιχο για να καλύψουν έναν χρόνο
που δεν είναι ούτε κατά το εικός ούτε κατά το αναγκαίον ο οικείος. Το τέχνασμα
της συνεχούς αναβολής του καίριου γίνεται εν τέλει πληκτικό, όταν καταντήσει
αυτοσκοπός. 
Ο Μπαντής σκηνοθέτησε το έργο με σεβασμό στους δικούς του
ρυθμούς και στο ήθος του. Ο Π. Παπαδόπουλος συνδύασε τον «φυσικό» χώρο του
θεάτρου και ένα τυπικό αμερικάνικο σαλόνι εύστοχα. Ο ίδιος ο Μπαντής μετέφρασε
με ακρίβεια τα ανεπίδοτα, τα ημιτελή, τα αποσιωπούμενα στοιχεία της
«προφορικής» γραφής του Μάμετ. 
Η Ράνια Οικονομίδου σχεδίασε με βαθιές
χαράξεις έναν ρόλο που πήγαινε πιο πέρα από το κείμενο. Ιδού πώς ένας
σπουδαίος ηθοποιός μπορεί να «γράψει» εκείνο που φιλοδόξησε ο συγγραφέας και
δεν το κατόρθωσε. 
Ο Καταλειφός στο στοιχείο του, με τις αμηχανίες του, τις
συστολές του, τις αναστολές του, έδωσε μια έξοχη φιγούρα. 
Ο νεαρούλης
ερασιτέχνης Φιλίδης είχε μια προπέτεια υποκριτική, που εν τέλει «έπαιζε»
περισσότερο από τους επαγγελματίες. 
Στο θέατρο «Εξαρχείων», ο Βουτέρης
σκηνοθέτησε με σίγουρο χέρι το έξοχο έργο του Χέαρ «Γυάλινος ουρανός». Το θέμα
είναι σχεδόν παραπλήσιο· δύο πρώην εραστές προσπαθούν να συνδέσουν τα κομμάτια
ενός θρυμματισμένου παρελθόντος κάτω από τη σκιά του θανάτου της συζύγου. Στο
βάθος πάλι ένα παιδί προσπαθεί να γεφυρώσει το χάσμα. Πόσο ωριμότερη είναι η
γραφή του Χέαρ. Πόσο έντεχνα, αλλά και «φυσικά» καθοδηγεί το δράμα προς το
φινάλε. 
Πόσο η σοφόκλεια τεχνική εδώ αποδίδει θαύματα. Η σχέση αποκαλύπτει
σιγά σιγά τα εκατέρωθεν κίνητρα, φωτίζει συμπεριφορές και ταυτόχρονα
καταγράφει ένα ενδιαφέρον κοινωνικό τοπίο μέσα στο οποίο τα άτομα και οι
σχέσεις τους εγγράφονται. Ό, τι ακριβώς απουσιάζει στον Μάμετ. Ο Μάμετ,
αντίθετα με τον Χέαρ, τον Μίλερ, τον Άλμπι, στο «Κρυπτογράφημα» παρακολουθεί
ψάρια στη γυάλα. 
Ο Χέαρ κάνει κοινωνικό θέατρο, είναι απόγονος του Ίψεν,
του Σο, του Όσμπορν, του Ουέσκερ. Τα ανθρώπινα ήθη είναι επιφαινόμενα,
εξαρτημένα αντανακλαστικά του κοινωνικού περιβάλλοντος. 
Ο Βουτέρης είχε
στη διάθεσή του μια εύχυμη μετάφραση της Αν. Δεκαβάλλα· είχε το πρόσφορο και
αρκούντως θεατρικό σκηνικό του Πατρικαλάκη και είχε την ίδια τη Δεκαβάλλα που
δημιούργησε τον καλύτερο, νομίζω, έως τώρα ρόλο της. Είναι μάθημα υποκριτικού
νατουραλισμού να βλέπει κανείς αυτήν, μια εργάτρια του θεάτρου να παίζει
φυσικά και ταυτόχρονα να φτιάχνει μια μακαρονάδα «κανονική» και ταυτόχρονα να
υψώνει τον ρόλο της στην περιωπή του γένους. Να μη στέκεται στην
περιπτωσιολογία. 
Δίπλα της, ο Βουτέρης άνετος, κουρασμένος «επιτυχημένος»
επιχειρηματίας, κατόρθωσε να στηρίξει θαυμάσια έναν ρόλο που σαφώς διαφωνεί
μαζί του ιδεολογικά! Άλλο ένα μάθημα επαγγελματικής ευσυνειδησίας. 
Ο
νεαρός Χάρης Μαυρουδής, στην πρώτη ουσιαστικά εμφάνισή του, έδειξε
αξιοπρόσεκτα προσόντα. Έχει σκηνική παρουσία, ευχέρειες και θεατρικό ρυθμό
εσωτερικό. 
Όσο ακόμη παίζεται, μη χάσετε ένα έργο ουσίας και μια παράσταση
στο ύψος της. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15827P041</ED>
<ID>
ID:166375

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P04&aa=1</URL></REF>


Article

<CATEGORY>vin09</CATEGORY>

 <H2>Φτύσιμο
εξ αποστάσεως</H2>

<AUTHOR>ΜΑΡΙΑΝΙΝΑΣ ΚΡΙΕΖΗ</AUTHOR>

Στα ανθισμένα τριάντα κάτι της.
Με ολόφρεσκο πουκάμισο, ένα σπιτικό πλεκτό και τα λαμπερά μαλλιά των γυναικών
που λούζονται καθημερινά. Πίσω από ένα γκισέ του Ταχυδρομείου της Αιόλου. 
Περιμένοντας τη σειρά μου, την παρατηρούσα να ζυγίζει φακέλους, να γράφει
αποδείξεις, να δίνει έντυπα, γραμματόσημα, ρέστα, με τόσο γρήγορες, ρυθμικές
και ακριβείς κινήσεις, που αποτελούσαν ένα σύνολο σχεδόν χορευτικό. Το πρόσωπό
της όμως ήταν κλειστό. Έμοιαζε εκνευρισμένη. Αναρωτιόμουν γιατί, όταν άκουσα
πίσω μου ένα διακριτικό, αλλά ευκρινές φτου. Τινάχτηκε τότε σαν να τη δάγκωσε
φίδι: 
­ Μη φτύνετε κύριε! Μη φτύνετε! Και απορυθμίστηκε. Για δευτερόλεπτα
όμως μόνον. Αμέσως ξαναβρήκε τον ρυθμό της και συνέχισε να εργάζεται εντατικά,
με κόκκινα οργισμένα μάγουλα και συννεφιασμένα μάτια. 
Η σκηνή, που
επαναλήφθηκε πολλές φορές, μου αποκάλυψε μια πρόσφατη, προφανώς, νεοελληνική
ανδρική δραστηριότητα, που με άφησε κατάπληκτη: Το φτύσιμο του γραμματοσήμου
εξ αποστάσεως. 
Τόσες αρρώστιες σέρνονται, σου λέει ο «κύριος». Σιγά μη
χρησιμοποιήσω εγώ το μουσκεμένο βρωμοσφούγγαρο που μου το βάζουνε μπροστά σε
όλα τα γκισέ, επίτηδες, για να κολλήσω. 
Κάνει λοιπόν να πλησιάσει το
γραμματόσημο στο στόμα του, αμέσως όμως γίνεται εξυπνότερος: Σκύβει και
κοιτάζει ερευνητικά την υπάλληλο που κάθεται πίσω από το γυαλί. Χτικιάρα δεν
μου μοιάζει, σκέφτεται. Σαν τη φράπα είναι. Ξέρω γω όμως τι έπιασε πριν μου το
δώσει; 
Και κρατώντας το γραμματόσημο σε απόσταση ασφαλείας από το στόμα
του και μπροστά ακριβώς στην τρύπα του γκισέ, το σημαδεύει και... φτου! 
­
Μη φτύνετε κύριε! Μη φτύνετε! Την κοιτάζει απαθώς (καλά ντε, καλά) και εν
συνεχεία βγάζει τη γλωσσάρα του, βρέχει εξ επαφής τον φάκελο, τον κολλάει και
της τον παραδίνει σαλιωμένο από άκρη σε άκρη: 
­ Ορίστε! 
Αναρωτιέμαι αν
αυτή η νεαρή γυναίκα είχε υποψιαστεί, τότε που θα πανηγύριζε (υποθέτω) για την
πρόσληψή της στο Δημόσιο, ότι θα περνούσε τη ζωή της εγκλωβισμένη σε ένα άκρως
ανθυγιεινό επάγγελμα. Αυτή είναι η λέξη: Εγκλωβισμένη. Έτσι ξαφνικά, τώρα που
μπήκε η άνοιξη, σας σκέφτηκα εγκλωβισμένη σε ένα σκοτεινό γκισέ να σας φτύνει
στα μούτρα ο κάθε σιχαμένος σιχασιάρης. Και, δεσποινίς, κυρία, δεν ξέρω τι
είσθε, σας στέλνω αυτές τις τετρακόσιες λέξεις σαν ένα συστημένο γράμμα
γυναικείας συμπαράστασης. Ή, για να είμαι πιο σαφής, σαν ένα τριαντάφυλλο. 
Βάλτε το εκεί, κοντά σας ­ βάλε το λουλούδι στο ποτήρι, κορίτσι μου. Θα κάνει
μερικούς από τους πολιτισμένους ανθρώπους που περνούν από το γκισέ σου χωρίς
να φτύνουν, να σου χαμογελούν. Γιατί θα έχουν τον ψυχικό χρόνο να παρατηρήσουν
πόσο του μοιάζεις. 
aH Μαριανίνα Κριεζή είναι ποιήτρια. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15827P042</ED>
<ID>
ID:166422

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P04&aa=2</URL></REF>


Article

<CATEGORY>vin09</CATEGORY>

 <H5>Αναλυτικά στοιχεία για
την Παιδεία</H5>
<H2>ΒΙΒΛΙΟ παρουσίαση</H2>

<AUTHOR>ΜΑΡΙΑΣ ΜΑΡΚΟΥΛΗ</AUTHOR>

Ζωή Θ. Σπυροπούλου, «Πραγματικότητα και Οράματα για
την Παιδεία». Εκδόσεις Ελληνικά Γραμματα, Αθήνα 1996. Σελ. 212. 
Ένας χώρος
όπου διαρκώς παρουσιάζονται νέες ανάγκες, καινούργιες ιδέες, ένας χώρος
«ζωντανός» και σε μόνιμη εξέλιξη, η Παιδεία, είναι ανεξάντλητος σε θέματά και
σε τρόπους προσέγγισής τους. Την «πραγματικότητα», λοιπόν, και τα «οράματά»
της «βλέπει» η συγγραφέας Ζωή Σπυροπούλου, μέσα από εμπειρίες και προσωπική
ενασχόληση και με ευαισθησία πλησιάζει τον ευαίσθητο και συχνά πληγωμένο χώρο
της εκπαίδευσης. 
Ξεκινώντας από απλές, καθημερινές παρατηρήσεις, όπως για
παράδειγμα τη δυσκολία των παιδιών του Δημοτικού σχολείου στην προφορική, αλλά
και γραπτή έκθεση, καταγράφει τη σχολική πραγματικότητα, κοιτάει δίπλα σ'
αυτή, αναλύει και προτείνει. Με στοιχεία και κριτική. «Κάθε χρόνο, στο τέλος
της σχολικής χρονιάς, στέλνουμε μαζί με τ' άλλα στατιστικά στοιχεία στο
υπουργείο τον αριθμό των βιβλίων που αγοράστηκαν σε κάθε σχολειό.
Καταγράφονται και οι τίτλοι τους στο επίσημο βιβλίο. Οι αριθμοί όμως μένουν
αριθμοί και οι τίτλοι τίτλοι», σημειώνει η συγγραφέας. Δοκίμια, άρθρα και
χρονογραφήματα το κύριο υλικό του βιβλίου, πάνω σε καυτά εκπαιδευτικά θέματα,
όπως τα βιβλία του Δημοτικού, η γλώσσα, ο ρόλος του δασκάλου, τα Μαθηματικά
και το θέατρο, η σεξουαλική διαπαιδαγώγηση και πάντα τα οράματα της Παιδείας.

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15827P043</ED>
<ID>
ID:166455

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P04&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ</H5>
<H2>Ήρωες και
λουτρό ψυχής</H2>

<AUTHOR>ΜΑΡΙΑΠΑΠΑΔΟΠΟΥΛΟΥ</AUTHOR>

<H3>Νέος σπόνσορας στην ελληνική
τηλεόραση. Μετά την Τράπεζα Πίστεως και την Ηπειρωτική Ατμοπλοΐα, που ανέλαβαν
τη μόρφωσή μας με την επιχορήγηση της εκπομπής «Ανθολογία» (Κανάλι 5), μία
ακόμη τράπεζα, η Κτηματική, πρόσφερε τα αναγκαία για το μοναδικό τηλεοπτικό
«Αφιέρωμα στη μνήμη του Αλέκου Παναγούλη»! (Σκάι). </H3>
Το
γεγονός δεν είναι μόνο συγκινητικό, αλλά και σπουδαίο. Γιατί, αυτήν τη φορά, η
χορηγία δεν προέρχεται από τον ιδιωτικό επιχειρηματικό κόσμο, αλλά από έναν
κρατικό οργανισμό! Έτσι, με τη σαφέστατη ένδειξη «Προσφορά της Κτηματικής
Τράπεζας» ξετυλίχθηκε μπροστά στα μάτια μας το μαρτυρολόγιο του Αλέκου
Παναγούλη, που καταδικάστηκε «δις εις θάνατον» από τη χούντα των
συνταγματαρχών. 
Το αφιέρωμα, με την επιμέλεια του δημοσιογράφου Γιάννη
Δημαρά, μεταδόθηκε ανήμερα Πρωτομαγιά θυμίζοντας το τρομερό, μυστηριώδες
αυτοκινητικό δυστύχημα, που έστειλε στον άλλον κόσμο τον Έλληνα ήρωα, αφού
είχε καταφέρει ν' ανακαλύψει τα αρχεία του ΕΑΤ-ΕΣΑ! (σ.σ.: είχαν δημοσιευθεί
στα «ΝΕΑ»). 
Εντυπωσιακό στοιχείο το ασπρόμαυρο οπτικό ντοκουμέντο, που
οφείλεται σε Ιταλούς δημοσιογράφους, όπου ο ίδιος ο Αλέκος Παναγούλης μιλάει
για τα βασανιστήριά του και συμπλήρωμα τραγικό η εικόνα του Μουστακλή, με τον
λησμονημένο αντιστασιακό ταγματάρχη παράλυτο και άλαλο στο κρεβάτι. 
Εξίσου
σημαντική ήταν η παρέμβαση του Βασίλη Βασιλικού, ο οποίος κατέθεσε τα όσα
πολύτιμα γνώριζε για τη ματαίωση της θανατικής ποινής του Παναγούλη. Με απλές,
κοφτές φράσεις που θύμιζαν, σε ύφος, το περίφημο «Ζήτα», ο καλός συγγραφέας
αφηγήθηκε υποβλητικά τις προσπάθειες που έκανε ο ίδιος και ο Μιχάλης
Κακογιάννης να επικοινωνήσουν, ώρα μεσάνυχτα, με την Τζάκυ, τότε κυρία Ωνάση,
ώστε να επέμβει ο Έλληνας κροίσος, να βρει τον Παπαδόπουλο και να σωθεί ο
Παναγούλης. Έπειτα από ένα τηλεφώνημα, Νέα Υόρκη - Αθήνα, μεταξύ Ωνάση -
Παπαδόπουλου, που κράτησε από τις 3 π.μ. έως τις 6 π.μ., όπως είπε ο
Βασιλικός, η εκτέλεση του Παναγούλη αναβλήθηκε, χωρίς να μάθει ποτέ κανείς τι
ειπώθηκε... 
Με την ίδια μυθιστορηματική ευγλωττία περιέγραψε τον μεγάλο
έρωτα της διάσημης, τότε, Ιταλίδας δημοσιογράφου Οριάνας Φαλάτσι και του
Αλέκου Παναγούλη καταλήγοντας ως εξής: «Ήταν μια ιστορία ερωτική μεταξύ τους,
που όλα τα ρομάντζα ωχριούν μπροστά της». 
Πλούσιο σε στοιχεία το ωραίο
αφιέρωμα κατέληξε μ' έναν πικρό επίλογο. Κανένας δρόμος καμία πλατεία δεν πήρε
το όνομα του ήρωα, ούτε υπάρχει πουθενά ο ανδριάντας του. «Ο Αλέκος Παναγούλης
νικήθηκε από τη λήθη»... Μας έμεινε, όμως, ως ύστατη μνημόνευση αυτό που είπε
ο Κώστας Ζουράρις: «Οι λαοί που έχουν ήρωες, είναι ισότιμοι. Οι λαοί που δεν
έχουν, είναι δούλοι»... 
Δώρο 
Την ίδια ημέρα, με
σπόνσορα την... Πρωτομαγιά, είχαμε ένα ακόμα δώρο, αυτήν τη φορά από το Mega.
Όπου ο Νίκος Χατζηνικολάου στο «Ενώπιος ενωπίω» είχε καλέσει τον Σταμάτη
Σπανουδάκη. Χαρά Θεού η μουσική του από υπέροχα βίντεοκλιπ και ανάλογα όμορφη
η συζήτηση, λειτούργησαν σαν λουτρό ψυχής μετά τα φοβερά καψουροτράγουδα που
ακούσαμε στα εορταστικά πασχαλινά προγράμματα. 
Με κεντρικό μοτίβο το
επαναλαμβανόμενο νανούρισμα από το ωραίο φιλμ του Κατακουζηνού «Απουσίες», ο
Σταμάτης Σπανουδάκης έκανε ένα φλας μπακ στη ζωή του, τονίζοντας ιδιαίτερα την
παιδιόθεν αγάπη του για τη μουσική. Αυτή η αγάπη άλλωστε τον έσωσε και βγήκε
αλώβητος, με τη βοήθεια του Θεού, όπως είπε, από μια εποχή «έρωτα και
ναρκωτικών». Βέβαια, «το να μιλάς για τον Χριστό, ακούγεται παλιομοδίτικο»,
συμπλήρωσε, αλλά «η εικόνα», τόνισε σωστά ο Νίκος Χατζηνικολάου, «είναι ο
κοσμοκαλόγερος Σπανουδάκης». Εικόνα που ολοκλήρωσε ­ αντιθετικά; ­ ο συνθέτης
με την αναπάντεχη δήλωση ότι διασκεδάζει πολύ σε... σκυλάδικα: «Το λέω δεν το
κρύβω». Και δεν έκρυψε ούτε ότι έγραψε τραγούδι για τη Ρούλα Κορομηλά! Επειδή
«εκείνη την εποχή δεν μου δόθηκε άλλη ευκαιρία να παρουσιάσω τη μουσική μου».
Άλλωστε, «προτιμώ έναν σκύλο που τραγουδάει με την ψυχούλα του, παρά έναν
φτασμένο, ψυχρό τραγουδιστή». 
Το ίδιο κατηγορηματικός ο Σταμάτης
Σπανουδάκης καταδίκασε, και μπράβο του, το υπάρχον ελληνικό τραγούδι, λέγοντας
ότι πρέπει να καταστραφεί «το 80% της σημερινής παραγωγής». Όσο για την πίστη
του στον Χριστό, έδωσε μια δική του γλυκύτατη ερμηνεία: «Πιστεύω, γιατί όταν
τον ζήτησα, κατάλαβα ότι υπάρχει... Καλεί σε έναν ιδιαίτερο τρόπο ζωής. Περνάω
ώρες μοναχός μου. Η διαφορά μου είναι ότι ζητάω τη βοήθεια του Θεού πριν κάνω
κάτι». 
Έτσι ζεστά, με μια οικειότητα που δεν συναντάμε συχνά στην
τηλεόραση, οι δύο άνδρες συνέχισαν την ευλογημένη κουβέντα τους χωρίς ίχνος
«κυριλέ» συμπεριφοράς, τόσο ώστε ο συνήθως «συγκρατημένος» Νίκος Χατζηνικολάου
να ομολογήσει κάποια στιγμή αυθόρμητα και σε... άπταιστο ενικό: «Η μουσική σου
στα "Πέτρινα χρόνια" με συγκινεί»!! 
Οι πρόσθετες πληροφορίες για την
άρνηση του Θάνου Μικρούτσικου να δοθεί το Ηρώδειο στον Σπανουδάκη (!) δεν
αλλάζει το κλίμα φιλότητας που επικρατεί στην εκπομπή, έτσι ώστε να περάσουμε
άνετα στα... ενδότερα, δηλαδή στις οικογενειακές σχέσεις του καλεσμένου, στη
γυναίκα του Ντόρη, που είναι μαζί της τριάντα χρόνια, στην υπέροχη φωτογραφία
από άλμπουμ (;) που δείχνει γονείς και αδέλφια του συνθέτη, στις άλλες αγάπες
που είναι ο Χατζιδάκις και ο Βαγγέλης Παπαθανασίου μαζί με τους Μπητλς και τη
μουσική του Αγίου Όρους. Όσο για το σήμερα, ο Σταμάτης Σπανουδάκης τόνισε
ξεκάθαρα ότι οι πραγματικά αξιόλογοι νέοι Έλληνες συνθέτες θα φανούν στο
Μέγαρο Μουσικής! 
Στο τέλος, όμως, μια σκιά φόβου απλώθηκε πάνω στην ωραία
συζήτηση. Γιατί ο Σπανουδάκης έχει πει ότι «κινδυνεύουμε από τους Έλληνες»!.
Και ξεκαθαρίζει τι εννοεί: «Ζούμε σε μια εποχή, που λέμε ότι κινδυνεύουμε από
τους Τούρκους. Ενώ εγώ είμαι ο υπεύθυνος. Τον Έλληνα φοβάμαι. Που πάντα ο ένας
θα θέλει να ρίξει τον άλλον...»! 
Μια εκπομπή από εκείνες που εύχεσαι να
βλέπεις συχνότερα. Και όχι τόσο σπάνια, τραγικά σπάνια... 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15827P051</ED>
<ID>
ID:166376

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

Ο καιρός επιτέλους
άλλαξε. Ζέστανε, γλύκανε, φώτισε. Όμως οι διάφορες κυρίες που παρακολουθούν
«Χρυσό κουφέτο» επιμένουν να ζητάνε γούνες. Για τις εκδρομές τους στις
χιονισμένες βουνοκορφές του Γκστάαντ, πιθανόν. Και η Αννίτα Πάνια που δεν
άντεξε τα πιεστικά τους τηλεφωνήματα, μοιράζει ακόμα γουναρικά. Μέχρι να γίνει
στόχος της Greenpeace και να κοπεί αυτή η κακιά συνήθεια. 
* Απευθείας
σύνδεση με το κτήμα Νάσιουτζικ διατυμπάνιζε ο Σκάι που κάλυπτε τον γάμο
της Καίτης Γαρμπή και του Διονύση Σχοινά. Και το μοναδικό
απευθείας πλάνο ήταν η είσοδος του κτήματος με έναν σωματοφύλακα να
απομακρύνει τους παρείσακτους. Όσο για τη ρεπόρτερ που ανέφερε τα δρώμενα στον
Μάκη Πουνέντη, ο οποίος παρουσίαζε το «Πάνω-Κάτω», επεσήμανε πως
ανάμεσα στους καλεσμένους βρίσκονταν διάφοροι ιδιοκτήτες νυκτερινών κέντρων.
Ε, αφού δεν εντόπισε άλλες σημαίνουσες παρουσίες... 
* Τους δέκα βαθμούς η
Ελλάδα προθυμοποιήθηκε να τους δώσει στο τραγούδι της Αγγλίας, στον διαγωνισμό
της Γιουροβίζιον. Λίγες ώρες πιο πριν όμως ο νέος υπουργός Πολιτισμού της
κυβέρνησης Μπλερ, Ρόμπιν Κουκ, δήλωνε στην απεσταλμένη του Mega,
εμμέσως πλην σαφώς, ότι δεν συντρέχει λόγος για να φύγουν τα Μάρμαρα του
Παρθενώνα από το Βρετανικό Μουσείο. 
* Μετά την Αννίτα Πάνια, σειρά είχε η
Έλενα Κουντουρά για να βγει στο CNN. Και μάλιστα στην κομψή και
μοναδική εκπομπή «Style» που επιμελείται και παρουσιάζει η Έλσα Κλεντς.
Δεν ήταν βέβαια θέμα της Αμερικανίδας δημοσιογράφου η ελληνική μόδα, αφού οι
επιδείξεις των Ελλήνων σχεδιαστών δεν έχουν τραβήξει την προσοχή των μεγάλων
αγοραστών της χώρας της ώστε η Έλσα να ασχοληθεί με τις δημιουργίες τους. Αλλά
κατά τη διάρκεια των επιδείξεων στο εξωτερικό, όπου διαπρέπει η Έλενα
Κουντουρά, η Έλενα είχε την ευκαιρία να μιλήσει για τις ικανότητες των
συμπατριωτών της σχεδιαστών, χωρίς να παραλείψει να αναφερθεί και στα κάλλη
των εγχώριων μοντέλων, καθώς και της Ειρήνης Σκλήβα. Γιατί η ωραία
Ελένη της πασαρέλας έχει μάθει να εκτιμά το ωραίο και να μη διστάζει να το
λέει. 
* «Νταντά αμέσου δράσεως» στο Mega. Τώρα που το Star δεν προβάλλει
«Babylon 5» δεν υπάρχει κίνητρο για να βλέπει κανείς σειρές καουμπόικες,
καθότι τα εξάσφαιρα του Ουέστ είναι η πρόταση του καναλιού για τη σεζόν. Ενώ η
εν λόγω σέξι νταντά έχει τη δικιά της χάρη. Ιδιαίτερα όταν ως γκεστ σταρ
εμφανίζεται και η Τζόαν Κόλινς, με την οποία ντύνονται παρόμοια και
κάθε φορά που συναντιούνται ανταλλάσσουν επιφωνήματα θαυμασμού. Τα οποία και
γίνονται παρατεταμένα «wow, Ι love it» όταν η Κόλινς κάνει εντυπωσιακή είσοδο
με κόκκινο σύνολο Chanel. 
* Μια φορά «Προφίλ» με τη Βίκυ Μοσχολιού
έχει ενδιαφέρον. Η δεύτερη επανάληψη χρησιμεύει για να καλυφθούν τα κενά
μνήμης από ό,τι εξέφρασε η καλεσμένη του Πάνου Παναγιωτόπουλου. Η τρίτη
όμως στις τρεις το ξημέρωμα, μόνο το παραγέμισμα στο πρόγραμμα του Σκάι
εξυπηρετεί. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15827P052</ED>
<ID>
ID:166423

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P05&aa=2</URL></REF>


Article

<CATEGORY>vin09</CATEGORY>

 <H2>Τα κανάλια με... κοντομάνικα</H2>

Τα κανάλια καταστρώνουν τα
σχέδιά τους για τους μήνες του καλοκαιριού, ενώ ήδη προγραμματίζουν και τα νέα
προγράμματα που θα δούμε από το φθινόπωρο. 
Η παρέα του «Κομφούζιο»
από αύριο 11 το βράδυ θα βρίσκεται στο Mega. Ο Αντώνης Κανάκης και ο Σωτήρης
Καλιβάτσης θα σατιρίζουν κάθε Τρίτη βράδυ μέσα από τη νέα τους εκπομπή «Αμάν -
Εταιρεία Περπατημένης Ευθύνης» τη σύγχρονη ελληνική πραγματικότητα. Μια μέρα
μετά, ο Μίλτος Μακρίδης θα κάνει στις 18.05 την παρθενική του εμφάνιση στη
συχνότητα του Mega με το καθημερινό μαγκαζίνο «Mega- Ζην». Με το κανάλι της
Παιανίας θα συνεργαστεί επίσης και ο Πέτρος Φιλιππίδης, ο οποίος θα έχει
πρωταγωνιστικό ρόλο σε κωμική σειρά, διατηρώντας παράλληλα και τους
«Διαπλεκόμενους» στο Star Channel. 
Από το φθινόπωρο το Mega θα διαθέτει
άλλες δύο κωμωδίες. Η μία είναι ο «Κακός βεζίρης», με τον Χάρη Ρώμα, και η
άλλη «Μέχρι χθες ήμασταν ξένοι», με την Ελένη Κούρκουλα. 
Από τη συχνότητα
του Antenna θα μεταδίδεται τη νέα σεζόν το σίριαλ «Στον δάσκαλό μας με αγάπη»
(σε σκηνοθεσία Αλέξανδρου Ρήγα - Αντώνη Αγγελόπουλου), όπου ο Κώστας Καρράς θα
υποδύεται έναν τηλεπαρουσιαστή που τα παράτησε για να γίνει δάσκαλος, καθώς
και δύο κωμωδίες του Γιώργου Κωνσταντίνου «Η διπλανή πόρτα» και «Δανεικός
πατέρας». 
Στο Σκάι αυτή την περίοδο κάνουν οντισιόν για να εντοπίσουν νέα
πρόσωπα που θα παρουσιάζουν πρωινή νεανική εκπομπή, ενώ από τις αρχές Ιουνίου
στη θέση της εκπομπής «Έξω ντέρτια και καημοί» (της Σοφίας Βόσσου) θα ενταχθεί
ένα μπιτς πάρτι με τρεις παρουσιάστριες, μεταξύ των οποίων θα είναι και η
Βασιλική Μαστοροπούλου (ήταν η κοπέλα που πέταξε τα παπούτσια της στα
καλλιστεία). 
Στην ΕΡΤ θα προγραμματιστούν από το φθινόπωρο «Η αγάπη άρχισε
μια μέρα» (σε σκηνοθεσία Κώστα Κουτσομύτη, με πρωταγωνιστές τους Καρυοφιλλιά
Καραμπέτη, Βασίλη Διαμαντόπουλο, Γιώργο Μοσχίδη), «Εκόμισα εις την Τέχνην»
(«ανάσες πολιτισμού» από τον Γιάννη Σμαραγδή), «Διπλή αλήθεια» (του Πάνου
Κοκκινόπουλου) «Αθήνα - Θεσσαλονίκη» (σε σκηνοθεσία Χρήστου Παληγιαννόπουλου,
με τους Σπύρο Παπαδόπουλο και Φιλαρέτη Κομνηνού), «Το φύλλο, το πηγάδι, το
αγγέλιασμα» (το σκηνοθετεί ο Δημήτρης Παναγιωτάτος), «Τα χαμένα γράμματα» (με
τη Μυρτώ Αλικάκη). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15827P081</ED>
<ID>
ID:166377

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P08&aa=1</URL></REF>


Article

<CATEGORY>vin09</CATEGORY>

 <H2>Ντοκιμαντέρ για την Κάλλας στην ΕΤ1</H2>

Το βραβευμένο ντοκιμαντέρ του
Τόνι Πάλμερ που αναφέρεται στη ζωή της Μαρίας Κάλλας θα μεταδώσει σε επανάληψη
η ΕΤ1 απόψε στις 11.15. Στον χώρο της μουσικής το όνομα Κάλας δεν έχει να
χάσει τίποτα από την αίγλη του αν και έχουν περάσει 30 χρόνια από τότε που
έκλεισε η συναρπαστική, όσο και σχετικά σύντομη πορεία της στο λυρικό θέατρο.
Η ταινία του Τόνι Πάλμερ, βραβευμένη με χρυσό μετάλλιο το 1987 στο Διεθνές
Κινηματογραφικό και Τηλεοπτικό Φεστιβάλ της Νέας Υόρκης, παρουσιάζει την
πορεία της από την γέννησή της στη Νέα Υόρκη, τη ζωή της και τις σπουδές της
στην Ελλάδα, έως τις στιγμές της δόξας στα μεγαλύτερα λυρικά θέατρα του κόσμου
και την ατέλειωτη μοναξιά της προς το τέλος της ζωής της, στο Παρίσι. Η Μαρία
Κάλλας άλλαξε το πρόσωπο της όπερας επαναφέροντας στο λυρικό θέατρο μια
δυναμική και μια αλήθεια που είχαν από καιρό χαθεί. Χάρη σ' αυτήν σκηνοθέτες
όπως ο Λουκίνο Βισκόντι, Φράνκο Τζεφιρέλι, Στρέλερ, Ζαν Πιερ Πονέλ αποφάσισαν
να ασχοληθούν με ένα είδος που στις αρχές της δεκαετίας του '50 το θεωρούσαν
σχεδόν ξεπερασμένο. Αρκετοί τη λάτρεψαν για τη μοναδικότητα της ερμηνείας της.
Στην απεικόνιση αυτής της συναρπαστικής ζωής ο Τόνι Πάλμερ χρησιμοποιεί
αρχειακό υλικό, ενώ παράλληλα έχει γυρίσει σκηνές στην Αθήνα, τη Ρώμη, το
Μιλάνο, τη Νέα Υόρκη και το Λονδίνο. Επίσης, στο ντοκιμαντέρ έχουν
συμπεριληφθεί συνομιλίες ανθρώπων που τη γνώρισαν από κοντά. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15827P082</ED>
<ID>
ID:166424

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P08&aa=2</URL></REF>


Article

<CATEGORY>vin09</CATEGORY>

 <H2>Τα αίτια για τα τροχαία</H2>

Η εκπομπή
«Τελική ευθεία» (ΕΤ1, 22.00) διερευνά τα αίτια της αιματοχυσίας στους
ελληνικούς δρόμους. Ο υπουργός ΠΕΧΩΔΕ Χρήστος Βερελής, ο υφυπουργός
Συγκοινωνιών Μανώλης Λουκάκης και οι δημοσιογράφοι Κώστας Καββαθάς και Άρης
Σταθάκης συζητούν με τον οικοδεσπότη της εκπομπής Πέτρο Ευθυμίου για τα μέτρα
που πρέπει να ληφθούν ώστε να μειωθούν στο ελάχιστο δυνατό τα τροχαία
δυστυχήματα. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15827P083</ED>
<ID>
ID:166456

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P08&aa=3</URL></REF>


Article

<CATEGORY>vin09</CATEGORY>

 <H5>ΕΤΟΙΜΑΖΟΝΤΑΙ ΤΑ
ΘΕΡΙΝΑ ΣΙΝΕΜΑ</H5>
<H2>100 ταινίες α9 προβολής!</H2>

Παύλος Κάγιος 
Πριν από πέντε χρόνια άρχισε να σπάει η παλιομοδίτικη
συνήθεια που ήθελε «έναρξη τον Σεπτέμβριο» των νέων ταινιών με λήξη το Πάσχα
και ήδη από φέτος αρχίζει να γίνεται καθεστώς να παίζουν όλους τους μήνες του
χρόνου και σε αυτό συνέβαλε και η λειτουργία των πολυσινεμά στο Μαρούσι και
στη Γλυφάδα. Αυτή η νέα τάξη πραγμάτων δεν έχει κόψει καθόλου την ανάσα των
αναντικατάστατων θερινών σινεμά, που προσφέρουν τη δική τους απόλαυση στην
παρακολούθηση μιας ταινίας. Πολλές δε είναι οι εταιρείες διανομής που
κατανόησαν ότι η «πρώτη προβολή» πάει μια χαρά και στα μοναδικά θερινά. 
Η χειμερινή σεζόν έφτασε στο τέλος της, με πλατιά χαμόγελα στα πρόσωπα των
αιθουσαρχών και των ιδιοκτητών γραφείων διανομής, καθώς συνεχίστηκε και φέτος
η ανοδική πορεία των εισιτηρίων στα ταμεία ­ της τάξεως του 20%, από πέρυσι
αυτή η αύξηση! Τους θερινούς μήνες δεν θα είναι μόνο δέκα - δεκαπέντε οι νέες
ταινίες που θα κάνουν πρώτη προβολή, αλλά πάνω από 100! 
Οι πρωταγωνιστές -
σταρ είναι πάντα ένας πρώτης τάξεως κράχτης για το μεγάλο κοινό των σινεφίλ
και στις ταινίες πρώτης προβολής του καλοκαιριού όπου φιγουράρουν τα ονόματά
τους είναι: «Μετρό, καταδίωξη στο Σαν Φρανσίσκο» του Τόμας Κάρτερ με τον Έντι
Μέρφι (προβολή στις 23/5), «Η τεράστια φίλη μου» με τον Μπιλ Μάρεϊ (προβολή
25/7), «Ο συνεργάτης μου» με τη Γούπι Γκόλντμπεργκ (προβολή 20/60, «Το βραδινό
άστρο» του Παύλοςτ Χάρλινγκ με τη Σίρλεϊ Μακ Λέιν, «Ανακόντα» με τον Γιον
Βόιτ, που έχει ευαισθητοποιηθεί ιδιαίτερα τα τελευταία χρόνια με θέματα
οικολογικά (προβολή 4/7), «Εντολή εν λευκώ» με τους Νικ Νόλτε, Μέλανι Γκρίφιθ,
Τζον Μάλκοβιτς, Κρις Πεν, Τριτ Γουίλιαμς, «9 1/2 εβδομάδες Νο 2» με τον Μίκι
Ρουρκ, «Ακραίες καταστάσεις» με τους Χιου Γκραντ, Τζιν Χάκμαν, Σάρα Τζέσικα
Πάρκερ, «Καθαρισμοί φόνων» με τον Ουίλιαμ Μπάλντουιν, «Citizen Rutr» με τους
Μπαρτ Ρέινολντς, Λόρα Ντερν, «Χάρισε μου τ' άστρα» με τον Ζεράρ Ντεπαρντιέ,
«Alpino alligator» του Κέβιν Σπέισι με τους Ματ Ντίλον, Φέι Νταναγουέι, «Α
Further Gesture» με τους Στίβεν Ρία, Άλφρεντ Μολίνα, «Καφέ με λίγο γάλα» του
Ματιέ Κασοβίτς ­ από τις πρώτες ταινίες του σκηνοθέτη του συγκλονιστικού
«Μίσους» ­ με τον ίδιο, «Χίλιες και μια συνταγές ενός ερωτευμένου μάγειρα» με
τον Πιέρ Ρισάρ, «Το ξεκαθάρισμα» του Λάρι Μπίσοπ με τους Έλεν Μπάρκιν,
Γκάμπριελ Μπερν, Ρίτσαρντ Ντρέιφους, Τζεφ Γκόλντμπλαμ, Νταϊάν Λέιν, «Μοιραία
βλάβη» με τον Κερτ Ράσελ, «Η προδοσία» του Τζον Ίρβιν με τους Χάρβεϊ Καϊτέλ,
Τίμοθι Χάτον, «Το τανγκό της ασφάλτου» με τη Σαρλότ Ράμπλινγκ, «Το καλοκαίρι
της Γκούλετ» με την Κλάουντια Καρντινάλε, «Ντεκαντάνς» του Στίβεν Μπέρκοφ ­ το
ερμήνευσε εδώ στο θέατρο η Καρυοφυλλιά Καραμπέτη ­ με την Τζόαν Κόλινς, «Μια
ξεχωριστή κόλαση» με τους Τομ Μπέρεντζερ, Βαλέρια Γκολίνο. Είναι γεγονός πως
τους καλοκαιρινούς μήνες, μεγάλο ποσοστό των θεατών αποτελείται από τους πλέον
φανατικούς σινεφίλ που δεν διανοούνται να περάσει εβδομάδα δίχως να πάνε μια ή
δυο φορές στο σινεμά. Επόμενο, λοιπόν, είναι πολλά από τα νέα φιλμ πρώτης
προβολής να δίνουν ιδιαίτερη σημασία στο όνομα των σκηνοθετών, των κατ' εξοχήν
δημιουργών ενός φιλμ. 
Ανάμεσα στις νέες ταινίες που θα δούμε το καλοκαίρι
είναι και τα παρακάτω με υπογραφή γνωστών ονομάτων: 
«Γυμνοί σκελετοί» με
τον Κεν Ράσελ, που επιστρέφει ξανά στο σινεμά, «Ταξί» του Ισπανού Κάρλος
Σάουρα, με φωτογραφία του διάσημου Βιτόριο Στοράρο, «Ίρμα Βεπ» του Ολιβιέ
Ασάγιας, «Διαλυμένη» του Αλέν Τανέρ, «Μπάμπολα» του Μπίγκας Λούνα, «Ο έρωτας
βλάπτει σοβαρά την υγεία» του Μανουέλ Γκομέζ Περέιρα, «Ιστορίες καλοκαιριού»
του Ερίκ Ρομέρ, «Η συνωμοσία της σκιάς» του συμπατριώτη μας Τζωρτζ Κοσμάτος με
τους Τσάρλι Σιν, Λίντα Χάμιλτον, «Ο δράκος» του Φόλκερ Σλέντορφ με τον Τζον
Μάλκοβιτς, «Τζέιν Έιρ» του Φράνκο Τζεφιρέλι από το ομώνυμο βιβλίο της Έμιλι
Μπροντέ με τους Γουίλιαμ Χαρτ, Αν Πακουίν, Σαρλότ Γκένσμπουργκ, «Η φάρμα της
μαύρης συμφοράς» του Τζον Σλέσινγκερ, με τους Κέιτ Μπέκινσεϊλ, Ίαν Μακενέν,
Ρέιλιν Άτκις, «Στον έρωτα και τον πόλεμο» του Ρίτσαρντ Ατέμπορο, με τους
Σάντρα Μπουλόκ, Κρις Ο' Ντονέλ, «Οι βλακέντιοι» του Τζον Λάντις, «Το
απολίθωμα» του Πίτερ Χάιμς, με τους Πηνελόπη Αν Μίλερ, Τομ Σάιζμορ, «Η
καντίνα» του Στίβεν Φρίαρς. Ξεχωριστή θέση μέσα στις ταινίες των θερινών
νυχτών έχουν τα τρία καλτ φιλμ με διάσημες υπογραφές που βγαίνουν σε επανάληψη
με νέες κόπιες και πρόκειται για τον «Αταίριαστο» του Φράνσις Φορντ Κόπολα, με
τους Ματ Ντίλον, Μίκι Ρουρκ, Ντένις Χόπερ, «Το μωρό της Ρόζμαρι» του Ρομάν
Πολάνσκι, με τους Μία Φάροου, Τζων Κασσαβέτη, «Λολίτα» του Στάνλεϊ Κιούμπρικ
από το ομώνυμο βιβλίο του Βλαντίμιρ Ναμποκόφ σε δικό του σενάριο, με τους
Πίτερ Σέλερς, Τζέιμς Μέισον, Σόεϊ Λάιοεν. 
Φιλμ με ακραία συναισθήματα
έχουν τη ζήτησή τους και τους θερινούς μήνες και μερικά από αυτά που θα δούμε
και υπόσχονται ένα ταξίδι σε καλτ καταστάσεις με περιθωριακό προφίλ είναι:
«Ένα Σάββατο πάνω στη γη» της Νταϊάν Μπερτράν, «Πόθος και εκδίκηση» των Πολ
Κοξ, Τζον Κλαρκ, «Άννα Οζ» του Έρικ Ροσάν με τη Σαρλότ Γκένσμπουργκ,
«Taxandria» του Ραούλ Σερβέ, «Βάναυση αγάπη» του Μάριο Μαρτονέ, «Angel Baby»
του Μάικλ Ράιμερ, με τους Τζον Λιντς, Ζακλίν Μακένζι, «Σκληροί άντρες» του
Ζ.Κ. Αμαλού, «Σονατίνα» του Ιάπωνα Τακέσι Κιτάνο, τον οποίο είχαμε γνωρίσει
στο φιλμ «Καλά Χριστούγεννα, κύριε Λόρενς» και κατηγόρησε τον Ταραντίνο ότι
είχε κλέψει ολόκληρες σκηνές από τη «Σονατίνα» του για το «Ρεζερβουάρ ντογκς»,
«Κανείς δεν με αγαπά» του Μάριον Βερνού με τον Ζαν-Πιέρ Λεό, «Πουθενά» του
Γκρεγκ Αράκι, με τους Τζέιμς Ντιβάλ, Κιάρα Μαστρογιάνι, Κάθλιν Ρόμπερτσον,
«Bye bye» μια ταινία δρόμου με τρυφερότητα, του Καρίμ Ντριντί. 
Σποράκια,
λοιπόν, τσιπς, ποπ-κορν ή τάκος για μασούλημα και θρίλερ στο πανί του θερινού
ή κλιματιζόμενου κλειστού κινηματογράφου, είναι ο συνδυασμός που, συνήθως,
φέρνει στιγμές απόλαυσης. Ανάμεσα στα καλοκαιρινά έργα θρίλερ, αστυνομικά και
τρόμου που θα κάνουν την πρώτη προβολή, αναφέρουμε: «Αδυναμία», ένα ψυχολογικό
θρίλερ του Τομ Χόλαντ, «Snowwhite in Black Forest» του Μάικλ Κολ σε μια εκδοχή
της Χιονάτης ως... θρίλερ για μεγάλους με τους: Σιγκούρνι Γουίβερ, Σαμ Νιλ,
«Ώρα εγκλήματος» του Τζορτζ Λο Σλούιζερ με τον Στιβ Μπόλντουϊν κ.ά. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15827P091</ED>
<ID>
ID:166378

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P09&aa=1</URL></REF>


Article

<CATEGORY>vin09</CATEGORY>

 <H5>Διαγωνισμοί και διαγωνισμοί</H5>
<H2>ΤΟ ΠΝΕΥΜΑ του τόνου</H2>

<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Τα καλλιστεία είναι και αυτά
ένας διαγωνισμός, όπου ­ πρέπει να ­ νικάει η καλλίστη στο κάλλος. (Τα
υπόλοιπα είναι φούμαρα. Η γκομενάρα σέρνει το καράβι στην πασαρέλα και όχι η
πτυχιούχος πανεπιστημίου). Γίνονται κι άλλοι διαγωνισμοί, όπως καλύτερης
ταινίας ή καλύτερου ποιήματος ή καλύτερου θεατρικού έργου. Σε κάθε διαγωνισμό
υπάρχουν θεσπισμένοι κανόνες, αλλά και αναγνωρίσιμα κριτήρια, βάσει των οποίων
κρίνονται από τις επιτροπές οι διαγωνιζόμενοι. Ο απαράβατος κανόνας ­
υποτίθεται πάντα ­ είναι η αξιοκρατία. «Ο καλύτερος κερδίζει». Αλλιώς το κύρος
του όποιου διαγωνιστικού θεσμού κινδυνεύει να πάει περίπατο και να βρει τη
«διαπλεκομενοκρατία». Έλα όμως που, εκτός απ' τα αντικειμενικά κριτήρια (σε
κάθε διαγωνισμό υπάρχουν απ' την πείρα και τη γνώση, σε αντίθετη περίπτωση
αυτοαναιρείται ο «αγώνας»), υπάρχουν και τα προσωπικά των κριτών κι αυτά
γίνονται συνήθως ο «απαράβατος κανόνας» που, την τελευταία στιγμή της
επιλογής, «φτιάχνει» (στην κυριολεξία) ένα μη αποδεκτό αποτέλεσμα. Από ποιους
μη αποδεκτό; Μα απ' αυτούς που ­ σύμφωνα με τα δικά τους πια προσωπικά
κριτήρια ­ νιώθουν αδικημένοι. Σπανίως διαμαρτύρεται αθλητής ότι τον αδίκησαν
οι κριτές, γιατί ο πήχυς και το χρονόμετρο και η κάμερα αποτελούν
αδιαφιλονίκητα αντικειμενικά κριτήρια. Όμως, στα καλλιστεία, για παράδειγμα,
το προσωπικό κριτήριο δίνει «10» στην πρασινομάτα, ενώ κάποιου άλλου το δίνει
στην αυγουλομάτα. Και φυσικά (!) υπάρχουν και οι «εκλεκτικές συγγένειες» και ο
«μπάρμπας» στις επιτροπές. 
Τα φετινά καλλιστεία ­ αλλά και η
αποκαλυπτική δήλωση της κ. Μανούση ότι «ο κ. Κυριακού μπορεί ν' αλλάξει τα
μυαλά της επιτροπής» (!) ­ καταρράκωσαν το ­ όποιο ­ κύρος διατηρούσε ακόμη
αυτός ο θεσμός. Στο εξής τα κορίτσια πρώτα θα ψάχνουν για τον «μπάρμπα» και
μετά θα γδύνονται. 
Στο κάτω κάτω, για ένα... φιλότιμο ζούμε, ε;

<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15827P092</ED>
<ID>
ID:166425

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η
γκανγκστερική ταινία του Έιμπελ Φεράρα σε στυλ υπαρξιακού κοινωνικού δράματος
και με ύφος Κασσαβέτη. Με τους Κρις Πεν, Κρίστοφερ Γουόκεν, Βίνσεντ Γκάλο.
(Αθήναιον 2, Όπερα). 
«ΟΛΑ ΤΟΥ ΓΑΜΟΥ ΔΥΣΚΟΛΑ»: Αισθηματική κομεντί
και εκρηκτικός έρωτας Κάμερον Ντίαζ-Κιάνου Ριβς. Η σκηνοθεσία του
πρωτοεμφανιζόμενου Στίβεν Μπέιγκελμαν. (Αττικόν, Αθηνά, Άστρον, Άννα Ντορ,
Σπόρτιγκ). 
«ΜΥΣΤΙΚΟΣ ΠΡΑΚΤΟΡΑΣ»: Στα τέλη του περασμένου αιώνα
βιβλιοπώλης καρφώνει αναρχικούς στην αστυνομία του Λονδίνου. Με τους Μπομπ
Χόσκινς, Ρόμπιν Ουίλιαμς, Ζεράρ Ντεπαρντιέ. Σκηνοθετεί ο Κρίστοφερ Χάμπτον του
«Κάρινγκτον». (Μπροντγουαίη). 
«ΜΙΚΡΟΚΟΣΜΟΣ»: Το ντοκιμαντέρ με το
ρεκόρ των χιλιάδων εισιτηρίων. Έρωτας, φλερτ, αγώνας επιβίωσης, ποίηση στον
«αόρατο» κόσμο των «αόρατων» ζωυφίων. Ντοκιμαντέρ της γαλλικής δυάδας Κλοντ
Νουριτζανί - Μαρί Περεντού. [Αβάνα, Cinepolis 1, Αστέρια, Άττικα 1, Village
Centre 5, Έμπασσυ, Καλυψώ, Απόλλων (Πειρ.)]. 
«120 ΜΕΡΕΣ ΣΤΑ
ΣΟΔΟΜΑ»: Το ακραίο κύκνειο άσμα του Πιέρ Πάολο Παζολίνι. Τέσσερις
εκπρόσωποι της φασιστικής εξουσίας επιδίδονται σε καννιβαλισμούς και όργια,
βασανίζοντας και σκοτώνοντας αθώους νέους. (Art Studio, Αλφαβίλ). 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15827P101</ED>
<ID>
ID:166370

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Ένας Ιωάννης του
Βυζαντίου. 2. Πόλη της η Κολωνία. 3. Στα εδάφη του αναπτύχθηκε ο
αρχαίος πολιτισμός της Βαβυλώνας. ­ Θυμίζουν αρχαίες συναλλαγές. 4.
Απασχολεί πολλούς γιατρούς (αρχικά). ­ Από το αρχαίο αυτό ρήμα παράγονται οι
λέξεις γη, γυνή και γαστήρ. ­ Γραφή του αριθμού 650. 5. Μπορεί να είναι
και... φασόλι (με άρθρο). 6. Μπαίνει στο... τέλος. ­ Κάτι χωρίς...
κάτι. ­ Ο αιώνας των πρώτων Σταυροφοριών. 7. Προστάτευε το Ίλιον.
8. Όμοια... ποιοτικά. ­ Ευχάριστος στη γεύση (καθ.). 9. Σημείο
αριθμητικής πράξης. ­ Σαν μεταχείριση η δίκαια (γεν.). 
ΚΑΘΕΤΑ 
1. Είπε το περίφημο «Η Ελλάς θέλει να ζήση και θα ζήση». 2.
Πολυδάπανη η κατασκευή της. 3. Εκδήλωση κακομαθημένου. ­ Στρατάρχης του
Μ. Ναπολέοντα. 4. Πρόθεμα ξενικών ονομάτων. ­ Σε πολλά γλυκίσματα
απαραίτητο. 5. Πρόθεση των λατινικών. ­ Αθόρυβα μετακινείται. 6.
Περίφημος λυρικός ποιητής της αρχαιότητας από την Κέα. 7. Γαλλική
τουριστική πόλη, στη γλώσσα της. ­ Άλλη ονομασία του Ψηλορείτη. 8.
Αρχαίοι Έλληνες (αιτ.). 9. Ο συνθέτης του «Μακάβριου Χορού» (δύο
λέξεις). 
ΛΥΣΗ (3/5/97) 
ΟΡΙΖΟΝΤΙΑ: 1. ΣΥΝΔΕΤΙΚΑ 2.
ΥΠΑΙΤΙΟΙ 3. ΝΑ ­ ΑΟ ­ ΙΛ 4. ΔΡΑΣΤΗΡΙΑ 5. ΙΧΝΗ ­ ΡΕΜΑ
6. ΚΗ ­ ΜΠΑΜΙΑ 7. ΟΓΚΟΙ 8. ΟΙ ΦΙΛΙΚΟΙ 9. ΣΚ ­
ΣΚΕΤΣ. ΚΑΘΕΤΑ: 1. ΣΥΝΔΙΚΟΙ 2. ΥΠΑΡΧΗΓΟΣ 3. ΝΑ ­ ΑΝ ­ ΚΚΚ
4. ΔΙΑΣΗΜΟΙ 5. ΤΟΤΕ ­ ΣΛΙΠ 6. ΤΙ ­ ΗΡΑ ­ ΙΚ 7.
ΕΦΗΜΕΡΙΟΙ 8. ΚΙΛΙΜΙ ­ ΤΙ 9. Α ­ ΑΑΑΤΟΣ. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15827P102</ED>
<ID>
ID:166433

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P10&aa=2</URL></REF>


Article

<CATEGORY>vin09</CATEGORY>

 <H2>Πολύτιμες ψηφιδωτές εικόνες στην έκθεση του Αγίου Όρους</H2>

Δύο μεγάλες φορητές
ψηφιδωτές εικόνες, η μία του Αγίου Δημητρίου και η άλλη του Αγίου Γεωργίου από
τη Μονή Ξενοφώντος, είναι τα πολυτιμότερα εκθέματα των θησαυρών του Αγίου
Όρους, οι οποίοι θα ασφαλισθούν έναντι 20 δισεκατομμυρίων δραχμών για την
έκθεσή τους στη Θεσσαλονίκη Πολιτιστική Πρωτεύουσα. 
Το τίμημα είναι
βεβαίως συμβολικό, αλλά ήταν απαραίτητο για λόγους ασφαλείας να γίνει η
εκτίμηση της αξίας των 570 περίπου κειμηλίων και να εγκριθεί αυτή η εκτίμηση
από το Κεντρικό Αρχαιολογικό Συμβούλιο. 
Οι δύο σπάνιες ψηφιδωτές εικόνες
προέρχονται από κωνσταντινουπολίτικα εργαστήρια, χρονολογούνται στον 12ο αιώνα
και εκτιμήθηκαν ως τα ακριβότερα κειμήλια ­ σύμφωνα με πληροφορίες γύρω στο 1
δισ. δρχ. Τα κειμήλια καλύπτουν χρονικά όλη την ιστορία του Άθω, από τον 10ο
ως τον 19ο αιώνα, και διακρίνονται σύμφωνα με τον διευθυντή Βυζαντινών
Αρχαιοτήτων κ. Νικόλαο Ζια για την εξαιρετική καλλιτεχνική αξία των εικόνων
και τη λαμπρότητα των λειτουργικών σκευών και αμφίων, η οποία αντιστοιχεί στη
λαμπρότητα του παραδείσου την οποία εκφράζει στον μοναστικό βίο η Θεία
Λειτουργία. Από τα σπανιότερα πολύτιμα εκθέματα, ένα «ποτήριον» από ίασπη
εκτιμήθηκε προς 400 εκατ. δρχ. ενώ ορισμένα αυτοκρατορικά χρυσόβουλα που
σχετίζονται με την ίδρυση των μονών εκτιμήθηκαν ­ πάντα σύμφωνα με πληροφορίες
­ προς 200 εκατ. δρχ. Τα παλαιότερα χρονολογικά εκθέματα είναι χειρόγραφα όχι
μόνον εκκλησιαστικά ευαγγέλια και ψαλτήρια με πλούσια εικονογράφηση και
παρασέλιδα από τη Μονή Παντοκράτορος αλλά και κοσμικού περιεχομένου:
Θουκυδίδης, Αριστοφάνης, Όμηρος ­ «Ιλιάδα» και «Οδύσσεια». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15827P111</ED>
<ID>
ID:166371

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P11&aa=1</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ «ΝΤΟΥΖΕΝΙ» ΓΙΑ
ΤΗΝ ΠΑΝΟΥ</H5>
<H2>Η ακούραστη Πόλυ</H2>

<AUTHOR>ΠΑΝΟΣΓΕΡΑΜΑΝΗΣ</AUTHOR>

Πού; Στο «Ντουζένι», στην περιοχή Μακρυγιάννη 
-
Ακροπόλεως (οδός Μακρυγιάννη 8).
 Πώς; Από την αρχή της Συγγρού,
στρίβετε δεξιά, μπαίνετε στην οδό Χατζηχρήστου και εύκολα συναντάτε τη
Μακρυγιάννη. Μπορείτε να παρκάρετε κοντά στο μαγαζί, όπου υπάρχει χώρος, λόγω
των έργων που γίνονται στην περιοχή. 
Ποιοι; Η Πόλυ Πάνου και ο
Κώστας Παπαδόπουλος (σολίστ μπουζουκιού). Ο Μάριος (Κώστογλου) κιθάρα -
τραγούδι. Μαρία Κατινάρη, Άλκης Μαύρος, Πολυτίμη. Στην ορχήστρα: Γιάννης
Ζερβίδης (πιάνο), Γιώργος Νίγδελης (μπουζούκι), Στέλιος Καρμανιόλας
(ακορντεόν), Γρηγόρης (κρουστά). 
Αίθουσα: Ένας χώρος, ειδικά
διαμορφωμένος από τον Γιώργο Μπουτάτη, για λαϊκό μαγαζί. Ιδιαίτερα
λειτουργικός, με χωρητικότητα για 290 άτομα. 
Ως πότε; Έως τις 22
Μαΐου. 
Πάλκο: «Δένει» απόλυτα τους καλλιτέχνες με το κοινό. Είναι
σχεδόν στο ίδιο ύψος με τα τραπέζια. 
Ήχος: Πλησιάζει την
τελειότητα. Ακούς ευχάριστα τα τραγούδια και έχεις τη δυνατότητα να συζητήσεις
με τους διπλανούς σου. 
Πρόγραμμα: Από τις 11 ώς τις 4.30 το πρωί!

Η αρχή: Ο Μάριος, η Κατινάρη, ο Μαύρος και η Πολυτίμη ανοίγουν το
πρόγραμμα με νοσταλγικά τραγούδια (ρεμπέτικα και λαϊκά), χορωδιακά και
μεμονωμένα και προκαλούν τα πρώτα σκιρτήματα στους θαμώνες, οι οποίοι
προετοιμάζονται να υποδεχθούν τη γνωστή ως μεγάλη κυρία του ελληνικού λαϊκού
τραγουδιού, την Πόλυ Πάνου. Το κλίμα ζεσταίνεται, η ψυχολογία ανεβαίνει και
πέντε λεπτά πριν από τα μεσάνυχτα παίρνει τη θέση του στο κέντρο του πάλκου ο
Κώστας Παπαδόπουλος με το μπουζούκι του. 
Ώρα μηδέν: Ατμόσφαιρα
υποβλητική. Επικρατεί σιγή, καθώς η ορχήστρα σταματά. Ψηλά από τη σκάλα
κατεβαίνει η Πόλυ Πάνου. Ανθισμένη σαν τη... μυγδαλιά. Με απλό κρεμ ταγιέρ και
το ίδιο χρώμα παπούτσια. Η ορχήστρα αυτοσχεδιάζει με πέντε εισαγωγές από
γνωστά τραγούδια επιτυχίες της Πόλυς. Το κοινό σηκώνεται όρθιο. Χειροκροτά. Η
τραγουδίστρια κάνει μιαν υπόκλιση. Εύχεται από μικροφώνου χρόνια πολλά, για
τους Ζήσηδες, τις Ζωές και κάποιους Παναγιώτηδες, που γιόρταζαν εκείνη τη
μέρα. Της Ζωοδόχου Πηγής. Σας υποδεχόμαστε με πολλή αγάπη στο «Ντουζένι» είπε
και άρχισε να τραγουδά: «Φέρτε μια κούπα με κρασί», «Άσε πρώτα να ξεχάσω»,
«Αχάριστη», «Λιμάνια». Σε κάποιες στιγμές δένει το χθες με το σήμερα. Αρχίζει
να ερμηνεύει σύγχρονα δικά της τραγούδια, «Απόψε τα τραγούδια μου, καρδιά μου
σου χαρίζω». 
Ενθουσιασμός: Στιγμή προς στιγμή το κέφι ανεβαίνει.
Έχει περάσει μια ώρα και πλέον, και η Πόλυ Πάνου κυριαρχεί στο πάλκο. Έχουν
τόση δύναμη η φωνή της και η ψυχή της, που σε κάνουν να πιστεύεις ότι ζει τη
δεύτερη νιότη. Παίρνει το μικρόφωνο, κατεβαίνει από το πάλκο στα τραπέζια και
τραγουδά μαζί με το κοινό, ενώ ταυτόχρονα η πίστα έχει γεμίσει από νέους και
νέες που χορεύουν άλλοτε ζεϊμπέκικα κι άλλοτε τσιφτετέλια. Το μεγάλο
χειροκρότημα πέφτει στο τραγούδι «Του λιμανιού το καλντερίμι όσοι δεν ζήσαν»
του Ξαρχάκου, από τα «Κόκκινα φανάρια». Η θαυμάσια ερμηνεία της Πάνου και το
μοναδικό παίξιμο του Παπαδόπουλου σε κάνουν να νομίζεις ότι εκείνη τη στιγμή
ακούς το τραγούδι από δίσκο! Έχουν περάσει δυόμισι ώρες στο πάλκο με την Πόλυ
Πάνου. Ώρα 2.20! Η ορχήστρα και οι τραγουδιστές συνεχίζουν το πρόγραμμα. 
Η μεγάλη έκπληξη: Λίγο πριν από τις 3 τα ξημερώματα, εκεί που η
ορχήστρα και το κοινό έχουν χαλαρώσει, ο σολίστ Κώστας Παπαδόπουλος (εκτός
προγράμματος) ανεβάζει τη θερμοκρασία τής διασκέδασης στα ύψη. Αυτοσχεδιάζει
και παίζει ένα σόλο μινόρε, που διαρκεί 7'. Προς το τέλος αυτής της μαγικής
στιγμής, όλος ο κόσμος έχει σηκωθεί όρθιος και τον αποθεώνει. 
Ξανά:
Στις 3.10 η Πόλυ Πάνου ξαναγυρίζει. Παίρνει το μικρόφωνο και η πίστα
«παίρνει φωτιά». Και τι δεν είπε: «Της ταβέρνας το ρολόι» και τη «Σκοτούρα»
του Τσιτσάνη. «Αν μιλούσαν τα σύννεφα» και το «Δαχτυλίδι» του Μητσάκη, «Εσένα
δε σου άξιζε αγάπη» του Καραμπεσίνη, «Άλλα μου λεν τα μάτια σου» και «Ένα
σφάλμα έκανα» του Δερβενιώτη, «Μελαχρινή Τσιγγάνα» του Χιώτη. 
Παραγγελιά: Τέσσερις στρατιώτες ζήτησαν το «Φανταράκι». Η Πόλυ το
τραγούδησε με την ψυχή της και οι τέσσερις φαντάροι ­ που δεν απείχαν από
επαγγελματίες χορευτές ­ «ζάλισαν την πίστα». 
Φινάλε: Ώρα 4.15 το
πρωί. Οι φιγούρες στην πίστα τελειώνουν με μια ζεμπεκιά («Φέρτε μια κούπα με
κρασί»), που χορεύουν δύο φίλοι Καισαριανιώτες (εκ Μυτιλήνης), ο Γαβρίλης και
ο Γρηγόρης. 
Τιμές: Α λα καρτ. Φιάλη ουίσκι με ξηρούς καρπούς:
25.000 δρχ. Φιάλη κρασί: Από 8.500 δρχ.-13.000 δρχ. Φαγητό: Φιλέτο με σαλάτα
του σεφ: 8.000 δρχ. Ποτό στο μπαρ του μαγαζιού: 2.500 δρχ. 
«Ντουζένι»:
Μακρυγιάννη 8. Τηλέφωνα: 9222.592 και 9219.427. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15827P121</ED>
<ID>
ID:166372

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P12&aa=1</URL></REF>


Article

<CATEGORY>vin09</CATEGORY>

 <H2>Με φουλ τις μηχανές για το 2000</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Στη σειρά των δυνατών συναυλιών που η άνοιξη
έφερε στο «Ρόδον» πήραν τη θέση τους και οι εμφανίσεις των Deus. Οι Βέλγοι όχι
μόνο στάθηκαν στο ύψος της χθεσινής τους συναυλίας αλλά μέσα σε ένα γεμάτο ως
πάνω στους εξώστες κλαμπ έδωσαν μια ξεκάθαρη σφαιρική και ειλικρινή άποψη περί
του τι εστί ροκ εν έτει '97 και με φουλ τις μηχανές για το 2000. Τα καλά νέα
ταξιδεύουν γρήγορα γι' αυτό και οι Deus φρόντισαν να ανταποκριθούν στη ζήτηση
που είχαν από Ελλάδα. Απλόχερα ευχαρίστησαν τον κόσμο που κατέβηκε να τους δει
λίγο πριν ετοιμάσουν τις βαλίτσες τους για τα μεγάλα φεστιβάλ της Ευρώπης. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15827P122</ED>
<ID>
ID:166420

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P12&aa=2</URL></REF>


Article

<CATEGORY>vin09</CATEGORY>

 <H2>Άννα και Μίρκα</H2>

<AUTHOR>ΟΑΣΥΓΧΩΡΗΤΟΣ</AUTHOR>

Το 1943 (μάλιστα, τόσο μα τόσο μακριά),
πλούσια υπήρξε η Μίριαμ Χόπκινς και διάσημη η Μπέτι Ντέιβις (στην ταινία του
Βίνσεντ Σέρμαν «Old Acquaintance», που προβλήθηκε εν Αθήναις με τον
δακρύβρεκτο τίτλο «Δάκρυα του χθες»). 
* Το 1981, πλούσια ήταν η γυναικάρα
Ζακλίν Μπισέ και διάσημη η εύθραυστη Κάντις Μπέργκεν
(στην γλυκόπικρη κομεντί του Τζορτζ Κιούκορ «Πλούσιες και διάσημες»).

Το 1997, η Μίρκα
Παπακωνσταντίνου θα είναι η πλούσια και διάσημη η Άννα Παναγιωτοπούλου, ή
τούμπαλιν; Πάντως, επειδή το έργο του Τζον Βαν Ντρούτεν μπορεί να μας προκύψει
από τον Οκτώβριο στο «Βρετάνια», κάνω μια ευχή. 
Και προς την πλούσια και
προς τη διάσημη. 
* Μακριά (το έργο) από τα γούστα της τηλεόρασης. 
Διπλή και η Λολίτα (αυτό το θρυλικό νυμφίδιο του Βλαντιμίρ Ναμπόκοφ). Η πρώτη
εξήλθε επί της παγκόσμιας οθόνης, πριν από 35 χρόνια. 
Με τη μορφή της Σου
Λάιον (έκτοτε εξαφανίσθηκαν τα ίχνη της) και με την υπογραφή του Στάνλεϊ
Κιούμπρικ! Ε, λοιπόν, σας βεβαιώ πως δεν απέκτησε ούτε μία ρυτίδα (η ταινία,
όχι η Λάιον), πράγμα που θα το διαπιστώσετε ιδίοις όμμασι από την Παρασκευή,
που η «Λολίτα» εξέρχεται στις αθηναϊκές οθόνες. 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15827P123</ED>
<ID>
ID:166453

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P12&aa=3</URL></REF>


Article

<CATEGORY>vin09</CATEGORY>

 <H2>Δημήτρης και Ελευθερία</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Η δεύτερη Λολίτα είναι έτοιμη να
εξέλθει στις αμερικανικές οθόνες αυτό το καλοκαίρι και εν συνεχεία θα
μετακομίσει και προς την Ελλάδα. Μαθαίνω, λοιπόν, πως το δεύτερο αυτό νυμφίδιο
που ακούει στο όνομα Ντομινίκ Σουέιν είναι απείρως περισσότερο
γαργαλιστικό. Και ότι τη θέση του ώριμου πατριού, που χάνει τα λογικά του,
έχει καταλάβει ο Τζέρεμι Άιρονς, ενώ στον ρόλο της μητέρας παίζει η
Μέλανι Γκρίφιθ. 
* (Λες; Να μας προκύψει θεατρική παραλλαγή με
Λολίτα την Άννα - Μαρία Λογοθέτη; Το δικαιούται, λόγω
αιωνόβιας... παρθενίας). 
Διπλός και ο Δημήτρης
Παπαδημητρίου. Μετά τα «Τραγούδια για τους μήνες» και την ογκωδέστατη
αφίσα που κοσμεί την κορυφή του «Metropolis» και η οποία τον απεικονίζει πλάι
στην Ελευθερία Αρβανιτάκη, επανακάμπτει, δισκογραφικώς, με τη μουσική
από το «Λόγω τιμής». 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15827P124</ED>
<ID>
ID:166472

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P12&aa=4</URL></REF>


Article

<CATEGORY>vin09</CATEGORY>

 <H2>Συγγραφείς και κάθαρση</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Δεύτερη απάντηση από
μέλη της Εταιρείας Συγγραφέων (προηγήθηκε η απάντηση του Βασίλη
Ζιώγα, που δημοσίευσα την Παρασκευή). Δεύτερη απάντηση από δύο σοβαρές
υπογραφές. Της Λύντιας Στεφάνου και της Αλόης Σιδέρη. Οι οποίες,
έπειτα από την αυθαίρετη αλλαγή των κλειδαριών, παραιτήθηκαν από μέλη του
Διοικητικού Συμβουλίου. Και που στην απάντησή τους εκφράζουν την απορία τους
για το πνεύμα του (δικού μου) σχολίου, που παρουσιάζει την Εταιρεία Συγγραφέων
σαν χώρο όπου διαδραματίζεται κάποιο ελαφρό θεατρικό έργο! 
* Μα δεν είναι
ιλαροτραγικό; Σοβαροί άνθρωποι (όχι φυσικά οι κυρίες Στεφάνου και Σιδέρη που
παραιτήθηκαν από την ευαισθησία τους) να αλλάζουν κλειδαριές και να σπάνε
πόρτες; 
Ας ελπίσουμε πως στις εκλογές της 11ης Μαΐου θα
λάμψει η αλήθεια, θα υπάρξει κάθαρση και θα προκύψει διοίκηση που θα βάλει τα
πράγματα στη θέση τους. Δεν φταίνε οι άλλοι, αν: 
Κάτι σάπιο
υπάρχει στο βασίλειο της Δανιμαρκίας 
<REF><SOURCE>ΤΑ ΝΕΑ</SOURCE>
<DATE>, 05-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15827P125</ED>
<ID>
ID:166482

</ID><URL>http://ta-nea.dolnet.gr/neaweb/neafile.print_unique?e=A&f=15827&m=P12&aa=5</URL></REF>


Article

<CATEGORY>vin04</CATEGORY>

 <H5>Κονοφάος στα «ΝΕΑ»: Γιατί ενημέρωσα μόνο τον Καραμανλή</H5>
<H2>ΤΙ ΔΕΝ ΛΕΕΙ στα αρχεία του ο Κ. Καραμανλής</H2>

ΣΤΑ Αρχεία του,
ο κ. Κων. Καραμανλής εμφανίζεται να αγνοεί τη βία και νοθεία στις εκλογές του
1961. 
Εποχή που συνέβησαν 2 δολοφονίες, 900 συλλήψεις και 700
κακοποιήσεις. 
Τα στοιχεία αυτά δεν εμφανίζονται στα Αρχεία.
 Όσον
αφορά την απόπειρα βασιλικού πραξικοπήματος το 1975, ο αντιναύαρχος Σπ.
Κονοφάος δήλωσε 
ότι θεώρησε ιδιαίτερα σοβαρές τις πληροφορίες και γι'
αυτό ενημέρωσε τον τότε πρωθυπουργό. 
σελίδες 8-
11 και ΡΙΠΕΣ: Αρχεία (σελ. 3) 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15828N011</ED>
<ID>
ID:166529

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N01&aa=1</URL></REF>


Article

<CATEGORY>vin04</CATEGORY>

 <H2>Σταματάει ο Μίκης για το '97</H2>

στο ΠΑΝΟΡΑΜΑ 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15828N013</ED>
<ID>
ID:166610

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N01&aa=3</URL></REF>


Article

<CATEGORY>vin04</CATEGORY>

 <H2>Κληρονόμος του Έλγιν ο Μπλερ</H2>

στο ΠΑΝΟΡΑΜΑ 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15828N014</ED>
<ID>
ID:166633

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N01&aa=4</URL></REF>


Article

<CATEGORY>vin04</CATEGORY>

 <H2>Κρατούμενος: Με διαβατήριο του γιου μου έφυγε ο Μπεν</H2>

σελίδα
23 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15828N015</ED>
<ID>
ID:166650

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΑΗΣ, ο μήνας των εξεγέρσεων, των αντιθέσεων, των αισθήσεων και της ουτοπίας.
Όλοι φοβούνται να στοχεύσουν στο κέντρο της άνοιξης. Άλλοτε ρίχνουν
κεντροαριστερά κι άλλοτε κεντροδεξιά. Ο «Μάης των θαυμάτων» απήχθη και
αγνοείται η τύχη του. Ο Ι. Πανούσης στην «Τρίτη Άποψη». Σελ. 6. 
Κ.
ΠΑΠΑΔΟΠΟΥΛΟΣ: Η Θεσσαλονίκη δεν αγνοείται στα μεγάλα έργα κατά τις εξαγγελίες,
αλλά στην υλοποίηση. Το πιο σημαντικό έργο που καθυστερεί είναι το Μετρό.
Φταίει το συγκεντρωτικό σύστημα. Για την αποκέντρωση θα χρειαστεί πολύς αγώνας
ακόμη. Οι απαντήσεις στις «30 Ερωτήσεις» του Χρ. Ζαφείρη στη σελ. 14. 
ΟΙ
ΔΗΜΟΣΙΟΓΡΑΦΟΙ είναι τα πρώτα θύματα στον αγώνα για την ελευθερία της έκφρασης.
Κάθε θάνατος, κάθε τραυματισμός, κάθε φυλάκιση δημοσιογράφων μάς θυμίζει ότι
οι ελευθερίες δεν κατοχυρώνονται παρά με το κουράγιο, τη στράτευση και τη
θυσία των εργαζομένων στα μέσα πληροφόρησης. Ο Β. Βασιλικός στη σελ. 15. 
Η
ΤΕΧΝΗ και η ζωή τούς ενώνουν. Πρόκειται για διάσημα ζευγάρια στο θέατρο, τον
κινηματογράφο και τη ζωγραφική. Όπως η Κάκια Αναλυτή και ο Κώστας Ρηγόπουλος,
ο Δημήτρης και η Χαρίκλεια Μυταρά, ο Γιάννης Μπέζος και η Ναταλία Τσαλίκη.
Σελ. 18. 
ΤΟ ΟΖΟΝ της ατμόσφαιρας μειώθηκε έως και 40% μέσα στο 1997 στο
βόρειο ημισφαίριο. Ακόμη και στην Ελλάδα την τελευταία δεκαετία έχει αραιώσει
κατά 6% και η υπεριώδης ακτινοβολία έχει αυξηθεί κατά 14%. Προσοχή λοιπόν. Ο
Στ. Διανέλλος στη σελ. 24. 
Η ΑΡΙΣΤΕΡΑ είναι παράταξη εξουσίας. Αυτό
απέδειξε η νίκη του Τόνι Μπλερ. Και όλοι, από τον Ο. Λαφοντέν έως τον Μ. Ντ'
Αλέμα προβληματίζονται τώρα για το μέλλον: Αγορά συν κοινωνική δικαιοσύνη. Από
τη «Monde» στη σελ. 51. Βλ. και σελ. 52 και 54. 
ΣΤΟ ΧΡΗΜΑΤΙΣΤΗΡΙΟ Αθηνών ο
Γενικός Δείκτης των τιμών των μετοχών έσπασε το φράγμα των 1.500 μονάδων.
Πρόκειται για το δεύτερο καλύτερο ρεκόρ όλων των εποχών. Ο τζίρος ξεπέρασε τα
22 δισ. Στο μεταξύ στο ισοζύγιο εξωτερικών πληρωμών ανακαλύφθηκε «άσπρη τρύπα»
ύψους 300 δισ.! Σελ. 55-58. 
ΤΟ ΤΖΟΓΚΙΝΓΚ κάνει καλό στην υγεία. Αρκεί να τηρούμε
τους δέκα χρυσούς κανόνες. Για παράδειγμα, μην αρχίσετε να τρέχετε σαν
σπρίντερ ή σαν μαραθωνοδρόμοι από την αρχή. Αλλά ν' αυξάνετε την ταχύτητα σιγά
- σιγά. Στο ΥΓΕΙΑ, σελ. 1, 2 και 3. 
Η ΙΣΤΟΡΙΑ, εκτός από τους αριθμούς,
 προσφέρεται «για
πάσαν χρήσιν» 
­ κυρίως εσωκομματική. 
Τόσο οι «32» όσο και άλλοι
βουλευτές 
και στελέχη του κυβερνώντος κόμματος 
διεκδικούν να ομιλούν
εξ ονόματος 
της «πολιτικής Παπανδρέου» στα εξωτερικά θέματα. 
Ως
θεματοφύλακες... 
Ο Στ. Τζανάκης στους «Προβολείς». 
Σελ. 6. 
ΟΙ ΜΑΝΑΔΕΣ 
­ μερικές
τουλάχιστον ­ 
μου λένε ότι θεωρούν την τηλεόραση 
πρώτης τάξεως
«μπέιμπι - σίτερ» 
για να χουζουρέψουν λίγο στο κρεβάτι 
την Κυριακή
το πρωί. 
Ή απλώς να έχουν μια ώρα ησυχία
 μέσα στο σπίτι. Η Μαίρη
Κατσανοπούλου «Σε πρώτο ενικό». 
Σελ. 15. 
ΒΡΑΒΕΙΑ για μαθητικές εφημερίδες. Η επιτροπή
έβγαλε την απόφασή της. Προκρίθηκαν ο «Μαθητικός Παλμός», τα «Νεανικά βήματα»
και «Η φωνή μας». Αλλά, στον 4ο Πανελλήνιο Διαγωνισμό των «ΝΕΩΝ» έλαβαν μέρος
205 εφημερίδες, κάθε κατηγορίας, από όλη τη χώρα. Και εις ανώτερα κύριοι
συνάδελφοι. Σελ. 48-49. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15828N021</ED>
<ID>
ID:166659

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N02&aa=1</URL></REF>


Article

<CATEGORY>vin02</CATEGORY>

 <H2>Θελήματα</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Εντρυφώντας στο
αρχείο Καραμανλή, αντελήφθην ότι αυτό που λέμε «αν η Ιστορία δεν συμφωνεί με
τις απόψεις μας, τόσο το χειρότερο για την Ιστορία », είναι θέλημα Θεού. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15828N022</ED>
<ID>
ID:166660

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15828N023</ED>
<ID>
ID:166661

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N02&aa=3</URL></REF>


Article

<CATEGORY>vin01</CATEGORY>

 <H5>ΤΙ ΠΕΡΙΕΧΕΙ ΓΙΑ ΤΙΣ «ΕΚΛΟΓΕΣ ΒΙΑΣ ΚΑΙ
ΝΟΘΕΙΑΣ» ΤΟΥ '61</H5>
<H2>Ένα αρχείο
παράξενο</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

«Η μισή
αλήθεια ισοδυναμεί με ψέμα» ίσως να έλεγε ο Κ. Καραμανλής ­ εν είδει χρησμού ­
εάν ήταν ακόμη Πρόεδρος της Δημοκρατίας και διάβαζε σήμερα τα Αρχεία...
Καραμανλή.ΔΙΟΤΙ, όπως και να το κάνουμε, είναι παράξενο ο ιδρυτής της
ΕΡΕ, ισχυρός πολιτικός άνδρας και με στενές σχέσεις με το Παλάτι, να μην ήξερε
τίποτα για τη «βία και νοθεία» που έγιναν από το κράτος και το παρακράτος της
εποχής τις παραμονές της εκλογικής διαδικασίας του Οκτωβρίου 1961. Όπως και
παράξενο ­ αν μη τι άλλο ­ είναι το ότι για την απόπειρα νόθευσης του
εκλογικού αποτελέσματος ήξερε ­ σύμφωνα με τα «Αρχεία» ­ ο Γεώργιος Παπανδρέου
αλλά όχι ο πρωθυπουργός της χώρας Κ. Καραμανλής, έτσι δεν είναι; Πάντως οι
φιλοβασιλικοί βουλευτές της Ν.Δ. πήραν σοβαρά τα όσα υποστηρίζει ο κ.
Καραμανλής στο Αρχείο του για το κίνημα που ετοίμαζε ο «τέως» και αντιδρούν
λέγοντας ότι όσα λέει ο πρώην Πρόεδρος της Δημοκρατίας για το θέμα αυτό δεν
ανταποκρίνονται στην αλήθεια. Κάποιοι από αυτούς μάλιστα ήρθαν σε τηλεφωνική
επικοινωνία με τον κ. Γλύξμπουργκ ζητώντας του να απαντήσει. Η κυβέρνηση,
ωστόσο, κράτησε τις αποστάσεις της λέγοντας διά του εκπροσώπου Δ. Ρέππα: «Τα
όσα αναφέρονται αποτελούν την ιστορική εκδοχή μιας πηγής (...) Πιστεύουμε ότι
οι ιστορικοί του μέλλοντος προστρέχοντας σε αυτή την πηγή αλλά και σε άλλες
ιστορικές πηγές θα μπορούν, συσχετίζοντας τα στοιχεία και βγάζοντας τα χρήσιμα
ιστορικά συμπεράσματα, να γράψουν την ιστορία του τόπου μας γι' αυτήν την
περίοδο». (Σελ. 9, 10, 11). 
Την ίδια στιγμή ανακοινώθηκε ότι τα
μέλη της Επιτροπής Εμπειρογνωμόνων θα είναι οι καθηγητές Διεθνούς Δικαίου και
μέλη του επιστημονικού συμβουλίου του υπουργείου Εξωτερικών κ.κ. Κρατερός
Ιωάννου και Αργύρης Φατούρος, οι οποίοι θα αρχίσουν, με ενδιάμεσο την
ολλανδική προεδρία, την ανταλλαγή σημειωμάτων με τους Τούρκους συναδέλφους
τους για τον διαδικαστικό τρόπο επίλυσης των ελληνοτουρκικών διαφορών τις
επόμενες ημέρες. Τα ελληνοτουρκικά αλλά και τα μέτρα οικοδόμησης εμπιστοσύνης
στο Αιγαίο αναμένεται να είναι στο επίκεντρο της συνάντησης των υφυπουργών
Άμυνας ΗΠΑ και Ελλάδας κ.κ. Λόνταλ και Αποστολάκη που ξεκινά σήμερα στο
Ηράκλειο της Κρήτης, όπου θα πάρει μέρος και ο διευθυντής της Νότιας Ευρώπης
του Στέιτ Ντιπάρτμεντ Κέρι Κάβανο. (Σελ. 5). 
Κυβέρνηση και
αντιπολίτευση αναμένεται να διασταυρώσουν τα ξίφη τους για το θέμα της
υποχρεωτικής συνένωσης των κοινοτήτων που προωθείται με νομοσχέδιο του
υπουργείου Εσωτερικών. Χθες ο πρόεδρος της Ν.Δ. Κώστας Καραμανλής και στελέχη
του κόμματος αποφάσισαν να τηρήσουν σκληρή στάση απέναντι στις αποφάσεις αυτές
της κυβέρνησης, θεωρώντας ότι ο τρόπος με τον οποίο γίνονται οι συνενώσεις
ευνοούν το ΠΑΣΟΚ. Την ίδια στιγμή με εγκύκλιο που εστάλη στις οργανώσεις του
κόμματος από τον τομέα Τοπικής Αυτοδιοίκησης του ΠΑΣΟΚ γίνεται προσπάθεια να
μπει «πάγος» στις αυτοανακηρύξεις υποψηφίων για τις νομαρχιακές και δημοτικές
εκλογές. (Σελ. 12,13). 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15828N032</ED>
<ID>
ID:166552

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N03&aa=2</URL></REF>


Article

<CATEGORY>vin01</CATEGORY>

 <H5>Αρχεία</H5>
<H2>ΡΙΠΕΣ</H2>

ΦΩΣ σε κρίσιμα
γεγονότα της σύγχρονής μας Ιστορίας ή μία ακόμη αγιογραφία; 
ΟΣΟΙ έσκυψαν ­
έστω και επί τροχάδην ­ στα υπό έκδοση «Αρχεία Καραμανλή» αναζητώντας την
αλήθεια που δεν έχει ειπωθεί... 
ΜΑΛΛΟΝ διαψεύσθηκαν ως προς την προσδοκία
ότι σκοτεινές πτυχές των τελευταίων δεκαετιών θα φωτίζονταν... 
ΚΑΙ πως
γεγονότα που σημάδεψαν τον δημόσιο βίο θα είχαν ­ από τον ίδιο τον
πρωταγωνιστή τους ­ την απροκατάληπτη ­ γιατί όχι και αποκαλυπτική ­ ερμηνεία
τους. 
ΓΙΑΤΙ το πολύτομο πόνημα που φιλοδοξεί να καταγράψει μισό αιώνα
πολιτικής ιστορίας... 
ΔΕΝ αποδεικνύεται μεν πλούσιο σε υπερβάσεις ­ προς
χάριν της ιστορικής αλήθειας ­ γνωστών συσκοτίσεων που επιμελώς
επαναλαμβάνονται... 
ΕΙΝΑΙ όμως γενναιόδωρο στη μετάθεση πολιτικών
ευθυνών... 
ΑΚΟΜΗ και για γεγονότα που έζησαν ­ και ασφαλώς θυμούνται ­
πολλοί Έλληνες. 
ΔΕΝ θα περίμενε ίσως κανείς τολμηρές αναφορές στο
«καραμανλικό κράτος» της προδικτατορικής οκταετίας... 
ΑΛΛΑ και δεν θα
φανταζόταν πως για το παρακράτος, που και δικαστικά ­ στη δίκη για τη
δολοφονία Λαμπράκη ­ αναδύθηκε, θα υπήρχε το απόλυτο κενό! 
ΟΠΩΣ ίσως δεν
θα περίμενε κανείς την ευθεία παραδοχή της βίας και της νοθείας του '61... 
ΑΛΛΑ και δεν θα φανταζόταν πως τα «Αρχεία» θα την εμφάνιζαν σαν δημαγωγικό
εφεύρημα του αειμνήστου Γεωργίου Παπανδρέου! 
ΤΟΣΑ δραματικά συμβάντα της
δεκαετίας του '50 και της επτάχρονης δικτατορίας απουσιάζουν... 
ΓΙΑ να
δοθεί έμφαση σε άλλα ­ ακόμη και ήσσονος σημασίας. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15828N033</ED>
<ID>
ID:166593

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N03&aa=3</URL></REF>


Article

<CATEGORY>vin04</CATEGORY>

 <H5>Νικήτας Κακλαμάνης:</H5>
<H5>Γιάννης Μπούτος:</H5>
<H5>Γιάννης Καψής:</H5>
<H2>ΕΙΠΑΝ</H2>

(ο ευρωβουλευτής της Πολιτικής Άνοιξης, στην
«Ισοτιμία») 
«Τώρα, αν κάποιος πολιτευτής (της Πολιτικής Άνοιξης) 
που
δεν τον ξέρουν ούτε στη γειτονιά του επιστρέψει στη Ν.Δ., 
μου θυμίζει τον
Μάλκοβιτς στον Παναθηναϊκό, 
ο οποίος πήρε δέκα παίκτες για να καταντήσει
τον Παναθηναϊκό έτσι όπως τον κατάντησε...». 
(ο πρώην υπουργός και ευρωβουλευτής, στην «Ελευθεροτυπία») 
«Θα έλεγα με
μια δόση αυθαιρεσίας και σχηματικότητας ότι σήμερα τη Ν.Δ. στελεχώνουν
νοικοκυρόπουλα συντηρητικής σκέψης και χαμηλής παιδείας. Το ΠΑΣΟΚ προσελκύει
τους ανήσυχους, τα "ζιζάνια" της κοινωνίας, ανθρώπους υψηλού μορφωτικού
επιπέδου με αυξημένη πολιτική και ιδεολογική ευαισθησία. Εκείνους που στις
συνευρέσεις τους αρέσκονται στις συζητήσεις και τις αναλύσεις ­ δεν τους
φτάνει μόνο η μακαρονάδα...». 
(ο βουλευτής του
ΠΑΣΟΚ αφηγείται ένα περιστατικό σχετικά με τη βία και νοθεία του 1961 ­ από
τον «Πλάνετ») 
«Ένας διακεκριμένος συνάδελφος (δημοσιογράφος) και πολύ
φίλος του Καραμανλή, το ίδιο εκείνο βράδυ που είχαν αρχίσει να έρχονται οι
φοβερές πληροφορίες, μου είπε "Γιάννη πετάγομαι να δω τον πρωθυπουργό και
έρχομαι". Ήρθε μετά 2 ώρες και θυμάμαι τι μου είπε κατά λέξη γελώντας ο
Καραμανλής: "Είπαμε, βρε παιδί μου, αλλά το παράκανε αυτή η άτυπη βασιλική
χωροφυλακή". Τώρα τα άλλα τα παραμύθια (τα) διάβασα...». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15828N034</ED>
<ID>
ID:166634

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N03&aa=4</URL></REF>


Article

<CATEGORY>vin05</CATEGORY>

 <H5>Κλείτος ο
καραμανλικός</H5>
<H5>Ακόμα τούτη η «Άνοιξη»</H5>
<H5>Ο Θεός στο κινητό</H5>
<H5>Το χρυσό, μετά</H5>
<H5>Πιέζουν,
πιέζουν</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΛΟΙΠΟΝ, για να ξέρετε: Ένας Κλείτος δεν φέρνει την
άνοιξη ­ κι αυτό είναι πλέον αποδεδειγμένο. Ο κ. Νικόλαος Κλείτος, ολοκλήρωσε
το χρονικό της προαναγγελθείσας επιστροφής του στη Νέα Δημοκρατία ­ και
μάλιστα, έκανε την... αντιυπέρβασή του μαζί με 32 «δικούς του» από την πάλαι
ποτέ εκλογική του περιφέρεια, τις Σέρρες. 
ΕΙΝΑΙ άγνωστο το πόσο άνετα θα
νιώθει στην παλιά του παράταξη ο κ. Κλείτος ­ που ήταν υπεύθυνος εκλογικού
αγώνα της «Άνοιξης», τον Σεπτέμβριο. Είναι άλλωστε γνωστό, ότι αυτόν και τον
κ. Αχ. Καραμανλή, με τον οποίον πολιτεύονταν στην ίδια περιφέρεια, τους
συνδέει ένα βαθύ, αγνό... μίσος! 
ΣΑΣ
γράφουμε δίπλα για το φυλλορρόημα της Πολιτικής Άνοιξης ­ που πάντως,
αντέδρασε στη φυγή τού κ. Ν. Κλείτου με ανακοίνωση η οποία στάζει πίκρα: Τι
για καιροσκοπισμό τον κατηγορούν, τι ότι είχε φύγει από το κόμμα αμέσως μετά
τις εκλογές του προσάπτουν, δεν περιγράφεται. 
ΟΠΩΣ και να 'χει, τα στελέχη
που έχουν αποφασίσει να μείνουν στην «Άνοιξη» ως το τέλος, δεν παρέλειπαν χθες
να εκφράσουν ως και τη... χαρά τους για την επισημοποίηση της αποχώρησης
Κλείτου. Έλεγαν μάλιστα στην Αιόλου ότι τον περιμένουν τέτοια μαρτύρια στη
Ρηγίλλης, που... πολλοί της «Άνοιξης», που σκέπτονταν να τον ακολουθήσουν, θα
αποθαρρυνθούν! 
ΣΤΟ ΜΟΝΑΣΤΗΡΙ της Τσούκας, στα
Γιάννενα, ήταν το Σάββατο ο υπουργός ΠΕΧΩΔΕ κ. Κ. Λαλιώτης. Εκεί λοιπόν που
συζητούσε με τους μοναχούς, στο μεγάλο τραπέζι της μονής, χτυπάει το κινητό
τηλέφωνο του Μητροπολίτη των Ιωαννίνων... 
­ Σεβασμιώτατε, ο... Θεός στο
τηλέφωνο, σπεύδει ο κ. Λαλιώτης... 
ΛΟΙΠΟΝ, ΜΙΑΣ
και σας γράφουμε πιο πάνω για την περιοδεία Λαλιώτη στην Ήπειρο, να
συμπληρώσουμε το εξής: στα Γιάννενα, ο δήμαρχος του παρέδωσε το αργυρό κλειδί
της πόλης ­ και μετά του... απηύθυνε την προειδοποίηση: «Το χρυσό θα το πάρεις
μόλις ολοκληρωθούν τα έργα που γίνονται στην περιοχή μας»... 
ΣΤΗ ΔΙΟΙΚΗΣΗ της Εθνικής Τράπεζας έχει στραφεί το «δίδυμο»
του υπουργείου Ανάπτυξης, για το θέμα της Σόφτεξ ­ η κ. Άννα Διαμαντοπούλου
μίλησε αρκετές φορές με τους αρμόδιους υποδιοικητές και η κ. Βάσω Παπανδρέου
αναζητούσε τον κ. Θ. Καρατζά, που όμως ήταν στο Παρίσι... 
Γιατί όλα αυτά;
Για την ανεύρεση 1 δισ. δραχμών, που μαζί με άλλο ένα δισ. που έχει
εξασφαλιστεί από τον Οργανισμό Ανασυγκρότησης επιχειρήσεων, θα δώσει στην
εταιρεία (που κρίνεται βιώσιμη) το απαραίτητο κεφάλαιο κίνησης... 
Απ' ό,τι
φαίνεται, δεν αποκλείεται να υπάρξει λύση, ακόμα και σήμερα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15828N043</ED>
<ID>
ID:166592

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΑΠ Ο,ΤΙ φαίνεται, ο
κ. Καραμανλής συμπεριφέρθηκε στην Ιστορία όπως και στην Αθήνα ­ την έκανε
αγνώριστη... 
ΑΝ Ο κ. Καραμανλής λέει την αλήθεια στα Αρχεία του,
τότε η αλήθεια είναι κάτι τελείως διαφορετικό από την πραγματικότητα... 
ΔΕΝ ΕΙΔΕ, δεν αντελήφθη, δεν εγνώριζε ­ το τρίπτυχο της επιτυχίας για
μία μακρόχρονη πολιτική καριέρα... 
ΕΙΝΑΙ ΤΟ ΑΚΟΥ, βλέπε, σώπα - από
την ανάποδη... 
ΑΛΗΘΕΙΑ, γνώριζε κάτι άλλο ο κ. Κ. Καραμανλής πέραν
του ότι υπήρχαν χιλιάδες καραμανλικοί ανά την Επικράτεια; 
ΑΠΟ ΤΟ
Καραμανλής ή τανκς, στο Καραμανλής ή αλήθεια... 
ΑΦΟΥ ΔΕΝ
κατάλαβε τη βία και νοθεία το '61, είναι απορίας άξιο πώς κατάλαβε το μη
πραξικόπημα του '75. 
ΠΡΟΤΑΣΗ: Να αναγράφεται στο εξώφυλλο κάθε
τόμου των Αρχείων Καραμανλή, το ποσοστό αλήθειας που περιέχεται... 
ΒΕΒΑΙΑ, ΣΤΗΝ προκειμένη περίπτωση, αν η αλήθεια ήταν αλκοόλ, δεν
θα κινδύνευε κανείς να μεθύσει... 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15828N044</ED>
<ID>
ID:166621

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N04&aa=4</URL></REF>


Article

<CATEGORY>vin05</CATEGORY>

 <H5>Για την
απεργία</H5>
<H2>ΓΡΑΜΜΑΤΑ ΣΤΙΣ ΜΑΤΙΕΣ</H2>

Ο ΛΟΓΟΣ στους αναγνώστες. Ο Παντ. Λαρεντζάκης,
2ο Λύκειο Μοσχάτου, γράφει: 
«Γυμνασιάρχης, φυσικός, με 400 παιδιά στο
Γυμνάσιο, χωρίς γραμματέα και επιστάτη, με χίλιες δύο ευθύνες στο κεφάλι του,
παίρνει σήμερα 280-290.000 δρχ. καθαρά. 
Η σύζυγός του, χημικός στο Γενικό
Χημείο του Κράτους με το νέο μισθολόγιο παίρνει 150.000 δρχ. παραπάνω απ'
αυτόν. 
Ο κ. Γυμνασιάρχης έβαλε λουκέτο στο σχολείο του. Έχει άδικο; 
Το
καινούργιο βιβλίο Φυσικής Α' Λυκείου ήλθε στο σχολείο μου τον Νοέμβριο. 
Δεν ενημερωθήκαμε καθόλου γι' αυτό. 
Στη Β' Λυκείου διδάσκεται ακόμη η
Φυσική του Μάζη. Κάθε χρόνο ζητάμε να διορθωθεί κάποιο λάθος. Γιατί δεν το
διορθώνουν; 
Οι καθηγητές ασχολούνται με τη μισθοδοσία και έκδοση
φορολογικών βεβαιώσεων. 
Το θεωρείτε λογικό; 
Το πρόγραμμα του σχολείου
μου αλλάζει σχεδόν κάθε Δευτέρα. Ποιος φταίει; 
Πληρώνω για Αγγλικά -
Γαλλικά - Ωδείο για τα 2 παιδιά μου σχεδόν 90.000 δρχ. τον μήνα; 
Το
θεωρείτε λογικό; 
Πώς εξηγείται το γεγονός διάφοροι κλάδοι στρατιωτικών,
δικαστικών να έχουν 100.000 δρχ. τον μήνα (και βάλε) μεγαλύτερο μισθό από ένα
καθηγητή; 
Ζητάμε να έχουμε τον ίδιο μισθό με τον μόνιμο επιλοχία. 
Το
θεωρείτε παράλογο; Έχετε δοκιμάσει να μπείτε και να βγείτε ύστερα από μία ώρα
σε τάξη Λυκείου; 
Ξέρετε τι είναι να αντιμετωπίζεις 30 παιδιά όλων των
ειδών (από χούλιγκανς και "προβληματικούς" μέχρι διάνοιες και έξυπνους); 
Ξέρετε τι είναι να σε κριτικάρουν στη δουλειά σου κάθε λεπτό νέοι 15-18 ετών,
και να σου χρεώνουν αποκλειστικά τα χάλια της Παιδείας; 
Το υπουργείο
Παιδείας βρίσκεται σε "αφασία", πετάει κοτσάνες. 
Τα σχολεία τα κρατάνε
μερικοί "δάσκαλοι" που λογοδοτούν στα παιδιά και στα κρυμμένα ιδανικά τους και
μόνο». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15828N045</ED>
<ID>
ID:166639

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N04&aa=5</URL></REF>


Article

<CATEGORY>vin04</CATEGORY>

 <H5>ΟΙ ΗΠΑ ΕΠΑΝΑΦΕΡΟΥΝ ΤΟ
ΑΙΤΗΜΑ ΓΙΑ ΤΟ ΑΙΓΑΙΟ ­ ΚΥΒΕΡΝΗΣΗ: «ΤΕΤΟΙΟ ΖΗΤΗΜΑ ΔΕΝ ΣΥΖΗΤΕΙΤΑΙ!»</H5>
<H2>Πιέσεις για άοπλες πτήσεις</H2>

Θέμα πτήσεων πάνω
από το Αιγαίο με αεροσκάφη που δεν θα φέρουν όπλα επαναφέρει η αμερικανική
πλευρά, με πρόσχημα την αποκλιμάκωση της ελληνοτουρκικής έντασης και την
αποτροπή ενδεχόμενου θερμού επεισοδίου μεταξύ των δύο πλευρών. 
Ο
ΥΦΥΠΟΥΡΓΟΣ Εξωτερικών των ΗΠΑ Τζον Λόνταλ, μιλώντας για το περιεχόμενο των
ελληνοαμερικανικών συνομιλιών που αρχίζουν σήμερα στο Ηράκλειο της Κρήτης με
τον Έλληνα ομόλογό του Δημήτρη Αποστολάκη, άφησε σαφώς να εννοηθεί ότι οι ΗΠΑ
επιθυμούν άοπλες πτήσεις πάνω από το Αιγαίο. Θέση που προκάλεσε την άμεση
αντίδραση του Έλληνα υφυπουργού: «Τέτοιο ζήτημα δεν συζητείται!». 
Ο κ.
Λόνταλ, ωστόσο, αναγνώρισε τις δυσκολίες που υπάρχουν για να γίνει αποδεκτό
ένα τέτοιο μέτρο από ελληνικής πλευράς. Ο κ. Αποστολάκης επανέλαβε ότι τα
μέτρα Παπούλια - Γιλμάζ δημιουργούν ένα επαρκές πλαίσιο για την αποκλιμάκωση
της έντασης στο Αιγαίο, αρκεί να γίνουν σεβαστά από την τουρκική πλευρά ­ κάτι
που έως αυτή τη στιγμή δεν έχει συμβεί. 
Οι αμερικανικές πιέσεις για
πτήσεις άοπλων αεροσκαφών πάνω από το Αιγαίο αποτελούν πάγιο αίτημα των ΗΠΑ
(είχαν τεθεί από τον πρώην υπουργό Εξωτερικών των ΗΠΑ Ουόερν Κρίστοφερ στον
Έλληνα ομόλογό του κ. Παπούλια στην Κωνσταντινούπολη τον Δεκέμβριο του 1993
αλλά και κατά την επίσκεψη Παπανδρέου στην Ουάσιγκτον τον Απρίλιο του 1994).
Πρόταση η οποία δεν μπορεί να γίνει αποδεκτή από την Αθήνα γιατί θα σήμαινε
αποδοχή μειωμένης ελληνικής κυριαρχίας πάνω από το Αιγαίο. 
Υπενθυμίζεται
ότι η ελληνική πλευρά έχει δεχθεί τα περισσότερα μέτρα οικοδόμησης
εμπιστοσύνης πάνω από το Αιγαίο που έχει προτείνει ο γενικός γραμματέας του
ΝΑΤΟ Χ. Σολάνα, περιλαμβανομένης και της επέκτασης για τρεις μήνες του
σημερινού δίμηνου μορατόριουμ ασκήσεων κατά τη διάρκεια του καλοκαιριού.
Επέκταση που δεν έχει γίνει ακόμη αποδεκτή από την τουρκική πλευρά. 
Εν τω
μεταξύ, χθες η κυβέρνηση όρισε τα μέλη της επιτροπής εμπειρογνωμόνων που θα
συζητήσουν με την τουρκική πλευρά τον διαδικαστικό τρόπο επίλυσης των
ελληνοτουρκικών διαφορών με ενδιάμεσο την ολλανδική προεδρία. Πρόκειται για
δύο από τα μέλη του επιστημονικού συμβουλίου του υπουργείου Εξωτερικών,
καθηγητές Διεθνούς Δικαίου κ.κ. Κρατερό Ιωάννου και Αργύρη Φατούρο. 
Η
ελληνική ομάδα αναμένεται μέσα στις επόμενες ημέρες να έρθει σε επικοινωνία με
την ολλανδική προεδρία για να ετοιμάσει σημείωμα με τις θέσεις τις χώρας που
θα αποσταλεί μέσω του Ολλανδού μεσολαβητή στους Τούρκους ομολόγους τους.
Στόχος της επιτροπής είναι ­ εφ' όσον υπάρξει κοινό έδαφος ­ να γίνει
συνάντηση και συζήτηση πάνω στα διαδικαστικά θέματα επίλυσης των
ελληνοτουρκικών διαφορών και στη συνέχεια η σύνταξη πορίσματος (έως τα μέσα
Ιουνίου). 
Πάντως, η Άγκυρα επιμένει στις προκλήσεις για το θέμα της Ίμιας.
Σε φυλλάδιο του Γενικού Επιτελείου για τη νήσο «Καρντάκ» υποστηρίζεται ότι σε
περίπτωση που υπερισχύσει «το δίκαιο και η ευθυδικία, θα γίνει καλύτερα
αντιληπτό ότι η κυριότητα των βραχονησίδων Καρντάκ ανήκει στην Τουρκία»! 
ΣΤΗΝ ΚΥΠΡΟ 
Την ίδια στιγμή, όπως έγινε γνωστό στη Λευκωσία,
ελληνικά μαχητικά, που θα πάρουν μέρος στην άσκηση «Τοξότης», θα
πραγματοποιήσουν πτήσεις μέσα στο FIR Λευκωσίας την Τετάρτη και την Πέμπτη.

Την Τετάρτη, τα ελληνικά μαχητικά θα εκτελέσουν πτήσεις νοτιοδυτικά της
Κύπρου στο FIR Λευκωσίας και μέσα σε διεθνή ύδατα από τις 8 μέχρι τις 10 το
πρωί και από τις 2 έως τις 5 το απόγευμα. 
Την Πέμπτη θα εκτελέσουν
αποστολές βορειοδυτικά της Κύπρου μέσα στο FIR Λευκωσίας. Η άσκηση είναι
μικράς κλίμακος, και σ' αυτήν θα μετέχουν και φρεγάτες του ελληνικού Πολεμικού
Ναυτικού. 
Η άσκηση προβλέπει αποστολές ελληνικών μαχητικών στην περιοχή
Ελέγχου Πτήσεων Λευκωσίας στα σύνορα του εναέριου χώρου της Κύπρου. Η άσκηση,
που θα διαρκέσει τρεις ημέρες, θα διεξάγεται μεταξύ Καρπάθου και Κρήτης. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15828N051</ED>
<ID>
ID:166535

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N05&aa=1</URL></REF>


Article

<CATEGORY>vin04</CATEGORY>

 <H2>Σημίτης: Όχι στην αδιαλλαξία για εσωτερική κατανάλωση</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

ΔΕΝ ΜΠΟΡΕΙ κάποιοι να μας θέλουν κλεισμένους σε ένα
δωμάτιο, επιδεικνύοντας αδιαλλαξία για λόγους εσωτερικής κατανάλωσης της
κοινής γνώμης. 
Με αυτή την επισήμανση απάντησε εμμέσως στους «32» ο
Πρωθυπουργός Κ. Σημίτης για την πολιτική της κυβέρνησης στα ελληνοτουρκικά.
Πολιτική για την οποία, πάντως, τρία μέλη του Εκτελεστικού εξέφρασαν σοβαρές
επιφυλάξεις όσον αφορά στις τελευταίες επιλογές και, κυρίως, για τη συγκρότηση
της Επιτροπής Εμπειρογνωμόνων. 
Τις επιφυλάξεις τους διατύπωσαν κατά τη
χθεσινή βραδινή πολύωρη συνεδρίαση του Εκτελεστικού Γραφείου οι κ.κ. Γερ.
Αρσένης, Μαν. Δασκαλάκης και Π. Οικονόμου, ενώ ο Πρωθυπουργός κ. Κ. Σημίτης
διαβεβαίωσε ότι η πολιτική της κυβέρνησης παραμένει στην ίδια σταθερή γραμμή.

Εξηγώντας την πολιτική που ακολουθεί η κυβέρνηση, ο Πρωθυπουργός τόνισε
ότι πρόκειται για απλές τακτικές κινήσεις οι οποίες ­ όπως είπε, κατά την
ενημέρωση που έκανε νωρίτερα ο υπουργός Εξωτερικών κ. Θ. Πάγκαλος ­ κινούνται
στο πλαίσιο της εθνικής στρατηγικής με στόχο την αποκάλυψη της τουρκικής
πολιτικής. 
Στο ίδιο μήκος κύματος κινήθηκαν και τα περισσότερα από τα
υπόλοιπα μέλη του Εκτελεστικού Γραφείου, ενώ ο υπουργός Άμυνας κ. Ά.
Τσοχατζόπουλος δεν φάνηκε να έχει επιφυλάξεις για τις τακτικές επιλογές, αν
και άφησε να εννοηθεί ότι θα κριθούν εκ του αποτελέσματος. Ζήτησε, ωστόσο, να
γίνει η ενίσχυση των Ενόπλων Δυνάμεων το πρώτο μέλημα της κυβέρνησης. 
Οι
εντονότερες επιφυλάξεις διατυπώθηκαν από τον υπουργό Παιδείας κ. Γερ. Αρσένη ­
που σήμερα έχει προγραμματισμένη συνάντηση με τον Πρωθυπουργό. Ο κ. Αρσένης
ήταν μάλιστα ιδιαίτερα επιφυλακτικός για τη συγκρότηση της Επιτροπής
Εμπειρογνωμόνων, ενώ ανέφερε ότι η διαδικασία του διαλόγου αυτής της μορφής
κρύβει παγίδες, διότι θα αναδείξει τις διεκδικήσεις της Άγκυρας. Μάλιστα,
ζήτησε το όλο θέμα να συζητηθεί σε ειδική σύνοδο της Κεντρικής Επιτροπής ­ το
ίδιο δε να γίνει και για τον κοινωνικό διάλογο. Κατά τον κ. Αρσένη ­ στον
οποίο απάντησε ο κ. Θ. Πάγκαλος ­ στόχος της συνόδου θα είναι η σύνθεση των
απόψεων και η επίτευξη ενιαίας γραμμής. 
Ο κ. Θ. Πάγκαλος, που πήρε τον
λόγο, είπε ότι μία σύνοδος της Κ.Ε. θα προκαλέσει εντάσεις και πως ο ίδιος θα
αντιδράσει αν αμφισβητηθεί από κάποιον ο πατριωτισμός του. Στο επιχείρημα δε
του κ. Αρσένη περί καταγραφής των τουρκικών διεκδικήσεων, είπε ότι αυτό
γίνεται συνεχώς στους διεθνείς οργανισμούς, στις συζητήσεις που είχε ο Α.
Παπανδρέου στο Νταβός και αργότερα ο κ. Μητσοτάκης «και δεν δημιουργήθηκε
κανένα πρόβλημα από αυτό». 
«Ατυχής» ήταν και κατά τον κ. Μαν. Δασκαλάκη η
επιλογή για τη συγκρότηση της επιτροπής, έδειξε όμως σαφώς ότι ικανοποιήθηκε
από τις διαβεβαιώσεις του Πρωθυπουργού και του υπουργού Εξωτερικών ότι η
γραμμή παραμένει σταθερή και πως πρόκειται για κίνηση αποκάλυψης στη διεθνή
κοινή γνώμη της τουρκικής πολιτικής και αδιαλλαξίας. Επεσήμανε, ωστόσο, την
ανάγκη ουσιαστικότερης συζήτησης των θεμάτων στο Ε.Γ. 
Αντίθετα από τον κ.
Δασκαλάκη, ο κ. Π. Οικονόμου έδειξε ότι οι επιφυλάξεις του παραμένουν και μετά
την ενημέρωση, ενώ στην ομιλία του παρέπεμψε ευθέως στην επιστολή των «32».
Την κίνηση, πάντως, των 32 βουλευτών επέκρινε σύμφωνα με ορισμένα μέλη του
Ε.Γ. και ο πρόεδρος της Βουλής κ. Απ. Κακλαμάνης, που έκανε λόγο και για
αδιαλλαξία της άλλης πλευράς ­ εξαιρώντας, όμως, τον Πρωθυπουργό. 
Από την
πλευρά της η κ. Βάσω Παπανδρέου έκανε λόγο για την ανάγκη θέσπισης... μέτρων
οικοδόμησης εμπιστοσύνης μεταξύ των μελών του Εκτελεστικού Γραφείου και τόνισε
ότι οι πρωτοβουλίες της κυβέρνησης στα ελληνοτουρκικά κρίνονται ευνοϊκά από
την κοινή γνώμη. Ο κ. Στ. Μανίκας προσκάλεσε εκείνους που θέτουν θέμα
ενδοτισμού να το βάλουν ευθέως στο τραπέζι. 
Στην τοποθέτησή του ο κ. Κ.
Σημίτης στάθηκε ιδιαίτερα στη σταθερότητα της πολιτικής του ΠΑΣΟΚ και τόνισε
ότι αν δεν βγούμε από το «δωμάτιο» και αν δεν αποκαλύψουμε τον αντίπαλο με
επιθετική πολιτική, αν δεν αναδείξουμε τις θέσεις μας, τότε είμαστε
καταδικασμένοι. Για πρωτοβουλίες που αποκαλύπτουν την πολιτική της Άγκυρας
αναφέρθηκε στην εκτενή παρέμβασή του και ο κ. Θ. Πάγκαλος, που υποστήριξε πως
το κόστος της Τουρκίας από το μπλοκάρισμα από την Ελλάδα (Χρηματοδοτικό
Πρωτόκολλο, χρηματοδότηση Ευρωπαϊκής Τράπεζας και Πρόγραμμα Μέντα) ανέρχεται
σε ένα δισ. ECU. 
* Στο μεταξύ, υπέρ του ελληνοτουρκικού διαλόγου, αλλά
ακόμη και μιας ελληνοτουρκικής συμφωνίας τάχθηκε χθες η γενική γραμματέας του
ΚΚΕ κ. Αλέκα Παπαρήγα, η οποία μαζί με το μέλος του Πολιτικού Γραφείου κ.
Ορέστη Κολοζώφ ενημερώθηκαν για τις εξελίξεις στα ελληνοτουρκικά από τον
υπουργό Εξωτερικών κ. Θ. Πάγκαλο. 
* Διάλογο υπό όρους ζήτησε και ο
πρόεδρος της Πολιτικής Άνοιξης κ. Α. Σαμαράς. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15828N052</ED>
<ID>
ID:166575

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N05&aa=2</URL></REF>


Article

<CATEGORY>vin04</CATEGORY>

 <H2>Μ(π)αγιάτικα;</H2>

<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Μάης. Ο μήνας των εξεγέρσεων.
Συλλαλητήριο στη Θεσσαλονίκη. Χιλιάδες απεργοί. Τριάντα νεκροί. «Μέρα μαγιού
μου μίσεψες». Επι-τάφ(ι)ου όρκοι. Καισιαριανή. Διακόσιοι εκτελεσμένοι στο
Σκοπευτήριο.Οι άνθρωποι που καλούνταν 
«σύντροφοι» και ποτέ δεν
ήταν. 
(Δ. Πιστικού, Η ενάτη σταυροφορία) 
Απελευθέρωσης προ-τίμημα; Αλέκος Παναγούλης. Μαζί του πεθαίνει και η
τιμή του αντιδικτατορικού αγώνα; Κινητοποιήσεις στο Παρίσι. Φοιτητές. Η
φαντασία στην Εξουσία. 
Τα κόμματα στην αμφισβήτηση. Στο περιθώριο. Οι
(πρώην) περιθωριακοί στο κέντρο των εξελίξεων. Το παρελθόν και το παρόν
κατα-δικάζονται. Αποκαθήλωση φωτογραφιών. Οι ηγέτες πέθαναν. Εμείς, οι
18άρηδες, είμαστε το μέλλον. 
(Με σημαίες και με τραγούδια εκ-τρέπεται
άραγε ο ρους της Ιστορίας, όταν οι συσχετισμοί δεν ανα-τρέπονται και οι
καθεστοποιημένοι σήμερα 45άρηδες διαχειριστές δεν ν-τρέπονται;). 
Μάης. Ο
μήνας των αντιθέσεων. Πρώτος απολογισμός. Νικητές και νικημένοι. Η αισιοδοξία
των εχόντων και οι φιλοδοξίες των κατεχόντων από τη μια. Η μεγάλη αυταπάτη των
«μικρών» και το τέλος των διαψεύσεων των «μεσαίων» από την άλλη. Οι βασικές
αρχές και οι πάγιες θέσεις υπέκυψαν στις κρατικές αρχές και στις καλές
προθέσεις των θεσιθήρων. 
(Η μεγαλύτερη αντί-θεση είναι ότι προέρχονται από
τον χειμώνα και θέλουν να μεταβούν στο καλοκαίρι χωρίς την επ-ανάσταση της
άνοιξης). 
Μάης. Ο μήνας των αισθήσεων. Τα παιδιά των λουλουδιών. Ελευθερία
και αναζήτηση των ακραίων ορίων της συνείδησης. Κοινοβιακό σύστημα κόντρα στ'
απομονωτικά συστήματα ασφαλείας τους. Στεφάνι από τουλίπες στα μαλλιά και όχι
από σίδερο στα μυαλά. (Πήραν τα άνθη και τα 'κλεισαν μέσα σε πολυτελή
μπουκαλάκια αρωμάτων. Διάβρωσαν τον αέρα του έρωτα με αιθέρες ψευδαισθήσεων.
Ευτέλισαν τον μάγο - γκουρού της ανθισμένης χλόης κι έστειλαν μαζικά τα παιδιά
μας δώρο στους γκ(ου)ρου-πιέρηδες της πράσινης τσόχας). 
Μάης. Ο μήνας της
ουτοπίας. Χωρίς πίκρες και μελαγχολίες, με ονειροπολήσεις που πηγαίνουν πέραν
των πόθων και μετουσιώνονται σε όραμα και χρέος, το ουτοπικό ταξίδι της
άνοιξης μάς οδηγεί στον νέο κόσμο, εκεί όπου η λογική των αριθμών και των
δεικτών ανάπτυξης δεν βρίσκει γύρη να γονιμοποιήσει. (Κι όμως, οι «άτοποι» μας
κυνηγάνε. Στα σινεμά. Στα βιβλία. Ακόμα και η παιδική φαντασία της
«Φρουτοπίας» έγινε αντικείμενο εκμετάλλευσης από εμπόρους. Μας κλέβουν μέχρι
και τα παραμύθια και τα κάνουν σποτάκια για διαφημίσεις). 
Μάηδες των
παιδικών μας χρόνων, των διηγήσεων και των παραδόσεων. Ποια σχέση μπορεί ποτέ
να έχει ο Μάης της κόκκινης αυγής και των πορφυρών δειλινών με τον φετινό μήνα
των τηλε-(α)κινητοποιήσεων και των τρίχρωμων εκ-δηλώσεων; 
Λαός και
συνδικάτα χώρια στις πλατείες. Επιτροπές γκρεκο-τουρκο-σοφών χώρια στις
δια(τι;)πραγματεύσεις. Σαλονικοί και Αθηναίοι χώρια στις
ποδοσφαιρο-αναμετρήσεις. Κυβέρνηση και εργαζόμενοι χώρια στον κοινωνικό
διάλογο. Φύση και άνθρωπος χώρια στα καιρικά φαινόμενα. 
Η άνοιξη, ως
πέρασμα και ως υπέρβαση, ως σύνθεση και ανασύνθεση, ως μήνυμα και ως κίνημα,
ως αύρα και ως λάβα, ως γλυκύ έαρ, μοιάζει να μην υπάρχει πια. Τη θέση της
διεκδικεί μια περίοδος ψυχρόθερμη - θερμόψυχρη, υποτονική και άχρωμη, χωρίς
στυλ και χωρίς πάθη, με πλαστικά λουλούδια και έρωτες μιας χρήσης. 
Όλοι
φοβούνται να στοχεύσουν στο κέντρο της άνοιξης. Άλλοτε ρίχνουν κεντροαριστερά
κι άλλοτε κεντροδεξιά. Ο «Μάης των θαυμάτων» απήχθη και αγνοείται η τύχη του.
Οι νεώτεροι τον αναζητούν ­ όρθιοι ­ στα βρεγμένα ελληνάδικα. Οι παλαιότεροι
τον αποθυμούν ­ καθιστοί ­ σε στεγνωμένα έδρανα. Οι «αναπαλαιωμένοι» κάτι
θυμούνται ­ αλλά δεν το ομολογούν ­ για μια βροχή ζεστή σαν φιλί που έσβηνε τα
χνάρια των τανκς και για έναν ήλιο ζωοδότη, που, τότε, υποσχόταν φως για
όλους. 
Όσο για τους «παλιομοδίτες», αυτοί κρύβουν κάθε τι μαγιάτικο μέσα
στον κόρφο τους μην το βρουν οι ανιχνευτές των ονείρων που χρησιμοποιούν οι
info. 
Οι «σύγχρονοι» δεν ψάχνουν τον Μάη. Αυτοί ξέρουν. Ίσως μάλιστα, οι
ίδιοι να είναι οι δράστες της απαγωγής και της εξαφάνισής του. Αυτοί που
πρόδωσαν το ΚΚΕ για χάρη των ΜΜΕ. Που μετά τον Μεγάλο Τιμονιέρη υπηρετούν τον
κάθε Ευρω-Πορτιέρη. Αυτοί που (ξανα)θύμισαν στον αγρότη, τον δάσκαλο, τον
εργάτη πως υπάρχει και πολιτικό γινάτι. 
Αυτοί που προσαρμόζουν τα γραπτά
τους, σε όλες τις εποχές (και τα χρώματά τους). Εμείς, όμως, αγαπάμε τον Μάη.
Της αθωότητας, αλλά και της αντίστασης. 
Και δεν θα γίνουμε ποτέ
Αντι-Μαϊο-ιστές ό,τι κι αν μας προσφέρουν ο χειμώνας των λογιστών και το
καλοκαίρι των υπολογιστών. 
Υ.Γ. Θυμίζω ότι ο Μάης εκτός από την Πρωτομαγιά
διαθέτει και την 29η ημέρα του, γνωστή λόγω αλώσεως της Κωνσταντίνου Πόλης.

Ο καθηγητής της Νομικής Γιάννης Πανούσης είναι πρύτανης του
Δημοκρίτειου Πανεπιστημίου Θράκης. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15828N062</ED>
<ID>
ID:166576

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N06&aa=2</URL></REF>


Article

<CATEGORY>vin02</CATEGORY>

 <H2>Εις το
όνομα του ιδρυτή...</H2>

<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Η ΣΤΑΣΗ τής υπό
διαμόρφωση εσωκομματικής αντιπολίτευσης του ΠΑΣΟΚ στα εξωτερικά θέματα της
χώρας αποδεικνύει ότι, εκτός από τους αριθμούς, ακόμα και η Ιστορία
προσφέρεται «για πάσαν χρήσιν» ­ κυρίως εσωκομματική. 
Τόσο οι «32» όσο και
άλλοι βουλευτές και στελέχη του κυβερνώντος κόμματος επιρρίπτουν ευθύνες στην
κυβέρνηση, εκφράζουν «ανησυχίες», λένε «βαριές κουβέντες» εν όψει υποτιθέμενων
υποχωρήσεων, παραχωρήσεων, εκπτώσεων, ανοησιών από την πλευρά της κυβέρνησης.

Κυρίως όμως, αυτά τα στελέχη διεκδικούν το εξής: Να ομιλούν εξ ονόματος
της «πολιτικής Παπανδρέου» στα εξωτερικά θέματα, ως θεματοφύλακες της
πολιτικής αυτής, που υποτίθεται ότι παραβιάζεται και απεμπολείται ή, στην
καλύτερη περίπτωση, κινδυνεύει από την κυβέρνηση Σημίτη. 
Η στάση αυτών των
στελεχών ίσως εκπηγάζει από το γεγονός ότι ανήκουν στην πτέρυγα εκείνη που τα
τελευταία χρόνια στήριξε με κάθε τρόπο τον ιδρυτή του ΠΑΣΟΚ στο εσωκομματικό
παιχνίδι ­ σίγουρα όμως δεν βασίζεται στην «πολιτική Παπανδρέου». 
Η
«πολιτική Παπανδρέου» εξαντλείται άραγε στον Μάρτιο του '87; Δεν ήταν
«πολιτική Παπανδρέου» το Νταβός; Δεν ήταν «πολιτική Παπανδρέου» το μνημόνιο
Παπούλια - Γιλμάζ; Κι αν είναι μόνον ο Μάρτης του '87 «πολιτική Παπανδρέου»,
οι υπόλοιπες κινήσεις του δεν ήταν άραγε θετικές για τη χώρα; 
Εκ του
αποτελέσματος, οι περισσότερες από τις κινήσεις του Ανδρέα Παπανδρέου ήταν
αναμφισβήτητα θετικές για τη χώρα, αφού απέφεραν μία δεκαετία σχετικής ηρεμίας
στα ελληνοτουρκικά, χωρίς την παραμικρή παραχώρηση στην τουρκική
επιθετικότητα. Σήμερα, βεβαίως, οι συνθήκες δεν είναι εκείνες της δεκαετίας
του '80 ­ το διεθνές περιβάλλον είναι πολύ πιο περίπλοκο και οι πολιτικές των
περασμένων δεκαετιών λειτουργούν πια και «προσθετικά». 
Αυτό σημαίνει ότι
αν κάποιος πιστεύει ότι «πολιτική Παπανδρέου» σημαίνει το να γίνονται κάθε
φορά οι πλέον πρόσφορες κινήσεις για την εξυπηρέτηση των στόχων της χώρας,
έχει υποχρέωση, ειδικά σήμερα, να αναγνωρίσει ότι μία κυβέρνηση πρέπει να
είναι ακόμα πιο ευέλικτη απ' όσο στην δεκαετία του '80. Όσο αυτό δεν γίνεται
κατανοητό, η απάντηση μιας κυβέρνησης που δεν στέκεται στα εσωκομματικά, δεν
μπορεί παρά να είναι μία: Ανησυχήσατε τους ανησυχούντας. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15828N063</ED>
<ID>
ID:166615

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N06&aa=3</URL></REF>


Article

<CATEGORY>vin04</CATEGORY>

 <H5>Η ΚΥΒΕΡΝΗΣΗ ΠΡΟΧΩΡΕΙ ΣΤΗΝ
ΚΑΤΑΒΟΛΗ 7,5 ΔΙΣ. ΣΤΟΥΣ ΒΟΥΛΕΥΤΕΣ</H5>
<H2>Αναδρομικά σε δόσεις</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

Στη χορήγηση των αναδρομικών στους βουλευτές, συνολικού ύψους 7,5 δισ.
δραχμών, προχωρεί η κυβέρνηση παρά τις αντιδράσεις που ξεσήκωσε η ψήφιση της
σχετικής τροπολογίας από τη Βουλή πριν από ένα μήνα.ΤΑ ΑΝΑΔΡΟΜΙΚΑ θα
δοθούν στους βουλευτές σε τρεις ετήσιες δόσεις ­ αρχής γενομένης από φέτος. Το
θέμα συζητήθηκε χθες στην Πολιτική Γραμματεία του ΠΑΣΟΚ που συνεδρίασε υπό την
προεδρία του Πρωθυπουργού κ. Κ. Σημίτη και τη σχετική πρόταση ανέπτυξε ο
πρόεδρος της Βουλής κ. Απ. Κακλαμάνης. Τα μέλη του οργάνου ήταν ιδιαίτερα
προβληματισμένα από τις αντιδράσεις που προκάλεσε η σχετική τροπολογία και
αναγνωρίστηκε από όλους ότι εκ των πραγμάτων υπάρχει θέμα πολιτικού κόστους.
Αποφασίστηκε ωστόσο να προχωρήσει η καταβολή (2/5 του ποσού φέτος, 2/5 το 1998
και 1/5 το 1999). Επειδή υπάρχει, όπως ειπώθηκε, μείωση των αποδοχών των
βουλευτών κατά 150 - 200.000 δρχ. το μήνα μετά την κατάργηση των
φοροαπαλλαγών. 
ΚΑΤΑ ΤΗΣ Ν.Δ. 
Στο μεταξύ σκληρή στάση κατά της
Ν.Δ. αποφασίστηκε να κρατήσει η κυβέρνηση κατά τη συζήτηση της πρότασης της
Ν.Δ. την Παρασκευή για σύσταση προανακριτικής επιτροπής κατά του κ. Δ. Λιβανού
(για τη χορήγηση της άδειας του Καζίνο Φλοίσβου) και της κ. Βάσως Παπανδρέου
(για την ανάκληση της άδειας). 
Ο κ. Σημίτης αναφέρθηκε στην ανάγκη να
υπάρξει ενιαία στάση των βουλευτών του ΠΑΣΟΚ στη συζήτηση για να αποκρουστεί η
προσπάθεια της Ν.Δ. να σπιλώσει στέλεχος του ΠΑΣΟΚ. Είναι χαρακτηριστικό ότι ο
κυβερνητικός εκπρόσωπος που ρωτήθηκε αν θα υπάρξει θέμα κομματικής πειθαρχίας,
είπε ότι «οι βουλευτές έχουν αίσθηση της ευθύνης τους και θα ψηφίσουν έτσι
ώστε να ανταποκριθούν στην ευθύνη αυτή». 
Τόνισε δε ότι οι αποφάσεις που
έχουν λάβει τα κυβερνητικά όργανα έχουν δικαιωθεί από τις εξελίξεις και ότι
«δεν υπάρχει κανένας λόγος να διατυπώνεται διαφορετική θέση». 
ΤΟ ΣΠΙΤΙ
ΤΟΥ ΨΥΧΙΚΟΥ 
Ενοχλημένη είναι η κυβέρνηση από τη συνεχιζόμενη δικαστική
διαμάχη μεταξύ των παιδιών του ιδρυτή του ΠΑΣΟΚ και της κ. Δήμητρας Παπανδρέου
για το σπίτι του Ψυχικού. Το θέμα συζητήθηκε και από την Εκτελεστική
Γραμματεία του ΠΑΣΟΚ και αποφασίστηκε να ενεργοποιηθεί η επιτροπή του
Εκτελεστικού Γραφείου για το Αρχείο του Α. Παπανδρέου και να οργανωθούν από το
κόμμα οι εκδηλώσεις για την επέτειο του θανάτου του ιδρυτή του ΠΑΣΟΚ. 
Από
τον κ. Σημίτη επισημάνθηκε ότι τα μέλη και τα στελέχη του ΠΑΣΟΚ πρέπει να
αποφύγουν οποιαδήποτε ανάμειξη στη διαμάχη που συνεχίζεται. Η συζήτηση του
θέματος δεν ολοκληρώθηκε επειδή έλειπε ο αν. υπουργός κ. Γ. Παπανδρέου. 
ΝΕΟ ΚΤΙΡΙΟ 
Το κτίριο που στεγάζεται σήμερα το Κέντρο Οικονομικού
Προγραμματισμού και Ερευνών (ΚΕΠΕ) στην οδό Ιπποκράτους 22 συγκεντρώνει τις
περισσότερες πιθανότητες να αγοραστεί από το ΠΑΣΟΚ για να στεγάσει τα κεντρικά
του γραφεία. Την τελική επιλογή μεταξύ 3-4 κτιρίων και άλλων τόσων οικοπέδων
που έχουν προσφερθεί και πληρούν τις βασικές προϋποθέσεις θα κάνει επιτροπή
που αποτελούν οι κ.κ. Κ. Σκανδαλίδης, Γ. Σουλαδάκης, Θ. Τσουκάτος και Σπ.
Αυγερινός. Αν επιλεγεί η αγορά έτοιμου κτιρίου, τότε οι προσφορές για το
κτίριο της οδού Ιπποκράτους όσο και 2-3 άλλες θα επανεξετασθούν. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15828N071</ED>
<ID>
ID:166536

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N07&aa=1</URL></REF>


Article

<CATEGORY>vin04</CATEGORY>

 <H2>Η ΕΣΗΕΑ καταγγέλλει τον Σκάι</H2>

ΕΝΤΟΝΑ κατήγγειλε η Ένωση
Συντακτών Ημερησίων Εφημερίδων Αθηνών τους υπευθύνους του ραδιοτηλεοπτικού
σταθμού Σκάι για την απόφασή τους να προσφύγουν στην Ευρωπαϊκή Επιτροπή κατά
του θεσμού του αγγελιοσήμου, αλλά και για τη μη έγκαιρη καταβολή των αυξήσεων
και των μισθών των εργαζομένων. 
Ο Σκάι από την πλευρά του δηλώνει ότι
είναι υπέρ του αγγελιοσήμου, υπό την προϋπόθεση ότι «με αυτό καλύπτεται το
σύνολο των εργαζομένων στα ηλεκτρονικά μέσα, όπως ακριβώς συμβαίνει και στις
εφημερίδες». 
Σε χθεσινή ανακοίνωσή της η ΕΣΗΕΑ επισημαίνει την αντιφατική
στάση του Σκάι στο θέμα του αγγελιοσήμου, υπενθυμίζοντας ότι ο ιδιοκτήτης του
κ. Ι. Αλαφούζος είχε δηλώσει απερίφραστα στο παρελθόν ότι επιθυμούσε να
καλυφθούν με το αγγελιόσημο όλοι οι εργαζόμενοι στον σταθμό του. Ο Σκάι
αντιτείνει, στη δική του ανακοίνωση, ότι οι περισσότεροι δημοσιογράφοι του
«όχι μόνο δεν απολαμβάνουν το ασφαλιστικό καθεστώς της ΕΣΗΕΑ, αλλά και δεν
έχουν καμιά δυνατότητα ένταξης στην Ένωση Συντακτών, αφού ουσιαστικά δεν
αναγνωρίζονται ως δημοσιογράφοι». Η ΕΣΗΕΑ δηλώνει ότι θα καταφύγει στο ΕΣΡ,
ενώ ο Σκάι σημειώνει ότι «σε συνθήκες οικονομικού στραγγαλισμού προσπαθεί να
διατηρήσει την πλήρη ανεξαρτησία του και να ανταποκρίνεται στις υποχρεώσεις
του απέναντι στους εργαζομένους». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15828N072</ED>
<ID>
ID:166577

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N07&aa=2</URL></REF>


Article

<CATEGORY>vin04</CATEGORY>

 <H2>Βουλευτές της Ν.Δ. καταγγέλλουν στη Βουλή σκάνδαλα στον ΟΣΕ</H2>

<AUTHOR>Γ. ΧΡ. ΠΑΠΑΧΡΗΣΤΟΣ</AUTHOR>

ΤΟΝ ΠΡΩΤΟ λόγο στον ΟΣΕ έχουν οι μίζες και
όχι η ανάπτυξη, υποστήριξαν χθες το βράδυ στη Βουλή βουλευτές της Ν.Δ. κατά τη
διάρκεια συζήτησης επερώτησης. 
Οι βουλευτές της Ν.Δ., προεξάρχοντος του
κοινοβουλευτικού εκπροσώπου Ν. Γκελεστάθη, ζήτησαν την άμεση παρέμβαση του
εισαγγελέα υποστηρίζοντας ότι στον ΟΣΕ υπάρχουν σκάνδαλα, τα οποία πρέπει να
απασχολήσουν τη Δικαιοσύνη. 
Μεταξύ άλλων, υποστήριξαν ότι: 
* Εργολαβία
ύψους 509 εκατομμυρίων εκτινάχθηκε στα 4,7 δισ. 
* Σύμβαση με εταιρεία
συμβούλων από 200 εκατ. έφθασε στα 925 εκατ. 
* 7 μέλη του Δ.Σ. του ΟΣΕ
έχουν πιστωτική κάρτα που πληρώνει μέχρι του ποσού του 1 εκατ. ο ΟΣΕ. 
*
Ανατέθηκε σε ιδιωτική εταιρεία η μεταφορά υλικού του οργανισμού αντί του ποσού
των 6 δισ., ενώ το υλικό αυτό θα μπορούσε να μεταφέρει ο ΟΣΕ δι' ιδίων μέσων.

* Δόθηκαν σε ιδιώτη επιχειρηματία 600 εκατ. έναντι παραγεγραμμένων
απαιτήσεων από επιστροφή κομίστρων. 
* Μοιράστηκαν για διαφήμιση του
οργανισμού σε «ημετέρους» 685 εκατ. δρχ. 
Ο υπουργός Μεταφορών Χάρης
Καστανίδης ανέφερε ότι η δική του παρέμβαση προ μηνών ­ όταν απείλησε το Δ.Σ.
με εισαγγελέα ­ ανέδειξε ορισμένα θέματα από αυτά που θέτει η Ν.Δ. Και
πρόσθεσε ότι η κατάσταση δεν είναι όπως εμφανίζεται στις καταγγελίες των
βουλευτών της αντιπολίτευσης. Αντιθέτως, ανέφερε, μετά τη δική του παρέμβαση
διορθώθηκαν πολλά από τα κακώς κείμενα. 
Ο κ. Καστανίδης χαρακτήρισε
«απολύτως λογικό» το ποσό που δαπανά ο οργανισμός για την ανάδειξη του
σιδηροδρόμου ως βασικού συγκοινωνιακού μέσου για την Ελλάδα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15828N073</ED>
<ID>
ID:166612

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N07&aa=3</URL></REF>


Article

<CATEGORY>vin04</CATEGORY>

 <H2>Συζήτηση για αγορά πολωνικών αεροσκαφών</H2>
<H2>(Εικόνα μεγέθους : 12506 bytes)
</H2>
ΜΕΤΑΦΟΡΙΚΑ ελικόπτερα και αεροσκάφη
καθώς και έναν τύπο ιπτάμενου ραντάρ ενδιαφέρεται να πουλήσει στην Ελλάδα η
Πολωνία. Σχετικό ενδιαφέρον εκδήλωσε ο Πολωνός υπουργός Άμυνας κ. Ντοντρζάνσκι
κατά τη συνάντηση που είχε χθες με τον Έλληνα ομόλογό του κ. Άκη Τσοχατζόπουλο
στη Βαρσοβία. Τα συγκεκριμένα οπλικά συστήματα θα δει από κοντά ο αρχηγός
ΓΕΕΘΑ πτέραρχος Αθ. Τζογάνης, που θα επισκεφθεί την Πολωνία τον επόμενο μήνα
επικεφαλής αντιπροσωπείας. Ο κ. Τσοχατζόπυλος διαβεβαίωσε τους Πολωνούς
αξιωματούχους που συνάντησε (εκτός από τον υπουργό Άμυνας είχε συνομιλίες και
με τον αναπληρωτή πρωθυπουργό και τον υπουργό Εξωτερικών) ότι η Ελλάδα
υποστηρίζει την ταχεία είσοδο της Πολωνίας στο ΝΑΤΟ και στην Ευρωπαϊκή Ένωση.
Η Βαρσοβία φοβάται βέτο της Τουρκίας, με το οποίο η Άγκυρα απειλεί αν δεν
γίνει η ίδια πλήρες μέλος της ΔΕΕ. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15828N074</ED>
<ID>
ID:166635

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N07&aa=4</URL></REF>


Article

<CATEGORY>vin04</CATEGORY>

 <H5>ΤΙ ΔΕΝ ΛΕΕΙ ΓΙΑ
ΤΙΣ ΕΚΛΟΓΕΣ ΒΙΑΣ ΚΑΙ ΝΟΘΕΙΑΣ ΤΟΥ '61 ΚΑΙ ΤΙΣ ΔΟΛΟΦΟΝΙΕΣ ΣΤΕΛΕΧΩΝ ΤΗΣ ΑΡΙΣΤΕΡΑΣ
</H5><H2>Τα μεγάλα κενά των Αρχείων Καραμανλή</H2>

<AUTHOR>ΣΤΕΦΑΝΟΣ ΤΖΑΝΑΚΗΣ&#009</AUTHOR>

Ο κ. Κωνσταντίνος
Καραμανλής στα «Αρχεία» του ισχυρίζεται ότι δεν γνωρίζει αν έλαβε χώρα
επιχείρηση βίας και νοθείας στις εκλογές της 29.10.1961. «Αλλά κι αν έλαβε ­
επιμένει ­ εγένετο εν αγνοία μου και δεν επηρέασε σοβαρώς το αποτέλεσμα της
εκλογής...». 
Παρ' όλα αυτά ισχυρίζεται ότι ποτέ δεν αντιμετώπισε το
ενδεχόμενο της ήττας σ' αυτές τις εκλογές. Οι ισχυρισμοί αυτοί είναι
αντιφατικοί μεταξύ τους. Αλλά, ακόμη περισσότερο, αντιφάσκουν με τα πραγματικά
περιστατικά της εποχής. Διότι ήταν αδύνατο να αγνοεί ή να μην είχε ενημερωθεί
για πράγματα που γνώριζε και ο τελευταίος Έλληνας: 
* Τις προεκλογικές
δολοφονίες των Στ. Βελδεμίρη και Δ. Κερπινιώτη. 
* Για τις περίπου 900
συλλήψεις οπαδών της Αριστεράς και τις 700 καταγγελίες για ξυλοδαρμούς. 
Όπως, επίσης, είναι αδύνατο να μη γνώριζε για το «Σχέδιο Περικλής», όταν στις
συσκέψεις για την εφαρμογή του προΐστατο ο αρχηγός ΓΕΕΘΑ, αντιστράτηγος
Φροντιστής, ενώ σε πολλές από αυτές συμμετείχε και ο σύνδεσμος του κ.
Καραμανλή με το υπουργείο Άμυνας, στρατηγός Βέρρος. 
Αυτά, λοιπόν, και
πολλά άλλα δραματικά για την εποχή εκείνη είναι που δεν λένε τα στοιχεία των
Αρχείων Καραμανλή. 
Στο μεταξύ, στο θέμα του σχεδιαζόμενου βασιλικού
πραξικοπήματος το 1975, ο αντιναύαρχος Σπυρίδων Κονοφάος μιλώντας στα «ΝΕΑ»,
δήλωσε, μεταξύ άλλων: 
* «Θεωρούσα πολύ σοβαρό το θέμα και έκρινα ότι
έπρεπε να ενημερώσω απευθείας εκείνον που είχε τη λαϊκή εντολή να κυβερνήσει
τη χώρα». Με τον τρόπο αυτό εξηγεί το γεγονός ότι ενημέρωσε κατευθείαν τον
τότε πρωθυπουργό κ. Κ. Καραμανλή και όχι την ιεραρχία του υπουργείου Άμυνας:
τον υπουργό Ευάγγελο Αβέρωφ, τον αρχηγό ΓΕΕΘΑ αντιστράτηγο Διον. Αρμπούζη και
τον αρχηγό ΓΕΝ αντιναύαρχο Νικ. Εγκολφόπουλο. 
Τέλος, η αποκάλυψη περί
σχεδίου βασιλικού πραξικοπήματος το 1975 προκάλεσε ομαδική εμφάνιση των
βασιλοφρόνων βουλευτών της Ν.Δ. με σκοπό να διαψεύσουν το γεγονός. 
«Αι
εκλογαί του '61 ήσαν αι μόναι εκλογαί, εις τας οποίας δεν αντιμετώπισα το
ενδεχόμενον της ήττης», γράφει ο κ. Κων. Καραμανλής σε ένα σημείωμά του, που
περιλαμβάνεται στα Αρχεία και, καθόλου περιέργως, δεν εννοεί ότι δεν
αντιμετώπισε αυτό το ενδεχόμενο λόγω του Σχεδίου βίας και νοθείας
«Περικλής»... 
Ο Κ. ΚΑΡΑΜΑΝΛΗΣ υποστηρίζει απλά: «Δεν γνωρίζω
ειλικρινώς αν έλαβεν χώραν (σ.σ. η επιχείρηση βίας και νοθείας), αλλά και εάν
έλαβε, εγένετο εν αγνοία μου και δεν επηρέασε σοβαρώς το αποτέλεσμα της
εκλογής...» 
Είναι ίσως η στιγμή να πιστέψουμε ότι ο κ. Καραμανλής δεν είχε
ενημερωθεί και για τις προεκλογικές δολοφονίες ­ όπως του στελέχους της
Νεολαίας της ΕΔΑ Στ. Βελδεμίρη, που πυροβολήθηκε την ώρα κατά την οποία
πετούσε προκηρύξεις στον Επτάλοφο της Θεσσαλονίκης, ή του οικοδόμου Δ.
Κερπινιώτη, στελέχους της Νεολαίας της ΕΔΑ στην Πάτρα, που πυροβολήθηκε την
ημέρα των εκλογών.. 
Ίσως να μην είχε ενημερωθεί ούτε και για τις 900,
περίπου, συλλήψεις οπαδών της Αριστεράς, ούτε και για τις περίπου 700
καταγγελίες για ξυλοδαρμούς και κακοποιήσεις. 
ΦΥΣΙΟΛΟΓΙΚΟ... 
Οι
πρόωρες εκλογές του '61 έγιναν στις 29 Οκτωβρίου ­ τα αποτελέσματα της
ψηφοφορίας «με καταστάσεις» (στρατιωτικοί και δημόσιοι υπάλληλοι ψήφιζαν τότε
σε ειδικά τμήματα, με ονομαστικές καταστάσεις) ανακοινώθηκαν στις 6 Νοεμβρίου.
Η ΕΡΕ είχε λάβει... 78,7% ­ ένα ποσοστό που, προφανώς, ο κ. Καραμανλής θεωρεί
ακόμα και σήμερα ως απολύτως φυσιολογικό, παρά το γεγονός ότι (ακόμα και με το
«Σχέδιο Περικλής») το πανελλαδικό ποσοστό της ΕΡΕ έφθασε το 50,81%. 
Τι
ήταν το «Σχέδιο Περικλής»; Απλούστατα, ένα επιτελικό σχέδιο νόθευσης της
λαϊκής βούλησης, που καταρτίστηκε στο υπουργείο Άμυνας, με τη συμμετοχή του
ΓΕΕΘΑ, της Διεύθυνσης Ψυχολογικού Πολέμου και της ΚΥΠ και εγκρίθηκε στις 11
Αυγούστου. Μάλιστα ­ όπως αποκαλύφθηκε στην έρευνα που έγινε επί κυβερνήσεως
Ενώσεως Κέντρου, από τον στρατηγό Λουκάκη ­ «στη σύσκεψη της 8ης Σεπτεμβρίου
1961, ης προΐστατο ο αρχηγός ΓΕΕΘΑ αντιστράτηγος Φροντιστής, ούτος
επληροφόρησε τα μέλη της επιτροπής ότι ο πρόεδρος της κυβερνήσεως ενέκρινε
γενικώς το Σχέδιο Περικλής...». Μάλιστα, φαίνεται ότι σε αρκετές από τις
συσκέψεις της Επιτροπής μετείχε και ο στρατηγός Βέρρος, σύνδεσμος του κ.
Καραμανλή με το υπουργείο Άμυνας. Άραγε, κρατούσε τον κ. Καραμανλή στο
σκοτάδι, ο τότε σύνδεσμός του; 
ΤΟ «ΣΧΕΔΙΟ» 
Βασικοί συντάκτες
του «Σχεδίου» ήταν ο αντιστράτηγος Καρδαμάκης, ο συνταγματάρχης Αγγελής (ναι,
ο γνωστός χουντικός) και ο στρατηγός Νάτσινας ­ οι οποίοι χρησιμοποίησαν άψογα
την ορολογία των πολεμικών επιχειρήσεων. Η εμπλοκή των Ανακτόρων, αλλά και του
κλιμακίου της CIA υπήρξε καθοριστική ­ χωρίς αυτό να σημαίνει ότι ήταν και οι
μόνοι παράγοντες που γνώριζαν: 
Η ύπαρξη του σχεδίου είχε καταγγελθεί και
προεκλογικά ­ αλλά η ΕΡΕ είχε απαντήσει ότι επρόκειτο για μία ακόμα από τις
συκοφαντίες της Αριστεράς. 
Τον Αύγουστο του '61, όταν εγκρινόταν το
«Σχέδιο Περικλής» από τους στρατηγούς, ο κ. Καραμανλής σχεδίαζε ήδη τις
πρόωρες εκλογές ­ οι δυνάμεις του Κέντρου ήταν ακόμα διαιρεμένες και, όπως
ήταν αναμενόμενο, ως κύριος αντίπαλος, εκείνη τη στιγμή, φάνταζε η ΕΔΑ που
είχε αναδειχθεί αξιωματική αντιπολίτευση στις προηγούμενες εκλογές, του 1958.
Έτσι, το «Σχέδιο Περικλής» καταρτίστηκε κατ' αρχήν με στόχο τις δυνάμεις των
«Κόκκινων» (των ψηφοφόρων της ΕΔΑ) και δευτερευόντως, με στόχο τις δυνάμεις
των «Κίτρινων» (των ψηφοφόρων του Κέντρου) ­ οι ψηφοφόροι της ΕΡΕ αναγράφονταν
ως «Κυανοί», βεβαίως. 
Για παράδειγμα, η εκτίμηση των στρατηγών για τη
συμπεριφορά του κρατικού μηχανισμού ήταν σαφέστατη: «Ως εκ της συγκροτήσεώς
του θα πρέπει να θεωρηθεί αδρανής εις την αναμέτρησιν με τους Κιτρίνους», αλλά
κατέληγε ότι «εις την επαρχίαν... μπορεί να εξασκήσει σοβαράν επίδρασιν»...

Η ΕΝΩΣΙΣ ΚΕΝΤΡΟΥ 
Σε ό,τι αφορά την αποστολή που αναγνώριζαν
στους εαυτούς τους οι συντάκτες του «Περικλή», ήταν επίσης σαφέστατοι: «Η
εξουδετέρωση πάσης προσπαθείας των Κιτρίνων να διεισδύσουν στις τάξεις των
Κυανών».. 
Η ίδρυση της Ενώσεως Κέντρου, υπό την προεδρία του Γεωργίου
Παπανδρέου, εντατικοποίησε τις προσπάθειες εκτέλεσης του «Σχεδίου Περικλής» ­
μάλιστα, τις τελευταίες προεκλογικές ημέρες το βάρος εδόθη προς την πλευρά της
Ενώσεως Κέντρου.. 
Όταν ξημέρωσε η Κυριακή των εκλογών, τα δένδρα γύρω από
το ανοικτό γήπεδο του Ιωνικού Νέας Φιλαδελφείας κουνιόνταν από τον αέρα, όπως
και οι ελιές του Χαϊδαρίου ­ λίγους μήνες αργότερα, θα αποδεικνυόταν ότι τα
δένδρα εκείνα, όπως και χιλιάδες άλλα σε ολόκληρη την Ελλάδα, είχαν...
ψηφίσει! 
Μαζί με τα δένδρα, είχαν ψηφίσει ΕΡΕ και αρκετές χιλιάδες...
νεκροί, καθώς και μερικές ακόμα χιλιάδες απλώς... ανύπαρκτοι ψηφοφόροι. 
Οι
οποίοι, πάντως, ουδόλως ανησύχησαν τον κ. Καραμανλή, αφού δεν ένιωσε σε καμία
στιγμή αμφιβολία για την εγκυρότητα των εκλογών.. 
ΑΠΕΙΛΕΣ 
Οι
υπολογισμοί ειδικών εμπειρογνωμόνων για τα αποτελέσματα του «Σχεδίου Περικλής»
είναι καταλυτικοί: 
Οι στρατηγοί πέτυχαν να υφαρπάσουν υπέρ της ΕΡΕ το 40%
των ψήφων της ΕΔΑ και το 30% των ψήφων της Ενώσεως Κέντρου ­ τα παραδείγματα
ολόκληρων χωριών που ψήφισαν φανερά υπέρ της ΕΡΕ, εξαιτίας των απειλών και της
βίας, είναι ατέλειωτα. 
Το πλέον τραγελαφικό της όλης υπόθεσης αποκαλύφθηκε
τον Φεβρουάριο του '65 ­ όταν ο Γεώργιος Παπανδρέου αποκάλυπτε στη Βουλή το
πόρισμα της ανακριτικής επιτροπής για το «Σχέδιο Περικλής». 
Τα στελέχη της
ΕΡΕ αναγκάστηκαν να παραδεχτούν ότι πράγματι είχε εκπονηθεί το «Σχέδιο
Περικλής», αλλά ισχυρίστηκαν ότι αφορούσε την καταπολέμηση του κομμουνισμού
και ήταν άσχετο με τις εκλογές του '61. 
Τότε, ο Γεώργιος Παπανδρέου
διάβασε συγκεκριμένα αποσπάσματα που έκαναν λόγο για εκλογές ­ αλλά οι της ΕΡΕ
βρήκαν αποστομωτική απάντηση: «Η λέξη "εκλογαί" παρεισέφρησε μερικές φορές στο
κείμενο, λόγω συγγραφικής απειρίας του γραμματέως της επιτροπής».. 
­ Και
ποιος είναι αυτός ο ηλίθιος γραμματεύς; ρώτησε ένας βουλευτής της Ενώσεως
Κέντρου 
­ Είναι ένας αντισυνταγματάρχης Πυροβολικού. Ονομάζεται Γεώργιος
Παπαδόπουλος, ήλθε η απάντηση από την πλευρά της ΕΡΕ ­ αλλά ο κ. Κ.
Καραμανλής, βεβαίως και δεν την άκουσε: Ήταν ήδη στο Παρίσι. 
Στις 21
Απριλίου του '67, ο «άπειρος» γραμματέας της Επιτροπής, που κατήρτισε το
«Σχέδιο Περικλής», γινόταν γνωστός και στον κ. Καραμανλή ­ αλλά ήταν αργά...

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15828N082</ED>
<ID>
ID:166578

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N08&aa=2</URL></REF>


Article

<CATEGORY>vin04</CATEGORY>

 <H5>Ο
ΑΝΤΙΝΑΥΑΡΧΟΣ ΣΠΥΡΙΔΩΝ ΚΟΝΟΦΑΟΣ ΕΞΗΓΕΙ ΓΙΑΤΙ ΕΝΗΜΕΡΩΣΕ ΑΠΕΥΘΕΙΑΣ ΤΟΝ ΚΑΡΑΜΑΝΛΗ
</H5><H5>«Δεν υπήρξε δέσμευση Ανδρέα στον Καραμανλή»</H5>
<H5>Διευκρίνιση Σβολόπουλου
</H5><H2>«Σοβαρές οι πληροφορίες για πραξικόπημα το '75»</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

«Σοβαρές» θεωρούσε τις πληροφορίες του
πλοιάρχου Πιέρρου Παναγιωταρέα ότι ο τέως βασιλιάς Κωνσταντίνος οργάνωνε
πραξικόπημα το 1975, ο αντιναύαρχος Σπυρίδων Κονοφάος, και για τον λόγο αυτόν
απευθύνθηκε προσωπικά στον τότε πρωθυπουργό Κων. Καραμανλή. 
ΤΟΣΟ ΣΟΒΑΡΕΣ,
που οδηγήθηκε σε παράκαμψη της ιεραρχίας του Ναυτικού, αλλά και του υπουργείου
Εθνικής Άμυνας. 
Αυτό δήλωσε χθες στα «ΝΕΑ» ο ίδιος, προσθέτοντας σχετικά:
«Θεωρούσα πολύ σοβαρό το θέμα και έκρινα ότι έπρεπε να ενημερώσω απευθείας
εκείνον που είχε τη λαϊκή εντολή να κυβερνήσει τη χώρα». 
Ερωτηθείς για
ποιο λόγο παρέκαμψε ολόκληρη την ιεραρχία, ο κ. Κονοφάος απάντησε ότι «ήταν
θέμα δικής μου κρίσεως και μόνον», ενώ στην ερώτηση αν τον απασχολεί το
γεγονός ότι δέχεται, έστω και εκ των υστέρων, επικρίσεις για την πρωτοβουλία
του αυτή, απάντησε: 
ΗΤΑΝ ΘΕΜΑ ΚΡΙΣΕΩΣ 
«Σας είπα, ήταν
θέμα κρίσεως. Ο καθένας μπορεί τώρα να υποστηρίζει ό,τι θέλει. Η ουσία είναι
ότι εκείνη την κρίσιμη περίοδο εγώ προσωπικά επέλεξα αυτόν τον τρόπο να
ενεργήσω. Από εκεί και πέρα, το πώς ενήργησα κρίνεται εκ του αποτελέσματος».

Μια απάντηση, όμως, του Σ. Κονοφάου, σε ερώτηση για το ίδιο θέμα, δηλαδή
για το αν ο τότε πρωθυπουργός Κων. Καραμανλής τον παρέπεμψε για ενημέρωση και
της υπόλοιπης ιεραρχίας του υπουργείου Εθνικής Άμυνας (υπουργός Εθνικής Άμυνας
Ευάγγελος Αβέρωφ, αρχηγός ΓΕΕΘΑ αντιστράτηγος Διονύσιος Αρμπούζης, αρχηγός
Γενικού Επιτελείου Ναυτικού αντιναύαρχος Νικόλαος Εγκολφόπουλος), δημιουργεί
επίσης θέμα. 
«Όχι, δεν μου είπε τίποτε. Φυσικά, μπορούσε να με παραπέμψει
να πάω ιεραρχικά, αλλά δεν το έκανε. Το γιατί δεν το έκανε, αφορά εκείνον και
μόνον». 
Στην ερώτηση αν ο Ευάγγελος Αβέρωφ πληροφορήθηκε εκ των υστέρων τα
περί την «κίνηση» του τέως βασιλιά, ο πρώην αρχηγός του ΓΕΝ αναφέρει: «Δεν μου
έδειξε ποτέ ότι το ήξερε ο Ευάγγελος Αβέρωφ. Ίσως και να το ήξερε, αλλά δεν
ήθελε να μου το πει. Αλλά δεν είμαι βέβαιος». 
ΧΩΡΙΣ
ΛΕΠΤΟΜΕΡΕΙΕΣ 
Ο Σ. Κονοφάος αρνείται κατηγορηματικά να μπει σε
λεπτομέρειες για το περιεχόμενο της κίνησης που προετοίμαζε ο τέως βασιλιάς.
«Δεν κάνω δηλώσεις», απαντάει στερεότυπα όταν οι ερωτήσεις υπεισέρχονται σε
ειδικότερα θέματα, όπως «σε ποιο στάδιο της προετοιμασίας μπήκε ο πλοίαρχος
Παναγιωταρέας», «τι ακριβώς αφορούσε η σύσκεψη των αντιπλοιάρχων Ταπίνη,
Καραμήτσου, Τριανταφυλλίδη», «τι του ανέφερε ο πλοίαρχος Παναγιωταρέας,
επιστρέφοντας από το Λονδίνο». 
«Ό, τι υπέπεσε στην αντίληψή μου και ό,τι
επληροφορήθην, το κατέγραψα στο ενημερωτικό σημείωμα που παρέδωσα στον πρόεδρο
της τότε κυβερνήσεως», δηλώνει ο Σ. Κονοφάος, αλλά εκφράζει μια μικρή
επιφύλαξη για το «αν το κείμενο που δόθηκε στη δημοσιότητα είναι το ίδιο που
παρέδωσα εγώ». 
­ Δεν μπορείτε να το συγκρίνετε με αυτό που έχετε στο
αρχείο σας; 
«Δυστυχώς, δεν μου είναι εύκολο για προσωπικούς λόγους
αυτή τη στιγμή να ανατρέξω στο αρχείο μου» 
­ Οι αντιπλοίαρχοι,
που κατά το σημείωμά σας μετείχαν, πλην του κ.
Παναγιωταρέα, στη σύσκεψη, σας ανέφεραν τίποτε; 
«Λυπάμαι, δεν θα σας πω, δεν θέλω να αναφερθώ καθόλου σε αυτό το θέμα». 
ΤΙ ΛΕΕΙ Ο Ν. ΠΑΠΠΑΣ 
Αρνείται ότι υπήρξε περίπτωση προετοιμασίας
πραξικοπήματος, όχι μόνο η συγκεκριμένη, αλλά και άλλες που αναφέρθηκαν κατά
καιρούς, ο πρώην αρχηγός ΓΕΝ ναύαρχος Νίκος Παππάς. «Παραμύθια για μικρά
παιδιά είναι όλα αυτά», τονίζει ο Ν. Παππάς. Και συνεχίζει: «Τι πραξικόπημα
και πράσινα άλογα; Ποιος να το κάνει το πραξικόπημα; Ο βασιλιάς; Αυτός ήταν
τελειωμένος. Εδώ δεν πέτυχε το πραξικόπημά του την εποχή που ήταν στην Ελλάδα,
που μπορούσε να ελέγξει κάποια πράγματα, θα πετύχαινε μετά το Δημοψήφισμα,
όταν η πλειοψηφία του ελληνικού λαού είχε ταχθεί υπέρ της αβασίλευτης
δημοκρατίας;». 
Ιδιαίτερα οξύς, ο Ν. Παππάς διερωτάται «αν επιτρέπεται ένας
μεγάλος πολιτικός, όπως υποτίθεται ότι είναι ο Καραμανλής, να υιοθετεί τέτοιες
ανοησίες στα αρχεία του, τα οποία θα αποτελέσουν υλικό για τη συγγραφή της
σύγχρονης ιστορίας;». 
Ο ναύαρχος Παππάς αναφέρει ότι «η μοναδική περίπτωση
εκδήλωσης πραξικοπήματος μετά τη μεταπολίτευση ήταν τις πρώτες τέσσερις πέντε
εβδομάδες μετά, όταν οι χουντικοί προσπαθούσαν να ανατρέψουν την κυβέρνηση
εθνικής ενότητας. Από τη στιγμή, όμως, που ο Αβέρωφ, πολύ έξυπνα φερόμενος,
άρχισε να επαναφέρει στην ενέργεια τους απότακτους αξιωματικούς και να τους
αναθέτει όλες τις καίριες μονάδες, τέλειωσε το πανηγύρι. Ελέγξαμε την
κατάσταση πλήρως, άρα δεν υπήρχε περίπτωση να αποτολμηθεί από κανέναν βιαία
εκτροπή. Και όσοι υποστηρίζουν το αντίθετο, το λένε για ίδιο όφελος». 
Ο κ.
Παππάς θυμάται ακόμη ότι «κάτι ανάλογο είχαμε αντιμετωπίσει και την εποχή που
εγώ ήμουν αρχηγός ΓΕΝ, επί ΠΑΣΟΚ. Ήταν ένας απόστρατος στρατηγός, τρόφιμος των
κονδυλίων της ΚΥΠ, ο οποίος κάθε τόσο μας έλεγε ότι ο Αρναούτης οργανώνει
πραξικόπημα για λογαριασμό του βασιλιά. Μάσαγε, λοιπόν, κονδύλια ο στρατηγός,
πέρναγε ωραία στο Λονδίνο, κάνοντας ταξιδάκια, και μας έκανε εμάς εδώ να
τρέχουμε κάθε τόσο με επιφυλακές και τέτοια, για να προλάβουμε τα δήθεν
πραξικοπήματα. Αστεία πράγματα είναι αυτά, να το ξέρετε»... 
ΠΑΙΖΟΤΑΝ
Η ΕΝΤΑΞΗ 
Ένα μέλος της κυβέρνησης Καραμανλή όμως ­ και στενός του
συνεργάτης ­, ο υφυπουργός Τύπου Παναγιώτης Λαμπρίας, αναφέρει ότι γνώριζε
«έστω και επιδερμικά» το θέμα και προσθέτει ότι δεν κοινολογήθηκε επειδή
«κατεβλήθη προσπάθεια να μη δοθεί στο εξωτερικό η εντύπωση ότι η Δημοκρατία
στη χώρα ήταν ασταθής». Ο κ. Λαμπρίας υποστηρίζει ότι «την εποχή εκείνη
παιζόταν η ένταξη της χώρας στην ΕΟΚ και δεν μπορούσε να βγει κάτι που θα
αποτελούσε εμπόδιο στην πορεία αυτή». 
Ανακυκλώνοντας τις μνήμες του
εκείνης της περιόδου αναφέρει ότι «η κυβέρνηση ήταν αντιμέτωπη με ένα πλήθος
φημών και καταγγελιών, οι οποίες αποδεικνύονταν τελικά αβάσιμες. Λέγονταν τα
πιο απίθανα πράγματα. Από το ότι οι αξιωματικοί έκαναν "προνουτσιαμέντο",
μέχρι το ότι σχεδίαζαν απαγωγή του Αχ. Καραμανλή για να εκβιάσουν τον αδελφό
του ή ακόμη ότι θα επιχειρούσαν απαγωγή του ίδιου του Καραμανλή». 
ΜΠΛΟΚΟ ΣΤΟΝ ΓΚΙΖΙΚΗ 
­ Είχε υποπέσει τίποτε πραγματικό στη
δική του αντίληψη; 
«Ναι, στην ορκωμοσία των υφυπουργών Βασ. Βασιλείου
ως υφυπουργού Πολιτισμού και Δημ. Κατσαδήμα ως υφυπουργού Εθνικής Άμυνας.
Τότε, μια ομάδα αξιωματικών, έμπιστων του Ιωαννίδη, επιχείρησε να εγκλωβίσει
τον στρατηγό Γκιζίκη, που ασκούσε καθήκοντα προέδρου της Δημοκρατίας. Το
κρίσιμο διάστημα, όμως, ειδοποιημένοι, έσπευσαν στο προεδρικό μέγαρο ο Σόλων
Γκίκας, υπουργός Δημόσιας Τάξης τότε, και ο Ευάγγελος Αβέρωφ, που
"απελευθέρωσαν" τον Γκιζίκη. Αν με ρωτάτε, όμως, για πραγματική απόπειρα
πραξικοπήματος, θα σας έλεγα ότι μια τέτοια ήταν το λεγόμενο πραξικόπημα της
"πυζάμας". Τίποτε άλλο»... 
Ο πρώην πρέσβης Λεων. Παπάγος, που εκείνη την
εποχή ήταν «αυλάρχης» του Κ. Γλίξμπουργκ, υποστηρίζει ότι «η όλη υπόθεση
στερείται σοβαρότητος» και αναφέρει ότι «όταν ο Γ. Ράλλης κλήθηκε από τον
Κωνσταντίνο να μεταβούν στον πρωθυπουργό της Βρετανίας Κάλαχαν, προκειμένου να
τον διαβεβαιώσει ότι δεν συνωμοτεί για την ανατροπή της κυβέρνησης ή τη
δολοφονία του Καραμανλή, ο κ. Ράλλης αρνήθηκε». Ο κ. Παπάγος αναφέρει, επίσης,
ότι κατόπιν αυτού ο τέως βασιλιάς μετέβη μόνος στον πρωθυπουργό της Βρετανίας.

ΔΕΝ
ΥΠΗΡΞΕ από τον Ανδρέα Παπανδρέου δέσμευση με την κυριολεκτική σημασία του όρου
για την επανεκλογή του κ. Κ. Καραμανλή όπως ισχυρίζεται ο πρώην Πρόεδρος της
Δημοκρατίας. 
Αυτό ανέφερε χθες ο κυβερνητικός εκπρόσωπος με αφορμή όσα
σχετικά γράφει ο κ. Κ. Καραμανλής στο «Αρχείο», το περιεχόμενο του οποίου ο κ.
Ρέππας χαρακτήρισε «ιστορική εκδοχή μιας πηγής». 
«Αυτό το θέμα, είπε, είχε
συζητηθεί τότε που ήταν επίκαιρο. Δεν υπάρχει δέσμευση με τον όρο τον
κυριολεκτικό, που αναφέρεται στο συγκεκριμένο θέμα η πηγή αυτή. Η επιλογή που
έκανε το ΠΑΣΟΚ σάς είναι γνωστή. Είναι μια επιλογή ­ και πρέπει να αναφερθει
αυτό ­ που έτυχε της έγκρισης του ελληνικού λαού, αφού το ΠΑΣΟΚ κέρδισε τότε
τις εκλογές. Πράγμα που σημαίνει ότι η επιλογή της ηγεσίας του ΠΑΣΟΚ ­ και δεν
αναφέρομαι μόνο στον πρόεδρο του ΠΑΣΟΚ, αναφέρομαι στα ηγετικά όργανα του
ΠΑΣΟΚ ­ ήταν μια σωστή επιλογή». 
ΣΕ ΣΧΟΛΙΟ των «ΝΕΩΝ» για το Αρχείο του Κωνσταντίνου Καραμανλή
αναφέρεται ο καθηγητής και γενικός διευθυντής του Ιδρύματος «Κωνσταντίνος Γ.
Καραμανλής», κ. Κ. Σβολόπουλος: 
«Σε σχόλιο που δημοσιεύεται στην εφημερίδα
σας, στις 3 Μαΐου, με αναφορά στο 12τομο έργο "Κωνσταντίνος Καραμανλής:
Αρχείο, γεγονότα και κείμενα", παρατηρείται ότι "ημιφωτίζονται" ορισμένες
στιγμές της σταδιοδρομίας του Κ. Καραμανλή και ενδεικτικά αναφέρεται ότι "το
γνωστό "Μνημόνιο Πιπινέλη" δεν ευρίσκει θέση στα Αρχεία". 
Σχετικά σας
παραπέμπω στον Γ' τόμο του έργου, σσ. 327, 369-376». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15828N101</ED>
<ID>
ID:166530

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N10&aa=1</URL></REF>


Article

<CATEGORY>vin04</CATEGORY>

 <H2>Προσπαθούν να συγκρατήσουν τους φιλοβασιλικούς βουλευτές της Ν.Δ.</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΠΡΟΣΠΑΘΕΙΑ ΝΑ συγκρατήσει τους
βασιλόφρονες βουλευτές να σταματήσουν τις επιθέσεις εναντίον του ιδρυτή της
παράταξης κατέβαλε χθες η ηγεσία της Ν.Δ. Μάταια όμως, γιατί οι φίλοι του
έκπτωτου μονάρχη συνέχισαν να επικρίνουν τον Κ. Καραμανλή για τις αποκαλύψεις
του. 
Ο πρόεδρος της Ν.Δ. απέφυγε να κάνει οποιαδήποτε δήλωση. Τη θέση του
την έκανε γνωστή μέσω κύκλων του περιβάλλοντός του, οι οποίοι επιχείρησαν να
υποβαθμίσουν το γεγονός: «Τα ιστορικά γεγονότα του παρελθόντος ­ τόνιζαν ­
έχουν ιδιαίτερη άξια για τους ιστορικούς. Για τους πολιτικούς έχουν άξια όταν
μπορούν να οδηγήσουν σε χρήσιμες συμπεριφορές για την σημερινή δράση και
σκέψη. Αλίμονο αν οι πολιτικοί τού σήμερα έχουν στραμμένο το βλέμμα στα
γεγονότα του χθες. Η ανακίνηση του θέματος επιχειρείται από την κυβέρνηση για
αποπροσανατολισμό από τα εσωτερικά προβλήματα». Με το σχόλιο αυτό ο πρόεδρος
της Ν.Δ. ήθελε να στείλει μήνυμα στους βασιλόφρονες ότι με τις δηλώσεις τους
πέφτουν στην παγίδα των εσωκομματικών αντιπαραθέσεων προσφέροντας χωρίς να το
θέλουν βοήθεια στο ΠΑΣΟΚ. 
Τις ίδιες απόψεις εξέφρασε με δηλώσεις ο στενός
φίλος του προέδρου της Ν.Δ. Σ. Τσιτουρίδης, ο οποίος τόνισε ότι όλα αυτά
συνέβησαν πριν από 25 χρόνια και δεν είναι δυνατόν να επηρεάζουν την σημερινή
πολιτική ζωή. Σε άλλο κλίμα ήταν όμως ο επίσης φίλος του Κ. Καραμανλή Α.
Χειμάρρας, ο οποίος είπε ότι «κάποτε ο μεγάλος Καραμανλής έπρεπε να μιλήσει».

Πάντως, ο Α. Παπαδόγγονας επανήλθε χθες με νέες δηλώσεις κατηγορώντας και
πάλι το περιβάλλον του ιδρυτή της παράταξης για τις αποκαλύψεις αυτές.
Πρόσθεσε όμως ότι δεν κινδυνει η Ν.Δ. Σε άλλο κλίμα ήταν ο πρώην βουλευτής Αρ.
Τσιπλάκος, ο οποίος δήλωσε ότι με τις αποκαλύψεις αυτές έχει ενοχληθεί ένα
μεγάλο μέρος των ψηφοφόρων του κόμματος. Οι φιλοβασιλικοί βουλευτές ­ όπως
λένε ­ έχουν επικοινωνήσει τηλεφωνικώς με τον έκπτωτο μονάρχη, ο οποίος τους
είπε ότι θα μελετήσει λεπτομερώς τις αναφορές που γίνονται στο πρόσωπό του από
τον Κωνσταντίνο Καραμανλή και πιθανότητα τις προσεχείς ημέρες θα δώσει
συνολική απάντηση. Οι ίδιοι βουλευτές ­ οι περισσότεροι από τους οποίους
στήριξαν την υποψηφιότητα Καραμανλή ­ δεν σκοπεύουν, όπως τονίζουν, να
δημιουργήσουν προβλήματα στον νέο πρόεδρο αυτή την περίοδο. Και προσθέτουν ότι
η στάση τους στο μέλλον θα εξαρτηθεί από τον τρόπο με τον οποίο ο Κ.
Καραμανλής θα συμπεριφερθεί στους φιλοβασιλικούς ψηφοφόρους. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15828N111</ED>
<ID>
ID:166531

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N11&aa=1</URL></REF>


Article

<CATEGORY>vin04</CATEGORY>

 <H2>Οι 8 που έραψαν κοστούμι για τον γάμο του Παύλου</H2>

Η ΤΕΛΕΥΤΑΙΑ
ομαδική εμφάνιση των βασιλοφρόνων βουλευτών της Ν.Δ. ήταν πριν από δύο χρόνια
στο γάμο του γιου του έκπτωτου μονάρχη στο Λονδίνο. Μέρες πριν εκείνη την
εποχή έραβαν τα επίσημα κοστούμια τους, ενώ γνωστό πιλοποιείο του Κολωνακίου
δεν προλάβαινε να φτιάχνει τα καπέλα των συζύγων τους αλλά και των άλλων
κοσμικών κυριών οι οποίες είχαν προσκληθεί στους βασιλικούς γάμους. 
Τώρα
τους ενώνουν πάλι τα Αρχεία Καραμανλή. Οι αποκαλύψεις του ιδρυτή της
παράταξης, για το πραξικόπημα που σχεδίαζε ο τέως βασιλιάς, τους έδωσε πάλι
την ευκαιρία να υπερασπιστούν δημοσίως το στέμμα και να ψαρέψουν ψηφοφόρους
στα θολά νερά της δεξαμενής των φίλων του τέως βασιλιά. 
Οι σκληροί
βασιλικοί βουλευτές, που έχουν προκαλέσει σοβαρά προβλήματα σε όλους τους
προέδρους της Ν.Δ., είναι οκτώ. Μαζί τους, κατά περίπτωση, συνεργάζονται άλλοι
εννέα, οι οποίοι συμπαθούν τον τέως βασιλιά αλλά και τους Απριλιανούς. Οι
μεταξύ τους σχέσεις δεν είναι οι καλύτερες, αφού στις εκλογικές αναμετρήσεις
διαγκωνίζονται για το ποιος είναι περισσότερο φιλομοναρχικός. 
Ενώνουν τις
φωνές τους όμως κάθε φορά που θα έρθει στην επικαιρότητα θέμα που αφορά τον
πρώην βασιλιά. Όλοι οι πρόεδροι της Ν.Δ., όταν ξεσπούσε αντίδραση της ομάδας
των φιλοβασιλικών, συμπεριφέρονται με αμηχανία, αφού περισσότερο από το 30%
των ψηφοφόρων του κόμματος είναι φιλοβασιλικοί και πάντα υπάρχει στη Ρηγίλλης
η αγωνία των φυγόκεντρων τάσεων προς τα ακροδεξιά. 
Απόστολος
Ανδρεουλάκος: 
Συμπεριφέρεται πάντα ως αρχηγός των φιλοβασιλικών και θεματοφύλακας των
απόψεων της «σκληρής δεξιάς». Στήριξε τον κ. Μ. Έβερτ ύστερα από μια
αντιπαράθεση που είχαν τους πρώτους μήνες. 
Πριν από 20 ημέρες ήταν ο
πρώτος βουλευτής της Ν.Δ. 
που επετέθη στον νέο πρόεδρο και τον κατηγόρησε
ότι απέκλεισε από τις σημαντικές θέσεις βουλευτές 
και στελέχη της
ακροδεξιάς τάσης. 
Εκλέγεται στην Β' Αθηνών και στις τελευταίες εκλογές
πήρε 57.233 ψήφους. 
Αλέξανδρος Παπαδόγγονας: 
Ο πρώην υπουργός δεν είναι
ενταγμένος 
στην ομάδα των βασιλοφρόνων. 
Ενεργεί μόνος του και κρίνει
πότε χρειάζεται να παρέμβει. 
Αυτή τη φορά αμφισβήτησε τα όσα
αποκαλύπτει ο ιδρυτής της παράταξης και έριξε τις ευθύνες στο περιβάλλον του
Κωσταντίνου Καραμανλή. 
Εκλέγεται στην Α' Αθηνών και έλαβε 32.921 ψήφους.

Γιώργος Τζιτζικώστας: 
Ήταν συμμαθητής του πρώην βασιλιά και εξακολουθεί 
να διατηρεί
μαζί του στενές φιλικές σχέσεις. 
Δεν κρύβει την αγάπη του για τον πρώην
βασιλιά, 
αλλά χρησιμοποιεί πάντα χαμηλούς τόνους
 όταν αναλαμβάνει την
υπεράσπισή του. 
Εκλέγεται πρώτος στη Β' Θεσσαλονίκης με 20.270 ψήφους. 
Γιώργος Καρατζαφέρης: 
Διεκδικεί την ηγεσία της κίνησης από τον κ. Απ.
Ανδρεουλάκο. 
Οι μετοχές του τα τελευταία χρόνια είναι ανεβασμένες 
λόγω των υψηλών τόνων που χρησιμοποιεί. 
Ήταν ο πρώτος που επέκρινε
τον ιδρυτή της παράταξης για τις αποκαλύψεις του, λέγοντας ότι δεν βοηθά της
ενότητα του κόμματος. 
Εκλέγεται στη Β' Αθηνών και έλαβε 52.242
ψήφους. 
Παναγιώτης Καμμένος: 
Δεν κρύβει τις ακραίες του πολιτικές θέσεις. 
Συνήθως κάνει δηλώσεις για τα εθνικά θέματα 
και εκφράζει τις πιο σκληρές
απόψεις. 
Εκλέγεται τέταρτος στη Β' Αθηνών με 64.444 ψήφους. 
Παρθένα Φουντουκίδου: 
Εκδήλωσε με τον πλέον έντονο τρόπο τα φιλοβασιλικά της 
αισθήματα στο γάμο του Παύλου. 
Καθημερινά έκανε δηλώσεις παρά τις
συστάσεις του κ. Μ. Έβερτ. 
Αυτή τη φορά δεν πήρε θέση. 
Εκλέγεται
πρώτη στην Πέλλα με 12.961 ψήφους. 
Αθ. Δαβάκης: 
Ο 34χρονος βουλευτής Λακωνίας
είχε πρωτοστατήσει το καλοκαίρι του '95, 
όταν ξέσπασε η αντιπαράθεση στη
Ν.Δ. για το εάν θα πρέπει να πάνε οι φιλοβασιλικοί στο Λονδίνο ή όχι.
 Αυτή
τη φορά απέφυγε να πάρει θέση λόγω των στενών σχέσεων με τον νέο πρόεδρο. 
Στις τελευταίες εκλογές έλαβε 8.684. ψήφους. 
Κωνσταντίνος
Ευμοιρίδης: 
Χρησιμοποιεί πάντα χαμηλούς τόνους 
και δεν δημιουργεί προβλήματα στην
ηγεσία.
 
Εκλέγεται στη Δράμα με 13.054 ψήφους. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15828N112</ED>
<ID>
ID:166572

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N11&aa=2</URL></REF>


Article

<CATEGORY>vin04</CATEGORY>

 <H5>Η Ν.Δ.
ΚΑΤΗΓΟΡΕΙ ΤΟ ΠΑΣΟΚ ΓΙΑ ΕΞΥΠΗΡΕΤΗΣΗ ΚΟΜΜΑΤΙΚΩΝ ΕΠΙΔΙΩΞΕΩΝ * ΚΥΒΕΡΝΗΣΗ: ΤΑ
ΚΡΙΤΗΡΙΑ ΕΙΝΑΙ ΑΝΤΙΚΕΙΜΕΝΙΚΑ ΚΑΙ ΚΑΘΟΡΙΣΤΗΚΑΝ ΣΕ ΑΝΥΠΟΠΤΟ ΧΡΟΝΟ, ΜΕ ΓΝΩΜΟΝΑ
ΤΗΝ ΑΝΑΠΤΥΞΗ ΤΗΣ ΑΥΤΟΔΙΟΙΚΗΣΗΣ</H5>
<H2>«Διαζύγιο» για τις συνενώσεις κοινοτήτων</H2>

<AUTHOR>ΛΟΥΚΑΣ ΔΗΜΑΚΑΣ ΓΙΑΝΝΗΣΠΟΛΙΤΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 23492 BYTES)
</AUTHOR>

Με δύο εγκυκλίους που στάλθηκαν από τη Χαριλάου Τρικούπη προς όλες
τις οργανώσεις του ΠΑΣΟΚ και μία σύσκεψη στη Ρηγίλλης ­ για τις συνενώσεις
κοινοτήτων ­ σηματοδότησαν χθες τα δύο μεγάλα κόμματα τη μεταπασχαλινή έναρξη
των εσωκομματικών τους διαδικασιών για τις δημοτικές εκλογές. 
ΣΤΟ θέμα των
δημοτικών εκλογών παρενέβη χθες η Ν.Δ., η οποία αποφάσισε να προβάλει σκληρή
αντίδραση στο νομοσχέδιο για τις συνενώσεις δήμων και κοινοτήτων, που
προβλέπει νομοσχέδιο της κυβέρνησης. 
Σε ευρεία σύσκεψη κομματικών στελεχών
υπό την προεδρία του κ. Κώστα Καραμανλή και με τη συμμετοχή του δημάρχου
Αθηναίων κ. Δημ. Αβραμόπουλου, η Ν.Δ. αποφάσισε να καταγγείλει την κυβέρνηση
ότι με τις αναγκαστικές συνενώσεις που προβλέπει το νομοσχέδιο εξυπηρετούνται
κομματικές επιδιώξεις του ΠΑΣΟΚ για άλωση της Τοπικής Αυτοδιοίκησης. Κατά τη
Ν.Δ. οι συνενώσεις πρέπει να είναι προαιρετικές και να συνοδεύονται από ισχυρά
κίνητρα. 
Πρέπει, ωστόσο, να σημειωθεί ότι από το χώρο του ΠΑΣΟΚ και της
κυβέρνησης αποκρούονται οι αιτιάσεις της Ν.Δ. με το επιχείρημα ότι τα κριτήρια
για τις συνενώσεις είναι αντικειμενικά, έχουν καθορισθεί σε ανύποπτο χρόνο με
άλλους κομματικούς συσχετισμούς και ότι μόνος γνώμονας είναι η ανάπτυξη της
Αυτοδιοίκησης. Στελέχη της Χαρ. Τρικούπη ανέφεραν ότι ο υπό διαμόρφωση
εκλογικός χάρτης (μετά τις συνενώσεις) είναι εν πολλοίς άγνωστος και στο ΠΑΣΟΚ
και ότι οι συσχετισμοί που υπάρχουν στις κοινότητες δεν μεταφέρονται κατ'
ανάγκην και στους νέους δήμους. 
ΑΠΟ ΤΗΝ ΠΕΡΙΦΕΡΕΙΑ 
Από
την πλευρά του ΠΑΣΟΚ στόχος του Τομέα Αυτοδιοίκησης είναι να ξεκινήσουν από
την περιφέρεια ­ και όχι από τα κεντρικά ­ οι σχετικές διαδικασίες και μάλιστα
με συζητήσεις και πρωτοβουλίες επί της ουσίας. Στο πλαίσιο αυτό ο γραμματέας
του Τομέα κ. Αθ. Τσούρας με εγκύκλιό του καλεί τις οργανώσεις να προχωρήσουν
μέσα στο πρώτο 20ήμερο του Μαΐου στη σύγκληση του Νομαρχιακού Συμβουλίου
Διοίκησης - Αυτοδιοίκησης του ΠΑΣΟΚ, με τρία θέματα που δίνουν σήμερα τον τόνο
στο χώρο της Αυτοδιοίκησης: το νέο εθνικό σχέδιο Διοίκησης - Αυτοδιοίκησης,
την πορεία των συνενώσεων και την εκτίμηση της πορείας της Αυτοδιοίκησης στο
νομό. 
Για όλα αυτά τα θέματα ο κ. Τσούρας και τα άλλα μέλη του Τομέα θα
επισκεφθούν όλους τους νομούς και θα έχουν συζητήσεις με τα πολιτικά όργανα
του κόμματος σε κάθε περιοχή. 
Με την ολοκλήρωση αυτών των διαδικασιών θα
ξεκινήσει η διαδικασία επιλογής προσώπων και συνεργασιών. Αυτή η διαδικασία
τοποθετείται το δίμηνο Οκτωβρίου - Νοεμβρίου, οπότε θα έχουν πραγματοποιηθεί
και οι συνενώσεις δήμων και κοινοτήτων. 
«ΦΡΕΝΟ» 
Εν όψει
αυτού του χρονοδιαγράμματος ο Τομέας Αυτοδιοίκησης με την εγκύκλιο που έστειλε
χθες «βάζει πάγο» σε πρωτοβουλίες υποβολής υποψηφιοτήτων που έχουν ξεκινήσει
δειλά δειλά: «Είναι αυτονόητο ­ τονίζεται ­ πως πριν από την έναρξη αυτής της
διαδικασίας (που δεν μπορεί να γίνει πριν από την ψήφιση του σχεδίου νόμου για
τις συνενώσεις) οποιεσδήποτε ενέργειες ανάδειξης, προβολής ή αυτοπροβολής
υποψηφιοτήτων από μέλη του Κινήματος είναι μη επιτρεπτές». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15828N121</ED>
<ID>
ID:166532

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N12&aa=1</URL></REF>


Article

<CATEGORY>vin04</CATEGORY>

 <H2>Σενάρια
στο παρασκήνιο και προβληματισμός για τους νέους δήμους</H2>

<AUTHOR>Θ.ΣΑΜΑΡΑΣ Γ. ΒΟΥΝΑΤΣΟΣ</AUTHOR>

ΛΑΡΙΣΑ 
ΗΡΕΜΙΑ επικρατεί στο ΠΑΣΟΚ μετά την απόλυτη κυριαρχία που πέτυχε
στις εκλογές του 1994. Υποψήφιοι αναμένεται να είναι και πάλι με το ΠΑΣΟΚ,
όπως έχουν δηλώσει κατά καιρούς, ο νομάρχης Γιάννης Φλώρος, ο δήμαρχος
Χριστόδουλος Καφφές και άλλοι τέσσερις δήμαρχοι, οι κύριοι Λάζαρος Μεταξιώτης
της Ελασσόνας, Δημ. Τσιάμπαλης του Αμπελώνα, Φώτης Μπανές του Πλατύκαμπου και
Θ. Μηνάς του Σαραντάπορου. 
Παρασκηνιακά, όμως, στον χώρο του ΠΑΣΟΚ
ακούγονται τα ονόματα του πρώην αντιδημάρχου και νυν συμβούλου του υπουργού
Εσωτερικών κ. Ν. Σχοινά και του κ. Γιώργου Αδαμόπουλου, ο οποίος δήλωσε σε
ανύποπτο χρόνο ότι δεν θα πολιτευθεί στις επόμενες βουλευτικές εκλογές. Το
πρόβλημα που αντιμετωπίζει το ΠΑΣΟΚ είναι οι περίπου 20 νέοι δήμοι που
πρόκειται να συγκροτηθούν στον Νομό Λάρισας με την επικείμενη συνένωση των
κοινοτήτων. 
Στη Ν.Δ. τα πράγματα είναι... χειρότερα, αφού έχει πολλά
χρόνια να εκλέξει δήμαρχο και νομάρχη, ενώ η εκλογή νέου αρχηγού αναμένεται να
φέρει στο προσκήνιο και νέους υποψηφίους. Για τη Νομαρχία Λάρισας συζητούνται
τα ονόματα του πρώην νομάρχη κ. Λουκά Κατσαρού, της νομαρχιακής συμβούλου κ.
Ελ. Τασοπούλου και του συναδέλφου της κ. Χρ. Λόλα. Ο κ. Ι. Παπαδημόπουλος, που
ηγήθηκε του συνδυασμού το 1994, ελπίζει ότι θα δικαιωθεί από το εκλογοδικείο
και θα πάρει τη θέση του κ. Γαρουφαλιά στη Βουλή, οπότε δεν ενδιαφέρεται.
Ακούγεται, όμως, το όνομα του δικηγόρου και γιου του, κ. Δημ. Παπαδημόπουλου.
Στον δήμο, τώρα, ακούγεται υποψήφιος ο Δημοσθένης Μαμμωνάς, ο οποίος μάλιστα
είχε εκλεγεί πρώτος σε σταυρούς δημοτικός σύμβουλος. Επίσης, υποψήφιος
αναμένεται να είναι και ο δημοτικός σύμβουλος κ. Κώστας Αγοραστός. Ο πρώην
νομάρχης Πέλλας κ. Μάνθος Τζιαστούδης θα είναι, όπως τουλάχιστον έχει δηλώσει,
υποψήφιος για δήμαρχος, ενώ ακούγεται και το όνομα του κ. Κώστα Τζανακούλη,
που εξελέγη νομαρχιακός σύμβουλος. 
ΒΟΛΟΣ 
Στους νέους δήμους που θα προκύψουν από τις συνενώσεις ­ και
λιγότερο στα πρόσωπα που θα κληθούν να ηγηθούν συνδυασμών σε αυτούς ­
επικεντρώνεται αυτήν την εποχή το ενδιαφέρον των τοπικών κομματικών
οργανώσεων, που τουλάχιστον επίσημα δεν φαίνεται αυτήν τη στιγμή να
απασχολούνται ιδιαίτερα με τους μεγάλους δήμους και τη Νομαρχία Μαγνησίας. 
Από πλευράς ΠΑΣΟΚ, πάντως, όλα δείχνουν ότι στις επικείμενες νομαρχιακές
εκλογές, του ψηφοδελτίου θα ηγηθεί και πάλι ο σημερινός νομάρχης Μαγνησίας κ.
Παν. Σκοτινιώτης, που είναι στέλεχος του ΣΥΝ. Στον Δήμο Βόλου το χρίσμα θα
πάρει ο σημερινός δήμαρχος και πρώην υφυπουργός κ. Δημ. Πιτσιώρης. Ωστόσο,
πληροφορίες αναφέρουν ότι το πρώην μέλος της Νομαρχιακής Επιτροπής του ΠΑΣΟΚ
κ. Γιαν. Στάμος, που στις νομαρχιακές εκλογές του '94 είχε ηγηθεί δικού του
ψηφοδελτίου κόντρα στην κεντρική απόφαση του κόμματος, έχει αρχίσει
διαβουλεύσεις με στόχο την κατάρτιση δικού του ψηφοδελτίου για τον Δήμο Βόλου.

Επίσης, ακούγεται ότι και ο πρώην δήμαρχος Βόλου Μιχ. Κουντούρης θα ηγηθεί
ψηφοδελτίου ­ κατ' άλλους στη Νομαρχία και κατ' άλλους στον Δήμο Βόλου. Ο κ.
Κουντούρης ήταν υποψήφιος νομάρχης και το '94 με την υποστήριξη του ΚΚΕ και
της Πολιτικής Άνοιξης. 
Πιο θολά είναι τα πράγματα στη Ν.Δ., που μάλλον
προσανατολίζεται σε νέο πρόσωπο, που θα ηγηθεί του ψηφοδελτίου στις
νομαρχιακές εκλογές, ενώ στον Δήμο Βόλου είναι άγνωστο αν θα επιμείνει στον κ.
Κυρ. Μήτρου, με τον οποίο είχε πετύχει ένα από τα υψηλότερα ποσοστά ή θα
επιλέξει άλλον να ηγηθεί του ψηφοδελτίου της. 
ΚΑΡΔΙΤΣΑ 
Στην Καρδίτσα έχουν αρχίσει οι διεργασίες για τις εκλογές και στο παρασκήνιο
ακούγονται πολλά σενάρια. 
Ο νυν δήμαρχος κ. Αθ. Κανταρτζής, που εξελέγη
την τελευταία τετραετία με τη συνεργασία ΠΑΣΟΚ - ΣΥΝ και ήδη έχει 10 χρόνια
που εκλέγεται, έχει εκδηλώσει ενδιαφέρον να είναι ξανά υποψήφιος. 
Επίσης,
ο Δημήτρης Κουτρουμάνος, γραμματέας της Νομαρχιακής Επιτροπής του ΠΑΣΟΚ, είναι
ο υπ' αριθμόν 1 υποψήφιος, αν το ΠΑΣΟΚ αποφασίσει να κατεβάσει υποψήφιο χωρίς
τη συνεργασία του ΣΥΝ. 
Από την Ν.Δ. θα είναι υποψήφιος ο κ. Πελοπίδας
Χριστούλας, πολιτικός μηχανικός, επικεφαλής του συνδυασμού την προηγούμενη
τετραετία. 
Το ΚΚΕ θα έχει υποψήφιο τον κ. Χρήστο Τέγο, επίσης υποψήφιο την
προηγούμενη τετραετία. 
Για τη νομαρχία ενδιαφέρον έχει εκδηλώσει ο νυν
νομάρχης Κώστας Παπακυρίτσης, ενώ έχει εκδηλώσει ενδιαφέρον ο Βασίλης
Τσαντήλας, μέλος της νομαρχιακής του ΠΑΣΟΚ, ο οποίος ­ όπως αναφέρουν
πληροφορίες ­ αν δεν είναι υποψήφιος θα κατεβάσει ανεξάρτητο συνδυασμό. Ο κ.
Τσαντήλας ήταν αντινομάρχης και παραιτήθηκε. 
Επίσης, ακούγεται ότι
υποψήφιος θα είναι και ο κ. Ηλίας Λιακόπουλος, πρώην περιφερειακός διευθυντής
Λάρισας. Άλλος ένας υποψήφιος βουλευτής του ΠΑΣΟΚ, ο κ. Γιώργος Κωνσταντάκος,
έχει εκδηλώσει ενδιαφέρον να είναι υποψήφιος νομάρχης. 
Επίσης, ακούγεται
το σενάριο να είναι υποψήφιος για νομάρχης ο νυν δήμαρχος κ. Αθ. Κανταρτζής
και το ΠΑΣΟΚ να κατεβάσει δικό του υποψήφιο για δήμαρχο. 
ΤΡΙΚΑΛΑ 
Στα Τρίκαλα, ο νυν δήμαρχος κ. Ν. Παπαστεργίου (που
ανήκει στο ΠΑΣΟΚ) έχει εκδηλώσει ενδιαφέρον να είναι ξανά υποψήφιος. Το ίδιο
συμβαίνει και με τον σημερινό νομάρχη (του ΠΑΣΟΚ επίσης) κ. Στ. Πατραμάνη. 
Από τον χώρο της Ν.Δ. δεν έχουν γίνει γνωστά ονόματα ενδιαφερομένων. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15828N122</ED>
<ID>
ID:166573

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N12&aa=2</URL></REF>


Article

<CATEGORY>vin04</CATEGORY>

 <H2>Ξανά
υποψήφιοι όλοι οι εκλεγμένοι νομάρχες</H2>

<AUTHOR>Π. ΘΕΟΔΩΡΑΚΟΠΟΥΛΟΣΣΠ. ΖΗΝΙΑΤΗΣ</AUTHOR>

ΤΗΝ ΕΠΑΝΕΚΛΟΓΗ τους επιδιώκουν οι δήμαρχοι Κέρκυρας, Ζακύνθου και Αργοστολίου,
ενώ αδιαμφισβήτητος στη θέση του είναι ο νομάρχης Κέρκυρας Ανδρέας Παγκράτης
που υποστηρίχθηκε από το ΠΑΣΟΚ. Από το χώρο της Ν.Δ. ακούγονται τα ονόματα του
Γιάννη Δαφνή και Χρήστου Σκούρτη. 
Στο Δήμο Κερκυραίων ο Χρύσανθος Σαρλής
επιδιώκει να είναι ξανά υποψήφιος. Από το ΠΑΣΟΚ όμως προβάλλει η υποψηφιότητα
του Κώστα Λούμπου, πολιτικού μηχανικού, Κώστα Σκούρτη, πολιτικού μηχανικού
επίσης, και Κώστα Βλάση, σημερινού προέδρου ΤΕΕ Κέρκυρας. Από τη Ν.Δ.
ακούγονται τα ονόματα των Σπύρου Μανωλάτου, γιατρού, και Αλεξάνδρου Μάστορα,
επίσης γιατρού. 
Στον νεοσύστατο Δήμο Αχιλλείων ο κ. Κώστας Γρηγορόπουλος,
κτηνίατρος και στέλεχος του ΠΑΣΟΚ, προβάλλει ως διεκδικητής έναντι του
σημερινού δημάρχου Στέφανου Πουλημένου που υποστηρίζεται από τη Ν.Δ. 
ΖΑΚΥΝΘΟΣ 
Για τη θέση του δημάρχου Ζακύνθου επικρατέστερος φαίνεται
ο σημερινός δήμαρχος Φώτης Λαδικός, αλλά υπάρχουν δύο τρία ακόμα τοπικά
στελέχη του ΠΑΣΟΚ που επιθυμούν να είναι υποψήφιοι. 
Για νομάρχης θεωρείται
σίγουρος ο σημερινός Γιάννης Ζουρίκης, από το ΠΑΣΟΚ. 
Στη Νέα Δημοκρατία
νέο πρόσωπο και υποψήφιος δήμαρχος φέρεται ο δικηγόρος Παύλος Συνετός, που
διατηρεί στενές σχέσεις με τον νέο πρόεδρο της Νέας Δημοκρατίας Κώστα
Καραμανλή. 
ΚΕΦΑΛΟΝΙΑ 
Στο Αργοστόλι θα διεκδικήσει ξανά την
υποψηφιότητα του δημάρχου ο σημερινός δήμαρχος Μάκης Φόρτες, που εξελέγη με το
ΠΑΣΟΚ. 
Αντίθετα, δεν υπάρχει καμία κινητικότητα για τις νομαρχιακές, ενώ
στη Ν.Δ. όλα είναι ρευστά. 
ΛΕΥΚΑΔΑ 
Στη Λευκάδα το ΠΑΣΟΚ είναι
βέβαιο ότι θα ορίσει και πάλι υποψήφιο νομάρχη τον κ. Σπ. Μαργέλη και υποψήφιο
δήμαρχο τον κ. Παν. Σκληρό. 
Από τη Ν.Δ. ­ εφόσον οι ίδιοι το επιθυμούν ­
θα είναι και πάλι υποψήφιοι ο σημερινός νομάρχης κ. Χρ. Λάζαρης και ο
σημερινός δήμαρχος Κ. Σταματέλος. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15828N131</ED>
<ID>
ID:166533

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N13&aa=1</URL></REF>


Article

<CATEGORY>vin04</CATEGORY>

 <H2>Ποιοι διεκδικούν το χρίσμα στο Νομό Κορινθίας</H2>

<AUTHOR>ΣΠΥΡΟΣΤΑΡΟΥΣΗΣ</AUTHOR>

Από πλευράς Νομαρχιακής Αυτοδιοίκησης Κορινθίας, ως υποψήφιοι
φέρονται και πάλι ο σημερινός νομάρχης Άγγελος Μανωλάκης, που υποστηρίχθηκε
από το ΠΑΣΟΚ, και ο σημερινός επικεφαλής της μειοψηφίας, γιατρός Χρήστος
Σεργιεντάκης, ο οποίος κατέβηκε ανεξάρτητος και υποστηρίχθηκε και από τη Ν.Δ.
Όσον αφορά τον Δήμο Κορινθίων προτίθεται να θέσει πάλι υποψηφιότητα για 3η
τετραετία, ο σημερινός δήμαρχος, Παναγιώτης Δαλακλείδης, ενώ ακούγεται και το
όνομα του μηχανικού Γιώργου Μάρκου, αναπληρωτή νομάρχου. Και οι δύο θα
ζητήσουν τη στήριξη του ΠΑΣΟΚ, ενώ από τον χώρο της Ν.Δ. ακούγεται το όνομα
του νομαρχιακού συμβούλου, Θωμά Θωμαΐδη, ο οποίος στο παρελθόν είχε θέσει
υποψηφιότητα για δήμαρχος Κορινθίων. 
Στο Λουτράκι παρ' όλα τα προβλήματα
που υπάρχουν στον χώρο της πλειοψηφίας, όπου με υποστήριξη της Ν.Δ. είχε
εκλεγεί ο οδοντίατρος Παύλος Παύλου, υποψηφιότητα προτίθεται να θέσει και πάλι
ο πρώην δήμαρχος, επί 3 τετραετίες, Γιάννης Γιωτάκης, ενώ από τον χώρο του
ΠΑΣΟΚ ακούγονται τα ονόματα των σημερινών δημοτικών συμβούλων κ.κ. Μανού και
Κοντού. 
Στο Ξυλόκαστρο αναμένεται να θέσει υποψηφιότητα ο νυν δήμαρχος
Δημήτρης Σκούρας (από Ν.Δ.) και από τον Δήμο Κιάτου, ο σημερινός δήμαρχος
Γιώργος Γιαννόπουλος (την προηγούμενη φορά είχε υποστηριχθεί από μερίδα του
ΠΑΣΟΚ και την Αριστερά). Ακούγεται επίσης και το όνομα του συμβούλου κ.
Γιώργα, που θα υποστηριχθεί από το ΠΑΣΟΚ. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15828N132</ED>
<ID>
ID:166574

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N13&aa=2</URL></REF>


Article

<CATEGORY>vin04</CATEGORY>

 <H2>Πολλοί οι μνηστήρες για τη δημαρχία Ιωαννίνων</H2>

<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

ΙΩΑΝΝΙΝΑ 
ΠΑΡ' ΟΛΟ που καμία επίσημη κίνηση για τις δημοτικές εκλογές δεν
έχει εκδηλωθεί μέχρι τώρα στα Γιάννενα, άρχισαν ήδη να ακούγονται κάποια νέα
ονόματα, για το δήμο της πόλης, όπως του πρώην αντιδημάρχου Σπύρου Εργολάβου
και του πολιτευτή του ΠΑΣΟΚ και νυν περιφερειάρχη Πελοποννήσου, Γιώργου
Μουτσόπουλου. 
Δεν είναι σίγουρο αν τελικά το ΠΑΣΟΚ θα υποστηρίξει και πάλι
τον νυν δήμαρχο Λευτέρη Γκλίναβο, για τον οποίο το κλίμα δεν είναι ιδιαίτερα
θετικό. 
Από τη Ν.Δ. δεν έχει ξεκαθαριστεί αν θα υποστηριχθεί πάλι ο ίδιος
υποψήφιος Αναστάσιος Παπασταύρου, ενώ ο πρώην δήμαρχος Φίλιππας Φίλιος ­ που
τότε είχε υποστηριχθεί από το ΚΚΕ ­ θα διεκδικήσει την εκλογή του με
ανεξάρτητο συνδυασμό αν δεν υπάρξει συνεργασία του με το ΠΑΣΟΚ. 
Στους
Δήμους Μετσόβου και Κόνιτσας θα είναι υποψήφιοι και πάλι οι νυν δήμαρχοι
Αλέκος Καχριμάνης και Μάκης Χατζηευφραιμίδης, οι οποίοι ας σημειωθεί ότι
εκλέχθηκαν χωρίς να υπάρχει αντίπαλος συνδυασμός. 
Για τους άλλους δήμους
του νομού δεν έχει ξεκαθαρίσει απολύτως τίποτε όσο βρίσκεται σε εξέλιξη η
υπόθεση των συνενώσεων κοινοτήτων. Για τη Νομαρχιακή Αυτοδιοίκηση Ιωαννίνων, ο
νυν νομάρχης Νίκος Ζαρμπαλάς, θεωρείται από τώρα το μεγάλο φαβορί για την
επανεκλογή του μετά την επιτυχημένη θητεία του, ενώ από τη Ν.Δ. αναμένεται να
προταθεί ο κ. Χριστόφορος Παπαδόπουλος, του συνδυασμού Δωδωναία Νομαρχία, που
αντικατέστησε τον επικεφαλής της παράταξης Λευτέρη Καλογιάννη, μετά την
παραίτησή του. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15828N133</ED>
<ID>
ID:166611

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N13&aa=3</URL></REF>


Article

<CATEGORY>vin04</CATEGORY>

 <H2>SOS για
τη Θεσσαλονίκη</H2>

<AUTHOR>ΧΡΙΣΤΟΣ ΖΑΦΕΙΡΗΣ</AUTHOR>

ΓΕΝΝΗΘΗΚΕ: Το 1956. 
ΘΥΜΑΤΑΙ ΜΕ ΝΟΣΤΑΛΓΙΑ: Τα χρόνια της μεταπολίτευσης. 
ΑΚΟΥΕΙ: Ελληνική
μουσική. 
ΘΑ ΗΘΕΛΕ ΝΑ ΖΕΙ: Πάντα στη Θεσσαλονίκη. 
ΣΤΙΣ ΕΛΕΥΘΕΡΕΣ ΩΡΕΣ
ΑΣΧΟΛΕΙΤΑΙ: Με τα παιδιά του. 
ΠΟΛΙΤΙΚΗ ΠΡΟΣΩΠΙΚΟΤΗΤΑ 
ΠΟΥ ΘΑΥΜΑΖΕΙ: Τον
Ανδρέα Παπανδρέου. 
ΤΟΝ ΕΝΟΧΛΕΙ: Η αχαριστία. 
ΥΠΕΡΗΦΑΝΕΥΕΤΑΙ: Για το
μεγαλείο της Θεσσαλονίκης. 
ΘΕΩΡΕΙ ΩΣ ΠΡΩΤΗ ΑΡΕΤΗ: Την τιμιότητα. 
ΦΙΛΟΔΟΞΕΙ: Να υλοποιηθούν τα μεγάλα έργα της Θεσσαλονίκης. 
Ο
νομάρχης Θεσσαλο-νίκης κ. Κώστας Παπαδόπουλος προκάλεσε ποικίλες αντιδράσεις
για το «κατηγορώ» προς κάθε κατεύθυνση, σχετικά με τις καθυστερήσεις των
μεγάλων έργων στη συμπρωτεύουσα. Θεωρεί υπεύθυνο αυτών των καθυστερήσεων το
συγκεντρωτικό διοικητικό σύστημα. Πιστεύει ότι δεν θα γίνει ανεξάρτητη από τις
κυβερνήσεις η Τοπική Αυτοδιοίκηση αν δεν υπάρξει οικονομική αυτοδυναμία.ΕΡ.:
Αντικυβερνητικοί «κεραυνοί» οι δηλώσεις; 
ΑΠ.: Εγώ θα το έλεγα SOS για τη
Θεσσαλονίκη. 
ΕΡ.: Μια ακόμη... εσωκομματική γκρίνια; 
ΑΠ.: Το να
επισημαίνεις τα άλυτα προβλήματα δεν είναι γκρίνια. 
ΕΡ.: Σας κατηγόρησαν
ότι οι καταγγελίες είναι προεκλογικό πυροτέχνημα... 
ΑΠ.: Οι εκλογές είναι
μακριά ακόμη. Θα 'λεγα ότι αργήσαμε να συντονιστούμε οι τοπικοί φορείς. 
ΕΡ.: Διαφοροποίηση από τις κυβερνητικές επιλογές; 
ΑΠ.: Η κυβέρνηση κάνει
τη δουλειά της και η αυτοδιοίκηση τη δική της. 
ΕΡ.: Υπήρξε αντίδραση από
την κυβέρνηση για τις επισημάνσεις; 
ΑΠ.: Ελπίζω να υπάρξει θετική, για να
δούμε έργα. 
ΕΡ.: Αμφισβητούνται από ορισμένους τα κίνητρα των δηλώσεών
σας... 
ΑΠ.: Η πρωτοβουλία μου ήταν αίτημα του λαού και οι δηλώσεις
κατέγραψαν την πραγματικότητα. 
ΕΡ.: Ο νομάρχης μπορεί να είναι...
κομματικός; 
ΑΠ.: Ο καθένας μπορεί να ανήκει σε κόμμα, αλλά όταν εκλέγεται
υπηρετεί το θεσμό. 
ΕΡ.: Είναι ανεξάρτητη από κυβερνήσεις η Τοπική
Αυτοδιοίκηση; 
ΑΠ.: Αν δεν υπάρξει οικονομική αυτοδυναμία, όχι. 
ΕΡ.:
Νομαρχιακή Αυτοδιοίκηση ή κεντρική διοίκηση στην πράξη; 
ΑΠ.: Ο καθένας με
το ρόλο του στο νέο διοικητικό σύστημα της χώρας, με γνώμονα την καλύτερη
εξυπηρέτηση του πολίτη. 
ΕΡ.: Πώς κρίνετε το υπό ψήφιση νομοσχέδιο για την
περιφέρεια; 
ΑΠ.: Προωθεί την αποσυγκέντρωση του κράτους. Ελπίζω όχι εις
βάρος της αποκέντρωσης. 
ΕΡ.: Αφαιρεί αρμοδιότητες από τη Νομαρχιακή
Αυτοδιοίκηση; 
ΑΠ.: Όλα τα προνοιακά ιδρύματα, την υγεία και όχι μόνο. 
ΕΡ.: Γιατί δεν ασκούνται πλήρως οι αρμοδιότητες της Νομαρχιακής Αυτοδιοίκησης;

ΑΠ.: Κάθε νέος θεσμός έχει τις δυσκολίες του. 
ΕΡ.: Εξασφαλίζονται οι
πόροι και οι υποδομές της; 
ΑΠ.: Η οικονομική αυτοδυναμία είναι ακόμη
στόχος. 
ΕΡ.: Ποιο παραμένει το βασικό πρόβλημα του θεσμού της Νομαρχιακής
Αυτοδιοίκησης; 
ΑΠ.: Η εκκρεμότητα του προσωπικού, οι πόροι και η
οριοθέτηση αρμοδιοτήτων. 
ΕΡ.: Αγνοείται πράγματι από το κέντρο η
Θεσσαλονίκη στα μεγάλα έργα; 
ΑΠ.: Σε εξαγγελίες όχι, σε υλοποίηση ναι. 
ΕΡ.: Τι φταίει που καρκινοβατούν τα έργα; 
ΑΠ.: Το συγκεντρωτικό σύστημα.

ΕΡ.: Ποιο είναι το σημαντικότερο έργο που καθυστερεί; 
ΑΠ.: Το μέσο
σταθερής τροχιάς (Μετρό). 
ΕΡ.: Οι τοπικοί φορείς είναι... αναρμόδιοι για
τις καθυστερήσεις; 
ΑΠ.: Όχι πάντοτε. 
ΕΡ.: Τελικά μπορεί να γίνει
αποκέντρωση ή παραμένει όνειρο; 
ΑΠ.: Θα χρειαστεί πολύς αγώνας ακόμη. 
ΕΡ.: Κομματικές οργανώσεις ή λαϊκοί θεσμοί πρωταγωνιστούν στο θεσμό; 
ΑΠ.:
Θεσμοί που δεν βασίστηκαν στον λαϊκό παράγοντα απέτυχαν. 
ΕΡ.: Ο τρίτος
βαθμός Τοπικής Αυτοδιοίκησης στις καλένδες; 
ΑΠ.: Πρόωρο, όταν ο δεύτερος
αντιμετωπίζει ακόμη προβλήματα. 
ΕΡ.: Πόσο... Πολιτιστική Πρωτεύουσα είναι
η Θεσσαλονίκη; 
ΑΠ.: Είχε μεγαλύτερες δυνατότητες. Έγιναν λάθη. 
ΕΡ.: Η
νομαρχία απέχει ή αποκλείσθηκε από τον Οργανισμό Πολιτιστικής Πρωτεύουσας; 
ΑΠ.: Αποκλείστηκε, αλλά αγωνιούμε για την επιτυχία της. 
ΕΡ.: Η νομαρχία
παράγει και προωθεί «δικό» της πολιτισμό;. 
ΑΠ.: Με το Κέντρο Πολιτισμού
και το Κέντρο Μαύρης Θάλασσας έχουμε σημαντικές παρεμβάσεις. 
ΕΡ.: Θα είστε
υποψήφιος στις προσεχείς εκλογές; 
ΑΠ.: Θα είμαι και ελπίζω με τη στήριξη
ευρύτερων δυνάμεων. 
ΕΡ.: Αν αποκλειστείτε από τις κομματικές διαδικασίες;

ΑΠ.: Δεν νομίζω ότι υπάρχει τέτοιο ενδεχόμενο. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15828N141</ED>
<ID>
ID:166534

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N14&aa=1</URL></REF>


Article

<CATEGORY>vin06</CATEGORY>

 <H5>Η ΠΑΓΚΟΣΜΙΑ
ΗΜΕΡΑ ΓΙΑ ΤΟΥΣ ΔΗΜΟΣΙΟΓΡΑΦΟΥΣ ΣΤΟ ΜΠΙΛΜΠΑΟ</H5>
<H2>Μια γιορτή για την ελευθερία του Τύπου</H2>

<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Στο Μπιλμπάο της
Ισπανίας, στη χώρα των Βάσκων, εκατό χιλιόμετρα μακριά από το Σαν Σεμπάστιαν,
έγινε στις 3 Μαΐου (με την ευκαιρία της Παγκόσμιας Ημέρας της Ελευθερίας του
Τύπου) η απονομή του βραβείου της Ουνέσκο-Γκιλιέρμο Cano (στο όνομα του άγρια
δολοφονημένου από τα καρτέλ των ναρκωτικών Κολομβιανού δημοσιογράφου) στη
φυλακισμένη επί τρεισήμισι χρόνια πενηντατριάχρονη Κινέζα συνάδελφό του κυρία
Gao Yu.ΣΤΗΝ ΠΡΟΣΦΩΝΗΣΗ του, ο πρόεδρος της IFJ (Διεθνής Συνομοσπονδία
Δημοσιογράφων) είπε μεταξύ άλλων και τα εξής: «Είμαστε υπερήφανοι που η Unesco
γιορτάζει μαζί μας αυτή τη μέρα προσφέροντας, μέσω του γενικού της διευθυντού,
το βραβείο για την Διεθνή Ελευθερία του Τύπου. Η δημοσιογράφος Gao Yu,
φυλακισμένη στην Κίνα, επελέγη από μια ανεξάρτητη επιτροπή επαγγελματιών του
χώρου και χαιρόμαστε που ο διεθνής οργανισμός της Ουνέσκο παραμένει πιστός
στις αρχές του για τη στήριξη του ελεύθερου και ανεξάρτητου Τύπου
επιβραβεύοντας μια δημοσιογράφο που προσωποποιεί αυτές τις αρχές παρά την
πίεση που της εξασκείται. 
«Οι δημοσιογράφοι είναι τα πρώτα θύματα πάντα
στον αγώνα για την ελευθερία της έκφρασης. Κάθε χρόνο, εμείς στην IFJ
καταμετρούμε τις απώλειες σε ανθρώπινο και επαγγελματικό δυναμικό. (Μόνο το
1996 υπήρξαν 58 νεκροί δημοσιογράφοι μαζί με τους συνεργάτες τους)». 
«Κάθε
θάνατος, κάθε τραυματισμός και κάθε φυλάκιση μελών της διεθνούς κοινότητας των
δημοσιογράφων, μας ξαναθυμίζει ότι οι ελευθερίες δεν κατοχυρώνονται παρά με το
κουράγιο, τη στράτευση και τη θυσία των εργαζομένων στα μέσα πληροφόρησης».

Στη συνέχεια, ως πρόεδρος της Συνομοσπονδίας, ο Jens Linde μίλησε για τους
πιο ύπουλους τρόπους που υπάρχουν στις μέρες μας για να υπονομευθεί η
ανεξαρτησία του δημοσιογράφου. Όπως «οι εκλεπτυσμένοι τρόποι παρεμπόδισης στην
πηγή της πληροφορίας από τις κρατικές αρχές», «νόμοι που αποσκοπούν στο να
μπει σιγαστήρας στη διαφωνία» και φυσικά όχι πια τόσο η πρωτογενής λογοκρισία
όσο η αυτολογοκρισία που ο δημοσιογράφος αυτοϋποβάλλεται γνωρίζοντας ολοένα
και καλύτερα τους κανόνες του παιχνιδιού. 
«Παντού στον κόσμο, είπε, η
αξιοπιστία του Τύπου και των ΜΜΕ αμφισβητείται από την εμπορευματοποίηση του
επαγγέλματός μας. Στις ΗΠΑ μάλιστα κρίθηκε απαραίτητο να υπάρξει "Newseum"
(κατά το "Museum"=μουσείο) για να θυμίζει τι προσέφερε ο Τύπος στις καλύτερές
του στιγμές». 
Και κατέληξε: «Πολλοί προσβλέπουν σκοτεινό το μέλλον της
ανθρώπινης εργασίας, γενικά. 
Σε πρόσφατη συνάντηση κορυφής στην
Καλιφόρνια, πριν από λίγους μήνες, διαπιστώθηκε ότι μόνο το 20% του ενεργού
πληθυσμού θα απασχολείται στις νέες τεχνολογίες, που θα ελέγχουν το σύνολο της
ανθρώπινης παραγωγής, ενώ οι υπόλοιποι θα είμαστε άνεργοι και ψυχαγωγούμενοι.
Γι' αυτό ο ρόλος του Τύπου είναι τεράστιος στην πληροφόρηση του τι αναμένει
τον πλανήτη μας, στην προώθηση του διαλόγου ανάμεσα στους ενεργούς πολίτες για
το αν θέλουν να καταλήξουμε εκεί που μας οδηγούν οι πολυεθνικές ή όχι». 
Ανταπαντώντας ο Federico Mayor, γενικός διευθυντής της Ουνέσκο, επεσήμανε τα
φαινόμενα τρομοκράτησης των δημοσιογράφων από τα καρτέλ των ναρκωτικών, τη
μαφία και τα συνδικάτα του οργανωμένου εγκλήματος, καθώς και από τις ομάδες
φανατικών κάποιου θρησκευτικού ή πολιτικού δόγματος. 
Η φετινή εξάλλου
Παγκόσμια Ημέρα της Ελευθερίας του Τύπου ήταν αφιερωμένη στην «καταπολέμηση
της αδιαλλαξίας και στην παραδοχή της ετερότητας», ως αναγκαίες προϋποθέσεις
στην απρόσκοπτη εργασία των λειτουργών της πληροφόρησης. 
Οι «Ρεπόρτερ
χωρίς σύνορα» μαζί με την Ουνέσκο κυκλοφόρησαν και το πρώτο εγχειρίδιο,
μεγέθους ενός σπιρτόκουτου, για την προστασία του δημοσιογράφου στον τόπο της
αποστολής του. Ενώ οι απανταχού στον κόσμο μη κυβερνητικοί οργανισμοί, οι
περίφημοι NGO (Non Govermental Organisations) συνέχεια αγρυπνούν, μέσω των
Εθνικών Επιτροπών της Ουνέσκο, για την προστασία των δημοσιογράφων. 
Άλλες
εκδηλώσεις που προβλέπονται για το '97, από πλευράς Ουνέσκο, είναι σεμινάρια
για τον Τύπο στη Μανίλα των Φιλιππίνων, στο Κατμαντού του Νεπάλ και στο
Ναϊρόμπι της Κένυας. Ένας μαραθώνιος ανεξάρτητων ραδιοφωνικών σταθμών στην
Κεντρική Ασία. Ένα συνέδριο στο Καλί της Κολομβίας «για τη βία ως όριο της
ελευθερίας της έκφρασης και της δημοκρατίας». Ένα συμπόσιο-ατελιέ στην Λουσάκα
της Ζάμπιας για τη δημοσιογραφική δεοντολογία κ.τλ. 
Βέβαια, οι φίλοι μας
οι Κινέζοι δεν ήταν ευχαριστημένοι με την απονομή του βραβείου (ενός ποσού
25.000 δολ.) στην έγκλειστη συμπατριώτισσά τους. 
Που όμως με το
ευχαριστήριο μήνυμα που έστειλε από τη φυλακή (όπου δεν της παραχωρείται καν η
αναγκαία ιατροφαρμακευτική περίθαλψη) απέδειξε το υψηλό της φρόνημα. «Η πένα
μου είναι το πιο πολύτιμο πράγμα που έχω στη ζωή μου». Κι ανέφερε τους στίχους
του Νερούδα: «Αρνηθείτε μου το ψωμί, και τον αέρα, αρνηθείτε μου το φως, και
την άνοιξη. Αλλά ποτέ μη μου αρνηθείτε το χαμόγελό σας, γιατί τότε θα πεθάνω».

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15828N151</ED>
<ID>
ID:166493

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N15&aa=1</URL></REF>


Article

<CATEGORY>vin02</CATEGORY>

 <H5>Η
«παιδική ζώνη» ­ δυστυχώς ­ χωράει τα πάντα</H5>
<H2>Σε πρώτο ενικό</H2>

<AUTHOR>ΜΑΙΡΗΚΑΤΣΑΝΟΠΟΥΛΟΥ</AUTHOR>

ΜΕΡΙΚΕΣ μανάδες μού λένε ότι θεωρούν την τηλεόραση μια πρώτης τάξεως «μπέιμπι
σίτερ», για να χουζουρέψουν λίγο στο κρεβάτι Κυριακή πρωί ή απλώς να έχουν
μιαν ώρα (πολύτιμης) ησυχίας μέσα στο σπίτι... 
Εγώ, αντιθέτως, βρίσκομαι
διαρκώς με τις κεραίες μου τεντωμένες κάθε Σαββατοκύριακο, όσο ο νεοσσός μου
βρίσκεται καθηλωμένος ­ με το στόμα ανοικτό, για την ακρίβεια ­ μπροστά στα
«θαύματα» των καναλιών μας. Ανθρωπόμορφα ­ και μη ­ τέρατα, σκελετοί που
κινούνται και ουρλιάζουν, ρομπότ που δεν αφήνουν τίποτα όρθιο παρελαύνουν με
ταχύτητα, χρώμα και θόρυβο μπροστά στα έκθαμβα παιδικά μάτια και διαμορφώνουν
τη δική τους αισθητική... «Τι έγιναν οι δικοί μας παιδικοί ήρωες; Γιατί δεν τα
συγκινεί πια ο Καραγκιόζης, γιατί δεν γελούν με τον Μίκι και τον Ποπάι;»,
αναρωτιέμαι, ενώ προσπαθώ τουλάχιστον να συζητήσω με τον γιο μου τα όσα
διαδραματίζονται στη μικρή οθόνη. Την ίδια στιγμή, όμως, πετάγομαι και μπαίνω
μπροστά στην τηλεόραση, δήθεν τυχαία. Ένας ηλιοκαμένος ομορφονιός «βάζει χέρι»
σε μια χαζοχαρούμενη ξανθούλα, καθώς οι σκηνές από τις ταινίες της ημέρας
μπαίνουν ξαφνικά σφήνα μέσα στο παιδικό πρόγραμμα (τι ευαισθησίες που
διαθέτουν, βρε παιδί μου, αυτοί οι υπεύθυνοι των προγραμμάτων!). 
Δεν
προλαβαίνω, όμως, να ξεφυσήσω με ανακούφιση, καθώς τις σεξουαλικές σκηνές
ακολουθούν οι μονόλεπτες «ενημερωτικές» ειδήσεις: τι πτώματα από τροχαία και
συμπλοκές, τι εγκλήματα πάθους, όλα τα έχει ο μπαξές της ελληνικής τιβούλας
και ­ το κυριότερο ­ χωρίς τύψεις μέσα στη λεγόμενη «παιδική ζώνη». «Σιγά μη
διαβάζουν οι "εγκέφαλοι" των καναλιών μας τις έρευνες των "Νιου Γιορκ Τάιμς",
για τα ψυχολογικά προβλήματα των παιδιών που βλέπουν ειδήσεις», μονολογώ. Και
σημειώνω στο μυαλό μου να σβήσω από τον προγραμματισμό της τηλεόρασης και αυτό
το κανάλι. Αργότερα, όμως. Όταν ο μικρός κοιμάται. Γιατί δεν αντέχω να βλέπω
την απογοήτευση στα μάτια του. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15828N152</ED>
<ID>
ID:166583

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N15&aa=2</URL></REF>


Article

<CATEGORY>vin06</CATEGORY>

 <H5>ΟΜΑΛΟΠΟΙΕΙΤΑΙ Η ΚΥΚΛΟΦΟΡΙΑ
ΤΩΝ ΟΧΗΜΑΤΩΝ ΣΤΟΝ ΚΟΜΒΟ ΔΥΡΡΑΧΙΟΥ</H5>
<H2>Οι οδηγοί... μαθαίνουν</H2>

<AUTHOR>ΣΤΕΦΑΝΟΣ ΚΡΙΚΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 53147 BYTES)
</AUTHOR>

Πέντε
μέρες μετά τη διακοπή λειτουργίας του κόμβου Δυρραχίου - Κηφισού -
Κωνσταντινουπόλεως, η κίνηση των οχημάτων δείχνει να ομαλοποιείται, χωρίς όμως
αυτό να σημαίνει πως οι υπεύθυνοι του ΥΠΕΧΩΔΕ δεν εξετάζουν και άλλους τρόπους
διευθέτησης της κυκλοφορίας πέραν εκείνων που έχουν έως τώρα καθοριστεί. 
«Από την περασμένη Παρασκευή, που ο συγκεκριμένος κόμβος τέθηκε εκτός
λειτουργίας, οι κυκλοφοριακοί φόρτοι που παρατηρούνται στην περιοχή μειώνονται
συνεχώς», ανέφερε χθες στα «ΝΕΑ» ο γενικός γραμματέας του ΥΠΕΧΩΔΕ κ. Γ.
Χρυσικόπουλος, επικαλούμενος τις παρατηρήσεις του επιτελείου συγκοινωνιολόγων
που έχει συστήσει για τον σκοπό αυτό το υπουργείο. 
Χθες, η εικόνα που
παρουσίαζε από πλευράς μποτιλιαρίσματος ο κόμβος Δυρραχίου δεν είχε καμία
σχέση με την περασμένη Παρασκευή. Οι οδηγοί απέφευγαν το σημείο αυτό και η
κίνηση από και προς το Περιστέρι γινόταν από παρακαμπτηρίους δρόμους, όπως οι
οδοί Παπαρηγοπούλου ή Αυλώνος. 
Σε δρόμους σαν κι' αυτούς είχαν τοποθετηθεί
ειδικοί κώνοι για να φαίνεται η διαδρομή, ενώ άνδρες της Τροχαίας ρύθμιζαν
αναλόγως την κυκλοφορία. 
Βέβαια, δεν έλειψαν και τα σημεία όπου η
κυκλοφορία παρουσίασε προβλήματα, όπως στη Λένορμαν, μιας και πολλοί οδηγοί
αναζήτησαν από εκεί διέξοδο προς την άλλη πλευρά του Κηφισού. 
Ωστόσο, οι
νέες αυτές κυκλοφοριακές ρυθμίσεις, που εντάσσονται στο έργο διευθέτησης του
Κηφισού ποταμού και επέκτασης της Εθνικής Οδού μέχρι τη λεωφόρο Ποσειδώνος,
φαίνεται να προκαλούν ορισμένες ενστάσεις από πλευράς του δήμου Περιστερίου,
που έχουν σχέση με τη χρονική διάρκεια διακοπής της κυκλοφορίας. 
«Εμείς
θεωρούμε πως το χρονικό διάστημα μέχρι τον Ιούλιο του 1998 ­ οπότε και θα
αποκατασταθεί η κυκλοφορία στον κόμβο ­ είναι παρά πολύ μεγάλο και σίγουρα θα
έχει οικονομικού χαρακτήρα επιπτώσεις στην περιοχή μας», εξηγεί ο δήμαρχος
Περιστερίου, Θεόδωρος Δημητρακόπουλος, και προσθέτει πως «προτείναμε την
επίσπευση και ολοκλήρωση των εργασιών μέσα σε οκτώ με δέκα μήνες, ώστε να
αντιμετωπιστούν τα προβλήματα που θα αντιμετωπίσουν και οι δημότες στις
μετακινήσεις τους προς και από το κέντρο». 
Πάντως, τις επόμενες ημέρες,
επιτροπή μηχανικών από το ΥΠΕΧΩΔΕ σε συνεργασία με συναδέλφους τους της
τεχνικής υπηρεσίας του δήμου Περιστερίου θα εξετάσουν τη δυνατότητα
διαπλάτυνσης ορισμένων δρόμων γύρω από τον κόμβο Δυρραχίου, ώστε η κυκλοφορία
των οχημάτων να διοχετεύεται ευκολότερα, όσο χρόνο διαρκέσουν οι εργασίες.

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15828N161</ED>
<ID>
ID:166494

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N16&aa=1</URL></REF>


Article

<CATEGORY>vin06</CATEGORY>

 <H2>Δημοπρατήθηκε η κατασκευή της πιλοτικής σήραγγας στον Κεραμεικό</H2>

ΔΗΜΟΠΡΑΤΗΘΗΚΕ χθες, με τη μέθοδο της πρόσκλησης περιορισμένου αριθμού τεχνικών
εταιρειών να υποβάλουν προσφορές, η κατασκευή του πρώτου από τα έργα για το
μετρό της Αθήνας, τα οποία περιεκόπησαν από το αντικείμενο της συνολικής
εργολαβίας. 
Πρόκειται για το έργο κατασκευής της πιλοτικής σήραγγας στον
Κεραμεικό, προκειμένου να διαπιστωθεί τι αρχαιότητες υπάρχουν στην περιοχή,
ώστε αναλόγως να αποφασιστεί η οριστική διαδρομή που θα ακολουθήσει η κανονική
σήραγγα της γραμμής Πεντάγωνο - Κεραμεικός. 
Η δοκιμαστική αυτή σήραγγα θα
έχει μήκος 170 μέτρων και το κόστος κατασκευής της εκτιμάται γύρω στα
300.000.000 δραχμές, η δε κατασκευή της περιεκόπη από το συνολικό αντικείμενο
της εργολαβίας της κοινοπραξίας Ολυμπιακό Μετρό, που κατασκευάζει τα έργα για
το μετρό της Αθήνας. Θυμίζουμε ότι με κυβερνητική απόφαση στις 20 Μαρτίου
αφαιρέθηκε από την κοινοπραξία η κατασκευή των έργων πολιτικού μηχανικού για
το τμήμα του μετρό από το Σύνταγμα μέχρι τον Κεραμεικό, λόγω των υπερβολικών
οικονομικών απαιτήσεων της κοινοπραξίας και των προβλημάτων που δημιουργούσε
στη συνολική κατασκευή του έργου. 
Τα τμήματα του έργου που αφαιρέθηκαν από
την κοινοπραξία Ολυμπιακό Μετρό θα κατασκευαστούν από άλλους εργολάβους και
ήδη δημοπρατήθηκε χθες το παραπάνω κομμάτι, ενώ τα υπόλοιπα υπολογίζεται ότι
θα δημοπρατηθούν γύρω στον Οκτώβριο, προκειμένου μέχρι τότε να καταρτιστούν οι
αναγκαίες μελέτες. 
Για την κατασκευή της πιλοτικής σήραγγας στον Κεραμεικό
εκλήθησαν χθες να υποβάλουν προσφορές οι εξής 14 ελληνικές τεχνικές εταιρείες,
από τις οποίες θα επιλεγεί ο ανάδοχος του έργου: ΑΚΤΩΡ, ΑΤΕΜΚΕ, ΙΡΙΣ, ΚΟΜΒΟΣ,
ΜΗΧΑΝΙΚΗ, ΟΔΩΝ και ΟΔΟΣΤΡΩΜΑΤΩΝ, ΟΜΑΣ, ΠΡΟΟΔΕΥΤΙΚΗ, ΤΕΧΝΟΔΟΜΗ, ΤΕΒ,
ΘΕΜΕΛΙΟΔΟΜΗ, ΘΕΣΣΑΛΙΚΗ και Κ. ΣΑΡΑΝΤΟΠΟΥΛΟΣ 
ΣΤΗ ΣΗΤΕΙΑ 
Αρχίζουν
τα έργα για την κατασκευή χώρου υγειονομικής ταφής των απορριμμάτων στη Σητεία
Κρήτης. Για να γίνουν τα έργα, ο υπουργός ΠΕΧΩΔΕ Κ. Λαλιώτης υπέγραψε απόφαση
για τη διάθεση ποσού 350.000.000 δραχμών. Τα έργα θα είναι έτοιμα σε 18 μήνες.

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15828N162</ED>
<ID>
ID:166546

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N16&aa=2</URL></REF>


Article

<CATEGORY>vin06</CATEGORY>

 <H2>Ζητούνται 120 δισ. για έργα στην περιοχή Θεσσαλονίκης</H2>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
ΠΕΡΙΣΣΟΤΕΡΑ από εκατόν είκοσι
δισεκατομμύρια δραχμές πρέπει να εξασφαλιστούν έγκαιρα από εθνικούς και
κοινοτικούς πόρους, για την ολοκλήρωση των αναγκαίων έργων στην ευρύτερη
περιοχή της Θεσσαλονίκης, η υλοποίηση των οποίων κρίνεται απαραίτητη από όλες
τις κυβερνήσεις της τελευταίας εικοσαετίας. 
Όπως διευκρίνισε χθες ο
νομάρχης Θεσσαλονίκης Κώστας Παπαδόπουλος, η κατασκευή της Εγνατίας οδού, με
τους κάθετους άξονες, το λιμάνι της Θεσσαλονίκης και μια σειρά από άλλα μεγάλα
έργα που κρίνονται αναγκαία για την εθνική οικονομία, για να εκτελεστούν μέχρι
το 2000 θα πρέπει επειγόντως να εξασφαλιστούν τα παραπάνω κονδύλια. 
Ο
νομάρχης Θεσσαλονίκης άσκησε κριτική σε όλες τις κυβερνήσεις από το 1989 μέχρι
σήμερα και εξέφρασε την ανησυχία του για την καθυστέρηση που παρατηρείται στην
ολοκλήρωση των αναπτυξιακών έργων στη Θεσσαλονίκη, ενώ αποκάλυψε ότι στα
προηγούμενα εγκαίνια της Διεθνούς Έκθεσης Θεσσαλονίκης, υπήρχε απόφαση του
Νομαρχιακού Συμβουλίου να μην παραστεί, σε ένδειξη διαμαρτυρίας. 
«Αποφύγαμε τις κόντρες, γιατί η κυβέρνηση ήταν πρόσφατα εκλεγμένη και έπρεπε
να δώσουμε πίστωση χρόνου», είπε χαρακτηριστικά ο κ. Παπαδόπουλος. 
Ειδικότερα για την Εγνατία οδό υποστήριξε ότι μέχρι στιγμής δεν έχουν
εξασφαλιστεί οι πόροι για την κατασκευή δύο τμημάτων στο Νομό Θεσσαλονίκης
(από το Δερβένι μέχρι τη Ρεντίνα και από την περιοχή του Νοσοκομείου Δυτικών
Συνοικιών μέχρι το «Τιτάν»), ενώ χαρακτήρισε αδικαιολόγητη την καθυστέρηση που
παρατηρείται στη δημοπράτηση του έργου για την κατασκευή του μετρό της
Θεσσαλονίκης. Ακόμα, χαρακτήρισε «ντροπή» το γεγονός της καθυστέρησης
λειτουργίας του μεγάλου υπερσύγχρονου Νοσοκομείου Δυτικών Συνοικιών στη
Θεσσαλονίκη και άσκησε κριτική σε όλες τις κυβερνήσεις για άνιση μεταχείριση
της Θεσσαλονίκης. 
«Αν δεν γινόταν κανένα έργο σ' ολόκληρη τη χώρα, δεν θα
υπήρχε πρόβλημα. Όμως, τα τελευταία χρόνια κατασκευάζονται έργα μόνον στο
λεκανοπέδιο της Αττικής», είπε. 
* «Η Μαγνησία δικαιούται τα μεγάλα έργα
και διεκδικεί την ανάπτυξη που της αξίζει». Αυτό ήταν το κεντρικό σύνθημα
συλλαλητηρίου που πραγματοποιήθηκε χθες στον Βόλο, με πρωτοβουλία της
Νομαρχιακής Αυτοδιοίκησης. 
Με την κινητοποίηση αυτή, οι κάτοικοι της
Μαγνησίας διεκδίκησαν την ολοκλήρωση της επέκτασης του Νοσοκομείου Βόλου, την
κατασκευή των Σχολών Εμπορικού Ναυτικού και την προώθηση του ταμιευτήρα της
Κάρλας, του περιφερειακού δρόμου του Βόλου και των έργων στο λιμάνι. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15828N163</ED>
<ID>
ID:166587

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N16&aa=3</URL></REF>


Article

<CATEGORY>vin06</CATEGORY>

 <H2>Αιφνιδιαστικοί επανέλεγχοι οχημάτων στα ΚΤΕΟ</H2>

ΘΕΣΣΑΛΟΝΙΚΗ 
Γραφείο Βόρειας Ελλάδας 
ΕΙΔΙΚΕΣ ΕΠΙΤΡΟΠΕΣ για τον επανέλεγχο όλων των
οχημάτων από τα ΚΤΕΟ, αλλά και για τη διερεύνηση καταγγελιών για μειωμένο
έλεγχο από δημοσίους υπαλλήλους, συγκροτεί πρώτη φορά στην Ελλάδα η Νομαρχία
Θεσσαλονίκης. 
Όπως ανακοίνωσε χθες ο Νομάρχης Θεσσαλονίκης, Κώστας
Παπαδόπουλος, οι συνεχείς ­ και πολλές φορές αβάσιμες, όπως είπε ­ καταγγελίες
πολιτών εις βάρος των υπηρεσιών τεχνικού ελέγχου οχημάτων (ΚΤΕΟ) σε συνδυασμό
με την αύξηση των τροχαίων ατυχημάτων αναγκάζουν τη Νομαρχιακή Αυτοδιοίκηση να
προχωρήσει στη συγκρότηση επιτροπών κοινωνικού ελέγχου σε ολόκληρο τον νόμο. Η
επιτροπή κοινωνικού ελέγχου στα ΚΤΕΟ θα απαρτίζεται από εκπρόσωπο της
νομαρχίας, των εργαζομένων στις δύο υπηρεσίες τεχνικού ελέγχου οχημάτων, του
επιμελητηρίου και από δύο επιστήμονες αναγνωρισμένης αξίας και θα καλεί
απροειδοποίητα σε επανέλεγχο φορτηγά και άλλα οχήματα επαγγελματικής χρήσης,
τα οποία πέρασαν κανονικά από τεχνικό έλεγχο, με στόχο να επεκταθεί ο έλεγχος
και στα Ι.Χ. επιβατικά αυτοκίνητα. 
Ο κ. Παπαδόπουλος διευκρίνισε ότι ο
θεσμός των επιτροπών κοινωνικού ελέγχου από τα ΚΤΕΟ θα καθιερωθεί στη συνέχεια
και σε άλλες δημόσιες υπηρεσίες, που έχουν ως αντικείμενο τη γνωμοδότηση και
τη χορήγηση αδειών λειτουργίας, όπως στις διευθύνσεις πολεοδομίας, βιομηχανίας
και εμπορίου. 
Τα μέλη των επιτροπών, εκτός από τη διερεύνηση καταγγελιών
για τυχόν παρατυπίες, θα ενημερώνουν και θα προσπαθούν να επιλύσουν τα
προβλήματα πολιτών, οι οποίοι ταλαιπωρούνται εξαιτίας της γραφειοκρατίας.

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15828N164</ED>
<ID>
ID:166618

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N16&aa=4</URL></REF>


Article

<CATEGORY>vin06</CATEGORY>

 <H5>Η ΕΚΠΑΙΔΕΥΤΙΚΟΣ
ΑΓΓΕΛΙΚΗ-ΚΟΤΟΠΟΥΛΗ-ΠΑΠΑΔΗΜΗΤΡΙΟΥ ΔΙΝΕΙ ΜΑΧΗ ΓΙΑ ΝΑ ΣΩΣΕΙ ΤΟ ΣΠΙΤΙ ΤΗΣ</H5>
<H2>Απτόητη κατά της ΕΥΔΑΠ</H2>

<AUTHOR>ΜΙΝΑ ΜΟΥΣΤΑΚΑ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 31035 BYTES)
</AUTHOR>

Σε οριακό σημείο βρίσκεται και πάλι από χθες
η εκπαιδευτικός κ. Αγγελική Κοντούλη - Παπαδημητρίου, που προσπαθεί με «νύχια
και με δόντια» να γλιτώσει το σπίτι της, το οποίο η ΕΥΔΑΠ προσπαθεί ­ για
τρίτη φορά ­ να το βγάλει σε πλειστηριασμό για απλήρωτο λογαριασμό ύψους
772.628 δραχμών. 
ΤΟ Μονομελές Πρωτοδικείο της Αθήνας (Τμήμα
Ασφαλιστικών Μέτρων) με απόφασή του απέρριψε την αίτησή της με την οποία
ζητούσε αναστολή του προγραμματισμένου γι' αύριο πλειστηριασμού του σπιτιού
της, με το σκεπτικό ότι η διαδικασία που έχει ακολουθήσει η ΕΥΔΑΠ είναι
απολύτως νόμιμη. 
Ωστόσο, η εκπαιδευτικός δεν πρόκειται να καθήσει με
σταυρωμένα τα χέρια. Είναι διατεθειμένη να εξαντλήσει όλα τα νομικά περιθώρια
για να γλιτώσει το σπίτι της, που αποτελεί και το μοναδικό περιουσιακό της
στοιχείο. Στο πλαίσιο αυτών των ενεργειών της ο πληρεξούσιος δικηγόρος της κ.
Κωνσταντίνος Μπίκας προτίθεται να ασκήσει έφεση κατά παλαιότερης δικαστικής
απόφασης για ανακοπή του αυριανού πλειστηριασμού. 
Μιλώντας στα «ΝΕΑ» η κ.
Παπαδημητρίου, μετά την έκδοση της δικαστικής απόφασης, είπε πως «τα τελευταία
χρόνια που η ΕΥΔΑΠ μάς έχει κόψει το νερό. Είμαστε υποχρεωμένοι στο σπίτι να
πίνουμε μόνο εμφιαλωμένο. Τα ρούχα μας τα δίνουμε έξω για να τα πλύνουμε, ενώ
για την κάλυψη των υπολοίπων στοιχειωδών αναγκών μας είμαστε υποχρεωμένοι να
μεταφέρουμε με μπιτόνια νερό από το πάρκο των δικαστηρίων της πρώην Σχολής
Ευελπίδων, που βρίσκεται κοντά στο σπίτι μας». 
Ακόμη και σήμερα η
εκπαιδευτικός πιστεύει πως «η αντιδικία της με την ΕΥΔΑΠ δεν οφείλεται σε
προσωπικούς λόγους, αλλά πως επιχειρείται να δημιουργηθεί δεδικασμένο για να
αντιμετωπίζονται με τον ίδιο τρόπο όλες οι περιπτώσεις καταναλωτών που
αρνούνται να πληρώσουν φουσκωμένους λογαριασμούς». Η ίδια, από την πρώτη
στιγμή που πήρε στα χέρια της τον «φουσκωμένο» λογαριασμό της ΕΥΔΑΠ για
κατανάλωση 3.000 κυβικών μέτρων νερού μέσα σε έξι μήνες, αντέδρασε έντονα
υποστηρίζοντας πως πρόκειται περί λάθους και για τον λόγο αυτό αρνήθηκε να
καταβάλει το τίμημα που της αναλογούσε. Εξάλλου, τόσο ο υδραυλικός όσο και ο
τεχνικός της ΕΥΔΑΠ έπειτα από έλεγχο διαπίστωσαν βλάβη στον υδρομετρητή, με
αποτέλεσμα να καταγράφεται κατανάλωση κυβικών νερού χωρίς να είναι ανοικτή
κάποια βρύση. 
Οι υπεύθυνοι της ΕΥΔΑΠ, έχοντας αντίθετη άποψη από την
πλευρά τους, κίνησαν όλες τις προβλεπόμενες από τον νόμο διαδικασίες για την
είσπραξη της οφειλής, καταλήγοντας σε απόφαση για πλειστηριασμό του σπιτιού
της κ. Παπαδημητρίου. 
Ύστερα από εκείνη την πρώτη κοινοποίηση άρχισε ο
Γολγοθάς για την εκπαιδευτικό, η οποία προσπαθεί, χρησιμοποιώντας όλα τα
νομικά όπλα που της παρέχει ο νόμος, να αμυνθεί απέναντι σε αυτή την αδικία,
που όπως υποστηρίζει υφίσταται, με αποκορύφωμα τη διακοπή της παροχής νερού
από το 1990! 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15828N171</ED>
<ID>
ID:166495

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N17&aa=1</URL></REF>


Article

<CATEGORY>vin06</CATEGORY>

 <H2>Μαφιόζοι αποπειράθηκαν να κλέψουν ταχύπλοο στην Κέρκυρα</H2>

<AUTHOR>ΣΠΥΡΟΣ ΖΗΝΙΑΤΗΣ</AUTHOR>

ΚΕΡΚΥΡΑ

ΕΝΑ ακόμη επεισόδιο με Αλβανούς μαφιόζους έγινε στις 5.40 χθες τα
ξημερώματα σε όρμο της περιοχής Κομμένο, πολύ κοντά στη μαρίνα της Κέρκυρας.
Συγκεκριμένα, κουκουλοφόροι που επέβαιναν σε ταχύπλοο σκάφος αποπειράθηκαν να
κλέψουν ένα κρις-κραφτ από τις εγκαταστάσεις σχολής σκι που ανήκει στον Ροσέτο
Δαμίγο. Κατά την προσπάθειά τους έγιναν αντιληπτοί από τον Δαμίγο, ο οποίος
έριξε προς την πλευρά των δραστών το φως ενός προβολέα. Οι κουκουλοφόροι
απομακρύνθηκαν αμέσως και ταυτόχρονα άρχισαν να πυροβολούν με Καλάσνικοφ που
είχαν μαζί τους, σύμφωνα με την Αστυνομία. 
Αξίζει να σημειωθεί πως το
συμβάν έγινε σε μια κατ' εξοχήν τουριστική περιοχή της Κέρκυρας, με αποτέλεσμα
να εντείνεται η αγωνία των παραγόντων του νησιού για τις πιθανές συνέπειες
στην ευαίσθητη από παρόμοια γεγονότα τουριστική οικονομία της Κέρκυρας. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15828N172</ED>
<ID>
ID:166547

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N17&aa=2</URL></REF>


Article

<CATEGORY>vin06</CATEGORY>

 <H2>Χάος στα δρομολόγια της Αεροπλοΐας</H2>

Η ΠΤΗΣΗ για Μύκονο ακυρώθηκε. Η πτήση για
Σαντορίνη καθυστέρησε περισσότερες από έξι ώρες. Δύο παραδείγματα από την
εικόνα που παρουσίασαν χθες τα δρομολόγια της Ολυμπιακής Αεροπλοΐας, λόγω των
στάσεων εργασίας του προσωπικού της εταιρείας. Ο χορός των στάσεων ξεκίνησε με
τους πιλότους (5 π.μ. έως 1 μ.μ.), τη σκυτάλη πήραν οι τεχνικοί (9 π.μ. έως 1
μ.μ.), οι υπάλληλοι (11 π.μ. έως 3 μ.μ.) και ακολούθησαν οι αεροσυνοδοί (1
μ.μ. έως 5 μ.μ.). 
Το αποτέλεσμα ήταν να δημιουργηθούν πολλά προβλήματα στα
δρομολόγια της Αεροπλοΐας (πραγματοποιεί πτήσεις εσωτερικού με μικρά
αεροπλάνα), όπως καθυστερήσεις και ακυρώσεις πτήσεων. Συγκεκριμένα, η πτήση
για Μύκονο που είχε προγραμματισθεί για τις 2.10 το μεσημέρι δεν
πραγματοποιήθηκε ποτέ, ενώ οι επιβάτες της πτήσης για Σαντορίνη που είχε
αρχική ώρα αναχώρησης 11.25 πέταξαν τελικά μετά εξήμιση ώρες. Τέλος,
καθυστερήσεις που έφτασαν ακόμη και τα 40 λεπτά σημειώθηκαν και σε άλλες
πτήσεις της εταιρείας. Ας σημειωθεί ότι η πτήση της Αεροπλοΐας για Ιωάννινα
ακυρώθηκε όχι λόγω των στάσεων εργασίας, αλλά λόγω ομίχλης στο αεροδρόμιο της
πόλης. Λόγω καιρού ταλαιπωρήθηκαν και οι επιβάτες της πρωινής πτήσης (5.50)
της Ολυμπιακής για Κω. Ενώ επιβιβάσθηκαν κανονικά στα αεροπλάνο, οδηγήθηκαν
ξανά στους χώρους αναμονής του αεροδρομίου, λόγω ομίχλης στο νησί. Τελικά,
πέταξαν για Κω ύστερα από έξι ώρες. 
Οι εργαζόμενοι στην Ολυμπιακή
Αεροπλοΐα, οι οποίοι έχουν προγραμματίσει ανάλογες στάσεις εργασίας στις 12
και στις 19 του μήνα, ζητούν τη λήψη μέτρων για την ανάπτυξη της εταιρείας
(αγορά νέων αεροσκαφών, οργανωτική ανασυγκρότηση της εταιρείας, αύξηση
μετοχικού κεφαλαίου) ενόψει των νέων συνθηκών ανταγωνισμού που διαμορφώνονται
από την απελευθέρωση των αερομεταφορών. 
Προβλήματα δημιουργήθηκαν και σε
πτήσεις για Ιταλία της Ολυμπιακής Αεροπορίας. Οι πτήσεις για Μιλάνο και Ρώμη
καθυστέρησαν περισσότερο από τρεις ώρες λόγω απεργίας στα ιταλικά αεροδρόμια.

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15828N173</ED>
<ID>
ID:166588

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N17&aa=3</URL></REF>


Article

<CATEGORY>vin06</CATEGORY>

 <H2>Η ΠΟΕΣΥ για την ημέρα των ΜΜΕ</H2>

«ΟΙ ΔΗΜΟΣΙΟΓΡΑΦΟΙ, που αποστολή
τους είναι να αναζητούν την αλήθεια και να ενημερώνουν τους λαούς, υφίστανται
τη διαρκή επίθεση εκείνων που ούτε στην αλήθεια πιστεύουν και την
ελευθεροτυπία θέλουν να εξοντώσουν». Αυτό τονίζει σε ανακοίνωσή της η
Πανελλήνια Ομοσπονδία Ενώσεων Συντακτών (ΠΟΕΣΥ), με αφορμή τον εορτασμό της
Παγκόσμιας Ημέρας για τα ΜΜΕ. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15828N174</ED>
<ID>
ID:166619

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N17&aa=4</URL></REF>


Article

<CATEGORY>vin06</CATEGORY>

 <H2>Βραβεία του ιδρύματος Μποδοσάκη</H2>

ΤΑ ΕΠΙΣΤΗΜΟΝΙΚΑ βραβεία του
1996 θα απονείμει την ερχόμενη Δευτέρα, στη Μεγάλη Αίθουσα Τελετών του
Πανεπιστημίου Αθηνών, παρουσία του Προέδρου της Δημοκρατίας κ. Κωστή
Στεφανόπουλου, το Ίδρυμα Μποδοσάκη. Με τα βραβεία, που προβάλλουν και
ενισχύουν το έργο νέων επιστημόνων μέχρι 40 ετών, θα τιμηθούν οι κ.κ. Θεόδωρος
Θεοδώρου (Πανεπιστήμιο Πατρών), Ιωάννης Κεβρεκίδης (Πανεπιστήμιο Πρίνστον),
Χριστόδουλος Φλούδας (Πανεπιστημιο Πρίνστον), Κωνσταντίνος Μεγήρ (Πανεπιστήμιο
του Λονδίνου) και Αντώνιος Κουζαρίδης (Πανεπιστήμιο Κέιμπριτζ). Τα βραβεία
είναι ύψους 7 εκ. δρχ. το καθένα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15828N175</ED>
<ID>
ID:166638

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N17&aa=5</URL></REF>


Article

<CATEGORY>vin06</CATEGORY>

 <H5>ΖΩΓΡΑΦΟΙ, ΗΘΟΠΟΙΟΙ ΚΑΙ, ΤΑΥΤΟΧΡΟΝΩΣ, ΣΥΖΥΓΟΙ * ΠΩΣ ΚΥΛΑΕΙ
Η ΖΩΗ ΣΤΗΝ ΚΟΙΤΗ ΤΗΣ ΚΟΙΝΗΣ ΚΑΛΛΙΤΕΧΝΙΚΗΣ ΚΑΡΙΕΡΑΣ;</H5>
<H5>Κάκια Αναλυτή και Κώστας Ρηγόπουλος</H5>
<H5>Δημήτρης και Χαρίκλεια Μυταρά</H5>
<H5>Γιάννης Μπέζος και Ναταλία Τσαλίκη</H5>
<H2>ΖΕΥΓΑΡΙΑ ΕΠΙΤΥΧΗΜΕΝΩΝ</H2>
<H2>Στη ζωή και στην τέχνη</H2>

<AUTHOR>ΔΗΜΗΤΡΑΣ ΣΚΟΥΦΟΥ</AUTHOR>

Τους ένωσε η αγάπη και το κοινό τους επάγγελμα.
Είναι ζευγάρια στη ζωή, πολλές φορές και στη δουλειά τους. Εκεί, που οι άλλοι
αισθάνονται ότι κινούνται σε τεντωμένο σχοινί, εκείνοι ισορροπούν με
χαρακτηριστική άνεση. Συνδυάζουν με επιτυχία την προσωπική ευτυχία και την
καριέρα τους, λες και είναι παιχνιδάκι. Αυστηροί κριτές, σε πολλές
περιπτώσεις, ο ένας του άλλου υποστηρίζουν ότι η οικογένεια και η καριέρα
μπορούν να συνυπάρξουν. Απόδειξη τα χρόνια που ζουν, δημιουργούν και χαίρονται
μαζί. 
ΓΝΩΡΙΣΤΗΚΑΝ όταν εκείνη
ήταν, ακόμα, μαθήτρια στη σχολή. Εκείνος, ήδη, γνωστός στον θεατρικό χώρο.
Σχεδόν 40 χρόνια κοινής προσωπικής και καλλιτεχνικής ζωής, αλλά και 32 χρόνια
επιχειρηματικής συνεργασίας. Έχουν μια κόρη, επίσης ηθοποιό, τη Ζωή Ρηγοπούλου
και μια εγγονή. Η Κάκια Αναλυτή και ο Κώστας Ρηγόπουλος ερωτεύθηκαν και
παντρεύτηκαν μέσα σε δύο μήνες. Ένας κεραυνοβόλος έρωτας, ο οποίος δεν είχε να
κάνει με τη γοητεία που ασκούσε στη νεαρή εκείνη την εποχή ηθοποιό ο ήδη
γνωστός πρωταγωνιστής.. 
«Μαζί από το 1958. Βήμα-βήμα περπατήσαμε την
επαγγελματική και προσωπική μας ζωή και ζήσαμε τις χαρές, τις λύπες, τις
αποτυχίες και τις επιτυχίες μας», λέει ο κ. Ρηγόπουλος. «Ο δικός μας
επαγγελματικός χώρος είναι σκληρός και ανταγωνιστικός. Σε πολλές περιπτώσεις
αυτό επιδρά αρνητικά και στις προσωπικές σχέσεις. Σε μας μάλλον το αντίθετο
συνέβη. Μέσα στο θέατρο γνωριστήκαμε, ερωτευτήκαμε, δουλέψαμε και ζήσαμε όλα
αυτά τα χρόνια της κοινής μας ζωής και ήταν ευτυχισμένα και δημιουργικά». Για
την κ. Αναλυτή ο αμοιβαίος σεβασμός είναι το μυστικό για την πολύχρονη και
αρμονική σχέση τους. «Δεν ένιωσα ποτέ να ανταγωνίζομαι τον Κώστα ή εκείνος
εμένα. Συμμετείχαμε ο ένας στην επιτυχία του άλλου. Μάλλον το γεγονός ότι
έχουμε το ίδιο επάγγελμα είναι λιγότερο κακό από ό,τι πολλοί πιστεύουν. Μπορεί
ο σύντροφός σου να καταλάβει τους ρυθμούς σου, τις ώρες που χρειάζεται να
λείπεις από το σπίτι, μπορεί να νιώσει την αγωνία σου, γιατί την έχει
αισθανθεί και ο ίδιος». 
Όταν χρειαστεί, ο ένας κρίνει τη δουλειά του άλλου
ακόμα και αυστηρά. Διορθώνει ο ένας τα λάθη του άλλου και
αλληλοσυμπληρώνονται. Είναι, όπως λένε, το σημαντικότερο. «Μάθαμε να αγαπάμε
τα ίδια πράγματα και να μοιραζόμαστε τα πάντα. Ο επαγγελματικός ανταγωνισμός
στη σχέση μας ήταν ανύπαρκτος, ακόμα και τότε που ήμασταν νέοι και πιο
ορμητικοί. Για εμάς το κοινό επάγγελμα ήταν ό,τι καλύτερο. Ήταν η αιτία να
συναντηθούμε». 
ΕΚΕΙΝΟΣ γνωστός
ζωγράφος και καθηγητής στη Σχολή Καλών Τεχνών, εκείνη επίσης ζωγράφος,
επιστημονική συνεργάτιδα στη Σχολή Καλών Τεχνών και διευθύντρια στο Εργαστήρι
Τέχνης της Χαλκίδας. Έχουν έναν γιο, τον Αριστείδη, που είναι μουσικός. Τους
ένωσε η αγάπη τους για την τέχνη και τη ζωγραφική. Γνωρίστηκαν όταν η κ.
Χαρίκλεια Μυταρά ήταν φοιτήτρια στο προκαταρκτικό τμήμα της Σχολής Καλών
Τεχνών και ο κ. Δημήτρης Μυταράς φοιτητής στο πρώτο έτος. Μαζί από το 1953.
«Ξεκινήσαμε μαζί και το 1961 συνεχίσαμε τις σπουδές μας στο Παρίσι. Η σχέση
μας πέρασε από όλα τα στάδια: της γνωριμίας, της φιλίας και κατέληξε σε γάμο.
Το κοινό μας επάγγελμα δεν στάθηκε ποτέ αιτία για οποιουδήποτε είδους
ανταγωνισμό», λέει η Χαρίκλεια Μυταρά. 
Όταν χρειαστεί, ο ένας κρίνει τη
δουλειά του άλλου. Ξέρουν όμως να σέβονται ο ένας τον άλλο. Διακριτικός και
χαμηλών τόνων ο Δημήτρης Μυταράς, πιο σκληρή η σύζυγός του. «Πολλές φορές όταν
φίλοι, αστειευόμενοι, του λένε ότι εγώ ζωγραφίζω καλύτερα, εκείνος πάντα με
υπερασπίζεται», συμπληρώνει η κ. Μυταρά. Και ο σύζυγός της προσθέτει: «Όταν
βλέπει τη δουλειά μου, δεν διστάζει ποτέ να πει τη γνώμη της. Καλή ή κακή. Για
μένα είναι σαν τη φωνή της συνείδησης και είναι πολύ σημαντικό. Δεν κρύβει
κανέναν ανταγωνισμό. Ο καθένας μας έκανε, πιστεύω, όλα εκείνα που θεωρούσε και
έκρινε απαραίτητα». 
Κατανοούν ο ένας τα προβλήματα της δουλειάς του άλλου.
Τις ώρες που χρειάζονται να απομονωθούν για να ζωγραφίσουν, αυτό που πολλοί
ονομάζουν «τη μοναξιά του καλλιτέχνη». Και συμφωνούν ότι «στις σχέσεις τον
ανθρώπων οι χαρακτήρες είναι που παίζουν ρόλο και μόνον αυτοί». 
ΓΝΩΡΙΣΤΗΚΑΝ σε μια
παράσταση, όντας πια επαγγελματίες, πριν από 14 χρόνια, στην αρχή της καριέρας
τους και έχουν μια 8άχρονη κόρη, την Ηρώ. 
Ο Γιάννης Μπέζος και η Ναταλία
Τσαλίκη, γνωστοί ηθοποιοί του θεάτρου και της τηλεόρασης, ποτέ δεν ένιωσαν να
επηρεάζει την προσωπική τους σχέση ο επαγγελματικός ανταγωνισμός. 
Σε έναν
χώρο επικίνδυνο και άκρως ανταγωνιστικό όπως είναι ο καλλιτεχνικός, πολλά
λέγονται και ακόμα περισσότερα ακούγονται. 
Το μυστικό όμως, όπως λέει η κ.
Τσαλίκη, είναι η ουσία των πραγμάτων. «Σε καμία περίπτωση δεν θα αφήναμε τον
προσωπικό εγωισμό να μπει ανάμεσα στη σχέση μας. Όταν δύο άνθρωποι έχουν βρει
τον εαυτό τους, ξέρουν τι θέλουν. Γι' αυτό τον λόγο και επιλέγουν να είναι
μαζί». 
Πολλές φορές δουλεύουν μαζί, άλλες πάλι οι ανάγκες κάποιας
παράστασης γίνονται αιτία ένας από τους δύο να λείψει για κάποιο διάστημα. Σ'
αυτές τις περιπτώσεις η ζυγαριά γέρνει προς τη Ναταλία. «Η κόρη μας, η Ηρώ,
νομίζω ότι με χρειάζεται και έτσι όταν τύχει κάποια δουλειά στην επαρχία
συνήθως δεν την επιλέγω. Τώρα, που είναι μικρούλα, μπορώ να κάνω υποχωρήσεις
για να μεγαλώσει σωστά. Το κάνω με ευχαρίστηση. Βρίσκω τη χρυσή τομή και δεν
με ενοχλεί που δεν κάνω κάποια πράγματα στη δουλειά μου, τα οποία σε άλλη
περίπτωση ίσως επέλεγα». 
Κρίνουν αυστηρά ο ένας τον άλλο. Εκτιμούν ο ένας
τον άλλο. Καταλαβαίνουν και αποδέχονται τις δυσκολίες του επαγγέλματός τους.

«Κάνουμε μια δουλειά, την οποία κουβαλάμε και στο σπίτι μας. Είναι
σημαντικό να καταλαβαίνουμε ο ένας τον άλλο. Να συζητάμε, ακόμα και τις
ατομικές μας επιλογές, να προστατεύουμε ο ένας τον άλλο. Αυτό κάνουμε τόσα
χρόνια που είμαστε μαζί και περνάμε καλά», συμφωνούν και οι δύο. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15828N181</ED>
<ID>
ID:166496

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N18&aa=1</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ ΚΑΙ
ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ</H5>
<H5>Χίλια φωτοβολταϊκά σε 10 χρόνια</H5>
<H5>Πρότυπο οικισμό στο Αιγαίο ανακοίνωσε η
Βάσω Παπανδρέου</H5>
<H2>Και ηλιακή... τζαζ</H2>

Η ηλιακή ενέργεια βγήκε βόλτα χθες στη Βουλιαγμένη,
έπαιξε τζαζ, σέρβιρε καφέ και αναψυκτικά. Όλα αυτά στην εκδήλωση που οργάνωσε
η Γκρίνπις. Στόχος, να αποδειχθεί ότι είναι δυνατόν το 30% των αναγκών μας σε
ηλεκτρική ενέργεια να καλυφθεί από φωτοβολταϊκά ηλιακά συστήματα. 
Σε μια
χώρα που διαθέτει τόσο ήλιο είναι κρίμα να μην αξιοποιείται η ηλιακή ενέργεια.
Μην ξεχνάμε ότι διεθνώς η αγορά φωτοβολταϊκών έχει έναν κύκλο εργασιών ίσο με
300 δισ. και αναπτύσσεται με ρυθμό 15% το χρόνο. 
Η ηλιακή ενέργεια προ των
πυλών... Δεν αποκλείεται μάλιστα σύντομα να έχουμε και τον μεγαλύτερο ηλιακό
ηλιακό σταθμό ηλεκτροπαραγωγής στον κόσμο, στην Κρήτη, την ίδια στιγμή που
προωθείται πρόγραμμα εγκατάστασης 500.000 ηλιακών φωτοβολταϊκών συστημάτων
στην Ευρώπη ως το 2010. 
Και δεν είναι μόνο αυτό... Ένα ηλιακό φωτοβολταϊκό
σύστημα, σαν αυτό που παρουσίασε χθες η Γκρίνπις, μπορεί να ψήσει καφέ, να
«σερβίρει» ηλιακά αναψυκτικά και να τροφοδοτήσει (με ηλιακό ηλεκτρισμό) μια
μουσική συναυλία. 
Χθες στον Αστέρα της Βουλιαγμένης, όπου έγινε η
παρουσίαση του ηλιακού οχήματος της Γκρίνπις στα πλαίσια διεθνούς συνεδρίου
που πραγματοποιείται με θέμα τις ανανεώσιμες πηγές ενέργειας, ο καιρός ήταν
ιδανικός για την περίσταση. 
Στρατηγική 
Σε μια χώρα όπως είναι η
Ελλάδα, με τη μεγαλύτερη ίσως ηλιοφάνεια σε όλη την Ευρώπη, «είναι δυνατό το
30% των αναγκών μας σε ηλεκτρική ενέργεια, με βάση έκθεση της Ευρωπαϊκής
Ένωσης, να καλυφθεί από φωτοβολταϊκά ηλιακά συστήματα τοποθετημένα στις στέγες
των κατάλληλων σπιτιών», σύμφωνα με τον κ. Στέλιο Ψωμά, υπεύθυνο για
ενεργειακά θέματα στο ελληνικό γραφείο της Γκρίνπις. Ο κοινοτικός επίτροπος
για την Ενέργεια κ. Χρήστος Παπουτσής ανακοίνωσε ότι η στρατηγική που θα
ακολουθήσει στο άμεσο μέλλον στοχεύει στον διπλασιασμό του μεριδίου των
ανανεώσιμων πηγών ενέργειας, ώστε να καλύπτουν το 12% των συνολικών αναγκών το
2010. Από την πλευρά του ο διευθυντής του ελληνικού γραφείου της Γκρίνπις κ.
Ηλίας Ευθυμιόπουλος τόνισε ότι η στροφή στις καθαρές πηγές ενέργειας αποτελεί
τη μόνη διέξοδο για την αποτροπή των κλιματικών αλλαγών που απειλούν σήμερα
τον πλανήτη. 
Το ηλιακό σύστημα
της Γκρίνπις είναι μια κινητή μονάδα παραγωγής ηλεκτρισμού από τον ήλιο και
παρέχει ηλεκτρικό ρεύμα 220 Βολτ. «Πρέπει να προχωρήσει η χρήση της ηλιακής
ενέργειας και η εγκατάσταση φωτοβολταϊκών συστημάτων στη χώρα μας. Βασική
προϋπόθεση για αυτό είναι να μειωθεί το κόστος», λέει ο κ. Μανώλης Σούρσος, ο
άνθρωπος που σχεδίασε το ηλιακό όχημα της Γκρίνπις και κλείνει ήδη μια
δεκαετία δουλειάς πάνω στα φωτοβολταϊκά συστήματα. 
Ο κ. Σούρσος είναι
ηλεκτρολόγος, ηλεκτρονικός μηχανικός. Στα 48 χρόνια του έχει εγκαταστήσει
σήμερα περισσότερα από 1.000 φωτοβολταϊκά συστήματα διαφόρων μεγεθών σε όλη τη
χώρα και «χρεώνεται» με την κατασκευή ενός «ηλιακού» ξενοδοχείου 50 κλινών
στην Κρήτη. 
Ακατοίκητα νησιά μπορούν να «ζωντανέψουν» με προγράμματα
ανάπτυξης ήπιων μορφών ενέργειας (ΑΠΕ). 
Τη δημιουργία ενός πρότυπου
τέτοιου οικισμού σε ένα μικρό νησί του Αιγαίου ανακοίνωσε χθες η υπουργός
Ανάπτυξης κ. Βάσω Παπανδρέου, κηρύσσοντας την έναρξη του Ευρωπαϊκού Συνεδρίου
για τις ΑΠΕ που πραγματοποιείται στον «Αστέρα» της Βουλιαγμένης. 
Με τον
τρόπο αυτό επισημαίνεται: 
* Δίνεται μια πρόσθετη διάσταση στην πολιτική
του υπουργείου Άμυνας με γραμμή ανάπτυξης, που ήδη έχει εξαγγελθεί. 
*
Διευρύνονται οι προοπτικές για πρωτοβουλίες του ιδιωτικού τομέα μέσα από
χρηματοδοτικές δράσεις (κοινοτικά προγράμματα κ.λπ.). 
Σχετικά με τη
συγκεκριμένη πρωτοβουλία που ανακοίνωσε η κ. Παπανδρέου τονίζεται ότι ο
σχεδιασμός του οικισμού θα είναι βασισμένος στη βιοκλιματική και οι ανάγκες
του θα καλύπτονται από ΑΠΕ. Ο οικισμός αρχικά θα έχει εκπαιδευτικό χαρακτήρα
(πιλοτικό πρόγραμμα). 
Στην ομιλία της η υπουργός Ανάπτυξης τόνισε με
έμφαση ότι το συνέδριο θα πρέπει να καταλήξει σε συγκεκριμένες προτάσεις
μέτρων πολιτικής με στόχο τον διπλασιασμό μέχρι το 2010 της συμμετοχής των ΑΠΕ
στο ενεργειακό ισοζύγιο της Ε.Ε. 
«Εφόσον θέλουμε, υπογράμμισε, οι
Ανανεώσιμες Πηγές Ενέργειας να αποτελέσουν εναλλακτική πηγή ενέργειας και όχι
περιθωριακή συνιστώσα του ενεργειακού μας ισοζυγίου, πρέπει να τις
καταστήσουμε ανταγωνιστικές και στο οικονομικό επίπεδο, όπως είναι
ανταγωνιστικές στο περιβαλλοντικό επίπεδο. Επίσης, πρέπει να αξιοποιηθεί η
συνέργειά τους με τις άλλες ενεργειακές πηγές και την εξοικονόμηση ενέργειας».

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15828N201</ED>
<ID>
ID:166497

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N20&aa=1</URL></REF>


Article

<CATEGORY>vin06</CATEGORY>

 <H5>ΜΙΚΡΟ-ΔΟΡΥΦΟΡΟΙ ΓΙΑ ΠΙΟ ΑΚΡΙΒΕΙΣ
ΜΕΤΕΩΡΟΛΟΓΙΚΕΣ ΠΡΟΒΛΕΨΕΙΣ</H5>
<H5>Οικολογικά
σπίτια</H5>
<H5>Μια «πηγή εκμηδένισης» στο κέντρο
του Γαλαξία μας</H5>
<H2>Στην
τροχιά του καιρού</H2>

Μία σειρά νέων μικρο-δορυφόρων χαμηλής τροχιάς, που θα
εκτοξευθούν στον ουρανό σε λίγο καιρό, θα δώσουν τη δυνατότητα στους
μετεωρολόγους να κάνουν ακριβείς προβλέψεις για τον καιρό, όλο το 24ωρο. 
ΟΙ ΔΟΡΥΦΟΡΟΙ αυτοί μπορούν να «διαβάσουν» τις παραμορφώσεις των
ραδιοκυμάτων, που εκπέμπουν οι ήδη υπάρχοντες δορυφόροι του δικτύου GPS
(γεωγραφικά συστήματα πληροφοριών). 
Οι επιστήμονες έχουν βρει τον τρόπο να
μετρήσουν την παραμόρφωση των σημάτων από τους δορυφόρους GPS, καθώς αυτά
ταξιδεύουν μέσα στην ατμόσφαιρα. Οι μικρο-δορυφόροι θα περιστρέφονται γύρω από
τη Γη, λαμβάνοντας τα σήματα και μελετώντας την παραμόρφωσή τους. 
Θα
χρειαστούν αρχικά οκτώ έως 12 αντίστοιχοι δορυφόροι, ενώ στα επόμενα 10 χρόνια
ίσως ξεπεράσουν τους 100. 
Με τη βοήθειά τους, οι μετεωρολόγοι θα μπορούν
να κάνουν πολύ πιο ακριβείς μεσοπρόθεσμες και μακροπρόθεσμες προβλέψεις (τριών
έως επτά ημερών), ενώ θα μπορούν να παρατηρήσουν και τις παγκόσμιες αλλαγές
στο κλίμα πολύ καλύτερα από ό,τι τώρα. Το κόστος τους θα παραμείνει χαμηλό ­
υπολογίζεται στα 100 εκατομμύρια δολάρια για 12 δορυφόρους ­ καθώς το δίκτυο
των δορυφόρων GPS ήδη λειτουργεί, ενώ ο κάθε μικρο-δορυφόρος είναι πολύ μικρός
και εύκολα μπορεί να τεθεί σε τροχιά. 
Οι επιστήμονες βασίζουν την
αισιοδοξία τους στα αποτελέσματα ενός πειράματος, που λειτουργεί με επιτυχία
εδώ και δύο χρόνια. Ο δορυφόρος έχει βάρος 40 κιλά και έχει ήδη κάνει τον γύρο
της Γης 8.000 φορές. Περιστρέφεται γύρω από τον πλανήτη μας 14 φορές την
ημέρα, σε ύψος 700 μέτρων, παρατηρώντας την παραμόρφωση των ραδιοφωνικών
σημάτων από τους δορυφόρους GPS. Έχει δώσει πολλά ενδιαφέροντα στοιχεία για
την ατμόσφαιρα της Γης, ιδίως σε απομακρυσμένες περιοχές, όπως στη μέση των
ωκεανών. 
Από τα βασικότερα πλεονεκτήματα των μικρο-δορυφόρων θεωρείται η
ικανότητά τους να «βλέπουν» μέσα από τα σύννεφα, καθώς και η καταγραφή των
κλιματολογικών αλλαγών στην ιονόσφαιρα. Όσο μεγαλώνει ο «στρατός» των
δορυφόρων στο διάστημα, τόσο μεγαλύτερη σημασία έχει η πρόβλεψη του
διαστημικού καιρού για την προστασία τους. 
Επιστήμονες από την Αμερική, τη
Βρετανία και άλλες χώρες πήραν μέρος σε ένα πρόσφατο πρόγραμμα, που τελείωσε
τον περασμένο μήνα, με βάση τον πειραματικό αυτό δορυφόρο, χρησιμοποιώντας τον
πάνω από τον Ατλαντικό Ωκεανό, στα ανοιχτά της Ιρλανδίας, μελετώντας τις
καιρικές συνθήκες που δημιουργούν τις καταιγίδες. 
Ο ΠΡΩΤΟΣ στον κόσμο οικολογικός συνοικισμός, μέρος του οποίου
θα βρίσκεται κάτω από το έδαφος, κατασκευάζεται στην Αγγλία κοντά στο
Νότιγχαμ. Γεννήτρια αιολικής ενέργειας θα παράγει το ρεύμα για τα υπνοδωμάτια,
ηλιοσυλλέκτες θα παράγουν ενέργεια για θέρμανση και φωτισμό, ενώ το νερό θα
συλλέγεται από λίμνες αποθήκευσης και θα φιλτράρεται για να χρησιμοποιηθεί στα
σπίτια. Τα απόβλητα θα καθαρίζονται από ειδικά συστήματα επεξεργασίας, που
αυτόματα θα τα μετατρέπουν σε αποξηραμένη οργανική μάζα. Ένας από τους τοίχους
με νότιο προσανατολισμό θα έχει τριπλό τζάμι για να παρέχει φυσικό φωτισμό και
θέρμανση. Η μόνωση προέρχεται από το έδαφος που περιβάλλει τα κτίρια. Τα
οικολογικά σπίτια «εκπέμπουν» λιγότερο διοξείδιο του άνθρακα μειώνοντας την
ατμοσφαιρική ρύπανση. 
ΜΙΑ «ΠΗΓΗ εκμηδένισης» ανακάλυψαν οι αστρονόμοι στο
κέντρο του Γαλαξία μας. Η πηγή, που μπορεί να είναι ένδειξη μιας περιοχής
αστέρων που εκρήγνυνται, ή οι άνεμοι γύρω από μία μαύρη τρύπα, αποτελείται από
τα καυτά αέρια που δημιουργούνται όταν κομμάτια ύλης και αντιύλης συναντώνται
και αλληλοκαταστρέφονται. Το θεωρητικό αυτό μοντέλο δείχνει την πηγή των
ηλεκτρονίων αντιύλης. 
Κυκλοφόρησε η διεθνής τηλεφωνική κάρτα Quest για όσους ταξιδεύουν
συχνά στο εξωτερικό και χρειάζονται άμεση τηλεφωνική επικοινωνία. Η κάρτα
διατίθεται δωρεάν και προσφέρει διεθνείς κλήσεις σε οικονομικές τιμές,
μετάδοση ηχογραφημένων μηνυμάτων, ζωντανή μετάφραση συνομιλίας, αποστολή φαξ,
ταυτόχρονη συνομιλία πολλών χρηστών, μετάδοση μηνυμάτων κινητής τηλεφωνίας,
διεθνή υπηρεσία συνδρομητών τηλεφωνικών καταλόγων και κλήσεις προς πλοία ή
αεροπλάνα μέσω δορυφορικού δικτύου. Πληροφορίες στο τηλέφωνο 9299.404. 
«Ταξίδι στον κόσμο
των Ευρωπαίων με προβλήματα ακοής» ονομάζεται το πρόγραμμα που θα υλοποιήσει
μια κοινοπραξία ευρωπαϊκών εταιρειών ­ ανάμεσά τους η ATKOSoft ­ δημιουργώντας
έναν τίτλο πολυμέσων σχετικά με την ιστορία και την κουλτούρα ατόμων με
προβλήματα ακοής. Περιλαμβάνονται θέματα τουριστικού ενδιαφέροντος,
πληροφορίες για ειδικά σχολεία, υπηρεσίες, σωματεία και ενώσεις σε όλη την
Ευρώπη. Πληροφορίες στο τηλέφωνο 6808.069. 
Νέες συμβάσεις συνεργασίας υπέγραψε η European
Dynamics στο χώρο των τηλεπικοινωνιών και της πληροφορικής για τη διάθεση και
υποστήριξη ορισμένων προϊόντων: Συστήματα RS6000 της ΙΒΜ, δικτυακά προϊόντα
(routers, lan switches, ΑΤΜ switches κ.λπ) της CISCO και servers, καθώς και
σταθμούς εργασίας της SUN. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15828N211</ED>
<ID>
ID:166498

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N21&aa=1</URL></REF>


Article

<CATEGORY>vin06</CATEGORY>

 <H2>Πανικός από έκρηξη στις εγκαταστάσεις της ΠΥΡΚΑΛ</H2>

ΜΙΑ ΙΣΧΥΡΗ έκρηξη, σαν να
γινόταν σεισμός, συγκλόνισε χθες το μεσημέρι την περιοχή του Λαυρίου, ενώ ένα
πυκνό σύννεφο κίτρινου καπνού σκέπασε τις εγκαταστάσεις της ΠΥΡΚΑΛ. 
Η
ισχυρότατη έκρηξη, που προκάλεσε τον πανικό στους κατοίκους του Λαυρίου και
από τύχη δεν υπήρξαν θύματα, σημειώθηκε στις 2 μ.μ. στις εγκαταστάσεις της
ΠΥΡΚΑΛ, στον χώρο όπου βρίσκονται οι δεξαμενές των αποβλήτων. 
Οι εξήντα
εργαζόμενοι, οι οποίοι είχαν δει τους ατμούς που έβγαιναν από τις δεξαμενές
και προειδοποιούσαν για την έκρηξη, πρόλαβαν και απομακρύνθηκαν έγκαιρα και
δεν υπήρξαν τραυματισμοί. 
Από την έκρηξη έσπασαν τα τζάμια του σπιτιού του
κ. Γιώργου Τσαπαρη, το οποίο βρίσκεται κοντά στις εγκαταστάσεις της ΠΥΡΚΑΛ.

Οι υπεύθυνοι του εργοστασίου ειδοποίησαν την Πυροσβεστική και αμέσως ένα
όχημα έσπευσε στις εγκαταστάσεις. Οι πυροσβέστες σε συνεργασία με τους
υπευθύνους έριξαν νερό στις δεξαμενές, για να μην προκληθεί φωτιά και για την
εξουδετέρωση των οξέων. Αποτέλεσμα αυτής της διαδικασίας, όπως μας εξήγησε ο
διευθύνων σύμβουλος της ΠΥΡΚΑΛ κ. Μιχάλης Νικολαΐδης, ήταν το σύννεφο του
κίτρινου καπνού που αναδυόταν από τις δεξαμενές. Το σύννεφο αυτό, όπως μας
διαβεβαίωσε, διαλύεται αμέσως και δεν υπήρξε κίνδυνος για τους κατοίκους της
περιοχής. 
Στο εργοστάσιο της ΠΥΡΚΑΛ στο Λαύριο παρασκευάζονται μόνο
εκρηκτικά για τον εμπορικό τομέα της εταιρείας, τα οποία χρησιμοποιούνται για
τη διάνοιξη οδών κ.λπ. Η έκρηξη σημειώθηκε σε υπαίθριο χώρο, όπου βρίσκονται
δύο δεξαμενές συγκέντρωσης των αποβλήτων από τη διαδικασία παραγωγής. Πάνω από
τις δεξαμενές υπήρχε στέγαστρο, το οποίο καταστράφηκε από την έκρηξη. Η αιτία
που προκάλεσε την ισχυρή έκρηξη δεν έχει ακόμα διευκρινισθεί και γίνονται
έρευνες. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15828N221</ED>
<ID>
ID:166499

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N22&aa=1</URL></REF>


Article

<CATEGORY>vin06</CATEGORY>

 <H2>«Να απορριφθούν οι προσφυγές κατά του διοικητή του Αγίου Όρους»</H2>

ΝΑ ΑΠΟΡΡΙΦΘΟΥΝ ως απαράδεκτες όλες οι προσφυγές που έχουν υποβληθεί
κατά του διορισμού του διοικητή του Αγίου Όρους κ. Στ. Ψυχάρη και του
υποδιοικητή κ. Αρ. Κασμίρογλου εισηγείται στο Συμβούλιο της Επικρατείας (Γ'
Τμήμα) ο σύμβουλος του ΣτΕ κ. Δ. Μπριόλας, επισημαίνοντας ότι οι προσφεύγοντες
δεν έχουν έννομο συμφέρον να ζητήσουν ακύρωση των διορισμών. 
Οι σχετικές
προσφυγές έχουν προσδιοριστεί να συζητηθούν μεθαύριο στο Ανώτατο Διοικητικό
Δικαστήριο και, κατά τον εισηγητή, πρέπει να απορριφθούν γιατί οι
προσφεύγοντες (μεταξύ των οποίων ο πρώην βουλευτής κ. Σεφ. Αναστασάκος και το
σωματείο «Κίνηση Ενεργών Πολιτών») δεν θίγονται από τους διορισμούς, αλλά
ουσιαστικά υποστηρίζουν το έννομο συμφέρον τρίτων που θα μπορούσαν να
καταλάβουν τις επίμαχες θέσεις. 
«ΕΙΣΑΓΓΕΛΕΑΣ ΤΗΣ ΔΙΟΙΚΗΣΗΣ» 
Η ιδιότητα
του χριστιανού ορθόδοξου, εξάλλου, και το αυξημένο θρησκευτικό ενδιαφέρον που
επικαλούνται οι προσφεύγοντες σε καμία περίπτωση δεν θεμελιώνει έννομο
συμφέρον, τονίζει ο εισηγητής. 
Ως προς το σωματείο, το 
οποίο
επικαλείται για την προσφυγή διατάξεις του καταστατικού του περί προσβολής
κάθε διορισμού ή προαγωγής δημοσίου υπαλλήλου που κατά την κρίση του δεν έγινε
με αξιοκρατικά κριτήρια, ο κ. Μπριόλας σημειώνει ότι εάν αυτό δημιουργούσε
έννομο συμφέρον τότε «ένα ιδιωτικό σωματείο θα μετεβάλλετο σε ένα είδος
εισαγγελέα της δημόσιας διοίκησης». 
Στην περίπτωση, ωστόσο, που θεωρηθεί
ότι οι προσφεύγοντες έχουν έννομο συμφέρον, τότε ο εισηγητής θέτει ζήτημα
ακυρότητας του διορισμού του κ. Ψυχάρη γιατί η κοινή απόφαση των υπουργών
Προεδρίας και Εξωτερικών (από το 1983) που προβλέπει ότι διοικητής του Αγίου
Όρους μπορεί να διορίζεται και πανεπιστημιακός, δεν έχει νομοθετική
εξουσιοδότηση. 
Η συζήτηση της υπόθεσης στο ΣτΕ δεν αποκλείεται, πάντως, να
αναβληθεί για τις 5 Ιουνίου, ώστε να υπάρξει συνεκδίκαση με άλλες αντίστοιχες
προσφυγές που εκκρεμούν. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15828N222</ED>
<ID>
ID:166548

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N22&aa=2</URL></REF>


Article

<CATEGORY>vin06</CATEGORY>

 <H5>ΣΤΑ ΧΕΡΙΑ ΕΛΛΗΝΑ
ΕΠΙΧΕΙΡΗΜΑΤΙΑ ΟΠΟΥ ΚΑΤΕΛΗΞΕ ΠΕΡΥΣΙ</H5>
<H2>Στη Γερμανία ο μικρός Μπεν</H2>

Νέα τροπή παίρνει η υπόθεση του μικρού Μπεν
Νίνταμ, που εξαφανίστηκε ενόσω βρισκόταν στην Κω στις 24 Ιουλίου του 1991. Ο
παππούς και η γιαγιά του υποστήριξαν και χθες μιλώντας στα «ΝΕΑ» ότι το παιδί
βρίσκεται στη Γερμανία, «στα χέρια Έλληνα επιχειρηματία, στον οποίο κατέληξε
πέρυσι». Την άποψη αυτή έρχεται να ενισχύσει και η μαρτυρία κρατουμένου, ο
οποίος, μιλώντας επίσης στα «ΝΕΑ», «αποκάλυψε» ότι ο Μπεν απήχθη στην Κω από
σπείρα η οποία, μετά τον θόρυβο που ξέσπασε, τον έδωσε σε Τσιγγάνους και στη
συνέχεια πέρυσι τον Μάρτιο με πλαστό διαβατήριο τον έστειλαν στη Γερμανία.
Σύμφωνα με τον κρατούμενο, οι απαγωγείς χρησιμοποίησαν στο διαβατήριο την
φωτογραφία τού γιου του και κινήθηκαν οδικά για να αποφύγουν εξονυχιστικούς
ελέγχους. Σύμφωνα με τον κρατούμενο, ο Μπεν αρχικά είχε πωληθεί σε Έλληνα
επιχειρηματία αντί του ποσού των εννέα εκατομμυρίων, στον οποίο όμως δεν
έφτασε ποτέ. Σήμερα ο μικρός ζει στη Γερμανία σε Έλληνα επιχειρηματία ο οποίος
είναι παντρεμένος και έχει ένα ακόμη παιδί. Πάντως, μετά τα χθεσινά
δημοσιεύματα, ο εισαγγελέας της Κω διέταξε νέα έρευνα, ενώ αστυνομικοί του
νησιού εξετάζουν εκ νέου τον φάκελο με την εξαφάνιση. 
Κατά το παρελθόν
έγιναν ανάλογες έρευνες, χωρίς όμως αποτελέσματα. Οι πληροφορίες για τους
Τσιγγάνους είχαν απασχολήσει και παλιότερα την Ελληνική Αστυνομία και την
Ιντερπόλ. Μάλιστα, πριν από δύο χρόνια, άνδρες της Ασφάλειας έκαναν έφοδο σε
καταυλισμό στη Βέροια όπου «συνέλαβαν» ένα Τσιγγανόπουλο, το οποίο έπειτα από
έρευνες αποδείχθηκε ότι δεν είχε καμία σχέση. Τα τρία τελευταία χρόνια στην
υπόθεση έχουν εμπλακεί και εταιρείες με παιδικές τροφές από την Αγγλία, αλλά
και τηλεοπτικά μέσα τα οποία έχουν συγκεντρώσει το ποσό των 191 εκατομμυρίων
δραχμών, τα οποία θα δοθούν σε όποιον δώσει πληροφορίες για το πού βρίσκεται
το παιδί. Το ενθαρρυντικό, όλα αυτά τα χρόνια, είναι ότι και οι Έλληνες
αστυνομικοί ανεπίσημα υποστηρίζουν, και μάλιστα με σιγουριά, ότι ο Μπεν ζει.
Τα έξι αυτά χρόνια ο παππούς και η γιαγιά του παιδιού επισκέφθηκαν παρά πολλές
φορές την Ελλάδα αναζητώντας τα ίχνη του. Όλοι μιλούσαν για Τσιγγάνους και για
σπείρα αποτελούμενη από οκτώ άτομα, τα οποία ανέλαβαν να πουλήσουν το παιδί.
Οι γονείς του παιδιού έψαξαν και αυτοί. Όμως οι έρευνες, τουλάχιστον από την
πλευρά του πατέρα, σταμάτησαν αφού, σύμφωνα με ξένα δημοσιεύματα, έχει
φυλακιστεί για παράνομες πράξεις. 
Σύμφωνα με χθεσινό δημοσίευμα της
βρετανικής εφημερίδας «Daily Mail», η μητέρα του μικρού Μπεν, Κέρι Νίνταμ,
ελπίζει ότι σύντομα θα ξαναβρεθεί κοντά στον γιο της, που έχει έξι χρόνια να
δει. Η εξέλιξη αυτή ­ σύμφωνα πάντα με την εφημερίδα ­ οφείλεται στις
πληροφορίες που έδωσε στην οικογένεια του Μπεν Έλληνας κατάδικος. Τους είπε
ότι ο Μπεν απήχθη από οικογένεια Τσιγγάνων που τον πήγαν στην Βέροια, και
μετά, μέλος της οικογένειας τον φυγάδευσε στη Γερμανία. Το δημοσίευμα αναφέρει
επίσης ότι το μέλος αυτό της σπείρας που πήρε τον Μπεν στην Γερμανία, είναι
συγγενής του πληροφοριοδότη - κατάδικου, και εργάζεται σε ελληνικό εστιατόριο
μιας γερμανικής πόλης. Το εστιατόριο τώρα βρίσκεται υπό παρακολούθηση, αλλά η
περιοχή και τα ονόματα δεν δίδονται στη δημοσιότητα. 
Τέλος, στην εφημερίδα
εκφράζουν τις επιφυλάξεις, τους φόβους, αλλά και τις ελπίδες τους, η μητέρα
του Μπεν, ο παππούς και η γιαγιά του. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15828N231</ED>
<ID>
ID:166500

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N23&aa=1</URL></REF>


Article

<CATEGORY>vin06</CATEGORY>

 <H2>Αποπειράθηκαν να δραπετεύσουν από τρύπα στον τοίχο</H2>

<AUTHOR>ΓΙΩΡΓΟΣΒΟΥΝΑΤΣΟΣ</AUTHOR>

ΛΑΡΙΣΑ 
ΑΠΟ ΜΙΑ τρύπα που είχαν ανοίξει στον τοίχο του
θαλάμου στην Γ' πτέρυγα των φυλακών Λάρισας (στον δεύτερο όροφο) ήταν έτοιμοι
να αποδράσουν αλλοδαποί κρατούμενοι, αλλά το σχέδιό τους χάλασε ο έλεγχος των
δεσμοφυλάκων που ανακάλυψαν το άνοιγμα στον τοίχο. 
Για δεύτερη φορά
ανακαλύφθηκε χθες, σύμφωνα με πληροφορίες, απόπειρα απόδρασης κρατουμένων μετά
την απόδραση των 27 κρατουμένων στις 31 Ιανουαρίου του 1997. 
Πριν από
λίγες ημέρες είχε ανακαλυφθεί άνοιγμα στο συρματόπλεγμα που οδηγούσε στην
νεκρή ζώνη απ' όπου θα μπορούσαν οι κρατούμενοι να αποδράσουν όπως είχαν κάνει
οι 27 δραπέτες, σκαρφαλώνοντας στην υπερυψωμένη φρουρά και αφού αφόπλιζαν τον
φρουρό θα πηδούσαν έξω. 
Χθες, όμως, ανακαλύφθηκε νέος τρόπος απόδρασης από
τον τοίχο του θαλάμου της Γ' πτέρυγας που οδηγεί στη νεκρή ζώνη και όπως
αναφέρουν πληροφορίες θα προσπαθούσαν να δραπετεύσουν βράδυ, οπότε θα ήταν
δύσκολο να γίνουν αντιληπτοί. 
Πληροφορίες αναφέρουν ότι είχε διαρρεύσει
από ημέρες στη φυλακή ότι αναμένεται ομαδική απόδραση. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15828N232</ED>
<ID>
ID:166549

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N23&aa=2</URL></REF>


Article

<CATEGORY>vin06</CATEGORY>

 <H2>Βόμβα εξερράγη στο παλιό χαμάμ του Τυρνάβου</H2>

ΛΑΡΙΣΑ 
ΕΚΡΗΚΤΙΚΟΣ μηχανισμός εξερράγη χθες στο παλιό χαμάμ του Τυρνάβου και προκάλεσε
ζημιές που ανέρχονται σε 5 εκατ. δρχ. 
Η έκρηξη δεν έγινε αμέσως αντιληπτή,
αφού το χαμάμ βρίσκεται σε μεγάλη απόσταση από την κατοικημένη περιοχή.
Περαστικοί είδαν ύστερα από αρκετές ώρες τα συντρίμμια και ειδοποίησαν την
Αστυνομία. Επιτόπου έσπευσαν πυροτεχνουργοί, οι οποίοι βρήκαν υπολείμματα
εκρηκτικού μηχανισμού. 
Το χαμάμ του Τυρνάβου είχε και στο παρελθόν γίνει
στόχος βανδάλων και εικάζεται ότι η νέα επίθεση σχετίζεται είτε με τις
προσπάθειες για ελληνοτουρκική προσέγγιση είτε ­ πιθανότατα ­ με την έλευση
στη Λάρισα αντιπροσωπείας από την τουρκική πόλη Ουργκούπ (Προκόπι), στο
πλαίσιο αδελφοποίησης με τη Λάρισα. Η κίνηση αυτή έχει προκαλέσει τις
αντιδράσεις φορέων της περιοχής. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15828N233</ED>
<ID>
ID:166589

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N23&aa=3</URL></REF>


Article

<CATEGORY>vin06</CATEGORY>

 <H2>Τη μία μέρα καλοριφέρ, την άλλη μπάνιο στη θάλασσα...</H2>

ΑΠΟ ΤΟ
καλοριφέρ στην παραλία μας και όσοι δεν έβγαλαν τα καλοκαιρινά ρούχα τους από
τις ντουλάπες που τα έχουν φυλαγμένα, θα πρέπει σύντομα να το κάνουν. Το
καλοκαίρι έδωσε ήδη τα πρώτα σημάδια του, με το θερμόμετρο να φτάνει του 30
βαθμούς Κελσίου. 
Με τον ήλιο να καίει και να σε ξεμυαλίζει να
εγκαταλείψεις το σπίτι, με θερμοκρασίες, ανέμους και βροχοπτώσεις ίδιες με τις
περσινές, μπήκε ο μήνας Μάιος. Για τις επόμενες ημέρες ο καιρός θα είναι
ζεστός και υγρός σε ολόκληρη τη χώρα. Γενικά, στη Δυτική Ελλάδα προβλέπονται
για τις επόμενες ημέρες αραιές νεφώσεις που βαθμιαία στα βορειοδυτικά θα
πυκνώσουν, ενώ υπάρχει περίπτωση να σημειωθούν τοπικές ομίχλες κυρίως στα
ηπειρωτικά. Οι άνεμοι θα πνέουν νότιοι νοτιοδυτικοί ασθενείς μέχρι και μέτριοι
και στο Ιόνιο ισχυροί και η θερμοκρασία θα κυμανθεί στα ηπειρωτικά από 11 έως
και 30 βαθμούς και στα νησιά από 14 έως και 26 βαθμούς Κελσίου. 
Πιο
συγκεκριμένα αύριο, στην Αττική οι άνεμοι θα πνέουν νοτιοδυτικοί ασθενείς έως
μέτριοι και η θερμοκρασία θα κυμανθεί στην Αθήνα από 15 έως και 29 βαθμούς.
Στη Θεσσαλονίκη οι άνεμοι θα είναι νότιοι ασθενείς έως και μέτριοι και στην
πόλη η θερμοκρασία θα κυμανθεί από 12 έως 28 βαθμούς Κελσίου. 
Την Τετάρτη
και την Πέμπτη ο καιρός θα είναι ζεστός και υγρός με αραιές νεφώσεις που στα
δυτικά θα είναι πιο πυκνές και υπάρχει πιθανότητα σποραδικών βροχών στα
βορειοδυτικά. Η θερμοκρασία θα κυμανθεί στα ίδια επίπεδα. Ίδιος καιρός θα
επικρατήσει και την Παρασκευή και το Σάββατο με μικρές πιθανότητες πρόσκαιρων
βροχών στο Βόρειο Ιόνιο, την Ήπειρο, τη Μακεδονία και τη Θράκη. Η θερμοκρασία
θα σημειώσει μικρή πτώση ως προς τις μέγιστες τιμές της κυρίως στα βόρεια της
χώρας. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15828N242</ED>
<ID>
ID:166550

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N24&aa=2</URL></REF>


Article

<CATEGORY>vin06</CATEGORY>

 <H5>Η ΜΕΙΩΣΗ ΤΟΥ ΠΡΟΚΑΛΕΙ
ΑΥΞΗΣΗ ΤΗΣ ΑΚΤΙΝΟΒΟΛΙΑΣ ΠΟΥ ΠΡΟΚΑΛΕΙ ΚΑΡΚΙΝΟ</H5>
<H2>Φυλαχθείτε, το όζον λιγοστεύει</H2>

<AUTHOR>ΣΤΕΦΑΝΟΣΔΙΑΝΕΛΛΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 26619 BYTES)
</AUTHOR>

Μέχρι και 40% έφθασε η μείωση στο όζον του Βορείου Ημισφαιρίου μέσα
στο 1997. Αλλά και στην Ελλάδα οι επιστήμονες κρούουν τον κώδωνα του κινδύνου:
την τελευταία δεκαετία το όζον έχει αραιώσει κατά 6% και (μέσα σε εφτά χρόνια)
η υπεριώδης ακτινοβολία έχει αυξηθεί κατά 14%. 
ΤΙ ΣΗΜΑΙΝΕΙ αυτό;
«Τα στοιχεία δείχνουν ότι αναμένεται αύξηση ορισμένων μορφών καρκίνου του
δέρματος σε ποσοστό μέχρι 4% τον χρόνο σε όσους δεν προφυλάσσονται σωστά»,
λέει ο διευθυντής του Παγκόσμιου Κέντρου Χαρτογράφησης Όζοντος του Ο.Η.Ε.,
καθηγητής της Φυσικής της Ατμόσφαιρας κ. Χρήστος Ζερεφός. 
Η τελευταία
ευρωπαϊκή μελέτη «Περιβάλλον και κλίμα», που πραγματοποιήθηκε υπό την αιγίδα
της Ευρωπαϊκής Ένωσης, έδειξε ότι οι προσπάθειες που γίνονται για να
αποτρέψουν την καταστροφή που συντελείται στην ατμόσφαιρα, δεν έχουν μέχρι
στιγμής θετικά αποτελέσματα. Η μεγαλύτερη μείωση στο όζον παρουσιάζεται σε
περιοχές όπως η Σκανδιναβία, η Σιβηρία και ο Καναδάς, ενώ μικρότερη ζημιά
γίνεται στα κατώτερα γεωγραφικά πλάτη, όπου περιλαμβάνεται και η Ελλάδα. 
Εκεί η μείωση του όζοντος είναι της τάξης του 0,6% τον χρόνο, την ίδια στιγμή
που η υπεριώδης ηλιακή ακτινοβολία αυξάνεται με ρυθμό 2% κάθε χρόνο. 
«Οι
αριθμοί φαίνονται μικροί, είναι όμως σημαντικοί», τονίζει ο υπεύθυνος για το
πρόγραμμα «Περιβάλλον και Κλίμα» στη Δωδέκατη Διεύθυνση της Ευρωπαϊκής
Επιτροπής, που ασχολείται με το στρατοσφαιρικό όζον, κ. Γιώργος Αμανατίδης.
«Εκείνο που μας ανησυχεί περισσότερο είναι το γεγονός ότι για τρίτο συνεχόμενο
χρόνο παρατηρείται χημική καταστροφή του όζοντος στην ατμόσφαιρα». 
Τα έτη
που επιβάρυναν περισσότερο το πρόβλημα, όπως λέει ο κ. Ζερεφός, ήταν το 1993
και το 1995, για λόγους, όμως, που δεν οφείλονται στον άνθρωπο. «Φέτος
κινούμαστε στα ίδια επίπεδα περίπου», τονίζει. «Το πρώτο δεκαπενθήμερο του
Απριλίου ήταν μια περίοδος επιτάχυνσης της αραίωσης στο όζον για τη βόρεια
περιοχή της Ευρώπης, όπου σημειώθηκε και ρεκόρ χαμηλών θερμοκρασιών». 
Μακροπρόθεσμες μελέτες στη Θεσσαλονίκη και σε πόλεις της Γερμανίας, του
Βελγίου και της Ισλανδίας έδειξαν ότι η αύξηση κατά 2% κάθε χρόνο, στην
επικίνδυνη περιοχή, της υπεριώδους ακτινοβολίας έχει σημαντικές επιπτώσεις
στον άνθρωπο, αλλά και στους υπόλοιπους ζωντανούς οργανισμούς στον πλανήτη
(π.χ. μείωση της φωτοσυνθετικής ικανότητας των φυτών). 
Τα πράγματα είναι
τόσο άσχημα, λοιπόν; «Δεν υπάρχει κίνδυνος αν γνωρίζουμε», υπογραμμίζει ο κ.
Ζερεφός. «Η σωστή ενημέρωση θα μας βοηθήσει να αντιμετωπίσουμε το κακό που
συντελείται στην ατμόσφαιρα». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15828N243</ED>
<ID>
ID:166590

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N24&aa=3</URL></REF>


Article

<CATEGORY>vin06</CATEGORY>

 <H5>ΙΣΟΒΙΑ ΚΑΘΕΙΡΞΗ ΚΑΙ
ΠΡΟΣΤΙΜΟ 100 ΕΚΑΤ. ΔΡΑΧΜΩΝ ΣΕ ΤΡΕΙΣ ΟΥΓΓΡΟΥΣ</H5>
<H2>Ποινή - ρεκόρ για ηρωίνη</H2>

Με την πρωτοφανή
για τα δικαστικά χρονικά της Θεσσαλονίκης χρηματική ποινή των 100 εκατομμυρίων
δραχμών στον καθένα και ισόβια κάθειρξη καταδίκασε χθες το Τριμελές Εφετείο
Κακουργημάτων Θεσσαλονίκης τρεις Ούγγρους, οι οποίοι επιχείρησαν να εισαγάγουν
στην Ελλάδα τριάντα επτά και πλέον κιλά ηρωίνης.ΘΕΣΣΑΛΟΝΙΚΗ 
Γραφείο
Βόρειας Ελλάδας 
Πρόκειται για τον 19χρονο σπουδαστή Βιομηχανικής Σχολής,
Bela Farnadi, από την πόλη Φάτα Αγκόστιαν της Ουγγαρίας, και τον συμπολίτη του
Milan Arendas, 47 ετών. 
Το δικαστήριο καταδίκασε, εξάλλου, ερήμην με την
ίδια ποινή και τον Zigo Norbert, από το Εστεργκόμ, αγνώστων λοιπών στοιχείων,
ο οποίος φέρεται ότι παρέδωσε στους συμπατριώτες του τα ναρκωτικά, για να τα
μεταφέρουν στην Ελλάδα και την Ιταλία. 
Σύμφωνα με το κατηγορητήριο,
υπάλληλοι του Τελωνείου Προμαχώνα, στα ελληνοβουλγαρικά σύνορα, τη νύχτα της
3ης Φεβρουαρίου 1996, με τη βοήθεια εκπαιδευμένου σκύλου, εντόπισαν μέσα στις
πόρτες του τζιπ που οδηγούσε ο Farnadi συνολικά 37 κιλά και 300 γραμμάρια
ηρωίνης. 
Ο νεαρός σπουδαστής, απολογούμενος χθες στο δικαστήριο, επέρριψε
όλες τις ευθύνες στον συμπατριώτη του - συνεπιβάτη στο αυτοκίνητο. 
Και
υποστήριξε ότι απλά συνταξίδευαν στην Ευρώπη, χωρίς να γνωρίζει ότι ο φίλος
του έκρυβε στο τζιπ τα ναρκωτικά. 
Αντίθετα, ο Arendas υποστήριξε ότι στο
τέλος Ιανουαρίου 1996 συνάντησε στη Βουδαπέστη τον Zigo και ανέλαβε να
μεταφέρει για λογαριασμό του από τη Σόφια στην Ιταλία, μέσω Ελλάδας, μισό κιλό
χρυσάφι. 
Είπε, ακόμα, ότι έξω από το ξενοδοχείο «Rodina», στην πρωτεύουσα
της Βουλγαρίας, συνεργάτες του Zigo ζήτησαν τα κλειδιά του αυτοκινήτου και
αφού τον διαβεβαίωσαν ότι είχαν τοποθετήσει τις ράβδους χρυσού στις πόρτες του
τζιπ, τον πλήρωσαν με 50.000 ουγγρικά φιορίνια και ζήτησαν να τα μεταφέρει
στην Ιταλία, χωρίς να γνωρίζει ότι τον χρησιμοποίησαν για μεταφορά ναρκωτικών.

ΚΑΤΑΔΙΚΕΣ ΓΙΑ ΦΟΝΟ 
Στο εδώλιο του Μεικτού Ορκωτού Εφετείου
Θεσσαλονίκης κάθισαν χθες δύο νεαροί Αλβανοί, με την κατηγορία ότι σκότωσαν με
τσεκούρι, στη Χαλάστρα Θεσσαλονίκης, ηλικιωμένο Έλληνα μετανάστη για τον
ληστέψουν. 
Πρόκειται για τον Νικόλα Αντρέα, 26 ετών, και τον 25χρονο
συμπατριώτη του Μεχίλ Μπράγια, οι οποίοι καταδικάστηκαν σε κάθειρξη 18 ετών ο
καθένας για ανθρωποκτονία εκ προθέσεως, παράνομη οπλοχρησία και απόπειρα
ληστείας. 
Σύμφωνα με το κατηγορητήριο, οι δύο λαθρομετανάστες, στις 9
Ιουλίου 1993, οπλισμένοι με τσεκούρι και μαχαίρια, εισέβαλαν στο σπίτι της
Ελπίδας Μουρμουρά για να ληστέψουν τον 60χρονο αδελφό της, Θόδωρο Αντωνιάδη, ο
οποίος είχε έρθει στην Ελλάδα για διακοπές. 
Οι αλλοδαποί χτύπησαν με
τσεκούρι στο στήθος και στο κεφάλι τον άτυχο μετανάστη, αλλά την ώρα που
έβγαιναν από το σπίτι έγιναν αντιληπτοί από την αδελφή του, η οποία τους
αναγνώρισε. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15828N451</ED>
<ID>
ID:166501

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N45&aa=1</URL></REF>


Article

<CATEGORY>vin06</CATEGORY>

 <H2>«Κορυφή του παγόβουνου» οι 300 περιπτώσεις σεξουαλικής εκμετάλλευσης ανηλίκων
</H2>
ΘΕΣΣΑΛΟΝΙΚΗ 
Γραφείο Βόρειας Ελλάδας 
ΤΡΙΑΚΟΣΙΕΣ περίπου
περιπτώσεις σεξουαλικής εκμετάλλευσης ανηλίκων κατεγράφησαν στην Ελλάδα κατά
τη διάρκεια του 1995, οι οποίες σύμφωνα με τις εκτιμήσεις των αρμοδίων
υπηρεσιών της Αστυνομίας αποτελούν μόνον την «κορυφή του παγόβουνου». Σε 264
περιπτώσεις έχουν ήδη σχηματισθεί δικογραφίες και οι δράστες οδηγήθηκαν στις
εισαγγελικές αρχές. 
Η σεξουαλική εκμετάλλευση ανηλίκων στην Ελλάδα,
ωστόσο, δεν παρουσιάζει την έξαρση που παρατηρείται τα τελευταία χρόνια στις
χώρες της Άπω Ανατολής, της Κεντρικής Αμερικής και της Βαλτικής, αφού μόνον
στις Φιλιππίνες 180.000 παιδιά ηλικίας έξι έως οκτώ χρόνων έχουν εμπλακεί στα
δίκτυα της πορνείας. 
Για πρώτη φορά πραγματοποιείται στην Ελλάδα (στη
Θεσσαλονίκη) συνάντηση ομάδας εργασίας της Ιντερπόλ, με θέμα τα αδικήματα και
ειδικότερα τη σεξουαλική εκμετάλλευση με θύματα ανηλίκους. 
Η συνάντηση,
στην οποία θα λάβουν μέρος αξιωματικοί της Ιντερπόλ από 35 χώρες,
διοργανώνεται από τη διεύθυνση της διεθνούς αστυνομικής συνεργασίας του
υπουργείου Δημόσιας Τάξης και το γραφείο δημοσίων σχέσεων της Γενικής
Αστυνομικής Διεύθυνσης Θεσσαλονίκης. 
Τα θέματα τα οποία θα συζητηθούν
αφορούν την παιδική πορνογραφία, τις εξαφανίσεις παιδιών, τον σεξοτουρισμό,
την παιδική πορνογραφία στο ΙΝΤΕΡΝΕΤ, τη φύση και τις δραστηριότητες των
παιδοφιλων στο εσωτερικό των φυλακών. 
Όπως είπε ο διευθυντής της διεθνούς
αστυνομικής συνεργασίας Ν. Τασιόπουλος, στόχος της Ιντερπόλ είναι η εναρμόνιση
των νομοθεσιών των κρατών για την ουσιαστική αντιμετώπιση του φαινομένου της
σεξουαλικής εκμετάλλευσης των ανηλίκων. 
Η νομοθεσία στην Ελλάδα, σύμφωνα
με την αξιωματικό - σύνδεσμο της Ελληνικής Αστυνομίας σε θέματα ανηλίκων στην
Ιντερπόλ, Ιωάννα Μπεκιάρη, παρουσιάζει κενά σε ό,τι αφορά το αδίκημα της
πορνογραφίας ανηλίκων, καθώς και σε θέματα υπερεδαφικής αρμοδιότητας, με
αποτέλεσμα να μη διώκεται στην Ελλάδα ο δράστης των σχετικών αδικημάτων που
διαπράττει σε άλλα κράτη. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15828N452</ED>
<ID>
ID:166551

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N45&aa=2</URL></REF>


Article

<CATEGORY>vin06</CATEGORY>

 <H2>«Γενικεύσεις που θίγουν τους δικαστικούς»</H2>

ΤΗΝ ΕΝΤΟΝΗ αντίδραση
της Ένωσης Δικαστών και Εισ«Γενικων (ΕΔΕ) προκαλούν η δημοσιοποίηση στοιχείων
από πειθαρχικές έρευνες εις βάρος δικαστικών και οι «γενικεύσεις που θίγουν το
σύνολο του κλάδου». 
Με ανακοίνωσή της, η ΕΔΕ παρέχει, ουσιαστικά, κάλυψη
στον πρόεδρο Εφετών Δημ. Γυφτάκη, που αντιμετωπίζει πειθαρχική δίωξη για το
γνωστό θέμα παραγραφής υπόθεσης εμπορίας ναρκωτικών, σημειώνοντας ότι «η
ευθύνη των αναβολών δεν πρέπει να επιρρίπτεται εις βάρος δικαστών εγνωσμένης
αξίας, καθώς αυτή είναι συνάρτηση πολλών παραγόντων, νομοθετικών μεταβολών και
προβλέψεων (όπως το ότι η αποχή δικηγόρων αποτελεί σημαντικό αίτιο για την
αναβολή δικών), νόμιμων ή μη επιδόσεων, ιατρικών πιστοποιητικών για τα οποία
οι δικαστές δεν ευθύνονται». 
Η ΕΔΕ προσθέτει ότι «με μεγάλη ευκολία
βλέπουν το φως της δημοσιότητας σχόλια, κρίσεις και επικρίσεις για
δικαστικούς, χωρίς καν να έχει ολοκληρωθεί η πειθαρχική διαδικασία», έτσι ώστε
«να σπιλώνονται χωρίς ουδεμία μετέπειτα αποκατάστασή τους». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15828N453</ED>
<ID>
ID:166591

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N45&aa=3</URL></REF>


Article

<CATEGORY>vin06</CATEGORY>

 <H2>Ομόφωνα δεκτό το αίτημα Μπαλάφα για συνεκδίκαση</H2>

ΕΝΩΠΙΟΝ του
Μεικτού Ορκωτού Εφετείου της Αθήνας θα κληθεί να λογοδοτήσει για όλες τις
πράξεις που του αποδίδονται ο Γιώργος Μπαλάφας. 
Οι δικαστές του
Πενταμελούς Εφετείου της Αθήνας ομόφωνα έκαναν δεκτό χθες το αίτημα του
κατηγορουμένου για συνεκδίκαση όλων των εκκρεμών ενώπιον της Δικαιοσύνης
υποθέσεών του, που ζητούσε εδώ και μήνες. 
Ύστερα από αυτή την απόφαση το
δικαστήριο ανέβαλε επ' αόριστον την εκδίκαση της υπόθεσης του Γιώργου Μπαλάφα,
ο οποίος εκτίει δεκαετή ποινή κάθειρξης για διακεκριμένη οπλοκατοχή. Εκτός από
την υπόθεση των όπλων, ο Γ. Μπαλάφας, όταν θα καθήσει στο εδώλιο του Μεικτού
Ορκωτού Εφετείου, θα δικαστεί και για την συμμετοχή του στη δολοφονία του
εισαγγελέα Γ. Θεοφανόπουλου και τη ληστεία σε χρηματαποστολή έξω από το σούπερ
μάρκετ Σκλαβενίτης, στο Γαλάτσι, για τα οποία σε πρώτο βαθμό είχε κριθεί ­
κατά πλειοψηφία ­ αθώος. 
Μετά την αναβολή της δίκης οι συνήγοροί του
υπέβαλαν στο δικαστήριο αίτημα για αναστολή εκτέλεσης της ποινής του
κατηγορουμένου, η οποία όμως ομόφωνα απορρίφθηκε. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15828N454</ED>
<ID>
ID:166620

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N45&aa=4</URL></REF>


Article

<CATEGORY>vin06</CATEGORY>

 <H5>ΠΑΡΑ
ΤΗ ΜΕΓΑΛΗ ΔΙΑΡΚΕΙΑ ΤΗΣ ΑΠΕΡΓΙΑΣ 205 ΣΧΟΛΕΙΑ ΑΠΟ ΚΑΘΕ ΓΩΝΙΑ ΤΗΣ ΕΛΛΑΔΑΣ ΑΛΛΑ
ΚΑΙ ΤΟ ΕΞΩΤΕΡΙΚΟ ΕΣΤΕΙΛΑΝ ΤΗΝ ΕΦΗΜΕΡΙΔΑ ΤΟΥΣ ΣΤΟΝ ΔΙΑΓΩΝΙΣΜΟ ΠΟΥ ΔΙΟΡΓΑΝΩΣΑΝ
«ΤΑ ΝΕΑ» ΓΙΑ ΤΕΤΑΡΤΗ ΣΥΝΕΧΗ ΧΡΟΝΙΑ</H5>
<H5>ΛΥΚΕΙΑ</H5>
<H5>ΓΥΜΝΑΣΙΑ</H5>
<H5>ΔΗΜΟΤΙΚΑ</H5>
<H2>Βραβεία στη φαντασία και το μεράκι των παιδιών</H2>

<AUTHOR>ΔΗΜΗΤΡΑ ΣΚΟΥΦΟΥ</AUTHOR>

Εντυπωσιακή ήταν και εφέτος η ανταπόκριση των σχολείων που έλαβαν μέρος
στον 4ο Πανελλήνιο Διαγωνισμό των Μαθητικών Εφημερίδων που διοργάνωσαν «ΤΑ
ΝΕΑ». Από κάθε γωνιά της Ελλάδας, από σχολεία Ελλήνων του εξωτερικού, αλλά και
μεμονωμένες προσπάθειες, τα παιδιά έστειλαν τις εφημερίδες τους και τα
περιοδικά τους εντυπωσιάζοντας με τη φαντασία τους τα μέλη της επιτροπής. 
ΣΤΟΝ φετινό διαγωνισμό συμμετείχαν 205 εφημερίδες από όλες τις κατηγορίες.
Παρά τη μεγάλη διάρκεια της απεργίας των δασκάλων και των καθηγητών οι
συμμετοχές ήταν στα περσινά επίπεδα. Συμμετείχαν 38 Λύκεια, 57 Γυμνάσια και
110 Δημοτικά Σχολεία. Και αυτή τη χρονιά τα Δημοτικά Σχολεία έκλεψαν την
παράσταση, αφού οι συμμετοχές τους στον διαγωνισμό ξεπέρασαν κατά πολύ αυτές
των Γυμνασίων και των Λυκείων. 
Η ΕΠΙΤΡΟΠΗ 
Όλα τα έντυπα ήταν αξιόλογα,
προσεγμένα και εντυπωσιακά, με αποτέλεσμα το έργο της επιτροπής που επέλεξε τα
καλύτερα να είναι δύσκολο. Τα μέλη της επιτροπής (ο διευθυντής Σύνταξης των
«ΝΕΩΝ» Βασίλης Νικολόπουλος, ο πρόεδρος της ΟΛΜΕ Νίκος Τσούλιας, ο σύμβουλος
έκδοσης των «ΝΕΩΝ» Μιχάλης Φακίνος, ο γελοιογράφος των «ΝΕΩΝ» Κώστας
Μητρόπουλος και ο φιλόλογος Αντώνης Σανουδάκης) επέλεξαν την καλύτερη
εφημερίδα από κάθε κατηγορία: Δημοτικού, Γυμνασίου και Λυκείου. Επίσης
βράβευσαν τα έντυπα από κάθε βαθμίδα εκπαίδευσης για την καλύτερη εμφάνιση,
την καλύτερη επιλογή θεμάτων και το καλύτερο ρεπορτάζ. Τέλος, απένειμαν
επαίνους σε έντυπα των οποίων η παρουσία ξεχώρισε. 
*Δώδεκα συνολικά
βραβεία και τέσσερις έπαινοι θα απονεμηθούν στους νικητές του φετινού
διαγωνισμού, σε ειδική τελετή που θα πραγματοποιηθεί στις 17 Μαΐου, ημέρα
Σάββατο και ώρα 10: 30 μ.μ., στην αίθουσα εκδηλώσεων της Ενώσεως Συντακτών
Ημερησίων Εφημερίδων Αθηνών (Ακαδημίας 20). 
ΤΙ ΘΑ ΠΑΡΟΥΝ 
Τα βραβεία
του φετινού διαγωνισμού τα οποία θα απονεμηθούν στους νικητές είναι:
Πεντακόσιες χιλιάδες δραχμές και ένας προσωπικός ηλεκτρονικός υπολογιστής της
ΙΒΜ, με πλήρεις δυνατότητες multimedia, για την καλύτερη εφημερίδα από κάθε
κατηγορία, Δημοτικού, Γυμνασίου και Λυκείου. Επίσης από έναν έγχρωμο εκτυπωτή
Inkjet ΙΒΜ 2470 θα πάρουν οι εφημερίδες Γυμνασίων και Λυκείων που διακρίθηκαν
με τα βραβεία της καλύτερης εμφάνισης, της καλύτερης επιλογής θεμάτων και του
καλύτερου ρεπορτάζ. Οι ηλεκτρονικοί υπολογιστές και οι εκτυπωτές είναι
ευγενική προσφορά της ΙΒΜ ΕΛΛΑΣ Α.Ε. 
Στη συντακτική ομάδα της καλύτερης
εφημερίδας Λυκείου η εταιρεία ΨΑΡΡΟΣ προσφέρει από μια χρυσή πέννα TOWNSEND
CROSS. 
Για τις μαθητικές εφημερίδες των Δημοτικών Σχολείων που διακρίθηκαν
για την καλύτερη εμφάνιση, την καλύτερη επιλογή θεμάτων και το καλύτερο
ρεπορτάζ, τα βραβεία είναι από μια τηλεόραση που προσφέρει η αλυσίδα
καταστημάτων ηλεκτρικών συσκευών ELEPHANT. 
Ως καλύτερη
εφημερίδα βραβεύθηκε ο «ΜΑΘΗΤΙΚΟΣ ΠΑΛΜΟΣ» των μαθητών του πολιτιστικού
οργανισμού Ενιαίου Πολυκλαδικού Λυκείου Βόλου. 
Την πρώτη σελίδα της
εφημερίδας κοσμούν τρία θέματα, «Το Λαογραφικο Κέντρο Κίτσου Μακρή»,
«ΦΑΓΙΟΥΜ-Τα μελαγχολικά πρόσωπα» και «ΤΟ ΚΑΠΝΙΣΜΑ-Ο ύπουλος...
Κίνδυνος-Θάνατος». Θέματα με έντονο το στοιχείο της επικαιρότητας. Γενικότερα,
όλα τα θέματα της εφημερίδας αναφέρονται σε γεγονότα που συνέβησαν στην πόλη
του Βόλου αλλά και άλλα τα οποία προβληματίζουν σήμερα τους νέους και ζητούν
λύσεις. 
Για καλύτερη εμφάνιση ξεχώρισαν οι «ΙΛΙΟ... ΣΠΟΡΟΙ» των μαθητών
του 3ου Λυκείου Ιλίου. Προσεγμένο περιοδικό, με ύλη σωστά ταξινομημένη, που
καλύπτει όλους τους τομείς ενδιαφέροντος. Το εξώφυλλο στολίζουν οι φωτογραφίες
των εσωτερικών σελίδων και των θεμάτων που οι αναγνώστες θα βρουν
ξεφυλλίζοντας. Θέματα κοινωνικά, όπως τα ναρκωτικά, η κρίση στη σημερινή
οικογένεια, συνεντεύξεις καλλιτεχνών, ειδήσεις από το θέατρο, τον
κινηματογράφο αλλά και αθλητικές ειδήσεις συνθέτουν τους «ΙΛΙΟ... ΣΠΟΡΟΥΣ».
Προσεγμένη και η ποιότητα του χαρτιού και τα χρώματα που χρησιμοποιούνται στο
εξώφυλλο. 
Για την καλύτερη επιλογή θεμάτων διακρίθηκαν οι «ΑΝΑΖΗΤΗΣΕΙΣ»
των μαθητών του 2ου Λυκείου Θήβας. Η προσπάθεια των μαθητών από τη Θήβα έχει
ηλικία 6 ετών. Στο εξώφυλλο ο τίτλος «Δεν ξεχνώ... Αφιέρωμα: Στον Αγώνα της
Κύπρου ­ Ήρωες Υπάρχουν Ακόμα» προϊδεάζει για το περιεχόμενο. Ένα ολοκληρωμένο
αφιέρωμα για την Κύπρο, με συνεντεύξεις, ιστορικά στοιχεία και φωτογραφίες
δείχνουν την ολοκληρωμένη δουλειά και την έρευνα που έκαναν οι συντάκτες των
«ΑΝΑΖΗΤΗΣΕΩΝ». Αλλά και τα υπόλοιπα θέματα, όπως «Ο θαυμαστός κόσμος του
INTERNET», «Η τηλεόραση βλάπτει σοβαρά την υγεία», «Ποιοι αμφισβητούν την
εποχή μας και γιατί», δίνουν το στίγμα των ανήσυχων μαθητών του 2ου Λυκείου
Θήβας. 
Το καλύτερο ρεπορτάζ στις εφημερίδες Λυκείου ήταν εκείνο με τον
τίτλο «Τα άνθη του κακού γΟΥΣΤου», του μαθητή ή της μαθήτριας που υπογράφει με
τα αρχικά «Ν.Ν» στην εφημερίδα «ΕΝΙΑΙΟΣ ΠΟΛΥΚΛΑΔΙΚΟΣ ΛΟΓΟΣ», του τμήματος
δημοσιογραφίας του Ενιαίου Πολυκλαδικού Λυκείου Καβάλας. Ένα φωτογραφικό
ρεπορτάζ για τα κλασικά και μοντέρνα κτίρια της πόλης της Καβάλας. «Μια
κραυγαλέα αντίθεση. Αυτοί που σέβονται την παράδοση και αυτοί που την
καταστρέφουν στο όνομα του εύκολου κέρδους. Το πολυκατάστημα στέκεται σαν το
Χάρο πάνω από το ανακαινισμένο με το φυσικό περιβάλλον καφέ Περιστέρι». Είναι
μια από τις λεζάντες-σχόλια του συντάκτη κάτω από τις φωτογραφίες του
ρεπορτάζ. 
Ως καλύτερη εφημερίδα διακρίθηκαν τα «ΝΕΑΝΙΚΑ
ΒΗΜΑΤΑ» των μαθητών του Πειραματικού Γυμνασίου Πανεπιστημίου Πατρών. Με ένα
πανέμορφο σκίτσο που προαναγγέλλει το Πατρινό Καρναβάλι '97 τραβάει την
προσοχή του αναγνώστη, ο οποίος μπορεί από την πρώτη σελίδα να πληροφορηθεί
για τα ρεπορτάζ που περιέχονται στις επόμενες σελίδες. Θέματα για το
περιβάλλον, ένα ρεπορτάζ για τις Πανελλήνιες Εξετάσεις και τον νέο
εκπαιδευτικό, με γκάλοπ που περιλαμβάνει τις γνώμες μαθητών, είναι μερικά από
τα ενδιαφέροντα θέματα της εφημερίδας των μαθητών από την Πάτρα. Δουλειά
αρκετά προσεγμένη και στην παρουσίαση και στην επιλογή των θεμάτων της. 
Για την καλύτερη εμφάνιση βραβεύθηκε «Ο Κόσμος μας» της μαθητικής
κοινότητας του Β' Γυμνασίου Τοσιστείων Εκάλης. Τυπωμένη σε ανακυκλωμένο χαρτί,
με όμορφα χρώματα και όμορφα σκίτσα στην πρώτη σελίδα, είναι μια κομψή στο
σχήμα εφημερίδα. Τα θέματά της καλά ταξινομημένα διευκολύνουν τον αναγνώστη
κατευθύνοντάς τον από την πρώτη κιόλας σελίδα με την αναφορά των περιεχομένων.

Για την καλύτερη επιλογή θεμάτων βραβεύθηκε η «ΣΥΝΤΡΟΦΙΑ ΜΕ ΤΙΣ ΜΟΥΣΕΣ»
των μαθητών του Γυμνασίου Αλωνίων Πιερίας. Τα θέματα που περιλαμβάνει είναι
στην πλειοψηφία τους τοπικού ενδιαφέροντος, όπως το ρεπορτάζ με θέμα «ΑΛΥΚΕΣ
ΚΙΤΡΟΥΣ -ΤΟ ΑΛΜΥΡΟ ΧΙΟΝΙ», «Φράγμα Αλωνίων ­ Ένας μελλοντικός βιότοπος»,
θέματα για τα τοπικά έθιμα, όπως «Η ημέρα της Μπάμπως», αθλητικές ειδήσεις
αλλά και ειδήσεις από το αστυνομικό δελτίο, όπως οι άσκοποι πυροβολισμοί στην
περιοχή της πόλης, η πυρκαγιά σε νεόκτιστο σπίτι και κάποιο τροχαίο ατύχημα.

Για το καλύτερο ρεπορτάζ βραβεύθηκε το κείμενο «Βροχή-αποκάλυψη» των
μαθητών Άντας Κουστένη, Γιώργου Παπαϊωάννου και Κατερίνας Μαζιώτη της Α' τάξης
του Γυμνασίου Αρχαίας Κορίνθου από την εφημερίδα «ΤΟ ΚΑΣΤΡΟ ΜΑΣ». «Στους
πρόποδες του Ακροκορινθου, στη θέση Χατζη-Μουσταφά, ό,τι δεν έκανε η
αρχαιολογική σκαπάνη το έκανε η μεγάλη νεροποντή. Έφερε στην επιφάνεια
αρχαιολογικούς θησαυρούς, για τους οποίους επιστήμονες αρχαιολόγοι κατάπληκτοι
έκαναν την δική τους αξιολόγηση. Εμείς βρήκαμε τους ειδικούς και πήραμε τις
παρακάτω συνεντεύξεις». Είναι ένα κομμάτι από το ρεπορτάζ των μαθητών. 
Για καλύτερη εφημερίδα στην κατηγορία Δημοτικού η επιτροπή έκρινε
την εφημερίδα «Η ΦΩΝΗ ΜΑΣ» του Β' Δημοτικού Σχολείου Λεχαινών. Οι
συντάκτες της μαθητές της Γ', Δ', Ε' και ΣΤ' τάξης του Δημοτικού Σχολείου, με
την βοήθεια των δασκάλων τους, έστειλαν στον φετινό διαγωνισμό μια προσεγμένη
και σε παρουσίαση και σε ύλη εφημερίδα. Με ρεπορτάζ από τις εκπαιδευτικές
επισκέψεις τους, θέματα για τους μύθους και τις παραδόσεις της Ελλάδας,
παιχνίδια, ακόμα και ιατρικές συμβουλές για τα παιδιά των Δημοτικών Σχολείων
εντυπωσίασαν την επιτροπή που τους αντάμειψε για την πολύ καλή και γεμάτη
φαντασία προσπάθειά τους. 
Τα υπόλοιπα βραβεία για τα έντυπα των Δημοτικών
Σχολείων θα απονεμηθούν: Καλύτερης εμφάνισης στα «ΠΟΝΤΙΚΑΚΙΑ ΤΗΣ ΑΓΟΡΑΣ» της
Ε' τάξης του 2ου Δημοτικού Σχολείου Αγ. Νικολάου Κρήτης. Καλύτερης επιλογής
θεμάτων στα «ΕΛΛΗΝΑΚΙΑ» της Ε' τάξης του 71ου Δημοτικού Σχολείου Αθηνών και
τέλος το βραβείο καλύτερου ρεπορτάζ παίρνει το κείμενο της Αγλαΐας Παπαπνίδου
«Οι συμμαθητές μας που ήρθαν από την πρώην Σοβιετική Ένωση μας μιλούν για την
παλιά τους Πατρίδα» από «ΤΑ ΦΙΛΕΙΡΗΝΑΚΙΑ», την εφημεριδούλα της Β' τάξης του
57ου Δημοτικού Σχολείου Θεσσαλονίκης. 
Τιμητικοί έπαινοι 
ΕΦΕΤΟΣ εκτός
από τα τέσσερα ειδικά βραβεία σε κάθε κατηγορία απονεμήθηκαν και τέσσερις
έπαινοι. Από τα έντυπα των Λυκείων έπαινος θα απονεμηθεί στις «ΠΑΡΟΥΣΙΕΣ» του
1ου Λυκείου Μαλακοπής. Απο την κατηγορία Γυμνασίου στην εφημερίδα «ΤΟ
ΣΤΥΠΟΧΑΡΤΟ» του 2ου Γυμνασίου Κομοτηνής. Τέλος, από τα έντυπα των Δημοτικών
Σχολείων η επιτροπή αποφάσισε να απονείμει επαίνους σε δύο συμμετοχές, στην
εφημερίδα του Ελληνικού Δημοτικού Σχολείου Νεκαρτενσλίγκεν της Γερμανίας «ΟΙ
ΜΙΚΡΟΙ ΡΕΠΟΡΤΕΡ» και στο «ΚΟΚΚΙΝΟ ΑΥΤΙ» της μαθήτριας Αθανασίας Παντελέου της
Ε' τάξης του Δημοτικού Σχολείου Λουτρακίου. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15828N481</ED>
<ID>
ID:166502

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N48&aa=1</URL></REF>


Article

<CATEGORY>vin02</CATEGORY>

 <H5>Ομοιότητες</H5>
<H2>ΕΚΤΟΣ ΣΥΝΟΡΩΝ</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΟΠΟΙΟΣ πιστεύει ­ για κάποιους ακατανόητους
λόγους ­ ότι η σημερινή συγκυρία είναι η καλύτερη δυνατή για την επίλυση των
ελληνοτουρκικών διαφορών, δεν έχει παρά να διαβάσει τα όσα γράφονται στα
Αρχεία Καραμανλή για την περίοδο 1975-'78. Οι ομοιότητες των δύο περιόδων
είναι εντυπωσιακές. 
Τότε (Σεπτέμβριος του 1975), όπως και σήμερα με την
Ίμια, οι Τούρκοι ύψωναν σε ελληνικές βραχονησίδες την τουρκική σημαία,
αμφισβητώντας το καθεστώς τους. 
Τότε, όπως και σήμερα, οι Τούρκοι δεν
απέκλειαν την επίλυση του ζητήματος της υφαλοκρηπίδας με προσφυγή στο
Δικαστήριο της Χάγης. Ο Ντεμιρέλ, μάλιστα, είχε συμφωνήσει με τον Καραμανλή
στην προσφυγή, αλλά εν συνεχεία υπαναχώρησε. Στη συνέχεια, στη συνάντηση του
Μαρτίου 1978 στο Μοντρέ της Ελβετίας, ο Ετζεβίτ δεν απέκλειε την παραπομπή της
υπόθεσης της υφαλοκρηπίδας στο Δικαστήριο, εφόσον, όμως, υπάρξει προηγουμένως
πολιτική διαπραγμάτευση μεταξύ των δύο πλευρών. 
Τότε, όπως και σήμερα, οι
Τούρκοι ζητούσαν από την Ελλάδα να δεσμευτεί ότι δεν προτίθεται να ασκήσει το
δικαίωμα επέκτασης των ελληνικών χωρικών υδάτων στα 12 μίλια με αντάλλαγμα την
υπογραφή ενός συμφώνου μη επιθέσεως (δηλαδή και πάλι με την απειλή του
πολέμου). 
Τότε, όπως και σήμερα, η ελληνική πλευρά είχε βάλει ως ιδιαίτερα
υψηλή προτεραιότητα την επίλυση των ελληνοτουρκικών διαφορών, συστήνοντας
μάλιστα και επιτροπή εμπειρογνωμόνων για τη διαπραγμάτευση των θεμάτων. Πάγιες
αξιώσεις της Άγκυρας που οδήγησαν όλες τις απόπειρες διαλόγου εκείνης της
περιόδου να πέσουν στο κενό λόγω της τουρκικής αδιαλλαξίας και των παλινωδιών
της Άγκυρας. Και ας σημειωθεί ότι οι τουρκικές κυβερνήσεις της περιόδου ήσαν
πανίσχυρες και πολιτικά αξιόπιστες ­ και όχι παραπαίουσες όπως η σημερινή
Τσιλέρ - Ερμπακάν. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15828N511</ED>
<ID>
ID:166541

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N51&aa=1</URL></REF>


Article

<CATEGORY>vin07</CATEGORY>

 <H2>Καυτά τα διλήμματα των Γερμανών</H2>

Η ΠΕΡΙΠΤΩΣΗ της Γερμανίας είναι
από τις πιο ενδιαφέρουσες. Υπάρχει ένας διχασμός. Ο πρόεδρος των
σοσιαλδημοκρατών, Όσκαρ Λαφοντέν, που είναι και πρωθυπουργός του Σαρ,
αντιπροσωπεύει τη σοσιαλδημοκρατική παράδοση, ανανεωμένη. Οδηγός του είναι οι
βασικές αρχές που έχουν τις ρίζες τους στη δεκαετία του '80. 
Ο Γκέρχαρτ
Σρέντερ, κορυφαίο στέλεχος (και ίσως αρχηγός κάποτε στο μέλλον), που είναι και
αυτός πρωθυπουργός, στην Κάτω Σαξονία, αντιπροσωπεύει την «πραγματιστική»
τάση. Κατά τον Σρέντερ, δεν μπορείς να κάνεις οικονομική πολιτική ερήμην των
κύκλων του κεφαλαίου. Γι' αυτόν, «σοσιαλδημοκρατική οικονομία» δεν υπάρχει.
«Σωστό ­ λέει ­ είναι αυτό που περπατάει». 
Όπως η γερμανική
Σοσιαλδημοκρατία, η ευρωπαϊκή Αριστερά λιγότερο περπατάει και περισσότερο
κολυμπά: σε νερά ταραγμένα, όπου καλείται να βρει επειγόντως προσανατολισμό.
Το ευχάριστο είναι ότι ο δυναμισμός της είναι πάλι αισθητός. 
Αλλά
παραμένει το ερώτημα: Να ακολουθήσει την παράδοση που λέει «να είσαι αριστερός
στην αντιπολίτευση και κεντρώος μόλις πάρεις την εξουσία» ή να κάνει ό,τι και
ο Μπλερ, να τα λέει όλα, ανοιχτά και ωμά, από την αρχή; 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15828N512</ED>
<ID>
ID:166542

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N51&aa=2</URL></REF>


Article

<CATEGORY>vin07</CATEGORY>

 <H5>Ο ΜΠΛΕΡ ΑΠΟΦΑΣΙΣΕ ΝΑ
ΥΠΟΓΡΑΨΕΙ ΤΟΝ ΚΟΙΝΩΝΙΚΟ ΧΑΡΤΗ ΤΗΣ ΚΟΙΝΟΤΗΤΑΣ ­ ΣΦΙΧΤΗ ΟΙΚΟΝΟΜΙΚΗ ΠΟΛΙΤΙΚΗ
</H5><H2>Μεγάλο βήμα προς την Ευρώπη</H2>

Ένδειξη
νέας αρχής με τους εταίρους στην Κοινότητα θεωρείται η απόφαση της κυβέρνησης
Μπλερ να υπογράψει τον Κοινωνικό Χάρτη, που τόσα χρόνια απέρριπταν οι
συντηρητικές κυβερνήσεις, με το αιτιολογικό ότι στραγγάλιζε τις οικονομικές
ευκαιρίες και την απασχόληση στη Βρετανία. 
Η ΑΠΟΦΑΣΗ αυτή αποτελεί
το πρώτο σκέλος της πολιτικής της Εργατικής κυβέρνησης ­ η αναθέρμανση των
σχέσεων με την Ευρωπαϊκή Ένωση. Το δεύτερο σκέλος, η σφικτή οικονομική
πολιτική, άρχισε να διαφαίνεται από τις πρώτες κιόλας μέρες της νεοεκλεγείσας
κυβέρνησης Τόνι Μπλερ. 
Μια από τις προτεραιότητες της νέας κυβέρνησης
είναι η ανασυγκρότηση τού δεχόμενου επικρίσεις από παντού, Εθνικού Συστήματος
Υγείας, επειδή καταβάλλει σε ετήσια βάση περίπου 100 εκατ. λίρες σε επιδόματα.
Όπως γράφει η λαϊκή εφημερίδα «Σαν», ο νέος υπουργός Υγείας, Φρανκ Φιλντ,
σκοπεύει να πατάξει την απάτη στον τομέα των επιδομάτων και επιθυμεί να
προωθήσει τη δωρεάν φροντίδα των παιδιών των ανύπαντρων ή χωρισμένων γυναικών,
βοηθώντας τους να βρουν εργασία. 
Άλλο κεφαλαιώδες μέλημα του Μπλερ θα
είναι η κάλυψη της «μαύρης τρύπας» στον προϋπολογισμό της χώρας, που σύμφωνα
με ορισμένους ειδικούς ανέρχεται σε 10 δισ. λίρες. Ο νέος υπουργός Οικονομικών
αναμένεται να παρουσιάσει τον νέο έκτακτο προϋπολογισμό περί τα μέσα Ιουνίου.

Κυβερνητικός εκπρόσωπος στο Λονδίνο, ανακοίνωσε χθες ότι η πρώτη συνάντηση
του νέου πρωθυπουργού με τον Αμερικανό πρόεδρο Μπιλ Κλίντον θα πραγματοποιηθεί
στις 28 Μαΐου, κατά τη διάρκεια διεθνούς συνάντησης στην Ολλανδία. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15828N521</ED>
<ID>
ID:166490

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N52&aa=1</URL></REF>


Article

<CATEGORY>vin07</CATEGORY>

 <H2>«Οι Άγγλοι πρέπει να διανύσουν ακόμα πολύ δρόμο»</H2>

Η ΣΑΡΩΤΙΚΗ
νίκη του Τόνι Μπλερ στις βουλευτικές εκλογές στη Βρετανία αποτελεί μεν ήττα
των αντι-ευρωπαϊκών αισθημάτων, αλλά το Λονδίνο πρέπει να διανύσει ακόμη
αρκετό δρόμο για να βρεθεί στην καρδιά της Ευρώπης, δήλωσε ο Γάλλος υπουργός
Εξωτερικών, Ερβέ ντε Σαρέτ. 
«Φαίνεται ότι υπάρχει κίνηση προς την Ευρώπη
στη Βρετανία, αλλά εξακολουθεί να υπάρχει ένα μεγάλο χάσμα ανάμεσα στη
βρετανική θέση και στη λεγόμενη θέση της ευρωπαϊκής λογικής», δήλωσε ο ντε
Σαρέτ, μιλώντας στον τηλεοπτικό σταθμό France 2. 
«Η νέα βρετανική
κυβέρνηση έχει να διανύσει ακόμη μεγάλο δρόμο», πρόσθεσε ο Γάλλος υπουργός
Εξωτερικών. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15828N522</ED>
<ID>
ID:166543

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N52&aa=2</URL></REF>


Article

<CATEGORY>vin07</CATEGORY>

 <H2>Ενθαρρυντικά γκάλοπ για τον Ζοσπέν</H2>

ΜΕ ΤΗΝ επίσημη έναρξη της προεκλογικής
περιόδου, ο Γάλλος πρωθυπουργός Αλέν Ζιπέ παραδέχτηκε ότι μειώνεται η διαφορά
που χωρίζει τον κεντροδεξιό συνασπισμό από τους σοσιαλιστές. 
Οι τελευταίες
δημοσκοπήσεις δείχνουν άνοδο των δυνάμεων της Αριστεράς, οι οποίες καλύπτουν
την απόστασή τους από την κεντροδεξιά πλειοψηφία. 
Σύμφωνα με σφυγμομέτρηση
που παρουσίασε το τηλεοπτικό δίκτυο LCI, η Αριστερά και ο κυβερνητικός
συνασπισμός συγκεντρώνουν το ίδιο ποσοστό, 38%. 
Είναι η τρίτη δημοσκόπηση
μέσα σε δύο μέρες που δείχνει ότι η Αριστερά ­ Σοσιαλιστές και Κομμουνιστές ­
κερδίζει έδαφος, αυξάνοντας τον ανταγωνισμό ανάμεσα στις δύο παρατάξεις εν
όψει των βουλευτικών εκλογών που θα διεξαχθούν σε δύο γύρους στις 25 Μαΐου και
την 1η Ιουνίου. 
Άλλη δημοσκόπηση που δημοσιεύθηκε στη συντηρητική
εφημερίδα «Φιγκαρό» δείχνει ότι τα κόμματα της Αριστεράς μπορούν να κερδίσουν
262 από τις 555 έδρες που κρίνονται στη Γαλλία και η Κεντροδεξιά 291 έδρες.
Στη δημοσκόπηση αυτή δεν ελήφθησαν υπόψη οι 22 έδρες που κρίνονται στα
υπερπόντια εδάφη της Γαλλίας. 
Αντίστοιχη δημοσκόπηση που δημοσιεύθηκε πριν
από μία εβδομάδα, έδειχνε την Αριστερά να συγκεντρώνει 225 έδρες έναντι 329
της Κεντροδεξιάς. 
«Πάντα έλεγα ότι δεν θα υπάρξει μεγάλη διαφορά», δήλωσε
στον ραδιοσταθμό France-Inter ο πρωθυπουργός Αλέν Ζιπέ, ο οποίος κατηγόρησε
τους Σοσιαλιστές ότι στρέφουν τα νώτα τους στην Ευρώπη. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15828N523</ED>
<ID>
ID:166584

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N52&aa=3</URL></REF>


Article

<CATEGORY>vin07</CATEGORY>

 <H2>Ανάρπαστα γίνονται τα πούρα Αβάνας</H2>

ΤΟΝ ΑΡΙΘΜΟ - ρεκόρ των 30
εκατομμυρίων πούρων προς εξαγωγή παρήγαγε κατά τους πρώτους τέσσερις μήνες του
τρέχοντος έτους η Κούβα. 
Σύμφωνα με το κουβανικό πρακτορείο ειδήσεων ΑΙΝ,
ο υπουργός Γεωργίας της χώρας, Αλφρέδο Χόρδαν δήλωσε πως, με βάση τα δεδομένα
των πρώτων τεσσάρων μηνών, θα είναι δυνατόν να επιτευχθεί ο στόχος της
παραγωγής 100 εκατ. πούρων Αβάνας για το 1997. 
Όπως τονίζουν όμως πηγές
από τον νευραλγικό αυτό τομέα για τις εξαγωγές της Κούβας, μολονότι η παραγωγή
ακολουθεί τους απαιτούμενους ρυθμούς, ο κλάδος αντιμετωπίζει προβλήματα στον
εφοδιασμό του με ξυλεία για την κατασκευή των κουτιών της συσκευασίας, με
αποτέλεσμα οι αποθήκες να είναι γεμάτες ασυσκεύαστα πούρα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15828N524</ED>
<ID>
ID:166616

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N52&aa=4</URL></REF>


Article

<CATEGORY>vin07</CATEGORY>

 <H2>Ο
Σαντάμ στο Ίντερνετ</H2>

ΟΙ ΘΑΥΜΑΣΤΕΣ το προέδρου του Ιράκ Σαντάμ
Χουσεΐν μπορούν στο εξής να του στέλνουν τα μηνύματά τους μέσω του Ίντερνετ,
καθώς ο Ιρακινός ηγέτης απέκτησε τη δική του σελίδα στο διεθνές δίκτυο με την
ευκαιρία της 60ής επετείου των γενεθλίων του. 
Το διεθνές δίκτυο Ίντερνετ
δεν διαθέτει άμεση πρόσβαση στο Ιράκ και ως εκ τούτου ο δέκτης των μηνυμάτων
του Ιρακινού προέδρου θα βρίσκεται στη γειτονική Ιορδανία που απέχει 800
χιλιόμετρα από τη Βαγδάτη. 
Η ηλεκτρονική διεύθυνση του Σαντάμ για κάθε
ενδιαφερόμενο είναι http. //196.27.0.22/iraq. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15828N525</ED>
<ID>
ID:166636

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N52&aa=5</URL></REF>


Article

<CATEGORY>vin07</CATEGORY>

 <H5>Ο ΚΛΙΝΤΟΝ ΘΕΛΕΙ ΑΝΑΙΜΑΚΤΗ
ΚΑΤΑΛΗΨΗ ΤΗΣ ΚΙΝΣΑΣΑ ΑΠΟ ΤΟΥΣ ΑΝΤΑΡΤΕΣ</H5>
<H2>Γραμμή ΗΠΑ στον Καμπίλα</H2>

Με «ντιρεκτίβα» των Αμερικανών οι Ζαϊρινοί
αντάρτες συνεχίζουν την προέλασή τους προς την πρωτεύουσα Κινσάσα, μετά την
αποτυχία των συνομιλιών του Λοράν Καμπίλα με τον Μομπούτου. 
ΑΝΑΙΜΑΚΤΗ
είσοδο των ανταρτών του Λοράν Καμπίλα στην πρωτεύουσα του Ζαΐρ Κινσάσα
συνιστούν οι ΗΠΑ, δήλωσε χθες ο Αμερικανός απεσταλμένος Μπιλ Ρίτσαρντσον.
«Επιθυμούμε», είπε, «η είσοδος του Καμπίλα στην Κινσάσα να είναι όσο γίνεται
πιο ειρηνική». Ο Αμερικανός αξιωματούχος ήταν κομιστής επείγοντος μηνύματος
του προέδρου Κλίντον προς τον Καμπίλα. 
Νωρίτερα, ο αρχηγός των ανταρτών
είχε δηλώσει ότι «αν δεν παραιτηθεί ο Μομπούτου, θα τον καταδιώξει και θα τον
ταπεινώσει». 
Οι δυνάμεις του Καμπίλα απείχαν χθες μόλις 60 χλμ από το
διεθνές αεροδρόμιο της Κινσάσα και η είσοδός τους στη ζαϊρινή πρωτεύουσα είναι
ζήτημα δύο τριών ημερών. Στρατεύματα από τις ΗΠΑ, το Βέλγιο, τη Γαλλία και τη
Βρετανία βρίσκονται σε κατάσταση ετοιμότητας στο Κονγκό για να απομακρύνουν
τους ξένους υπηκόους από την Κινσάσα. 
Την ίδια ώρα, ο Μπιλ Ρίτσαρντσον
συνεχίζει τις επαφές του με τις στρατιωτικές και πολιτικές ηγεσίες της Ρουάντα
και της Ουγκάντα, χωρών που στηρίζουν τους αντάρτες Τούτσι του Καμπίλα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15828N531</ED>
<ID>
ID:166491

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N53&aa=1</URL></REF>


Article

<CATEGORY>vin07</CATEGORY>

 <H2>91 ποδοπατήθηκαν μέχρι θανάτου</H2>

ΣΤΗΝ Κινσάσα, μια πόλη πέντε
εκατομμυρίων κατοίκων, η ζωή συνεχίζεται κανονικά, μολονότι οι αντάρτες
βρίσκονται προ των πυλών. Τώρα ελέγχουν τα τρία τέταρτα της χώρας. Ο ζαϊρινός
στρατός προέβαλε ελάχιστη αντίσταση και οι παλιοί φίλοι τού Μομπούτου τον
έχουν τώρα εγκαταλείψει. 
Η Ύπατη Αρμοστεία του ΟΗΕ για τους Πρόσφυγες
ανακοίνωσε χθες ότι σε 91 ανήλθαν τελικά οι πρόσφυγες Χούτου από τη Ρουάντα,
που ποδοπατήθηκαν προχθές μέχρι θανάτου, μέσα σε τρένο που τους μετέφερε από
τη ζούγκλα του Βορειοανατολικού Ζαΐρ. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15828N532</ED>
<ID>
ID:166544

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N53&aa=2</URL></REF>


Article

<CATEGORY>vin07</CATEGORY>

 <H2>Ένα τουρκικό χωριό πεθαίνει από καρκίνο</H2>

ΕΔΩ και αρκετές
δεκαετίες, ίσως και πολύ περισσότερο, η βασική αιτία θανάτου στο Καραΐν είναι
ο καρκίνος. Ουδείς εδώ ξέρει γιατί, αλλά οι στατιστικές έχουν στιγματίσει
βαθιά αυτό το μικρό χωριό της Κεντρικής Ανατολίας. Ο κόσμος δεν θέλει να
αγοράζει αγροτικά ή γαλακτοκομικά προϊόντα που προέρχονται από το Καραΐν.
Έτσι, οι κάτοικοί του είναι αναγκασμένοι να τα πωλούν σε χαμηλές τιμές σε
μεσάζοντες, οι οποίοι τα μεταπωλούν κρύβοντας την προέλευσή τους. Οι γυναίκες
αρνούνται ότι κατάγονται από το χωριό αυτό, από φόβο ότι αν πουν την αλήθεια,
κανείς δεν θα τις παντρευτεί. 
«Το χειρότερο είναι πως όταν νιώσεις κάποιον
πόνο και πας σε ένα νοσοκομείο, μόλις πεις ότι είσαι από το Καραΐν σε στέλνουν
στην πτέρυγα των καρκινοπαθών», λέει ο Μουσταφά Εσέρ, υγειονομικός
αξιωματούχος. 
Ο δρ Ιζετίν Μπαρίς ­ του Πανεπιστημίου Χατσετεπέ της
Άγκυρας, ο οποίος πέρασε τέσσερα χρόνια μελετώντας ασθενείς στο Καραΐν και
αργότερα δημοσίευσε μια μελέτη για την επιδημία ­ πιστεύει πως η αιτία είναι ο
εριονίτης, ένα ινώδες μετάλλευμα που υπάρχει στο έδαφος, μοιάζει με αμίαντο
και οι χωρικοί το χρησιμοποιούν για ασβέστωμα, μόνωση, γύψο και υποκατάστατο
του ταλκ στα μωρά. 
Ένας γιατρός στη γειτονική πόλη Ουργκούπ, ο Φερίτ Κουζ,
λέει ότι πολλοί χωρικοί στο Καραΐν θεωρούν ότι ο καρκίνος είναι μια μοίρα από
την οποία δεν μπορούν να ξεφύγουν. «Τον αποδέχονται σαν να 'ναι το πεπρωμένο
τους», λέει ο δρ Κουζ. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15828N533</ED>
<ID>
ID:166585

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N53&aa=3</URL></REF>


Article

<CATEGORY>vin07</CATEGORY>

 <H2>Οργή για το κλείσιμο τηλεοπτικού σταθμού</H2>

Η ΔΙΑΚΟΠΗ της
λειτουργίας του τουρκικού τηλεοπτικού σταθμού Φλας TV, την οποία επέβαλε η
τουρκική κυβέρνηση ύστερα από ρεπορτάζ που κατηγορούσε για διαφθορά τον σύζυγο
της αντιπροέδρου της κυβέρνησης Τανσού Τσιλέρ, προκάλεσε έντονες πολιτικές
αντιδράσεις. 
Ο υπουργός Άμυνας Τουρχάν Ταγιάν, ο οποίος ανήκει στο Κόμμα
του Ορθού Δρόμου, επέκρινε το κλείσιμο του σταθμού λέγοντας: «Είναι ένα
θλιβερό μέτρο που θα διορθωθεί». 
Την επιβολή της διακοπής της λειτουργίας
του σταθμού επέκρινε και το Κόμμα της Μητέρας Πατρίδας, το μεγαλύτερο κόμμα
της αντιπολίτευσης. 
Η τουρκική αστυνομία επέβαλε το Σάββατο τη διακοπή της
λειτουργίας του τουρκικού τηλεοπτικού σταθμού Φλας TV, μία ημέρα μετά την
επίθεση που σημειώθηκε σε ένα από τα στούντιο του σταθμού από δεκάδες άτομα,
πολλά από τα οποία οπλοφορούσαν. 
Ο σταθμός μετέδωσε ζωντανά την έφοδο
αστυνομικών στα κεντρικά γραφεία του στην Προύσα, οι οποίοι, όπως είπαν, είχαν
εντολή από την κυβέρνηση να επιβάλουν τη διακοπή της λειτουργίας του σταθμού.

Σύμφωνα με δημοσιογράφους του σταθμού, η επίθεση των ενόπλων έγινε σε
αντίποινα για την τηλεφωνική συνέντευξη που έδωσε ζωντανά στον Φλας TV ο
Αλατίν Κακιτσί, ένας από τους αρχηγούς του οργανωμένου εγκλήματος, ο οποίος
κατηγόρησε πολλούς ανώτατους αξιωματούχους για διαφθορά. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15828N534</ED>
<ID>
ID:166617

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N53&aa=4</URL></REF>


Article

<CATEGORY>vin07</CATEGORY>

 <H2>Γυμνάσια Τούρκων και Ισραηλινών στη Μεσόγειο</H2>

ΠΑΡΑ τον ισλαμιστή
πρωθυπουργό της η Τουρκία είναι η καλύτερη φίλη του Ισραήλ, γράφει η χθεσινή
«Φιγκαρό». Ήταν ήδη ο αγαπημένος προορισμός των Ισραηλινών τουριστών. Τώρα η
Τουρκία του ισλαμιστή Νετζμετίν Ερμπακάν είναι η καλύτερη σύμμαχος του
εβραϊκού κράτους. Τις προσεχείς εβδομάδες οι δύο χώρες θα πραγματοποιήσουν
κοινά αεροναυτικά γυμνάσια στη Μεσόγειο.. 
Όμως, εκτός από τον στρατιωτικό
οι δύο χώρες προχωρούν σε ένα «στρατηγικό διάλογο» ακόμη πιο μυστικό. Σύμφωνα
με την τουρκική εφημερίδα «Χουριέτ» υπάρχει ανταλλαγή απόρρητων πληροφοριών
σχετικά με τις δυνατότητες των ρωσικών MiG-29, τα οποία διαθέτει η συριακή
αεροπορία. 
* Η κυπριακή κυβέρνηση κάλεσε χθες το Ισραήλ να την ενημερώσει
αν θα πραγματοποιήσει πτήσεις στον κυπριακό εναέριο χώρο , κατά τη στρατιωτική
άσκηση με την Τουρκία. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15828N535</ED>
<ID>
ID:166637

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N53&aa=5</URL></REF>


Article

<CATEGORY>vin07</CATEGORY>

 <H2>Έκαναν ρινγκ το πιλοτήριο!</H2>

ΟΙ ΤΟΥΡΚΙΚΕΣ αερογραμμές ανακοίνωσαν
ότι απέλυσαν δύο πιλότους, που είχαν ανταλλάξει γρονθοκοπήματα στο πιλοτήριο,
κατά τη διάρκεια πτήσης από Μπανγκόκ προς Κωνσταντινούπολη. 
Όπως έγραψαν
οι τουρκικές εφημερίδες, το επεισόδιο δημιουργήθηκε από παρεξήγηση των οδηγιών
για το ύψος που έπρεπε να πάρει το αεροσκάφος 45 λεπτά μετά την απογείωσή του,
από την Μπανγκόκ. 
«Είσαι κουφός; Σου λέει πού να πας και κάνεις εντελώς το
αντίθετο», είπε ο ένας πιλότος στον άλλο και του τίναξε το χέρι από το
χειριστήριο. Τότε και οι δύο έλυσαν τις ζώνες και άρχισαν να γρονθοκοπούνται,
ώσπου παρενέβησαν άλλα μέλη του πληρώματος και τους χώρισαν. 
Το
αεροσκάφος, ένα Αϊρμπάς, με 240 επιβάτες, προσγείωσε τελικά ο βοηθός πιλότος.

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15828N536</ED>
<ID>
ID:166651

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N53&aa=6</URL></REF>


Article

<CATEGORY>vin07</CATEGORY>

 <H2>Όπλα είχαν οι Τεξανοί αυτονομιστές</H2>

ΦΥΛΛΟ και φτερό έκανε το FBI
το κρησφύγετο των μελών της τεξανής αυτονομιστικής οργάνωσης, που παραδόθηκαν
στις αρχές το περασμένο Σάββατο στο Φορτ Ντέιβις. Εξήντα αυτοσχέδιοι
εκρηκτικοί μηχανισμοί, δώδεκα δοχεία με βενζίνη, ένα κιβώτιο «γεμάτο
εκρηκτικά», πολλά τυφέκια, κυνηγετικές καραμπίνες και πυρομαχικά, ήταν το
οπλοστάσιο των Τεξανών, που είχαν ιδρύσει την αυτόνομη Δημοκρατία του Τέξας,
υποστηρίζοντας ότι η προσάρτηση της πολιτείας στις ΗΠΑ, το 1845, ήταν
παράνομη. Εξάλλου, οι αρχές του Τέξας εξακολουθούσαν χθες τις έρευνες για τον
εντοπισμό δύο μελών της οργάνωσης, που διέφυγαν τη σύλληψη και κρύβονται στα
βουνά. Μεταξύ των συλληφθέντων περιλαμβάνεται και ο αρχηγός της οργάνωσης,
Ρίτσαρντ Μακλάρεν. Σύμφωνα με τις τεξανικές αρχές, το κρησφύγετο των
αυτονομιστών ­ που οι ίδιοι αποκαλούσαν «πρεσβεία» ­ ήταν γεμάτο παγίδες που
καθιστούσαν επικίνδυνη την πρόσβαση των αστυνομικών. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15828N537</ED>
<ID>
ID:166656

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N53&aa=7</URL></REF>


Article

<CATEGORY>vin07</CATEGORY>

 <H5>Με τον ούριο...</H5>
<H5>Κάπως αόριστο...</H5>
<H5>Τα κύρια σημεία...</H5>
<H5>Μιά πόλη...</H5>
<H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... άνεμο
από την Αγγλία ­ λόγω του θριάμβου Μπλαιρ ­ οι Γάλλοι σοσιαλιστές περιμένουν
τις αντιδράσεις στο πρόγραμμά τους που ανακοίνωσαν προχθές. Ο τίτλος είναι του
Ζακ Σεγκελά, του οποίου ζητήθηκαν άλλη μιά φορά τα φώτα: «Ν' αλλάξουμε
μέλλον». Προσέξτε: Όχι «το» μέλλον, αλλά «μέλλον», γενικώς, δηλαδή τα πάντα.
Την τελική μορφή των 28 αισιόδοξων σελίδων έδωσε ο Λιονέλ Ζοσπέν μαζί με τον
στενότερο σύμβουλο του, Κλωντ Αλλέγκρ. Οι εκλογές στις 25/5 θα αποτελέσουν
«επιλογή πολιτισμού», σημειώνει ο Πρώτος Γραμματέας. Και επανέρχεται στην
προσφιλή του ιδέα του πολιτικού βολονταρισμού: Η δεξιά είναι «κουφή, τυφλή,
αυτιστική». Αλλά οι σοσιαλιστές θ' ακούσουν τον λαό, θα δουν τα προβλήματά του
και θα βρουν λύσεις, γιατί το θέλουν πραγματικά. Η αγαθή πλευρά της
βουλησιαρχίας. 
... βρήκαν μερικοί το
πρόγραμμα. Οι στόχοι προσδιορίζονται με θαυμαστή ακρίβεια ­ όπως λ.χ. ότι θα
δημιουργηθούν 700.000 θέσεις εργασίας ή ότι η αγοραστική ικανότητα των
μισθωτών θα αυξηθεί κατά.... 4,3% ­ αλλά για το πώς θα γίνει αυτό ορίζεται
μόνο ότι θα υπάρξουν μειώσεις στις κρατήσεις επί των μισθών και ότι το δημόσιο
θα κάνει και αυτό οικονομίες «δίνοντας το καλό παράδειγμα με μείωση της
γραφειοκρατίας». Οι συντάκτες του προγράμματος δεν θέλησαν να δεσμευτούν με
πολύ συγκεκριμένες υποσχέσεις ή με σχέδια που θα αποδεικνύονταν ίσως ουτοπικά.
Ο Αλλέγκρ, γράφει το «Νουβέλ Ομπσερβατέρ», είχε συστήσει στους συντρόφους του
να αποφύγουν τις λεπτομέρειες. «Soyons aιriens», είπε. Ας είμαστε
νεφελώδεις... 
... όπου θα φανεί η διαφορά,
πιστεύουν οι σοσιαλιστές, είναι η απασχόληση ­ με την ταχύτερη απορρόφηση
ανέργων ­ η εκπαίδευση και το στεγαστικό. Ο Ζοσπέν πιστεύει ότι η αύξηση των
κρατικών δαπανών και στους τρεις αυτούς τομείς θα οδηγήσει σε τόνωση της
οικονομίας, όχι σε ύφεση. Η μαζική ανέγερση κατοικιών, λ.χ., θα δημιουργήσει
θέσεις εργασίας. Οι καινούργιοι εργαζόμενοι θα ζωντανέψουν την αγορά. Έτσι θα
αυξηθούν σύντομα και οι ιδιωτικές επενδύσεις - αλλά και οι προσλήψεις. Θα
είναι, κατά κάποιο τρόπο, μιά νέα ευρεία εφαρμογή της κεϋνσιανής μεθόδου. Και
η Ευρώπη; Ο Ζοσπέν τάχθηκε αποφασιστικά υπέρ του εύρω. «Αλλά το δικό μας
ευρωπαϊκό όραμα είναι πολιτικό, όχι τεχνοκρατικό και νεοφιλελεύθερο»,
διευκρινίζει το πρόγραμμα. 
... που έπλεε αυτές τις
μέρες ­ και το χάρηκε ­ στα πελάγη της σοσιαλιστικής ουτοπίας είναι η γαλλική
Γκιζ. Κέντρο μεταλλουργίας στο διαμέρισμα της Αίνης, η Γκιζ σεμνύνεται για
ιστορικά πρωτεία. Η Πρωτομαγιά, διακηρύσσουν οι κάτοικοί της, δεν ξεκίνησε από
τη θρυλική απόφαση των συνδικάτων του Σικάγου το 1884 (για καθιέρωση του
8ώρου), όπως πιστεύεται γενικά, αλλά από τη μικρή και γενναία Γκιζ πολύ
νωρίτερα, το 1867. Και μάλιστα με συμφωνία εργατών και αφεντικών. Ο
Ζαν-Μπατίστ Γκοντέν, ιδιοκτήτης των ομώνυμων χυτηρίων που κατασκεύαζαν τις
φημισμένες μαντεμένιες σόμπες, είχε διαβάσει πολύ Σαρλ Φουριέ, και αποφάσισε
μαζί με τους ενθουσιώδεις εργάτες του να στήσει μιά πρότυπη σοσιαλιστική
μικροκοινωνία. Το πείραμα ­ εργατικές συνελεύσεις, «κοινοβιακά κέντρα»,
πρόνοια ­ άντεξε κάμποσα χρόνια και ο πανηγυρικός γιορτασμός της 1ης Μάη στη
Γκιζ κρατάει ακόμα. Μόνο που δεν χύνουν πια μαντέμι. Οι σόμπες έσβησαν.
Ζητείται ουτοπία... 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15828N541</ED>
<ID>
ID:166492

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N54&aa=1</URL></REF>


Article

<CATEGORY>vin07</CATEGORY>

 <H5>ΤΣΕΡΙ
ΜΠΛΕΡ</H5>
<H2>Ένας δύσκολος συνδυασμός</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Είναι η πρώτη εργαζόμενη
μητέρα παιδιών σχολικής ηλικίας που εγκαθίσταται στον αριθμό 10 της Ντάουνινγκ
Στριτ: μια... «σεισμική» αλλαγή στη βρετανική πολιτική κουλτούρα. 
ΠΡΕΠΕΙ
να είναι κανείς αρκετά σκληρός, φιλόδοξος και αποφασισμένος για να γίνει
πρωθυπουργός, αλλά δίπλα στον Τόνι Μπλερ υπάρχει κάποιος ακόμη σκληρότερος και
πιο φιλόδοξος: η σύζυγός του, η Τσέρι. Εξέχουσα δικηγόρος που κάνει λαμπρή
καριέρα με το πατρώνυμό της ­ Τσέρι Μπουθ ­, θεωρείται απ' όσους την ξέρουν
πιο έξυπνη, πιο ζεστή, πιο ενδιαφέρουσα και πιο... αριστερή από τον σύζυγό
της. Ωστόσο, στη διάρκεια της προεκλογικής εκστρατείας περιορίσθηκε σ' έναν
βωβό ρόλο: αποσυρόταν διακριτικά στα μετόπισθεν όποτε εμφανιζόταν κάμερα και
οι ψηφοφόροι ελάχιστα είδαν τη γυναίκα που είχε αρχικά χαρακτηρισθεί το
«μυστικό όπλο» της εκστρατείας των Εργατικών. Η σιωπή της αποδείχθηκε όμως
χρυσός. Όλοι οι φόβοι πως θα δημιουργούσε τα προβλήματα που είχε δημιουργήσει
η Χίλαρι Κλίντον στη δημόσια εικόνα του συζύγου της, εξουδετερώθηκαν. 
Η
λέξη που χρησιμοποιήθηκε περισσότερο για να περιγράψει την Τσέρι Μπλερ είναι
«σφίγγα» και οι δημοσιογράφοι ακόμη προσπαθούν να βρουν την τομή ανάμεσα σ'
αυτό που παρουσιάζει και σ' αυτό που φαίνεται πως πραγματικά είναι. Στην
προεκλογική εκστρατεία παρουσιάσθηκε εύθραυστη, ντροπαλή, αδέξια, να κρατάει
συνεχώς το μανίκι του συζύγου της, πρότυπο υποταγής. Από την άλλη, υπάρχουν τα
γεγονότα: είναι κορυφαία δικηγόρος, μια «σουπεργούμαν» που τα έχει όλα,
καθολική, ικανή να πετύχει ό,τι βάλει στόχο. Επιμένει ότι θα συνεχίσει τη
σταδιοδρομία της, ότι θα έχει δηλαδή μια ζωή έξω από εκείνη του συζύγου της,
κάτι πρωτοφανές για σύντροφο Βρετανού πρωθυπουργού. Ο συνδυασμός θα είναι
δύσκολος, αν όχι αδύνατος: η νέα θέση του Τόνι Μπλερ την υποχρεώνει να
συνεχίσει τον ρόλο της υπάκουης συζύγου και να «ξεμάθει» την ανεξαρτησία που
οι γυναίκες της γενιάς της πολέμησαν σκληρά για να αποκτήσουν. «Η Τσέρι μπορεί
να τα έχει όλα», γράφει η Σούζαν Μουρ στην «Ιντιπέντεντ», «αλλά ουδεμία
γυναίκα απ' όσες μίλησα θα ήθελε αυτά που έχει». 
Αλλά η Τσέρι Μπουθ έχει
μάθει να τα καταφέρνει, δεν είναι συνηθισμένη στην αποτυχία. Έτσι και στην
προεκλογική εκστρατεία τα κατάφερε να λείπει από το προσκήνιο, να απουσιάζει
από κάθε αντιπαράθεση, να προσπαθεί να υπάρχει, ενώ θα προτιμούσε να πράττει.
Τώρα το στοίχημα είναι να τα καταφέρει ως εργαζόμενη μητέρα και πολιτική
σύζυγος χωρίς να χρειαστεί να κάνει απαράδεκτους συμβιβασμούς στις δικές της
φιλοδοξίες. Η φίλη της, η Αυστραλιανή μυθιστοριογράφος Κάθι Λέτι, δεν
αμφιβάλλει πάντως ότι θα τα καταφέρει: «Είναι το πρότυπό μου», λέει στην
«Ιντιπέντεντ». «Παίζει σαν ζογκλέρ με τα παιδιά και την καριέρα και δεν ρίχνει
ποτέ τίποτε κάτω. Είναι αξιοθαύμαστη». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15828N542</ED>
<ID>
ID:166545

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N54&aa=2</URL></REF>


Article

<CATEGORY>vin07</CATEGORY>

 <H2>Η Γαλλία
χάνει κάθε επιρροή στην Αφρική</H2>

Ο πρόεδρος Μομπούτο Σέσε Σέκο χάνει την εξουσία στο
Ζαΐρ, αλλά μαζί του η Γαλλία χάνει πλέον κάθε επιρροή στη μαύρη ήπειρο. 
ΤΗΝ ΩΡΑ που ο ασθενής πρόεδρος του Ζαΐρ και ο ηγέτης των ανταρτικών δυνάμεων
Λοράν Καμπιλά είχαν αρχίσει τις συνομιλίες σε σκάφος του νοτιοαφρικανικού
ναυτικού αγκυροβολημένο στον ποταμό Κόνγκο, ο Γάλλος πρεσβευτής περίμενε
ανίσχυρος στην ξηρά να μάθει τις εξελίξεις των διαπραγματεύσεων. 
Ο
αποκλεισμός του Γάλλου πρεσβευτή από τις ειρηνευτικές διαπραγματεύσεις, που
διεξάγονται υπό την προεδρία του Νοτιοαφρικανού ηγέτη Νέλσον Μαντέλα, δείχνει
με τον πιο ξεκάθαρο τρόπο ότι η Γαλλία έχει χάσει την επιρροή της στην Αφρική,
την οποία επί δεκαετίες θεωρούσε αυλή της. 
Όπως επισημαίνει στην εφημερίδα
«Λιμπερασιόν» ο ειδικευμένος σε θέματα Αφρικής Στίβεν Σμιθ, ο Μομπούτου
προτίμησε να ανακοινώσει ότι προτίθεται να παραιτηθεί σε επιστολή του προς τον
Αμερικανό πρόεδρο Μπιλ Κλίντον. Η γαλλική ηγεσία το πληροφορήθηκε από τους
«Τάιμς της Νέας Υόρκης». 
«Για πρώτη φορά σε 40 χρόνια, η Γαλλία ήταν
απούσα από μία διαπραγμάτευση για το μέλλον της Αφρικής, ενώ έπρεπε να
διεξήγοντο οι συνομιλίες υπό την αιγίδα της. Η Γαλλία είναι απομονωμένη και
ανίσχυρη και περιορίζεται πλέον στο να επικυρώνει την κυριαρχία των Ηνωμένων
Πολιτειών στην Αφρική», ήταν το σχόλιο του γαλλικού ραδιοσταθμού RTL 
Κατά
τους διπλωματικούς κύκλους, η απομόνωση της Γαλλίας ήταν η λογική συνέπεια της
πεισματικής υποστήριξης που παρείχε στον Μομπούτου, ο οποίος είχε από καιρό
εξοστρακιστεί από τη διεθνή κοινότητα για τη διαφθορά του και την καταπάτηση
των ανθρωπίνων δικαιωμάτων. 
Πριν από λίγες ακόμη εβδομάδες, ο Γάλλος
υπουργός Εξωτερικών Ερβέ ντε Σαρέτ εξακολουθούσε να χαρακτηρίζει τον Μομπούτου
«απαραίτητο» για τη χώρα του. 
Η Γαλλία έκανε το παν για να διατηρήσει τον
Μομπούτου στην εξουσία. Αμέσως μετά την εκδήλωση του αντάρτικου, η Γαλλία
άρχισε να εξοπλίζει τον πρόεδρο του Ζαΐρ, αποστέλλοντας τρία μαχητικά
αεροσκάφη επανδρωμένα με κυβερνήτες και μηχανικούς. Και δεν περιορίστηκε σε
αυτά. Του απέστειλε και 80 μισθοφόρους, οι περισσότεροι από τους οποίους ήταν
Σέρβοι. Και όταν οι δυνάμεις του Καμπιλά κατέλαβαν τμήμα του εδάφους του
Ανατολικού Ζαΐρ, το Παρίσι αντέδρασε ζητώντας διεθνή στρατιωτική επέμβαση για
την προστασία των προσφύγων που εγκατέλειπαν έντρομοι τα σπίτια τους. Οι
Ηνωμένες Πολιτείες απέτρεψαν μια τέτοια δράση, ακόμη κι όταν το Συμβούλιο
Ασφαλείας ενέκρινε ανθρωπιστική επιχείρηση. 
Προάγγελος της απώλειας της
επιρροής της Γαλλίας στην πρώην βελγική αποικία ήταν η ανατροπή της
υποστηριζόμενης από τους Γάλλους κυβέρνησης των Χούτου στη Ρουάντα από τους
αντάρτες Τούτσι, τους οποίους υποστηρίζει η Ουγκάντα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15828N543</ED>
<ID>
ID:166586

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N54&aa=3</URL></REF>


Article

<CATEGORY>vin08</CATEGORY>

 <H5>ΒΡΕΘΗΚΑΝ 300 ΔΙΣ. ΑΠΟ ΤΙΣ ΕΞΑΓΩΓΕΣ
</H5><H2>«Άσπρη τρύπα»!</H2>

Έγινε κι αυτό. Βρήκε «άσπρη τρύπα» και στο ισοζύγιο πληρωμών το
υπουργείο Εθνικής Οικονομίας με αποτέλεσμα τώρα να εμφανίζεται μικρότερο το
έλλειμμα του ισοζυγίου τρεχουσών συναλλαγών. 
Στο τέλος της προηγούμενης
εβδομάδας, οι εμπειρογνώμονες του υπουργείου Εθνικής Οικονομίας ανακάλυψαν
έκπληκτοι ότι υπάρχει πολύ μεγάλη διαφορά στα στοιχεία για τις εξαγωγές που
έχει η Τράπεζα της Ελλάδος με εκείνα που έχει η Εθνική Στατιστική Υπηρεσία.
Στα στοιχεία της ΕΣΥΕ, οι εξαγωγές εμφανίζονταν αυξημένες κατά 12,5% στο
εννεάμηνο Ιανουαρίου - Σεπτεμβρίου, ενώ από την άλλη στα στοιχεία της Τραπέζης
της Ελλάδος παρουσιάζονταν αυξημένες μόλις κατά 2,5%. Αυτό πρακτικά σημαίνει
μία διαφορά 300 δισ. δραχμών περίπου, η οποία αυτόματα περιορίζει το έλλειμμα
του ισοζυγίου τρεχουσών συναλλαγών στο 2,5% του ΑΕΠ από 3,7% που υπολογιζόταν
ότι ήταν μέχρι τώρα. 
Στατιστικό παράδοξο 
Αυτό αλλάζει
τελείως την εικόνα του ισοζυγίου, ενώ έχει και άμεσες επιπτώσεις και σε άλλα
μεγέθη της οικονομίας, όπως, άλλωστε, είχε γίνει και με την περίφημη «άσπρη
τρύπα» των ασφαλιστικών ταμείων, όπου τα ανακαλυφθέντα πλεονάσματα περιόρισαν
το δημοσιονομικό έλλειμμα. Ήδη το στατιστικό περίεργο με τις εξαγωγές
εξετάζεται από δύο κορυφαία υπηρεσιακά στελέχη του υπουργείου Εθνικής
Οικονομίας και της Τραπέζης της Ελλάδος, τα οποία προσπαθούν να ανακαλύψουν τα
αίτια της μεγάλης διαφοράς. Η μία άποψη που διατυπώνεται είναι ότι τα στοιχεία
της ΕΣΥΕ που αντλούνται από τις Εφορίες και τα τελωνεία απεικονίζουν καλύτερα
την εικόνα των εξαγωγών, σε αντίθεση με τα στοιχεία της Τραπέζης της Ελλάδος,
που συγκεντρώνονται από τις τράπεζες. Η άλλη άποψη, επικεντρώνεται στο
ενδεχόμενο να μη γίνεται αμέσως εισαγωγή του συναλλάγματος που εισπράττεται
από τις εξαγωγές, αφού οι επιχειρήσεις εξαντλούν το χρονικό περιθώριο που
έχουν για το συνάλλαγμα. 
Ανακούφιση 
Πάντως, είτε στη μία
είτε στην άλλη περίπτωση, η «άσπρη τρύπα» στο ισοζύγιο προκάλεσε ανακούφιση
στο οικονομικό επιτελείο της κυβέρνησης, αφού η δυσμενής εικόνα που είχε
δημιουργηθεί εξαιτίας του ελλείμματος των 4,5 δισ. δολαρίων, τώρα εξωραΐζεται.

* Την ίδια στιγμή, συγκρατημένη αισιοδοξία προκαλεί και η πορεία των
εσόδων του Απριλίου, τα οποία εμφανίζουν αύξηση κατά 16% σε σύγκριση με τον
αντίστοιχο περυσινό μήνα. Στελέχη του υπουργείου Εθνικής Οικονομίας χθες στις
κατ' ιδίαν συναντήσεις τους με τους τεχνοκράτες του Διεθνούς Νομισματικού
Ταμείου τόνιζαν ότι τον Μάιο θα σημειωθεί θεαματική ανάκαμψη των εσόδων. 
Για το θέμα αυτό, άλλωστε, θα ενημερωθεί σήμερα ο Πρωθυπουργός από τον κ.
Παπαντωνίου και τον υφυπουργό Οικονομικών κ. Γ. Δρυ, οι οποίοι θα τον
επισκεφθούν αλληλοδιαδόχως. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15828N551</ED>
<ID>
ID:166503

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N55&aa=1</URL></REF>


Article

<CATEGORY>vin08</CATEGORY>

 <H2>Πετούν στα ύψη οι τιμές των μετοχών</H2>

ΕΣΠΑΣΑΝ χθες το «φράγμα» των 1.500 μονάδων οι
τιμές των μετοχών στο Χρηματιστήριο Αθηνών. 
Ο Γενικός Δείκτης Τιμών
σημείωσε νέο ρεκόρ ανόδου, που είναι και το δεύτερο καλύτερο όλων των εποχών,
φθάνοντας στις 1.518,42 μονάδες. 
Η άνοδος ήταν της τάξης του 2,25%, ενώ ο
τζίρος ήταν μεγάλος, καθώς έφθασε τα 22,132 δισ. δρχ. 
Το καλύτερο ρεκόρ
ανόδου στο Χρηματιστήριο Αθηνών είχε σημειωθεί την Πέμπτη 5 Ιουλίου του 1990.
Τότε, ο Γενικός Δείκτης είχε φθάσει τις 1.684,31 μονάδες. 
Όμως, όπως
αποδείχθηκε τότε, η άνοδος ήταν προσωρινή, καθώς δεν υπήρχαν οι σημερινές
συνθήκες. Για παράδειγμα, στις 5 Ιουλίου 1990 οι τράπεζες ανακοίνωναν αύξηση
κατά 2 ποσοστιαίες μονάδες των επιτοκίων τους. 
Και το επιτόκιο καταθέσεων
ταμιευτηρίου έφθανε στο 18%, από 9% που είναι σήμερα. 
Το γεγονός αυτό ήταν
αποτέλεσμα της ανόδου του πληθωρισμού. «ΤΑ ΝΕΑ» έγραφαν την ίδια ημέρα: «μετ'
εμποδίων ο πληθωρισμός», που τότε ξεπερνούσε το 15%, αντί ρυθμού 6% (ή και
μικρότερου) με τον οποίον «τρέχει» σήμερα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15828N552</ED>
<ID>
ID:166553

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N55&aa=2</URL></REF>


Article

<CATEGORY>vin02</CATEGORY>

 <H2>Και όμως,
πιέζουν για διορισμούς...</H2>

<AUTHOR>ΝΙΚΟΣΝΙΚΟΛΑΟΥ</AUTHOR>

Η
ΑΘΕΑΤΗ αλλά και η πιο σκληρή πλευρά της μάχης που δίνει ο υφυπουργός
Οικονομικών, κ. Νικ. Χριστοδουλάκης, για τη δημοσιονομική εξυγίανση είναι
εκείνη που αφορά στον περιορισμό της σπατάλης και τον εξορθολογισμό των
δημοσίων δαπανών. 
Πάνω από 3 τρισ. δρχ. είναι οι επιχορηγήσεις του κράτους
προς τους ασφαλιστικούς οργανισμούς, τα Ιδρύματα Ανώτατης Εκπαίδευσης, τα
νοσοκομεία και τα άλλα ΝΠΔΔ. Ο τρόπος με τον οποίο ξοδεύονται αυτά τα τεράστια
ποσά αφήνει πολλά ερωτηματικά, αφού οι περισσότεροι από τους επιδοτούμενους
οργανισμούς δεν συντάσσουν προϋπολογισμούς και απολογισμούς. Βρίσκεται,
λοιπόν, σε μόνιμη σύγκρουση με τη νομενκλατούρα αυτών των οργανισμών ο
υφυπουργός Οικονομικών, σε μια προσπάθεια να βάλει τάξη και να διασώσει από τη
σπατάλη τα χρήματα των φορολογουμένων. 
Από εκεί που έχει σηκώσει τα χέρια
ο κ. Ν. Χριστοδουλάκης είναι οι διορισμοί. Όπως είναι γνωστό, ο νόμος που έχει
ψηφισθεί προβλέπει ότι για κάθε έναν δημόσιο υπάλληλο που θα προσλαμβάνεται,
θα φεύγουν πέντε! Πέρυσι όμως αποχώρησαν 13.000 και προσελήφθησαν 16.000, ενώ
φέτος οι προσλήψεις συνεχίζονται και ο κ. υφυπουργός αντιμετωπίζει πιέσεις από
μεγαλόσχημους υπουργούς, που δεν μπορεί να τις αντέξει. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15828N553</ED>
<ID>
ID:166614

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N55&aa=3</URL></REF>


Article

<CATEGORY>vin08</CATEGORY>

 <H2>Οι ξένοι άρχισαν χθες το «τσεκ-απ» της οικονομίας</H2>

ΑΡΧΙΣΑΝ ΧΘΕΣ
τις επαφές τους με υπηρεσιακούς παράγοντες οι εμπειρογνώμονες του Διεθνούς
Νομισματικού Ταμείου. 
Το κλιμάκιο των πέντε ειδικών, ανάμεσα στους οποίους
είναι και δύο ελληνικής καταγωγής, συγκέντρωσε χθες στοιχεία για την πορεία
και τις προοπτικές της ελληνικής οικονομίας από το υπουργείο Εθνικής
Οικονομίας, όπου είχε συναντήσεις με αρμόδιους παράγοντες και εκπροσώπους του
οικονομικού επιτελείου της κυβέρνησης. 
Στη συνεργασία τους αυτή οι
εκπρόσωποι του ΔΝΤ πήραν όλες τις απαντήσεις του ερωτηματολογίου τους για την
εξέλιξη του πληθωρισμού, των επενδύσεων, των ελλειμμάτων και του Ακαθάριστου
Εγχώριου Προϊόντος, ενώ δέχθηκαν ως ρεαλιστικές τις προβλέψεις και εκτιμήσεις
των Ελλήνων αρμοδίων. 
Η ελληνική πλευρά θεωρεί ότι τον Μάιο η εικόνα των
φορολογικών εσόδων θα βελτιωθεί, ενώ οι εκπρόσωποι του ΔΝΤ συμφώνησαν ότι
είναι εφικτή η εκτίμηση για αύξηση 3% του ΑΕΠ το 1997. 
Σήμερα θα
επισκεφθούν το Γενικό Λογιστήριο του Κράτους για στοιχεία και εκτιμήσεις που
αφορούν τα έσοδα, τις δαπάνες, τα ελλείμματα και τις δανειακές ανάγκες του
Δημοσίου. 
Αύριο και την Πέμπτη θα συναντηθούν με εκπροσώπους της Τραπέζης
της Ελλάδος και θα ενημερωθούν για την πορεία και τις προοπτικές του ισοζυγίου
πληρωμών, των πιστωτικών στόχων, της συναλλαγματικής ισοτιμίας της δραχμής και
άλλων νομισματικών μεγεθών. 
Πριν φύγουν (στις 15 Μαΐου) θα παραδώσουν τις
πρώτες σκέψεις τους για την ελληνική οικονομία στον υπουργό Εθνικής Οικονομίας
και Οικονομικών κ. Γιάννο Παπαντωνίου. 
Η κανονική έκθεση θα καταρτιστεί
αργότερα και αναμένεται να έχει ολοκληρωθεί ως τις αρχές Ιουλίου. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15828N554</ED>
<ID>
ID:166622

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N55&aa=4</URL></REF>


Article

<CATEGORY>vin08</CATEGORY>

 <H2>Αντίστροφη μέτρηση για ιδιοκτήτες ακινήτων</H2>

Η «ΚΑΜΠΑΝΑ» της
Εφορίας θα κτυπήσει τον Ιούνιο για χιλιάδες ιδιοκτήτες σπιτιών, καταστημάτων
και γραφείων που νοικιάζουν τα ακίνητά τους και δεν δηλώνουν καθόλου ή
δηλώνουν στη φορολογική τους δήλωση λιγότερο νοίκι απ' ό,τι εισπράττουν. 
Σύμφωνα με το χρονοδιάγραμμα που έχει καταρτίσει το Κέντρο Πληροφορικής του
υπουργείου Οικονομικών μέχρι το τέλος Μαΐου θα έχει ολοκληρωθεί η ηλεκτρονική
διασταύρωση για τα νοίκια και θα αρχίσει η αντίστροφη μέτρηση. 
Συγκεκριμένα, με βάση τα στοιχεία των περυσινών φορολογικών δηλώσεων
ενοικιαστών και ιδιοκτητών θα εντοπισθούν περιπτώσεις όπου εμφανίζονται
διαφορές. 
Στη συνέχεια θα συνταχθεί λίστα ανά Εφορία ώστε οι συγκεκριμένοι
φορολογούμενοι να δικαιολογήσουν τις διαφορές. Σε περίπτωση που διαπιστωθεί
φοροδιαφυγή, τότε θα βεβαιώνονται επιτόπου ο πρόσθετος φόρος, τα πρόστιμα και
οι προσαυξήσεις. 
Στο τέλος Μαΐου αναμένεται ότι θα έχει ολοκληρωθεί και το
ξεκαθάρισμα των ΑΦΜ ώστε να εντοπισθούν οι φορολογούμενοι που έχουν
περισσότερα από ένα ΑΦΜ 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15828N555</ED>
<ID>
ID:166640

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N55&aa=5</URL></REF>


Article

<CATEGORY>vin08</CATEGORY>

 <H5>ΘΑ
ΚΑΤΑΒΛΗΘΟΥΝ ΑΠΟ ΤΟΝ ΟΡΓΑΝΙΣΜΟ ΕΡΓΑΤΙΚΗΣ ΚΑΤΟΙΚΙΑΣ ΦΕΤΟΣ ΚΑΙ ΤΟΥ ΧΡΟΝΟΥ</H5>
<H2>400 δισ. για στεγαστικά και επιδότηση ενοικίου</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ποσό ύψους 400 δισ. δρχ. θα χορηγηθεί τη διετία 1997-1998 μέσω του
Οργανισμού Εργατικής Κατοικίας (ΟΕΚ) με την εφαρμογή δανειοδοτικών,
κατασκευαστικών και επιδοματικών προγραμμάτων.Αυτό τόνισε ο πρόεδρος του
Οργανισμού Εργατικής Κατοικίας κ. Θανάσης Χανακούλας κατά τη διάρκεια της
διάσκεψης με θέμα «Ο δημόσιος τομέας κοινωνικής κατοικίας απέναντι στις
διαδικασίες ευρωπαϊκής ολοκλήρωσης», που άρχισε χθες στα Χανιά. 
ΧΑΝΙΑ 
Ο κ. Θ. Χανακούλας ανακοίνωσε ότι η κλήρωση για τα 1.300 σπίτια του ΟΕΚ στην
περιοχή της Αττικής θα γίνει εντός του Ιουνίου. Για την κλήρωση αυτή έχουν
υποβληθεί 20.000 αιτήσεις. Κατά τη διάσκεψη παρουσιάστηκαν αναλυτικά στοιχεία
για τα νέα προγράμματα του ΟΕΚ: 
1 Κατασκευαστικό πρόγραμμα: Από το
Σεπτέμβριο του 1996 μέχρι τώρα έχουν δημοπρατηθεί 902 κατοικίες, συνολικού
προϋπολογισμού 21,5 δισ. δρχ. και μέχρι το τέλος Ιουνίου έχει προγραμματιστεί
η δημοπράτηση τουλάχιστον 1.509 κατοικιών, προϋπολογισμού 41,5 δισ. δρχ. Αυτή
τη στιγμή βρίσκονται σε πλήρη ανάπτυξη οικισμοί που περιλαμβάνουν 8.000
κατοικίες. 
2Επιδότηση ενοικίου: Στις 15 Μαΐου θα αρχίσει η υποβολή νέων
αιτήσεων για τη χορήγηση της επιδότησης ενοικίου. Φέτος θα ισχύσουν νέες
διευρυμένες προϋποθέσεις και εκτιμάται ότι θα επιδοτηθούν περισσότερες από
35.000 οικογένειες. Για το πρόγραμμα αυτό κατά τη διετία 1997-1998 θα
διατεθούν 33 δισ. δρχ. 
3Δανειοδοτικό πρόγραμμα: Τη διετία 1997-1998 θα
διατεθούν 247 δισ. δρχ. για τη χορήγηση στεγαστικών δανείων. Από αυτά περίπου
τα μισά θα είναι αποκλειστικά κεφάλαια των τραπεζών. Μέχρι σήμερα έχουν
υποβληθεί 21.078 αιτήσεις, έχουν ελεγχθεί 13.695 φάκελοι και έχουν δοθεί 6.173
εγκρίσεις για να στεγαστούν ισάριθμες οικογένειες (από τις 40.000 οικογένειες
που προβλέπεται για τη διετία 1997-1998). Σημειώνεται ότι τα προγράμματα αυτά
είναι συνεχούς διάρκειας, δηλαδή ο δικαιούχος μπορεί να υποβάλει αίτηση όποτε
το επιθυμεί. 
Τα νέα δανειοδοτικά προγράμματα του ΟΕΚ χαρακτηρίζονται,
συνοπτικά, από τα εξής στοιχεία: 
* Τα ποσά των χορηγουμένων δανείων είναι
σημαντικά μεγαλύτερα από οποιαδήποτε άλλη χρονική περίοδο. Συγκεκριμένα: 
*
Τα δάνεια, 25ετούς διάρκειας, για αγορά ή ανέγερση κατοικίας (ΕΣΑΚ), από
κεφάλαια του ΟΕΚ, κυμαίνονται από 7 ως 12 εκατομμύρια δραχμές, ανάλογα με την
οικογενειακή κατάσταση των δανειοληπτών. 
* Τα δάνεια, 15ετούς διάρκειας,
για αγορά ή ανέγερση κατοικίας, από κεφάλαια των Τραπεζών με επιδότηση για 9
χρόνια του επιτοκίου τους από τον ΟΕΚ, πέραν της επιδότησης που δίνει το
Ελληνικό Δημόσιο (για 7,5 χρόνια), ανέρχονται στο 75% της εμπορικής αξίας του
ακινήτου για την αγορά ή ανέγερση του οποίου χορηγείται το δάνειο. 
* Τα
δάνεια, 20ετούς διάρκειας, για την αποπεράτωση ή επέκταση υπάρχουσας
κατοικίας, από κεφάλαια του ΟΕΚ, κυμαίνονται από 3 ως 6 εκατομμύρια δραχμές,
ανάλογα με την οικογενειακή κατάσταση των δανειοληπτών. 
* Τα δάνεια
15ετούς διάρκειας, για την επισκευή υπάρχουσας κατοικίας, από κεφάλαια του
ΟΕΚ, κυμαίνονται από 2 ως 3 εκατομμύρια δραχμές, ανάλογα με την οικογενειακή
κατάσταση των δανειοληπτών. 
Τα επιτόκια 
Τα χορηγούμενα δάνεια
είναι χαμηλότοκα και η κλιμάκωσή τους εξαρτάται από την οικογενειακή κατάσταση
των δανειοληπτών. Συγκεκριμένα: 
* Τα επιτόκια των δανείων ΕΣΑΚ κυμαίνονται
σε ετήσια ποσοστά από 2% έως 8%. 
* Τα επιτόκια των δανείων διπλής
επιδότησης κυμαίνονται (σήμερα) σε ετήσια ποσοστά από 6% έως 11%. 
* Τα
δάνεια αποπεράτωσης και επέκτασης ή επισκευής κυμαίνονται σε ετήσια ποσοστά
από 1% έως 5%. 
Η αποπληρωμή των δανείων, με βάση τα παραπάνω, γίνεται με
χαμηλές - μικρές δόσεις, ώστε οι δανειολήπτες να μπορούν να τις εξοφλούν χωρίς
σοβαρές δυσκολίες. Στην έναρξη των εργασιών της διάσκεψης μίλησαν ο γεν.
γραμματέας του υπουργείου Εργασίας και Κοιν. Ασφαλίσεων κ. Βασ. Μπρακατσούλας,
η νομάρχης Χανίων κ. Αλέκα Μαρκογιαννάκη, ο πρόεδρος του Εργατικού Κέντρου
Χανίων κ. Μ. Χαριτάκης, ο εκπρόσωπος της ΓΣΕΕ κ. Αλέξης Τσώλης και ο πρόεδρος
του δημοσίου τομέα του CECODHAS, κ. Ζήσης Θέος. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15828N561</ED>
<ID>
ID:166504

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N56&aa=1</URL></REF>


Article

<CATEGORY>vin08</CATEGORY>

 <H2>Τα κανάλια τούς έστειλαν πρόωρα...</H2>

ΣΤΗΝ ΑΡΧΗ ακούσθηκε ότι οι
επιδοτήσεις ενοικίου θα δοθούν από 5 Μαΐου. Όμως πριν από λίγες ημέρες, ο
πρόεδρος του ΟΕΚ ανακοίνωσε ότι η διαδικασία θα ξεκινήσει στις 15 Μαΐου.
Ορισμένα κανάλια, όμως, διατυμπάνισαν την 5η Μαΐου ως ημέρα έναρξης, και, όπως
είπε ο συνταξιούχος του ΙΚΑ, κ. Κώστας Ασημακόπουλος, «φυσικά ακούσαμε τα
κανάλια. Και ήρθαμε να πάρουμε τα δικαιολογητικά». 
Φωνές και διαμαρτυρίες
χθες το πρωί στα γραφεία του Οργανισμού Εργατικής Κατοικίας, στην οδό Σολωμού
61. 
«Γύρω στα 1.000 με 1.500 άτομα είχαν μαζευτεί εδώ», αναφέρει ο κ.
Δημήτρης Πετρής, υπάλληλος του ΟΕΚ, «δεν είχαν, όμως, σωστή πληροφόρηση. Δεν
δίναμε έντυπα από σήμερα». «Αλλά δώσαμε. «Ευτυχώς που είχαμε λάβει ορισμένα
έντυπα, γιατί αλλιώς πώς αντιμετωπίζεις τόσον οργισμένο κόσμο με άδεια
χέρια!», συμπληρώνει ο συνάδελφός του, κ. Βαγγέλης Κωστιδάκης. Και όσο για το
εάν θα συνεχιστεί κανονικά πια, από αύριο, η διανομή των εντύπων; «Ε, βέβαια.
Αφού ξεκινήσαμε, δεν γίνεται να σταματήσουμε», απαντούν οι δύο υπάλληλοι. 
Αντίθετη γνώμη φαίνεται να έχουν, όμως, οι υπάλληλοι του ΟΕΚ, στη Σολωμού 60,
απέναντι. «Η διανομή θα ξεκινήσει από 15 Μαΐου», λέει μία... άκρως ενοχλημένη
υπάλληλος. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15828N562</ED>
<ID>
ID:166554

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N56&aa=2</URL></REF>


Article

<CATEGORY>vin08</CATEGORY>

 <H2>Δεν θα υπάρξουν ριζικές αλλαγές</H2>

ΘΕΣΣΑΛΟΝΙΚΗ. Γραφείο Βόρειας Ελλάδας

ΠΟΛΙΤΙΚΗ «νοικοκυρέματος» θα ακολουθήσει η κυβέρνηση σε ό,τι αφορά το
σύστημα κοινωνικής ασφάλισης, στο οποίο δεν θα υπάρξουν ριζικές αλλαγές στα
επόμενα επτά με δέκα χρόνια, ενώ μέχρι το τέλος της δεκαετίας το βάρος των
συντάξεων στο Ακαθάριστο Εθνικό Προϊόν δεν θα υπερβεί το 13% με 15%. Όπως είπε
ο γενικός γραμματέας του υπουργείου Εργασίας και Κοινωνικών Ασφαλίσεων Θ.
Σακελαρόπουλος, πολιτική του υπουργείου είναι ο εκσυγχρονισμός του
ασφαλιστικού συστήματος στο πλαίσιο του ισχύοντος νομοθετικού καθεστώτος.

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15828N563</ED>
<ID>
ID:166594

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N56&aa=3</URL></REF>


Article

<CATEGORY>vin08</CATEGORY>

 <H2>Πήρε πίσω το ελαστικό ωράριο η «Χαλυβουργική»</H2>

«ΠΑΓΩΣΕ» το θέμα
του ελαστικού ωραρίου που ετοιμαζόταν από χθες να εφαρμόσει η διοίκηση της
«Χαλυβουργικής», μετά και την έντονη αντίθεση που εξέφρασαν οι εργαζόμενοι
στην εταιρεία. 
Χθες σε συνάντηση που είχαν εκπρόσωποι της εταιρείας και
του σωματείου των εργαζομένων με τον υφυπουργό Εργασίας κ. Χρ. Πρωτόπαπα,
παρουσία και του προέδρου της ΓΣΕΕ κ. Χρ. Πολυζωγόπουλου, οι δύο πλευρές
αποφάσισαν να συζητήσουν εφ' όλης της ύλης, για να βρεθεί μια κοινή λύση,
μέχρι το τέλος του μήνα. 
Μετά τη συνάντηση που είχαν ο πρόεδρος της
εταιρείας κ. Π. Αγγελόπουλος και ο κ. Πολυζωγόπουλος με τον υπουργό Εργασίας
κ. Μ. Παπαϊωάννου, εκδόθηκε και ανακοίνωση, στην οποία τονίζεται ότι στον
διάλογο θα συνδράμει όπου κριθεί αναγκαίο και η κυβέρνηση, «προκειμένου να
βρεθεί λύση για τη λειτουργία και βιωσιμότητα της επιχείρησης και τη διατήρηση
των θέσεων εργασίας». 
Πάντως, οι εργαζόμενοι που αντιτίθενται σφόδρα με το
ελαστικό ωράριο, δεν έχουν δεσμευτεί να συμφωνήσουν. 
Υπενθυμίζεται ότι η
«Χαλυβουργική» είχε ετοιμάσει σχέδιο, βάσει του οποίου καλούσε από χθες τους
εργαζόμενους να εργασθούν 40 ώρες την εβδομάδα, αλλά με διαφορετικό ωράριο.
Αντί δηλαδή για πενθήμερο και οκτάωρο, προβλέπονταν δύο βάρδιες (τετραήμερο με
10 ώρες και τριήμερο με 12 ώρες και συμπληρωματικό οκτάωρο κάθε δεύτερη
Παρασκευή). 
Σύμφωνα με όσα είπε ο πρόεδρος του δ.σ. της εταιρείας κ.
Ευάγγελος Βάβας στα «ΝΕΑ», «οι αμοιβές θα ήταν αυτές ακριβώς που προβλέπει το
40ωρο, για όσους θα εργάζονταν 40 ώρες και δεν επρόκειτο να αλλάζει κάτι στις
αμοιβές των εργαζομένων». Οι λόγοι που η εταιρεία ήθελε να εφαρμόσει το σχέδιο
αυτό, ήταν «ότι "έπεσε" η παραγωγή και έτσι θα επιταχυνόταν ο χρόνος, ενώ θα
μειωνόταν και το κόστος της ενέργειας με το νυχτερινό ρεύμα». 
Από την άλλη
πλευρά, ο κ. Πολυζωγόπουλος δήλωσε «ανήσυχος», επειδή «αν ξεκινήσει το
ελαστικό ωράριο, δεν σταματά πουθενά», όμως πιστεύει ότι χρειάζεται ένα
επιχειρηματικό σχέδιο, γιατί φοβάται «τη φθίνουσα πορεία της επιχείρησης που
σήμερα απασχολεί 400 άτομα αντί 1.000 τα τελευταία χρόνια». Όπως λέει, «πρέπει
να υπάρξει ένα σχέδιο, μήπως και σωθεί η επιχείρηση». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15828N571</ED>
<ID>
ID:166505

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N57&aa=1</URL></REF>


Article

<CATEGORY>vin08</CATEGORY>

 <H5>ΤΗΡΗΣΗ ΠΡΟΘΕΣΜΙΩΝ ΖΗΤΕΙ ΤΟ
ΥΠΟΥΡΓΕΙΟ ΟΙΚΟΝΟΜΙΚΩΝ ΑΠΟ ΤΟΥΣ ΥΠΑΛΛΗΛΟΥΣ ΓΙΑ ΤΟΥΣ ΠΟΛΙΤΕΣ</H5>
<H2>Απαντήστε ή πληρώστε!</H2>

«Κύμα» χρηματικών αποζημιώσεων προς τους πολίτες για καθυστερήσεις στη
διεκπεραίωση υποθέσεών τους από τις δημόσιες υπηρεσίες, τα Νομικά Πρόσωπα
Δημοσίου Δικαίου, τους ΟΤΑ και γενικά όλους τους δημόσιους φορείς, φοβάται το
υπουργείο Οικονομικών.ΓΙ' ΑΥΤΟ, με εγκύκλιό του προς όλες τις δημόσιες
υπηρεσίες και τους φορείς, συνιστά να είναι συνεπείς στη διεκπεραίωση των
υποθέσεων εντός των προθεσμιών που έχουν ορισθεί με το νόμο 1943/91. 
Ο
νόμος αυτός προβλέπει ανώτατη προθεσμία μέχρι 25 ημέρες για την επίλυση των
υποθέσεων. Σε περίπτωση υπέρβασης της προθεσμίας ο πολίτης αποκτά το δικαίωμα
αποζημίωσης από 5.000 δρχ. μέχρι 200.000, που θα καταβάλλεται από τον υπαίτιο
φορέα. 
Στην εγκύκλιο το υπουργείο Οικονομικών υπογραμμίζει προς τους
φορείς ότι «οι υπηρεσίες δεν πρέπει να εξαντλούν τις προαναφερόμενες
προθεσμίες, παρά μόνο στις απολύτως αναγκαίες περιπτώσεις». 
Πρόθεση του
υπουργείου είναι να προλάβει ένα ενδεχόμενο αυξημένων προσφυγών των πολιτών
καθώς καθημερινά διαπιστώνονται φαινόμενα κωλυσιεργίας από την πλευρά των
δημόσιων φορέων. 
Ο νόμος προβλέπει επίσης ότι σε περίπτωση που διαπιστωθεί
υπαιτιότητα υπαλλήλων για τις καθυστερήσεις, τότε κινείται πειθαρχική
διαδικασία εις βάρος τους. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15828N572</ED>
<ID>
ID:166555

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N57&aa=2</URL></REF>


Article

<CATEGORY>vin08</CATEGORY>

 <H2>Επεισόδια με εργαζομένους στη Μιχαλακοπούλου</H2>

ΕΠΕΙΣΟΔΙΑ απειλήθηκαν
χθες το μεσημέρι έξω από το υπουργείο Ανάπτυξης στην οδό Μιχαλακοπούλου, όταν
εργαζόμενοι της ΣΟΦΤΕΞ επιχείρησαν να σπάσουν τον αστυνομικό κλοιό και να
μπουν στο κτίριο. 
Οι εργαζόμενοι, οι οποίοι προηγουμένως είχαν αποκλείσει
τη οδό Μιχαλακοπούλου, στη 1.30 το μεσημέρι επιχείρησαν να εισέλθουν στο
κτίριο και ήρθαν αντιμέτωποι με ισχυρές αστυνομικές δυνάμεις που είχαν
παραταχθεί έξω από το υπουργείο. Οι αστυνομικοί απώθησαν τους διαδηλωτές και
έγιναν μικροσυμπλοκές. Κάποιοι από τους εργαζόμενους έριξαν αυγά εναντίον των
αστυνομικών. Τότε ένας αστυνομικός συνέλαβε διαδηλωτή και του φόρεσε
χειροπέδες. Ο διαδηλωτής λιποθύμησε. Τα πνεύματα οξύνθηκαν ακόμη περισσότερο,
καθώς εργαζόμενοι κινήθηκαν προς το μέρος του για να του συμπαρασταθούν.
Επενέβη τότε ο επικεφαλής της αστυνομικής δύναμης, ο οποίος άφησε ελεύθερο τον
διαδηλωτή. Τα επεισόδια δεν πήραν μεγαλύτερη έκταση και λίγο αργότερα τα
πνεύματα ηρέμησαν. 
* Για αστυνομική βία εις βάρος των εργαζομένων κάνει
λόγο με ανακοίνωσή του το ΚΚΕ. 
«Η αυταρχική συμπεριφορά απέναντι στους
εργάτες και στις εργάτριες της ΣΟΦΤΕΞ, που αγωνίζονται για την επιβίωσή τους,
είναι το αποτέλεσμα της πολιτικής του ξεπουλήματος των κρατικών επιχειρήσεων
και της αποδιάρθρωσης της παραγωγικής βάσης που ακολουθούν η κυβέρνηση και η
ηγεσία του ΠΑΣΟΚ», αναφέρεται μεταξύ άλλων στην ανακοίνωση. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15828N573</ED>
<ID>
ID:166595

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N57&aa=3</URL></REF>


Article

<CATEGORY>vin08</CATEGORY>

 <H2>Παρέμβαση Βάσως για τη Σόφτεξ</H2>

ΜΕ ΠΑΡΕΜΒΑΣΗ της υπουργού
Ανάπτυξης κ. Β. Παπανδρέου προωθείται λύση για την αντιμετώπιση του
προβλήματος που έχει ανακύψει με τη διατήρηση σε λειτουργία της Αθηναϊκής
Χαρτοποιΐας (Σόφτεξ), προκειμένου να μεταβιβασθεί ως υγιής επιχείρηση στον
ιδιωτικό τομέα. 
Η κ. Παπανδρέου, αφού ζήτησε να ενημερωθεί από την
υφυπουργό κ. Α. Διαμαντοπούλου που χειρίζεται τα θέματα των αποκρατικοποιήσεων
και διαπιστώνοντας ότι παρατηρείται καθυστέρηση στις σχετικές εξελίξεις,
ζήτησε από τον υπουργό Εθνικής Οικονομίας την αρωγή της Εθνικής Τράπεζας ώστε
με χρηματοδότηση ύψους 1 δισ. δραχμών να εξασφαλισθεί η συνέχιση λειτουργίας
της Αθηναϊκής Χαρτοποιΐας. 
Παράλληλα εξασφαλίσθηκε και χρηματοδότηση 1
δισ. δραχμών μέσω του ΟΑΕ (Οργανισμός Ανασυγκρότησης Επιχειρήσεων). 
*Από
πλευράς εργαζομένων ωστόσο καυτηριαζόταν χθες η στάση αρμοδίων του τομέα
αποκρατικοποιήσεων σε σχέση με τις ευθύνες που, όπως επισημαινόταν, ανακύπτουν
για την... υποδοχή που επεφυλάχθη χθες σε συνδικαλιστές από αστυνομικά όργανα.

* Στάση εργασίας και συγκέντρωση διαμαρτυρίας μπροστά στο υπουργείο
Ανάπτυξης πραγματοποιούν αύριο οι εργαζόμενοι στα Ναυπηγεία Ελευσίνας για τον
χειρισμό του θέματος από την Γραμματεία αποκρατικοποιήσεων και ζητούν
συνάντηση με την αρμόδια υφυπουργό κ. Διαμαντοπούλου. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15828N574</ED>
<ID>
ID:166623

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N57&aa=4</URL></REF>


Article

<CATEGORY>vin08</CATEGORY>

 <H2>Με
αυτό το έντυπο θα παίρνουν τους μισθούς τους μέσω τραπεζών</H2>

ΕΩΣ
τις 22 Μαΐου οι 15.000 υπάλληλοι του υπουργείου Οικονομικών θα πρέπει να έχουν
υποβάλει αίτηση στην τράπεζα της αρεσκείας τους, για να ανοίξουν τον
λογαριασμό, στον οποίο ­ από τον Ιούλιο ­ θα κατατίθεται ο μισθός τους.
Πρόκειται για το νέο σύστημα μισθοδοσίας των δημοσίων υπαλλήλων, μέσω του
«ΔΙΑΣ», το οποίο θα εφαρμοσθεί πρώτα στους υπαλλήλους του υπουργείου
Οικονομικών. 
Το νέο σύστημα θα εφαρμοσθεί σταδιακά σε όλο το Δημόσιο,
αρχικά στα υπουργεία και τους ΟΤΑ, με προοπτική να επεκταθεί και στις ΔΕΚΟ.

Στο «ΔΙΑΣ» συμμετέχουν συνολικά 19 τράπεζες και μόνο σε αυτές θα
καταβάλλονται οι μισθοί. 
Η αίτηση που θα υποβληθεί στις τράπεζες θα είναι
ένα ειδικό έντυπο του υπουργείου Οικονομικών, (εικονίζεται ανωτέρω) το οποίο
κατήρτισε ήδη και εντός της εβδομάδος πρόκειται να το διανείμει στους
υπαλλήλους του. 
Το ειδικό έντυπο του υπουργείου θα συμπληρωθεί με τα
στοιχεία του κάθε υπαλλήλου. Υποχρεωτικά, σε αυτό θα αναγράφεται ο Αριθμός
Φορολογικού Μητρώου (ΑΦΜ), καθώς και ο Αριθμός Μητρώου Μισθοδοσίας (ΑΜΜ), ώστε
σε κάθε περίπτωση να γίνονται οι αναγκαίες διασταυρώσεις στοιχείων του
φορολογουμένου από το ΚΕΠΥΟ. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15828N575</ED>
<ID>
ID:166641

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N57&aa=5</URL></REF>


Article

<CATEGORY>vin08</CATEGORY>

 <H2>Ξεπέρασε τις 1.500 μονάδες!</H2>

Νέα μεγάλη
άνοδο σημείωσαν οι τιμές των μετοχών κατά τη χθεσινή πρώτη συνεδρίαση της
εβδομάδος με αποτέλεσμα ο Γενικός Δείκτης του Χ.Α.Α να ξεπεράσει το ψυχολογικό
φράγμα των 1.500 μονάδων. Συγκεκριμένα ο Γενικός Δείκτης έκλεισε στις 1,518,42
μονάδες σημειώνοντας άνοδο κατά 33,45 μονάδες ή ποσοστό της τάξεως του 2,25%.
Στα επίπεδα αυτά είχε να βρεθεί ο Γενικός Δείκτης από τον Αύγουστο του 1990.
Στην χθεσινή άνοδο το πρώτο λόγο είχαν για μια ακόμη συνεδρίαση οι μετοχές των
Τραπεζών των οποίων ο κλαδικός δείκτης αυξήθηκε κατά 6007 μονάδες και
διαμορφώθηκε στις 2,739.48 μονάδες . 
Από τις 260 μετοχές που
πραγματοποίησαν συναλλαγές 168 σημείωσαν άνοδο, 75 πτώση και 17 παρέμειναν
σταθερές, ενώ 69 έκλεισαν με αγοραστές και 126 με πωλητές. Σημαντική άνοδο
σημείωσαν και οι συναλλαγές η αξία των οποίων διαμορφώθηκε στα 22,1 δισ.δρχ.
(6.423.431 τεμάχια). Αναλυτικά τα 5.939.759 τεμάχια αξίας 20,8 δισ.δρχ.
αφορούσαν την Κύρια Αγορά ενώ τα 483.672 τεμάχια συνολικής αξίας 1.279
εκατ.δρχ. την Παράλληλη Αγορά. Τη μεγαλύτερη αξία συναλλαγών σημείωσαν οι
μετοχές των Τραπεζών (10,9 δισ.δρχ. - 1.169.693 τεμάχια) και των
Μεταλλουργικών εταιρειών (1.529 εκατ.δρχ. - 555.885 τεμάχια). 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15828N581</ED>
<ID>
ID:166506

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N58&aa=1</URL></REF>


Article

<CATEGORY>vin14</CATEGORY>

 <H2>τα αστρα</H2>

ΤΑΥΡΟΣ 
(20 Απριλίου - 20 Μαΐου). Η Νέα
Σελήνη γίνεται στο ζώδιό σας. Προφυλάξτε την υγεία σας, σχέσεις και
συνεργασίες που χρειάζεστε. Νέα ξεκινήματα κάνουν οι γεννημένοι γύρω στις 6
Μαΐου. 
ΔΙΔΥΜΟΙ 
(21 Μαΐου - 21 Ιουνίου). Η Νέα Σελήνη στον Ταύρο
επηρεάζει αρνητικά τον ψυχισμό ή την υγεία σας. Δραστηριοποιεί και κρυφούς σας
εχθρούς. Μην αφήνεστε σε αδικαιολόγητες φοβίες, ενοχές, συμπλέγματα. 
ΚΑΡΚΙΝΟΣ 
(22 Ιουνίου - 22 Ιουλίου). Με τη Νέα Σελήνη στον Ταύρο,
καλλιτέχνες, πολιτικοί, συνδικαλιστές, δημοσιογράφοι κάνουν ένα νέο ξεκίνημα.
Απογοητεύσεις από φίλους ή ομοϊδεάτες είναι στο πρόγραμμα. 
ΛΕΩΝ 
(23
Ιουλίου - 22 Αυγούστου). Η Νέα Σελήνη στον Ταύρο μπορεί να επηρεάζει αρνητικά
την υγεία, την καριέρα, ή τη δημόσια εικόνα σας ­ αν έχετε φερθεί απερίσκεπτα.
Προσοχή στις σχέσεις σας με προϊσταμένους. 
ΠΑΡΘΕΝΟΣ 
(23 Αυγούστου - 23
Σεπτεμβρίου). Η Νέα Σελήνη στον Ταύρο επηρεάζει ταξίδια, σπουδές, εκδόσεις και
μίντια, τέχνη και πολιτική, δίκες, σχέσεις με συγγενείς εξ αγχιστείας.
Αποφύγετε παραβάσεις νόμων. 
ΖΥΓΟΣ 
(24 Σεπτεμβρίου - 23 Οκτωβρίου). Η
Νέα Σελήνη στον Ταύρο επηρεάζει την ερωτική σας ζωή και οικονομικής φύσεως
θέματα. Κάτι μπορεί να τελειώνει στη ζωή σας τώρα, για ν' αρχίσει κάτι άλλο ­
καινούργιο. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Η Νέα Σελήνη στον
Ταύρο μπορεί να επηρεάζει την υγεία σας ή σχέσεις και συνεργασίες που έχουν
φθαρεί. Μη βιαστείτε να πάρετε αποφάσεις. 
ΤΟΞΟΤΗΣ 
(23 Νοεμβρίου - 21
Δεκεμβρίου). Η Νέα Σελήνη στον Ταύρο ευαισθητοποιεί τον τομέα της εργασίας και
των εργασιακών σχέσεων, καθώς και τον τομέα της υγείας. Αρκετοί από σας
αρχίζουν δίαιτα και γυμναστική. 
ΑΙΓΟΚΕΡΩΣ 
(22 Δεκεμβρίου - 19
Ιανουαρίου). Η Νέα Σελήνη στον Ταύρο επηρεάζει αισθηματικές σχέσεις,
καλλιτεχνικές προσπάθειες και μπορεί να φέρει ένα παιδί στην οικογένεια. Τα
νέα ξεκινήματα πρέπει να γίνουν με προσοχή και επιφυλάξεις. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Η Νέα Σελήνη στον Ταύρο ευαισθητοποιεί τον
τομέα του σπιτιού και της οικογένειας, όπου μπορεί να γίνουν νέα ξεκινήματα.
Προφυλάξτε την υγεία σας και την υγεία των δικών σας. 
ΙΧΘΥΕΣ 
(19
Φεβρουαρίου - 20 Μαρτίου). Η Νέα Σελήνη στον Ταύρο επηρεάζει ταξίδια,
μετακομίσεις, το μεταφορικό σας μέσον, γραπτά και συμβόλαια, σχέσεις με
αδέλφια και γείτονες, μίντια και διαφήμιση. 
ΚΡΙΟΣ 
(21 Μαρτίου - 19
Απριλίου). Η Νέα Σελήνη στον Ταύρο ευαισθητοποιεί τον οικονομικό τομέα του
ωροσκοπίου σας. Μερικοί χάνετε μια πηγή εσόδων, άλλοι αναζητάτε μια νέα
δουλειά, ή αντιμετωπίζετε απρόβλεπτα έξοδα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: N60</CAT>
<ED>
Κωδικός άρθρου: A15828N601</ED>
<ID>
ID:166489

</ID><URL>http://ta-nea.dolnet.gr/neaweb/neafile.print_unique?e=A&f=15828&m=N60&aa=1</URL></REF>


Article

<CATEGORY>vin10</CATEGORY>

 <H5>ΜΕΤΕΩΡΗ Η ΠΑΡΑΜΟΝΗ ΤΟΥ ΣΤΟΝ ΠΑΓΚΟ
ΤΟΥ ΔΙΚΕΦΑΛΟΥ</H5>
<H2>Αίνιγμα Ραβούση</H2>

ΣΤΟ ΧΕΡΙ του Πέτρου Ραβούση είναι πλέον αν θα συνεχίσει μέχρι τη
λήξη της περιόδου στο τιμόνι της ΑΕΚ. Ο Μιχάλης Τροχανάς έχει πάρει την
απόφασή του για το «διαζύγιο» και το θέμα είναι ποιος θα κάνει την πρώτη
κίνηση. Πάντως, το αντίο του προπονητή είναι θέμα χρόνου. 
σελίδα 3 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15828O001</ED>
<ID>
ID:166507

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O00&aa=1</URL></REF>


Article

<CATEGORY>vin10</CATEGORY>

 <H2>Τα κάστρα
πέφτουν και από μέσα</H2>

σελίδα 4 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15828O002</ED>
<ID>
ID:166556

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O00&aa=2</URL></REF>


Article

<CATEGORY>vin10</CATEGORY>

 <H2>Τέλος ο
Κατσαβάκης</H2>

σελίδα 2 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15828O003</ED>
<ID>
ID:166596

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O00&aa=3</URL></REF>


Article

<CATEGORY>vin10</CATEGORY>

 <H2>Άνοιξε
βεντέτα</H2>

σελίδα 2 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15828O004</ED>
<ID>
ID:166624

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O00&aa=4</URL></REF>


Article

<CATEGORY>vin10</CATEGORY>

 <H2>«Γύρο
θριάμβου με νίκη επί της ΑΕΚ»</H2>

σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15828O005</ED>
<ID>
ID:166642

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O00&aa=5</URL></REF>


Article

<CATEGORY>vin10</CATEGORY>

 <H2>Εμείς δεν
πουλάμε</H2>

σελίδα 4 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15828O006</ED>
<ID>
ID:166652

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O00&aa=6</URL></REF>


Article

<CATEGORY>vin10</CATEGORY>

 <H5>ΑΙΣΙΟΔΟΞΟΙ ΟΙ ΠΑΙΚΤΕΣ ΤΟΥ
ΟΛΥΜΠΙΑΚΟΥ ΓΙΑ ΤΟ ΝΤΕΡΜΠΙ ΤΗΣ ΚΥΡΙΑΚΗΣ</H5>
<H2>«Ο
γύρος θριάμβου με την ΑΕΚ»</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΓΥΡΟ
θριάμβου στο ντέρμπι με την ΑΕΚ θέλουν να κάνουν οι ποδοσφαιριστές του
Ολυμπιακού την Κυριακή στο Φάληρο. 
Ο αρχηγός των «ερυθρολεύκων» Κυριάκος
Καραταΐδης υποστήριξε ότι ο Ντούσαν Μπάγιεβιτς ήταν η καλύτερη μεταγραφή του
Ολυμπιακού τα τελευταία δέκα χρόνια και πρόσθεσε: «Αυτό το πρωτάθλημα δεν
χάνεται με τίποτα. Είμαστε πρωταθλητές και τα Μαθηματικά στην περίπτωση μας
έρχονται σε δεύτερη μοίρα. Εμείς θα επιδιώξουμε να κλείσουμε το πρωτάθλημα με
τρεις νίκες». 
Ο Ντούσαν Μπάγιεβιτς σε δηλώσεις του στην «ΟΜΑΔΑ» τόνισε:
«Αν είναι υπόσχεση από τους ποδοσφαιριστές μου ας το αποδείξουν στο γήπεδο. Να
νικήσουμε την ΑΕΚ και ύστερα μπορούμε να κάνουμε γύρο θριάμβου». 
Ο Ντούσκο
συνέστησε χθες σοβαρότητα στους παίκτες του Ολυμπιακού και να μη χαλαρώσουν
μέχρι το τέλος του πρωταθλήματος. 
Ένας παλιός στον Ολυμπιακό, ο Βασίλης
Καραπιάλης, ζει τις καλύτερες στιγμές της καριέρας του: «Έξι χρόνια περίμενα
αυτή τη στιγμή. Ο Ολυμπιακός κατέκτησε με το σπαθί του τον τίτλο και από εδώ
και στο εξής οι οπαδοί μας θα γεύονται μόνο χαρές», ενώ οι νέοι Στέλιος
Γιαννακόπουλος και Πρέντραγκ Τζόρτζεβιτς αισθάνονται τυχεροί που ήρθαν το
περασμένο καλοκαίρι στον Πειραιά. 
Ο Ίλια Ίβιτς ετοιμάζεται να αγωνιστεί
στο τελευταίο ματς του Ολυμπιακού με την Καβάλα στο στάδιο Καραίσκάκη, γιατί
θέλει όπως είπε να σηκώσει το βαρύτιμο τρόπαιο, ενώ ο πρώτος σκόρερ του
Ολυμπιακού Αλέξης Αλεξανδρής που πέτυχε στον Πύργο χατ τρικ δήλωσε:
«Δικαιώθηκα που επέλεξα πριν από τρία χρόνια τον Ολυμπιακό. 
Αν συνεχίσω
την καριέρα μου στο ελληνικό πρωτάθλημα, τότε η ομάδα μου θα είναι ο
Ολυμπιακός». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15828O011</ED>
<ID>
ID:166508

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O01&aa=1</URL></REF>


Article

<CATEGORY>vin10</CATEGORY>

 <H5>Η ΒΕΡΟΙΑ ΑΠΕΛΥΣΕ ΤΟΝ ΜΑΚΗ ΚΑΤΣΑΒΑΚΗ
</H5><H2>Ξαφνικό αντίο</H2>

ΜΕ ΜΙΑ
ολιγόλογη και ξαφνική ανακοίνωση η ΠΑΕ Βέροια έκανε γνωστό χθες ότι
διέκοψε τη συνεργασία της με τον τεχνικό της ομάδας Μάκη Κατσαβάκη. Η απόφαση
της απόλυσης του Κατσαβάκη ελήφθη ουσιαστικά χθες το μεσημέρι και ήταν
απόρροια της ψυχρότητας που υπήρχε τον τελευταίο καιρό με τον πρόεδρο της ΠΑΕ
κ. Τσιαμήτρο. Ο τελευταίος καταλογίζει στον Έλληνα τεχνικό ότι λειτουργούσε
περισσότερο ως πατέρας, παρά ως προπονητής, με αποτέλεσμα να υπάρχουν παράπονα
από πολλούς παίκτες που έβλεπαν να προωθείται ο γιος του Νίκος και να μένουν
στον πάγκο άλλοι ταλαντούχοι ποδοσφαιριστές. Τελευταίο παράδειγμα,
ισχυρίζονται, η αλλαγή του καλύτερου παίκτη στην Ξάνθη, του Πακάλτση,
προκειμένου να παίξει ο Νίκος Κατσαβάκης. Τη λύση της συνεργασίας ανακοίνωσε
στους παίκτες ο γενικός αρχηγός της ομάδας Πέτρος Φίκατας και στη συνέχεια ο
Κατσαβάκης αποχαιρέτησε τους ποδοσφαιριστές ευχαριστώντας τους για τη
συνεργασία που είχαν. Σε ό,τι αφορά τον διάδοχό του, χθες βράδυ ο Τσιαμήτρος
είχε συνάντηση με τον Στέφανο Γαϊτάνο, χωρίς όμως να ανακοινωθεί αν
επιτεύχθηκε συμφωνία για συνεργασία. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15828O021</ED>
<ID>
ID:166512

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O02&aa=1</URL></REF>


Article

<CATEGORY>vin10</CATEGORY>

 <H2>Τα Τρίκαλα
κράτησαν ζωντανές τις ελπίδες</H2>

ΔΙΑΤΗΡΗΣΑΝ τα Τρίκαλα τις λιγοστές ελπίδες τους για
την άνοδο, μετά τη χθεσινή άνετη επικράτηση (3-1) στον Πύργο, κόντρα στην
τοπική ομάδα. 
Από τον αγώνα Δόξας Βύρωνα - Παναργειακού (1-1) έμειναν
ικανοποιημένοι οι... αντίπαλοί τους, ενώ στο Αλκαζάρ η βαθμολογικά αδιάφορη
Λάρισα νίκησε με 3-0 τον Πανσερραϊκό που «καίγεται» για βαθμούς. 
ΔΕΝ
ΜΠΟΡΕΣΕ Ο ΠΑΝΣΕΡΡΑΪΚΟΣ 
Απέτυχε (3-0) χθες ο Πανσερραϊκός στο Αλκαζάρ
κόντρα στη Λάρισα, στην προσπάθεια που κάνει για να παραμείνει στην Β' Εθνική.

Η βαθμολογικά αδιάφορη θεσσαλική ομάδα θυμήθηκε τον καλό της εαυτό και
επικράτησε του αντιπάλου της σε όλη τη διάρκεια του αγώνα. Τα γκολ πέτυχαν οι
Πάτε (33'), Προβίδας (80') και Κουτάκος (90'), ενώ οι Κόιτς (42') και Άγγος
(83') έστειλαν την μπάλα στο δοκάρι. 
Λάρισα: Γεωργίου, Μαυρόπουλος,
Μπακογιάννης, Βαλκάνης, Κατσάρας, Χρυσοστομίδης, Παυλίδης, Ξάνθης, Κόιτς (65'
Αγορογιάννης), Πάτε (85' Κουτάκος), Προβίδας (82' Ραντοΐκοβιτς). 
Πανσερραϊκός: Τσακιρίδης, Μαρίνος, Αθανασιάδης (65' Τσιμπλίδης), Πλίτσης,
Χατζημαραγαρίτης, Κλίμες (75' Χατζής), Άγγος, Βατμανίδης (46' Λεονάρντο),
Βάλβης, Μαρέντζι, Κιοσσές. 
ΧΑΡΗΚΑΝ ΟΙ ΑΝΤΙΠΑΛΟΙ 
Το ισόπαλο
αποτέλεσμα (1-1) του χθεσινού αγώνα Δόξας Βύρωνα - Παναργειακού, δεν ευνόησε
καμία από τις δύο ομάδες στην υπόθεση της ανόδου, αλλά αντίθετα χαροποίησε
τους ενδιαφερόμενους αντιπάλους τους. 
Οι φιλοξενούμενοι δεν
εκμεταλλεύθηκαν το γεγονός ότι προηγήθηκαν (1-0) στο 9' με αυτογκολ του
Σεροπιάν και το πλεονέκτημα ότι αγωνίστηκαν για 25 λεπτά με δύο παίκτες
παραπάνω, καθώς αποβλήθηκαν οι Γιαννενάκης (60') και Σεντεμέντες (65') με
κόκκινη κάρτα από τον διαιτητή Παπατριανταφύλλου (Κιλκίς). 
Η ομάδα του
Βύρωνα ισοφάρισε στο 50' με τον Καλένγκα. 
Δόξα Βύρωνα: Παπαμιχαήλ,
Γκαβασιάδης (65' Ζυγούρης), Μαρίνου, Παντελίδης, Σεροπιάν, Δεμίρης,
Σεντεμέντες, Μουρούτης, Καλένγκα (64' Αρτσμπάντζε), Γιαννενάκης, Πικουλίδης
(55' Αθανασόπουλος). 
Παναργειακός: Καλούδης, Μπονόβας, Καραμάνης, Μανώλης
(79' Κουτσογιάννης), Μπουκάρας, Ευθυμίου, Ουάνγκα, Ντα Σίλβα, Μεμπούνου,
Νταούτι, Κατεμής (76' Γούσης). 
ΓΙΑ 45' ΚΑΙ 15 ΘΕΑΤΕΣ 
Με την
παρουσία 15 θεατών (κόπηκαν εννέα εισιτήρια), τα Τρίκαλα νίκησαν εκτός έδρας
τον ουραγό Πύργο 3-1. Το παιχνίδι ήταν καλό μόνο στο πρώτο ημίχρονο, όπου
σημειώθηκαν όλα τα γκολ. Προηγήθηκαν οι φιλοξενούμενοι στο 4' με γκολ του
Ντάμπιτς και ισοφάρισε ο Πύργος στο 12'με τον Βυθούλκα. Τα άλλα δύο γκολ
πέτυχαν πάλι ο Ντάμπιτς στο 26' και ο Στοΐνοβιτς στο 39'. Δοκάρι είχε στο 8' ο
Αλεξανδρόπουλος. 
Καλή η διαιτησία του Κωττούλα από το Κιλκίς, που έδειξε
κίτρινη κάρτα στον Μυρίλοβιτς. 
Πύργος: Καμπάς, Βυθούλκας, Δούρος (41'
Ζορμπάς), Φωτόπουλος (65' Κατσίφης), Κουζηνός, Σταματόπουλος, Σταθόπουλος,
Γκόντουιν, Παρασκευόπουλος, Βόκολος (51' Καραθανάσης) Αλεξανδρόπουλος. 
Τρίκαλα: Ζαφείρης, Κυζιρίδης, Θεοδοσιάδης, Πράπας (48' Μπέκας), Πρεκατές,
Γκανάς, Ντάμπιτς, Στοΐνοβιτς, Ιορδανίδης, Μυρίλοβιτς (88' Τσόπτσης),
Πολυζωίδης (84' Παππάς). 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15828O022</ED>
<ID>
ID:166560

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O02&aa=2</URL></REF>


Article

<CATEGORY>vin10</CATEGORY>

 <H2>Αρχοντίδης, Τεννές σε μονομαχία</H2>

<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

«ΒΕΝΤΕΤΑ» μεταξύ του Μπάμπη Τεννέ και του
Χρήστου Αρχοντίδη προέκυψε χθες με αφορμή το γεγονός ότι ο πρώτος δεν πήγε στη
συνέντευξη Τύπου μετά το τέλος του αγώνα του Βύρωνα. 
Σε ερώτηση γιατί δεν
πήγε στη κοινή συνέντευξη, απάντησε: «Αν πήγαινα, σήμερα θα ήμουν
κατηγορούμενος στον αθλητικό δικαστή και επειδή στα 15 χρόνια που κάνω αυτή τη
δουλειά δεν έχω κληθεί σε απολογία, δεν ήθελα αυτό να συμβεί τώρα. Όσο για τις
υβριστικές και ακατονόμαστες εκφράσεις του κ. Αρχοντίδη για το άτομό μου στον
συνεργάτη μου, θέλω να πω ότι και τιμώ και σέβομαι τα άσπρα μαλλιά και τα
γηρατειά, τα οποία πρέπει να είναι παράδειγμα προς μίμηση για όλους τους
νεώτερους. Πάντα όμως σε όλους και σε όλα υπάρχουν, δυστυχώς, και οι
εξαιρέσεις». 
Ο Χρήστος Αρχοντίδης αργά χθες βράδυ απάντησε: «Λυπάμαι που
ασχολούμαι με τον Τεννέ. Τα άσπρα μαλλιά έχουν αποδείξει στη χρονική περίοδο
που είμαι προπονητής το ήθος και τη συμπεριφορά μου. Αφήνω τις ικανότητές μου
να τις κρίνει όλη αυτή η μακρά περίοδος. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15828O023</ED>
<ID>
ID:166600

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O02&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ</H2>

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15828O024</ED>
<ID>
ID:166627

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O02&aa=4</URL></REF>


Article

<CATEGORY>vin10</CATEGORY>

 <H2>Τρεις
παίκτες στην αναμονή</H2>

ΑΝΟΙΚΤΟ παραμένει το θέμα της
ανανέωσης των συμβολαίων των Δέδε, Κοψαχείλη και Κωνσταντινίδη, καθώς η
Καλαμάτα δεν έχει απαντήσει στο έγγραφο που έστειλαν οι τρεις παίκτες, με το
οποίο αποδέχτηκαν την προσφορά που τους έκανε πριν από λίγον καιρό η ΠΑΕ, για
να συνεχίσουν την καριέρα τους στη μεσσηνιακή ομάδα. 
Να σημειωθεί ότι τα
συμβόλαια των τριών παικτών της Καλαμάτας λήγουν το καλοκαίρι και στην
περίπτωση που δεν απαντήσει η ΠΑΕ, τότε θα είναι ελεύθεροι να διαπραγματευθούν
μόνοι τους τη μεταγραφή τους σε όποια ομάδα επιθυμούν. 
Στο μεταξύ,
παρελθόν αποτελεί για την Καλαμάτα ο Ισλανδός Ντάντασον, καθώς ειδοποιήθηκε
ότι δεν θα συνεχιστεί η συνεργασία τους. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15828O025</ED>
<ID>
ID:166644

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O02&aa=5</URL></REF>


Article

<CATEGORY>vin10</CATEGORY>

 <H5>ΑΜΦΙΒΟΛΗ Η ΠΑΡΑΜΟΝΗ ΤΟΥ ΡΑΒΟΥΣΗ ΑΚΟΜΑ
ΚΑΙ ΓΙΑ ΤΟ ΜΑΤΣ ΣΤΟ ΚΑΡΑΪΣΚΑΚΗ</H5>
<H5>Πρώτη δόση από γενική συνέλευση...</H5>
<H2>Στον «αέρα»</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΤΟΝ «αέρα»
είναι η παραμονή του Πέτρου Ραβούση στην ΑΕΚ! Όχι μόνο για τη νέα περίοδο,
αλλά και για το ντέρμπι της Κυριακής κόντρα στον Ολυμπιακό. Ο προπονητής είχε
χθες βράδυ συνάντηση με τον Γιώργο Κυριόπουλο. Πρόεδρος και προπονητής της ΑΕΚ
τα είπαν επί μακρόν στα γραφεία της ΠΑΕ, τόσο για το (χαμένο) παιχνίδι κόντρα
στον ΠΑΟΚ όσο και για το μέλλον της ομάδας. 
Το ραντεβού κλείστηκε κατόπιν
επιθυμίας του κ. Κυριόπουλου, ο οποίος, ούτε λίγο ούτε πολύ, θέλησε να
«ζητήσει εξηγήσεις» (!) για την ήττα και την απόδοση ορισμένων παικτών.
Επίσης, ενδιαφέρθηκε να... ανιχνεύσει τις διαθέσεις του Πέτρου Ραβούση για τη
νέα περίοδο. 
Την ίδια στιγμή που ο Μ. Τροχανάς έχει «τελειώσει» τον
τεχνικό της ΑΕΚ και ετοιμάζεται να βρει (στο εξωτερικό) τον αντικαταστάτη του!
Ο μεγαλομέτοχος έχει αποφασίσει το «τέλος». Δεν πρόκειται να δώσει άλλη
ευκαιρία, αλλά δεν προτίθεται να ενεργοποιήσει την (από τον Μάρτιο
υποβληθείσα) παραίτηση του Ραβούση πριν από το τέλος της περιόδου. «Στο
Καραϊσκάκη θα πάμε με τον Πέτρο Ραβούση», είναι το πνεύμα που υπάρχει στη
διοίκηση. Εκτός αν... θα λέγαμε εμείς. Λέγεται ότι χθες βράδυ στα γραφεία του
ΣοΕ έγινε σύσκεψη και αποφασίστηκε το «τέλος ο Ραβούσης» και μάλιστα αυτό θα
του ανακοινωθεί εντός της ημέρας! Ωστόσο, αυτό το διέψευσε ο ίδιος ο Μιχάλης
Τροχανάς. Στο χέρι του Ραβούση είναι πλέον αν θα συνεχίσει ή αν θα «πάρει μαζί
του» τους Τόσκα και Στεργιούδα, οι οποίοι θα τον ακολουθήσουν. Αν πει σήμερα
το «φεύγω» ή μετά το ματς με τον Ολυμπιακό, τότε στον πάγκο θα καθήσει ή ο
Ανδρέας Σταματιάδης ή ο Γιώργος Καραφέσκος! 
Όσο για τη συνάντηση προέδρου
- προπονητή ειπώθηκαν πολλά. Στο ερώτημα αν τίθεται θέμα ευθυνών από πλευράς
παικτών και κατά συνέπεια αν υπάρχει θέμα ποινών (προστίμων), ο προπονητής
ήταν σαφής: απέδωσε το 1-2 και την απόδοση σε τυχαία γεγονότα και, βέβαια,
ουδέποτε δέχθηκε τα περί σκοπιμότητας ή αμέλειας ποδοσφαιριστών ­ φυσικά και
για τιμωρία, κανένα θέμα. Επιπλέον, ο Ραβούσης διευκρίνισε τα περί
«ψυχολογίας», ενώ είχε απάντηση ακόμη και στο θέμα της κάρτας που δέχθηκε ο
Τιμούρ Κετσπάγια! Διότι στη διοίκηση η κάρτα του Γεωργιανού «κακοφάνηκε»...
«Αυτά συμβαίνουν στον καθένα, είναι θέμα ψυχολογίας», φέρεται να είπε ο
τεχνικός της ΑΕΚ. 
Ακολούθως, «έπεσε» στο τραπέζι το επικείμενο ντέρμπι με
τον Ολυμπιακό. «Να πάμε εμείς με καλή ψυχολογία, παίζουμε για την τιμή της ΑΕΚ
και ο αγώνας έχει μεγάλη σημασία», ήταν η θέση του κ. Κυριόπουλου. Τι απάντησε
ο Πέτρος Ραβούσης; Εριξε σπόντα για οικονομικά προβλήματα! 
Πέρα από τα
ανωτέρω, έγινε αξιολόγηση της κατάστασης και παράλληλα και οροθέτηση (;)
μελλοντικών στόχων. Αναφορά δηλαδή σε συμβόλαια που λήγουν και τοποθέτηση
συγκεκριμένη και αναλυτική του Ραβούση. Ο προπονητής επιθυμεί να μείνουν
όλοι(ο Κετσπάγια φυσικά εξαιρείται...), αλλά απέφυγε να πει νούμερα και ποσά,
αν και πολύ θα το ήθελαν αυτό στη διοίκηση. Ούτε ονόματα «ακούστηκαν», διότι ο
Ραβούσης δεν ξέρει πού θα κυμανθούν οι υπεύθυνοι. Εδώ δεν γνωρίζουν οι ίδιοι
τι χρήματα θα δώσουν... 
Μόνο ένα θέμα παραμένει σε εκκρεμότητα: Πότε
φεύγει ο Ραβούσης. Είναι θέμα εβδομάδων, ημερών ή μήπως ωρών; Πηγές ανέφεραν
ότι ο προπονητής εμμένει στην παραίτησή του και δεν αποκλείεται ακόμη και
σήμερα να πει «φεύγω». Χθες δεν το ξεκαθάρισε. Θα τα ξαναπούν. Όχι βέβαια με
τον Μιχάλη Τροχανά, καθώς όπως λένε οι «κακές γλώσσες» η συνάντησή τους την
περασμένη Παρασκευή δεν έγινε σε τόσο καλό (και ήρεμο) κλίμα. Κάθε άλλο
μάλιστα... 
Σκεφθείτε ότι για σήμερα είχε προγραμματιστεί νέα επαφή.
Αναβλήθηκε ή, αν θέλετε, ματαιώθηκε! Προφανώς ο Πέτρος Ραβούσης θα τα λέει
μόνο με τον Γιώργο Κυριόπουλο ­ στον Δήμαρχο θα πει τι θα συμβεί «την επόμενη
ημέρα». 
Έως τότε, αναμονή. 
Χθες, ο Ραβούσης βγήκε ελάχιστα να γυμνάσει
τους παίκτες. Περίπου 20 λεπτά! Το δίτερμα έγινε κάτω από την επίβλεψη του
Απόστολου Τόσκα. Γιατί κλείστηκε στα αποδυτήρια ο τεχνικός; Μάλλον διότι δεν
βρισκόταν στην καλύτερη ψυχολογική κατάσταση, αν και ορισμένοι είπαν ότι ήθελε
να δει (από την τηλεόραση) τον αγώνα Δόξας Βύρωνα - Παναργειακού. 
ΚΑΙ ΜΕΣΑ
στο γενικό χάος που επικρατεί στην υπόθεση προπονητή, στην ΑΕΚ έχει
προγραμματιστεί σήμερα γενική συνέλευση για αύξηση κατά 1 δισ. του μετοχικού
κεφαλαίου. 
Η συνεδρίαση θα είναι «κλειστή» και θα αφορά μόνο μετόχους. Αν
δεν αναβληθεί, τότε πρόθεση των νυν μεγαλομετόχων είναι να την κάνουν σε τρεις
δόσεις! Δηλαδή, να αυξάνεται το Μ.Κ. κατά περίπου 300 εκατ. τη φορά. Αυτό
υποστηρίζεται ότι θα γίνει προκειμένου να γλιτώσουν τους φόρους. Οι οποίοι
φόροι συγκεντρώσεως κεφαλαίου είναι σχετικά μικροί... 
Χθες εξάλλου,
παίχθηκε ένα ακόμη επεισόδιο στην κόντρα Τροχανά - Σκούρτη. Ο μεγαλομέτοχος
μιλώντας στον Antenna Θεσσαλονίκης έριξε ευθύνες στον πρώην οικονομικό
διευθυντή της εταιρείας Γιώργο Σκούρτη για την ήττα από τον ΠΑΟΚ! Πως είναι
καλός φίλος με τον ρέφερι Δούρο, ότι επανήλθε ύσρερα από καιρό στο γήπεδο και
άλλα. Τι απήντησε ο Σκούρτης; «Θα ντρεπόμουν να κυκλοφορήσω μεταξύ ΑΕΚτζήδων
αν με επαινούσε ο Τροχανάς. Ουδέποτε ήμουν υπάλληλός του, αφού δεν έχω
εισπράξει ούτε μία δραχμή από το ταμείο του SoE, που είναι και ταμείο της ΑΕΚ.
Θα βρεθούμε πάλι στην Ευελπίδων και εγώ δεν είμαι Στρατηγός Καραγκοντίνος για
να συγκινηθώ από τα κροκοδείλια δάκρυά του και να του δώσω άφεση αμαρτιών».

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15828O031</ED>
<ID>
ID:166513

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O03&aa=1</URL></REF>


Article

<CATEGORY>vin10</CATEGORY>

 <H2>Την
Κυριακή αλλάζει ώρα το ντέρμπι στο Καραϊσκάκη λόγω μπάσκετ</H2>

ΝΩΡΙΤΕΡΑ προτίθεται η ΕΠΑΕ να μεταθέσει την ώρα έναρξης του ντέρμπι
Ολυμπιακού - ΑΕΚ, προκειμένου να μην υπάρχουν προβλήματα με τον πρώτο τελικό
του πρωταθλήματος μπάσκετ, επίσης μεταξύ των δύο ομάδων, ο οποίος θα γίνει και
αυτός την Κυριακή (9.15 μ.μ.). 
Και όλα αυτά, χωρίς να έχει αποκλεισθεί
εντελώς το ενδεχόμενο της διεξαγωγής του ποδοσφαιρικού ντέρμπι το Σάββατο, αν
και για αυτή την εκδοχή υπάρχει πρόβλημα: το ματς περιλαμβάνεται στο δελτίο
ΠΡΟ-ΠΟ της Κυριακής. 
Η ΕΠΑΕ έχει ορίσει το ντέρμπι για τις 7.15 μ.μ.,
προκειμένου να μεταδοθεί «ζωντανό» από το SuperSport. Όμως, μετά την πρόκριση
του Ολυμπιακού και της ΑΕΚ στον τελικό των πλέι οφ του πρωταθλήματος μπάσκετ,
ο σχεδιασμός αλλάζει. Το παιχνίδι θα αρχίσει στις 7 μ.μ. ή στις 6.45 μ.μ.,
προκειμένου να υπάρχει ικανός χρόνος, ώστε οι οπαδοί των δύο ομάδων να
μετακινηθούν άνετα μετά τη λήξη του ποδοσφαιρικού αγώνα στο Στάδιο Ειρήνης και
Φιλίας, για το ματς του μπάσκετ. 
Η οριστική απόφαση της ΕΠΑΕ θα ληφθεί
σήμερα, ενώ αύριο θα γίνει σύσκεψη για τη λήψη των απαραίτητων αστυνομικών
μέτρων για το ντέρμπι. Και τα μέτρα αυτά θα είναι αυξημένα, λόγω μπάσκετ. 
Στο μεταξύ, το... σίριαλ με την ημερομηνία έναρξης του νέου ποδοσφαιρικού
πρωταθλήματος συνεχίζεται. Χθες, ο πρόεδρος της ΕΠΑΕ Γιώργος Δέδες επανήλθε
στο σενάριο περί 13 Σεπτεμβρίου. Και αυτό, δεδομένου ότι στις 6 Σεπτεμβρίου
αγωνίζεται η Εθνική μας ομάδα, κόντρα στη Σλοβενία. 
«Είναι προτιμότερο να
αρχίσουμε στις 13, παρά στις 31 Αυγούστου, μετά να διακόψουμε και να
ακολουθήσει η δεύτερη αγωνιστική», είπε χθες ο Γ. Δέδες. Και με τη δήλωσή του
αυτή ο Γ. Δέδες φαίνεται να ικανοποιεί το αίτημα του ΟΠΑΠ, ενώ συγχρόνως
δείχνει να μην υπολογίζει σε πρόκριση της Εθνικής στην τελική φάση του
Μουντιάλ της Γαλλίας. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15828O032</ED>
<ID>
ID:166561

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O03&aa=2</URL></REF>


Article

<CATEGORY>vin10</CATEGORY>

 <H2>Έδεσσα ­ ανάβει η μάχη των προέδρων</H2>

ΣΤΗΝ Έδεσσα η κόντρα
μεταξύ του πρώην προέδρου της ΠΑΕ κ. Κωνσταντινίδη και της τωρινής διοίκησης
του Εδεσσαϊκού καλά κρατεί. Χθες με ανακοίνωσή της η ΠΑΕ καταγγέλλει τον κ.
Κωνσταντινίδη ότι μετά το τέλος του αγώνα με τον Ηρακλή επιτέθηκε ξαφνικά με
ύπουλο χτύπημα κατά του συμβούλου της ΠΑΕ Λάζαρου Τρυψιάνη. Και τονίζει:«Η ΠΑΕ
Εδεσσαϊκός αισθάνεται ντροπή για το γεγονός και καταδικάζει απερίφραστα την
πράξη αυτή του κ. Κωνσταντινίδη».. 
Από την πλευρά του ο πρόεδρος του
Εδεσσαϊκού κ. Σταυρόπουλος, με δήλωσή του τονίζει ότι αισθάνεται ντροπή για
τις πράξεις του πρώην προέδρου και στενού του συνεργάτη, ενώ ζητεί συγγνώμη
από τους φιλάθλους για τη λανθασμένη ­ όπως τονίζει ­ επιλογή που έκανε στο
πρόσωπο του Κωνσταντινίδη. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15828O033</ED>
<ID>
ID:166601

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O03&aa=3</URL></REF>


Article

<CATEGORY>vin10</CATEGORY>

 <H5>ΣΠΥΡΟΥ: ΤΑ ΚΑΣΤΡΑ ΔΕΝ
ΠΕΦΤΟΥΝ ΜΟΝΟ ΑΠΟ ΕΞΩ ΑΛΛΑ ΚΑΙ ΑΠΟ ΜΕΣΑ</H5>
<H2>Δούρειος ίππος στον Άρη</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
Ο ΑΡΗΣ οδεύει πλέον με μαθηματική ακρίβεια στη Β'
Εθνική μετά 83 χρόνια λαμπρής ιστορίας, οι διοικούντες του είναι άφαντοι και
οι παίκτες αποφεύγουν τις δημόσιες εμφανίσεις φοβούμενοι επεισόδια εις βάρος
τους. Η χθεσινή μέρα κύλησε μάλλον ήρεμα, αφού όλοι στην «κιτρινόμαυρη»
οικογένεια προσπαθούσαν να συνειδητοποιήσουν πώς έχει η κατάσταση. Μόνο ο
πρόεδρος της ΠΑΕ Παναγιώτης Σπύρου βρήκε το κουράγιο να πει ορισμένα πράγματα
και άφησε αιχμές για την απόδοση των παικτών: «Τα κάστρα δεν πέφτουν μόνο από
έξω αλλά και από μέσα· έτσι έπεσε και το Βυζάντιο, ήταν ο χορός του Ζαλόγγου
για μας και παίξαμε σαν να ήταν φιλικό παιχνίδι, η αντίδρασή μας άρχισε όταν
χάσαμε και είναι ανεξήγητο για μένα να κάνουν ό,τι θέλουν στο κέντρο οι
Κρητικοί». 
Βέβαια, ο διακεκριμένος καρδιοχειρουργός και πρόεδρος της
οικουμενικής διοίκησης των «κιτρίνων» είπε και άλλα όπως ότι «ο Άρης έμεινε
έρμαιο των αρπακτικών και των σαρκοφάγων, ήταν ειλημμένη η απόφαση να μας
ρίξουν στη Β' Εθνική, αλλά και όταν θεωρείς τον εαυτό σου ομάδα κατώτερης
κατηγορίας, τι περιμένεις». Στο μεταξύ, κι ενώ ο Λάμπρος Γράντας ­ ο
μεγαλομέτοχος της ΠΑΕ είχε εξαφανιστεί όλη μέρα ­ υπάρχει απόφαση της
διοίκησης να γίνει έκτακτη συνεδρίαση σήμερα, ώστε να αποφασίσουν τι θα κάνουν
τώρα. 
Ο Γράντας δεν είναι διατεθειμένος να εγκαταλείψει την ομάδα όπως
διεμήνυσε στον Παναγιώτη Σπύρου, όμως απόψε θα του ζητηθεί να παραχωρήσει τις
μετοχές του και να φύγει από τον Άρη, ενώ πιθανόν να ξεκινήσουν και κάποιες
προσπάθειες για δικαίωση στα πολιτικά δικαστήρια στην υπόθεση αφαίρεσης τριών
βαθμών και αύξηση των ομάδων της Α' Εθνικής σε 20. 
Η ΟΥΕΦΑ 
Τελευταία προειδοποίηση της ΟΥΕΦΑ στην ΕΠΟ, με αποδέκτη τον Άρη, έγινε χθες,
με αφορμή την οφειλή 90.000 δολαρίων στον ποδοσφαιριστή Βαλκόφ από την ομάδα
της Θεσσαλονίκης. Η προθεσμία λήγει στις 15 Μαϊου και στην περίπτωση κατά την
οποία ο Άρης δεν καταβάλει τα χρήματα, θα παραπεμφθεί στην Πειθαρχική Επιτροπή
της Ευρωπαϊκής Συνομοσπονδίας Ποδοσφαίρου. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15828O041</ED>
<ID>
ID:166514

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O04&aa=1</URL></REF>


Article

<CATEGORY>vin10</CATEGORY>

 <H2>«Ο ΠΑΟΚ
είναι πιο μεγάλη ομάδα από τον ΟΦΗ»</H2>

<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ 
ΥΠΟΔΟΧΗ ηρώων
επιφύλαξαν περίπου 300 οπαδοί του ΠΑΟΚ τις πρώτες πρωινές ώρες στο αεροδρόμιο
«Μακεδονία» κατά την επιστροφή της αποστολής της ομάδας της Θεσσαλονίκης από
την Αθήνα, ύστερα από τη μεγάλη νίκη επί της ΑΕΚ. Ο προπονητής του ΠΑΟΚ
Άγγελος Αναστασιάδης υπογράμμισε:. «Μας απομένουν τρία παιχνίδια και μαζί με
τον ΟΦΗ και τον Παναθηναϊκό, θα παλέψουμε για δύο εισιτήρια που οδηγούν στο
Κύπελλο ΟΥΕΦΑ. Τόνισα στους παίκτες μου ότι και να μην βγούμε στην Ευρώπη δεν
θα είναι τραγικό, αφού κάναμε υπερπροσπάθεια και ο κόσμος το έχει καταλάβει.
Πετύχαμε μεγάλη νίκη επί της καλύτερης, για μένα, ομάδας στην Ελλάδα και αυτό
λέει πολλά». 
Όσον αφορά τις δηλώσεις των ανθρώπων του ΟΦΗ, σχετικά με την
υπόθεση Ευρώπη, ο τεχνικός του «δικεφάλου» αρκέστηκε να πει: «Ο ΠΑΟΚ είναι πιο
μεγάλη ομάδα από τον ΟΦΗ δέκα φορές. Έχει τεράστια ιστορία και όποιος τολμήσει
να πει οτιδήποτε θα πρέπει να το σκεφτεί σοβαρά. Απορώ πραγματικά για τον Νίκο
Νιόπλια». 
Ο αντιπρόεδρος του ΠΑΟΚ Κώστας Ορφανός κινήθηκε στο ίδιο μήκος
κύματος: «Ήταν άτυχες οι δηλώσεις των ανθρώπων του ΟΦΗ και λυπάμαι γιατί με
αυτό προδικάζουν την ήττα από τον Παναθηναϊκό. Ας κερδίσουν και ας βγουν στην
Ευρώπη. Αν γίνει το αντίθετο, οι κρίσεις τους επιστρέφονται σε βάρος τους. Ο
ΠΑΟΚ έχει επενδύσει πάνω από ένα δισ. και δεν είναι τυχαία η πορεία του, αφού
αποκτήσαμε οκτώ παίκτες, από τους οποίους παίζουν στη βασική ομάδα οι έξι».

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15828O042</ED>
<ID>
ID:166562

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O04&aa=2</URL></REF>


Article

<CATEGORY>vin10</CATEGORY>

 <H2>«Εμείς δεν
πουλάμε»</H2>

<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΟΙ ΔΗΛΩΣΕΙΣ
του Νίκου Νιόπλια, μετά το νικηφόρο αποτέλεσμα στο Χαριλάου, έβαλαν
«φωτιά» στο Ηράκλειο και αποτελούν μια προειδοποίηση ότι μπορεί και φέτος ο
ΟΦΗ να χάσει το τρένο για την Ευρώπη, ενώ δικαιούται το εισιτήριο. 
Ο
αρχηγός του κρητικού συγκροτήματος, απογοητευμένος από την πορεία του
ελληνικού πρωταθλήματος, το επανέλαβε και χθες στην «ΟΜΑΔΑ»: 
«Δηλαδή, έτσι
όπως είναι τα πράγματα σήμερα, εμείς πότε πρέπει να βγούμε στην ευρωπαϊκή
διοργάνωση;». 
Και μπορεί ο ΟΦΗ να έχει το «πάνω χέρι», όπως επισημαίνει,
όμως μετά τη νίκη τού ΠΑΟΚ επί της ΑΕΚ, «ο κίνδυνος να χαθεί ξανά ο στόχος
είναι ορατός» και «έτσι όπως είναι τώρα τα πράγματα, ο ΟΦΗ θέλει μία νίκη
εκτός έδρας για να είναι απόλυτα σίγουρος». 
«Με αυτή την κατάσταση»,
σημειώνει ο Νιόπλιας, «πώς ένας προπονητής θ' ασχοληθεί με τα νέα παιδιά. 
Το ξαναλέω: Εμείς δεν πουλάμε, όλα σήμερα είναι ένα μάρκετινγκ. Τι είμαστε,
τέλος πάντως, εμείς στην Κρήτη, Αφρικανοί;». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15828O043</ED>
<ID>
ID:166602

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O04&aa=3</URL></REF>


Article

<CATEGORY>vin10</CATEGORY>

 <H2>Ηρακλής ­ συνεχίζει με Αλκέτα</H2>

ΘΕΣΣΑΛΟΝΙΚΗ 
ΚΑΙ ΤΟΥ
χρόνου ο Αλκέτας στον Ηρακλή, αν και τις τελευταίες εβδομάδες είχαν
ακουστεί διάφορα. Ο «Αμερικάνος», μετά τη νίκη στην Έδεσσα και την
οριστικοποίηση της παραμονής των «κυανόλευκων» στην Α' Εθνική, ξεκίνησε τις
συζητήσεις με τον Πέτρο Θεοδωρίδη και χθες, για πρώτη φορά, επιβεβαίωσε ότι η
νέα χρονιά θα τον βρει να κάθεται στον πάγκο του γηραιού. «Λειτουργώ και
πράττω ως προπονητής του Ηρακλή και για τη νέα περίοδο. Δεν βλέπω κάποιο λόγο
να μη συνεχίσω», τόνισε ο Αλκέτας Παναγούλιας, που θα πρέπει όμως να ξεπεράσει
και ένα προσωπικό του πρόβλημα για να μην προκύψουν εμπόδια στη συμφωνία του
με τον μεγαλομέτοχο της ΠΑΕ. 
Πάντως, ο Αλκέτας Παναγούλιας οραματίζεται
για τη νέα περίοδο έναν Ηρακλή πρωταγωνιστή. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15828O044</ED>
<ID>
ID:166628

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O04&aa=4</URL></REF>


Article

<CATEGORY>vin10</CATEGORY>

 <H2>Τα χθεσινά
αποτελέσματα</H2>

1η: Αλ Μπατάλ (Καρασαβίδης) 135-28. Τότναμ φορ
Έβερ 13. Τρίτος, Ακράτητος. Δίδυμο: 2Χ8=252. Φορκάστ 2Χ8=585. TRIO: 1Χ2Χ8=194.
TRI-CAST: 2Χ8Χ1=2.399. 
2η: Φράντικ Γουέι (Αντώνης) 17-10. Πάουερ 10.
Δίδυμο 2Χ6=16. Φορκάστ 2Χ6=25. Σύνθετο 2Χ2=319. ΣΔ 2Χ8Χ2Χ6=390. 
3η:
Μεσσηνιακός (Φίλιππος) 12-10. Φλαουόρεσεντ Γουέι 10. Δίδυμο 1Χ2=12. Φορκάστ
1Χ2=20. Σύνθετο 2Χ1=23. ΣΔ 2Χ6Χ1Χ2=20. (Διεγράφησαν οι ίπποι 6 και 8,
Σεμπάστιαν Εμμ και Φλάινγκ Γκας). 
4η: Πρεστίζ (Σωτηρόπουλος) 12-11. Μικρός
Φώτης 14. Δίδυμο 2Χ8=53. Φορκάστ 2Χ8=62. Σύνθετο 1Χ2=25. ΣΔ 1Χ2Χ2Χ8=110. 
5η: Μπεστ Λέιντι (Φίλιππος) 29-19. Ανίκητη 24. Τρίτος, Γκραν Μάδερ. Δίδυμο
2Χ6=72. Φορκάστ 2Χ6=88. Σύνθετο 2Χ2=40. ΣΔ2Χ8Χ2Χ6=471. TRIO: 2Χ6Χ7=475.
TRI-CAST: 2Χ6Χ7=960. 
6η: Σάντα Κατερίνα (Δημητσάνης) 104-61 Μιντ Σάμμερ
43. Δίδυμο 3Χ6=334. Φορκάστ 6Χ3=834. Σύνθετο 2Χ6=579. ΣΔ 2Χ6Χ3Χ6=4.949. 
7η: Μετεόρ Γκαρντ (Ζευγώλης) 232-74. Γκραντ Γκας 58. Δίδυμο 2Χ5=234. Φορκάστ
5Χ2=786. Σύνθετο 6Χ5=1.119. ΣΔ 3Χ6Χ2Χ5=15.218. 
8η: Στρον Ξενοφών
(Σωτηρόπουλος) 12-19. Άνεμος Πολέμου 68. Τρίτος, Τρώας. Δίδυμο 6Χ7=94. Φορκάστ
7Χ6=92. Σύνθετο 5Χ7=308. ΣΔ 2Χ5Χ6Χ7=2.876. TRIO: 1Χ6Χ7=431. TRI-CAST:
7Χ6Χ1=876. 
9η: Ταχεία (Καραμάνογλου) 35-18. Αλεξανδρειανός 20. Δίδυμο
4Χ6=149. Φορκάστ 6Χ4=266. Σύνθετο 7Χ6=73. ΣΔ 6Χ7Χ4Χ6=941. (Διεγράφη ο ίππος
10, Στελί). 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15828O045</ED>
<ID>
ID:166645

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O04&aa=5</URL></REF>


Article

<CATEGORY>vin10</CATEGORY>

 <H5>ΣΤΟΝ ΠΑΝΑΘΗΝΑΪΚΟ ΔΕΝ ΣΥΖΗΤΟΥΝ ΑΠΟ
ΤΩΡΑ ΓΙΑ ΜΕΤΑΓΡΑΦΕΣ</H5>
<H2>Προέχει η Ευρώπη</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«ΤΩΡΑ πρέπει να
αποδείξουμε ότι έχουμε δύναμη να "καθαρίσουμε" και τα τρία παιχνίδια που
απέμειναν. Αν κάνουμε τρία στα τρία κανείς δεν μπορεί να μας σταματήσει.
Πρώτος στόχος είναι η έξοδος στην Ευρώπη. Δεν έχουμε μεγάλη άνεση για να δούμε
τους παίκτες που θέλουμε. Εφόσον το πρωτάθλημα βρίσκεται σε εξέλιξη, λογικό
είναι να χρειαζόμαστε ηρεμία». 
Η έξοδος στην Ευρώπη είναι το πρώτο και το
τελευταίο πράγμα που απασχολεί αυτή τη στιγμή τον Παναθηναϊκό, με αποτέλεσμα
να μη γίνεται καμία ουσιαστική μεταγραφική κίνηση για την ενίσχυση της ομάδας.

Τα λόγια του Ζάετς, που παραθέσαμε στην αρχή, αποδεικνύουν ότι στην
Παιανία κοιτάζουν το μέλλον με φακούς επαφής και όχι με τηλεσκόπια. Και όταν
θα έρθει η ώρα να ψάξουν για παίκτες, θα βρεθούν προ εκπλήξεως: οι εβδομάδες
περνούν, οι καλοί παίκτες θα υπογράψουν σε άλλες ομάδες και θα απομείνουν
τα... λιμά για να έρθουν στον Παναθηναϊκό. 
Όσον αφορά στους «πράσινους»,
των οποίων λήγουν τα συμβόλαια (Καλλιτζάκης, Μάρκος, Ουζουνίδης) ακροβατούν σε
τεντωμένο σκοινί. Όποιον και να ρωτήσετε για το τι μέλλει γενέσθαι θα
απαντήσει στερεότυπα: «Δεν ξέρω»! Και μαζί τους δεν ξέρει και ο Ζάετς! Δήλωσε
ο προπονητής του Παναθηναϊκού, απαντώντας σε σχετική ερώτηση: 
«Είμαι πολύ
ευχαριστημένος με την επαγγελματική ευσυνειδησία που επιδεικνύουν οι
Ουζουνίδης, Καλλιτζάκης, Μάρκος. Δεν πιστεύω ότι θα φύγουν και οι τρεις. Δεν
εξαρτάται φυσικά μόνον από εμάς. Είναι και προσωπικό το θέμα». 
Απ' ό,τι
φαίνεται, ο Ουζουνίδης θα συνεχίσει σε άλλη ομάδα την καριέρα του, ενώ ουδείς
γνωρίζει τι θα γίνει με τον Καλλιτζάκη. 
Ο αρχηγός δεν κάνει την παραμικρή
δήλωση. Αν όλα αυτά (πιθανολογούμενες μεταγραφές, ανανεώσεις ή μη συμβολαίων,
αποφάσεις που αφορούν στην τεχνική ηγεσία και το ποδοσφαιρικό τμήμα) πέσουν
μαζεμένα, τότε το αποτέλεσμα δεν είναι δύσκολο να προβλεφθεί. Η «αναβολή στην
αναβολή» δεν οδηγεί πουθενά. Ή μάλλον οδηγεί μαθηματικά στην αποτυχία... 
*** Ο Γιώργος Καραγκούνης ίσως επιστρέψει το καλοκαίρι στην Παιανία. Ο
παίκτης έχει δοθεί δανεικός στον Απόλλωνα και του δόθηκε η ευκαιρία να δείξει
το ταλέντο του. Υποψήφιος για το «τριφύλλι» φέρεται και ο λίμπερο του
Απόλλωνα, Βλάνταν Μιλόγιεβιτς, 26 ετών. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15828O051</ED>
<ID>
ID:166515

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O05&aa=1</URL></REF>


Article

<CATEGORY>vin10</CATEGORY>

 <H2>Γκμοχ: Δεν θα είμαστε αδιάφοροι</H2>

<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

«Ο ΙΩΝΙΚΟΣ δεν θα είναι
αδιάφορος στα τελευταία παιχνίδια. Η ομάδα πρέπει να τερματίσει όσο το δυνατόν
ψηλότερα στη βαθμολογία και να αγωνιστεί για την ιστορία και το κύρος της». Με
τα λόγια αυτά, ο Γιάτσεκ Γκμοχ θέλησε χθες να δείξει ότι ο Ιωνικός θα
αντιμετωπίσει όλους τους αντιπάλους του με την ίδια δύναμη, αφού πολλά
ακούγονται για τις τελευταίες αγωνιστικές του Πρωταθλήματος. 
Ο τεχνικός
της ομάδας της Νεάπολης θέλει να συνεχίσει τα επιτυχημένα αποτελέσματα με τον
Ιωνικό, αλλά ταυτόχρονα έχει αρχίσει τον προγραμματισμό για τη νέα περίοδο. Ο
προπονητής θα συναντηθεί με τον Νίκο Κανελλάκη αύριο και θα μιλήσουν για την
επόμενη αγωνιστική περίοδο. Οι δύο άνδρες θα συζητήσουν για τους παίκτες που
θα αποκτηθούν, γι' αυτούς που θα φύγουν, αλλά και για το προπονητικό κέντρο
που θα γίνει η προετοιμασία το καλοκαίρι, το οποίο θα είναι μάλλον αυτό που
πήγε η ομάδα και πέρυσι, στο Μόναχο. 
Όλα αυτά, βέβαια, θα γίνουν με το
σκεπτικό ότι η ομάδα πρέπει να είναι από νωρίς έτοιμη και απερίσπαστη, αφού οι
στόχοι για τη νέα περίοδο θα είναι διαφορετικοί. Σε ό,τι αφορά την κόντρα που
έχει ξεσπάσει μεταξύ των οπαδών του Ιωνικού και του Νίκου Κανελλάκη, ο
πρόεδρος της ομάδας δεν θέλησε χθες να απαντήσει, λέγοντας ότι θέλει μόνον το
καλό του Ιωνικού. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15828O052</ED>
<ID>
ID:166563

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O05&aa=2</URL></REF>


Article

<CATEGORY>vin10</CATEGORY>

 <H2>Τους
«αθωώνουν» οι παρατηρητές</H2>

ΑΠΕΦΥΓΑΝ την παραπομπή τους
στην Πειθαρχική Επιτροπή οι διαιτητές Γιώργος Δούρος για το παιχνίδι ΑΕΚ -
ΠΑΟΚ και Μιχάλης Καλαθενός για τον αγώνα Αθηναϊκού - Απόλλωνα. Ο παρατηρητής
διαιτησίας του αγώνα ΑΕΚ - ΠΑΟΚ Κακλαμάνος, βαθμολογεί τον Δούρο με 6 στην
εφαρμογή κανονισμών, 6 στον πειθαρχικό έλεγχο και 7 στη φυσική κατάσταση. Η
ίδια περίπου βαθμολογία ισχύει και για τον Καλαθενό από τον παρατηρητή
διαιτησίας Κολοκυθά. 
Πάντως, μέλη της Επιτροπής Διαιτησίας, που
παρακολούθησαν τους δύο αγώνες, δεν έμειναν ευχαριστημένοι από την απόδοση των
δύο διαιτητών. Έτσι αύριο στη συνεδρίαση της Ε.Δ. δεν πρέπει να αποκλειστεί το
ενδεχόμενο οι Δούρος και Καλαθενός να βγουν από τον πίνακα ιδιαίτερης
ικανότητας, ο οποίος έτσι κι αλλιώς θα πρέπει να συμπληρωθεί καθώς ο Παπαδάκος
από τη Λακωνία έχει δηλώσει κώλυμα και ο Ψυχομάνης από την Αθήνα είναι
τραυματίας. Υποψήφιοι για τον πίνακα είναι οι Μπέγκος από την Αργολίδα,
Παπατριανταφύλλου από το Κιλκίς και Στεφανόπουλος από τον Πειραιά. 
Τέλος
στην Πειθαρχική Επιτροπή παραπέμπεται ο Χατζησταυρίδης από τη Δράμα, αφού ο
παρατηρητής του αγώνα Πανιωνίου - Προοδευτικής Λαμπρόπουλος, του καταλογίζει
ευθύνες στον πειθαρχικό έλεγχο. 
Η κλήρωση των διαιτητών για τους αγώνες Α'
και Β' Εθνικής του Σαββατοκύριακου θα γίνει αύριο στις 3 μ.μ. στα γραφεία της
ΕΠΑΕ. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15828O053</ED>
<ID>
ID:166603

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O05&aa=3</URL></REF>


Article

<CATEGORY>vin10</CATEGORY>

 <H5>ΚΑΡΑΤΑΪΔΗΣ: ΠΗΡΕ Ο,ΤΙ ΚΑΛΥΤΕΡΟ ΑΠΟ ΕΜΑΣ ΚΙ ΕΦΤΙΑΞΕ ΟΜΑΔΑ</H5>
<H5>Με το σπαθί μας τον τίτλο</H5>
<H5>«Πρώτα η ΑΕΚ, μετά γύρος
θριάμβου»</H5>
<H5>Αλεξανδρής: Μόνο στον Ολυμπιακό</H5>
<H2>Ο
Ντούσαν ήταν η καλύτερη μεταγραφή της δεκαετίας</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΑΥΤΟ το πρωτάθλημα δεν χάνεται με τίποτα. Είμαστε
πρωταθλητές. Πάντα υπολογίζω τα μαθηματικά, αφού θέλουμε έναν βαθμό για να
κατακτήσουμε τον τίτλο. Στην περίπτωσή μας τα μαθηματικά έρχονται σε δεύτερη
μοίρα. Εμείς θα επιδιώξουμε να κλείσουμε το πρωτάθλημα με τρεις νίκες». Ο
αρχηγός του Ολυμπιακού Κυριάκος Καραταΐδης πετάει στα... σύννεφα και θεωρεί
έργο Μπάγιεβιτς τη μεταμόρφωση της ομάδας του. 
Ο Καραταΐδης δήλωσε: «Έχει
χιλιοειπωθεί για τον Ντούσαν Μπάγιεβιτς. Ο προπονητής οδήγησε τον Ολυμπιακό
στην κορυφή. Αυτή είναι η αλήθεια. Έφερε την ηρεμία, την πειθαρχία, την
αυτοπεποίθηση στους ποδοσφαιριστές. Πήρε ό,τι καλύτερο από εμάς και έφτιαξε
ομάδα. Με όλη τη σημασία της λέξης. Τι να πούμε; Ήρθε πρώτη χρονιά στον
Ολυμπιακό και παίρνουμε πανηγυρικά το πρωτάθλημα. Τα λόγια είναι φτωχά. Τα
αποτελέσματα μιλούν από μόνα τους. Είμαι τυχερός που ήρθε στον Ολυμπιακό ο
Ντούσαν Μπάγιεβιτς. Εννιά χρόνια έχουν δει πολλά τα μάτια μου. Γι' αυτό ήμουν
πάντα «κουμπωμένος». Καλύτερα να μην αναφέρω ονόματα προπονητών που ήρθαν στον
Ολυμπιακό. Δεν είναι τώρα σωστό. Τα πέτρινα χρόνια πέρασαν και ήρθε ο καιρός
να γελάσουμε». 
­ Ο Ντούσαν Μπάγιεβιτς ήταν η καλύτερη μεταγραφή για τον
Ολυμπιακό τα τελευταία δέκα χρόνια; 
«Ναι, χωρίς συζήτηση». 
­ Πώς
αισθάνεται τώρα ένας παλιός ποδοσφαιριστής στον Ολυμπιακό; 
«Ηθική
δικαίωση. Οι κόποι μου ανταμείφθηκαν. Έμαθα στο ποδόσφαιρο, και ιδιαίτερα στον
Ολυμπιακό, να κρύβω λόγια. Ζω τις καλύτερες στιγμές ως ποδοσφαιριστής και
πιστεύω ότι θα έρθουν ακόμα καλύτερες ημέρες στην ομάδα». 
­ Πώς
αντιμετωπίζουν οι ποδοσφαιριστές του Ολυμπιακού το ντέρμπι της Κυριακής με την
ΑΕΚ; 
«Θα επιδιώξουμε τη νίκη. Θέλουμε να κάνουμε γύρο θριάμβου μπροστά
στον κόσμο μας. Είναι στιγμές που περίμενα να ζήσω τόσα χρόνια». 
«ΕΞΙ χρόνια περίμενα αυτή τη στιγμή. Είχα
τη διαίσθηση ότι θα ερχόταν με τον Ντούσαν Μπάγιεβιτς. Ο Ολυμπιακός κατέκτησε
με το σπαθί του τον τίτλο και οι οπαδοί μας θα γεύονται από εδώ και πέρα μόνο
χαρές», τόνισε ο Βασίλης Καραπιάλης, ένας ποδοσφαιριστής με σημαντική προσφορά
εφέτος στον Ολυμπιακό. 
Ο Λαρισαίος μέσος υπογράμμισε: «Τα πέτρινα χρόνια
δεν έχουν σβήσει από το μυαλό μου. Προσπαθώ να τα ξεχάσω. Ήρθε η ώρα να
πανηγυρίσουμε. Είναι δικαίωση για όλους τους ποδοσφαιριστές του Ολυμπιακού.
Διαθέτουμε την καλύτερη ομάδα και εκείνο που σκεφτόμαστε τώρα είναι να κάνουμε
γύρο θριάμβου στο ντέρμπι με την ΑΕΚ». 
Οι Στέλιος Γιαννακόπουλος και
Πρέντραγκ Τζόρτζεβιτς αισθάνονται τυχεροί που ήρθαν το περασμένο καλοκαίρι
στον Ολυμπιακό και τώρα ετοιμάζονται να πανηγυρίσουν την κατάκτηση του τίτλου.

Γιαννακόπουλος: «Είμαι υπερήφανος που ήρθα στον Ολυμπιακό. Στον πρωταθλητή
Ολυμπιακό. Στόχος μας είναι οι τρεις νίκες στα ισάριθμα παιχνίδια που
απομένουν για να τελειώσει το πρωτάθλημα. Θα είναι η καλύτερη απάντηση σε
όλους εκείνους που αμφισβήτησαν την αξία της ομάδας μας. Όλα δουλεύουν ρολόι
στον Ολυμπιακό, γι' αυτό έρχονται οι επιτυχίες». 
Τζόρτζεβιτς: «Ειμαστε
σχεδόν πρωταθλητές. Δεν πρέπει όμως σε καμία περίπτωση να σταματήσουμε εδώ.
Οφείλουμε να έχουμε καλό φινάλε στο πρωτάθλημα. Για να είμαι ειλικρινής, δεν
περίμενα να ξεφύγουμε εννιά βαθμούς από τον δεύτερο της βαθμολογίας.
Αποδείξαμε ότι αξίζουμε τον τίτλο». 
Ο Ίλια Ίβιτς θέλει να σηκώσει το
βαρύτιμο τρόπαιο στον τελευταίο αγώνα με την Καβάλα: «Πιστεύω να είμαι έτοιμος
να αγωνιστώ στο τελευταίο παιχνίδι. Δεν θέλω να χάσω τη φιέστα. Το πρωτάθλημα
το πήραμε γιατί το αξίζαμε. Την Κυριακή θα επιδιώξουμε τη νίκη επί της ΑΕΚ και
για λόγους πρεστίζ». 
*** Οι «ερυθρόλευκοι» διασκέδασαν χθες μέχρι
τις πρώτες πρωινές ώρες σε δύο (!) κοσμικά κέντρα την επιτυχία τους επί του
Πανηλειακού. 
*** Αύριο θα τεθούν στην κυκλοφορία τα εισιτήρια του
ντέρμπι με την ΑΕΚ (τιμώνται 1.000, 4.000 και 5.000 δρχ.) και οι φίλοι του
Ολυμπιακού αναμένεται να κατακλύσουν το στάδιο Καραϊσκάκη. 
*** Ο
Δημήτρης Μπουρουτζίκας θα μεταβεί σήμερα στη Γενεύη, και τις προσεχείς ημέρες
θα ταξιδέψει στο Μόναχο ο Τάκης Περσίας για να επιθεωρήσουν αθλητικά κέντρα.

Το πρώτο βρίσκεται μεταξύ Γενεύης και Σιόν και το δεύτερο έξω από το
Μόναχο. Στη συνέχεια, θα ενημερώσουν τον Ντούσαν Μπάγιεβιτς, ο οποίος θα
επιλέξει το αθλητικό κέντρο όπου θα πραγματοποιήσει το καλοκαίρι την
προετοιμασία του ο Ολυμπιακός. 
ΓΥΡΟ ΘΡΙΑΜΒΟΥ στο ντέρμπι με την ΑΕΚ θέλουν να
κάνουν οι ποδοσφαιριστές του Ολυμπιακού και ο Ντούσαν Μπάγιεβιτς τόνισε χθες
στην «ΟΜΑΔΑ»: 
«Αν είναι υπόσχεση από τους ποδοσφαιριστές μου, ας το
αποδείξουν στο γήπεδο. Να νικήσουμε την ΑΕΚ και ύστερα θα κάνουμε γύρο
θριάμβου. Το ματς με την ΑΕΚ δεν παρουσιάζει ιδιαιτερότητες για τον Ολυμπιακό.

Είναι ένα κλασικό ντέρμπι και το βλέπουμε όπως όλα τα άλλα. Εμείς
οφείλουμε να συνεχίσουμε την προσπάθειά μας μέχρι το τέλος και να μην
χαλαρώσουμε. Βρισκόμαστε από την αρχή στην κορυφή με την αξία μας και θέλουμε
να κλείσουμε με νίκες το πρωτάθλημα. Ο Ολυμπιακός είναι πρωταθλητής 99%.
Μαθηματικά, θέλουμε ένα βαθμό ακόμα για να κατακτήσουμε τον τίτλο». 
­
Περιμένατε ο Ολυμπιακός να ξεφύγει εννιά βαθμούς από την ΑΕΚ τρεις αγωνιστικές
πριν από τη λήξη του πρωταθλήματος; 
«Δεν περίμενα την ήττα της ΑΕΚ.
Ήταν για μένα έκπληξη. Δεν θέλω να ασχοληθώ όμως με το ματς της Νέας
Φιλαδέλφειας. Εμείς κοιτάμε τα δικά μας παιχνίδια. Το έχω ξαναπεί ότι το
πρωτάθλημα από εμάς εξαρτάται». 
­ Κρατάτε πάντα χαμηλούς τόνους και
υπολογίζετε τα μαθηματικά στο πρωτάθλημα; 
«Και τι θέλετε να πω ότι
κατακτήσαμε τον τίτλο, αφού μαθηματικά θέλουμε ακόμα έναν βαθμό; Εγώ θέλω οι
παίκτες του Ολυμπιακού να είναι προσγειωμένοι και να τελειώσουμε το πρωτάθλημα
όπως το αρχίσαμε. Θέλω σοβαρότητα μέχρι το τελευταίο λεπτό του πρωταθλήματος».

­ Πού αποδίδετε την πετυχημένη πορεία του Ολυμπιακού στο
πρωτάθλημα; 
«Καλύτερα να μιλήσουμε στο τέλος. Τότε θα έχουμε να πούμε
πολλά πράγματα». 
«ΔΙΚΑΙΩΘΗΚΑ που
επέλεξα πριν από τρία χρόνια τον Ολυμπιακό. Βρίσκομαι στην καλύτερη ομάδα της
Ελλάδας. Είναι ευκαιρία να κάνουμε φιέστα την Κυριακή στο στάδιο Καραϊσκάκη
στο ματς με την ΑΕΚ», τόνισε ο πρώτος σκόρερ του Ολυμπιακού, Αλέξης
Αλεξανδρής, και πρόσθεσε: 
«Δεν έχω μιλήσει με τη διοίκηση για το θέμα της
ανανέωσης του συμβολαίου μου. Με πιάνει όμως αηδία όταν με έχουν μεταγράψει σ'
άλλες ομάδες. Αν αγωνίζομαι τη νέα περίοδο στο ελληνικό πρωτάθλημα θα είμαι
παίκτης του Ολυμπιακού». 
Ο Ντούσαν Μπάγιεβιτς έδωσε χθες συγχαρητήρια
στους παίκτες του και τους ζήτησε να είναι σοβαροί μέχρι το τέλος του
πρωταθλήματος. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15828O061</ED>
<ID>
ID:166516

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O06&aa=1</URL></REF>


Article

<CATEGORY>vin10</CATEGORY>

 <H5>Η ΑΕΚ ΜΕ ΤΗΝ ΕΞΟΔΟ ΤΗΣ ΣΤΗΝ
ΕΥΡΩΛΙΓΚΑ ΑΝΑΜΕΝΕΤΑΙ ΝΑ ΠΟΛΛΑΠΛΑΣΙΑΣΕΙ ΤΑ ΕΣΟΔΑ ΤΗΣ, ΣΕ ΣΥΓΚΡΙΣΗ ΜΕ ΤΗΝ
ΤΕΛΕΥΤΑΙΑ ΧΡΟΝΙΑ</H5>
<H5>Χατζής ­ Παρών στην πρώτη μάχη</H5>
<H2>Βασίλισσα και με δισ.!</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΒΑΣΙΛΙΣΣΑ χωρίς... λούσα
δεν γίνεται. Να λοιπόν που η ΑΕΚ όχι μόνο ξέφυγε από τη μιζέρια της, αλλά με
την έξοδό της στην Ευρωλίγκα θα μεγαλώσει και τα... προικιά της. Τα πέτρινα
χρόνια και οι εποχές που η ΑΕΚ πάλευε για να παίξει στο Κόρατς πέρασαν και
πλέον οι φίλοι της ομάδας μπορούν να κάνουν όνειρα για τη νέα περίοδο. Το
ταμείο της «Ένωσης» αναμένεται να γεμίσει και σύμφωνα με τους πρώτους
υπολογισμούς τα έσοδα για τη νέα αγωνιστική περίοδο θα ξεπεράσουν τα 2 δίσ.!

Η ΑΕΚ θα τριπλασιάσει ή θα τετραπλασιάσει τα έσοδά της, σε σύγκριση πάντα
με την τελευταία χρονιά. Η ουσία είναι ότι η ΑΕΚ μπορεί να παρουσιάζεται ως...
πρωτάρα (στην Ευρωλίγκα) στο ευρύ φίλαθλο κοινό, όμως τα πράγματα όσον αφορά
τον οργανωτικό τομέα δεν είναι έτσι ακριβώς. Ο πρόεδρος του ΤΑΚ, Γιάννης
Φιλίππου, διαθέτει στον όμιλο των επιχειρήσεών του και διαφημιστικές εταιρείες
(ΙΩΦΙΛ, που είναι τα αρχικά τού ονόματός του, και ΑΣΠΕΚΤ), συνεπώς είχε
καθημερινό «αλισβερίσι» με τους ανθρώπους του χώρου. 
Μεγάλο ρόλο θα
παίξουν σίγουρα τα ονόματα-κράχτες της ΑΕΚ για τη νέα περίοδο και θα
αποτελέσουν το βαρόμετρο στην κλίμακα των εσόδων της. Ας κάνουμε όμως έναν
πρόχειρο υπολογισμό: 
α) Το πακέτο των τηλεοπτικών εσόδων της ΑΕΚ από τους
αγώνες της στην Ευρωλίγκα (8 ματς σίγουρα και δυνατότητα για 10-12) αναμένεται
να φτάσει το 1,2 δισ. 
β) Τα έσοδα από τα εισιτήρια στην Ευρώπη και το
Πρωτάθλημα: περίπου 250 εκατ. δρχ. από την Ευρωλίγκα (8 αγ.) και 200 εκατ.
δρχ. από την Ελλάδα (ήταν πρώτη στην εφετινή περίοδο με 4.506 εισιτήρια μέσο
όρο) και αναμένεται να αυξηθούν και τα εισιτήρια διαρκείας. 
γ) Τα έσοδα
από τη διαφήμιση στις φανέλες των παικτών. Πέρυσι η Γενική Τράπεζα είχε
δαπανήσει περίπου 80 εκατ. δρχ. γι' αυτόν τον λόγο. Όμως εφέτος αν συνεχιστεί
η συνεργασία, το ποσό τουλάχιστον θα τριπλασιαστεί. 
δ) Υπάρχουν επίσης τα
έσοδα από τα τηλεοπτικά δικαιώματα του ελληνικού Πρωταθλήματος (περίπου 150
εκατ. δρχ.). 
ε) τα έσοδα από τη διαφημιστική εταιρεία που θα εκμεταλλευτεί
τα υπόλοιπα (πινακίδες στο ΟΑΚΑ κ.ά.). 
Φυσικά, μαζί με τα έσοδα θα
αυξηθούν και τα έξοδα. Και ο γενικός διευθυντής του ΤΑΚ, Γιάννης Γρανίτσας,
υποσχέθηκε μεταγραφές: 
«Θα κάνουμε ό,τι χρειαστεί για να γίνει πιο ισχυρή
η ΑΕΚ. Αυτό, άλλωστε, είχαμε υποσχεθεί από τότε που αναλάβαμε το τιμόνι της
ομάδας». 
ΣΤΗ
διάθεση του Γιάννη Ιωαννίδη για τον πρώτο τελικό με τον Ολυμπιακό τέθηκε
και ο Νίκος Χατζής. Ο νεαρός Καλαματιανός που είχε υποβληθεί σε αρθροσκόπηση
πριν από τα παιχνίδια των πλέι-οφ με τον Σπόρτιγκ, έχει μπει στο κανονικό
πρόγραμμα των προπονήσεων και θα ενισχύσει την ΑΕΚ την προσεχή Κυριακή. 
Ο
«πονοκέφαλος» λοιπόν του Γιάννη Ιωαννίδη (και στα δύο ματς με τον ΠΑΟΚ δεν
ξέχασε να αναφερθεί στην απώλειά του) βρίσκει την... ασπιρίνη του και ο
Παναγιώτης Μπαρλάς θα μείνει εκτός δεκάδας. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15828O091</ED>
<ID>
ID:166517

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O09&aa=1</URL></REF>


Article

<CATEGORY>vin10</CATEGORY>

 <H2>«Έτοιμοι
την κατάλληλη στιγμή»</H2>

ΕΤΟΙΜΟ για το... φτερούγισμα στην
Ευρωλίγκα είναι πλέον το Περιστέρι, που προετοιμάζεται με εντατικούς ρυθμούς
για τους αγώνες με τον ΠΑΟΚ, οι οποίοι θα κρίνουν και την τρίτη ομάδα μας
(μετά τους Ολυμπιακό και ΑΕΚ) που θα βγει στην κορυφαία ευρωπαϊκή διοργάνωση.

«Την κατάλληλη στιγμή θα παρουσιαστούμε έτοιμοι. 
Ίσως και να είναι
καλύτερα έτσι, αφού αν πηγαίναμε σε τρίτο ματς και αποκλειόμασταν θα είχαμε
δυσκολίες στην προετοιμασία μας. Άλλωστε, είμαστε μέσα στους στόχους μας που
είναι η Ευρωλίγκα», λέει ο Ντράγκαν Σάκοτα, που είδε χθες όλους τους παίκτες
του να δίνουν κανονικά το «παρών» στην προπόνηση, κάτι ιδιαίτερα ευχάριστο.

Στο μεταξύ, μεγάλη ζήτηση παρουσιάζουν τα εισιτήρια, ιδιαίτερα του πρώτου
αγώνα (θα κυκλοφορήσουν σήμερα ή αύριο, με γενική είσοδο 2.000 δρχ.) του
Σαββάτου, από τους φίλους της ομάδας, ενώ πολλοί οπαδοί του Περιστερίου θέλουν
να ακολουθήσουν τον σύλλογο και στη Θεσσαλονίκη, κάτι που θα συζητηθεί από τη
διοίκηση σήμερα. 
*** Ειδική παραγγελία από την Αμερική είναι το
σορτσάκι που φοράει στα τελευταία ματς ο Μάρλον Μάξεϊ. Ο ιδιόρρυθμος άσος όλο
και έκανε... αποκαλύψεις με το φυσιολογικό σορτσάκι που φόραγε και έτσι οι
άνθρωποι του Περιστερίου αναγκάστηκαν να κάνουν «έξτρα έξτρα λαρτζ»
παραγγελία, με αποτέλεσμα το νέο σορτσάκι να θυμίζει... φόρμα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15828O092</ED>
<ID>
ID:166564

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O09&aa=2</URL></REF>


Article

<CATEGORY>vin10</CATEGORY>

 <H2>Πρωτάθλημα Μπάσκετ Α1</H2>

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15828O093</ED>
<ID>
ID:166604

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O09&aa=3</URL></REF>


Article

<CATEGORY>vin10</CATEGORY>

 <H2>Πανιώνιος ­ Άρχισαν οι αγωγές</H2>

ΤΗΝ ΠΡΩΤΗ τους επαφή με
τους δικηγόρους είχαν χθες οι άνθρωποι του διοικητικού συμβουλίου του
Πανιωνίου και αποφασίστηκε να κατατεθούν αγωγές κατά του κ. Αθανασούλη για να
καταγγείλουν την σύμβαση χορηγίας. Στο μεταξύ, μέσα στην εβδομάδα θα αρχίσουν
κάποιες επαφές με τους Μάκη Δρελιώζη και Γιώργο Καλαϊτζή, αλλά σύμφωνα με τις
πρώτες πληροφορίες ο δεύτερος είναι δύσκολο να επιστρέψει αφού οι οικονομικές
του απαιτήσεις είναι αρκετά υψηλές. Επίσης μέσα στην εβδομάδα θα φύγει για την
Αμερική ο Γιώργος Καράγκουτης προκειμένου να εξετάσει το χέρι του, στο οποίο
έχει το πρόβλημα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15828O094</ED>
<ID>
ID:166629

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O09&aa=4</URL></REF>


Article

<CATEGORY>vin10</CATEGORY>

 <H2>ΝΒΑ
-- Άλλοι δύο στην 8άδα</H2>

ΟΙ ΜΑΪΑΜΙ Χίτ και οι Ατλάντα
Χόουκς προκρίθηκαν στους οκτώ του πρωταθλήματος του ΝΒΑ, αφού εκμεταλλεύτηκαν
το πλεονέκτημα έδρας που είχαν κόντρα στους Ορλάντο Μάτζικ και Ντιτρόιτ
Πίστονς αντίστοιχα. Οι Μαϊάμι Χίτ νίκησαν με 91-83 (3-2 νίκες) και οι Ατλάντα
Χόουκς με 84-79 (επίσης με 3-2). 
Στον δεύτερο γύρο των πλέι-οφ οι Μαϊάμι
Χιτ θα αντιμετωπίσουν τους Νιου Γιορκ Νικς και τα «γεράκια» θα αντιμετωπίσουν
τους Σικάγο Μπουλς. 
Στο μεταξύ, στη δυτική περιφέρεια άρχισε ο δεύτερος
γύρος με νίκη (93-77) των Γιούτα Τζαζ επί των Λέικερς. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15828O095</ED>
<ID>
ID:166646

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O09&aa=5</URL></REF>


Article

<CATEGORY>vin10</CATEGORY>

 <H5>ΤΟ ΣΕΦ, ΟΠΛΟ ΤΟΥ ΟΛΥΜΠΙΑΚΟΥ ΣΤΑ
ΠΛΕΪ-ΟΦ ΜΕ ΤΗΝ ΑΕΚ</H5>
<H5>Φασούλας: Είμαστε το
φαβορί</H5>
<H5>Ίβκοβιτς: Διήμερο ρεπό για αποτοξίνωση</H5>
<H2>Ο
νόμος της έδρας</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΤΟΥΛΑΧΙΣΤΟΝ στην Ελλάδα
η δύναμη της έδρας είναι... νόμος και δεν έχουμε φαινόμενα σε στυλ ΝΒΑ, όπου
αρκετά συχνά οι φιλοξενούμενοι σπάνε το πλεονέκτημα έδρας. Ιδιαίτερα ο
Ολυμπιακός έχει δημιουργήσει ένα εκπληκτικό ρεκόρ, το οποίο συνεχώς μεγαλώνει
και είναι ιδιαίτερα αξιοζήλευτο όχι μόνο για τα ελληνικά, αλλά και για τα
ευρωπαϊκά δεδομένα. 
Οι «ερυθρόλευκοι» λοιπόν από την περίοδο 1991-1992,
όταν άρχισε η αγωνιστική τους αναγέννηση, «μετρούν» σερί 30 νικών και μόλις 1
ήττας στην έδρα τους, στη διαδικασία των πλέι-οφ (!), ενώ στην κανονική
διάρκεια του Πρωταθλήματος το εντός έδρας σερί τους είναι 72-4 (!). 
Συνολικά τα εντός έδρας κατορθώματα του Ολυμπιακού σε αυτήν την εξαετία
φτάνουν στις 102 νίκες και μόλις πέντε ήττες. 
Δύο ομάδες έχουν καταφέρει
μόνο να φύγουν νικήτριες από το ΣΕΦ. Ο Παναθηναϊκός την περίοδο 1994-1995 και
ο ΠΑΟΚ τέσσερις φορές (!), με τελευταία αυτή της 30ής Σεπτεμβρίου 1995, από
τότε δηλαδή που έχει να χάσει ο Ολυμπιακός στην έδρα του. 
Ήταν η πρώτη
αγωνιστική του περσινού Πρωταθλήματος και από τότε η ομάδα του Πειραιά έχει
σημειώσει 34 (!) συνεχόμενες νίκες, ενώ εφέτος ισοφάρισε το ρεκόρ του αήττητου
στην κανονική περίοδο (13-0), κάτι που είχε πετύχει από την περίοδο 1993-1994.

*** Σκοπός, λοιπόν, της ομάδας του Ντούσαν Ίβκοβιτς (ο οποίος ήταν
ο μοναδικός άνθρωπος που «έσπασε» το αήττητο του Ολυμπιακού στην έδρα του στα
πλέι-οφ με τον ΠΑΟΚ, όταν πήρε το Πρωτάθλημα) είναι να διατηρήσει το απόλυτο
στα εντός έδρας παιχνίδια της, κάτι που θα της χαρίσει έναν ακόμα τίτλο, στους
συνολικά 11 τελικούς (6 Πρωταθλήματος, 3 Πρωταθλητριών και 2 Κυπέλλου) που
έχει παίξει την τελευταία εξαετία. 
«ΜΠΟΡΟΥΜΕ να παίξουμε ακόμα καλύτερα και αυτό το
έχουμε αποδείξει». Τάδε έφη ο Παναγιώτης Φασούλας, που συμφωνεί ότι ο
Ολυμπιακός είναι το φαβορί για τον τίτλο, αλλά όλα θα φανούν στο γήπεδο, όπως
λέει. «Μετά το φάιναλ φόρ είχαμε μία σειρά δύσκολων αγώνων, τους οποίους
ξεπεράσαμε με επιτυχία. Δεν είχαμε στην αρχή την απαιτούμενη αυτοσυγκέντρωση
και σίγουρα έχουμε τις δυνατότητες να παίξουμε πολύ καλύτερα. 
Στον τελικό
είμαστε το φαβορί κόντρα στη δεύτερη καλύτερη ομάδα της Ελλάδας, την ΑΕΚ, αλλά
θα πρέπει να το αποδείξουμε και στο γήπεδο», τόνισε ο «Πάνι», για τον οποίο
γίνεται αναφορά και στην ανακοίνωση που εξέδωσε το ΤΑΚ Ολυμπιακός, ως εξής:

«Παρότι ο Ολυμπιακός νίκησε άνετα, εκφράζει την έντονη δυσαρέσκειά του για
τη στάση του διαιτητή Τσανίδη, που αντιμετώπισε τον Παναγιώτη Φασούλα με
πρωτοφανή αυστηρότητα, λες και επρόκειτο για κάποιον άγνωστο έφηβο, που έβλεπε
πρώτη φορά στο γήπεδο. Λίγο περισσότερη προσοχή και ευαισθησία, τη στιγμή
μάλιστα που βρισκόμαστε στα πλέι-οφ, δεν βλάπτει». 
Η ΞΕΚΟΥΡΑΣΗ του πολεμιστή στον Ολυμπιακό.
Οι πρωταθλητές Ευρώπης πέρασαν με «σουίπ» στον τελικό του πρωταθλήματος και ο
Ντούσαν Ίβκοβιτς τούς επιβράβευσε με ένα διήμερο ρεπό, προκειμένου να
αποτοξινωθούν λίγο από το μπάσκετ εν όψει της τελευταίας υποχρέωσής τους, που
δεν είναι άλλο από το ελληνικό πρωτάθλημα. Οι παίκτες επανέρχονται από αύριο
στις προπονήσεις, μπαίνοντας στην τελική ευθεία για την σειρά των τελικών
κόντρα στην ΑΕΚ, με την ομάδα που θα συμπληρώσει πρώτη τρεις νίκες να πάρει
και τον τίτλο. 
*** Τα εισιτήρια του πρώτου τελικού που θα γίνει την
Κυριακή στο Στάδιο Ειρήνης και Φιλίας θα κυκλοφορήσουν αύριο (1.000, 2.000,
3.000 και 5.000 οι τιμές). 
Στο μεταξύ, το ΤΑΚ Ολυμπιακός εξέδωσε
ανακοίνωση με αφορμή τα δημοσιεύματα που αφορούν το μέλλον της ομάδας και τις
ενδεχόμενες μεταγραφικές κινήσεις. Μεταξύ άλλων, αναφέρει: 
«Η διοίκηση της
ομάδας θέλει να ενημερώσει τον κόσμο ότι οποιοδήποτε μεταγραφικό σενάριο
κυκλοφορεί τον τελευταίο καιρό δεν ανταποκρίνεται στην πραγματικότητα. 
Το
ενδιαφέρον μας περιορίζεται μόνο στη διεκδίκηση του τίτλου και αμέσως μετά θα
αρχίσει ο σχεδιασμός για τη νέα χρονιά. Ως εκ τούτου τα όσα κυκλοφορούν και
ενδεχομένως θα κυκλοφορήσουν στις επόμενες μέρες δεν έχουν σχέση με την
αλήθεια και ίσως να εξυπηρετούν άλλες σκοπιμότητες». 
*** Άλλο ένα
συγχαρητήριο τηλεγράφημα για την κατάκτηση του ευρωπαϊκού τίτλου έφτασε χθες
στα γραφεία του Ολυμπιακού, αλλά είχε ιδιαίτερη σημασία, αφού ήταν από τον
Έντι Τζόνσον, τον Αμερικανό άσο της ομάδας που είχε αγωνιστεί σε έναν άλλο
τελικό του κυπέλλου πρωταθλητριών στη Σαραγόσα το 1995. 
ΠΡΟΣΚΛΗΣΗ ΑΠΟ
ΤΡΕΒΙΖΟ 
Νέα τιμητική πρόσκληση από την επίδοξη πρωταθλήτρια Ιταλίας
Μπένετον Τρεβίζο έλαβε χθες ο Ολυμπιακός, προκειμένου να λάβει μέρος σε καμπ
που διοργανώνει στην ιταλική πόλη από 29 Μαΐου έως 1 Ιουνίου για αγώνες μεταξύ
επίλεκτων ομάδων. Παράλληλα θα υπάρξουν και άλλες δύο σημαντικές εκδηλώσεις με
θέματα το μάνατζμεντ στον αθλητισμό και ιδιαίτερα στο μπάσκετ αλλά και την
υπόθεση Μπόσμαν, για την οποία μάλιστα θα μιλήσουν οι πρόεδροι των
επαγγελματιών ενώσεων της Ελλάδας, της Ισπανίας, της Γαλλίας και της Ιταλίας.

Οι «ερυθρόλευκοι» θα εκπροσωπηθούν από τον μάνατζέρ τους Τάκη Λιβιεράτο.

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15828O101</ED>
<ID>
ID:166509

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O10&aa=1</URL></REF>


Article

<CATEGORY>vin10</CATEGORY>

 <H2>Επιστρέφει ο Χριστοδούλου</H2>

Ο ΦΑΝΗΣ Χριστοδούλου
επιστρέφει και επισήμως στην εθνική ομάδα. Ο διεθνής φόργουορντ, στο πλαίσιο
της απόφασης που πήρε για «νέο προσωπικό ξεκίνημα», συμπεριέλαβε και την
εθνική ομάδα και ετοιμάζεται εντατικά ώστε να είναι πανέτοιμος αγωνιστικά στο
Ευρωμπάσκετ που θα γίνει το καλοκαίρι στην Ισπανία. 
Ο Χριστοδούλου ως
γνωστόν προπονείται εδώ και ημέρες, ακολουθώντας ειδικό πρόγραμμα, ενώ εντός
των ημερών θα ενταχθεί στο γκρουπ των διεθνών που έχουν τελειώσει τις
υποχρεώσεις τους με τις ομάδες τους και θα ακολουθήσουν πρόγραμμα συντήρησης.
Σήμερα το πρωί αναμενόταν να συγκεντρωθούν στο Γκολφ Γλυφάδας οι Οικονόμου,
Αλβέρτης, Καλαϊτζής και Μυριούνης, ο οποίος μάλιστα αναγκάστηκε να αναβάλει το
(καθυστερημένο) ταξίδι του που σχεδίαζε να αρχίσει από σήμερα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15828O102</ED>
<ID>
ID:166557

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O10&aa=2</URL></REF>


Article

<CATEGORY>vin10</CATEGORY>

 <H2>Ορτίθ: Φεύγω για το Πόρτο Ρίκο</H2>

ΘΕΣΣΑΛΟΝΙΚΗ 
ΦΕΥΓΕΙ
και αφήνει πίσω του τον Άρη. Ο Χοσέ Πικουλίν Ορτίθ το είπε και θα το
κάνει, όπως επανέλαβε και χθες το βράδυ: «Φεύγω για το Πόρτο Ρίκο και θα έρθω
τον Σεπτέμβριο. 
Γι' αυτό πήγα στο γήπεδο και αποχαιρέτησα τους συμπαίκτες
μου». Άρης και Ορτίθ έχουν συμβόλαιο και για την επόμενη χρονιά, όμως κανείς
δεν μπορεί να πει με βεβαιότητα αυτή τη στιγμή τι θα συμβεί, αφού από τη μία ο
παίκτης θέλει να φύγει και να επιστρέψει ύστερα από τρεις μήνες, αλλά και να
του καταβληθούν τα 110.000 δολάρια που του οφείλονται, και από την άλλη ο
χορηγός δεν κάνει πίσω, δεν του δίνει άδεια, δεν τον έχει εξοφλήσει και δεν
θέλει να υποκύψει σε εκβιασμό. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15828O103</ED>
<ID>
ID:166597

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O10&aa=3</URL></REF>


Article

<CATEGORY>vin10</CATEGORY>

 <H5>ΟΙ ΕΘΝΙΚΕΣ ΑΝΔΡΩΝ ΚΑΙ ΓΥΝΑΙΚΩΝ
ΠΡΟΕΤΟΙΜΑΖΟΝΤΑΙ ΓΙΑ ΤΑ ΠΡΟΚΡΙΜΑΤΙΚΑ ΤΟΥ ΕΥΡΩΠΑΪΚΟΥ ΠΡΩΤΑΘΛΗΜΑΤΟΣ</H5>
<H2>Εθνικά φιλέ</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΣΕ ΔΥΟ... φιλέ ο εθνικός οίστρος στο βόλεϊ, εν όψει
προκριματικών αγώνων για το Ευρωπαϊκό Πρωτάθλημα 1997, με πρώτες βέβαια τις
γυναίκες, που αντιμετωπίζουν αύριο στη Λαμία την Ισπανία (οι άντρες
υποδέχονται τα Σκόπια στην Αλεξανδρούπολη το Σάββατο 10 Μαΐου). 
Η Εθνική
ομάδα γυναικών προπονήθηκε και χθες υπό τις οδηγίες του ομοσπονδιακού
προπονητή Γιάννη Νικολάκη στη Λαμία, με κάποια μικροπροβλήματα από
τραυματισμούς και κρυολογήματα. Στην πρώτη κατηγορία, έστω και αποθεραπευμένες
από διαστρέμματα, οι Μαρία Καρδαμανίδου, Νίκη Γκαραγκούνη, που έχουν χάσει
έδαφος, αλλά γυμνάστηκαν χθες κανονικά. Στη δεύτερη, οι Ελένη Μεμετζή, Πέπη
Μάσσου, οι οποίες επίσης έβγαλαν το πρόγραμμα έστω και με κάποια δυσκολία. 
*** Σχετικά με τον αυριανό αγώνα, με τον οποίο αρχίζει ο μαγιάτικος
προκριματικός «Γολγοθάς» για τις παίκτριές μας, η αρχηγός της ομάδας Σοφία
Αγγελάκη δήλωσε χθες προς την «ΟΜΑΔΑ»: «Είμαστε έτοιμες να δώσουμε τον
καλύτερο εαυτό μας για τη νίκη στον αγώνα με την Ισπανία, που χρειάζεται
προσοχή όσο και αν έχασε με 3-0 από τη Λετονία εκτός έδρας. Καλώ, εκ μέρους
και των συναθλητριών μου, τον φίλαθλο κόσμο της Λαμίας να γεμίσει το γήπεδο
και να είναι ο έβδομος παίκτης μας». 
Στο μεταξύ, η Αλεξανδρούπολη
προετοιμάζεται για να υποδεχθεί την Εθνική βόλεϊ ανδρών, που θα δώσει εκεί δύο
(με Σκόπια 10 Μαΐου και Βέλγιο 14 Μαΐου) από τους τρεις αγώνες που της
απομένουν ακόμη εντός έδρας για να ολοκληρώσει την πρόκριση στα τελικά της
Ολλανδίας. 
Το ευχάριστο είναι ότι θα μπορέσουν να τους παρακολουθήσουν
διπλάσιοι σχεδόν θεατές από όσους χωράει (γύρω στους 1.500) το κλειστό
γυμναστήριο της πρωτεύουσας του Έβρου, αφού θα τοποθετηθούν πτυσσόμενες
κερκίδες, οι οποίες θα ανεβάσουν τη χωρητικότητα του γηπέδου σε 3.000 θέσεις.

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15828O111</ED>
<ID>
ID:166510

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΑΟ
­ Παγώνουν οι εξελίξεις έως τις 25 Μαΐου</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η 25η ΜΑΪΟΥ θα είναι, όπως δηλώνουν όλοι στον Παναθηναϊκό, η
ημέρα εκκίνησης όλων των εξελίξεων. Οι «πράσινοι», μετά τη χθεσινή σύσκεψη που
πραγματοποιήθηκε μεταξύ των αδελφών Γιαννακόπουλων και του Μιχάλη Κυρίτση,
αποφάσισαν να περιμένουν το τέλος του ελληνικού πρωταθλήματος, του ΝΒΑ, αλλά
το κυριότερο τις αποφάσεις της εκτελεστικής επιτροπής της ΦΙΜΠΑ στην
Κοπεγχάγη, όπου θα συζητηθεί η επέκταση της νομοθεσίας περί κοινοτικών για
ολόκληρη την Ευρώπη. Κάτι που σημαίνει, βεβαίως, πως αν ισχύσει, κάθε ομάδα
(ελληνική εν προκειμένω) μπορεί να έχει παίκτες από τη Ρωσία, τη
Γιουγκοσλαβία, την Κροατία κ.λπ. 
Στη σύσκεψη, λοιπόν, επισημοποιήθηκε ότι
ο Μιχάλης Κυρίτσης θα παραμείνει στην ομάδα, αναλαμβάνοντας ένα ρόλο συνδετικό
μεταξύ ομάδας και διοίκησης, συμβούλου ή κάτι άλλο. Μάνατζερ πείτε το,
τεχνικός σύμβουλος της διοίκησης πείτε το, μέσα θα είσαστε. Ακόμη,
επισημοποιήθηκε η θέση του Παναθηναϊκού για αναζήτηση ενός παίκτη-κράχτη και
δημιουργία ομάδας με αστέρες, όπως αρμόζει στον ΠΑΟ. 
*** Η
επιστροφή στις προπονήσεις αναβλήθηκε για σήμερα, καθώς οι απουσίες ήταν
πολλές. Ο Ούγκο Σκονοκίνι ήταν στην Πάρο για ολιγοήμερες διακοπές, οι Νουόσου,
Ντίνκινς, Αμίτσι ως γνωστόν έφυγαν (και μάλλον όλοι τους δίχως επιστροφή), ενώ
οι Φεράν Μαρτίνεθ, Μαρσέλο Νικόλα επέστρεψαν αργά το απόγευμα και δεν θα
προλάβαιναν την προπόνηση. 
Ο ΚΟΧ 
Την πιθανότητα να κάνει
εγχείρηση και να χάσει το Ευρωμπάσκετ της Βαρκελώνης, τη γνώμη του για το
διαζύγιο με τον Μάλκοβιτς, την παραμονή του στην Ελλάδα και την άποψή του για
τις συνθήκες εργασίας στη χώρα μας, αποκαλύπτει με άρθρο του στο περιοδικό της
ομοσπονδίας μπάσκετ της Γερμανίας, ο Μίχαελ Κοχ. 
*** Ως βέβαιη
παρουσιάζει την επιστροφή του Βράνκοβιτς (σύμφωνα με τις πληροφορίες της από
τη Μινεσότα) στην Ελλάδα η βοστωνέζικη εφημερίδα «Μπόστον Γκλομπ». «Επίσης από
τη Μινεσότα έρχονται οι πληροφορίες πως ο Βράνκοβιτς, που έχει ακόμη δύο
χρόνια συμβόλαιο, θα επιστρέψει στην Ευρώπη. Ο Βράνκοβιτς, που συνήθως
"καθόταν στην άκρη του πάγκου" έχει δύο προτάσεις από την Ελλάδα που επιθυμούν
να τον φέρουν πίσω», αναφέρει ο Πίτερ Μέι στο άρθρο του. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15828O112</ED>
<ID>
ID:166558

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O11&aa=2</URL></REF>


Article

<CATEGORY>vin10</CATEGORY>

 <H2>Ηρακλής ­ Παράταση δύο εβδομάδων για Αλεξανδρή</H2>

ΘΕΣΣΑΛΟΝΙΚΗ 
ΠΑΡΑΤΑΣΗ δύο εβδομάδων παίρνει η υπόθεση της
πρόσληψης προπονητή από το ΤΑΚ Ηρακλής. Ο Βαγγέλης Αλεξανδρής είναι αναμφίβολα
ο βασικός υποψήφιος και πρώτη επιλογή των «κυανολεύκων», αλλά η απουσία του
Γιώργου Οικονόμου στις Ηνωμένες Πολιτείες αποτελεί εμπόδιο στις εξελίξεις.
Ταυτόχρονα, ο Έλληνας τεχνικός έχει μία ηθική δέσμευση με τον Απόλλωνα Πάτρας
και γι' αυτό μιλώντας χθες από τη Θεσσαλονίκη όπου βρίσκεται αυτές τις ημέρες
τόνισε: «Δεν θέλω να γίνω σίριαλ, περιμένω να ξεκαθαρίσω με τον Απόλλωνα
πρώτα. Θα μιλήσω με τον Ηρακλή, αλλά για 15 μέρες κλείνω τα αυτιά μου». 
*** Οι προπονήσεις στον Ηρακλή συνεχίζονται με τον Δημήτρη Τσολάκη,
αφού ο Ζόραν Σλάβνιτς επέστρεψε στο Βελιγράδι έχοντας διαφωνήσει για την
ανανέωση του συμβολαίου του. Μετέχουν μόνο νεαροί παίκτες και ο Κακιούσης που
έληξε η άδειά του. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15828O113</ED>
<ID>
ID:166598

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O11&aa=3</URL></REF>


Article

<CATEGORY>vin10</CATEGORY>

 <H2>Αφετηρία
τα «Βαρδινογιάννεια»</H2>

ΟΙ ΥΨΗΛΟΥ επιπέδου Έλληνες άλτες και σπρίντερ (που
θα αναμετρηθούν με τους αντίστοιχους Γερμανούς και πιθανότατα με τους
κορυφαίους Νιγηριανούς) αναμένεται ότι θα ξεκινήσουν επίσημα την αγωνιστική
περίοδο από τα φετινά «Βαρδινογιάννεια» του στίβου, που διεξάγονται 17-18
Μαΐου στο Ρέθυμνο. 
Οι πρωταθλητές μας, που εκτός απροόπτου θα δώσουν το
παρών στο σημαντικό ετήσιο διεθνές μίτιγκ, είναι οι Χάρης Παπαδιάς (100μ.),
Αλέξανδρος Τερζιάν (100μ.), Αλέξης Γενοβέλης (100μ.), Κατερίνα Κόφφα (200μ.),
Κατερίνα Θάνου (100μ.), Νίκη Ξάνθου (μήκος), Όλγα Βασδέκη (τριπλούν). 
*** Ανάμεσα στους πρωταθλητές και πρωταθλήτριες της Γερμανίας που έχουν
δηλώσει συμμετοχή ξεχωρίζουν οι σπρίντερ Μαρκ Μπλούμε (100μ.- 200μ.) και
Μέλανι Πάσκε, στους κορυφαίους στον κόσμο πέρυσι. 
Από τους Νιγηριανούς που
υπάρχει μεγάλη πιθανότητα να πάρουν μέρος πιο διάσημη είναι η χρυσή
Ολυμπιονίκης της Ατλάντα στο μήκος Αζινούα, οι άνδρες σπρίντερ Αλιου (100μ.),
Μπάντα (200μ.) και οι γυναίκες σπρίντερ Ογκουνκόγια (100μ.), Αφολάμπι (200μ.).

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15828O114</ED>
<ID>
ID:166625

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O11&aa=4</URL></REF>


Article

<CATEGORY>vin10</CATEGORY>

 <H2>Θρίαμβος
της Λιάνας στο ξίφος</H2>

Η ΛΙΑΝΑ Ρεγκούκου (ΟΛΑ) κατέκτησε για πολλοστή φορά τον
πανελλήνιο τίτλο στο ξίφος άσκησης γυναικών, νικώντας στον τελικό τη Νικολέτα
Καλή (ΑΟΟ) με 15-10. 
Στην 3η θέση Ραγκούση (ΟΛΑ) και Σ. Καλλή (ΑΟΟ), ενώ
στο ομαδικό του ίδιου όπλου επικράτησε ο Αθηναϊκός Ο.Ο., νικώντας την
Οπλομαχητική Λ.Α. με 45-43. 
Στο ξίφος άσκησης ανδρών του πανελληνίου
Πρωταθλήματος επρώτευσε ο Χρήστος Σμαίλης (ΑΟΟ), νικώντας στον τελικό τον
Γεροσίδερη (ΑΟΟ) με 15-5, με τρίτους τους Ματσατσίνη (Δόξα Πεύκης),
Λυμπερόπουλο (ΠΓΣ). Στον τελικό ομαδικού: Αθηναϊκός Α.Ο. - Πανελλήνιος Γ.Σ.
45-19 
. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15828O115</ED>
<ID>
ID:166643

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O11&aa=5</URL></REF>


Article

<CATEGORY>vin10</CATEGORY>

 <H2>ΕΥΡΩ-ΡΥΘΜΙΚΗ ­ Αγώνες με σημασία</H2>

ΟΧΙ ΜΟΝΟ το Αθήνα '97
του στίβου, που θα διεξαχθεί στο ΟΑΚΑ τον ερχόμενο Αύγουστο, αλλά και το Πάτρα
'97 της ρυθμικής γυμναστικής, που θα προηγηθεί χρονικά (22-25 Μαΐου), θα
επηρεάσει την ψηφοφορία της Λωζάνης στις 5 Σεπτεμβρίου για την ανάθεση της
Ολυμπιάδας 2004. Αυτή είναι η εκτίμηση του προέδρου της Εκτελεστικής Επιτροπής
των αγώνων της Πάτρας, Δημήτρη Δημητρόπουλου, ο οποίος τόνισε σε χθεσινές
δηλώσεις ενόψει της διοργάνωσής τους: 
«Το 13ο Ευρωπαϊκό Πρωτάθλημα
ρυθμικής γυμναστικής δεν αφορά μόνο την Πάτρα ή μόνο τον χώρο της ελληνικής
γυμναστικής, αλλά τον ελληνικό αθλητισμό στο σύνολό του. Η επιτυχία του, για
την οποία είμαστε σίγουροι, θα έχει θετικό αντίκτυπο στην ψηφοφορία της
Λωζάνης. Και επιτυχία δεν είναι μόνο το να πάμε καλά οργανωτικά ή να έχουν
επιτυχίες οι αθλήτριές μας. Πρέπει να καταλάβουν οι Πατρινοί φίλαθλοι ότι τους
χρειαζόμαστε να δώσουν δυναμικό "παρών" στις κερκίδες γιατί η μαζική παρουσία
του κόσμου είναι εκείνη που βάζει τη "σφραγίδα" της επιτυχίας μιας
διοργάνωσης». 
Στο μεταξύ, έγινε χθες γνωστό ότι τα εισιτήρια που
κυκλοφορούν αυτές τις μέρες θα είναι συνολικά 12.000 (4.000 για κάθε μέρα) και
κοστίζουν 1.500, 1.000 και 500 δραχμές. Ήδη έχουν γίνει προεγγραφές τόσο από
Ελληνες φιλάθλους όσο και από πολυάριθμα γκρουπ ξένων φιλάθλων. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15828O116</ED>
<ID>
ID:166653

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O11&aa=6</URL></REF>


Article

<CATEGORY>vin10</CATEGORY>

 <H2>ΠΑΛΗ Τεχνικό νοκ άουτ</H2>

ΧΩΡΙΣ τους Καρντάνοφ (54κ.),
Ξανθόπουλο (97κ.), που αποκλείστηκαν επειδή υπέπεσαν σε σοβαρό πειθαρχικό
παράπτωμα, θα πάρει μέρος η εθνική μας ομάδα ελευθέρας πάλης στο Ευρωπαϊκό
Πρωτάθλημα που αρχίζει σήμερα στη Βαρσοβία. 
*** Η 5η θέση της Φανής
Ψαθά (46κ.) ήταν η καλύτερη από ελληνικής πλευράς στο Ευρωπαϊκό Πρωτάθλημα
ελευθέρας πάλης γυναικών που έληξε στη Βαρσοβία. Στους ίδιους αγώνες η Παυλίνα
Γεωργίου (51κ.) ήταν 8η και η Σταυρούλα Ζυγούρη (62κ.) 9η. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15828O117</ED>
<ID>
ID:166657

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O11&aa=7</URL></REF>


Article

<CATEGORY>vin10</CATEGORY>

 <H2>Φταίει η βροχή</H2>

Το στιγμιότυπο δεν είναι από κάποιο ελληνικό γήπεδο
ποδοσφαίρου, αλλά από το γερμανικό όπεν (τένις), το οποίο άνοιξε χθες τις
πύλες του και θα διαρκέσει μέχρι τις 11 Μαΐου. Οι διοργανωτές επικαλούνται,
για τις άδειες εξέδρες, τη δυνατή βροχή και εύχονται να σταματήσει όσο το
δυνατόν πιο γρήγορα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15828O121</ED>
<ID>
ID:166511

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O12&aa=1</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ
ΓΙΟΥΝΑΙΤΕΝΤ</H5>
<H2>Σήμανε συναγερμός</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο ΕΦΙΑΛΤΗΣ
έκανε και πάλι την εμφάνισή του στον ουρανό του Ολντ Τράφορντ μετά τη νέα
ισοπαλία της Μάντσεστερ Γιουνάιτεντ, αυτή τη φορά με τη Μίντλεσμπρο (3-3). 
*** Ο Άλεξ Φέργκιουσον δεν έχει ξεχάσει τον τρόπο με τον οποίο έχασε
τον τίτλο το 1992 (από τη Λιντς) και το 1995 (από την Μπλάκμπερν) και για τον
λόγο αυτό κρούει τον κώδωνα του κινδύνου στους παίκτες του. 
*** Οι
«μπέμπηδες» βρίσκονται τέσσερις βαθμούς μπροστά από τη Λίβερπουλ και
χρειάζονται μία νίκη στα δύο εναπομείναντα παιχνίδια (στο Ολντ Τράφορντ) για
να εξασφαλίσουν και τυπικά τον τέταρτο τίτλο τους στα πέντε τελευταία χρόνια.

Δοκιμασία για... τους ανθρακωρύχους 
*** Ωστόσο, η
προσεχής αντίπαλός τους, Νιουκαστλ θα δώσει στο Ολντ Τράφορντ τον υπέρ πάντων
αγώνα, αφού διεκδικεί τη δεύτερη θέση που οδηγεί στο Τσάμπιονς Λιγκ της νέας
περιόδου. 
*** Στο τελευταίο παιχνίδι της περιόδου η Μάντσεστερ θα
αντιμετωπίσει τη Γουέστ Χαμ, η οποία της είχε στερήσει τον τίτλο το 1995 με
την ισοπαλία που της απέσπασε στο Άμπτον Παρκ. 
*** Από τον χθεσινό
αγώνα του Ολντ Τράφορντ χαμένη βγήκε και η Μίντλεσμπρο, όχι τόσο για την
ισοπαλία, όσο για τον τραυματισμό του Φαμπρίτσιο Ραβανέλι, ο οποίος ίσως δεν
αγωνιστεί στον τελικό του Κυπέλλου Αγγλίας, στις 17 Μαΐου. 
Νέο σκάνδαλο
στην Πορτογαλία 
*** Νέο «χτύπημα» δέχτηκε το πορτογαλικό
ποδόσφαιρο μετά τις πρόσφατες αποκαλύψεις περί «στημένων» αγώνων στο
πρωτάθλημα. Συγκεκριμένα, ο τηλεοπτικός σταθμός SIC αποκάλυψε πως διεθνείς
ποδοσφαιριστές τον Νοέμβριο του 1995 συμμετείχαν σε σεξουαλικά όργια, λίγο
πριν από τον κρίσιμο αγώνα με την Ιρλανδία για τα προκριματικά του ευρωπαϊκού
πρωταθλήματος. 
Αλυσιδωτές αντιδράσεις 
*** Οι αποκαλύψεις
του SIC στηρίχτηκαν στην κατάθεση Βραζιλιάνας ιερόδουλης, η οποία είχε πάρει
μέρος στα όργια μαζί με άλλες τέσσερις κοπέλες. Η Βραζιλιάνα υποστήριξε πως
στο ξενοδοχείο όπου είχε καταλύσει η αποστολή τις είχε προσκαλέσει ο βοηθός
τού τότε προπονητή Αντόνιο Ολιβέιρα, Γιοακίμ Τεϊχέιρα. 
*** Όπως
ήταν φυσικό, οι αποκαλύψεις αυτές προκάλεσαν αλυσιδωτές αντιδράσεις. Η Ένωση
των Πορτογάλων Ποδοσφαιριστών αποφάσισε να διακόψει οποιαδήποτε σχέση έχει με
τον τηλεοπτικό σταθμό, ενώ η Πόρτο ετοιμάζεται να καταθέσει αγωγή, ζητώντας
δεκάδες εκατομμύρια ως αποζημίωση. 
*** Πιο άτυχος απ' όλους στάθηκε
ο τότε προπονητής της εθνικής Πορτογαλίας και νυν της Πόρτο, Αντόνιο Ολιβέιρα,
ο οποίος διεκομίστηκε στο νοσοκομείο με πόνους στο στήθος, λίγα λεπτά μετά το
τέλος της εκπομπής του SIC, την οποία φυσικά είχε παρακολουθήσει. 
«Εφοπλιστής» ο Κλίνζμαν 
*** Τα μεταγραφολογικα σενάρια
ανθούν αυτή την εποχή, κυρίως όταν πρόκειται για παίκτη όπως ο Γιούργκεν
Κλίνζμαν, που μένει ελεύθερος στο τέλος της περιόδου. Ο αρχηγός της εθνικής
Γερμανίας, λοιπόν, μέχρι χθες βρισκόταν μία ανάσα από την πρώην ομάδα του την
Τότεναμ, σύμφωνα με τον βρετανικό Τύπο. 
*** Από σήμερα, ο Κλίνζμαν
βρίσκεται πιο κοντά στην... Έβερτον, σύμφωνα με τις ίδιες πηγές. Ο Γερμανός
άσος πρόκειται να συναντηθεί με τον πρόεδρο των «εφοπλιστών» Πίτερ Τζόνσον
εντός των προσεχών 48 ωρών, προκειμένου να μιλήσουν για το νέο συμβόλαιο του
παίκτη. 
*** Προς το παρόν, ο Κλίνζμαν κρατά κλειστά τα χαρτιά του
και δηλώνει πως το μόνο που τον ενδιαφέρει είναι η οικογένειά του και το πώς
θα πάρει η Μπάγερν τον τίτλο στην Μπουντεσλίγκα. Βέβαια, δεν ξεχνά να αναφέρει
πως θα ήθελε να συνεχίσει την καριέρα του στην Αγγλία. Για να μην
ξεχνιόμαστε... 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15828O122</ED>
<ID>
ID:166559

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O12&aa=2</URL></REF>


Article

<CATEGORY>vin10</CATEGORY>

 <H2>Επέτειος με τίτλο</H2>

Η δυναστεία Γκριμάλντι συμπληρώνει φέτος 700
χρόνια ζωής. Μια επέτειος η οποία συνέπεσε με την κατάκτηση του τίτλου της
πρωταθλήτριας Γαλλίας από τη Μονακό. Στο στιγμιότυπο, ο πρίγκιπας Αλβέρτος
συγχαίρει τον Έντσο Σίφο για τη μεγάλη επιτυχία της ομάδας. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15828O123</ED>
<ID>
ID:166599

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O12&aa=3</URL></REF>


Article

<CATEGORY>vin10</CATEGORY>

 <H2>Σεμινάριο από
Νιόπλια</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΕΚΠΕΜΠΕΙ SOS
το ελληνικό ποδόσφαιρο, αλλά η ΕΠΟ και η ΕΠΑΕ στερούνται ευαίσθητων
κεραιών για να συλλάβουν το μήνυμα. Και αυτό το σήμα για βοήθεια εκπέμπεται
από τα γήπεδα εδώ και πολλά χρόνια. Η αναξιοπιστία και η επιλεκτική εφαρμογή
των διατάξεων, οδήγησαν τους φίλους του ποδοσφαίρου μακριά από τις εξέδρες.
Ερήμην της συντριπτικής πλειοψηφίας των φιλάθλων συνεχίζονται οι διοργανώσεις,
κομμένες και ραμμένες στα μέτρα των εκάστοτε ισχυρών κυρίως του παρασκηνίου.

«Πάλι θέλουν να αφήσουν εκτός Ευρώπης τον ΟΦΗ. Ντρέπομαι γι' αυτό το
πρωτάθλημα και όλα τα περιμένω να συμβούν», δήλωσε μετά τον νικηφόρο αγώνα
στου Χαριλάου ο Νίκος Νιόπλιας. Πρόσθεσε: «Ξέρω πολύ καλά όλες τις ελληνικές
ομάδες και τι συμβαίνει στο Πρωτάθλημα στα 15 χρόνια που αγωνίζομαι». 
Ξέσπασμα του Νιόπλια, ποδοσφαιριστή με σωστή παρουσία στα γήπεδα. Ευκαιρία για
τον Κώστα Τριβέλλα, τον Γιώργο Δέδε και τους στενούς συνεργάτες τους να
παρακολουθήσουν σεμινάριο ταχύρυθμης εκπαίδευσης από τον Νιόπλια. Αφού αγνοούν
την ύπαρξη παρασκηνίου και θεωρούν προφανώς ότι αναφέρονται σε αυτό μόνον
εχθροί του ποδοσφαίρου ή φαντάσματα του παρελθόντος, θα μάθουν ενδεχομένως ότι
υπάρχει και το παιχνίδι των «κινητών» και των υπογείων διαδρομών. Ίσως...
ξαφνιαστούν και υποχρεωθούν να επισκεφθούν γναθοχειρουργό. Πάντως, θα δουν
καθαρά την αθέατη πλευρά του ποδοσφαίρου, όπως εκφράζεται πίσω από τις πλάτες
των φιλάθλων. 
Αποδεδειγμένα οι Τριβέλλας, Δέδες και οι στενοί συνεργάτες
τους απέτυχαν. Η κάθαρση παραμένει ζητούμενο. Και αυτοί διακρίνονται για πέραν
των ορίων αδράνεια. Κρατούν πολλά χρόνια τις πολυθρόνες. Ας τις εγκαταλείψουν
προτού η μπάλα φθάσει στον βυθό. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15828O124</ED>
<ID>
ID:166626

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O12&aa=4</URL></REF>


Article

<CATEGORY>vin10</CATEGORY>

 <H2>Σήμερα αργά το βράδυ η τρίτη παρτίδα Κασπάροβ - Ντιπ Μπλου</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΟΠΩΣ ΕΓΡΑΨΑΝ πρώτα «ΤΑ ΝΕΑ» στη χθεσινή δεύτερη
έκδοση, ο Κασπάροβ έχασε από τον υπολογιστή Ντιπ Μπλου στη δεύτερη μεταξύ τους
παρτίδα που παίχθηκε χθες τα ξημερώματα ώρα Ελλάδας. 
Ο «βαθυγάλαζος»
υπολογιστής κέρδισε υποδειγματικά τον Κασπάροβ σε μια παρτίδα που είχε όλα τα
χαρακτηριστικά μιας μάχης γιγάντων. Ο υπερυπολογιστής ξεκίνησε μετακινώντας
κατά δύο τετράγωνα το πιόνι του βασιλιά. Έκπληξη προκάλεσε σε πολλούς η
απάντηση του Κασπάροβ, ήδη στην πρώτη κίνηση, καθώς μετακίνησε και αυτός το
αντίστοιχο πιόνι. Παίχτηκε ισπανική παρτίδα. Ο Κασπάροβ έχει αρκετό καιρό να
παίξει με τα μαύρα ισπανική, καθώς τα τελευταία χρόνια έχει περίπου απόλυτη
προτίμηση στη σικελική άμυνα. Η θεωρία δεν σταμάτησε παρά στην 20ή κίνηση. Ο
Κασπάροβ χρησιμοποίησε μια μανούβρα αλλαγής ενός ίππου (Ιγ6-ε2-η6-θ4) που
οπωσδήποτε θα συζητηθεί στις αναλύσεις. Γρήγορα βρέθηκε σε μία θέση στην οποία
δεν διέθετε κανένα ουσιαστικό σχέδιο, αντίθετα με τον υπολογιστή που διέθετε
ενεργητικό παιχνίδι από τις στήλες α και ζ. Το μηχάνημα ανταποκρίθηκε περίφημα
στις απαιτήσεις της θέσης και κέρδισε αξιοποιώντας όλα τα υπέρτερα στοιχεία
των λευκών. 
Ο τρόπος που έχασε ο Κασπάροβ θέτει εν αμφιβόλω τα
συμπεράσματα περί άριστης προετοιμασίας που εξήχθησαν από την πρώτη παρτίδα.
Στο περσινό παιχνίδι ο παγκόσμιος πρωταθλητής ξεκίνησε φιλόδοξα, παίζοντας
εναντίον του υπολογιστή όπως θα έπαιζε εναντίον ενός ανθρώπου, και έχασε. Από
τη δεύτερη παρτίδα έπαιξε διαφορετικά, αντιθεωρητικά και παθητικά, όπως
υποθέτουν όλοι οι ειδικοί ότι πρέπει να αντιμετωπίζονται τα κομπιούτερ. Και
πράγματι, επιβλήθηκε. Εφέτος συνέβη το ανάποδο. Ξεκίνησε με «κομπιουτερίστικο»
στυλ και νίκησε μάλλον εύκολα. Με ανεβασμένο ηθικό, θέλησε πιθανόν να
δοκιμάσει ξανά τις δυνάμεις του σε ένα «φυσιολογικότερο» τρόπο παιχνιδιού και
απέτυχε πάλι. Σήμερα, αργά το βράδυ, θα ξεκινήσει ο τρίτος γύρος με το
θερμόμετρο της αγωνίας στα ύψη. Συνολικά θα παιχθούν 6 παρτίδες που, όπως
φαίνεται, θα οδηγήσουν σε νέα σημαντικά συμπεράσματα ως προς τις ικανότητες
του υπερσύγχρονου υπολογιστή. 
Κασπάροβ - Ντιπ Μπλου (Νέα Υόρκη, 1η
παρτίδα) 
1. Ιζ3 δ5 2. η3 Αη4 3. β3 Ιδ7 4. Αβ2 ε6 5. Αη2 Ιηζ6 6. 0-0 γ6 7.
δ3 Αδ6 8. Ιβδ2 0-0 9. θ3 Αθ5 10. ε3 θ6 11. Βε1 Βα5 12. α3 Αγ7 13. Ιθ4 η5 14.
Ιθζ3 ε5 15. ε4 Πζε8 16. Ιθ2 Ββ6 17. Βγ1 α5 18. Πε1 Αδ6 19. Ιδζ1 δ: ε4 20. δ:
ε4 Αγ5 21. Ιε3 Παδ8 22. Ιθζ1 η4 23. θ: η4 Ι: η4 24. ζ3 Ι: ε3 25. Ι: ε3 Αε7 26.
Ρθ1 Αη5 27. Πε2 α4 28. β4 ζ5 29. ε: ζ5 ε4 30. ζ4 Α: ε2 31. ζ: η5 Ιε5 32. η6
Αζ3 33. Αγ3 Ββ5 34. Βζ1 Β: ζ1+ 35. Π: ζ1 θ5 36. Ρη1 Ρζ8 37. Αθ3 β5 38. Ρζ2 Ρη7
39. η4 Ρθ6 40. Πη1 θ: η4 41. Α: η4 Α: η4 42. Ι: η4+ Ι: η4+ 43. Π: η4 Πδ5 44.
ζ6 Πδ1 45. η7 1-0 
Ντιπ Μπλου - Κασπάροβ (Ν. Υόρκη, 2η παρτίδα) 
1. ε4
ε5 2. Ιζ3 Ιγ6 3. Αβ5 α6 4. Αα4 Ιζ6 5. 0-0 Αε7 6. Πε1 β5 7. Αβ3 δ6 8. γ3 0-0 9.
θ3 θ6 10. δ4 Πε8 11. Ιβδ2 Αζ8 12. Ιζ1 Αδ7 13. Ιη3 Ια5 14. Αγ2 γ5 15. β3 Ιγ6
16. δ5 Ιε7 17. Αε3 Ιη6 18. Βδ2 Ιθ7 19. α4 Ιθ4 20. Ι: θ4 Β: θ4 21. Βε2 Βδ8 22.
β4 Βγ7 23. Πεγ1 γ4 24. Πα3 Πεγ8 25. Πγα1 Βδ8 26. ζ4 Ιζ6 27. ζ: ε5 δ: ε5 28.
Βζ1 Ιε8 (εδώ το 28... α5 ίσως να έδινε μια διέξοδο με αντιπαιχνίδι) 29. Βζ2
Ιδ6 (πρακτικά υποχρεωτικό αφού στην απειλή 30. Αβ6 η μαύρη βασίλισσα πρέπει να
παραμείνει στην 8η οριζόντιο για να στηρίζει τον πύργο α8) 30. Αβ6 Βε8 31.
Π3α2 Αε7 32. Αγ5 Αζ8 33. Ιζ5 Α: ζ5 34. ε: ζ5 ζ6 35. Α: δ6 Α: δ6 36. α: β5 α:
β5 37. Αε4 Π: α2 38. Β: α2 Βδ7 39. Βα7 Πγ7 40. Ββ6 Πβ7 41. Πα8+ Ρζ7 42. Βα6
Βγ7 43. Βγ6 Ββ6+ 44. Ρζ1 Πβ8 45. Πα6 1-0. Η θέση είναι χαμένη γιατί μετά την
υποχρεωτική αλλαγή βασιλισσών και την τοποθέτηση του λευκού πιονιού στο γ6 ο
λευκός αξιωματικός αξιοποιείται στο έπακρο, αντίθετα με το μαύρο που δεν έχει
πεδίο δράσης. 
Τα μαύρα πιόνια β5, γ4 είναι ιδιαίτερα ευάλωτα ενώ υπάρχουν
και απειλές μέσω της τοποθέτησης του πύργου στην 7η οριζόντια και του
αξιωματικού στο τετράγωνο δ5. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15828O991</ED>
<ID>
ID:166518

</ID><URL>http://ta-nea.dolnet.gr/neaweb/neafile.print_unique?e=A&f=15828&m=O99&aa=1</URL></REF>


Article

<CATEGORY>vin09</CATEGORY>

 <H5>ΠΡΩΤΗ ΑΠΟΦΑΣΗ ΤΩΝ
ΕΡΓΑΤΙΚΩΝ: ΘΑ ΚΡΑΤΗΣΟΥΜΕ ΤΑ ΜΑΡΜΑΡΑ ΤΟΥ ΠΑΡΘΕΝΩΝΑ</H5>
<H2>Πιστοί στον Έλγιν...</H2>

«Θα κρατήσουμε τα ελγίνεια μάρμαρα, λέει ο Σμιθ», γράφουν σε άρθρο
τους (στην τρίτη σελίδα) οι «Times», σημειώνοντας όμως πως «οι δηλώσεις του
νέου υπουργού θα δυσαρεστήσουν αριθμό Εργατικών βουλευτών, οι οποίοι πέρυσι
είχαν υπογράψει ψήφισμα για τον επαναπατρισμό των ιστορικών μνημείων». 
Οι
«Times» υπενθυμίζουν και τη δήλωση του «σκιώδους» ­ τότε ­ υπουργού Πολιτισμού
των Εργατικών Μαρκ Φίσερ, πως «η επόμενη Εργατική κυβέρνηση θα αρχίσει αμέσως
συνομιλίες με την Ελλάδα για την επιστροφή των Μαρμάρων», αλλά και την
επίπληξη του κ. Φίσερ από τον τότε αρχηγό των Εργατικών (και σημερινό
πρωθυπουργό) Τόνι Μπλερ. 
Πρωτοσέλιδο θέμα, με μεγάλη φωτογραφία των
γλυπτών του Παρθενώνα ­ όπως εκτίθενται στο Βρετανικό Μουσείο ­ δημοσίευσε
χθες και η «Daily Telegraph», υπό τον τίτλο «Τα ελγίνεια μένουν στη Βρετανία,
λέει ο υπουργός στους Έλληνες», με τη σημείωση πως οι δηλώσεις του κ. Σμιθ
έδωσαν τέλος στην «αβεβαιότητα χρόνων, ως προς τις προθέσεις των Εργατικών για
τους πολιτιστικούς θησαυρούς από άλλες χώρες που βρίσκονται στη Βρετανία». 
Στην Ελλάδα είχαμε χθες και την πρώτη επίσημη αντίδραση στις δηλώσεις Σμιθ από
τον υπουργό Πολιτισμού κ. Ευάγγελο Βενιζέλο, που βρισκόταν στη Θεσσαλονίκη.
«Οι Βρετανοί Εργατικοί», είπε, «η νίκη των οποίων μας έχει χαροποιήσει
ιδιαιτέρως, είναι μεν εργατικοί, είναι όμως πάνω απ' όλα Βρετανοί. Δεν πρέπει
να τρέφουμε ψευδαισθήσεις. Είμαστε αισιόδοξοι γιατί υπάρχουν ανειλημμένες
πολιτικές και ηθικές υποχρεώσεις, η βρετανική κοινή γνώμη υποδέχεται τη διεθνή
πίεση που ασκεί το ίδιο το μνημείο». 
Ο υπουργός δήλωσε αισιόδοξος και
απέδωσε την άρνηση του Βρετανού ομολόγου του σε ελλιπή ενημέρωση και...
ανακρίβεια. Όσον αφορά δε τον ισχυρισμό ότι το Βρετανικό Μουσείο φυλά καλύτερα
και προβάλλει σε περισσότερους επισκέπτες τα Μάρμαρα του Παρθενώνα, ο κ.
Βενιζέλος τον χαρακτήρισε ως «ευφυολόγημα» και πρόσθεσε πως μέχρις ότου
συναντήσει τον κ. Σμιθ, στις 30 Ιουνίου στο Λουξεμβούργο, στο πλαίσιο της
Συνόδου των Υπουργών Πολιτισμού της Ευρωπαϊκής Ένωσης, εκείνος θα έχει δει το
θέμα με πολύ σοβαρό τρόπο και σε μεγαλύτερο βάθος. 
«Η επιστροφή των
Μαρμάρων δεν έχει σχέση με την επιστροφή άλλων πολιτιστικών αγαθών. Πρόκειται
για την ακεραιότητα, την αισθητική και την αρχιτεκτονική του μείζονος μνημείου
του δυτικού πολιτισμού, που ­ διόλου τυχαία ­ η Ουνέσκο επέλεξε ως σύμβολο
δικό της, ως λογότυπο, γιατί ακριβώς αποτυπώνει την ακμή του κλασικού
πολιτισμού», υπογράμμισε ο κ. Βενιζέλος, για να καταλήξει χαρακτηριστικά πως
«η διεκδίκηση των Μαρμάρων του Παρθενώνα από τη Βρετανία δεν αποτελεί μια
διεθνή νευρικότητα της Ελλάδας, αλλά μια αξίωση του ίδιου του μνημείου». 
«Εμείς το περιμέναμε αλλά αυτό δεν αλλάζει τίποτα στη δική μας στάση», δήλωνε
στο μεταξύ χθες, στα «ΝΕΑ», η πρόεδρος της Επιτροπής για την Επιστροφή των
Μαρμάρων, στο Λονδίνο, κ. Ελένη Κιούμπιτ, αναφερόμενη στις δηλώσεις του κ.
Σμιθ. Η ψυχραιμία και η αισιοδοξία με την οποία έδείξε να αντιμετωπίζει την
μεταστροφή του Εργατικού Κόμματος η κ. Κιούμπιτ στηρίζεται, όπως εκείνη είπε,
σε δύο πολύ βασικούς παράγοντες: Πρώτον, στο ότι ο νέος υπουργός έκανε αυτές
τις δηλώσεις μόλις δύο ημέρες μετά την υπουργοποίησή του και, δεύτερον, στο
ότι εξακολουθούν να υπάρχουν πολλοί βουλευτές του Εργατικού Κόμματος που
συνεχίζουν να είναι υπέρ της επιστροφής. 
«Κατά τη γνώμη μας ήταν πρόωρες
οι δηλώσεις του υπουργού», είπε η κ. Κιούμπιτ. «Στη Βρετανία υπάρχει νόμος που
απαγορεύει να πειραχθεί η συλλογή του Βρετανικού Μουσείου, οπότε ο νέος
υπουργός δεν θα μπορούσε να δώσει άλλη απάντηση από αυτήν που έδωσε. Για μας
όμως δεν αλλάζει τίποτα. Τα επιχειρήματά μας είναι πολύ ορθολογικά ­ γι' αυτό
άλλωστε έχουμε τόσο κόσμο μαζί μας. Το δημοψήφισμα που έγινε μέσω του "Channel
4" ήταν υπέρ μας. Πάρα πολλοί βουλευτές του Εργατικού Κόμματος έχουν ψηφίσει
υπέρ της επιστροφής. Το Ευρωκοινοβούλιο το ίδιο. Δεν έχουμε λοιπόν κανέναν
λόγο να χάνουμε τις ελπίδες μας. Τα επιχειρήματά μας είναι αδιάσειστα και θα
τα θέσουμε όταν κρίνουμε ότι είναι η κατάλληλη στιγμή. Δεν έχει μειωθεί ο
ενθουσιασμός μας». 
Ο πρέσβης στην Ουνέσκο (και μέλος της Επιτροπής για την
Επιστροφή των Μαρμάρων) Βασίλης Βασιλικός, δήλωνε, τέλος, στον ραδιοσταθμό
«Flash», πως αναμένεται ­ επειδή οι Εργατικοί είχαν υποσχεθεί την επιστροφή
της χώρας τους στους κόλπους της Ουνέσκο ­ ο αντιπρόσωπος της Βρετανίας, ώστε
«μαζί, από κοινού, να αντιμετωπίσουμε το πρόβλημα, όπως η Ουνέσκο το
αντιμετωπίζει ­ πάρα πολύ θετικά για τη χώρα μας». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15828P011</ED>
<ID>
ID:166519

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P01&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ</H2>

<AUTHOR>ΚΩΣΤΑΣ ΜΗΤΡΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15828P012</ED>
<ID>
ID:166565

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P01&aa=2</URL></REF>


Article

<CATEGORY>vin09</CATEGORY>

 <H5>Ο ΝΙΚΗΤΗΣ ΤΟΥ ΔΙΕΘΝΟΥΣ
ΔΙΑΓΩΝΙΣΜΟΥ ΚΙΘΑΡΑΣ ΣΤΟ ΜΕΓΑΡΟ</H5>
<H5>«Δεσποινίς Τζούλια»</H5>
<H2>Παραμύθια και ποίηση</H2>

*** Η πηγή
έμπνευσης ήταν το σκυριανό λαϊκό παραμύθι «Ο Γιάννης της ορφανής». Από εκεί
γεννήθηκε η παράσταση ­ του Χοροθεάτρου «Ροές» ­ «Η βουή του Μύθου», που
χορογράφησε και αναδιαμόρφωσε η Σοφία Σπυράτου, πάνω στη μουσική που συνέθεσε
ο Νίκος Ξυδάκης, με στίχους του Θοδωρή Γκόνη. Στο τελικό αποτέλεσμα
συμπράττουν άλλοι τρεις καλλιτέχνες ­ ο Πάνος Χαραλάμπους, που επιμελήθηκε τον
εικαστικό χώρο, η Καλλιόπη Κοπανίτσα, που έκανε τα κουστούμια και ο Φίλιππος
Κουτσαφτής, που έβαλε την υπογραφή του στους φωτισμούς, δίνει πρεμιέρα απόψε
στον ατμοσφαιρικό χώρο των «Ροών», στον Κεραμεικό. Πρωταγωνιστούν ο Γιάννης
Επισκόπου και η Έλενα Κουρκούλη. («Ροές», Ιάκχου 16, 9.30, τηλ. 3479.426). 
ΠΡΕΜΙΕΡΑ 
Το κωμειδύλλιο του Άγγελου Βλάχου «Η κόρη του παντοπώλου»
παρουσιάζεται απόψε σε πρεμιέρα στην Κομοτηνή, από το Δημοτικό Περιφερειακό
Θέατρο της πόλης. Η σκηνοθεσία και η σκηνική προσαρμογή είναι του Δημήτρη
Παπασταμάτη. Οι παραστάσεις θα συνεχιστούν έως και την Κυριακή 11 Μαΐου.
(ΔΗΠΕΘΕ Κομοτηνής, Γ. Κονδύλη 30, 9.00). 
ΜΠΡΑΜΣ 
Έργα του Μπραμς
θα ερμηνεύσουν ο βιολονίστας Γιάννης Παπαδημήτρης και ο πιανίστας Κλάουντιους
Τάνσκι, στο πλαίσιο του Διεθνούς Φεστιβάλ Μουσικής Δωματίου, για τα 100 χρόνια
από τον θάνατο του συνθέτη, που διοργανώνεται στο Ινστιτούτο Γκαίτε (Ομήρου
14-16, 8.30 μ.μ.). 
ΓΙΑ ΤΟΝ ΚΑΒΑΦΗ 
«Έρως, τέχνη και αγορά στην
ποίηση του Καβάφη» είναι το θέμα της ομιλίας που ο διακεκριμένος Άγγλος
νεοελληνιστής Πίτερ Μάκριτζ θα κάνει απόψε στο Παλιό Πανεπιστήμιο. Καθηγητής
της Νεοελληνικής Φιλολογίας στο Πανεπιστήμιο της Οξφόρδης, ο Π. Μάκριτζ
έρχεται ως προσκεκλημένος του Τμήματος Θεατρικών Σπουδών του Πανεπιστημίου
Αθηνών. (Παλιό Πανεπιστήμιο, Θόλου 5, Πλάκα, 7.00). 
ΕΚΔΗΛΩΣΗ 
Τον Διονύση Καρατζά και την ποιητική του συλλογή «Ανθοφορία της
νύχτας»/ΔΕΛΦΙΝΙ, παρουσιάζουν απόψε στο Άσσος - Καφέ Παράσταση η Λύντια
Στεφάνου, ο Ματθαίος Μουντές και ο Μανόλης Πρατικάκης. Ποιήματα θα διαβάσει ο
Άρης Λεμπεσόπουλος, ενώ θα τραγουδήσει ο Βασίλης Λέκκας με τη συνοδεία, στην
κιθάρα, του Δημήτρη Παπαγγελίδη. (Άσσος - Καφέ Παράσταση, Βαλτετσίου 15,
9.30). 
ΦΩΤΟΓΡΑΦΙΑ 
Δύο εκθέσεις φωτογραφίας εγκαινιάζονται
απόψε. Η πρώτη στο Μουσείο Κυκλαδικής Τέχνης (Νεοφύτου Δούκα 4, 8.00) με
μαυρόασπρες φωτογραφίες του Ελληνοαμερικανού Μαρή Εμπειρίκου, που «συνομιλεί»
με τα κυκλαδικά ειδώλια και τον κόσμο της αρχαιότητας. Η δεύτερη, στον
Φιλολογικό Σύλλογο «Παρνασσός», της Ευδοξίας Ημέλλου, που παρουσιάζει τα
φωτογραφικά «μηνύματά της από ένα Μνημείο της Νάξου». (Πλατεία Καρύτση 8,
8.00). 
«Δεσποινίς Τζούλια», από
σήμερα και μέχρι τις αρχές Ιουνίου, η Παρθενόπη Μπουζούρη στην παράσταση που
ανεβάζει η ανήσυχη σκηνοθέτις Άντζελα Μπρούσκου με το «Θέατρο Δωματίου». Το
έργο αυτό του Αύγουστου Στρίντμπεργκ, η τρίτη δουλειά του «Θεάτρου Δωματίου».
Η παράσταση φιλοξενείται στο χώρο «Ανάλια» δίπλα στο Πάντειο. Η μετάφραση
είναι της Μαργαρίτας Μέλμπεργκ και τους πρωταγωνιστικούς ρόλους του υπηρέτη
και εραστή της Τζούλιας, Ζαν, ερμηνεύει ο Φάνης Δίπλας, ενώ την Κριστίν
υποδύεται η Βούλα Τσαπακίδου. («Ανάλια», Φραγκούδη 18-20, κοντά στο Πάντειο,
τηλ. 3632.411). 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15828P021</ED>
<ID>
ID:166523

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P02&aa=1</URL></REF>


Article

<CATEGORY>vin09</CATEGORY>

 <H2>Εκεί,
στην πρώτη Εθνική (οδό)</H2>

<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Αυτές τις τελευταίες
μέρες, που όλη η Ελλάδα ήταν στριμωγμένη σ' ένα Ι.Χ. και ταξίδευε στο
εσωτερικό της, ακολούθησα κι εγώ το σύνολο και περιηγήθηκα τη χώρα μου. Δεν θα
'θελα να σχολιάσω το πολυποίκιλτον και έκλαμπρον του τοπίου, του αρμονικά
προσαρμοζομένου στις αλλεπάλληλες αλλαγές του καιρού. Ούτε στον βιασμό αυτού
του ίδιου τοπίου από συνανθρώπους, συμπατριώτες, μπετόν, αρχιτεκτονήματα,
προσχώσεις, τσιμεντοστρώσεις, πλαστικές καρέκλες, (οι επονομαζόμενες
ηλεκτρικές καρέκλες του γύφτου), ομπρέλες, σαμπρέλες, λάδια, σκουπίδια και
δρόμους διακοσμημένους ένθεν κακείθεν με πτώματα ζώων κατοικιδίων. Όχι, θα
'θελα να σταθώ σ' αυτόν τον «δρόμο του θανάτου», τον επισήμως «εθνική οδό»
αποκαλούμενον. 
Αυτή, λοιπόν, η εντελώς (Αντ)Εθνική οδός έχει ακριβώς τα
χαρακτηριστικά του «Γεφυριού της Άρτας», εμπλουτισμένα, όμως, μ' ένα πιο
σύγχρονο πνεύμα, πιο ομαδικό. Δεν της φτάνει η γυναίκα του Πρωτομάστορα, θέλει
πολλούς νεκρούς για να στεριώσει. Έχω πάει πολλές φορές μικρός στο «τρενάκι
του θανάτου» στο λούνα παρκ. Και πολύ φοβόμουνα. Εδώ, όμως, ο φόβος πάγωνε το
αίμα. Γιατί αυτή η Εθνική (Ματωμένη) οδός φάρδαινε και στένευε από μόνη της,
έβγαζε στα καλά καθούμενα σπυριά, άνοιγε κρατήρες και κάθε τόσο τόξα σε
οδηγούσανε σε άλλα σημεία της κόλασης, όπου πέρναγες δίπλα σε καζάνια με πίσσα
που κόχλαζαν και διάφοροι μπαρουτοκαπνισμένοι τριτοκοσμικοί με μια κόκκινη
σημαία στο χέρι σού δείχνανε πώς θα βράζεις στον άλλο κόσμο που θα πας. Κάθε
τόσο δε, μαζεμένος κόσμος γύρω από τρακαρισμένα αυτοκίνητα, τραυματιοφορείς,
δημοσιογράφους και κάμερες έβλεπε τη φρίκη αποσβολωμένος. Οι ειδήσεις ζωντανές
στον δρόμο μας. Όταν δε πέρναγες επιτέλους όλο αυτό το μαρτύριο, έφτανες στα
φυλάκια των διοδίων. Η εξαδέλφη μου, η Μαριέττα, πολύ καλόβολος άνθρωπος,
τροφαντή και αλέγκρα, με το που βλέπει τον υπάλληλο: 
­ Πόσα θα μας δώσετε
­ του λέει ­ για την ψυχική οδύνη που περάσαμε; 
Έτσι όπως άκουγα σοβαρό
σοβαρό τον εισπράκτορα να απαντά «Άσε τ' αστεία, μαντάμ, και πέσε το
500άρικο», ο νους μου πήγε στον οβολό που έπρεπε να 'χει ο νεκρός στο στόμα,
για να το δώσει στον βαρκάρη να τον περάσει απέναντι στην Αχερουσία Λίμνη. 
Όταν γυρίσαμε το βράδυ στην Αθήνα, κοιταχτήκαμε και όλοι είχαμε ένα
πεντακοσάρικο στη γλώσσα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15828P022</ED>
<ID>
ID:166568

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P02&aa=2</URL></REF>


Article

<CATEGORY>vin09</CATEGORY>

 <H2>Μαζί,
για την Αγία Σοφία</H2>

<AUTHOR>Χ</AUTHOR>

Το πρώτο βήμα έγινε το 1994 με ένα «πρωτόκολλο συνεργασίας» ­
μεταξύ του Εθνικού Μετσόβιου Πολυτεχνείου, του αμερικανικού Πανεπιστημίου του
Πρίνστον και του Πανεπιστημίου του Βοσπόρου. Αντικείμενο, η διάσωση της Αγίας
Σοφίας, «του σημαντικότερου βυζαντινού μνημείου», από τη φθορά του χρόνου. Τα
πρώτα συμπεράσματα από την κοινή ελληνοαμερικανοτουρκική συνεργασία, από τη
συντήρηση και αποκατάσταση του μνημείου, θα ακουστούν στη Ρόδο, όπου σήμερα
(και έως τις 11 Μαΐου) οργανώνεται το 4ο Διεθνές Συνέδριο για τη Συντήρηση των
Μνημείων της Μεσογείου. Οι συμμετοχές ειδικών επιστημόνων θα είναι εντυπωσιακά
πολλές: 300 από 140 πανεπιστήμια κυρίως της Μεσογείου, αλλά και από το
Μητροπολιτικό Μουσείο της Νέας Υόρκης, το Ερμιτάζ της Αγίας Πετρούπολης και το
Ινστιτούτο Πολ Γκετί. Ο μεγάλος αριθμός των συμμετεχόντων στο εν λόγω
συνέδριο, αλλά και οι πολλές «διακρατικές» συνεργασίες, όπως αυτή για την Αγία
Σοφία, αποδεικνύουν, για άλλη μια φορά, πως σε επίπεδο πολιτισμού,
πολιτιστικής κληρονομιάς και επιστήμης τα σύνορα μπορεί να πέσουν και οι
διαφορές να «αμβλυνθούν». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15828P023</ED>
<ID>
ID:166607

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P02&aa=3</URL></REF>


Article

<CATEGORY>vin09</CATEGORY>

 <H2>Αλλαγή
πλεύσης</H2>

<AUTHOR>Π.Κ.</AUTHOR>

Την αλλαγή πορείας στο θέμα των απαλλοτριώσεων για
αρχαιολογικούς σκοπούς και την εξέταση από μηδενικής βάσεως κάποιων κηρύξεων
που εκκρεμούν προανήγγειλε από τη Θράκη ο γενικός γραμματέας του υπουργείου
Πολιτισμού, κ. Γιαννακόπουλος. Αλεξανδρούπολη, Διδυμότειχο, Φέρες, Μαρώνεια,
Ξάνθη, Άβδηρα, Κομοτηνή, Καβάλα, Θάσος, Φίλιπποι ήταν οι κύριες στάσεις της
δεύτερης περιοδείας του Κεντρικού Αρχαιολογικού Συμβουλίου. Η πρώτη ήταν στην
Κρήτη. Στη Θράκη, λοιπόν, ο γενικός γραμματέας του υπουργείου Πολιτισμού, κ.
Ευγένιος Γιαννακόπουλος, εξήγγειλε ότι οι επιτόπου επισκέψεις και συνεδριάσεις
του ανώτατου γνωμοδοτικού οργάνου θα συνεχισθούν, ώστε έως το τέλος του 1997
να έχει «σαρωθεί» ολόκληρη η Ελλάδα και να έχουν επιλυθεί τα σημαντικότερα
χρονίζοντα προβλήματα επιτόπου και όχι εξ αποστάσεως. Αυτό το μέτρο, μαζί με
την εφαρμογή της μηχανοργάνωσης και τη δημιουργία αρχείου των θεμάτων ανά
περιοχή, ελπίζεται ότι θα βοηθήσει, ώστε οι αποφάσεις που λαμβάνονται να είναι
ακριβέστερες, ρεαλιστικές και το έργο του Συμβουλίου αποδοτικότερο στην
προστασία των μνημείων, αλλά και των πολιτών. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15828P024</ED>
<ID>
ID:166632

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P02&aa=4</URL></REF>


Article

<CATEGORY>vin09</CATEGORY>

 <H2>«Γεμάτη» χρονιά για το Μπρόντγουεϊ</H2>

<AUTHOR>Χ.</AUTHOR>

. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15828P025</ED>
<ID>
ID:166649

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P02&aa=5</URL></REF>


Article

<CATEGORY>vin09</CATEGORY>

 <H2>31
χρόνια καθυστέρηση!</H2>

<AUTHOR>Π.Κ.</AUTHOR>

Δεν ξέρω ποιο ακριβώς ήταν το θέμα που
έφερε τον 72χρονο, από τη Θάσο, να εισβάλλει με ένα βιβλίο, το Σύνταγμα της
Ελλάδος, στη συνέντευξη Τύπου, που έδωσε ο γενικός γραμματέας του υπουργείου
Πολιτισμού και πρόεδρος του Κεντρικού Αρχαιολογικού Συμβουλίου, κ. Ευγένιος
Γιαννακόπουλος. Αφορούσε, όμως, την αποζημίωση που εδικαιούτο ο γέροντας από
κάποια απαλλοτρίωση και που καθυστερεί εδώ και 31 χρόνια. Κάπου, σίγουρα, θα
έχει κολλήσει το θέμα. Σε κάποιο νόμο. Έτρεμε ο άνθρωπος και το μόνο που είπε
στον κ. πρόεδρο του Συμβουλίου ήταν να διαβάσει το άρθρο 17 περί προστασίας
του δικαιώματος ιδιοκτησίας. Δεν ξέρω από νόμους. Υπάρχει όμως και ένας
άγραφος νόμος, τον οποίον εφαρμόζει μερικές φορές το έγκριτο Συμβούλιο στις
αποφάσεις του, είναι ο νόμος της ανθρωπιάς... 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15828P026</ED>
<ID>
ID:166655

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P02&aa=6</URL></REF>


Article

<CATEGORY>vin09</CATEGORY>

 <H5>Ο ΜΙΚΗΣ
ΔΙΕΚΟΨΕ ΤΗΝ ΠΕΡΙΟΔΕΙΑ ΤΟΥ ΚΑΙ ΓΥΡΙΣΕ ΣΤΗΝ ΑΘΗΝΑ</H5>
<H5>Η Μαρία Φαραντούρη αντ'
αυτού</H5>
<H2>«Θα ξεκουραστώ έως το τέλος του '97»</H2>

«Δεν ανησυχώ, νιώθω καλά,
αλλά αισθάνομαι ότι μου χρειάζεται ανάπαυση. Θα μπω στο νοσοκομείο και σταματώ
κάθε δραστηριότητα μέχρι τέλους του 1997». 
Αυτά ήταν τα πρώτα λόγια
που είπε ο Μίκης Θεοδωράκης στους δημοσιογράφους μόλις κατέβηκε από το
αεροπλάνο της «Ολυμπιακής» στις 5.20 το απόγευμα, μόλις έφθασε από το
Βερολίνο. 
Την περασμένη Δευτέρα 28 Απριλίου το βράδυ ­ όπως είπε ο Μίκης ­
είχε κρίση αναπνευστικού και πήγε, κρυφά, στο Ωνάσειο. Οι γιατροί δεν του
βρήκαν τίποτα, αλλά του συνέστησαν ανάπαυση. Εκείνος, όμως, έφυγε την Τρίτη
για τη Γερμανία όπου συναντήθηκε με τον Γερμανό υπουργό Εξωτερικών Κλάους
Κίνκελ για το θέμα των συναυλιών ειρήνης με τον Ζιλφί Λιβανελί. 
«Ήρθα εδώ,
στην Αθήνα, γιατί γνωρίζω όλους τους γιατρούς που είναι φίλοι μου. Τώρα πρέπει
να ξεκουραστώ, να κάνω εξετάσεις. Δεν είχα σκεφθεί μέχρι τώρα ότι η δύσπνοια
και η κόπωση έχουν σχέση με το "ξύπνημα" της φυματίωσης που με ταλαιπωρούσε
από τη Μακρόνησο. Θα πάω και στο Βραχάτι για ανάπαυση μετά τις εξετάσεις»,
είπε ο Θεοδωράκης και αναχώρησε με Ι.Χ. από το αεροδρόμιο για το σπίτι του.
Τον συνόδευαν η κόρη του Μαργαρίτα και η γραμματέας του Ρένα Παρμενίδου. 
Τα αναπνευστικά προβλήματα στον Θεοδωράκη παρουσιάστηκαν χθες τα ξημερώματα
μετά τη συναυλία που δόθηκε το βράδυ της περασμένης Κυριακής στο «Σπίτι των
πολιτισμών του κόσμου» του Βερολίνου. 
Ο Μίκης δεν διηύθυνε μόνο.
Τραγούδησε και μόνος με τον Λιβανελί και τους μουσικούς. Ξεσήκωσε 1.500
θεατές. Έδινε συνεχώς παλμό με τις ερμηνείες των τραγουδιών του. Το κοινό
τραγουδούσε μαζί του και τον αποθέωνε. Εκείνος συγκινημένος, με υψωμένη τη
γροθιά, έδινε παλμό στον κόσμο και κλείνοντας την παράσταση είπε: «Με το
τραγούδι δεν θ' αλλάξουμε τον κόσμο, αλλά μπορούμε να επηρεάσουμε καταστάσεις
ώστε να μπορούν να συνεννοούνται οι άνθρωποι». 
Μετά τη συναυλία ο
διευθυντής του «Ελληνικού Ιδρύματος Πολιτισμού» του Βερολίνου, Λευτέρης
Οικονόμου, παρέθεσε δείπνο στους πρωταγωνιστές της παράστασης και σε
διπλωμάτες (Έλληνες και Τούρκους), στην ελληνική ταβέρνα «Κασάμπαλης» που
βρίσκεται στη Χάργκεν Μπερκ Στράσε. 
Ο Μίκης ήταν ευδιάθετος, έφαγε τα
καταπληκτικά ­ όπως τα χαρακτήρισε ­ κεφτεδάκια, ελληνικές σαλάτες, τζατζίκι
και σουβλάκια, ενώ ήπιε λευκό κρασί. Δημιουργήθηκε μεγάλο κέφι στην παρέα, ο
ψηλός άρχισε να τραγουδά και όταν τελείωσε άρχισε να αφηγείται ιστορίες από
την Αντίσταση και τη Μακρόνησο. 
Στις 2.30 ο Θεοδωράκης έφυγε για το
ξενοδοχείο. Εκεί ­ σύμφωνα με πληροφορίες ­ αισθάνθηκε δύσπνοια και κάλεσαν
γιατρό. Ετέθη υπό παρακολούθηση, έγιναν κάποιες απαραίτητες εξετάσεις και οι
γιατροί του συνέστησαν ανάπαυση, ενώ δήλωναν ότι η κατάσταση της υγείας του
ήταν σταθερή. 
Μέχρι αργά χθες τη νύχτα ο Μίκης ήταν ήσυχος και μίλησε με
τον προσωπικό του γιατρό, Βύρωνα Σάμιο. Το πιθανότερο ήταν ότι από τις πρωινές
ώρες σήμερα επρόκειτο να εισαχθεί για εξετάσεις στο Ωνάσειο ή κάποιο άλλο
μεγάλο νοσοκομείο. 
Ο υπεύθυνος του γραφείου οργάνωσης των συναυλιών
Θεοδωράκη - Λιβανελί, από το Βερολίνο, Αστέρης Πανάγου Κούτουλας, δήλωσε χθες
ότι: 
«Ο Μίκης Θεοδωράκης δεν θα μπορέσει να συνεχίσει τις συναυλίες του με
τον Λιβανελί και αντ' αυτού θα μετάσχει η Μαρία Φαραντούρη». 
Στο πρόγραμμα
της περιοδείας περιλαμβάνονται κοντσέρτα κατ' αρχάς στο Παρίσι (7/5) και στις
Βρυξέλλες (8/5) και στη συνέχεια σε Φρανκφούρτη, Μόναχο και Στουτγκάρδη (10/5,
12/5 και 13/5 αντίστοιχα). Ο Μίκης «υπό τις παρούσες συνθήκες» δεν θα
συμμετάσχει ούτε στη συναυλία που είχε προγραμματιστεί στην «πράσινη γραμμή»
στην Κύπρο, στις 13 Ιουνίου. 
Η Μαρία Φαραντούρη, χθες στις 10 το βράδυ, επισκέφθηκε
τον Μίκη Θεοδωράκη στο σπίτι του στην Πλάκα και συζήτησαν για το θέμα των
συναυλιών στο Παρίσι, τις Βρυξέλλες και τη Γερμανία. Σήμερα ­ σύμφωνα με
πληροφορίες ­ η Φαραντούρη αναχωρεί αεροπορικώς για το Παρίσι, όπου αύριο το
βράδυ έχει ορισθεί η δεύτερη συναυλία της ειρήνης με τον Λιβανελί και θα λάβει
μέρος αντικαθιστώντας τον Μίκη Θεοδωράκη. <REF><SOURCE>
ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15828P031</ED>
<ID>
ID:166524

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P03&aa=1</URL></REF>


Article

<CATEGORY>vin09</CATEGORY>

 <H2>Ψάχνοντας για όαση στα χιόνια</H2>

<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Υπάρχουν
συγγραφείς που σε ολόκληρη τη λογοτεχνική σταδιοδρομία τους επαναλαμβάνουν
πετυχημένα την ίδια κομψή άσκηση. Και υπάρχουν άλλοι που δοκιμάζουν κάθε φορά
και κάτι δυσκολότερο, επιστρατεύοντας όλο και μεγαλύτερες δυνάμεις για να το
κατορθώσουν. Η σύγκριση αυτών των δύο περιπτώσεων μπορεί να φέρει τον κριτικό
αντιμέτωπο μ' ένα δίλημμα. Η επαναπαυμένη δεξιοτεχνία αξίζει άραγε τον ίδιο
θαυμασμό με τη φιλόδοξη, αλλ' αμφίβολης επιτυχίας προσπάθεια; Ο δημιουργός που
αυτοεπιβεβαιώνεται ολοένα στην ίδια κλίμακα είναι το ίδιο αξιέπαινος μ'
εκείνον που διακινδυνεύει μια γιγάντια αποτυχία προκειμένου να κάνει ένα άλμα
πέρα από τον ορίζοντα των προηγούμενων επιτυχιών του; 
Σπεύδω να
διευκρινίσω ότι αυτά δεν προεξοφλούν την κρίση μου για το τελευταίο
μυθιστόρημα του Αλέξη Πανσέληνου. Προεξοφλούν όμως την απάντησή μου στα
παραπάνω ερωτήματα: προτιμώ την ηρωική ήττα από την ευπρόβλεπτη νίκη, προτιμώ
τον μόχθο που δεν επιβραβεύεται με το προσδοκώμενο αποτέλεσμα από την άκοπη,
αντανακλαστική κίνηση που οδηγεί εκ του ασφαλούς στην επιτυχία. Και γι' αυτό
θεωρώ ότι ένα εγχείρημα όπως αυτό του Πανσέληνου, ανεξάρτητα από το αν
ευοδώνεται ή όχι, αξίζει περισσότερο σεβασμό και αναγνώριση απ' όσο πολλά
άρτια, στις διαστάσεις τους, λογοτεχνικά κείμενα των ημερών μας. 
Στο Ζαΐδα ο Πανσέληνος
γυρίζει δύο αιώνες πίσω, στις απαρχές του σύγχρονου πολιτισμού και του
σύγχρονου ελληνισμού. Για όσους έχουν διαβάσει τα προηγούμενα βιβλία του, αυτή
η αναδρομή δεν είναι και τόσο αναπάντεχη. Στο πρώτο μυθιστόρημά του, το Η
μεγάλη πομπή (αλλά και πιο πριν, στα διηγήματα του τόμου Ιστορίες με σκύλους),
ο Πανσέληνος κατέθεσε την απογοήτευσή του από τη σημερινή ελληνική κοινωνία,
με τρόπο που θα μπορούσε να σημαίνει και απογοήτευση από τον όψιμο αστικό
κόσμο γενικά. Στο επόμενο μυθιστόρημά του, το Βραδυές μπαλέτου, στράφηκε προς
το παρελθόν, προς τα μέσα του αιώνα, με την ελπίδα να βρει εκεί μια
ελκυστικότερη πραγματικότητα· εν μέρει, τ' αποτελέσματα ήταν εξίσου
απογοητευτικά. Έτσι, προχωρεί τώρα ακόμα πιο πολύ προς τα πίσω, για να δει αν
ο κόσμος αυτός ήταν στο ξεκίνημά του πραγματικά πιο ελπιδοφόρος, αν θα
μπορούσε να εξελιχτεί διαφορετικά. 
Το 1799, ενώ ο απόηχος της Γαλλικής
Επανάστασης αναστατώνει την Ευρώπη, γεννώντας σε άλλους την ελπίδα και σε
άλλους τον τρόμο, ο Βιεννέζος συνθέτης Γκότλιμπ Περτλ, αυτοεξόριστος πρώτα
στην Ιταλία και αργότερα στην Τεργέστη, συνεπεία μιας σκοτεινής ιστορίας,
βάζει πλώρη για τη Δυτική Ελλάδα. Παρασύρεται σ' αυτό το ταξίδι από δυο
νεαρούς Ιταλούς τυχοδιώκτες (ομοφυλόφιλο ζευγάρι), που μεταφέρουν ένα φορτίο
όπλων με αποστολείς Έλληνες εμπόρους της Τεργέστης και προορισμό την Πάργα.

Στην Κέρκυρα, όπου η γαλλική κατοχή πρόκειται από στιγμή σε στιγμή ν'
αντικατασταθεί από τη ρωσική, οι τρεις Ευρωπαίοι γνωρίζουν τον Λευκαδίτη
ευπατρίδη και ποιητή Ανδρέα Ροϊλό, αυτοεξόριστο και αυτόν έπειτα από ένα
σκάνδαλο με συγκεχυμένα αίτια. Μια αμοιβαία πνευματική έλξη κι ένα αίσθημα
συμπληρωματικότητας συνδέουν γρήγορα τον Γκότλιμπ Περτλ, που όλο και πιο πολύ
βεβαιωνόμαστε ότι «στην πραγματικότητα» δεν είναι άλλος από τον Μότσαρτ, και
τον Ανδρέα Ροϊλό, που μας θυμίζει όλο και περισσότερο τον Σολωμό. Στην (χωρίς
εισαγωγικά) πραγματικότητα, βέβαια, ο Μότσαρτ πέθανε οκτώ χρόνια νωρίτερα·
αλλά ο συγγραφέας παρουσιάζει τον θάνατό του ως σκηνοθετημένο. Ενώ ο Σολωμός
ήταν τότε νεογέννητος· αλλά πουθενά στην αφήγηση ο Ροϊλός δεν ταυτίζεται ρητά
μ' εκείνον. 
Εξαιτίας αιφνίδιων μεταστροφών της τύχης η πολυεθνική
συντροφιά αλλάζει προορισμό, διαβαίνει τα βουνά της Ηπείρου και, έπειτα από
μια περιπλοκή με ληστές, καταλήγει στην αυλή του Αλή πασά στα Γιάννενα, όπου
την περιμένουν καινούργιες περιπέτειες. Στο τέλος του μυθιστορήματος η ομάδα,
μαζί με μια Ελληνίδα αρχόντισσα την οποία έχει σώσει από τα νύχια του Αλή,
κατευθύνεται προς ένα μοναστήρι στα Μετέωρα. 
Ήδη από την αρχή του βιβλίου
ο Πανσέληνος εντυπωσιάζει. Στηρίζει με πολύ αληθοφανή τρόπο τον βασικό
αναχρονισμό της ιστορίας του, και μάλιστα την ίδια την ιστορία, στην ερμηνεία
μιας σειράς παλιών επιστολών, που (υποτίθεται ότι) του παρέδωσε ένας φίλος
του, Αυστριακός μουσικολόγος. Αναπαριστάνει με θαυμαστή λεπτολογία το γλωσσικό
ύφος της εποχής (τουλάχιστον το λόγιο), φτάνοντας στο σημείο να μιμείται ακόμη
και τη γερμανική ορθογραφία του τέλους του 18ου αιώνα! Ανασύρει από τη λήθη
ένα απίστευτο πλήθος παλιών λέξεων, που αναφέρονται στα πάντα, από την
επίπλωση και τη ναυτιλία ώς την αρχιτεκτονική, τον ρουχισμό και τη χλωρίδα.
Δείχνει ότι έχει μελετήσει σε βάθος όχι μόνο τη μουσική της εποχής, αλλά και
τη διπλωματία, τις πολιτικές συνθήκες, τα κοινωνικά ήθη. Είναι τρομερός ο
μόχθος που έχει επενδυθεί σ' αυτό το μυθιστόρημα. 
Σε τι αποσκοπεί; 
Από
πολλές απόψεις, το κεντρικό θέμα του βιβλίου είναι η συνάντηση της Δύσης με
την Ελλάδα, του θνήσκοντος κλασικισμού με τον αναδυόμενο ρομαντισμό, όπως
προσωποποιούνται από τον Περτλ και τον Ροϊλό, αντίστοιχα. Οι δυσκολίες αυτής
της επαφής υποδηλώνονται ήδη από τη ζωηρή αντίθεση του εναλλακτικού τίτλου του
μυθιστορήματος. Είναι παράδοξο εκ πρώτης όψεως, αλλά όχι τυχαίο, ότι σ' αυτό
το «πολυπολιτισμικό» έργο η αναγεννητική ορμή του ρομαντισμού εκφράζεται (εν
έτει 1799!) από έναν Έλληνα πατριώτη ποιητή. Ο ευρωπαϊκός πολιτισμός
εμφανίζεται ως ένα επιβλητικό κι εκλεπτυσμένο οικοδόμημα, αλλά σημαδεμένο από
την αποστέωση, την εξάντληση, την αποξένωση από την ψυχή. Ο Περτλ-Μότσαρτ, που
τον εκπροσωπεί, αναγνωρίζει βαθμιαία στον ελληνικό κόσμο τα ίχνη μιας άλλης
σοφίας, που από μερικές πλευρές προδίνει βαθύτερη αίσθηση του ανθρώπινου
δράματος απ' ό,τι η δική του κουλτούρα. Και ο ιδεαλιστής Ροϊλός, με την
ευρωπαϊκή παιδεία του, αντιπροσωπεύει την ελπίδα της χειραφέτησης αυτού του
λαού και της δημιουργικής αλληλεπίδρασης με τη Δύση. 
Είναι πολύ ενδεικτικό
της πρωτοτυπίας του συγγραφέα ότι μας κάνει να βλέπουμε την Ελλάδα της εποχής
από τη σκοπιά του Περτλ, ενός Ευρωπαίου που έρχεται σ' αυτήν σχεδόν τυχαία και
χωρίς ρομαντικές προδιαθέσεις. Είναι εξίσου ενδεικτικό της λεπταισθησίας του
ότι η σταδιακή μεταστροφή του ήρωά του δεν καταλήγει σε μια περιπαθή,
κραυγαλέα υπεράσπιση της ελληνικής πλευράς, αλλ' αφήνει όρθιο τον σκεπτικισμό,
την αποδοκιμασία ή την ειρωνεία του για πολλές πτυχές της νοοτροπίας των
Ελλήνων, και δεν παραβλέπει ούτε εξιδανικεύει τη βάρβαρη κατάστασή τους.
Τελικά πρόκειται μάλλον για αλλαγή διάθεσης παρά για ιδεολογική αναβάπτιση. Η
σύνθεση ή η τελεσίδικη κρίση διαφεύγει από τον Περτλ, όπως διαφεύγει και από
τον Ροϊλό, που από αρκετές απόψεις έχει πολύ πιο θολή εικόνα για τον λαό του
απ' ό,τι ο αλλοδαπός φίλος του. 
Σ' αυτό το σημείο όμως αρχίζουμε να
σκοντάφτουμε στα προβλήματα του βιβλίου. Η αντιπαράθεση Δύσης - Ανατολής
διαδραματίζεται περισσότερο στη σκέψη του Περτλ, όπως τη γνωρίζουμε μέσα από
τις επιστολές του και τους διαλόγους του με τον Ροϊλό, παρά στις ταξιδιωτικές
εμπειρίες του. Οι σχετικοί διάλογοι είναι βέβαια πολύ ενδιαφέροντες (ο
Πανσέληνος έχει δείξει και στο προηγούμενο μυθιστόρημά του μια ικανότητα να
διατυπώνει βαθιές σκέψεις με εύστοχη επιγραμματικότητα). ωστόσο έχουμε συχνά
την αίσθηση ότι αυτού του είδους ο δοκιμιακός λόγος δεν συμπληρώνει την
αφήγηση, αλλά την υποκαθιστά. Και ακόμη περισσότερο: ότι, όπως στον Θεοτοκά, η
συνάντηση των δύο κόσμων μένει μάλλον πρόγραμμα παρά λογοτεχνική κατάκτηση,
καθορίζει μάλλον τα γούστα του συγγραφέα παρά τη ζωή των ηρώων του. 
Όπως
συμβαίνει με σχεδόν όλα τα ελληνικά γιγαντομυθιστορήματα των τελευταίων
χρόνων, ο τεράστιος όγκος του Ζαΐδα αποβαίνει εις βάρος του αισθητικού
αποτελέσματος και της ουσίας. Ο Πανσέληνος βασίζει την κρυφή ιστορία του Περτλ
- Μότσαρτ στην (πρόσφατα μεταφρασμένη από τον ίδιο) νουβέλα του Έντουαρντ
Μέρικε Ο Μότσαρτ στον δρόμο για την Πράγα, την οποία παραλλάσσει και
προεκτείνει με σχοινοτενείς κι εξεζητημένες αφηγηματικές αναδρομές, που
κουράζουν χωρίς ανταπόδοση. Και κατά τ' άλλα, όμως, η αφήγηση είναι κατά
διαστήματα υπερβολικά μακρόσυρτη, σε σχέση με την πυκνότητά της, ίσως μάλιστα
και κάπως επιδεικτική. 
Σε όλο το αφηγηματικό έργο του Πανσέληνου
αποτυπώνεται μια βαθύτατα πεσιμιστική αντίληψη για το σεξ, το οποίο
παρουσιάζεται στις πιο άσχημες και ανορθόδοξες μορφές του. Στο Ζαΐδα οι
παρεκκλίσεις, από την ομοφυλοφιλία και την οφθαλμολαγνεία ώς τον σαδομαζοχισμό
και πιθανώς την αιμομιξία, κυριαρχούν τη σεξουαλικότητα των χαρακτήρων. Ίσως
με αυτό ο Πανσέληνος θέλει να υπαινιχτεί ότι ο σύγχρονος κόσμος ακόμη και στη
χαραυγή του ήταν σκοτεινότερος ή λιγότερο υγιής απ' όσο θα θέλαμε να
πιστέψουμε. Οπότε θα είχαμε μια εξήγηση του γιατί οι σεξουαλικές παρεκκλίσεις
των ηρώων δεν εξανθρωπίζονται, δεν εναρμονίζονται δηλαδή με την προσωπικότητά
τους. Αν είναι έτσι, τότε η απεγνωσμένη αναζήτηση, για την οποία μιλήσαμε στην
αρχή, οδηγείται σ' ένα καθόλου παρήγορο συμπέρασμα. 
Αυτές οι ψυχολογικά
μετέωρες διαστροφές χαρακτήρων που κατά τ' άλλα μας γίνονται πολύ οικείοι μέσα
στην αφήγηση είναι αναπόφευκτο να ξενίζουν, καθώς μάλιστα ο συγγραφέας τις
περιγράφει συνήθως από την οπτική της κλειδαρότρυπας, όπου η λαγνεία και η
αναστολή μαστιγώνουν η μια την άλλη προς την κορύφωση. Αλλά στο φως της
γενικής απαισιοδοξίας του Πανσέληνου αποκτούν ίσως μια άλλη διάσταση. Στο
τέλος του μυθιστορήματος, ο αιφνίδιος, γαλήνιος θάνατος του πιο αγνού
χαρακτήρα φαίνεται να έρχεται όχι τόσο ως εκπλήρωση μιας απειλής όσο ως
έγκαιρη απομάκρυνση από έναν κόσμο πλασμένο για τη διαφθορά. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15828P041</ED>
<ID>
ID:166525

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P04&aa=1</URL></REF>


Article

<CATEGORY>vin09</CATEGORY>

 <H5>ΧΙΛΙΑΔΕΣ ΤΗΛΕΘΕΑΤΕΣ ΒΛΕΠΟΥΝ ΔΟΡΥΦΟΡΙΚΑ ΠΡΟΓΡΑΜΜΑΤΑ ΜΕ ΕΙΔΙΚΕΣ ΚΕΡΑΙΕΣ</H5>
<H5>Τηλεόραση στο «πιάτο» </H5>
<H3>Πέντε μόνον δορυφορικά προγράμματα αναμεταδίδονται
σήμερα από την ΕΡΤ, ενώ την περίοδο 1986 - 87 που ξεκίνησαν οι μεταδόσεις τους
στην Ελλάδα, οι τηλεθεατές έβλεπαν 15. </H3>
Όσον αφορά το μέλλον την
επίγειας αναμετάδοσης των δορυφορικών καναλιών μέσω της ΕΡΤ, φαίνεται πως δεν
υπάρχει κανένα πρόβλημα προς το παρόν γι' αυτά τα πέντε κανάλια. 
Σήμερα η
ΕΡΤ αναμεταδίδει σε όλη σχεδόν την επικράτεια τα πέντε δορυφορικά προγράμματα
των CNN, MTV, TV5, Euronews, ΡΙΚ, ενώ οι κάτοικοι της Φλώρινας βλέπουν
επιπλέον το ARTL και στην Ρόδο το Sat1. 
«Ο λόγος που από δέκα απέμειναν
τελικά πέντε», εξήγησε στα «ΝΕΑ» ο μηχανικός της ΕΡΤ Γεράσιμος Μοσχόπουλος,
«είναι η ιδιωτική τηλεόραση που με τον ερχομό της περιορίστηκε ο αριθμός των
συχνοτήτων για την ΕΡΤ, με αποτέλεσμα να μην υπάρχει πλέον διαθέσιμος χώρος
για όσα δορυφορικά προγράμματα παρακολουθούσαμε πριν από μία περίπου
πενταετία». 
Όταν η ιδιωτική τηλεόραση έκανε δυναμικά την εμφάνισή της, στο
ελληνικό τηλεοπτικό στερέωμα βρίσκονταν ήδη 15 περίπου δορυφορικά προγράμματα
(CNN, RAI UNO, RAI DUE, TV5, TVE, Horizon, MTV, ARTL, Sat1, Sat3, Eurosport,
Euronews κ.ά.). Καθώς όμως τα ιδιωτικά κανάλια ξεφύτρωναν σαν τα μανιτάρια, τα
δορυφορικά προγράμματα όλο και συχνότερα εξαφανίζονταν από τις τηλεσυχνότητες
λόγω παρεμβολών. Στη συνέχεια, όταν δόθηκαν οι πρώτες ­ προσωρινές ­ άδειες
λειτουργίας στην ιδιωτική πρωτοβουλία, ο αριθμός των δορυφορικών συρρικνώθηκε
και η ΕΡΤ, για να μην είναι κανένα παραπονεμένο, μετακινούσε περιοδικά τα
εναπομείναντα στις διαθέσιμες πλέον για τα δορυφορικά συχνότητες. Τελικά τα
δορυφορικά προγράμματα μετρούνται αυτή τη στιγμή στα δάχτυλα ενός χεριού.
Φυσικά και αυτά τα πέντε δορυφορικά κανάλια δεν είναι λίγες οι φορές που
εξαφανίζονται από τις οθόνες μας. Για το... κρυφτούλι των δορυφορικών «κύρια
και μοναδική αιτία είναι πάντα οι παρεμβολές των ιδιωτικών καναλιών», είπε ο
κ. Μοσχόπουλος. 
Αρκετές χιλιάδες Ελλήνων, που για διαφόρους λόγους
ενδιαφέρονται να βλέπουν δορυφορικά προγράμματα, βρήκαν τη λύση. Στράφηκαν
στην αγορά των ειδικών κεραιών (τα λεγόμενα «πιάτα») με τα οποία «πιάνουν»
απευθείας τους δορυφόρους χωρίς να χρειάζεται η μεσολάβηση της ΕΡΤ. 
Σήμερα
στην Ευρώπη από 15 περίπου δορυφόρους εκπέμπονται «πακέτα» προγραμμάτων με την
μέθοδο της συμπίεσης συχνοτήτων. Αυτό δεν σημαίνει πως με οποιοδήποτε «πιάτο»
μπορεί κανείς να έχει στην οθόνη της τηλεοπτικής του συσκευής όποιο δορυφορικό
πρόγραμμα επιθυμεί. Με ένα απλό πιάτο διαμέτρου 80 εκατοστών (η αξία του είναι
γύρω στις 55.000 δραχμές) έχει στην διάθεσή του και τα 20 αναλογικά κανάλια
που εκπέμπονται από τους τρεις δορυφόρους του οργανισμού Hodbird, αφού τα
περισσότερα απ' αυτά φθάνουν στα σπίτια των τηλεθεατών χωρίς να απαιτείται
αποκωδικοποιητής. 
Με ένα κινητό «πιάτο» μη σταθερής βάσης, διαμέτρου 1 επί
20, η αξία του οποίου ξεκινά από τις 190.000 δραχμές, μπορεί να πιάσει κανείς
δέσμες προγραμμάτων από δέκα δορυφόρους. Οι τιμές των «πιάτων» μπορεί να
φθάσουν ως και τα 4.000.000 δραχμές όταν πρόκειται για μεγάλου διαμετρήματος.
Αυτή την στιγμή αρκετές χιλιάδες τηλεθεατών ανά την ελληνική επικράτεια (δεν
υπάρχουν επίσημα στοιχεία για τον ακριβή αριθμό τους) είναι φαν των
δορυφορικών προγραμμάτων (όπως οι ξένοι που ζουν και εργάζονται στη χώρα μας,
οι παλιννοστούντες, πρώην φοιτητές εξωτερικού, οι φίλοι της ξένης μουσικής που
παρακολουθούν το MTV και όσοι προτιμούν για την ενημέρωσή τους το CNN), ενώ
σύμφωνα με ανεπίσημα στοιχεία τα δορυφορικά πιάτα που έχουν τοποθετηθεί σε
σπίτια, επιχειρήσεις, ξενοδοχεία, πρεσβείες ξεπερνούν τα 30.000. Ό, τι έχει
σχέση με την τοποθέτησή τους ­ ακόμη και για το απλό «πιάτο» ­ χρειάζονται
τεχνικές γνώσεις, ενώ για το κινητό «πιάτο» ο τεχνικός είναι απαραίτητος
επειδή απαιτείται η χρήση πεδιομέτρου, καλωδίωση, στερέωση βάσης κ.λπ. 
Και
επειδή θα είναι ψηφιακό το μέλλον της τηλεόρασης, όσοι ήδη έχουν εγκαταστήσει
«πιάτο» στα σπίτια τους θα πρέπει να ανησυχούν. Με την εξάπλωση της ψηφιακής
τηλεόρασης το «πιάτο» παραμένει, αλλάζει όμως ο ψηφιακός δέκτης
(αποκωδικοποιεί τα ψηφιακά δορυφορικά προγράμματα για να τα βλέπουμε από τις
τηλεοράσεις μας), η αξία του οποίου κυμαίνεται από 200.000 έως 300.000
δραχμές. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15828P051</ED>
<ID>
ID:166526

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

* Viva Τράγκας στον Antenna.
Βυθισμένος στην πολυθρόνα του, με τη φτέρνα στο γόνατο, σαν να προσπαθούσε με
την υπόνοια από άσκηση γιόγκα να σταθμίσει το βάρος από τα «σημαντικά» που
δήλωναν οι καλεσμένες του. Όπως η Ρίτα Σακελλαρίου, η οποία
θυμήθηκε τον καιρό που ερχόταν ο Ανδρέας Παπανδρέου στα μαγαζιά που
τραγουδούσε, καθότι δηλωμένος φαν της. Κι όταν εκείνος τη ρώτησε αν θα
δημιουργούσε δεσμό με κάποιον τριάντα χρόνια μεγαλύτερό της, απάντησε
αρνητικά, ενώ στην αντιστροφή της αναλογίας, τα γέλια και τα χαμόγελά της
υπονόησαν πως δεν θα το θεωρούσε ανέφικτο να σχετιστεί με κάποιον κατά πολύ
μικρότερό της. 
* Στη συνέχεια, υποδέχτηκε και την ­ από τα λεγόμενα και
συμφραζόμενα ­ πρώην σύντροφο του Θάνου Καληώρα. Πέρασε, λοιπόν, στην
επίθεση ρωτώντας «τις πταίει;» για τη λήξη του έγγαμου βίου του ηθοποιού με
την Τζέσυ Παπουτσή. Όμως εκείνη άπταιστα ήξερε μόνο να διώχνει τις
τούφες μαλλιών που έπεφταν στα μάτια της. Και να κολακεύεται από την
παρουσίαση των... ερεθιστικών φωτογραφιών της που έχουν δημοσιευτεί στα
περιοδικά και στις οποίες αναφέρθηκε ο αμφιτρύων... 
* TRT, το τοπικό
κανάλι στη Λάρισα. Διαθέτει το δικό του πετυχημένο σόου γάμων και αρραβώνων,
με τίτλο «Χρυσό Στεφάνι». Το οποίο περιλαμβάνει και ξανθιά συμπαρουσιάστρια.
Για να μην υστερεί η περιφέρεια από τις πιθανότητες αποκατάστασης και
ανεύρεσης συντρόφων για τις δύσκολες στιγμές της μοναξιάς. 
* Ο τίτλος του
«καλτ» της χθεσινής βραδιάς απονέμεται στον καλεσμένο του «Κίτρινου Τύπου». Ο
«Ξανθός μάγος» στάθηκε ως αντίποδας στο θέμα του Μάκη
Τριανταφυλλόπουλου για τους Φιλιππινέζους γιατρούς που εκτελούν
επεμβάσεις χωρίς χειρουργικά εργαλεία. Τι το ιδιαίτερο είχε ο μάγος; Πέρα από
το ότι τρυπιόταν, βελονιζόταν και... ξεντέριαζε την κόρη του (η οποία φορούσε
δικτυωτές κάλτσες και ξάπλωνε με ηδυπάθεια προκειμένου να βοηθήσει τον πατέρα
στο σόου του), είχε και τη σύζυγο μαζί του. Η οποία χρησίμευε για να σκουπίζει
το αίμα που έσταζε στο πάτωμα του στούντιο από τις πληγές του «Ξανθού μάγου».
Αν μη τι άλλο, ο μάγος διαθέτει νοικοκυρά σύζυγο... 
* Υπήρχε, όμως, και
κατιτί μεταφυσικό και στο «Κεντρί» της Νατάσσας Ράγιου. Η οποία είχε
καλέσει έναν ραδιοαισθησιολόγο, για να μαντέψει τι ακριβώς συνέβη στην
προηγούμενη ζωή της. Έτσι, την κοίταξε στα μάτια και της είπε πως στην
προηγούμενη ζωή της έχει διατελέσει γιατρός στην Αμερική, σύζυγος δημάρχου
αμερικάνικης πόλης (με βεβαρημένο κάρμα σε αυτήν την περίπτωση λόγω κατάχρησης
χρημάτων για προσωπικούς της σκοπούς), αυτοκράτειρα της Ιαπωνίας. Το καλύτερο
το επεφύλασσε για το τέλος, καθώς της είπε ότι υπήρξε και μέλος του χαρεμιού
του αυτοκράτορα Χιροχίτο! 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15828P052</ED>
<ID>
ID:166569

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P05&aa=2</URL></REF>


Article

<CATEGORY>vin09</CATEGORY>

 <H5>Β. ΔΙΑΜΑΝΤΟΠΟΥΛΟΣ ΚΑΙ Γ. ΜΟΣΧΙΔΗΣ ΞΑΝΑΠΑΙΖΟΥΝ ΜΑΖΙ</H5>
<H2>14 χρόνια μετά</H2>

<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

<H3>Βρέθηκαν και
οι δύο μπροστά από τις κάμερες για το σίριαλ «Η αγάπη άργησε μια μέρα», που
σκηνοθετεί ο Κώστας Κουτσομύτης. Αλλά ο Βασίλης Δαμαντόπουλος και ο Γιώργος
Μοσχίδης δεν συναντήθηκαν ούτε σε μια σκηνή. Είναι όμως η δυνατή φιλία που
τους δένει. </H3>
Σαν να έβλεπε κανείς δύο φίλους, καλούς και αγαπημένους, που είχαν
να συναντηθούν από τον Στρατό. Το σαλονάκι στο σπίτι του Βασίλη Διαμαντόπουλου
ξεχείλιζε από αγάπη. Ο Γιώργος Μοσχίδης άπλωσε το χέρι και έκλεισε στη χούφτα
του το χέρι του Βασίλη Διαμαντόπουλου. «Είχα τη μεγάλη τιμή να παίξω μαζί με
τον Βασίλη στην "Επιστροφη" του Πίντερ, πριν από 14 ολόκληρα χρόνια», θυμήθηκε
ο Γιώργος Μοσχίδης. «Μάλιστα σε όλο το έργο ο Βασίλης δεν είχε σταματήσει να
με βρίζει, επί σκηνής. Ήμασταν και παραμένουμε όμως πολύ αγαπημένοι». 
Έκτοτε οι δρόμοι τους δεν συναντήθηκαν ξανά, παρά μόνον πριν από δύο χρόνια
στον «Καβάφη» του Γιάννη Σμαραγδή. «Εγώ έκανα τον γιατρό και ο Βασίλης τον
Καβάφη. Αυτή τη φορά είμαστε μαζί στο ίδιο σίριαλ και συνάμα χώρια», τονίζει ο
Γιώργος Μοσχίδης. «Ε, τι να κάνουμε· εδώ υπάρχουν ανδρόγυνα που δεν
συναντιούνται», συμπληρώνει γελώντας ο Βασίλης Διαμαντόπουλος. 
Και οι δύο
έχουν κοινή κατάληξη στην παραγωγή του Γιάννη Κουτσομύτη. Ο πάτερ φαμίλιας
Φτενούδος (Βασίλης Διαμαντόπουλος) και ο γαμπρός του (Γιώργος Μοσχίδης)
πεθαίνουν! 
Και οι δύο ηθοποιοί επιλέγουν μετά προσοχής τις δουλειές που
αναλαμβάνουν. Έχουν περάσει κάπου τέσσερα χρόνια από το «Εκμέκ παγωτό», όπου ο
Βασίλης Διαμαντόπουλος υποδυόταν τον παππού του Σπύρου Παπαδόπουλου. Σε άλλη
τηλεοπτική δουλειά ­ πλην της τηλεταινίας «Το παλτό» με τον Ντίνο Ηλιόπουλο ­
δεν έχει συμμετάσχει. 
Από την πλευρά του ο Γιώργος Μοσχίδης έχει στο
ενεργητικό του, στα χρόνια της ιδιωτικής τηλεόρασης, έναν ρόλο στα «Βαμμένα
κόκκινα μαλλιά». «Δεν συνεργάζομαι με πολλούς σκηνοθέτες, παρά μόνον με τον
Κουτσομύτη και τον Σμαραγδή», είπε ο Γιώργος Μοσχίδης. «Σπανίως ένας ηθοποιός
του θεάτρου μπορεί να μείνει ικανοποιημένος καλλιτεχνικά από ένα σίριαλ.
Πρέπει να είναι καλές οι προϋποθέσεις», δίνει το στίγμα ο Βασίλης
Διαμαντόπουλος. «Όπως, για παράδειγμα, το "Σιγά η πατρίδα κοιμάται" του
Σμαραγδή, στο οποίο πρωταγωνιστούσαν και οι Ηλίας Λογοθέτης, Ντίνα Κώνστα,
Λήδα Πρωτοψάλτη, Σταύρος Ξενίδης», αναφέρει ο Γιώργος Μοσχίδης. 
Η
συμμετοχή τους στη σειρά (και ταινία) «Η αγάπη άργησε μια μέρα» είχε για
κίνητρο τον σκηνοθέτη και τις δουλειές στην ιδιωτική τηλεόραση που φέρουν τη
σφραγίδα του. Στο ερώτημα αν θα ήθελαν να κάνουν και άλλες δουλειές στη μικρή
οθόνη, οι απαντήσεις που έδωσαν ήταν στο ίδιο μήκος κύματος. «Μόνον αν είναι
κάτι αξιόλογο, καλό, θα ανταποκριθώ», είπε ο Βασίλης Διαμαντόπουλος. «Έχω
αποδείξει και στο παρελθόν ότι μόνον αν είναι κάτι πολύ σοβαρό, ανεξαρτήτως
από το μέγεθος του ρόλου, μπορώ να παίξω· αλλιώς απέχω», απάντησε ο Γιώργος
Μοσχίδης. Με αυτό το σκεπτικό δέχθηκε να πάρει μέρος σε διαφημιστική καμπάνια
καφέ. Είναι μια σειρά από ταινίες «με ουσία, όπου υπάρχει ρόλος. Κάνω τον
κυρ-Φάνη, τον καφετζή. Και επειδή υπάρχει ρόλος δέχθηκα να συμμετάσχω»,
εξήγησε ο ηθοποιός. 
Και οι δύο θυμήθηκαν και μίλησαν με νοσταλγία για τα
ραδιοφωνικά χρόνια, από τους ραδιοθαλάμους της ΕΡΤ στο Ζάππειο. «Τότε κάναμε
πολύ θέατρο. Κάναμε πολλές και καλές δουλειές. Μπορεί τα χρόνια εκείνα να ήταν
δύσκολα αλλά είχαν μια ομορφιά», είπε ο Γιώργος Μοσχίδης, «και πληρωνόμασταν
αμέσως», συμπλήρωσε ο Βασίλης Διαμαντόπουλος. Η διαφορά με τη σημερινή
τηλεοπτική πραγματικότητα έγκειται στο γεγονός ότι «η μικρή οθόνη τελευταία
δεν παρέχει καλλιτεχνικό έργο και ωθεί τον θεατή σε άλλες αναζητήσεις. Δεν τον
καθηλώνει». 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15828P081</ED>
<ID>
ID:166527

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P08&aa=1</URL></REF>


Article

<CATEGORY>vin09</CATEGORY>

 <H2>Στα ίχνη της πορείας του Μεγάλου Αλεξάνδρου</H2>

Επτά ολόκληρα χρόνια αφιέρωσε ο αρχιτέκτονας και σκηνοθέτης Νίκος
Σοφιανός στην προσπάθειά του να δώσει απάντηση στο ερώτημα «Ζει ο
Αλέξανδρος;». Η απορία αυτή έγινε τίτλος του οδοιπορικού του και ντοκιμαντέρ
με τον ίδιο τίτλο. Τα ντοκιμαντέρ με θέμα τη ζωή, τη δράση και την
προσωπικότητα του Μεγάλου Αλεξάνδρου θα προβληθούν από τον Antenna, αρχής
γενομένης από το ερχόμενο Σάββατο στις 23.05. 
Ο Νίκος Σοφιανός ακολούθησε
τα ίχνη της πορείας του Μεγάλου Αλεξάνδρου, από τη στιγμή της γέννησής του,
στην Πέλλα, ως τις όχθες του Ινδού ποταμού και τον θάνατό του στη Βαβυλώνα.

Κάλυψε έτσι 50.000 χιλιόμετρα, μέσα από 15 χώρες (Ελλάδα, Τουρκία, Συρία,
Λίβανο, Ισραήλ, Γάζα, Αίγυπτο, Ιορδανία, Ιράκ, Ιράν, Αφγανιστάν, Ουζμπεκιστάν,
Τατζικιστάν, Πακιστάν, Ινδίες) θέλοντας να καταγράψει όλες τις έμψυχες και
άψυχες μαρτυρίες για το πέρασμα του μεγάλου Μακεδόνα. Συγκεντρώθηκε έτσι ένα
οπτικοακουστικό υλικό διάρκειας 250 ωρών (ακολούθησαν 1.700 ώρες μοντάζ), για
το οποίο εργάστηκαν 25 Έλληνες και ξένοι αρχαιολόγοι, ιστορικοί και φιλόλογοι.

Από τις κορυφές του Ολύμπου ως τους αμμόλοφους της Καππαδοκίας, από τις
ακτές της αρχαίας Φοινίκης ως το ιερό του Άμμωνα στη Σαχάρα, και από τις όχθες
του Τίγρη και του Ευφράτη ως την Περσέπολη, τις Πασαργάδες και την εκβολή του
Ινδού στην Αραβική θάλασσα, το τηλεοπτικό συνεργείο με το Νίκο Σοφιανό
μετέφερε το προαιώνιο ερώτημα της γοργόνας. 
Τα κείμενα και η αφήγηση είναι
του ίδιου του σκηνοθέτη, τη διεύθυνση φωτογραφίας συνυπογράφουν οι Λευτέρης
Παπαδόπουλος, Αλέκος Μάνεσης, Περικλής Ηλιού και Γιώργος Παπανικολάου, ενώ
ιστορικοί σύμβουλοι ήταν οι Ρένος, Ήρκος και Στάντης Αποστολίδης. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15828P082</ED>
<ID>
ID:166570

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P08&aa=2</URL></REF>


Article

<CATEGORY>vin09</CATEGORY>

 <H2>«Ανάσταση» για τα ΜΜΕ</H2>

Ο τέταρτος μήνας
του '97 ήταν εξίσου καλός, από πλευράς διαφημιστικής δαπάνης, για όλα τα ΜΜΕ,
που είδαν τα μερίδιά τους να μεγαλώνουν σε σχέση με τον αντίστοιχο περσινό
μήνα. Ανάλογη ήταν η εικόνα και για το πρώτο τετράμηνο του '97. Η βελτίωση
αυτή οφείλεται κυρίως στο Πάσχα που φέτος «έπεσε» αργά, εν αντιθέσει με πέρσι.

Το μερίδιο της μικρής οθόνης ήταν 13,8 δισ. δραχμές (αυξήθηκε κατά 3,2
δισ. δρχ. περίπου), του ραδιοφώνου έφθασε στα 2,6 δισ. δρχ. (αύξηση ενός
δισ.), των εφημερίδων ήταν 4,2 δισ. δρχ. (ανέβηκε κατά ένα δισ.), ενώ των
περιοδικών από τα 5,2 ανήλθε στα 7,9 δισ. δραχμές (στα ποσά συμπεριλαμβάνονται
αγγελιόσημο, ειδικός φόρος τηλεόρασης, εκπτώσεις και αμοιβές διαφημιστικών
εταιρειών). 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15828P083</ED>
<ID>
ID:166608

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P08&aa=3</URL></REF>


Article

<CATEGORY>vin09</CATEGORY>

 <H5>ΤΑ ΠΟΛΥΣΙΝΕΜΑ
ΑΛΛΑΖΟΥΝ ΤΟΝ ΚΙΝΗΜΑΤΟΓΡΑΦΙΚΟ ΧΑΡΤΗ ΤΗΣ ΕΥΡΩΠΗΣ ΚΑΙ ΤΗΣ ΕΛΛΑΔΑΣ</H5>
<H2>Θα διπλασιαστούν οι θεατές!</H2>

Τα Σαββατόβραδα στις
αίθουσες κινηματογράφων αλλάζουν στην Ευρώπη. Στην Ελλάδα, μέχρι στιγμής οι
αίθουσες αριθμούν τις 200, ενώ μέχρι το 2000 αναμένεται να φτάσουν τις 240, με
ανάλογη μελλοντική αύξηση των θεατών. Έτσι, μέχρι το 1996, οι θεατές
υπολογίζονταν στα 8 εκατ., μέσα στο 1997 εκτιμάται ότι θα φτάσουν τα 9,5 εκατ.
και μέχρι το 2000 υπολογίζεται ότι μόνο στη χώρα μας οι θεατές (ανά έτος) θα
φτάνουν τα 15 εκατομμύρια! 
Ο λόγος είναι η ραγδαία αύξηση των
πολυσινεμά που δημιουργούνται σε διάφορες ευρωπαϊκές χώρες, των οποίων οι
πολλές αίθουσες προβολής, αλλά και οι πρόσθετες προτάσεις ψυχαγωγίας, όπως τα
νάιτκλαμπ, οι αίθουσες μπόουλινγκ και οι τοξοστοιχίες με τα βιντεοπαιχνίδια,
προσελκύουν ολοένα και περισσότερο κόσμο. 
Όπως αναφέρει στο χθεσινό της
πρωτοσέλιδο η οικονομική εφημερίδα «Wall Street Journal», το νεότευκτο
πολυσινεμά στο Μπόχουμ της Γερμανίας είναι ένα από τα 42 που έκτισε στην
Ευρώπη η εταιρεία United Cinemas International (UCI). Η ίδια εταιρεία έχει
δαπανήσει 400 εκατομμύρια δολάρια για πολυσινεμά από το 1985 και σκοπεύει να
διπλασιάσει τις επενδύσεις της για τα επόμενα τέσσερα χρόνια. Η Time Warner
Inc. 's Warner Bros., στην όποία μέτοχος είναι και η αυστραλέζικη Village
Roadshow Ltd ­ και στην οποία ανήκει το Village Center του Αμαρουσίου ­ έχει
αρχίσει την ανέγερση 115 πολυσινεμά σε όλη την Ευρώπη. Και τα Virgin Cinemas
που ανήκουν στις επιχειρήσεις του Ρίτσαρντ Μπράνσον, που πρόσφατα απέκτησαν
την αλυσίδα Metro-Goldwyn-Mayer Cinema Ltd, σκοπεύει να εγκαινιάσει 20 νέα
μεγάλα σινεμά στη Μεγάλη Βρετανία για τα επόμενα τρία χρόνια και έχει επιλέξει
10 ακόμα σημεία προς ανάπτυξη. 
Μέχρι το 2000, λοιπόν, θα έχουν επενδυθεί
ένα δισ. δολάρια για την ανάπτυξη των πολυσινεμά στις χώρες της Ευρώπης,
ικανοποιώντας τον πρωτόγνωρο έρωτα της «γηραιάς ηπείρου» με τη μεγάλη οθόνη.
«Κάποτε οι αριθμοί των θεατών ήταν όχι μόνο απογοητευτικοί, αλλά πτωτικοί. Και
αυτό είχε ως συνέπεια την πτώση των επενδύσεων στους κινηματογράφους. Τώρα
συμβαίνει ακριβώς το αντίθετο», είναι η εκτίμηση του αντιπροέδρου της UCI. 
Αυτά τα γιγάντια σινεμά ­ με τις ουρές των ανθρώπων και τις σειρές των
αυτοκινήτων που περιμένουν να βρουν θέση πάρκινγκ, δεν ικανοποιούν την
προτίμηση όλου του κόσμου. Όμως οι αριθμοί είναι δελεαστικοί. Τα πολυσινεμά
δέχονται περίπου 360 θεατές ανά θέση ετησίως, σχεδόν διπλάσιους από τις
παραδοσιακές αίθουσες κινηματογράφου, όπως εκτιμά η βρετανική εταιρεία
κινηματογραφικών ερευνών Dodona. Σύμφωνα με την ίδια πάντα εταιρεία, οι
προβλέψεις δείχνουν ότι το κινηματογραφικό κοινό στην Ευρώπη θα αυξηθεί,
φτάνοντας σε αριθμό προσέλευσης τα 900 εκατ. για το 2000. Συνεπώς τα
πολυσινεμά αυξάνονται σε μέγεθος και αριθμό. Το 1990, μόνο 8% των σινεμά είχαν
περισσότερες από πέντε οθόνες. Το 1997 αυξήθηκαν κατά 17% και μέχρι το 2005 θα
φτάσουν το 30%. 
Αλλά οι Ευρωπαίοι επενδυτές δεν κτίζουν απλώς περισσότερα.
Δημιουργούν μεγαλύτερα πολυσινεμά. Και αυτή η διαπίστωση χαροποιεί τους
μεγάλους του Χόλιγουντ που βλέπουν την υπερπόντια κατασκευή των πολυσινεμά ως
μια από τις σημαντικότερες αγορές που θα απορροφήσει τα προϊόντα τους. Τα
βίντεο και η συνδρομητική τηλεόραση, που είχαν γίνει μόδα την περασμένη
δεκαετία, είχαν απειλήσει την κινηματογραφική βιομηχανία. Αυτό όμως ανήκει σε
ένα παρελθόν που καμία σχέση δεν έχει με τους αριθμούς του παρόντος. Και το
μέλλον του σινεμά στην Ευρώπη κατοικοεδρεύει στα συμπλέγματα των πολλών
αιθουσών, που καταλαμβάνουν χώρους προαστίων και αποφέρουν κέρδη όχι μόνο μέσω
των εισιτηρίων για τις ταινίες που προβάλλουν, αλλά και από τις πωλήσεις
αναψυκτικών, ποτών και τροφίμων. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15828P091</ED>
<ID>
ID:166528

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P09&aa=1</URL></REF>


Article

<CATEGORY>vin09</CATEGORY>

 <H2>«Το εργαστήρι του Δόκτορος Καλιγκάρι» μετά μουσικής</H2>

Παράδοση γίνονται οι
εκδηλώσεις «Κινηματογράφος και Μουσική» στο Μέγαρο Μουσικής που άρχισαν το '91
και σήμερα ξεκινάει μια μεγάλη ρετροσπεκτίβα, ένα αφιέρωμα στο βωβό
κινηματογράφο με τρεις ταινίες σε τέσσερις προβολές. Πρόκειται για το
«αρρωστημένο αριστούργημα» του Ρόμπερτ Βίνε «Το εργαστήρι του Δόκτορος
Καλιγκάρι» (παραγωγής 1919), τον «Κλέφτη της Βαγδάτης» του Ραούλ Γουόλς (1924)
και τον φιλμικό ογκόλιθο «Ναπολέοντας» του Αμπέλ Γκανς (1927). 
Η εβδομάδα
αυτή οργανώνεται από το Μουσικό Αναλόγιο του Μεγάρου και θα πραγματοποιηθεί
στην ειδικά διαμορφωμένη Αίθουσα των Φίλων της Μουσικής. «Το εργαστήρι του
Δόκτορος Καλιγκάρι» ­ με τη συνεργασία της Ταινιοθήκης της Ελλάδος ­ θα
προβληθεί απόψε και το μουσικό της μέρος υλοποιεί με τους αυτοσχεδιασμούς του
στο πιάνο ο Joachim Barenz, ένας από τους ερμηνευτές ο οποίος ειδικεύεται από
το '69 στη συνοδεία βωβών ταινιών. 
Την Πέμπτη στις 8.30 το βράδυ και την
Κυριακή στις 11.30 το πρωί, ο κόσμος του σινεμά περνά μέσα από τον κόσμο του
παραμυθιού με την προβολή της ταινίας «Ο κλέφτης της Βαγδάτης» του Ραούλ
Γουόλς με τον συνθέτη Καρλ Ντέιβις να διευθύνει τη Φιλαρμονική Ορχήστρα της
Αρμενίας σε διασκευή γνωστών συνθέσεων του Ρίμσκι Κόρσακοφ. Τελευταία ταινία
του αφιερώματος είναι ο «Ναπολέοντας» του Αμπέλ Γκανς σε μια εκδήλωση - μαμούθ
διάρκειας πέντε ωρών ­ θα γίνουν δύο διαλείμματα 10' και ένα μιας ώρας για
φαγητό! ­ που θα αρχίσει στις 5 το απόγευμα του Σαββάτου και προβλέπεται να
τελειώσει στις 11.30 το βράδυ. Πρόκειται για μια μεγαλειώδη ιστορική
τοιχογραφία με χρήση τριπλής οθόνης με τρεις αντίστοιχες μηχανές προβολής. Τη
μουσική γι' αυτήν την ταινία έχει γράψει ο Καρλ Ντέιβις και αποτελείται από
ένα μείγμα με προϋπάρχουσα μουσική (κυρίως από το έργο του Μπετόβεν) καθώς και
νέες συνθέσεις. 
Όλες οι προβολές στις 8.30 μ.μ. Εισιτήρια 3.000 δρχ. και
1.000 δρχ. (φοιτητικά).. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15828P092</ED>
<ID>
ID:166571

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P09&aa=2</URL></REF>


Article

<CATEGORY>vin09</CATEGORY>

 <H5>Κάτω οι ομπρέλες!
</H5><H5>Εύα Κοταμανίδου</H5>
<H2>ΤΟ ΠΝΕΥΜΑ του τόνου</H2>

Ομπρέλες! Παντού ομπρέλες!
Μεγάλες μαύρες ανδρικές, μικρότερες γυναικείες. Ένας φυτρωμένος σκοτεινός
αγρός καταμεσής της άνοιξης. Στριμωγμένες η μια δίπλα στην άλλη, σταματημένες
σε πλατείες, κινούμενες αργά, ομαδικά σε δρόμους και δρομάκια, σκέπαζαν
βλέμματα στραμμένα προς τα πάνω, άλλα κατεβασμένα, άδεια, βουτηγμένα στο κλάμα
και στον πόνο. 
Περίεργη Πρωτομαγιά! Μουντή, βρεγμένη, απελπισμένη
σαν Μ. Παρασκευή. Κατήφεια στις εργατικές συγκεντρώσεις, σπαραγμός στις
κηδείες των άτυχων νεαρών στρατιωτών. Τους πρόδωσε όλους ο Μάης στο ραντεβού
τους. Έστειλε μουσκεμένα (κατά το: μούσκεμα τα κάναμε) μαντάτα στους μεν, ένα
δρεπανηφόρο, σιδερόφραχτο Χάρο, κατεβασμένο απ' το ψηλό το Κάστρο, στα
ανθισμένα νιάτα των άμοιρων παιδιών. 
Παράξενη Πρωτομαγιά, σπαρμένη
ομπρέλες κάτω από έναν γκρίζο, δακρυροούντα ολημερίς ουρανό. Ομπρέλες και
βροχή: σκηνές από ταινία τού Θ. Αγγελόπουλου. 
Ο μικρός γιος μιας
φίλης, κατά τη διάρκεια της χούντας, έβλεπε στα δελτία ειδήσεων της τότε
τηλεόρασης μια υπαίθρια συγκέντρωση υπό βροχήν. Δεν ξεχώριζε τίποτα, η οθόνη
πηγμένη από τις παρατεταγμένες δίπλα και μπροστά στον ομιλητή ομπρέλες.

Και ξαφνικά, υποψιασμένος και αθώος, άρχισε να φωνάζει: κάτω οι
ομπρέλες! Κάτω οι ομπρέλες! Υπό όποιαν έννοια κι αν ερμηνευτεί η παιδική
παρόρμηση, σωστή θα βρεθεί! 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15828P093</ED>
<ID>
ID:166609

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P09&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική
ταινία του Έιμπελ Φεράρα σε στυλ υπαρξιακού κοινωνικού δράματος και με ύφος
Κασσαβέτη. Με τους Κρις Πεν, Κρίστοφερ Γουόκεν, Βίνσεντ Γκάλο. (Αθήναιον 2,
Όπερα). 
«ΟΛΑ ΤΟΥ ΓΑΜΟΥ ΔΥΣΚΟΛΑ»: Αισθηματική κομεντί και εκρηκτικός
έρωτας Κάμερον Ντίαζ-Κιάνου Ριβς. Η σκηνοθεσία του πρωτοεμφανιζόμενου Στίβεν
Μπέιγκελμαν. (Αττικόν, Αθηνά, Άστρον, Άννα Ντορ, Σπόρτιγκ). 
«ΜΥΣΤΙΚΟΣ
ΠΡΑΚΤΟΡΑΣ»: Στα τέλη του περασμένου αιώνα βιβλιοπώλης καρφώνει αναρχικούς
στην αστυνομία του Λονδίνου. Με τους Μπομπ Χόσκινς, Ρόμπιν Ουίλιαμς, Ζεράρ
Ντεπαρντιέ. Σκηνοθετεί ο Κρίστοφερ Χάμπτον του «Κάρινγκτον». (Μπροντγουαίη).

«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού.
[Αβάνα, Cinepolis 1, Αστέρια, Άττικα 1, Village Centre 5, Έμπασσυ, Καλυψώ,
Απόλλων (Πειρ.)]. 
«120 ΜΕΡΕΣ ΣΤΑ ΣΟΔΟΜΑ»: Το ακραίο κύκνειο άσμα
του Πιέρ Πάολο Παζολίνι. Τέσσερις εκπρόσωποι της φασιστικής εξουσίας
επιδίδονται σε καννιβαλισμούς και όργια, βασανίζοντας και σκοτώνοντας αθώους
νέους. (Art Studio, Αλφαβίλ). 
«ΦΑΡΓΚΟ»: Η έκπληξη των Όσκαρ και η μαύρη,
ανατριχιαστική, κωμωδία του Τζόελ Κόεν με τη Φράνσις Μακ Ντέρμοντ (που κέρδισε
το Όσκαρ ερμηνείας) σε ρόλο αστυνομικίνας. (Αθήναιον, Άττικα 2). 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15828P101</ED>
<ID>
ID:166520

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Συνοδεύει συχνά
τα όσπρια. 2. Η στέψις του είναι γνωστό έργο του Δαυίδ (με άρθρο).
3. Γίνονται και πολιτικοί. 4. Μερικές φορές χρησιμοποιείται με
αντιθετική έννοια (αντίστρ.) ­ Το χλώριο βασικό συστατικό του. 5.
Σημαίνει και την ορμή ­ Η γενική του 9 β' οριζόντια. 6. Γνωστός
Αμερικανός εφευρέτης ­ Απαιτούνται για την προφορά ξένου συμφώνου. 7.
Κλάδος της ιατρικής. 8. Μονολεκτική απάντηση ­ Άνεμος, που λέγεται και
σιρόκος. 9. Των Λατίνων... τέχνη ­ Δεν είναι, συνήθως, η διάρκεια
ημέρας και νύχτας. 
ΚΑΘΕΤΑ 
1. Ένα ρήμα... εριστικό.
2. Μας δυσαρεστεί, όταν εμφανίζεται. 3. Σε θέατρο απαραίτητα.
4. Τα αρχικά αθλητικής ομοσπονδίας ­ Αρχικά που ενδιαφέρουν τους
Κορίνθιους. 5. Η ροδιά, στην καθαρεύουσα ­ «Έτσι κάνουν...», τίτλος
όπερας του Μότσαρτ. 6. Ο αριθμός 34 (αντίστρ.) ­ Διάκριση υφάσματος
(γεν.). 7. Είναι τελείως ελεύθερος ­ Μισό... αλιευτικό συγκρότημα.
8. Ήταν ο Γιαννούλης Χαλεπάς. 9. Ορισμένες φορές παθητική. 
ΛΥΣΗ (5/5/97) 
ΟΡΙΖΟΝΤΙΑ: 1. ΤΣΙΜΙΣΚΗΣ 2. ΡΗΝΑΝΙΑ
3. ΙΡΑΚ - ΜΝΑΙ 4. ΚΑΤ - ΓΩ - ΧΝ 5. Ο ΓΙΓΑΝΤΑΣ 6.
ΥΓ - ΑΤΙ - ΙΑ 7. ΠΑΛΛΑΔΙΟΝ 8. ΑΑ - ΗΔΥΣ 9. ΣΥΝ - ΙΣΗΣ.
ΚΑΘΕΤΑ: 1. ΤΡΙΚΟΥΠΗΣ 2. ΣΗΡΑΓΓΑ 3. ΙΝΑΤΙ - ΛΑΝ 4.
ΜΑΚ - ΓΑΛΑ 5. ΙΝ - ΓΑΤΑ 6. ΣΙΜΩΝΙΔΗΣ 7. ΚΑΝ - ΙΔΗ
8. ΑΧΑΙΟΥΣ 9. ΣΑΙΝ ΣΑΝΣ. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15828P102</ED>
<ID>
ID:166582

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P10&aa=2</URL></REF>


Article

<CATEGORY>vin09</CATEGORY>

 <H5>ΠΕΘΑΝΕ ΣΤΑ 69 ΤΟΥ Ο
ΓΙΕΠΕΣ</H5>
<H2>Ο «Νάρκισσος» της κιθάρας</H2>

Ένας από τους μεγάλους της κιθάρας χάθηκε... Ο Ισπανός μουσικός Νάρκισο Γιέπες
έσβησε, στα 69 του χρόνια, ύστερα από μάχη με τον καρκίνο (λέμφωμα).
Γεννημένος στην πόλη Λόρκα και γόνος οικογένειας αγροτών, ο Γιέπες έφερε μια
μικρή μουσική «επανάσταση» όταν δισκογράφησε για πρώτη φορά το 1947 το
περίφημο «Κόντσερτο του Αρανχουέζ», που στη συνέχεια πολυτραγουδήθηκε ­ από
φωνές, όπως και της μεγάλης τραγουδίστριας της Πορτογαλίας, Αμάλια Ροντρίγκεζ.

Το 1952 ήρθε η δεύτερη «επανάσταση» του «Νάρκισσου» της κιθάρας. Έγραψε τη
μουσική της ταινίας «Απαγορευμένα παιχνίδια» του Ρενέ Κλεμάν (που απέσπασε το
Χρυσό Φοίνικα στο Φεστιβάλ Κανών), χρησιμοποιώντας θέμα (ρομάντζα) ανώνυμου
συνθέτη του Μεσαίωνα. 
Τρίτη «επανάσταση», το 1964, με τη δεκάχορδη κιθάρα,
όργανο που χρησιμοποιούσε έκτοτε σε όλες του τις συναυλίες. 
Το 1993
αναγκάστηκε να διακόψει παγκόσμια περιοδεία του, όταν διαγνώστηκε η ασθένειά
του. Ο θάνατος τον βρήκε σε νοσοκομείο κοντά στη γενέτειρά του. 
Είχε δύο
παιδιά: την Άννα, χορογράφο και διευθύντρια ενός χορευτικού ­ μπαρόκ ­
σχήματος, και τον Ιγνάθιο, μαέστρο. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15828P111</ED>
<ID>
ID:166521

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P11&aa=1</URL></REF>


Article

<CATEGORY>vin09</CATEGORY>

 <H2>Διαχρονικό μουσείο στην Αλεξανδρούπολη</H2>

<AUTHOR>ΠΑΡΑΣΚΕΥΗΚΑΤΗΜΕΡΤΖΗ</AUTHOR>

Η Θράκη είναι
γεμάτη από μνημεία όλων των εποχών. Και το Κεντρικό Αρχαιολογικό Συμβούλιο
(ΚΑΣ), που εδρεύει στην Αθήνα, περιόδευσε επί τρεις ημέρες στους νομούς
Ροδόπης, Ξάνθης, Κομοτηνής, αλλά και της Καβάλας, για να γνωρίσει τους τόπους,
τα προβλήματα, τους ανθρώπους, να δώσει λύσεις και να ιεραρχήσει τη σειρά
επίλυσής τους. 
Στην Αλεξανδρούπολη, το ΚΑΣ αποφάσισε την ανέγερση
διαχρονικού αρχαιολογικού μουσείου, σε οικόπεδο που παραχώρησε ο δήμος, με
έμφαση στα προϊστορικά και κλασικά ευρήματα της περιοχής. Στο ακριτικό
Διδυμότειχο, αντίκρυσε μια αξιόλογη πόλη - βυζαντινό φρούριο, απέναντι στα
σύνορα με την Τουρκία, και αποφάσισε να προχωρήσει στην ανέγερση μουσείου, με
έμφαση στα ευρήματα της βυζαντινής εποχής. 
Στις Φέρες διαπίστωσε την
εγκατάλειψη ενός μοναδικής αξίας ναού του 12ου αιώνα με πανελλήνια σημασία. Ο
λόγος, για την Παναγία Κοσμοσώτειρα, που κτίσθηκε κατά τα πρότυπα ναών της
Κωνσταντινούπολης από τον σεβαστοκράτορα Ισαάκιο Κομνηνό και, σύμφωνα με τον
έφορο Αρχαιοτήτων Χαρ. Μπακιρτζή, στις τοιχογραφίες των πολεμικών αγίων
σώζονται τα πορτρέτα των Κομνηνών Αλεξίου, Ιωάννη, Ανδρόνικου και Ισαάκιου.

Η αυτοψία στην αρχαία Θάσο έδειξε τη θαυμάσια διατήρηση των αρχαίων
τειχών, των πυλών, των πύργων, των ιερών και δρόμων. Το ΚΑΣ επεσήμανε τον
εγκλωβισμό τους μέσα στη σύγχρονη πόλη, την ανάγκη για συμβίωση του παλιού και
του καινούργιου, αλλά και για μια σοβαρή παρέμβαση ανάδειξης του συνόλου πόλης
- ακρόπολης, με μεγάλες απαλλοτριώσεις για τη δημιουργία ενός αρχαιολογικού
πάρκου. 
Για το αρχαίο θέατρο της Θάσου θα προχωρήσει άμεσα η ανάδειξη και
εγκατάσταση μελετητή που θα αναλάβει τη λυόμενη κατασκευή των κερκίδων στο
κάτω μέρος του κοίλου, και η διευθέτηση των παρόδων ­ έργο προϋπολογισμού 450
εκατ. δρχ. ­ ώστε να λειτουργήσει ξανά το θέατρο για φεστιβαλικές εκδηλώσεις,
ενώ στο άνω διάζωμα, όπου σώζονται οι περισσότερες αρχαίες κερκίδες, θα γίνει
ανάταξη του αρχαίου υλικού στη θέση του. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15828P112</ED>
<ID>
ID:166566

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P11&aa=2</URL></REF>


Article

<CATEGORY>vin09</CATEGORY>

 <H2>Όλος ο εικοστός αιώνας σε 400 έργα τέχνης</H2>

Τετρακόσια
έργα τέχνης, από τα σημαντικότερα που δημιούργησε ο αιώνας μας, συγκεντρώθηκαν
στο Βερολίνο, την πόλη με τα μεγαλύτερα μουσεία και τις γκαλερί στον κόσμο,
για την έκθεση «Η εποχή του Μοντερνισμού ­ Η Τέχνη στον 20ό αιώνα», που
ανοίγει σήμερα πανηγυρικά στον εκθεσιακό χώρο του Μάρτιν Γκρόπιους Μπάου του
Βερολίνου. Η έκθεση φιλοδοξεί να προσλάβει διαστάσεις ενός μεγάλους διεθνούς
καλλιτεχνικού και ιστορικού ραντεβού των κορυφαίων της τέχνης με τον σύγχρονο
θεατή. Η έκθεση δεν αποτελεί αλφαβητικό λεξικό των μεγάλων καλλιτεχνών του
αιώνα μας, είναι κυρίως ­ σύμφωνα με τους οργανωτές της ­ μια προσπάθεια να
αναδειχθούν έργα που υπήρξαν αφετηρία και σταθμοί στην εξέλιξη της μοντέρνας
τέχνης και της προσωπικής δημιουργίας των 130 καλλιτεχνών που εκπροσωπούνται.
Το χρονικό πλαίσιο ξεκινά από τις αρχές του αιώνα και φθάνει μέχρι σήμερα. Το
σκεπτικό και την επιλογή των έργων έκαναν οι δρ Χρήστος Ιωακειμίδης και Νόρμαν
Ρόζενταλ ύστερα από προετοιμασία και μελέτη αρκετών χρόνων. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15828P113</ED>
<ID>
ID:166605

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P11&aa=3</URL></REF>


Article

<CATEGORY>vin09</CATEGORY>

 <H2>Το κλεμμένο χειρόγραφο του Παΐσιου επί τάπητος</H2>

ΘΕΣΣΑΛΟΝΙΚΗ. Γραφείο Βόρειας Ελλάδας 
Βουλγαρική κοινοβουλευτική
αντιπροσωπεία, με επικεφαλής τον αντιπρόεδρο της βουλγαρικής Δημοκρατίας κ.
Τοντόρ Καβαλτζίεφ, έφθασε χθες στο Άγιον Όρος για να πάρει μέρος στις
εορταστικές εκδηλώσεις της μονής Ζωγράφου, όπου μονάζουν Βούλγαροι
μοναχοί. 
Σχετικά με την επιστροφή του πολύτιμου χειρογράφου της
«Ιστορίας» του Παΐσιου στη μονή Ζωγράφου, από όπου έχει κλαπεί και φυλάσσεται
σήμερα στο Μουσείο της Σόφιας, ο κ. Καβαλτζίεφ είπε ότι «το θέμα θα συζητηθεί
σε κυβερνητικό επίπεδο και θα λυθεί με τον πλέον ευνοϊκό τρόπο και για τις δύο
πλευρές». Η «Ιστορία» του Παΐσιου, που είχε γραφεί το 1726, είχε κλαπεί κάτω
από μυστηριώδεις συνθήκες από τη βιβλιοθήκη της μονής Ζωγράφου το 1984.
Πρόκειται για την ιστορία του βουλγαρικού έθνους και για τους Βουλγάρους
θεωρείται εθνικό κειμήλιο. Για την κλοπή του χειρογράφου η Εισαγγελία
Θεσσαλονίκης έχει ήδη ασκήσει ποινική δίωξη κατά εκπροσώπου της Εφορείας
Ζωγράφου, που λειτουργεί στη Σόφια. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15828P114</ED>
<ID>
ID:166630

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P11&aa=4</URL></REF>


Article

<CATEGORY>vin09</CATEGORY>

 <H2>Κάλβος και Γκίνσμπεργκ στη «Λέξη»</H2>

Ένα ανέκδοτο γράμμα
του Ανδρέα Κάλβου, προς τον γερουσιαστή Κόντε Φωσκάρδη, δημοσιεύουν και
σχολιάζουν στο καινούργιο τεύχος του περιοδικού «Η Λέξη» ο Φ.Α.
Δημητρακόπουλος και ο Γ.Β. Ανδρειωμένος. Με το γράμμα αυτό (προδημοσιεύτηκε
πριν από λίγες ημέρες στα «ΝΕΑ») ο Κάλβος ζητάει, εν έτει 1825, από τον Κόντε
Φωσκάρδη να διδάξει στην Ιόνιο Ακαδημία, πράγμα που έγινε τελικά δύο χρόνια
αργότερα (ο Κάλβος δίδαξε εν συνεχεία στην Ιόνιο Ακαδημία άλλες δύο φορές: το
1836-1837 και το 1840). Στο ίδιο τεύχος της «Λέξης» δημοσιεύονται δύο ποιήματα
του Άλεν Γκίνσμπεργκ (μετάφραση: Σπύρος Μακρής), ένα διήγημα του Τζιοβάννι
Βέργκα (μετάφραση: Σωτήρης Τριβυζάς), ένα αφήγημα του Μανώλη Γλέζου για την
Αμοργό κι ένα κείμενο του Στράτη Μυριβήλη για μια παράσταση, στις 28 Οκτωβρίου
του 1946, των «Περσών» από το Εθνικό Θέατρο στην Κύπρο. Ακόμη, ποιήματα του
Κώστα Μόντη, του Δημήτρη Ι. Σουρβίνου και του Ορέστη Αλεξάκη, καθώς και
διηγήματα του Ανδρέα Μήτσου και του Τηλέμαχου Αλαβέρα. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15828P115</ED>
<ID>
ID:166647

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P11&aa=5</URL></REF>


Article

<CATEGORY>vin09</CATEGORY>

 <H2>Στο «Ντα» ο Γιώργος Μεσσάλας</H2>

Το «Ντα» του Χιού
Λέοναρντ, μεγάλη επιτυχία του Μάνου Κατράκη, θα παρουσιάσει τον επόμενο
χειμώνα ο Γιώργος Μεσσάλας στην Κεντρική Σκηνή της «Αλκυονίδας», με το
«Μοντέρνο Θέατρό» του, σε μετάφραση Παύλου Μάτεσι και με σκηνικά του Ρώσου
Βασίλιεφ Τσιντσικόφ, ενώ στην Παιδική Σκηνή θα ανεβάσει «Όλιβερ Τουίστ», σε
ελεύθερη διασκευή του από το έργο του Ντίκενς. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15828P116</ED>
<ID>
ID:166654

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P11&aa=6</URL></REF>


Article

<CATEGORY>vin09</CATEGORY>

 <H2>Το «τ» που κάνει τη διαφορά</H2>

Η δολοφονία των λέξεων...
συνεχίζεται, καθώς φαίνεται, έσπευσε να επισημάνει (3/5/97) ο επιφυλλιδογράφος
μας, Χριστόφορος Μηλιώνης, σχετικά με ένα τυπογραφικό λάθος στο σημείωμά του
της περασμένης Τετάρτης. Διότι το «περίπυστο λονδρέζικο βιβλίο» ­ δηλαδή το
περιώνυμο ­ στο οποίο αναφερόταν ο Μηλιώνης, κατάντησε «περίπτυστο», πράγμα
που αλλοιώνει τη διάθεσή του, που ήταν να ασκήσει κριτική σε δημοσίευμα
έγκριτου φιλολόγου, αλλά με ευπρέπεια. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15828P117</ED>
<ID>
ID:166658

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P11&aa=7</URL></REF>


Article

<CATEGORY>vin09</CATEGORY>

 <H2>Διακόσια παιδάκια τραγούδησαν Λευτέρη</H2>

«Αυτός ο θυελλώδης τύπος
έχει συμπάθειες και αντιπάθειες. Τον Λευτέρη δεν τον πάνε οι ανέραστοι, οι
καθωσπρέπει, οι λελέδες και οι ξενέρωτοι. Αντίθετα, τον λατρεύουν οι μάγκες,
οι καρντάσηδες, οι γηπεδόβιοι, οι ρεμπέτες, οι ταβερνόβιοι και οι άντρες...».
Στο σημείο αυτό τη Μαίρη Ιγγλέση, αντιδήμαρχο Πολιτισμού του δήμου Ηρακλείου
Αττικής, διέκοψε ­ έχοντας πλάι του τη γυναίκα του, σκηνοθέτρια Ράια
Μουζενίδου, και την κόρη του Υακίνθη ­ ο περί ου ο λόγος θυελλώδης τύπος, ήτοι
ο δημοσιογράφος, ποιητής, στιχουργός και φανατικός οπαδός της ΑΕΚ Λευτέρης
Παπαδόπουλος: «Και οι γυναίκες! Τις ξέχασες!». 
Ο τόνος αυτός ­ χαράς,
κεφιού, γέλιου και συγκίνησης ­ κυριάρχησε στη χθεσινοβραδινή εκδήλωση που
οργάνωσε για τον «δικό» μας, αλλά και όλου του κόσμου, Λευτέρη το Πολιτιστικό
Κέντρο του Δήμου Ηρακλείου Αττικής στην αίθουσα εκδηλώσεων του Α' Δημοτικού
Σχολείου του Ηρακλείου έπειτα από ανάλογες εκδηλώσεις που έκανε προς τιμήν του
Κώστα Νίτσου, του Δημήτρη Σαπρανίδη, του Κώστα Μπάκα, του Νότη Μαυρουδή και
άλλων. 
Με γνώμονα «να τιμηθούν άνθρωποι που είναι απέναντί μας και όχι
όταν φύγουν», όπως τόνισε στην αρχή της εκδήλωσης ο δήμαρχος Γιώργος
Μαστοράκος. 
Η πρωτοτυπία της εκδήλωσης, που ξετρέλανε τον τιμώμενο, ήταν
ότι πρωταγωνίστησαν γύρω στα διακόσια παιδιά από τα δημοτικά σχολεία της
περιοχής. Παιδάκια που επί τέσσερις ολόκληρους μήνες ετοιμάζονταν για τη
βραδιά: είχαν ήδη ζωγραφίσει πάνω στους στίχους του Λευτέρη ζωγραφιές που του
χάρισαν, απήγγειλαν στίχους του και διάβασαν κομμάτια από τις «Ματιές» του,
θεατροποίησαν τραγούδια του και, βέβαια, τραγούδησαν τραγούδια του με τις
δροσερές φωνούλες τους. 
Ήταν εκεί ­ μεταξύ άλλων ­ ο γενικός γραμματέας
Απόδημου Ελληνισμού κ. Λαμπρινίδης και οι Γιώργος Νταλάρας, Στέφανος Ληναίος,
Έλλη Φωτίου, Αδαμάντιος Πεπελάσης, Κώστας Νίτσος, Έφη Ροδίτη, Μαίρη Βιδάλη,
Δημήτρης Σαπρανίδης, Θανάσης Νιάρχος, Άκος Δασκαλόπουλος, Γιάννης Μπουτέας,
δήμαρχοι γειτονικών δήμων, αθλητές της άρσης βαρών από το Χαλάνδρι με τον
προπονητή τους Παναγιώτη Τζίμο, ενώ δεν έλειψαν θερμά μηνύματα από την...
ΑΕΚάρα, υπογραμμένα από τον αρχηγό της ομάδας Στέλιο Μανωλά, αλλά και από την
παλιά δόξα, τον Μίμη Παπαϊωάννου, που βρίσκεται στα «προπονητικά θρανία».

<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15828P121</ED>
<ID>
ID:166522

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P12&aa=1</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟ
«ΚΟΤΟΠΟΥΛΗ-ΡΕΞ»</H5>
<H2>Αναίμακτος Δράκουλας!</H2>

<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Ένας αναίμακτος «Δράκουλας» σε λευκό φόντο έχει ξεσηκώσει θύελλα
συζητήσεων ανάμεσα σε θερμούς υποστηρικτές τής παράστασης και σε άλλους
διστακτικούς και επιφυλακτικούς. 
Ήδη από την πρεμιέρα, που δόθηκε
την Παρασκευή στο θέατρο «Κοτοπούλη-Ρεξ», ο «Δράκουλας» του Δημήτρη
Παπαϊωάννου και της «Ομάδας Εδάφους» έγινε το καλλιτεχνικό γεγονός αυτής της
περιόδου. 
Κάθε παράσταση του Δημήτρη Παπαϊωάννου κινεί το ενδιαφέρον τού
χώρου, γιατί είναι ό,τι πιο «προχωρημένο» υπάρχει σήμερα στην Ελλάδα, σε αυτό
το είδος του θεάματος. 
Ως εκ τούτου, το κοινό που παρακολουθεί τις
δουλειές της «Ομάδας Εδάφους» γίνεται αδηφάγο. Έτοιμο να ενθουσιαστεί κι άλλο
τόσο πρόθυμο να απορρίψει και να υποτιμήσει ένα αποτέλεσμα εξ αντικειμένου
σημαντικό. Κάπως έτσι εξήγησα το συγκρατημένο χειροκρότημα της πρεμιέρας, από
το παγερό, στην πλειοψηφία του, κοινό. Και στο τέλος της παράστασης του
«Δράκουλα», μέσα και έξω από το θέατρο, οι παρέες που σχημάτισαν πηγαδάκια
επιχειρηματολογούσαν εναντίον της «συριστικής» μουσικής το Γιώργου Κουμεντάκη
ή της μεγαλύτερης διάρκειας απ' όσο άντεχε η παράσταση. 
Αλλά, ακόμα και οι
πιο αυστηροί κριτές, εντυπωσιάστηκαν από το εικαστικό αποτέλεσμα. 
Γιατί
αυτός ο «Δράκουλας» είναι κατ' αρχήν ένα επίτευγμα πάνω σε συνθέσεις του
λευκού. 
Στην έναρξη της παράστασης μια δέσμη εκτυφλωτικού φωτός
αποτυπώνεται στη λευκή κουρτίνα - αυλαία. Όταν αυτή σηκώνεται αποκαλύπτει τη
λευκή σκηνή που στο βάθος το λευκό συγκινεί αισθητικά κάνοντας φόντο στο
λευκό. 
Το γοτθικό μυθιστόρημα αρθρώνεται με εικόνες δυνατές. 
Η ιστορία
μπαίνει σε μια τάξη. Αρχίζει να ξετυλίγεται κινησιολογικά. Κι όπως σε όλα τα
έργα του Δημήτρη Παπαϊωάννου, υπάρχει και εδώ ένα κρεβάτι, ένα σεντόνι, ένα
όνειρο, υπάρχουν κάποια πλάσματα που κατεβαίνουν από τον ουρανό. 
Ο ίδιος
είναι ο κόμης Δράκουλας, μια παρουσία με μεγάλο σκηνικό εκτόπισμα, που
αντίστοιχό του έχει η σκιά του. Η σκιά του είναι ρόλος που ενσαρκώνει ο Νίκος
Δραγώνας. 
Ο τρόπος που ο κόμης Δράκουλας και η σκιά του συντονίζονται και
αποσυντονίζονται είναι εμπνευσμένος σε όλη τη διάρκεια της παράστασης. Μιας
παράστασης, που, παράλληλα με τον εικαστικό της οίστρο, φιλοδόξησε να
αναδείξει ένα υπαρξιακό βάθος. 
Γι' αυτό απέφυγε την εμμονή στα κλισέ.
Φοβήθηκε τις παγίδες των εφέ. Και η ανατροπή από το μαύρο στο λευκό, του
σκότους στο φως δεν ήταν η μόνη. 
Έλειψε από την ιστορία η εμμονή στο
δάγκωμα. Το φιλί και το δάγκωμα στον λαιμό με τα δόντια του Δράκουλα δεν είναι
ένα αναίμακτο περιστατικό. 
Σε αυτή την εκδοχή το αίμα έλειψε. Η αναφορά
του υπήρχε μόνον στη σκηνή του νοσοκομείου, όπου γίνεται μετάγγιση αίματος
στην Λούσυ ­ της πανέμορφης σκηνικά Κατερίνας Παπαγεωργίου. Και μια νύξη
αίματος στις κόκκινες κορδέλες που ήσαν ραμμένες σαν φλέβες στη φόδρα της
μακριάς μπέρτας του κόμη Δράκουλα. 
Πάνω σε αυτήν κύλησε αισθαντικά η Μίνα
­ Αγγελική Στελλάτου ­ για να πάρει στο τέλος το κεφάλι τού κόμη Δράκουλα, που
ο ίδιος κόβει και της το προσφέρει, χωρίς να χυθεί ούτε μια σταγόνα αίμα.
Χωρίς το λευκό να χάσει την παγερότητά του. 
Αυτός ο «Δράκουλας» σίγουρα
δεν είναι ένας ανώδυνος Δράκουλας, έστω κι αν είναι ορατά αναίμακτος. 
Η
παράσταση παίζεται καθημερινά στο θέατρο «Κοτοπούλη-Ρεξ» πλην Τρίτης και
Τετάρτης. 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15828P122</ED>
<ID>
ID:166567

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P12&aa=2</URL></REF>


Article

<CATEGORY>vin09</CATEGORY>

 <H2>Ο Θόδωρος των Καννών</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Γράφει ο Τονίνο Γκουέρα: «Η πηγή ενός ποταμού θα
μπορούσε να είναι ένα λιβάδι από άγριο χορτάρι. Πιθανότατα ο Θόδωρος να είναι
ένα τέτοιο υγρό λιβάδι που κάθε τόσο "δακρύζει", έτσι που να σχηματίζει συχνά
αυτό το ποτάμι από εικόνες». 
*Εν ολίγοις, φίλοι μου, μόλις παρέλαβα τον
πρώτο τόμο του Θόδωρου Αγγελόπουλου, με πρόλογο του Τονίνο Γκουέρα και με τον
τίτλο «10 3/4» (δηλαδή δέκα ταινίες, μία μικρού και μία μεσαίου). Στον οποίο
τόμο περιλαμβάνονται τα σενάρια από «Εκπομπή», «Αναπαράσταση», «Μέρες του
'36», «Ο θίασος», «Οι κυνηγοί», «Ο Μεγαλέξαντρος». 
Κοιτάω προσεκτικά το
εξώφυλλο και τι διαβάζω; Μονόλογο από την τελευταία ταινία του, «Μια
αιωνιότητα και μια μέρα», που διακόπηκε απότομα και που τα γυρίσματά της θα
συνεχιστούν από το φθινόπωρο. «Γιατί δεν ήρθε τίποτα όπως το περιμέναμε;
Γιατί; 
Γιατί πρέπει να σαπίζουμε αβοήθητοι ανάμεσα στον πόνο και την
επιθυμία; Γιατί έζησα τη ζωή μου σ' εξορία;». 
*Ψυχοπλακωθήκατε; Αν η
ταινία είχε ολοκληρωθεί, τότε θα είχαμε σίγουρη και δεδομένη τη συμμετοχή μας
στο φετινό διαγωνιστικό πρόγραμμα των 50χρονων χρυσών Καννών, που αρχίζουν
αύριο. Ενώ τώρα... μηδέν εις πηλίκον! 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15828P123</ED>
<ID>
ID:166606

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P12&aa=3</URL></REF>


Article

<CATEGORY>vin09</CATEGORY>

 <H2>Η Ηλέκτρα των αιθουσών</H2>

<AUTHOR>ΟΑΣΥΓΧΩΡΗΤΟΣ</AUTHOR>

Αλλά ξέρετε πόσα εκατομμύρια
μπορεί να «προσέλθουν» στο ταμείο εκάστης κινηματογραφικής αίθουσας που
προβάλλει ελληνικές ταινίες, ενώπιον κενών καθισμάτων; Ίσαμε και 45
εκατομμύρια ετησίως! 
*Έλεγα κι εγώ, τι στο καλό έχει συμβεί και
απαξάπαντες οι ιδιοκτήτες αιθουσών αναζητούν ό,τι κι ό,τι, αρκεί να είναι...
ελληνικό; Φανταστείτε πως στις 16 Μαΐου εξέρχεται «Όνειρο σε άσπρο φόντο» του
Δημήτρη Σπύρου, με τους Βασίλη Λάγγο, Βασίλη Κολοβό, Κάτια Γέρου! Και εφτά
μέρες αργότερα εξέρχεται η γυναίκα με το διπλό όνομα, «Μαρία-Ηλέκτρα», της
Στέλλας Μπελέση (ενδεχομένως, κάποιοι μακρινοί συγγενείς να μη γνωρίζουν καν
πως η δευτεροξαδέρφη τους είναι περιζήτητη σκηνοθέτις). 
Τα πράγματα
εξηγούνται ταμειακώς και εφοριακώς. Κάθε ελληνική αίθουσα που διαθέτει
τέσσερις εβδομάδες σε ελληνικές ταινίες (ανεξαρτήτως του αριθμού των
εισιτηρίων που κόβουν ή που θα κόψουν αυτές οι ταινίες, ίσως και κανένα)
δικαιούνται επιστροφή του 55% του φόρου από τις συνολικές εισπράξεις του
χρόνου. 
*Με την απλή αριθμητική αυτό σημαίνει: Εκατό χιλιάδες εισιτήρια
έκανε η τάδε αίθουσα μέσα στη χρονιά που πέρασε; Ε, τότε υποχρεούται να
καταβάλλει φόρο 80 εκατ. δραχμών. Αν, όμως, προβάλλει ελληνικές ταινίες, θα
καταβάλλει φόρο 35 εκατ. 
* Είδες η Μαρία Ηλέκτρα; 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15828P124</ED>
<ID>
ID:166631

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P12&aa=4</URL></REF>


Article

<CATEGORY>vin09</CATEGORY>

 <H2>Η Ρένα της μαϊμούς</H2>

<AUTHOR>ΟΑΣΥΓΧΩΡΗΤΟΣ</AUTHOR>

Το όνομά της, δανεισμένο αυθαίρετα από τη νεαρά «αοιδό»
Ειρήνη Τζελέπη, είδε η θρυλική Ρένα Στάμου του ρεμπέτικου κι έτρεξε στα
δικαστήρια. Κέρδισε τα ασφαλιστικά μέτρα, αλλά η «μαϊμού» Στάμου επανέκαμψε.
Ζητάει αποζημίωση 14 εκατομμυρίων, διότι έχασε τη δουλειά της, αλλά και διότι
(λέει) η κανονική Στάμου δεν την αφήνει σε χλωρό κλαρί! 
*Σουρεαλιστικό! Η
Στάμου, πριν από ένα χρόνο, αναχωρεί μετά του Κώστα Φέρρη για την Ελβετία,
προς θεατρική αναβίωση των ρεμπέτικων ελληνικών ημερών. Επιστρέφει και βλέπει
στη μαρκίζα του μαγαζιού, στο οποίο τραγουδούσε με τον Χονδρονάκο,το όνομα της
Ειρήνης Τζελέπη ως... Ρένα Στάμου! Λάθος όνομα, αλλά η κανονική Στάμου
συμπεριλαμβάνεται μέσα στη σωστή πεντάδα των καλύτερων ερμηνευτριών του
ρεμπέτικου της δεκαετίας του '50: Μπέλλου, Νίνου, Γεωργακοπούλου, Χασκίλ,
Στάμου. Είναι η φωνή που τραγουδάει το θρυλικό άσμα του Βασίλη Τσιτσάνη: Τσιγγάνε, σπάσε το βιολί 
<REF><SOURCE>ΤΑ ΝΕΑ</SOURCE>
<DATE>, 06-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15828P125</ED>
<ID>
ID:166648

</ID><URL>http://ta-nea.dolnet.gr/neaweb/neafile.print_unique?e=A&f=15828&m=P12&aa=5</URL></REF>


Article

<CATEGORY>vin04</CATEGORY>

 <H5>Μπίτσιος: Τι μου είπε ο Καραμανλής</H5>
<H5>Ράλλης:
Πλαστογραφεί ο τέως</H5>
<H2>ΚΑΙΕΙ τον τέως ο έμπιστός του</H2>

ΚΑΙΕΙ τον έκπτωτο
μονάρχη ο διευθυντής του γραφείου του κατά την προδικτατορική περίοδο και
έμπιστος συνεργάτης του Δημήτρης Μπίτσιος. Ήταν ο άνθρωπος που συναντήθηκε
τρεις φορές με τον κ. Κ. Καραμανλή στο Παρίσι και αυτές τις συναντήσεις
επικαλείται τώρα ο Γλύξμπουργκ για να δικαιολογήσει τους θρασύτατους
ισχυρισμούς του. Στο βιβλίο-μαρτυρία, το οποίο εκδόθηκε πριν από λίγες
εβδομάδες, 13 χρόνια μετά τον θάνατο του συγγραφέα, ο Δημήτρης Μπίτσιος δίνει
εντελώς διαφορετική εικόνα για τις συνομιλίες που είχε με τον πρώην Πρόεδρο
της Δημοκρατίας. 
σελίδες 8-9 και ΡΙΠΕΣ:
Η φάρσα (σελ. 3) <H3></H3>
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15829N011</ED>
<ID>
ID:166706

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N01&aa=1</URL></REF>


Article

<CATEGORY>vin04</CATEGORY>

 <H2>Οδύσσεια
στο ΙΚΑ για ένα ζευγάρι γυαλιά</H2>

ΣΕ πολύμηνη Οδύσσεια εξελίχθηκε η προσπάθεια της
συνταξιούχου ηθοποιού Ολυμπίας Παπαδούκα να πάρει από το ΙΚΑ τα λεφτά που
δικαιούται για ένα ζευγάρι γυαλιά... 
σελίδα 15 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15829N013</ED>
<ID>
ID:166788

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N01&aa=3</URL></REF>


Article

<CATEGORY>vin04</CATEGORY>

 <H2>Κέρδη μαμούθ 232 δισ. για τις 10 μεγάλες Τράπεζες</H2>

<H3>σελίδα 43 </H3>
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15829N014</ED>
<ID>
ID:166817

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N01&aa=4</URL></REF>


Article

<CATEGORY>vin04</CATEGORY>

 <H2>Πόσο
κοστίζει η αλλαγή καταλύτη για όλα τα Ι.Χ.</H2>

<H3>στο ΕΝΘΕΤΟ </H3>
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15829N015</ED>
<ID>
ID:166834

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο «ΕΘΝΑΡΧΗΣ» Κ. Καραμανλής εξακολουθεί να μας περνάει για ηλίθιους! Γι' αυτό
και στα περιλάλητα «Αρχεία» του δεν διστάζει γεγονότα στα οποία πρωτοστάτησε
και τον εκθέτουν να τα αγνοεί ή και να κάνει το άσπρο-μαύρο, για να ευλογήσει
τα γένια του! Ο Λ. Παπαδόπουλος στις «Ματιές». Σελ. 4. 
ΚΑΙΝΟΤΟΜΟΣ αρχή θα
ήταν αν όποιοι διατελούν υπουργοί και υφυπουργοί, για διάστημα μεγαλύτερο του
τριμήνου λ.χ., δεν επιτρέπεται να θέτουν υποψηφιότητα ως βουλευτές στις αμέσως
προσεχείς εκλογές. Το όφελος θα είναι πολλαπλό. Ο Α. Μακρυδημήτρης στην «Τρίτη
Άποψη». Σελ. 6. 
ΟΙ ΝΟΜΑΡΧΕΣ που είναι αιρετοί δεν μπορεί να μπαίνουν στην
ίδια μοίρα με τους διορισμένους. Και αυτό φαίνεται ότι δεν το έχουν καταλάβει
όσοι εισηγήθηκαν στον Πρωθυπουργό ένα τέτοιο μέτρο. Είναι αντισυνταγματικό και
πολιτικά απαράδεκτο. Αυτά για το ασυμβίβαστο από τους νομάρχες. Η Κάτια
Πετροπούλου στις
 σελ. 10, 11. 
Α. ΚΑΝΤΑΡΤΖΗΣ: Η Καρδίτσα απέκτησε
πρεσβεία στην Οχρίδα. Επένδυση για το μέλλον. Τελικά μάς έχουν περισσότερο
ανάγκη από όσο νομίζουμε. Άλλωστε, δεν πρέπει να κυνηγάμε συνέχεια φαντάσματα.
Τα Σκόπια έχουν ακόμη δρόμο για την Ευρώπη. Οι απαντήσεις στις «30 Ερωτήσεις»
στη σελ. 14. 
ΚΙΝΗΜΑΤΟΓΡΑΦΟΣ δεν είναι μόνο η ταινία, αλλά και το
διάλειμμα. Να βγεις σ' ένα φουαγιέ ντουμάνι στον καπνό, να χαζέψεις τις φάτσες
που κυκλοφορούν, να συναντήσεις κάποιο γνωστό ή ν' αναγνωρίσεις κάποιον
«επώνυμο», να τακτοποιήσεις τις πρώτες εντυπώσεις σου. Αλλά τα πολυσινεμά δεν
διαθέτουν διάλειμμα. Η Κάτια Πετροπούλου «Σε πρώτο ενικό». Σελ. 15. 
Η
ΜΑΦΙΑ ξαναγεννιέται. Αν και ο κόσμος στην Ιταλία θέλει να πιστεύει ότι ο
πόλεμος έχει κερδηθεί, μια νέα γενιά μαφιόζων κάνει την εμφάνισή της. Μπορεί
να μην είναι τόσο βίαιοι όσο οι πρόγονοί τους, αλλά οι νονοί τείνουν να
επωφεληθούν από την ανεργία και την αστάθεια. Από την «Independent» στη σελ.
39. 
ΑΣΦΑΛΙΣΗ νέων μορφών εργασίας, όπως η τηλεργασία και το φασόν,
προτείνει η εισήγηση του υπουργείου Εργασίας και Κοινωνικών Ασφαλίσεων για τον
κοινωνικό διάλογο, ανάμεσα στα έξι σημεία του. Ο Η. Γεωργάκης στη σελ. 45.

ΤΑ ΜΑΡΜΑΡΑ, 
αφού τα έκλεψαν, 
τα τεμάχισαν, τα φυγάδευσαν, 
τα βάφτισαν «Ελγίνεια»

και τα ενέταξαν, ύστερα από 2.500 χρόνια 
στον Παρθενώνα, στην
εθνική... κληρονομιά τους.
 Όχι μόνο κλέφτες, αλλά και ψεύτες. 
Η Λίνα
Αλεξίου στους «Προβολείς». 
Σελ. 6. 
Ο Γ. ΚΙΜΟΥΛΗΣ (φωτογραφία) 
ετοιμάζει
μιούζικαλ για το καλοκαίρι 
στο θέατρο «Παρκ». 
Και μάλιστα, θα
εμφανιστεί γυμνός. 
Για τις ανάγκες του ρόλου του. Μιούζικαλ όμως
ετοιμάζει 
και ο Γρ. Βαλτινός. 
Η Έλενα Δ. Χατζηιωάννου στο
«Πανόραμα», 
σελ. 3. 
ΡΟΚ για τέσσερις μέρες 
και νύχτες στο κέντρο της
Αθήνας. 
Θα συμμετάσχουν εκπρόσωποι όλων των ειδών
 ορθόδοξο, σκληρό,

εναλλακτικό και ηλεκτρονικό. 
Γούντστοκ θα γίνει πια το (άλλοτε)
Γκάζι. 
Η Μαρία Μαρκουλή 
στο «Πανόραμα», 
σελ. 1. 
Η ΚΕΡΚΥΡΑ κινδυνεύει να χάσει
την τουριστική δραστηριότητά της φέτος, αν συνεχιστεί η εγκληματική δράση της
αλβανικής μαφίας στο Βόρειο Ιόνιο. Υπάρχει ανάγκη, λένε οι παράγοντες του
νησιού, να ληφθούν άμεσα και ουσιαστικά μέτρα. Σελ. 38. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15829N021</ED>
<ID>
ID:166676

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N02&aa=1</URL></REF>


Article

<CATEGORY>vin02</CATEGORY>

 <H2>Σεμνά</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Τελικά, υπόδειγμα
σεμνότητας ο κ. Κωνσταντίνος Καραμανλής: Πού ξανακούστηκε, Θεός να αρκείται σε
μία αγιογραφία... 
Με τιμή 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15829N022</ED>
<ID>
ID:166758

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15829N023</ED>
<ID>
ID:166768

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N02&aa=3</URL></REF>


Article

<CATEGORY>vin01</CATEGORY>

 <H5>ΕΜΦΑΝΙΣΕ ΤΟΝ
ΕΑΥΤΟ ΤΟΥ ΩΣ ΠΡΟΣΤΑΤΗ ΤΗΣ ΔΗΜΟΚΡΑΤΙΑΣ!</H5>
<H2>Θεατρινισμοί του τέως</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Και τους «τιμητικούς» χαρακτηρισμούς του ψεύτη και του πλαστογράφου
πρόσθεσε στις ιδιότητές του ο κ. Κ. Γλύξμπουργκ, ο οποίος επιχείρησε να
εκμεταλλευθεί και να αξιοποιήσει για λογαριασμό του στοιχεία και δεδομένα που
προκύπτουν από το «Αρχείο Καραμανλή».ΜΕ ΜΙΑ θεατρική κίνηση από το
Λονδίνο ­ όπου ποιεί τις διατριβές του... ­ αποκάλυψε προθέσεις επιβολής
δικτατορίας το 1967 από κορυφαίους πολιτικούς της συντηρητικής παράταξης. Και
εμφάνισε εαυτόν ως προστάτη του δημοκρατικού πολιτεύματος! 
Εισέπραξε,
όμως, την οργίλη αντίδραση του Γ. Ράλλη, ο οποίος μίλησε για πλαστογράφηση της
Ιστορίας και ψευδολογίες. 
* Ανεξάρτητα, όμως, από την «ιστορική» διάσταση
του όλου θέματος, είναι γεγονός ότι η υπόθεση του Αρχείου του Κ. Καραμανλή σε
ό,τι αφορά τον Κ. Γλύξμπουργκ προκαλεί προβλήματα, τριβές, κλυδωνισμούς και
διαστάσεις στη Ν.Δ., επειδή θίγονται για λογαριασμό τού έκπτωτου διάφοροι
βουλευτές. 
* Την ίδια στιγμή, στο εσωτερικό μέτωπο εξακολουθεί να
κυριαρχεί το θέμα των ελληνοτουρκικών σχέσεων, το οποίο εμφάνισε χθες μια
ενδιαφέρουσα εξέλιξη: η ολλανδική προεδρία επιχείρησε να επιβάλει διμερή
διάλογο παρά τις ελληνικές αντιρρήσεις, ανακοινώνοντας μάλιστα συνάντηση στο
τέλος του μήνα. Και αυτό παρά το ότι η Αθήνα έχει διαβεβαιώσει προς κάθε
κατεύθυνση πως η διαδικασία των επιτροπών εμπειρογνωμόνων δεν αποτελεί
διάλογο, αλλά στηρίζεται σε ανταλλαγή σημειωμάτων, με μεσάζοντα την ολλανδική
προεδρία της Ευρωπαϊκής Ένωσης. (Σελ. 7-9). 
* Για το θέμα,
άλλωστε, του διαλόγου συζήτησαν χθες ο Πρωθυπουργός κ. Σημίτης με τον υπουργό
Παιδείας κ. Αρσένη, ο οποίος εμφανίζεται τώρα να επιδεικνύει ιδιαίτερη
ευαισθησία για το πολιτικό πλαίσιο της ελληνοτουρκικής προσέγγισης. 
Ο κ.
Σημίτης υποστήριξε ότι δεν τίθεται θέμα διαλόγου και ότι δεν έχει αλλάξει η
στρατηγική της κυβέρνησης, ενώ ο κ. Αρσένης μίλησε για την ανάγκη ειδικής
συνεδρίασης της Κεντρικής Επιτροπής του ΠΑΣΟΚ για να αποφασιστεί η εθνική
στρατηγική. (Σελ. 13). 
* Πάντως, το όλο πλέγμα των ελληνοτουρκικών
σχέσεων συζητείται και σήμερα στην Κοινοβουλευτική Ομάδα του ΠΑΣΟΚ, όπου ο κ.
Σημίτης αναμένεται να προσδιορίσει τους στόχους και την τακτική της κυβέρνησης
και να διασκεδάσει τις όποιες ανησυχίες. 
Το κλίμα της συνεδρίασης θα
εξαρτηθεί από τη στάση και τις τοποθετήσεις βουλευτών που έχουν «εκτεθεί» με
ανησυχίες για την εξωτερική πολιτική. (Σελ. 13). 
* Την ίδια
στιγμή, στο Ηράκλειο, κατά την ελληνοαμερικανική συνάντηση σε επίπεδο
υφυπουργών Εθνικής Άμυνας, η κυβέρνηση υπογράμμισε ότι η μόνη διαφορά με την
Τουρκία είναι η υφαλοκρηπίδα, που μπορεί να επιλυθεί μέσω της Χάγης. (Σελ.
5). 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15829N032</ED>
<ID>
ID:166727

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N03&aa=2</URL></REF>


Article

<CATEGORY>vin01</CATEGORY>

 <H5>Η φάρσα</H5>
<H2>ΡΙΠΕΣ</H2>

ΚΑΙ αποτελεί μεν
κοινό τόπο πως ο καθένας, γράφοντας τη δική του εκδοχή της ιστορίας,
ενδιαφέρεται για την υστεροφημία του... 
ΠΩΣ όμως να συγχωρεθούν κάποιες
χονδροειδέστατες κατασκευές που επιχειρείται να εμφανισθούν ως αδιάψευστη
αλήθεια. 
ΙΔΟΥ και το χθεσινό λαμπρό παράδειγμα του έκπτωτου Γλύξμπουργκ...

ΠΟΥ από υπόλογος για παραλείψεις αλλά ­ αυτές κυρίως! ­ πράξεις ολέθριες
για τον τόπο... 
ΕΝΣΚΗΠΤΕΙ ­ αθεράπευτα αμετανόητος ­ ως τιμητής του
παρελθόντος, αν μη και του παρόντος και του μέλλοντος! 
«ΣΗΚΩΣΕ» ­ ο
ανεκδιήγητος ­ ύστερα από τριάντα χρόνια, το «παραπέτασμα» της δικής του
ιστορίας... 
ΓΙΑ ν' αντεπιτεθεί, σπιλώνοντας εκδημήσαντες πολιτικούς, στον
διά των γνωστών «Αρχείων» κατήγορό του... 
ΚΑΙ ν' αποκαταστήσει ­ διά
του... βασιλικού κύρους του ­ την τρωθείσα τιμή του! 
ΚΑΙ αν μεν επρόκειτο
για προσωπική «βεντέτα», από αυτές που συνηθέστατα εφύοντο στις πάλαι ποτέ
ανακτορικές παρακάμαρες... 
ΕΛΑΧΙΣΤΟ ενδιαφέρον θα παρουσίαζε ­ άλλαξαν,
ευτυχώς, από τότε οι καιροί. 
ΣΥΜΒΑΙΝΕΙ, όμως, προδήλως να επιδιώκει ο
έκπτωτος τον εξαγνισμό για τα ανομήματά του με δήθεν αποκαλύψεις... 
ΠΟΥ,
δυστυχώς γι' αυτόν, διαψεύδονται από γραπτά κείμενα που άφησαν πίσω τους, σε
ανύποπτο χρόνο, δικοί του άνθρωποι... 
ΑΠΟ τους πλέον έμπιστους και πολλά
γνωρίζοντες. 
ΚΑΙ συμβαίνει ­ ως μηδέποτε διδαχθείς από τα μοιραία σφάλματά
του ­ να επιμένει στη χρήση τίτλου ανύπαρκτου... 
ΓΙΑ να αναμειχθεί ­
ανοήτως, όπως πάντα ­ στα δημόσια πράγματα από... άδολο ενδιαφέρον. 
ΑΛΛΑ η
φάρσα έχει οριστικά τελειώσει. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15829N033</ED>
<ID>
ID:166770

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N03&aa=3</URL></REF>


Article

<CATEGORY>vin04</CATEGORY>

 <H5>Ευάγγελος Βενιζέλος:</H5>
<H5>Παντελής Οικονόμου:</H5>
<H5>Μανώλης Δασκαλάκης:</H5>
<H5>Ιωάννα Παπαδημητρίου:</H5>
<H2>ΕΙΠΑΝ</H2>

<H3></H3>(ο υπουργός Πολιτισμού, στον
Φλας) 
«Ο μήνας αυτός είναι ανθοφόρος, 
ερωτικός, γι' αυτό τον κάναμε
και 
μήνα του βιβλίου». 
(το μέλος του
Ε.Γ. του ΠΑΣΟΚ απορρίπτει τον όρο «αντιπολίτευση» για το ρεύμα που ανήκει ­
στον 9,84) 
«Δεν αντιπολιτεύομαι κανέναν, δεν αισθάνομαι να με
αντιπολιτεύεται κανένας». 
(το μέλος του
Ε.Γ. του ΠΑΣΟΚ, στον Πλάνετ, για τη συζήτηση στο ανώτατο όργανο του κόμματος
για τα ελληνοτουρκικά) 
«Το σημαντικό είναι ότι δεν υπάρχουν στο ΠΑΣΟΚ οι
καλοί που θέλουν διάλογο και οι κακοί που δεν θέλουν. Αυτά είναι και σχηματικά
και λαθεμένα (...). Είναι προφανές ότι όλοι οι Έλληνες πολίτες είναι υπέρ μιας
προσέγγισης με τις προϋποθέσεις μη απεμπόλησης εθνικών δικαιωμάτων». 
(η Ελληνοτσέχα Μις Young '94, στο «ΜΕΝ») 
«Οι Έλληνες τελικά είναι πολύ καλοί εραστές. Τους βγαίνει πιο φυσικά. Ενώ οι
Ιταλοί π.χ. προσπαθούν να δικαιολογήσουν τον υποτιθέμενο τίτλο τους.
Υπερβολικοί σε όλα τους». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15829N034</ED>
<ID>
ID:166819

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N03&aa=4</URL></REF>


Article

<CATEGORY>vin05</CATEGORY>

 <H5>Ευτυχισμένο το
1975...</H5>
<H5>Με σφραγίδα
προελεύσεως</H5>
<H5>Δίπλα - δίπλα...</H5>
<H5>Γιώργο, σύσκεψη</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΧΙΛΙΑΔΕΣ αφίσες κυκλοφόρησε σε όλη την Ελλάδα το ΔΗΚΚΙ ­ με
το εξής σύνθημα: «Και με το νέο ΠΑΣΟΚ, πωλείται η Ελλάδα. Αντισταθείτε». Ο
«καμβάς» της αφίσας έχει αποτυπωμένο ένα χάρτη της Ελλάδας, πάνω στον οποίον
είναι τυπωμένο το σύνθημα ­ πρόκειται για αντιγραφή μιας αφίσας που είχε
κυκλοφορήσει... το ΠΑΣΟΚ, το 1975... 
ΜΑΛΙΣΤΑ, τα μέλη της Κοινοβουλευτικής
Ομάδας του ΔΗΚΚΙ ανέλαβαν την αφισοκόλληση ­ και οι κ.κ. Γ. Δημαράς και Γ.
Τσαφούλιας, που κόλλησαν αφίσες στο κέντρο της Αθήνας, γνώρισαν τις δυσκολίες
της δουλειάς: Συνεργεία του δήμου τους έκαναν «αντίπραξη»... 
ΛΟΙΠΟΝ, μετά τις γνωστές «διαρροές» απορρήτων εγγράφων
από το υπουργείο Εξωτερικών, ο κ. Θ. Πάγκαλος αποφάσισε να προχωρήσει σε
ριζικές λύσεις. Προσέξτε τι αποφάσισε: Στο εξής, τα απόρρητα έγγραφα που θα
φτάνουν στο κρυπτογραφικό τμήμα του υπουργείου Εξωτερικών, δεν θα παραδίδονται
αμέσως στους αποδέκτες τους ­ που, σε κάποιες περιπτώσεις, είναι δύο ή
περισσότερες Διευθύνσεις. 
ΠΡΙΝ από την κοινοποίηση, θα σφραγίζονται ­ και
η σφραγίδα θα είναι διαφορετική για κάθε αποδέκτη: Έτσι, σε περίπτωση
δημοσίευσης της φωτοτυπίας ενός απορρήτου εγγράφου, ο «διαρροέας» θα
αποκαλύπτεται αμέσως. 
ΣΕ ΔΙΠΛΑΝΑ καθίσματα
κάθησαν χθες στη σύνοδο του Συμβουλίου της Ευρώπης, στο Στρασβούργο, ο
αναπληρωτής υπουργός Εξωτερικών κ. Γ. Παπανδρέου και ο υφυπουργός Εξωτερικών
της Τουρκίας κ. Ο. Οϊμέν ­ δεν επρόκειτο περί τυχαίου γεγονότος: Το είχε
κανονίσει έτσι ο διευθυντής πρωτοκόλλου του Συμβουλίου της Ευρώπης, ο οποίος
είναι... Τούρκος! 
Μάλιστα, ο κύριος διευθυντής είχε κανονίσει για τους δύο
και ραντεβού «για καφέ» ­ αλλά ο δικός μας είπε ότι αυτά δεν κανονίζονται μέσω
του πρωτοκόλλου. Αντ' αυτού, έπειτα από επιμονή της τουρκικής πλευράς,
κανονίστηκε μία συνάντηση στον διάδρομο ­ που κράτησε μία ολόκληρη ώρα,
παρακαλώ! 
Ε, ΕΡΧΕΤΑΙ το Σαββατοκύριακο η
οργανωτική συνδιάσκεψη του ΠΑΣΟΚ και η λεγόμενη «εσωκομματική αντιπολίτευση»
(με ή χωρίς εισαγωγικά) οργανώνεται κι αυτή, όπως μπορεί. Να, χθες, το
απόγευμα είχαν συγκεντρωθεί στο γραφείο του κ. Γ. Παναγιωτακόπουλου οι κ.κ. Γ.
Δασκαλάκης, Π. Οικονόμου, Αντ. Κοτσακάς, Χ. Τσιόκας, Χρ. Κισκήρα και καμιά
15αριά κομματικά στελέχη από το Λεκανοπέδιο και συζήτησαν τη στάση που θα
κρατήσουν στη συνδιάσκεψη, που θα πραγματοποιηθεί στην αίθουσα εκδηλώσεων της
Πανεπιστημιούπολης, στου Ζωγράφου. 
Πώς ήταν το κλίμα; Εύκρατον... 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15829N043</ED>
<ID>
ID:166769

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΚΡΙΜΑ ΠΑΝΤΩΣ, που όλη
αυτή η ιστορία με τα αρχεία δεν άρχισε την Πρωταπριλιά. 
Ο ΛΑ-ΟΣ δεν
ξεχ-νά, τα αρχεία με-λε-τά. 
ΚΑΛΑ, ο Γλύξμπουργκ με ψέματα του τύπου
«ήμουν πάντοτε δημοκράτης» νομίζει ότι μπορεί να ανταγωνιστεί ψέματα του τύπου
«δεν ήξερα για βία και νοθεία»; 
ΤΕΛΙΚΑ, ο Δεξιός ξεχωρίζει από δύο
πράγματα ­ το ένα, είναι η ικανότητά του στα ψέματα. 
ΚΙ Ο ΚΑΛΟΣ ο
δημοκράτης, στο πραξικόπημά του φαίνεται. 
ΑΣ ΜΗΝ ΑΝΗΣΥΧΕΙ ο κ.
Γλύξμπουργκ ­ το στέμμα του βασιλιά του ψεύδους δεν το χάνει με τίποτα. 
ΔΩ-ΣΤΕ τ' αρχεία, στον λα-ό. 
ΑΛΕΞΙ-Α πάρε θέ-ση για τ'
αρχεί-α 
ΚΑΛΑ, ο Γλύξμπουργκ πώς το έχει αντιληφθεί ότι «θυσίασε το
στέμμα του» για να έχουμε εμείς δημοκρατία; Από θυσία που δεν σου ζητείται, τι
σε νοιάζει κι αν καείς. 
ΠΑΝΤΩΣ, μ' αυτά και μ' αυτά αποδεικνύεται
ότι οι μεγαλύτερες αλήθειες είναι αυτές που μοιάζουν με ψέμα. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15829N044</ED>
<ID>
ID:166802

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N04&aa=4</URL></REF>


Article

<CATEGORY>vin02</CATEGORY>

 <H2>Τα
«Αρχεία»</H2>

<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΕΙΝΑΙ φανερό
πως ο κ. Καραμανλής, ο «εθνάρχης», εξακολουθεί να μας περνάει ­ όλο τον
ελληνικό λαό ­ για ηλίθιους! Γι' αυτό και στην αυτοβιογραφία του ­ τα
περιλάλητα «Αρχεία» ­ δεν διστάζει, σε πάμπολλες περιπτώσεις, γεγονότα στα
οποία πρωτοστάτησε και τον εκθέτουν να τα αγνοήσει ή και να κάνει το
άσπρο-μαύρο, για να ευλογήσει τα γένια του! 
Αυτή η ιστορία, αίφνης, του
'61, με τη βία και τη νοθεία, που την ήξερε μόνον ο... Γ. Παπανδρέου, μοναχά
καγχασμούς μπορεί να προκαλέσει! Και πολύ δικαίως, το απόγευμα της περασμένης
Δευτέρας, τον... παρέλαβε στον Φλας ο συνάδελφος Γρ. Ψαριανός και τον...
περιποιήθηκε δεόντως! 
Τίποτα δεν λέει ο «εθνάρχης» για το αστυνομικό
κράτος, που εγκαθιδρύθηκε επί των ημερών του! Για τις συλλήψεις, για τις
προσαγωγές στην Ασφάλεια, για τα πιστοποιητικά κοινωνικών φρονημάτων, για τα
Μακρονήσια και τους Κολινδρούς ­ υπηρέτησα σ' ένα τέτοιο Τάγμα, στη Μεθώνη, το
'57-58 ­ για το παρακράτος και τους φονιάδες του. Όλα αυτά δεν... συνέβησαν
στην Ελλάδα, όταν η αφεντιά του έλυνε και έδενε ­ συνέβησαν σε κάποια άλλη
χώρα! 
Στο ΚΕΝ Κορίνθου, που παρουσιάσθηκα για τη λεγόμενη «βασική
εκπαίδευση», έτρωγαν ξύλο από τους νταβραντισμένους ΕΣΑτζήδες οι φαντάροι που
δεν είχαν «καθαρά χαρτιά»! Όσο δε για το '61, ως και με τα... τραγούδια τα
'βαλε ο κ. Πρόεδρος! 
Τότε απαγορεύτηκαν για πρώτη φορά τα... μιαρά άσματα
του Μίκη Θεοδωράκη ­ περαστικά, φίλε ­ που... σκοπούσαν στην ανατροπή της
καθεστηκυίας τάξεως! 
Και να πάμε και στο... σχεδιασθέν ­ και μη
πραγματοποιηθέν ­ πραξικόπημα του πρώην βασιλιά: είδα μια εκπομπή, προχθές,
στην τηλεόραση, με τον συνάδελφο κ. Γ. Τράγκα. Καλεσμένοι του πέντε ναύαρχοι
και ο εκδότης-δημοσιογράφος κ. Γρ. Μιχαλόπουλος. 
Όλοι αυτοί οι άνθρωποι,
που γνωρίζουν πρόσωπα και πράγματα, 
χαρακτήρισαν, αμέσως ή εμμέσως,
φαιδρούς τους ισχυρισμούς του κ. Καραμανλή. 
Για «μπούρδες» μίλησε
απερίφραστα ο ναύαρχος του «Βέλος», ο κ. Παπάς! Και πρόσθεσε, πολύ σωστά: Ο
Κωνσταντίνος δεν κατάφερε να τα βγάλει πέρα με τους συνταγματάρχες στις 12
Δεκεμβρίου του '67, όταν ακόμη ήταν βασιλιάς και οι αξιωματικοί ορκίζονταν στο
όνομά του! Πώς θα μπορούσε να οργανώσει πραξικόπημα κατά Καραμανλή, το '75,
όντας στο εξωτερικό και χωρίς καμιά εξουσία; Σε ποιους αξιωματικούς θα
στηριζόταν; 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15829N045</ED>
<ID>
ID:166835

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N04&aa=5</URL></REF>


Article

<CATEGORY>vin04</CATEGORY>

 <H5>ΜΕΘΟΔΕΥΣΗ ΓΙΑ ΑΠΕΥΘΕΙΑΣ
ΔΙΑΛΟΓΟ ΜΕ ΤΗΝ ΤΟΥΡΚΙΑ</H5>
<H2>Ολλανδοί ... μαινόμενοι</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ ΓΙΩΡΓΟΣ ΚΟΥΒΑΡΑΣ</AUTHOR>

Μεθόδευση με
την οποία επιχειρείται η έναρξη άρον - άρον απευθείας διμερούς διαλόγου
Ελλάδος - Τουρκίας χρησιμοποιεί η ολλανδική προεδρία στην προσπάθειά της να
παρουσιάσει συγκεκριμένο αποτέλεσμα στα ελληνοτουρκικά έως τα μέσα Ιουνίου
(Σύνοδος Κορυφής - Άμστερνταμ).ΔΙΝΟΝΤΑΣ τις δικές της ερμηνείες στα όσα
συμφωνήθηκαν και αποφασίστηκαν την περασμένη Τρίτη στο Λουξεμβούργο, η
ολλανδική προεδρία, μέσω εκπροσώπου του υπουργείου Εξωτερικών της, υποστηρίζει
ότι: 
1 Η επιτροπή σοφών πρόκειται να συνεδριάσει από κοινού για να
εξετάσει τις τοποθετήσεις των δύο χωρών. 
2Η επιτροπή σοφών θα εκπονήσει
έως τις 15 Ιουνίου έκθεση που θα υποβληθεί και στις δύο κυβερνήσεις. 
3 Η
επιτροπή σοφών πρέπει να δημιουργήσει το κατάλληλο εκείνο έδαφος «ώστε να μην
είναι αναγκαία η ολλανδική διαμεσολάβηση αλλά να γίνεται απευθείας διάλογος».

Κυβερνητική πηγή δήλωσε χτες στα «ΝΕΑ», μετά τις ανακοινώσεις της
ολλανδικής προεδρίας, ότι η συνάντηση των εμπειρογνωμόνων είναι κάτι που
επιθυμεί η ολλανδική πλευρά. Η ελληνική πλευρά δεν προτίθεται να συναινέσει σε
κάτι τέτοιο. 
ΣΗΜΕΙΩΜΑΤΑ 
Πάντως, η ολλανδική προεδρία δεν έχει
ορίσει ακόμη ημερομηνία και τόπο για την πρώτη συνάντηση της επιτροπής ενώ ­
ίσως και σήμερα ­ θα ανακοινώσει το όνομα του μεσολαβητή της. Σύμφωνα με
κάποιες πληροφορίες οι Ολλανδοί (ο πρέσβης τους θα συναντηθεί σήμερα στην
Αθήνα με τον αναπληρωτή υπουργό Εξωτερικών Γ. Παπανδρέου) επιδιώκουν η πρώτη
συνάντηση των εμπειρογνωμόνων να γίνει στο Άμστερνταμ το τρίτο δεκαήμερο του
Μαΐου, ενώ ο μεσολαβητής να είναι ο πρέσβης Βαν Μούνιν. 
Αντίθετα, η
ελληνική πλευρά έχει κάνει σαφές τόσο με δηλώσεις του υπουργού Εξωτερικών Θ.
Πάγκαλου όσο και με χθεσινές διευκρινήσεις του κυβερνητικού εκπροσώπου Δ.
Ρέππα ότι σε πρώτη φάση δεν τίθεται θέμα συνάντησης των δύο ομάδων
εμπειρογνωμόνων, αλλά θα υπάρξει ανταλλαγή σημειωμάτων με μεσολαβητή την
ολλανδική προεδρία. 
«Οι εμπειρογνώμονες θα αναλάβουν να διατυπώσουν
κάποιες σκέψεις για τα διαδικαστικά αυτά θέματα και, εφόσον ολοκληρώσουν το
έργο τους, θα το θέσουν υπόψη των κυβερνήσεων και της ολλανδικής προεδρίας, η
οποία διαδραματίζει ένα ρόλο ουδετέρου έντιμου ταχυδρόμου, ας το ονομάσω
έτσι», είπε χαρακτηριστικά ο κ. Ρέππας, σημειώνοντας ότι οι εμπειρογνώμονες
δεν θα λειτουργήσουν κατ' εντολήν των κυβερνήσεων, αλλά ως ειδικοί
επιστήμονες. 
* Σύμφωνα με διασταυρωμένες πληροφορίες, ο Ολλανδός υπουργός
Εξωτερικών κ. Χανς Βαν Μίρλο είχε στείλει επιστολή, με ημερομηνία 21 Απριλίου,
στον κ. Πάγκαλο και την κ. Τανσού Τσιλέρ, δηλαδή πριν από το Συμβούλιο
Σύνδεσης, όπου περιγράφει το πλαίσιο λειτουργίας της επιτροπής σοφών. Πλαίσιο
το οποίο, ισχυρίζεται η Χάγη, έχει αποδεχθεί τόσο η ελληνική όσο και η
τουρκική πλευρά. 
ΜΕ ΟΪΜΕΝ 
Εν τω μεταξύ, τις διαδικαστικές
πτυχές λειτουργίας της επιτροπής σοφών που θα διερευνήσουν λύσεις για την
εξομάλυνση των ελληνοτουρκικών διαφορών συζήτησε ο αναπληρωτής υπουργός
Εξωτερικών κ. Γ. Παπανδρέου με τον Τούρκο υφυπουργό Ονούρ Οϊμέν, στο
Στρασβούργο. 
Οι δύο άνδρες είχαν δύο διμερείς συναντήσεις στο πλαίσιο της
συνεδρίασης των 40 κρατών-μελών του Συμβουλίου της Ευρώπης, ενώ είχαν την
ευκαιρία να ανταλλάξουν απόψεις και κατά τη διάρκεια του επίσημου γεύματος
χθες αλλά και του προχθεσινού δείπνου στο Μέγαρο της Ευρώπης. 
ΕΝΗΜΕΡΩΣΗ 
Να ενημερώσει τον ελληνικό λαό για τους «απαράδεκτους και
παρασκηνιακούς χειρισμούς της στα εθνικά θέματα», ζητεί από την κυβέρνηση ο
πρόεδρος του ΔΗΚΚΙ, Δ. Τσοβόλας. 
Σύσκεψη πολιτικών αρχηγών υπό τον Πρόεδρο
της Δημοκρατίας, «για να αντιμετωπιστούν αποφασιστικά οι ανεπάρκειες και οι
διγλωσσίες της κυβέρνησης», ζητεί ο πρόεδρος του ΣΥΝ, Ν. Κωνσταντόπουλος. 
Για επικίνδυνη πορεία υποχώρησης και για διάλογο-παγίδα μιλάει ο πρόεδρος της
Πολιτικής Άνοιξης, Α. Σαμαράς. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15829N051</ED>
<ID>
ID:166711

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N05&aa=1</URL></REF>


Article

<CATEGORY>vin04</CATEGORY>

 <H2>Αμερικανικό εγχειρίδιο σωτηρίας των Σκοπίων!</H2>

<AUTHOR>ΛΟΥΚΑΣΔΗΜΑΚΑΣ</AUTHOR>

ΑΜΕΡΙΚΑΝΙΚΗ πρόκληση κατά της Ελλάδας επί... σκοπιανού
εδάφους! 
Σε εγχειρίδιο που συνέταξαν οι ΗΠΑ για τα «επεισόδια» ΝΑΤΟϊκής
άσκησης («Σωτηρία '97») που θα γίνει την επόμενη εβδομάδα στα Σκόπια, η
γειτονική χώρα αναφέρεται επανειλημμένα ως «Δημοκρατία της Μακεδονίας» και όχι
ως FYROM. 
Το εγχειρίδιο παρουσιάστηκε πριν από λίγες μέρες επισήμως στις
αντιπροσωπείες και των εννέα χωρών που συμμετέχουν στην άσκηση «Σωτηρία '97»
σε συνάντηση προετοιμασίας που είχαν στα Σκόπια. 
Οι Έλληνες αξιωματικοί
του ΓΕΕΘΑ αντέδρασαν αμέσως προς τους διοργανωτές Σκοπιανούς και έκπληκτοι
διαπίστωσαν ότι το εγχειρίδιο είχαν συντάξει Αμερικανοί αξιωματικοί. Μάλιστα
σε άλλα έγγραφα διαπίστωσαν ότι γινόταν αναφορά και σε «μακεδονική» γλώσσα!

Μετά τα ελληνικά διαβήματα έγινε δεκτό από όλους να αποσυρθούν όλα τα
έγγραφα όπου γινόταν αναφορά σε «Δημοκρατία της Μακεδονίας» ή σε «μακεδονική»
γλώσσα και να χρησιμοποιηθεί ο όρος FYROM που έχει αποφασίσει ο ΟΗΕ. 
Η
Ελλάδα θα συμμετάσχει στην άσκηση (11 - 17 Μαΐου) με 30 καταδρομείς και 6
αξιωματικούς, ενώ θα πάρουν επίσης μέρος Αμερικανοί, Τούρκοι, Ιταλοί,
Ρουμάνοι, Βούλγαροι, Σλοβάκοι και Αλβανοί. 
«ΤΟΞΟΤΗΣ» 
Από το νέο
αεροδρόμιο του Καστελλίου Ηρακλείου Κρήτης, όπως και από άλλες αεροπορικές
βάσεις, θα απογειωθούν τα ελληνικά αεροσκάφη που παίρνουν μέρος σήμερα και
αύριο στην άσκηση «Τοξότης» στο τρίγωνο Κρήτη - Κάρπαθος - Κύπρος. 
Τα
ελληνικά F-16, Α-7 και F-4 θα πετάξουν μέσα στο FIR Λευκωσίας και θα έχουν
συνεργασία με τα ραντάρ της Εθνικής Φρουράς. Το ίδιο θα γίνει και με τις δύο
φρεγάτες («Θράκη» και «Αιγαίο») που πλέουν στην περιοχή. Όμως ούτε τα
αεροσκάφη ούτε τα πλοία θα μπουν στον κυπριακό εναέριο και θαλάσσιο χώρο
αντίστοιχα, αφού αναβλήθηκε η ελληνοκυπριακή άσκηση «Βεργίνα» που προέβλεπε
υπερπτήσεις της Κύπρου. 
Εξάλλου διήμερη ναυτική άσκηση («Αστραπή»)
πραγματοποιείται σήμερα και αύριο στο Μυρτώο Πέλαγος. Μέρος της άσκησης θα
παρακολουθήσει ο υπουργός Άμυνας κ. Α. Τσοχατζόπουλος. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15829N052</ED>
<ID>
ID:166751

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N05&aa=2</URL></REF>


Article

<CATEGORY>vin04</CATEGORY>

 <H2>Τάλμποτ: Να μην κλείσει την πόρτα της η Ευρώπη</H2>

ΣΗΜΑΝΤΙΚΗ
χαρακτήρισε ο αναπληρωτής υπουργός Εξωτερικών των ΗΠΑ, Στρόουμ Τάλμποτ, την
ίδρυση «επιτροπής σοφών», η οποία θα εξετάσει τις ελληνοτουρκικές διαφορές.

Ο κ. Τάλμποτ κάλεσε, επίσης, με ιδιαίτερη επιμονή, την Ευρωπαϊκή Ένωση να
μην κλείσει την πόρτα στην Τουρκία και να μη δημιουργήσει νέα ρήγματα ανάμεσα
στη χριστιανική Ευρώπη και χώρες σαν την Τουρκία. Σχολιάζοντας τις απόψεις
όσων θεωρούν ότι η Τουρκία δεν μπορεί να ανήκει στην Ευρώπη του 21ου αιώνα, ο
κ. Τάλμποτ τις χαρακτήρισε επικίνδυνες και εντελώς λανθασμένες. 
Αναφερόμενος στον ρόλο της Τουρκίας κατά τη μεταψυχροπολεμική περίοδο, ο
Αμερικανός αξιωματούχος υποστήριξε ότι έχει μεγάλη στρατηγική σημασία, γιατί
βρίσκεται στην πρώτη γραμμή, λόγω της γειτνίασής της με χώρες όπως η Συρία, το
Ιράκ και το Ιράν. 
Την ίδια στιγμή, με μία συμβολική αλλά ιδιαίτερης
πολιτικής σημασίας κίνηση του υφυπουργού Άμυνας Δ. Αποστολάκη, ξεκίνησαν χθες
οι ελληνοαμερικανικές συνομιλίες στην Κρήτη. 
Ο Έλληνας υφυπουργός με τον
Αμερικανό ομόλογό του κ. Λόνταλ και τον διευθυντή του τμήματος Νότιας Ευρώπης
του Στέιτ Ντιπάρτμεντ, Κέρι Κάβανο, πέταξαν με ελικόπτερο, το μεσημέρι, πάνω
από τη Γαύδο, την ελληνικότητα της οποίας έχουν αμφισβητήσει οι Τούρκοι. Ο κ.
Αποστολάκης, όταν ρωτήθηκε εάν συζητήθηκε το θέμα της Γαύδου, απάντησε ότι
«είναι αστείο να συζητήσουμε για τη Γαύδο. Θα τους πάω να τη δουν με
ελικόπτερο, για να δουν πόσο κοντά είναι με την Κρήτη. Αλλά δεν νομίζω ότι
υπάρχει τέτοιο θέμα». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15829N053</ED>
<ID>
ID:166791

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N05&aa=3</URL></REF>


Article

<CATEGORY>vin04</CATEGORY>

 <H2>Το
πραγματικό ασυμβίβαστο</H2>

<AUTHOR>ΑΝΤΩΝΗΣ ΜΑΚΡΥΔΗΜΗΤΡΗΣ</AUTHOR>

Το ΠΑΣΟΚ αποφάσισε
πρόσφατα να καθιερώσει ένα νέο «ασυμβίβαστο» ή μάλλον κώλυμα εκλογιμότητας των
υποψηφίων βουλευτών του κόμματος, επιπλέον εκείνων που προβλέπονται στο άρθρο
56 παρ. 1 και 3 του Συντάγματος.ΕΤΣΙ, ΟΙ ΓΕΝΙΚΟΙ και ειδικοί γραμματείς
των υπουργείων, αλλά και τα ηγετικά στελέχη των δημοσίων επιχειρήσεων και
οργανισμών, των τραπεζών και των ασφαλιστικών εταιρειών του δημόσιου τομέα δεν
θα μπορούν να συμμετέχουν πλέον ως υποψήφιοι βουλευτές του κόμματος. 
Η
δικαιολογητική βάση της νέας ρύθμισης είναι προφανής: να περιορισθεί η
πελατειακή σχέση και ο σχετικός «πειρασμός» σε κυβερνητικά στελέχη, τα οποία
δεν διστάζουν πολλές φορές να ιδιοποιούνται τα δημόσια αξιώματα και να
διανέμουν παροχές κι άλλα οφέλη (τα «λάφυρα» της εξουσίας) στους φίλους τους.
Με απώτερο σκοπό την (επαν-)εκλογή τους ως βουλευτών ­ spolia victoribus, γαρ.

Δεν υπάρχει αμφιβολία ότι η πελατειακή σχέση υπονομεύει την αξιοπιστία της
πολιτικής και των πολιτικών, ταπεινώνει τους πολίτες, προάγει τη διαφθορά και
καταρρακώνει την ηθική στη δημόσια σφαίρα. Είναι, εξάλλου, γνωστό ότι το
πελατειακό σύστημα ή μάλλον «κύκλωμα» αποτελεί παραδοσιακό γνώρισμα της
πολιτικής «κουλτούρας» στον τόπο μας, καθώς και σε άλλες βαλκανικές χώρες, κι
αποτελεί καταβολή της περιόδου της τουρκοκρατίας. Το «ρουσφέτι» και το
«μπαξίσι» μπορεί να μη εξελληνίσθηκαν πλήρως ως λέξεις, όμως, οι σχετικές
πρακτικές επιβίωσαν και εξακολουθούν να μαστίζουν διοίκηση και πολιτική, ενώ
βρισκόμαστε στο κατώφλι του 21ου αιώνα και η χώρα μας αποτελεί πήρες μέλος της
Ευρωπαϊκής Ένωσης. 
Με βάση όλα αυτά, η νέα ρύθμιση είναι ορθή και αναγκαία
και είναι ευπρόσδεκτη. Το ζήτημα είναι αν αφορά στην κατάλληλη κατηγορία ή
επίπεδο των κυβερνητικών στελεχών. Χωρίς να εξαιρούνται τα παραπάνω στελέχη
δεύτερης γραμμής, δεν υπάρχει αμφιβολία ότι εκείνοι που πραγματικά ασκούν
κυβερνητική εξουσία και μπορούν να επωφεληθούν από αυτήν είναι οι υπουργοί και
οι υφυπουργοί. Άρα σε αυτούς θα έπρεπε να επεκταθεί το ασυμβίβαστο και το
κώλυμα εκλογιμότητας. Διαφορετικά θα φανεί ότι χάνουμε τον καιρό μας
«διυλίζοντες τον κώνωπα, την δε κάμηλον καταπίνοντες», κατά την ευαγγελική
ρήση (Ματθαίος, κγ, 24). 
Αν, αντίθετα, καθιερωθεί η καινοτόμος αρχή ότι
όποιοι διατελούν υπουργοί για ένα διάστημα μεγαλύτερο του τριμήνου, λ.χ., δεν
επιτρέπεται να θέτουν υποψηφιότητα ως βουλευτές στις αμέσως προσεχείς εκλογές,
το όφελος θα είναι πολλαπλό. Πρώτον, υπουργοί και υφυπουργοί, μη αποβλέποντες
στην άμεση επανεκλογή τους, δεν θα τρομάζουν μπροστά στο βραχυπρόθεσμο
πολιτικό κόστος και δεν θα διστάζουν να λαμβάνουν τα χρήσιμα και αναγκαία
μέτρα δίχως μικροπολιτικούς και ιδιοτελείς υπολογισμούς. 
Δεύτερον, θα
απαλλαγούν ο πρωθυπουργός, η κυβέρνηση, το κόμμα, η κοινωνία, αλλά και οι
ίδιοι οι βουλευτές από τον άγριο έως αθέμιτο μεταξύ τους ανταγωνισμό για μια
υπουργική καρέκλα, μια κι αυτή αποτελεί ασφαλές πρόκριμα κι εγγύηση για την
επανεκλογή τους. 
Τρίτον, θα εμπλουτιστεί η Βουλή από την παρουσία
κορυφαίων πολιτικών προσωπικοτήτων, που όχι μόνο δεν θα απορροφώνται από την
κυβερνητική μηχανή, αλλά θα την καθιστούν ουσιαστικά υπεύθυνη κι υπόλογη στη
Βουλή, και θα συμβάλλουν έτσι ipso facto και στη δική της αναβάθμιση. Γιατί
τώρα, εδώ και χρόνια, δεν είναι η κυβέρνηση υπόλογη στη Βουλή, αλλά πολύ
συχνότερα γίνεται η Βουλή δικό της υποχείριο. 
Ας σημειωθεί, εξάλλου, ότι η
πρόταση αυτή δεν είναι άγνωστη στη διεθνή πρακτική ούτε ακούγεται για πρώτη
φορά στη χώρα μας. Στις ΗΠΑ, λ.χ., υπάρχει πλήρης διαχωρισμός μεταξύ
υπουργικού και βουλευτικού αξιώματος. Ενώ και σε μας μια ανάλογη πρόταση, αν
και σε πιο ακραία μορφή, διατύπωσε πρόσφατα και η Πολιτική Άνοιξη. Τέλος και ο
πρώην πρωθυπουργός κ. Γ.Ι. Ράλλης στη 17μηνη θητεία του στο κορυφαίο πολιτικό
αξίωμα δεν ήταν λίγες οι φορές που διαπίστωνε τη χρησιμότητα μιας τέτοιας
ρύθμισης (οι υπουργοί να μη γίνονται βουλευτές στις αμέσως προσεχείς εκλογές),
όπως αναφέρει στο βιβλίο του «Ώρες Ευθύνης» (1983, σ. 46). 
Όπως η
ελευθερία, έτσι και η Δημοκρατία «θέλει αρετήν και τόλμην» και ρηξικέλευθες
πρωτοβουλίες. 
Ο Αντώνης Μακρυδημήτρης είναι αναπληρωτής καθηγητής στο
Πανεπιστήμιο Αθηνών. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15829N061</ED>
<ID>
ID:166712

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N06&aa=1</URL></REF>


Article

<CATEGORY>vin02</CATEGORY>

 <H2>Και κλέφτες και ψεύτες...
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Ο ΝΙΛ Κίνοκ είχε δεσμευθεί στη Μελίνα. Ο
σκιώδης υπουργός Πολιτισμού των Εργατικών Μαρκ Φίσερ είχε επίσης δεσμευθεί
δημόσια, μόλις πριν από έναν χρόνο, για την επιστροφή των Μαρμάρων του
Παρθενώνα, του κίονα και της εκπατρισμένης Καρυάτιδας του Ερεχθείου. Ο Τόνι
Μπλερ δεν είναι ο Νιλ Κίνοκ και ο χρησθείς υπουργός Πολιτισμού Κρις Σμιθ, δεν
είναι ο Μαρκ Φίσερ. Μήπως συμβαίνει και το κόμμα να μην είναι το Εργατικό αλλά
το Συντηρητικό μεταμφιεσμένο; Μόνον αυτή θα ήταν η εξήγηση του φαινομένου της
εν μια νυκτί μεταστροφής και της ταύτισης των μεν με τους δε σε ξιπασιά και
αλαζονεία. Και ο Ρόμπιν Κουκ (ή Κάπτεν Χουκ;), ο... αριστερότερος όλων νέος
υπουργός Εξωτερικών, είχε την ίδια βεβαιότητα μεγαλείου όταν την επομένη
ακριβώς της νίκης δήλωνε πως δεν τίθεται θέμα επιστροφής καθ' ότι «η Βρετανία
στεγάζει με ασφάλεια τα Ελγίνεια» και «ο ελληνικός λαός θα πρέπει να σέβεται
τον τρόπο με τον οποίο τα φροντίζουμε». Την ίδια ακριβώς αυτοκρατορική έπαρση
με την οποία, έναν χρόνο νωρίτερα, ο υπουργός Πολιτισμού του Μέητζορ
«διαβεβαίωνε» πως «τα Ελγίνεια είναι μέρος της εθνικής κληρονομιάς της
Βρετανίας»! 
Όχι μόνο κλέφτες, αλλά και ψεύτες. Και μασκαράδες και
ρεζίληδες. Τα έκλεψαν, αφού τα τεμάχισαν, τα φυγάδευσαν, τα βάφτισαν
«Ελγίνεια» και τα ενέταξαν, ύστερα από 2.500 χρόνια στον Παρθενώνα, στην...
εθνική κληρονομιά τους. 
Αν για τη λεηλασία εθνικών θησαυρών και
οικουμενικής πολιτιστικής κληρονομιάς υπήρχαν ασφαλείς κανόνες τιμωρίας και αν
για τα εγκλήματα κατά του πολιτισμού υπήρχε δικαστήριο, ξέρουμε δα ποιοι θα
κάθονταν στο εδώλιο. 
Αλλά εδώ πρόκειται και για κάτι άλλο: μαζί με την
κατάργηση των διαχωριστικών γραμμών αριστερής και συντηρητικής πολιτικής,
έπεσαν ακόμη και τα προσχήματα. Και ας λέει τα δικά του αισιόδοξα ο δικός μας
υπουργός Πολιτισμού. Και ας αναγνωρίζει η ΟΥΝΕΣΚΟ το δίκαιο του αιτήματός μας.
Ο Θεός σώζοι τη βασίλισσα, ο Θεός σώζοι και τα «Ελγίνεια». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15829N062</ED>
<ID>
ID:166759

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N06&aa=2</URL></REF>


Article

<CATEGORY>vin04</CATEGORY>

 <H5>ΘΡΑΣΥΤΑΤΟΙ ΙΣΧΥΡΙΣΜΟΙ ΤΟΥ
ΓΙΑ ΚΑΡΑΜΑΝΛΗ ΚΑΙ ΠΟΛΙΤΙΚΟΥΣ</H5>
<H2>Ο Γλύξμπουργκ... λάλησε</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Θρασύτατη παρέμβαση με στόχο να αποποιηθεί των ευθυνών του και να εμφανιστεί
ως υπερασπιστής της δημοκρατίας επιχείρησε χθες ο Κωνσταντίνος Γλύξμπουργκ,
προκαλώντας την οργισμένη αντίδραση κορυφαίων στελεχών της Ν.Δ. και των
συνεργατών του Κωνσταντίνου Καραμανλή. 
ΣΗΜΕΡΑ θα υπάρξει αντίδραση
και του πρώην προέδρου της Δημοκρατίας με την οποία ανανεμένεται να απαντά με
έντονο τρόπο στους ισχυρισμούς του τέως. 
Ο εκπτωτος μονάρχης στην
τετρασέλιδη ανακοίνωση του γραφείου του, στην οποία αναφέρεται ως «βασιλεύς
Κωνσταντίνος», απορρίπτει τα όσα αναγράφονται στον 9ο τόμο του Αρχείου του
Κωνσταντίνου Καραμανλή, ότι σχεδίαζε παραξικόπημα το '75 και το '76. Κάνει
λόγο για ανακρίβειες και ανοίκειες κρίσεις, όψιμες «αρχειακές αποκαλύψεις».
Ισχυρίζεται ότι ήταν ο Κωνσταντίνος Καραμανλής εκείνος που ήθελε να επιβληθεί
δικτατορία στη χώρα, τον οποίο μάλιστα αποκαλεί «πρώην αρχηγό της ΕΡΕ» και
«διατρίβοντα εις Παρισίους». Αναφέρεται χαρακτηριστικά: «Το 1966 διά του
αρχηγού του γραφείου του βασιλέως Δημήτρη Μπιτσίου κάλεσε τον διατρίβοντα εις
Παρισίους κ. Καραμανλή να επιστρέψει διά να συμβάλει εις την ομαλή εξέλιξη των
ελληνικών πολιτικών πραγμάτων. Ο κ. Κ. Καραμανλής ­ υποστηρίζεται στην
ανακοίνωση του γραφείου του τέως ­ εδέχετο όμως να επανέλθει μόνον εφόσον ο
βασιλεύς ανέθετε εις τας Ενόπλους Δυνάμεις να επιβάλουν δικτατορία». 
Ο
Κωνσταντίνος Γλύξμπουργκ υποστηρίζει ότι ουδέποτε θα επέτρεπε εκτροπή
πολιτικών κυβερνήσεων ή στρατιωτική δικτατορία και ισχυρίζεται ότι του ζήτησαν
την κατάλυση της Δημοκρατιας όχι μόνο ο Κωνσταντίνος Καραμανλής αλλά και ο
Γεώργιος Ράλλης, ο Παναγιώτης Παπαληγούρας και ο Παναγιώτης Κανελλόπουλος. «Το
1967 ­ αναφέρει χαρακτηριστικά η ανακοίνωση ­ ολίγον προ της απριλιανης
παρέμβασης, ο τότε πρωθυπουργός Παναγιώτης Κανελλόπουλος ομού μετά του τότε
υπουργού Αμύνης κυρίου Παναγή Παπαληγούρα και Δημοσίας Τάξεως Γεωργίου Ράλλη
εζήτησαν από τον βασιλέα την εγκαθίδρυσιν δικτατορίας. Ο βασιλεύς ηρνήθη
κατηγορηματικά να συζητήσει ακόμη όλες αυτές τις προτάσεις». 
Έντονη ήταν η
αντίδραση του κ. Γ. Ράλλη στους ισχυρισμούς του έκπτωτου μονάρχη. Ο πρώην
πρωθυπουργός μίλησε για ψευδείς και ανυπόστατους ισχυρισμούς και «πρόκειται ­
είπε ­ για πλαστογράφηση της Ιστορίας. Είναι ψευδέστατο και μιμείται ο πρώην
βασιλιάς τους κονδυλοφόρους της δικτατορίας». Αναφερόμενος στον ισχυρισμό του
Γλύξμπουργκ ότι ο κ. Καραμανλής ζήτησε να γίνει πραξικόπημα, είπε ότι «κάτι
τέτοιο είναι απίθανο γιατί ο κ. Καραμανλής είναι βαθιά δημοκράτης». Για τη
συνάντηση των τριών με τον Γλύξμπουργκ, ο κ. Ράλλης δήλωσε μιλώντας στον Φλας:
«Του είπαμε ότι εάν εκτραχυνθεί η κατάσταση και απειληθεί η ανατροπή του
πολιτεύματος, όπως προβλέπει το άρθρο 91, η κυβέρνηση να εισηγηθεί άρση
ορισμένων διατάξεων του Συντάγματος. Δεν φθάσαμε στο σημείο να έχει
διασαλευθεί, να υπάρχει σοβαρή διαταραχή της τάξεως και της ασφάλειας της
χώρας και συνεπώς δεν του ζήτησε κανείς να υπογράψουμε βασιλικό διάταγμα. Αντι
γι' αυτό έγινε το παρξικόπημα των συνταγματαρχών». Αναφερόμενος ο τέως
βασιλιάς στο γεγονός ότι ο Κωνσταντίνος Καραμανλής το '76 έστειλε στο Λονδίνο
τον Γεώργιο Ράλλη να του πει να σταματήσει να υποκινεί τους λιγοστούς
αξιωματικούς που ήθελαν την εκτροπή, ο έκπτωτος μονάρχης επιβεβαιώνει τη
συνάντηση με τον πρώην πρωθυπουργό καθώς επίσης και ότι ο κ. Ράλλης του είπε
ότι υπάρχουν πληροφορίες για εκτροπή της κυβέρνησης και δολοφονία του
πρωθυπουργού, όχι όμως και ότι ο ίδιος συνδέεται μ' αυτές τις απόπειρες.
«Κατάπληκτος από τις αποκαλύψεις ­ αναφέρει η ανακοίνωση ­ του κ. Γεωργίου
Ράλλη, ο βασιλεύς Κωνσταντίνος εφρόντισε να συναντήσει αμέσως τον τότε Βρετανό
πρωθυπουργό Κάλαχαν, ο οποίος όχι μόνο διέψευσε κατηγορηματικώς κάθε τέτοια
φήμη αλλά του εγνώρισε ότι οι πληροφορίες αυτές είχαν ελληνική προέλευση». 
Γι' αυτή τη συνάντηση, ο κ. Γ. Ράλλης, μιλώντας στο Mega, είπε ότι ο πρώην
βασιλιάς αρνήθηκε ότι έχει ανάμειξη σε κινήσεις πραξικοπήματος και του είπε
ότι θα διαμαρτυρηθει στη βασίλισσα εάν υπάρχει ανάμειξη της βρετανικής
κυβέρνησης. Δεν του πρότεινε όμως να επισκεφθουν μαζί τον πρωθυπουργό Κάλαχαν.
Του είπε να τον περιμένει στο σπίτι και θα επιστρέψει σε μια ώρα. Έτσι και
έγινε. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15829N072</ED>
<ID>
ID:166752

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N07&aa=2</URL></REF>


Article

<CATEGORY>vin04</CATEGORY>

 <H2>Μεταξύ σφύρας και άκμονος ο Κώστας Καραμανλής</H2>

Η ΠΑΡΕΜΒΑΣΗ του
πρώην βασιλιά και οι ισχυρισμοί του ότι ο ιδρυτής της Ν.Δ. τού ζήτησε να
καταλύσει βίαια τη δημοκρατία ανεβάζουν το θερμόμετρο στη Ρηγίλλης. Οι
φιλοβασιλικοί βουλευτές με δηλώσεις του ταυτίζονται με τον έκπτωτο μονάρχη
προκαλώντας αμηχανία και νευρικότητα στην ηγεσία του κόμματος. Στόχος των
βουλευτών φίλων του Γλύξμπουργκ είναι να πιέσουν τον πρόεδρο του κόμματος να
πάρει θέση και να αποστασιοποιηθεί με τα όσα αναφέρει στο Αρχείο του ο
Κωνσταντίνος Καραμανλής. Ο πρόεδρος της Ν.Δ. βρίσκεται όμως μεταξύ σφύρας και
άκμονος. Απο τη μια πλευρά, είναι αδύνατο ­ για ευνόητους λόγους ­ να κάνει
αυτό που του ζητούν και, από την άλλη, πρέπει να βρει τρόπο να καθησυχάσει
τους φιλοβασιλικούς ψηφοφόρους. Ο Κ. Καραμανλής, προς το παρόν, τηρεί στάση
αναμονής ελπίζοντας ότι σύντομα θα εκτονωθεί η κατάσταση χωρίς να χρειασθεί η
παρέμβασή του. Αποφεύγει να κάνει ο ίδιος συστάσεις στους φιλομοναρχικούς
βουλευτές. Έχει αναθέσει όμως αυτή την αποστολή σε παλιά κοινοβουλευτικά
στελέχη, τα οποία συστήνουν ψυχραιμία και υπομονή στους υμνητές του Στέμματος,
τουλάχιστον μέχρι τις 14 Μαΐου οπότε θα γίνει η επίσημη παρουσίαση των Αρχείων
Καραμανλή στο Μέγαρο Μουσικής Αθηνών. Οι φιλοβασιλικοί βουλευτές απαντούν
στους μεσολαβητές ότι δεν μπορούν να σιωπήσουν γιατί δέχονται ασφυκτικές
πιέσεις από τους ψηφοφόρους του, ο οποίοι τούς ζητούν να αποκαταστήσουν την
ιστορική αλήθεια. Και τονίζουν ότι η βάση του κόμματος βρίσκεται σε πρωτοφανή
αναταραχή. Μάλιστα, για πρώτη φορά, τους ζητούν ­ όπως υποστηρίζουν ­ εάν η
επίσημη ηγεσία δεν πάρει θέση, να αναλάβουν πρωτοβουλίες ακόμη και για τη
δημιουργία ακροδεξιού - φιλοβασιλικού κόμματος. Ενδεικτικές του κλίματος ήταν
οι χθεσινές δηλώσεις: ο Γ. Καρατζαφέρης είπε ότι μ' αυτά που γίνονται θα
δικαιωθούν οι συνταγματάρχες που έκαναν το πραξικόπημα, ενώ ο Γ. Τζιτζικώστας
είπε ότι ο πρώην βασιλιάς διέσωσε την δημοκρατία στη χώρα, την ώρα που σε όλα
τα Βαλκάνια είχε επικρατήσει ο κομμουνισμός. Κορυφαία στελέχη της Ν.Δ. τόνιζαν
ότι αυτή η εσωκομματική κρίση ίσως αποδειχθεί η πιο επικίνδυνη στην ιστορία
του κόμματος, καθώς, εάν συνεχισθεί, θα ενισχύσει τις φυγόκεντρες τάσεις προς
τα ακροδεξιά και θα ενεργοποιήσει τα αντικαραμανλικά σύνδρομα των
φιλοβασιλικών ψηφοφόρων. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15829N073</ED>
<ID>
ID:166792

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N07&aa=3</URL></REF>


Article

<CATEGORY>vin04</CATEGORY>

 <H5>Ο
ΔΗΜΗΤΡΗΣ ΜΠΙΤΣΙΟΣ ΣΕ ΒΙΒΛΙΟ ΤΟΥ ΑΝΑΦΕΡΕΤΑΙ ΣΤΙΣ ΤΡΕΙΣ ΣΥΝΑΝΤΗΣΕΙΣ ΠΟΥ ΕΙΧΕ ΜΕ
ΤΟΝ ΚΑΡΑΜΑΝΛΗ ΣΤΟ ΠΑΡΙΣΙ ΩΣ ΑΠΕΣΤΑΛΜΕΝΟΣ ΤΟΥ ΓΛΥΞΜΠΟΥΡΓΚ * ΚΑΙ ΔΙΑΨΕΥΔΕΙ ΟΤΙ Ο
τ. ΠΡΟΕΔΡΟΣ ΖΗΤΟΥΣΕ ΕΠΙΒΟΛΗ ΔΙΚΤΑΤΟΡΙΑΣ</H5>
<H5>ΣΥΝΑΝΤΗΣΗ ΠΡΩΤΗ</H5>
<H5>«Δεν πιστεύω ότι η επιστροφή μου θα εξυπηρετήσει»</H5>
<H5>ΣΥΝΑΝΤΗΣΗ ΔΕΥΤΕΡΗ</H5>
<H5>Ο
Καραμανλής το φθινόπωρο του '66 συμφωνούσε σε μεταβατική κυβέρνηση ΕΡΕ -
Ένωσης Κέντρου</H5>
<H5>ΣΥΝΑΝΤΗΣΗ ΤΡΙΤΗ
</H5><H5>Τι συζήτησε ο τέως με Παναγιώτη Κανελλόπουλο, Παναγή
Παπαληγούρα, Γεώργιο Ράλλη</H5>
<H2>«Στριπτίζ» στον Γλύξμπουργκ από τον έμπιστό του</H2>

Καίει τον έκπτωτο
μονάρχη ο τότε (1966-1967) διευθυντής του γραφείου του και έμπιστος συνεργάτης
του Δημήτρης Μπίτσιος. Πρόκειται για τον άνθρωπο, ο οποίος με εντολή του
Κωνσταντίνου είχε συναντηθεί στο Παρίσι με τον κ. Κ. Καραμανλή, γεγονός που
αναφέρει στην ανακοίνωσή του και ο Γλύξμπουργκ. Η δική του εκδοχή ­ που θα
πρέπει να θεωρηθεί και αυθεντική καθώς αυτός μετέφερε στον Γλύξμπουργκ τις
απόψεις του κ. Καραμανλή ­ διαψεύδει απολύτως τους ισχυρισμούς του τέως. Ο
αείμνηστος Δημήτρης Μπίτσιος στο βιβλίο του με τον τίτλο στο «Όριο των
καιρών», το οποίο εκδόθηκε πρόσφατα με πρωτοβουλία του γιου του Κωνσταντίνου
Μπίτσιου από τις εκδόσεις Λιβάνη, περιγράφει με κάθε λεπτομέρεια τις τρεις
συνολικά συναντήσεις που είχε με τον αυτοεξόριστο στο Παρίσι Κ. Καραμανλή. Σ'
αυτές τις συναντήσεις αναφέρεται ο έκπτωτος μονάρχης για να ισχυρισθεί ότι ο
κ. Καραμανλής ζήτησε τη βιαία κατάλυση της δημοκρατίας. Ο Δημήτρης Μπίτσιος, ο
οποίος διετέλεσε και υπουργός Εξωτερικών στην πρώτη μεταδικτατορική κυβέρνηση,
δίνει εντελώς διαφορετική εικόνα. Τονίζει ότι ο πρώην Πρόεδρος της Δημοκρατίας
απέρριψε όλες τις προτάσεις τού τέως να επιστρέψει στην ενεργό πολιτική και
ποτέ δεν ζήτησε βέβαια την κατάλυση της δημοκρατίας. Αντίθετα, επέμενε ότι «η
κατάσταση στην Ελλάδα δεν γιατρεύεται με το σημερινό Σύνταγμα και η χώρα
χρειάζεται μια γενναία μεταρρύθμιση όπως έγινε στη Γαλλία». Και κατέληγε ότι η
απόφασή του είναι να μένει μακριά από την ενεργό πολιτική. 
Ο Δημήτρης
Μπίτσιος αναφέρει ακόμη τι του είπε ο Γλύξμπουργκ για τη συνάντηση που είχε με
τον Γιώργο Ράλλη, τον Παναγή Παπαληγούρα και τον Παναγιώτη Κανελλόπουλο, όπου
­ όπως λέει τώρα ­ οι τρεις πολιτικοί του ζήτησαν άρση βασικών διατάξεων του
Συντάγματος. Και σ' αυτή την περίπτωση η εκδοχή του Δ. Μπίτσιου είναι ριζικά
διαφορετική. 
Η ΠΡΩΤΗ συνάντηση
γίνεται το καλοκαίρι του 1966. Η κυβέρνηση Στεφανόπουλου καταρρέει και ο
Γλύξμπουργκ αναζητεί διέξοδο. Όλοι στην ΕΡΕ πιστεύουν ότι μόνο ο Καραμανλής
μπορεί να βγάλει τη συντηρητική παράταξη από το αδιέξοδο. Ο Γλύξμπουργκ ζητά
από τον Δ. Μπίτσιο να βολιδοσκοπήσει τις προθέσεις του πρώην πρωθυπουργού.
Γράφει ο Δ. Μπίτσιος: 
« Τούτη τη φορά, η αποστολή μου απαιτούσε απόλυτη
μυστικότητα, σε σημείο που είχα ξεκινήσει από την Αθήνα χωρίς καμία
προσυνεννόηση με το πρόσωπο που ήθελα να συναντήσω. Έτσι, όταν από το
ξενοδοχείο μου τηλεφώνησα στην κατοικία του Κωνσταντίνου Καραμανλή,
πληροφορήθηκα με μεγάλη απογοήτευση ότι έλειπε στο εξωτερικό. Είχα τόσο
φροντίσει να μη μαθευτεί το ταξίδι μου για να μη δημιουργηθούν στην Αθήνα
παρεξηγήσεις και νέες περιπλοκές, ώστε επέμεινα και μου έδωσαν τον αριθμό
τηλεφώνου του στη Μαγιόρκα. Έπρεπε, πάντως, να πληροφορηθεί ότι ο Βασιλεύς
επιθυμούσε, μέσω εμού, να έρθει σε επαφή μαζί του. Επικοινωνήσαμε, λοιπόν, με
τον Καραμανλή και μείναμε σύμφωνοι να συναντηθούμε στο Παρίσι μετά από λίγες
εβδομάδες. 
Τη δεύτερη φορά, ο δρόμος μου για τη γαλλική πρωτεύουσα πέρασε
από την Κοπεγχάγη, όπου βρισκόταν ο Βασιλεύς για διακοπές.... Ο Κωνσταντίνος
με δέχθηκε πάνω στη θαλαμηγό του Βασιλέως της Δανίας. Με σύστησε στον πεθερό
του, που κάτι σκυθρωπό μουρμούρισε. 
"Μην τον παρεξηγείτε", μου είπε ο
Βασιλεύς. "Έτσι είναι πάντοτε". 
Όταν βρεθήκαμε μόνοι, ο Κωνσταντίνος μού
ανέθεσε να διαβιβάσω τους χαιρετισμούς του στον Καραμανλή, να του εκθέσω την
πολιτική μας κατάσταση σε όλες τις λεπτομέρειες και να τον ρωτήσω αν ήταν
διατεθειμένος να επιστρέψει στην Ελλάδα, πράγμα που θα έβλεπε με ευχαρίστηση ο
Βασιλεύς. Μου ζήτησε να προσθέσω ότι παρά τις ανώμαλες συνθήκες που
επικρατούσαν, εκτροπή από το πολίτευμα δεν αντιμετώπιζε ο Κωνσταντίνος. Αργά ή
γρήγορα θα έπρεπε να προκηρυχθούν εκλογές και δεν θα είχε τότε άλλη δυνατότητα
παρά ν' αναθέσει την κυβέρνηση στο κόμμα που θα πλειοψηφούσε. Ήταν, λοιπόν,
σωστό και αναγκαίο, για την αυθεντική έκφραση της δυνάμεως των κομμάτων, να
εμφανιστεί και η Εθνική Ριζοσπαστική Ένωση στις εκλογές με όλη της την ισχύ,
κάτω από την αρχηγία του ιδρυτού της. 
Στις 12 Αυγούστου ήμουν πάλι στο
Παρίσι. Ο Καραμανλής με δέχθηκε στο διαμέρισμά του, της οδού Μονμορανσί ...

Συνομιλήσαμε εκείνο το πρωί επί ώρα πολλή. Ο πρόεδρος ήταν, βεβαίως,
ενήμερος για την κατάσταση στην Ελλάδα, αλλά του έδωσα την εικόνα όπως την
έβλεπε και ο Βασιλεύς. Κατά τη διάρκεια της συνομιλίας εκείνης, ο Καραμανλής
ανέφερε τα παράπονά του για το παρελθόν. Τις πικρίες που είχε αποκομίσει από
όλες τις πλευρές, αλλά προπαντός από τους πολιτικούς του φίλους. Φθάσαμε και
στο θέμα των εκλογών. Είπα ότι κατά την άποψη του Βασιλέως δεν μπορούσαν ν'
αναβληθούν επί πολύ και ιδίως δεν ήταν σκόπιμο να περιμένουμε να λήξουν οι
συνταγματικές προθεσμίες. Διερμήνευσα τα αισθήματα του Κωνσταντίνου και την
άποψή του ότι έπρεπε να επιστρέψει στην Αθήνα και ν' αναλάβει πάλι την ηγεσία
της ΕΡΕ. 
Στο σημείο αυτό ο Καραμανλής στάθηκε αμετάπειστος. Ήρεμα αλλά
σταθερά ανέφερε τους λόγους για τους οποίους δεν αντιμετώπιζε την επάνοδό του
στην πολιτική. Σχεδόν απερίφραστα μου είπε ότι η απόφασή του να μην αναμειχθεί
ξανά στην πολιτική ήταν αμετάκλητη. 
Σηκώθηκα να φύγω με βαθύ αίσθημα
απογοητεύσεως. Το ένιωσε ο Καραμανλής. Έβαλε τα χέρια του στους ώμους μου με
φανερή συγκίνηση. Δεν ήταν εύκολη η απόφαση ν' αποκρούσει την πρόσκληση του
Βασιλέως να επιστρέψει στην Ελλάδα και να την κυβερνήσει. 
"Να πεις στο
Βασιλέα ότι πολύ με συνεκίνησαν όσα μου διεβίβασες. Σ' ευχαριστώ κι εσένα,
αλλά δεν μπορώ ν' αλλάξω αποφάσεις. Δεν πιστεύω ότι η επιστροφή μου μπορεί να
εξυπηρετήσει τα πράγματα. Να πας στο καλό". 
Πήγαινα, όμως, στο χειρότερο.
Τι απέμενε τώρα παρά το χάος των Αθηνών; 
Στο σημείο αυτό της αφηγήσεώς μου
έχουν τη θέση τους δύο λόγια για την υπόθεση "ΑΣΠΙΔΑ". Την οργάνωση ορισμένων
νέων αξιωματικών του Στρατού, που είχε αποκαλυφθεί την άνοιξη του 1965 και
είχε σταθεί η βαθύτερη αιτία της κρίσεως του Ιουλίου. Της διαφωνίας, δηλαδή,
Βασιλέως και πρωθυπουργού. 
Η εντύπωσή μου είναι ότι η υπόθεση αυτή
ενδιέφερε το Βασιλέα κυρίως από την πλευρά της πειθαρχίας του στρατεύματος.
Λένε ότι ο Βασιλεύς Παύλος πριν πεθάνει είχε πει στον τότε Διάδοχο να προσέχει
ένα προπαντός πράγμα: το Στρατό και την ενότητά του. Δεν ξέρω αν αυτό
αληθεύει. Γεγονός είναι ότι ο Βασιλεύς Κωνσταντίνος απέδιδε ιδιαίτερη σημασία
στις Ένοπλες Δυνάμεις και στη διατήρηση της ενότητας και πειθαρχίας τους».

ΤΟΝ ΣΕΠΤΕΜΒΡΙΟ του 1966 έχει αρχίσει να διαφαίνεται
διάθεση για συνεννόηση του Παναγιώτη Κανελλόπουλου με τον Γεώργιο Παπανδρέου.
Στόχος είναι ο σχηματισμός μεταβατικής κυβέρνησης, η οποία θα οδηγήσει τη χώρα
σε εκλογές. Πριν προχωρήσει μια τέτοια λύση, ο Γλύξμπουργκ θέλει και πάλι να
δει αν μπορεί να πειστεί ο κ. Καραμανλής να επιστρέψει στην Ελλάδα. Γράφει ο
Δ. Μπίτσιος: 
«Στις 30 Σεπτεμβρίου 1966 βρέθηκα, λοιπόν, για δεύτερη φορά
στο διαμέρισμα της οδού Μονμορανσί. 
Πάλι μίλησα στον Καραμανλή για την
κατάσταση στην Ελλάδα και την ανάγκη να δοθεί λύση πριν ξεσπάσουν τραγικές
περιπέτειες. Ο κόσμος κουρασμένος από τη δημαγωγία και βλέποντας τους
κινδύνους, αισθανόταν την ανάγκη της παρουσίας μιας ισχυρής προσωπικότητος.

"Δεχθείτε να επιστρέψετε", κατέληξα. "Σας καλεί επισήμως ο Βασιλεύς". 
Πάλι ο Καραμανλής επανέλαβε τα επιχειρήματά του. 
"Ας υποθέσουμε ότι
επιστρέφω", είπε. "Η κατάσταση δεν γιατρεύεται με το σημερινό Σύνταγμα.
Κοίταξε τι έγινε στη Γαλλία. Μόνο με μια βασική μεταρρύθμιση του Συντάγματος
μπορεί η Ελλάς να επανεύρει την ομαλότητα. Αλλά αυτή τη μεταρρύθμιση, δεν
μπορώ να την κάνω εγώ". 
Τις απόψεις του αυτές, που εκθέτω εδώ πολύ
συνοπτικά, ανέπτυξε ο Καραμανλής επί ώρα πολλή. Ήταν φανερό πως είχαν ωριμάσει
στη σκέψη του, πως είχαν αποκρυσταλλωθεί σ' ένα πολιτικό "πιστεύω" και δεν
επρόκειτο να μετακινηθεί. 
Όταν, αμετάπειστος, μου είπε ότι ευχαριστεί τον
Βασιλέα για την πρόσκληση να επιστρέψει και την εμπιστοσύνη που του δείχνει,
τότε μίλησα για τις προτάσεις Παπανδρέου. Ανέλυσα με κάθε λεπτομέρεια τι είχε
διαμηνύσει στον Βασιλέα ο αρχηγός της Ενώσεως Κέντρου. Ανέπτυξα τις σκέψεις
του Κωνσταντίνου και την επιθυμία του να επανέλθει ο τόπος σε ομαλή
κοινοβουλευτική ζωή. Τέλος, είπα ότι ο Βασιλεύς θα ήθελε να έχει τη γνώμη του.

Ο Καραμανλής, όταν ενημερώθηκε πάνω στις προτάσεις Παπανδρέου, ρώτησε τι
εγγυήσεις έχουμε ότι οι υποσχέσεις του αρχηγού της Ενώσεως Κέντρου θα
τηρηθούν. Απήντησα ότι ο Βασιλεύς δεν υποτιμά ένα τέτοιο ενδεχόμενο και για
τον λόγο αυτό θα προτιμούσε να έβλεπε τον ίδιο επιστρέφοντα στην Ελλάδα.
Εγγυήσεις έναντι ενδεχομένης παρασπονδίας δεν υπάρχουν, εκτός ότι θα ζητηθεί
από τον Γεώργιο Παπανδρέου να δηλώσει εγγράφως όσα οι προτάσεις του
περιλαμβάνουν και όσα επιπλέον θα συμφωνηθούν. Αν τούτο δεν αρκέσει, τότε η
μεταβατική κυβέρνηση θα αντικατασταθεί από άλλη ισχυρότερη, που να μπορεί ν'
αντιμετωπίσει την κατάσταση που θα δημιουργηθεί. Στην περίπτωση αυτή, ο
Βασιλεύς αντιμετώπιζε να καλέσει στην εξουσία την ΕΡΕ. Αθέτηση των όρων της
συμφωνίας από την Ένωση Κέντρου μετά τη διάλυση της Βουλής και τον καθορισμό
ημερομηνίας εκλογών θα οδηγούσε σε μια κατάσταση πολύ σοβαρή. Την κατάσταση
αυτή ήταν προτιμότερο ν' αντιμετωπίσει η νομιμόφρων παράταξη ενωμένη, όπως θα
συνέβαινε αν τις ευθύνες της εξουσίας ανελάμβανε το έτερο των μεγάλων
κομμάτων. 
Αφού με άκουσε προσεκτικά, ο Καραμανλής είπε ότι ο σχηματισμός
μεταβατικής κυβερνήσεως κοινής εμπιστοσύνης, καθώς επρότεινε ο Παπανδρέου, θα
εσήμαινε συνεργασία της ΕΡΕ με την Ένωση Κέντρου, αφού η Βουλή δεν θα
διαλυόταν αμέσως. Τέτοια συνεργασία των δύο κομμάτων, δεν θα την ήθελε. 
"Έχω δηλώσει κατ' επανάληψη", είπε, "ότι είμαι αντίθετος. Ωστόσο, η συνεργασία
αυτή εντάσσεται, όπως βλέπω, μέσα σ' ένα γενικότερο σχέδιο και δεν βλέπω τι
άλλο απομένει στον Βασιλέα υπό τας παρούσας συνθήκας. Πες του, λοιπόν, ότι
είμαι σύμφωνος να προχωρήσει και θα διαμηνύσω στους φίλους μου να υποστηρίξουν
τη γραμμή αυτή". 
Θετική, λοιπόν, απάντηση και από την πλευρά Καραμανλή και
υπόσχεση υποστηρίξεως. Επιστρέφοντας στην Αθήνα, ξαναπήρα τον δρόμο για το
Καστρί. Καθώς πήγαινα να συναντήσω τον Παπανδρέου, ήρθαν στη μνήμη μου τα
λόγια του με τα οποία είχε κλείσει η πρώτη μας συζήτηση: 
"Τώρα η μόνη μου
επιθυμία είναι να δω πριν πεθάνω τον τόπο να επανέρχεται στην ομαλότητα". 
Με την έκφραση της ίδιας επιθυμίας άρχισε και τώρα τη συνομιλία μας. Επανέλαβε
τις προτάσεις του όπως ακριβώς τις είχε διαβιβάσει στον Βασιλέα. Τις έχω
αναφέρει παραπάνω. Τις επανέλαβε κατά τη διάρκεια της συζητήσεως κατά τον πιο
σαφή και κατηγορηματικό τρόπο και τις διευκρίνισε. Δεν παρέλειψα να επισημάνω
την πολύ δυσάρεστη κατάσταση που θα προέκυπτε αν εκ των υστέρων δεν κατόρθωνε
να επιβάλει την πολιτική του στα μέλη του κόμματος. Η απάντησή του ήταν κοφτή:

"Θα επιβάλω πειθαρχία στους δικούς μου", είπε. 
"Όποιος αντιταχθεί, θα
θέσει τον εαυτό του εκτός κόμματος"». 
Η ΤΡΙΤΗ και τελευταία συνάντηση γίνεται
λίγο πριν από την πτώση της κυβέρνησης Παρασκευόπουλου. Ο Γλύξμπουργκ έχει
αποφασίσει να δώσει την εντολή σχηματισμού κυβέρνησης στην ΕΡΕ και πριν πάρει
τις οριστικές του αποφάσεις θέλει και πάλι να μάθει τις προθέσεις του Κ.
Καραμανλή. Γράφει ο Δ. Μπίτσιος: 
«Για τέταρτη φορά πήρα, λοιπόν, το
αεροπλάνο για το Παρίσι. Είναι 10 Μαρτίου και είναι η τρίτη συνάντηση με τον
Κ. Καραμανλή. 
Ο Καραμανλής ήταν ενήμερος των υφεσιακών προτάσεων
Παπανδρέου από την προηγούμενη επαφή μας, της 30ής Σεπτεμβρίου 1966. Παρά τις
επιφυλάξεις του, είχε τότε διαμηνύσει στο Βασιλέα να προχωρήσει στο πείραμα
μιας συνεννοήσεως των δύο μεγάλων κομμάτων, γιατί άλλη διέξοδος δεν
διεγράφετο. Έπρεπε να δοκιμασθεί η πολιτική της υφέσεως. 
Τώρα τον
ενημέρωσα για τις ενδιάμεσες εξελίξεις και τους λόγους που δεν απέδωσε η
προσπάθεια της υφέσεως. Εξήγησα, ακόμα, τις απόψεις των στελεχών της ΕΡΕ που
προανέφερα. Τέλος, είπα ότι πολλοί στην Ελλάδα και πρώτος ο Βασιλεύς πίστευαν
ότι, αν ο ίδιος επέστρεφε, οι πιθανότητες μιας ικανοποιητικής εκλογικής
αναμετρήσεως ήταν μεγάλες. Ο πολύς κόσμος δεν ήθελε τις περιπέτειες στις
οποίες οδηγούσαν τον τόπο οι ακρότητες του "Ανένδοτου" και έβλεπε στο πρόσωπο
του Καραμανλή την ισχυρή προσωπικότητα που μπορούσε να επιβληθεί. Αν, ωστόσο,
εκείνος παρέμενε αμετάπειστος, τότε το κόμμα του έπρεπε ν' αναλάβει την
κυβέρνηση μαζί με το βάρος της αντιμετωπίσεως της πολύ σοβαρής καταστάσεως που
είχε δημιουργηθεί και έβαινε προς το μοιραίο κορύφωμά της. 
Ο Καραμανλής
δεν δέχθηκε να επιστρέψει στην Ελλάδα και επανέλαβε την απόφασή του να μείνει
μακριά από την πολιτική. Ζήτησε πολλές πληροφορίες για τις πρόσφατες εξελίξεις
και τις σκέψεις του Κωνσταντίνου και, όταν σχημάτισε εικόνα της καταστάσεως,
μου ζήτησε να διαβιβάσω στο Βασιλέα ότι συμφωνούσε να δοθεί εντολή σχηματισμού
κυβερνήσεως στον Κανελλόπουλο. Όταν θα επληροφορείτο την κυβερνητική μεταβολή,
θα την υποστήριζε δημοσίως... 
Στο κείμενό μου ­ συνεχίζει ο Δ. Μπίτσιος ­
αναφέρθηκα στις τρεις συνομιλίες μου στο Παρίσι με τον Κωνσταντίνο Καραμανλή,
αποδίδοντας συνοπτικά, αλλά πιστά τα όσα είχαν τότε διαμειφθεί. Απέφυγα κάθε
σχόλιο. Όμως, τα όσα σχετικά αναφέρονται στη βιογραφία του Καραμανλή από τον
Κ. Γουντχάουζ ("Ο ανορθωτής της ελληνικής δημοκρατίας") καθιστούν απαραίτητη
την προσθήκη που ακολουθεί. 
Το κεντρικό μήνυμα του Βασιλέως προς τον
Καραμανλή, ο βασικός σκοπός των επαφών μας ήταν να πεισθεί να επιστρέψει στην
Ελλάδα και στην ενεργό πολιτική. Πίστευε ο Βασιλεύς, όπως και σημαντικό μέρος
της κοινής γνώμης, ότι οι ανωμαλίες που είχαν συσσωρευθεί στον πολιτικό χώρο,
η βαριά ατμόσφαιρα που καταπίεζε τον τόπο και οι κίνδυνοι που απειλούσαν το
πολιτικό μας σύστημα, όλα αυτά τα μαύρα σύννεφα θα διαλύονταν με την επιστροφή
του Καραμανλή. 
Το μήνυμα αυτό το μετέφερα πιστά στον Καραμανλή και επειδή
πίστευα στην ορθότητα των συλλογισμών που το είχαν εμπνεύσει, έβαλα πολύ από
τον εαυτό μου προσπαθώντας να τον μεταπείσω. Δεν το επέτυχα. Αλλά όχι από
έλλειψη σαφήνειας αναφορικά με τον πρωταρχικό σκοπό, τον πιο σπουδαίο, των
επισκέψεών μου στο Παρίσι. 
Ο Καραμανλής δεν είχε θελήσει τότε να επανέλθει
στην ενεργό πολιτική. Δεν το αποφάσιζε χωρίς, καθώς έλεγε, την αναθεώρηση του
Συντάγματος για να ενισχυθεί η εκτελεστική εξουσία. 
Αυτά αναγνωρίζονται
στο βιβλίο του Γουντχάουζ. Όμως, αναφέρονται και διάφορα άλλα, είτε ως
συμβουλές του Καραμανλή προς το Βασιλέα είτε ως δήθεν απαντήσεις είτε σκέψεις
του Βασιλέως που δεν ανταποκρίνονται στα όσα ελέχθησαν στο Παρίσι. 
Η
επιθυμία του Βασιλέως ήταν, επαναλαμβάνω, να καλέσω εκ μέρους του τον
Καραμανλή να επιστρέψει. Από εκεί και πέρα, αν απέκρουε την πρόσκληση, να τον
ενημερώσω για τις υφεσιακές προτάσεις του Γ. Παπανδρέου (δεύτερη συνομιλία
μας) και να τον ρωτήσω αν νόμιζε και εκείνος ότι επιβαλλόταν να μπούμε στο
δρόμο της υφέσεως και των εκλογών, όπως πίστευε ο Βασιλεύς. Ο Καραμανλής
συμφώνησε, λέγοντας ότι δεν υπήρχε άλλη οδός. Στην τρίτη επίσκεψή μου, αν πάλι
ηρνείτο να επιστρέψει ­ οπότε θα του εδίδετο "εντολή εν λευκώ", να χειρισθεί,
δηλαδή, την πολιτική κατάσταση όπως έκρινε ­ τότε να του ανακοινώσω ότι θα
εδίδετο η εντολή στον Παναγιώτη Κανελλόπουλο. Ο Καραμανλής απήντησε ότι βασικά
δεν θεωρούσε σκόπιμο ν' αναλάβει τις ευθύνες της κυβερνήσεως η ΕΡΕ. Όμως, όπως
είχαν διαμορφωθεί τα πράγματα, συμφωνούσε με την πρόθεση του Βασιλέως.
Προσέθεσε μάλιστα ότι όταν θα αναλάμβανε την πρωθυπουργία ο Π. Κανελλόπουλος,
ο ίδιος θα χαιρετούσε το γεγονός. Πράγμα που έκανε με το συγχαρητήριο
τηλεγράφημα που μνημονεύω στο κείμενο. 
Αυτά είχαν λεχθεί τότε στο Παρίσι.

Μετά την επιστροφή μου στην Αθήνα και την ενημέρωση του Βασιλέως, ο
Κωνσταντίνος είχε μια σημαντική συνάντηση στο Τατόι. Προσκάλεσε σε γεύμα τον
Π. Κανελλόπουλο, τον Γ. Ράλλη και τον Π. Παπαληγούρα. Εκεί, στην ηρεμία της
εξοχικής κατοικίας του, έγινε μια ψύχραιμη ανασκόπηση της καταστάσεως και των
κινδύνων που περιέζωναν τη χώρα. Στο σημείο αυτό, όπως μου είπε ο Βασιλεύς την
επομένη, οι διαπιστώσεις ήταν ομόφωνες και οι απόψεις συνέπεσαν απόλυτα. Η
Ελλάς δεν έπρεπε να κυλήσει προς την αναρχία. Αν ο Βασιλεύς αποφάσιζε τελικά
ν' αναθέσει την κυβέρνηση στην ΕΡΕ, ανέμενε από τον αρχηγό της και τα στελέχη
της ότι θα ήταν αποφασισμένοι ν' αντιμετωπίσουν κάθε ανωμαλία. Οι συνεργάται
του Κανελλόπουλου υπερθεμάτισαν και ο ίδιος έδωσε κατηγορηματικές
διαβεβαιώσεις. Άφησαν στο Βασιλέα τη σαφή εντύπωση ότι ήταν έτοιμοι να
επωμισθούν τις ευθύνες τους και να προστατεύσουν τον τόπο. 
Για τη
συνομιλία εκείνη, ο Π. Κανελλόπουλος αναφέρει: 
"... Συζητήσαμε, ο Βασιλεύς
και οι τρεις μας, έως αργά τη νύκτα, όλα τα ενδεχόμενα. Εξετάσαμε όλους τους
κινδύνους. Εμείναμε ακλόνητοι στην απόφαση να διενεργηθούν οι εκλογές μέχρι
τέλος Μαΐου. Μόνο αν σημειώνονταν μεγάλες ταραχές στη χώρα, θα εθέταμε σε
εφαρμογή το νόμο "περί καταστάσεως πολιορκίας", σύμφωνα με το άρθρο 91 του
Συντάγματος του 1952, συγκαλώντας, ταυτοχρόνως, τη Βουλή, ακόμα και αν θα είχε
διαλυθεί, "εντός δέκα ημερών", για να αποφασίσει αυτή τη διατήρηση ή την άρση
του Βασιλικού Διατάγματος που θα είχε, σύμφωνα με το άρθρο 91 του Συντάγματος,
εκδοθεί"». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15829N081</ED>
<ID>
ID:166713

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N08&aa=1</URL></REF>


Article

<CATEGORY>vin04</CATEGORY>

 <H5>«ΑΝΤΙΣΥΝΤΑΓΜΑΤΙΚΗ ΚΑΙ ΠΟΛΙΤΙΚΑ ΑΠΑΡΑΔΕΚΤΗ ΓΙΑ ΑΙΡΕΤΟΥΣ», ΧΑΡΑΚΤΗΡΙΣΑΝ ΤΗΝ
ΑΠΟΦΑΣΗ ΣΗΜΙΤΗ ΚΑΙ ΤΗΝ ΑΠΕΔΩΣΑΝ ΣΕ «ΠΙΕΣΕΙΣ ΒΟΥΛΕΥΤΩΝ» * ΨΗΦΙΣΜΑ ΓΙΑ ΤΙΣ
ΑΡΜΟΔΙΟΤΗΤΕΣ ΤΗΣ ΠΕΡΙΦΕΡΕΙΑΚΗΣ ΔΙΟΙΚΗΣΗΣ ΚΑΙ ΠΙΕΣΕΙΣ ΓΙΑ ΕΝΙΣΧΥΣΗ ΠΟΡΩΝ</H5>
<H2>Οργή των νομαρχών για το ασυμβίβαστο</H2>

<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

«Προϊόν πιέσεων που άσκησαν οι
βουλευτές». «Αντισυνταγματική». «Άκαιρη». «Πολιτικά απαράδεκτη». Είναι μερικοί
μόνον από τους χαρακτηρισμούς με τους οποίους το σύνολο των νομαρχών
υποδέχθηκε ­ στη χθεσινή γενική τους συνέλευση ­ την επιστολή του Πρωθυπουργού
περί ασυμβίβαστου νομάρχη - υποψήφιου βουλευτή. 
«Ο ΑΙΡΕΤΟΣ δεν
μπορεί να μπαίνει στην ίδια μοίρα με τον διορισμένο και αυτό φαίνεται πως δεν
το έχουν καταλάβει όσοι εισηγήθηκαν στον Πρωθυπουργό ένα τέτοιο μέτρο», είπε
χαρακτηριστικά ο πρόεδρος της ΕΝΑΕ, κ. Κουλουμπής. 
Και αφού αναρωτήθηκε
γιατί η απόφαση δεν περιλαμβάνει και τους δημάρχους, χαρακτήρισε τη σχετική
επιστολή «άκαιρη, αντισυνταγματική, που ­ επιπλέον ­ δεν έπρεπε να εκδοθεί ως
απόφαση Πρωθυπουργού, αλλά ως προέδρου του ΠΑΣΟΚ». 
Όπως σαφώς διεφάνη από
τις συζητήσεις στο περιθώριο της γενικής συνέλευσης ουδείς νομάρχης (που έχει
εκλεγεί με την υποστήριξη του ΠΑΣΟΚ) δεν πρόκειται να υποβάλει παραίτηση μέχρι
τις 30 Ιουνίου ­ όπως ζητείται με την επιστολή του Πρωθυπουργού ­ και όχι
γιατί έχει αποκλείσει από τώρα το ενδεχόμενο να πολιτευτεί. 
Οι
περισσότεροι δείχνουν να πιστεύουν ότι η απόφαση περί ασυμβίβαστου θα
ανατραπεί στην πράξη, όταν θα έρθει εκείνος ο καιρός που θα γίνεται η επιλογή
των υποψηφίων, οι υπόλοιποι δε, εξαντλούν κάθε συζήτηση για το θέμα στη φράση
«μέχρι τις εκλογές... ποιος ζει ποιος πεθαίνει. Θα έχουμε Σημίτη; Θα έχουμε
Καραμανλή; Θα υπάρχουμε εμείς;...». 
Όσοι, πάντως, από τους νομάρχες
ρωτήθηκαν για το ενδεχόμενο να πολιτευτούν, αρνήθηκαν να βεβαιώσουν ότι κάτι
τέτοιο είναι στις προθέσεις τους, αρκούμενοι στην πολιτική τους αντίθεση για
το ασυμβίβαστο. Μόνο ο νομάρχης Δωδεκανήσου κ. Παρασκευάς δήλωσε ευθαρσώς ότι
και δεν θα παραιτηθεί από νομάρχης μέχρι τις 30 Ιουνίου και θα επανεκλεγεί
στην ίδια θέση για δεύτερη τετραετία και μάλιστα «... από τον πρώτο γύρο των
εκλογών» και στη συνέχεια θα είναι υποψήφιος βουλευτής Δωδεκανήσου. 
Παρά
την αντίθεσή τους με το ασυμβίβαστο, το θέμα που μονοπώλησε τη χθεσινή γενική
συνέλευση των νομαρχών ήταν οι ρυθμίσεις του σχεδίου νόμου για την
περιφερειακή συγκρότηση, η συζήτηση του οποίου άρχισε χθες στη Βουλή. 
Με
ομόφωνο ψήφισμά τους οι νομάρχες ζήτησαν να αποσαφηνιστούν και προσδιοριστούν
ακριβώς οι αρμοδιότητες του πρώτου, δεύτερου βαθμού και της περιφερειακής
διοίκησης, να εκχωρηθούν πόροι και αρμοδιότητες στην Αυτοδιοίκηση, να
ενισχυθεί ο ρόλος του Περιφερειακού Συμβουλίου και να αντιμετωπιστεί η
οικονομική αυτοτέλεια της Ν.Α. και με την αναμόρφωση (μεσοπρόθεσμα) του
φορολογικού συστήματος, ώστε να αποκτήσει αυτοτελείς πόρους. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15829N101</ED>
<ID>
ID:166707

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N10&aa=1</URL></REF>


Article

<CATEGORY>vin04</CATEGORY>

 <H2>Κόντρες για την αποκέντρωση</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΕΧΕΙ Ο ΚΑΙΡΟΣ γυρίσματα. Ο πρώην αρχηγός της Ν.Δ. Μιλτιάδης Έβερτ βρέθηκε
χθες ... 16ος, σ' έναν μακρύτατο κατάλογο ομιλητών - βουλευτών, που ζήτησαν
τον λόγο, κατά τη συζήτηση του νομοσχεδίου που προβλέπει αλλαγές στη Δημόσια
Διοίκηση. 
Ο κανονισμός της Βουλής δεν έχει ευνοϊκές διατάξεις για πρώην
αρχηγούς κομμάτων. Αντιθέτως, ο επίτιμος πρόεδρος της Ν.Δ. Κωνσταντίνος
Μητσοτάκης, ως πρώην πρωθυπουργός, μίλησε από την αρχή ­ επί της διαδικασίας ­
ως έχει το δικαίωμα από τον Κανονισμό της Βουλής. Και ζήτησε κι αυτός, όπως
όλοι όσοι μίλησαν από την αντιπολίτευση, να δοθεί περισσότερος χρόνος για τη
συζήτηση ενός νομοσχεδίου με το οποίο η κυβέρνηση στοχεύει «στην αποκέντρωση
του κράτους». 
Χθες, πάντως, κυριάρχησε η κόντρα ανάμεσα στην κυβέρνηση και
στο ΔΗΚΚΙ. Ο πρόεδρός του Δημήτρης Τσοβόλας κατηγόρησε με δριμύτητα τους
υπουργούς, λέγοντας πως «είναι υπάλληλοι των εκδοτών» και πως σήμερα στην
Ελλάδα «υπάρχει κατ' επίφαση δημοκρατία». 
Ο πρόεδρος της Βουλής Απόστολος
Κακλαμάνης παρενέβη και τον παρακάλεσε να μην χρησιμοποιεί τέτοιους τόνους,
ενώ ο υφυπουργός Εσωτερικών Τάσος Μαντέλης κατηγόρησε τον κ. Τσοβόλα για
«λαϊκισμό» και «αστειότητες». 
Κατά τ' άλλα, η συζήτηση είχε το ενδιαφέρον
της και τις κόντρες επί της ουσίας του νομοσχεδίου. 
Μπορεί ο υφυπουργός
Εσωτερικών Λάμπρος Παπαδήμας να υποστήριξε με σθένος ότι «δεν υπάρχει μοντέλο
όπου το κράτος δεν έχει αρμοδιότητες», αλλά η αντιπολίτευση δεν έδειξε να
πείθεται. Ο κ. Προκόπης Παυλόπουλος (Ν.Δ.) έθεσε θέμα συνταγματικότητας του
νομοσχεδίου, λέγοντας πως παραβιάζονται κατάφωρα διατάξεις του. Ο κ. Αχιλλέας
Καταρντζής (ΚΚΕ) κατηγόρησε την κυβέρνηση ότι θέλει να εξυπηρετήσει εκλογικές
της σκοπιμότητες. Η κ. Μαρία Δαμανάκη (ΣΥΝ) είπε ότι πρόκειται για «νομοσχέδιο
περιφερειακής επανασυγκέντρωσης του κράτους». Και ο πρόεδρος του ΔΗΚΚΙ
Δημήτρης Τσοβόλας έκανε λόγο για «χώρα - λογιστήριο, χωρίς όραμα». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15829N102</ED>
<ID>
ID:166749

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N10&aa=2</URL></REF>


Article

<CATEGORY>vin04</CATEGORY>

 <H2>Τα τοπικά «οικογενειακά» του ΠΑΣΟΚ ερωτηματικό στη μάχη της Δωδεκανήσου</H2>

<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

Ο ΣΗΜΕΡΙΝΟΣ νομάρχης Δωδεκανήσου
Γιάννης Παρασκευάς θα διεκδικήσει και πάλι τη θέση, αν και ­ όπως δηλώνει ­
διαφωνεί με την απόφαση του ΠΑΣΟΚ να μην επιτραπεί στους νομάρχες να είναι
υποψήφιοι βουλευτές. 
Ενδιαφέρον για τη Νομαρχία Δωδεκανήσου επιδεικνύουν
ακόμη (από πλευράς ΠΑΣΟΚ) ο σημερινός γ.γ. του υπουργείου Αιγαίου Γιάννης 
Μαχαιρίδης, ο πρόεδρος του Νομαρχιακού Συμβουλίου Φώτης Κωστόπουλος και ο
πρώην δήμαρχος Ρόδου Σάββας Καραγιάννης. 
Η Νέα Δημοκρατία αποκλείεται να
δοκιμάσει πάλι με τον Δρόσο Ταυλάριο και είναι πολύ πιθανόν να διεκδικήσει τη
Νομαρχία Δωδεκανήσου με τον δικηγόρο Γ. Χαραλαμπόπουλο (που υπηρέτησε στην
ίδια θέση επί πρωθυπουργίας Μητσοτάκη). 
ΡΟΔΟΣ 
ΟΙ ΔΗΜΟΤΙΚΕΣ εκλογές στη Ρόδο
φαίνεται ότι θα εξελιχθούν και πάλι σε εσωτερική υπόθεση του ΠΑΣΟΚ, όπως
συνέβη και κατά την προηγούμενη φορά, με το δεδομένο ότι η Νέα Δημοκρατία σε
τοπικό επίπεδο δεν μπορεί να διαδραματίσει πρωταγωνιστικό ρόλο. 
* Ο
σημερινός δήμαρχος Γιώργος Γιαννόπουλος (που εκλέχθηκε το 1994 ως «αντάρτης»
του ΠΑΣΟΚ) θα διεκδικήσει και πάλι τον θώκο, αλλά αυτή τη φορά και με το
επίσημο χρίσμα του κυβερνώντος κόμματος, έχοντας φυσικά και τις περισσότερες
πιθανότητες να εκλεγεί. 
Όμως, το χρίσμα του ΠΑΣΟΚ διεκδικεί και ο πρώην
δήμαρχος Μάνος Κόκκινος, ο οποίος στις προηγούμενες εκλογές είχε την επίσημη
στήριξη, αλλά δεν κατάφερε να κερδίσει τον αντίπαλό του Γιώργο Γιαννόπουλο,
που ήταν τότε γραμματέας της Νομαρχιακής Επιτροπής του ΠΑΣΟΚ. 
* Στον χώρο
της Νέας Δημοκρατίας ακούγονται διάφορα ονόματα για τον Δήμο της Ρόδου, όπως
π.χ. του προέδρου του Δικηγορικού Συλλόγου Ευθύμιου Μπόνη, του δικηγόρου
Μανώλη Κουτσούκου, του ναυπηγού Νίκου Χαραλάμπη κ.ά. 
ΚΩΣ 
Η διεκδίκηση της
δημαρχίας θα είναι και εκεί εσωτερική υπόθεση του ΠΑΣΟΚ, αφού τον σημερινό
δήμαρχο 
Κώστα Καϊσερλή επιθυμεί να κοντράρει ο επιχειρηματίας Ιπποκράτης
Κουρούνης, ενώ η Νέα Δημοκρατία φαίνεται να καταλήγει και πάλι στον Βασίλη
Ξυπολυτά. 
ΚΑΛΥΜΝΟΣ 
Ο σημερινός δήμαρχος Δημήτρης Διακομιχάλης
θα διεκδικήσει και πάλι τη θέση, αλλά ο στόχος του είναι μία έδρα στη Βουλή.
Ενδιαφέρον για τη δημαρχία έχει εκδηλώσει 
και ο σημερινός έπαρχος Καλύμνου
Γεώργιος Ρούσσος, ενώ η Νέα Δημοκρατία δεν αποκλείεται να διεκδικήσει τον δήμο
με τον πολιτικό μηχανικό Σάκη Ζερβό. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15829N103</ED>
<ID>
ID:166789

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N10&aa=3</URL></REF>


Article

<CATEGORY>vin04</CATEGORY>

 <H2>Δεν έχει ξεκαθαρίσει το «τοπίο» στη Μακεδονία και τη Θράκη</H2>

<AUTHOR>ΧΡΙΣΤΟΣ ΖΑΦΕΙΡΗΣ ΠΑΥΛΟΣ ΑΛΙΣΑΝΟΓΛΟΥ</AUTHOR>

ΡΕΥΣΤΗ ΚΑΙ συγκεχυμένη παραμένει
η «λίστα» των υποψηφίων δημάρχων στη Μακεδονία και στη Θράκη, καθώς δεν
ενεργοποιήθηκαν ακόμη οι κομματικές διεργασίες για το χρίσμα των υποψηφίων
δημάρχων. 
Τα ονόματα που «παίζουν» δειλά στις τοπικές κοινωνίες και τον
τοπικό Τύπο, είναι περισσότερο... επιθυμίες και δημοσκόπηση των εν δυνάμει
υποψηφίων δημάρχων και τοπικών παραγόντων, παρά έκφραση των επικρατέστερων για
το δημαρχιακό χρίσμα. Η τελική επιλογή των υποψηφίων δημάρχων, που
χαρακτηρίζεται και από τους ίδιους τους ενδιαφερομένους πρώιμη, θα εξαρτηθεί
από τις προτάσεις και τις πιθανές συνεργασίες των κομμάτων, ενώ στους
μικρότερους δήμους κρίσιμο ρόλο στις επιλογές θα παίξει και το υπό ψήφιση
νομοσχέδιο για τις συνενώσεις δήμων και κοινοτήτων. 
Επίσης δεν έχει
ξεκαθαριστεί το «τοπίο» σε μεγάλους δήμους της περιφέρειας, όπου σημειώνεται
αμφίδρομη κίνηση νομαρχών προς τη δημαρχιακή έδρα και αντίστροφα. Έτσι σε
αρκετούς δήμους η ανακοίνωση υποψηφιοτήτων, αλλά και η οριστικοποίηση των υπό
συζήτηση ονομάτων, θα γίνει μετά την ανακοίνωση της απόφασης των εν ενεργεία
δημάρχων για τη διεκδίκηση του νομαρχιακού αξιώματος. 
Προ ημερών, πάντως,
ο νυν νομάρχης Θεσσαλονίκης κ. Κώστας Παπαδόπουλος ανακοίνωσε ότι για τις
επόμενες εκλογές θα ηγηθεί συνδυασμού που θα στηρίζεται όχι μόνο από το ΠΑΣΟΚ
αλλά και από άλλα κόμματα. 
ΠΙΕΡΙΑ 
Στην Κατερίνη το θέμα της
υποψηφιότητας θα εξαρτηθεί από την τελεσίδικη απόφαση του Εφετείου για τον
σημερινό δήμαρχο Μενέλαο Τερζόπουλο (ΠΑΣΟΚ), που έχει τεθεί σε αργία λόγω
ποινικού αδικήματος. Τη θέση του κατέλαβε ο αντιδήμαρχος Γιάννης Αμοιρίδης,
που εξέφρασε την επιθυμία να είναι υποψήφιος δήμαρχος. Από το ΠΑΣΟΚ θα είναι
δύο ακόμη διεκδικητές, ο γιατρός Αναστάσιος Καραβίδας και ο συνδικαλιστής
Χρίστος Καραφουλίδης, ενώ από τη Ν.Δ. ακούγεται και το όνομα του Νίκου
Πολικίδη. 
ΚΟΖΑΝΗ 
Στην Κοζάνη θα είναι και πάλι κοινός υποψήφιος ΠΑΣΟΚ
- Συνασπισμού ο δήμαρχος Πάρις Κουκουλόπουλος, ενώ από τη Ν.Δ. υποψήφιοι
φέρονται η συμβολαιογράφος Άννα Νανοπούλου και ο εργολάβος Λάζαρος Μπόκας. 
ΗΜΑΘΙΑ 
Στη Βέροια υποψήφιος θα είναι ο σημερινός δήμαρχος Γιάννης
Χασιώτης, που είχε εκλεγεί ως κοινός υποψήφιος ΠΑΣΟΚ, Συνασπισμού και
Πολιτικής Άνοιξης. Σε περίπτωση που δεν θα είναι υποψήφιος ο κ. Χασιώτης,
εξέφρασε την επιθυμία να διεκδικήσει το χρίσμα ο πρόεδρος του Δημοτικού
Συμβουλίου Κώστας Ασλάνογλου. Από τη Ν.Δ. υποψήφιοι φέρονται ο πρόεδρος του
Ιατρικού Συλλόγου Ημαθίας Τάσος Βασιάδης και οι δημοτικοί σύμβουλοι Ορέστης
Σιδηρόπουλος, γιατρός, και Χάρης Παπαγεωργίου, πολιτικός μηχανικός. 
ΓΡΕΒΕΝΑ 
Στα Γρεβενά υποψήφιος από την πλευρά της Ν.Δ. θα είναι ο σημερινός
δήμαρχος Βάιος Βάιος, ενώ από το ΠΑΣΟΚ ακούγονται ο κτηνίατρος Αθανάσιος
Παπαθανασίου, ο Σωκράτης Στάμος, μέλος του Δ.Σ. της ΚΕΔΚΕ, πρόεδρος σήμερα της
κοινότητας Μαυραναίων, και ο ηλεκτρονικός Κώστας Σκέντζος. 
ΚΙΛΚΙΣ 
Στο
Κιλκίς από τη Ν.Δ. υποψήφιοι θα είναι ο σημερινός δήμαρχος Τάσος Αμανατίδης
και ο αντιδήμαρχος Μανόλης Λαζαρίδης, στην περίπτωση που ο Αμανατίδης
μετακινηθεί προς τη θέση της Νομαρχιακής Αυτοδιοίκησης. Από το ΠΑΣΟΚ υποψήφιοι
φέρονται οι νομαρχιακοί σύμβουλοι Στέργιος Ματίδης και Δημήτρης Τερζίδης. 
ΠΕΛΛΑ 
Στους δύο
μεγαλύτερους δήμους του νομού Πέλλας, Έδεσσα και Γιαννιτσά, υποψήφιοι είναι
για τον πρώτο ο σημερινός δήμαρχος 
Χρήστος Βοσνάκης (ΠΑΣΟΚ) και για τον
δεύτερο ο σημερινός δήμαρχος Αντώνης Βασιλειάδης και το στέλεχος του
Συνασπισμού και πρώην βουλευτής Τραϊανός Χατζηδημητρίου. 
Εξάλλου, για τη
Νομαρχία Πέλλας, εκτός από τον σημερινό νομάρχη κ. Τάνο, τοπικές κομματικές
πηγές ανέφεραν ότι έχουν αρχίσει 
να εκδηλώνουν ενδιαφέρον ο πρώην υπουργός
κ. Πέτσος και ο γραμματέας της Νομαρχιακής Επιτροπής του ΠΑΣΟΚ κ. Τοκατζόγλου.

ΚΑΣΤΟΡΙΑ 
Στην Καστοριά υποψήφιος του ΠΑΣΟΚ θα παραμείνει ο σημερινός
δήμαρχος Δημήτρης Παπουλίδης, ενώ από την πλευρά της Ν.Δ. δεν έχουν «βγει»
ονόματα υποψηφίων. 
ΧΑΛΚΙΔΙΚΗ 
Στο Δήμο Πολυγύρου από τη Ν.Δ. θα
προταθεί και πάλι ο σημερινός δήμαρχος Δημήτρης Ζηρίτης, ενώ από την πλευρά
του ΠΑΣΟΚ αναμένεται να οριστικοποιηθεί το θέμα των συνενώσεων που δίνει νέα
διάσταση με την ένταξη κοινοτήτων στον Δήμο Πολυγύρου. 
ΦΛΩΡΙΝΑ 
Στη
Φλώρινα, σε περίπτωση που ο σημερινός δήμαρχος Δημήτρης Στύλου (Ν.Δ.) θέσει
υποψηφιότητα για βουλευτική έδρα, διεκδικεί το χρίσμα ο πρόεδρος του Δημοτικού
Συμβουλίου Αριστείδης Μήτκας. Από το ΠΑΣΟΚ ακούγεται το όνομα του συνδικαλιστή
Δημήτρη Αρβανιτάκη. 
ΚΑΒΑΛΑ 
Στην Καβάλα ο σημερινός δήμαρχος κ. Λευτέρης Αθανασιάδης είναι
σίγουρο πως θα διεκδικήσει και πέμπτη 4ετία, υποστηριζόμενος από το ΠΑΣΟΚ, ενώ
θα έχει αντίπαλο τον επί σειρά ετών δημοτικό σύμβουλο κ. Γιάννη Αντωνιάδη
(Ν.Δ.). Σίγουρος υποψήφιος δήμαρχος θεωρείται και ο πυρηνικός γιατρός κ.
Στάθης Εριφυλλίδης, πρόεδρος της ΑΚΕΠ (Αδέσμευτη Κίνηση Ενεργών Πολιτών). Ο
σημερινός νομάρχης Καβάλας κ. Γιάννης Καρατζιώτης (ΠΑΣΟΚ) θεωρείται
επιτυχημένος και θα είναι ξανά υποψήφιος. Θα έχει και πάλι «αντίπαλο» την
καθηγήτρια κ. Βούλη Δημοπούλου (Ν.Δ.) και από τον ίδιο πολιτικό χώρο (Ν.Δ.)
τον επίσης καθηγητή κ. Θόδωρο Καλλιοντζή. Τους υπόλοιπους δήμους του νομού θα
διεκδικήσουν οι κύριοι Λευτέρης Μερέσης (Ν.Δ. ­ Θάσος), Μιλτιάδης Πασσαλίδης
(ΠΑΣΟΚ - Χρυσούπολη Νέστου), Βαγγέλης Μαρμίδης (ΠΑΣΟΚ - Ελευθερούπολη
Παγγαίου), Λευτέρης Κωταΐδης (Φίλιπποι - ΠΑΣΟΚ), Α. Σιούρθας (Ορφανού
Παγγαίου), Παράσχος Σιμούδης (Δήμος Παγγαίου). 
ΔΡΑΜΑ 
Στη Δράμα σίγουρες θεωρούνται οι
υποψηφιότητες του σημερινού δημάρχου της πόλης κ. Μαργαρίτη Τζίμα (Ν.Δ.), 
ο οποίος θα έχει και πάλι αντίπαλό του τον κ. Δ. Γαλανόπουλο (ΠΑΣΟΚ). Στους
άλλους δήμους υποψήφιοι θα είναι οι κύριοι Παν. Σαρηπανίδης (Δοξάτο), Κώστας
Ράγιας (Προσοτσάνη), Στέλιος Αβραμίδης (Παρανέστι), Αργύρης Πατακάκης
(Νευροκόπι), Νίκος Παπαδόπουλος (Άγιος Αθανάσιος), Α. Βρακάς (Μέγας
Αλέξανδρος), και έπαρχος Νευροκοπίου ο κ. Γιάννης Ξανθόπουλος (ΠΑΣΟΚ), που η
θητεία του ήταν (είναι) επιτυχής. 
Ο σημερινός νομάρχης Δράμας κ. Σωκράτης
Δημητριάδης θα είναι και πάλι υποψήφιος. 
ΣΕΡΡΕΣ 
Στις Σέρρες ακούγονται
διάφορα ονόματα υποψηφίων για τους δήμους, αλλά το τοπίο αναμένεται να
ξεκαθαρίσει μετά το καλοκαίρι. Πάντως υποψήφιοι θα είναι και πάλι οι σημερινοί
δήμαρχοι κύριοι Γιάννης Βλάχος (Σέρρες), Ι. Χ''Πάνου (Ροδόπολη), Λάμπρος
Πολυχρόνης (Ροδολίβος), Αθανάσιος Κασιακόγιας (Νιγρίτα), Γιάννης Χ''Σπύρογλου
(Νέα Ζίχνη) και οι κυρίες Πηνελόπη Χ''Σταματίου (Ηράκλεια) και Βασιλική
Χ'Άγγέλου (Σιδηρόκαστρο). Ο σημερινός νομάρχης κ. Αναστάσιος Καρυπίδης θα
είναι και πάλι υποψήφιος στις εκλογές του 1998, και το ΠΑΣΟΚ αλλά και τα άλλα
πολιτικά κόμματα επιλέγουν τους «αντιπάλους» του. 
ΞΑΝΘΗ 
Στην Ξάνθη θα είναι και πάλι
υποψήφιος ο σημερινός δήμαρχος κ. Φίλιππος Αμοιρίδης (Ν.Δ.) και στη
Σταυρούπολη ο κ. Χαρίλαος Ανθόπουλος (ΠΑΣΟΚ). 
Ένας νέος δήμος αναμένεται
να «γεννηθεί» στα Άβδηρα της Ξάνθης και μοναδικός υποψήφιος εμφανίζεται μέχρι
τώρα ο κ. Δημ. Βουρβουκέλης (ΠΑΣΟΚ) που είναι κοινοτάρχης Αβδήρων. 
Ο
νομάρχης Ξάνθης κ. Παν. Σαλτούρος (ΠΑΣΟΚ) θα είναι και πάλι υποψήφιος, ενώ
ακούγεται και το όνομα του κ. Απ. Σαββανίδη, προέδρου του τοπικού νοσοκομείου.

ΚΟΜΟΤΗΝΗ 
Στην Κομοτηνή σίγουρο είναι πως θα είναι και πάλι υποψήφιος ο
κ. Γιώργος Παπαδριέλλης (ΠΑΣΟΚ) και στις Σάπες Ροδόπης ο κ. Ντίνος
Χαριτόπουλος. Ο νομάρχης κ. Στέργιος Σταυρόπουλος θα είναι υποψήφιος και στις
εκλογές του 1998. 
ΕΒΡΟΣ 
Στον Έβρο δεν διαφαίνονται ακόμα ιδιαίτερες
«κινήσεις» για νέους υποψήφιους δημάρχους. Το μόνο σίγουρο είναι ότι θα
διεκδικήσουν και πάλι τους επτά δήμους και το επαρχείο του Βόρειου Έβρου οι
σημερινοί άρχοντες. Στην Αλεξανδρούπολη ο κ. Ελευθέριος Γιοφτσίδης, που
εξελέγη πρόσφατα στη θέση του δημάρχου, μετά τον θάνατο του Ηλία Ευαγγελίδη,
στη Σαμοθράκη προβλέπεται να είναι και πάλι υποψήφιος ο κ. Γιάννης Πετρούδας,
στις Φέρες ο κ. Α. Δουδουλακάκης, στο Σουφλί ο κ. Πασχάλης Χριστοδούλου, στο
Διδυμότειχο ο κ. Ευαγ. Παπατσαρούχας, στην Ορεστιάδα ο κ. Αναστ. Αναγνώστου
και στο Τυχερό ο κ. Δημ. Χατζόπουλος. Ο σημερινός νομάρχης Έβρου κ. Γιώργος
Ντόλιος θα διεκδικήσει και πάλι τη νομαρχία. Δεν αποκλείεται να κατέλθει ως
υποψήφιος και ο πρώην πρόεδρος του Νομαρχιακού Συμβουλίου κ. Γιάννης
Λασκαράκης. 
* Να σημειωθεί ότι και στις δύο διευρυμένες Νομαρχιακές
Αυτοδιοικήσεις, Καβάλας - Δράμας - Ξάνθης και Ροδόπης - Έβρου, θα είναι
αντίστοιχα και πάλι υποψήφιοι οι σημερινοί πρόεδροι κύριοι Παύλος Παπαδόπουλος
και Γιάννης Νικολαΐδης. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15829N111</ED>
<ID>
ID:166708

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N11&aa=1</URL></REF>


Article

<CATEGORY>vin04</CATEGORY>

 <H5>ΜΗΝΥΜΑΤΑ ΣΗΜΙΤΗ ΣΤΗ ΣΗΜΕΡΙΝΗ
ΟΜΙΛΙΑ ΤΟΥ ΣΤΗΝ Κ.Ο.</H5>
<H5>Σκανδαλίδης με Καραμανλή</H5>
<H2>Η εικόνα είναι καλή...</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

Μήνυμα προς
κάθε κατεύθυνση, ότι δεν υπάρχουν περιθώρια για παιχνίδια στα εθνικά θέματα
και ότι η κυβέρνηση παραμένει σταθερή στην εθνική στρατηγική, στέλνει σήμερα
με την ομιλία του στην Κοινοβουλευτική Ομάδα ο κ. Κ. Σημίτης. 
ΤΗΝ
ΙΔΙΑ ώρα η κυβέρνηση διερευνά την εικόνα της στην κοινωνία και την απήχηση που
έχουν στην κοινή γνώμη οι κυβερνητικές θέσεις για τον κοινωνικό διάλογο και τα
ελληνοτουρκικά, που αποτελούν για το Μέγαρο Μαξίμου τα δύο θέματα αιχμής για
την επόμενη περίοδο. 
Σύμφωνα με ευρεία δημοσκόπηση που είχε παραγγείλει το
ΠΑΣΟΚ και τα αποτελέσματά της παρουσιάστηκαν χθες σε σύσκεψη υπό τον
Πρωθυπουργό (συμμετείχαν οι κ.κ. Σκανδαλίδης, Λαλιώτης, Παπαδόπουλος,
Παπαντωνίου κ.ά), το ΠΑΣΟΚ έχει βελτιώσει τους τελευταίους μήνες την απήχησή
του ιδίως μετά τη δύσκολη περίοδο των κινητοποιήσεων. 
ΘΑ ΝΙΚΟΥΣΕ

Μάλιστα, σύμφωνα με κυβερνητικές πηγές, στο ερώτημα ποιο κόμμα θεωρούν οι
ερωτώμενοι ότι θα κέρδιζε τις εκλογές αν γίνονταν σήμερα, οι περισσότεροι
βλέπουν νικητή το ΠΑΣΟΚ (η παράσταση νίκης είναι δηλαδή θετική για το ΠΑΣΟΚ).

Για τη Ν.Δ. η δημοσκόπηση (της «Μέτρον Ανάλυσις») δείχνει μια τάση
συσπείρωσης των οπαδών, μεγαλύτερη μετά την εκλογή του κ. Κ. Καραμανλή, ενώ τα
μικρότερα κόμματα εμφανίζουν τάσεις συρρίκνωσης πλην του ΚΚΕ που δείχνει ότι
διατηρεί σταθερές τις δυνάμεις του. 
Ικανοποιητική για την κυβέρνηση είναι
η εικόνα που έχει η κοινή γνώμη, σύμφωνα πάντα με τις ίδιες πηγές, για τις
θέσεις της κυβέρνησης στον κοινωνικό και τον ελληνοτουρκικό διάλογο. 
Όπως
όμως σχολίαζαν γνώστες των αποτελεσμάτων της έρευνας, τα στοιχεία αυτά
«απέχουν πολύ» από το να εμφανίζουν αποδοχή από την κοινή γνώμη ενδεχόμενο
ελληνοτουρκικό διάλογο «επί της ουσίας». 
Από τα στοιχεία της έρευνας
προκύπτει ότι στα θέματα του διαλόγου με την Τουρκία υπάρχουν «συμβολισμοί»
και «ιστορικές φορτίσεις» που επηρεάζουν την κοινή γνώμη ­ και τους ψηφοφόρους
του ΠΑΣΟΚ ­ και δεν είναι εύκολο να διερευνηθεί τι θα προκύψει αν προχωρήσει η
προσέγγιση. 
Ο ΔΙΑΛΟΓΟΣ 
Η διερεύνηση πάντως που κάνει η
κυβέρνηση για την αποδοχή που μπορεί να έχει ένας ελληνοτουρκικός διάλογος
«επί της ουσίας», αποτελεί μια ένδειξη για την προοπτική που μπορεί να έχει η
πολιτική της στις ελληνοτουρκικές σχέσεις, χωρίς ωστόσο, όπως θα διαβεβαιώσει
για άλλη μια φορά σήμερα ο Πρωθυπουργός, να διαπραγματευθεί κυριαρχικά
δικαιώματα. 
Τη διαβεβαίωση αυτή έδωσε ο κ. Κ. Σημίτης και στον υπουργό
Παιδείας κ. Γερ. Αρσένη σε (προγραμματισμένη από ημέρες) συνάντηση που είχαν
χθες και στην οποία τα ελληνοτουρκικά αποτέλεσαν το κυρίαρχο θέμα. 
Ο κ.
Αρσένης, κατά την ιδιαίτερα φιλική συζήτηση που και οι δύο πλευρές
διαβεβαιώνουν ότι είχαν, έθεσε εκ νέου το αίτημα να γίνει συζήτηση των
ελληνοτουρκικών στην Κεντρική Επιτροπή, ενώ υποστήριξε ότι η κριτική του
αποσκοπεί στη σύγκλιση των απόψεων και την ενωτική πορεία και όχι σε
υπονόμευση της κυβέρνησης. 
ΕΠΙΦΥΛΑΞΕΙΣ 
Στη σημερινή συζήτηση
στην Κοινοβουλευτική Ομάδα δεν αποκλείεται να διατυπωθούν από μερίδα βουλευτών
επιφυλάξεις για τους χειρισμούς στα ελληνοτουρκικά ­ πάντως όλοι διαβεβαίωναν
ότι δεν υπάρχει πρόθεση να οξυνθούν τα πνεύματα. 
Η ομιλία του Πρωθυπουργού
θα καθορίσει εν πολλοίς το κλίμα, καθώς αμέσως μετά είναι γραμμένοι για να
μιλήσουν βουλευτές (κ.κ. Καψής, Παπαθεμελής, Βερυβάκης κ.ά) που έχουν
υπογράψει την επιστολή των «32». 
Πάντως ο Πρωθυπουργός στην ομιλία του θα
εμφανισθεί, όπως έλεγαν συνεργάτες του, αποφασιστικός στη υποστήριξη των
κυβερνητικών επιλογών και θα επισημάνει ότι: 
ΕΠΙΣΗΜΑΝΣΕΙΣ 
­
Μόνο κακοπιστία μπορεί να αποδώσει κανείς σε όσους ενδεχομένως θεωρούν ότι δεν
υπάρχει εθνική ευαισθησία στην κυβέρνηση. 
­ Ο διάλογος (επί των
διαδικασιών) που γίνεται δεν αποτελεί διαπραγμάτευση των κυριαρχικών
δικαιωμάτων. 
­ Η πολιτική που ακολουθείται έχει εγκριθεί από το λαό και
έχει αποφασισθεί από τα συλλογικά κομματικά και κυβερνητικά όργανα και ότι η
κυβέρνηση έχει την ευθύνη των χειρισμών. 
­ Το κλίμα που διαμορφώθηκε από
ορισμένες πλευρές δεν δικαιολογείται από τις επιλογές που έχουν γίνει και τους
στόχους που επιδιώκονται. 
Παρ' όλο που ο κ. Κ. Σημίτης δεν έχει σκοπό,
σύμφωνα με τους συνεργάτες του, να απαντήσει ευθέως στους «32», είναι προφανές
ότι πολλές από τις επισημάνσεις της ομιλίας του έχουν αποδέκτες και τους
βουλευτές αυτούς. 
ΤΑ
ΟΙΚΟΝΟΜΙΚΑ των κομμάτων ήταν το αντικείμενο της χθεσινής βραδινής ­ ξαφνικής ­
συνάντησης που είχαν στη Ρηγίλλης ο πρόεδρος της Ν.Δ. κ. Κ. Καραμανλής και ο
γραμματέας του ΠΑΣΟΚ κ. Κ. Σκανδαλιδης. 
Τη συνάντηση ζήτησε ο κ. Κ.
Καραμανλής ο οποίος έχει να αντιμετωπίσει σοβαρά ελλείμματα στο ταμείο της
Ν.Δ. Ο αρχηγός της αξιωματικής αντιπολίτευσης αναζητεί τρόπους να μεταθέσει
τις οικονομικές απαιτήσεις που έχουν από τη Ν.Δ. δημόσιες επιχειρήσεις (ΟΤΕ,
Ολυμπιακή, ΔΕΗ κ.λπ.) και να καλύψει τα ανοίγματα που παρέλαβε. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15829N131</ED>
<ID>
ID:166709

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N13&aa=1</URL></REF>


Article

<CATEGORY>vin04</CATEGORY>

 <H2>Ούτε οι βουλευτές του ΣΥΝ θα εισπράξουν τα αναδρομικά</H2>

ΜΕΤΑ ΤΟΥΣ
βουλευτές του ΚΚΕ και του ΔΗΚΚΙ, χθες και οι βουλευτές του ΣΥΝ αποφάσισαν να
μην εισπράξουν τα χρήματα των αναδρομικών. Με επιστολή τους προς τον πρόεδρο
της Βουλής, οι βουλευτές του ΣΥΝ δηλώνουν ότι παραιτούνται «ρητώς και
ανεπιφυλάκτως» του δικαιώματος να διεκδικήσουν αναδρομικές βουλευτικές
αποζημιώσεις. Δηλώνουν, επίσης, ότι δεν πρόκειται να παραλάβουν τα χρήματα,
ακόμη κι αν αυτά προωθηθούν ύστερα από σχετική υπουργική απόφαση, μέσα από το
Λογιστήριο της Βουλής. Όπως ανέφερε ο πρόεδρος του ΣΥΝ Νίκος Κωνσταντόπουλος,
«η απόφαση της Βουλής για τα αναδρομικά - αποζημιώσεις στους βουλευτές είναι
λάθος. 
Εκθέτει την πολιτική ζωή συνολικά, προκαλεί την κοινωνική
ευαισθησία σε περιόδους μεγάλων οικονομικών πιέσεων, κοινωνικής αβεβαιότητας
και ανασφάλειας, κοινωνικών αποκλεισμών και αναστατώσεων». 
Πρόσθεσε ακόμη:
«Θεωρούμε ότι είναι ένα θέμα ουσίας. Δεν είναι θέμα εντυπώσεων. Η αναβάθμιση
του ρόλου του βουλευτή και η στήριξη του κύρους των κοινοβουλευτικών θεσμών
μπορούν να γίνουν με διαφορετικό τρόπο. Η καταβολή αναδρομικών, με ειδική
νομοθετική ρύθμιση της ίδιας της Βουλής, δεν είναι ούτε ο καλύτερος ούτε ο
μόνος τρόπος». 
Στο ίδιο πνεύμα, ο κοινοβουλευτικός εκπρόσωπος του ΣΥΝ
Φώτης Κουβέλης υπογράμμισε (στον Φλας) πως η ενέργεια των βουλευτών του
κόμματος «είναι μία πράξη πολιτικού συμβολισμού, που έχει σχέση και με τη
διάθεση να υπερασπιστούμε το κύρος της πολιτικής ζωής έστω και σ' αυτό το
επίπεδο». Σημείωσε δε ότι «εκκρεμεί συζήτηση ενώπιον του ελληνικού λαού,
προκειμένου να εκτεθούν τα προβλήματα της Βουλής, που δεν είναι μόνο
προβλήματα των άλλοτε άδειων καθισμάτων, αλλά είναι και προβλήματα πολιτικής
δράσης και λειτουργίας του βουλευτή». 
Διευκρίνισε ακόμη, ότι οι βουλευτές
του ΣΥΝ εισπράττουν από τις 785.000 της βουλευτικής αποζημίωσης μόλις τις
400.000 «διότι τα άλλα τα εισπράττει το κόμμα μας». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15829N132</ED>
<ID>
ID:166750

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N13&aa=2</URL></REF>


Article

<CATEGORY>vin04</CATEGORY>

 <H2>«ΑΝΟΙΞΗ» Αναστάτωση για τον Κλείτο</H2>

ΗΜΕΡΕΣ για το συνέδριο ­
αλλά και απώλειες στελεχών καθ' οδόν ­ μετρούν στην Πολιτική Άνοιξη. Στην
Αιόλου έχουν μπει στην τελική ευθεία για το ιδρυτικό συνέδριο του κόμματος,
που πρόκειται να πραγματοποιηθεί από τις 30 Μαΐου ώς την 1η Ιουνίου ­ αλλά ο
Ν. Κλείτος δεν περίμενε ούτε την έναρξη. Προσχώρησε στη Νέα Δημοκρατία μαζί με
τον εκλογικό μηχανισμό του στις Σέρρες. Σε απάντηση της κίνησης Κλείτου, η
«Άνοιξη» σκληραίνει τώρα τη στάση της απέναντι στη Ν.Δ. ­ μάλιστα, από το
περιβάλλον του Αντ. Σαμαρά γινόταν χθες το πικρόχολο σχόλιο: «Μακάρι η Ν.Δ. να
αντιπολιτευόταν το ΠΑΣΟΚ με τη μανία με την οποία χτυπάει την Πολιτική
Άνοιξη». 
Εν τω μεταξύ, συνεχίζονται οι προσυνεδριακές νομαρχιακές
συνελεύσεις και το κλίμα που επικρατεί είναι υπέρ της αυτόνομης πορείας. Είναι
χαρακτηριστικό δε της ενόχλησης της ηγεσίας της «Άνοιξης», ότι σχόλια
εκπορευόμενα από την Αιόλου έκαναν χθες λόγο για «αμήχανη αντιπολίτευση» από
τη Ν.Δ. και «συνέχιση της ηγεμονίας Σημίτη» στο πολιτικό σκηνικό. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15829N133</ED>
<ID>
ID:166790

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N13&aa=3</URL></REF>


Article

<CATEGORY>vin04</CATEGORY>

 <H2>Ομιλία Καψή</H2>

«Η ΤΟΥΡΚΙΚΗ απειλή: κίνδυνοι και ελπίδες». Αυτό
είναι το θέμα που θα αναπτύξει ο τ. υπουργός Εξωτερικών και βουλευτής του
ΠΑΣΟΚ Γιάννης Καψής, στην πανηγυρική συνεστίαση του Ροταριανού Ομίλου της
Νίκαιας. Η συνεστίαση θα πραγματοποιηθεί αύριο στις 9 το βράδυ στο εστιατόριο
«ΑΓΛΑΜΑΪΡ» στο Μικρολίμανο. Ο Γιάννης Καψής χρημάτισε διευθυντής των «ΝΕΩΝ»
από τη μεταπολίτευση έως το 1982, οπότε και ορίστηκε υφυπουργός Εξωτερικών. Το
1986 έγινε αναπληρωτής υπουργός Εξωτερικών, ενώ από το 1993 εκλέγεται
βουλευτής στη Β' Περιφέρεια του Πειραιά. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15829N134</ED>
<ID>
ID:166818

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N13&aa=4</URL></REF>


Article

<CATEGORY>vin04</CATEGORY>

 <H2></H2><H2>Πρεσβεία Καρδίτσας στην Οχρίδα</H2>
<H2></H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΓΕΝΝΗΘΗΚΕ: Στην Καρδίτσα. 
ΒΙΒΛΙΟ ΠΟΥ
ΔΙΑΒΑΖΕΙ: Το «Μόμπι Ντικ». 
ΜΙΑ ΜΑΤΙΑ ΣΤΗ ΛΙΜΝΗ ΠΛΑΣΤΗΡΑ:
Ανοιχτοί ορίζοντες... 
ΑΝΑΠΟΛΕΙ: Τη δράση στα χρόνια της
δικτατορίας. 
ΘΑΥΜΑΖΕΙ: Τον Αϊνστάιν. 
ΗΡΕΜΕΙ: Με θρησκευτική μουσική
(Μπαχ). 
ΘΑ ΗΘΕΛΕ ΝΑ ΗΤΑΝ: Γιατρός χειρουργός. 
ΘΑ ΚΑΛΟΥΣΕ ΣΕ ΓΕΥΜΑ:
Τους φίλους του. 
Η Καρδίτσα άνοιξε... πρεσβεία στην Οχρίδα! Στο πλαίσιο
του Συμβουλίου της Ευρώπης για την παρακολούθηση της πορείας εκδημοκρατισμού
στις χώρες της πρώην Γιουγκοσλαβίας. Και οι δύο πόλεις, της Ελλάδας και των
Σκοπίων, αναζητούν κοινή πολιτιστική πορεία. Ο δήμαρχος Καρδίτσας Αθανάσιος
Κανταρτζής θεωρεί τον ρόλο φιλόδοξο και έξω από συμβατικές καταστάσεις... 
ΕΡ.: Καρδίτσα: Ο πρώτος δήμος με πρεσβεία; 
ΑΠ.: Ένας θεσμός του Συμβουλίου
της Ευρώπης με τέσσερα χρόνια ζωής έπρεπε να αγγίξει και την Ελλάδα... 
ΕΡ.: Γιατί η επιλογή ήταν η Οχρίδα; 
ΑΠ.: Γειτονική πόλη για Ελλάδα και
Αλβανία, με μεγάλη παράδοση και πολλές σχέσεις με τη χώρα μας. 
ΕΡ.: Οι
μεγαλύτερες αντιδράσεις ήρθαν από... 
ΑΠ.: Ανθρώπους που στέκονται στο
παρελθόν. Αλλά και από άγνοια και έλλειψη ενημέρωσης. 
ΕΡ.: Ξεπεράστηκαν;

ΑΠ.: Ξεπερνιώνται βήμα-βήμα με την αναγκαία τόλμη. 
ΕΡ.: Απώτερος
στόχος; 
ΑΠ.: Η Αυτοδιοίκηση να αναδειχθεί και σε καινούργιους,
αναντικατάστατους ρόλους. 
ΕΡ.: Εγγυητής του ευρωπαϊκού μέλλοντος της
σκοπιανής πόλης; 
ΑΠ.: Προσπαθούμε να συμβάλλουμε σε μορφές άμεσης
δημοκρατίας. 
ΕΡ.: Μήπως «ελληνικό καπέλωμα»; 
ΑΠ.: Τείνουμε χείρα
βοηθείας και χτίζουμε εμπιστοσύνη. 
ΕΡ.: Χαρακτηρίζετε το εγχείρημα
«εκκεντρική πρωτοβουλία»; 
ΑΠ.: Γιατί ο στόχος είναι φιλόδοξος, με
πρωτότυπη μορφή, έξω από συμβατικές καταστάσεις... 
ΕΡ.: Το συμπέρασμα από
την επίσκεψη στο σκοπιανό θέρετρο; 
ΑΠ.: Καλή φιλοξενία, θέληση για
συνεργασία. Τελικά, μας έχουν περισσότερο ανάγκη από όσο νομίζουμε. Άλλωστε,
δεν πρέπει να κυνηγούμε συνέχεια φαντάσματα... 
ΕΡ.: Αν τα πράγματα δεν
πάνε καλά; 
ΑΠ.: Αυτή τη στιγμή είμαστε σίγουροι και δουλεύουμε για να πάνε
καλά. 
ΕΡ.: Η σκοπιανή κυβέρνηση αποδέχθηκε τον ρόλο της Καρδίτσας; 
ΑΠ.: Κινήθηκε με σοβαρότητα και διάθεση να ξεπεραστούν τα προβλήματα. 
ΕΡ.:
Σας συγκίνησε κάτι στην Οχρίδα; 
ΑΠ.: Ένα κονσέρτο Μότσαρτ στο καθεδρικό
ναό της Αγίας Σοφίας, στολίδι της πόλης από τον 10 μ.Χ. αιώνα. 
ΕΡ.: Το
πρόσωπο στην αντίπερα όχθη που στήριξε την προσπάθεια; 
ΑΠ.: Όλα τα πρόσωπα
που έχουν ρόλο και λόγο στηρίζουν την προσπάθεια. 
ΕΡ.: Οι συμπολίτες σας
πώς αντιμετωπίζουν τον νέο ρόλο της πόλης; 
ΑΠ.: Με ωριμότητα που
καταπλήσσει. 
ΕΡ.: Και η κυβέρνηση; 
ΑΠ.: Υποθέτω, ζεστά και με
ενδιαφέρον. 
ΕΡ.: Η πρωτοβουλία έχει επόμενο βήμα; 
ΑΠ.: Πολλά βήματα.
Και κυρίως διασυνοριακή συνεργασία της Αυτοδιοίκησης στην περιοχή (Ελλάδα,
Σκόπια, Αλβανία). 
ΕΡ.: Τα «αγκάθια» ανάμεσα στις δύο χώρες μπορούν να
ξεπεραστούν; 
ΑΠ.: Εμείς βγάλαμε ήδη ένα αγκάθι. Απαιτείται να βγουν και τα
υπόλοιπα. 
ΕΡ.: Τα Σκόπια πόσο κοντά βρίσκονται στον ευρωπαϊκό δρόμο; 
ΑΠ.: Έχουν ακόμη δρόμο... 
ΕΡ.: Για την Καρδίτσα τι σηματοδοτεί αυτή η
προσπάθεια στην Οχρίδα; 
ΑΠ.: Επένδυση για το μέλλον και απόδειξη ότι είναι
πόλη για μεγάλα πράγματα και όχι για συνθηματολογία... 
ΕΡ.: Υπάρχει κάποιο
κοινό πρόβλημα ανάμεσα στις δύο πόλεις; 
ΑΠ.: Καρδίτσα και Οχρίδα
υπερηφανεύονται για δύο θαυμάσιες λίμνες που χρειάζονται σεβασμό. 
ΕΡ.: Το
μεγαλύτερο πρόβλημα της Καρδίτσας; 
ΑΠ.: Η οδική απομόνωση και η έλλειψη
θέσεων εργασίας. 
ΕΡ.: Τι θα λέγατε στον Κίρο Γκλιγκόροφ; 
ΑΠ.: Να
γίνουν το συντομότερο δυνατό τα βήματα που απαιτούνται για την εξομάλυνση των
διμερών σχέσεων. 
ΕΡ.: Και τι στον Κώστα Σημίτη; 
ΑΠ.: Ότι και οι
Σκοπιανοί γνωρίζουν πως είναι ένα σημαντικό πρόσωπο για το μέλλον τους. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15829N141</ED>
<ID>
ID:166710

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N14&aa=1</URL></REF>


Article

<CATEGORY>vin06</CATEGORY>

 <H5>ΡΕΚΟΡ ΤΑΛΑΙΠΩΡΙΑΣ
ΓΙΑ ΑΣΦΑΛΙΣΜΕΝΗ ΤΟΥ ΙΔΡΥΜΑΤΟΣ</H5>
<H2>Το ΙΚΑ δεν της έβαλε τα γυαλιά...</H2>

<H3></H3>Παρ' ολίγον να... χάσει το
φως της περιμένοντας να πάρει από το ΙΚΑ ένα μέρος των χρημάτων ­ από αυτά που
εδικαιούτο ­ για την αγορά γυαλιών! Η συνταξιούχος ηθοποιός κ. Ολυμπία
Παπαδούκα, όπως η ίδια λέει στα «ΝΕΑ», δεν θα πήγαινε ποτέ στο ΙΚΑ αν ήξερε
την ταλαιπωρία που θα περνούσε και χωρίς τελικά να πάρει δραχμή... 
ΠΡΙΝ
ΑΠΟ μερικούς μήνες η κ. Ολυμπία Παπαδούκα έχασε τα γυαλιά της και έκρινε
σκόπιμο επειδή, σύμφωνα με την ίδια, τα ραντεβού στο ΙΚΑ αργούν, να πάει σ'
έναν ιδιώτη οφθαλμίατρο για να της γράψει καινούργια γυαλιά. Σε δύο μέρες ο
οπτικός τα είχε ετοιμάσει και της έδωσε τη σχετική απόδειξη, περίπου 25.000
δραχμές, προκειμένου να πάρει το αντίτιμο που εδικαιούτο από το ΙΚΑ. 
«Με
την απόδειξη στα χέρια και τη γνωμάτευση του γιατρού στήθηκα στην ουρά του ΙΚΑ
επειδή από το τηλέφωνο δεν μπορούσα να πιάσω γραμμή», συνεχίζει η κ.
Παπαδουκα, που μένει σ' ένα δυάρι, επί της οδού Λομβάρδου 31, στου Γκύζη.
«Εκεί μου έκλεισαν ραντεβού με οφθαλμίατρο για ύστερα από 25 μέρες. Όταν πήγα
στο ραντεβού ο γιατρός ήλεγξε το βιβλιάριό μου και μου είπε ότι για εισπράξω
τα χρήματα θα έπρεπε να περιμένω δύο μήνες επειδή είχα ξαναφτιάξει γυαλιά και
πρέπει να περάσει ένα συγκεκριμένο διάστημα για να έχω το δικαίωμα να φτιάξω
καινούργια». 
Έπειτα από δύο μήνες η κ. Ολυμπία Παπαδούκα πήγε, τον
περασμένο Μάρτιο, πάλι στο παράρτημα του ΙΚΑ στη Λεωφόρο Αλεξάνδρας.
«Ξαναμπαίνω στην ουρά και μου κλείνουν ραντεβού με τον οφθαλμίατρο για ύστερα
από μερικές μέρες», λέει. «Ο γιατρός ενέκρινε αυτή τη φορά την αγορά των
γυαλιών και μου έδωσε σημείωμα να πάω μετά ένα μήνα, στις 24 Απριλίου, στο
απέναντι κατάστημα για να πάρω τα χρήματα που δίνει το ΙΚΑ. 
Όμως, ενώ η
μία υπάλληλος μου το ενέκρινε, η άλλη μου είπε ότι δεν μπορώ να πάρω τα
χρήματα διότι έχουν περάσει δύο μήνες (!). Της είπα τι έγινε, όμως, όπως μου
είπε, δεν μπορούσε να κάνει τίποτα. Τότε, από τα νεύρα μου, έσκισα τις
γνωματεύσεις, ζήτησα συγγνώμη από τις υπάλληλους για τον εκνευρισμό μου και
έφυγα...». 
Από την πλευρά του το ΙΚΑ υποστηρίζει ότι το παραμπεπτικό και η
απόδειξη αγοράς των γυαλιών είναι από τον Ιούνιο του 1996. Η υπεύθυνη της
αρμόδιας Διεύθυνσης κ. Γδοντάκη είπε ότι «τα χρήματα δεν δόθηκαν στην κ.
Παπαδούκα επειδή είχε παρέλθει η προθεσμία των έξι μηνών μέσα στους οποίους
έπρεπε να ζητήσει τα χρήματά της. Ωστόσο, έχει ακόμη τη δυνατότητα να
διεκδικήσει τα χρήματά της καταθέτοντας μια αίτηση στην αρμόδια επιτροπή χωρίς
καμία επιβάρυνση». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15829N151</ED>
<ID>
ID:166666

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N15&aa=1</URL></REF>


Article

<CATEGORY>vin02</CATEGORY>

 <H2></H2><H2>Εικο(κοινω)νική ασφάλιση;</H2>
<H2></H2>
<AUTHOR>ΓΙΑΝΝΗΣ ΚΥΡΙΟΠΟΥΛΟΣ</AUTHOR>

ΑΝΑΜΦΙΒΟΛΩΣ, η πλήρης και καθολική ασφάλιση του
ελληνικού λαού, συνιστά ένα εθνικό και κοινωνικό επίτευγμα μεγίστης ιστορικής
σημασίας. Το μέγεθός του γίνεται αντιληπτό από την έκταση και την ευρύτητα των
ασφαλιστικών παροχών ­ η οποία είναι ενδεχομένως μοναδική σε ευρωπαϊκή
κλίμακα. 
Αναμφισβήτως, η κοινή εμπειρία δείχνει ότι η πρόσβαση και
πρόσκτηση των κοινωνικοασφαλιστικών δικαιωμάτων είναι εξαιρετικά 
δυσχερής
και μερικές φορές ανέφικτη, δεδομένου ότι τα δικαιώματα αυτά δεν μπορεί να
είναι απαιτητά και αμέσως διεκδικήσιμα. 
Ως εκ τούτου, το φαινόμενο αυτό
δικαίως ενοχοποιείται για την πολιτική και την κοινωνική υπονόμευση της
κοινωνικής ασφάλισης και για την ακύρωση των ασφαλιστικών δικαιωμάτων των
πολιτών. 
Είναι προφανές ότι η αιτιολογία του φαινομένου εδράζεται αφενός
στην ασυμβατότητα προσδοκιών και δυνατοτήτων και αφετέρου, 
και κυρίως, στη
διάβρωση των ασφαλιστικών μηχανισμών και της διοίκησης από τα εκφυλιστικά
σύνδρομα της διαμεσολάβησης, της ιδιοποίησης και της νομής ­ με τα οποία
λειτουργούν κατά κανόνα η παραγωγή και η διοίκηση - διαχείριση των κοινωνικών
αγαθών και υπηρεσιών. 
Δεδομένου ότι τα προβλήματα αυτά αποτελούν σταθερά
και μόνιμα χαρακτηριστικά και όχι ευκαιριακά συμπτώματα, 
είναι βέβαιο ότι
η άρση τους είναι σύνθετη και πολύπλοκη, 
υπό την έννοια ότι είναι
εκδηλώσεις διαρθρωτικής κρίσης κυρίως, και δευτερευόντως και οριακώς
ερμηνεύονται ως 
αποκλίσεις οι οποίες ανάγονται σε λειτουργικές
παρενέργειες και προσωπικές συμπεριφορές. 
Είναι δηλαδή, προβλήματα
πολιτικής και κουλτούρας και για τον λόγο αυτό κρίσιμα και σημαντικά. 
Ο Γιάννης Κυριόπουλος, καθηγητής Οικονομικών της Υγείας,
είναι κοσμήτωρ της Εθνική ς Σχολής Δημόσιας Υγείας. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15829N152</ED>
<ID>
ID:166757

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N15&aa=2</URL></REF>


Article

<CATEGORY>vin02</CATEGORY>

 <H5>Για μια φορά
καλά ήταν...</H5>
<H2>Σε πρώτο ενικό</H2>

<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

ΕΥΧΑΡΙΣΤΩ, αλλά... για μια φορά... καλά ήταν.
Δε λέω. Ωραίες οι αίθουσες των πολυσινεμά που εισέβαλαν και στη χώρα μας εδώ
και λίγους μήνες. Ζωηρά χρώματα. Παχιές μοκέτες. Τέλειος ήχος. Καρέκλες; Να
κάθεσαι και να μη θέλεις να σηκωθείς. Με θήκη για το ποτό σου και άνεση να
απλώσεις τα πόδια σου. Κυρίως, όμως, με τέτοια υψομετρική διαφορά, που και τον
Φασούλα ­ τρόπος του λέγειν ­ να έχεις μπροστά σου, να βλέπεις χωρίς κεφαλικά
εμπόδια την οθόνη. Όμως εγώ θα επιμείνω κλασικά. Στις αίθουσες που μας
συντρόφευσαν τόσα χρόνια και που, αν θέλετε, άντεξαν στην επέλαση και της
τηλεόρασης και του κοκούνινγκ. Όχι πως έχω γενικώς κάτι με τις πολυεθνικές ή
τους έξυπνους και λεφτάδες επιχειρηματίες που έριξαν στην αγορά τα εκατομμύριά
τους και έφτιαξαν μια πολυδιαφημισμένη βιομηχανία θεάματος. Αλλά, έτσι και
συγκρίνω τις αίθουσές τους με τις... «άλλες», θα έλεγα ότι έχουν τα πάντα
εκτός από ψυχή. Γιατί πώς να το κάνουμε. Ο κινηματογράφος δεν είναι μόνο η
ταινία που θα δεις, αλλά και το διάλλειμμά της. Για να βγεις σ' ένα φουαγιέ
ντουμάνι στον καπνό, να απολαύσεις το τσιγάρο σου, να χαζέψεις τις φάτσες που
κυκλοφορούν και τα ρούχα που φοράνε, να συναντήσεις πιθανόν κάποιον γνωστό, να
αναγνωρίσεις κάποιον «επώνυμο», να τακτοποιήσεις τις πρώτες σου εντυπώσεις.
Και τα πολυσινεμά δεν διαθέτουν διάλειμμα. Γιατί κινηματογράφος είναι και η
έξοδος από την... είσοδο. 
Όπου έχεις την ευκαιρία, αν μπαίνεις, να δεις
στα πρόσωπα αυτών που βγαίνουν το αμήχανο σφίξιμο της «Έντασης» και της
«Σιωπής των αμνών», την τρυφερότητα του «Ταχυδρόμου», τη σκληρότητα του «Αντίο
παλλακίδα μου», το ατμοσφαιρικό πέταγμα των «Πουλιών». Στα πολυσινεμά, αυτό το
μονοπάτι διπλής κυκλοφορίας είναι δύο δρόμοι που δεν συναντώνται πουθενά. Όχι
γιατί θα μπλόκαραν οι κυλιόμενες σκάλες υπό το βάρος του πλήθους. Αλλά γιατί
όλα πρέπει να γίνουν γρήγορα, οι αίθουσες να αδειάσουν για να δεχτούν τα νέα
εισιτήρια και αλίμονό σου αν ήσουν αργοπορημένος κι έχασες ένα δεκάλεπτο στην
αρχή. Αν θέλεις να το δεις, στοιχίζει άλλες 1.800 δραχμές. Με είσοδο από την
... είσοδο 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15829N153</ED>
<ID>
ID:166794

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N15&aa=3</URL></REF>


Article

<CATEGORY>vin06</CATEGORY>

 <H2>Κλείνουν υπηρεσίες - καταστήματα στη Φθιώτιδα</H2>

<AUTHOR>ΓΙΩΡΓΟΣ ΠΑΛΑΜΙΩΤΗΣ</AUTHOR>

ΛΑΜΙΑ 
ΛΟΥΚΕΤΟ σε
υπηρεσίες, καταστήματα αλλά και σε εργοστάσια βάζουν την Παρασκευή οι
εργαζόμενοι και οι φορείς της Φθιώτιδας ζητώντας να σταματήσει η
αποβιομηχάνιση του νομού και να ληφθούν μέτρα για την ανεργία. 
Με κεντρικό
αίτημα την ένταξη του νομού στις βιομηχανικά φθίνουσες περιοχές, το σύνολο των
φορέων αποφάσισε να σταματήσει κάθε δραστηριότητα σε όλο το νομό 3 ημέρες πριν
από τη συνάντησή τους με την υπουργό Ανάπτυξης κ. Παπανδρέου που έχει
ανακοινωθεί ότι θα γίνει στις 12 του μήνα. 
Σύμφωνα με τις αποφάσεις των
φορέων, η νομαρχία, οι δήμοι και οι κοινότητες θα παραμείνουν κλειστές.
Γιατροί και δικηγόροι θα απέχουν από τα καθήκοντά τους ενώ κλειστά θα μείνουν
τα εργοτάξια. 
Η κινητοποίηση αναμένεται να κορυφωθεί με συμβολική κατάληψη
στο κτίριο της περιφέρειας Στερεάς Ελλάδας. 
«Όλη η Ελλάδα έχει ενταχθεί
σχεδόν στις βιομηχανικά φθίνουσες περιοχές. Επιδεικτικά εξαιρείται η
Φθιώτιδα», λέει ο πρόεδρος του Εργατικού Κέντρου και κεντρικός εισηγητής των
δυναμικών αντιδράσεων κ. Μπάμπης Δανέλλης. 
Όπως εξηγεί ο κ. Δανέλλης
«είχαμε ζητήσει από το υπουργείο Ανάπτυξης να γίνει μια επικαιροποίηση
παλαιότερης μελέτης από το Ινστιτούτο Περιφερειακής Ανάπτυξης. Τα στοιχεία της
μελέτης είναι απελπιστικά για την Φθιώτιδα. Αν και τα στοιχεία ήταν γνωστά στο
υπουργείο Ανάπτυξης μέχρι σήμερα δεν έχουν ληφθεί εκείνα τα μέτρα που θα
ανατρέπουν το κλίμα και θα δίνουν την δυνατότητα να γίνουν επενδύσεις στην
περιοχή. 
Όπως δήλωσε ο πρόεδρος του Εργατικού Κέντρου, σε περίπτωση που η
συνάντηση με την υπουργό αποβεί άκαρπη, τότε οι κινητοποιήσεις θα συνεχιστούν
με αποκορύφωμα το συλλαλητήριο στα εγκαίνια της 31ης Πανελλήνιας Έκθεσης
Λαμίας στις 24 Μαΐου, όπου αναμένεται να παρευρεθεί ο υφυπουργός ανάπτυξης κ.
Μιχάλης Χρυσοχοΐδης. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15829N161</ED>
<ID>
ID:166667

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N16&aa=1</URL></REF>


Article

<CATEGORY>vin06</CATEGORY>

 <H5>700
ΕΚΑΤ. ΤΗ ΔΕΥΤΕΡΑ ­ ΠΛΗΡΩΝΟΝΤΑΙ ΟΙ ΜΙΣΘΟΙ</H5>
<H2>Πρώτες λύσεις για ΣΟΦΤΕΞ</H2>

<H3></H3>Έκτακτη σύσκεψη για
να αντιμετωπισθούν τα προβλήματα που έχουν ανακύψει με τη ΣΟΦΤΕΞ και τα
Ναυπηγεία Ελευσίνας πραγματοποιείται σήμερα στο Πολιτικό Γραφείο, έπειτα από
πρόταση της υπουργού Ανάπτυξης κ. Βάσως Παπανδρέου προς τον Πρωθυπουργό. 
Στη σύσκεψη έχουν προσκληθεί οι συναρμόδιοι υπουργοί (Εθνικής Οικονομίας κ. Γ.
Παπαντωνίου, Άμυνας κ. Ά. Τσοχατζόπουλος και Μεταφορών κ. Χ. Καστανίδης)
προκειμένου να υπάρξει άμεση λύση και να υλοποιηθούν οι κυβερνητικές
αποφάσεις. 
Πρέπει να περιφρουρηθεί από τους ίδιους τους εργαζομένους η
βιωσιμότητα και η συνέχιση λειτουργίας της Αθηναϊκής Χαρτοποιίας (ΣΟΦΤΕΞ), που
ήδη εξασφαλίζει η κυβέρνηση, επισήμαναν χθες κορυφαία στελέχη των συναρμόδιων
υπουργείων. 
Ήδη, τονίζεται, εξασφαλίστηκε η επαναχρηματοδότηση της
εταιρείας και τη Δευτέρα, όπως ανακοινώθηκε, καταβάλλονται τα πρώτα 700 εκατ.
δραχμές έναντι του συνολικού ποσού των δύο δισ. δραχμών που απαιτείται. 
Ταυτόχρονα και οι εργαζόμενοι στην εταιρεία απορρίπτουν κάποιες ακραίες
εκδηλώσεις, όπως φάνηκε κατά τη χθεσινή συγκέντρωση διαμαρτυρίας μπροστά στο
υπουργείο Ανάπτυξης, αλλά επιμένουν στις κινητοποιήσεις τους ώστε να υπάρξει
οριστική λύση. 
Με την παρέμβαση της υπουργού Ανάπτυξης κ. Βάσως Παπανδρέου
και τις συνεχείς προσπάθειες της υφυπουργού κ. Άννας Διαμαντοπούλου
εξασφαλίζεται ήδη εξόφληση των μισθών Μαρτίου, καθώς και μέρους των αποδοχών
Απριλίου, των εργαζομένων στην εταιρεία, με την πρώτη δόση της χρηματικής
ενίσχυσης μέσω Εθνικής Τράπεζας. 
Η πολιτική εκμετάλλευση οικονομικών
προβλημάτων εταιρειών κάθε άλλο παρά συντελεί στην εξασφάλιση της βιωσιμότητάς
τους, επισημαίνει σε δηλώσεις της η κ. Διαμαντοπούλου, που καλεί τους
συνδικαλιστές να επιδείξουν υπευθυνότητα ώστε η εταιρεία να μπορέσει να
διατηρηθεί και να συνεχίσει να λειτουργεί ως ζωντανός οργανισμός σε μια έντονα
ανταγωνιστική αγορά. 
Επεισόδια απειλήθηκαν χθες, καθώς από τις 12.30 το
μεσημέρι περίπου 800 εργαζόμενοι συγκεντρώθηκαν έξω από το υπουργείο
Βιομηχανίας και έκλεισαν την οδό Μιχαλακοπούλου διακόπτοντας την κυκλοφορία
και στα δύο ρεύματα. 
ΣΥΝΑΝΤΗΣΗ 
Αντιπροσωπεία των εργαζομένων
πήγε στο υπουργείο και συναντήθηκε με την υφυπουργό. Η ατμόσφαιρα ηλεκτρίστηκε
στις 2.30 το μεσημέρι μετά το τέλος της συνάντησης όταν η αντιπροσωπεία των
εργαζομένων βγήκε από το υπουργείο και ενημέρωσε τους συγκεντρωμένους. 
Κάποιοι από αυτούς άρχισαν να πετούν αυγά, τα οποία είχαν γεμίσει με κόκκινη
μπογιά, στο κτίριο. 
Κάποια από τα αυγά με τις μπογιές πέτυχαν και
αστυνομικούς που φρουρούσαν το υπουργείο. Τα πνεύματα ηρέμησαν ύστερα από λίγο
και οι εργαζόμενοι αποχώρησαν. 
Συνδικαλιστικά στελέχη υπογραμμίζουν ότι με
βανδαλισμούς όπως αυτοί που σημειώθηκαν στη χθεσινή συγκέντρωση διαμαρτυρίας
δεν εξυπηρετούνται τα συμφέροντα των εργαζομένων αλλά, αντίθετα, δημιουργείται
αρνητικό κλίμα και στην κοινή γνώμη. 
Σε ανακοίνωση της ΓΣΕΕ επισημαίνει
ότι δεν υλοποιούνται οι ειλημμένες αποφάσεις και δεσμεύσεις της κυβέρνησης για
τη λειτουργία των επιχειρήσεων ΣΟΦΤΕΞ και Ναυπηγεία Ελευσίνας. 
«Η
κατάσταση αυτή ­ τονίζεται στην ανακοίνωση ­ έχει οδηγήσει σε απόγνωση τους
εργαζομένους, προκαλώντας τις εύλογες αντιδράσεις τους, ενώ παράλληλα
δημιουργεί σοβαρούς κινδύνους για τη μελλοντική λειτουργία αυτών των
επιχειρήσεων, οι οποίες αποτελούν σημαντικές μονάδες στους κλάδους στους
οποίους δραστηριοποιούνται. 
Η ΓΣΕΕ καλεί τον κύριο Πρωθυπουργό να παρέμβει
άμεσα προς τα αρμόδια υπουργεία, ώστε να αντιμετωπιστούν τα προβλήματα που
έχουν δημιουργηθεί, με στόχο να διασωθούν οι επιχειρήσεις αλλά και να
διασφαλιστούν οι χιλιάδες θέσεις απασχόλησης που υπάρχουν σ' αυτές. 
Σε
κάθε περίπτωση η ΓΣΕΕ στηρίζει τις κινητοποιήσεις των εργαζομένων στις δύο
επιχειρήσεις και από κοινού με τα σωματεία και τους εργαζομένους θα αγωνιστεί
για να σωθούν οι επιχειρήσεις και να διασφαλιστούν οι θέσεις εργασίας». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15829N162</ED>
<ID>
ID:166722

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N16&aa=2</URL></REF>


Article

<CATEGORY>vin06</CATEGORY>

 <H2>«Απαραίτητη η συνταγή για τα ισχυρά αντιβιοτικά»</H2>
<H2></H2>
ΝΑ ΑΠΟΡΡΙΦΘΕΙ η προσφυγή της φαρμακοβιομηχανίας «Βιανέξ» κατά
της απόφασης του Εθνικού Οργανισμού Φαρμάκου (ΕΟΦ) να επιβάλει την έκδοση
ειδικής ιατρικής συνταγής για τη χορήγηση ισχυρών αντιβιοτικών, πρότεινε χθες
στο Συμβούλιο της Επικρατείας ο εισηγητής της υπόθεσης Μιχ. Βηλαράς. 
Κατά
τον εισηγητή, η εταιρεία δεν έχει έννομο συμφέρον να ζητεί την ακύρωση των
περιορισμών παρά μόνον οι ασθενείς, αλλά σε κάθε περίπτωση δεν δημιουργείται
ζήτημα αντισυνταγματικότητας ­ όπως υποστήριξε η «Βιανέξ» ­ ούτε παραβιάζονται
οι κοινοτικές οδηγίες σχετικά με τους περιορισμούς στην κατανάλωση προϊόντων.

Οι εκπρόσωποι του ΕΟΦ και του ΙΚΑ, που παραστάθηκαν στη συζήτηση,
σημείωσαν πως η Ελλάδα είναι πρώτη σε χρήση αντιβιοτικών στην Ευρωπαϊκή Ένωση,
κάτι που περιορίζει την αποτελεσματική αντιμετώπιση των λοιμώξεων. Και
πρόσθεσαν ότι το μέτρο ελήφθη για την προστασία της δημόσιας υγείας, ασχέτως
εάν θίγονται οικονομικά οι φαρμακοβιομηχανίες με τη μείωση της κατανάλωσης.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15829N163</ED>
<ID>
ID:166763

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N16&aa=3</URL></REF>


Article

<CATEGORY>vin06</CATEGORY>

 <H2>ΕΔΟΕΑΠ κατά «Σκάι» για το αγγελιόσημο</H2>

Ο ΣΚΑΪ δεν έχει ποτέ καταβάλει αγγελιόσημο εξ ιδίων: αυτό σημειώνει σε χθεσινή
του ανακοίνωση ο ΕΔΟΕΑΠ, με αφορμή την απάντηση του Σκάι στην καταγγελία της
ΕΣΗΕΑ για την προσφυγή του ραδιοτηλεοπτικού σταθμού στην Ευρωπαϊκή Επιτροπή
για το ζήτημα του αγγελιοσήμου. Όπως παρατηρεί ο ΕΔΟΕΑΠ, «ο Σκάι μέχρι το
τέλος του '95 απλώς μεσολαβούσε, όπως και τα λοιπά ΜΜΕ, για την είσπραξη του
αγγελιοσήμου, το οποίο έπρεπε να αποδίδει στους δικαιούχους ασφαλιστικούς
οργανισμούς». Από ενάρξεως του '96, καταλήγει ο ΕΔΟΕΑΠ, ο Σκάι έπαψε να
εισπράττει, όπως και τα άλλα ΜΜΕ, για λογαριασμό των ασφαλιστικών ταμείων το
αγγελιόσημο, το οποίο «καταβάλλεται στις τράπεζες απευθείας από τους κατά τον
νόμο υποχρέους». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15829N164</ED>
<ID>
ID:166797

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N16&aa=4</URL></REF>


Article

<CATEGORY>vin06</CATEGORY>

 <H5>Δ.
ΑΒΡΑΜΟΠΟΥΛΟΣ ΚΑΙ ΧΡ. ΠΑΠΟΥΤΣΗΣ ΣΤΟ «ΤΕΣΤ - ΝΤΡΑΪΒ» ΤΟΥ ΟΙΚΟΛΟΓΙΚΟΥ ΑΥΤΟΚΙΝΗΤΟΥ
</H5><H2>Με καύσιμα... τον ήλιο</H2>

<H3></H3>Τα βλέμματα όλων ήταν στραμμένα πάνω στο μικρό
αυτοκίνητο. Ξαφνικά, αυτό σταμάτησε να γυρίζει στην πλατεία και βγήκε στην
κίνηση, στον δρόμο. Και ανάμεσα στα μυριάδες αυτοκίνητα, κανείς δεν μπορούσε
να διακρίνει ότι το μικρό Φίατ ήταν ηλεκτρικό, τροφοδοτούμενο με ηλιακή
ενέργεια. Ίσως, μονάχα, το... περιβάλλον.ΕΝΑ ΗΛΕΚΤΡΙΚΟ αυτοκίνητο με
καύσιμα... τον ήλιο παρουσίασε η Greenpeace, χθες το μεσημέρι, στην πλατεία
Συντάγματος. 
Το πρωτότυπο και οικολογικό αυτό αυτοκίνητο ανήκει στο Κέντρο
Ανανεώσιμων Πηγών Ενέργειας (ΚΑΠΕ). Κατασκευαστής του είναι ο Μανώλης Σούρσος.
«Τεστ-ντράιβ» πραγματοποίησαν ο κ. Χρήστος Παπουτσής, κοινοτικός επίτροπος,
αρμόδιος για θέματα Ενέργειας, και ο δήμαρχος Αθηναίων, Δημήτρης Αβραμόπουλος.

Το λεγόμενο «μηδενικών εκπομπών» αυτοκίνητο θεωρείται από πολλούς ως η
λύση στα χρονίζοντα προβλήματα της ατμοσφαιρικής ρύπανσης, ιδίως στις
μεγαλουπόλεις. 
«Οι ήπιες πηγές ενέργειας είναι το μέλλον», τόνισε ο κ.
Παπουτσής και υπογράμμισε το πόσο σημαντικό είναι να αναπτύξει ειδικά η Ελλάδα
τις ανανεώσιμες πηγές ενέργειας. Οπαδός της ηλιακής ενέργειας δήλωσε και ο κ.
Αβραμόπουλος, συγχαίροντας την Greenpeace και τονίζοντας πως «ένα δικό μας
πρόγραμμα βρίσκεται σε εξέλιξη και υπολογίζουμε ότι μέχρι τον επόμενο
Φεβρουάριο η Αθήνα θα είναι από τις πρώτες πόλεις της Ευρώπης, που θα θέσει σε
κυκλοφορία ένα μικρό στόλο δέκα λεωφορείων, που θα κινούνται με ηλεκτρική
ενέργεια». 
Ο διευθυντής του ελληνικού γραφείου της Greenpeace, Ηλίας
Ευθυμιόπουλος, σημείωσε πως «τα ηλεκτρικά αυτοκίνητα θα μπορούσαν να αποτελούν
πράγματι οχήματα μηδενικής ρύπανσης, με την προϋπόθεση, όμως, ότι η ηλεκτρική
ενέργεια που χρησιμοποιούν θα παρέχεται από καθαρές πηγές ενέργειας, όπως η
ηλιακή». 
Και ο Στέλιος Ψωμάς, υπεύθυνος για ενεργειακά θέματα στο ελληνικό
γραφείο της Greenpeace, ανέφερε πως «βρισκόμαστε στην αρχή μιάς μεγάλης
αλλαγής. Η αξιοποίηση της ηλιακής ενέργειας είναι η λύση του μέλλοντος. Και η
Ελλάδα θα μπορούσε να αναδειχθεί σε κέντρο εξελίξεων, σε αυτόν τον τομέα, αφού
ο ήλιος μας είναι άπλετος. 
Αρκεί να αφεθεί η φαντασία ελεύθερη. Και να
δοθεί από την Πολιτεία και το αναγκαίο "σπρώξιμο", ώστε να κάνουμε το μεγάλο
άλμα». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15829N181</ED>
<ID>
ID:166668

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N18&aa=1</URL></REF>


Article

<CATEGORY>vin06</CATEGORY>

 <H2>Διαμάχη για τις γενετικά μεταλλαγμένες ντομάτες</H2>
<H2></H2>
ΣΥΝΕΧΙΖΕΤΑΙ η διαμάχη για το αν είναι επικίνδυνες οι γενετικά
μεταλλαγμένες ντομάτες. 
Η Γκρίνπις προειδοποιεί «να μη γίνουμε
πειραματόζωα», την ίδια στιγμή που η εταιρεία Zeneka υποστηρίζει ότι δεν
υπάρχει κίνδυνος διαρροής γονιδίων από τα γενετικά μεταλλαγμένα προϊόντα σε
άλλους οργανισμούς. 
Οι εκπρόσωποι της εταιρείας, που πήρε πρόσφατα άδεια
για πειραματική καλλιέργεια γενετικά μεταλλαγμένης ντομάτας στην Ελλάδα,
υποστήριξαν σε συνέντευξη Τύπου που έδωσαν χθες ότι η καλλιέργεια στην Ελλάδα
της γενετικά μεταλλαγμένης ντομάτας μπορεί να προσφέρει σημαντικά οφέλη στην
οικονομία, τη γεωργία και το περιβάλλον, δεδομένου ότι σε αρκετές χώρες έχει
δοθεί άδεια κατανάλωσης. «Μια τέτοια καλλιέργεια δημιουργεί χαρακτηριστικά που
δεν ξέρουμε τι συνέπειες θα έχουν στον άνθρωπο», λέει ο Νίκος Χαραλαμπίδης,
εκπρόσωπος του ελληνικού γραφείου της Γκρίνπις. Σύμφωνα με τα στοιχεία που
έχει η Γκρίνπις, σε έρευνες που έγιναν το 1994 φάνηκε ότι μικροοργανισμοί
μπορούν να μεταφέρουν γονίδια, μέσω ποικίλων μηχανισμών, σε άλλους μη
συγγενείς μικροοργανισμούς. 
Από την πλευρά τους, οι εκπρόσωποι της Zeneca
υποστήριξαν ότι δεν υπάρχει κίνδυνος διαρροής γονιδίων από τα γενετικά
μεταλλαγμένα προϊόντα σε άλλους οργανισμούς και ότι η πιθανότητα απελευθέρωσης
γονιδίων στο περιβάλλον είναι πρακτικά μηδενικές. 
Η Γκρίνπις προτείνει να
μην επιτρέπεται η καλλιέργεια και εισαγωγή γενετικά μεταλλαγμένων προϊόντων
στη χώρα μας και να προχωρήσουν οι αρμόδιοι στις απαραίτητες ενέργειες για την
αλλαγή του νομοθετικού πλαισίου, που να εξασφαλίζει το περιβάλλον και την
υγεία. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15829N182</ED>
<ID>
ID:166723

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N18&aa=2</URL></REF>


Article

<CATEGORY>vin06</CATEGORY>

 <H2>Γλέντησαν... στην υγεία του ελαιολάδου</H2>

ΚΑΛΑΜΑΤΑ 
ΣΤΟ ΕΛΑΙΟΛΑΔΟ βρίσκεται το... μυστικό της καλής υγείας των
κατοίκων της Μεσσηνίας, όπως αποδείχθηκε σε έρευνα που έγινε από το Ευρωπαϊκό
Πρόγραμμα Συνεργασίας Ιατρικής και Κοινωνίας (ΕΠΙΚ) με δείγμα 708 Μεσσήνιους.

Τα πρώτα αποτελέσματα της έρευνας αυτής ανακοίνωσε προχθές το βράδυ στη
Γιορτή Λαδιού και Ελιάς, που έγινε στα Αρφαρά Μεσσηνίας, η καθηγήτρια
Διατροφής και Βιοχημείας στην Εθνική Σχολή Δημόσιας Υγείας κ. Αντωνία
Τριχοπούλου. 
Σύμφωνα με αυτή την έρευνα, οι Μεσσήνιοι έχουν χαμηλότερους
δείκτες παχυσαρκίας και υπέρτασης, ενώ αντίθετα έχουν τα υψηλότερα επίπεδα της
χοληστερίνης HDL, της λεγόμενης «καλής» χοληστερίνης. Η κ. Τριχοπούλου
σημείωσε ότι δυστυχώς οι ξενόφερτες συνήθειες έχουν αρχίσει να αλλοιώνουν τις
παραδοσιακές μας διατροφικές συνήθειες, στις οποίες το ελαιόλαδο έχει
πρωταγωνιστικό ρόλο. 
Οι ξενόφερτες συνήθειες, πάντως, δεν είχαν καθόλου
επηρεάσει τους περισσότερους από 2.000 Μεσσήνιους που πήραν μέρος στην
προχθεσινή Γιορτή Λαδιού και Ελιάς στα Αρφαρά. Στη γιορτή προσφέρθηκαν
μανιάτικο παξιμάδι, βρεγμένο με λάδι και σφέλα (σκληρό μεσσηνιακό λευκό τυρί),
σαλάτες με μπόλικο λάδι, ζυμωτό ψωμί, ελιές, φασολάδα και ντόπιο κρασί. Όπως
είπαν, τόσο ο πρόεδρος της Οργανωτικής Επιτροπής της γιορτής, βουλευτής
Μεσσηνίας, κ. Λ. Παπανικολάου, όσο και ο νομάρχης Μεσσηνίας, Παναγιώτης
Φωτέας, στόχος είναι να καθιερωθεί η γιορτή ως μέσο προβολής του ελαιολάδου,
που αποτελεί το βασικό προϊόν του νομού. 
Η γιορτή τελείωσε τα ξημερώματα,
καθώς είχε προηγηθεί μεγάλο γλέντι με τη συμμετοχή ντόπιων συγκροτημάτων και
των καλλιτεχνών που μετέχουν στο πρόγραμμα αθηναϊκού παραλιακού κέντρου. Το
χορό έσυραν η κ. Τριχοπούλου, ο Βρετανός καθηγητής της Ιατρικής Ρ. Yay και
εκπρόσωποι ομογενειακών οργανώσεων της Αμερικής και της Αυστραλίας που είχαν
προσκληθεί στη γιορτή. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15829N183</ED>
<ID>
ID:166764

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N18&aa=3</URL></REF>


Article

<CATEGORY>vin06</CATEGORY>

 <H2>Αναστολή στα τρένα, στάση στα τρόλεϊ</H2>

ΑΝΕΣΤΑΛΗΣΑΝ οι απεργιακές κινητοποιήσεις των σιδηροδρομικών και τα δρομολόγια
των τρένων του ΟΣΕ γίνονται κανονικά, όπως ανακοινώθηκε από τον Οργανισμό. 
Οι εργαζόμενοι στον ΟΣΕ συμφώνησαν με τη διοίκηση του Οργανισμού στην παροχή
ικανοποιητικών αυξήσεων για την υπογραφή συλλογικής σύμβασης εργασίας
διάρκειας δύο ετών. 
Αντίθετα, οι εργαζόμενοι στα τρόλεϊ ανακοίνωσαν ότι θα
πραγματοποιήσουν εξάωρη στάση εργασίας, από τις 10 π.μ. μέχρι τις 4 μ.μ., την
προσεχή Παρασκευή, διαμαρτυρόμενοι για διατάξεις του νομοσχεδίου περί των
αστικών συγκοινωνιών, με τις οποίες δεν συμφωνούν. Αν τελικά πραγματοποιηθεί η
στάση εργασίας, η Αθήνα θα μείνει χωρίς τρόλεϊ τις παραπάνω ώρες της
Παρασκευής. 
Από τον Οργανισμό Αστικών Συγκοινωνιών Αθηνών ανακοινώθηκε
ότι, λόγω των έργων για την κατασκευή νέας γέφυρας στον κόμβο
Δυρραχίου-Κωνσταντινουπόλεως, τα λεωφορεία που διέρχονται από εκεί
αντιμετωπίζουν πολύ σοβαρά προβλήματα και σημειώνονται μεγάλες καθυστερήσεις
στα δρομολόγια προς Μενίδι, Περιστέρι, Αγίους Αναργύρους, Άνω Λιόσια, Ζ. Πηγή,
Αγ. Αντώνιο, Άγιο Φανούριο και Παλατιανή. 
Ο ΟΑΣΑ ζητά την κατανόηση του
επιβατικού κοινού για τις καθυστερήσεις που θα διαρκέσουν όσο και τα έργα για
την κατασκευή της γέφυρας (κάπου 18 μήνες). 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15829N184</ED>
<ID>
ID:166798

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N18&aa=4</URL></REF>


Article

<CATEGORY>vin06</CATEGORY>

 <H5>ΜΕΤΡΑ ΓΙΑ ΤΗΝ
ΑΝΑΖΩΟΓΟΝΗΣΗ ΤΗΣ ΝΑΥΠΗΓΟΕΠΙΣΚΕΥΑΣΤΙΚΗΣ ΖΩΝΗΣ</H5>
<H2>Εξαγγελίες και ένταση στο Πέραμα</H2>

<H3></H3>Σειρά μέτρων
για την αναζωογόνηση και ανάπτυξη της Ναυπηγοεπισκευαστικής Ζώνης Περάματος
εξήγγειλαν χθες στο δημαρχείο της πόλης οι υπουργοί ΠΕΧΩΔΕ Κώστας Λαλιώτης,
Εμπορικής Ναυτιλίας Σταύρος Σουμάκης και οι υφυπουργοί Ανάπτυξης Άννα
Διαμαντοπούλου και Εργασίας Χρήστος Πρωτόπαπας. 
ΟΜΩΣ, την ώρα που το
κυβερνητικό κλιμάκιο έμπαινε στο δημαρχείο Περάματος, προκλήθηκαν επεισόδια
μεταξύ των συγκεντρωμένων, όταν κάποιοι απ' αυτούς επιχείρησαν να κινηθούν
απειλητικά προς τον υπουργό ΠΕΧΩΔΕ. 
Ο κ. Λαλιώτης αναφέρθηκε ξεχωριστά σε
κάθε ένα από τα «26 σημεία», που εξαγγέλθηκαν τον Νοέμβριο του 1995 για την
ανάπτυξη της Ζώνης και έκανε απολογισμό για το τι έχει γίνει μέχρι τώρα.
Αναφερόμενος στις βασικές αιτίες της σύγχρονης κρίσης στη Ναυπηγοεπισκευαστική
Ζώνη, είπε, μεταξύ άλλων, ότι είναι το αρνητικό διεθνές κλίμα, η χαμηλή
αποδοτικότητα και οι περιπτώσεις αναξιοπιστίας των επιχειρήσεων της Ζώνης, σε
συνδυασμό με το υψηλό κόστος παραγωγής. Όμως, όπως είπε, παρά τη μέχρι σήμερα
θετική πορεία των μέτρων αυτών, κρίνεται σκόπιμο να δρομολογηθούν νέες
πολιτικές στήριξης και ανάπτυξης της Ζώνης. 
Η υφυπουργός Ανάπτυξης κ. Άννα
Διαμαντοπούλου υποστήριξε ότι προωθούνται, μεταξύ άλλων, η ένταξη των
επιχειρήσεων στο επιχειρησιακό πρόγραμμα βιομηχανίας και στην κοινοτική
πρωτοβουλία για τις μικρομεσαίες επιχειρήσεις, περιφερειακά επιχειρησιακά
προγράμματα, η καθιέρωση της επιχορήγησης του 9% επί των συμβολαίων ναυπήγησης
ή του 4,5% επί των συμβολαίων μετασκευών, κ.ά. 
Από την πλευρά του, ο
υφυπουργός Εργασίας και Κοινωνικών Ασφαλίσεων Χρήστος Πρωτόπαπας τόνισε,
μεταξύ άλλων, ότι το υπουργείο μπορεί να συμβάλει στη δημιουργία του μητρώου
επιχειρήσεων, ενώ, όπως είπε, αποφασίστηκε η λειτουργία των δύο μεικτών
επιτροπών έλεγχου σε καθημερινή βάση και ότι το υπουργείο θα συνεργαστεί με το
Εργατικό Κέντρο του Πειραιά για την εκπαίδευση των μελών των μεικτών
επιτροπών. Ο πρόεδρος του Συνδικάτου Μετάλλου Ιορδάνης Πουτίδης, πάντως,
υποστήριξε ότι τα μέτρα δεν είναι ικανοποιητικά και πρόσθεσε ότι οι
εργαζόμενοι προσανατολίζονται πλέον σε νέες απεργιακές κινητοποιήσεις. Την
ίδια στάση κράτησε και ο δήμαρχος Περάματος Γιάννης Πατσιλινάκος, λέγοντας ότι
τα «26 σημεία» θα έπρεπε να υλοποιηθούν ως συνολικό πακέτο και όχι
αποσπασματικά. 
Στην παρουσίαση των μέτρων για την ανάπτυξη της Ζώνης
παραβρέθηκαν επίσης οι βουλευτές Β' Πειραιώς Γιάννης Καψής, Γιάννης
Διαμαντίδης, Κανέλλος Λάλος και ο νομάρχης Πειραιά κ. Φωτίου. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15829N191</ED>
<ID>
ID:166669

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N19&aa=1</URL></REF>


Article

<CATEGORY>vin06</CATEGORY>

 <H5>ΒΡΕΘΗΚΕ ΔΟΝΤΙ ΜΑΣΤΟΔΟΝΤΟΥ ΠΟΥ ΜΑΡΤΥΡΑΕΙ ΤΗΝ ΥΠΑΡΞΗ ΠΡΟΓΟΝΩΝ ΤΟΥΣ ΠΡΙΝ ΑΠΟ 3,5
ΕΚΑΤΟΜΜΥΡΙΑ ΧΡΟΝΙΑ</H5>
<H2>Ζούσαν ελέφαντες στην Καστοριά</H2>

<H3></H3>Την ύπαρξη προγόνων
ελεφάντων πριν από 3,5 εκατομμύρια χρόνια στη θέση όπου σήμερα βρίσκεται το
Νόστιμο στο Νομό Καστοριάς, μαρτυράει το δόντι μαστόδοντου που ανακαλύφθηκε
στο απολιθωμένο δάσος της ακριτικής περιοχής. 
ΘΕΣΣΑΛΟΝΙΚΗ. Γραφείο Βόρειας Ελλάδας 
ΤΟ ΔΟΝΤΙ ανήκει στο είδος Anancus
arvernensis και πρόκειται για προγονική μορφή ελέφαντα, που αναγνωρίζεται για
πρώτη φορά στον ευρύτερο χώρο της Δυτικής Μακεδονίας, όπως λέει στα «ΝΕΑ» ο
καθηγητής Παλαιοντολογίας του Πανεπιστημίου Αθηνών, κ. Νικόλαος Συμεωνίδης.
Πρόκειται για τμήμα, ύψους δώδεκα εκατοστών, του κάτω δεξιού γομφίου. Η βάση
του έχει σχεδόν ίσες πλευρές με μήκος έντεκα εκατοστά. 
Ο πρόγονος του
ελέφαντα και κάτοχος του τραπεζίτη ζούσε στην περιοχή πριν από 3,5 εκατομμύρια
χρόνια περίπου, είχε τις ίδιες διαστάσεις με τους σημερινούς ελέφαντες, αλλά
οι χαυλιόδοντές του είχαν μεγαλύτερο μήκος. 
Το είδος βρήκε ευνοϊκές
συνθήκες (πολύ ζεστό κλίμα, καθόλου χειμώνας), καθώς τότε η περιοχή ανήκε στην
υποτροπική ζώνη, όπως διαπιστώθηκε με την ανακάλυψη απολιθωμένων κορμών
φοινίκων κατά τη διάρκεια της ανάδειξης του δάσους που επιχειρεί την τελευταία
πενταετία επιστημονική ομάδα με την εποπτεία του καθηγητή Παλαιοντολογίας και
Παλαιοβοτανικής στο Πανεπιστήμιο Αθηνών, κ. Ευάγγελου Βελιτζέλου. 
Ευρήματα
που μαρτυρούν την ύπαρξη του ίδιου είδους μαστόδοντου έχουν ανακαλυφθεί επίσης
στη Σπάρτη, την Πύλο, την Κω και το Σέσκλο, «όπου ύστερα από έρευνα
ανακαλύφθηκε η ύπαρξη πραγματικής ζούγκλας. Η συστηματική ανασκαφή στην
περιοχή μπορεί να έχει τα ίδια αποτελέσματα, όπως υποδηλώνει η ανακάλυψη του
δοντιού», συμπληρώνει ο κ. Ν. Συμεωνίδης. 
Το νέο εύρημα έρχεται να
προστεθεί στην πλούσια συλλογή (απολιθωμένοι κορμοί, αστερίες, δόντι καρχαρία
και προϊστορικά γεωργικά εργαλεία) που διατηρεί ο τοπικός πολιτιστικός
σύλλογος «Ελπίδες» στον εκθεσιακό χώρο του Δημοτικού Σχολείου της κοινότητας.
Παραμένει όμως το πρόβλημα της κλοπής των απολιθωμένων κορμών από την περιοχή.
Τα μέλη του πολιτιστικού συλλόγου έχουν καταγγείλει απώλειες δέκα απολιθωμένων
κορμών και προσπαθώντας να αποθαρρύνουν τους επίδοξους αρχαιοκάπηλους
επάνδρωσαν ομάδες από κατοίκους της κοινότητας, που πραγματοποιούν περιπολίες
στα 3.000 στρέμματα που καταλαμβάνει το απολιθωμένο δάσος. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15829N201</ED>
<ID>
ID:166670

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N20&aa=1</URL></REF>


Article

<CATEGORY>vin06</CATEGORY>

 <H5>ΘΑ
ΔΕΙΞΟΥΝ ΑΝ ΤΟ ΠΑΙΔΙ ΤΟΥ ΕΛΛΗΝΑ ΕΠΙΧΕΙΡΗΜΑΤΙΑ ΣΤΗ ΓΕΡΜΑΝΙΑ ΑΝΗΚΕΙ ΣΤΗΝ
ΟΙΚΟΓΕΝΕΙΑ ΝΙΝΤΑΜ</H5>
<H2>Εξετάσεις DNA για τον Μπεν</H2>

<H3></H3>Στο Χοκενχάιμ της Γερμανίας
στρέφονται οι έρευνες των αστυνομικών για τον εντοπισμό του Μπεν. Εκεί, όπως
έχει πει στους γονείς του μικρού ο κρατούμενος, βρίσκεται η οικογένεια του
Έλληνα εστιάτορα, η οποία εδώ και ένα χρόνο κρατάει το παιδί.ΣΥΜΦΩΝΑ με
πληροφορίες, όντως εκεί υπάρχει ένα αγόρι, το οποίο μοιάζει του Μπεν, όμως οι
Γερμανοί αστυνομικοί είναι επιφυλακτικοί, καθώς έχουν περάσει έξι χρόνια από
την απαγωγή. Για τον λόγο αυτό θα του κάνουν αιματολογικές εξετάσεις, ώστε να
αποφευχθεί κάθε περίπτωση λάθους. Οι ξένοι αστυνομικοί φοβούνται μήπως κάποιοι
δώσουν στην οικογένεια Νίνταμ ένα παιδί που απλώς θα είναι ξανθό, μόνο και
μόνο για να εισπράξουν την αμοιβή, η οποία ανέρχεται στα 191 εκατομμύρια
δραχμές. 
Πάντως, εντύπωση προκαλεί το γεγονός ότι ο κρατούμενος ­ αν και
τον τελευταίο καιρό έχει συναντηθεί με τους γονείς του παιδιού, οι οποίοι τον
επισκέφθηκαν στις φυλακές μαζί με δικηγόρο από τη Βόρεια Ελλάδα, αλλά και με
διάφορους οι οποίοι προσπαθούν να ανακαλύψουν τα ίχνη του Μπεν για να
κερδίσουν τα χρήματα της αμοιβής ­ δεν έχει καταθέσει επίσημα σε καμία αρχή.

Η ιστορία με τον κρατούμενο, τους Τσιγγάνους, αλλά και ένα ακόμη πρόσωπο
που το 1991, όταν εξαφανίστηκε ο μικρός, βρίσκονταν στην Κω, είναι γνωστή στην
Ελληνική Αστυνομία, οι όποιες όμως έρευνες δεν κατέληξαν πουθενά. 
Ούτε και
χθες, παρά τις νέες έρευνες που διατάχθηκαν στην Κω, δεν προέκυψε κανένα νέο
στοιχείο. Τα ονόματα που ακούγονται ως πιθανοί απαγωγείς δεν αναφέρονται σε
καμία κατάθεση, γεγονός που προκαλεί ερωτηματικά στις διωκτικές αρχές, κατά
πόσο οι πληροφορίες είναι ακριβείς. Υπενθυμίζεται ότι ο Μπεν χάθηκε τον Ιούλιο
του 1991 από το σπίτι του στην Κω, όπου έμενε με τη μητέρα του. 
Από τότε,
αστυνομικοί σε Ελλάδα και εξωτερικό, εισαγγελείς, ιδιωτικοί ντετέκτιβ, αλλά
και πολλοί ιδιώτες προσπαθούν να εντοπίσουν το παιδί. Ο παππούς και η γιαγιά
του για ένα μεγάλο χρονικό διάστημα επιχειρούν μέσα από τηλεοπτικούς σταθμούς
να κρατήσουν το θέμα στην επικαιρότητα. Συγκεντρώνουν ένα μεγάλο ποσό για
αμοιβή. Όταν γίνεται γνωστό το ύψος του, δεκάδες ανώνυμοι, αλλά και γνωστοί
τηλεφωνούν παντού και κυρίως στην Αγγλία, δίνοντας διάφορες πληροφορίες. Κατά
καιρούς ακούστηκαν διάφορες περιοχές όπου «κάποιοι εντόπισαν τον Μπεν». Οι
περισσότερες πληροφορίες μιλούσαν για τη Βόρειο Ελλάδα και κυρίως για περιοχή
της Βέροιας. 
Η υπόθεση ήλθε για μια ακόμη φορά στην επικαιρότητα ύστερα
από δημοσιεύματα ξένων εφημερίδων, σύμφωνα με τα οποία ο Μπεν ζει στη
Γερμανία. Η πληροφορία δόθηκε από τους συγγενείς του παιδιού έπειτα από
συνάντηση που είχαν με Ελληνα κρατούμενο, ο οποίος φέρεται να γνωρίζει τους
απαγωγείς. Υποστηρίζει, μάλιστα, ότι ο μικρός έφυγε πέρυσι από την Ελλάδα με
το διαβατήριο του γιου του. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15829N211</ED>
<ID>
ID:166671

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N21&aa=1</URL></REF>


Article

<CATEGORY>vin06</CATEGORY>

 <H5>ΜΕ
ΤΟ ΠΡΟΓΡΑΜΜΑ ΕΚΡΙΖΩΣΗΣ ΤΩΝ ΑΜΠΕΛΙΩΝ ΚΙΝΔΥΝΕΥΟΥΜΕ ΝΑ ΓΙΝΟΥΜΕ ΕΙΣΑΓΩΓΕΙΣ ΟΙΝΟΥ
</H5><H2>Θα πούμε το κρασί κρασάκι...</H2>

<H3></H3>Περισσότερα από διακόσιες πενήντα
χιλιάδες στρέμματα αμπελιών, που αντιστοιχούν στο 14% της πανελλήνιας
καλλιέργειας, εκριζώθηκαν σ' ολόκληρη την Ελλάδα τα τελευταία πέντε χρόνια και
αν δεν αντιμετωπιστεί το πρόβλημα, σύντομα θα καταστούμε χώρα... εισαγωγής
κρασιού. 
ΘΕΣΣΑΛΟΝΙΚΗ. 
Γραφείο Βόρειας Ελλάδας 
ΤΗ
ΣΤΙΓΜΗ μάλιστα που συνεχίζεται το ξερίζωμα μοναδικών στον κόσμο σε γεύση και
ποιότητα ποικιλιών οιναμπέλου, οι Έλληνες δεν αποθαρρύνονται και ανακαλύπτουν
τις γαστρονομικές απολαύσεις των προγόνων τους καταναλώνοντας όλο και
περισσότερο κρασί χρόνο με το χρόνο. 
Είναι χαρακτηριστικό ότι μέσα στο
1990 η κατά κεφαλήν κατανάλωση κρασιού στην Ελλάδα έφθασε τα 30 λίτρα, τη
στιγμή που οι Γάλλοι, οι μεγαλύτεροι και απαιτητικότεροι πότες κρασιών στον
κόσμο, καταναλώνουν 110 λίτρα κρασί κατ' άτομο το χρόνο. Ακολουθούν οι Ιταλοί
με 60 λίτρα κατά κεφαλήν ετησίως και οι Ισπανοί με τους Πορτογάλους με 40. 
Τα παραπάνω στοιχεία παρέθεσαν χθες στη Θεσσαλονίκη εκπρόσωποι οινοπαραγωγικών
βιομηχανιών στη διάρκεια συνέντευξης Τύπου που δόθηκε με την ευκαιρία
διοργάνωσης της 14ης διεθνούς έκθεσης τροφίμων - ποτών - μηχανημάτων και
εξοπλισμού «Detrop '97», που διοργανώνεται στη συμπρωτεύουσα από την Helexpo -
ΔΕΘ από τις 15 μέχρι τις 19 Μαΐου. 
Ο αντιπρόεδρος του Συνδέσμου
Βιομηχανιών Βόρειας Ελλάδας κ. Γιάννης Μπουτάρης επισήμανε ότι η ελληνική
οικονομία θα δεχθεί πολύ μεγάλο πλήγμα αν δεν ληφθούν άμεσα μέτρα για την
ανάπτυξη νέων οινοποιητικών μονάδων μεσαίου μεγέθους, ενώ χαρακτήρισε καθαρά
«αγγλοσαξονική» την πολιτική που υιοθετεί η Ευρωπαϊκή Ένωση σχετικά με τη
μείωση της παραγωγής σταφυλιών. 
Σύμφωνα με στοιχεία που ανακοίνωσαν
εκπρόσωποι φορέων που συμμετέχουν στη διεθνή έκθεση, οι μεγαλύτερες εξαγωγές
ελληνικού κρασιού γίνονται στη Γερμανία ­ όπου διοχετεύεται το 90% των
εξαγωγών εμφιαλωμένων κρασιών. Εντυπωσιακές είναι και οι εξαγωγές ελληνικού
ούζου σε χώρες της Ευρωπαϊκής Ένωσης. Το 1995 εξήχθησαν 11.000.000 λίτρα
ούζου, ενώ υπάρχει συνεχώς μεγαλύτερη ζήτηση, με την προϋπόθεση ότι δεν θα
μεταβληθεί το ισχύον καθεστώς φορολόγησης του ελληνικού ούζου το οποίο ­ ως
γνωστόν ­ έχει κατοχυρωθεί διεθνώς ως εθνικό προϊόν. 
Εκπρόσωποι
οινοποιητικών μονάδων στη Βόρεια Ελλάδα κατήγγειλαν εξάλλου χθες ορισμένους
ιδιοκτήτες εστιατορίων και κέντρων διασκέδασης για αισχροκέρδεια στις πωλήσεις
κρασιού και ζήτησαν από τα αρμόδια υπουργεία να επέμβουν. «Υπάρχει πρόβλημα
στην τιμή σερβιρίσματος. Σ' ολόκληρο τον κόσμο οι τιμές πώλησης εμφιαλωμένων
κρασιών σε εστιατόρια και άλλα καταστήματα είναι μιάμιση το πολύ δύο φορές
μεγαλύτερες από την τιμή αγοράς. Όχι τριπλάσιες και πολλές φορές τετραπλάσιες
όπως στην Ελλάδα. Κάποιοι αισχροκερδούν», είπε χαρακτηριστικά ο κ. Μπουτάρης.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15829N221</ED>
<ID>
ID:166672

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N22&aa=1</URL></REF>


Article

<CATEGORY>vin06</CATEGORY>

 <H2>Καθυστερούν οι δίκες για παραβάσεις στα κυλικεία σχολείων</H2>

ΣΤΟ ΜΙΚΡΟΣΚΟΠΙΟ της Δικαιοσύνης βρίσκονται από
χθες τα κυλικεία των σχολείων που λειτουργούν χωρίς άδεια και κατά παράβαση
των υγειονομικών διατάξεων, θέτοντας σε άμεσο κίνδυνο την υγεία των μαθητών. Ο
αντεισαγγελέας του Αρείου Πάγου κ. Ηλίας Σπυρόπουλος, με εγκύκλιό του προς
τους εισαγγελείς Εφετών εφιστά την προσοχή των συναδέλφων του στον χειρισμό
των υποθέσεων εκείνων που αφορούν τη διάθεση απαγορευμένων ή ακατάλληλων
τροφίμων στους μαθητές από τα κυλικεία των σχολείων. Ο εισαγγελικός λειτουργός
στο σχετικό έγγραφό του επισημαίνει ότι σε ορισμένες περιπτώσεις ο
προσδιορισμός και η εκδίκαση τέτοιων υποθέσεων γίνεται με καθυστέρηση, συνήθως
μετά τη λήξη του σχολικού έτους. 
«Εξάλλου, σε άλλες περιπτώσεις ­ σύμφωνα
πάντα με το ίδιο έγγραφο ­ οι εισαγγελείς της έδρας πρότειναν την αθώωση των
κατηγορουμένων για τις συγκεκριμένες αξιόποινες πράξεις, με το σκεπτικό ότι
έχει διακοπεί η λειτουργία των κυλικείων». Το γεγονός αυτό όμως, σύμφωνα με
τον κ. Σπυρόπουλο, είναι άσχετο με την κατηγορία για τη διάθεση των
απαγορευμένων τροφίμων, δεδομένου μάλιστα πως υπάρχει συγκεκριμένη διάταξη του
υπουργείου Υγείας που καθορίζει περιοριστικά τα τρόφιμα που επιτρέπεται να
διατίθενται από τα σχολικά κυλικεία. 
Η εγκύκλιος αυτή, που στόχο έχει την
προστασία της υγείας των μαθητών, θα κοινοποιηθεί σε όλες τις Εισαγγελίες, που
είναι αρμόδιες για να παρακολουθούν την πορεία των δικογραφιών που
σχηματίζονται για τέτοια αδικήματα και την έκδοση των αποφάσεων των
δικαστηρίων, που κρίνουν τους κατηγορουμένους. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15829N222</ED>
<ID>
ID:166724

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N22&aa=2</URL></REF>


Article

<CATEGORY>vin06</CATEGORY>

 <H2>Τραγικός θάνατος εργάτη</H2>

ΘΕΣΣΑΛΟΝΙΚΗ.

Γραφείο Βόρειας Ελλάδας 
ΤΡΑΓΙΚΟ θάνατο βρήκε 35χρονος
εργάτης χθες το πρωί, ενώ εργαζόταν στις εγκαταστάσεις της Εταιρείας
Μακεδονικών Σπουδών στη Θεσσαλονίκη, για την ανακατασκευή και ανακαίνιση του
Κρατικού Θεάτρου Βόρειας Ελλάδας, στο πλαίσιο των έργων για την Πολιτιστική
Πρωτεύουσα της Ευρώπης. 
Ο άτυχος εργάτης Ιωάννης Λαμπράκης εργαζόταν ­
σύμφωνα με την ανακοίνωση της Αστυνομίας ­ μέσα στο κτίριο της Εταιρείας
Μακεδονικών Σπουδών για την κατασκευή υδραυλικών εγκαταστάσεων και για
λογαριασμό της τεχνικής εταιρείας ΜΕΚΑΤ Α.Ε. 
Τη στιγμή που επιχειρούσε να
ανυψώσει σιδηροσωλήνα μήκους τεσσάρων μέτρων με ηλεκτρική τροχαλία ανύψωσης
που χειριζόταν ο ίδιος, κατέπεσε ο σωλήνας και τον τραυμάτισε θανάσιμα στο
κεφάλι. 
Στο νοσοκομείο όπου μεταφέρθηκε οι γιατροί διαπίστωσαν ότι είχε
πεθάνει, ενώ οι υπεύθυνοι της εταιρείας αναζητούνται από το Αστυνομικό Τμήμα
Πλατείας Δημοκρατίας Θεσσαλονίκης, το οποίο διενεργεί προανάκριση για την
υπόθεση. Επί τόπου έσπευσε στο μεταξύ αμέσως μετά το δυστύχημα υπάλληλος της
Επιθεώρησης Εργασίας για τη διενέργεια αυτοψίας και τον εντοπισμό τυχόν
ευθυνών για το τραγικό δυστύχημα. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15829N223</ED>
<ID>
ID:166765

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N22&aa=3</URL></REF>


Article

<CATEGORY>vin06</CATEGORY>

 <H2>Νεκρός στο κελί από ηρωίνη</H2>

ΛΑΡΙΣΑ 
ΝΕΚΡΟΣ βρέθηκε μέσα στο κελί του ο Ρουμάνος κρατούμενος Ντρανκίκι Νικολάε 36
χρόνων στις φυλακές Λάρισας. Πληροφορίες αναφέρουν ότι ο θάνατός του προήλθε
από δόση ναρκωτικών, η οποία ήταν πολύ καθαρή ή νοθευμένη. Ο Ρουμάνος ήταν
καταδικασμένος σε δις ισόβια για ανθρωποκτονία και ληστείες. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15829N224</ED>
<ID>
ID:166799

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N22&aa=4</URL></REF>


Article

<CATEGORY>vin06</CATEGORY>

 <H2>Έφερνε λαθραία καύσιμα από τη Σερβία</H2>

ΘΕΣΣΑΛΟΝΙΚΗ 
Γραφείο Βόρειας Ελλάδας 
ΥΠΟΘΕΣΗ λαθρεμπορίας
καυσίμων, με δράστη υπήκοο της Νέας Γιουγκοσλαβίας, αποκαλύφθηκε στο Τελωνείο
Ευζώνων Κιλκίς. 
Προερχόμενος από τη Νέα Γιουγκοσλαβία, ο Σέρβος οδηγός
βυτιοφόρου Μίλοραν Τζόρτζεβιτς έφθασε προχθές τα ξημερώματα στο Τελωνείο
Ευζώνων με προορισμό τη Θεσσαλονίκη. 
Στους τελωνειακούς ο Σέρβος οδηγός
είπε ότι το βυτιοφόρο της γιουγκοσλαβικής εταιρείας που οδηγούσε ήταν κενό
φορτίου. 
Κατά τη διάρκεια του ελέγχου που διενήργησαν οι τελωνειακοί,
διαπιστώθηκε ωστόσο ότι το βυτιοφόρο ήταν έμφορτο με 14.000 λίτρα βενζίνης
σούπερ. 
Το βυτίο με το φορτίο του κατασχέθηκε, δείγμα της βενζίνης
στάλθηκε για εξέταση στις αρμόδιες υπηρεσίες, ενώ ο Σέρβος οδηγός με τη
δικογραφία που σχηματίσθηκε εις βάρος του οδηγήθηκε στον εισαγγελέα,
κατηγορούμενος για λαθρεμπορία. 
Το ύψος των διαφυγόντων δασμών από την
παράνομη μεταφορά των 14.000 λίτρων βενζίνης αναμένεται να υπολογισθεί από τις
τελωνειακές αρχές των Ευζώνων Κιλκίς. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15829N225</ED>
<ID>
ID:166822

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N22&aa=5</URL></REF>


Article

<CATEGORY>vin06</CATEGORY>

 <H5>ΚΑΤΑΔΙΚΑΣΤΗΚΑΝ ΓΙΑ ΛΑΘΡΕΜΠΟΡΙΑ ΚΑΥΣΙΜΩΝ</H5>
<H2>Στη φυλακή τρεις τελωνειακοί</H2>

<H3></H3>Στη φυλακή οδηγήθηκαν χθες τρεις τελωνειακοί του ΙΑ' Τελωνείου Πειραιά και
δύο εκπρόσωποι εταιρειών πετρελαιοειδών και διανομής καύσιμων, για υπόθεση
λαθρεμπορίας καύσιμων από την οποία το Δημόσιο έχασε 335 εκατομμύρια
δραχμές.ΣΤΗΝ πρώτη δίκη για το λαθρεμπόριο πετρελαίου κατηγορούμενοι ήταν 11
τελωνειακοί και 7 εκπρόσωποι εταιρειών πετρελαιοειδών και διανομής καύσιμων.
Αθωώθηκαν δύο τελωνειακοί, οι Σταύρος Κοκκινόπουλος και Εμμανουήλ Μανδαλάκης,
ενώ, όπως είναι γνωστό, η δική διαχωρίστηκε και τρεις από τους κατηγορούμενους
(οι Θόδωρος Χρυσίνας, Γιάννης Χαχλάκης και Πέτρος Μακρής) θα δικαστούν στις 21
Μαΐου, επειδή επικαλέστηκαν προβλήματα υγείας. Επίσης εξακολουθούν να
διαφεύγουν της συλλήψεως οι εφοδιαστές Κώστας Τιλιγάδας και Βασίλης Δενδρινός,
οι οποίοι καταδικάστηκαν ερήμην για τη λαθρεμπορία, ο πρώτος σε φυλάκιση 4
χρόνων και χρηματικό πρόστιμο 16 εκατομμυρίων δραχμών και ο δεύτερος σε 3
χρόνια και 45 εκατομμύρια δραχμές. 
Ειδικότερα καταδικάστηκαν και
οδηγήθηκαν στον Κορυδαλλό οι τελωνειακοί Ευστράτιος Αλαμάρας (καταδικάστηκε σε
6,5 χρόνια και 50 εκατομμύρια δραχμές χρηματικό πρόστιμο), Πέτρος Σερίφης (12
χρόνια και καταβολή χρηματικού προστίμου 82 εκατομμυρίων δραχμών) και Ιωάννης
Χάνος (14 χρόνια και καταβολή 170 εκατομμύριων δραχμών). Οι εφοδιαστές που
οδηγήθηκαν στη φυλακή είναι οι Λάμπρος Ρεπούλιας (14 χρόνια και 148
εκατομμύρια δραχμές) και Ευάγγελος Σουλιώτης (12 χρόνια και 122 εκατομμύρια
δραχμές). 
Καταδικάστηκαν επίσης οι τελωνειακοί Ευάγγελος Σπανός σε
φυλάκιση 7 μηνών με τριετή αναστολή, ο Ευάγγελος Τσιαμπούλας σε 8 μήνες με
τριετή αναστολή, ο Ευάγγελος Τσιρώνης σε 16 μήνες με τριετή αναστολή, ο
Εμμανουήλ Μαρκογιαννάκης σε 16 μήνες με τριετή αναστολή και οι εφοδιαστές
Νίκος Σουλιώτης σε 3 χρόνια και 16 εκατομμύρια δραχμές (η απόφαση είχε
ανασταλτικό αποτέλεσμα μετά την έφεση) και Κοσμάς Λαουτάρης σε 3 χρόνια και 21
εκατομμύρια δραχμές. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15829N231</ED>
<ID>
ID:166673

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N23&aa=1</URL></REF>


Article

<CATEGORY>vin06</CATEGORY>

 <H2>Οι γονείς κακοποιούν 5 στα 10 εγκαταλελειμμένα παιδιά</H2>

ΘΕΣΣΑΛΟΝΙΚΗ 
Γραφείο Βόρειας
Ελλάδας 
ΠΕΝΤΕ στα δέκα παιδιά που βρέθηκαν μόνα τους... στο δρόμο
κακοποιήθηκαν από τους γονείς τους, ενώ το φαινόμενο της αιμομιξίας είναι το
συνηθέστερο στην Ελλάδα σε ό,τι αφορά τη σεξουαλική εκμετάλλευση ανηλίκων.
Σύμφωνα με τα στοιχεία που παρέθεσε στα «ΝΕΑ» η κοινωνική λειτουργός και
γενική γραμματέας του Διοικητικού Συμβουλίου της Εταιρείας Προστασίας Ανηλίκων
στη Θεσσαλονίκη Κ. Σαμουρίδου, στη συμπρωτεύουσα υπάρχει έλλειψη υποδομών σε
σχέση με την Αθήνα . 
Στο μεταξύ, από την πλευρά της, η Ελληνική Αστυνομία
υιοθετεί, σε συνεργασία με τις αντίστοιχες υπηρεσίες άλλων χωρών, σύγχρονες
μεθόδους και πρακτικές για την πρόληψη και καταστολή του φαινομένου. 
Όπως
είπε ο γενικός γραμματέας του υπουργείου Δημόσιας Τάξης Γ. Παπαδογιαννάκης
χθες, στο πλαίσιο της έναρξης των εργασιών της ομάδας εργασίας της Ιντερπόλ,
με θέμα τη σεξουαλική εκμετάλλευση ανηλίκων, τα παρόμοια περιστατικά στην
Ελλάδα χαρακτηρίζονται μεμονωμένα, αφού δεν έχει διαπιστωθεί δράση οργανωμένων
κυκλωμάτων. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15829N232</ED>
<ID>
ID:166725

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N23&aa=2</URL></REF>


Article

<CATEGORY>vin06</CATEGORY>

 <H2>70χρονος παρενοχλούσε 40χρονη</H2>

ΘΕΣΣΑΛΟΝΙΚΗ 
Γραφείο Βόρειας Ελλάδας 
ΕΠΙ ΔΕΚΑΤΕΣΣΕΡΙΣ
ολόκληρους μήνες εβδομηντάχρονος συνταξιούχος παρενοχλούσε σεξουαλικά από
το... τηλέφωνο γειτόνισσά του κατά τριάντα χρόνια νεώτερη, την ώρα που
απουσίαζε ο σύζυγός της από το σπίτι. Η άτυχη νοικοκυρά αγανακτισμένη, μέσω
των υπηρεσιών του ΟΤΕ, εντόπισε τον ενοχλητικό γείτονα, ο οποίος χθες
παραπέμφθηκε στο εδώλιο του Τριμελούς Πλημμελειοδικείου Θεσσαλονίκης και
καταδικάστηκε σε φυλάκιση 3 μηνών για προσβολή γενετήσιας αξιοπρέπειας κατ'
εξακολούθηση. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15829N233</ED>
<ID>
ID:166766

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N23&aa=3</URL></REF>


Article

<CATEGORY>vin06</CATEGORY>

 <H2>Σκοτώθηκε έπειτα από καβγά με τον πατέρα</H2>

<AUTHOR>Γ.ΒΟΥΝΑΤΣΟΣ</AUTHOR>

ΛΑΡΙΣΑ 
ΤΟΝ ΚΑΒΓΑ με τον πατέρα του τον πλήρωσε με την ίδια του τη ζωή
ο 14χρονος Σωτήρης Μούργκας, μαθητής Γυμνασίου από τον Αμπελώνα Λάρισας. 
Οι γονείς του έχασαν από προχθές το μεσημέρι τα ίχνη του έπειτα από καβγά που
είχε με τον πατέρα του. Πήρε το μηχανάκι που είχε αγοράσει πρόσφατα και έφυγε
προς άγνωστη κατεύθυνση. Χθες το πρωί δήλωσαν την εξαφάνισή του στην Αστυνομία
και απόγευμα βρέθηκε από διερχόμενο μέσα σε ένα χαντάκι με νερό, όπου είχε
πέσει όταν έχασε πιθανόν τον έλεγχο του δικύκλου. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15829N234</ED>
<ID>
ID:166800

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N23&aa=4</URL></REF>


Article

<CATEGORY>vin06</CATEGORY>

 <H2>Ζητούσε δουλειά</H2>
<H2>(Εικόνα μεγέθους : 5732 bytes)
</H2>
ΕΠΙ ΔΥΟ ώρες, από τις 6.30 έως τις 8.30 το πρωί,
απειλούσε, ζητώντας δουλειά και στέγη, ότι θα πέσει από την ταράτσα του
ξενοδοχείου «ΕΛΛΑΣ», στην Ομόνοια. Στο τέλος τον έπεισαν να κατέβει δύο φίλοι
του και αμέσως πήρε τον δρόμο για το αυτόφωρο, κατηγορούμενος για φθορές. Ο
20χρονος Τζανέτος Τζαπατσάρης (φωτό) είχε απολυθεί πριν από λίγους μήνες από
τον Κορυδαλλό και αντιμετώπιζε ψυχολογικά προβλήματα. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15829N235</ED>
<ID>
ID:166823

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N23&aa=5</URL></REF>


Article

<CATEGORY>vin06</CATEGORY>

 <H2>Φλογερή η «Ζίνα»</H2>

ΦΩΤΙΑ ξέσπασε μια ώρα μετά τα
μεσάνυχτα στο φορτηγό πλοίο «Ζίνα», που βρισκόταν αγκυροβολημένο για επισκευή
στο νέο μώλο της Δραπετσώνας. Η πυρκαγιά ξεκίνησε από άγνωστη αιτία σε
δεξαμενή στο πρυμναίο μέρος του πλοίου. Επί τόπου έσπευσαν 6 οχήματα της
Πυροσβεστικής με 20 άνδρες καθώς και δύο πλωτά πυροσβεστικά που κατάφεραν,
ύστερα από μιάμιση ώρα, να σβήσουν τη φωτιά. Σύμφωνα με τις αρχές δεν υπήρξε
κανένας τραυματισμός. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15829N236</ED>
<ID>
ID:166837

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N23&aa=6</URL></REF>


Article

<CATEGORY>vin06</CATEGORY>

 <H5>ΔΥΟ ΖΕΥΓΑΡΙΑ ΑΠΟ ΤΟΝ ΧΩΡΟ ΤΟΥ ΑΘΛΗΤΙΣΜΟΥ: ΣΥΝΔΥΑΖΟΥΝ ΟΙΚΟΓΕΝΕΙΑΚΗ ΖΩΗ ΚΑΙ
ΚΑΡΙΕΡΑ</H5>
<H5>Βούλα Πατουλίδου - Δημήτρης Ζαρζαβατσίδης</H5>
<H5>Γιώργος
Μποσγανάς - Λίζα Προδρομίδου</H5>
<H2>ΖΕΥΓΑΡΙΑ ΕΠΙΤΥΧΗΜΕΝΩΝ Επιδόσεις σε σπορ και σπίτι</H2>

<AUTHOR>ΔΗΜΗΤΡΑ ΣΚΟΥΦΟΥ</AUTHOR>

<H3></H3>Η
αγάπη τους για τον αθλητισμό ήταν η αιτία να συναντηθούν. Σκληρός και
ανταγωνιστικός ο χώρος τους, δεν επηρέασε την προσωπική τους σχέση. Συνδυάζουν
με επιτυχία την οικογενειακή ζωή και την καριέρα τους. Επιδόσεις στα γήπεδα
αλλά και στο σπίτι. Δύο ζευγάρια από τον χώρο του αθλητισμού που τα ενώνει η
αγάπη, αλλά και η λατρεία τους για το ευ αγωνίζεσθαι. 
ΚΑΙ οι δυο πρωταθλητές. Εκείνος 8ος
Ολυμπιονίκης της άρσης βαρών. Εκείνη το χρυσό κορίτσι της 25ης Ολυμπιάδας της
Βαρκελώνης, που μας έκανε να αισθανθούμε υπερήφανοι και να δακρύσουμε στο
άκουσμα του εθνικού μας ύμνου. 
Δημήτρης Ζαρζαβατσίδης και Βούλα
Πατουλίδου. Δύο εξαίρετοι αθλητές και δυο υπέροχοι άνθρωποι. Γνωρίστηκαν το
1984, δηλαδή πριν από 13 χρόνια, και από τότε δεν έπαψαν στιγμή να είναι μαζί.
Η Βούλα, στην αρχή της πρωταθλητικής της σταδιοδρομίας. Ο Δημήτρης, ήδη
καταξιωμένος πρωταθλητής και Ολυμπιονίκης. Στη σχέση τους «η Βούλα είναι το
γκάζι και εγώ το φρένο», λέει γελώντας ο Δημήτρης. 
Ο αγώνας για την
κορυφή, για το ψηλότερο σκαλί του βάθρου, κάνει συχνά τους αθλητές απόμακρους
και εγωιστές. «Στην αρχή της σχέσης μας χωρίζαμε κάθε λίγο», λέει η Βούλα.
«Φυσικά όχι στα σοβαρά. Εγώ δεν μπορούσα να ακολουθήσω τους ρυθμούς του
Δημήτρη με τη σκληρή προπόνηση. Όταν ήθελα να πάω σινεμά, εκείνος έπρεπε να
ξεκουραστεί. Αργότερα κατάλαβα τι ακριβώς του ζητούσα και πόσο υπερβολική
ήμουν. Κατάλαβα ότι εάν δεν ήταν και εκείνος αθλητής δεν θα μπορούσε να νιώσει
ούτε την αγωνία μου ούτε και να αντέξει τον τρόπο ζωής που μοιραία πρέπει να
έχουμε». 
Τις περισσότερες ώρες της ημέρας τις περνούν κάνοντας προπόνηση.
Ο Δημήτρης είναι πλέον για τη Βούλα και ένας από τους προπονητές της, και
μάλιστα αρκετά απαιτητικός και αυστηρός. «Όταν μπαίνουμε στο στάδιο ξεχνάμε
την προσωπική μας σχέση. Ξεχνάμε ότι είμαστε σύζυγοι. Πολλοί μάλιστα από τους
ανθρώπους που μας παρακολουθούν στις προπονήσεις μου δεν μπορούν να καταλάβουν
πώς είναι δυνατό να είναι τόσο σκληρός προπονητής και πώς ισορροπεί αυτή η
συμπεριφορά με την προσωπική μας σχέση», συμπληρώνει. 
Την απάντηση τη
δίνουν και οι δύο μαζί: «Μας ενώνει η αγάπη και η αμοιβαία εκτίμηση. Είμαστε
διαφορετικοί άνθρωποι, όμως ο ένας συμπληρώνει τον άλλο». Της Βούλας της
αρέσει το διάβασμα, ενώ του Δημήτρη το ζάπινγκ. Έτσι, όταν ο Δημήτρης βλέπει
τηλεόραση, η Βούλα διαβάζει και το αντίστροφο. 
Όπως λένε, ποτέ δεν άφησαν
τον ανταγωνισμό να μπει ανάμεσά τους. «Αν έφτανα να ανταγωνιστώ τον Δημήτρη,
σήμερα δεν θα ήμουν μαζί του. Όταν σε μια σχέση μπει ο ανταγωνισμός για να
αποδείξει ο ένας ότι είναι καλύτερος από τον άλλο, τότε παύει να υπάρχει η
σχέση. Είναι ο άνθρωπος που με στηρίζει. Είναι τα ματάκια που ψάχνω να βρω
στην εξέδρα πριν από κάθε μεγάλο αγώνα. Είναι ο μόνος που με ξέρει τόσο καλά·
όσο εγώ τον εαυτό μου», τονίζει η Βούλα και ο Δημήτρης συμπληρώνει: «Ο
ανταγωνισμός για μας είναι άγνωστος. Μαζί προσπαθούμε για ό,τι καλύτερο. Η
επιτυχία του ενός είναι και επιτυχία του άλλου. Όταν η Βούλα πήρε το χρυσό στη
Βαρκελώνη, ένιωσα σαν να το πήρα εγώ. Σαν να ακούστηκε για μένα ο εθνικός
ύμνος. Αφού είμαστε, τελικά, ένας άνθρωπος». 
ΓΝΩΡΙΣΤΗΚΑΝ πριν από 7 χρόνια σε ένα γήπεδο μπάσκετ.
Ήταν ακόμα φοιτητές στα ΤΕΦΑΑ. Μπασκεμπολίστες και οι δυο. Ο Γιώργος Μποσγανάς
παίζει σήμερα στην ομάδα του Πανιωνίου, η Λίζα Προδρομίδου έπαιζε παλαιοτέρα
στην ομάδα του Ζωγράφου. 
Σήμερα είναι προπονήτρια. Επτά χρόνια γνωριμίας
και δύο χρόνια γάμου. «Για τη γνωριμία μας στάθηκε αφορμή ένα γήπεδο μπάσκετ»,
λέει ο Γιώργος και συνεχίζει: «Τα κοινά ενδιαφέροντα σίγουρα ήταν στοιχείο
σημαντικό στην εξέλιξη της γνωριμίας αυτής». 
Δεν έχει χάσει κανένα αγώνα
της συζύγου του. «Πήγαινα ακόμα και στις προπονήσεις της», συμπληρώνει. Αλλά
και εκείνη είναι πάντα στις κερκίδες, ανεξάρτητα από τη σπουδαιότητα του αγώνα
που δίνει ο Γιώργος. 
Πολλές φορές συζητούν και σχολιάζουν όσα συμβαίνουν
μέσα στο γήπεδο. Ακόμα και τα λάθη που μπορεί να έκαναν στη διάρκεια ενός
παιχνιδιού. Όπως λένε και οι δύο, «πάντα κάτι καλό βγαίνει». 
Ο
ανταγωνισμός είναι για αυτούς άγνωστος. «Στην πλάκα μόνο προσπαθούσαμε να
πείσουμε ότι ο ένας ήταν καλύτερος από τον άλλο. Ποτέ όμως αυτό δεν το
πιστεύαμε». 
Οι προπονήσεις σκληρές. Και οι δύο, αρκετές ώρες τις περνούν
στο γήπεδο σουτάροντας. Το κοινό τους επάγγελμα τούς βοηθάει να κατανοούν ο
ένας τις ανάγκες του άλλου, το στρες και την αγωνία πριν από έναν μεγάλο
αγώνα, τη στενοχώρια της ήττας, ακόμα και την απομόνωση και το βαρύ πρόγραμμα
της προπόνησης. 
Η κοινωνική ζωή των «κοινών θνητών» δεν είναι
χαρακτηριστικό της δικής τους ζωής. «Σίγουρα δεν της πολυαρέσει που δεν
βγαίνουμε αρκετά», λέει χαμογελώντας ο Γιώργος. «Ξέρει όμως επίσης καλά τι
σημαίνει προετοιμασία και αγώνες». 
Και για τους δύο είναι πεποίθηση ότι το
κοινό επάγγελμα βοηθάει να γνωρίζει ο ένας τις ανάγκες του άλλου. Βοηθάει στο
να καταλαβαίνει γιατί γίνεται κάθε τι και να «υπομένει» τις δυσκολίες. 
Ανεξάρτητα από τους χαρακτήρες, οι κοινές παραστάσεις και οι εμπειρίες
λειτουργούν θετικά στη σχέση. Γιατί όχι, λοιπόν, «μαζί στο σπίτι, μαζί και στο
γήπεδο». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15829N371</ED>
<ID>
ID:166674

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N37&aa=1</URL></REF>


Article

<CATEGORY>vin06</CATEGORY>

 <H5>ΕΚΑΤΟΝΤΑΔΕΣ
ΚΟΥΡΔΟΙ ΖΟΥΝ ΥΠΟ ΑΘΛΙΕΣ ΣΥΝΘΗΚΕΣ ΔΙΠΛΑ ΣΤΟ ΛΙΜΑΝΙ ΤΗΣ ΠΑΤΡΑΣ</H5>
<H2>Φόβοι για επιδημίες</H2>

ΠΑΤΡΑ 
Στα παλιά
βαγόνια του ΟΣΕ, δίπλα στο λιμάνι της Πάτρας, εξακολουθούν να ζουν σε άθλιες
συνθήκες εκατοντάδες Κούρδοι πρόσφυγες, με την ελπίδα ότι με κάποιο καράβι θα
περάσουν στη Δυτική Ευρώπη. 
ΩΣΤΟΣΟ ο κίνδυνος για επιδημίες είναι ορατός,
ενώ οι τοπικοί φορείς χθες έκαναν σύσκεψη για το θέμα. 
Δήμος, νομαρχία και
περιφέρεια «σηκώνουν» τα χέρια ψηλά, ενώ στη χθεσινή σύσκεψη αναζητήθηκε λύση
στο δράμα των προσφύγων. 
Ο γενικός γραμματέας της περιφέρειας, κ. Γ.
Μουτσόπουλος, ανέφερε ότι έχει αποστείλει επείγοντα έγγραφα στα αρμόδια
υπουργεία, ζητώντας κυβερνητική παρέμβαση. 
Την ίδια στιγμή, όμως, οι
κάτοικοι της περιοχής εκφράζουν φόβους για επιδημίες, αφού οι Κούρδοι ζουν σε
απαράδεκτες συνθήκες, δίχως δυνατότητα ύδρευσης και αποχέτευσης. 
Στο
μεταξύ, ο καταυλισμός στα βαγόνια αναπτύσσεται καθημερινά, ενώ συχνά είναι και
τα επεισόδια με τους οδηγούς φορτηγών. 
«Για μας η Πάτρα είναι η ελπίδα ότι
μέσω του λιμανιού θα φτάσουμε κάποια στιγμή στην Ιταλία και μετά στη Γερμανία,
όπου είναι ο τελικός μας προορισμός», λέει ένας 40χρονος Κούρδος, που είναι
στα βαγόνια περισσότερο από δύο μήνες, μαζί με τη γυναίκα του και τα τρία
παιδιά του. 
Οι Γερμανοί, όμως, δεν τους θέλουν και οι Ιταλοί τούς
απαγορεύουν τη διέλευση από τη χώρα τους. 
«Κάθονται οι δύστυχοι εδώ στην
Πάτρα, κοιτάζοντας τα πλοία να φεύγουν. Και αναζητούν απίθανους τρόπους, μέχρι
και ρεσάλτο σε κάβους έκαναν, για να τρυπώσουν σε κάποιο από τα πλοία
λαθρεπιβάτες», λέει η 70χρονη Θεώνη Σακελάρη, η οποία έχει σπίτι στην περιοχή
και φροντίζει σχεδόν καθημερινά για το φαγητό των μικρών παιδιών τους. 
«Είναι επιτακτική η ανάγκη παρέμβασης πια του κράτους», αναφέρει ο Βλάσης
Βελλόπουλος και συμπληρώνει: «Βρισκόμαστε μπροστά σε αδιέξοδο. Πρέπει κάτι να
γίνει με αυτούς τους ανθρώπους». 
Ανώτατος αξιωματικός της Αστυνομίας
δήλωσε στα «ΝΕΑ» ότι «είναι αυτονόητο ότι η Πάτρα δεν μπορεί να προσφέρει
μόνιμη σίτιση και εργασία στους Κούρδους, οι οποίοι κινδυνεύουν να πέσουν και
θύματα εκμετάλλευσης είτε προσφέροντας φθηνή εργασία είτε, εξαπατημένοι, να
πληρώσουν και το τελευταίο τους δολάριο για τη δήθεν κρυφή μεταφορά τους στην
Ιταλία». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15829N381</ED>
<ID>
ID:166675

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N38&aa=1</URL></REF>


Article

<CATEGORY>vin06</CATEGORY>

 <H2>«Πόλεμος» επιστημόνων για το «βιολογικό φίλτρο»</H2>
<H2></H2>
ΠΟΛΥΧΡΟΝΕΣ επιδημιολογικές και κλινικές μελέτες θα χρειαστούν για να
αποδειχθεί αν τα τσιγάρα με το «βιολογικό φίλτρο» βλάπτουν λιγότερο από τα
άλλα τσιγάρα ή δεν έχουν καμία διαφορά. Εν τω μεταξύ, «πόλεμος» έχει ξεσπάσει
μεταξύ των επιστημόνων για την αποτελεσματικότητα του φίλτρου και κυρίως του
τσιγάρου με το φίλτρο που κυκλοφόρησε στην αγορά. 
Σε συνέντευξη Τύπου που
έδωσαν χθες οι τρεις επιστήμονες που ανακάλυψαν το φίλτρο, έδωσαν νέα στοιχεία
από μελέτες και μετρήσεις που έγιναν σε διάφορα ερευνητικά κέντρα, επιμένοντας
ότι το φίλτρο περιέχει δύο ουσίες ­ ενεργό άνθρακα εμπλουτισμένο με
αιμοσφαιρίνη ­ που λειτουργούν συνεργατικά, με αποτέλεσμα να εξουδετερώνονται
σε μεγάλο βαθμό πολλές οξειδωτικές ουσίες που προκαλούν τις σοβαρότερες βλάβες
στον ανθρώπινο οργανισμό. 
Τις απόψεις των εφευρετών του φίλτρου αντικρούει
και άλλος επιστήμονας, ο καθηγητής κ. Ν. Χούλης, γενικός γραμματέας της
Ελληνικής Αντικαπνιστικής Εταιρείας, ο οποίος σε χθεσινή του επιστολή προς τον
Τύπο χαρακτηρίζει το προϊόν «εξαιρετικά αμφισβητήσιμο και επικίνδυνο», γιατί
αν και δεν έχουν γίνει μελέτες που να αποδεικνύουν τους ισχυρισμούς για το
φίλτρο, οι καπνιστές ενθαρρύνθηκαν στο να πιστέψουν ότι το κάπνισμα των
τσιγάρων «BF» είναι ασφαλές. 
Ο κ. Χούλης δίνει, επίσης, στη δημοσιότητα
περίληψη της έκθεσης του εργαστηρίου Covance της Αγγλίας, το οποίο εξέτασε ένα
προς ένα τα στοιχεία που υποτίθεται ότι κατακρατούνται από το φίλτρο (πίσσα,
νικοτίνη, μονοξείδιο του άνθρακα, οξείδιο του αζώτου κ.ά.) και δεν βρήκε καμία
διαφορά ανάμεσα στα διάφορα δείγματα τσιγάρων. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15829N382</ED>
<ID>
ID:166726

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N38&aa=2</URL></REF>


Article

<CATEGORY>vin06</CATEGORY>

 <H2>Η τουριστική οικονομία της Κέρκυρας κινδυνεύει από την αλβανική μαφία</H2>

ΚΕΡΚΥΡΑ 
ΟΥΣΙΑΣΤΙΚΟ κίνδυνο να τιναχθεί
στον αέρα η τουριστική οικονομία της Κέρκυρας διαπιστώνουν οι παράγοντες του
νησιού, αν συνεχιστεί η εγκληματική δραστηριότητα της αλβανικής μαφίας στο
Βόρειο Ιόνιο. Με δηλώσεις τους χθες τόνιζαν τις ευθύνες της κυβέρνησης για την
κατάσταση που έχει διαμορφωθεί και απαιτούσαν τη λήψη άμεσων και ουσιαστικών
μέτρων. 
«Πώς είναι δυνατόν εμείς οι απλοί πολίτες να έχουμε προ πολλού
αντιληφθεί και επισημάνει τον κίνδυνο που εγκυμονεί για την οικονομία μας αυτή
η κατάσταση και η πολιτική ηγεσία όχι;» αναρωτήθηκε σε δηλώσεις του ο πρόεδρος
της Ένωσης Ξενοδόχων Παν. Μπράμος, προσθέτοντας πως τα θέματα ασφαλείας είναι
τα κρισιμότερα για τον τουρισμό. 
Αιχμηρός όμως ήταν σε δηλώσεις του και ο
δήμαρχος Κερκυραίων, Χρ. Σαρλής. Με ανοικτή επιστολή του στα ΜΜΕ τονίζει,
μεταξύ άλλων, πως ακόμη η κυβέρνηση δεν έχει κατορθώσει να εκτιμήσει το
αυτονόητο, ότι η εδραίωση της ανασφάλειας θα απειλήσει ολόκληρο το Ιόνιο και
θα έχει καταστρεπτικές συνέπειες για ολόκληρο τον ελληνικό τουρισμό. 
«Κωμικά» χαρακτήρισε τα μέτρα που έχει λάβει μέχρι σήμερα το ΥΕΝ ο δήμαρχος
Θιναλίων Γ. Μαχειμάρης ­ ο δήμος βρίσκεται στο βορειοανατολικό άκρο της
Κέρκυρας, ακριβώς απέναντι από τις αλβανικές ακτές. Έξι ολόκληρα χρόνια τα
γράφουμε και τα λέμε, τονίζει ο κ. Μαχειμάρης και προσθέτει πως η κατάσταση
έχει γίνει αφόρητη για τους επιχειρηματίες του δήμου του, αφού η κίνηση των
αλβανικών ταχυπλόων τη νύκτα μοιάζει με αστική συγκοινωνία. 
* Επίσης,
επικριτικά είναι και τα σχόλια των τοπικών μέσων ενημέρωσης. Το «Κερκυραϊκό
Βήμα» χαρακτηρίζει σε κύριο άρθρο του εμπαιγμό την αποστολή στην Κέρκυρα ενός
βραδυκίνητου σιδερένιου σκάφους για την αντιμετώπιση των μαφιόζων. 
Το
σκάφος αυτό φαίνεται και ακούγεται στα Τίρανα, σημειώνει ο συντάκτης της
εφημερίδας, τονίζοντας πως η ταχύτητα των 20 μιλίων που αναπτύσσει δεν μπορεί
να συγκριθεί με τα 60 ή τα 70 των Αλβανών. 
Χθες ο υφυπουργός Οικονομικών,
Γ. Δρυς, ανακοίνωσε πως με εντολή του εντάχθηκαν στον επιχειρησιακό σχεδιασμό
του Λιμενικού Σώματος για την αντιμετώπιση της αλβανικής μαφίας δύο
αντιλαθρεμπορικά ταχύπλοα του Σώματος Οικονομικού Εγκλήματος με σύγχρονα
ηλεκτρονικά συστήματα παρακολούθησης. 
Παράλληλα, ο κ. Δρυς τόνισε πως
πρέπει να αλλάξει η τακτική αντιμετώπισης των Αλβανών μαφιόζων από το Λιμενικό
Σώμα, οι οποίοι έχουν εντείνει τη δράση τους το τελευταίο διάστημα, λόγω της
ανυπαρξίας κράτους στη γειτονική χώρα. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15829N383</ED>
<ID>
ID:166767

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N38&aa=3</URL></REF>


Article

<CATEGORY>vin06</CATEGORY>

 <H2>Διακανονισμό ζητεί η ΕΥΔΑΠ για τον λογαριασμό της εκπαιδευτικού</H2>

ΠΡΟΤΑΣΗ για δίμηνη αναστολή του
προγραμματισμένου για σήμερα πλειστηριασμού του ακινήτου της εκπαιδευτικού κ.
Αγγελικής Κοντούλη-Παπαδημητρίου διατυπώθηκε χθες από την πλευρά της ΕΥΔΑΠ, με
την ελπίδα πως οι δύο αντίδικες πλευρές θα καταφέρουν να βρουν στο διάστημα
που μεσολαβεί εξωδικαστική λύση. 
Χθες το μεσημέρι η εκπαιδευτικός,
εξαντλώντας κάθε ένδικο μέσο που ο νόμος της παρέχει, δια του πληρεξουσίου
δικηγόρου της κ. Κωνσταντίνου Μπίκα άσκησε έφεση κατά παλαιότερης δικαστικής
απόφασης με την οποία είχε διαταχθεί ο πλειστηριασμός του ακινήτου της
οφειλέτιδος, που αποτελεί και το μοναδικό της περιουσιακό στοιχείο. 
Η
εκπαιδευτικός θα εμφανιστεί σήμερα το μεσημέρι στο συγκεκριμένο μέρος, όπου
έχει προγραμματιστεί ο πλειστηριασμός, αφού μέχρι αργά χθες το απόγευμα δεν
είχε απαντήσει εάν αποδέχεται την πρόταση που της έγινε από την πλευρά της
ΕΥΔΑΠ. 
Στην ανακοίνωση της εταιρείας αναφέρεται μεταξύ άλλων ότι: «Η
ΕΥΔΑΠ, σε ένδειξη καλής θέλησης και προκειμένου να βοηθήσει την κ.
Παπαδημητρίου, της πρότεινε να υπάρξει δίμηνη αναβολή του πλειστηριασμού του
ακινήτου της, ώστε στο διάστημα αυτό να της δοθεί η δυνατότητα να προβεί στο
διακανονισμό του χρέους της και να διευκολυνθεί για την εξόφλησή του.
Παρέχεται δε η διαβεβαίωση ότι η ΕΥΔΑΠ θα κάνει κάθε τι για την καλύτερη
αντιμετώπιση του προβλήματός της. Σε καμία περίπτωση όμως δεν είναι δυνατόν τα
βεβαιωμένα ληξιπρόθεσμα χρέη της κ. Παπαδημητρίου να διαγραφούν, καθ' ότι
πρόκειται περί δημοσίων εσόδων». 
Υπενθυμίζεται ότι η αντιδικία ανάμεσα
στις δύο πλευρές έχει ξεκινήσει από το 1990, όταν η κ. Παπαδημητρίου κλήθηκε
να πληρώσει λογαριασμό 772.628 δραχμών για κατανάλωση 3.000 κυβικών νερού. Η
ίδια αρνήθηκε να εξοφλήσει τον υπέρογκο αυτό λογαριασμό, όταν ύστερα από
έλεγχο διαπιστώθηκε ότι ο μετρητής του σπιτιού της ήταν χαλασμένος. 
Η
ΕΥΔΑΠ από τότε έχει διακόψει την παροχή νερού στο σπίτι της κ. Παπαδημητρίου,
η οποία όλα αυτά τα χρόνια προσπαθεί δια της δικαστικής οδού να βρει το δίκιο
της και να γλιτώσει έτσι το σπίτι της. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15829N384</ED>
<ID>
ID:166801

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N38&aa=4</URL></REF>


Article

<CATEGORY>vin02</CATEGORY>

 <H2>Προβληματίζουσα Ευρώπη</H2>

<AUTHOR>Γ.Ε. ΣΕΚΕΡΗ</AUTHOR>

ΚΟΙΝΟΣ παρονομαστής
των εκλογικών αναμετρήσεων στις τρεις κυριότερες κοινοτικές χώρες είναι η
πορεία προς την ευρωπαϊκή ενοποίηση. Υπό το πρίσμα δε αυτό, το αποτέλεσμα των
βρετανικών εκλογών ευλόγως ανακούφισε τους πάσης ιδεολογικής αποχρώσεως
ευρωπαϊστές. Μολονότι δεν θα έπρεπε να υπερεκτιμηθεί. Διότι, αν και σε
μικρότερο βαθμό από τους προκατόχους των, οι νέοι ιθύνοντες στο Λονδίνο
εμφανίζουν και αυτοί συμπτώματα παραδοσιακής βρετανικής αλλεργίας στους
ευρωομοσπονδιακούς θεσμούς. 
Τους οποίους, αντιθέτως, οι κ.κ. Σιράκ και Κολ
­ παρά την απροθυμία πολλών συμπατριωτών τους να αποδεχθούν τα συναφή βάρη ­
προβάλλουν ως κεντρικό τους στόχο. Διακινδυνεύοντας, μάλιστα, εν ονόματί τους,
ο μεν Γάλλος πρόεδρος την πρόωρη προσφυγή στις κάλπες, ο δε Γερμανός
καγκελάριος τη διεκδίκηση και πέμπτης θητείας. Πλην, για να απαλύνουν τις
εντός και εκτός εθνικών τους συνόρων αντιστάσεις στην ευρωπαϊκή τους πολιτική,
οι ηγέτες του γαλλογερμανικού άξονα τείνουν να δώσουν στην οικονομική Ευρώπη
το χρονικό προβάδισμα έναντι της πολιτικοστρατιωτικής. Και ως εκ τούτου
πιθανολογείται ότι, ενώ το χρονοδιάγραμμα για το ενιαίο νόμισμα θα τηρηθεί, η
Διακυβερνητική θα περιορισθεί σε διακοσμητικές βελτιώσεις της γνωστής μας
ΚΕΠΠΑ και η κοινοτική διεύρυνση δεν θα πάρει σάρκα και οστά πριν από την
πάροδο πενταετίας το ενωρίτερο. 
Πρόκειται, βέβαια, για επιλογές που δεν
συνάδουν με τις ελληνικές επιδιώξεις, αφού συνεπάγονται: Σίγουρο αποκλεισμό
μας από την πρώτη φάση της ΟΝΕ. Παραπομπή των «κοινών ευρωπαϊκών συνόρων» στις
καλένδες. Και περαιτέρω επιμήκυνση της ενταξιακής προοπτικής της Κύπρου. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15829N391</ED>
<ID>
ID:166718

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N39&aa=1</URL></REF>


Article

<CATEGORY>vin07</CATEGORY>

 <H5>ΖΗΤΗΜΑ ΩΡΩΝ Η ΚΑΤΑΛΗΨΗ ΤΗΣ
ΚΙΝΣΑΣΑ ΑΠΟ ΤΟΥΣ ΑΝΤΑΡΤΕΣ ΤΟΥ ΚΑΜΠΙΛΑ</H5>
<H2>Υπ' ατμόν ο Μομπούτου</H2>

Για σφαγές προσφύγων από τη Ρουάντα
κατηγορήθηκε χθες από την Ευρώπη ο αρχηγός των Ζαϊρινών ανταρτών, Λοράν
Καμπίλα. Οι δυνάμεις του βρίσκονται τώρα σε απόσταση αναπνοής από την Κινσάσα,
ενώ όλα δείχνουν ότι ο πρόεδρος Μομπούτου ετοιμάζεται να εγκαταλείψει τη χώρα.

ΟΙ ΑΝΘΡΩΠΙΣΤΙΚΕΣ οργανώσεις του ΟΗΕ ζήτησαν επειγόντως την
παρέμβαση του Συμβουλίου Ασφαλείας στο Ζαΐρ, το οποίο έχει μετατραπεί σε
«αληθινό σφαγείο», σύμφωνα με καταγγελία της κοινοτικής επιτρόπου για την
ανθρωπιστική βοήθεια Έμας Μπονίνο. Η επίτροπος κατήγγειλε τον αρχηγό των
ανταρτών Λοράν Καμπίλα ότι έχει μετατρέψει το Ανατολικό Ζαΐρ σε «αληθινό
σφαγείο» και ότι ένας τέτοιος άνθρωπος «δεν είναι σε θέση να κυβερνήσει τη
χώρα». 
Δεχόμενος έντονες πιέσεις να παραιτηθεί καθώς οι αντάρτες
πλησιάζουν στην Κινσάσα, ο πρόεδρος του Ζαΐρ Μομπούτου, επρόκειτο να
αναχωρήσει σήμερα για την Γκαμπόν. Αιτιολογώντας την απόφασή του να
εγκαταλείψει τη χώρα του αυτές τις κρίσιμες ώρες, ο Μομπούτου δήλωσε ότι
σκοπός του ταξιδιού του είναι να μετάσχει σε σύνοδο κορυφής με σκοπό την
ειρήνευση στο Ζαΐρ. 
Οι προελαύνουσες ανταρτικές δυνάμεις κάλεσαν χθες τα
κυβερνητικά στρατεύματα στην πρωτεύουσα Κινσάσα να παραδοθούν. Στην έκκληση
αναφέρεται ακόμα ότι οι αντάρτες έχουν δημιουργήσει ειδικά κέντρα παράδοσης
και ότι οι κυβερνητικοί στρατιώτες που θα παραδοθούν δεν έχουν να φοβηθούν
τίποτε. 
Οι ανταρτικές δυνάμεις του Λοράν Καμπίλα έχουν ανακοινώσει ότι
πλησιάζουν στην πρωτεύουσα και ότι η κατάληψή της είναι ζήτημα ωρών. Ο Καμπίλα
έχει καλέσει τον πρόεδρο Μομπούτου Σέσε Σέκο να παραδώσει την εξουσία για να
αποτραπεί μία αιματηρή αναμέτρηση μεταξύ των δυνάμεών του και των κυβερνητικών
στρατευμάτων. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15829N401</ED>
<ID>
ID:166663

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N40&aa=1</URL></REF>


Article

<CATEGORY>vin07</CATEGORY>

 <H2>Βιταμίνη Ε για τους ηλικιωμένους</H2>

ΟΙ ΗΛΙΚΙΩΜΕΝΟΙ που λαμβάνουν
εξαπλάσια ποσότητα βιταμίνης Ε από αυτήν που τους έχουν συστήσει οι γιατροί,
τονώνουν το γηρασμένο ανοσοποιητικό τους σύστημα, χωρίς να παρουσιάζονται
παρενέργειες, ανακοίνωσαν Αμερικανοί επιστήμονες. 
Σε δοκιμές που έγιναν
στη διάρκεια οκτώ μηνών, 88 υγιείς άνθρωποι άνω των 65 ετών έπαιρναν
συμπληρώματα βιταμίνης Ε ­ σε ποσότητα 60, 200 και 800 χιλιοστογράμμων την
ημέρα ­ ενώ η συνηθισμένη δόση που συνταγογραφούν οι γιατροί είναι 30
χιλιοστόγραμμα ημερησίως. 
Στους ηλικιωμένους που χορηγείτο συμπλήρωμα
βιταμίνης Ε 200 χιλιοστογράμμων παρατηρήθηκε σημαντική βελτίωση στην
ανοσολογική τους αντίδραση στα εμβόλια για την ηπατίτιδα Β και τον τέτανο,
αναφέρει ο Δρ Σιμίν Μεϊντάνι του Εργαστηρίου Θρεπτικής Ανοσολογίας του
Πανεπιστημίου Ταφτ στην Βοστώνη. 
«Από τη στιγμή που έχει διαπιστωθεί ότι
στους ηλικιωμένους μειώνεται η ανοσολογική αντίδραση του οργανισμού τους με
αποτέλεσμα να νοσούν συχνότερα και να αυξάνονται τα ποσοστά θνησιμότητας,
πρέπει να μελετηθεί προσεκτικότερα η χορήγηση αυξημένων ποσοτήτων βιταμίνης
Ε», γράφει ο Δρ Μεϊντάνι σε άρθρο που δημοσιεύεται στην Αμερικανική Ιατρική
Επιθεώρηση. 
Με την άποψη αυτή συμφωνεί και ο Δρ Ραντζίτ Τσάνγκντρα του
Πανεπιστημίου Μεμόριαλ του Καναδά. «Τα συμπληρώματα διατροφής ενισχύουν την
υγεία μας και μειώνουν τις ασθένειες», υπογραμμίζει και προσθέτει ότι: «Στη
Νότιο Αμερική η ετήσια χορήγηση συμπληρωμάτων κοστίζει λιγότερο από τρεις
επισκέψεις στον γιατρό ή μια μέρα νοσηλείας...». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15829N402</ED>
<ID>
ID:166719

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N40&aa=2</URL></REF>


Article

<CATEGORY>vin07</CATEGORY>

 <H2>Χορήγησαν αίμα μολυσμένο με AIDS</H2>

ΤΗΝ ΚΑΤΑΒΟΛΗ ποσού πλέον των
12 εκατ. δολαρίων στην αμερικανική κυβέρνηση με αντάλλαγμα την άρση της
ποινικής τους δίωξης αποδέχθηκαν τέσσερις φαρμακευτικές εταιρείες, που
κατηγορούνται για χορήγηση αίματος μολυσμένου από τον ιό του AIDS, ανακοίνωσε
το υπουργείο Δικαιοσύνης. 
Οι τέσσερις εταιρείες διώκονται με την κατηγορία
ότι κατά το διάστημα μεταξύ των ετών 1978-85 χορήγησαν ποσότητες αίματος για
μετάγγιση, οι οποίες κατά πάσα πιθανότητα ευθύνονται για τη μόλυνση
πολυάριθμων ασθενών με τον θανατηφόρο ιό. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15829N403</ED>
<ID>
ID:166760

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N40&aa=3</URL></REF>


Article

<CATEGORY>vin07</CATEGORY>

 <H2>Περιορισμένη η εκπροσώπηση γυναικών στα κέντρα αποφάσεων</H2>

ΣΧΟΛΙΑΖΟΝΤΑΣ ανακοίνωση του προέδρου της Ευρωπαϊκής Επιτροπής, Ζακ Σαντέρ, για
το θέμα των ίσων ευκαιριών μεταξύ ανδρών και γυναικών, ο αντιπρόεδρος του
Ευρωπαϊκού Κοινοβουλίου ­ ευρωβουλευτής της Νέας Δημοκρατίας, Γιώργος Ν.
Αναστασόπουλος, κατά τη σύνοδο της Ολομέλειας του Ευρωπαϊκού Κοινοβουλίου ­
υποστήριξε ότι ο πρόεδρος της Επιτροπής δεν έχει συναίσθηση ότι οι πρόοδοι
αυτές είναι πολύ περιορισμένες σε σχέση με το μέγεθος του προβλήματος. Στην
Ευρώπη, όπως επισήμανε ο κ. Αναστασόπουλος, η εκπροσώπηση των γυναικών (που
αποτελούν το 50% και πλέον του πληθυσμού) στα κέντρα λήψεως των αποφάσεων
είναι πολύ περιορισμένη. Στο ελληνικό Κοινοβούλιο οι γυναίκες αποτελούν το
6,3% των βουλευτών, στο γαλλικό το 6,4% και στο βρετανικό το 9,5%, πριν από
τις εκλογές που οδήγησαν στον διπλασιασμό του ποσοστού. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15829N404</ED>
<ID>
ID:166795

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N40&aa=4</URL></REF>


Article

<CATEGORY>vin07</CATEGORY>

 <H2>Ισόπαλη η 3η μονομαχία Κασπάροβ - Ντιπ Μπλου</H2>

<AUTHOR>ΜΑΝΩΛΗΣΠΙΜΠΛΗΣ</AUTHOR>

ΙΣΟΠΑΛΗ έληξε σήμερα τα ξημερώματα η τρίτη παρτίδα του ματς Κασπάροβ - Ντιπ
Μπλου (απόψε παίζεται η τέταρτη) και το σκορ της μεγάλης μονομαχίας
διαμορφώνεται πλέον σε 1,5-1,5. Ο Κασπάροβ, έχοντας τα λευκά, χρησιμοποίησε
μονοπάτια μη θεωρητικά ώστε να αδρανοποιήσει την τεράστια βιβλιοθήκη θεωρίας
ανοιγμάτων που περιέχεται στη μνήμη του άψυχου αντιπάλου του. Το όφελος ήταν
ότι, πράγματι, με την ολοκλήρωση της πρώτης φάσης της παρτίδας (άνοιγμα), η
θέση του παγκόσμιου πρωταθλητή ήταν ελαφρά καλύτερη. Αργότερα θυσίασε ένα
πιόνι με αντάλλαγμα μεγαλύτερη πρωτοβουλία κινήσεων. 
ΦΑΙΝΟΜΕΝΙΚΗ
ΑΤΟΛΜΙΑ 
Κάποια σχετική ατολμία δημιούργησε κατόπιν την εντύπωση ότι το
αντάλλαγμα σταδιακά εξανεμίζεται και το παραπάνω πιόνι θα μπορούσε να
δημιουργήσει πιθανότητες νίκης του υπερυπολογιστή. Αυτό όμως δεν συνέβη καθώς,
στη συνέχεια, ο Κασπάροβ μπόρεσε να μπλοκάρει καλά τη θέση ώστε ο αντίπαλος να
μην μπορεί να περάσει τις διαχωριστικές γραμμές. 
Ο Κασπάροβ πρότεινε
ισοπαλία στην 48η κίνηση. Η ομάδα της ΙΒΜ δέχτηκε με συνοπτικές διαδικασίες
καθώς, αν το κομπιούτερ έπαιζε κίνηση πριν αποδεχθούν την πρόταση, θα έπρεπε
να περιμένουν να ξαναέρθει η σειρά του Ντιπ Μπλου να παίξει. Σε γενικές
γραμμές η τρίτη παρτίδα ήταν πιο κοντά στην πρώτη παρά στη δεύτερη από
ποιοτικής απόψεως. Είναι φανερό ότι ο υπερυπολογιστής είναι αισθητά
βελτιωμένος σε σχέση με την περσινή εκδοχή του, ωστόσο δεν αποφεύγει ορισμένες
κινήσεις που παραπέμπουν στις παιδικές ασθένειες της τεχνολογίας των
σκακιστικών υπολογιστών. Συνηθέστερη από αυτές η άσκοπη επανάληψη κινήσεων
όταν δεν διαφαίνεται κάτι δυναμικό στον ορίζοντα της θέσης. Από την άλλη
μερι.α ο Κασπάροβ δείχνει να φοβάται και το μικρότερο ρίσκο. Χαρακτηριστικό
τού πόσο μεγάλη προσπάθεια καταβάλλει ο Κασπάροβ είναι ότι, σύμφωνα με
νεώτερες αναλύσεις, η θέση της δεύτερης παρτίδας στην οποία ο παγκόσμιος
πρωταθλητής εγκατέλειψε, ήταν ισόπαλη! Αυτό δεν μειώνει καθόλου την άριστη
απόδοση του υπολογιστή στη δεύτερη παρτίδα και το ξεδίπλωμα των αρετών του.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15829N405</ED>
<ID>
ID:166820

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N40&aa=5</URL></REF>


Article

<CATEGORY>vin07</CATEGORY>

 <H5>ΓΕΡΜΑΝΙΚΟ
ΔΙΚΑΣΤΗΡΙΟ ΤΗ ΦΩΤΟΓΡΑΦΙΖΕΙ ΓΙΑ ΣΧΕΣΕΙΣ ΤΗΣ ΜΕ ΤΗ ΜΑΦΙΑ ΝΑΡΚΩΤΙΚΩΝ</H5>
<H2>Χαστούκι στην Τσιλέρ</H2>

</H3>Διπλό πλήγμα δέχτηκε χθες η αντιπρόεδρος της τουρκικής κυβέρνησης,
Τανσού Τσιλέρ. Ένα στο εσωτερικό, από τους συμμάχους της στην κυβέρνηση
συνασπισμού, κι ένα στο εξωτερικό, με τη δημοσίευση δικαστικής απόφασης στη
Γερμανία, που αφήνει αιχμές για τις διασυνδέσεις της με τη μαφία των
ναρκωτικών. 
ΤΟ ΓΡΑΦΕΙΟ του Τούρκου πρωθυπουργού, Νετζμετίν Ερμπακάν,
κατέθεσε χθες αίτηση με την οποία ζητείται η άρση της βουλευτικής ασυλίας δύο
μελών του Κόμματος του Ορθού Δρόμου (DYP) της υπουργού Εξωτερικών, Τανσού
Τσιλέρ, εταίρου του Ερμπακάν στον κυβερνητικό συνασπισμό. 
Οι δύο βουλευτές
του DYP ­ ο πρώην υπουργός Εσωτερικών, Μεχμέτ Αγάρ, και ο κουρδικής καταγωγής
Σεντάτ Μπουτσάκ ­ αντιμετωπίζουν κατηγορίες για διασυνδέσεις με το οργανωμένο
έγκλημα και με ακροδεξιές οργανώσεις, σύμφωνα με το πρωθυπουργικό γραφείο. 
ΔΙΑΦΟΡΕΣ ΡΕΦΑΧ - DYP 
Το αίτημα για την άρση της ασυλίας των δύο
βουλευτών θα εξεταστεί τώρα από μια κοινή επιτροπή, η οποία έχει ένα μήνα
καιρό για να διατυπώσει την πρότασή της. Δεν έγινε σαφές αν το ισλαμικό Κόμμα
της Ευημερίας (Ρεφάχ) του Ερμπακάν πρόκειται να υποστηρίξει την άρση της
ασυλίας. 
Οι αναλυτές εκτιμούν ότι το θέμα αυτό θα χρησιμοποιηθεί στα
πολιτικά παιχνίδια εξουσίας μεταξύ των δύο κυβερνητικών κομμάτων. 
Ανάμεσα
στο Ρεφάχ και το DYP έχουν ανακύψει σοβαρές διαφορές απόψεων, καθώς οι
στρατιωτικοί του Εθνικού Συμβουλίου Ασφαλείας πιέζουν, απειλώντας με κυρώσεις
αν δεν κατασταλεί ο ισλαμικός φονταμενταλισμός. 
Το DYP υποστηρίζει τα
αιτήματα του Εθνικού Συμβουλίου Ασφαλείας, τα οποία το Ρεφάχ απορρίπτει. 
Η ΔΙΚΑΣΤΙΚΗ ΑΠΟΦΑΣΗ 
Στη Φρανκφούρτη, δικαστική απόφαση, που δόθηκε
χθες στη δημοσιότητα, υποστηρίζει ότι η τουρκική μαφία των ναρκωτικών έχει
μεγάλη επιρροή στους κυβερνητικούς κύκλους της Τουρκίας, η οποία φτάνει έως
την υπουργό Εξωτερικών, Τανσού Τσιλέρ. 
Στο σκεπτικό της απόφασης, βάσει
της οποίας είχαν καταδικασθεί τον Ιανουάριο τρεις λαθρέμποροι ναρκωτικών, το
δικαστήριο αναφέρει ότι το λαθρεμπόριο ναρκωτικών στην Τουρκία «βρίσκεται στα
χέρια των οικογενειών Σενόγλου και Μπαϊμπασίν», οι οποίες «έχουν σημαντική
επιρροή στους τουρκικούς κυβερνητικούς κύκλους, που φτάνει έως την υπουργό
Εξωτερικών, Τανσού Τσιλέρ, καθώς και στο κομμουνιστικό ΡΚΚ (Εργατικό Κόμμα του
Κουρδιστάν)». 
Σύμφωνα με το δικαστήριο, το οποίο διευκρινίζει ότι
βασίσθηκε σε «μια εκτεταμένη αστυνομική έρευνα», δύο οικογένειες «από την
Κωνσταντινούπολη προμηθεύουν την ευρωπαϊκή αγορά ναρκωτικών κυρίως με ηρωίνη».

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15829N411</ED>
<ID>
ID:166664

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N41&aa=1</URL></REF>


Article

<CATEGORY>vin07</CATEGORY>

 <H2>Το 80% της ηρωίνης στην Ευρώπη έρχεται από την Τουρκία</H2>

ΑΥΤΗ ΤΗ σχέση ανάμεσα στην Τανσού Τσιλέρ και τη
Μαφία των ναρκωτικών είχαν ήδη αναφέρει προφορικά οι δικαστές όταν είχαν
καταδικάσει, στις 22 Ιανουαρίου, έναν 
Τούρκο, έναν Ιταλό και ένα Βέλγο σε
ποινές κάθειρξης από πέντε ως εννέα 
χρόνια επειδή μετέφεραν οκτώ κιλά
ηρωίνης, τον Οκτώβριο του 1995, από την Κωνσταντινούπολη στη Φρανκφούρτη. 
Τότε η γερμανική δικαιοσύνη κατηγόρησε την υπουργό Εξωτεριών της Τουρκίας,
Τανσού Τσιλέρ, ότι συγκαλύπτει, 
όπως και άλλα μέλη της κυβέρνησης, 
το
εμπόριο ηρωίνης προς τη Γερμανία. 
Το 60% με 80% της ηρωίνης που κατάσχεται

στην Ευρώπη διακινείται μέσω της Τουρκίας, η οποία αποτελεί επίσης «σημείο
εκκίνησης» για τη διακίνηση του ναρκωτικού αυτού, εκτιμούν οι γερμανικές
αρχές. 
ΣΤΗ ΓΕΡΜΑΝΙΚΗ ΒΟΥΛΗ 
Εκπρόσωπος της γερμανικής κυβέρνησης
απαντώντας σε ερώτηση των 
Πρασίνων, στη Βουλή, διευκρίνισε ότι προορισμός
της ηρωίνης αυτής είναι οι βαλκανικές χώρες. 
Η γερμανική κυβέρνηση διέθεσε
στην Τουρκία από το 1992 ως το 1994, 1,5 εκατομμύριο μάρκα για τον εξοπλισμό
της Υπηρεσίας Διώξης Ναρκωτικών της τουρκικής αστυνομίας, στην Άγκυρα και την
Κωνσταντινούπολη. 
Τρία μέλη της γερμανικής Υπηρεσίας Διώξης Εγκλήματος
έχουν αποσπασθεί στην Τουρκία και ένας 
Τούρκος ειδικός εστάλη στη Γερμανία
για τον συντονισμό του αγώνα κατά των ναρκωτικών. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15829N412</ED>
<ID>
ID:166720

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N41&aa=2</URL></REF>


Article

<CATEGORY>vin07</CATEGORY>

 <H2>Πτώση κυκλοφοριών μαστίζει τις εφημερίδες στις ΗΠΑ</H2>
<H2></H2>
Η ΠΛΕΙΟΝΟΤΗΤΑ των αμερικανικών εφημερίδων βρίσκεται αντιμέτωπη
με μια νέα πτώση της κυκλοφορίας τους στο πρώτο τρίμηνο του τρέχοντος έτους,
σύμφωνα με το Γραφείο Ελέγχου Κυκλοφορίας. Μόνον τέσσερις από τις δέκα κύριες
εφημερίδες των ΗΠΑ βλέπουν την κυκλοφορία τους να μένει σταθερή ή στην
καλύτερη περίπτωση να σημειώνει κάποια αύξηση. Η μεγαλύτερη αύξηση ­ που
φθάνει το 4,7% με 1.068.812 φύλλα ημερησίως ­ είναι αυτή της «Los Angeles
Times». Παράλληλα, η «USA Today» συνεχίζει την ανοδική της πορεία (+2,7% με
ημερήσια κυκλοφορία 1.662.060 φύλλα), ενώ η «Newsday» κατάφερε να σταματήσει
την πτώση της και να παρουσιάσει μικρή αύξηση της τάξης του 0,7%. 
Η «San
Francisco Chronicle», που η κυκλοφορία της παραμένει σταθερή, εισήλθε στον
κατάλογο των δέκα κύριων αμερικανικών εφημερίδων, παίρνοντας τη θέση της
«Dallas Morning News». 
Τη μεγαλύτερη πτώση παρουσίασε η εφημερίδα «New
York Times» (-4,4% με καθημερινή κυκλοφορία 1.107.168 φύλλα), ενώ η
κυριακάτικη έκδοσή της έχασε τουλάχιστον εκατό χιλιάδες αναγνώστες. Σύμφωνα με
τους επικεφαλής της, η μείωση αυτή οφείλεται κυρίως στην αύξηση της τιμής της.
Η «Wall Street Journal» βλέπει τη μικρή πτώση της να σταθεροποιείται (-0,2% με
ημερήσια κυκλοφορία 1.837.194 φύλλα), ενώ, τέλος, η «Washington Post», με
πτώση 1,8% και μέση ημερήσια κυκλοφορία 818.231 φύλλα, φοβάται ότι ορισμένοι
από τους εν δυνάμει αναγνώστες της θα αρκούνται να ενημερώνονται πλέον
διαβάζοντας δωρεάν την εφημερίδα τους από το Ίντερνετ. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15829N413</ED>
<ID>
ID:166761

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N41&aa=3</URL></REF>


Article

<CATEGORY>vin07</CATEGORY>

 <H2>Η
Αίγυπτος ανησυχεί για τα γυμνάσια Τούρκων και Ισραηλινών στη Μεσόγειο</H2>

ΤΗ ΖΩΗΡΗ ανησυχία της για τις κοινές
ναυτικές ασκήσεις που θα πραγματοποιήσουν το καλοκαίρι στη Μεσόγειο το Ισραήλ,
η Τουρκία και οι Ηνωμένες Πολιτείες εξέφρασε χθες η Αίγυπτος. «Αν οι ασκήσεις
αυτές αποσκοπούν να στείλουν κάποιο ιδιαίτερο μήνυμα στους Άραβες, αποτελούν
σίγουρα πηγή ανησυχίας», δήλωσε ο Αιγύπτιος υπουργός Εξωτερικών Αμρ Μούσα. Αν
υπάρξει επιβεβαίωση ότι «οι ασκήσεις αυτές έχει αποφασιστεί να γίνουν, θα
υπάρξουν αντιδράσεις και από την Αίγυπτο και από τις αραβικές χώρες», πρόσθεσε
ο Αιγύπτιος υπουργός. 
Τη διεξαγωγή των ασκήσεων ανήγγειλε προχθές το
ισραηλινό υπουργείο 
Άμυνας. Τη μεγάλη ανησυχία του για το ενδεχόμενο
διεξαγωγής των ασκήσεων εξέφρασε και ο γενικός γραμματέας του Αραβικού
Συνδέσμου Εσμάτ Αμντέλ Μεγκίντ, ο οποίος τόνισε ότι «παρακολουθεί από κοντά
τις τουρκικές ενέργειες» για την ενίσχυση της στρατιωτικής συνεργασίας με το
Ισραήλ. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15829N414</ED>
<ID>
ID:166796

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N41&aa=4</URL></REF>


Article

<CATEGORY>vin07</CATEGORY>

 <H5></H5><H2>Ομαδικός τάφος για 47 πτώματα βρεφών, νηπίων</H2>

ΤΑ ΠΤΩΜΑΤΑ 47 βρεφών και νηπίων ανακαλύφθηκαν σε ομαδικό τάφο -
δεξαμενή γεμάτο με φορμόλη, στον περίβολο ενός νοσοκομείου της πόλης Κλουζ της
κεντρικής Ρουμανίας, ανακοίνωσε εκπρόσωπος της τοπικής αστυνομίας.«Πρόκειται
για 47 πτώματα μικρών παιδιών, 28 αγοριών και 19 κοριτσιών, ηλικίας ενός μηνός
έως τριών ετών», δήλωσε εκπρόσωπος της αστυνομίας.Τα περισσότερα από τα άτυχα
παιδιά είχαν εγκαταλειφθεί στο νοσοκομείο αμέσως μετά τη γέννησή τους και δεν
διέθεταν πιστοποιητικό γεννήσεως. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15829N415</ED>
<ID>
ID:166821

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N41&aa=5</URL></REF>


Article

<CATEGORY>vin07</CATEGORY>

 <H5>ΜΑΪΚΛ ΚΙΝΣΛΕΫ</H5>
<H2></H2><H2>Επιστροφή στο έντυπο</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

<H3></H3>Σταρ της δημοσιογραφίας στις
ΗΠΑ, ο Μάικλ Κίνσλεϋ είχε εγκαταλείψει την έντυπη δημοσιογραφία για την
ηλεκτρονική. Ήταν όμως λίγο νωρίς... 
«ΤΟ ΕΠΑΓΓΕΛΜΑ μας είναι να
ενημερώνουμε, όχι να καταστρέφουμε τα δάση», έλεγε ο 46χρονος Κίνσλεϋ πριν από
ένα χρόνο, όταν έφευγε από την Ουάσιγκτον και εγκαθίστατο στο Σιάτλ για να
δημιουργήσει το «Σλέιτ», ένα περιοδικό επικαιρότητας στο Ίντερνετ. Σήμερα,
έπειτα από εννέα μήνες «ον λάιν», το «Σλέιτ» (σημαίνει «Άβακας» και μην
ψάχνετε για κρυφό νόημα, επελέγη απλώς ως εύηχη λέξη) κάνει την επανάστασή
του: στο εξής θα κυκλοφορεί και σε χαρτί στα περίπτερα των ΗΠΑ. Όπως
διαπιστώθηκε, ήταν ο μόνος τρόπος για να το διαβάζουν στην Ουάσιγκτον. 
Η
σταδιοδρομία του Μάικλ Κίνσλεϋ έχει δημιούργησε ίσως πολλές αντιπάθειες,
ωστόσο δεν υπάρχει κανείς που να αμφισβητεί το ταλέντο του: διετέλεσε
διαδοχικά διευθυντής του «The New Republic», του έγκυρου εβδομαδιαίου
περιοδικού της αριστερής διανόησης, αρχισυντάκτης των αμερικανικών σελίδων του
«The Economist», και πάλι διευθυντής του «The New Republic», για να γίνει
τέλος βεντέτα της μικρής οθόνης με το «Crossfire», την επιτυχημένη πολιτική
εκπομπή του CNN. Η επιρροή που απέκτησε ήταν τεράστια και όταν, τον Νοέμβριο
του 1995, ανακοίνωσε πως αναχωρεί για το Σιάτλ και το συγκρότημα της
Microsoft, οι μεγαλόσχημοι της Ουάσιγκτον τον πήραν για τρελό: Να ζει μέσα στα
δένδρα; Να δουλεύει φορώντας τζιν; Να μην κολυμπάει στην ατμόσφαιρα της
διαρκούς συνωμοσίας και των φημών της πρωτεύουσας; Παραλογισμός. «Ήταν δύσκολο
να φύγω», παραδέχεται και ο ίδιος. «Ανακάλυψα όμως ότι είναι ευχάριστο να
δουλεύεις σε απόσταση πέντε λεπτών από το σπίτι σου και να ακούς πουλιά όταν
ξυπνάς το πρωί». 
Ο Μπιλ Γκέητς έδωσε το πράσινο φως για να στήσει το
ηλεκτρονικό περιοδικό χωρίς καν να τον συναντήσει· αυτός στρατολόγησε πολλές
μεγάλες πένες του παραδοσιακού Τύπου και από τα πρώτα «τεύχη» επιτέθηκε στον
Γκέητς για να αποδείξει την ανεξαρτησία του. Κάθε εβδομάδα οι σελίδες του
περιοδικού (τα μοναδικά έσοδα του οποίου προέρχονται από τις διαφημίσεις)
δέχονταν 700.000 επισκέψεις. Ωστόσο υπήρχε ένα πρόβλημα: το κατεστημένο της
Ουάσιγκτον δύσκολα κάθεται μπροστά σε μια οθόνη υπολογιστή και δεν διάβαζε το
«Σλέιτ». Έτσι ελήφθη η μεγάλη απόφαση και από τα μέσα του περασμένου μήνα
κυκλοφορεί παντού στις ΗΠΑ και η έντυπη εκδοχή του περιοδικού. «Διστάσαμε
πολύ, γιατί το χαρτί είναι ένα επικίνδυνο μέσο, το οποίο χρησιμοποιείται συχνά
από παιδεραστές και πολιτικούς εξτρεμιστές· "Ο Αγώνας Μου" του Χίτλερ γράφτηκε
σε χαρτί», ειρωνεύεται ο Κίνσλεϋ αντιστρέφοντας τις κατηγορίες που αποδίδονται
στο Ίντερνετ. Και η συμβουλή του: «Διαβάζετε το "Σλέιτ" ον λάιν αλλά, αν
θέλετε οπωσδήποτε να χρησιμοποιήσετε την έντυπη έκδοσή του, προσέξτε πολύ...».

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15829N421</ED>
<ID>
ID:166665

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N42&aa=1</URL></REF>


Article

<CATEGORY>vin07</CATEGORY>

 <H2>Τα
ερωτικά σκάνδαλα των Κέννεντυ</H2>

Η αμερικανική «βασιλική
οικογένεια» των Κέννεντυ έχει πρόβλημα με τις παραδοσιακές «οικογενειακές
αξίες». 
Η ΕΒΔΟΜΑΔΑ που πέρασε ήταν μια από τις πιο δύσκολες για τη
δυναστεία των Κέννεντυ: ένα μέλος της κατηγορήθηκε ότι έκανε έρωτα με μια
ανήλικη μπέιμπι σίτερ και ένα άλλο υποχρεώθηκε να ζητήσει συγγνώμη από την
πρώην σύζυγό του για την ανάρμοστη συμπεριφορά του. 
«Η ζωή γίνεται μερικές
φορές σκληρή, για όλους μας. Η οικογένειά μου δεν αποτελεί εξαίρεση. Απλώς
τραβάει περισσότερο την προσοχή», είπε για λογαριασμό των Κέννεντυ ο Τζόζεφ,
γιος του δολοφονηθέντος γερουσιαστή Ρόμπερτ Κέννεντυ, απολογούμενος στους
δημοσιογράφους που τον «ανέκριναν» για τον ερωτικό δεσμό του αδελφού του Μάικλ
με μια δεκατετράχρονη. 
Η ακτινοβολία και οι τραγωδίες της οικογένειας
τοποθέτησαν τους Κέννεντυ στην καρδιά πολλών Αμερικανών. Όμως, μια σειρά από
«παραστρατήματα» που έχουν συνδεθεί με το όνομά τους μπορούν να κάνουν πολλούς
ψηφοφόρους της Μασαχουσέτης να τους ξεγράψουν. Οι δημοσκοπήσεις, εν όψει των
εκλογών για την ανάδειξη κυβερνητών, δείχνουν σημαντική μείωση της
δημοτικότητας του μέλους της Βουλής των Αντιπροσώπων Τζόζεφ Κέννεντυ, εδώ και
τέσσερις μήνες, από τότε που άρχισαν να πέφτουν βροχή τα σκάνδαλα. «Για πολλές
γενιές, οι άνδρες των Κέννεντυ ανατρέφονταν με τη νοοτροπία του
γυναικοκατακτητή», λέει ο Λόρενς Λίμερ, συγγραφέας του βιβλίου «Οι γυναίκες
των Κέννεντυ». 
Η οικογενειακή ιστορία βρίθει από εξωσυζυγικούς δεσμούς.
Ακόμη και ο ιδρυτής της δυναστείας, πολυεκατομμυριούχος Τζόζεφ Κέννεντυ, είχε
ερωτικές σχέσεις με τις ηθοποιούς Γκλόρια Σβάνσον, Κονστάνς Μπένετ και Νάνσι
Κάρολ, ενώ ήταν παντρεμένος με την Ρόουζ, τη γυναίκα που ανέθρεψε τους
τέσσερις γιους και τις πέντε κόρες του ζευγαριού. 
Τώρα, φαίνεται πως οι
οικογενειακές περιπέτειες έχουν κουράσει αρκετούς ψηφοφόρους της Μασαχουσέτης,
μιας πολιτείας όπου ποτέ κανένας Κέννεντυ δεν έχασε εκλογές. Ίσως, ο βουλευτής
Τζόζεφ Κέννεντυ να είναι ο πρώτος που θα σπάσει την παράδοση, αν χάσει, όπως
δείχνουν οι δημοσκοπήσεις, τις πολιτειακές εκλογές που θα διεξαχθούν στις
αρχές του προσεχούς έτους. Στα τέλη του περασμένου μήνα, ο Τζόζεφ αναγκάστηκε
να ζητήσει συγγνώμη από την πρώην σύζυγό του. Η Σίλα Ροτς Κέννεντυ βρίσκεται
σε περιοδεία για να διαφημίσει το βιβλίο της «Θρυμματισμένη πίστη», στο οποίο
εξιστορεί την κακομεταχείριση που υπέστη από τον σύζυγό της και τις
προσπάθειές του να διαλύσει τον γάμο τους. Την ίδια ώρα, ο Μάικλ Κέννεντυ και
η σύζυγός του Βικτόρια Γκίφορντ ανακοίνωσαν τη διάλυση του γάμου τους, καθώς η
Εισαγγελία της Μασαχουσέτης άρχιζε ανακρίσεις, ύστερα από καταγγελίες ότι ο
Μάικλ διατηρούσε σεξουαλικές σχέσεις με τη δεκατετράχρονη μπέιμπι σίτερ της
οικογένειας. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15829N422</ED>
<ID>
ID:166721

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N42&aa=2</URL></REF>


Article

<CATEGORY>vin07</CATEGORY>

 <H5>Μια νέα...
</H5><H5>Θεωρητικός...</H5>
<H5>Συντηρητικό...</H5>
<H5>Ο Τζων Εκκλς...</H5>
<H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... συνιστώσα είναι ορατή στο πολιτικό και πνευματικό τοπίο των ΗΠΑ.
Ένα είδος αντίδρασης στην πολιτική σκέψη του Τζων Ρωλς, το ρεύμα του
«communitarism» εκφράζει την ανησυχία για την ηθική κατάπτωση και για τη
διάλυση των οικογενειών. Ο «κοινοτισμός» (βολική όσο και άτεχνη απόδοση του
όρου) προτείνει την αναζήτηση της ευτυχίας στην αρετή, στην οικογένεια, στη
θρησκεία. Οι θεωρητικοί του πληθαίνουν. Το ξεκίνημα φαίνεται πως βρίσκεται
στον καθηγητή Άλασνταιρ Μάκινταϊρ του πανεπιστημίου Βάντερμπιλτ, που ήδη από
το ΄81 («Μετά την αρετή») ανακαλούσε τους Αμερικανούς στην πολιτική και
κοινωνική ορθοδοξία. «Αφήστε τον Νίτσε ­ ήταν το μήνυμα ­ και πιάστε
Αριστοτέλη». 
... του κοινοτισμού είναι και ο
Τσαρλς Ταίυλορ, καθηγητής στο Μακ Γκιλ («Πηγές του Εγώ», ΄89). «Δουλειά,
θρησκεία, οικογένεια», διαλαλεί. Αυτά κάνουν τον άνθρωπο. Αυτά είναι που αν τα
χάσεις, χάνεσαι. Ο Μάικλ Σάντελ πάλι, του Χάρβαρντ ­ κατά πολλούς ο αρχηγός
σήμερα του κινήματος ­ κηρύσσει απλά την επιστροφή στην ηθική («Δυσφορία στη
Δημοκρατία», ΄96). Και τι είναι ηθική; «Η ατομική ευθύνη», απαντά ο Αμιτάι
Ετσιόνι του πανεπιστημίου της Ουάσινγκτον («Το Πνεύμα της Κοινότητας», ΄93).
«Να αντικαταστήσουμε την κουλτούρα των δικαιωμάτων με την κουλτούρα της
ευθύνης». Τα δικαιώματα καταπιέζουν και τη Μαίρη Ανν Γκόρντον («Μιλώντας για
Δικαιώματα: Η Πτώχυνση του Πολιτικού Λόγου», ΄91). Το πιο ενδιαφέρον: Δεν
είναι όλοι αυτοί δεξιοί, όπως θα υπέθετε κανείς. Ο κοινοτισμός εμφανίζεται και
ως αριστερή πρόταση, ως φιλολαϊκό αίτημα αλλαγής. 
... ρεύμα που μοιάζει επανάσταση, ή.... το ακριβώς αντίστροφο (αναλόγως
σκοπιάς), ο κομμουνιταρισμός επισημαίνεται και από τον Ζαν Ντανιέλ, και
μάλιστα στην Ευρώπη. «Ξαφνιάστηκα που άκουσα να μιλούν και στο Λονδίνο γι'
αυτή τη λεγόμενη κοινοτιστική σχολή», γράφει στο «Νουβέλ Ομπσερβατέρ». Εύλογες
πάντως οι αναζητήσεις, λέει ο Ντ., όταν έχεις τέτοια ερωτηματικά. «Λόγου χάρη,
πώς να διορθώσεις τον καπιταλισμό χωρίς ν' αυξήσεις το κράτος. Ή πώς να
πολεμήσεις την αβουλία και την ψυχολογία εξάρτησης που δημιουργεί συχνά το
Ταμείο Ανεργίας στον επιδοτούμενο». Μετά την κρίση του μαρξισμού, πιστεύει ο
αρθρογράφος, δεν έχουμε την πολυτέλεια ν' αφήσουμε ξεκρέμαστα τα ερωτήματα που
γεννά η κρίση της σοσιαλδημοκρατίας. (Μετά τον μετακομμουνισμό.... έρχεται και
μετασοσιαλισμός;) 
... που πέθανε πρόσφατα 94 ετών, είχε θέσει
ένα ερώτημα που ήταν καθαυτό ανησυχητικό. Η ευφυΐα, η δημιουργικότητα, το ήθος
­ ρωτούσε ­ είναι θέμα απλώς αλληλεπίδρασης μορίων του εγκεφάλου; Υπόθεση
χημικών διεργασιών; Ή μήπως πρόκειται για εκφάνσεις κάποιων άυλων ­ και ίσως
εκ του μακρόθεν ­ «παραγγελιών» προς τα 100 δισεκατομμύρια νευρώνες του
εγκεφάλου μας (όσα και τ' αστέρια ενός γαλαξία); Καρτεσιανός δυϊστής, ο Εκκλς
διαχωρίζει τον νου από το μυαλό. Τα τελευταία χρόνια, είχε διατυπώσει τη
«θεωρία των ψυχονίων». Μόρια σκέψης, διάθεσης, «ψυχής» ­ έλεγε ­ κυκλοφορούν
εντός μας. Αόρατα, ασύλληπτα και ανυπόστατα. Αλλά καθοριστικά. Τον Εκκλς, τον
μεγαλύτερο ερευνητή και χαρτογράφο της (ορατής) εγκεφαλικής ουσίας, τίμησαν με
δέος οι Σουηδοί σοφοί με Νόμπελ Ιατρικής. Ειρωνεία θαρρείς ­ ή οιωνός ­ που
ένας τέτοιος θετικιστής κάρφωσε το μάτι του τόσο επίμονα στην Άλλη διάσταση.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15829N423</ED>
<ID>
ID:166762

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N42&aa=3</URL></REF>


Article

<CATEGORY>vin08</CATEGORY>

 <H5>ΑΥΞΗΣΗ ΚΑΤΑ
15% ΕΝ ΣΧΕΣΕΙ ΜΕ ΤΟ 1995</H5>
<H2>10 Τράπεζες είχαν κέρδη 232 δισ. το '96</H2>

<AUTHOR>ΣΕΡΑΦΕΙΜ ΠΟΛΙΤΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 16810 BYTES)
</AUTHOR>

Κέρδη με «ουρά»
πραγματοποίησαν οι Τράπεζες και το 1996. Αυτό προκύπτει από την επεξεργασία
των στοιχείων των ισολογισμών των Τραπεζών που δείχνουν τα αποτελέσματά τους
το περασμένο έτος. 
Σύμφωνα με τα στοιχεία αυτά, το 1996 τα κέρδη των δέκα
μεγαλύτερων Τραπεζών εκτινάχθηκαν για ακόμη μια φορά στα ύψη, με αποτέλεσμα να
ξεπεράσουν τα 230 δισεκατομμύρια δραχμές. Όσο δηλαδή, περίπου, και η ετήσια
υπέρβαση των ελλειμμάτων του προϋπολογισμού. Ειδικότερα αυτές οι 10 Τράπεζες
παρουσίασαν κέρδη 232,815 δισεκατομμυρίων δραχμών έναντι 202,617 δισ. δρχ. το
1995. Πρόκειται για αύξηση της τάξης του 15%, όταν το ίδιο έτος ο πληθωρισμός
αυξήθηκε κατά 7,3% και φυσικά το ίδιο περίπου ανέβηκαν και οι μισθοί. 
Η
«ΨΑΛΙΔΑ» 
Κατά κύριο λόγο ο όγκος των τραπεζικών κερδών το 1996 προήλθε από
τη διατήρηση σε υψηλά επίπεδα της διαφοράς μεταξύ των επιτοκίων χορηγήσεων και
των επιτοκίων καταθέσεων. Η «ψαλίδα» αυτή ήταν στο τέλος του 1996 ­ κατά μέσο
όρο ­ 6,2 ποσοστιαίες μονάδες, όπως προκύπτει από την πρόσφατη έρευνα της
Τράπεζας Πίστεως, ποσοστό που κατατάσσει τις ελληνικές Τράπεζες στις πιο
ακριβές στην Ευρώπη, μετά τις γερμανικές, που έχουν αντίστοιχη διαφορά
επιτοκίων 7,3 ποσοστιαίων μονάδων. Ενδεικτικό είναι επίσης ότι η διαφορά
μεταξύ των επιτοκίων για τα καταναλωτικά δάνεια και των καταθέσεων
ταμιευτηρίου ξεπερνά σήμερα τις 11,5 μονάδες, ενώ η αντίστοιχη διαφορά με τα
επιτόκια για τις πιστωτικές κάρτες ξεπερνά τις 14,75 μονάδες. 
ΤΑ ΟΜΟΛΟΓΑ

Όμως, ακόμη μία «πηγή» για τα κέρδη που πραγματοποίησαν πέρυσι οι Τράπεζες
αποτέλεσαν και τα υψηλά επιτόκια που προσέφερε το Δημόσιο στους κρατικούς
τίτλους, αναδεικνύοντάς τους σε μια πολύ ελκυστική τοποθέτηση των ρευστών
διαθεσίμων των Τραπεζών. 
Αναλυτικότερα, η Εθνική Τράπεζα πέτυχε πέρυσι το
μεγάλο «ρεκόρ», αυξάνοντας τα κέρδη της κατά 48,1%. Τα κέρδη της ανήλθαν στα
61,4 δισ. δρχ. από 41,4 δισ. δρχ. το 1995. 
Η διοίκηση της Τράπεζας βέβαια
προτίμησε το δύσκολο δρόμο του εκσυγχρονισμού και αποφάσισε να μη διανείμει
κέρδη για την περυσινή χρονιά, αλλά να τα διαθέσει για την εξυγίανσή της. 
ΑΛΦΑ ΚΑΙ ΠΡΩΤΗ 
«Πρωταθλήτρια» στις ιδιωτικές Τράπεζες αναδείχθηκε για άλλη
μια χρονιά η Τράπεζα Πίστεως. Τα κέρδη της αυξήθηκαν κατά 18,9% και έφτασαν τα
60,396 δισ. δρχ. από 50,796 δισ. δρχ. το 1995. 
Η Τράπεζα Εργασίας αύξησε
τα κέρδη της κατά 19,7% (έφτασαν τα 44,834 δισ. δρχ.). Ωστόσο τη μεγαλύτερη
ποσοστιαία αύξηση κερδών, κατά 79,8%, παρουσίασε η Κτηματική Τράπεζα. Πέτυχε
κέρδη 36 δισ. δρχ. από 20 δισ. δρχ. το 1995, λόγω της μεγάλης ζήτησης για
στεγαστικά δάνεια που σημειώθηκε πέρυσι ως αποτέλεσμα της πτώσης των επιτοκίων
τους. Πάντως, μειωμένα κέρδη παρουσίασαν οι Τράπεζες Εμπορική και Ιονική. Η
μείωση των κερδών της πρώτης οφείλεται περισσότερο στην περσινή λογιστική
διόγκωση των αποτελεσμάτων της. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15829N431</ED>
<ID>
ID:166677

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N43&aa=1</URL></REF>


Article

<CATEGORY>vin08</CATEGORY>

 <H2>Στο σφυρί πάλι τα οικόπεδα στον Διόνυσο</H2>

ΣΤΟ ΣΦΥΡΙ βγάζει η
Κτηματική Εταιρεία του Δημοσίου 14 οικόπεδα στον Διόνυσο και προσδοκά να
εισπράξει 840 εκατ. δραχμές. 
Η πώληση των οικοπέδων θα γίνει με προφορικό
πλειοδοτικό διαγωνισμό στις 11 Ιουνίου. 
Συγκεκριμένα, όλα τα οικόπεδα
έχουν εμβαδόν 1.556,59 τ.μ. και οι τιμές εκκίνησης του διαγωνισμού θα
κινούνται από 62.800.000 δραχμές μέχρι 70.500.000 δραχμές. 
Σύμφωνα με
πληροφορίες, τους αμέσως προσεχείς μήνες αναμένεται ότι θα ξεκινήσουν οι
διαδικασίες για την πώληση γης που ανήκει στο Δημόσιο στο Σέδες και τη Ρόδο.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15829N432</ED>
<ID>
ID:166728

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N43&aa=2</URL></REF>


Article

<CATEGORY>vin08</CATEGORY>

 <H2>Καθ' οδόν 420.000 εκκαθαριστικά της Εφορίας</H2>

ΜΕΧΡΙ τις 15 Μαΐου
θα έχουν ταχυδρομηθεί από το ΚΕΠΥΟ συνολικά 530.000 εκκαθαριστικά σημειώματα
προς τους φορολογούμενους για τις δηλώσεις που υπέβαλαν φέτος στην Εφορία. 
Στα 111.000 εκκαθαριστικά σημειώματα, που ήταν η πρώτη παρτίδα, θα προστεθούν
άλλα 420.000 σημειώματα, η αποστολή των οποίων θα ξεκινήσει την προσεχή
Δευτέρα και θα ολοκληρωθεί την Παρασκευή. 
Η σύνθεση και αυτών των
εκκαθαριστικών σημειωμάτων θα είναι ανάλογη με αυτή του πρώτου πακέτου των
111.000, όπου τα 50.000 ήταν χρεωστικά, τα 40.000 πιστωτικά και τα υπόλοιπα
21.000 μηδενικά. 
Έτσι, για μία ακόμη φορά, προτεραιότητα θα δοθεί σε όσους
πρέπει να καταβάλουν επιπλέον φόρο, προκειμένου να στηριχθεί η προσπάθεια
αύξησης των εσόδων του προϋπολογισμού. 
Ο στόχος που έχει θέσει το ΚΕΠΥΟ
είναι μέχρι τέλος Ιουλίου να έχει ολοκληρωθεί η αποστολή όλων των
εκκαθαριστικών σημειωμάτων και να απομείνουν μόνο όσα χρειάζονται περαιτέρω
έλεγχο. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15829N433</ED>
<ID>
ID:166771

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N43&aa=3</URL></REF>


Article

<CATEGORY>vin08</CATEGORY>

 <H2>3 δισ. θα κοστίσει η επεξεργασία του Ε9</H2>

ΠΟΣΟ ΥΨΟΥΣ 3 δισ. δρχ.
θα καταβάλει το υπουργείο Οικονομικών στην εταιρεία που θα αναλάβει την
επεξεργασία των στοιχείων του εντύπου Ε9 (ακίνητα). 
Το τίμημα αυτό θα
ορίζεται στην προκήρυξη του διαγωνισμού που άμεσα πρόκειται να ανακοινωθεί από
το υπουργείο για την επιλογή της εταιρείας που θα αναλάβει το έργο. 
Ήδη,
σύμφωνα με πληροφορίες, η προκήρυξη εγκρίθηκε από το υπουργείο Προεδρίας. 
Πρόβλημα όμως συνεχίζει να υπάρχει σχετικά με το ύψος του τιμήματος για τη
μηχανοργάνωση του Τελωνείου. Ο νόμος ορίζει ότι το τίμημα για το έργο δεν
μπορεί να υπερβεί το 1,5 δισ. δρχ., ενώ οι προσφορές των εταιρειών ξεπερνούν
τα 4,5 δισ. Οι εταιρείες που έχουν υποβάλει προσφορά είναι οι ΙΒΜ, Unissis,
Intrasoft - ΙΒΜ και η Ameridata. 
Να σημειωθεί ότι χθες δόθηκε στη
δημοσιότητα το νομοσχέδιο για τη φορολόγηση των ηλεκτρονικών παιχνιδιών για
τις διατάξεις του οποίου έγραψαν πρόσφατα τα «ΝΕΑ». Πρόκειται να κατατεθεί στη
Βουλή με τη μορφή τροπολογίας στο νομοσχέδιο για τον φοροτέχνη - λογιστή.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15829N434</ED>
<ID>
ID:166803

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N43&aa=4</URL></REF>


Article

<CATEGORY>vin02</CATEGORY>

 <H2>SOS για
επιχειρήσεις</H2>

<AUTHOR>ΓΙΑΝΝΗ ΣΙΩΤΟΥ</AUTHOR>

ΜΙΑ βραδυφλεγής βόμβα στα θεμέλια χιλιάδων
ελληνικών επιχειρήσεων έχει ήδη «ανάψει». Ο δανεισμός σε συνάλλαγμα των
επιχειρήσεων στο τέλος του 1996 ξεπέρασε τα 2,1 τρισ. δραχμές. Αυτό σημαίνει
ότι το 30% περίπου των δανεικών που έχουν πάρει συνολικά επιχειρήσεις και
καταναλωτές είναι σε συνάλλαγμα. Πολλοί από τους οφειλέτες δεν έχουν «καλύψει
την πλάτη» τους σε απότομες διακυμάνσεις των ξένων νομισμάτων στα οποία έχουν
δανεισθεί. Αυτό πρακτικά σημαίνει ότι μία «ενίσχυση» ενός ξένου νομίσματος
μπορεί να φορτώσει με πρόσθετο χρέος εκατομμυρίων. 
Έτσι διαμορφώνονται οι
συνθήκες για τη δημιουργία μιας νέας γενιάς προβληματικών επιχειρήσεων. Ο
μοναδικός τρόπος για να αντιμετωπισθεί το πρόβλημα του δανεισμού σε συνάλλαγμα
είναι η σωστή διαχείριση του χρέους με κάλυψη των συναλλαγματικών κινδύνων και
εκμετάλλευση των ωφελειών που έχουν οι επιχειρήσεις από τη μείωση του κόστους
δανεισμού. 
Όταν όμως η προτεραιότητα δεν δίδεται στην επιχείρηση τότε
μοιραία, όταν έλθει η ώρα των προβλημάτων, οι καπετάνιοι θα σηκώσουν τα «χέρια
ψηλά». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15829N435</ED>
<ID>
ID:166836

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N43&aa=5</URL></REF>


Article

<CATEGORY>vin08</CATEGORY>

 <H5>«ΕΦΙΚΤΟ ΡΕΚΟΡ ΜΕΣΑ
ΣΤΟ '97 ΚΑΙ ΟΙ 2.000 ΜΟΝΑΔΕΣ...»</H5>
<H5>Πρωτοφανή τα
κέρδη</H5>
<H5>Μετατόπιση κεφαλαίων</H5>
<H5>Ο
δεκάλογος των αιτίων</H5>
<H2>Ψηλότερα βλέπουν το Χρηματιστήριο</H2>

<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Χρυσή τριετία για
το Χρηματιστήριο προβλέπουν τώρα οι... παροικούντες τη Σοφοκλέους χρηματιστές,
σύμβουλοι, μέτοχοι και άλλοι ειδικοί. 
Σύμφωνα με όσα υποστηρίζουν, το όριο
των 1.500 μονάδων στον Γενικό Δείκτη Τιμών των μετοχών δεν είναι τίποτα
μπροστά στο όριο των 2.000 μονάδων, που για τους πιο αισιόδοξους είναι εφικτό
ρεκόρ για το 1997. 
Μάλιστα, υπάρχουν και οι υπεραισιόδοξοι, που δεν
διστάζουν να κάνουν προβλέψεις ακόμα και για 3.000 μονάδες (του Δείκτη Τιμών)
το 1998. 
Δέκα είναι οι λόγοι που εξηγούν την εντυπωσιακή ανοδική πορεία
των τιμών, τους οποίους αναλύει παρακάτω ο πρόεδρος της χρηματιστηριακής
εταιρείας ΚΑΠΠΑ, κ. Σπύρος Μπέλλος. 
Τους ίδιους λόγους βλέπουν και ο
πρόεδρος του Συνδέσμου Μελών του Χρηματιστηρίου Αθηνών (ΣΜΕΧΑ), κ. Παναγιώτης
Κονταλέξης, και ο πρόεδρος της Ένωσης Μετόχων, κ. Δημήτρης Καραγκούνης. 
Επίσης, ο χρηματιστηριακός εκπρόσωπος της ΑΒΝ-AMRO, κ. Γιάννης Καλογεράκης,
πιστεύει ότι η δεύτερη φάση της μετοχοποίησης του ΟΤΕ αποτελεί «κλειδί» για
την πορεία του Γενικού Δείκτη. 
Όλοι οι λόγοι συνοψίζονται με άλλα λόγια
στα εξής: 
Η πτωτική πορεία του πληθωρισμού και των επιτοκίων, καθώς και η
καλή πορεία της οικονομίας έχουν κάνει το Χρηματιστήριο αποδοτικότερη επένδυση
από τις καταθέσεις και τα ομόλογα. Στην εικόνα αυτή συμβάλλουν και τα μεγάλα
κέρδη των επιχειρήσεων, καθώς και οι χειρισμοί για τα εθνικά θέματα. Σύμφωνα
με όσα υποστηρίζουν οι ειδικοί και οι επενδυτές, «όσο οι παράγοντες αυτοί
εξελίσσονται ευνοϊκά, τόσο καλύτερα θα πηγαίνει το Χρηματιστήριο». 
Χθες ο
Γενικός Δείκτης σημείωσε μικρή μεν άνοδο, για να διαμορφωθεί στις 1.519,48
μονάδες, που όμως είναι το δεύτερο καλύτερο ρεκόρ όλων των εποχών. 
Η
αύξηση του Γενικού Δείκτη ήταν μόνο 0,07%, αλλά ο τζίρος ήταν σημαντικός, αφού
έφθασε τα 26,658 δισ. δρχ., κάτι που δείχνει τον δυναμισμό της
χρηματιστηριακής αγοράς. <H3>ΔΗΜ. ΚΑΡΑΓΚΟΥΝΗΣ </H3>πρόεδρος των μετόχων </H3>
«ΦΕΤΟΣ ΕΙΝΑΙ πρωτοφανή τα κέρδη που έχουν πολλές εταιρείες,
κυρίως τράπεζες. Θα υπάρξει και περαιτέρω αποκλιμάκωση του πληθωρισμού, που θα
οδηγήσει σε μεικτό επιτόκιο καταθέσεων ταμιευτηρίου γύρω στο 6%-7% το 1998.
Αυτό θα στρέψει τον κόσμο στο Χρηματιστήριο, σε συνδυασμό και με τα μερίσματα
που θα μοιραστούν οι μέτοχοι και είναι 250 δισ. δρχ., τα περισσότερα από τα
οποία αναμένεται να επενδυθούν ξανά στη Σοφοκλέους». <H3>ΠΑΝ.
ΚΟΝΤΑΛΕΞΗΣ </H3><H3>πρόεδρος των χρηματιστών </H3>
«ΣΥΜΜΕΡΙΖΟΜΑΙ κι εγώ την άποψη
ότι ο δείκτης μπορεί να φθάσει τις 2.000 μονάδες, υπό την προϋπόθεση ότι δεν
θα ανατραπεί η πορεία των οικονομικών και δεν θα υπάρξει εμπλοκή στα εθνικά
θέματα. Η ανοδική πορεία του γενικού δείκτη, όμως, δεν σημαίνει και μια πορεία
χωρίς διακυμάνσεις και αυξομειώσεις των τιμών. Το σημαντικό είναι πως υπάρχει
μετατόπιση κεφαλαίων από ομόλογα και καταθέσεις προς το Χρηματιστήριο. Όποιος
έχει ένα κεφάλαιο, το επενδύει σε μετοχές, ενώ η δεύτερη φάση της
μετοχοποίησης του ΟΤΕ θα προκαλέσει εκ νέου το ενδιαφέρον των ξένων
επενδυτών». <H3>ΣΠΥΡΟΣ ΜΠΕΛΛΟΣ </H3><H3>πρόεδρος της χρηματιστηριακής εταιρείας ΚΑΠΠΑ </H3>
«Η ΣΟΦΟΚΛΕΟΥΣ ξεπέρασε ένα ισχυρό φράγμα για
δεύτερη φορά στην ιστορία της, τις 1.500 μονάδες, καθώς τώρα σχεδόν το σύνολο
της χρηματιστηριακής κοινότητας αποδέχεται τη νέα πραγματικότητα που υπακούει
στον δεκάλογο και αναλύεται: 
* Στην πιο υπεύθυνη, στο οικονομικό επίπεδο,
κυβέρνηση της τελευταίας 15ετίας, με μια οικονομική πολιτική που έχει δομή και
στόχους. 
* Στις σαφείς επιτυχίες αυτής της πολιτικής στον νομισματικό
τομέα, με συνέπεια την πτώση του πληθωρισμού για πρώτη φορά τον Απρίλιο κάτω
από 6% 
* Στην πτώση των επιτοκίων και τη στροφή κεφαλαίων των ραντιέρηδων
από τα ομόλογα και τα παράγωγα χρήματος, σε μετοχικούς τίτλους. 
*Στην
οδηγούμενη από τη σκληρή δραχμή (παρότι αποτελεί με πρώτη ματιά οικονομικό
παράδοξο) βελτίωση της ανταγωνιστικότητας αρκετών επιχειρήσεων. 
* Στην
εκκίνηση της αναπτυξιακής διαδικασίας. 
* Στην ιδιαίτερη κινητικότητα του
τραπεζικού χώρου και στην εντυπωσιακή αύξηση της κερδοφορίας του το πρώτο
εξάμηνο του 1997, με οδηγό το επαναστατικό management και τα ορατά
αποτελέσματά του στην Εθνική Τράπεζα. 
* Στις ευνοϊκές εκθέσεις ξένων
οργανισμών για την Ελληνική Οικονομία, που στρέφουν ολοένα και περισσότερα
ξένα κεφάλαια προς τη Σοφοκλέους. 
* Στην πρώτη στην ιστορία του
Χρηματιστηρίου επαγγελματική διοίκησή του. 
* Στην ενεργοποίηση το
τελευταίο εξάμηνο της Επιτροπής Κεφαλαιαγοράς, που διαμορφώνει σταδιακά ένα
αυστηρό αλλά λειτουργικό θεσμικό πλαίσιο. 
* Στην υπεύθυνη στάση της
κυβέρνησης στα εθνικά θέματα, που έδωσε άλλη διάσταση σε έναν παράγοντα
μόνιμης στο παρελθόν ταλαιπωρίας της Σοφοκλέους. 
Η πραγματικότητα αυτή,
που έχει καταστήσει τη Σοφοκλέους σοβαρή εναλλακτική επενδυτική λύση, θα
επιβεβαιώσει τις από τον περασμένο Νοέμβριο εκφρασθείσες απόψεις μας, ότι
δηλαδή εισερχόμαστε σε μία χρυσή τριετία στη Σοφοκλέους με τα όρια των 2.000
μονάδων να σπάνε μέσα στο 1997». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15829N441</ED>
<ID>
ID:166678

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N44&aa=1</URL></REF>


Article

<CATEGORY>vin08</CATEGORY>

 <H2>Όλοι κάνουν απάτες, παραδέχεται η Κομισιόν</H2>

<AUTHOR>ΓΙΩΡΓΟΣΚΟΥΒΑΡΑΣ</AUTHOR>

ΒΡΥΞΕΛΛΕΣ 
ΨΕΥΤΙΚΑ πιστοποιητικά τελωνείων για προϊόντα
που κυκλοφορούν στις ευρωπαϊκές αγορές, καταπάτηση των κανόνων εξαγωγών προς
τρίτες χώρες, διπλοτιμολόγηση προγραμμάτων επαγγελματικής κατάρτισης από το
Κοινωνικό Ταμείο, ανύπαρκτες εξαγωγές κρασιού. 
Όλα τα είδη απάτης και
οικονομικών ατασθαλιών από τα κράτη-μέλη εις βάρος του κοινοτικού
προϋπολογισμού βρίσκει κανείς στην έκθεση που έδωσε χθες στη δημοσιότητα η
Ευρωπαϊκή Επιτροπή, όπου βασική διαπίστωση είναι ότι η Ελλάδα δεν είναι πλέον
«το μαύρο πρόβατο» στις απάτες. Αντίθετα, η Γερμανία του Χέλμουτ Κολ
παρουσιάζει το μεγαλύτερο αριθμό περιπτώσεων σε απάτες και ατασθαλίες που
στοίχισαν πολλά εκατομμύρια ECU στους φορολογούμενους. Συγκεκριμένα, σύμφωνα
με την έκθεση, οι απάτες και οι διάφορες άλλες οικονομικές ατασθαλίες εις
βάρος του κοινοτικού προϋπολογισμού και των κρατών - μελών αντιπροσωπεύουν
ποσό της τάξεως του 1,3 δισ. ECU, έναντι 1,1 δισ. το 1995. Οι μεγαλύτερες
απώλειες προέρχονται από το λαθρεμπόριο τσιγάρων και αλκοολούχων ποτών, που το
1996 στέρησε τους 15 ποσό (δασμοί, τέλη και ΦΠΑ) γύρω στο 1 δισ. ECU. 
Μεγάλα και τα ποσά που χάθηκαν παραδοσιακά από απάτες στον γεωργικό τομέα αλλά
και στα Διαρθρωτικά Ταμεία. Ο πίνακας για το Γεωργικό Ταμείο (Τμήμα Εγγυήσεων
ΦΕΟΓΚΑ) μιλάει για 2.016 απάτες το 1996 κόστους 345 εκατ. ECU. Από αυτές η
Ελλάδα είναι υπεύθυνη για 196 περιπτώσεις απάτης που ξεπερνούν το 1,3 εκατ.
ECU. Οι περισσότερες περιπτώσεις αναφέρονται στη Γερμανία (479), στην Ιταλία
(476) και ακολουθεί η Μ. Βρετανία (245). 
Στα Διαρθρωτικά Ταμεία και
ιδιαίτερα στο Περιφερειακό, κατά το 1996 εντοπίσθηκαν 376 περιπτώσεις απάτης,
συνολικού κόστους 1,52 εκατ. ECU. Στην Ελλάδα, την ίδια περίοδο, οι απάτες
ανήλθαν σε 23, συνολικού κόστους 1,7 εκατ. ECU, αριθμός πολύ χαμηλότερος από
το 1995, όπου η Ελλάδα κρατούσε το ρεκόρ των απατών εις βάρος των Διαρθρωτικών
Ταμείων (58 περιπτώσεις σε σύνολο 194) και το 1994 (41 περιπτώσεις σε σύνολο
79). 
Αξίζει να σημειωθεί, πάντως, ότι οι περιπτώσεις απάτης στην Ελλάδα
είναι σαφώς μικρότερες από εκείνες των βορείων χωρών, ενώ μειώνονται διαρκώς
τα τελευταία χρόνια. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15829N442</ED>
<ID>
ID:166729

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N44&aa=2</URL></REF>


Article

<CATEGORY>vin08</CATEGORY>

 <H2>Οι ξένοι τσέκαραν χθες τον προϋπολογισμό</H2>

ΤΗΝ ΠΟΡΕΙΑ των εσόδων
και των δαπανών του προϋπολογισμού εξέτασαν χθες οι 5 εμπειρογνώμονες του
Διεθνούς Νομισματικού Ταμείου. Επισκέφθηκαν το Γενικό Λογιστήριο του Κράτους
και κατά τη συνεργασία που είχαν με τους ανώτερους υπηρεσιακούς παράγοντες
εξέφρασαν επιφυλάξεις για την πορεία του προϋπολογισμού και ειδικότερα για την
πορεία των εσόδων που υστερούν από τον στόχο. 
Οι αρμόδιοι παράγοντες του
υπουργείου, παρ' ότι τους επισήμαιναν ότι ασφαλή συμπεράσματα για την πορεία
του προϋπολογισμού θα προκύψουν τον Μάιο, παραδέχθηκαν ότι τα έσοδα θα
σημειώσουν φέτος κάποια υστέρηση, η οποία όμως θα κυμανθεί σε ελεγχόμενα
επίπεδα. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15829N443</ED>
<ID>
ID:166772

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N44&aa=3</URL></REF>


Article

<CATEGORY>vin08</CATEGORY>

 <H5>Η ΕΙΣΗΓΗΣΗ ΤΟΥ
ΥΠΟΥΡΓΕΙΟΥ ΕΡΓΑΣΙΑΣ - ΚΟΙΝΩΝΙΚΩΝ ΑΣΦΑΛΙΣΕΩΝ ΓΙΑ ΤΟ ΑΣΦΑΛΙΣΤΙΚΟ</H5>
<H2>Αμετάβλητα όρια ηλικίας - εισφορών</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Η ασφάλιση νέων μορφών εργασίας (τηλεργασία,
εργασία κατ' οίκον), καθώς και η πλήρης καθιέρωση της αρχής της ισότητας των
δύο φύλων στις ασφαλιστικές σχέσεις (χήροι, διαζευγμένες) μαζί με τον
περιορισμό της απασχόλησης των μεγαλοσυνταξιούχων, περιλαμβάνονται στα μέτρα
που προωθεί η κυβέρνηση στον επικείμενο διάλογο για το ασφαλιστικό. 
Επίσης, θα υπάρξει συγχώνευση του αριθμού των φορέων κοινωνικής ασφάλισης,
ειδικές ρυθμίσεις για την είσπραξη των εισφορών και την πάταξη της
εισφοροδιαφυγής, καθώς και μέτρα για την ενίσχυση των χαμηλοσυνταξιούχων. 
Τα 6 σημεία στα οποία θα επικεντρωθούν οι προτάσεις της κυβέρνησης για το
ασφαλιστικό έχουν ήδη αποσαφηνιστεί από την πολιτική ηγεσία του υπουργείου
Εργασίας και Κοινωνικών Ασφαλίσεων. 
Ο διάλογος για το ασφαλιστικό θα
αρχίσει εντός του Ιουνίου, ενώ για το θέμα θα υπάρξει ειδική σύσκεψη στις 15
Μαΐου εκπροσώπων της κυβέρνησης και του ΠΑΣΟΚ. 
Η θέση του υπουργείου
Εργασίας ­ όπως διατυπώνεται τόσο από τον υπουργό Εργασίας και Κοινωνικών
Ασφαλίσεων, κ. Μ. Παπαϊωάννου, όσο και από τον γενικό γραμματέα Κοινωνικών
Ασφαλίσεων, καθηγητή κ. Θόδωρο Σακελαρόπουλο ­ είναι ότι: 
* Στη χώρα μας,
για τα επόμενα 5-9 έτη δεν προκύπτει ανάγκη ριζικών αλλαγών στο ασφαλιστικό
σύστημα. 
* Δεν προτείνεται ούτε αύξηση των νομίμων ορίων ηλικίας ούτε
αύξηση των εισφορών, που θεωρούνται από τις μεγαλύτερες στην Ευρώπη. 
* Η
πολιτική που θα ακολουθηθεί θα είναι πολιτική νοικοκυρέματος και
εκσυγχρονισμού του συστήματος. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15829N451</ED>
<ID>
ID:166679

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N45&aa=1</URL></REF>


Article

<CATEGORY>vin08</CATEGORY>

 <H2>Οι έξι αλλαγές στο ασφαλιστικό</H2>

ΤΑ 6 ΜΕΤΡΑ για το ασφαλιστικό (σε καμία περίπτωση δεν
θα υπάρξει θέμα για αύξηση των ορίων ηλικίας προς συνταξιοδότηση) όπως
καταγράφονται από το υπουργείο Εργασίας και Κοινωνικών Ασφαλίσεων είναι τα
εξής. 
1 Βελτίωση του συστήματος είσπραξης των εισφορών και πάταξης
της εισφοροδιαφυγής. Με νομοσχέδιο που έχουν ήδη δημοσιεύσει (κατ'
αποκλειστικότητα) «ΤΑ ΝΕΑ», προβλέπεται η δημιουργία υπηρεσίας πάταξης της
εισφοροδιαφυγής ­ στα πρότυπα της ΥΠΕΔΑ ­ θεσπίζεται το πιστοποιητικό
ασφαλιστικής ενημερότητας για όλες τις επιχειρήσεις, καθιερώνεται η τήρηση
βιβλίου εισφορών από τους εργοδότες, παρατείνεται ο χρόνος παραγραφής των
οφειλών προς τα ασφαλιστικά ταμεία σε 10 έτη, ενώ θα θεωρείται άκυρη η απόλυση
εργαζομένου ο οποίος δεν είναι ασφαλισμένος. 
2 Ενίσχυση της
συμμετοχής κρατικών πόρων στη χρηματοδότηση της κοινωνικής ασφάλισης. 
3 Εκσυγχρονισμός του συστήματος με ρυθμίσεις για νέους ασφαλιστικούς
κινδύνους με παρεμβάσεις όπως: 
* Η ασφάλιση νέων μορφών εργασίας
(τηλεργασία, εργασία κατ' οίκον). 
* Η πλήρης καθιέρωση της αρχής της
ισότητας των δύο φύλων στις ασφαλιστικές σχέσεις (χήροι άνδρες, διαζευγμένες).

* Ειδική και επιδοτούμενη ασφάλιση ευπαθών κοινωνικών ομάδων (άνεργοι
νέοι, ηλικιωμένοι άνεργοι). 
* Ασφαλιστική πρόβλεψη για μακροχρόνια
ηλικιωμένους εξαρτημένους. 
* Ασφαλιστική ρύθμιση απασχόλησης εργαζομένων
συνταξιούχων. 
Θα προβλέπεται ότι η αναστολή της σύνταξης θα γίνεται εάν
και εφόσον συνταξιούχος γήρατος κερδίζει μηνιαίως από εργασία ασφαλιστέα στο
ΙΚΑ ή στα λοιπά ταμεία μισθωτών και αυτοτελώς απασχολουμένων ή το Δημόσιο ποσό
ανώτερο του 35πλασίου του εκάστοτε ημερομισθίου του ανειδίκευτου εργάτη
(σήμερα είναι 210.000 δρχ.). 
4 Η περαιτέρω ενίσχυση των
χαμηλοσυνταξιούχων με επικεντρωμένες παροχές που θα τους προστατεύουν από τη
φτώχεια. 
5 Η νομοθετική ενιαιοποίηση των προϋποθέσεων παροχής
συντάξεων με σκοπό να εξασφαλίσει ισότητα μεταχείρισης στους ασφαλισμένους.

6 Η συγχώνευση και εκλογίκευση του αριθμού των φορέων κοινωνικής
ασφάλισης καθώς και η αυτοδιαχείρισή τους. 
Κατά το υπουργείο Εργασίας «ο
εξορθολογισμός και εκσυγχρονισμός του ισχύοντος συστήματος κοινωνικής
ασφάλισης θα επιβεβαιώνει την υποχρεωτικότητα του συστήματος, την κρατική
συμμετοχή, την ανταποδοτικότητα και την κοινωνική αλληλεγγύη, ενώ θα σεβαστεί
τα ώριμα ασφαλιστικά δικαιώματα». Όσον αφορά τους νόμους που ψηφίστηκαν κατά
την περίοδο 1990-1992 (δηλαδή τον νόμο 1902/90 και τον νόμο 2084/92) η θέση
του υπουργείου είναι ότι «οι νόμοι αυτοί έχουν δημιουργήσει μια πραγματικότητα
που δεν επιτρέπεται να αγνοηθεί. Το κόστος κατάργησής τους θα είναι ­ κατά το
υπουργείο ­ πολύ μεγαλύτερο από οποιοδήποτε όφελος». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15829N452</ED>
<ID>
ID:166730

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N45&aa=2</URL></REF>


Article

<CATEGORY>vin08</CATEGORY>

 <H2>Παπαντωνίου: Κοινωνική συναίνεση για το ασφαλιστικό</H2>

Ο
ΠΛΗΘΩΡΙΣΜΟΣ τον Απρίλιο έπεσε κάτω από το 6%. Τα φορολογικά έσοδα έχουν
ανακάμψει. 
Ο προϋπολογισμός εκτελείται κανονικά. 
Η απορρόφηση των
κοινοτικών κονδυλίων εξελίσσεται θετικά. Γενικά η οικονομία βρίσκεται σε δρόμο
δυναμικής ανάκαμψης. 
Την ενημέρωση αυτή με όλα τα διαθέσιμα στοιχεία έκανε
χθες το πρωί στον Πρωθυπουργό κ. Κ. Σημίτη, ο υπουργός Εθνικής Οικονομίας και
Οικονομικών, κ. Γιάννος Παπαντωνίου. 
Ήταν η τακτική του συνάντηση με τον
Πρωθυπουργό, στον οποίο παρουσίασε την πορεία και τις προοπτικές της ελληνικής
οικονομίας και την εξέλιξη της οικονομικής πολιτικής. 
«Θα συνεχίσουμε την
πορεία αυτή, ακολουθώντας σταθερά την πολιτική που έχουμε χαράξει», δήλωσε ο
κ. Παπαντωνίου, ο οποίος όμως ανέφερε ότι «τα υπαρκτά διαρθρωτικά προβλήματα
της ελληνικής οικονομίας χρειάζονται αντιμετώπιση». 
Απαντώντας σε
ερωτήσεις είπε ότι: 
* Το Ασφαλιστικό είναι ένα θέμα που θα τεθεί στον
κοινωνικό διάλογο και η κυβέρνηση θα περιμένει τα πορίσματα του διαλόγου για
να πάρει τις αναγκαίες αποφάσεις. 
* Τίποτε δεν πρόκειται να γίνει, όσον
αφορά το Ασφαλιστικό, χωρίς κοινωνική συναίνεση. 
* Ο πληθωρισμός θα
ανακοινωθεί σε δύο ή τρεις μέρες και θα είναι κάτω από το 6%. 
* Υπάρχει
ενδεχόμενο το ισοζύγιο πληρωμών να είναι πολύ καλύτερο από αυτό που μέχρι τώρα
νομίζαμε, διότι τα στοιχεία των τελωνείων και της Στατιστικής Υπηρεσίας είναι
πολύ βελτιωμένα σε σχέση με τα συναλλαγματικά στοιχεία που τηρεί η Τράπεζα της
Ελλάδος. 
Σύμφωνα με πληροφορίες, ο πληθωρισμός τον Απρίλιο έπεσε στο 5,8%
από 6% που ήταν τον Μάρτιο, καθιστώντας έτσι εφικτό το στόχο για 4,5% το 1997.

Για ενημέρωση σχετικά με την πορεία των εσόδων ενημερώθηκε χθες ο
Πρωθυπουργός και από τον υφυπουργό Οικονομικών κ. Γ. Δρυ. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15829N453</ED>
<ID>
ID:166773

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N45&aa=3</URL></REF>


Article

<CATEGORY>vin08</CATEGORY>

 <H2>Η εξέλιξη στις τερματικές συσκευές πληρωμής</H2>

Η ΙΝΤΡΑΚΟΜ
διοργανώνει τη συνάντηση του Ευρωπαϊκού Ινστιτούτου Τηλεπικοινωνιακών Προτύπων
(ETSI), που διεξάγεται στην Αθήνα από 5 έως 8 Μαΐου με θέμα: «Τερματικές
Συσκευές και Συστήματα Πληρωμής». 
Στο πλαίσιο του έργου περιλαμβάνονται η
προετοιμασία και εξέλιξη των Ευρωπαϊκών Προτύπων στις Τερματικές Συσκευές
Πληρωμής, όπως τα καρτοτηλέφωνα, οι μέθοδοι πληρωμής τηλεπικοινωνιακών
υπηρεσιών, η χρήση προπληρωμένων καρτών, θέματα ασφαλείας, καθώς και οι
προδιαγραφές πρόσβασης σε σταθερά δίκτυα μέσω καρτών ολοκληρωμένων κυκλωμάτων.

Στη συνάντηση συμμετέχουν βιομηχανίες που δραστηριοποιούνται στους τομείς
αυτούς και Ευρωπαϊκοί Οργανισμοί Τηλεπικοινωνιών, όπως ο ΟΤΕ. 
Η ΙΝΤΡΑΚΟΜ,
μέλος του ETSI από το 1989, συμμετέχει ενεργά στη διαμόρφωση του παγκόσμιου
τηλεπικοινωνιακού χάρτη, εκπροσωπώντας τη χώρα μας σε διεθνείς οργανισμούς
προτυποποίησης σε θέματα επικοινωνιών 
.. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15829N454</ED>
<ID>
ID:166804

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N45&aa=4</URL></REF>


Article

<CATEGORY>vin08</CATEGORY>

 <H2>Κινητή μονάδα αποζημιώσεων σε θύματα τροχαίων</H2>

«ΠΙΛΟΤΙΚΟ»
πρόγραμμα άμεσης αποζημίωσης παθόντων από τροχαία ατυχήματα έθεσε σε εφαρμογή
η INTERAMERICAN, από τις αρχές Απριλίου, στην ευρύτερη περιοχή Θεσσαλίας και
σύντομα θα επεκταθεί. 
Πρόκειται για κινητή μονάδα που αποζημιώνει με
ταχύτατες διαδικασίες ζημιωθέντες πελάτες του Κλάδου Αυτοκινήτου, οι οποίοι θα
αποφεύγουν πλέον τις χρονοβόρες διαδικασίες. 
Η κινητή μονάδα αποζημιώσεων
είναι πλήρως επανδρωμένη και έχει τη δυνατότητα να επεμβαίνει άμεσα και να
προσφέρει επιτόπου εξυπηρέτηση για την ταχεία, φιλική και σωστή διευθέτηση των
προβλημάτων έπειτα από ένα αυτοκινητικό ατύχημα. 
Η μονάδα διαθέτει
ηλεκτρονικό υπολογιστή που είναι άμεσα συνδεδεμένος με τους κεντρικούς
υπολογιστές της εταιρείας με τη βοήθεια της κινητής τηλεφωνίας. Έτσι, υπάρχει
η ευχέρεια άμεσης έκδοσης επιταγής και πληρωμής των ζημιών.Η μονάδα λειτουργεί
σε πρώτη φάση στη Λάρισα και καλύπτει την ευρύτερη περιοχή Θεσσαλίας 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15829N455</ED>
<ID>
ID:166824

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N45&aa=5</URL></REF>


Article

<CATEGORY>vin08</CATEGORY>

 <H5>ΤΑ ΠΑΝΩ - ΚΑΤΩ ΣΤΙΣ ΤΡΑΠΕΖΕΣ ΜΕΣΑ
ΣΕ ΜΙΑ ΤΡΙΕΤΙΑ</H5>
<H2>Θα χάσουν πελάτες</H2>

<AUTHOR>ΓΙΑΝΝΗΣ ΣΙΩΤΟΣ</AUTHOR>

Αλλάζουν όλα στο
τραπεζικό τοπίο μέσα στα επόμενα τρία χρόνια, καθώς οι τράπεζες από την μια
πλευρά θα πρέπει να ξοδέψουν περισσότερα από 50 δισ. δραχμές για να
προσαρμοσθούν στην ενιαία ευρωπαϊκή αγορά, ενώ από την άλλη κινδυνεύουν να
χάσουν από πελάτες τις μεγάλες ελληνικές επιχειρήσεις, που έχουν έντονη
παρουσία στον ευρωπαϊκό και διεθνή χώρο. 
Τις προειδοποιήσεις αυτές κάνει η
Ένωση Ελληνικών Τραπεζών σε μελέτη που αφορά τις επιπτώσεις που θα έχει στη
λειτουργία των τραπεζών η μετάβαση στο ενιαίο ευρωπαϊκό νόμισμα. 
Σύμφωνα
με τη μελέτη, ο κίνδυνος που έχουν οι ελληνικές τράπεζες να χάσουν τους
μεγαλύτερους πελάτες τους είναι ορατός, αφού, όπως χαρακτηριστικά
επισημαίνεται, οι μεγάλες επιχειρήσεις «θα προσανατολισθούν σε ώριμες αγορές
που θα διαθέτουν σύγχρονες υπηρεσίες σε σχέση με το νέο χρηματοοικονομικό
περιβάλλον της ζώνης του εύρω». 
Αυτό σημαίνει, τονίζεται στην έκθεση, ότι
«οι ελληνικές τράπεζες που δεν προσφέρουν υπηρεσίες γύρω από το εύρω
(ιδιαίτερα κατά την περίοδο που η Ελλάδα θα είναι στην ομάδα των χωρών με
παρέκκλιση), θα αντιμετωπίσουν το φαινόμενο της μετακίνησης πελατών τους σε
πιστωτικούς οργανισμούς του εξωτερικού στον τομέα της δανειοδότησης και
έκδοσης ομολογιακών δανείων. 
Έτσι, οι τράπεζες θα αναγκασθούν να στραφούν
προς τις μικρότερες επιχειρήσεις, οι οποίες δεν έχουν εύκολη πρόσβαση στις
ευρωπαϊκές πιστωτικές αγορές. 
Από την άλλη πλευρά, οι τεχνοκράτες της
Ένωσης Ελληνικών Τραπεζών διατυπώνουν την πρόβλεψη ότι η ύπαρξη ενιαίου
συστήματος πληρωμών θα οδηγήσει σε μείωση του αριθμού καταθέσεων. 
ΝΕΑ ΔΕΔΟΜΕΝΑ 
Σημαντικές αλλαγές, όμως, θα γίνουν και στην
καθημερινή λειτουργία του τραπεζικού συστήματος, αφού οι ελληνικές τράπεζες θα
κληθούν στα επόμενα τρία χρόνια να προσαρμοσθούν στα νέα δεδομένα της αγοράς.

Όπως, τονίζεται στην έκθεση της Ένωσης Ελληνικών Τραπεζών, οι αλλαγές θα
αφορούν: 
* Τα ΑΤΜ των τραπεζών, αλλά και τα συστήματα των πιστωτικών
καρτών. Θα πρέπει σε πρώτη φάση να προσαρμοσθούν, ώστε οι συναλλαγές να
γίνονται σε εύρω και δραχμές και σε δεύτερη φάση μόνο σε εύρω. 
*
Μετατροπές στα λογιστικά συστήματα, καθώς και στα μηχανήματα μέτρησης
χαρτονομισμάτων. 
* Μετατροπή σε εύρω των λογαριασμών καταθέσεων καθώς και
των δανείων που έχουν χορηγηθεί. 
* Τροποποίηση των όρων των συμβάσεων
(δανείων και άλλων πιστωτικών συναλλαγών) που είναι σε δραχμές. 
*
Προγράμματα που υπολογίζουν τις χρεώσεις και τις πιστώσεις των πελατών των
τραπεζών. 
ΠΡΟΣΑΡΜΟΓΕΣ 
Συνολικά, από το κόστος
προσαρμογής των τραπεζών που θα πρέπει να καταβάλουν μέσα στα επόμενα τρία
χρόνια, το 50% θα δαπανηθεί για προσαρμογές στα συστήματα πληροφορικής, το 20%
για δαπάνες έρευνας αγοράς, το 10% για δαπάνες εκπαίδευσης και το υπόλοιπο 20%
για διάφορες άλλες δαπάνες. 
Σημαντικές αλλαγές θα γίνουν, όμως, και στα
ομόλογα και στο Χρηματιστήριο. Ειδικότερα μέχρι το 2001, τόσο στα ομόλογα όσο
και στις μετοχές οι τίτλοι θα παραμείνουν σε δραχμές. Στη διετία, όμως,
2001-2002 είτε θα πρέπει να μετατραπούν μόνο σε εύρω είτε να είναι και σε
δραχμές και σε εύρω. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15829N461</ED>
<ID>
ID:166680

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N46&aa=1</URL></REF>


Article

<CATEGORY>vin08</CATEGORY>

 <H2>Από Δευτέρα η ΔΕΗ θα ... αυτοτιμωρείται!</H2>

ΕΚΠΤΩΣΕΙΣ στους
λογαριασμούς ρεύματος, στην περίπτωση που αποδεικνύεται ότι έγινε λάθος εις
βάρος του καταναλωτή, αρχίζει η ΔΕΗ από την άλλη Δευτέρα (12 Μαΐου). 
Η
ΔΕΗ, υλοποιώντας τις αποφάσεις της υπουργού Ανάπτυξης κ. Β. Παπανδρέου,
προχωρεί στην εφαρμογή του χάρτη υποχρεώσεων προς τον καταναλωτή. 
Όπως
επισημαίνει σχετικά ο 
πρόεδρος της ΔΕΗ κ. Γ. Μπιρδιμήρης, η επιχείρηση με
συνέπεια και 
υπευθυνότητα, για υπηρεσίες υψηλής ποιότητας, παρέχει τώρα
στους πελάτες της μια δέσμη εγγυημένων υπηρεσιών, αναλαμβάνοντας παράλληλα την
υποχρέωση, σε περίπτωση που οι υπηρεσίες αυτές δεν παρέχονται σύμφωνα με τα
ποιοτικά κριτήρια που έχουν τεθεί, να καταβάλει προς τους πελάτες της ένα
συμβολικό χρηματικό ποσό. 
Το χρηματικό αυτό ποσό θα καταβάλλεται ως
απόδειξη της θέλησης της επιχείρησης να προσφέρει υπηρεσίες ποιότητας αλλά και
ως ένδειξη εμπιστοσύνης στις ικανότητες του προσωπικού της. 
Όπως
αναφέρεται σε σχετική ανακοίνωση, αναλυτικές διευκρινίσεις για την εφαρμογή
αυτής της καινοτομίας θα γνωστοποιηθούν από τη ΔΕΗ προς τους πελάτες της με
την αποστολή ενημερωτικού φυλλαδίου, μέσω των λογαριασμών ρεύματος. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15829N462</ED>
<ID>
ID:166731

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N46&aa=2</URL></REF>


Article

<CATEGORY>vin08</CATEGORY>

 <H2>Να παραμείνουν παγωμένες οι μετοχές Μαγρίζου</H2>

ΝΟΜΙΜΗ είναι η
απόφαση του Χρηματιστηρίου Αξιών Αθηνών για αναστολή στις διαπραγματεύσεις της
μετοχής της εταιρείας κλωστηρίων «Αφοί Μαγρίζου» (που φέρεται ως εμπλεκόμενη
στην υπόθεση της «ΔΕΛΤΑ Χρηματιστηριακής»), καθώς αυτή επιβλήθηκε με στόχο την
προστασία της χρηματιστηριακής πίστης και των επενδυτών. 
Αυτό σημείωσε
χθες στο Συμβούλιο της Επικρατείας ο σύμβουλος του ΣτΕ κ. Μιχ. Βροντάκης και
εισηγήθηκε να απορριφθεί η προσφυγή που έχει υποβληθεί από την πλευρά της
εταιρείας. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15829N463</ED>
<ID>
ID:166774

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N46&aa=3</URL></REF>


Article

<CATEGORY>vin08</CATEGORY>

 <H2>Οι πάντες θα πληρώνουν δημοτικά τέλη από φέτος</H2>

ΕΤΗΣΙΑ ΕΣΟΔΑ της
τάξης των 15-20 δισεκατομμυρίων ετησίως υπολογίζεται ότι θα έχει η
Αυτοδιοίκηση από την επέκταση του γνωστού μέχρι σήμερα «δημοτικού τέλους 5%»
και σε επιχειρήσεις που προσφέρουν σε πακέτα είδη, αλλά και σε άλλες
κατηγορίες επιχειρήσεων εκτός από τις επισιτιστικές. 
Σύμφωνα με
προτεινόμενη ρύθμιση του υπουργείου Εσωτερικών, μειώνεται από 5% σε 2% το
σχετικό τέλος, το οποίο επιβάλλεται υπέρ των δήμων στα ακαθάριστα έσοδα
καφενείων, εστιατορίων, ζαχαροπλαστείων αλλά και σούπερ μάρκετ, κέντρων
διασκέδασης και ξενοδοχείων στα οποία πωλούνται σε πακέτο ή σερβίρονται
φαγητά, ποτά, αναψυκτικά, γαλακτομικά και γλυκίσματα. 
Το ίδιο τέλος
επιβάλλεται και σε καταστήματα ή επιχειρήσεις που δραστηριοποιούνται στο χώρο
του τουρισμού (τουριστικά είδη, είδη λαϊκής τέχνης, δώρα, ενοικιάσεις σκαφών
αναψυχής, ειδών θαλάσσης, ποδηλάτων ή ιστιοσανίδων, ομπρελών για τον ήλιο,
καθισμάτων, σχολές εκμάθησης θαλασσίων σπορ και σε καταστήματα πώλησης ειδών
θαλάσσης - μαγιό, αντηλιακών, σωσιβίων, ψαθών κ.λπ.). 
Συγχρόνως αυξάνεται
από 5% σε 8% το αντίστοιχο τέλος σε νυχτερινά κέντρα, αίθουσες διασκέδασης,
κοσμικές ταβέρνες, μπουάτ, καφωδεία, νάιτ κλαμπ και χορευτικά κέντρα. 
Όπως
τόνισε ο υπουργός Εσωτερικών Α. Παπαδόπουλος, οι προτεινόμενες ρυθμίσεις δεν
θα έχουν αναδρομική ισχύ, όμως οι υπόχρεοι καταβολής του τέλους που ισχύει
σήμερα πρέπει να εξοφλήσουν τις οφειλές τους γιατί διαφορετικά θα κινηθούν εις
βάρος τους οι διαδικασίες που προβλέπονται από την υφιστάμενη νομοθεσία. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15829N464</ED>
<ID>
ID:166805

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N46&aa=4</URL></REF>


Article

<CATEGORY>vin08</CATEGORY>

 <H2>Η σύμβαση για Φλώρινα</H2>

ΣΟΒΑΡΕΣ ΕΝΣΤΑΣΕΙΣ διατύπωσαν χθες το βράδυ
βουλευτές του ΠΑΣΟΚ για τη σύμβαση της μονάδας της ΔΕΗ στη Φλώρινα που
παρουσίασε η υπουργός κ. Βάσω Παπανδρέου. 
Ο κ. Πεπονής ζήτησε την
επαναδιαπραγμάτευση μέρους της σύμβασης ­ κατά τη συνεδρίαση του αρμόδιου
κοινοβουλευτικού τομέα εργασίας του ΠΑΣΟΚ ­, ενώ οι κ.κ. Πιπεργιάς και
Βερυβάκης είπαν στην υπουργό «μην τολμήσεις και φέρεις τη σύμβαση». 
Η
υπουργός, πάντως, αντέτεινε ότι η απευθείας ανάθεση του έργου ήταν υποχρεωτική
από το νόμο και η επιχείρηση δεν έχει να χάσει από τη συμφωνία, αλλά αντιθέτως
να κερδίσει. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15829N465</ED>
<ID>
ID:166825

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N46&aa=5</URL></REF>


Article

<CATEGORY>vin08</CATEGORY>

 <H2>Σε δικό της κτίριο η Zepter International</H2>

Η Zepter Greece, η
οποία δραστηριοποιείται στην Ελλάδα από το 1995, στεγάζεται πλέον στο δικό της
κτίριο στο Κολωνάκι, το οποίο αποτελεί την πρώτη επένδυση στην Ελλάδα της
Zepter Group και είναι η απαρχή των δραστηριοτήτων της στην ελληνική
επικράτεια. 
Η Zepter International δημιουργεί, κατασκευάζει και διανέμει
προϊόντα υψηλής ποιότητας, με στόχο την καλύτερη υγεία και η επιχειρηματική
της δράση επεκτείνεται σε 36 χώρες και στις πέντε ηπείρους. 
Οι πωλήσεις
του γκρουπ Zepter, κατά το 1995, ξεπέρασαν τις 30.000 μονάδες και ο κύκλος
εργασιών το 1,8 δισ. γερμανικά μάρκα. 
Ο όμιλος Zepter έχει πάρει δύο φορές
το βραβείο «Χρυσός Ερμής», το οποίο είναι γνωστό ότι ανταμείβει τη βιομηχανική
πρόοδο στην Ιταλία. Με αυτό τον τρόπο, ο όμιλος Zepter τοποθετείται στην
κορυφή της ευρωπαϊκής βιομηχανίας. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15829N466</ED>
<ID>
ID:166838

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N46&aa=6</URL></REF>


Article

<CATEGORY>vin08</CATEGORY>

 <H2>«Μαρινόπουλος» και στο Αγρίνιο</H2>

ΕΝΑ ΝΕΟ κατάστημα «Μαρινόπουλος»
άρχισε να λειτουργεί από τον Απρίλιο στο Αγρίνιο. Ο χώρος πώλησης είναι 1.200
τ.μ., διαθέτει 10 ταμεία με scanners, χώρο στάθμευσης και απασχολεί 60 άτομα
προσωπικό, τα οποία προέρχονται όλα από την ευρύτερη περιοχή Αγρινίου. 
Η
συνολική επένδυση ανήλθε στο 1,1 δισ. δρχ. Διαθέτει εξοπλισμό, ο οποίος έχει
επιλεγεί με αυστηρά κριτήρια υγειονομικής προστασίας, εξοικονόμηση ενέργειας
και προστασίας του περιβάλλοντος σύμφωνα με τις οδηγίες της Ευρωπαϊκής Ένωσης,
στην δε συλλογή των εμπορευμάτων εντάχθηκε μεγάλος αριθμός τοπικών προϊόντων.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15829N467</ED>
<ID>
ID:166845

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N46&aa=7</URL></REF>


Article

<CATEGORY>vin08</CATEGORY>

 <H2>Συνέδριο τυφλών των Βαλκανίων</H2>

ΣΤΙΣ 7 και 8 Μαΐου θα γίνει στα
Σκόπια η συνεδρίαση της Επιτροπής Διαβαλκανικής Συνεργασίας των οργανώσεων των
τυφλών. 
Τη χώρα μας θα εκπροσωπήσει ο πρόεδρος της Συνομοσπονδίας ατόμων
με ειδικές ανάγκες, μέλος του Δ.Σ. της Ευρωπαϊκής Ένωσης Τυφλών και μέλος της
Ε.Ε. της Παγκόσμιας Ένωσης Τυφλών, κ. Γιάννης Βαρδακαστάνης. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15829N468</ED>
<ID>
ID:166847

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N46&aa=8</URL></REF>


Article

<CATEGORY>vin08</CATEGORY>

 <H2>Και νέα μικρή άνοδος</H2>

Μικρή άνοδο
σημείωσαν οι τιμές των μετοχών κατά τη χθεσινή συνεδρίαση του 
Χρηματιστηρίου Αξιών Αθηνών (ΧΑΑ). Συγκεκριμένα, ο Γενικός Δείκτης έκλεισε
στις 1.519,48 μονάδες, σημειώνοντας άνοδο κατά 1,06 μονάδες ή ποσοστό της
τάξεως του 0,07%. Από τους επιμέρους κλαδικούς δείκτες τη μεγαλύτερη άνοδο
σημείωσε ο δείκτης των Κατασκευαστικών Εταιρειών κατά 4,04%. Από τις 253
μετοχές που πραγματοποίησαν συναλλαγές, 150 σημείωσαν άνοδο, 85 πτώση και 18
παρέμειναν σταθερές, ενώ 73 έκλεισαν με αγοραστές και 117 με πωλητές. Μικρή
άνοδο σημείωσαν 
και οι συναλλαγές, η αξία των οποίων διαμορφώθηκε στα 25,6
δισ. δρχ. (7.988.095 τεμάχια). Αναλυτικά τα 7.321.961 τεμάχια αξίας 24,1 δισ.
δρχ. αφορούσαν την Κύρια Αγορά ενώ τα 666.134 τεμάχια συνολικής αξίας 1.466
εκατ. δρχ. την Παράλληλη Αγορά. Τη μεγαλύτερη αξία συναλλαγών σημείωσαν οι
μετοχές των Τραπεζών (11,9 δισ. δρχ. - 1.578.033 τεμάχια) και των
Κατασκευαστικών Εταιρειών (3.044 εκατ. δρχ. - 1.452.400 τεμάχια). 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15829N471</ED>
<ID>
ID:166681

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N47&aa=1</URL></REF>


Article

<CATEGORY>vin14</CATEGORY>

 <H2>ΤΑ
ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Θα είστε πολύ
τρυφεροί με τα αγαπημένα σας πρόσωπα, αλλά και γοητευτικοί. Εύνοια για τα
οικονομικά, την τέχνη, την ιατρική και την έρευνα, τη μεταφυσική. Εύνοια και
για τα παιδιά σας. 
ΔΙΔΥΜΟΙ 
(21 Μαΐου - 21 Ιουνίου). Θα δίνετε την
αγάπη σας ανιδιοτελώς και θα είστε όλο κατανόηση για τους άλλους. Εύνοια για
την ερωτική σας ζωή και για θέματα που έχουν σχέση με τη μεταφυσική. 
ΚΑΡΚΙΝΟΣ 
(22 Ιουνίου - 22 Ιουλίου). Θα είστε γοητευτικοί, δημοφιλείς και
τρυφεροί με τους άλλους. Εύνοια για πνευματική και καλλιτεχνική εργασία. Πολύ
καλές θα είναι οι σχέσεις σας με τον ερωτικό σας σύντροφο και με φίλους. 
ΛΕΩΝ 
(23 Ιουλίου - 22 Αυγούστου). Η ημέρα ευνοεί επαγγέλματα που έχουν
σχέση με ευρύ κοινό, με τέχνη, με οικονομικά, με ιατρική και έρευνα. Θα είστε
δημοφιλείς, αλλά και αρκετά «νάρκισσοι»... 
ΠΑΡΘΕΝΟΣ 
(23 Αυγούστου - 23
Σεπτεμβρίου). Η ημέρα προσφέρεται για ταξίδια και διακοπές, για τέχνη και
μεταφυσική, για επαφές με καλλιτέχνες, πρόσωπα καλλιεργημένα, πρόσωπα που
μένουν μακριά και συγγενείς εξ αγχιστείας. 
ΖΥΓΟΣ 
(24 Σεπτεμβρίου - 23
Οκτωβρίου). Θα είστε πολύ γοητευτικοί και ερωτικοί, σήμερα. Θα έχετε και μια
τάση να εξιδανικεύετε τα αγαπημένα σας πρόσωπα. Εύνοια για τα οικονομικά σας.
Μπορεί να πάρετε και ένα πριμ ή δώρο. 
ΣΚΟΡΠΙΟΣ 
(24 Οκτωβρίου - 22
Νοεμβρίου). Θα είστε καλότροποι με τους άλλους και συμπαθείς. Η ημέρα ευνοεί
τις σχέσεις και τις συνεργασίες σας, καθώς και επαγγέλματα που έχουν σχέση με
τέχνη, μίντια, πολιτική. 
ΤΟΞΟΤΗΣ 
(23 Νοεμβρίου - 21 Δεκεμβρίου). Η
ημέρα ευνοεί τα επαγγέλματα που έχουν σχέση με την τέχνη, την ιατρική, τα
οικονομικά. Πολύ καλές θα είναι οι σχέσεις σας με τους συναδέλφους σας. Σε
τυχόν δημόσιες εμφανίσεις, θα είστε δυναμικοί. 
ΑΙΓΟΚΕΡΩΣ 
(22
Δεκεμβρίου - 19 Ιανουαρίου). Θα είστε πολύ τρυφεροί, σήμερα, με τα αγαπημένα
σας πρόσωπα. Η ημέρα ευνοεί πνευματικές και καλλιτεχνικές προσπάθειες, τα
οικονομικά σας, τον έρωτα, την ψυχαγωγία και τη διασκέδαση. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Πολύ καλή ατμόσφαιρα θα υπάρχει στο σπίτι.
Θα είστε τρυφεροί και ερωτικοί. Η ημέρα ευνοεί την τακτοποίηση οικονομικών
θεμάτων, τη διακόσμηση, την κηπουρική. 
ΙΧΘΥΕΣ 
(19 Φεβρουαρίου - 20
Μαρτίου). Πολύ κοινωνικοί και τρυφεροί με τους άλλους θα είστε σήμερα. Εύνοια
για ταέχνη και γράψιμο, μίντια και πολιτική, μετακινήσεις και επισκέψεις.
Καλές οι σχέσεις σας με φίλους και ομοϊδεάτες. 
ΚΡΙΟΣ 
(21 Μαρτίου - 19
Απριλίου). Η ημέρα ευνοεί τα επαγγέλματα που έχουν σχέση με την τέχνη, τα
οικονομικά, την ιατρική, την έρευνα, τη μεταφυσική. Προσφέρεται, επίσης, για
ιατρικές εξετάσεις και για δημόσιες εμφανίσεις. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15829N581</ED>
<ID>
ID:166662

</ID><URL>http://ta-nea.dolnet.gr/neaweb/neafile.print_unique?e=A&f=15829&m=N58&aa=1</URL></REF>


Article

<CATEGORY>vin10</CATEGORY>

 <H5>ΟΙ ΟΡΟΙ ΤΡΟΧΑΝΑ ΠΡΟΒΛΗΜΑΤΙΖΟΥΝ
ΥΠΟΨΗΦΙΟΥΣ ΑΓΟΡΑΣΤΕΣ</H5>
<H2>Πωλείται η ΑΕΚ</H2>

ΠΩΛΗΤΗΡΙΟ έβαλε στην ΑΕΚ ο Μιχάλης Τροχανάς! Και μέσα σε επτά
ημέρες καλεί όποιους ενδιαφέρονται να αγοράσουν, αφενός να καταβάλουν 1 δισ.
260 εκατ. και αφετέρου να δεχθούν τους σκληρούς όρους που θέτει. Όπως και να
έχει όμως, αναμένονται εξελίξεις ­ η πρώτη σημειώθηκε χθες. Ο Πέτρος Ραβούσης
μένει στην ΑΕΚ, τουλάχιστον έως το τέλος της περιόδου. 
σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15829O001</ED>
<ID>
ID:166682

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O00&aa=1</URL></REF>


Article

<CATEGORY>vin10</CATEGORY>

 <H2>Παραμένει
προσωρινά περιμένοντας τις εξελίξεις</H2>

<H3>σελίδες 6-7 </H3>
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15829O002</ED>
<ID>
ID:166732

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O00&aa=2</URL></REF>


Article

<CATEGORY>vin10</CATEGORY>

 <H2>Έφυγε ο
Ορτίθ</H2>

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15829O003</ED>
<ID>
ID:166775

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O00&aa=3</URL></REF>


Article

<CATEGORY>vin10</CATEGORY>

 <H2>Πρωταθλητές οι «μπέμπηδες»</H2>

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15829O004</ED>
<ID>
ID:166806

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O00&aa=4</URL></REF>


Article

<CATEGORY>vin10</CATEGORY>

 <H2>Ποιους
παίκτες θέλω στον Ολυμπιακό</H2>

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15829O005</ED>
<ID>
ID:166826

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O00&aa=5</URL></REF>


Article

<CATEGORY>vin10</CATEGORY>

 <H2>Έτοιμος να
παραιτηθεί ο Γερμανάκος</H2>

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15829O006</ED>
<ID>
ID:166839

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O00&aa=6</URL></REF>


Article

<CATEGORY>vin10</CATEGORY>

 <H2>Θετικός ο Ζάετς για τον Μιλόγιεβιτς</H2>

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15829O007</ED>
<ID>
ID:166846

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O00&aa=7</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΠΡΟΣΠΑΘΟΥΜΕ Ν' ΑΠΟΚΤΗΣΟΥΜΕ ΔΥΟ ΠΑΙΚΤΕΣ ΑΠΟ ΤΟ ΕΞΩΤΕΡΙΚΟ</H5>
<H2>Αυτούς θέλω στον Ολυμπιακό</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΤΙΣ
ΜΕΤΑΓΡΑΦΙΚΕΣ κινήσεις του Ολυμπιακού αποκάλυψε(!) κατά τη διάρκεια της
χθεσινής συνέντευξης Τύπου, ο Ντούσαν Μπάγιεβιτς. 
Ο Ηλίας Πουρσανίδης θα
ντυθεί το καλοκαίρι στα «ερυθρόλευκα», ενώ ο Ολυμπιακός καταβάλλει προσπάθειες
να κλείσει τις μεταγραφές των Δημήτρη Μαυρογεννίδη και Βασίλη Λάκη. 
«Στην
Ελλάδα είναι γνωστό ότι θέλουμε τους Μαυρογεννίδη, Λάκη. Και ο Πάντοβιτς είναι
μέσα στους στόχους μας, αλλά θα δούμε. Δεν εξαρτάται μόνο από εμένα. Θα
παίξουν ρόλο και άλλες μεταγραφές. Από το εξωτερικό προσπαθούμε να αποκτήσουμε
δύο ποδοσφαιριστές. Σέντερ φορ και χαφ», τόνισε ο Ντούσαν Μπάγιεβιτς, ο οποίος
αναφέρθηκε στην επιστροφή του Κυριάκου Τοχούρογλου: 
«Ο Τοχούρογλου είναι
τελειωμένη υπόθεση. Θα επιστρέψει στον Ολυμπιακό. 
Ο Ντούσκο είπε ακόμα
(στο τέλος της συνέντευξης Τύπου) ότι ο Ολυμπιακός δεν πρόκειται να δώσει
υπέρογκα ποσά για την απόκτηση των Μαυρογεννίδη, Λάκη: «Είναι κοροϊδία να
δοθούν 300 εκατ. δρχ. για μία μεταγραφή». Σχετικά με το θέμα της ανανέωσης των
συμβολαίων των Αλεξανδρή, Ίβιτς ο τεχνικός του Ολυμπιακού δήλωσε: «Πιστεύω ότι
αυτή την εβδομάδα θα υπάρξει συνάντηση με τη διοίκηση». 
*** Άλλο ρεπορτάζ
για τον Ολυμπιακό στη σελίδα 5 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15829O011</ED>
<ID>
ID:166683

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΝ
ΔΙΚΑΙΩΘΟΥΝ ΤΡΕΙΣ ΔΙΑΙΤΗΤΕΣ ΣΚΕΠΤΕΤΑΙ ΚΑΙ ΠΑΡΑΙΤΗΣΗ Ο ΓΕΡΜΑΝΑΚΟΣ</H5>
<H2>Κρίσιμη ώρα</H2>

<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

ΚΡΙΣΙΜΗ
θεωρείται η σημερινή συνεδρίαση της Επιτροπής Διαιτησίας, σε συνάρτηση με τη
συνεδρίαση της Επιτροπής Εφέσεων, καθώς σ' αυτή έχουν προσφύγει τρεις από τους
τέσσερις διαιτητές Α' Εθνικής που αποπέμφθηκαν από τον πίνακα... 
«Η
Επιτροπή Διαιτησίας έχει ορισμένα δικαιώματα και ενήργησε με βάση τη
γνωμοδότηση του νομικού συμβούλου της ΕΠΟ για τις αποπομπές των διαιτητών από
τον πίνακα Α' Εθνικής. Η απόφασή μας αυτή είχε στόχο τη θωράκιση του χώρου της
διαιτησίας και την αξιοπιστία του ελληνικού ποδοσφαίρου», τόνισε χθες ο
πρόεδρος της Επιτροπής Διαιτησίας Μάκης Γερμανάκος, αναφερόμενος στους
διαιτητές Φασόλη (Άρης - Ξάνθη), Λάτσιο (Παναθηναϊκός - Άρης), Αγγελάκη
(Ιωνικός - Παναθηναϊκός) και Παπουτσέλης (Εθνικός - Λάρισα).. 
Οι τρεις
τελευταίοι έχουν προσφύγει στην Επιτροπή Εφέσεων και αν γίνουν δεκτές οι
προσφυγές τους και δικαιωθούν, τότε η Επιτροπή Διαιτησίας πρέπει να τους
επαναφέρει στον πίνακα Α' Εθνικής. Όμως, αξίζει να αναφέρουμε ότι πρόσφατα η
Επιτροπή Εφέσεων με ψήφους 4-1 υπέρ, έκρινε ότι η Επιτροπή Διαιτησίας έχει το
δικαίωμα να επιβάλει τιμωρίες σε διαιτητές. Αν αποφασιστεί η επάνοδος των
διαιτητών στον πίνακα, ο κ. Γερμανάκος έχει δηλώσει ότι θα παραιτηθεί. 
Τα
σενάρια που παίζουν σήμερα είναι: α) Αν δικαιωθούν οι τιμωρημένοι διαιτητές, η
Επιτροπή Διαιτησίας υποστηρίζει ότι έχει δικαίωμα ανακοπής, κάτι όμως που
αμφισβητείται από νομικούς. β) Ο κ. Γερμανάκος ενδεχομένως να αντιδράσει
δυναμικά στην απόφαση και να προχωρήσει σε παραίτηση. 
Λέγεται ότι η ΕΠΑΕ
έχει στείλει μήνυμα υπέρ των διαιτητών και αδιαφορεί για τη στάση του Μάκη
Γερμανάκου. Ουδείς πρέπει ν' αποκλείσει τη συμμετοχή των διαιτητών που θα
δικαιωθούν στη σημερινή κλήρωση. 
Πάντως στη σημερινή συνεδρίαση η Επιτροπή
Διαιτησίας πρέπει να συμπληρώσει τον πίνακα διαιτητών υψηλής ετοιμότητας,
καθώς υπάρχει το κώλυμα του Παπαδάκου και ο τραυματισμός του Ψυχομάνη. Επίσης
ενδέχεται να αποπεμφθούν από τον πίνακα υψηλής ετοιμότητας οι Δούρος και
Καλαθενός, καθώς τα μέλη της Επιτροπής Διαιτησίας που τους παρακολούθησαν
(Πλατόπουλος και Δ. Βούλγαρης αντίστοιχα) δεν έμειναν ικανοποιημένοι από την
απόδοσή τους. Έτσι δημιουργούνται τέσσερις κενές θέσεις στον πίνακα υψηλής
ετοιμότητας και υποψήφιοι να καταλάβουν τρεις απ' αυτές είναι οι Στεφανόπουλος
από τον Πειραιά, Μπέγκος από την Αργολίδα και Παπατριανταφύλλου από το Κιλκίς.
Η κλήρωση των διαιτητών για τους αγώνες του Σαββατοκύριακου θα γίνει σήμερα
στις 3 μ.μ. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15829O021</ED>
<ID>
ID:166687

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O02&aa=1</URL></REF>


Article

<CATEGORY>vin10</CATEGORY>

 <H2>Νέα ώρα
έναρξης</H2>

ΤΕΛΙΚΑ η ΕΠΑΕ πήρε πίσω τα περί μετάδοσης του
κυριακάτικου ντέρμπι Ολυμπιακού - ΑΕΚ και το όρισε ν' αρχίσει μαζί με τα
υπόλοιπα 8 παιχνίδια της 32ης αγωνιστικής, η οποία θα έχει ώρα έναρξης 30
λεπτά αργότερα από την προκαθορισμένη (5 μ.μ.), λόγω ζέστης. 
Η ΠΑΕ
Ολυμπιακός με αίτημά της στην ΕΠΑΕ ζητούσε τη μη μετάδοση του ντέρμπι, η ΠΑΕ
ΑΕΚ ήταν υπέρ αυτής της απόφασης και τελικά η διοργανώτρια αποφάσισε την ώρα
διεξαγωγής του ντέρμπι στις 5.30 μ.μ. (όπως και όλα τα ματς της Κυριακής),
χωρίς, βεβαίως, ζωντανή τηλεοπτική κάλυψη. 
Η ΕΠΑΕ δικαιολόγησε αυτή την
απόφασή της επικαλούμενη λόγους «δημόσιας τάξης, επειδή την ίδια ημέρα στις
9.15 μ.μ. διεξάγεται ο πρώτος τελικός του πρωταθλήματος μπάσκετ μεταξύ των δύο
ομάδων». 
Η διοργανώτρια όρισε το ματς Τρικάλων - Λάρισας για τη Δευτέρα
(20.00) προκειμένου να μεταδοθεί από την ΕΤ-3, ενώ ύστερα από αίτημα του ΟΠΑΠ
άλλαξε τις ημερομηνίες διεξαγωγής των αγώνων της Γ' Εθνικής στον Βόρειο όμιλο,
για τις ανάγκες του ΠΡΟ-ΠΟ. Έτσι, η 31η αγωνιστική θα γίνει την Τετάρτη 4/6, η
32η την Κυριακή 8/6, η 33η την Τετάρτη 11/6 και η 34η την Κυριακή 15/6. 
ΔΙΑΤΑΞΗ 
Την αντίδραση του γενικού διευθυντή τής «Νέτχολντ» Λάμπη
Ταγματάρχη προκάλεσε η ματαίωση της μετάδοσης του κυριακάτικου ντέρμπι
Ολυμπιακού-ΑΕΚ από το Supersport, ο οποίος προειδοποίησε: «Εμείς πιστοί σ'
αυτό που δικαιούμαστε, θα διεκδικήσουμε μέχρι τέλος το δικαίωμα των
συνδρομητών μας. Αφήστε που έχουμε τις συμβάσεις με το μέρος μας». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15829O022</ED>
<ID>
ID:166736

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O02&aa=2</URL></REF>


Article

<CATEGORY>vin10</CATEGORY>

 <H2>Σοκ από
Νεϊζίνιο</H2>

ΘΕΣΣΑΛΛΟΝΙΚΗ 
Η ΑΠΟΣΥΝΘΕΣΗ του Άρη άρχισε. Ο Άλσιντες Νεϊζίνιο κατέθεσε
χθες προσφυγή για να μείνει ελεύθερος, διεκδικώντας δόση 12 εκατ. δρχ. του
μήνα Μαρτίου και άλλα 60 εκατ. δρχ. που είναι το υπόλοιπο του συμβολαίου του.
Η κίνηση του Βραζιλιάνου άσου σόκαρε τους πάντες, αλλά δεν θα είναι και η
μοναδική, αφού σύμφωνα με πληροφορίες θα ακολουθήσει την ίδια... οδό και ο
συμπατριώτης του Εντίνιο. Αυτή τη στιγμή το πρόβλημα στον Άρη είναι τεράστιο,
αφού απλήρωτοι δεν είναι μόνον οι Βραζιλιάνοι, αλλά όλοι σχεδόν οι παίκτες της
ομάδας και όποιου η υπομονή εξαντλείται θα κάνει προσφυγή. Ο Λάμπρος Γράντας
είναι ο μοναδικός άνθρωπος που μπορεί να δώσει λύση και να περισώσει ό,τι έχει
απομείνει, όμως κι αυτός είναι εξαφανισμένος εδώ και ημέρες. Έχουν απομείνει
δηλαδή οι σύμβουλοι της οικουμενικής διοίκησης, αλλά όσο το αφεντικό είναι ο
Γράντας και όσο δεν είναι εφικτή η πώληση των μετοχών του, αυτός θα αποφασίζει
για τον Άρη. Σύμφωνα με πληροφορίες, χθες ενημέρωσε τον Παναγιώτη Σπύρου πως
δεν θα εγκαταλείψει την ομάδα και θα κάνει προσπάθεια να την ανεβάσει, αν
τελικά υποβιβασθεί στη Β' Εθνική. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15829O023</ED>
<ID>
ID:166779

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΡΧΟΝΤΙΔΗΣ</H5>
<H2>Πήρατε νίκη πολύτιμη</H2>
<H2></H2>
«ΣΠΟΥΔΑΙΑ, πολύτιμη, αλλά και δύσκολη» χαρακτήρισε χθες ο Χρήστος
Αρχοντίδης τη νίκη του Αθηναϊκού επί του Απόλλωνα. Ο προπονητής σε ομιλία του
στους ποδοσφαιριστές της ομάδας του Βύρωνα είπε ακόμα: «Όπως εξελίχθηκε το
παιχνίδι από την αδρανοποίησή σας και ύστερα από αυτά που έγιναν μετά το 2-0
πιστεύω ότι πήρατε ένα σκληρό μάθημα. Η συμπεριφορά σας άλλαξε στο δεύτερο
ημίχρονο και φτάσατε στο 3-2, το οποίο μας έδωσε μία πολύτιμη νίκη. Είναι πολύ
σημαντική και υγιής η αντίδρασή σας και η ομαδική απόφαση για τη νίκη», είπε ο
τεχνικός των «Λόρδων» και κατέληξε: «Ακόμα δεν έχει τελειώσει τίποτα. Ο
μεγάλος κίνδυνος του υποβιβασμού διέφυγε, όμως δεν εξέλειψε. Πρέπει πάντα να
επαγρυπνούμε». 
Στον αγωνιστικό τομέα, ο Αντώνης Σπίνουλας τραυματίστηκε
ξανά! Αυτήν τη φορά έπαθε θλάση και θα παραμείνει εκτός γηπέδων έως το τέλος
της περιόδου. Έξι κίτρινες κάρτες συμπλήρωσε ο Ζανής Μόνος και θα απουσιάσει
από τους αγώνες με τον Πανηλειακό και την Παναχαϊκή. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15829O024</ED>
<ID>
ID:166810

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O02&aa=4</URL></REF>


Article

<CATEGORY>vin10</CATEGORY>

 <H5>Γ'
ΕΘΝΙΚΗ</H5>
<H2>Ντέρμπι στη Ρόδο</H2>

ΤΟ ΝΤΕΡΜΠΙ
Ιάλυσου - Αιολικού δεσπόζει στη σημερινή 29η αγωνιστική του Νότιου Ομίλου στο
πρωτάθλημα της Γ' Εθνικής. Το υπόλοιπο πρόγραμμα (17.00): Μαρκό - Ένωση Ρ.Δ.,
Ηλυσιακός - Κόρινθος, Πάτρα - Παναιγιάλειος, Εργοτέλης - Ηρόδοτος, Αγ.
Νικόλαος - Ναυπακτιακός (γηπ. Ρεθύμνου), Κέρκυρα - Εθν. Αστέρας, Καλλιθέα -
Βαρβασιακός (16.00). 
Η 29η αγωνιστική είχε ξεκινήσει το προηγούμενο
Σάββατο, με το ματς Αιγάλεω - Ατρομήτου Αθηνών (1-1). 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15829O025</ED>
<ID>
ID:166828

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O02&aa=5</URL></REF>


Article

<CATEGORY>vin10</CATEGORY>

 <H5>ΘΕΤΙΚΟΣ Ο ΖΑΕΤΣ, ΑΛΛΑ ΦΕΙΔΩΛΟΣ ΣΤΙΣ ΔΗΛΩΣΕΙΣ ΤΟΥ ΓΙΑ ΤΗ ΜΕΤΑΓΡΑΦΗ ΜΙΛΟΓΙΕΒΙΤΣ
</H5><H2>Ενδιαφέρουσα περίπτωση</H2>

<AUTHOR>ΜΑΝΩΛΗΣΣΑΡΙΔΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 21783 BYTES)
</AUTHOR>

«ΕΧΩ ακούσει για το ενδιαφέρον του Παναθηναϊκού και θα είμαι
ευτυχής αν πραγματοποιηθεί η μεταγραφή. Είναι τιμή μου να παίξω σε μια μεγάλη
ομάδα. Πιστεύω στις δυνατότητές μου και μπορώ να κάνω σπουδαία καριέρα σ' ένα
συγκρότημα σαν τον Παναθηναϊκό». 
Ο Βλάνταν Μιλόγιεβιτς, λίμπερο του
Απόλλωνα, δεν έκρυψε την ικανοποίησή του για το ενδιαφέρον των «πρασίνων».
Εγκωμίασε τον Ζάετς και επισήμανε: «Ο Ζάετς υπήρξε μεγάλος παίκτης και τώρα
πολύ καλός προπονητής. Είναι σπουδαίο πράγμα ν' ασχολείται μαζί σου μια τέτοια
προσωπικότητα». 
Απο την πλευρά του ο Ζέκο ­ φειδωλός σε τέτοια θέματα ­
αρκέστηκε να παρατηρήσει: «Ο Μιλόγιεβιτς είναι πολύ ενδιαφέρουσα περίπτωση,
αλλά δεν μπορώ να πω περισσότερα προς το παρόν». 
Για τον νεαρό Καραγκούνη,
ο οποίος παίζει δανεικός στον Απόλλωνα, ο Ζάετς εξέφρασε την άποψη ότι «ίσως
είναι καλύτερα να μείνει ακόμη κάποιους μήνες στη Ριζούπολη για να "ψηθεί"».
Και πρόσθεσε: «Ακόμη δεν έχουν ληφθεί σχετικές αποφάσεις. Προέχει το
πρωτάθλημα και η έξοδός μας στην Ευρώπη». 
Στον αγωνιστικό τομέα, οι
Βάντσικ, Καλλιτζάκης γυμνάζονται εντατικά και θα τεθούν στη διάθεση του Ζάετς
την προσεχή Κυριακή για το παιχνίδι με την Καστοριά, στο Ολυμπιακό Στάδιο.
Αντίθετα, ο Κωνσταντινίδης κάνει εντατική θεραπεία, αλλά ως γνωστόν ο
τραυματισμός του είναι αρκετά σοβαρός και δύσκολα θα προλάβει να παίξει άλλο
παιχνίδι πρωταθλήματος. 
*** Με έγγραφο που έστειλε στην ΕΠΑΕ, ο
Παναθηναϊκός ζητεί να μάθει πότε ακριβώς θα αρχίσει το νέο πρωτάθλημα, ώστε να
προγραμματίσει την προετοιμασία του και τα φιλικά ματς του καλοκαιριού. 
Ο
ΒΑΖΕΧΑ 
Επί πλέον προσπάθειες για να μη χαθεί εντελώς αυτή η χρονιά ζητεί ο
Κρίστο Βαζέχα με δηλώσεις του. Είπε ο Πολωνός άσος και κορυφαίος σκόρερ του
Παναθηναϊκού: 
«Αυτή η χρονιά δεν πήγε καθόλου καλά. Χρειάζεται παραπάνω
προσπάθεια απ' όλους μας για να παίξουμε τουλάχιστον στο Κύπελλο ΟΥΕΦΑ. Το
γεγονός αυτό θα μετριάσει την πίκρα μας. Όσον αφορά στα υπόλοιπα (μεταγραφές,
σχεδιασμός κ.λπ.), ο πρόεδρος και ο προπονητής θα πάρουν τις σχετικές
αποφάσεις». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15829O031</ED>
<ID>
ID:166688

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O03&aa=1</URL></REF>


Article

<CATEGORY>vin10</CATEGORY>

 <H2>Συγγνώμη
από τον ΠΑΟΚ</H2>

ΣΥΓΓΝΩΜΗ από τους ποδοσφαιριστές του ΠΑΟΚ, για τις δηλώσεις του,
ζήτησε χθες ο Νίκος Νιόπλιας: «Με τους παίκτες του ΠΑΟΚ δεν έχω τίποτα,
άλλωστε είμαι φίλος με πολλούς. Ζητώ συγγνώμη, αλλά με τις δηλώσεις μου δεν
εννοούσα τον ΠΑΟΚ, αλλά όσα συμβαίνουν στο ελληνικό ποδόσφαιρο». 
Από την
πλευρά της, η ΠΑΕ ΠΑΟΚ, με δήλωση του αντιπροέδρου, Κώστα Ορφανού, έκανε δεκτή
τη συγγνώμη του παίκτη του ΟΦΗ, υποστηρίζοντας, όμως, ότι ο ΠΑΟΚ θα βγει στην
Ευρώπη. 
Στον αγωνιστικό τομέα ο Άγγελος Αναστασιάδης δεν αντιμετωπίζει
ιδιαίτερα προβλήματα, αφού θα έχει στη διάθεσή του και τους Μαραγκό,
Σιδηρόπουλο, των οποίων έληξε η ποινή. Συμφωνία έκλεισε και επίσημα η ΠΑΕ
ΠΑΟΚ, με γνωστή αθλητική εταιρεία έως το 2000. Η αθλητική εταιρεία θα
δημιουργήσει και τη μπουτίκ του ΠΑΟΚ, η οποία θα λειτουργήσει στην Τούμπα.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15829O032</ED>
<ID>
ID:166737

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O03&aa=2</URL></REF>


Article

<CATEGORY>vin10</CATEGORY>

 <H2>Οικονομικές διαφωνίες</H2>

ΠΡΟΣΠΑΘΕΙΑ για να ξεχαστεί όσο το δυνατόν
γρηγορότερα η βαριά ήττα από τον Παναθηναϊκό γίνεται στην Καβάλα. Όλοι
υποστηρίζουν ότι ήταν η χειρότερη εμφάνιση της ομάδας στη φετινή περίοδο, αλλά
αυτό δεν σημαίνει ότι πρέπει να διαγραφεί η εξαιρετική πορεία της, στο
μεγαλύτερο διάστημα του Πρωταθλήματος. 
Στο μεταξύ, η διοίκηση της ΠΑΕ έχει
αρχίσει από τώρα τον προγραμματισμό για την επόμενη περίοδο. Ήδη συζήτησε με
τον μάνατζερ των Σουκασιάν και Χέρντναγκλ για την ανανέωση των συμβολαίων
τους, όμως η απάντηση που πήρε σε ό,τι αφορά τις οικονομικές αποδοχές των δύο
παικτών κρίθηκε ασύμφορη, με αποτέλεσμα να μην υπάρχει διάθεση
διαπραγμάτευσης. Έτσι όπως διαφαίνεται η κατάσταση, οι Σουκασιάν και
Χέρτντναγκλ θα αποτελέσουν παρελθόν για την Καβάλα, βαδίζοντας και αυτοί στον
δρόμο του Μίτεφ, που δεν ανταποκρίθηκε σε πρόσκληση της ΠΑΕ για να συζητήσει
την ανανέωση του συμβολαίου του... 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15829O033</ED>
<ID>
ID:166780

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O03&aa=3</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ</H5>
<H2>Με τον Καρύδα έως το τέλος</H2>

«ΕΙΜΑΣΤΕ αποφασισμένοι να τελειώσουμε τη χρονιά με τον Νίκο Καρύδα, που τον
θεωρούμε άξιο συνεργάτη μας. Το θέμα του προπονητή της ομάδας θα μας
απασχολήσει μετά το τέλος του Πρωταθλήματος». Τη δήλωση αυτή έκανε χθες ο
πρόεδρος της Βέροιας, κ. Τσιαμήτρος, με αφορμή τη φιλολογία που αναπτύχθηκε
για τον διάδοχο του Μάκη Κατσαβάκη. Είναι, πάντως, γεγονός ότι προχθές το
βράδυ ο κ. Τσιαμήτρος συναντήθηκε με τον Στέφανο Γαϊτάνο και συζήτησε μαζί του
διάφορα για την ομάδα. Όπως έγινε γνωστό, ο κ. Γαϊτάνος προορίζεται για άλλο
πόστο στην ΠΑΕ, που έχει σχέση με την αξιοποίηση των ταλέντων της περιοχής,
την παρακολούθηση παικτών υπό μεταγραφή και την οργάνωση της ακαδημίας της
Βέροιας. Χθες την ομάδα προπόνησε ο κ. Καρύδας, ο οποίος δεν είχε στη διάθεσή
του τους νεαρούς Πακάλτση και Κατσαβάκη, που ήταν με την Εθνική Νέων. Ακόμα,
ειδικό πρόγραμμα ακολούθησαν οι Τσαλουχίδης και Τσουλουκίδης, που δεν έχουν
ξεπεράσει τους τραυματισμούς τους. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15829O034</ED>
<ID>
ID:166811

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O03&aa=4</URL></REF>


Article

<CATEGORY>vin10</CATEGORY>

 <H2>Μονομαχίες</H2>

ΟΙ ΑΛΛΗΛΟΚΑΤΗΓΟΡΙ-ΕΣ δεν έχουν τελειωμό στην Έδεσσα.
Κεντρικά πρόσωπα της αντιπαράθεσης ο πρώην και ο νυν πρόεδρος της ΠΑΕ, κ.κ.
Κωνσταντινίδης και Σταυρόπουλος, οι οποίοι ερίζουν για το ποιος ευθύνεται
περισσότερο για την κατάσταση που βρίσκεται σήμερα ο Εδεσσαϊκός.. «Ο κ.
Σταυρόπουλος ζει μέσα στο ψέμα. Από την ημέρα που ανέλαβε την ομάδα,
δημιούργησε τόσα προβλήματα και αυτά φαίνονται από τα αποτελέσματα», τόνισε σε
τηλεοπτική εκπομπή ο κ. Κωνσταντινίδης. Από την πλευρά του, ο κ. Σταυρόπουλος
υποστήριξε στην ίδια εκπομπή: «Είναι γνωστό το ήθος του κ. Κωνσταντινίδη. Οι
παίκτες είναι πληρωμένοι και δεν χρωστάω σε κανέναν». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15829O035</ED>
<ID>
ID:166829

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O03&aa=5</URL></REF>


Article

<CATEGORY>vin10</CATEGORY>

 <H5>ΥΠΑΡΧΟΥΝ ΙΣΧΥΡΑ ΣΤΑΝΤΑΡ, ΑΝ ΟΜΩΣ ΣΠΑΣΟΥΝ ΤΟΤΕ ΘΑ «ΧΡΥΣΩΣΟΥΝ» ΤΟΥΣ ΤΥΧΕΡΟΥΣ
</H5><H2>Επέλαση του «άσου»</H2>

ΕΠΕΛΑΣΗ του «άσου»
αναμένεται στο δελτίο ΠΡΟ-ΠΟ της Κυριακής. Υπάρχουν ισχυρά στάνταρ, αν όμως
σπάσουν, τότε θα μιλάμε για εκπλήξεις που θα «χρυσώσουν» τους τυχερούς. 
*** Μια ματιά στην ετοιμασία των ομάδων: 
1. ΑΘΗΝΑΪΚΟΣ -
ΠΑΝΗΛΕΙΑΚΟΣ: Επανέρχονται οι Τσιρώνης (Αθηναϊκού) - Νούσιας, Τοχούρογλου
(Πανηλειακού). 
2. ΑΠΟΛΛΩΝ - ΠΑΝΑΧΑΪΚΗ: Και τα τρία σημεία του
ΠΡΟ-ΠΟ έχουν φέρει οι δύο ομάδες στη Ριζούπολη. Οι Έρακ, Δαμίγος επιστρέφουν
στους γηπεδούχους και ο Συρίγος στην Παναχαϊκή. Τιμωρημένοι είναι οι
Σακελλαρίδης, Κωνσταντινίδης, Νταμιάνοβιτς (Απόλλωνα) - Τσέροβιτς
(Παναχαϊκής). 
3. ΒΕΡΟΙΑ - ΚΑΒΑΛΑ: Η Καβάλα δεν έχει κατορθώσει να
πετύχει νίκη στη Βέροια. Από τη Βέροια θα απουσιάσουν οι Κουλακιώτης, Τρούπκος
και από την Καβάλα ο Σίμοβιτς. 
4. ΗΡΑΚΛΗΣ - ΑΡΗΣ: Από τις 10
Απριλίου 1983 έχει να νικήσει ο Άρης τον Ηρακλή στο Καυταντζόγλειο. Στους
γηπεδούχους επανεμφανίζεται ο Κυριαζής και στον Άρη οι Δέλλας, Ζαχόπουλος. 
5. ΚΑΛΑΜΑΤΑ - ΕΔΕΣΣΑΪΚΟΣ: Με ισοπαλία (1-1) έχουν λήξει δύο
προηγούμενοι αγώνες των δύο αντιπάλων στην Καλαμάτα. Από την Καλαμάτα θα
απουσιάσουν οι Οφορίκουε, Σακελλαρόπουλος, ενώ αλλαγές προβλέπονται στην
ενδεκάδα του Εδεσσαϊκού. 
6. ΟΛΥΜΠΙΑΚΟΣ - ΑΕΚ: Από τις 26
Φεβρουαρίου 1994 έχει να νικήσει ο Ολυμπιακός την ΑΕΚ στο στάδιο Καραϊσκάκη.
Στους «ερυθρόλευκους» επανέρχεται ο Νταμπίζας και στην ΑΕΚ οι Ατματσίδης,
Κασάπης, Μαχαιρίδης, Κοπιτσής. Τιμωρημένος είναι ο Κετσπάγια. 
7. ΟΦΗ -
ΙΩΝΙΚΟΣ: Χωρίς ισοπαλία οι δύο ομάδες στο Ηράκλειο και στη Νεάπολη! Οι
Κιάσσος (ΟΦΗ), Σταματής (Ιωνικού) εξέτισαν την ποινή τους. Τιμωρημένοι στους
φιλοξενούμενους είναι οι Γιουργούσης, Νταρακλίτσας. 
8. ΠΑΟΚ - SKODA
ΞΑΝΘΗ: Η παράδοση καλών αποτελεσμάτων είναι με το μέρος του ΠΑΟΚ στην
Τούμπα. Επανεμφανίζονται οι Σιδηρόπουλος (ΠΑΟΚ), Τεγγελίδης (Ξάνθης). 
9. ΓΙΑΝΝΙΝΑ - ΕΘΝΙΚΟΣ: Οι φιλοξενούμενοι δεν έχουν πετύχει νίκη στα
Γιάννινα. Και οι δύο ομάδες δεν αντιμετωπίζουν αγωνιστικά προβλήματα. 
10. ΝΙΚΗ Β. - ΠΑΝΙΩΝΙΟΣ: Οι ομάδα του Βόλου θα παραταχθεί με την
καλύτερη δυνατή ενδεκάδα. Από τον Πανιώνιο θα απουσιάσουν οι Παϊτέρης,
Τζανετής, Βάσμπεργκ. 
11. ΠΑΝΕΛΕΥΣΙΝΙΑΚΟΣ - ΔΟΞΑ ΒΥΡ.: Χωρίς
ισοπαλία οι δύο ομάδες στην Ελευσίνα την τελευταία δεκαετία. Τιμωρημένοι είναι
οι Τζιότζιος, Ζελενίτσας (Πανελευσινιακού) - Πετράκης (Δόξας Β.). 
12.
ΝΑΠΟΛΙ - ΡΟΜΑ: Από τις 20 Οκτωβρίου 1992 έχει να νικήσει η Νάπολι στην
έδρα της τη Ρόμα. Τραυματίες είναι οι Μπέτο, Τουρίνι, Μπογκοσάν (Νάπολι) -
Λάνα, Τετράζε, Καρμπίνι (Ρόμα). 
13. ΣΑΜΠΝΤΟΡΙΑ - ΙΝΤΕΡ: Από τους
γηπεδούχους θα απουσιάσουν οι τραυματίες Μανίνι, Μιλόνε, Λαμίνικα, Ινβερνίτσι
και από την Ίντερ ο Παγκανίν. Επανερχόνται οι Βίντερ, Φρέζο. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15829O041</ED>
<ID>
ID:166689

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O04&aa=1</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΘΕΛΩ ΝΙΚΗ ΣΤΟ ΝΤΕΡΜΠΙ</H5>
<H5>Φαβορί ΠΑΟ
και ΟΦΗ</H5>
<H5>Κάποιοι που γιόρτασαν
νωρίτερα τα έχασαν όλα</H5>
<H2>Είμαστε πιο
δυνατοί από την ΑΕΚ</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΝΙΚΗ στο ντέρμπι με την ΑΕΚ επιθυμεί ο Ντούσαν Μπάγιεβιτς: «Θα
προσπαθήσουμε να κλείσουμε το Πρωτάθλημα με τρεις νίκες. Στο ντέρμπι με την
ΑΕΚ δεν χρειάζεται να δώσουμε απάντηση, ούτε έχουμε ανάγκη για κάτι τέτοιο. Η
ΑΕΚ μάς νίκησε τρεις φορές και εμείς θα πρέπει να παίξουμε με πάθος και πείσμα
για να κατακτήσουμε αυτή τη φορά τη νίκη. Η ΑΕΚ μάς κυνηγάει από την αρχή του
Πρωταθλήματος και δεν πρόκειται να έρθει για να χάσει στο στάδιο Καραϊσκάκη».

Ο Μπάγιεβιτς συμφώνησε ότι η ΑΕΚ αποδίδει θεαματικότερο ποδόσφαιρο, αλλά ο
Ολυμπιακός διαθέτει πιο σταθερή και καλύτερη ομάδα: «Δεν θέλω να μιλάω πολύ
για την ΑΕΚ, γιατί ορισμένοι το παίρνουν συνέχεια στραβά. Μπορώ όμως να πω ότι
ο Ολυμπιακός είναι πιο δυνατός και πολλές φορές αγωνίστηκε καλύτερα από την
ΑΕΚ». 
Ο Ντούσκο είπε ότι είναι χαρούμενος που παίκτες του Ολυμπιακού
ετοιμάζουν γύρο θριάμβου την Κυριακή στο Φάληρο, αλλά συνέστησε πάνω από όλα
σοβαρότητα. 
Ο προπονητής του Ολυμπιακού παραδέχτηκε ότι ανησύχησε κατά τη
διάρκεια του πρωταθλήματος: «Είχα πει ότι πρώτος μας στόχος ήταν να φτιάξουμε
τον Ολυμπιακό ομάδα. Όταν διαπιστώσαμε ότι μπορούσαμε να διεκδικήσουμε τον
τίτλο δεν αφήσαμε την ευκαιρία να πάει χαμένη. Ποτέ δεν φοβήθηκα. Ανησύχησα
όταν μας πλησίασε ο Παναθηναϊκός. Ορισμένα παιχνίδια μας φόρτωσαν με άγχος για
το αποτέλεσμα που θα είχαμε. Όλοι περίμεναν τα δικά μας λάθη. Χάσαμε
πολύτιμους βαθμούς στην έδρα μας, αλλά οι αντίπαλοί μας δεν το
εκμεταλλεύτηκαν. Φανήκαμε δυνατοί στα εκτός έδρας παιχνίδια, ενώ μας βοήθησε
και η τύχη». 
*** Σήμερα θα τεθούν σε
κυκλοφορία τα εισιτήρια του ντέρμπι της Κυριακής και αναμένεται να υπάρξει
μεγάλη ζήτηση από τους φίλους του Ολυμπιακού. 
Η ΠΟΡΕΙΑ του Παναθηναϊκού και του
Άρη στο εφετινό πρωτάθλημα αποτέλεσε έκπληξη για τον Μπάγιεβιτς. Είπε: «Δεν
περίμενα ότι ο Παναθηναϊκός θα έμενε τόσο πίσω, αλλά έκπληξη για μένα ήταν και
ο Άρης. 
Ο ΠΑΟΚ ενισχύθηκε στις μεταγραφές τού Ιανουαρίου, άλλαξε διοίκηση
και είναι μέσα στη μάχη για την έξοδο στην Ευρώπη. Θεωρώ όμως φαβορί για τις
δύο θέσεις στο Κύπελλο ΟΥΕΦΑ τον Παναθηναϊκό και τον ΟΦΗ. Πάντως, είναι
ευχάριστο στο Πρωτάθλημα που τόσες ομάδες έχουν στόχους». 
Όσον αφορά την
έδρα που θα χρησιμοποιήσει ο Ολυμπιακός τη νέα αγωνιστική περίοδο, ο
Μπάγιεβιτς δεν θέλησε να προβεί σε αποκαλύψεις: «Θα σας το ανακοινώσει ο
πρόεδρος. Υπάρχουν και άλλοι λόγοι και δεν μπορώ να μιλήσω πριν από τον κ.
Κόκκαλη». 
Για το θέμα της προετοιμασίας του Ολυμπιακού το καλοκαίρι, ο
49χρονος τεχνικός είπε: «Ο Μπουρουτζίκας πήγε στην Ελβετία για να επιθεωρήσει
ένα αθλητικό κέντρο. Το ίδιο θα κάνει ο Περσίας, που θα ταξιδέψει μεθαύριο στη
Γερμανία. Ύστερα θα αποφασίσουμε». 
ΔΕΝ ΘΕΛΕΙ γιορτές και πανηγύρια ο
Ντούσαν Μπάγιεβιτς πριν ο Ολυμπιακός εξασφαλίσει και μαθηματικά τον τίτλο του
πρωταθλήματος. Ο προπονητής των «ερυθρολεύκων» υπογράμμισε: «Υπάρχουν πολλά
πράγματα που πρέπει να σεβόμαστε. Είναι ο εαυτός μας, η δουλειά μας και ο
αντίπαλος. Δεν είμαι άνθρωπος που θα γιορτάσει τον τίτλο πριν να έχει
τελειώσει το πρωτάθλημα. Κάποιοι που γιόρτασαν νωρίτερα τα έχασαν όλα». 
Ο
Μπάγιεβιτς χαμογέλασε, χτύπησε ξύλο και είπε: «Εντάξει, βρισκόμαστε εννιά
βαθμούς μπροστά και είναι λίγο δύσκολο να μας φτάσουν. Ο κόσμος μπορεί να
πανηγυρίζει από τώρα. Και εγώ άφησα τους ποδοσφαιριστές να διασκεδάσουν μία
νύχτα. Θα πρέπει όμως να τελειώσουμε το πρωτάθλημα όπως αρχίσαμε. Αν μπορούμε
να σημειώσουμε τρεις νίκες. Θέλω σοβαρότητα και στα τρία παιχνίδια, για να μην
αλλάξει η εικόνα του Ολυμπιακού. Πρέπει να έχουμε προσωπικότητα και να μην
δώσουμε το δικαίωμα σε ορισμένους να πουν ό,τι θέλουν». 
Ο Ντούσκο είπε ότι
ο Ολυμπιακός διαθέτει νεανική ομάδα και είναι δύσκολο τον πρώτο χρόνο να
συνδυάσει νίκες και θέαμα: «Ένα μπορείς να προσφέρεις. Θέαμα και να μην έχεις
τα ανάλογα αποτελέσματα ή να παίρνεις αποτελέσματα και να μην προσφέρεις
θέαμα. Η ομάδα δεν έχει παρουσιάσει τη σταθερότητα που θέλω». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15829O051</ED>
<ID>
ID:166690

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O05&aa=1</URL></REF>


Article

<CATEGORY>vin10</CATEGORY>

 <H5>Ο
ΤΡΟΧΑΝΑΣ ΖΗΤΑΕΙ 1,2 ΔΙΣ., ΤΟΚΟΥΣ ΔΥΟ ΧΡΟΝΩΝ ΚΑΙ ΕΓΓΥΗΤΙΚΕΣ ΕΠΙΣΤΟΛΕΣ ΤΡΙΩΝ
ΔΙΣ. ΓΙΑ ΝΑ ΠΟΥΛΗΣΕΙ ΤΗΝ ΑΕΚ</H5>
<H5>Οι λόγοι που δεν εγκαταλείπει ο Ραβούσης</H5>
<H5>Απόφαση στα γρήγορα για αύξηση!</H5>
<H2>Προθεσμία επτά ημερών
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΡΑΓΔΑΙΕΣ είναι οι εξελίξεις στο στρατόπεδο της ΑΕΚ!
Και δεν αποκλείεται ο Μιχάλης Τροχανάς να γίνει σύντομα παρελθόν, σχεδόν δύο
χρόνια από τότε που μπήκε επίσημα στα κοινά της ΠΑΕ ΑΕΚ. 
Ο κ. Τροχανάς
γνωστοποίησε χθες ότι πουλά τις μετοχές του. Και δεν... αστειεύεται, με
δεδομένο ότι αυτό έγινε διά της επίσημης οδού, δηλαδή με επιστολή του σε
εφημερίδα. Πώς έχει το θέμα; Χθες, η αθλητική εφημερίδα «Ώρα για Σπορ» με
κύριο άρθρο της στην πρώτη σελίδα τον κάλεσε να πει αν και σε ποια τιμή πουλά
τις μετοχές. Ο Μ. Τροχανάς απάντησε και αναμένει τις προτάσεις, θέτοντας το
χρονικό περιθώριο της μίας εβδομάδας. 
Μεταξύ άλλων στην επιστολή Τροχανά
τονίζονται τα εξής: «Για επτά ημέρες από σήμερα θα δεχθώ προσφορές αγοράς της
πλειοψηφίας των μετοχών ή προτάσεις για συνεργασία. Με όρους: α) τιμή όσο
αγοράστηκε το πακέτο, 1 δισ. 260 εκατ. συν τους νόμιμους τόκους των δύο ετών.
β) εγγυητική τραπεζική ή εμπράγματη ότι ο αγοραστής επί τρία χρόνια θα
διαθέσει όσα κι εγώ (1 δισ. μετρητά ετησίως) για συντήρηση και ανάπτυξη της
ΑΕΚ. Μετά την παρέλευση του επταημέρου, αν δεν υπάρξει σοβαρή και αξιόπιστη
πρόταση από τους ενδιαφερομένους, η ΑΕΚ θα οδηγηθεί από ειδική οργανωτική
επιτροπή σε Πανελλήνιο Συνέδριο φίλαθλων της, που θα πραγματοποιηθεί εντός του
ερχόμενου Οκτωβρίου. Ελάτε κύριοι υποψήφιοι. Θα κρατήσω μόνο μετοχές για να
βοηθήσω. Θα σας στρώσω κόκκινο χαλί. Αλλά αν είστε αρπακτικά και μόνο χωρίς να
αναλάβετε ευθύνες, θα σας αντιμετωπίσω όπως σας αξίζει». 
Έβαλε, λοιπόν, το
«πωλητήριο» ο Μιχάλης Τροχανάς. Και μένει να δούμε αν θα υπάρξουν σοβαρές
προτάσεις, αφού από χθες το βράδυ άρχισαν οι διεργασίες και οι επαφές,
προκειμένου να σταθμίσουν οι ενδιαφερόμενοι τα νέα δεδομένα. Λέγεται ότι το να
«αλλάξει χέρια» η ΠΑΕ είναι θέμα χρόνου. Ποιος θα την πάρει; Από την πλευρά
της ΦΑΓΕ επίσημα ειπώθηκε ότι προς το παρόν το θέμα δεν τους ενδιαφέρει και θα
δουν τι θα πράξουν στο μέλλον! Ωστόσο, οι πιέσεις από τους οργανωμένους
οπαδούς της ΑΕΚ έχουν αυξηθεί! Ο κόσμος της ΑΕΚ, απόλυτα ενήμερος τού τι
συμβαίνει (ίσως καλύτερα από κάθε άλλον!) κατευθύνει τα πράγματα προς αυτή τη
λύση, αλλά έως τώρα η απάντηση είναι του στυλ «δεν πάμε εμείς σε αυτόν, πρέπει
να έρθει προς εμάς»! Και όντως, το τοπίο θεωρείται θολό. Ουδείς γνωρίζει αν
μπορεί να αντέξει ο κ. Φιλίππου και ΤΑΚ και ΠΑΕ, ή αν έχει τεθεί (το
οποιοδήποτε) βέτο για μη ανάμειξη στο ποδόσφαιρο από πλευράς Γιάννη Ιωαννίδη.

Φήμες ήθελαν όμως, αν αποφασιστεί μπάσιμο από τον κ. Φιλίππου, να πάρει
μόνο το 51% από τον Μ. Τροχανά (κατέχει περίπου το 78%) και το υπόλοιπο να
καλυφθεί από άλλους επιχειρηματίες. Εξέλιξη, που κατά ορισμένες πηγές δεν
είναι απίθανη. Το όνομα που πάντα «παίζει» είναι του Δημήτρη Μελισσανίδη. Θα
κινηθεί (αν το αποφασίσει) μόνος, ή μήπως θα επιδιώξει την αγορά με άλλον
παράγοντα; Ακόμη δεν έχει ξεκαθαρίσει το θέμα, ούτε οι σκέψεις του πρώην
προέδρου. Εξετάζει την κατάσταση και, σύμφωνα με πηγές, ετοιμάζει την
αντιπρότασή του, όταν νιώσει απόλυτα έτοιμος. Πάντως, να τονιστεί ότι αρκετοί
έχουν προβληματιστεί από την επιστολή Τροχανά, όχι τόσο για το ύψος του ποσού
που ζητά, αλλά για τα περί καταβολής ενός δισ. ετησίως. «Το τι θα κάνει ο νέος
αγοραστής, είναι θέμα δικό του», ακούστηκε χθες... 
Από την πλευρά του SoE
η εκτίμηση είναι ότι οι προθέσεις του Μιχάλη Τροχανά είναι αναμφίβολα
ειλικρινείς. «Θέλει να πουλήσει σε λογική τιμή και το δείχνει με την πρότασή
του», ειπώθηκε αρμοδίως, με την επισήμανση ότι όλοι έβλεπαν πως κάτι έπρεπε να
γίνει και να βγει η ΑΕΚ από το αδιέξοδο. 
Όσο για τους δύσπιστους, έλεγαν
ότι ο μεγαλομέτοχος έχει διαγνώσει την αδυναμία άλλων να μπουν στο παιχνίδι
και παίζει εκ του ασφαλούς. Δηλαδή, γνωρίζει ότι τα ποσά που ζητά δεν δίνονται
(επί του παρόντος) και άρα, θέλει «μια και καλή» να ξεκαθαρίσει το τοπίο. 
Όπως και να έχει πάντως, οι εξελίξεις τρέχουν με απίστευτα γοργούς ρυθμούς...

ΠΑΡΑΜΕΝΕΙ στην ΑΕΚ ο Πέτρος Ραβούσης. Ο προπονητής της Κυπελλούχου
αποφάσισε να μείνει στον πάγκο έως το τέλος του πρωταθλήματος και μετά να
ενεργοποιήσει την παραίτησή του, να πει το οριστικό «αντίο». 
Χθες ο
Ραβούσης εμφανίστηκε μάλλον ευδιάθετος στην προπόνηση της ΑΕΚ και μπροστά στις
τηλεοπτικές κάμερες δέχθηκε να κάνει την εξής δήλωση: 
«Αυτό που έχω πει
ότι μένω έως το καλοκαίρι το εννοώ και τα λέει όλα». 
Δεν είναι μυστικό ότι
στο μυαλό του τεχνικού στριφογύρισε η ιδέα να φύγει νωρίτερα. Ίσως και πριν
από το ντέρμπι με τον Ολυμπιακό. 
Ωστόσο, κάτι η πίεση των οργανωμένων
οπαδών της ΑΕΚ («είναι βέβαιο ότι θα αλλάξουν τα πράγματα, δεν πρόκειται να
φύγεις»), κάτι η χθεσινή εμφάνιση του Νίκου Στράτου στους Θρακομακεδόνες (και
μάλλον η ίδια... προφητεία), τον έκαναν να συνεχίσει. 
Δεν αποκλείεται και
το ματς κόντρα στον Ολυμπιακό να λειτουργεί ως ένα ισχυρό δέλεαρ για τον
τεχνικό, ο οποίος δεν θα έλεγε «όχι» σε τέταρτη επιτυχία, άσχετα αν όλοι λένε
ότι οι πιθανότητες λιγοστεύουν. 
Τις προθέσεις του ο Πέτρος Ραβούσης τις
ανέλυσε στον Γιώργο Κυριόπουλο στην προχθεσινή τους συνάντηση. Και βέβαια
ξεκαθαρίστηκε ότι επαφή με τον Μιχάλη Τροχανά δεν θα υπάρξει στο μέλλον, ούτε
φυσικά τίθεται ερώτημα αν μείνει με Τροχανά στην ΑΕΚ ο Ραβούσης. Είναι
αυτονόητο ότι θα αποχωρήσει! 
Όσο για την κατάσταση στα αποδυτήρια της ΑΕΚ,
δεν είναι η καλύτερη δυνατή. 
Οι ποδοσφαιριστές ετοιμάζονται να κοντράρουν
τον Ολυμπιακό (έστω και σε ντέρμπι δίχως την παραμικρή σημασία ­ πέρα από το
γόητρο...) και δεν ξέρουν «τι θα ξημερώσει». Διοικητικά, οικονομικά,
προπονητικά, σε ό,τι αφορά τα συμβόλαιά τους. 
Πάντως δείχνουν διάθεση να
παίξουν για την ΑΕΚ και τον προπονητή τους στο Νέο Φάληρο και άλλωστε την
ομάδα σκέφτονται οι περισσότεροι (και ο Ραβούσης) στις μεταξύ τους συνομιλίες
που κάνουν στα αποδυτήρια. 
Ο ΓΙΔΟΠΟΥΛΟΣ 
Ένας ακόμη παράγοντας που
βρίσκεται κοντά στην έξοδο είναι ο Στράτος Γιδόπουλος. Ο πρώην πρόεδρος θέλησε
να κάνει κουμάντο τα επόμενα δύο χρόνια, ωστόσο συνάντησε την άρνηση του
Μιχάλη Τροχανά, ο οποίος δεν δέχθηκε την πρότασή του. Ο κ. Γιδόπουλος πρότεινε
να του εκχωρηθούν οι μετοχές, αλλά δεν τα βρήκαν στις εγγυήσεις και το θέμα
δεν «περπάτησε». Ζήτησε να διοικεί ο ίδιος και να βάζει χρήματα ο SoE και αν η
ΑΕΚ έβγαινε στο Τσάμπιον Λιγκ, τότε τα χρήματα θα πήγαιναν στον όμιλο. Αν όμως
έβρισκε ο ίδιος χρηματοδότη, τότε τα χρήματα θα τα έπαιρνε ο χρηματοδότης.
Έγινε μίνι-συμβούλιο και αποφασίστηκε το «όχι». 
*** Στον αγωνιστικό τομέα, ο Ντέμης Νικολαΐδης έτρεξε
χθες μόνος και άρα εξακολουθούν να υφίστανται «ζωηρές» αμφιβολίες για το αν
προλαβαίνει το ντέρμπι της Κυριακής. Σχετικά με τον Νίκο Κωστένογλου, μάλλον
εντός της ημέρας θα μπει σε κανονικό ρυθμό προπονήσεων. 
ΕΞΙ ΛΕΠΤΑ της ώρας (!) κράτησε η
συνέλευση και αποφασίστηκε παρουσία πέντε ατόμων η αύξηση του μετοχικού
κεφαλαίου της ΑΕΚ κατά 300 εκατ. 
Στα γραφεία της ΠΑΕ οι διαδικασίες ήταν
συνοπτικές. Παρευρέθησαν οι εκπρόσωποι του Μιχάλη Τροχανά (Κ. Σουξές-Κ.
Μαυρουλάκης) και συμφωνήθηκε το 1 δισ. να καλυφθεί σταδιακά, δηλαδή σε τρεις
διαδοχικές γενικές συνελεύσεις. Κι αυτό, ώστε να μην υπάρξει το παραμικρό
πρόβλημα με τους φόρους. 
Η πλευρά Φιλίππου δεν εκπροσωπήθηκε, ούτε έδωσε
το «παρών» ο Στράτος Γιδόπουλος που αποχωρεί. 
*** Σχετικά με τους παίκτες των οποίων τα συμβόλαια
λήγουν, οι επαφές συνεχίζονται. Ο Μπορμπόκης περιμένει να ακούσει πρώτα από
την ΑΕΚ το «νούμερο», ενώ θα ακολουθήσουν οι Μπατίστα-Βλάχος, ίσως και ο
Μιχάλης Κασάπης (λήγει σε ένα έτος το συμβόλαιό του). 
*** Την επιθυμία της να καλυφθεί σε απευθείας
τηλεοπτική μετάδοση το ντέρμπι με τον Ολυμπιακό εξέφρασε χθες με έγγραφό της η
ΑΕΚ. Τονίζεται ότι «η ΑΕΚ έχει μεταδώσει όλους τους αγώνες ντέρμπι ζωντανά»
και επίσης αναφέρεται πως «η μη μετάδοση του αγώνα πιθανόν να αποκρύπτει
βιαιότητες που τυχόν συμβούν εντός του αγωνιστικού χώρου». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15829O061</ED>
<ID>
ID:166691

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΑΝΤΣΕΣΤΕΡ ΓΙΟΥΝΑΪΤΕΝΤ</H5>
<H2>Πρωταθλήτρια χωρίς να παίξει!
</H2>
Η ΘΡΥΛΙΚΗ Μάντσεστερ Γιουνάιτεντ είναι και πάλι στο θρόνο
της! Κατέκτησε χθες τον τίτλο της Πρέμιερ Λιγκ στην Αγγλία και μάλιστα δίχως
να... αγωνιστεί. 
Τη στέψη των «μπέμπηδων» έκαναν δύο ομάδες από το
Λονδίνο. Η Ουέστ Χαμ και η Ουίμπλεντον, που δεν ηττήθηκαν από Νιούκαστλ και
Λίβερπουλ αντίστοιχα. 
Έτσι, η ομάδα του Άλεξ Φέργκιουσον κατέκτησε τον
τέταρτο τίτλο της τα τελευταία πέντε χρόνια, επίτευγμα ασφαλώς σημαντικό που
δίνει στους «κόκκινους διαβόλους» (και) τον τίτλο της «ομάδας της δεκαετίας
του '90». 
Η Ουέστ Χαμ υποχρέωσε τη Νιούκαστλ σε ισοπαλία 0-0, ενώ η
Ουίμπλεντον νίκησε 2-1 τη Λίβερπουλ. «Ανθρακωρύχοι» και «Κόκκινοι» δεν μπορούν
να φτάσουν ούτε και μαθηματικά τη Μάντσεστερ Γιουνάιτεντ, που παίρνει το
πρωτάθλημα δύο αγώνες πριν από το λήξη του. 
Η ομάδα του Πέτερ Σμάιχελ, του
Ερίκ Καντονά, του Ντέιβιντ Μπέκαμ, του Νίκι Μπατ, του Ντένις Ίργουιν, του Άντι
Κόουλ, του Σόλσγκιερ, των αδελφών Νέβιλ (Γκάρι και Φίλιπ), του Ράιαν Γκιγκλ,
του Πολ Σκόουλς, του Γκάρι Πάλιστερ, του Κάρελ Πομπόρσκι και των άλλων άσων,
έχει 71 βαθμούς σε 36 αγώνες. 
Η Λίβερπουλ ακολουθεί με 67 σε 37 ματς, η
Άρσεναλ έχει 65 σε 37 παιχνίδια, ενώ η Νιούκαστλ έμεινε στους 64 βαθμούς σε 36
αγώνες. Γίνεται αντιληπτό ότι η μάχη περιορίζεται για το ποιος θα πάρει τη
δεύτερη θέση, δηλαδή ποιος θα ακολουθήσει τους «Μπέμπηδες» στο «Τσάμπιονς
Λιγκ». 
Θα λέγαμε ότι «λόγο » σε αυτό θα έχει και η Μάντσεστερ! Κι αυτό,
διότι αύριο βράδυ αντιμετωπίζει σε κρίσιμο βαθμολογικά παιχνίδι τη Νιούκαστλ
(προσεχή ομάδα του Τιμούρ Κετσπάγια), ματς που σίγουρα θα εξελιχθεί σε φιέστα
τίτλου! Η Μάνστεστερ Γιουνάιτεντ έφτασε τους 10 τίτλους (όσους και η Άρσεναλ)
και βρίσκεται οκτώ τίτλους πίσω από τη Λίβερπουλ που έχει 18. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15829O071</ED>
<ID>
ID:166692

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΛΕΞ ΦΕΡΓΚΙΟΥΣΟΝ</H5>
<H2>Ο Ζουνίνιο είναι ο παίκτης της
χρονιάς</H2>

ΤΟ ΕΓΚΩΜΙΟ του Βραζιλιάνου
άσου της Μίντλεσμπρο, Ζουνίνιο, έπλεξε ο μάνατζερ της Μάντσεστερ Γιουνάιτεντ,
Άλεξ Φέργκιουσον, αφήνοντας μάλιστα ανοιχτό «παράθυρο» για πιθανή μεταγραφή
του παίκτη στους «μπέμπηδες». 
«Ο Ζουνίνιο είναι καταπληκτικός παίκτης. Αν
μου επιτρεπόταν, τον ψήφιζα καλύτερο παίκτη της χρονιάς. Στον αγώνα της
Μάντσεστερ με τη Μίντλεσμπρο ήταν ο κορυφαίος παίκτης του γηπέδου», υποστήριξε
ο Σκωτσέζος μάνατζερ, ο οποίος σχολίασε και τη βράβευση του Τζόλα από τους
δημοσιογράφους, ως καλύτερου παίκτη της χρονιάς. 
«Και ο Τζόλα είναι
καταπληκτικός. Οι κινήσεις του στο τελευταίο τρίτο του αγωνιστικού χώρου
(επίθεση) είναι εξαιρετικές. Κοιτάξτε, όμως, τα παιχνίδια που έχει δώσει ο
Τζόλα και αυτά που έχει αγωνιστεί ο Ζουνίνιο (29 έναντι 46). Υπάρχει μεγάλη
διαφορά». 
«Ο Ζουνίνιο δεν έχει χάσει παιχνίδι και αυτό είναι πολύ δύσκολο
για έναν νεαρό παίκτη. Αυτό αποδεικνύει πως ο άσος της Μίντλεσμπρο αγαπάει το
ποδόσφαιρο. Τον βλέπεις, όταν του κάνουν σκληρά φάουλ, πως αντί να αντιδράσει,
χαμογελά και συνεχίζει να παίζει. Με τέτοιους σπουδαίους παίκτες το αγγλικό
ποδόσφαιρο θα ανεβάσει το επίπεδό του». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15829O072</ED>
<ID>
ID:166738

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O07&aa=2</URL></REF>


Article

<CATEGORY>vin10</CATEGORY>

 <H5>«ΔΕΝ ΜΕ ΠΛΗΡΩΣΑΝ ΚΑΙ ΜΕ ΚΟΡΟΪΔΕΥΟΥΝ»,
ΔΗΛΩΣΕ ΣΤΟ ΑΕΡΟΔΡΟΜΙΟ Ο ΠΟΡΤΟΡΙΚΑΝΟΣ ΠΙΒΟΤ</H5>
<H2>Έφυγε ο Ορτίθ</H2>

<AUTHOR>ΓΙΑΝΝΗΣΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
ΟΡΤΙΘ τέλος για τον Άρη! Ο Πορτορικανός πίβοτ βρίσκεται πλέον
σε άλλες πολιτείες. Η ρήξη στις σχέσεις του με τους «κιτρινόμαυρους» είναι
οριστική. Ήδη, κλήθηκε σε απολογία για τέσσερις λόγους και η καριέρα του στην
ομάδα της Θεσσαλονίκης φαίνεται πως τελειώνει άδοξα. Χθες, μάλιστα, του
χρεώθηκε από τον χορηγό του ΤΑΚ Ζαφείρη Σαμολαδά και η απόλυση του Σούλη
Μαρκόπουλου: «Ήθελε να τον διώξω από την αρχή, γκρίνιαζε συνέχεια, είναι
"ανακατωσούρας" και γι' αυτό τον έβγαλαν ζιζάνιο», είπε χαρακτηριστικά ο
πρόεδρος, που είχε τον Ορτίθ ως αγαπημένο του παιδί μέχρι πριν από ένα μήνα.

Από την πλευρά του ο Ορτίθ έκανε ό,τι είχε αποφασίσει και το πρωί έλεγξε
τον τραπεζικό του λογαριασμό και μόλις διαπίστωσε πως δεν είχαν κατατεθεί τα
30.000 δολάρια της δόσης Απριλίου, πήγε στο ΤΑΚ, ενημέρωσε τον χορηγό πως
φεύγει όπως προβλέπει το συμβόλαιο (μετά τη λήξη των υποχρεώσεων μπορεί να
πάρει άδεια), ζήτησε να του δοθούν τα εισιτήρια για το Πόρτο Ρίκο και έδωσε
ραντεβού για τον Σεπτέμβριο, αν φυσικά εισπράξει τα δεδουλευμένα, διαφορετικά
θα κάνει προσφυγή για να μείνει ελεύθερος και να παίξει σε άλλη ομάδα. 
Ο
Ζαφείρης Σαμολαδάς, βέβαια, είχε τη δική του άποψη για τη φυγή του Ορτίθ, για
τον οποίο τόνισε ότι θα τον τιμωρήσει για ό,τι έκανε. 
«Ήρθε, με έβρισε
ενώπιον τρίτων, αρνήθηκε να εισπράξει τα 30.000 δολάρια, απαιτούσε να του
δώσουμε εισιτήρια για να φύγει και έδειξε πόσο κακός χαρακτήρας είναι. 
Δεν
είναι τυχαίο που καμία ομάδα στην Ισπανία δεν τον θέλει, και ούτε ότι ο
κουμπάρος του ο Ρίβας αρνήθηκε να παίξει μαζί του στον Άρη», τόνισε την ώρα
που ο Ορτίθ υποστήριζε εντελώς διαφορετικά πράγματα: «Στην τράπεζα δεν υπήρχαν
λεφτά, στα γραφεία δεν έγινε κανένα επεισόδιο και ούτε μου έδωσαν τη δόση,
όταν πήγαινα στο αεροδρόμιο μου τηλεφώνησαν να γυρίσω για να μου τη δώσουν,
αλλά είχα καταλάβει πως με κορόιδευαν». 
Μετά όλα αυτά είναι σχεδόν απίθανο
ο Ορτίθ να αγωνίζεται στον Άρη και τη νέα περίοδο, παρά το διετές συμβόλαιο
που έχει. 
Και αυτό διότι δεν ανησυχεί για πιθανή διακοπή συμβολαίου, αφού
ο Άρης αν τον «κυνηγήσει» θα αναγκαστεί να τον έχει ως δεύτερο ξένο και αυτός
να μην προσφέρει στην ομάδα, ενώ αν πάλι δεν του κάνει διακοπή συμβολαίου είτε
θα του καταγγείλει το συμβόλαιο και θα τον αφήσει ελεύθερο είτε θα τον
συγχωρήσει και θα τον περιμένει να ενταχθεί στην ομάδα. 
Όσο για τους
τέσσερις λόγους που επικαλείται ο Άρης και τον καλεί σε απολογία είναι:
δηλώσεις και κρίσεις για την ομάδα, εξύβριση του προέδρου, αδικαιολόγητη
απουσία από τις προπονήσεις και εγκατάλειψη της ομάδας χωρίς άδεια. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15829O081</ED>
<ID>
ID:166693

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Δεν διαψεύδει για Στόγιαν</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΟΥΤΕ... κυβερνητικός εκπρόσωπος να ήταν ο Παύλος Γιαννακόπουλος. Ο πρόεδρος
του ΠΑΟ καθημερινά διαψεύδει με δηλώσεις του οποιαδήποτε σενάριο του τεθεί υπ'
όψιν. Επιπροσθέτως χθες τόνισε: «Δεν θα ασχοληθώ με κανέναν προπονητή που έχει
συμβόλαιο ή δεν έχει λήξει η σεζόν για την ομάδα του». Αυτό όπως θέλετε το
ερμηνεύετε και όποιου το όνομα θέλετε βάζετε, πίσω από την... φωτογραφία. 
Ο Παναθηναϊκός, λοιπόν, δεν ασχολείται γενικώς («ως τις 28 Μαΐου, οπότε
ανακοινώνεται η απόφαση της ΦΙΜΠΑ για τους μη κοινοτικούς» οριοθετούν οι
«πράσινοι» τη λήξη της στάσης αναμονής που υποστηρίζουν ότι τηρούν), αλλά η
περίπτωση του Στόγιαν Βράνκοβιτς ­ το μόνο που δεν διαψεύδεται από τον ΠΑΟ ­
είναι μονίμως επί τάπητος. 
Η Μινεσότα είναι γνωστό σε όλους ότι θα ήθελε
ευχαρίστως να ξεφορτωθεί τον Κροάτη σέντερ. Μάλιστα, σύμφωνα με πληροφορίες, ο
Παναθηναϊκός σκέπτεται τη μετάβαση ανθρώπου του στις ΗΠΑ, προκειμένου να
διαπραγματευτεί απευθείας με την ομάδα του ΝΒΑ. Κάτι τέτοιο είναι αμφίβολο αν
θα έχει κάποια θετική εξέλιξη, αφού οι περιπτώσεις για να φύγει από τους
«Λύκους» ο Βράνκοβιτς είναι οι εξής: ή να τον ανταλλάξει η Μινεσότα με παίκτη
ή παίκτες που αξίζουν όσο ο Στόικο ή 15% συν-πλην, ή να τον αποζημιώσει μέχρι
τελευταίας δραχμής ώστε να αποδεσμευτεί χώρος στο «σάλαρι καπ». 
Η
περίπτωση να υπάρξει συμβιβασμός με τον ΠΑΟ και εξ αδιαιρέτου πληρωμή του
Κροάτη δεν εξυπηρετεί τη Μινεσότα, αφού πρέπει να πληρώσει όλο το ποσό για να
κερδίσει στο «σάλαρι-καπ». 
Ο μοναδικός λογικός τρόπος είναι να παραιτηθεί
εγγράφως από όλες τις οικονομικές απαιτήσεις του ο Βράνκοβιτς, που βέβαια
προηγουμένως θα πρέπει να συμφωνήσει με τον Παναθηναϊκό! 
*** Προπόνηση με
όλους τους παίκτες που έχουν απομείνει (Οικονόμου, Αλβέρτης, Κόρφας,
Γεωργικόπουλος, Βουρτζούμης, Κοχ, Σκονοκίνι, Μαρτίνεθ, Νικόλα, Μάρκοβιτς)
έγινε χθες. Στο ΟΑΚΑ, προς έκπληξη όλων, εμφανίστηκε (περαστικός) και ο
Τζούλιους Νουόσου, που εξήγησε πως περιμένει να διευθετηθεί κάποιο οικονομικό
ζήτημα για να φύγει. 
*** Στην Αθήνα βρίσκεται ο Ζέλικο Παβλίσεβιτς, ο
οποίος εν συνεχεία θα μεταβεί στην Κατερίνη προκειμένου να παντρέψει τον πρώην
βοηθό του στον ΠΑΟ, και νυν προπονητή μικρών τμημάτων των «πρασίνων», Βλάσση
Βλαϊκίδη. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15829O082</ED>
<ID>
ID:166739

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O08&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ</H5>
<H2>Ποιοι πάνε στους Μεσογειακούς</H2>

ΣΤΗΝ ΤΕΛΙΚΗ ευθεία της μπαίνει η προετοιμασία της εθνικής ομάδας που θα
εκπροσωπήσει τη χώρα μας στους Μεσογειακούς Αγώνες, που θα γίνουν 9 με 15
Ιουνίου στο Μπάρι της Ιταλίας. Ύστερα από το τριήμερο «σάμερ-λιγκ» που είχε
δημιουργηθεί στο γήπεδο της Γλυφάδας με τη συμμετοχή 33 παικτών, οι
ομοσπονδιακοί τεχνικοί επέλεξαν τους 17 που θα συνεχίσουν στη Νάουσα και από
αυτούς θα επιλεγούν οι 12 που θα ταξιδεύσουν στην Ιταλία. 
Οι 17 που θα
προετοιμαστούν υπό τις οδηγίες των ομοσπονδιακών προπονητών Γιώργου Τσίτσκαρη
και Αντώνη Χρηστέα (στη Νάουσα έως στις 13 Μαΐου) είναι: Λημνιάτης, Σιούτης,
Βετούλας, Κικίλιας, Χρυσανθόπουλος, Γιαννουζάκος, Δάκος, Τσόπης, Β. Σούλης,
Παυλίδης, Κούβαρης, Υφαντής, Αρμούτης, Δρελιώζης, Νικάκης, Χαλκιαδάκης,
Χαραλαμπίδης. 
Μετά το κέντρο προετοιμασίας της Νάουσας η Εθνική θα δώσει
τους εξής φιλικούς αγώνες: Εθνική ανδρών Κύπρου (16 Μαΐου στη Θήβα και 18
Μαΐου στην Αθήνα), εθνική ανδρών Τσεχίας (19-20 στην Αθήνα), εθνική Τουρκίας
(22-26 στην Κωνσταντινούπολη), στο Τρεβίζο (29/5-7/6) με εθνική ελπίδων
Ρωσίας, εθνική Ανδρών Τουρκίας και μεσογειακή ομάδα Ιταλίας. 
ΕΘΝΙΚΗ
ΓΥΝΑΙΚΩΝ 
Με άνετη νίκη, που συνοδεύτηκε και από εντυπωσιακή εμφάνιση,
εγκαινίασε τους αγώνες προετοιμασίας της η εθνική γυναικών. Στην πρεμιέρα του
τετραεθνούς τουρνουά του Βέλικο Τρνάβο (Βουλγαρία) η ελληνική ομάδα νίκησε με
94-70 τη Ρουμανία και σήμερα αντιμετωπίζει την Βουλγαρία, ενώ αύριο τη
Μολδαβία. Τους πόντους της ομάδας μας σημείωσαν (25/45δ, 5/8τρ, 27/36β,
23ριμπ, 4κοψ, 13λ): Βαρδάκη 15, Πετρίδου 7, Τασουλή 16, Σαρέγκου 19,
Κλιγκοπούλου 5, Παπαηλία 22, Καλέντζου 2, Καββαδία 7. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15829O083</ED>
<ID>
ID:166781

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O08&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ</H5>
<H2>Ο Κορωνιός παρών στο ντέρμπι με τον ΠΑΟΚ
</H2>
ΜΠΟΡΕΙ το Περιστέρι να μην έχει τελειώσει τις αγωνιστικές του
υποχρεώσεις και να βρίσκεται μπροστά στη μεγαλύτερη διάκριση της ιστορίας του
(έξοδος στην Ευρωλίγκα), όμως οι προτάσεις παικτών έχουν αρχίσει να πέφτουν
«βροχή». 
Ήδη οι ιθύνοντες της ομάδας βρίσκονται μπροστά στην ευχάριστη
έκπληξη, όμως προς το παρόν κινούνται με απόλυτη μυστικότητα, αφού το
Περιστέρι χρειάζεται ηρεμία και αυτοσυγκέντρωση για να φτάσει στον στόχο του.

Η προετοιμασία του Περιστερίου συνεχίστηκε χωρίς προβλήματα. Άγγελος
Κορωνιός φαίνεται ότι ξεπέρασε το πρόβλημα τραυματισμού του και θα δώσει
κανονικά το «παρών» στους αγώνες με τον ΠΑΟΚ. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15829O084</ED>
<ID>
ID:166812

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O08&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ</H5>
<H2>Για λύση συμβιβαστική</H2>

ΑΚΤΙΔΑ φωτός στις σχέσεις του Πανιωνίου με τον πρώην χορηγό Θανάση Αθανασούλη.
Ο τελευταίος έστειλε εξώδικο στο οποίο διαφαίνεται η αλλαγή της στάσης του και
υπάρχει τάση για λύση των διαφορών τους κατόπιν συζητήσεως και όχι στα...
δικαστήρια. Σε πρώτη φάση οι ιθύνοντες του Πανιωνίου δεν δείχνουν θετικοί,
όμως ενδεχομένως να υπάρξει κάποια διαφοροποίηση. 
Αγωνιστικά, ο Γιώργος
Καράγκουτης αναχωρεί σήμερα για την Αμερική όπου θα παραμείνει περίπου 20
μέρες για να λάβει μέρος σε καμπ, προκειμένου να δουλέψει κυρίως στον τομέα
ενδυνάμωσης. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15829O085</ED>
<ID>
ID:166830

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O08&aa=5</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ</H5>
<H2>Μένει ο Ρέλιτς</H2>

ΙΔΙΑΙΤΕΡΑ
ικανοποιημένος είναι από το Ηράκλειο ο Μίλαν Ρέλιτς. Ο 21χρονος ταλαντούχος
«ομογενής» που είχε παίξει στην Α1 και την περίοδο 1995-96, θα συνεχίσει την
καριέρα του στην κρητική ομάδα. 
ΣΤΟ ΑΛΕΞΑΝΔΡΕΙΟ 
Η κεντρική
είσοδος του Αλεξανδρείου Αθλητικού Μελάθρου έχει γίνει αγνώριστη αυτές τις
μέρες και ο λόγος δεν είναι άλλος από την πολύ όμορφη δουλειά που έκαναν το
γραφείο της ΕΣΑΚ στη Θεσσαλονίκη και έξι φωτορεπόρτερ της πόλης. Μία έκθεση
φωτογραφίας με είκοσι επιλεγμένες εικόνες και με τίτλο «πέντε χρόνια ΕΣΑΚ»
κοσμεί την είσοδο του ιστορικού Αλεξανδρείου. Οι έξι επαγγελματίες
Θεσσαλονικείς φωτογράφοι (Γ. Γιακουμίδης, Φ. Φιλαργυρόπουλος, Χρ. Σιάρρης, Ν.
Γιακουμίδης, Π. Μακρίδης, Β. Ραφτόπουλος) έχουν απαθανατίσει μοναδικές στιγμές
του μπάσκετ από αγώνες της τελευταίας πενταετίας και στα εγκαίνια που έγιναν
δέχθηκαν τα συγχαρητήρια από παίκτες, προπονητές και παράγοντες του χώρου, οι
οποίοι τίμησαν με την παρουσία τους την εκδήλωση. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15829O086</ED>
<ID>
ID:166841

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O08&aa=6</URL></REF>


Article

<CATEGORY>vin10</CATEGORY>

 <H5>ΣΕ ΚΟΚΚΙΝΟ ΦΟΝΤΟ Ο ΠΡΩΤΟΣ ΤΕΛΙΚΟΣ ΜΕ
ΤΟΝ ΔΙΚΕΦΑΛΟ</H5>
<H2>Θα
έχει 6ο παίκτη</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΕ ΕΝΑ κατάμεστο γήπεδο
μόνο από δικούς του οπαδούς, θα παίξει ο Ολυμπιακός την Κυριακή στον πρώτο
τελικό του πρωταθλήματος με την ΑΕΚ. Τα εισιτήρια του αγώνα κυκλοφόρησαν
σήμερα και σύμφωνα με την απόφαση της ΕΣΑΚ, δεν πρόκειται να πάρει μερίδιο η
ΑΕΚ για τους οπαδούς της. Κάτι που φυσικά θα ισχύσει και στα υπόλοιπα
παιχνίδια εκατέρωθεν (δεν θα βρεθούν οπαδοί του Ολυμπιακού στο ΟΑΚΑ), με
εξαίρεση μόνο το τελευταίο πέμπτο (εάν χρειαστεί) παιχνίδι στον Πειραιά, όπου
η ΑΕΚ θα έχει το δικαίωμα να πάρει το 30% των εισιτηρίων. Κάτι τέτοιο είχε
ισχύσει τα τελευταία χρόνια στους τελικούς και γι' αυτό το λόγο αναβλήθηκε η
σύσκεψη που επρόκειτο να γίνει σήμερα στα γραφεία της ελληνικής λίγκας για τα
έκτακτα μέτρα που θα πρέπει να ληφθούν εν όψει του ντέρμπι. 
Έτσι λοιπόν
στον πρώτο τελικό οι πρωταθλητές Ευρώπης θα έχουν την απόλυτη συμπαράσταση των
οπαδών τους, που ήδη έχουν εκδηλώσει έντονο ενδιαφέρον να είναι στο γήπεδο.

Άλλωστε οι περισσότεροι έχουν ένα ακόμα κίνητρο, αφού λίγο νωρίτερα θα
βρεθούν στο γειτονικό Καραϊσκάκη, όπου συγκρούονται οι ποδοσφαιρικές ομάδες
του Ολυμπιακού και της ΑΕΚ. 
Εκεί δεν υπάρχουν πλέι οφ και οι
«ερυθρόλευκοι», έστω και με ισοπαλία, εξασφαλίζουν και μαθηματικά τον τίτλο,
με αποτέλεσμα να αναμένεται γύρος θριάμβου σε τέτοια περίπτωση. 
Στον
αγωνιστικό τομέα από σήμερα οι παίκτες του Ντούσαν Ίβκοβιτς επιστρέφουν στις
προπονήσεις (χθες έκαναν απλά το πρωί βάρη) και αναμένεται να δώσει το «παρών»
και ο Νάσος Γαλακτερός που υπέφερε, τελευταία, από οσφυαλγία. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15829O091</ED>
<ID>
ID:166694

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΑΠΑΧΡΟΝΗΣ</H2>
<H2>Δεν θα είμαστε εύκολος αντίπαλος</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΧΩΡΙΣ ΤΟΥΣ οπαδούς της θα αγωνιστεί η ΑΕΚ στο ΣΕΦ (όπως και ο
Ολυμπιακός στο ΟΑΚΑ), όμως αυτό δεν φαίνεται να επηρεάζει την τεχνική ηγεσία
και τους παίκτες της ΑΕΚ. 
«Ούτως ή άλλως θα χρειαστεί μεγάλη προσπάθεια
για να νικήσουμε τον Ολυμπιακό στο ΣΕΦ», έλεγαν χθες οι παίκτες της «Ένωσης»,
που προετοιμάζονται για... ειδική αποστολή: 
«Αν ήταν όλα εύκολα δεν θα
υπήρχε ενδιαφέρον. Ο Ολυμπιακός είναι δύσκολος αντίπαλος, αλλά ούτε κι εμείς
είμαστε... εύκολοι», υποστήριξε ο Πητ Παπαχρόνης, που θα χρειαστεί μεγάλη
προσπάθεια για να αντιμετωπίσει τους ψηλούς του Ολυμπιακού. 
Ο Παπαχρόνης
θα έχει ειδικό ρόλο, όπως και όλοι οι παίκτες της ΑΕΚ. Αυτό που περιμένει ο
Γιάννης Ιωαννίδης είναι το αγωνιστικό ξέσπασμα του Μπιλ Έντουαρντς, που
προέρχεται από μεγάλο διάστημα ντεφορμαρίσματος (στους αγώνες με τον ΠΑΟΚ
έδειξε ότι συνέρχεται). 
*** Στη δεκάδα δεν θα υπάρξουν αλλαγές,
αφού με τον Νίκο Χατζή η ΑΕΚ είναι κομπλέ. Το μεγάλο βάρος θα πέσει στους
ψηλούς Αλεξάντερ και Κιάτζιτς, αφού η φροντ-λάιν των «ερυθρολεύκων» είναι η
πιο ισχυρή. Αυτό πάντως που επισήμανε ο «ξανθός» στους παίκτες του είναι να
βγαίνουν στον αιφνιδιασμό, αλλά να μη βιάζονται. Όποιος βιάζεται...
σκοντάφτει. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15829O092</ED>
<ID>
ID:166740

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O09&aa=2</URL></REF>


Article

<CATEGORY>vin10</CATEGORY>

 <H2>ΦΙΜΠΑ</H2>
<H2>Πρώτα το τζάμπολ της Ευρωλίγκα</H2>

ΤΟ ΤΖΑΜΠΟΛ της Ευρωλίγκα στη νέα περίοδο θα γίνει στις 18 Σεπτεμβρίου, σύμφωνα
με την προκήρυξη που έστειλε χθες η ΦΙΜΠΑ στις ομάδες. Η κλήρωση των ομίλων θα
διεξαχθεί στις 22 Ιουλίου στο Μόναχο, ενώ κατά τα άλλα ισχύει ακριβώς το ίδιο
σύστημα αγώνων όπως και εφέτος. 
*** Το πρόβλημα εδώ είναι ότι η ΕΣΑΚ
προγραμμάτιζε να αρχίσει το Πρωτάθλημα μεταξύ 20-27 Σεπτεμβρίου, ώστε νωρίτερα
να έχουν ολοκληρωθεί οι υποχρεώσεις των ομάδων στο Κύπελλο Ελλάδας, έως και
την προημιτελική φάση. Σε μία τέτοια περίπτωση οι ομάδες μας θα αρχίσουν να
παίζουν πρώτα στην Ευρωλίγκα και στη συνέχεια στο ελληνικό Πρωτάθλημα, αφού
θεωρείται ιδιαίτερα δύσκολο να αρχίσει νωρίτερα η ελληνική διοργάνωση, λόγω
έλλειψης ημερομηνιών. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15829O093</ED>
<ID>
ID:166782

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O09&aa=3</URL></REF>


Article

<CATEGORY>vin10</CATEGORY>

 <H2>ΝΤΑΝΙΛΟΒΙΤΣ</H2>
<H2>Γιατί όχι στον Ολυμπιακό;</H2>

«ΕΑΝ Ο Ολυμπιακός μού
κάνει καλύτερη προσφορά από αυτή που έχω στο ΝΒΑ, δεν βλέπω τον λόγο γιατί να
μην αγωνιστώ στην Ελλάδα». Ο Πρέντραγκ Ντανίλοβιτς, ο άσος των Ντάλας
Μάβερικς, μιλώντας χθες σε Γιουγκοσλάβο δημοσιογράφο της εφημερίδας «Σπορ
Ζουρνάλ» τόνισε ότι όλα είναι πιθανά για το μέλλον του, αφού τόνισε ότι θα
είναι φρι έιτζεντ. 
Αυτές τις ημέρες θα κάνει λίγες διακοπές στην πατρίδα
του και θα μείνει μακριά από τα σενάρια, αν και στο Βελιγράδι οι φήμες
αναφέρουν ότι έχουν ήδη γίνει κάποιες συζητήσεις και οι εφημερίδες γράφουν ότι
δεν είναι απίθανη μια συνεργασία των δύο πλευρών. 
*** Στο μεταξύ, ο
Ολυμπιακός ενδιαφέρεται και για τον άσο της Παρτιζάν Βελιγραδίου Μίροσλαβ
Μπέριτς, τον οποίο εκτιμά ιδιαίτερα ως παίκτη ο Ντούσαν Ίβκοβιτς, αλλά όλα
αυτά θα ξεκαθαρίσουν στο τέλος Μαΐου και μετά το συνέδριο της Εκτελεστικής
Επιτροπής της ΦΙΜΠΑ στην Κοπεγχάγη, στις 28 Μαΐου. Εάν σε αυτή τη συνάντηση
περάσει η απόφαση ώστε οι παίκτες εκτός Ευρωπαϊκής Κοινότητας να μπορούν να
αγωνίζονται ως κοινοτικοί, τότε δεν αποκλείεται οι πρωταθλητές Ευρώπης να
προχωρήσουν την υπόθεση Μπέριτς, αφού ο παίκτης θα μπορεί να αγωνιστεί ως
κοινοτικός. 
*** Οι μάνατζερ πάντως είναι σε επιφυλακή, αλλά
ουσιαστικά η μεγάλη... κίνηση πρόκειται να αρχίσει μετά το τέλος των
αγωνιστικών υποχρεώσεων των «ερυθρολεύκων», αφού μέχρι τότε δεν απασχολεί
τίποτε άλλο την ομάδα εκτός των τελικών του πρωταθλήματος. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15829O094</ED>
<ID>
ID:166813

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O09&aa=4</URL></REF>


Article

<CATEGORY>vin10</CATEGORY>

 <H5>ΜΑΪΚΛ ΤΖΟΡΝΤΑΝ: ΔΕΝ ΜΠΟΡΩ ΝΑ ΦΑΝΤΑΣΤΩ ΟΤΙ Θ' ΑΓΩΝΙΣΘΩ ΜΕ ΕΝΤΟΛΕΣ ΑΛΛΟΥ
ΠΡΟΠΟΝΗΤΗ</H5>
<H2>Μπουλς ή σπίτι μου</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

ΣΤΟΥΣ ΔΡΟΜΟΥΣ του Σικάγο, τα γκράφιτι που δεσπόζουν στους
τεράστιους τοίχους παλαιών κτιρίων απεικονίζουν μόνο ένα πρόσωπο: του Μάικλ
Τζόρνταν. Ο θεός του Ιλινόις και κάθε επίδοξου πρωταθλητή του μπάσκετ,
«καρφώνει» στους τοίχους των φτωχικών σπιτιών στις «μαύρες» συνοικίες του
Σικάγο, δημιουργώντας την κατάλληλη ατμόσφαιρα για να αναπτυχθούν τα όνειρα
των ξυπόλυτων πιτσιρικάδων. 
Ο Τζόρνταν, έχει μεταλλαχθεί σε ένα όραμα, μια
οπτασία που κυνηγούν να αγγίξουν οι περιπατητές της μιζέριας. 
Στα 34
χρόνια του, ο Τζόρνταν είναι ο πλουσιότερος αθλητής στον κόσμο με ετήσιο
εισόδημα (για το 1997) που αγγίζει τα 100 εκατ. δολάρια. Τα χρήματα, ωστόσο,
δεν ήταν ικανά να τον απομακρύνουν από το αγαπημένο του άθλημα, αντίθετα τον
έφεραν ακόμη πιο κοντά σ' αυτό. 
Έτοιμος να αναδειχτεί για ένατη φορά στην
καριέρα του πρώτος σκόρερ του ΝΒΑ και για πέμπτη πρωταθλητής με τους Σικάγο
Μπουλς, ο Τζόρνταν ετοιμάζει τον απολογισμό του. 
Σε συνέντευξη που
παραχώρησε στον δημοσιογράφο της «USA Today», Ντέιβιντ Ντουπρί, μίλησε για το
μέλλον του, τις σχέσεις του με τον προπονητή των Μπουλς και την πιθανότητα να
αγωνιστεί σε άλλη ομάδα 
­ Στις αρχές της περιόδου ήσουν πολύ χαλαρός
και υποστήριζες πως διασκέδαζες πολύ καλύτερα απ' ό,τι άλλες
χρονιές. Τώρα που η κανονική περίοδος φτάνει στο τέλος της,
νιώθεις το ίδιο; 
«Τώρα διασκεδάζω ακόμη περισσότερο, αφού
πλησιάζουν τα πλέι οφ. Στη φάση αυτή ξεχωρίζουν οι άνδρες από τα παιδιά.
Πραγματικά λατρεύω αυτό το σημείο της περιόδου, καθώς αισθάνομαι σαν να μου
πατούν ένα κουμπί». 
­ Θα παίξεις και την επόμενη περίοδο; 
«Ας
τελειώσει πρώτα η χρονιά και μετά θα αποφασίσω. Αν κερδίσουμε το πρωτάθλημα,
είμαι σχεδόν βέβαιος πως οι υπεύθυνοι της ομάδας θα θελήσουν να μας κρατήσουν
όλους για έναν ακόμη χρόνο. Αν όχι, τότε θα πρέπει πραγματικά να σκεφτώ τι θα
κάνω». 
­ Θα μπορούσες να παίξεις σε άλλη ομάδα εκτός των Σικάγο
Μπουλς; 
«Δεν θέλω να το σκέφτομαι. Αν βρεθώ μπροστά σ' αυτό το δίλημμα
θα προτιμήσω να πάω στο σπίτι μου και όχι σε άλλη ομάδα». 
­ Έχεις έναν
ιδιαίτερο δεσμό με τον προπονητή σου, Φιλ Τζάκσον. Πώς το
εξηγείς αυτό; 
«Υπάρχουν μερικές ευκαιρίες στη ζωή όπου
ανακαλύπτεις σωστούς ανθρώπους. Ο Φιλ δείχνει μεγάλη κατανόηση σε ό,τι κι αν
κάνω. Μου θυμίζει πολύ τον προπονητή μου στο Νορθ Καρολάινα, Ντιν Σμιθ. Δεν
μπορώ να φανταστώ πως θα αγωνιστώ κάτω από τις εντολές άλλου προπονητή». 
­ Θα μπορούσες να γίνεις ποτέ προπονητής; 
«Με κανέναν τρόπο. Θα
περίμενα πάρα πολλά από τους παίκτες, θα τους πίεζα και αυτό ίσως με έκανε
εχθρό τους, κάτι που δεν το θέλω». 
­ Ποια ομάδα πιστεύεις πως απειλεί
τους Μπουλς, στην Ανατολή; 
«Το Μαϊάμι, με νέους παίκτες και
προπονητή τον Πατ Ράιλι είναι πολύ επικίνδυνο. Στην αρχή υπολόγιζα πολύ τη Νέα
Υόρκη, αλλά η άνοδος του Μαϊάμι με έχει εντυπωσιάσει». 
­ Αν εξαιρέσουμε
τον εαυτό σου, ποιος πιστεύεις ότι αξίζει το MVP αυτή τη
χρονιά; 
«Ο Καρλ Μαλόουν και ο Γκλεν Ράις». 
­ Δεν σε έχουμε
δει ποτέ να ψάχνεις δικαιολογίες όταν δεν παίζεις καλά ή όταν χάνει η
ομάδα σου. Τι σκέφτεσαι κάτω από απ' αυτές τις άσχημες
συνθήκες; 
«Ο πιο γρήγορος τρόπος για να ξεφύγεις από μία αποτυχία
είναι να κοιτάξεις στον καθρέφτη και να παραδεχτείς πως αγωνίστηκες άσχημα. Με
αυτόν τον τρόπο, ξεπερνάς πιο γρήγορα το πρόβλημα και προετοιμάζεσαι καλύτερα
για το επόμενο παιχνίδι. Ποτέ δεν κοιτώ το χθες και τον άσχημο τρόπο που
έπαιξα. Κοιτώ μόνο μπροστά για να δω πόσο καλά μπορώ να παίξω». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15829O101</ED>
<ID>
ID:166684

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O10&aa=1</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ</H2>

Οι σημερινές κούρσες και τα
προγνωστικά μας: 
ΠΡΩΤΗ ΙΠΠΟΔΡΟΜΙΑ 
Ώρα 3.00, 1.000 μέτρα

1. ΑΘΕΑΤΗ 54,5 Βαλακούδ. Ν.&#0094 
2. ΓΚΡΗΚ ΦΕΪΘ 58
Σωτηρόπ/λος&#0096 
3. ΕΛΑ ΛΙΝΑ ΜΟΥ 58 Φίλιππος&#0093 
4.
ΝΙΛΙ 58 Λιάκος&#0091 
5. ΦΛΟΓΑ 58 Δημητσάνης&#0092 
6.
ΗΓΗΣΙΠΥΛΗ 57,5 Γεωργίου&#0099 
7. ΗΡΑ 57,5 Σίντλερ&#0098 
8. ΜΙΚΡΗ ΗΡΩ 56,5 Περικλής&#0095 
9. ΛΕΪΝΤΥ ΑΜΑΛΙΑ 56
Χατζημίμης&#0097 
­ Υπόδ.: ΓΚΡΗΚ ΦΕΪΘ - ΑΘΕΑΤΗ (Ηγησιπύλη). 
ΔΕΥΤΕΡΗ ΙΠΠΟΔΡΟΜΙΑ 
Ώρα 3.30, 1.400 μέτρα 
1.
ΕΡΙΕΤΟΥΛΑ 58 Σωτηρόπ/λος&#0097 
2. ΗΛΙΟΜΟΡΦΗ 58
Χατζημίμης&#00910 
3. ΗΡΩΙΣ 58 Γεωργίου&#0094 
4.
ΑΞΙΟΚΡΑΤΙΑ 54 Βαλακούδ. Ν.&#0098 
5. ΕΜΠΝΕΥΣΗ 57,5
Ξυνός&#0092 
6. ΕΣΤΟΡΙΛ 57,5 Λιάκος&#0093 
7. ΦΕΓΓΑΡΟΦΩΤΗ
57,5 Ζευγώλης&#0095 
8. ΚΟΥΗΝ ΟΛΓΑ 56,5 Βασίλης&#0091 
9. ΛΕΪΝΤΥ ΕΥΑ 55 Φίλιππος&#0099 
10. ΖΕΝΕΒ 57 Ντίνος&#0096 
* Οι ίπποι 7-10 είναι ομόσταβλοι. 
­ Υπόδ.: ΕΣΤΟΡΙΛ - ΗΡΩΙΣ
(Αξιοκρατία). 
ΤΡΙΤΗ ΙΠΠΟΔΡΟΜΙΑ 
Ώρα 4.00, 1.400 μέτρα

1. ΦΛ. ΕΝ ΜΠΙΟΥΤΥ 58 Βασίλης&#0091 
2. ΕΥΦΥΪΑ 57
Ξυνός&#0093 
3. ΑΠΡΙΛΙΤΣΑ 56 Περικλής&#0096 
4. ΙΠΠΟΤΟΥΡ ΝΙΤ
55,5 Αντώνης&#0097 
5. ΛΕΥΚΩΣΙΑ 55 Χατζημίμης&#0095 
6.
ΒΛΑΧΑ 55 Φίλιππος&#0094 
7. ΤΡΙΑΝΤΑΦΥΛΛΙΑ 54,5 Πακίδης&#0098

8. ΖΗΜΙΑΡΑ 50,5 Δρόσος&#0092 
* Σ' αυτή την ιπποδρομία θα
λειτουργήσουν Trio και Tri-Cast. 
­ Υπόδ.: ΙΠΠΟΤΟΥΡ ΝΙΤ - ΒΛΑΧΑ
(Τριανταφυλλιά). 
ΤΕΤΑΡΤΗ ΙΠΠΟΔΡΟΜΙΑ 
Ώρα 4.30, 1.400
μέτρα 
1. ΔΙΑΠΡΕΠΗΣ 58 Ντίνος&#0091 
2. ΕΝΟΛΑ ΓΚΕΫ 53
Δημητσάνης&#0095 
3. ΓΚΡ. ΓΚΟΥΪΝΝΕΡ 52,5 Καραμάνογ.&#0097 
4. ΣΑΡΑ ΒΟΝ 51,5 Αλέξανδρος&#0094 
5. ΔΟΝ ΚΙΧ. ΓΟΥΕΪ 47
Βαλακούδ. Ν.&#0092 
6. ΠΛΑΝΗΤΗΣ 50,5 Μπάκος&#0096 
7. ΧΙΟΣ
ΣΑΝ 49 Καζάκος&#0093 
­ Υπόδ.: ΠΛΑΝΗΤΗΣ - ΓΚΡΕΗΤ ΓΟΥΪΝΝΕΡ (Σάρα
Βον). 
ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.400 μέτρα 
1.
ΣΥΝΝΕΦΟΥΛΑ 59,5 Χατζημίμης&#0097 
2. ΗΖΥ ΒΟΥΛΑ 57
Φίλιππος&#0092 
3. ΜΙΣΤΕΡ ΙΦ 56,5 Αντώνης&#0095 
4. ΝΤΙΒΙΝΟ
51 Βαλακούδ. Ν.&#0094 
5. ΣΤΡ. ΛΕΥΤΕΡΗΣ 52 Ντίνος&#0098 
6. ΛΑΪΟΝΕΛ 50 Μανώλης&#0096 
7. ΜΟΜΠΑΣΑ 47,5
Κουτσούκος&#0091 
8. ΖΑΚΥΝΘ/ΤΗΣ 48,5 Καζάκος&#0093 
9. ΑΜΕΡ.
ΝΑΓΚΕΤ 53 Γεωργίου&#0099 
* Οι ίπποι 3-9 είναι ομόσταβλοι. 
* Σ' αυτή την ιπποδρομία θα λειτουργήσουν Trio και Tri-Cast. 
­ Υπόδ.:
ΝΤΙΒΙΝΟ - ΣΤ. ΛΕΥΤΕΡΗΣ (Αμέρικαν Νάγκετ). 
ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα 
1. ΛΟΥΜΙΝΙΣΤ 58 Λιάκος&#0097 
2. ΣΑΤΥΡΑ 52,5 Δημητσάνης&#0094 
3. ΣΙΛΒ. ΑΡΡΟΟΥ 51,5
Καζάκος&#0095 
4. ΓΚΟΛΝΤ. ΓΟΥΕΪ 47 Βαλακούδ.Ν.&#0092 
5.
ΛΑΪΤΕΝ. ΣΤΑΡ 50 Μπάκος&#0098 
6. ΚΟΣΚΟ 49 Κουτσούκος&#0096 
7. ΠΥΡΑΜΙΣ 49 Σγούρος&#0091 
8. ΦΙΛΟΤΙΜΟΣ 49,5
Αντώνης&#0093 
­ Υπόδ.: ΓΚΟΛΝΤΕΝ ΓΟΥΕΪ - ΛΟΥΜΙΝΙΣΤ (Λάιτ Σταρ). 
ΕΒΔΟΜΗ ΙΠΠΟΔΡΟΜΙΑ 
Ώρα 6.00, 1.400 μέτρα 
1. ΚΑΜΟΡΑ ΠΑΣ
61,5 Δημητσάνης&#0098 
2. ΤΟΤΝ. ΠΡΑΗΝΤ 60 Ντίνος&#0094 
3. ΓΙΑΝΓΚ ΝΟΤΑ 57 Ζευγώλης&#0097 
4. ΣΑΡΛ 56 Φίλιππος&#0091

5. ΛΕΪΚ ΜΠΑΝΚ 52 Βαλακούδ. Ν.&#0095 
6. ΤΖΕΪΝ 54,5
Σίντλερ&#0092 
7. ΜΟΝΕΜΒΑΣΙΑ 48 Κουτσούκος&#0099 
8. ΜΙΚ.
ΜΑΝΩΛΗΣ 47 Σγούρος.&#0093 
9. ΣΤΡΟΝ. ΝΙΚΟΣ 52 Γεωργίου&#0096

* Οι ίπποι 3-9 είναι ομόσταβλοι. 
* Σ' αυτή την ιπποδρομία θα
λειτουργήσουν Trio και Tri-Cast. 
­ Υπόδ.: ΣΑΡΛ - ΣΤΑΒΛΟΣ (Λέικ
Μπανκ). 
ΟΓΔΟΗ ΙΠΠΟΔΡΟΜΙΑ 
Ώρα 6.30, 1.400 μέτρα 
1.
ΤΑΓΟΣ 55,5 Μπακάλης&#0098 
2. ΚΑΡΑΤΖΑΣ 53,5 Χατζημίμης&#0095

3. ΩΚΕΑΝΟΣ 49 Θεοδόσης&#0092 
4. ΕΞΩΤΙΚΗ 48
Κουτσούκος&#0094 
5. ΜΑΚΕΔ/ΜΑΧΟΣ 48,5 Καζάκος&#0099 
6.
ΜΟΡΝΙΝΓΚ ΡΑΪΖ 46,5 Αλίκη&#0093 
7. ΝΟΤΟΡΙΟΥΣ 48 Σγούρος&#0097

8. ΡΟΥΣΤΙΚΟ 48 Αλέξανδρος&#0096 
9. ΥΠΕΡΒΑΣΗ 49,5
Αντώνης&#0091 
­ Υπόδ.: ΜΑΚΕΔ/ΧΟΣ - ΚΑΡΑΤΖΑΣ (Ωκεανός). 
ΕΝΑΤΗ ΙΠΠΟΔΡΟΜΙΑ 
Ώρα 7.00, 1.400 μέτρα 
1. ΛΑΪΤ ΓΟΥΪΝΤ
58 Λιάκος&#0096 
2. ΜΙΣΙΣ ΑΜΑΛΙΑ 57 Δημητσάνης&#0094 
3.
ΛΙΜΠΕΡΕΪΤΟΡ 53,5 Περικλής&#0093 
4. ΣΠΙΝΤ ΦΑΪΑΡ 50
Γλύμπης&#0095 
5. ΔΙΔΥΜΟΣ 52 Ξυνός&#0098 
6. ΕΙΡΗΝΗ ΜΟΥ
52 Μανώλης&#0092 
7. ΤΖΕΜΜΥ ΓΟΥΕΪ 52 Αντώνης&#0097 
8.
ΑΝΜΠΙΤΑΜΠΟΛ 52 Καζάκος&#0091 
* Οι ίπποι 4-8 είναι ομόσταβλοι.

­ Υπόδ.: ΕΙΡΗΝΗ ΜΟΥ - ΜΙΣΙΣ ΑΜΑΛΙΑ (Σπιντ Φάιαρ). 
­ Δύο
αουτσάιντερ: ΕΛΑ ΛΙΝΑ ΜΟΥ (1η) ­ ΜΟΝΕΜΒΑΣΙΑ (7η). 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15829O102</ED>
<ID>
ID:166733

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O10&aa=2</URL></REF>


Article

<CATEGORY>vin10</CATEGORY>

 <H2>ΟΥΕΦΑ</H2>
<H2>Απόψε ο πρώτος τελικός</H2>

ΜΑΪΟΣ,
μήνας των τελικών. Η αυλαία ανοίγει απόψε στο Γκέλζενκιρχεν, όπου η Σάλκε θα
αναμετρηθεί στον πρώτο τελικό του Κυπέλλου ΟΥΕΦΑ με την Ίντερ, νικήτρια της
διοργάνωσης δύο φορές τα έξι τελευταία χρόνια (1991, 1994). 
Μεγάλο φαβορί
για την κατάκτηση του φετινού τροπαίου θεωρείται η Ίντερ, λόγω κυρίως της
εμπειρίας της. Ωστόσο, η «δίψα» της Σάλκε, μιας από τις πιο παραδοσιακές
ομάδες της Γερμανίας, ίσως τελικά αποδειχθεί καλύτερο τονωτικό. 
Το στάδιο
του Γκέλζενκιρχεν θα είναι γεμάτο από 56.000 φιλάθλους (5.000 οπαδοί της
Ίντερ). Ωστόσο, η ζήτηση των εισιτηρίων ήταν τέτοια, που θα μπορούσε να
γεμίσει ακόμη και στάδιο 500.000 θεατών, σύμφωνα με δήλωση μέλους της
διοίκησης της γερμανικής ομάδας. Με την Ίντερ δεν θα αγωνιστούν τρία από τα
μεγαλύτερα αστέρια της, λόγω τιμωρίας. Πρόκειται για τους Ζοσελίν Ανγκλόμα,
Γιούρι Τζορκάεφ και Πολ Ινς. Από την πλευρά της, η Σάλκε θα στερηθεί των
υπηρεσιών του Ολλανδού επιθετικού της Γιούρι Μέλντερ (τραυματίας). 
Ο
τελικός (τελευταία χρονιά που είναι διπλός) θα μεταδοθεί από το SuperSport
στις 9.45 μ.μ. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15829O103</ED>
<ID>
ID:166776

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O10&aa=3</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Δεν... σεβάστηκαν τον Μάριο Έλι</H2>

ΣΑΝ ΠΥΡΑΥΛΟΙ μπήκαν οι Χιούστον Ρόκετς στη μάχη με τους Σιάτλ Σουπερσόνικς για
τα ημιτελικά των πλέι οφ του ΝΒΑ. Οι Ρόκετς νίκησαν με 122-102 τους περσινούς
φιναλίστ στο Τέξας και προηγούνται με 1-0 νίκες (θέλουν τρεις ακόμη για να
πάνε στον τελικό της Δύσης). 
Ο Μάριο Έλι πέτυχε 5/5 τρίποντα
(συνολικά 22 πόντους και 9 ριμπ.) και ισοφάρισε το ρεκόρ όλων των εποχών σε
αγώνα πλέι οφ «Δεν με σεβάστηκαν γιατί ασχολούνται μόνο με τα αστέρια της
ομάδας μου» τόνισε ο Έλι, που δείχνει διατεθειμένος να πετύχει ξανά το ίδιο,
αν δεν τον μαρκάρουν καλά και στα υπόλοιπα μάτς. 
Τα υπόλοιπα
ζευγάρια των πλέι οφ είναι: Σικάγο Μπουλς - Ατλάντα Χόουκς, Μαϊάμι Χιτ-Νιού
Γιορκ Νικς (Ανατολή) και Γιούτα-Λέικερς (Δύση). 
Και μια είδηση με
χιούμορ: ο Ντένις Ρόντμαν εξέδωσε τον δεύτερο τόμο του βιβλίου του «Ζώντας
άγρια», όπου αναφέρεται (ο αθεόφοβος) στον κομισάριο του ΝΒΑ Ντέιβιντ Στερν.
Τι αναφέρει; «Θα ήθελα να τον φυλακίσω, να τον γδύσω εντελώς, να τον μακιγιάρω
και να του καλύψω τα χείλη με κραγιόν. Ύστερα απο μια τέτοια ενέργεια είναι
βέβαιο ότι δεν θα ξανάπαιζα μπάσκετ, αλλά θα άξιζε τον κόπο» αναφέρει ο
τρελο-Ρόντμαν, που αποκαλύπτει επίσης ότι είχε δεσμό με τη διάσημη
τραγουδίστρια Μαντόνα και με έναν ομοφυλόφιλο. Με λίγα λόγια το βιβλίο του
σπάει ταμεία. 
Μονομαχία γιγάντων στο ΝΒΑ για τον τίτλο του
καλύτερου παίκτη της κανονικής περιόδου. Αντίπαλοι οι Μάικλ Τζόρνταν και Καρλ
Μαλόουν. Ο «Αιρ Τζόρνταν» έχει κατακτήσει τέσσερις φορές τον ίδιο τίτλο, όμως
αυτή τη φορά ο Μαλόουν συγκεντρώνει πολλές πιθανότητες για την πρωτιά, αφού
βοήθησε την ομάδα του (Γιούτα) να πετύχει περισσότερες απο 60 νίκες. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15829O104</ED>
<ID>
ID:166807

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O10&aa=4</URL></REF>


Article

<CATEGORY>vin10</CATEGORY>

 <H5>Ο ΣΤΟΧΟΣ ΤΗΣ ΕΘΝΙΚΗΣ ΒΟΛΕΪ ΓΥΝΑΙΚΩΝ
ΑΠΟΨΕ ΣΤΗ ΛΑΜΙΑ</H5>
<H2>Σερβίς νίκης</H2>

<AUTHOR>ΓΙΩΡΓΟΣ ΡΟΥΣΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 22201 BYTES)
</AUTHOR>

ΤΗΝ ΚΑΛΗ αρχή που
θα της δώσει ισχυρή ώθηση για τη δύσκολη συνέχεια αναζητάει σήμερα (18.00,
«ζωντανό» από SuperSport) στη Λαμία η Εθνική μας ομάδα βόλεϊ γυναικών,
αντιμετωπίζοντας την ισχυρή Ισπανία στον πρώτο της αγώνα, στον Β' όμιλο της
προκριματικής φάσης του Ευρωβόλεϊ '97. 
Οι αγώνες του Β' ομίλου θα
ολοκληρωθούν στο τέλος του μήνα και η Εθνική μας θα δώσει τους άλλους δύο,
στους οποίους είναι γηπεδούχος, 17 Μαΐου στη Λάρισα με Λετονία και 25 Μαΐου
στην Ηλιούπολη με Ουκρανία. Η πρώτη ομάδα της κατάταξης θα προκριθεί στα
τελικά (25 Σεπτεμβρίου - 5 Οκτωβρίου στην Τσεχία). 
Σε χθεσινή συνέντευξη
Τύπου στη Λαμία ­ της οποίας οι φίλαθλοι είναι σε συναγερμό και αναμένεται να
γεμίσουν το γήπεδο απόψε ­ ο προπονητής της ελληνικής ομάδας Γιάννης Νικολάκης
τόνισε: «Είμαστε πανέτοιμοι και αποφασισμένοι να μην ξαναπάθουμε ό,τι πριν από
δύο χρόνια, που ηττηθήκαμε από την Ισπανία και αποκλειστήκαμε από τα τελικά
της διοργάνωσης. Σεβόμαστε το ίδιο όλους τους αντιπάλους, αλλά πιστεύω ότι
εύκολα ή δύσκολα θα νικήσουμε την Ισπανία». 
*** Ο Ισπανός
προπονητής Φρανθίσκο Έρβας υπογράμμισε: «Μετά την ήττα στη Λετονία στον πρώτο
αγώνα μας δεν έχουμε άλλα περιθώρια απώλειας. Γνωρίζω ότι δεν είμαστε φαβορί,
αλλά μπορούμε να φτάσουμε στη νίκη ώστε να ελπίζουμε σε πρόκριση». 
*** Πιθανή αρχική εξάδα για την Ελλάδα οι Μεμετζή, Ιορδανίδου,
Σάκκουλα, Μ. Γκαραγκούνη, Αγγελάκη, Ν. Γκαραγκούνη. 
ΑΠΟΚΛΕΙΣΤΗΚΕ Ο
ΚΥΡΙΑΖΗΣ 
Ο Χρύσανθος Κυριαζής είναι ο παίκτης που απέκλεισε ο
ομοσπονδιακός προπονητής Στέλιος Καζάζης από την αποστολή της Εθνικής ομάδας
βόλεϊ ανδρών, η οποία αναχωρεί σήμερα για την Αλεξανδρούπολη εν όψει των δύο
αγώνων της προκριματικής φάσης του Ευρωβόλεϊ '97, που θα δώσει εκεί 10 και 14
Μαΐου, με Σκόπια και Βέλγιο αντίστοιχα. 
Οι πολυπληθείς φίλοι του βόλεϊ
στον Έβρο θα έχουν την ευκαιρία στο διάστημα ανάμεσα στους δύο αγώνες (Δευτέρα
12 Μαΐου, 18.15') να απολαύσουν επίσης στο κλειστό Αλεξανδρούπολης τη φιλική
αναμέτρηση της Ελλάδας με την περίφημη Εθνική Βραζιλίας. 
*** Σε
έναν περίπου μήνα (15 Ιουνίου) αρχίζει το φετινό Πανελλήνιο Πρωτάθλημα μπιτς
βόλεϊ, που θα περιλαμβάνει 6 τουρνουά και θα διαρκέσει μέχρι 27 Ιουλίου. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15829O111</ED>
<ID>
ID:166685

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O11&aa=1</URL></REF>


Article

<CATEGORY>vin10</CATEGORY>

 <H2>ΕΥΡΩ-ΡΥΘΜΙΚΗ</H2>
<H2>Στην ελίτ η Παγκάλου</H2>

ΑΙΣΙΟΔΟΞΟ μήνυμα εν όψει του Ευρωπαϊκού
Πρωταθλήματος Ρυθμικής Γυμναστικής της Πάτρας (22-25 Μαΐου) η 6η θέση της
Μαρίας Παγκάλου και η 22η της Ειρήνης Πολυδώρου στο κορυφαίο μίτινγκ
Κορμπέιγ-Εσόν της Γαλλίας. 
Σε μια διοργάνωση στην οποία έδωσαν το «παρών»
όλα σχεδόν τα μεγάλα ονόματα που θα πάρουν μέρος και στο ΠΑΤΡΑ '97, η κορυφαία
Ελληνίδα πρωταθλήτρια συγκέντρωσε στον τελικό των 15 καλυτέρων αθλητριών (με
συμμετοχή 77 από 37 χώρες!) 77,675 βαθμούς. Το χρυσό μετάλλιο μοιράστηκαν οι
Νατάλια Λιπκόφσκαγια (Ρωσία) και η Γιελένα Βιτριτσένκο (Ουκρανία) που
ισοβάθμησαν στην 1η θέση με 79.025. Το χάλκινο πήρε η Ρωσίδα ασημένια
Ολυμπιονίκης της Ατλάντα Γιανίνα Μπατίρτσινα με 78,800. 
Επιτυχία για την
Ελλάδα και η 6η θέση στο ομαδικό με 153,550 βαθμούς, ενώ καλύτερες βαθμολογίες
στα όργανα ήταν για την Παγκάλου οι 19,550 βαθμοί στο στεφάνι και για την
Πολυδώρου οι 19.125 επίσης στο στεφάνι. 
Πρόβα τζενεράλε για τις εθνικές
ομάδες ομαδικού (ανσάμπλ) γυναικών και νεανίδων θα αποτελέσει η διπλή εμφάνιση
που θα πραγματοποιήσουν το ερχόμενο Σαββατοκύριακο στην Καλαμάτα με την
ευκαιρία της διεξαγωγής στην «Τέντα» του Πανελληνίου Πρωταθλήματος Ρυθμικής
Γυμναστικής Συλλόγων Κορασίδων. 
*** Ελπιδοφόρες εμφανίσεις
πραγματοποίησαν οι αθλητές και αθλήτριές μας που πήραν μέρος στο διεθνές
μίτινγκ ενόργανης γυμναστικής ανδρών και γυναικών της Λευκωσίας. Ξεχωρίζουν οι
πρωτιές της Ελισάβετ Χατζηαθανασίου στο σύνθετο ατομικό με 34,800 και στο
δίζυγο, της Ευαγγελίας Ταμουρίδου σε άλμα και έδαφος, της Τάνιας Ισαακίδου στη
δοκό, του Μανώλη Καραματζάκη (2ος στο σύνθετο με 49,600) στο μονόζυγο, του
Παναγιώτη Μαρινόπουλου στο δίζυγο και του Βλάση Μάρα στο έδαφος. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15829O112</ED>
<ID>
ID:166734

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O11&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑ '97</H5>
<H2>Πιο κοντά στο ρεκόρ</H2>

ΟΛΟ και
μειώνει την απόσταση από τον αριθμό - ρεκόρ των 191 χωρών στην προηγούμενη
διοργάνωση του Γκέτεμποργκ το ΑΘΗΝΑ '97 (1-10 Αυγούστου), στο οποίο οι
αριθμητικές δηλώσεις συμμετοχής έφτασαν χθες τις 154 με την παραλαβή των
δηλώσεων Παλαιστίνης, Ελ Σαλβαδόρ, Κολομβίας και Γιουγκοσλαβίας. 
Η
προθεσμία των αριθμητικών δηλώσεων με τα πιθανά ονόματα αθλητών που θα είναι
παρόντες έχει λήξει ήδη, αλλά υπάρχει ρητή διαβεβαίωση από 200 και πλέον χώρες
ότι θα πάρουν μέρος στους αγώνες και θεωρείται σίγουρο ότι είναι απλά θέμα
καθυστέρησης του ταχυδρομείου να παραληφθούν και οι υπόλοιπες δηλώσεις από την
Οργανωτική Επιτροπή του 6ου Παγκοσμίου Πρωταθλήματος. 
Η Παλαιστίνη θα
εκπροσωπηθεί στους αγώνες με έναν αθλητή και μία αθλήτρια, το Ελ Σαλβαδόρ με
έναν μαραθωνοδρόμο, η Κολομβία με 4 άνδρες και 6 γυναίκες και η Γιουγκοσλαβία
με 6 άνδρες και 3 γυναίκες. 
*** Μέχρι και δικό του εστιατόριο, για
εξυπηρέτηση των 100 δημοσιογράφων και 12 τεχνικών του θα δημιουργήσει στο ΟΑΚΑ
το αμερικανικό τηλεοπτικό δίκτυο NBC, που θα διαθέτει χώρο 1.600 τ.μ., στη
διάρκεια του ΑΘΗΝΑ '97! Αντιπροσωπεία του καναλιού βρίσκεται από χθες στην
Αθήνα με επικεφαλής το μέλος της ΔΟΕ και πρόεδρο της Επιτροπής ΜΜΕ της IAAF
Άλεξ Γκίλαντι. 
*** Στα Πυρηναία θα γεμίσουν τις «μπαταρίες» τους
τις προσεχείς τρεις εβδομάδες οι πρωταθλητές των δρόμων αντοχής Νότης
Παπούλιας, Παναγιώτης Χαραμής και Νίκος Πολλιάς. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15829O113</ED>
<ID>
ID:166777

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΙΝΓΚ ΠΟΝΓΚ</H5>
<H2>Ένατοι Κρεάνκα, Τσιόκα</H2>

Η
9Η ΘΕΣΗ του Καλίν Κρεάνκα στο διπλό (μαζί με τον Κροάτη Ζόραν Πρίμορατς) και η
ίδια του Ντανιέλ Τσιόκα στο διπλό - μεικτό (με τη Γερμανίδα Τσι Σουπ) ήταν οι
καλύτερες από ελληνικής πλευράς στις ατομικές κατατάξεις του Παγκόσμιου
Πρωταθλήματος πινγκ πονγκ, που έληξε στο Μάντσεστερ. 
Τους παγκόσμιους
τίτλους κατέκτησαν στο απλό ανδρών ο Σουηδός Γιάν-Όβε Βάλντνερ (3-0 στον
τελικό τον Λευκορώσο Σαμσόνοφ) και στο απλό γυναικών η Κινέζα Ντενγκ Γιαπίνγκ
(3-1 στον τελικό τη συμπατριώτισσά της Βανγκ Ναν). 
Υπενθυμίζεται ότι στο
ομαδικό ανδρών η Ελλάδα (με τους Κρεάνκα, Τσιόκα, Βλοτινό, Κορδούτη, Γκιώνη)
ανέβηκε στην υψηλότατη 6η θέση, ενώ στο ομαδικό γυναικών (με τις Βολακάκη,
Φίλη, Μοίρου, Μυτακίδου) ήταν 32η. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15829O114</ED>
<ID>
ID:166808

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O11&aa=4</URL></REF>


Article

<CATEGORY>vin10</CATEGORY>

 <H5>ΚΟΛΥΜΒΗΣΗ</H5>
<H2>Στην Αθήνα και τα
Σκόπια</H2>

ΤΑ ΣΚΟΠΙΑ έγιναν η 13η χώρα που δήλωσε συμμετοχή στο 11ο
διεθνές μίτινγκ κολύμβησης ΑΚΡΟΠΟΛΙΣ, που γίνεται στο κλειστό κολυμβητήριο του
ΟΑΚΑ, 9 έως 11 Μαΐου. 
Στην Αθήνα θα έλθουν 4 κολυμβητές, μεταξύ των οποίων
οι Αλεξάνταρ Μαλένκο και Αλεξάνταρ Μιλαντινόφσκι. 
Σε διεθνές μίτινγκ στο
Ντίσελντορφ της Γερμανίας θα πάρει μέρος η Β' Εθνική μας ομάδα της
Συγχρονισμένης Κολύμβησης από 8 έως 11 Μαΐου. 
Στη Γερμανία, βρίσκονται ήδη
οι: Πατέρα, Γαροπούλου, Καλαντζή, Γεροτόλιου, Κιοιλού, Παπαμανουσάκη Μ.,
Παρτάλη, Γουνάκη, Παπανικολάου, Μαρίτση, Σφακιανάκη και Γκαραγκούνη. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15829O115</ED>
<ID>
ID:166827

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O11&aa=5</URL></REF>


Article

<CATEGORY>vin10</CATEGORY>

 <H2>4
τζουντόκα στην Οστάνδη</H2>

ΜΕ ΕΠΙΚΕΦΑΛΗΣ τον 7ο Ολυμπιονίκη Χάρη
Παπαιωάννου (+95 κ. και «ανοικτή» κατηγορία) αλλά οριστικά χωρίς τον ­
παραγκωνισμένο για λόγους μικροπολιτικής ­ Οδυσσέα Τζιγκουζίδη, αναχωρεί
σήμερα στην Οστάνδη Βελγίου η Εθνική ομάδα τζούντο για συμμετοχή στο Ευρωπαϊκό
Πρωτάθλημα, 8-11 Μαΐου. 
Στην αποστολή μετέχουν επίσης ο αθλητής Θανάσης
Λιάσκος (78 κ.) και οι αθλήτριες Μαρία Καραγιαννοπούλου (48 κ.), Ελένη Πάτσιου
(+72 κ.), ενώ αποκλείστηκε η συμμετοχή και του Άλεξ Σμετς, ο οποίος δεν έχει
δικαίωμα συμμετοχής, όπως διευκρίνισε με έγγραφό της προς την ΕΟΦΤ η Ευρωπαϊκή
Ένωση Τζούντο. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15829O116</ED>
<ID>
ID:166840

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O11&aa=6</URL></REF>


Article

<CATEGORY>vin10</CATEGORY>

 <H5>ΑΕΚ</H5>
<H2>Λάμπει στην Ευρώπη</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

Μπορεί η ΑΕΚ να διέρχεται ­
παρατεταμένη ­ περίοδο κρίσης, ωστόσο το όνομά της συνεχίζει να διατηρεί τη
λάμψη του στο εξωτερικό, χάρη στα αποτελέσματά της στην Ελλάδα και την Ευρώπη.

*** Οι «κιτρινόμαυροι», λοιπόν, αναρριχήθηκαν στην 26η θέση της
παγκόσμιας κατάταξης συλλόγων, όπως τη συντάσσει και ανακοινώνει η Διεθνής
Ομοσπονδία Ιστορίας και Στατιστικής Ποδοσφαίρου, κάθε μήνα. 
*** Η
ΑΕΚ τον τελευταίο μήνα αναρριχήθηκε πέντε θέσεις, αντίθετα με τον Παναθηναϊκό,
ο οποίος «γκρεμίστηκε» από την 70ή στην 104η θέση. Ο επίδοξος πρωταθλητής,
Ολυμπιακός, συνέχισε την ανοδική του πορεία και βρίσκεται στην 188η θέση, ενώ
πριν από δύο μήνες ήταν μόλις στη 245η θέση. 
Οπαδός της Τσέλσι 
Νέος υπουργός
Αθλητισμού στην κυβέρνηση των Εργατικών στη Βρετανία ορίστηκε ο Τόνι Μπάνκς.
Ωστόσο, ο Μπανκς έως να καταλάβει αν όντως ο Τόνι Μπλερ τού προτείνει το
υπουργείο Αθλητισμού, λίγο έλειψε να ανταλλάξει «βαριές» κουβέντες με τον
πρωθυπουργό! 
*** Όταν ο Μπλερ τηλεφώνησε στον Μπάνκς και του
πρότεινε το υπουργείο, ο τελευταίος πίστεψε πως επρόκειτο για φάρσα του φίλου
του και γνωστού Βρετανού μίμου, Ρόρι Μπρέμνερ. Μάλιστα, ο Μπανκς ήταν έτοιμος
να κατεβάσει το ακουστικό του τηλεφώνου του, καθώς ­ όπως πίστευε ­ το αστείο
είχε... παρατραβήξει. 
*** Αν και ο Μπανκς δήλωσε πως αιφνιδιάστηκε,
εν τούτοις κατάφερε σε λίγες ώρες να καταστρώσει χρονοδιάγραμμα και να
καθορίσει τους στόχους του. Πρώτος στόχος στη λίστα του Μπανκς είναι η
υποστήριξη της υποψηφιότητας της Βρετανίας για την ανάληψη της διοργάνωσης του
Μουντιάλ του 2006. 
*** Επίσης, ο Μπανκς θα καλέσει εκπροσώπους των
ποδοσφαιρικών ομάδων για να συζητήσει την περίπτωση να μειωθούν οι τιμές των
εισιτηρίων, προκειμένου το ποδόσφαιρο να γίνει ακόμη πιο προσιτό στους
φιλάθλους. 
*** Τέλος, ο Μπανκς δήλωσε φανατικός οπαδός της Τσέλσι
και αναφερόμενος στην αγαπημένη του ομάδα και τους πολλούς ξένους που έχει στη
δύναμή της υποστήριξε πως με αυτόν τον τρόπο προωθείται καλύτερα η ιδέα της
Ευρωπαϊκής Ένωσης! 
Νοκάουτ από... αγελάδα 
Ο Παγκόσμιος Πρωταθλητής στους
αγώνες ραλί, Φινλανδός Τόμι Μάκινεν, τέθηκε νοκάουτ από τον Γύρο της Κορσικής,
γιατί χτύπησε... αγελάδα! Ο Μάκινεν βρισκόταν στην 6η θέση στο ένα τρίτο της
διαδρομής, την πρώτη ημέρα του αγώνα, όταν ξαφνικά πετάχτηκε μπροστά στο
αυτοκίνητό του μια αγελάδα. 
*** Το αυτοκίνητο, αφού χτύπησε την
αγελάδα, στη συνέχεια βγήκε από τον δρόμο και έπεσε σε βαθύ χαντάκι. Ο Μάκινεν
και ο συνοδηγός του βγήκαν χωρίς την παραμικρή αμυχή από το αυτοκίνητο, το
οποίο ωστόσο είχε καταστραφεί! 
*** Και μιας και ο λόγος για ραλί,
οι φίλοι του αυτοκινήτου στην Ελλάδα θα έχουν την ευκαιρία να παρακολουθήσουν
τα ινδάλματά τους στις 6 Ιουνίου, στην Ανάβυσσο, όπου θα γίνει πρόβα τζενεράλε
εν όψει του Ράλι Ακρόπολις, η εκκίνηση του οποίου θα δοθεί δύο ημέρες
αργότερα. 
Η σειρά
της Ιταλίας 
Με τις μισές ευρωπαϊκές ομάδες διαπραγματεύεται ο
Γιούργκεν Κλίνζμαν, εν όψει της αποχώρησής του από την Μπάγερν. Έτσι, μετά την
Τότεναμ και την Έβερτον, χθες «πηγές» από το περιβάλλον του Γερμανού άσου
διοχέτευσαν πληροφορίες προς τον Τύπο πως δεν θα ήταν άσχημα να συνέχιζε ο
Κλίνζμαν την καριέρα του στην Ιταλία. 
*** Ο Κλίνζμαν, τα χρόνια που
αγωνιζόταν στην Ίντερ, είχε αγοράσει σπίτι λίγα χιλιόμετρα έξω από το Μιλάνο.
Η γυναίκα του Κλίνζμαν λατρεύει την Ιταλία και δεν αποκλείεται ο αρχηγός της
Γερμανίας να επιστρέψει στους «νερατζούρι». 
*** Και ενώ οι «πηγές»
φέρνουν τον Κλίνζμαν στην Ιταλία, ο ίδιος ο παίκτης δηλώνει πως θα του άρεσε
να αγωνιστεί και σε ομάδα του Λονδίνου, αν και έχει προτάσεις από την Ισπανία
και την Τουρκία. 
*** Προς το παρόν, ένα είναι σίγουρο. Η περίπτωση
«Έβερτον» απορρίπτεται, καθώς η έδρα της δεν είναι στη βρετανική πρωτεύουσα.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15829O121</ED>
<ID>
ID:166686

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O12&aa=1</URL></REF>


Article

<CATEGORY>vin10</CATEGORY>

 <H2>Στις 28 Ιουνίου η ρεβάνς</H2>

Στις 28 Ιουνίου θα
γίνει τελικά ο αγώνας ρεβάνς ανάμεσα στον Μάικ Τάισον και τον Εβάντερ
Χόλιφιλντ. Ο Τάισον, που ανέβαλε τον αγώνα (ήταν προγραμματισμένος για τις 3
Μαΐου) με τον Χόλιφιλντ επειδή δεν είχαν επουλωθεί οι πληγές του στο μάτι από
τον τελευταίο του αγώνα (επίσης εναντίον του Χόλιφιλντ), πήρε το «ΟΚ» από τον
γιατρό Μπάρι Μάρκμαν για να ξεκινήσει προπονήσεις. Αξίζει να αναφέρουμε πως ο
Χόλιφιλντ θα πάρει για τη συμμετοχή του στον αγώνα 35 εκατ. δολάρια και ο
Τάισον 20 εκατ. δολάρια. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15829O122</ED>
<ID>
ID:166735

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O12&aa=2</URL></REF>


Article

<CATEGORY>vin10</CATEGORY>

 <H2>Οι Ρόκετς πήραν προβάδισμα</H2>

Ο ΚΥΡΙΟΣ δεξιά στην
τηλεφωτογραφία δεν είναι ο Αλεξάντερ Καρέλιν, αλλά ο άσος των Χιούστον Ρόκετς
Τσαρλς Μπάρκλεϊ, ο οποίος διεκδικεί την μπάλα από τον φόργουορντ των Σούπερ
Σονικς, Σαμ Πέρκινς. Ο δεύτερος γύρος των πλέι οφ στο ΝΒΑ μόλις άρχισε και οι
Ρόκετς πήραν προβάδισμα 1-0 από τους Σόνικς (112-102). 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15829O123</ED>
<ID>
ID:166778

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O12&aa=3</URL></REF>


Article

<CATEGORY>vin10</CATEGORY>

 <H2>Ας σηκώσουν το
γάντι</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Η ΑΕΚ με αρχιτέκτονα τον Ντούσαν Μπάγιεβιτς έφθασε στο υψηλότερο σημείο
απόδοσης απ' όλες τις ελληνικές ομάδες επί οκτώ χρόνια. Κι αυτό αναγνωρίστηκε
από τη συντριπτική πλειοψηφία των φιλάθλων. 
Η φυγή του Μπάγιεβιτς πέρυσι
δημιούργησε πρόβλημα. Ο κόσμος της ΑΕΚ στράφηκε εναντίον του, χρεώνοντάς του
λανθασμένες κινήσεις. Ο πρίγκιπας του Νερέτβα είχε φθάσει ψυχολογικά σε ακραίο
σημείο, όταν έδωσε προφορικά υπόσχεση στον Σωκράτη Κόκκαλη για συνεργασία. Αν
γινόταν όμως διοικητική αλλαγή στην ΑΕΚ, ίσως να μην άφηνε το σπουδαίο
δημιούργημά του. 
Ο συνεργάτης του Πέτρος Ραβούσης ανέλαβε το δυσκολότατο
έργο της διατήρησης μιας φθασμένης ομάδας στο ίδιο επίπεδο. Απέδειξε ότι έχει
πολλές αρετές και πέτυχε σημαντικά πράγματα (Κυπελλούχος, δεύτερη στο
Πρωτάθλημα και προ των πυλών της 4άδας στο Κύπελλο Κυπελλούχων Ευρώπης), παρά
τα τεράστια προβλήματα στον οικονομικό τομέα και την ηρεμία της ομάδας. 
Η
ΑΕΚ, ομάδα-μοντέλο, κλυδωνίζεται επικίνδυνα. Το μέλλον της εμφανίζεται
ομιχλώδες. Ο Μιχάλης Τροχανάς ανακοίνωσε χθες ότι πουλάει την ΠΑΕ, όμως οι
όροι του κρίνονται σκληροί στον τομέα των εγγυήσεων και των προθεσμιών,
προβληματίζοντας τους υποψήφιους αγοραστές. 
Πάντως, όσοι ενδιαφέρονται για
την αγορά της ΠΑΕ ΑΕΚ οφείλουν να συζητήσουν, ώστε σε περίπτωση συμφωνίας να
υπάρχει χρόνος για προγραμματισμό υψηλών στόχων. Αν ο κ. Τροχανάς δεν έχει
ουσιαστικά πρόθεση να πουλήσει, αυτό θα βγει μέσα από διαπραγματεύσεις και όχι
κρυφτούλι. 
Φταίει για πολλά ο κ. Τροχανάς, όχι όμως για όλα. Ας αναλάβουν
ευθύνες και ας σηκώσουν το γάντι οι μνηστήρες της προεδρικής καρέκλας. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15829O124</ED>
<ID>
ID:166809

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O12&aa=4</URL></REF>


Article

<CATEGORY>vin10</CATEGORY>

 <H2>Η
Εθνική ομάδα στο πανευρωπαϊκό της Κροατίας</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΣΤΗΝ ΚΡΟΑΤΙΚΗ πόλη Πούλα βρίσκονται από προχθές οι Εθνικές ομάδες
Ανδρών και Γυναικών, προκειμένου να συμμετάσχουν στα αντίστοιχα ευρωπαϊκά
πρωταθλήματα. Τόσο στους άνδρες όσο και στις γυναίκες η ελληνική ομάδα
παρουσιάζεται ισχυρή. Οι ανδρικές συνθέσεις αποτελούνται από τέσσερις παίκτες,
ενώ οι γυναικείες από δύο. Στην Πούλα έχουν μεταβεί 8 παίκτες και παίκτριες
(σε κάθε σύνθεση δηλώνεται και ένας αναπληρωματικός) από τους οποίους οι 7
είναι γκραν μετρ (όλοι δηλαδή πλην της Φαχιρίδου). 
Πρόκειται για τους
Βασίλη Κοτρωνιά, Γιάννη Νικολαΐδη, Στράτο Γρίβα, Ίγκορ Μιλαντίνοβιτς, Δημήτρη
Άγκνο, Άννα Μαρία Μπότσαρη, Μαρίνα Μακροπούλου και Κατερίνα Φαχιρίδου. Στους
άνδρες συμμετέχουν 34 εθνικές ομάδες και στις γυναίκες 31. Με βάση τον μέσο
όρο ΕΛΟ των δηλωθέντων παικτών, η ανδρική μας ομάδα κατέχει τη 18η θέση (μ.ό.
2543,75) και η γυναικεία την 9η θέση (μ.ό. 2312,5). 
Την ισχυρότερη σύνθεση
στους άνδρες έχει η Αγγλία (Σορτ, Άνταμς, Σπίλμαν, Σάντλερ, Χόνξον, μ.ό. ΕΛΟ
2647,5) και στις γυναίκες η Ολυμπιονίκης Γεωργία (Τσιμπουρντανίτζε, Ιοσελιάνι,
Αραχάμια, μ.ό. 2.522,5). 
Η παντοδύναμη Ρωσία αποφάσισε να εκπροσωπηθεί από
την ομάδα που κέρδισε το πρωτάθλημα Ευρώπης συλόγων (Μπαρέεβ, Σβίντλερ, Γκλεκ,
Σβιαγκίνσεβ, Γιάκοβιτς, μ.ό. 2633,75), ακόμη κι έτσι όμως έχει τον δεύτερο
μέσο όρο ΕΛΟ των εθνικών ομάδων που συμμετέχουν. Η Ουγγαρία στις γυναίκες
αγωνίζεται χωρίς τις αδελφές Πόλγκαρ και στους άνδρες χωρίς Αλμάσι, Λέκο. Οι
λόγοι, καθώς φαίνεται, οικονομικοί... 
Γεγονός είναι πάντως ότι στο
πρωτάθλημα αυτό οι αποστολές καλύπτουν μόνες τους τα έξοδά τους, αντίθετα με
ό,τι συνέβαινε στο παρελθόν. 
Έτσι, πολλές μικρές ομοσπονδίες δεν έστελαν
εκπροσώπους των χωρών τους. 
Στον πρώτο γύρο, η Εθνική Ανδρών αντιμετώπιζε
το συγκρότημα της Ουαλλίας και η Εθνική Γυναικών την Αυστρία. 
Η Ουαλλία
έχει τον χαμηλότερο μέσο όρο ΕΛΟ στη διοργάνωση (2257,5) και διαθέτει ένα μόνο
διεθνή μετρ (Ντέιβιντ Κάμιγκς, 2375) που, βέβαια, αγωνίζεται στην πρώτη
σκακιέρα. 
Η γυναικεία ομάδα της Αυστρίας κατέχει την 25η θέση της σχετικής
λίστας (μ.ό. 2157,5) και διαθέτει μία διεθνή μετρ γυναικών, τη Χέλεν Μίρα
(2230). 
Η ανδρική μας ομάδα επρόκειτο να αγωνιστεί με τους Κοτρωνιά,
Νικολαΐδη, Γρίβα, Μιλαντίνοβιτς και η γυναικεία με τις Μακροπούλου, Φαχιρίδου.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15829O991</ED>
<ID>
ID:166695

</ID><URL>http://ta-nea.dolnet.gr/neaweb/neafile.print_unique?e=A&f=15829&m=O99&aa=1</URL></REF>


Article

<CATEGORY>vin09</CATEGORY>

 <H5>ΤΕΣΣΕΡΙΣ ΝΥΧΤΕΣ ΡΟΚ
ΤΟΝ ΙΟΥΛΙΟ ­ ΚΑΙ ΜΕ ΕΛΛΗΝΙΚΑ ΣΥΓΚΡΟΤΗΜΑΤΑ</H5>
<H2>«Γούντστοκ» στο Γκάζι!</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Μέρες... Δραπετσώνας θα
ζήσει και φέτος το ροκ στα μέρη μας. Γιατί το ροκ φεστιβάλ του '97 δεν είναι
πια σχέδιο στα χαρτιά και μακροπρόθεσμος προγραμματισμός, είναι έτοιμο να μπει
στην καλοκαιρινή ατζέντα των φαν και να υψώσει σημαία στο κέντρο της πόλης.
Αυτή τη χρονιά στο Γκάζι. 
Τέσσερις νύχτες φουλ στο ροκ, με εκπροσώπους απ'
όλο το μπουκέτο, τουτέστιν το το ορθόδοξο, το σκληρό έως το εναλλακτικό και
ηλεκτρονικό, έτσι όπως το ροκ μεταλλάσσεται στις πιο σύγχρονες περιπτώσεις.
Κάτω από τις υψικαμίνους, στο βιομηχανικό σκηνικό του «Φωταέριου» της οδού
Πειραιώς, θα πάρουν θέση επί σκηνής ­ ειδικά διαμορφωμένης για την περίσταση ­
αστέρες σαν τους Megadeth, τους Sisters Of Mercy, τους New Model Army, τους
Pavement και άλλα δυνατά ονόματα της ξένης και ελληνικής ροκ σκηνής. 
Ροκ
στο Γκάζι, λοιπόν, από τις 9 ως τις 12 Ιουλίου. Έτσι ώστε κάθε μέρα να έχει το
δικό της ύφος και κοινό, με τη λογική πρώτα απ' όλα του φεστιβάλ, που όπως
πέρσι, έτσι και φέτος θα υποδεχθεί τον κόσμο του μπροστά σε μια μεγάλη σκηνή,
με πολλά περίπτερα ανεφοδιασμού, μπλουζάκια α λα Γκάζι και με όλα τα φώτα του
Γκαζιού πάνω στους σταρ. Πάνω από 30.000 κόσμος παρακολούθησε το φεστιβάλ στην
αποβάθρα της Δραπετσώνας και έναν επίσης μεγάλο αριθμό περιμένουν και φέτος οι
διοργανωτές. Αυτή τη φορά τη διοργάνωση έχει αναλάβει η Di Di Music, που τον
περασμένο Ιούλιο, μαζί με την «Άνωση» είχαν στήσει κοντά στη θάλασσα το ροκ
τριήμερο. «Η εκτίμησή μας για φέτος είναι ότι από νωρίς θα εξαντληθούν όλα τα
εισιτήρια, ίσως και δύο βδομάδες νωρίτερα από την πρώτη μέρα του Φεστιβάλ, μια
και τα ονόματα που εμφανίζονται φτιάχνουν μια από τις πιο δυνατές διοργανώσεις
της Ευρώπης», λέει ο Νίκος Λώρης της Di Di Music. Και πραγματικά, οι
μυστηριώδεις Sisters Of Mercy έρχονται πρώτη φορά κατά 'δώ για συναυλία, ενώ
οι βαρέων βαρών Megadeth, που ετοιμάζουν νέο άλμπουμ για τις 2 Ιουνίου και
ηγούνται της «χέβι μέταλ» ημέρας, ανήκουν στις τάξεις των πιο δημοφιλών. 
Έτσι λοιπόν, προβλέπεται η πρώτη μέρα (9 Ιουλίου) να ξεκινάει στο Γκάζι
δυναμικά με Έλληνες και ρόκερ, για καλή αρχή και δικά μας παιδιά. Η δεύτερη
μέρα έσεται ροκ. Των Sisters Of Mercy και των New Model Army, που μεταφράζεται
για τους άλλους σαν ροκ από τα όρια του γκόθικ ως τις παρυφές του πανκ, αφού
κιόλας θα συμπληρωθεί με ένα ακόμη σχήμα αναλόγων πεποιθήσεων. «Μεταλλική» θα
είναι η τρίτη μέρα, ημερολογιακά η 11η Ιουλίου. Όταν οι Megadeth θα σύρουν το
χορό με μπόλικο ηλεκτρικό θόρυβο και μάξιμουμ την ένταση στις κιθάρες από όλα
τα σύνολα του μενού. Δηλαδή τους CreepInc και τους Craddle Of Filth. Για τη
12η Ιουλίου οι σκέψεις και τα πλάνα των διοργανωτών «βλέπουν» ηλεκτρονικό
τοπίο και εμείς πάνω σ' αυτό τους Apollo 440, τους Daft Punk ενδεχομένως, ενώ
σαν ονόματα που συμπληρώνουν το ροκ της υψικαμίνου ακούγονται επίσης οι Fun
Loving Criminals, οι Die Krupps και οι Pavement για μια θέση στο Γκάζι. 
Στο Γκάζι με φόρα από τη Δραπετσώνα οδηγούν τα πράγματα, αφού, όπως φαίνεται η
επιτυχία που είχε το φεστιβάλ πλάι στο κύμα έφτασε έξω στα αυτιά των
συγκροτημάτων, των μάνατζερ και άλλων συναυλιακών παραγόντων, πολλοί από τους
οποίους έσπευσαν να δείξουν ενδιαφέρον για συμμετοχή. Γιατί το Γκάζι μπορεί
επίσης να υποσχεθεί και πιο ωραίες καλοκαιρινές νύχτες απ' ό,τι, ας πούμε, το
«Reading» ή το βόρειο «Rock Am Ring». Άλλωστε ­ και από τις πιο πρόσφατες
συναυλίες στα μέρη μας, φάνηκε πως το ροκ κοινό είναι εδώ και περιμένει. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15829P011</ED>
<ID>
ID:166696

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P01&aa=1</URL></REF>


Article

<CATEGORY>vin09</CATEGORY>

 <H5>ΖΩΓΡΑΦΙΚΗ, ΦΩΤΟΓΡΑΦΙΑ, ΣΚΙΤΣΟ
ΣΤΗΝ ΑΘΗΝΑ ΚΑΙ ΑΛΛΟΥ</H5>
<H2>Νύχτα εκθέσεων</H2>

Ο Γιάννης Μίχας εκθέτει 14 επίτοιχα «γεωμετρικά τοπία» από
λαμαρίνα χρωματισμένη με αερογράφο στην γκαλερί «Θέμα» (Πατρ. Ιωακείμ 53). Ο
Μανώλης Ζαχαριουδάκης παρουσιάζει την καινούργια του δουλειά στην «Γκαλερί 3»
(Φωκυλίδου 3, 8 μ.μ.). Ο Περικλής Γουλάκος παρουσιάζει 15 λάδια μεσαίων και
μεγάλων διαστάσεων, που αναδίδουν μια ονειρική ατμόσφαιρα στο «Αγκάθι»
(Μηθύμνης 12, Πλ. Αμερικής). Μια σειρά από πορτρέτα νέων με θέμα «Οι δώδεκα
μήνες του χρόνου και οι τέσσερις στιγμές της μέρας», παρουσιάζει η Γιούλα
Ροζάκου στην έκθεσή της στην «Έκφραση» της Γλυφάδας (Μεταξά και Φοίβης 11, 8
μ.μ.). Στη Θεσσαλονίκη, τέλος, η Βούλα Μασούρα παρουσιάζει την ενότητα έργων
της «Τέσσερις Εποχές», καθώς και μια σειρά έργων σε μικρά σχήματα στην αίθουσα
τέχνης «Τερρακότα» (Χρυσ. Σμύρνης 13, τηλ. 235.689). 
*** Ο ζωγράφος
Γιάννης Σαλπιγγίδης πραγματοποιεί ατομική έκθεση στην γκαλερί «Χρυσόθεμις»,
στο Χαλάνδρι. Παρουσιάζει 15 λάδια, κυρίως τοπία από το Ουζμπεκιστάν, όπου
είναι καθηγητής. Διάρκεια έκθεσης: 5 μέχρι 20 Μαΐου 1997. («Χρυσόθεμις», 25ης
Μαρτίου 20, Χαλάνδρι, τηλ. 6811.418). 
ΕΚΘΕΣΕΙΣ 
Εγκαίνια της
Ομάδας Καλλιτεχνών της Σχολής Ζωγραφικής του Δήμου Ζωγράφου απόψε στις 8. Για
το έργο των καλλιτεχνών θα μιλήσει ο κ. Βάσος Κουντουρίδης. Διοργάνωση του
διοικητικού συμβουλίου του Μουσείου Γ. Γουναρόπουλου. (Γ. Γουναρόπουλου 6 και
Φρυγίας, 3η στάση Α. Ιλίσια, τηλ. 7487.657). 
*** Και στα Χανιά
εγκαίνια. Στη γκαλερί «Τζάμια και Κρύσταλλα», που σε συνεργασία με την γκαλερί
«Ζουμπουλάκη» παρουσιάζει έργα του Γιάννη Κόττη. Εκεί ως τις 28 του μήνα.
Σκαλίδη 35. 
*** Στον Πειραιά, στον «Αστρολάβο». Έκθεση ζωγραφικής
της Κατερίνας Μουράτη. Έργα ζωγραφισμένα σε χειροποίητο χαρτί με διάφορα
υλικά. Μέχρι το τέλος του μήνα, Ανδρούτσου 140, στο λιμάνι. 
***
Έκθεση σκίτσων της Έλλης Σολομωνίδου Μπαλάνου, με θέμα «Θέατρο, Μουσική,
Χορός: τα τελευταία 10 χρόνια». Στο Πολιτιστικό Κέντρο Ψυχικού, στην πλατεία
Σολωμού, τηλ. 6745.135. 
*** Φωτογραφίες των Γ. Παπαντωνίου, Δ.
Τσεβά, και Η. Hampton με θέμα «Απόψεις» ανοίγει σήμερα στη Σχολή Leica
Academy, Υμηττού 243. Ως τις 8 Ιουνίου. 
*** Σε μουσαμά και χαρτί τα
έργα του Μαρίνου Χριστακόπουλου. Φιλοξενούνται από απόψε (τα εγκαίνια στις 8)
στη γκαλερί «Astra», Καρυατίδων 8 στην Ακρόπολη. 
*** Δουλειά τριών
χρόνων παρουσιάζει ο Γιάννης Ανδρέου στο «Επίκεντρο». Από τις 8 το βράδυ ως
τις 18 Ιουνίου. (Αρμοδίου 10 στη Βαρβάκειο Πλατεία, τηλ. 3312.187) 
***
Είκοσι χρόνια δράσης συμπληρώνει ο ζωγράφος Απόστολος Γιαγιάννος και
εκθέτει στη γκαλερί «Titanium». Βασ. Κωνσταντίνου 44. 
*** «Άνθρωποι
και μηχανές» είναι το θέμα της έκθεσης του Ελβετού φωτογράφου Τσαρλς Βέμπερ,
στο Φωτογραφικό Κέντρο Αθηνών (Σίνα 52). 
ΕΚΔΗΛΩΣΕΙΣ 
Το θέμα
είναι «Κατανόηση και αποδοχή των εφαρμογών της βιοτεχνολογίας από το κοινό»
για τη συζήτηση που διοργανώνει το Εθνικό Ίδρυμα Ερευνών σε συνεργασία με το
Ινστιστούτο Βιολογικών Ερευνών και Βιοτεχνολογίας. Συμμετέχουν οι κ.κ.
Εμμανουήλ Φραγκούλης καθηγητής Πανεπιστημίου Αθηνών, ο Μητροπολίτης Φωκίδος
Αθηναγόρας, ο καθηγητής Πανεπιστημίου Πειραιώς Αλέξανδρος Σταυρόπουλος, ο
Δημοσθένης Αγραφιώτης καθηγητής Κοινωνιολογίας, ο Μιχάλης Μοδινός
περιβαλλοντολόγος - μηχανικός, ο Γιώργος Σακελλάρης ερευνητής ΙΒΕΒ/Ε ΙΕ και η
δημοσιογράφος Λιάνα Κανέλλη. Στις 7.30 μ.μ. Στο Αμφιθέατρο «Λεων. Ζέρβας» του
Εθνικού Ιδρύματος Ερευνών (Βασ. Κωνσταντίνου 48, τηλ. 7229.811). 
***
Η Ένωση Ιδιοκτητών Τυπογραφείων Πειραιά οργανώνει εκδήλωση και έκθεση για
την Τυπογραφία στις 8 μ.μ., στο Δημοτικό Θέατρο Πειραιά. Θα μιλήσουν ο
καθηγητής Πανεπιστημίου Ιωαννίνων Γεώργιος Πλουμίδης, ο πρόεδρος της
Φιλολογικής Στέγης Πειραιά, συγγραφέας Γιάννης Χατζημανωλάκης και ο Ανδρέας
Γιάνναρης. Συμμετέχει και το Χορωδιακό Εργαστήρι του Δήμου Νικαίας, υπό τη
διεύθυνση του μαέστρου Γ. Παπαθανασίου. 
*** Στην αυλή του Παλαιού
Πανεπιστημίου, Θόλου 5, στην Πλάκα, ο καθηγητής Β. Λαμπρινουδάκης θα μιλήσει
για το τείχος της Ακροπόλεως. Στις 12.30. Πληροφορίες στο τηλ. 9239.186. 
ΘΕΑΤΡΟ 
«Γάμοι στον Πεζόδρομο» είναι το έργο του Βασίλη Μαντέλη, που
παρουσιάζει ο θίασος του Θωμά Χαλβατζή ­ θέατρο «Αραμπάς» ­ σε σκηνοθεσία
Τάσου Αλκουλή, στο Δημοτικό Θέατρο Καλλιθέας (Κρέμου 123 και Φιλαρέτου, τηλ.
9587.715). 
*** Η Θεατρική εταιρεία «Κράμα» θα παρουσιάσει την
κωμωδία «Η Παράσταση... συνεχίζεται», του Ρικ Άμποτ, στη Θεατρική Σκηνή -
Νάξου 84, στην πλατεία Κολιάτσου από σήμερα ως τις 10 Ιουνίου. Σε σκηνοθεσία
Ακίνδυνου Γκίκα και μετάφραση Ζάννα Αρμάου. Τηλ. 2236.890. 
*** Η
επίσημη πρώτη του έργου του Αυγούστου Στρίνμπεργκ «Η Δεσποινίς Τζούλια»
δίνεται απόψε στο θέατρο Αναλυτή. Το έργο θα παίζεται εκεί ως το τέλος του
μήνα. Αντωνιάδου 4 Πατησίων, τηλ. 8239.739. Σε σκηνοθεσία του Γιώργου Εμιρζά
με την Ολίνα Ξενοπούλου και τον Νίκο Γεωργάκη. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15829P021</ED>
<ID>
ID:166700

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P02&aa=1</URL></REF>


Article

<CATEGORY>vin09</CATEGORY>

 <H2>«Όβερντοουζ» από Κουτσινότα...</H2>

<AUTHOR>Χ.</AUTHOR>

Μπούχτισαν και οι Ιταλοί από τη «Σοφία Λόρεν
του 2000», 
όπως λένε την πανέμορφη ­ είναι αλήθεια ­ Μαρία Γκράτσια 
Κουτσινότα (θα τη θυμούνται όσοι έχουν δει 
τον «Ταχυδρόμο» - Il postino).

Γέμισαν οι ιταλικές τηλεοράσεις με σποτ, όπου 
η Μαρία διαφημίζει ό,τι
θέλετε. Από κοντά κι ένα σωρό φιλμ 
και φιλμάκια, τόσο ώστε το «Εσπρέσο»
έβαλε για τίτλο 
αυτό το «Όβερντοουζ από Κουτσινότα» («Υπερβολική δόση 
από Κουτσινότα»). Κι εκεί που μας τα χάλασε ήταν 
όταν την ρώτησε ένα
περιοδικό «αν ήσασταν άντρας, 
ποιος θα θέλατε να είσθε;». Απάντησε: «Ο
Σίλβιο Μπερλουσκόνι». 
Κρίμα το κορίτσι... 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15829P022</ED>
<ID>
ID:166743

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P02&aa=2</URL></REF>


Article

<CATEGORY>vin09</CATEGORY>

 <H2>Εξ
«οικείων» τα βέλη...</H2>

<AUTHOR>Π.Α.</AUTHOR>

Η «εξήγηση» για την κίνηση της νέας
κυβέρνησης των Εργατικών στη Βρετανία, να διαδηλώσουν την άρνησή τους για την
επιστροφή των Μαρμάρων του Παρθενώνα στην Ελλάδα, ήρθε από μία ­ ιδιαίτερα
συντηρητική ­ εφημερίδα: την «Daily Telegraph». Η οποία, στο κύριο άρθρο της,
υπό τον τίτλο «Playing marbles» (λογοπαίγνιο του «Παίζοντας με βώλους» -
μάρμαρα), θεωρεί μεν ευπρόσδεκτες τις δηλώσεις του υπουργού Κρις Σμιθ, που
καταδεικνύουν και τη διαφοροποίηση των νέων Εργατικών με την παλιά ηγεσία του
Νιλ Κίνοκ, αλλά σημειώνει: «Η ανακοίνωση για τα Μάρμαρα αφήνει την υποψία πως
οι Εργατικοί θέλησαν να στρέψουν την προσοχή από τις κινήσεις τους για την
προσυπογραφή του Κοινωνικού Συμβολαίου. Η κατηγορηματική άρνηση να συναινέσουν
σε κάτι μικρό μπορεί να χρησιμοποιηθεί θαυμάσια ως κάλυψη συναίνεσης σε κάτι
μεγάλο». Εξ οικείων... 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15829P023</ED>
<ID>
ID:166785

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P02&aa=3</URL></REF>


Article

<CATEGORY>vin09</CATEGORY>

 <H2>Δεν
εξέλιπεν το τάλαντον</H2>

<AUTHOR>Χ.Π.</AUTHOR>

Μέσα στην πληθώρα των δίσκων που βγαίνουν εκεί γύρω στο
Πάσχα φτάνουν στα χέρια μας 
και κάποιες πιο αθόρυβες παραγωγές, κάποιοι
δίσκοι που απευθύνονται στο λεγόμενο ειδικό κοινό. 
Τα δύο CD που έχουμε
στα χέρια μας δεν έχουν τίποτε το κοινό μεταξύ τους, αν εξαιρέσουμε 
το
γεγονός ότι κινούνται στον ευρύτατο χώρο της τζαζ ­ το ένα δε πιο κοντά στον
χώρο της 
έθνικ. Το «Μέσα από το σκοτάδι» (Lyra) σε συνθέσεις του Βαγγέλη
Κατσούλη (πιάνο και συνθεσάιζερ) 
με τη συμμετοχή του Markus Stockhousen
στην τρομπέτα και του Arild Andersen στο μπάσο 
(και των πρώτης κλάσης
μουσικών, Ντέιβιντ Λιντς, Γιώργου Κοντραφούρη, Νίκου Τουλιάτου 
και
Σαββίνας Γιαννάτου στα φωνητικά, όπως και το «Τέμπλο» (Virgin) του Γιώργου
Χριστιανάκη 
είναι δύο CD που σίγουρα δεν θα σπάσουν τα ταμεία στα
καταστήματα δίσκων, αλλά δείχνουν 
την έστω και περιορισμένης κλίμακας
προσπάθεια των δισκογραφικών εταιρειών να ξεφύγουν 
από το κλισέ που
συνδέει την ελληνική μουσική δημιουργία με το τραγούδι. Και απ' ό,τι φαίνεται,

οι ταλαντούχοι νέοι άνθρωποι δεν μας λείπουν ­ εντός και εκτός ελληνικού
τραγουδιού. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15829P024</ED>
<ID>
ID:166815

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P02&aa=4</URL></REF>


Article

<CATEGORY>vin09</CATEGORY>

 <H2>«Μεταλλικά» και άλλα</H2>

<AUTHOR>Μ.Μ.</AUTHOR>

Οι θαυμαστές του «μετάλλου», όσοι
δηλαδή βάζουν πρώτο στις προτιμήσεις τους το πιο σκληρό (και μεταλλικό είδος
του ροκ) έχουν αποδειχθεί και το πιο σίγουρο κοινό τόσο στις συναυλίες όσο και
στις αγορές των πολλών κυκλοφοριών του χέβι μέταλ. Απόδειξη όχι μόνο οι
πρόσφατες συναυλίες, αλλά και η ανταπόκριση στις «μεταλλικές» εκδόσεις ­ μια
από τις πολυτελείς του χώρου και το «Metal Invader», με θέματα για τους
Stratovarius, Sinner, Heaven's Gate μεταξύ άλλων. Μπορεί ­ κατά πολλούς ­ να
είναι η μουσική που εξελίσσεται με βραδύτερους ρυθμούς απ' ό,τι άλλες και να
αντιστέκεται στις προσμίξεις, είναι όμως αυτή που κρατάει και το πιο
αφοσιωμένο κοινό. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15829P025</ED>
<ID>
ID:166832

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P02&aa=5</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ»</H2>

Συναυλία, σε τρεις γλώσσες, δίνει απόψε, στις
8.30, στο Αθηναϊκό Δημοτικό Θέατρο (Τιμοκρέοντος 6α, Αγ. Σώστης) η Νάντια
Γουάινμπεργκ, σε πανηγυρική εκδήλωση, αφιερωμένη στα 3.000 χρόνια της
Ιερουσαλήμ ­ με έργα Θεοδωράκη, Χατζιδάκι, Ανδριόπουλου, Αμερικανών και
Εβραίων συνθετών. Τα εισιτήρια έχουν εξαντληθεί. 
*** Βραδιά
«μαύρης» μουσικής έχουν απόψε οι «Ασώματοι». Ο Τζέιμς Μπενίτεζ επί σκηνής. Αγ.
Ασωμάτων 43, στο Θησείο. Τηλ. 3236.670 
*** Στο «Μπαράκι του Βασίλη»
παίζει σήμερα κιθάρα ο Χρήστος Ελευθερίου. Ζωοδόχου Πηγής 98, τηλ. 3615.345.

*** Ο Κώστας Βασιλιάγκος και η Στέλλα Χροναίου εμφανίζονται απόψε
στη μουσική σκηνή «Embrime». Αγ. Μελετίου 38, τηλ. 8253.441. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15829P026</ED>
<ID>
ID:166843

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P02&aa=6</URL></REF>


Article

<CATEGORY>vin09</CATEGORY>

 <H5>ΚΑΙ ΟΙ ΔΥΟ ΕΤΟΙΜΑΖΟΥΝ ΜΙΟΥΖΙΚΑΛ ΓΙΑ ΤΟ ΚΑΛΟΚΑΙΡΙ</H5>
<H2>Γυμνός ο Κιμούλης, πενηντάρης ο Βαλτινός</H2>

<AUTHOR>ΕΛΕΝΑΔ. ΧΑΤΖΗΙΩΑΝΝΟΥ</AUTHOR>

<H3>Δύο
μιούζικαλ, σε ακτίνα ενός χιλιομέτρου το ένα από το άλλο, ετοιμάζονται να
δώσουν τις πρεμιέρες τους στην Αθήνα, αρχές Ιουνίου. </H3>
Και ξαφνικά το θεατρικό ενδιαφέρον του καλοκαιριού δείχνει να
μετατοπίζεται και να συγκεντρώνεται και πάλι, ύστερα από δεκαετίες, στα θέατρα
της Λεωφόρου Αλεξάνδρας («Παρκ») και της οδού Πατησίων («Αθήναιον»). 
«Ο
βιολιστής στη στέγη», ένα κλασικό μελοδραματικό μιούζικαλ, μία τεράστια
κινηματογραφική επιτυχία και μία παράσταση που παίζεται είκοσι συναπτά έτη,
και το «Αντίο κορίτσι μου», μια αισθηματική κωμωδία που έγινε ταινία με τίτλο
«Το κορίτσι του αποχαιρετισμού» και εξελίχθηκε σε μιούζικαλ που παίζεται στα
μεγάλα θέατρα, θα ανταγωνισθούν καλλιτεχνικά και εμπορικά. 
Το θέμα αποκτά
μεγαλύτερο ενδιαφέρον, κυρίως εξ αιτίας των θιασαρχών Γιώργου Κιμούλη και
Γρηγόρη Βαλτινού. Σαραντάρηδες και οι δύο, ψηλοί, γοητευτικοί, αρμόδιοι για
ρόλους πρωταγωνιστικούς, μιας γκάμας που αρχίζει από ζεν πρεμιέ και δύναται να
φθάσει σε ρολίστα. Ο Γιώργος Κιμούλης, μάλιστα, τόλμησε έναν «Οιδίποδα
τύραννο» που απεδείχθη ιδιαιτέρως εμπορικός, ενώ ο Γρηγόρης Βαλτινός κινείται
με τη σφραγίδα του εμπορικού ηθοποιού που τα τελευταία χρόνια κάνει πρωτιές σε
εισπράξεις, με κριτικές μάλιστα διθυραμβικές. 
Ένα μήνα πριν από την
πρεμιέρα μιλάμε για debate Κιμούλη - Βαλτινού και προκαλούμε ­ σαν το πλήθος
στις κερκίδες ­ «κι άλλο θέαμα». 
Οι δυο τους, όμως, είναι
αποστασιοποιημένοι. Δεν σκέφτονται τον ανταγωνισμό ­ και πάντως δεν τον
αναφέρουν. Δεν αισθάνονται αντίπαλοι, αλλά «σύμμαχοι». 
«Χαίρομαι, γιατί θα
υπάρχει στον κόσμο ένα στοιχείο σύγκρισης για δύο ομοειδή θεάματα. Κι επειδή
πιστεύω ότι θα είναι καλές παραστάσεις και οι δύο, χαίρομαι γιατί ο κόσμος θα
αυξήσει την εμπιστοσύνη του στο θέατρο και στην ψυχαγωγία απ' αυτό», λέει ο
Γρηγόρης Βαλτινός. 
«Ανέκαθεν είχα την πεποίθηση ότι όσο πιο πολλά είναι τα
θέατρα, τόσο πιο καλό είναι για το θέατρο και το κοινό. Όσο πιο πλούσιο το
ρεπερτόριο, τόσο καλύτερα. Γιατί από τα πολλά μπορεί να ξεχωρίσει κάτι καλό.
Δεν υποστηρίζω την ποσότητα για την ποσότητα, αλλά την ποσότητα που εξυπηρετεί
την ποιότητα», λέει ο Γιώργος Κιμούλης, μιλώντας θεωρητικά για να καταλήξει
πιο πρακτικά. «Προτιμώ περισσότερα θέατρα και λιγότερα τηλεοπτικά στούντιο.
Περισσότερες παραστάσεις και λιγότερα σίριαλ. Μεγαλύτερο θεατρικό κοινό και
μικρότερες ακροαματικότητες. Κάτω απ' αυτήν την οπτική χαίρομαι που παίζεται
ένα ακόμα μιούζικαλ και μ' αρέσει αυτός ο "ανταγωνισμός", που αν και δεν τον
λαμβάνω υπόψη μου όταν δουλεύω, πιστεύω ότι είναι για καλό που υπάρχει». 
Και ο Γρηγόρης Βαλτινός επιμένει: «Οι καλές παραστάσεις αυξάνουν τους θεατές.
Δέκα καλές παραστάσεις μπορεί να έχουν περισσότερον κόσμο από μια μέτρια
ανάμεσα σε δέκα κακές παραστάσεις. Γιατί στην τέχνη η σύγκριση δεν υφίσταται.
Πώς μπορείς να πεις ότι αυτός ο πίνακας του Γκογκέν είναι καλύτερος από
εκείνον του Ματίς; Έτσι και στο θέατρο. Δεν υπάρχουν νικητές ή νικημένοι, αλλά
καλές ερμηνείες, καλή παράσταση. Βέβαια, έχοντας το καλοκαίρι αυτά τα δύο
μιούζικαλ στο κέντρο της Αθήνας, το παιχνίδι γίνεται ενδιαφέρον». 
«Ναι, θα
είναι ενδιαφέρον το παιχνίδι το καλοκαίρι«, παραδέχεται ο Γιώργος Κιμούλης, ο
οποίος κλήθηκε από τον παραγωγό Βαγγέλη Λιβαδά να αναλάβει με κάθε πρωτοβουλία
το θέατρο «Παρκ». «Είχα εδώ και χρόνια υπόψη μου το έργο αυτό ­ από τότε που
είδα την ταινία. Τώρα που έγινε μιούζικαλ, το βρίσκω συγκλονιστικό κι έτσι το
αποφάσισα». 
Πόσο συμπτωματική είναι αυτή η... σύμπτωση; 
«Ήθελα χρόνια
αυτόν τον ρόλο και το έργο, με πάθος. Μιλάμε για το έργο της ζωής μου και τον
ρόλο της ζωής μου. Κι όταν ο Γιώργος Λεμπέσης το αποφάσισε, δάκρυσα. Και
πάντως τότε δεν υπήρχε άλλη ίδια απόφαση. Επομένως, δεν λειτούργησα
ανταγωνιστικά, γιατί δεν υπήρχε αντίπαλος». Τώρα και οι δύο θιασάρχες
ετοιμάζονται με πολύωρες δοκιμές. Πρόζα, χορός, τραγούδι. Ο Γιώργος Κιμούλης
κάνει και τη σκηνοθεσία. Πάντως και τα δύο μιούζικαλ αναγγέλλουν υπερπαραγωγή
κόστους άνω των 300 εκατομμυρίων δραχμών. Στο θέατρο «Αθήναιον» η σκηνή έχει
σκαφτεί ώς τα θεμέλια για να ξανακτισθεί και να μπουν δύο περιστροφικές
σκηνές. Η μια είναι το χωριό στη Ρωσία των αρχών του 20ού αιώνα και η άλλη ­
που σύρεται και έρχεται μπροστά ­ είναι οι επιμέρους χώροι, το σπίτι, η αυλή,
το χασάπικο, το βιβλιοπωλείο. 
Ο Γρηγόρης Βαλτινός θα παίξει τον πατέρα
τριών κοριτσιών ­ έναν πενηντάρη που αγωνίζεται και υπομένει μέσα από
καθημερινά περιστατικά, έως την εξόντωση και τον διωγμό. 
«Αυτό το
δραματικό επίκαιρο στοιχείο με τρελαίνει. Ως προς την ηλικία του ρόλου, αυτή
είναι μια πρόκληση. Να πετύχεις το βάρος του ρόλου, όχι βιολογικά, όσο το
βάρος από τη ζωή στη ρωσική γη. Αυτός ο ήρωας δεν έχει σχέση με μια σύγχρονη
πόλη, αλλά "μιλάει" στον σύγχρονο άνθρωπο. Το τραγούδι του είναι καημός. Με
συγκινεί πολύ η μουσική, που αν και είναι μιούζικαλ, δεν έχει καμία σχέση με
το μιούζικαλ ως θέαμα. Τα τραγούδια εδώ είναι όπως η ανάσα του ρόλου. Δεν
σταματάει η δράση για να τραγουδηθούν, αλλά είναι προέκταση του αισθήματος που
προκαλείται από τα γεγονότα ­ και τραγουδιούνται». («Πλούσιος αν ήμουν
ντι-μπι, ντίμπι ντίμπι ντι», σιγομουρμουρίζει ο Γρηγόρης Βαλτινός). 
Ο
Γιώργος Κιμούλης στήνει μιαν εξίσου μεγάλη παραγωγή στο «Παρκ». Κορμός του
σκηνικού είναι το διαμέρισμα στη Νέα Υόρκη. Και γύρω γύρω ό,τι συμβαίνει στον
χώρο του θεάματος. Εκείνος είναι ηθοποιός· εκείνη, χορεύτρια. Το σκηνικό είναι
ρεαλιστικό και εδώ, αλλά μιας μοντέρνας, σύγχρονης μεγαλούπολης ­ 14
διαφορετικά σκηνικά και 26 αλλαγές. Είναι κατασκευές και όχι ζωγραφικά ντεκόρ
που αλλάζουν με βαγόνια, κρεμαστά σκηνικά. 
Ο Γιώργος Κιμούλης παίζει τον
εργένη ηθοποιό που θα συγκατοικήσει με τη χορεύτρια, η οποία δεν είναι πια στη
λάμψη της και μέσα από στιγμές τρυφερές, φαρσικές, χαριτωμένες θα αγαπηθούν.
Όσοι περιμένετε εκπλήξεις δεν θα διαψευσθείτε. Ναι, ο Γιώργος Κιμούλης
προετοιμάζεται για μια γυμνική εμφάνιση. Θα βγαίνει από το μπάνιο, θα μπαίνει
στο μπάνιο; Δεν έχει αυτό σημασία, όσο ότι θα παιχτεί μια σκηνή με τον
πρωταγωνιστή ολόγυμνο. Πολύ εμπορικό, είναι η αλήθεια, σε μια δουλειά
εμπορική. «Δεν βλέπω για μένα να υπάρχει διαφορά σε εμπορικό και ποιοτικό,
στην αντιμετώπιση και στο ήθος της δουλειάς μου. 
Αυτό που μ' ενδιαφέρει
είναι η διαρκής μετακίνηση ­ όχι ως αυτοσκοπός, πάντως. Από την Επίδαυρο με
μια τραγωδία, σ' ένα θεατράκι 90 θέσεων και τώρα σ' ένα μιούζικαλ. Πιστεύω ότι
αυτή η διάθεσή μου να μετακινούμαι με ευελιξία σε είδη θεάτρου και χώρους με
προστατεύει από πολλά. Και, κυρίως, δεν μας αφήνει να πλήξουμε· κι εμένα και
το κοινό». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15829P031</ED>
<ID>
ID:166701

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P03&aa=1</URL></REF>


Article

<CATEGORY>vin09</CATEGORY>

 <H5>Αντισαχλαμάρα</H5>
<H2>ΤΟ Πνεύμα του τόνου</H2>

<AUTHOR>ΚΩΣΤΑΣΓΕΩΡΓΟΥΣΟΠΟΥΛΟΣ</AUTHOR>

Δεν αντιλαμβάνομαι
γιατί η ΕΡΤ επιμένει κάθε χρόνο να μετέχει σ' αυτό το ευρωπαϊκό πανηγύρι του
ισοπεδωμένου τραγουδιού. Δεν ξέρω αν βρίσκεται η συμμετοχή μας μέσα σε κάποιες
συμφωνίες διακαναλικές διευρωπαϊκές· αν είναι έτσι και δεν μπορεί να μη
συμμετέχει, ο μόνος τρόπος αντίδρασης είναι να στείλει όχι βέβαια σκύβαλα,
όπως συνήθως κάνει, για να συναγωνιστεί τα διεθνή σκύβαλα, αλλά πολύ σοβαρά
τραγούδια· έτσι για πείσμα. Να είμαστε σαν τη μύγα μέσα στο γάλα. Δεν γνωρίζω
πάλι αν η επιλογή επιβάλλεται να γίνεται με κλειστό διαγωνισμό, όπως γίνεται.
Τώρα μας έπιασε η συμμόρφωση στους κανόνες· δεν μπορούμε δηλαδή να κλείσουμε
το μάτι και να παραγγείλουμε στον Θεοδωράκη, στον Ξαρχάκο, στον Μαρκόπουλο,
στον Μικρούτσικο, στον Σπανό, στον Σπανουδάκη, γιατί όχι στον Παπαθανασίου να
συμμετάσχουν ώστε να προκριθούν και να πάνε στη Γιουροβίζιον με ό,τι
σημαντικότερο, ποιοτικότερο και σοβαρότερο έχουν. Με αποκλειστικό σκοπό να μην
πάρουν ούτε μία ψήφο!! Λοιπόν ή πάμε με τα σημαντικά τραγούδια που έχουμε
(επιστράτευση του Λ. Παπαδόπουλου, του Μ. Ελευθερίου, του Τριπολίτη, του
Αλκαίου π.χ. από στιχουργούς) ή δεν πάμε καθόλου. Είναι δυνατόν να μετέχει η
χώρα που έχει το πλέον ποιοτικό τραγούδι και να αντιπροσωπεύεται από αγνώστους
συνθέτες και αγνώστους τραγουδιστές; Αν δηλαδή στέλναμε τον Σαββόπουλο με τον
Παπακωνσταντίνου ή την Αρβανιτάκη με τον Γκανά και τον Παπαδημητρίου δεν θα
ήταν η καλύτερη σφαλιάρα στην ευρωσαχλαμάρα τους; 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15829P032</ED>
<ID>
ID:166744

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P03&aa=2</URL></REF>


Article

<CATEGORY>vin09</CATEGORY>

 <H2>Ζωγράφων πάθη</H2>

<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Η σχέση μελαγχολίας και
ζωγραφικής είναι στενή και παλιά. Ο Βασίλης Κυπραίος («Νέες Μορφές») και ο
James Casebere («Μπερνιέ») την επαναλαμβάνουν, χωρίς να την προεκτείνουν. 
«Χαρά ή μελαγχολία ταιριάζει στην τέχνη;». Το ερώτημα πάει κι έρχεται τακτικά
σ' αυτήν τη στήλη και αφορμή είναι οι ίδιες οι εκθέσεις. Οι νεο-ακαδημαϊκοί
ζωγράφοι απεικονίζουν ψυχικά ταραγμένες φιγούρες σε αδιέξοδα δωμάτια, με
τοιχώματα που στάζουν κάτι σαν υγρασία ή αίμα. Οι επίγονοι της γαλλικής σχολής
γεμίζουν τις αίθουσες με σκουπίδια που «ξαναζωντανεύουν χάρη στην τέχνη» τους.
Οι νεο-εξπρεσιονιστές, μέσω Μπέικον και Βελίσκοβιτς, ζωγραφίζουν γδαρμένα
κορμιά. Παλιότερα είχαμε τυποποιημένες ζωγραφιές με πάθη αγίων, τώρα με πάθη
ζωγράφων. Με ελάχιστες εξαιρέσεις, το εικαστικό μας τοπίο μοιάζει απομίμηση
ταινίας του Μπέργκμαν. Σαν οπτική καταγραφή μιας ολοκληρωτικής καταστροφής που
άφησε τον τόπο χωρίς πίστη και χωρίς ελπίδα. Ποιος άραγε έχει δίκιο, οι
ζωγράφοι που μοιάζουν να επαιτούν τη συμπόνια μας ή ο υπόλοιπος κόσμος που ­
κατά Καβάφη ­ «όπως και να 'ναι, τραβά εμπρός»; 
Η αλήθεια είναι πως η μελαγχολία έχει στενούς
και παμπάλαιους δεσμούς με τη ζωγραφική. Όταν ο Α. Ντίρερ ζωγράφιζε την
ιστορική «Μελαγχολία» του (1514), υπήρχαν διατριβές και προσευχές που
προέτρεπαν τους διανοούμενους να μελαγχολούν για να εμπνευστούν. Και ο Τζ.
Ντεκίρικο, που εισήγαγε τη μεταφυσική ζωγραφική του στις αρχές του αιώνα,
ακολουθούσε ανάλογες (Νίτσε, Σοπενχάουερ) απόψεις. Στο ίδιο δρομολόγιο και ο
Γ. Κουνέλλης. Ένα συντριπτικό ποσοστό της μοντέρνας τέχνης είναι λυπημένο,
σοβαροφανές, αμίλητο, εσωστρεφές. Ευεξήγητο να αντιγράφουν αυτό το κλίμα και
πολλοί δικοί μας, ιδίως όσοι κρυφοκοιτάνε προς τις διεθνείς μόδες κι όχι στην
καρδιά τους. Κάτι διαφορετικό περιμέναμε πάντως από δύο εξέχουσες εκθέσεις των
ημερών, του James Casebere («Μπερνιέ») και, ιδίως, του Βασίλη Κυπραίου («Νέες
Μορφές»), αφού ζήσαμε τη Μεγάλη Εβδομάδα, πανηγυρίσαμε την Ανάσταση, και τα
βάσανα οδηγήθηκαν, συμβολικώς και μη, σε άνοιξη αισιοδοξίας, ότι θα αντέξουμε
καρτερικά αυτόν τον μονότονα επαναλαμβανόμενο γάμο της τέχνης με τον Πλούτωνα
και το ψυχικό σκοτάδι. 
Διακεκριμένοι και οι δύο καλλιτέχνες, έχουν κοινό
γνώρισμα την έντονα μεταφυσική ατμόσφαιρα. Ο πρώτος εκθέτει μεγάλων διαστάσεων
φωτογραφίες από μικροσκοπικούς χώρους, σαν μακέτες αρχιτεκτόνων, που συνθέτει
ο ίδιος. 
Τα θέματα θυμίζουν άδεια εσωτερικά κτιρίων, ναούς, νοσοκομειακά
κρεβάτια. Υποβλητική ατμόσφαιρα, μοναξιά και απελπισία, ίδια με του Ούρσλερ,
που είχαμε δει προ μηνών στην ίδια γκαλερί. Μια αδιόρατη αναζήτηση του ιερού
στοιχείου έκανε συμπαθέστερα ορισμένα από τα έργα. 
Στην έκθεση του
Κυπραίου κατηφορίσαμε με αυξημένη προσδοκία. Σημαντικός ζωγράφος, με άριστη
γνώση των ιστορικών κύκλων, των μεταφραστών της τέχνης και της ζωής, ζει τώρα
μόνιμα στην Πάτμο, σχεδόν ως αναχωρητής κοσμοκαλόγερος. Αποκάλυψη; Όχι,
δυστυχώς. Η γραφίστικη φινέτσα των έργων ήταν υψηλότατη, το προσεγμένο χρώμα
οδηγούσε τις αφηρημένες επιφάνειες σε κρυφούς διαλόγους, σε «διανοητικό
ρεμβασμό» που θα 'λεγε και ο δάσκαλος του είδους Γ. Άλμπερς, αλλά το τελικό
ψυχικό μήνυμα κοινότυπα μαύρο. Μάταια ψάξαμε ερμηνευτικό διέξοδο στα δύο -
τρία ευδιάκριτα σύμβολα (μια απόχη, κρεμασμένα ρούχα και παπούτσια, σπείρες).
Κρίμα. Ο Κυπραίος είναι σπουδαίος καλλιτέχνης κι ελπίζαμε σοβαρά ότι κάποια
(οποιαδήποτε) πίστη, κάτι ιερό, θα είχε να μας προτείνει, όπως προμήνυε η
μακρόχρονη εκθεσιακή απουσία του. Μήπως, τελικά, η ίδια η ζωγραφική είναι
πεισιθάνατη; Όχι. Μάλλον οι ζωγράφοι διστάζουν να υπερβούν τον παλιομοδίτικο
ναρκισσισμό της «τέχνης για την τέχνη». Και εν τω μεταξύ η ζωή αλλάζει
ραγδαία. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15829P041</ED>
<ID>
ID:166702

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P04&aa=1</URL></REF>


Article

<CATEGORY>vin09</CATEGORY>

 <H2>Παράθυρο στο... σκοτάδι</H2>

<AUTHOR>ΚΟΥΛΑ ΚΑΣΙΜΑΤΗ</AUTHOR>

Πίσω από τους μύθους
και τις μάσκες 
η ψυχή, μοναχή της 
ΧΟΡΧΕ ΛΟΥΙΣ ΜΠΟΡΧΕ

Ο Ιρλανδός συγγραφέας Μπράιαν Φρίελ στο έργο του «Μόλλυ Σουήνυ», που
παρουσιάζει με μεγάλη επιτυχία το «Απλό Θέατρο», θέτει μια σειρά από τραγικά
ερωτήματα: πόσο η εκ γενετής τυφλή Μόλλυ, που κάποια στιγμή ανακτά το φως της
θέλει τον κόσμο που προβάλλεται μπροστά της; Έχει τη δύναμη να κάνει την
τεράστια προσπάθεια για να τον «κατακτήσει»; Θα πραγματοποιηθεί, τελικά, η
αναγέννηση της προσωπικότητάς της ή θα συμβεί το ακριβώς αντίθετο: η
αναδίπλωσή της στο γνώριμο παρελθόν, που με τα μάτια της ψυχής της είχε
κατανοήσει και με τον τρόπο τον δικό της είχε ισορροπήσει; Και ποιο ήταν το
αποτέλεσμα; Η Μόλλυ ξαναγυρίζει στο σκοτάδι και νιώθει άνετα· έχει την αίσθηση
του... «απόλυτα οικείου». 
Το έργο θέτει με τρόπο αριστοτεχνικό το μεγάλο
δίλημμα: Αντέχουμε την ορατή πραγματικότητα ή προτιμάμε το αδιευκρίνιστο
σκοτάδι που μας επιτρέπει να φτιάχνουμε στη φαντασία μας έναν άλλο διαφορετικό
κόσμο και γι' αυτό ίσως ωραιοποιημένο και εξιδανικευμένο, αρμονικό και
απροσδιόριστα τρυφερό; Πόσο αυτός μας βολεύει, έστω και μέσα από τη φυσική μας
αδυναμία, να επικοινωνούμε όπως όλοι οι άλλοι; ­ Βολεύτηκα στην κακομοιριά
μας, έλεγε ο Καζαντζάκης. Αλλά και πόσο κουράγιο και πόση δύναμη, πόση θέληση
και πόση αποφασιστικότητα χρειάζεται κάποιος για να αρνηθεί έναν κόσμο που τον
είχε προσδιορίσει και τον είχε συνηθίσει με τα δικά του κριτήρια και να δεχθεί
αυτόν που βλέπει, δηλαδή τη «διαφορετική» πραγματικότητα; 
Η μετάβαση του
εκ γενετής τυφλού από τον απτικό στον οπτικό κόσμο, που, επιφανειακά
τουλάχιστον, δεν αφήνει ανεξήγητα σημεία, από τη μια μεριά προκαλεί,
εντυπωσιάζει και ενθουσιάζει, αλλά από την άλλη τρομάζει και ξαφνιάζει· γιατί
ο κόσμος της καθημερινότητας που έχει γίνει «οικείος» μ' ένα συγκεκριμένο
τρόπο έχει χαθεί, χωρίς να μπορεί να αντικατασταθεί από έναν ατόφια ίδιο μ'
αυτόν που με τη φαντασία του έπλασε. Ό, τι προβάλλεται μπροστά του δεν μπορεί
να αποτελέσει μια σύνθεση που να μορφοποιεί το οπτικό ερέθισμα και να είναι
γνώριμο. 
Αν επιχειρήσουμε τη μεταφορά από τον εκ φύσεως τυφλό στον ανίκανο
κι ανήμπορο να «διακρίνει» στη σωστή του διάσταση το περιεχόμενο κάθε έννοιας
και κάθε κατάστασης, θα εντοπίσουμε πολλές ομοιότητες. Και, κυρίως, την
απόκλιση: τι «φαίνεται» από το τι «είναι». Συνηθίζουμε να «βλέπουμε» τον κόσμο
γύρω μας όπως μας «μάθανε» να τον κοιτάζουμε, από τον οπτική που να ταιριάζει
στις νοητικές μας ικανότητες και τις συναισθηματικές μας επάρκειες, μέσα όμως
από «παραμορφώσεις» που με ποικίλους τρόπους επιβάλλονται. Κι αυτό είναι το
δράμα του σημερινού ανθρώπου: να είναι αλλοτριωμένος από μύριες ψευδαισθήσεις,
τις οποίες συχνά τις συνειδητοποιεί πολύ αργά· να μένει πειθαρχημένος σ' έναν
κόσμο που του υπόσχεται διάφορες ανταμοιβές και γι' αυτές να υπομένει
ταπεινώσεις και εξευτελισμούς· να πιστεύει σε ιδεολογίες που έχουν καταρρεύσει
και να μη θέλει να το παραδεχθεί, γιατί τότε πρέπει να ξεγράψει τους αγώνες,
τις θυσίες, τη μέχρι τότε ζωή του· να «βλέπει» τις τρομακτικές αλλαγές που
συντελούνται γύρω του και να αδυνατεί να τις παρακολουθήσει. Να γιατί προτιμά
να ζει όπως συνήθισε, γιατί δεν τολμά να αντικρύσει τη «νέα» πραγματικότητα,
γιατί δεν αντέχει την αλλαγή. Το φανταστικό μπορεί να είναι αληθινό; 
a Η
Κούλα Κασιμάτη είναι καθηγήτρια στο Πάντειο Πανεπιστήμιο. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15829P042</ED>
<ID>
ID:166745

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P04&aa=2</URL></REF>


Article

<CATEGORY>vin09</CATEGORY>

 <H2>Κωνσταντίνος Κανάρης, ο πυρπολητής</H2>

<AUTHOR>ΔΗΜΗΤΡΗΣ ΚΟΥΒΑΡΗΣ</AUTHOR>

ΜΑΡΙΑ Ε. ΣΚΙΑΔΑΡΕΣΗ:
«ΚΩΝΣΤΑΝΤΙΝΟΣ ΚΑΝΑΡΗΣ». Εκδόσεις Άμμος. Σελ. 64. 
Ο Κωνσταντίνος Κανάρης, ο
μπουρλοτιέρης του Αγώνα του 1821, που τιμήθηκε από τους ποιητές του καιρού του
περισσότερο από κάθε άλλον ήρωα του Εικοσιένα, αλλά και το πυρπολικό, αυτό το
τρομερό όπλο, συνδυασμός ευφυΐας και παλικαριάς, συμβολίζουν το ηρωικό πνεύμα
της Επανάστασης. 
Στο βιβλίο, που κοσμείται από πλήθος έγχρωμων εικόνων, οι
οποίες προέρχονται από παλιές εκδόσεις, μουσεία (Εθνικό Ιστορικό Μουσείο,
Ναυτικό Μουσείο της Ελλάδος κ.ά.), καθώς και ιδιωτικές συλλογές, τα παιδιά
μπορούν μέσα από ένα κείμενο με λογοτεχνική αφήγηση να γνωρίσουν με τρόπο
ευχάριστο τη δράση του θρυλικού πυρπολητή, αλλά και το ίδιο το πυρπολικό, το
πιο εντυπωσιακό όπλο του Αγώνα. 
Τα κατορθώματα του Κωνσταντίνου Κανάρη
ξετυλίγονται με αφορμή μια συζήτηση του ίδιου (σε μεγάλη ηλικία) με μια ομάδα
Ρώσων αξιωματικών, στους οποίους περιγράφει με λεπτομέρειες πώς έφτιαχνε τα
μπουρλότα, με ποιον τρόπο οργάνωνε τα σαμποτάζ κατά των Τούρκων και ποια
καράβια πυρπόλησε. 
Στην έκδοση περιέχεται και εκτενές βιογραφικό σημείωμα
για τον Κανάρη, όπου περιγράφονται γεγονότα που 
έζησε ο μεγάλος αγωνιστής
στα νεανικά του χρόνια. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15829P043</ED>
<ID>
ID:166786

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P04&aa=3</URL></REF>


Article

<CATEGORY>vin09</CATEGORY>

 <H2>«Μικρή
στο μάτι...»</H2>

<AUTHOR>ΜΥΡΤΩ ΡΗΓΟΥ</AUTHOR>

Στη διένεξη Ψυχογιού -
Μουλόπουλου, στο «ΒΗΜΑ» (4.5.1997), για το «εάν η τηλεόραση μας ταΐζει ή όχι
σκουπίδια», η απάντηση είναι ότι μας ταΐζει περιττώματα. Μένει να
προσεγγίσουμε το πρόβλημα του χρήματος και φυσικά τον πρωκτικό χαρακτήρα της
φιλαργυρίας. 
«Έναν πρωκτικό χαρακτήρα δεν τον προσδιορίζει πάντοτε η
φιλαργυρία· μπορεί να τον προσδιορίζει και η γενναιοδωρία. Οι κουράδες (grumus
merdae), που σύμφωνα με τον Φρόυντ αφήνουν οι διαρρήκτες στους τόπους των
αδικημάτων τους», γράφει ο Σ. Βίντερμαν στο βιβλίο «Περί χρήματος» (Ολκός),
«αποτελούν, συγχρόνως, αναδιπλασιασμό της επίδεσης, ερωτικό δεσμό και μιαν
ειρωνική μορφή της τελετουργικής πρό(σ)κλησης για ανταλλαγή δώρων...». 
Τέτοια είναι τα δώρα που αφήνει στο σαλόνι μας ο μέγας διαρρήκτης και του
χώρου και του χρόνου μας: η τηλεόραση. Δεν είναι, λοιπόν, υπερβολικό να
ειπωθεί εδώ ­ και αυτό η Κίνηση Πολιτών θα πρέπει να το προσέξει ­ ότι τα
κόπρανα, ενώ δεν έχουν καμία σπουδαιότητα καθαυτά, αποκτούν μεταφορική σημασία
από το γεγονός ότι γίνονται διακυβευόμενο έπαθλο των σύγχρονων τηλεθεατών.
Εάν, μάλιστα, στον τεχνητό πολλαπλασιασμό των ανταλλαγών και των αναγκών που
συγκροτούν τον τηλεοπτικό μας πολιτισμό εγγράφεται και ο «απώτερος εκείνος
έρωτας για τα περιττώματα», τότε γίνεται αντιληπτό ποια είναι η κινητήρια
δύναμη που προωθεί την κοινωνία. 
Ερμηνεία 
Το ερώτημα που
τίθεται είναι αν η φροϋδική αυτή σκατολογική ερμηνεία, η οποία συνδέεται
ασφαλώς με την ερμηνεία του «θεάματος» του Γκυ Ντεμπόρ, μπορεί κανείς να τη
θεωρήσει εσχατολογική, δηλαδή να της αποδώσει θεολογικό χαρακτήρα. 
Η άποψή
μου είναι ότι μπορεί. Γιατί το χρήμα είναι ένα «ιερογλυφικό» (Μάρξ), είναι
επομένως θεότητα. Ο άνθρωπος που τράφηκε με περιττώματα εξομολογείται προ της
Ωραίας Πύλης της τηλεόρασης, αυτού του απέραντου χρηματιστηρίου της εικόνας.

Η τηλεόραση είναι το εξομολογητήριο. Οι εξομολογήσεις μπροστά στην κάμερα,
που παροτρύνει τον καθένα να σκατολογήσει, δηλώνουν ότι είμαστε μια κοινωνία
εξομολογητική, θεοσεβούμενη, εικονολατρική, χρηματόφιλη. Αν τα γεγονότα είναι
καταδικασμένα στην εξαφάνιση, όταν το θέαμα πάψει να μιλάει γι' αυτά, οι
ομολογίες που τα υποκαθιστούν υπό τη μορφή δραματοποιημένων ιδιωτικών
εκμυστηρεύσεων, στοχεύουν τη συγκίνηση που προκαλεί το πιο ηλίθιο θέαμα: το
μικροαστικό. Από εδώ και όλες αυτές οι σκανδαλοθηρικές εκπομπές που
κατακλύζουν το σεξουαλικά ακόρεστο τηλεοπτικό πεδίο. Το ενδιαφέρον είναι ότι
σε αυτήν τη σκανδαλοθηρία πολιτικά και οικονομικά σκάνδαλα, τα οποία εγείρουν
μιαν απαίτηση να μαθευτούν, υποσκελίζονται από τα ιδιωτικά σκάνδαλα, επειδή
αυτά εγείρουν την επιθυμία να αρέσουν. 
Όλοι, τηλεπαρουσιαστές και
προσκεκλημένοι, υποτάσσονται στο πρόσταγμα της παραγωγής λόγου γύρω από την
απόλαυση. Το πρωκτικό με το στοματικό στάδιο αλληλοσυμπληρώνονται. Οι
παρεκκλίσεις, οι αλλοκοτιές, τα βίτσια, αλλά κυρίως η ωμότητα της γλώσσας που
παραπέμπει και στην ωμότητα του κρέατος παράγουν το δίκτυο της απεριόριστης
αλληλοδιείσδυσης. 
Υπάρχει εδώ μια διαστροφή, όχι της σεξουαλικότητας, αλλά
της γλώσσας. Δεν αναφέρομαι στην αποξένωση από έναν ηθικό γλωσσικό κώδικα υπό
το πρίσμα του Νόμου και της επιταγής ­ άλλωστε, για τη διαφύλαξή του ιδρύθηκε
το ΕΡΣ ­, διότι στην τηλεόραση δεν ενδιαφέρει το περιεχόμενο του λόγου. Ο
λόγος προσλαμβάνει αξία από το γεγονός ότι μιλιέται. Η διαστροφή συνίσταται σε
αυτό: στη σχάση ανάμεσα στη συγκίνηση του εξομολογούμενου και στη μηδαμινότητα
της έκφρασής του. Η γλώσσα αυτών των σύγχρονων «ακόλαστων» δεν θυμίζει διόλου
τις εκτεταμένες αφηγήσεις του Μαρκήσιου. 
Διαφορά 
Και εδώ
βρίσκεται η διαφορά ανάμεσα στην πεποιημένη λογοτεχνία του Σαντ και στη φυσική
γλώσσα της Πάνια. Ανάμεσά τους, ούτε πεποιημένη ούτε αποίητη, η γλώσσα της
Μιχαλονάκου θυμίζει τις γηραιές αφηγήτριες του «Σαλό» του Παζολίνι, που
ομιλούν για να ερεθίσουν προτού οι σαδιστές υποχρεώσουν τα θύματά τους να
εισέλθουν στον «κύκλο των κοπράνων». Στην περίπτωση, βέβαια, της Μιχαλονάκου,
ο ερεθισμός, στα όρια μάλιστα της προσβολής των δημοσίων συμβόλων, είναι το
«ζενερίκ» με την είσοδό της στα Δικαστήρια της οδού Ευελπίδων. 
Ίσως τότε
όλο το πρόβλημα να μετατοπίζεται στη νυσταλέα αντίδραση του Νόμου. Και στο
ερώτημα γιατί ο Νόμος δεν αντιδρά, η απάντηση δεν δίδεται από τον ψυχαναλυτικό
συσχετισμό χρήματος - κοπράνων, αλλά από τον πολιτικό συσχετισμό εξουσίας -
ηδονής. Αν η τηλεόραση είναι το σύγχρονο εξομολογητήριο που κυνηγάει τις
διαστροφές για να τις διαφωτίσει, αυτό συμβαίνει γιατί ­ όπως σημειώνει ο Μ.
Φουκώ, στο βιβλίο του «Ιστορία της σεξουαλικότητας» ­ η κοινωνία μας είναι μια
κοινωνία της «ανθισμένης διαστροφής». Όχι επειδή ο Νόμος την απαγόρευσε, αλλά
γιατί ο τύπος εξουσίας που τέθηκε σε ισχύ πάνω στο σώμα και στο σεξ δεν έχει
τη μορφή του Νόμου και της απαγόρευσης. Απεναντίας, «δεν βάζει σύνορα στη
σεξουαλικότητα (...), προσελκύει τις ποικιλίες της με ελικοειδείς κινήσεις,
όπου εξουσία και ηδονή ενισχύονται· δεν ορθώνει φραγμούς· οργανώνει τους
τόπους μέγιστου κορεσμού». Ο κατ' εξοχήν τόπος είναι η μικρή οθόνη. Μικρή στο
μάτι... 
aH Μυρτώ Ρήγου είναι επίκουρος καθηγήτρια στο Τμήμα Επικοινωνίας
και ΜΜΕ του Πανεπιστημίου Αθηνών. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15829P051</ED>
<ID>
ID:166703

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

* Σε έξαρση τα ελληνοτουρκικά θέματα
και ο υφυπουργός Εξωτερικών, Γιάννος Κρανιδιώτης, παρουσίασε μια
ανάλυση κατατοπιστική στη «Δεύτερη Έκδοση» της ΕΤ2. Την οποία μόνο όσοι είχαν
τύχη παρακολούθησαν, αφού το κανάλι δεν ακολουθεί την τακτική της εμφατικής
αυτοπροβολής που ορίζει το σύγχρονο μάρκετινγκ για τη λειτουργία των μίντια.

* Για διαφημίσεις,
λοιπόν, η κουβέντα και το Star παίρνει δέκα με άριστα το ένα. Σε διάστημα
είκοσι λεπτών, πριν από το νυχτερινό δελτίο, διέκοψε τέσσερις φορές τη «Σιωπή
των Αμνών», αφήνοντας μετέωρη την ψυχανάλυση της Κλαρίς (Τζόντι
Φόστερ) για τον Χάνιμπαλ Λέκτερ (Άντονι Χοπκινς) και την
ανακάλυψη του σίριαλ κίλερ. Με αποτέλεσμα οι διαφημίσεις να τεμαχίσουν και τα
νεύρα, τα υπερευαίσθητα αυτά όργανα εκείνων που εξακολουθούν ακόμα να
οραματίζονται την απόλαυση μιας ταινίας στην τηλεόραση. 
* Υπάρχουν και
ενδιαφέρουσες εκπομπές στην τηλεόραση. Όπως το αφιέρωμα στη Μαρία
Κάλλας της ΕΤ1, που αν και έχει προβληθεί αρκετές φορές παραμένει στο
σύνολό του ένα ντοκιμαντέρ που ξυπνάει τη συγκίνηση για την Ντίβα όλων των
εποχών. Της οποίας η μαγική φωνή όχι μόνο προσέφερε απόλαυση, αλλά άφησε την
αίσθηση του ανικανοποίητου, γιατί σταμάτησε να ακούγεται πρόωρα. 
* Μεγάλα
νέα. Σημαντική είδηση να κάνουν από κοινού εκπομπή η Ελεάνα Παγουρά και
ο Ερρίκος Πετιλόν. Γι' αυτό άλλωστε και παρουσιάστηκαν στο «Μεταξύ
μας». Για να εξηγήσουν το περιεχόμενο αυτής της συναρπαστικής συνεργασίας. Που
φιλοδοξούν να είναι από ένα συγκεκριμένο επίπεδο και... πάνω. Ή κάτω. Γιατί,
όπως έδωσε το στίγμα ο Ερρίκος Πετιλόν, θα έχει, για παράδειγμα, κάποια
«μοντέλα» με νούμερα. Κι εκείνος εξήγησε: «Θα λέω, για παράδειγμα, στο νούμερο
4: ξεβρακώσου!». Και το νούμερο όχι μόνο θα εκτελεί την εντολή, αλλά θα
προσφέρει και ανάταση στον αρσενικό πληθυσμό των τηλεθεατών. Μάλιστα. Περί
ανατάσεως η τηλεοπτική προσφορά του Πετιλόν. Και με οδηγίες... ξεβρακώματος.
Τέτοιος λεξιλογικός πλούτος ούτε με τα λήμματα του Λίντελ Σκοτ δεν
συγκρίνεται. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15829P052</ED>
<ID>
ID:166746

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P05&aa=2</URL></REF>


Article

<CATEGORY>vin09</CATEGORY>

 <H5>Η ΝΕΑ ΠΡΟΤΑΣΗ ΤΟΥ
ΛΑΖΟΠΟΥΛΟΥ: ΔΕΚΑ ΣΑΤΙΡΙΚΕΣ ΤΗΛΕΤΑΙΝΙΕΣ</H5>
<H2>Ο Λάκης επιστρέφει</H2>

Είχε τα γενέθλιά του χθες ο Λάκης Λαζόπουλος
και ως... γνήσιος Ταύρος σε υαλοπωλείο δεν μπορεί ­ μονίμως... ­ να κάτσει στη
γωνία. Αυτές τις ημέρες μαθαίνουμε ότι κατεβαίνει από τη Θεσσαλονίκη στην
Αθήνα για να υπογράψει συμβόλαιο με το Star Channel για τη δημιουργία 10
αυτόνομων τηλεταινιών μέσα στα επόμενα δύο χρόνια. 
Μετά τη θύελλα που
ξέσπασε τις προηγούμενες ημέρες, με αφορμή τα μέτρα ασφαλείας του χώρου που
φιλοξενεί τη θεατρική του «Κυριακή των παπουτσιών» ­ το νέο θεατρικό του έργο
μετά το «Έχω κάτι να σας πω» πριν από τέσσερα χρόνια ­ με τον Οργανισμό
Πολιτιστικής Πρωτεύουσας Θεσσαλονίκης, οι παραστάσεις του έργου συνεχίζονται
κανονικά στο Φιξ μέχρι τα τέλη Μαΐου. Αυτές τις ημέρες, μάλιστα, συνεργείο του
Mega γυρίζει στη Θεσσαλονίκη την εκπομπή «Οντισιόν στο Mega», που θα προβληθεί
την επόμενη εβδομάδα και θα καταγράψει το χρονικό της γέννησης και
πραγματοποίησης της «Κυριακής των παπουτσιών». 
Η ιδέα των 10 τηλεταινιών
ξεκίνησε πέρυσι, αλλά προτεραιότητα είχε η θεατρική «Κυριακή των παπουτσιών»
και η κινηματογραφική ταινία 
«Οι έξι στάσεις του νεκρού», που θα είναι μια
διεθνής παραγωγή και χρειάζεται ακόμα τις ανάλογες επαφές με παράγοντες και
χρηματοδότες που παίρνουν καιρό... Μετά τους «Δέκα μικρούς Μήτσους», που πριν
από δύο χρόνια τάραξαν τα λιμνάζοντα τηλεοπτικά ύδατα κάνοντας την μεγαλύτερη
τηλεθέαση των τελευταίων χρόνων, αποσπώντας πολύ θετικές κριτικές και
δημιουργώντας «στυλ» με πλήθος από ατάκες τους, οι δέκα νέες τηλεταινίες είναι
η καινούργια τηλεοπτική πρόταση του Λάκη Λαζόπουλου, ο οποίος θα δοκιμάσει να
συμπυκνώσει αυτά που έχει να πει αυτοτελώς για πρώτη φορά, αν εξαιρέσουμε την
τηλεταινία του Νίκου Νικολαΐδη «Το κορίτσι με τις βαλίτσες», στην οποία είχε
πρωταγωνιστήσει και ήταν κάτι διαφορετικό και όχι δικό του δημιούργημα. 
Κάθε μία από τις νέες δέκα τηλεταινίες θα σατιρίζει με το δικό του γνωστό,
παράλογο και ακραίο χιούμορ, την ελληνική ­ κι όχι μόνο ­ πραγματικότητα. Ήδη
ο σκελετός των τριών πρώτων σεναρίων είναι γραμμένος, και τα δύο είναι
κωμωδίες, ενώ το τρίτο αφορά μια ερωτική ιστορία. Επιθυμία του Λάκη Λαζόπουλου
είναι σε αυτές τις δέκα νέες τηλεταινίες να λάβουν μέρος κι άλλοι γνωστοί
ηθοποιοί και όλες θα γυριστούν από διαφορετικούς νέους σκηνοθέτες. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15829P081</ED>
<ID>
ID:166704

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P08&aa=1</URL></REF>


Article

<CATEGORY>vin09</CATEGORY>

 <H2>Κοινωνικές
συγκρούσεις και έντονα ερωτικά πάθη στη νέα σειρά του BBC απόψε στην ΕΤ 1</H2>

Στο μυθιστόρημα
«Νοστρόμο» του Τζότζεφ Κόνραντ βασίζεται η ομώνυμη κοινωνική σειρά
συμπαραγωγής του BBC με τηλεοπτικούς σταθμούς των ΗΠΑ, Ισπανίας και Ιταλίας, η
οποία ξεκινά απόψε στις 10 στην ΕΤ1. 
Το σίριαλ ­ παραγωγής 1996 ­ που θα
ολοκληρωθεί σε έξι 50λεπτα επεισόδια γυρίστηκε στην Κολομβία με πρωταγωνιστές
τους Άλμπερτ Φίνεϊ, Κλαούντια Καρντινάλε, Κλαούντιο Αμεντόλα, Λότερ Μπλίτο,
ενώ παίρνουν μέρος χιλιάδες κομπάρσοι. 
Η ιστορία εκτυλίσσεται στη Νότια
Αμερική, στα τέλη του περασμένου αιώνα, σε μια περιοχή που μαστίζεται από τη
φτώχεια και τις συγκρούσεις ανάμεσα σε διαφορετικές κοινωνικές τάξεις. Το
ασήμι που ανακαλύπτεται στην περιοχή, μια επανάσταση, ένα μεγάλο μυστικό και
τα ερωτικά πάθη θα βάλουν σε κίνηση τις δυνάμεις του θανάτου και της
καταστροφής. 
Το σενάριο έχει γράψει ο Τζον Χέι και η σκηνοθεσία είναι του
Άλιστερ Ρέιντ, ενώ με μουσική έχει ντύσει το σίριαλ «Νοστρόμο» ο Ένιο
Μορικόνε. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15829P082</ED>
<ID>
ID:166747

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P08&aa=2</URL></REF>


Article

<CATEGORY>vin09</CATEGORY>

 <H2>Στο αρχείο η δικογραφία για τις τηλεμετρήσεις</H2>

Στο αρχείο
τέθηκε η δικογραφία που σχηματίσθηκε για την υπόθεση των μετρήσεων τηλεθέασης
από την εταιρεία AGB, καθώς κατά τη διάρκεια της δικαστικής έρευνας δεν
προέκυψε ότι έχουν διαπραχθεί από συγκεκριμένα πρόσωπα αυτεπαγγέλτως διωκόμενα
αδικήματα. 
Η διενέργεια της προκαταρκτικής εξέτασης είχε διαταχθεί
αυτεπαγγέλτως από τον προϊστάμενο της Εισαγγελίας Πρωτοδικών της Αθήνας κ. Αν.
Κανελλόπουλο, με αφορμή σχετικά δημοσιεύματα του Τύπου, που κατήγγειλαν ότι οι
μετρήσεις τηλεθέασης που δίνονται στη δημοσιότητα από την εταιρεία AGB δεν
είναι οι πραγματικές. 
Στο πλαίσιο της δικαστικής έρευνας, την οποία
διενήργησε η αντεισαγγελέας πρωτοδικών κ. Μαριάννα Ψαρουδάκη, κατέθεσαν ως
μάρτυρες τόσο οι υπεύθυνοι της εταιρείας όσο και ο εκδότης της εφημερίδας
«Αυριανή» κ. Γ. Κουρής, ο οποίος είχε κάνει συγκεκριμένες καταγγελίες για τη
διερευνούμενη από τη Δικαιοσύνη υπόθεση. 
Ωστόσο, με βάση τα στοιχεία που
συγκέντρωσε η εισαγγελική λειτουργός δεν διαπίστωσε ότι έχουν τελεστεί
αξιόποινες πράξεις και γι' αυτό με διάταξή της έθεσε τη σχετική δικογραφία στο
αρχείο. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15829P083</ED>
<ID>
ID:166787

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P08&aa=3</URL></REF>


Article

<CATEGORY>vin09</CATEGORY>

 <H2>Μνήμη του ποιητή Νίκου Παππά</H2>

Ένα αφιέρωμα στη μνήμη του Νίκου Παππά ­ από
τους σημαντικότερους ποιητές 
και διανοητές της γενιάς του '30, που πέθανε
τις ημέρες του Πάσχα, σε ηλικία 
91 ετών ­ θα δείξει η ΕΤ1 στις 6.15 το
απόγευμα. Πρόκειται για παλαιότερο αφιέρωμα 
από τη σειρά «Τέχνη και
πολιτισμός», όπου μέσα από αυτό ο ποιητής Βαγγέλης Κάσσος 
παρουσιάζει το
έργο του Νίκου Παππά, ενώ ποιήματά του απαγγέλλει ο ίδιος, 
καθώς και η
ηθοποιός Ιουλία Βατικιώτικη. Η σκηνοθεσία είναι του Τάκη Σακελλαρίου. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15829P084</ED>
<ID>
ID:166816

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P08&aa=4</URL></REF>


Article

<CATEGORY>vin09</CATEGORY>

 <H2>Πορτρέτο του Ν. Κούνδουρου</H2>

Το πορτρέτο του σκηνοθέτη
Νίκου Κούνδουρου παρουσιάζει η σειρά ντοκιμαντέρ του Πάνου Κέκα «Ο έρωτας των
πρώτων πλάνων» (ΕΤ2, 20.00). Τολμηρός και ασυμβίβαστος, ο Νίκος Κούνδουρος
ανήκει στη γενιά των Ελλήνων που κατάφεραν να ξεπεράσουν τα σύνορα της Ελλάδας
και να γίνουν γνωστοί στο εξωτερικό. Από τη «Μαγική πόλη» έως τον «Βύρωνα», οι
ταινίες του Νίκου Κούνδουρου αγαπήθηκαν από το κοινό. Όπως δηλώνει ο ίδιος «οι
ταινίες μου είναι η έκφραση μιας ζωής, είναι η ψυχή μου και αντιπροσωπεύουν τη
χαμένη μας αθωότητα». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15829P085</ED>
<ID>
ID:166833

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P08&aa=5</URL></REF>


Article

<CATEGORY>vin09</CATEGORY>

 <H2>Αφιέρωμα στον Σικελιανό</H2>

Με τη συμπλήρωση των 70 χρόνων
από την αναβίωση των Δελφικών Εορτών, η ΕΤ1 προβάλλει σε επανάληψη στις 19.00
το αφιέρωμα στον Άγγελο Σικελιανό (παραγωγής 1981), με τον τίτλο «Όχι δεν
είναι χίμαιρα να καβαλάμε τ' όνειρο». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15829P086</ED>
<ID>
ID:166844

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P08&aa=6</URL></REF>


Article

<CATEGORY>vin09</CATEGORY>

 <H5>50 ΧΡΟΝΙΑ ΚΑΝΝΕΣ</H5>
<H5>Βραβείο στον Μπέργκμαν</H5>
<H5>Δύο σκανδαλάκια και η Αντζανί</H5>
<H2>Χρονιά κους κους!</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Absolute φεστιβάλ, Absolute Κάννες,
Absolute Κλιντ Ίστγουντ! Εκατοντάδες άνθρωποι του Ζιλ Ζακόμπ (του αφεντικού
της κινηματογραφικής πλευράς της... Χρυσής Ακτής) ανοιγοκλείνουν τα τεφτέρια
τους, τσεκάροντας αφίξεις και αναχωρήσεις. Απόψε ανοίγουν αυλαία και
σαμπάνιες. Αλλά οι Κάννες έχουν μεταμορφωθεί σε τρελοκομείο. 
Θα σας
φέρω ελάχιστο παράδειγμα των ισχυρισμών μου. Πλησιάζεις την κοπέλα του
γραφείου Τύπου βρετανικής εταιρείας δημοσίων σχέσεων. Πριν προλάβεις να
διατυπώσεις το αίτημά σου (να μάθεις κάποιες αφίξεις και να εξασφαλίσεις
κάποιες συναντήσεις), εκείνη σε παραπέμπει σε μια στοίβα από χαρτιά. Ανασύρεις
ένα και διαβάζεις τα ονόματα του μισού ευρωπαϊκού και αμερικανικού
κινηματογράφου. 
Ο Τζόναθαν Πράις στις 8 (Μαΐου εννοείται), ο Τσάρλι Σιν
στις 9, η Τζίνα Γκέρσον στις 10, οι Ανγκ Λι, Κέβιν Κλάιν και Σιγκούρνι
Γιουίβερ στις 12, οι Κένεθ Μπράνα, Κέιτ Γουίνσλετ, Τσάρλτον Ίστον, Τζούλι
Κρίστι στις 13, οι Γκαμπριέλ Σαλβατόρες (χωρίς τη... Βάνα Μπάρμπα και το
«Μεντιτερανέο»), Κρίστοφερ Λαμπέρ στις 14, ο Μάρτιν Σκορσέζε την ίδια ημέρα,
οι Νικ Κασσαβέτης, Τζον Τραβόλτα και Σον Πεν στις 15, την ίδια ημέρα και ο
Καναδός Ατόμ Εγκογιάν (μαζί με τον συγγραφέα Ράσελ Μπανκς) και στις 17 ο
Absolute Clin. Ο Κλιντ Ίστγουντ, σκηνοθέτης και πρωταγωνιστής του θρίλερ
«Absolute Power» (απόλυτη εξουσία), με συμπρωταγωνιστή τον Τζιν Χάκμαν που
υποδύεται τον Πρόεδρο των ΗΠΑ! 
Αρκούν όλα αυτά; Φανταστείτε πως τα ανωτέρω
ονόματα (με εξαίρεση των Ίστγουντ και Σκορσέζε) αποτελούν μόνο το... ορντέβρ.
Το «μεγάλο φαγοπότι» διαθέτει πλουσιότερα πιάτα για όλες τις γεύσεις και για
όλες τις κατηγορίες! 
Έχει εξασφαλιστεί η συμμετοχή 25 περίπου ζωντανών...
Χρυσών Φοινίκων, αλλά και άλλων τόσων σκηνοθετών που έχουν λάβει βραβεία και
διακρίσεις κάθε τύπου και μορφής. Ο Αγγελόπουλος, λόγου χάρη, δεν έχει
κερδίσει palme d or (Χρυσό Φοίνικα), αλλά βραβείο σεναρίου και Μεγάλο ειδικό
της Επιτροπής. Όμως ο Ζακόμπ τον κάλεσε, διότι θεωρεί (και έτσι είναι) πως ο
Αγγελόπουλος ανακαλύφθηκε από το φεστιβάλ των... φεστιβάλ. Σάββατο, λοιπόν,
προβάλλεται το «Ταξίδι στα Κύθηρα», παρουσία του σκηνοθέτη. Τέσσερις ημέρες
μετά ακολουθεί η τιμητική προβολή της «Στέλλας» με τον Μιχάλη Κακογιάννη, τον
οποίο πρώτοι οι Γάλλοι τον ανακάλυψαν και τον καθιέρωσαν διεθνώς («Στέλλα»,
«Το κορίτσι με τα μαύρα», «Τελευταίο ψέμα», «Ηλέκτρα», «Ιφιγένεια»). 
Η
επέλαση του γαλλικού κινηματογράφου αποτυπώνεται στην αποψινή εναρκτήρια
προβολή μιας παραγωγής που κόστισε όσο και μια ταινία του... Ζεμέκις. Το
θρίλερ «Πέμπτο στοιχείο» του Λικ Μπεσόν είναι η εναρκτήρια, αποψινή, ταινία,
αλλά και ο «Δούρειος ίππος» των Γάλλων χρηματοδοτών να εισέλθουν στην
αμερικανική αγορά. Γιατί; Λόγω του Αμερικανού πρωταγωνιστή Μπρους Γουίλις!
Έτσι οι Κάννες ανοίγουν γαλλο-αμερικανικά και κλείνουν την Κυριακή 18 Μαΐου με
«Absolute power» και Κλιντ Ίστγουντ. 
Όμως ο Χρυσός Φοίνικας θα παιχτεί
αλλού. Ο Ζακόμπ έχει επενδύσει σε τέσσερα ονόματα: στον Αυστριακό Μίκαελ
Χάνεκε, στον Γάλλο Ματιέ Κασοβίτς, στον Άγγλο Μάικλ Γουιντερμπότομ και στον
Καναδό Ατόμ Εγκογιάν! Ο πρώτος (ο Χάνεκε) θα προκαλέσει ρίγη ανατριχίλας και
τρόμου με τα «Αστεία παιχνίδια», όπου απεικονίζονται σκηνές καθημερινής,
φρικιαστικής βίας, απλών ανθρώπων. 
Ο νεαρός Κασοβίτς «κατεβαίνει» με τους
«Δολοφόνους» του, ο Άγγλος με το «Καλώς ήρθατε στο Σαράγεβο» και ο Καναδός με
την επίσης βίαιη ταινία «Μια γλυκιά διάσταση», από το ομότιτλο μυθιστόρημα του
Ράσελ Μπανκς που ήδη κυκλοφορεί στην ελληνική αγορά από τις πρωτοποριακές
εκδόσεις «Οξύ». 
Ακόμα τρία είναι τα ατού του Ζακόμπ (στο διαγωνιστικό
πρόγραμμα). Οι ταινίες των πρωτοεμφανιζόμενων σε ρόλο σκηνοθέτη, Τζόνι Ντεπ,
Γκάρι Όλντμαν. Το «επιχείρημα» του Ντεπ είναι ο Μάρλον Μπράντο, πρωταγωνιστής
του «Γενναίου». 
Δεύτερο ατού των επίσημων Καννών είναι οι καθιερωμένοι Βιμ
Βέντερς («Το τέλος της βίας»), Φραντσέσκο Ρόσι («Η συνθήκη»). 
Τελευταίο
ατού; Τα άγνωστα ονόματα. Πώς να το κάνουμε; Όλοι πάνε στις Κάννες με δύο
επιθυμίες. Η πρώτη, να συναντηθούν και να πάρουν μια συνέντευξη από τον Μάρλον
Μπράντο. Η δεύτερη, να βρουν μια νέα ανακάλυψη. Κοντός ψαλμός αλληλούια 
.

Προτού ανοίξει η
αυλαία του Φεστιβάλ είχαμε δύο ειδήσεις: πρώτον, ότι τον «Φοίνικα των
Φοινίκων» (το μεγάλο ειδικό βραβείο) θα απονεμηθεί φέτος στον Ίγκμαρ Μπέργκμαν
­ που δεν έχει τιμηθεί ποτέ με Φοίνικα. 
Δεύτερον, ότι η ταινία του Ζαν
Γιμού «Ψυχραιμία» δεν θα παιχθεί, διότι η «έξοδός» της από την Κίνα
απαγορεύτηκε! 
Προτού ακόμα σηκωθεί
η αυλαία, οι Γάλλοι άρχισαν την γκρίνια και ανακάλυψαν σκάνδαλο. Διότι η
γαλλική ταινία «La Femme defendue», του πρωτοεμφανιζόμενου Φιλίπ Χαρέλ, είναι
αμιγώς τηλεοπτικής παραγωγής, για τηλεοπτική χρήση. Πρόκειται για τηλε-ταινία,
γεγονός που την αποκλείει από το πρόγραμμα, αφού ο κανονισμός ρητά αναφέρει
πως στον διαγωνισμό παίρνουν μέρος μόνο κινηματογραφικές παραγωγές. Οι
άνθρωποι της ταινίας έσπευσαν να αλλάξουν τα δικαιολογητικά και ο Ζακόμπ
επιμένει στις επιλογές του, γιατί την... πιστεύει! Επακολούθησε δεύτερο
σκανδαλάκι εξαιτίας των απαιτήσεων της προέδρου της Κριτικής Επιτροπής Ιζαμπέλ
Αντζανί. Ο Τύπος γκρίνιαξε, αλλά η μαντάμ Αντζανί κατάφερε να πλαισιωθεί από
ονόματα πρώτης γραμμής: Πολ Όστερ, Μάικλ Ονταάτζε (συγγραφέας του «Άγγλου
ασθενούς»), Νάνι Μορέτι, Μάικ Λι, Τιμ Μπέρτον, Γκονγκ Λι, Μίρα Σορβίνο, Λικ
Μποντί (σκηνοθέτης θεάτρου). Στα χαρτιά, είναι η καλύτερη επιτροπή των
τελευταίων χρόνων. Και δεδομένου ότι η Αντζανί είναι πρόεδρος, θεωρείται
βέβαιο πως την «κούρσα» δεν θα την οδηγήσει η ίδια, αλλά ο ισχυρότερος εκ των
αρρένων συνεργατών της (κυρίως εκ των σκηνοθετών). Γεγονός που θα αποτελέσει
ρεκόρ στην ιστορία του θεσμού, διότι είθισται ο πρόεδρος, λόγω της ισχυρής του
προσωπικότητας, να βάζει τη δική του σφραγίδα στα βραβεία (ο Πολάνσκι είχε
δώσει τρία βραβεία στο «Μπάρτον Φινκ» των Κόεν, ο Μπερτολούτσι δαφνοστεφάνωσε
τον Ντέιβιντ Λιντς και την «Ατίθαση καρδιά»). 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15829P091</ED>
<ID>
ID:166705

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ</H2>

<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Μία «όπερα» της
Κολέτ, ένας πιανίστας σε έργα για τσέμπαλο, πρωτόγνωρος Μοντεβέρντι και
χορευτικός... Μπάρτοκ. 
Μορίς Ραβέλ, «Το παιδί και τα μάγια» (L'enfant et les
sortileges). Εθνική Ορχήστρα της Γαλλικής Ραδιοφωνίας,
υπό τον Ερνέστ Μπουρ (TESTAMENT). 
Έξι δίσκοι 78 στροφών «συνθέτουν»
την ηχογράφηση της «λυρικής φαντασίας» του Γάλλου συνθέτη ­ και του
πασίγνωστου «Μπολερό» ­ Μορίς Ραβέλ. Η επανέκδοση της ιστορικής ηχογράφησης
(του 1947, στο Θέατρο των Ηλυσίων Πεδίων, στο Παρίσι) από τη δραστήρια
δισκογραφική εταιρεία Testament, που αξιοποιεί ­ σε καλής ποιότητας βινύλιο,
αλλά και σε CD ­ τον κρυμμένο θησαυρό των αρχείων της ΕΜΙ, είναι σημαντική όχι
μόνον διότι αποτυπώνει μία από τις πρώτες εκτελέσεις του έργου
(πρωτοπαρουσιάστηκε στο Μόντε Κάρλο το 1925), αλλά γιατί μεταφέρει και τις
φωνές και ερμηνείες των μεγαλύτερων αστέρων της γαλλικής σκηνής της εποχής. Το
«ατού» του έργου είναι το λιμπρέτο της πολυδιαβασμένης τότε,
«απελευθερωμένης», φίλης του Ζαν Κοκτό ­ και όχι μόνον ­ Κολέτ, που μιλά για
το «ζωντάνεμα» των παιχνιδιών, που καταστρέφει η μανία του παιδιού της
ιστορίας. 
Γκέοργκ Φρίντριχ Χέντελ, σουίτες για τσέμπαλο, Ντομένικο
Σκαρλάτι, σονάτες για τσέμπαλο. Μάρεϊ Περάχια,
φορτεπιάνο (SONY). 
Τα έργα για τσέμπαλο (μάλλον για «πληκτροφόρο
όργανο») των Χέντελ και Σκαρλάτι ερμηνεύονται και ηχογραφούνται σπάνια ­
αντίθετα με τις όπερες του πρώτου και τα κοντσέρτα του δεύτερου. Συνήθως δε
την ερμηνεία αναλαμβάνουν «ειδικοί» στο τσέμπαλο μουσικοί. Στη νέα έκδοση το
εγχείρημα αναλαμβάνει ένας πιανίστας (πρόσφατα το τόλμησε και ο μεγάλος
Σβιάτοσλαβ Ρίχτερ), ο Αμερικανός Μάρεϊ Περάχια ­ που είναι και μαέστρος. Τα
έργα γράφτηκαν σχεδόν παράλληλα, στις αρχές του 18ου αιώνα. Ως προς τις
σουίτες του Χέντελ δεν είναι γνωστό αν ήταν αφιερωμένες σε κάποιον ευγενή
(όπως τον Κόμη του Κάρναβρον, στο παλάτι του οποίου έμενε ως μόνιμος συνθέτης
ως το 1720). Είναι όμως γνωστό ότι τα 555 (!) συνολικά έργα του Σκαρλάτι ­ που
προαναγγέλλουν τη φόρμα της σονάτας ­ αφιερώθηκαν στην Ινφάντα (πριγκίπισσα)
Μαρία Βαρβάρα της Πορτογαλίας, της οποίας υπήρξε δάσκαλος ως αυλικός
τσεμπαλίστας και με την οποίοα πήγε στην Ισπανία για τον γάμο της. 
Κλάουντιο
Μοντεβέρντι, Πέμπτο βιβλίο μαδριγαλίων. Concerto Italiano,
υπό τον Ρινάλντο Αλεσαντρίνι (OPUS 111). 
Το μαδριγάλι δεν
είναι παρά μια φωνητική σύνθεση ­ αρχικά χωρίς ενόργανη συνοδεία και στη
συνέχεια με συνοδεία οργάνων ­ σε κοσμικά κείμενα (ερωτικά, αλληγορικά), που
αναπτύχθηκε στην Ιταλία στο τέλος του 13ου αιώνα. Στην πιο εξαίρετη έκφρασή
του όμως έφθασε στα χέρια του «Σαίξπηρ της όπερας», Μοντεβέρντι, στα τέλη του
16ου αιώνα, έως ότου «αντικατασταθεί» τον επόμενο αιώνα από την καντάτα. Τα
μαδριγάλια του Μοντεβέρντι (που ήταν και ο ίδιος μαδριγαλιστής ­ τραγουδιστής
­ στην υπηρεσία του Δούκα της Μάντουα) διακρίνονται σε θρησκευτικά ­ κάποια
εξέδωσε σε ηλικία 16 ετών ­ και κοσμικά, που καλύπτουν διάστημα 40 ετών, από
το 1589 έως το 1638. Στα χρόνια αυτά εξέδωσε οκτώ βιβλία μαδριγαλίων. Το
πέμπτο γράφτηκε το 1592, για πέντε φωνές ­ με ενόργανη συνοδεία σε ορισμένες
από τις συνθέσεις (που ηχογραφήθηκαν στη νέα έκδοση). 
Μπέλα Μπάρτοκ, «Ο θαυμαστός
μανδαρίνος», ρουμανικοί λαϊκοί χοροί, ουγγρικά βουκολικά
τραγούδια. Ορχήστρα του Φεστιβάλ της Βουδαπέστης, υπό τον Ίβαν
Φίσερ (PHILIPS). 
Σε ένα άρθρο περιοδικού (του 1917) χρωστά ο
Μπάρτοκ το λιμπρέτο τού «Θαυμαστού Μανδαρίνου» (μιας «γκροτέσκας παντομίμας»,
κατά το άρθρο). Το έργο του, με θέμα τρεις ληστές, που χρησιμοποιούν μια
κοπέλα για να ληστέψουν έναν περίεργο Κινέζο, ήταν να κάνει διπλή πρεμιέρα
στην Κολωνία, το 1926, μαζί με τον «Πύργο του Κυανοπώγωνα», αλλά η παντομίμα
θεωρήθηκε ανήθικη και αποσύρθηκε (για να παρουσιαστεί τελικά στην Πράγα το
1927). Τον «Μανδαρίνο» είχε ερμηνεύσει η ουγγρική ορχήστρα υπό τον Ίβαν Φίσερ
και στην Αθήνα, στο Μέγαρο, την περίοδο 1993-94. Όσο για τους χορούς και τα
τραγούδια (σε θέματα ουγγρικά και ρουμανικά) είναι ενορχηστρώσεις του ίδιου
του συνθέτη, πάνω σε έργα του για πιάνο ­ από την περίοδο που μελετούσε τη
λαϊκή μουσική της Ευρώπης. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15829P092</ED>
<ID>
ID:166748

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ</H2>

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του
Έιμπελ Φεράρα σε στυλ υπαρξιακού κοινωνικού δράματος και με ύφος Κασσαβέτη. Με
τους Κρις Πεν, Κρίστοφερ Γουόκεν, Βίνσεντ Γκάλο. (Αθήναιον 2, Όπερα). 
«ΟΛΑ ΤΟΥ ΓΑΜΟΥ ΔΥΣΚΟΛΑ»: Αισθηματική κομεντί και εκρηκτικός έρωτας
Κάμερον Ντίαζ-Κιάνου Ριβς. Η σκηνοθεσία του πρωτοεμφανιζόμενου Στίβεν
Μπέιγκελμαν. (Αττικόν, Αθηνά, Άστρον, Άννα Ντορ, Σπόρτιγκ). 
«ΜΥΣΤΙΚΟΣ
ΠΡΑΚΤΟΡΑΣ»: Στα τέλη του περασμένου αιώνα βιβλιοπώλης καρφώνει αναρχικούς
στην αστυνομία του Λονδίνου. Με τους Μπομπ Χόσκινς, Ρόμπιν Ουίλιαμς, Ζεράρ
Ντεπαρντιέ. Σκηνοθετεί ο Κρίστοφερ Χάμπτον του «Κάρινγκτον». (Μπροντγουαίη).

«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού.
[Αβάνα, Cinepolis 1, Αστέρια, Άττικα 1, Village Centre 5, Έμπασσυ, Καλυψώ,
Απόλλων (Πειρ.)]. 
«120 ΜΕΡΕΣ ΣΤΑ ΣΟΔΟΜΑ»: Το ακραίο κύκνειο άσμα
του Πιέρ Πάολο Παζολίνι. Τέσσερις εκπρόσωποι της φασιστικής εξουσίας
επιδίδονται σε καννιβαλισμούς και όργια, βασανίζοντας και σκοτώνοντας αθώους
νέους. (Art Studio, Αλφαβίλ). 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15829P101</ED>
<ID>
ID:166697

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Αέρας το
περιεχόμενό τους. - Εκφράζει και προϋπόθεση. 2. Πολλά κόμματα τη
συναποτελούν (γεν.). 3. «Πρίγκιπας» μελοδράματος του Μποροντίν. -
Αρχαία... δήλωση πορείας (αντίστρ.). 4. Στον ρόλο του διακρίθηκε ο
Βεάκης. - Η «δραξ» αντίθετή του (αιτ.). 5. Μπορεί να είναι κοσμήματα ή
σκεύη. 6. Υπονοούν και τα απλησίαστα (γεν.). 7. Ρήμα που έχει
και τη σημασία του κατατεμαχίζω. 8. Αντίστροφη γραφή του 2 β' κάθετα. -
Τοποθετείται στον τοίχο (αντίστρ.). 9. Περίφημη για την ομορφιά της
μυθική ιέρεια. - Βαρύνουσα η σημασία τους, αντίστροφα. 
ΚΑΘΕΤΑ 
1. Βασίλειο της ΝΑ Ασίας. 2. Εκδηλώνεται με βιαιότητα (γεν). -
Από αυτήν άρπαξε ο Δίας τον Γανυμήδη. 3. Χαρακτηρίζεται, μερικές φορές,
και η αλήθεια. - Διεθνής ακτογραφικός όρος (αντίστρ.). 4. Το κρατάνε
όσοι... σιγοντάρουν. - Λέξη της νηπιακής διαλέκτου. 5. Βασιλικός οίκος
της μυθολογίας μας. 6. Αμύνεται με τα δόντια (γεν). 7.
Χαρακτηρίζεται και ένα φυτό. 8. Ήταν και ο βιβλικός Μελχιόρ (αιτ). -
Ρήμα που δημιουργεί... ελπίδες (αντίστρ.). 9. Βουλγαρική δυναστεία. -
Θεωρούνται ευπαθή. 
ΛΥΣΗ (6/5/97) 
ΟΡΙΖΟΝΤΙΑ: 1. ΛΑΚΕΡΔΑ
2. Ο ΝΑΠΟΛΕΩΝ 3. ΓΑΜΟΙ 4. ΑΠΟ-ΑΛΑΤΙ 5. ΦΟΡΑ-ΙΣΗΣ
6. ΕΔΙΣΟΝ-ΝΤ 7. ΡΙΝΟΛΟΓΙΑ 8. ΝΑΙ-ΕΥΡΟΣ 9. ΑΡΣ-ΙΣΗ.
ΚΑΘΕΤΑ: 1. ΛΟΓΟΦΕΡΝΩ 2. ΑΝΑΠΟΔΙΑ 3. ΚΑΜΑΡΙΝΙΑ 4.
ΕΠΟ-ΑΣΟ 5. ΡΟΙΑ-ΟΛΕΣ 6. ΛΔ-ΛΙΝΟΥ 7. ΑΕΡΑΣ-ΓΡΙ 8.
ΤΗΝΙΟΣ 9. ΑΝΤΙΣΤΑΣΗ. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15829P102</ED>
<ID>
ID:166756

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P10&aa=2</URL></REF>


Article

<CATEGORY>vin09</CATEGORY>

 <H5>«ΟΙ ΜΟΝΤΕΡΝΟΙ
ΤΟΥ 20ου ΑΙΩΝΑ» ΣΤΟ ΒΕΡΟΛΙΝΟ</H5>
<H2>Από τον Πικάσο στον Κουνέλλη</H2>

<AUTHOR>ΠΑΡΑΣΚΕΥΗΚΑΤΗΜΕΡΤΖΗ</AUTHOR>

Για να είναι κάτι μοντέρνο πρέπει να αναστατώνει.
Φαντασθείτε μια έκθεση με 400 έργα 130 καλλιτεχνών, από αυτά που έφεραν την
αναστάτωση στην τέχνη του 20ού αιώνα και καθόρισαν τον τρόπο που βλέπουμε,
εκφραζόμαστε ­ με το ντιζάιν ­ και σκεπτόμαστε σήμερα. 
Αυτή η έκθεση
εγκαινιάσθηκε χθες βράδυ στο Βερολίνο, στο εκθεσιακό κέντρο Μάρτιν Γκρόπιους
Μπάου με τίτλο «Η εποχή του μοντέρνου. Τέχνη στον εικοστό αιώνα» και θα
παραμείνει ανοιχτή για 80 ημέρες. 
Από τις πρωτοσέλιδες αντιδράσεις των
εφημερίδων του Βερολίνου ­ που προφέρουν με δέος το όνομα Χρήστος Ιωακειμίδης,
ο οποίος μαζί με τον Νόρμαν Ρόζενταλ είναι οι οργανωτές της έκθεσης ­ από τις
έγχρωμες φωτογραφίες, τα μεγάλα αφιερώματα καταλαβαίνεις ότι πρόκειται για νέο
θρίαμβο. 
Η «έκθεση του αιώνα», όπως αποκαλείται ήδη και κυριολεκτικά,
είναι μια έκθεση-μαμούθ στον λαβύρινθο της τέχνης του 20ού αιώνα, μια ακριβή
παραγωγή 16,1 εκατ. γερμανικών μάρκων, πετυχαίνει κάτι που φαινόταν
ακατόρθωτο. Να συγκεντρώσει το βαρύ πυροβολικό, τα έργα-σταθμούς, που
ανεβάζουν την αδρεναλίνη του επισκέπτη στα ύψη και να τα παρουσιάσει σαν
δοκίμιο ­ μέσα από τέσσερις διαδρομές: Η «πραγματικότητα και η παραμόρφωσή
της» ­ Η εικαστική γλώσσα ­ και τα υλικά», η «Αφαίρεση - πνευματικότητα» και
το «Όνειρο-μύθος». 
Είπαμε για έργα-σταθμούς. Στην αφετηρία, μια σπουδή από
τις «Δεσποινίδες της Αβινιόν» του Πικάσο ­ έργο του 1907. 
Στο κέντρο του
εκθεσιακού χώρου μετεωρίζεται η μηχανή πτήσης, το LETATLIN ­ 1929-32 ­ του
Ρώσου αβάν-γκαρντ Τάτλιν, πάνω από το ράφι με το περίφημο πορσελάνινο
ουρητήριο που ο Μαρσέλ Ντισάμπ ονόμασε «κρήνη» και το σκαμνί με τη Ρόδα
Ποδηλάτη και στο πάτωμα ο σωρός τα κάρβουνα του Γιάννη Κουνέλλη (1967). Στον
άνω όροφο, το μαύρο τετράγωνο του Μάλεβιτς κρέμεται δίπλα στον κύκλο και τον
σταυρό, και οι πιο απαιτητικοί γνώστες ανακαλύπτουν ξαφνικά μπροστά τους δύο
μεγάλες «συνθέσεις» του Καντίνσκι (1913) που σου κόβουν την ανάσα και
βρίσκονται σε δύο διαφορετικά μουσεία της Ρωσίας. 
Μια έκθεση τέχνης όμως
δεν είναι βιβλίο. Ούτε αρκεί να εστιάσουμε την προσοχή στα αριστουργήματα.
Είναι ένα αυτόνομο εκφραστικό μέσο, που δημιουργεί μια διαφορετική
πραγματικότητα ­ σαν τη μουσική. 
Ένα ταξίδι μέσα στον χώρο και τον χρόνο
όπως η ταινία που μας βυθίζει για δύο ώρες σ' έναν κόσμο ζωντανής εμπειρίας
και συναισθηματικής ανάτασης. 
«Η αλήθεια πρέπει να είναι όμορφη», τονίζει
ο Χρήστος Ιωακειμίδης. Απευθύνεται στις αισθήσεις κι αυτό είναι το κλειδί που
μας μπάζει σ' έναν κόσμο που κρατά ζηλότυπα τα μυστικά του. Τον κόσμο της
τέχνης. Και μόνον έτσι η πνευματική περιέργεια οδηγείται στη βαθύτερη και πιο
σύνθετη κατανόηση. Μέσα απ' την απόλαυση οδηγούμαστε στη γνώση. 
Αυτή την
απόλαυση κατόρθωσε να αφυπνίσει η έκθεση-μαμούθ του Βερολίνου. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15829P111</ED>
<ID>
ID:166698

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P11&aa=1</URL></REF>


Article

<CATEGORY>vin09</CATEGORY>

 <H2>Άρχισε εξετάσεις από χθες ο Μίκης</H2>

Καμία ανησυχία για τον Μίκη Θεοδωράκη, που
έκανε χθες τις πρώτες εξετάσεις του στο Ιατρικό Κέντρο Αθηνών, στο Μαρούσι. Με
χαμόγελα και φιλοφρονήσεις προς το προσωπικό του νοσηλευτηρίου, ο Μίκης,
συνοδευόμενος από την σύζυγό του Μυρτώ, κατευθύνθηκε στις 10.10 χθες το πρωί
στο δωμάτιό του, στον 9ο όροφο, όπου τον περίμενε μια μεγάλη ανθοδέσμη, από το
ζεύγος Αποστολοπούλου. Η κάρτα έγραφε: «Πάντα σιδερένιος». 
Οι πρώτες
εξετάσεις (πνευμονολογικές και γενικές) είναι καλές, όπως ανέφερε, χθες το
βράδυ σε ανακοινώσεις του, ο καθηγητής Πνευμονολογίας κ. Ιορδάνογλου, ο οποίος
τόνισε ότι «ο κ. Θεοδωράκης θα μείνει μερικές ημέρες για έλεγχο και όταν
τελειώσει ο έλεγχος, θα φύγει. Όλα είναι φυσιολογικά. Το μόνο που παρουσιάζει
είναι υπερκόπωση». 
Το βράδυ επεσκέφθη τον Θεοδωράκη στο Ιατρικό Κέντρο και
είχε συνομιλία μαζί του ο υπουργός Πολιτισμού Ευάγγελος Βενιζέλος, ο οποίος
όταν έφευγε από το νοσοκομείο είπε στους δημοσιογράφους ότι «χαίρομαι που
βρήκα τον Μίκη σε εξαίρετη κατάσταση. Είναι εθνικό κεφάλαιο. Ο μεγαλύτερος
πρεσβευτής του ελληνικού πολιτισμού». Ο Ευάγγελος Βενιζέλος είπε ακόμη ότι στη
σύντομη επίσκεψή του στο δωμάτιο του Μίκη συζήτησαν ακόμη και για τα Αρχεία
Καραμανλή! Εκτός από την σύζυγό του και την κόρη του Μαργαρίτα, τον Μίκη
επεσκέφθη χθες ο Λευτέρης Παπαδόπουλος και ο τραγουδιστής Πέτρος Γαϊτάνος. 
Όταν ολοκληρώσει τον κύκλο των ιατρικών εξετάσεων και φύγει από το Ιατρικό
Κέντρο Αθηνών, ο Μίκης Θεοδωράκης θα πάει για ξεκούραση στο σπίτι του στο
Βραχάτι Κορινθίας. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15829P112</ED>
<ID>
ID:166741

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P11&aa=2</URL></REF>


Article

<CATEGORY>vin09</CATEGORY>

 <H2>Δηλώσεις Βρετανού πρέσβη για τα Μάρμαρα</H2>

<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

«Κάθε κόμμα
κρίνεται για την πολιτική του, όταν βρίσκεται στην εξουσία. Το Εργατικό Κόμμα
μετά τον πρόσφατο εκλογικό θρίαμβο θα παρουσιάσει την πολιτική του την
ερχόμενη εβδομάδα. Δεν πιστεύω ότι υπάρχει ανακολουθία στις απόψεις Κίνοκ και
Μπλερ σ' ό,τι αφορά τις θέσεις του Εργατικού Κόμματος της Βρετανίας στο
ελληνικό αίτημα για επιστροφή των Ελγινείων». 
Αυτό δήλωσε χθες στη Λάρισα
ο Βρετανός πρέσβης στην Αθήνα, Σερ Μάικλ Λιονέλιν Σμιθ, που πραγματοποίησε
επίσημη επίσκεψη. «Φυσικά, τόνισε, είναι ελληνικά, γιατί έρχονται από την
Ελλάδα, αλλά το Βρετανικό Μουσείο τα περιποιείται καλά, τους δίνει την αγάπη
του. Μπορεί να υπάρχει μια θερμή συζήτηση για το μέλλον των Μαρμάρων, αλλά
σωστά βρίσκονται εκεί που βρίσκονται». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15829P113</ED>
<ID>
ID:166783

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P11&aa=3</URL></REF>


Article

<CATEGORY>vin09</CATEGORY>

 <H5>ΑΝΕΒΑΙΝΕΙ Ο
ΥΔΡΑΡΓΥΡΟΣ, ΑΝΕΒΑΙΝΟΥΝ ΚΑΙ ΤΑ ΚΑΣΕ</H5>
<H2>Κασέ... θερινής νυκτός</H2>

Είναι να μην αρχίσει να ανεβαίνει ο
υδράργυρος στο θερμόμετρο... Είναι να μην αρχίσουν να ελαφραίνουν οι
γκαρνταρόμπες των αοιδών της νύχτας (με εξώπλατα και κάτι σε λαμέ, κάτι σε
παγιέτα για να 'ρθει να δείξει το «ημίγυμνο» συνολάκι)... Είναι να μην αρχίσει
η ενίσχυση και κόντρα ενίσχυση στα μικρόφωνα ­ για να «καλύπτονται» οι αχανείς
εκτάσεις των νυχτερινών κέντρων της παραλίας, αλλά και οι φωνητικές «ατέλειες»
των επίδοξων στάρλετ των νάιλον τσιφτετελιών... 
Μαζί με τον υδράργυρο
ανεβαίνουν ­ αντιστοίχως ­ και τα κασέ. Και για να είναι σίγουροι, οι
«αστερίσκοι» της νύχτας, φροντίζουν να έχουν παρακαταθήκη από τη χειμερινή
σεζόν και από καμιά δεκαριά (το λιγότερο) εμφανίσεις ­ σε πλέι μπακ πάντα, για
να μην κουράζουν και τη «φωνή» τους... ­ στα τηλεοπτικά σόου και τις πρωινές
εκπομπές. Όλα αυτά είναι κάτι σαν παράδοση. Κάθε χρόνο περίπου τα ίδια. Μόνον
τα ποσά αλλάζουν (που πάντα μετριούνται σε εκατοντάδες χιλιάδες δραχμές ανά
εμφάνιση ­ κάθε νύχτα, δηλαδή). 
Έτσι και φέτος. Οι αοιδοί, επιπέδου Έφης
Σαρρή, Χριστίνας Φαρμάκη, Σαμπρίνας, Κατερίνας Τοπάζη (άνευ Χρήστου Δάντη
πια), Λίτσας Γιαγκούση και Στέλλας Γεωργιάδου, εκεί που εισέπρατταν 100.000
δρχ. (άντε 150.000) για κάθε χειμερινή εμφάνιση τραγουδιστικής πανδαισίας,
τώρα που θα ντύνονται όσο να 'ναι πιο ελαφρά, σκορπίζοντας θηλυκότητα στην
πίστα, είδαν το... όνειρο της θερινής νύχτας. Και είπαν να ζητήσουν ­ και να
πάρουν ­ πάνω από τα διπλά (από 300.000 δρχ. έως και 400.000 δρχ., δηλαδή).

Στην αμέσως επόμενη κατηγορία ­ επιπέδου Άντζυς Σαμίου και Διονύση Σχοινά
από τη μια ή Δέσποινας Βανδή και Άγγελου Διονυσίου από την άλλη ­ περνούν οι
τραγουδιστές που είτε έχουν ξαναδεί το ίδιο όνειρο (το περασμένο καλοκαίρι)
είτε έχουν πιο «ποιοτική» σφραγίδα και μεγαλύτερη πέραση σε λιγότερο ποπ και
περισσότερο «λαϊκό» κοινό. Τα ποσά εκεί ξεκινούν από 500.000 δρχ., ανά νύχτα,
και φθάνουν έως τις 700.000 δρχ., κασέ που ζητούσαν μέχρι πρότινος και κάποιοι
που είχαν πάρει πιο ψηλά τον αμανέ ­ της κατηγορίας Λάμπη Λιβιεράτου και
Αντώνη Ρέμου. 
Ανεβαίνοντας στις κατηγορίες των κασέ (από 800.000 δρχ. και
πάνω), περνάμε σε μεγαλύτερα ονόματα του λαϊκού και της πίστας, όπως η
Κατερίνα Κούκα. Και στην κατηγορία του εκατομμυρίου βρίσκουμε τη φωνή του
Θεσσαλονικιού Πασχάλη Τερζή, αλλά και «παλιά ονόματα», όπως η Άντζελα
Δημητρίου. 
Στην υψηλότερη κατηγορία βρισκόμαστε και ψηλά στη μαρκίζα, σε
ονοματεπώνυμα που θα φωτίζουν με νέον την παραλιακή Λεωφόρο Ποσειδώνος ή τη
Συγγρού. Κάπου στα μισά του δρόμου, προς τα 2 εκατομμύρια, μπορεί να
συναντήσει κανείς τον ­ πολυζητούμενο από τα τηλεοπτικά σόου και συνήθως
αρνούμενο ­ Βασίλη Καρρά. Όπως και τον Λευτέρη Πανταζή, που όμως προτιμά πέραν
του μόνιμου κασέ να μπαίνει ως «συνεταίρος» (50%-50%) στα κέντρα που
τραγουδάει ­ και το παράδειγμά του τείνουν να ακολουθήσουν και άλλοι «αστέρες»
της νύχτας. 
Στην υψηλότερη βαθμίδα αυτής της κατηγορίας θέλησε να βρεθεί η
Άννα Βίσση (μαζί με τον Νίκο Καρβέλα), αφήνοντας λίγο πίσω ­ στο κασέ ­ τον
συνοδοιπόρο της στο «Χάος» Σάκη Ρουβά. Μπροστά της όμως (άνω των 2 εκατ.)
βρίσκει τον «βασιλιά» της μεγάλης πίστας, Γιάννη Πάριο, που κατέχει πάντα τα
σκήπτρα. Βεβαίως κι εκείνος έχει να ανταγωνισθεί μιαν... εξαίρεση: τον Τόλη
Βοσκόπουλο. Που η «πιάτσα» των νυχτερινών κέντρων τον θέλει να ζητά και να
παίρνει το μεγαλύτερο νυχτοκάματο εν Ελλάδι. Ήτοι, άνω των τριών εκατομμυρίων
δραχμών! Ποσόν που οι επιχειρηματίες σπεύδουν να «αποσβέσουν» με τις τιμές της
φιάλης ουίσκι στο τραπέζι, οι οποίες θεωρούνται και οι πλέον «τσουχτερές» της
νύχτας, όταν στο μικρόφωνο το ρεπερτόριο ξεκινά από κάτι σε «Ξανθή αγαπημένη
Παναγιά...». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15829P121</ED>
<ID>
ID:166699

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P12&aa=1</URL></REF>


Article

<CATEGORY>vin09</CATEGORY>

 <H2>Ο Στέλιος αγναντεύει την ποντιακή πατρίδα</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Και στις πιο πικρές στιγμές
του ο Στέλιος Καζαντζίδης κάνει τον κόσμο να χαίρεται, να γελάει και να
τραγουδάει. Από χθες το μεσημέρι στις βιτρίνες των δισκοπωλείων της Αθήνας
φιγουράρει ο νέος ποντιακός δίσκος και το CD: «Πατρίδα μ' αραεύω σε», που
σημαίνει «Πατρίδα μου σ' αγναντεύω». Μαζί με τον Στέλιο παίζουν και τραγουδούν
ο Στάθης Νικολαΐδης και ο Χρήστος Χρυσανθόπουλος. 
Από τα δώδεκα τραγούδια
του δίσκου, ο Στέλιος με μοναδικό τρόπο ερμηνεύει τα έξι. Ποντιακές λύρες,
κιθάρες και κρουστά, είναι τα όργανα που χρησιμοποιούνται στην ορχήστρα. Ο
βασικός μουσικός που έκανε την ενορχήστρωση είναι ο Γιάννης Παλαιολόγου, καθώς
και ο Κώστας Σιώτης και Γιώργος Καρβουνίδης. Όλα τα τραγούδια μιλούν, στη
γλώσσα τους, για τα βιώματα των Ποντίων. Και ο Στέλιος Καζαντζίδης, καθαρός
Πόντιος, ζυμωμένος μ' αυτό το στοιχείο τραγουδά τους καημούς και τις χαρές
τους. Όμως, όπως ομολογεί ο Στέλιος Καζαντζίδης, αυτή η θαυμάσια δουλειά
ολοκληρώθηκε υπό άσχημες συνθήκες γιατί συνέπεσε με τον χαμό του
αναντικατάστατου φίλου του Ανδρέα Καϊλιάφα ο οποίος αγκάλιασε με στοργή το
ποντιακό τραγούδι παρά το γεγονός ότι δεν ήταν Πόντιος. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15829P122</ED>
<ID>
ID:166742

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P12&aa=2</URL></REF>


Article

<CATEGORY>vin09</CATEGORY>

 <H2>Πολύ «άφτερ»</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Η Μαντόνα χωρίζει τον Λεόν, η
Καιτούλα (Γαρμπή) πήρε τον Διονύση (Σχοινά) και
φεύγουν για το Ακαπούλκο, η Δέσποινα (Βανδή) έπεσε από το κλουβί
που την κατεβάζει στη σκηνή του «Διογένη»... 
*Εσείς, πώς αισθάνεστε, τώρα
τελευταία; 
Η Πόλυ Πάνου πάρα πολύ καλά. Ώς τις 4 το
πρωί, η μεγάλη κυρία του λαϊκού τραγουδιού στέκει εκεί, ακαταπόνητη, στο
«Ντουζένι», δεν αφήνει τη σκηνή με τίποτε. Κάνει τα «άφτερ» κλαμπ να μοιάζουν
με πρωινή εκπομπή της τηλεόρασης ­ κι ακόμη πιο κρύα. Εκεί που βλέπετε, όμως,
την Πόλυ Πάνου «λάιβ», έχω να σας πω πως εντός ολίγου θα την ακούτε κιόλας και
σε CD, αφού ετοιμάζει πυρετωδώς «Τραγούδια για τον Πειραιά» ­ γνωστών και
αξεπέραστων λαϊκών συνθετών ­ (τώρα που και οι επιδόσεις του «Θρύλου» είναι
προς τα πάνω τους)... Και άλλοι, όμως, θα τραγουδήσουν για τον Πειραιά. Παλιά
λαϊκά και άλλα του λιμανιού. Ο Διονύσης Σαββόπουλος, μεταξύ αυτών και ο
Αργύρης Μπακιρτζής επίσης. Τώρα που χάλασε κι ο καιρός για τους
«Χειμερινούς κολυμβητές»... 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15829P123</ED>
<ID>
ID:166784

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P12&aa=3</URL></REF>


Article

<CATEGORY>vin09</CATEGORY>

 <H2>Σενάρια... κυβικών</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Προσέξτε το σενάριο:
Είναι εκείνος, λέει, ο Στέλιος Ρόκκος συγκεκριμένα, με τη μηχανή,
πολλών κυβικών παρακαλώ, με την καλή του, μόνο που εκείνη αργότερα τον
«πιάνει» με μιαν άλλη. Τι να κάνει η κοπέλα, του εκσφενδονίζει την μπότα στο
κεφάλι (διότι εκτός από μηχανή είχε κι ασορτί μπότες), παίρνει τα κυβικά και
φεύγει. Θα πείτε, ας πρόσεχε ο Ρόκκος! 
* Αμ πρόσεξε πολύ καλά, γιατί
ανέλαβε να κάνει την ιδιαίτερα αποδοτική καμπάνια της Harley Davidson... (κι
άλλα γκάζια) και η παραπάνω πονεμένη ιστορία δεν ήταν άλλο από το σενάριο της
διαφήμισης. 
Έτσι εξηγείται που για την παρουσίαση του
καινούργιου του δίσκου πήγε στα κεντρικά της Harley στη Λεωφόρο Κηφισίας. Και
πού θα παρκάρει τη μηχανή το παλικάρι; Αφ' ενός στο «Ab Fab» της Θεσσαλονίκης
και ολίγον αργότερα στα «Αστέρια» της Γλυφάδας. Δουλειές, δουλειές με φούντες.

<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15829P124</ED>
<ID>
ID:166814

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P12&aa=4</URL></REF>


Article

<CATEGORY>vin09</CATEGORY>

 <H2>Στο Ηράκλειο</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Αναζητούσα κι εγώ ματαίως ανθρώπους της
δισκογραφικής ΕΜΙ. Πλην όμως ματαίως. Ήταν όλοι στο πλευρό τού Νότη
Σφακιανάκη, του καλλιτέχνη τους, στις δύσκολες ώρες που περνάει. Γιατί
μπορεί φέτος ως καλλιτέχνης να μην πέρασε καμία δύσκολη ώρα (τουναντίον, φίσκα
το μαγαζί κάθε βράδυ), αλλά ως άνθρωπος έχασε προχθές τον πατέρα του. Και
έσπευσε κοντά στην οικογένεια, στο Ηράκλειο της Κρήτης και στον Άγιο
Κωνσταντίνο, για να τον αποχαιρετήσει. 
* Στις δύσκολες ώρες
είναι που ψάχνεις παρηγοριά. Και την ελπίδα, επίσης. 
Και
μαθαίνω πως ο τίτλος του νέου δίσκου της Μαργαρίτας Ζορμπαλά θα είναι
«Καφενείον η Ελπίς». Συνεργασία δε, με τον Ανδρέα Νεοφυτίδη. Δεν θα τον
παρουσιάσει μάλιστα κοντά, όπως ο κ. Ρόκκος, σε έκθεση μηχανών, αλλά στο κατά
πολύ πιο αρτιστίκ «Σπίτι της Κύπρου». 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15829P125</ED>
<ID>
ID:166831

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P12&aa=5</URL></REF>


Article

<CATEGORY>vin09</CATEGORY>

 <H2>Σόου Μπίζνες</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Σαν να έγινε ξαφνικά άνοιξη
στη δισκογραφία, μ' όλες αυτές τις καινούργιες παραγωγές που παίρνουν σειρά
για κυκλοφορία. Ώς και στην πολυτάραχη BMG μετά τις τελευταίες διευθυντικές
εξελίξεις. Σπεύδω, λοιπόν, να παραθέσω νεώτερα από τον Μίλτο Καρατζά,
επί δεκαετίας αφεντικό της ελληνικής BMG. Ο οποίος εμφανίστηκε στην εταιρεία
μετά τις διακοπές και διαβεβαιώνει από την πλευρά του πως δεν τον διώχνουν,
αλλά πως ο ίδιος ήταν που δεν ανανέωσε το συμβόλαιό του. Το οποίο λήγει στις
30 του Ιουνίου και ώς τότε όσοι τον ψάχνουν θα τον βρίσκουν εκεί. Μετά; Ε,
μετά θα ασχοληθεί με δικές του δραστηριότητες εντερτέινμεντ και σόου μπίζνες ­
που ουδεμία σχέση έχουν, διευκρινίζει, με τη δισκογραφία. Εγώ, προσωπικά, ο
ασυγχώρητος, ουδεμία ανησυχία είχα για τον Μίλτο. Σιγά μη δεν θα έβρισκε άλλες
δραστηριότητες. 
Άκουσα, λοιπόν, πως ετοιμάστηκε και η
περιβόητη συνεργασία: Μαρινέλλα τραγουδάει Κορκολή. Και δεν
τραγουδάει Στέφανο Κορκολή μόνο η Μαρινέλλα, αλλά και στίχους της κυρίας
Κορκολή, της μητέρας του λαοφιλούς συνθέτη. Και ακόμη, δεν μπορώ να πω με
βεβαιότητα αν δεν προκύψει και άλλο ταλαντούχο μέλος της οικογένειας. 
<REF><SOURCE>ΤΑ ΝΕΑ</SOURCE>
<DATE>, 07-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15829P126</ED>
<ID>
ID:166842

</ID><URL>http://ta-nea.dolnet.gr/neaweb/neafile.print_unique?e=A&f=15829&m=P12&aa=6</URL></REF>


Article

<CATEGORY>vin04</CATEGORY>

 <H2>ΒΕΝΤΕΤΑ Πάγκαλου-Αρσένη</H2>

σελίδες
8, 9, 10 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15830N011</ED>
<ID>
ID:166848

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N01&aa=1</URL></REF>


Article

<CATEGORY>vin04</CATEGORY>

 <H2>SOS από
την Κέρκυρα για τη Μαφία</H2>

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15830N012</ED>
<ID>
ID:166849

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N01&aa=2</URL></REF>


Article

<CATEGORY>vin04</CATEGORY>

 <H2>Ο πρώην
τελείωσε τον τέως</H2>

Ο ΠΡΩΗΝ
Πρόεδρος της Δημοκρατίας τελείωσε τον τέως βασιλιά, δίνοντας παράλληλα ένα
ηχηρό χαστούκι στους βασιλόφρονες βουλευτές και ψηφοφόρους του κόμματος, το
οποίο ίδρυσε. 
σελίδες 11, 12, 13 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15830N013</ED>
<ID>
ID:166850

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N01&aa=3</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΓΙΑ ΤΑ ΤΡΟΧΑΙΑ ατυχήματα φταίνε το κράτος, η πολιτεία και οι κυβερνήσεις. Όχι
ο οικογενειάρχης που φορτώνει στο σαραβαλάκι του όλη την οικογένεια, τα
πεθερικά, τους κουμπάρους, το σκυλί και το καναρίνι και φεύγει. Ούτε ο
φορτηγατζής και ο νταλικέρης που τρέχουν με χίλια υπέρβαροι. Ούτε... Ο Α.
Ρενιέρης, στους «Προβολείς». Σελ. 6. Ρεπορτάζ, στη σελ. 37. 
Η ΑΠΟΦΑΣΗ της
κυβέρνησης Μπλερ να υπογράψει τον κοινωνικό χάρτη που τόσα χρόνια απέρριπταν
οι συντηρητικές κυβερνήσεις δημιουργεί ασφαλώς μια νέα δυναμική στην Ευρώπη,
που, εξ αντικειμένου, διευκολύνει τις ελληνικές πρωτοβουλίες. Ο Ν. Νικολάου,
στην «Τρίτη Άποψη». Σελ. 6. 
Ν. ΣΟΦΙΑΝΟΣ: Στην Ευρώπη του Μάαστριχτ οι λαοί
(βρίσκονται) στην αντεπίθεση για να ζήσουμε τις πιο όμορφες μέρες μας.
«Εκσυγχρονισμός» είναι επίθεση στο παρόν και στο μέλλον μας. Ο επόμενος αιώνας
είναι του Μαρξ. Οι απαντήσεις στις «30 Ερωτήσεις», του Θ. Αντωνόπουλου, στη
σελ. 16. 
... ΤΟΛΜΩ να πω ότι τίποτε από όσα ακούσθηκαν τις τελευταίες
ημέρες περί εκείνης της μαύρης για την Ελλάδα εποχής δεν με εκπλήσσει. Για το
μόνο που στιγμές - στιγμές αναρωτιέμαι είναι γι' αυτή την περιρρέουσα
αβάστακτη ελαφρότητα ορισμένων. Η Ειρήνη Δ. Καρανασοπούλου, «Σε πρώτο ενικό».
Σελ. 17. 
ΤΑ ΠΑΙΔΙΑ στην Ανατολική Ευρώπη υποφέρουν από την πείνα, την
εγκατάλειψη και τη βία. Εκατομμύρια παιδιά. Οι διεθνείς οικονομικοί οργανισμοί
μελετούν τους δείκτες της οικονομίας, για την μετάβαση των χωρών αυτών στην
οικονομία της αγοράς. Αλλά ο ΟΗΕ αποκαλύπτει τη θυσία των νέων γενεών. Από «Le
Monde», στη σελ. 39. 
ΤΟ ΙΚΑ στέλνει σήμα κινδύνου στην κυβέρνηση για
αδυναμία καταβολής συντάξεων. Οι οφειλές του φτάνουν τα 650 δισ. κι από αυτά
τα 280 δισ. τα οφείλουν υπουργεία και δημόσιες επιχειρήσεις. Προσθέστε και 350
δισ. εισφοροδιαφυγή και θα καταλάβετε το πρόβλημα. Ο Η. Γεωργάκης, στη σελ.
43. 
Η ΣΤΕΓΗ στην Ελλάδα φαίνεται ότι αποτελεί πρόβλημα για λίγους. Περίπου
2,4 εκατ. οικογένειες στεγάζονται σε δικό τους σπίτι και μόνο 640 χιλιάδες
βρίσκονται στο ενοίκιο. Υπάρχουν περίπου και ένα εκατομμύρια σπίτια εξοχικά.
Σελ. 44, 45. 
ΣΤΑ
ΜΟΥΣΕΙΑ μας, 
τους περισσότερους αρχαιολογικούς θησαυρούς 
τούς έχουν
σε αποθήκες. 
Παραμένουν κρυμμένοι για το κοινό 
και πολύ συχνά και
για τους αρχαιολόγους. 
Αριστουργήματα στο σκοτάδι... 
Η Παρασκευή
Κατημερτζή, 
στο «Πανόραμα». 
Σελ. 1, 8 και 9. 
Η ΤΟΥΡΚΙΚΗ πρόταση, 
να μην
επεκτείνει η Ελλάδα 
τα χωρικά της ύδατα στα 12 μίλια, 
έχει ελληνική
καταγωγή... Την έκανε ο Κ. Καραμανλής στον Μπ. Ετσεβίτ τον Μάρτη του 1978!

Αλλά «ας τ' αφήσουμε τώρα αυτά»,
 όπως είπε ο τότε πρωθυπουργός. 
Ο
Γιάννης Καψής, 
στις σελ. 12-13. 
ΟΙ ΚΟΥΚΛΕΣ είναι παντοτινές. Στη μόδα. Οι γυναίκες αρχίζουν σχεδόν
μαζί τους τη ζωή και συχνά συνεχίζουν μ' αυτές σε όλη τους τη ζωή. Η Λήδα
Τασοπούλου, μάλιστα, σημειώνει: «Κάθε κούκλα μου έχει ιστορία». Στην «Αγορά»,
σελ. 1, 2 και 3. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15830N021</ED>
<ID>
ID:166852

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N02&aa=1</URL></REF>


Article

<CATEGORY>vin02</CATEGORY>

 <H2>Αρχεία</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Ηλικιωμένος
αναγνώστης σας, μου ζήτησε να σας μεταφέρω τα συγχαρητήριά του για τα
τελευταία σας πρωτοσέλιδα: Τον κάνουν να νιώθει τριάντα χρόνια νεώτερος. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15830N022</ED>
<ID>
ID:166853

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15830N023</ED>
<ID>
ID:166854

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N02&aa=3</URL></REF>


Article

<CATEGORY>vin01</CATEGORY>

 <H5>ΦΩΤΙΕΣ ΣΤΗ Ν.Δ. ΑΝΑΨΕ Η ΔΗΛΩΣΗ
ΚΑΡΑΜΑΝΛΗ</H5>
<H2>Όταν η
βοήθεια ... διχάζει</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Πίστη και σεβασμό
στις οικογενειακές παραδόσεις ­ που θέλουν τον μεγάλο συγγενή να βοηθά τον
μικρότερο όταν έχει ανάγκη ­ αποδεικνύει, μεταξύ άλλων, η παρέμβαση του ιδρυτή
της Ν.Δ. κ. Καραμανλή στην υπόθεση που έχει ανακινήσει ο κ. Κ. Γλύξμπουργκ και
βουλευτές που τον πιστεύουν. 
Ο κ. Καραμανλής απάντησε στον κ.
Γλύξμπουργκ για τα προ τριακονταετίας γεγονότα αλλά ταυτόχρονα «διευκόλυνε»
και τον σημερινό αρχηγό της Ν.Δ., αποδοκιμάζοντας ανοιχτά τους βουλευτές του
κόμματος που τάχθηκαν τις τελευταίες ημέρες υπέρ του εκπτώτου του Λονδίνου.

­ Έτσι, εκτός από την εξυπηρέτηση των προσωπικών του συμφερόντων,
διευκόλυνε και τον κ. Καραμανλή τον νεώτερο, ο οποίος είχε επιμελώς αποφύγει
να αντιπαρατεθεί με τους φιλοβασιλικούς του κόμματός του. Η παρέμβαση όμως
αυτή δημιουργεί και προβλήματα στη Ν.Δ., η οποία κινδυνεύει με διχασμό στην
περίπτωση που αντιδράσουν οι βουλευτές φίλοι του κ. Κ. Γλύξμπουργκ . 
Κατά
τα άλλα, ο ιδρυτής της Ν.Δ. με τη δήλωσή του έβαλε ταφόπλακα στη φιλολογία
ορισμένων περί βασιλείας, κ.λπ..(σελ. 11). 
*Όμως αναταράξεις σημειώνονται
και στο κυβερνητικό στρατόπεδο με πρόσχημα την εξωτερική πολιτική, η οποία
έχει αποτελέσει πρόσφορο έδαφος για την άσκηση εσωκομματικής αντιπολίτευσης.

­ Έτσι χθες στη συνεδρίαση της Κοινοβουλευτικής Ομάδας του ΠΑΣΟΚ, ο κ.
Σημίτης απέρριψε και επί του τύπου και επί της ουσίας τις αιτιάσεις των
γνωστών «32» για τις ελληνοτουρκικές σχέσεις, ενώ από την πλευρά του ο
υπουργός Εξωτερικών ανακύκλωσε την πάγια διαμάχη του με τον υπουργό Παιδείας
κ. Αρσένη, στον οποίο δημόσια καταλόγισε προθέσεις χρησιμοποίησης της
εξωτερικής πολιτικής ως μέσου για ρεβάνς για την ήττα του στη διεκδίκηση της
διαδοχής του Α. Παπανδρέου στην πρωθυπουργία 
­ Παράλληλα, στην Κ.Ο., ο κ.
Σημίτης κράτησε σκληρή στάση προς τους διαφωνούντες, δίδοντάς τους όμως
διαβεβαιώσεις ότι δεν έχει αλλάξει η εθνική στρατηγική του ΠΑΣΟΚ και ότι οι
ελληνοτουρκικές σχέσεις προσεγγίζονται με τη δέουσα υπευθυνότητα.
(Σελ.8,9,10). 
*Την ίδια στιγμή η κυβέρνηση επανέλαβε σε διάφορα επίπεδα
ότι δεν προτίθεται να προχωρήσει σε διάλογο με την Άγκυρα μέσω των επιτροπών
εμπειρογνωμόνων, διαψεύδοντας έτσι τις αρχικές «διαρροές» της ολλανδικής
προεδρίας της Ευρωπαϊκής Ένωσης που φερόταν να έχει ορίσει και ημερομηνία
συνάντησης. 
Χθες, η ολλανδική προεδρία εμφανίστηκε περισσότερο
επιφυλακτική για την προοπτική αυτής της συνάντησης, αν και η Άγκυρα την έλαβε
ως δεδομένη εκφράζοντας μάλιστα και ικανοποίηση. 
Ο χρόνος πάντως θα δείξει
ποια πλευρά έχει τελικά δίκαιο στο όλο θέμα. (Σελ.5) 
* Στο μεταξύ, οι
βουλευτές εμφανίζονται να ανησυχούν για την τύχη των οικονομικών τους μετά τις
αντιδράσεις για την καταβολή αναδρομικών και μίλησαν για το θέμα αυτό ζητώντας
ρύθμιση. 
Από την πλευρά της η κυβέρνηση, διά του εκπροσώπου της, μίλησε
για «υποκρισία» όσων αντιδρούν στην αύξηση των αποδοχών των βουλευτών. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15830N032</ED>
<ID>
ID:166856

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N03&aa=2</URL></REF>


Article

<CATEGORY>vin01</CATEGORY>

 <H5>Κίνδυνοι</H5>
<H2>ΡΙΠΕΣ</H2>

ΟΤΑΝ η αφύπνιση
γίνεται καθυστερημένα... 
ΑΛΛΑ και δεν συνοδεύεται από μέτρα άμεσα και
δραστικά... 
ΤΟΤΕ τα ακραία ­ και συνάμα τραγικά ­ κρούσματα επιδρομών
μαφιόζικων συμμοριών στο Ιόνιο εγκυμονούν βαρύτατες συνέπειες: 
ΠΡΩΤΟ και
κύριο με την καθημερινή διακινδύνευση των ειδικών περιπόλων λιμενοφυλάκων...

ΚΑΙ κατόπιν με τη δημιουργία κλίματος ανασφάλειας στις γειτονικές με την
Αλβανία νησιωτικές περιοχές μας. 
ΚΑΙ αν τα καθημερινά πλέον επεισόδια και
η ανταλλαγή πυρών κοντά στις ελληνικές ακτές έφεραν στο φως... 
ΤΗΝ ένδεια
­ σε μέσα και εξοπλισμό ­ των εντεταλμένων για τη φύλαξή τους λιμενικών
αρχών... 
ΚΑΙ αν χρειάσθηκε να υπάρξει θύμα των αδίστακτων λαθρεμπόρων για
να εφοδιασθούν ­ τραγική ειρωνεία ­ με κράνη οι λιμενοφύλακες... 
ΚΑΠΟΙΕΣ
άλλες συνέπειες ­ επικείμενες, αν όχι απτές ­ που σχετίζονται με τη θερινή
τουριστική περίοδο... 
ΘΑ έπρεπε να εμβάλλουν σε ανησυχία και να επιβάλλουν
την εγρήγορση των αρμοδίων. 
ΓΙΑΤΙ γνωρίζουν ασφαλώς πως τα κακά νέα
αστραπιαία μεταδίδονται... 
ΚΑΙ πως εύκολα η επιλογή των διακοπών στη χώρα
μας ανατρέπεται, όταν μάλιστα γίνεται γνωστό πως στα «εχέγγυα ασφαλείας» που
παρέχουμε... 
ΠΡΟΤΑΣΣΟΝΤΑΙ φουσκωτά ταχύπλοα, υπολειπόμενα σε δυνατότητες
καταδίωξης έναντι αυτών των κακοποιών! 
ΚΑΛΕΣ οι διαβεβαιώσεις που δόθηκαν
­ έστω και καθυστερημένα ­ για την ενίσχυση και τον εκσυγχρονισμό της
θαλάσσιας αστυνόμευσης... 
ΑΛΛΑ και κάθε μέρα που περνά δίχως να
υλοποιούνται, φορτίζει αρνητικά ­ και η περίπτωση της Κέρκυρας το αποδεικνύει
­ την ήδη δύσκολη κατάσταση. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15830N033</ED>
<ID>
ID:166857

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N03&aa=3</URL></REF>


Article

<CATEGORY>vin04</CATEGORY>

 <H5>Κρατερός Ιωάννου:</H5>
<H5>Γιάννης Καψής:</H5>
<H5>Χρήστος Βυζοβίτης:</H5>
<H5>Βασίλης
Κεδίκογλου:</H5>
<H2>ΕΙΠΑΝ</H2>

<H3></H3>(ο καθηγητής και μέλος της
Επιτροπής Εμπειρογνωμόνων, ερωτάται 
από το Mega για την προοπτική
επιτυχίας 
αυτής της προσπάθειας) 
«... Θα το δείξει η νεκροψία!» 
(ο πρώην υπουργός για το ειδύλλιο Τσιλέρ - Πάγκαλου,
στο «Έθνος») 
«Ήμουν πάντα υπέρ των γάμων εξ έρωτος. Τα ειδύλλια από
συνοικέσια τα φοβάμαι». 
(ο βουλευτής της
Ν.Δ. για τις ελληνοτουρκικές σχέσεις ­ από την «Απογευματινή») 
«Ο Οδυσσέας
ενεπνεύσθη τον δούρειο ίππο, η Τσιλέρ τον χρησιμοποιεί...». 
(ο βουλευτής του ΠΑΣΟΚ κρίνει το οικοδόμημα της
κυβέρνησης με βάση την επαγγελματική του ιδιότητα ως πολιτικού μηχανικού) 
«Αρχιτεκτονικώς καλό, στατικώς επαρκές, λειτουργικώς ικανοποιητικό,
οικονομικώς, περιβαλλοντικώς και πολιτιστικώς ωφέλιμο. Μπορεί να βελτιωθεί».

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15830N034</ED>
<ID>
ID:166858

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N03&aa=4</URL></REF>


Article

<CATEGORY>vin05</CATEGORY>

 <H5>Αλλαγές στα Γραφεία
Τύπου</H5>
<H5>Η υπομονή Σημίτη</H5>
<H5>Πες τα Βαγγέλη</H5>
<H5>Πες τα Βαγγέλη Νο2</H5>
<H5>Πες τα
Βαγγέλη Νο3</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΜΕΣΑ στον Μάιο πρόκειται να πραγματοποιήσει ο γενικός
γραμματέας Ενημέρωσης, κ. Γ. Νικολάου, τον κύκλο των αλλαγών που σχεδιάζει εδώ
και καιρό στα Γραφεία Τύπου του εξωτερικού. 
ΠΩΣ; Όχι, ονόματα δεν
κυκλοφορούν προς το παρόν ­ αλλά είναι βέβαιο ότι ο κ. Νικολάου θα
χρησιμοποιήσει και «νέους», αποφοίτους της Σχολής Δημόσιας Διοίκησης, που
«εκπαιδεύονται» εδώ και περίπου ένα χρόνο στη Γενική Γραμματεία Τύπου. 
Α,
ΕΙΝΑΙ και το άλλο: Ο γραμματέας ετοιμάζει και μείωση διοικητικού προσωπικού
στα γραφεία του εξωτερικού ­ για να γίνει δυνατή η αύξηση των «μάχιμων». 
ΛΟΙΠΟΝ, στη σύνοδο της Κοινοβουλευτικής Ομάδας του
ΠΑΣΟΚ, τα γνωστά: Δεν ήταν λίγοι οι υπουργοί και οι βουλευτές που έφτασαν
καθυστερημένοι, την ώρα που ο κ. Κ. Σημίτης ήταν στο βήμα ­ και έψαχναν
καρέκλα να καθήσουν. 
ΠΑΝΤΩΣ, πλην Τσοχατζόπουλου, ο οποίος παρακολουθούσε
στρατιωτική άσκηση στο Μυρτώο πέλαγος, το Υπουργικό Συμβούλιο έδωσε το παρών ­
αν και μετά την ομιλία Σημίτη, άρχισε... η αραίωση. 
Ο ΜΟΝΟΣ που παρέμεινε
στην αίθουσα από την αρχή ως το τέλος της συνεδρίασης ήταν ό ίδιος ο
Πρωθυπουργός ­ όχι μόνον δεν βγήκε από την αίθουσα για ένα λεπτό, αλλά
κρατούσε και σημειώσεις... 
ΩΣ ΓΝΩΣΤΟΝ, δεν
συνηθίζεται να ζητούν τον λόγο οι υπουργοί στις συνόδους της Κοινοβουλευτικής
Ομάδας του ΠΑΣΟΚ ­ ωστόσο, ο κ. Β. Γιαννόπουλος ζήτησε χθες τον λόγο, γιατί
ήθελε να «νουθετήσει» τους «32». 
Που λέτε, είχε κανονιστεί από την αρχή
ότι η συνεδρίαση θα ολοκληρωνόταν στις 3 και τέταρτο το μεσημέρι, διότι ο
Πρωθυπουργός είχε ανειλημμένη υποχρέωση ­ και ότι στις 3 η ώρα θα έπαιρνε τον
λόγο για τη δευτερολογία του. Στις 3 παρά πέντε, είχε έλθει η σειρά της κ.
Ροδούλας Ζήση ­ της μοναδικής γυναίκας που πήρε χθες τον λόγο. 
Ολοκλήρωσε
μέσα σε 5 λεπτά η κ. Ζήση ­ κι ήταν η σειρά του κ. Β. Γιαννόπουλου, ο οποίος
ανέβηκε στο βήμα... 
(συνεχίζεται) 
ΜΟΛΙΣ,
ΠΟΥ ΛΕΤΕ, ανεβαίνει στο βήμα ο κ. Γιαννόπουλος, του λέει ο γραμματέας του
προεδρείου της Κοινοβουλευτικής Ομάδας, ο κ. Παρ. Φουντάς: Σύντροφε
Γιαννόπουλε, να ολοκληρώσεις γρήγορα, γιατί θέλει να μιλήσει ο πρόεδρος. 
­
Εγώ δεν ανέβηκα εδώ... για τα μάτια, απαντά πονηρά ο κ. Γιαννόπουλος. Σκάει
στα γέλια ο κ. Σημίτης, σκάνε στα γέλια και οι βουλευτές ­ ε, εξυπακούεται ότι
ο κ. Σημίτης πήγε καθυστερημένος στην «ανειλημμένη υποχρέωση»... 
ΣΤΗΝ ΟΜΙΛΙΑ του, ο κ. Β. Γιαννόπουλος αναφέρθηκε
επικριτικά τρεις φορές στον κ. Κ. Κουλούρη ­ αλλά δικαιολογήθηκε: Είμαστε στην
ίδια περιφέρεια, τον στηρίζω για να βγαίνει, άρα είναι... δικός μου! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15830N043</ED>
<ID>
ID:166861

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΜΕ ΤΟΝ ΚΑΡΑΜΑΝΛΗ ή με
τον Γλύξμπουργκ; Σαν να λέμε, δηλαδή: Γκρεμός ή ρέμα; 
ΜΕ ΠΑΡΕΣΥΡΕ
το ρέμα, είπα και κανένα ψέμα... 
ΠΑΝΤΩΣ, Η ΑΛΗΘΕΙΑ είναι ότι
ο κ. Κ. Καραμανλής «τα 'ψαλε» στον τέως για να τον ακούσουν οι βασιλόφρονες
της Ν.Δ. ­ που όταν έβρεχε μυαλά, κρατούσανε κορόνες... 
ΤΕΛΙΚΑ,
Η ΔΕΞΙΑ δεν ξεχνά τι σημαίνει Δεξιά. 
ΛΑΛΙΣΤΑΤΟΙ ΗΤΑΝ οι
βασιλόφρονες της Ν.Δ. όλες αυτές τις ημέρες ­ αλλά χθες, που μίλησε ο κ.
Καραμανλής, αντελήφθησαν ότι η σιωπή είναι βασιλικός χρυσός... 
ΣΓΟΥΡΕ
ΒΑΣΙΛΙΚΕ μου, Θεός σε μάρανε... 
ΑΡΧΕΙΑ ΚΑΡΑΜΑΝΛΗ: Για να
μισομαθαίνουν οι νεώτεροι και να μισοθυμούνται οι παλιότεροι... 
ΑΝΤΕ, ΚΑΙ καλή μεταπολίτευση, με το καλό... 
ΤΟ ΠΡΩΤΟ
δημοτολόγιο του χωριού «Μπελογιάννης» της Ουγγαρίας κατέθεσε στη βιβλιοθήκη
της Βουλής ο αντιπρόεδρος κ. Παν. Σγουρίδης... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15830N044</ED>
<ID>
ID:166862

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N04&aa=4</URL></REF>


Article

<CATEGORY>vin05</CATEGORY>

 <H5>Οι
Τούρκοι</H5>
<H2>ΓΡΑΜΜΑΤΑ ΣΤΙΣ ΜΑΤΙΕΣ</H2>

Ο ΛΟΓΟΣ στους αναγνώστες. Ο Μιχ.
Βασιλείου, Εμ. Μπενάκη 25, Αθήνα, γράφει: 
«Θα μου επιτρέψεις να
σχολιάσω το κατά τα άλλα καλοπροαίρετο άρθρο σου, "Εξοπλισμοί", ("ΤΑ ΝΕΑ",
24-1-97). Καλές, βέβαια, οι θεωρίες του Αζίζ Νεσίν και των άλλων Τούρκων
διανοουμένων και καλλιτεχνών περί φιλίας των δύο λαών και καλές και οι
διαπιστώσεις περί εξοπλισμών και του ρόλου του διεθνούς ιμπεριαλισμού. Αλλά,
πώς υλοποιείται η φιλία μεταξύ των δύο λαών; Υπάρχει κανείς σήμερα που να
πιστεύει ότι ο τούρκικος λαός είναι ελεύθερος να αποφασίσει μόνος του να
προσεγγίσει τον ελληνικό λαό; Η στρατιωτική χούντα που κυβερνά την Τουρκία,
από το 1971, από τα παρασκήνια, αυτή αποφασίζει. Η χούντα μόνο με την πολιτική
του έξαλλου σοβινισμού, των υπερεξοπλισμών και τον κίνδυνο από τους
γκιαούρηδες διαιωνίζει τις εξουσίες της και τα υπέρμετρα προνόμια που κατέχει·
γι' αυτό διατηρεί και τον μύθο, από γενιά σε γενιά, του μεγάλου Ατατούρκ. 
Μετά τα γεγονότα της Πόλης και το ξεκλήρισμα του Ελληνισμού, βρεθήκαμε μαζί,
Τούρκοι και Έλληνες, σ' ένα σεμινάριο του περιοδικού "Φόρουμ" για καθηγητές
Αγγλικής. 
Σε συζήτηση που είχαμε μαζί τους για τα γεγονότα, μας έλεγαν ­
και το πίστευαν ­ ότι υπαίτιοι είναι οι κομμουνιστές. Τότε, είχαμε τους
κομμουνιστές· τώρα έχουμε τους κακούς ιμπεριαλιστές, που δεν αφήνουν τους δύο
λαούς να συμφιλιωθούν· ποτέ όμως τους Τούρκους φασίστες και τη χούντα των
σωβινιστών στρατηγών και των πολιτικάντηδων που τους ξεσκονίζουν. Κανείς δεν
τολμάει να εναντιωθεί στους πολεμοκάπηλους στρατηγούς. 
Ο μεγάλος Ανδρέας
Παπανδρέου τα 'χε προβλέψει όλα αυτά, έσωσε την Ελλάδα σήμερα με την αγορά του
αιώνα και τα γαλλικά Μιράζ, γι' αυτό οι απάτριδες, ντόπιοι και ξένοι, έπεσαν
απάνω του να τον φάνε. Ας ξυπνήσουν, λοιπόν, επί τέλους, οι ηγεσίες των δύο
μεγάλων κομμάτων ­ και, βέβαια, οι ιμπεριαλιστές κοιτάνε τη δουλειά τους, ας
κοιτάξουμε κι εμείς, τη δική μας. Ας παραμερίσουν προσωρινά τις ιδεολογικές
διαφορές τους ­ οι Γερμανοί το έκαναν ­ και ας συνενώσουν τις δυνάμεις τους να
φτιάξουν σύγχρονο κράτος, να ενώσουν τον λαό και να θωρακίσουν τη χώρα. Ας
μείνουν οι καλοθελητές και οι ψευτοδιεθνιστές να παίζουν το θέατρό τους».

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15830N045</ED>
<ID>
ID:166863

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N04&aa=5</URL></REF>


Article

<CATEGORY>vin04</CATEGORY>

 <H5>ΕΝΔΕΙΞΕΙΣ ΓΙΑ
ΕΝΕΡΓΟΠΟΙΗΣΗ ΤΗΣ ΑΜΕΡΙΚΑΝΙΚΗΣ ΠΡΩΤΟΒΟΥΛΙΑΣ ΣΕ ΚΥΠΡΙΑΚΟ ΚΑΙ ΕΛΛΗΝΟΤΟΥΡΚΙΚΑ
</H5><H5>«Τοξότης» και «Αστραπή»</H5>
<H2>Άτυπο μορατόριουμ στην Κύπρο</H2>

Ενδείξεις
για την ενεργοποίηση της περίφημης αμερικανικής πρωτοβουλίας, που έχει ως
στόχο την προώθηση λύσης στο Κυπριακό και τη βελτίωση των ελληνοτουρκικών
σχέσεων έχει η Αθήνα, η οποία με κάθε τρόπο επιχειρεί να τηρήσει στάση χαμηλών
τόνων έναντι της Τουρκίας.ΤΗΝ ΙΔΙΑ στιγμή, η Αθήνα ξεκαθαρίζει για μία
ακόμη φορά διά στόματος του υπουργού Εξωτερικών, Θ. Πάγκαλου, ότι η ομάδα των
Ελλήνων εμπειρογνωμόνων δεν προτίθεται να συναντηθεί με την αντίστοιχη
τουρκική πριν υπάρξει γραπτή ανταλλαγή σημειωμάτων μέσω της ολλανδικής
προεδρίας και διαπίστωση κοινού εδάφους. Το ζήτημα, πάντως, συζητήθηκε εκτενώς
σε χθεσινοβραδινή πολύωρη συνάντηση Πάγκαλου - Κρανιδιώτη - Παπανδρέου. 
Τόσο κατά τη διάρκεια της χθεσινής συνάντησης του διευθυντή Νότιας Ευρώπης του
Στέιτ Ντιπάρτμεντ Κέρι Κάβανο με τον Κύπριο υπουργό Εξωτερικών Γ. Κασουλίδη,
όσο και στη συνάντηση του Γ. Παπανδρέου με τον Αμερικανό πρέσβη στην Αθήνα, Τ.
Νάιλς, οι εκπρόσωποι των ΗΠΑ εξέφρασαν την ικανοποίησή τους για το καλό κλίμα
που έχει δημιουργηθεί τον τελευταίο καιρό. 
Ιδιαίτερη, μάλιστα, μνεία έγινε
στο «άτυπο μορατόριουμ πτήσεων» πάνω από την Κύρπο, που έχει αποδεχθεί η Αθήνα
και η Λευκωσία και αναμένεται να το ακολουθήσει και η Άγκυρα στις ασκήσεις
Ισραήλ - Τουρκίας, που αναμένονται σύντομα. 
Κάτω από αυτές τις συνθήκες
και ύστερα από την προσέγγιση που επιδεικνύεται μεταξύ Ελλάδας - Τουρκίας,
μετά και τη σύσταση ελληνοτουρκικής επιτροπής, η αμερικανική πλευρά φαίνεται
περισσότερο διατεθειμένη να κινηθεί διπλωματικά για να στηρίξει τόσο τις
απευθείας συνομιλίες Κληρίδη - Ντενκτάς, όσο και τον διάλογο εμπειρογνωμόνων
των δύο χωρών. 
Και τα δύο θέματα θα συζητηθούν στη σημερινή συνάντηση Γ.
Παπανδρέου - Κέρι Κάβανο, ο οποίος αναχωρώντας χθες από το Ηράκλειο για την
Αθήνα, τάχθηκε υπέρ της βελτίωσης της κατάστασης στο Αιγαίο. 
«Προβληματιστήκαμε από τις εξελίξεις την περασμένη διετία. Πιστεύουμε ότι δεν
πρέπει να αμφισβητείται η κυριαρχία των νησιών και των βραχονησίδων του
Αιγαίου. Δεν θα πρέπει να υπάρχει θέμα όσον αφορά στο στάτους κβο στην
περιοχή. Αυτό που θέλουμε να δούμε είναι η βελτίωση των σχέσεων», δήλωσε ο
διευθυντής του Στέιτ Ντιπάρτμεντ, για να προσθέσει: «Θέλουμε βελτίωση στα
θέματα που χωρίζουν την Ελλάδα και την Τουρκία. Θέματα, όπως η υφαλοκρηπίδα
και ο εναέριος χώρος». 
Στη χρησιμότητα της επιτροπής εμπειρογνωμόνων
αναφέρθηκε και ο κ. Νάιλς, ο οποίος χαρακτήρισε δύσκολη, αλλά αναγκαία τη
λειτουργία της. Κι ενώ η Αθήνα αποκλείει τη συνάντηση σε πρώτη τουλάχιστον
φάση των Ελλήνων με τους Τούρκους εμπειρογνώμονες, το τουρκικό υπουργείο
Εξωτερικών καλωσορίζει τη σύσταση της επιτροπής και μιλάει για συνάντηση στα
μέσα Μαΐου στην Ολλανδία. 
Διπλωματικοί κύκλοι δεν απέκλειαν χθες το
ενδεχόμενο να υπάρξει πράγματι «ραντεβού» στα μέσα Μαΐου στο Άμστερνταμ των
δύο ομάδων εμπειρογνωμόνων και της ολλανδικής προεδρίας για την απλή γνωριμία
των δύο πλευρών και για την ανταλλαγή σημειωμάτων μέσω των Ολλανδών. 
ΣΥΝΕΡΓΑΣΙΑ των ελληνικών
αεροναυτικών δυνάμεων με την Κυπριακή Αεράμυνα περιλάμβανε το πρώτο μέρος της
άσκησης «Τοξότης» που διεξήχθη χθες στο τρίγωνο Κρήτης, Κύπρου και Καρπάθου
και συνεχίζεται σήμερα στην ίδια περιοχή, εντός του FIR Λευκωσίας. 
Παράλληλα, άλλη αεροναυτική άσκηση ­ που παρακολούθησε ο υπουργός Άμυνας κ.
Τσοχατζόπουλος ­ διεξάγεται στο Μυτρώο Πέλαγος. Στο πλαίσιο της άσκησης
«Αστραπή» έγιναν βολές κατά βραχονησίδας, βολές διαφόρων τύπων βλημάτων
(φωτογραφία), συνεργασίες μονάδων και των Τριών Κλάδων, καθώς και εντοπισμός
«εχθρικών» υποβρυχίων. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15830N051</ED>
<ID>
ID:166864

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N05&aa=1</URL></REF>


Article

<CATEGORY>vin04</CATEGORY>

 <H2>Μονομαχίες στη «Σφεντόνα»...</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«ΧΑΙΡΕΤΙΣΜΑΤΑ,
λοιπόν, στην εξουσία» και «ας κρατήσουν οι χοροί», τραγουδούσαν μετά πάθους ο
Βασίλης Παπακωνσταντίνου και ο Διονύσης Σαββόπουλος, τις πρώτες πρωινές ώρες
χθες, στην εκδήλωση του Ομίλου Πρωτοβουλίας για τον Εκσυγχρονισμό της
Κοινωνίας στο κέντρο «Σφεντόνα». Και «από κάτω», στο κεντρικό τραπέζι, τα
αστεία και τα πειράγματα πήγαιναν σύννεφο. Τα «ξίφη» τους διασταύρωναν πολλοί.
«Μονομάχοι» από την κυβέρνηση ήταν οι Ευάγγελος Γιαννόπουλος, Βαγγέλης
Βενιζέλος, Σταύρος Σουμάκης, Γιάννος Παπαντωνίου, Χρήστος Βερελής, Γιώργος
Δρυς, Θεόδωρος Κοτσώνης, Σωκράτης Κοσμίδης (γραμματέας του Υπουργικού
Συμβουλίου), καθώς και ο πρόεδρος του ΟΠΕΚ Πειραιά, Γιώργος Πανταγιάς. Και...
απέναντί τους η Μαρία Δαμανάκη και ο Μίμης Ανδρουλάκης, ο Ηλίας Δανέλλης
(βουλευτής του ΣΥΝ) και Παύλος Αθανασόπουλος, οι Κώστας Χλωμούδης και Γιάννης
Καλογήρου, στελέχη κι αυτά του ΣΥΝ. Στο τραπέζι πάντως τα αστεία έπεφταν
σύννεφο, ακόμη και μεταξύ του Γιαννόπουλου και του Ανδρουλάκη, για το βιβλίο
του πρώτου για την Εθνική Αντίσταση. Τι είπε ο Χαρίλαος Φλωράκης στον Μίμη
Ανδρουλάκη για το βιβλίο, πού τα έγραψε καλά και πού όχι ο υπουργός
Δικαιοσύνης, οι «ανακρίβειες» και «οι ιστορικές αλήθειες»... Ωστόσο, ο ΟΠΕΚ,
που ιδρύθηκε το 1991 από τον Πρωθυπουργό Κώστα Σημίτη και στελεχώθηκε από
επιστήμονες και καλλιτέχνες, μάλλον δεν αστειεύεται... Επεκτείνεται ­ με
παραρτήματα ­ και ετοιμάζει σημαντικές εκδηλώσεις. Η σημαντικότερη είναι
αφιερωμένη στα εθνικά θέματα και θα γίνει στον Πειραιά στις 12 Ιουνίου, με
ομιλητές τον Λεωνίδα Κύρκο και τον υπουργό Εξωτερικών Θεόδωρο Πάγκαλο. Μια
άλλη ενδιαφέρουσα εκδήλωση ­ για το Σκοπιανό ­ θα γίνει στη Θεσσαλονίκη στις
13 Μαΐου, με τη Μαρία Δαμανάκη και τον Χρήστο Ροζάκη, πρώην υφυπουργό
Εξωτερικών. Και στις 22 Μαΐου, τέλος, θα γίνει μία άλλη εκδήλωση στην Αθήνα,
στην οποία ανάμεσα στους ομιλητές θα είναι και ο υφυπουργός παρά τω
Πρωθυπουργώ Γιώργος Πασχαλίδης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15830N052</ED>
<ID>
ID:166865

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N05&aa=2</URL></REF>


Article

<CATEGORY>vin04</CATEGORY>

 <H2>Στελέχη του ΣΥΝ ανοίγουν τον τρίτο δρόμο</H2>

<AUTHOR>ΕΙΡΗΝΗ Δ.ΚΑΡΑΝΑΣΟΠΟΥΛΟΥ</AUTHOR>

ΤΟΝ... ΤΡΙΤΟ δρόμο για τον ΣΥΝ σκοπεύουν να
καταδείξουν στο προσεχές διάστημα, με συντονισμένες πρωτοβουλίες, διακεκριμένα
στελέχη του κόμματος, τα οποία εκτιμούν πως τόσο η τάση του «αριστερού
ρεύματος» όσο κι αυτή των «προεδρικών» δεν μπορεί να τους καλύψει. 
Μολονότι τα στελέχη αυτά ­ στα οποία περιλαμβάνονται η Μαρία Δαμανάκη και ο
Μιχάλης Παπαγιαννάκης ­ δεν προτίθενται να προχωρήσουν στη συγκρότηση τάσης με
εσωτερική δομή και λειτουργία, εντούτοις θα αναλάβουν πρωτοβουλίες (κείμενα
κ.ά.) με αιχμή τα κυρίαρχα ζητήματα της πολιτικής ζωής ­ εθνικά θέματα,
κοινωνικός διάλογος, σχέσεις με ΠΑΣΟΚ και πρωτίστως, τα ευρωπαϊκά θέματα. 
Στην απόφασή τους συνέβαλαν σε μεγάλο βαθμό τα αποτελέσματα πρόσφατων
δημοσκοπήσεων. Σύμφωνα με αυτά, η ανοδική τάση του ΣΥΝ έχει ανακοπεί ­ κάποιες
μετρήσεις δείχνουν ακόμη και υποχώρηση της δύναμης του κόμματος. Το φαινόμενο
αυτό αποδίδεται αφενός μεν στη βελτιωμένη εικόνα της Ν.Δ. μετά την εκλογή
Καραμανλή ­ οπότε γίνεται αυτή ο κύριος «εισπράκτωρ» της φθοράς του ΠΑΣΟΚ ­
αφετέρου δε στη «ρευστότητα» που διαπιστώνεται στο χώρο, λόγω της «αλλοίωσης
της φυσιογνωμίας» του κόμματος. 
Τα στελέχη του ΣΥΝ ­ τα οποία έχουν κατά
καιρούς κατηγορηθεί από συντρόφους τους για τις «κεντροαριστερές» αντιλήψεις
τους ­ έχουν στόχο όχι μόνο να διαφοροποιηθούν από τις απόψεις του «ρεύματος»
και των «προεδρικών», αλλά ενδεχομένως να επιδιώξουν να καταστήσουν την
αντίληψή τους κυρίαρχη πολιτική του κόμματος. Και τούτο διότι εκτιμούν ότι ο
πρόεδρος του ΣΥΝ, Νίκος Κωνσταντόπουλος, εάν διαπιστώσει δυναμική στις θέσεις
τους, θα μπορούσε να τις συμμεριστεί. 
Το θέμα που προβληματίζει ιδιαιτέρως
τον κ. Μ. Παπαγιαννάκη, την κ. Μ. Δαμανάκη και άλλα στελέχη της Κεντρικής
Πολιτικής Επιτροπής, είναι ο ευρωπαϊκός προσανατολισμός του ΣΥΝ ­ ο οποίος
θεωρούν ότι αμφισβητείται πλέον στην πράξη, ωθώντας τμήμα των ψηφοφόρων του
κόμματος στο «σημιτικό» ΠΑΣΟΚ. Το πρώτο «τεστ» για τις απόψεις των στελεχών θα
αποτελέσει κάποια συνεδρίαση της Κεντρικής Επιτροπής, στην οποία θα
επιχειρήσουν να πείσουν και τμήμα των «προεδρικών». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15830N053</ED>
<ID>
ID:166866

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N05&aa=3</URL></REF>


Article

<CATEGORY>vin04</CATEGORY>

 <H2>Ελπίδες στην Ευρώπη</H2>

<AUTHOR>ΝΙΚΟΣ ΝΙΚΟΛΑΟΥ</AUTHOR>

Η σαρωτική
νίκη των Εργατικών στις βρετανικές εκλογές της Πρωτομαγιάς ανοίγει μια νέα
εποχή για την Ευρώπη και μας αφορά άμεσα. Η Ελλάδα, όπως κατά πάσα πιθανότητα
και η Ιταλία θα είναι απούσες από τον πρώτο κύκλο της ΟΝΕ, που θα συγκροτηθεί
από 1.1.1999. ΑΠΟΥΣΕΣ ΟΜΩΣ , παρ' ότι για διαφορετικούς λόγους (όχι
δηλαδή γιατί δεν επέτυχαν τα κριτήρια του Μάαστριχτ όπως η Ελλάδα και η
Ιταλία), θα είναι και η Βρετανία, η Σουηδία και η Δανία. 
Είναι υπέρ των
ελληνικών συμφερόντων, λοιπόν, ότι στον δεύτερο κύκλο που θα ενταχθεί στην ΟΝΕ
το 2000 ή το 2001 θα είναι μια ισχυρή χώρα όπως η Βρετανία, της οποίας όμως η
νέα κυβέρνηση είναι όχι μόνο περισσότερο φιλοευρωπαϊκή, αλλά συνδέει την
ένταξη στην ΟΝΕ με κατοχύρωση των εθνικών δικαίων (βέτο) και ενίσχυση του
κοινωνικού χάρτη του Μάαστριχτ. Ουσιαστικά δηλαδή η Ελλάδα θα μετέχει σε ένα
ισχυρό διεθνές μπλοκ που θα εισέλθει στην ΟΝΕ και το κοινό νόμισμα με
καλύτερους όρους και πάντως όχι δυσμενέστερους εκείνων του πρώτου κύκλου. 
Ειδικά η κοινωνική διάσταση, που έχει για όλη την Ευρώπη η θριαμβευτική νίκη
του Νέου Εργατικού Κόμματος, προσφέρει μεγάλα πλεονεκτήματα ειδικά στην
προώθηση των ελληνικών θέσεων, που μέχρι στιγμής δεν ήταν και τόσο εύκολη,
καθώς η κυριαρχία του συντηρητικού γαλλογερμανικού άξονα με την άτεγκτη εμμονή
στα δημοσιονομικά κριτήρια του Μάαστριχτ προσπαθούσε να αφυδατώσει την
ευρωπαϊκή ολοκλήρωση από κάθε προοδευτική ιδέα. 
Η ελληνική κυβέρνηση είναι
ιδιαίτερα ανήσυχη από τις πληροφορίες που διαρρέουν στις Βρυξέλλες και σύμφωνα
με τις οποίες η χρηματοδότηση των λεγόμενων διαρθρωτικών ταμείων θα
αντιμετωπίσει προβλήματα, καθώς η Γαλλία και η Γερμανία ενδιαφερόμενες να
επιτύχουν το κριτήριο του Μάαστριχτ για έλλειμμα στα δημόσια οικονομικά όχι
πάνω από 3%, αρνούνται να αυξήσουν τη συμμετοχή τους στις κοινοτικές δαπάνες
(1,27% του ΑΕΠ), ή ζητούν να καλυφθούν οι δαπάνες της διεύρυνσης (προς τις
πρώην ανατολικές χώρες) εις βάρος των διαρθρωτικών ταμείων. Ο γαλλογερμανικός
άξονας θυσιάζει στα αυστηρά κριτήρια του Μάαστριχτ, δηλαδή στην ονομαστική
σύγκλιση, την πεμπτουσία της ευρωπαϊκής ιδέας που είναι η συνοχή, η πραγματική
σύγκλιση όλων των χωρών-μελών. 
Η κυβέρνηση Μέητζορ ήταν επίσης η πιο
αντιδραστική δύναμη στην Ευρώπη, αρνούμενη πεισματικά σε όλα τα Συμβούλια
Κορυφής να αποδεχθεί αύξηση της συμμετοχής των κρατών-μελών στις δαπάνες του
κοινοτικού προϋπολογισμού. Ταυτόχρονα, επί 18 ολόκληρα χρόνια, ο εκάστοτε
Βρετανός υπουργός Οικονομικών έλεγε πεισματικά όχι σε κάθε πρόταση της
Επιτροπής για κατοχύρωση των εργατικών δικαιωμάτων, για προστασία των ανέργων
κ.λπ. 
Η απόφαση της κυβέρνησης Μπλερ να υπογράψει τον κοινωνικό χάρτη, που
τόσα χρόνια απέρριπταν οι Συντηρητικές κυβερνήσεις, δημιουργεί ασφαλώς μια νέα
δυναμική στην Ευρώπη, η οποία εξ αντικειμένου διευκολύνει τις ελληνικές
πρωτοβουλίες. Ίσως είναι πρόωρο να προβλέψουμε ότι ο κ. Τ. Μπλερ θα δεχθεί να
ενισχυθούν οι ίδιοι πόροι της Κοινότητας, πάντως, μια τόνωση των διαρθρωτικών
ταμείων ενδιαφέρει πρωτίστως και τη Βρετανία που έχει στον εθνικό της χώρο
περιοχές οι οποίες με τα ευρωπαϊκά πρότυπα είναι σαφώς καθυστερημένες (Σκωτία,
Ουαλία κ.λπ.). 
Ο Πρωθυπουργός κ. Κ. Σημίτης στην ομιλία του στις 25
Απριλίου στο Πανεπιστήμιο Marburg, αναφερόμενος στις επικείμενες
διαπραγματεύσεις στη Διακυβερνητική, είπε ότι η ελληνική κυβέρνηση θα
επιδιώξει: Πρώτον, την εμβάθυνση και θεσμική ανάπτυξη της Ένωσης προς ένα
πρότυπο που θα στηρίζεται στις αρχές της Δημοκρατίας, της ισότιμης συμμετοχής
και της αλληλεγγύης. Δεύτερον, μια Ένωση με έντονη κοινωνική διάσταση και
κοινές πολιτικές για την καταπολέμηση της ανεργίας, του κοινωνικού αποκλεισμού
και την οικολογική προστασία. Την προώθηση της συνοχής και της πραγματικής
σύγκλισης. Για μια εσωτερική αγορά και νομισματική ένωση που θα σέβονται και
θα προάγουν το ευρωπαϊκό κοινωνικό πρότυπο. Για μια Ένωση κοντά στον Ευρωπαίο
πολίτη. 
Επί εποχής Συντηρητικών οι δύο αυτοί βασικοί στόχοι της ευρωπαϊκής
πολιτικής της ελληνικής κυβέρνησης θα κτυπούσαν σε ένα παγερό τείχος σιωπής
και άρνησης. Τώρα έχουμε πολλές ελπίδες όχι μόνο να εισακουσθούμε, αλλά και να
έχουμε συμπαραστάτες στα αιτήματά μας. Μία πρόοδος είναι κι αυτή! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15830N062</ED>
<ID>
ID:166868

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N06&aa=2</URL></REF>


Article

<CATEGORY>vin02</CATEGORY>

 <H2>Ποτέ δεν φταίει ο οδηγός...</H2>

<AUTHOR>ΑΝΤΩΝΗΣΡΕΝΙΕΡΗΣ</AUTHOR>

ΩΣΤΕ λοιπόν το κράτος, η πολιτεία και οι κυβερνήσεις είναι που
φταίνε για τα τροχαία δυστυχήματα και τον βαρύ φόρο αίματος που πληρώνουμε
στην άσφαλτο καθημερινά, αλλά κυρίως στις μεγάλες εξόδους από τις πόλεις,
Πάσχα, Χριστούγεννα κ.λπ. 
Ώστε, λοιπόν, μόνο το κράτος ευθύνεται που ­
αρκετών ανθρώπων ­ οι εκδρομές, η χαρά των διακοπών, η φυγή από το νέφος και
τη ρουτίνα μετατρέπονται σε θρήνο και θάνατο, κάτω από τις ρόδες... Δεν φταίει
καθόλου ο οικογενειάρχης που φορτώνει στο σαραβαλάκι του, των 1.000 - 1.200
κυβικών, όλη την οικογένεια, τα πεθερικά, τους κουμπάρους, ένα σωρό
χρειαζούμενα, το σκυλί και το καναρίνι και ξαμολιέται για το χωριό, αγνοώντας
ότι, με έτσι φορτωμένο το όχημά του, δεν θα φθάσει ποτέ. 
Αθώος του αίματος
ο φορτηγατζής και ο νταλικέρης που βάζουν 4-5 τόνους παραπάνω στο φορτηγό και
την νταλίκα τους και βγαίνουν στην Εθνική, τρέχοντας με... χίλια, αδιαφορώντας
για το ότι δεν έχουν κανέναν έλεγχο στο αυτοκίνητό τους, όχι σε έκτακτη
περίπτωση αλλά ούτε και υπό φυσιολογικές συνθήκες. 
Καμιά ευθύνη στον
Νεοέλληνα που, πηγαίνοντας από την Αθήνα στη Θεσσαλονίκη, σταματά στον
Καραβόμυλο ή όπου αλλού υπάρχει ταβέρνα, περιδρομιάζει, πίνει ένα σωρό μπίρες
και αμέσως μετά καβαλάει την «Μπεβέ», βάζει κάποιο καψουροτράγουδο στη
διαπασών και όποιον πάρει ο Χάρος... 
Ποτέ δεν φταίει ο οδηγός που γκαζώνει
τέρμα και ας ξέρει ότι οι ελληνικοί δρόμοι δεν είναι οι καλύτεροι του κόσμου
και γνωρίζει πως το όχημα που οδηγεί είναι παλιό και κακοσυντηρημένο από τον
ίδιο και ας ξέρει ότι στον ίδιο δρόμο κυκλοφορούν και χιλιάδες άλλοι οδηγοί,
ίδιοι και απαράλλακτοι με τον εαυτό του, που θέλουν να κάνουν τα ίδια
επικίνδυνα προσπεράσματα, την ίδια επίδειξη δήθεν δεξιοτεχνίας, που αγνοούν τα
σήματα της Τροχαίας (έστω τα λίγα που υπάρχουν, αλλά γι' αυτό έπρεπε να είναι
προσεκτικότεροι), που πιστεύουν ότι στους άλλους και όχι στους ίδιους θα
συμβεί το ατύχημα... 
Οπωσδήποτε το κράτος για τους δρόμους, όπως και σε
πολλούς άλλους τομείς, θα έπρεπε να έχει κάνει πολλά περισσότερα. 
Άραγε,
γιατί το ξεχνάμε μόλις πιάνουμε το τιμόνι; 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15830N063</ED>
<ID>
ID:166869

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N06&aa=3</URL></REF>


Article

<CATEGORY>vin04</CATEGORY>

 <H5>«ΞΕΚΑΘΑΡΙΣΜΑ» ΤΗΣ ΚΥΒΕΡΝΗΤΙΚΗΣ ΠΟΛΙΤΙΚΗΣ ΠΡΟΣ ΟΛΕΣ ΤΙΣ ΚΑΤΕΥΘΥΝΣΕΙΣ Η ΟΜΙΛΙΑ
ΣΗΜΙΤΗ ΣΤΗΝ ΚΟΙΝΟΒΟΥΛΕΥΤΙΚΗ ΟΜΑΔΑ ΤΟΥ ΠΑΣΟΚ ΓΙΑ ΤΑ ΕΛΛΗΝΟΤΟΥΡΚΙΚΑ ΣΕΝΑΡΙΑ, ΓΙΑ
ΑΝΑΣΧΗΜΑΤΙΣΜΟ ΚΑΙ ΚΟΙΝΩΝΙΚΟ ΔΙΑΛΟΓΟ</H5>
<H5>Η ΚΡΙΤΙΚΗ</H5>
<H5>Ο «ΚΡΙΟΣ» ΤΗΣ
ΚΥΒΕΡΝΗΣΗΣ</H5>
<H5>Η «ΑΛΛΗ ΑΠΟΨΗ»</H5>
<H5>ΟΙ
...ΤΑΡΑΞΙΕΣ</H5>
<H5>Η ΑΠΑΝΤΗΣΗ</H5>
<H2>Συναίνεση των βουλευτών μετά τις αντεγκλήσεις</H2>

<AUTHOR>ΛΟΥΚΑΣ ΔΗΜΑΚΑΣ-ΣΤΕΦΑΝΟΣ ΤΖΑΝΑΚΗΣ</AUTHOR>

«Ξεκαθάρισμα» εφ' όλης της ύλης και προς όλες τις πλευρές του
κυβερνώντος κόμματος αποτέλεσε η χθεσινή ομιλία του κ. Κ. Σημίτη στη σύνοδο
της Κοινοβουλευτικής Ομάδας του ΠΑΣΟΚ. Ο Πρωθυπουργός πέτυχε τελικά, παρά το
αρχικά εκρηκτικό κλίμα, τη συναίνεση του συνόλου της Κοινοβουλευτικής Ομάδας
για τους χειρισμούς στην ασκούμενη εξωτερική πολιτική ­ πλην του κ. Αν.
Πεπονή, ο οποίος παρουσίασε ξεχωριστή πλατφόρμα στα εθνικά θέματα.Ο κ.
ΣΗΜΙΤΗΣ επανέλαβε τις πάγιες ελληνικές θέσεις για τις ελληνοτουρκικές σχέσεις
και αποσαφήνισε ότι η Επιτροπή Εμπειρογνωμόνων δεν αποτελεί βήμα προς πολιτικό
διάλογο ή προς επιδιαιτησία. Παράλληλα, χαρακτήρισε «αποκυήματα φαντασίας» τα
σενάρια περί ανασχηματισμού ή «βαθμολόγησης» των υπουργών ­ και υπογράμμισε
ότι δεν συμφωνεί με παλαιότερες λογικές που ήθελαν τη σύνθεση της κυβέρνησης
να αλλάζει κάθε έξι μήνες «για την ισχυροποίηση της προσωπικής εξουσίας τού
επικεφαλής». Επίσης, ο Πρωθυπουργός διευκρίνισε ότι ο κοινωνικός διάλογος
αφορά «την ανάπτυξη, την κοινωνική δικαιοσύνη, τη συνολική βελτίωση του
βιοτικού επιπέδου» ­ και κάλεσε τους βουλευτές να στηρίξουν το εγχείρημα. 
Η ΚΟΝΤΡΑ ΓΙΑ ΤΗ ΔΕΟΝΤΟΛΟΓΙΑ 
Με ιδιαίτερα σκληρή γλώσσα, ο κ.
Σημίτης επέκρινε τους «32» για παραβίαση δεοντολογικών κανόνων: Η επιστολή
τους έφτασε στον Πρωθυπουργό χωρίς υπογραφές, είχε «διαρρεύσει» προηγουμένως
και δεν περιελάμβανε αίτημα για συζήτηση των απόψεων που περιείχε σε κάποιο
κομματικό Όργανο ­ πράγμα που οδήγησε τον Πρωθυπουργό να πει: «Όσοι θέλουν να
θέσουν θέματα μπορεί κάλλιστα να τα θέσουν και έχουν δικαίωμα να τα θέσουν,
αλλά να μην τα θέτουν έτσι, ώστε να δημιουργείται η εντύπωση ότι τους
ενδιαφέρει μονάχα η δημόσια ανακοίνωση». 
Αμέσως μετά το τέλος της ομιλίας
του κ. Σημίτη, πήρε το λόγο «επί προσωπικού» ό κ. Παντ. Οικονόμου ­ ο οποίος
δήλωσε ότι η υπογραφή του είναι στη διάθεση του Πρωθυπουργού. Ακολούθησαν
αρκετοί από τους «32». 
Πάντως, οι περισσότεροι από τους «32» που έλαβαν το
λόγο ­ Καψής, Βερυβάκης, Ζήση, Στρατάκης, Παπαθεμελής, Χρυσανθακόπουλος ­
υποστήριξαν ότι η επιστολή τους είχε στόχο τη στήριξη της κυβερνητικής
πολιτικής, ενώ ανέφεραν ότι όλα όσα περιλαμβάνονταν σ' αυτήν συμπεριελήφθησαν
στη χθεσινή ομιλία του Πρωθυπουργού. 
Μάλιστα, χαριτολογώντας αργότερα σε
δηλώσεις του, ο κ. Κιμ. Κουλούρης είπε ότι τελικά και ο ίδιος ο Πρωθυπουργός
θα μπορούσε να είχε υπογράψει την επιστολή των «32». 
ΠΡΟΒΛΗΜΑΤΑ ΣΤΟΥΣ
ΧΕΙΡΙΣΜΟΥΣ 
Ωστόσο, τόσο ο κ. Σημίτης όσο και (σε έντονο ύφος) ο κ. Θ.
Πάγκαλος, αλλά και ο κ. Ευ. Γιαννόπουλος ­ που έλαβε χθες το λόγο ­ είπαν ότι
η επιστολή δημιούργησε προβλήματα σε χειρισμούς των εθνικών θεμάτων στο
εξωτερικό. Ο υπουργός Εξωτερικών ανέφερε ότι η επιστολή των «32» και οι
κατηγορίες που περιείχε περί του ενδεχομένου υποχωρήσεων στα ελληνοτουρκικά,
είχαν δημιουργήσει προσδοκίες για άρση του ελληνικού βέτο στη σύνοδο του
Λουξεμβούργου. 
Ωστόσο, στην ομιλία του ο κ. Στ. Παπαθεμελής επέμεινε ότι η
κυβέρνηση θα μπορούσε να είχε χρησιμοποιήσει την επιστολή στο εξωτερικό, για
να αποδείξει ότι δέχεται πιέσεις ώστε να μην υποχωρήσει. 
Οι τόνοι στη
χθεσινή συνεδρίαση ανέβηκαν την πρώτη μισή ώρα μετά την ομιλία του κ. Σημίτη,
με πρωταγωνιστή τον κ. Γ. Καψή ­ που ανέφερε ότι συμφωνεί με την ομιλία του
Πρωθυπουργού, την οποία όμως χαρακτήρισε ως «δραματική στροφή» από τη συμφωνία
της Μάλτας. Τότε, προκλήθηκε μικροεπεισόδιο, καθώς άρχισε να τον διακόπτει με
οξείες φραστικές επιθέσεις ο κ. Βασ. Κεδίκογλου, αλλά και άλλοι βουλευτές. 
Επί της ουσίας τόσο ο κ. Καψής όσο και άλλοι από τους «32» εξέφρασαν ορισμένες
επιφυλάξεις και ερωτήματα για πτυχές της επιχειρούμενης ελληνοτουρκικής
προσέγγισης ­ πράγμα που έκανε τον κ. Σημίτη να πει ότι οι εναλλακτικές
εκδοχές για την κατάληξη των εργασιών της Επιτροπής Εμπειρογνωμόνων είναι δύο:
Ή η Άγκυρα θα εγκαταλείψει την επεκτατική της πολιτική, πράγμα που θα ανοίξει
το δρόμο για ειρηνική πορεία των δύο χωρών, ή θα αποκαλυφθεί για άλλη μία φορά
ότι η Άγκυρα δεν επιθυμεί πραγματικό διάλογο 
Αρκετοί βουλευτές από όσους
έλαβαν το λόγο ­ Μπένος, Βούλγαρης, Ζαφειρόπουλος, Καλαφάτης, Μάτης,
Σαλαγιάννης, Βρεττός ­ στήριξαν απολύτως τους κυβερνητικούς χειρισμούς, ενώ
ορισμένοι έθεσαν και το δεοντολογικό θέμα σχετικά με την επιστολή των «32».

Η ΠΛΑΤΦΟΡΜΑ ΠΕΠΟΝΗ 
Το μοναδικό στέλεχος της Κοινοβουλευτικής
Ομάδας που προχώρησε στην έκφραση συνολικής διαφωνίας για τους χειρισμούς της
εξωτερικής πολιτικής, με την κατάθεση ξεχωριστής προσωπικής πλατφόρμας, ήταν ο
κ. Αν. Πεπονής: Χαρακτηρίζοντας «παγιδευτική» την τακτική της Άγκυρας, τάχθηκε
υπέρ ενός «άλλου διαλόγου», που θα αφήνει έξω κάθε τι που άπτεται κυριαρχικών
δικαιωμάτων ­ πρότεινε την προώθηση της ιδέας του ελληνοτουρκικού διαλόγου για
τον τουρισμό, τους λαθρομετανάστες, το λαθρεμπόριο, ακόμα και κάποια
οικονομική συνεργασία. Ο κ. Πεπονής απέρριψε το «ψευτοδίλημμα: Διάλογος ή
Ειρήνη», που μεθοδεύεται, όπως είπε, «για την κοινή γνώμη». 
ΕΛ. ΒΕΡΥΒΑΚΗΣ 
Στην κυβέρνηση χρέωσε τη διαρροή της επιστολής
των «32» 
ο πρώην υπουργός, αναφερόμενος στο σχετικό θέμα δεοντολογίας που
έθεσε ο Πρωθυπουργός. 
Επί της ουσίας υπεραμύνθηκε των θέσεων των «32»,
τόνισε ότι κανένα όργανο 
δεν πήρε απόφαση για τα όσα διεμείφθησαν στη
Μάλτα και ότι η καταγραφή των διαφορών αποτελεί αλλαγή πολιτικής. 
ΓΙΑΝΝΗΣ ΚΑΨΗΣ 
Ζήτησε
έρευνα για τη διαρροή της επιστολής των «32» και αφήνοντας να εννοηθεί ότι
αυτό έγινε 
από την κυβέρνηση, είπε ότι «το διέρρευσαν για να δικαιολογηθεί
η λάσπη». 
Δήλωσε ικανοποιημένος από την τοποθέτηση του κ. Κ. Σημίτη, 
αφού αυτή αποτελεί «δραματική διόρθωση» μετά τη συνάντηση της Μάλτας. 
ΑΛ. ΧΡΥΣΑΝΘΑ-ΚΟΠΟΥΛΟΣ 
«Υπέγραψα το κείμενο με όλη μου την ψυχή και κανείς δεν έχει 
το δικαίωμα
να μας λέει υπονομευτές. Σήμερα, με την ομιλία σας σύντροφε πρόεδρε, μας 
υπερκεράσατε και χτυπήσατε την αντιπολίτευση. Είμαστε στο πλευρό σας, αλλά μη
μας ζητάτε 
να είμαστε άφωνοι. Καλύτερα να πλεονάζουν τα "αυτονόητα"». 
ΜΑΝΩΛΗΣ ΣΤΡΑΤΑΚΗΣ 
«Μετά το κείμενο των "32" η σύνθεση έχει γίνει. 
Η κατανόηση που λέμε ότι
δεν θα δείξουμε (αν γίνει διάλογος επί της ουσίας) δεν σημαίνει άρση της
στήριξης της κυβέρνησης, 
αλλά έχει σχέση με παραίτηση. 
Ελπίζω να μην
ακουστεί από πρωθυπουργικά χείλη το mea coulpa». 
ΧΡΗΣΤΟΣ ΚΗΠΟΥΡΟΣ 
«Δεν πρέπει να ξεχνάμε
ότι βγήκαμε (στις εκλογές) με άλλες θέσεις. 
Και για την Τουρκία και το
Σκοπιανό. Δεν μπορούμε να κάνουμε τώρα άλλες πολιτικές. 
Και εγώ βγήκα με
άλλες θέσεις στο λαό. Και πρέπει να είμαστε ειλικρινείς απέναντί του. 
Η
ειλικρίνεια είναι μέρος του εκσυγχρονισμού». 
Αιχμή του δόρατος των κυβερνητικών θέσεων ήταν στην αίθουσα 
ο
υπουργός Εξωτερικών κ. Θ. Πάγκαλος, που έκανε αρκετές (έντονες) παρεμβάσεις.

Έτσι αρκετές φορές βρέθηκε στο κέντρο της κριτικής βουλευτών, 
είτε ονομαστικά (από τους κ.κ. Παπαθεμελή, 
Βερυβάκη, Καψή,
Ροδούλα Ζήση) είτε εμμέσως (από τον κ. Πεπονή). 
Ολοκληρωμένη πρόταση για τα ελληνοτουρκικά
παρουσίασε ο κ. Αναστάσιος Πεπονής, 
που τάχθηκε υπέρ της
εξομάλυνσης των σχέσεων με την Τουρκία, ενώ χαρακτήρισε ψευτοδίλημμα το
ερώτημα «διάλογος ή πόλεμος». 
Πρότεινε διάλογο για το λαθρεμπόριο,
τον τουρισμό, τη μετανάστευση, αφήνοντας, όπως είπε, απέξω 
κάθε τι
που άπτεται των νόμιμων κυριαρχικών δικαιωμάτων. 
Τρεις βουλευτές... διακρίθηκαν για τις
διακοπές που έκαναν 
σε άλλους συναδέλφους τους, ιδιαίτερα στο πρώτο μέρος
της συζήτησης, 
το οποίο ήταν ιδιαίτερα φορτισμένο: ο υφυπουργός Εσωτερικών

κ. Τάσος Μαντέλης, ο βουλευτής Ευβοίας 
κ. Βασ. Κεδίκογλου και ο
βουλευτής Ηλείας κ. Ρένος Πετραλιάς. 
ΕΥ.ΓΙΑΝΝΟΠΟΥΛΟΣ 
«Με
το περιεχόμενο της επιστολής 
θα συμφωνούσα κι εγώ ­ αναγνωρίζω τις αγαθές
προθέσεις σας. 
Όμως εμείς δεν έχουμε πατριωτισμό; 
Δεν θα τα προσέχαμε;
Θα πηγαίναμε ξυπόλητοι στ' αγκάθια; 
Γ. ΖΑΦΕΙΡΟΠΟΥΛΟΣ 
«Η διαφορετική άποψη όταν φθάνει

στο στάδιο άρνησης κατανόησης 
των χειρισμών της κυβέρνησης 
αποτελεί προστάδιο άρσης της εμπιστοσύνης στην κυβέρνηση». 
ΝΤΙΝΟΣ ΒΡΕΤΤΟΣ 
«Διαφωνώ με
τους "32". 
Νομίζω ότι υπάρχουν όργανα 
για να συζητήσουμε 
όλα τα
θέματα». 
ΑΛ.
ΒΟΥΛΓΑΡΗΣ 
«Δεν υπάρχουν περισσότερο 
και λιγότερο πατριώτες στον χώρο
μας. 
Αν θέλουμε να διατηρήσουμε την ενότητά μας, ας τιμήσουμε 
τις
διαδικασίες που έχουμε κατακτήσει». 
Β. ΣΑΛΑΓΙΑΝΝΗΣ 
«Για τα εθνικά δεν ανησυχώ για την
πολιτική της κυβέρνησης. Ανησυχώ για την πορεία των ελληνοτουρκικών συνολικά
τα τελευταία χρόνια» 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15830N081</ED>
<ID>
ID:166870

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N08&aa=1</URL></REF>


Article

<CATEGORY>vin04</CATEGORY>

 <H5>ΠΑΓΚΑΛΟΣ - ΑΡΣΕΝΗΣ</H5>
<H2>Μια βεντέτα με παρελθόν</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΑΝΟΙΧΤΗ ΒΕΝΤΕΤΑ ξέσπασε χτες μεταξύ του
Θόδωρου Πάγκαλου και του Γεράσιμου Αρσένη κατά τη συνεδρίαση της
Κοινοβουλευτικής Ομάδας του ΠΑΣΟΚ, η οποία έγινε σε ιδιαίτερα ηλεκτρισμένη
ατμόσφαιρα. 
Το γάντι πέταξε ο υπουργός Εξωτερικών, ο οποίος άφησε σαφείς
αιχμές κατά του υπουργού Παιδείας για πρώτη φορά με τόσο έντονο τρόπο,
προκαλώντας αίσθηση στο Σώμα. «Κάποιοι δεν είπαν δυστυχώς χάσαμε, αλλά χάσαμε
προς το παρόν. Και ακούν φωνές από το υπερπέραν», είπε με έντονο ύφος ο κ.
Πάγκαλος. 
Φράση που «φωτογραφίζει» τον υπουργό Παιδείας Γ. Αρσένη και τη
φράση του «Γιώργο χάσαμε», αμέσως μετά τη νίκη του κ. Σημίτη για την
πρωθυπουργία, στην Κοινοβουλευτική Ομάδα του κόμματος ­ στις 18 Ιανουαρίου
1996. 
Ο υπουργός Παιδείας, πάντως, δεν θέλησε χτες να σηκώσει το γάντι που
του πέταξε ο υπουργός Εξωτερικών. Δεν πήρε τον λόγο κατά τη διάρκεια της
συνεδρίασης της Κοινοβουλευτικής Ομάδας και αρκέστηκε μετά το τέλος της να
δηλώσει δύο φορές μιλώντας, με εμφανή ενόχληση, στους δημοσιογράφους: «Δεν θα
κάνω κανένα σχόλιο σήμερα». 
Απάντηση που δείχνει ότι ο κ. Αρσένης
επιφυλάσσεται για το μέλλον, καθώς έχει ζητήσει ­ τόσο στην πρόσφατη
συνεδρίαση του Εκτελεστικού Γραφείου όσο και στην προχθεσινή συνάντησή του με
τον Πρωθυπουργό ­ τη σύγκληση της Κεντρικής Επιτροπής του κόμματος με
αντικείμενο τα εθνικά θέματα. 
Η βεντέτα Πάγκαλου - Αρσένη εκδηλώθηκε κατά
τη διάρκεια της χθεσινής συζήτησης της Κοινοβουλευτικής Ομάδας, όταν ο
υπουργός Εξωτερικών πήρε τον λόγο και ασκώντας κριτική στους «32» εκτόξευσε τα
βέλη του στον πρώην υπουργό Άμυνας. 
Η αντιπαράθεση όμως έχει ξεκινήσει ­
τουλάχιστον δημόσια ­ πολύ πριν, από την κρίση στα Ίμια και συνεχίζεται όλο το
διάστημα της διακυβέρνησης της χώρας από τον Κ. Σημίτη. 
Ο κ. Πάγκαλος
θεωρεί τον κ. Αρσένη έναν από τους κύριους υπευθύνους της κλιμάκωσης της
έντασης γύρω από τις βραχονησίδες των Ιμίων, ενώ του καταλογίζει προσπάθεια να
εκμεταλλευτεί το εθνικό αυτό θέμα για εσωκομματικούς λόγους. 
Από την
πλευρά του ο κ. Αρσένης καταλογίζει στον κ. Πάγκαλο ότι τη νύχτα των Ιμίων
έκανε «μυστική συμφωνία» με την αμερικανική πλευρά για την απομάκρυνση των
στρατιωτών, των πλοίων αλλά και των σημαιών από τις βραχονησίδες. 
Οι δύο
άνδρες, που όλο αυτό το διάστημα διατηρούν τυπικές και μόνο σχέσεις,
αντήλλαξαν βαριές κουβέντες σε συνεδρίαση του Εκτελεστικού Γραφείου στα τέλη
Ιανουαρίου. Ο υπουργός Άμυνας είχε χαρακτηρίσει τότε «ανεπαρκέστατη» τη
στρατηγική στα εθνικά θέματα που είχε αναπτύξει ο υπουργός Εξωτερικών,
προκαλώντας την αντίδραση του κ. Θ. Πάγκαλου, ο οποίος μάλιστα είχε κάνει
μπροστά του και ειρωνικά σχόλια για τη στάση του. 
Κάποιοι θεωρούν ότι η
υπόγεια βεντέτα Πάγκαλου - Αρσένη (η οποία συχνά έρχεται και στο προσκήνιο)
οφείλεται και στη μετακίνηση του πρώην υπουργού Άμυνας στο υπουργείο Παιδείας.
Μετακίνηση που ο κ. Αρσένης τη θεώρησε υποβάθμιση. 
Υπενθυμίζεται, τέλος,
ότι μία πρόσφατη παρέμβαση του κ. Αρσένη για την εξωτερική πολιτική είχε
προκαλέσει και την αντίδραση του κυβερνητικού εκπροσώπου Δ. Ρέππα, ο οποίος
είχε υπογραμμίσει με νόημα ότι ο κ. Αρσένης είναι υπουργός Παιδείας... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15830N082</ED>
<ID>
ID:166871

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N08&aa=2</URL></REF>


Article

<CATEGORY>vin04</CATEGORY>

 <H5>ΚΟΝΤΡΑ Θ. ΠΑΓΚΑΛΟΥ - ΣΤ.
ΠΑΠΑΘΕΜΕΛΗ ΜΕ ΛΟΓΙΑ... ΑΓΑΠΗΣ</H5>
<H2>«Ερωτικό καβγαδάκι»</H2>

Λόγια... αγάπης αντήλλαξαν ­
ευτυχώς από απόσταση ­ οι κ.κ. Θ. Πάγκαλος και Στ. Παπαθεμελής, πέραν της
κόντρας τους επί της ουσίας. 
Ο ΠΡΩΗΝ υπουργός έσπευσε εξ αρχής να
δηλώσει, αρχίζοντας την κριτική του στον κ. Θ. Πάγκαλο, ότι «τον αγαπά». «Ο
υπουργός Εξωτερικών, πρόσθεσε, θα μπορούσε να χρησιμοποιήσει την επιστολή των
"32" για να σταματήσουν οι τρίτοι τις πιέσεις. Η επιστολή δεν του άλλαξε τα
πράγματα. Ο μόνος που θα μπορούσε να του αλλάξει τα πράγματα είναι ο εαυτός
του». 
Ο κ. Πάγκαλος αντέδρασε «επί προσωπικού». 
­ Μα, εγώ είπα ότι σας
αγαπώ, συνέχισε ο κ. Παπαθεμελής. 
­ Μ' αγαπάς, αλλά με γ... (!), απάντησε
γελώντας ο κ. Πάγκαλος. 
Η κόντρα είχε συνέχεια. Ο κ. Παπαθεμελής επέκρινε
τον κ. Πάγκαλο, επειδή είχε χαρακτηρίσει την επιστολή των «32» ως «τρίχες».

­ Δεν το έχω πει αυτό. 
­ Μα, το διάβασα σε εφημερίδα. 
­ Μα, στα
κουτσομπολιά των εφημερίδων μένεις; 
­ Δεν το διέψευσες... Τέλος πάντων,
εύχομαι να μην φτάσει να πει «σχίζει την τρίχα και καλιγώνει τον ψύλλο»! 
Κατά τα άλλα, ο κ. Παπαθεμελής επέκρινε την ενοχοποίηση του πατριωτισμού που
παρατηρείται τα τελευταία χρόνια και μίλησε για «ανησυχητικά καθημερινά
φαινόμενα». Ο πρώην υπουργός εξέφρασε επιφυλάξεις μήπως οι επιτροπές
εμπειρογνωμόνων συντάξουν «κοινή έκθεση», καθώς και για τις παράλληλες ­ όπως
είπε ­ συναντήσεις των κ.κ. Γ. Παπανδρέου και Ονούρ Οϊμέν. 
Για να πείσει,
μάλιστα, ότι δεν πρέπει να προχωρήσουμε αν δεν υπάρξει έμπρακτη απόδειξη από
την Τουρκία ότι εγκαταλείπει την αδιαλλαξία της, αφηγήθηκε την ιστορία του
σκορπιού και του κάβουρα... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15830N101</ED>
<ID>
ID:166872

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N10&aa=1</URL></REF>


Article

<CATEGORY>vin04</CATEGORY>

 <H2>Εκτός χειρογράφου οι σκληρές αναφορές Σημίτη</H2>

ΕΚΤΟΣ χειρογράφου
ήταν οι σκληρές αναφορές του κ. Κ. Σημίτη στις «32». Στο κυρίως σώμα της
ομιλίας του, που είχε μοιραστεί στους δημοσιογράφους από πριν, είχε μόνο
έμμεσες αναφορές. 
Η εξήγηση που δινόταν από γνωρίζοντες τα ενδότερα είναι
ότι ο κ. Σημίτης δέχθηκε την τελευταία στιγμή τη «σκληρή» εισήγηση μερίδας
συνεργατών του. Υπέρ της εκδοχής αυτής συνηγορεί και το ότι η ενημέρωση που
έδιναν προχθές το βράδυ δύο καθ' ύλην αρμόδιοι συνεργάτες του για την ομιλία
του κ. Σημίτη, ήταν χωρίς τις αναφορές στους «32». 
Το όλο θέμα, πάντως,
αποτέλεσε αντικείμενο συζήτησης μεταξύ των βουλευτών του «εκσυγχρονιστικού»
μπλοκ. 
* «Τράβηγμα αυτιών» ζήτησε απ' τον Πρωθυπουργό ο βουλευτής
Καρδίτσας κ. Σαλαγιάννης. Με μια, όμως, διευκρίνιση, που μάλλον δεν άρεσε
στους στενούς συνεργάτες του κ. Κ. Σημίτη: «Πρώτα να αρχίσετε απ' τους δικούς
σας και μετά να πάτε παρακάτω». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15830N103</ED>
<ID>
ID:166874

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N10&aa=3</URL></REF>


Article

<CATEGORY>vin04</CATEGORY>

 <H2>Φοβήθηκε τα ... πρωτοσέλιδα</H2>

Η ΕΝΤΟΝΑ ηλεκτρισμένη ατμόσφαιρα
στην αρχή της συνεδρίασης φόβισε τον κ. Ε. Γιαννόπουλο ότι σήμερα τα
πρωτοσέλιδα θα είναι αφιερωμένα στις εσωκομματικές διαμάχες. Μάλιστα, τους
φόβους του αυτούς τους εξέφρασε δύο φορές: 
«Το τι θα μας σούρουν αύριο,
δεν λέγεται. Ιδίως όταν η Δεξιά σπαράσσεται», ήταν το πρώτο του σχόλιο. Και
αργότερα, λίγο πριν κλείσει τη συνεδρίαση ο Πρωθυπουργός: 
«Αύριο (σ.σ.:
σήμερα) θα ασχοληθεί ο Τύπος με τη λογομαχία μας (...). Αλλά ο λαός δεν ξεχνά
τι σημαίνει Δεξιά. Και δεν πρέπει να ξεχνά, διότι αυτοί μ' αυτό που
ασχολούνται είναι ποιος θα πρωτοκάνει δικτατορία»! 
*Την τιμητική τους
είχαν και πάλι τα κινητά. Πολλές φορές, κουδουνίσματα παρεμβάλλονταν στα
ανοιχτά μικρόφωνα και προκαλούσαν θόρυβο. Δύο φορές έδειξε έτοιμος να παρέμβει
ο κ. Κ. Σημίτης ­ όπως είχε κάνει την προηγούμενη φορά ­ αλλά τον πρόλαβε ο
γραμματέας της Κ.Ο. κ. Π. Φουντάς. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15830N104</ED>
<ID>
ID:166875

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N10&aa=4</URL></REF>


Article

<CATEGORY>vin04</CATEGORY>

 <H2>Κολικός μετά χιούμορ!</H2>

ΛΙΠΟΘΥΜΙΚΟ επεισόδιο είχε κατά τη
διάρκεια της συνεδρίασης ο βουλευτής Βοιωτίας κ. Γ. Κατσιμπάρδης. 
Ο κ. Γ.
Κατσιμπάρδης, από την αρχή της ομιλίας του κ. Κ. Σημίτη, ένιωθε πόνους στο
στομάχι, αλλά δεν θέλησε να βγει έξω για λόγους τακτ απέναντι στον ομιλητή.

Όταν πλέον δεν άντεχε και σηκώθηκε να βγει έξω, απευθύνθηκε στους κ.κ.
Γιάννο Παπαντωνίου (που είχε δεξιά του) και Χρ. Κηπουρό (που είχε αριστερά
του) και τους είπε γελώντας: 
­ Με έχετε συμπιέσει. Από τη μια ο υπουργός
Εθνικής Οικονομίας και από την άλλη ο υπουργός Εθνικής Ιδεολογίας. 
Πριν
βγει καλά - καλά από την αίθουσα λιποθύμησε. Τον βουλευτή συνόδευσε στο
«Ιπποκράτειο» ο υφυπουργός Υγείας κ. Σκουλάκης. Οι γιατροί διαπίστωσαν κολικό
εντέρου, οφειλόμενο μάλλον σε τροφική δηλητηρίαση. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15830N105</ED>
<ID>
ID:166876

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N10&aa=5</URL></REF>


Article

<CATEGORY>vin04</CATEGORY>

 <H2>Ικανοποίηση των «32» για τη συζήτηση στην Κοινοβουλευτική Ομάδα</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΙΚΑΝΟΠΟΙΗΣΗ εξέφραζαν στελέχη του
ΠΑΣΟΚ, που προσυπέγραψαν την γνωστή επιστολή των «32» για τα εθνικά θέματα,
για τον τρόπο που εξελίχθηκε η χθεσινή συζήτηση στην Κοινοβουλευτική Ομάδα του
ΠΑΣΟΚ. Τα στελέχη αυτά δήλωσαν χθες στα «ΝΕΑ» ότι «θεωρούν επιτυχία, απόρροια
του προβληματισμού που έθεσαν αρκετοί εξ αυτών για την πορεία του
ελληνοτουρκικού διαλόγου, το γεγονός ότι ο Πρωθυπουργός ανήγγειλε ειδική
συνεδρίαση της Κ.Ο. με θέμα τα ελληνοτουρκικά». 
Ένα από τα στελέχη, που
είχαν την πρωτοβουλία για την συγκέντρωση των υπογραφών στη γνωστή επιστολή
προς τον Πρωθυπουργό, δήλωσε ότι «αποδείχθηκε πως οι προβληματισμοί που θέσαμε
με την επιστολή στην πραγματικότητα απασχολούν το σύνολο της Κοινοβουλευτικής
Ομάδας»... 
Ένας άλλος βουλευτής, επίσης εκ των πρωτεργατών της κίνησης των
«32», υποστήριξε ότι «από την πλευρά του Πρωθυπουργού και ορισμένων ομιλητών
επιχειρήθηκε να μας καταλογισθούν ευθύνες, ότι δήθεν έχουμε ευθύνη για την
διαρροή του κειμένου προς τον Τύπο. Αποδείξαμε ότι εμείς τηρήσαμε όλους τους
κανόνες της δεοντολογίας κι ότι άλλοι ευθύνονται για τη διαρροή». 
Οι
βουλευτές διέψευσαν ότι υπάρχει το ενδεχόμενο σύνταξης νέας επιστολής και κατά
συνέπεια νέας συλλογής υπογραφών. «Δεν υπάρχει λόγος για κάτι ανάλογο, και
πρέπει να διευκρινίσουμε ότι εμείς δεν πρόκειται να ενεργήσουμε κάτω από καμιά
πίεση». Πάντως, οι βουλευτές διευκρίνισαν ότι θα συνεχίσουν να έχουν ενεργό
παρουσία εντός του Κοινοβουλίου, για όλα τα θέματα που έρχονται στη Βουλή και
έχουν ένα πολιτικό ενδιαφέρον γενικότερο... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15830N106</ED>
<ID>
ID:166877

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N10&aa=6</URL></REF>


Article

<CATEGORY>vin04</CATEGORY>

 <H5>ΟΡΓΙΣΜΕΝΗ ΕΠΙΘΕΣΗ ΤΟΥ Κ. ΚΑΡΑΜΑΝΛΗ ΠΡΟΣ ΤΟΥΣ ΒΑΣΙΛΟΦΡΟΝΕΣ ΒΟΥΛΕΥΤΕΣ ΤΟΥ
ΚΟΜΜΑΤΟΣ ΠΟΥ ΙΔΡΥΣΕ</H5>
<H2>Κλάδεψε τους... βασιλικούς</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

<H3></H3>Τελείωσε τον τέως βασιλιά ο ιδρυτής της Ν.Δ., δίνοντας ταυτόχρονα
ένα ηχηρό χαστούκι στους βασιλόφρονες βουλευτές και ψηφοφόρους του κόμματός
του. 
Η ΠΑΡΕΜΒΑΣΗ του Κωνσταντίνου Καραμανλή προκάλεσε αναταραχή στο
στρατόπεδο των βασιλικών στη Ν.Δ., σε μια στιγμή που ο νέος πρόεδρος ήλπιζε
ότι θα καταφέρει να ενώσει όλες τις τάσεις. 
Ο Κωνσταντίνος Καραμανλής,
έντονα ενοχλημένος από τους ισχυρισμούς του έκπτωτου μονάρχη ότι του ζήτησε
την επιβολή δικτατορίας, αγνόησε τις εσωκομματικές ισορροπίες και εξέδωσε σε
έντονο ύφος προσωπική ανακοίνωση ­ την πρώτη μετά την αποχώρησή του από την
Προεδρία της Δημοκρατίας: «Δεν θα ασχοληθώ ­ τονίζει ­ με τις δηλώσεις του
τέως βασιλέως. Γιατί τόσο το περιεχόμενο όσο και το ύφος τους είναι ανάξια
σχολιασμού. Θα αρκεσθώ μόνο να συστήσω σε όσους διάκεινται ακόμη συμπαθώς στο
θεσμό της μοναρχίας να συνειδητοποιήσουν επιτέλους ότι το πολιτειακό για την
Ελλαδα ελύθη οριστικώς». 
Η αυστηρή προειδοποίηση του κ. Κ. Καραμανλή στους
βασιλόφρονες βουλευτές προκάλεσε αναταραχή στη Ν.Δ. Είναι η πρώτη φορά που οι
υμνητές του στέμματος δέχονται τέτοιου είδους επίθεση. Τόσο ο ιδρυτής του
κόμματος ­ όσο διάστημα έμεινε στην ηγεσία ­ όσο και επόμενοι πρόεδροι,
Ράλλης, Αβέρωφ, Μητσοτάκης και Έβερτ, φρόντιζαν πάντα να τηρούν ισορροπίες
μαζί τους. Ο φόβος της διάσπασης και της δημιουργίας ενός φιλοβασιλικού
κόμματος ανάγκαζε τις εκάστοτε ηγεσίες να ρίχνουν γέφυρες στους επικεφαλής της
ακραίας τάσης του κόμματος. 
Από την πλευρά τους οι βασιλόφρονες βουλευτές,
οι οποίοι τις προηγούμενες ημέρες υμνούσαν το στέμμα και άφηναν αιχμές για τον
κ. Κ. Καραμανλή, χθες εσιώπησαν με εξαίρεση το μέλος της Κεντρικής Επιτροπής
κ. Μ. Μανωλάκο, ο οποίος όμως δεν είναι βουλευτής. Ορισμένοι στις κατ' ιδίαν
συζητήσεις τους δεν έκρυβαν τον αιφνιδιασμό τους και χαρακτήριζαν «διχαστική
παρέμβαση» τη δήλωση Καραμανλή. Πρόσθεταν όμως ότι εάν αντιδράσουν θα πρέπει
να είναι έτοιμοι την ίδια στιγμή να αποχωρήσουν από το κόμμα. Πρώτον, γιατί
εάν περάσουν στην αντεπίθεση δεν θα μπορούν ­ όπως εξηγούν ­ να παραμένουν σε
ένα κόμμα το οποίο πλέον έχει επιστρέψει στην παλιά Καραμανλική πορεία.
Δεύτερον, γιατί υπάρχει κίνδυνος να τους παραπέμψει στα πειθαρχικά όργανα ο
νέος πρόεδρος, αφού τόλμησαν να κατηγορήσουν τον ιδρυτή του κόμματος και θείο
του. 
Οι ίδιοι βουλευτές δεν έχουν αποκλείσει όμως το ενδεχόμενο τις
επόμενες ημέρες να αντιδράσουν γιατί ­ όπως εξηγούν ­ δέχονται ασφυκτικές
πιέσεις από τους ψηφοφόρους τους, οι οποίοι τους ζητούν να υπερασπισθούν τον
Γλύξμπουργκ και να «βάλουν στη θέση του τον Κωνσταντίνο Καραμανλή». 
Ο νέος
πρόεδρος της Ν.Δ. κάθε ημέρα που περνά περιέρχεται σε ακόμη πιο δύσκολη θέση,
γιατί οι απρόβλεπτες εξελίξεις βαθαίνουν το ρήγμα στο κόμμα του και εκείνος
βρίσκεται σε πλήρη αδυναμία να αντιστρέψει το κλίμα. Έτσι επιλέγει το δρόμο
της σιωπής περιμένοντας να κοπάσει ο θόρυβος και τότε πλέον να αποτιμήσει το
μέγεθος των ζημιών που προκάλεσε η μεγάλη θύελλα λίγες εβδομάδες μετά την
εκλογή του. Το μόνο που κάνει αυτή την περίοδο είναι να διαμηνύει στους
βασιλόφρονες να διατηρήσουν την ψυχραιμία τους και να κάνουν υπομονή. Πάντως
αισιοδοξεί ότι δεν θα υπάρξουν διασπαστικές κινήσεις και οι έμμεσες απειλές
που εκτοξεύονται θα παραμείνουν απειλές. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15830N111</ED>
<ID>
ID:166878

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N11&aa=1</URL></REF>


Article

<CATEGORY>vin04</CATEGORY>

 <H2>«Θρασύτατοι και αναληθείς οι ισχυρισμοί τού πρώην βασιλιά»</H2>

ΜΕ ΟΡΓΗ αντέδρασε ο κ. Κ. Καραμανλής,
χαρακτηρίζοντας «παντελώς αναληθή» τον θρασύτατο ισχυρισμό» του πρώην βασιλιά
ότι το 1966 του είχε θέσει ως όρο προκείμενου να επιστρέψει από το Παρίσι τη
βίαια κατάλυση του πολιτεύματος. 
Στη δήλωση που εκδόθηκε από το γραφείο
του αναφέρει ότι «ο τέως βασιλεύς ισχυρίστηκε ότι το 1966 εζήτησε από τον κ.
Κ. Καραμανλή να επιστρέψει στην Ελλάδα και ότι ο κ. Καραμανλής εδέχετο να
επανέλθει μόνον εφόσον ο τέως βασιλιάς ανέθετε εις τα Ενόπλους Δυνάμεις να
επιβάλουν την δικτατορία. Ο ισχυρισμός αυτός είναι παντελώς αναληθής. Ο Κ.
Καραμανλής εδήλωσε στον απεσταλμένο του τέως βασιλέως Δ. Μπίτσιο ότι δεν
προτίθεται να επιστρέψει στην Ελλάδα, εξηγώντας μάλιστα και τους λόγους. Οι
συνεργάτες του κ. Κ. Καραμανλή παραπέμπουν στο βιβλίο του έμπιστου συνεργάτη
του Γλύξμπουργκ Δ. Μπίτσιου με τον τίτλο «Όριο των καιρών», το οποίο εκδόθηκε
πρόσφατα από τις εκδόσεις Λιβάνη. «ΤΑ ΝΕΑ» δημοσίευσαν χθες αποσπάσματα του
βιβλίου, στα οποία περιγράφονται οι τρεις συναντήσεις που είχε ο Δ. Μπίτσιος
με τον κ. Κ. Καραμανλή στο Παρίσι. 
Στον 6ο τόμο των Αρχείων τού πρώην
προέδρου της Δημοκρατιας υπάρχει σημείωμα στο οποίο εξηγεί την άρνησή του στην
πρόταση του τέως να έρθει στην Ελλάδα και να σχηματίσει κυβέρνηση. Στο
σημείωμα που εγράφη το καλοκαίρι του 1966 μετά την πρώτη συνάντηση του κ. Κ.
Καραμανλή με τον Δ. Μπίτσιο, ο πρώην πρόεδρος της Δημοκρατίας επισημαίνει:
«Την επάνοδό μου εις την πολιτικήν υπό τας παρούσας συνθήκας την αποκλείω,
διότι δεν θα έδιδε λύσιν στο πρόβλημα. Διότι αν ο βασιλεύς μού έδιδε εντολή να
σχηματίσω κυβέρνηση, θα έπρεπε να ζητήσω την εμπιστοσύνη της Βουλής. Η
συνεργασία μου, όμως, με την παρούσα Βουλή είναι αδύνατος. Ούτε αυτή θα μου
έδιδε την εμπιστοσύνη της, αλλά ούτε και εάν μου την έδιδε θα την εδεχόμην,
δεδομένου ότι η Βουλή αυτή επιχείρησε την ηθική μου δολοφονίαν». Και
προσθέτει: «Αποκλείω επίσης να είμαι φορέας εκτροπής, διότι δεν επιθυμώ να
υποδυθώ αυτόν τον ρόλο. Εάν το επιθυμούσα, θα το είχα κάνει πριν εγκαταλείψω
την εξουσία, δεδομένου ότι είχα τότε και τα προσχήματα και τις δυνατότητες
προς τούτο. Η επανεμφάνισή μου υπό τας συνθήκας αυτάς θα δημιουργούσε διά τους
γνωστούς λόγους τοιαύτην οξύτητα, ώστε να αναγκασθώ να μεταβάλω την προσωρινή
εκτροπή εις απροκάλυπτον δικτατορίαν. Τούτο όμως, εκτός του ότι δεν το
επιθυμώ, το θεωρώ επικίνδυνον για τη χώρα». 
Ο στενός φίλος του κ. Κ.
Καραμανλή, ευρωβουλευτής κ. Τ. Λαμπρίας, απέδωσε τους ισχυρισμούς του πρώην
βασιλιά στην πικρία που αισθάνεται για τον κ. Κ. Καραμανλή. Στο θέμα παρενέβη
και το διοικητικο συμβουλιο της εταιρείας φίλων Παναγιώτη Κανελλόπουλου και
διέψευσε τους ισχυρισμούς τού τέως ότι ο πρώην πρωθυπουργός μαζί με τους
Γεώργιο Ράλλη και Παναγή Παπαληγούρα τού ζήτησαν να άρει βασικές διατάξεις του
Συντάγματος. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15830N113</ED>
<ID>
ID:166880

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N11&aa=3</URL></REF>


Article

<CATEGORY>vin02</CATEGORY>

 <H2></H2><H2>Όμορφος κόσμος...</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

ΑΝΑΥΔΗ παρακολουθεί τις τελευταίες ημέρες η κοινή γνώμη τη δημόσια
­ και οξύτατη ­ σύγκρουση παραγόντων της συντηρητικής παράταξης σχετικά με τις
προ τριακονταετίας δυνατότητες, προθέσεις, επιθυμίες και φιλοδοξίες για
συνταγματική εκτροπή που θα εξυπηρετούσε τα προσωπικά και πολιτικά συμφέροντά
τους. 
Οι αλληλοκατηγορίες για το ποιος ήθελε ή προωθούσε την επιβολή
δικτατορίας ­ εκτός από τον ιστορικό πλέον χαρακτήρα τους ­ αποδεικνύουν και
μια ιδιάζουσα και ελάχιστα κολακευτική για την υστεροφημία ορισμένων από τους
παράγοντες αυτούς ελαφρότητα αναφορικά με τον σεβασμό των δημοκρατικών θεσμών
και διαδικασιών. 
Γιατί από τα Αρχεία Καραμανλή και τις συζητήσεις και
αποκαλύψεις που επακολούθησαν προκύπτει ότι, τελικά, όλοι είχαν στο μυαλό τους
την εκτροπή, η οποία, προφανώς, θα ήταν «καλή» και «αναγκαία», αρκεί να
γινόταν απ' αυτούς και όχι από τους «άλλους» που προέρχονταν, βέβαια, από την
ίδια πολιτική και ιδεολογική μήτρα. Είναι, πράγματι, εντυπωσιακή η ελαφρότητα
με την οποία είχε προσεγγισθεί τότε το ζήτημα του σεβασμού του Συντάγματος,
καθώς ούτε λίγο ούτε πολύ γινόταν διαγκωνισμός για την πρωτοκαθεδρία στον
περίβολο του συντάγματος (τεθωρακισμένων). Ανεξάρτητα από την ιστορική σημασία
που έχει πλέον αυτή η υπόθεση, είναι γεγονός ότι η συνταγματική εκτροπή
αποτελούσε κατά κάποιον τρόπο μέρος της ιδεολογίας και της πολιτικής τους
πρακτικής και ότι, ουσιαστικά, η μόνη διαφωνία ήταν για το ποιος ­ και υπέρ
ποίου ­ θα έκανε τη δικτατορία. Ήταν πράγματι «όμορφος» ο κόσμος στη δεκαετία
του 1960, αλλά πιο αποκαλυπτικές είναι οι σημερινές απολογίες των
πρωταγωνιστών του. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15830N114</ED>
<ID>
ID:166881

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N11&aa=4</URL></REF>


Article

<CATEGORY>vin04</CATEGORY>

 <H5>ΥΠΑΡΧΟΥΝ ΠΟΛΛΕΣ «ΕΚΠΛΗΞΕΙΣ» ΣΤΟ ΑΡΧΕΙΟ ΚΑΡΑΜΑΝΛΗ ΚΑΙ ΓΙΑ
ΤΑ ΕΛΛΗΝΟΤΟΥΡΚΙΚΑ * ΚΑΙ ΣΕ ΟΣΑ ΑΝΑΦΕΡΟΝΤΑΙ ΚΑΙ ΣΕ ΟΣΑ ΠΑΡΑΛΕΙΠΟΝΤΑΙ * ΠΩΣ
ΑΡΧΙΣΕ ΤΗ ΣΥΝΟΜΙΛΙΑ ΤΟΥ ΣΤΟ ΜΟΝΤΡΕ ΤΟ '78 ΜΕ ΤΟΝ ΠΡΩΘΥΠΟΥΡΓΟ ΤΟΥ ΑΤΤΙΛΑ</H5>
<H2>Καραμανλής για τον Αττίλα: «Με πικράνατε κ. Ετσεβίτ»</H2>

<AUTHOR>ΓΙΑΝΝΗΣ ΚΑΨΗΣ</AUTHOR>

<H3></H3>Η τελευταία από τις «εκπλήξεις» που μας επεφύλαξε η πολυπράγμων
υπουργός των Εξωτερικών της Τουρκίας ήταν η πρότασή της για «πάγωμα» του
σημερινού «Status quo» στο Αιγαίο ­ δηλ. να δεσμευθούμε ότι δεν θα
επεκτείνουμε τα χωρικά μας ύδατα στα 12 μίλια. 
ΘΑ είναι όμως, ακόμη
μεγαλύτερη η έκπληξη εκείνων που θα μελετήσουν το Αρχείο Κ. Καραμανλή όταν
ανακαλύψουν ότι η πρόταση είναι... ελληνικής καταγωγής (!). Και διετυπώθη για
πρώτη φορά τον Μάρτη του 1978 από τον τότε πρωθυπουργό, κατά τη συνάντησή του
με τον Τούρκο ομόλογό του Μπουλέν Ετσεβίτ. 
Υπάρχουν πράγματι πολλές
«εκπλήξεις» στο Αρχείο Καραμανλή, όχι μόνον στα όσα αναφέρονται αλλά και στα
όσα παραλείπονται, που είναι εν τούτους μοιραίο κι αναπόφευκτο να έλθουν στη
δημοσιότητα εξ αφορμής της δημοσιεύσεως του Αρχείου. Μια τέτοια έκπληξη είναι
και η αρχή της συνομιλίας των δύο πρωθυπουργών, όπως τουλάχιστον αναφέρεται
στο πρακτικό που υπάρχει στο ΥΠΕΞ. 
Βρισκόμαστε ­ δεν πρέπει να το
λησμονούμε ­ στον Μάρτη του 1978. Τα ερείπια καπνίζουν ακόμη στη Μεγαλόνησο,
200.000 πρόσφυγες από τα κατεχόμενα ζουν σε σκηνές και οι 2.100 «αγνοούμενοι»
­ ήταν εν ζωή ακόμη τότε ­ και οι οικογένειές τους ζούσαν μέσα στην αγωνία για
την τύχη τους. Αρχιτέκτων της απάνθρωπης εκείνης τραγωδίας, ο συμπλεγματικός
Τούρκος «σοσιαλιστής» Μπουλέντ Ετσεβίτ, που περίμενε με κάποια ανησυχία τον
Έλληνα πρωθυπουργό. 
ΣΥΓΧΩΡΟΧΑΡΤΙ 
Ο Κ. Καραμανλής μπήκε με την αγέρωχη
περπατησιά του και δίνοντάς του το χέρι τού είπε: «Με πικράνατε... Με
πικράνατε πολύ με τον Αττίλα κ. πρωθυπουργέ...». Ο Ετσεβίτ αισθάνθηκε αμήχανα.
Αλλ' από την αμηχανία του έσπευσε να τον βγάλει ο ίδιος ο Κ. Καραμανλής
προσθέτοντας... «αλλ' ας τ' αφήσουμε τώρα αυτά...»! 
«Ας τ' αφήσουμε τώρα
αυτά». Ήταν το συγχωροχάρτι προς τον Ετσεβίτ ­ γιατί όχι και προς ολόκληρη την
Τουρκία; ­ για το μεγάλο έγκλημα. 
(Σημ.: Το «σοκ» που ένιωσα διαβάζοντας
τα λόγια αυτά, σε μια από τις συχνές αναδιφήσεις στο αρχείο του ΥΠΕΞ, ήταν
τόσο ισχυρό που τηλεφώνησα αμέσως στον Α.Γ.Π. Του διάβασα τις λίγες αράδες,
προσθέτοντας: «Ένα απλό "με πικράνατε"... Λες κι επρόκειτο για μια ασήμαντη
κοινωνική απρέπεια». Ο Α. Παπανδρέου δεν ήθελε να με πιστέψει. Κι υποχρεώθηκα
να του στείλω το κείμενο με έκτακτο αγγελιόφορο). 
Η ΥΦΑΛΟΚΡΗΠΙΔΑ

Ένας ολοκληρωμένος όμως σχολιασμός των Αρχείων Καραμανλή, δεν είναι
δυνατόν να επιχειρηθεί ούτε την επομένη της δημοσιεύσεώς τους, ούτε σε
περιορισμένο χώρο. Μπορούν να γίνουν ορισμένες μόνον αλλ' ενδιαφέρουσες
επισημάνσεις που, κάτω από τις σημερινές συνθήκες ίσως αποδειχθούν και
ιδιαίτερα χρήσιμες. Συγκεκριμένα: 
1. Υφαλοκρηπίδα. Ένα από τα βασικά
πολιτικά και «νομικά» επιχειρήματα της Άγκυρας σ' όλη τη διάρκεια της πρώτης
8ετίας του ΠΑΣΟΚ (υποθέτω και σήμερα) είναι ότι το Αιγαίο αποτελεί θάλασσα
ειδικών συνθηκών και γι' αυτό δεν εφαρμόζονται κατά γράμμα οι διεθνείς
συνθήκες, αλλά πρέπει να ερμηνεύονται με την αρχή της «equite» ­ της
«δικαιοσύνης» ή της «ισότητας». Η πρώτη δειλή προσπέλαση έγινε σ' εκείνη τη
συνάντηση από τον Τούρκο πρωθυπουργό: 
Ετσεβίτ: «Ο κύριος λόγος που
δημιουργήθηκε το πρόβλημα του Αιγαίου οφείλεται σ' ορισμένες διεθνείς
εξελίξεις. Ο θαλάσσιος βυθός πήρε νέα σημασία... η Ελλάς και η Τουρκία πρέπει
να προσαρμοσθούν σε νέες προσπελάσεις...». 
Καραμανλής: «Αυτό είναι που
είπα και στη Βουλή μας. Μίλησα για τεχνολογική πρόοδο και υπέδειξα στους
βουλευτές μας ότι το θέμα υπάρχει λόγω των εξελίξεων αυτών...». Και πιο κάτω:
«Είναι αληθές ότι η σύμβαση δεν έγινε επί τούτω για το Αιγαίο, όπου υπάρχουν
ειδικές συνθήκες. Πρέπει να λάβουμε υπ' όψιν μας αυτήν την κατάστασιν και να
εφαρμόσουμε τους κανόνες που προβλέπονται από τη σύμβαση, λαμβάνοντας υπ' όψιν
τις ειδικές συνθήκες στο Αιγαίο». 
Ετσεβίτ: «Συμφωνώ μαζί σας ότι υπάρχει
μια ιδιάζουσα κατάσταση στο Αιγαίο. Γι' αυτό το πρόβλημα θα πρέπει ν'
αντιμετωπισθεί και να καταβληθεί προσπάθεια να λυθεί διμερώς», και ότι το
Αιγαίο είναι «θάλασσα ειδικών συνθηκών». 
Έτσι μέσα σε λίγα λεπτά, στα
πλαίσια ενός... μη δεσμευτικού διαλόγου, η Άγκυρα εξασφάλισε το βασικότερο
επιχείρημά της ­ που θα υιοθετήσει αργότερα και το Στέιτ Ντιπάρτμεντ ­ και την
πολιτική παραδοχή ότι το θέμα της υφαλοκρηπίδας πρέπει να επιλυθεί «διμερώς»,
μια και το Αιγαίο... είναι θάλασσα ειδικών συνθηκών! 
Θα αρκούσε και μόνον
η παραδοχή αυτή για να θεωρήσει ο Ετσεβίτ τη συνάντηση εκείνη σαν διπλωματική
του επιτυχία. 
ΤΑ 12 ΜΙΛΙΑ 
2. Το όριο των 12 μιλίων. Η σύμβαση
του Δικαίου της Θάλασσας δεν έχει ακόμη υπογραφεί, αν και οι διαπραγματεύσεις
είχαν προχωρήσει σημαντικά. Στα παρασκήνια της διάσκεψης η Άγκυρα καταβάλλει
απεγνωσμένες προσπάθειες να μη θεσμοθετηθεί στο όριο των 12 μιλίων. Κι ήταν
επόμενο ο Ετσεβίτ θα θίξει και το θέμα αυτό. 
Ετσεβίτ: «Πρέπει να
επιδιώξουμε μια λύση που να ικανοποιεί αμφότερες τις χώρες... Η ελληνική
πλευρά έχει ορισμένους φόβους για το πολιτικό καθεστώς (σημ.: μιλά για
πολιτικό καθεστώς και όχι την κυριαρχία) των νησιών. Από την άλλη πλευρά η
Ελλάς μπορεί να μας δώσει διαβεβαιώσεις ότι δεν θα επεκτείνει τα χωρικά της
ύδατα. Στην πραγματικότητα, κατά τις συνομιλίες εδώ δώσαμε ο ένας στον άλλο
τέτοιες διαβεβαιώσεις. Γιατί να μην ανακοινώσουμε στους λαούς μας τι
συζητήσαμε εδώ;». 
Καραμανλής: «Τα νησιά ανήκουν στην Ελλάδα». Η παραδοχή
αυτού του γεγονότος από την Τουρκία δεν αποτελεί παραχώρηση προς την Ελλάδα,
ενώ αυτό που μας ζητάτε για τα χωρικά ύδατα ισοδυναμεί με παραίτησιν από
νόμιμα δικαιώματά μας. Όπως είπα, αν και δεν έχουμε καμία προοπτική να
επεκτείνουμε τα χωρικά μας ύδατα δεν μπορώ να δηλώσω ότι η Ελλάς παραιτείται
των δικαιωμάτων της». 
Και πιο κάτω: «Σας διαβεβαίωσα για τις προθέσεις μας
σχετικά με τα χωρικά ύδατα. Δεν έχουμε τέτοια πρόθεση (επέκτασής τους), δεν
σκεφθήκαμε καν να το χρησιμοποιήσουμε αυτό το επιχείρημα σαν απειλή...». 
Ο
Κ. Καραμανλής πολύ ορθά, αρνείται επίμονα, όπως προκύπτει, να παραιτηθεί του
νομίμου δικαιώματός μας. Αλλά χωρίς δισταγμό ή περίσκεψη σπεύδει ν' αποκλείσει
την άσκησή του, ακόμη δε και την «απειλή» άσκησης. Είναι μια θέση διαμετρικά
αντίθετη με εκείνη όλων των κυβερνήσεων του ΠΑΣΟΚ, που τονίζουν ότι «το πότε
και πώς» θ' ασκηθεί το δικαίωμα επέκτασης των χωρικών υδάτων μας στα 12 μίλια,
ανήκει στη διακριτική εξουσία της χώρας μας. Και είναι αδύνατον να εκτιμηθεί
κατά πόσον η «διαλλακτικότητα» του κ. Καραμανλή συνέβαλε στην ενίσχυση της
τουρκικής αδιαλλαξίας, μέχρι σημείου να ανακηρύξουν ως causus belli την
επέκταση των χωρικών μας υδάτων. 
Είναι, όμως, βέβαιον ότι όταν ο
Αμερικανός πρέσβης Μακ Κλόσκυ πρότεινε την επίσημη παραίτησή μας έναντι της
υπογραφής συμφώνου μη επιθέσεως από την Τουρκία, είχε «βάσιμες ελπίδες» (που
τις στήριζε στις εισηγήσεις που θα εδέχετο ο κ. Καραμανλής) ότι η πρότασή του
ήταν δυνατόν να γίνει αποδεκτή. Εκείνο που δεν υπολόγισε, είναι ότι ο τότε
πρωθυπουργός είχε «διευρύνει» τον κύκλο των συμβούλων του. Κι όχι μόνον.
Αντιμετώπιζε και μια αντιπολίτευση που όχι μόνον είχε ολοκληρωμένη πολιτική
στα εθνικά θέματα, αλλά και είχε θέσει τα εθνικά θέματα σαν πρωταρχικής
σημασίας για την υλοποίηση της αλλαγής. Ο Κ. Καραμανλής απέρριψε την
αμερικανική πρόταση. 
Η ΑΠΟΣΤΡΑΤΙΩΤΙΚΟΠΟΙΗΣΗ 
3. Η άμυνα των
νησιών. Ήταν φυσικά αδύνατον ο Ετσεβίτ να μη θίξει και το θέμα της οχύρωσης
των νησιών μας, ζητώντας την πλήρη αποστρατιωτικοποίησή τους. Ο Κ. Καραμανλής
θ' απορρίψει ­ και ορθά ­ την αξίωσή του. Αλλά η απάντησή του δείχνει, αυτό
που ήταν και η μεγάλη αδυναμία του, σε διαμετρική αντίθεση προς τον Α.
Παπανδρέου. Δεν εγνώριζε τις τεχνικές και νομικές λεπτομέρειες των εθνικών
θεμάτων, που αν και λεπτομέρειες είναι ουσιώδους σημασίας. Και η απάντηση που
έδωσε στον Ετσεβίτ ήταν: «... Ο ισχυρισμός ότι παρέβημεν διεθνείς συμφωνίες
μερικώς μόνον είναι αληθής. Γιατί τα πρακτικά της υποεπιτροπής που ασχολήθηκε
με την υπόθεση στην Λωζάννη αποδείκνυαν ότι... η εφαρμογή του όρου αυτού δεν
θ' αποστερούσε αμύνης τα νησιά εις περίπτωσιν απειλής». 
Αυτή η «μερική»
αναγνώριση, της «μερικής παρανομίας» μας, ενεθάρρυνε την Άγκυρα, η οποία
έκτοτε εγείρει συνεχώς θέμα αποστρατιωτικοποίησης των νησιών του Αιγαίου. Και
στις διμερείς επαφές, και σε διεθνές επίπεδο. Και η έκπληξη του Τούρκου
πρεσβευτή, λίγους μήνες μετά την άνοδο του ΠΑΣΟΚ στην εξουσία, ήταν μεγάλη
όταν άκουγε ότι... η δουλεία της αποστρατιωτικοποίησης των νησιών έχει αρθεί
με το άρθρο 51 του καταστατικού χάρτη του ΟΗΕ (σημ.: προβλέπει το δικαίωμα
όλων των κρατών - μελών να οχυρώνουν αμυντικά το έδαφός τους) αλλά και της
ελληνοτουρκικής συνθήκης του '38 που αναγνωρίζει την ελληνική κυριαρχία χωρίς
την παραμικρή δέσμευση. 
Βεβαίως, η Άγκυρα δεν αποδέχθηκε ποτέ επίσημα το
ελληνικό αντεπιχείρημα. Αλλά ο θόρυβος για την οχύρωση των νησιών άρχισε
έκτοτε να καταλαγιάζει. 
Η ΕΞΑΙΡΕΣΗ ΤΗΣ ΛΗΜΝΟΥ 
Τερματική περιοχή
Λήμνου: Ένα θέμα δευτερευούσης, είναι αλήθεια, σημασίας ήταν και το θέμα της
τερματικής περιοχής του αεροδρομίου της Λήμνου, δηλ. της περιοχής που
εξαιρείται των στρατιωτικών ασκήσεων και ελέγχεται από τον Πύργο Ελέγχου για
την ασφάλεια των προσγειώσεων και απογειώσεων. 
Ο Ετσεβίτ παρεπονέθη ότι
είχαμε δεσμεύσει μεγάλη περιοχή, ο Κ. Καραμανλής το εδέχθη και ο Κ. Μητσοτάκης
σαν υπουργός των Εξωτερικών, με επιστολή του προς τον πρέσβη μας τού έδωσε
εντολή να πληροφορήσει την κυβέρνηση της Άγκυρας ότι «μονομερώς... άνευ
ανταλλάγματος... και σε εκδήλωση καλής θελήσεως» περιορίσαμε την τερματική
περιοχή κατά 100 τ.μ. Είναι κάτι που πρέπει να το γνωρίζουν τουλάχιστον οι
επιβάτες της Ο.Α. όταν τα αεροσκάφη της Πολιτικής μας Αεροπορίας κάνουν
κάθετες προσγειώσεις στο αεροδρόμιο της Λήμνου. 
Αναμφισβήτητα, οι
λεπτομέρειες παρουσιάζουν ιδιαίτερο ενδιαφέρον. Θα μπορούσε, επί παραδείγματι,
να πληροφορηθεί ο μέσος πολίτης ότι η πρόταση για συνεκμετάλλευση της
υφαλοκρηπίδας που παρουσιάσθηκε σαν «φιλειρηνική» και «διαλλακτική» πρόταση
Ελλήνων φιλειρηνιστών (σημ.: καμιά πρόθεση αμφισβήτησης της καλής τους
πρόθεσης) είναι απαίτηση του Ετσεβίτ που διετυπώθη στην συνάντησή του με τον
Κ. Καραμανλή, τονίζοντας μάλιστα, κατά τρόπον προκλητικό, ότι καμιά συμφωνία
οριοθέτησης δεν είναι δυνατή χωρίς να συνοδεύεται και από συμφωνία
συνεκμετάλλευσής της. 
Εν τούτοις, ακόμη μεγαλύτερης σημασίας είναι τα
γενικά συμπεράσματα που μπορούν να συναχθούν από τέτοια ντοκουμέντα. Και στην
προκειμένη περίπτωση θα μπορούσε κανείς αδίστακτα να υποστηρίξει ότι: 
Πρώτον: Ένας διάλογος οσονδήποτε μη δεσμευτικός, έστω κι αν γίνεται μόνον και
για τη βελτίωση του κλίματος των σχέσεων των δύο χωρών, μοιραία κι αναπόφευκτα
εξελίσσεται σε διαπραγμάτευση. Και 
Δεύτερον: Οτιδήποτε λεχθεί έστω και για
διαπραγματευτικούς λόγους, προσλαμβάνει ­ πράγμα που έχει δεχθεί και το
Δικαστήριο της Χάγης ­ μικρότερη ή μεγαλύτερη δεσμευτικότητα και μπορεί να
θεωρηθεί και σαν κεκτημένο. 
Η ΤΟΥΡΚΙΚΗ ΕΠΙΘΕΣΗ 
Η συνάντηση
Καραμανλή - Ετσεβίτ, στο Μοντρέ (10-11 Μαρτίου 1978) είχε δημιουργήσει πολλές
ελπίδες στην ελληνική κοινή γνώμη. Αλλά υπήρχαν και τότε οι «ανησυχούντες».
Ήταν εκείνοι, στρατιωτικοί και διπλωμάτες, που γνώριζαν την άκρως απόρρητη
μελέτη της Στρατιωτικής Ακαδημίας της Άγκυρας. Το βασικό συμπέρασμά της ήταν
ότι η Ελλάδα δεν είναι σε θέση να υπερασπίσει τα νησιά του Αν. Αιγαίου και γι'
αυτό «πρέπει να περιέλθουν στην κυριαρχία της Τουρκίας», για την άμυνα τόσο
του «δυτικού κόσμου» όσο και για την ασφάλεια της ίδιας της Τουρκίας. 
Ήταν
μια μελέτη - εισήγηση που γνώριζε πολύ καλά ο εκλεκτός των στρατιωτικών, ο
Ετσεβίτ. Είχε τεθεί άραγε, υπ' όψιν του κ. Καραμανλή; Μάλλον απίθανο... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15830N121</ED>
<ID>
ID:166882

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N12&aa=1</URL></REF>


Article

<CATEGORY>vin04</CATEGORY>

 <H2>Προσπάθεια Λαμπρία να καλύψει τον Καραμανλή για τη βία και νοθεία</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«ΥΠΑΡΧΟΥΝ κι άλλες ιστορικές
ερμηνείες» ήταν η... κομψή έκφραση που χρησιμοποίησε ο ευρωβουλευτής και
παλιός συνεργάτης του Κωνσταντίνου Καραμανλή, Παναγιώτης Λαμπρίας, για τη βία
και τη νοθεία του '61. Είχε φροντίσει, ωστόσο, νωρίτερα να διευκρινίσει, πριν
προβεί σε δηλώσεις, ότι δεν είχε έρθει σε καμία επαφή με τον τέως Πρόεδρο της
Δημοκρατίας, τον οποίο και υπερασπίστηκε μετά πάθους. 
Όταν ρωτήθηκε,
πάντως, για τον Γλύξμπουργκ και κυρίως για όσα δήλωσε για την ΕΡΕ και τον
Καραμανλή, ότι δηλαδή σκέπτονταν να προχωρήσουν σε συνταγματική εκτροπή το '66
για να μην κερδίσουν η ΕΔΑ και ο Ανδρέας Παπανδρέου, ήταν σκληρός. «Είναι
απαράδεκτος», είπε χαρακτηριστικά, διαψεύδοντας και προσπαθώντας να
υποβαθμίσει όσα υποστήριξε ο τέως. 
Η πλήρης και εντυπωσιακή κάλυψη ­ για
όλα ­ του κ. Καραμανλή για τη δράση του παρακράτους το '61 από τον κ. Λαμπρία,
αλλά και οι απόψεις τις οποίες διατύπωσε χθες, παρουσία ενός πυκνού
ακροατηρίου, κατά την παρουσίαση του βιβλίου του πρώην υπουργού Μιχάλη
Παπακωνσταντίνου «Η ταραγμένη εξαετία 1961-'67», εκδόσεις «Προσκήνιο - Α.
Σιδεράτος», προκάλεσαν αντιδράσεις. 
Ο συμπαρουσιαστής του, καθηγητής της
Ιστορίας στο Αριστοτέλειο Πανεπιστήμιο Θεσσαλονίκης, Παύλος Πετρίδης,
αντέτεινε ότι λόγω ακριβώς αυτής της εκτεταμένης βίας και νοθείας στις εκλογές
του '61 έγινε ο ανένδοτος αγώνας, στον οποίο, όπως είπε, πρωταγωνιστούσε και ο
παρών στην εκδήλωση, που έγινε χθες το μεσημέρι στη Στοά του Βιβλίου,
Κωνσταντίνος Μητσοτάκης. «Ήταν και ο Μαρκεζίνης», παρενέβη ενοχλημένος ο κ.
Λαμπρίας, για να δείξει ότι ο αντιδεξιός Γεώργιος Παπανδρέου συνεργαζόταν και
με δεξιούς ακόμη και στα πλαίσια ενός ανένδοτου αγώνα κατά της Δεξιάς. 
«Ας
μην ανοίξουμε τώρα κουβέντα», σχολίασε με ευγένεια ο καθηγητής Πετρίδης, ενώ ο
υπουργός Δημόσιας Τάξης, Γιώργος Ρωμαίος, αφού απεκάλεσε τον κ.
Παπακωνσταντίνου ως «αμετανόητο δημοκράτη», έκανε λόγο για «τα στεγανά της
εξουσίας και το παρακράτος» την εποχή των προδικτατορικών κυβερνήσεων του κ.
Καραμανλή. 
Τα αποσπάσματα, πάντως, του βιβλίου του κ. Παπακωνσταντίνου,
που διαβάστηκαν χθες από τον δημοσιογράφο κ. Γ. Λεονταρίτη ­ έλαμψαν διά της
απουσίας τους οι βουλευτές της Ν.Δ., εκτός των κ.κ. Μητσοτάκη και Μάνου ­ ήταν
γεμάτα από ντοκουμέντα και στοιχεία για την εκτεταμένη νοθεία και βία στις
εκλογές του '61, με πρωταγωνιστές ακόμη και τμήματα του στρατού. 
Ο κ.
Λαμπρίας, όμως, δεν άφησε τίποτα αναπάντητο, υπερασπιζόμενος τον κ. Καραμανλή.
Ακόμη και για τη συνεχή αλλαγή των εκλογικών συστημάτων ­ αλλά και για το
«τριφασικό» του '56 ­ κατέθεσε ως επιχείρημα ότι ο Μπλερ κέρδισε στην Αγγλία
πολλές περισσότερες έδρες απ' ό,τι επέτρεπε το εκλογικό του ποσοστό κι αυτό
λόγω ενός εκλογικού συστήματος που εδώ στην Ελλάδα κατηγορούν ορισμένοι τον
Καραμανλή. 
Τέλος, εντυπωσιακή ήταν και η προσπάθεια του κ. Λαμπρία να
επιρρίψει ευθύνες στην κυβέρνηση Σημίτη, ότι αυτή έχει λόγους απ' αυτόν «τον
θόρυβο και τον ορυμαγδό» με τα Αρχεία Καραμανλή. «Ακόμη και η ΕΡΤ το έκανε
πρώτη είδηση», σημείωσε. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15830N131</ED>
<ID>
ID:166883

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N13&aa=1</URL></REF>


Article

<CATEGORY>vin04</CATEGORY>

 <H5>ΟΙ ΣΥΖΗΤΗΣΕΙΣ ΑΝΑΒΟΥΝ ΣΕ ΤΟΠΙΚΟ ΕΠΙΠΕΔΟ,
ΕΝΩ ΤΟ ΤΟΠΙΟ ΠΑΡΑΜΕΝΕΙ ΡΕΥΣΤΟ ΕΝΑΜΙΣΗ ΧΡΟΝΟ ΠΡΙΝ ΑΠΟ ΤΙΣ ΚΑΛΠΕΣ * ΠΟΛΛΟΙ
ΝΟΜΑΡΧΕΣ ΕΠΙΜΕΝΟΥΝ ΝΑ ΕΠΙΧΕΙΡΗΣΟΥΝ ΑΛΜΑ ΓΙΑ ΤΗ ΒΟΥΛΗ * ΜΕΓΑΛΟ ΤΟ ΕΝΔΙΑΦΕΡΟΝ
ΓΙΑ ΤΟΥΣ ΝΕΟΥΣ ΔΗΜΟΥΣ</H5>
<H2>Θέλουν αναβάθμιση ρόλου αλλά και... θέσης</H2>

<H3></H3><H3></H3>Νομάρχες που αντιδρούν στην απόφαση του Πρωθυπουργού περί
ασυμβίβαστου. Δήμαρχοι ­ μεγάλων κυρίως πόλεων ­ που ήδη στρέφουν το βλέμμα
προς τη Νομαρχιακή Αυτοδιοίκηση. Νομαρχιακοί σύμβουλοι που θέλουν να γίνουν
δήμαρχοι των νέων, ισχυρών, δήμων που θα προκύψουν μετά τις αναγκαστικές
συνενώσεις των κοινοτήτων... 
Ένα τοπίο ρευστό, περίπου ενάμιση χρόνο πριν
από τις νομαρχιακές και δημοτικές εκλογές, εμφανίζεται αυτή τη στιγμή καθώς οι
επίσημες κομματικές διεργασίες για την επιλογή των υποψηφίων μπορεί μεν να μην
έχουν αρχίσει, αλλά οι συζητήσεις τόσο σε τοπικό όσο και σε κεντρικό επίπεδο
έχουν ήδη ανάψει. 
Πάντως οι νομάρχες του ΠΑΣΟΚ ­ τους οποίους αφορά το
ασυμβίβαστο ­ έκαναν ήδη από προχθές στη γενική τους συνέλευση γνωστές τις
προθέσεις τους: δεν πρόκειται να υποβάλουν παραίτηση μέχρι τις 30 Ιουνίου,
παρ' όλο που πολλοί θέλουν να πολιτευτούν, αντιδρώντας στην «ίση μεταχείριση
αιρετών και διορισμένων που επιφυλάσσει η απόφαση του Πρωθυπουργού». Θεωρείται
σχεδόν βέβαιο ότι οι περισσότεροι θα διεκδικήσουν και πάλι την επανεκλογή τους
στη νομαρχία, καθώς, αν οι εθνικές εκλογές γίνουν με τη λήξη της τετραετίας,
θα 
έχουν μπροστά τους δύο ολόκληρα χρόνια για να αποφασίσουν ­ βλέποντας
και τις πολιτικές συνθήκες ­ αν θα επιχειρήσουν το άλμα για τη Βουλή. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15830N141</ED>
<ID>
ID:166884

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N14&aa=1</URL></REF>


Article

<CATEGORY>vin04</CATEGORY>

 <H2>Πελοπόννησος. Διεκδικούν πολλοί το χρίσμα της ανανέωσης</H2>

<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ - ΣΠΥΡΟΣ ΤΑΡΟΥΣΗΣ -ΜΑΤΙΝΑ ΗΡΕΙΩΤΟΥ</AUTHOR>

ΜΕΣΣΗΝΙΑ 
ΔΥΟ ΕΙΝΑΙ ήδη οι διεκδικητές του νομαρχιακού
αξιώματος στη Μεσσηνία. Ο πρώτος είναι ο νυν νομάρχης, εκλεγμένος με τη Νέα
Δημοκρατία, κ. Παναγιώτης Φωτέας. Μετά την περιπέτεια που είχε αντιμετωπίσει
πέρυσι με την υγεία του (έκανε επέμβαση μπάι πας) πολλοί ­ ιδίως μέσα από τον
δικό του συνδυασμό ­ είχαν θεωρήσει ότι ο κ. Φωτέας επρόκειτο να αποσυρθεί στο
τέλος της τρέχουσας τετραετίας. Ωστόσο, πριν από περίπου ενάμιση μήνα, όταν η
αντιπολίτευση που αντιμετωπίζει από τους δικούς του συμβούλους τον οδήγησε
στην υποβολή παραίτησης, η οποία δεν έγινε δεκτή από τον περιφερειάρχη, ο κ.
Φωτέας ξεκαθάρισε ότι θα είναι και πάλι υποψήφιος νομάρχης, ακόμη και χωρίς το
κομματικό χρίσμα. Ωστόσο, βλέψεις για το αξίωμα του νομάρχη Μεσσηνίας φαίνεται
πως έχει και ο πλειοψηφήσας νομαρχιακός σύμβουλος της παράταξης του κ. Φωτέα,
κ. Π. Κάρκαζης, που όμως δεν έχουν εκφρασθεί ποτέ επίσημα. 
Ο δεύτερος
διεκδικητής του νομαρχιακού αξιώματος (από την πλευρά του ΠΑΣΟΚ αυτός) είναι ο
νυν νομαρχιακός σύμβουλος κ. Παναγιώτης Παπαδόπουλος. Ο κ. Παπαδόπουλος έχει
διατελέσει επί σειρά ετών γραμματέας της Ν.Ε. Μεσσηνίας του ΠΑΣΟΚ και είναι
μηχανολόγος στον ΟΣΕ. Ο κ. Παπαδόπουλος έχει εκφράσει την πρόθεσή του να είναι
υποψήφιος νομάρχης. Ωστόσο, δεν έχει ξεκαθαρίσει τη θέση του και τις προθέσεις
του ο κ. Θανάσης Φιλιππόπουλος, πρώην υπουργός και υποψήφιος νομάρχης με το
ΠΑΣΟΚ στις εκλογές του 1994. 
Στην περίπτωση, πάντως, που ο κ. Φιλιππόπουλος δεν θελήσει να
είναι και πάλι υποψήφιος, τότε ο νυν επικεφαλής του ΣΔΟΕ κ. Γιώργος
Κανελλόπουλος, συγκεντρώνει μεγάλες πιθανότητες να τεθεί αυτός επικεφαλής του
συνδυασμού του ΠΑΣΟΚ, αν φυσικά θελήσει να αφήσει το ΣΔΟΕ. 
Στον Δήμο
Καλαμάτας όλα δείχνουν ότι ο νυν δήμαρχος κ. Χρήστος Μαλαπάνης ­ που θεωρείται
επιτυχημένος ­ θα είναι και πάλι υποψήφιος. 
Όμως, τον τελευταίο καιρό
αρχίζει να επαναδραστηριοποιείται ο πρώην δήμαρχος, προερχόμενος από τη Ν.Δ.,
κ. Παναγής Κουμάντος. Μετά την ήττα του στις εκλογές του 1994, ο κ. Κουμάντος
είχε αποχωρήσει από τα κοινά και ασχολείται με τη συγγραφή ενός βιβλίου. Όμως,
τις τελευταίες εβδομάδες άρχισε να επαναδραστηριοποιείται, πράγμα που ίσως
δηλώνει την πρόθεσή του να επανέλθει. 
Στον Δήμο Μεσσήνης όλα δείχνουν ότι
ο εκλεγμένος με τη Νέα Δημοκρατία κ. Παύλος Πτωχός θα είναι και πάλι
υποψήφιος. Το ίδιο ισχύει και για τον κ. Ηλία Τσίγγανο, στην Κυπαρισσία. Και
αυτός είναι εκλεγμένος με τη Νέα Δημοκρατία. Υποψήφιος και πάλι θα είναι στην
Πύλο ο κ. Γιάννης Βρεττάκος, που εκλέγεται εδώ και πολλά χρόνια με τη Νέα
Δημοκρατία. Τέλος, υποψήφιος θα είναι και πάλι ­ κατά πάσα πιθανότητα ­ ο
γιατρός Δ. Σωτηρόπουλος, που εξελέγη με το ΠΑΣΟΚ, στα Φιλιατρά. 
ΗΛΕΙΑ 
Στον Νομό Ηλείας ο
σημερινός νομάρχης Θανάσης Ράλλης θα είναι ξανά υποψήφιος και ανεξάρτητος. 
Στο ΠΑΣΟΚ τρεις είναι οι υποψήφιοι για το χρίσμα, ο Λάμπρος Τσίκας, ο πρόεδρος
του ΤΕΔΚ Ηλείας Γεώργιος Αρβανίτης και ο καθηγητής, γραμματέας της νομαρχιακής
του ΠΑΣΟΚ Τάκης Δημητρουλόπουλος. 
Στον Δήμο Πύργου από τη Νέα Δημοκρατία
θα είναι ξανά υποψήφιος ο σημερινός δήμαρχος Γεώργιος Δημητρακόπουλος, ενώ στο
ΠΑΣΟΚ η μόνη μέχρι τώρα υποψηφιότητα είναι του Λάμπη Μπράμου. 
ΛΑΚΩΝΙΑ 
Στον Νομό Λακωνίας υποψήφιος νομάρχης του ΠΑΣΟΚ θα είναι μία γυναίκα που είχε
επιτυχημένη θητεία σε αυτό το πόστο παλιότερα, η καθηγήτρια κ. Αναστασία
Κανελλοπούλου. 
Από τη Νέα Δημοκρατία πιθανότερος υποψήφιος είναι ο κ. Γρ.
Αποστολάκος. 
Στον Δήμο της Σπάρτης πιθανότερος υποψήφιος του ΠΑΣΟΚ είναι ο
αρχιτέκτονας Γεωργ. Γιαξόγλου και από τη Ν.Δ. ο Δημ. Ματάλας. 
Στον Δήμο
Γυθείου μοναδική υποψηφιότητα, προς το παρόν, φαίνεται εκείνη του δικηγόρου
Γιώργου Μητσάκου με το ΠΑΣΟΚ. 
Αδιευκρίνιστη είναι η εικόνα για τους
υπόλοιπους δήμους του νομού. 
ΑΡΚΑΔΙΑ 
Η προσπάθεια για ανανέωση στην Αρκαδία φαίνεται να
σκοντάφτει στην επιμονή των παλαιότερων υποψηφίων που επιθυμούν να είναι ξανά
επικεφαλής των συνδυασμών στα δύο μεγαλύτερα κόμματα. 
Από το ΠΑΣΟΚ, στον
Δήμο της Τρίπολης φαίνεται να διεκδικούν το χρίσμα ο Θεόδωρος Σεχιώτης και ο
Σάββας Σαββάκης από τους νεώτερους. 
Όσον αφορά τη Νέα Δημοκρατία, ο Δημ.
Κωνσταντόπουλος θα είναι ξανά υποψήφιος δήμαρχος. 
Στις νομαρχιακές εκλογές
στο ΠΑΣΟΚ ξεχωρίζουν ο Δημ. Δαββέτας, ο Γεώργιος Παπαηλιού, αλλά και ο
γραμματέας της Οργάνωσης Δημ. Πανταζόπουλος. 
Στη Νέα Δημοκρατία σίγουρη
είναι η υποψηφιότητα του νομάρχη σήμερα Παναγ. Γιαννόπουλου. 
ΑΡΓΟΛΙΔΑ 
Αρκετά στελέχη του ΠΑΣΟΚ διεκδικούν το χρίσμα στις δημοτικές, αλλά και
νομαρχιακές εκλογές. 
Για τον Δήμο Ναυπλίου προβάλλουν τα ονόματα των
δικηγόρων Κωνσταντίνου Τσιόβρα και Παναγ. Γεωργή. 
Στη Ν. Δημοκρατία
σίγουρη είναι η υποψηφιότητα του πρώην δημάρχου Γιώργου Τσούρνου, που είχε
παραιτηθεί από το αξίωμα για να αποτύχει τελικά να εκλεγεί βουλευτής. 
Στις
νομαρχιακές, στο ΠΑΣΟΚ υποψήφιοι είναι ο Νικολ. Καράμπης, ο Ιωάν. Δημάκης,
αλλά επικρατέστερος φαίνεται ο Τάσος Σαλεσιώτης. 
Στη Νέα Δημοκρατία
«φαβορί» είναι ο σημερινός νομάρχης Δημ. Σαραβάκος. 
* Οι υποψηφιότητες για
τον Νομό Κορινθίας δημοσιεύτηκαν στο φύλλο της Τρίτης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15830N142</ED>
<ID>
ID:166885

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N14&aa=2</URL></REF>


Article

<CATEGORY>vin04</CATEGORY>

 <H2>Στρατηγική επιλογή η διοικητική αποκέντρωση</H2>
<H2></H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΔΥΣΚΟΛΙΕΣ αντιμετώπισε χθες στη Βουλή ο υπουργός
Εσωτερικών και Δημόσιας Διοίκησης Αλέκος Παπαδόπουλος, όταν η Ν.Δ. έθεσε θέμα
αντισυνταγματικότητας του νομοσχεδίου για την ανασυγκρότηση της διοίκησης της
Περιφέρειας και της Τοπικής Αυτοδιοίκησης ­ καταψηφίσθηκε η πρόταση της
αντιπολίτευσης ­ αλλά και όταν ορισμένοι βουλευτές του ΠΑΣΟΚ άσκησαν κριτική.

Ωστόσο, ο υπουργός κέρδισε την ψηφοφορία που έγινε για τα περί
«αντισυνταγματικότητας του νομοσχεδίου». Και όταν έκλεισε την ομιλία του με τη
φράση «δεν χρειάζονται αναλύσεις και εξηγήσεις πως πρέπει να φτιάξουμε κράτος
­ αυτό είναι απλό αξίωμα λογικής και αξίωση του λαού μας», χειροκροτήθηκε
θερμά από τους βουλευτές του ΠΑΣΟΚ, ενώ ακόμη και βουλευτές της αντιπολίτευσης
δήλωναν αργότερα, ότι πέραν της διαφωνίας τους, τους προβλημάτισε σοβαρά ο
υπουργός με την τοποθέτησή του. 
Σκληρή κριτική, ωστόσο, δέχθηκες χθες και
ο πρόεδρος της Βουλής Απόστολος Κακλαμάνης ­ δεν ήταν στην αίθουσα ­ από τον
βουλευτή κ. Βασίλη Κεδίκογλου, ο οποίος είπε ότι ως υπουργός Εργασίας
κατέστρεψε την ελληνική οικονομία, ότι διέλυσε τις μικρομεσαίες επιχειρήσεις
δημιουργώντας στρατιές ανέργων και ότι χαρακτηρίζεται από «νεποτισμό,
φαβοριτισμό και οικογενειοκρατία». 
Κατά τ' άλλα οι κ.κ. Κεδίκογλου και
Κηπουρός του ΠΑΣΟΚ δεν ψηφίζουν το νομοσχέδιο, ενώ άλλοι δύο βουλευτές οι κ.κ.
Τσιώκας και Τσούρας εξέφρασαν επιφυλάξεις. Ο υπουργός πάντως αντέτεινε ότι
«για την κυβέρνηση, η διοικητική αποκέντρωση αποτελεί βασική στρατηγική
επιλογή για το μοντέλο διοίκησης τη χώρας και συνιστά αρχή ανασυγκρότησης του
κράτους». 
Και αναφερόμενος στο θέμα της συνένωσης κοινοτήτων και δήμων,
είπε χαρακτηριστικά ότι αν αυτές περιμένουμε να γίνουν εκουσίως δεν πρόκειται
να γίνουν ούτε μετά... τριάντα χρόνια. 
Τέλος, οι βουλευτές του ΚΚΕ, του
ΣΥΝ και του ΔΗΚΚΙ επέκριναν τον υπουργό και κατά τη χθεσινή συνεδρίαση ότι
αντί της αποκέντρωσης επιτυγχάνεται με το νομοσχέδιο η συγκέντρωση στο κράτος
εξουσιών. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15830N143</ED>
<ID>
ID:166886

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N14&aa=3</URL></REF>


Article

<CATEGORY>vin04</CATEGORY>

 <H2>Ποιοι εμφανίζονται ως φαβορί στην Ήπειρο</H2>

<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

ΔΕΝ ΕΧΕΙ ξεκαθαρίσει το τοπίο των υποψηφιοτήτων στους Νομούς
Άρτας, Θεσπρωτίας και Πρέβεζας, παρ' ότι υπάρχουν μερικά «φαβορί» στους Δήμους
και τις Νομαρχίες. 
Στην Πρέβεζα ο νυν δήμαρχος Δημήτρης Ταμπούρης (ΠΑΣΟΚ)
θα είναι και πάλι υποψήφιος, ενώ από τον ίδιο χώρο ακούγεται και το όνομα του
Δημήτρη Λούπα. Από τη Ν.Δ. και τα άλλα κόμματα υπάρχει «πέπλος μυστηρίου» ή
πρόβλημα στην πρόταση υποψηφίου μέχρι τώρα. 
Για τη Νομαρχιακή Αυτοδιοίκηση
ο νυν νομάρχης Δημήτρης Τσουμάνης (Ν.Δ.) θα είναι και πάλι υποψήφιος, ενώ
ακούγεται και το όνομα του πρώην δημάρχου Νίκου Γιαννούλη από τον Συνασπισμό
στον οποίο είναι και μέλος της Κ.Ε. 
Στην Άρτα, ο νυν δήμαρχος Κώστας Βάγιας (Ν.Δ.) θα είναι
πάλι υποψήφιος, ενώ από το ΠΑΣΟΚ εμφανίζεται το όνομα του Γιάννη Θεοδώρου. Από
τα μέχρι τώρα στοιχεία, αυτόνομα κατέρχονται ΣΥΝ και ΚΚΕ... Από το πρώτο
επικρατέστερα είναι τα ονόματα των Ανδρέα Οικονόμου και Γιώργου Τσίκου. Από το
δεύτερο, ο Χρ. Αναγνώστου. Στη Νομαρχία ο Χρ. Παπαγεωργίου, νυν νομάρχης
(ΠΑΣΟΚ), θα είναι πάλι υποψήφιος ενώ από τη Ν.Δ. συζητούνται τα ονόματα των
Βασ. Τσίρκα και Κώστα Καζναφέρη. 
Ο Θωμάς Πάνιος (Ν.Δ.) θα είναι και πάλι
υποψήφιος δήμαρχος στην Ηγουμενίτσα, χωρίς να υπάρχουν μέχρι τώρα επικεφαλής
συνδυασμών άλλων κομμάτων. 
Στη Νομαρχία ο νυν νομάρχης Νίκος Τσώνης
(ΠΑΣΟΚ) θεωρείται από τώρα από τους Θεσπρωτούς φαβορί για την επανεκλογή του.

* Ονόματα, διεργασίες και υποψηφιότητες για τη Νομαρχία και τους δήμους
των Ιωαννίνων δημοσιεύθηκαν στο φύλλο της Τρίτης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15830N151</ED>
<ID>
ID:166887

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N15&aa=1</URL></REF>


Article

<CATEGORY>vin04</CATEGORY>

 <H2>Ο δήμαρχος Ιωαννίνων</H2>

ΑΠΟ ΤΟΝ κ.
Λευτέρη Γκλίναβο, δήμαρχο Ιωαννίνων, λάβαμε την παρακάτω επιστολή: 
«Κύριε
Διευθυντά, 
Στο φύλλο της έγκριτης εφημερίδας σας στις 6 Μαΐου 1997, της
οποίας είμαι καθημερινός αναγνώστης από πολλών ετών και στις σελίδες 12 και 13
με τίτλο "Δημοτικές και Νομαρχιακές εκλογές" διάβασα το ρεπορτάζ του
ανταποκριτή σας στα Γιάννινα, κ. Γιώργου Κυρούση, που έφερε τον τίτλο "Πολλοί
οι μνηστήρες για τη δημαρχία Ιωαννίνων". 
Δεν κατανοώ την κρίση του
ανταποκριτή σας, ο οποίος αναφερόμενος στο πρόσωπό μου κάνει λόγο για "κλίμα
το οποίο δεν είναι ιδιαίτερα θετικό". 
Σας είναι γνωστό ότι έχω εκλεγεί δύο
φορές βουλευτής στο νομό Ιωαννίνων με το ψηφοδέλτιο του ΠΑΣΟΚ και στις
προηγούμενες εθνικές εκλογές οι συμπολίτες μου με τίμησαν με πάνω από 14.000
ψήφους, ενώ για πρώτη φορά, μετά από πολλά χρόνια, στις δημοτικές εκλογές του
1994 το ΠΑΣΟΚ κέρδισε αμιγώς το δήμο με την παράταξη της οποίας είμαι
επικεφαλής. 
Εξάλλου, στις πρόσφατες εκλογές για την ανάδειξη νέων Δ.Σ. στα
συνοικιακά συμβούλια της πόλης, στις 15 Δεκεμβρίου 1996, η δημοτική παράταξη,
της οποίας έχω την τιμή να ηγούμαι, θριάμβευσε και αυτό αποτελεί την καλύτερη
και ασφαλέστερη δημοσκόπηση και μάλιστα ακριβώς στη μέση της θητείας μας».

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15830N152</ED>
<ID>
ID:166888

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N15&aa=2</URL></REF>


Article

<CATEGORY>vin04</CATEGORY>

 <H2></H2><H2>Ο επόμενος αιώνας ανήκει στον Μαρξ</H2>
<H2></H2>
<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

Και πάλι, μετά το τελευταίο
συνέδριο, επικεφαλής της ΚΝΕ ο Νίκος Σοφιανός. Θεωρεί την υπόθεση του
σοσιαλισμού «αναγκαία απαίτηση της εποχής μας». Πιστεύει ότι στην Ευρώπη του
Μάαστριχτ «οι λαοί βρίσκονται στην αντεπίθεση για να ζήσουμε τις πιο όμορφες
ημέρες μας». Κρίνει ότι ο επόμενος αιώνας ανήκει στον Μαρξ και προσδιορίζει
την ταυτότητα του «εκσυγχρονισμού» ως επίθεση στο παρόν και το μέλλον μας. 
ΓΕΝΝΗΘΗΚΕ: 1965, Λεχαινά Ηλείας 
ΕΝΑΣ ΣΤΙΧΟΣ ΠΟΥ ΤΟΝ
ΕΚΦΡΑΖΕΙ: «Μα χτες μες στην πορεία περνούσες γελαστός» 
ΒΙΒΛΙΟ ΠΟΥ ΤΟΝ ΕΝΤΥΠΩΣΙΑΣΕ: «Ο Δημοκρατικός Στρατός στη Ρούμελη» 
ΤΑΙΝΙΑ: Ο
ταχυδρόμος 
ΒΛΕΠΕΙ ΣΤΗΝ TV: Ντοκιμαντέρ 
ΔΑΚΡΥΣΕ: Γελάμε και δακρύζουμε
συχνά 
ΑΝΤΙΚΡΥΖΕΙ ΤΟ ΜΕΛΛΟΝ: Με σιγουριά και αισιοδοξία 
ΞΕΚΙΝΑΕΙ ΤΗ
ΜΕΡΑ ΤΟΥ: Με τον «Ριζοσπάστη» 
ΕΡ.: Σοσιαλισμός, έργο εμπιστοσύνης και
πράξη τόλμης; 
ΑΠ.: Αληθινή, ωραία, αναγκαία απαίτηση της εποχής μας. 
ΕΡ.: ΚΝΕ του σήμερα, ΚΝΕ του χθες; 
ΑΠ.: ΚΝΕ γερή και μαζική, τώρα και
πάντα στην πρώτη τη γραμμή. 
ΕΡ.: Στα χρόνια της TV «αντέχει» η πολιτική
σκέψη; 
ΑΠ.: «Από τις νέες κεραίες ήρθαν οι παλιές βλακείες. Η αλήθεια
απλώνεται από στόμα σε στόμα». 
ΕΡ.: Στην Ευρώπη του Μάαστριχτ, οι
εργατικοί αγώνες; 
ΑΠ.: Οι λαοί στην αντεπίθεση για να ζήσουμε τις πιο
όμορφες ημέρες μας. 
ΕΡ.: Η ΚΝΕ έχει ανάγκη «καινούργια σοσιαλιστική
συνείδηση»; 
ΑΠ.: Έχουμε ανάγκη να γνωρίσουμε καλά τη σύγχρονη κοσμοθεωρία
μας, τον μαρξισμό-λενινισμό. 
ΕΡ.: Το όραμα της νέας γενιάς; 
ΑΠ.: «Ο
αυτοκινητόδρομος Αθήνας - Θεσσαλονίκης», (απάντηση του Σημίτη σε αντίστοιχη
ερώτηση). 
ΕΡ.: Η «στρατευμένη σκέψη» είναι, και πόσο, ελεύθερη; 
ΑΠ.:
Όταν αγωνίζεται με τη σημαία της αλήθειας και του δίκιου, που είναι πάντα
κόκκινη. 
ΕΡ.: Για την ΚΝΕ ισχύει πάντα το «πρώτοι στις σπουδές, πρώτοι
στους αγώνες»; 
ΑΠ.: Να μαθαίνουμε, να μαθαίνουμε, να μαθαίνουμε! 
ΕΡ.:
«Εκσυγχρονισμός» ­ η ταυτότητά του με τρεις λέξεις; 
ΑΠ.: Επίθεση στο παρόν
και στο μέλλον μας. 
ΕΡ.: Γκρεμίστηκαν τα όνειρα μαζί με τον «υπαρκτό
σοσιαλισμό»; 
ΑΠ.: Τα όνειρα δεν ανατρέπονται, εκδίκηση θα πάρουν. 
ΕΡ.:
Είναι επίκαιρος ο Μαρξ; 
ΑΠ.: Ο επόμενος αιώνας είναι δικός του. 
ΕΡ.:
Νόμος είναι το δίκιο του εργάτη; 
ΑΠ.: Δεν φτάνει να το λες. Το δίκιο σου
δεν το ζητάς, το παίρνεις. 
ΕΡ.: Ν. Σοφιανός ίσον; 
ΑΠ.: Γραμματέας του
Κ.Σ. της ΚΝΕ. 
ΕΡ.: «Το γιαπί κάνει τους άντρες, το πηλοφόρι, το
μυστρί...»; 
ΑΠ.: «Οικοδόμοι κι εργάτες της νέας ζωής, χέρι χέρι της Γης οι
λαοί» (από τον ύμνο της ΚΝΕ). 
ΕΡ.: Ελλάδα, 1997. Οι «σύντροφοι της άλλης
πλευράς»; 
ΑΠ.: Οι απέναντι. 
ΕΡ.: «Η καρδιά μας τουφεκίζεται κάθε μέρα»
στο... 
ΑΠ.:... στο Πέραμα, στην Αλβανία, στην Τουρκία... 
ΕΡ.: Φοβάσθε
«κείνον που στήριξε την πίστη πάνω στην ελπίδα»; 
ΑΠ.: Μονάχα εκείνον που
στηρίζει την ελπίδα σε σάπια ιδανικά. 
ΕΡ.: Η ιστορία ξαναγράφεται σήμερα;

ΑΠ.: Γράφεται κάθε μέρα από την πάλη των λαών. 
ΕΡ.: «Αρχεία
Καραμανλή», στόχος; 
ΑΠ.: Η μύτη, τα μάτια και η μνήμη μας. 
ΕΡ.: «ΚΚΕ,
το κόμμα σου λαέ»; 
ΑΠ.: Οκτώ δεκαετίες αγώνων, θυσιών, πάντα μπροστά. 
ΕΡ.: Δημοκρατικός συγκεντρωτισμός σημαίνει; 
ΑΠ.: Μαζί συζητάμε, μαζί
αποφασίζουμε, μαζί υλοποιούμε. 
ΕΡ.: Ζούμε σε μιαν αντιηρωική εποχή; 
ΑΠ.: Ζούμε στην εποχή της ηρωικής καθημερινότητας. 
ΕΡ.: Μπολιάζει, πλέον,
το ΚΚΕ τον κόσμο της εργασίας με τον πολιτισμό; 
ΑΠ.: Μπολιάζει και τον
κόσμο του πολιτισμού με τους ανθρώπους της δουλειάς. 
ΕΡ.: Στην αγάπη είμαι
κνίτης; 
ΑΠ.: Κνίτες σε όλα, όχι μόνο στην αγάπη. 
ΕΡ.: Χαρίλαος
Φλωράκης. Με τρεις λέξεις; 
ΑΠ.: Τρεις λέξεις δεν φτάνουν για όσα έχεις να
πεις στο μυαλό και την καρδιά σου. 
ΕΡ.: Κ. Σημίτης... 
ΑΠ.: Ευρωπαίος
υπάλληλος, σε αγορά εργασίας ευέλικτη κι ανταγωνιστική. 
ΕΡ.: Νίκος
Κωνσταντόπουλος... 
ΑΠ.: Αυτό που λένε όλοι: άντε και υπουργός. 
ΕΡ.:
Μίκης Θεοδωράκης... 
ΑΠ.: «Στρατευμένα» τραγούδια ενός μεγάλου δημιουργού.

ΕΡ.: «Θα ξανανθίσουν της αμυγδαλιάς οι κλώνοι;». 
ΑΠ.: «Στην Αθήνα μες
στο κέντρο δυναμώνει αυτό το δέντρο». 
ΕΡ.: 7ο Συνέδριο τι; 
ΑΠ.:
Νεανική αντεπίθεση στον ιμπεριαλισμό, με το ΚΚΕ για τον Σοσιαλισμό! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15830N161</ED>
<ID>
ID:166889

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N16&aa=1</URL></REF>


Article

<CATEGORY>vin06</CATEGORY>

 <H5>ΜΕ
ΠΡΩΤΟΒΟΥΛΙΑ ΕΚΠΑΙΔΕΥΤΙΚΩΝ ΣΕ ΔΙΑΦΟΡΕΣ ΠΕΡΙΟΧΕΣ</H5>
<H2>Και νηπιαγωγεία στο Ίντερνετ</H2>

<AUTHOR>ΝΙΚΟΣ ΜΑΣΤΟΡΑΣ</AUTHOR>

<H3></H3>Η Χριστίνα, ο Αποστόλης, η Μαριλένα, ο Μιχάλης, ο Νίκος, ο
Βαγγέλης, ο Δημήτρης και τα άλλα 55 παιδιά του 2ου Νηπιαγωγείου Ν. Φαλήρου,
είναι από τα πρώτα... κυβερνονήπια της χώρας! 
ΔΕΝ ΕΧΟΥΝ κλείσει τα 5 τους
χρόνια και τα περισσότερα δεν ξέρουν ακόμα να συλλαβίσουν τη λέξη «Ίντερνετ»
και ούτε, φυσικά, αντιλαμβάνονται την έννοια, τις δυνατότητες και τη
χρησιμότητα του διαδικτύου. Αλλά ξέρουν ότι τους αρέσει «το κόκκινο και το
κίτρινο χρώμα στα σχεδιάκια της οθόνης», μαθαίνουν να κάνουν «κλικ» με το
ποντίκι, να ζωγραφίζουν ανθρωπάκια, να επικοινωνούν με Ελληνόπουλα της
διασποράς, αλλά και με νήπια από διάφορες χώρες του κόσμου για τα προβλήματα
και τις χαρές του... μωρουδόκοσμου (οι δασκάλες τους, βέβαια, μεταφράζουν από
τα αγγλικά), να κάνουν τεστάκια για παιδιά προσχολικής ηλικίας, να μαθαίνουν
τις πρώτες τους αγγλικές λεξούλες. 
Τα νήπια, λοιπόν, παρά τις τεχνικές
ελλείψεις του σχολείου τους, που διαθέτει μόνο έναν ­ και παλιό ­ υπολογιστή
για τα 370 παιδιά δημοτικού και νηπιαγωγείου, εξοικειώνονται σιγά-σιγά, έστω
και από λίγο κάθε φορά, με αυτό που θα κυριαρχήσει στο ενήλικο μέλλον τους. Το
χρωστούν στην πρωτοβουλία των δασκάλων τους, που με δικά τους μέσα και χωρίς
κάποια κεντρική υποστήριξη, έβαλαν το σχολείο στο Ίντερνετ (το κράτος μπορεί
να απουσίασε, αλλά οι παροχείς τους έδωσαν δωρεάν σύνδεση) και προσκαλούν
ακόμα και στα σπίτια τους ομάδες νηπίων, εκτός σχολικού ωραρίου και χωρίς
αμοιβή, γιατί εκεί έχουν καλύτερους υπολογιστές. 
Εκτός από το 2ο
Νηπιαγωγείο του Ν. Φαλήρου, υπάρχουν τουλάχιστον 2 ακόμα νηπιαγωγεία στην
Ελλάδα (το Μελεσών Κρήτης και το ­ ιδιωτικό ­ Μοντεσοριανής αγωγής,
ενδεχομένως και μερικά ακόμα) συνδεδεμένα στο Ίντερνετ, κάπου 20 δημοτικά και
περίπου 40 γυμνάσια-λύκεια. Για τις ηλεκτρονικές τους διευθύνσεις και τις ­
συχνά πολύ ενδιαφέρουσες ­ δραστηριότητες που αναπτύσσουν, μπορεί κανείς να
πάρει πληροφορίες στη διεύθυνση: http: //www. pedia. eexi. gr/. 
«Ψυχή» της
πρωτοβουλίας, ο δάσκαλος του ίδιου δημοτικού ­ επίσης «δικτυωμένου» ­ κ.
Δημήτρης Ψώρας, που με μια ομάδα συναδέλφων του και μαθητών από διάφορα
σχολεία, «έστησαν» τις ηλεκτρονικές σελίδες. Μαζί του, οι νηπιαγωγοί κυρίες
Ντίνα Μπαλιτσάρη και Νατάσσα Γούλα, επιχειρούν το έργο της εξοικείωσης των
νηπίων με τον κόσμο της σύγχρονης τεχνολογίας. Σε πρώτη επαφή, τα παιδιά
γνωρίζουν το Ίντερνετ διά μέσου των δασκάλων, που αναλαμβάνουν να στείλουν τα
μηνύματά τους σε παιδιά από άλλες χώρες και να τους επιστρέψουν τις
απαντήσεις. Κατόπιν, παρακολουθούν επισκέψεις σε μουσεία, κάνουν
τεστ-παιχνιδάκια ειδικά φτιαγμένα για παιδιά της ηλικίας τους, ζωγραφίζουν,
κ.λπ. 
Κι έτσι αύριο, που θα μπορούν πια και να συλλαβίσουν τη λέξη
«διαδίκτυο», θα καταλαβαίνουν καλύτερα και το νόημά της. Να είχαν και κάποια
υποστήριξη... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15830N171</ED>
<ID>
ID:166891

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N17&aa=1</URL></REF>


Article

<CATEGORY>vin06</CATEGORY>

 <H2>Στον αέρα οι εξετάσεις για τα Τμήματα Μουσικής</H2>
<H2></H2>
ΣΤΟΝ «ΑΕΡΑ» βρίσκονται οι προσεχείς Πανελλήνιες Εξετάσεις για
εισαγωγή στα Τμήματα Μουσικών Σπουδών των ΑΕΙ, ύστερα από απόφαση του
Συμβουλίου της Επικρατείας, με την οποία ζητείται να προβλεφθεί ενιαίος τρόπος
εξέτασης των υποψηφίων για το ειδικό μάθημα της υπαγόρευσης μουσικού κειμένου.

Το Ανώτατο Διοικητικό Δικαστήριο (ΣΤ' Τμήμα) με τη χθεσινή απόφασή του
έκρινε ότι η διαδικασία εξέτασης που ακολουθείται σήμερα για το συγκεκριμένο
μάθημα είναι αντισυνταγματική. Και δικαίωσε αποτυχούσα υποψήφια στις περυσινές
εξετάσεις για το Τμήμα Μουσικών Σπουδών στο Ιόνιο Πανεπιστήμιο (Κέρκυρα). 
Έως τώρα το μουσικό κείμενο στο οποίο εξετάζονταν οι υποψήφιοι ήταν
διαφορετικό ανά ομάδα υποψηφίων, παιζόταν από διαφορετικό εκτελεστή (πιανίστα)
και η εξέταση γινόταν και σε διαφορετικές ώρες για κάθε ομάδα. 
Σύμφωνα με
την απόφαση του ΣτΕ (1657/97), η διαδικασία αυτή είναι αντισυνταγματική, καθώς
αντίκειται στην αρχή της ίσης μεταχείρισης των υποψηφίων. 
Κατά το ΣτΕ,
επιβάλλεται το μουσικό κείμενο να είναι ίδιο για όλους τους υποψηφίους, να
εκτελείται από τον ίδιο πιανίστα και οι εξετάσεις να διεξάγονται την ίδια ώρα.

Με την απόφαση ακυρώθηκε το αποτέλεσμα των εξετάσεων για την προσφεύγουσα
υποψήφια και δημιουργείται πρόβλημα για τις προσεχείς εξετάσεις, καθώς τώρα το
υπουργείο Παιδείας θα πρέπει να προχωρήσει σε ρύθμιση και να καθιερώσει ­ παρά
τα όποια λειτουργικά προβλήματα συνεπάγεται αυτό ­ ενιαίο τρόπο εξέτασης του
συγκεκριμένου μαθήματος. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15830N172</ED>
<ID>
ID:166892

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N17&aa=2</URL></REF>


Article

<CATEGORY>vin02</CATEGORY>

 <H5>Ιστορίες για
μωρά</H5>
<H2>Σε πρώτο ενικό</H2>

<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΕΙΜΑΙ από τους ­ τυχερούς, πιστεύω ­ ανθρώπους, που η
επαφή τους με την Ιστορία δεν ξεκίνησε όταν έπιασαν το πρώτο, σχολικό συνήθως,
βιβλίο στα χέρια τους ­ ξεκίνησε μέσα στο σπίτι, από τη «βιωματική μεταφορά
ιστορικής γνώσης» που επιχειρούν οι γονείς εκείνοι οι οποίοι δεν σπεύδουν να
προστατεύσουν αφελώς τους νεοσσούς τους από την «κακή πραγματικότητα» της
πατρίδας. Έτσι, μολονότι αγέννητη, βρέφος ή νήπιο, τα χρόνια εκείνα που
οδήγησαν στη χούντα, δεν χρειάστηκα ­ ούτε περίμενα ­ τα αρχεία οποιουδήποτε
για να μάθω τι συνέβη. Ήξερα ότι η εφημερίδα έπρεπε να αγοράζεται με
προφυλάξεις. Ότι ο μπαμπάς ήταν τυχερός που είχε δουλειά ­ διότι παντού του
ζητούσαν εκείνο το πιστοποιητικό φρονημάτων. Ότι απαγορευόταν να λέμε ότι
είμαστε αριστεροί ­ για κομμουνιστές δεν το συζητούμε ­ διότι θα μας έκαναν
κακό. Ότι κάποτε θα ερχόταν μια άλλη εποχή, που θα τη λένε δημοκρατία, και
τότε θα μπορούμε να λέμε ό,τι θέλουμε. Ήξερα ακόμη ποιοι ήταν υπεύθυνοι γι'
αυτό ­ αυτοί που τώρα υποστηρίζουν ότι είναι... βασιλιάδες, αυτοί που λένε ότι
δεν γνώριζαν για καμιά βία και νοθεία (μήπως δεν ήξεραν και για τα ξερονήσια;)
κι αυτοί που με κάθε σοβαρότητα βγαίνουν στα κανάλια για να πουν ότι, προς
Θεού, ποτέ δεν ζήτησαν δικτατορία, απλώς μια αναστολή άρθρων του Συντάγματος,
αφού είχαν... πληροφορίες περί σχεδίων βιαίας κατάληψης της εξουσίας (από τους
«κόκκινους» εννοείται). Χάρη στη βιωματική σχέση με την Ιστορία, λοιπόν, τολμώ
να πω ότι τίποτε από όσα ακούσθηκαν τις τελευταίες ημέρες περί εκείνης της
μαύρης για την Ελλάδα εποχής δεν με εκπλήσσει. Για το μόνο που στιγμές στιγμές
αναρωτιέμαι, είναι για αυτή την περιρρέουσα αβάστακτη ελαφρότητα ορισμένων,
που θέλουν να αντιμετωπίσουν με σοβαρότητα κάποιους που βαρύνονται με
εγκλήματα. Όπως και να 'χει, χαίρομαι που εγώ τουλάχιστον δεν χρειάζεται να
δώσω στο μωρό μου, μαζί με το γάλα, και την αίσθηση μιας τραγικής
πραγματικότητας... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15830N173</ED>
<ID>
ID:166893

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N17&aa=3</URL></REF>


Article

<CATEGORY>vin06</CATEGORY>

 <H5>ΜΕ ΤΟΝ
ΕΦΙΑΛΤΗ ΤΗΣ ΑΛΒΑΝΙΚΗΣ ΜΑΦΙΑΣ ΖΟΥΝ ΟΙ ΚΑΤΟΙΚΟΙ ΤΟΥ ΝΗΣΙΟΥ ΠΟΥ ΕΚΠΕΜΠΟΥΝ SOS
</H5><H2>Πήραν τα όπλα στην Κέρκυρα</H2>

<AUTHOR>ΔΗΜΗΤΡΗΣ ΤΖΑΘΑΣ</AUTHOR>

<H3></H3>Η ΠΕΡΙΠΤΩΣΗ του Ρουσέτου
Δαμίγου είναι η πιο πρόσφατη, καθώς, μόλις πριν από δύο μέρες τα σκάφη που
νοικιάζει αποτέλεσαν στόχο των Αλβανών λαθρεμπόρων. 
Ήταν ξεμερώματα της
περασμένης Τρίτης, όταν ο Δαμίγος άκουσε τα έντονα γαβγίσματα του λυκόσκυλου -
φύλακα να τον ειδοποιούν πως κάτι δεν πήγαινε καλά. Στον μικρό όρμο του
Κομμένου, σε μια ιδεώδη καταπράσινη παραλία, ανάμεσα σε μεγάλες τουριστικές
μονάδες, λίγα χιλιόμετρα βόρεια της πόλης, ο ίδιος ζει τους καλοκαιρινούς
μήνες σ' ένα τροχόσπιτο, νοικιάζοντας ταχύπλοα σε τουρίστες. Στα πρώτα
γαβγίσματα πετάχτηκε έξω και άναψε τον προβολέα προς την κατεύθυνση της
θάλασσας: «Εκεί, καμιά 40αριά μέτρα από την ακτή, πίσω ακριβώς από την
πλατφόρμα όπου δένω τα σκάφη μου, είδα κάτι σκιές πάνω σ' ένα φουσκωτό. Τους
φώναξα κι αμέσως άρχισαν να με γαζώνουν με ριπές. Κάποιες σφαίρες πέρασαν
ξυστά δίπλα μου και καρφώθηκαν στο τροχόσπιτο. Άρπαξα την καραμπίνα μου και
τους πυροβόλησα. Ευτυχώς, απομακρύνθηκαν. Αλλά μετρώ τις ώρες, περιμένοντας
την επόμενη επίθεση». 
Η βορειοανατολική πλευρά του νησιού της Κέρκυρας,
άκρως αναπτυγμένη τουριστικά, εμφανίζει το μεγαλύτερο πρόβλημα σε σχέση με τις
επιδρομές των Αλβανών μαφιόζων, καθώς οι ακτές σε άλλα σημεία απέχουν 5-6
μίλια από τη γειτονική χώρα, αλλά σε μερικές τοποθεσίες η απόσταση δεν ξεπερνά
τα 2 ναυτικά μίλια! Η κατάσταση τους τελευταίους μήνες επιδεινώνεται
καθημερινά. Κάποτε οι κάτοικοι είχαν να κάνουν με ερασιτέχνες ­ που σε πολλές
περιπτώσεις ήταν και άοπλοι ­ ενώ τώρα έρχονται αντιμέτωποι με αποφασισμένους
επαγγελματίες, οπλισμένους με βαρέα όπλα! 
ΑΚΟΥΓΟΝΤΑΙ ΡΙΠΕΣ 
Τις
νύχτες, οι ριπές των Καλάσνικοφ από την απέναντι πλευρά ακούγονται στις
ελληνικές παραλίες. «Δεν είναι τίποτα. Απλώς οι Έλληνες στρατιώτες πυροβολούν
στον αέρα για να τρομάξουν τους λαθρομετανάστες», καθησυχάζουν τους τουρίστες
οι επαγγελματίες της περιοχής. Κι όμως, οι ίδιοι, με το που πέφτει το σκοτάδι,
κυριεύονται από την αγωνία για τις επόμενες ώρες. Τα συναισθήματά τους
μοιάζουν με δίπολο. Από τη μια το άγχος μιας ενδεχόμενης επίθεσης και από την
άλλη η δικαιολογημένη συστολή και η προσπάθεια διατήρησης των χαμηλών τόνων,
ώστε να μη διαταραχθεί η τουριστική περίοδος του νησιού. «Ένας Θεός ξέρει πόσο
κινδυνεύουμε. Ιδιαίτερα εμείς, που ξανοιγόμαστε ως και 20 μίλια στο πέλαγος
για μια καλή ψαριά. Άλλες φορές, κτυπούν τα δίχτυα μας. Άλλοτε κλέβουν κανένα
καΐκι μας. Αναγκαζόμαστε να βγαίνουμε πολλοί μαζί για βοήθεια. Και βέβαια,
όλοι οπλισμένοι». Ο επαγγελματίας ψαράς, Γιάννης Μπούπκος από την Κασσιόπη,
κάθε πρωί μπαλώνει τις τρύπες στα δίχτυα του από τις επιθέσεις των μαφιόζων.
Κι άλλοτε τρέχει στους αστυνομικούς σταθμούς της ευρύτερης περιοχής, για να
καταγγείλει μαζί με συναδέλφους του κλοπή βάρκας ή μηχανής. 
Η κωμόπολη της
Κασσιόπης την ημέρα φαίνεται σαν μια συνηθισμένη λουτρόπολη. Στις καφετέριες
και στα εστιατόρια οι τουρίστες απολαμβάνουν τον μεσογειακό ήλιο. Οι κάτοικοι,
όμως, που περιμένουν πώς και πώς τους καλοκαιρινούς μήνες, φοβούνται. Δεν
είναι λίγοι εκείνοι, που πίσω από τις πόρτες των σπιτιών τους ή κάτω από τους
πάγκους των καταστημάτων τους φυλάνε μια καραμπίνα ή ένα δίκαννο. 
«Την
προηγούμενη φορά, μπήκαν στο μαγαζί τη νύχτα και μου πήραν την ταμειακή
μηχανή. Κάποιοι, τους πήραν είδηση και τους κυνήγησαν. Μόλις είδαν ότι δεν
υπήρχαν χρήματα στο συρτάρι, πέταξαν τη μηχανή στην παραλία, επιβιβάστηκαν σ'
ένα ταχύπλοο και εξαφανίστηκαν απέναντι. Πού να προλάβει το Λιμενικό να τους
κυνηγήσει; Οι Άγιοι Σαράντα είναι μόλις δύο μίλια μακριά. Σ' ελάχιστα λεπτά
της ώρας επιστρέφουν στη βάση τους». Ο Βασίλης Κουτσούρης, ιδιοκτήτης
εστιατορίου στην παραλία της Κασσιόπης, δεν ήταν η πρώτη φορά που δέχθηκε την
επίθεση της αλβανικής μαφίας. Πριν από λίγο καιρό του έκλεψαν ένα σκάφος με
μεγάλη εξωλέμβια μηχανή, αξίας περίπου δύο εκατομμυρίων δραχμών. Έχει πλέον
φτάσει στο σημείο να σκέφτεται πως τη μοιραία στιγμή δεν θα πυροβολήσει, αλλά
θα τους αφήσει να πάρουν ό,τι θελήσουν. 
Τον έλεγχο, πια, μέχρι να έρθει η
επίσημη βοήθεια, τον ανέλαβαν οι κάτοικοι. 
Οι δύο εταιρείες «σεκιούριτι»
που λειτουργούν στην πόλη και απασχολούν γύρω στα 40 άτομα έχουν ως κύριο
μέλημά τους να προστατεύουν κεντρικά καταστήματα της πόλης. Στις τουριστικές
περιοχές, την τελευταία περίοδο, έχουν αρχίσει να κάνουν δειλά-δειλά την
εμφάνισή τους άτομα ­ «άγνωστοι Έλληνες», όπως λένε οι κάτοικοι ­ που ζητούν
έναντι 300.000 δραχμών το μήνα να προστατεύσουν τους επαγγελματίες. Πρόκειται
για περιπτώσεις κερδοσκοπίας. Κανείς δεν τους γνωρίζει και κανείς δεν τους
θέλει. Μένει να επιληφθούν οι αρχές. Δεν θέλουμε πόλεμο, την ησυχία μας
επιζητούμε. Το μόνο που μας απασχολεί είναι η δουλειά μας και τίποτα άλλο»,
λέει ο έμπορος Βασίλης Μπάνος, από την Κερασιά της Ανατολικής Κέρκυρας. 
ΞΑΓΡΥΠΝΟΥΝ 
Μπροστά σ' αυτή την πραγματικότητα, οι ερχόμενες νύχτες
του καλοκαιριού θα είναι ακόμα μεγαλύτερες για ορισμένους κατοίκους. Ορισμένοι
δεν κοιμούνται, αλλά παραμένουν όλη τη νύχτα δίπλα στις περιουσίες τους. 
Η
περίπτωση του Αστέρη Ασβεστά είναι χαρακτηριστική. Πέρυσι, που τα πράγματα
ήταν πιο ήσυχα, 127 βράδια μέτρησε ξάγρυπνος. 
Αποκαλεί τον εαυτό του
«μπαρουτοκαπνισμένο», ενώ δεν δίστασε να κυνηγήσει τους μαφιόζους για να φέρει
ένα σκάφος του ξανά στα ελληνικά νερά: «Φέτος, είμαι πιο οργανωμένος. 
Ως
και με τηλεκοντρόλ έχω προβολέα, ακτίνες 800 μέτρων, αφού άλλες φορές με το
που τους φώτιζα, με πυροβολούσαν. Τα σκάφη που νοικιάζω στους τουρίστες τα
τράβηξα περίπου 800 μέτρα από την παραλία. Αλλά κι εδώ δεν είναι ασφαλή. Πριν
από λίγες εβδομάδες προσπάθησαν να μου κλέψουν ένα κρις-κραφτ πάνω σε
τρέιλερ». 
Όμως, όταν ένα νησί βασίζεται σχεδόν αποκλειστικά στον τουρισμό,
η κατάσταση γίνεται πιο τραγική. 
Οι επαγγελματίες φοβούνται μια πρόκληση.
Θέλουν την ηρεμία, ώστε να μη χάσουν τους πελάτες και ­ όπως είναι φυσικό ­ τα
έσοδα που αποτελούν και το μοναδικό τους πόρο. Για την ώρα η κατάσταση
ελέγχεται, αλλά όλοι αγωνιούν για το αύριο. 
ΚΙ ΑΛΛΗ ΒΟΗΘΕΙΑ 
Το
πρόβλημα, πάντως, αρχίζει να εμφανίζεται και στα μεγάλα ξενοδοχειακά
συγκροτήματα, των οποίων η οργάνωση είναι ξεχωριστή, καθώς ελέγχονται σ' όλη
τους την έκταση από ιδιωτικές εταιρείες φύλαξης. 
Έτσι, ο Σπύρος Μίχας,
διευθυντής του «Κορφού Ιμπέριαλ», στο Κομμένο της Κέρκυρας, χαρακτηρίζει την
κατάσταση ανεξέλεγκτη: «Μπορεί ακόμη να υπάρχουν μεμονωμένα περιστατικά, αλλά
δεν μπορούμε παρά να διαπιστώσουμε ότι ο ερασιτεχνισμός των προηγούμενων
χρόνων των Αλβανών μαφιόζων πέρασε σε επαγγελματικά χέρια. Βέβαια, οφείλουμε
να κρατήσουμε τους τόνους χαμηλούς, αλλά αυτό δεν σημαίνει ότι δεν πρέπει η
πολιτεία να στείλει ακόμη μεγαλύτερη βοήθεια». 
«Τώρα πια, ακόμη και φίλος
να πλησιάσει την ακτή
 το πρωί, πάει του την άναψα! Δεν μπορώ να ζω
άλλο
 με τον φόβο των Αλβανών μαφιόζων. Δυστυχώς, αναγκαστήκαμε να πάρουμε
τα όπλα για να σώσου-
 με τις περιουσίες μας». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15830N181</ED>
<ID>
ID:166894

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N18&aa=1</URL></REF>


Article

<CATEGORY>vin06</CATEGORY>

 <H2>«Έχουν ζήτηση καραμπίνες, αεροβόλα και δίκαννα»</H2>
<H2></H2>
Ο ΝΙΚΟΣ
ΖΩΧΙΟΣ, ιδιοκτήτης οπλοπωλείου στην πόλη της Κέρκυρας, έχει να λέει για τους
κατοίκους του νησιού, που απευθύνονται στο κατάστημά του κατά δεκάδες κάθε
μήνα, προκειμένου να προμηθευτούν καραμπίνες, αεροβόλα και δίκαννα, ώστε να
αντιμετωπίζουν τις επιδρομές της αλβανικής μαφίας. Οι περισσότεροι απ' αυτούς,
δεν φαντάζονταν πριν από λίγο καιρό ότι θα έφταναν να αντιμετωπίζουν αυτήν την
πραγματικότητα: «Πρόκειται για φιλήσυχους πολίτες, οι οποίοι όταν έρχονται στο
μαγαζί μου εκδηλώνουν τους φόβους τους», λέει ο Ν. Ζωχιός. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15830N182</ED>
<ID>
ID:166895

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N18&aa=2</URL></REF>


Article

<CATEGORY>vin06</CATEGORY>

 <H2>Σύσκεψη υπουργών για άμεσα μέτρα με εντολή του Πρωθυπουργού</H2>

ΕΝΤΟΛΗ για λήψη άμεσων μέτρων για την
αντιμετώπιση της εγκληματικής δράσης της αλβανικής μαφίας, που δρα στο Βόρειο
Ιόνιο, έδωσε ο ίδιος ο Πρωθυπουργός, μετά τη δραματική έκκληση που του
απηύθυνε με ανοικτή επιστολή του ο νομάρχης Κερκύρας Α. Παγκράτης, αλλά και τη
σχετική ενημέρωση που του έκανε ο υφυπουργός Οικονομικών Γ. Δρυς. Έτσι, αύριο
το πρωί, υπό την προεδρία του υπουργού Εσωτερικών, Δημόσιας Διοίκησης και
Αποκέντρωσης Αλέκου Παπαδόπουλου, συνεδριάζουν ο υπουργός Εθνικής Άμυνας Άκης
Τσοχατζόπουλος, ο υπουργός Εμπορικής Ναυτιλίας Σταύρος Σουμάκης και ο
υφυπουργός Οικονομικών Γιώργος Δρυς. Το κλιμάκιο των υπουργών, μετά την
πρωθυπουργική εντολή, αναμένεται να πάρει τις αποφάσεις εκείνες που θα
οδηγήσουν σε αποτελεσματική απόκρουση της εγκληματικής δράσης των Αλβανών
κακοποιών. 
Στο μεταξύ, συνεχίστηκαν και χθες στην Κέρκυρα οι διαμαρτυρίες
επωνύμων και ανωνύμων για την κατάσταση που έχει διαμορφωθεί, η οποία απειλεί
την τουριστική οικονομία του νησιού. 
«Τα πρόσφατα τραγικά γεγονότα στο
θαλάσσιο χώρο και τις ακτές της Κέρκυρας έχουν ξεχειλίσει το ποτήρι της
ανησυχίας, του φόβου, της αγανάκτησης και των απαισιόδοξων σκέψεων για το
κοινωνικό και οικονομικό μέλλον των Κερκυραίων», σημειώνει στην ανοικτή
επιστολή του προς τον Πρωθυπουργό ο νομάρχης Α. Παγκράτης. Ο νομάρχης της
Κέρκυρας κάνει λόγο και για τη στάση των διεθνών μέσων ενημέρωσης απέναντι στο
πρόβλημα. Διακωμωδείται, γράφει στην επιστολή του, και πέφτει στο κενό η
συντονισμένη προσπάθεια της νομαρχίας να καθησυχάσει μέσω των γραφείων Τύπου
των ελληνικών πρεσβειών και των γραφείων του ΕΟΤ την ευρωπαϊκή κοινή γνώμη και
να την πείσει για τις φιλόξενες, ασφαλείς και ειρηνικές συνθήκες ζωής που
επικρατούν στο νησί μας. Παράλληλα, τον πρόεδρο της Ν.Δ. Κώστα Καραμανλή
ενημέρωσε για το ίδιο θέμα ο βουλευτής Κερκύρας Σπύρος Σπύρου. 
«Τα
γεγονότα αυτά είναι αρνητικά για τον τουρισμό. Γι' αυτό χρειάζεται προσοχή και
ειδικός χειρισμός», δηλώνει στα «ΝΕΑ» ο πρόεδρος των Κερκυραίων ταξιδιωτικών
πρακτόρων Γιώργος Δούκας. «Πρέπει να ληφθούν άμεσα μέτρα, όμως αυτό απέχει από
την εικόνα της καταστροφής που επιχειρούν να δώσουν κάποιοι». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15830N191</ED>
<ID>
ID:166896

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N19&aa=1</URL></REF>


Article

<CATEGORY>vin06</CATEGORY>

 <H2>24ωρες περιπολίες από άνδρες της ΕΛ.ΑΣ.</H2>

ΔΙΑΚΡΙΤΙΚΑ και αθόρυβα, πενήντα πάνοπλοι άνδρες της ΕΛ.ΑΣ. περιπολούν επί
24ώρου βάσεως στο νησί της Κέρκυρας. Στη διάθεσή τους βρίσκονται πέντε ειδικά
εξοπλισμένα οχήματα και το έργο τους συντονίζει επόπτης αξιωματικός.
Παράλληλα, ένα ελικόπτερο της ΕΛ.ΑΣ. που εδρεύει στο νησί των Φαιάκων, από την
πρώτη στιγμή της κρίσης στην Αλβανία καθημερινά διασχίζει τους κερκυραϊκούς
ουρανούς. 
«Σημασία όμως μεγάλη έχει η θάλασσα», είπε μιλώντας στα «ΝΕΑ» ο
αστυνομικός διευθυντής Κέρκυρας Αναστάσιος Γαστεράτος. «Αλίμονο, πρόσθεσε, αν
το μέτωπο μεταφερθεί στη στεριά. Γι' αυτό έχουμε προθυμοποιηθεί να βοηθήσουμε
το έργο των λιμενικών με κάθε τρόπο. Το τόνισα και στον ίδιο τον υπουργό
Εμπορικής Ναυτιλίας όταν ήλθε στην Κέρκυρα, μετά τον τραγικό χαμό του
λιμενοφύλακα Μαρίνου Ζαμπάτη». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15830N192</ED>
<ID>
ID:166897

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N19&aa=2</URL></REF>


Article

<CATEGORY>vin06</CATEGORY>

 <H5>ΕΝΩ ΧΘΕΣ ΟΙ
ΑΣΤΥΝΟΜΙΚΟΙ ΕΚΑΝΑΝ ΠΟΡΕΙΑ ΚΑΙ ΣΥΓΚΕΝΤΡΩΣΗ</H5>
<H2>Αποφασίζουν απεργία</H2>

<H3></H3>Έκρυθμη, όπως τη
χαρακτηρίζουν οι ίδιοι οι συνδικαλιστές, είναι η κατάσταση στην Ελληνική
Αστυνομία. 
ΤΑ ΟΞΥΜΜΕΝΑ προβλήματα που αντιμετωπίζουν οι αστυνομικοί και η
πολιτική της κυβέρνησης, που όπως καταγγέλλουν παρά τις δεσμεύσεις δεν έχει
προχωρήσει στην επίλυση των αιτημάτων τους, τους οδηγούν να προχωρήσουν σε
δυναμικές κινητοποιήσεις. Χθες κατέβηκαν στους δρόμους, πραγματοποιώντας
συγκέντρωση και πορεία διαμαρτυρίας στο υπουργείο Δημόσιας Τάξης. Σήμερα
συνεδριάζουν οι πρωτοβάθμιες οργανώσεις τους για να αποφασίσουν αν θα
προχωρήσουν σε 48ωρη απεργία την Κυριακή και τη Δευτέρα, 11 και 12 Μαΐου. 
Πάνω από 1.000 αστυνομικοί συγκεντρώθηκαν χθες το απόγευμα στο γήπεδο μπάσκετ
της Λεωφόρου Αλεξάνδρας, ζητώντας την επίλυση των προβλημάτων τους. Τη
συγκέντρωση διαμαρτυρίας διοργάνωσε η Ένωση Αστυνομικών Υπαλλήλων Αττικής. 
Οι αστυνομικοί ζητούν να τους δοθεί το επίδομα φορολογικής εξομάλυνσης το
οποίο τους είχε υποσχεθεί, όπως καταγγέλλουν, ο υπουργός Δημόσιας Τάξης. Οι
αστυνομικοί επισημαίνουν ότι με την εφαρμογή του ενιαίου μισθολογίου και την
κατάργηση των φορολογικών απαλλαγών για το επίδομα στέγης και στολής
μειώνονται οι αποδοχές τους, έχουν περιέλθει σε δεινή οικονομική κατάσταση και
αντιμετωπίζουν πρόβλημα επιβίωσης. 
Επίσης, οι αστυνομικοί που υπηρετούν
στην Αττική ζητούν να ρυθμισθούν τα θέματα του ωραρίου εργασίας και των
υπερωριών. 
Ένα άλλο σοβαρό πρόβλημα που απασχολεί τους αστυνομικούς που
υπηρετούν την Αττική είναι το θέμα των μεταθέσεων. Με την εφαρμογή του νέου
συστήματος των μορίων, ένας μεγάλος αριθμός «καθηλώνεται» για τουλάχιστον δέκα
χρόνια στην Αττική και δεν μπορεί να μετατεθεί στην επαρχία λόγω του ότι έχουν
«κορεσθεί» οι θέσεις. Η Ένωση Αστυνομικών Υπαλλήλων Αττικής συμφωνεί με τη
θέσπιση αντικειμενικών κριτηρίων, όπως είναι τα μόρια, για τις μεταθέσεις ζητά
όμως να γίνει αναδιάρθρωση στις υπηρεσίες της επαρχίας. 
Μετά τη
συγκέντρωση, οι αστυνομικοί πραγματοποίησαν πορεία στο υπουργείο Δημόσιας
Τάξης, όπου αντιπροσωπεία τους συνάντησε τον υπουργό κ. Γ. Ρωμαίο. 
Στο
μεταξύ, χθες το πρωί πραγματοποιήθηκε έκτακτη συνάντηση του υπουργού Δημόσιας
Τάξης με συνδικαλιστές της Πανελλήνιας Ομοσπονδίας Αστυνομικών Υπαλλήλων, με
αφορμή τις δυναμικές κινητοποιήσεις, όπως η απεργία, στις οποίες σκέπτονται να
προχωρήσουν οι αστυνομικοί. 
Ο υπουργός ανέφερε ότι θα συζητήσει τα
προβλήματα των αστυνομικών στο Υπουργικό Συμβούλιο. 
Σήμερα το μεσημέρι θα
συνεδριάσει η Ομοσπονδία με όλες τις πρωτοβάθμιες οργανώσεις, προκειμένου να
εγκριθεί η πρόταση της Ομοσπονδίας, για 48ωρη απεργία, καθώς και για
πανελλαδική συγκέντρωση-διαμαρτυρία στις 14 Μαΐου. 
Σύμφωνα με πληροφορίες
η Ομοσπονδία θα προτείνει οι αστυνομικοί τις ημέρες της απεργίας να απέχουν
από τη φύλαξη των γηπέδων και των δικαστηρίων. Ακατανόητη χαρακτήρισε ο
υπουργός Δημόσιας Τάξης, κ. Γ. Ρωμαίος, τη χθεσινή κινητοποίηση αστυνομικών
της Γενικής Αστυνομικής Διεύθυνσης Αττικής. 
Όπως επισήμανε σε δηλώσεις
του, τα βασικά αιτήματα έχουν υιοθετηθεί από το υπουργείο, ενώ εντός των
ημερών θα ψηφισθεί η σχετική τροπολογία για το συνταξιοδοτικό. Η ηγεσία του
υπουργείου έχει ήδη ικανοποιήσει και εφάρμοσε θεσμικές αλλαγές, όπως τη
μισθολογική εξίσωση με τις Ένοπλες Δυνάμεις, τις μεταθέσεις με τα μόρια και
τις διαφανείς διαδικασίες στις προαγωγές. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15830N201</ED>
<ID>
ID:166898

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N20&aa=1</URL></REF>


Article

<CATEGORY>vin06</CATEGORY>

 <H2>Πάλι μπλεγμένος με ναρκωτικά ο Μαμανέας</H2>

<AUTHOR>ΛΙΑ ΝΕΣΦΥΓΕ - ΜΑΤΙΝΑ ΗΡΕΙΩΤΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 6330 BYTES)
</AUTHOR>

ΓΙΑ μία ακόμη φορά απασχολεί τις αστυνομικές
και δικαστικές αρχές ο 38χρονος Βασίλης Μαμανέας, άλλοτε σωματοφύλακας του
Γιώργου Κοσκωτά και βασικός μάρτυρας στο Ειδικό Δικαστήριο, ο οποίος συνελήφθη
μετά την εξάρθρωση κυκλώματος που διακινούσε μεγάλες ποσότητες χασίς και
ηρωίνης. 
Εγκέφαλος της σπείρας ήταν ο 35χρονος Βασίλης Βαρελάς, ο οποίος
με τη βοήθεια του δίδυμου αδελφού του Χρήστου και με ορμητήριο την Καλαμάτα,
διακινούσε μεγάλες ποσότητες ναρκωτικών στην Αθήνα, στον Πειραιά και στην
Καλαμάτα. 
Για την ίδια υπόθεση συνελήφθη και η 36χρονη δικηγόρος Αντωνία
Φ. Βοργία, φίλη του Βασίλη Μαμανέα, επειδή στην κατοχή της βρέθηκαν 15
γραμμάρια ηρωίνης, ενώ ερευνάται αν συμμετείχε στη διακίνηση. 
Αρχηγός της
σπείρας φέρεται ο Βασίλης Βαρελάς, σεσημασμένος κακοποιός για παράβαση του
νόμου για ναρκωτικά, καθώς και για ανθρωποκτονία που είχε διαπράξει το 1988
στον Καναδά. Είναι πρώην πρωταθλητής κικ-μπόξινγκ σε διεθνείς αναγνωρίσεις.

Οι αστυνομικοί
κατάφεραν να εντοπίσουν τον Βαρελά και, όπως διαπίστωσαν πριν από 40 ημέρες,
είχε νοικιάσει ένα πολυτελές διαμέρισμα στην οδό Π. Ράλλη 90, στη Νίκαια, το
οποίο ανήκει στη δικηγόρο Αντωνία Βοργία. Αστυνομικοί οργάνωσαν επιχείρηση για
τη σύλληψη του Βαρελά στο διαμέρισμα όπου διέμενε, ενώ κλιμάκιο της υπηρεσίας
με ειδικά εκπαιδευμένο σκυλί πήγε στην Καλαμάτα. 
Προχθές το απόγευμα έγινε
έφοδος από αστυνομικούς της Υπηρεσίας Δίωξης Ναρκωτικών στο διαμέρισμα επί της
οδού Π. Ράλλη 90. Ο δράστης συνελήφθη και στην έρευνα που έγινε στο διαμέρισμα
βρέθηκαν και κατασχέθηκαν 214 γραμμάρια ηρωίνης, 153 γραμμάρια χασίς σε
φούντα, καθώς και 900.000 δρχ. από εμπορία ναρκωτικών. Βρέθηκαν ακόμη και
τρεις καραμπίνες. Την ώρα που γινόταν η έρευνα της Αστυνομίας, πήγαν στο σπίτι
η δικηγόρος Αντωνία Φ. Βοργία, συνοδευόμενη από τον φίλο της Βασίλη Μαμανέα.
Στην τσάντα της βρέθηκαν 15 γραμμάρια ηρωίνης και στην κατοχή του Μαμανέα άλλα
2 γραμμάρια ηρωίνης. 
Το ίδιο βράδυ έγινε έφοδος και στο σπίτι των αδελφών
Βαρελά, στην Καλαμάτα. Εκεί συνελήφθη ο Χρήστος Βαρελάς την ώρα που
διαπραγματευόταν την πώληση 100 γραμμαρίων χασίς σε φούντα σε δύο νεαρούς, τον
Σωτήρη Ι. Κοταράκο, 32 χρόνων, και τον Στέλιο Δ. Αθανασάκη, 22 χρόνων, που
συνελήφθησαν. 
Σε έρευνα που έγινε σε θερμοκήπιο και σε στάβλο κοντά στο
σπίτι των αδελφών Βαρελά, βρέθηκαν και κατασχέθηκαν 9 κιλά χασίς. Επίσης,
βρέθηκαν δύο καραμπίνες, ένα εννιάρι πιστόλι-μπερέτα και φυσίγγια. 
Ο
Βασίλης Μαμανέας είχε συλληφθεί τον Δεκέμβριο του 1991 στο σπίτι του στην
Καλαμάτα κατηγορούμενος για εμπορία ενός κιλού χασίς. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15830N202</ED>
<ID>
ID:166899

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N20&aa=2</URL></REF>


Article

<CATEGORY>vin06</CATEGORY>

 <H2>Απάντηση του ΙΚΑ για την Οδύσσεια</H2>

ΣΤΟ
ΧΘΕΣΙΝΟ ρεπορτάζ των «ΝΕΩΝ» για την πολύμηνη Οδύσσεια της συνταξιούχου
ηθοποιού Ολυμπίας Παπαδούκα προκειμένου να αποκτήσει ένα ζευγάρι γυαλιά από το
ΙΚΑ απαντά η διοίκηση του ιδρύματος: 
«Η χορήγηση γυαλιών γίνεται κάθε δύο
χρόνια σύμφωνα με τον κανονισμό ασθενείας του ΙΚΑ, με εξαίρεση τη διαπιστωμένη
από υγειονομική επιτροπή μεταβολή της οπτικής οξύτητας. Τέτοια όμως, απόφαση
υγειονομικής επιτροπής δεν υπήρχε στη συγκεκριμένη περίπτωση γιατί η
διαμαρτυρόμενη ασφαλισμένη μας δεν προσήλθε στα ιατρεία του ΙΚΑ, αλλά
προσέφυγε σε ιδιώτη γιατρό και προμηθεύτηκε τα γυαλιά από το εμπόριο και στη
συνέχεια προσήλθε στα ιατρεία του ΙΚΑ. Ο γιατρός μας προφανώς δεν γνώριζε ότι
είχε αγοράσει τα γυαλιά και της ζήτησε να επανέλθει μετά δίμηνο για να
συμπληρωθεί η διετία για την έγκριση της χορήγησης. 
Η διοικητική υπάλληλος
ήταν υποχρεωμένη να απορρίψει το αίτημα, γιατί δεν είχε συμπληρωθεί διετία από
την προηγούμενη χορήγηση κατά τον χρόνο αγοράς, όπως απεδεικνύετο από το
προσκομισθέν τιμολόγιο». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15830N203</ED>
<ID>
ID:166900

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N20&aa=3</URL></REF>


Article

<CATEGORY>vin06</CATEGORY>

 <H2>Συνέδριο για τα όρια του κράτους</H2>

«ΤΑ
ΟΡΙΑ του κράτους στη σύγχρονη εποχή»: Αυτό είναι το θέμα του συνεδρίου που
διοργανώνει το Ελληνογαλλικό Σωματείο Κοινωνικών και Πολιτικών Επιστημών στο
Αμφιθέατρο του Γαλλικού Ινστιτούτου. Οι εργασίες του συνεδρίου άρχισαν σήμερα
το πρωί και θα ολοκληρωθούν αύριο. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15830N204</ED>
<ID>
ID:166901

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N20&aa=4</URL></REF>


Article

<CATEGORY>vin06</CATEGORY>

 <H2>Γιορτάζει τα 50 της χρόνια</H2>

ΤΑ 50
χρόνια της γιορτάζει την Κυριακή, στην ταβέρνα «Χρυσό Ελάφι», στη Λεωφόρο
Πάρνηθος, η Ένωσις Προσωπικού Πρακτορείων Εφημερίδων Αθηνών. Το πρόγραμμα, που
περιλαμβάνει γλέντι με δημοτική μουσική και τραγούδια, θα αρχίσει στη 1 το
μεσημέρι και θα κρατήσει ως τις απογευματινές ώρες. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15830N205</ED>
<ID>
ID:166902

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N20&aa=5</URL></REF>


Article

<CATEGORY>vin06</CATEGORY>

 <H5>ΑΝΤΙΔΡΑΣΗ ΤΟΥ ΥΠΕΧΩΔΕ ΓΙΑ
ΔΙΑΦΗΜΙΣΗ ΕΤΑΙΡΕΙΑΣ ΟΥΙΣΚΙ</H5>
<H2>Έχουν σωτήρα οι φώκιες...</H2>

Οξύτατη αντίδραση από το υπουργείο
Περιβάλλοντος - Χωροταξίας και Δημοσίων Έργων υπήρξε χθες, με αφορμή
διαφημιστική καμπάνια ιδιωτικών εταιρειών παραγωγής και εμπορίας ουίσκι και
της Ελληνικής Εταιρείας Προστασίας Περιβάλλοντος και Πολιτιστικής Κληρονομιάς,
για τη συγκέντρωση χρημάτων που υποτίθεται ότι θα διατεθούν για τη διάσωση της
φώκιας και τον εξοπλισμό του Εθνικού Θαλάσσιου Πάρκου των Σποράδων.ΣΤΗΝ
ανακοίνωση του ΥΠΕΧΩΔΕ αναφέρεται ότι δεν έχει υπάρξει καμία συνεννόηση με τις
εταιρείες και το υπουργείο δεν έχει καμιά σχέση ούτε με την καμπάνια ούτε με
τις εταιρείες, οι οποίες, φυσικά, και δεν έχουν καμιά εξουσιοδότηση από το
υπουργείο για να προχωρήσουν στις ενέργειές τους. 
Η ευθύνη για την
περίθαλψη και την ένταξη στο φυσικό τους περιβάλλον για όσες φώκιες το έχουν
ανάγκη (αρρωσταίνουν, τραυματίζονται κ.λπ.) καθώς και ο εξοπλισμός του
εργαστηρίου, αποτελούν φροντίδα του κράτους και ήδη έχουν εγκριθεί προγράμματα
δαπάνης 1,2 δισ. δρχ., από τα οποία έχουν απορροφηθεί περί τα 20.000.000 δρχ.

Στην ανακοίνωση του υπουργείου αναφέρεται ότι η διαφημιστική καμπάνια του
«Joηnnie Walker» όχι μόνο δεν εντάσσεται στο πλαίσιο των δράσεων του ΥΠΕΧΩΔΕ,
αλλά έρχεται και σε διάσταση με αυτές. 
Η ανακοίνωση του υπουργείου
καταλήγει με την επισήμανση ότι η διαφημιστική καμπάνια περιλαμβάνει αναληθή
στοιχεία, με αποτέλεσμα να παραπλανάται η κοινή γνώμη (από την οποία ζητείται
να συμμετάσχει οικονομικά στην καμπάνια), καλεί τις εταιρείες να αποσύρουν την
καμπάνια και καθιστά γνωστό ότι το ΥΠΕΧΩΔΕ επιφυλάσσεται για τις ενέργειες
στις οποίες θα προβεί για την προάσπιση των δικαιωμάτων του Ελληνικού
Δημοσίου. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15830N211</ED>
<ID>
ID:166903

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N21&aa=1</URL></REF>


Article

<CATEGORY>vin06</CATEGORY>

 <H2>Δίμηνη αναβολή για τον πλειστηριασμό</H2>

ΔΙΜΗΝΗ αναβολή του πλειστηριασμού του ακινήτου της κ. Αγγελικής Παπαδημητρίου
- Κοντούλη δόθηκε τελικά χθες, ύστερα από πρόταση που έκανε η ΕΥΔΑΠ. 
Η
αναβολή του πλειστηριασμού έγινε ώστε να δοθεί στις δύο πλευρές 
η
δυνατότητα να βρουν στο διάστη-
 μα που μεσολαβεί εξωδικαστική λύση. 
Από την πλευρά της ΕΥΔΑΠ ανακοινώθηκε ότι: «Στο διάστημα αυτό, ελπίζουν να
δοθεί η δυνατότητα στην κ. Παπαδημητρίου - Κοντούλη να προβεί στον
διακανονισμό του χρέους της και να διευκολυνθεί στην εξόφλησή του. Σε καμία
περίπτωση, όμως, βεβαιωμένα και ληξιπρόθεσμα χρέη όπως αυτά της κ. Κοντούλη
δεν πρόκειται να διαγραφούν». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15830N212</ED>
<ID>
ID:166904

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N21&aa=2</URL></REF>


Article

<CATEGORY>vin06</CATEGORY>

 <H2>Πάνω από 100 δισ. η μετεγκατάσταση της Ολυμπιακής</H2>
<H2></H2>
Η ΜΕΛΕΤΗ μετεγκατάστασης της Ολυμπιακής Αεροπορίας στο νέο
αεροδρόμιο των Σπάτων πρόκειται να παρουσιαστεί για έγκριση σήμερα στο
Διοικητικό Συμβούλιο της εταιρείας. Το κόστος μετεγκατάστασης υπολογίζεται σε
100 - 105 δισεκατομμύρια δραχμές. 
Επιπλέον το σημερινό Διοικητικό
Συμβούλιο της Ο.Α. πρόκειται να απασχολήσουν και οι προτάσεις της εταιρείας
συμβούλων Μακένζι που αφορούν στη διοικητική αναδιοργάνωση του εθνικού
αερομεταφορέα. Οι προτάσεις αφορούν και στη μείωση πληρωμάτων (αεροσυνοδών) σε
διάφορες πτήσεις, όπως υπερατλαντικές, ενώ προτείνεται και η αύξηση των ωρών
πτήσης για τα πληρώματα. 
Οι προτάσεις αυτές προκαλούν την αντίδραση των
αεροσυνοδών οι οποίοι βρίσκονται συνεχώς σε επαφή με τη διοίκηση της Ο.Α.
προκειμένου να αποφασίσουν αν θα πραγματοποιήσουν τελικά τις στάσεις εργασίας
που έχουν προγραμματίσει για το Σάββατο, την Κυριακή και τη Δευτέρα. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15830N213</ED>
<ID>
ID:166905

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N21&aa=3</URL></REF>


Article

<CATEGORY>vin06</CATEGORY>

 <H2>Ποινική δίωξη κατά πρεσβευτή για υπεξαίρεση</H2>

ΠΟΙΝΙΚΑ και πειθαρχικά, για υπεξαίρεση στην
υπηρεσία, διώκεται ο πρώην πρεσβευτής της χώρας μας στην Αργεντινή Απ.
Άννινος, καθώς φέρεται ότι ιδιοποιήθηκε 21.500 δολάρια (περίπου 5.400.000
δρχ.) που επέστρεψαν οι αρχές της λατινικής χώρας στο ελληνικό Δημόσιο. 
Η
δίωξη εις βάρος του Απ. Άννινου ασκήθηκε ύστερα από πόρισμα του αρεοπαγίτη
Παν. Κωστάκου, ο οποίος διενήργησε για τον λόγο αυτό ανακρίσεις στο Μπουένος
Άιρες. 
Σύμφωνα με το πόρισμα, που διαβιβάσθηκε στην Εισαγγελία Πρωτοδικών
Αθήνας και τα αρμόδια όργανα του υπουργείου Εξωτερικών, ο προ διετίας
πρεσβευτής της Ελλάδας στην Αργεντινή υπεξαίρεσε τα ποσά που προέρχονταν από
επιστροφή ΦΠΑ από τις υπηρεσίες της Αργεντινής στην ελληνική πρεσβεία. 
Η
επιστροφή του ΦΠΑ προβλέπεται με σύμβαση που υπέγραψαν οι δύο χώρες και με την
οποία σταμάτησε η παρακράτηση του φόρου για κρατικές και προσωπικές δαπάνες
της πρεσβείας και των μελών της. Κατά το πόρισμα, τα ποσά που επεστράφησαν δεν
έφτασαν ποτέ στην Αθήνα, αλλά κατέληξαν στον πρώην πρεσβευτή. 
Ο ίδιος, στο
πλαίσιο της έρευνας, υποστήριξε ότι δεν γνώριζε για την επιστροφή του ΦΠΑ,
αλλά από μαρτυρικές καταθέσεις και άλλα στοιχεία προέκυψε ότι η παράδοση των
ποσών έγινε στον ίδιον. 
* Στο μεταξύ, θέμα αντισυνταγματικής μεταχείρισης
των υπαλλήλων του υπουργείου Εξωτερικών τίθεται από το Στ' Τμήμα του
Συμβουλίου της Επικρατείας σε σχέση με τους υπόλοιπους δημόσιους υπαλλήλους,
ως προς τη δυνατότητα προσφυγής τους στη Δικαιοσύνη για πειθαρχικές ποινές που
τους επιβάλλονται. 
Το ζήτημα παραπέμφθηκε για οριστική κρίση στην
Ολομέλεια του ΣτΕ, αλλά το αρμόδιο τμήμα σημειώνει ότι κατά παράβαση του
Συντάγματος οι υπάλληλοι του υπουργείου Εξωτερικών δεν μπορούν να προσβάλλουν
στα δικαστήρια κάθε πειθαρχική ποινή που τους επιβάλλεται, παρά μόνον τις
ποινές της προσωρινής ή οριστικής παύσης. 
Αντίθετα, ο Υπαλληλικός Κώδικας
προβλέπει τη δυνατότητα προσφυγής των υπόλοιπων δημόσιων υπαλλήλων και για τις
πειθαρχικές ποινές της παρακράτησης μισθού, επίπληξης κ.ά. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15830N214</ED>
<ID>
ID:166906

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N21&aa=4</URL></REF>


Article

<CATEGORY>vin06</CATEGORY>

 <H5>Ο ΕΛΛΗΝΑΣ ΕΠΙΧΕΙΡΗΜΑΤΙΑΣ ΤΗΣ
ΓΕΡΜΑΝΙΑΣ ΑΠΟΡΕΙ ΓΙΑ ΟΣΑ ΛΕΓΟΝΤΑΙ ΚΑΙ ΔΕΙΧΝΕΙ ΕΝΟΧΛΗΜΕΝΟΣ</H5>
<H2>Δηλώνει άγνοια για Μπεν</H2>

«Εδώ δεν υπάρχει κανένα
παιδί. Δεν ξέρω πώς και γιατί με έμπλεξαν. Ήρθαν εδώ και Γερμανοί αστυνομικοί.
Αποχώρησαν χωρίς να με ενοχλήσουν.ΓΙΑ ΤΟΝ Μπεν έμαθα όταν ήμουν στην
Ελλάδα. Ο κρατούμενος που δίνει διάφορες πληροφορίες είναι ανιψιός μου, αλλά
δεν τον έχω συναντήσει ποτέ. Δεν μπορώ να καταλάβω γιατί τα λέει όλα αυτά. Απ'
ό,τι ξέρω αυτός έχει δώσει ένα παιδί σε Τσιγγάνους, τίποτε άλλο». Ο Έλληνας
εστιάτορας, που ένας κρατούμενος από τις φυλακές της Λάρισας τον κατηγόρησε
ότι έχει σχέση με την απαγωγή του Μπεν, μιλώντας στα «ΝΕΑ», δηλώνει άγνοια για
το θέμα. 
Ούτε ο ίδιος μπορεί να εξηγήσει γιατί ο κρατούμενος που είναι και
συγγενής του προσπαθεί να τον μπλέξει. Γνωρίζει και την οικογένεια Τσιγγάνων
που φέρεται να έχει μεσολαβήσει για την πώληση του παιδιού όμως, όπως
υποστηρίζει, «το παιδί που ζει στους Τσιγγάνους της Βέροιας είναι γιος του
κρατούμενου»... 
Παρά τις διαψεύσεις όμως, η γερμανική αστυνομία συνεχίζει
τις έρευνες μετά τις νέες καταγγελίες των γονέων του Μπεν, χωρίς όμως να έχει
προκύψει κάποιο στοιχείο. Πάντως, στους Έλληνες αστυνομικούς που κατά το
παρελθόν ασχολήθηκαν με την υπόθεση προκαλεί εντύπωση το γεγονός ότι οι
συγγενείς του μικρού τα δύο τελευταία χρόνια κινούνται γύρω από ένα σενάριο
(με Τσιγγάνους και κρατουμένους) με τη συνοδεία ντετέκτιβ και ατόμων που
αντικειμενικά δεν είναι σε θέση να αξιοποιήσουν οποιαδήποτε πληροφορία. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15830N221</ED>
<ID>
ID:166907

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N22&aa=1</URL></REF>


Article

<CATEGORY>vin06</CATEGORY>

 <H5>Έσωσαν λύκους από βέβαιο πνιγμό</H5>
<H2>Παίρνουν το επίδομα οι πολύτεκνες μητέρες</H2>

ΕΚΑΤΟ ΧΙΛΙΑΔΕΣ
πολύτεκνες μητέρες θα λάβουν επίδομα τους επόμενους δύο μήνες, δεσμεύθηκε χθες
στη Βουλή ο κ. Κώστας Σημίτης. Ο Πρωθυπουργός ανακοίνωσε συγκεκριμένο
χρονοδιάγραμμα, σύμφωνα με το οποίο, από αύριο 9 Μαΐου και μέχρι τις 16 του
μηνός, θα δοθεί το επίδομα σε 10.000 δικαιούχους. Από τις 17 Μαΐου και ως τις
2 Ιουνίου θα λάβουν το επίδομα 25.800, ενώ στη συνέχεια και ως τις 24 Ιουνίου
θα λάβουν το επίδομα 64.200 δικαιούχοι, συμπληρώνοντας έτσι τον αριθμό των
100.000 μητέρων. Ο Πρωθυπουργός χαρακτήρισε «ευφυολογήματα» τις κατηγορίες που
διατύπωσε ο κοινοβουλευτικός εκπρόσωπος της Ν.Δ. Δημ. Σιούφας, ο οποίος είχε
κατηγορήσει την κυβέρνηση για έλλειψη ανθρωπιάς επειδή άφησε το Πάσχα χωρίς
χρήματα τους πολύτεκνους. 
Ο κ. Σημίτης διέψευσε ότι έχει να δοθεί επίδομα
τέσσερις μήνες, αναφέροντας ότι οι πολύτεκνες μητέρες εισέπραξαν το πρώτο
δίμηνο του 1997 το επίδομα με το παλαιό σύστημα πληρωμής. Πρόσθεσε, επίσης,
ότι το δεύτερο δίμηνο έγινε η καταγραφή των πολυτέκνων 
Στόχος μας,
κατέληξε, είναι η στήριξη της οικογένειας στο διάστημα όμως που αναπτύσσεται η
οικογένεια. 
ΛΑΡΙΣΑ 
ΤΗΝ ΠΙΟ περίεργη διάσωση για τα ελληνικά χρονικά πραγματοποίησαν
άνδρες του Δασαρχείου πριν από λίγες ημέρες στο χωριό Γλαύκη Λάρισας. Έσωσαν
ένα ζευγάρι λύκων που κινδύνευαν να πνιγούν μέσα σε έναν τεχνητό ταμιευτήρα
νερού. Ο προϊστάμενος του γραφείου θήρας κ. Χρήστος Παπαγιαννόπουλος, με
οικολογικές ευαισθησίες, και τους δασοφύλακες κ. Χρήστο Καρέντζο και κ. Κων/νο
Σαλάμπαση μετέβησαν αμέσως στον ταμιευτήρα. 
Ύστερα από πολλές προσπάθειες
σκέφτηκαν να δέσουν με σχοινιά μία ξύλινη σκάλα και να τη ρίξουν κοντά στους
λύκους. Το θηλυκό πρώτο κατάλαβε και πλησίασε τη σκάλα. Στη συνέχεια ξεθάρρεψε
και ο αρσενικός, που μόλις είδε ότι το ταίρι του τα κατάφερε και βγήκε, άρχισε
κι αυτός να σκαρφαλώνει στη σκάλα. Κοντοστάθηκε, κοίταξε τους σωτήρες του και
έφυγε τρέχοντας σε αντίθετη κατεύθυνση από το θηλυκό. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15830N222</ED>
<ID>
ID:166908

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N22&aa=2</URL></REF>


Article

<CATEGORY>vin06</CATEGORY>

 <H2>Λαλιώτης: «Πρέπει να τιμωρηθούν οι συκοφάντες»</H2>
<H2></H2>
ΠΑΝΕΤΟΙΜΟΣ
εμφανίστηκε χθες στο δικαστήριο ο υπουργός ΠΕΧΩΔΕ, κ. Κώστας Λαλιώτης,
προκειμένου να υποστηρίξει τη μήνυση που έχει υποβάλει εναντίον του εκδότη της
εφημερίδας «Το Όνομα», κ. Μάκη Ψωμιάδη. 
Αντίθετα, ο κατηγορούμενος ­ για
πλαστογραφία και συκοφαντική δυσφήμηση διά του Τύπου εις βάρος του υπουργού ­
απουσίαζε από την αίθουσα του Β' Τριμελούς Πλημμελειοδικείου της Αθήνας,
γεγονός που προκάλεσε την αναβολή της δίκης του για τις 25 Σεπτεμβρίου. 
Η
υπόθεση αφορά δημοσίευμα της εφημερίδας του κ. Ψωμιάδη, στις 22 Φεβρουαρίου
1996, το οποίο έφερε τον κ. Λαλιώτη να έχει εισπράξει προμήθεια για την
ανάθεση κατασκευής μεγάλων δημοσίων έργων, ενώ ταυτόχρονα παρουσιαζόταν
έγγραφο με τις καταθέσεις του υπουργού, προερχόμενο δήθεν από γερμανική
τράπεζα. Η δημοσίευση του εγγράφου προκάλεσε τότε τη διάψευση της τράπεζας και
την καταγγελία του ως πλαστού, αλλά και δήλωση εκπροσώπου της ότι ούτε ο κ.
Λαλιώτης ούτε η σύζυγός του είχαν οποιαδήποτε συναλλαγή μαζί τους. 
Αμέσως
ο υπουργός υπέβαλε αγωγή εναντίον του κ. Ψωμιάδη, που έχει εκδικαστεί και
εκκρεμεί η έκδοση της απόφασης, καθώς και μήνυση που επρόκειτο να εκδικαστεί
χθες. Ζητήθηκε, όμως, αναβολή από τον συνήγορο υπεράσπισης του κ. Ψωμιάδη, κ.
Γ. Μαύρο, αφού, όπως είπε στο δικαστήριο και όπως κατέθεσε στη συνέχεια
ενόρκως ο υπεύθυνος των επιχειρήσεών του, ο κατηγορούμενος πάσχει από καρδιακό
νόσημα και γι' αυτό του έχουν συστήσει οι γιατροί να παραμείνει κλινήρης. Οι
συνήγοροι πολιτικής αγωγής, κύριοι Χριστόφορος Αργυρόπουλος και Τάκης Παπάς,
αντέδρασαν, επισημαίνοντας κατ' αρχήν στο δικαστήριο πως τα αδικήματα περί
Τύπου παραγράφονται σε σύντομο χρόνο και, επιπροσθέτως, πως η παράταση της
εκκρεμότητας μιας υπόθεσης που αφορά ένα πολιτικό πρόσωπο επηρεάζει άμεσα τη
δημόσια ζωή. Η εισαγγελέας της έδρας πρότεινε να απορριφθεί το αίτημα περί
αναβολής, αλλά τελικά το δικαστήριο το έκανε δεκτό. 
Η αναβολή απογοήτευσε
τον υπουργό ΠΕΧΩΔΕ, ο οποίος δήλωσε ότι ο κ. Ψωμιάδης φυγομαχεί. «Η σκευωρία
έχει καταρρεύσει από την αρχή σαν χάρτινος πύργος. Πρέπει, όμως, να τιμωρηθούν
οι συκοφάντες, οι πλαστογράφοι και οι ηθικοί αυτουργοί», πρόσθεσε. Παρόντες
στη δικαστική αίθουσα, προκειμένου να εξεταστούν ως μάρτυρες από την πλευρά
του κ. Λαλιώτη, ήταν, μεταξύ άλλων, ο υπουργός Δικαιοσύνης, κ. Ευάγ.
Γιαννόπουλος, ο υφυπουργός Εργασίας, κ. Χρ. Πρωτόπαππας, οι κύριοι Αντ.
Λιβάνης, Αθ. Τσούρας, Αντ. Βγόντζας, Γ. Ανωμερίτης, Κ. Λιάσκας, Κ. Πυλαρινός,
Αιμ. Μεταξόπουλος, Λ. Νικολάου, Ιω. Χαραλάμπους, καθώς και οι δημοσιογράφοι
Παντελής Καψής, αρχισυντάκτης των «ΝΕΩΝ», Θ. Καρτερός και Γ. Βλαστάρης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15830N241</ED>
<ID>
ID:166909

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N24&aa=1</URL></REF>


Article

<CATEGORY>vin06</CATEGORY>

 <H5>ΑΥΤΑΝΔΡΟ
ΕΙΧΕ ΒΥΘΙΣΘΕΙ ΤΟ «ΚΟΤΙ 1» ΤΟΝ ΓΕΝΑΡΗ ΤΟΥ '93. ΑΙΤΙΑ Η ΜΕΤΑΤΟΠΙΣΗ ΦΟΡΤΙΟΥ ΚΑΙ Ο
ΚΑΙΡΟΣ</H5>
<H2>Αθώος για το ναυάγιο</H2>

<H3></H3>ΗΤΑΝ λίγο μετά τις δύο τα ξημερώματα της 6ης
Ιανουαρίου 1993 όταν ο καπετάνιος του πλοίου ΚΟΤΙ 1, Γιάννης Μαρτάκης,
ενημέρωσε τηλεφωνικά τον φίλο του και αρχιπλοίαρχο της πλοιοκτήτριας εταιρείας
κ. Νικόλαο Δήμου για την επικίνδυνη κλίση 15 μοιρών που είχε πάρει το σκάφος,
ενώ έπλεε κοντά στον Κάβο Μαλιά, όπου έπνεαν άνεμοι έντασης 9 έως 10 Μπωφόρ.

Λίγες ώρες αργότερα το πλοίο, που μετέφερε 3.666 τόνους τσιμέντου,
βυθίστηκε αύτανδρο. Έντεκα Ελληνες ναυτικοί και έξι αλλοδαποί συνάδελφοί τους
ήταν ο τραγικός απολογισμός του ναυαγίου. Από τότε οι συγγενείς των θυμάτων,
που έχουν αποζημιωθεί από την εταιρεία, ζητούν να αποδοθεί δικαιοσύνη και να
τιμωρηθούν οι υπεύθυνοι που οδήγησαν στον θάνατο τους δικούς τους ανθρώπους.

Χθες ο ιδιοκτήτης της εταιρείας «GOLDEN UNION SHIPPING COMPANY SA» κ.
Θεόδωρος Βενιάμης κάθισε στο εδώλιο του Α' Τριμελούς Πλημμελειοδικείου της
Αθήνας κατηγορούμενος για ανθρωποκτονία από αμέλεια κατά συρροή και πρόκληση
ναυαγίου από αμέλεια. Οι δικαστές, έπειτα από πολύωρη ακροαματική διαδικασία
κήρυξαν ομόφωνα αθώο τον κατηγορούμενο, παρά την αντίθετη πρόταση που
διατύπωσε ο εισαγγελέας της έδρας κ. Ιω. Διώτης. 
Το ΚΟΤΙ 1 είχε ξεκινήσει
από τη Χαλκίδα με προορισμό το λιμάνι Λικάτα, στη Σικελία της Ιταλίας. Την ώρα
που έπλεε κοντά στον Κάβο Μαλιά οι μηχανές του πλοίου σταμάτησαν και λόγω της
μετατόπισης του φορτίου η κλίση που αρχικά είχε πάρει έγινε ακόμη μεγαλύτερη..

Ο κ. Θ. Βενιάμης απολογούμενος αρνήθηκε τις κατηγορίες υποστηρίζοντας ότι
η αιτία του ναυαγίου ήταν οι άσχημες καιρικές συνθήκες και η μετατόπιση του
φορτίου τσιμέντου που μετέφερε το πλοίο. Αντίθετα, οι συγγενείς των θυμάτων
στις καταθέσεις τους μίλησαν για «πλωτό φέρετρο» υποστηρίζοντας πως αν και το
πλοίο δεν ήταν αξιόοπλοο το άφησαν να ταξιδέψει, παρά τις δυσμενείς καιρικές
συνθήκες. 
ΑΦΑΝΤΟΙ 2 ΝΑΥΤΙΚΟΙ 
Εδώ και ένα μήνα περίπου,
αγνοείται η τύχη δύο Ελλήνων ναυτικών που επέβαιναν στο υπό σημαία Γκάνας
αλιευτικό σκάφος «Κανόπους 1». Πρόκειται για τον πλοίαρχο Παρασκευά Βασικιό
και τον α' μηχανικό Γιάννη Λαγουδάκη. Σύμφωνα με πληροφορίες που έφθασαν χθες
το βράδυ στον θάλαμο επιχειρήσεων του υπουργείου Εμπορικής Ναυτιλίας, το πλοίο
είχε αποπλεύσει από την Γκάνα στις 12 Μαρτίου 1997 με προορισμό τη Μαδαγασκάρη
και είχε την τελευταία του επικοινωνία με την πλοιοκτήτρια εταιρεία στις 6
Απριλίου 1997 ενώ έπλεε στα ανοιχτά του Ντέρμπαν. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15830N242</ED>
<ID>
ID:166910

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N24&aa=2</URL></REF>


Article

<CATEGORY>vin06</CATEGORY>

 <H2>Δίωξη εναντίον 17 τελωνειακών</H2>

ΝΕΑ
ΥΠΟΘΕΣΗ λαθρεμπορίας καύσιμων σε θαλαμηγούς αποκαλύφθηκε χθες από τις έρευνες
που διενεργεί η Εισαγγελία Πειραιώς. Τα διαφυγόντα κέρδη του Δημοσίου από την
κομπίνα φτάνουν τα 350 εκατομμύρια δραχμές και ήδη ο προϊστάμενος της
Εισαγγελίας Πρωτοδικών Πειραιά άσκησε διώξεις εναντίον 17 τελωνειακών του ΙΑ'
Τελωνείου Πειραιά και δύο εκπροσωπών της STAR Εφοδιαστικής. 
Οι δύο
εκπρόσωποι της εταιρείας είναι οι Κ. Τιλιγαδας, ο οποίος φυγοδικεί και προχθές
καταδικάστηκε ερήμην για άλλη υπόθεση λαθρεμπορίας καύσιμων σε φυλάκιση 4
χρόνων και χρηματικό πρόστιμο 16 εκατομμυρίων, και Νίκος Σουλιώτης, που
καταδικάστηκε για την ίδια υπόθεση σε φυλάκιση 3 χρόνων και χρηματικό πρόστιμο
16 εκατομμυρίων δραχμών. Η απάτη έγινε το χρονικό διάστημα 1994-1995, όπου
διοχετεύτηκαν παράνομα στην εσωτερική αγορά 3.969.456 λίτρα πετρελαίου και
χρησιμοποιήθηκαν 486 εικονικά δελτία παραλαβής. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15830N243</ED>
<ID>
ID:166911

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N24&aa=3</URL></REF>


Article

<CATEGORY>vin06</CATEGORY>

 <H2>Αντιτίθενται στις αυξήσεις</H2>

ΤΗΝ
ΑΝΤΙΘΕΣΗ του στην αύξηση των τελών φορολόγησης των τουριστικών επιχειρήσεων
υπέρ της Τοπικής Αυτοδιοίκησης που προωθείται από το υπουργείο Εσωτερικών
εκφράζει ο Σύνδεσμος Ελληνικών Τουριστικών Επιχειρήσεων. Ο ΣΕΤΕ καλεί τον
υπουργό κ. Αλέκο Παπαδόπουλο να επανεξετάσει το θέμα που αφορά στην επιβολή
τέλους 2% για τα εστιατόρια των ξενοδοχείων και στην αύξηση του τέλους στα
κέντρα διασκέδασης. Όπως επισημαίνεται, η λήψη αποσπασματικών μέτρων
εισπρακτικού χαρακτήρα επιβαρύνει συνολικά το κόστος του τουριστικού πακέτου
της χώρας, δημιουργώντας θέμα ανταγωνιστικότητας του ελληνικού τουριστικού
προϊόντος. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15830N244</ED>
<ID>
ID:166912

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N24&aa=4</URL></REF>


Article

<CATEGORY>vin06</CATEGORY>

 <H2>Άλλα 250 δισ.για την Εγνατία</H2>

ΥΠΑΡΧΟΥΝ
καθυστερήσεις στην κατασκευή της Εγνατίας Οδού, παραδέχθηκε χθες στη Βουλή ο
Πρωθυπουργός Κώστας Σημίτης, αλλά απέδωσε αυτές τις καθυστερήσεις στην αλλαγή
χάραξης του έργου για την προστασία αρχαιολογικών χώρων και του περιβάλλοντος.

Απαντώντας σε επίκαιρη ερώτηση του προέδρου του ΔΗΚΚΙ Δημήτρη Τσοβόλα ο
οποίος είχε χαρακτηρίσει την κατασκευή της Εγνατίας «γεφύρι της Άρτας», ο κ.
Σημίτης ανέφερε ότι θα εξασφαλιστούν από δάνεια και ιδιωτικά κεφάλαια τα 250
δισ. που απαιτούνται για την ολοκλήρωση του έργου. 
Όπως είπε, ήδη έχουν
κατασκευασθεί 122 χιλιόμετρα της Εγνατίας, ο δρόμος θα έχει συνολικό μήκος από
την Ηγουμενίτσα ώς την Αλεξανδρούπόλη 687 χιλιόμετρα και θα έχει τη μορφή
κλειστού αυτοκινητόδρομου, με 720 χιλιόμετρα βοηθητικούς δρόμους και 35
συνδέσεις με άλλα οδικά δίκτυα. 
Ο κ. Τσοβολας επέκρινε την κυβέρνηση
τονίζοντας ότι για τη λεωφόρο Σταυρού - Ελευσίνας, που θα είναι μόνο 72
χιλιόμετρα, διατίθενται πολύ μεγαλύτερα κονδύλια από ό,τι για την Εγνατία που
ως έργο έχει τεράστια εθνική σημασία. Ο κ. Σημίτης απάντησε ότι η λεωφόρος
Σταυρού - Ελευσίνας είναι συγχρηματοδοτούμενο έργο με ιδιώτες, οι οποίοι και
θα εξασφαλίσουν τους πόρους για την κατασκευή του. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15830N245</ED>
<ID>
ID:166913

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N24&aa=5</URL></REF>


Article

<CATEGORY>vin06</CATEGORY>

 <H5>ΑΛΛΑΖΕΙ Ο ΤΡΟΠΟΣ
ΕΚΠΑΙΔΕΥΣΗΣ ΤΩΝ ΟΔΗΓΩΝ ΚΑΙ ΕΛΕΓΧΟΥ ΤΩΝ ΑΥΤΟΚΙΝΗΤΩΝ, ΓΙΑ ΛΙΓΟΤΕΡΑ ΑΤΥΧΗΜΑΤΑ
</H5><H5>Οι έντιμοι θύματα ανέντιμων</H5>
<H2>Με ιδρώτα το δίπλωμα οδήγησης</H2>

Αλλάζει
ριζικά ο τρόπος εκπαίδευσης και εξέτασης των υποψηφίων οδηγών αυτοκινήτων
(δημιουργούνται ειδικά πάρκα, όπου θα γίνονται οι εξετάσεις και καθιερώνεται
ελάχιστος αριθμός μαθημάτων).ΑΚΟΜΗ, ΚΑΘΙΕΡΩΝΕΤΑΙ η μηχανογράφηση στα
ΚΤΕΟ και οι έλεγχοι των αποτελεσμάτων των μετρήσεών τους, δημιουργείται Εθνικό
Συμβούλιο Οδικής Ασφάλειας και Ινστιτούτο Οδικής Ασφάλειας, άρχισε η συγγραφή
εννέα βιβλίων για την καθιέρωση στα σχολεία του μαθήματος της Κυκλοφοριακής
Αγωγής και την εκπαίδευση των εκπαιδευτών υποψηφίων οδηγών, ενώ αρχίζει νέα
εκστρατεία για τη σωστή οδική συμπεριφορά οδηγών και πεζών. 
Πρόκειται για
μια σειρά μέτρων και ενεργειών που άρχισαν ήδη να υλοποιούνται ή
προγραμματίζονται για το άμεσο μέλλον από το υπουργείο Μεταφορών -
Επικοινωνιών, σε μια προσπάθεια μείωσης των τροχαίων ατυχημάτων, όπως
ανακοίνωσαν χθες ο υπουργός Χ. Καστανίδης, ο υφυπουργός Μ. Λουκάκης και ο
γενικός γραμματέας του υπουργείου Π. Μπενετάτος. 
Αναλυτικά: 
1
Σε όλους τους νομούς της χώρας θα δημιουργηθούν ειδικά «πάρκα κυκλοφοριακής
αγωγής» με διπλό στόχο: Να χρησιμοποιούνται για την εκπαίδευση των υποψηφίων
οδηγών, καθώς και για την πρακτική εξέτασή τους ενώπιον κόσμου, χωρίς να είναι
μέσα στο όχημα ούτε ο εκπαιδευτής ούτε ο εξεταστής. Ο υποψήφιος οδηγός θα
οδηγεί το αυτοκίνητο μέσα στο πάρκο, στο οποίο θα έχουν δημιουργηθεί
πραγματικές συνθήκες κυκλοφορίας και τα όποια λάθη του θα καταγράφονται
αυτόματα από ειδικά μηχανήματα και αισθητήρες λαθών που θα υπάρχουν μέσα στο
πάρκο. Έτσι δεν θα μπορεί ο εξεταστής να του χαριστεί, αλλά ούτε και ο
εκπαιδευτής του να τον βοηθήσει με οιονδήποτε τρόπο. Ο τρόπος αυτός θα
εξαλείψει φαινόμενα χρηματισμού κ.λπ. κατά τις διαδικασίες εξέτασης των
υποψηφίων οδηγών. Τέτοια πάρκα υπάρχουν σε άλλες χώρες και λειτουργούν με
επιτυχία. Ήδη αναζητούνται χώροι για τη δημιουργία των πάρκων, ενώ
καταρτίζονται και οι προδιαγραφές για την αγορά του εξοπλισμού τους. 
Ο
δεύτερος στόχος των πάρκων θα είναι να χρησιμοποιούνται από σχολεία για την
κυκλοφοριακή αγωγή των μαθητών και την εξοικείωσή τους με τις κυκλοφοριακές
συνθήκες. 
2 Επειδή πολλά λέγονται για την αποτελεσματικότητα και τη
γνησιότητα των ελέγχων στα Κέντρα Τεχνικού Ελέγχου (ΚΤΕΟ), προκηρύσσεται
σύντομα διαγωνισμός για την εξ ολοκλήρου μηχανογράφηση και σύνδεσή τους με τον
κεντρικό υπολογιστή του υπουργείου. Έτσι θα καταγράφονται όλα τα στοιχεία των
ελέγχων (οχήματος, οδηγού, υπαλλήλου που έκανε τον έλεγχο, αποτελέσματα
κ.λπ.). Με βάση τα στοιχεία αυτά θα γίνονται δειγματοληπτικοί έλεγχοι από άλλα
συνεργεία για να διαπιστώνεται η ορθότητα ή όχι των ελέγχων και αναλόγως θα
ελέγχονται και οι υπάλληλοι των ΚΤΕΟ. Επίσης δημιουργούνται και 16 συνεργεία
που θα ελέγχουν τη σωστή ή όχι χορήγηση της Κάρτας Ελέγχου Καυσαερίων. Ακόμη,
ο υπουργός είπε ότι εξασφαλίστηκαν πιστώσεις για την ολοκλήρωση της κατασκευής
επτά ακόμη ΚΤΕΟ στα Μέγαρα, στο Μαραθώνα, στο νομό Αργολίδας, στα Χανιά, στη
Ρόδο, τη Μυτιλήνη και την Κεφαλονιά. 
3 Δόθηκε στη δημοσιότητα
σχέδιο νόμου - πρόταση του υπουργείου προς όλα τα κόμματα και τους
ενδιαφερόμενους φορείς για την ίδρυση Εθνικού Συμβουλίου Οδικής Ασφάλειας
(ΕΣΟΑ) και Ινστιτούτου Οδικής Ασφάλειας. Το ΕΣΟΑ θα είναι νομικό πρόσωπο
ιδιωτικού δικαίου, θα διοικείται από πρόεδρο που θα ορίζεται από τον
πρωθυπουργό και αντιπροσωπευτικό διοικητικό συμβούλιο στο οποίο θα μετέχουν
εκπρόσωποι των συναρμοδίων υπουργείων της Τοπικής και Νομαρχιακής
Αυτοδιοίκησης κ.λπ). Σκοπός του θα είναι η διαμόρφωση εθνικής πολιτικής για τη
μείωση των τροχαίων ατυχημάτων και για την επίτευξη του στόχου αυτού θα
εισηγείται τη λήψη μέτρων, θα εποπτεύει την εφαρμογή τους, θα αναθέτει
ερευνητικά προγράμματα και θα κάνει ό,τι θεωρείται σκόπιμο για να μειωθούν τα
τροχαία. Θα έχει ανεξάρτητους πόρους (ποσοστό από τα διόδια, τα ασφάλιστρα, τα
τέλη κυκλοφορίας κ.λπ.). Το Ινστιτούτο Οδικής Ασφάλειας θα είναι καθαρά
επιστημονικό όργανο που θα παρέχει επιστημονική στήριξη στο ΕΣΟΑ. Το
νομοσχέδιο αυτό αναμένεται να κατατεθεί στη Βουλή πολύ σύντομα. 
4 Ο
υφυπουργός Μ. Λουκάκης ανέφερε ότι οι περισσότερες υποδείξεις της
Διακομματικής Επιτροπής για τα Ατυχήματα, που είναι αρμοδιότητα του υπουργείου
Μεταφορών - Επικοινωνιών, έχουν ήδη αρχίσει να υλοποιούνται και οι υπόλοιπες
προωθούνται και με τις παραπάνω ρυθμίσεις. 
5 Από την 1η Ιανουαρίου
1998 θα υπάρχει βιβλίο με την ύλη, πρακτικά και θεωρητικά, επί της οποίας θα
εξετάζονται οι υποψήφιοι οδηγοί, αλλά και θα χρησιμεύει για την εκπαίδευση
τόσο των ίδιων όσο και των εκπαιδευτών τους. Ο κ. Καστανίδης είπε ότι τα φύλλα
με τα σήματα που χρησιμοποιούνται τώρα για την εξέταση των υποψηφίων οδηγών
είναι μεν κακοτυπωμένα, αλλά δεν έχουν κανένα λάθος, όπως ισχυρίστηκαν οι
εκπαιδευτές. 
«Η
ΑΝΟΧΗ της κοινωνίας προς τη διαφθορά και την ανηθικότητα έχει φθάσει σε τέτοια
επίπεδα που δυσκολεύει αφάνταστα την προστασία των εντίμων υπαλλήλων και
πολιτών». 
Η φράση ειπώθηκε χθες από τον γενικό γραμματέα του υπουργείου
Μεταφορών και Επικοινωνιών κ. Π. Μπενετάτο, με αφορμή όσα ακούονται για
χρηματισμό και άλλες έκνομες πράξεις υπαλλήλων του υπουργείου. 
Ο κ.
Μπενετάτος κατήγγειλε ότι, τα τελευταία χρόνια, απολύθηκαν, με αποφάσεις των
Πειθαρχικών Συμβουλίων, 20 υπάλληλοι του υπουργείου για διάφορα αδικήματα όπως
ψευδείς βεβαιώσεις, διαφθορά, παράνομες εκδόσεις αδειών οδήγησης κ.λπ., αλλά
οι 17 απ' αυτούς προσέφυγαν στα πολιτικά δικαστήρια και πέτυχαν την
επαναπρόσληψή τους!. 
Ανέφερε μάλιστα την περίπτωση ενός από τους 20 ο
οποίος απελύθη επειδή είχε χορηγήσει δίπλωμα οδήγησης χωρίς ο ενδιαφερόμενος
να εξεταστεί καθόλου (αυτό που λένε «σου φέρνω το δίπλωμα στο σπίτι»). Ο
υπάλληλος αυτός εμφανίστηκε στο δικαστήριο και παραδέχθηκε την ενοχή του αλλά
υποστήριξε ότι δεν μπορεί επειδή έκανε ένα λάθος να πεινάσουν τα τρία παιδιά
του... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15830N371</ED>
<ID>
ID:166914

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N37&aa=1</URL></REF>


Article

<CATEGORY>vin07</CATEGORY>

 <H2>Στο παρελθόν είχαν ξεχωριστή φροντίδα</H2>

Η ΣΚΛΗΡΗ πραγματικότητα των αριθμών της UNICEF γίνεται ακόμη σκληρότερη αν
σκεφτεί κανείς πως τα θύματά της, τα παιδιά, ήταν κάποτε αντικείμενο
ξεχωριστής φροντίδας από τα παλιά κομμουνιστικά καθεστώτα. Τουλάχιστον στις
χώρες του σοβιετικού μπλοκ, τις τελευταίες δεκαετίες, τα παιδιά είχαν
ικανοποιητική ιατροφαρμακευτική περίθαλψη. Μπορεί το βιοτικό επίπεδο να ήταν
σε μέτρια επίπεδα, αλλά η φτώχεια είχε σχεδόν εκλείψει. Η απελπιστική
κατάσταση των ορφανών της Ρουμανίας, που ο κόσμος ανακάλυψε με φρίκη μετά την
πτώση του καθεστώτος του Τσαουσέσκου, ήταν σίγουρα μια από τις χειρότερες
όψεις της ζωής των παιδιών στην Ανατολική Ευρώπη. 
Οι αρχικές προσπάθειες
για τη βελτίωση της κατάστασης γρήγορα εκφυλίστηκαν και ολοένα και μεγαλύτερος
αριθμός παιδιών εγκαταλείπονταν στη φροντίδα του «άπορου κράτους». 
Απώλεια
προσανατολισμού, απώλεια εργασίας, απώλεια ασφάλειας, απώλεια εισοδήματος. Με
αυτό τον τρόπο εκατομμύρια Ανατολικοευρωπαίοι βίωσαν τη «μετάβαση». Τα
συμπεράσματα από την έκθεση της UNICEF δείχνουν ότι το αντιστάθμισμα σε
δημοκρατικές και οικονομικές μεταρρυθμίσεις είχε δυσανάλογο κόστος για πάρα
πολλούς. Και πάνω από όλα, για τα παιδιά. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15830N391</ED>
<ID>
ID:166915

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N39&aa=1</URL></REF>


Article

<CATEGORY>vin02</CATEGORY>

 <H5></H5><H5></H5><H2>Στου Κακού τη σκάλα</H2>

<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

Η ΚΥΒΕΡΝΗΣΗ
δέχθηκε τη διεξαγωγή ελληνοτουρκικών συνομιλιών, για να διερευνηθεί αν μπορεί
να επιτευχθεί συμφωνία επί των μεθόδων επίλυσης όσων διαφορών αμφότερα τα μέρη
δέχονται πως υπάρχουν μεταξύ τους. Οι συζητήσεις αυτές θα επηρεάσουν αρνητικά
τη θέση μας στο Αιγαίο, όπου ο τουρκικός επεκτατισμός παρεμποδίζει και την
οριοθέτηση της υφαλοκρηπίδας, ζήτημα που αναγνωρίζουμε ως πραγματική
εκκρεμότητα. 
Μέχρι να ασκήσουμε το δικαίωμα διεύρυνσης των χωρικών μας
υδάτων στα δώδεκα μίλια, οποιαδήποτε αναζήτηση διαδικασίας οριοθέτησης της
αιγαιακής υφαλοκρηπίδας δεν μπορεί παρά να υπονοεί, εμμέσως αλλά σαφώς, πως η
ελληνική υφαλοκρηπίδα θα ορισθεί με βάση το υφιστάμενο πλάτος έξι μιλίων της
αιγιαλίτιδας ζώνης μας. Έτσι, όμως, θα καταστεί πολύ δυσκολότερος, από
πολιτική άποψη, ο διπλασιασμός αυτού του εύρους, ο οποίος αποτελεί, στο
Αιγαίο, ελάχιστη συνέπεια της ύπαρξης και γεωγραφικής μορφής του ελληνικού
αρχιπελάγους. (Ας σημειωθεί πως η κατάλληλη εφαρμογή του θεσμού των διεθνών
στενών θα εξασφάλιζε τα νόμιμα συμφέροντα της Τουρκίας και των άλλων χρηστών
του Αιγαίου και μετά την επέκταση των εθνικών μας υδάτων). 
Την εξασθένηση
της δυνατότητας εκπλάτυνσης της ελληνικής αιγιαλίτιδας ζώνης θα είχε ως
αποτέλεσμα και κάθε απόπειρα εξεύρεσης πλαισίου συζήτησης περί των «μέτρων
οικοδόμησης εμπιστοσύνης», που προωθούν οι Αμερικανοί και οι Τούρκοι, αφού και
αυτά θα αφορούσαν την πέραν των σημερινών έξι μιλίων μας θάλασσα, οι δε
αντίπαλοί μας θα μπορούσαν μελλοντικά να επικαλεσθούν εναντίον μας ένα status
quo στην ενίσχυση του οποίου θα είχαμε και εμείς συντελέσει. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15830N392</ED>
<ID>
ID:166916

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N39&aa=2</URL></REF>


Article

<CATEGORY>vin07</CATEGORY>

 <H5>Η ΙΤΑΛΙΑ ΑΠΕΙΛΕΙ ΝΑ ΑΠΟΣΥΡΕΙ ΤΟΝ
ΣΤΡΑΤΟ ΤΗΣ ΑΠΟ ΤΗΝ ΑΛΒΑΝΙΑ</H5>
<H2>Εκλογές ή φεύγουμε</H2>

Ο απεσταλμένος του ΟΑΣΕ, Φραντς
Βρανίτσκι, έφτασε στην ταραγμένη Αλβανία για να εξετάσει τις λεπτομέρειες των
εκλογών της 29ης Ιουνίου, σε μια στιγμή που η Ιταλία απειλεί να αποσύρει τα
στρατεύματά της, αν υπάρξει αναβολή στην ημερομηνία των εκλογών.ΛΙΓΟ πριν από
την άφιξη του Βρανίτσκι στην Αλβανία, από έκρηξη βόμβας σε υπόνομο κάτω από
την κεντρική πλατεία του Αργυροκάστρου τραυματίστηκαν 15 άτομα. 
Όπως
εκτιμάται, η τρομοκρατική αυτή ενέργεια οργανώθηκε από υποστηρικτές του
Μπερίσα, ώστε να αποτραπεί επίσκεψη στην πόλη του εντεταλμένου του ΟΑΣΕ στην
Αλβανία, Φραντς Βρανίτσκι. 
ΔΙΑΔΗΛΩΣΗ ΣΤΟΝ ΑΥΛΩΝΑ 
Σε διαδήλωση
διαμαρτυρίας που είχε πραγματοποιηθεί στην κεντρική πλατεία του Αυλώνα, οι
συγκεντρωμένοι φώναζαν και συνθήματα κατά του καθεστώτος Μπερίσα, ζητώντας την
επίσκεψη του Αυστριακού πρώην καγκελάριου στην πόλη τους και τη διενέργεια
εκλογών στις 29 Ιουνίου. 
Επίσης, δεκάδες κάτοικοι ζήτησαν να υπηρετήσουν
εθελοντικά στην αστυνομία, για να εμποδίσουν, όπως λένε, τις συμμορίες του
Μπερίσα να προκαλούν επεισόδια στην πόλη. 
Ο πρόεδρος της Επιτροπής Εθνικής
Σωτηρίας του Αυλώνα, Αλμπέρ Σίτι, κατηγόρησε τις «ένοπλες συμμορίες» των
οπαδών του Αλβανού προέδρου, Σαλί Μπερίσα, ότι «σπέρνουν τον τρόμο» στη χώρα,
με στόχο να καθυστερήσουν τις βουλευτικές εκλογές. 
ΚΑΤΑΓΓΕΛΛΟΥΝ ΤΟΝ
ΜΠΕΡΙΣΑ 
«Το κάνουν για να μπορέσουν να πουν στον Φραντς Βρανίτσκι ότι δεν
μπορεί να διεξαχθούν εκλογές σε μια Αλβανία στην οποία βασιλεύει η τρομοκρατία
και το χάος», δήλωσε ο Σίτι σε συνέντευξή του. 
Ο Σίτι αναφερόταν στις
δολοφονίες που διαπράττονται καθημερινά στη Νότια Αλβανία και σε δύο επιθέσεις
με εκρηκτικά που είχαν ως αποτέλεσμα τον τραυματισμό τριών ανθρώπων στον
Αυλώνα προχθές το βράδυ. 
Κυβερνητικός εκπρόσωπος στα Τίρανα τόνισε ότι η
αποστολή Βρανίτσκι είναι δύσκολη, λόγω της «παρελκυστικής στάσης του προέδρου
Μπερίσα και του Δημοκρατικού Κόμματος». 
Ο Αλβανός πρωθυπουργός, Μπασκίμ
Φίνο, έχει απειλήσει να παραιτηθεί αν το κοινοβούλιο απορρίψει την προσεχή
εβδομάδα το σχέδιο νόμου που πρότεινε για την αλλαγή του εκλογικού νόμου.

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15830N401</ED>
<ID>
ID:166917

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N40&aa=1</URL></REF>


Article

<CATEGORY>vin07</CATEGORY>

 <H2>Ισόβια σε ασυνείδητο οδηγό</H2>

ΠΑΡΑΔΕΙΓΜΑ προς μίμηση από χώρες που
θρηνούν κάθε μέρα πολλά θύματα ασυνείδητων οδηγών. Ένα δικαστήριο ενόρκων της
Βόρειας Καρολίνας καταδίκασε σε ισόβια, χωρίς πιθανότητα μετατροπής της
ποινής, τον Τόμας Τζόουνς, που το 1996, οδηγώντας μεθυσμένος και υπό την
επήρεια ηρεμιστικών, προκάλεσε τον θάνατο δύο 19χρονων φοιτητριών και τον
σοβαρό τραυματισμό τεσσάρων άλλων ατόμων. Μετά την απόφαση των ενόρκων, που
συζητούσαν επί ώρες ακόμα και το ενδεχόμενο να επιβάλουν την ποινή του θανάτου
στον Τζόουνς, ο εισαγγελέας υπογράμμισε ότι η ποινή ­ η αυστηρότερη που
επεβλήθη ποτέ σε κάποιον που προκάλεσε μεθυσμένος ένα θανατηφόρο ατύχημα ­
στέλνει ένα πολύ γερό μήνυμα σ' αυτούς που τολμούν να πιάσουν το τιμόνι, αφού
έχουν πιει έστω κι ένα ποτήρι κρασί ή μία μπίρα. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15830N402</ED>
<ID>
ID:166918

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N40&aa=2</URL></REF>


Article

<CATEGORY>vin07</CATEGORY>

 <H2>Πρώτη καταδίκη Βοσνιοσέρβου από το Δικαστήριο της Χάγης</H2>

ΕΝΟΧΟ για εγκλήματα κατά της
ανθρωπότητας και βασανιστήρια, αλλά όχι για φόνους, έκρινε χθες το Δικαστήριο
της Χάγης τον Βοσνιοσέρβο έφεδρο αξιωματικό της αστυνομίας Ντούσαν «Ντούσκο»
Τάντιτς, για τη συμμετοχή του στις επιχειρήσεις «εθνικής εκκαθάρισης» κατά των
Βόσνιων Μουσουλμάνων. 
Η καταδικαστική απόφαση για τον ηλικίας 41 ετών
Τάντιτς είναι η πρώτη που εκδίδει το Δικαστήριο μετά τη σύστασή του από το
Συμβούλιο Ασφαλείας, τον Μάιο του 1993. 
Πάντως, το Δικαστήριο αποφάνθηκε
ότι ο Τάντιτς δεν έχει σχέση με 13 φόνους για τους οποίους είχε κατηγορηθεί. Η
εισαγγελέας του Διεθνούς Ποινικού Δικαστηρίου για την Πρώην Γιουγκοσλαβία,
Λούις Έρμπορ, άφησε να εννοηθεί ότι θα ασκήσει έφεση κατά της απόφασης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15830N403</ED>
<ID>
ID:166919

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N40&aa=3</URL></REF>


Article

<CATEGORY>vin07</CATEGORY>

 <H2>Αθωώνουν τα φαστ φουντ και την μπίρα οι διαιτολόγοι</H2>

ΤΟ ΦΑΣΤ
φουντ δεν είναι τόσο βλαβερό όσο πιστεύεται. Την αποκατάσταση της φήμης του
γρήγορου φαγητού ανέλαβε μια μελέτη που πραγματοποίησαν ειδικοί διαιτολόγοι
για το περιοδικό «Maenner Vogue» του Μονάχου. Μια ανάλυση των γνωστών φαγητών
που σερβίρονται στα εστιατόρια γρήγορου φαγητού απέδειξε ότι τα γεύματα αυτά,
οι τηγανητές πατάτες και το σουβλάκι, δεν πρέπει να καταδικάζονται ερήμην,
δηλώνει ο καθηγητής διαιτολόγος Χέλμουτ Ερμπερσόμπλερ του Πανεπιστημίου του
Κιέλου. 
Τα χάμπουργκερ είναι πλούσια σε σίδηρο, μεγάλες ποσότητες λιπαρών
ή άλατος. Μετά το φαστ φουντ, αθώα και η μπίρα, που άδικα κατηγορείται ότι
παχαίνει. Μελέτη του γερμανικού περιοδικού «Men's Health» υποστηρίζει ότι η
μπίρα έχει μόνο 450 θερμίδες το λίτρο και λιγότερη ενέργεια από ό,τι το άπαχο
γάλα. Η πραγματική αιτία που οι πότες της μπίρας παχαίνουν είναι επειδή το
αλκοόλ που περιέχει διεγείρει την όρεξή τους, αναφέρει έκθεση του καθηγητή
Χημείας Ντέιβιντ Ουίλιαμς του Πανεπιστημίου Κάρντιφ της Ουαλίας. Επίσης η
κατανάλωση μπίρας με άδειο στομάχι μπορεί να οδηγήσει στη δημιουργία κοιλιάς,
αναφέρει η μελέτη. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15830N404</ED>
<ID>
ID:166920

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N40&aa=4</URL></REF>


Article

<CATEGORY>vin07</CATEGORY>

 <H5>ΟΙ
ΣΟΣΙΑΛΙΣΤΕΣ ΚΑΤΑΓΓΕΛΛΟΥΝ ΤΗΝ ΠΑΡΕΜΒΑΣΗ ΤΟΥ ΓΑΛΛΟΥ ΠΡΟΕΔΡΟΥ ΣΤΑ ΠΡΟΕΚΛΟΓΙΚΑ
</H5><H5>Οι Εργατικοί σπεύδουν σε βοήθεια</H5>
<H2>Επίθεση Ζοσπέν στον Σιράκ</H2>

<H3></H3>Ανεπιτυχή χαρακτήρισαν οι Σοσιαλιστές και ο γαλλικός
τύπος την πρώτη πολιτική παρέμβαση του προέδρου Ζακ Σιράκ στην προεκλογική
εκστρατεία, με την οποία έριξε το προσωπικό του βάρος υπέρ του κυβερνητικού
κεντροδεξιού συνασπισμού, που χάνει ποσοστά στις δημοσκοπήσεις υπέρ των
δυνάμεων της Αριστεράς. 
Ο ΖΑΚ ΣΙΡΑΚ επέλεξε τη δεύτερη επέτειο της εκλογής
του στην προεδρία για να απευθυνθεί στον γαλλικό λαό, εν όψει των πρόωρων
εκλογών που αποφάσισε ο ίδιος, ζητώντας από τους συμπατριώτες του «την
υποστήριξή τους για να συνεχιστεί το έργο που άρχισε προ διετίας». 
Στο
τρισέλιδο κείμενό του, που δημοσιεύτηκε ταυτόχρονα σε 14 τοπικές εφημερίδες με
τίτλο «Κοινό ξεκίνημα», ο Γάλλος πρόεδρος παρεμβαίνει στον προεκλογικό αγώνα
με μια επίθεση εναντίον της πολιτικής πλατφόρμας των πολιτικών του αντιπάλων,
κρίνοντας την πολιτική τους ως επιστροφή στην αντίθεση Δεξιάς - Αριστεράς και
χαρακτηρίζοντας ως λανθασμένες πολλές επιλογές του παρελθόντος. 
Η
αντιπολίτευση πέρασε αμέσως στην αντεπίθεση, ενώ πολλές εφημερίδες ­ όπως η
«Μοντ» ­ επισήμαναν ότι ο Ζακ Σιράκ απευθύνθηκε στο συντηρητικό εκλογικό σώμα
της επαρχίας, στην προσπάθειά του να κινητοποιήσει τους ψηφοφόρους, με ένα
κείμενο που δεν παρουσίαζε ιδιαίτερο ενδιαφέρον. Ο ηγέτης του Σοσιαλιστικού
Κόμματος, Λιονέλ Ζοσπέν, δήλωσε ότι το κείμενο του Γάλλου προέδρου δεν
περιείχε νέες ιδέες, ενώ ο αρχηγός των Κομμουνιστών, Ρομπέρ Υ, είπε ότι οι
ψηφοφόροι θα εκμεταλλευτούν την ευκαιρία για να αποσύρουν την εμπιστοσύνη τους
από τον Ζακ Σιράκ. 
Ο ΛΙΟΝΕΛ ΖΟΣΠΕΝ, ενισχυμένος από τις σφυγμομετρήσεις που δείχνουν ότι οι
δύο αντίθετες παρατάξεις σχεδόν ισοψηφούν, θέλησε να καθησυχάσει τους
ψηφοφόρους και τους επιχειρηματικούς κύκλους, τονίζοντας ότι αν κερδίσει στις
εκλογές η Αριστερά, οι Σοσιαλιστές θα επιβάλουν τη φιλοευρωπαϊκή γραμμή τους
στο θέμα του ενιαίου ευρωπαϊκού νομίσματος επί των Κομμουνιστών συμμάχων τους.

Όμως, η δήλωση αυτή προκάλεσε την άμεση αντίδραση του Ρομπέρ Υ, ο οποίος
τόνισε ότι οποιαδήποτε απόπειρα επιβολής της ηγεμονίας ενός κόμματος
υπονομεύει την αξιοπιστία της Αριστεράς. 
«Βοήθεια» προς το Σοσιαλιστικό
Κόμμα πρόσφερε χθες ο Βρετανός Εργατικός υπουργός Εξωτερικών, Ρόμπιν Κουκ, ο
οποίος πραγματοποιεί την πρώτη του επίσκεψη στο Παρίσι, όπου συναντήθηκε με
τον Γάλλο ομόλογό του, Ερβέ ντε Σαρέτ, και τον Λιονέλ Ζοσπέν. 
Σε επίσκεψή
του στα γραφεία των Σοσιαλιστών, δήλωσε ότι το Εργατικό και το Σοσιαλιστικό
Κόμμα είναι «αδελφά κόμματα», αλλά αρνήθηκε διπλωματικά να πει ποιος θέλει να
κερδίσει στις γαλλικές εκλογές. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15830N411</ED>
<ID>
ID:166921

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N41&aa=1</URL></REF>


Article

<CATEGORY>vin07</CATEGORY>

 <H2>Σε θρίλερ εξελίσσεται η μονομαχία Κασπάροβ - Ντιπ Μπλου</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΜΙΑ ακόμη ισοπαλία
συνεχίστηκε σήμερα τα ξημερώματα το ματς ανάμεσα στον παγκόσμιο πρωταθλητή
Κασπάροβ και τον υπερυπολογιστή Ντιπ Μπλου. Το σκορ ανάμεσά τους είναι πλέον
2-2 ενώ απομένουν δύο ακόμη παρτίδες που θα παιχθόυν ξημερώματα Κυριακής και
Δευτέρας. Ο Κασπάροβ, σ' αυτήν την τέταρτη παρτίδα είχε τα μαύρα κομμάτια.
Επέλεξε ένα σύστημα άμυνας που σπάνια συναντάται σε σύγχρονες παρτίδες, το
σύστημα Πριμπλ (από το όνομα του Τσέχου παίκη που το επινόησε). Η άμυνα αυτή
χτίζει ένα τείχος πιονιών και δίνει την ευκαιρία στα μαύρα κομμάτια να
αναπτυχθούν σε καλές αμυντικές θέσεις. Με άλλα λόγια ο Κασπάροβ δείχνει να
διδάχθηκε από τη δεύτερη παρτίδα και χρησιμοποιεί άμυνες που δεν φέρνουν σε
άμεση αντιπαράθεση τις δύο πλευρές. Με αυτόν τον τρόπο ρίχνει το γάντι στο
κομπιούτερ το οποίο θα πρέπει να δείξει ιδιαίτερη δημιουργικότητα στην
επίθεση. 
Στην εικοστή κίνηση ο Γκάρι Κασπάροβ θυσίασε ένα πιόνι
προκειμένου να δραστηριοποιήσει επιθετικά τα κομμάτια του. Κατάφερε εντέλει να
πάρει πίσω το πιόνι διατηρώντας και κάποια πρωτοβουλία κινήσεων. Η παρτίδα
μπήκε σε ένα φινάλε πύργων και πιονιών και ο υπολογιστής προσπάθησε να
υποχρεώσει σε ισοπαλία διά της επανάληψης κινήσεων. Ο χειριστής του μάλιστα
πρόσφερε ισοπαλία στην 44η κινηση την οποία όμως ο Κασπάροβ απέρριψε λέγοντας
«ας παίξουμε σκάκι». Προσπάθησε να πετύχει κάτι περισσότερο από την ισοπαλία
την οποία μπορούσε ούτως ή άλλως να εκβιάσει, δεν προέκυψε όμως κάτι ιδιαίτερο
και συμφωνήθηκε ισοπαλία στην 56η κίνηση. 
Ο Κασπάροβ έδειξε στην παρτίδα
αυτή επαρκή έλεγχο της κατάστασης. Στις δύο παρτίδες που απομένουν είναι
πιθανό να προσπαθήσει να νικήσει με τα λευκά και να φέρει ισοπαλία με τα μαύρα
έτσι ώστε να κερδίσει έστω και οριακά στο συνολικό σκορ. 
Εκατοντάδες
θεατές πληρώνουν εισιτήριο 25 δολάρια για να δουν από βίντεο τη συνάντηση στον
1ο όροφο του Εκουιτάμπλ Σέντερ της Ν. Υόρκης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15830N412</ED>
<ID>
ID:166922

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N41&aa=2</URL></REF>


Article

<CATEGORY>vin07</CATEGORY>

 <H2>Διαβεβαιώσεις της Άγκυρας για τα γυμνάσια με το Ισραήλ</H2>

ΔΕΝ ΑΠΟΤΕΛΟΥΝ απειλή για τις γειτονικές χώρες
τα κοινά ναυτικά γυμνάσια Τουρκίας - Ισραήλ - ΗΠΑ που θα γίνουν το καλοκαίρι
στην Μεσόγειο, δήλωσε χθες ο Σερμέτ Αταντσαλί, εκπρόσωπος του τουρκικού
υπουργείου Εξωτερικών. «Θα επικεντρωθούν σε επιχειρήσεις έρευνας και
διάσωσης.», τόνισε ο εκπρόσωπος. Το Ιράν και οι περισσότερες αραβικές χώρες
έχουν εκφράσει ανησυχίες για τα γυμνάσια αυτά, τα οποία προβλέπονται από τη
συμφωνία στρατιωτικής συνεργασίας που υπογράφηκε τον Φεβρουάριο του 1996
ανάμεσα στην Τουρκία και το Ισραήλ. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15830N413</ED>
<ID>
ID:166923

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N41&aa=3</URL></REF>


Article

<CATEGORY>vin07</CATEGORY>

 <H5></H5><H2>Χωρίς επιστροφή το ταξίδι του Μομπούτου στην Καμπόν;</H2>

ΕΝΩ οι ανταρτικές δυνάμεις προελαύνουν προς την Κινσάσα, ο
πρόεδρος του Ζαΐρ Μομπούτου Σέσε Σέκο έφτασε στην Καμπόν σ' ένα ταξίδι που
κατά πάσα πιθανότητα δεν θα έχει επιστροφή. Ο 66χρονος πρόεδρος, ο οποίος
πάσχει από καρκίνο του προστάτη, μετέβη στην πρωτεύουσα της Γκαμπόν για να
λάβει μέρος σε περιφερειακή διάσκεψη κορυφής που συγκαλείται για να συζητήσει
την κρίση στο Ζαΐρ. Οι εκπρόσωποι του Μομπούτου διαβεβαιώνουν ότι ο πρόεδρος
θα επιστρέψει την Παρασκευή στη χώρα του, αλλά η προέλαση των ανταρτών του
Λοράν Καμπίλα προς την Κινσάσα εντείνει τις φήμες ότι ο Μομπούτου Σέσε Σέκο
εγκατέλειψε με διπλωματικό τρόπο το Ζαΐρ. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15830N414</ED>
<ID>
ID:166924

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N41&aa=4</URL></REF>


Article

<CATEGORY>vin07</CATEGORY>

 <H5></H5><H2>Ένοχες ΗΠΑ, Ελβετία για το θέμα του χρυσού</H2>

ΚΑΤΑΔΙΚΑΣΤΙΚΗ για τις κυβερνήσεις της Ελβετίας και των ΗΠΑ είναι
αμερικανική έκθεση που δόθηκε χθες στη δημοσιότητα, για τον τρόπο που
χειρίστηκαν το θέμα του χρυσού των ναζί μετά τον Β' Παγκόσμιο Πόλεμο. Η έκθεση
επικρίνει τις Ηνωμένες Πολιτείες γιατί, όταν τελείωσε ο πόλεμος, δεν πίεσαν
αρκετά την Ελβετία να επιστρέψει τον χρυσό που απέκτησε μέσω οικονομικών
συμφωνιών με τους ναζί στη διάρκεια του πολέμου. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15830N415</ED>
<ID>
ID:166925

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N41&aa=5</URL></REF>


Article

<CATEGORY>vin07</CATEGORY>

 <H5>ΝΤΑΝΙΕΛ ΤΖΟΝΑ ΓΚΟΛΝΤΧΑΓΚΕΝ</H5>
<H2>Οι δήμιοι
της διπλανής πόρτας</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το βιβλίο του
για το Ολοκαύτωμα προκάλεσε έντονες πολεμικές, μετά έγινε μπεστ-σέλερ και
πρόσφατα βραβεύτηκε· και μάλιστα στη Γερμανία. 
ΩΣΤΟΣΟ θα περίμενε
κανείς πως οι Γερμανοί θα «έθαβαν» τον Ντάνιελ Τζόνα Γκολντχάγκεν, 36 ετών,
καθηγητή Πολιτικών Επιστημών στο Χάρβαρντ, ο οποίος υποστηρίζει στο βιβλίο
«Εκούσιοι Δήμιοι του Χίτλερ: Οι Απλοί Γερμανοί και το Ολοκαύτωμα» ότι η
γενοκτονία των Εβραίων δεν ήταν έργο των φανατικών ναζί αλλά διαπράχθηκε από
τον Γερμανό της διπλανής πόρτας. Το ναζιστικό καθεστώς ήταν εξαιρετικά
δημοφιλές, λέει ο Γκολντχάγκεν στη «Λε Μοντ» με την ευκαιρία της γαλλικής
έκδοσης του βιβλίου του. Σύμφωνα με τον συγγραφέα, οι δήμιοι των Εβραίων δεν
ήταν οι γραφειοκράτες, όπως υποστηρίζει η Χάνα Άρεντ, ούτε Γερμανοί
υποταγμένοι στη ρουτίνα της υπακοής ή τρομοκρατημένοι από την εξουσία. «Ήταν
οι ίδιοι που πυροβολούσαν στους δρόμους σε όλη την περίοδο της Βαϊμάρης»,
υπογραμμίζει και εξηγεί πως το Ολοκαύτωμα οφείλεται στη σκληρότητα των απλών
ανθρώπων, την οποία οι ναζί διοχέτευσαν συστηματικά εναντίον των Εβραίων. Οι
αντιδράσεις που αντιμετωπίζει οφείλονται στο ότι «μερικοί δυσκολεύονται να
δεχθούν ότι χριστιανοί, άνθρωποι "σαν κι εμάς", μπόρεσαν να διαπράξουν
θηριωδίες για τις οποίες θεωρούν ικανούς μόνον Αφρικανούς και Ασιάτες». 
Το
βιβλίο πρωτοκυκλοφόρησε στις ΗΠΑ πέρυσι την άνοιξη και, για να το γράψει, ο
Γκολντχάγκεν εργάσθηκε επί 14 μήνες στη Γερμανία, κυρίως ερευνώντας τα
δικαστικά αρχεία της ναζιστικής περιόδου. Μόλις κυκλοφόρησε και η γερμανική
έκδοση στα τέλη του θέρους, οι αντιδράσεις ήταν εξαιρετικά έντονες. Ο
Γκολντχάγκεν κατηγορήθηκε ότι υιοθέτησε αντεστραμμένο τον τρόπο που έβλεπαν οι
ναζί τους Εβραίους και μετέτρεψε τους Γερμανούς σε αιώνιους ενόχους. Η ιδέα
ότι ένα σημαντικό τμήμα του γερμανικού πληθυσμού σκότωσε ή είχε την επιθυμία
να σκοτώσει άλλους ανθρώπους με απολύτως ήρεμη συνείδηση, πονούσε ­ ιδιαίτερα
προερχόμενη από έναν Αμερικανό. 
Ωστόσο ο Γκολντχάγκεν απορρίπτει, ήδη από
τον πρόλογο, κάθε ιδέα περί συλλογικής ενοχής. Γρήγορα το βιβλίο του έγινε
μπεστ-σέλερ, πήρε τον Μάρτιο ένα γερμανικό λογοτεχνικό βραβείο ­ ο Γίργκεν
Χάμπερμας έπλεξε το εγκώμιο του συγγραφέα ­ και τον περασμένο μήνα ο
Γκολντχάγκεν τιμήθηκε στη Βόννη με το Βραβείο Δημοκρατίας της Επιθεώρησης
Γερμανικής και Διεθνούς Πολιτικής. «Το βιβλίο μου δεν είναι διόλου
αντιγερμανικό», υπογραμμίζει ο συγγραφέας, σύμφωνα με τον οποίο η γερμανική
εμπειρία μας διδάσκει για την ικανότητα κοινωνιών, όπως και προσώπων, να
αλλάζουν και να προοδεύουν: «Η ιστορία της Γερμανίας είναι απίστευτα
ελπιδοφόρα. Όπως τα πρόσωπα ξανασκέφτονται αυτά που κάνουν στην πορεία της
ζωής τους... έτσι μπορούν να κάνουν και οι κοινωνίες. Η Γερμανία αποτελεί ένα
λαμπρό παράδειγμα». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15830N421</ED>
<ID>
ID:166926

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N42&aa=1</URL></REF>


Article

<CATEGORY>vin07</CATEGORY>

 <H2>Όταν οι
καιροί αλλάζουν...</H2>

Η αποζημίωση για τον φόνο του φυλάρχου ορίσθηκε έπειτα από έναν
περίπλοκο υπολογισμό: 15.000 δολάρια, 25 χοίροι και μία 18χρονη ονόματι Μίριαμ
Βιλνγκάλ. 
ΒΡΙΣΚΟΜΑΣΤΕ στο Μινζ, ένα απομακρυσμένο ορεινό χωριό στην
Παπούα Νέα Γουινέα, και η ένοχη φυλή άργησε να συγκεντρώνει τα χρήματα δολάριο
- δολάριο. Έναν - έναν συγκέντρωσε και τους χοίρους. Αλλά μετά συνέβη κάτι που
σοκάρισε τους πρεσβύτερους και των δύο φυλών και ακούστηκε σ' ολόκληρη τη
χώρα. 
Η Μίριαμ Βιλνγκάλ είπε όχι. 
Στην αρχή, λέει η ίδια, δεν της είχε
περάσει από το μυαλό να φέρει αντίρρηση. Πάνε αιώνες που οι γυναίκες
αγοράζονται για νύφες σε διάφορες περιοχές της Παπούα Νέα Γουινέα. Λίγες
δεκαετίες έχουν περάσει από τότε που οι φυλές που κατοικούν στα απομακρυσμένα
βουνά της περιοχής του Μινζ ανακάλυψαν ότι δεν είναι οι μοναδικοί άνθρωποι στη
Γη και η ζωή στα χωριά εξακολουθεί να ακολουθεί τους παλιούς κώδικες. Αλλά οι
καιροί αλλάζουν και η δις Βιλνγκάλ είχε μία προσωπική φιλοδοξία: να τελειώσει
το γυμνάσιο. «Θέλω να γίνω δακτυλογράφος», είπε σε συνέντευξη που έδωσε στο
Πορτ Μόρεσμπι, την πρωτεύουσα, που βρίσκεται 500 χιλιόμετρα νοτιοανατολικά από
το χωριό της και στην οποία βρήκε καταφύγιο από τους εξαγριωμένους συγγενείς
της. «Ήθελα να έχω δικά μου χρήματα», πρόσθεσε καλύπτοντας το πρόσωπό της από
αμηχανία. «Δεν θέλω να εξαρτώμαι από έναν άνδρα». Και καθώς η Παπούα Νέα
Γουινέα, ένα έθνος που είναι ανεξάρτητο εδώ και μόλις 21 χρόνια, προσπαθεί να
βρει τρόπο να συνδυάσει τις παραδοσιακές με τις σύγχρονες αξίες, η «υπόθεση
του κοριτσιού - αποζημίωσης» έλαβε ευρύτερες διαστάσεις. 
Η Σούζαν Μπάλεν,
μια άλλη γυναίκα που έσπασε την παράδοση για να γίνει δικηγόρος, πήγε την
υπόθεση στα δικαστήρια χρησιμοποιώντας τον «γραπτό νόμο» για να προσβάλει τον
τρόπο που η φυλετική παράδοση αντιμετωπίζει τις γυναίκες. «Είναι μια υπόθεση -
ορόσημο για την αναγνώριση των δικαιωμάτων των γυναικών στην ισότητα και την
ελευθερία», δήλωσε η Μπάλεν. «Οι γυναίκες δεν είναι ζώα». Στην Παπούα Νέα
Γουινέα, το παραδοσιακό δίκαιο των φυλών συνυπάρχει με το νομικό σύστημα,
διευκρίνισε η δικηγόρος, αλλά μπορεί να προσβληθεί αν παραβιάζει το
δημοκρατικό σύνταγμα της χώρας. 
Ένας δικαστής στην πόλη Μάουντ Χέιγκεν, σε
απόσταση 60 χιλιομέτρων από το Μινζ, αποφάνθηκε πρόσφατα υπέρ της Βιλνγκάλ
λέγοντας ότι παραβιάσθηκαν τα δικαιώματα στην προσωπική ελευθερία και την
ισότιμη αντιμετώπιση. Αλλά οι πρεσβύτεροι της προσβληθείσας φυλής Τανγκίλκα
θύμωσαν περισσότερο και «εξακολουθούν να θέλουν μια γυναίκα», λέει ο Τζον
Μάκι, καθηγητής Αρχαιολογίας στο Πανεπιστήμιο της Παπούα Νέα Γουινέα, ο οποίος
ανήκει στην ίδια φυλή με τη Βιλνγκάλ. «Θέλουν να πάνε τη φυλή μου στα
δικαστήρια επειδή τους αρνείται τα δικαιώματά τους». Το αίτημά τους μπορεί να
σοκάρει ένα Δυτικό, είναι όμως διαφορετικά, υποστηρίζει ο καθηγητής, αν το δει
κανείς εντάσσοντάς το στην κουλτούρα της χώρας. «Ναι, η γυναίκα
αντιμετωπίζεται ως εμπόρευμα, αλλά από πνευματική άποψη είναι κάτι πολύ
περισσότερο», υπογραμμίζει. «Η γυναίκα είναι αντικείμενο, αλλά αντικείμενο
θεϊκό». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15830N422</ED>
<ID>
ID:166927

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N42&aa=2</URL></REF>


Article

<CATEGORY>vin07</CATEGORY>

 <H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

Η Αμερική... 
... βρίσκεται σε καλό
στάδιο. Οι Ευρωπαίοι έχουν συχνά για τις ΗΠΑ μια μάλλον απωθητική εικόνα ­
κοινωνίας βίας, φτώχειας και αδικίας. Φαίνεται ωστόσο ότι η ανάπτυξη στη χώρα
αυτή (εθνικός δείκτης 5,6%, ο ψηλότερος σε μια δεκαετία) τείνει να εξαπλωθεί,
έστω και άνισα. Δεν παίζουν βέβαια όλοι οι Αμερικανοί στο Χρηματιστήριο («η
άνοδός του σου κόβει την ανάσα», είπε ο Άλαν Γκρήνσπαν, ο πρόεδρος της
Ομοσπονδιακής Τράπεζας), όλους όμως αφορά η πτώση της ανεργίας στο 4,9%
(χαμηλότερος δείκτης 25ετίας), η σχεδόν εξαφάνιση του πληθωρισμού, και η μέση
αύξηση των οικογενειακών αγορών κατά 6,4% εφέτος. Ακόμη και το έλλειμμα του
προϋπολογισμού είναι το κατώτερο της εικοσαετίας. Για να συμπληρωθεί η ευτυχία
του Κλίντον, οι Ρεπουμπλικάνοι (που πλειοψηφούν στο Κογκρέσσο) έκλεισαν μαζί
του στις 2/5 «ιστορική» συμφωνία για την οικονομική πολιτική. Στόχος:
«Έλλειμμα Μηδέν», σε μια πενταετία. 
Ο τετραγωνισμός... 
... του κύκλου
στην οικονομία, σχολιάζει η «Μοντ», σημαίνει: α) μείωση των ελλειμμάτων, β)
νομισματική σταθερότητα, γ) ανάπτυξη, δ) απασχόληση. Πώς τα καταφέρνουν και
στα τέσσερα αυτά οι Αμερικανοί; Με θυσίες, λέει η εφημερίδα. Πέρασαν και αυτοί
λιτότητα και πολλούς περιορισμούς, ιδίως στα πρώτα χρόνια της δεκαετίας του
΄90. Αλλά εφάρμοσαν κάθε μέσο για να διασφαλίσουν την ανάπτυξη. Κατόπιν,
στράφηκαν με μανία κατά των ελλειμμάτων. Αποτέλεσμα, η σταθερή άνοδος του
δολαρίου. «Σίγουρα, οι Αμερικανοί έχουν ανάγκη τον υπόλοιπο κόσμο για την
κάλυψη των εμπορικών ελλειμμάτων τους. Όμως, εξάγουν κιόλας ­ προς Ευρώπη και
Ιαπωνία ­ ένα μέρος της ευημερίας τους, πράγμα ευπρόσδεκτο. Και το ηθικό τους
είναι απίστευτα ψηλό. Το 52% των Αμερικανών είναι "βέβαιοι" ότι τα παιδιά τους
θα ζήσουν ακόμη καλύτερα. Το 70% "δεν προβλέπουν οικονομική κρίση τους
επόμενους μήνες"». 
Να είναι μύθος... 
... άραγε ότι τέχνη παράγεται
όταν είσαι (έστω λίγο) δυστυχής; Υποδουλωμένος, πεινασμένος, ταπεινωμένος;
Στις ΗΠΑ του Κλίντον, πάντως, η ανάπτυξη συνοδεύεται από μια έκρηξη
λογοτεχνίας. Όπως στον καιρό του Φώκνερ, του Σαρόγιαν, του Άλμπη. Δεν είναι
μόνο ­ ξανά ­ ο Πύντσον με τους «Μέησον και Ντίξον» ή ο Σάλιντζερ με το
«Χάπγουερθ 16, 1924» και ο Μαίηλερ με το «Κατά Υιόν Ευαγγέλιό» του. Αλλά και ο
Τομ Γούλφ με την «Ενέδρα στο Φορτ Μπραγκ» ­ για τις υπερβολές των media. Και
φυσικά, ο Άρθουρ Κλαρκ: Με το «3001, Τελική Οδύσσεια», ο διάσημος κάτοικος της
Σρί Λάνκα ερμηνεύει, μεταξύ άλλων, «τα μυστήρια του σύμπαντος».... 
Ο Σωλ
Μπέλλοου... 
...
επέστρεψε κι αυτός. Ο Νομπελίστας του «Χέρζογκ» βγαίνει από μακρά σιωπή. Ένα
ψάρι που έφαγε σε εστιατόριο της Καραϊβικής του παρέλυσε το νευρικό σύστημα.
Έγινε σχεδόν φυτό. Πέρασαν δέκα χρόνια ώσπου (με τη βοήθεια και της 5ης
συζύγου του) να συνέλθει και να γράψει το νέο του μυθιστόρημα, «The Actual».
Μόλις 116 σελίδες, αλλά δυναμίτης ­ εναντίον των politically correct.
«Σκεφτείτε ότι σε ορισμένα πανεπιστήμια διδάσκουν τους αρχαίους κλασικούς μόνο
και μόνο για να τους.... καταγγείλουν ­ λέει. ­ Ότι ήταν τάχα ρατσιστές,
σωβινιστές, ιμπεριαλιστές.... Ούτε ο Σαίξπηρ δεν γλίτωσε. Εκεί φτάσαμε». Στα
διάφορα είδη ανάγνωσης, προφανώς ­ την προσεχτική, την επιπόλαιη, την
ακαδημαϊκή κ.λπ. ­ έχει προστεθεί ένα ακόμη: η κομπλεξική ανάγνωση. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15830N423</ED>
<ID>
ID:166928

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N42&aa=3</URL></REF>


Article

<CATEGORY>vin08</CATEGORY>

 <H5>ΣΗΜΑ ΚΙΝΔΥΝΟΥ ΓΙΑ ΤΗΝ
ΚΑΤΑΒΟΛΗ ΣΥΝΤΑΞΕΩΝ</H5>
<H2>Οι οφειλές βουλιάζουν το ΙΚΑ</H2>

Στο ποσό των 650
δισ. δρχ. έφθασαν οι οφειλές ιδιωτικών και δημοσίων επιχειρήσεων προς το ΙΚΑ,
ο προϋπολογισμός του οποίου το 1997 εμφανίζει οργανικό έλλειμμα 140 δισ. δρχ.!

Η διοίκηση του ιδρύματος ­ σύμφωνα με ασφαλείς πληροφορίες ­ ζήτησε την
άμεση παρέμβαση της κυβέρνησης για την είσπραξη των οφειλών και μάλιστα θέτει
και θέμα μελλοντικής δυσχέρειας στην ομαλή καταβολή των συντάξεων στους
750.000 συνταξιούχους. Το εντυπωσιακό στοιχείο από τον τελευταίο κατάλογο των
οφειλετών προς το ΙΚΑ είναι ότι χρωστάνε ακόμα και τα υπουργεία Εθνικής
Οικονομίας και Οικονομικών και άλλες δημόσιες επιχειρήσεις και οργανισμοί. Από
τα 650 δισ. δρχ. που είναι οι οφειλές προς το ΙΚΑ, τα 280 δισ. δρχ.
προέρχονται από το ίδιο το κράτος, το οποίο στην ουσία παίρνει πίσω την ετήσια
επιχορήγησή του προς το ίδρυμα! 
Αν ληφθεί υπόψη μάλιστα ότι εκτός από τα
650 δισ. που οφείλουν στο ΙΚΑ υπάρχει εισφοροδιαφυγή της τάξεως των 300 δισ.
δρχ. ετησίως, γίνεται αντιληπτό ότι το ΙΚΑ στερείται έσοδα ύψους 1 τρισ. δρχ.
περίπου, ποσό που θα είχε λύσει όλα τα οικονομικά του προβλήματα και το ίδρυμα
θα ήταν σε θέση να δώσει μεγάλες αυξήσεις στις συντάξεις. 
Στον κατάλογο
των μεγαλοοφειλετών προς το ΙΚΑ «φιγουράρουν» η ΕΑΣ που κατέχει την πρώτη θέση
στις οφειλές με 18 δισ. δρχ., ασφαλιστικά ταμεία, διάφοροι δήμοι, η ΔΕΗ, ο
ΟΣΕ, τα ΕΛΤΑ, αλλά και υπουργεία. 
Επίσης μεταξύ των οφειλετών είναι
διάφορες ΠΑΕ (Ποδοσφαιρικές Ανώνυμες Εταιρείες), η Βουλή των Ελλήνων (Συνεργ.
βουλευτές), τα ΗΣΑΠ, διάφορα ΚΤΕΛ, το ΟΑΚΑ (Ολυμπιακό Στάδιο), οι πρεσβείες
της Σαουδικής Αραβίας και του Κουβέιτ κ.ά. 
Σημειώνεται ότι παρά τα μέτρα
που ελήφθησαν πρόσφατα για τη ρύθμιση των οφειλών προς όλα τα ασφαλιστικά
ταμεία τα αποτελέσματα δεν ήταν ικανοποιητικά. 
Ο πρόεδρος της Ομοσπονδίας
Υπαλλήλων στο ΙΚΑ/ΠΟΣΕ-ΙΚΑ κ. Γιάννης Περίφανος σημειώνει ότι οι διαδικασίες
είσπραξης χρεών πρέπει να γίνουν πιο αυστηρές. Το κράτος ­ τονίζει ο κ.
Περίφανος ­ θα πρέπει να κλείσει κάποιες επιχειρήσεις που χρωστάνε παρά να
βουλιάζει το ΙΚΑ εις βάρος των εργαζομένων και των συνταξιούχων. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15830N431</ED>
<ID>
ID:166929

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N43&aa=1</URL></REF>


Article

<CATEGORY>vin08</CATEGORY>

 <H2>Απογειώνονται τα κέρδη της Ιονικής</H2>

ΑΥΞΗΣΗ κερδών παρουσιάζει η
Ιονική Τράπεζα. Το πρώτο τρίμηνο του 1997 τα κέρδη της υπερδιπλασιάσθηκαν σε
σχέση με το αντίστοιχο περυσινό τρίμηνο. Αυτό ανακοίνωσε χθες ο πρόεδρος της
Ιονικής κ. Χ. Σταματόπουλος κατά τη συνεδρίαση του Δ.Σ. της Τράπεζας. Όπως
τόνισε η αύξηση στα κέρδη προήλθε από την συγκράτηση των δαπανών και την
αύξηση των εσόδων από τόκους και προμήθειες. Στο Δ.Σ. οριστικοποιήθηκαν τα
αποτελέσματα του 1996, όπου τα κέρδη προ φόρων ανήλθαν σε 5 δισ. δρχ. έναντι
16,3 δισ. δρχ. το 1995. Μετά την αφαίρεση των φόρων και προβλέψεων τα κέρδη
διαμορφώθηκαν σε 2,1 δισ. δρχ. από 13,6 δισ. δρχ. το 1995. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15830N432</ED>
<ID>
ID:166930

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N43&aa=2</URL></REF>


Article

<CATEGORY>vin02</CATEGORY>

 <H2>Κοινωνικοασφαλιστικοί στρουθοκαμηλισμοί</H2>

<AUTHOR>ΔΗΜΗΤΡΗΣΣΤΕΡΓΙΟΥ</AUTHOR>

ΣΤΗ
ΣΥΝΕΝΤΕΥΞΗ του στα «ΝΕΑ» ο διοικητής της Τραπέζης της Ελλάδος κ. Λουκάς
Παπαδήμος υπογράμμισε, με τη γνωστή σκληρή οικονομική γλώσσα, ότι τα
ελλείμματα των ασφαλιστικών ταμείων ανήλθαν το 1996 σε 1 τρισ. δραχμές. Δηλαδή
θα προστεθούν κι αυτά στα 5 περίπου τρισ. δραχμές με τα οποία επιχορηγήθηκαν
τα τελευταία οκτώ χρόνια τα ασφαλιστικά ταμεία και τα οποία διόγκωσαν ισόποσα
τα δημόσια ελλείμματα. 
Αυτές οι επιχορηγήσεις, οι αναλήψεις χρεών δημοσίων
επιχειρήσεων και οργανισμών, οι καταπτώσεις εγγυήσεων και τα διάφορα
προγράμματα «εξυγίανσης» είναι τα κύρια αίτια της ατέλειωτης λιτότητας και της
τραγικής απόκλισης από τα αντίστοιχα βασικά οικονομικά μεγέθη της Ευρωπαϊκής
Ένωσης. Γιατί όλα αυτά επεβάρυναν τα δημόσια ελλείμματα κατά την τελευταία
κυρίως πενταετία κατά 20 περίπου τρισ. δραχμές και ισόποσα το δημόσιο χρέος,
το οποίο από 9,4 τρισ. δραχμές το 1990 εκτοξεύτηκε στα 35,6 τρισ. δραχμές το
1996. 
Το κοινωνικοασφαλιστικό πρόβλημα ήταν μια «πυρηνική βόμβα» στα
θεμέλια της οικονομίας από το 1989, αφού από τότε η κύρια μέριμνα του εκάστοτε
πρωθυπουργού και υπουργού Κοινωνικών Ασφαλίσεων ήταν η εξασφάλιση χρημάτων για
την έγκαιρη καταβολή των συντάξεων! 
Αν από τότε είχε γίνει μία τολμηρή
μεταρρύθμιση (οι προσπάθειες το 1991 και το 1992 προκάλεσαν τις γνωστές
αντιδράσεις) και δεν αντιμετωπιζόταν το πρόβλημα αυτό με τη γνωστή τακτική της
στρουθοκαμήλου, η χώρα μας ίσως να ήταν από φέτος στην πορεία προς την
Οικονομική και Νομισματική Ένωση. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15830N433</ED>
<ID>
ID:166931

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N43&aa=3</URL></REF>


Article

<CATEGORY>vin08</CATEGORY>

 <H5>2.397.271
ΕΙΝΑΙ ΙΔΙΟΚΑΤΟΙΚΟΥΜΕΝΕΣ, 640.486 ΕΝΟΙΚΙΑΖΟΜΕΝΕΣ, 951.234 ΕΞΟΧΙΚΕΣ ΚΑΙ
ΔΕΥΤΕΡΕΥΟΥΣΕΣ, 530.356 ΕΡΕΙΠΩΜΕΝΕΣ ΚΑΙ 124.032 ΠΑΡΑΧΩΡΗΜΕΝΕΣ ΓΙΑ ΔΩΡΕΑΝ ΧΡΗΣΗ
</H5><H2>Η Ελλάδα στεγάζεται σε 4.643.379 κατοικίες</H2>

Το
όνειρο για «κεραμίδι» ύστερα από 14 χρόνια θα βγει αληθινό για ακόμα
περισσότερους Έλληνες, αφού μέχρι τότε οι πιο πολλοί θα έχουν γίνει
ιδιοκτήτες. 
Μέχρι το 1991 υπήρχαν σε ολόκληρη την Ελλάδα 4.643.379
κατοικίες και μέχρι το 2011 αναμένεται ότι θα κτισθούν άλλες 2.236.000. 
Παρ' όλα αυτά όμως το πρόβλημα των αυθαιρέτων θα εξακολουθήσει να υπάρχει στην
αγορά μέχρι και το 2011. 
Κατά τη δεκαετία 1991-2001 εκτιμάται ότι κάθε
χρόνο κτίζονταν και θα κτίζονται 93.000 νόμιμες κατοικίες και 31.000 περίπου
αυθαίρετες. Στο διάστημα από το 2001-2011 θα κτίζονται 74.000 νόμιμες
κατοικίες το χρόνο και 14.000 περίπου αυθαίρετες. Σύμφωνα με μελέτη του
Ινστιτούτου Οικονομικών και Βιομηχανικών Ερευνών τα 2.236.000 νέες κατοικίες
της εικοσαετίας 1991-2001 θα αφορούν: πρώτη και δευτερεύουσα κατοικία, σπίτι
για επένδυση, καθώς και για αντικατάσταση παλαιάς κατοικίας με καινούργια. 
Από τα ίδια στοιχεία προκύπτει ότι κινητήριος μοχλός για την οικοδομή θα είναι
οι κατοικίες που θα χρησιμοποιηθούν για τη στέγαση νέων οικογενειών (800.000
περίπου). Επίσης σημαντική θα είναι η προσφορά νέων δευτερευουσών κατοικιών
(600.000 περίπου) και κατοικιών που θα αγοραστούν για επένδυση (550.000
περίπου). 
Στη μελέτη τονίζεται ότι στα επόμενα χρόνια θα δημιουργηθούν
προϋποθέσεις για την ανάπτυξη της οργανωμένης δόμησης. Ο μελετητής κ. Ν.
Πηρουνάκης σε οδηγίες μάλιστα που δίδει στους κατασκευαστές αναφέρει ότι η
ζήτηση θα αφορά: 
* Την ανέγερση πρότυπων οικισμών για αλλοδαπούς
συνταξιούχους. 
* Τη ανέγερση μικρών κλιματιζόμενων οικιστικών μονάδων στην
περιφέρεια μεγάλων αστικών κέντρων που θα κατοικούν κυρίως ηλικιωμένοι. 
*
Την ανέγερση κλιματιζόμενων οικιστικών μονάδων υψηλής ασφαλείας για μεσαία και
ανώτερα εισοδήματα. 
Στη μελέτη αναφέρεται ότι το 1991 στην ελληνική αγορά
υπήρχαν 4.643.379 κατοικίες από τις οποίες: 2.397.271 ήταν ιδιοκατοικούμενες,
640.486 νοικιάζονταν, 124.032 είχαν παραχωρηθεί για δωρεάν χρήση, 951.234 ήταν
εξοχικές και δευτερεύουσες και 530.356 ήταν ερειπωμένες. 
Σημειώνεται
μάλιστα ότι σε σχέση με τις υπόλοιπες ευρωπαϊκές χώρες στην Ελλάδα είναι
μικρός ο αριθμός των οικογενειών που αγόρασαν σπίτι με στεγαστικό δάνειο. Αυτή
τη στιγμή εκτιμάται ότι στεγαστικό δάνειο έχουν πάρει 480.000 ελληνικές
οικογένειες. Διατυπώνεται μάλιστα η εκτίμηση ότι στην εξαετία 1996-2001 θα
χορηγούνται κατ' έτος 36.000 στεγαστικά δάνεια, περίπου. 
Πάντως, στη
μελέτη τονίζεται χαρακτηριστικά ότι η Ελλάδα είναι έθνος ιδιοκτητών αφού έχει
το υψηλότερο ποσοστό ιδιόκτητων κατοικιών. 
Χαρακτηριστικά αναφέρεται
μάλιστα ότι το 1991 το 20,4% των οικογενειών νοίκιαζαν σπίτι, το 75,35% έμεναν
σε δικό τους σπίτι και το υπόλοιπο 4,25% είχε δωρεάν χρήση της κατοικίας που
έμεναν. 
Σχετικά με την εξέλιξη των τιμών τα τελευταία χρόνια στη μελέτη
τονίζεται ότι από το 1986 μέχρι το 1990 ανέβηκαν αλματωδώς. Από το 1990 μέχρι
το 1996 οι τιμές έχουν παραμείνει στάσιμες με αποτέλεσμα, κατά τον μελετητή,
οι ισχύουσες αντικειμενικές τιμές να αντιστοιχούν στο 75%-100% των τρεχουσών
πραγματικών τιμών. 
Τα αυθαίρετα κτίσματα, σύμφωνα με τον μελετητή,
υπολογίζονται σε 1.000.000 περίπου εκ των οποίων το 40% βρίσκονται στην
περιοχή της Αττικής και διατυπώνεται η άποψη ότι η αυθαίρετη δόμηση θα
συνεχισθεί. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15830N441</ED>
<ID>
ID:166932

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N44&aa=1</URL></REF>


Article

<CATEGORY>vin08</CATEGORY>

 <H2>Σήμερα ανακοινώνεται η νέα «βουτιά» του πληθωρισμού</H2>

ΔΙΝΟΝΤΑΙ
σήμερα στη δημοσιότητα από τη Στατιστική Υπηρεσία τα στοιχεία για την πορεία
του πληθωρισμού τον Απρίλιο. 
Ο τιμάριθμος τον Απρίλιο έσπασε το φράγμα του
6% και, σύμφωνα με όλες τις ενδείξεις, κινείται προς τα επίπεδα του 5,8% -
5,9%. Το υπουργείο Εθνικής Οικονομίας προβλέπει ότι τον Μάιο θα συνεχισθεί η
πτωτική πορεία του πληθωρισμού. Τους επόμενους μήνες η πτώση του τιμάριθμου θα
έχει πιο αργούς ρυθμούς και εκτιμάται ότι το φθινόπωρο θα αγγίξει το 5%. Για
την πορεία του τιμάριθμου ενημερώθηκαν και οι εμπειρογνώμονες του Διεθνούς
Νομισματικού Ταμείου που εξέφρασαν ικανοποίηση από τις εξελίξεις στο μέτωπο
των τιμών. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15830N451</ED>
<ID>
ID:166933

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N45&aa=1</URL></REF>


Article

<CATEGORY>vin08</CATEGORY>

 <H2>Μετά τον ΟΤΕ, στη Σοφοκλέους τα «Ντιούτι Φρή»</H2>

ΤΑ ΚΑΤΑΣΤΗΜΑΤΑ
Αφορολογήτων Ειδών (ΚΑΕ), τα γνωστά «Ντιούτι Φρή», οδεύουν προς το
Χρηματιστήριο. Σύμφωνα με πληροφορίες, την ερχόμενη εβδομάδα προκηρύσεται ο
σχετικός διαγωνισμός για σύμβουλο. Η απόφαση της κυβέρνησης είναι να
προχωρήσει άμεσα η μερική μετοχοποίηση των ΚΑΕ σε ποσοστό μέχρι 25% του
μετοχικού τους κεφαλαίου. Να σημειωθεί ότι το 1996 πραγματοποίησαν κέρδη 15,2
δισ. δρχ. και το 1997 προβλέπεται να ανέλθουν στα 19 δισ. δρχ. Εν τω μεταξύ,
υπογράφηκε η απόφαση του υπουργείου Οικονομικών που δίνει την άδεια για τη
λειτουργία των ΚΑΕ και στο αεροδρόμιο των Σπάτων. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15830N452</ED>
<ID>
ID:166934

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N45&aa=2</URL></REF>


Article

<CATEGORY>vin08</CATEGORY>

 <H2>Εξετάζονται νέοι μάρτυρες για τα ψηφιακά</H2>

ΝΕΟΣ ΚΥΚΛΟΣ ανακρίσεων
με καταθέσεις μαρτύρων αρχίζει από σήμερα για την υπόθεση της ανάθεσης
1.100.000 ψηφιακών παροχών του ΟΤΕ στις εταιρείες Siemens και Intrakom. 
Οι
δύο εφέτες-ειδικοί ανακριτές, κύριοι Γ. Ναυπλιώτης και Χρ. Γεωργαντόπουλος,
αρχίζουν από σήμερα την εξέταση νέων μαρτύρων στο πλαίσιο της δικαστικής
διερεύνησης της υπόθεσης. Παράλληλα, οι δικαστικοί λειτουργοί συνεχίζουν την
ενδελεχή μελέτη του πολυσέλιδου πορίσματος που τους παρέδωσαν πριν από μερικές
ημέρες οι τρεις καθηγητές Πανεπιστημίου και οι δύο οικονομολόγοι οι οποίοι
αποτελούν την επιτροπή των πραγματογνωμόνων. Στις χίλιες σελίδες του
πορίσματός τους οι πραγματογνώμονες απαντούν, με βάση τα στοιχεία που
συγκέντρωσαν, σε κρίσιμα για την εξέλιξη της ανάκρισης ερωτήματα σχετικά με το
εάν ο ΟΤΕ υπέστη ­ ή όχι ­ ζημία από την ανάθεση των ψηφιακών παροχών στις
εταιρείες Siemens και Intrakom. 
Σε περίπτωση που στο στάδιο της δικαστικής
έρευνας προκύψουν νεά στοιχεία, τότε οι εφέτες θα καλέσουν τους
πραγματογνώμονες για διευκρινιστικές απαντήσεις. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15830N453</ED>
<ID>
ID:166935

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N45&aa=3</URL></REF>


Article

<CATEGORY>vin08</CATEGORY>

 <H5>Εξασφαλίζεται η βιωσιμότητα
«Σόφτεξ» και Ναυπηγείων Ελευσίνας</H5>
<H2>Πληρωμή δεδουλευμένων</H2>

Προωθούνται οι διαδικασίες
για την εξασφάλιση βιωσιμότητας και συνέχιση λειτουργίας της «Σόφτεξ», αλλά
και των Ναυπηγείων Ελευσίνας. 
Οι ιδιωτικοποιήσεις της «Σόφτεξ» και των
Ναυπηγείων Ελευσίνας θα γίνουν με τους καλύτερους δυνατούς όρους, κυρίως για
τους εργαζομένους. 
Αυτό τόνισε, μεταξύ άλλων, η υπουργός Ανάπτυξης, κ.
Βάσω Παπανδρέου, μετά το τέλος της σύσκεψης που πραγματοποιήθηκε το πρωί υπό
την προεδρία του Πρωθυπουργού, κ. Κ. Σημίτη. 
Τις σχετικές αποφάσεις
ανακοίνωσε στους εκπροσώπους των εργαζομένων η υφυπουργός Ανάπτυξης, κ. Ά.
Διαμαντοπούλου. 
Όπως ανέφερε η κ. Διαμαντοπούλου: 
«Ανακοίνωσα στους
εργαζομένους πού βρίσκεται η υπόθεση των μετατάξεων. Η πρώτη φάση των
διαδικασιών έχει ήδη ολοκληρωθεί για το σύνολο των μετατασσομένων, που είναι
600. 
Όσον αφορά τη «Σόφτεξ», εξασφαλίστηκαν 900 εκατ. δρχ. για την
καταβολή του συνόλου των αποδοχών των εργαζομένων για τον Μάρτιο και τον
Απρίλιο. 
Περιμένουμε, επίσης, έως τις 15 Μαΐου ένα ολοκληρωμένο
επιχειρησιακό σχέδιο από το καινούργιο management της εταιρείας, ώστε να
υπάρξει σοβαρή αντιμετώπιση του θέματος της χρηματοδότησής τους από τις
τράπεζες έως ότου ολοκληρωθεί η διαδικασία ιδιωτικοποίησης. 
Παράλληλα,
προωθείται άμεσα η ψήφιση από τη Βουλή τροπολογίας που ρυθμίζει το σύνολο των
υποχρεώσεων της «Σόφτεξ». 
Η τροπολογία αυτή βοηθά την επιχείρηση στο
πλαίσιο της νομιμότητας και της ομαλής λειτουργίας του ανταγωνισμού στην αγορά
και συντελεί σε μια πιο θετική αντιμετώπισή τους από την πλευρά των τραπεζών».

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N461</ED>
<ID>
ID:166936

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=1</URL></REF>


Article

<CATEGORY>vin08</CATEGORY>

 <H2>Τέσσερις «όροι» του επιχειρηματικού κόσμου προς την κυβέρνηση</H2>

ΕΥΕΛΙΚΤΕΣ διαδικασίες στον τομέα της απασχόλησης και επιτάχυνση αλλαγών στη
δομή της οικονομίας, με προϋπόθεση την κοινωνική συναίνεση μέσα από το διάλογο
που αρχίζει τις προσεχείς μέρες, εξήγγειλε χθες ο υπουργός Εθνικής Οικονομίας
κ. Γ. Παπαντωνίου, με την ευκαιρία της απονομής των βραβείων του ΕΒΕΑ σε
ελληνικές επιχειρήσεις. 
Ο επιχειρηματικός κόσμος ανεξάρτητα από την
επιτυχή ή όχι έκβαση του διαλόγου, τόνισε ο πρόεδρος του ΕΒΕΑ Γ. Παπαθανασίου,
απαιτεί: 
1 Η αγορά εργασίας να γίνει ελαστικότερη. 
2 Κατάργηση των
κρατικών μονοπωλίων. 
3Μείωση των κρατικών 
δαπανών. 
4 Ένταξη στον
κοινωνικό διάλογο και του προβλήματος των ασφαλιστικών ταμείων. 
Από την
πλευρά του ο υπουργός Εθνικής Οικονομίας τόνισε ότι έχουν γίνει πολλά βήματα
στην πορεία προς τη σύγκλιση αλλά όχι αρκετά, γι' αυτό και τόνισε την ανάγκη
της επιτάχυνσης των διαρθρωτικών αλλαγών. «Στόχος είναι να γίνει ανταγωνιστική
η ελληνική επιχείρηση» πρόσθεσε, «διότι το πρόβλημα της οικονομίας μας πλέον
δεν είναι η σταθεροποίηση, αλλά ο ανταγωνισμός». Ο κ. Παπαντωνίου παρότρυνε
τους επιχειρηματίες σε συγχωνεύσεις και μεγεθύνσεις με ελληνικές ή ξένες
εταιρείες για να αντέξουν στον ανταγωνισμό αφού, όπως είπε, «μέχρι στιγμής σε
αντίθεση με την παγκόσμια κοινότητα εμφανίζουμε απροθυμία σε αυτό τον τομέα».

Όσον αφορά τους στόχους της σύγκλισης, επανέλαβε ότι τα νούμερα είναι
ικανοποιητικά, ενώ τόνισε ότι μέχρι το τέλος του χρόνου θα έχουν καταργηθεί
δημόσιοι φορείς και υπηρεσίες, θα προχωρήσουν οι ιδιωτικοποιήσεις και θα
εκσυγχρονιστεί ο δημόσιος τομέας. 
Συνολικά απονεμήθηκαν βραβεία σε 12
επιχειρήσεις. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N462</ED>
<ID>
ID:166937

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=2</URL></REF>


Article

<CATEGORY>vin08</CATEGORY>

 <H2>Βερόπουλος στα Σκόπια</H2>

ΤΗΝ ΕΡΧΟΜΕΝΗ Τρίτη 13 Μαΐου ανοίγει το πρώτο σούπερ
μάρκετ στα Σκόπια, το οποίο μάλιστα είναι και ελληνικό. «Κάποτε θα έπρεπε να
βγούμε και εμείς έξω από την Ελλάδα, όπως κάνουν και οι άλλοι», λέει ο κ.
Κώστας Βερόπουλος. 
Η ημερομηνία των εγκαινίων (Τρίτη και 13...) δεν τον
ανησυχεί: «Μπορεί να πάει και γούρι», λέει. 
Το σούπερ μάρκετ είναι
μοντέρνο κτίριο και οι χώροι των πωλήσεων καταλαμβάνουν 1.000 τετρ. μέτρα και
άλλο τόσο οι βοηθητικοί χώροι. 
Η επένδυση υπολογίζεται ότι θα φθάσει περί
το 1 δισ. δρχ., από τα οποία (περίπου 250 εκατομμύρια δρχ. κόστισε το
οικόπεδο). 
«Το περιβάλλον είναι ήσυχο και φιλικό για τους Έλληνες και οι
τοπικές αρχές δείχνουν κατανόηση. Βέβαια, το οικονομικό σύστημα και οι νόμοι
θυμίζουν την προπολεμική Ελλάδα και χρειάζεται εκσυγχρονισμός. Υπάρχουν
τελωνειακά προβλήματα, τα οποία όμως οι αρχές εμφανίζονται πρόθυμες να τα
αντιμετωπίσουν», προσθέτει ο κ. Βερόπουλος. 
Η επιχείρηση έχει ήδη
εκπαιδεύσει 35 άτομα (αρκετοί μιλούν Ελληνικά). Στα ράφια του καταστήματος τα
περισσότερα προϊόντα θα είναι ελληνικά (περίπου το 65%), ενώ ελληνικές θα
είναι και οι βασικότερες μάρκες. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N463</ED>
<ID>
ID:166938

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=3</URL></REF>


Article

<CATEGORY>vin08</CATEGORY>

 <H2>Έκτακτη οικονομική ενίσχυση στους ανέργους στο Πέραμα</H2>

Η
ΚΑΤΑΒΟΛΗ έκτακτης οικονομικής ενίσχυσης σε 2.300 ανέργους μισθωτούς της
ναυπηγοεπισκευαστικής ζώνης εγκρίθηκε με απόφαση του υπουργού Εργασίας -
Κοινωνικών Ασφαλίσεων κ. Μ. Παπαϊωάννου. 
Η ενίσχυση ύψους 70.000 δρχ. θα
δοθεί στους ανέργους που καλύπτουν τις εξής προϋποθέσεις: 
* Κατά το έτος
1996 έχουν πραγματοποιήσει άνω των 40 ημερομισθίων. 
* Από 1.1.1997 έως
31.3.1997 δεν έχουν πραγματοποιήσει άνω των 30 ημερομισθίων στον κλάδο τους.

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N464</ED>
<ID>
ID:166939

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=4</URL></REF>


Article

<CATEGORY>vin08</CATEGORY>

 <H2>Επικράτηση με 151-131</H2>

ΜΕ 151 ψήφους η συνδικαλιστική παράταξη
του ΠΑΣΟΚ με επικεφαλής τον κ. Κώστα Μαρκούλη κυριάρχησε στις εκλογές που
έγιναν για την ανάδειξη της διοίκησης της Ομοσπονδίας Αγροτικών Συνεταιρισμών
Θεσσαλονίκης. 
Η Ν.Δ. έλαβε 131 ψήφους, οι ανεξάρτητοι 30 και το ΚΚΕ 28.

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N465</ED>
<ID>
ID:166940

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=5</URL></REF>


Article

<CATEGORY>vin08</CATEGORY>

 <H2>Δεν μίλησε για το τίμημα της μονάδας Φλώρινας</H2>

ΜΕ ΤΗ συμφωνία
του 1993 αλλοιώθηκε ουσιαστικά η εθνικά συμφέρουσα συμφωνία για το φυσικό
αέριο του 1987 και το έργο του φυσικού αερίου μπήκε σε καθεστώς ομηρείας με
την παράδοση σε ιδιωτικά συμφέροντα μονάδων παραγωγής ηλεκτρικής ενέργειας.

Με την επισήμανση αυτή του πρώην υπουργού Βιομηχανίας - Ενέργειας βουλευτή
του ΠΑΣΟΚ κ. Αν. Πεπονή σχετικά με τη συμφωνία και το προσάρτημα της σχετικής
σύμβασης από τη Ν.Δ. (1973), δίνεται μια νέα διάσταση στο θέμα που έχει
εξελιχθεί με τη λιγνιτική μονάδα Φλώρινας. 
Ο κ. Πεπονής, αναφερόμενος σε
απόψεις που του αποδόθηκαν σχετικά με τη μονάδα, τονίζει: 
* Δεν υιοθέτησα
τις αμφισβητήσεις ως προς το προβλεπόμενο τίμημα. Ετόνισα ότι εμπιστεύομαι το
ήθος και το αίσθημα ευθύνης των ανωτάτων στελεχών της ΔΕΗ. 
* Η κριτική μου
εντοπίσθηκε στη γνωστή διακρατική συμφωνία Ελλάδας - Ρωσίας του 1993 και τις
δυσμενείς για την ενεργειακή οικονομία της Ελλάδας συνέπειες που ακολούθησαν.

Σημειώνεται ότι στο πλαίσιο της αρχικής συμφωνίας του 1987 προβλέπονταν
και αντισταθμιστικά οφέλη αρχικού ύψους 4 - 6 δισ. δραχμών. 
Την εμπλοκή
αναφορικά με την εξέλιξη των αντισταθμιστικών είχε επισημάνει με έγγραφό του
το 1995 ο σημερινός υφυπουργός ΠΕΧΩΔΕ κ. Χρ. Βερελής (πρώην πρόεδρος της ΔΕΠΑ)
προς την ηγεσία του υπουργείου Εθνικής Οικονομίας και τον τότε γενικό
γραμματέα Εξωτερικού Εμπορίου κ. Γ. Κανδαλέπα. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N466</ED>
<ID>
ID:166941

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=6</URL></REF>


Article

<CATEGORY>vin08</CATEGORY>

 <H2>Προτάσεις Παπουτσή για τις «πράσινες» πηγές ενέργειας</H2>

ΕΞΙ μέτρα
προτείνει ο αρμόδιος επίτροπος για θέματα ενέργειας κ. Χ. Παπουτσής
προκειμένου να αναπτυχθούν οι ανανεώσιμες πηγές ενέργειας (ΑΠΕ). 
Τις
προτάσεις του κατέθεσε στο ευρωπαϊκό συνέδριο για τις ανανεώσιμες πηγές
ενέργειας, που ολοκληρώθηκε χθες. 
Ειδικότερα προτείνει: 
* Την αύξηση
του μεριδίου των ΑΠΕ σε 12% στο ενεργειακό ισοζύγιο μέχρι το 2010. 
* Να
τοποθετηθούν 500.000 φωτοβολταϊκά συστήματα σε στέγες μέχρι το 2010. 
* Να
αυξηθεί σημαντικά η παραγωγή ηλεκτρισμού από ΑΠΕ. 
* Να δοθεί στήριξη στην
έρευνα των ΑΠΕ. 
* Παράλληλα με την αιολική και ηλιακή ενέργεια να
αναπτυχθούν η βιομάζα και τα βιοκαύσιμα. 
* Να αυξηθούν οι οικονομικοί
πόροι για τη χρηματοδότηση των προγραμμάτων. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N467</ED>
<ID>
ID:166942

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=7</URL></REF>


Article

<CATEGORY>vin08</CATEGORY>

 <H2>Πόσα θα παίρνουν οι σιδηροδρομικοί</H2>

ΔΙΕΤΗΣ θα είναι η σύμβαση
εργασίας των σιδηροδρομικών. Η νέα σύμβαση υπεγράφη χθες από τη διοίκηση του
Οργανισμού και την Πανελλήνια Ομοσπονδία Σιδηροδρομικών (ΠΟΣ). Τα βασικά
σημεία της νέας σύμβασης των σιδηροδρομικών είναι τα εξής: 
* Όλα τα
μισθολογικά κλιμάκια (από το 1 μέχρι το 22) των μισθολογικών κατηγοριών (Υ.Ε.,
Δ.Ε., Τ.Ε., Π.Ε.) αυξάνονται ως εξής: 
α. Από 1.1.1997 κατά 6.000 δραχμές
τον μήνα 
β. Από 1.7.1997 κατά 6.000 δραχμές τον μήνα 
γ. Από 1.1.1998
κατά 5.000 δραχμές τον μήνα και 
δ. Από 1.7.1998 κατά 4.000 δραχμές τον
μήνα 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N468</ED>
<ID>
ID:166943

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=8</URL></REF>


Article

<CATEGORY>vin08</CATEGORY>

 <H2>Τρίπτυχα και όχι εισιτήρια...</H2>

ΤΑ ΘΕΑΤΡΑ που είναι συμβεβλημένα
με τον Οργανισμό Εργατικής Εστίας (ΟΕΕ) δεν θα εκδίδουν εισιτήριο στους θεατές
που στέλνει ο οργανισμός. 
Αντίθετα, θα υπάρχουν τρίπτυχα δελτία θεάματος
που θα εγκρίνονται και θα θεωρούνται από τον ΟΕΕ ­ και όχι όπως μέχρι σήμερα
από την Εφορία ­ και θα χορηγούνται απ' ευθείας στους πολίτες. 
Αυτό
προβλέπει απόφαση του υφυπουργού Οικονομικών Γ. Δρυ. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15830N469</ED>
<ID>
ID:166944

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N46&aa=9</URL></REF>


Article

<CATEGORY>vin08</CATEGORY>

 <H2>Πάλι σημαντικό αγοραστικό ενδιαφέρον</H2>

Νέα
άνοδο σημείωσαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Στην αρχή της συνεδρίασης η προσφορά
επικράτησε της ζήτησης με αποτέλεσμα την προσωρινή πτώση των τιμών των
μετοχών. Στη συνέχεια όμως η εκδήλωση σημαντικού αγοραστικού ενδιαφέροντος
είχε ως συνέπεια τη διόρθωση των τιμών και την περαιτέρω άνοδό τους.
Συγκεκριμένα ο Γενικός Δείκτης έκλεισε στις 1.537,53 μονάδες σημειώνοντας
άνοδο κατά 18,05 μονάδες ή ποσοστό της τάξεως του 1,19%. Από τους επιμέρους
Κλαδικούς Δείκτες τη μεγαλύτερη άνοδο σημείωσε ο δείκτης των βιομηχανικών
εταιρειών κατά 1,54%. Από τις 259 μετοχές που πραγματοποίησαν συναλλαγές, 139
σημείωσαν άνοδο, 85 πτώση και 35 παρέμειναν σταθερές, ενώ 57 έκλεισαν με
αγοραστές και 139 με πωλητές. Στα ίδια επίπεδα με αυτά της προηγούμενης 
συνεδρίασης διαμορφώθηκαν οι συναλλαγές. Συγκεκριμένα η αξία των συναλλαγών
ανήλθε σε 24 δισ. δρχ. (6.689.454 τεμάχια). Αναλυτικά, τα 6.099.249 τεμάχια
αξίας 22,8 δισ. δρχ. αφορούσαν την Κύρια Αγορά, ενώ τα 590.205 τεμάχια
συνολικής αξίας 1.272 εκατ. δρχ. την Παράλληλη Αγορά. Τη μεγαλύτερη αξία
συναλλαγών σημείωσαν οι μετοχές των Τραπεζών (10,9 δισ.δρχ. - 1.128.141
τεμάχια) και των Μεταλλουργικών εταιρειών (2.265 εκατ.δρχ - 450.099 τεμάχια).

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15830N471</ED>
<ID>
ID:166945

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N47&aa=1</URL></REF>


Article

<CATEGORY>vin14</CATEGORY>

 <H2>ΤΑ
ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Προβλήματα
επικοινωνίας υπάρχουν νωρίς το πρωί. Μετά, υπάρχει εύνοια για την τακτοποίηση
οικονομικών και επαγγελματικών θεμάτων, για επαφές με προϊσταμένους, για
δημόσιες εμφανίσεις. 
ΔΙΔΥΜΟΙ 
(21 Μαΐου - 21 Ιουνίου). Η Σελήνη είναι
στο ζώδιό σας και σας «βγάζει» στο προσκήνιο. Νωρίς το πρωί, κόντρες. Μετά,
υπάρχει εύνοια για ταξίδια, πολιτική, μίντια, τέχνη και εκδόσεις, κοινωνική
ζωή. 
ΚΑΡΚΙΝΟΣ 
(22 Ιουνίου - 22 Ιουλίου). Νωρίς το πρωί υπάρχουν
«παιχνίδια εξουσίας». Μετά, δεν θα έχετε όρεξη για εξόδους αλλά, παρασκηνιακά,
θα μπορέσετε να προωθήσετε θέματα επαγγελματικά και οικονομικά. 
ΛΕΩΝ 
(23 Ιουλίου - 22 Αυγούστου). Το πρωί υπάρχουν κόντρες. Αργότερα επικρατεί
εύνοια για συλλογικές προσπάθειες, κοινωνική ζωή, μίντια και πολιτική,
εκδόσεις και διαφήμιση, επαφές με σημαντικά πρόσωπα και με αλλοδαπούς. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Η Σελήνη από τους Διδύμους σάς
«βγάζει» στο προσκήνιο. Το πρωί, πείσματα. Αργότερα, υπάρχει εύνοια για
δημόσιες εμφανίσεις, επαφές με προϊσταμένους, προώθηση επαγγελματικών θεμάτων.

ΖΥΓΟΣ 
(24 Σεπτεμβρίου - 23 Οκτωβρίου). Νωρίς το πρωί υπάρχουν
«παιχνίδια εξουσίας». Μετά δημιουργείται εύνοια για επαφές με πρόσωπα που
μένουν μακριά, για ταξίδια και πολιτική, για τέχνη και μίντια, για επαφές με
τα παιδιά σας. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Νωρίς το πρωί,
κόντρες. Μετά θα είστε μεν εσωστρεφείς, αλλά θα μπορέσετε ν' ασχοληθείτε
αποτελεσματικά με υποθέσεις που αφορούν κληρονομικά, περιουσιακά, δάνεια,
ακίνητα κ.λπ. 
ΤΟΞΟΤΗΣ 
(23 Νοεμβρίου - 21 Δεκεμβρίου). Νωρίς το πρωί
υπάρχουν προβλήματα επικοινωνίας. Μετά γίνεσθε δημοφιλείς και περιζήτητοι.
Εύνοια δημιουργείται για μετακινήσεις, επαφές, επισκέψεις, συναλλαγές, μίντια
και διαφήμιση, τέχνη και πολιτική. 
ΑΙΓΟΚΕΡΩΣ 
(22 Δεκεμβρίου - 19
Ιανουαρίου). Νωρίς το πρωί υπάρχουν κόντρες. Μετά η μέρα προσφέρεται για
δουλειές ρουτίνας, για την τακτοποίηση υποθέσεων που αφορούν το σπίτι,
ακίνητα, οικονομικά θέματα, για την αγορά ηλεκτρονικών προϊόντων. 
ΥΔΡΟΧΟΟΣ

(20 Ιανουαρίου - 18 Φεβρουαρίου). Το πρωί υπάρχουν κόντρες. Μετά τα άστρα
δυναμώνουν την αυτοπεποίθηση και την ευφυΐα σας. Εύνοια για τέχνη και
πολιτική, μίντια και εκδόσεις, μετακινήσεις και συναλλαγές. 
ΙΧΘΥΕΣ 
(19
Φεβρουαρίου - 20 Μαρτίου). Νωρίς το πρωί υπάρχουν προβλήματα επικοινωνίας.
Μετά, η ημέρα προσφέρεται για δουλειές που πρέπει να γίνουν στο σπίτι και για
την τακτοποίηση οικογενειακών και οικονομικών υποθέσεων. 
ΚΡΙΟΣ 
(21
Μαρτίου - 19 Απριλίου). Κόντρες δημιουργούνται νωρίς το πρωί. Μετά ανοίγει ο
δρόμος για καλύτερη επικοινωνία με τους άλλους. Η ημέρα προσφέρεται για
μετακινήσεις, επαφές, συναλλαγές, μίντια, συλλογικές προπάθειες, τέχνη,
πολιτική. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15830N581</ED>
<ID>
ID:166946

</ID><URL>http://ta-nea.dolnet.gr/neaweb/neafile.print_unique?e=A&f=15830&m=N58&aa=1</URL></REF>


Article

<CATEGORY>vin10</CATEGORY>

 <H5>ΠΟΛΛΑ ΣΕΝΑΡΙΑ ΓΙΑ ΤΗΝ ΑΓΟΡΑ ΤΗΣ
ΠΑΕ ΑΕΚ</H5>
<H2>Αθέατοι μνηστήρες</H2>

ΣΤΟ ΠΑΡΑΣΚΗΝΙΟ συνεχίζονται οι κινήσεις για την πώληση της ΠΑΕ ΑΕΚ. Ανοιχτά,
καμιά πλευρά δεν έχει φανερώσει τις προθέσεις της ούτε τα ατού της στο παζάρι.
Πάντως, ο κ. Τροχανάς φαίνεται να πιστεύει ότι δεν υπάρχει αγοραστής στον
ορίζοντα. 
σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15830O001</ED>
<ID>
ID:166947

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O00&aa=1</URL></REF>


Article

<CATEGORY>vin10</CATEGORY>

 <H2>Σχεδιάζει
προετοιμασία 8 εβδομάδων</H2>

σελίδα 5 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15830O002</ED>
<ID>
ID:166948

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O00&aa=2</URL></REF>


Article

<CATEGORY>vin10</CATEGORY>

 <H2>Τζόγος και στον στίβο</H2>

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15830O003</ED>
<ID>
ID:166949

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O00&aa=3</URL></REF>


Article

<CATEGORY>vin10</CATEGORY>

 <H2>Έτοιμος να φύγει ο Σούμποτιτς</H2>

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15830O004</ED>
<ID>
ID:166950

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O00&aa=4</URL></REF>


Article

<CATEGORY>vin10</CATEGORY>

 <H2>Μετέωρος ο πρώτος τελικός στο Στάδιο Ειρήνης και Φιλίας</H2>

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15830O005</ED>
<ID>
ID:166951

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O00&aa=5</URL></REF>


Article

<CATEGORY>vin10</CATEGORY>

 <H2>Ολυμπιακός: Εξαντλήθηκαν τα εισιτήρια</H2>

<H3>σελίδα
1 </H3>
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15830O006</ED>
<ID>
ID:166952

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O00&aa=6</URL></REF>


Article

<CATEGORY>vin10</CATEGORY>

 <H2>Στροφή για
το Μαρούσι λόγω Τσάμπιονς Λιγκ</H2>

<H3>σελίδα 3 </H3>
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15830O007</ED>
<ID>
ID:166953

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O00&aa=7</URL></REF>


Article

<CATEGORY>vin10</CATEGORY>

 <H5>ΕΞΑΝΤΛΗΘΗΚΑΝ ΤΑ ΕΙΣΙΤΗΡΙΑ ΤΟΥ ΝΤΕΡΜΠΙ ΟΛΥΜΠΙΑΚΟΥ - ΑΕΚ</H5>
<H5>Στην αναμονή!</H5>
<H5>Αρχίζει το
ματς;</H5>
<H2>Μαγνητίζει ο γύρος θριάμβου</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΕΙΣΙΤΗΡΙΑ τέλος για το ντέρμπι Ολυμπιακού - ΑΕΚ. Μέσα σε τρεις (!) ώρες
πουλήθηκαν χθες περίπου 20.000 εισιτήρια. Έτσι το Στάδιο Καραϊσκάκη
αποδείχτηκε για άλλη μία φορά εφέτος μικρό για τους «ερυθρόλευκους» οπαδούς.

Τα μαγικά χαρτάκια τέθηκαν στην κυκλοφορία στις 9 το πρωί (στα εκδοτήρια
του Σταδίου Καραϊσκάκη και Κουντουριώτου 138) και σχηματίστηκαν ουρές στα
ταμεία. Στις 12 το μεσημέρι είχαν εξαντληθεί. Πουλήθηκαν 14.000 εισιτήρια των
4.000 και 5.000 δρχ., ενώ τα φθηνά των 1.000 δρχ. δόθηκαν στους Συνδέσμους της
Αττικής και της επαρχίας. 
Ο Ολυμπιακός θα περιμένει το Σάββατο επιστροφή
εισιτηρίων από την ΑΕΚ (προμηθεύτηκε 7.500 εισιτήρια) για να τα διαθέσει στους
οπαδούς του. Οι φίλοι των «ερυθρολεύκων» θα ετοιμάσουν πανηγυρική ατμόσφαιρα
την Κυριακή στο Φάληρο και οι ποδοσφαιριστές θα επιδιώξουν πάση θυσία τη νίκη
για να πραγματοποιήσουν τον γύρο του θριάμβου. Ο Ντούσαν Μπάγιεβιτς θέλει να
γιορτάσει μετά τον αγώνα, αφού πρώτα ο Ολυμπιακός αναδειχτεί και μαθηματικά
πρωταθλητής. 
Ο Ντούσκο προορίζει στη βασική ενδεκάδα τους Νταμπίζα
(εξέτισε την ποινή του), Σαμπανάντζοβιτς, όπως τουλάχιστον έδειξε στη χθεσινή
προπόνηση. Στο οικογενειακό δίτερμα με τους βασικούς αγωνίστηκαν οι:
Ελευθερόπουλος, Βαρεσάνοβιτς, Καραταΐδης, Ανατολάκης, Σαμπανάντζοβιτς,
Νταμπίζας, Γιαννακόπουλος, Καραπιάλης, Αλεξανδρής, Γκόγκιτς, Γεωργάτος. Ο
τεχνικός των «ερυθρολεύκων» πραγματοποίησε στη συνέχεια δύο αλλαγές. Οι
Τζόρτζεβιτς, Πασσαλής πήραν τις θέσεις των Σαμπανάντζοβιτς, Νταμπίζα,
αντίστοιχα. 
ΑΝΟΙΚΤΟ παραμένει το
ενδεχόμενο να μεταδοθεί τηλεοπτικά από το Supersport το ντέρμπι της Κυριακής
Ολυμπιακού - ΑΕΚ. Η ΕΠΑΕ περιμένει την οριστικοποίηση της ημέρας διεξαγωγής
του πρώτου τελικού αγώνα μπάσκετ Ολυμπιακού-ΑΕΚ που θα γίνει στο Στάδιο
Ειρήνης και Φιλίας, ώστε να καθορίσει μετά τη στάση της. 
Αν το παιχνίδι
γίνει το Σάββατο, τότε είναι πολύ πιθανό το ντέρμπι της Κυριακής να αρχίσει
στις 7.15 μ.μ., με τη λήξη δηλαδή των υπόλοιπων αγώνων του επαγγελματικού
πρωταθλήματος. 
Αν όμως ο αγώνας μπάσκετ γίνει την Κυριακή, τότε υπάρχει
αβεβαιότητα αν θα θελήσει η ΕΠΑΕ να αλλάξει την ώρα του ντέρμπι, καθώς
αντιτίθεται ο Ολυμπιακός που έχει ζητήσει το παιχνίδι να αρχίσει στις 5.30
μ.μ. 
Χθες πραγματοποιήθηκε σύσκεψη στα γραφεία της ΕΠΑΕ, για τη λήψη
μέτρων ασφαλείας προκειμένου να αποφευχθούν επεισόδια μεταξύ των οπαδών του
Ολυμπιακού και της ΑΕΚ. 
Στη σύσκεψη πήραν μέρος ο πρόεδρος της ΕΠΑΕ κ.
Δέδες, εκπρόσωποι των δύο ΠΑΕ και της Αστυνομίας. 
Αποφασίστηκε να
παραμείνουν κλειστές οι θύρες 12 και 16 του Σταδίου Καραϊσκάκη για την
καλύτερη προστασία των φιλάθλων, να υπάρξει ισχυρή αστυνομική δύναμη τόσο μέσα
όσο και έξω από το στάδιο, να γίνεται εξονυχιστικός έλεγχος και οι οπαδοί της
ΑΕΚ να καταλάβουν τις θύρες 12Β, 13, 14 και 15. 
ΚΑΠΟΤΕ τραγουδούσαμε «αρχίζει το ματς»... 
Τώρα μας το
στέρησαν κι αυτό. Ο λόγος; Διότι απλούστατα δεν γνωρίζουμε (κι έχουμε και
Πέμπτη σήμερα) πότε θα αρχίσει το ματς. Τα ντέρμπι Ολυμπιακού - ΑΕΚ σε
ποδόσφαιρο και μπάσκετ έχουν... ανοικτή ώρα έναρξης. Απίστευτο, αλλά αληθινό.
Ουδείς από τους... αρμοδίους μπορεί να μας πληροφορήσει ­ μέχρι τώρα ­ πότε θα
αρχίσουν αλλά και πότε θα γίνουν. Το παιχνίδι του Σταδίου Καραϊσκάκη ήταν
αρχικά να ξεκινήσει στις 7.30 μ.μ. και να μεταδοθεί από το συνδρομητικό
κανάλι. Ακολούθως η ώρα της έναρξής του πήγε στις 6.45 μ.μ. και στη συνέχεια
στις 5.30 μ.μ., χωρίς τηλεοπτική κάλυψη. Με το αιτιολογικό ότι στις 9.15 θα
ξεκινούσε ο αγώνας του ΣΕΦ, ο οποίος ενδέχεται όμως και να διεξαχθεί το
Σάββατο (μη ρωτάτε και τι... ώρα) και να γίνει την επομένη το ματς Περιστερίου
- ΠΑΟΚ. 
Όπως γίνεται αντιληπτό, θα πρέπει να είμαστε ικανοποιημένοι αν τα
καταφέρουν οι... «δήθεν» υπεύθυνοι, ώστε τουλάχιστον να τελειώσουν κανονικά
αυτά τα σημαντικά παιχνίδια. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15830O011</ED>
<ID>
ID:166954

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O01&aa=1</URL></REF>


Article

<CATEGORY>vin10</CATEGORY>

 <H5>Ο
ΝΕΪΖΙΝΙΟ ΕΤΟΙΜΑΖΕΙ ΤΑ ΠΡΑΓΜΑΤΑ ΤΟΥ ΓΙΑ ΒΡΑΖΙΛΙΑ</H5>
<H2>Άφαντος!</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
ΑΠΟΦΑΣΙΣΜΕΝΟΣ να
επιστρέψει στη Βραζιλία είναι ο Άλτσιντες Νεϊζίνιο. Ο 26χρονος επιθετικός του
Άρη δεν εμφανίστηκε ούτε στη χθεσινή προπόνηση και θα κληθεί σε απολογία για
να δώσει εξηγήσεις. Από την πλευρά τους οι άνθρωποι της διοίκησης έκαναν
ύστατη προσπάθεια να μεταπείσουν τον Νεϊζίνιο, καταθέτοντας στο Ταμείο
Παρακαταθηκών και Δανείων ποσό 9.036.000 δρχ., που αντιστοιχεί στη δόση
Μαρτίου, αλλά πλέον η απόφαση του Βραζιλιάνου είναι ειλημμένη και όπως
αποκάλυψε ο μάνατζέρ του ετοιμάζει τα πράγματά του για να επιστρέψει τη
Δευτέρα στην πατρίδα του. 
Το πρόβλημα του Νεϊζίνιο πάντως δεν ήταν τόσο το
οικονομικό όσο το αγωνιστικό. Άλλωστε στην αρχή της περιόδου είχε μείνει
απλήρωτος πάλι μερικούς μήνες με δικαίωμα προσφυγής. Περισσότερο τον ενόχλησε
η μεταχείριση που είχε από τους προπονητές του και η έντονη αμφισβήτηση της
αξίας του. Χαρακτηριστικά ο άνθρωπος που τον έφερε στην Ελλάδα και τον έζησε
από κοντά, ο κ. Κόντης, είπε για τον Νεϊζίνιο: «Δεν άντεξε άλλο και αποφάσισε
να φύγει για να μην καταστραφεί. Ξέρει πολύ καλά ποιος είναι και τι μπορεί να
προσφέρει, αλλά δεν τον μεταχειρίστηκε σωστά κανένας προπονητής». Τον ίδιο
δρόμο με τον Νεϊζίνιο θα ακολουθήσει εκτός απροόπτου και ο Εντίνιο, που και
απλήρωτος είναι και έχει παρόμοια παράπονα με τον Νεϊζίνιο για την
αντιμετώπιση που είχε από τους προπονητές του. 
*** Δεν έγινε τελικά
η συνάντηση των Μεσοχωρίτη, Πολιτάκη, Πείτση, ως εκπροσώπων της οικουμενικής
διοίκησης, με το μεγαλομέτοχο της ΠΑΕ Λάμπρο Γράντα, αλλά δεν αποκλείεται να
γίνει σήμερα για να τεθεί υπόψιν του μεγαλομετόχου το αίτημα για παραχώρηση
των μετοχών στον Α.Σ. Άρη, που μαζί με τους συμβούλους της οικουμενικής θα
αναλάβουν να διοικήσουν την ομάδα. 
*** Την παραίτησή του για λόγους
υγείας (;) υπέβαλε χθες από το Διοικητικό Συμβούλιο της ΠΑΕ Άρης ο Δήμος
Δασυγένης, όμως ήδη άρχισε να δέχεται πιέσεις να ανακαλέσει από τον πρόεδρο
της ομάδας και επιστήθιο φίλο του Παναγιώτη Σπύρου. 
*** Αναψηλάφηση
της απόφασης αφαίρεσης τριών βαθμών στο παιχνίδι με τον Αθηναϊκό ζήτησε ο Άρης
από τη δευτεροβάθμια επιτροπή της ΕΠΟ και αν απορριφθεί αυτό το αίτημά του
τότε θα προσφύγει στα πολιτικά δικαστήρια ελπίζοντας να δικαιωθεί. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15830O021</ED>
<ID>
ID:166955

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O02&aa=1</URL></REF>


Article

<CATEGORY>vin10</CATEGORY>

 <H2>Φωνάζει ο ΠΑΟΚ για τον Δούρο</H2>

ΑΝΑΚΟΙΝΩΣΗ με την οποία εκφράζει
τη δυσαρέσκειά της για την αποπομπή του διαιτητή Δούρου από τους πίνακες της
Α' Εθνικής, εξέδωσε η ΠΑΕ ΠΑΟΚ. Η ανακοίνωση σημειώνει μεταξύ άλλων: «Η σπουδή
με την οποία αποπέμφθηκε από τους πίνακες ο μεγάλης εμπειρίας διαιτητής
Δούρος, δείχνει ότι οι κρατούντες επιδιώκουν να δώσουν μήνυμα για τον τρόπο
που πρέπει να αντιμετωπιστεί ο ΠΑΟΚ στις κρίσιμες αγωνιστικές που απομένουν
μέχρι τη λήξη του πρωταθλήματος. Προειδοποιούμε: Ο ΠΑΟΚ προστατεύει τη
γενναιότητα και το θάρρος και επιτίθεται στους δειλούς και άδικους. Φυσικά και
έχει τη δύναμη να το κάνει». 
ΣΤΟΝ ΗΡΑΚΛΗ 
Επανεμφάνιση Παπαζαφειρίου
στο προσκήνιο της ΠΑΕ Ηρακλής. Ο Θεσσαλονικιός επιχειρηματίας, μόλις
πληροφορήθηκε πως ο Πέτρος Θεοδωρίδης πουλάει τις μετοχές του, κινήθηκε για να
συζητήσει μαζί του, όμως η... πόρτα ήταν κλειστή γι' αυτόν. Ο μεγαλομέτοχος
των «κυανολεύκων», τώρα που ο Ηρακλής ξέφυγε οριστικά από την επικίνδυνη θέση,
προκάλεσε κάθε ενδιαφερόμενο γνωρίζοντας εκ των προτέρων ότι ουδείς θα
εμφανιστεί να αγοράσει, αλλά δεν υπολογίζει την περίπτωση Παπαζαφειρίου. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15830O022</ED>
<ID>
ID:166956

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O02&aa=2</URL></REF>


Article

<CATEGORY>vin10</CATEGORY>

 <H2>Η Σάλκε
πιο κοντά στο Κύπελλο ΟΥΕΦΑ</H2>

ΜΕ ΓΚΟΛ του Μαρκ Βίλμοτς στο 69', η
Σάλκε επικράτησε 1-0 της Ίντερ, στον πρώτο τελικό του Κυπέλλου ΟΥΕΦΑ, κάνοντας
αποφασιστικό βήμα για την κατάκτηση του πρώτου ευρωπαϊκού τροπαίου της. Το
παιχνίδι δεν αντέχει σε κριτική, αφού τα αντιαθλητικά μαρκαρίσματα διαδέχονταν
τα λάθη, ενώ η βροχή που άρχισε να πέφτει στο τέλος έκανε ακόμη πιο δύσκολο το
έργο των παικτών. 
Ο δεύτερος τελικός θα διεξαχθεί στο Μιλάνο, στις 21
Μαΐου. 
*** Τον ένατο συνεχόμενο τίτλο της στη Σκωτία κατέκτησε χθες
η Ρέιντζερς, νικώντας την Νταντί Γιουνάιτεντ με 1-0. Η ομάδα της Γλασκώβης
ισοφάρισε έτσι το ρεκόρ της Σέλτικ, η οποία κυριάρχησε την περίοδο 1966-1974.
Το μοναδικό τέρμα της συνάντησης πέτυχε ο Δανός Μπρίαν Λάουντρουπ. 
*** Ο Ερυθρός Αστέρας έκανε το πρώτο βήμα για την κατάκτηση του
Κυπέλλου στη Γιουγκοσλαβία, καθώς στον πρώτο τελικό απέσπασε ισοπαλία χωρίς
τέρματα στο Νόβι Σαντ, από την ομώνυμη ομάδα. Ο δεύτερος τελικός θα διεξαχθεί
21 Μαΐου, στο Βελιγράδι. 
*** Έκπληξη στο Κίεβο, όπου η Ουκρανία
υποχρεώθηκε σε ισοπαλία 1-1 από την Αρμενία, στα πλαίσια της προκριματικής
φάσης του Μουντιάλ '98 (ένατος όμιλος). Οι γηπεδούχοι προηγήθηκαν στο 6' με
τον Σεβτσένκο, για να ισοφαρίσει για την Αρμενία ο Πετροσιάν στο 75'. Η
βαθμολογία (σε παρένθεση οι αγώνες): Ουκρανία (7) 13, Γερμανία (5) 11,
Πορτογαλία (6) 9, Β. Ιρλανδία (7) 7, Αρμενία (6) 5, Αλβανία (5) 1. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15830O023</ED>
<ID>
ID:166957

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O02&aa=3</URL></REF>


Article

<CATEGORY>vin10</CATEGORY>

 <H5>Γ'
ΕΘΝΙΚΗ</H5>
<H2>Η Καλλιθέα και πάλι στο ρετιρέ</H2>

Η ΚΟΡΥΦΗ του Νότιου ομίλου συνεχίζει να αλλάζει κάτοικο, αφού ο Εθνικός
Αστέρας που γνώρισε την ήττα (1-0) στην Κέρκυρα από την ομώνυμη ομάδα,
παραχώρησε την πρώτη θέση στην Καλλιθέα που νίκησε με 3-0 στο Ελ Πάσο τον
Βαρβασιακό, στη χθεσινή 29η αγωνιστική του πρωταθλήματος της Γ' Εθνικής. 
Στο ντέρμπι της Ρόδου, ο Ιάλυσος επικράτησε με 2-0 του Αιολικού και πλησίασε
το στόχο της ανόδου, ενώ για τη μάχη της σωτηρίας, σημαντική νίκη (4-1) πέτυχε
η Κόρινθος εναντίον του Ηλυσιακού, στο γήπεδο Ζωγράφου. 
Όλα τα
αποτελέσματα: Μαρκό - Ένωση Ρ.Δ. 2-0, Ηλυσιακός - Κόρινθος 1-4, Πάτρα -
Παναιγιάλειος 0-3, Εργοτέλης - Ηρόδοτος 3-0, Καλλιθέα - Βαρβασιακός 3-0,
Κέρκυρα - Εθν. Αστέρας 1-0, Άγ. Νικόλαος - Ναυπακτιακός 3-2, Ιάλυσος -
Αιολικός 2-0. 
Το προηγούμενο Σάββατο είχε διεξαχθεί ο αγώνας Αιγάλεω -
Ατρομήτου Αθηνών (0-1). 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15830O024</ED>
<ID>
ID:166958

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O02&aa=4</URL></REF>


Article

<CATEGORY>vin10</CATEGORY>

 <H2>Πέντε
φορές τζακ ποτ</H2>

ΤΖΑΚ ΠΟΤ έγινε στον χθεσινό διαγωνισμό του
ΛΟΤΤΟ, αφού δεν υπήρξε κανένας εξάρης. Βρέθηκαν 199 πεντάρηδες που κερδίζουν
από 520.660 δρχ. και 14.136 τεσσάρηδες που θα πάρουν από 5.995 δρχ. Τα νούμερα
του ΛΟΤΤΟ είναι: 15, 41, 4, 1, 3, 25. Στο ΠΡΟΤΟ έγινε τζακ ποτ στις δύο πρώτες
κύριες και στις δύο πρόσθετες κατηγορίες. Στις άλλες κατηγορίες τα κέρδη
είναι: Στην τρίτη κύρια 18 τυχεροί κερδίζουν από 1.001.520 δρχ., στην τέταρτη
κύρια 204 θα πάρουν από 88.365 δρχ., στην πέμπτη κύρια 2.140 θα εισπράξουν από
8.420 δρχ. και στην έκτη κύρια 21.015 κερδίζουν από 855 δρχ. Ο αριθμός του
ΠΡΟΤΟ είναι: 7617878. Στην πρώτη ειδική κλήρωση (συντάξεις) τα νούμερα του
ΛΟΤΤΟ είναι: 42, 49, 14, 37, 5, 31. Το τελευταίο νούμερο του ΠΡΟΤΟ: 8. Δεν
βρέθηκε κανένας εξάρης.Στη δεύτερη ειδική κλήρωση (κατοικίες) τα νούμερα του
ΛΟΤΤΟ είναι: 8, 46, 49, 35, 1, 34. Τα δύο τελευταία νούμερα του ΠΡΟΤΟ είναι:
78. Δεν βρέθηκε κανένας εξάρης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15830O025</ED>
<ID>
ID:166959

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O02&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα</H5>
<H2>ΙΠΠΟΔΡΟΜΟΣ</H2>

1η: Γκρηκ Φέιθ (Σωτηρόπουλος) 46-14. Αθέατη 13. Τρίτος, Έλα Λίνα Μου. Δίδυμο
1Χ2 = 39. Φορκάστ 2Χ1 = 86. Trio: 1Χ2Χ3 = 22. Tri-Cast: 2Χ1Χ3 = 170. 
2η:
Αξιοκρατία (Βαλακούδουνας Ν.) 44-14. Ηρωίς 13. Δίδυμο 3Χ4 = 55. Φορκάστ 4Χ3 =
159. Σύνθετο 2Χ4 = 149. ΣΔ 1Χ2Χ3Χ4 = 194. 
3η: Βλάχα (Φίλιππος) 25-12.
Ιπποτούρ Νιτ 12. Τρίτος, Φλας Εν Μπιούτυ. Δίδυμο 4Χ6 = 29. Φορκάστ 6Χ4 = 48.
Σύνθετο 4Χ6 = 169. ΣΔ 3Χ4Χ4Χ6 = 206. Trio: 1Χ4Χ6 = 49. Tri-Cast 6Χ4Χ1 = 201.

4η: Πλανήτης (Μπάκος) 17-13. Ενόλα Γκέυ 22. Δίδυμο 2Χ6 = 49. Φορκάστ 6Χ2 =
69. Σύνθετο 6Χ6 = 38. ΣΔ 4Χ6Χ2Χ6 = 155. 
5η: Ήζυ Βούλα (Φίλιππος) 29-39.
Συννεφούλα 69. Δίδυμο 1Χ2 = 100. Φορκάστ 2Χ1 = 137. Σύνθετο 6Χ2 = 64. ΣΔ
2Χ6Χ1Χ2 = 568. (Διεγράφη ο ίππος 4, Ντιβίνο). 
6η: Γκόλντεν Γουέι
(Βαλακούδουνας Ν.) 17-12. Κόσκο 21. Δίδυμο 4Χ6 = 108. Φορκάστ 4Χ6 = 145.
Σύνθετο 2Χ4 = 66. ΣΔ 1Χ2Χ4Χ6 = 1.370. 
7η: Τότναμ Πράηντ (Ντίνος) 127-51.
Τζέιν 47. Τρίτος, Στρονγκ Νίκος. Δίδυμο 2Χ6 = 329. Φορκάστ 2Χ6 = 828. Σύνθετο
4Χ2 = 331. ΣΔ 4Χ6Χ2Χ6 = 3.493. Trio: 2Χ3Χ6 = 427. Tri-Cast: 2Χ6Χ3 = 1.972. 
8η: Καρατζάς (Χατζημίμης) 13-12. Μακεδονομάχος 20. Δίδυμο 2Χ5 = 39. Φορκάστ
2Χ5 = 46. Σύνθετο 2Χ2 = 275. ΣΔ 2Χ6Χ2Χ5 = 1.776. 
9η: Μίσις Αμαλία
(Δημητσάνης) 30-35. Σπιντ Φάιαρ 52. Δίδυμο 2Χ4 = 116. Φορκάστ 2Χ4 = 230.
Σύνθετο 2Χ2 = 52. ΣΔ 2Χ5Χ2Χ4 = 547. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15830O026</ED>
<ID>
ID:166960

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O02&aa=6</URL></REF>


Article

<CATEGORY>vin10</CATEGORY>

 <H5>ΜΕΤΑΚΟΜΙΖΕΙ ΣΤΟ ΟΑΚΑ Ο ΟΛΥΜΠΙΑΚΟΣ ΓΙΑ ΤΙΣ ΑΝΑΓΚΕΣ ΤΟΥ ΤΣΑΜΠΙΟΝΣ ΛΙΓΚ</H5>
<H2>Αλλάζει σπίτι</H2>

<AUTHOR>ΔΗΜΗΤΡΗΣ ΜΩΡΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 30659 BYTES)
</AUTHOR>

Ο
ΟΛΥΜΠΙΑΚΟΣ θα χρησιμοποιήσει για έδρα του τη νέα αγωνιστική περίοδο ­ εκτός
σοβαρού απροόπτου ­ το Ολυμπιακό Στάδιο τόσο στην Ευρώπη όσο και στο
πρωτάθλημα. 
Η απόφαση έχει ληφθεί από τα κορυφαία διοικητικά στελέχη της
ΠΑΕ και αναμένεται να ανακοινωθεί την ερχόμενη εβδομάδα. Το σκεπτικό της
απόφασης είναι ότι το Στάδιο Καραϊσκάκη δεν πληροί τις προϋποθέσεις της ΟΥΕΦΑ
για τους αγώνες του Τσάμπιονς Λιγκ. Μάλιστα, κορυφαίο διοικητικό στέλεχος του
Ολυμπιακού είπε χθες χαρακτηριστικά: «Η κλήρωση των αγώνων του Τσάμπιονς Λιγκ
θα γίνει στις 9 Ιουλίου. Δεν υπάρχουν τα χρονικά περιθώρια να γίνουν οι
κατάλληλες εργασίες στις εξέδρες του Σταδίου Καραϊσκάκη. Το Ολυμπιακό Στάδιο
θα καλύψει τις ανάγκες των οπαδών μας στο Τσάμπιονς Λιγκ και στο πρωτάθλημα».

Η απόφαση βρίσκει σύμφωνο τον Ντούσαν Μπάγιεβιτς και τους ποδοσφαιριστές
του Ολυμπιακού, οι οποίοι κάνοντας σύγκριση μεταξύ των δύο σταδίων υποστήριξαν
ότι «ο αγωνιστικός χώρος του ΟΑΚΑ είναι χαλί, ενώ του Σταδίου Καραϊσκάκη
θυμίζει τσιμέντο». 
Ο Μπάγιεβιτς δεν βλέπει με καλό μάτι να αγωνιστεί ο
Ολυμπιακός στο φινάλε του πρωταθλήματος με την Καβάλα στο ΟΑΚΑ: «Δεν βλέπω τον
λόγο να παίξουμε ένα παιχνίδι στο Ολυμπιακό Στάδιο, αφού όλο το πρωτάθλημα η
έδρα μας ήταν το Στάδιο Καραϊσκάκη. Πάντως, είναι θέμα του προέδρου, ο οποίος
θα πάρει και την τελική απόφαση». 
Όσον αφορά το θέμα των μεταγραφών, ο
Μπάγιεβιτς θέλει να βάλει φρένο στη μεταγραφολογία από το εξωτερικό. Τόνισε
χθες στην «ΟΜΑΔΑ»: «Ποδοσφαιριστές όπως οι Σαβίσεβιτς, Μιλόσεβιτς δεν έρχονται
να αγωνιστούν στο ελληνικό πρωτάθλημα. Εξετάζεται η περίπτωση του σέντερ φορ
Τσούρτσιτς αλλά είναι ακριβός». 
Στον Ολυμπιακό εξετάστηκε η περίπτωση της
μεταγραφής του Άντο Ντρόμπνιακ, ωστόσο ο Σέρβος φορ της Μαστιά οδεύει προς τη
Μαρσέιγ. Σχετικά με τους Μαυρογενίδη, Λάκη, ο Ολυμπιακός δεν πρόκειται να
δαπανήσει συνολικά 550 εκατ. δρχ. για να τους αποκτήσει από τον Άρη και τον
Πανηλειακό, αντίστοιχα. Αυτές τις ημέρες θα γίνουν διαπραγματεύσεις των δύο
πλευρών και σε περίπτωση που βρεθεί χρυσή τομή ο Ολυμπιακός θα προχωρήσει στο
κλείσιμο συμφωνίας. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15830O031</ED>
<ID>
ID:166961

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O03&aa=1</URL></REF>


Article

<CATEGORY>vin10</CATEGORY>

 <H2>Συναντήσεις Τριβέλλα με Άιγκνερ, Ρουφίνεν</H2>

ΔΙΑΔΟΧΙΚΕΣ
συναντήσεις με αξιωματούχους της FIFA και της UEFA είχε χθες ο πρόεδρος της
ΕΠΟ Κώστας Τριβέλλας, για θέματα που αφορούν το Τσάμπιονς Λιγκ, τις μεταγραφές
και τις καταγγελίες συμβολαίων ξένων παικτών εις βάρος ελληνικών ομάδων και
αντιστρόφως. 
Όσον αφορά τον αποκλεισμό της Ελλάδας με δεύτερη ομάδα από το
Τσάμπιονς Λιγκ, ο γεν. γραμματέας της UEFA κ. Άιγκνερ επεσήμανε ότι η απόφαση
της Εκτελεστικής Επιτροπής της Ευρωπαϊκής Ποδοσφαιρικής Συνομοσπονδίας
στηρίχθηκε: 
α) Στην καλύτερη βαθμολογική παρουσία της Τουρκίας, στα
τελευταία 4-5 χρόνια, ενώ η Ελλάδα είχε καλή βαθμολογία μόνο πέρυσι με τον
Παναθηναϊκό. Και 
β) Στη συμμετοχή της Τουρκίας στην τελική φάση του
Πρωταθλήματος Ευρώπης, που έγινε στην Αγγλία το 1996. 
Ο κ. Άιγκνερ ζήτησε
από τον κ. Τριβέλλα να υποβάλει γραπτώς η ΕΠΟ τις απόψεις της για το θέμα,
προκειμένου να το παραπέμψει προς συζήτηση στην Εκτελεστική Επιτροπή. 
Η
συνάντηση των δύο ανδρών έγινε στην πόλη Νιον. 
Ο κ. Τριβέλλας συναντήθηκε
επίσης και με τον αναπληρωτή γεν. γραμματέα της FIFA Μισέλ Τσεν Ρουφίνεν και
ενημερώθηκε για τα θέματα: 
­ Στις 27 Μαΐου θα αποφασιστεί αν εξομοιωθούν
οι παίκτες τρίτων χωρών, με τους ποδοσφαιριστές, που ανήκουν στην Ευρωπαϊκή
Ένωση. 
­ Αν οι παίκτες αυτοί εργάζονται ήδη σε κράτη-μέλη της Ένωσης
μπορούν να μεταγραφούν ως κοινοτικοί στις ομάδες με τις οποίες θα συμφωνήσουν.

­ Τα συμβόλαιά τους λήγουν με οποιοδήποτε τρόπο και δεν εχουν ισχύ στις
ομάδες που εργάζονται. 
Ακόμη, έγινε γνωστό στον πρόεδρο της ΕΠΟ ότι η Παρί
Σεν Ζερμέν για τον Πάντελιτς και η Αθλέτικο Μαδρίτης για τον Πάντις είναι
υποχρεωμένες να καταβάλουν τα ποσά που οφείλουν στον Ηρακλή και στον Πανιώνιο
αντίστοιχα, το ίδιο, όμως, ισχύει και για τους ΠΑΟΚ και Άρη, που οφείλουν
χρήματα στους ποδοσφαιριστές Τσερνίσοφ Γιόχανσον και Βάλκοφ. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15830O032</ED>
<ID>
ID:166962

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O03&aa=2</URL></REF>


Article

<CATEGORY>vin10</CATEGORY>

 <H2>Το έκτακτο
</H2>
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15830O033</ED>
<ID>
ID:166963

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΙΚΑΙΩΘΗΚΑΝ ΟΙ ΦΑΣΟΛΗΣ, ΑΓΓΕΛΑΚΗΣ. Ο ΓΕΡΜΑΝΑΚΟΣ ΑΠΟΦΑΣΙΖΕΙ ΤΗ ΔΕΥΤΕΡΑ ΓΙΑ
ΠΑΡΑΙΤΗΣΗ</H5>
<H2>Το σκέπτεται</H2>

<AUTHOR>ΜΠΑΜΠΗΣΚΟΥΒΑΡΑΚΗΣ</AUTHOR>

ΤΟ ΕΝΔΕΧΟΜΕΝΟ της παραίτησης του Μάκη Γερμανάκου και της Επιτροπής
Διαιτησίας γενικότερα εξακολουθεί να υπάρχει και να είναι έντονο περισσότερο
από κάθε άλλη φορά. Αιτία οι χθεσινές αποφάσεις της Επιτροπής Εφέσεων, η οποία
δικαίωσε τους διαιτητές Φασόλη και Αγγελάκη, οι οποίοι είχαν διαγραφεί από τον
πίνακα Α' Εθνικής. 
«Περιμένουμε τα έγγραφα της Επιτροπής Εφέσεων για να
δούμε το σκεπτικό των αποφάσεων και ανάλογα θα πράξουμε. Θα εξετάσουμε τι
ένδικα μέσα έχουμε στη διάθεσή μας για να προσβάλουμε αυτές τις αποφάσεις και
αν δεν γίνεται τίποτα τότε η παραίτησή μου είναι ανοικτή. 
Δεν μπορώ να
ανεχθώ παιχνίδια εις βάρος του ποδοσφαίρου και της διαιτησίας. Όλα θα
αποφασιστούν στην έκτακτη συνεδρίαση του Δ.Σ. της Επιτροπής Διαιτησίας, που θα
γίνει τη Δευτέρα», τόνισε χθες ο κ. Γερμανάκος. 
Η Επιτροπή Εφέσεων στη
χθεσινή της συνεδρίαση αποφάσισε: 
α) Να κάνει δεκτή την προσφυγή του
Αγγελάκη, ο οποίος πρέπει υποχρεωτικά να μπει στην κληρωτίδα την επόμενη
εβδομάδα. 
β) Να κάνει δεκτή την προσφυγή του Φασόλη, συγχωνεύοντας την
ποινή της διαγραφής του από τον πίνακα και την τιμωρία των 30 ημερών από την
Πειθαρχική Επιτροπή, σε ποινή αποκλεισμού 45 ημερών. 
γ) Να απορρίψει την
προσφυγή του Λάτσιου και να αναβάλει για την ερχόμενη συνεδρίαση την εκδίκαση
των προσφυγών των Παπουτσέλη και Βέλλιου. 
Στο μεταξύ χθες με απόφασή της η
Επιτροπή Διαιτησίας έβγαλε τον Γιώργο Δούρο από τον πίνακα υψηλής ετοιμότητας,
καθώς το μέλος της Ε.Δ. Μανώλης Πλατόπουλος που τον παρακολούθησε στο παιχνίδι
ΑΕΚ-ΠΑΟΚ διαπίστωσε σοβαρά λάθη στις αποφάσεις του. 
Αντίθετα διατήρησε
στον πίνακα τον Μιχάλη Καλαθενό, αφού ο Διονύσης Βούλγαρης έκρινε ότι η
απόδοσή του στο ματς Αθηναϊκού - Απόλλωνα ήταν καλή. 
Έτσι μετά το κώλυμα
πού δήλωσε ο Παπαδάκος από τη Λακωνία, τον τραυματισμό του Αθηναίου Ψυχομάνη
και τη διαγραφή του Κορίνθιου Δούρου, ο πίνακας υψηλής ετοιμότητας
συμπληρώθηκε από τους Αμπελάκια (Θεσσαλίας), Μιντιούρη (Σερρών) και
Παπατριανταφύλλου (Κιλκίς)... 
ΚΛΗΡ·ΣΗ 
Ο Γιώργος Μποροβήλος από την
Αρκαδία κληρώθηκε χθες να διευθύνει το ντέρμπι της Κυριακής ανάμεσα στον
Ολυμπιακό και την ΑΕΚ. 
Στους υπόλοιπους αγώνες της 32ης αγωνιστικής του
επαγγελματικού πρωταθλήματος κληρώθηκαν οι: ΟΦΗ - Ιωνικός: Μπίκας,
Παναθηναϊκός - Καστοριά: Ηλιάδης, ΠΑΟΚ - SKODA Ξάνθη: Μιντιούρης, Αθηναϊκός -
Πανηλειακός: Ζαχαριάδης, Απόλλων - Παναχαϊκή: Παπαχίντζιος, Καλαμάτα -
Εδεσσαϊκός: Τεβεκέλης, Ηρακλής - Άρης: Παπατριανταφύλλου και Βέροια - Καβάλα:
Καλαθενός... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15830O041</ED>
<ID>
ID:166964

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O04&aa=1</URL></REF>


Article

<CATEGORY>vin10</CATEGORY>

 <H5>ΠΡΟΕΤΟΙΜΑΣΙΑ ΟΚΤΩ ΕΒΔΟΜΑΔΩΝ ΕΝ ΟΨΕΙ ΝΕΑΣ ΠΕΡΙΟΔΟΥ ΣΧΕΔΙΑΖΕΙ Ο ΠΑΝΑΘΗΝΑΪΚΟΣ
</H5><H2>Μάθημα το πάθημα</H2>

<AUTHOR>ΜΑΝΩΛΗΣΣΑΡΙΔΑΚΗΣ</AUTHOR>

ΠΡΟΕΤΟΙΜΑΣΙΑ-μαμούθ οκτώ εβδομάδων θα κάνει
τη νέα σεζόν ο Παναθηναϊκός! Το φετινό πάθημα φαίνεται ότι έγινε μάθημα και ο
Ζάετς έχει ήδη έτοιμα τα πλάνα του, ώστε οι «πράσινοι» να παρουσιαστούν
πανέτοιμοι και να μη μείνουν από δυνάμεις, όπως έγινε στην παρούσα αγωνιστική
περίοδο. 
Ο Ζέκο θα ξεκινήσει την προετοιμασία στις 5 ή 10 Ιουλίου και το
πρώτο στάδιο θα γίνει στην Παιανία. Στη συνέχεια η ομάδα θα μεταβεί στην
Αυστρία ή την Ιταλία, για το κύριο μέρος της προετοιμασίας, ενώ θα δώσει σειρά
φιλικών αγώνων στο εξωτερικό. 
Ήδη υπάρχουν αρκετές προτάσεις για συμμετοχή
σε τουρνουά και γι' αυτόν ακριβώς το λόγο (επειδή ο ΠΑΟ πρέπει να απαντήσει
στους διοργανωτές) η «πράσινη» ΠΑΕ ζήτησε από την ΕΠΑΕ την ακριβή ημερομηνία
έναρξης του νέου πρωταθλήματος. 
Το γεγονός ότι η προετοιμασία θα αρχίσει
νωρίς σημαίνει ότι ο Παναθηναϊκός θα έχει ολοκληρώσει τις όποιες μεταγραφές
μέχρι τις 10 Ιουλίου, ώστε οι νεοφερμένοι να συμμετάσχουν κανονικά στο
«μοντάρισμα» της ομάδας. 
Επίσης φέτος, σε αντίθεση με πέρσι, θα γίνουν
αρκετοί φιλικοί αγώνες στην Ελλάδα και θα διεξαχθεί το ποδοσφαιρικό τουρνουά
«Μελίνα Μερκούρη» με συμμετοχή δύο ξένων ομάδων. 
Στο μεταξύ και άλλος
παίκτης τραυματίστηκε χθες στην προπόνηση. Πρόκειται για το Γιάννη Γκούμα, ο
οποίος υπέστη αιμάτωμα στο μηρό και δεν θα παίξει εναντίον της Καστοριάς, την
Κυριακή, στο Ολυμπιακό Στάδιο. Απόντες θα είναι επίσης ο τραυματίας
Κωνσταντινίδης και ο τιμωρημένος Αποστολάκης. 
*** Βάντσικ και Καλλιτζάκης γυμνάζονται πλέον
κανονικά και θα τεθούν στη διάθεση του Ζάετς. 
***
Ο 19χρονος Βορειοηπειρώτης Τσίπι, δοκιμάστηκε χθες στην Παιανία
κατά την προπόνηση του Παναθηναϊκού. 
Τιμωρία σε οπαδό 
ΚΑΒΑΛΑ 
Σε φυλάκιση 20 ημερών καταδικάστηκε από το Αυτόφωρο Τριμελές
Πλημμελειοδικείο Καβάλας ο Δημήτριος Καμπουρίδης, 23 χρόνων, φίλαθλος του
Παναθηναϊκού, επειδή κατά τη διάρκεια του αγώνα της ομάδας του με την Καβάλα
την περασμένη Κυριακή, έριξε φωτοβολίδα στο γήπεδο και ετοιμαζόταν να ρίξει
και δεύτερη, αλλά τον συνέλαβαν αστυνομικοί. 
Απολογούμενος είπε, μεταξύ
άλλων, ότι «την κροτίδα, παρ' ότι την είχε ανάψει, δεν την πέταξε στον
αγωνιστικό χώρο, αλλά ούτε είχε και τέτοια πρόθεση». 
Ο καταδικασθείς
πλήρωσε την ποινή του (285.000 δραχμές) και αφέθηκε ελεύθερος. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15830O051</ED>
<ID>
ID:166965

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O05&aa=1</URL></REF>


Article

<CATEGORY>vin10</CATEGORY>

 <H2>Οι
«μπέμπηδες» πίνουν τώρα σαμπάνιες</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

«ΑΝΟΙΞΤΕ τις
σαμπάνιες. Είμαστε πρωταθλητές». Ακόμη και αυτός ο φλεγματικός Αλεξ
Φέργκιουσον δεν κατάφερε να κρύψει τον ενθουσιασμό του για την κατάκτηση του
τίτλου ­ τον τέταρτο την τελευταία πενταετία και τον 10ο στην ιστορία της ­
από την Μάντσεστερ Γιουνάιτεντ. 
Οι «μπέμπηδες» αναμφισβήτητα είναι η πιο
επιτυχημένη ομάδα της δεκαετίας του '90 στην Αγγλία, γεγονός που οφείλεται
κατά μεγάλο ποσοστό στον Φέργκιουσον. 
Τα δέκα χρόνια που βρίσκεται στο
Μάντσεστερ ο Σκωτσέζος μάνατζερ, η Γιουνάιτεντ έχει κατακτήσει τέσσερα
πρωταθλήματα, τρία κύπελλα, ένα λιγκ καπ, ένα κύπελλο κυπελλούχων, ένα σούπερ
κύπελλο και τρία τσάριτι σιλντς, γεγονός που τον κάνει τον τρίτο πιο
επιτυχημένο προπονητή στην Αγγλία, πίσω από τους Ματ Μπάσμπι, Μπομπ Πέισλι.

Την ίδια επιτυχημένη καριέρα είχε ο Φέργκιουσον και στην προηγούμενη ομάδα
του, την Αμπερντίν, με την οποία είχε κατακτήσει δέκα ακόμη τίτλους! 
Το
μοναδικό τρόπαιο που λείπει από τη συλλογή του Σκωτσέζου κόουτς είναι το
κύπελλο πρωταθλητριών, για το οποίο ζει και αναπνέει όλο το Μάντσεστερ (πλην
των οπαδών της... τοπικής Σίτι). 
Αξιοσημείωτο στο φετινό πρωτάθλημα είναι
το γεγονός πως οι «μπέμπηδες» κατάφεραν να εξασφαλίσουν τον τίτλο δύο
αγωνιστικές πριν πέσει και τυπικά η αυλαία, συγκεντρώνοντας 11 βαθμούς
λιγότερους από πέρυσι (με δύο αγώνες λιγότερους). 
Ωστόσο ο Φέργκιουσον
υποστήριξε πως το φετινό πρωτάθλημα ήταν το δυσκολότερο από όλα όσα έχει
κατακτήσει στο παρελθόν, λόγω κυρίως της συμμετοχής της ομάδας στο Τσάμπιονς
Λιγκ. 
Από τους πιο ευτυχισμένους ανθρώπους της Μάντσεστερ είναι ο πρόεδρός
της Μάρτιν Έντουαρντς, αρχιτέκτονας της οικονομικής και κατά συνέπεια
αγωνιστικής ανόδου της ομάδας. 
«Οι τίτλοι που έχουμε κατακτήσει αυτά τα
χρόνια δείχνουν πως η Μάντσεστερ διέρχεται την πιο επιτυχημένη περίοδο της
ιστορίας της. Μεγάλος στόχος μας παραμένει η κατάκτηση του κυπέλλου
πρωταθλητριών. Για τον λόγο αυτό η Μάντσεστερ θα ενισχυθεί με μερικά από τα
μεγαλύτερα ονόματα του παγκόσμιου ποδοσφαίρου», ήταν τα λόγια του Μάρτιν
Έντουαρντς. 
Μεγάλοι πρωταγωνιστές της φετινής πορείας των «μπέμπηδων» στην
Πρέμιερ Λιγκ ήταν: 
Ο Ιρλανδός Ρόι Κιν, τα «πνευμόνια» της μεσαίας γραμμής.

Ο Άγγλος Ντέιβιντ Μπέκχαμ, η ποιότητα της μεσαίας γραμμής. 
Ο Νορβηγός
Ολε Σόλσκιερ, η αιχμή του δόρατος στο «κόκκινο άρμα». 
Πολύ καλός στα
τελευταία παιχνίδια ήταν και ο Αντι Κόουλ, σε αντίθεση με τον Ερικ Καντονά,
που έκανε γενικά μια ήσυχη χρονιά από κάθε άποψη. Μάλιστα πολλοί μέτοχοι της
Μάντσεστερ πρότειναν να πουληθεί ο Καντονά, αφού πλέον δείχνει πως δεν
«διψάει» για ποδόσφαιρο. Τον τελευταίο λόγο τον έχει ο Αλεξ Φέργκιουσον και
ίσως και οι οπαδοί που λατρεύουν τον Γάλλο άσο, αφού η αγωνιστική ανάταση της
ομάδας έχει ταυτιστεί με το όνομα «Καντονά». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15830O052</ED>
<ID>
ID:166966

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O05&aa=2</URL></REF>


Article

<CATEGORY>vin10</CATEGORY>

 <H5>ΠΕΝΤΕ
ΗΜΕΡΕΣ ΠΡΙΝ ΝΑ ΕΚΠΝΕΥΣΕΙ Η ΠΡΟΘΕΣΜΙΑ, ΟΙ ΕΝΔΙΑΦΕΡΟΜΕΝΟΙ «ΜΕΤΡΟΥΝ» ΤΙΣ ΔΥΝΑΜΕΙΣ
ΤΟΥΣ</H5>
<H5>Σενάρια και από το εξωτερικό</H5>
<H5>Τροχανάς: Δεν βλέπω αγοραστή</H5>
<H5>ΝΙΚΟΛΑΪΔΗΣ</H5>
<H5>Προσπαθεί να προλάβει το ντέρμπι</H5>
<H2>Έντονο παρασκήνιο για την πώληση της ΑΕΚ</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΔΙΕΡΓΑΣΙΕΣ σε προσκήνιο και παρασκήνιο
γίνονται στην ΑΕΚ. Η προχθεσινή γνωστοποίηση εκ μέρους του Μιχάλη Τροχανά ότι
πουλά το πακέτο των μετοχών του, «άναψε φωτιές» σε όλα τα ενδιαφερόμενα μέρη.

Οι περισσότεροι «μετρούν δυνάμεις» και ζυγίζουν καταστάσεις, ώστε να
καταθέσουν τις προτάσεις τους. Ακόμη δεν μπήκαμε στην τελική ευθεία και οι
πάντες βλέπουν το θέμα όπως οι υπό απόλυση φαντάροι: πέντε και μία έμειναν έως
να εκπνεύσει η προθεσμία που έθεσε ο κ. Τροχανάς. 
ΠΙΕΖΟΥΝ ΟΙ ΟΠΑΔΟΙ

Οι οπαδοί πιέζουν την πλευρά της ΦΑΓΕ να καταθέσει πρόταση και, όντως, ο
κ. Φιλίππου προβληματίζεται. Λέγεται ότι σίγουρα η συγκεκριμένη πλευρά θα
κινηθεί για την αγορά του πακέτου των μετοχών της ΠΑΕ, με την απαραίτητη
προϋπόθεση να πέσει η τιμή και να ελεγχθούν τα βιβλία, ωστόσο αυτό που δεν
έχει ξεκαθαρίσει είναι αν αυτό γίνει με συνεργασία άλλου. Δηλαδή, με τον
Δημήτρη Μελισσανίδη! Χθες κυκλοφόρησε φήμη, που ποτέ δεν επιβεβαιώθηκε, ότι
στο γραφείο του πρώην προέδρου στον Πειραιά έγινε συνάντηση με ηγετικά στελέχη
της ΦΑΓΕ (δικηγόρους), προκείμενου να ετοιμαστεί η πρόταση. 
Αργότερα, οι
κύριοι Φιλίππου - Γρανίτσας συναντήθηκαν σε εκδήλωση με τον πρόεδρο της ΠΑΕ
Γιώργο Κυριόπουλο, δίχως όμως να πουν το παραμικρό για την υπό πώληση ΠΑΕ.
Ίσως γιατί τα χρονικά περιθώρια και η στιγμή δεν το επέτρεπαν... 
ΚΑΝΟΥΝ
ΣΧΕΔΙΑ... 
Στο στρατόπεδο του SoE βλέπουν ότι η κίνηση που έκαναν δεν
«προχωρά» και δεν είναι μυστικό ότι αρκετοί δεν διακρίνουν πρόταση στον
ορίζοντα! Και σχεδιάζουν την επόμενη ημέρα. Έτσι, αναζητούν προπονητή ξένο (οι
επαφές με τον Όλεγκ Μπλαχίν προχωρούν, ενώ εξετάζονται και άλλες περιπτώσεις),
αλλά και αλλοδαπό παίκτη στην Πολωνία. Ο Ανδρέας Σταματιάδης επιστρέφει εντός
της ημέρας με ογκώδη φάκελο και ονόματα-εκπλήξεις. Και όσοι αναρωτηθείτε πώς ο
Μ. Τροχανάς ενδιαφέρεται για το μέλλον της ΑΕΚ τη στιγμή που αποφάσισε να
πουλήσει, ο μεγαλομέτοχος έχει έτοιμη την απάντηση. Προνόησε και αυτό! Όποια
συμφωνία και αν γίνει θα είναι υπό αίρεση, δηλαδή ο νέος ιδιοκτήτης της ΠΑΕ θα
μπορεί να δεχθεί ή όχι τις συμβάσεις που θα έχει κλείσει ο κ. Τροχανάς. 
ΕΡΩΤΗΜΑΤΙΚΑ 
Στη ΦΑΓΕ θα ήθελαν η συμφωνία με τον SoE να είναι κοντά
στο 1 δισ. (μάλλον αποφάσισαν να προχωρήσουν), όχι όμως με τους όρους που
θέτει ο Μ. Τροχανάς. Δέχονται πιέσεις με την επισήμανση του κόσμου «κάντε
κάτι, είστε η μοναδική λύση», το ερώτημα όμως που παραμένει είναι αν θα
συμπράξουν με τον Δ. Μελισσανίδη. Θα βάλουν τα χρήματα και ο πρώην ηγέτης θα
μπει μπροστά; Συμφωνούν όλα τα στελέχη σε ένα τέτοιο σχήμα, ή μήπως θα
κινηθούν αυτόνομα; Κάποτε ο συνδυασμός των «δύο» είχε διαψευστεί στον κ.
Τροχανά, αλλά μην ξεχνάμε ότι τα δεδομένα πολλές φορές αλλάζουν. 
Όσον
αφορά στον Δ. Μελισσανίδη, φαίνεται να «ζεσταίνεται». Μπορεί αυτή να είναι από
τις τελευταίες (του) ευκαιρίες να επιστρέψει στα κοινά και μαζί του (αν και
όταν κάνει πρόταση) έχει άλλα στελέχη. Συνεργάτες και οικονομικά εύρωστους
φίλους του. 
ΝΑ
ΤΟΝΙΣΤΕΙ ότι χθες ακούστηκαν και άλλα σενάρια, έγινε γνωστό ότι Κύπριος
επιχειρηματίας ετοιμάζεται να καταθέσει ολοκληρωμένη πρόταση και μάλιστα
σχετικά έχει ενημερωθεί ο Μ. Τροχανάς. Αυτό θα γίνει σύντομα και άρα η
περίπτωση εξετάζεται σοβαρά από τον μεγαλομέτοχο. Επίσης, από τη Νέα Υόρκη
διέρρευσε ότι ο εκεί ισχυρός σύνδεσμος φίλων της ΑΕΚ πλησίασε όμιλο
επιχειρηματιών, ζητώντας του να δραστηριοποιηθεί. Όχι όμως στα χρονικά πλαίσια
που καθορίστηκαν από την επιστολή-Τροχανά, αλλά μέσα σε τρεις εβδομάδες, με
δεδομένο ότι πρέπει να ενημερωθούν δικηγόροι και να σταλούν τα απαραίτητα
κονδύλια. Το τι πραγματικά «παίζεται» θα φανεί στο άμεσο μέλλον. 
ΞΕΣΠΑΣΕ χθες ο Μιχάλης
Τροχανάς! Και μιλώντας στους ραδιοφωνικούς σταθμούς SPOR FM και ΕΡΑ Spor είπε
πολλά και διάφορα. 
Για τον Πέτρο Ραβούση, για το μέλλον της ΑΕΚ, για τους
οικονομικούς κολοσσούς που κοντράρει, για το ντέρμπι με τον Ολυμπιακό και τις
συνέπειές του. 
Από τα σπουδαία σημεία των τοποθετήσεων Τροχανά ήταν αυτό
που αναφερόταν στην αίσθησή του ότι δεν θα βρεθεί αγοραστής! Τόνισε
χαρακτηριστικά: «Δεν βλέπω αγοραστή στον ορίζοντα, γιατί ο άνθρωπος που θα το
έκανε αυτό πρέπει να είναι σοβαρός, αφενός, και αφετέρου να έχει κάποια
οικονομική δυνατότητα. 
Αυτός ο άνθρωπος θα έκανε ταυτόχρονα, ύστερα και
από το δικό μου πάθημα, τη λογική σκέψη «εγώ γιατί να πάω να πλέξω σε
αντιπαλότητα με αυτούς τους κολοσσούς; Προκύπτει αυτό το πρόβλημα, το οποίο
συνεχώς θα αναβάλλει πρακτικά τη δυνατότητα να βρούμε στρατηγικό επενδυτή».

ΝΑ ΒΡΕΘΕΙ ΛΥΣΗ 
Επιπλεόν, ο κ. Τροχανάς εύχεται να βρεθεί λύσει
εντός συνόρων, παράλληλα όμως δηλώνει «γιατί να μην επιδιώξουμε την εκτός
συνόρων λύση»; 
Και ακόμη, ο παράγοντας αναφέρεται στο νοκ-άουτ του
κολοσσού (όπως χαρακτηριστικά ανέφερε) Γιώργου Βαρδινογιάννη και του
Παναθηναϊκού από το καθεστώς Κόκκαλη (να βγάλουμε όλοι συμπεράσματα), ενώ
«ρίχνει το γάντι στον κόσμο της ΑΕΚ» λέγοντας «αν οι φίλαθλοι θέλουν να
παραμείνει ο Ραβούσης, ας τον πάρουν αυτόν, την ΑΕΚ, θα τους στείλω και τους
λογαριασμούς και να παραμείνουν όλοι. Εγώ δεν έχω καμία αντίρρηση». 
Τονίζεται ότι ο κ. Τροχανάς δεν απέκλεισε το ενδεχόμενο να κλείσει πολύ
σύντομα ο νέος προπονητής της ΑΕΚ, είπε ότι στο μέλλον θα γίνει συνέντευξη
Τύπου ειδικά για το θέμα Ραβούση, πρόσθεσε πως ο προπονητής έπεσε θύμα της
κλίκας που κατήγγειλε, ενώ δεν παρέλειψε να ρίξει τις «σπόντες» του σε παίκτες
και τεχνική ηγεσία: 
ΓΙΑ ΤΟ ΝΤΕΡΜΠΙ 
«Το παιχνίδι με τον
Ολυμπιακό έχει και παραέχει σημασία. Δυστυχώς, βλέπω με απογοήτευση ελάχιστους
στην ΑΕΚ να αντιλαμβάνονται την υποχρέωσή τους να είναι συνεπείς σε αυτό το
παιχνίδι ­ με την ευκαιρία, η απαίτησή μου είναι ότι έχουν υποχρέωση να
εκφράσουν εκεί την ΑΕΚ και κανείς δεν έχει δικαίωμα να εκφράσει τη
μικροπρέπειά του». 
Και σε άλλο σημείο (σε διαφορετικό σταθμό): «Όλα τα
ματς με τον Ολυμπιακό είναι ντέρμπι. Δεν με νοιάζει αν χάσουμε, άλλωστε τρεις
φορές νικήσαμε. Με νοιάζει με ποιον τρόπο θα χάσουμε. Η ΑΕΚ δεν είναι
μαγαζάκι, αλλά παράδοση και ιστορία. Όλο το ποδοσφαιρικό τμήμα να ξέρουν ότι
θα είμαι σκληρός τη Δευτέρα αν χάσουμε όπως με τον ΠΑΟΚ. Στοιχίζουν όλοι
τεράστια ποσά, πρέπει να είναι συνεπείς την Κυριακή, διαφορετικά η Δευτέρα θα
είναι μια μαύρη μέρα. Μετά το παιχνίδι με τον ΠΑΟΚ πρέπει να υπάρχει φιλότιμο.
Τους προειδοποιώ να δείξουν σχεδιασμό, αγωνιστικότητα και πάθος ­ δεν θα
ανεχθώ καμία προδοσία. Δεν καταλαβαίνω ποιος είπε ότι τελείωσε για την ΑΕΚ το
πρωτάθλημα. Ποιοι το διέδωσαν. Παίζουμε για το πρωτάθλημα και την ΑΕΚ, που
είναι ιστορία και όχι επιχείρηση. Τέτοια σπουδαία ματς δεν τα αντιμετωπίζουμε
με χαλαρότητα όπως κόντρα στον ΠΑΟΚ, υπάρχει πνεύμα προδοσίας, ας το
καταλάβουν κάποιοι. Υπήρχε και πέρυσι». 
ΕΝΗΜΕΡΩΘΗΚΑΝ για τις δηλώσεις
Τροχανά περί «προδοσίας» και «μαύρης μέρας» μετά την πιθανότητα να ηττηθεί η
ΑΕΚ από τον Ολυμπιακό και δεν έκρυψαν τη δυσαρέσκειά τους. Όντως, στους
ποδοσφαιριστές της Κυπελλούχου καθόλου δεν αρέσουν τέτοιες απόψεις, παραμονές
μάλιστα ντέρμπι και την ώρα που η ΑΕΚ είναι «υπό πώληση». 
Αρκετοί είπαν
πολλά, όχι επαινετικά φυσικά για τον Μ. Τροχανά και το κλίμα στα αποδυτήρια
δεν ήταν το καλύτερο δυνατό. 
Αγωνιστικά, τις δύο επόμενες ημέρες θα φανεί
αν θα παίξουν στο Νέο Φάληρο οι Ντέμης Νικολαΐδης - Νίκος Κωστένογλου.
Βελτίωση υπάρχει, αλλά οποιαδήποτε πρόβλεψη θα είναι παρακινδυνευμένη. 
Τέλος, αξίζει να αναφέρουμε χθεσινή δήλωση του Στράτου Γιδόπουλου: «Από την
πρώτη στιγμή που ανέλαβα πόστο στην ΑΕΚ, είχα πρωταρχικό και μόνο στόχο το
συμφέρον της ομάδας. Τι πρόσφερα και τι έκανα το γνωρίζουν οι προπονητές, οι
ποδοσφαιριστές και οι οπαδοί. Μετά όλα αυτά που έγιναν, είναι εύκολο να βγεις
και να βρίσεις τον Τροχανά, να γίνεις ήρωας. Δεν το έκανα ­ οι στιγμές
απαιτούν σοβαρότητα και σύνεση». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15830O061</ED>
<ID>
ID:166967

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O06&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ</H5>
<H2>Τρέχουν για τα εκατομμύρια και τα στοιχήματα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΕΝΑ ΝΕΟ είδος αθλητικού στοιχήματος εισβάλλει στον
κλασικό αθλητισμό με αφορμή την περιβόητη αναμέτρηση στα 150μ. (1η Ιουνίου στο
Τορόντο) ανάμεσα στους χρυσούς Ολυμπιονίκες και παγκόσμιους ρέκορντμεν
Ντόνοβαν Μπέιλι (100μ.) και Μάικλ Τζόνσον (200μ.) για τον τίτλο του ταχύτερου
ανθρώπου στον κόσμο. 
Η αναμέτρηση των δύο σούπερ σταρ του παγκόσμιου
στίβου ­ που πάντως για φέτος έχουν κύριο στόχο το 6ο Παγκόσμιο Πρωτάθλημα
Στίβου της Αθήνας (1-10 Αυγούστου) ­ στο Τορόντο συνοδεύεται από έπαθλο 1
εκατ. δολαρίων (260 εκατ. δραχμών, περίπου) που έχει «αθλοθετήσει» μεγάλη
εταιρεία αθλητικών ειδών. 
Στο ίδιο μίτιγκ θα υπάρξουν άλλα τέσσερα ανάλογα
«στοιχήματα», με χρηματικό έπαθλο 500.000 δολαρίων για τον καλύτερο άλτη του
ύψους ανάμεσα στον χρυσό Ολυμπιονίκη της Ατλάντα Αμερικανό Τσαρλς Όστιν και
τον Κουβανό Ολυμπιονίκη της Βαρκελώνης και παγκόσμιο ρέκορντμαν Χαβιέ
Σοτομαγιόρ, για τον καλύτερο επικοντιστή (Γκαλφιόν, Γαλλία, Ολυμπιονίκης-
Μπούμπκα, Ουκρανία, παγκόσμιος ρέκορντμαν) και για την ταχύτερη εμποδίστρια
στα 100μ. (Ένκβιστ, Σουηδία, χρυσή Ολυμπιονίκης- Ντίβερς, ΗΠΑ, ασημένια
Ολυμπιονίκης). 
Την ιδέα των Καναδών, προτού ακόμη δοκιμαστεί στην πράξη,
ζήλεψαν οι Βρετανοί και οι Ολλανδοί οι οποίοι μάλιστα θα προηγηθούν χρονικά
όσον αφορά στην πραγματοποίηση! Στις 31 Μαΐου στο Χέγκελο Ολλανδίας θα
κοντραριστούν οι κορυφαίοι δρομείς αντοχής στον κόσμο, ο Αιθίοπας Χαϊλέ
Γκεμπρεσελασιέ (Ολυμπιονίκης στα 10.000μ.) και ο Αλγερινός Νουρεντίν Μορσελί
(Ολυμπιονίκης στα 1.500μ.) σε αγώνα 3.000μ. και την ίδια μέρα στο Κάρντιφ της
Ουαλίας ­ σε αγώνα 150μ. ­ ο χρυσός Ολυμπιονίκης της Βαρκελώνης στα 100μ.
Βρετανός Λίνφορντ Κρίστι και ο ασημένιος σε 100μ. και 200μ. στην Ατλάντα
Ναμιμπιανός Φράνκι Φρέντερικς. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15830O071</ED>
<ID>
ID:166968

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O07&aa=1</URL></REF>


Article

<CATEGORY>vin10</CATEGORY>

 <H5>10 ΧΡΟΝΙΑ ΜΕΤΑ Η ΕΘΝΙΚΗ ΧΑΡΑΖΕΙ
ΠΟΡΕΙΑ ΓΙΑ ΤΟ ΕΥΡΩΜΠΑΣΚΕΤ ΤΟΥ '97</H5>
<H2>Πάμε σαν άλλοτε</H2>
<H2>Άρχισαν
προπονήσεις</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Η ΑΝΤΙΣΤΡΟΦΗ μέτρηση
για την εθνική μας ομάδα και το νέο της ραντεβού με την ιστορία (Ευρωμπάσκετ
1997) άρχισε ουσιαστικά από χθες, όπου και ανακοινώθηκε το οριστικό πρόγραμμα
που θα ακολουθήσουν οι διεθνείς μέχρι το Ευρωπαϊκό Πρωτάθλημα της Ισπανίας, το
οποίο θα διεξαχθεί σε τρεις πόλεις (Τζιρόνα, Μπανταλόνα και Βαρκελώνη) από τις
25 Ιουνίου έως και τις 6 Ιουλίου. 
Αυτή η διοργάνωση έχει διπλή σημασία για
την εθνική μας ομάδα. Πρώτον, διότι αυτό το Ευρωμπάσκετ θα αποτελέσει το
βασικό τεστ εν όψει του Παγκοσμίου Πρωταθλήματος που θα διεξαχθεί του χρόνου
στη χώρα μας και δεύτερον έχει και επετειακό χαρακτήρα, αφού εφέτος
συμπληρώνονται δέκα χρόνια από τότε που η Ελλάδα ανέβηκε στο ψηλότερο σκαλί
του Ολύμπου κατακτώντας το Πανευρωπαϊκό Πρωτάθλημα της Αθήνας (1987). Μια
δεκαετία στην οποία το ελληνικό μπάσκετ παρέμεινε στις κορυφαίες θέσεις της
ευρωπαϊκής κλίμακας. 
Η πρώτη συγκέντρωση των διεθνών μας, λοιπόν,
προγραμματίστηκε για την Τρίτη 27 Μαϊου, εφόσον χρειαστούν όλα τα παιχνίδια
των τελικών του Πρωταθλήματος. Ο ομοσπονδιακός τεχνικός Παναγιώτης Γιαννάκης
θα ανακοινώσει την ερχόμενη εβδομάδα τους 16 «εκλεκτούς» που θα ακολουθήσουν
όλο το πρόγραμμα της προετοιμασίας, το οποίο περιλαμβάνει 10 αγώνες.. 
Η
πρώτη συγκέντρωση λοιπόν θα γίνει στις 27 Μαΐου και από 28 Μαΐου έως και 2
Ιουνίου θα υπάρχουν απλά προπονήσεις στο ΟΑΚΑ. Στις 3 Ιουνίου η Εθνική μας θα
αναχωρήσει για το Τελ Αβίβ, όπου θα δώσει δύο φιλικούς αγώνες με το Ισραήλ (4
και 5 Ιουνίου), ενώ τα επόμενα φιλικά θα είναι με τη Γιουγκοσλαβία στις 9
(κεκλεισμένων των θυρών) και 10 (επίσημο) Ιουνίου. 
Το πρώτο μεγάλο
τουρνουά στο οποίο θα συμμετάσχει η Εθνική μας, θα είναι το γνωστό πλέον
Ακρόπολις (μπαίνει στον 11ο χρόνο της ζωής του), το οποίο θα γίνει στο ΟΑΚΑ
από 12-14 Ιουνίου, με τη συμμετοχή επίσης της Γαλλίας, της Ιταλίας και της
Γερμανίας, ομάδες που επίσης θα βρεθούν στην Ισπανία. 
Στις 16 Ιουνίου η
Εθνική μας θα βρεθεί στο Βελιγράδι προκειμένου να δώσει άλλα δύο φιλικά με την
πρωταθλήτρια Ευρώπης Γιουγκοσλαβία στις 16 (κεκλεισμένων των θυρών) και 17
(επίσημο) Ιουνίου. 
Το αντιπροσωπευτικό μας συγκρότημα θα επιστρέψει στην
Αθήνα στις 18 Ιουνίου και θα προπονείται στο ΟΑΚΑ μέχρι και τις 20, ενώ στις
21 του μήνα θα αναχωρήσει για την Ισπανία και συγκεκριμένα για την Τζιρόνα,
όπου και θα δώσει τους αγώνες της στην 1η και 2η φάση. 
Το τελευταίο φιλικό
της πριν από τους αγώνες του Ευρωμπάσκετ είναι προγραμματισμένο για τις 22
Ιουνίου, κόντρα στην Πολωνία, ομάδα του 2ου ομίλου, οι αγώνες του οποίου
γίνονται επίσης στην Τζιρόνα. Υπενθυμίζουμε ότι στον δικό μας όμιλο (1ος)
μετέχουν ακόμα η Βοσνία, η Τουρκία και η Ρωσία. 
ΤΟ ΚΕΦΙ δεν λείπει, πάντως, από τους διεθνείς μας.
Τουλάχιστον αυτοί που έχουν τη δυνατότητα να ασχολούνται αυτήν την εποχή με
την Εθνική, αφού οι συλλογικές τους υποχρεώσεις έχουν ολοκληρωθεί. 
Έτσι,
πέντε παίκτες ήδη έχουν αρχίσει προπόνηση για να βελτιώσουν τη φυσική τους
κατάσταση. 
Ο Νίκος Οικονόμου, ο Φραγκίσκος Αλβέρτης, ο Χρήστος Μυριούνης
και ο Γιώργος Καλαϊτζής ακολουθούν κάθε πρωί ειδικό επιστημονικό πρόγραμμα
εκγύμνασης στις εγκαταστάσεις του Γκόλφ της Γλυφάδας, ενώ σύντομα θα είναι
μαζί τους και ο Κώστας Παταβούκας, που αναμένεται να έρθει από την Ιταλία.
Ξεχωριστό πρόγραμμα ακολουθεί ο Φάνης Χριστοδούλου με ειδικό πρόγραμμα σε
γυμναστήριο, αφού ως γνωστόν αποφάσισε να δώσει και πάλι το «παρών» στην
Εθνική. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15830O091</ED>
<ID>
ID:166969

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O09&aa=1</URL></REF>


Article

<CATEGORY>vin10</CATEGORY>

 <H2>ΑΛΕΞΑΝΤΕΡ</H2>
<H2>«Κλειδί» το πρώτο παιχνίδι</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Η ΑΡΧΗ είναι το ήμισυ του παντός, σύμφωνα με τον Βίκτορ Αλεξάντερ.
Ο σέντερ της ΑΕΚ χαρακτηρίζει ματς-κλειδί τον πρώτο τελικό κόντρα στον
Ολυμπιακό και εξηγεί γιατί: 
«Όλη η δουλειά για μας είναι το πρώτο
παιχνίδι. Και δεν εννοώ ότι εκεί κρίνεται το Πρωτάθλημα, αλλά στο μηδέν-μηδέν
δεν υπάρχει ψυχολογικό πλεονέκτημα για κανέναν. Όμως μετά, κάποιος θα το
αποκτήσει». 
Ο Αμερικανός σέντερ δεν φοβάται τις «μάχες» με τους ψηλούς του
Ολυμπιακού και προετοιμάζεται όσο μπορεί καλύτερα: 
«Έχει τους καλύτερους
ψηλούς στην Ευρώπη, όμως το πιο σημαντικό είναι να παίζεις σαν ομάδα». 
Ο
«Μπιγκ Βικ», που είναι ο πιο σταθερός παίκτης της ΑΕΚ εφέτος, υποστήριξε
επίσης ότι ο Ολυμπιακός βρίσκεται στην καλύτερη δυνατή κατάσταση: 
«Είναι
σε φόρμα ο Ολυμπιακός και το αποδεικνύει συνέχεια. Όμως και εμείς θα
προετοιμαστούμε κατάλληλα για να τον αντιμετωπίσουμε». 
Εξάλλου, ο Γιάννης
Ιωαννίδης συνέχισε το πρόγραμμα προετοιμασίας με διπλές προπονήσεις, κάτι που
θα συνεχιστεί μέχρι και απόψε. 
Όσο περνούν οι ημέρες ο Νίκος Χατζής
δείχνει να ξεπερνάει το πρόβλημά του, όμως ο «ξανθός» δεν θέλει να τον πιέσει
τόσο πολύ στο πρώτο παιχνίδι και έτσι το μεγαλύτερο βάρος θα πέσει στον
Ποδαρά. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15830O092</ED>
<ID>
ID:166970

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O09&aa=2</URL></REF>


Article

<CATEGORY>vin10</CATEGORY>

 <H2>Άλμα για τον τελικό από Ορτέζ, Βιλερμπάν</H2>

ΟΡΤΕΖ και Βιλερμπάν
βρίσκονται ένα βήμα από τον τελικό του γαλλικού πρωταθλήματος, αφού έκαναν το
1-0 και απόψε ελπίζουν να πετύχουν και τη δεύτερη νίκη που χρειάζονται για να
λύσουν στη συνέχεια τις διαφορές μεταξύ τους. 
Τη μεγάλη νίκη πέτυχε η
Βιλερμπάν που με τρίποντο του Ραντ στα 12'' νίκησε εκτός έδρας τη Λιμόζ με
74-70 (Ραντ 21 - Ράφιν 25) και έσπασε έτσι το αβαντάζ έδρας των «Λιμουζό». 
Η Λιμόζ ακόμα και να αποκλειστεί από τον τελικό δεν χάνει την Ευρωλίγκα στην
οποία θα βγει σίγουρα, αφού με την Ορτέζ είχαν καταλάβει τις δύο πρώτες θέσεις
στην κανονική περίοδο. Αυτή που βάζει σοβαρή υποψηφιότητα πλέον είναι η
Βιλερμπάν. 
Ο άλλος ημιτελικός ήταν παράσταση για έναν ρόλο αφού η Ορτέζ
έκανε περίπατο στο Πο και νίκησε άνετα την Ρασίνγκ Παρί με 72-57 (41-18), με
πρώτους σκόρερ του Φοτού, Ντιμπό και Τιερί Γκαντού (από 14 πόντους). 
Από
τους απογοητευτικούς παριζιάνους ο Στρίλενς με 10 πόντους ήταν ο πρώτος
σκόρερ. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15830O093</ED>
<ID>
ID:166971

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O09&aa=3</URL></REF>


Article

<CATEGORY>vin10</CATEGORY>

 <H2>Προβλήματα για τους Γάλλους</H2>

ΕΝΑ ΑΚΟΜΗ πρόβλημα προστέθηκε στην
Εθνική ομάδα της Γαλλίας, εν όψει της τελικής φάσης του Ευρωμπάσκετ της
Ισπανίας. Μετά τις βέβαιες απουσίες του Αντουάν Ριγκοντό (Ορτέζ), του Τζιμ
Μπιλμπά (Βιλερμπάν) και του Φρεντερίκ Βάις (Λιμόζ), τους «τρικολόρ» δεν θα
είναι σε θέση να τους ενισχύσει και ο πλεϊμέικερ της Λεβαλουά (τον οποίον
προορίζει για αντικαταστάτη τού Ριγκοντό η Ορτέζ, εφόσον παραχωρηθεί ο
«πλεϊμέικερ του 2.000») Μουσταφά Σονκό. 
Ο Σονκό υποβλήθηκε προχθές σε
χειρουργική επέμβαση σε τένοντα του αριστερού καρπού του και θα μείνει
τουλάχιστον τρεις μήνες εκτός δράσης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15830O094</ED>
<ID>
ID:166972

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O09&aa=4</URL></REF>


Article

<CATEGORY>vin10</CATEGORY>

 <H2>Παρουσίαση της εισήγησης για το μπάσκετ</H2>

ΤΗΝ ΤΡΙΤΗ, σε κεντρικό
ξενοδοχείο της Αθήνας, ο Γιώργος Βασιλακόπουλος θα παρουσιάσει και επί...
ελληνικού εδάφους την εισήγησή του προς τη ΦΙΜΠΑ για την «Ανάπτυξη του
ευρωπαϊκού μπάσκετ μπροστά στην πρόκληση του 21ου αιώνα». Ένα σχέδιο που είχε
παρουσιασθεί στην επιτροπή εργασίας της διεθνούς ομοσπονδίας στις 22 Απριλίου
στη Ρώμη, κατά τη διάρκεια του φάιναλ φόρ. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15830O095</ED>
<ID>
ID:166973

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O09&aa=5</URL></REF>


Article

<CATEGORY>vin10</CATEGORY>

 <H5>ΣΗΜΕΡΑ Η ΑΠΟΦΑΣΗ ΓΙΑ ΤΗΝ ΗΜΕΡΑ ΔΙΕΞΑΓΩΓΗΣ
ΤΟΥ ΠΡΩΤΟΥ ΤΕΛΙΚΟΥ</H5>
<H2>Στον αέρα!</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο ΠΡΩΤΟΣ τελικός Ολυμπιακού
- ΑΕΚ βρίσκεται στον αέρα (!). Ξαφνικά, χθες, το υπουργείο Δημόσιας Τάξης
έκανε γνωστό στον γενικό γραμματέα Αθλητισμού ότι δεν μπορεί να εγγυηθεί την
ασφάλεια για τον αγώνα του μπάσκετ την Κυριακή, αφού λίγο νωρίτερα θα υπάρχει
το ποδοσφαιρικό ντέρμπι των δύο ομάδων επίσης στον Πειραιά και φοβάται για
πιθανές συμπλοκές. 
Σήμερα ο γενικός γραμματέας Δημόσιας Τάξης Γιάννης
Παπαδογιαννάκης θα δώσει την οριστική απάντηση στον γενικό γραμματέα
Αθλητισμού Γιάννη Σγουρό και ο τελευταίος, εάν η Αστυνομία του πει όχι, είναι
αναγκασμένος να αναβάλει τον αγώνα. 
Χθες έγινε μία μαραθώνια σύσκεψη στα
γραφεία του γενικού γραμματέα Αθλητισμού, στην οποία παραβρέθηκαν εκπρόσωποι
της Αστυνομίας (ο διευθυντής της Αστυνομικής Διεύθυνσης Πειραιά, ταξίαρχος
Παύλος Ρούμπης), του Ολυμπιακού (Τάκης Λιβιεράτος και Θανάσης Πανταζής), της
ΑΕΚ (Σπύρος Αναλυτής) και της ΕΣΑΚ (Κώστας Ρήγας), οι οποίοι όμως δεν βρήκαν
λύση, αφού μέχρι αργά το βράδυ η Αστυνομία δεν είχε δώσει οριστική απάντηση.

Η ΑΕΚ από την πλευρά της δεν θέλει αναβολή του παιχνιδιού, ενώ και ο
Ολυμπιακός δεν θα είναι ιδιαίτερα ευχαριστημένος εάν το ματς γίνει Σάββατο,
αφού ο «Ντούντα» είχε δώσει διήμερο ρεπό στους παίκτες του με το σκεπτικό ότι
ο αγώνας θα γίνει την Κυριακή. 
Στο μεταξύ σήμερα θα αποφασίσει και η ΠΟΑΣΥ
(Πανελλήνια Ομοσπονδία Αστυνομικών Υπαλλήλων) εάν θα κάνει ή όχι απεργία την
Κυριακή, κάτι που επίσης μπορεί να δημιουργήσει πρόβλημα στο συγκεκριμένο
ντέρμπι. 
Από την πλευρά του ο ΑΝΤ1 θέλει οπωσδήποτε έναν αγώνα την Κυριακή
και θα ζητήσει, εάν δεν γίνει το ματς Ολυμπιακού - ΑΕΚ, να γίνει το παιχνίδι
Περιστερίου - ΠΑΟΚ τη συγκεκριμένη ημέρα. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15830O101</ED>
<ID>
ID:166974

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O10&aa=1</URL></REF>


Article

<CATEGORY>vin10</CATEGORY>

 <H2>ΜΑΡΤΙΝΕΘ</H2>
<H2>Μένω στον ΠΑΟ αν με θέλουν</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΕΝΑΣ ΑΚΟΜΗ μείον για τον Παναθηναϊκό. Ο Φεράν
Μαρτίνεθ, ύστερα από σχετικό φαξ που έλαβε ο ΠΑΟ από την ισπανική ομοσπονδία,
πήρε άδεια από τους «πράσινους» προκειμένου να ενταχθεί στην προετοιμασία με
της εθνικής ομάδας του, ενόψει του Ευρωμπάσκετ της Βαρκελώνης. 
Ο Ισπανός
σέντερ αναχωρεί σήμερα για τη χώρα του, όμως πριν φύγει εξέφρασε την επιθυμία
να συνεχίσει την καριέρα του στον Παναθηναϊκό, ενώ διέψευσε για μια ακόμη φορά
όλα τα σενάρια των ισπανικών εφημερίδων που τον φέρουν να επιδιώκει την
επιστροφή του σε ομάδα της Ισπανίας. «Θέλω να μείνω στον ΠΑΟ. Είμαι
ευχαριστημένος από τη διαμονή μου εδώ και τη συνεργασία μου με τους
διοικούντες. Έχω συμβόλαιο ενός συν ενός έτους και ελπίζω μέχρι τις 30/5,
οπότε λήγει το πρώτο έτος, να τελειώσει οριστικά και θετικά το θέμα μου»,
δήλωσε ο Μαρτίνεθ, που τόνισε επίσης: «Όλα όσα γράφονται στην Ισπανία είναι
ψέματα. Εγώ θέλω να μείνω εδώ, εφόσον το επιθυμεί και ο Παναθηναϊκός». 
*** Σήμερα αναμένεται στην Αθήνα ο Λουτσιάνο Καπικιόνι, ο οποίος θα
παραμείνει στην πρωτεύουσα μέχρι την Κυριακή και εν συνεχεία θα ταξιδεύσει στο
Βελιγράδι. Κατά τη διάρκεια της παραμονής του θα συναντηθεί με τον Παύλο
Γιαννακόπουλο, όπου αναμένεται να του προτείνει κάποιες περιπτώσεις για
ξένους, κοινοτικούς και προπονητές. 
*** Φιλικό, πιθανότατα με τον
Πανιώνιο, αναμένεται να δώσει αύριο ο Παναθηναϊκός. 
*** Τα σενάρια
για τον Παναθηναϊκό δίνουν και παίρνουν τον τελευταίο καιρό, όχι μόνο στη χώρα
μας, αλλά και σε άλλες ευρωπαϊκές. Στην Ιταλία, λοιπόν, φήμες θέλουν την
Κίντερ Μπολόνια να ενδιαφέρεται για τον Ούγκο Σκονοκίνι και τον Παναθηναϊκό να
αντιπροτείνει ανταλλαγή με τον Μπάνε Πρέλεβιτς. Για το θέμα αυτό, τόσο ο
Σκονοκίνι όσο και ο Παναθηναϊκός δήλωσαν ότι δεν γνωρίζουν τίποτα. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15830O102</ED>
<ID>
ID:166975

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O10&aa=2</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ</H5>
<H2>Σκέπτεται να φύγει</H2>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
Η ΑΡΧΗ έγινε με τον Χοσέ Πικουλίν
Ορτίθ και έπεται συνέχεια με τον Λευτέρη Σούμποτιτς. Ο «Πίξι» είναι
απογοητευμένος με τα όσα συμβαίνουν στο ΤΑΚ Άρης τις τελευταίες ημέρες και
σκέπτεται σοβαρά μέχρι και να αρνηθεί τη συνέχιση της συνεργασίας του. Οι
χειρισμοί του Ζαφείρη Σαμολαδά σε καίρια ζητήματα και το άσχημο κλίμα, που
δημιουργήθηκε εντός και εκτός ομάδας, έχουν προβληματίσει έντονα τον
Σούμποτιτς, αν και πριν από δέκα ημέρες είχαν δώσει τα χέρια αυτός και ο
χορηγός, ο οποίος σημειωτέον περίμενε από τον «Πίξι» να πάρει θέση στο ζήτημα
Ορτίθ και να συμβάλει στην επίλυσή του. Όσο για τους όρους ­ όχι μόνο
οικονομικοί ­ που είχε θέσει ο τεχνικός του Άρη για να παραμείνει στον πάγκο
της ομάδας, είχαν γίνει αποδεκτοί από τον πρόεδρο του ΤΑΚ, όμως, ο «Πίξι»
διαπιστώνοντας στην πορεία να μην υλοποιούνται άρχισε να σκέπτεται εκ νέου τι
πρέπει να κάνει. Επιπλέον υπάρχει προς τον Ελληνοποιημένο τεχνικό και μία
οφειλή τεσσάρων μηνών που ξεπερνά τα 30 εκατ. δρχ. και του προκαλεί έντονη
ανησυχία. 
*** Μία στάση στην Ισπανία για ανάπαυση μερικών ημερών
έκανε ο Χοσέ Πικουλίν Ορτίθ. Ο 34χρονος πίβοτ θα κοιτάξει και την περίπτωση
έκδοσης ισπανικού διαβατηρίου και μετά θα μεταβεί στο Πόρτο Ρίκο, όπου θα
μείνει μέχρι και τον Αύγουστο. Βέβαια μετά τη διαμάχη του με τον χορηγό των
«κιτρίνων» και την κλήση του σε απολογία για την ερχόμενη Δευτέρα, είναι
άγνωστο αν μπορεί να γεφυρωθεί το χάσμα των δύο πλευρών, για να συνεχίσει ο
Ορτίθ να προσφέρει τις υπηρεσίες του στον Άρη και τη νέα περίοδο. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15830O103</ED>
<ID>
ID:166976

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O10&aa=3</URL></REF>


Article

<CATEGORY>vin10</CATEGORY>

 <H2>ΜΑΞΕΪ</H2>
<H2>Μπορούμε να νικήσουμε τρεις φορές τον ΠΑΟΚ
</H2>
«ΚΑΙ ΜΙΑ και δύο και... τρεις φορές μπορούμε να νικήσουμε τον
ΠΑΟΚ». 
Ο Μάρλον Μάξεϊ ξέρει να λέει τα πράγματα με το όνομά τους και δεν
φοβάται να δημοσιοποιήσει την άποψή του. Ο Αμερικανός σέντερ του Περιστερίου
υποστηρίζει πως η ομάδα του αξίζει την Ευρωλίγκα και αυτό δείχνει η σταθερή
πορεία της στο πρωτάθλημα: 
«Ύστερα από όσα πετύχαμε κατά τη διάρκεια της
περιόδου, πιστεύω ότι αξίζουμε την τρίτη θέση και το εισιτήριο στην Ευρωλίγκα.
Σεβόμαστε τον ΠΑΟΚ, αλλά δεν τον φοβόμαστε». 
Στο μεταξύ, η ΕΣΑΚ δεν έκανε
δεκτό το αίτημα του ΤΑΚ Περιστερίου για να διεξαχθούν οι αγώνες μόνο με
οπαδούς της γηπεδούχου ομάδας. Οι ιθύνοντες του Περιστερίου δεν είδαν με καλό
«μάτι» την απόφαση της διοργανώτριας αρχής, όμως απέφυγαν να έρθουν σε κόντρα.

Αγωνιστικά το μόνο πρόβλημα που αντιμετωπίζει ο Σάκοτα για το μεθαυριανό
παιχνίδι είναι ο τραυματισμός του Πάολο Μορέτι. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15830O104</ED>
<ID>
ID:166977

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O10&aa=4</URL></REF>


Article

<CATEGORY>vin10</CATEGORY>

 <H5>Πρώτη επαφή με
Αλεξανδρή</H5>
<H5>Νέος
διευθυντής</H5>
<H5>Γροθιές από Μάγιερς</H5>
<H5>Πλέι οφ στο ΝΒΑ</H5>
<H2>Εμπιστευτικά</H2>

Ο
κύκλος των επαφών με τους υποψήφιους προπονητές για τον Ηρακλή αρχίζει σήμερα.
Πρώτος από όλους, ο Βαγγέλης Αλεξανδρής θα συναντηθεί το απόγευμα με τον
πρόεδρο του ΤΑΚ Δημήτρη Μανώλογλου σε μια διερευνητική συζήτηση. Κι αυτό γιατί
ο μεν Αλεξανδρής έχει ηθική δέσμευση με τον Απόλλωνα Πάτρας να ξεκαθαρίσει
πρώτα μαζί του και μετά να προχωρήσει σε συμφωνία με άλλη ομάδα, ο δε Ηρακλής
θέλει να κάνει συζητήσεις με όλους τους υποψήφιους προπονητές και πιθανότατα
την επόμενη βδομάδα να γίνει συνάντηση Μανώλογλου - Μαρκόπουλου. 
*
Επανεκλογή της διοίκησης Κωνσταντούλα στον ΒΑΟ. Πρόεδρος του Βυζαντινού στην
τελευταία δεκαετία, ο Στέργιος Κωνσταντούλας θα συνεχίσει να ηγείται του ΤΑΚ
και ήδη βρίσκεται σε επαφή με τον Τάκη Ξουρίδα. 
*Πρόταση στον Μιχάλη
Γιαννουζάκο για να παραμείνει στη ΜΕΝΤ και τη νέα χρονιά έκανε ο πρόεδρος της
ομάδας Κώστας Μπουλιώνης. 
*Σε ΤΑΚ μετατράπηκε ο Μακεδονικός υπό την
προεδρία του Κώστα Μεσάικου, μετά την άνοδό του στην Α2. 
Νέος διευθυντής στο ΤΑΚ Ηρακλής ανέλαβε ο Στέργιος
Βουγιούκας, για να αναπληρώσει το κενό του Νίκου Τσιρακίδη. Ο Βουγιούκας είναι
παλιό μέρος της οικογένειας του Ηρακλή, αλλά και σύμβουλος πρόσφατων
διοικήσεων της ΕΚΑΣΘ. 
Μπορεί στον
αγωνιστικό χώρο να ήταν τραγικός (8 πόντους), αλλά έξω από το γήπεδο έδειξε
τις... πυγμαχικές του ικανότητες, αφού έστειλε έναν οπαδό της Τίμσυστεμ στο
νοσοκομείο (!). Ο λόγος για τον Κάρλτον Μάγιερς, που μετά την ήττα της ομάδας
του στο Τρεβίζο και βλέποντας κάποιους οπαδούς της Τίμσυστεμ να περικυκλώνουν
το πούλμαν και να αποδοκιμάζουν αυτόν και τους συμπαίκτες του, κατέβηκε κάτω
και έσπασε τη μύτη ενός από αυτούς, ο οποίος και διακομίστηκε στο νοσοκομείο.

Με... φωτοφίνις, Σικάγο και Γιούτα
προχώρησαν στους αγώνες τους για τη δεύτερη φάση των πλέι οφ στο ΝΒΑ. Η Γιούτα
νίκησε (103-101) με δύο ελεύθερες βολές του Αντουάν Καρ, δύο δευτερόλεπτα πριν
από τη λήξη και έκαναν το 2-0 στη σειρά των αγώνων του με τους Λέικερς. Η
ομάδα της Καλιφόρνια θα μπορούσε να είχε νικήσει αν στα 14 δευτερόλεπτα ο
Σακίλ Ο' Νιλ είχε ευστοχήσει σε προσπάθειά του. 
* Οι Μπουλς με τη σειρά
τους πέτυχαν την πρώτη νίκη (1-0) επί της Ατλάντα (με 100-97), που δυσκόλεψε
ιδιαίτερα τους επίδοξους πρωταθλητές. Ο Τζόρνταν σημείωσε 34 πόντους και ήταν
και πάλι ο πρώτος σκόρερ της ομάδας του. Τους 20 από αυτούς τους σημείωσε στην
τρίτη περίοδο, όταν η ομάδα του μπόρεσε να ανατρέψει τη διαφορά των 11 πόντων
για την Ατλάντα (50-39) και να μπουν με έναν μόλις πόντο λιγότερο στην τέταρτη
περίοδο. 
* Ο Πίπεν πέτυχε 29 πόντους και πήρε επί προσωπικού το ματς στο
τέλος, ενώ ο Ρόντμαν αποβλήθηκε στο 42ο λεπτό γιατί χαστούκισε (!) στον
Μουτόμπο! 
Σαράντα επτά δευτερόλεπτα πριν από το τέλος, ο Πίπεν με τρίποντο
διαμόρφωσε το τελικό 100-97! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15830O105</ED>
<ID>
ID:166978

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O10&aa=5</URL></REF>


Article

<CATEGORY>vin10</CATEGORY>

 <H5>ΕΥΡΩΒΟΛΕΪ: ΤΑ ΚΟΡΙΤΣΙΑ ΤΗΣ ΕΘΝΙΚΗΣ ΝΙΚΗΣΑΝ
ΕΥΚΟΛΑ ΤΗΝ ΙΣΠΑΝΙΑ</H5>
<H2>Περίπατος</H2>

ΣΕ «ΠΕΡΙΠΑΤΟ» μετέτρεψε το ματς στη Λαμία με την Ισπανία η Εθνική
μας ομάδα βόλεϊ γυναικών, αφού με θαυμάσια συνολική απόδοση έφτασε στη νίκη
(3-0 σετ) σε 54 μόλις λεπτά, στην πρεμιέρα της στον Β' προκριματικό όμιλο του
Ευρωβόλεϊ '97. 
Τα σετ: 15-5 (18'), 15-4 (16'), 15-5 (20'). 
Η Εθνική
μας ομάδα με τη συμπαράσταση 1.000 και πλέον θεατών ήταν σαφώς ανώτερη σε
όλους τους τομείς και με «όπλο» κυρίως την επίθεση προκάλεσε γρήγορα την
«ισπανική υποχώρηση». 
Πέρα από το σπουδαίο σύνολο, διακρίθηκαν και ατομικά
οι Ιορδανίδου (71% επιθ.), Αγγελάκη (71% επιθ.- 3 μπλοκ), Μ. Γκαραγκούνη (80%
υποδ.- 72% επιθ.) Ν. Γκαραγκούνη (82% επιθ.), Μεμετζή (έξυπνο παιγνίδι- 3
μπλοκ), Σάκκουλα (σπουδαία άμυνα). Η Χενς (αρ.6) ξεχώρισε σχετικά από την
ισπανική ομάδα που δεν μπόρεσε να αντιδράσει. 
Ο προπονητής της Εθνικής μας
Γιάννης Νικολάκης δήλωσε μετά τον αγώνα: «Παίξαμε πολύ καλά, αλλά έχουμε
περιθώρια για καλύτερα με πιο δυνατό αντίπαλο. Πρέπει να νικήσουμε οπωσδήποτε
στην Ισπανία την Κυριακή για να διατηρήσουμε ακέραιες τις ελπίδες πρόκρισης».
Η αρχηγός της ομάδας Σοφία Αγγελάκη πρόσθεσε: «Είχαμε άγχος, αλλά το
ξεπεράσαμε νωρίς. Τώρα έχουμε καλή ψυχολογία και αν νικήσουμε στην Ισπανία θα
μπούμε γερά στη μάχη για πρόκριση». 
ΕΛΛΑΔΑ (Ι. Νικολάκης): Μεμετζή
5+3, Ιορδανίδου 7+9, Σάκκουλα 7+5, Μ. Γκαραγκούνη 7+5, Αγγελάκη 4+6, Ν.
Γκαραγκούνη 6+4 - Καρδαμανίδου, Νικολαΐδου. 
ΙΣΠΑΝΙΑ (Φ. Έρβας):
Ναβάρο 0+2, Μιράντα 1+2, Χενς 3+8, Τόρες 2+4, Μαρτίν 3+3, Γκονθάλεθ 1+0 -
Μάρις 0+3, Μπεσόλι 0+2, Μόντες 1+5. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15830O111</ED>
<ID>
ID:166979

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O11&aa=1</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ</H5>
<H2>Ο Σμετς δίνει νέες ελπίδες</H2>

ΟΙ ΕΛΠΙΔΕΣ του
ελληνικού τζούντο για ένα μετάλλιο στο Ευρωπαϊκό Πρωτάθλημα τζούντο που
αρχίζει σήμερα στην Οστάνδη αυξήθηκαν σημαντικά με τη χθεσινή απόφαση της
Ευρωπαϊκής Ένωσης Τζούντο να επιτρέψει τελικά τη συμμετοχή με τα ελληνικά
«χρώματα» του εκ των κορυφαίων Ευρωπαίων στα 86κ. Ολλανδού Άεξ Σμετς! 
Έπειτα από έκτακτη συνεδρίαση στην Οστάνδη, το Δ.Σ. της EJU γνωμάτευσε ότι οι
πρόσφατες αποφάσεις (με τις οποίες απαγορεύτηκε σε αθλητές να μετέχουν στην
Εθνική ομάδα χώρας της οποίας δεν διαθέτουν το διαβατήριο) θα ισχύσουν από 1ης
Ιανουαρίου 1998. Έτσι, ειδοποιήθηκε η ελληνική αποστολή ότι μπορεί να
χρησιμοποιήσει τον αθλητή του Εθνικού Γ.Σ., ο οποίος βρισκόταν ήδη στην
Οστάνδη ελπίζοντας στην απόφαση! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15830O112</ED>
<ID>
ID:166980

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O11&aa=2</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ</H5>
<H2>Πιο λαμπερά τα αστέρια</H2>

ΟΡΙΣΤΙΚΑ ΘΑ δώσει το
«παρών» στο Ευρωπαϊκό Πρωτάθλημα Ρυθμικής Γυμναστικής της Πάτρας η χρυσή
Ολυμπιονίκης της Ατλάντα Ουκρανή Γιεκατερίνα Σερεμπριάνσκαγια, γεγονός που
ενισχύει σημαντικά τη διοργάνωση από πλευράς αστέρων. 
Η πιο σταθερή σε
υψηλές επιδόσεις και πρωτιές αθλήτρια στον κόσμο την τελευταία διετία δεν είχε
παρουσιαστεί μέχρι τώρα σε κάποιο διεθνή αγώνα και υπήρχε η εντύπωση ότι δεν
θα μετείχε με την ουκρανική ομάδα στο 13ο Ευρωπαϊκό Πρωτάθλημα, αλλά τελικά
δηλώθηκε κανονικά. Στο μεταξύ, οι εθνικές ομάδες ομαδικού (ανσάμπλ) γυναικών
και νεανίδων αναχωρούν σήμερα στην Καλαμάτα όπου μεθαύριο Σάββατο και την
Κυριακή 11 του μήνα θα πραγματοποιήσουν πρόβα τζενεράλε πριν από το μεγάλο
ραντεβού της Πάτρας. 
Οι δύο ομάδες θα επιστρέψουν στην Πάτρα τη Δευτέρα 12
τρέχοντος, όπως και η μεγάλη ελληνική ελπίδα διάκρισης στο ατομικό Μαρία
Παγκάλου, για το τελικό στάδιο της προετοιμασίας εν όψει του ΠΑΤΡΑ '97. Στην
Πάτρα βρίσκεται ήδη η δεύτερη εκπρόσωπός μας στο ατομικό, Ειρήνη Πολυδώρου.

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15830O113</ED>
<ID>
ID:166981

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ</H5>
<H2>Ηττήθηκε στα... σημεία</H2>

ΣΤΙΣ ΛΕΠΤΟΜΕΡΕΙΕΣ
κρίθηκε ο πρώτος αγώνας της Εθνικής μας πόλο στο τουρνουά που γίνεται στο
Νιούπορτ της Καλιφόρνια. Το συγκρότημα του Κούλη Ιωσηφίδη ηττήθηκε με 11-8 από
τη Γιουγκοσλαβία, αφού οι αντίπαλοί μας αξιοποίησαν στο έπακρο τον παίκτη
παραπάνω (8/9 γκολ). 
Αυτή ήταν και η διαφορά που τους έδωσε ένα προβάδισμα
τριών τερμάτων στο δεύτερο επτάλεπτο, την οποία κράτησαν ως το τέλος. 
Ο
αγώνας κρίθηκε οριστικά ένα λεπτό πριν από το τέλος, όταν χάσαμε την επίθεση
(και ενώ είχαμε μειώσει σε 9-8) και οι Γιουγκοσλάβοι στην κόντρα με τον
Βούκανιτς πέτυχαν το 10-8. 
«Είχαμε μεγάλο πρόβλημα στην άμυνα, αφού δεν
υπήρχαν μπλοκ στα σουτ των αντιπάλων μας, με αποτέλεσμα να σουτάρουν όπως
ήθελαν. 
Όμως μην ξεχνάμε ότι είμαστε στην αρχή της προετοιμασίας και ο
αντίπαλος ήταν ιδιαίτερα δυνατός. 
Χρειαζόμαστε ακόμα δουλειά, αλλά ό,τι
και να γίνει, παλεύουμε κάθε παιχνίδι», δήλωσε ο Κούλης Ιωσηφίδης. Αναλυτικά ο
αγώνας: 
Γιουγκοσλαβία - Ελλάδα 11-8 (3-3, 3-0, 2-2, 3-3). 
ΓΙΟΥΓΚΟΣΛΑΒΙΑ: Σάβιτς 2, Βίτσαβιτς 2, Ουσκόκοβιτς 2, Τσίριτς 2,
Τρμπόγιεβιτς 1, Βούκανιτς 1, Μέσαρος 1. 
ΕΛΛΑΔΑ: Αφρουδάκης 3,
Καλακόνας 2, Λοράντος 1, Μάζης 1, Παπαναστασίου 1. 
Στα άλλα δύο ματς: ΗΠΑ
- Καναδάς 12-3, Κροατία - Αυστραλία 9-7 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15830O114</ED>
<ID>
ID:166982

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O11&aa=4</URL></REF>


Article

<CATEGORY>vin10</CATEGORY>

 <H5>ΟΑΚΑ</H5>
<H2>Βάζει τα καλά του για το Παγκόσμιο</H2>

ΤΟ ΟΑΚΑ αλλάζει όψη για να προετοιμαστεί για τη φιλοξενία του Παγκοσμίου
Πρωταθλήματος στίβου. Ήδη αντικαταστάθηκε ο ελαστικός τάπητας στα δύο από τα
τρία βοηθητικά στάδια και μέχρι τις 18 Μαΐου θα είναι καινούργιος και ο
τάπητας του κεντρικού σταδίου. 
Καταληκτική ημερομηνία έχει οριστεί η 20ή
Ιουλίου. 
Τότε, στην τρίτη και τελευταία μέρα του Πανελληνίου Πρωταθλήματος
ανδρών και γυναικών θα έχει ολοκληρωθεί η γενική δοκιμή σε όλους τους τομείς,
ώστε 10 μέρες πριν από τους αγώνες να μπορούν να μπουν τα πάντα στο στάδιο σε
λειτουργία. 
Στο μεταξύ, το αμερικανικό τηλεοπτικό δίκτυο NBC, που είναι
από τα πιο σημαντικά που θα καλύψουν «ζωντανά» τη διοργάνωση, αποφάσισε να
αυξήσει στα 130 τα μέλη της δύναμής του που θα εργαστούν στην Αθήνα, αφού
ζήτησε χθες άλλες 40 φόρμες διαπίστευσης! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15830O115</ED>
<ID>
ID:166983

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O11&aa=5</URL></REF>


Article

<CATEGORY>vin10</CATEGORY>

 <H5>ΤΙΜΩΡΗΣΑΝ ΓΥΝΑΙΚΑ
</H5><H2>Ήταν θέμα σεβασμού</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

Με αποκλεισμό από την
ποδοσφαιρική ομάδα του Πανεπιστημίου Μάσεϊ της Νέας Ζηλανδίας τιμωρήθηκε η
Καναδέζα Μέγκαν Μακ Κένα, επειδή είναι... γυναίκα. 
*** Η Μακ Κένα
ήταν η μοναδική γυναίκα που αγωνιζόταν στην ποδοσφαιρική ομάδα του
Πανεπιστημίου, γεγονός που προκάλεσε την οργή των αντιπάλων ομάδων, στις
οποίες αγωνίζονταν, φυσικά, μόνο άνδρες. 
*** Η πρόεδρος της ομάδας
Μάριστ, Γκλέντα Μιλς, προσέφυγε στη ΦΙΦΑ, ζητώντας την τιμωρία της Μακ Κένα
(όπως και έγινε), γιατί η συμμετοχή της στον αγώνα αποτελούσε μειονέκτημα για
την αντίπαλη ομάδα!. 
*** Η Μιλς υποστήριξε, πως οι αντίπαλοι
αμυντικοί δεν μπορούσαν να μαρκάρουν το ίδιο δυνατά την Μακ Κένα όσο τους
υπόλοιπους παίκτες, γιατί τη σέβονταν. Έτσι, η Μακ Κένα, που ήταν από τις
κορυφαίες παίκτριες στην πατρίδα της, έβρισκε την ευκαιρία και σκόραρε. 
*** Η Μακ Κένα, μετά την τιμωρία της, προσέφυγε στην επιτροπή
ανθρωπίνων δικαιωμάτων της Νέας Ζηλανδίας για να δικαιωθεί. Ωστόσο, ο γενικός
γραμματέας της ΦΙΦΑ απέκλεισε την περίπτωση να παίξει η Μακ Κένα ξανά
ποδόσφαιρο μαζί με άνδρες, αφού οι μεικτές ομάδες δεν αναγνωρίζονται από τη
διεθνή ομοσπονδία 
Έπεισαν την «Κυρία» 
Στο Ντέλε Άλπι θα συνεχίσει να αγωνίζεται η
Γιουβέντους, σύμφωνα με όσα υποστηρίζει η «Τούτοσπορτ». Η ιταλική εφημερίδα
στηρίζει το ρεπορτάζ της στο γεγονός πως οι δημοτικές αρχές του Τορίνο
αποφάσισαν να μειώσουν τη φορολογία του σταδίου, επιτρέποντας παράλληλα στη
Γιούβε να παίρνει περισσότερα χρήματα και από τις διαφημιστικές πινακίδες. 
Οι παράγοντες της Γιουβέντους πάντως, δεν φαίνονται ούτε και σε αυτή την
περίπτωση απόλυτα ικανοποιημένοι. Γι'αυτό, στα άμεσα σχέδιά τους είναι η
ανακατασκευή του ιστορικού «Κομουνάλε» και η χρησιμοποίησή του σαν έδρα, από
το 2000. 
Η μπίρα
φέρνει πονοκέφαλο 
Μια συμφωνία της ΦΙΦΑ με μεγάλη αμερικανική
βιομηχανία μπίρας, ενόψει των αγώνων του παγκόσμιου πρωταθλήματος ποδοσφαίρου,
προκαλεί πονοκεφάλους στους Γάλλους διοργανωτές. 
*** Η αμερικανική
φίρμα συμφώνησε έναντι του ποσού των 6,7 δισ. δραχμών να διαφημιστεί στα δέκα
στάδια που θα φιλοξενήσουν τους αγώνες, οι οποίοι φυσικά θα καλυφθούν και
τηλεοπτικά. 
Στη Γαλλία, όμως, υπάρχει νόμος που απαγορεύει τη διαφήμιση
αλκοολούχων ποτών μέσω των ραδιοτηλεοπτικών μέσων. Έτσι, οι διοργανωτές
βρίσκονται μπροστά σε αδιέξοδο, αφού από τη μια (ελέω ΦΙΦΑ) είναι υποχρεωμένοι
να υποδεχτούν την αμερικάνικη μπίρα και από την άλλη να σεβαστούν τους νόμους
τους. 
*** Αν τελικά ο νόμος δεν αλλάξει (κάτι πολύ πιθανό), τότε το
Μουντιάλ θα μεταδοθεί τηλεοπτικά σε όλο τον κόσμο πλην της Γαλλίας! 
Ειδήσεις με «καπέλο»

Κάθε δήλωση του Φάμπιο Καπέλο αποτελεί και είδηση τις τελευταίες ημέρες. Ο
Ιταλός κόουτς «χτύπησε» αυτή τη φορά μέσω της ισπανικής εφημερίδας «El Mundo»,
λέγοντας πως θα συνεχίσει να είναι προπονητής για ακόμη τρία χρόνια. 
*** Ο προπονητής της Ρεάλ Μαδρίτης όταν θα εγκαταλείψει τους πάγκους
επιθυμεί να ασχοληθεί με τον σχολιασμό αγώνων από την τηλεόραση ή να αποκτήσει
κάποιο άλλο πόστο σε μία μεγάλη ομάδα. 
*** Μιλώντας για τις σχέσεις
του με τη Ρεάλ Μαδρίτης, την οποία θα εγκαταλείψει στο τέλος της περιόδου, ο
Καπέλο υποστήριξε πως «υπάρχει μεγάλο χάσμα μεταξύ των δύο πλευρών». Ωστόσο,
είναι έτοιμος να συμβουλέψει τον πρόεδρο Λοράντσο Σανθ, αν του ζητηθεί, για
τον νέο προπονητή της ομάδας, ενώ αποκάλυψε πως αν συνέχιζε στην ισπανική
ομάδα, τότε σίγουρα θα αποκτούσε τον επιθετικό της Σαραγόσα, Φερνάντο
Μοριέντες. 
Δεν
συγχωρεί ο Σόουσα 
Δριμύ κατηγορώ κατά της πρώην ομάδας του και
προσεχούς αντιπάλου του στον τελικό του Τσάμπιονς Λιγκ, Γιουβέντους, εξαπέλυσε
ο Πορτογάλος μέσος της Ντόρτμουντ, Πάουλο Σόουσα. 
*** Ο Σόουσα
κατηγόρησε τη Γιουβέντους πως τον πούλησε στη γερμανική ομάδα το περασμένο
καλοκαίρι, γιατί οι διοικούντες την πίστευαν πως δεν θα αποθεραπευτεί ποτέ από
τον σοβαρό τραυματισμό του στο γόνατο. 
*** Την κίνηση αυτή των
«μπιανκονέρι» ο Σόουσα τη χαρακτηρίζει «ασυγχώρητη», ενώ παράλληλα έστειλε
μήνυμα πως το Κύπελλο Πρωταθλητριών τη φετινή χρονιά θα πάει σε γερμανικά
χέρια. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15830O121</ED>
<ID>
ID:166984

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O12&aa=1</URL></REF>


Article

<CATEGORY>vin10</CATEGORY>

 <H2>Το έχουν πάρει προσωπικά</H2>

ΕΝΑ από τα κορυφαία
ντέρμπι των ευρωπαϊκών πρωταθλημάτων ποδοσφαίρου θα διεξαχθεί το Σάββατο.
Μπαρτσελόνα εναντίον Ρεάλ Μαδρίτης, σε έναν αγώνα όπου κορυφαίοι παίκτες και
προπονητές έχουν τους δικούς τους προσωπικούς λόγους να επιθυμούν τη νίκη. Στο
στιγμιότυπο, ο Ρονάλντο σε μια προσπάθειά του κατά τη διάρκεια της χθεσινής
προπόνησης. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15830O122</ED>
<ID>
ID:166985

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O12&aa=2</URL></REF>


Article

<CATEGORY>vin10</CATEGORY>

 <H2>Φεστιβάλ γυμναστικής στο Νέο Ηράκλειο</H2>

ΙΣΩΣ ΠΟΛΛΟΙ έχουν
ξεχάσει στις μέρες μας τις γυμναστικές επιδείξεις στα Δημοτικά και Γυμνάσια,
που περίμεναν με τόση αγωνία μαθητές και γονείς και απολάμβαναν πολλοί θεατές.
Όμως υπάρχουν οι Γυμναστράδες, πραγματικά αθλητικά φεστιβάλ γενικής
γυμναστικής. Στην Ελλάδα πρωτοπόρος είναι ο Δήμος Ν. Ηρακλείου Αττικής, που
από σήμερα μέχρι Κυριακή 11 Μαΐου οργανώνει στο Αθλητικό Κέντρο την 7η
Γυμναστράδα ­ η φωτογραφία από τις πρόβες. Οι συμμετοχές φτάνουν τις 120
ομάδες με 2.500 αθλητές και αθλήτριες! «Ψυχή» της διοργάνωσης η άλλοτε
πρωταθλήτρια Ευρώπης στον ακοντισμό και πρόεδρος του Αθλητικού Κέντρου Ν.
Ηρακλείου Άννα Βερούλη. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15830O123</ED>
<ID>
ID:166986

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O12&aa=3</URL></REF>


Article

<CATEGORY>vin10</CATEGORY>

 <H2>Αλυσίδα
παραβάσεων</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΟΙ ΚΑΝΟΝΙΣΜΟΙ στο ελληνικό ποδόσφαιρο γίνονται όχι για να
εφαρμόζονται, αλλά για να καταστρατηγούνται, με αποτέλεσμα να έχει τροχισθεί
το κύρος των διοργανώσεων. Το αυτί των αρμοδίων όμως δεν ιδρώνει. 
Χθες
ήρθε η σειρά της Επιτροπής Εφέσεων της ΕΠΟ, που εκδίκασε προσφυγές διαιτητών
Α' Εθνικής, να παραβιάσει τον Κανονισμό Διαιτησίας. Ούτε λίγο ούτε πολύ η
Επιτροπή δικαίωσε τους διαιτητές Φασόλη και Αγγελάκη, που είχαν αποβληθεί από
τον πίνακα με μη σύννομες αποφάσεις της Επιτροπής Διαιτησίας, όχι όμως και τον
Λάτσιο. 
Ο Κανονισμός ρητά αναφέρει πότε γίνεται η σύνθεση και πότε η
αναμόρφωση του πίνακα των διαιτητών. Η Επιτροπή Διαιτησίας, αντιδρώντας σε
αποφάσεις της Πειθαρχικής, που έκρινε επιεικέστατες, διέταξε την αποβολή
διαιτητών κατά παράβαση των διατάξεων. 
Ο δικαιωθείς Αγγελάκης έπρεπε να
μπει στην κληρωτίδα. Ωστόσο, για λόγους που γνωρίζουν τα μέλη της Εφέσεων, η
απόφαση δεν καθαρογράφτηκε. 
Ο Φασόλης κατέθεσε χθες την έφεση, αφού δεν
του είχε κοινοποιηθεί η απόφαση αποπομπής του. Δικαιώθηκε παμψηφεί, αλλά το
όνομά του θα μπει στην κληρωτίδα για τα ματς της τελευταίας αγωνιστικής, αφού
αυξήθηκε η ποινή της Πειθαρχικής από 30 σε 45 μέρες. 
Όσο για τον Λάτσιο, η
Επιτροπή Εφέσεων (Θεολογίτης, Κρικώνης, Κουκούλας, Τσεκλένης, Λουκόπουλος) δεν
είχε δικαίωμα να διατηρήσει την ποινή αποπομπής του. Για ίδιες μη σύννομες
αποφάσεις της Επιτροπής Διαιτησίας, η Εφέσεων έκρινε διαφορετικά. 
Ο
πρόεδρος της Επιτροπής Διαιτησίας, Μάκης Γερμανάκος, είχε δηλώσει ότι θα
παραιτηθεί αν μετατραπούν οι ποινές αποπομπής των διαιτητών. Παρά τις
προσπάθειες να διατηρηθούν ισορροπίες, το αποτέλεσμα παραπέμπει σε τρικ. 
Στο υπόγειο του ποδοσφαίρου μας δεν μπαίνει φως ούτε από χαραμάδα. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15830O124</ED>
<ID>
ID:166987

</ID><URL>http://ta-nea.dolnet.gr/neaweb/neafile.print_unique?e=A&f=15830&m=O12&aa=4</URL></REF>


Article

<CATEGORY>vin09</CATEGORY>

 <H5>ΕΚΑΤΟΝΤΑΔΕΣ
ΑΡΙΣΤΟΥΡΓΗΜΑΤΑ ΤΗΣ ΑΡΧΑΙΑΣ ΤΕΧΝΗΣ ΜΕΝΟΥΝ ΚΡΥΜΜΕΝΑ ΣΤΑ ΜΟΥΣΕΙΑ</H5>
<H2>Θησαυροί στις αποθήκες!</H2>

Οι αποθήκες των μουσείων
είναι ένα «ταμπού». Υποπτευόμαστε δικαιολογημένα, όπως θα δείτε, ότι κρύβουν
θησαυρούς. Άγνωστα, χαμένα αριστουργήματα. Θεωρούμε αδικαιολόγητο να
καταχωνιάζονται για πάντα στις αποθήκες εκατοντάδες χιλιάδες αρχαία
αντικείμενα, που οι αρχαιολόγοι αποκαλούν ανεκτίμητης αξίας. 
Φανταζόμαστε
ότι εκεί μέσα μπορεί να φθείρονται και να χάνονται. Άραγε, γιατί
καταδικάζονται στην αφάνεια, τι φταίει και, το σπουδαιότερο, τι λύσεις μπορούν
να δοθούν στο πρόβλημα των αποθηκών, ώστε να δικαιωθούν τα έργα, οι
προσπάθειες των αρχαιολόγων που τα έφεραν από το σκοτάδι της γης στο φως και
πίσω στο μισοσκόταδο και, βεβαίως, η πολιτιστική κληρονομιά, η γνώση, το
κοινό; 
«ΤΑ ΝΕΑ» ανοίγουν σήμερα το καυτό αυτό θέμα και παρουσιάζουν μερικά
μόνο από τα άγνωστα αριστουργήματα των αποθηκών των μεγάλων κρατικών μουσείων
της Αθήνας: του Εθνικού Αρχαιολογικού Μουσείου, του Μουσείου της Ακροπόλεως,
του Βυζαντινού Μουσείου, αλλά και της Γ' Εφορείας Προϊστορικών και Κλασικών
Αρχαιοτήτων, η οποία έχει αποθηκεύσει 28.000 περίπου ευρήματα, πάσης φύσεως,
από τις ανασκαφές της Αθήνας, συν άλλα 10.000 ευρήματα από τις μέχρι τώρα
ανασκαφές του Μετρό και ζητεί την ίδρυση ενός πραγματικού Μουσείου της
Ιστορίας της Πόλης των Αθηνών στην περιοχή της Ακαδημίας Πλάτωνος. 
Η άμεση
απάντηση στο πρόβλημα των αποθηκών είναι: μεγαλύτερα και καλύτερα,
εκσυγχρονισμένα, σύγχρονα μουσεία. Μια απάντηση όμως που δεν εξαντλεί το θέμα,
αλλά δίνει τις βάσεις για τη δικαίωση των ευρημάτων, τα οποία βρίσκονται τώρα
στην αποθήκη. 
Η δικαίωση αυτή έρχεται, όταν μπορέσουν να εκτεθούν με
επιστημονικό και διδακτικό τρόπο, όχι περισσότερα ωραία αγάλματα, περισσότερα
αγγεία, μικροαντικείμενα, συλλογές, αλλά τα «σύνολα». Όλα λόγου χάρη τα αγγεία
να παρουσιασθούν μαζί, όπως βρέθηκαν, όλα σημαντικά και λιγότερο σημαντικά· οι
επιγραφές, τα κοσμήματα και τα αντικείμενα ενός τάφου, ενός ιερού, ενός
δημόσιου κτιρίου και τα οποία συνθέτουν την αληθινή ιστορική στιγμή, δίνουν
πληροφορίες για την κοινωνία, τον κάτοχο και πολλά άλλα στοιχεία, ικανά να
διδάξουν και να διαφωτίσουν τον κόσμο. 
Μία άλλης μορφής δικαίωση των
ευρημάτων από τις αποθήκες μπορεί να είναι η οργάνωση περιοδικών θεματικών
εκθέσεων, που να ανανεώνουν το ενδιαφέρον του κοινού και να τονώνουν την
επιστημονική ζωή του μουσείου. Ιδέες και αφορμές υπάρχουν πολλές. Θεοί και
ήρωες, ο κύκλος της ζωής τους ­ το θέατρο, η θρησκεία, τα δημόσια πρόσωπα, οι
φιλόσοφοι, το πολίτευμα, ο πόλεμος, η καθημερινή ζωή, η μόδα, η ιστορία της
συντήρησης και της αποκατάστασης ενός αντικειμένου. 
Όλα αυτά τα οποία
αποτελούν κοινό τόπο και κατακτήσεις της σύγχρονης μουσειολογίας και
προσκρούουν στο επιχείρημα ότι δεν υπάρχει αρκετός ή κατάλληλος χώρος για να
γίνουν μέσα στα παλιά μουσεία. 
Δεν είναι μόνο πρόβλημα χώρου. Είναι και
θέμα της νοοτροπίας πάνω στην οποία θεμελιώθηκε από παλαιότερες εποχές ο
διχασμός εκθεσιακών και αποθηκευτικών χώρων: επάνω, όπως είναι φυσικό, η
βιτρίνα, η μοναδικότητα, η συλλεκτική αξία, ο θησαυρός, η αριστοκρατία, η
Τέχνη. Κάτω, στα υπόγεια, η επιστήμη, η γνώση, η πληροφορία, όλα τα άλλα
στοιχεία, οι πληβείες αρχαιότητες που συνθέτουν τον πολιτισμό. 
Ποιος δεν
θα υπέκυπτε στον πειρασμό να εκθέσει την ομορφιά ενός ακόμα αγάλματος; Η γνώση
μπορεί να περιμένει. Όχι, δεν υπάρχει κανένας «Ηνίοχος» στις αποθήκες των
μουσείων, κανένας Ερμής του Πραξιτέλους. Υπάρχει όμως στην Αποθήκη του
Μουσείου Ακροπόλεως η κεφαλή ενός υπερμεγέθους αγάλματος που αποδόθηκε
πρόσφατα, από τον κορυφαίο ειδικό κ. Γιώργο Δεσπίνη, στο «Βραυρώνιο» της
Ακροπόλεως, για το οποίο υπάρχει η μαρτυρία του Παυσανία ότι είναι έργο του
Πραξιτέλους. Υπάρχει και ένα έργο που εσφαλμένα ­ όπως έχει υποστηριχθεί ­
αποδίδεται στον Πραξιτέλη και παρ' όλα αυτά εκτίθεται, καταλαμβάνει ζωτικό
χώρο του Αρχαιολογικού Μουσείου. Όμως, αυτή η λογική, το «σταρ σύστεμ»
εκδικείται. 
Το ωραίο απειλείται και ακυρώνεται από το ακόμα ωραιότερο. Και
το απληροφόρητο κοινό αντιδρά ακόμα στον πληθωρισμό των εκθεμάτων, με απάθεια.

Άλλα όμως είναι τα προβλήματα και οι προτεραιότητες των μουσείων, όταν ο
λόγος στρέφεται στο πρόβλημα των αποθηκών. Είναι ολόκληρες κατηγορίες
αντικειμένων κατά είδος, ή εποχές της Ιστορίας της Τέχνης που δεν βλέπει
κανείς και βρίσκονται στις αποθήκες, με συνέπεια, ακόμα και η εξέλιξη της
Ιστορίας της Τέχνης να είναι αποσπασματική. Είναι οι αίθουσες των χάλκινων,
της μικροτεχνίας, των ελεφάντινων, της κοροπλαστικής, τα γυάλινα, τα χρυσά
κοσμήματα, τα χειρουργικά εργαλεία (να μην πούμε για τα άλλα εργαλεία), είναι
η αρχαία κεραμική μετά την ελληνιστική εποχή, που περιμένουν να δουν το φως
στο Εθνικό Αρχαιολογικό Μουσείο. 
Προχωράμε στο επόμενο ερώτημα: Άραγε,
σαπίζουν τα αρχαία που φυλάσσονται στις αποθήκες των μουσείων; Είναι σχεδόν
αδύνατον να βρεθεί διευθυντής μουσείου, που να παραδεχθεί αυτό το οποίο ο
κοινός νους υποπτεύεται. Κι όμως όταν άνοιξαν τις κασέλες με τα υφάσματα στο
Βυζαντινό Μουσείο ­ αρκετά χρόνια μετά τον πόλεμο ­ υπήρξαν περιπτώσεις που
βρήκαν σκόνη. Στα δε ακατάλληλα, παλιά, υγρά, κακώς αεριζόμενα κτίρια, που
χρησιμοποιούνται συχνά ως αποθήκες αρχαιοτήτων, στα υπόγεια τα οποία κάποτε
πλημμυρίζουν, στις κακά συντηρημένες στέγες που κάποτε μπάζουν νερά,
υπεισέρχεται ο παράγων της φθοράς ή και κάποιας καταστροφής. Σύμφωνα με τη
σύγχρονη μουσειολογία, ο χώρος των αποθηκών και των εργαστηρίων για τη φύλαξη,
συντήρηση, αλλά και τη μελέτη του υλικού, πρέπει να είναι διπλάσιος ή ακόμα
καλύτερα τριπλάσιος του εκθεσιακού χώρου. Αυτή όμως την προϋπόθεση ούτε καν
την προσεγγίζουν τα παλιά μουσεία. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15830P011</ED>
<ID>
ID:166988

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P01&aa=1</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΕΡΓΩΝ ΤΟΥ ΜΕΓΑΛΟΥ
ΚΑΛΛΙΤΕΧΝΗ ΣΤΗ ΘΕΣΣΑΛΟΝΙΚΗ</H5>
<H2>Η τέχνη του Μπόις!</H2>

Ο Γιόζεφ Μπόις (1921-1986) αποτελεί σήμερα ένα
αναπόσπαστο κομμάτι της διεθνούς εικαστικής σκηνής. Γι' αυτό και η έκθεση με
σχέδια, αντικείμενα, multiples και χαρακτικά του από τη συλλογή του
Ινστιτούτου Εξωτερικών Σχέσεων της Στουτγκάρδης, που οργανώνουν το υπουργείο
Πολιτισμού, το Ινστιτούτο Εξωτερικών Σχέσεων Στουτγκάρδης - Βερολίνου, η
Ανωτάτη Σχολή Καλών Τεχνών και το Ινστιτούτο Γκαίτε της Αθήνας και που
εγκαινιάζεται στις 8 μ.μ. στον εκθεσιακό χώρο της ΑΣΚΤ «Το Εργοστάσιο»
(Πειραιώς 256, Ρέντης), παρουσιάζει εξαιρετικό ενδιαφέρον. Την έκθεση θα
εγκαινιάσουν ο υπουργός Πολιτισμού κ. Ευάγγελος Βενιζέλος και ο υπουργός
Επιστημών - Έρευνας του κρατιδίου της Βάδης - Βυρτεμβέργης κ. Κλάους φον
Τρότα, ενώ εισήγηση θα κάνει ο επιμελητής της έκθεσης, διευθυντής της
Πινακοθήκης του Τίμπιγκεν κ. Γκετς Αντριάνι. Διάρκεια έκθεσης έως τις 6
Ιουλίου. 
ΠΡΟΒΟΛΗ ΜΕΤΑ ΜΟΥΣΙΚΗΣ 
Η εβδομάδα «Κινηματογράφος και
μουσική» του Μεγάρου Μουσικής συνεχίζει με τη φαντασμαγορική βουβή περιπέτεια
(1924) «Ο κλέφτης της Βαγδάτης», του Ραουλ Γουόλς, με τον αεικίνητο Ντάγκλας
Φέρμπανκς. Τη σιωπή «γεμίζει» η Φιλαρμονική Ορχήστρα της Αρμενίας που, υπό τη
διεύθυνση του Καρλ Ντέιβις, παίζει την ειδικά γραμμένη για την ταινία μουσική
του. Στις 8.30 μ.μ., με είσοδο 3.000 και για φοιτητές 1.000 δρχ. 
ΕΥΕΡΓΕΤΕΣ 
Τη συνεισφορά των εθνικών ευεργετών παρουσιάζει και την
ιστορία των ανθρώπων και των κτιρίων που συνέβαλαν στην αναδημιουργία της
Αθήνας καταγράφει η έκθεση «Η Αθήνα των ευεργετών», την οποία εγκαινιάζει στις
8 μ.μ. ο δήμαρχος Αθηναίων κ. Δημήτρης Αβραμόπουλος στο Πνευματικό Κέντρο
(Ακαδημίας 50, τηλ. 3644.449, 3638.132). Η έκθεση διοργανώνεται από τον
Πολιτισμικό Οργανισμό του Δήμου Αθηναίων και θα διαρκέσει έως τις 10 Ιουνίου.

ΒΙΒΛΙΑ 
Δύο συγγραφείς παρουσιάζουν τα βιβλία δύο ομοτέχνων
τους: ο Άρης Σφακιανάκης τους «Μικρούς κόσμους» του Κυριάκου Αθανασιάδη και ο
Μιχάλης Αντωνόπουλος τη «Μεσσιανική αυτοκρατορία» του Κώστα Ρωμοσιού. Στις 8
μ.μ., στο καφέ «Αιολίς» (Αιόλου 23 - Αγίας Ειρήνης), στο πλαίσιο των
εκδηλώσεων «Οι Πέμπτες του βιβλίου», που οργανώνουν οι εκδόσεις «Λιβάνη» για
να παρουσιάσουν τους πεζογράφους τους. 
ΣΥΝΑΥΛΙΕΣ 
Έργα Γκριγκ,
Μπρουχ και Σούμπερτ θα ερμηνεύσει στις 8.30 μ.μ. στο «Ατενέουμ» (Αμερικής 8,
τηλ. 3633.701-2) ο διακεκριμένος βιολονίστας Γιάννης Γεωργιάδης μαζί με τους
Μαρία Μοσχίδου (πιάνο), Κωστή Θέο (βιολοντσέλο) και Φραγκίσκο Μαργαρίτη
(βιολί). 
ΦΩΤΟΓΡΑΦΙΑ 
Έκθεση φωτογραφίας του Σ.Β. Σκοπελίτη
εγκαινιάζεται στις 7 μ.μ. στο Κέντρο Σύγχρονης Τέχνης Ιλεάνα Τούντα (Αρματολών
- Κλεφτών 48, τηλ. 6439.466). Έως τις 24 Μαΐου. 
ΧΟΡΟΣ 
Ο «Μήνας
Χορού '97» συνεχίζεται στο «Ανοιχτό Θέατρο» (Κάλβου 70, Γκύζη, τηλ. 6445.749)
με την ομάδα «Ασώματες Δυνάμεις» της Μάχης Δημητριάδη-Λίνταλ. Θα δείξει απόψε,
αύριο και μεθαύριο στις 9 τη χορογραφία «Canti amorosi». Τα τέσσερα μέρη του
έργου, που παρουσιάστηκε ήδη στο Παρίσι, έχουν χορογραφήσει η Μάχη
Δημητριάδη-Λίνταλ, η Μαργαρίτα Μάντακα και η Δόνη Μιχαηλίδου, ενώ τα σκηνικά
και τα κοστούμια είναι των Βασίλη Ζηδιανάκη και Αγνής Ντούτση. Εισιτήρια προς
3.500 και για φοιτητές 2.500 δρχ. 
ΣΥΜΠΟΣΙΑ 
Αρχίζει σήμερα στις
5 μ.μ. στο θέατρο «Πόρτα» (Μεσογείων 59, τηλ. 7711.333) το συμπόσιο με θέμα «Η
γυναίκα του μύθου στη σύγχρονη λογοτεχνία και το θέατρο», που οργανώνει η
θεατρική εταιρεία «Σελάνα» με τη συμμετοχή διακεκριμένων Ελλήνων και ξένων
καλλιτεχνών. Παράλληλα, κάθε βράδυ στις 9.30 μ.μ. έως και το Σάββατο η Ανθή
Ανδρεοπούλου ερμηνεύει τον μονόλογο «Πηνελόπη» από τον «Οδυσσέα» του Τζέιμς
Τζόις σε σκηνοθεσία Βαρβάρας Δούκα. 
ΝΤΙΖΑΪΝ 
Πάρτι εγκαινίων με
αφορμή... ντιζάιν. Στη Γλυφάδα, το «Bed & Sofa» των νοτίων προαστίων
υποδέχεται σήμερα τη γλύπτρια Paula Lakah και φιλοξενεί στους χώρους του
εμπνεύσεις της έως τις 4 Ιουνίου. Στην προσπάθεια των Bed & Sofa κι αυτή η
εκδήλωση, να στηρίζουν νέους σχεδιαστές και πρωτοποριακές δουλειές τους. Από
τις 7 και μετά, Αθηνών και Μπότσαρη 1, στη Γλυφάδα (τηλ. 8983.538). 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15830P021</ED>
<ID>
ID:166989

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ»</H2>

Ο Σταύρος Λογαρίδης με το συγκρότημά του
«Ονειρεμένες πολιτείες» δίνει το «παρών» σήμερα στο μπαρ «Ασώματοι» (Αγίων
Ασωμάτων 43, τηλ. 3236.670), με τραγούδια από την εποχή των Poll, αλλά και από
τον νέο δίσκο του. 
*** «Μέρες αδέσποτες» είναι ο νέος κύκλος τραγουδιών
που παρουσιάζουν οι «Συνήθεις Ύποπτοι» σήμερα στο «Εμπριμέ» (Αγίου Μελετίου
38, Κυψέλη, τηλ. 8253.441). 
*** Ο Νίκος Πιπινέλης εμφανίζεται απόψε στο
«Χαμάμ» (Δημοφώντος 97, Πετράλωνα, τηλ. 3457.634). 
*** Μουσική από την
Αίγυπτο, την Τυνησία, τη Συρία και τον Λίβανο απόψε στις 10.30 στο «Low
Profile» (Λυκαβηττού 6, τηλ. 3620.200). Με τους Λάμια Μπεντίουι (τραγούδι),
Αρτέμη Δρανδάκη (ούτι) και Στέφανο Γανωτή (κρουστά). 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15830P022</ED>
<ID>
ID:166990

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P02&aa=2</URL></REF>


Article

<CATEGORY>vin09</CATEGORY>

 <H2>«Τοπία» της Βουδούρογλου</H2>

Η ενότητα των τοπίων, την οποία η Χρύσα Βουδούρογλου
δούλεψε τα δέκα τελευταία χρόνια, κλείνει με την έκθεση που εγκαινιάζεται
απόψε στην Αίθουσα Σκουφά (Σκουφά 4). Με τον τίτλο «Τοπίο», η Βουδούρογλου
εκθέτει πίνακες με θεματική ενότητα, όπου φαίνεται το αποτέλεσμα της συνεχούς
μελέτης στην έννοια της «ζωγραφικής γραφής». 
Στον κομψό κατάλογο
περιλαμβάνονται και δεκαέξι τοπιογραφίες του Νάσου Θεοφίλου. Η έκθεση θα
διαρκέσει έως τις 24 Μαΐου. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15830P023</ED>
<ID>
ID:166991

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P02&aa=3</URL></REF>


Article

<CATEGORY>vin09</CATEGORY>

 <H2>Το
«χρυσό αγόρι» του Χόλιγουντ</H2>

<AUTHOR>Ε.Φ.</AUTHOR>

Το Χόλιγουντ τον θεωρεί το «χρυσό αγόρι» του. Γιατί ο
Μπραντ Πιτ ξεπέρασε το σύνδρομο «ωραίου κρέατος» 
με το οποίο έκανε είσοδο
στος κινηματογράφο και κατόρθωσε ­ όχι αδικαιολόγητα ­ να εισπράττει 
την
εκτίμηση του σοβαρού καλλιτέχνη, όπως και τη Χρυσή Σφαίρα για τους «Δώδεκα
πιθήκους». 
Λόγοι δηλαδή σοβαροί, ώστε να απαιτεί σήμερα 20 εκατ. δολάρια
για αμοιβή και να κλείνει στα 17,5 εκατ. 
Το γεγονός μάλιστα ότι βρίσκεται
στην 21η θέση στην κατάταξη για τα 100 σημαντικότερα ονόματα 
που
δημοσιεύει κάθε χρόνο το αμερικάνικο περιοδικό «Πρεμιέρ» τού δίνει και την
ευκαιρία να ικανοποιεί 
τις απαιτήσεις του. 
Γιατί αν ήταν διαφορετικά,
δεν θα μπορούσε να κάνει μετάκληση στις Άνδεις ­ όπου γυριζόταν 
η ταινία
«Εφτά χρόνια» ­ του προσωπικού κομμωτή του από τη Μάντισον Άβενιου... 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15830P024</ED>
<ID>
ID:166992

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P02&aa=4</URL></REF>


Article

<CATEGORY>vin09</CATEGORY>

 <H2>«Μουσείο η Αγιά Σοφιά!»</H2>

<AUTHOR>Χ.</AUTHOR>

Αν ήταν η πολιτική... πολιτισμός
και επιστήμη, θα συμφωνούσε και η τουρκική ηγεσία σ' αυτό που δήλωνε, καλή τη
πίστη (στην επιστήμη και τον πολιτισμό), ο Τούρκος καθηγητής, στο Πανεπιστήμιο
του Βοσπόρου, Αχμέτ Τσακμάκ. Ότι, δηλαδή, «είναι σαφές πως η Αγία Σοφία είναι
το μεγαλύτερο μνημείο της Μεσογείου και πρέπει να παραμείνει μουσείο του
πολιτισμού και να μην μετατραπεί σε θρησκευτικό χώρο» (σε τζαμί, όπως θέλει η
τουρκική κυβέρνηση). 
Η δήλωση έπεσε ως «κεραυνός εν αιθρία» (δεν το
περίμεναν και πολύ...) στο 4ο Διεθνές Συνέδριο για τη συντήρηση των μνημείων
της Μεσογείου, που συνεχίζεται στη Ρόδο. 
Και το «κλου» της είναι τα
συμπεράσματα τής από κοινού συντήρησης της Αγίας Σοφίας από Τούρκους
επιστήμονες και το Εθνικό Μετσόβιο Πολυτεχνείο (όπως και το αμερικανικό
Πρίνστον). 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15830P025</ED>
<ID>
ID:166993

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P02&aa=5</URL></REF>


Article

<CATEGORY>vin09</CATEGORY>

 <H2>Να μη
χαθεί η ευκαιρία</H2>

<AUTHOR>Μ.Χ.</AUTHOR>

Απέκτησε πολιτιστικό διευθυντή η Στοά του Βιβλίου και αυτό
σημαίνει μεγάλες πιθανότητες να ζωντανέψει τούτος ο προνομιακός χώρος. Εφόσον,
βεβαίως, καμφθούν οι δισταγμοί της Φιλεκπαιδευτικής Εταιρείας, που είναι η
ιδιοκτήτρια του χώρου αυτού, όπου το παλιό Αρσάκειο. Ίσως ο Βασίλης Κυρίτσης
την καταφέρει. 
Ηθοποιός και σκηνοθέτης με θητεία στη Γαλλία, διευθυντής
παλιότερα Δημοτικών Περιφερειακών Θεάτρων, υπήρξε βοηθός του Ζυλ Ντασσέν και
κυρίως έδωσε δείγματα εμπνευσμένης οργανωτικής δουλειάς στο Φεστιβάλ Πέτρας,
το οποίο επίσης διηύθυνε. Έως τώρα, η Στοά του Βιβλίου ζωντάνευε όποτε κάποιος
από τους εκδότες που έχουν εκεί τα βιβλιοπωλεία τους οργάνωνε κάποια εκδήλωση.
Κλίμα ζύμωσης, «βαβούρα» γύρω από τα γράμματα, αίσθηση «φιλολογικού καφενείου»
δεν υπήρχαν όμως σχεδόν ποτέ. 
Ίσως και γιατί η Στοά λειτουργούσε κυρίως
ώρες μαγαζιών. Ένα στέκι όμως, ένα κέντρο συνάντησης των ανήσυχων περί τα
πνευματικά χρειάζεται μια συνεχή ­ και βραδινή ­ λειτουργία. 
Και...
οπωσδήποτε την αξιοποίηση του υπέροχου αίθριου της Στοάς, όπου ακούγεται ότι
θα λειτουργήσει παράρτημα γνωστού εστιατορίου. Τώρα, λοιπόν, είναι η ευκαιρία
για τον Βασίλη Κυρίτση και την Φιλεκπαιδευτική να γεννήσουν... Συμπόσια! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15830P026</ED>
<ID>
ID:166994

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P02&aa=6</URL></REF>


Article

<CATEGORY>vin09</CATEGORY>

 <H2>Εις
-άδικα ή εις -ικάδικα;</H2>

<AUTHOR>Γ.Δ.Σ.</AUTHOR>

Ναι, αναμφιβόλως, περί τέρατος
πρόκειται. Αυτό το «τα ελληνικάδικα». Ή, εν πάση περιπτώσει, εγώ τέρας το
βρίσκω. Αλλά, τι να κάνω, το πήρα απόφαση. Ανάγκα και θεοί πείθονται. Υπάρχει,
όμως, μια εκκρεμότητα. Μήπως πρέπει να αποφασίσουν οριστικά; «Ελληνικάδικα» ή
«ελληνάδικα»; Επιτέλους! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15830P027</ED>
<ID>
ID:166995

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P02&aa=7</URL></REF>


Article

<CATEGORY>vin09</CATEGORY>

 <H5>ΜΑΪΚΛ ΤΖΑΚΣΟΝ,
ΕΛΤΟΝ ΤΖΟΝ, ΖΑΝ ΜΟΡΟ, ΜΠΡΟΥΣ ΓΟΥΙΛΙΣ ΣΤην ΚΡΟΥΑΖΕΤ</H5>
<H5>Καν Καν</H5>
<H5>Μόνο η «Στέλλα» με τον Μιχάλη</H5>
<H5>Ημέρα 1η</H5>
<H2>Τσίρκο Γκαλιάνο και Γκοτιέ!</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

«Ο μεσιέ Γκοτιέ σχεδίασε τη... φόρμα σας;». Η Μίλα κοίταξε το
πλήθος των δημοσιογράφων με ηδυπαθές βλέμμα και απάντησε νωχελικά και
προσποιητά, «Ο κύριος Γκαλιάνο! Δυστυχώς ο μεσιέ Γκοτιέ δεν σχεδίασε τίποτα
για την προσωπική μου γκαρνταρόμπα!». Φίλοι μου, η χθεσινή, πρώτη μέρα των
Καννών άρχισε ως βιντεογκέιμ, στη συνέχεια έγινε πασαρέλα μόδας, έπειτα...
καφενείο και τελείωσε με φιλάκια που μοίραζε ο Μπρους Γουίλις προς τα
εκατομμύρια των θαυμαστριών του! 
Δύο ώρες πριν από την πρωινή
δημοσιογραφική προβολή του «Πέμπτου στοιχείου» του Λικ Μπεσόν ­ δηλαδή προτού
πέσουν στην οθόνη τα 90 εκατομμύρια δολάρια που επένδυσε η γαλλική «Γκομόντ»
για να διεισδύσει στην αμερικανική αγορά ­ Αλέν Ντελόν, Ζαν Πολ Μπελμοντό
ωρύονταν μέσω του γαλλικού ραδιοφώνου. Τι είχε συμβεί; Το φεστιβάλ... ξέχασε
να τους καλέσει! Απίστευτο κι όμως εντελώς αληθινό! Αποτέλεσμα; Οι δύο
βετεράνοι τα 'ψαλαν στις Κάννες. Και μάλιστα ο δεξιότατος Ντελόν κατηγόρησε
τον Ζακόμπ (το αφεντικό των Καννών) για φιλοαμερικανική πολιτική. 
Εντελώς
συμπτωματικά, την ίδια μέρα της αντιαμερικανικής έκρηξης του Ντελόν, οι Κάννες
άρχιζαν τον φετινό, επίσημο εορτασμό των 50χρονων γενεθλίων τους με το «Πέμπτο
στοιχείο». Μια γαλλική σούπερ... υπερπαραγωγή 90 εκατομμυρίων δολαρίων. Με τον
Μπρους Γουίλις πρωταγωνιστή, τον Άγγλο Γκάρι Όλτμαν συμπρωταγωνιστή, με την
απαστράπτουσα Μίλα Γιόγιοβιτς σε ρόλο τέλειας γυναίκας που σώζει τον κόσμο από
ολοκληρωτική καταστροφή. Και με σχεδιαστή τον Γάλλο Ζαν Πολ Γκοτιέ! 
Πού
έγινε η ταινία; Σε στούντιο του Λονδίνου! Η διεθνοποίηση του κινηματογραφικού
χρήματος σε όλο της το μεγαλείο! 
Το αποτέλεσμα είναι ένα χορταστικό...
φουτουριστικό βιντεογκέιμ! Ο Μπρους Γουίλις είναι ταξιτζής του 23ου αιώνα και
ψάχνει για την τέλεια γυναίκα, δηλαδή τη Μίλα Γιόγιοβιτς σε ρόλο νέας
Μπαρμπαρέλας! 
Το τι συμβαίνει είναι άλλο πράγμα. Ντεκόρ, κοστούμια και
τεχνικά εφέ αποτελούν μείγμα όλων των γνωστών υπερπαραγωγών επιστημονικής
φαντασίας! 
Όμως η παράσταση που έλαβε χώρα κατά τη διάρκεια της
συνεντεύξεως Τύπου θα μείνει στην... Ιστορία. Ο Μπρους είχε καταφθάσει στις
Κάννες μετά της Ντέμι Μουρ, η οποία, πλέον, διαθέτει κώμη, ενώ εκείνος
κυκλοφορούσε με καπέλο Παναμά και μπλουτζίν. Το ζεύγος εγκαταστάθηκε στην
Αντίμπ, μακριά από το αγριεμένο πλήθος! 
Στη συνέντευξη ο Μπρους εισέρχεται
με μαύρο σκούφο, μαύρο σακάκι Ντόνα Καράν και με γυαλιά ηλίου. Δίπλα του η
Μίλα με γυαλιστερό, σαν σάνιτας φόιλ, φόρεμα που αποκάλυπτε ορισμένες
λεπτομέρειες του κορμιού της. Παραδίπλα ο εκκεντρικός Ζαν Πολ Γκοτιέ, με
γυαλιστερό καφέ σακάκι και φανελάκι... θαλάσσης! 
Οι δημοσιογράφοι όρμησαν
με λαίμαργες διαθέσεις: Πρώτο θύμα ο Λικ Μπεσόν. «Λένε πως είστε ο Γάλλος
Στίβεν Σπίλμπεργκ». Προτού προλάβει να απαντήσει ο ερωτώμενος Μπεσόν,
επεμβαίνει ο Γουίλις, μεταφράζοντας την ερώτηση: «Λένε πως είσαι μεγάλος, πολύ
μεγάλος». Δεύτερο υποψήφιο θύμα, ο Μπρους. Αλλά το... θύμα αποδείχτηκε...
θύτης. «Ποια είναι η διαφορά μεταξύ των αμερικανικών και των αγγλικών
στούντιο;». 
«Στο Λονδίνο τα ντόνατς είναι άθλια, ενώ στην Αμερική
υπέροχα». «Πόσες γυναίκες έχετε φιλήσει;». «Εκατομμύρια! Και άνδρες και
γυναίκες. Επί οθόνης, φυσικά». Γιατί ήρθε στη Γαλλία μετά του Άβι, του
Ισραηλίτη σωματοφύλακα του; «Γιατί αισθάνομαι ασφαλής. Είναι σαν... γατούλα!
Αλλά, παιδιά, δεν θα ρωτήσετε τίποτα για την ταινία; Εγώ τη βρίσκω κολοσσιαία,
γιγαντιαία, αστεία». 
Εκεί ακριβώς άρχισαν οι πρώτες.... αποχωρήσεις!
Καταλάβατε; (Πάντως αύριο Παρασκευή το «Πέμπτο στοιχείο» εξέρχεται στην
Αμερική και δι' αυτής της εξόδου κρίνεται η τύχη του διεθνοποιημένου
ευρωπαϊκού κινηματογράφου) 
. 
Κιβωτός της σόου μπίζνες οι Κάννες * Μέσα σ' ένα 24ωρο κατέφθασαν (εκτός από
τους Γουίλις - Ντέμι Μουρ) Μάικλ Τζάκσον, Έλτον Τζον, Ζαν Μορό, Τζόνι Ντεπ *
Και ο Μάλρον Μπράντο; * Όλοι περιμένουν τον αιφνιδιασμό των 150 (και βάλε)
κιλών * Ίλιγγο προκαλούν τα νούμερα * Η «Μέρα της ανεξαρτησίας», δηλαδή η
«Φοξ», εισέπραξε: 23 εκατομμύρια δολάρια από την Αυστραλία, 17 από τη
Βραζιλία, 72 από τη Γερμανία, 17 από την Ιταλία, 59 από τη Μ. Βρετανία, 12 από
την Ισπανία * Αλλά στην Ιαπωνία δεν είναι καν στη δεκάδα των τοπ ταινιών * ο
61χρονος Ντελόν απαθανατίστηκε, οικειοθελώς και φωτογραφικώς, τη στιγμή που
ανασήκωνε τη φούστα, αποκαλύπτοντας το χρώμα του εσωρούχου της «μικρής» του
Ροζαλί * Ο Μπέργκμαν (από την άλλη) δεν θα έρθει στις Κάννες, αλλά θα
εμφανιστεί από βίντεο, μέσω γιγαντιαίας οθόνης, ευχόμενος Χρόνια Πολλά προς τα
πλήθη των πληβείων * Ο Μπέργκμαν, λοιπόν, έγραφε σενάριο με τον τίτλο
«Ιδιωτικές εξομολογήσεις» και το εμπιστεύτηκε στη Λιβ Ούλμαν, η οποία το
σκηνοθέτησε * Ε και; * Για πρώτη φορά ο... θεός εξομολογείται δημοσίως πως η
μητέρα του, Άννα, ήταν άπιστη στον ιερέα πατέρα του, Χένρικ, και πως είχε
συνάψει σεξουαλικές σχέσεις με κάποιον νεαρό ονόματι Τόμας * Το μήλο θα πέσει
κάτω από τη μηλιά * Αλλά το Ελληνικό Κέντρο Κινηματογράφου έχει πέσει στα
σκληρά, αναζητώντας αγοραστές του... «Τέλους του κόσμου» * «Φερστ λέιντι» η
Ιζαμπέλ Αντζανί (πρόεδρος της κριτικής επιτροπής) * Και τι θα κάνει (λέει το
ανέκδοτο που κυκλοφορεί στην Κρουαζέτ); «Θα κοιτάει τους άλλους, με σημασία,
στα μάτια» * Διότι, προφανώς, οι Κάννες δεν ήθελαν πρόεδρο, αλλά ωραία
φωτογραφία * Έτσι δεν συμβαίνει και με τον σημερινό ένοικο του Λευκού Οίκου;

Για να
βάλουμε τα πράγματα στη θέση τους. Ταινία του Θόδωρου Αγγελόπουλου (δηλαδή το
«Ταξίδι στα Κύθηρα») δεν θα προβληθεί στις Κάννες. Η μοναδική ελληνική ταινία
που μετέχει στον τιμητικό εορτασμό των 50χρονων είναι η «Στέλλα» του Μιχάλη
Κακογιάννη με τη Μελίνα Μερκούρη. Η «Στέλλα» θα προβληθεί την ερχόμενη Τετάρτη
στις 7.15 το βράδυ στην αίθουσα «Εσπάς Μιραμάρ». Μαζί με πολλές άλλες ταινίες
διάσημων υπογραφών που ανακαλύφτηκαν στις Κάννες. Όλτμαν, Τρίερ, Ρενέ,
Ιμαμούρα, Γιάντσο, Τριφό, Ροσελίνι, Μπέργκμαν, Τσουχράι, Μορέτι, Κισλόφσκι.

Ο Αγγελόπουλος δεν... ανακαλύφτηκε από τις επίσημες Κάννες εξαιτίας του...
Κωνσταντίνου Καραμανλή. Διότι, αν δεν απατώμαι, το 1975 το υπουργείο Τύπου
αρνήθηκε να καλύψει, κρατικά, τον «Θίασο». Κι έτσι η ταινία δεν προβλήθηκε στο
επίσημο πρόγραμμα, αλλά στο περιθωριακό παράλληλο πρόγραμμα «Δεκαπενθήμερο των
Σκηνοθετών»! 
Έτσι, ουδείς Έλλην σκηνοθέτης του ελληνικού κινηματογράφου θα
τιμηθεί με Χρυσό Φοίνικα των Χρυσών Φοινίκων! Διότι ουδείς πήρε Χρυσό Φοίνικα.
Μοναδικός Έλλην που κατέκτησε Φοίνικα είναι ο «Γάλλος» Κώστας Γαβράς, για την
αμερικανική παραγωγή «Ο αγνοούμενος». Αυτός μαζί με άλλους 28 συναδέλφους του
θα παραλάβουν Χρυσό Φοίνικα των Φοινίκων την Κυριακή το βράδυ σε ειδικό
«σουαρέ». Ο Φοίνικας αυτός ονομάστηκε «Ίνγκμαρ Μπέργκμαν» (αλλά ούτε ο
Μπέργκμαν έχει τιμηθεί μ' αυτήν τη διάκριση. Φαίνεται απίστευτο, αλλά είναι
εντελώς αληθινό) 
. 
Πόσοι; Όλοι πλην Ντελόν, Μπελμοντό. 
Ταινία: «Πέμπτο
στοιχείο» 90 εκατομμυρίων δολαρίων. 
Ονομασία: Μπρους Γουίλις -
Ντέμι Μουρ. 
Εποχή: 23ος αιώνας. 
Χρυσός: Μπέργκαν. 
Ελλάδα: Εν αναμονή «Στέλλας». 
Γκεστ σταρ:... Σιράκ; 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15830P031</ED>
<ID>
ID:166996

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P03&aa=1</URL></REF>


Article

<CATEGORY>vin09</CATEGORY>

 <H5>ΕΠΙΛΟΓΕΣ</H5>
<H2>Μία άρπα στην κορυφή</H2>

<AUTHOR>ΚΩΣΤΑΣ ΓΙΑΝΝΟΥΛΟΠΟΥΛΟΣ</AUTHOR>

Για όποιον
παρακολουθεί συστηματικά τη δισκοαγορά ένα ερώτημα εξακολουθεί να μην παίρνει
μια ξεκάθαρη απάντηση: γιατί πουλάει τόσο πολύ, παγκοσμίως, η αποκαλούμενη
«new age» μουσική; 
Μήπως γιατί αντανακλά την ανάγκη για ένα
εναλλακτικό στυλ ζωής των αστών του δυτικού κόσμου; Ή μήπως τούτη η μουσική
λειτουργεί ως «υπηρεσία αποκατάστασης» ενός συναισθηματικού κόσμου χαμένου
μέσα στο πανδαιμόνιο της καθημερινότητας; Και στις δύο περιπτώσεις μόνο με ένα
«ίσως» μπορεί κανείς να απαντήσει. 
Μπορεί όμως να συμβαίνει και κάτι άλλο.
Μπορεί η ύπαρξη τούτης της μουσικής κατεύθυνσης να προβάλλει την ανάγκη μας να
υιοθετήσουμε μια ιδεαλιστική στάση απέναντι στη ζωή ­ κάτι σαν εκείνο το
επίμονο αίτημα της δεκαετίας του '60, ότι πρέπει να πιστέψουμε σε κάτι καθαρό,
ειλικρινές και παγκόσμιο. 
Μπορεί λοιπόν τούτη η μουσική να είναι η συνέχεια της ουτοπίας των
σίξτις, τότε δηλαδή που στο μιούζικαλ «Hair» τραγουδιόταν ως καλοδεχούμενη η
«Εποχή του Υδροχόου». Από τότε ήταν που άρχισε να καλλιεργείται η ιδέα ότι
είμαστε σε θέση να δημιουργήσουμε μουσική η οποία θα μπορεί να αλλάζει τη
διάθεσή μας, και, ακόμα περισσότερο, να επεκτείνει τη δυνατότητα της αντίληψής
μας, μεταφέροντάς μας σε διευρυμένα συνειδησιακά επίπεδα. 
Σ' αυτή την
υπόθεση στηρίχθηκε αυτό που στο μάρκετινγκ πήρε την ονομασία «μουσική της Νέας
Εποχής». Μια υπόθεση τόσο σύνθετη όσο και η πολυπλοκότητα που ορίζει τις
καθημερινές ανάγκες του ατόμου που βιώνει τον μεταβιομηχανικό, υπερ-συμβολικό
χαρακτήρα του δυτικού πολιτισμού. Γι' αυτό και παρά το ότι η ονομασία αυτής
της μουσικής υποδήλωνε τις πνευματικές σχέσεις του ατόμου με ένα «καλύτερο
μέλλον», η ίδια η μουσική ταυτίστηκε με ένα κλίμα εφησυχασμού. Μήπως όμως
τελικά είναι αυτό το ζητούμενο; 
Σ' αυτό το ερώτημα, που τέθηκε από το
περιοδικό «Musician» το 1988, ο Ελβετός αρπίστας και συνθέτης Andreas
Vollenweider απάντησε μ' έναν τρόπο που φαίνεται ότι δικαιολογούσε και το πόσο
δημοφιλής είναι η δική του μουσική, αλλά και όλο αυτό το μόρφωμα που
ονομάζεται «new age music»: Αυτό που κάνω, είπε, είναι μια προσπάθεια να
αποδοθεί ξανά στη μουσική η δυνατότητα μιας συναισθηματικής ευκρίνειας. Το
ακροατήριό μου συλλαμβάνει μέσω του ήχου την εικόνα ενός ιδεατού κόσμου
απελευθερωμένου οριστικά από τις κακοτροπίες της Ιστορίας. Αν τώρα και εγώ και
οι ακροατές μου δεν έχουμε την πρακτική, πολιτική αν θέλετε, δυνατότητα να
πραγματώσουμε αυτό τον κόσμο, τουλάχιστον είμαστε σε θέση να βρούμε με τον ήχο
τα σύμβολά του, χρησιμοποιώντας μια γλώσσα που διαισθητικά τη μοιραζόμαστε ως
κοινή εμπειρία... 
Κοντά δέκα χρόνια μετά τη διατύπωση αυτών των αρχών, το
ακροατήριο του Andreas Vollenweider έχει μάλλον αυξηθεί. Αυτός είναι ο λόγος
που η Columbia δεν διανοείται να κόψει το συμβόλαιο μαζί του. Αντίθετα, έβγαλε
τώρα τον καινούργιο του δίσκο «Kryptos». Τον ακούω και ξεχνάω τον όρο «new age
music», που δεν είναι πια παρά μια γενικότητα. Εκείνο που μετράει είναι ότι η
μουσική του αντανακλά έναν κόσμο συναισθηματικής ευκρίνειας. Που είναι το
ζητούμενο από τον Vollenweider και θα έπρεπε να είναι και από εμάς... 
Τούτη την εβδομάδα το Άλλο Πικάπ διαλέγει:

1. SACRED SPIRIT: Volume 2, Culture Clash (Virgin). 
2. EDDIE HARRIS:
Dancing by Α Rainbow (Enja). 
3. ASTER AWEKE: Aster (Triple Earth). 
4.
MOUTHMUSIC: Shorelife (Triple Earth). 
5. USTAD NISHAT ΚΥΑΝ/ENSEMBLE GILLES
BINCHOIS|: Meeting of Angels (Amiata). 
6. CLUSONE TRIO: Love Henry
(Gramavision). 
7. Συλλογή «Music of Armenia Vol. 6: Nagorno Karabakh»
(Celestial Harmonies) 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15830P041</ED>
<ID>
ID:166997

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P04&aa=1</URL></REF>


Article

<CATEGORY>vin09</CATEGORY>

 <H2>Ο
γλύπτης - οικοδόμος Λουκόπουλος</H2>

<AUTHOR>ΜΑΤΟΥΛΑ ΣΚΑΛΤΣΑ</AUTHOR>

Έως τις 11 Μαΐου στο
Βαφοπούλειο Πνευματικό Κέντρο της Θεσσαλονίκης εκτίθεται η στιβαρή γλυπτική
του μάστορα Λουκόπουλου και η ελαφρότητα της Πολιτιστικής. Ο Λουκόπουλος
(1906-1995) υπήρξε από τους συνεπέστερους εργάτες της ελληνικής γλυπτικής που,
μαζί με τους ομηλίκους της γενιάς του Ζογγολόπουλο, Απέργη και Καπράλο, αλλά
και τους νεώτερους Κουλεντιανό, Μολφέση, Φιλόλαο, Καλαμάρα, Τάκι, Χρύσα και
Σκλάβο, έγραψε ένα από τα σοβαρότερα κεφάλαια της ελληνικής γλυπτικής.
Επίμονος, συνεπής με εξελικτικά βήματα σοφά και μελετημένα, δεν υπέκυψε σε
ευκολίες αν και είχε συνείδηση τού πόσο δύσπεπτη και ερμητική ήταν η γλυπτική
του. Αυτός ο γλύπτης - οικοδόμος, όπως εύστοχα τον αποκαλεί ο πάντα καίριος Α.
Ξύδης, ήδη από την πρώτη παραστατική φάση της δουλειάς δεν φλυαρεί, απορρίπτει
το περίσσιο, εμμένει στα στοιχειώδη, στο χωρίς ανάσες πλάσιμο των όγκων, στην
εξυπονοούμενη κίνηση. Αρχαϊκή αυστηρότητα και μνημειακότητα, εμφανείς ήδη στα
μεταπολεμικά πρώτα έργα, θα σφραγίσουν όλη την καλλιτεχνική του δημιουργία. Το
υλικό, πρωτογενές κι αυτό, είναι ο πώρος λίθος. 
Με το τέλος της δεκαετίας
του '50 και έως το 1961 δουλεύει το μέταλλο σε μορφές παραστατικής αφαίρεσης,
με διακριτικά την κίνηση και την ισορροπία στον χώρο. 
Στη δεκαετία του '60
επιστρέφει στο αυστηρό πλάσιμο των όγκων (από μέταλλο), όγκοι που χτίζονται ως
δομικά στοιχεία. Είναι από τις ευτυχέστερες περιόδους, όχι μόνο γιατί τώρα
συνοψίζονται και εκφράζονται επιτυχώς και τελεσίδικα λυμένοι οι προβληματισμοί
του γλύπτη και ορίζεται το στίγμα του, αλλά και γιατί με τη συνεργασία του
αρχιτέκτονα Άρη Κωνσταντινίδη δημιουργεί μεγάλων διαστάσεων γλυπτά που κοσμούν
εξωτερικούς χώρους των «Ξενία». Η Ολυμπία, ο Βόλος, το Παλιούρι Χαλκιδικής, το
Ηράκλειο, η Λάρισα και η Καλαμπάκα ευτυχούν να δουν γλυπτά μιας προωθημένης
έκφρασης, όταν ακόμα και σήμερα ηρώα ή ηρωικές μορφές της Ιστορίας μονοπωλούν
το πελιδνό γλυπτικό τοπίο της Ελλάδας. Είναι αυτή, τη δεκαετία (1966), που θα
εκπροσωπήσει την Ελλάδα στην Biennale της Βενετίας. 
Στις δεκαετίας '70 και
'80 θα διαμορφωθούν δύο φάσεις με κοινό χαρακτηριστικό τη σύζευξη ενός
αρρενωπού χαρακτήρα από στιβαρούς όγκους ή αυστηρές επιφάνειες και ενός
γυναικείου από καμπύλα επίπεδα ή έξεργα αφηρημένα ή/και παραστατικά
καλοσχηματισμένα στοιχεία, που είτε εκ των ένδον αναδύονται είτε επικάθηνται
στους όγκους. 
Αυτή την τόσο σαφή πορεία και εξέλιξη ­ ή κάποια άλλη
ενδεχομένως ­ ενός από τους σημαντικότερους γλύπτες της γενιάς του '60 (δεν
θεωρώ ότι η γενιά ορίζεται από τη χρονολογία γέννησης), μιας γενιάς που τόσο
στη ζωγραφική όσο και στη γλυπτική συγχρόνισε την ελληνική τέχνη με τη διεθνή,
δεν φρόντισε κανείς από την Πολιτιστική όχι μόνο να την κάνει λαγαρή, αλλά
ούτε και στοιχειωδώς εμφανή. Όχι μόνο δεν υπάρχει κανένα κατατοπιστικό
κείμενο, όχι μόνο οι περίοδοι ανεξήγητα μπερδεύονται, όχι μόνο κάποια έργα
αγγίζουν το ταβάνι κακοφωτισμένα ή άλλα έχουν κυριολεκτικά πεταχτεί στο πάτωμα
πάνω σ' ένα άβαφο νοβοπάν 5 χιλιοστών και σ' ένα εκθεσιακό περιβάλλον με
εγγενείς δυσκολίες, αλλά και προφανή την εγκατάλειψη εν μέσω των εκατομμυρίων
που τήδε κακείσε χορεύουν στην Πολιτιστική συμπρωτεύουσα, που το «αιδώς
Αργείοι» είναι μάλλον επιεικές. Αυτός ο δάσκαλος που πολεμούσε για την
παιδευσιακή λειτουργία της τέχνης, μέλος της γνωστής «Ομάδας για την
Επικοινωνία και την Εκπαίδευση στην Τέχνη», δεν θα μπορούσε να έχει πιο ασεβή
αντιμετώπιση. Λέγεται ότι το καλύτερο είναι εχθρός του καλού, για το χειρότερο
η σοφή δημώδης δεν προβλέπει εναλλακτική. Μια από τις σοβαρότερες
καλλιτεχνικές δημιουργίες της ελληνικής τέχνης ενταφιάστηκε, χωρίς θρήνο και
συγγνώμη. 
* Η Ματούλα Σκαλτσά είναι αναπληρώτρια καθηγήτρια Ιστορίας
Τέχνης και Μουσειολογίας 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15830P042</ED>
<ID>
ID:166998

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P04&aa=2</URL></REF>


Article

<CATEGORY>vin09</CATEGORY>

 <H2>Μνήμες
62 χρόνων</H2>

<AUTHOR>ΘΑΝΑΣΗΣΑΝΤΩΝΟΠΟΥΛΟΣ</AUTHOR>

ΑΛΕΞΑΝΔΡΟΣ ΜΑΝΟΣ (Χειρουργός): Αναμνήσεις
1928-1990. Αθήνα 1997. 
Εβδομήντα και πλέον χρόνια στην Ιατρική ο
Αλέξανδρος Μάνος. Οι μνήμες στη διαδρομή από το 1928 που απεφοίτησε, μέχρι το
1990, όταν απεχώρησε της ενεργού Ιατρικής, «σημαδεύουν» όχι μόνο το χρονικό
της ελληνικής ιατρικής, αλλά και κορυφαίες στιγμές του πολιτικού μας βίου. 
Τι δεν είδαν τα μάτια και το... νυστέρι του κ. Μάνου. Τα μεσάνυχτα της 6ης
Ιουνίου 1933, αντικρύζει στην Βη Χειρουργική Κλινική του Ευαγγελισμού τον
τραυματισμένο από τις σφαίρες τών παρ' ολίγον, δολοφόνων του, Ελευθέριο
Βενιζέλο. 
Ενθυμείται και γράφει ο διαπρεπής χειρουργός: «Ο Βενιζέλος
κάτωχρος εκινείτο συνεχώς νευρικά, ενώ η κυρία Βενιζέλου, καθισμένη σε μία
πολυθρόνα, ήτο ατάραχη, απολύτως ήρεμη, σαν να μην είχε συμβεί τίποτα. Η
διευθύνουσα είχεν ήδη τηλεφωνήσει να έλθουν οι διευθυνταί Αλ. Παππάς και Ν.
Σμπαρούνης. Τότε ήλθε ο τηλεφωνητής και είπεν ότι είχε τηλεφωνήσει ο
πρωθυπουργός (Π. Τσαλδάρης) και είπεν να ειδοποιηθεί ο κύριος Βενιζέλος να
διατάξει ό,τι θέλει. 
Ο Βενιζέλος απήντησε θυμωμένος ότι είχε ζητήσει στη
Βουλή να καταδικάσει ο πρωθυπουργός τη βία και αυτός δεν έκανε τίποτα. Τώρα
δεν έχει να πει τίποτα άλλο. 
Η κ. Βενιζέλου διεκομίσθη στό Β' Χειρουργείο.
Διεπιστώθη ότι είχε τυφλό τραύμα του γλουτού διά πυροβόλου όπλου και
εχειρουργήθη από τον Αλ. Παππά. Εν τω μεταξύ μεγάλο πλήθος κόσμου συνέρεε
συνεχώς στον Ευαγγελισμό...». Και δεν είναι μόνο αυτό το «ιατρικό
περιστατικό», αλλά και σειρά άλλων, που η μνήμη του χειρουργού Αλέξανδρου
Μάνου συνεισφέρει στις 70 σελίδες του βιβλίου του, και τα οποία φωτίζουν
κάποιες στιγμές της σύγχρονης Ιστορίας μας. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15830P043</ED>
<ID>
ID:166999

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P04&aa=3</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

* Την «Τελευταία ελπίδα» έδινε η
Τζούλια Παπαδημητρίου (στο New Channel) στον καλεσμένο της, ο οποίος,
ως τραβεστί, αναζητούσε μια αξιοπρεπή δουλειά διεκδικώντας το δικαίωμα σε ένα
ωράριο 8-3, με ένσημα και ιατροφαρμακευτική περίθαλψη. Διαφορετικά, λίγο ώς
πολύ, η Τζούλια απείλησε πως η κατάληξή του θα ήταν τα κακόφημα πεζοδρόμια. Με
την κυρία Λουκά, ανάμεσα στους εμψυχωτές θαμώνες της εκπομπής της.
Μήπως η τελευταία έχει υπογράψει σύμβαση με το κανάλι ως ειδική συνεργάτις των
ζωντανών σόου; 
*
«Αμάν» στο Mega από τους πρώην... Κομφούζιους Αντώνη Κανάκη και
Σωτήρη Καλιβάτση. Με ανατρεπτικό χιούμορ (βλ. αλβανικό ζήτημα
από τη σκοπιά μιας μάνας που αποχαιρετά τον φαντάρο γιο της και τον εφοδιάζει
με κάλτσες και φορητή τηλεόραση), αλλά και δραματοποιημένο σχολιασμό. Που
ειδικά για το τελευταίο παρουσιάζονται ως κακοί ηθοποιοί. Και μάλιστα με
στοιχεία αμετροέπειας, που αν συνεχίσουν δεν θα τους βγάλει μακριά. Στο τέλος,
απέδειξαν όμως και κάτι πολύτιμο. Ότι ξέρουν να είναι καλοί φίλοι. Και να
συγκινούν χωρίς περιττά μπλα - μπλα, αλλά με τη φωτογραφία του τρίτου της
παρέας τους, τον «απόντα» Αντώνη Παραρά, στον οποίο ήταν αφιερωμένη η πρεμιέρα
του σόου τους. 
* Από την τηλεόραση δεν θα γλιτώσει κανείς, προειδοποιεί η
«Ιντερνάσιοναλ Χέραλντ Τρίμπιουν» κι εξηγεί τους λόγους, απαριθμώντας
παραδείγματα στέρησης της ησυχίας και δέσμευσης του βλέμματος στα μέχρι σήμερα
απίθανα μέρη. Επειδή λοιπόν στην Αμερική οι τηλεοπτικές συσκευές ξεπερνούν σε
αριθμό τις τηλεφωνικές συσκευές, συμπέραναν οι ιδιοκτήτες των δικτύων πως οι
Αμερικάνοι δεν μπορούν να απαλλαγούν από την ψύχωση της TV. Και σκέφτηκαν να
την επιτείνουν. Ήδη στο «Χίλτον» της Νέας Υόρκης τοποθετήθηκαν οθόνες όχι μόνο
στα λουτρά των δωματίων, αλλά και μέσα στα ασανσέρ. Και ποια ήταν η
δικαιολογία; Ότι μέσα στον θάλαμο κανένας δεν κοιτάει στα μάτια τον άλλον,
επομένως μια τηλεόραση αμβλύνει την αμηχανία! 
* Αλλά το θέμα εγκατάστασης
τηλεοράσεων συνεχίζεται. Μέσα σε παιδικά κομμωτήρια και πάνω από οδοντιατρικές
πολυθρόνες. Στην πρώτη περίπτωση, για να μην αποσπώνται οι μπόμπιρες και να
μην κουνάνε το κεφάλι τους, ώστε να διευκολύνεται ο κομμωτής στην κουρά, ενώ
στη δεύτερη, για να χαλαρώνει ο επισκέπτης βλέποντας τον Μπρους
Γουίλις στο «Πολύ σκληρός για να πεθάνει» και να μη φοβάται τον τροχό
που χρησιμοποιεί ο γιατρός για να του σφραγίσει το δόντι. Και ακόμα πιο ισχυρή
είναι η παρουσία της τηλεόρασης στα αεροδρόμια, με το ειδικό πρόγραμμα του CNN
και τις χάι-τεκ οθόνες με τον έλεγχο ήχου. Που σημαίνει πως αν όσοι κάθονται
κοντά τους και συζητάνε, ο ήχος ανεβαίνει αυτόματα. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15830P051</ED>
<ID>
ID:167000

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P05&aa=1</URL></REF>


Article

<CATEGORY>vin09</CATEGORY>

 <H5>ΣΤΑ
ΑΔΥΤΑ Τ·Ν ΜΟΥΣΕΙ·Ν ΠΑΡΑΜΕΝΟΥΝ ΣΤΟΙΒΑΓΜΕΝΟΙ ΘΗΣΑΥΡΟΙ ΤΕΧΝΗΣ ΚΑΙ ΓΝ·ΣΗΣ</H5>
<H5>Όλη η αρχαία Αθήνα στις
αποθήκες</H5>
<H2>Αριστουργήματα που τα τρώει το σκοτάδι...</H2>

<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Αν θέλουμε να μιλήσουμε για
θησαυρούς της Τέχνης στις αποθήκες των μουσείων, το Μουσείο Ακροπόλεως κρατεί
τα σκήπτρα της πολυτιμότητας, μοναδικότητας και μεγάλης καλλιτεχνικής αξίας.

Το Βυζαντινό Μουσείο είναι το πιο ευνοημένο, αφού έχουν ήδη
ανεγερθεί 
τεράστιες σε έκταση και δυνατότητες μελέτης αποθήκες και
νέοι εκθεσιακοί χώροι. Όσο για το τρίτο μουσείο, αυτό της πόλης των Αθηνών,
αυτή τη στιγμή, είναι όλο στις αποθήκες. Να δούμε πού θα βάλουμε τα ευρήματα
των ανασκαφών του Μετρό... 
«Έχουμε είκοσι οκτώ χιλιάδες αρχαιότητες που δεν τις βλέπει ανθρώπου μάτι»,
λέει η έφορος Αρχαιοτήτων κυρία Λιάνα Παρλαμά. «Είναι ένα ολόκληρο μουσείο. Το
Μουσείο της Ιστορίας της Πόλης των Αθηνών», το περιεχόμενο αυτού του μουσείου
προέρχεται από τις 1.500 ανασκαφές που έγιναν από το 1963 στην Αθήνα. Αγάλματα
πρώτης γραμμής, ανάγλυφα, επιτύμβιες στήλες, εργαλεία, όπλα, χιλιάδες
νομίσματα, επιγραφές με μεγάλη σημασία για την Ιστορία, αρχιτεκτονικά μέλη,
σκελετικό υλικό, όλα τακτοποιημένα στα ευρετήρια, τους καταλόγους, τα αρχεία,
με τον αριθμό και τη φωτογραφία τους. 
Σ' όλα αυτά που δεν έχουμε δει ποτέ,
πρέπει να προστεθούν τουλάχιστον δέκα χιλιάδες ευρήματα που προέρχονται από
τις μέχρι τώρα ανασκαφές του Μετρό. Και έπεται συνέχεια... 
«Σας ομολογώ
ότι αντιμετωπίζουμε ένα πρόβλημα, συνεχίζει η Λιάνα Παρλαμά. Αν φυλάμε τα
αγγεία που βρίσκουμε, ως όστρακα σπασμένα δηλαδή, μέσα στα κουτιά, τότε χωρούν
να αποθηκευθούν. Αν όμως προχωρήσουμε στη συγκόλληση των θραυσμάτων, ως
ολόκληρα συντηρημένα αγγεία, δεν έχουμε πού να τα βάλουμε! Αν το συλλάβει ο
νους σας, αυτό που συμβαίνει είναι τραγικό! Δεν μπορούμε, ελλείψει χώρου, να
συγκολλήσουμε τα μεγαλύτερα ευρήματα». 
­ Και οι συνέπειες; 
Έτσι όπως
αποθηκεύονται τα αγάλματα πυκνά το ένα πίσω από το άλλο, τα αγγεία κ.ά.
φυλαγμένα μέσα σε κιβώτια, οι συνθήκες δεν επιτρέπουν την κανονική μελέτη του
υλικού. Οι αρχαιολόγοι έρχονται και αποχωρούν από την υπηρεσία. Κανείς δεν
ξέρει τι ακριβώς υπάρχει και όλ' αυτά, βεβαίως, οδηγούν στην αναστολή της
επιστημονικής έρευνας και δυσχεραίνουν και το έργο άλλων μελετητών, οι οποίοι
θα ήθελαν να βοηθηθούν από το υλικό που υπάρχει σ' αυτές τις αποθήκες. 
Έχουμε υποβάλει την πρότασή μας για τη δημιουργία ενός μουσείου ­ κέντρου
μελέτης ­ στην Ακαδημία Πλάτωνος, σε έκταση του Δημοσίου 30 στρεμμάτων. 
Καμία άλλη πόλη της Ελλάδας δεν έχει το πρόβλημα της Αθήνας. Το Μουσείο της
Ακροπόλεως είναι μια προτεραιότητα για πολιτικούς λόγους. Όμως η Αθήνα δεν
έχει ένα μουσείο διδακτικό και Κέντρο Μελέτης της Ιστορίας της, όπου τα αρχαία
να εκτίθενται κατά σύνολα, όπως βρέθηκαν μέσα στην πρώιμη προϊστορική εποχή,
τη γεωμετρική, με χώρους περιοδικών εκθέσεων και, βεβαίως, όλα όσα αντανακλούν
την εξέλιξή της και τη λαμπρή ιστορία και πολεοδομική της εξέλιξη. Αυτό που
προηγείται όμως είναι οι αποθήκες. 
Δεν είναι δυνατόν να επιτελείται το
σωστό έργο, όταν τα αγάλματα βρίσκονται πυκνά τοποθετημένα το ένα πίσω από το
άλλο και τα αγγεία μένουν φυλαγμένα σε κιβώτια, πάνω σε ράφια και κανείς δεν
ξέρει πώς να απελευθερώσει τα κιβώτια. Ορισμένα κτίρια, που χρησιμοποιούνται
τώρα ως αρχαιολογικές αποθήκες, έχουν απαλλοτριωθεί από το Δημόσιο προκειμένου
να κατεδαφισθούν, στο πλαίσιο της ενοποίησης των αρχαιολογικών χώρων της
Αθήνας ή διότι πρέπει να ερευνηθούν οι αρχαιότητες που υπάρχουν από κάτω. 
­ Έχουν διαπιστωθεί φθορές; 
Ακριβώς, όπως συμβαίνει στα σπίτια μας. Τα
αποθηκευμένα αντικείμενα, όταν δεν αερίζονται, δεν επιθεωρούνται, δεν
συντηρούνται αναπόφευκτα φθείρονται. Ιδιαίτερα όταν οι αποθήκες είναι παλιές,
υγρές και τα αντικείμενα αυτά έχουν ηλικία χιλιάδων χρόνων. 
Μουσείο θρυμματισμένων
αριστουργημάτων. Έτσι περιγράφεται η εντύπωση ενός επισκέπτη στην Αποθήκη του
Μουσείου Ακροπόλεως, που εκτείνεται εν υπογείω κάτω από τα πόδια εκατομμυρίων
επισκεπτών. Εδώ, τα πρόσωπα και τα μέλη των γιγάντιων σε μέγεθος θεών του
Παρθενώνα, με όλη τη δύναμη που τους εμφύσησε ένας Φειδίας, βρίσκονται
αραδιασμένα κατά εκατοντάδες, το καθένα με τον αριθμό ευρετηρίου του, σε
αμέτρητες σειρές ραφιών από ντέξιον. Τετρακόσια θραύσματα σώζονται από την
πομπή της Λεωφόρου του Ερεχθείου. Και όμως οι αρχαιολόγοι, μέχρι σήμερα,
βρίσκονται αβοήθητοι μπροστά σ' αυτό το υλικό. Δεν ξέρουν και δεν έχουν
κανέναν οδηγό για να προχωρήσουν σε μια σύνθεση. Κάθε τρεις και λίγο, μερικά
καινούργια θραύσματα γλυπτών ξετρυπώνονται από τους λιθοσωρούς,
περισυλλέγονται από τις κλιτείς της Ακροπόλεως και εισέρχονται στην Αποθήκη,
όπου φωτογραφίζονται, περιγράφονται, καθαρίζονται, αποκτούν καρτέλα. 
Κάθε
τόσο, κάποιος αρχαιολόγος, εντοπίζει μέσα σ' αυτό τον κυκεώνα των θραυσμάτων
κάποιο κομμάτι που «κολλάει» μ' ένα από τα γνωστά γλυπτά του μουσείου ή
κάποιου έργου που προέρχεται από την Ακρόπολη, αλλά βρίσκεται τώρα σε μουσείο
του εξωτερικού. Και κάτι ακόμα δυσκολότερο, από τη σύνθεση κάποιων μαρμάρων
προχωρεί στην απόδοση μιας μορφής. Να αυτό το μαρμάρινο κεφάλι, ύψους 60 εκ.
περίπου, με το μωλωπισμένο πρόσωπο ταυτίσθηκε, από τον αρχαιολόγο Γιώργο
Δεσπίνη, με την κεφαλή του λατρευτικού αγάλματος της Αρτέμιδος από το
«Βραυρώνιο» (ένα από τα 30 κτίρια και ιερά που υπάρχουν πάνω στην Ακρόπολη και
που δεν βλέπουμε πλέον σήμερα) και αποδίδεται από τον κορυφαίο μελετητή της
κλασικής γλυπτικής στον Πραξιτέλη! Και να 'ταν μόνον αυτά... Είναι χιλιάδες τα
αξιόλογα αρχιτεκτονικά μέλη. 
Δεν μπορεί, δεν επιτρέπεται, είναι άδικο να
καταδικάζονται όλα αυτά να μείνουν για πάντα σκόρπια κι ασύνδετα. Ποια θα
είναι η μοίρα τους; Δεν υπάρχει ελπίδα να αποκατασταθούν τα αριστουργήματα;

Για πολλά από αυτά, που είναι ήδη γνωστά και μελετώνται επί έναν αιώνα και
πλέον από δεκάδες ειδικούς, οι ελπίδες είναι πολύ μικρές ­ απαντά η
διευθύντρια του Μουσείου Ακροπόλεως Ισμήνη Τριάντη. Βεβαίως αντιμετωπίζουμε
την έκθεση μέρους αυτών των ευρημάτων στο νέο Μουσείο Ακροπόλεως. Όμως το πώς
είναι μεγάλο πρόβλημα. 
Στο μεταξύ, η διευθύντρια του Μουσείου Ακροπόλεως
έχει άλλα, πιο επιτακτικά προβλήματα να λύσει, από την τύχη αυτών των
αποσπασματικών θραυσμάτων. Έχει να παλέψει με 17.856 καταγεγραμμένα
αντικείμενα που βρίσκονται σε διάφορες αποθήκες και εκτός της Ακροπόλεως, έχει
να αντιμετωπίσει το γεγονός ότι στο μικρό Μουσείο της Ακροπόλεως, που κτίσθηκε
το 1864-1876, πριν από τη μεγάλη ανασκαφή, δεν χωράνε παρά πολύ σημαντικά
κομμάτια, οι μετώπες και η ζωφόρος του Παρθενώνα που καταβιβάσθηκαν πρόσφατα.
Ακόμα και στις αποθήκες δυσκολεύθηκαν να βρουν χώρο για τη ζωφόρο του Ναού της
Νίκης. 
«Εκθέτουμε σχεδόν μόνο γλυπτά. Είναι γνωστό ότι σ' ένα μουσείο
εκτίθενται τα ακέραια και ασθητικώς ωραία αντικείμενα, τα οποία όμως δίνουν
συγχρόνως την εικόνα της εποχής, αλλά ακόμα και από αυτή την εικόνα λείπουν οι
επιγραφές, τα αγγεία, τα χάλκινα, που είχαν και αυτά ανατεθεί στην Αθηνά. Τα
λίγα θαυμαστής ποιότητας αγγεία που εκτίθενται, προέρχονται από τη νότια
κλιτύ. 
Δεν έχουν άμεση σχέση με τα μνημεία». Από την έκθεση του Μουσείου
Ακροπόλεως λείπουν ολόκληρες εποχές: Η προϊστορική, η ελληνιστική, η ρωμαϊκή,
η βυζαντινή, η οθωμανική. Αν και δεν υπήρξαν εξίσου σημαντικές με την αρχαϊκή
και την κλασική, είναι απαραίτητες για την κατανόηση της εξέλιξης. «Η πρόθεσή
μας στο νέο Μουσείο Ακροπόλεως, είναι να δώσουμε όλη την ιστορία του χώρου»,
λέει η κυρία Τριάντη. 
Προς το παρόν όμως, η έκθεση του Μουσείου Ακροπόλεως
είναι δέσμια των αρχαιολογικών θησαυρών της γλυπτικής της αρχαϊκής εποχής, που
ανακαλύφθηκαν θαμμένοι από τους αρχαίους χρόνους κατά τις ανασκαφές της
Ακροπόλεως και των γλυπτών που βγαίνουν συνεχώς από τα μνημεία. Περιορίζεται
συνεπώς σε δύο αιώνες. 
Στο μεταξύ, από τα μεγάλα ξύλινα κιβώτια των
αποθηκών με την κεραμική, που ανοίχθηκαν πρόσφατα, από το 1988, προκύπτει νέος
όγκος υλικού που μελετάται και συντηρείται στα εργαστήρια, περιμένοντας το Νέο
Μουσείο για να εκτεθεί. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15830P081</ED>
<ID>
ID:167001

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P08&aa=1</URL></REF>


Article

<CATEGORY>vin09</CATEGORY>

 <H2>1.800 εικόνες εκτός προθηκών!</H2>

Ο κατάλογος των βυζαντινών και μεταβυζαντινών
αντικειμένων στις αποθήκες του Βυζαντινού Μουσείου είναι μακρύς: 1.800
εικόνες, 166 σταυροί, 1.600 γλυπτά στην αυλή, 1.300 αντικείμενα μικροτεχνίας,
300 χειρόγραφα, αρκετά από αυτά εικονογραφημένα. 2.500 ανθίβολα ­ σχέδια
ενίοτε χρωματισμένα που χρησιμοποιούσαν οι επώνυμοι και ανώνυμοι ζωγράφοι για
να ζωγραφίσουν εικόνες. 200 χαλκογραφίες - χάρτινες εικόνες και απεικονίσεις
μονών, έως 530 κεραμικά ολόκληρα (και σε όστρακα 1.750), 16 βημόθυρα, 50
βυζαντινές και μεταβυζαντινές τοιχογραφίες, είναι η μια ομάδα. Ακόμη 535
άμφια, πολλά ξυλόγλυπτα, ολόκληρος ο εσωτερικός τοιχογραφημένος διάκοσμος του
Ναΐσκου της Πεντέλης μαζί με τον τρούλο του, ανάλογα εσωτερικά και από άλλες
εκκλησίες, πλήθος εικόνων του 19ου αιώνα από λαϊκά εργαστήρια, που είναι
σήμερα πολύ «ιν». 
Κλείνουμε με ολόκληρες ιδιωτικές συλλογές - δωρεές στο
Μουσείο, οκτώ εκατοντάδες αντικείμενα από κατασχέσεις ή συλλογές που
βρίσκονται προς φύλαξιν, χρυσά πρωτοχριστιανικά κοσμήματα, βυζαντινά
κοσμήματα, ευρήματα ανασκαφών, αντικείμενα της μοναστικής ζωής, τις 340
εικόνες της Συλλογής Λοβέρδου, καθώς και μια συλλογή 152 αντιγράφων εικόνων
και ψηφιδωτών. 
Όλα αυτά περιμένουν στις αποθήκες το άνοιγμα της νέας
υπόγειας πτέρυγας του Βυζαντινού Μουσείου για να εκτεθούν. 
Για τη Χρυσούλα
Μπαλτογιάννη, που διευθύνει το Βυζαντινό Μουσείο, οι καινούργιες απέραντες ­
υποδειγματικές αποθήκες της νέας πτέρυγας ­ λειτουργούν σαν μια πρόκληση. «Θα
μπορούσαμε, λέει, να τις καταστήσουμε επισκέψιμες, υπό προϋποθέσεις βεβαίως
για το κοινό». 
Οι μελλοντικές εκθεσιακές δυνατότητες του μουσείου μοιάζουν
σχεδόν απεριόριστες και πρώτη εκκρεμότητα που θα τακτοποιηθεί είναι η έκθεση
του μεγαλύτερου μέρους της συλλογής Λοβέρδου ­ από την οποία έχει παρουσιασθεί
στο κοινό ­ ένα μικρό, βεβαίως το πιο αξιόλογο, αλλά ενδεικτικό μόνο τμήμα.

«Η ιδιαιτερότητα των αποθηκών του Βυζαντινού Μουσείου έγκειται στο ότι
είναι χώρος μελέτης. 
Η εξέταση και η συντήρηση μιας εικόνας, συχνά,
αποκαλύπτει μια άλλη παλαιότερη και αξιολογότερη εικόνα που μπορεί να
αποχωρισθεί με επιτυχία από την πρώτη, ή οδηγεί στην ασφαλή απόδοσή της σε
κάποιον γνωστό ζωγράφο». 
Μια άλλη ιδιαιτερότητα, που κάνει την κ.
Μπαλτογιάννη «φειδωλή» ως προς την κοινοποίηση λεπτομερειών για τους θησαυρούς
του μουσείου, είναι η διπλή ιδιότητα των αντικειμένων, που είναι έργα τέχνης
και λατρευτικά σκεύη. Συχνά πυκνά, κάποιος ενδιαφερόμενος ζητεί να επιστραφεί
το κειμήλιο στην αρχική θέση του. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15830P082</ED>
<ID>
ID:167002

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P08&aa=2</URL></REF>


Article

<CATEGORY>vin09</CATEGORY>

 <H2>Για
κάποια χαρτιά</H2>

<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Ασφαλώς και δεν είναι εύκολο να βάλει κάποιος στα γρήγορα μια τάξη
σ' έναν λαβύρινθο χαρτιών ενός συγγραφέα που πέθανε και πολύ περισσότερο στα
κατάλοιπα ενός δημοσίου προσώπου. 
Σε παλιά χρόνια, που έκανα μια τέτοια
δουλειά σε χαρτιά συγγραφέων ή πολιτικών, είδα το πλήρες αδιέξοδο, καθώς οι
συγγενείς περίμεναν από στιγμή σε στιγμή να βρεθεί ένα χαρτί που θα 'γράφε τον
κωδικό για ν' ανοίξει η θυρίδα με τον θησαυρό του Σολομώντος! 
Έτσι, δεν
μου έκανε εντύπωση ότι μόλις τώρα βρέθηκαν οι περιλάλητες διαθήκες που μας
ταλαιπωρούν έναν μήνα τώρα και ποιος ξέρει για πόσα χρόνια ακόμη. Έχω μάλιστα
τη γνώμη ότι ίσως βρεθούν κι άλλες ή προσχέδια άλλων διαθηκών ή πρόσωπα
εμπιστοσύνης που κρατούν χειρόγραφα με οδηγίες και που τα 'χουν ξεχάσει ή δεν
μπορούν να τα βρουν μέσα στον λαβύρινθο των δικών τους χαρτιών! 
Όμως αυτά
τα πράγματα θέλουν αρκετά χέρια για να μπει μια τάξη. Δεν τα κάνει μόνο ένας
χωρίς τις στοιχειώδεις γνώσεις ταξινόμησης. Γι' αυτό και βλέπουμε συνεχώς
διάφορα ανέκδοτα συγγραφέων που με διαολίζουν, όχι μόνο γιατί είναι τετάρτης
κατηγορίας, αλλά γιατί όλοι προσπαθούν να μας πείσουν ότι ο μακαρίτης μόνο
διαμάντια έγραφε. 
Η μόνη λύση είναι οι σοβαροί μεταπτυχιακοί που, αν
κρίνει κανείς από άλλες τους δραστηριότητες, κάνουν θαύματα. Είναι οι μόνοι
που θα ετοιμάσουν το έτοιμο πιάτο για τους μελετητές. Αρκεί να τους
εμπιστευθούν. Για να μη μας ταλαιπωρούν κι εμάς, που δεν φταίξαμε σε τίποτα.

<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15830P083</ED>
<ID>
ID:167003

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P08&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία
του Έιμπελ Φεράρα σε στυλ υπαρξιακού κοινωνικού δράματος και με ύφος
Κασσαβέτη. Με τους Κρις Πεν, Κρίστοφερ Γουόκεν, Βίνσεντ Γκάλο. (Αθήναιον 2,
Όπερα). 
«ΟΛΑ ΤΟΥ ΓΑΜΟΥ ΔΥΣΚΟΛΑ»: Αισθηματική κομεντί και εκρηκτικός
έρωτας Κάμερον Ντίαζ-Κιάνου Ριβς. Η σκηνοθεσία του πρωτοεμφανιζόμενου Στίβεν
Μπέιγκελμαν. (Αττικόν, Αθηνά, Άστρον, Άννα Ντορ, Σπόρτιγκ). 
«ΜΥΣΤΙΚΟΣ
ΠΡΑΚΤΟΡΑΣ»: Στα τέλη του περασμένου αιώνα βιβλιοπώλης καρφώνει αναρχικούς στην
αστυνομία του Λονδίνου. Με τους Μπομπ Χόσκινς, Ρόμπιν Ουίλιαμς, Ζεράρ
Ντεπαρντιέ. Σκηνοθετεί ο Κρίστοφερ Χάμπτον του «Κάρινγκτον». (Μπροντγουαίη).

«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων. Έρωτας,
φλερτ, αγώνας επιβίωσης, ποίηση στον «αόρατο» κόσμο των «αόρατων» ζωυφίων.
Ντοκιμαντέρ της γαλλικής δυάδας Κλοντ Νουριτζανί - Μαρί Περεντού. [Αβάνα,
Cinepolis 1, Αστέρια, Άττικα 1, Village Centre 5, Έμπασσυ, Καλυψώ, Απόλλων
(Πειρ.)]. 
«120 ΜΕΡΕΣ ΣΤΑ ΣΟΔΟΜΑ»: Το ακραίο κύκνειο άσμα του Πιέρ Πάολο
Παζολίνι. Τέσσερις εκπρόσωποι της φασιστικής εξουσίας επιδίδονται σε
καννιβαλισμούς και όργια, βασανίζοντας και σκοτώνοντας αθώους νέους. (Art
Studio, Αλφαβίλ). 
«ΦΑΡΓΚΟ»: Η έκπληξη των Όσκαρ και η μαύρη,
ανατριχιαστική, κωμωδία του Τζόελ Κόεν με τη Φράνσις Μακ Ντέρμοντ (που κέρδισε
το Όσκαρ ερμηνείας) σε ρόλο αστυνομικίνας. (Αθήναιον, Άττικα 2). 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15830P101</ED>
<ID>
ID:167004

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Χαρακτηρίζεται
έτσι και ο αισχροκερδής. 2. Εγγυώνται μια γνησιότητα. 3. Από μία
αιτιατική ακολουθείται. ­ Εκφράζει συγκατάθεση. 4. Ειδικευμένοι
τεχνίτες οι χειριστές τους. 5. Διαθέτουν συχνά ένα παραθυράκι
(αντίστρ.). ­ Ακολουθείται από ρήμα. 6. Υποδέχονται κοσμικούς.
7. Γραφή του αριθμού 670. ­ Τμήμα του τεκτονικού τάγματος (με άρθρο).
8. Στο Πανεπιστήμιό της εδίδαξαν ο Φίχτε και ο Έγελος. ­ Άγγλος
θαλασσοπόρος που εξερεύνησε την Ωκεανία. 9. Χαρακτηρίζεται και ο
ιδιαίτερα φορτικός. 
ΚΑΘΕΤΑ 
1. Πίνακας του ζωγράφου μας
αυτού είναι «Ο κακός εγγονός». ­ Βρίσκονται στο... σπίτι. 2. Ακούγεται
στην εκκλησία. ­ Εξοικειωμένοι μ' αυτές οι φίλαθλοι. 3. Έχει δύο σκέλη.
4. Αντίστροφη γραφή άρθρου. ­ Αχώριστο μόριο ελληνικών λέξεων.
5. Σημερινή ονομασία τής κατά Ηρόδοτο Πρασιάδος λίμνης. 6.
Δορυφόροι του «Τ». ­ Σύγχρονο είδος μουσικής. 7. Πατρίδα μεγάλων
ζωγράφων μας (αιτ.). ­ Βαρύνουσα η σημασία τους. 8. Μητέρα, από τον
Δία, του Ερμή (με άρθρο). ­ Πατρίδα του Αβραάμ. 9. Η αρχαία αττική
διάλεκτος (αντίστρ.). ­ Πολλά τα... προβληματά του 
ΛΥΣΗ (7/5/97)

ΟΡΙΖΟΝΤΙΑ: 1. ΤΟΠΙΑ - ΑΜΑ 2. ΑΡΙΣΤΕΡΑΣ 3.
ΙΓΚΟΡ - ΑΓΩ 4. ΛΗΡ - ΕΣΜΟΝ 5. ΑΣΗΜΙΚΑ 6. ΑΔΥΤΩΝ 7.
ΔΙΑΜΕΛΙΖΩ 8. ΙΔΗ - ΤΑΚΟΣ 9. ΗΡΩ - ΑΤΟΥ. ΚΑΘΕΤΑ: 1.
ΤΑΙΛΑΝΔΗ 2. ΟΡΓΗΣ - ΙΔΗ 3. ΠΙΚΡΗ - ΡΙΑ 4. ΙΣΟ - ΜΑΜ
5. ΑΤΡΕΙΔΕΣ 6. ΣΚΥΛΟΥ 7. ΑΡΩΜΑΤΙΚΟ 8. ΜΑΓΟ - ΤΑΖΩ
9. ΑΣΑΝ - ΝΩΤΑ 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15830P102</ED>
<ID>
ID:167005

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P10&aa=2</URL></REF>


Article

<CATEGORY>vin09</CATEGORY>

 <H2>Έτοιμη η νομική και ιστορική τεκμηρίωση για τα Μάρμαρα</H2>

Έτοιμη είναι η ­ πλήρης ­ νομική τεκμηρίωση, με τη βοήθεια του Κέντρου
Ευρωπαϊκού και Διεθνούς Οικονομικού Δικαίου, αλλά και η ιστορική και
φιλολογική, ώστε να συνταχθεί η επίσημη επιστολή προς τη βρετανική πλευρά για
την επιστροφή των Μαρμάρων του Παρθενώνα, διαβεβαίωσε χθες ο υπουργός
Πολιτισμού κ. Ευάγγελος Βενιζέλος. Υπάρχουν όμως ­ είπε ­ και νέα δεδομένα τα
οποία προκύπτουν στην πορεία των αναστηλωτικών εργασιών στον Παρθενώνα (κυρίως
στον πρόναο) που αποδεικνύουν τη σημασία των αρχιτεκτονικών μελών που
αφαιρέθηκαν από τον Έλγιν και αφορούν όχι απλά τη διακόσμηση, αλλά τη στατική
επάρκεια του συμβόλου του δυτικού πολιτισμού. Σε συνεργασία πάντως με το
Ίδρυμα Μελίνα Μερκούρη έχει γίνει ήδη επεξεργασία ολοκληρωμένης (διεθνούς)
επικοινωνιακής στρατηγικής της ελληνικής πλευράς, για το θέμα, που όπως είπε ο
κ. Βενιζέλος είναι «θέμα πολιτικής και πολιτιστικής ευαισθησίας». Στο μεταξύ,
η προμελέτη για το νέο Μουσείο Ακροπόλεως που παραδόθηκε από τους Ιταλούς
αρχιτέκτονες στο Ίδρυμα Μελίνα Μερκούρη (του οποίου δωρεά θα είναι η μελέτη
του μεγαλόπνοου έργου) τέθηκε υπόψη του υπουργείου Πολιτισμού και ο υπουργός,
όπως ανακοίνωσε χθες, τη διαβίβασε στο Κεντρικό Αρχαιολογικό Συμβούλιο, ώστε
να συμπεριληφθούν οι παρατηρήσεις για την κτιριολογική μελέτη. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15830P111</ED>
<ID>
ID:167006

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P11&aa=1</URL></REF>


Article

<CATEGORY>vin09</CATEGORY>

 <H2>Περαστικά στον Μίκη από τον Κίνκελ</H2>

Απόψε ή αύριο το
μεσημέρι ολοκληρώνει τις εξετάσεις του ο Μίκης Θεοδωράκης και βγαίνει από το
Ιατρικό Κέντρο Αθηνών. Ο Μίκης έλαβε χθες τηλεγράφημα από τον Γερμανό υπουργό
Εξωτερικών Κλάους Κίνκελ, ο οποίος του εύχεται ταχύτατη ανάρρωση. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15830P112</ED>
<ID>
ID:167007

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P11&aa=2</URL></REF>


Article

<CATEGORY>vin09</CATEGORY>

 <H2>Λύκειον του Αριστοτέλους ... και με τον «νόμο»</H2>

«Επισημοποιήθηκε» χθες το
εύρημα στην οδό Ρηγίλλης: Είναι ο χώρος του Λυκείου του Αριστοτέλους ­ εκεί
που γεννήθηκε η δυτική φιλοσοφία. Η επίσημη επιστημονική ανακοίνωση έγινε χθες
βράδυ από την ανασκαφέα του κ. Έφη Λυγκούρη και την προϊσταμένη της Γ'
Εφορείας Κλασικών και Προϊστορικών Αρχαιοτήτων κ. Λιάνα Παρλαμά στο
(κατάμεστο) αμφιθέατρο του Εθνικού Αρχαιολογικού Μουσείου. 
Την ίδια ημέρα
που ο υπουργός Πολιτισμού κ. Ευάγγ. Βενιζέλος δημοσιοποίησε και την απόφασή
του να εγκρίνει την προμελέτη προληπτικής συντήρησης και παρουσίασης των
αρχαίων του Λυκείου. 
Η προμελέτη (που είχε δημοσιευθεί στο φύλλο των
«ΝΕΩΝ» της 20ής Φεβρουαρίου) προβλέπει εκτός των άλλων και εξέδρα για την ­
από ψηλά ­ παρατήρηση του χώρου, όπως φαίνεται και στο γράφημα. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15830P113</ED>
<ID>
ID:167008

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P11&aa=3</URL></REF>


Article

<CATEGORY>vin09</CATEGORY>

 <H2>Κηδεύτηκε η ζωγράφος Κούλα Μαραγκοπούλου</H2>

Η καλύτερη μαθήτρια του
Μπουζιάνη, η Κούλα Μαραγκοπούλου, μία από τις εγκυρότερες εκπροσώπους της
μεταπολεμικής γενιάς των εξπρεσιονιστών ζωγράφων στην Ελλάδα, κηδεύτηκε χθες
από το Α' Νεκροταφείο Αθηνών. 
Η Κούλα Μαραγκοπούλου, που είχε γεννηθεί το
1913 στην Κυπαρισσία, υπήρξε σύζυγος του ποιητή Μιχάλη Κατσαρού ­ τους είχε
στεφανώσει 
μάλιστα ο Μίκης Θεοδωράκης ­ και ήταν μητέρα του σκηνοθέτη
Στάθη Κατσαρού. Ξεχώριζε για τα φωτεινά της χρώματα και την τόλμη στον
χειρισμό τους, ενώ θέματά της ήταν οι φτωχογειτονιές, τα λιμάνια, τα
εργοστάσια. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15830P114</ED>
<ID>
ID:167009

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P11&aa=4</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΙΣ «ΡΟΕΣ» ΤΗΣ ΣΟΦΙΑΣ
ΣΠΥΡΑΤΟΥ</H5>
<H2>Ο μύθος... βοά</H2>

<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Πού; Στις «Ροές», στον ισόγειο από τους δύο νέους χώρους που απέκτησε το 1996
η Σοφία Σπυράτου, στο 16 της οδού Ιάκχου στον Κεραμεικό, πίσω από το Γκάζι,
στη γειτονιά που εξελίσσεται ραγδαία. 
Πώς φτάνετε; «Κατεβαίνοντας» την
Πειραιώς, μόλις περάσετε τον αναμορφούμενο χώρο του Φωταερίου, στρίβετε δεξιά
στο φανάρι και στο τέλος του περιβόλου και πάλι δεξιά. Βρίσκεστε στην Ιάκχου
που «εκβάλλει» κάθετα στην Ιερά Οδό. Διακόσια μέτρα «παρακάτω», φώτα, ένα πανό
με αφίσες και η επιγραφή «Χοροροές» σάς επισημαίνουν ότι φτάσατε. 
Στάθμευση: Δεν θα δυσκολευτείτε. Η περιοχή δεν είναι ακόμη κορεσμένη. 
Ποιοι: Το χοροθέατρο «Ροές», που η Σοφία Σπυράτου ίδρυσε το 1989. 
Εισιτήρια: Προς 4.000 δρχ. και για τους φοιτητές προς 2.500 δρχ. 
Χώρος:
Μια παλιά αποθήκη με κάποιες «τρύπες» ακόμη ­...ό,τι πρέπει για ανοιξιάτικες
βραδιές. Εξαιρετικά ατμοσφαιρικός χώρος, που πρέπει, όμως, γρήγορα να
«εξομαλυνθεί», να «μπαλωθεί» και να διαμορφωθεί, χωρίς, βέβαια, να χάσει τον
χαρακτήρα του. Μια πολύ «μεγάλη», άνετη, αλλά χωρίς «κουίντες» σκηνή και μια
πρόχειρη εξέδρα με άνετες πολυθρόνες για περίπου εκατόν είκοσι θεατές. 
Τι;
«Η βουή του μύθου», ένα θέαμα βασισμένο στο σκυριανό λαϊκό παραμύθι «Ο Γιάννης
της ορφανής», όπως δημοσιεύεται στη συλλογή «Τα παραμύθια του ελληνικού λαού»,
του Γιώργου Ιωάννου, που παρουσιάζεται, με κάποιες αλλαγές, σε δεύτερο κύκλο
παραστάσεων μετά τον φθινοπωρινό πρώτο. 
Τι ακριβώς; Ο Γιαννάκης, ο γιος
μιας ορφανής που «ήπιε τα δάκρυά της και γκαστρώθηκε», ταξιδεύει σε «τόπους
μαγικούς», συναντώντας «γοργόνες, πεντάμορφες και ξωτικά» και φτάνει ώς τον
Κάτω Κόσμο για να ανταμώσει τη μάνα του, που έχει πεθάνει, και για να
υποταχτεί τελικά στην ανθρώπινη μοίρα που τον θέλει να νικιέται από τον
Χάροντα. 
Παράσταση: Ένα θέαμα που σκηνοθέτησε και χορογράφησε η Σοφία
Σπυράτου, με «μυρωδιά» θάλασσας. Με νερά που χύνονται από τη μια γυάλα στην
άλλη και ο ήχος τους γίνεται κύματα, με τη Μοίρα να ρίχνει ζάρια, με τη
Γοργόνα να πετιέται μέσα από ένα σωρό ξερά δαφνόφυλλα, με τον Χάροντα κωπηλάτη
και με τον Κάτω Κόσμο να είναι ένα τεράστιο σινί γεμάτο σπόρους. Εικόνες
ελκυστικές, ρίζες ελληνικές ­ στη γραμμή των «Ροών» ­ και κάποιοι συγκινητικοί
απόηχοι από τα ελληνικά έργα της Ραλλούς Μάνου. 
Μουσική: Του Νίκου Ξυδάκη.
Ήχοι «μικροί», ρυθμικοί και διακριτικοί, που «παράγουν» κίνηση και τραγούδια
υπέροχα, σε στίχους Θοδωρή Γκόνη ­ το CD έχει ήδη κυκλοφορήσει ­ έξοχα
τραγουδισμένα από τη διαυγή, κρυστάλλινη φωνή της ηθοποιού Κερασίας Σαμαρά,
που κρατάει τον ρόλο της Μοίρας. 
Εικαστικό περιβάλλον: Του Πάνου
Χαραλάμπους. Μια άδεια σκηνή και στη γωνιά μια μεγάλη βάρκα, που εντάσσεται
λειτουργικά στο θέαμα, μαγευτικά φωτισμένη από πίσω και από πάνω από τον
διαρκώς εξελισσόμενο Φίλιππο Κουτσαφτή. 
Κοστούμια: Το νέο στοιχείο της
παράστασης. Της Καλλιόπης Κοπανίτσα· ανάλαφρα, ανάσα θαλασσινή, με το γαλάζιο,
το πράσινο, το ιώδες να κυριαρχούν. 
Κοινό: Σχεδόν γεμάτο το θέατρο στην
πρεμιέρα, πολλά μπουκέτα στα χέρια και, μεταξύ των θεατών, ο σκηνοθέτης
Βασίλης Βαφέας και ο συνθέτης Γιώργος Χριστοδουλίδης. 
«Ατυχήματα»: Όπως σε
κάθε πρεμιέρα. Όχι όμως επί σκηνής, αλλά... επί πλατείας, όταν δύο πολυθρόνες
υποχώρησαν στα «ανοίγματα» της εξέδρας. Ευτυχώς χωρίς συνέπειες, εκτός από τον
θόρυβο... 
Χειροκρότημα: Θερμό ανάμεσα στις σκηνές και θερμότατο στο τέλος
για τον Γιάννη Επισκόπου (Γιαννάκης), την Έλενα Κουρκούλη (Ορφανή), τους
άλλους έντεκα χορευτές και την ηθοποιό-τραγουδίστρια. 
Παραστάσεις:
Καθημερινά, πλην Δευτέρας, στις 9.30 μ.μ., έως τις 15 Ιουνίου. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15830P121</ED>
<ID>
ID:167010

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P12&aa=1</URL></REF>


Article

<CATEGORY>vin09</CATEGORY>

 <H2>Διάθεση έως και για ροκ!</H2>

Ως επιβαίνων, ο Δημήτρης
Ζερβουδάκης, στο τέρμα της κατηφόρας από τη Θεσσαλονίκη για την Αθήνα, κάνει
στάση για δύο ημέρες ­ αύριο και μεθαύριο ­ στις αρχές της «Ιεράς Οδού», όπως
κατεβαίνουμε δεξιά. Στον χώρο που διαμόρφωσε ο Γιώργος Νταλάρας (που τον
προσκάλεσε) και «ονειρεύεται να παίξει κάθε καλλιτέχνης» κατά τον Δημήτρη
Ζερβουδάκη, ο Θεσσαλονικεύς θα δώσει ισάριθμες των ημερών συναυλίες. 
Το
πρόγραμμα είναι συλλογή τραγουδιών, φίλων και δικών του, και θα είναι το
«όχημα» που θα... ταξιδέψει τους θεατές-ακροατές 12 χρόνια πίσω (τότε που
έκανε την εμφάνισή του με τους Νέους Επιβάτες), αλλά, επίσης, στο παρόν και το
μέλλον, παρουσιάζοντας «ανέκδοτα τραγούδια που θα βγουν όλα στην επόμενη
δισκογραφική δουλειά μου», για την οποία αναζητεί νονό για τα... βαφτίσια της.
Τα ακούσματα επιφυλάσσουν, για όσους βρεθούν στην «Ιερά Οδό», εκπλήξεις, ενώ
«η διάθεση για ροκ θα είναι έντονη». Δεν αποκλείεται, όσοι πάτε εκεί, να δείτε
τους Γιώργο Νταλάρα και Δημήτρη Ζερβουδάκη επί σκηνής. 
Συνοδοιπόροι του θα
είναι οι Αντώνης Βαρσαμούσης (ακουστική ηλεκτρική κιθάρα), Γιάννης Παυλίδης
(ηλεκτρική κιθάρα), Αγαμέμνων Μάρδας (μπάσο), Γιώργος Καριζώνης (ντράμς), Άκης
Κατσουπάκης (πιάνο-πλήκτρα), Νίκος Τερψιάδης (πλήκτρα-κρουστά) και Χρίστος
Συκιώτης (τσέλο-τρίχορδο μπουζούκι). 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15830P122</ED>
<ID>
ID:167011

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P12&aa=2</URL></REF>


Article

<CATEGORY>vin09</CATEGORY>

 <H5>* Καμία σχέση. Όλοι καλοί, κι ακόμη
καλύτεροι.</H5>
<H2>Τρεις - τρεις</H2>

<AUTHOR>ΟΑΣΥΓΧΩΡΗΤΟΣ</AUTHOR>

Δυο - δυο πάνε οι Χιώτες. Τρεις - τρεις, οι
σκηνοθέτες. Σύμπτωση; Ίσως. Αλλά οι τρεις που έκαναν αίσθηση στα νάιντις του
ελληνικού σινεμά ετοιμάζουν συγχρονισμένη επιστροφή. Γεμάτες αίθουσες διακρίνω
ξανά εκεί στο βάθος, καθότι ο Περικλής Χούρσογλου (του «Λευτέρη
Δημακόπουλου») και ο Αντώνης Κόκκινος (του «Τέλους εποχής») θα είναι
έτοιμοι με νέο υλικό, βλέπω, σίγουρα κατά το φθινόπωρο του Φεστιβάλ. 
*Παρών, εξάλλου, και ο Σωτήρης Γκορίτσας με το «Βαλκανιζατέρ» έτοιμο,
σενιαρισμένο, φουλ. 
Ο Χούρσογλου, λοιπόν, για να με
εννοήσετε, γυρίζει τώρα τη δεύτερή του ταινία και ο Αντώνης Κόκκινος
μέσα στον Ιούνιο θα το πει το «μοτέρ, πάμε». 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15830P123</ED>
<ID>
ID:167012

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P12&aa=3</URL></REF>


Article

<CATEGORY>vin09</CATEGORY>

 <H2>Νυκτόβιοι</H2>

<AUTHOR>ΟΑΣΥΓΧΩΡΗΤΟΣ</AUTHOR>

Εκτός όμως από τους σινεφίλ,
υπάρχουν και οι νυκτόβιοι (η μία κατηγορία δεν αποκλείει την άλλη). Και
ευρίσκομαι στην ευχάριστη θέση να σας πληροφορήσω ποιο είναι το λίκνο των
ελληνικάδικων, που για πρώτη φορά «έδεσε» εις σάρκαν μίαν το ελληνικό
ρεπερτόριο με τη βαθύτερη φιλοσοφία του κλάμπινγκ, που ήχησε το τακουνάκι πάνω
στο μαχαιροπίρουνο! 
* Ποιος κινείται πίσω από το «Κινητό»; Ο Δημήτρης
Χατζόπουλος, δραστήριος παραγωγός στο ελληνικό τραγούδι και εκτιμητής των
σουξέ εκ των πραγμάτων. 
* Στο Ηράκλειο της Κρήτης, παρακαλώ, και συμφωνούν
σ' αυτό έγκυροι ρεμπετολόγοι και μελετητές του λαϊκού μας τραγουδιού. Μου το
επιβεβαίωσε και ο Νίκος Παπαδάκης, επίσης. Από τις αρχές της
δεκαετίας του '80 ανακάτευε ο ντιτζέι ελληνικά και ξένα, ντίσκο και
τσιφτετέλια, ροκ και ζεϊμπέκικα. Έτσι, φτάσαμε μια μέρα και στην
Άντζελα (όταν λέμε Άντζελα, καταλαβαίνετε ελπίζω). 
Διότι, αλλιώς τι ακριβώς θα έκαναν ο Ποσειδώνας
Γιαννόπουλος και ο Παναγιώτης Πασχάλης; Τραγουδιστές; Θα
πείτε. Όχι, ντιτζέι, θα σας απαντήσω. Οι οποίοι θα βάζουν και θα βγάζουν τα
λαϊκά σουξέ στα πλατό σαν πίτσες στον φούρνο, αφού προηγουμένως μετακινηθούν
από το «Λάδι στη Φωτιά» (ελληνικάδικο είναι αυτό) στο καλοκαιρινό «Κινητό»,
που ξεκινάει στα Παλιά (και παραλιακά) Δειλινά. 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15830P124</ED>
<ID>
ID:167013

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P12&aa=4</URL></REF>


Article

<CATEGORY>vin09</CATEGORY>

 <H5>*Καλώς ήρθατε στη δεύτερη ζωή της
παραλίας. Όχι πάνω στο κύμα, πάνω στο τραπέζι.</H5>
<H2>Πάμε παραλία;</H2>

<AUTHOR>ΑΣΥΓΧΩΡΗΤΟΣ</AUTHOR>

Από
τέτοιες τάσεις της νύχτας ορμώμενοι και οι ωραίοι της πασαρέλας, Μάνος
Πανταζής και Φώτης Γιαννιώτης ­ και αφού απομακρύνθηκαν από την
επιχειρηματική σύμπραξη η Φιλίπα Μάθιους και η Μαρίνα
Τσιντικίδου ­ υψώνουν, λένε οι πληροφορίες μου, τη σημαία του Fashion Cafe
εκεί πίσω από τ' Αστέρια Γλυφάδας. Τώρα, αν θα τους ακολουθήσει το «φάσιον
κράουντ» του Κολωνακίου, μου επιτρέπετε να έχω τις αντιρρήσεις μου. Οι εν λόγω
κύριοι και κυρίες κλίνουν προς Μύκονον παραδοσιακά. <H3>Ο
</H3>
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15830P125</ED>
<ID>
ID:167014

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P12&aa=5</URL></REF>


Article

<CATEGORY>vin09</CATEGORY>

 <H2>Ευτυχή...</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Και το ευτυχές γεγονός για
σήμερα είναι ένας ακόμη καλλιτεχνικός γάμος. Ο Δάνης Κατρανίδης
νυμφεύεται την αγαπημένη του Έλενα Τσιάλλιου. Το μυστήριο θα τελεστεί
στον Άγιο Δημήτριο τον Λομπαρδιάρη, ημέρα Τετάρτη στις 21 του μηνός,
Κωνσταντίνου και Ελένης, για να πουν και Χρόνια Πολλά στη νύφη. 
* Και όλα
αυτά, ενώ ορδές από παπαράτσι είχαν στήσει καρτέρι στο Μονακό για τον άνθρωπο
δίχως πρόσωπο (αν έχει τέλος πάντων, ας μας το δείξει), Μάικλ
Τζάκσον, που θα επισκεπτόταν, λέει, τον στενό φίλο και μάνατζερ
Μαρσέλ Αβράμ στη φυλακή, επειδή αυτός είχε βάλει κάτι εκατομμύρια
δολάρια στην τσέπη, ενώ έπρεπε να είχε πληρώσει την εφορία. Μόνο που αδίκως
περίμεναν τον Μάικλ. Και οι παπαράτσι και ο Μαρσέλ επίσης. Ο Μάικλ όμως στις
Κάννες! 
<REF><SOURCE>ΤΑ ΝΕΑ</SOURCE>
<DATE>, 08-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15830P126</ED>
<ID>
ID:167015

</ID><URL>http://ta-nea.dolnet.gr/neaweb/neafile.print_unique?e=A&f=15830&m=P12&aa=6</URL></REF>


Article

<CATEGORY>vin04</CATEGORY>

 <H5>ΣΤΟΥΣ ΑΠΟΦΟΙΤΟΥΣ ΤΩΝ
ΙΕΚ</H5>
<H2>ΑΝΟΙΓΟΥΝ οι πόρτες για τα ΤΕΙ</H2>

ΑΝΟΙΓΟΥΝ οι πόρτες των Τεχνολογικών
Εκπαιδευτικών Ιδρυμάτων (ΤΕΙ) για τους αποφοίτους των δημοσίων και ιδιωτικών
Ινστιτούτων Επαγγελματικής Κατάρτισης (ΙΕΚ). Ο Οργανισμός Επαγγελματικής
Εκπαίδευσης και Κατάρτισης (ΟΕΕΚ) μελετά τη δυνατότητα για κατευθείαν εισαγωγή
των αποφοίτων ΙΕΚ στα ΤΕΙ. 
σελίδα 15

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15831N011</ED>
<ID>
ID:167016

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N01&aa=1</URL></REF>


Article

<CATEGORY>vin04</CATEGORY>

 <H2>Η λίμνη
των... λύκων</H2>

Λίμνη των... λύκων έγινε για μερικές ώρες
η λίμνη στη Γλαύκη της Λάρισας. Οι δασοφύλακες έβγαλαν δύο λύκους, που είχαν
παγιδευτεί στον ταμιευτήρα νερού, χρησιμοποιώντας ξύλινες σκάλες σελίδα 19 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15831N013</ED>
<ID>
ID:167018

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N01&aa=3</URL></REF>


Article

<CATEGORY>vin04</CATEGORY>

 <H2>Η Οδύσσειά
μας στα ναρκωτικά</H2>

ΤΗΝ Οδύσσειά τους στα ναρκωτικά κατέγραψαν
σ' ένα βιβλίο. Τίτλος του, «Το Παλαιοπωλείον». Τα μέλη της
θεραπευτικής κοινότητας «Νόστος» «πέρασαν» τα βιώματα και τα όνειρά τους στο
χαρτί. 
σελίδα 17 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15831N014</ED>
<ID>
ID:167019

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N01&aa=4</URL></REF>


Article

<CATEGORY>vin04</CATEGORY>

 <H2>Ο Μάρλον Μπράντο στην Αθήνα για το περιβάλλον</H2>

στο ΠΑΝΟΡΑΜΑ 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15831N015</ED>
<ID>
ID:167020

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N01&aa=5</URL></REF>


Article

<CATEGORY>vin04</CATEGORY>

 <H2>Τρώνε τα επιτόκια και για τα έντοκα</H2>

σελίδα 53 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15831N016</ED>
<ID>
ID:167021

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N01&aa=6</URL></REF>


Article

<CATEGORY>vin04</CATEGORY>

 <H2>15χρονος αθλητής πέθανε ενώ έψαχναν για Εντατική</H2>

σελίδα 15 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15831N017</ED>
<ID>
ID:167022

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ
ΜΕΓΑΛΕΣ ομάδες στο μπάσκετ δεν είναι ελληνικές. Είναι επιχειρήσεις που ανήκουν
σε Έλληνες. Η ίδια κατάσταση επικρατεί και στην Ευρώπη ­ στις περισσότερες
χώρες. Εκεί μάλιστα οι ομάδες αλλάζουν ονόματα ανάλογα με τη φίρμα που τις
χρηματοδοτεί. Ο Λ. Παπαδόπουλος στις «Ματιές» σελ. 4. 
Η ΑΛΛΑΓΗ στη
Βρετανία εκτιμάται ως θετική, καθώς ορισμένες θέσεις του Εργατικού κόμματος
είναι πλησιέστερες προς τις ελληνικές απόψεις και τα συμφέροντα. Οι φιλοσοφίες
των δύο κυβερνήσεων είναι συγκλίνουσες και οι προσωπικότητες των δύο
πρωθυπουργών συγγενείς. Ο Π.Κ. Ιωακειμίδης στους «Προβολείς». Σελ. 6. 
ΤΑ
ΤΡΟΧΑΙΑ, αν τα δούμε από την οπτική τής αμυντικής οικονομίας, θα διαπιστώσουμε
ότι στερούν από την άμυνά μας έναν αριθμό ταγμάτων στις τρέχουσες ανάγκες,
αλλά και συντάγματα εφεδρείας. Και ο αριθμός των στρατευσίμων είναι μικρότερος
του αναγκαίου κατά 15.000 ετησίως. Ο Κ. Φράγκος στην «Τρίτη Άποψη». Σελ. 6.

Γ. ΙΩΑΝΝΙΔΗΣ: Ποτέ δεν είναι πολύ το νερό. Φυσικό αγαθό δεν είναι πια ούτε
στο χωριό μας. Τα αντιπλημμυρικά έργα έχουν μπει στο αυλάκι. Χαράτσι για να
συντομευτούν; Γίνεται ομελέτα χωρίς να σπάσεις αυγά; Οι απαντήσεις στις «30
Ερωτήσεις» του Α. Ρενιέρη στη σελ. 12. 
ΚΡ. ΛΟΥΝΙΚΟΥ: Οι πολιτικοί στην
Αλβανία παραδέχθηκαν ότι το ξέπλυμα του βρώμικου χρήματος, που προερχόταν από
λαθρεμπόριο ναρκωτικών και όπλων, ήταν ευεργετικό για τη χώρα επειδή έφερνε
κεφάλαια. Ο Μπερίσα μού ζήτησε να εμφανιστώ στην τηλεόραση με τον πρόεδρο της
μεγαλύτερης παρατράπεζας. Από τη «Monde» στη σελ. 49. 
Η ΕΙΡΗΝΗ στη Μέση
Ανατολή σήμερα έχει μόνο ζοφερές προοπτικές. Αυτά υποστηρίζουν οι μυστικές
υπηρεσίες του Ισραήλ. Οι λόγοι κατ' αυτούς είναι οι δυνατότητες του Ιράν, του
Ιράκ και της Συρίας για την κατασκευή πυρηνικών κεφαλών ή άλλων καταστροφικών
όπλων. Από τους «Times» 
σελ. 51. 
Ο Μ. ΓΑΒΑΛΑΣ, 
ανθυποπλοίαρχος του πλοίου
«Αρκαδία»,
 ίσως ήταν ο μόνος που δεν έφταιγε. 
Αλλά βρήκε τραγικό
θάνατο
 στο λιμάνι του Ηρακλείου. 
Ο κάβος της πλώρης έσπασε
 και
τον αποκεφάλισε. 
Σελ. 14. 
Ο ΤΖΑΝΕΤΟΣ κοιτούσε τον φακό, 
λέγοντας πως το μόνο
που θέλει είναι μια δουλειά 
και κάποια να τον αγαπά. 
Κάποιοι έγραψαν

ότι είχε ψυχολογικά προβλήματα. 
Εμένα αυτά που ζητούσε
 μού
φάνηκαν απολύτως λογικά.
 Α, και μου θυμίζει τον Κέβιν και τον Σεργκέι.

Η Νατάσα Μπαστέα «Σε Πρώτο Ενικό». 
Σελ. 13. 
Η CIA που παρακολουθεί τα
πάντα, 
δεν μπορούσε ν' αφήσει
 απ' έξω τον κινηματογράφο. 
Ειδικά
μια που οι Γάλλοι 
και ο Μιτεράν αντιδρούσαν 
να υπαχθεί και το σινεμά
στην GATT. 
Αποκαλύφθηκε από τον Ντ. Πατμάν. 
Επίκαιρο λόγω Φεστιβάλ
Καννών. 
Αποστολή Δ. Δανίκας 
στο «Πανόραμα», σελ. 3. 
ΤΟ ΕΘΝΙΚΟ Αρχαιολογικό Μουσείο κρύβει στις αποθήκες του 16.450 αριστουργήματα.
Διότι ασφυκτιά από έλλειψη χώρου. Θέλει διπλάσιο χώρο λέει η διευθύντριά του.
Η Παρασκευή Κατημερτζή στο «Πανόραμα», σελ. 6. 
ΤΑ ΑΝΘΗ του Μαγιού είναι γεμάτα χρώματα και
ευωδιές. Αλλά θέλουν φροντίδα και περιποίηση. Και οι ειδικοί λένε ότι τώρα
είναι η καλύτερη εποχή για φύτευση και μεταφύτευση. Για τα λουλούδια τους
μιλούν οι Α. Αντωνόπουλος, Νόρα Βαλσάμη, Μ. Ασλάνης και Χρυσούλα Διαβάτη.
«Καλύτερη ζωή», σελ. 1, 2 και 3. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15831N021</ED>
<ID>
ID:167023

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N02&aa=1</URL></REF>


Article

<CATEGORY>vin02</CATEGORY>

 <H2>Καραμανλής ή Τέως</H2>

<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Κύριε Διευθυντά, 
Στην
Αρνητική Θεολογία η διαζευκτική κρίση συμβαίνει να καταφάσκει και τους δύο
όρους του διαζεύγματος, χωρίς εντούτοις το διαζευκτικό ή να χάνει τη
διαχωριστική του ιδιότητα. 
Με τιμή 
Απάντηση Νεόκοπου: Στη σκέτη Θεολογία, το λένε «μπρος γκρεμός και
πίσω ρέμα». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15831N022</ED>
<ID>
ID:167024

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15831N023</ED>
<ID>
ID:167025

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N02&aa=3</URL></REF>


Article

<CATEGORY>vin01</CATEGORY>

 <H5>ΣΙΩΠΗ ΑΠΟ ΤΟΥΣ ΒΑΣΙΛΟΦΡΟΝΕΣ ΒΟΥΛΕΥΤΕΣ ΤΗΣ
Ν.Δ.</H5>
<H2>Έπεσαν οι
κορόνες...</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΥ</AUTHOR>

Σιώπησαν αιδημόνως
οι βασιλόφρονες βουλευτές της Νέας Δημοκρατίας. Το διάλειμμα υπέρ της κορόνας
κράτησε, όπως κάθε θαύμα... τρεις ημέρες. Χθες, τέταρτη κατά σειρά ημέρα του
θορύβου από τις αποκαλύψεις των Αρχείων Καραμανλή, έσκυψαν το κεφάλι και δεν
είπαν λέξη. 
ΟΥΤΕ καν για να υπενθυμίσουν ότι μίλησε ο θείος Καραμανλής
αντί του ανιψιού Καραμανλή. Το ίδιο το καραμανλέικο πανηγυρίζει. Κατήγαγε
νίκη, θεωρούν, εις βάρος των βασιλοφρόνων. Τώρα διαρρέουν ότι και ο ανιψιός
Κώστας κινήθηκε κι ας μην ομίλησε: προειδοποίησε, υποστηρίζουν, με ανθρώπους
του τους φιλομοναρχικούς βουλευτές ότι αν συνεχίσουν θα τον αναγκάσουν «κάτι
να κάνει» ­ να πάρει κεφάλια ίσως. Δεν τον... ξέρουν καλά τον Κωστάκη.
(Σελ. 5). 
Η επομένη της συνεδρίασης της Κοινοβουλευτικής Ομάδας του
ΠΑΣΟΚ βρήκε τις δύο πλευρές να κάνουν «ταμείο», για κέρδη και ζημίες από την
προχθεσινή συνεδρίαση. Το νέο ραντεβού κομματικής πλειοψηφίας και μειοψηφίας
είναι το Σαββατοκύριακο στην πανελλήνια οργανωτική συνδιάσκεψη. Ο Πρωθυπουργός
και πρόεδρος του ΠΑΣΟΚ Κ. Σημίτης θα μιλήσει προς τα στελέχη, αλλά το ίδιο θα
επιδιώξουν και τα στελέχη της εσωκομματικής αντιπολίτευσης. Το βράδυ του
Σαββάτου ο Πρωθυπουργός θα πάρει μια γεύση από τα «ελληνάδικα» που είναι και
της μόδας: καλεί στελέχη της κυβέρνησης και του κόμματος σε «ιν» κατάστημα του
είδους. Προφανώς εκεί είναι αδύνατο να κάνουν οποιαδήποτε συζήτηση, πολύ
περισσότερο πολιτική. (Σελ.. 9). 
Στο Υπουργικό Συμβούλιο πάντως που
συνεδρίασε χθες δεν έγινε η παραμικρή αναφορά στα ελληνοτουρκικά. Ο υπουργός
Παιδείας Γεράσιμος Αρσένης παρέστη κανονικά στη συνεδρίαση και όταν ρωτήθηκε
από τους δημοσιογράφους περιορίστηκε να πει ότι εμμένει στις θέσεις του. Η
κυβέρνηση διά του κυβερνητικού εκπροσώπου επιδαψίλευσε τιμές στον κ. Αρσένη ­
δεν είναι προφανώς ώρα τώρα να δημιουργηθεί και κυβερνητικό πρόβλημα.
Σελ..9 ). 
Οι εξελίξεις στα ελληνοτουρκικά, έστω και με τον (μετ'
εμποδίων) τρόπο που... εξελίσσονται, έχουν προκαλέσει ενθουσιασμό στην πέραν
του Ατλαντικού μεγάλη μας σύμμαχο. Με φιλικά χτυπήματα στην πλάτη και
παροτρύνσεις του είδους «προχωράτε, πηγαίνετε πολύ καλά», επιχειρούν να
προωθήσουν την διαδικασία της ελληνοτουρκικής προσέγγισης. Πώς την λένε εκείνη
την παροιμία; Α, ναι. Ή στραβός είναι ο γιαλός ή στραβά αρμενίζουμε. (Σελ.
8). 
Στο Σκοπιανό, φαίνεται όμως ότι στραβά αρμενίζουμε. Παρά την
αρχική αισιοδοξία που είχε δημιουργήσει η επίσκεψη Πάγκαλου στα Σκόπια, οι
Σκοπιανοί δείχνουν αμετανόητοι σε ό,τι αφορά το όνομα. Χθες ο Πρωθυπουργός του
κρατιδίου, Στέβο Τσερβενκόφσκι, δήλωσε σε ομάδα Ελλήνων δημοσιογράφων που
επισκέπτονται τα Σκόπια ότι το όνομα του κρατιδίου δεν μπορεί να είναι άλλο
από το συνταγματικό του όνομα. Άντε πάλι από εκεί που ξεκινήσαμε. (Σελ.
8). 
Τέλος, ο υπουργός Δημόσιας Τάξης Γ. Ρωμαίος ανήγγειλε την
επαναδραστηριοποίηση της Τροχαίας των εθνικών οδών, ως ένα πρώτο βήμα για την
καλύτερη αστυνόμευση του εθνικού οδικού δικτύου και τον αναμενόμενο περιορισμό
των τροχαίων ατυχημάτων. Μελετάει επίσης την απαγόρευση κυκλοφορίας των
μεγάλων φορτηγών στο εθνικό δίκτυο τα Σαββατοκύριακα και τις αργίες. Και
έπεται συνέχεια. (Σελ. 14). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15831N032</ED>
<ID>
ID:167027

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N03&aa=2</URL></REF>


Article

<CATEGORY>vin01</CATEGORY>

 <H5>Μάθημα</H5>
<H2>ΡΙΠΕΣ</H2>

ΟΠΟΥ, την Τρίτη
στην Κοινοβουλευτική Ομάδα του ΠΑΣΟΚ, κατεδείχθη πως σε θέματα τόσο σοβαρά
όπως είναι τα εθνικά... 
Η ΕΥΘΥΝΗ του χειρισμού τους ανήκει μεν ­ και
ασφαλώς ­ στην κυβέρνηση... 
ΧΡΗΣΙΜΗ όμως ­ αλλά και αναγκαία ­ είναι και η
ανοιχτή συζήτησή τους από τους βουλευτές του κόμματος που κυβερνά. 
ΚΑΙ αν
είχε έγκαιρα αξιολογηθεί η αντιφατική φημολογία που συνόδευσε τις πρόσφατες
συναντήσεις για τα ελληνοτουρκικά... 
ΤΟΤΕ και η κυβέρνηση θα είχε, ίσως,
προνοήσει και για τη σύγκληση ενωρίτερα της Κοινοβουλευτικής Ομάδας για να
αποσαφηνισθούν απορίες... 
ΑΛΛΑ και αλληλοσυγκρουόμενες εντυπώσεις από
δηλώσεις και «διαρροές» ήκιστα διαφωτιστικές για τις εξελίξεις. 
ΑΛΛΩΣΤΕ
όση επάρκεια και αν αναγνωρίζεται στους αρμόδιους για την άσκηση της
εξωτερικής πολιτικής... 
ΑΛΛΟ τόσο δεν περιττεύει η ακρόαση ανησυχιών
έμπειρων στελεχών, που... 
ΚΑΤΑΘΕΤΟΥΝ ­ όπως συνέβη προχθές ­ τον
προβληματισμό και τις απόψεις τους. 
ΚΑΙ όσοι ανέμεναν ­ ή και προσδοκούσαν
­ ότι κατά τη συζήτηση στην Κοινοβουλευτική Ομάδα του ΠΑΣΟΚ «θα έβγαιναν
μαχαίρια»... 
ΜΑΛΛΟΝ διαψεύσθηκαν από τη ζωηρή μεν ανταλλαγή απόψεων, αλλά
και υποδειγματική ενός εσωτερικού διαλόγου ουσίας. 
ΚΑΙ εν κατακλείδι, το
«μάθημα» είναι πως ο ευθύς εσωτερικός διάλογος ούτε πολυτέλεια συνιστά ούτε
σπατάλη χρόνου... 
ΑΡΚΕΙ να διεξάγεται δίχως καχυποψίες και προκαταλήψεις,
οπότε και λειτουργεί θετικότερα από τις όποιες πλάγιες αντιπαραθέσεις. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15831N033</ED>
<ID>
ID:167028

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N03&aa=3</URL></REF>


Article

<CATEGORY>vin04</CATEGORY>

 <H5>Παναγιώτης Κρητικός:</H5>
<H5>Ελένη Ανουσάκη:</H5>
<H5>Γιώργος Τσαφούλιας:
</H5><H5>Στέλιος Παπαθεμελής:</H5>
<H2>ΕΙΠΑΝ</H2>

<H3></H3>(ο α' αντιπρόεδρος της Βουλής
για τα Αρχεία 
του κ. Κ. Καραμανλή) 
«Για δες καιρό που διάλεξε τ'
αρχεία του να βγάλει, 
τώρα που μείναν οι μικροί και φύγαν οι μεγάλοι».

(η βουλευτής του ΠΑΣΟΚ επανέρχεται από το βήμα
της Βουλής για το θέμα των οίκων ανοχής) 
«Θέτω ένα ερώτημα ενώπιον της
Βουλής: όταν ένας οίκος ανοχής είναι πιο ισχυρός από το κράτος, τι κάνουν οι
πολίτες; Όχι, πέστε μου κ. υπουργέ, τι κάνουν;». 
(ο βουλευτής του ΔΗΚΚΙ για τις ρυθμίσεις του νομοσχεδίου για την
Τοπική Αυτοδιοίκηση ­ στη Βουλή) 
«Δεν μάθατε ότι τα πηλήκια καταργήθηκαν
εδώ και δεκαετίες; Πώς θα φοράνε οι νομάρχες κομματικά καπέλα; Και μετά λέτε
για εκσυγχρονισμό; Προς τα πίσω ασφαλώς...». 
(σχολιάζοντας χιουμοριστικά ­ σε πηγαδάκι στη Βουλή ­ για τη φράση που του
απηύθυνε ο κ. Πάγκαλος «μας αγαπάς, αλλά μας γ....») 
«Το δεύτερο
αποκλείεται. Εγώ είμαι φυσιολογικός!». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15831N034</ED>
<ID>
ID:167029

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N03&aa=4</URL></REF>


Article

<CATEGORY>vin05</CATEGORY>

 <H5>Πρόσκληση Σημίτη
</H5><H5>Καταιγίδα εγκεφάλων</H5>
<H5>Πίστα λεωφόρος</H5>
<H5>Μαρξιστικά συνδικάτα</H5>
<H5>Της την έφερε
</H5><H5>Φλας
</H5><H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΓΡΑΠΤΗ πρόσκληση έλαβε χθες ο «Μικροπολιτικός» ­ όπως και δεκάδες
δημοσιογράφοι, αλλά και τα στελέχη του ΠΑΣΟΚ που θα λάβουν μέρος στη μεγάλη
σύσκεψη για τα οργανωτικά του ΠΑΣΟΚ, στην Πανεπιστημιούπολη του Ζωγράφου ­ από
τον κ. Κ. Σημίτη, παρακαλώ. 
Ο ΠΡΩΘΥΠΟΥΡΓΟΣ είπε ναι στην ιδέα για «ένα
ευχάριστο βράδυ» στο «Βαρελάδικο» του Πειραιά ­ και μάλιστα, είναι ο
οικοδεσπότης της βραδιάς. 
ΩΣ γνωστόν, το «Βαρελάδικο» είναι ένα από τα
εκατοντάδες «ελληνάδικα» της ευρύτερης περιοχής πρωτευούσης ­ και η επιλογή
Σημίτη δείχνει ότι το ΠΑΣΟΚ αρχίζει να εκσυγχρονίζεται, στον τομέα της
διασκέδασης, τουλάχιστον. 
ΤΟ ξέρετε το
«μπρεϊνστόρμινγκ»; Είναι μία τεχνική που εφαρμόζεται κατά κόρον στις μεγάλες
πολυεθνικές εταιρείες ­ και από την εφαρμογή της έχουν προκύψει μερικές από
τις πλέον εμπορικές ιδέες: Οι «εγκέφαλοι» της επιχείρησης κάθονται γύρω από
ένα τραπέζι και συζητούν χωρίς ατζέντα, ελεύθερα ­ και, πολλές φορές, πάνω στη
συζήτηση, προκύπτουν νέες ιδέες. 
Ε, ΑΥΤΗ την «προχωρημένη» ­ όχι πια για
τις πολυεθνικές εταιρείες, αλλά για τα καθ' ημάς ­ τεχνική εφάρμοσαν προχθές
το βράδυ στο υπουργείο Εξωτερικών: Οι κ.κ. Θ. Πάγκαλος, Γ. Παπανδρέου, Γ.
Κρανιδιώτης, Τ. Γιαννίτσης, Γ. Φίλων και Ν. Θέμελης τα έλεγαν για ώρες. 
ΦΩΝΑΖΑΝ ­ τι φώναζαν; ούρλιαζαν ­ οι τροχονόμοι στους
ασυρμάτους, χθες το απόγευμα, εκεί, στην αρχή της Βασιλίσσης Σοφίας: «Κάντε
τον δρόμο... πίστα»! 
Προς τι; Απλώς, ερχόταν η πομπή με τον πρόεδρο της
Ευρωπαϊκής Επιτροπής κ. Ζακ Σαντέρ για τη συνάντησή του με τον κ. Απ.
Κακλαμάνη ­ και για τους γνωστούς λόγους ασφαλείας, η Βασιλίσσης Σοφίας έπρεπε
να αδειάσει από αυτοκίνητα. Εν ολίγοις, να γίνει... πίστα! 
Και μετά,
έπιασαν δουλειά οι γερανοί... 
ΤΟ ΜΙΚΡΟ
«Σοσιαλιστικό Εργατικό Κόμμα» διοργανώνει τριήμερο συνέδριο ­ για τι άλλο; ­
για τον σοσιαλισμό. Μαζί με την ανακοίνωση για το συνέδριο, λοιπόν, μοιράζει
και έναν κατάλογο με «συνδικάτα που στηρίζουν τον μαρξισμό» ­ μεταξύ αυτών,
φιγουράρουν με άνεση η ΓΣΕΕ, η ΑΔΕΔΥ, η ΟΛΜΕ και άλλα! 
ΣΥΖΗΤΟΥΣΑΝ στο Mega τις προάλλες ο κ. Κ. Σκανδαλίδης και η κ. Ντόρα
Μπακογιάννη ­ και η βουλευτής της Ν.Δ. επιχειρούσε να εκμεταλλευτεί τις
γνωστές διαφορές για τα εθνικά θέματα μέσα στο ΠΑΣΟΚ. Όμως, ο κ. Σκανδαλίδης
της «την έφερε» ­ της θύμισε ότι η μοναδική κυβέρνηση που έπεσε λόγω διαφωνιών
για εθνικό θέμα ήταν της Ν.Δ., με πρωθυπουργό τον κ. Μητσοτάκη! 
ΩΧ! ΕΚΝΕΥΡΙΣΤΗΚΕ στη θέα των φλας των φωτογράφων ο κ. Θ. Πάγκαλος,
καθώς έμπαινε χθες στο υπουργείο Εξωτερικών ­ και το τι έγινε, δύσκολα
περιγράφεται. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15831N043</ED>
<ID>
ID:167032

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΚΑΛΑ, ΣΗΜΕΡΑ ούτε μία
αποκάλυψη; Ούτε ένα πραξικόπημα; Ούτε μία ψιλοσυνωμοσία; Ούτε μία απλή
καταγγελία; Γρήγορα, να εκδοθεί ο 12ος τόμος των Αρχείων ­ γιατί πολλοί
κινδυνεύουν από σύνδρομο στέρησης. 
ΜΗΝ ΕΚΝΕΥΡΙΖΕΤΕ τον κ. Καραμανλή
­ γιατί είναι ικανός να εκδώσει και 13ο τόμο: Τα Αρχεία του μέλλοντος. 
Ο ΛΑΟΣ ΔΕΝ ξεχνά ­ τα Αρχεία μελετά. 
ΚΑΛΑ: ΕΙΝΑΙ
δυνατόν να πιστέψουμε ότι ο Γλύξμπουργκ σχεδίασε μόνον ένα ή δύο
πραξικοπήματα; 
ΚΑΙ ΓΙΑΤΙ ΝΑ ξέρει ο κ. Καραμανλής για βία και
νοθεία; Ας πήγαινε κάποιος να του το πει. 
ΠΡΟΣ κ.κ. «βασιλόφρονες»
της Ν.Δ.: Η σιωπή είναι χρυσός, τελικά; 
ΚΑΛΑ: ΓΙΑΤΙ ο κ. Καραμανλής
δεν έγραψε τίποτα για μητσοτακικά πραξικοπήματα; Ούτως ή άλλως, τα ίδια λεφτά
θα κόστιζαν τ' Αρχεία. 
Ο ΛΑΟΣ ΔΕΝ ΞΕΧΝΑ, τα Αρχεία μελετά ­ και
μορφώνεται. 
ΑΝΤΕ ΝΑ ΒΓΕΙ Ο 12ος τόμος για να μάθουμε τι έγινε:
Παντρεύτηκαν στο τέλος; 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15831N044</ED>
<ID>
ID:167033

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N04&aa=4</URL></REF>


Article

<CATEGORY>vin02</CATEGORY>

 <H2>Περί
μπάσκετ</H2>

<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΠΑΡΑΚΟΛΟΥΘΟΥΣΑ στην
τηλεόραση, μ' ένα φίλο από τον Μόλυβο, τον Στέλιο τον Καραντώνη, τον αγώνα
μπάσκετ μεταξύ του ΠΑΟΚ και της ΑΕΚ. Κάποια στιγμή και ενώ η «αθηναϊκή» ομάδα
προηγείτο στο σκορ με σημαντική διαφορά, ο φίλος μου γύρισε και μου 'πε:
«πιστεύω ότι η ΑΕΚ μαζί με τον Ολυμπιακό είναι οι καλύτερες ελληνικές ομάδες
στο μπάσκετ!..». 
Έπιασα τα γέλια. «Ελληνικές;», ρώτησα. «Ναι,
ελληνικές! Τουρκικές ομάδες είναι;». Τον κοίταξα, χωρίς να σταματήσω να γελάω.
Παρατήρησα: «είναι ελληνική μια ομάδα που έχει παίκτες πρωτίστως αλλοδαπούς;
Για δες, τώρα, την ΑΕΚ. Η πεντάδα της αποτελείται από τους Κολντεμπέλα,
Ατρούια, Λάρσεν, Έντουαρντς και Αλεξάντερ! Οι Έλληνες παίκτες, όποτε παίζουν,
είναι τσόντες...». 
Ο Στέλιος δεν είπε τίποτα. Άρχισε να μπεγλερίζει,
νευρικά, το κομπολόι του. Συνέχισα: «είναι ελληνική ομάδα ο Πρωταθλητής
Ευρώπης Ολυμπιακός, που στο ματς με την Μπαρτσελόνα αγωνίσθηκε, σε μεγάλα
διαστήματα, με τους Ρίβερς, Νάκιτς, Τόμιτς, Τάρλατς και Βελπ; Ήταν
ελληνική ομάδα ο περυσινός Πρωταθλητής Ευρώπης, ο Παναθηναϊκός ­ ο
Παναθηναϊκός του Βράνκοβιτς και κείνου του μαύρου θηρίου από το ΝΒΑ;». 
Έτσι είναι τα πράγματα. Οι μεγάλες ομάδες στο μπάσκετ δεν είναι ελληνικές.
Είναι επιχειρήσεις, που ανήκουν σε Έλληνες. Στον κ. Κόκκαλη, στον κ.
Φιλίππου, στον κ. Γιαννακόπουλο κ.λπ. Η ίδια κατάσταση επικρατεί και στην
Ευρώπη. Στις περισσότερες χώρες. Εκεί, μάλιστα, οι ομάδες αλλάζουν και
ονόματα, ανάλογα με τη «φίρμα» (Μπένετον κ.λπ.) που τις χρηματοδοτεί. 
Δεν
λέω, είναι πολύ ωραίο ν' ακούγεται έξω ότι ομάδες με ελληνικά ονόματα, όπως ο
Ολυμπιακός και ο Παναθηναϊκός, κέρδισαν το Κύπελλο Ευρώπης. Αλλά να ξέρουμε
και τι μας γίνεται. Να μην έχουμε αυταπάτες. Ελληνικό μπάσκετ είναι αυτό που
αντιπροσωπεύουν ο Φασούλας, ο Σιγάλας, ο Οικονόμου, ο Κορωνιός. Ελληνικό
μπάσκετ ήταν αυτό που θεμελίωσε ο Γκάλης, με τον Γιαννάκη, τον Φιλίππου, τον
Χριστοδούλου. 
Ελληνικό μπάσκετ ήταν αυτή η καταπληκτική ομάδα των
εφήβων (Ρετζιάς, Χατζής, Παπανικολάου, Κακιούζης, Μπαρλάς, Σούλης, Γιαννούλης,
Κικίλιας κ.ά.), που κατέκτησε, πρόπερσι, το Παγκόμιο Πρωτάθλημα! Και της
οποίας οι παίκτες, σήμερα, εκτός από δυο-τρεις εξαιρέσεις, κάθονται στον
πάγκο, για να παίζουν και να χρυσοπληρώνονται οι εισαγόμενοι σταρ!.. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15831N045</ED>
<ID>
ID:167034

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N04&aa=5</URL></REF>


Article

<CATEGORY>vin04</CATEGORY>

 <H5>ΟΙ ΒΑΣΙΛΟΦΡΟΝΕΣ ΒΟΥΛΕΥΤΕΣ ΤΗΣ
Ν.Δ. ΔΕΧΘΗΚΑΝ ΑΔΙΑΜΑΡΤΥΡΗΤΑ ΤΟ «ΧΑΣΤΟΥΚΙ» ΑΠΟ ΤΟΝ ΙΔΡΥΤΗ ΤΟΥ ΚΟΜΜΑΤΟΣ</H5>
<H2>Η σιωπή των βασιλικών</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Πίσω ολοταχώς έκαναν οι βασιλόφρονες
βουλευτές της Ν.Δ. Δέχθηκαν αδιαμαρτύρητα το «χαστούκι» από τον ιδρυτή του
κόμματος και εσιώπησαν, διαψεύδοντας όσους ανέμεναν ότι θα αντιδράσουν έντονα
και θα προκαλέσουν σύγκρουση με την ηγεσία.Η ΤΑΚΤΙΚΗ του νέου προέδρου φάνηκε
­ προς το παρόν τουλάχιστον ­ αποτελεσματική Ο κ. Κ. Καραμανλης απέφυγε να
συναντηθεί μαζί τους, αλλά τους διαμήνυσε με παλιά κοινοβουλευτικά στελέχη
ότι, εάν εξαπολύσουν επίθεση κατά του Κωνσταντίνου Καραμανλή, τότε θα είναι
αναγκασμένος να παρέμβει και να λάβει μέτρα εναντίον τους. «Βοηθήστε με να σας
βοηθήσω», ήταν το μήνυμα του προέδρου της Ν.Δ. προς τους φίλους του πρώην
βασιλιά, το οποίο έδειξαν να κατανοούν. Τα κορυφαία στελέχη, τα οποία ήρθαν σε
επαφή μαζί τους, εκτιμούν ότι οι βουλευτές αυτοί δεν είναι έτοιμοι αυτή την
ώρα να προκαλέσουν ρήξη με την ηγεσία της Ν.Δ. και να προχωρήσουν στην ίδρυση
νέου κόμματος. Μάλιστα, υπάρχουν σοβαρές διαφωνίες μεταξύ τους για το αν θα
πρέπει ή όχι να αποχωρήσουν κάποια στιγμή από τη Ν.Δ. Ελάχιστοι είναι εκείνοι
που έχουν την άποψη ότι στη Ρηγίλλης «δεν τους χωράει ο τόπος». 
Ο πρόεδρος
της Ν.Δ. αισιοδοξεί ότι σύντομα η κρίση θα ξεπερασθεί και μετά τις 14 Μαΐου,
οπότε θα γίνει η επίσημη ανακοίνωση των Αρχείων, το θέμα θα ξεχασθεί. Ο κ. Κ.
Καραμανλής τώρα ­ όπως λένε οι συνεργάτες του ­ στρέφει και πάλι την προσοχή
του στον σχεδιασμό της αντιπολιτευτικής του τακτικής και προετοιμάζεται για
την πρώτη αντιπαράθεσή του στη Βουλή με τον Πρωθυπουργό, στην προ ημερησίας
διατάξεως συζήτηση για την οικονομία. Οι φίλοι του βουλευτές παραδέχονται ότι
ο θόρυβος που προκάλεσαν τα Αρχεία Καραμανλή προκάλεσε σημαντική ζημιά στον
νέο πρόεδρο, την ώρα που ήταν έτοιμος να κάνει τις πρώτες αντιπολιτευτικές
κινήσεις. 
Στη Ρηγίλλης, πάντως, εξακολουθεί να υπάρχει αγωνία, καθώς τις
προσεχείς ημέρες αναμένεται να εκδοθεί ο δωδέκατος και τελευταίος τόμος των
Αρχείων, στον οποίο υπάρχουν αναφορές για τον κ. Κ. Μητσοτάκη. Στην περίπτωση
που υπάρχουν αιχμές εναντίον του, ο πρώην πρωθυπουργός θεωρείται βέβαιον ότι
θα αντιδράσει ­ όπως λένε οι συνεργάτες του ­ γεγονός που θα προκαλέσει νέους
σοβαρούς εσωκομματικούς τριγμούς. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15831N051</ED>
<ID>
ID:167035

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N05&aa=1</URL></REF>


Article

<CATEGORY>vin04</CATEGORY>

 <H2>Συζητείται η πρόταση της Ν.Δ. για τον Φλοίσβο</H2>

ΣΥΖΗΤΕΙΤΑΙ ΑΠΟ το
πρωί στη Βουλή η πρόταση της Ν.Δ. για τη σύσταση προανακριτικής επιτροπής εις
βάρος του πρώην υπουργού Τουρισμού κ. Δ. Λιβανού και της υπουργού Ανάπτυξης κ.
Βάσως Παπανδρέου για την υπόθεση του καζίνο στο Φλοίσβο. 
Η Ν.Δ. κατηγορεί
τον κ. Λιβανό για τρία αδικήματα: απιστία περί την υπηρεσία, παράβαση
καθήκοντος και παθητική δωροδοκία. 
Η αξιωματική αντιπολίτευση κατηγορεί
την κ. Βάσω Παπανδρέου για το αδίκημα της απιστίας κατά συρροή για τον τρόπο
με τον οποίο χειρίστηκε το θέμα της ανάκλησης της άδειας λειτουργίας του
καζίνο, που είχε χορηγήσει ο κ. Λιβανός Η συζήτηση αναμένεται να ολοκληρωθεί
το απόγευμα και θα ακολουθήσει μυστική ψηφοφορία για κάθε μία από τις
κατηγορίες και για κάθε έναν φερόμενο ως κατηγορούμενο χωριστά. 
Υπέρ της
πρότασης για προανακριτική έχουν ταχθεί για τον κ. Λιβανό η Ν.Δ., το ΚΚΕ, ο
ΣΥΝ και το ΔΗΚΚΙ, ενώ το ΠΑΣΟΚ του αποδίδει απλώς βαριές πολιτικές ευθύνες.

Υπέρ της πρότασης για προανακριτική εις βάρος της κ. Παπανδρέου έχει
ταχθεί η Ν.Δ. και το ΔΗΚΚΙ. 
Ο κυβερνητικός εκπρόσωπος, που ρωτήθηκε χθες
αν η κυβέρνηση φοβάται διαρροές στη σημερινή ψηφοφορία, ανέφερε ότι πρόκειτα
για ψηφοφορία στο πλαίσιο της κοινοβουλευτικής διαδικασίας και «η κυβέρνηση
δεν παρεμβάλλεται». 
Υπενθύμισε όμως παλαιότερη δήλωσή του ότι οι βουλευτές
του ΠΑΣΟΚ έχουν το ανάλογο αίσθημα ευθύνης στο οποίο θα ανταποκριθούν απόλυτα.

Όπως είπε, επίσης, ο κ. Ρέππας, θέμα κομματικής πειθαρχίας «δεν έχει τεθεί
και δεν χρειάζεται να τεθεί» αφού, όπως τόνισε, όποιος έχει συναίσθηση του
χρέους και της ευθύνης του δεν χρειάζεται οποιαδήποτε διοικητικού ή
αστυνομικού χαρακτήρα παρατήρηση. 
Εξάλλου, με επιστολή της προς όλους τους
βουλευτές, η Συντονιστική Επιτροπή κατά του καζίνο του Φλοίσβου επισημαίνει:

«Η ανάκληση της παράνομης άδειας από την υπουργό κ. Βάσω Παπανδρέου
αποκατέστησε τη νομιμότητα, δικαίωσε τους αγώνες τριών δήμων και δεκάδων
χιλιάδων πολιτών και ματαίωσε ένα έγκλημα εις βάρος του περιβάλλοντος και της
κοινωίας. 
Γι' αυτό θεωρούμε ως ηθικά και πολιτικά απαράδεκτη την πρόταση
για παραπομπή της κ. Βάσως Παπανδρέου σε προανακριτική επιτροπή για μία πράξη
η οποία είναι άξια επαίνου και μόνο». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15831N052</ED>
<ID>
ID:167036

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N05&aa=2</URL></REF>


Article

<CATEGORY>vin02</CATEGORY>

 <H2>Δεν είναι
πάντοτε χρυσός...</H2>

<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Η ΣΙΩΠΗ δεν είναι πάντοτε
χρυσός, όταν προκύπτουν σημαντικά, κατά αντικειμενική κρίση, θέματα που δεν
αναφέρονται μόνο στο παρελθόν και την υστεροφημία προσώπων αλλά άπτονται και
επηρεάζουν το παρόν. Και η αποφυγή αντιμετώπισης μιας (έστω και δυσάρεστης)
πραγματικότητας δεν αποτελεί πολιτική αρετή. 
Όλα αυτά ισχύουν για την
ηγεσία της Ν.Δ., η οποία έχει αποφύγει επιμελώς να πάρει θέση στην κρίση που
ξέσπασε με αφορμή τα «αρχεία Καραμανλή», τις αντιδράσεις και τις απειλές
φιλομοναρχικών βουλευτών του κόμματος. 
Τυπικά η ηγεσία της Ν.Δ., ίσως και
λόγω ηλικίας, δεν είχε άμεση πολιτική υποχρέωση να τοποθετηθεί για τα προ
τριακονταετίας γεγονότα, αλλά θα έπρεπε λογικά να πάρει θέση για τις
επιπτώσεις των γεγονότων αυτών στη σημερινή Ν.Δ. 
Γιατί όταν εμφανίζονται
δημόσια διάφοροι βουλευτές δίκην βαλέδων της μοναρχίας να διακηρύσσουν πίστη
στον Κ. Γλύξμπουργκ και να αμφισβητούν με τον τρόπο αυτό το σημερινό πολίτευμα
της χώρας, δεν επιτρέπεται η ηγεσία τους να σιωπά. Και να δίνει έτσι την
εντύπωση ότι ανέχεται τις προκλήσεις μόνο και μόνο για να διατηρήσει την
επίπλαστη συνοχή του κόμματος. 
Είναι βέβαια ευεξήγητη η αιδήμων ­ αλλά
συνάμα και καιροσκοπική ­ συστολή με την οποία αντιμετωπίστηκε το πρόβλημα,
καθώς οι βασιλικοί αποτελούν ένα αξιόλογο ποσοστό της εκλογικής βάσης του
κόμματος και δεν συμφέρει η σύγκρουση μαζί τους, αφού σε μια τέτοια περίπτωση
απομακρύνεται η προοπτική της εξουσίας. 
Δεν είναι όμως νοητή η «απόλυτη»
ανοχή στις προκλήσεις τους για ψηφοθηρικούς λόγους. Και η παρέμβαση του
«μεγάλου συγγενούς», που έγινε για τους δικούς του λόγους, δεν καλύπτει ­ λόγω
και της συνωνυμίας ­ την υποχρέωση της ηγεσίας να πάρει θέση. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15831N054</ED>
<ID>
ID:167037

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N05&aa=4</URL></REF>


Article

<CATEGORY>vin04</CATEGORY>

 <H2>Ποιους
φυλάνε οι «φύλακες»;</H2>

<AUTHOR>ΚΩΝΣΤΑΝΤΙΝΟΣ ΦΡΑΓΚΟΥ</AUTHOR>

Εντυπωσιάστηκα διαβάζοντας στα
«ΝΕΑ» (22/4) ότι στον Πρόεδρο κ. Κ. Στεφανόπουλο υποβλήθηκε, στο Συμβούλιο της
Ευρώπης, ερώτηση Τσέχου βουλευτή για την πρώτη αιτία αφανισμού των Ελλήνων,
ιδιαίτερα των νέων, τα τροχαία δυστυχήματα. Ανησυχούν οι ξένοι...Ξεπέρασαν
τους 65 οι νεκροί της «ηρωικής» εξόδου του Πάσχα 
(Οι
εφημερίδες). 
ΑΛΛΗ ΜΙΑ θλιβερή, πανευρωπαϊκή, πρωτιά! Είναι οδυνηρή η
διαπίστωση ότι η Ελλάδα ξεψυχάει, σιγά σιγά, στους δρόμους εν μέσω πλήρους και
γενικής αδιαφορίας που φθάνει στην ασυνείδητη σύμπραξη αυτών που έχουν την
ευθύνη της προστασίας των πολιτών «Το μακελειό αυτό, η σφαγή δεν είναι παρά ο
δείκτης της έσχατης κοινωνικής κατάπτωσης ενός έθνους», επεσήμανε ο κ. Στάθης
Σ. («ΝΕΑ» 2/5). 
Συνειρμικά συσχετίζω το πρόβλημα με τον βασικό παράγοντα
αποδυνάμωσης του αμυντικού και παραγωγικού δυναμικού της χώρας, την
υπογεννητικότητα. Παραθέτω μερικά στοιχεία: Ο αριθμός των στρατευσίμων είναι
μικρότερος του αναγκαίου κατά 15.000 ετησίως. Το ανθρώπινο δυναμικό για τις
Ένοπλες Δυνάμεις είναι μειωμένο κατά 10% και στα επόμενα 20 χρόνια θα
ξεπεράσει το 32%. 
Το ποσοστό, εξάλλου, των αναπηρικών συντάξεων στην
Ελλάδα είναι 10% μεγαλύτερο από το ευρωπαϊκό. Με επίσημη διαπίστωση (δηλώσεις
διοικητών ΙΚΑ - ΟΓΑ) ένα μέρος από αυτές εισπράττονται από
αναπήρους-«μαϊμούδες», προϊόν συναλλαγής πολιτικών ή ασυνείδητων γιατρών. Τα
παιδιά των τελευταίων δικαιούνται μειωμένης θητείας! 
Προσθέτοντας στην
υπογεννητικότητα, για την οποία το αδιάφορο κράτος δεν κάνει τίποτα, τις
χιλιάδες ψευτοαναπήρων και ανυποτάκτων, τις αμβλώσεις (300.000 ετησίως), τα
ναρκωτικά και τη θυσία των νέων στην άσφαλτο τότε η εικόνα προβάλλει ζοφερή.
Αυτό κραυγάζουν τα παρακάτω στοιχεία: Στην Αττική (1992-1996) συνέβησαν 67.185
τροχαία. Στο 68% από αυτά οι νεκροί και τραυματίες ήσαν νέοι κάτω των 34 ετών!
Νεκροί 2.456 (μία μικρή πόλη) και σακάτηδες 3.552. Στατιστικά προκύπτει ότι
4.200 νήπια, παιδιά, νέοι έχουν χαθεί οριστικά για την παραγωγή και τη
Στρατολογία. Αυτά μόνο για την Αττική. 
Προσθέτω και τα παρακάτω για να
ολοκληρωθεί η εικόνα: 
Η Ελλάδα προσφέρει στον Μολώχ των δρόμων διπλάσιο
αριθμό παιδιών ετησίως από τη Γερμανία. Νεκροί δεκαετίας 1987-1996 πανελληνίως
19.890 (40.000 ήσαν οι απώλειες των ΗΠΑ στον αιματηρό πόλεμο του Βιετνάμ).
Αριθμός θανάτων ανά εκατομμύριο κυκλοφορούντων οχημάτων (1974-1994), μειώθηκε
κατά 45% στην Αγγλία και 50% στη Σουηδία. Στην Ελλάδα αυξήθηκε κατά 74,9%. Στα
2.628 τροχαία της Κρήτης (1992-1996) 68% εμπλεκόμενοι είχαν καταναλώσει
οινοπνευματώδη. Αν όλα τα παραπάνω ιδωθούν από οπτική αμυντικής οικονομίας θα
διαπιστώσουμε ότι τα τροχαία στερούν από την άμυνα έναν αριθμό ταγμάτων στις
τρέχουσες ανάγκες, αλλά και συντάγματα εφεδρείας. 
Η λήψη άμεσων και
ουσιαστικών μέτρων είναι κατεπείγουσα. Κανένα από τα συνήθη δεν έχει αποδώσει.

Το πρώτο, κατά τη γνώμη μου, είναι η αστυνόμευση. Η κραυγαλέα έλλειψή της,
που ενθαρρύνει την ασυδοσία των θρασύδειλων, μεθυσμένων ή ανόητων οδηγών και
τις επελάσεις των νταλικέρηδων, αρχίζει από το κέντρο της Αθήνας (όπου κανείς
δεν σέβεται τον πεζό και τα πεζοδρόμια έχουν μετατραπεί σε χώρους στάθμευσης
και κίνησης δικύκλων) και συνεχίζεται στους επαρχιακούς και εθνικούς δρόμους.

Έλλειψη προσωπικού, λένε. Πού είναι αυτό το προσωπικό; Πάνω από 2.000
λέγεται ότι απασχολούνται σε ασφάλεια υψηλών ή «υψηλών» προσώπων, μαζί με 150
περιπολικά. Κόστος ετήσιο 10 δισ. Τι κάνουν αυτοί οι αστυνομικοί; «Πηγαίνουν
για ψώνια, μεταφέρουν τα παιδιά σχολείο, φροντίζουν τον κήπο...». (Εφημερίδες
24-4-96). 
Διαβάζω στα «ΝΕΑ» (9-4-97), σε κείμενο του κ. Ε. Κουλουμπή:
«Μεγάλη αστυνομική δύναμη ασχολείται έξω από τα καθήκοντά της. Λέγεται ότι
είναι χιλιάδες. Η έλλειψη ελέγχου είναι φανερή...». Πιο γλαφυρός και καυστικός
είναι ο κ. Θ. Πάγκαλος. «... Ο Μιτεράν δεν είχε φρουρούς. Βλέπουμε κάτι
αστείους υφυπουργούς, οι οποίοι εμφανίζονται με Μερσεντές και τρεις
μοτοσυκλετιστές, και λες: Μα υπάρχει περίπτωση να φονεύσει κανείς τον τάδε
τραμπάκουλα επειδή ο Κ. Σημίτης τον έκανε υφυπουργό;» («Ποντίκι» 3-4-97). Πολύ
περισσότερο ασήμαντους βουλευτές που διαθέτουν, παρακαλώ, δυο για «ασφάλεια».

Αν, λοιπόν, μάζευαν μόνο τους μισούς απ' αυτούς τους φιλοκαλούντες
αστυνομικούς και τους διέθεταν στην Τροχαία (αφού τους εκπαιδεύσουν πρώτα,
γιατί στους περισσότερους απ' αυτούς έχει εκφυλισθεί η ιδιότητά τους), είναι
βέβαιο ότι θα είχαμε σημαντική μείωση των δυστυχημάτων και θα κερδίζαμε
περισσότερα χέρια για να πιάσουν όπλο. Με την προϋπόθεση, βέβαια, ότι οι
ποινές δεν θα διαγράφονται με πολιτική παρέμβαση. 
Ο υπουργός Δημοσίας
Τάξεως κ. Γ. Ρωμαίος έδειξε σαφή σημεία διαφοροποίησης από τους προηγηθέντες
αδρανείς συναδέλφους του. Θα τολμήσει να κάνει τομή κι εδώ; Το περιμένουμε...

Ο Κων. Φράγκος είναι υποστράτηγος ε.α., DEA Σορβόννης στην Πολιτική
Άμυνα. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15831N062</ED>
<ID>
ID:167039

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N06&aa=2</URL></REF>


Article

<CATEGORY>vin02</CATEGORY>

 <H2>Βρετανία
και Ελλάδα</H2>

<AUTHOR>Π. Κ. ΙΩΑΚΕΙΜΙΔΗΣ</AUTHOR>

Η ΕΚΛΟΓΗ ΤΟΥ Τόνι
Μπλερ και του Εργατικού Κόμματος στη Βρετανία και μάλιστα με υψηλή πλειοψηφία
έχει, ιδιαίτερη ευρωπαϊκή (αλλά και ελληνική) σημασία. Το Συντηρητικό Κόμμα,
είχε κουράσει απελπιστικά την Ευρώπη. Είχε υιοθετήσει άκαμπτη θέση σ' όλα τα
μεγάλα ευρωπαϊκά θέματα ιδιαίτερα στο πλαίσιο της Διακυβερνητικής Διάσκεψης
(Δ.Δ.) για την αναθεώρηση της Συνθήκης για την Ευρωπαϊκή Ένωση, καθώς και για
τη μετάβαση στην πλήρη Οικονομική και Νομισματική Ένωση (ενιαίο νόμισμα,
εύρω). Για τον λόγο αυτό άλλωστε η πτώση των Συντηρητικών και η νίκη των
Εργατικών χαιρετίσθηκε ως ήττα των Ευρωσκεπτικιστών και άνοδος των
φιλο-ευρωπαϊκών δυνάμεων στη Βρετανία. 
Η εκτίμηση αυτή ίσως είναι
υπερβολική. Η Εργατική κυβέρνηση θα παρουσιάσει ασφαλώς νέα διαπραγματευτική
προσέγγιση στην Ένωση και θα έχει περισσότερο θετικές θέσεις σε μια σειρά
θεμάτων που συνδέονται με την κοινωνική πολιτική, απασχόληση, περιβάλλον,
παιδεία, κ.λπ. Αλλά στα μείζονος σημασίας θέματα, όπως της Οικονομικής και
Νομισματικής Ένωσης (ΟΝΕ), κοινής εξωτερικής πολιτικής, κοινής άμυνας και
θεσμικής συγκρότησης δεν διαφαίνεται ότι θα υπάρξουν δραματικές αλλαγές.
Πάντως, οι ανακατατάξεις στη Βρετανία, οι επικείμενες εκλογές στη Γαλλία, η
απόφαση του καγκελάριου Κολ να ξανακατέβει στις εκλογές στη Γερμανία,
σηματοδοτούν την επίσπευση των διαδικασιών για την εμβάθυνση της ευρωπαϊκής
ενοποίησης και αυτό ας το έχουμε υπ' όψιν. 
Για την Ελλάδα η άνοδος των
Εργατικών εκτιμάται ως θετική εξέλιξη. Η Ελλάδα από τότε (1981) που μπήκε στην
Ευρωπαϊκή Κοινότητα ως πλήρες μέλος και μέχρι σήμερα είχε να αντιμετωπίσει
μόνο συντηρητικές βρετανικές κυβερνήσεις. Η αλλαγή εκτιμάται ως θετική, καθώς
ορισμένες θέσεις του Εργατικού Κόμματος είναι πλησιέστερες προς τις ελληνικές
απόψεις και συμφέροντα (π.χ. ένταξη της Κύπρου στην Ε.Ε., κοινωνική πολιτική)
και καθώς οι φιλοσοφίες των δύο κυβερνήσεων είναι συγκλίνουσες και οι
προσωπικότητες των δύο Πρωθυπουργών (Κ. Σημίτη, Τ. Μπλερ) πολιτικά συγγενείς.
Αλλά ας μη δημιουργούνται και υπέρμετρες προσδοκίες. 
Ο Π.Κ. Ιωακειμίδης
είναι αναπληρωτής καθηγητής του Πανεπιστημίου Αθηνών. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15831N063</ED>
<ID>
ID:167040

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N06&aa=3</URL></REF>


Article

<CATEGORY>vin04</CATEGORY>

 <H5>ΘΑ ΕΝΙΣΧΥΘΕΙ ΤΟ ΥΠΑΡΧΟΝ
ΝΟΜΙΚΟ ΠΛΑΙΣΙΟ ΓΙΑ ΠΕΡΙΣΣΟΤΕΡΗ ΔΙΑΦΑΝΕΙΑ</H5>
<H2>Επιτροπή Προμηθειών, τέλος</H2>

<AUTHOR>ΔΗΜΗΤΡΗΣΤΣΑΛΑΠΑΤΗΣ - ΛΟΥΚΑΣ ΔΗΜΑΚΑΣ</AUTHOR>

Εγκατέλειψε η κυβέρνηση τη θέση της για
τη συγκρότηση ανεξάρτητης αρχής για τον έλεγχο των προμηθειών του Δημοσίου και
προχωρά σε άλλες ρυθμίσεις για την ενίσχυση της διαφάνειας και της
αντικειμενικότητας στον τομέα αυτό. 
Η ΚΥΒΕΡΝΗΣΗ οδηγήθηκε σε αυτή την
επιλογή απόντος του εισηγητή της πρότασης για Επιτροπή Προμηθειών κ. Χ.
Καστανίδη, καθώς εκτίμησε ότι υπήρχε ενδεχόμενο καθυστερήσεων στην προώθηση
των έργων και των προμηθειών. 
Το νέο πλαίσιο, που η κυβέρνηση προτείνει να
διαμορφώσει ύστερα από συζητήσεις η Επιτροπή Θεσμών και Διαφάνειας της Βουλής,
θα στηριχθεί: 
* Στη βελτίωση του υπάρχοντος νομικού πλαισίου, που κρίθηκε
υπεραρκετό. 
*Στην εμπλοκή της Βουλής σε κυρώσεις συμβάσεων έργων και
προμηθειών με την πρωτοβουλία και της αντιπολίτευσης. 
* Στη λειτουργία των
σχετικών διακομματικών επιτροπών που ήδη σε ορισμένες περιπτώσεις (π.χ.
ελικόπτερα του Λιμενικού) έχουν ασχοληθεί. 
*Στους ελέγχους του Ελεγκτικού
Συνεδρίου που θα ενισχυθεί με εμπειρογνώμονες. Και, τέλος, κυρίως 
* Στην
παρέμβαση στα θέματα αυτά τής ιδιαίτερα ισχυρής Επιτροπής Θεσμών και
Διαφάνειας της Βουλής, που ήδη λειτουργεί. 
Την απόφαση να μην προχωρήσει η
δημιουργία ανεξάρτητης αρχής (επιτροπής) ελέγχου προμηθειών και έργων πήρε το
Υπουργικό Συμβούλιο, που συζήτησε το θέμα στη χθεσινή του συνεδρίαση. 
Ο
υπουργός Μεταφορών κ. Χ. Καστανίδης, που είχε χρεωθεί σε προηγούμενο Υπουργικό
Συμβούλιο να κάνει τη σχετική εισήγηση για την ανεξάρτητη αρχή, απουσίαζε χθες
(ήταν στις ΗΠΑ), ζήτησε όμως διά του υφυπουργού κ. Λουκάκη να επαναφέρει την
πρότασή του. 
Ωστόσο, η Επιτροπή Θεσμών της κυβέρνησης (πρόεδρος είναι ο κ.
Αλ. Παπαδόπουλος) είχε άλλη εισήγηση και αποφασίστηκε να αντιμετωπιστεί το
θέμα στην κατεύθυνση που προαναφέρθηκε. 
Η τελική μορφή των ρυθμίσεων θα
καθορισθεί έπειτα από συζήτηση, από την Επιτροπή Θεσμών και Διαφάνειας της
Βουλής. 
Στόχος της κυβέρνησης, όπως είπε ο κυβερνητικός εκπρόσωπος, είναι
με τις νέες ρυθμίσεις να αντιμετωπισθούν οι προσπάθειες, που γίνονται συχνά,
μεταβάπτισης των συγκρούσεων συμφερόντων σε πολιτική κριτική ή κομματική
αντιδικία και η διαμόρφωση ενός πλαισίου διαφάνειας, αντικειμενικότητας και
αποφυγής καθυστερήσεων. Πέραν των προμηθειών του Δημοσίου, το Υπουργικό
Συμβούλιο ασχολήθηκε και με τη γεωργική πολιτική, καθώς η κυβέρνηση προωθεί
ειδικά φορολογικά μέτρα και πρόσθετες δανειακές διευκολύνσεις για τους νέους
αγρότες. 
ΟΙ ΑΓΡΟΤΕΣ 
Οι σχετικές πρωτοβουλίες έχουν ενταχθεί ήδη
στο πρόγραμμα του υπουργείου Γεωργίας και όπως επισήμανε χαρακτηριστικά ο
υπουργός Γεωργίας κ. Στ. Τζουμάκας, τα μέτρα κινούνται στον χώρο των κινήτρων
επιχειρηματικής εγκατάστασης. 
Ήδη έχουν καταρτισθεί 7 νομοσχέδια και
παράλληλα με την πολιτική για τους νέους αγρότες στόχος του υπουργείου είναι
με συγκεκριμένα μέτρα που προωθούνται: 
* να συνενωθεί ο μικρός και
κατακερματισμένος κλήρος 
* να εκσυγχρονισθούν οι γεωργικές εκμεταλλεύσεις

*να αναπτυχθούν οι υποδομές στον τομέα εμπορίας και μεταποίησης 
* να
αντιμετωπισθούν οι ελλείψεις στην οργάνωση και τη διακίνηση των αγροτικών
προϊόντων στην εγχώρια και διεθνή αγορά. 
Ήδη ο κ. Τζουμάκας ενημέρωσε
αναλυτικά για όλα αυτά τα θέματα χθες το Υπουργικό Συμβούλιο. 
Σχετικά
επισημάνθηκε ότι: 
*Μέχρι την 1.9.97 αναμένεται να έχουν ολοκληρωθεί οι
διαδικασίες που αφορούν το μητρώο των αγροτών. Μέχρι στιγμής υπάρχουν περίπου
750.000 αιτήσεις 
* Αυξάνεται σε 100.000 από 75.000 δραχμές το ποσό για την
πρόωρη συνταξιοδότηση 
* Αντιμετωπίζεται ο εκσυγχρονισμός της ΑΤΕ, που στην
περίοδο 1994-95 εκλήθη να αναλάβει οικονομικές επιβαρύνσεις που ξεπερνούν τα
700 εκατ. δραχμές και αφορούν ρυθμίσεις αγροτικών χρεών. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15831N071</ED>
<ID>
ID:167041

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N07&aa=1</URL></REF>


Article

<CATEGORY>vin04</CATEGORY>

 <H2>Είναι καλύτερα ο βουλευτής Ι. Ζαφειρόπουλος</H2>

ΣΕ ΕΠΙΤΥΧΗ αγγειοπλαστική
υποβλήθηκε χθες ο βουλευτής του ΠΑΣΟΚ, κ. Γιάννης Ζαφειρόπουλος, που υπέστη
οξύ ισχαιμικό επεισόδιο. 
Ο κ. Ζαφειρόπουλος εισήχθη νωρίς το πρωί στο Β'
Καρδιολογικό Τμήμα του «Ευαγγελισμού», υπεβλήθη σε στεφανιογραφικό έλεγχο 
και διαπιστώθηκε στένωση μιας στεφανιαίας αρτηρίας. 
Όπως ανακοινώθηκε από
τους διευθυντές του Καρδιολογικού Τμήματος, κ. Φ. Καρδαρά, 
και του
Αιμοδυναμικού Τμήματος, κ. Α. Ταβερναράκη, η κατάσταση του ασθενούς είναι
άριστη μετά την επιτυχή αγγειοπλαστική και αναμένεται να εξέλθει του
νοσοκομείου τις αμέσως επόμενες ημέρες. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15831N072</ED>
<ID>
ID:167042

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N07&aa=2</URL></REF>


Article

<CATEGORY>vin04</CATEGORY>

 <H5>ΣΥΝΑΝΤΗΣΗ ΚΑΒΑΝΟ ΜΕ Γ.Α.
ΠΑΠΑΝΔΡΕΟΥ - ΚΡΑΝΙΔΙΩΤΗ ΓΙΑ ΤΑ ΕΛΛΗΝΟΤΟΥΡΚΙΚΑ</H5>
<H5>Μπερνς: Απευθείας
διάλογος</H5>
<H2>ΗΠΑ: Πάτε καλά...</H2>

Συγκρατημένη αισιοδοξία για
την προοπτική άρσης του αδιεξόδου στο Κυπριακό εκφράζει η αμερικανική πλευρά,
η οποία ενθαρρύνει την Αθήνα και την Άγκυρα να συνεχίσουν τις προσπάθειες για
την αποκλιμάκωση της έντασης στις σχέσεις τους.ΤΟ κλίμα αυτό μετέφερε σε Αθήνα
και Άγκυρα ο διευθυντής Νοτιοανατολικής Ευρώπης του Στέιτ Ντιπάρτμεντ, Κέρι
Κάβανο, ο οποίος συναντήθηκε χθες με τον αναπληρωτή υπουργό Εξωτερικών Γ.
Παπανδρέου και τον υφυπουργό Εξωτερικών Γ. Κρανιδιώτη. 
Την ίδια στιγμή ο
πρόεδρος Κλίντον, με επιστολή του προς το μέλος της Βουλής των Αντιπροσώπων κ.
Γουίτφιλντ (που εξέφραζε τις ανησυχίες του για την καθυστέρηση της παράδοσης
στην Τουρκία τριών φρεγατών) επισημαίνει, εμμέσως πλην σαφώς, ότι τα πολεμικά
πλοία δεν θα παραδοθούν εάν δεν υπάρξει πρόοδος στα ελληνοτουρκικά και το
Κυπριακό. 
«Η εμπέδωση της σταθερότητας στο Αιγαίο και η πρόοδος για την
επίλυση του Κυπριακού είναι μεταξύ των προτεραιοτήτων της εξωτερικής πολιτικής
των ΗΠΑ», επισημαίνει ο κ. Κλίντον στην επιστολή του, ο οποίος προσθέτει:
«Προτιθέμεθα να σημειώσουμε σημαντικά βήματα προς αυτή την κατεύθυνση». 
ΟΙ ΕΝΤΑΣΕΙΣ 
Πιο κάτω ο Αμερικανός πρόεδρος παρατηρεί: «Κατά την
εφαρμογή της πολιτικής μας στη Νοτιοανατολική Ευρώπη, παρέχοντας υποστήριξη
στους συμμάχους μας, πρέπει να υπολογίσουμε και τις περιφερειακές εντάσεις»
και καταλήγει ότι όλες οι πωλήσεις όπλων εξετάζονται εντός του πλαισίου αυτού.

Η αμερικανική πλευρά, όπως ανέφερε ο κ. Κάβανο στους Έλληνες συνομιλητές
του, προτίθεται να δραστηριοποιηθεί ενεργά για να στηρίξει την πρωτοβουλία του
γενικού γραμματέα του ΟΗΕ Κόφι Ανάν, ο οποίος θα καλέσει τον επόμενο μήνα στη
Νέα Υόρκη τους κυρίους Κληρίδη και Ντενκτάς για απευθείας συνομιλίες. 
«Διαβλέπουμε θετικότατα σημεία στις συνομιλίες που διεξάγονται μεταξύ του
προέδρου Κληρίδη και του Ντενκτάς υπό την αιγίδα των Ηνωμένων Εθνών. Δεν είναι
τόσο εποικοδομητικές όσο θα ελπίζαμε, αλλά παρ' όλα αυτά οι ενδείξεις είναι
θετικές», δήλωσε ο κ. Κάβανο μετά τις συναντήσεις που είχε χθες στο υπουργείο
Εξωτερικών. 
ΟΙ ΑΠΟΔΗΜΟΙ 
Οικονομικά προβλήματα και εκκρεμότητες
στο θεσμικό πλαίσιο αντιμετωπίζει το Συμβούλιο του Απόδημου Ελληνισμού (ΣΑΕ)
που συνεδριάζει από χθες στη Θεσσαλονίκη. 
Η κρατική οικονομική ενίσχυση
προς το ανώτατο συλλογικό όργανο του απόδημου Ελληνισμού είναι πενιχρή, ενώ
δεν έχει κατατεθεί ακόμη στη Βουλή το νομοσχέδιο για την Παγκόσμια Συνέλευση
του Ελληνισμού, που, σύμφωνα με τον ιδρυτικό νόμο, αποτελεί το δεύτερο
κορυφαίο όργανο του Ελληνισμού της Διασποράς. 
Από το περυσινό πρόγραμμα
του ΣΑΕ, ύψους 1,5 εκατ. δολαρίων, έχουν δοθεί μόνο 200.000 δολάρια, γεγονός
που δημιουργεί προβλήματα στη λειτουργία του θεσμού. 
Ο ΕΚΠΡΟΣΩΠΟΣ του Στέιτ Ντιπάρτμεντ Νίκολας Μπερνς απηύθυνε
χθες πρόσκληση προς τις κυβερνήσεις της Ελλάδας και της Τουρκίας να
συναντηθούν ώστε να συζητήσουν τις διάφορες προτάσεις που έχουν κατά καιρούς
διατυπωθεί για την επίλυση των μεταξύ τους εκκρεμοτήτων. Ειδικότερα εξέφρασε
την ικανοποίησή του για τη σύσταση επιτροπής «σοφών» και συνέστησε την
οικοδόμηση των μέτρων εμπιστοσύνης που είχε προτείνει η τότε Αμερικανίδα
πρέσβης στον ΟΗΕ Μ. Ολμπράιτ, το καλοκαίρι του 1996. Ο κ. Μπερνς κατέληξε μετη
δήλωση ότι η κ. Ολμπράιτ έχει μεγάλο ενδιαφέρον για την εξομάλυνση των
ελληνοτουρκικών σχέσεων και την επίλυση του Κυπριακού. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15831N081</ED>
<ID>
ID:167043

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N08&aa=1</URL></REF>


Article

<CATEGORY>vin04</CATEGORY>

 <H2>Εμμονή Τσερβενκόφσκι στο όνομα «Δημοκρατία της Μακεδονίας»</H2>

«ΔΕΝ
ΜΠΟΡΟΥΜΕ να δεχθούμε άλλο όνομα από το συνταγματικό μας όνομα, "Δημοκρατία της
Μακεδονίας"», τόνισε χθες σε δηλώσεις του προς Έλληνες δημοσιογράφους ο
πρωθυπουργός της ΠΓΔΜ Μπράνκο Τσερβενκόφκσι. 
Πρόσθεσε μάλιστα με έμφαση
ότι «εφ' όσον η Ελλάδα έχει αναγνωρίσει την ανεξαρτησία και κυριαρχία του
κράτους του, ουσιαστικά, έχει αναγνωρίσει και το δικαίωμα του λαού να
αποφασίζει για το όνομά του ­ τη "Δημοκρατία της Μακεδονίας" ­ διότι σε
αντίθετη περίπτωση έρχεται σε αντιπαράθεση με την έννοια της ανεξαρτησίας ενός
κράτους». 
Ακόμη, όπως μεταδίδει το ΑΠΕ, ο κ. Τσερβενκόφκσι, αφού
χαρακτήρισε θετικές τις εξελίξεις στις διμερείς σχέσεις με την χώρα μας,
δήλωσε ότι «αν και υπάρχει θέληση εκ μέρους της χώρας του για τις
διαπραγματεύσεις που διεξάγονται στη Νέα Υόρκη με τη μεσολάβηση του Σάιρους
Βανς, εν τούτοις, υπάρχουν όρια που δεν μπορούν να ξεπερασθούν». 
Στο
μεταξύ, η Ελλάδα θα συμμετάσχει, τελικώς, στην στρατιωτική άσκηση «RESCUER
'97» ­ όπως αναφέρεται σε ανακοίνωση του Γενικού Επιτελείου Εθνικής Άμυνας ­
στα Σκόπια, ύστερα από την αποδοχή των διοργανωτριών χωρών ότι θα τηρηθεί η
ονομασία FYROM («Πρώην Γιουγκοσλαβική Δημοκρατία της Μακεδονίας») και όχι
«Δημοκρατία της Μακεδονίας». 
Στη στρατιωτική αυτή δύναμη που θα φύγει για
τα Σκόπια στις 11 Μαΐου θα συμμετάσχουν 30 στρατιώτες και 5 αξιωματικοί. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15831N082</ED>
<ID>
ID:167044

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N08&aa=2</URL></REF>


Article

<CATEGORY>vin04</CATEGORY>

 <H5>ΧΩΡΙΣ ΚΕΝΤΡΙΚΟ ΠΡΟΣΩΠΟ -
ΕΚΦΡΑΣΤΗ Η ΥΠΟ ΔΙΑΜΟΡΦΩΣΗ ΕΣΩΚΟΜΜΑΤΙΚΗ ΑΝΤΙΠΟΛΙΤΕΥΣΗ ΣΤΟ ΠΑΣΟΚ</H5>
<H2>Κόντρα ναι, ομάδα όχι</H2>

<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Χωρίς κεντρικό πρόσωπο - εκφραστή παραμένει η
υπό διαμόρφωση εσωκομματική αντιπολίτευση στο ΠΑΣΟΚ. Παρά το γεγονός ότι οι
«32» έδειξαν με την επιστολή τους ότι «ο άλλος πόλος» υπάρχει και έχει τη
δυνατότητα να ασκεί πίεση στην κυβέρνηση, η προχθεσική σύνοδος της
Κοινοβουλευτικής Ομάδας του ΠΑΣΟΚ επαναβεβαίωσε ότι πρόκειται για έναν
πολυτασικό χώρο, που δεν «στοιχίζεται» πίσω από ένα ηγετικό στέλεχος, αλλά
ενοποιείται αναλόγως της επικαιρότητας. 
ΑΥΡΙΟ, η αντιπαράθεση θα
συνεχιστεί ­ αυτή τη φορά στην Πανεπιστημιούπολη του Ζωγράφου, στην Οργανωτική
Συνδιάσκεψη του ΠΑΣΟΚ. Τα στελέχη που δεν ανήκουν στο «μπλοκ των
εκσυγχρονιστών» έκαναν αρκετές συσκέψεις τις τελευταίες ημέρες και έχουν
ετοιμαστεί «αντιεισηγήσεις». 
Μετά τις εκλογές του Σεπτεμβρίου, τα κεντρικά
στελέχη που εμφανίζονται να παίζουν, με τον έναν ή τον άλλον τρόπο, ρόλο στη
διαμόρφωση «αντιπολιτευτικού» λόγου σε συγκεκριμένα θέματα, είναι οι κύριοι
Αν. Πεπονής, Παντ. Οικονόμου, Μαν. Δασκαλάκης (σε ό,τι αφορά το Εκτελεστικό
Γραφείο), και ο κ. Γερ. Αρσένης. 
Ωστόσο (και παρά το γεγονός ότι έχουν
γίνει αρκετές συσκέψεις με συμμετοχή αρκετών βουλευτών και στελεχών ­ συνήθως
στο πολιτικό γραφείο του κ. Π. Οικονόμου, αλλά και στο γραφείο του κ. Γ.
Παναγιωτακόπουλου) σε καμία στιγμή δεν συζητήθηκε σοβαρά το ενδεχόμενο
σύμπηξης «ομάδας». 
Πέρα από τις ορισμένες διαφοροποιήσεις σε θέματα
πολιτικής και τη δεδομένη απροθυμία αρκετών στελεχών να «εκτεθούν» ως στελέχη
της μειοψηφίας τη στιγμή που ο κ. Κ. Σημίτης έχει μπροστά του 3,5 χρόνια
διακυβέρνησης, το βασικό πρόβλημα που έχουν να επιλύσουν οι διάφορες ομάδες
της «εσωκομματικής αντιπολίτευσης» είναι η έλλειψη καθοδηγητή. 
ΤΑ
ΠΡΟΣΩΠΑ ΚΑΙ ΤΑ ΓΙΑΤΙ 
Ο κ. Αν. Πεπονής (από τα πλέον ιστορικά στελέχη
του ΠΑΣΟΚ και ένας από τους ικανότερους κοινοβουλευτικούς τού κυβερνώντος
κόμματος) δεν θέλησε ποτέ να εμπλακεί σε δημιουργία προσωπικών ή κομματικών
μηχανισμών. Έτσι και τώρα δεν επιχειρεί να «κεφαλαιοποιήσει» τις συνολικές
διαφωνίες του με την πολιτική της κυβέρνησης Σημίτη, μέσω της «ομαδοποίησης».

Πάντως, ο κ. Πεπονής ήταν ο μόνος που παρουσίασε (στη σύνοδο της
Κοινοβουλευτικής Ομάδας του ΠΑΣΟΚ) συνολική «πλατφόρμα» για τα εθνικά θέματα.
Ήταν δε, ο μόνος που αντιτάχτηκε τελικά στην ιδέα της επιτροπής
εμπειρογνωμόνων για τα ελληνοτουρκικά. 
Είναι όμως χαρακτηριστικό της
απέχθειας του κ. Πεπονή προς την ομαδοποίηση, ότι ξεκίνησε την ομιλία του με
τη διευκρίνιση ότι αυτή εκφράζει μόνον τον ίδιον ­ σε αντίθεση με τον κ. Π.
Οικονόμου, ο οποίος όταν πήρε «επί προσωπικού» τον λόγο επιχείρησε εμμέσως
πλην σαφώς να δηλώσει ότι εκφράζει και άλλους. 
Ωστόσο, κάτι τέτοιο δεν
προκύπτει. Ο κ. Οικονόμου ανήκει στη γενιά των «40άρηδων» ­ έναν ηλικιακό χώρο
στον οποίο συνωστίζονται αρκετά ηγετικά στελέχη του ΠΑΣΟΚ, που επίσης τρέφουν
σοβαρές φιλοδοξίες: οι κύριοι Β. Βενιζέλος, Χρ. Παπουτσής, Κ. Σκανδαλίδης, Κ.
Λαλιώτης διαθέτουν (ο καθένας σε άλλο επίπεδο) πιο σημαντικές προσβάσεις στον
χώρο του ΠΑΣΟΚ από τον κ. Οικονόμου, που διαθέτει ωστόσο αυτή την περίοδο το
προνόμιο να είναι ο μόνος (μαζί με τον κ. Μ. Δασκαλάκη) που έχει τη δυνατότητα
να εκφράζει «διαφορετική άποψη» στο Εκτελεστικό Γραφείο. 
Βέβαια,
διαφορετικές απόψεις εκφράζει κατά περίπτωση στο Εκτελεστικό Γραφείο και ο κ.
Γερ. Αρσένης ­ ο οποίος όμως δείχνει να έχει αποδυναμωθεί μετά το 4ο Συνέδριο
και τις εκλογές του Σεπτεμβρίου, όταν αρκετά από τα στελέχη που τον
ακολουθούσαν αποδοκιμάστηκαν στις κάλπες. 
Πρέπει να σημειωθεί ότι η
«κινητικότητα» όλων αυτών των στελεχών προέκυψε και από την αλλαγή στρατηγικής
του κ. Ά. Τσοχατζόπουλου. Μετά την ήττα του στο συνέδριο, όταν αντελήφθη ότι
θα του ήταν ιδιαίτερα δύσκολο να διατηρήσει τον μηχανισμό του στη λογική της
αντίθεσης με τον κ. Σημίτη (πράγμα που θα συνεπαγόταν ιδιαίτερη φθορά, όπως
αυτή πού αντιμετωπίζει τώρα ο κ. Γερ. Αρσένης) ο κ. Τσοχατζόπουλος επέλεξε να
απεμπλακεί από αυτόν τον «μηχανισμό». 
Η κίνησή του αποδεικνύεται ιδιαίτερα
επιτυχημένη, καθώς ο κ. Τσοχατζόπουλος εμφανίζεται πλέον να καταλαμβάνει το
«κέντρο» του ΠΑΣΟΚ και να μεταβάλλεται σε παράγοντα σταθερότητας του χώρου.
Βέβαια, ο κ. Τσοχατζόπουλος τηρείται ενήμερος όλων των κινήσεων της
«εσωκομματικής αντιπολίτευσης». 
ΟΙ ΣΥΣΧΕΤΙΣΜΟΙ ΔΕΝ ΑΛΛΑΖΟΥΝ 
Πάντως, οι συσχετισμοί που παγιώθηκαν στο ΠΑΣΟΚ μετά το συνέδριο και τις
εκλογές του Σεπτεμβρίου δεν έχουν αλλάξει ούτε στο ελάχιστο. Ο κ. Κ. Σημίτης
μπορεί σε κάθε περίπτωση να υπολογίζει στη στήριξη των 100 από τα 150 στελέχη
της Κεντρικής Επιτροπής, όπως και των 90 από τους 162 της Κοινοβουλευτικής
Ομάδας του ΠΑΣΟΚ. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15831N092</ED>
<ID>
ID:167046

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N09&aa=2</URL></REF>


Article

<CATEGORY>vin04</CATEGORY>

 <H2>Εξόρμηση βουλευτών και στελεχών του ΔΗΚΚΙ</H2>

ΚΛΙΜΑΚΙΑ με στελέχη
και βουλευτές του ΔΗΚΚΙ θα εξορμήσουν τις επόμενες ημέρες, μοιράζοντας ­ και
στα διόδια ­ την αφίσα «Πωλείται η Ελλάδα από το "νέο ΠΑΣΟΚ"». 
Παράλληλα,
σύμφωνα με τη χθεσινοβραδυνή απόφαση της Πολιτικής Γραμματείας του κόμματος,
«θα υπάρξει εντονότερη οργανωτική και πολιτική δραστηριοποίηση του ΔΗΚΚΙ προς
την κοινωνία, λόγω των διαρκώς ογκουμένων προβλημάτων τόσο στα εσωτερικά όσο
και στα εθνικά θέματα». 
Στη συνεδρίαση έγινε ­ ύστερα από εισήγηση του
προέδρου του κόμματος Δημήτρη Τσοβόλα ­ συζήτηση για την εξέλιξη στα εθνικά
ζητήματα και διατυπώθηκε έντονος προβληματισμός για το ότι «ο ελληνικός λαός
πληροφορείται τις μυστικές συμφωνίες που κάνει η κυβέρνηση από δηλώσεις
Τούρκων, Ευρωπαίων και Αμερικανών αξιωματούχων». 
Με δηλώσεις του, τέλος, ο
κ. Τσοβόλας «καλεί τον ελληνικό λαό σε αγώνα ενάντια στα σχέδια που προωθεί η
ηγεσία του ΠΑΣΟΚ». Και τονίζει ότι «αποτελεί παραχώρηση εθνικών κυριαρχικών
δικαιωμάτων να ξεκινάς διάλογο με βάση τα 6 μίλια, παραιτούμενος στην πράξη
από το δικαίωμα επέκτασης των χωρικών υδάτων στα 12 μίλια, όπως προβλέπει το
διεθνές δίκαιο της θάλασσας». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15831N093</ED>
<ID>
ID:167047

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N09&aa=3</URL></REF>


Article

<CATEGORY>vin04</CATEGORY>

 <H5>«ΤΑ ΜΙΚΡΑ ΧΩΡΙΑ
ΣΒΗΝΟΥΝ» ΚΑΙ ΤΟ ΣΧΕΔΙΟ ΓΙΑ ΤΟΝ ΕΚΣΥΓΧΡΟΝΙΣΜΟ ΤΗΣ ΧΩΡΑΣ ΠΡΕΠΕΙ ΝΑ ΠΡΟΧΩΡΗΣΕΙ
ΕΠΕΜΕΙΝΕ Η ΚΥΒΕΡΝΗΣΗ ΣΤΑ ΠΥΡΑ ΤΗΣ ΑΝΤΙΠΟΛΙΤΕΥΣΗΣ</H5>
<H2>Ένταση και για τον «Καποδίστρια»</H2>

<AUTHOR>ΓΙΑΝΝΗΣΕ. ΔΙΑΚΟΓΙΑΝΝΗΣ</AUTHOR>

«Τα μικρά χωριά σβήνουν. Γι' αυτό και πρέπει να
προχωρήσει το σχέδιο "Καποδίστριας" με τις συνενώσεις», ήταν η απάντηση που
έδωσαν με έντονο τρόπο χθες στη Βουλή δύο υφυπουργοί, οι κ.κ. Τ. Μαντέλης και
Λ. Παπαδήμας στη σκληρή κριτική που ακούσθηκε.ΑΥΤΟ που κυρίως ενόχλησε την
κυβέρνηση ήταν ότι τα ομαδικά πυρά της αντιπολίτευσης έφτασαν ­ κατά τη
συζήτηση του νομοσχεδίου για την αναδιοργάνωση της Νομαρχιακής Αυτοδιοίκησης ­
ως τη συνένωση κοινοτήτων και δήμων που προωθεί η κυβέρνηση και που θεωρεί ως
σημαντικό βήμα εκσυγχρονισμού της χώρας. 
Ο κ. Προκόπης Παυλόπουλος (Ν.Δ.)
ήταν πάντως ιδιαίτερα καυστικός, σημειώνοντας πως η κυβέρνηση επιχειρεί να
κτίσει, στην ουσία, το δεύτερο βαθμό αποκέντρωσης πάνω σε ένα ανύπαρκτο πρώτο
βαθμό. «Μα πρόκειται για νομαρχιακή αποκέντρωση ανύπαρκτη», είπε
χαρακτηριστικά. 
Και όταν η συζήτηση προχώρησε ­ και με άλλους βουλευτές να
επικρίνουν την κυβέρνηση ­ ο κ. Μαντέλης αντέτεινε: «Δικά σας στελέχη το
ζητάνε, εσείς γιατί διαφωνείτε; Κι αυτό για να μην τρέχει ο πολίτης στην
πρωτεύουσα κάθε νομού για να λύσει τα προβλήματά του». 
«Ο λαός να ξέρετε
όμως ότι δεν θα αποδεχθεί τις υποχρεωτικές συνενώσεις», απάντησε ο βουλευτής
Γιάννης Κεφαλογιάννης, ενώ ο βουλευτής του ΚΚΕ Αχιλλέας Καταρντζής έκανε λόγο
για την επιβολή νέων φόρων. 
Πάντως ο προβληματισμός ήταν έντονος χθες,
ούτω ή άλλως, σε όλες τις πτέρυγες της Βουλής, με αφορμή το συζητούμενο
νομοσχέδιο για τη Νομαρχιακή Αυτοδιοίκηση. Η κ. Μαρία Δαμανάκη επεσήμανε ότι
«σε μια μικρή χώρα σαν την Ελλάδα υπάρχει πληθωρισμός οργάνων». Και ο κ. Τάσος
Ιντζές (ΔΗΚΚΙ) έκανε λόγο για προχειρότητες της κυβέρνησης για ένα θεσμό ­
αυτόν της Αυτοδιοίκησης ­ που το ΠΑΣΟΚ έδωσε ιδιαίτερο βάρος το '81. 
Τέλος, ο βουλευτής του ΠΑΣΟΚ Γιάννης Χαραλάμπους απευθυνόμενος στην κυβέρνηση
τόνισε ότι «με το μπέρδεμα αρμοδιοτήτων που υπάρχει είναι ορατός ο κίνδυνος η
όλη προσπάθεια να "μείνει στον αέρα"». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15831N101</ED>
<ID>
ID:167048

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N10&aa=1</URL></REF>


Article

<CATEGORY>vin04</CATEGORY>

 <H2>Κυκλάδες: Κριτήριο οι συνενώσεις</H2>

<AUTHOR>ΓΙΩΡΓΟΣ ΓΕΩΡΤΖΟΓΛΟΥ</AUTHOR>

«ΜΕ ΑΥΤΕΣ τις
συνενώσεις δεν γνωρίζω ακόμα ποιος θα είναι ο δήμος μας. Κι εσείς με ρωτάτε
ποιοι θα είναι υποψήφιοι...». Αφοπλιστική απάντηση δημάρχου, μιας πόλης των
Κυκλάδων, στο ερώτημα: Ποιοι «ακούγονται» ως υποψήφιοι για τις επόμενες
νομαρχιακές και δημοτικές εκλογές. 
Κύριο μέλημα, άλλωστε, των κομμάτων και
των φορέων αυτή την περίοδο είναι η αναζήτηση των νέων γεωγραφικών και
πληθυσμικών ορίων που θα έχουν οι δήμοι. Οι συνδυασμοί των υποψηφίων
έπονται... 
Παρ' όλα αυτά, σε ορισμένες περιπτώσεις έχουν διαφανεί οι
πρώτες υποψηφιότητες. Σε επίπεδο νομού, για παράδειγμα, σχεδόν βέβαιη
θεωρείται η υποψηφιότητα ως νομάρχη του Παναγιώτη Ρήγα, ο οποίος κέρδισε τις
προηγούμενες εκλογές με τη στήριξη του ΠΑΣΟΚ. 
Στον αντίποδα, ο πρώην
βουλευτής της Ν.Δ., Γιάννης Μανούσος, που στηρίχθηκε από το κόμμα αυτό ως
υποψήφιος νομάρχης στις προηγούμενες εκλογές και απέτυχε, θεωρείται απίθανο να
ξαναδοκιμάσει. Ονόματα που ακούγονται για το χώρο της Ν.Δ. ως υποψήφιοι
νομάρχες, είναι: ο Γιάννης Ρώτας, σύμβουλος ανάπτυξης της περιφέρειας Νοτίου
Αιγαίου, που είχε ενδιαφερθεί στο παρελθόν, και ο Γιάννης Μπαρδάνης από τη
Νάξο, νομαρχιακός σύμβουλος και κουμπάρος του βουλευτή της Ν.Δ. στο Νομό
Κυκλάδων, Γιάννη Χωματά. 
Τρεις δήμαρχοι για ένα... ρόλο θα μπορούσαν να
χαρακτηριστούν οι δημοτικοί άρχοντες τριών πόλεων: Γιάννης Δεκαβάλλας της
Ερμούπολης (ΠΑΣΟΚ), Χρήστος Βερώνης της Μυκόνου (Ν.Δ.) και Βασίλης Κόκκοτας
της Νάξου (ΠΑΣΟΚ). Και οι τρεις θα διεκδικήσουν στις επόμενες εκλογές το
δημαρχιακό αξίωμα για τρίτη συνεχόμενη τετραετία. Πιθανοί αντίπαλοί τους
φέρονται: για την Ερμούπολη, ο Βαγγέλης Κεραμιώτης (Ν.Δ.), γιατρός, πρώην
δημοτικός σύμβουλος. Για τη Νάξο ο Γιάννης Μπαρδάνης (Ν.Δ.), στην περίπτωση
βέβαια που δεν πάρει το χρίσμα του υποψήφιου νομάρχη. 
Στην Τήνο τις
υποψηφιότητες θα κρίνουν τα αποτελέσματα των συνενώσεων. Υπάρχουν δύο σενάρια:
δημιουργία 4 δήμων ή δημιουργία ενός δήμου. Στη δεύτερη περίπτωση αλλάζει ο
συσχετισμός δυνάμεων και θεωρείται βέβαιο ότι η μέχρι σήμερα συντηρητική
παράταξη της πόλης της Τήνου θα χάσει τη μάχη, αφού θα υπερκεραστεί από την
«προοδευτική ύπαιθρο». Εδώ πιθανός υποψήφιος είναι ο καθηγητής Γιάννης Ψάλτης,
υπεύθυνος του γραφείου Τήνου της υπουργού Αιγαίου, Ελισάβετ Παπαζώη. Από τη
Ν.Δ. πιθανολογείται η υποψηφιότητα του σημερινού δημάρχου, Γιάννη Ορφανού και
σε διαφορετική περίπτωση τη σκυτάλη θα αναλάβει ο γιος του Σίμος Ορφανός. 
Η Πάρος είναι το μοναδικό νησί για το οποίο κανείς δεν μπορεί να εκτιμήσει «τι
μέλλει γενέσθαι». Πώς να γίνουν άλλωστε εκτιμήσεις, όταν ο δήμαρχος Κώστας
Αργουζής, πρώην στέλεχος του ΠΑΣΟΚ, εκλέχθηκε με τη στήριξη της Ν.Δ. και ο
αντίπαλός του Στέλιος Φραγκούλης, επικεφαλής της μειοψηφίας που υποστηρίχθηκε
από το ΠΑΣΟΚ, κατάφερε να επηρεάσει σε αρκετά θέματα συμβούλους της
πλειοψηφίας, οι οποίοι μάλιστα ανήκουν στη συντηρητική παράταξη. Ορισμένοι
κάνουν λόγο στο νησί για ένα ακόμη παράδοξο που μπορεί να εμφανιστεί στις
επόμενες εκλογές. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15831N102</ED>
<ID>
ID:167049

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N10&aa=2</URL></REF>


Article

<CATEGORY>vin04</CATEGORY>

 <H2>«Όχι» του Αρείου Πάγου στην αίτηση Κριθύμου</H2>

ΜΕΣΑ σε κλίμα έντασης
συζητήθηκε χθες στην Πειθαρχική Ολομέλεια του Αρείου Πάγου αίτηση του
δικηγόρου, πρώην αντεισαγγελέα Παν. Κριθύμου (φωτογραφία) να επαναληφθεί η
προς δεκαετίας πειθαρχική δίκη του, που είχε οδηγήσει ουσιαστικά και στην
παραίτησή του από το εισαγγελικό Σώμα. 
Ο Παν. Κρίθυμος ­ ο οποίος την
περίοδο της πειθαρχικής του δίωξης είχε αντιδράσει με απεργία πείνας στο
μέγαρο του Αρείου Πάγου ­ ζητεί να επαναληφθεί η δίκη του, επειδή ο τότε
βασικός κατήγορός του, αντεισαγγελέας Εφετών Δημ. Χριστόπουλος διώκεται σήμερα
για σειρά πειθαρχικών παραπτωμάτων. Κι επομένως, κατά τον Παν. Κρίθυμο,
δικαιώνεται η θέση του ότι οι κατηγορίες που του είχε στο παρελθόν απευθύνει
ήταν «κατασκευασμένες». 
Τόσο ο εισηγητής της υπόθεσης, αρεοπαγίτης Ανδ.
Κατσίφας, όσο και ο εισαγγελέας του Αρείου Πάγου Παν. Δημόπουλος, πρότειναν
πάντως να απορριφθεί η αίτηση ως αβάσιμη, καθώς δεν εμπεριέχονται σε αυτήν
νεώτερα στοιχεία που να δικαιολογούν επανάληψη της δίκης. Απορριπτική
αναμένεται να είναι τελικά και η απόφαση της Πειθαρχικής Ολομελείας. 
Κατά
τη χθεσινή συζήτηση της αίτησης, εξάλλου, επικράτησαν στιγμές έντασης, καθώς ο
Παν. Κρίθυμος προχώρησε σε βαρείς χαρακτηρισμούς κατά του Δημ. Χριστόπουλου
και έκανε λόγο για «έλλειψη ελευθερίας στη Δικαιοσύνης», προκαλώντας την
αντίδραση της έδρας. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15831N103</ED>
<ID>
ID:167050

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N10&aa=3</URL></REF>


Article

<CATEGORY>vin04</CATEGORY>

 <H2>Φαβορί οι τωρινοί άρχοντες στη Στερεά Ελλάδα και την Εύβοια</H2>

ΑΙΤΩΛΟΑΚΑΡΝΑΝΙΑ 
ΣΤΗΝ ΑΙΤΩΛΟΑΚΑΡΝΑΝΙΑ υποψήφιος νομάρχης του ΠΑΣΟΚ θα είναι ο σημερινός
νομάρχης, 
κ. Γιάννης Βαϊνάς.Στο Μεσολόγγι το δημαρχιακό αξίωμα θα
διεκδικήσουν ο πρώην δήμαρχος 
κ. Κώστας Ρεπάσος, ο μηχανικός Αν.
Γερονιμίνης και ο γεωπόνος Αν. Παναγιωτόπουλος. 
Στο Αγρίνιο θα είναι 
υποψήφιος ο σημερινός επιτυχημένος δήμαρχος κ. Ευθύμιος Σώκος. 
Στη Νέα
Δημοκρατία είναι μεγάλο το ενδιαφέρον, αλλά μέχρι στιγμής σίγουρος υποψήφιος
είναι 
ο σημερινός δήμαρχος Μεσολογγίου, Δ. Παλκογιάννης. 
ΦΩΚΙΔΑ 
Η ΝΥΝ δήμαρχος
Γιώτα Γαζή θα είναι και πάλι υποψήφια στις μελλοντικές δημοτικές εκλογές. 
Από τον χώρο της Ν.Δ. φέρεται ότι θα είναι 
και πάλι υποψήφιος ο Χαράλαμπος
Καρανάσος. Στις νομαρχιακές, από την πλευρά του ΠΑΣΟΚ 
δεν έχουν γίνει
γνωστά ονόματα υποψηφίων. 
Πάντως, σίγουρη θεωρείται η υποψηφιότητα του νυν
νομάρχη 
Απόστολου Καραχάλιου (που πρόσκειται στο ΠΑΣΟΚ), ενώ από τον χώρο
της Ν.Δ. οι τέως υποψήφιοι βουλευτές 
Τάκης Ανδρίτσος (νυν δήμαρχος
Λιδωρικίου) και Τάκης Μανδρέκας. 
ΦΘΙΩΤΙΔΑ 
ΑΝΑΣΤΑΛΤΙΚΟΣ παράγοντας για να εκδηλωθούν
προθέσεις υποψηφιοτήτων για τους δήμους της Φθιώτιδας είναι 
η εξέλιξη του
σχεδίου «Ιωάννης Καποδίστριας», που προβλέπει τη συνένωση των κοινοτήτων σε
δήμους. 
Δεν συμβαίνει όμως το ίδιο στη Λαμία, όπου δεν αναμένεται μεγάλη
γεωγραφική αλλοίωση από τις συνενώσεις. 
Ο νυν δήμαρχος Λαμίας κ. Γιώργος
Ντελής, που έχει υποστηριχθεί από το ΠΑΣΟΚ, θα είναι εκ νέου υποψήφιος, 
μιας και έχει δηλώσει τέτοια πρόθεση. Παράλληλα, διεκδικητής του χρίσματος
φέρεται και ο Ανδρέας Ξάνθης, που σήμερα είναι πρόεδρος του ΤΕΕ Ανατολικής
Στερεάς. 
Να σημειωθεί ότι τόσο ο κ. Ντελής όσο και ο κ. Ξάνθης είχαν
χρηματίσει αντιδήμαρχοι την περίοδο που δήμαρχος ήταν στη Λαμία ο νυν
υφυπουργός Εσωτερικών Λάμπρος Παπαδήμας. 
Στη Νέα Δημοκρατία τα σενάρια δεν
έχουν ακόμη ξεδιπλωθεί, μιας και προσπαθούν να προσεγγίσουν «πεφωτισμένο»
υποψήφιο για να σταματήσει την εκλογική τους αποτυχία στη Λαμία. Είναι
χαρακτηριστικό ότι παρά το γεγονός πως η Ν.Δ. 
έχει τη μεγαλύτερη εκλογική
δύναμη στη Λαμία, δεν είχε μέχρι σήμερα κατορθώσει από τη μεταπολίτευση ­ με
εξαίρεση μία τετραετία ­ να κερδίσει τον δήμο. Εκείνο που κυρίως ενδιαφέρει τη
Ν.Δ. είναι να συσπειρωθεί και να μην παρουσιάσει εικόνα διάσπασης όπως και στο
παρελθόν. 
Περισσότερο ξεκάθαρο είναι το τοπίο για τη Νομαρχιακή Αυτοδιοίκηση. 
Ο νυν
νομάρχης κ. Θύμιος Παπαβασιλείου θα είναι και πάλι υποψήφιος με τη σημαία του
ΠΑΣΟΚ, ενώ η Ν.Δ. ετοιμάζεται να ρίξει στη μάχη «μεγάλες δυνάμεις». 
Ο νυν
βουλευτής της Ν.Δ. κ. Τριαντάφυλλος Μπέλος ετοιμάζεται 
να διεκδικήσει τη
νομαρχία, μιας και ο ίδιος αλλά και τα στελέχη που τον πλαισιώνουν τη θεωρούν
μια πολύ καλή ευκαιρία. 
Είναι χαρακτηριστικό ότι το ΠΑΣΟΚ στις
προηγούμενες εκλογές μόλις για 1.000 ψήφους κέρδισε τη νομαρχία τη δεύτερη
Κυριακή. 
Σε ό,τι αφορά το ΚΚΕ, θα κατέβει στις εκλογές αυτόνομα, ενώ ο
Συνασπισμός δεν αποκλείει και τη συνεργασία 
σε σχέση όμως πάντα με τις
υποψηφιότητες στους άλλους δήμους. 
ΒΟΙΩΤΙΑ 
ΝΕΟ πρόσωπο ενδέχεται να υποστηρίξει το
ΠΑΣΟΚ για τη θέση του δημάρχου της πρωτεύουσας Βοιωτίας, καθώς η πλειοψηφία
των τοπικών στελεχών του 
δεν φαίνεται να συμφωνεί στην εκ νέου υποστήριξη
του νυν δημάρχου κ. Παλαιολόγου που πρόσκειται στον ΣΥΝ. 
Αν τελικά
επικρατήσει αυτή η άποψη, τα ονόματα που ακούγονται 
είναι του κ. Σπ.
Κυράστα (που είχε υποστηριχθεί στις περασμένες εκλογές από μερίδα στελεχών του
ΠΑΣΟΚ), του κ. Ταξ. Γαλανού και της κ. Μίνας Μπλούνα. 
Στο χώρο της Ν.Δ.
δεν υπάρχει κινητικότητα, καθώς τα στελέχη της είναι «μοιρασμένα» εξαιτίας του
πρόσφατου συνεδρίου για την εκλογή αρχηγού. Το όνομα του κ. Ρούσαρη είναι το
μόνο που ακούγεται. 
Στη Θήβα, τη δημαρχιακή καρέκλα κατέχει ο κ. Αλ.
Κοφίνης, που πρόσκειται στη Ν.Δ. Η υποψηφιότητά του θεωρείται δεδομένη. Από το
ΠΑΣΟΚ ακούγονται τα ονόματα των 
κ.κ. Αν. Φρούσιου, Γ. Χατζηχρονόγλου, Γ.
Καστέλη και Μίμη Αγγέλου (που ήταν και υποψήφιος βουλευτής). 
Μικρές
πιθανότητες έχει ο κ. Κυριακού, που ήταν υποψήφιος στις προηγούμενες εκλογές.

Για τους άλλους δήμους ακούγονται: στο Δίστομο ο νυν δήμαρχος κ. Λ. 
Παπαχρήστος, με το ΠΑΣΟΚ, Κ.
Σφουντάρης με τη Ν.Δ. Στην Αράχοβα, ο νυν δήμαρχος που πρόσκειται στη Ν.Δ. 
και από το ΠΑΣΟΚ η κ. Ευαγγελία Γρανίτσα και 
ο κ. Γ. Σιδέρης. Στον
Ορχομενό ο νυν δήμαρχος κ. Κ. Γκιζίμης (ΠΑΣΟΚ). Στον Αλίαρτο οι κ. Ν. Παλμές,
Α. Κολοβός και Δ. Τοσούνης. Στο Σχηματάρι ο κ. Γεωργίου. 
Η υποψηφιότητα
του σημερινού νομάρχη και πρώην ευρωβουλευτή του ΠΑΣΟΚ 
κ. Ι. Σταμούλη
θεωρείται σίγουρη. 
Ακούγονται, ωστόσο, από τον ίδιο χώρο και τα ονόματα
των κ.κ. Γ. Μπέση και Κ. Γκιζίμη. Από τη Ν.Δ. ο πρώην υφυπουργός κ. Α.
Τσιπλάκος και ο υποψήφιος βουλευτής κ. Ι. Στάμος 
είναι τα πιθανότερα
πρόσωπα που μπορεί να ηγηθούν του ψηφοδελτίου της. 
ΕΥΒΟΙΑ 
ΚΑΙ ΣΤΗΝ Εύβοια πολλά σενάρια
συζητιούνται σχετικά με τις υποψηφιότητες για τις δημοτικές και νομαρχιακές
εκλογές. Πιο ξεκάθαρα διαφαίνονται τα πράγματα όσον αφορά τις νομαρχιακές
εκλογές, αφού θεωρείται βέβαιο ότι από την πλευρά του ΠΑΣΟΚ θα υποστηριχθεί ο
νυν νομάρχης, κ. Θανάσης Μπουραντάς. 
Από την πλευρά του ο υποστηριχθείς

από τη Ν.Δ. στις προηγούμενες εκλογές, κ. Νικόλαος Παπανδρέου, διαβεβαίωσε
ότι θα είναι και πάλι υποψήφιος. Αξίζει όμως να σημειωθεί ότι η δήλωσή του
αυτή προέκυψε μετά το σενάριο που κυκλοφόρησε σχετικά με τις υποψηφιότητες 
από την πλευρά της Ν.Δ. του υποψήφιου βουλευτή, κ. Αναστάσιου Λιάσκου, και του
νυν δημάρχου, κ. Γιάννη Σπανού. 
Επί του θέματος, ο τελευταίος δήλωσε: «Δεν
επιθυμώ να γίνω νομάρχης, ενώ λίγες είναι οι πιθανότητες να διεκδικήσω το
δημαρχιακό αξίωμα». Η γενική εκτίμηση είναι, πάντως, 
ότι το όνομα του κ.
Γιάννη Σπανού θα περιλαμβάνεται 
σ' ένα από τα δύο ψηφοδέλτια της Ν.Δ. 
Από την πλευρά του
ΠΑΣΟΚ, ενδιαφέρον εκδηλώνεται από τον πρώην δήμαρχο, 
κ. Στέλιο Μαργαρίτη,
αν και αρκετοί από τους συμβούλους του συνδυασμού 
του (που τώρα είναι η
μειοψηφία) έχουν εκδηλώσει, στα πλαίσια βολιδοσκόπησης, 
το ενδιαφέρον τους
να ηγηθούν του ψηφοδελτίου. 
Επίσης φημολογείται ότι το χρίσμα του ΠΑΣΟΚ θα
διεκδικήσει ο πρώην υπουργός, 
κ. Ορέστης Παπαστρατής, χωρίς όμως ο ίδιος
να επιβεβαιώνει ή να διαψεύδει οτιδήποτε. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15831N111</ED>
<ID>
ID:167051

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N11&aa=1</URL></REF>


Article

<CATEGORY>vin04</CATEGORY>

 <H2>Λερναία
Ύδρα στο δίκτυο της ΕΥΔΑΠ</H2>

<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΓΕΝΝΗΘΗΚΕ: Στα Χανιά, το Μάη
του 1942. 
ΘΥΜΑΤΑΙ: Την «άλωση» του Συλλόγου Πολιτικών Μηχανικών από τους
δημοκρατικούς, στα δύσκολα χρόνια της χούντας. 
ΕΚΝΕΥΡΙΖΕΤΑΙ ΜΕ: Τους
ξεροκέφαλους και εκείνους που κάνουν ότι τα ξέρουν όλα. 
ΦΑΓΗΤΟ ΠΟΥ
ΠΡΟΤΙΜΑ: Ό,τι κολυμπάει. 
«ΜΠΡΟΥΝΟ» ΣΗΜΑΙΝΕΙ: Παρατσούκλι, από την εποχή
της «άλωσης», με νονούς Γεννηματά - Κουλουμπή - Μπανιά. 
ΘΑ ΚΑΛΟΥΣΕ ΣΕ
ΓΕΥΜΑ: Φίλους από παλιά. 
ΜΟΥΣΙΚΗ ΠΟΥ ΑΚΟΥΕΙ: Ό,τι καλό ελληνικό. 
ΑΝ
ΔΕΝ ΗΤΑΝ ΠΟΛΙΤΙΚΟΣ ΜΗΧΑΝΙΚΟΣ... Τότε, σκέτο πολιτικός! 
Με τα αποθέματα
νερού για την ύδρευση της Αθήνας να επαρκούν για τρία χρόνια, ο γενικός
διευθυντής της ΕΥΔΑΠ, κ. Γιώργος Ιωαννίδης, όχι μόνο αισθάνεται πιο άνετα στην
καρέκλα του αλλά φέτος σχεδιάζει να κάνει και καλοκαιρινές διακοπές...
Υπενθυμίζει, πάντως, ότι ο κίνδυνος της λειψυδρίας πάντα ελλοχεύει, ενώ
παραδέχεται ότι οι διαρροές του δικτύου δεν είναι εύκολο να αντιμετωπιστούν
αφού μοιάζουν με τη Λερναία Ύδρα. Φαίνεται, όμως, ότι και κάποιο έκτακτο
χαράτσι μας ετοιμάζει προκειμένου να ολοκληρωθούν τα αντιπλημμυρικά έργα στην
Αττική...ΕΡ.: Είναι πολύ νερό ένα δισεκατομμύριο κυβικά μέτρα; 
ΑΠ.: Ποτέ
δεν είναι πολύ το νερό. 
ΕΡ.: Φαίνεται πως προσέχαμε για να έχουμε τώρα...

ΑΠ.: Συν Αθηνά και χείρα κίνει. 
ΕΡ.: Δηλαδή, έχουμε νερό «να πιουν και
οι... κότες»; 
ΑΠ.:... και να ευλογούν και τον Θεό. 
ΕΡ.: Όσο αυξάνονται
τα αποθέματα θα αυξάνει και η τιμή του νερού; 
ΑΠ.: Εδώ, δεν ισχύει ο
κανόνας προσφοράς και ζήτησης. 
ΕΡ.: Για φυσικό αγαθό δεν είναι ήδη πολύ
ακριβό; 
ΑΠ.: Φυσικό αγαθό δεν είναι πλέον ούτε στο χωριό μας. 
ΕΡ.: Μα
λέτε ότι η ΕΥΔΑΠ έχει κέρδη... 
ΑΠ.: Κέρδη που επενδύονται για τη βελτίωση
των υπηρεσιών είναι ουσιαστικά μερίσματα προς τους πελάτες. 
ΕΡ.: Να
συμπεράνουμε ότι εξέλιπε παντελώς ο κίνδυνος λειψυδρίας; 
ΑΠ.: Δυστυχώς,
ένας κίνδυνος πάντα ελλοχεύει. 
ΕΡ.: Και με τις διαρροές στο δίκτυο τι
γίνεται; 
ΑΠ.: Λερναία Ύδρα. 
ΕΡ.: Με τα αιωνίως βουλωμένα φρεάτια; 
ΑΠ.: Στο εξής τα παράπονά σας στον... δήμαρχο. 
ΕΡ.: Τα μπαζωμένα ρέματα;

ΑΠ.: Μεγάλη πληγή στο σώμα της Αττικής. 
ΕΡ.: Η απόφαση να μπουν βρύσες
σε κεντρικά σημεία της Αθήνας σημαίνει... 
ΑΠ.: Ελάχιστη προσπάθεια για
σεβασμό στον πολίτη και πιο φιλόξενη πόλη. 
ΕΡ.: Θα φτιάξετε και
κοινόχρηστες πισίνες; 
ΑΠ.: Αν τις φτιάξει ο κ. Φούρας, εμείς θα τις
γεμίζουμε. 
ΕΡ.: Τα αντιπλημμυρικά έργα πότε θα ολοκληρωθούν; 
ΑΠ.: Το
νερό έχει μπει στο αυλάκι. 
ΕΡ.: Θα μπει κάποιο έκτακτο χαράτσι για να...
συντομευτούν; 
ΑΠ.: Γίνεται ομελέτα χωρίς να σπάσεις αυγά; 
ΕΡ.: Πλύσιμο
του Ι.Χ. με λάστιχο; 
ΑΠ.: Λαγός τη φτέρη έσειε κακό της κεφαλής του. 
ΕΡ.: Ακούστηκε ότι σε λίγο θα πουλάτε και εμφιαλωμένο νερό... 
ΑΠ.: Η
εξέλιξη και ο εκσυγχρονισμός. 
ΕΡ.: Καθώς και τεχνογνωσία σε άλλες χώρες
και την υπόλοιπη Ελλάδα; 
ΑΠ.: Οι γνώσεις δεν γνωρίζουν σύνορα. 
ΕΡ.: Ο
βιολογικός καθαρισμός στην Ψυττάλεια λειτουργεί. Ο Σαρωνικός καθάρισε; 
ΑΠ.: Μα, όπως δημοσιεύσατε, σχεδόν όλες οι παραλίες του είναι καθαρές. 
ΕΡ.: Η ποιότητα του νερού της Αθήνας; 
ΑΠ.: Η μόνη πρωτεύουσα στην Ευρώπη,
που πίνουμε νερό από τη βρύση. 
ΕΡ.: Ναι, αλλά περνά μέσα από σωλήνες
αμιάντου... 
ΑΠ.: Κατάλληλο και με τη βούλα του Δικαστηρίου. 
ΕΡ.: Άρα,
όλα καλά και φέτος θα κάνετε ήσυχες διακοπές; 
ΑΠ.: Ελάχιστο, ανθρώπινο
δικαίωμα. 
ΕΡ.: Είναι σωστό να μην μπορούν να πολιτευθούν οι επικεφαλής
δημόσιων οργανισμών κ.λπ; 
ΑΠ.: Ή παπάς, παπάς ή ζευγάς, ζευγάς. 
ΕΡ.:
Εσείς έχετε πολιτικές φιλοδοξίες; 
ΑΠ.: Είναι θέμα συνθηκών. 
ΕΡ.: Θα
διεκδικήσετε ξανά την προεδρία του Συλλόγου Πολιτικών Μηχανικών; 
ΑΠ.: Αν
με προτείνουν οι συνάδελφοί μου... 
ΕΡ.: Ο Παναθηναϊκός τι έπαθε φέτος; 
ΑΠ.: Κολύμπησε χωρίς... μπρατσάκια. 
ΕΡ.: Πιστεύετε στην τύχη; 
ΑΠ.:
Κατά κανόνα, όχι. 
ΕΡ.: Ποιο βιβλίο, που διαβάσατε τελευταία, σας άρεσε
περισσότερο; 
ΑΠ.: «Η Εθνική Αντίσταση των Ελλήνων» του Βαγγέλη
Γιαννόπουλου. 
ΕΡ.: Η ΕΥΔΑΠ σας αφήνει καθόλου χρόνο για την Κρήτη; 
ΑΠ.: Για την Κρήτη, πάντα βρίσκεις χρόνο. 
ΕΡ.: Όταν πίνουμε ένα ποτήρι
νερό πρέπει να σκεφτόμαστε ότι... 
ΑΠ.: Πρέπει να λέμε, «εις υγείαν»
εκείνων που μοχθούν, για να μπορούμε να το πίνουμε. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15831N121</ED>
<ID>
ID:167052

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N12&aa=1</URL></REF>


Article

<CATEGORY>vin04</CATEGORY>

 <H2>Στάσεις εργασίας των αεροσυνοδών</H2>

ΜΕ ΣΤΑΣΕΙΣ εργασίας το
Σάββατο, την Κυριακή και τη Δευτέρα, που ανακοινώνονται σήμερα, αναμένεται να
απαντήσουν οι αεροσυνοδοί στις προτάσεις της εταιρείας συμβούλων Μακένζι για
τη διοικητική αναδιοργάνωση της Ολυμπιακής Αεροπορίας, που απασχόλησαν το
χθεσινό Διοικητικό Συμβούλιο του εθνικού αερομεταφορέα. 
Μάλιστα σύμφωνα με
τον πρόεδρο του σωματείου των αεροσυνοδών της Ολυμπιακής Αεροπορίας κ. Βασίλη
Γιαννακόπουλο, η σημερινή πρωινή πτήση 105 από την Αθήνα για το Ναϊρόμπι και
το Γιοχάνεσμπουργκ, εκτός απροόπτου, δεν επρόκειτο να πραγματοποιηθεί. Η
συγκεκριμένη ενέργεια, σύμφωνα με τον ίδιο, χρησιμοποιείται ως «μοχλός
πίεσης», ώστε οι αεροσυνοδοί να μην απασχολούνται περισσότερες ώρες από αυτές
που προβλέπει ο κανονισμός. Το θέμα αυτό συνδέεται με το ζήτημα των 214
αεροσυνοδών εποχικής σύμβασης, η τύχη των οποίων εκδικάζεται στις 23 Μαΐου. Οι
αεροσυνοδοί αυτοί εξακολουθούν να εργάζονται στην εταιρεία, ύστερα από αίτηση
ασφαλιστικών μέτρων κατά της λύσης των συμβάσεών τους. Πάγια θέση των
αεροσυνοδών είναι η ύπαρξη στην Ολυμπιακή Αεροπορία ιπτάμενου προσωπικού
σταθερού και εκπαιδευμένου, ώστε οι ανάγκες να μην καλύπτονται κάθε χρόνο με
εποχικές προσλήψεις. Εξάλλου, στη χθεσινή συνεδρίαση του Διοικητικού
Συμβουλίου της Ολυμπιακής Αεροπορίας έγινε ενημέρωση για το θέμα της
μετεγκατάστασης της εταιρείας στο αεροδρόμιο Σπάτων και εγκρίθηκε ο
προϋπολογισμός, που υπολογίζεται σε περισσότερα από 100 δισεκατομμύρια
δραχμές. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15831N122</ED>
<ID>
ID:167053

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N12&aa=2</URL></REF>


Article

<CATEGORY>vin04</CATEGORY>

 <H2>Κομπίνα 750 εκατ. δρχ. στις αστικές συγκοινωνίες</H2>

ΚΟΜΠΙΝΑ ΜΕ
εισπράξεις ύψους 750.000.000 δραχμών, που προέρχονται από πωλήσεις εισιτηρίων,
είχαν στήσει δύο υπάλληλοι του Οργανισμού Αστικών Συγκοινωνιών Αθηνών (ΟΑΣΑ).

Οι δύο υπάλληλοι ­ που τέθηκαν ήδη σε διαθεσιμότητα με απόφαση του
προέδρου του ΟΑΣΑ κ. Τ. Χριστοδουλάκη ­ έπαιρναν επιταγές της εταιρείας Selmo
Α.Ε. που αντιστοιχούσαν στα ποσοστά του Οργανισμού από πωλήσεις εισιτηρίων,
τις καταχωρούσαν στα λογιστικά βιβλία κ.λπ., μόνο που δεν φρόντιζαν για την
είσπραξή τους. Έτσι τα χρήματα έμεναν στο λογαριασμό της Selmo, που εισέπραττε
τους τόκους και γενικά τα διαχειριζόταν, ενώ ο αντίστοιχος λογαριασμός του
ΟΑΣΑ δεν είχε χρήματα... 
Η κομπίνα αποκαλύφθηκε από τους ορκωτούς λογιστές
που έκαναν έλεγχο στα οικονομικά του ΟΑΣΑ και αμέσως κινήθηκαν οι διαδικασίες
για την είσπραξη των 750.000.000 δρχ. που δεν είχαν εισπραχθεί. Μάλιστα, χθες
αργά το απόγευμα, εκπρόσωπος της εταιρείας Selmo παρέδωσε στον ΟΑΣΑ κανονική
επιταγή ύψους 750 εκατ. δρχ. και το θέμα ως προς το οικονομικό μέρος του
έληξε. Όμως, θα συνεχιστεί η έρευνα για την επιβολή των πειθαρχικών και
ποινικών κυρώσεων σε όσους ευθύνονται. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15831N123</ED>
<ID>
ID:167054

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N12&aa=3</URL></REF>


Article

<CATEGORY>vin04</CATEGORY>

 <H2>Αναβλήθηκε η συζήτηση της προσφυγής</H2>

ΑΝΑΒΛΗΘΗΚΕ για τις 5
Ιουνίου η συζήτηση στο Συμβούλιο της Επικρατείας (Γ' Τμήμα) των προσφυγών που
έχουν υποβληθεί κατά του διορισμού του διοικητή του Αγίου Όρους κ. Στ. Ψυχάρη
και του υποδιοικητή κ. Αρ. Κασμίρογλου. 
Το αρμόδιο Τμήμα του ΣτΕ έκανε
χθες δεκτό το αίτημα που υπέβαλε η πλευρά των προσφευγόντων και ανέβαλε τη
συζήτηση, προκειμένου οι προσφυγές να συνεκδικαστούν με αντίστοιχες προσφυγές
που είχαν ήδη προσδιοριστεί να συζητηθούν στις 5 Ιουνίου. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15831N124</ED>
<ID>
ID:167055

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N12&aa=4</URL></REF>


Article

<CATEGORY>vin04</CATEGORY>

 <H2>Πυρκαγιά</H2>

ΠΑΝΙΚΟΣ χθες στη Σάμο από πυρκαγιά που ξέσπασε κοντά
στην Κοινότητα Καλλιθέας στο Καρλόβασι. Προς στιγμή απειλήθηκαν σπίτια και οι
κάτοικοι έντρομοι τα εγκατέλειψαν. Όμως, χερσαίες δυνάμεις κατάφεραν να
αποτρέψουν την καταστροφή έπειτα από πολύωρη μάχη με τις φλόγες. Παρά τις
προσπάθειες, αεροσκάφη δεν κατέστη δυνατόν να πάρουν μέρος στην κατάσβεση,
λόγω των ισχυρών ανέμων που πνέουν στην περιοχή. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15831N125</ED>
<ID>
ID:167056

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N12&aa=5</URL></REF>


Article

<CATEGORY>vin04</CATEGORY>

 <H2>Κατέθεσε ο πρόεδρος της ΕΣΗΕΑ</H2>

Ο ΠΡΟΕΔΡΟΣ της Ενώσεως Συντακτών Ημερησίων Εφημερίδων Αθηνών
(ΕΣΗΕΑ), κ. Αριστείδης Μανωλάκος, κατέθεσε χθες στο πλαίσιο της προκαταρκτικής
εξέτασης που διενεργεί ο εισαγγελέας Εφετών κ. Ιω. Γαβρίλης, σχετικά με την
προσφορά των διαμερισμάτων από την εφημερίδα «Εξουσία» στους αναγνώστες της.

Τη σχετική παραγγελία για τη δικαστική διερεύνηση της υπόθεσης αυτής είχε
δώσει ο υπουργός Δικαιοσύνης, κ. Ευάγ. Γιαννόπουλος, ενώ είχε κινηθεί
αυτεπαγγέλτως και η Εισαγγελία Πρωτοδικών της Αθήνας. 
Αντικείμενο της
δικαστικής έρευνας είναι να διαπιστωθεί εάν ο εκδότης της εφημερίδας «Εξουσία»
έχει τη δυνατότητα να δώσει όσα υπόσχεται, δηλαδή 20.000 σπίτια στη μισή τιμή,
χωρίς προκαταβολή και χωρίς κλήρωση. 
Παράλληλα, ο εισαγγελικός λειτουργός
που διενεργεί την προκαταρκτική εξέταση θα ερευνήσει εάν η ίδια εφημερίδα είχε
δώσει στους αναγνώστες της τα διαμερίσματα που προσέφερε αμέσως μετά την
έκδοσή της. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15831N126</ED>
<ID>
ID:167057

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N12&aa=6</URL></REF>


Article

<CATEGORY>vin06</CATEGORY>

 <H5>ΓΙΑ
ΠΡΩΤΗ ΦΟΡΑ ΟΙ ΑΣΤΥΝΟΜΙΚΟΙ ΟΛΗΣ ΤΗΣ ΧΩΡΑΣ</H5>
<H2>Αποφάσισαν απεργία με συντριπτική πλειοψηφία</H2>

Σήμερα το απόγευμα, σε μια ύστατη προσπάθεια
συνεννόησης μεταξύ του υπουργού Δημόσιας Τάξης και συνδικαλιστών, θα κριθεί αν
θα προχωρήσουν ή όχι οι αστυνομικοί στην υλοποίηση της απόφασής τους για 48ωρη
απεργία. 
«Ο ΚΥΒΟΣ ερρίφθη» στη χθεσινή συνεδρίαση των πρωτοβάθμιων
οργανώσεων της Πανελλήνιας Ομοσπονδίας Αστυνομικών Υπαλλήλων, που έγινε στα
γραφεία του Δικηγορικού Συλλόγου. Στη συντριπτική τους πλειοψηφία οι
εκπρόσωποι των πρωτοβάθμιων οργανώσεων αστυνομικών υπαλλήλων είπαν
ανεπιφύλακτα «ναι» στην απεργία. Ήταν μια συνεδρίαση-σταθμός στην ιστορία της
ΕΛ.ΑΣ., αφού 44 από τους 51 εκπροσώπους των πρωτοβάθμιων οργανώσεων της χώρας
ενέκριναν την πρόταση του Δ.Σ. της Πανελλήνιας Ομοσπονδίας Αστυνομικών
Υπαλλήλων για 48ωρη απεργία και εξουσιοδότησαν το Δ.Σ. να αποφασίσει για το
χρόνο και τη μορφή που θα πάρει η απεργιακή τους κινητοποίηση. 
Το
Διοικητικό Συμβούλιο της ΠΟΑΣΥ αποφάσισε χθες το βράδυ ότι η απεργία των
αστυνομικών θα έχει τη μορφή αποχής από την εσωτερική φύλαξη των γηπέδων, την
επίδοση δικαστικών εγγράφων και την εκτέλεση αποφάσεων. Το Διοικητικό
Συμβούλιο στη συνεδρίασή του αποφάσισε ότι ο χρόνος της απεργίας θα
οριστικοποιηθεί μετά τη σημερινή συνάντηση με τον υπουργό Γ. Ρωμαίο. 
ΔΙΑΒΕΒΑΙΩΣΕΙΣ 
Το υπουργείο Δημόσιας Τάξης διαβεβαίωσε χθες το βράδυ
ότι ακόμα και αν γίνει απεργία, όλες οι αθλητικές εκδηλώσεις στα γήπεδα θα
πραγματοποιηθούν κανονικά και μάλιστα με αυξημένη αστυνομική δύναμη. 
Οι
συνδικαλιστές, όπως είπαν, κατέληξαν στη μορφή αυτή της απεργίας για να μην
υπάρξουν προβλήματα στην αστυνόμευση και να μη διασαλευθεί η τάξη. Στο σημείο
αυτό ο πρόεδρος της Πανελλήνιας Ομοσπονδίας Αστυνομικών Υπαλλήλων κ. Δημήτρης
Κυριαζίδης, ήταν κατηγορηματικός: «Θα απέχουμε από έργα που είναι ξένα προς
την αποστολή μας. Σε αυτά θα εκδηλωθεί η απεργία». 
Στο μεταξύ, σε έναν
αγώνα δρόμου έχει επιδοθεί η ηγεσία του υπουργείου Δημόσιας Τάξης, προκειμένου
να βρεθεί λύση. Ο υπουργός Δημόσιας Τάξης κ. Γ. Ρωμαίος δεν μπόρεσε χθες να
παραβρεθεί στη συνεδρίαση των πρωτοβάθμιων οργανώσεων. 
Η ΣΥΣΚΕΨΗ

Εκ μέρους του υπουργού Δημόσιας Τάξης πήγε ο σύμβουλός του κ. Β.
Βαλασόπουλος, ο οποίος ανακοίνωσε στους εκπροσώπους των εργαζομένων ότι σήμερα
στις 12 το μεσημέρι σε κοινή σύσκεψη που θα γίνει μεταξύ των υπουργών Δημόσιας
Τάξης κ. Γ. Ρωμαίου, Εθνικής Άμυνας κ. Α. Τσοχατζόπουλου και Εμπορικής
Ναυτιλίας κ. Στ. Σουμάκη θα συζητηθούν τα θέματα που τους αφορούν. Στις 6 το
απόγευμα ο κ. Ρωμαίος θα δεχθεί τους εκπροσώπους της ΠΟΑΣΥ στο υπουργείο,
προκειμένου να τους ανακοινώσει τις τελικές αποφάσεις. 
Με επιφύλαξη
δέχθηκαν οι συνδικαλιστές τις «πυροσβεστικές» προσπάθειες του υπουργού
Δημόσιας Τάξης. 
«Μακάρι από αυτήν τη συνάντηση να υπάρξει ένα άμεσο
αποτέλεσμα, όχι να μεταφέρουμε την επίλυση των προβλημάτων, όπως γίνεται
συνήθως», τόνισε ο πρόεδρος της Πανελλήνιας Ομοσπονδίας Αστυνομικών Υπαλλήλων
κ. Δημήτρης Κυριαζίδης. 
Η συνεδρίαση των εκπροσώπων των πρωτοβάθμιων
οργανώσεων άρχισε στις 11 το πρωί στα γραφεία του Δικηγορικού Συλλόγου και
διήρκεσε μέχρι τις 3 το μεσημέρι. 
ΑΠΟΦΑΣΙΣΜΕΝΟΙ 
Αποφασισμένοι
να εξαντλήσουν τα όρια, προχωρώντας σε απεργιακές κινητοποιήσεις, ήταν οι
περισσότεροι από τους εκπροσώπους των πρωτοβάθμιων οργανώσεων. Το δίλημμα για
τη μορφή που θα πάρει ο αγώνας τους ήταν μεγάλο. Και αυτό γιατί το Σύνταγμα
απαγορεύει την απεργία σε αστυνομικούς, δικαστικούς και στρατιωτικούς, ενώ ο
νόμος που θεσπίζει το συνδικαλισμό στην Αστυνομία δεν προβλέπει το δικαίωμα
για απεργία. 
Τις διαστάσεις του προβλήματος εξέθεσε στους αστυνομικούς ο
καθηγητής του Εργατικού Δικαίου κ. Αλέξης Μητρόπουλος, ο οποίος στην ομιλία
του αναφέρθηκε στο άρθρο 23 του Συντάγματος, που απαγορεύει την απεργία, και
στο νόμο 22/65. 
Μετά την ενημέρωση και τις τοποθετήσεις, οι εκπρόσωποι των
πρωτοβάθμιων οργανώσεων στη συντριπτική τους πλειοψηφία τάχθηκαν υπέρ της
απεργίας. 
Στο τέλος της συνεδρίασης ο πρόεδρος της Πανελλήνιας Ομοσπονδίας
κ. Δημήτρης Κυριαζίδης δήλωσε: 
«Το δικαίωμα της απεργίας που το έχουν όλοι
οι εργαζόμενοι της χώρας θα το χρησιμοποιήσουν πλέον και οι αστυνομικοί. Η
απόφαση ελήφθη με συντριπτική πλειοψηφία και το Δ.Σ. εξουσιοδοτήθηκε να
προχωρήσει, για πρώτη φορά στα ελληνικά χρονικά, στην κήρυξη της απεργίας».

Επίσης, το Δ.Σ. της Πανελλήνιας Ομοσπονδίας Αστυνομικών Υπαλλήλων, στο
πλαίσιο των κινητοποιήσεων, αποφάσισε την πραγματοποίηση πανελλαδικής
διαμαρτυρίας ένστολων αστυνομικών, που θα γίνει την Τετάρτη 14 Μαΐου στο
Πεδίον του Άρεως 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15831N131</ED>
<ID>
ID:167058

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N13&aa=1</URL></REF>


Article

<CATEGORY>vin02</CATEGORY>

 <H5>Κάποιον
μου θυμίζεις...</H5>
<H2>Σε πρώτο ενικό</H2>

<AUTHOR>ΝΑΤΑΣΑ ΜΠΑΣΤΕΑ</AUTHOR>

Ο 20ΧΡΟΝΟΣ Τζανέτος μου
θυμίζει κάποιον. Έτσι που κοιτούσε τον φακό λέγοντας πως το μόνο που θέλει
είναι μια δουλειά και κάποια να τον αγαπά. Κάποιοι έγραψαν ότι είχε ψυχολογικά
προβλήματα. Εμένα αυτά που ζητούσε μου φάνηκαν απολύτως λογικά. Ο Τζανέτος μου
θυμίζει τον Κέβιν. Στις όχθες του Τάμεση, μέσα σε ένα πλήθος που επευφημούσε
τον νέο πρωθυπουργό της Βρετανίας, είχε ακουμπήσει σε ένα περβάζι κι έκλαιγε.
«Κλαίω γιατί ελπίζω», μου είπε, «τα πράγματα ν' αλλάξουν. Κλαίω γιατί φοβάμαι
πως εάν δεν γίνει τίποτα και τώρα, δεν θα έχω σε τίποτα άλλο να ελπίζω». Ο
27χρονος Κέβιν από το Λίβερπουλ δεν έχει κατορθώσει να βρει ούτε μια δουλειά
από τα 16 του, ζει από ένα πενιχρό επίδομα αλλά δεν εμφανίζεται σε καμία
στατιστική ανέργων, επειδή εγγράφεται συχνά στα ειδικά προγράμματα για
εκπαίδευση σε τεχνικά επαγγέλματα, ψάχνοντας αγωνιωδώς μια θέση εργασίας. Ο
Κέβιν μου θυμίζει τον Σεργκέι. Ζει στο Κρασναντάρ της Ρωσίας, είναι δάσκαλος
και ο μισθός του δεν ξεπερνά τα 40 δολάρια το μήνα. Η γυναίκα του 25χρονου
Σεργκέι δουλεύει περιστασιακά στο πανεπιστήμιο, αλλά και οι δυο αγωνιούν για
το μέλλον του 3χρονου γιου τους. «Δεν ξέρω πόσο θ' αντέξω να μου ζητά σοκολάτα
το παιδί μου και να μην μπορώ να του την πάρω», λέει. «Φοβάμαι την απελπισία
περισσότερο απ' όλα τα άλλα». Ο Σεργκέι μου θυμίζει τον 30χρονο Χρήστο. Ζει
στο Πέραμα και κατορθώνει να κάνει μόνο λίγα μεροκάματα το χρόνο στη
ναυπηγοεπισκευαστική ζώνη. Χώρισε πρόσφατα και η γυναίκα του του άφησε το
μικρό κοριτσάκι τους. «Μια δουλειά ζητάω», λέει, «ό,τι κι αν είναι. Μια
δουλειά». 
Αυτός είναι ένας κόσμος που φλέγεται. Νέοι που αναζητούν
υπόσταση στο παρόν μ' ένα μέλλον κάτι περισσότερο από αβέβαιο. Κι όλοι τους ­
ο Τζανέτος, ο Κέβιν, ο Σεργκέι και ο Χρήστος και κάποιους άλλους μου
θυμίζουν... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15831N132</ED>
<ID>
ID:167059

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N13&aa=2</URL></REF>


Article

<CATEGORY>vin06</CATEGORY>

 <H5>38ΧΡΟΝΟΣ ΑΝΘΥΠΟΠΛΟΙΑΡΧΟΣ ΕΧΑΣΕ ΤΗ
ΖΩΗ ΤΟΥ</H5>
<H2>Κάβος - φονιάς!</H2>

<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

Τραγωδία χθες το πρωί στο λιμάνι του
Ηρακλείου. Ένας 38χρονος αξιωματικός του Εμπορικού Ναυτικού σκοτώθηκε, όταν
έσπασε ο κάβος του κρουαζιερόπλοιου όπου εργαζόταν και τον χτύπησε με φοβερή
δύναμη στο κεφάλι.ΗΡΑΚΛΕΙΟ 
ΣΤΟ ΔΥΣΤΥΧΗΜΑ τραυματίσθηκε και ένας
ναύτης που, όμως, ευτυχώς δεν διατρέχει κίνδυνο. Ο ανθυποπλοίαρχος Μιχαήλ
Γαβαλάς, που καταγόταν από την Κάλυμνο, όπου και ζούσε, έχασε τη ζωή του την
ώρα της υπηρεσίας του, καθόσον ήταν υπεύθυνος πρόσδεσης πλώρης του πλοίου
«Αρκαδία», όπου συνέβη το μοιραίο. Ουδείς μπορεί να πει με σιγουριά αν
πρόκειται για μια σύμπτωση, λόγω των σφοδρών ανέμων, ή αν πρόκειται για
αμέλεια των υπευθύνων του πλοίου, το οποίο ωστόσο είχε περάσει από επιθεώρηση
τον περασμένο Μάρτιο. 
Ήταν γύρω στις 8 το πρωί, όταν το «Αρκαδία» που
εκτελεί κρουαζιέρες από Πειραιά - Μύκονο - Κουσάντασι - Ρόδο - Ηράκλειο και
μετέφερε 54 τουρίστες, έμπαινε στο λιμάνι. 
ΑΝΕΜΟΙ 
Σαράντα μέτρα
ήταν η απόσταση που το χώριζε από το κρηπίδωμα και ήδη είχε δεθεί ο ένας
πλωραίος κάβος, με τις οδηγίες που έδινε σε δύο ναύτες ο ανθυποπλοίαρχος
Γαβαλάς. Εκείνη την ώρα έπνεαν ισχυροί νότιοι άνεμοι που έσπρωχναν το πλοίο
προς την αντίθετη κατεύθυνση. Ο κάβος δεχόταν τρομερή πίεση. Στόχος τους ήταν
να προλάβουν να δέσουν και τον άλλο κάβο. Δεν τα κατάφεραν. 
Ο πρώτος
τράχηλος του πλωραίου ανοικτού υποστάτη αποκολλήθηκε και εκσφενδονίστηκε προς
την πλευρά του αξιωματικού. Το «ράουλο» (το σύστημα που καθοδηγεί τον κάβο)
τον χτύπησε με φοβερή δύναμη στο κεφάλι και τον άφησε στον τόπο. Ο κάβος
χτύπησε ελαφρότερα και τον ναύτη Γεώργιο Χάλαρη, από τη Νίκαια. 
Αμέσως
σήμανε συναγερμός στο πλοίο και τις λιμενικές αρχές. Ο αξιωματικός μεταφέρθηκε
στο Βενιζέλειο Νοσοκομείο, αλλά ήταν αργά. Ο ναύτης στο Απολλώνιο Θεραπευτήριο
όπου του παρασχέθηκαν οι πρώτες βοήθειες. 
ΚΑΙΝΟΥΡΓΙΟΣ 
Σύμφωνα
με τις πρώτες έρευνες των λιμενικών, το πλοίο το οποίο είναι κατασκευής 1967
πληρούσε ­ όπως προκύπτει από τα χαρτιά ­ όλες τις προϋποθέσεις, σύμφωνα με
την επιθεώρηση που έγινε τον Μάρτιο, για να ταξιδέψει. Παράλληλα διαπιστώθηκε
πως ο κάβος ήταν καινούργιος. Τότε τι συνέβη; 
Οι πρώτες ενδείξεις είναι
πως το «ράουλο» είχε σαπίσει και γι' αυτό με το πρώτο τράνταγμα που δέχτηκε
αποκολλήθηκε από τη θέση του. 
«Οι έρευνες του Λιμεναρχείου θα στραφούν σε
όλα τα πιθανά αίτια και θα αποδοθούν σε όποιον αναλογούν ευθύνες», είπε ο
υπολιμενάρχης κ. Φρονιμάκης. 
Στον χώρο του δυστυχήματος έσπευσε και
αντιπροσωπεία του Εργατικού Κέντρου Ηρακλείου με επικεφαλής τον κ. Γιώργο
Σκουλατάκη, που ζήτησαν πλήρη διαλεύκανση των αιτιών του δυστυχήματος. Το
Λιμεναρχείο Ηρακλείου ανέλαβε και τον άχαρο ρόλο να ειδοποιήσει την οικογένεια
του θύματος, πριν το πληροφορηθούν από τα μέσα ενημέρωσης. Ο άτυχος
ανθυποπλοίαρχος σε 3 μήνες συμπλήρωνε την απαιτούμενη υπηρεσία για να μπει στη
σχολή για υποπλοίαρχος. 
Το «Αρκαδία» αναχώρησε στις 3.15 μ.μ. από το
λιμάνι του Ηρακλείου, ύστερα από άδεια του εισαγγελέα. 
ΘΡΗΝΟΣ 
Πένθος από χθες στην Κάλυμνο, όπου ζούσε ο αξιωματικός Μιχάλης Γαβαλάς. 
Όπως είπε στα «ΝΕΑ» ο Μικές Διακομιχάλης από την Κάλυμνο «πρόκειται για μια
αξιοπρεπή πολυμελή οικογένεια και τα δύο από τα αδέλφια του άτυχου
ανθυποπλοίαρχου έχουν ζαχαροπλαστείο στην πόλη της Καλύμνου με την ονομασία
"Ίμια"». 
Η οικογένεια του αξιωματικού είχε μείνει παλαιότερα για ένα
χρονικό διάστημα στη Ρόδο και αργότερα είχε επανέλθει στο νησί της Καλύμνου.

Η κηδεία του Μιχάλη Γαβαλά, που ήταν πατέρας δύο ανήλικων παιδιών, θα
γίνει σήμερα στην εκκλησία του Αγίου Γεωργίου Καλύμνου. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15831N141</ED>
<ID>
ID:167060

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N14&aa=1</URL></REF>


Article

<CATEGORY>vin06</CATEGORY>

 <H2>Τα αλκοτέστ έδειξαν 3.742 μεθυσμένους οδηγούς!</H2>

ΟΙ ΕΛΛΗΝΕΣ
πίνουν πολύ κι έπειτα οδηγούν. Κι αυτός είναι ο δραματικός συνδυασμός που
στέλνει εκατοντάδες στον τάφο κάθε χρόνο. Ενδεικτικά, ο υπουργός Δημόσιας
Τάξης Γιώργος Ρωμαίος αναφέρθηκε σε ελέγχους που έγιναν το 1996 με αλκοτέστ.
Τί απέδειξαν; Ότι 3.742 άτομα οδηγούσαν σε κατάσταση βαριάς μέθης! Ο κ.
Ρωμαίος ανήγγειλε την επαναδραστηριοποίηση της Τροχαίας εθνικών δρόμων ως ένα
πρώτο μέτρο για τον περιορισμό των τροχαίων ατυχημάτων. 
Η Τροχαία αυτή θα
αστυνομεύει τα δύο κύρια εθνικά δίκτυα Αθηνών-Πατρών και Αθηνών-Θεσσαλονίκης
και θα ενισχυθεί με περιπολικά και άνδρες, ώστε ανά 30 χιλιόμετρα να υπάρχει
ένα περιπολικό. 
Η εξαγγελία του κ. Ρωμαίου έγινε στη διάρκεια της
συζήτησης επίκαιρης ερώτησης του βουλευτή της Ν.Δ. Γερ. Γιακουμάτου, ο οποίος
απαρίθμησε ως αιτίες των τροχαίων τις κακοτεχνίες των δρόμων, την έλλειψη
διαχωριστικών κατασκευών στο μέσο των εθνικών οδών, την ελλιπή αστυνόμευση των
εθνικών οδών, κ.ά. 
Ο υπουργός Δημ. Τάξης «ενοχοποίησε» την υπερβολική
ταχύτητα και τα αντικανονικά προσπεράσματα για τα πολλά τροχαία, κι υποστήριξε
ότι τα περισσότερα δυστυχήματα που έγιναν το Πάσχα σημειώθηκαν σε επαρχιακούς
δρόμους. Τέλος, δήλωσε ότι η κυβέρνηση μελετά το ενδεχόμενο να απαγορεύσει την
κυκλοφορία φορτηγών και μεγάλων αυτοκινήτων (νταλίκες) στους εθνικούς και
επαρχιακούς δρόμους τα Σαββατοκύριακα και τις αργίες. Πρόσθεσε μάλιστα ότι
υπάρχει και σχετική κοινοτική οδηγία η οποία βρίσκεται στο υπουργείο
Μεταφορών. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15831N142</ED>
<ID>
ID:167061

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N14&aa=2</URL></REF>


Article

<CATEGORY>vin06</CATEGORY>

 <H2>«Να μπει ο ήλιος στα ξενοδοχεία»</H2>

«ΕΠΕΝΔΥΣΤΕ στον Ήλιο». Αυτο
ήταν το σύνθημα της Greenpeace στη χθεσινή παρουσίαση των προτάσεών της για
την εφαρμογή της ηλιακής ενέργειας και της εξοικονόμησης στον ξενοδοχειακό
τομέα. 
Ο κ. Ηλίας Ευθυμιόπουλος, διευθυντής του Ελληνικού Γραφείου της
Greenpeace, και ο Στέλιος Ψωμάς, υπεύθυνος για τα θέματα ενέργειας, τόνισαν
ότι αν και η χρήση της ηλιακής ενέργειας για την παραγωγή ζεστού νερού είναι
ευρύτερα γνωστή, δεν συμβαίνει το ίδιο και για την παραγωγή ηλιακού
ηλεκτρισμού με χρήση φωτοβολταϊκών συστημάτων, παρότι αυτά παρουσιάζουν
σημαντικά πλεονεκτήματα, όπως μηδενική ρύπανση, αθόρυβη λειτουργία, ελάχιστη
συντήρηση. 
Ανέφεραν ακόμα ότι ένα μέσο ξενοδοχείο μπορεί να εξοικονομήσει
έως και 10 εκατομμύρια, κάνοντας την έξυπνη αυτή επένδυση. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15831N143</ED>
<ID>
ID:167062

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N14&aa=3</URL></REF>


Article

<CATEGORY>vin06</CATEGORY>

 <H2>Τραυματίσθηκε 7χρονος μαθητής</H2>

Η ΕΛΛΕΙΨΗ φωτεινού σηματοδότη έξω από το 10ο Δημοτικό
Σχολείο Τερψιθέας, λίγο έλειψε να αποβεί μοιραία για έναν 7χρονο μαθητή. Ο
μικρός μαθητής Ευστάθιος Γκομέζ την ώρα που προσπαθούσε να διασχίσει τη
διάβαση πεζών έξω από το σχολείο του, παρασύρθηκε από Ι.Χ. αυτοκίνητο και
τραυματίσθηκε. 
Το ατύχημα, που λίγο έλειψε να στοιχίσει τη ζωή του 7χρονου
μαθητή, έγινε χθες το μεσημέρι στις 12.40 στη διασταύρωση των οδών Ελεύθερου
Ανθρώπου και Προποντίδος στην Τερψιθέα. Στο σημείο αυτό υπάρχει διάβαση πεζών
και μια πινακίδα προειδοποιεί τους οδηγούς για τη διέλευση των μαθητών. 
Ο
Ευστάθιος Γκομέζ μόλις είχε τελειώσει το μάθημά του και πήρε τον δρόμο της
επιστροφής για το σπίτι του. Καθώς προσπαθούσε να διασχίσει τη διάβαση,
παρασύρθηκε από το Ι.Χ. αυτοκίνητο που οδηγούσε η 24χρονη Χρυσούλα Μαρινάκη.

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15831N144</ED>
<ID>
ID:167063

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N14&aa=4</URL></REF>


Article

<CATEGORY>vin06</CATEGORY>

 <H5>Ο ΥΠΟΥΡΓΟΣ ΠΑΙΔΕΙΑΣ
ΠΡΟΑΝΗΓΓΕΙΛΕ ΟΤΙ ΘΑ ΑΝΟΙΞΟΥΝ ΟΙ ΠΟΡΤΕΣ ΓΙΑ ΔΕΚΑΔΕΣ ΧΙΛΙΑΔΕΣ ΣΠΟΥΔΑΣΤΕΣ</H5>
<H2>Ελευθέρας από τα ΙΕΚ στα ΤΕΙ</H2>

<AUTHOR>ΣΥΛΒΑΝΑ ΡΑΠΤΗ</AUTHOR>

Τρικυμία στα Τεχνολογικά Εκπαιδευτικά
Ιδρύματα (ΤΕΙ) και στα Τεχνικά - Επαγγελματικά Λύκεια (ΤΕΛ) αναμένεται να
ξεσπάσει μετά το μήνυμα του υπουργού Παιδείας κ. Γερ. Αρσένη, που ανακοινώθηκε
στην ημερίδα που διοργάνωσε χθες η Πανελλήνια Ένωση Ιδιωτικών ΙΕΚ, σύμφωνα με
το οποίο «η μεταλυκειακή κατάρτιση, ως μέρος του όλου εκπαιδευτικού συστήματος
της χώρας, δεν μπορεί παρά να συνδεθεί οργανικά με την τεχνολογική εκπαίδευση
προς όφελος και των δύο».ΣΤΟ μήνυμα ήρθε να προστεθεί η δήλωση του κ. Γερ.
Σαπουντζόγλου, προέδρου του Οργανισμού Επαγγελματικής Εκπαίδευσης &
Κατάρτισης (ΟΕΕΚ), που εποπτεύει τα ιδιωτικά και δημόσια ΙΕΚ, σύμφωνα με την
οποία ο ΟΕΕΚ εξετάζει τη δυνατότητα προκειμένου «πάντα μέσα από κάποιες
διαδικασίες οι απόφοιτοι των ΙΕΚ να πηγαίνουν κατευθείαν στα ΤΕΙ». 
ΑΝΤΙΔΡΑΣΗ 
Πρώτη αντίδραση από την πλευρά των ΤΕΙ εκδηλώθηκε χθες δια
στόματος του προέδρου του ΤΕΙ Αθήνας κ. Δημ. Νίνου: «Τα ΤΕΙ θα βρίσκονται σε
αγωνιστική επαγρύπνηση». 
Η πρόθεση του κ. Αρσένη να συνδέσει οργανικά τα
ΙΕΚ με τα ΤΕΙ βρήκε ανταπόκριση και από τον επίσης παριστάμενο στην ημερίδα
βουλευτή του ΠΑΣΟΚ και γραμματέα του Τομέα Παιδείας του Κινήματος κ. Χρ.
Σμυρλή, ενώ ο πρόεδρος της Πανελλήνιας Ένωσης Ιδιωτικών ΙΕΚ κ. Δ. Κορέλλας
προχώρησε ακόμη περισσότερο τη σκέψη του υπουργείου Παιδείας και έκανε τα
πράγματα περισσότερα συγκεκριμένα: «Να ανοίξουν οι πόρτες που απομονώνουν
σήμερα τα τρία επίπεδα μεταδευτεροβάθμιας εκπαίδευσης (ΑΕΙ, ΤΕΙ, ΙΕΚ) με
κλειδί το σύστημα μεταφοράς πιστωτικών μονάδων. 
ΠΡΩΤΟ ΒΗΜΑ 
Σημειωτέον
ότι η χθεσινή πανευρωπαϊκή ημερίδα Επαγγελματικής Εκπαίδευσης & Κατάρτισης
διοργανώθηκε από την Πανελήνια Ένωση Ιδιωτικών ΙΕΚ, στο πλαίσιο του διαλόγου
για το άνοιγμα της Τριτοβάθμιας Εκπαίδευσης, που αναθερμάνθηκε με πρωτοβουλία
του υπουργού Παιδείας. 
Με λίγα λόγια στα σχέδια του υπουργείου Παιδείας
είναι να ανοίξουν οι πόρτες των ΤΕΙ για τους αποφοίτους των ΙΕΚ. Ωστόσο, ούτε
το πότε ούτε το πώς είναι ακόμη γνωστά. Αυτή τη στιγμή φοιτούν 20.000 περίπου
σπουδαστές στα δημόσια ΙΕΚ και άλλοι τόσοι στα ιδιωτικά ΙΕΚ, ενώ ήδη έχουν
αποφοιτήσει άλλες 20.000. 
Η πρόθεση αυτή του υπουργείου Παιδείας εκ πρώτης
όψεως μπορεί να θεωρηθεί ως ένα πρώτο θετικό βήμα για την ικανοποίηση της
μεγάλης ζήτησης του κοινού για σπουδές ανωτάτου επιπέδου. Ωστόσο, με δεδομένο
ότι στα μεν δημόσια ΙΕΚ οι σπουδαστές εισάγονται κατά κύριο λόγο με μόρια
κοινωνικής φύσεως (τέκνα πολυτέκνων κ.λπ.) στα δε ιδιωτικά ΙΕΚ οι σπουδαστές
εισάγονται με μόνο κριτήριο τη δυνατότητά τους να καταβάλλουν τα δίδακτρα,
αντιλαμβάνεται κανείς ότι στη δεδομένη χρονική στιγμή ­ παραμονές Γενικών
Εξετάσεων ­ η συγκεκριμένη έμμεση εξαγγελία αποτελεί ένα πρώτης τάξεως μπόνους
για την ιδιωτική εκπαίδευση. 
ΤΑ ΕΠΑΓΓΕΛΜΑΤΙΚΑ ΛΥΚΕΙΑ 
Η πρόθεση του
υπουργείου Παιδείας να εισάγονται στα ΤΕΙ οι απόφοιτοι των Ινστιτούτων
Επαγγελματικής Κατάρτισης (ΙΕΚ), είτε με μόρια είτε ύστερα από κάποια ειδική
εξέταση, πρέπει να σημειωθεί ότι ανακοινώνεται την ίδια χρονική στιγμή κατά
την οποία καταργείται η ρύθμιση σύμφωνα με την οποία κάθε χρόνο το 25% των
θέσεων εισακτέων στα ΤΕΙ καταλαμβάνεται από αποφοίτους Τεχνικών -
Επαγγελματικών Λυκείων (ΤΕΛ) χωρίς εξετάσεις και με μοναδικό κριτήριο τη
βαθμολογία τους σε ορισμένα μαθήματα. 
Φέτος για πρώτη φορά οι απόφοιτοι
των ΤΕΛ αυτής της κατηγορίας θα δώσουν εισαγωγικές εξετάσεις. Και αυτό με τη
σύμφωνη γνώμη και των ΤΕΙ, που επιθυμούν να δουν το επίπεδο σπουδών τους να
ανεβαίνει. 
ΓΙΑ ΠΡΟΣΛΗΨΕΙΣ 
Σημειώνεται πάντως ότι σύμφωνα με τον
ιδρυτικό νόμο του ΟΕΕΚ τα ΙΕΚ δεν εντάσσονται σε καμία βαθμίδα της
εκπαίδευσης. Ωστόσο επί υπουργίας Γ. Α. Παπανδρέου και προεδρίας Ν. Μαριά στον
ΟΕΕΚ είχε τεθεί θέμα δημιουργίας μεταδευτεροβάθμιας βαθμίδας εκπαίδευσης, στην
οποίαν θα εντάσσονταν τα ΙΕΚ. Στη σχετική εισήγηση μάλιστα της ομάδας
εργασίας, που είχε συζητηθεί και είχε γίνει αποδεκτή από το τότε Διοικητικό
Στυμβούλιο του ΟΕΕΚ, είχε διατυπωθεί πρόταση οι απόφοιτοι των ΙΕΚ να
προηγούνται στις προσλήψεις στο Δημόσιο έναντι των αποφοίτων ΤΕΛ της ιδίας
ειδικότητος. 
Αυτό σημαίνει ότι κατ' αρχήν χρειάζεται νομοθετική ρύθμιση
για την τυπική ένταξη των ΙΕΚ σε βαθμίδα του εκπαιδευτικού συστήματος. Εάν δε
το υπουργείο επιθυμεί να διατηρήσει τα κοινωνικά χαρακτηριστικά που διέπουν το
εκπαιδευτικό σύστημα σήμερα, θα πρέπει να αναθεωρήσει και τα κριτήρια
εισαγωγής στα δημόσια και ιδιωτικά ΙΕΚ. 
Ωστόσο για το θέμα αυτό δεν είχε
γίνει μέχρι τώρα καμία αναφορά στις κατά καιρούς διατυπωθείσες σκέψεις του
αρμοδίου υπουργού για την εισαγωγή στα ιδρύματα της Τριτοβάθμιας Εκπαίδευσης.
Εκτός και αν η εισαγωγή στα δημόσια και ιδιωτικά ΙΕΚ θα γίνεται από το 2000
και μετά με κριτήριο το Εθνικό Απολυτήριο... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15831N151</ED>
<ID>
ID:167064

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N15&aa=1</URL></REF>


Article

<CATEGORY>vin06</CATEGORY>

 <H2>Εντολή για σύλληψη των υπευθύνων του «Fix» στη Θεσσαλονίκη</H2>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
ΣΥΛΛΗΨΗ ΤΩΝ υπευθύνων για τη
λειτουργία του νεοδημιουργηθέντος θεάτρου στις εγκαταστάσεις της Ζυθοποιίας
Fix στη Θεσσαλονίκη διέταξε χθες η Εισαγγελία, ενώ ερευνάται και το ενδεχόμενο
καταλογισμού πειθαρχικών ευθυνών σε δικαστές και υπαλλήλους άλλων κρατικών
υπηρεσιών για τον χειρισμό της υπόθεσης. 
Η πειθαρχική έρευνα διατάχθηκε
από την Εισαγγελία Εφετών Θεσσαλονίκης μετά τη διαπίστωση ότι η δικαστική αρχή
είχε σχηματίσει ήδη δικογραφία από τον περασμένο Δεκέμβριο, έπειτα από
καταγγελίες για παραβάσεις και παρατυπίες στο χώρο των εγκαταστάσεων της πρώην
αθηναϊκής ζυθοποιίας στην περιοχή των Σφαγείων για τη δημιουργία θεάτρου και
χώρων διασκέδασης. Όπως ανακοινώθηκε χθες από τη δικαστική αρχή, η δικογραφία
είχε σχηματιστεί με εντολή του προϊσταμένου της Εισαγγελίας Εφετών Αναστασίου
Καπόλλα κατά των υπευθύνων για τη λειτουργία όλων των χώρων. 
Όπως είπε
χθες ο κ. Καπόλλας, η δικογραφία εδώ και έξι μήνες δεν προωθήθηκε, με
αποτέλεσμα να διαταχθεί πειθαρχική έρευνα εις βάρος δικαστών, αστυνομικών
οργάνων και υπαλλήλων υπηρεσιών που ελέγχουν τη χορήγηση οικοδομικών αδειών.
Στο μεταξύ, χθες το μεσημέρι, λίγες μόλις ημέρες πριν ολοκληρωθούν στο θέατρο
«Fix» οι θεατρικές του Λάκη Λαζόπουλου, η Εισαγγελία Εφετών Θεσσαλονίκης
ανακοίνωσε ότι δόθηκε ρητή εντολή στον διοικητή του Αστυνομικού Τμήματος
Δενδροποτάμου να συλλάβει και να οδηγήσει στο Αυτόφωρο τους υπευθύνους για τη
λειτουργία του θεάτρου, το οποίο λειτουργεί παράνομα χωρίς άδεια. 
Από τη
δικαστική αρχή διευκρινίστηκε ότι τα μέλη του θιάσου δεν έχουν την παραμικρή
ποινική ευθύνη στο όλο πρόβλημα που δημιουργήθηκε τον τελευταίο μήνα με το
«Fix». 
Να σημειωθεί ότι το νεοδημιουργηθέν θέατρο έχει ενοικιαστεί από τον
Οργανισμό Πολιτιστικής Πρωτεύουσας για έξι μήνες ­ από τον Μάρτιο μέχρι τον
Σεπτέμβριο ­ αντί του ποσού των 50.000.000 δραχμών. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15831N152</ED>
<ID>
ID:167065

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N15&aa=2</URL></REF>


Article

<CATEGORY>vin06</CATEGORY>

 <H2>Θα ζητηθεί από τον Σαντέρ βοήθεια για αναστήλωση των μονών του Άθω</H2>

ΘΕΣΣΑΛΟΝΙΚΗ. 
Γραφείο Βόρ. Ελλάδας 
ΟΛΟΚΛΗΡΩΜΕΝΟ πρόγραμμα για τη
συνολική αναστήλωση των αρχιτεκτονημάτων του Άθω και την προστασία της
αγιορείτικης κληρονομιάς θα καταθέσει η Ιερά Κοινότητα του Αγίου Όρους στον
πρόεδρο της Ευρωπαϊκής Επιτροπής κ. Ζακ Σαντέρ, ο οποίος θα επισκεφθεί αύριο
τη μοναστική πολιτεία. 
Η αγιορείτικη πρόταση με την επωνυμία «Άθως»
περιλαμβάνει σύνθετο πρόγραμμα με αναστηλώσεις μοναστηριών και άλλων
μοναστικών ιδρυμάτων, τη συντήρηση των κειμηλίων που σώζονται στα σκευοφυλάκια
των μονών, καθώς και την προστασία του περιβάλλοντος της αθωνικής χερσονήσου
που έχει διαταραχθεί σε μερικά σημεία από αυθαίρετες παρεμβάσεις. 
Το ύψος
προϋπολογισμού του νέου προγράμματος φτάνει στα 50 δισεκατομμύρια δραχμές. 
Πρώτος σταθμός του κ. Σάντερ, που θα μεταβεί με ελικόπτερο στο Άγιον Όρος, θα
είναι οι Καρυές, όπου από την Ιερά Κοινότητα θα του επιφυλαχθεί υποδοχή
αρχηγού κράτους. 
Στη συνέχεια ο κ. Σαντέρ θα ξεναγηθεί στην εκκλησία του
Πρωτάτου και θα επισκεφθεί τις Μονές Λαύρας και Βατοπεδίου. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15831N153</ED>
<ID>
ID:167066

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N15&aa=3</URL></REF>


Article

<CATEGORY>vin06</CATEGORY>

 <H2>Και πάλι υποψήφιος ο νυν πρύτανης</H2>

ΘΕΣΣΑΛΟΝΙΚΗ. 
Γραφείο
Βόρειας Ελλάδας 
Ο ΣΗΜΕΡΙΝΟΣ πρύτανης του Αριστοτελείου Πανεπιστημίου
Θεσσαλονίκης κ. Αντώνης Μάντης θα είναι και πάλι υποψήφιος για την πρυτανεία
του ΑΠΘ στις εκλογές του Ιουνίου. 
Οι υποψήφιοι αντιπρυτάνεις που
συγκροτούν το συνδυασμό είναι ο σημερινός αντιπρύτανης κ. Παναγιώτης Λαδάς και
ο καθηγητής της Ιατρικής κ. Κωνσταντίνος Κατσώχης. 
Ανακοινώνοντας χθες την
υποψηφιότητά του ο κ. Μάντης υπογράμμισε ότι επί της πρυτανείας του έχουν
δημιουργηθεί στο ΑΠΘ οι καλύτερες υποδομές ηλεκτρονικού και τηλεφωνικού
δικτύου σε σχέση με τα άλλα ελληνικά πανεπιστήμια, ενώ ο τζίρος των
ερευνητικών προγραμμάτων που συντονίζει η επιτροπή ερευνών του ΑΠΘ ξεπερνά τα
6,5 δισ. δραχμές. 
Ο μέχρι σήμερα αντιπρύτανης κ. Μιχάλης Παπαδόπουλος
κατεβαίνει με δικό του σχήμα υποψήφιος πρύτανης, με υποψηφίους αντιπρυτάνεις
την κ. Ολυμπία Γκίμπα - Τζιαμπίρη, καθηγήτρια της Ιατρικής και τον πρόεδρο του
Τμήματος Φυσικής κ. Γιάννη Αντωνόπουλο. 
Εκτός από τα παραπάνω σχήματα,
υποψηφιότητα για την πρυτανεία του ΑΠΘ ανακοίνωσαν επίσης οι καθηγητές της
Νομικής κ. Βασίλης Σκουρής και Πολυτεχνικής κ. Βύρων Παπαθανασίου. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15831N154</ED>
<ID>
ID:167067

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N15&aa=4</URL></REF>


Article

<CATEGORY>vin06</CATEGORY>

 <H2>Διορίζονται 1.500 περισσότεροι δάσκαλοι και νηπιαγωγοί</H2>

ΧΙΛΙΟΥΣ
πεντακόσιους περισσότερους δασκάλους και νηπιαγωγούς θα διορίσει φέτος το
υπουργείο Παιδείας, σύμφωνα με δήλωση του αρμοδίου υπουργού, μετά τη συνάντηση
που είχε με εκπροσώπους της Διδασκαλικής Ομοσπονδίας Ελλάδας (ΔΟΕ). Ο κ.
Αρσένης ανακοίνωσε ακόμη ότι από τον Ιούνιο αρχίζει να υλοποιείται και πάλι το
πρόγραμμα εξομοίωσης των πτυχίων των Παιδαγωγικών Ακαδημιών με αυτά των
Πανεπιστημιακών Παιδαγωγικών Τμημάτων, ύψους 7 δισ. 300 εκατ. δραχμών. Το
πρόγραμμα θα ολοκληρωθεί σε πέντε εξάμηνα, οπότε και εκτιμάται ότι θα έχει
ικανοποιηθεί πλήρως το αίτημα της Διδασκαλικής Ομοσπονδίας για την εξομοίωση
των πτυχίων. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15831N155</ED>
<ID>
ID:167068

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N15&aa=5</URL></REF>


Article

<CATEGORY>vin06</CATEGORY>

 <H2>Ελληνική νομική βοήθεια στο Καζαχστάν</H2>

ΤΟΝ ΣΥΝΤΟΝΙΣΜΟ του
προγράμματος εκσυγχρονισμού της εμπορικής νομοθεσίας του Καζαχστάν ανέλαβε το
Κέντρο Ευρωπαϊκού Συνταγματικού Δικαίου (Ίδρυμα Θεμιστοκλή και Δημήτρη
Τσάτσου). Στο πλαίσιο του προγράμματος διοργανώθηκε στην Αθήνα συνέδριο με τη
συμμετοχή πανεπιστημιακών από Ελλάδα, Καζαχστάν, αλλά και Γαλλία, ενώ ειδική
επιστημονική εκδήλωση για την πορεία του προγράμματος θα πραγματοποιηθεί και
στο Καζαχστάν. 
Οι αλλαγές στην εμπορική νομοθεσία του Καζαχστάν θα
ολοκληρωθούν σε 18 μήνες και αποσκοπούν στην ενίσχυση της εξωτερικής εμπορικής
πολιτικής του. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15831N156</ED>
<ID>
ID:167069

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N15&aa=6</URL></REF>


Article

<CATEGORY>vin06</CATEGORY>

 <H5>ΟΛΟΚΛΗΡΩΜΕΝΟ
ΠΡΟΓΡΑΜΜΑ ΕΝΗΜΕΡΩΣΗΣ - ΠΡΟΛΗΨΗΣ - ΚΑΤΑΣΤΟΛΗΣ ΣΤΙΣ ΕΝΟΠΛΕΣ ΔΥΝΑΜΕΙΣ</H5>
<H5>Οι αιτίες που
φουντώνουν το πρόβλημα στον Στρατό</H5>
<H2>Σκυλιά σε Μονάδες για ναρκωτικά</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

Πρώτη εβδομάδα στο κέντρο κατάταξης και οι νεοσύλλεκτοι έχουν
αρχίσει τα εξαντλητικά πηδηματάκια στους στίβους εκπαίδευσης του στρατοπέδου.

ΣΤΟΥΣ ΑΔΕΙΟΥΣ θαλάμους στρατωνισμού οι σάκοι των νεοσυλλέκτων είναι
τοποθετημένοι μπροστά στα κρεβάτια με τη γνωστή ακρίβεια που απαιτούν οι
κανονισμοί. Δύο ειδικά εκπαιδευμένοι σκύλοι της ΕΛ.ΑΣ., με τους συνοδούς τους,
αρχίζουν να κάνουν βόλτες και να μυρίζουν τα πάντα. Η αποστολή τους είναι ο
εντοπισμός πάσης φύσεως ναρκωτικών ουσιών. Σε λίγο, ο ένας από τους σκύλους
δείχνει να έχει πετύχει το στόχο του: λίγα γραμμάρια χασίς στον πάτο του σάκου
ενός σμηνίτη. 
Ο εντοπισμός ναρκωτικών ουσιών από ειδικά εκπαιδευμένους
σκύλους ­ όπως στη συγκεκριμένη περίπτωση με το... μισό τσιγαριλίκι, στην
τελευταία σειρά κατάταξης στην Πολεμική Αεροπορία ­ είναι ένα μόνο από τα
μέτρα που έχουν αρχίσει να εφαρμόζονται το τελευταίο διάστημα στις Ένοπλες
Δυνάμεις για την αντιμετώπιση της μάστιγας των ναρκωτικών. Η εμφάνιση και στις
τάξεις των Ενόπλων Δυνάμεων χρηστών μαλακών ­ κυρίως ­ ναρκωτικών έχει αυξηθεί
τα τελευταία χρόνια ­ όχι όμως, όπως διαβεβαιώνουν στελέχη του υπουργείου
Άμυνας, σε ποσοστό μεγαλύτερο απ' ό,τι στον υπόλοιπο πληθυσμό. Παρ' όλα αυτά,
η διακίνηση και η χρήση ναρκωτικών εντός των στρατιωτικών σχηματισμών «είναι
πλέον μια δεδομένη κατάσταση», παραδέχεται αξιωματούχος του υπουργείου Άμυνας
και θεωρεί ότι τα επίσημα στοιχεία δεν αποδίδουν την πραγματικότητα. 
«ΚΑΜΠΑΝΑΚΙ» 
Τις τελευταίες ημέρες το «καμπανάκι» κινδύνου χτύπησε
αρκετές φορές, καθώς: 
* Μόλις προχθές συνελήφθησαν στη Θεσσαλονίκη δύο
στρατιώτες να κάνουν χρήση χασίς (υπηρετούσαν στον Έβρο). 
* Μια μέρα
νωρίτερα, δύο οπλίτες 5ετούς υποχρεώσεως (ΕΠΥ), που υπηρετούσαν στην Ελληνική
Δύναμη Αλβανίας στον Αυλώνα... έστριψαν κι αυτοί τσιγαριλίκι και ήδη
επέστρεψαν στην Ελλάδα, όπου θα δικαστούν. 
* Άλλοι δύο στρατιώτες, στην
περιοχή των Σερρών αυτοί, εντοπίστηκαν την περασμένη εβδομάδα να καπνίζουν
χασίς. 
* Στις αρχές Απριλίου εντοπίστηκε στρατιώτης χρήστης ηρωίνης στην
περιοχή Σιδηροκάστρου. 
Συνολικά, μόνο στη Βόρεια Ελλάδα, τους τελευταίους
6 μήνες, εντοπίστηκαν πάνω από 30 περιπτώσεις στρατευμένων χρηστών. Ευτυχώς,
μόνο μια δυο απ' αυτές ήταν για σκληρά ναρκωτικά. 
Η έξαρση αυτή βρίσκει το
υπουργείο Άμυνας στην τελική φάση επεξεργασίας ενός ολοκληρωμένου, όπως
φιλοδοξούν οι συντάκτες του, προγράμματος αντιμετώπισης των ναρκωτικών στις
Ένοπλες Δυνάμεις, που αφορά πρωτίστως την ενημέρωση και την πρόληψη και
δευτερευόντως την καταστολή. 
Σήμερα, ο υπουργός Άμυνας κ. Ά.
Τσοχατζόπουλος θα έχει στα χέρια του τις προτάσεις που διαμόρφωσε ο ειδικός
σύμβουλος για θέματα Πολιτικής Υγείας υποπτέραρχος ε.α. κ. Σιωμόπουλος. Το
πρόγραμμα ετοιμάστηκε έπειτα από πολλές συσκέψεις με ειδικευμένους
αξιωματικούς, τους διευθυντές των Υγειονομικών Υπηρεσιών των Τριών Κλάδων και
την πρόεδρο του Οργανισμού Καταπολέμησης Ναρκωτικών (ΟΚΑΝΑ) κ. Μένη Μαλιώρη.

ΤΑ ΜΕΤΡΑ 
Ήδη, όμως, από την αρχή του έτους, με εντολές του κ.
Τσοχατζόπουλου, και την εποπτεία των Γενικών Επιτελείων: 
* Εκπαιδεύθηκαν
στο υπουργείο Δημόσιας Τάξης αξιωματικοί και υπαξιωματικοί στο θέμα των
ναρκωτικών. 
* Οργανώθηκαν ειδικά γραφεία συντονιστικού χαρακτήρα για την
υποστήριξη των οπλιτών - χρηστών. Μάλιστα, το Πολεμικό Ναυτικό ίδρυσε πριν από
λίγες ημέρες γραφείο Προληπτικής Ψυχικής Υγιεινής. 
* Άρχισαν έλεγχοι με τα
ειδικά εκπαιδευμένα σκυλιά της ΕΛ.ΑΣ. σε στρατόπεδα. 
* Αναπτύχθηκαν δίκτυα
ελέγχου και ενημέρωσης με ευθύνη των διοικητών. 
* Αυξήθηκαν οι ομιλίες, οι
ημερίδες και τα σεμινάρια για τους στρατευμένους και τους αξιωματικούς. 
*
Ξεκίνησε η καταγραφή του προβλήματος με ενιαίο έντυπο σε όλα τα κέντρα
εκπαίδευσης. 
Ειδικά, το ΓΕΣ, που από τις 20 Ιανουαρίου έχει κηρύξει το
1997 «Έτος καταπολέμησης των ναρκωτικών», με απόφαση του αρχηγού,
αντιστράτηγου Μ. Παραγιουδάκη, ετοίμασε και θα παρουσιάσει τις επόμενες
ημέρες: 
* Ειδικά ενημερωτικά βίντεο, έντυπα και αφίσες. 
* Έρευνα για
την έκταση του προβλήματος στον Στρατό. 
* Τη δημιουργία θέσεων κοινωνικών
λειτουργών σ' όλες τις διοικήσεις μεγάλων σχηματισμών. 
ΤΟ ΚΡΥΒΟΥΝ

Την έξαρση που υπάρχει συνολικά στην κοινωνία αντανακλά η αύξηση
κρουσμάτων χρηστών ναρκωτικών στον Στρατό, εκτιμούν αξιωματούχοι του
Πενταγώνου ­ που πάντως δεν καθησυχάζουν από τους δείκτες των επίσημων
στοιχείων. 
«Αρκετοί νεοσύλλεκτοι ή στρατευμένοι χρήστες κρύβουν την έξη
τους», λέει έμπειρο στο θέμα αυτό στέλεχος του υπουργείου Άμυνας, που δεν
συμμερίζεται και τις εκτιμήσεις άλλων αξιωματικών, ότι σε ορισμένες μονάδες
και κάτω από ειδικές συνθήκες το ποσοστό των χρηστών φθάνει το 20%!. 
Από
την άλλη, τα επίσημα στοιχεία απέχουν πολύ από την πραγματικότητα, υποστηρίζει
άλλος αξιωματούχος. Και φέρνει ως παράδειγμα μια από τις τελευταίες
εκπαιδευτικές σειρές του Πολεμικού Ναυτικού, όπου απ' τους 800 νεοσύλλεκτους
περίπου 10 δήλωσαν χρήστες. Όμως, στο αμέσως επόμενο διάστημα, κατά τη
διάρκεια της προπαίδευσης, εντοπίστηκαν άλλοι 4-5 και ορισμένοι από αυτούς
πήραν ήδη αναβολή. Το ενθαρρυντικό είναι ότι τα περισσότερα κρούσματα αφορούν
μαλακά ναρκωτικά. Πριν από μερικές εβδομάδες, ωστόσο, σήμανε συναγερμός στην
Αεροπορία, ύστερα από πληροφορίες της ΕΥΠ ότι στη Μονάδα του Αγίου Ανδρέα
γίνεται διακίνηση σκληρών ναρκωτικών (με κέντρο τη Νέα Μάκρη). Από την
εξονυχιστική έρευνα που έγινε βρέθηκε μια χρησιμοποιημένη σύριγγα ­ δεν έγινε
γνωστή, όμως, τι ουσία είχε χρησιμοποιηθεί. 
ΣΤΟΧΟΣ του υπουργείου Άμυνας
είναι να παρέμβει στο πρόβλημα «αθόρυβα, ουσιαστικά και χωρίς εντυπωσιασμούς»
παράλληλα και σε πλήρη συντονισμό με την υπόλοιπη πολιτεία (ΟΚΑΝΑ, κ.λπ.).
Αυτό που απασχολεί τους επιτελείς είναι η διασφάλιση μιας δημιουργικής θητείας
και η ενημέρωση - προφύλαξη του ένστολου πολίτη από τους κινδύνους των
ναρκωτικών. Εκτιμάται ότι με σωστή παρέμβαση μπορεί να μειωθεί ο αριθμός των
κρουσμάτων, καθώς ένα ποσοστό τους οφείλεται, σύμφωνα με τους ειδικούς, σε
«μύηση» του ενός από τον άλλο, για λόγους συνενοχής, άλλοθι και διευκόλυνσης,
αλλά και επειδή διευκολύνουν οι ειδικές συνθήκες (π.χ. φυλάκια, απομονωμένες
μονάδες, στρατόπεδα με λίγο έργο, πολυήμερα ταξίδια με μικρά κυρίως πλοία,
κ.ά.). «Όσο ανενεργός είναι μια μονάδα τόσο "φουντώνει" το πρόβλημα» σχολίασε
αξιωματικός που γνωρίζει το θέμα. Ένα σημαντικό ποσοστό κρουσμάτων
παρατηρείται στους εθελοντές οπλίτες 5ετούς υποχρέωσης. Ορισμένοι από αυτούς
μάλιστα επιδιώκουν, όπως λένε στρατιωτικές πηγές, να γίνουν χρήστες
προκειμένου να φύγουν από τις τάξεις των Ενόπλων Δυνάμεων. 
Μεγάλο είναι το
ποσοστό των χρηστών «στη βάση κουλτούρας», όπως ανέφερε στρατιωτικός γιατρός
για τις περιπτώσεις των οπλιτών που παρασύρονται από άλλους να δοκιμάσουν μια
δυο φορές, με τη λογική πως «όλοι δοκιμάζουν...». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15831N161</ED>
<ID>
ID:167070

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N16&aa=1</URL></REF>


Article

<CATEGORY>vin06</CATEGORY>

 <H2>Τεράστια κενά σε νοσηλευτικό προσωπικό</H2>

<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΤΕΡΑΣΤΙΑ είναι τα κενά νοσηλευτικού προσωπικού στα νοσοκομεία, παρά
τη μεγάλη ανεργία που πλήττει το νοσηλευτικό επάγγελμα. 
Τις συνέπειες
πληρώνουν οι ασθενείς, αλλά και οι ίδιοι οι εργαζόμενοι στα νοσοκομεία.
Σύμφωνα με στοιχεία που έδωσε χθες η Πανελλήνια Ομοσπονδία Εργαζομένων στα
Δημόσια Νοσοκομεία (ΠΟΕΔΗΝ), με την ευκαιρία της Παγκόσμιας Ημέρας
Νοσηλευτικού Προσωπικού, οι ελλείψεις νοσηλευτικού προσωπικού στα 61
νοσοκομεία της χώρας μας αγγίζουν το 34,5%. 
Συγκεκριμένα, από τις 26.000
οργανικές θέσεις, μόνο 16.931 έχουν πληρότητα ­ ποσοστό 66,14%. 
Τα
περισσότερα κενά σε κάλυψη οργανικών θέσεων εμφανίζονται να έχουν τα
νοσοκομεία των πιο ευαίσθητων περιοχών της χώρας. Συγκεκριμένα, στα επτά
νοσοκομεία των νήσων του Αιγαίου και τα τέσσερα της Θράκης το ποσοστό κενών
θέσεων νοσηλευτικού προσωπικού ξεπερνά το 60%! Κάπως καλύτερη εμφανίζεται η
κατάσταση στις περιοχές όπου λειτουργούν πανεπιστημιακά νοσοκομεία, όπως η
Πάτρα, το Ηράκλειο και τα Ιωάννινα. Το χειρότερο είναι ότι, αν κρίνει κανείς
από τους μέχρι σήμερα ακολουθούμενους ρυθμούς υλοποίησης του προγράμματος
προσλήψεων, το πρόβλημα δεν πρόκειται να λυθεί σύντομα. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15831N162</ED>
<ID>
ID:167071

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N16&aa=2</URL></REF>


Article

<CATEGORY>vin06</CATEGORY>

 <H2>17χρονος θύμα μηνιγγίτιδος</H2>

ΘΕΣΣΑΛΟΝΙΚΗ 
Γραφείο Βόρειας
Ελλάδας 
ΘΑΝΑΤΗΦΟΡΟ κρούσμα μηνιγγίτιδος με θύμα 17χρονο σημειώθηκε στην
περιοχή των Γιαννιτσών. Πρόκειται για το δεύτερο θανατηφόρο κρούσμα στην ίδια
περιοχή, όπου πριν από δύο μήνες είχε χάσει τη ζωή της 18χρονη μαθήτρια, από
την ίδια ασθένεια. Ο 17χρονος Γιάννης Ιωαννίδης, με συμπτώματα υψηλού πυρετού,
διάρροιας και εμετού, μεταφέρθηκε προχθές το πρωί στο νοσοκομείο Γιαννιτσών.
Λόγω της κρισιμότητας της κατάστασής του διακομίστηκε στο «Ιπποκράτειο»
νοσοκομείο της Θεσσαλονίκης, όπου οι γιατροί διαπίστωσαν ότι ήταν ήδη
εγκεφαλικά νεκρός. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15831N163</ED>
<ID>
ID:167072

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N16&aa=3</URL></REF>


Article

<CATEGORY>vin06</CATEGORY>

 <H5>ΤΡΕΙΣ ΝΕΟΙ, ΠΡΩΗΝ
ΧΡΗΣΤΕΣ ΝΑΡΚΩΤΙΚΩΝ, ΠΑΛΕΨΑΝ, ΞΕΦΥΓΑΝ, ΕΓΡΑΨΑΝ ΣΕ ΒΙΒΛΙΟ ΤΗΝ ΟΔΥΣΣΕΙΑ ΤΟΥΣ,
ΕΓΙΝΑΝ ΣΥΝΤΡΟΦΟΙ</H5>
<H2>Έφεραν το παρελθόν στον ήλιο...</H2>

<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

«Το Παλαιοπωλείο»: ένα μικρό
μυθιστόρημα που το έγραψε συλλογικά μια ομάδα φίλων. Που είναι πρώην χρήστες
ναρκωτικών, μέλη της θεραπευτικής κοινότητας «Νόστος». Κάθε ήρωας του βιβλίου
είναι «κατά βάθος, κάποιος από μας, με τα βιώματά του και τα όνειρά του».ΤΟ
ΧΑΛΙ, η λατέρνα και το στρατιωτάκι. Το καθένα είχε κάποτε τη θέση του. Κάπου.
Ώσπου, κάποια στιγμή, μια χορδή της καθημερινότητας έσπασε. Πάψανε να είναι
«χρήσιμοι γι' αυτό που ήμασταν φτιαγμένοι». Πετάχτηκαν. Αλλά επέζησαν.
Αγάπησαν και αγαπήθηκαν. Άλλαξαν. Και έγραψαν τη δική τους ιστορία... 
Δεν
το επιδιώκουν, αλλά ξεχωρίζουν. Σαν να κοιτάνε λίγο πιο ψηλά. Τη γραμμή όπου ο
ουρανός και η Γη γίνονται ένα. Το όνειρο, πραγματικότητα. Το παραμύθι, ζωή.
Και το συναίσθημα, γραπτός λόγος. Είναι τα αντικείμενα του «Παλαιοπωλείου». Ή,
αλλιώς, η Αθανασία, ο Κώστας, ο Μανώλης, ο Θεοφάνης, ο Σταύρος, ο Δημήτρης, η
Κωνσταντίνα και οι δύο Βασίληδες. Μέλη του θεραπευτικού προγράμματος «Νόστος»,
για χρήστες ναρκωτικών ουσιών. Άγνωστοι, χτυπημένοι και εξαρτημένοι,
συναντήθηκαν στο σπίτι του «Νόστου», στη Σαλαμίνα. Και καθώς έγιαναν,
τολμούσαν. Να ονειρευτούν. Να συνθέσουν τις ψυχές τους σε ένα μυθιστόρημα. Και
να γίνει ο αγώνας χειροπιαστή πραγματικότητα. Το βιβλίο τους, «Το
Παλαιοπωλείο», δεν είναι τίποτε λιγότερο και τίποτε περισσότερο από τα
εγκαταλειμμένα αντικείμενα. Που μέσα από τις ιστορίες που ανταλλάσσουν
ανακαλύπτουν την ουσία. Την ψυχή των πραγμάτων. Ή των ανθρώπων που
αντιμετωπίζονται από τους άλλους ως «πράγματα». 
ΑΓΚΑΛΙΑΣΜΕΝΟΙ... 
Αγκαλιασμένοι κάθονται στις σκάλες του κτιρίου. Το λευκό φως του ηλίου πέφτει
επάνω τους. Το μεγαλόπρεπο, συναισθηματικό χαλί ­ η Αθανασία Πόντου, το
στραπατσαρισμένο στρατιωτάκι που απηύδησε από πολέμους, και θέλει αγάπη ­ ο
Μανώλης Λίτινας, η εργατική και πιστή λατέρνα, που δεν φοβάται να πιστεύει σε
όνειρα ­ ο Κώστας Μικέλης. Πριν από μήνες, όταν πρωτομπήκαν στην κοινότητα,
«ήμασταν "σφουγγαράκια"», λέει η γλυκιά, αλλά αποφασιστική Αθανασία,
«εξουθενωμένοι από την όλη οδυνηρή διαδικασία της ζωής μας, όπως ήταν τότε:
πρέζα και φασαρίες. Πρέζα και δυστυχία». «Μετά, ήμασταν ερμητικά κλειστοί, σαν
στρείδια», παίρνει το νήμα της κουβέντας ο σταθερός Μανώλης, «και τώρα είμαστε
εκεί όπου δεν τολμούσαμε, δεν μπορούσαμε ούτε να ονειρευτούμε», καταλήγει ο
Κώστας, «όχι μόνο καθαροί. Αλλά άλλοι άνθρωποι. Και πλούσιοι. Ψάχνοντας για τα
συντρίμμια του εαυτού μας βρήκαμε και τους άλλους. Γίναμε αχώριστοι φίλοι.
Φίλοι ουσίας. Ίσως και η ιστορία αυτή να είναι το βιβλίο μας». Καθώς
ξετυλίγεται η ιστορία του «Παλαιοπωλείου», οι ιστορίες των αντικειμένων
μπλέκονται, τα ίδια τα αντικείμενα αλλάζουν, και η ζωή τους γίνεται μια
αδιάσπαστη ενότητα μέσα στο «Παλαιοπωλείο». Η καρδιά, αυτό το «όργανο της
φωτιάς», παίρνει τα ηνία... και «το χαλί, εγώ δηλαδή, που κινδύνεψε να καεί,
αλλά τελευταία στιγμή σώθηκε από ένα μικρό κοριτσάκι που το αγαπούσε»,
αναφέρει η Αθανασία, «ανασύρεται από το ελεεινό υπόγειο όπου αργοπέθαινε, και
σώζεται. Έτσι κι εγώ, στην πραγματικότητα. Ήμουνα φυλακισμένη μέσα στην ίδια
μου την ύπαρξη. Και ζούσα από το σκοτάδι. Μέσα στο σκοτάδι». Σταματάει. 
ΖΕΣΤΑΣΙΑ ΚΑΙ ΑΣΦΑΛΕΙΑ 
Ο Μανώλης συνεχίζει, «όταν ξεκίνησα να γράφω, να
συμμετέχω στην ομάδα συγγραφής, φανταζόμουνα μεν το στρατιωτάκι ως κάτι
ευαίσθητο, αλλά δεν είχα ταυτισθεί. Και ενώ έγραφα, ενώ άκουγα τις παρεμβάσεις
των άλλων, τις αντιδράσεις των άλλων αντικειμένων, άλλαζα. Έβλεπα να
αποτυπώνεται στο χαρτί ο αληθινός Μανώλης. Που ζητούσε μονάχα ζεστασιά κι
ασφάλεια. Πίσω από το επιπόλαιο και κλειστό ­ σαν στρείδι ­ προσωπείο μου,
κρυβόταν ένας μικρός στρατιώτης, που ήθελε να σταματήσει τις μάχες. Που είχε
ανάγκη να αγαπηθεί ουσιαστικά. Να αγαπήσει κι αυτός. Να δοθεί. Και να πάρει.
Κάτι μη συμβατικό. Κάτι που δεν πουλιέται. Που έχει να κάνει μονάχα με την
ψυχή»... 
«Τα παιδιά όταν αγαπάνε είναι πιστά», λέει μέσα στο βιβλίο μια
αντίκα. «Και κρατάνε τις υποσχέσεις τους. Το όνειρο είναι η πίστη», λέει η
Αθανασία, «πρέπει όμως να τους δοθεί η ευκαιρία να αγαπήσουν. Μόνο τότε θα
μάθουν την αξία των πραγμάτων. Γιατί τα πράγματα και οι άνθρωποι, καθετί με
ψυχή, που αγαπούν, γίνονται κομμάτι τους. Και όταν μεγαλώσουν δεν θα γίνουν
σαν τους άλλους. Θα θυμούνται...». Όπως και έγινε με την Ανθούλα, το κοριτσάκι
που αγαπούσε τη λατέρνα, στο βιβλίο. Που γέρασε, αλλά ακόμη έψαχνε την
αγαπημένη της λατέρνα. Ώσπου τη βρήκε. «Αυτή είναι η γυναίκα μου», λέει ο
Κώστας, «που με στήριζε πάντα. Και με στηρίζει. Είναι η ίδια η ουσία της ζωής.
Ποτέ δεν έπαψε να με ψάχνει. Και τότε που ήμουνα χαμένος στα σκοτάδια της
πρέζας. Στην αχρησία της ύπαρξης, της υπόστασης, που η εξάρτηση προκαλεί. Τότε
που όλοι με θεωρούσανε χαμένο». 
ΞΑΝΑΓΡΑΦΑΜΕ ΤΗ ΖΩΗ ΜΑΣ 
«Ξέρεις κάτι
πένα; Όσο περνάει ο καιρός, τόσο πιο πολύ σε συμπαθώ. Και συμβαίνει κάτι
περίεργο, με βοηθάς ν' αναγνωρίσω στον εαυτό μου πράγματα που τόσα χρόνια δεν
τα έβλεπα» («Το Παλαιοπωλείο»). «Την ιδέα να γράψουμε όλοι μαζί ένα βιβλίο μάς
την ενέπνευσε η φιλόλογος με την οποία κάνουμε Νέα Ελληνικά στην κοινότητα»,
λέει η Αθανασία, «και προσπαθούσαμε να βρούμε το θέμα που θα μας αντιπροσώπευε
καλύτερα», συμπληρώνει ο Μανώλης, «κι έτσι έγινε. Και γράφοντας το βιβλίο
ξαναγράφαμε τη ζωή μας, τον εαυτό μας. Χρόνια χρήστης, εγώ τουλάχιστον, δεν
πίστευα ότι θα μπορούσα να νιώσω τέτοια τρυφερότητα. Ότι θα ξανοιγόμουνα στους
άλλους. Ότι οι φίλοι μου, από την κοινότητα, θα μου γίνονταν όσο απαραίτητη
είναι η αναπνοή. Τελικά, αυτό που χρειαζόμουνα ήταν να βρεθώ σε ένα άλλο
περιβάλλον. Ζεστασιάς». «Και μέσα από το κοινό γράψιμο "τριφτήκαμε" ο ένας με
τον άλλον», δίνει το δικό του «χρώμα» ο Κώστας, «διαμορφωθήκαμε μέσα από τις
ιστορίες του καθενός, μέσα από το γράψιμο, τον κοινό μας στόχο. Τη φιλία, το
νοιάσιμο, τη συντροφικότητα. Και μέσα από την κοινή προσπάθεια, μέσα από τον
λόγο που απελευθερώνει, φέραμε, ο καθένας χωριστά, στο φως του ηλίου, το
παρελθόν. Και επανακαθορίσαμε το μέλλον μας. Που είναι κοινό, αλλά και
ξεχωριστό»... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15831N171</ED>
<ID>
ID:167073

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N17&aa=1</URL></REF>


Article

<CATEGORY>vin06</CATEGORY>

 <H5>ΣΤΟ «ΠΑΛΑΙΟΠΩΛΕΙΟ»</H5>
<H2>«Ο κυρ Σιδέρης, η δύναμη ­ ο παλαιοπώλης, η απόφαση»</H2>

ΣΤΟ «Παλαιοπωλείο», τα αντικείμενα, τυχαία,
βρίσκονται όλα μαζί. Πόλεμοι, καταστροφές, πυρκαγιές είναι οι συνδετικοί
κρίκοι· οι αφορμές που οδηγούν σε αυτήν τη μοναδική, σημαδιακή συνύπαρξη, στο
«ευτυχισμένο λιμάνι» του «Παλαιοπωλείου». Ο «κυρ Σιδέρης» είναι η στοργική
φιγούρα που τα «καθαρίζει», τα «γυαλίζει», «μας κάνει σχεδόν όπως ήμασταν. Για
μένα, ο κυρ Σιδέρης είναι η δύναμη που με ώθησε στη σωτηρία. Η δύναμη η δικιά
μου και όσων με βοήθησαν. Ο παλαιοπώλης είναι η απόφαση, η προσπάθεια, να
ξαναγίνω σχεδόν όπως ήμουνα», λέει η Αθανασία. «Σχεδόν, όμως. Γιατί κι εμείς
αλλάξαμε μέσα από την κοινότητα», παρεμβαίνει ο Μανώλης, «μάθαμε να κρατάμε
την ουσία. Έτσι, όμως, άλλα κερδίζονται, αλλά και άλλα χάνονται». «Οι σχέσεις
που κάναμε, όμως, μέσα στην κοινότητα δεν χάνονται. Η φιλία μας έχει
δημιουργήσει ένα "άλλο" δέσιμο. Και στο τέλος, η φιλία είναι που παίζει ρόλο»,
λέει ο Κώστας, «αρκεί να μη χαθούμε όταν, κάποια στιγμή, φύγουμε όλοι από την
κοινότητα. Είναι, όμως, στο χέρι μας. Τα πάντα χάνονται. 
Και τα πάντα
κερδίζονται. Είναι κάτι που το μάθαμε όλοι...». 
Οι ακτίνες του ηλίου έχουν
πλαγιάσει. Και οι φίλοι μιλάνε ακόμη. Με την ίδια ορμή. Την ίδια ηρεμία με την
οποία ξεκίνησαν. Αρχίζουν να ετοιμάζονται. Το πλοίο φεύγει σε λίγη ώρα για τη
Σαλαμίνα. Για το «Παλαιοπωλείο». Και, αργά ή γρήγορα, και για ακόμη πιο
μακριά. Αλλού, για τον καθένα. Αλλά το παλαιοπωλείο θα υπάρχει πάντα. «Το
παλαιοπωλείο το φέρουμε πια μέσα μας», λέει η Αθανασία. «Μέσα στο βιβλίο μας.
Μέσα στην ύπαρξή μας...». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15831N172</ED>
<ID>
ID:167074

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N17&aa=2</URL></REF>


Article

<CATEGORY>vin06</CATEGORY>

 <H5>ΑΓΡΟΤΗΣ ΤΟΥΣ ΑΚΟΥΓΕ ΝΑ ΚΛΑΙΝΕ
ΚΑΙ ΑΝΤΙ ΝΑ ΠΑΡΕΙ ΤΟ ΟΠΛΟ ΕΙΔΟΠΟΙΗΣΕ ΤΟ ΔΑΣΑΡΧΕΙΟ</H5>
<H2>Λυπήθηκε τους λύκους</H2>

Γιώργος
Βουνάτσος 
«Το πιο
σημαντικό είναι η ευαισθησία του απλού αγρότη που ειδοποίησε την υπηρεσία μας
για τους λύκους που κινδύνευαν να πνιγούν. Αυτό δείχνει πως έχει αλλάξει πλέον
η νοοτροπία αυτών των ανθρώπων, που σε κάποια άλλη εποχή θα πήγαιναν με το
δίκαννο να τους σκοτώσουν», είπε στα «ΝΕΑ» ο προϊστάμενος του Γραφείου Θήρας
στο Δασαρχείο Λάρισας, κ. Χρήστος Παπαγιαννόπουλος. 
ΛΑΡΙΣΑ 
Ο κ.
Παπαγιαννόπουλος με τους δασοφύλακες κ.κ. Χρήστο Καρέντζο και Κωνσταντίνο
Σαλαμπάση, τη Δευτέρα το πρωί έσωσαν από πνιγμό δύο μεγαλόσωμους λύκους που
είχαν παγιδευτεί στον ταμιευτήρα νερού στο χωριό Γλαύκη Λάρισας. 
«Το πρωί
της Δευτέρας δεχθήκαμε ένα τηλεφώνημα από κάποιον αγρότη που ανέφερε ότι δύο
λύκοι βρίσκονται μέσα στο νερό στον ταμιευτήρα και δεν μπορούν να βγουν. Μας
είπε ότι από το Σάββατο άκουγε λύκους να ουρλιάζουν συνεχώς. Την Κυριακή το
πρωί πήγε προς τον ταμιευτήρα από όπου έρχονταν τα ουρλιαχτά και είδε τους δύο
λύκους μέσα στο νερό να προσπαθούν να σκαρφαλώσουν στο πλαστικό, χωρίς όμως να
τα καταφέρνουν. Προσπάθησε να βρει κάποιον στο Δασαρχείο την Κυριακή και
εφόσον δεν βρήκε κανέναν, ειδοποίησε το πρωί της Δευτέρας», είπε ο κ.
Παπαγιαννόπουλος. 
Η αντίδρασή του ήταν να ενημερώσει τον δασάρχη και
αποφάσισε με τους δύο δασοφύλακες να μεταβεί στον ταμιευτήρα. Όπως μας είπε,
για μια στιγμή το σκέφτηκε τι θα αντιμετωπίσει και πώς θα μπορούσε να σώσει
τους δύο λύκους. 
«Είμαστε υπεύθυνοι για τη χλωρίδα και την πανίδα και την
προστασία τους. Δεν μπορούσαμε να κάνουμε διάκριση αν και δεν παύει να είναι
ένα άγριο ζώο που δεν μπορείς εύκολα να πλησιάσεις». Στις 8.30 το πρωί το
αυτοκίνητο του Δασαρχείου έφθασε στον ταμιευτήρα. Άρχισαν να σκέπτονται με
ποιον τρόπο μπορούσαν να πλησιάσουν και να βοηθήσουν τους δύο λύκους να βγουν
από το νερό. 
«Ήταν εντελώς εξαντλημένοι. Δεν είχαν δυνάμεις ούτε να
κινηθούν. Είχαν βρει κάποιες πτυχές που έκανε το πλαστικό και είχαν πιαστεί με
τα μπροστινά τους πόδια. Ύστερα από ώρα μάς ήρθε η ιδέα να ρίξουμε κοντά τους
μια ξύλινη σκάλα για να μπορέσουν να πιαστούν. Αναγκάστηκα να την κρατάω με τα
χέρια για να φθάσει κοντά τους. Έπειτα από λίγη ώρα το θηλυκό κατάλαβε και
δειλά - δειλά άρχισε να σκαρφαλώνει στη σκάλα. Έφθασε κοντά μου στο ένα μέτρο.
Η αλήθεια είναι ότι φοβήθηκα. Όταν όμως το είδα να με κοιτά μέσα στα μάτια σαν
να με ευχαριστούσε που το έσωσα, ένιωσα μεγάλη συγκίνηση. Στη συνέχεια, το
ίδιο έκανε και το αρσενικό». Η ώρα ήταν 10.30 και η επιχείρηση για τη σωτηρία
των δύο λύκων είχε τελειώσει. Ίσως, όμως, τώρα να αρχίζουν τα βάσανα για τους
δύο λύκους, που μπορεί κάποιοι άνθρωποι με ευαισθησίες να τους έσωσαν, τη
στιγμή που κάποιοι άλλοι περιμένουν με το δάχτυλο στη σκανδάλη τους «άγριους
λύκους». 
Ήδη, στο χωριό κάποιοι τους είδαν κοντά στα πρώτα σπίτια και
άρχισαν να λένε πως θα φάνε τα ζώα τους και πως ίσως πρέπει να εξοντωθούν. Για
κάποιους η παλιά νοοτροπία δεν άλλαξε... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15831N191</ED>
<ID>
ID:167075

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N19&aa=1</URL></REF>


Article

<CATEGORY>vin07</CATEGORY>

 <H2>«Δέχθηκα απειλές κατά της ζωής μου»</H2>

«ΟΙ ΠΟΛΙΤΙΚΟΙ
παραδέχτηκαν ότι το ξέπλυμα του βρώμικου χρήματος, που προερχόταν από
λαθρεμπόριο ναρκωτικών και όπλων, ήταν ευεργετικό για τη χώρα, επειδή έφερνε
κεφάλαια». 
Όπως ήταν φυσικό, οι πυραμιδικές εταιρείες άρχισαν να
κλονίζονται. Μέσα σε λίγους μήνες, 
δύο από αυτές ­ η Τζαφέρι και η Πόπουλι
­ συσσώρευσαν χρέη 500 εκατομμυρίων δολαρίων, 
σύμφωνα με υπολογισμούς της
κυβέρνησης, η οποία αλλόφρων ζήτησε από την Κεντρική Τράπεζα να τις μετατρέψει
επίσημα σε τράπεζες. 
«Οι πιέσεις που μου ασκήθηκαν για να δώσω άδειες ήταν
αφόρητες. 
Ο Σαλί Μπερίσα μού ζήτησε 
ακόμα και να εμφανιστώ στην
τηλεόραση μαζί με τον πρόεδρο της Βέφα ­ της πιο μεγάλης παρατράπεζας της
χώρας». 
Ο νεαρός διοικητής της Κεντρικής Τράπεζες δέχτηκε και απειλές κατά
της ζωής του. 
Η κυβέρνηση του ζήτησε να πουλήσει και από τα αποθέματα σε
συνάλλαγμα της Κεντρικής Τράπεζας, όταν ξέσπασαν οι πρώτες ταραχές. 
Στις
αρχές Μαρτίου μετέβη στην Ουάσιγκτον για συνομιλίες με το Διεθνές Νομισματικό
Ταμείο. 
Λίγες εβδομάδες αργότερα πληροφορήθηκε την καθαίρεσή του. Κατά την
άποψή του τα πυραμιδικά σχήματα εξακολουθούν και σήμερα να λειτουργούν. 
Και σε όσους τονίζουν ότι η Αλβανία έχει γλιτώσει από τον ολοκληρωτισμό,
απαντά ότι η τετραετία 1992-1996 ­ η περίοδος των «εύκολων» χρημάτων ­ οδήγησε
στην εξέγερση και ότι για τους Αλβανούς δημοκρατία σημαίνει ελευθερία για
καταστροφή. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15831N491</ED>
<ID>
ID:167076

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N49&aa=1</URL></REF>


Article

<CATEGORY>vin02</CATEGORY>

 <H2>Συνέπειες
της διεύρυνσης</H2>

<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΣΤΗ ΜΟΣΧΑ τελευταία
αρχίζει να αναβιώνει η καχυποψία για τις σχέσεις Ανατολής και Δύσης λόγω της
διεύρυνσης του ΝΑΤΟ προς Ανατολάς. Βέβαια, η Ρωσία είναι στρατιωτικά αδύναμη
για να αντιδράσει, παρ' ότι ήδη ξεκίνησε η συζήτηση για αύξηση των αμυντικών
δαπανών, εκσυγχρονισμό Ε.Δ. κ.ά. Το βάρος της αντίδρασης καλείται να το
σηκώσει η ρωσική διπλωματία. Έγιναν μάλιστα κινήσεις όπως η ανάπτυξη
«στρατηγικής συμμαχίας» με την Κίνα και η αναζήτηση άλλων «αντιηγεμονικών
δυνάμεων» όπως το Ιράν. Παράλληλα, οι διπλωματικές πρωτοβουλίες της Ρωσίας
αναμένεται να επικεντρωθούν στη διαδικασία της επικύρωσης της διεύρυνσης του
ΝΑΤΟ από τα Κοινοβούλια των κρατών μελών, ώστε τουλάχιστον να καθυστερήσει το
άλλο εγχείρημα ή, στην καλύτερη περίπτωση, να παραπεμφθεί στις καλένδες. Η όλη
αυτή προσπάθεια αναμένεται να επηρεάσει ελληνικά συμφέροντα. Ήδη η Τουρκία
άρχισε να εκμεταλλεύεται το όλο ζήτημα με δύο τρόπους: Πρώτον, απειλεί ότι θα
μπλοκάρει τη διεύρυνση του ΝΑΤΟ αν δε γίνει δεκτή ως πλήρες μέλος στην
επικείμενη διεύρυνση της Ε.Ε. Δεύτερον, προσπαθεί να εξαργυρώσει αυτή την
απειλή στις σχέσεις της με τη Ρωσία. Θα πρέπει, επίσης, να αναμένουμε ρωσικές
πιέσεις για αναβολή της επικύρωσης της διεύρυνσης από το ελληνικό Κοινοβούλιο.
Η Ρωσία μπορεί είτε να χρησιμοποιήσει απειλές (π.χ. αν επικυρώσεις τη
διεύρυνση θα ματαιώσω τον αγωγό Μπουργκάς - Αλεξανδρούπολη ή θα παρακάμψω την
Ελλάδα) ή υποσχέσεις (π.χ. οικονομικά κίνητρα). Το θέμα της επικύρωσης,
λοιπόν, αναμένεται να ενταχθεί στον ελληνοτουρκικό ανταγωνισμό, αφού κάθε χώρα
θα προσπαθεί να μεγιστοποιήσει τα οφέλη και να μειώσει τις ζημιές. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15831N492</ED>
<ID>
ID:167077

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N49&aa=2</URL></REF>


Article

<CATEGORY>vin07</CATEGORY>

 <H5>ΣΕ ΔΕΚΑ ΜΕΡΕΣ ΘΑ ΓΙΝΕΙ
ΕΠΙΣΗΜΑ ΑΝΑΚΟΙΝΩΣΗ ΓΙΑ ΤΗΝ ΠΑΡΑΣΚΕΥΗ ΤΟΥ</H5>
<H5>40.000 άνθρωποι
τυφλώνονται από επιπλοκές του διαβήτη</H5>
<H2>Εμβόλιο για τον διαβήτη</H2>

Σε δέκα μέρες από σήμερα, σ'
ένα μεγάλο ιατρικό συνέδριο στη Βοστώνη, θα γίνει επίσημα μια ανακοίνωση που
προβλέπεται ότι θα προκαλέσει αίσθηση σε όλον τον κόσμο. Ο Νεοζηλανδός
καθηγητής Νόελ Μακλάρεν, που θεωρείται αυθεντία στην έρευνα για την
καταπολέμηση του διαβήτη, θα αναγγείλει την παρασκευή εμβολίου για τη νόσο
αυτή, που σήμερα τυραννά πάνω από 150 εκατομμύρια ανθρώπους. 
ΣΤΟ
συνέδριο της 19ης Μαΐου, ο Μακλάρεν θα ενημερώσει τη διεθνή ιατρική κοινότητα
για την εντυπωσιακή ανακάλυψή του, ότι δηλαδή με ορισμένες ουσίες που
παράγονται συνθετικά, είναι δυνατόν να επηρεασθεί θετικά το ανοσοποιητικό
σύστημα που ευθύνεται συνήθως για τον διαβήτη τύπου 1, που αποτελεί και την
πιο απαιτητική μορφή από άποψη αγωγής. 
ΜΙΑ ΖΩΗ ΕΡΕΥΝΕΣ 
Ο
Μακλάρεν αποφάσισε να αφιερώσει τη ζωή του στην ανακούφιση των διαβητικών από
την ημέρα που, νεαρός ακόμη γιατρός στη Νέα Ζηλανδία, δέχθηκε την επίσκεψη
μιας όμορφης νεαρής γυναίκας που είχε γίνει ράκος από τη νόσο και είχε χάσει
την όρασή της. 
Έκτοτε πέρασαν τριάντα χρόνια. Κλεισμένος στο εργαστήριό
του στις ΗΠΑ τα τελευταία χρόνια, ο Μακλάρεν πειραματιζόταν με ποντίκια μιας
ορισμένης οικογένειας ­ που αντιδρούν ακριβώς όπως ο άνθρωπος ­ ώσπου πέτυχε
πρόληψη 100%, όπως βεβαιώνει. 
«Πολύ σύντομα αρχίζει η εφαρμογή και σε
ανθρώπους ­ λέει ο καθηγητής. Δεν έχω αμφιβολίες ότι κρατάμε στα χέρια μας το
εμβόλιο για τον διαβήτη. Δεν φοβάμαι αποτυχία». 
Ο διαβήτης τύπου 1 είναι
αυτός που δημιουργεί στον ασθενή εξάρτηση από ενέσεις ινσουλίνης. Οφείλεται
στην αδυναμία του παγκρέατος να παράγει τα λεγόμενα κύτταρα β, από τα οποία
εκκρίνεται η φυσική ινσουλίνη του οργανισμού. 
Ο άλλος τύπος είναι ο 2, για
τον οποίο προς το παρόν δεν έχει παρασκευασθεί εμβόλιο: Πρόκειται για την
περίπτωση όπου, κατά κανόνα, παράγεται μεν ινσουλίνη από τον οργανισμό, αλλά
για διάφορους λόγους δεν μπορεί να παίξει σωστά τον ρόλο της (που είναι να
ρυθμίζει την ποσότητα σακχάρου στο αίμα). 
ΤΑ ΔΙΑΒΗΤΙΚΑ ΠΑΙΔΙΑ 
Ο
τύπος 1 όμως μπορεί να προσβάλει και παιδιά, και γι' αυτά ιδίως το εμβόλιο θα
είναι πολύτιμο. Ο Μακλάρεν πιστεύει ότι βαθμιαία θα πρέπει να προωθηθεί ο
εμβολιασμός όλων των ατόμων που από κληρονομικότητα ή άλλους λόγους ανήκουν σε
ομάδες υψηλού κίνδυνου. 
Ο ίδιος κατοχύρωσε ήδη την ανακάλυψή του. Αν όλα
πάνε καλά ­ και αυτό θα φανεί πολύ σύντομα ­ θα πρόκειται για σταθμό στην
ιστορία της Ιατρικής. 
Θα ωφεληθούν από το εμβόλιο όσοι έχουν ήδη
προσβληθεί από διαβήτη τύπου 1; Κατά τον Μακλάρεν το εμβόλιο από τη φύση του
είναι μέσο προληπτικό, όχι θεραπευτικό. 
ΤΥΦΛΩΣΗ μπορεί να
προκαλέσει ο σακχαρώδης διαβήτης και οι χρόνιες επιπλοκές του. 
Βασική
αιτία της ανάπτυξης και εξέλιξης των χρόνιων επιπλοκών του σακχαρώδη διαβήτη
αποτελεί η διαβητική μικροαγγειοπάθεια που εκδηλώνεται κλινικά με αλλοιώσεις
των αγγείων του βυθού του οφθαλμού (αμφιβληστροειδοπάθεια), των αγγείων του
νεφρικού σπειράματος (νεφροπάθεια) και των αγγείων των νεύρων (νευροπάθεια).

Σύμφωνα με τα αποτελέσματα μακροχρόνιων μελετών διεθνών οργανισμών που
ανακοίνωσε χθες στη διάρκεια του 9ου Διαβαλκανικού Συνεδρίου Ενδοκρινολογίας,
που διεξάγεται στη Θεσσαλονίκη, ο διευθυντής του Ενδοκρινολογικού Τμήματος του
Νοσοκομείου του Ερυθρού Σταυρού της Αθήνας κ. Κώστας Φαινέκος, περισσότερα από
30-40.000 άτομα τυφλώνονται κάθε χρόνο παγκοσμίως από διαβητική
αμφιβληστροειδοπάθεια. 
Στον ασταθή διαβήτη, που είναι συχνότερος στην
παιδική ηλικία και σπανιότερος στους ενήλικες και ρυθμίζεται μόνο με
ινσουλίνη, αναφέρθηκε στην εισήγησή του ο ενδοκρινολόγος Ιωάννης Αλιβιζάτος.

Ο συγκεκριμένος διαβήτης ­ σε αντίθεση με τον ευσταθή που ρυθμίζεται με
δίαιτα, άσκηση και συχνά ειδική θεραπευτική αγωγή ­ είναι σχετικά σπάνιος
(1-2%), δημιουργεί όμως πολλαπλά προβλήματα στους νεαρούς ασθενείς με εξάρσεις
και υφέσεις (διαβητική οξέωση ή υπογλυκαιμικές κρίσεις). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15831N501</ED>
<ID>
ID:167078

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N50&aa=1</URL></REF>


Article

<CATEGORY>vin07</CATEGORY>

 <H2>Οι υπουργοί του Μπλερ θα αρνηθούν να πάρουν αύξηση</H2>

ΤΑ ΜΕΛΗ
του υπουργικού συμβουλίου της κυβέρνησης του Τόνι Μπλερ συμφώνησαν χθες,
κατά την πρώτη σύνοδό τους, να μη δεχθούν τη μισθολογική αύξηση που
προβλεπόταν να λάβουν φέτος. 
Το υπουργικό συμβούλιο αποφάσισε να
παραιτηθεί από τις αυξήσεις που προτείνονται για φέτος από την ειδικά
επιφορτισμένη επιτροπή για την αναθεώρηση των μισθών των κυβερνητικών μελών,
τις οποίες είχε αποδεχθεί η προηγούμενη κυβέρνηση των Συντηρητικών. 
Ο
υπουργός Οικονομικών Γκόρντον Μπράουν είχε υποσχεθεί πριν ακόμη ανέλθει το
Εργατικό Κόμμα στην εξουσία ότι το υπουργικό συμβούλιο δεν θα δεχόταν την
αύξηση για φέτος και ο Μπλερ υπενθύμισε στους υπουργούς του ότι είναι πολύ
σημαντικό γι' αυτούς να τηρήσουν όλες τους τις υποσχέσεις. 
Η απόφαση αυτή
σημαίνει ότι ο Μπλερ παραιτείται από ποσό ύψους 41.443 λιρών (περίπου 17,4
εκατομμύρια δραχμές), ενώ οι υπουργοί του από 16.009 λίρες (περίπου 7,2
εκατομμύρια δραχμές). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15831N502</ED>
<ID>
ID:167079

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N50&aa=2</URL></REF>


Article

<CATEGORY>vin07</CATEGORY>

 <H2>Μικραίνει η διαφορά στη Γαλλία</H2>

ΕΛΑΧΙΣΤΟΠΟΙΕΙΤΑΙ η
διαφορά ανάμεσα στον δεξιό συνασπισμό που κυβερνά τη Γαλλία και την αριστερή
αντιπολίτευση ενώ απομένουν περίπου δύο εβδομάδες για τις βουλευτικές εκλογές
που θα διεξαχθούν στις 25 Μαΐου και την 1η Ιουνίου. Σύμφωνα με σφυγμομέτρηση
του ινστιτούτου IPSOS που δημοσιεύεται στο εβδομαδιαίο περιοδικό «Λε Πουέν», ο
κυβερνητικός συνασπισμός θα κερδίσει 290 έδρες στην 577μελή Εθνοσυνέλευση,
μόλις μία περισσότερη απ' όσες χρειάζεται για να έχει την πλειοψηφία. Οι
Σοσιαλιστές και οι σύμμαχοί τους θα κερδίσουν 264 έδρες, οι Κομμουνιστές 22
και το ακροδεξιό Εθνικό Μέτωπο μία. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15831N503</ED>
<ID>
ID:167080

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N50&aa=3</URL></REF>


Article

<CATEGORY>vin07</CATEGORY>

 <H2>Κίνδυνος κάτω από τους 18 βαθμούς στην Αθήνα</H2>

ΟΙ ΑΝΘΡΩΠΟΙ
που ζουν σε χώρες με πιο θερμά κλίματα διατρέχουν μεγαλύτερο κίνδυνο να
πεθάνουν εξαιτίας του κρύου ­ κυρίως επειδή δεν λαμβάνουν τα κατάλληλα μέτρα
προφύλαξης, ανακοίνωσαν Ευρωπαίοι ερευνητές, μεταξύ των οποίων βρίσκονται και
Έλληνες. 
Οι ερευνητές που ανήκουν στην ομάδα «Γιουρογουίντερ»
(Ευρωχειμώνας), η οποία συντονίζεται από τον φυσιολόγο Μπιλ Κίτινγκ του
Κολεγίου Κουίν Μέρι και Ουέστφιλντ στο Λονδίνο, ανέφεραν ότι όσο πιο θερμό
είναι το κλίμα μιας χώρας, τόσο περισσότερες πιθανότητες έχουν οι άνθρωποι να
υποστούν καρδιακές προσβολές ή αναπνευστικές ασθένειες όταν μειώνεται η
θερμοκρασία. 
Στην Αθήνα, για παράδειγμα, ο αριθμός των θανάτων από
οποιαδήποτε αιτία αυξάνεται κατά 2,15% για κάθε βαθμό που πέφτει η θερμοκρασία
κάτω από τους 18 βαθμούς Κελσίου, ενώ στην αντίστοιχη περίπτωση στη Φινλανδία
οι θάνατοι αυξάνονται μόνον κατά 0,27%. 
Είναι γνωστό βέβαια ότι σε όλες
τις χώρες πεθαίνουν περισσότεροι άνθρωποι όταν η θερμοκρασία μειώνεται, κυρίως
από καρδιακές προσβολές και εγκεφαλικά. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15831N504</ED>
<ID>
ID:167081

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N50&aa=4</URL></REF>


Article

<CATEGORY>vin07</CATEGORY>

 <H2>Δεν πέρασαν οι απειλές της Τσιλέρ εναντίον στρατηγών</H2>

ΜΕ
ΑΠΟΣΤΡΑΤΕΙΑ απείλησε χθες τους στρατηγούς η υπουργός Εξωτερικών της
Τουρκίας Τανσού Τσιλέρ, κατηγορώντας τους για «ανάμειξη στην πολιτική». 
Σε
συνάντησή της με τον αρχηγό του Γενικού Επιτελείου στρατηγό Ισμαήλ Χακί
Καρανταγί, στις 16 Απριλίου, η Τανσού Τσιλέρ, σύμφωνα με χθεσινά δημοσιεύματα
των εφημερίδων «Χουριέτ» και «Σαμπάχ», επέκρινε τις δηλώσεις πολιτικού
περιεχομένου στις οποίες είχε προβεί ο υπαρχηγός του Γενικού Επιτελείου,
στρατηγός Τσεβίκ Μπιρ. «Οι συνάδελφοί μου κάνουν το καθήκον τους και δεν
αναμειγνύονται στην πολιτική», απάντησε στην Τσιλέρ ο στρατηγός Καρανταγί,
σύμφωνα με τα δημοσιεύματα. 
Πρωτοβουλία για το σχηματισμό ευρύτερης
κεντροδεξιάς συμμαχίας, με σκοπό την ανατροπή της κυβέρνησης Ερμπακάν, ανέλαβε
ο πρώην υπουργός Εμπορίου και Βιομηχανίας, Γιαλίμ Ερέζ. Ο Γιαλίμ Ερέζ
παραιτήθηκε από τη θέση του υπουργού Εμπορίου και Βιομηχανίας τον περασμένο
μήνα, εξαιτίας της απροθυμίας της κυβέρνησης να συμμορφωθεί προς τα αιτήματα
του στρατού και να καταστείλει τις δραστηριότητες των ισλαμιστών. 
Με την
απειλή ότι η Τουρκία μπορεί να προμηθευτεί όπλα «από αλλού», ο Τούρκος
υπουργός Άμυνας Τουρχάν Ταγιάν διαμαρτυρήθηκε για το «πάγωμα» από την
αμερικανική πλευρά της πώλησης ορισμένων όπλων στην Τουρκία. Κατά τη συνάντησή
του με τον Αμερικανό υφυπουργό Άμυνας Γιαν Λόνταλ, ο Ταγιάν χαρακτήρισε την
αμερικανική ενέργεια «άτυπο εμπάργκο». 
* Αεροσκάφος του τουρκικού στρατού
συνετρίβη χθες το μεσημέρι στη διάρκεια εκπαιδευτικής πτήσης στη Δυτική
Τουρκία. Και οι δύο πιλότοι του σκοτώθηκαν, μετέδωσε το τουρκικό πρακτορείο
Ανατολή. Το αεροσκάφος συνετρίβη περίπου 100 χιλιόμετρα βορειοανατολικά της
αεροπορικής βάσης Τσιγκλί στη Σμύρνη, απ' όπου είχε απογειωθεί. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15831N511</ED>
<ID>
ID:167082

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N51&aa=1</URL></REF>


Article

<CATEGORY>vin07</CATEGORY>

 <H2>Δάνειο για έργα ασφαλείας στο Τσερνόμπιλ</H2>

ΟΙ ΕΠΤΑ
πλουσιότερες χώρες του κόσμου δεσμεύτηκαν να χορηγήσουν δάνειο ύψους 800
εκατομμυρίων δολαρίων για να ενισχυθεί η «σαρκοφάγος» του Τσερνόμπιλ. 
Η
τσιμεντένια «σαρκοφάγος» που καλύπτει τον αντιδραστήρα αριθμός 4 του
Τσερνόμπιλ, ο οποίος εξερράγη τον Απρίλιο του 1986, βρίσκεται σε ανησυχητική
κατάσταση, σύμφωνα με τους ειδικούς. 
Στα τέλη Απριλίου η Ουκρανία και η G7
συμφώνησαν σε ένα σχέδιο για τη σταθεροποίηση της καταρρέουσας τσιμεντένιας
σαρκοφάγου. Το σχέδιο αυτό θα διαρκέσει τουλάχιστον μέχρι το έτος 2005 και θα
στοιχίσει περίπου 780 εκατομμύρια δολάρια. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15831N512</ED>
<ID>
ID:167083

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N51&aa=2</URL></REF>


Article

<CATEGORY>vin07</CATEGORY>

 <H2>Δέκα νεκροί σε αναγκαστικήπροσγείωση Μπόινγκ 737</H2>

ΠΕΡΙΣΣΟΤΕΡΟΙ από δέκα άνθρωποι έχασαν τη ζωή τους και τουλάχιστον είκοσι
τραυματίστηκαν, όταν αεροσκάφος τύπου Μπόινγκ 737 των Αερογραμμών της Νότιας
Κίνας επιχείρησε να κάνει αναγκαστική προσγείωση, χθες, στο αεροδρόμιο της
πόλης Σενζέν. Το επιβατηγό αεροπλάνο είχε απογειωθεί από την πόλη Τσονγκίνγκ
στη Νοτιοδυτική Κίνα και μετά την πρόσκρουσή του στο έδαφος τυλίχτηκε στις
φλόγες. Ασθενοφόρα και συνεργεία διάσωσης μετέφεραν τους νεκρούς και τους
τραυματίες από το αεροδρόμιο στα νοσοκομεία, ενώ τα πυροσβεστικά οχήματα που
έσπευσαν στον τόπο του δυστυχήματος κατέσβεσαν τη φωτιά. 
Σύμφωνα με πηγές
του τοπικού αερολιμένα, ανάμεσα στους νεκρούς είναι και ο συγκυβερνήτης του
αεροσκάφους. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15831N513</ED>
<ID>
ID:167084

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N51&aa=3</URL></REF>


Article

<CATEGORY>vin07</CATEGORY>

 <H2>Δεν θ' αλλάξει η ζωή στο Χονγκ Κονγκ</H2>

ΓΙΑ ΠΟΛΥ
περισσότερα χρόνια από την 50χρονη μεταβατική περίοδο που υποσχέθηκε πως
θα παραχωρήσει το κινεζικό καθεστώς, θα διατηρηθεί απαράλλαχτος ο τρόπος ζωής
στο Χονγκ Κονγκ, διαβεβαιώνει υψηλόβαθμο στέλεχος του καθεστώτος του Πεκίνου,
που είναι υπεύθυνος για τις υποθέσεις του Χονγκ Κονγκ. 
«Η πολιτική τού
"μία χώρα, δύο συστήματα" δεν πρόκειται να μεταβληθεί για μία πεντηκονταετία
μετά το 1997 και θα παραμείνει αμετάβλητη ακόμη και μετά την περίοδο τούτη»,
δήλωσε σχετικά ο Τσεν Ζιγίνγκ, υποδιευθυντής του Γραφείου Υποθέσεων Χονγκ
Κονγκ και Μακάου. 
«Και τούτο γιατί λαμβάνουμε υπ' όψιν μας τη στενή σχέση
μεταξύ της ευδαιμονίας και της σταθερότητας στο Χονγκ Κονγκ και τη στρατηγική
ανάπτυξης της Κίνας», δήλωσε ο ίδιος αξιωματούχος. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15831N514</ED>
<ID>
ID:167085

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N51&aa=4</URL></REF>


Article

<CATEGORY>vin07</CATEGORY>

 <H5>ΦΑΜΠΡΙΖΙΟ ΚΑΛΒΙ - ΤΙΕΡΙ ΦΙΣΤΕΡ</H5>
<H2>«Το Μάτι
της Ουάσιγκτον»</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η
Ουάσιγκτον έχει παγιδεύσει από τη δεκαετία του 1980 τους ηλεκτρονικούς
υπολογιστές όλου του κόσμου! Δύο πρώην δημοσιογράφοι αποκαλύπτουν μιάν
απίστευτη ιστορία. 
ΣΤΟ ΒΙΒΛΙΟ τους «Το Μάτι της Ουάσιγκτον», το
οποίο κυκλοφορεί αυτή την εβδομάδα στη Γαλλία από τις εκδόσεις Albin Michel, ο
Φαμπρίζιο Κάλβι και ο Τιερί Φιστέρ αποκαλύπτουν πώς οι Ηνωμένες Πολιτείες
διείσδυσαν μέσω ενός λογισμικού που κατασκεύασε η εταιρεία Inslaw στα
συστήματα πληροφορικής τόσο των εχθρών όσο και των συμμάχων τους. «Η πλανητική
κοινωνία δεν διέπεται από δημοκρατικούς νόμους», λένε οι συγγραφείς στο
περιοδικό «Λ' Εξπρές». «Επικρατεί ο νόμος της ζούγκλας. Όλα τα χτυπήματα
επιτρέπονται. Ακόμη και μεταξύ συμμάχων». 
Η ιστορία αρχίζει στα τέλη της
δεκαετίας του 1970, όταν το υπουργείο Δικαιοσύνης, η CIA και το FBI
ονειρεύονταν ένα πρόγραμμα που να συνδέσει τα αρχεία όλων των εισαγγελιών των
ΗΠΑ. Το λογισμικό αυτό θα κατασκευάσει τελικά ο Μπιλ Χάμιλτον, αφεντικό της
εταιρείας πληροφορικής Inslaw και πρώην πράκτορας της Υπηρεσίας Εθνικής
Ασφαλείας (NSA). Φέρει το όνομα «Promis» και μπορεί να κάνει τα πάντα, ώς και
να ελέγχει λογαριασμούς, τραπεζικές καταθέσεις και τις εισόδους και εξόδους
από μία χώρα. Το υπουργείο Δικαιοσύνης έκλεψε από τον Χάμιλτον το λογισμικό
αυτό και, μέσω του Ερλ Μπράιαν, πρώην πράκτορα της CIA στο Βιετνάμ, κολλητό
του Ρήγκαν και ιδιοκτήτη της εταιρείας πληροφορικής Hadron, το πρότεινε
λαθραία σε πιθανούς πελάτες ­ αφού πρώτα το παγίδευσε, ώστε να διοχετεύει τις
πληροφορίες που διαχειρίζεται στις αμερικανικές μυστικές υπηρεσίες. 
Πρώτος
πελάτης ήταν η καναδική αστυνομία και σύντομα οι Αμερικανοί έβαλαν στο
παιγνίδι και το Ισραήλ: το εβραϊκό κράτος θα πουλούσε ευκολότερα το «Promis»
σε «εχθρούς» των ΗΠΑ και οι ΗΠΑ θα το πουλούσαν ευκολότερα σε «εχθρούς» του
Ισραήλ. Έτσι, οι ΗΠΑ το πούλησαν, για παράδειγμα, στην Ιορδανία με αποτέλεσμα
οτιδήποτε αποθήκευσε ­ και συνεχίζει να αποθηκεύει ­ σ' αυτό η ιορδανική
ασφάλεια να καταλήγει στα χέρια των Ισραηλινών. Το «Promis» πουλήθηκε μεταξύ
άλλων στη Χιλή, τη Γουατεμάλα, τη Νότια Αφρική ως εργαλείο που διευκολύνει την
καταστολή. Πουλήθηκε ακόμη και στην GRU, τη σοβιετική στρατιωτική υπηρεσία
πληροφοριών ­ μέσω του Ρόμπερτ Μάξγουελ ­ αλλά οι Ισραηλινοί αποκάλυψαν στους
Σοβιετικούς ότι ήταν παγιδευμένο, όταν ανακάλυψαν ότι οι Αμερικανοί πουλούσαν
όπλα στον Σαντάμ... 
Το λογισμικό αυτό πουλήθηκε ­ με την ονομασία «Promis»
ή άλλη ­ στην Κύπρο, στην Αίγυπτο, στη Μέση Ανατολή, στην Αυστραλία, στη
Νοτιοανατολική Ασία, στην Παγκόσμια Τράπεζα, στις ελβετικές τράπεζες ­ η
προστασία του δολαρίου είναι βασικό μέλημα της αμερικανικής πολιτικής. Το θέμα
άπτεται της «κρατικής ασφάλειας» των ΗΠΑ και για τον λόγο αυτόν είναι
απαραβίαστο για τα αμερικανικά μέσα ενημέρωσης, λένε οι Κάλβι και Φίστερ. Το
«Μάτι της Ουάσιγκτον» φτάνει παντού... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15831N521</ED>
<ID>
ID:167086

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N52&aa=1</URL></REF>


Article

<CATEGORY>vin07</CATEGORY>

 <H2>Πολιτική
με κλασική μουσική</H2>

Όταν ο φημισμένος Τούρκος μαέστρος Χικμέτ Σιμτσέκ
σήκωσε την μπαγκέτα του για να διευθύνει το ορατόριο του Αχμέντ Αντνάν
Σεϊγκούν, «Γιουνούς Εμρέ», στο μέγαρο της Κρατικής Όπερας της Τουρκίας, ήταν
σαν να κάνει και πολιτική δήλωση. 
ΚΑΘΩΣ τα μουσικά κρεσέντο
πλημμύριζαν την αίθουσα, μαζί με τις απαλές φωνές της χορωδίας και τα σόλο από
το φλάουτο, σκορπίζοντας ενθουσιασμό, οι θεατές της παράστασης δεν
χειροκροτούσαν απλώς μια υπέροχη συναυλία. 
Το «Γιουνούς Εμρέ» θεωρείται
από πολλούς το καλύτερο μουσικό κομμάτι που έχει συνθέσει κάποιος στην Τουρκία
από την εγκαθίδρυση της Δημοκρατίας, εδώ και 74 χρόνια. Και παρ' όλο που η
ηλικία του ξεπερνά τον μισό αιώνα, θεωρείται διαχρονικό επειδή το μήνυμά του
είναι εναντίον του θρησκευτικού φανατισμού. Η κλασική μουσική, που συνήθως
θεωρείται ότι είναι «απολίτικη», παίζει έναν ξεχωριστό ρόλο στην Τουρκία, που
προσπαθεί να διατηρήσει την ταυτότητά της μέσα στη Δύση ενώ έχει ξεσπάσει μία
πρωτοφανής κοινωνικο-πολιτική διαμάχη ανάμεσα στους οπαδούς του λαϊκού κράτους
και τους ισλαμιστές που επιδιώκουν να αυξήσουν τον ρόλο της μουσουλμανικής
θρησκείας στη δημόσια ζωή. Δεν ήταν στο πρόγραμμα της Όπερας της Άγκυρας να
ανεβάσει το «Γιουνούς Εμρέ», αλλά καθώς οι απειλές στο κοσμικό κράτος
αυξάνονται, προστέθηκε εσπευσμένα στο ρεπερτόριο. Το ορατόριο βασίζεται στα
κείμενα του Γιουνούς Εμρέ, μυστικιστή ποιητή που ζούσε στην Ανατολία, από το
1238 ως το 1320. Ανήκε στη μουσουλμανική αίρεση των Σουφιτών, η οποία
περιπαίζει τη θρησκευτική ιεραρχία και τονίζει την άμεση ανθρώπινη επαφή με το
άπειρο. 
«Βλέπουμε την ανθρωπότητα ως ένα», έγραφε ο Εμρέ, προειδοποιώντας:
«Όποιος δεν βλέπει με το ίδιο μάτι όλα τα κράτη, είναι επαναστάτης εναντίον
της αλήθειας». Κάτι που θα μπορούσε να θεωρηθεί απευθείας πλήγμα στον σύγχρονο
ισλαμικό φονταμενταλισμό. 
Εξακόσια χρόνια μετά τον θάνατο του Εμρέ, τα
ποιήματά του προκάλεσαν την προσοχή του Σεϊγκούν, του συνθέτη που έμελλε να
πάρει τη θέση του τιτάνα της σύγχρονης τουρκικής μουσικής. 
«Σε καμία άλλη
ισλαμική χώρα δεν υπάρχει κρατικός ραδιοφωνικός σταθμός που να παίζει
αποκλειστικά δυτική κλασική μουσική», λέει ο διευθυντής της Κρατικής Όπερας
της Άγκυρας, Χουσεΐν Ακμπουλούτ. «Βρισκόμαστε στα σύνορα της παράδοσης, όπως
αποτελούμε και τα σύνορα της Δημοκρατίας». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15831N522</ED>
<ID>
ID:167087

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N52&aa=2</URL></REF>


Article

<CATEGORY>vin07</CATEGORY>

 <H5>Δεν
ανησυχεί...</H5>
<H5>Θα περίμενε...
</H5><H5>Η
προδοσία...</H5>
<H5>Ο κερδισμένος...</H5>
<H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ο πολιτικός όταν τον χτυπούν ­ θα πει πως τον
λογαριάζουν. Αυτό που τον σκοτώνει είναι η αδιαφορία. Και στη Γαλλία, τις
μέρες αυτές, οι αδιάφοροι αφθονούν. Στο ερώτημα «Πόσο σας ενδιαφέρουν οι
εκλογές;» το 49% απαντά «πολύ» ή «αρκετά». Το 51% απαντά «ελάχιστα» ή
«καθόλου». Το ινστιτούτο δημοσκοπήσεων Σοφρές σημειώνει δύο ακόμη αξιόλογους
αριθμούς: Το 20% των Γάλλων σκέφτονται να μην πάνε στις κάλπες. Αλλά και από
τους άλλους, που σχεδιάζουν να πάνε, το 1/3 δεν έχουν αποφασίσει τι να
ψηφίσουν. Περιμένουν ακόμη την επιφοίτηση. 
... κανείς, άνθρωποι ενήλικοι, ώριμοι, να είχαν περισσότερη όρεξη να
πουν τη γνώμη τους για τα κοινά. Θα περίμενε επίσης κανείς, από τους
πολιτικούς, να κινούν στον πολίτη μεγαλύτερη διάθεση συμμετοχής. Και να που
δεν πείθουν αρκετά. Κρίμα, γράφει στη «Λιμπερασιόν» ο αρχισυντάκτης της, Πιέρ
Μπριανσόν. «Μονομαχία ηλιθίων» του φέρνει στον νου η αναμέτρηση Ζυππέ-Ζοσπέν.
Ή άσκηση κυνισμού, όπου ο καθένας δηλώνει ανενδοίαστα πράγματα που ξέρεις πολύ
καλά ότι δεν πιστεύει. Όπου αυτοδιαψεύδεται κάθε τόσο υπαναχωρώντας στις
αμέσως προηγούμενες απόψεις του. Και δεν ξέρει εν τέλει και ο ίδιος τι
πιστεύει. «Η δεξιά μάς λέει συνεχώς ότι η λιτότητα τελείωσε, και ταυτόχρονα
προαναγγέλλει περικοπές κονδυλίων. Πώς συμβιβάζονται αυτά; Οι σοσιαλιστές πάλι
εμφανίζονται ξαφνικά με θέσεις τελείως αντιευρωπαϊκές». Καταγγέλλουν όψιμα το
Μάαστριχτ και υπόσχονται κονδύλια από τον προϋπολογισμό για την τόνωση κάποιων
τομέων. Από ποιους άλλους τομείς θα τα αφαιρέσουν; 
... ακολουθεί συνήθως το ψέμα, λέει ο Μπ. «Παλαιότερα,
μεσολαβούσε τουλάχιστον ένα χρονικό διάστημα. Στις αρχές της δεκαετίας του
΄80, ο Μιττερράν χρειάστηκε δύο χρόνια ώσπου ν' απαρνηθεί το πρόγραμμα για το
οποίο τον ψήφισαν. Για τον Σιράκ, στα μέσα της δεκαετίας του ΄90, στάθηκαν
αρκετοί μόλις έξη μήνες. Μετά τις τωρινές εκλογές, η υπαναχώρηση όποιου
νικήσει, θα είναι μήπως ακαριαία;» Υπήρχε άλλοτε μια αρχή που έλεγε «ο λαός
είναι ανώριμος, δεν πρέπει να του τα λέμε όλα», σημειώνει ο Μπ. «Οι σημερινοί
ηγέτες την ανέσυραν και πάλι, και κάνουν το παν για να σκεπάσουν ή να
καλλωπίσουν τις αληθινές ιδέες και τα σχέδιά τους ­ αν βέβαια θεωρήσουμε
δεδομένη την αισιόδοξη εκδοχή ότι έχουν πράγματι σχέδια και ιδέες». 
... απ' όλα αυτά φαίνεται να είναι, εν τέλει, ο
Ζαν-Μαρί Λεπέν ­ ο άνθρωπος που καταφέρνει να εκθέσει την πατρίδα του Ρουσσώ
στα μάτια όλων των Ευρωπαίων ως πρωταθλήτρια του ρατσισμού και του εθνικισμού.
Τα ποσοστά του Εθνικού Μετώπου στα γκάλλοπ (γύρω στο 14%) θα έπρεπε να
προβληματίσουν σοβαρά κάθε υπεύθυνο πολιτικό πρόσωπο στη Γαλλία. Ενδιαφέρον
παρουσιάζει και η σύνθεση της εκλογικής πελατείας του Λεπέν: Στις προεδρικές
εκλογές του '95, οι εργάτες αποτελούσαν το 32% των Λεπενικών και οι νέοι το
20%. Σήμερα, τα ποσοστά αυτά έχουν πέσει στο 23% και 16% αντίστοιχα. Κατά τον
δημοσιολόγο Πασκάλ Περρινώ, ο «αριστερο-λεπενισμός» είναι σε κάμψη. Οι
Λεπενικοί είναι και πάλι ­ κυρίως ­ μαγαζάτορες, βιοτέχνες, μικρομεσαίοι,
αγρότες, συνταξιούχοι. Οι περισσότεροι δηλώνουν στα γκάλλοπ ότι θεωρούν τον
Λεπέν επικίνδυνο για το καθεστώς. «Τότε γιατί τον ψηφίζουν; Μα, ακριβώς γι'
αυτό!». Η ψήφος της ακροδεξιάς γίνεται όλο και πιο απροκάλυπτα φασιστική. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15831N523</ED>
<ID>
ID:167088

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N52&aa=3</URL></REF>


Article

<CATEGORY>vin08</CATEGORY>

 <H5>ΨΑΛΙΔΙΖΟΥΝ ΚΑΙ ΤΑ ΕΠΙΤΟΚΙΑ ΤΩΝ
ΕΝΤΟΚΩΝ ΓΡΑΜΜΑΤΙΩΝ</H5>
<H2>Μονοψήφιες αποδόσεις</H2>

Μετά το ψαλίδισμα των επιτοκίων για τις
καταθέσεις τρώγονται τώρα και οι τόκοι που παίρνουν όσοι αγοράζουν έντοκα
γραμμάτια του Δημοσίου. 
Ο υφυπουργός Οικονομικών κ. Ν.
Χριστοδουλάκης προανήγγειλε χθες ότι τον Ιούνιο το επιτόκιο των εντόκων
γραμματίων ετήσιας διάρκειας θα πέσει για πρώτη φορά κάτω από το 10% και θα
γίνει έτσι και αυτό μονοψήφιο, όπως έχουν γίνει και τα επιτόκια ταμιευτηρίου
στις τράπεζες. 
Ανακοινώνοντας το πρόγραμμα του δανεισμού που θα κάνει το
Δημόσιο από τα μέσα Μαΐου ως τα μέσα Ιουνίου, ο κ. Χριστοδουλάκης είπε
συγκεκριμένα ότι: 
* Στις 19 Μαΐου θα εκδοθούν για πρώτη φορά
τιμαριθμοποιημένα ομόλογα (με τοκομερίδια) διάρκειας 5 και 10 ετών. Η έκδοση
θα τεθεί σε δημόσια εγγραφή. Οι τίτλοι αυτοί θα έχουν σταθερή πραγματική
ετήσια απόδοση 4%, ενώ το κεφάλαιο θα αναπροσαρμόζεται τιμαριθμικά κάθε χρόνο.
Το 4% θα υπολογίζεται επί του αναπροσαρμοσμένου κάθε χρόνο κεφαλαίου και θα
καταβάλλεται ετησίως με τα εξοφλούμενα τοκομερίδια. Η απόδοση αυτή από την
εξόφληση των τοκομεριδίων θα φορολογείται με 7,5%, ο δε φόρος θα παρακρατείται
κατά τη χρονική στιγμή της εξαργύρωσης των τοκομεριδίων. Με τη λήξη της 5ετίας
ή 10ετίας τα τιμαριθμοποιημένα ομόλογα θα εξοφλούνται σε τιμή μεγαλύτερη από
αυτή που αγοράστηκαν και η τιμή αυτή θα είναι ίση με το άθροισμα των
τιμαριθμικών αναπροσαρμογών που θα έχουν γίνει στη διάρκεια της ισχύος τους.

* Στις 2 Ιουνίου θα εκδοθεί σειρά εντόκων γραμματίων με μονοψήφιο επιτόκιο
(κάτω από το 10% για πρώτη φορά). 
* Στα μέσα Ιουνίου θα εκδοθούν ομόλογα
10ετούς διάρκειας με σταθερό επιτόκιο, το οποίο δεν έχει ακόμα καθοριστεί. Ως
τώρα το Δημόσιο έχει εκδώσει 3ετή, 5ετή και 7ετή ομόλογα με σταθερό επιτόκιο.

Από όλες αυτές τις εκδόσεις το Γενικό Λογιστήριο του Κράτους εκτιμά ότι θα
εισπράξει τουλάχιστον 500 δισεκατομμύρια. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15831N531</ED>
<ID>
ID:167089

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N53&aa=1</URL></REF>


Article

<CATEGORY>vin08</CATEGORY>

 <H2>Και τώρα... το πρώτο «πακέτο Σαντέρ»</H2>

<AUTHOR>ΕΙΡΗΝΗ Δ.ΚΑΡΑΝΑΣΟΠΟΥΛΟΥ</AUTHOR>

ΚΑΤΙ ΛΙΓΟΤΕΡΟ από 17.5 εκατομμύρια ECU θα εισπράξει η Ελλάδα
στην εξαετία 2000-2006, στο πλαίσιο ενός Γ' Πακέτου Ντελόρ ­ ή, για να είμαστε
ακριβείς, του Α' Πακέτου... Σαντέρ 
Σύμφωνα με κύκλους του υπουργείου
Εθνικής Οικονομίας, μολονότι οι μεγάλοι εισφορείς του κοινοτικού
προϋπολογισμού (Γερμανία - Γαλλία) δεν έχουν καμία πρόθεση να αυξήσουν τις
δαπάνες, η Αθήνα δεν πρόκειται να «αδικηθεί». 
Την ίδια στιγμή βέβαια, μετά
το 2000 τα χρήματα που θα λαμβάνει η χώρα μας στο πλαίσιο άλλων πολιτικών ­
και, κυρίως, της Κοινής Αγροτικής Πολιτικής (ΚΑΠ) ­ θα μειωθούν δραστικά. Το
Α' Πακέτο Σαντέρ, όπως και τα προηγούμενα «πακέτα», θα περιλαμβάνει κονδύλια
των Διαρθρωτικών Ταμείων και του Ταμείου Συνοχής, για την υλοποίηση ενός ακόμη
Κοινοτικού Πλαισίου Στήριξης (έργα ανάπτυξης - υποδομής - περιβάλλοντος).
Στόχος και πάλι θα είναι η βελτίωση της συνοχής της Κοινότητας με τη σύγκλιση
των οικονομιών των χωρών. 
Κοινοτικές πηγές, πάντως, έλεγαν ότι είναι
σχεδόν βέβαιο πως αυτή τη φορά η εκταμίευση όλων των κονδυλίων θα γίνεται «υπό
όρους» (κάτι που σήμερα ισχύει μόνο για το Ταμείο Συνοχής): η ελληνική
κυβέρνηση θα πρέπει να τηρεί τα προγράμματα σύγκλισης και να φροντίζει να μην
«ξεφεύγουν» τα μεγέθη, διαφορετικά θα υφίσταται «ποινές». 
Οι διαβεβαιώσεις
που έχει λάβει ο Γιάννος Παπαντωνίου καθησύχασαν σε μεγάλο βαθμό τις ανησυχίες
της Αθήνας, η οποία φοβόταν ότι λόγω της επικείμενης διεύρυνσης της
Κοινότητας, με τις «φτωχές» χώρες της Κεντρικής και Ανατολικής Ευρώπης, δεν θα
λάβει αξιοσημείωτα ποσά. Ωστόσο εκτιμάται ότι ο αποκλεισμός περιοχών, που
μέχρι σήμερα εισέπρατταν μεγάλα ποσά, θα «ισοσκελίσει» τη διεύρυνση, ενώ
παράλληλα θα βοηθήσει και η αναδιάρθρωση της ΚΑΠ. 
Εν τούτοις, εξακολουθούν
να υπάρχουν ανησυχίες για το τι μέλλει γενέσθαι με τα αναπορρόφητα κονδύλια
του Β' Πακέτου Ντελόρ, καθώς οι «μεγάλοι» της Ένωσης και αρκετοί
«συνοδοιπόροι» τους επιδιώκουν να τα εγγράψουν στο 1999, αντί για το 1997 και
1998, προκειμένου να διευκολυνθούν στην υλοποίηση των κριτηρίων για την α'
φάση της ΟΝΕ. 
Πάντως, ικανοποιημένη είναι η ελληνική κυβέρνηση και για
έναν ακόμη λόγο ­ διότι, μετά τη νίκη των Εργατικών της Βρετανίας, είναι πλέον
πιθανόν να γίνει δεκτή η ελληνική πρόταση για «ρήτρα απασχόλησης» στη νέα
συνθήκη. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15831N532</ED>
<ID>
ID:167090

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N53&aa=2</URL></REF>


Article

<CATEGORY>vin08</CATEGORY>

 <H2>Δεν τον φυλάκισαν για χρέη 81,5 εκατ. δρχ. προς το ΙΚΑ</H2>

Η
ΠΡΟΣΩΠΟΚΡΑΤΗΣΗ χρεοφειλετών του Δημοσίου και του ΙΚΑ θα πρέπει να είναι το
έσχατο μέτρο είσπραξης των οφειλών και επιβάλλεται μόνον εάν εξασφαλίζεται με
αυτόν τρόπο η ικανοποίηση των σχετικών απαιτήσεων. 
Αυτό έκρινε με χθεσινή
απόφασή του το Διοικητικό Πρωτοδικείο της Αθήνας και απέρριψε αίτηση του ΙΚΑ
για την προσωποκράτηση διαχειριστή ομώνυμης εταιρείας (για ληξιπρόθεσμες
οφειλές 81,5 εκατ. δραχμών). 
Στη δικαστική απόφαση επισημαίνεται ότι: «Οι
περιορισμοί που θέτει ο νομοθέτης στην προσωπική ελευθερία και γενικότερα στα
ατομικά δικαιώματα πρέπει να είναι μόνον οι αναγκαίοι για την εξυπηρέτηση του
επιδιωκόμενου σκοπού και να επιβάλλονται αφού εξαντληθούν όλα τα υπόλοιπα
νόμιμα μέσα». 
Στην περίπτωση που τα περιοριστικά μέτρα είναι περισσότερα
του ενός, το δικαστήριο σημειώνει πως η διοίκηση πρέπει να εφαρμόζει κατ'
αρχήν τα ηπιότερα από αυτά. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15831N533</ED>
<ID>
ID:167091

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N53&aa=3</URL></REF>


Article

<CATEGORY>vin08</CATEGORY>

 <H2>Ο πρόεδρος της ΟΜΕ- ΟΤΕ κατέθεσε για τα ψηφιακά</H2>

ΠΕΡΙΣΣΟΤΕΡΟ
από τρεις ώρες διήρκεσε η χθεσινή κατάθεση του προέδρου της ΟΜΕ-ΟΤΕ
Γιώργου Μανιάτη, ο οποίος εξετάστηκε από τον εφέτη-ειδικό ανακριτή κ. Χρήστο
Γεωργαντόπουλο στο πλαίσιο της δικαστικής διερεύνησης της υπόθεσης για την
παροχή 1.100.000 ψηφιακών παροχών από τον ΟΤΕ στις εταιρείες SIEMENS και
INTRAKOM. 
Ο ίδιος μάρτυρας είχε εξεταστεί και στο στάδιο της
προκαταρκτικής εξέτασης που είχε διενεργήσει για την υπόθεση ο εισαγγελέας
εφετών κ. Λάμπρος Καράμπελλας. 
Ο κ. Χρ. Γεωργαντόπουλος και ο συνάδελφος
του εφέτης κ. Γ. Ναυπλιώτης θα συνεχίσουν τις επόμενες ημέρες την ανάκριση με
την εξέταση και άλλων μαρτύρων πριν προχωρήσουν σε οποιαδήποτε άλλη ενέργεια.

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15831N534</ED>
<ID>
ID:167092

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N53&aa=4</URL></REF>


Article

<CATEGORY>vin08</CATEGORY>

 <H2>Στο 9,2% η ανεργία</H2>

ΣΤΟ 9,2% έφθασε η εγγεγραμμένη
ανεργία τον Μάρτιο του 1997, σύμφωνα με τα στοιχεία του ΟΑΕΔ. Τον ίδιο μήνα το
1996 η ανεργία ήταν 8,5%. Τα ίδια στοιχεία δείχνουν ότι: 
* Οι εγγραφές
ανέργων τον Μάρτιο του 1997 ήταν 30.833, ενώ τον Μάρτιο του 1996 ήταν 24.960.

* Οι αναγγελίες απολύσεων από 12.154 τον περσινό Μάρτιο μειώθηκαν εφέτος
στις 11.698. 
* Οι επιδοτούμενοι άνεργοι αυξήθηκαν από 131.020 σε 133.915.

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15831N535</ED>
<ID>
ID:167093

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N53&aa=5</URL></REF>


Article

<CATEGORY>vin08</CATEGORY>

 <H5>Οροφή στις δαπάνες του
προΫπολογισμού ΤΟΥ 1998</H5>
<H2>Άγριο ψαλίδι...</H2>

Ανώτατο όριο (πλαφόν) στις δαπάνες ­
εκτός από τις μισθολογικές ­ στα φετινά επίπεδα θα θέτει ο προϋπολογισμός του
1998. 
Αυτό ανακοίνωσε χθες ο υφυπουργός Οικονομικών κ. Ν.
Χριστοδουλάκης, ο οποίος, αναφερόμενος ειδικότερα στις επιχορηγήσεις,
προανήγγειλε ότι θα επιδιωχθεί να περιορισθούν δραστικά, ώστε να
εξοικονομηθούν σημαντικοί πόροι στο σκέλος των δαπανών. 
«Πρέπει να
σταματήσουν οι επιχορηγήσεις προς το άγνωστο», τόνισε ο υφυπουργός, ο οποίος
διευκρίνισε ότι το ύψος των επιχορηγήσεων προς τους φορείς θα επανεξετασθεί
αυστηρά. 
Συγκεκριμένες κατευθύνσεις για τον περιορισμό των δαπανών θα
περιλαμβάνει η εγκύκλιος για την κατάρτιση του προϋπολογισμού του 1998, η
οποία πρόκειται να σταλεί την ερχόμενη εβδομάδα προς τα υπουργεία, τα ΝΠΔΔ και
όλους τους δημόσιους φορείς. 
Στο τέλος Μαΐου θα γίνουν οι πρώτες
συναντήσεις του υφυπουργού με τους αρμόδιους παράγοντες του υπουργείου και των
φορέων και θα ξεκινήσει η κατάρτιση του νέου προϋπολογισμού. 
Ο κ. Ν.
Χριστοδουλάκης ανακοίνωσε επίσης ότι τελικά όλοι οι μεγάλοι επιχορηγούμενοι
φορείς υπέβαλαν τις τριμηνιαίες κατανομές για την παρακολούθηση των δαπανών
και ότι τα μεγάλα Ταμεία θα υποχρεωθούν να συντάξουν ισολογισμούς μέχρι το
φθινόπωρο. 
Όπως είπε, το ΙΚΑ έχει να συντάξει ισολογισμό από το 1994, ο
ΟΓΑ και το ΤΣΑ από το 1995, το ΝΑΤ από το 1991 και το ΤΑΕ από το 1990 
.

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15831N541</ED>
<ID>
ID:167094

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N54&aa=1</URL></REF>


Article

<CATEGORY>vin08</CATEGORY>

 <H2>Δάνειο για πληρωμή παλαιών δανείων</H2>

ΔΑΝΕΙΟ 1,25 δισ.
δολαρίων συνήψε το Ελληνικό Δημόσιο στο εξωτερικό από κοινοπραξία ξένων
τραπεζών. Η σύμβαση θα υπογραφεί στις 16 Μαΐου στο Λονδίνο. 
Όπως
ανακοινώθηκε, με το δάνειο αυτό το υπουργείο Οικονομικών θα εξοφλήσει
(προπληρώσει) παλαιότερα εξωτερικά δάνεια που είχε συνάψει το 1994 και το
1995. 
Ο υφυπουργός Οικονομικών Μ. Χριστοδουλάκης είπε χθες ότι το νέο
δάνειο έχει διάρκεια 5 έτη με επιτόκιο ίσο με το ισχύον στο Λονδίνο επιτόκιο
για δολάρια (Libor) προσαυξημένο κατά 0,25%. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15831N542</ED>
<ID>
ID:167095

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N54&aa=2</URL></REF>


Article

<CATEGORY>vin08</CATEGORY>

 <H2>Ψηλώνουν τώρα τα έσοδα του Δημοσίου</H2>

«ΣΗΜΑΔΙΑ» ανάκαμψης
εμφανίσθηκαν στην πορεία είσπραξης των εσόδων, καθώς τον Απρίλιο σημείωσαν
αύξηση 16,12% σε σύγκριση με τον αντίστοιχο περυσινό μήνα. 
Από τα επίσημα
στοιχεία του υπουργείου Οικονομικών, προκύπτει ότι τον Απρίλιο οι εισπράξεις
από τις Εφορίες, τα λαχεία και το ξυστό έφθασαν τα 614,4 δισ. δραχμές, έναντι
529 δισ. δραχμών τον Απρίλιο 1996. Πάντως, σημαντικά αυξημένα εμφανίζονται τα
έσοδα από τις Εφορίες της Αθήνας και των άλλων μεγάλων αστικών κέντρων, τα
οποία έφθασαν τα 530 δισ. δραχμές, έναντι 428,4 πέρυσι (αύξηση κατά 23,72%).

Αντίθετα, μείωση εμφάνισαν τα έσοδα από τα λαχεία (900 εκατ. δραχμές από
1,1 δισ. δραχμές) και το ξυστό (2,1 δισ. δραχμές από 2,5 δισ. δραχμές). 
Πάντως, από τα επίσημα στοιχεία προκύπτει, ότι παρά τη βελτίωση που
εμφανίσθηκε τον Απρίλιο, στο τετράμηνο Ιανουαρίου - Απριλίου τρέχουν με ρυθμό
8,46% (από 2,1 τρισ. που ήταν στο περυσινό τετράμηνο σε 2,3 τρισ. φέτος). Αυτό
σημαίνει ότι στους υπόλοιπους 8 μήνες που απομένουν μέχρι το τέλος του χρόνου
τα έσοδα θα πρέπει να τρέχουν με ρυθμό υψηλότερο από το 14,6% που είναι ο
στόχος του προϋπολογισμού. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15831N543</ED>
<ID>
ID:167096

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N54&aa=3</URL></REF>


Article

<CATEGORY>vin08</CATEGORY>

 <H2>Θα παίζουμε και ευρωπαϊκό λαχείο...</H2>

ΕΥΡΩΠΑΪΚΟ λαχείο
πρόκειται να αρχίσει να διατίθεται και στην Ελλάδα. Πρόκειται για το λαχείο
που εκδίδεται μία φορά τον χρόνο από την Ευρωπαϊκή Ένωση Κρατικών Λαχείων και
η κλήρωση γίνεται τον Οκτώβριο. Στην κλήρωση αυτή θα μπορούν να συμμετάσχουν
και Έλληνες, αφού με τροπολογία που κατατέθηκε χθες στη Βουλή από τον
υφυπουργό Οικονομικών, κ. Γ. Δρυ, προβλέπεται η δυνατότητα αγοράς λαχνών, οι
οποίοι στη συνέχεια θα διατίθενται στην Ελλάδα. 
Με άλλες τροπολογίες
προβλέπεται ότι απαλλάσσονται από την υποχρέωση πληρωμής ΦΑΠ οι εταιρείες που
έχουν τεθεί σε καθεστώς ειδικής εκκαθάρισης. 
Επίσης με άλλη τροπολογία
προβλέπονται φορολογικές εκπτώσεις για τις εταιρείες παραγωγής και εμπορίας
τροφίμων που κάνουν δωρεές στην «Τράπεζα Τροφίμων». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15831N544</ED>
<ID>
ID:167097

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N54&aa=4</URL></REF>


Article

<CATEGORY>vin08</CATEGORY>

 <H5>ΟΙ ΚΛΗΡΟΝΟΜΟΙ ΑΝΔΡΕΑΔΗ ΖΗΤΟΥΝ
ΤΩΡΑ 25 ΔΙΣ. ΑΠΟ ΤΟ ΕΛΛΗΝΙΚΟ ΔΗΜΟΣΙΟ</H5>
<H2>Τόκοι - φαντάσματα...</H2>

Το φάντασμα του Στρατή
Ανδρεάδη «ζωντάνεψε». Αποκαλύπτεται τώρα ότι οι κληρονόμοι του και η εταιρεία
ΣΤΡΑΝ, που είχε ιδρύσει ο ίδιος επί χούντας, αξιώνουν από το Ελληνικό Δημόσιο
να καταβάλει 25 δισ. δρχ. 
Είναι, όπως ανακοίνωσε χθες το υπουργείο Οικονομικών, τόκοι από
δάνειο που πήρε ο Στρατής Ανδρεάδης στη διάρκεια της επταετίας από την
Commercial Bank of London για να χρηματοδοτήσει την ίδρυση διυλιστηρίου στην
Ελλάδα, που όμως δεν έγινε ποτέ λόγω της μεταπολίτευσης. 
Οι κληρονόμοι,
σύμφωνα με πληροφορίες, ισχυρίζονται ότι είναι διαφυγόντα έσοδα. 
Η υπόθεση
έχει αχθεί στο Διαιτητικό Δικαστήριο, όπου συζητείται μάλλον σήμερα. Πλην όμως
το υπουργείο Οικονομικών στην ανακοίνωσή του χαρακτηρίζει παντελώς αβάσιμη την
αξίωση που έχουν εγείρει οι κληρονόμοι του Στρατή Ανδρεάδη και η εταιρεία
ΣΤΡΑΝ που ήταν ο φορέας της επένδυσης για το διυλιστήριο. 
Το υπουργείο
μάλιστα αναφέρει ότι από έρευνα που διενήργησε για να ελέγξει την αξιοπιστία
των ισχυρισμών της ΣΤΡΑΝ, προέκυψε ότι η Commercial Bank of London δεν έχει
τέτοια απαίτηση. 
ΤΟ ΔΙΥΛΙΣΤΗΡΙΟ 
Υπενθυμίζεται ότι κατά την
περίοδο της χούντας ο Στρατής Ανδρεάδης, κύριος μέτοχος τότε του Ομίλου της
Εμπορικής Τράπεζας, είχε συστήσει την εταιρεία ΣΤΡΑΝ για να εγκαταστήσει
διυλιστήριο στην Πάχη των Μεγάρων. 
Μετά τη μεταπολίτευση ο Ανδρεάδης έχασε
τον έλεγχο της Εμπορικής Τράπεζας και των εταιρειών της (Ναυπηγεία Ελευσίνας,
Λιπάσματα, Τράπεζα Αττικής, Τράπεζα Πειραιώς, Ιονική και Λαϊκή και άλλες) που
πέρασαν στον έλεγχο του Ελληνικού Δημοσίου. 
ΤΑ ΕΞΙ ΔΙΣ. 
Αποκάλυψη ήταν επίσης χθες ότι η πλευρά Ανδρεάδη μεταξύ των άλλων προσφυγών
που έκανε τότε για να πάρει πίσω τις Τράπεζες και επιχειρήσεις, ήγειρε και
αξίωση να του καταβάλει το Ελληνικό Δημόσιο 6 δισ. δρχ., που όπως είχε
ισχυρισθεί ήταν δάνειο που είχε πάρει από την Commercial Bank of London (που
τότε ονομαζόταν Commercial Bank of Near East και του ανήκε) για να
χρηματοδοτήσει το διυλιστήριο, που δεν τελεσφόρησε. 
Πριν από 10 χρόνια
περίπου το Ελληνικό Δημόσιο υποχρεώθηκε τόσο από το Διαιτητικό Δικαστήριο όσο
και από το Ευρωπαϊκό Δικαστήριο Ανθρωπίνων Δικαιωμάτων να καταβάλει το ποσό
του δανείου. 
Στο μεταξύ όμως η Commercial Bank of London πέρασε το
Νοέμβριο του 1994 στον έλεγχο της Alpha Τραπέζης Πίστεως, η οποία κατά την
ανακοίνωση του υπουργείου έστειλε επιστολή στο υπουργείο Οικονομικών
διαβεβαιώνοντας ότι στα λογιστικά βιβλία της Commercial Bank of London δεν
εμφανίζεται απαίτησή της προς την εταιρεία ΣΤΡΑΝ. 
Κατόπιν αυτού για το
υπουργείο δεν υπάρχει κανένα απολύτως έρεισμα για να διεκδικεί η ΣΤΡΑΝ τα 25
δισ. δρχ. 
Στο Διαιτητικό Δικαστήριο, που προεδρεύεται από τον πρόεδρο του
Συμβουλίου της Επικρατείας, την πλευρά του Ελληνικού Δημοσίου εκπροσωπεί ο
πρόεδρος του Νομικού Συμβουλίου του Κράτους. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15831N551</ED>
<ID>
ID:167098

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N55&aa=1</URL></REF>


Article

<CATEGORY>vin08</CATEGORY>

 <H2>Δεν θα θιγούν οι συνταξιούχοι του Δημοσίου</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΣΕ ΚΑΜΙΑ περίπτωση δεν θα υπάρξει μείωση των συντάξεων στους
συνταξιούχους του Δημοσίου, οι οποίοι έχουν συνταξιοδοτηθεί μέχρι 31.12.96,
λόγω της εφαρμογής του νέου μισθολογίου των δημοσίων υπαλλήλων. Την
κατηγορηματική αυτή διαβεβαίωση έδωσε ο υφυπουργός κ. Ν. Χριστοδουλάκης στη
χθεσινή του συνάντηση με την ηγεσία της ΑΔΕΔΥ. Για τον τρόπο καταβολής των
αυξήσεων στις συντάξεις για τους παλιούς συνταξιούχους (όσοι έχουν
συνταξιοδοτηθεί μέχρι 31-12-1996) θα κατατεθεί εντός του Μαΐου νομοσχέδιο στη
Βουλή. Όσοι αποχωρούν από την υπηρεσία τους από την 1-1-1997 θα πάρουν
αυτομάτως τις αυξήσεις στις συντάξεις μέσω του νέου μισθολογίου. Το υπουργείο
Οικονομικών εκτιμά ότι η μεσοσταθμική αύξηση στις συντάξεις των δημοσίων
υπαλλήλων θα είναι 7,5%. Πάντως ο κ. Χριστοδουλάκης δεν δεσμεύθηκε στο αν οι
αυξήσεις στις συντάξεις των παλαιών συνταξιούχων θα έχουν αναδρομική ισχύ από
1-1-1997. Για το λόγο αυτό οι συνδικαλιστές εκφράζουν φόβους ότι η αύξηση στις
συντάξεις μπορεί να ισχύσει από 1-3-1997 ή 1-4-1997. Επίσης, ο κ.
Χριστοδουλάκης δεν δεσμεύθηκε για τη θέσπιση ρύθμισης ώστε να μη θιγούν
συνταξιούχοι οι οποίοι με το νέο μισθολόγιο θα πάρουν μικρότερες αυξήσεις στις
συντάξεις σε σύγκριση με το παλαιό μισθολόγιο. 
Επίσης έγινε γνωστό ότι
σήμερα πρόκειται να κατατεθεί στη Βουλή το νομοσχέδιο που θα ρυθμίζει θέματα
στρατιωτικών συντάξεων και του ασφαλιστικού καθεστώτος προσωπικού της
Νομαρχιακής Αυτοδιοίκης. Στο ίδιο νομοσχέδιο υπάρχει ρύθμιση με την οποία
μπαίνει φρένο στις οικονομικές απαιτήσεις συνταξιούχων δικαστών από το Ταμείο
Πρόνοιας των δημοσίων υπαλλήλων (έγραψαν πρόσφατα «ΤΑ ΝΕΑ»). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15831N552</ED>
<ID>
ID:167099

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N55&aa=2</URL></REF>


Article

<CATEGORY>vin08</CATEGORY>

 <H2>Πρόγραμμα θεραπευτικού τουρισμού</H2>

ΤΟ ΠΡΟΓΡΑΜΜΑ θεραπευτικού
κοινωνικού τουρισμού εφαρμόζει εφέτος το ΙΚΑ για ενδέκατη συνεχή χρονιά, με
στόχο 14.000 άτομα, έναντι 12.000 που ήταν το 1996, τα οποία έχουν ανάγκη
λουτρο-θεραπείας. Το ΙΚΑ επιδοτεί τα ξενοδοχεία και χορηγεί ειδική επιδότηση
στους δικαιούχουςύψους 3.000 δρχ. ημερησίως. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15831N553</ED>
<ID>
ID:167100

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N55&aa=3</URL></REF>


Article

<CATEGORY>vin08</CATEGORY>

 <H2>Οι εργαζόμενοι διεκδικούν το 2% του «Ηρακλή»</H2>

ΣΥΖΗΤΗΘΗΚΕ
χθες στο Μονομελές Πρωτοδικείο της Αθήνας η αγωγή που έχουν καταθέσει
περίπου 1.200 εργαζόμενοι στην εταιρεία ΑΓΕΤ-Ηρακλής με την οποία στρέφονται
κατά της εταιρείας Καλτσεστρούτσι. 
Με την αγωγή τους οι εργαζόμενοι ζητούν
να τους αναγνωρισθεί με δικαστική απόφαση ότι δικαιούνται το 2% των μετοχών
της ΑΓΕΤ-Ηρακλής, με βάση τους όρους που είχαν συμπεριληφθεί στη σύμβαση της
23ης Δεκεμβρίου 1991. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15831N554</ED>
<ID>
ID:167101

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N55&aa=4</URL></REF>


Article

<CATEGORY>vin08</CATEGORY>

 <H2>Starco, ο νέος αντιπρόσωπος της LG Electronics (Goldstar)</H2>

Η
ΕΤΑΙΡΕΙΑ LG Electronics, γνωστή από τη μακρόχρονη παρουσία της στην Ελλάδα
ως Goldstar, προχώρησε σε ριζική αναδιάρθρωση του τρόπου διανομής και
υποστήριξης των προϊόντων της στην Ελλάδα, αναθέτοντας την αποκλειστική
αντιπροσώπευση όλων των προϊόντων της στην εταιρεία Starco Electronics Α.Ε.

Η επιλογή αυτή έγινε ύστερα από βαθιά και επισταμένη μελέτη και
αξιολόγηση. 
Η LG Electronics, με έδρα την Κορέα, είναι ένας από τους
μεγαλύτερους βιομηχανικούς κολοσσούς στον κόσμο, στον χώρο της βαριάς
βιομηχανίας, των ηλεκτρικών συσκευών και των ηλεκτρονικών. Κλείνοντας φέτος τα
40 χρόνια από την ίδρυσή της, διαθέτει περισσότερες από 50 θυγατρικές
εταιρείες σε όλο τον κόσμο και παράγει μια πλήρη σειρά από υψηλής ποιότητας
ηλεκτρικές, οικιακές συσκευές. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15831N555</ED>
<ID>
ID:167102

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N55&aa=5</URL></REF>


Article

<CATEGORY>vin08</CATEGORY>

 <H2>Οι μελετητές για τον ανταγωνισμό</H2>

ΜΕ ΘΕΜΑ τον αθέμιτο
ανταγωνισμό θα γίνει στις 30 και 31 Μαΐου στη Χώρα της Άνδρου το συνέδριο του
Συνδέσμου Ελληνικών Γραφείων Μελετών. 
Στόχος του συνεδρίου είναι η εξέταση
των φαινομένων και η διερεύνηση των αιτίων που οδηγούν στον αθέμιτο
ανταγωνισμό που εκδηλώνεται με πολλούς τρόπους, όπως η πρόσληψη ξένων
συμβούλων, η ανάθεση μελετών σε Πανεπιστήμια, ο κατακερματισμός των μελετών
κ.λπ.. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15831N556</ED>
<ID>
ID:167103

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N55&aa=6</URL></REF>


Article

<CATEGORY>vin08</CATEGORY>

 <H2>Στο 5,6% αναμένεται να βουτήξει τον Μάιο ο πληθωρισμός</H2>

ΜΗΝΑ με το μήνα ο
πληθωρισμός «κατρακυλά» σε χαμηλότερα «σκαλοπάτια». Χθες ανακοινώθηκε και
επίσημα ότι τον Απρίλιο ο πληθωρισμός έπεσε στο 5,87%, αλλά η Εθνική
Στατιστική Υπηρεσία τον «στρογγύλεψε» στο 5,9%. Την ίδια στιγμή, όμως, η
Εθνική Στατιστική Υπηρεσία κάνει «σενάρια» για το ποσοστό των αυξήσεων στις
Δημόσιες Επιχειρήσεις που θα εγκρίνει η κυβέρνηση από τις αρχές Ιουνίου, ώστε
να μη προκληθούν πληθωριστικές πιέσεις. 
Ο γενικός γραμματέας της Εθνικής
Στατιστικής Υπηρεσίας απαντώντας σε ερώτηση δημοσιογράφων για το ύψος των
αυξήσεων σε ΔΕΚΟ, ώστε να μη δημιουργηθούν πληθωριστικές πιέσεις, τόνισε ότι
δεν θα πρέπει να ξεπερνούν τον στόχο για τον πληθωρισμό, που ως γνωστό είναι
4,5%. Πάντως, εμφανίσθηκε αισιόδοξος για την πορεία του πληθωρισμού και τον
Μάιο, αφού όπως είπε χαρακτηριστικά μπορεί να πέσει κάτω από το 5,6%. 
Στην
εξέλιξη αυτή συμβάλλει και το γεγονός ότι άλλαξε ο τρόπος υπολογισμού του
δείκτη τιμών καταναλωτή. Πάντως, τον Απρίλιο, ο δείκτης τιμών καταναλωτή
σημείωσε άνοδο κατά 0,9% έναντι αύξησης κατά 1% τον αντίστοιχο μήνα του 1996.

Όπως είπε ο γενικός, ο πληθωρισμός ήταν σε ανάλογα επίπεδα τον Νοέμβριο
του 1965, όταν τότε «έτρεχε» με ρυθμό 5,6%. 
Τέλος, ο γενικός γραμματέας
της Εθνικής Στατιστικής Υπηρεσίας διατύπωσε την πρόβλεψη ότι στο τέλος του
1997 ο πληθωρισμός θα βρεθεί κοντά στον στόχο του 4,5%. 
* Στον απολογισμό
του εξάμηνου κυβερνητικού έργου που έχει συνταχθεί από το Πολιτικό Γραφείο του
Πρωθυπουργού τονίζεται, όσον αφορά στον πληθωρισμό, ότι στο τέλος του χρόνου
θα είναι στα επίπεδα του 5%. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15831N557</ED>
<ID>
ID:167104

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N55&aa=7</URL></REF>


Article

<CATEGORY>vin08</CATEGORY>

 <H2>Ισορροπία στα ψηλά</H2>

Μικρή άνοδο
σημείωσαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Στην αρχή της συνεδρίασης εκδηλώθηκε
σημαντικό αγοραστικό ενδιαφέρον, γεγονός το οποίο είχε ως επακόλουθο την άνοδο
των τιμών των μετοχών και τη διαμόρφωση του Γενικού Δείκτη προς στιγμή στις
1.562,30 μονάδες (24,77 μονάδες). Στη συνέχεια όμως η προσφορά που εκδηλώθηκε
περιόρισε τα μέχρι τότε κέρδη. Συγκεκριμένα, ο Γενικός Δείκτης έκλεισε στις
1.544,47 μονάδες σημειώνοντας άνοδο κατά 6,94 μονάδες ή ποσοστό της τάξεως του
0,45%. Από τους επιμέρους Κλαδικούς Δείκτες τη μεγαλύτερη άνοδο σημείωσε ο
δείκτης των εταιρειών Συμμετοχών κατά 1,59%. Από τις 259 μετοχές που
πραγματοποίησαν συναλλαγές, 123 σημείωσαν άνοδο, 111 πτώση και 25 παρέμειναν
σταθερές, ενώ 60 έκλεισαν με αγοραστές και 145 με πωλητές. Άνοδο σημείωσαν οι
συναλλαγές, η αξία των οποίων ανήλθε σε 25,6 δισ. δρχ. (8.352.934 τεμάχια).
Αναλυτικά τα 7.549.864 τεμάχια αξίας 24,2 δισ. δρχ. αφορούσαν την Κύρια Αγορά,
ενώ τα 803.070 τεμάχια συνολικής αξίας 1.410 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Τραπεζών (10,6 δισ.
δρχ. - 1.056.639 τεμάχια) και των Μεταλλουργικών εταιρειών (2.303 εκατ. δρχ. -
530.830 τεμάχια). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15831N561</ED>
<ID>
ID:167105

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N56&aa=1</URL></REF>


Article

<CATEGORY>vin14</CATEGORY>

 <H2>τα αστρα</H2>

ΤΑΥΡΟΣ 
(20 Απριλίου - 20 Μαΐου). Νωρίς το
πρωί υπάρχουν κόντρες. Το μεσημέρι, τα άστρα βοηθούν στην προώθηση οικονομικών
και επαγγελματικών θεμάτων, σε δημόσιες εμφανίσεις, σε επαφές με προϊσταμένους
και σημαντικά πρόσωπα. 
ΔΙΔΥΜΟΙ 
(21 Μαΐου - 21 Ιουνίου). Η Σελήνη είναι
και σήμερα στο ζώδιό σας και σας καθιστά το κέντρο της προσοχής. Το μεσημέρι
υπάρχει εύνοια για ταξίδια, σπουδές, μίντια, τέχνη, πολιτική, εκδόσεις, δίκες,
επαφές με αλλοδαπούς. 
ΚΑΡΚΙΝΟΣ 
(22 Ιουνίου - 22 Ιουλίου). Νωρίς το
πρωί υπάρχουν νεύρα και μικροατυχήματα. Το μεσημέρι, μπορείτε να προωθήσετε,
παρασκηνιακά, οικονομικής φύσεως θέματα και να συζητήσετε για «λεπτά» θέματα
με τον σύντροφό σας. 
ΛΕΩΝ 
(23 Ιουλίου - 22 Αυγούστου). Νωρίς το πρωί
θα είστε νευρικοί και επιθετικοί. Προς το μεσημέρι, υπάρχει εύνοια για
συλλογικές προσπάθειες, πολιτική, μίντια, τέχνη. Καλές θα είναι οι σχέσεις σας
με φίλους, συνεργάτες, ομοϊδεάτες και με τον σύντροφό σας. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Νωρίς το πρωί θα έχετε νεύρα και κόντρες.
Προς το μεσημέρι, υπάρχει εύνοια για την προώθηση επαγγελματικών θεμάτων, για
επαφές με προϊσταμένους και σημαντικά πρόσωπα, για δημόσιες εμφανίσεις. 
ΖΥΓΟΣ 
(24 Σεπτεμβρίου - 23 Οκτωβρίου). Νωρίς το πρωί θα έχετε νεύρα και
μικροατυχήματα. Προς το μεσημέρι, υπάρχει εύνοια για ταξίδια, σπουδές, μίντια
και εκδόσεις, τέχνη και πολιτική, δίκες, επαφές με πρόσωπα που μένουν μακριά.

ΣΚΟΡΠΙΟΣ 
(24 Οκτωβρίου - 22 Νοεμβρίου). Νωρίς το πρωί, κόντρες. Μετά,
το κλίμα στο σπίτι και στην οικογένεια βελτιώνεται. Εύνοια επικρατεί για
οικονομικής φύσεως θέματα, για περιουσιακά, ακίνητα, δάνεια, φορολογικά κ.λπ.

ΤΟΞΟΤΗΣ 
(23 Νοεμβρίου - 21 Δεκεμβρίου). Νωρίς το πρωί, νεύρα και
μικροατυχήματα. Προς το μεσημέρι εύνοια για τις σχέσεις και τις συνεργασίες
σας, για δίκες, ταξίδια, μίντια και διαφήμιση, σπουδές, εμπορικές συναλλαγές.

ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Νωρίς το πρωί θα έχετε
κόντρες και μικροατυχήματα. Προς το μεσημέρι υπάρχει εύνοια για την προώθηση
οικονομικών και επαγγελματικών θεμάτων. Καλές είναι οι σχέσεις σας με
συναδέλφους. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Νωρίς το πρωί
έχετε νεύρα. Προς το μεσημέρι, υπάρχει εύνοια για τα ερωτικά σας, τις σχέσεις
σας με τα παιδιά σας, για καλλιτεχνικές και δημιουργικές προσπάθειες, για
ταξίδια. 
ΙΧΘΥΕΣ 
(19 Φεβρουαρίου - 20 Μαρτίου). Νωρίς, το πρωί κόντρες.
Προς το μεσημέρι, υπάρχει εύνοια για την τακτοποίηση υποθέσεων που αφορούν το
σπίτι, την οικογένεια, περιουσιακά και ακίνητα. 
ΚΡΙΟΣ 
(21 Μαρτίου - 19
Απριλίου). Νωρίς το πρωί θα έχετε νεύρα και μικροατυχήματα. Το μεσημέρι
δημιουργείται εύνοια για μετακινήσεις, επαφές, συναλλαγές, πνευματικές και
πολιτικές ασχολίες, μίντια και διαφήμιση, δίκες, επαφές με φίλους και
ομοϊδεάτες. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15831N581</ED>
<ID>
ID:167106

</ID><URL>http://ta-nea.dolnet.gr/neaweb/neafile.print_unique?e=A&f=15831&m=N58&aa=1</URL></REF>


Article

<CATEGORY>vin10</CATEGORY>

 <H5>ΦΙΛΙΠΠΟΥ: ΜΕΛΕΤΑΩ ΤΗΝ ΠΡΟΤΑΣΗ ΑΓΟΡΑΣ ΤΗΣ
ΠΑΕ ΑΕΚ</H5>
<H2>Το
πρώτο βήμα</H2>

ΤΟΠΟΘΕΤΗΘΗ-ΚΕ ο Γιάννης Φιλίππου για το
ενδεχόμενο να αγοράσει την ΠΑΕ ΑΕΚ. Έκανε γνωστό ότι μελετά την πρόταση και
δήλωσε αισιόδοξος, λέγοντας «πιστεύω πως όλα θα πάνε καλά». Όσο για τον Μιχάλη
Τροχανά, αναμένει προτάσεις. 
σελίδες
6-7 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15831O001</ED>
<ID>
ID:167107

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O00&aa=1</URL></REF>


Article

<CATEGORY>vin10</CATEGORY>

 <H5>ΓΚΕΡΑΡΝΤ</H5>
<H2>Πότε ο ΠΑΟΚ έγινε Γιούβε;</H2>

σελίδα 2 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15831O002</ED>
<ID>
ID:167108

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O00&aa=2</URL></REF>


Article

<CATEGORY>vin10</CATEGORY>

 <H2>Όλη η
αλήθεια για τις 5ετίες</H2>

σελίδα 3 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15831O003</ED>
<ID>
ID:167109

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O00&aa=3</URL></REF>


Article

<CATEGORY>vin10</CATEGORY>

 <H2>«Κοσκίνισμα» των κοινοτικών</H2>

σελίδα 10 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15831O004</ED>
<ID>
ID:167110

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O00&aa=4</URL></REF>


Article

<CATEGORY>vin10</CATEGORY>

 <H2>Ο
Αλεξανδρής στον Ηρακλή</H2>

σελίδα 11 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15831O005</ED>
<ID>
ID:167111

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O00&aa=5</URL></REF>


Article

<CATEGORY>vin10</CATEGORY>

 <H2>Το
παρασκήνιο για τα ντέρμπι της Κυριακής</H2>

σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15831O006</ED>
<ID>
ID:167112

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O00&aa=6</URL></REF>


Article

<CATEGORY>vin10</CATEGORY>

 <H5>ΟΡΙΣΤΙΚΑ ΤΗΝ ΚΥΡΙΑΚΗ ΤΟ ΔΙΠΛΟ ΡΑΝΤΕΒΟΥ ΟΛΥΜΠΙΑΚΟΥ - ΑΕΚ</H5>
<H2>Πολύ κακό για το τίποτα!</H2>

ΚΥΡΙΑΚΗ θα συναντηθούν τελικά Μπάγιεβιτς και
Ραβούσης, Κυριακή και οι Ίβκοβιτς - Ιωαννίδης. Ύστερα απ' όλη τη φασαρία των
τελευταίων ημερών, αποφασίστηκε το ντέρμπι του ποδοσφαίρου να αρχίσει στις
18.15, ενώ του μπάσκετ στις 21.30. 
Τα προβλήματα που είχε προβάλει η
Αστυνομία ξεπεράστηκαν, ενώ θα μεταδοθεί απ' ευθείας η συνάντηση στο
Καραϊσκάκη από το συνδρομητικό κανάλι. 
Ρεπορτάζ στις σελίδες
6-7 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15831O011</ED>
<ID>
ID:167113

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O01&aa=1</URL></REF>


Article

<CATEGORY>vin10</CATEGORY>

 <H5>ΓΚΕΡΑΡΝΤ: ΘΑ ΚΑΝΟΥΝ ΤΑ ΠΑΝΤΑ ΝΑ ΜΗΝ ΠΑΕΙ Ο ΟΦΗ ΣΤΗΝ ΕΥΡ·ΠΗ</H5>
<H2>Ούτε Γιουβέντους να ήταν ο ΠΑΟΚ...</H2>

<AUTHOR>ΜΑΝΩΛΗΣΠΑΝΤΙΝΑΚΗΣ</AUTHOR>

ΗΡΑΚΛΕΙΟ 
ΕΥΘΕΙΑ ΕΠΙΘΕΣΗ εναντίον όλων εκείνων που και φέτος θέλουν
ν' αφήσουν έξω από την Ευρώπη τον ΟΦΗ, εξαπέλυσε χθες ο Έγκεν Γκέραρντ. 
«Θα κάνουν τα πάντα να μην πάει ο ΟΦΗ στο ΟΥΕΦΑ», τόνισε και κατηγόρησε τους
«πολύ υψηλά ισταμένους» αλλά και τους τοπικούς παράγοντες που δεν εκδηλώνουν
κανένα ενδιαφέρον. 
«Πού είναι οι βουλευτές;» αναρωτήθηκε. «Σ' αυτό το νησί
που είναι πολύ πράσινο, έχουμε για παράδειγμα μια ομάδα στην Α1 του μπάσκετ
και δεν έχουμε ένα κλειστό. Ήλθαν, υποσχέθηκαν, χειροκροτήθηκαν και
έφυγαν...». 
Ο Ολλανδός μίλησε και πάλι για τα «πολλά παράξενα πράγματα που
συμβαίνουν στο ελληνικό ποδόσφαιρο» και στάθηκε στην περίπτωση του ΠΑΟΚ. 
«Στα σχέδια του ΠΑΟΚ», είπε, «ήταν μια ήττα ή έστω μια ισοπαλία στο Χαριλάου.
Τους χαλάσαμε όμως αυτά τα σχέδια. 
Είναι καταστροφή για τον ΠΑΟΚ και τον
Παναθηναϊκό να μη συμμετέχουν στην Ευρώπη». 
Ο κ. Γκέραρντ επανέλαβε ότι
«θα κάνουν τα πάντα να μην πάει ο ΟΦΗ στην Ευρώπη. Είναι περίεργο ο ΠΑΟΚ μετά
τις μεταγραφές να έχει μια τέτοια πορεία». 
Ο προπονητής των Κρητικών
στάθηκε ιδιαίτερα στο μεθαυριανό κρίσιμο παιχνίδι με τον Ιωνικό «που μπορεί να
κάνει ζημιά σε κάθε αντίπαλο». 
Η ομάδα της Νίκαιας διαθέτει έμπειρους
παίκτες, σκοράρει εύκολα και ο Ολλανδός δεν μπορεί να ξεχάσει τη βαριά ήττα
στο Κύπελλο. 
Από την αναμέτρηση αυτή θα απουσιάσουν οι τραυματίες
Σκέντζος, Δερμιτζάκης και Μούτας, ενώ αμφίβολη είναι η συμμετοχή του
Σταυρακάκη. Επανέρχονται οι τιμωρημένοι Μίτιτς και Κιάσσος. 
***Συνεχή επαφή με τους δύο Αλβανούς έχει ο κ. Γκέραρντ, ενώ στο
Ηράκλειο περιμένει τον Αφρικανό που έχει εντοπίσει για να δοκιμαστεί με τον
ΟΦΗ. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15831O021</ED>
<ID>
ID:167114

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O02&aa=1</URL></REF>


Article

<CATEGORY>vin10</CATEGORY>

 <H2>Τα
«δελφίνια» πέφτουν στη μάχη του «Ακρόπολις»</H2>

ΑΡΧΙΖΕΙ σήμερα το
11ο διεθνές μίτινγκ κολύμβησης με την επωνυμία «Ακρόπολις», που αποτελεί πλέον
θεσμό. 
Οι αγώνες θα γίνουν στο κολυμβητήριο του ΟΑΚΑ και εκτός από την
Ελλάδα (η οποία θα δώσει το «παρών» με αθλητές από 34 σωματεία) θα λάβουν
μέρος άλλες 11 χώρες, το Βέλγιο, η Βουλγαρία, η Κύπρος, η Αγγλία, τα Σκόπια, η
Ιταλία, η Λιθουανία, η Σλοβενία, η Σουηδία, η Τουρκία και η Γιουγκοσλαβία. 
Συνολικά θα λάβουν μέρος (μαζί με τους Έλληνες αθλητές) 230 κολυμβητές και
κολυμβήτριες. 
Η πρώτη ημέρα περιλαμβάνει συνολικά τέσσερις τελικούς, στα
800 μέτρα ελεύθερο γυναικών, στα 1.500 μέτρα ανδρών και στα 400 μεικτή
ατομική, τόσο στις γυναίκες όσο και στους άνδρες. 
Αναλυτικά το σημερινό
πρόγραμμα (ώρα έναρξης των αγώνων στις 17.00) περιλαμβάνει τα εξής αγωνίσματα:
400 μ. μεικτή ατομική, 800 μέτρα ελεύθερο, 1.500 μ. ελεύθερο, 50 μ. ελεύθερο,
50 μ. πρόσθιο, 50 μ. ύπτιο, 50 μ. πεταλούδα. 
Οι αγώνες θα συνεχισθούν το
Σαββατοκύριακο και θα ολοκληρωθούν το απόγευμα της Κυριακής με 11 τελικούς.

*** Απο σήμερα έως και την Κυριακή θα διεξαχθεί και η ημιτελική
φάση του πρωταθλήματος εφήβων στο πόλο, με τη συμμετοχή 16 ομάδων, οι οποίες
είναι χωρισμένες σε τέσσερις ομίλους των τεσσάρων ομάδων. 
Οι δύο πρώτες
από κάθε όμιλο θα προκριθούν στην οκτάδα, η οποία και θα συγκροτήσει την
τελική φάση του πρωταθλήματος. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15831O022</ED>
<ID>
ID:167115

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ</H5>
<H2>Αστεία η δικαιολογία του Νεϊζίνιο</H2>

ΘΕΣΣΑΛΟΝΙΚΗ 
«ΝΑΙ, ΔΙΝΩ τις μετοχές μου στον Ερασιτέχνη, αρκεί να
αναλάβει τις υποχρεώσεις της ΠΑΕ», δήλωσε ξεκάθαρα ο μεγαλομέτοχος της ΠΑΕ
Άρης Λ.Γράντας, που έγινε αποδέκτης σχετικής πρότασης από εκπροσώπους της
οικουμενικής διοίκησης και του Α.Σ. Άρη. Αυτό σημαίνει, δηλαδή, ότι ο
Ερασιτέχνης ή θα πρέπει να αναλάβει ο ίδιος (αδυνατεί λόγω οικονομικής
στενότητας) ή να συγκροτήσει ομάδα επιχειρηματιών με οικονομική δυνατότητα να
διαθέτει κάποια εκατ. δρχ. μηνιαίως και να εξοφλήσει το δάνειο από την
τράπεζα. Στο μεταξύ, ο Γ. Φοιρός και ο Ν. Κούης συνεχίζουν την προσπάθεια
αναστήλωσης του ηθικού των παικτών και διατήρησης της ελπίδας για παραμονή.
Βέβαια, δεν υπολογίζουν στον Νεϊζίνιο που ετοιμάζεται να φύγει για τη Βραζιλία
και όλοι έχουν γίνει έξαλλοι μαζί του. «Είναι αστεία η δικαιολογία του, ότι
έκανε προσφυγή επειδή δεν τον έβαλε ο προπονητής να παίξει με τον ΟΦΗ», είπε ο
Φοιρός, ενώ θέση πήρε και ο Γράντας τονίζοντας, «είναι χαμένη υπόθεση η
προσφυγή του Νειζίνιο, τα χρήματα κατατέθηκαν στο Ταμείο Παρακαταθηκών και
Δανείων». 
*** «Δέχομαι απειλητικά τηλεφωνήματα για τη ζωή μου», ομολόγησε
δημόσια χθες ο Τ. Μανωλόπουλος, εκ των στενών συνεργατών του Λ. Γράντα τα
τελευταία 2 χρόνια ». 
*** «Εγώ ποτέ δεν έδωσα εντολή στον οδηγό να φύγει
από το γήπεδο», επανέλαβε χθες ο Νίκος Κολιός έφορος του Άρη στον αγώνα με τον
Αθηναϊκό, διαψεύδοντας ταυτόχρονα τον Θόδωρο Ζελελίδη που του επέρριψε τις
ευθύνες. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15831O023</ED>
<ID>
ID:167116

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O02&aa=3</URL></REF>


Article

<CATEGORY>vin10</CATEGORY>

 <H2>Στήριγμα στον Ηρακλή</H2>

ΘΕΣΣΑΛΟΝΙΚΗ 
ΕΝΑ ΙΣΧΥΡΟ
οικονομικό στήριγμα βρήκε ο Π. Θεοδωρίδης στην προσπάθειά του να δημιουργήσει
έναν Ηρακλή πρωταγωνιστή. Το στήριγμα αυτό «ακούει» στο όνομα Κ. Περτσινίδης,
που είναι ο προκάτοχος του Θεοδωρίδη στην προεδρεία της ΠΑΕ. Ο
μεγαλοβιομήχανος, που επί 15 χρόνια είχε θέσει εαυτόν στο περιθώριο, έκανε
αιφνιδιαστικά την εμφάνισή του στο Καυταντζόγλειο και είχε ιδιαίτερη συζήτηση
με τον Π. Θεοδωρίδη. Βέβαια, όταν ρωτήθηκε να απαντήσει ποιες είναι οι σκέψεις
του και ποιοι λόγοι τον ώθησαν σε αυτόν τον αιφνιδιασμό, ήταν σαφής: «Δεν έχω
βλέψεις να αναλάβω τουλάχιστον τώρα τον Ηρακλή, στηρίζω τον Θεοδωρίδη και θα
τον βοηθάω όποτε χρειάζεται και μπορώ». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15831O024</ED>
<ID>
ID:167117

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O02&aa=4</URL></REF>


Article

<CATEGORY>vin10</CATEGORY>

 <H5>ΣΕ
ΤΕΝΤΩΜΕΝΟ ΣΧΟΙΝΙ ΟΙ ΚΑΛΛΙΤΖΑΚΗΣ, ΟΥΖΟΥΝΙΔΗΣ, ΜΑΡΚΟΣ</H5>
<H2>Ακροβασίες</H2>

<AUTHOR>ΜΑΝΩΛΗΣ ΣΑΡΙΔΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 33806 BYTES)
</AUTHOR>

ΑΒΕΒΑΙΟΤΗΤΑ.
Αυτή είναι η λέξη που περιγράφει τα συναισθήματα των παικτών του Παναθηναϊκού,
των οποίων λήγουν τα συμβόλαια και ακόμη δεν ξέρουν τι θα κάνουν. Οι Γιάννης
Καλλιτζάκης, Μαρίνος Ουζουνίδης και Δημήτρης Μάρκος ακροβατούν σε τεντωμένο
σκοινί και μέσα σε λίγες μέρες πρέπει ν' αποφασίσουν για το μέλλον τους.
Κανένας δεν έχει υπογράψει σε άλλη ομάδα, αλλά και κανένας δεν θα περιμένει
επ' αόριστον. Οι παίκτες «ψάχνονται»! Αναλυτικά: Ο αρχηγός Γιάννης
Καλλιτζάκης, ο μοναδικός παίκτης που έχει συναντηθεί και συζητήσει τουλάχιστον
τρεις φορές με τον πρόεδρο έχει συγκεκριμένη οικονομική πρόταση στα χέρια του
και πρέπει να απαντήσει αν την αποδέχεται. Λέγεται ότι ο κ. Γ. Βαρδινογιάννης
του προσφέρει 150.000.000 δραχμές για συμβόλαιο πέντε χρόνων. Θα πει το «ναι»
ο αρχηγός ή θα επιλέξει άλλη ομάδα (και χώρα); Προς το τέλος Μαΐου θα ξέρουμε.

Ο ΟΥΖΟΥΝΙΔΗΣ 
Ο Μαρίνος Ουζουνίδης δεν έχει πρόταση! Δεν συζήτησε, δεν
συναντήθηκε με τον πρόεδρο, δεν είχε την παραμικρή επαφή και στην ουσία
εξωθείται να βρει άλλη ομάδα. Τα ποσά που γράφονται και αφορούν τον Μαρίνο
είναι αυθαίρετα. Κι αυτό, γιατί, όπως γράψαμε παραπάνω, ουδείς του είπε «πάρε
τόσα» ή τον κάλεσε για να πληροφορηθεί τις προθέσεις του. Κατά 99% φεύγει από
το «τριφύλλι», είτε για τη Γαλλία (Χάβρη), είτε για ομάδα της Βορείου Ελλάδος.

Ο Δημήτρης Μάρκος έχει συζητήσει με τον κ. Βαρδινογιάννη μια-δυο φορές.
Έχει κι αυτός πρόταση για συμβόλαιο πέντε χρόνων έναντι ποσού 100.000.000
δραχμών, αλλά οι πληροφορίες αναφέρουν ότι θέλει συμβόλαιο τριετούς διάρκειας,
διότι θεωρεί ότι τα χρήματα αυτά είναι λίγα. 
Το ζητούμενο σε όλη αυτή την
ιστορία είναι, πως αν ο ΠΑΟ κρίνει ότι στον νέο σχεδιασμό δεν του κάνουν αυτοί
οι παίκτες, ποιοι θα είναι οι αντικαταστάτες τους. Θα βρεθούν καλύτεροι
παίκτες ή τουλάχιστον ισάξιοι για να αναπληρώσουν τα κενά; Καλλιτζάκης και
Ουζουνίδης είναι βασικότατα στελέχη του Παναθηναϊκού και της Εθνικής. Ο
Καλλιτζάκης, εκτός των άλλων, αποτελεί «κομμάτι» της σύγχρονης ιστορίας του
Παναθηναϊκού. Δέκα χρόνια έχει ματώσει, έχει σακατευτεί, τίμησε τη φανέλα με
το «τριφύλλι». 
Αν υποθέσουμε ότι ο Παναθηναϊκός θα κάνει ανανέωση αφενός
δεν θα είναι αρκετό να χρησιμοποιήσει μόνον 20χρονους και αφετέρου θα πρέπει
να αποκτήσει νέους άσους, οι οποίοι θα αποτελέσουν τον «κορμό» πάνω στην οποίο
θα στηριχτούν τα «παρακλάδια». 
Η πρακτική των τελευταίων χρόνων δεν
εγγυάται ότι στο «τριφύλλι» θα έρθουν πραγματικοί παικταράδες. Γι' αυτό δεν
ακροβατούν μόνον οι τρεις συγκεκριμένοι παίκτες, αλλά μαζί τους σχοινοβατεί
και ο Παναθηναϊκός. Η Γιούβε απελευθέρωσε Μπάτζιο και Βιάλι και πήρε Ζιντάν
και Βιέρι. Ο Παναθηναϊκός «απελευθερώνει» Καλλιτζάκη και Ουζουνίδη, αλλά
ποιους θα πάρει; 
Αν ερχόταν (τα ονόματα στην τύχη) αυτός ο εκπληκτικός
Γεωργιανός Κικλάτζε ­ που έκανε μόνος του άνω κάτω την Εθνική Αγγλίας στο
Γουέμπλεϊ ­ ή ο Έμερσον ή ο Σαβίσεβιτς ή τέλος πάντων κάποιο μεγάλο αστέρι της
Νέας Γιουγκοσλαβίας, ο κόσμος του ΠΑΟ θα έλεγε «χαλάλι». Δεν κρατήσαμε τρεις
παίκτες, αλλά πήραμε τρεις καλύτερους. Θα έρθουν όμως «ονόματα» παρόμοιου
βεληνεκούς; 
Η «υπόθεση Μπόσμαν», είτε το θέλουν, είτε όχι στον
Παναθηναϊκό, άλλαξε τον ποδοσφαιρικό χάρτη του κόσμου. Και μαζί άλλαξε τα
μυαλά όλων των παικτών! Τα πενταετή συμβόλαια «πέθαναν». Στο εξής, ουδείς θα
δεσμευτεί για πέντε χρόνια όταν μπορεί να υπογράψει για δύο ή τρία χρόνια. Από
την άλλη άνοιξε η αγορά. Μπορείς να πάρεις όποιον παίκτη θελήσεις, αρκεί να
πληρώσεις. Κι αν τα ελληνικά δεδομένα δεν «σηκώνουν» κοινοτικούς άσους,
υπάρχει και άλλη οδός. Ουκρανία, Γεωργία, Νέα Γιουγκοσλαβία, Βουλγαρία,
Ρουμανία, Νορβηγία, Αφρική. Σ' αυτές τις χώρες υπάρχουν «φλέβες χρυσού», αλλά
οι χρυσοθήρες ψάχνουν υπομονετικά από τον χειμώνα και όχι από το καλοκαίρι,
όπου μόνον ρινίσματα μπορεί να βρεθούν. 
Π·Σ ΧΑΘΗΚΑΝ 
Χρόνια τώρα ο
Παναθηναϊκός απεμπόλησε τα χρυσωρυχεία των Βαλκανίων. Κι έχασε διαμάντια μέσα
από τα χέρια του. Αναρωτιούνται οι φίλαθλοι (και απάντηση δεν παίρνουν) πώς
χάθηκαν παίκτες σαν τον Στόιτσκοφ, τον Κονσταντίνοφ, τον Πένεφ, τον Χάτζι, τον
Ραντουτσόιου, τον Ποπέσκου, τον Μπόμπαν, τον Μιάτοβιτς, τον Πάντιτς, τον
Σούκερ. 
Μα, θα πείτε, ποτέ δεν είναι αργά. Ούτε οι χώρες αυτές θα φύγουν
από κοντά μας, ούτε θα σταματήσουν να αναδεικνύουν άσους. Ας στείλει λοιπόν ο
Παναθηναϊκός τους χρυσοθήρες του. Και να είναι σίγουρος, ότι η σκαπάνη τους θα
χτυπήσει πάνω σε νέες φλέβες. Αν το ποδόσφαιρο σήμερα είναι το κορυφαίο
ομαδικό άθλημα του πλανήτη το οφείλει στις αστείρευτες πηγές ταλέντων. Και στα
Βαλκάνια τα περισσότερα παιδάκια βρίσκονται με μια μπάλα στα πόδια... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15831O031</ED>
<ID>
ID:167118

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O03&aa=1</URL></REF>


Article

<CATEGORY>vin10</CATEGORY>

 <H2>Όταν
συναντώνται πολιτική και αθλητισμός</H2>

<AUTHOR>ΣΤΕΛΙΟΣ ΑΓΓΕΛΟΥΔΗΣ</AUTHOR>

Ο ΑΘΛΗΤΙΣΜΟΣ
είναι δράση που συνδέεται άμεσα με την παιδεία και τον πολιτισμό. Αποτελεί
κοινωνική δραστηριότητα που προάγει την ποιότητα της ζωής, απελευθερώνει την
ενεργητικότητα του ανθρώπου και ενισχύει τη συλλογικότητα και την αλληλεγγύη
των μελών της κοινωνίας. Είναι ένα σύνθετο και διαρκές κοινωνικό φαινόμενο, το
οποίο ευρίσκεται σε συνεχή κίνηση με τη συμμετοχή πλήθους «χρηστών» του
αθλητικού προϊόντος (αθλητές, αθλούμενοι, παράγοντες, συνειδητοποιημένοι
πολίτες, πολιτικοί κ.ά.). Με αυτή τη θεωρητική προσέγγιση είναι απαραίτητο να
ανιχνεύσουμε τις σχέσεις που αναπτύσσονται μεταξύ αθλητισμού και πολιτικών
κομμάτων. 
Μια άποψη που κυριαρχεί το τελευταίο διάστημα και συμβαδίζει με
την αντίληψη απαξίας κάθε πράγματος που έχει σχέση με την πολιτική, είναι αυτή
που οριοθετεί αυστηρά τον αθλητισμό και την πολιτική. Τα επιχειρήματα αυτής
της άποψης αντλούνται και περιορίζονται στην αρνητική παρουσία, τη δράση και
τη λειτουργία των κομμάτων, πλείστα όσα παράδειγμα καθημερινά αναδεικνύουν την
κρίση του πολιτικού συστήματος και είναι γεγονός ότι η αντανάκλαση αυτής της
διαπίστωσης έχει τις αρνητικές εκδοχές της και στο χώρο του αθλητισμού όπου
υπήρξαν απόπειρες κομματικής χειραγώγησης. 
Αθλητές και αθλούμενοι,
παράγοντες και ευαισθητοποιημένοι πολίτες, γονείς και εκπαιδευτικοί, δρώντες
και θεατές, όλοι συμμετέχουν και όλοι έχουν το δικαίωμα στη συμμετοχή και τη
διαμόρφωση θέσεων για το αθλητικό αγαθό. Σε όλες αυτές τις ομάδες χρηστών των
αθλητικών προϊόντων, τα πολιτικά κόμματα ως βασικός θεσμός της πολιτικής και
της κοινωνίας είναι κατ' εξοχήν χώρος όπου μπορούν να συνευρίσκονται, να
συνδιαλέγονται και να συνδιαμορφώνουν την πρότασή τους. Αποτελούν
συγκροτημένους μηχανισμούς επεξεργασίας, ανάλυσης και σύνθεσης απόψεων, ώστε
τα προβλήματα του αθλητικού χώρου να βρίσκουν προνομιακό χώρο ανάδειξής τους.
Η εμπορευματοποίηση του αθλητισμού, η αδυναμία των χαμηλών εισοδηματικά
κοινωνικών στρωμάτων να ασκήσουν το δικαίωμα στην άθληση, η απουσία ενιαίας
και συγκροτημένης αθλητικής πολιτικής στην εκπαίδευση και στα άτομα με ειδικές
ανάγκες, είναι μερικά από τα πολλά και μεγάλα προβλήματα του αθλητισμού, που
είναι πέρα για πέρα πολιτικά και δεν μπορεί παρά να αποτελούν κυρίαρχο μέρος
των εσωτερικών διαδικασιών των πολιτικών κομμάτων. 
Η διαδικασία για τη
διαμόρφωση και την υλοποίηση μιας νέας αθλητικής πρότασης είναι διαδικασία
πρώτιστα πολιτική. Είμαστε υποχρεωμένοι να οδηγήσουμε τον αθλητισμό της χώρας
στο 2000 με νέους θεσμούς και γενναίες τομές. Η αθλητική αποκέντρωση, η
σύνδεση των αθλητικών υποδομών με το γενικό αναπτυξιακό σχέδιο και την
περιφερειακή συγκρότηση της χώρας, η διαμόρφωση νέων θεσμών διαφάνειας και
αποκέντρωσης της αθλητικής δικαιοσύνης και των δικαιοδοτικών οργάνων, οι
ριζικές παρεμβάσεις στη μορφή, την οργάνωση και τη λειτουργία των αθλητικών
ενώσεων και ομοσπονδιών, είναι μέρος των προτάσεων που συνθέτουν το νέο
αθλητικό όραμα, η επιτυχία του οποίου θα είναι μονόδρομος πλέον. Εάν πολιτική
και αθλητισμός συναντώνται στο όραμα και το «ευ αγωνίζεσθαι», μπροστά μας
υπάρχει λαμπρός στίβος προσπαθειών. 
Ο Στέλιος Αγγελούδης είναι
υπεύθυνος του Τομέα Αθλητισμού της Ν.Ε. ΠΑΣΟΚ Θεσσαλονίκης και
νομικός σύμβουλος της ΕΤ3. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15831O032</ED>
<ID>
ID:167119

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O03&aa=2</URL></REF>


Article

<CATEGORY>vin10</CATEGORY>

 <H5>Τι λένε οι αριθμοί</H5>
<H5>Πόσες φορές
εμφανίστηκαν ως τώρα</H5>
<H5>ΑΠΟΤΕΛΕΣΜΑΤΑ ΤΟΥ 19ου (ΤΕ) ΔΙΑΓΩΝΙΣΜΟΥ 1997</H5>
<H2>Μονοψήφιος αιφνιδιασμός</H2>

<AUTHOR>ΔΗΜΗΤΡΗΣΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Τουλάχιστον 1.250.000.000 δρχ. θα
μοιρασθούν οι τυχεροί στον επόμενο διαγωνισμό ΛΟΤΤΟ - ΠΡΟΤΟ του ερχόμενου
Σαββάτου, μετά τα Jack - Pot που σημειώθηκαν στο ΛΟΤΤΟ και το ΠΡΟΤΟ την
προηγούμενη Τετάρτη. Η διαλογή του ΛΟΤΤΟ δεν ανέδειξε δελτίο με 6 επιτυχίες
και έτσι περίπου 125 εκατ. δρχ. μεταφέρονται στον επόμενο διαγωνισμό. 
Φυσικά δεν είχαμε νικητές ούτε στις δύο κατηγορίες των έκτακτων χρηματικών
ποσών. 
Νικητές δεν
βρέθηκαν ούτε στις δύο ειδικές κληρώσεις του ΟΠΑΠ για τις συντάξεις και τις
κατοικίες. Στο ΠΡΟΤΟ είχαμε τετραπλό Jack - Pot, καθώς δεν βρέθηκαν νικητές
στις δύο πρώτες κύριες, αλλά ούτε και στις δύο πρόσθετες κατηγορίες. Ο
κουμπαράς της πρώτης κύριας κατηγορίας συγκεντρώνει τεράστιο ενδιαφέρον, καθώς
ξεπέρασε τα 200 εκατ. δρχ. Στα περίπου 68 εκατ. δρχ. βρίσκεται ο κουμπαράς της
πρώτης πρόσθετης κατηγορίας, ενώ για την δεύτερη κύρια και τη δεύτερη πρόσθετη
μεταφέρονται από περίπου 18 εκατ. δρχ. για τον επόμενο διαγωνισμό. Η τριπλή
εμφάνιση της δεκάδας του 1 έπιασε... στον ύπνο τους παίκτες του ΛΟΤΤΟ. Η
δεκάδα του 1 είχε απουσιάσει στον προηγούμενο διαγωνισμό ύστερα από σερί εννέα
εμφανίσεων, αλλά επανήλθε δριμύτερη. Από την τυχερή(;) εξάδα της Τετάρτης
απουσίασε μόνο η δεκάδα του 30. Με τη βοήθεια της δεκάδας του 1 κέρδισαν και
οι Μικροί με 4-2. Οι Μονοί επανήλθαν στις νίκες με το επιβλητικό 5-1, ύστερα
από τέσσερις διαγωνισμούς. Ζυγοί και Μεγάλοι προηγούνται στα επιμέρους σκορ
του '97, με 104Μ - 122Ζ και 108μ - 114Μ, ενώ το αντίθετο συμβαίνει στα
συνολικά σκορ, που έχουν διαμορφωθεί σε 1.588Μ - 1.550Ζ και 1.572μ - 1.566Μ.
<H3>Σε 523
διαγωνισμούς </H3>
<H3>Μονοί - Ζυγοί </H3>
Μικροί ( 1 - 24 ) - Μεγάλοι ( 25 - 49 ) </H3>
*
Κληρώθηκαν οι αριθμοί 1, 3, 4, 15, 25, 41. 
*
Συμπληρώθηκαν 16.594.949 στήλες.
 * Μοιράστηκαν 188.385.861 δρχ. * Δεν μοιράστηκαν 125.590.574 δρχ.
 * Δεν βρέθηκε 6άρι, ενώ
βρέθηκαν 199 5άρια που κερδίζουν από 520.660 δρχ. και 14.136 4άρια που
κερδίζουν από 5.995 δρχ. Δεν βρέθηκαν νικητές στις κατηγορίες των εκτάκτων
χρηματικών ποσών. 
2η ειδική κλήρωση:
 *
Κληρώθηκαν οι αριθμοί
 5, 14, 31, 37, 42, 49.
 * Δεν βρέθηκαν
νικητές. 
3η ειδική κλήρωση:
 * Κληρώθηκαν οι
αριθμοί
 1, 8, 34, 35, 46, 49. 
* Δεν βρέθηκαν
νικητές. 
ΠΡΟΤΟ: Κληρώθηκε ο αριθμός 7617878.

Συμμετοχές: 2.354.672. Jack - Pot στις δύο πρώτες κύριες και τις δύο
πρόσθετες κατηγορίες. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15831O041</ED>
<ID>
ID:167120

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O04&aa=1</URL></REF>


Article

<CATEGORY>vin10</CATEGORY>

 <H5>Η
ΕΠΟ ΑΠΟΦΑΣΙΖΕΙ ΓΙΑ ΤΗ ΣΥΜΜΕΤΟΧΗ ΤΩΝ ΕΛΛΗΝΙΚΩΝ ΟΜΑΔΩΝ ΣΤΟ ΙΝΤΕΡΤΟΤΟ</H5>
<H2>Σε δίλημμα</H2>

<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΕΝΑ από τα θέματα που θα τεθούν σήμερα στη συνεδρίαση του Δ.Σ. της
ΕΠΟ (εκτός απροόπτου) είναι και η οριστικοποίηση των ομάδων που θα
εκπροσωπήσουν την Ελλάδα στο εφετινό Ιντερτότο. 
Όπως έχει ήδη αναγγελθεί
από την ΕΠΑΕ (συνεδρίαση της Εκτελεστικής Επιτροπής πριν από τρεις ημέρες) ο
Ηρακλής και μία εκ των Παναχαϊκής και Εδεσσαϊκού ­ όχι όμως και ο ΠΑΟΚ (εφόσον
δεν προκριθεί απευθείας στο Κύπελλο ΟΥΕΦΑ) παρά το γεγονός ότι ήταν μεταξύ των
ομάδων που δήλωσαν συμμετοχή ­ θα πάρουν μέρος στο θερινό ποδοσφαιρικό
τουρνουά, όπου οι τέσσερις φιναλίστ θα προκριθούν στη διοργάνωση του Κυπέλλου
ΟΥΕΦΑ. 
­ Το θέμα που θα εξεταστεί από την ΕΠΟ δεν θεωρείται απλό, παρά το
γεγονός ότι η ΕΠΑΕ ήταν σαφής στην ανακοίνωσή της για το συγκεκριμένο θέμα. Κι
αυτό γιατί: 
­ Η ΕΠΟ είναι αυτή που αποφασίζει για τις ομάδες που
δηλώνονται στο Ιντερτότο, αφού η τελική βαθμολογία «τυπικά επικυρώνεται» από
την ανώτερη ποδοσφαιρική αρχή και με βάση την οποία η ΟΥΕΦΑ περιλαμβάνει στις
προσεχείς κληρώσεις και διοργανώσεις της τις ελληνικές ομάδες. 
­ Αρχικά
είχαν δηλωθεί τρεις ομάδες, Ηρακλής, Παναχαϊκή, Εδεσσαϊκός. 
Στη συνέχεια,
αλλά εμπρόθεσμα και ο ΠΑΟΚ. Κι αυτό γιατί υπήρχε αρχική πιθανότητα συμμετοχής
τριών ομάδων στο καλοκαιρινό τουρνουά (Ιντερτότο). 
­ Η απόφαση της
αρμόδιας επιτροπής του Ιντερτότο ήταν σαφής: θα ισχύσει ο κανονισμός της
περασμένης περιόδου, όπου οι χώρες με τέσσερις ομάδες θα ήταν επιλογή της
ομοσπονδίας, για τις χώρες με συμμετοχή τριών ομάδων επίσης, αλλά με δικαίωμα
και για ομάδα που πιθανότατα να υποβιβάσθηκε την περίοδο αυτή και τέλος
(περίπτωση Ελλάδας) των χωρών με δικαίωμα συμμετοχής δύο ομάδων, όπου τις
θέσεις αυτές διεκδικούν οι ομάδες με τελική κατάταξη έως την 7η θέση (και
φυσικά που είχαν δηλώσει συμμετοχή στην ομοσπονδία της χώρας τους). 
­ Το
επίμαχο αυτό θέμα πρόκειται να επανεξετάσει η ΕΠΟ, αφού στην εγκύκλιο που της
διαβιβάστηκε από τον οργανισμό ποδοσφαίρου της Κεντρικής Ευρώπης (Ιντερτότο)
δεν γίνεται σαφής ο διαχωρισμός και ο κανονισμός. 
­ Βέβαια, ο ΠΑΟΚ
πιθανότατα να μη χρειαστεί ν' αγωνιστεί ή να παραιτηθεί του Ιντερτότο. Όμως,
είναι εύλογο ότι το θέμα ενδιαφέρει άμεσα τον Ηρακλή, ο οποίος αναμένει την
εξέλιξη για να γνωρίσει σε ποιον, τελικά, όμιλο θα πάρει μέρος (στην κλήρωση
που έγινε από την ΟΥΕΦΑ αναγράφεται μόνο η χώρα και παραπλεύρως α', β', γ' ή
δ', ανάλογα με τη σειρά βαθμολογίας στο εθνικό πρωτάθλημα). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15831O051</ED>
<ID>
ID:167121

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O05&aa=1</URL></REF>


Article

<CATEGORY>vin10</CATEGORY>

 <H5>ΦΙΛΙΠΠΟΥ: ΠΙΣΤΕΥΩ ΟΤΙ ΟΛΑ ΘΑ ΠΑΝΕ ΚΑΛΑ ­ ΜΕΓΑΛΟΜΕΤΟΧΟΣ: ΜΑΚΑΡΙ ΝΑ ΑΓΟΡΑΣΕΙ ΤΗΝ
ΑΕΚ, ΕΙΝΑΙ Η ΚΑΛΥΤΕΡΗ ΛΥΣΗ</H5>
<H5>Οριστικά την Κυριακή το
διπλό ραντεβού</H5>
<H5>Έχει ελπίδες ο Ντέμης να παίξει στο Καραϊσκάκη
</H5><H2>Μελετάω την πρόταση
Τροχανά</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΕΚΑΝΕ την
εμφάνισή του ο Γιάννης Φιλίππου. Και με δήλωσή του τοποθετήθηκε, χωρίς ωστόσο
να ξεκαθαρίσει την κατάσταση ­ απλά άφησε «ανοιχτό παράθυρο αισιοδοξίας» ότι
στο τέλος θα βρεθεί λύση στα διοικητικά της ΠΑΕ ΑΕΚ. 
«Ο κ. Τροχανάς έκανε
δήλωση την οποία και μελετάω. Είναι όμως πρόωρο να πω κάτι για την ΑΕΚ.
Υπάρχουν πολλοί ενδιαφερόμενοι, πολλοί και καλοί ΑΕΚτζήδες. Πιστεύω ότι όλα θα
πάνε καλά». 
Αυτή ήταν η δήλωση του προέδρου του ΤΑΚ ΑΕΚ, που μάλλον...
υπόσχεται πολλά! Θα μπει στη μάχη των διαπραγματεύσεων; Θα μιλήσει ο ίδιος με
τον Μιχάλη Τροχανά; Θα το κάνει μέσω αντιπροσώπων; Εν τέλει, ενδιαφέρεται
ζωηρά για την αγορά; Τα συγκεκριμένα ερωτήματα πρέπει να απαντηθούν. 
Όσο
για τον Μιχάλη Τροχανά, έκανε με ικανοποίηση δεκτή την άποψη του κ. Φιλίππου
και αναμένει προτάσεις. 
«Μακάρι να αγοράσει ο κ. Φιλίππου, είναι η
καλύτερη λύση και εξασφαλίζει την ενιαία ΑΕΚ», υποστήριξε. Πέρα από τα όσα
λέγονται, η κατάσταση στην κυπελλούχο εμφανίζεται θολή. Από την πλευρά του SoE
αντιμετωπίζεται σοβαρά το ενδιαφέρον από την Κύπρο! Δηλαδή, συνεχίζονται οι
επαφές και λέγεται ότι ο άνθρωπος που νοιάζεται για την ΑΕΚ είναι όντως
οικονομικά ισχυρός. 
Ενδιαφέρον υφίσταται και από τις ΗΠΑ και μάλιστα,
έγινε ανταλλαγή τηλεφωνημάτων, με άγνωστο ακόμη αποτέλεσμα. Και ακόμη, προχθές
το βράδυ στον Μιχάλη Τροχανά κατέθεσε πρόταση (σχεδόν απορρίφθηκε) ο Μάκης
Ψωμιάδης. 
Ο πρώην πρόεδρος της Ερασιτεχνικής ΑΕΚ μίλησε για 1 δισ. τώρα
και 1 δισ. αργότερα ­ σε εύλογο χρονικό διάστημα. 
Να τονιστεί ότι ο κόσμος
της ΑΕΚ έχει ήδη κάνει τις επιλογές του. Αναφανδόν ψηφίζει Φιλίππου και κάνει
τα πάντα για να προωθήσει τη συγκεκριμένη λύση. Εξακολουθεί να ελπίζει ότι
εντός του διημέρου θα γίνει κρούση και πρόταση, αν και ορισμένοι καταθέτουν
και την εξής άποψη: 
Ο Μ. Τροχανάς ναι μεν μίλησε για πώληση, δεν έχει όμως
ωριμάσει στο μυαλό του η ιδέα να φύγει από την ΑΕΚ. Και λειτουργεί ως
μελλοντικός ηγέτης, ψάχνοντας παίκτες και προπονητές (Μπλαχίν, παλαιότερα
βολιδοσκόπηση Τεννέ). 
Στην περίπτωση που δεν υπάρξει πρόταση τις αμέσως
προσεχείς ημέρες, ίσως έχουμε παράταση στην προθεσμία που έθεσε ο κ. Τροχανάς.
Αρκετοί δέχονται ως μίνι-εμπόδιο το επικείμενο ντέρμπι του μπάσκετ (τελικός
πλέι οφ) και λένε «πώς να γίνουν επαφές όταν κοιτάμε και το πότε θα παίξουμε
με τον Ολυμπιακό», ενώ ουδείς θα ήθελε την ώρα των αγώνων να υπάρξει
αποπροσανατολισμός. 
Τέλος, αξίζει να αναφέρουμε όσα ακούστηκαν χθες από
την Κύπρο: Ο ΑΠΟΕΛ «φλερτάρει» τον Πέτρο Ραβούση (έχει πρόταση και από τον
ΠΑΟΚ;), αλλά και τον Βεριντιάνο Μαρτσέλο. Και η Ομόνοια (μέσω του Γιώργου
Σαββίδη), χτυπά τον Ντανιέλ Μπατίστα. 
ΤΕΛΙΚΑ πολύ κακό για το
τίποτα, αφού όλη η φασαρία που έγινε το τελευταίο 48ωρο είχε ως αποτέλεσμα ο
αγώνας μπάσκετ Ολυμπιακού-ΑΕΚ (πρώτος τελικός του πρωταθλήματος) να διεξαχθεί
κανονικά την Κυριακή, απλά με ένα τέταρτο καθυστέρηση από ό,τι αρχικά είχε
προγραμματιστεί (21.30 αντί για 21.15). 
Παράλληλα και η ΕΠΑΕ στη χθεσινή
της συνεδρίαση αποφάσισε όπως το ποδοσφαιρικό ντέρμπι Ολυμπιακού-ΑΕΚ αρχίσει
στις 18.15, ενώ οι υπόλοιποι αγώνες της Α' και Β' εθνικής κατηγορίας να
ξεκινήσουν στις 16.45. Αυτό προκειμένου να υλοποιηθεί η σύμβαση με το
συνδρομητικό κανάλι Souper Sport και να μεταδοθεί τηλεοπτικά το ντέρμπι, καθώς
και να δοθεί απαραίτητος χρόνος στις αστυνομικές αρχές για τη λήψη όλων των
απαραίτητων μέτρων τήρησης της τάξης. 
Χθες το βράδυ στο υπουργείο Δημόσιας
Τάξης, υπό την προεδρία του υπουργού κ. Ρωμαίου, έγινε σύσκεψη με όλα τα
υψηλόβαθμα στελέχη. Ο γενικός γραμματέας του υπουργείου Γιάννης
Παπαδογιαννάκης πρότεινε να γίνουν κανονικά την Κυριακή τα δύο ντέρμπι σε
ποδόσφαιρο και μπάσκετ, καθώς είχε εξασφαλίσει τη σύμφωνη γνώμη του αρχηγού
της Αστυνομίας κ. Βασιλόπουλου για τη διάθεση αυξημένης αστυνομικής δύναμης
που θα προέρχεται από όλο το Λεκανοπέδιο. 
Πρόβλημα υπήρξε με το ενδεχόμενο
των απεργιακών κινητοποιήσεων της ΠΟΑΣΥ (Πανελλήνια Ομοσπονδία Αστυνομικών
Υπαλλήλων), το οποίο όμως ξεπεράστηκε μετά τις επαφές που είχε η ηγεσία του
υπουργείου Δημόσιας Τάξης με τους συνδικαλιστές των αστυνομικών και τη
συνάντηση που θα έχει σήμερα (18.30) μαζί τους ο κ. Ρωμαίος. 
Η απόφαση του
υπουργείου Δημόσιας Τάξης κοινοποιήθηκε αμέσως στον γενικό γραμματέα
αθλητισμού Γιάννη Σγουρό, ο οποίος με τη σειρά του ενημέρωσε την ΕΣΑΚ,
κάνοντας γνωστό βέβαια και το αίτημα της Αστυνομίας να αρχίσει ο αγώνας του
μπάσκετ δεκαπέντε λεπτά αργότερα. Η ελληνική λίγκα έκανε αμέσως δεκτό το
αίτημα. 
ΕΤΟΙΜΟΣ να πάρει στο ξενοδοχείο, όπου θα καταλύσει η
αποστολή της ΑΕΚ, τον Ντέμη Νικολαϊδη, είναι ο Πέτρος Ραβούσης. Η κατάσταση
του διεθνούς επιθετικού βελτιώνεται σε καθημερινή βάση και, άρα, οι ελπίδες να
παίξει στο ντέρμπι δεν λείπουν. 
Καλύτερα εξάλλου πηγαίνει και ο Νίκος
Κωστένογλου. 
Σχετικά με τους παίκτες που έχουν λήξη συμβολαίων, από την
ΠΑΕ διέρρευσε ότι σταματούν οι επαφές. 
Κι αυτό διότι πρέπει να ετοιμαστεί
η ομάδα εν όψει του ντέρμπι με τον Ολυμπιακό ­ κατά συνέπεια νεώτερα στο θέμα
από την προσεχή εβδομάδα. 
Άλλωστε, προσέγγιση δεν φαίνεται στον ορίζοντα.

Οι Βλάχος - Μπορμπόκης δεν ικανοποιούνται με τα ποσά που τους
προτείνονται, ενώ και ο Μπατίστα δεν δείχνει «ζεστός» να δεχθεί την προσφορά
της ΑΕΚ. Για τον επιθετικό ακούγεται νούμερο κοντά στα 30-35 εκατ. τον χρόνο
και διετές συμβόλαιο. Ο Μπατίστα όμως έχει υψηλότερες απαιτήσεις, θέλει περί
τα 45 εκατ. και αύξηση μισθού! 
***
Περίπου 4.000 οπαδούς θα έχει η ΑΕΚ στο Στάδιο Καραϊσκάκη στο παιχνίδι με τον
Ολυμπιακό. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15831O061</ED>
<ID>
ID:167122

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O06&aa=1</URL></REF>


Article

<CATEGORY>vin10</CATEGORY>

 <H2>Πρώτα ο
τίτλος και μετά οι μεταγραφές</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΤΟ ΝΤΕΡΜΠΙ με την ΑΕΚ προέχει για τον Ολυμπιακό με στόχο να εξασφαλίσει
και μαθητικά τον τίτλο του 18ου επαγγελματικού πρωταθλήματος και ύστερα θα
μπουν σε τελική ευθεία τα θέματα των μεταγραφών και των ανανεώσεων των
συμβολαίων των Αλεξανδρή, Ίβιτς. 
Ο Ντούσαν Μπάγιεβιτς κρατάει χαμηλούς
τόνους και θέλει να γιορτάσει μετά τον αγώνα του Φαλήρου, εφόσον ο Ολυμπιακός
κατακτήσει τη νίκη. Υπενθυμίζουμε ότι οι «ερυθρόλευκοι» θέλουν έναν βαθμό
στους τρεις αγώνες που απομένουν για να στεφθούν πρωταταθλητές. 
Οι οπαδοί
του Ολυμπιακού θα δημιουργήσουν εκρηκτική ατμόσφαιρα μεθαύριο στο Στάδιο
Καραϊσκάκη, ενώ χιλιάδες πιέζουν τους υπευθύνους στης ΠΑΕ για να εξασφαλίσουν
εισιτήρια. Ο Ολυμπιακός περιμένει αύριο επιστροφή εισιτηρίων από την ΑΕΚ (έχει
προμηθευτεί 7.500) για να τα διαθέσει στους φίλους των «ερυθρολεύκων». 
Στο
μεταξύ, σύμφωνα με χθεσινό δημοσίευμα της μεγάλης σε κυκλοφορία ισπανικής
αθλητικής εφημερίδας «Μάρκα», ο Ολυμπιακός ενδιαφέρεται για την απόκτηση του
Βόσνιου διεθνούς φορ της Τενερίφης, Μέχο Κόντρο. Μάλιστα αναφέρει ότι η
ελληνική ομάδα προσφέρει 900 εκατ. δρχ. για την απόκτησή του. Τον 30χρονο
επιθετικό ήθελε από το περασμένο καλοκαίρι ο Ντούσαν Μπάγιεβιτς στον
Ολυμπιακό, αλλά ο ποδοσφαιριστής πήρε μεταγραφή από την Μπαρτσελόνα στην
Τενερίφη. Ο Κόντρο, που είναι συμπατριώτης του Μπάγιεβιτς, γεννήθηκε στο
Μόσταρ και ξεκίνησε την καριέρα του στη Βελέζ Μόσταρ. Στη συνέχεια ο Βόσνιος
φορ πήρε μεταγραφή στην Ισπανία. Αγωνίστηκε τέσσερα χρόνια στη Ρεάλ Σοσιεδάδ.
Το 1995 μετακόμισε στη Μπαρτσελόνα και πέρυσι πήρε μεταγραφή στην Τενερίφη,
αλλά δεν είχε καλή χρονιά. 
Ο διευθύνων σύμβουλος του Ολυμπιακού Γιώργος
Λούβαρης τόνισε χθες ότι δεν έχει γίνει καμία πρόταση στην Τενερίφη για την
απόκτηση του Κόντρο. 
Εξάλλου κυπριακές εφημερίδες έγραψαν χθες ότι ο
Ολυμπιακός ενδιαφέρεται να αποκτήσει τον 19χρονο διεθνή (με την Εθνική Ελπίδων
της Κύπρου) Μιχάλη Κωνσταντίνου, που αγωνίζεται στο Παραλίμνι. 
Ο Σίνισα
Γκόγκιτς, αναφερόμενος στον Κωνσταντίνου, δήλωσε: «Είναι πολύ καλός
ποδοσφαιριστής, αλλά μικρός σε ηλικία. Στον πρόσφατο αγώνα των Ελπίδων Ισραήλ
-Κύπρου, που έληξε 4-3, σημείωσε δύο γκολ». Τάκης Περσίας ταξίδεψε χθες στο
Μόναχο και επιθεώρησε αθλητικό κέντρο (έξω από το Μόναχο). Σήμερα θα
επιστρέψει στην Αθήνα και θα ενημερώσει τον Ντούσαν Μπάγιεβιτς. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15831O062</ED>
<ID>
ID:167123

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O06&aa=2</URL></REF>


Article

<CATEGORY>vin10</CATEGORY>

 <H2>Η Εθνική
νίκησε αλλά δεν άρεσε</H2>

ΔΕΝ ΙΚΑΝΟΠΟΙΗΣΕ η Εθνική μας ομάδα
πόλο στο δεύτερο αγώνα της στο Νιούπορτ της Καλιφόρνια. 
Η ομάδα του Κούλη
Ιωσηφίδη νίκησε τον Καναδά με 8-5, αλλά η δυναμικότητα του αντιπάλου ήταν
μικρή, ενώ η απόδοση των διεθνών μας κακή. 
«Ήταν μια απογοητευτική
εμφάνιση. Μπορεί να λένε ότι όταν παίζεις με κατώτερη ομάδα δεν δίνεις
ιδιαίτερη προσοχή, αλλά δεν το δέχομαι αυτό, αφού μια ώριμη ομάδα πρέπει να
αντιμετωπίζει όλα τα παιχνίδια με την ίδια σοβαρότητα και να σέβεται κάθε
αντίπαλο», είπε ο ομοσπονδιακός μας τεχνικός Κούλης Ιωσηφίδης που ήθελε να
δοκιμάσει κάποια σχήματα, αλλά δεν μπόρεσε τελικά. 
«Χάσαμε την ευκαιρία να
δοκιμάσουμε μερικά πράγματα μέσα στο παιχνίδι, αφού ήμασταν χαλαροί και δεν
υπάρχει δικαιολογία γι' αυτό. 
Τα παιδιά πάντως έκαναν την αυτοκριτική τους
και πιστεύω ότι μετά αυτή την εμφάνιση θα... ξυπνήσουμε και όλα θα πάνε
καλύτερα στη συνέχεια», συνέχισε ο Κούλης Ιωσηφίδης, ενώ ο αρχηγός της Εθνικής
Γιώργος Μαυρωτάς θυμήθηκε τις αδυναμίες της Εθνικής: «Είναι ελληνική αδυναμία
να παίρνουμε αψήφιστα τα παιχνίδια με αδύναμες ομάδες. 
Το αποτέλεσμα ήταν
να χάσουμε εύκολα γκολ και να εκνευριστούμε. 
Νομίζω από τα λάθη μας θα
μάθουμε και όταν έρθουν τα κρίσιμα παιχνίδια θα είμαστε πανέτοιμοι». 
Η
ελληνική ομάδα, αν και προηγήθηκε με 3-1, ισοφαρίστηκε γρήγορα σε 3-3 και
χρειάστηκε να δείξει το σοβαρό της πρόσωπο σε ένα επτάλεπτο (τρίτο) που
συνήθως είχαμε προβλήματα, για να «καθαρίσει» τον αγώνα. Αναλυτικά το
παιχνίδι: 
Ελλάδα - Καναδάς 8-5 (2-1, 1-2, 4-0, 1-2). 
ΕΛΛΑΔΑ
(2/5 με παίκτη παραπάνω, 5 στην κόντρα, 1 στα ίσια): Αφρουδάκης 2,
Λοράντος 2, Χατζηθεωδώρου 1, Μαυρωτάς 1, Λούδης 1, Λυκούδης 1. 
ΚΑΝΑΔΑΣ
(1/4 με π.π., 4 στα ίσια): Σίντον 4, Σαποζνίκοφ 1. 
Στα άλλα παιχνίδια:
Γιουγκοσλαβία - Αυστραλία 4-4 (0-0, 1-2, 2-1, 1-1), Κροατία - ΗΠΑ 9-8 (3-3,
1-1, 3-2, 2-2). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15831O063</ED>
<ID>
ID:167124

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O06&aa=3</URL></REF>


Article

<CATEGORY>vin10</CATEGORY>

 <H5>ΜΕΓΑΛΑ ΟΝΟΜΑΤΑ ΣΤΗΝ ΠΡΕΜΙΕΡΑ ΤΗΣ
ΘΕΡΙΝΗΣ ΠΕΡΙΟΔΟΥ ΤΟΥ ΣΤΙΒΟΥ</H5>
<H2>Λάβετε θέσεις</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΕΑΡΙΝΟΥΣ Αγώνες από τα
παλιά μπορεί να ξαναδούμε σήμερα και αύριο στο «Καραϊσκάκη» (λόγω έργων στο
ΟΑΚΑ), αφού έχουν δηλώσει συμμετοχή πολλά από τα μεγάλα ονόματα του ελληνικού
στίβου που στοχεύουν σε διάκριση στο Παγκόσμιο Πρωτάθλημα που θα γίνει τον
Αύγουστο στην Αθήνα. 
Με τους Εαρινούς («ζωντανά» από SUPERSPORT από
18.00'), που όπως πάντα είναι αφιερωμένοι στη μνήμη Ανδρέα Παούρη, ανοίγει
επίσημα η θερινή αγωνιστική περίοδος 1997, ενώ θα αποτελέσουν κριτήριο για τη
συγκρότηση της Εθνικής εφήβων και νεανίδων που θα μετάσχει σε διεθνή συνάντηση
στο Ισραήλ (31 Μαΐου - 1 Ιουνίου). 
Φυσικά, υπάρχει και το ενδεχόμενο να
σημειωθούν επιδόσεις που θα ληφθούν υπόψη στην αξιολόγηση των αθλητών για τη
συνέχεια, που περιλαμβάνει διοργάνωσεις (εκτός από το ΑΘΗΝΑ '97) όπως οι
Μεσογειακοί (Μπάρι, 15-18 Ιουνίου ο στίβος) και το «Μπρούνο Τζάουλι» (Μόναχο,
21-22 Ιουνίου). 
Ανάμεσα στους περίπου 1.000 αθλητές και αθλήτριες που
έχουν δηλωθεί, και πιθανότατα θα πάρουν μέρος, ξεχωρίζουν στους άνδρες οι
Κουκοδήμος, Χατζόπουλος (μήκος), Γκατσιούδης (ακοντισμός), Κοκότης, Γιάντσιος,
Κονταξάκης (ύψος), Κεντέρης (200μ.), Σαριτζόγλου, Πολυχρονίου (σφυροβολία),
Παυλακάκης, Γενοβέλης, Ζησιμίδης (100μ.), Μπίσμπας (110μ. εμπ.), Μαντελίδης
και Μουμουλίδης (400μ. εμπ.), Παλλάκης, Τσίτουρας, Τσαταλός (επί κοντώ),
Λεωνίδης (σφαιροβολία) και στις γυναίκες οι Ουζούνη, Τσεντεμείδου και
Κυριακίδου (σφαιροβολία), Τσώνη και Βασαρμίδου (100μ.- 200μ.), Τσικούνα και
Βόγγολη (δισκοβολία). 
Οι αγώνες στο «Καραϊσκάκη» αρχίζουν σήμερα 09.00 οι
προκριματικοί και 16.30 οι τελικοί και αύριο ίδια ώρα οι προκριματικού, 17.00
οι τελικοί. 
*** Η χρυσή Ολυμπιονίκης του ύψους στην Ατλάντα Βουλγάρα
Στέφκα Κονσταντίνοβα είναι ανάμεσα στα αρκετά αξιόλογα ξένα ονόματα που
δήλωσαν συμμετοχή στο διεθνές μίτιγκ «Παπαφλέσσεια» (Καλαμάτα, 24 Μαΐου). 
*** Πριμ 7 εκατ. δραχμών συνολικά θα μοιραστεί σε Ελληνες πρωταθλητές που θα
σημειώσουν ρεκόρ και μεγάλες επιδόσεις στο διεθνές μήτιγκ «Βαρδινογιάννεια»
(Ρέθυμνο, 17 και 18 Μαΐου). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15831O091</ED>
<ID>
ID:167125

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O09&aa=1</URL></REF>


Article

<CATEGORY>vin10</CATEGORY>

 <H2>ΕΥΡΩ-ΡΥΘΜΙΚΗ</H2>
<H2>Πολλαπλό το κέρδος της Πάτρας</H2>

«Η ΠΑΤΡΑ θα έχει,
εκτός από το αγωνιστικό μέρος, κέρδος που θα φτάσει συνολικά τα 2 δισ.
δραχμές», τόνισε ο υφυπουργός Αθλητισμού και πρόεδρος της Οργανωτικής
Επιτροπής του Πάτρα '97 Ανδρέας Φούρας, σε χθεσινή Συνέντευξη Τύπου στην
αίθουσα «Μελίνα Μερκούρη» του ΟΑΚΑ, εν όψει του μεγάλου αθλητικού γεγονότος
(22-25 Μαΐου). 
Ο πρόεδρος της ΕΓΟ και της Εκτελεστικής Επιτροπής του 13ου
Ευρωπαϊκού Πρωταθλήματος Ρυθμικής Γυμναστικής πρόσθεσε: «Η διοργάνωση ήλθε
στην Πάτρα το 1994 με συμβολή ΣΕΓΑΣ, Δήμου Πάτρας και της τότε αθλητικής
ηγεσίας. Είναι ευκαιρία να ενισχυθεί η αθλητική υποδομή της Πάτρας που
απέκτησε ήδη ένα γυμναστήριο ρυθμικής διεθνών προδιαγραφών δίπλα στο «Δ.
Τόφαλος» που θα γίνουν οι αγώνες. Πρέπει γενικά να ενισχύεται η ελληνική
επαρχία με ανάλογα κίνητρα. Η διοργάνωση θα πετύχει και θα προβάλει την Πάτρα
και την Ελλάδα διεθνώς, αφού θα καλυφθεί τηλεοπτικά σε πολλές χώρες». 
Η
πρόεδρος της Επιτροπής Ρυθμικής Γυμναστικής της Ελληνικής Γυμναστικής
Ομοσπονδίας και μέλος της Τεχνικής Επιτροπής της Ευρωπαϊκής Ομοσπονδίας (UEG)
Ελένη Μιχοπούλου τόνισε: «Από τεχνικής άποψης η UEG είναι μέχρι τώρα απόλυτα
ικανοποιημένη από την πορεία της διοργάνωσης και περιμένει πολλά αφού είναι η
πρώτη με το νέο πνεύμα συντόμευσης του προγράμματος για διευκόλυνση της
τηλεοπτικής κάλυψης». 
Σχετικά με τις συμμετοχές και τις πιθανότητες
ελληνικής διάκρισης η Τεχνική Διευθύντρια του ΠΑΤΡΑ '97 Ελένη Πολυχρονίδου
είπε: «Μετέχουν όλες σχεδόν που διακρίθηκαν στην Ατλάντα, όπως η Ουκρανή χρυσή
Ολυμπιονίκης Σερεμπριάνσκαγια, η Βιτριτσένκο, η Ογκρίσκο και άλλες. Η Ελλάδα
θα διεκδικήσει μετάλλια στο ανσάμπλ νεανίδων και το ατομικό γυναικών με την
Παγκάλου». 
Όπως έγινε γνωστό θα πάρουν μέρος στους αγώνες περίπου 400
αθλήτριες από 29 χώρες. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15831O092</ED>
<ID>
ID:167126

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O09&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ</H5>
<H2>Συμφώνησαν Ολυμπιακός - Μοντάλι</H2>

ΜΕ ΤΖΑΝΠΑΟΛΟ Μοντάλι
στον πάγκο και επαγγελματική οργάνωση ανάλογη μ' εκείνη των πρωταθλητών
Ευρώπης μπάσκετ (στους βασικούς όρους του Ιταλού) θα πορευθεί το τμήμα βόλεϊ
ανδρών του Ολυμπιακού τα επόμενα δύο χρόνια, όπως προκύπτει από τη χθεσινή
συνάντηση του προέδρου της ΠΑΕ Ολυμπιακός Σωκράτη Κόκκαλη με τον
προπονητή-σταρ! 
Υπογραφές και ανακοίνωση δεν προέκυψαν, πληροφορίες όμως
αναφέρουν ότι οι δύο άνδρες μετά δίωρη συνάντηση στην «Ιντρασόφτ» έδωσαν τα
χέρια και ο Ιταλός αναχωρεί σήμερα στην πατρίδα του με το Ο.Κ. για έρευνα
μεταγραφικών στόχων και επιστροφή μετά μία εβδομάδα με συγκεκριμένες προτάσεις
για απόκτηση άσων του «Καμπιονάτο», Ιταλών και όχι μόνον. Θεωρείται βέβαιο ότι
τότε θα υπογραφεί και το συμβόλαιο. Τόσο ο Ιταλός προπονητής όσο και ο κ.
Κόκκαλης απέφυγαν χθες να μιλήσουν για οριστική συμφωνία, έστω και προφορική,
τονίζοντας σε δήλωση - «φωτοκόπια»: «Δεν κλείσαμε ακόμη, αλλά οι
διαπραγματεύσεις βρίσκονται σε καλό δρόμο». 
*** Με τη δωδεκάδα της
νίκης κατά της Ισπανίας στη Λαμία αναχωρεί σήμερα στην πόλη Αλμέρια η εθνική
μας ομάδα βόλεϊ γυναικών για τον αγώνα ρεβάνς με τις Ισπανίδες που θα
διεξαχθεί εκεί μεθαύριο Κυριακή. 
*** Οι ιώσεις Γκιούρδα και
Χριστοφιδέλη εξακολουθούν να «πονοκεφαλιάζουν» τον ομοσπονδιακό προπονητή
Στέλιο Καζάζη στην προετοιμασία της Εθνικής ανδρών στην Αλεξανδρούπολη ενόψει
των τριών αγώνων που θα δώσει εκεί αύριο Σάββατο με Σκόπια και την Τετάρτη 14
Μαΐου για το Ευρωβόλεϊ '97 και ενδιάμεσα (Δευτέρα) το φιλικό με Βραζιλία.

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15831O093</ED>
<ID>
ID:167127

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O09&aa=3</URL></REF>


Article

<CATEGORY>vin10</CATEGORY>

 <H2>Τρεις πρωτιές στην ιστιοπλοΐα</H2>

ΕΚΤΟΣ από τον Αιμίλιο
Παπαθανασίου («Φιν») άλλα δύο ελληνικά πληρώματα βρίσκονται στην 1η θέση της
κατάταξης της «Γιουρολύμπ». Πρόκειται για τους Ανδρέα Κοσματόπουλο - Κώστα
Τριγκώνη που προηγούνται στα «470» με 52 βαθμούς (έναντι 50 των δεύτερων
Πασχαλίδη - Παχούμα), Αντώνη Μπουγιούρη («Λέιζερ» - με 4ο τον Αλέξανδρο
Λογοθέτη), ενώ στη 2η θέση των «Σόλινγκ» βρίσκονται οι Σ. Αλευράς - Π.
Αλευράς, Δ. Μπούκης. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15831O094</ED>
<ID>
ID:167128

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O09&aa=4</URL></REF>


Article

<CATEGORY>vin10</CATEGORY>

 <H2>Στα
δύσκολα οι παλαιστές</H2>

ΣΚΟΥΡΑ τα βρήκαν οι Έλληνες παλαιστές στην
πρεμιέρα του Ευρωπαϊκού Πρωταθλήματος ελευθέρας πάλης που γίνεται στη
Βαρσοβία, αφού άλλοι αποκλείστηκαν ήδη και άλλοι βρίσκονται σε δύσκολη θέση. Ο
Πολυχρονίδης (63κ.) νίκησε με 8-5 σημεία Μολδαβό αλλά ηττήθηκε 2-6 από τον
Ουκρανό 3ο Ολυμπιονίκη Τεντέγιεφ και 4-8 από Τούρκο και αποκλείστηκε. Το ίδιο
και ο Ν. Λοϊζίδης (76κ.) με ήττες 0-4 από Τούρκο και 1-4 από Πολωνό. 
Το
απόγευμα νίκησε μόνο ο Α. Αλεξανδρίδης (69κ. - με 11-0 τον Ελβετό Κέσλερ) και
μετά θα αντιμετώπιζε Ούγγρο, ενώ ηττήθηκαν στον πρώτο αγώνα τους οι Ιακωβίδης
(58κ. - με 2-6 από τον Μολδαβό Κιντέα), Συμεωνίδης (125κ. - με 2-3 από
Τούρκο). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15831O095</ED>
<ID>
ID:167129

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O09&aa=5</URL></REF>


Article

<CATEGORY>vin10</CATEGORY>

 <H5>ΠΟΛΛΟΙ ΚΟΙΝΟΤΙΚΟΙ ΠΕΡΑΣΑΝ ΕΦΕΤΟΣ
ΑΠΟ ΤΗΝ ΕΛΛΑΔΑ, ΟΙ ΠΕΡΙΣΣΟΤΕΡΟΙ ΔΕΝ ΕΠΕΙΣΑΝ</H5>
<H5>ΠΕΤΡΟΠΟΥΛΟΣ</H5>
<H5>Λέω «ναι» στους Έλληνες</H5>
<H2>Φθηνός να 'ναι...</H2>

<AUTHOR>ΘΑΝΑΣΗΣΛΙΟΝΤΖΟΠΟΥΛΟΣ</AUTHOR>

ΣΤΗΝ Ελλάδα είναι σύνηθες φαινόμενο να ενθουσιαζόμαστε εύκολα
με κάτι καινούργιο. Οι ιθύνοντες του μπάσκετ δεν αποτέλεσαν ­ όπως αναμενόταν
­ εξαίρεση στο κεφάλαιο των κοινοτικών και έπεσαν, τη χρονιά που πέρασε, με τα
μούτρα στα... ψώνια. Στη... λαϊκή όμως δεν υπάρχει πάντα το καλό πράγμα ­
πρέπει να μάθεις να το ξεχωρίζεις 
«Φτηνός να 'ναι και ό,τι να 'ναι», είπαν
οι περισσότεροι, με αποτέλεσμα να την πατήσουν. Μερικές χιλιάδες δολάρια και
το ελληνικό πρωτάθλημα γέμισε με κάθε καρυδιάς... καρύδι. Είκοσι επτά παίκτες
από 11 χώρες ήρθαν για να αγωνιστούν στο σκληρό ελληνικό πρωτάθλημα, όμως
άλλοι έφυγαν νωρίς, κάποιοι... γυάλισαν τον πάγκο και ορισμένοι τίμησαν το
ψωμί που έφαγαν στην Ελλάδα, φτάνοντας σε υψηλά επίπεδα απόδοσης. 
Δύο
κοινοτικοί, ο Πορτογαλοβραζιλιάνος Γκάμπριελ Μάνα και ο Ιρλανδός Άλαν Τόμιντι
δεν αγωνίστηκαν ούτε δευτερόλεπτο στο ελληνικό πρωτάθλημα και θύμισαν...
τουρίστες. 
Ας μην παραλείψουμε όμως και τις καλές περιπτώσεις, όπως ο
Άγλος Στιβ Μπάκναλ, που ήταν ο πρώτος σκόρερ στη σχετική λίστα των κοινοτικών
(326) και ο Γκρεγκ Ρόμπινσον (263), που βοήθησε τον Παπάγου να βγει, για πρώτη
φορά στην ιστορία του, στο Κόρατς. 
Τέσσερις ομάδες είπαν «όχι» στους
κοινοτικούς και δεν έχασαν. Η εξαιρετική πορεία του Απόλλωνα Πατρών και του
Σπόρτιγκ που πίστεψαν στους Έλληνες είναι φωτεινό παράδειγμα, ενώ και οι ΒΑΟ,
Πειραϊκός (σαφώς υποδεέστερες ομάδες), υποβιβάστηκαν, όμως είναι σίγουρο ότι
δεν έχασαν, αφού οι Έλληνες ταλαντούχοι απέκτησαν εμπειρίες. 
Και το
παράδειγμα της κοινοτικής... βαβέλ του Παναθηναϊκού (5 κοινοτικοί από 4 χώρες)
σίγουρα δεν αποτελεί παράδειγμα προς μίμηση. Το σίγουρο είναι ότι στις
μεταγραφές του καλοκαιριού οι παράγοντες των ομάδων θα είναι πιο προσεκτικοί,
συνεπώς πιο ποιοτικοί. Και αν δεν βρουν καλούς κοινοτικούς, θα προτιμήσουν...
μέτριους Έλληνες. 
«ΤΟ ΠΑΡΑΔΕΙΓΜΑ του Σπόρτιγκ, που
εμπιστεύτηκε Ελληνόπουλα, σίγουρα είναι επιτυχημένο. Όμως παράλληλα πιστεύω
στις αξίες, είτε πρόκειται για κοινοτικούς είτε για Έλληνες. Από
συναισθηματικής πλευράς λέω "ναι" στους Έλληνες γιατί πονάνε τη φανέλα και
σίγουρα αξίζουν πολλά. Εξάλλου υπάρχει όφελος και για την Εθνική ομάδα. Λέω
"ναι" όμως και από επαγγελματικής πλευράς στους αξιόλογους κοινοτικούς, που θα
ανεβάσουν το πρωτάθλημα και δεν θα έρθουν για τουρισμό. Πιστεύω ότι τη νέα
περίοδο θα επέλθει ισορροπία και θα γίνει ξεκαθάρισμα. Δύσκολα οι παράγοντες
θα παίρνουν κοινοτικούς αμφιβόλου αξίας. Ακόμη και οι μέτριοι κοινοτικοί θα
έχουν προβλήματα, κάτι που φάνηκε έντονα και την περίοδο που πέρασε. Οι
κοινοτικοί θα πρέπει να νιώσουν τον λόγο για τον οποίο ήρθαν. Για παράδειγμα
στον Παναθηναϊκό έπρεπε να νιώσουν ότι ήρθαν για να κάνουν πρωταθλητισμό.
Επίσης χρειάζονται κάποιο χρονικό διάστημα για να προσαρμοστούν και πρέπει να
υπάρχει υπομονή. Τα βιαστικά συμπεράσματα δεν προσφέρουν τίποτα».
 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15831O101</ED>
<ID>
ID:167130

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O10&aa=1</URL></REF>


Article

<CATEGORY>vin10</CATEGORY>

 <H2>Ψήφο εμπιστοσύνης στον «Νουρέγιεφ»</H2>

ΚΑΙ τη νέα
περίοδο ­ όπως δείχνουν τα πράγματα ­ θα συνεχίσουν τη συνεργασία τους ο
Σπόρτιγκ με τον Κώστα Πετρόπουλο. Ο πρόεδρος του ΤΑΚ της πατησιώτικης ομάδας,
Αντώνης Φιορέτος θα συναντηθεί απόψε με τον «Νουρέγιεφ» του ελληνικού μπάσκετ
και όλα δείχνουν πως ο Πετρόπουλος θα παραμείνει για δεύτερη χρονιά στο
«τιμόνι» της ομάδας. Η καλή πορεία του Σπόρτιγκ έχει αφήσει ευχαριστημένους,
τόσο τον πρόεδρο όσο και τους υπόλοιπους ιθύνοντες της ομάδας, οι οποίοι
δίνουν «ψήφο εμπιστοσύνης» στον Πετρόπουλο. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15831O102</ED>
<ID>
ID:167131

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O10&aa=2</URL></REF>


Article

<CATEGORY>vin10</CATEGORY>

 <H2>Σάκοτα: Η πιο μεγάλη μας ευκαιρία</H2>

«ΝΑ Η ΕΥΚΑΙΡΙΑ...». Ο
Ντράγκαν Σάκοτα έστειλε χθες το μήνυμά του προς όλες τις πλευρές και κυρίως
προς τους παίκτες του: 
«Είναι η μεγάλη μας ευκαιρία να βγούμε στην
Ευρωλίγκα», τόνισε ο προπονητής του Περιστερίου εν όψει του αυριανού πρώτου
αγώνα με τον ΠΑΟΚ. «Πρέπει να παίξουμε με μυαλό και, αν φερθούμε έξυπνα, δεν
θα αφήσουμε την ευκαιρία να πάει χαμένη. Ο ΠΑΟΚ είναι μεγάλη ομάδα και θέλει
να βγει στην Ευρωλίγκα. Χρειάζεται ψυχραιμία και να κοιτάξουμε ένα - ένα τα
ματς» κατέληξε ο Σέρβος προπονητής. 
Ο Σάκοτα έτριβε χθες τα χέρια του από
ικανοποίηση βλέποντας τον Πάολο Μορέτι να μπαίνει στο προπονητικό πρόγραμμα. Ο
Ιταλός, που είχε υποστεί ελαφρό διάστρεμμα, απουσίαζε από τις τελευταίες
προπονήσεις και η επιστροφή του ισχυροποιεί το Περιστέρι στη θέση «2». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15831O103</ED>
<ID>
ID:167132

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O10&aa=3</URL></REF>


Article

<CATEGORY>vin10</CATEGORY>

 <H2>Το
πρώτο κλειστό της Λέρου</H2>

ΥΠΟΓΡΑΦΗΚΕ χθες από τον υφυπουργό
Αθλητισμού Ανδρέα Φούρα η απόφαση για την κατασκευή του πρώτου κλειστού
γυμναστηρίου στη Λέρο. Το έργο έχει προϋπολογισμό 240 εκατ. δραχμές και θα
διαθέτει πεντακόσιες θέσεις καθήμενων θεατών. Ήδη ο κ. Φούρας υπέγραψε να
δοθούν για το 1997 50 εκατ. δρχ. ώστε να ξεκινήσουν τα έργα κατασκευής του
κλειστού γυμναστηρίου, που θα ολοκληρωθούν μέσα στο 1998. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15831O104</ED>
<ID>
ID:167133

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O10&aa=4</URL></REF>


Article

<CATEGORY>vin10</CATEGORY>

 <H5>ΘΑ ΑΚΟΛΟΥΘΗΣΕΙ ΕΙΔΙΚΟ ΠΡΟΓΡΑΜΜΑ
ΦΥΣΙΚΟΘΕΡΑΠΕΙΑΣ ΓΙΑ ΝΑ ΕΙΝΑΙ ΕΤΟΙΜΟΣ ΤΗΝ ΚΥΡΙΑΚΗ</H5>
<H5>Επιμένει στην αποχή</H5>
<H2>Πονάει ο Φασούλας</H2>

<AUTHOR>ΓΙΑΝΝΗΣΛΑΜΠΙΡΗΣ</AUTHOR>

ΔΕΝ
ΜΠΟΡΕΣΕ να χαρεί ο Ντούσαν Ίβκοβιτς για το γεγονός ότι τελικά ο αγώνας θα
γίνει την Κυριακή (κάτι που ήθελαν και οι δύο ομάδες), αφού χθες το πρωί είδε
τον Παναγιώτη Φασούλα να αντιμετωπίζει πρόβλημα με το γόνατό του. Ένα χτύπημα
στην προπόνηση (γύρισε λίγο το γόνατο) αρχικά δεν τον ενόχλησε, αλλά στη
συνέχεια πονούσε και έβγαλε και μαγνητική τομογραφία χθες το μεσημέρι, η οποία
δεν έδειξε να έχει πειραχθεί ο μηνίσκος. 
«Είναι ένας ενοχλητικός πόνος που
δεν μπορείς να πεις ότι θα κάνεις ένεση και θα παίξεις. Προσπαθώ να το
ξεπεράσω με τη φυσικοθεραπεία. Είναι σαν μια μικρή ρήξη στην επιγονατίδα»,
είπε η «αράχνη» των «ερυθρολεύκων», που δεν αποκλείεται το πρόβλημά του να
οφείλεται στη χρόνια χονδροπάθεια από την οποία ταλαιπωρείται. 
Πάντως, όλο
το ιατρικό τιμ έχει πέσει πάνω στον ψηλό και του έχουν ετοιμάσει ένα ειδικό
πρόγραμμα φυσικοθεραπείας, προκειμένου να είναι έτοιμος την Κυριακή. 
Όσον
αφορά τα εισιτήρια που έχουν κυκλοφορήσει από την Τετάρτη, παρουσιάζουν αρκετά
μεγάλη ζήτηση, ενώ ­ όπως έλεγε κορυφαίο διοικητικό στέλεχος ­ δεν υπάρχει
ανησυχία ότι ο μεγάλος όγκος των οπαδών (που θα βρίσκεται νωρίτερα απέναντι
στο Καραϊσκάκη) σε περίπτωση κατάκτησης του ποδοσφαιρικού τίτλου, θα πάει στο
Πασαλιμάνι για τους πανηγυρισμούς αντί στο γειτονικό ΣΕΦ. 
«Η καλύτερη
συγκυρία είναι να γιορτάσουν τον τίτλο στο ΣΕΦ, υποστηρίζοντας παράλληλα και
την ομάδα του μπάσκετ», είπε το κορυφαίο διοικητικό στέλεχος. Τέλος αυτές τις
μέρες αναμένεται να έρθει στην Ελλάδα ο μάνατζέρ του Ντέιβιντ Ρίβερς Λουτσιάνο
Καπικιόνι, ο οποίος έχει και πολλούς ακόμα παίκτες. Ο Ολυμπιακός πάντως δεν
είναι διατεθειμένος να ασχοληθεί με τα μεταγραφικά (πάγια τακτική του) πριν
ολοκληρωθούν οι αγωνιστικές υποχρεώσεις. Άλλωστε ο Καπικιόνι είχε βρεθεί και
στη Ρώμη, όπου και έκανε την πρώτη κρούση στους ανθρώπους του συλλόγου για το
αυξημένο συμβόλαιο του Ρίβερς, αμέσως μετά την κατάκτηση του ευρωπαϊκού
πρωταθλήματος, για να πάρει την απάντηση: «Θα τα πούμε όλα μετά το τέλος του
πρωταθλήματος». 
ΜΠΟΡΕΙ ο
Φάνης να επέστρεψε δριμύτερος στα γυμναστήρια και να ετοιμάζεται για το
Ευρωμπάσκετ, ενώ παράλληλα πιστεύει ότι θα ψήσουν και τον ψηλό να πάει στην
Ισπανία, ο Παναγιώτης Φασούλας όμως έχει αντίθετη γνώμη. «Η απόφασή μου να μην
παίξω στην Ισπανία είναι οριστική και δεν θα αλλάξει με τίποτε. Όσον αφορά του
χρόνου, δεν μπορώ να ξέρω από τώρα σε τι κατάσταση θα είμαι, αλλά και αν θα
παίζω ή όχι. Είναι και θέμα προσφοράς και ζήτησης που υπάρχει. Τίποτε δεν
είναι εξασφαλισμένο από τώρα», είπε η «αράχνη». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15831O111</ED>
<ID>
ID:167134

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O11&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Ο Χατζής επιστρέφει στη δεκάδα</H2>

ΑΠΕΡΙΣΠΑΣΤΟΙ συνεχίζουν την
προετοιμασία τους στην ΑΕΚ και η απόφαση να μη μετατεθεί η έναρξη του πρώτου
τελικού με τον Ολυμπιακό ικανοποίησε τόσο τη διοίκηση του ΤΑΚ όσο και την
τεχνική ηγεσία. Η «Ένωση» επ' ουδενί τρόπω ήθελε να μετατεθεί ο αγώνας και οι
ιθύνοντες της ΑΕΚ έδωσαν αγώνα για να μην αλλάξει τίποτα 
*** Στον
αγωνιστικό τομέα ο Νίκος Χατζής, που αποθεραπεύτηκε και επιστρέφει στη δεκάδα
της ΑΕΚ ύστερα από διάστημα περίπου ενός μηνός, τόνισε: «Το πλεονέκτημα έδρας
που έχει ο Ολυμπιακός είναι σημαντικό, αλλά δεν μας φοβίζει. Η άμυνα πιστεύω
ότι θα κρίνει σε όλες τις αναμετρήσεις τον νικητή και ο πιο δυνατός θα
επιβιώσει. Θα προσπαθήσουμε να τα καταφέρουμε», υποσχέθηκε ο νεαρός
Καλαματιανός, από τον οποίο περιμένει μεγάλη βοήθεια ο Ιωαννίδης. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15831O112</ED>
<ID>
ID:167135

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O11&aa=2</URL></REF>


Article

<CATEGORY>vin10</CATEGORY>

 <H2>ΑΛΕΞΑΝΔΡΗΣ</H2>
<H2>Συμφώνησε με Ηρακλή</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
ΧΕΡΙ-ΧΕΡΙ θα βαδίσουν για τα επόμενα δύο χρόνια
Ηρακλής και Αλεξανδρής. 
Ο «τίγρης» είχε χθες την πρώτη του επίσημη
συνάντηση με τον πρόεδρο του «κυανόλευκου» ΤΑΚ, Δημήτρη Μανώλογλου, και μέσα
σε πολύ καλό κλίμα διαπίστωσε πως υπάρχει ταύτιση απόψεων τόσο σε αγωνιστικά
όσο σε λειτουργικά και οικονομικά ζητήματα. Οι δύο άνδρες συζήτησαν επί δίωρο
και έδωσαν τα χέρια, ανανεώνοντας το ραντεβού τους για την επόμενη βδομάδα,
όταν θα συναντηθούν εκ νέου για να υπογράψουν το συμβόλαιο συνεργασίας.
 Ο
Βαγγέλης Αλεξανδρής δελεάστηκε από την πρόταση του Ηρακλή, επειδή θα πρέπει να
δημιουργήσει την ομάδα από την αρχή, επειδή υπάρχουν υψηλοί στόχοι και γιατί
θα γυρίσει στη Θεσσαλονίκη. 
Φυσικά και η διετής συνεργασίας που του ετέθη
ως προϋπόθεση ήταν ένα επιπλέον κίνητρο για τον Έλληνα τεχνικό. Αυτήν τη
στιγμή, πάντως, ο Απόλλωνας Πάτρας βρίσκεται ακόμη σε αναμονή και γι' αυτό ο
Αλεξανδρής δεν προχώρησε σε συμφωνία με τον «Γηραιό». 
Στο πλαίσιο της
συνεργασίας που θέλουν να έχουν με το ΤΑΚ, ο υποψήφιος πρόεδρος του Γ.Σ.
Ηρακλής, Απόστολος Τσουρέκας, και οι στενοί του συνεργάτες επί μπασκετικών
θεμάτων, Νίκος Τζίκας και Παναγιώτης Κανέλλης, συναντήθηκαν χθες και
αντάλλαξαν απόψεις με τον πρόεδρο του ΤΑΚ, Δημήτρη Μανώλογλου, και τον
οικονομικό υπεύθυνο των Ελληνοαμερικανών χορηγών, Πητ Χρυσανθάκη. 
***
Συμφωνία κυρίων επήλθε μεταξύ της διοίκησης της Λάρισας και του Στηβ
Γιατζόγλου για ανανέωση της συνεργασίας τους. Και οι δύο πλευρές συμφώνησαν σε
όλα, όμως, το «λιοντάρι» δεσμεύθηκε να δώσει την οριστική του απάντηση σε 10
ημέρες. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15831O113</ED>
<ID>
ID:167136

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O11&aa=3</URL></REF>


Article

<CATEGORY>vin10</CATEGORY>

 <H2>ΑΡΗΣ</H2>
<H2>Δρομολογείται διαζύγιο με Σούμποτιτς</H2>

ΘΕΣΣΑΛΟΝΙΚΗ 
Η ΑΝΤΙΣΤΡΟΦΗ μέτρηση για τη διακοπή συνεργασίας Άρη -
Σούμποτις άρχισε. Ο Ελληνοσλοβένος τεχνικός είναι χολωμένος από τη στάση του
προέδρου και τις ενέργειές του και τηρεί στάση αναμονής, ο δε Σαμολαδάς
εκφράζει κι αυτός παράπονα στους συνεργάτες για τη συμπεριφορά του Σούμποτιτς,
που σημαίνει πως άρχισε να δρομολογείται η διαδικασία του «διαζυγίου». Προς το
παρόν βέβαια και οι δύο πλευρές δεν βγαίνουν δημόσια να τοποθετηθούν, αλλά το
«κρυφτούλι» των τελευταίων ημερών δεν μπορεί να συνεχιστεί για πολύ. 
*** Στα γραφεία του ΤΑΚ Άρης βρέθηκε χθες ο Ντίνος Αγγελίδης για να
συζητήσει με τον πρόεδρο θέματα της ομάδας και δικά του, όμως η ξαφνική
αδιαθεσία του χορηγού ανέβαλε τη συνάντηση. 
*** Ούτε χθες έγινε η
συνάντηση του Ζαφείρη Σαμολαδά με τον Τζανή Σταυρακόπουλο για να συζητήσουν τι
θα γίνει με τα οφειλόμενα χρήματα στον παίκτη, που ανέρχονται σε 25 εκατ. δρχ.
Ο Σταυρακόπουλος εκτός από τα χρήματα θέλει να μείνει στον Άρη άλλο ένα χρόνο,
όμως δεν φαίνεται πως ο χορηγός σκέφτεται το ίδιο και μάλλον θα επιστρέψει
στον Παναθηναϊκό. Αντίθετα περισσότερες ελπίδες παραμονής έχει ο Άρης
Χωλόπουλος. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15831O114</ED>
<ID>
ID:167137

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>«Ναι» για τον Στόγιαν, αλλά...</H2>

«Ενδιαφερόμαστε για τον
Βράνκοβιτς. Είναι αλήθεια. Πρέπει όμως να μείνει ελεύθερος από τη Μινεσότα και
τότε θα κινηθούμε να τον αποκτήσουμε». 
Αυτό δήλωσε χθες ο πρόεδρος του
Παναθηναϊκού Παύλος Γιαννακόπουλος, επιβεβαιώνοντας ­ καθ' ότι μέχρι τώρα οι
«πράσινοι» απλώς δεν διέψευδαν μόνο το θέμα Βράνκοβιτς ­ το ενδιαφέρον για τον
Κροάτη σέντερ. 
*** Φιλικό αγώνα με τον Πανιώνιο θα δώσει σήμερα στη
Νέα Σμύρνη ο Παναθηναϊκός, που θα συνεχίσει τις προπονήσεις του μέχρι τις 25
Μαΐου, όπως αναφέρει το πρόγραμμα που ακολουθούν οι «πράσινοι». 
***
Αύριο τελικά θα αναχωρήσει για την Ισπανία, όπου θα ενταχθεί στους διεθνείς
που ακολουθούν το πρόγραμμα προετοιμασίας για το Ευρωμπάσκετ, ο Φεράν
Μαρτίνεθ. 
*** Τελικώς βρέθηκε λύση με τους Αλβέρτη - Οικονόμου, για
τη συμμετοχή τους στο γκρουπ των διεθνών που γυμνάζονται στη Γλυφάδα. Έτσι θα
είναι τρεις ημέρες με την Εθνική και τις επόμενες τρεις, με τις οδηγίες του
ομοσπονδιακού τιμ, με τον Παναθηναϊκό. 
*** Φημών συνέχεια. Από τη
Γαλλία, λοιπόν, σύμφωνα με ρεπορτάζ της μπασκετικής εφημερίδας «Basket Hebdo»
στον Παναθηναϊκό προτάθηκε ο Πέταρ Ναουμόφκσι, της Έφες Πίλσεν. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15831O115</ED>
<ID>
ID:167138

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O11&aa=5</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ</H5>
<H2>Κορομηλάς - Κουκουλεκίδης στο ντέρμπι
</H2>
Ο ΚΩΣΤΑΣ Κορομηλάς και ο Στέλιος Κουκουλεκίδης θα διευθύνουν
τον πρώτο τελικό του Πρωταθλήματος, Ολυμπιακού - ΑΕΚ, που θα γίνει στο ΣΕΦ,
ενώ στον δεύτερο στο ΟΑΚΑ θα «σφυρίξουν» ο Νίκος Καρούσης και ο Κώστας
Τσούλης. Στον τρίτο αγώνα (και πάλι στο ΣΕΦ) τη σκυτάλη θα πάρουν ο Θόδωρος
Βιδάλης και ο Κώστας Μουζάκης. Για τους δύο τελευταίους τελικούς η κλήρωση θα
γίνει αργότερα και εφόσον χρειαστούν αυτά τα παιχνίδια. 
*** Όσον
αφορά την κλήρωση των διαιτητών στον μικρό τελικό, στο πρώτο ματς στο
Περιστέρι άρχοντες του αγώνα θα είναι ο Στέλιος Συμεωνίδης και ο Νίκος
Παπαδημητρίου, ενώ στη Θεσσαλονίκη θα βρεθούν ο Κώστας Κορομηλάς και ο Κώστας
Μουζάκης. Τέλος, στον τρίτο αγώνα, που θα διεξαχθεί στο Περιστέρι, θα
«σφυρίξουν» ο Νίκος Πιτσίλκας και ο Λεωνίδας Σπυρίδωνος. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15831O116</ED>
<ID>
ID:167139

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O11&aa=6</URL></REF>


Article

<CATEGORY>vin10</CATEGORY>

 <H5>ΙΣΡΑΗΛ</H5>
<H2>Πρωταθλήτρια η Μακάμπι</H2>

Η
ΜΑΚΑΜΠΙ Τελ Αβίβ αναδείχθηκε για 37η φορά στην ιστορία της πρωταθλήτρια στο
Ισαρήλ και μάλιστα με «sweap». Η Μακάμπι νίκησε με 86-83 στην Ιερουσαλήμ την
Χαποέλ και έκανε το 3-0, κατακτώντας για τέταρτη συνεχόμενη φορά τον τίτλο.

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15831O117</ED>
<ID>
ID:167140

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O11&aa=7</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Νικς - Σόνικς έριξαν τα... κάστρα</H2>

ΝΙΚΣ (Νέα Υόρκη) και Σόνικς (Σιάτλ) έριξαν τα... κάστρα του Μαϊάμι και του
Χιούστον (αντίστοιχα) και μαζί το αβαντάζ έδρας που είχαν οι γηπεδούχοι! 
Ο
Χιούστον και ο Γιούιν πέτυχαν 18 πόντους στο σερί 22-3 (σε 5') με τον οποίο οι
Νικς «έκλεισαν» την τρίτη περίοδο με 66-55 και έβαλαν τις βάσεις για τη μεγάλη
νίκη με 88-79, καθυστερώντας έτσι τον παλιό προπονητή τους Πατ Ράιλι να
συμπληρώσει 1.000 νίκες στην καριέρα του. 
Εκτός έδρας νίκησαν (και
ισοφάρισαν σε 1-1 τα ματς) και οι Σιάτλ Σουπερσόνικς τους Χιούστον Ρόκετς
(106-101). Ο Κεμπ με 22 πόντους και 15 ριμπάουντ, ο Χόουκινς με 21 πόντους και
ο Πέρκινς με άλλους 18 ήταν οι κορυφαίοι των «Υπερηχητικών», που αποδείχθηκαν
πιο... γρήγοροι και αποτελεσματικοί από τους «Πυραύλους». 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15831O118</ED>
<ID>
ID:167141

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O11&aa=8</URL></REF>


Article

<CATEGORY>vin10</CATEGORY>

 <H5>ΒΑΘΜΟΣ</H5>
<H2>Η αγωνία στην ώρα της!</H2>

<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Στον ρυθμό του τίτλου ζουν πλέον οι απανταχού φίλοι (και
οπαδοί) του Ολυμπιακού. Ακόμη και οι «επιστήμονες». 
*** Ένας πόντος
έμεινε σε τρεις αγωνιστικές, έλα όμως που τώρα θέλουν οι Πειραιείς να
εορτάσουν. 
*** Και έρχεται ο συνδικαλισμός των αστυνομικών να τους
μπερδέψει, παίζοντας με την αγωνία τους. Δεν είναι πράγματα αυτά... 
*** Ξέρετε τι σημαίνει να περιμένεις δέκα χρόνια και την κρίσιμη μέρα
να σου πουν «αύριο» (και βλέπουμε)... 
***Χθες όλη μέρα, υπουργός,
γενικός γραμματέας Δημοσίας Τάξεως αλλά και όλοι οι φορείς που περιμένουν την
οριστικοποίηση του ντέρμπι συσκέπτονταν... 
*** Τελικά, το ντέρμπι
θα γίνει κανονικά. 
*** Σκληρό θα ήταν σε Πειραιώτες να τους πεις
«Ποτέ την Κυριακή»! 
*** Πώς και πώς την περίμεναν αυτή τη μέρα ­
δέκα χρόνια σχεδόν συμπληρωμένα! 
*** Από την άλλη, η ΑΕΚ αποτελεί
το αουτσάιντερ, κυρίως λόγω της ήττας από τον ΠΑΟΚ. 
*** Κι ας έχει
νικήσει όσες φορές έπαιξε τον Ολυμπιακό εφέτος... 
*** Να δείτε που
μπορούν να τα καταφέρουν πάλι ο Ραβούσης και οι ποδοσφαιριστές του... 
*** Ειδικά μετά τις απειλές Τροχανά για πρόστιμα, δεν τους βλέπω
καθόλου καλά τους γηπεδούχους! 
*** Η ΑΕΚ αυτή τη στιγμή δεν είναι
«Πανηλειακός». 
*** Ούτε καν Άρης Θεσσαλονίκης, κι ας φοράει ίδια
χρώματα σε φανελάκια και σορτ. 
*** Το ευτύχημα, ωστόσο, για τους
Κυπελλούχους είναι που ο κύριος μέτοχος της ΠΑΕ ασχολείται τις τελευταίες
μέρες με τους υποψήφιους αγοραστές του πακέτου. 
*** Είτε «πουλάει»
είτε μπλοφάρει, ένα είναι βέβαιο. Ότι η δημοφιλής ΑΕΚ δεν θα έχει «στα πόδια
της» την εργοδοσία. 
*** Το πολύ να εκπροσωπηθεί πάλι από τον κύριο
Σουξέ, αν και άκουσα για αντίδραση με βαρέλια και... γιαούρτι εις βάρος των
επωνύμων στο άτυχο ντέρμπι με ΠΑΟΚ. 
Ζητούνται... βουλευτές 
Ένα είναι βέβαιο. Πως το
φινάλε του ποδοσφαιρικού πρωταθλήματος θα είναι συγκλονιστικό. 
***
Τα 38 γκολ της τελευταίας αγωνιστικής μπορεί να μην... ξεπεραστούν, όμως όλα
είναι πιθανά. 
*** Τόσο ο ΟΦΗ όσο και οι Παναθηναϊκός, ΠΑΟΚ
ενδεχομένως δεν θα χάσουν βαθμό, αλλά γιατί να τους χάσουν; 
***
Ξέρετε κάτι; Οι δύο θέσεις στο ΟΥΕΦΑ έχουν κάνει μεγάλη ζημιά στη θεωρητική
του χώρου. 
*** Ο Ευγένιος Γκέραρντ, για παράδειγμα, βγήκε χθες και
«αναζήτησε» Κρήτες βουλευτές να υποστηρίξουν την ευρωφιλοδοξία της ομάδας του
Ηρακλείου. 
*** Είναι βέβαιο πως ως εργαζόμενος στο Αμστερνταμ, στο
Ρότερνταμ, στο Άρνεμ ή στο Αϊντχόβεν, δεν θα τολμούσε καν να το σκεφθεί... 
*** Ο διεθνής λίμπερο του Παναθηναϊκού, Μαρίνος Ουζουνίδης, φέρεται από
δημοσιεύματα ότι «θέλει 250 εκατομμύρια» προκειμένου να συνεχίσει στην Παιανία
και ότι θεωρεί «λίγα» αυτά που του προσφέρει η εργοδοσία. 
***
Πράγματι, αυτός ο ποδοσφαιριστής δεν έχει δει ποτέ τον Γιώργο Βαρδινογιάννη.
Ποτέ. 
*** Μόνο ο Καλλιτζάκης τον είδε. 
*** Όλα αυτά, αν
είναι αληθινά, οδηγούν στο συμπέρασμα πως τώρα δημιουργείται το νέο πανίσχυρο
«τριφύλλι». 
*** Αν στην πορεία αποδειχτεί «ζοχός» είναι άλλη
υπόθεση. 
*** Πρόταση: να πάμε στο ντέρμπι ΠΑΟ-ΟΦΗ λίαν προσεχώς.

*** Όσες φορές και αν έχετε δει το «Κράμερ εναντίον Κράμερ», είναι
σίγουρο πως αυτή τη φορά θα έχει διαφορετικό σασπένς στο φινάλε. 
*** Εισιτήρια θα υπάρχουν στα ταμεία, διότι το ΟΑΚΑ είναι επαρκές για
κάθε είδους αγωνία. 
*** Και είσπραξη! Θα πληροφορηθήκατε ήδη ότι η
ηγεσία του Θρύλου σκέφτεται σοβαρά τη μετακόμιση στο Μαρούσι για να
εξυπηρετηθεί η «ερυθρά» λαοθάλασσα κατά τη νέα περίοδο... 
Ίβιτσα αρέσει στον Πλατινί

Πιστή στη... φιλία της με τον Όσιμ η στήλη, διαθέτει σήμερα νέα του καλού
Βόσνιου τεχνικού. 
*** Αρχικά, έφτασε στον τελικό του Κυπέλλου
Αυστρίας τη Στουρμ. 
*** Τι σημαίνει αυτό; Ότι η ομάδα του Γκρατς,
χωρίς παράδοση και περγαμηνές στο αυστριακό ποδόσφαιρο, έχει γίνει σημαντική
δύναμη. 
***Ακόμη: τον Όσιμ υπέδειξε στη διοίκηση της Σεντ Ετιέν ο
Μισέλ Πλατινί ως τον πλέον κατάλληλο άνθρωπο να οδηγήσει την αγαπημένη του
ομάδα πάλι στην πρώτη κατηγορία. 
*** Ο Όσιμ το σκέφτεται σοβαρά,
ξέρει ότι οι συνθήκες δουλειάς στη Γαλλία είναι ιδανικές, όμως, όπως
εκμυστηρεύτηκε σε συνεργάτη της στήλης «δεν μπορεί να βγάλει από την καρδιά
του την Ελλάδα». 
*** Κατόπιν αυτού, βάλτε το μυαλό σας να δουλέψει
προκειμένου να βρει πόσο... καλό τού έχει κάνει του Ίβιτσα η Παιανία! 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15831O121</ED>
<ID>
ID:167142

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O12&aa=1</URL></REF>


Article

<CATEGORY>vin10</CATEGORY>

 <H2>Γνήσιος μπέμπης</H2>

Ως γνήσιος... «μπέμπης» ο Φάνης
Χριστοδούλου φέρεται μετανοιωμένος και ήδη γυμνάζεται με στόχο να επιστρέψει
στην εθνική ομάδα μπάσκετ. Μάλιστα, έλεγε «να ψήσουμε και τον ψηλό», εννοώντας
τον Φασούλα, αλλά η «αράχνη» δεν λέει ν' αφήσει τον ιστό της... Εν πάση
περιπτώσει, ο Χριστοδούλου θα μας απασχολήσει και πάλι πολύ... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15831O122</ED>
<ID>
ID:167143

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O12&aa=2</URL></REF>


Article

<CATEGORY>vin10</CATEGORY>

 <H2>Αν και Άγγλοι, γιόρτασαν με σαμπάνια!</H2>

ΜΟΝΟ ο διεθνής στράικερ Άντι Κόουλ (δεξιά) δεν μετέχει στο
«λούσιμο» με σαμπάνια, που ακολούθησε μετά την τελευταία νίκη της Μάντσεστερ.
Ίσως γιατί δεν νιώθει πολύ «μπέμπης»... Η Γιουνάιτεντ, λοιπόν, γιορτάζει ήδη
τον δεύτερο συνεχή τίτλο της στην Αγγλία ­ 4ο σε 5 χρόνια ­ γεγονός που
απασχόλησε στις στήλες των εφημερίδων όλου του κόσμου. Ήταν καλή είδηση...

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15831O123</ED>
<ID>
ID:167144

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O12&aa=3</URL></REF>


Article

<CATEGORY>vin10</CATEGORY>

 <H2>Πρωταγωνιστές
οι αναρμόδιοι</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΚΩΜΙΚΟΤΡΑΓΙΚΑ πράγματα συμβαίνουν στο ελληνικό ποδόσφαιρο. Ενώ το
αθλητικό δίκαιο είναι από τα πληρέστερα στην Ευρώπη, η επιλεκτική εφαρμογή των
διατάξεων δημιουργεί τερατογενέσεις και αφυδατώνει το άθλημα. 
Η ΕΠΟ και η
ΕΠΑΕ δυσκολεύονται να αποκωδικοποιήσουν τα μηνύματα των καιρών και,
παραμένοντας σε πρακτικές του παρελθόντος, έχουν παγιδεύσει τα γήπεδα στον
μονόδρομο της αναξιοπιστίας. 
Οι καταγγελίες Κούγια ήταν ευκαιρία για
προώθηση της κάθαρσης σε περιφερειακό επίπεδο. Η ΕΠΟ του Κώστα Τριβέλλα
αντιμετώπισε το θέμα με ασυγχώρητη προχειρότητα. Αποτέλεσμα: χάθηκε πολύτιμος
χρόνος, αναγνωρίστηκε νοθεία, αλλά μέτρα θα ληφθούν ίσως από του χρόνου. 
Και το 1975 έπρεπε να γίνει βαθιά τομή στα ποδοσφαιρικά πράγματα, αλλά δεν
υπήρχαν διατάξεις για την αντιμετώπιση των κρουσμάτων δωροδοκιών. Μια κρίσιμη
ψηφοφορία κινήθηκε καταστροφικά στην τροχιά του συναισθηματισμού. Τώρα υπάρχει
αθλητική νομοθεσία, περισσεύει όμως η σύγχυση των αρμοδίων οργάνων και δεν
είναι ορατή η βούληση για καλλιέργεια ποδοσφαίρου απαλλαγμένου ζιζανίων. 
Οι γνωματεύσεις νομικών συμβούλων συχνά γρονθοκοπούνται, πίσω από κάποιες
λανθασμένες οχυρώνονται Επιτροπές, που αυθαιρετούν στην ουσία. Σύνηθες το
φαινόμενο να παίρνουν αποφάσεις αναρμόδιοι, πολύτιμος χρόνος για συνάντηση με
την πρόοδο να ξοδεύεται και τα προβλήματα να πολλαπλασιάζονται. 
Ο κ.
Τριβέλλας και ο κ. Δέδες γνωρίζουν άριστα ότι ο ρόλος των διαιτητών και
παρατηρητών στο περίεργο ποδόσφαιρό μας είναι καθοριστικός. Το γνωρίζουν και
οι διοικούντες τις ΠΑΕ, οι προπονητές και οι ποδοσφαιριστές. Γιατί αδιαφορούν
για να σταματήσει η αδιαφάνεια και η αυθαιρεσία στον χρόνο αξιολόγησης και
επιλογής τους; 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15831O124</ED>
<ID>
ID:167145

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O12&aa=4</URL></REF>


Article

<CATEGORY>vin10</CATEGORY>

 <H2>Την
Κυριακή ολοκληρώνεται η μάχη Κασπάροβ-Ντιπ Μπλου</H2>

<AUTHOR>ΜΑΝΩΛΗΣΠΙΜΠΛΗΣ</AUTHOR>

ΜΕΓΑΛΟ ενδιαφέρον σε όλο τον κόσμο έχει προκαλέσει η
τιτάνια προσπάθεια του Κασπάροβ να επιβληθεί ξανά της σκακιστικής μηχανής Ντιπ
Μπλου. Οι δύο αλλεπάλληλες ισοπαλίες, στην τρίτη και την τέταρτη παρτίδα,
δημιουργούν αγωνία και ερωτηματικά ως προς την τελική έκβαση. Το σκορ είναι
τώρα 2-2. Η πέμπτη παρτίδα θα ξεκινήσει αργά το βράδυ του Σαββάτου (ώρα
Ελλάδας) και η τελευταία ­ έκτη ­ παρτίδα 24 ώρες αργότερα. Σε περίπτωση νίκης
ο Κασπάροβ θα λάβει το ποσό των 700.000 δολαρίων, σε περίπτωση ισοπαλίας το
ποσό των 550.000 δολαρίων και σε περίπτωση ήττας το ποσό των 400.000 δολαρίων.

Τα άσχημα νέα ότι μπορούσε να κρατήσει ισοπαλία στη χαμένη δεύτερη
παρτίδα, ο Κασπάροβ τα έμαθε από τους συνεργάτες του Φρέντερικ Φρίντελ
(σύμβουλο επί θεμάτων Η/Υ) και Γιούρι Ντοχογιάν (γκραν μετρ), καθ' οδόν προς
ένα εστιατόριο της 5ης Λεωφόρου. Πριν αρχίσει το φαγητό είχε ολοκληρώσει στο
μυαλό του την ανάλυση όλων των σχετικών βαριαντών και δεν μπορούσε να πιστέψει
ότι ούτε το κομπιούτερ ούτε αυτός είδαν τη συνέχεια αυτή. 
Αργότερα ο
παγκόσμιος πρωταθλητής, σε συνέντευξη Τύπου, παραλλήλισε το γεγονός με το γκολ
του Μαραντόνα με το χέρι στο ματς Αργεντινής-Αγγλίας στο παγκόσμιο κύπελλο του
'86: «ήταν το χέρι του Θεού» είχε πει τότε ο Μαραντόνα και ο Κασπάροβ το
επανέλαβε υπονοώντας ότι υπήρχε κάποιο «φάουλ» από τη μεριά της ομάδας της
ΙΒΜ. «Στο τέλος των αγώνων θα του πούμε τι ακριβώς κάναμε και μεταμορφώθηκε ο
υπολογιστής, είπαν τα μέλη της ομάδας. Εμείς απλώς παρατηρούμε ότι το γεγονός
ότι ο Κασπάροβ δεν είδε την ισοπαλία δεν αποτελεί γκολ με το χέρι του
αντιπάλου αλλά αυτογκόλ». Μια πολύ δύσκολη ­ και ψυχολογικά ­ αναμέτρηση. 
ΤΟ ΠΑΝΕΥΡΩΠΑΪΚΟ ΠΡΩΤΑΘΛΗΜΑ 
Τόσο η Εθνική ανδρών όσο και η Εθνική
γυναικών, πέτυχαν ευρείες νίκες στον πρώτο γύρο και ηττήθηκαν στο δεύτερο γύρο
του πανευρωπαϊκού πρωταθλήματος που ξεκίνησε στην Πούλα της Κροατίας. Η Εθνική
ανδρών νίκησε 3,5-0,5 την Ουαλλία έχασε όμως 2,5-1,5 από τη Λευκορωσία. Η
Εθνική γυναικών νίκησε με 2-0 την Αυστρία ηττήθηκε όμως με το ίδιο σκορ από το
φαβορί του γυναικείου πρωταθλήματος, την ομάδα της Γεωργίας. Αναλυτικά τα
αποτελέσματα έχουν ως εξής: Ελλάδα - Ουαλλία: Κοτρωνιάς - Κάμιγκς (2.375) 1-0,
Νικολαΐδης - Ζάιντλερ (2.255) 1-0, Γρίβας - Μόρις (2.215) 1-0, Μιλαντίνοβιτς -
Σπάις (2.185) 0,5-0,5. Λευκορωσία - Ελλάδα: Αλεξαντρόφ (2.616) - Κοτρωνιάς
1-0, Φεντόροβ (2.580) - Νικολαΐδης, Σούλμαν (2.555) - Γρίβας, Ντιντίσκο
(2.480) - Άγκνος όλα ισοπαλίες. Και στις γυναίκες: Αυστρία - Ελλάδα: Μίρα
(2.230) - Μακροπούλου 0-1, Μπόρεκ (2.085) - Φαχιρίδου 0-1. Γεωργία - Ελλάδα:
Τσιμπουρντανίτζε (2.535) - Μπότσαρη 1-0, Αραχάμια (2.490) - Μακροπούλου 1-0.
Στον τρίτο γύρο η Ελλάδα αντιμετωπίζει τη Σλοβακία στους άνδρες και τη Γαλλία
στις γυναίκες. 
* Σήμερα Παρασκευή (17.00) ξεκινάει στο εντευκτήριο του
Συνδέσμου Αιγυπτιωτών η τελική φάση του ατομικού πρωταθλήματος Αττικής.
Δικαίωμα συμμετοχής έχουν οι 5 πρώτοι του ομίλου του Μοσχάτου και όσοι
αγωνίστηκαν στους άλλους ομίλους και συγκέντρωσαν τουλάχιστον 3,5 βαθμούς. Αν
κάποιοι από αυτούς δεν αγωνιστούν τους αντικαθιστούν οι επόμενοι. Ακόμη,
δικαίωμα απευθείας συμμετοχής έχουν όσοι διαθέτουν αξιολόγηση πάνω από 2.200
με καταβολή παραβόλου 3.000 δραχμών (1.500 για εφήβους). 
Το τουρνουά είναι
7 γύρων και θα διεξάγεται κάθε Παρασκευή και Δευτέρα μέχρι τις 30 Μαΐου.
Δηλώσεις συμμετοχής στον κ. Οδυσσέα Βαζελάκη, τηλ. 2528.417. 
Β' ΕΘΝΙΚΗ 
Οι κρίσιμες συναντήσεις Ηλιούπολη - Παπάγου 6-4 και Α. Λιόσια - Πανελλήνιος
4-6 καθόρισαν τους νικητές των δύο ομίλων της Αττικής της Β' Εθνικής. Στον
βόρειο όμιλο ο Γαλαξίας δεν κέρδισε ποτέ με σκορ μικρότερο από 6,5-3,5,
κέρδισε μάλιστα μια φορά με 10-0 και δύο με 9,5-0,5. Στον πανεπαρχιακό όμιλο
άνετη και δίκαιη ήταν η επικράτηση του Ο.Α. Χανίων που εμφάνισε την πλέον
ισορροπημένη και ισχυρή δεκάδα. Παραχώρησε μόλις μια ισοπαλία στον τελευταίο
γύρο, απέναντι στο Φ.Σ. Πατρών. Έκπληξη στον όμιλο αυτό η πτώση της Κέρκυρας
στη Γ' Κατηγορία, παρά τη γνωστή ισχύ της στις ανδρικές και στη γυναικεία
σκακιέρα. 
Οι τελικές βαθμολογίες των ομίλων της Β' Εθνικής έχουν ως εξής:

Όμιλος Αττικής 1: 1) Πανελλήνιος 12 (44,5), 2) ΔΗΚΕΠ Α. Λιοσίων 11 (41,5),
3) Τιμολέων Κορίνθου 9 (38), 4) Παράδεισος 9 (36,5), 5) Ν. Λιόσια 5 (34), 6)
Αμπελόκηποι 5 (33,5), 7) ΣΑΕ 4 (28), 8) Φοίβος 1 (24). 
Όμιλος Αττικής 2:
1) Ηλιούπολη 14 (48,5), 2) Παπάγου 10 (46), 3) Π.Σ. Περιστερίου 10 (40), 4)
Χαλάνδρι 8 (35,5), 5) ΟΦΟΝ 5 (34,5), 6) Αιγάλεω 5 (31,5), 7) Μοσχάτο 4 (36,5),
8) Κιάτο 0 (7,5). 
Βόρειος Όμιλος: 1) Γαλαξίας 14 (59), 2) Πτολεμαΐδα 10
(41,5), 3) Συκιές 9 (36), 4) Ξάνθη 8 (37,5), 5) ΠΑΣ ΔΕΗ 7 (34), 6) Πέρα 4
(26), 7) Δράμα 1 (20,5), 8) Γιαννιτσά 3 (25,5). 
Πανεπαρχιακός Όμιλος: 1)
Ο.Α. Χανίων 13 (49,5), 2) Βικελαία Δημοτική Βιβλιοθήκη Ηρακλείου 10 (39), 3)
Ικαρία 10 (38), 4) Λάρισα 7 (36), 5) Φ.Σ. Πατρών 6 (34,5), 6) Ποσειδών
Καλαμάτας 5 (29,5), 7) Κέρκυρα 3 (30), 8) Σ.Ο. Πατρών 2 (23,5). 
Η πρώτη
ομάδα κάθε ομίλου θα δώσει αγώνες μπαράζ με τις υπόλοιπες (16-18 Μαΐου) για
την άνοδο στην Α' Εθνική (ανεβαίνουν δύο ομάδες) ενώ οι δύο τελευταίες
υποβιβάζονται στην Γ' Εθνική. 
* Δημοσιεύσαμε ήδη την τελική βαθμολογία του
πανεπαρχιακού ομίλου της Γ' Εθνικής. Στους άλλους ομίλους οι τελικές
βαθμολογίες έχουν ως εξής: 
Αττικής 1: 1) ΠΠΛΤΥ Πατρών 13 (45), 2) Ζωγράφου
11 (41), 3) ΟΦΝΙ 9 (40,5), 4) Εστία Ν. Σμύρνης 5 (33), 5) Ν. Φιλαδέλφεια 5
(32,5), 6) Πρωτέας 5 (31,5), 7) Κ. Πατήσια 4 (29), 8) Π.Σ. Σπάρτης 4 (27,5).

Αττικής 2: 1) ΕΟΣ Αχαρνών 11 (40), 2) Ευβοϊκή 10 (43,5), 3) Καλλιθέα 10
(43), 4) ΕΦΕΤ 10 (39,5), 5) Κρυστάλλης 6 (25), 6) Αγ. Παρασκευή 4 (30,5), 7)
ΠΠΚ Δ. Κορινθίων 3 (31), 8) Δημόκριτος Πατρών 2 (27,5). 
Βόρειος Όμιλος: 1)
Κατερίνη 14 (45,5), 2) Ηλιούπολη Θεσσ. 12 (45,5), 3) ΟΦΣ Καβάλας 8 (38,5), 4)
Ο.Σ. Τριανδρίας 8 (35,5), 5) Σ.Κ. Καβάλας 6 (32), 6) Τρίτων 5 (35), 7)
Ωραιόκαστρο 3 (27), 8) Πήγασος Τριανδρίας 9 (21). 
Κασπάροβ - Ντιπ Μπλου
(τρίτη παρτίδα) 
1. δ3 ε5 2. Ιζ3 Ιγ6 3. γ4 Ιζ6 4. α3 δ6 5. Ιγ3 Αε7 6. η3
0-0 7. Αη2 Αε6 8. 0-0 Βδ7 9. Ιη5 Αζ5 10. ε4 Αη4 11. ζ3 Αθ5 12. Ιθ3 Ιδ4 13. Ιζ2
θ6 14. Αε3 γ5 15. β4 β6 16. Πβ1 Ρθ8 17. Πβ2 α6 18. β: γ5 β: γ5 19. Αθ3 Βγ7 20.
Αη4 Αη6 21. ζ4 ε: ζ4 22. η: ζ4 Βα5 23. Αδ2 Β: α3 24. Πα2 Ββ3 25. ζ5 Β: δ1 26.
Α: δ1 Αθ7 27. Ιθ3 Πζβ8 28. Ιζ4 Αδ8 29. Ιζδ5 Ιγ6 30. Αζ4 Ιε5 31. Αα4 Ι: δ5 32.
Ι: δ5 α5 33. Αβ5 Πα7 34. Ρη2 η5 35. Α: ε5+ δ: ε5 36. ζ6 Αη6 37. θ4 η: θ4 38.
Ρθ3 Ρη8 39. Ρ: θ4 Ρθ7 40. Ρη4 Αγ7 41. Ι: γ7 Π: γ7 42. Π: α5 Πδ8 43. Πζ3 Ρθ8
44. Ρθ4 Ρη8 45. Πα3 Ρθ8 46. Πα6 Ρθ7 47. Πα3 Ρθ8 48. Πα6 ισοπαλία. 
Ντιπ
Μπλου - Κασπάροβ (4η παρτίδα) 
1. ε4 γ6 2. δ4 δ6 3. Ιζ3 Ιζ6 4. Ιγ3 Αη4 5.
θ3 Αθ5 6. Αδ3 ε6 7. Βε2 δ5 8. Αη5 Αε7 9. ε5 Ιζδ7 10. Α: ε7 Β: ε7 11. η4 Αη6
12. Α: η6 θ: η6 13. θ4 Ια6 14. 0-0-0 0-0-0 15. Πδη1 Ιγ7 16. Ρβ1 ζ6 17. ε: ζ6
Β: ζ6 18. Πη3 Πδε8 19. Πε1 Πθζ8 20. Ιδ1 ε5 21. δ: ε5 Βζ4 22. α3 Ιε6 23. Ιγ3
Ιδγ5 24. β4 Ιδ7 25. Βδ3 Βζ7 26. β5 Ιδγ5 27. Βε3 Βζ4 28. β: γ6 β: γ6 29. Πδ1
Ργ7 30. Ρα1 Β: ε3 31. ζ: ε3 Πζ7 32. Πθ3 Πεζ8 33. Ιδ4 Πζ2 34. Πβ1 Πη2 35. Ιγε2
Π: η4 36. Ι: ε6 Ι: ε6 37. Ιδ4 Ι: δ4 38. ε: δ4 Π: δ4 39. Πη1 Πγ4 40. Π: η6 Π:
γ2 41. Π: η7+ Ρβ6 42. Πβ3+ Ργ5 43. Π: α7 Πζ1+ 44. Πβ1 Πζζ2 45. Πβ4 Πγ1+ 46.
Πβ1 Πγγ2 47. Πβ4 Πγ1+ 48. Πβ1 Π: β1+ 49. Ρ: β1 Πε2 50. Πε7 Πθ2 51. Πθ7 Ργ4 52.
Πγ7 γ5 53. ε6 Π: θ4 54. ε7 Πε4 55. α4 Ρβ3 56. Ργ1 0,5-0,5. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15831O991</ED>
<ID>
ID:167146

</ID><URL>http://ta-nea.dolnet.gr/neaweb/neafile.print_unique?e=A&f=15831&m=O99&aa=1</URL></REF>


Article

<CATEGORY>vin09</CATEGORY>

 <H5>ΘΑ ΜΙΛΗΣΕΙ ΓΙΑ ΤΟ ΠΕΡΙΒΑΛΛΟΝ, ΣΤΗΝ ΑΘΗΝΑ, ΣΤΙΣ 22 ΜΑΪΟΥ</H5>
<H5>Δεύτερη
φορά, έπειτα από 31 χρόνια</H5>
<H2>Έρχεται ο Μάρλον Μπράντο!</H2>

<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Αποκάλυψη τώρα! Ο Μάρλον Μπράντο έρχεται στην Αθήνα.
Στις Κάννες τον περιμένουν, ταξίδι στην Ελλάδα προγραμματίζει... 
Ο
μεγαλύτερος σταρ όλων των εποχών και πάντως η πιο ενδιαφέρουσα περίπτωση
κινηματογραφικού ηθοποιού του αιώνα μας θα βρίσκεται στην Αθήνα στις 22 Μαΐου.
Το μυθικό αστέρι με τις τρομερές παραξενιές και το έκδηλο ενδιαφέρον να σώσει
τους Ινδιάνους, το περιβάλλον, τον κόσμο ­ μόνον τα παιδιά του δεν έσωσε κι
ίσως και τον εαυτό του ­ έρχεται για να μιλήσει για το περιβάλλον. 
Αυτή η
ογκώδης σήμερα παρουσία, που έχει αποσυρθεί στο ιδιόκτητο νησί του στον
Ειρηνικό και κάνει σποραδικές εμφανίσεις, έχει περάσει πια στον μύθο. Κι έτσι,
ό,τι τον αφορά ­ γεγονότα, εικόνες, φήμες ­ περνάει σ' εμάς μυθοποιημένο. 
Άλλωστε κι ο ίδιος έκανε πράξεις μύθου, που λειτούργησαν υστεροφημικά. Όπως
τότε που αρνήθηκε να πάρει το Όσκαρ, για την ερμηνεία του στο «Νονό». Ένα
ανεξίτηλο γεγονός όπως αυτό της άρνησης του Σαρτρ όταν προτάθηκε για το
Νόμπελ. 
«Τσακίστηκε» όμως να ανταποκριθεί στην δειλή πρόταση του
Μπερτολούτσι (απονενοημένο διάβημα» τη χαρακτήρισε ο σκηνοθέτης, που δεν
περίμενε να δεχθεί ο μεγάλος Μπράντο) να παίξει στο «Τελευταίο τανγκό». 
Κι
όσοι μιλάνε για τον τελευταίο των Μεγάλων του Χόλιγουντ (είναι σήμερα 73 ετών)
«χτίζουν» τον μύθο του. 
Είδαμε πρόσφατα τον Βιτόριο Στοράρο, σ' ένα
ντοκιμαντέρ για τα γυρίσματα της ταινίας του Κόπολα «Αποκάλυψη τώρα», να
διηγείται πώς έγιναν τα πλάνα του Μάρλον Μπράντο. Η ταινία γυριζόταν τρία
χρόνια (!) στη ζούγκλα του Αμαζονίου, όπου είχαν συμβεί τα πιο απίστευτα και
είχαν προκληθεί όλες οι δυνατές αναβολές. 
Σ' αυτό το κλίμα της έντασης
φθάνει ο Μάρλον Μπράντο με το ελικόπτερό του, συνοδευόμενος από νεαρές
κρεολές, απόμακρος, πάρα πολύ παχύς. Φορούσε κελεμπίες, απέφευγε τα βλέμματα,
κοιτούσε διαρκώς κάτω κι ανέβαλε καθημερινά την πρόβα. Ήταν φανερό ότι είχε
κόμπλεξ με το πάχος του. Ο Βιτόριο Στοράρο, διευθυντής φωτογραφίας, θερμός
θαυμαστής του Μπράντο, μπήκε στη σκηνή του όπου έμεινε τρεις ώρες. Κανείς δεν
έμαθε τι συζήτησαν. Έδωσε όμως τη λύση στον Κόπολα κι έκαναν αυτά τα μεγάλης
δύναμης πλάνα, με την καράφλα του στο σκοτάδι, με το μισό κούτελο και το μάτι
που γυαλίζει. Ήταν ο άρχων του σκότους. Ένας άνθρωπος που είχε πωρωθεί από τον
πόλεμο, τον είχε ενσωματώσει ως τέρας της φύσης και λειτουργούσε σαν θεός. 
Όμως στην ιδιωτική του ζωή, όπως η ιδεολογία του βρισκόταν σε σύγκρουση με τα
προσωπικά του, έτσι και η οικογένειά του βρέθηκε σε σύγκρουση με τον μύθο του.

Η τραγωδία, όπου ο γιος του σκότωσε τον αρραβωνιαστικό της κόρης του
(παιδιά από διαφορετικές μητέρες), είχε φθάσει στα δικαστήρια. Η απόφαση ήταν
καταδικαστική για τον γιο του Μπράντο, παρά την ισχυρή υποστήριξη του πατέρα
του. Ένα χρόνο αργότερα η κόρη του αυτοκτονούσε, αφήνοντας ένα γράμμα, το
οποίο παραμένει μυστικό. 
Πριν από ένα χρόνο ο Μάρλον Μπράντο έδωσε μια
ωριαία συνέντευξη στον Λάρι Κινγκ ­ ξυπόλητος. Μ' αυτή τη διστακτική, ένρινη
φωνή που κρύβει καταπιεσμένη δύναμη τρυφερού παιδιού, μίλησε για τη ζωή του,
κι έβγαλε ένα ανθρώπινο πρόσωπο. Κι ήταν κι αυτό μια ακόμα μυθοποίηση. 
Ο Μάρλον Μπράντο έρχεται στην Αθήνα
για δεύτερη φορά. Η προηγούμενη ήταν το 1966, όταν πάτησε σε ελληνικό έδαφος
για τουρισμό (είχε επισκεφθεί την Ακρόπολη και την Ύδρα). Ο ηθοποιός γεννήθηκε
στην Όμαχα το 1924 από πατέρα έμπορο και μητέρα ηθοποιό τοπικού θεάτρου.
Φοίτησε στη στρατιωτική σχολή της Μινεσότα, απ' όπου τον έδιωξαν κι έτσι
βρέθηκε στη Νέα Υόρκη να σπουδάζει στο Δραματικό Εργαστήρι όπου δίδασκαν ο
Έρβιν Πισκάτρο και η Στέλλα Άντλερ. Το 1944 πρωτοπαίζει στο Μπροντγουέι
«Θυμάμαι τη μητέρα», διάφορα άλλα έργα, και το 1949 το «Λεωφορείο ο πόθος», σε
σκηνοθεσία Ηλία Καζάν. Ο ρόλος του Στάνλεϊ Κοβάλσκι, του ωραίου και κτηνώδους
νεαρού εργάτη, τον καθιερώνει ως σταρ μέσα σε μια νύχτα. Άμεση είναι η
πρόσκληση του Χόλιγουντ. Κι αρχίζει η κινηματογραφική του καριέρα: «The men»
(1950), που παίχτηκε στην Ελλάδα με τον απίστευτο τίτλο «Το κορμί μου σου
ανήκει» (!) ­ μια ταινία για τους παραπληγικούς του Β' Παγκόσμιου Πολέμου,
«Λεωφορείον ο πόθος», η κινηματογραφική εκδοχή της θεατρικής επιτυχίας, με
ανάλογη δύναμη. 
«Το λιμάνι της αγωνίας», του προσφέρει το πρώτο Όσκαρ
(1954). Ως το 1954 ο Μάρλον Μπράντο είχε προταθεί τέσσερις φορές για Όσκαρ,
ενώ ο ίδιος προσεκτικά επιλέγει τις ταινίες του προσπαθώντας να μην παγιδευτεί
στα στερεότυπα. 
Η «μέθοδός» του ήταν η αμερικανική εξέλιξη της μεθόδου του
Στανισλάφσκι, με αληθινά βιώματα και αντίστοιχη εκφραστική στην υποκριτική.
Υπήρξε από τα πρώτα μέλη της ομάδας του Καζάν και του Στράσμπεργκ στο
νεοϊδρυμένο «Άκτορς Στούντιο». Παίζει στις ταινίες «Ιούλιος Καίσαρας»,
«Ντεζιρέ», «Αυγουστιάτικο φεγγάρι», «Ο χορός των καταραμένων», «Ο φυγάς»,
«Μάγκες και κούκλες». 
Στη δεκαετία του '60 γυρίζει λίγες ταινίες: «Η
καταδίωξη», «Ανταύγειες σε χρυσά μάτια». 
Στη δεκαετία του '70 κάνει
θριαμβευτική επιστροφή διεκδικώντας ­ με οντισιόν! ­ τον ρόλο του Ντον
Κορλεόνε που του προσφέρει το δεύτερο Όσκαρ. Αρνείται να το πάρει και στέλνει
στην τελετή απονομής (1971) μια Ινδιάνα, η οποία διαβάζει τη διαμαρτυρία του
για την καταπίεση και τον «διωγμό» των Ινδιάνων της Αμερικής. Αλλά η
συνταρακτική ερμηνεία του, όπου κάνει έναν μεσήλικο σε προσωπική και ερωτική
κρίση, μια «χαμένη περίπτωση», είναι στο «Τελευταίο ταγκό στο Παρίσι». Από το
'80 έως σήμερα οι εμφανίσεις του είναι σπάνιες. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15831P011</ED>
<ID>
ID:167147

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P01&aa=1</URL></REF>


Article

<CATEGORY>vin09</CATEGORY>

 <H5>ΑΡΧΙΖΕΙ ΑΠΟΨΕ ΣΤΟ ΠΕΔΙΟΝ ΤΟΥ ΑΡΕΩΣ</H5>
<H2>Γιορτή του βιβλίου</H2>

Η 20ή Γιορτή
Βιβλίου ανοίγει τις πύλες της σήμερα στο Πεδίον του Άρεως. Τη γιορτή
διοργανώνει ο Σύλλογος Εκδοτών Βιβλιοπωλών Αθηνών (ΣΕΒΑ) και ο Σύνδεσμος
Εκδοτών Βιβλίου (ΣΕΚΒ). Διαρκεί έως τις 25 Μαΐου. 
*** Το νέο του βιβλίο,
με τίτλο «Στα Ελληνικά Βουνά ­ 50 Άγνωστες και Ορειβατικές Διαδρομές ­ Γ'
Μέρος» (Εκδόσεις Λιβάνη), παρουσιάζει ο Κώστας Στεφ. Τσίπηρας, στην αίθουσα
της Εταιρείας Ηπειρωτικών Μελετών στα Γιάννινα. 
*** Συζήτηση - παρουσίαση
του βιβλίου του Νίκου Σηφουνάκη «Ίμβρος - Τένεδος, οι τελευταίες ελληνικές
ημέρες», πραγματοποιείται απόψε στις 8.30 στο δημοτικό θέατρο της
Αλεξανδρούπολης. Προλογίζει ο αναπληρωτής καθηγητής του Δημοκρίτειου
Πανεπιστημίου Θράκης, Κωνσταντίνος Χατζόπουλος. 
ΘΕΑΤΡΟ 
Ο Θεατρικός
Οργανισμός «Νέος Λόγος» παρουσιάζει πρώτη φορά στην Ελλάδα το θεατρικό έργο
του Ράινερ Βέρνερ Φασμπίντερ «Preparadise Sorry Now». Έργο σκληρό, τολμηρό,
βίαιο, έχει ως θέμα του τη φασιστική συμπεριφορά στη σημερινή κοινωνία. Η
πρεμιέρα θα δοθεί σε μεταμεσονύχτια παράσταση στον «Τεχνοχώρο υπό Σκιάν»
(Μαυρομιχάλη 161). Η μετάφραση και μουσική επιμέλεια είναι του Ιάκωβου Δρόσου,
η σκηνοθεσία του Φώτη Μακρή, τα σκηνικά και κοστούμια της Εύας Νάθενα. Παίζουν
οι ηθοποιοί Κωνσταντίνος Δαμάκης, Στέλλα Κρούσκα, Βαγγέλης Μουρίκης, Πιέτρος
Νάκος και Ελευθερία Σαπουντζή (12.15 μετά τα μεσάνυχτα). 
*** Τον «Ματωμένο
Γάμο» του Λόρκα ανεβάζει η Θεατρική Ομάδα Στελεχών των Κατασκηνώσεων της
Φιλικής Φωλιάς Ελευσίνας, στο Κέντρο Αγάπης, Περικλέους 13 (στην Ελευσίνα).
Απόψε, αύριο και την Κυριακή στις 8.30 μ.μ. (5543.477, 5543.186). 
*** Στο
Δημοτικό Θέατρο Αίγινας ανεβαίνει το έργο του Μανώλη Κορρέ «Οίκος Ευγηρίας»,
σε σκηνοθεσία Μάνου Βενιέρη. Η παράσταση θα παίζεται κάθε Παρασκευή, Σάββατο
και Κυριακή έως και το πρώτο δεκαπενθήμερο του Ιουνίου. Συμμετέχουν 25
ηθοποιοί της Θεατρικής Ομάδας. (Χρ. Λαδά 1, Αίγινα, τηλ. 22.220). 
*** Το
έργο του Χρήστου Θεσσαλονικέα παρουσιάζεται από σήμερα έως τις 15 Ιουνίου στην
Μπλε Σκηνή του «Θεάτρου της Ημέρας» (Γεννηματά 20, Πανόρμου, Αμπελόκηποι, τηλ.
6929.090, 6495.577), σε σκηνοθεσία Άννας Σωτρίνη, με σκηνικά και κοστούμια
Πολύβιου Γούζιου, μουσική Αντώνη Μιχαηλίδη, χορογραφία Πέτρου Γάλλια, με τους
Γιάννη Νικολέση και Ερασμία Στυλιανίδου. 
ΣΥΝΑΥΛΙΕΣ 
Η Κρατική Ορχήστρα
Αθηνών δίνει συναυλία στις 8.30 μ.μ., στην αίθουσα Παλλάς, με έργα Μότσαρτ και
Μέντελσον. Διευθυντής ορχήστρας είναι ο Ραφαήλ Πυλαρινός και σολίστ οι Γιάννης
Ανισέγκο (φλάουτο), Neujana Kultcheva (βιολί) και Έφη Παπαθωμαΐδου (πιάνο)
(τηλ. 3224.434). 
*** Ρεσιτάλ πιάνου για τέσσερα χέρια προσφέρουν στο κοινό
της Θεσσαλονίκης δύο διακεκριμένες Ισπανίδες πιανίστριες, η Pepita Cervera και
η Teresina Jorda ­ μητέρα και κόρη ­ που θα εκτελέσουν έργα Μπραμς, Σούμπερτ,
Albeniz, Donostia, Montsalvatoe και Rotrigo. Στις 9 μ.μ., στην Αποθήκη 1 του
ΟΛΘ, στο πλαίσιο των εκδηλώσεων της Πολιτιστικής Πρωτεύουσας. 
***
Ερμηνεύοντας σονάτες των δύο μεγαλύτερων ρομαντικών συνθετών, η Νάνσυ
Μπάργκερστοκ-Τουφεξή (βιόλα) και η Ελπίδα Λιοσσάτου (πιάνο) συμπράττουν στη
συναυλία μουσικής δωματίου, που δίνεται σήμερα στις 9 στην Αίθουσα Συναυλιών
Φίλιππος Νάκας (Ιποκράτους 41). 
ΛΗΞΗ 
Λήγουν στο «Θέατρο Εξαρχείων» οι
παραστάσεις του «Γυάλινου ουρανού» του Ντέιβιντ Χέαρ, που έχει ανεβάσει ο
Τάκης Βουτέρης και στην «Αλκυονίδα» οι παραστάσεις του «Πατέρα» του
Στρίντμπεργκ, σε σκηνοθεσία Γιώργου Μεσσάλα. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15831P021</ED>
<ID>
ID:167148

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ»</H2>

Δύο βραδιές πλημμυρισμένες με
μουσική και τραγούδια των Μ. Θεοδωράκη, Στ. Ξαρχάκου, Β. Τσιτσάνη, Γ.
Παπαϊωάννου. Απόψε και αύριο το βράδυ, στα «Εννέα όγδοα» (Λεωφόρος Αλεξάνδρας
40, τηλ. 8235.841), ο Νίκος Δημητράτος και η Θεοδοσία Στίγκα ερμηνεύουν
αξέχαστα λαϊκά τραγούδια, σε μια μοναδική μουσική παράσταση. 
*** Μια από
τις πολυσυζητημένες φιγούρες της βρετανικής σκηνής των 70'ς, ιδρυτικό μέλος
των Fleetwood Mac, ο Peter Green, παίζει απόψε μαζί με τους δικούς του
Splinter Group, στο Ρόδον ­ αύριο στην «Υδρόγειο» της Θεσσαλονίκης. (Μάρνη και
3ης Σεπτεμβρίου). 
*** Μετά τη συναυλία τους στο Καφεθέατρο, η Λευκή
Συμφωνία παίζουν κομμάτια τους από τα «Χρώματα» (τον τελευταίο τους δίσκο),
αλλά και τραγούδια από τους προηγούμενους στο «Μπαρ των Ασωμάτων» (Άγ.
Ασώματοι 43, Θησείο, τηλ. 3236.670). 
*** Ο Δημήτρης Ζερβουδάκης για ένα διήμερο στην «Ιερά
Οδό», μαζί με τους μουσικούς του ­ Α. Βαρσαμούδη, Γ. Παυλίδη, Α. Μάρδα, Γ.
Καριτώνη, Α. Κατσουπάκη, Ν. Τερψιάδη και Χ. Συκιώτη. 
*** Στο κλαμπ Ebrime
απόψε και αύριο ο Νίκος Ζιώγαλας σε ένα χορταστικό πρόγραμμα δυόμισι ωρών, με
τραγούδια απ' όλους του τους δίσκους. (Αγ. Μελετίου 38, τηλ. 8253.441). 
*** Τα Διάφανα Κρίνα και οι ροκ αναζητήσεις τους βρίσκονται σήμερα στο μουσικό
θέατρο «Δίπλα στο Ποτάμι» (Λ. Κατσώνη 189, Άγ. Ανάργυροι, τηλ. 2610.444). 
*** Για τρία βράδια ακόμη ο Νίκος Πορτοκάλογλου στις «Γραμμές», όπου και θα
ολοκληρώσει τις χειμερινές του εμφανίσεις. Στο ρεπερτόριό του τραγούδια από
την εποχή των Φατμέ έως το τελευταίο του «Βαλκανιζατέρ», που δεν έχει
κυκλοφορήσει ακόμα (Κωνσταντινουπόλεως 111, τηλ. 3414.350). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15831P022</ED>
<ID>
ID:167149

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P02&aa=2</URL></REF>


Article

<CATEGORY>vin09</CATEGORY>

 <H2>Συγκοινωνούντα δοχεία...</H2>

<AUTHOR>Ε.Δ.Χ.</AUTHOR>

<H3></H3>Ασύνδετα μεταξύ τους
δείχνουν το μυθιστόρημα «Μικρά Αγγλία», η ταινία «Ο κύριος με τα γκρι» και τα
ρεπεράζ του Παντελή Βούλγαρη στο λιμάνι του Πειραιά. Να όμως που συνδέονται,
όπως τα συγκοινωνούντα δοχεία. «Μικρά Αγγλία» ονόμαζαν την Άνδρο προπολεμικά
και ήταν το όνομα ενός πλοίου που έδωσε και τον τίτλο του δεύτερου βιβλίου της
Ιωάννας Καριστιάνη, ένα μυθιστόρημα για τους ανθρώπους της θάλασσας. Η Ιωάννα
Καριστιάνη είναι παντρεμένη με τον Παντελή Βούλγαρη και οι δυο τους έχουν μια
σπάνια σχέση, που αρχίζει από τα εφηβικά τους χρόνια. Η κόρη τους, έφηβη πια,
είναι τώρα βοηθός του Περικλή Χούρσογλου στην ταινία, που τελειώνει αυτές τις
ημέρες, «Ο κύριος με τα γκρι». Ο Περικλής Χούρσογλου ήταν παλαιότερα βοηθός
του Παντελή Βούλγαρη. Και ο Παντελής, παρ' ότι «πνιγμένος» ως τον λαιμό από
τις υποχρεώσεις που έχει αναλάβει με το «Δίκτυο» Εκδηλώσεων στη Βόρεια Ελλάδα
­ ένα παρακλάδι της «Θεσσαλονίκης, Πολιτιστικής Πρωτεύουσας '97» ­
προετοιμάζει παράλληλα την επόμενη ταινία του, «Οι νύφες». Μεταπολεμική Ελλάδα
και υποψήφιες νύφες που ταξιδεύουν κατά δεκάδες στην Αμερική, για ν'
ανακαλύψουν τη γη της επαγγελίας... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15831P023</ED>
<ID>
ID:167150

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P02&aa=3</URL></REF>


Article

<CATEGORY>vin09</CATEGORY>

 <H2>... και εκλεκτικές συγγένειες</H2>

<AUTHOR>Ε.Δ.Χ.</AUTHOR>

<H3></H3>Στο θέατρο «Αμόρε» δύο σκηνές και δύο παραστάσεις λειτουργούν ως
συγκοινωνούντα δοχεία. Στον «Εξώστη» παίζεται το έργο της Χρύσας Σπηλιώτη
«Ποιος ανακάλυψε την Αμερική». Ουδεμία σχέση με την Αμερική, ως ήπειρο. Αλλά
και εδώ τα πρόσωπα συνδέονται μέσα από εκλεκτικές συγγένειες. Σκηνοθέτης της
παράστασης είναι ο Βαγγέλης Θεοδωρόπουλος ­ και οι δύο βασικοί πρωταγωνιστές
και ιδρυτικά μέλη του «Θεάτρου της Άνοιξης», στο οποίο όμως δεν ανήκουν πια. Ο
Βαγγέλης Θεοδωρόπουλος είχε παίξει τον Βόιτσεκ στην ενδιαφέρουσα, πριν από 17
χρόνια, πρόταση-παράσταση της ομάδας, την οποία είχε σκηνοθετήσει ο Γιάννης
Μαργαρίτης, μόνιμος σκηνοθέτης του «Θεάτρου της Άνοιξης», που συνεχίζει. Και
τώρα, στην κάτω αίθουσα του «Αμόρε», στον ίδιο δηλαδή χώρο, παίζεται ο
«Βόιτσεκ» από το «Θέατρο της Άνοιξης» σε σκηνοθεσία Γιάννη Μαργαρίτη. Μια
καινούργια παραστασιακή εκδοχή, άκρως εικαστική και έντονα φορμαλιστική σε
διασκευή του Γιάννη Μαργαρίτη, που βασίστηκε στη μετάφραση της Κοραλίας
Σωτηριάδου ­ είναι η γυναίκα του Βαγγέλη Θεοδωρόπουλου. Μνήμες κι εμπειρίες,
συγγένειες εκλεκτικές και αίματος κυκλοφορούν κι ανανεώνονται στη ζωή και στην
Τέχνη. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15831P024</ED>
<ID>
ID:167151

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P02&aa=4</URL></REF>


Article

<CATEGORY>vin09</CATEGORY>

 <H2>Ανασκουμπωθείτε...</H2>

<AUTHOR>Μ.Χ.</AUTHOR>

<H3></H3>Έχουμε, λέει, πολλές
πιθανότητες να επιλεγούμε ως τιμώμενη χώρα στη Διεθνή Έκθεση Βιβλίου της
Φρανκφούρτης το 2001. Ο διευθυντής της κ. Βαϊντχάας ήταν προχθές στην Αθήνα,
συνάντησε τον υπουργό Πολιτισμού Ευάγγελο Βενιζέλο, τον πρόεδρο της
Πανελλήνιας Ομοσπονδίας Εκδοτών Γιώργο Δαρδανό, τη διευθύντρια του Εθνικού
Κέντρου Βιβλίου Μυρσίνη Ζορμπά, ενώ ζήτησε να τον δει και ο υπουργός Παιδείας
Γεράσιμος Αρσένης. Κι απ' ό,τι αποδείχθηκε, πρόκειται για έναν φιλέλληνα που
έχει ζήσει ως φοιτητής στην Ελλάδα, λατρεύει την κλασική παιδεία και από
δημοκρατικά αισθήματα δεν φαίνεται πως έχει καμιά διάθεση να προωθήσει την
τουρκική συνυποψηφιότητα. Μένει η υποψηφιότητα της Νοτιοαφρικανικής Ένωσης
αλλά... αν προσπαθήσουμε, θα την ξεπεράσουμε. Η πολιτική βούληση υπάρχει, τα
κονδύλια υποτίθεται θα συγκεντρωθούν, μένει ο φάκελός μας, η ιδέα μας και η
οργάνωσή μας να πείσουν πως το «Ταξίδι με τον Οδυσσέα» αξίζει πραγματικά τον
κόπο. Τα οφέλη για τη χώρα ­ και όχι μόνο για το βιβλίο ­ είναι πολλά. Οπότε
δεν έχουμε την πολυτέλεια της αποτυχίας. Ας βοηθήσουμε όλοι λοιπόν προς αυτή
την κατεύθυνση. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15831P025</ED>
<ID>
ID:167152

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P02&aa=5</URL></REF>


Article

<CATEGORY>vin09</CATEGORY>

 <H2>Προγράμματα σε αντίτυπα</H2>

<AUTHOR>Β.Χ.</AUTHOR>

<H3></H3>«Να συντομεύσετε την έκδοση του καλλιτεχνικού προγράμματος» νουθετούσε με
επιστολή του το Δ.Σ. του ΟΠΠΕ από τον περασμένο Φεβρουάριο ο εποπτεύων
υπουργός Πολιτισμού. Τρεις μήνες αργότερα, μόνον η καλλιτεχνική διεύθυνση του
ΟΠΠΕ γνωρίζει το ακριβές πρόγραμμα του υπόλοιπου οκταμήνου ­ που έγινε
επτάμηνο, καθώς ο Μάιος έχει μπει ήδη και δεν προβλέπεται πριν από το τέλος
του η εκτύπωση και κυκλοφορία του προγράμματος εκδηλώσεων Μαΐου - Δεκεμβρίου
της Πολιτιστικής Πρωτεύουσας. Κατά τα άλλα, το πρόγραμμα θα τυπωθεί σε 600.000
αντίτυπα από τα οποία τα 100.000 θα είναι ξενόγλωσσα και θα κυκλοφορήσει μέχρι
το τέλος Μαΐου, όπως διαβεβαίωσε χθες ο κ. Θεοδωρίδης. Τα 250.000 από τα
500.000 συνολικά τεύχη του ελληνόγλωσσου προγράμματος που βρίσκεται στη
διαδικασία της εκτύπωσης θα μοιρασθεί μέσω των ΕΛΤΑ στα σπίτια της
Θεσσαλονίκης, ενώ ελληνόγλωσσα και ξενόγλωσσα τεύχη θα διανέμονται σε κεντρικά
σημεία της πόλης. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15831P026</ED>
<ID>
ID:167153

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P02&aa=6</URL></REF>


Article

<CATEGORY>vin09</CATEGORY>

 <H5>ΑΜΕΡΙΚΑΝΟΙ ΠΑΡΑΚΟΛΟΥΘΟΥΣΑΝ ΜΥΣΤΙΚΑ ΕΥΡΩΠΑΙΟΥΣ ΚΙΝΗΜΑΤΟΓΡΑΦΙΣΤΕΣ!</H5>
<H5>Οι ταινίες</H5>
<H5>Καν Καν
</H5><H2>Ακήρυχτος πόλεμος Γαλλίας -
C.Ι.Α.</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Εντοπίστηκε και η ΣΙΑ! Καλώς την! Εκεί
λοιπόν που στίφη χιλιάδων (ναι, όπως σας βλέπω, αλλά δεν με βλέπετε)
ξεροστάλιαζαν για να απολαύσουν, έστω και εξ αποστάσεως δεκάδων μέτρων, έναν
Μπρους Γουίλις και έναν κάτασπρο... Μάικλ Τζάκσον, εκεί πάνω στο χαμό ένας
σοβαρός παραγωγός θυμήθηκε τη ΣΙΑ. </H3>
Σας λέει τίποτα το όνομα Ντέιβιντ Πάτμαν; Αν
όχι, ε τότε κάτι θα σας λέει ο «Τελευταίος Αυτοκράτορας» (διότι ο Πάτμαν
υπήρξε παραγωγός της ταινίας του Μπερτολούτσι και μερικών άλλων θρυλικών
κινηματογραφικών τίτλων). Όπως καταλαβαίνετε, ο άνθρωπος ούτε κομμουνιστής
είναι ούτε ποτέ στη ζωή του υπήρξε θαυμαστής των... Μπολσεβίκων. 
Το 1992
(θυμάται ο Πάτμαν), σε μια τυπική δεξίωση κάπου στο Παρίσι, τη στιγμή που
κάποιος αξιωματούχος της γαλλικής κυβέρνησης έτρωγε το καναπεδάκι του,
Αμερικανίδα κυρία του συστήνεται ως υπεύθυνη των δημοσίων σχέσεων
φιλανθρωπικής οργανώσεως με έδρα το Ντάλας! Το περιστατικό πέρασε, ξεχάστηκε
(από τον Γάλλο), ώσπου ύστερα από ένα χρόνο το τηλέφωνο του ίδιου αξιωματούχου
χτυπάει στο υπουργείο και στην άλλη άκρη της γραμμής ακούγεται η φωνή της...
φιλάνθρωπης αυτής Αμερικανίδας. Όμως η Γαλλική Αντικατασκοπεία, που για λόγους
ασφαλείας παρακολουθεί όλα τα τηλέφωνα, εντοπίζει το ακριβές φιλανθρωπικό
στίγμα. Η κυρία τηλεφωνούσε μέσα από το κέντρο του Λάνγκλεϊ της Βιρτζίνια,
μέσα από τα σπλάχνα της... ΣΙΑ! Να μην σας τρώω τον πολύτιμο χρόνο σας. Ο
Πάτμαν λέει πως η φιλάνθρωπος Αμερικανίδα ήταν μέλος πενταμελούς ομάδας της
ΣΙΑ, που είχε σαν αποστολή να εξαγοράζει Γάλλους αξιωματούχους, προκειμένου να
«εισπράττει» πληροφορίες για την πολιτική της κυβέρνησης του μακαρίτη Μιτεράν,
σχετικά με τη ΓΚΑΤ (Διεθνές Εμπόριο Χωρίς Σύνορα)! Οι μεγάλες χώρες τα είχαν
βρει σε όλα (από το γάλα μέχρι τα υφάσματα) εκτός από το σινεμά! Οι Γάλλοι
αντιδρούσαν και δεν προχωρούσαν στην κατάργηση των προστατευτικών μέτρων που
κινηματογράφου τους! Ο Μιτεράν μάλιστα είχε δηλώσει: «Η Τέχνη δεν είναι
εμπόριο, με τη ΓΚΑΤ κινδυνεύει η πολιτιστική μας ταυτότητα». 
Η γαλλική
κυβέρνηση, μετά το περιστατικό της κατασκοπίας, ενημερώνει την Πάμελα Χάριμαν,
Αμερικανίδα πρέσβειρα στο Παρίσι! Εκείνη γίνεται έξαλλη που μια σύμμαχος χώρα
κατασκοπεύει σύμμαχο χώρα και επικοινωνεί με Ουάσιγκτον, με τον σύμβουλο σε
θέματα εθνικής ασφάλειας Άντονι Λέικ. Η κυνικότητα του Λέικ αφήνει άναυδη την
πρέσβειρα: «Θα αποσπάσουμε πληροφορίες με όλα τα μέσα». 
Την ίδια περίπου
εποχή, ο ίδιος ο Μπιλ Κλίντον επικοινωνεί τηλεφωνικώς με τον Χέλμουτ Κολ και
με τον Έντουαρ Μπαλαντίρ. Οι Αμερικανοί πιέζουν με όλα τα μέσα για να καμφθούν
οι αντιδράσεις μερικών «ξεροκέφαλων» Ευρωπαίων. Οι δύο κορυφές του
αμερικανικού κινηματογράφου, ο Στίβεν Σπίλμπεργκ και ο Μάρτιν Σκορσέζε,
δημοσιεύουν «διαφήμιση» σε μεγάλης κυκλοφορίας οικονομικά έντυπα, λέγοντας:
«Κλειστά σύνορα σημαίνει κλειστά μυαλά». Απαντούν με δηλώσεις τους οι
Ευρωπαίοι Μπερνάρντο Μπερτολούτσι - Πέδρο Αλμοδοβάρ. «Υπερασπίζουμε το
μοναδικό ίχνος ελευθερίας που μας έχει απομείνει». 
Προς τι τόσο μίσος και
τόσο πάθος; Για το χρήμα. Ο παραγωγός Πάτμαν λέει πως το Χόλιγουντ εισπράττει
ετησίως από το εξωτερικό γύρω στα 4 δισεκατομμύρια δολάρια (τα οποία έχουν
αυξηθεί τα τελευταία χρόνια, δεδομένου πως αυτά τα στοιχεία αφορούσαν το
1993). Αν τώρα πιστεύετε πως όλα αυτά έχουν εξαχθεί εκ της κοιλίας μου, σας
παραπέμπω από τώρα στο βιβλίο του Ντέιβιντ Πάτμαν «Ένας ακήρυχτος πόλεμος ­ ο
αγώνας για τον έλεγχο του κινηματογράφου», που θα κυκλοφορήσει στις 22 Μαΐου
και ο Πάτμαν θα το παρουσιάσει, εδώ στις Κάννες, στις 16 Μαΐου. 
Γκάρι Όλντμαν «Μην καταπίνεις τίποτα»
(βράβευση)=60% 
Η πρώτη ταινία που ανέβασε τη θερμοκρασία του επίσημου,
διαγωνιστικού, προγράμματος «Μην καταπίνεις τίποτα», η πρώτη σκηνοθεσία του
39χρονου Γκάρι Όλντμαν. Ημι-αυτοβιογραφική, αφιερωμένη στον πατέρα του και
«καταραμένη». Ο γαμπρός της οικογένειας καταναλώνει άφθονο αλκοόλ (πρόκειται
για τον πατέρα του Όλντμαν), γρονθοκοπεί μέχρι θανάτου τη γυναίκα του, ενώ ο
κουνιάδος του επιδίδεται στο πασίγνωστο σπορ των ενδοφλέβιων με πάσης φύσεως
δηλητήρια. 
Πλεονεκτήματα: Εξαιρετικές, ρεαλιστικές, ερμηνείες από
«ανώνυμους» ηθοποιούς της θεατρικής βρετανικής σκηνής. Σκηνοθεσία «τύπου»
Κασσαβέτη, νευρώδης. 
Μειονεκτήματα: Η γνωστή αγγλοσαξονική εικόνα.

Πρόβλεψη: Διεκδικεί «Χρυσή κάμερα» (πρωτοεμφανιζόμενου σκηνοθέτη)
και ο «άγνωστος» Ρέι Γουίνστον διεκδικεί βραβείο ερμηνείας. Είναι η δύναμη
της... φύσης. 
Μάρκο Μπελόκιο «Ο πρίγκιπας του Αμβούργου»
(προγνωστικά)=30% 
Ταινία εποχής, σκηνοθετημένη με εξαιρετικό στυλ και σε
ύφος «όπερας». Ο πρίγκιπας του Αμβούργου παραβιάζει εντολή του στρατάρχη,
εφορμά επί των επιτιθέμενων Σουηδών, τους κατατροπώνει, αλλά περνάει από
στρατοδικείο και καταδικάζεται σε θάνατο. Όταν η εξουσία του δίνει χάρη,
εκείνος αρνείται και βαδίζει προς το εκτελεστικό απόσπασμα. Όμως όλα αυτά δεν
είναι τίποτε άλλο παρά φαντασιώσεις του φαντασιόπληκτου πρίγκιπα! 
Πλεονεκτήματα: Το σφιχτό στυλ και η αισθητική συνέπεια. 
Μειονεκτήματα: Η ταινία δεν έχει κοινό. 
Πρόβλεψη:... Τίποτα.

1 Εϊμπελ Φεράρα «Μπλακ άουτ» (εκτός διαγωνισμού) 
Ηρωίνη, Μάθιου
Μόντιν σε ρόλο σταρ που εκπίπτει στην κόλαση με τη... βοήθεια του παρακμιακού
σκηνοθέτη Ντένις Χόπερ, ο οποίος σκηνοθετεί σε... βίντεο τη «Νανά στο...
Μαϊάμι» σε παραλλαγή πορνό! Ο Μόντιν είναι με τη χυμώδη και ημίγυμνη Γαλλίδα
Μπεατρίς Νταλ, η οποία είναι έγκυος από τον Μόντιν, αλλά ρίχνει το παιδί
εξαιτίας του πρεζάκια πατρός, και βρίσκει άλλη «Άνι» (είναι το όνομα της
Μπεατρίς Νταλ) στο πρόσωπο της Κλόντια Σίφερ! Ουφ! 
Πλεονεκτήματα:
Σαν να λέμε «Ντόλτσε βίτα», Φεράρα και... «καλτ» πορνό! 
Μειονεκτήματα: Μας τα 'παν κι άλλοι. 
Πες μου τον φίλο σου για να σου πω ποιος είσαι. * Ένα 24ωρο πριν
πατήσει το πόδι του στις Κάννες, ο κάτασπρος... Μάικλ (Τζάκσον πάντα)
επισκέφτηκε για μισή ώρα τον Γερμανό μάνατζέρ του Μάρσελ Αβραάμ στις
γερμανικές φυλακές. * Ο φίλος του... κάτασπρου «τοποθετήθηκε» πίσω από τα
σίδερα με την κατηγορία του φοροφυγάδα * Ωραία, ε; * Χθες το βράδυ απαξάπασες
οι «μπουτικατζήδες» με τις υπαλλήλους τους, καθώς και στίφη θαυμαστών πάσης
επαγγελματικής φύσεως, είχαν πιάσει στασίδια για να δουν εξ αποστάσεως τον
Μάικλ την ώρα που θα εισέρχετο στο «παλάτι» του φεστιβάλ. * Η φιέστα είχε
προγραμματιστεί για τα μεσάνυχτα, ειδικά για την προβολή 40' μέρους από την
ταινία «Φαντάσματα» στην οποία «παίζει» ο άσπρος... Τζάκσον. * Τον αράπη όσο
και να πλένεις το σαπούνι σου χαλάς. * Ξεροστάλιασε και η «Τέλεια γυναίκα»,
δηλαδή η Μίλα Γιόβοβιτς. * Κατέφθασε στην πρεμιέρα του «Πέμπτου στοιχείου» του
Λικ Μπεσόν και στα εγκαίνια του φεστιβάλ φορώντας 1/3... φορέματος Γκαλιάνο. *
Η Ντέμι Μουρ, παραδίπλα, αντάλλασσε φιλάκια με τον Μπρους, φορώντας
αυτοκρατορική κάπα. * Και ενώπιον όλων αυτών ο δύστυχος και ημιπαράλυτος
Μικελάντζελο Αντονιόνι, παραλάμβανε, δια χειρός της συζύγου του, τιμητικό
Χρυσό Φοίνικα. * Ο Μπρους μετά τη λήξη της προβολής κατευθύνθηκε απέναντι από
το «παλάτι» για να ελέγξει το ταμείο του υποκαταστήματος «Πλάνετ Χόλιγουντ». *
Πρόκειται για... χαμπουργκεράδικο, διακοσμημένο με το κοστούμι του «Σίντλερ»,
με τη στολή του Σβαρτσενέγκερ από τον «Εξολοθρευτή» και από την γύψινη
«παλάμη» της Ντέμι Μουρ. * Α, ξέχασα, το χαμπουργκεράδικο είναι ιδιοκτησίας
και Μπρους Γουίλις! * Παραδίπλα, στο Μακ Ντόναλντς, διαφημίζεται χάμπουργκερ
«Πέμπτο στοιχείο». -* Στη διαφήμιση τα τέσσερα άλλα στοιχεία είναι: το Μπικ
Μακ, ένα φακελάκι τσιπς, κύπελλο με κόκα και παγωτό χωνάκι. * Σύμπτωση Τζάκσον
με Μιχάλη Κακογιάννη. * Και οι δύο ένοικοι του «Κάρλτον» * Ο Κακογιάννης
καταφθάνει μεθαύριο Σάββατο, θα μείνει μέχρι 14 Μαΐου και θα συναντήσει σε
ειδικό τιμητικό δείπνο τον μεσιέ Βίο, πρόεδρο του Φεστιβάλ. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15831P031</ED>
<ID>
ID:167154

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P03&aa=1</URL></REF>


Article

<CATEGORY>vin09</CATEGORY>

 <H5>ΟΙ ΑΛΛΟΙ</H5>
<H2>Στάνλεϊ Κιούμπρικ και Λολίτα για όλες τις εποχές</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Ο χρόνος είναι ο
αλάνθαστος κριτής των πάντων και η «Λολίτα» (Lolita), του 70χρονου Στάνλεϊ
Κιούμπρικ, διάγει παρατεταμένη εφηβεία, χωρίς ίχνος λίφτινγκ (τύπου Λούκας)
και παρά τα 35 χρονάκια της. 
Εγώ στη θέση σας ουδέποτε θα περιφρονούσα
ούτε μία ταινία του τελειομανούς Στάνλεϊ Κιούμπρικ. Με κάθε υπογραφή του και
μάλιστα σε διαφορετικό (κινηματογραφικό) είδος, άνοιγε νέο, καινούργιο
κεφάλαιο. Ο αθεόφοβος ανέβαζε τις απαιτήσεις και τα στάνταρ και «χάλαγε» την
πιάτσα της χολιγουντιανής (και διεθνούς) μετριότητας. Ας θυμηθούμε τις
επιδόσεις του, μέσα στην απογειωτική 8ετία 1960-68. Αρχίζει με «Σταυρούς στο
μέτωπο» και εκτοπίζει όλες τις άλλες «πολεμικές» χάρτινες καρικατούρες. Δύο
χρόνια μετά, κάνει στροφή 180 μοιρών. Αναθέτει στον ίδιο τον Βλαντιμίρ
Ναμπόκοφ να μεταγράψει, ο ίδιος, το μυθιστόρημά του σε σενάριο και σκηνοθετεί
τη «Λολίτα»! Ανατρέπει όλα τα δεδομένα του κινηματογράφου των «προσωπικών
σχέσεων» (θα σας εξηγήσω μετά). Το 1964 αναστατώνει το σύμπαν με τη μαύρη,
εφιαλτική σάτιρα «Πεντάγωνο καλεί Μόσχα» και δίνει την ευκαιρία στον Πίτερ
Σέλερς να αναδειχτεί σε ταχυδακτυλουργό των μεταμφιέσεων (η ταινία αυτή
αποτελεί το καλύτερο σχολείο, πολλαπλής χρήσεως και για τους θερμοκέφαλους
κάθε... Πενταγώνου και για τις πυρηνικές αναμετρήσεις και για τα ανεγκέφαλα
γεράκια, αλλά και για τους πλανητάρχες του Σύμπαντος). Τέσσερα χρόνια μετά
(δηλαδή το 1968), ο Κιούμπρικ παρουσιάζει την επιστημονική φαντασία όλων των
εποχών, το «2001: Η Οδύσσεια του Διαστήματος». Μπροστά στον Κιούμπρικ, ο
Τζορτζ Λούκας και οι λεβέντες του είναι απλοί παρασκευαστές ποπ κορν. 
Πάμε παρακάτω. Η ασπρόμαυρη
«Λολίτα» εξέρχεται από σήμερα, σε φρέσκια κόπια και καταρρίπτει όλη την
σκανδαλολογία εκείνης της εποχής (όταν προβλήθηκε το 1962, ξεσηκώθηκαν οι
υπέρμαχοι του πουριτανισμού, ξιφουλκώντας εναντίον του «πόρνου» Κιούμπρικ, ο
οποίος τόλμησε να... τοποθετήσει στην αγκαλιά ενός «γέρου» μια μικρούλα με το
όνομα Σου Λάιον). Ε, λοιπόν, σας πληροφορώ πως ουδεμία σχέση έχει η Λολίτα με
«πορνόγερους». Οι συχνότητες του Κιούμπρικ εκπέμπουν σε διαφορετικά μήκη
κύματος και καλύπτουν όλες τις «παραλλαγές» των ανθρώπινων ερωτικών σχέσεων.

Επί της ιστορίας και του σεναρίου: Ευρωπαίος καθηγητής της Γαλλικής
Φιλολογίας μετακομίζει στο αμερικανικό Οχάιο, προκειμένου να διδάξει σε
πανεπιστήμιο της περιοχής. Γνωρίζεται με χυμώδη χήρα και με την άτακτη κορούλα
της και το παιχνίδι αρχίζει. Η μεν χήρα φλερτάρει αγρίως τον συνομήλικό της,
όμως, εκείνος γοητεύεται από τη μικρούλα. Για να εξασφαλίσει μόνιμη
επικοινωνία με τη Λολίτα, ο καθηγητής αποφασίζει με βαριά καρδιά να παντρευτεί
την ανεγκέφαλη και χαζοχαρούμενη χήρα. Όταν στα χέρια της πέφτει το ημερολόγιο
του καθηγητή, σοκάρεται, απελπίζεται, εξέρχεται από την οικία της σε κατάσταση
πανικού και πέφτει πάνω σε διερχόμενο όχημα κάποιου λεβέντη της επαρχίας. Ο
καθηγητής διά νόμου, αναγορεύεται σε προστάτη της μικρούλας και οι δύο τους
περιφέρονται από Πολιτεία σε Πολιτεία. Αλλά εκείνη, παραλλήλως και κρυφίως,
έχει συνάψει σχέση με σεναριογράφο της τηλεόρασης που «έχει τρελάνει όλα τα
κοριτσόπουλα». Ο καθηγητής τυφλώνεται από το πάθος του και παγιδεύεται από τη
Λολίτα και τον διάσημο σεναριογράφο. 
Αποτέλεσμα; Το μεγάλο ψάρι κατασπαράζει το μικρό. Όλα,
ακόμα και τα αισθήματα, είναι ζήτημα συσχετισμού «δυνάμεων». Προσέξτε τις
παραλλαγές των σχέσεων και πώς αυτές μετακινούνται από τη μία «περιοχή» στην
άλλη: η χαρωπή νοικοκυρούλα παγιδεύεται από τον «ανώτερό» της καθηγητή.
Επενδύει στο πτυχίο του, στις γνώσεις του, στο κύρος του. Όμως ο άνθρωπος των
γραμμάτων, τη χλευάζει, την παγιδεύει, την κοροϊδεύει, την εκμεταλλεύεται και
στο τέλος την... «σκοτώνει». Ο καθηγητής παθιάζεται με τη «μικρούλα»,
ερεθίζεται από το ανεξερεύνητο, απ' «αυτό» που δεν έχει. Η Λολίτα, όμως, με το
ένστικτό της, τον χρησιμοποιεί σαν όχημα, για να δραπετεύσει από το
πουριτανικό περιβάλλον, από το σχολείο, από τους καταναγκασμούς. Υποκρίνεται,
τον εξαπατά, «σκοτώνει» τα αισθήματά του και τον κουρελιάζει. Παράλληλα, η
μικρούλα παγιδεύεται από τον σεναριογράφο της τηλεόρασης, ελπίζοντας πως μέσω
αυτού θα ανελκυσθεί στον μαγικό κόσμο της δημοσιότητας. Πιστεύει πως τα κάλλη
της είναι μοναδικά και πως είναι ανταλλάξιμα. Άμυαλη Λολίτα! Ξέρετε πού
καταλήγει; Γκαστρωμένη να κάνει μπουγάδα και να ζεσταίνει την κατσαρόλα
κάποιου... Ντικ! 
Δύο τα αγέραστα επιτεύγματα του Κιούμπρικ (για όσους και
όσες σκαλίζουν την επιφάνεια των εικόνων). Αποφεύγει τα μικρά πλάνα και χωρίς
να το πάρει χαμπάρι το ανυποψίαστο μάτι του θεατή διαπράττει αισθητικά ό,τι
επιχείρησε δέκα χρόνια μετά να κάνει η ευρωπαϊκή πρωτοπορία
(συμπεριλαμβανομένου και του Θόδωρου Αγγελόπουλου). Δηλαδή... μονοπλάνα. Έτσι
αποφεύγει το μοντάζ των μικρών σκηνών και σκηνοθετεί τη δράση μέσα στην ίδια
σκηνή, που μπορεί να διαρκεί πάνω από δύο, ακόμα και πέντε λεπτά (χωρίς ίχνος
κοπώσεως για τον θεατή). 
Το δεύτερο επίτευγμα αφορά στις ερμηνείες. Με
σειρά αξιολόγησης, πρώτη και καλύτερη η Σέλεϊ Γουίντερς (όσο και να σας
φαίνεται περίεργο). Το πληρέστερο πορτρέτο χαρωπής, χαζούλας, ρομαντικής,
πονηρής, μικροαστικής χήρας και... γατούλας! Αξεπέραστη. Δεύτερος, ο
σεναριογράφος της τηλεόρασης, ο άνθρωπος που παγιδεύει τους πάντες, ο
«ποντικός» των Media (φανταστείτε πως μιλάμε για το 1961, πριν από 35 χρόνια).
Δηλαδή ο Πίτερ Σέλερς! Ο «σκηνοθέτης» της συνωμοσίας, ο άνθρωπος που παγιδεύει
και τη χήρα (μάνα) και τη Λολίτα (κόρη) και τον γαμπρό (καθηγητή). Τρίτος, ο
καθηγητής, ο Τζέιμς Μέισον και τελευταία η μέτρια Σου Λάιον, που μετά τον
Κιούμπρικ εξαφανίστηκε... ολοσχερώς. Και για να ολοκληρώσω: Όσοι δρασκελίσετε
το κατώφλι, ελπίζοντας να συναντηθείτε με τολμηρότητες, θα... χάσετε. Ούτε ένα
φιλί «γέρου» - Λολίτας δεν... συμβαίνει. Το «λογοκριτικό» πνεύμα της εποχής το
απαγόρευε και ο Κιούμπρικ μετακινήθηκε, ευτυχώς, σε πιο ουσιώδεις, εσωτερικές,
εξερευνήσεις που μας αφορούν περισσότερο από κάθε άλλη φορά. 
«Το τίμημα του
θάρρους» 
Με δύο
όψεις προβάλλεται το πολεμικό δράμα του Έντουαρντ Ζούικ «Το τίμημα του
θάρρους» (Courage under fire). Η πρώτη είναι φιλοπενταγωνική, η άλλη είναι...
απομυθοποιητική! Τα γεγονότα που εξελίσσονται λαμβάνουν χώρα σε δύο
διαφορετικούς χώρους. Στον παρελθόντα (χρόνο) ερευνάται πολεμικό περιστατικό
μεταξύ μιας χούφτας Αμερικανών και δυνάμεων του Σαντάμ. Στον παρόντα χρόνο
ένας μαύρος συνταγματάρχης του αμερικανικού στρατού που έδρασε στον πόλεμο του
Κόλπου, προσπαθεί να αποκαλύψει την αλήθεια αυτού του γεγονότος και να μάθει
αν πράγματι υπήρξε ηρωίδα η λοχαγός, ώστε μετά θάνατον να της απονεμηθεί το
μετάλλιο Τιμής για το «θάρρος και την ανδρεία που επέδειξε σε κατάσταση
μάχης». Αρχηγός γραφείου του Πενταγώνου, πιέζεται από από τον Λευκό Οίκο να
κλείσει τον φάκελο ώστε ο Πρόεδρος των ΗΠΑ να εισπράξει πολιτικά ωφελήματα από
την απονομή του μεταλλίου σε μια ηρωίδα... γυναίκα. Όμως ο μαύρος
συνταγματάρχης Ντενζέλ Ουάσιγκτον έχει διαφορετική γνώμη, ψάχνει όλους τους
επιζώντες και αναζητεί την αλήθεια! 
Πλεονεκτήματα: Υπόδειγμα
επαγγελματικής, κινηματογραφικής αρτιότητας. Δύσκολο σενάριο με διαρκείς
μετακινήσεις στο παρελθόν. Επιδέξιοι χειρισμοί στο μοντάζ. Η δράση (αυτή που
συντελείται εντός των σκηνών) είναι «ελάχιστη», αλλά οι ρυθμοί και το σασπένς
δημιουργούν στον θεατή την εντύπωση μιας διαρκούς... δράσεως. Όλοι είναι καλοί
στους ρόλους τους, από τον Ντενζέλ Ουάσιγκτον, μέχρι τη Μεγκ Ράιαν που
ρισκάρει σε δραματικό, πολεμικό, ρόλο. 
Μειονεκτήματα: Η έμμεση
προπαγάνδα του πολέμου και της στρατιωτικής στολής. Πάντως είναι από τις λίγες
φορές που οι Αμερικανοί ομολογούν, δημοσίως, πως στον Περσικό Κόλπο
«κοπανήθηκαν» μεταξύ τους. 
Βαθμολογία = 6 (ευπρεπής περιπέτεια με
δεύτερο... επίπεδο). 
«Μαντάμ Μπατερφλάι» 
Μάλιστα! Η όπερα του Πουτσίνι «Μαντάμ Μπατερφλάι» (Madame Butterfly) με τους
Γινγκ Χουάν, Νινγκ Λιανγκ, Ρίτσαρντ Τρόξελ, Ρίτσαρντ Κόουαν, μεταφερμένη στην
οθόνη από τον Γάλλο σκηνοθέτη Φρεντερίκ Μιτεράν! Η δράση είναι «τοποθετημένη»
στο Ναγκασάκι του 1904 και, φυσικά, η Μπατερφλάι που παντρεύεται αξιωματικό
του Αμερικανικού Ναυτικού, δεν είναι... αμφί (όπως μετέπειτα... μεταγράφηκε
στο θέατρο η ιστορία της... όπερας). Η ανιδιοτελής, αθώα Μπατερφλάι περιμένει
τον άνδρα της επί τρία χρόνια, μεγαλώνει το παιδί τους και όταν μαθαίνει πως
εκείνος είναι παντρεμένος με Αμερικανίδα, αποφασίζει να κάνει χαρακίρι. 
Πλεονεκτήματα: Αυθεντική μεταφορά της όπερας, με «ζωντανή» δράση μέσα
στον χώρο και καλές ερμηνείες! 
Μειονεκτήματα: Όχι, δεν είναι
ισοδύναμη με αντίστοιχες προσπάθειες, όπως με το «Ντον Τζιοβάνι» του Λόουζι,
την «Κάρμεν» του Ρόσι και φυσικά με τον «Μαγεμένο αυλό» του Μπέργκμαν. 
Βαθμολογία = 5 (μόνο για τους ιστοριοδίφες). 
«Τζέιν Έιρ» 
Το ρομάντζο της Σαρλότ Μπροντέ «Τζέιν Έιρ» (Jane Eyre)
σκηνοθετημένο από τον Φράνκο Τζεφιρέλι, με πλήθος γνωστών ονομάτων και με τη
Σαρλότ Γκένσμπουργκ (κόρη της Τζέιν Μπίρκιν) σε πρωταγωνιστικό ρόλο. Η μικρή
Αν Πάκουιν («Πιάνο», «Φτερουγίσματα») υποδύεται τη μικρή Τζέιν, που
βασανίζεται σε ορφανοτροφείο - κολαστήριο. Ο Ουίλιαμ Χαρτ είναι ο μυστηριώδης
Έντουαρντ Ρότσεστερ και η Μπίλι Γουαϊτλό είναι το... «αίνιγμα» του αρχοντικού
που ανακαλύπτει η Τζέιν Έιρ. 
Πλεονεκτήματα: Καλή φωτογραφία,
ευπρεπείς ερμηνείες. 
Μειονεκτήματα: Ο Τζεφιρέλι «διαβάζει» το
ρομάντσο και υπογράφει... κλασικά εικονογραφημένα. 
Βαθμολογία = 3
(αυστηρά για τηλεοπτική χρήση). 
«Φευγάτη γενιά» 
Απίστευτη μπαρούφα. Ο Τζον Λόβιτς είναι ο μεγαλομπεμπές της «Φευγάτης γενιάς»
(High school high), κάποιου Χαρτ Μπόχνερ. Από καθηγητής ιδιωτικού,
μετακινείται σε σχολείο «αποβρασμάτων» μαύρων και λευκών. Και στο τέλος, με το
σπαθί του, αναγνωρίζεται από τους μάγκες μαθητές με τη... μαγκιά του! 
Πλεονεκτήματα: Θα αστειεύεστε. 
Μειονεκτήματα: Η ταινία, εξ
ολοκλήρου (που λένε). 
Βαθμολογία = 0 (μη την είδατε;). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15831P041</ED>
<ID>
ID:167155

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P04&aa=1</URL></REF>


Article

<CATEGORY>vin09</CATEGORY>

 <H5>Η φίλη της η Μάγια
</H5><H2>ΒΙΒΛΙΟ ΠΑΡΟΥΣΙΑΣΗ</H2>

<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΣΟΦΙΑ ΖΑΡΑΜΠΟΥΚΑ. Φίλοι,
φίλοι, καρδιοφίλοι. Η Μάγια. Αθήνα, εκδόσεις
Πατάκη, 1997. Σελ. 152. 
Όπου η Μάγια
Λυμπεροπούλου γίνεται ηρωίδα για παιδιά και εφήβους! Διά χειρός της παιδιόθεν
φίλης της Σοφίας Ζαραμπούκα. Όχι, δεν είναι η σημερινή Μάγια. Είναι μια Μάγια
δωδεκάχρονη, κοντή, αλλά πάντα με μεγάλα μάτια, πάντα με πολλά διαβάσματα που
αποτελούν γι' αυτήν θέσφατα, πάντα αποφασιστική, να ποδηγετεί και να
κατευθύνει, πάντα απόλυτη και από τότε χτυπημένη με τον έρωτα του θεάτρου.

Η Μαρία του βιβλίου ­ που είναι η συγγραφέας ­ και η Μάγια
συναντιούνται δωδεκάχρονες την πρώτη μέρα που πάνε στο Γυμνάσιο, γίνονται
φίλες, «κολλούν», ερωτεύονται δασκάλους τους, μαθαίνουν να φιλούν αγόρια στο
στόμα, μπλέκονται στην ιστορία ενός ξαδέλφου που «κλέφτηκε» με μια κοπέλα
ελπίζοντας εις μάτην ότι θα ζήσουν τη μεγάλη περιπέτεια, γεύονται τον
απαγορευμένο καρπό που τότε λεγότανε «σουβλάκι με πίτα» και πάνω απ' όλα
ανακαλύπτουν το θέατρο. Κάνοντας τις κομπάρσες στο «Ρωμαίος και Ιουλιέτα», που
ανεβάζει το σχολείο τους, αποφασίζοντας ­ ιδέα της Μάγιας ­ να προτείνουν για
την παράσταση της επόμενης σχολικής χρονιάς την «Αγία Ιωάννα» του Μπέρναρντ Σο
(όπου, βέβαια, η Μάγια θα έπαιζε την Ιωάννα...), φτάνοντας στο υπόγειο της
στοάς του «Ορφέα», κατεβαίνοντας τα σκαλιά του και πλησιάζοντας τον «κύριο
Κουν», που τότε, μέσα της δεκαετίας του '50, είχε ξεκινήσει τον τρίτο και
καθοριστικό «γύρο» του «Θεάτρου Τέχνης», για να ζητήσουν τις συμβουλές
του. 
Η Σοφία Ζαραμπούκα γύρισε στα δώδεκα χρόνια της, βρήκε πάλι
τις μυρουδιές, τις αποχρώσεις, τους ήχους, τα λόγια της εποχής και έγραψε με
την απλότητα δωδεκάχρονης ένα τρυφερό, συγκινητικό ­ για όσους κάπως έτσι
ανακαλύψαμε το θέατρο ­, με χιούμορ, απολαυστικό βιβλίο, που αν είχα κόρη «από
9 ετών και πάνω» θα έτρεχα σαν τρελός να της το πάω. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15831P042</ED>
<ID>
ID:167156

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P04&aa=2</URL></REF>


Article

<CATEGORY>vin09</CATEGORY>

 <H2></H2><H2>Τσακώνονται οι συγγραφείς;</H2>

<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Τσακώνονται οι συγγραφείς;
Σίγουρα τσακώνονται, τσακωνόμαστε δηλαδή, και όσοι μας ξέρουν γνωρίζουν πολύ
καλά ότι όταν δεν γράφουμε δεν κάνουμε και τίποτε άλλο. Μοναχικοί άνθρωποι
είμαστε, κατ' ιδίαν συνομιλούμε με τη δημιουργία, το ιδανικό μας είναι να
καταλάβουμε όλον τον κόσμο, αποκλείοντας την παρουσία του οποιουδήποτε άλλου,
είναι, λοιπόν, φυσικό η έννοια του «πλησίον» να μη μας λέει και πολλά. 
Όποιος έχει διαβάσει τις «Χαμένες Ψευδαισθήσεις» του Μπαλζάκ γνωρίζει πολύ
καλά ότι οι καβγάδες είναι συνυφασμένοι με την ίδια μας την ύπαρξη. Εδώ δεν
χωράνε οι σεμνότητες, και όσοι εξ ημών επικαλούνται την ιδιότητα του ταπεινού
εργάτη ξέρουμε ότι το κάνουν γιατί εκεί, πίσω από αυτό το προσωπείο έχουν βρει
τον καλύτερο τρόπο για να ζητάνε έλεος από το πνεύμα που είτε φοβούνται είτε
δεν έχουν τα μέσα για να το αρπάξουν. 
Τσακώνονται λοιπόν οι συγγραφείς,
πάντα τσακώνονταν και καλά θα κάνουν να συνεχίσουν να τσακώνονται. Στο κάτω
κάτω της γραφής μέσα από τους τσακωμούς, κι όταν αυτοί δεν εξαντλούνται σε
κουτοπόνηρα χτυπήματα κάτω από τη ζώνη, πολλοί γόνιμοι δρόμοι έχουν ανοίξει,
πολύ περισσότεροι εν πάση περιπτώσει απ' όσους κλείνουν τα χαμόγελα και οι
λυκοφιλίες των δημοσίων σχέσεων που, εκτός των άλλων, αποπνέουν και τη
μολυσμένη ατμόσφαιρα της κοσμικής ανίας τους. 
Γιατί τσακώνονται οι
συγγραφείς; Τσακώνονται για μια θέση στην καρδιά του αναγνώστη, για μια θέση
στον ήλιο, που για τον ορίζοντα της φαντασίας τους εξακολουθεί να φωτίζει το
στερέωμα της λογοτεχνίας. 
Και το επαναλαμβάνω, μέσα τους, κατά βάθος,
εκεί, σ' αυτήν τη θέση θέλουν να είναι μόνοι, όπως μόνοι είναι κι όταν γράφουν
­ γιατί ας μην ξεχνάμε ότι η λογοτεχνία και δη η πεζογραφία είναι η τέχνη της
απόλυτης μοναξιάς, η μοναδική που έχει απομείνει για να διεκδικεί αυτό το
μερίδιο της ύπαρξης. Δεν χρειάζεται εδώ να υπενθυμίσω διάσημους τσακωμούς που
από αρχαιοτάτων χρόνων πρόσφεραν το δυναμικό τους χάρισμα στην κατά τα άλλα
σιωπηλή αυτή δραστηριότητα, κυκλοφορούσαν ανάμεσα στις λέξεις για να
καταθέσουν τη γοητευτική αύρα της πνευματικής αναταραχής που φιλοδοξεί να
κατακτήσει τον κόσμο. 
Αγαπητοί συνάδελφοι, νομίζω ότι έχουμε χιλιάδες
λόγους για να τσακωθούμε, αν θέλουμε να αποδείξουμε εις εαυτούς και αλλήλους
ότι δεν έχουμε χάσει την πνευματική μας ορμή, αυτή που μας κρατάει όρθιους σ'
έναν κόσμο που μας κάνει να αισθανόμαστε εξόριστοι. Κι όσο κι αν τους
σκέφτομαι αυτούς τους λόγους δεν μπορώ να βρω ανάμεσά τους τον τσακωμό για
εκείνες τις θέσεις στο διοικητικό συμβούλιο της Εταιρείας Συγγραφέων. 
Γιατί δεν την αφήνουμε εκεί που κάθεται στη νηφάλια μέθη της ανυπαρξίας της,
στις προσκλήσεις που μας έστελνε για να διαβάσουμε τα φθινοπωρινά μας ποιήματα
­ είχα να λάβω τέτοιο γράμμα από τότε που ήμουν συνδρομητής στη «Διάπλαση των
Παίδων» ­ στα διεθνή συνέδρια των συνδικαλιστών του πνεύματος και σ' εκείνες
τις αλήστου μνήμης συνελεύσεις, όπου τα μέλη της εξαντλούν όλη τους την
λογοτεχνική καθαρότητα, απορρίπτοντας μετά βαΐων και κλάδων τους νέους
υποψηφίους ­ μπας και χαλάσει το τόσο γευστικό μας μείγμα. 
Θα μου πείτε,
γιατί εμείς οι συγγραφείς να υστερούμε από τους υπόλοιπους; Εδώ οι
κινηματογραφιστές, είκοσι χρόνια δεν κατάφεραν να βγάλουν μια ταινία της
προκοπής ­ υπάρχουν πάντα οι εξαιρέσεις ­ κι ήταν καθημερινά στις στήλες των
εφημερίδων με τα διοικητικά τους συμβούλια και τις επιτροπές τους. 
Κι
όμως, εξακολουθώ να πιστεύω ότι οι συγγραφείς πρέπει να τσακώνονται. Αρκεί να
μπορούν να σταθούν στο ύψος του καβγά τους. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15831P043</ED>
<ID>
ID:167157

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P04&aa=3</URL></REF>


Article

<CATEGORY>vin09</CATEGORY>

 <H5>Μπουρδολογία</H5>
<H2>ΤΟ ΠΝΕΥΜΑ ΤΟΥ ΤΟΝΟΥ</H2>

<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Ο ναύαρχος Ν. Παππάς σε τηλεοπτική εκπομπή, μιλώντας
σχετικά με την πληροφορία των Αρχείων Καραμανλή ότι ο αξιοθρήνητος τέως
αποπειράθηκε στρατιωτικό πραξικόπημα το 1975, είπε πως αυτές οι πληροφορίες
είναι «μπούρδες». Συμφωνώ, γιατί τα ανθρωπάκια που παρίσταναν κατά καιρούς
τους μονάρχες αυτού του δύσμοιρου τόπου μόνο μπούρδες έκαναν. Όταν δεν
ματοκυλούσαν τραγικά τον λαό μας, σε οπερέτες μετείχαν. Ήταν οι περσόνες
μπούφες της σύγχρονης ιστορίας μας. Και επ' ευκαιρία των 100 ετών από την
εθνική ντροπή του 1897, ας θυμηθούμε όλοι ότι ο αρειμάνιος τότε διάδοχος του
θρόνου και παππούς του τέως, όπως κατέγραψε δημοσιογράφος των «Τάιμς της Ν.
Υόρκης», που τον πήρε κατά πόδι μετά την κατάρρευση του μετώπου μεταμφιεσμένος
σε χωριάτη, κρυμμένος σε κάρρο, έφτασε νύχτα στην Αθήνα περνώντας κρυπτόμενος
από επαρχιακής οδού σε επαρχιακή οδό. Το 'χουν κληρονομικό φαίνεται. Ο
μακαρίτης Ιωάννης Γεωργάκης μού αφηγήθηκε κάποτε πως απεσταλμένος το 1946 στο
Λονδίνο να μεταφέρει στον τότε Γεώργιο την απόφαση τής κυβερνήσεως να
διεξαχθεί δημοψήφισμα, του συμπεριφέρθηκε ο διαφημιζόμενος ως στρατιώτης
βασιλεύς ως φύλαρχος και απορούσε πώς ο χυδαίος ελληνικός λαός ήταν ικανός να
αντιληφθεί και άρα να αποφασίσει αν χρειάζεται ή όχι βασιλιά. Βέβαια από τότε
οι κολαούζοι κάθε θρόνου τα κατάφεραν να παρουσιάσουν ένα λαό που φαινόταν να
θέλει εστεμμένους φελλούς για να υπάρχει. Ναι, ναύαρχε, η θλιβερή δυναστεία
που ταπείνωσε συχνά τον λαό μας μπούρδες έλεγε, μπούρδες έκανε και ως
μπουρδέλο μάς μεταχειρίστηκε. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15831P051</ED>
<ID>
ID:167158

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P05&aa=1</URL></REF>


Article

<CATEGORY>vin09</CATEGORY>

 <H5>ΕΘΝΙΚΟ ΑΡΧΑΙΟΛΟΓΙΚΟ ΜΟΥΣΕΙΟ</H5>
<H5>248 μινωικά ευρήματα στην Αθήνα
</H5><H2>16.450 αρχαία στην
αποθήκη</H2>

<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3>Ο γίγας των ελληνικών μουσείων ­ το
μουσείο όλης της Ελλάδας, το Εθνικό Αρχαιολογικό Μουσείο, η βιτρίνα μας, ένα
από τα σπουδαιότερα μουσεία όλου του κόσμου, έχει ολόκληρες συλλογές στις
αποθήκες του! </H3>
Τα χάλκινα, τα
γυάλινα, τα χρυσά κοσμήματα ­ πλην των μυκηναϊκών ­ που ανανεώθηκαν πρόσφατα,
τη συλλογή των πήλινων ειδωλίων, τη μισή αρχαία αγγειοπλαστική, τις μεγάλες
δωρεές προς το έθνος. Όλα αυτά που δεν βλέπουμε ούτε σποραδικά, αφού ακόμα και
ο χώρος των περιοδικών εκθέσεων είναι μικρός. Χρειάζεται επέκταση και
αναμόρφωση. 
«Το Εθνικό Αρχαιολογικό Μουσείο ασφυκτιά. Σας το λέγω με
επίγνωση της σπουδαιότητας του χώρου, αλλά και της μεγάλης έλλειψης σε χώρους
και μέσα. Θέλει επέκταση και εννοώ διπλάσιο χώρο», δηλώνει απερίφραστα η
διευθύντρια του μεγαλύτερου μουσείου του κόσμου, όσον αφορά την αρχαία Τέχνη,
που συγκεντρώνει «τα λάφυρα αιώνων και έχει ως αποστολή να δείχνει στους
σπουδαστές, σ' αυτούς που θέλουν να μάθουν, τη μακρά εξέλιξη της Τέχνης στην
Ελλάδα, από την 5η χιλιετία έως τη ρωμαϊκή εποχή». 
Η επέκταση ­ προς τους
χώρους του Πολυτεχνείου ή με νέα υπόγεια πτέρυγα ­ (κατά τα πρότυπα του
Λούβρου) μπροστά στον κήπο του μουσείου είναι, σύμφωνα πάντα με τη
διευθύντρια, η μόνη ριζική λύση. Προς το παρόν, ετοιμάζονται τα σχέδια για:

* Την ολοκλήρωση της έκθεσης των αγγείων. Η αρχαία κεραμική σταματά στον
4ο π.Χ. αιώνα, ενώ ο αριθμός των αγγείων στις αποθήκες ξεπερνά τις 8.000. 
* Την παρουσίαση των υπέροχων βοιωτικών και άλλων τερακοτών, πήλινων ειδωλίων
θεών και θνητών. Συχνά σώζονται με τα χρώματά τους. 
* Την παρουσίαση της
συλλογής χρυσών κοσμημάτων ­ από τη γεωμετρική εποχή έως το τέλος της
αρχαιότητας. 
* Την υπέροχη ­ λένε όσοι τα είδαν ­ συλλογή γυάλινων
αγγείων. 
* Τη δημιουργία μιας αίθουσας εκπαιδευτικής, με αντικείμενα που
ζωντανεύουν την καθημερινή ζωή. 
Η έφορος αρχαιοτήτων κ. Ζερβουδάκη έχει
επεξεργασθεί το σχέδιο για το πώς θα εκτεθούν όλα αυτά που προαναφέραμε,
ολόκληρες συλλογές μικροτεχνίας δηλαδή, και πώς θα παρουσιασθεί ο βίος ­ με
μουσικά όργανα, παιδικά παιχνίδια (υπάρχουν 78 παιχνίδια, ολόκληρη έκθεση
δηλαδή), αντικείμενα που σχετίζονται με τον γάμο, τον θάνατο, την άθληση, τη
γυναίκα, τον πόλεμο, την εκπαίδευση. 
Αυτά τα σχέδια περιμένουν πότε θα
αδειάσουν οι αίθουσες του άνω ορόφου, όπου συσκευασμένες περιμένουν τον
μεταφορέα οι συλλογές του Νομισματικού Μουσείου. 
Στις αποθήκες περιμένουν
τη σειρά τους να εκτεθούν οι ιστορικές συλλογές Εμπεδοκλέους ­ με θαυμάσια
αγγεία και ειδώλια ­ τα χάλκινα της συλλογής Σταθάτου ­ 1.410 κομμάτια ­ τα
«ελεφάντινα», η συλλογή Βλαστού, οι παλιές ελληνικές ανασκαφές της Βοιωτίας,
της Μύρινας στις Κλαζομενές της Μικράς Ασίας, η συλλογή Μισθου από την Κυρήνη,
1.700 ακόμη αιγυπτιακά αντικείμενα της συλλογής Δημητρίου ­ εκτίθενται από
πρόπερσι 300, αν και η συλλογή αιγυπτιακών του μουσείου αυτού θεωρείται από
τις καλύτερες στον κόσμο. Δεν βλέπουμε επίσης τη συλλογή Λάμπρου με σπουδαία
ιατρικά εργαλεία, για να μην πούμε για τα άλλα: 
Στις αποθήκες του Εθνικού
Αρχαιολογικού Μουσείου υπάρχουν 16.450 καταγεγραμμένα αντικείμενα, 15.000
μυκηναϊκά, 5.000 προϊστορικά, όπως πρόχειρα και κάπως απρόθυμα μας περιέγραψαν
σε αριθμούς, τον όγκο των εκθεμάτων οι αρμόδιοι. Μονάχα το αρχείο των πήλινων
πινακίδων με τη Γραμμική Γραφή Β αριθμεί 3.000 κομμάτια. 
Όλ' αυτά, τα
απρόσιτα για το κοινό αντικείμενα, που έχουν συγκεντρωθεί από διάφορες γωνιές
της Ελλάδας, όταν δεν υπήρχαν ακόμη τα τοπικά μουσεία, είναι ­ μας
διαβεβαιώνουν ­ προσιτά στους μελετητές ­ τακτοποιημένα, φωτογραφημένα και
παρακολουθούνται κανονικά. 
«Το σκανδαλώδες στο Εθνικό Αρχαιολογικό Μουσείο
είναι ότι όλα αυτά αποτελούν τις συλλογές που δεν τις έχει δει ποτέ ο κόσμος»,
λέει η κ. Δημακοπούλου. 
Άραγε, δεν θα μπορούσαν κάποια έργα να
επιστρέψουν στον τόπο τους τώρα που υπάρχουν παντού μουσεία; Ερωτούμε. 
«Το Εθνικό Μουσείο ιδρύθηκε για να στεγάσει τους θησαυρούς, τα κατ' εξοχήν
σημαντικά ευρήματα. Στην ουσία, απαρτίζεται από πολλά μουσεία: Κυκλαδικό,
Μυκηναϊκό. Θεωρείται το καλύτερο του κόσμου για την ελληνική γλυπτική και
συστεγάζεται με το Επιγραφικό Μουσείο. 
Η περίφημη συλλογή των γλυπτών του
Εθνικού Αρχαιολογικού Μουσείου θεωρήθηκε υποδειγματική ­ ως έκθεση ­ όταν
στήθηκε. Έμεινε ως έχει, επί 40 σχεδόν χρόνια. Εξετάζει βήμα προς βήμα όλη την
εξέλιξη της αρχαίας ελληνικής γλυπτικής από τις αρχές της, με τη δαιδαλική
τέχνη και τους Κούρους, έως το τέλος της αρχαιότητας, μέσα από 1.500 περίπου
πρωτότυπα, ως επί το πλείστον, έργα. Μικρές πινακίδες, παλιά σκοτεινά
πατώματα, χρώματα που σήμερα θεωρούνται παλαιοκαιρισμένα. Μοιάζει περισσότερο
με γκαλερί τέχνης, παρέλαση αγαλμάτων, που δεν φανερώνουν αν προέρχονται από
κάποιο ταφικό μνημείο, κάποιο ναό, αν ήταν αναθήματα σ' ένα ιερό κ.ά.». 
Είναι ένα πολύτιμο υλικό που χρειάζεται ανανέωση. Ο αρχαιολόγος Νίκος Καλτσάς
που μελετά την επανέκθεση των γλυπτών, προσθέτει μερικές καίριες παρατηρήσεις.
«Υπάρχουν συλλογές μοναδικές, όπως τα κλασικά επιτύμβια μνημεία της Αθήνας, τα
οποία θεωρούνται ως η πληρέστερη έκθεση του είδους στον κόσμο που πρέπει να
σεβασθούμε. Αποτελούν, όσο κι αν είναι πληθωρικές, χαρακτηριστικά του
μουσείου. Σε άλλες περιόδους της Τέχνης όπως στην ελληνιστική υπάρχουν κάποια
κενά. Στα χρόνια που μεσολάβησαν, έχουν αλλάξει τα δεδομένα στην απόδοση
ορισμένων αγαλμάτων και στη χρονολόγηση ορισμένων άλλων». 
Τι γίνεται,
όμως, με τα έργα που βρίσκονται στις αποθήκες ενός μουσείου; 
«Είναι
βεβαίως αδύνατο να εκτεθούν όλα τα έργα. Βασικό κριτήριο για την ένταξη στις
μόνιμες συλλογές είναι η καλλιτεχνική αξία ενός ευρήματος και η παρουσίαση
ανασκαφικών συνόλων. Εδώ χρειάζεται η επέκταση του Μουσείου. Ο διπλασιασμός
του χώρου είναι απαραίτητος, όχι μόνο για να απλωθούν οι μόνιμες συλλογές,
αλλά και για να υπάρχουν οι κατάλληλοι χώροι για την οργάνωση περιοδικών
θεματικών εκθέσεων με έργα από τις συλλογές και τις αποθήκες. 
Δείγματα
τέτοιων εκθέσεων έχουν ήδη δοθεί στο ελληνικό κοινό, έχουν περιοδεύσει στο
εξωτερικό και σύντομα θα δούμε τη διαχρονική έκθεση των κομψοτεχνημάτων από
ελεφαντόδοντο». 
Ένα παράδειγμα
επιστημονικής και διδακτικής παρουσίασης αρχαιολογικών θησαυρών από τις
Αρχάνες της Κρήτης (που βρίσκονταν κατά το μεγαλύτερο μέρος τους στις αποθήκες
του Αρχαιολογικού Μουσείου Ηρακλείου) είναι και η έκθεση που θα δούμε, από τις
26 Μαΐου, στο Μουσείο Κυκλαδικής Τέχνης. Πρόκειται για την παρουσίαση μιας
ολόκληρης συστηματικής ανασκαφής, με 248 αντικείμενα, που θα δώσει την
ευκαιρία, πρώτη φορά, στο αθηναϊκό κοινό να γνωρίσει τον μινωικό πολιτισμό.

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15831P061</ED>
<ID>
ID:167159

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P06&aa=1</URL></REF>


Article

<CATEGORY>vin09</CATEGORY>

 <H2>Με τα μάτια της ψυχής</H2>
<H2></H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

Το «γυαλί»,
λέξη περιφρόνησης για την τηλεόραση που υπονοεί την προστυχιά ως τζάμι φθηνό
κι όχι κρύσταλλο αριστοκρατικό, θάμπωσε προ ημερών και δάκρυσε από «Ομίχλη και
καταχνιά». Όταν τα «Ίχνη ψυχής» άγγιξαν τις μνήμες του Ολοκαυτώματος στο
Άουσβιτς.Τα «Ίχνη ψυχής», όπως και άλλες εκπομπές της Φωτεινής Τσαλίκογλου,
επικεντρώνονται επίμονα σε συγκεκριμένα άτομα που ανήκουν σε ορισμένες
κατηγορίες προβληματικών συνανθρώπων μας. 
Σε μια τηλεόραση, όμως,
αποτροπιαστικής εκμαυλιστικής διαφάνειας και εξαιρετικής αναισθησίας σαν τη
δική μας TV του εμπορίου, αυτά τα «Ίχνη ψυχής» μπερδεύονται με τις
εκμυστηρεύσεις που προκαλούν οι εκπομπές του κυρίου Δημήτρη Μάρκου «Αληθινές
ιστορίες» (Σκάι) και του κυρίου Ανδρέα Μικρούτσικου «Επιτέλους μαζί»
(Antenna). Διότι και τα τρία αυτά προγράμματα της ελληνικής τηλεόρασης
στηρίζονται στην εξομολόγηση και τη δημοσιοποίηση της ιδιαιτερότητας του
εκάστοτε προσκεκλημένου. Από εδώ και πέρα οι διαφορές είναι βέβαια μεγάλες.
Στα «Ίχνη ψυχής» που καταγράφονται στο «γυαλί» δεν υπάρχει στην τηλεοπτική
σκηνή του «δράματος» κοινό ακροατών και μετεχόντων που... απολαμβάνουν τις
εξομολογήσεις και δονούνται από το περιεχόμενό τους, σχεδόν ηδονικά. Η σκηνή
είναι άδεια, ο εξομολογούμενος μόνος και οι δονήσεις από τη συγκινησιακή
φόρτιση περνάνε κατευθείαν, ντιρέκτ, στον θεατή-ακροατή. 
Θυμέλη 
Για να δημιουργήσουν στο θυμικό του, που είναι η έδρα των
συναισθημάτων, ένα είδος θυμέλης όπου τοποθετούνται ­ νοερά ­ τα πρόσωπα, οι
οδύνες και οι συγκρούσεις του ήρωα - αφηγητή. Έτσι ο ομοφυλόφιλος, ο
τοξικομανής, ο ιπποδρομιάκιας αφήνονται μπροστά στον φακό σε μια εκ βαθέων
εξιστόρηση δρομέα μεγάλων αποστάσεων κατά κανόνα σπαρακτική. Όπου, ευτυχώς,
επεμβαίνει η σκηνοθέτις Πένυ Παναγιωτοπούλου, περιγράφοντας με μεγάλη
ευαισθησία και έξοχες συμβολικές εικόνες την οδύνη και την πορεία των
μοναχικών ηρώων της σειράς. 
Το περασμένο Σάββατο, όμως, ημέρα επετείου του
Ολοκαυτώματος στο Άουσβιτς, όλα άλλαξαν. Και η εκπομπή έγινε αυτό που προφανώς
είχε ως στόχο εξ αρχής. Δηλαδή «Ίχνη ψυχής». Χωρίς επουσιώδεις λεπτομέρειες,
χωρίς φθηνό λόγο που δεν μπορείς να λογοκρίνεις ή να ελέγξεις, αφού είναι
πηγαίος και ο μοναδικός τρόπος έκφρασης του εξομολογούμενου, και επιπλέον
χωρίς μελό. 
Με ηρωίδα μια διακριτική ευγενική κυρία εβραϊκής καταγωγής
δόθηκε στο ακέραιο η τραγωδία του Ολοκαυτώματος και γενικά της εξόντωσης έξι
εκατομμυρίων Εβραίων κατά τη διάρκεια του Β' Παγκοσμίου Πολέμου. Η αφηγήτρια,
σε υπέροχα ελληνικά απαλλαγμένα από βερμπαλισμούς, έδωσε τα πρώτα ίχνη ψυχής,
αφού τότε ήταν μόλις τριών ετών, ζωγραφίζοντας λιτά τις αντιδράσεις ενός
παιδιού που έχει χάσει τους γονείς του. Δίπλα της η μητέρα, η οποία τελικά
διασώθηκε, πρόσθεσε άγνωστες λεπτομέρειες από τη «ζωή» στα γερμανικά
στρατόπεδα εξόντωσης. 
Ο ψυχισμός του παιδιού, ο ψυχισμός ενός λαού υπό
διωγμόν, βγήκε ολοζώντανος και θάμπωσε το «γυαλί» από την καταχνιά του
συγκρατημένου πόνου και την ομίχλη των εσωτερικών δακρύων που δεν ανέβλυζαν.

Η εκπομπή, ακολουθώντας τις διάχυτες διαθέσεις ανάμεσα στη θύμηση και στη
λησμονιά, αιωρήθηκε αριστοτεχνικά πάνω από τις αντιφατικές ψυχικές διαθέσεις
αφού μνημονεύθηκε ότι «η τρέλα είναι ίσως μια λύπη που δεν εξελίσσεται άλλο»!

Σπουδαίο 
Σαν τρέλα και απέραντη λύπη, άπλωσε
πάνω από την εκπομπή το αριστουργηματικό ντοκιμαντέρ του μεγάλου Αλέν Ρενέ
«Ομίχλη και καταχνιά» ή «Νύχτα και ομίχλη» (1955), συγκλονιστική περιδιάβαση
του στρατοπέδου του Άουσβιτς. Εδώ η σκηνοθέτις Πένυ Παναγιωτοπούλου έκανε κάτι
σπουδαίο. Προσπάθησε και κατάφερε να δέσει την ήρεμη ελεγεία της φρίκης που
ορίζει τη δουλειά του Αλέν Ρενέ στο εν λόγω ντοκιμαντέρ με τις τωρινές εικόνες
μιας μελαγχολικής γκρίζας Θεσσαλονίκης, όπου περιδιάβαζε η εκεί γεννημένη
Εβραία αφηγήτρια, δείχνοντας πλάκες του εβραϊκού κοιμητηρίου που ξήλωσαν οι
τοπικές αρχές και βρίσκονται τώρα τοποθετημένες σε δρόμους της συμπρωτεύουσας
ως... διακοσμητικά στοιχεία. 
Γεμάτη έξοχες οπτικές αντιστίξεις που λες και
έκαναν διάλογο με τα πλάνα του Αλέν Ρενέ, η τελευταία εκπομπή «Ίχνη ψυχής»
βρήκε επιτέλους τον δρόμο της. Πιο κοντά στα σπουδαία ουσιώδη θέματα και
μακριά, πολύ μακριά από τον εξομολογητικό μονόλογο που παραπέμπει στο
«επιστημονικό» ντιβάνι του Φρόυντ ή στο εμπόριο της λεηλασίας του ιδιωτικού
βίου από εκπομπές - σκουπίδια. 
Άλλο «συμφωνικό μοντάζ» και πρωθύστερη
λειτουργία του χρόνου που αναφέρεται στους συνειρμούς της μνήμης κατά Αλέν
Ρενέ κι άλλο η κοινολόγηση ατομικών προβλημάτων μπροστά στον τηλεοπτικό φακό.

<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15831P071</ED>
<ID>
ID:167160

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -ΠΑΘΕΙΑ</H2>

<AUTHOR>ΕΦΗ ΦΑΛΙΔΑ</AUTHOR>

* Μια διάθεση εξωτική κατέλαβε τον Βλάση
Μπονάτσο, γι' αυτό και ανέβηκε πάνω σε μια καμήλα, για να δει από την
πλάτη του ζώου πώς φαίνεται ο κόσμος της Αιγύπτου. Κι αφού υποδέχθηκε τη
Φωτεινή Γεωργαντά, ντυμένη ως χανούμισσα, η οποία περιέγραφε τη φάρσα
που της έκανε το «Βλας Μπακ», παρουσίασε τα σουβενίρ του ταξιδιού του. Κάιρο,
Αλεξάνδρεια, Αλ Χαλίλι, πυραμίδες, τσάι στην έρημο παρέα με τους βεδουίνους
και το καλύτερο, για το τέλος. Η συνέντευξή του με τον Πατριάρχη Αλεξανδρείας
και Πάσης Αφρικής, Πέτρο. Μα τι θα μπορούσε να πει ένας εκκλησιαστικός
ηγέτης με έναν πλακατζή της τηλεόρασης; Το γεγονός ότι εξελέγη πρόσφατα
Πατριάρχης αρκεί για να δικαιολογηθεί αυτή η παραχώρηση συνέντευξης στον
παρουσιαστή ενός σόου; 
* Όταν οι πρωινές εκπομπές των ιδιωτικών καναλιών
προβάλλουν καλλιτέχνες της πίστας, με έμφαση στα κλαρίνα και τα μπουζούκια, η
ΕΤ1 με την «Άλλη μέρα» της Βέρας Κρούσκα προβάλλει πολιτιστική
αντίσταση. Και σερβίρει στους τηλεθεατές έργα καλλιτεχνών που διατηρούν τις
αποστάσεις τους από τα μικρόφωνα και τα ενδεικτικά νούμερα επιτυχίας, αλλά που
όμως έχουν να επιδείξουν τη σοβαρότητα της δουλειάς τους και μάλιστα
χαμηλόφωνα. Όπως στη χθεσινή εκπομπή, όπου η Γιούλια Γαζετοπούλου
μιλούσε και παρουσίαζε τους πίνακές της με θέματα από τον μύθο των Ατρειδών.
Μια πρωινή συζήτηση για τα εικαστικά, απέναντι από τα σαντούρια ή τις
ενημερωτικές κουβεντούλες για εποχικές δίαιτες, τουλάχιστον δίνει την αίσθηση
της πολυφωνικής τηλεόρασης. 
* Ο Ευριπίδης και η εποχή του, καθώς
και η διαχρονική δυναμική του ποιητή πάνω στην παγκόσμια ιστορία των ιδεών και
του θεάτρου είναι το θέμα της σειράς ντοκιμαντέρ 13 επεισοδίων που ετοιμάζουν
οι σκηνοθέτες Πάνος Παππάς και Δέσποινα Χαραλάμπους. Για την
πραγματοποίηση του ντοκιμαντέρ, που επιδιώκει να φωτίσει πολλαπλά τη
φυσιογνωμία του Ευριππίδη, η καθηγήτρια Χαρά Μπακονικόλα έχει αναλάβει
τον συντονισμό ερευνητών του έργου του τραγικού ποιητή, ηθοποιών, καθηγητών
και σκηνοθετών από όλον τον κόσμο, προκειμένου αυτή η ελληνική παραγωγή να
παρουσιαστεί και σε άλλα ευρωπαϊκά δίκτυα. 
* Επιτυχίες του «Πρωινού καφέ»
στη Θεσσαλονίκη. Γι' αυτό και οι συντελεστές της εκπομπής συνεχίζουν τις
αναμεταδόσεις από τον Βορρά. Σήμερα είχαν και το καλλιτεχνικό ζεύγος Άννας
Βίσση-Νίκου Καρβέλλα. Και γύρω τους ένα πλήθος θαυμαστών νηπιακής και
νεαρής ηλικίας. Που ούρλιαζαν, φώναζαν και τραγουδούσαν μαζί με την Άννα
Βίσση. Αλλά την προσοχή της τράβηξε ένα... νινί. Με μεγάλα μάγουλα, σχιστά
μάτια και μαύρα γυαλιστερά μαλλιά που σχολείο δεν είχε πάει, όμως ήξερε να
τραγουδάει την «Ελένη». Με ή χωρίς μικρόφωνο. 
* Κόσμος πολύς πέρασε από το
Μονακό και πρόσφερε στην πριγκίπισσα Καρολίνα λίγο από το γκλάμορ που
διαθέτουν τα ονόματά τους, για να αποκτήσει η απονομή των Παγκόσμιων Μουσικών
Βραβείων αιτία εξασφάλισης δικαιωμάτων προβολής από το Filmnet. Απόψε το
βράδυ, το κανάλι μεταδίδει σε μαγνητοσκόπηση την ετήσια διοργάνωση, από όπου
παρήλασαν ως καλεσμένοι ηθοποιοί και μοντέλα, όπως ο Μίκι Ρουρκ
( με ελλιπή οδοντοστοιχία), η Εύα Χερτζίκοβα μετά του συζύγου της
μουσικού Τίτο Τόρες, η Κάρλα Μπρούνι, ο Κριστόφ
Λαμπέρ, ο Πίτερ Γκάμπριελ, αλλά και ο Μάικλ Τζάκσον (άνευ
οικογένειας και απογόνου). Και στους βραβευμένους αυτής της εκδήλωσης
συγκαταλέγεται και ο Βαγγέλης Παπαθανασίου. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15831P072</ED>
<ID>
ID:167161

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P07&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΤΖΕΪΝ ΕΪΡ»: Άλλη μια φορά
το μυθιστόρημα της Σαρλότ Μπροντέ μεταφέρεται στην οθόνη. Από τον Φράνκο
Τζεφιρέλι, με τους: Γουίλιαμ Χαρτ, Σαρλότ Γκένσμπουργκ, Αν Πάκουιν. (Ααβόρα,
Ιντεάλ Μαρούσι, Μπροντγουαίη, Παλλάς, Πλάζα). 
«ΛΟΛΙΤΑ»: Επανέκδοση του
δυνατού φιλμ του Στάνλεϊ Κιούμπρικ, βασισμένο στο ομώνυμο βιβλίο του Βλαντίμιρ
Ναμπόκοφ. Με τους: Σον Λάιον, Τζέιμς Μέισον, Σέλεϊ Γουίντερς, Πίτερ Σέλερς.
(Αρτ Στούντιο, Έλλη). 
«ΜΑΝΤΑΜ ΜΠΑΤΕΡΦΛΑΪ»: Μεταφορά της γνωστής όπερας του
Πουτσίνι στην οθόνη. Από τον Φρεντερίκ Μιτεράν. (Άστυ, Αφαία, Ζίνα). 
«ΤΟ
ΤΙΜΗΜΑ ΤΟΥ ΘΑΡΡΟΥΣ»: Υπό αμφισβήτηση οι «ηρωικές πράξεις» ενός λοχαγού στον
πόλεμο του Κόλπου. Του Έντουαρντ Ζούικ, με τους: Ντένζελ Ουάσινγκτον, Μεγκ
Ράιαν. [Αθήναιον, Cinepolis 1, Αθήναιον 2, Αστέρια, Άστορ, Village Centre 7,
Κορονέτ, Μετροπόλιταν, Ράδιο Σίτυ, Τροπικάλ, Απόλλων (Πειρ.)]. 
«ΦΕΥΓΑΤΗ
ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με τους: Τζον
Λόβιτς, Τία Καρέρε. [Agora, Αθηνά, Αλεξάνδρα (Καλ.), Άννα Ντορ, Άστρον,
Ατλαντίς, Village Centre 5, Κηφισιά 3, Μετάλλιον, Όσκαρ, Τιτάνια, Άνταμς,
Σπόρτιγκ, Τρία Αστέρια, Φοίβος, Αττικόν (Πειρ.)]. 
«ΜΙΚΡΟΚΟΣΜΟΣ»: Το
ντοκιμαντέρ με το ρεκόρ των χιλιάδων εισιτηρίων. Έρωτας, φλερτ, αγώνας
επιβίωσης, ποίηση στον «αόρατο» κόσμο των «αόρατων» ζωυφίων. Ντοκιμαντέρ της
γαλλικής δυάδας Κλοντ Νουριτζανί - Μαρί Περεντού. (Αβάνα, Αθήναιον, Cinepolis
3, Άττικα 2, Έμπασσυ, Καλυψώ). 
«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η
γκανγκστερική ταινία του Έιμπελ Φεράρα σε στυλ υπαρξιακού κοινωνικού δράματος
και με ύφος Κασσαβέτη. Με τους Κρις Πεν, Κρίστοφερ Γουόκεν, Βίνσεντ Γκάλο.
(Αθήναιον, Άττικα 1, Όπερα 1). 
«120 ΜΕΡΕΣ ΣΤΑ ΣΟΔΟΜΑ»: Το ακραίο κύκνειο
άσμα του Πιέρ Πάολο Παζολίνι. Τέσσερις εκπρόσωποι της φασιστικής εξουσίας
επιδίδονται σε καννιβαλισμούς και όργια, βασανίζοντας και σκοτώνοντας αθώους
νέους. (Αλφαβίλ). 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15831P101</ED>
<ID>
ID:167162

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P10&aa=1</URL></REF>


Article

<CATEGORY>vin09</CATEGORY>

 <H5>Ο ΝΟΜΠΕΛΙΣΤΑΣ ΣΕΪΜΟΥΣ ΧΙΝΙ ΑΠΟΨΕ ΣΤΗΝ ΑΘΗΝΑ</H5>
<H5>Προς νέους: Ανακαλύψτε τους δικούς σας
κανόνες</H5>
<H2>Η δύναμη της «ποιητικής πειθούς»</H2>

«Ποιο είναι το χάρισμα της
Ποίησης; Η δύναμή της να πείθει τούτη την τρωτή πλευρά της συναίσθησης του
εαυτού μας, πως έχει δίκιο, ενώ όλα γύρω του δείχνουν πως έχει άδικο. Η δύναμή
της να μας υπενθυμίζει πως είμαστε κυνηγοί και συλλέκτες αξιών, πως και οι
μοναξιές μας και οι απελπισίες μας αξίζουν, στο βαθμό που και αυτές εκφράζουν
τη σοβαρότητα της αληθινής ύπαρξής μας». 
Αυτό τόνισε στην Ακαδημία των Νόμπελ και αυτό
πιστεύει ακόμα ο 57χρονος Ιρλανδός ποιητής Σέιμους Χίνι. Ένας ποιητής που τα
βιβλία του αγοράζονται κατά δεκάδες χιλιάδες, που γεμίζει τις αίθουσες με τους
οπαδούς του, τους λεγόμενους «Χινιμπόπερς», και που φθάνει σήμερα στην Αθήνα
για να μιλήσει απόψε στο ελληνικό κοινό, προτού αναχωρήσει την Κυριακή για μια
εκδρομή στην Πύλο. Εκεί, όπου πριν από δύο χρόνια παραθέριζε αμέριμνος όταν
έμαθε πως του απονεμήθηκε το Νόμπελ Λογοτεχνίας «για τη λυρική ομορφιά και το
ηθικό βάθος του έργου του που δοξάζει τα καθημερινά θαύματα και το ζωντανό
παρελθόν». 
Αφορμή για την αποψινή του ομιλία, που θα πραγματοποιηθεί στη
Στοά του Βιβλίου (Πεσμαζόγλου 8, 9 μ.μ.), είναι η πρώτη έκδοση στα ελληνικά,
από τον ΚΑΣΤΑΝΙΩΤΗ, ενός βιβλίου όπου ανθολογούνται 60 ποιήματά του που
μετέφρασε η διακεκριμένη ποιήτρια Κατερίνα Αγγελάκη-Ρουκ κάνοντας επιλογή από
οκτώ ποιητικές συλλογές του. Τίτλος του «Τα ποιήματα του βάλτου», από τη σειρά
των «Bog Poens που εμπνεύσθηκε ο Χίνι μετά την ανακάλυψη στους βάλτους της
Δανίας θαμμένων προϊστορικών σκελετών από ανθρώπινα θύματα κάποιας φυλετικής
θυσίας ή τιμωρίας. Από αυτή την παλιά ιστορία ξεκινώντας, μιλά, λοιπόν,
μεταφορικά για το πολιτικό και κοινωνικό δράμα στη Βόρεια Ιρλανδία όπου
γεννήθηκε, αλλά όπου δεν κατοικεί πια. «Αυτό που αναζητούσα δεν ήταν η
σταθερότητα, αλλά μια ενεργητική απόδραση από την κινούμενη άμμο της
σχετικότητας και έναν τρόπο να καλλιεργώ την ποίηση χωρίς άγχος και χωρίς
απολογητική διάθεση», εξηγούσε στην επίσημη ομιλία του προς τη Σουηδική
Ακαδημία. Έτσι εδώ και 25 χρόνια κατοικεί με τη γυναίκα του και τα τρία παιδιά
του στη Νότια Ιρλανδία, όπου δίδασκε σε κολέγιο μέχρι το 1981, για να γίνει
έπειτα επισκέπτης καθηγητής στο αμερικανικό Πανεπιστήμιο Χάρβαρντ. 
«Ο
Σέιμους Χίνι είναι ένας άνθρωπος γήινος, καλόκαρδος, με χιούμορ και χωρίς
κανένα ύφος», λέει στα «ΝΕΑ» η Κατερίνα Αγγελάκη-Ρουκ, που θα μιλήσει επίσης
απόψε. «Τον γνώρισα στο πρώτο Φεστιβάλ Ποίησης του Μεξικού το 1982 κι από τότε
ξανασυναντηθήκαμε μερικές φορές. Μετά το Νόμπελ, δεν τον είδα, αλλά από το
τηλέφωνο δεν μου φαίνεται πως έχει αλλάξει. Ως ποιητής συνεχίζει τη μεγάλη
παράδοση του Γέιτς. Τα ποιήματά του είναι βιωματικά, αφηγηματικά. Η ποίησή του
βγαίνει από γήινα πράγματα, αναφέρεται συχνά στη μυθολογία του Βορρά αλλά και
στην αρχαία Ελλάδα, στην ιστορία και στη φύση. Και όταν μιλά για την περίπλοκη
ιρλανδική υπόθεση, ο τόνος του μοιάζει με μαρτυρολόγιο παρά με επαναστατική
κραυγή». Στη μετάφραση πάντως τη δυσκόλεψε αρκετά, καθώς λέει, διότι η αγγλική
γλώσσα είναι από τη φύση της πολύ περιεκτική και διότι ο Χίνι χρησιμοποιεί
πολλές μονοσύλλαβες λέξεις. Αυτές τις γλωσσικές δυσκολίες, η Κατερίνα
Αγγελάκη-Ρουκ τις αντιμετώπισε με «μία μέχρι υπερβολής πιστότητα που, κι αν
δεν μου ταιριάζει ποιητικά, στο τέλος αποζημιώνει, νομίζω, τον αναγνώστη.
Διότι δίνει τον τόνο του ποιήματος, αποδίδοντας με πιστότητα τουλάχιστον τη
μυρωδιά του». 
«Θα έπρεπε κατά τα συνήθη να σας δώσω έναν χάρτη για το
μέλλον και το κλειδί μιας πλεύσης όσο γίνεται πιο ευχάριστης και αποδοτικής.
Όμως είμαι αντίθετος σε κάτι τέτοιο. Γιατί πιστεύω πως όλοι οι κανόνες και οι
κατευθύνσεις για μια μελλοντική πορεία οφείλουν να αποτελούν προσωπικές
ανακαλύψεις και όχι χαραγμένες συνταγές. Πρέπει να αποτελούν μέρος και
αποσκευή της αίσθησης που έχει ο καθένας για τον κόσμο. Να είναι αποτέλεσμα
περισσότερο αυτοσχεδιασμού παρά αντιγραφής. Να εφευρίσκονται παρά να
απομιμούνται. Να διακινδυνεύονται και να κερδίζονται παρά να αγοράζονται». 
Είναι χαρακτηριστική αυτή η συμβουλή του Ιρλανδού ποιητή προς τους
τελειόφοιτους του 1996 στο Πανεπιστήμιο της Βόρειας Καρολίνας όπου είχε
προσκληθεί. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15831P131</ED>
<ID>
ID:167163

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P13&aa=1</URL></REF>


Article

<CATEGORY>vin09</CATEGORY>

 <H2>«Τι είν' η πατρίδα μας», πια;</H2>
<H2></H2>
Με τι να
μοιάζει η πατρίδα μας χρόνια μετά την ημερομηνία που ο Ιωάννης Πολέμης έγραφε
το σχετικό ποίημα; Μια επιστημονική ομάδα κοινωνιολόγων, ψυχολόγων και
ιστορικών από τα Πανεπιστήμια Αθηνών, Θεσσαλονίκης και Θράκης σκέφτηκαν,
παρατήρησαν, ερεύνησαν και κατέγραψαν τα συμπεράσματά τους σε ένα βιβλίο. «Τι
είν' η πατρίδα μας; 
Εθνοκεντρισμός στην εκπαίδευση», είναι ο τίτλος του
βιβλίου που επιμελήθηκαν οι Άννα Φραγκουδάκη και Θάλεια Δραγώνα, κοινωνιολόγος
της εκπαίδευσης και κοινωνική ψυχολόγος, αντίστοιχα, και παρουσίασαν χθες οι
εκδόσεις «Αλεξάνδρεια». 
Πρόκειται για τα αποτελέσματα δύο συλλογικών
ερευνών με άξονα τα σχολικά εγχειρίδια και τις αντιλήψεις των εκπαιδευτικών
και με αντικείμενο την εικόνα και την αξιολόγηση του ελληνικού έθνους και των
άλλων εθνών. 
Πρόκειται για την εκτίμηση ότι «ο εκπαιδευτικός θεσμός δίνει
μια ανιστορική εικόνα του έθνους. Μέσα στον οποίο οι Έλληνες παρουσιάζονται
σαν ομάδα με απόλυτη πολιτισμική ομοιογένεια, η οποία δεν επιδέχτηκε
επιδράσεις από άλλους πολιτισμούς. Και αυτός ο εθνοκεντρισμός του
εκπαιδευτικού συστήματος εξαίρει την αρχαιότητα και την προγονολατρεία. Με
συνέπεια να ναρκοθετείται η έννοια της εξέλιξης και να καλλιεργείται, αντίθετα
με τις αξίες της εποχής μας, ο εθνοκεντρισμός και η ξενοφοβία». 
Τις
επισημάνσεις αυτές έκανε χθες η Άννα Φραγκουδάκη, η οποία στη συνέχεια
παραχώρησε τον λόγο στον ιστορικό της εκπαίδευσης Αλέξη Δημαρά και στον
καθηγητή του τμήματος Πολιτικής Επιστήμης και Δημόσιας Διοίκησης του
Πανεπιστημίου Αθηνών, Χρήστο Ροζάκη. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15831P132</ED>
<ID>
ID:167164

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P13&aa=2</URL></REF>


Article

<CATEGORY>vin09</CATEGORY>

 <H2>Πινακοθήκη στο κομπιούτερ!</H2>

Τετρακόσιοι είκοσι
ζωγράφοι, τα σημαντικότερα ονόματα από το 1832 ώς σήμερα και 500 έγχρωμοι
πίνακες ­ τόσες πληροροφορίες δηλαδή και εικόνες, που θα γέμιζαν τρεις
μεγάλους τόμους ­ κατεγράφησαν στο πρώτο CD-ROM, που κυκλοφορεί αυτές τις
ημέρες (δωρεάν) στην αγορά, συνοδεύοντας το περιοδικό πληροφορικής «RAM». 
Πρόκειται για την πρώτη σοβαρή παραγωγή με την οποία η νεοελληνική ζωγραφική
συμμετέχει στην εποχή των «ψηφιακών μουσείων», ένα πολύτιμο εργαλείο, που δεν
απευθύνεται μόνο σε εκπαιδευτικούς και μαθητές, αλλά και γενικότερα σε όλους
τους ενδιαφερόμενους χρήστες υπολογιστών. Κυρίαρχο ρόλο στην έκδοση αυτή δεν
έχει μόνο το περιεχόμενο, αλλά ο ευχάριστος τρόπος σύνδεσης των περιεχομένων
με 3.000 υπογραμμισμένες λέξεις, που γεφυρώνουν τα λήμματα μεταξύ τους και
δίνουν τη δυνατότητα στον χρήστη να μεταφέρεται αστραπιαία από πίνακα σε
πίνακα, από βιογραφικά σε έργα, σε ορισμούς λέξεων, φωτογραφίες. Περιέχονται
επίσης μια πλήρης ιστορία της νεοελληνικής ζωγραφικής, ένα λεξικό ειδικών
όρων, βασικές οδηγίες για κατανόηση ενός ζωγραφικού έργου, εισαγωγή στην αγορά
της τέχνης, βιβλιογραφία, καθώς και προετοιμασμένα slide shows (η Θάλασσα στη
νεοελληνική ζωγραφική, η Γυναίκα, η Φύση, οι Γιορτές κ.λπ.). Οι επικεφαλής της
ομάδας ιστορικών τέχνης που εργάστηκαν γι' αυτό είναι ο τεχνοκριτικός των
«ΝΕΩΝ», Χάρης Καμπουρίδης (που ήδη ετοιμάζει τα επόμενα CD-ROM για τον
Φασιανό, τον Μόραλη, τις Πινακοθήκες της Ελλάδας και τη «Ζωγραφισμένη
Μουσική») και ο ιστορικός τέχνης Γιώργος Λεβούνης. Οι φωτογραφίες της
ηλεκτρονικής έκδοσης παραχωρήθηκαν από το Αρχείο Νεοελληνικής Τέχνης της
Εταιρείας Εικαστικών Μελετών, ένα μη κερδοσκοπικό ίδρυμα, που συλλέγει
ιστορικά ντοκουμέντα και που διαμορφώνει μια εκτεταμένη βάση δεδομένων για
δημόσια χρήση. Χορηγοί είναι το Ίδρυμα Ι.Φ. Κωστόπουλου, η εταιρεία Νικ. Ι
Θεοχαράκη, το υπουργείο Έρευνας και Τεχνολογίας. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15831P133</ED>
<ID>
ID:167165

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P13&aa=3</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Περιλαμβάνεται στους
χαιρετισμούς. 2. Στοιχίζει πανάκριβα (καθ.). - Βυζαντινή μουσική νότα
(αντίστρ.). 3. Από τα τρία... δύο. - Σύμβολό του είχε τον ήλιο. -
Υπήρξε συνεργάτης του Φιντέλ Κάστρο. 4. Πολλούς συνέθεσε ο Πίνδαρος.
5. Άλλη ονομασία της Αφαίας. Ταιριάζει του... Πάπα. 6. Τόσα
χρόνια έζησε ο Γκάντι (αντίστρ.). - Χαρακτηρίζεται και σύμφωνα με την ηλικία
του. 7. Τσιγγάνικο γυναικείο όνομα. - Βρίσκονται μέσα στη... μόδα.
8. «... αριστεύειν», γνωστό ρητό της Ιλιάδας. - Η χαρά επακόλουθό της.
9. Υποδηλώνει και την ανάπαυλα. 
ΚΑΘΕΤΑ 
1. Η μεγαλύτερη
οροσειρά της Κεντρικής Ευρώπης. 2. Του απαθούς ιδιότητα. 3.
Γαλλικό άρθρο. - Ο αιώνας των πρώτων Σταυροφοριών. - Χρησιμοποιείται
αντιθετικά. 4. Μέσο για τη διατήρηση τροφίμων (αντίστρ.). - Θεατρικό
έργο του Μπρεχτ, βασισμένο σε ομώνυμο μυθιστόρημα του Γκόρκι. 5. Πέρσης
ποιητής του 13ου αιώνα, ένας από τους μεγαλύτερους της χώρας του. 6.
Δορυφόροι του «Ρ». - Έκφραση αναπαράστασης. 7. Τουρκικής προέλευσης
λέξη για το κατάλυμα. 8. Συνθετικό αραβικών τοπωνυμιών. -
Περιλαμβάνονται στα... υγρά. 9. Η σκυθρωπή συνώνυμή της. 
ΛΥΣΗ
(8/5/97) 
ΟΡΙΖΟΝΤΙΑ: 1. ΛΩΠΟΔΥΤΗΣ 2. ΥΔΑΤΟΣΗΜΑ 3.
ΤΗΝ-ΝΑΙ 4. ΤΟΡΝΟΙ 5. ΤΑΜΕΙΑ-ΑΣ 6. ΣΑΛΟΝΙΑ 7.ΧΟ-Η
ΣΤΟΑ 8. ΙΕΝΑ-ΚΟΥΚ 9. ΤΣΙΜΠΟΥΡΙ. ΚΑΘΕΤΑ: 1. ΛΥΤΡΑΣ-ΙΤ
2. ΩΔΗ-ΙΑΧΕΣ 3. ΠΑΝΤΕΛΟΝΙ 4.ΤΟ-ΟΜΟ 5. ΔΟΙΡΑΝΗ
6.ΥΣ-ΝΤΙΣΚΟ 7. ΤΗΝΟ-ΑΤΟΥ 8. Η ΜΑΙΑ-ΟΥΡ 9.
ΙΑΣ-ΣΚΑΚΙ 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15831P141</ED>
<ID>
ID:167166

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P14&aa=1</URL></REF>


Article

<CATEGORY>vin09</CATEGORY>

 <H5>ΕΚΔΟΣΗ ΚΑΙ ΕΚΘΕΣΗ ΔΗΜΗΤΡΗ ΜΥΤΑΡΑ</H5>
<H5></H5><H2></H2><H2>Σκίτσα μιας ζωής</H2>

<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Το χέρι του κάλυψε εκατοντάδες μέτρα γλιστρώντας πάνω στο χαρτί. Τα δύο
δάχτυλα, ο αντίχειρας και ο δείκτης, και στη μέση το μολύβι να κάνει διαδρομές
και να δίνει ζωή στις άσπρες κόλλες. Σχέδια απέριττα, αφαιρετικά τα
περισσότερα, που μέσα από τη λιτότητά τους και την πλαστικότητα των μορφών
απέπνεαν μια ζεστασιά. Σχέδια που έγιναν σελίδες κι αποτέλεσαν βιβλίο (των
εκδόσεων ΑΔΑΜ), στις διαστάσεις που ο Δημήτρης Μυταράς έκανε, ­ «γι' αυτό και
δεν έχασαν τίποτα από τη ζεστασιά τους», όπως λέει. Βιβλίο που μόλις
κυκλοφόρησε, ολοκληρώνοντας τη σειρά μονογραφιών των σύγχρονων Ελλήνων
καλλιτεχνών. 
Στην παρουσίαση του βιβλίου με έργα του ζωγράφου, όπου
φιλοξενεί και ποιήματα των Γιώργου Μανιώτη και Γιάννη Κοντού, δεν μίλησαν
ειδικοί, καθ' ύλην αρμόδιοι. Ήταν άλλωστε κι επιθυμία ­ φιλοσοφία του ίδιου
του καλλιτέχνη. «Όπως στη μουσική, άλλος γράφει το έργο και άλλος το
παρουσιάζει, έτσι κι εδώ η παρουσίαση ερμηνεύτηκε από άλλους καλλιτέχνες.
Είναι τελείως διαφορετικό να ερμηνεύσει κανείς κάτι μέσα από τη δική του
αισθητική», είπε στα «ΝΕΑ» ο Δημήτρης Μυταράς και εξομολογήθηκε πως στην
έκθεση (που θα διαρκέσει 20 ημέρες και φιλοξενείται στην γκαλερί ΑΔΑΜ, Ν.
Βάμβα 5) αλλά και στο βιβλίο περιλαμβάνονται σχέδια που πρωτόφτιαξε όταν ήταν
17 ετών, ως σήμερα, και αποτελούν τη ραχοκοκαλιά της δουλειά του. «Είναι σαν
ένα ημερολόγιο, που άλλοι το κρατούν μυστικό και είναι η πρώτη ύλη για ό,τι
επακολούθησε». Ειδικότερα, τα περισσότερα σχέδια της έκθεσης «είναι
αποτελέσματα δουλειάς που έγινε μετά το βιβλίο, τους τελευταίους δύο μήνες
δηλαδή, και έτσι είναι ένα βηματάκι πιο μπροστά», είπε ο Δημήτρης Μυταράς. Το
δε βιβλίο με τα σχέδιά του είναι «ό,τι καλύτερο για μένα». «Ο κάτοικος του
υπογείου / βλέπει τους κήπους και γελά» έγραψε σε ποίημά του ο Γιάννης Κοντός,
αφιερωμένο στον ζωγράφο και εμπνευσμένο από το ατελιέ του. «Από τη δουλειά του
Δημήτρη πήρα χρώματα κι αισθήματα κι από αυτά έφτιαξα το κείμενο (που
προλογίζει την έκδοση)», είπε ο Γιάννης Κοντός, ενώ ο Γιώργος Μανιώτης
επισήμανε πως «το βιβλίο έχει ένα εύρημα. Αρχίζει από το τέλος και τελειώνει
στην αρχή» ορμώμενος, προφανώς, από τη διάταξη της ύλης του λευκώματος. 
Ο
Γιάννης Κοντός θυμήθηκε πως «γνώρισε» το Δημήτρη Μυταρά «μέσα από σχέδια που
έκανε για βιβλία Ιταλών συγγραφέων» και στάθηκαν αφορμή για μία εκ του
σύνεγγυς γνωριμία η οποία ήταν η απαρχή για μία ισχυρή φιλία. Ο ίδιος ο
ζωγράφος αποκάλυψε, τέλος, πως το «εισιτήριό» του για την Σχολή Καλών Τεχνών
ήταν έργα που είχε κάνει σε ηλικία 22 ετών. 
Στην έκθεση που εγκαινιάστηκε
επισήμως χθες βράδυ, θα μπορέσει να δει κανείς μαζί με έργα του Δημήτρη Μυταρά
και δέκα περίπου φωτογραφίες του, σε διάφορες στιγμές στο ατελιέ του, που
απαθανάτισε η Άννα Σκαρλάτου. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15831P161</ED>
<ID>
ID:167167

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P16&aa=1</URL></REF>


Article

<CATEGORY>vin09</CATEGORY>

 <H2>«Παίξε... παλικάρι μου, το μπουζουκάκι»</H2>
<H2></H2>
Θυμήθηκαν τα παιδικά τους χρόνια, αναπόλησαν στιγμές από τα νιάτα τους,
χόρεψαν από ζεϊμπέκικα έως καλαματιανά και ξέχασαν για τρεις ώρες κάθε
πρόβλημα που τους απασχολεί οι άνθρωποι της τρίτης ηλικίας στο Γηροκομείο του
Πειραιά. 
Το γλέντησαν για τα καλά οι παλιοί μερακλήδες, σε μια ειδική
βραδιά, που διοργανώθηκε σε αίθουσα αναψυχής του Γηροκομείου του Πειραιά.
Διασκεδαστές των ηλικιωμένων, τα «εγγόνια» τους. Ένα γκρουπ από παιδιά ηλικίας
12-18 χρόνων, από το Εργαστήρι Λαϊκού Τραγουδιού του Γιάννη Λεμπέση. 
Ο
μπαρμπα-Σταύρος από τον Κορυδαλλό, που κοντεύει τα 90 χρόνια, τραγούδησε τα
«Λεμονάδικα» του Παπάζογλου. Η κυρα-Ειρήνη η Σμυρνιά, από την Κοκκινιά,
τραγουδούσε σμυρναίικα της Ρόζας Εσκενάζυ και της Ρίτας Αμπατζή. Ενώ ο
μπαρμπα-Νικόλας από τη Λεύκα, παλιός φίλος του Μάρκου Βαμβακάρη, ξέρει σχεδόν
όλα τα τραγούδια του και βρήκε τη δύναμη και το κουράγιο να χορεύει ζεϊμπέκικα
και χασάπικα πάνω από μισή ώρα. Όλοι τον χειροκροτούσαν και αυτός συγκινημένος
απάντησε: «Ευχαριστώ ρε παιδιά, ευχαριστώ». Συγκινημένοι και οι μικροί μαθητές
από το Εργαστήρι Λαϊκού Τραγουδιού, έπαιζαν, τραγουδούσαν και χόρεψαν με τους
ηλικιωμένους. 
Η εκδήλωση έκλεισε με την παραγγελιά της κυρα-Ειρήνης, που
ζήτησε να ακούσει ένα ταξίμι. Και ο Γιάννης Λεμπέσης πραγματοποίησε την
επιθυμία της. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15831P162</ED>
<ID>
ID:167168

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P16&aa=2</URL></REF>


Article

<CATEGORY>vin09</CATEGORY>

 <H2>Προμόσιον</H2>

<AUTHOR>ΟΑΣΥΓΧΩΡΗΤΟΣ</AUTHOR>

Από αλλού: Τι φέρνει την
Πατρίσια Κάας, Γαλλίδα, αοιδό και ωραιοτάτη δεσποινίδα, στην Ελλάδα; Αυτό
που και εκεί ονομάζουν προμόσιον. Και αυτό προκύπτει στο σημείο ακριβώς που η
Γαλλίδα σταρ έχει έναν καινούργιο δίσκο και η Ρούλα Κορομηλά
ζητεί επειγόντως υψηλές τηλεθεάσεις. 
* Έσπευσαν
και οι άνθρωποι της Sony (δισκογραφικής), που μοιράζονται με τους ανθρώπους
του σόου τα έξοδα της παραμονής της Γαλλίδας, να επωφεληθούν. Μετά τη Ρούλα, η
Πατρίσια, λένε, είναι στη διάθεσή σας. Προ-μό-σιον σε εξέλιξη. 
Από εδώ: Η
φήμη των δικών μας «Flowers Of Romance» έφθασε έως τη Γερμανία μέσω των
φαν κλαμπ και των διασυνδέσεων των οπαδών τους. Έτσι γαργάλισαν και τ' αυτιά
των αρμοδίων της δισκογραφικής Hyperium, η οποία ανέλαβε δράση. 
* Η γερμανική δισκογραφική λοιπόν, την ώρα που εδώ το
ελληνικό ροκ βγαίνει σε κούρσα με τα «ελληνάδικα», παίρνει το τραγούδι
«Channel Ζ» των «Flowers of Romance» και αναλαμβάνει να το μετατρέψει σε
«ντραμ εν μπας». Ριμίξ το λένε στη γλώσσα των κλαμπ, κάτι σε χορευτική
διασκευή θα το μετέφραζα, αν δε σας πειράζει. Αυτό το επίπονο έργο της
μουσικής μετάλλαξης ανέλαβε ντιτζέι, ονόματι Headbanga. Έτσι γίνεται εις τας
Ευρώπας... κάτι σαν μουσική ανακύκλωση. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15831P163</ED>
<ID>
ID:167169

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P16&aa=3</URL></REF>


Article

<CATEGORY>vin09</CATEGORY>

 <H2>Οικογενειακή υπόθεση</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Εδώ, όμως, πρόκειται για υπόθεση οικογενειακή. Και για να μας προλάβει ο
Αντώνης Βαρδής (εγώ δε να προλάβω εκείνον), σας πληροφορώ πως
«Οικογενειακή Υπόθεση» θα ονομάζεται ο νέος δίσκος του, με τη συμμετοχή του
υιού Γιάννη επίσης. Θα τα λέει μάλιστα με τον πατέρα και σε έναν
διάλογο τραγουδιστικό. Μάλιστα μαθαίνω πως και οι Κατσιμιχαίοι, οι
οποίοι και στο παρελθόν είχαν συμπράξει με τον Αντώνη Βαρδή και μαζί είναι και
στη ΒΙΛΚΑ της Θεσσαλονίκης, θα δώσουν ακόμη μια φορά το «παρών» στο CD.
Λιγότερο οικογενειακή υπόθεση να πω κι εγώ με τη σειρά μου. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15831P164</ED>
<ID>
ID:167170

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P16&aa=4</URL></REF>


Article

<CATEGORY>vin09</CATEGORY>

 <H2>Μαθηματικά εισιτηρίων</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Εδώ ­ να βάλουμε τα πράγματα σε τάξη, διότι τι πιο σίγουρο από απλά
μαθηματικά! Εάν ένα σινεμά έχει κάνει 100.000 εισιτήρια σε έναν χρόνο, οφείλει
να πληρώσει φόρο 16,5 εκατομμύρια δρχ. Απ' αυτά, εάν παίξει τέσσερις ελληνικές
ταινίες, λαμβάνει πίσω τα 9, αλλά με τις κρατήσεις που μεσολαβούν παίρνει στα
χέρια του επιστροφές 7,5 εκατομμυρίων δραχμών. Απλά μαθηματικά. Και
εξακριβωμένα και από τον πρόεδρο των αιθουσαρχών, μάλιστα, κ.
Επαμεινώνδα Μαλούχο. 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15831P165</ED>
<ID>
ID:167171

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P16&aa=5</URL></REF>


Article

<CATEGORY>vin09</CATEGORY>

 <H2>Εδώ και τότε...</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Μια Ελλάδα χωρίς τηλεόραση
και πριν πατήσει ο άνθρωπος στο φεγγάρι. Ή αλλιώς, να το τοποθετήσουμε
καλύτερα, μία ταινία για την Ελλάδα των σίξτις και πώς αυτή «κόπηκε» από τη
δικτατορία. Μεταξύ μας, πολύ θα συγκινηθούν οι 45άρηδες (και όχι μόνο). Όλα
αυτά από την «Πίσω Πόρτα». Έτσι θα λέγεται η καινούργια ταινία (κατόπιν
«Ξαφνικού Έρωτα» και «Άντε Γεια») του Γιώργου Τσεμπερόπουλου ­ απ' όσο
μπόρεσα να δω με κλεφτές ματιές στα διπλοκλειδωμένα συρτάρια του Κέντρου
Κινηματογράφου. 
*Ε, ελπίζω πως έχουν όλοι
κατανοήσει την ανάγκη να γίνονται ταινίες που αφορούν το κοινό και δεν
προβάλλονται μόνο για τα καθίσματα των κινηματογράφων. 
Εδώ (εμείς) εκείνοι
(η Καίτη Γαρμπή και ο σύζυγος Διονύσης Σχοινάς) στο Ακαπούλκο.
Πριν φύγουν όμως και λίγο πριν από το μυστήριο εκείνη έκανε ένα δώρο σ'
εκείνον. Κι εκείνος πήρε τη Μαζεράτι κι έκανε μια βόλτα. Το δώρο; Η Μαζεράτι
ντε... 
<REF><SOURCE>ΤΑ ΝΕΑ</SOURCE>
<DATE>, 09-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15831P166</ED>
<ID>
ID:167172

</ID><URL>http://ta-nea.dolnet.gr/neaweb/neafile.print_unique?e=A&f=15831&m=P16&aa=6</URL></REF>


Article

<CATEGORY>vin04</CATEGORY>

 <H5>ΠΛΗΓΜΑ ΓΙΑ ΤΗΝ
ΚΥΒΕΡΝΗΣΗ</H5>
<H5>«Χαμερπείς
και αυλοκόλακες» στο ΠΑΣΟΚ κατηγορεί ο Πάγκαλος</H5>
<H5>Ως και
23 διαρροές από το ΠΑΣΟΚ για τη Βάσω</H5>
<H2>ΨΗΦΙΣΑΝ «συντροφικά μαχαιρώματα»</H2>

ΠΛΗΓΜΑ για την κυβέρνηση ήταν το
αποτέλεσμα της ψηφοφορίας για το καζίνο του Φλοίσβου. Πέντε, τουλάχιστον,
βουλευτές του ΠΑΣΟΚ δεν ψήφισαν υπέρ της απαλλαγής της υπουργού Ανάπτυξης. Οι
διαρροές μπορεί, πάντως, να φτάνουν και τις 23. 
σελίδες 8-
9 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15832N011</ED>
<ID>
ID:167173

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N01&aa=1</URL></REF>


Article

<CATEGORY>vin04</CATEGORY>

 <H2>Άδικα
πέθανε ο δεκαεξάχρονος</H2>

Άδικα πέθανε ο 16χρονος αθλητής. Στο Τζάνειο, όπου τον
μετέφερε κατ' αρχήν το ασθενοφόρο, δεν υπήρχε αξονικός τομογράφος. Και για να
βρεθεί θέση, όμως, στην Εντατική χρειάστηκαν δύο ώρες. Κι όταν ο Γιάννης
έφτασε στο Γενικό Κρατικό ήταν αργά 
σελίδα 13 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15832N013</ED>
<ID>
ID:167175

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N01&aa=3</URL></REF>


Article

<CATEGORY>vin04</CATEGORY>

 <H2>Επικερδές επάγγελμα έκαναν τη δικομανία</H2>

σελίδα
21 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15832N014</ED>
<ID>
ID:167176

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N01&aa=4</URL></REF>


Article

<CATEGORY>vin04</CATEGORY>

 <H2>Πόσο «κοστίζουν» τα λάθη στις δηλώσεις</H2>

σελίδα 47 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15832N015</ED>
<ID>
ID:167177

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο
ΑΣΤΙΚΟΣ χώρος είναι ένα σπάνιο και ακριβό αγαθό. Αλλά 7.500 στρέμματα
αθηναϊκής γης βρίσκονται μονίμως δεσμευμένα από τα ιδιωτικά αυτοκίνητα. Η
επιβολή τελών κυκλοφορίας, στάθμευσης ή χρήσης των δρόμων πρέπει να έχει
ανταποδοτικό χαρακτήρα. Ο Η. Ευθυμιόπουλος στην «Τρίτη Άποψη». 
Σελ. 6.

Ν. ΝΙΟΠΛΙΑΣ: Το μέλλον είναι αβέβαιο για το ελληνικό πρωτάθλημα. Όχι μόνο
η Εθνική δεν έχει σταθερή πορεία, αλλά και οι ελληνικές ομάδες στα ευρωπαϊκά
κύπελλα. 
Αυτή τη φορά ο ΟΦΗ 
έχει τον πρώτο λόγο. Στέριωσα για πάντα
στο Ηράκλειο. Οι απαντήσεις στις «30 Ερωτήσεις» στον Μ. Παντινάκη. 
Σελ.
10. 
Ο ΑΝΔΡΕΑΣ ήθελε να σπουδάσει. Ο πατέρας του όμως ήθελε να τον βάλει
στη δουλειά. Ο μαθητής προσέφυγε στους καθηγητές του και αυτοί του έδωσαν
στέγη και τα μέσα να πραγματοποιήσει το όνειρό του. Αλλά βρέθηκαν στο εδώλιο
του κατηγορουμένου. Ευτυχώς αθωώθηκαν. Η Μίνα Μουστάκα στη σελ. 12. 
«ΤΙ
ΕΙΝΑΙ εκείνο που... φυσάει στα ελληνοτουρκικά, αλλά ξεφυσάει και ιδρώνει στα
ελληνοεκπαιδευτικά;». Όποιος δώσει τη σωστή, την ορθή απάντηση εγγράφεται
κατευθείαν από τα ΙΕΚ, όχι στα... ΤΕΙ αλλά στα ΑΕΙ! Η Συλβάνα Ράπτη στη σελ.
14. 
ΟΙ ΑΥΤΟΝΟΜΙΣΤΕΣ κατέλαβαν το καμπαναριό του Αγίου Μάρκου. Ανάμεσα στα
όπλα τους είχαν ένα τεθωρακισμένο Ι.Χ., ένα ημιαυτόματο που δεν χρησιμοποίησαν
και μπόλικο κρασί. Και τι ζητούσαν; Α! Την αυτονομία της Βενετίας από τους
Ιταλούς κατακτητές! Σελ. 43. 
Ο ΧΑΛΙΛ Ιμπραΐμ Τσελίκ, βουλευτής του
κόμματος του Ερμπακάν, απείλησε χθες: εάν κλείσετε τα ισλαμικά σχολεία της
δευτεροβάθμιας εκπαίδευσης θα χυθεί αίμα. Στην περίπτωση αυτή η Τουρκία θα
γίνει μία δεύτερη Αλγερία... Από τη φάρσα στην τραγωδία; Σελ. 45. 
ΤΟ
ΚΟΝΤΕΪΝΕΡ στο 8ο Τελωνείο Πειραιά ανοίχθηκε παρουσία εισαγγελέα. Το εμπόρευμα
που περιείχε ήταν κάτι περισσότερο από 3 τόνους μαριχουάνας. Το σήμα ήρθε από
την Ιντερπόλ. Στην Ασφάλεια οδηγήθηκαν χθες τρεις ύποπτοι. Σελ. 22 
Α. ΔΕΛΗΒΟΡΙΑΣ:
 Δεν
μου αρέσουν τα έτοιμα πράγματα,
 δεν θέλω ταμπέλες. 
Ο χρόνος της
μνήμης μου 
είναι ο χρόνος της ύπαρξής μου. 
Θα υπάρχουμε στο μέλλον,

όσο μπορούμε να θυμόμαστε. 
Αυτό θέλει να πει το Μουσείο Μπενάκη.

Η συνέντευξη στη Νατάσα Μπαστέα. 
Σελ. 18 και 19. 
ΤΑ ΠΑΙΔΙΑ 
τελειώνουν το
υποχρεωτικό σχολείο 
χωρίς να ξέρουν σχεδόν τίποτα 
για τους λαούς των
Βαλκανίων 
και της Μέσης Ανατολής ή της Βόρειας Αφρικής.
 Οι Εβραίοι
δεν υπάρχουν μέσα στην ιστορία
 ούτε σε άλλες χώρες ούτε στην Ελλάδα. 
Η Άννα Φραγκουδάκη
 στο Πανόραμα, σελ. 13. 
Ο ΝΕΑΡΟΣ, 
ξανθός, καλοβαλμένος
αστυνομικός,
 μόλις ακουμπά το ακουστικό στο τηλέφωνο 
και με το ύφος
εξουσίας 
που του δίνει η στολή, μονολογεί: 
«Τώρα που με πήρες
τηλέφωνο 
θα τον κρατήσω, αντί για δύο, τρεις ώρες»!... 
Η Τζώρτζια
Κοντράρου «Σε Πρώτο Ενικό». 
Σελ. 11. 
ΤΟ ΙΚΑ 
κινδυνεύει να μην μπορεί 
μια
μέρα να καταβάλει τις συντάξεις 
στους 750.000 συνταξιούχους του.
 Οι
πρωτογενείς οφειλές στο Ίδρυμα 
έχουν φθάσει τα 350 δισ. 
και μαζί με
τις πρόσθετες επιβαρύνσεις τα 650 δισ. 
Και το χειρότερο: 
στο Ίδρυμα
χρωστάνε τα ίδια τα υπουργεία! 
Ο Ηλ. Γεωργάκης στους «Προβολείς».

Σελ. 6. 
Η ΜΟΥΣΙΚΗ δεν είναι μόνο
μουσική. Είναι και μόδα και το Midem των Καννών είναι το μεγάλο παζάρι. Οι
νέες μόδες «σπέρνονται» μέσα εκεί, απ' όσους έχουν πάρει τα μηνύματα των
καιρών. Άσε που μπορεί να κάνουν ντουέτο ο Μπόνο και ο Φρανκ Σινάτρα χωρίς να
έχουν συναντηθεί καν! Η Μαρία Μαρκουλή στο Πανόραμα, σελ. 11. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15832N021</ED>
<ID>
ID:167178

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N02&aa=1</URL></REF>


Article

<CATEGORY>vin02</CATEGORY>

 <H2>Ασεβές</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Μην τάξεις σ' Άγιο
κερί και σε Θεό πραξικόπημα. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15832N022</ED>
<ID>
ID:167179

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15832N023</ED>
<ID>
ID:167180

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N02&aa=3</URL></REF>


Article

<CATEGORY>vin01</CATEGORY>

 <H5>Πρόχειρα;</H5>
<H2>ΡΙΠΕΣ</H2>

ΚΑΙ την επομένη
«άλλα λόγια να αγαπιόμαστε»; 
ΤΗ μία ημέρα μήνυμα που προανήγγειλε ­ ούτε
λίγο, ούτε πολύ ­ το άνοιγμα των ΤΕΙ στους αποφοίτους των ΙΕΚ... 
ΚΑΙ την
άλλη η λακωνική... αυτοδιάψευση; 
ΚΑΙ αν ­ προς στιγμήν ­ υποτεθεί ότι το
μήνυμα παρερμηνεύθηκε... 
ΜΗΠΩΣ απόρροια παρανόησης ήταν και η
επεξηγηματική-επιβεβαιωτική δήλωση του προέδρου του Οργανισμού Επαγγελματικής
Εκπαίδευσης και Κατάρτισης; 
ΤΙ άραγε να υποθέσει κανείς: 
ΟΤΙ οι
αρμόδιοι δεν αντελήφθησαν τη σημασία των ανακοινώσεών τους... 
ΠΑΡΑ μονάχα
όταν τους διαμηνύθηκε ότι τα ΤΕΙ θα βάλουν λουκέτο; 
ΚΑΙ αυτή τη φορά
επίρριψη της ευθύνης ­ όπως συνηθίζεται ­ στα μέσα μαζικής ενημέρωσης ούτε για
αστείο νοείται... 
ΑΦΟΥ, γραπτά και προφορικά, το μήνυμα είχε εκατοντάδες
άμεσους αποδέκτες. 
ΚΑΙ αν απερίσκεπτα διατυμπανίσθηκε ως σχέδιο ένας όλως
διόλου ανεπεξέργαστος προβληματισμός... 
ΠΟΥ εμφανέστατα αγνοεί τις βασικές
εκπαιδευτικές διαφορές ανάμεσα στα ΙΕΚ και στα ΤΕΙ... 
ΑΛΛΑ και τη μεταξύ
τους ποιοτική αναντιστοιχία κριτηρίων εισαγωγής και φοίτησης... 
ΤΟΤΕ για
την αναστάτωση που προκλήθηκε ασφαλώς και δεν αρκούν μίζερες «ανασκευές» που
επιτείνουν την εντύπωση... 
ΠΩΣ δυστυχώς σοβαρά θέματα αντιμετωπίζονται
πρόχειρα. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15832N031</ED>
<ID>
ID:167181

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N03&aa=1</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

(ο υπουργός Δικαιοσύνης, στη
Βουλή, προς τον βουλευτή της Ν.Δ. κ. Φούσα) 
«Σου βάζω μηδέν στα νομικά.
Πήγαινε να δικάσεις· μόνο αν έχεις ανόητους δικαστές θα κερδίσεις». 
Θόδωρος Τσουκάτος: 
(το μέλος του Ε.Γ. του ΠΑΣΟΚ στο «Status» για
τον κ. Κ. Σημίτη) 
«Όχι απλώς δεν είμαι η "Φωνή του Κυρίου", αλλά ο
"Κύριος" θέλει να έχει μόνο τη δική του φωνή». 
Shery Preston: 
(η 25χρονη Αμερικανίδα ποζάρει γυμνή στα αρχαία της Αθήνας για το «Πλέι Μπόι»
και δηλώνει τουριστική επιχειρηματίας) 
«Ίσως αυτός (λέει για τον τόπο
φωτογράφησής της) να είναι και ο μόνος τρόπος που δεν έχουν δοκιμάσει οι
πολιτικοί σας για να πάρετε πίσω τα Ελγίνεια». 
Άντζυ Σαμίου: 
(η
τραγουδίστρια, στο «Λοιπόν») 
«Ανέκαθεν απέφευγα τους ωραίους, αλλά
τελευταία κάτι γίνεται». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15832N032</ED>
<ID>
ID:167182

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N03&aa=2</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ</H2>

<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΠΑΚΕΤΟ να 'ναι,
μάστορα, 
κι ας λείπει κι η κορδέλα... 
Ένα πακέτο είναι λίγο, πολύ
λίγο, 
δύο πακέτα είναι λίγα, τι να πω, 
τρία πακέτα είναι λίγα, πολύ
λίγα
 ­ φέρτε μια κούτα για να πω ευχαριστώ... 
ΑΡΧΕΙΑ θείων 
παιδεύουσι
ανιψιούς. 
Αν ισχύει ότι όποιος αγαπάει παιδεύει
 τότε του 'χει μια
αγάπη του ανιψιού,
 πολύ μεγάλη. 
ΑΝ Ο ΤΑΧΥΔΡΟΜΟΣ 
χτυπάει πάντα δυο φορές, 
τώρα τουλάχιστον θα ξέρει
 πώς να μεταφέρει την επιστολή... 
Στο ΠΑΣΟΚ,

τους ενώνει η εξουσία 
και τους χωρίζει η δεοντολογία... 
ΓΙΩΡΓΟ, χάσαμε ­ τα λόγια
μας 
Αν χαρακτηρίζεται 
από συνέπεια στις ιδέες του, 
τόσο το
χειρότερο 
για τη συνέπεια... 
ΚΑΠΟΤΕ, 
κρυβόταν από χωρίου εις χωρίον 
­ τώρα,

ψεύδεται από πραξικοπήματος 
εις πραξικόπημα... 
Τέως... με τα όλα
του... 
ΕΝΑ ΕΙΝΑΙ
βέβαιο:
 Αρχεία του νεώτερου Καραμανλή 
δεν πρόκειται να υπάρξουν 
­ όποιος καεί με το χυλό... 
Μετά τους αρχειομαρξιστές, 
να σου και οι
αρχειοκαραμανλικοί... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15832N033</ED>
<ID>
ID:167183

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N03&aa=3</URL></REF>


Article

<CATEGORY>vin05</CATEGORY>

 <H5>Ο πόλεμος των προσχωρήσεων</H5>
<H5>Πορτοκαλί τηλέφωνο</H5>
<H5>Πρώτα οι Μακεδόνες</H5>
<H5>Πηγαδάκια</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟ ΠΟΛΙΤΙΚΟΣ</AUTHOR>

ΛΟΙΠΟΝ, φαίνεται ότι οι
μάχες των προσχωρήσεων μεταξύ Ν.Δ. καί «Άνοιξης» εξελίσσονται σιγά - σιγά σε
πόλεμο: Χθες, η Νέα Δημοκρατία εξέδωσε ανακοίνωση, με την οποία δηλώνει ότι
ακόμα δύο στελέχη της «Άνοιξης», οι κ. κ. Κ. Μπέσης από τη Θεσπρωτία και Β.
Μάρης από τη Θεσσαλονίκη, ζήτησαν να επανενταχτούν στη Ρηγίλλης.. 
ΤΙ
απάντησε η Αιόλου; Ότι πρόκειται για προσχωρήσεις... μη στελεχών ­ όπως έλεγαν
άνθρωποι του κ. Αντ. Σαμαρά· ο πρώτος από τους προσχωρήσαντες ήταν πολιτευτής
του κόμματος το '93 και έκτοτε... σιωπή, ο δε δεύτερος τούς ήταν παντελώς
άγνωστος... 
ΠΟΛΥΣ κόσμος είχε
συγκεντρωθεί χθες το απόγευμα στο γραφείο του κ. Σωκρ. Κοσμίδη στη Βουλή,
περιμένοντας το αποτέλεσμα της μυστικής ψηφοφορίας για την πρόταση της Ν.Δ.
περί σύστασης προανακριτικής επιτροπής για τον Φλοίσβο. Ήταν εκεί, εκτός από
τον ίδιο τον κ. Κοσμίδη, η υπουργός Ανάπτυξης κα Βάσω Παπανδρέου, ο κ. Αλ.
Παπαδόπουλος, ο κ. Στ. Σουμάκης, ο κ. Χρ. Πρωτόπαπας, ο κ. Τ. Μαντέλης, ο κ.
Θ. Τσουκάτος και άλλοι. 
ΟΤΑΝ βγήκε το αποτέλεσμα της ψηφοφορίας, χτύπησε
το πορτοκαλί τηλέφωνο ­ στην άλλη άκρη ήταν ο Πρωθυπουργός που ζήτησε την κα
Βάσω Παπανδρέου. Ακολούθησε, όπως αντιλαμβάνεστε, μία πρώτη ερμηνεία της
ψήφου. 
ΑΠΙΣΤΕΥΤΟ κι όμως
ελληνικό: Δεκάδες Μακεδόνες βουλευτές είχαν κάνει κράτηση εισιτηρίου για τις
απογευματινές πτήσεις της Παρασκευής ­ όπως κάθε εβδομάδα, ήθελαν να μεταβούν
στις περιφέρειές τους 
Όμως, τουλάχιστον για τους βουλευτές του ΠΑΣΟΚ, η
εντολή ήταν σαφής: Έπρεπε όλοι να δώσουν το «παρών» στην ψηφοφορία για την
πρόταση της Ν.Δ. σχετικά με τη σύσταση προανακριτικής επιτροπής για το καζίνο
του Φλοίσβου. 
Ε, μπρος στο καθήκον, τι να κάνουν κι οι βουλευτές;
Υποχώρησαν ­ αλλά υποχρέωσαν τις υπηρεσίες της Βουλής να... διαπραγματευτούν
με την Ολυμπιακή Αεροπορία, ώστε να υπάρξει λύση! 
Λοιπόν, η διαπραγμάτευση
είχε επιπτώσεις: Για πρώτη φορά, η προτεραιότητα στην ψηφοφορία δεν
καθορίστηκε με βάση τις λίστες της Βουλής, αλλά με βάση τις λίστες... της
Ολυμπιακής!!! 
Α, ΝΑ ΣΑΣ ΕΝΗΜΕΡΩΣΟΥΜΕ
για μερικά στιγμιότυπα της δεξίωσης που δόθηκε στο «Γκολφ» της Γλυφάδας προς
τιμήν του προέδρου της Ευρωπαϊκής Επιτροπής κ. Ζακ Σαντέρ: Που λέτε, το πιο
«διάσημο» πηγαδάκι συγκρότησαν οι κ.κ. Σαντέρ, Σημίτης, Παπουτσής και
Πεσμαζόγλου ­ και για να ξέρετε, ο περισσότερος χρόνος καταναλώθηκε στην
επιδαψίλευση φιλοφρονήσεων από τους δύο δικούς μας για την προσφορά του κ. Γ.
Πεσμαζόγλου στην ευρωπαϊκή ιδέα.. 
Λίγο αργότερα, ο κ. Μ. Παπαγιαννάκης
απομόνωσε για μισή ώρα τον κ. Σαντέρ ­ προσπάθησε να τον πείσει να αποδεχθεί
το «ειδικό καθεστώς των νησιών μας». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15832N041</ED>
<ID>
ID:167185

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N04&aa=1</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΚΑΙ ΑΣ ΜΗΝ ΠΕΙ κανείς ότι δεν
βρίσκουν ­ άλλωστε, είναι γνωστό ότι στου Μαξίμου και στα πέριξ αφθονούν οι
υδραυλικοί... 
ΠΑΝΤΩΣ, ΑΣ ΠΡΟΣΕΧΕ η κα Βάσω Παπανδρέου ­ όποιος ανοίγει
πολλά μέτωπα, αργεί να ... ξημερώσει. 
ΑΝ ΚΑΤΑΛΑΒΑ ΚΑΛΑ, ο κ. Δ.
Λιβανός είναι... πιο αθώος από την κα Βάσω Παπανδρέου στην υπόθεση του
Φλοίσβου; 
ΤΕΛΙΚΑ, ΦΑΙΝΕΤΑΙ ότι αν οι διαρροές ήταν σπορ, στο
ΠΑΣΟΚ θα ήταν πρωταθλητές ­ και μάλιστα, χωρίς αντίπαλο... 
ΑΛΗΘΕΥΕΙ
ΟΤΙ κάποιοι «υδραυλικοί» στου Μαξίμου χάρηκαν για τις «διαρροές»,
επειδή... έπεσε δουλειά; 
Η «ΔΙΑΡΡΟΗ» είναι μισή... αρχοντιά ­ η
άλλη μισή είναι στο δρόμο κι έρχεται... 
ΜΗΠΩΣ, ΤΕΛΙΚΑ, στο ΠΑΣΟΚ πιστεύουν
ότι ήταν λάθος τους που κέρδισαν τις εκλογές; 
ΚΑΘΕ ΠΡΑΓΜΑ ΣΤΟΝ
καιρό του κι ο καθείς τον υδραυλικό του... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15832N042</ED>
<ID>
ID:167186

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N04&aa=2</URL></REF>


Article

<CATEGORY>vin05</CATEGORY>

 <H2></H2><H2>Επαναστάτες...</H2>

Ο ΛΟΓΟΣ στους αναγνώστες. Ο Τάκης Χασιώτης, Ρούμελης 118, Αργυρούπολη
Αττικής, γράφει: 
«Διάβασα στα "ΝΕΑ" (25.1.97) συνέντευξη του προέδρου της
ΟΛΜΕ και καθηγητού κ. Τσούλια και με άφησε άναυδο το πιστεύω του, το οποίο, ως
λέει, διδάσκει και στον γιο του, τριών χρόνων. Του συνιστά "να επαναστατεί
ακόμη και χωρίς αιτία, διότι αυτή είναι η απόλυτη ελευθερία" 
Με γεια του
και χαρά του, αλλά αυτού του τύπου την ελευθερία και την καλώς εννοούμενη
πειθαρχία, που και αυτήν απεχθάνεται ο κ. καθηγητής, να τη διδάσκει μόνο στον
γιο του και όχι στα δικά μας παιδιά. Στα παιδιά μας να διδάσκει ότι η
"απόλυτος προσωπική ελευθερία είναι συνώνυμος με την αναρχίαν και (ότι)
κοινωνία αναρχούμενη βαίνει κατά κρημνόν". 
Η εγγονή μου ­ πηγαίνει Β' τάξη
Λυκείου ­ διάβασε την εν λόγω συνέντευξη και τη ρώτησα κάπως αδιάφορα αν
συμφωνεί· αυθόρμητα μου απάντησε όχι. Παραπέμπω τον κ. καθηγητή σε δημοσίευμα
των "ΝΕΩΝ" (24.1.97, σελ. 17): "Συνελήφθη δεκαπεντάχρονος μαθητής με
ανατρεπτικά φέιγ βολάν και εκρηκτικά". Εάν συμφωνεί, ας διδάσκει την ελευθερία
που πιστεύει, αλλά μόνο στον γιο του και αργότερα ας τον αναζητά, που το
απεύχομαι, εις τα rave party ή εις το μέγαρον της Λεωφόρου Αλεξάνδρας. 
Πολύ ψηλά τον έχουν πάρει τον αμανέ οι συνδικαλιστές. Δεν ρίχνουν μια ματιά
στα "ΝΕΑ" (25.1.97, σελ. 9), σε άρθρο με τον τίτλο "Αστακός με ημισέληνο"; Ας
κατεβάσουν τους τόνους των αμανέδων τους, τόσο οι συνδικαλιστές όσο και οι
πολιτικοί αρχηγοί των κομμάτων της αντιπολίτευσης, που για λόγους
εντυπωσιασμού με όσα λένε ομοιάζουν ν' ανήκουν εις άλλον κόσμον. Δεν έχουμε
μόνο "Πατακιστάν" στη Λάρισα, αλλά έχομε και "Κοντακιστάν" στον Σκαραμαγκά.

Οι φρεγάτες, αντί να ναυμαχούσαν στα Ίμια, ευρίσκοντο κομμάτια στον
Σκαραμαγκά, έγραψε στα "ΝΕΑ" ο ε.α. υποστράτηγος κ. Κ. Φράγγος, και ο Γιάννης
Μαρίνος από "ΤΟ ΒΗΜΑ" μάς πληροφόρησε ότι 138,5 δισ. μάς φόρτωσε στον σβέρκο ο
Σκαραμαγκάς». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15832N045</ED>
<ID>
ID:167189

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N04&aa=5</URL></REF>


Article

<CATEGORY>vin04</CATEGORY>

 <H5>ΤΙ
ΣΥΖΗΤΗΣΑΝ ΣΗΜΙΤΗΣ ΜΕ ΣΑΝΤΕΡ</H5>
<H2>Δίνει «πακέτο» θέλει βέτο...</H2>

<AUTHOR>ΕΙΡΗΝΗΔ. ΚΑΡΑΝΑΣΟΠΟΥΛΟΥ</AUTHOR>

<H3></H3>Την επιμονή του στην κατάργηση του βέτο στον τρόπο
λήψης των κοινοτικών αποφάσεων, καθώς και στη μείωση του αριθμού των
επιτρόπων, εξέφρασε ο πρόεδρος της Κομισιόν Ζακ Σαντέρ ­ επιβεβαιώνοντας
ταυτοχρόνως τη χορήγηση «πακέτου Σαντέρ» στην Ελλάδα για την περίοδο 2000 -
2006. 
Η ΠΡΟΤΑΣΗ της Κομισιόν για το «πακέτο» ­ από το οποίο η Ελλάδα
αναμένεται να λάβει 17,5 εκατομμύρια ECU ­ θα ολοκληρωθεί στα μέσα Ιουλίου,
όπως ανέφερε ο κ. Σαντέρ. 
Ο Πρωθυπουργός Κώστας Σημίτης και ο πρόεδρος της
Κομισιόν, στη χθεσινή τους συνάντηση, συμφώνησαν στην ανάγκη συνέχισης της
πολιτικής «οικονομικής και κοινωνικής συνοχής», που χρηματοδοτεί η Ένωση,
μολονότι δεν συζητήθηκαν συγκεκριμένα ποσά. 
Ο κ. Σαντέρ εξέφρασε την
ικανοποίησή του για την απόφαση Τουρκίας και Ελλάδας να συγκροτήσουν επιτροπή
εμπειρογνωμόνων, σημειώνοντας πως «το Συμβούλιο Σύνδεσης προλείανε το έδαφος
και εναπόκειται τώρα στα δύο μέρη να "εξερευνήσουν" αυτό το έδαφος, προς τον
σκοπό της εξομάλυνσης των σχέσεών τους». Παράλληλα, απέφυγε να αναφερθεί στις
προοπτικές ένταξης της Τουρκίας στην Ένωση. 
Στο θέμα της Διακυβερνητικής
Διάσκεψης, ωστόσο, ο πρόεδρος της Κομισιόν επέμεινε στην άποψή του για
κατάργηση του βέτο στη λήψη των κοινοτικών αποφάσεων, καθώς και για μείωση του
αριθμού των επιτρόπων ­ θέματα στα οποία η χώρα μας έχει αντιταχθεί. 
Ο κ.
Σημίτης, από την πλευρά του, επανέλαβε τη σημασία που αποδίδει η Ελλάδα «στο
να υπάρξει πολιτική αλληλεγγύη, όσον αφορά τα εξωτερικά σύνορα, καθώς και για
τη ρύθμιση την οποία θεωρούμε σκόπιμη για ένα καθεστώς σε σχέση με τα νησιά σε
όλη την περιοχή της Ευρωπαϊκής Ένωσης». 
Ο κ. Σαντέρ απέφυγε να τοποθετηθεί
επ' αυτών, σημείωσε όμως πως «η Ελλάδα είναι πλήρες μέλος της Ευρωπαϊκής
Ένωσης ­ το έχω επισημάνει πολλές φορές ­ και με αυτή την ιδιότητα πρέπει να
τυγχάνει της αλληλεγγύης μας και της ιδιαίτερης αρωγής μας». 
Πάντως, ο
πρόεδρος της Κομισιόν, δεν φείσθηκε καλών λόγων σε ό,τι αφορά την πορεία της
ελληνικής οικονομίας. «Τα μεγέθη της ελληνικής οικονομίας κρίνονται
ικανοποιητικά και κινούνται προς την ορθή κατεύθυνση, ως προς την
πραγματοποίηση των στόχων και των κριτηρίων Σύγκλισης, που είναι απαραίτητα
για την ένταξη στην ΟΝΕ». 
Χθες το πρωί, σε ειδική τελετή, οι κ.κ. Σαντέρ
και Σημίτης αναφέρθηκαν ­ με αφορμή την Ημέρα της Ευρώπης ­ στην αντίληψή τους
για την Ευρώπη. Αίσθηση προκάλεσε η αποστροφή του λόγου του προέδρου της
Κομισιόν, στην οποία αναρωτήθηκε: «Πώς μπορούμε να αναμένουμε από τους πολίτες
μας να είναι ικανοποιημένοι με μια Ευρωπαϊκή Ένωση η οποία, παρ' όλο που είναι
οικονομικός γίγαντας και ο μεγαλύτερος χορηγός βοήθειας στον κόσμο, έδειξε ότι
είναι πολιτικός "νάνος", ανίκανος να χειριστεί τις διεθνείς κρίσεις, ακόμη και
στα σύνορά της;». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15832N051</ED>
<ID>
ID:167190

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N05&aa=1</URL></REF>


Article

<CATEGORY>vin04</CATEGORY>

 <H2>ΑΛΛΑ ΚΟΛΠΑ</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

* ΜΕ ΤΗ
δημοσίευση των αρχείων Καραμανλή έγινε πλέον σαφές ότι εκτός του «Κοκού» και
όλα τα ηγετικά στελέχη της Δεξιάς την εποχή του 1966 είχαν βαθύτατα
δημοκρατικά αισθήματα. Ενδιαφέρονταν τόσο πολύ για τη δημοκρατία ώστε οι
πολιτικές τους ενέργειες εκείνη την εποχή θα μπορούσαν να τιτλοφορηθούν: «Εδώ
το καλό πραξικόπημα».. 
Αν, μάλιστα, οι διαψεύσεις ­ για τις ενέργειες των
ηγετικών στελεχών της συντηρητικής παράταξης ­ είναι όλες σαν αυτή που έκανε ο
Γ. Ράλλης, ε τότε και ο χειρότερος κυβερνητικός εκπρόσωπος θα πρέπει να
αισθάνεται έτοιμος ανά πάσα στιγμή να αντιμετωπίσει τον... ανιχνευτή ψεύδους!

Αν μη τι άλλο, μετά τη δημοσίευση των αρχείων Κωνσταντίνου Καραμανλή,
είναι εμφανές ότι η αντικειμενικότητα απέκτησε... ονοματεπώνυμο. 
* ΣΤΟΝ
τόμο Νο 7 των αρχείων, ο Κωσταντίνος Καραμανλής αναφέρει με νόημα ότι έστειλε
στεφάνι στην κηδεία του «Γέρου της Δημοκρατίας». Γράφει χαρακτηριστικά: «Διά
της χειρονομίας μου αυτής ηθέλησα να δείξω ότι συγχωρώ τον απελθόντα διά όσα
κατ' εμού έπραξε αλλά και να ενισχύσω το πνεύμα ενότητας του αντιδικτατορικού
αγώνα». 
Η... μεγαλοθυμία ενός Μεγάλου σε όλο της το μεγαλείο.

* ΑΠΟ το Γραφείο Τύπου του Πρωθυπουργου ανακοινώθηκε χθες ότι ο Κώστας
Σημίτης «έστειλε ένα μπουκέτο κόκκινα τριαντάφυλλα στον Μίκη Θεοδωράκη,
ευχόμενος ταχεία επάνοδο στο δημιουργικό του έργο και την πολυσήμαντη
πολιτιστική του δραστηριότητα. Η ενημέρωση δεν μπορεί να χαρακτηρισθεί
επαρκής: δεν αναφέρεται ο... αριθμός των τριαντάφυλλων που είχε το μπουκέτο...

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15832N053</ED>
<ID>
ID:167192

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N05&aa=3</URL></REF>


Article

<CATEGORY>vin04</CATEGORY>

 <H2></H2><H2>Τα παρκόμετρα</H2>

<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

7.500
στρέμματα αθηναϊκής γης βρίσκονται μονίμως δεσμευμένα από τα ιδιωτικά
αυτοκίνητα. Η ιδέα για τη φορολόγηση αυτής της «κατοχής» είναι αρκετά παλιά.
Σήμερα, όμως, επανέρχεται με τρόπο που, αν μη τι άλλο, αφήνει ερωτηματικά ως
προς τις πραγματικές προθέσεις. 
Η ΓΕΝΙΚΕΥΣΗ του μέτρου της πληρωμένης στάθμευσης βρήκε διχασμένη
την κοινωνία των χρηστών του ιδιωτικού αυτοκινήτου. Πολλοί ήταν εκείνοι οι
οποίοι αντέδρασαν βάλλοντας ιδιαίτερα εναντίον των εταιρειών που ο Δήμος
Αθηναίων επιστράτευσε πρόσφατα για τον έλεγχο της πληρωμής των τελών, αλλά και
για την επιβολή των προστίμων. Άλλοι πάλι δέχτηκαν αδιαμαρτύρητα και
μοιρολατρικά το μέτρο, ελπίζοντας ίσως ότι και αυτό θα εκφυλιστεί με τον
καιρό, όπως άλλωστε και τόσα άλλα στο παρελθόν. 
Τόσο όμως από την πλευρά
των δημοτικών αρχών όσο και από την πλευρά των ιδιοκτητών των μηχανοκίνητων
μέσων, η ουσία του προβλήματος ετέθη εντέχνως στο περιθώριο. Διότι οι μεν
πρώτοι δεν προσπάθησαν να διασκεδάσουν τις (δικαιολογημένες) υποψίες ότι τα
κίνητρά τους ήταν φοροεισπρακτικά. Αντίθετα μάλιστα φρόντισαν να διαφημίσουν
τη θεαματική άνοδο των εσόδων του δήμου, σε σχέση με το προηγούμενο
αναξιόπιστο καθεστώς. Στο άλλο μέτωπο, οι κάτοχοι Ι.Χ. στις θιγόμενες περιοχές
μίλησαν κατά κόρον για δικαιώματα που παραβιάζονται και για την
αντισυνταγματικότητα της μεσολάβησης ιδιωτικών εταιρειών για την εξυπηρέτηση
των συμφερόντων του Δημοσίου. 
Εκείνο το οποίο δεν συζητήθηκε είναι σε
ποιον πράγματι ανήκει ο δημόσιος χώρος, οι δρόμοι, οι πλατείες, τα πεζοδρόμια
και πώς δημοκρατικά κατανέμονται τα δικαιώματα πάνω στη χρήση και την κατοχή
του. Οι αυτοκινητιστές θεωρούν αυτονόητο ότι οι δρόμοι αποτελούν την πρώτη και
αδιαφιλονίκητη επιλογή για το παρκάρισμα των αυτοκινήτων. Ενώ δηλαδή
υποτίθεται ότι όταν κατασκευάστηκαν εξυπηρετούσαν τις ανάγκες μιας ρέουσας
κυκλοφορίας, στη συνέχεια τα οδοστρώματά τους, τις περισσότερες φορές με την
ανοχή της Τροχαίας, σιωπηρά παρεδόθησαν στα ακινητοποιημένα αυτοκίνητα που ήδη
έχουν καταλάβει τις ακραίες λωρίδες, προκαλώντας έτσι προβλήματα συμφόρησης
και αναιρώντας την υπηρεσία που προσέφερε ο δρόμος. Με μια έννοια, το ιδιωτικό
αυτοκίνητο από ένα σημείο και μετά καταργεί τον ίδιο του τον εαυτό, την
υπόσχεση δηλαδή μιας γρήγορης και άνετης μετακίνησης. Από την άλλη μεριά, το
κράτος και η Τοπική Αυτοδιοίκηση μεταφράζοντας κατά το συμφέρον τους την
έννοια του δημόσιου αγαθού, όπως είναι εν προκειμένω οι ελεύθεροι χώροι,
επιβάλλουν αψυχολόγητα ποινές σε εκείνους που έσπευσαν να επωφεληθούν από τα
έργα για τη διευκόλυνση του αυτοκινήτου. Μια και δεν μπορούμε να λύσουμε το
συγκοινωνιακό, μοιάζουν να λένε αυτοί που βρίσκονται στα πράγματα και μας
διοικούν, ας λύσουμε τουλάχιστον τα προβλήματα των οικονομικών μας
ελλειμμάτων. 
Ποιος όμως ευθύνεται για τη ραγδαία επιδείνωση των συνθηκών
και τι μέλλον μας επιφυλάσσει η πόλη, όπου στην αρχή του ερχόμενου αιώνα τα
αυτοκίνητα θα ξεπεράσουν τα 2 εκατομμύρια; Μήπως οι αρμόδιοι και οι σύμβουλοί
τους ανέλυσαν με σοβαρότητα τις τάσεις, τη σύνθεση και την εξέλιξη του στόλου;
Μήπως δεν γνωρίζουν ότι τα μέτρα τής εκ περιτροπής κυκλοφορίας εκφυλίστηκαν
και τροφοδότησαν την αγορά του δεύτερου αυτοκινήτου; Μήπως δεν αντιλήφθηκαν
ότι η εισαγωγή των καταλυτικών, από ένα σημείο και μετά, δεν οδήγησε στην
απόσυρση των παλιών αυτοκινήτων, αλλά αντίθετα στη διατήρησή τους, έτσι για να
βρίσκονται και να συμπληρώνουν την εικόνα μιας κοινωνίας που τείνει ολοένα και
περισσότερο στην εξατομίκευση των συμπεριφορών; 
Ο γράφων ανήκει σε
εκείνους που πιστεύουν στην αποτελεσματικότητα των οικονομικών εργαλείων,
ακόμα και για τη ρύθμιση θεμάτων που συνδέονται με τη λειτουργία και την
οργάνωση της πόλης. Η επιβολή τελών κυκλοφορίας, στάθμευσης ή χρήσης του
ιδιωτικού αυτοκινήτου, είναι επιβεβλημένη στον βαθμό που ο αστικός χώρος είναι
πλέον ένα σπάνιο και ακριβό αγαθό, για το οποίο οι ρυπαίνοντες και κατέχοντες
πρέπει να πληρώσουν. Πρέπει να πληρώσουν όχι γιατί τους αξίζει να τιμωρηθούν,
άλλωστε ουδείς αναμάρτητος, αλλά γιατί η απόδοση μιας τιμής σε αγαθά που μέχρι
τώρα παρέχονταν δωρεάν (όπως είναι ο χώρος της πόλης) θα δημιουργήσει ένα
αντίβαρο στις σημερινές τάσεις. Όμως προσοχή: τα χρήματα που θα εισπραχθούν,
πρέπει να έχουν ανταποδοτικό χαρακτήρα. Πρέπει δηλαδή να πείθουν τους πολίτες
ότι προορίζονται για έργα αναβάθμισης της ποιότητας ζωής, ότι πιάνουν τόπο και
ότι σιγά - σιγά οικοδομούν την εναλλακτική πρόταση για την πόλη. Κάθε άλλη
πρακτική είναι καταδικασμένη να ναυαγήσει μέσα στο πέλαγος της γενικευμένης
δυσπιστίας. 
Ο Ηλίας Ευθυμιόπουλος είναι διευθυντής στο ελληνικό γραφείο
της Greenpeace. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15832N061</ED>
<ID>
ID:167193

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N06&aa=1</URL></REF>


Article

<CATEGORY>vin02</CATEGORY>

 <H2></H2><H2>Χρωστάς στο ΙΚΑ; Ε, και λοιπόν;</H2>

<AUTHOR>ΗΛΙΑΣΓΕΩΡΓΑΚΗΣ</AUTHOR>

ΚΑΘΕ χρόνο επαναλαμβάνεται μονότονα ότι το ΙΚΑ,
ο ασφαλιστικός φορέας των 5,8 εκατομμυρίων άμεσα και έμμεσα ασφαλισμένων,
κινδυνεύει με κατάρρευση. Κάθε χρόνο καταγγέλλεται η αδυναμία είσπραξης των
χρεών προς το ίδρυμα, η πάταξη της εισφοροδιαφυγής και η ανάγκη πρόσληψης
προσωπικού. Και κάθε χρόνο όλοι αδιαφορούν. 
Παρ' όλο που το ΙΚΑ
κινδυνεύει να βρεθεί μία ημέρα σε άσχημη θέση και να μην μπορέσει να καταβάλει
ούτε τις συντάξεις. 
Εκτός από τη συνεχιζόμενη μείωση της κρατικής
επιχορήγησης προς το σύνολο των εσόδων του ΙΚΑ από εισφορές (η σχέση αυτή ήταν
το 1990 στο 37% και το 1997 έπεσε στο 21%), το μεγάλο αγκάθι στον ελλειμματικό
οργανισμό με τους 750.000 συνταξιούχους είναι η μη πληρωμή των οφειλών. Ήδη οι
πρωτογενείς οφειλές προς το ίδρυμα έχουν φθάσει τα 350 δισ. δρχ. και μαζί με
τις πρόσθετες επιβαρύνσεις τα 650 δισ. δρχ.! Ποιοι οφείλουν; Χιλιάδες δημόσιες
και ιδιωτικές επιχειρήσεις. Δημοτικές επιχειρήσεις, ΚΤΕΛ, συνεταιρισμοί, ΠΑΕ,
συγκοινωνιακοί φορείς, Μέσα Μαζικής Ενημέρωσης, ξένες πρεσβείες, αλλά και τα
ίδια τα υπουργεία Εθνικής Οικονομίας και Οικονομικών. 
Τα υπουργεία που
σφίγγουν τη θηλειά στα ασφαλιστικά ταμεία, τα ίδια υπουργεία χρωστούν στον
μεγαλύτερο ασφαλιστικό φορέα της χώρας! 
Και ενώ αυτοί που βλέπουν την
καταστροφή να πλησιάζει ζητούν να ληφθούν άμεσα μέτρα, το κράτος κωφεύει. Και
τα χρέη προς το ΙΚΑ αυξάνονται, την ίδια ώρα που υπάρχει οικονομική αδυναμία
να δοθούν ικανοποιητικές αυξήσεις στις συντάξεις. 
Και, βέβαια, ουδείς
αμφιβάλλει ότι έχει εκλείψει η πολιτική βούληση για μέτρα σκληρά αλλά
αναγκαία. Όπως: 
­ Να προβλέπεται ακόμη και το κλείσιμο επιχειρήσεων σε
περίπτωση που η οφειλή περάσει ένα ποσό και καθυστερεί η ρύθμιση. 
­ Να
θεσπισθούν αυστηρότατες ποινές σε όσους δεν ρυθμίζουν τα χρέη τους. Κυρίως
στους εκπροσώπους των δημοσίων υπηρεσιών - οργανισμών. 
­ Να σταματήσουν οι
υπηρεσίες του ΙΚΑ να είναι ελαστικές στις ρυθμίσεις των οφειλών, αλλά και στις
πιέσεις βουλευτών. 
­ Να ληφθούν όλα τα ένδικα μέσα εναντίον εκείνων που
έκαναν αίτηση για ρύθμιση χρεών, έλαβαν ασφαλιστική ενημερότητα και δεν
προσήλθαν για ρύθμιση. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15832N063</ED>
<ID>
ID:167195

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N06&aa=3</URL></REF>


Article

<CATEGORY>vin04</CATEGORY>

 <H5>ΚΥΒΕΡΝΗΣΗ - Ν.Δ.</H5>
<H2></H2><H2>Κέρδη και ζημιές από τα αρχεία Καραμανλή</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

<H3></H3>Με τη φράση «δεν σχολιάζουμε
το παρελθόν»... σχολίασε η κυβέρνηση την... τρικυμία που προκάλεσε η
δημοσίευση των αρχείων του Κων. Καραμανλή, κυρίως στον χώρο της Δεξιάς. 
ΔΕΝ ήταν τυχαίο. Το αντίθετο. Η κυβέρνηση εκτιμά ότι από αυτή την ιστορία
βγήκε πολλαπλά κερδισμένη. Τα αρχεία ήρθαν σε μια περίοδο που οι εξελίξεις στα
ελληνοτουρκικά θα μπορούσαν να είναι το κεντρικό θέμα στην πολιτική ζωή. Η
απόδειξη ήρθε άμεσα: όταν έπεσαν οι τόνοι στη Ν.Δ. «σηκώθηκε» το θέμα των
αντιδράσεων της εσωκομματικής αντιπολίτευσης στη διαδικασία προσέγγισης με την
Τουρκία. Αν μάλιστα είναι ακριβή όσα λέγονται ότι ο Κων. Καραμανλής αναφέρει
στον 12ο τόμο των αρχείων του για τον Κων. Μητσοτάκη, η κυβέρνηση θα ήταν
έτοιμη να περάσει άλλη μια ευχάριστη εβδομάδα ­ τουλάχιστον αν δεν μεσολαβούσε
η χθεσινή ψηφοφορία στη Βουλή... 
Η πρώτη εβδομάδα διέρρευσε ήδη με τις
αντιπαραθέσεις στελεχών της Ν.Δ. για το ποιος λέει αλήθεια σχετικά με τους
αντιδημοκρατικούς σχεδιασμούς του παλατιού αρχικά, και του έκπτωτου μονάρχη
Κωνσταντίνου, μετά την αποκατάσταση της Δημοκρατίας το 1974. 
Ακόμη
χειρότερα η Ν.Δ. έδωσε την εικόνα ενός κόμματος που δεν έχει καταφέρει ακόμη
να ξεφύγει από το (αμαρτωλό) παρελθόν του. Κι αυτό σε μια κρίσιμη στιγμή όπου
ο νέος ηγέτης του επιχειρεί να «γυρίσει σελίδα» και να πείσει τους ψηφοφόρους
ότι μπορεί να κυβερνήσει τη χώρα, ως ο ηγέτης του αύριο... 
Σε ό,τι αφορά
αυτό καθ' αυτό τα αρχεία Καραμανλή, ορισμένοι σχολίασαν ότι «ο Καραμανλής
προσπάθησε να γράψει την ιστορία όπως τον συνέφερε». Το θέμα είναι αν τα
κατάφερε. Αρκετοί πιστεύουν πως όχι. Γιατί επικρίθηκε σκληρά γι' αυτά που
έγραψε. 
Είχε κέρδος ο Καραμανλής; Ο θόρυβος που ξεσηκώθηκε και η διαμάχη
με τον Κ. Γλύξμπουργκ ασφαλώς έφερε ξανά στην επικαιρότητα μία ελάχιστα
κολακευτική εικόνα συνολικά για τη συντηρητική παράταξη. Ωστόσο, το μεγάλο
κέρδος του πρεσβύτερου Καραμανλή ήταν η παρέμβασή του μετά το θόρυβο που
ξέσπασε στη Ν.Δ. Με μια αυστηρή, όσο και λιτή, δήλωση έκοψε τον βήχα στους
φιλομοναρχικούς βουλευτές της Ν.Δ., οι οποίοι είχαν σηκώσει κεφάλι με αφορμή
τις δηλώσεις του τέως βασιλιά. Και επισήμανε αυτό που ο ανιψιός του επί ημέρες
απέφευγε επιμελώς να υπογραμμίσει: ότι το πολίτευμα της χώρας έχει αμετάκλητα
ορισθεί ως Προεδρευομένη Δημοκρατία. Ο νεώτερος Καραμανλής, αναμφίβολα, πρέπει
να καταταχθεί στους χαμένους αυτής της ιστορίας. Αντιμετώπισε την πρώτη μεγάλη
κρίση στο εσωτερικό του κόμματος με αμηχανία, που υπέκρυπτε φόβο ότι αν λάβει
θέση θα αναπτυχθούν φυγόκεντρες δυνάμεις στο κόμμα. Θα μπορούσε να παρέμβει
γενικά επισημαίνοντας ότι τα προβλήματα της χώρας είναι τόσο πιεστικά που δεν
υπάρχει χρόνος για αναψηλάφηση τής προ 35 ετών ιστορίας. Δεν το έκανε. Όπως
δεν είχε την έμπνευση να δημιουργήσει πολιτικό θέμα σε ένα άλλο ζήτημα, όπως
λ.χ. τα ελληνοτουρκικά, ώστε να αποπροσανατολίσει την κοινή γνώμη από τις
φιλοβασιλικές κορόνες των βουλευτών του κόμματος. Ίσως όμως να του βγει και σε
καλό αυτή η ιστορία. Αρκεί να μελετήσει προσεκτικά τα λάθη που έκανε... 
Από εκεί και πέρα η Νέα Δημοκρατία, συνολικά, έδειξε για άλλη μια φορά ότι
είναι έτοιμη να γίνει μαλλιά-κουβάρια για το πιο απλό θέμα. Πολύ περισσότερο
όταν αυτό αφορά ένα κεφαλαιώδες ζήτημα, όπως είναι ο φιλοβασιλικός
προσανατολισμός μιας μερίδας στελεχών και οπαδών του κόμματος. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15832N071</ED>
<ID>
ID:167196

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N07&aa=1</URL></REF>


Article

<CATEGORY>vin04</CATEGORY>

 <H2>Συνεχίζει τις προκλήσεις Ο Κωνσταντίνος Γλύξμπουργκ</H2>
<H2></H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΔΕΥΤΕΡΗ θρασύτατη παρέμβαση μέσα σε
τέσσερις ημέρες έκανε χθες από το Λονδίνο ο έκπτωτος μονάρχης, σε μια
προσπάθεια να αποποιηθεί των ευθυνών του για το πραξικόπημα που είχαν
οργανώσει οι φίλοι του αξιωματικοί και αποκαλύφθηκε με τη δημοσίευση των
Αρχείων Καραμανλή. 
Ο Κωνσταντίνος Γλύξμπουργκ, ο οποίος εμφανίζεται
διατεθειμένος να συνεχίσει τις προκλήσεις του, στη χθεσινή δήλωσή του
επικαλείται το βιβλίο του Αμερικανού δημοσιογράφου Σάιρους Σουλτσμπέργκερ για
να ενισχύσει τους ισχυρισμούς του ότι ο πρώην Πρόεδρος της Δημοκρατίας ήταν
εκείνος που επιθυμούσε τη διενέργεια πραξικοπήματος στη χώρα. 
Πρόκειται
για το βιβλίο με τον τίτλο «Υστερόγραφο με κινεζική προφορά - Απομνημονεύματα
και ημερολόγια 1972-73». Ο Αμερικανός δημοσιογράφος επικαλείται μία συνομιλία
του με τον πρώην διοικητή Ευρώπης του ΝΑΤΟ Λάρρυ Νόρστατ, «στην οποία φέρεται
να του είπε ότι Κωνσταντίνος Καραμανλής ζήτησε την βοήθειά του για κατάλυση
της δημοκρατίας στην Ελλάδα: «Ο Λάρρυ μου είπε ­ γράφει ο Αμερικανός
δημοσιογράφος ­ ότι κατά την Άνοιξιν του 1967, όταν είχε πλέον αποστρατευθεί
και διέμενεν εις Νέαν Υόρκην, έλαβε μήνυμα από τον πρώην Έλληνα πρωθυπουργό
Κωνσταντίνο Καραμανλή ο οποίος ήδη διέμενεν εξόριστος εις Παρισίους και
ευρίσκετο προσωρινώς εις Νασσάου. Ο Καραμανλής εζήτησεν επειγόντως να τον
δεχθεί εις την οικίαν του ο Νόρστατ. Εν συνεχεία αφίκετο αεροπορικώς υπό
μυστικότητα δια μίαν ημέραν εις Νέαν Υόρκην και ηρώτησε τον Λάρρυ εάν δύναται
να καταφέρει τας Ηνωμένας Πολιτείας να εγκρίνουν ένα πραξικόπημα εις την
Ελλάδα κατά την διάρκειαν της Ανοίξεως». 
Ο Αμερικανός δημοσιογράφος
καταλήγει στο βιβλίο του λέγοντας: «Ο Νόρστατ απέφυγε το θέμα λέγων ότι
πράγματι δεν δύναται να αναμιχθεί εις τοιαύτας υποθέσεις». 
Ο Γλύξμπουργκ
στην νέα θρασύτατη παρέμβασή του επιτίθεται και πάλι στον κ. Κ. Καραμανλή,
τονίζοντας ότι «καθ' όσον αφορά τας πολιτειακάς αντιλήψεις του πρώην Προέδρου
της Δημοκρατίας και του πρώην βασιλέως σημασία έχει τι επιθυμεί και αποφασίζει
διαχρονικώς ο κυρίαρχος ελληνικός λαός». 
Ο πρώην Πρόεδρος της Δημοκρατίας
αρνήθηκε να σχολιάσει τις νέες δηλώσεις του έκπτωτου μονάρχη και παρέπεμψε
στην προχθεσινή δήλωσή του, στην οποία επεσήμαινε ότι «δεν θα ασχοληθεί με τις
δηλώσεις του τέως βασιλιά γιατί τόσο το περιεχόμενο όσο και το ύφος τους είναι
ανάξια σχολιασμού». 
Στενοί συνεργάτες του πρώην Προέδρου δήλωναν ότι σε
καμία περίπτωση δεν θα σχολιάσει στο μέλλον ο κ. Κ. Καραμανλής δηλώσεις του
έκπτωτου μονάρχη. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15832N072</ED>
<ID>
ID:167197

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N07&aa=2</URL></REF>


Article

<CATEGORY>vin04</CATEGORY>

 <H5>ΔΕΝ ΠΕΡΑΣΕ ΣΤΗ ΒΟΥΛΗ Η ΠΡΟΤΑΣΗ ΤΗΣ Ν.Δ. ΓΙΑ ΣΥΣΤΑΣΗ
ΠΡΟΑΝΑΚΡΙΤΙΚΗΣ ΕΠΙΤΡΟΠΗΣ ΓΙΑ ΤΗΝ ΥΠΟΘΕΣΗ ΤΟΥ ΚΑΖΙΝΟ ΣΤΟΝ ΦΛΟΙΣΒΟ, ΑΛΛΑ ΤΟ
ΑΠΟΤΕΛΕΣΜΑ ΤΗΣ ΨΗΦΟΦΟΡΙΑΣ ΑΠΟΤΕΛΕΙ ΠΛΗΓΜΑ ΓΙΑ ΤΗΝ ΚΥΒΕΡΝΗΣΗ</H5>
<H5>ΒΑΣΩ ΠΑΠΑΝΔΡΕΟΥ</H5>
<H5>Περίμενα
περισσότερη γενναιότητα από ορισμένους</H5>
<H5>5 έως 23 βουλευτές της πλειοψηφίας είπαν
«ναι» για τη Βάσω</H5>
<H5>Ξεκαθάρισμα των εσωκομματικών λογαριασμών ζητεί ο Πάγκαλος
</H5><H2>Οι διαρροές προκαλούν πονοκέφαλο στο ΠΑΣΟΚ</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Πλήγμα για την κυβέρνηση
αποτελούν χωρίς καμία αμφιβολία οι χθεσινές διαρροές (ως και 23) του ΠΑΣΟΚ στη
Βουλή για τη σύσταση ή όχι προανακριτικής επιτροπής για την υπόθεση του καζίνο
του Φλοίσβου. 
ΜΠΟΡΕΙ
το αποτέλεσμα της ψηφοφορίας να προκαλεί ανακούφιση στο κυβερνών κόμμα γιατί
απερρίφθη η πρόταση της Ν.Δ. 
Ωστόσο δείχνει παράλληλα ότι κάποιοι από τους
βουλευτές του ΠΑΣΟΚ επέλεξαν να «μαχαιρώσουν συντροφικά» την υπουργό
Ανάπτυξης. Κι αυτό ασφαλώς προκαλεί πονοκέφαλο. 
Η υπουργός Ανάπτυξης
αργότερα σε δηλώσεις της για τις διαρροές από το ΠΑΣΟΚ τόνισε ότι «θα περίμενε
περισσότερη γενναιότητα από ορισμένους», χαρακτηρίζοντας παράλληλα ως «άθλια
τη μεθόδευση της Ν.Δ.» για την πρόταση σύστασης προανακριτικής επιτροπής. 
ΛΙΓΟΤΕΡΕΣ ΓΙΑ ΛΙΒΑΝΟ 
Οι διαρροές, πάντως, για την κ. Παπανδρέου ­
από βουλευτές του ΠΑΣΟΚ ­ υπολογίζονται ότι είναι μεταξύ πέντε και
εικοσιτριών, αλλά το πρόβλημα, όπως επεσήμαιναν στελέχη του κυβερνώντος
κόμματος, είναι μεγαλύτερο, καθώς οι θετικές ψήφοι για την κ. Παπανδρέου ήταν
επτά λιγότερες από εκείνες για τον κ. Λιβανό. 
Και αυτό γιατί, όπως
πρόσθεταν, περισσότερα κόμματα είχαν ταχθεί υπέρ της σύστασης προανακριτικής
επιτροπής για τον κ. Λιβανό, ο οποίος «πέτυχε» καλύτερο αποτέλεσμα από ό,τι η
κ. Παπανδρέου. (Υπέρ της σύστασης προανακριτικής επιτροπής για την κ.
Παπανδρέου είχαν ταχθεί η Ν.Δ. και το ΔΗΚΚΙ, ενώ για τον κ. Λιβανό είχαν
ταχθεί και το ΚΚΕ και ο ΣΥΝ). 
Μία ακόμη ιδιαίτερα ενδιαφέρουσα εικόνα από
τη χθεσινή ψηφοφορία ήταν ότι οι περισσότεροι βουλευτές του ΠΑΣΟΚ από τους
«32» που είχαν υπογράψει το κείμενο για τα εθνικά θέματα, ψήφισαν φανερά ­
ακόμη και δείχνοντας το ψηφοδέλτιό τους σε συναδέλφους τους ­ κατά της
σύστασης προανακριτικής επιτροπής για την κ. Παπανδρέου. Κάτι που ενισχύει την
άποψη την οποία διατύπωναν χθες στελέχη του κυβερνώντος κόμματος ότι ορισμένες
τουλάχιστον από τις διαρροές προήλθαν από το «μπλοκ» των «εκσυγχρονιστών»
βουλευτών. 
Διαρροές πάντως ­ από μία έως δεκαέξι ­ σημειώθηκαν και από τη
Ν.Δ. για τον κ. Λιβανό, για τον οποίο τα τέσσερα από τα πέντε κόμματα της
Βουλής είχαν ζητήσει τη σύσταση προανακριτικής επιτροπής. (Το ΠΑΣΟΚ είχε
καταλογίσει «βαριές πολιτικές ευθύνες»). 
Μετά την ανακοίνωση του
αποτελέσματος με δήλωσή της η Ν.Δ. κάνει λόγο για «συγκάλυψη του σκανδάλου και
για συνενοχή των βουλευτών του ΠΑΣΟΚ». 
ΤΕΛΕΙΩΣΕ ΝΩΡΙΤΕΡΑ... 
Κατά τα άλλα, το αποτέλεσμα της ψηφοφορίας τελικώς ανέτρεψε την εικόνα από τη
χθεσινή συνεδρίαση, που δεν είχε ιδιαίτερο ενδιαφέρον. Άλλωστε το ότι τα
περισσότερα έδρανα της Βουλής ήταν άδεια, κατά το μεγαλύτερο μέρος της
χθεσινής συζήτησης ­ μόνον όταν άρχισε η ψηφοφορία γέμισαν ­ δεν ήταν και το
μοναδικό στοιχείο αυτής της απουσίας ενδιαφέροντος. 
Ήταν χαρακτηριστικό
ότι η συζήτηση για το αν θα γίνει προανακριτική επιτροπή για την υπουργό
Ανάπτυξης Βάσω Παπανδρέου και τον πρώην υπουργό Τουρισμού Διονύσιο Λιβανό
έληξε δύο ώρες νωρίτερα απ' ό,τι αρχικώς είχε προβλεφθεί. Και μόνον ένας ­ ο
κ. Κωνσταντόπουλος ­ από τους πολιτικούς αρχηγούς έλαβε το λόγο. 
Ο αρχηγός
της Ν.Δ. Κώστας Καραμανλής, που προσήλθε χθες στην αίθουσα για να ακούσει την
ομιλία του εισηγητού του κόμματός του Απόστολου Ανδρεουλάκου, και δεν τον
χειροκρότησε, δεν επανήλθε ακόμη και όταν η υπουργός Ανάπτυξης Βάσω Παπανδρέου
τον κατηγόρησε ­ εν τη απουσία του ­ ότι υπονομεύει την αξιοπιστία του
πολιτικού κόσμου. 
Όπως επίσης δεν δόθηκε κανένα στοιχείο από τη Ν.Δ. όταν
η κ. Παπανδρέου, στην 13λεπτης διάρκειας ομιλία της, κατέθεσε έγγραφο του
Εθνικού Συμβουλίου Λογιστικής, σύμφωνα με το οποίο, αν δεν ανακαλούσε τη
σύμβαση του Φλοίσβου, τα μεικτά κέρδη του για το Δημόσιο θα ήταν μόλις 12% και
τα συνολικά κέρδη από τα καζίνο του Φλοίσβου και του Λουτρακίου θα ήταν μόνον
32 δισεκατομμύρια. 
«Μα, κύριοι της Νέας Δημοκρατίας, χάρη στη δική μας
επαναδιαπραγμάτευση, μόνο το Λουτράκι αποδίδει σήμερα 33 δισεκατομμύρια στο
Δημόσιο στα 100 δισεκατομμύρια μεικτών κερδών. Νιώθω περήφανη για το γεγονός
ότι προκειμένου να προστατευθούν τα συμφέροντα του Δημοσίου, δέχθηκα
σκληρότατες και ανήθικες επιθέσεις», είπε χαρακτηριστικά η υπουργός, χωρίς να
υπάρξει γι' αυτό κανένα σχόλιο από την αξιωματική αντιπολίτευση. 
ΠΡΟΒΛΗΜΑ ΣΤΗ Ν.Δ. 
Στις τάξεις όμως της Ν.Δ. υπήρξαν κι άλλα
προβλήματα χθες. Ορισμένοι βουλευτές της δεν δέχονταν ότι η πρόταση για τη
σύσταση προανακριτικής επιτροπής θα έπρεπε να συμπεριλάβει και την κατηγορία
της δωρολοψίας για τον πρώην υπουργό Τουρισμού Διονύσιο Λιβανό. Μάλιστα, ο κ.
Θ. Κασσίμης, που ήταν και ένας από τους εισηγητές της, διαφοροποιήθηκε ανοιχτά
για το ζήτημα αυτό. 
Τη συζήτηση, πάντως, την έκλεισε ο υπουργός
Δικαιοσύνης Ευάγγελος Γιαννόπουλος. Καταφέρθηκε και κατά του πρώην νομικού
συμβούλου του Ανδρέα Παπανδρέου αποκαλώντας τον «ο Βγόντζος» και κατηγόρησε
όσους πρότειναν να συσταθεί προανακριτική επιτροπή, σημειώνοντας ότι τελικώς
είναι απαράδεκτο να ακολουθούν μια πολιτική «λάσπης» και λοιδοριών. 
Από
τους εισηγητές και τους ομιλητές έκαναν εντύπωση για το πάθος τους στην
υποστήριξη των απόψεών τους ο κ. Λ. Τζαννής του ΠΑΣΟΚ, ο οποίος και
υπεραμύνθηκε των επιλογών της κ. Παπανδρέου για το καζίνο του Φλοίσβου, και ο
κ. Α. Ανδρεουλάκος, ο οποίος επέμεινε στη σύσταση προανακριτικής επιτροπής για
τους κ.κ. Λιβανό και Βάσω Παπανδρέου (για τον πρώτο και με την κατηγορία της
δωροληψίας). 
ΔΙΑΦΟΡΕΤΙΚΕΣ ΘΕΣΕΙΣ 
Οι βουλευτές των μικρότερων
κομμάτων κ.κ. Α. Καταρτζής (ΚΚΕ), Φ. Κουβέλης (ΣΥΝ) και Τ. Ιντζές (ΔΗΚΚΙ)
χρησιμοποίησαν χαμηλούς τόνους, οι δύο πρώτοι υπέρ μιας προανακριτικής για τον
κ. Λιβανό και ο τρίτος υπέρ μιας προανακριτικής και για την κ. Παπανδρέου. 
Στη συνεδρίαση κατατέθηκαν και ορισμένα στοιχεία για τα καζίνο. Ο πρόεδρος του
ΣΥΝ Νίκος Κωνσταντόπουλος παρουσίασε έναν πίνακα με βάση τον οποίο τα κέρδη
και ο τζίρος τους αυξήθηκε κατά... 50% το πρώτο τρίμηνο του '97 σε σχέση με το
αντίστοιχο τρίμηνο του '96. 
Κατά τα άλλα, ο κ. Διονύσιος Λιβανός δεν
προσήλθε στην Ολομέλεια ούτε έστειλε κάποιο υπόμνημα χθες ­ κάτι που θα
μπορούσε να κάνει με βάσει τον κανονισμό της Βουλής ­ εμμένοντας στη θέση του
ότι η επιλογή του για το καζίνο του Φλοίσβου ήταν επ' ωφελεία της ελληνικής
οικονομίας. 
ΔΕΝ ΕΛΑΒΕ μέρος στην ψηφοφορία η υπουργός
Ανάπτυξης Βάσω Παπανδρέου. Δήλωσε ότι για λόγους δεοντολογίας δεν θα ψηφίσει
και ανέμενε στο πολιτικό γραφείο του Πρωθυπουργού, στη Βουλή, το αποτέλεσμα
της ψηφοφορίας. Στην ψηφοφορία έλαβαν τελικά μέρος 281 βουλευτές. Η πρόταση
κατά της υπουργού Ανάπτυξης Βάσως Παπανδρέου απορρίφθηκε με ψήφους 146 κατά,
έναντι 121 υπέρ. 11 βουλευτές ψήφισαν λευκό, ένας άκυρο, και 5 δήλωσαν
«παρών». 
Η πρόταση κατά του πρώην υπουργού Τουρισμού Διον. Λιβανού
καταψηφίσθηκε με 150 κατά, έναντι 114 υπέρ. 6 βουλευτές ψήφισαν λευκό, ένας
άκυρο, και 7 βουλευτές δήλωσαν «παρών». Με δεδομένο ότι ήταν 151 βουλευτές του
ΠΑΣΟΚ παρόντες, τότε οι 146 ψήφοι που ήταν υπέρ της κ. Β. Παπανδρέου σημαίνουν
πως τουλάχιστον 5 του ΠΑΣΟΚ ψήφισαν εναντίον της. Αν όμως στις 146
περιλαμβάνονται και οι ψήφοι των βουλευτών του ΚΚΕ και του ΣΥΝ, που ήταν κατά
της παραπομπής της κ. Παπανδρέου, τότε οι διαρροές στο ΠΑΣΟΚ μπορεί να φτάνουν
τις 23. 
Από την ψηφοφορία απουσίαζαν 10 βουλευτές του ΠΑΣΟΚ, οι κ.κ.
Κατσανέβας, Κουρουμπλής, Κηπουρός, Κεδίκογλου, Μπαλτάς, Κατσιμπάρδης,
Σκουλαρίκης, Ζαφειρόπουλος, Καστανίδης, Γκαλίπ. Όπως δήλωσε ο γραμματέας της
Κ.Ο. Παρ. Φουντάς, οι τέσσερις πρώτοι ήταν αδικαιολογήτως απόντες. 
Αργότερα, ένας εξ αυτών, ο Θ. Κατσανέβας, υποστήριξε ότι έκανε λάθος στην ώρα
έναρξης της ψηφοφορίας και για τον λόγο αυτό καθυστέρησε να προσέλθει στη
Βουλή. 
Απουσίαζαν επίσης πέντε βουλευτές της Ν.Δ., οι κ.κ. Μάνος,
Λουκάκος, Κατσίκης, Κατσιγιάννης και η κ. Παρθ. Φουντουκίδου. Τέλος,
απουσίαζαν η κ. Αλ. Παπαρήγα από το ΚΚΕ και ο κ. Μουσταφά από τον ΣΥΝ. 
ΟΞΥΤΑΤΗ
ΕΠΙΘΕΣΗ με ακραίους χαρακτηρισμούς εξαπέλυσε χθες ο υπουργός Εξωτερικών
Θόδωρος Πάγκαλος κατά των «32», καλώντας μάλιστα τον ίδιο τον Πρωθυπουργό Κ.
Σημίτη να ξεκαθαρίσει το εσωκομματικό τοπίο στο ΠΑΣΟΚ. 
Ο κ. Πάγκαλος
ζήτησε ­ εμμέσως πλην σαφώς ­ τη διενέργεια έκτακτου συνεδρίου του κυβερνώντος
κόμματος, υπογραμμίζοντας παράλληλα ότι κάτω από αυτές τις συνθήκες δεν μπορεί
να συνεχισθεί η λειτουργία της κυβέρνησης. 
Μιλώντας στο περιοδικό «Τέμπο»,
ο κ. Πάγκαλος κατηγόρησε κάποιους από τους «32» ότι έχουν ταπεινά κίνητρα,
χαρακτηρίζοντάς τους «χαμερπείς» και «αυλοκόλακες». 
«Πώς να μην θεωρήσω
ταπεινά τα κίνητρα κάποιου, ο οποίος σε όλη του τη ζωή υπήρξε χαμερπής και
αυλοκόλακας και τώρα υψώνει το φλάμπουρο της εξέγερσης», είπε χαρακτηριστικά ο
υπουργός Εξωτερικών, αναφερόμενος στην εσωκομματική αντιπολίτευση που ασκείται
στην κυβέρνηση. Και σημείωσε: 
«Το να υπονομεύομαι από την αντιπολίτευση,
είναι ως έναν βαθμό θεμιτό. Δεν περίμενα να γίνει κι αλλιώς. Αυτό όμως που
θεωρώ εντελώς απαράδεκτο, είναι η συστηματική υπονόμευση από μέλη της
Κοινοβουλευτικής Ομάδας που εκλέχθηκαν από το λαό για να στηρίξουν την
κυβέρνηση και από στελέχη του κόμματος που εκλέχθηκαν από την Κεντρική
Επιτροπή στα ανώτατα όργανα για να στηρίζουν την πολιτική μας στον τομέα
αυτό». 
Μιλώντας ειδικότερα για την κριτική που ασκούν οι «32» στα εθνικά
θέματα, είπε: 
«Διάβασα το κείμενο με μεγάλη προσοχή. Έχει κάτι που αφορά
τις διεθνείς σχέσεις της χώρας, το οποίο βρίσκω εκτός πραγματικότητας. Οι
συνάδελφοι που το υπογράφουν βρίσκονται σε πλήρη σύγχυση, δεν έχουν κατανοήσει
τις διαδικασίες, παρ' ότι μάλλιασε η γλώσσα μου να τους εξηγώ επί ώρες, μέσα
στο πλαίσιο της λειτουργίας του ΠΑΣΟΚ». 
Ο υπουργός Εξωτερικών χαρακτήρισε
μάλιστα «εντελώς ηλίθια άποψη» αυτή που αναπτύσσεται από στελέχη του ΠΑΣΟΚ,
για το ενδεχόμενο καταγραφής των ελληνοτουρκικών διαφορών από τη λειτουργία
της Επιτροπής των Εμπειρογνωμόνων. 
«Η καταγραφή γίνεται μόνο αν αποδεχθείς
εσύ αυτό που ο άλλος σού κοινοποιεί. Κοιτάξτε όμως στο παρελθόν, γιατί μερικοί
από αυτούς που διατυπώνουν αυτή την κριτική, έχουν συμβάλει προσωπικά στην
καταγραφή και στην προσυπογραφή των τουρκικών διεκδικήσεων από την Ελλάδα»,
είπε χαρακτηριστικά και πρόσθεσε: 
«Εννοώ διαφόρους οι οποίοι συναντήθηκαν
με αντίστοιχους Τούρκους και προχώρησαν σε αντίστοιχες πράξεις, οι οποίες μας
δεσμεύουν. Πόσοι από αυτούς διαμαρτυρήθηκαν τότε με τον ένα ή τον άλλο τρόπο;
Και αυτό είναι ένα μήνυμα που εκπέμπω προς όλες τις κατευθύνσεις. Περισσότερη
σεμνότητα λοιπόν και περισσότερη μνήμη». 
Ο κ. Πάγκαλος, όμως, ζήτησε από
τον κ. Σημίτη να πάρει μέτρα για την ομαλή λειτουργία της κυβέρνησης, ενώ
επιτέθηκε ­ εμμέσως πλην σαφώς ­ στον Γεράσιμο Αρσένη. 
«Αν υπάρχει ένα
γενικότερο πρόβλημα, αυτό δεν είναι δικό μου ζήτημα, δεν είμαι εγώ
πρωθυπουργός. Πρωθυπουργός είναι ο κύριος Σημίτης και θα πρέπει να αποφασίσει
με ποιον τρόπο θα λειτουργήσει η κυβέρνηση, η Κοινοβουλευτική Ομάδα και τα
όργανα του κόμματος», είπε ο κ. Πάγκαλος και πρόσθεσε: 
«Πρέπει να σας πω
όμως, πως η υπομονή μου έχει αρχίσει να εξαντλείται. Θα αρχίσω κι εγώ να "μη
δείχνω κατανόηση" για το γεγονός λ.χ. ότι μέλος του Εκτελεστικού Γραφείου, το
οποίο δεν εκφράζει απόψεις και διαφωνίες στο πλαίσιο της λειτουργίας του
οργάνου, ενεργοποιεί ειδικές διαδικασίες με τους δημοσιογράφους και
συναγελάζεται με απερίγραπτους κύκλους, μέσω των οποίων διοχετεύει στον Τύπο
διάφορες φήμες και καταγγελίες. 
Πρέπει να τα δούμε όλα αυτά. Και
πραγματικά, εγώ προσωπικά, δεν έχω καμία διάθεση να παραμείνω στην εξουσία υπό
οποιεσδήποτε τέτοιες συνθήκες και είμαι έτοιμος για οποιαδήποτε εσωκομματική
αναμέτρηση μπροστά στον λαό. Δεν μπορούμε να συνεχίσουμε έτσι». 
Σε άλλο
σημείο, ο υπουργός Εξωτερικών κ. Θ. Πάγκαλος υποστήριξε, με αφορμή τις
επικρίσεις που δέχθηκε για την προοπτική των σχέσεων Άγκυρας - Ευρωπαϊκής
Ένωσης, ότι όλες οι Κοινοβουλευτικές Ομάδες «έχουν ένα... πτώμα στο ντουλάπι.
Και με αυτή την έννοια, συνέχισε, ακροδεξιές απόψεις υπάρχουν και στο ΠΑΣΟΚ
και στο ΚΚΕ. Νομίζω ότι αυτοί οι κύκλοι αντέδρασαν κυρίως στην άποψη που
διατύπωσα, ότι «η νέα ελληνική ιστορία από το 1821 και μετά, ήταν η συνέχεια
της κατάστασης που είχε επιφυλαχθεί για τους Έλληνες και τους άλλους
υπόδουλους στο πλαίσιο της οθωμανικής αυτοκρατορίας». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15832N081</ED>
<ID>
ID:167198

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N08&aa=1</URL></REF>


Article

<CATEGORY>vin02</CATEGORY>

 <H5></H5><H2>Να αναζητηθούν συνθήκες ενότητας</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΤΟ ΠΑΣΟΚ μοιάζει να μάχεται τον ίδιο του τον εαυτό... 
Το
αποτέλεσμα της χθεσινής ψηφοφορίας στη Βουλή δείχνει ξεκάθαρα ότι υπάρχει ένα
σοβαρό εσωκομματικό πρόβλημα το οποίο απαιτεί τάχιστα υπεύθυνη και νηφάλια
προσέγγιση. 
Κάποιες από τις χθεσινές διαρροές ­ ας μη γελιόμαστε ­
προέρχονται από την εκσυγχρονιστική πτέρυγα του ΠΑΣΟΚ και οφείλονται σε
προσωπική αντίθεση με την υπουργό Ανάπτυξης. 
Οι περισσότερες διαρροές,
ωστόσο, προέρχονται από τη λεγόμενη εσωκομματική αντιπολίτευση του ΠΑΣΟΚ. Από
βουλευτές που βρήκαν την ευκαιρία να εκφράσουν τη δυσφορία τους για κάποιες
κυβερνητικές επιλογές. 
Το ζητούμενο όμως δεν είναι ποια από τις δύο
πλευρές θα μπορέσει να περάσει την άποψή της στην κυβερνητική πολιτική. Το
ζητούμενο είναι πώς οι δύο πλευρές θα αναζητήσουν τρόπους για τη διαμόρφωση
συνθηκών ενότητας μέσα στο κυβερνών κόμμα. 
Συνθήκες ενότητας, που μπορούν
να διαμορφωθούν μόνο εάν υπάρξει ανοιχτή και δημοκρατική συζήτηση πάνω στην
πολιτική που θέλει να ακολουθήσει η κυβέρνηση, με τη δυνατότητα συγκερασμού
των απόψεων της πλειοψηφίας με αυτές της μειοψηφίας. 
Συνθήκες ενότητας,
που μπορούν να διαμορφωθούν μόνο εάν εγκαταλειφθεί ο ανταρτοπόλεμος αλλά και
εάν μπει τέρμα στον αποκλεισμό κάποιων που σίγουρα έχουν διαφορετικές
αντιλήψεις από αυτές της «εκσυγχρονιστικής» πτέρυγας του ΠΑΣΟΚ. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15832N091</ED>
<ID>
ID:167199

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N09&aa=1</URL></REF>


Article

<CATEGORY>vin04</CATEGORY>

 <H2>Κλίμα σκληρής κριτικής και στη Συνδιάσκεψη</H2>
<H2></H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΝΑ ΚΛΕΙΣΕΙ το κεφάλαιο των αντιπαραθέσεων,
που έχουν ως αφετηρία το Συνέδριο, θα επιδιώξει σήμερα ο Πρωθυπουργός με την
παρέμβασή του στην Οργανωτική Συνδιάσκεψη, ενώ θα δώσει και το στίγμα του
«νέου τύπου κόμματος» που, όπως θα πει, απαιτείται για τη «νέα εποχή». 
Παράλληλα, οξεία κριτική εφ' όλης της ύλης, και όχι μόνο για το μοντέλο της
«κομματικής ανασυγκρότησης» που επιχειρεί η Χαριλάου Τρικούπη, αναμένεται να
ασκήσουν τα στελέχη της «εσωκομματικής αντιπολίτευσης», που λόγω της σύνθεσης
της Συνδιάσκεψης θα έχει αυξημένη παρουσία. 
Τα πρώτα δείγματα του
κλίματος, που εκτιμάται ότι θα διαμορφωθεί σήμερα και αύριο στην
Πανεπιστημιούπολη του Ζωγράφου, άρχισαν να φθάνουν από προχθές στη Χαρ.
Τρικούπη, με αποφάσεις Νομαρχιακών Επιτροπών της Αττικής και της περιφέρειας.

«Απωθητικό», «μη ενδιαφέρον» και «κόμμα σε φθίνουσα πορεία» είναι μερικοί
μόνο από τους χαρακτηρισμούς που χρησιμοποιεί για το ΠΑΣΟΚ η ηγεσία της
μεγαλύτερης οργάνωσής του, αυτή της Α' Αθήνας. 
Στην παρέμβασή της στη
Συνδιάσκεψη, η Νομαρχιακή Επιτροπή της Α' Αθήνας δεν περιορίζει τις αναφορές
της στα στενά κομματικά θέματα. Ασκεί συνολική κριτική στην πολιτική της
κυβέρνησης και την κατηγορεί ότι με την εντεινόμενη «περιοριστική πολιτική»,
την «υποχώρηση του κοινωνικού οράματος» και τη «διαχειριστική λογική» που
εφαρμόζει δεν προωθεί λύσεις για τα προβλήματα των στρωμάτων που ψήφισαν το
ΠΑΣΟΚ. «Να ξαναγίνουμε κόμμα των εργαζομένων, των συνταξιούχων, της νεολαίας,
των αγροτών, να αλλάξουμε πολιτική», είναι η δραματική εισήγηση των στελεχών
της Αθήνας. 
Η κοινή συνισταμένη της κριτικής που θα ασκηθεί είναι, με βάση
τις συζητήσεις που έχουν γίνει στις οργανώσεις, ότι η αναγκαία κομματική
ανασυγκρότηση δεν μπορεί να προχωρήσει μακριά από την κοινωνία και χωρίς το
κατάλληλο πολιτικό κλίμα. Στο ίδιο μήκος κύματος αναμένεται να τοποθετηθούν
και ορισμένα μέλη του Εκτελεστικού Γραφείου (π.χ. ο κ. Μ. Δασκαλάκης), καθώς
και της Κ.Ε. (ο κ. Χ. Τσιόκας, η κ. Σούλα Ευθυμίου κ.ά.). 
Από την πλευρά
του ο Πρωθυπουργός θα αναφερθεί στο σύνολο της κυβερνητικής πολιτικής, θα
αναδείξει το κυβερνητικό έργο που έχει γίνει κατά τους 8 μήνες της
διακυβέρνησής του και θα υπογραμμίσει την ανάγκη για την ισότιμη συμμετοχή της
Ελλάδας στην Ευρώπη. 
Ο κ. Κ. Σημίτης θα αναφερθεί ιδιαίτερα στη μορφή, τη
φυσιογνωμία και τη δομή που θα πρέπει να έχει το νέου τύπου κόμμα στη νέα
εποχή και θα υπογραμμίσει την σημασία της ανασυγκρότησης ως πολιτική και
ιδεολογική παράμετρο και όχι μόνο οργανωτική. Δεν αρκεί, θα πει, για τις
αλλαγές που απαιτούνται στα κόμματα το ιστορικό τους παρελθόν, αλλά πρέπει να
εκφραστεί η κοινωνία των πολιτών. 
Τέλος, θα καλέσει το κόμμα να πάρει
μέρος στη συζήτηση για την Κεντροαριστερά, για την οποία θα τονίσει ότι δεν
αποσκοπεί σε εκλογικά οφέλη ή σε αφομοίωση ή λεηλασία άλλων χώρων. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15832N092</ED>
<ID>
ID:167200

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N09&aa=2</URL></REF>


Article

<CATEGORY>vin04</CATEGORY>

 <H2>Ο ΟΦΗ
έχει το «πάνω χέρι»</H2>

<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΓΕΝΝΗΘΗΚΕ: Στη Γαλατινή
Κοζάνης το 1965. 
ΖΕΙ: Ήρεμα, οικογενειακά και φιλόδοξα. 
ΑΠΕΧΘΑΝΕΤΑΙ:
Το ψέμα και τη μιζέρια. 
ΚΑΙ ΜΕΤΑ ΤΟ ΠΟΔΟΣΦΑΙΡΟ: Ξανά ποδόσφαιρο, αλλά σε
άλλο πόστο. 
ΘΑΥΜΑΖΕΙ: Καθετί όμορφο. 
ΑΓΑΠΑΕΙ: Την οικογένειά του και
το ποδόσφαιρο. 
ΓΙΑ ΤΙΣ ΕΛΕΥΘΕΡΕΣ ΩΡΕΣ: Του αρέσει πολύ η εκδρομή. 
ΔΙΑΒΑΖΕΙ: Πάρα πολύ, γιατί μαθαίνει διαβάζοντας. 
Ο Νίκος Νιόπλιας
συνεχίζει στον ΟΦΗ, στην ομάδα που τον ανέδειξε. Αγωνιά για το μέλλον του
ελληνικού ποδοσφαίρου και θεωρεί ότι η κρίση του Πρωταθλήματος θα διαρκέσει
«ακόμη πολλά χρόνια». 
Πιστεύει ότι ο ΟΦΗ έχει «το πάνω χέρι» και
αποκλείεται να χάσει το τρένο για την Ευρώπη. 
Συνυπογράφει και επαυξάνει
την άποψη που επικρατεί στο Ηράκλειο ότι αναγεννητής του κρητικού
συγκροτήματος είναι ο Γκέραρντ. 
ΕΡ.: Πού βαδίζει λοιπόν το ελληνικό
Πρωτάθλημα; 
ΑΠ.: Αβέβαιο το μέλλον. 
ΕΡ.: Οι δηλώσεις σου πρόσφατα
ενόχλησαν τη Μακεδονία. 
ΑΠ.: Οι δηλώσεις μου αυτές αφορούσαν γενικά στη
δομή του ελληνικού ποδοσφαίρου και στην προκειμένη περίπτωση η μπόρα πήρε τον
ΠΑΟΚ. 
ΕΡ.: Αυτή η «έκρηξή» σου ήταν μια «έκρηξη» της στιγμής ή κάτι άλλο;

ΑΠ.: Ήταν μια «έκρηξη» αδικίας. Είναι κοροϊδία με 66 βαθμούς να μην πας
Ευρώπη. 
ΕΡ.: Για τα όσα συμβαίνουν στο ελληνικό ποδόσφαιρο η Εθνική δεν
έχει μια σταθερή πορεία; 
ΑΠ.: Όχι μόνον η Εθνική, αλλά και οι ελληνικές
ομάδες στα ευρωπαϊκά κύπελλα. 
ΕΡ.: Θα κρατήσει χρόνια αυτή η κρίση; 
ΑΠ.: Ναι, για πολλά χρόνια ακόμη. 
ΕΡ.: Μπορεί λοιπόν ο ΟΦΗ, ενώ είχε
σίγουρη την Ευρώπη, να βρεθεί τώρα έξω; 
ΑΠ.: Αποκλείεται, έχουμε το «πάνω
χέρι». 
ΕΡ.: Μήπως παίζεται κάτι στα παρασκήνια; 
ΑΠ.: Αυτή τη φορά ο
ΟΦΗ έχει τον πρώτο λόγο. 
ΕΡ.: Είναι άραγε πολιτικό το παιχνίδι; 
ΑΠ.:
Οι Κρητικοί δεν έχουν καταλάβει τη δύναμή τους και δεν την αξιοποιούν. 
ΕΡ.: Γιατί στο τέλος της σεζόν έχει ξεσπάσει «πόλεμος» μεταξύ Βορρά - Νότου;

ΑΠ.: Μας αφήνει παγερά αδιάφορους, αλλά σίγουρα δεν οδηγεί σε καλό. 
ΕΡ.: Τι θα γίνει τελικά; 
ΑΠ.: Ο Θεός ξέρει. 
ΕΡ.: Στέριωσες στο
Ηράκλειο... 
ΑΠ.: Για πάντα. 
ΕΡ.: Η πορεία του ΟΦΗ στο ΟΥΕΦΑ; 
ΑΠ.:
Δύσκολη... 
ΕΡ.: Το νεανικό συγκρότημα του Γκέραρντ με τα «μεγαθήρια» της
Ευρώπης; 
ΑΠ.: Μια πολύ καλή εμπειρία. 
ΕΡ.: Είσαι περήφανος που
αγωνίζεσαι σε μια τέτοια ομάδα; 
ΑΠ.: Όχι μόνο περήφανος, αλλά πολύ
ευτυχισμένος. Γιατί κάναμε το ακατόρθωτο. 
ΕΡ.: Κάποιοι όμως πολύτιμοι
συμπαίκτες σου θα συνεχίσουν σε άλλες ομάδες... 
ΑΠ.: Τα όνειρα δεν
σταματούν ποτέ. 
ΕΡ.: Η αναγέννηση του ΟΦΗ οφείλεται στον Γκέραρντ... 
ΑΠ.: Συνυπογράφω και επαυξάνω. 
ΕΡ.: Και ο προπονητής σου κολυμπά σε «βαθιά
νερά» και τα καταφέρνει. 
ΑΠ.: Με τις δικές του δυνάμεις και με πολλούς
συμπαραστάτες. 
ΕΡ.: Ωστόσο, είναι πολύ σημαντικό ότι προωθούνται και
αναδεικνύονται ντόπια ταλέντα. 
ΑΠ.: Πρέπει να είναι πρωταρχικός σκοπός.

ΕΡ.: Είναι ένας τρόπος επιστροφής του κόσμου στο γήπεδο του ΟΦΗ; 
ΑΠ.:
Πιο πολύ είναι περηφάνια για τον κόσμο της Κρήτης. 
ΕΡ.: Η πιο σπουδαία σου
στιγμή στον ΟΦΗ; 
ΑΠ.: Το 1987, όταν κατακτήσαμε το Κύπελλο Ελλάδος. 
ΕΡ.: Πόσα χρόνια θα προσφέρεις ακόμη στο ελληνικό ποδόσφαιρο; 
ΑΠ.: Για
τρία χρόνια ακόμη σίγουρα. 
ΕΡ.: Έχεις πει ότι στον ΟΦΗ θα κρεμάσεις τα
παπούτσια σου... 
ΑΠ.: Ναι, είναι αλήθεια. 
ΕΡ.: Έλληνες προπονητές...

ΑΠ.: Σημαντική πρόοδος. 
ΕΡ.: Θα ήθελες ο γιος σου να ασχοληθεί με το
ποδόσφαιρο; 
ΑΠ.: Να ασχοληθεί με αυτό που του αρέσει και αγαπάει. 
ΕΡ.:
Πού υστερεί η πόλη που ζεις; 
ΑΠ.: Έχει γυρίσει την πλάτη της στη θάλασσα.

ΕΡ.: Έχει, όμως, πολύ πράσινο κομματικό χρώμα... 
ΑΠ.: Αφού έτσι το
θέλει ο λαός; 
ΕΡ.: Έχεις φανταστεί ποτέ τον ΟΦΗ μόνο με Κρητικούς
ποδοσφαιριστές; 
ΑΠ.: Πολύ σπάνια. Και αν μου περάσει από το μυαλό θα είναι
σε άλλη κατηγορία. 
ΕΡ.: Τι σε ενοχλεί; 
ΑΠ.: Ο λαϊκισμός. Κάποιοι σε
ορισμένες κοινωνίες ισοπεδώνουν τα πάντα. 
ΕΡ.: Τι πρέπει να αλλάξει στο
ελληνικό ποδόσφαιρο; 
ΑΠ.: Να ήταν μόνο ένα πράγμα... 
ΕΡ.: Τι
προβλέπεις έως τη λήξη του Πρωταθλήματος; 
ΑΠ.: Όλα είναι φως - φανάρι.

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15832N101</ED>
<ID>
ID:167201

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N10&aa=1</URL></REF>


Article

<CATEGORY>vin04</CATEGORY>

 <H2>«Φράγμα» στην αλβανική μαφία</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

ΜΕ
ΑΥΞΗΜΕΝΗ στρατιωτική και αστυνομική παρουσία στην ευρύτερη περιοχή της
Κέρκυρας και στα παράλια της Ηπείρου επιδιώκει να αντιμετωπίσει η κυβέρνηση
την ανεξέλεγκτη δράση της αλβανικής μαφίας. 
Μετά τη διαπίστωση ότι τα
υφιστάμενα μέτρα δεν αρκούν για να βάλουν φρένο στις επιδρομές των Αλβανών
μαφιόζων και όσων σχετίζονται μαζί τους, η κυβέρνηση αποφάσισε χθες: 
1. Τη
μετακίνηση στην περιοχή μιας ή δύο πυραυλακάτων που θα εποπτεύουν τα παράλια.
Τα πλοία αυτά θα προστεθούν σε 4 άλλα πολεμικά που περιπολούν από τα Στενά της
Κέρκυρας μέχρι του Αυλώνα (μία φρεγάτα, ένα αντιτορπιλικό, μία τορπιλάκατος
και ένα ναρκαλιευτικό) 
2. Την διασπορά σε διάφορα σημεία (Κέρκυρα και
παράλια Ηπείρου) ομάδων καταδρομέων με πλήρη εξοπλισμό. Ενισχύσεις θα έχουν
και οι στρατιωτικές μονάδες της περιοχής. 
3. Την ενίσχυση των Λιμεναρχείων
της περιοχής και των Αστυνομικών Τμημάτων με μεγάλο αριθμό ανδρών και μέσων.
Θα αξιοποιηθούν επίσης ακόμα περισσότερα τα ελικόπτερα της ΕΛ.ΑΣ. που ήδη
προσφέρουν 
πολύτιμο έργο στην επιτήρηση των συνόρων στην ξηρά και στη
θάλασσα. 
4. Την άμεση απόκτηση από το Λιμενικό Σώμα ενός εξοπλισμένου
πλοιαρίου που θα μπορεί να αναπτύσσει ταχύτητα 40-50 μιλίων την ώρα για άμεση
επέμβαση αλλά και δράση στην ανοικτή θάλασσα. 
5. Τον πλήρη συντονισμό των
τεσσάρων εμπλεκόμενων υπουργείων Άμυνας, Δημόσιας Τάξης, Εμπορικής Ναυτιλίας
και Οικονομικών. 
Οι αποφάσεις ­ αλλά και άλλες στην ίδια κατεύθυνση ­
ελήφθησαν σε χθεσινή σύσκεψη των συναρμόδιων υπουργών κ.κ. Άκη Τσοχατζόπουλου,
Γ. Ρωμαίου, Στ. Σουμάκη και Γ. Δρυ και τη συμμετοχή των αρχηγών ΓΕΝ και
Λιμενικού. 
Τα μέτρα και ο τρόπος συντονισμού θα εξειδικευθούν σε σύσκεψη
που θα γίνει σήμερα σε επίπεδο αρχηγών Ναυτικού, ΕΛ.ΑΣ. και Λιμενικού και
άλλων υπηρεσιακών παραγόντων. 
Η κυβέρνηση θεωρεί ότι αν δεν αντιμετωπισθεί
αμέσως και με αποτελεσματικό τρόπο η δράση της μαφίας, το κλίμα θα
χειροτερεύει όσο περνά ο καιρός, με κίνδυνο να επηρεαστεί όχι μόνο η κοινωνική
ζωή στην περιοχή αλλά και ο τουρισμός. 
Σύμφωνα με τους αρχικούς
σχεδιασμούς, τα μέτρα αυτά θα ισχύσουν για 4 μήνες και στη συνέχεια η
κατάσταση θα επανεξετασθεί. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15832N102</ED>
<ID>
ID:167202

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N10&aa=2</URL></REF>


Article

<CATEGORY>vin04</CATEGORY>

 <H2>Κοινές ασκήσεις με το Ισραήλ</H2>

ΣΤΗΝ ΠΡΩΤΗ τους αμυντική
συνεργασία σε επίπεδο στρατιωτικών ασκήσεων προχωρούν τον επόμενο μήνα με
κοινή εκπαίδευση στα Δωδεκάνησα Ελλάδα και Ισραήλ. 
Την ίδια ώρα αυξάνει η
ενόχληση των αραβικών χωρών από την άσκηση Τουρκίας - Ισραήλ - ΗΠΑ, ενώ
αντιδράσεις προκαλούνται και από μερίδα του κυβερνητικού Κόμματος της
Ευημερίας του κ. Ερμπακάν, που μάλλον εκφράζουν και τον ίδιο. 
Η
ελληνοϊσραηλινή άσκηση έχει προγραμματισθεί για το διάστημα 24 - 29 Ιουνίου,
θα γίνει μεταξύ Ρόδου και Καστελλόριζου και ο σχεδιασμός της στη συγκεκριμένη
μορφή είχε ξεκινήσει πριν γίνει γνωστή η κοινή άσκηση Ισραήλ, ΗΠΑ και
Τουρκίας. Ο τελικός σχεδιασμός της άσκησης θα ολοκληρωθεί τις επόμενες ημέρες
με την άφιξη στην Αθήνα Ισραηλινού αξιωματούχου. 
Στην άσκηση από ελληνικής
πλευράς θα πάρει μέρος μια φρεγάτα και μία τορπιλάκατος και από ισραηλινής μία
κορβέτα και μία τορπιλάκατος. 
Χθες πάντως και ενώ ο τουρκικός Τύπος
ασχολείται με τις αντιδράσεις στο Κόμμα της Ευημερίας για την τουρκοϊσραηλινή
συνεργασία, ο στενός συνεργάτης του πρωθουργού κ. Ερμπακάν βουλευτής και
αντιπρόεδρος του κόμματος κ. Ογκουζάν Αλιλτούρκ δήλωσε ότι δεν βλέπει να
υπάρχει ανάγκη για κοινές ναυτικές ασκήσεις με το Ισραήλ. Η δήλωση αυτή
εκτιμάται ότι εκφράζει την ισλαμική ανησυχία για τις αυξανόμενες σχέσεις με το
εβραϊκό κράτος. 
Πρέπει να σημειωθεί ότι ο Ερμπακάν είχε εκφράσει την
αντίθεσή του στη στενότερη συνεργασία με το Ισραήλ πριν ανέλθει στην εξουσία
τον περασμένο Ιούνιο. 
Ωστόσο οι ισχυρές ένοπλες δυνάμεις της Τουρκίας με
την αντιισλαμιστική τους εκστρατεία υπέρ του λαϊκού κράτους παρέκαμψαν τις
αντιρρήσεις του. 
Εξάλλου, το Ιράν, το Ιράκ, ο Λίβανος και άλλες αραβικές
χώρες έχουν εκφράσει την ανησυχία τους για τους αυξανόμενους αμυντικούς
δεσμούς ανάμεσα στην Τουρκία και το Ισραήλ. 
ΣΤΑ ΣΚΟΠΙΑ 
Εξάλλου,
αύριο, αναχωρούν για τα Σκόπια οι 35 Έλληνες καταδρομείς που θα πάρουν μέρος
στην άσκηση «Σωτηρία '97» του ΝΑΤΟ που πραγματοποιείται από 11-17 Μαΐου στο
πλαίσιο της συνεργασίας για την ειρήνη. 
Το σενάριο προβλέπει την παροχή
βοήθειας από τις οκτώ συμμετάσχουσες χώρες (ΗΠΑ, Ιταλία, Τουρκία, Αλβανία,
Βουλγαρία κ.ά.) στα Σκόπια ύστερα από ισχυρό σεισμό που προκάλεσε 2.000
νεκρούς. Χθες κινήθηκαν προς τα Σκόπια μέσω Ηγουμενίτσας και Φλώρινας 100
Ιταλοί στρατιώτες που συμμετέχουν στην άσκηση. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15832N103</ED>
<ID>
ID:167203

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N10&aa=3</URL></REF>


Article

<CATEGORY>vin06</CATEGORY>

 <H5>ΠΑΛΑΙΑΣ
ΤΕΧΝΟΛΟΓΙΑΣ ΚΑΙ ΕΠΗΡΕΑΖΟΝΤΑΙ ΑΠΟ ΤΗΝ ΑΚΤΙΝΟΒΟΛΙΑ ΤΩΝ ΚΕΡΑΙΩΝ</H5>
<H2>Εικοσάχρονα... τα ραντάρ της Τροχαίας</H2>

<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

«Ακατάλληλα είναι τα ραντάρ που χρησιμοποιεί η Τροχαία για να
υπολογίζει την ταχύτητα των οχημάτων στις Εθνικές οδούς. Αγοράστηκαν πριν από
20 χρόνια και η τεχνολογία τους θεωρείται ξεπερασμένη». 
ΤΗ ΔΗΛΩΣΗ
αυτή έκανε στα «ΝΕΑ» ο πρώην διοικητής της Τροχαίας, κ. Διονύσης Καλαντζής, ο
οποίος επισημαίνει ότι «τα συγκεκριμένα ραντάρ αδυνατούν να καταγράψουν με
αξιόπιστο τρόπο την ταχύτητα των αυτοκινήτων, επειδή το σύστημα υπολογισμού
που χρησιμοποιούν για το σκοπό αυτό αλλοιώνεται σημαντικά από αντικειμενικούς
παράγοντες». 
Ο πρώην διοικητής της Τροχαίας εξηγεί πως οι συγκεκριμένες
συσκευές, «για να μετρήσουν την ταχύτητα των αυτοκινήτων, εκπέμπουν δέσμη
μικροκυμάτων, η οποία όμως αλλοιώνεται από την ακτινοβολία που υπάρχει στην
ατμόσφαιρα και που εκλύεται από τον μεγάλο αριθμό κεραιών». 
Τα αντίστοιχα
ραντάρ που χρησιμοποιούνται σε χώρες της Ευρώπης ή τις ΗΠΑ «μοιάζουν με
φωτογραφικές μηχανές, οι οποίες εστιάζονται σε ένα αυτοκίνητο, και η εικόνα
που εμφανίζεται έχει αποτυπωμένο πάνω της με ψηφιακούς χαρακτήρες την ταχύτητά
του και το νούμερο της πινακίδας του». Η μέθοδος της φωτογράφισης, λέει ο
ίδιος, χρησιμοποιείται στο εξωτερικό για την καταγραφή παραβάσεων στις πόλεις,
όπως π.χ. του κόκκινου σηματοδότη. «ΤΑ ΝΕΑ» επικοινώνησαν χθες με ανώτατο
αξιωματικό της Τροχαίας ο οποίος είπε χαρακτηριστικά πως «τα ραντάρ είναι
κάποιας ηλικίας αλλά δεν έχει προκύψει ζήτημα δυσλειτουργίας τους αφού η
συντήρησή τους γίνεται ανά τακτά χρονικά διαστήματα». 
Όσο για το θέμα της
αδυναμίας τους να υπολογίσουν με ακρίβεια την ταχύτητα των αυτοκινήτων λόγω
της διάσπαρτης ακτινοβολίας, ο ίδιος αξιωματικός δήλωσε άγνοια. 
Εκτός όμως
από το θέμα της ακαταλληλότητας των ραντάρ, τόσο ο κ. Καλαντζής όσο και ο
υπεύθυνος του Τομέα Πρόληψης Ατυχημάτων του ΕΚΑΒ, κ. Ι. Παπαδόπουλος,
εκφράζουν έντονες επιφυλάξεις αναφορικά με την αποτελεσματικότητα των μέτρων
που εξήγγειλε προχθές ο υπουργός Δημοσίας Τάξεως κ. Γ. Ρωμαίος και που
στοχεύουν στη μείωση του αριθμού των τροχαίων. 
«Πρόκειται για δύο μέτρα
που εφαρμόστηκαν ξανά στο παρελθόν και υπονομεύτηκαν από την ίδια την
πολιτεία», λέει ο κ. Καλαντζής και εξηγεί: «Η Τροχαία των Εθνικών οδών
συστάθηκε το 1988, χωρίς όμως την απαιτούμενη στήριξη, με αποτέλεσμα σήμερα να
μπορεί να δει κανείς, ακόμη και μέσα στην Αθήνα (!), περιπολικά που φέρουν τα
διακριτικά του Σώματος αυτού». 
Όσο για την απαγόρευση κυκλοφορίας των
νταλικών, ο κ. Καλαντζής προσθέτει ότι «και αυτό το μέτρο ίσχυσε από το 1971
μέχρι το 1974, εξαιτίας των αντιδράσεων που υπήρξαν από τις ενδιαφερόμενες
εταιρείες». 
Από την πλευρά του ο κ. Ι. Παπαδόπουλος τονίζει ότι «για την
ίδρυση της Τροχαίας εθνικών δρόμων, θα απαιτείτο χρονικό διάστημα δύο χρόνων,
ώστε να εκπαιδευτούν κατάλληλα οι τροχονόμοι, να εξοπλιστούν και να αποκτήσουν
εγκαταστάσεις». Προσθέτει δε, «πως για να υπάρχει ένα περιπολικό ανά 30
χιλιόμετρα, θα πρέπει να εξασφαλιστούν εκατοντάδες από αυτά τη στιγμή που μόνο
το 20% των δυστυχημάτων γίνονται στους εθνικούς δρόμους». Και οι δύο ειδικοί
επισημαίνουν πως στο εξωτερικό, οι τροχονόμοι είναι κατάλληλα εκπαιδευμένοι
ώστε να σταματούν τους παραβάτες οδηγούς στις Εθνικές οδούς, χωρίς να υπάρχει
ο κίνδυνος πρόκλησης ατυχήματος, και επιπλέον «κόβουν» τις κλήσεις επιτόπου.

Με τα ειδικά δε μέσα που διαθέτουν, «μπορούν να ελέγχουν από πολύ μεγάλη
απόσταση την ταχύτητα των οχημάτων, και να επιβάλλουν στους οδηγούς πρόστιμο
για παράβαση που διέπραξαν, όντας δεκάδες χιλιόμετρα μακριά». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15832N111</ED>
<ID>
ID:167204

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N11&aa=1</URL></REF>


Article

<CATEGORY>vin06</CATEGORY>

 <H2>Νέα κυκλοφοριακά προβλήματα λόγω έργων</H2>

ΔΥΣΚΟΛΕΥΟΥΝ ΑΚΟΜΗ
περισσότερο από τη Δευτέρα οι κυκλοφοριακές συνθήκες στην περιοχή του κόμβου
Δυρραχίου - Κωνσταντινουπόλεως με την Εθνική Οδό Αθηνών - Λαμίας, αφού αρχίζει
η διαδικασία κατεδάφισης της γέφυρας που βρίσκεται στην κατεύθυνση από Λαμία
προς Πειραιά (πλευρά που είναι προς το Περιστέρι). 
Όπως ανακοινώθηκε από
το ΥΠΕΧΩΔΕ, τη Δευτέρα θα διακοπεί η κίνηση των αυτοκινήτων πάνω από τη γέφυρα
με κατεύθυνση από Πειραιά προς Λαμία (από την πλευρά του Δήμου Αθηναίων), ώστε
να γίνουν οι προετοιμασίες κατεδάφισης που θα ξεκινήσουν την Πέμπτη 15 Μαΐου
και θα διαρκέσουν περί τις 20 ημέρες. Μόλις ολοκληρωθεί η κατεδάφιση αυτού του
τμήματος της γέφυρας θα ξεκινήσει η κατεδάφιση του άλλου τμήματος (από Λαμία
προς Πειραιά) που θα διαρκέσει επίσης 20 ημέρες. 
Μετά την ολοκλήρωση των
κατεδαφίσεων και των δύο γεφυρών, η κυκλοφορία θα γίνεται από τρεις λωρίδες
ανά κατεύθυνση και οι συνθήκες θα βελτιωθούν. Μέχρι τότε πάντως το
κυκλοφοριακό πρόβλημα στην περιοχή θα είναι έντονο. 
* Κυκλοφοριακό
πρόβλημα αναμένεται να δημιουργηθεί από τη Δευτέρα και στον ανισόπεδο κόμβο
Συγγρού - Καλλιρρόης, στην οποία διακόπτεται η κυκλοφορία, επί τρεις μήνες,
προκειμένου να γίνουν έργα συντήρησής της. Εκτός από τη γέφυρα, η κυκλοφορία
θα διακοπεί και στην οδό Καλλιρρόης από τη Λ. Συγγρού, με κατεύθυνση προς
Καλλιθέα στο τμήμα που διέρχεται κάτω από τη γέφυρα και στην οδό Θησέως κάτω
από τη γέφυρα με κατεύθυνση προς την οδό Καλλιρρόης. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15832N112</ED>
<ID>
ID:167205

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N11&aa=2</URL></REF>


Article

<CATEGORY>vin02</CATEGORY>

 <H5>Ένα
βράδυ στο τμήμα</H5>
<H2>Σε πρώτο ενικό</H2>

<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Η ΚΙΝΗΣΗ στη βραδινή βάρδια
του αστυνομικού τμήματος φαινόταν συνηθισμένη. Μικρο-επεισόδια, διατάραξη
κοινής ησυχίας, μπουγαδοκαβγάδες. Μέχρι που κτύπησε το τηλέφωνο. Δικηγόρος
ρωτούσε το όργανο της τάξης γιατί κρατούσε έναν 25χρονο. Ο επίσης νεαρός,
ξανθός, καλοβαλμένος, εκ πρώτης όψεως, αστυνομικός απάντησε πως εξακριβώνει τα
στοιχεία του. Και μόλις ακουμπά το ακουστικό, με το ύφος της εξουσίας που του
δίνει η στολή του αλλά και με τη νοοτροπία μπάτσου άλλης εποχής, τον ακούμε,
εμείς, απλοί πολίτες, να συνεχίζει να απευθύνεται στη συνήγορο, μονολογώντας
πια δυνατά, και να λέει: «Τώρα που με πήρες τηλέφωνο θα τον κρατήσω αντί για
δύο τρεις ώρες». 
Ενοχλήθηκε το όργανο της τάξης γιατί κάποιος του
υπενθύμισε τις συνταγματικές επιταγές. Κάποιος μίλησε για τα δικαιώματα του
πολίτη. Για κατάχρηση εξουσίας. 
Η αυθόρμητη παρέμβαση και αντίδραση
άγνωστων με τη συγκεκριμένη υπόθεση πολιτών τον έκανε να μαζευτεί. Γρήγορα
αντελήφθη ­ κι ευτυχώς γι' αυτόν ­ πως μπορούσε να μπλέξει άσχημα. Φοβήθηκε,
ίσως, μία αναφορά την οποία φεύγοντας από το αστυνομικό τμήμα ούτε εγώ ούτε
κανείς άλλος θα έκανε τον κόπο να υποβάλει. Και πολύ περισσότερο ο 25χρονος,
αφού γι' αυτόν, εκείνη την ώρα, προείχε η απεμπλοκή του από τα γρανάζια της
Αστυνομίας, που είχαν κινηθεί εις βάρος του γιατί τόλμησε να αντιταχθεί μαζί
με μία ολόκληρη γειτονιά στην αυθαιρεσία των οργάνων με την μπλε στολή.
Αυθαδίασε ο νεαρός. Τον συλλαμβάνουμε, τον κρατάμε παράνομα, τον απειλούμε με
μήνυση. Άντε να αντιδράσει... Ήταν ένα συνηθισμένο περιστατικό, μία
συνηθισμένη βραδιά, σ' ένα συνηθισμένο αστυνομικό τμήμα... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15832N113</ED>
<ID>
ID:167206

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N11&aa=3</URL></REF>


Article

<CATEGORY>vin06</CATEGORY>

 <H5>ΦΟΙΤΗΤΕΣ ΑΠΟ ΕΛΛΗΝΙΚΑ
ΠΑΝΕΠΙΣΤΗΜΙΑ ΑΣΚΗΣΑΝ ΜΕ ΕΠΙΔΕΞΙΟΤΗΤΑ ΤΑ «ΚΑΘΗΚΟΝΤΑ» ΤΟΥΣ</H5>
<H2>Έμαθαν γρήγορα τη διπλωματία</H2>

<AUTHOR>ΝΙΚΟΣ ΜΑΣΤΟΡΑΣ</AUTHOR>

Ο «μόνιμος αντιπρόσωπος» της Ιρλανδίας στην Ευρωπαϊκή Ένωση,
κύριος... Σπύρος Μπλαβούκος, τόνισε στη χθεσινή διαπραγμάτευση του «Συμβουλίου
Υπουργών» ότι η χώρα του συμφωνεί στη διεύρυνση της Ένωσης, με χώρες της
Κεντρικής - Ανατολικής Ευρώπης, της Βαλτικής και την Κύπρο, αλλά με την
προϋπόθεση να συνεχιστεί η ροή κεφαλαίων για την ενίσχυση της ιρλανδικής
αγροτικής παραγωγής. 
Μόλις τον άκουσαν, οι «υπουργοί Εξωτερικών» Ισπανίας,
Πορτογαλίας και Ελλάδας... Χριστίνα Σταμπολόγλου, Φανή Κουλοφούτου και
Δημήτρης Βάντσης, συγκατένευσαν και χαμογέλασαν! 
ΟΧΙ, δεν «κατέκτησαν»
ξαφνικά οι Έλληνες την ευρωπαϊκή διπλωματία. Η σκληρή διαπραγμάτευση για τη
διεύρυνση της Ένωσης δεν έγινε στο Στρασβούργο, αλλά στο Πάντειο Πανεπιστήμιο.
Οι 35 «υπουργοί» και «μόνιμοι αντιπρόσωποι» δεν ήταν μεσήλικες Ευρωπαίοι
πολιτικοί με κοστούμια, αλλά νεαροί φοιτητές και η πολύ ενδιαφέρουσα συζήτηση
ήταν ο πρώτος πανελλήνιος διαγωνισμός προσομοίωσης διπλωματικής διαδικασίας,
που οργανώθηκε με πρωτοβουλία του Ινστιτούτου Διεθνών Σχέσεων του Παντείου και
του διευθυντή του κ. Δημ. Κώνστα. Αν κάποιος άκουγε χωρίς να βλέπει, με
εξαίρεση ότι θα παραξενευόταν για την επικράτηση των... Ελληνικών, δύσκολα θα
καταλάβαινε ότι δεν επρόκειτο για κανονική διπλωματική διαδικασία. 
Η
άσκηση, που ξεκίνησε χθες με τις τοποθετήσεις των «μονίμων αντιπροσώπων» και
ολοκληρώνεται σήμερα με συζήτηση μεταξύ των «υπουργών Εξωτερικών», είχε ως
θέμα τις προοπτικές τής νέας διεύρυνσης της Ενωσης και τα επιχειρήματα που
ανέπτυξαν οι φοιτητές ήταν εναρμονισμένα με τις εκφρασμένες θέσεις του κράτους
που αντιπροσώπευε ο καθένας για το θέμα. Στον διαγωνισμό συμμετείχαν φοιτητές
από τα Πανεπιστήμια Αθηνών, Αριστοτέλειο Θεσσαλονίκης, Μακεδονίας, Θράκης,
Οικονομικό Αθηνών, Ιόνιο και Πάντειο. Η επιτροπή αξιολόγησης, που θα
αποφασίσει ποια ομάδα φοιτητών είχε την καλύτερη παρουσίαση, αποτελείται από
τον υπουργό Παιδείας κ. Γερ. Αρσένη, τον αναπληρωτή υπουργό Εξωτερικών κ. Γ.
Παπανδρέου, τον γενικό γραμματέα κοινοτικών υποθέσεων κ. Στ. Περράκη, την
πρώην υφυπουργό Εξωτερικών κ. Βιργινία Τσουδερού και τους πρέσβεις επί τιμή
κ.κ. Κων. Ζέπο, Γ. Σέκερη και Στ. Σταθάτο. 
Οι κ.κ. Γερ. Αρσένης και Γ.
Παπανδρέου (ο πρώτος καθυστέρησε να προσέλθει λόγω ψηφοφορίας στη Βουλή, ο
δεύτερος αποχώρησε νωρίτερα και έτσι δεν συναντήθηκαν) δήλωσαν ότι πρόκειται
για σημαντική πρωτοβουλία, καθώς η προσομοίωση είναι ο καλύτερος τρόπος για να
καταλάβει κάποιος την πραγματικότητα. 
Όσο για τους 35 φοιτητές,
αποδείχθηκαν όλοι άξιοι εκπρόσωποι των... χωρών τους ­ αλλά σίγουρα πολύ πιο
καλοπροαίρετοι διαπραγματευτές από τους πραγματικούς. 
Το διαπίστωσε και η
«πρόεδρος» της Ευρωπαϊκής Επιτροπής, κ. Ελίνα Κυριακοπούλου, όταν συνάντησε
έντονες, αλλά χαμηλότονες και ευγενικές αντιρρήσεις, στις προτάσεις της για
ανακατανομή των ψήφων στο Ευρωκοινοβούλιο ανάλογα με τον πληθυσμό, από τους
εκπροσώπους των μικρών χωρών! 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15832N121</ED>
<ID>
ID:167207

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N12&aa=1</URL></REF>


Article

<CATEGORY>vin06</CATEGORY>

 <H2>Βρήκε στοργή στο σπίτι των καθηγητών του</H2>

<AUTHOR>ΜΙΝΑ ΜΟΥΣΤΑΚΑ</AUTHOR>

ΤΟ ΟΝΕΙΡΟ του Ανδρέα ήταν να σπουδάσει και να ασχοληθεί με τους
ηλεκτρονικούς υπολογιστές. 
Ο πατέρας του, όμως, Γιώργος Πασχαλίδης, είχε
φανταστεί διαφορετικά το μέλλον του παιδιού του. 
Ήθελε μόλις τελειώσει το
σχολείο να τον βάλει να δουλέψει, για να βοηθήσει και αυτός οικονομικά. 
Πατέρας και γιος δεν άργησαν να συγκρουσθούν. 
Ο δεκαεξάχρονος Ανδρέας
προσπάθησε να πείσει τον πατέρα του, μαζί με τον οποίο ζούσε αφότου χώρισαν οι
γονείς του, να σταθεί δίπλα του. 
ΤΟ ΜΕΓΑΛΟ ΒΗΜΑ 
Ο πατέρας του
είχε αποφασίσει να πάρει από το σχολείο της Νίκαιας τον γιο του και να τον
πάει σε κάποιο άλλο. Ο Ανδρέας δεν είχε άλλη επιλογή και αναγκάστηκε να
αναζητήσει συμμάχους μέσα από το σχολικό περιβάλλον του. 
Πλησίασε τους
καθηγητές του, τον κ. Μιχάλη Αλατζόπουλο και τη σύζυγό του Ειρήνη, ζητώντας
τους να τον βοηθήσουν να... αλλάξει τα μυαλά του πατέρα του. Μάταιος κόπος.
Εκείνος, έχοντας πάρει τις αποφάσεις του για λογαριασμό του γιου του, ήταν
ανένδοτος... 
Τότε ήταν που ο μικρός Ανδρέας, ο οποίος σήμερα είναι 19
ετών, έκανε το μεγάλο βήμα. 
Εγκατέλειψε το σπίτι του και πήγε να μείνει
μαζί με τους καθηγητές του. 
Η δίψα του για μάθηση, η αγάπη του για το
σχολείο και η ελπίδα πως θα κατάφερνε να κάνει το όνειρό του πραγματικότητα,
αποδείχθηκαν πιο δυνατά από τα αισθήματά του για τον φυσικό του πατέρα, που
τον έβλεπε σαν εμπόδιο στη ζωή του. 
Οι καθηγητές, οι οποίοι γνώριζαν καλά
τον Ανδρέα. 
Τον δέχθηκαν σαν δικό τους παιδί και μεγάλωνε μαζί με την κόρη
και τον γιο τους. 
Όταν δέχθηκαν να μετακομίσει ο Ανδρέας στο σπίτι τους,
είχαν φροντίσει να ενημερώσουν την Εισαγγελία Ανηλίκων. 
Λίγους μήνες
προτού ο Ανδρέας εγκαταλείψει το πατρικό του σπίτι, τον Οκτώβριο του 1994, ο
πατέρας του είχε καταδικασθεί σε ποινή φυλάκισης 15 μηνών για επικίνδυνη
σωματική βλάβη και εξύβριση, με θύμα το ανήλικο παιδί του. 
ΟΜΟΦ·ΝΑ
ΑΘ·ΟΙ 
Χθες, ο κ. Μιχάλης Αλατζόπουλος και η σύζυγός του Ειρήνη
βρέθηκαν να απολογούνται, γιατί κράτησαν κοντά τους τον Ανδρέα και τον
στήριξαν στα πρώτα βήματα της ζωής του, οδηγώντας τον κοντά στον στόχο του.

«Όποιο παιδί και αν μας ζητούσε να το βοηθήσουμε θα το κάναμε, είπαν οι
καθηγητές, γιατί αξίζει τον κόπο». 
Σήμερα πια, ο Ανδρέας σπουδάζει στο
τμήμα ηλεκτρονικών υπολογιστών των ΤΕΙ και παράλληλα παραδίδει ιδιαίτερα
μαθήματα γερμανικών σε μικρούς μαθητές. 
Οι δικαστές του 6ου Τριμελούς
Πλημμελειοδικείου της Αθήνας, που ασχολήθηκαν με την υπόθεση αυτή, έκριναν
ομόφωνα αθώους τους κατηγορουμένους, τους οποίους ο κ. Γ. Πασχαλίδης
εξακολουθεί να τους θεωρεί υπεύθυνους, γιατί τον εγκατέλειψε το παιδί του.

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15832N122</ED>
<ID>
ID:167208

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N12&aa=2</URL></REF>


Article

<CATEGORY>vin06</CATEGORY>

 <H2>Διπλασιάστηκαν τα κατάγματα ισχίου από οστεοπόρωση!</H2>

ΕΚΡΗΚΤΙΚΕΣ
διαστάσεις έχει πάρει τα τελευταία χρόνια η οστεοπόρωση, με δραματικά
αποτελέσματα. Είναι χαρακτηριστικό, ότι από το 1977 ώς το 1992
υπερδιπλασιάστηκαν τα κατάγματα του ισχίου. 
Η πάθηση, όπως ανέφερε χθες σε
συνέντευξη Τύπου ο πρόεδρος του ελληνικού Ιδρύματος Οστεοπόρωσης, αναπληρωτής
καθηγητής κ. Γ. Λυρίτης, κάνει πραγματική θραύση στις γυναίκες, καθώς
προσβάλλει το 30% περίπου των γυναικών που βρίσκονται στην εμμηνόπαυση.
Σύμφωνα με τα διεθνή επιδημιολογικά δεδομένα, υπολογίζεται ότι οι γυναίκες που
πάσχουν από οστεοπόρωση στη χώρα μας είναι περίπου 400.000, ενώ διεθνώς
υπολογίζεται ότι ξεπερνούν τα 200.000.000. 
Η οστεοπόρωση έχει
χαρακτηριστεί ως «σιωπηλή μάστιγα», γιατί η εξέλιξή της γίνεται χωρίς
συμπτώματα και, συνήθως, ο ασθενής αντιλαμβάνεται την ύπαρξή της ύστερα από
κάποιο κάταγμα. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15832N123</ED>
<ID>
ID:167209

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N12&aa=3</URL></REF>


Article

<CATEGORY>vin06</CATEGORY>

 <H2>Παρέλυσε για 24 ώρες η αγορά της Λαμίας</H2>

ΝΕΚΡΩΣΕ χθες η αγορά
της Λαμίας από την παμφθιωτική απεργία που οργάνωσε το εργατικό κέντρο, η
Νομαρχιακή και Τοπική Αυτοδιοίκηση, τα Επιμελητήρια και οι ομοσπονδίες των
επαγγελματοβιοτεχνών και εμπόρων. 
«Ο αγώνας είναι ό,τι μας απέμεινε για να
ανατραπεί το κλίμα αποβιομηχάνισης, η αύξηση της ανεργίας και ο μαρασμός του
νομού», δηλώνει ο πρόεδρος του εργατικού κέντρου κ. Δανέλης. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15832N124</ED>
<ID>
ID:167210

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N12&aa=4</URL></REF>


Article

<CATEGORY>vin06</CATEGORY>

 <H2>Αναστηλώθηκε το καμπαναριό του Άη Γιώργη</H2>

ΤΟ ΚΑΜΠΑΝΑΡΙΟ του
Αγίου Γεωργίου Λυκαβηττού αναστηλώθηκε. Ο Δήμος Αθηναίων προχώρησε στην
αποκατάστασή του επειδή είχε φτάσει στα πρόθυρα της κατάρρευσης.
Κατασκευάστηκε το 1902 και με την πάροδο του χρόνου είχε υποστεί σημαντικές
ζημιές, ενώ μετά το σεισμό του 1981 είχε κριθεί ιδιαίτερα επικίνδυνο. Οι
εργασίες που έγιναν περιλαμβάνουν την αποσυναρμολόγησή του, τη συντήρηση των
δοκαριών, την εξυγίανση του εδάφους με ειδικές κατασκευές και την εκ νέου
θεμελίωσή του. Παράλληλα έγιναν και εργασίες συντήρησης και επισκευής του
περιβάλλοντος χώρου, ενώ ο ηλεκτροφωτισμός προσφέρθηκε δωρεάν από ιδιωτική
εταιρεία. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15832N125</ED>
<ID>
ID:167211

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N12&aa=5</URL></REF>


Article

<CATEGORY>vin06</CATEGORY>

 <H5>ΑΔΙΚΟΣ ΘΑΝΑΤΟΣ ΓΙΑ ΤΟΝ
16ΧΡΟΝΟ, ΠΟΥ ΘΑ ΕΙΧΕ ΣΩΘΕΙ ΑΝ ΥΠΗΡΧΕ ΑΞΟΝΙΚΟΣ Ή ΘΕΣΗ ΣΤΗΝ ΕΝΤΑΤΙΚΗ</H5>
<H2>Ούτε διάγνωση - ούτε κρεβάτι!</H2>

<AUTHOR>ΑΡΕΤΗΣ ΑΘΑΝΑΣΙΟΥ</AUTHOR>

Ολοπόρφυρος μες στο καταμεσήμερο ο ήλιος και ένα
πλακόστρωτο ανηφορικό δρομάκι με αναρίθμητους ανθρώπους. Ήταν όλοι εκεί.
Γείτονες και συγγενείς. Φίλοι και γνωστοί. Τα παιδιά της τάξης ­ οι φίλοι του.
Τον περίμεναν. Να τον δουν, να τον αποχαιρετήσουν ­ μήπως και το
πιστέψουν...«ΝΤΥΘΗΚΕ» στα μαύρα χθες η οδός Κωνσταντινουπόλεως, στο Χαϊδάρι.
Και όλοι μαυροφορεμένοι ήταν. Γιατί στη σάλα της μονοκατοικίας του Σταύρου
Μπαγδάτογλου «κοιμόταν» ο μικρότερός του γιος. Ανάμεσα σε ολόλευκους κρίνους,
γαρύφαλλα και τριαντάφυλλα. Ήταν ένα παλικαρόπουλο στα 16, ο Γιάννης. Και όλοι
πια σώπαιναν ­ μήπως και τον ταράξουν. 
Σφιχταγκαλιασμένοι με τη μάνα τους
οι δύο του άλλοι γιοι, ο 23χρονος Αλέξης και ο 20χρονος Γιώργος ­ τρία σώματα
σε ένα ­ πάνω από το φέρετρο του βενιαμίν της οικογένειας. Θρήνος. Άλλοτε
υπόκωφος και άλλοτε σιωπηλός. Καρδιές κομμάτια και η μάνα να παραληρεί:
«Θησαυρέ μου, γιόκα μου, μικρέ μου, που 'σουν ο ομορφότερος... Πέστε μου κι
εσείς βρε παιδιά... Δεν είναι κούκλος; Ποια μάνα δεν θα το 'λεγε...«.
Σπαράζουν τριγύρω οι άνθρωποι και η γιαγιά να παρακινεί τον εγγονό της να
ξυπνήσει ­ «λίγο μονάχα, έτσι μια στιγμούλα αγόρι μου, για τη μάνα σου...».

Απόγνωση στα φλογερά μάτια των φίλων και συμμαθητών του. Πόνος. Απορία. Ο
Γιάννης, ο Δημήτρης, ο άλλος Γιάννης, η Άννα, η Μαρία, η Δέσποινα, η Χριστίνα,
η Μαίρη. Εφηβικά κορμιά που τα συνταράσσει ο ίδιος καημός, δάκρια και
αναφιλητά και ύστερα η οργή να αναπηδά και όλα να τα συμπαρασύρει: «Γιατί βρε
Γιάννη; Γιατί να μην έχει η Εντατική ένα κρεβάτι;». 
ΤΟΥΣ ΔΙΩΞΑΜΕ ΟΛΟΥΣ 
Δεν θέλουν να μοιραστούν τον πόνο τους αυτοί οι δεκαεξάρηδες - ανιχνευτές της
ζωής και όχι του θανάτου έως τώρα. Είναι ό,τι τους απόμεινε από τον Γιάννη.
Και θέλουν να τον βιώσουν ­ ώς την τελευταία του σταγόνα: «Δηλαδή, τι θέλετε
να σας πούμε; Τους διώξαμε όλους ­ κάμερες, συνεργεία, φωτογράφους. Κι αν σας
πούμε, θα γράψετε; Κι αν γράψετε, δεν θα ξανασυμβεί; Δεν θα ξαναπεθάνει ένας
Γιάννης;». 
Κρατάνε σαν εικόνισμα στα χέρια τους τη φωτογραφία του. Που τον
δείχνει αθλητή, στητό και αγέρωχο, ένα παιδί έτοιμο να κατακτήσει τον κόσμο.
Περνάει από χέρι σε χέρι η φωτογραφία, ακουμπάει πάνω σε πληγωμένες καρδιές.
Οσφραίνονται το άρωμά του, τη γεμίζουν δάκρυα και ύστερα, όλο τρυφερότητα, τη
σκουπίζουν μήπως και χαλάσει. Και έκαναν επιτόπιο «συμβούλιο», όπως στις
μαθητικές τους κοινότητες, να δουν αν συντρέχει λόγος θετικός ­ και ποιος θα
ήταν αυτός; ­ να την παραχωρήσουν στα «ΝΕΑ» προς δημοσίευση. «Ο Γιάννης δεν θα
το 'θελε», είπε ένα λιγνό γλυκό κορίτσι και το αγόρι δίπλα της μονολόγησε:
«ποιος ξέρει; Ούτε να πεθάνει ήθελε»! 
ΘΑ ΓΡΑΨΕΤΕ ΓΙΑ ΤΗΝ ΕΝΤΑΤΙΚΗ; 
«Θα
γράψετε για την Εντατική;», με ρώτησε το καστανόξανθο κορίτσι. «Θα γράψετε για
τις ευθύνες των γιατρών, του συστήματος υγείας, που αφήνει ένα παιδί να
πεθάνει αβοήθητο; Τότε θα σας τη δώσουμε...». Κοιτάχθηκαν, συμφώνησαν με τα
μάτια, την παραχώρησαν: «Έτσι κι αλλιώς ο Γιάννης έγινε πρωτοσέλιδο (!)», είπε
ένα άλλο αγόρι και τον σιγοπήρε το παράπονο: «Αχ! Βρε Γιάννη! Και τι δεν θα
'δινα να 'χε η Εντατική ένα κρεβάτι...». 
Στο πλακόστρωτο δρομάκι, ένα
φορτηγό στεφάνι. Ολόλευκα. Ο πατέρας, με φάρμακα, ίσα που αναπνέει. Υπάρχουν
ευθύνες; «Δύο ώρες παλεύαμε να βρεθεί ένα κρεβάτι, δύο ολόκληρες ώρες»,
επαναλαμβάνει η Αναστασία Ασημακοπούλου, πρόεδρος του Αθλητικού Ομίλου Αθηνών.
«Βρέθηκε κάποια στιγμή στο Γενικό Κρατικό! Τι να το κάνεις; Δεν άντεξε άλλο το
παιδί. Το χάσαμε... Χθες ήταν μαζί μας, στην πισίνα. Κολυμπούσε, γελούσε...
Και σήμερα είμαστε εδώ... Κι αυτός απουσιάζει. Πώς να το δεχθείς;». 
ΧΤΥΠΗΣΕ ΣΤΗΝ ΠΛΑΤΗ 
Ήταν πολυαθλητής ο Γιάννης. Είχε το σαράκι του
αθλητισμού μέσα του. Αλλά το κολύμπι ήταν η αδυναμία του. Και εκεί έκανε
πρωταθλητισμό. Το απόγευμα της Πέμπτης έπαιξε λίγο στην μπασκέτα. Κάποια
στιγμή έπεσε. Χτύπησε πίσω, στην πλάτη. Πόνεσε, αλλά δεν το ανέφερε στην
προπονήτριά του όταν πήγε στην πισίνα. Έκανε λίγες διαδρομές στο νερό. Κάποια
στιγμή ένιωσε αδιαθεσία. Βγήκε έξω... Έκανε εμετό. Όλοι ανησύχησαν. Ο γιατρός
του αθλητικού κέντρου ζήτησε ασθενοφόρο. Στο Τζάνειο Νοσοκομείο εντοπίσθηκε
ταχυκαρδία και η αρχική διάγνωση μιλούσε για πιθανό νευροχειρουργικό πρόβλημα.
Αξονική τομογραφία δεν έγινε ­ η εξέταση προϋποθέτει αξονικό τομογράφο!
Ακολούθησε ο Γολγοθάς της αναζήτησης κρεβατιού σε Εντατική... 
Μιλούσε στις
«διαδρομές» με το ασθενοφόρο! Είχε πλήρη επαφή, δεν πονούσε και ήθελε να
πετάξει από πάνω του τον ορό και να γυρίσει σπίτι του. Όταν κάποια στιγμή ο
οδηγός του ασθενοφόρου είπε: «μήπως θα 'ταν καλύτερα να τον πάμε σ' ένα
παιδιατρικό νοσοκομείο;». Εκείνος αντέδρασε: «Μα γεννήθηκα το 1981», είπε.
Ήταν πολύ μεγάλος για παιδιατρικό νοσοκομείο. Πολύ μικρός για να πεθάνει...

«ΕΝΑ ΠΑΙΔΙ ΜΕΓΑΛΕΙΟ» 
Κηδεύτηκε χθες στις 4.15, στο Νεκροταφείο
Αναστάσεως, στο Κερατσίνι. Ήταν 16 χρόνων. Τον έλεγαν Γιάννη Μπαγδάτογλου:
«Ήταν τέλειος», είπαν οι φίλοι του. «Ήταν φίλος. Ήταν ένα παιδί μεγαλείο...».
Θα μπορούσε να μην «ήταν». Να «είναι». Αν υπήρχαν μηχανήματα, για έγκαιρη
διάγνωση. Αν έμπαινε αμέσως μετά στο χειρουργείο. Και αν υπήρχε διαθέσιμο ένα
κρεβάτι Εντατικής. Αλλά το ισχύον σύστημα υγείας διαθέτει τα ελάχιστα κρεβάτια
του σε όσους προλάβουν! Και ο Γιάννης δεν πρόλαβε... 
Στην πρώτη της
έκθεση, μετά τη νεκροψία, η ιατροδικαστής Σουλτάνα Μαριανού, αναφέρει ότι ο
θάνατος του 16χρονου αθλητή προκλήθηκε «από ρήξη της ανιούσης αορτής με
οπισθοπεριτοναϊκό αιμάτωμα». Και όπως πιθανολογεί, η ρήξη προήλθε πιθανότατα
από τραυματισμό και όχι από παθολογικά αίτια. Με τις ιστολογικές εξετάσεις,
που θα ακολουθήσουν, θα εξακριβωθούν τα ακριβή αίτια του θανάτου. Ενός παιδιού
που αψηφούσε τον θάνατο. Γιατί τον έκαιγε η φλόγα της ζωής... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15832N131</ED>
<ID>
ID:167212

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N13&aa=1</URL></REF>


Article

<CATEGORY>vin06</CATEGORY>

 <H2>Εντατικές μονάδες: έχουμε 240 κρεβάτια - χρειαζόμαστε 1.500</H2>

<AUTHOR>ΔΗΜΗΤΡΑ ΣΚΟΥΦΟΥ</AUTHOR>

ΣΤΟΝ ΔΡΟΜΟ... για ένα κρεβάτι σε μονάδα εντατικής θεραπείας (ΜΕΘ)
έχασε την μάχη για τη ζωή ο 16χρονος. Ένα τραγικό γεγονός που επαναφέρει για
μια ακόμη φορά το μεγάλο πρόβλημα της έλλειψης κλινών στις ΜΕΘ. 
Τα 157
κρεβάτια ΜΕΘ των νοσοκομείων της Αττικής δεν είναι επαρκή να καλύψουν τις
ανάγκες που καθημερινά προκύπτουν. Το πρόβλημα μεγεθύνεται αν αναλογιστεί
κανείς ότι συνολικά η δύναμη των ΜΕΘ ολόκληρης της χώρας δεν ξεπερνά τα 240
κρεβάτια. Και, φυσικά, εάν συγκριθεί με τις τρέχουσες ανάγκες σε εθνικό
επίπεδο, υπολογίζονται από 750 έως και 1.500 κρεβάτια. 
Ο μικρός αριθμός
κλινών έχει κατ' επανάληψη επισημανθεί από τους ανθρώπους που εργάζονται στις
ΜΕΘ. «Το θέμα είναι γνωστό και το αίτημα πάγιο: η αύξηση του αριθμού των
κρεβατιών», λέει κ. Κωνσταντίνος Οικονόμου, εντατικολόγος, πρόεδρος του
Ιατρικού Συλλόγου Αθηνών. «Πολλοί επικεντρώνουν το πρόβλημα στο μεγάλο κόστος
των μηχανημάτων για τον εξοπλισμό μιας μονάδας. Σημαντικός παράγοντας όμως
είναι και η έλλειψη νοσηλευτικού προσωπικού» συμπληρώνει, εξηγώντας ότι «η
νοσηλεία σε μια εντατική μονάδα είναι εντελώς διαφορετική και απαιτεί το
προσωπικό ­ από τους νοσοκόμους έως τους γιατρούς ­ να είναι πλήρως
εξειδικευμένο». 
Το θέμα της έλλειψης προσωπικού γίνεται κατανοητό και από
τον αριθμό των 650 νοσηλευτών που χρειάζονται για να διατηρηθούν εν λειτουργία
τα ήδη υπάρχοντα κρεβάτια και να γίνει εφικτό να χρησιμοποιηθούν επιπλέον 110
(70 κρεβάτια ΜΕΘ και 40 Μονάδων Αυξημένης Φροντίδας) που αυτή τη στιγμή δεν
λειτουργούν. Όπως τονίζει ο Παναγιώτης Μπεχράκης, διευθυντής της ΜΕΘ του
Ερυθρού Σταυρού, «πολλές φορές υπάρχουν κρεβάτια και λείπει το προσωπικό.
Πάντως, το λογικό θα ήταν οι ΜΕΘ των νοσοκομείων να διαθέτουν το 5% των
κρεβατιών που έχει συνολικά κάθε νοσοκομείο». 
Σε σχέση με το παρελθόν
έχουν γίνει κάποια βήματα βελτίωσης της κατάστασης, όμως, όπως επισημαίνει ο
Αλέξανδρος Αναστασάκης, πρόεδρος της Ελληνικής Εταιρίας Εντατικής Θεραπείας
και διευθυντής της ΜΕΘ του Ασκληπιείου Βούλας, «το υπουργείο Υγείας πρέπει
μέσα στο 1997 να δείξει κάποιο δικό του έργο που να ανακουφίζει τις ανάγκες
του πληθυσμού. Ξέρει τις λύσεις και το πρόβλημα είναι εάν έχει τα κότσια να
τις εφαρμόσει». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15832N132</ED>
<ID>
ID:167213

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N13&aa=2</URL></REF>


Article

<CATEGORY>vin06</CATEGORY>

 <H5>ΤΑ ΠΗΡΕ ΠΙΣΩ Ο ΑΡΣΕΝΗΣ ΓΙΑ
ΤΗΝ ΕΙΣΑΓΩΓΗ ΑΠΟ ΤΑ ΙΕΚ ΣΤΑ ΤΕΙ</H5>
<H5>Πρόβλημα με τις αποδοχές των
πανεπιστημιακών</H5>
<H2>Νέα τρικυμία στην Παιδεία</H2>

<AUTHOR>ΣΥΛΒΑΝΑΣ ΡΑΠΤΗ</AUTHOR>

«Τι είναι εκείνο που...
φυσάει στα ελληνοτουρκικά, αλλά ξεφυσάει και ιδρώνει στα...
ελληνοεκπαιδευτικά;». Όποιος δώσει την ορθή απάντηση στο παραπάνω αίνιγμα
εγγράφεται κατ' ευθείαν από τα ΙΕΚ όχι στα ΤΕΙ, αλλά... στα ΑΕΙ!ΚΙ ΑΝ μεν
είναι αγόρι, κάνει τη θητεία του στα ελληνοτουρκικά σύνορα ­ προς εμπέδωση ­
ενώ, αν είναι κορίτσι, εξασφαλίζει δίτομο έργο με τον βίο και την πολιτεία
του... στρατηγού Ντε Γκολ... Θέλεις ν' αγιάσεις και δεν σ' αφήνουν, λέει ο
λαός μας. 
«Αν με χαρακτηρίζει κάτι, είναι η συνέπεια και η σταθερότητα
στις θέσεις μου» δήλωσε μόλις προχθές ο υπουργός Παιδείας κ. Γεράσιμος
Αρσένης, όταν ρωτήθηκε αν επιμένει στις απόψεις του για τα ελληνοτουρκικά. Τι
καλά που θα 'τανε αν ο πρώην υπουργός Εθνικής Άμυνας και νυν υπουργός Παιδείας
έδειχνε την ίδια συνέπεια και σταθερότητα και στα... ελληνοεκπαιδευτικά. 
Προχθές μάς είπε ότι οι απόφοιτοι των ΙΕΚ θα εισάγονται στα ΤΕΙ. Χθες μάς είπε
άλλα: «Σχετικά με σημερινά δημοσιεύματα για την εισαγωγή αποφοίτων ΙΕΚ στα ΤΕΙ
διευκρινίζεται ότι το υπουργείο Παιδείας δεν σχεδιάζει καμία αλλαγή στο
υφιστάμενο σύστημα». 
Βγάλτε τώρα εσείς συμπέρασμα. 
ΘΑ ΜΕΙΝΟΥΝ ΩΣ
ΕΧΟΥΝ... 
Πάρτε το χαμπάρι, γονείς μαθητές και εκπαιδευτικοί όλων των
βαθμίδων, για δύο πράγματα μπορείτε να είστε σίγουροι στη ζωή σας. Πρώτον, ότι
τα εκπαιδευτικά πράγματα της χώρας θα μείνουν ώς έχουν για αρκετά χρόνια ακόμη
και, δεύτερον, ότι τα όσα κατά καιρούς δηλώνουν η πολιτική ηγεσία του
υπουργείου Παιδείας, καθώς και οι πρόεδροι των οργανισμών που εποπτεύονται από
το ίδιο υπουργείο δεν πρέπει απλώς, αλλά επιβάλλεται, από το ένα σας αυτί να
μπαίνουν και από το άλλο να βγαίνουν... 
Με δεδομένο το παραπάνω αξίωμα,
σκέπτεσθε, προβληματίζεσθε, αλλά ποτέ, μα ποτέ δεν αγχώνεσθε. Γιατί αν το
πάθετε, θα είναι, όπως διαπιστώνετε πλέον και εσείς οι ίδιοι, άνευ λόγου και
αιτίας. 
Πάμε τώρα στο περίφημο θέμα με τα ΙΕΚ και τα ΤΕΙ, που επέτεινε
ακόμη περισσότερο τη σύγχυση που επικρατεί στον τομέα της εκπαίδευσης. 
Η
ΜΙΚΡΗ ΙΣΤΟΡΙΑ 
Να πούμε, λοιπόν, ξανά αυτή τη μικρή πικρή ιστορία από την
αρχή· πρώτον, για να βάλουμε τα πράγματα στη θέση τους και, δεύτερον, για να
συμβάλλουμε μήπως και συνειδητοποιήσουν οι αρμόδιοι τι ακριβώς λένε, τι
κάνουν, πού βρίσκονται και ποιοι, τέλος πάντων, είναι... 
Προχθές η
Πανελλήνια Ένωση Ιδιωτικών ΙΕΚ διοργάνωσε μια πολύ επιτυχημένη ­ την πρώτη στο
είδος της ­ πανευρωπαϊκή ημερίδα για την κατάρτιση. Εκλήθη μεταξύ άλλων να
παραστεί ο υπουργός Παιδείας κ. Γερ. Αρσένης και βεβαίως ο πρόεδρος του
Οργανισμού Επαγγελματικής Εκπαίδευσης και Κατάρτισης (ΟΕΕΚ) κ. Γερ.
Σαπουντζόγλου. Ο πρώτος δεν κατέστη δυνατόν να παραστεί και έστειλε γραπτό
μήνυμα μέσω του κ. Σαπουντζόγλου. Σημειώστε ότι το ίδιο ακριβώς μήνυμα έφθασε
και στα γραφεία των εφημερίδων. 
Στο εν λόγω μήνυμά του, λοιπόν, ο κ.
Αρσένης, αφού πολύ ορθώς διαπιστώνει ότι «η πρόκληση για ριζικές μεταβολές στη
διάδοση της γνώσης είναι καθημερινή, ενώ πολλές από τις παγιωμένες αντιλήψεις
βρίσκονται υπό αμφισβήτηση», καταλήγει με την ακόλουθη φράση: «Η μεταλυκειακή
κατάρτιση, ως μέρος του όλου εκπαιδευτικού συστήματος της χώρας, δεν μπορεί
παρά να συνδεθεί οργανικά με την τεχνολογική εκπαίδευση προς όφελος και των
δύο». 
Η... ΜΑΓΙΚΗ ΦΡΑΣΗ 
Να μεταφράσουμε τώρα αυτή τη μαγική φρασούλα
προκειμένου να βοηθήσουμε τον κ. Αρσένη να καταλάβει τι ακριβώς ανέφερε στο
μήνυμά του. Αρχίζουμε με τις... άγνωστες ή δυσνόητες λέξεις και έννοιες:
«Μεταλυκειακή κατάρτιση» είναι η κατάρτιση που παρέχουν στους σπουδαστές τους
τα Ινστιτούτα Επαγγελματικής Κατάρτισης (ΙΕΚ), δημόσια και ιδιωτικά.
«Τεχνολογική εκπαίδευση» είναι η εκπαίδευση, που παρέχουν στους σπουδαστές
τους τα Τεχνολογικά Εκπαιδευτικά Ιδρύματα (ΤΕΙ). Με απλά λόγια, δηλαδή, το
μήνυμα έλεγε ότι τα ΙΕΚ θα συνδεθούν οργανικά με τα ΤΕΙ. 
Κάνοντας
περισσότερο απλά και σαφή τα όσα έλεγε στο μήνυμα του ο κ. Αρσένης, ο κ.
Σαπουντζόγλου ανέφερε στην ομιλία του ότι στο πλαίσιο επεξεργασίας πέντε
νομοσχεδίων ο ΟΕΕΚ εξετάζει τη δυνατότητα, προκειμένου «πάντα μέσα από κάποιες
διαδικασίες οι απόφοιτοι των ΙΕΚ να πηγαίνουν κατ' ευθείαν στα ΤΕΙ». 
Τι
καταλαβαίνει ο καθείς, ύστερα από όλα αυτά, ακούγοντας ραδιόφωνα, τηλεοράσεις
και διαβάζοντας εφημερίδες; Ότι όπου να 'ναι οι απόφοιτοι των ΙΕΚ θα
εισάγονται στα ΤΕΙ και μάλιστα χωρίς καμιά δυσκολία, καθώς από τον κ.
Σαπουντζόγλου γίνεται χρήση άλλης μιας μαγικής φρασούλας: «κατ' ευθείαν»...

Χαίρονται και αγαλλιάζουν απόφοιτοι και σπουδαστές των ΙΕΚ και, κυρίως, οι
ιδιοκτήτες ιδιωτικών ΙΕΚ ­ και με το δίκιο τους, εφ' όσον κάτι τέτοιο σημαίνει
αύξηση των σπουδαστών, με άμεση συνέπεια αστρονομικούς τζίρους. 
ΟΙ
ΠΙΣΤΩΤΙΚΕΣ ΜΟΝΑΔΕΣ 
Ο πρόεδρος, μάλιστα, των ιδιωτικών ΙΕΚ κ. Δημ. Κορέλλας
εμφανίστηκε πολύ πιο διαβασμένος από τους αρμοδίους της Πολιτείας
υπογραμμίζοντας ότι «πρέπει να ανοίξουν οι πόρτες που απομονώνουν σήμερα τα
τρία επίπεδα μεταδευτεροβάθμιας εκπαίδευσης (ΑΕΙ, ΤΕΙ, ΙΕΚ) με κλειδί το
σύστημα μεταφοράς πιστωτικών μονάδων». 
Τις πιστωτικές μονάδες ο κ.
Κορέλλας δεν τις έβγαλε από το μυαλό του. Παρακολουθεί ο άνθρωπος τα
τεκταινόμενα στην εκπαίδευση και θυμάται ότι, όταν ήταν υπουργός Παιδείας ο
Γιώργος Παπανδρέου και πρόεδρος του ΟΕΕΚ ο Νότης Μαριάς, είχε εκπονηθεί ένα
συνολικό σχέδιο μεταρρύθμισης για την εκπαίδευση, στο οποίο μεταξύ άλλων
προβλεπόνταν ότι τα ΙΕΚ θα ενετάσσοντο στο συνολικό σύστημα μεταφοράς
πιστωτικών μονάδων, στο οποίο επρόκειτο να ενταχθούν όχι μόνον τα ΑΕΙ, τα ΤΕΙ
και τα ΙΕΚ, αλλά και τα ιδρύματα Τριτοβάθμιας Εκπαίδευσης, τα οποία θα είχαν
τη δυνατότητα να ιδρύσουν νομικά πρόσωπα δημοσίου δικαίου, όπως οι δήμοι, οι
κοινότητες κ.λπ. 
Ξημερώνει μετά, με βροντές και αστραπές, η χθεσινή ημέρα,
καθώς ο ένας μετά τον άλλον οι πρόεδροι των ΤΕΙ έκαναν σαφές τηλεφωνικώς στον
αρμόδιο υπουργό ότι «ώς εδώ και μη παρέκει, εμείς βάζουμε λουκέτο!». («Από
πάνω μάς πιέζουν τα πανεπιστήμια, με τα επαγγελματικά δικαιώματα των αποφοίτων
ακόμη δεν έχουμε ξεμπλέξει, τώρα θα γίνουμε και η άμεση συνέχεια των ΙΕΚ;»
αγανάκτησαν οι πρόεδροι των ΤΕΙ). 
«ΔΕΝ ΑΛΛΑΖΕΙ ΤΙΠΟΤΑ» 
Δηλώνει,
λοιπόν, χθες ο μεν κ. Αρσένης ότι «δεν αλλάζει τίποτα στο υφιστάμενο σύστημα»,
ο δε κ. Σαπουντζόγλου ότι τα περί εγγραφής αποφοίτων ΙΕΚ στα ΤΕΙ «αποτελούν
πρόωρες ερμηνείες των σκέψεων και προβληματισμών που διατυπώθηκαν από τους
εκπροσώπους των εμπλεκομένων φορέων της επαγγελματικής εκπαίδευσης και
κατάρτισης». Και οι διακόσιοι και πλέον παρόντες στην ημερίδα και οι χιλιάδες
των τηλεθεατών, που παρακολούθησαν τα δελτία ειδήσεων; Τι ακριβώς έκαναν
αυτοί; Απλώς άκουσαν ή ερμήνευσαν προώρως; Ιδού ένα ακόμη αίνιγμα που ζητεί
απάντηση. 
Επειδή όμως πάντα στους ανθρώπους πρέπει να δίνεται και μια
δεύτερη ­... νιοστή στην προκειμένη περίπτωση ­ ευκαιρία, δύο υποθέσεις μπορεί
να γίνουν: είτε ότι το μήνυμα του κ. Αρσένη το συνέταξε εν αγνοία του κάποιος
σύμβουλος με ελλιπή ενημέρωση ή ακριβέστερα με... μαύρα μεσάνυχτα επί του
θέματος, είτε ότι τόσο ο κ. Αρσένης όσο και ο κ. Σαπουντζόγλου δεν εκτίμησαν
τη βαρύτητα και τη σημασία των σκέψεων που εξέφρασαν για τους ενδιαφερομένους.

Ωραία όλα αυτά, αλλά οι απόφοιτοι και οι σπουδαστές των ΙΕΚ φταίνε σε κάτι
και πρέπει να πληρώσουν; Δεν τους φτάνει ο καημός τους που ακόμη δεν έχουν
προσδιορισθεί τα επαγγελματικά τους δικαιώματα, πρέπει να προστεθεί και ο έστω
ακούσιος εμπαιγμός; 
ΟΙ ΑΠΟΔΟΧΕΣ των πανεπιστημιακών φαίνεται ότι θα
είναι το μεγάλο πρόβλημα, που θα αντιμετωπίσει ο υπουργός Παιδείας κ. Γερ.
Αρσένης στη σύνοδο των πρυτάνεων που πραγματοποιείται σήμερα και αύριο στον
Βόλο. Ήδη οι διδάσκοντες στο Πάντειο Πανεπιστήμιο έχουν αρχίσει αποχή από τα
καθήκοντα τους με αίτημα να ρυθμιστεί το μισθολογικό καθεστώς. 
Οι
διδάσκοντες στο Πάντειο καλούν την πανελλήνια ένωση των πανεπιστημιακών
δασκάλων, την ΠΟΣΔΕΠ, να προχωρήσει σε πανελλαδικές κινητοποιήσεις με το ίδιο
αίτημα. Ωστόσο, ο κ. Αρσένης απέδωσε χθες τη διάθεση για κινητοποιήσεις στο
γεγονός ότι επίκεινται οι πρυτανικές εκλογές, οπότε οι υποψήφιοι θεωρούν ότι
έχουν ανάγκη από αγωνιστικά εύσημα. Υπενθύμισε ότι για τα μισθολογικά έχει
γίνει διάλογος και ότι σύντομα το θέμα θα ρυθμισθεί και θεσμικά. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15832N141</ED>
<ID>
ID:167214

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N14&aa=1</URL></REF>


Article

<CATEGORY>vin06</CATEGORY>

 <H5>ΟΣΑ ΞΟΔΕΥΟΥΜΕ ΓΙΑ ΤΑ ΝΟΣΟΚΟΜΕΙΑ,
ΑΛΛΑ ΤΟΣΑ ΔΙΝΟΥΜΕ ΓΙΑ ΦΑΡΜΑΚΑ!</H5>
<H5>Υπερβολικές οι αυξήσεις τιμών, αλλά και η αύξηση της
κατανάλωσης</H5>
<H2>Απίστευτη σπατάλη</H2>

<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

Το 40% των
συνολικών δαπανών Υγείας στην Ελλάδα αφιερώνονται (και, εν πολλοίς,
σπαταλώνται) στα φάρμακα, όταν το αντίστοιχο ποσοστό σε άλλες ευρωπαϊκές χώρες
είναι 9-17%! 
Κάθε Έλληνας υπολογίζεται ότι ξόδεψε 47.100 δραχμές για
φάρμακα το 1995, έναντι 10.700 δραχμών το 1990. Οι δαπάνες για τα φάρμακα
αποτέλεσαν το 2,8% του Ακαθάριστου Εθνικού Προϊόντος το 1995, έναντι 1,8% το
1990. Ξοδεύουμε πάνω από 500 δισεκατομμύρια δραχμές τον χρόνο για αγορά
φαρμάκων, κυρίως καρδιαγγειακών, αντιβιοτικών και ουσιών για το πεπτικό και
νευρικό σύστημα. 
Αυτά είναι μερικά μόνο από τα εντυπωσιακά στοιχεία
πρόσφατης μελέτης του Τμήματος Ιατρικής Οικονομίας της Δημόσιας Σχολής
Δημόσιας Υγείας για την αγορά φαρμάκων στην Ελλάδα και σε άλλες ευρωπαϊκές
χώρες, στοιχεία που κρούουν τον «κώδωνα του κινδύνου» προς κάθε κατεύθυνση.
Υπενθυμίζεται ότι το μεγάλο θέμα των υπέρογκων δαπανών για τα φάρμακα, το
οποίο «γονατίζει» τα ασφαλιστικά ταμεία, έχει απασχολήσει έντονα τους
οικονομικούς υπουργούς της κυβέρνησης. 
«Το ποσοστό του ΑΕΠ που αντιστοιχεί
στην αγορά φαρμάκων στην Ελλάδα είναι υπερβολικά μεγάλο και οι τάσεις στον
χώρο αυτό είναι διαρκώς αυξητικές», τονίζει ο καθηγητής Ιατρικής Οικονομίας κ.
Γιάννης Κυριόπουλος. «Τα φάρμακα στην Ελλάδα καλύπτουν το 40% των συνολικών
δαπανών Υγείας, όταν το άλλο 50% αποτελεί τις δαπάνες για τα νοσοκομεία. Έτσι,
μόνο ένα 10% δίδεται σήμερα για την πρωτοβάθμια φροντίδα Υγείας και την
πρόληψη». 
ΣΤΗΝ ΕΛΛΑΔΑ ­ ΣτΗΝ ΕΥΡΩΠΗ 
Στην Ελλάδα της πολυφαρμακίας δεν
υπάρχει έως σήμερα ορθολογική πολιτική για το φάρμακο, σε αντίθεση με τις
άλλες εωρωπαϊκες χώρες και παρά τις κατά καιρούς εξαγγελίες-κορόνες διαφόρων
υπουργών. 
Οι τάσεις που διαμορφώνονται τα τελευταία χρόνια στην Ευρώπη για
την κάλυψη της δαπάνης για φάρμακα από τα ασφαλιστικά ταμεία (όπως αναφέρεται
σε πρόσφατη επιστημονική μελέτη) είναι οι εξής: 
1Να αξιολογούνται διαρκώς
τα φάρμακα κατά θεραπευτική ομάδα με κριτήρια θεραπευτικής αξίας. 
2 Να
καθορίζεται για τα ασφαλιστικά ταμεία τιμή αναφοράς για φάρμακα με την ίδια
δραστική ουσία ή με όμοια θεραπευτική δράση (όπως γίνεται ήδη στη Γερμανία,
την Ολλανδία, τη Δανία και τη Σουηδία). 
3 Να προσδιορίζεται το ποσοστό
καλύψεως των φαρμάκων από τα ασφαλιστικά ταμεία (κατά 0%, 35%, 50%, 65%, 75% ή
100%), βάσει της θεραπευτικής αξίας τους, αλλά και κοινωνικών παραμέτρων. 
4Να λειτουργούν ειδικές επιτροπές σε σταθερή βάση. 
«Στις ευρωπαϊκές χώρες
καλύπτεται ασφαλιστικά το 10-40% των κυκλοφορούντων φαρμάκων, ενώ στην Ελλάδα
καλύπτονται σχεδόν όλα», εξηγεί ο κ. Κυριόπουλος. «Επιπλέον, στις περισσότερες
χώρες (Γερμανία, Γαλλία, Αγγλία, Βέλγιο, Σουηδία, Ισπανία, Δανία, Αυστρία,
Ολλανδία κ.ά.) δεν καλύπτονται τα φάρμακα για μικρά προβλήματα υγείας
(βιταμινούχα, αντιβηχικά, αντισυλληπτικά, για το κοινό κρυολόγημα κ.ά.).
Επίσης, δεν καλύπτονται τα μη συνταγογραφούμενα (τα γνωστά ως «over the
counter»), εφόσον δεν προβλέπονται στην ασφαλιστική κάλυψη. 
Για την
εφαρμογή αυτής της πολιτικής υπάρχει σε πολλές χώρες θετική λίστα φαρμάκων και
σε ορισμένες χώρες και αρνητική λίστα, προς ενημέρωση γιατρών, φαρμακοποιών
και ασφαλισμένων. Στην Ελλάδα υπάρχει μια υποτυπώδης θετική λίστα στο ΙΚΑ, η
οποία πρακτικά δεν ισχύει, αφού παραβιάζεται συστηματικά από τους γιατρούς».

ΧΩΡΙΣ ΚΡΙΤΗΡΙΑ 
Σε όλες τις χώρες της Ευρώπης υπάρχει επίσης μια μόνιμη
επιτροπή, που αποτελείται από οικονομολόγους, φαρμακοποιούς, γιατρούς και
εκπροσώπους των ασφαλιστικών ταμείων και των φαρμακοβιομηχανιών, η οποία
αποφασίζει για την έκταση και τα κριτήρια της φαρμακευτικής κάλυψης. «Στην
Ελλάδα δεν υπάρχει τέτοια επιτροπή», λέει ο κ. Κυριόπουλος. «Έτσι, δεν
λαμβάνονται υπόψη τα κριτήρια κόστους - αποτελεσματικότητας και η λίστα του
ΙΚΑ έχει γεμίσει με "σαβούρα", που έχει εκτιμηθεί χωρίς φαρμακοοικονομική
μελέτη ως "φθηνό" φάρμακο. Καμιά υπηρεσία του υπουργείου Υγείας και κανένα
νοσοκομείο δεν έχει ομάδα φαρμακοοικονομικής αξιολόγησης, για συνεκτίμηση
κόστους και θεραπευτικού αποτελέσματος». 
ΤΙ ΓΙΝΕΤΑΙ ΑΛΛΟΥ 
Το ποσοστό
καλύψεως των φαρμάκων από τα ασφαλιστικά ταμεία διαφοροποιείται σε όλες τις
χώρες, από 0% έως 100%. Τα κριτήρια με τα οποία αποφασίζονται αυτά τα ποσοστά
είναι η σοβαρότητα της αρρώστιας και η θεραπευτική αξία του φαρμάκου. 
*
Στην Ισπανία, λόγου χάρη, καλύπτεται ασφαλιστικά το 60% της τιμής στην
πλειονότητα των φαρμάκων, το 90% των φαρμάκων για χρόνιες ή απειλητικές για τη
ζωή ασθένειες και το 100% για ασφαλισμένους που είναι ανίκανοι για εργασία,
τους υπερήλικες, τους νοσοκομειακούς ασθενείς και τους παθόντες στην εργασία.

* Στην Ιταλία, καλύπτεται το 100% των αποτελεσματικών φαρμάκων για σοβαρές
και χρόνιες αρρώστιες (καρκίνος, επιληψία, διαβήτης, Πάρκινσον) και 50% για
άλλα αποτελεσματικά φάρμακα, ενώ ισχυρά αντιβιοτικά (όπως οι κεφαλοσπορίνες)
δεν καλύπτονται όταν χορηγούνται για μη σοβαρές λοιμώξεις που ανταποκρίνονται
και σε φθηνότερα και πιο «αθώα» αντιβιοτικά. 
* Στην Αυστρία, καλύπτονται
ασφαλιστικά κατά 100% τα φάρμακα για το 18% του πληθυσμού με βάση
κοινωνικοοικονομικά κριτήρια, ενώ στη Γερμανία κατά 100% επίσης για το 15% των
ασφαλισμένων, με βάση επίσης κοινωνικοοικονομικά κριτήρια. 
* Στη Γαλλία,
καλύπτονται κατά 100% τα φάρμακα για 30 καθορισμένες χρόνιες ασθένειες, το 65%
για άλλα απαραίτητα και αποτελεσματικά φάρμακα και το 35% για δευτερεύοντα ή
απλώς ανακουφιστικά φάρμακα. 
ΤΙ ΠΡΕΠΕΙ ΝΑ ΓΙΝΕΙ 
«Αντιθέτως, το ποσοστό
καλύψεως στην Ελλάδα είναι ­ με εξαίρεση ελάχιστες περιπτώσεις χρόνιων
νοσημάτων ­ το ίδιο (75%) για όλα τα φάρμακα και "διά πάσαν νόσον"»,
επισημαίνει ο κ. Κυριόπουλος. «Για να υπάρξει, επιτέλους, μια σοβαρή πολιτική
στο φάρμακο προτείνουμε να δημιουργηθεί μια θετική λίστα φαρμάκων που θα
βασίζεται σε κριτήρια φαρμακοοικονομικής αξιολογήσεως. Για το σκοπό αυτό, θα
πρέπει να συσταθεί μόνιμη επιτροπή στο υπουργείο, καθώς και επιστημονικές
ομάδες στα νοσοκομεία και τα ασφαλιστικά ταμεία. Επίσης, θεωρούμε σκόπιμο να
υπάρξει από τις φαρμακοβιομηχανίες ασφαλιστικό τιμολόγιο με έκπτωση της τάξεως
του 10%, όπως υπάρχει και νοσοκομειακό τιμολόγιο φαρμάκων. Το ποσοστό
συμμετοχής των ασφαλισμένων στα φάρμακα θα πρέπει να είναι αντιστρόφως ανάλογο
της ιατρικής τους ανάγκης. Θα πρέπει να εξαιρεθούν της συμμετοχής στα φάρμακα
οι ηλικιωμένοι, οι άνεργοι και όσοι βρίσκονται κάτω από το όριο της φτώχειας.
Παράλληλα, θα πρέπει να προωθηθούν τα μη συνταγογραφούμενα φάρμακα (OTC)». 
Ο ΔΕΙΚΤΗΣ Τιμών Φαρμάκων έφθασε από 100 το 1987 σε 568
το 1995, όταν ο Γενικός Δείκτης Τιμών Καταναλωτή αυξήθηκε την ίδια χρονική
περίοδο από 100 σε 295. «Τα φάρμακα "τρέχουν" με διπλάσια ταχύτητα από ό,τι η
υπόλοιπη ζωή μας», λέει ο κ. Κυριόπουλος. «Η ετήσια κατά κεφαλή δαπάνη του
Έλληνα για αγορά φαρμάκων αυξήθηκε από 10.700 δραχμές το 1990 σε 47.100
δραχμές το 1995, ποσό που ­ εάν αποπληθωρισθεί ­ αντιστοιχεί σε 16.000
δραχμές, αύξηση, δηλαδή, κατά 60% σε μια μόνο πενταετία. Η αύξηση αυτή δεν
οφείλεται μόνο στην αύξηση των τιμών των φαρμάκων, αλλά και στην αύξηση της
κατανάλωσης». 
Για τα φάρμακα που χορηγήθηκαν στα νοσοκομεία το 1995,
ξοδέψαμε 78 δισεκατομμύρια δραχμές, ενώ για όσα αγοράσαμε από τα φαρμακεία
415,4 δισεκατομμύρια δραχμές. Τα εισαγόμενα φάρμακα αποτελούν περισσότερα από
το μισά (το 55%) των φαρμάκων που «καταπίνουμε». 
Πρώτα στον κατάλογο των
«προτιμήσεών» μας είναι τα φάρμακα για το καρδιαγγειακό σύστημα (19%), δεύτερα
εκείνα για την αντιμετώπιση των λοιμώξεων (18%) και τρίτα τα φάρμακα για το
πεπτικό σύστημα (13%) και ακολουθούν τα φάρμακα για το νευρικό σύστημα και για
τις παθήσεις του αίματος. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15832N151</ED>
<ID>
ID:167215

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N15&aa=1</URL></REF>


Article

<CATEGORY>vin06</CATEGORY>

 <H5>ΕΝΤΟΝΗ ΑΝΗΣΥΧΙΑ
ΕΠΙΣΤΗΜΟΝΩΝ ΚΑΙ ΚΑΤΟΙΚΩΝ ΣΤΗΝ ΚΡΗΤΗ</H5>
<H2>Υποψία για κρούσμα «τρελών αγελάδων»</H2>

<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

Έντονη ανησυχία έχει προκαλέσει στον πληθυσμό της Κρήτης το τρίτο
κρούσμα της ασθένειας Κρόιτσφελντ - Γιάκομπ, που εμφανίστηκε μέσα σε ενάμιση
μήνα στο Πανεπιστημιακό Νοσοκομείο Ηρακλείου.ΗΡΑΚΛΕΙΟ 
ΟΙ ΓΙΑΤΡΟΙ
εκφράζουν, επίσης, ανησυχία, επειδή τα τρία αυτά περιστατικά ξεπερνούν
στατιστικά τον μέσο όρο εμφάνισης της νόσου (1 στο εκατομμύριο), ενώ δεν
μπορούν να αποκλείσουν πως μπορεί να πρόκειται και για την ασθένεια που είναι
γνωστή τον τελευταίο καιρό ως νόσος των τρελών αγελάδων. 
Ο καθηγητής
Νευρολογίας του Πανεπιστημίου Κρήτης, Ανδρέας Πλαϊτάκης επιβεβαίωσε χθες πως
πριν από λίγες ημέρες εισήχθη στο νοσοκομείο 70χρονος, που παρουσίαζε τα
συμπτώματα της ασθένειας: διανοητική έκπτωση, αστάθεια, πρόβλημα στην όραση.

«Η εξέλιξη ήταν ραγδαία. Τα συμπτώματα και η ηλικία τού ασθενούς είναι
συμβατά με τη νόσο Κρόιτσφελντ - Γιάκομπ», τόνισε ο κ. Πλαϊτάκης, που
επισήμανε ότι τον Μάρτιο νοσηλεύθηκαν στη νευρολογική κλινική δύο ακόμα
ασθενείς, των οποίων η νόσος επιβεβαιώθηκε από τις ιστολογικές εξετάσεις. 
Και οι δύο πέθαναν. Με τις αλλεπάλληλες εξετάσεις (βιοψία εγκεφάλου) που
έγιναν με χρήση σύγχρονων μεθόδων διαπιστώθηκε η νόσος. 
Οι πρώτες
ενδείξεις κατηύθυναν τους γιατρούς προς την κλασική μορφή της ασθένειας, που
δεν μεταδίδεται από το κρέας, αλλά ο κ. Πλαϊτάκης δεν μπόρεσε να δώσει σαφή
απάντηση. 
«Δεν έχουν ολοκληρωθεί οι εξετάσεις, αφού οι πρώτες έγιναν σ'
ένα μικρό τμήμα του εγκεφάλου. Περιμένουμε και τις υπόλοιπες για να
διαμορφώσουμε την τελική διάγνωση», τόνισε ο καθηγητής. 
Για την τρίτη
περίπτωση, τον 70χρονο που εισήχθη πριν από λίγες ημέρες στην κλινική του
ΠΕΠΑΓΝΗ, οι ιστολογικές εξετάσεις δεν έχουν ακόμη γίνει, αλλά οι υποψίες των
γιατρών είναι βάσιμες πως πρόκειται για την ασθένεια. 
«Η επιστήμη γνωρίζει
από το 1920 την ασθένεια Κρόιτσφελντ - Γιάκομπ. Γνωρίζει, επίσης, ότι η
συχνότητα εμφάνισής της στην κλασική της μορφή, είναι περίπου μία στο
εκατομμύριο. Το γεγονός ότι έχουμε δύο βεβαιωμένα κρούσματα και ένα με βάσιμες
υποψίες, είναι μια πηγή ανησυχίας», δήλωσε ο κ. Πλαϊτάκης. Για τους
επιστήμονες δύο είναι οι επιπλέον λόγοι ανησυχίας: 
* Οι δύο ασθενείς που
πέθαναν και ο ένας που τώρα νοσηλεύεται δεν έχουν συγγενική σχέση μεταξύ τους,
που θα μπορούσε να δικαιολογήσει την κληρονομικότητα. 
* Και οι τρεις
περιπτώσεις προέρχονται από τον Νομό Ηρακλείου, κάτι που ανατρέπει τα
στατιστικά δεδομένα. 
Ο κ. Πλαϊτάκης εμφανίστηκε ανήσυχος και δεν μπορούσε
να το κρύψει. Απέφυγε να πει οτιδήποτε για τυχόν ευθύνη των κρεάτων. Αρκέστηκε
μόνο να τονίσει πως δεν υπάρχει πρόβλημα με τα ντόπια κρέατα... 
Σε
ερώτηση, πάντως, αν ο ίδιος ο καθηγητής θα συνιστούσε στην οικογένειά του να
καταναλώνει βοδινό κρέας ή αν παίρνει στο σπίτι του, ο κ. Πλαϊτάκης είπε με
νόημα, «σ' αυτή την ερώτηση δεν θέλω ν' απαντήσω». 
Αντίθετα με τον κ.
Πλαϊτάκη, πιο καθησυχαστικός εμφανίστηκε χθες ο νομάρχης Ηρακλείου, Γιάννης
Γαρεφαλάκης, ο οποίος ενημέρωσε από την πρώτη στιγμή το υπουργείο Υγείας. 
Ο νομάρχης, που είχε και τις σχετικές βεβαιώσεις των πρώτων ιστολογικών
εξετάσεων, που έδειξαν πως τα πρώτα δύο κρούσματα δεν έχουν σχέση με τη
λεγόμενη ασθένεια των «τρελών αγελάδων», τόνισε πως δεν υφίσταται λόγος
ανησυχίας για τον κόσμο και διαβεβαίωσε πως λαμβάνονται όλα τα μέτρα για τον
έλεγχο των κρεάτων που έρχονται στην Κρήτη. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15832N161</ED>
<ID>
ID:167216

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N16&aa=1</URL></REF>


Article

<CATEGORY>vin06</CATEGORY>

 <H2>Το ροχαλητό μπορεί να κρύβει σοβαρό πρόβλημα υγείας</H2>

ΤΟ ΡΟΧΑΛΗΤΟ
­ αθώο, αστείο ή ενοχλητικό ­ μπορεί να κρύβει κάποιο σοβαρό πρόβλημα υγείας.

Τέσσερις στους 100 ανθρώπους στον γενικό πληθυσμό και 15-20 στους 100 απ'
αυτούς που ροχαλίζουν πάσχουν από υπνική άπνοια, μια πάθηση που χαρακτηρίζεται
από έντονο ροχαλητό με επανειλημμένες παύσεις της αναπνοής και προσβάλλει
συνήθως άνδρες 45-55 ετών, αλλά συνδέεται και με την παχυσαρκία. 
Όπως
τόνισαν χθες οι αναπληρωτές καθηγητές κ.κ. Σολδάτος και Σιμάσκος, σε
συνέντευξη Τύπου με αφορμή το 1ο πανελλήνιο διεπιστημονικό συνέδριο για τις
διαταραχές του ύπνου, αν η πάθηση αυτή δεν αντιμετωπιστεί έγκαιρα, μπορεί να
αποβεί μοιραία. 
Ο κυριότερος λόγος είναι ότι τα άτομα που πάσχουν από
άπνοια εμφανίζουν και κάποιου βαθμού υπνηλία κατά τη διάρκεια της ημέρας, η
οποία είναι και η αιτία για ένα 8% των τροχαίων και 1%-1,5% των ατυχημάτων στη
βιομηχανία. 
Το πρόβλημα στην αντιμετώπιση της πάθησης οφείλεται στη
δυσκολία διάγνωσης, καθώς πολλά επεισόδια άπνοιας συχνά διαφεύγουν της
προσοχής και εντοπίζονται όταν επιδεινωθεί η κατάσταση και συνοδευτούν από
βαριές καρδιοαναπνευστικές διαταραχές. Η διάγνωση της υπνικής άπνοιας γίνεται
στο εργαστήριο ύπνου. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15832N162</ED>
<ID>
ID:167217

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N16&aa=2</URL></REF>


Article

<CATEGORY>vin06</CATEGORY>

 <H2>Θα «πετάξουν» οι αεροσυνοδοί</H2>

ΧΩΡΙΣ προβλήματα αναμένεται να
κυλήσει το Σαββατοκύριακο στα αεροδρόμια, αφού οι αεροσυνοδοί αποφάσισαν να
μην πραγματοποιήσουν τις στάσεις εργασίας που προγραμμάτιζαν. Η Ένωση
Ιπταμένων Συνοδών και Φροντιστών θα αποφασίσει για την περαιτέρω στάση του
κλάδου ύστερα από συνάντηση που θα έχουν οι εκπρόσωποί της με την ηγεσία του
υπουργείου Μεταφορών και τη διοίκηση της Ολυμπιακής την ερχόμενη εβδομάδα. Οι
αεροσυνοδοί ζητούν τη διασφάλιση του απαιτούμενου μόνιμου προσωπικού για την
ομαλή ροή του προγράμματος πτήσεων της Ολυμπιακής, καθώς και συμφωνία για τη
διακίνηση των πληρωμάτων στους νέους προορισμούς της εταιρείας (π.χ. Μπανγκόκ
μέσω Ντουμπάι). 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15832N163</ED>
<ID>
ID:167218

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N16&aa=3</URL></REF>


Article

<CATEGORY>vin06</CATEGORY>

 <H2>Στάσεις στο Σικιαρίδειο</H2>

ΤΡΙΩΡΕΣ ΣΤΑΣΕΙΣ εργασίας θα
πραγματοποιούν από τη Δευτέρα οι εργαζόμενοι στο Σικιαρίδειο Ίδρυμα με
αιτήματα: α) την καταβολή του επιδόματος ειδικών συνθηκών και β) ένταξή τους
στο νέο μισθολόγιο των δημοσίων υπαλλήλων. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15832N164</ED>
<ID>
ID:167219

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N16&aa=4</URL></REF>


Article

<CATEGORY>vin06</CATEGORY>

 <H5>ΚΑΝΟΝΤΑΣ... ΚΑΤΑΔΥΣΕΙΣ ΣΤΟΥΣ ΑΙΩΝΕΣ «ΟΝΕΙΡΕΥΕΤΑΙ» ΤΑ ΕΓΚΑΙΝΙΑ
ΤΟΥ ΝΕΟΥ ΜΟΥΣΕΙΟΥ ΜΠΕΝΑΚΗ</H5>
<H5>Από τα πρωτοελλαδικά κύπελλα στον Ελύτη</H5>
<H5>«Κάθε γενιά πρέπει να τα ξαναπιάνει όλα
από την αρχή»</H5>
<H2>Άγγελος Δεληβοριάς</H2>
<H2>Υπάρχουμε όσο θυμόμαστε
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

«Χρωστάω πολλά στο Μουσείο Μπενάκη. Τις γνώσεις και την
εμπειρία του Ελληνικού Χρόνου, που είναι για μένα ό,τι πιο πολύτιμο»ΤΕΤΟΙΑ
εποχή του χρόνου, η Αθήνα θα ετοιμάζεται για τα εγκαίνια του Μουσείου Μπενάκη.
Με νέες αίθουσες, νέα εκθέματα, αλλά και ανανεωμένη την διάταξη των παλαιών,
με νέα κτίρια όπου θα στεγαστούν κάποιες ξεχωριστές συλλογές, το Μουσείο
Μπενάκη θα ανοίξει και πάλι τις πόρτες του στο κοινό. «Σ' ένα χρόνο, αν όλα
πάνε καλά», παρατηρεί γελώντας ο 60χρονος Άγγελος Δεληβοριάς, διευθυντής του
Μουσείου, που ­ όπως παραδέχεται ­ έχει μια ιδιαίτερη σχέση με τον χρόνο...

«Το 1975, δύο χρόνια αφότου ήρθα στο Μουσείο, εισηγήθηκα στην Διοικητική
Επιτροπή τις αλλαγές που θεωρούσα απαραίτητες, δηλαδή την διάκριση των αξόνων
του, την διάσπαση αυτού του ενιαίου πυρήνα σε περισσότερους, σε ένα δορυφορικό
σύστημα με το παλαιό μουσείο και την επέκτασή του και μια σειρά από
περιφερειακά εκθεσιακά κέντρα. Με τη φλόγα του νεοφώτιστου και την αισιοδοξία
της νεανικής ηλικίας φανταζόμουν πως όλα αυτά ήταν πραγματοποιήσιμα. Δεν ήξερα
ακόμα ότι στην Ελλάδα πρέπει να περάσει μια γενιά για να αρχίσουν να γίνονται.
Κι έτσι, ύστερα από 25 χρόνια, μπήκε το πράγμα στο δρόμο του». 
Ένα δρόμο,
που αν ζούσε σήμερα ο Αντώνης Μπενάκης... «θα το χαιρόταν. Δεν πιστεύω καθόλου
ότι αυτό που γίνεται σήμερα είναι έξω από τις δικές του προσδοκίες. Σύμφωνα με
το πρόγραμμα που εφαρμόζεται αυτή τη στιγμή, το Μουσείο Μπενάκη θα είναι ένα
μουσείο ελληνικό, θα δείχνει την ιστορική διαδρομή του Ελληνισμού από τότε που
αρχίζει έως το 1922. Αυτό, κατ' αρχήν, δεν το φέρνει σε σύγκρουση με κανέναν
άλλο από τους μουσειακούς οργανισμούς της χώρας. Δεν θα είναι αρχαιολογικό
μουσείο, ούτε βυζαντινό ούτε λαϊκής τέχνης, αλλά θα μπορεί ο επισκέπτης εύκολα
και συνοπτικά να δει τι συνέβη σ' αυτή την περιοχή του κόσμου, στο πέρασμα των
αιώνων». 
ΘΑ ΜΟΙΡΑΣΤΟΥΝ 
Έτσι, πέρα από το πανέμορφο κτίριο στην
Βασιλίσσης Σοφίας, οι συλλογές του Μουσείου θα μοιραστούν σε όλη την Αθήνα. Το
Μουσείο Ισλαμικών Τεχνών θα στεγαστεί στον Κεραμεικό. «Τα υφάσματα της
Προύσας, τα βελούδα, που είναι η σημαντικότερη συλλογή στον κόσμο, ήταν
εκτεθειμένα μέχρι πρόσφατα έως το ταβάνι. Δεν το σηκώνει αυτό η σύγχρονη
αισθητική. Πρέπει να δεις τα πράγματα με χώρους ανάσας». 
Στο κτίριο της
Πηνελόπης Δέλτα, στην Κηφισιά, θα μεταφερθούν οι συλλογές των ιστορικών
αρχείων, «που μέχρι τώρα ήταν συρρικνωμένες σ' ένα μικρό δωματιάκι. Ούτε η
έρευνα μπορούσε να εξυπηρετηθεί, ούτε καινούργιο υλικό να μπει, ήταν
στοιβαγμένοι άνθρωποι, χαρτιά, έγγραφα. Τώρα, θα υπάρχει ένα ολόκληρο μέγαρο
στην διάθεση της επιστημονικής έρευνας». 
Το φωτογραφικό αρχείο, επίσης,
αυτονομείται. Αποκτά δικό του χώρο κοντά στην Πλατεία Κολωνακίου, σ' ένα
όμορφο κτίριο που έκαναν δωρεά η Μαίρη Καρόλου και η Πένυ Βλάνταλη. «Το αρχείο
Τομπάζη, που ήρθε στο μουσείο με όλα τα αρνητικά, το αρχείο του Χαρισιάδη, με
περισσότερα από 100 χιλιάδες αρνητικά, όλα θα είναι εκεί αρχειοθετημένα. Όλη η
Ελλάδα». 
«ΕΥΡΥΤΕΡΟΣ ΕΛΛΗΝΙΣΜΟΣ» 
Το ενδιαφέρον του Άγγελου Δεληβοριά
στρέφεται σ' αυτό που αποκαλεί «ευρύτερο Ελληνισμό, δηλαδή όχι μόνο στα 10
εκατομμύρια που ζουν αυτή τη στιγμή στην Ελλάδα». Θεωρεί ότι το πεδίο αυτό
παραμένει μια terra incognita. «Παρ' ότι η παιδεία μου είναι κλασική, δηλαδή η
αρχαιότητα και συγκεκριμένα ο 5ος αιώνας, ανήκω σ' αυτούς που μένουν
εκστατικοί μπροστά στην πολιτιστική κατάσταση του Βυζαντίου, στα καλλιτεχνικά
επιτεύγματα της περιόδου της ξενοκρατίας, αλλά και σε όλη την περίοδο που
ακολούθησε τον αγώνα της ελληνικής ανεξαρτησίας. Τα θεωρώ ως τα τέσσερα μεγάλα
κομμάτια του ελληνικού παρελθόντος. Και αυτό προσπαθώ να δείξω και στο Μουσείο
Μπενάκη». 
Σχεδόν 25 χρόνια στο τιμόνι αυτού του Μουσείου, τι του πρόσφεραν
άραγε; «Του χρωστάω πολλά πράγματα. Τις γνώσεις και την εμπειρία του Ελληνικού
Χρόνου, που είναι για μένα ό,τι πιο πολύτιμο. Η ελληνική πολιτεία μπορεί
άλλοτε να ρίχνει το βάρος της στον Περικλή, άλλοτε στον Μέγα Αλέξανδρο και
άλλοτε στο Βυζάντιο, αλλά δεν υπάρχει τίποτα πιο συγκλονιστικό από την επαφή
με όλο το φάσμα του Ελληνικού Χρόνου». 
Κι όμως, δεν είναι επίπονες αυτές
οι συνεχείς βουτιές στην ιστορία, και σε μια ιστορία μάλιστα με τόσους
σημαντικούς σταθμούς; «Αισθάνομαι», λέει χαριτολογώντας ο κ. Δεληβοριάς, «σαν
να κυκλοφορώ με τον ζουρλομανδύα στο χέρι, έτοιμος να τον φορέσω. Αυτά τα
"σάλτα μορτάλε" είναι επώδυνα και κοπιαστικά». 
Ο Διονύσης Φωτόπουλος
ετοιμάζει το βιβλίο «Η Ελλάδα του Μουσείου Μπενάκη», με την χρηματοδότηση του
Ομίλου Λάτση, στο οποίο ο Α. Δεληβοριάς θα γράψει τα κείμενα. «Έπρεπε να γίνει
μια πρώτη επιλογή του εικονογραφικού υλικού. Ήταν πάλι αυτό ­ ο Χρόνος. Ο 7ος
αιώνας π.Χ., ο 7ος αιώνας μ.Χ., ο 8ος, ο 18ος... Στο τέλος, άφησα δύο ενότητες
και είπα του Διονύση: Διάλεξε εσύ, γιατί εμένα μου αρέσουν όλα». 
ΤΟ «ΔΙΑ
ΤΑΥΤΑ» 
Στο βιβλίο αυτό υπάρχει, άραγε, κάποιο «διά ταύτα»; «Δεν μου
αρέσουν τα διά ταύτα. Τιμώ τον επισκέπτη και τον αναγνώστη. Θεωρώ ότι είναι
χρέος δικό μας να επιτρέψουμε στην ευφυΐα και την ευαισθησία του να
ξεδιπλωθεί. Πρέπει να το συναγάγει. Δεν μου αρέσουν τα έτοιμα πράγματα, δεν
θέλω ταμπέλες. Αλλά, αν μπορούσαμε να το πούμε με δύο λόγια, θα ήταν ότι ο
χρόνος της μνήμης μας είναι ο χρόνος της ύπαρξής μας. Δηλαδή, θα υπάρχουμε και
στο μέλλον ­ όσο μπορούμε να θυμόμαστε. Αυτό θέλει να πει το Μουσείο Μπενάκη».

Στην προσπάθειά του να εννοήσει την ελληνικότητα, διαπιστώνει τα μεγάλα
γνωστικά κενά που υπάρχουν. «Μιλάμε για λαϊκή τέχνη και δεν ξέρουμε για τι
πράγμα μιλάμε. Πού είναι οι εκδόσεις, οι επιστημονικές εργασίες, οι κατάλογοι;
Η περίοδος της ρωμαιοκρατίας δεν έχει μελετηθεί όσο θα έπρεπε. Ούτε η
φραγκοκρατία. Μα, εδώ και το Βυζάντιο αναγνωρίστηκε με τρομακτική καθυστέρηση.
Φοβάμαι, ότι δεν προλαβαίνουμε να συγχρονιστούμε πια με τον ρυθμό της
καταστροφής των πραγμάτων, διότι τα μνημεία πέφτουν το ένα με το άλλο. Ο
πολιτισμός της περιόδου της τουρκοκρατίας χάνεται μέσα από τα χέρια μας.
Εξαφανίζεται». 
ΤΑ ΕΓΚΑΙΝΙΑ 
Το βράδυ, όταν πέφτει να κοιμηθεί,
σκέπτεται συχνά την ημέρα των εγκαινίων; «Ε, καλά. Έχω σκεφθεί και πώς θα
γίνουν. Τα πρώτα, γιατί θα γίνουν πολλά, θα είναι αφιερωμένα στους ανθρώπους
που το βοήθησαν να γίνει έτσι όπως έγινε. Στους μεγάλους δωρητές, αλλά και
στον καθένα που στο τέλος της χρονιάς μάς έφερε έστω και λίγα χρήματα ή μάς
δώρισε κάποιο έκθεμα». 
Πώς είναι όταν τα όνειρα γίνονται πραγματικότητα;
«Αν δεν ήταν η Μελίνα Μερκούρη, τίποτα δεν θα γινόταν. Όταν πρωτοήρθα εδώ,
γινόταν η νέα πτέρυγα. Έλεγαν "το παράνομο της Μελίνας". Και αυτό το παράνομο,
μέσα από το πάθος και το όραμά της, έγινε σήμερα αυτό που βλέπετε...». 
Ο Άγγελος Δεληβοριάς είναι διευθυντής του
Μουσείου Μπενάκη, καθηγητής Ιστορίας της Ελληνικής Τέχνης στο Πανεπιστήμιο και
συγγραφέας πολλών μελετών για αρχαιολογικά θέματα, αλλά και για την
νεοελληνική τέχνη. Περνά τις μέρες του κάνοντας καταδύσεις, πότε στον 5ο αιώνα
π.Χ., πότε στον 8ο μ.Χ., διασχίζει με άνεση τους αιώνες από την προϊστορία στο
Βυζάντιο, συνδέει τον Ερμή του Πραξιτέλη με τις λαϊκές φορεσιές της Ηπείρου.
Επικεφαλής ενός μουσείου που δεν ρίχνει τους προβολείς του μόνο σε μια περίοδο
της ελληνικής ιστορίας αλλά φιλοδοξία του είναι να αποτελέσει ένα πανόραμα του
Ελληνικού Χρόνου, ο Α. Δεληβοριάς συνδέει την παρουσία του με την επέκταση του
μουσείου, αλλά και με την αποκέντρωση πολλών συλλογών του. Και είναι
κατηγορηματικός: «Χρόνος της μνήμης μας είναι ο χρόνος της ύπαρξής μας.
Δηλαδή, θα υπάρχουμε και στο μέλλον όσο μπορούμε να θυμόμαστε». 
ΓΕΝΝΗΜΕΝΟΣ ΣΕ μια οικογένεια
με παράδοση στο επάγγελμα των πολιτικών μηχανικών, σκεφτόταν έντονα να γίνει
αρχιτέκτονας. Με καταγωγή κατά το ήμισυ από την ορεινή Αρκαδία και κατά το
ήμισυ από την Τένεδο, γνώρισε νέος την Σέμη Καρούζου, που του δίδαξε «την αξία
της ανθρωπογεωγραφίας, καθώς με ρωτούσε συνεχώς από που είμαι, από που ήταν οι
πρόγονοί μου» και τον Χρήστο Καρούζο, που τον κατεύθυνε προς την αρχαιολογία.
Μιλά ακόμα με αγάπη για τον Μαρίνο Καλλιγά, «έναν σοφό άνθρωπο, που αφιέρωσε
όλη του τη ζωή στην προσπάθεια να δημιουργήσει την Εθνική Πινακοθήκη και να
την εμπλουτίσει. Στους Καρούζους χρωστάω την αρχαία τέχνη, στον Καλλιγά την
τέχνη των εποχών μετά την αρχαιότητα». 
Από το 10ο Γυμνάσιο Αρρένων στο
Πανεπιστήμιο της Θεσσαλονίκης και σε άλλους μεγάλους δασκάλους: Τον Κακριδή,
τον Πολίτη, τον Κριαρά. Τελειώνοντας δουλεύει με τον Γιάννη Ηλιάδη στην
Ακρόπολη και τον Γιώργο Μπακαλάκη στις ανασκαφές της Θράκης. Όμως, «ανήκω
στους αρχαιολόγους της βιβλιοθήκης, που καταγίνονται περισσότερο με ό,τι έχει
ήδη βρεθεί». 
Το 1965 μπαίνει στην αρχαιολογική υπηρεσία, εργάζεται για
λίγο στην Αθήνα, κατόπιν στην Πάτρα και καταλήγει στην Σπάρτη, «απ' όπου έχω
και τις πιο αξέχαστες εμπειρίες της ζωής μου, τόσο για την αρχαιολογική
σημασία των πραγμάτων που πρωτοαντίκρυσα εκεί όσο και για τις ανθρώπινες
εμπειρίες από την επαφή μου πια με τον κόσμο της Σπάρτης, που διατηρούνται
μέχρι σήμερα». Θυμάται με αγάπη τις «μανιάτικες αναζητήσεις» του, όπως τις
ονομάζει, που διακόπηκαν το 1968, όταν και παραιτήθηκε λόγω διαφωνιών με την
πολιτική που ακολουθούσε η υπηρεσία, καθώς τα σκοτεινά χρόνια της χούντας
είχαν ήδη αρχίσει. 
Κάνει ντοκτορά στο Πανεπιστήμιο του Τίμπιγκεν, αργότερα
πηγαίνει στο Παρίσι και κάποια στιγμή, τον Αύγουστο του 1973, χτυπά το
τηλέφωνο στο σπίτι του και ακούει τον Μαρίνο Καλλιγά να του προτείνει να
αναλάβει το Μουσείο Μπενάκη. «Ετσι αποφασίσαμε να γυρίσουμε». 
Υπάρχουν
ιδιαίτερα αγαπημένα κομμάτια μέσα στα τόσα εκθέματα του μουσείου; «Πώς μπορώ
να ξεχωρίσω ανάμεσα, για παράδειγμα, στα χρυσά πρωτοελλαδικά κύπελλα, που
είναι μοναδικά στον κόσμο, ή στη διαθήκη του Γεωργίου Καραϊσκάκη μ' αυτές τις
πέντε γραμμές που πρόλαβε να γράψει, λαβωμένος, πριν πεθάνει, ή στην
παρτιτούρα του Ύμνου στην Ελευθερία; Ειναι πολλά». Και το παρόν; Πού βρίσκεται
μέσα στο μουσείο; «Θα ήθελα η καταληκτική ενότητα του Μουσείου Μπενάκη, δηλαδή
μετά το '22, που τελειώνουν τα εκθέματα, να αφιερωθεί στην ελληνική ποίηση.
Μετά το '22 έχουμε Παλαμά, Καβάφη, Σικελιανό, Καρυωτάκη, Σεφέρη, Ελύτη, Ρίτσο
και όλοι αυτοί σε περνάνε από τη μια μεριά υποβρυχίως στο σήμερα και από την
άλλη σε πετούν κάμποσα χιλιόμετρα μπροστά». Και πώς θα στηνόταν μια τέτοια
ενότητα; «Με νύξεις, με σποταρίσματα πάνω στην ποιητική δημιουργία, η οποία
βεβαίως εκφράζει καλύτερα από οτιδήποτε άλλο και την ιστορική πραγματικότητα.
Έτσι δεν είναι;» 
ΚΑΘΗΓΗΤΗΣ της Ιστορίας της Ελληνικής Τέχνης στο
Πανεπιστήμιο, ο Άγγελος Δεληβοριάς βλέπει το έργο του εκεί ως συμπληρωματικό
με αυτό στο Μουσείο Μπενάκη. Η ίδια διαχρονικότητα ­ από την αρχαιότητα, στο
Βυζάντιο, στην τουρκοκρατία και στους νεώτερους χρόνους. «Στο μάθημα, εμένα
δεν μ' ενδιαφέρει τόσο ο εμπλουτισμός των γνώσεων όσο η άσκηση στο χρόνο ­
είναι κάτι που το έχουν στερηθεί τα παιδιά. Η παιδεία που τους παρέχεται δεν
καλλιεργεί, δεν ευνοεί την καλλιέργεια της ευαισθησίας. Αυτό προσπαθώ να
κάνω». 
Πώς βλέπει τους φοιτητές του; «Αυτό που με στενοχωρεί περισσότερο
είναι ότι η σχέση τους με τον χρόνο ειναι πολύ αδύνατη. Έχουν μάθει να
προσεγγίζουν τα γεγονότα αποσπασματικά, όχι στη σύνθεσή τους. Δηλαδή,
διδάχτηκαν την ελληνική ιστορία με τον τρόπο που τη διδάσκονται, χωρίς όμως να
την προσλαμβάνουν στον συσχετισμό της με την ευρωπαϊκή ιστορία ή με την
ιστορία της Ανατολής. 
Και δεν μιλάω για λεπτομέρειες, μιλάω για τις
βασικές κατευθυντήριες γραμμές. Διδάσκονται τα πράγματα όχι στο ανάπτυγμά
τους, αλλά σε μια συρρικνωμένη ­ τάχα μου ελληνοκεντρική ­ άποψη. Και όχι μόνο
αυτό, αλλά δεν τους δίνονται και τα ερεθίσματα, ώστε ακόμα κι αν δεν τα
διδάσκονται στο σχολέιο, να τα αναζητήσουν μόνοι τους». 
Ο καθηγητής
Δεληβοριάς έχει πάρει φωτιά. «Δεν καταλαβαίνω, τι βγάζει τελικά το υπουργείο
Παιδείας, τι βγάζει το ελληνικό κράτος, τι παράγει. Ποιο είναι το μοντέλο που
έχει αποκρυσταλλώσει και βάσει του οποίου θέλει να φτιάξει τους Έλληνες.
Παλαιότερα ξέραμε ότι θέλει να φτιάχνει ανθρώπους να μην σκέπτονται, αλλά να
απομνημονεύουν, δηλαδή ήθελε να περιορίσει την κριτική στάση. Αυτά, όμως,
υποτίθεται ότι ξεπεράστηκαν εν τω μεταξύ». Και η ελπίδα πού υπάρχει; «Στην
ποιότητα των ίδιων των παιδιών, που όταν τους ξεκουνήσεις, όταν τους βάλεις να
αναλύσουν ένα έργο, τη σύνθεση, το περιεχόμενο, τη δομή του, όταν ξεπεράσουν
τις αναστολές τους, βλέπεις ότι ερεθίζονται, ότι αρχίζουν οι εσωτερικές
λειτουργίες της νόησης». 
Άλλωστε, πιστεύει ακράδαντα ότι «κάθε γενιά
πρέπει να τα ξαναπιάνει όλα από την αρχή». Πάνω στο γραφείο του το υλικό μιας
εργασίας, που συγκεντρώνει εδώ και 15 χρόνια, για ένα άγαλμα της Αφροδίτης,
που βρίσκεται στη Ρώμη. «Κοιτάζω τώρα αυτή την κυρία και αισθάνομαι ότι
κουβαλά μέσα της όλες τις προγενέστερες απόπειρες να κατανοηθεί η σημασία
της». Έτσι, λοιπόν. Κάθε γενιά πρέπει να τα ξαναπιάνει όλα από την αρχή. «Κι
όλο θα βρίσκει και κάτι άλλο. Άλλωστε, πιστεύω ότι τα έργα της τέχνης δεν
είναι αντικείμενα εκτός τόπου και χρόνου, αλλά εμπλουτίζονται και τα ίδια από
τον τρόπο με τον οποίο τα κοιτάμε εμείς». 
Το Μουσείο Μπενάκη ήταν το πρώτο
που καθιέρωσε τον θεσμό των εκπαιδευτικών προγραμμάτων. Ο Άγγελος Δεληβοριάς
θυμάται έντονα την επίσκεψη ενός νηπιαγωγείου. «Είχαν μια λαμπρή δασκάλα και
κάναμε με τα παιδιά έναν διάλογο, που θα μου μείνει αξέχαστος. Η οξυδέρκεια
των παρατηρήσεών τους ήταν τέτοια, που σ' έκανε να θαυμάσεις πόσο ευαίσθητα
είναι τα παιδιά, πριν μπουν στα καλούπια που τα βάζουμε...». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15832N181</ED>
<ID>
ID:167220

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N18&aa=1</URL></REF>


Article

<CATEGORY>vin06</CATEGORY>

 <H5>ΣΗΜΕΙΟ ΤΡΙΒΗΣ
ΑΣΤΥΝΟΜΙΚΩΝ - ΥΠΟΥΡΓΕΙΟΥ ΟΙ ΡΥΘΜΙΣΕΙΣ ΓΙΑ ΤΙΣ ΜΙΣΘΟΛΟΓΙΚΕΣ ΠΡΟΑΓΩΓΕΣ</H5>
<H2>Σήμερα η απόφαση για την απεργία</H2>

<AUTHOR>ΛΙΑ ΝΕΣΦΥΓΕ</AUTHOR>

Ρευστή παραμένει η κατάσταση για το αν θα προχωρήσουν οι
αστυνομικοί στην υλοποίηση της 48ωρης απεργίας που είχαν εξαγγείλει. 
ΜΕΧΡΙ
ΑΡΓΑ χθες το βράδυ, τα μέλη του Δ.Σ. της Πανελλήνιας Ομοσπονδίας Αστυνομικών
Υπαλλήλων (ΠΟΑΥ) συνεδρίαζαν χωρίς να έχουν πάρει καμία απόφαση. Η μαραθώνια
συνεδρίαση διακόπηκε και θα συνεχισθεί σήμερα το πρωί, προκειμένου οι
συνδικαλιστές να αποφασίσουν αν θα πραγματοποιήσουν την 48ωρη απεργία αύριο
και τη Δευτέρα. Αν, δηλαδή, θα απόσχουν αύριο από την εσωτερική φύλαξη των
γηπέδων και τη Δευτέρα από τη φύλαξη των δικαστηρίων. 
Οι προσπάθειες που
κατέβαλε ο υπουργός Δημόσιας Τάξης για να αποτρέψει, έστω και την τελευταία
στιγμή, την απεργία ικανοποιώντας κάποια από τα αιτήματά τους, δεν βρήκαν
ανταπόκριση. Οι εξαγγελίες του δεν ικανοποίησαν τους συνδικαλιστές που έφυγαν
από το υπουργείο δυσαρεστημένοι αφήνοντας ανοιχτό το θέμα της απεργίας. Η
κατάσταση παραμένει μετέωρη, καθώς οι συνδικαλιστές αστυνομικοί, παρ' όλο που
συνεδρίαζαν χθες για πολλές ώρες, δεν πήραν απόφαση για την απεργία. 
Η
συνάντηση του υπουργού με τους συνδικαλιστές έγινε στις 7 το βράδυ και κράτησε
μισή ώρα. Ο κ. Ρωμαίος ανακοίνωσε στους συνδικαλιστές τις ρυθμίσεις για την
ικανοποίηση δύο βασικών τους αιτημάτων, δηλαδή τη χορήγηση του επιδόματος
εξομάλυνσης μετά την κατάργηση των φορολογικών απαλλαγών για τα επιδόματα
στέγης και στολής, λόγω της εφαρμογής του ενιαίου μισθολογίου, καθώς και τις
ρυθμίσεις για τις μισθολογικές προαγωγές. 
Ο υπουργός δεσμεύθηκε ότι τη
Δευτέρα θα καταθέσει την τροπολογία στη Βουλή. Ο πρόεδρος της ΠΟΑΣΥ κ.
Δημήτρης Κυριαζίδης παραδέχθηκε ότι ο υπουργός τούς ικανοποίησε ένα από τα
βασικά τους αιτήματα, που είναι η χορήγηση του επιδόματος εξομάλυνσης. Σύμφωνα
με όσα προβλέπει η ρύθμιση, με τη χορήγηση του επιδόματος θα δοθούν
προσαυξήσεις από 7.000 δρχ. έως 15.000 δρχ. Το σημείο τριβής ανάμεσα στον
υπουργό και τους συνδικαλιστές είναι οι ρυθμίσεις για τις μισθολογικές
προαγωγές. Οι συνδικαλιστές διαφώνησαν με τις ρυθμίσεις που εξήγγειλε ο
υπουργός. Και αυτό γιατί, όπως τόνισαν, η τροπολογία προβλέπει αύξηση των
ορίων ηλικίας για να γίνουν δεκτές οι μισθολογικές διαβαθμίσεις και αυτό έχει
επιπτώσεις στις συντάξεις των αστυνομικών. Το αποτέλεσμα θα είναι, σύμφωνα με
τους συνδικαλιστές, να αναγκασθούν να αποχωρήσουν πρόωρα από το σώμα πολλοί
αστυνομικοί. 
«Η αύξηση του ορίου ηλικίας θα δημιουργήσει πολλά προβλήματα
και θα λειτουργήσει αποτρεπτικά για πολλούς συναδέλφους που θα πρέπει να
περιμένουν να φθάσουν στα 60 τους χρόνια για να πάρουν την μισθολογική
διαβάθμιση. Άλλα είχαμε ζητήσει από τον υπουργό και άλλα μάς έδωσε, με
αποτέλεσμα να επιβαρυνθούν πολλοί συνάδελφοί μας». Ο κ. Κυριαζίδης μετά την
εξέλιξη αυτή άφησε ανοιχτό το θέμα να προσχωρήσουν οι αστυνομικοί σε
απεργιακές κινητοποιήσεις. Πρόσθεσε ότι μετά τη συνάντηση θα συνέλθει το Δ.Σ.
της Ομοσπονδίας για να αποφασίσει. «Θα δούμε τι ισχύει στις Ένοπλες Δυνάμεις.
Αν δηλαδή και εκεί ισχύουν οι ίδιες μισθολογικές διαβαθμίσεις, τότε δεν θα
προχωρήσουμε σε απεργία, αφού έχουμε δεσμευθεί να υπάρχει αντιστοιχία με τις
Ένοπλες Δυνάμεις. Αν όμως διαπιστώσουμε ότι κάτι τέτοιο δεν συμβαίνει, θα
προχωρήσουμε στην απεργία την Κυριακή και τη Δευτέρα». 
Όσον αφορά τη
συγκέντρωση που έχουν εξαγγείλει οι αστυνομικοί στο Πεδίον του Άρεως την
Τετάρτη, ο κ. Κυριαζίδης είπε ότι το Δ.Σ. της Ομοσπονδίας θα περιμένει μέχρι
τη Δευτέρα να κατατεθεί, όπως δεσμεύθηκε ο υπουργός, η τροπολογία στη Βουλή.κ

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15832N201</ED>
<ID>
ID:167221

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N20&aa=1</URL></REF>


Article

<CATEGORY>vin06</CATEGORY>

 <H2>Οι ισχυροί άνεμοι ξερίζωσαν πλάτανο και τη ζωή 33χρονης</H2>

<AUTHOR>ΓΙΩΡΓΟΣ ΠΑΛΑΜΙΩΤΗΣ</AUTHOR>

ΛΑΜΙΑ 
ΟΙ ΙΣΧΥΡΟΙ άνεμοι
που έπνεαν το βράδυ της Πέμπτης είχαν ως αποτέλεσμα να χάσει τη ζωή της μια
νέα γυναίκα στη Φθιώτιδα από το ξερίζωμα ενός υπεραιωνόβιου πλατάνου. 
Δεν
μπορούν να πιστέψουν οι κάτοικοι της Υπάτης ότι η ανεμοθύελλα της Πέμπτης
σκότωσε μια 33χρονη χωριανή τους όταν αυτή πήγε να περιποιηθεί τα λιγοστά
γιδοπρόβατα σε στάβλο που απέχει μόλις 300 μέτρα από το σπίτι της. 
Όλα
ξεκίνησαν στις 8 το βράδυ της Πέμπτης, όταν η 33χρονη Κωνσταντίνα Ραχιώτη,
μητέρα δύο παιδιών, ξεκίνησε από το σπίτι της με την 11χρονη κόρη της Ξανθή
για να πάει στον στάβλο και να περιποιηθεί τα ζώα. Όταν η άτυχη γυναίκα έφτασε
κάτω από έναν υπεραιωνόβιο πλάτανο που ο κορμός του κάλυπτε πάνω από 5
τετραγωνικά μέτρα, αυτός δεν άντεξε στη δύναμη του αέρα που εκείνη τη στιγμή
ξεπερνούσε τα 10 Μποφώρ και υποχώρησε. Χωρίς η άτυχη μητέρα να καταλάβει τον
κίνδυνο, ο κορμός του δένδρου που έπεσε με ορμή την καταπλάκωσε. Η 11χρονη
κόρη της, που βρισκόταν 10 μέτρα μακρύτερα και άκουσε τις φωνές της μητέρας
της, καλούσε σε βοήθεια τους συχωριανούς της. Δεκάδες κάτοικοι της Υπάτης με
αλυσοπρίονα και τσεκούρια προσπαθούσαν πάνω από μια ώρα να εντοπίσουν την
άτυχη γυναίκα. 
«Την είχε εγκλωβίσει στον τοίχο της αποθήκης και δεν
μπορούσαμε να την εντοπίσουμε», λέει ο Γιάννης Ξυθάλης, που ήταν από τους
πρώτους που πήγαν για να βοηθήσουν. Μια ώρα αργότερα η άτυχη γυναίκα
μεταφερόταν στο νοσοκομείο της Λαμίας, όπου διαπιστώθηκε ο θάνατός της. Πάντως
στη Φθιώτιδα, αν και ο άνεμος ήταν πολύ ισχυρός, πέρα από το θάνατο της
33χρονης γυναίκας που οι ίδιοι οι κάτοικοι τον αποδίδουν στην «κακιά ώρα»,
καμία άλλη ζημιά δεν αναφέρθηκε στις αρμόδιες υπηρεσίες. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15832N202</ED>
<ID>
ID:167222

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N20&aa=2</URL></REF>


Article

<CATEGORY>vin06</CATEGORY>

 <H2>Έρευνα για την απουσία Ψωμιάδη από το δικαστήριο</H2>

ΕΝΤΟΛΗ ΓΙΑ τη
διενέργεια προκαταρκτικής εξέτασης έδωσε χθες ο προϊστάμενος της Εισαγγελίας
Πρωτοδικών της Αθήνας κ. Αν. Κανελλόπουλος, προκειμένου να διαπιστωθεί εάν ο
εκδότης της εφημερίδας «Το όνομα» κ. Μάκης Ψωμιάδης ήταν ασθενής την ημέρα που
επρόκειτο να δικαστεί για πλαστογραφία και συκοφαντική δυσφήμηση εις βάρος του
υπουργού ΠΕΧΩΔΕ κ. Κώστα Λαλιώτη. Η δίκη επρόκειτο να γίνει την περασμένη
Τετάρτη, ενώπιον του Β' Τριμελούς Πλημμελειοδικείου της Αθήνας. Το δικαστήριο
όμως ­ παρά την αντίθετη άποψη της εισαγγελέως της έδρας ­ ανέβαλε την
εκδίκαση της υπόθεσης για τις 25 Σεπτεμβρίου λόγω ασθενείας του
κατηγορουμένου, αίτημα που προβλήθηκε από την πλευρά της υπεράσπισής του. 
Ωστόσο, την ίδια μέρα, ­ σύμφωνα με δημοσίευμα της εφημερίδας «Αδέσμευτος
Τύπος» ­ ο κ. Μ. Ψωμιάδης εθεάθη να κυκλοφορεί με το αυτοκίνητό του σε
κεντρική λεωφόρο της Αθήνας. 
Αντικείμενο της προκαταρκτικής εξέτασης,
σύμφωνα με την εισαγγελική παραγγελία, είναι να διαπιστωθεί εάν ο λόγος
αναβολής που προβλήθηκε από την πλευρά του κατηγορουμένου ήταν ­ ή όχι ­
αληθής, καθώς και εάν προκύπτει η τέλεση αυτεπαγγέλτως διωκομένων αξιοποίνων
πράξεων. 
Υπενθυμίζεται ότι η υπόθεση για την οποία κατηγορείται ο κ.
Ψωμιάδης, αφορά δημοσίευμα της εφημερίδας, στις 22 Φεβρουαρίου 1996, το οποίο
έφερε τον κ. Λαλιώτη να έχει εισπράξει προμήθεια για την ανάθεση κατασκευής
μεγάλων δημόσιων έργων. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15832N203</ED>
<ID>
ID:167223

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N20&aa=3</URL></REF>


Article

<CATEGORY>vin06</CATEGORY>

 <H2>Εγκατέλειψε το δικαστήριο πριν καταδικαστεί</H2>

ΑΦΑΝΤΟΣ έγινε χθες
ο 40χρονος επιχειρηματίας νυκτερινών κέντρων Διονύσης Παπασταματάτος, λίγο
πριν ο πρόεδρος του Τριμελούς Εφετείου Κακουργημάτων της Αθήνας ανακοινώσει
την απόφαση με την οποία κρίθηκε ένοχος για διακεκριμένες κλοπές και
καταδικάστηκε σε συνολική ποινή κάθειρξης επτά ετών και οκτώ μηνών. 
Ο
Διον. Παπασταματάτος, στο παρελθόν είχε κατηγορηθεί για την υπόθεση του ριφιφί
στην Τράπεζα Εργασίας, αλλά απηλλάγη με βούλευμα. 
Όταν το δικαστήριο
επανήλθε, έπειτα από διάσκεψη, για να εκφωνήσει την καταδικαστική απόφαση, ο
Διον. Παπασταματάτος δεν βρισκόταν στο εδώλιο του κατηγορουμένου. Οι συνήγοροι
υπεράσπισής του, είπαν στον πρόεδρο του δικαστηρίου, οτι ο κατηγορούμενος
ένιωσε ταχυκαρδία και για τον λόγο αυτό τον εκπροσώπησαν εκείνοι στο
δικαστήριο. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15832N204</ED>
<ID>
ID:167224

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N20&aa=4</URL></REF>


Article

<CATEGORY>vin06</CATEGORY>

 <H2>Σεισμός 5,1 Ρίχτερ στην Κάρπαθο</H2>

ΙΣΧΥΡΗ σεισμική δόνηση 5,1
Ρίχτερ σημειώθηκε χθες στις 21.41 στο θαλάσσιο χώρο ανατολικά της Καρπάθου. Η
σεισμική δόνηση έγινε αισθητή κυρίως στο νησί της Καρπάθου, όπου όμως δεν
αναφέρθηκαν μέχρι τα μεσάνυχτα θύματα ή ζημιές. Σύμφωνα με ανακοίνωση του
Εθνικού Αστεροσκοπείου Αθηνών το επίκεντρο του σεισμού εντοπίζεται στο
θαλάσσιο χώρο 50 χλμ. ανατολικά της Καρπάθου και βρίσκεται σε απόσταση 430
χιλιομέτρων Ν-ΝΑ της Αθήνας. Ο σεισμός, σύμφωνα με τους σεισμολόγους, δεν
προκαλεί καμία ανησυχία. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15832N205</ED>
<ID>
ID:167225

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N20&aa=5</URL></REF>


Article

<CATEGORY>vin06</CATEGORY>

 <H5>ΕΠΙΤΗΔΕΙΟΙ ΣΤΗ ΘΕΣΣΑΛΟΝΙΚΗ
ΕΚΑΝΑΝ ΤΗ ΔΙΚΟΜΑΝΙΑ ΤΟΥΣ ΚΑΙ ΕΠΙΚΕΡΔΕΣ ΕΠΑΓΓΕΛΜΑ</H5>
<H2>Ζουν κάνοντας μηνύσεις!</H2>

ΘΕΣΣΑΛΟΝΙΚΗ.

Γραφείο Βόρειας Ελλάδας 
Επιτήδειοι δικομανείς «αδειάζουν» τα δημόσια
ταμεία των δικαστηρίων της χώρας εισπράττοντας καθημερινά, νόμιμα, μεγάλα
χρηματικά ποσά για δήθεν... οδοιπορικά έξοδα! 
ΟΠΩΣ αποκαλύφθηκε τις
τελευταίες ημέρες, στα δικαστήρια της Θεσσαλονίκης οι επιτήδειοι
εκμεταλλεύονται την αδυναμία του νόμου για αποζημίωση διαδίκων από την επαρχία
χρησιμοποιώντας το εξής τέχνασμα. 
Καταθέτουν καθημερινά στις δικαστικές
υπηρεσίες σωρεία μηνύσεων και αγωγών για ασήμαντες υποθέσεις πληρώνοντας για
χαρτόσημα μερικά εκατοντάδραχμα για κάθε δικόγραφο. 
ΚΙΝΔΥΝΕΥΟΥΝ 
Για
κάποιες από τις «στημένες» μηνύσεις είναι σίγουρο ότι θα σχηματιστούν
δικογραφίες με την παραπομπή σε δίκη ατόμων τα οποία στην προκειμένη περίπτωση
πέφτουν θύματα της δικομανίας, αλλά και των μεθοδεύσεων που χρησιμοποιούν οι
επιτήδειοι για να εξοικονομήσουν χρήματα. 
Η ΚΟΜΠΙΝΑ 
Στη συνέχεια οι
«μηνυτές» νοικιάζουν κάποιο σπίτι σε άλλη πόλη ­ που απέχει τουλάχιστον 250
χιλιόμετρα από την έδρα των δικαστηρίων ­ χωρίς να εγκαθίστανται μόνιμα εκεί
και επιδιώκουν με κάθε τρόπο την αναβολή της εκδίκασης όσων μηνύσεων
καταλήγουν στα ακροατήρια. 
Το Ελληνικό Δημόσιο είναι υποχρεωμένο ­ βάσει
του ισχύοντος νόμου ­ να καταβάλει, όχι μόνον στους μάρτυρες αλλά και στους
μηνυτές, γύρω στις 17.000 δραχμές, δύο ημερομίσθια και οδοιπορικά, ως...
αποζημίωση για την ταλαιπωρία που υποτίθεται ότι υπέστησαν. Έτσι, όσο
περισσότερες φορές αναβάλλεται η εκδίκαση μιας υπόθεσης τόσο μεγαλύτερα είναι
τα έσοδα. 
Οι υπάλληλοι στις υπηρεσίες εκκαθαρίσεων στο Πρωτοδικείο και στο
Εφετείο Θεσσαλονίκης, αν και γνωρίζουν καλά τους μόνιμους «πελάτες» και τις
μεθόδους που χρησιμοποιούν για να εισπράξουν χρήματα, είναι υποχρεωμένοι να
τους πληρώσουν μέχρι τελευταία δραχμή. 
Ο «ΝΟΜΙΜΟΣ...» 
«Υπάρχει κάποιος
δικομανής που δηλώνει ότι είναι μόνιμος κάτοικος Βόλου και "αδειάζει"
καθημερινά τα ταμεία. Έφθασε σε σημείο να εισπράξει μέχρι και 170.000 δραχμές
μέσα σε μια μέρα. Είναι μόνιμα εγκατεστημένος στα δικαστήρια. 
Πρόσφατα
κατέθεσε μήνυση και εναντίον του ίδιου του... εαυτού του, οι δικαστές τον
γνωρίζουν, αλλά είναι καθ' όλα νόμιμος», δήλωσε χθες στα «ΝΕΑ» δικαστικός
υπάλληλος στο Πρωτοδικείο της Θεσσαλονίκης που ζήτησε για ευνόητους λόγους
ανωνυμία. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15832N211</ED>
<ID>
ID:167226

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N21&aa=1</URL></REF>


Article

<CATEGORY>vin06</CATEGORY>

 <H2>Δίωξη στον πλαστογράφο που αναστάτωσε τους δικαστές</H2>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
ΠΛΑΣΤΟΓΡΑΦΗΣΕ αναφορά ανώτερου
δικαστή ­ ο οποίος κατηγορούσε συναδέλφους για δήθεν χρηματισμό και άλλες
παράνομες πράξεις ­ και στη συνέχεια την απηύθυνε στον Άρειο Πάγο, σε μέσα
ενημέρωσης, ακόμα και σε εκπροσώπους πολιτικών κομμάτων, με αποτέλεσμα να
προκληθεί αναστάτωση στις ανώτατες βαθμίδες της Δικαιοσύνης. 
Η Εισαγγελία
Πρωτοδικών Θεσσαλονίκης ­ ύστερα από γραφολογικές έρευνες ­ άσκησε χθες
ποινική δίωξη κατά του επιχειρηματία Αναστάσιου Αντωνίου, κατοίκου
Θεσσαλονίκης, ο οποίος κατηγορείται για πλαστογραφία, συκοφαντική δυσφήμηση,
ψευδή καταμήνυση και διασπορά ψευδών ειδήσεων και διαβίβασε την υπόθεση σε
πταισματοδίκη για περαιτέρω έρευνες. 
Όπως αναφέρεται στη δικογραφία, ο
Αντωνίου τον περασμένο Φεβρουάριο ­ άγνωστο μέχρι στιγμής για ποιο λόγο ­
«κατασκεύασε» αναφορά, την οποία υποτίθεται ότι συνέταξε και υπέγραψε ο
προϊστάμενος της Εισαγγελίας Εφετών Θεσσαλονίκης, κ. Α. Καπόλλας. Ο ανώτερος
δικαστής καταγγέλλει δήθεν, για... χρηματισμό, τρεις υφισταμένους του
εισαγγελείς, που υπηρετούν στη Θεσσαλονίκη, οι οποίοι εκτός των άλλων
υποτίθεται ότι εξαφανίζουν δικογραφίες και εκδίδουν αθωωτικές αποφάσεις και
απαλλακτικά βουλεύματα με ανταλλάγματα. 
Όπως ήταν αναμενόμενο, οι φοβερές
αποκαλύψεις για χρηματισμό δικαστών προκάλεσαν αναστάτωση στη Δικαιοσύνη, ενώ
ο φερόμενος ως δήθεν συντάκτης της επίμαχης αναφοράς κατέθεσε μήνυση κατά
παντός υπευθύνου και η Εισαγγελία διέταξε γραφολογικές εξετάσεις. 
Ο
επιχειρηματίας κατηγορείται ότι διοχέτευσε έντεχνα την πλαστή αναφορά, με
αποτέλεσμα να προκληθεί σάλος και να πληγεί το κύρος και η αξιοπρέπεια
δικαστών με ανύπαρκτα ψευδή στοιχεία. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15832N212</ED>
<ID>
ID:167227

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N21&aa=2</URL></REF>


Article

<CATEGORY>vin06</CATEGORY>

 <H2>«Όχι» στον Καλαμπόκα</H2>

«ΚΛΕΙΣΤΕΣ ΠΟΡΤΕΣ» βρίσκει στον Άρειο Πάγο ο Ι. Καλαμπόκας, στην
προσπάθειά του να ξαναδικαστεί (για τέταρτη φορά) και να πετύχει, ενδεχομένως,
μείωση της ποινής (κάθειρξη 17 ετών) που εκτίει για τη δολοφονία του καθηγητή
Νικ. Τεμπονέρα. 
Ο αντεισαγγελέας του Ανωτάτου Δικαστηρίου Γ. Λαμπίρης
πρότεινε χθες να απορριφθεί η αίτηση αναίρεσης που έχει υποβάλει ο Καλαμπόκας,
τονίζοντας ότι η καταδικαστική απόφαση του Μεικτού Ορκωτού Εφετείου Λάρισας
είναι απόλυτα ορθή και αιτιολογημένη. Ο αντεισαγγελέας ανέφερε ότι ο
Καλαμπόκας σκότωσε τον καθηγητή σε ήρεμη ψυχική κατάσταση και όχι σε βρασμό
ψυχής, όπως ισχυρίζεται ο ίδιος, ενώ από την άλλη πλευρά, το γεγονός ότι ένας
από τους ενόρκους στη δίκη του είναι μέλος κόμματος, δεν αποτελεί λόγο
αποκλεισμού του. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15832N213</ED>
<ID>
ID:167228

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N21&aa=3</URL></REF>


Article

<CATEGORY>vin06</CATEGORY>

 <H5>ΠΛΗΓΜΑ ΣΤΑ
ΚΥΚΛΩΜΑΤΑ</H5>
<H2>Μαριχουάνα στοπ... με βάρος 3 τόνων</H2>

Ισχυρότατο πλήγμα στα διεθνή κυκλώματα που διακινούν
μεγάλες ποσότητες ναρκωτικών μέσω της χώρας μας, από την ΝΑ Ασία («χρυσό
τρίγωνο») προς την Ευρώπη, κατάφεραν οι αστυνομικοί της Ασφάλειας Αττικής. 
ΣΕ ΣΥΝΕΡΓΑΣΙΑ με υπαλλήλους του Σώματος Δίωξης Οικονομικού Εγκλήματος Αττικής,
που χθες το απόγευμα εντόπισαν και κατάσχεσαν μέσα σε κοντέινερ περισσότερους
από τρεις τόνους μαριχουάνας. 
Το «ύποπτο» κοντέινερ εντοπίσθηκε χθες το
απόγευμα, ύστερα από πολύωρες έρευνες στον χώρο του 8ου Τελωνείου Πειραιά και
τα δέματα με τη μαριχουάνα μεταφέρθηκαν αργά χθες το βράδυ στις αποθήκες της
Γενικής Αστυνομικής Διεύθυνσης Αθηνών. 
Παρουσία εισαγγελέα, άρχισε η
καταμέτρηση του φορτίου από τους αστυνομικούς και τους υπαλλήλους του ΣΔΟΕ και
μέχρι αργά χθες δεν είχε ολοκληρωθεί. 
Παράλληλα, χθες το βράδυ οδηγήθηκαν
στην Ασφάλεια τρεις Έλληνες, οι οποίοι εξετάζονταν ως ύποπτοι στην υπόθεση.
Σύμφωνα με πληροφορίες, πρόκειται για τους υπεύθυνους της μεταφορικής
εταιρείας που είχε αναλάβει τη μεταφορά του κοντέινερ με το πολύτιμο φορτίο, η
αξία του οποίου είναι ανυπολόγιστη. 
Όπως έγινε γνωστό, τις τελευταίες
ημέρες η Ιντερπόλ είχε στείλει σήμα στις ελληνικές Αρχές, σύμφωνα με το οποίο
τα διεθνή κυκλώματα θα προσπαθούσαν να περάσουν από την Ελλάδα και την Τουρκία
μεγάλα φορτία ναρκωτικών μέσα σε κοντέινερ από τις χώρες του «χρυσού
τριγώνου». 
Οι αστυνομικοί της Υποδιεύθυνσης Ναρκωτικών της Ασφάλειας
συνεργάστηκαν αμέσως με τους άνδρες του νέου Σώματος Δίωξης Οικονομικού
Εγκλήματος του υπουργείου Οικονομικών και άρχισαν τις έρευνες σε όλους τους
χώρους των Τελωνείων, για «ύποπτα» κοντέινερ, που είχαν φθάσει τις τελευταίες
ημέρες στη χώρα μας. 
Οι έρευνες αυτές εντάθηκαν από χθες το πρωί, όταν
έγινε γνωστό πως η τουρκική αστυνομία κατέσχεσε φορτίο 122 κιλών ηρωίνης σε
φορτηγό στην Κωνσταντινούπολη, που είχε προορισμό την Ολλανδία. Η τουρκική
αστυνομία συνέλαβε επτά άτομα, ανάμεσα στα οποία και τον οδηγό του φορτηγού.
Το φορτίο της ηρωίνης, σύμφωνα με τον υπαρχηγό της αστυνομίας της
Κωνσταντινούπολης, Γιασάρ Κέσιν, προήρχετο από τις χώρες της «Χρυσής
Ημισελήνου», που περιλαμβάνει το Ιράν, το Αφγανιστάν και το Πακιστάν. 
Η
εξονυχιστική έρευνα των ελληνικών αρχών στα κοντέινερ που είχαν ξεφορτωθεί
στις περιοχές Ικονίου και Ελευσίνας απέδωσε καρπούς τις απογευματινές ώρες με
τον εντοπισμό του κοντέινερ με το φορτίο της μαριχουάνας. 
Παρ' όλο που
μέχρι αργά χθες το βράδυ δεν είχαν γίνει γνωστές λεπτομέρειες από την
«επιχείρηση», οι αξιωματικοί της Ασφάλειας που ασχολούνται με την υπόθεση
εκτιμούν πως τα δύο «φορτία» που εντοπίστηκαν στον Πειραιά και στην
Κωνσταντινούπολη συνδέονται μεταξύ τους και πως από πίσω κρύβεται το ίδιο
κύκλωμα εμπόρων. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15832N221</ED>
<ID>
ID:167230

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N22&aa=1</URL></REF>


Article

<CATEGORY>vin06</CATEGORY>

 <H2>Έμπορος ο γιος πρώην υπουργού της Αλβανίας!</H2>

ΜΕ ΠΕΡΙΠΟΥ
τεσσεράμισι κιλά χασίς συνελήφθη στον Νέο Κόσμο ο Ίλιρ Μουστάκι, 29 χρόνων,
γιος του πρώην υπουργού Εθνικής Άμυνας της Αλβανίας Κίτσο Μουστάκι, που τα
τελευταία χρόνια ζει στην Ελλάδα και εργάζεται ως νυχτοφύλακας. Οι αστυνομικοί
της Ασφάλειας είχαν πληροφορίες πως ο γιος τού πρώην υπουργού προσπαθούσε να
διοχετεύσει στις πιάτσες της Αθήνας ποσότητα χασίς, την οποία είχε φέρει από
την Αλβανία. Ο Ίλιρ Μουστάκι συνελήφθη την περασμένη εβδομάδα στον Νέο Κόσμο
και στην κατοχή του βρέθηκαν και κατασχέθηκαν τέσσερα κιλά και 300 γραμμάρια
ακατέργαστου χασίς, που ήταν συσκευασμένα σε οκτώ δέματα. Όπως προέκυψε, το
χασίς είχε φέρει από την Αλβανία στη χώρα μας μέσω Κακαβιάς τον περασμένο
Δεκέμβριο. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15832N222</ED>
<ID>
ID:167231

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N22&aa=2</URL></REF>


Article

<CATEGORY>vin06</CATEGORY>

 <H2>Συμμορία γυναικών!</H2>

«ΜΠΛΟΚΟ» σε σημαντικές ποσότητες κοκαΐνης
και ηρωίνης πρόλαβε και έκανε η Υπηρεσία Δίωξης Ναρκωτικών της Ασφάλειας
Αττικής, πριν αυτές διοχετευθούν στην αγορά. 
Στο αεροδρόμιο του Ελληνικού
συνελήφθη ο 29χρονος Παναγιώτης Γεωργιάδης επειδή στο ταξιδιωτικό του σακίδιο
μετέφερε τρία κιλά και 450 γραμμάρια κοκαΐνης. 
Ο Γεωργιάδης συνελήφθη
μόλις έφθασε στην Αθήνα, με πτήση της IBERIA, από τη Χιλή μέσω Μαδρίτης. 
Την κοκαΐνη την είχε παραλάβει στις 15 Απριλίου, στο Σαν Πάολο της Βραζιλίας,
από άτομο του οποίου δεν αποκάλυψε τα στοιχεία του. Ακολουθώντας στη συνέχεια
«δαιδαλώδη» διαδρομή, από τη Βραζιλία, στη Χιλή και στη συνέχεια στην Ισπανία,
επιχείρησε να την εισάγει στη χώρα μας. 
Ο δράστης είχε πάρει τα μέτρα του
για να περάσει την κοκαΐνη από τον έλεγχο και να μην γίνει αντιληπτός από την
Αστυνομία. 
Η κοκαΐνη ήταν συσκευασμένη σε αυτοσχέδιο πλαστικό σάκο με
περιτύλιγμα αφρολέξ. 
Ο κατηγορούμενος και στο παρελθόν είχε εισάγει στη
χώρα μας τρία κιλά κοκαΐνης. 
­ Την «συμμορία» που εισήγαγε μεγάλες
ποσότητες ηρωίνης από την Αλβανία και τις διακινούσε σε «πιάτσες» της Αθήνας
την αποτελούσαν κυρίως γυναίκες. 
Το γενικό πρόσταγμα το είχε η 25χρονη
Μαριάννα Περικλή, η οποία παρελάμβανε την ηρωίνη από τον άνδρα της που
διαμένει στην Αλβανία και αυτή αναλάμβανε τα υπόλοιπα. 
Ως «καβάτζα» για
την απόκρυψη της ηρωίνης χρησιμοποιούσε το σπίτι του ζευγαριού Σουζάνα και
Γκουάν Γκέκα, στην οδό Σερρών 25-27 στον Κορυδαλλό. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15832N223</ED>
<ID>
ID:167232

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N22&aa=3</URL></REF>


Article

<CATEGORY>vin06</CATEGORY>

 <H5>Η ΣΥΝΑΡΠΑΣΤΙΚΗ ΜΟΝΟΜΑΧΙΑ
ΤΟΥ ΓΚΑΡΙ ΚΑΣΠΑΡΟΒ ΜΕ ΤΟΝ ΥΠΟΛΟΓΙΣΤΗ</H5>
<H5>Ομηρικές μάχες στο CD-ROM όταν χάνεται ένα πιόνι
</H5><H5>Δεκανίκι τα κομπιούτερ</H5>
<H2>Ματ του ανθρώπου στη μηχανή</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Γιατί άραγε η
αναμέτρηση ανθρώπου - μηχανής συνεγείρει εκατομμύρια ανθρώπους σε όλο τον
κόσμο; Τι είναι αυτό που μας ενοχλεί σε μια πιθανή νίκη του υπολογιστή και
ποια η σημασία μιας τέτοιας εξέλιξης τόσο για το σκάκι όσο ­ ιδίως ­ και για
τον πολιτισμό μας; Γιατί ένας κολοσσός σαν την ΙΒΜ χρηματοδοτεί εδώ και
δεκαετίες την ανάπτυξη σκακιστικών προγραμμάτων; Εύλογα τα ερωτήματα, όχι όμως
και οι απαντήσεις τους. 
ΜΙΑ ΠΑΡΤΙΔΑ σκακιού απέχει πολύ από το να είναι
ένα απλό παιχνίδι. Γιατί διαθέτει τα εξής κύρια χαρακτηριστικά: α) αποτελεί
προϊόν της διάνοιας, β) είναι κλειστό σύστημα πλήρους πληροφόρησης και σαφών
κανόνων, γ) οδηγεί σε απόλυτα συγκεκριμένο αποτέλεσμα (νίκη, ισοπαλία, ήττα).
Από αυτή τη σκοπιά, η δημιουργία μιας μηχανής που να αγωνίζεται καλύτερα από
τον άνθρωπο αποκτάει χαρακτήρα πρόκλησης σε σχέση με τρία διαπλεκόμενα πεδία:
το οικονομικό, το πολιτικό και αυτό της μεταφυσικής. 
Ο άνθρωπος πάντοτε
επιδιώκει την κατανόηση του εαυτού του (εδώ των μηχανισμών νόησης) και μέσω
αυτής την ανύψωσή του. Η δημιουργία μηχανών «εξυπνότερων» από αυτόν θέτει
ερωτήματα άλλοτε πραγματικά (π.χ., ποιες οι συνέπειες του γεγονότος;) άλλοτε
σοφιστικού χαρακτήρα (π.χ., το μηχάνημα είναι πιο «έξυπνο» ή ο άνθρωπος που το
κατασκεύασε;) καμιά φορά δε και ερωτήματα που έχουν τον χαρακτήρα ύβρεως
(π.χ., ο Θεός θα μπορούσε να δημιουργήσει «κάτι» ανώτερο από τον εαυτό του;).
Υπάρχουν βέβαια και πιο «φίλαθλες» προσεγγίσεις (π.χ., «ο Κασπάροβ τα παίρνει
και μας δουλεύει»). 
Αυτό που χωρίς αμφιβολία, όμως, δίνει στο ζήτημα
ξεχωριστή σημασία είναι ο φόβος ύπαρξης ενός μηχανήματος που μπορεί να
επεξεργάζεται με αποτελεσματικότητα πλήθος πληροφοριών και να δίνει λύσεις που
το ανθρώπινο μυαλό αδυνατεί να επινοήσει. Κάτι που, βέβαια, μπορεί να
αποτελέσει μέγιστο πλεονέκτημα του κατέχοντος και αντίστοιχο μειονέκτημα αυτού
που δεν το έχει. 
Εδώ, νομίζουμε, βρίσκεται το κλειδί της γενναίας
χρηματοδότησης εκ μέρους της ΙΒΜ ενός τέτοιου προγράμματος. Τα τρία στάδια
λειτουργίας του προγράμματος είναι: α) εισαγωγή δεδομένων, β) επεξεργασία
πληροφοριών και κατάληξη σε μία απόφαση, γ) εκτέλεση της απόφασης. Το πρώτο
και το τρίτο είναι τα πιο εύκολα στάδια της διαδικασίας. 
Η δυσκολία, όπως
γίνεται κατανοητό, είναι στο δεύτερο. Αν το μηχάνημα αποκτήσει αντικειμενική
κρίση, ο σκοπός έχει επιτευχθεί. Οι εφαρμογές θα είναι τεράστιας σημασίας και
όχι μόνο στην πρόγνωση του καιρού ή σε επίλυση λογιστικών θεμάτων, όπως έχει
κατά καιρούς γραφεί. Η τέχνη του πολέμου ή η επίλυση πολιτικών προβλημάτων θα
ήταν σημαντικότερα πεδία εφαρμογής. 
Βέβαια, υπάρχουν και αντίθετες
απόψεις. Ακριβώς επειδή το σκάκι είναι κλειστό σύστημα πλήρους πληροφόρησης,
δεν προσφέρεται για συγκρίσεις με άλλα συστήματα, στα οποία ουσιώδη ρόλο
παίζει το «απρόβλεπτο» στοιχείο. Ο αντίλογος σε αυτό θα μπορούσε να είναι ότι
το σκάκι, με 500 χρόνια ιστορίας και χιλιάδες πλέον παρτίδες κατ' έτος,
παραμένει ανεξάντλητο. Ούτως ή άλλως, όμως, δεν αξίζει το ρίσκο της αποτυχίας
σε σχέση με το κέρδος μιας πιθανής επιτυχίας; 
ΤΟ ΜΑΘΗΜΑ 
ΤΗΣ ΔΕΥΤΕΡΗΣ
ΠΑΡΤΙΔΑΣ 
Είδαμε στην τηλεόραση τον Κασπάροβ να παραδέχεται με αξιολύπητο
ύφος ότι στη θέση της δεύτερης παρτίδας στην οποία εγκατέλειψε, μπορούσε να
κρατήσει την ισοπαλία. Πέρα όμως από τα αισθήματα συμπάθειας που κάτι τέτοιο
μας προκαλεί, υπάρχει και μία άλλη πλευρά. Ο υπολογιστής έπαιξε εξαιρετικά,
πιέζοντας αφόρητα τον Κασπάροβ σε όλη τη διάρκεια της παρτίδας. Δεν είδε όμως
τη δυνατότητα ισοπαλίας σε μία θέση κατά τα άλλα «κερδισμένη» και δεν έκανε
τις αναγκαίες προπαρασκευαστικές κινήσεις πριν από την τελική επίθεση. 
Από
την άλλη, ο Κασπάροβ λύγισε κάτω από το βάρος της πίεσης. Είχαμε λοιπόν δύο
«ατελείς» παίκτες. Λίγο αργότερα τόσο άλλοι υπολογιστές όσο και άλλοι
σκακιστές βρήκαν τη σωστή κίνηση που έδινε την ισοπαλία. Διακινδυνεύουμε
λοιπόν την υπόθεση ότι και οι υπολογιστές έχουν ακόμη να τραβήξουν αρκετό
δρόμο και ότι δεν υπάρχουν «γκουρού» σε κανέναν τομέα. 
Μήπως το μέλλον των
εφαρμογών της πληροφορικής βρίσκεται στην εργαλειακή τους χρήση από
διαφορετικούς ανθρώπους, παράλληλα και ανεξάρτητα δρώντες προς την ίδια
κατεύθυνση; 
ΑΠΟ ΤΟ ΝΤΙΠ ΘΟΤ 
ΣΤΟ ΝΤΙΠ ΜΠΛΟΥ 
Το πρώτο αξιόλογο
σκακιστικό πρόγραμμα παρουσιάστηκε το 1958 από τον ερευνητή Μπερνστάιν για
λογαριασμό της ΙΒΜ. Από τότε πολύ νερό κύλησε στο αυλάκι των σχετικών ερευνών
μέχρι που ξεχώρισε, το 1988, το πρόγραμμα Ντιπ Θοτ. η «Βαθιά σκέψη», μέχρι το
'90, είχε συντριπτικά σκορ στο ενεργητικό της εναντίον διεθνών μετρ, ενώ με
αντιπάλους γκραν μετρ είχε τέσσερις νίκες, δύο ισοπαλίες και τέσσερις ήττες. Ο
Κασπάροβ το είχε κερδίσει 2-0 ενώ ο Κάρποβ, στη μοναδική παρτίδα εναντίον του,
το κέρδισε με δυσκολία. 
Η ΙΒΜ πρόσφερε την προστατευτική της φτερούγα στην
ερευνητική ομάδα του Ντιπ Θοτ, που ονομάστηκε πλέον Ντιπ Μπλου, από το γαλάζιο
χρώμα του σήματος της εταιρείας. Η ψυχή της ομάδας, ο ερευνητής Φεγκ - Χσιουγκ
Χσου πήρε το διδακτορικό του πάνω στην έρευνα των ειδικών σκακιστικών
μικροτσίπ το 1989 από το Πανεπιστήμιο Κάρνεγκι - Μέλον. 
Μετά την περσινή
ήττα από τον Κασπάροβ με σκορ 4-2, η ομάδα δεν εμφάνισε το Ντιπ Μπλου σε καμία
διοργάνωση για να μην αποκαλύψει τις βελτιώσεις, που του επέφερε, στον
Κασπάροβ. Αντίθετα, επιστράτευσε ένα σπουδαίο σκακιστή, τον 33χρονο Αμερικανό
Τζόελ Μπένζαμιν, απόφοιτο ψυχολογίας του Γέιλ, για να ενισχύσει την
προσπάθεια. 
Ο τελευταίος δούλεψε σκληρά επί 8μηνο και τα αποτελέσματα
είναι ήδη ορατά (μετά τη δεύτερη παρτίδα ο ίδιος δήλωσε ότι η δουλειά του
απέδωσε σπουδαίους καρπούς). Εικάζεται ότι το βελτίωσε όχι μόνο ως προς το
περιεχόμενο της σκακιστικής του «βιβλιοθήκης», αλλά και στην καλύτερη
διατύπωση των δεδομένων ώστε να βελτιώνεται η αξιολόγηση των κινήσεων. 
ΑΘΛΗΜΑ 
Το αναπόφευκτο ­ για τους περισσότερους ­ ξεπέρασμα του ανθρώπου
από τη μηχανή θέτει ζητήματα ως προς το μέλλον του ίδιου του παιγνίου. Η
πιθανότερη εκδοχή είναι ότι το τρίποδο (επιστήμη, τέχνη, άθλημα) που βαστάει
το επιτραπέζιο παιχνίδι θα χάσει τα δυο του πόδια και θα κρατήσει μόνο αυτό
του αθλήματος. Αφού το κομπιούτερ θα βρίσκει καλύτερες νέες ιδέες από τους
ανθρώπους, οι τελευταίοι θα περιοριστούν να παίζουν παρτίδες με μειωμένο χρόνο
σκέψης για να καταστήσουν το άθλημα εμπορικότερο. Ορισμένοι, πάντως, ακόμη
ελπίζουν. 
ΤΟ ΣΚΑΚΙ στην εποχή των CD-ROM απέχει... χιλιόμετρα από το
παραδοσιακό επιτραπέζιο παιχνίδι. Ομηρικές μάχες με ηθοποιούς του Χόλιγουντ να
αναπαριστούν τα πιόνια, ψηφιακή αφήγηση της εξέλιξης της παρτίδας, παιχνίδια
μέσω μόντεμ και Ίντερνετ είναι μερικά από τα χαρακτηριστικά του ηλεκτρονικού
σκακιού. 
Τα CD-ROM αυτά κυκλοφορούν και στην Ελλάδα, στα περισσότερα
καταστήματα ηλεκτρονικών παιχνιδιών. Ανάμεσά τους ξεχωρίζουν: το «Chess Master
5000» (περιέχει βάση δεδομένων με όλες τις αναμετρήσεις των μεγάλων παικτών
που έχουν μείνει στην ιστορία, παρουσίαση και ανάλυση των κινήσεών τους, τιμή
12.500 δρχ.), το «Power Chess» (αφήγηση των κινήσεων, δυνατότητα παρτίδων μέσω
Ίντερνετ και μόντεμ, τιμή 13.000 δρχ.) και το «Extreme Chess» (με αντίπαλο τον
υπολογιστή, τιμή 13.000 δρχ). 
Πάντως, τον τίτλο του πιο πρωτότυπου
διεκδικεί το «Chess Wars», περιέχοντας 65.000 έγχρωμα γραφικά, μία ώρα βίντεο
που θυμίζει περισσότερο κινηματογραφική ταινία, τρισδιάστατη ψηφιακή εικόνα
και μουσική επένδυση. Επαγγελματίες ηθοποιοί του Χόλιγουντ, ειδικοί των
σπέσιαλ εφέ, σκηνοθέτες και παραγωγοί έχουν συμμετάσχει στο γύρισμα των σκηνών
ομηρικών μαχών που εκτυλίσσονται στο Μεσαίωνα και προβάλλονται κάθε φορά που
χάνεται ένα πιόνι στην παρτίδα. Το παιχνίδι, που κοστίζει 16.000 δρχ.,
προσφέρει επίσης στον παίκτη τη δυνατότητα να αντιμετωπίσει γνωστούς μετρ του
χώρου, έχοντας αποθηκευμένα στοιχεία για τον τρόπο παιχνιδιού τους. 
ΣΗΜΕΡΑ κυκλοφορούν τεράστιες
βάσεις δεδομένων στο σκάκι οι οποίες περιέχουν χιλιάδες παρτίδες. 
Ο
εντεινόμενος επαγγελματισμός και ανταγωνισμός (πολλοί παίκτες, λίγα χρήματα) ­
αλλά και απλοί λόγοι μόδας ­ επιβάλλουν σε κάθε επαγγελματία σκακιστή που
σέβεται τον εαυτό του να συνοδεύεται σε κάθε τουρνουά, δίκην σιδηρόμπαλας
φυλακισμένου, από τον προσωπικό του φορητό πέντιουμ. 
Αυτός χρησιμεύει όχι
μόνον για να μελετηθεί εξονυχιστικά ο κάθε αντίπαλος (πολλές παρτίδες του θα
υπάρχουν στη βάση δεδομένων) αλλά και για να εκπονηθούν καινούργια σχέδια ή
κινήσεις που να τον αιφνιδιάσουν. Και εκεί βέβαια ο υπολογιστής επαληθεύει
αλάθητα την καινοτομία που ο χρήστης του ετοιμάζει. Η ύπαρξη υπολογιστή -
συνοδού έχει βέβαια και ψυχολογικές επιπτώσεις. Ο ιδιοκτήτης του νιώθει
ασφάλεια και δεν φοβάται τον αιφνιδιασμό. Από την άλλη όμως, δεν είναι απόλυτα
αυτοσυγκεντρωμένος στον πολύωρο αγώνα του, αν δεν είναι σίγουρος για την
ασφάλεια του πολύτιμου βοηθού του στο δωμάτιο του ξενοδοχείου του!. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15832N391</ED>
<ID>
ID:167233

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N39&aa=1</URL></REF>


Article

<CATEGORY>vin07</CATEGORY>

 <H5>ΟΚΤΩ «ΑΥΤΟΝΟΜΙΣΤΕΣ» ΚΑΤΕΛΑΒΑΝ, ΓΙΑ
ΛΙΓΕΣ ΟΜΩΣ ΩΡΕΣ, ΤΟ ΚΑΜΠΑΝΑΡΙΟ ΤΟΥ ΑΓΙΟΥ ΜΑΡΚΟΥ</H5>
<H2>Επίδοξοι δόγηδες!</H2>

<AUTHOR>ΡΟΥΣΣΟΣΒΡΑΝΑΣ</AUTHOR>

Κάτι
σουρεαλιστικό είχε η χθεσινή παράδοξη κατάληψη του καμπαναριού του περίφημου
καθεδρικού ναού του Αγίου Μάρκου από ομάδα ενόπλων που ζητούσαν την αυτονομία
της Βενετίας. Και απέδειξε ότι οι Ιταλοί πολιτικοί δεν διαθέτουν χιούμορ. 
Η ΜΑΣΚΑΡΑΤΑ στην Πλατεία του Αγίου Μάρκου δεν κράτησε παρά λίγες ώρες. Οι οκτώ
«αυτονομιστές» έφτασαν νύχτα στο σύμβολο της πόλης των δόγηδων. Το
τεθωρακισμένο όχημά τους αποδείχτηκε ένα καμουφλαρισμένο Ι.Χ. Ανάμεσα στα
εφόδιά τους είχαν και μπόλικο κρασί. Και ένα ημιαυτόματο, για τη μάχη που δεν
έδωσαν. Λιγότερο αιμοβόροι από τους μισθοφόρους της άλλοτε κραταιάς
Γαληνοτάτης Δημοκρατίας, που θέλησαν να επανιδρύσουν, δεν έριξαν ούτε
τουφεκιά. Δεν χρειάστηκαν ούτε δέκα λεπτά, για να τους αφοπλίσουν οι ειδικές
δυνάμεις των καραμπινιέρων, χωρίς να ανοίξει μύτη. Φωνάζοντας «Είμαστε
πολιτικοί κρατούμενοι» και «Ζήτω ο Άγιος Μάρκος», οι αυτονομιστές οδηγήθηκαν
στην κλούβα. Ώς την αυγή, η βραχύβια απόπειρα ανασύστασης της Δημοκρατίας της
Βενετίας είχε λήξει αναίμακτα και άδοξα... 
ΤΡΑΓΙΚΟ ΛΑΘΟΣ... 
Ωστόσο, οι
νοσταλγοί του παρελθόντος είχαν κάνει ένα τραγικό λάθος από την αρχή. Ακόμη
και αν επικρατούσαν, στη σύγκρουσή τους με τους Ιταλούς «κατακτητές», θα
αποδεικνύονταν απελπιστικά λίγοι. Οκτώ τον αριθμό, οι «αυτονομιστές» δεν θα
ήταν αρκετοί για να ανασυγκροτήσουν ούτε το πανίσχυρο Συμβούλιο των Δέκα, που
για πολλούς αιώνες κρατούσε στα χέρια του τις τύχες της Γαληνοτάτης, αλλά και
των κτήσεών της, της Εύβοιας, της Κρήτης, του Μωριά, της Μεσογείου. 
Όμως,
μπορεί να ήταν λίγοι, αλλά δεν ήταν ανέτοιμοι. Είχαν τη σημαία τους, που
ανάρτησαν στο καμπαναριό. Είχαν συντάξει και το εγερτήριο σάλπισμά τους, προς
τους Ενετούς, που μεταδόθηκε με παρεμβολή στο τηλεοπτικό πρόγραμμα της RAI:
«Μετά 200 χρόνια ελευθερώσαμε την Πλατεία του Αγίου Μάρκου». Στις 12 Μαΐου
συμπληρώνονται 200 χρόνια από την κατάληψη της Βενετίας από τον μισητό
Βοναπάρτη. Διακόσια χρόνια αργότερα, η Γαληνοτάτη δεν ευτύχησε να
αυτονομηθεί... 
ΔΙΑΦΟΡΟΠΟΙΗΣΗ ΜΠΟΣΙ 
Ένας άλλος αυτονομιστής, ο αρχηγός
της Λέγκας του Βορρά Ουμπέρτο Μπόσι, έσπευσε χθες να διαφοροποιηθεί,
τουλάχιστον σε ζητήματα τακτικής, από τους οκτώ. «Να παίρνεις ένα
τεθωρακισμένο αυτοκίνητο και να πηγαίνεις στην Πλατεία του Αγίου Μάρκου, αυτός
δεν είναι τρόπος για να κάνεις επανάσταση», είπε, αφήνοντας εκτεθειμένους τους
ομοϊδεάτες του. Ίσως για να μην θεωρηθεί εμπνευστής στο εγχείρημά τους, αφού η
εκστρατεία που διεξάγει για την απόσχιση του ιταλικού Βορρά ήδη προκαλεί
πολλές αντιδράσεις. Ίσως γιατί δεν θα επιθυμούσε να ... επανέλθει εκείνη την
εποχή, τον 15ο αιώνα, που από τη Γένουα ώς το Μιλάνο η βόρεια Ιταλία στέναζε
κάτω από το ζυγό των δόγηδων. Ίσως, τέλος, γιατί θα προτιμούσε τη Βενετία
εντός των ορίων της δικής του επικράτειας, της Δημοκρατίας της Παδανίας. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15832N431</ED>
<ID>
ID:167234

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N43&aa=1</URL></REF>


Article

<CATEGORY>vin07</CATEGORY>

 <H2>Πολλές Δημοκρατίες και λίγο χιούμορ</H2>

ΠΟΛΛΕΣ Δημοκρατίες ξεπηδούν
τον τελευταίο καιρό στην Ιταλία. Και λίγο χιούμορ. Ίσως φταίνε τα δύσκολα
χρόνια που περνά η χώρα, στην προσπάθειά της να προσαρμόσει την οικονομία της
στο πλαίσιο του Μάαστριχτ. Ίσως φταίνε τα συνταγματικά προβλήματα που
κληροδότησε η πρώτη στη δεύτερη ιταλική δημοκρατία 
. Όποια και αν είναι η
αιτία, ο ιταλικός πολιτικός κόσμος παραπήρε το χθεσινό επεισόδιο στα σοβαρά.
Μάλιστα, μεταξύ Μπερλουσκόνι και Ντ' Αλέμα, υπήρξε ταύτιση απόψεων. «Κακή
συνέχεια του αυτονομιστικού κλίματος που δημιούργησε η Λέγκα», το χαρακτήρισε
ο αρχηγός της Φόρτσα Ιτάλια Σίλβιο Μπερλουσκόνι. «Φαινόμενο του κλίματος
αυτονομίας της Λέγκα», το ερμήνευσε ο αρχηγός του Δημοκρατικού Κόμματος της
Αριστεράς Μάσιμο Ντ' Αλέμα. Ο δήμαρχος της Βενετίας Μάσιμο Κατσάρι, που είναι
και φιλόσοφος, δεν άντεξε στον πειρασμό να μην υπογραμμίσει «τη σοβαρότητα της
στιγμής». Έτσι είναι, αν έτσι νομίζετε.. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15832N432</ED>
<ID>
ID:167235

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N43&aa=2</URL></REF>


Article

<CATEGORY>vin02</CATEGORY>

 <H2>Άδηλη
κρίση</H2>

<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΒΡΙΣΚΟΜΑΣΤΕ στα πρόθυρα ενός πυρηνικού πολέμου
και δεν το είχαμε καταλάβει. 
Κι όμως, ο πρόεδρος της Ρωσίας Μπορίς
Γιέλτσιν δήλωσε πως τα σχέδια του ΝΑΤΟ για επέκταση προς Ανατολάς έχουν
προκαλέσει την πλέον σοβαρή διαμάχη ανάμεσα στη Ρωσία και τις ΗΠΑ από την
κρίση των πυραύλων στην Κούβα, το 1962. 
Δηλαδή οι πιθανότητες είναι είτε
ότι έχουμε μπροστά μας μια σοβαρή κρίση, ή ότι ο Γιέλτσιν εκβιάζει για να
πάρει ανταλλάγματα, μάλλον σε χρήμα. 
Στον ασφυκτικό εναγκαλισμό του ΝΑΤΟ
έχουν ζητήσει καταφύγιο όλες οι χώρες του πρώην Συμφώνου της Βαρσοβίας, για το
ενδεχόμενο μήπως η Ρωσία θελήσει να συστήσει και πάλι τη σοβιετική
αυτοκρατορία. Με τον τρόπο αυτό στριμώχνεται πλέον στη γωνία η Μόσχα, που θα
πρέπει να αναζητήσει συμμαχίες σε λιγότερο ανεπτυγμένες χώρες. Ταυτόχρονα, της
δηλώνεται ξεκάθαρα πως σ' αυτή τη φάση τουλάχιστον, είναι έξω από τα παιχνίδια
των σύγχρονων Δυτικών Δημοκρατιών. Έτσι ο Γιέλτσιν, που νιώθει ασφυκτική πίεση
στο εσωτερικό και «εγκαταλελειμμένος» από τους φίλους του στη Δύση, προσπαθεί
να δημιουργήσει εντυπώσεις, τις οποίες όμως δεν παρακολουθούν τα ελεγχόμενα
από το διεθνές κεφάλαιο Μέσα Ενημέρωσης κι έτσι δεν δημιουργείται ανάλογη με
το '62 ανησυχία. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15832N433</ED>
<ID>
ID:167236

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N43&aa=3</URL></REF>


Article

<CATEGORY>vin07</CATEGORY>

 <H5>ΧΙΛΙΑΔΕΣ ΡΩΣΟΙ
ΣΤΡΑΤΙΩΤΕΣ ΠΑΡΗΛΑΣΑΝ ΜΕ ΤΑ ΠΟΡΤΡΕΤΑ ΤΟΥ ΛΕΝΙΝ ΚΑΙ ΤΑ ΣΟΒΙΕΤΙΚΑ ΛΑΒΑΡΑ</H5>
<H5>Μνημείο για τα 27 εκατομμύρια πεσόντων</H5>
<H2>Κοκκίνισε η Κόκκινη Πλατεία</H2>

Ο εορτασμός
της 52ης επετείου της νίκης επί της ναζιστικής Γερμανίας θύμιζε κάτι από το
μεγαλείο των παρελάσεων της Σοβιετικής Ένωσης, καθώς τα πορτρέτα του Λένιν, τα
σοβιετικά λάβαρα και οι κόκκινες σημαίες κυμάτισαν χθες επίσημα, στα χέρια των
5.000 Ρώσων στρατιωτών που παρήλασαν στην Κόκκινη Πλατεία, υπό το βλέμμα του
Μπορίς Γιέλτσιν. 
«Η ΣΤΡΑΤΙΩΤΙΚΗ παρέλαση της Ημέρας της Νίκης στην Κόκκινη
Πλατεία συμβολίζει την πίστη των Ρώσων στρατιωτών στην παράδοση των ηρώων του
μεγάλου πατριωτικού πολέμου», δήλωσε ο πρόεδρος Μπορίς Γιέλτσιν στους
βετεράνους και στους άλλους καλεσμένους, κατά τη δεξίωση που παρέθεσε μετά την
παρέλαση. 
Πολλοί Ρώσοι βετεράνοι του Β' Παγκοσμίου Πολέμου, που στοίχισε
τη ζωή σε 27 εκατομμύρια Σοβιετικούς, φορούσαν τις παλιές στρατιωτικές στολές
του Κόκκινου Στρατού και τα παράσημα που κέρδισαν για την ανδρεία τους. Γι'
αυτή την ανδρεία «που έσωσε την πατρίδα, απελευθέρωσε την Ευρώπη και έσωσε την
ανθρωπότητα από την υποδούλωση», τους ευχαρίστησε με θέρμη ο Μπορίς Γιέλτσιν.

Η παρέλαση στην Κόκκινη Πλατεία αναβίωσε, κατά τα τριάντα λεπτά που
διήρκεσε, τη σοβιετική παράδοση, αλλά το Κρεμλίνο δεν κατέβασε, λόγω έλλειψης
χρημάτων, τα τανκς και τους πυραύλους, που αποτελούσαν στο παρελθόν βασικά
στοιχεία τέτοιων στρατιωτικών εκδηλώσεων. Είναι χαρακτηριστικό ότι για πρώτη
φορά από το 1945 ο Στόλος του Ειρηνικού στο Βλαδιβοστόκ ακύρωσε την ναυτική
παρέλαση εξαιτίας οικονομικών δυσχερειών. 
ΕΝΑΝΤΙΟΝ ΓΙΕΛΤΣΙΝ 
Αλλά,
χθες, πραγματοποιήθηκε και δεύτερη παρέλαση για την Ημέρα της Νίκης.
Τουλάχιστον 15.000 κομμουνιστές έκαναν πορεία στους δρόμους της Μόσχας για να
διαμαρτυρηθούν για την πολιτική Γιέλτσιν και για να καταδικάσουν την προς
Ανατολάς επέκταση του ΝΑΤΟ. 
«Η νίκη μας στον Β' Παγκόσμιο Πόλεμο προδόθηκε
και ξεπουλήθηκε. Τώρα μαίνεται ο τρίτος παγκόσμιος πόλεμος, που δεν έχει
μέτωπο, αλλά από τον οποίο δεν μπορούν να σωθούν ούτε τα παιδιά, ούτε οι
γυναίκες, ούτε οι ηλικιωμένοι», είπε στο πλήθος ο κομμουνιστής ηγέτης Γκενάντι
Ζιουγκάνοφ. 
Η ΒΡΕΤΑΝΙΑ και η Ρωσία εκπόνησαν ένα σχέδιο για τη δημιουργία ενός
μνημείου για τα 27 εκατομμύρια πολίτες της πρώην Σοβιετικής Ένωσης που
σκοτώθηκαν κατά τον Β' Παγκόσμιο Πόλεμο. 
Σύμφωνα με το κοινό
ρωσο-βρετανικό σχέδιο, τα αποκαλυπτήρια του μνημείου, στο ισόγειο του
Πολεμικού Μουσείου στο Λονδίνο, θα γίνουν το 1998. Το μνημείο θα φιλοτεχνήσει
Ρώσος γλύπτης και θα πληρωθεί από συνδρομές του κοινού στη Ρωσία και το
εξωτερικό. «Το πνεύμα αυτού του μνημείου είναι για την ειρήνη και τη
συμφιλίωση. 
Ο Ψυχρός Πόλεμος που δίχασε την Ευρώπη και τον κόσμο τόσο πολύ
τελείωσε και το μνημείο θα έχει το μήνυμα της μεγαλύτερης κατανόησης για τα
δεινά τα οποία ο πόλεμος μπορεί να προκαλέσει σε όλους», προστίθεται στην
ανακοίνωση της ρωσικής πρεσβείας. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15832N441</ED>
<ID>
ID:167237

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N44&aa=1</URL></REF>


Article

<CATEGORY>vin07</CATEGORY>

 <H2>Ο
Τόνι και το χαρέμι του</H2>

ΜΟΝΑΔΙΚΟΣ άντρας ανάμεσα σε 101 ευτυχισμένες γυναίκες,
ο Τόνι Μπλερ φωτογραφήθηκε καμαρώνοντας λίγο μετά τον σχηματισμό της
κυβέρνησής του. 
Η θεαματική είσοδος στο Ουεστμίνστερ τόσο μεγάλου αριθμού
γυναικών ­ ρεκόρ μεταξύ όλων των χωρών της Ευρώπης ­ αποτέλεσε έκπληξη και για
τη Βρετανία, όπου πριν από 80 χρόνια απαγορευόταν στις γυναίκες όχι να
εκλέγονται αλλά ούτε καν να ψηφίζουν. 
Το χαρακτηριστικό της πρώτης αυτής
σύναξης των γυναικών ­ για την αναμνηστική φωτογραφία με τον αρχηγό τους, που
μόλις διακρίνεται στη μέση ­ ήταν η ευφορία που επικράτησε. 
Οι 101
γυναίκες βουλευτές του Εργατικού Κόμματος πήραν συνολικά πάνω από 2,5
εκατομμύρια ψήφους, που σημαίνει περίπου το 8% του συνόλου των ψήφων που
ρίχτηκαν στην κάλπη. 
Μαχητικές, θορυβώδεις και έτοιμες να στρωθούν στη
δουλειά, οι Βρετανίδες βουλευτές, που εκλέχθηκαν για πρώτη φορά, εξερεύνησαν
με περιέργεια το κτίριο του Κοινοβουλίου σαν φρούριο που εκπορθείται: στην
προηγούμενη Βουλή υπήρχαν μόλις 63 γυναίκες. 
Τώρα το ποσοστό γυναικών
ανέβηκε μονομιάς στο 18% των μελών του Σώματος. 
Ιδιαίτερο ενδιαφέρον
συγκέντρωσε η Ανν Μπεγκ, πρώτη πρώτη στη φωτογραφία, που καθόταν σε αναπηρικό
καροτσάκι. Η Ανν, 41 χρόνων, πάσχει από μία σπάνια νόσο που μαλακώνει τα οστά
και δεν μπορεί να βαδίσει. 
Καθηγήτρια της Αγγλικής Φιλολογίας, εξελέγη στο
Αμπερντίν, όπου και πρωτοστατούσε ως τώρα στον αγώνα για την αυτονομία της
Σκωτίας. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15832N442</ED>
<ID>
ID:167238

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N44&aa=2</URL></REF>


Article

<CATEGORY>vin07</CATEGORY>

 <H5>ΑΠΕΙΛΕΣ ΑΠΟ ΣΤΕΛΕΧΗ ΤΟΥ
ΕΡΜΠΑΚΑΝ, ΑΝ Ο ΣΤΡΑΤΟΣ ΚΛΕΙΣΕΙ ΤΑ ΙΣΛΑΜΙΚΑ ΣΧΟΛΕΙΑ</H5>
<H5>Συλλήψεις
ισλαμιστών διαδηλωτών</H5>
<H2>«Θα γίνει... της Αλγερίας»</H2>

Πρώην υπουργός της
κυβέρνησης συνασπισμού της Τουρκίας εντείνει τις προσπάθειές του να
σχηματιστεί κυβέρνηση χωρίς τους ισλαμιστές. Την ίδια ώρα συνεργάτης του
ισλαμιστή πρωθυπουργού απειλεί να γίνει... «της Αλγερίας»... 
Ο ΓΙΑΛΙΜ Ερέζ
του Κόμματος του Ορθού Δρόμου (της Τανσού Τσιλέρ), που παραιτήθηκε τον
περασμένο μήνα από υπουργός Εμπορίου και Βιομηχανίας σε ένδειξη διαμαρτυρίας
για την άνοδο της ισλαμικής προπαγάνδας, συναντήθηκε χθες με τον ηγέτη του
Λαϊκού Κόμματος Ντενίζ Μπαϊκάλ. 
Εμπόδιο στην προσπάθειά του Ερέζ παραμένει
η καχυποψία μεταξύ των κοσμικών κομμάτων, οι διαμάχες των οποίων επέτρεψαν
στον Ερμπακάν να γίνει ο πρώτος ισλαμιστής πρωθυπουργός της σύγχρονης
Τουρκίας, με το 21% της λαϊκής ψήφου. 
Συνεργάτης του Τούρκου πρωθυπουργού
Νετζμετίν Ερμπακάν προειδοποίησε χθες πως η Τουρκία θα γίνει μία νέα Αλγερία,
εάν ο στρατός επιμείνει να κλείσουν εκατοντάδες ισλαμικά σχολεία. 
«Εάν
κλείσετε τα ισλαμικά σχολεία της δευτεροβάθμιας εκπαίδευσης, θα χυθεί αίμα.
Στην περίπτωση αυτή η Τουρκία θα γίνει μια δεύτερη Αλγερία, αλλά η κατάσταση
θα είναι χειρότερη και από αυτή στην Αλγερία», προειδοποίησε ο Χαλίλ Ιμπραΐμ
Τσελίκ, βουλευτής του Κόμματος της Ευημερίας του Ερμπακάν, σε συνέντευξή του
που δημοσιεύεται στην εφημερίδα «Σαμπάχ». 
Οι δηλώσεις Τσελίκ διατυπώνονται
μία ημέρα μετά την επίσημη ανακοίνωση από το Κόμμα της Ευημερίας ότι θα
καταψηφίσει στη Βουλή σχέδιο αναθεώρησης του εκπαιδευτικού συστήματος που
προβλέπει το κλείσιμο των θρησκευτικών σχολείων. 
Η ΤΟΥΡΚΙΚΗ αστυνομία συνέλαβε χθες 24
ισλαμιστές στην πόλη Μπιγκόλ της Ανατολικής Τουρκίας, κατά τη διάρκεια
επεισοδίων σε πορεία διαμαρτυρίας για το κλείσιμο ισλαμικών σχολείων, όπως
έχουν απαιτήσει οι στρατιωτικοί. 
Μετά τις προσευχές 
της Παρασκευής, οι
διαδηλωτές ξεκίνησαν πορεία από ένα τζαμί της Μπιγκόλ, φωνάζοντας συνθήματα
υπέρ των θρησκευτικών σχολείων (Ιμάμ Χατίπ) και της σαρία, του ισλαμικού
νόμου. 
«Κάτω τα χέρια από τα Ιμάμ Χατίπ», «Ζήτω η Σαρία», φώναζαν οι
διαδηλωτές. 
Συμπλοκές ξέσπασαν όταν η αστυνομία επενέβη για να σταματήσει
την πορεία, για την οποία δεν είχε δοθεί άδεια από τις αρχές, και ένας
διαδηλωτής τραυματίσθηκε. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15832N451</ED>
<ID>
ID:167239

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N45&aa=1</URL></REF>


Article

<CATEGORY>vin07</CATEGORY>

 <H2>Ιστορική συνάντηση Βαρθολομαίου, Πάπα-Αλεξίου</H2>

ΜΙΑ ΙΣΤΟΡΙΚΗ
συνάντηση - έκπληξη των προκαθήμενων των δύο Εκκλησιών, του Οικουμενικού
Πατριάρχη Βαρθολομαίου και του Ρωμαιοκαθολικού Πάπα Ιωάννη - Παύλου του Β',
αλλά και του Πατριάρχη Μόσχας Αλεξίου του Α', θα πραγματοποιηθεί πιθανότατα
τον ερχόμενο μήνα στη Βιέννη, σύμφωνα με πρωτοσέλιδο δημοσίευμα της έγκυρης
αυστριακής εφημερίδας «Ντι Πρέσε». Η συνάντηση αυτή έχει ήδη συμφωνηθεί και
σύντομα θα υπάρξει και η επίσημη ανακοίνωσή της από το Βατικανό, όπου γίνονται
εδώ και χρόνια, αλλά με άκρα μυστικότητα, οι σχετικές προετοιμασίες. 
Η
συνάντηση των τριών ανώτατων ιεραρχών, που θα είναι η πρώτη στην ιστορία μετά
το Σχίσμα του 1054, θα γίνει στις 21 Ιουνίου στα παλιά ανάκτορα «Μπελβεντέρε»
στη Βιέννη. 
Κύκλοι του Οικουμενικού 
Πατριαρχείου δεν απέκλειαν χθες το
ενδεχόμενο να πραγματοποιηθεί η συνάντηση. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15832N452</ED>
<ID>
ID:167240

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N45&aa=2</URL></REF>


Article

<CATEGORY>vin07</CATEGORY>

 <H2>Εξαίρουν την «Ημέρα της Ευρώπης»</H2>

ΜΕ ΑΦΟΡΜΗ τον εορτασμό της
«Ημέρας της Ευρώπης», ο πρόεδρος του Ευρωπαϊκού Κοινοβουλίου Ζιλ Ρόμπλες
ζήτησε, στο μήνυμά του, απ' όλες τις κοινωνικές δυνάμεις της Ευρώπης να
υποστηρίξουν τις θέσεις και τα αιτήματα του Ευρωπαϊκού Κοινοβουλίου σχετικά με
τη Διακυβερνητική Διάσκεψη, θέσεις που έχουν ως στόχο μόνο την εξυπηρέτηση των
συμφερόντων των Ευρωπαίων πολιτών. 
Κατά τη χθεσινή επέτειο της ιστορικής
δήλωσης του Ρομπέρ Σουμάν για τη γέννηση της ΕΟΚ, και άλλοι Ευρωπαίοι ηγέτες
έκαναν δηλώσεις για την ευρωπαϊκή ολοκλήρωση. Ο αρχηγός της γαλλικής
αντιπολίτευσης Λιονέλ Ζοσπέν υποσχέθηκε να επαναπροσανατολίσει την Ευρωπαϊκή
Ένωση προς την απασχόληση και την ανάπτυξη με μια πολιτική βασισμένη στον
«σεβασμό», αν κερδίσει τις επικείμενες εκλογές στη χώρα του. Εξάλλου, περίπου
1.200 νέοι από τις 15 χώρες-μέλη της Ευρωπαϊκής Ένωσης συγκεντρώθηκαν χθες στο
Ευρωπαϊκό Κοινοβούλιο και κατόπιν πήγαν στο στρατόπεδο συγκέντρωσης των ναζί
στο Στρούτχοφ, στο πλαίσιο του ευρωπαϊκού έτους κατά του ρατσισμού και του
αντισημιτισμού. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15832N453</ED>
<ID>
ID:167241

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N45&aa=3</URL></REF>


Article

<CATEGORY>vin07</CATEGORY>

 <H2>Εστιατόριο Ντε Σαντ στη Ν. Υόρκη</H2>

ΤΑ ΕΣΤΙΑΤΟΡΙΑ του τύπου «Χαρντ
Ροκ Καφέ», «Πλάνετ Χόλιγουντ», «Φάσιον Καφέ» γνωρίζουν μεγάλη άνθηση τα
τελευταία χρόνια, αλλά χθες το βράδυ εγκαινιάστηκε στη Νέα Υόρκη ένα
εστιατόριο που δίνει μια άλλη διάσταση στη μόδα αυτή. Ονομάζεται «Η Νέα
Ιουστίνη» και αναφέρεται στο μυθιστόρημα του Μαρκήσιου ντε Σαντ. «Οι σκλάβοι
μας θα κάνουν ό,τι τους ζητήσετε», υπόσχεται ένας από τους διευθυντές του, ο
Χέιν Τζέισον, που είναι ιδιοκτήτης και ενός άλλου εστιατορίου με σερβιτόρους
Ασιάτες τραβεστί... 
«Θέλετε ένας σκλάβος να σας γλείψει τα παπούτσια; Θα
σας τα γλείψει. Δεν μπορείτε να φανταστείτε σε πόσους πολλούς ανθρώπους αρέσει
αυτό», δήλωσε ο Τζέισον στην εφημερίδα «Νιου Γιορκ Ποστ». 
Όλα όμως είναι
πιθανά. «Αν δεν είστε καλοί, θα σας βάλουμε σε ένα κελί και θα φάτε από τη
γαβάθα του σκύλου», διευκρίνισε ο «Μετρ Μάικλ», ο μετρ του εστιατορίου
ντυμένος με δερμάτινη φόρμα. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15832N454</ED>
<ID>
ID:167242

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N45&aa=4</URL></REF>


Article

<CATEGORY>vin07</CATEGORY>

 <H5>ΧΟΣΕ ΜΑΡΙΑ ΑΘΝΑΡ</H5>
<H2>Και όμως
δεν πείθει</H2>

<AUTHOR>ΓΙΩΡΓΟΣΑΓΓΕΛΟΠΟΥΛΟΣ</AUTHOR>

Ένας χρόνος έκλεισε από τότε
που ο Χοσέ Μαρία Αθνάρ ανέλαβε πρωθυπουργός της Ισπανίας. Αποδείχθηκε
αποτελεσματικός, ωστόσο δεν καταφέρνει να πείσει τους Ισπανούς. 
ΟΤΑΝ ο
ηγέτης της ισπανικής Δεξιάς εγκαταστάθηκε στο πρωθυπουργικό μέγαρο, στις 5
Μαΐου του 1996, έπειτα από 14 χρόνια σοσιαλισμού, οι οιωνοί δεν ήταν καλοί.
Πρώην φοροεισπράκτορας που μοιάζει να αισθάνεται άβολα στο βήμα του ομιλητή
και δεν «γράφει» καλά στην τηλεόραση, χρειάστηκε να διαπραγματευτεί επί δύο
μήνες για να αποσπάσει την υποστήριξη των Καταλανών και των Βάσκων εθνικιστών
ώστε να εξασφαλίσει κοινοβουλευτική πλειοψηφία. Σήμερα, ωστόσο, η συμμαχία με
τους εθνικιστές, η οποία πέρασε από αρκετές εντάσεις, μοιάζει σταθερή: ο Αθνάρ
και οι Καταλανοί απομάκρυναν αυτή την εβδομάδα το ενδεχόμενο των πρόωρων
εκλογών, ανακοινώνοντας τη βούλησή τους να φέρουν σε πέρας την κοινοβουλευτική
εντολή ως τη λήξη της, το 2000. 
Ο πρώτος χρόνος της κυβέρνησης του Αθνάρ
είχε ουσιαστικά μόνον ένα θέμα: να μπορέσει η Ισπανία να βρεθεί στην πρώτη
ομάδα των χωρών που θα υιοθετήσουν στην αλλαγή του αιώνα το πανευρωπαϊκό
νόμισμα. Και φαίνεται πως τα κατάφερε ­ έστω κι αν σημαντικό μέρος της προόδου
της ισπανικής οικονομίας οφείλεται σε μέτρα που είχαν ήδη ληφθεί επί
σοσιαλιστικής κυβέρνησης: ο πληθωρισμός, τα επιτόκια και το δημόσιο έλλειμμα
μειώθηκαν στο χαμηλότερο επίπεδο των τελευταίων 30 ετών, το χρηματιστήριο της
Μαδρίτης κάνει καθημερινά ρεκόρ, η ανεργία σημείωσε πτώση ­ παραμένοντας
ωστόσο η υψηλότερη στην Ευρώπη ­ και οι Βρυξέλλες ανακοίνωσαν την πρόβλεψη ότι
η Ισπανία θα καταφέρει να συμμετάσχει στην πρώτη ομάδα του εύρω. 
Το
σημαντικότερο είναι ότι τα κατάφερε χωρίς να δημιουργήσει κοινωνική κρίση,
τηρώντας δηλαδή τις προεκλογικές υποσχέσεις του να μη θίξει τα κοινωνικά
κεκτημένα ­ η σοβαρότερη κινητοποίηση διαμαρτυρίας ήταν εκείνη των δημοσίων
υπαλλήλων για το πάγωμα των μισθών τους, το περασμένο φθινόπωρο, η οποία όμως
εκτονώθηκε αρκετά γρήγορα. Συνδικάτα και εργοδοσία υπέγραψαν μάλιστα στα τέλη
του περασμένου μήνα μια συμφωνία που χαρακτηρίσθηκε «ιστορική» και προβλέπει
μια εκτεταμένη μεταρρύθμιση της αγοράς εργασίας με στόχο τη δημιουργία
περισσότερων θέσεων μόνιμης απασχόλησης. 
Ωστόσο, παρά τις επιτυχίες αυτές,
η δημοτικότητα της κυβέρνησης του Αθνάρ δεν δείχνει αυξητικές τάσεις. Οι
σφυγμομετρήσεις που δημοσιεύθηκαν αυτή την εβδομάδα επιβεβαίωσαν ένα μικρό
πλεονέκτημα των Σοσιαλιστών (μίας ποσοστιαίας μονάδας) σε περίπτωση πρόωρων
εκλογών. Σύμφωνα με μια πρόσφατη έρευνα, οι Ισπανοί θεωρούν τον ηγέτη του
Λαϊκού Κόμματος «πιο έντιμο» και «πιο αποτελεσματικό» από τον αρχηγό της
αντιπολίτευσης, αλλά «πολύ λιγότερο χαρισματικό»... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15832N461</ED>
<ID>
ID:167243

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N46&aa=1</URL></REF>


Article

<CATEGORY>vin07</CATEGORY>

 <H2>Ζητούνται
Ρωσίδες στις ΗΠΑ</H2>

«Αν θέλεις γυναίκα, να πας στο Ιβάνοβο». Το λέγαν τον 19ο αιώνα,
επειδή η πόλη ήταν γεμάτη από εργάτριες που σκοτώνονταν στη δουλειά στα
υφαντουργεία, και δεν ονειρεύονταν παρά κάποιον που θα τις παντρευόταν και θα
τις γλύτωνε από το ξεθέωμα. 
ΤΟ ΜΟΤΤΟ ισχύει και τώρα. Το Ιβάνοβο έχει
ακόμη πολλά εργοστάσια, και οι γυναίκες που δουλεύουν σ' αυτά αισθάνονται από
δυστυχείς έως απελπισμένες. Εξ ου και η επιτυχία των μικρών αγγελιών που
καταχωρούν τελευταία στην τοπική εφημερίδα «Ινφόρμ Μπαζάρ» Αμερικανοί ­
συνήθως ηλικιωμένοι ­ που έχουν μυριστεί την πηγή, και ψάχνουν για νύφες. 
Ο Έντουαρντ Κνόπικ, λόγου χάρη, διαφημίζει τον εαυτό του ως εξής: 
«Αμερικανός ηλικίας 57 ετών ζητεί σύζυγο 18-50 ετών. Ειναι ευπαρουσίαστος, δεν
πίνει και δεν καπνίζει. Του αρέσουν οι εκδρομές και η κηπουρική». 
Μεσα σ'
ένα μήνα, το «λουκούμι» αυτό για τις βασανισμένες υπάρξεις του Ιβάνοβο έλαβε
50 απαντήσεις από νεαρότατες γυναίκες που τον ικέτευαν να τις παντρευτεί. Για
να πάρουν τη διεύθυνσή του από το περιοδικό πλήρωσαν η καθεμιά από πέντε
δολάρια. 
Ο διευθυντής του «Μπαζάρ», Μαξίμ Ιγνάτιτσεφ, πιστεύει ότι με τη
σελίδα των αγγελιών του βοηθάει να στηθούν ευτυχισμένες οικογένειες στην
Αμερική. 
«Δεν έχει σημασία η διαφορά ηλικίας ­ είπε στο πρακτορείο Ρώυτερ.
­ Η Ρωσίδα δεν είναι απαιτητική. Το μόνο που την ενδιαφέρει είναι να γλυτώσει
από τη χαμοζωή. Και προτιμά τους ξένους, γιατί οι Ρώσοι άντρες έχουν το χάλι
τους. Είναι μπεκρήδες και ακαμάτηδες. Λυπάμαι που το λέω, αλλά είναι η
αλήθεια». 
Ο καπιταλισμός δεν βοήθησε πολύ τις γυναίκες στη Ρωσία. Επί
ΕΣΣΔ, το 1/3 των μελών του Ανώτατου Σοβιέτ έπρεπε να είναι υποχρεωτικά
γυναίκες. Τώρα οι «ποσοστώσεις» καταργήθηκαν. 
Πολλές Ρωσίδες φαίνονται πιο
ηλικιωμένες απ' όσο είναι, επειδή η ζωή τους είναι υπερβολικά σκληρή ή άχαρη,
και χρήματα για καλλυντικά δεν περισσεύουν. 
Πολιτικά, θα 'λεγε κανείς ότι
έχουν σηκώσει τα χέρια. Έχουν θαρρείς παραδοθεί στη διάκριση των αντρών τους
που παίζουν πάντα πατριαρχικό ρόλο. 
Το 1993, είχε εμφανιστεί στις εκλογές
ένα κόμμα με τίτλο Γυναίκες της Ρωσίας, και κατάφερε μάλιστα να πάρει 8%. Στις
επόμενες εκλογές όμως, το 1995, πήρε κάτω από 5% και έτσι αποκλείσθηκε και από
τη Δούμα. Η Όλγα Χασμπουλάτοβα, καθηγήτρια στο Πανεπιστήμιο του Ιβάνοβο,
ηγείται κινήματος για τα δικαιώματα των γυναικών. «Είμαστε για κλάματα ­ λέει.
­ Αλλά θα συνεχίσουμε τον αγώνα. Σε μερικούς αιώνες, σίγουρα οι γυναίκες της
Ρωσίας θα ζουν καλύτερα». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15832N462</ED>
<ID>
ID:167244

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N46&aa=2</URL></REF>


Article

<CATEGORY>vin07</CATEGORY>

 <H5>Απολογούμενος...</H5>
<H5>Εργατικοί...</H5>
<H5>Ο Ζοσπέν...</H5>
<H5>«Όσο για μας»...</H5>
<H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΥΣ</AUTHOR>

... βρέθηκε ξαφνικά ο Λιονέλ Ζοσπέν μετά τη νίκη
του Τόνυ Μπλαιρ. Αναγκάστηκε να δημοσιεύσει ολόκληρο άρθρο στο «Νουβέλ
Ομπσερβατέρ». «Εφτασα να διστάζω να πω ότι χάρηκα που νίκησαν οι Εργατικοί ­
γράφει. ­ Τόσο γελοία είναι πλέον η μάχη για την εκμετάλλευση του γεγονότος.
Τόση είναι η κακοπιστία. Ε, λοιπόν, μας έδωσε χαρά η επιτυχία του Labour. Το
ίδιο θα χαιρόμαστε και για το ισπανικό PSOE ή για το γερμανικό SPD. Το ίδιο
είχαμε χαρεί και για την Ελιά στην Ιταλία. Τα σοσιαλιστικά, σοσιαλδημοκρατικά
και εργατικά κόμματα της Ευρώπης ανήκουν στο ίδιο ιστορικό κίνημα. Χρόνια
τώρα, καθόμαστε πλάι πλάι στη Σοσιαλιστική Διεθνή». 
... της Αγγλίας και Γάλλοι σοσιαλιστές γεννήθηκαν από
την άνοδο της εργατικής τάξης και από τους αγώνες της ­ ουτοπικούς,
πραγματιστικούς, ρεαλιστικούς ή μαρξιστικούς ­ λέει ο Ζ. Αλλά η κάθε χώρα έχει
την ιστορία της, τις παραδόσεις της, το δικό της πολιτικό σύστημα. «Αποτελεί
ιδιαίτερη περίπτωση ανοησίας ν' ανακαλύπτεις τάχα ότι τα δύο κόμματα δεν είναι
ολόιδια. Η μόδα τώρα είναι να μας λένε ότι εμείς δεν είμαστε τόσο μοντέρνοι
όσο το New Labour». Λησμονείται ίσως, λέει ο Γάλλος πολιτικός, ότι οι
Εργατικοί υποστήριζαν μέχρι πρόσφατα τη συλλογική ιδιοκτησία των μέσων
παραγωγής, τον μονομερή πυρηνικό αφοπλισμό, την υποταγή του κόμματος στα
συνδικάτα. Ο «εκσυγχρονισμός» τους παραείναι πρόσφατος, ίσως γι' αυτό
εντυπωσιάζει. 
... προσμετρά και τον παράγοντα Θάτσερ. Η
εποχή της, λέει, άφησε βαθειά ίχνη σε όλη τη βρεταννική κοινωνία. «Αλλά όταν
διακηρύσσεις την καθιέρωση κατωτάτου ημερομισθίου, όταν προσχωρείς στον
Κοινωνικό Χάρτη της Ευρώπης, όταν ξεκινάς πρόγραμμα κατά της ανεργίας (με
κονδύλια από τη φορολόγηση των ιδιωτικοποιούμενων επιχειρήσεων), όταν δίνεις
προτεραιότητα στην παιδεία και στην περίθαλψη, ε, τότε δεν νομίζω ότι κάνεις
δεξιά πολιτική». Ο Μπλαιρ λοιπόν, τελικά, είναι επαρκώς αριστερός. Αλλά κι
εκείνοι που εκστασιάζονται μπροστά στον «βρεταννικό σοσιαλισμό» θα χαλούσαν
τον κόσμο αν το πρόγραμμα των Γάλλων σοσιαλιστών περιλάμβανε μόνο όσα
επαγγέλλονται οι Εργατικοί. «Το πρόγραμμα των Εργατικών είναι πρόγραμμα
μετριοπαθούς αριστεράς. Πολύ λιγότερο τολμηρό από το δικό μας». Η πράξη φυσικά
θα δείξει τι είναι εφικτό και τι όχι για τη νέα κυβέρνηση του Λονδίνου. Ο Ζ.
εκφράζει κάποια ανησυχία για την ενότητα των υπερτετρακοσίων Εργατικών
βουλευτών. Στέλνει στον Μπλαιρ τις καλύτερες ευχές του. 
... λέει, «την ώρα που οι Άγγλοι θέτουν τέρμα στον
σκληρό καπιταλισμό και στον δογματικό φιλελευθερισμό, συνειδητοποιούμε επίσης
τους κινδύνους από τον οικονομικό κρατισμό. Αλλά διαφέρουμε, σίγουρα, από τους
φιλελεύθερους συντηρητικούς». Αν μη τι άλλο, υπάρχουν τρία σημεία που δεν
πρέπει ν' αφήνουν σε κανένα αμφιβολίες για την «αριστερότητα» του κόμματος. 1)
Δημόσιος τομέας: Εκπαίδευση, υγεία, ασφάλεια, μεταφορές, είναι και θα μείνουν
στα χέρια του κράτους ­ αλλά εκσυγχρονιζόμενες. 2) Αγορά: Για τους
σοσιαλιστές, η αγορά πρέπει να είναι «έντιμη», χωρίς διαπλοκές συμφερόντων,
και συντονισμένη στις ανάγκες των πολλών. 3) Κατανομή του πλούτου και της
εργασίας: «Η μηχανή ελευθερώνει χρόνο. Ο οποίος ­ όπως και η εργασία και ο
πλούτος ­ πρέπει να κατανέμεται, χωρίς ζημίες στο παραγωγικό σύνολο». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15832N463</ED>
<ID>
ID:167245

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N46&aa=3</URL></REF>


Article

<CATEGORY>vin08</CATEGORY>

 <H5>ΤΑ ΛΑΘΗ ΣΤΙΣ ΦΟΡΟΛΟΓΙΚΕΣ
ΔΗΛΩΣΕΙΣ ΕΓΙΝΑΝ, ΕΡΧΕΤΑΙ Η ΩΡΑ ΤΗΣ ΤΑΛΑΙΠΩΡΙΑΣ ΓΙΑ ΔΕΚΑ ΣΤΟΥΣ ΕΚΑΤΟ
ΦΟΡΟΛΟΓΟΥΜΕΝΟΥΣ</H5>
<H2>Περιπέτειες για 400.000</H2>

<AUTHOR>ΓΙΑΝΝΗΣ ΣΙΩΤΟΣ</AUTHOR>

Μια νέα
ταλαιπωρία περιμένει τώρα χιλιάδες φορολογούμενους που έχουν κάνει λάθη στις
φορολογικές τους δηλώσεις. Πολλοί απ' αυτούς θα κληθούν να υποβάλουν
συμπληρωματική ή τροποποιητική φορολογική δήλωση για να πληρώσουν τον φόρο που
πραγματικά τους αναλογεί. Ορισμένοι βέβαια ίσως πάρουν πίσω χρήματα.Από τα
στοιχεία της Εφορίας προκύπτει ότι κάθε χρόνο στο 10% περίπου των φορολογικών
δηλώσεων εντοπίζονται λάθη. Με δεδομένο ότι μέχρι τις αρχές Μαΐου είχαν
συνολικά υποβληθεί στις Εφορίες όλης της χώρας 4.000.000 περίπου φορολογικές
δηλώσεις, από την «περιπέτεια» των φορολογικών λαθών θα περάσουν περίπου
400.000 φορολογούμενοι. 
Το υπουργείο Οικονομικών έχει ήδη δώσει οδηγίες
για τον τρόπο με τον οποίο οι έφοροι θα πρέπει να χειρισθούν αυτές τις
περιπτώσεις. Οι οδηγίες που έχουν δοθεί όμως αφήνουν πολλά κενά και
δημιουργούν αρκετά ερωτηματικά για τα όρια δικαιοδοσίας του εφόρου, κυρίως
στην επιβολή προσαυξήσεων και στην υποχρέωση για υποβολή συμπληρωματικής ή
τροποποιητικής φορολογικής δήλωσης στις περιπτώσεις λάθους. 
Πάντως, από τα
λάθη που συνήθως γίνονται τα επτά κυριότερα είναι: 
1 Με λάθος στη δήλωση ο φορολογούμενος καλείται από την
Εφορία να πληρώσει περισσότερο φόρο απ' όσο αναλογεί στα πραγματικά εισοδήματά
του. Στην περίπτωση που το λάθος οφείλεται στην Εφορία, τότε ο φορολογούμενος
δεν θα πληρώσει το φόρο που αρχικά του υπολογίσθηκε, αλλά θα περιμένει να
γίνει δεύτερη εκκαθάριση. Στην περίπτωση αυτή, θα πληρώσει το ποσό του φόρου
που θα βεβαιωθεί από τη δεύτερη εκκαθάριση της δήλωσής του. 
2 Όταν το λάθος έχει γίνει από τον φορολογούμενο και
εξαιτίας του λάθους αυτού προκύπτει περισσότερος φόρος από αυτόν που αναλογεί
στο εισόδημα που έχει δηλώσει, τότε ο φορολογούμενος μπαίνει σε περιπέτειες ­
καθώς θα κληθεί να κάνει συμπληρωματική ή τροποποιητική δήλωση. Στην περίπτωση
όμως που έχει ήδη παραλάβει το εκκαθαριστικό με τον επιπλέον φόρο θα πρέπει να
πληρώσει και να περιμένει την Εφορία να υπολογίσει τη διαφορά φόρου που θα
πάρει πίσω. Αν ο φορολογούμενος δεν πληρώσει το αρχικό λανθασμένο ποσό φόρου,
τότε ο έφορος μπορεί να του ζητήσει να πληρώσει προσαυξήσεις. 
3 Πολλά λάθη έχουν ως αποτέλεσμα ο φορολογούμενος να
γλιτώσει φόρο. Αυτά τα λάθη μπορεί να οφείλονται είτε στον ίδιο τον
φορολογούμενο είτε στην Εφορία. Αν φταίει ο φορολογούμενος τότε αρχίζουν οι
ταλαιπωρίες. Αφού διορθώσει το λάθος του, πληρώνει το ποσό που προέκυψε από
την πρώτη, λανθασμένη, εκκαθάριση και περιμένει τη νέα εκκαθάριση για να
πληρώσει και τη διαφορά, στην οποία μπορούν να υπολογισθούν προσαυξήσεις. 
4 Στην περίπτωση που το λάθος έχει ως συνέπεια η
φορολογική δήλωση να είναι μηδενική αλλά στην πραγματικότητα ο φορολογούμενος
θα πρέπει να πληρώσει φόρο, τότε ο φορολογούμενος αφού διορθώσει το λάθος, θα
κληθεί στη συνέχεια να πληρώσει το ποσό του φόρου που του αναλογεί. Αν μάλιστα
το λάθος έχει γίνει από τον ίδιο, τότε στο ποσό του φόρου επιβάλλονται
προσαυξήσεις. 
5 Όταν από λάθος στην αρχική
φορολογική δήλωση προκύπτει πληρωμή φόρου αλλά από τα πραγματικά φορολογικά
στοιχεία (εισόδημα, εκπτώσεις, απαλλαγές) ο φορολογούμενος προκύπτει ότι δεν
πρέπει να πληρώσει καθόλου φόρο, τότε αν το λάθος έγινε από τον φορολογούμενο,
θα πρέπει κατ' αρχήν να πληρώσει τον φόρο και, αφού υποβάλει συμπληρωματική
δήλωση, να περιμένει να πάρει πίσω τα λεφτά του. 
6 Ένα λάθος μπορεί να έχει ως αποτέλεσμα ο φορολογούμενος
να κληθεί να πληρώσει φόρο, ενώ κανονικά θα έπρεπε να έχει επιστροφή. Αν το
λάθος είναι του φορολογούμενου, τότε πληρώνει τον φόρο και περιμένει να γίνει
η συμπληρωματική εκκαθάριση για να πάρει πίσω τα λεφτά του. 
7 Όταν εξαιτίας ενός λάθους προκύπτει ότι ο
φορολογούμενος έχει επιστροφή φόρου μεγαλύτερη απ' όση δικαιούται, τότε θα
κληθεί να κάνει συμπληρωματική ή τροποποιητική δήλωση και να καταβάλει τη
διαφορά με προσαύξηση αν το λάθος είναι δικό του. Σε περίπτωση που από το
λάθος προκύψει μεγαλύτερη επιστροφή φόρου, τότε θα εισπράξει το αρχικό ποσό
της επιστροφής και μετά τη νέα εκκαθάριση θα εισπράξει τη διαφορά. 
Στο
μεταξύ χθες ολοκληρώθηκε στο Κέντρο Πληροφορικής του υπουργείου Οικονομικών η
εκκαθάριση 420.000 περίπου φορολογικών δηλώσεων και έτσι μέχρι στιγμής
υπολογίζεται ότι για 530.000 περίπου φορολογούμενους το φετινό «πάρε δώσε»
τους με την Εφορία θα έχει ολοκληρωθεί την ερχόμενη εβδομάδα. Παρόλα αυτά
όμως, μέχρι τις αρχές Μαΐου ο ρυθμός αποστολής φορολογικών δηλώσεων από τις
Εφορίες στο ΚΕΠΥΟ ήταν σημαντικά μειωμένος σε σχέση με πέρυσι. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15832N471</ED>
<ID>
ID:167246

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N47&aa=1</URL></REF>


Article

<CATEGORY>vin08</CATEGORY>

 <H2>32,7% περισσότερα τα φέσια στην αγορά</H2>

ΞΕΠΕΡΑΣΑΝ τα 129 δισεκατομμύρια δραχμές τα
φέσια στην αγορά το πρώτο τετράμηνο του έτους από 97,7 δισ. δρχ. πέρυσι και
σημείωσαν αύξηση 32,7%. 
Ύφεση, όμως, παρουσίασαν τα κανόνια στην αγορά,
εκτός από τον Απρίλιο, καθώς στο διάστημα αυτό οι πτωχεύσεις εμπορικών
καταστημάτων και επιχειρήσεων σημείωσαν οριακή μείωση κατά 4,5% και ανήλθαν σε
503 από 527 που ήταν το αντίστοιχο τετράμηνο του 1996. Ανάλογη μείωση, 3,8%,
παρουσίασαν και οι αιτήσεις για πτώχευση επιχειρήσεων που περιορίστηκαν στις
1.570 από 1.632 πέρυσι. 
Ειδικότερα, η εκτίναξη που σημείωσαν τα φέσια στην
αγορά το τετράμηνο προήλθε κυρίως από τη μεγάλη αύξηση που παρουσίασαν οι
ακάλυπτες επιταγές στο διάστημα αυτό. Αυτές αυξήθηκαν κατά 47,8% και έφθασαν
τα 93,9 δισ. δρχ. από 63,6 δισ. δρχ. το 1996. Οι απλήρωτες συναλλαγματικές
αυξήθηκαν κατά 4,6% και η αξία τους ανήλθε σε 35,8 δισ. δρχ. από 34,2 δισ.
δρχ. πέρυσι. 
Τον Απρίλιο έβαλαν λουκέτο συνολικά 155 επιχειρήσεις και
καταστήματα από 136 τον αντίστοιχο μήνα πέρυσι (αύξηση 14%). Τα φέσια στην
αγορά μειώθηκαν 9,6% και περιορίστηκαν στα 36,9 δισ. δρχ. από 40,9 δισ. δρχ.
τον Απρίλιο του 1996. 
Η μείωση προήλθε από την πτώση κατά 14,8% των
απλήρωτων συναλλαγματικών που περιορίστηκαν στα 26,9 δισ. δρχ. από 31,7 δισ.
δρχ. πέρυσι. Οι ακάλυπτες επιταγές παρουσίασαν αύξηση 8,24% και ανήλθαν σε 9,9
δισ. δρχ. από 9,2 δισ. δρχ. πέρυσι. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15832N472</ED>
<ID>
ID:167247

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N47&aa=2</URL></REF>


Article

<CATEGORY>vin02</CATEGORY>

 <H2>Χάος και
«μαύρες τρύπες»</H2>

<AUTHOR>ΝΙΚΟΣ ΝΙΚΟΛΑΟΥ</AUTHOR>

ΟΙ ΜΕΓΑΛΕΣ «τρύπες» στον
κρατικό προϋπολογισμό δημιουργούνται στα κονδύλια που προορίζονται για
επιδοτήσεις προς ασφαλιστικούς οργανισμούς και άλλα ιδρύματα. Ακριβώς σε
αυτούς τους οργανισμούς προς το τέλος κάθε χρόνου διαπιστώνεται (!) από τις
διοικήσεις τους ότι τα χρήματα δεν επαρκούν και κινητοποιούνται οι εργαζόμενοι
για να πιεσθεί το υπουργείο Οικονομικών να εγκρίνει πρόσθετες πιστώσεις που
όμως «ρίχνουν έξω» τον προϋπολογισμό. 
Το γιατί οδηγούμεθα σε αυτά τα
αδιέξοδα το αποκάλυψε ο υφυπουργός Οικονομικών Νικ. Χριστοδουλάκης λέγοντας
ότι το ΙΚΑ έχει να συντάξει ισολογισμό από το 1994, ο ΟΓΑ από το 1995, το ΤΣΑ
από το 1995, το ΝΑΤ από το 1991 και το ΤΑΕ από το 1990. 
Αποδεικνύεται,
λοιπόν, ότι στον ευρύτερο δημόσιο τομέα υπάρχει, κυριολεκτικά, χάος και
έλλειψη στοιχειώδους οικονομικής διαχείρισης και ουδείς σέβεται τα χρήματα των
φορολογουμένων. 
Πότε, όμως, η κυβέρνηση θα προχωρήσει από τις διαπιστώσεις
στις επιβαλλόμενες κυρώσεις; 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15832N473</ED>
<ID>
ID:167248

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N47&aa=3</URL></REF>


Article

<CATEGORY>vin08</CATEGORY>

 <H5>ΑΠΟ 1/1/98 ΟΙ ΕΠΙΚΟΥΡΙΚΕΣ
ΣΥΝΤΑΞΕΙΣ ΔΕΝ ΘΑ ΜΠΟΡΟΥΝ ΝΑ ΥΠΕΡΒΑΙΝΟΥΝ ΤΟ 20% ΤΩΝ ΣΥΝΤΑΞΙΜΩΝ Ή ΤΑΚΤΙΚΩΝ
ΑΠΟΔΟΧΩΝ</H5>
<H2>Θα μειωθούν οι επικουρικές</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Έντονη ανησυχία
επικρατεί στους εργαζόμενους και στους συνταξιούχους λόγω των αλλαγών που θα
επιφέρει ο νόμος 2084/92 για το ασφαλιστικό από την 1.1.1998, ενώ από την
ερχόμενη εβδομάδα αρχίζουν οι πρώτες απεργίες. 
Η εκτίμηση στο
συνδικαλιστικό χώρο είναι ότι οι νέες δυσμενείς αλλαγές στο
κοινωνικοασφαλιστικό καθεστώς που θα επιφέρει ο νόμος (μείωση συντάξεων,
αύξηση ορίων ηλικίας προς σύνταξη, πλαφόν στο εφάπαξ κ.ά.) θα προκαλέσουν κύμα
απεργιών (υπενθυμίζεται ότι το 1992 έγιναν οι μεγαλύτερες απεργίες των
τελευταίων ετών όταν ψηφίστηκε από τη Νέα Δημοκρατία ο νόμος 2084). 
* Την
Τετάρτη θα γίνει στάση εργασίας από τις 10 π.μ. μέχρι τη λήξη βάρδιας (και
διαδήλωση στο κέντρο της Αθήνας) των εργαζομένων στο χώρο του φαρμάκου, οι
οποίοι διαμαρτύρονται για τη μείωση των επικουρικών συντάξεων που επιφέρει ο
νόμος από 1.1.1998. 
ΥΠΟΜΝΗΣΗ ΠΡΟΒΛΕΨΕΩΝ 
Ο νόμος 2084/92 (τον οποίο η
κυβέρνηση ανακοίνωσε ότι δεν πρόκειται να τροποποιήσει) εκτός από τη μείωση
των επικουρικών συντάξεων προβλέπει: 
* Την αύξηση εισφορών εργαζομένων για
την επικουρική σύνταξη. 
* Την εναρμόνιση των προϋποθέσεων συνταξιοδότησης
από τον κύριο και τον επικουρικό φορέα ασφάλισης, αφού πλέον οι παραμένουσες
κατ' εξαίρεση σε ισχύ ευνοϊκότερες διατάξεις καταργούνται. 
* Το εφάπαξ
βοήθημα θα συναρτάται με τη συνταξιοδότηση του υπαλλήλου, ενώ καθιερώνεται
πλαφόν ύψους 13,5 εκατ. δρχ. για 35 έτη υπηρεσίας στη χορήγηση του εφάπαξ. 
ΟΙ ΕΠΙΚΟΥΡΙΚΕΣ ΣΥΝΤΑΞΕΙΣ 
Όσον αφορά τις επικουρικές συντάξεις: 
Με
διάταξη του νόμου (άρθρο 54) ορίζεται ότι με απόφαση του υπουργού Εργασίας και
Κοινωνικών Ασφαλίσεων και ύστερα από σύνταξη αναλογιστικής μελέτης και γνώμη
του Δ.Σ. κάθε επικουρικού φορέα και γνωμοδότηση του Συμβουλίου Κοινωνικής
Ασφάλισης, καθορίζεται το ύψος της επικουρικής σύνταξης που θα χορηγείται από
όλους τους φορείς επικουρικής ασφάλισης, ανάλογα με την οικονομική κατάσταση
του κάθε φορέα. Πάντως από 1.1.1998 το ποσό της χορηγούμενης σύνταξης για
χρόνο ασφάλισης 35 ετών ή 10.500 ημερών από φορείς επικουρικής ασφάλισης δεν
μπορεί να υπερβαίνει το 20% των τακτικών αποδοχών ή των συντάξιμων αποδοχών αν
είναι μεγαλύτερες από τις τακτικές αποδοχές. Όλα αυτά σημαίνουν ότι θα υπάρξει
μείωση των επικουρικών συντάξεων αφού σήμερα υπερβαίνουν το 20% των τακτικών
αποδοχών. Μάλιστα σε πολλά ταμεία το ποσοστό αυτό κινείται στο 30%-35% και σε
ορισμένες περιπτώσεις φθάνει και το 60%! 
Διευκρινίζεται ότι με την ίδια
απόφαση του υπουργού μπορεί να ανακαθοριστεί και το ποσό των ήδη χορηγούμενων
συντάξεων. 
ΚΑΤΑΡΓΗΣΗ ΚΕΚΤΗΜΕΝΩΝ 
Σε συνέντευξη Τύπου, που έδωσαν χθες
οι διοικήσεις της Πανελλήνιας Ομοσπονδίας Ιατρικών Επισκεπτών, της Ομοσπονδίας
Εργαζομένων Φαρμακευτικών - Συναφών Επαγγελμάτων Ελλάδος (ΟΕΦΣΕΕ) και της
Ένωση Συνταξιούχων Υπαλλήλων Φαρμακευτικών Εργασιών (ΕΣΥΦΕΕ), δόθηκαν
αναλυτικά στοιχεία και παραδείγματα για τη μείωση που θα επέλθει στις
επικουρικές συντάξεις από 1.1.1998. Οι εκπρόσωποι των τριών ομοσπονδιών
παρατήρησαν ότι με το νόμο 2084/92 καταργούνται κεκτημένα δικαιώματα,
προσδοκίες δεκαετιών και ελπίδες των απόμαχων του μόχθου, ενώ κατήγγειλαν την
κυβέρνηση και τον υφυπουργό Εργασίας και Κοινωνικών Ασφαλίσεων κ. Ν. Φαρμάκη.

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15832N481</ED>
<ID>
ID:167249

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N48&aa=1</URL></REF>


Article

<CATEGORY>vin08</CATEGORY>

 <H2>Περισσότερες θέσεις λιγότερος χρόνος εργασίας</H2>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
Η ΑΥΞΗΣΗ των θέσεων, με την παράλληλη μείωση του
χρόνου εργασίας, που δεν θα συνδυάζεται με τη μείωση των αποδοχών, και η
επακόλουθη αύξηση της παραγωγικότητας αποτελούν τη μόνη ρεαλιστική πολιτική,
προοπτικά και στρατηγικά, για την καταπολέμηση της ανεργίας. 
Παράλληλα, η
επιμονή της κυβέρνησης του ΠΑΣΟΚ και του υπουργείου Εργασίας να συμπεριληφθεί
στη Συνθήκη για την Ευρωπαϊκή Ένωση, εν όψει της Διακυβερνητικής Διάσκεψης,
ειδικό κεφάλαιο για την απασχόληση, φαίνεται να... κερδίζει έδαφος μετά και τα
πρόσφατα αποτελέσματα των εκλογών στη Μεγάλη Βρετανία και την επικράτηση των
Εργατικών. 
Οι επισημάνσεις έγιναν χθες το πρωί από τον υπουργό Εργασίας
Μιλτιάδη Παπαϊωάννου και τον γραμματέα του ΠΑΣΟΚ Κώστα Σκανδαλίδη, κατά τη
διάρκεια των εργασιών της πρώτης ημέρας της διεθνούς διημερίδας με θέμα «Η
εργασία στην Ευρώπη στα τέλη του 20ού αιώνα», που διοργάνωσε στη Θεσσαλονίκη
το Εργατικό Κέντρο Θεσσαλονίκης και το Μακεδονικό Ινστιτούτο Εργασίας. Ο
γραμματέας του ΠΑΣΟΚ κάλεσε τις αριστερές και προοδευτικές δυνάμεις να δώσουν
μακροπρόθεσμη και ουσιαστική λύση στο πρόβλημα της απασχόλησης και της
ανεργίας και να πάψουν να το αντιμετωπίζουν από θέση «χαρακωμάτων». 
Την
αναγκαιότητα, σε διεθνές επίπεδο, ενθάρρυνσης της ανάπτυξης για την
καταπολέμηση της ανεργίας επισήμανε στην ομιλία του και ο πρόεδρος της ΓΣΕΕ Χ.
Πολυζωγόπουλος. Ο πρόεδρος της ΓΣΕΕ τόνισε ότι βασική προϋπόθεση της ανάπτυξης
είναι οι διαπραγματεύσεις για τη βελτίωση των συνθηκών εργασίας, την κοινωνική
προστασία, την οργάνωση της εργασίας και τις τεχνολογικές αλλαγές. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15832N482</ED>
<ID>
ID:167250

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N48&aa=2</URL></REF>


Article

<CATEGORY>vin08</CATEGORY>

 <H2>Συμφωνία Ελλάδας - Κούβας</H2>

Η ΚΟΥΒΑ και η Ελλάδα υπέγραψαν χθες
συμφωνία για τη συγκρότηση κοινής επιτροπής σε θέματα οικονομικής,
επιστημονικής και τεχνολογικής συνεργασίας, τονίζοντας ότι η συμφωνία θα
συμβάλει θετικά στις διμερείς οικονομικές σχέσεις. 
Τη συμφωνία υπέγραψε
από ελληνικής πλευράς ο αναπληρωτής υπουργός Εθνικής Οικονομίας Αλέξανδρος
Μπαλτάς, που επισκέπτεται την Κούβα. 
Ο κ. Μπαλτάς δήλωσε ότι υπάρχει
ενδιαφέρον από ελληνικές εταιρείες για επιχειρηματικές δραστηριότητες σε
τομείς όπως τουρισμού, ναυτιλίας, γεωργίας και βιομηχανίας. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15832N483</ED>
<ID>
ID:167251

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N48&aa=3</URL></REF>


Article

<CATEGORY>vin08</CATEGORY>

 <H2>15 εκατ. το δάνειο Ταχυδρομικού Ταμιευτηρίου</H2>

ΑΥΞΑΝΟΝΤΑΙ τα
ανώτατα ποσά στεγαστικών δανείων τα οποία χορηγεί το Ταχυδρομικό Ταμιευτήριο
σε δημοσίους υπαλλήλους, υπαλλήνους ΝΠΔΔ και οργανισμών. 
Έτσι για τους
άγαμους το δάνειο αυξάνεται από 10 σε 15.000.000 δραχμές και για τους έγγαμους
αυξάνεται από 15 σε 20.000.000 δραχμές. 
Τα επιτόκια των δανείων αυτών ­
ανάλογα με την περιοχή ­ είναι 12%, 11% και 10%, χωρίς καμία άλλη επιβάρυνση,
όπως σημειώνεται στη σχετική ανακοίνωση του Ταχυδρομικού Ταμιευτηρίου. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15832N484</ED>
<ID>
ID:167252

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N48&aa=4</URL></REF>


Article

<CATEGORY>vin08</CATEGORY>

 <H5>ΚΛΕΙΝΟΥΝ ΟΙ ΠΟΡΤΕΣ ΤΟΥ
ΧΡΗΜΑΤΙΣΤΗΡΙΟΥ ΑΘΗΝΩΝ ΓΙΑ ΟΡΙΣΜΕΝΟΥΣ ΔΗΜΟΣΙΟΓΡΑΦΟΥΣ, ΔΗΜΟΣΙΟΥΣ ΥΠΑΛΛΗΛΟΥΣ,
ΣΥΝΔΙΚΑΛΙΣΤΕΣ</H5>
<H2>Εκτός νυμφώνος οι ειδήμονες</H2>

<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

«Κλείνουν οι
πόρτες» του Χρηματιστηρίου Αθηνών για επτά κατηγορίες επαγγελμάτων που
ασχολούνται με τις μετοχές.Το υπουργείο Εθνικής Οικονομίας κατήρτισε και
πρόκειται να καταθέσει την ερχόμενη εβδομάδα στη Βουλή νομοσχέδιο το οποίο
μεταξύ άλλων θα επιχειρεί να περιορίσει την κερδοσκοπία και να θεσπίσει
κανόνες διαφάνειας στη Σοφοκλέους. 
Πρόκειται για το νομοσχέδιο «Για τη
χρηματιστηριακή αγορά και άλλες διατάξεις» που οριστικοποιήθηκε προχθές σε
σύσκεψη υπό την προεδρία του γενικού γραμματέα του υπουργείου Εθνικής
Οικονομίας κ. Α. Φωτιάδη και το οποίο, εκτός των άλλων, προβλέπει τη
δημιουργία της αγοράς χρηματιστηριακών παραγώγων. Με τις διατάξεις του βάζει
φραγμό και εμποδίζει σημαντικά το «παιχνίδι» στο Χρηματιστήριο για όλους τους
κρατικούς λειτουργούς, διευθυντικά στελέχη, αλλά και απλούς δημοσίους
υπαλλήλους που απασχολούνται άμεσα ή έμμεσα με το Χρηματιστήριο, όσους
κατέχουν διοικητικές θέσεις στα σωματεία ή ενώσεις μελών του Χρηματιστηρίου
και θεσμικών διευθυντών, καθώς και στους δημοσιογράφους που ασχολούνται με
χρηματιστηριακά θέματα (μετοχές κ.ά.) μέλη ή μη μέλη της ΕΣΗΕΑ. 
Στο
νομοσχέδιο προβλέπεται ότι για όλους τους παραπάνω απαγορεύεται η συμμετοχή
τους ­ με άμεσο ή έμμεσο τρόπο ­ στις συναλλαγές του Χρηματιστηρίου, εκτός και
αν πριν από τη συναλλαγή ενημερώσουν έγγραφα την Εποπτεία του Χρηματιστηρίου
για το όνομα του χρηματιστή μέσω του οποίου θα κάνουν τη συναλλαγή. Παράλληλα
υποχρεώνονται να γνωστοποιούν και τον κωδικό αριθμό που θα έχουν στη συναλλαγή
τους (αγορά ή πώληση μετοχών). 
Υποχρεώνονται επίσης να ενημερώνουν την
Εποπτεία του Χρηματιστηρίου σε περίπτωση που η αξία των συναλλαγών τους στη
Σοφοκλέους υπερβεί τα 20.000.000 δρχ. μέσα σε διάστημα 3 μηνών. 
Όσοι από
τους παραπάνω δεν εναρμονισθούν με τις διατάξεις του νόμου θα τιμωρούνται με
φυλάκιση ενός έτους και με χρηματική ποινή, ενώ αν πρόκειται για αμέλεια θα
επιβάλλεται φυλάκιση τουλάχιστον 3 μηνών. Ειδικότερα το άρθρο 80 του
συγκεκριμένου νομοσχεδίου ­ αποτελείται από 79 σελίδες ­ ορίζει ότι: 
1«Απαγορεύεται η διενέργεια συναλλαγών μέσω του Χρηματιστηρίου Αξιών Αθηνών (ή
άλλη οργανωμένης χρηματιστηριακής αγοράς που λειτουργεί νόμιμα στην Ελλάδα),
αμέσως ή εμμέσως, από 
α) Τα μέλη του Διοικητικού Συμβουλίου της Επιτροπής
Κεφαλαιαγοράς. 
β) Τον διευθυντή της Διεύθυνσης Κεφαλαιαγοράς και
Χρηματιστηρίων Αξιών του υπουργείου Εθνικής Οικονομίας. 
γ) Τα μέλη του
Διοικητικού Συμβουλίου του Χρηματιστηρίου Αξιών Αθηνών. 
δ) Κάθε άλλο
πρόσωπο που οφείλει σε δήλωση σύμφωνα με την παράγραφο 1 του άρθρου 79 του
παρόντος νόμου. 
ε) Κάθε άλλο πρόσωπο το οποίο απασχολείται με σχέση
εξηρτημένης εργασίας ή έμμισθης εντολής από το Χρηματιστήριο Αξιών Αθηνών, από
θυγατρική εταιρεία του Χρηματιστηρίου Αξιών Αθηνών κατά την έννοια της
παραγράφου 42ε του κ.ν. 2190/1920, όπως ισχύει, από την Επιτροπή Κεφαλαιαγοράς
και από την Ανώνυμη Εταιρεία Αποθετηρίου Τίτλων. 
στ) Τα μέλη των οργάνων
διοίκησης σωματείων ή άλλων ενώσεων προσώπων που εκπροσωπούν μέλη του
Χρηματιστηρίου, θεσμικούς επενδυτές, μετόχους ή άλλους συντελεστές της
χρηματιστηριακής αγοράς και 
ζ) Δημοσιογράφοι, μέλη των οικείων Ενώσεων
Συντακτών, καθώς και όσοι προσφέρουν δημοσιογραφικές υπηρεσίες σε επιχειρήσεις
έκδοσης εντύπων ή σε ραδιοτηλεοπτικά μέσα ενημέρωσης σε τακτική βάση επί
θεμάτων που αφορούν την αγορά κεφαλαίων, εκτός αν έχει προηγηθεί πριν από την
πραγματοποίηση συναλλαγής η έγγραφη γνωστοποίηση προς τα αρμόδια όργανα
εποπτείας των χρηματιστηριακών συναλλαγών του Χρηματιστηρίου Αξιών Αθηνών του
μέλους της χρηματιστηριακής αγοράς μέσω του οποίου θα πραγματοποιούνται οι
συναλλαγές καθώς και του κωδικού αριθμού τους στο μέλος αυτό, και η συναλλαγή
γίνει από το μέλος αυτό και μέσω του κωδικού αριθμού που έχει γνωστοποιηθεί.

2 Κάθε πρόσωπο της παραγράφου 1 του παρόντος άρθρου οφείλει να γνωστοποιεί
εγγράφως προς τα αρμόδια όργανα εποπτείας των χρηματιστηριακών συναλλαγών του
Χρηματιστηρίου Αξιών Αθηνών τις συναλλαγές του επί αξιών εισηγμένων σε
διαπραγμάτευση σε χρηματιστηριακή αγορά που λειτουργεί στην Ελλάδα, εφόσον στη
διάρκεια περιόδου ενενήντα (90) ημερών η αξία του συνόλου των χρηματιστηριακών
συναλλαγών που έχει καταρτίσει το πρόσωπο αυτό (αξία αγορών συν αξία πωλήσεων)
υπερβαίνει το ποσό των είκοσι εκατομμυρίων (20.000.000) δραχμών. 
3 Πρόσωπο
που διενεργεί συναλλαγή κατά παράβαση της παραγράφου 1 του παρόντος άρθρου ή
που παραλείπει να υποβάλει τη γνωστοποίηση της παραγράφου 2 του παρόντος
άρθρου, τιμωρείται με φυλάκιση τουλάχιστον εντός (1) έτους και με χρηματική
ποινή. Αν η πράξη τελέστηκε από αμέλεια, επιβάλλεται φυλάκιση τουλάχιστον
τριών (3) μηνών». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15832N491</ED>
<ID>
ID:167253

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N49&aa=1</URL></REF>


Article

<CATEGORY>vin08</CATEGORY>

 <H2>Μήνυσαν έξι της «Δέλτα» οι εκπρόσωποι της Επιτροπής Κεφαλαιαγοράς</H2>

ΝΕΕΣ μηνύσεις κατά
των υπευθύνων της χρηματιστηριακής εταιρείας Δέλτα και πελατών της κατέθεσαν
στην Εισαγγελία Πρωτοδικών της Αθήνας οι εκπρόσωποι της Επιτροπής
Κεφαλαιαγοράς καταγγέλλοντας σειρά χρηματιστηριακών παραβάσεων. 
Οι
μηνύσεις διαβιβάσθηκαν ήδη στον ανακριτή του 2ου ειδικού τμήματος κ.
Κωνσταντίνο Γκανιάτσο, ο οποίος διενεργεί τη δικαστική έρευνα για την Δέλτα
Χρηματιστηριακή. 
Συγκεκριμένα, η πρώτη μήνυση της Επιτροπής Κεφαλαιαγοράς
στρέφεται κατά των κ.κ. Δημ. Αργυριάδη, Ιω. Γκελεστάθη και Θεοφ. Γραβάνη,
υπευθύνων της Δέλτα καθώς και κατά του επιχειρηματία κ. Παν. Τρύφωνα και των
Αγ. Ντίκου και Δημ. Τζανή. Με τη δεύτερη μήνυση ζητείται να ασκηθεί ποινική
δίωξη εις βάρος δέκα ακόμη ατόμων για χρηματιστηριακές παραβάσεις. 
Επίσης,
στον ίδιο ανακριτή διαβιβάσθηκε μία ακόμη μήνυση την οποία έχει υποβάλει
ιδιώτης, ο κ. Χεφέτς ή Μπατής Χαΐμ, με βάση την οποία ασκήθηκε ποινική δίωξη
για το αδίκημα της υπεξαίρεσης εις βάρος των εκπροσώπων της Δέλτα. Σύμφωνα με
όσα υποστηρίζει στη μήνυσή του ο κ. Χεφέτς, τους είχε δώσει περίπου δέκα
εκατομμύρια δραχμές για να αγοράσουν μετοχές στο όνομά του, ποσό το οποίο όμως
εκείνοι φέρεται ότι υπεξαίρεσαν. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15832N492</ED>
<ID>
ID:167254

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N49&aa=2</URL></REF>


Article

<CATEGORY>vin08</CATEGORY>

 <H2>Προωθείται η συγχώνευση Στεγαστικής - Κτηματικής</H2>

ΤΑ ΚΑΘΑΡΑ
κέρδη της Εθνικής Στεγαστικής Τράπεζας το 1996 ανήλθαν σε 3,549 δισ. δρχ.,
έναντι 2,821 δισ. δρχ. το 1995, παρουσιάζοντας αύξηση 25,78%. 
Παράλληλα,
εγκρίθηκε η πρόταση του Διοικητικού Συμβουλίου για διανομή μερίσματος 650
δρχ., έναντι 450 δρχ. για τη χρήση 1995. 
Σε ιδιαίτερη Γενική Συνέλευση που
προηγήθηκε αποφασίστηκε η μετατροπή των προνομιούχων μετοχών της Εθνικής
Στεγαστικής Τράπεζας Α.Ε. σε κοινές, προκειμένου να διευκολυνθεί η συγχώνευσή
της με την Κτηματική Τράπεζα. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15832N493</ED>
<ID>
ID:167255

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N49&aa=3</URL></REF>


Article

<CATEGORY>vin08</CATEGORY>

 <H2>Υπερκαλύπτει τους στόχους η Τράπεζα Κύπρου</H2>

Η ΤΡΑΠΕΖΑ Κύπρου
υπερκάλυψε κατά το πρώτο τρίμηνο του 1997 τους στόχους της τόσο στον τομέα των
καταθέσεων όσο και των χορηγήσεων. 
Έως και τις 31.3.97, το συνολικό ύψος
των καταθέσεων ανήλθε στα 122,9 δισ. δρχ., ενώ το συνολικό ύψος των χορηγήσεων
στα 153,3 δισ. δρχ. Ο ετήσιος ρυθμός αύξησης των καταθέσεων ήταν 49%, ενώ των
χορηγήσεων 57%. 
Το πρώτο τετράμηνο του 1997 λειτούργησε το δεύτερο
κατάστημα της τράπεζας στη Θεσσαλονίκη, που είναι και το ένατο συνολικά. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15832N494</ED>
<ID>
ID:167256

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N49&aa=4</URL></REF>


Article

<CATEGORY>vin08</CATEGORY>

 <H2>Απολύτως νόμιμη η ονομαστικοποίηση των μετοχών εταιρειών που ασχολούνται με
δημόσια έργα</H2>

ΚΑΙ ΜΕ τη... βούλα του Συμβουλίου της Επικρατείας
υποχρεούνται οι ελληνικές τεχνικές εταιρείες που αναλαμβάνουν δημόσια έργα,
προμήθειες του Δημοσίου κ.λπ., ύψους άνω των 2 δισ. δραχμών, να
ονομαστικοποιήσουν τις μετοχές τους. 
Η Ολομέλεια του Συμβουλίου της
Επικρατείας έκρινε χθες ότι το μέτρο της ονομαστικοποίησης των μετοχών είναι
απολύτως νόμιμο και υπηρετεί σκοπούς δημοσίου συμφέροντος. Με την απόφαση
(1792/97) απορρίφθηκαν οι προσφυγές που είχαν υποβάλει ο Σύνδεσμος Τεχνικών
Εταιρειών Η' Τάξης (συγκροτείται από τις μεγαλύτερες ελληνικές τεχνικές
εταιρείες), αλλά και μεμονωμένες εταιρείες κατά του σχετικού προεδρικού
διατάγματος. Σύμφωνα με το διάταγμα, η ονομαστικοποίηση των μετοχών είναι
απαραίτητη προϋπόθεση για τη συμμετοχή μιας εταιρείας ή κοινοπραξίας εταιρειών
στη διαδικασία ανάληψης δημοσίου έργου. 
Το Ανώτατο Διοικητικό Δικαστήριο
απέρριψε ως αβάσιμους όλους τους λόγους που είχαν επικαλεστεί οι προσφεύγοντες
για την ακύρωση του διατάγματος. 
Ειδικότερα, απέρριψε τους ισχυρισμούς των
τεχνικών εταιρειών ότι η ονομαστικοποίηση είναι αντισυνταγματική γιατί οδηγεί
σε άνιση μεταχείριση των ελληνικών εταιρειών έναντι των αλλοδαπών (που δεν
υπόκεινται στο επίμαχο μέτρο προκειμένου να συμμετάσχουν σε διαγωνισμούς για
έργα ή προμήθειες του ελληνικού Δημοσίου), αλλά και αντίθετη προς το Κοινοτικό
Δίκαιο που απαγορεύει ­ όπως υποστήριζαν­ κάθε διάκριση και κατοχυρώνει την
ελεύθερη παροχή υπηρεσιών. 
Με την απόφασή της, η Ολομέλεια του Συμβουλίου
της Επικρατείας τονίζει ότι «το μέτρο της ονομαστικοποίησης των μετοχών
αποσκοπεί στην προστασία του δημοσίου συμφέροντος, αποτελεί θεμιτό περιορισμό
της οικονομικής δραστηριότητας». Και καταλήγει ότι, παρά τους ισχυρισμούς των
προσφευγόντων, το μέτρο από τη φύση του δεν καθιστά ανέφικτη ή ιδιαίτερα
δυσχερή την ανάληψη δημοσίων έργων...». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15832N495</ED>
<ID>
ID:167257

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N49&aa=5</URL></REF>


Article

<CATEGORY>vin08</CATEGORY>

 <H5>ΑΝΑΣΚΟΠΗΣΗ ΤΗΣ ΠΟΡΕΙΑΣ ΤΩΝ
ΜΕΤΟΧΩΝ ΣΤΟ ΧΡΗΜΑΤΙΣΤΗΡΙΟ ΑΘΗΝΩΝ ΚΑΤΑ ΤΗ ΔΙΑΡΚΕΙΑ ΤΟΥ ΑΠΡΙΛΙΟΥ ΤΟΥ 1997</H5>
<H2>Πορεία προς την ανάσταση</H2>

<AUTHOR>ΑΠΟΣΤΟΛΟΣ Κ. ΜΙΧΑΗΛ - ΠΑΥΛΟΣ Γ. ΚΑΡΑΚΟΝΤΗΣ</AUTHOR>

Ανοδικά κινήθηκαν οι τιμές
των μετοχών κατά τον Απρίλιο του 1997, με αποτέλεσμα ο Γενικός Δείκτης Τιμών
του Χρηματιστηρίου Αξιών Αθηνών (ΧΑΑ) να καταγράψει νέες υψηλότερες τιμές για
την τελευταία επταετία. 
Συγκεκριμένα, ο Γενικός Δείκτης του ΧΑΑ από
τις 1.368,82 μονάδες που βρισκόταν τη Δευτερα 31η Μαρτίου 1997, τις τελευταίες
τρεις συνεδριάσεις του μηνός κατέρριπτε διαδοχικά το προηγούμενο υψηλότερο τού
τρέχοντος έτους (1.453,60 μονάδες) για να κλείσει τελικά την Τετάρτη 30ή
Απριλίου 1997 στις 1.467,51 μονάδες. Στα επίπεδα αυτά είχε να βρεθεί ο Γενικός
Δείκτης από τη Δευτέρα 20 Αυγούστου 1990 (1.425,02 μονάδες). 
Η προοδευτική
υποχώρηση του πληθωρισμού (6%) σε συνδυασμό με την πτώση των επιτοκίων, η
εκτιμώμενη συνέπεια της κυβέρνησης στην υλοποίηση των οικονομικών στόχων καθώς
και η υψηλή κερδοφορία των περισσότερων εισηγμένων εταιρειών που έχουν
ανακοινώσει μέχρι στιγμής τα οικονομικά αποτελέσματα της τελευταίας χρήσης,
είχε ως συνέπεια την επανάκτηση της εμπιστοσύνης του επενδυτικού κοινού.
Εμπιστοσύνη η οποία είχε κλονισθεί, όπως αποδεικνύεται, πρόσκαιρα, τον
περασμένο Φεβρουάριο όπου ο Γενικός Δείκτης υποχώρησε συνολικά κατά 247
μονάδες. 
Σημαντικότατη είναι η απόδοση για εκείνους τους επενδυτές, οι
οποίοι επέδειξαν ψυχραιμία και ωριμότητα κατά την προαναφερθείσα χρονική
στιγμή, αφού η απόδοση του Γενικού Δείκτη μέσα σε εξήντα ημέρες έφθασε το
21,6% (1.206,54/1.467,51 μονάδες). 
Το θετικότερο όμως στοιχείο που
διαφαίνεται στις καθημερινές συνεδριάσεις του Χρηματιστηρίου είναι η εντύπωση
ότι οι παράγοντες της Χρηματιστηριακής Αγοράς με ορθόδοξα πλέον μέσα
(προσφορά-ζήτηση) δεν επιτρέπουν τη δημιουργία ανεξέλεγκτης
αυτοτροφοδοτούμενης ανόδου, όπως είχε συμβεί τον προηγούμενο Φεβρουάριο. 
Η εκτίμηση λοιπόν ότι
το Χρηματιστήριο Αξιών Αθηνών διαμορφώνει τις καλύτερες προοπτικές για
σημαντικές αποδόσεις μεταξύ των εν δυνάμει σήμερα αναδυομένων αγορών, δεν
απέχει από την πραγματικότητα. Ενώ η προγενέστερη δήλωση του διοικητή της
Εθνικής Τραπέζης κ. Καρατζά ότι ο Γενικός Δείκτης θα φθάσει στις 2.000
μονάδες, φαίνεται να μην αποτελεί όνειρο απατηλό για έναν αποδεκτό χρονικό
ορίζοντα. 
Ως επιπρόσθετοι παράγοντες οι οποίοι δημοσιοποιήθηκαν κατά τη
διάρκεια του Απριλίου 1997 ανεξάρτητα από το αν συνέτειναν ή όχι σημαντικά στη
διαμόρφωση του χρηματιστηριακού κλίματος μπορούν να αναφερθούν: 
* Η έναρξη
του κοινωνικού διαλόγου από μηδενική βάση. 
* Ο ΟΤΕ διεκδικεί τμήμα των
σερβικών τηλεπικοινωνιών. 
* Γίνονται απλούστερες οι άδειες για τις
βιομηχανίες. 
* «Παρέμβαση» της Τραπέζης της Ελλάδος για την απορρόφηση της
ρευστότητας. 
* Πολιτική σκληρής δραχμής μέχρι την ένταξη στο ΕΝΣ. 
*
Ανακατανέμονται τα κονδύλια του «πακέτου Ντελόρ». 
* Εφικτός ο στόχος για
πληθωρισμό 3% το 1998. 
* Κτηματική: μέρισμα 900 δρχ. και ρύθμιση
«τουριστικών» χρεών. 
* Ρεκόρ 104,8 δισ. δρχ. οι ακάλυπτες επιταγές. 
*
Εξοικονόμηση 200 δισ. δρχ. από την πτώση των επιτοκίων. 
*Στα 4,5 εκατ.
δολάρια το εξωτερικό έλλειμμα 
* Πακέτο 71,7 δισ. δρχ. για τουριστικές
υποδομές. 
* Ενσωματώνεται στην παγκόσμια αγορά η ελληνική οικονομία. 
*
Σε συνάλλαγμα το ένα τρίτο του τραπεζικού δανεισμού το 1996. 
* Η συμμετοχή
στο ΑΕΠ μισθών και κερδών ανησυχεί το ΔΝΤ. 
* Ελκύουν τους ξένους οι νέες
εκδόσεις μετοχών. 
* 470 δισ. προσφέρθηκαν στη δημόσια εγγραφή της Xiosbank
(υπερκάλυψη 112 φορές). 
* ΔΕΚΟ: μέχρι 5% οι αυξήσεις στα τιμολόγια. 
*
Η Ελλάδα επενδυτικό «ορμητήριο» στα Βαλκάνια. 
* Πιο κοντά στην ΟΝΕ η
Ελλάδα από την Ιταλία. 
Η μεγαλύτερη τιμή κλεισίματος του Γενικού Δείκτη
πραγματοποιήθηκε την Τετάρτη 30 Απριλίου 1997 στις 1.467,51 μονάδες, ενώ κατά
τη διάρκεια της συνεδρίασης της Τρίτης 29 Απριλίου 1997, ο Γενικός Δείκτης
διαμορφώθηκε προς στιγμή στις 1.473,64 μονάδες. 
Αντίθετα, η μικρότερη τιμή
κλεισίματος του Γενικού Δείκτη πραγματοποιήθηκε την Τρίτη 1 Απριλίου 1997 στις
1.352,46 μονάδες, ενώ κατά τη διάρκεια της συνεδρίασης της Τετάρτης 2 Απριλίου
1997 ο Γενικός Δείκτης διαμορφώθηκε προς στιγμή στις 1.346,00 μονάδες. 
Κατά τις 20 συνολικά συνεδριάσεις του μήνα από τις οποίες 12 ήταν ανοδικές και
8 πτωτικές, ο μέσος Γενικός Δείκτης διαμορφώθηκε στις 1.419,74 μονάδες, έναντι
1.286,58 μονάδων (+10,35%) του προηγούμενου μήνα. 
Η συνολική αξία των
συναλλαγών διαμορφώθηκε στα 296,266 δισ. δρχ. με μέση ημερήσια αξία συναλλαγών
αυτή των 14,81 δισ., ενώ τη Δευτέρα 7 Απριλίου 1997 είχαμε τη μεγαλύτερη αξία
συναλλαγών στα 21,450 δισ. δρχ. 
Τη μεγαλύτερη άνοδο για το διάστημα
31-3-1997 με 30-4-1997 τη σημείωσαν οι: Θεσσαλονίκη (Κ) +100,00%, Αθηνών (ΚΟ)
+76,03%, Ιατρικό Π. Φαλήρου +61,29%. 
Τη μεγαλύτερη πτώση για το διάστημα
31-3-1997 με 30-4-1997 τη σημείωσαν οι: Ελλ. Ετ. Επενδ. Χαρτ. -37,35%, Ηλιοφίν
(ΠΑ) -26,47%, Αλκάρ (ΚΑ)- 24,26%. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15832N501</ED>
<ID>
ID:167258

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N50&aa=1</URL></REF>


Article

<CATEGORY>vin08</CATEGORY>

 <H2>Τα νέα από τα Αμοιβαία Κεφάλαια</H2>

ΝΕΑ ΑΥΞΗΣΗ σημείωσε το συνολικό ενεργητικό των
Αμοιβαίων Κεφαλαίων (Α/Κ) που δραστηριοποιούνται στην ελληνική αγορά τον
Απρίλιο του 1997, αλλά με μικρότερους από τον προηγούμενο μήνα ρυθμούς. 
Το
συνολικό ενεργητικό τους ανήλθε στα 4,96 τρισ. δρχ. έναντι 4,83 τρισ. δρχ. τον
προηγούμενο μήνα (+2,7%). 
Ο συνολικός αριθμός των μεριδίων αυξήθηκε κατά
46.353.132 μερίδια, ενώ οι συνολικές εισροές διαμορφώθηκαν στα 76,2 δισ. δρχ.
Τα αντίστοιχα μεγέθη του προηγούμενου μήνα ήταν 103.624.704 μερίδια και 188,3
δισ. δρχ. Αναλυτικά, στα 65 Α/Κ Σταθερού Εισοδήματος και Διαχειρίσεως
Διαθεσίμων σημειώθηκε νέα αύξηση του συνολικού ενεργητικού το οποίο ανήλθε στα
4,61 τρισ. δρχ. έναντι 4,48 τρισ. δρχ. της Δευτέρας 31ης Μαρτίου 1997 (+2,9%).
Οι συνολικές εισροές ήταν για έναν ακόμη μήνα μεγαλύτερες των εξαγορών κατά
53.752.386 μερίδια, τα οποία αντιστοιχούν στο ποσό των 83 δισ. δρχ. 
Σημαντική αύξηση σημείωσαν τα μεγέθη των 45 Α/Κ Αναπτυξιακού Τύπου. Το
συνολικό ενεργητικό τους αυξήθηκε στα 188,1 δισ. δρχ. από τα 170,9 δισ. δρχ.
του Μαρτίου 1997 (+10%), ενώ σημειώθηκε αύξηση 3.097.978 μεριδίων, τα οποία
αντιστοιχούν σε συνολικές εισροές 5,25 δισ. δρχ. Αρνητική όμως ήταν η εικόνα
που παρουσίασε το σύνολο των 42 Α/Κ που δραστηριοποιούνται στις διεθνείς
αγορές. Συγκεκριμένα, το συνολικό ενεργητικό τους μειώθηκε στα 164,2 δισ. δρχ.
από τα 173,8 δισ. δρχ. του προηγούμενου μήνα (-5,5%). Οι συνολικές εισροές
ήταν μικρότερες των εξαγορών κατά 10.497.232 μερίδια, τα οποία αντιστοιχούν
στο ποσό των 12,1 δισ. δρχ. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15832N502</ED>
<ID>
ID:167259

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N50&aa=2</URL></REF>


Article

<CATEGORY>vin08</CATEGORY>

 <H2>Στην ανηφόρα ο Γενικός Δείκτης</H2>

Σημαντική
άνοδο σημείωσαν οι τιμές των μετοχών κατά τη χθεσινή συνεδρίαση του 
Χρηματιστηρίου Αξιών Αθηνών (ΧΑΑ). Από την αρχή της συνεδρίασης εκδηλώθηκε
σημαντικό αγοραστικό ενδιαφέρον, γεγονός το οποίο είχε ως επακόλουθο την άνοδο
των τιμών των μετοχών και του Γενικού Δείκτη. Συγκεκριμένα, ο Γενικός Δείκτης
έκλεισε στις 1.569,59 μονάδες, σημειώνοντας άνοδο κατά 25,12 μονάδες ή ποσοστό
της τάξεως του 1,63%. Από τους επιμέρους κλαδικούς δείκτες τη μεγαλύτερη άνοδο
σημείωσε ο δείκτης των Εταιρειών Συμμετοχών κατά 2,99%. Από τις 259 μετοχές
που πραγματοποίησαν συναλλαγές, 177 σημείωσαν άνοδο, 61 πτώση και 21
παρέμειναν σταθερές, ενώ 59 έκλεισαν με αγοραστές και 130 με πωλητές. Άνοδο
σημείωσαν και οι συναλλαγές, η αξία των οποίων ανήλθε σε 28,6 δισ. δρχ.
(8.699.035 τεμάχια). Αναλυτικά τα 7.962.585 τεμάχια αξίας 26,9 δισ. δρχ.
αφορούσαν την Κύρια Αγορά ενώ τα 736.450 τεμάχια συνολικής αξίας 1.642 εκατ.
δρχ. την Παράλληλη Αγορά. Τη μεγαλύτερη αξία συναλλαγών σημείωσαν οι μετοχές
των Τραπεζών (10,4 δισ. δρχ. - 803.898 τεμάχια) και των Κατασκευαστικών
Εταιρειών (5.223 εκατ. δρχ. - 2.202.640 τεμάχια). 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15832N511</ED>
<ID>
ID:167260

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Το
τρίγωνο Αφροδίτης - Ποσειδώνα σάς κάνει γοητευτικούς, τρυφερούς, ρομαντικούς
και επηρεάζει ευνοϊκά τον έρωτα, την τέχνη, τις σχέσεις σας με συγγενείς εξ
αγχιστείας και με πρόσωπα που βρίσκονται μακριά. 
ΔΙΔΥΜΟΙ 
(21
Μαΐου - 21 Ιουνίου). Το τρίγωνο Αφροδίτης - Ποσειδώνα σάς κάνει τρυφερούς και
ερωτικούς, δίνει έμπνευση στους καλλιτέχνες και βοηθάει σε κρυφές ή παράνομες
σχέσεις. 
ΚΑΡΚΙΝΟΣ 
(22 Ιουνίου - 22 Ιουλίου). Το τρίγωνο
Αφροδίτης - Ποσειδώνα σάς κάνει γοητευτικούς και δημοφιλείς. Ευνοεί την τέχνη
και την πολιτική. Επηρεάζει ευνοϊκά τον γάμο σας, ερωτικές και φιλικές
σχέσεις, συνεργασίες. 
ΛΕΩΝ 
(23 Ιουλίου - 22 Αυγούστου). Το
τρίγωνο Αφροδίτης - Ποσειδώνα ευνοεί εξαιρετικά τους καλλιτέχνες και
επαγγέλματα που έχουν σχέση με ευρύ κοινό. Σε τυχόν δημόσιες εμφανίσεις θα
λάμπετε. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Το
τρίγωνο Αφροδίτης - Ποσειδώνα επηρεάζει ευνοϊκά τα παιδιά σας, τις ερωτικές
σας σχέσεις, ταξίδια αναψυχής, τέχνη, σχέσεις με συγγενείς εξ αγχιστείας και
πρόσωπα που βρίσκονται μακριά. 
ΖΥΓΟΣ 
(24 Σεπτεμβρίου - 23
Οκτωβρίου). Το τρίγωνο Αφροδίτης - Ποσειδώνα σάς κάνει γοητευτικούς,
τρυφερούς, ερωτικούς. Θα έχετε την τάση να εξιδανικεύετε τα αγαπημένα σας
πρόσωπα. Μπορεί να πάρετε ένα δώρο. 
ΣΚΟΡΠΙΟΣ 
(24 Οκτωβρίου
- 22 Νοεμβρίου). Το τρίγωνο Αφροδίτης - Ποσειδώνα σάς κάνει τρυφερούς και
δημοφιλείς. Εύνοια για τα καλλιτεχνικά επαγγέλματα και τους ποιητές, για
ταξίδια αναψυχής, για ερωτικές σχέσεις. 
ΤΟΞΟΤΗΣ 
(23
Νοεμβρίου - 21 Δεκεμβρίου). Το τρίγωνο Αφροδίτης - Ποσειδώνα ευνοεί τα
καλλιτεχνικά επαγγέλματα και «έρωτες του γραφείου». Θα είστε πολύ τρυφεροί, θα
κάνετε ίσως ένα δώρο και θα τρώτε... γλυκά. 
ΑΙΓΟΚΕΡΩΣ 
(22
Δεκεμβρίου - 19 Ιανουαρίου). Το τρίγωνο Αφροδίτης - Ποσειδώνα επηρεάζει
ευνοϊκά ερωτικές σχέσεις, τα παιδιά σας, την τέχνη, την ψυχαγωγία και τη
διασκέδαση. Θα είστε πολύ τρυφεροί και ερωτικοί. 
ΥΔΡΟΧΟΟΣ 
(20 Ιανουαρίου - 18 Φεβουαρίου). Το τρίγωνο Αφροδίτης - Ποσειδώνα σάς κάνει
πολύ τρυφερούς και ρομαντικούς και δίνει έμπνευση στους καλλιτέχνες. Η ημέρα
προσφέρεται για να καλέσετε κόσμο στο σπίτι. 
ΙΧΘΥΕΣ 
(19
Φεβρουαρίου - 20 Μαρτίου). Το τρίγωνο Αφροδίτης - Ποσειδώνα σάς κάνει πολύ
τρυφερούς με συγγενείς και φίλους. Ευνοεί την τέχνη, το γράψιμο, τα ταξίδια
αναψυχής. Θα είστε δημοφιλείς και περιζήτητοι. 
ΚΡΙΟΣ 
(21
Μαρτίου - 19 Απριλίου). Το τρίγωνο Αφροδίτης - Ποσειδώνα επηρεάζει ευνοϊκά όλα
τα καλλιτεχνικά επαγγέλματα. Σε τυχόν δημόσιες εκδηλώσεις ή γιορτές θα
λάμπετε. Θα έχετε την τύχη να εξιδανικεύετε αγαπημένα σας πρόσωπα. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15832N581</ED>
<ID>
ID:167261

</ID><URL>http://ta-nea.dolnet.gr/neaweb/neafile.print_unique?e=A&f=15832&m=N58&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΥΠΟΔΕΧΕΤΑΙ ΤΗΝ ΑΕΚ,
ΕΤΟΙΜΟΣ ΓΙΑ ΓΥΡΟ ΘΡΙΑΜΒΟΥ</H5>
<H2>Βραδιά για στέψη</H2>

Ο ΟΛΥΜΠΙΑΚΟΣ του Ντούσαν Μπάγιεβιτς φιλοδοξεί να
πανηγυρίσει αύριο βράδυ στο Στάδιο Καραϊσκάκη, μπροστά στον κόσμο του, την
κατάκτηση του 18ου επαγγελματικού πρωταθλήματος. Οι «ερυθρόλευκοι» υποδέχονται
την ΑΕΚ και χρειάζονται ένα βαθμό για να εξασφαλίσουν και μαθηματικά τον
τίτλο. 
σελίδες 1, 6-7 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15832O001</ED>
<ID>
ID:167262

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O00&aa=1</URL></REF>


Article

<CATEGORY>vin10</CATEGORY>

 <H2>Πάνω απ'
όλα ο Παναθηναϊκός</H2>

σελίδα 2 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15832O002</ED>
<ID>
ID:167263

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O00&aa=2</URL></REF>


Article

<CATEGORY>vin10</CATEGORY>

 <H2>Δύο ρεκόρ
οι γυναίκες</H2>

σελίδα 11 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15832O003</ED>
<ID>
ID:167264

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O00&aa=3</URL></REF>


Article

<CATEGORY>vin10</CATEGORY>

 <H2>Όραμα
τίτλου</H2>

σελίδες 8-9 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15832O004</ED>
<ID>
ID:167265

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O00&aa=4</URL></REF>


Article

<CATEGORY>vin10</CATEGORY>

 <H2>Πρώτη μάχη
για τα δισ. της Ευρωλίγκα</H2>

σελίδα 10

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15832O005</ED>
<ID>
ID:167266

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O00&aa=5</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ ΚΑΙ ΑΕΚ ΜΟΝΟΜΑΧΟΥΝ ΑΥΡΙΟ ΣΕ ΠΟΔΟΣΦΑΙΡΟ ΚΑΙ ΜΠΑΣΚΕΤ</H5>
<H2>Σύγκρουση σε δύο μέτωπα</H2>

ΣΤΟ ΝΕΟ Φάληρο
θα γίνουν αύριο το βράδυ τα δύο ντέρμπι, ανάμεσα σε «κόκκινους» και
«κίτρινους». Ο Ολυμπιακός και η ΑΕΚ θα μονομαχήσουν σε ποδόσφαιρο και μπάσκετ.

Οι συγκινήσεις προβλέπονται δυνατές. Θα προηγηθεί το ματς του ποδοσφαίρου.
Στο Στάδιο Καραϊσκάκη ο Ολυμπιακός θα υποδεχθεί την ΑΕΚ (18.16). 
Ο
Μπάγιεβιτς και οι παίκτες του, αλλά και οι οπαδοί της ομάδας, είναι έτοιμοι
για την πρόωρη φιέστα του τίτλου. Ο Ολυμπιακός προηγείται εννιά βαθμούς της
ΑΕΚ και μαθηματικά θέλει έναν βαθμό για να πανηγυρίσει τον τίτλο του
πρωταθλητή, 10 χρόνια μετά. Η ΑΕΚ θα παίξει για την τιμή των όπλων, αλλά και
για τα μαθηματικά που προαναφέραμε. 
Εως τώρα έχει τρία στα τρία με τους
«ερυθρολεύκους». 
Στις 21.30 (μόνο) οι οπαδοί του Ολυμπιακού θα βρεθούν
απέναντι στο ΣΕΦ. Ολυμπιακός - ΑΕΚ πράξη πρώτη στη διεκδίκηση του ελληνικού
πρωταθλήματος. 
Οι πρωταθλητές Ευρώπης έχουν το πλεονέκτημα της έδρας, αλλά
αυτή τη φορά ο αντίπαλός τους είναι «πολύ σκληρός». Απέναντί τους θα έχουν τον
Γιάννη Ιωαννίδη, με τον οποίο πανηγύρισαν τέσσερα πρωταθλήματα. 
Η ΑΕΚ
κατόρθωσε να βγει από την αφάνεια των τελευταίων ετών κι έχοντας εξασφαλισμένη
τη συμμετοχή της στην Ευρωλίγκα, θα διεκδικήσει και την πρωτιά. Αυτή κι αν
είναι «κόντρα». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15832O011</ED>
<ID>
ID:167267

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O01&aa=1</URL></REF>


Article

<CATEGORY>vin10</CATEGORY>

 <H5>ΖΑΕΤΣ: ΠΡΟΣΟΧΗ ΣΤΗΝ ΚΑΣΤΟΡΙΑ, ΔΕΝ ΕΧΕΙ ΑΓΧΟΣ</H5>
<H2>Τίποτε
σίγουρο</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«ΚΑΙ με ομάδα
Γ' Εθνικής να παίζεις, ποτέ δεν είσαι σίγουρος για τη νίκη. Πόσο μάλλον με την
Καστοριά, η οποία δεν έχει άγχος. Μην ξεχνάτε ότι βγήκαμε έξω από τους
στόχους, διότι χάσαμε τα θεωρούμενα "εύκολα" παιχνίδια: με Απόλλωνα, Ξάνθη στο
Ολυμπιακό Στάδιο». 
Ο Βέλιμιρ Ζάετς καλεί τους παίκτες του να προσέξουν
τώρα που η ομάδα μπήκε στην τελική ευθεία με στόχο την έξοδο στην Ευρώπη. 
Ο Παναθηναϊκός δεν έχει πια την πολυτέλεια να χάσει ούτε έναν πόντο. 
Μόνον
με τρεις νίκες σε ισάριθμους αγώνες θα είναι σίγουρος για συμμετοχή στο ΟΥΕΦΑ:

«Προς το παρόν σκεπτόμαστε το παιχνίδι με την Καστοριά. Στη συνέχεια θα
δούμε τι θα κάνουμε με ΟΦΗ και Ηρακλή. 
Οι μεταγραφές; Τώρα προέχει η
έξοδος στην Ευρώπη. 
Συνεπώς δεν υπάρχουν νεώτερα. 
Όποιον μπορούμε να
φέρουμε θα τον φέρουμε. 
Σ' αυτή τη φάση υπάρχουν πολλοί υποψήφιοι, αλλά θα
αποφασίσουμε σχετικά μετά το τέλος του Πρωταθλήματος». 
Αναφορικά με
δημοσιεύματα του κυπριακού Τύπου τα οποία ανέφεραν ότι ο ΑΠΟΕΛ ενδιαφέρεται να
εντάξει τον Βαζέχα στη δύναμή του, ο Ζάετς είπε: 
«Ο Βαζέχα έδωσε και θα
δώσει πολλά ακόμη στον Παναθηναϊκό. Δεν υπάρχει ενδεχόμενο παραχώρησής του».

Ο ίδιος ο Βαζέχα δήλωσε: «Μου τηλεφώνησαν από τον ΑΠΟΕΛ και τους ευχαριστώ
για το ενδιαφέρον τους. 
Πάνω απ' όλα όμως είναι ο Παναθηναϊκός και φυσικά
το συμβόλαιό μου. 
Αυτό που με ενδιαφέρει αυτή τη στιγμή είναι να μη
χάσουμε τη συμμετοχή μας στο Κύπελλο ΟΥΕΦΑ». 
Στον αγωνιστικό τομέα, ο
Παναθηναϊκός δεν θα έχει αύριο στη διάθεσή του τον τιμωρημένο Αποστολάκη, τους
τραυματίες Γκούμα, Κωνσταντινίδη και τον αρχηγό Καλλιτζάκη, ο οποίος δεν είναι
απόλυτα έτοιμος. 
Στην ενδεκάδα επανέρχεται ο Κόλα. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15832O021</ED>
<ID>
ID:167268

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΔΑ</H5>
<H2>Ακόμη ένας Αθάνατος επισκέ- πτεται την
Αθήνα</H2>

ΕΝΑ ακόμη μέλος της Διεθνούς Ολυμπιακής Επιτροπής φθάνει
σήμερα στην Αθήνα, για να ενημερωθεί για την ελληνική υποψηφιότητα. 
Πρόκειται για τον Μουνιόθ Πένια από τη Δομηνικανή Δημοκρατία, που συνοδεύεται
από τον πρόεδρο της Ολυμπιακής Επιτροπής της χώρας του, Χοσέ Χοακίν Πουέγιο.

Ο κ. Πένια θα παραμείνει στην Ελλάδα μέχρι την προσεχή Τετάρτη και στο
διάστημα αυτό θα επισκεφθεί τις αθλητικές εγκαταστάσεις του ΟΑΚΑ, το Ζάππειο
Μέγαρο, το Παναθηναϊκό Στάδιο, την Αρχαία Ολυμπία, μουσεία και αρχαιολογικούς
χώρους, ενώ θα φυτέψει και μία ελιά στο «Άλσος των Ελαιών» του Ολυμπιακού
Πάρκου της Αθήνας. 
Αύριο ο κ. Πένια θα παρακολουθήσει τον πρώτο τελικό του
μπάσκετ ανάμεσα στον Ολυμπιακό και την ΑΕΚ στο στάδιο Ειρήνης και Φιλίας, ενώ
θα συναντηθεί με την πρόεδρο του «Αθήνα 2004» κ. Γιάννα Δασκαλάκη -
Αγγελοπούλου, καθώς και με στελέχη της Επιτροπής Διεκδίκησης των Ολυμπιακών
Αγώνων.. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15832O022</ED>
<ID>
ID:167269

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O02&aa=2</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ</H5>
<H2>«Κόκκινη κάρτα» στον Τσεκλένη</H2>

ΤΗΝ αντικατάσταση του Γιώργου Τσεκλένη από την Επιτροπή Εφέσεων
Διαιτησίας, αποφάσισε χθες η διοίκηση της ΕΠΟ, με πρόταση του προέδρου της
Επιτροπής Διαιτησίας Μάκη Γερμανάκου. 
Ο τελευταίος χαρακτήρισε ως
προκλητική την απόφαση της ΕΕΔ, σύμφωνα με την οποία απαλλάχθηκαν από την
ποινή της αποπομπής από τον πίνακα Α' Εθνικής οι διαιτητές Γιώργος Φασόλης και
Νίκος Αγγελάκης και άφησε αιχμές κατά του κ. Τσεκλένη ως προς την απόρριψη της
έφεσης για απαλλαγή του κ. Λάτσιου. 
«Οι αποφάσεις αυτές πλήττουν το κύρος
της διαιτησίας» τόνισε χαρακτηριστικά ο κ. Γερμανάκος. 
«Πως είναι δυνατόν
η επιτροπή να απαλλάσσει τους δύο διαιτητές και να μην κάνει δεκτή, για...
ελαφρύτερο παράπτωμα, την έφεση του κ. Λάτσιου. 
Από εδώ και πέρα,
οποιοσδήποτε παράγοντας διαιτησίας εμπλέκεται σε... διάφορες υποθέσεις που
ναρκοθετούν το έργο της Επιτροπής Διαιτησίας, θα απομακρύνεται. Διαφορετικά θα
παραιτηθώ». 
«ΕΙΝΑΙ ΣΚΑΝΔΑΛΟ» 
«Σκανδαλώδης» χαρακτηρίστηκε χθες από τον
κ. Σταθόπουλο, μέλος του Δ.Σ. της ΕΠΟ, η αποδοχή της έφεσης του Άρη από τη
Δευτεροβάθμια Δικαστική Επιτροπή της ομοσπονδίας, σύμφωνα με την οποία η ποινή
της μιας αγωνιστικής ημέρας, που του επέβαλε ο αθλητικός δικαστής, μετετράπη
σε πρόστιμο 1,5 εκατ. δρχ. 
Ο κ. Σταθόπουλος ζήτησε την παραίτηση των μελών
της Επιτροπής, ωστόσο η... βόμβα έσκασε από την αποκάλυψη του Βασίλη
Προυσαλίδη, που είπε ότι η «απόφαση μπορεί να ανακοινώθηκε την Τετάρτη (30
Απριλίου), εγώ, όμως, τη γνώριζα από τη Δευτέρα (28 Απριλίου)». Το θέμα αυτό
θα συζητηθεί στο επόμενο Δ.Σ. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15832O023</ED>
<ID>
ID:167270

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O02&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ</H2>

Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ 
Ώρα 3.00,
1.400 μέτρα 
1. ΑΪΡΟΛΟ 54,5 Βαλακούδ. Ν.&#0091 
2. ΦΙΝΤΟ
56,5 Περικλής&#0095 
3. ΚΕΪΠ ΤΑΟΥΝ 56 Σωτηρόπ/λος&#0097 
4. Γ. ΤΟΥ ΜΩΡΗΑ 53 Καραμάνογ.&#0093 
5. ΑΚΑΜΠΤΟΣ 52,5
Ντίνος&#0098 
6. ΥΠΑΡΞΙΣΤΗΣ 52 Σκιαδόπ/λος&#0096 
7. Κ.
ΧΡΗΣΤΑΡΑΣ 51,5 Γεωργίου&#0094 
8. ΜΑΚΙΑΒΕΛΛΙ 51,5
Κουτσούκος&#0092 
­ Υπόδ.: ΑΪΡΟΛΟ - ΓΕΡΟΣ ΤΟΥ ΜΩΡΗΑ (Μακιαβέλλι).

ΔΕΥΤΕΡΗ ΙΠΠΟΔΡΟΜΙΑ 
Ώρα 3.30,
1.400 μέτρα 
1. Σ. ΝΤΑΪΝΑΜΙΚ 58 Σωτηρόπ/λος&#0099 
2.
ΧΑΡΑΚΟΣ 58 Ζευγώλης&#0097 
3. ΜΠΙΜΠΟ 57 Δημητσάνης&#0096 
4. ΚΑΡΑΤΑΣΟΣ 56 Σίντλερ.&#0091 
5. ΡΟΜΠΕΡΤΙΝΟ 55,5
Λιάκος&#0094 
6. ΑΠΡΟΒΛΕΠΤΟΣ 55 Μπάμπης&#0098 
7. ΖΗΝΑΣ
54,5 Γεωργίου&#0093 
8. ΚΙΣΣΕΥΣ 51,5 Βαλακούδ. Ν.&#0095 
9. ΜΠΡΑΪΑΝ 55 Φίλιππος&#0092 
* Σε αυτήν την ιπποδρομία θα
λειτουργήσουν Trio και Tri-Cast. 
­ Υπόδ.: ΣΟΥΠΕΡ ΝΤΑΪΝΑΜΙΚ - ΖΗΝΑΣ
(Χαράκος). 
ΤΡΙΤΗ ΙΠΠΟΔΡΟΜΙΑ 
Ώρα 4.00, 1.800 μέτρα 
1. ΙΠΠ. ΝΙΟΥΚΛΙΑΡ 58 Γεωργίου&#0097

2. ΜΟΝΑΔΙΚΟΣ 57,5 Χατζημίμης&#0091 
3. ΥΜΕΝΑΙΟΣ 57,5
Δημητσάνης&#0094 
4. ΣΙΜΠΑ 56,5 Σωτηρόπ/λος&#0093 
5.
ΧΑΡΑΥΓΙΑΚΟΣ 56,5 Ξυνός&#0092 
6. ΠΟΠΙΟΥΛΑΡ 55 Φίλιππος&#0095

7. ΣΕΡ ΝΤΙΟΝ 54,5 Ντίνος&#0096 
­ Υπόδ.: ΥΜΕΝΑΙΟΣ - ΣΕΡ
ΝΤΙΟΝ (Πόπιουλαρ). 
ΤΕΤΑΡΤΗ ΙΠΠΟΔΡΟΜΙΑ Ώρα 4.30, 1.800 μέτρα 
1. ΛΕ·ΣΘΕΝΗΣ 62
Κριεζής&#0097 
2. ΜΕΓΑΛΗ ΕΛΕΝΗ 52,5 Γλύμπης&#0092 
3.
ΛΙΟΥΜΠΕΚ 53 Δημητσάνης&#0094 
4. ΓΙΑΝΓΚ ΚΟΥΛΑ 52,5
Γεωργίου&#0091 
5. ΜΠ. ΜΠ. ΑΦΑΝΤΙ 50 Βαλακούδ. Ν.&#0093 
6.
ΣΟΡΕΝΤΟ 52 Ξυνός&#0095 
7. ΑΡΠΑΛΟΣ 45,5 Μ. Καμούτση&#0098 
8. ΝΤΕ ΓΙΟΥΡΕ 47 Σγούρος&#0096 
­ Υπόδ.: ΣΟΡΕΝΤΟ - ΛΙΟΥΜΠΕΚ
(Άρπαλος). 
ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.800 μέτρα 
1. ΛΕ ΠΑ 58 Ντίνος&#0093 
2.
ΕΞΕΚΙΟΥΤ. ΓΟΥΕΪ 54 Βαλακούδ. Ν.&#0096 
3. ΚΥΡ ΑΝΤΩΝΗΣ 56
Μπάμπης&#0091 
4. ΓΟΥΑΪΛΝΤ ΧΟΡΣ 55,5 Φίλιππος.&#0097 
5.
ΣΤΑΛΟΣ 55 Ζευγώλης&#0094 
6. ΥΜΗΤΤΟΣ 55 Δημητσάνης&#0095 
7. ΜΙΣΤΕΡ ΝΙΚΟΣ 53 Καζάκος&#0098 
8. ΕΞΠΙΝΤ. ΓΟΥΕΪ 53,5
Λιάκος&#0092 
* Οι ίπποι 2-8 είναι ομόσταβλοι. 
­ Υπόδ.:
ΣΤΑΒΛΟΣ - ΣΤΑΛΟΣ (Γουάιλντ Χορς). 
ΕΚΤΗ
ΙΠΠΟΔΡΟΜΙΑ 
Ώρα 5.30, 1.400 μέτρα 
1. ΠΕΝΝΥ
ΣΤΑΡ 58 Δημητσάνης&#0098 
2. ΣΟΦΑΓΙΑ 57,5 Σωτηρόπ/λος&#0095

3. ΑΚΡΑΤΗΤΗ 53,5 Ντίνος&#0093 
4. ΚΑΝΤΑΡΑ 50
Σταυρινός.&#0094 
5. ΛΑΟΔΑΜΕΙΑ 50 Γλύμπης&#0091 
6. ΛΕΪΝ.
ΒΙΡΓΙΝΙΑ 52,5 Καραμάνογ.&#0096 
7. ΠΑΡΑΣΚΕΥΗ 52,5 Ξυνός&#0092

8. ΒΕΡΓΩ 50,5 Σκιαδόπ/λος&#0097 
* Σε αυτήν την ιπποδρομία θα
λειτουργήσουν Trio και Tri-Cast. 
­ Υπόδ.: ΛΑΟΔΑΜΕΙΑ - ΑΚΡΑΤΗΤΗ
(Παρασκευή). 
ΕΒΔΟΜΗ ΙΠΠΟΔΡΟΜΙΑ Ώρα 6.00, 1.400 μέτρα 
1. ΑΛ ΧΑΤΖ 58
Σωτηρόπ/λος&#0092 
2. ΠΟΠΗ ΜΟΥ 56,5 Μπρούσαλης&#0096 
3.
ΡΟΥΚΕΤΑ 56,5 Ντίνος&#0091 
4. ΓΟΥΑΝΤΑ 53,5 Περικλής&#0094 
5. ΣΤΡΟΝ. ΚΩΣΤΑΣ 53,5 Δημητσάνης.&#0097 
6. ΕΛΑ ΤΑΚΗ ΜΟΥ
51,5 Σγούρος&#0093 
7. ΒΕΝΕΤ. ΓΟΥΕΪ 50,5 Γεωργίου&#0095 
­
Υπόδ.: ΑΛ ΧΑΤΖ - ΣΤ. ΚΩΣΤΑΣ (Ρουκέτα). 
ΟΓΔΟΗ
ΙΠΠΟΔΡΟΜΙΑ 
Ώρα 6.30, 1.400 μέτρα 
1.
ΥΠΟΜΟΝΗ 58 Δημητσάνης&#0099 
2. ΑΣΤΡΑΠΗ 56,5 Σωτηρόπ/λος&#0095

3. ΤΣΙΓΓΑΝΑ 56 Ζευγώλης&#0094 
4. ΖΟΖΕΦΙΝΑ 55,5
Κουτσούκος&#0098 
5. ΛΕΪΝ. ΔΗΜΗΤΡΑ 53 Ντίνος&#0091 
6.
ΕΚΤΙΝΑΞΗ 52,5 Σκιαδόπ/λος&#0097 
7. ΜΠΙΤΑΜΠΟΥ 52,5
Μαντζαβίδης&#0096 
8. ΧΡΙΣΤ. ΜΑΡΙΑ 52,5 Περικλής&#0093 
9.
ΜΠΛΕΪΖ 56 Μπάμπης&#0092 
* Οι ίπποι 2-9 είναι ομόσταβλοι. 
* Σε
αυτήν την ιπποδρομία θα λειτουργήσουν Trio και Tri-Cast. 
­ Υπόδ.:
ΖΟΖΕΦΙΝΑ - Λ. ΔΗΜΗΤΡΑ (Τσιγγάνα). 
ΕΝΑΤΗ
ΙΠΠΟΔΡΟΜΙΑ 
Ώρα 7.00, 1.400 μέτρα 
1.
ΜΑΪΜΟΥΤΖΗΣ 63,5 Σωτηρόπ/λος&#0096 
2. ΦΟΥΛ ΣΠΙΝΤ 55
Φίλιππος&#0093 
3. ΝΤΕΛ ΑΛΕΞ 52,5 Αλέξανδρος&#0095 
4. ΣΑΝ
ΝΤΑΡΙΟ 51,5 Δημητσάνης&#0094 
5. ΣΤΡ. ΠΛΑΤΩΝ 51,5
Γεωργίου&#0092 
6. ΓΚΑΜΠΡΙΕΛΑ 50 Κουτσούκος&#0091 
7. ΜΑΪΛ'
Σ ΓΟΥΕΪ 45,5 Αλίκη&#0097 
­ Υπόδ.: ΓΚΑΜΠΡΙΕΛΑ - ΝΤΕΛ ΑΛΕΞ
(Μάιλς Γουέι). 
­ Δύο αουτσάιντερ: ΚΥΡ ΑΝΤΩΝΗΣ (5η) ­ ΥΠΟΜΟΝΗ
(8η). 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15832O024</ED>
<ID>
ID:167271

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O02&aa=4</URL></REF>


Article

<CATEGORY>vin10</CATEGORY>

 <H5>Β'
ΕΘΝΙΚΗ</H5>
<H2>Το ντέρμπι στον Βόλο</H2>

ΣΤΟΝ
ΒΟΛΟ, και στον αγώνα Νίκης - Πανιωνίου επικεντρώνεται το ενδιαφέρον στην
αυριανή 31η αγωνιστική τού πρωταθλήματος της Β' Εθνικής. Το υπόλοιπο πρόγραμμα
(αύριο, 16.45): Γιάννινα - Εθνικός, Παναιτωλικός - Δόξα Δράμας, Πανσερραϊκός -
ΕΑΡ, Παναργειακός - Νάουσα, Πανελευσινιακός - Δόξα Βύρωνα, Καλαμαριά - Πύργος,
Προοδευτική - Λεβαδειακός. Το ματς Τρικάλων - Λάρισας θα διεξαχθεί μεθαύριο
(20.00, ΕΤ 3). 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15832O025</ED>
<ID>
ID:167272

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O02&aa=5</URL></REF>


Article

<CATEGORY>vin10</CATEGORY>

 <H5>Β'
ΕΘΝΙΚΗ</H5>
<H2>Απειλές στον Ηρακλή</H2>

ΣΟΒΑΡΟ
επεισόδιο απειλήθηκε μετά τη χθεσινή προπόνηση του Ηρακλή. Περίπου 20
συνδεσμίτες μπήκαν στα αποδυτήρια και απείλησαν παίκτες και Παναγούλια («μην
τυχόν κάνεις δοκιμές και βάλεις πιτσιρικάδες») να μην ηττηθούν από τον Άρη.

«Μην ανησυχείτε, όλα θα πάνε καλά και θα πάρουμε τους 3 βαθμούς», τόνισε ο
προπονητής του Ηρακλή και το θέμα έληξε, όμως, η δυσπιστία παρέμεινε από
πλευράς οπαδών. 
Τέλος, είκοσι εκατ. δρχ. έξτρα πριμ θα δοθεί στους παίκτες
του Άρη σε περίπτωση νίκης. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15832O026</ED>
<ID>
ID:167273

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O02&aa=6</URL></REF>


Article

<CATEGORY>vin10</CATEGORY>

 <H5>ΕΩΣ
ΤΟ '99 ΤΕΛΕΙΩΝΟΥΝ ΟΙ ΕΡΑΣΙΤΕΧΝΕΣ. ΜΗΝΥΜΑ ΓΙΑ ΜΕΙΩΣΗ ΤΩΝ ΩΡΩΝ ΜΕΤΑΔΟΣΗΣ
ΠΟΔΟΣΦΑΙΡΟΥ ΣΤΗΝ TV ΑΠΟ ΤΟΝ ΜΠΛΑΤΕΡ</H5>
<H2>Επαγγελματική
διαιτησία</H2>

<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΑΠΟ ΤΗΝ περίοδο 1998-1999
όλοι οι διαιτητές στον κόσμο θα πρέπει να γίνουν επαγγελματίες. Για τον λόγο
αυτό, οι εθνικές ποδοσφαιρικές ομοσπονδίες είναι ανάγκη, εφόσον δεν έχουν
ακόμα προχωρήσει στον επαγγελματισμό, να τον εφαρμόσουν το συντομότερο. 
­
Αμετακλήτως, οι χώρες που έχουν πρωταθλήματα πρώτης κατηγορίας με συμμετοχή
περισσότερων των 20 ομάδων να μειώσουν στον ανάλογο αριθμό τα σωματεία της
συγκεκριμένης κατηγορίας, με γνώμονα τον πληθυσμό της χώρας. Ο αριθμός αυτός
θα ήταν πλησιέστερος στο επιθυμητό αν έφθανε τις 12-18 ομάδες. Ιδιαίτερα για
τις χώρες που έχουν στην πρώτη κατηγορία 22 ομάδες. 
­ Το ποδόσφαιρο στην
τηλεόραση ξεπέρασε κάθε όριο. Πρέπει να μειωθούν οι ώρες μεταδόσεων από την
TV. Γιατί διαφορετικά ό,τι καλό έχει προκύψει μέχρι σήμερα, κινδυνεύει να
καταστραφεί. 
­ Τα γήπεδα στη Γαλλία δεν είναι απόλυτα εναρμονισμένα με
τους κανόνες της ΦΙΦΑ, που αφορούν κυρίως τα γήπεδα όπου θα διεξαχθούν οι
αγώνες του Παγκοσμίου Πρωταθλήματος 1998. Οι θέσεις πρέπει να μειωθούν, γιατί
μόνο καθήμενοι θα επιτραπεί να βρίσκονται στους τελικούς του Μουντιάλ. Και,
μάλιστα, χωρίς προστατευτικά γύρω από τον αγωνιστικό χώρο. Η γαλλική
κυβέρνηση, μέχρι στιγμής, δεν έχει πάρει απόφαση για όλα τα στάδια. 
­ Τα
σημαντικότερα σημεία που αναπτύχθηκαν στην πρόσφατη συνεδρίαση της ΦΙΦΑ, στη
Ζυρίχη, ο Γιόζεφ Μπλάτερ, γ.γ. της Παγκόσμιας Ομοσπονδίας, ανέλυσε και τόνισε
με ιδιαίτερο χαρακτηρισμό και έμφαση. Και για όσους γνωρίζουν, τα λόγια του
Μπλάτερ αντηχούν σε όλο τον κόσμο σαν «νόμος». 
­ Έκπληξη προκάλεσαν οι
αναφορές στη διαιτησία όπου ο Γιόζεφ Μπλάτερ αναφέρθηκε στον «επαγγελματισμό»,
κάτι που ισχύει από ετών στο Μεξικό (περίπου 25 χρόνια τώρα) και σε προηγμένες
χώρες κυρίως της Ευρώπης (Ιταλία, Ισπανία, Αγγλία κ.λπ.), στις οποίες δεν έχει
εκσυγχρονισθεί ακόμα. «Είναι εκπληκτικό το γεγονός ­ τόνισε ο γ.γ. της ΦΙΦΑ ­
διαιτητές στην Ισπανία να κερδίζουν 13.000.000 δραχμές και να ονομάζονται
ερασιτέχνες. Στο Μεξικό, ένας διαιτητής προετοιμάζεται τέσσερις ημέρες,
ταξιδεύει άλλες δύο και βλέπει την οικογένειά του μία ημέρα. Τη Δευτέρα...
Πρέπει να κερδίζει ανάλογα χρήματα. Αυτό είναι το σωστό και δίκαιο», κατέληξε
ο Μπλάτερ. 
­ Όσον αφορά την τηλεόραση, ο γ.γ. της ΦΙΦΑ είπε μεταξύ άλλων
ότι «βλάπτει τον θεατή η πολύωρη ενασχόληση, αλλά και τις ομάδες που δεν
αποκομίζουν κέρδη ανάλογα με τις τηλεοπτικές μεταδόσεις. Εφέτος ξεπέρασαν κάθε
όριο. Αυτό θα σταματήσει». 
­ Η άρνηση πολλών ομάδων να παραχωρούν τους
παίκτες τους στις Εθνικές ομάδες, ιδιαίτερα τους προερχόμενους από τη Ν.
Αμερική, είναι αιτία των πολλών αγώνων. Αισθάνονται εξαντλημένοι και δεν έχουν
δυνάμεις να φθάσουν μέχρι το τέλος της περιόδου. «Όποια ομάδα και χώρα
αρνείται παίκτες στην Εθνική, θα αποκλείεται από τις διεθνείς διοργανώσεις»,
υπογράμμισε ο ισχυρός άνδρας της ΦΙΦΑ. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15832O031</ED>
<ID>
ID:167274

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O03&aa=1</URL></REF>


Article

<CATEGORY>vin10</CATEGORY>

 <H2>Και
πάλι στο «σκαμνί» ο Άρης</H2>

Ο ΠΙΟ τακτικός... θαμώνας των
γραφείων του αθλητικού δικαστή τον τελευταίο καιρό, ο Άρης, θα βρεθεί πάλι
κατηγορούμενος την Πέμπτη (15 Μαϊου), για την επεισοδιακή συμπεριφορά των
οπαδών του στο ματς με τον ΟΦΗ. 
Την ίδια ημέρα κλήθηκε να απολογηθεί και ο
Απόλλων, για τα επεισόδια οπαδών του στον αγώνα με τον Αθηναϊκό. 
Στο
μεταξύ, ο αθλητικός δικαστής τιμώρησε με... βαριά καμπάνα τον Κώστα Ανυφαντάκη
της ΕΑΡ. Για την ανάρμοστη συμπεριφορά του στο ματς με τον Εθνικό, του
επιβλήθηκε ποινή αποκλεισμού 12 αγωνιστικών ημερών. 
Εξάλλου, Πανιώνιος και
Προοδευτική κλήθηκαν σε απολογία (την Πέμπτη) και αντιμετωπίζουν σκληρές
κυρώσεις από τον αθλητικό δικαστή, για τα επεισόδια οπαδών τους στο μεταξύ
τους παιχνίδι. Ο Πανιώνιος κατηγορείται επειδή οπαδοί πέταξαν αντικείμενα, ενώ
περίπου 100 από αυτούς μπήκαν στον αγωνιστικό χώρο και επιτέθηκαν κατά
ποδοσφαιριστών της Προοδευτικής. Η τελευταία κατηγορείται επειδή οπαδοί της
μπήκαν με τη σειρά τους στον αγωνιστικό χώρο και συνεπλάκησαν με αυτούς του
Πανιωνίου. 
*** Η Παναχαϊκή και ο Γιώργος Βαΐτσης συμφώνησαν για
παράταση της συνεργασίας τους, για τα δύο επόμενα χρόνια. Ο παίκτης θα
εισπράξει 25 εκατ. δρχ. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15832O032</ED>
<ID>
ID:167275

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O03&aa=2</URL></REF>


Article

<CATEGORY>vin10</CATEGORY>

 <H5>Μπάλα και θέατρο
</H5><H5>Τυχαία συνάντηση
</H5><H5>Ο «βαρόνος» και η
«κόμισσα»</H5>
<H5>Με τον «Ηλία του 16ου»</H5>
<H2>ΓΙΑ ΘΥΜΗΣΟΥ</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Έπαιρναν κι έδιναν οι συναντήσεις ποδοσφαιριστών και
καλλιτεχνών, στις κουίντες των θεάτρων και στα αποδυτήρια των γηπέδων. Πολύ
συχνά οι παίκτες των ομάδων παρακολουθούσαν θεατρικές παραστάσεις και οι
καλλιτέχνες κάθε Κυριακή πήγαιναν στα γήπεδα και παρακολουθούσαν όχι μόνο τα
ντέρμπι, αλλά και τους άλλους αγώνες. 
Ο
τερματοφύλακας της Α.Ε. Νέας Ιωνίας Ρούσσος, με τη νεαρή και διάσημη Νανά
Μούσχουρη. Ασφαλώς θα διερωτηθείτε τι σχέση μπορεί να έχουν μεταξύ τους.
Απλώς, είχαν συναντηθεί τον Μάιο 1960, κάπου στη μέση του δρόμου στη
Ριζούπολη. Η Μούσχουρη έβγαινε από τα studio της «Columbia» όπου ηχογραφούσε
δίσκο κι ο Ρούσσος από το γήπεδο του Απόλλωνα, όταν είχε τελειώσει την
προπόνησή του με την Εθνική Νέων. 
Πλουσιόπαιδο από το Κολωνάκι ο Σάββας Θεοδωρίδης («βαρόνο» τον αποκαλούσαν οι
συμπαίκτες του) και η Μάρω Κοντού πρωταγωνίστρια στο έργο «Η κόμισσα της
φάμπρικας» σ' ένα στιγμιότυπο στα παρασκήνια θεάτρου της Λεωφόρου Αλεξάνδρας.

Τι σημασία έχει που ο Κώστας Λινοξυλάκης,
ανήκε στον Παναθηναϊκό κι ο Κώστας Χατζηχρήστος, στην ΑΕΚ. Στα παρασκήνια
βρέθηκαν, τα είπαν και τα βρήκαν ποδοσφαιρικώς. Ο δημοφιλής πρωταγωνιστής
εκείνη την εποχή είχε γυρίσει την κινηματογραφική ταινία «Ο Ηλίας του 16ου»,
που σημείωσε μεγάλη επιτυχία κι ο Λινοξυλάκης είχε αναδειχθεί ο πρώτος παίκτης
του 1960. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15832O033</ED>
<ID>
ID:167276

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O03&aa=3</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΕΧΟΥΜΕ ΕΝΑ ΛΟΓΟ ΠΑΡΑΠΑΝΩ ΝΑ ΘΕΛΟΥΜΕ ΤΗ ΝΙΚΗ ΕΠΙ ΤΗΣ ΑΕΚ</H5>
<H5>ΡΑΒΟΥΣΗΣ</H5>
<H5>Εγώ δεν έχω
κανένα κίνητρο</H5>
<H5>Μ. ΤΡΟΧΑΝΑΣ</H5>
<H5>Επιθυμώ να
αναλάβει την ομάδα ο Φιλίππου</H5>
<H2>Όλα έτοιμα για το γύρο</H2>
<H2>θριάμβου!
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Ο ΟΛΥΜΠΙΑΚΟΣ θέλει τη νίκη επί της ΑΕΚ για την
ιστορία και το πρεστίζ». Ο Ντούσαν Μπάγιεβιτς είναι έτοιμος να πανηγυρίσει
αύριο το βράδυ μαζί με τους ποδοσφαιριστές του την κατάκτηση του τίτλου στο
18ο επαγγελματικό πρωτάθλημα. 
Πάνω από 20.000 οπαδοί του Ολυμπιακού
αναμένεται να δημιουργήσουν εκρηκτική ατμόσφαιρα στο ντέρμπι με την ΑΕΚ, αλλά
ο Ντούσαν Μπάγιεβιτς θέλει να γιορτάσει μετά τα 90 λεπτά, εφόσον οι
«ερυθρόλευκοι» εξασφαλίσουν και μαθηματικά την κατάκτηση του τίτλου. Οι
ποδοσφαιριστές επιθυμούν το γύρο θριάμβου, ωστόσο η επίσημη φιέστα θα γίνει
στο φινάλε του πρωταθλήματος στον αγώνα με την Καβάλα. 
Λίγο πριν αρχίσει η
χθεσινή προπόνηση ο Μπάγιεβιτς τόνισε: «Εμείς στα τρία ματς που απομένουν
θέλουμε ένα βαθμό για να εξασφαλίσουμε την κατάκτηση του τίτλου. Είναι γνωστό
τι έχει γίνει στα τρία προηγούμενα μεταξύ μας παιχνίδια. Εμείς έχουμε ένα λόγο
παραπάνω να νικήσουμε, γιατί δεχτήκαμε τρεις φορές εφέτος την ήττα από την
ΑΕΚ. Κάθε παιχνίδι που αγωνίζεται ο Ολυμπιακός με την ΑΕΚ και τον Παναθηναϊκό
θέλουμε τη νίκη. Πιστεύω ότι όλα τα παιδιά είναι έτοιμα γι' αυτό το ματς. Ο
καθένας θα προσφέρει όσο μπορεί περισσότερα». 
Ο Ντούσκο υπογράμμισε ότι οι
παίκτες του Ολυμπιακού δεν πρόκειται να επηρεαστούν από την πανηγυρική
ατμόσφαιρα: «Ο κόσμος θα μας βοηθήσει, όπως πάντα, και εμείς θα προσπαθήσουμε
για το καλύτερο δυνατό». 
Σε ερώτηση πόσο θα επηρεάσουν την ΑΕΚ τα
προβλήματα που αντιμετωπίζει τον τελευταίο καιρό, απάντησε: «Για το θέμα αυτό
θα πρέπει να ρωτήσετε κάποιους άλλους». 
Ο Σαμπανάτζοβιτς είναι έτοιμος,
αλλά, όπως υποστήριξε ο Μπάγιεβιτς, αύριο θα αποφασίσει αν θα τον
χρησιμοποιήσει στη ενδεκάδα. Ωστόσο στο χθεσινό οικογενειακό δίτερμα τη θέση
του αμυντικού χαφ κάλυψαν οι Νταμπίζας, Πασσαλής. Η πιθανή ενδεκάδα του
Ολυμπιακού: Ελευθερόπουλος, Βαρεσάνοβιτς, Καραταΐδης, Ανατολάκης, Πασσαλής,
Νταμπίζας, Γιαννακόπουλος, Καραπιάλης, Αλεξανδρής, Γκόγκιτς, Γεωργάτος. Θέση
διεκδικούν οι Σαμπανάτζοβιτς, Τζόρτζεβιτς. Ο Μπάγιεβιτς πήρε στην αποστολή 18
ποδοσφαιριστές. Αποκλείστηκαν οι Ίβιτς, Καρασαββίδης, Νινιάδης, Ιωαννίδης,
Σκαρτάδος, Ράντος, Τρούπκος. 
Ο Ολυμπιακός θα περιμένει σήμερα επιστροφή
εισιτηρίων από την ΑΕΚ για να τα διαθέσει στους οπαδούς του. 
*** Η
ΠΑΕ Ολυμπιακός για την ενημέρωση των φίλων της ανακοίνωσε χθες ότι το βιβλίο
«Το ιστορικό αρχείο του Ολυμπιακού» θα πωλείται στη λιανική τιμή των 2.000
δρχ. 
ΠΛΗΡΗΣ ετοιμάζεται να κατέβει στο ντέρμπι με τον
Ολυμπιακό η ΑΕΚ! Και καθημερινά αυξάνονται οι πιθανότητες να παίξει ο Ντέμης
Νικολαΐδης. Ο διεθνής επιθετικός πήρε μέρος στο χθεσινό διπλό και «χτυπά» θέση
στην ενδεκάδα ­ όλα όμως θα ξεκαθαρίσουν την υστάτη ώρα. 
«Πάντα τα
παιχνίδια με τον Ολυμπιακό είναι σημαντικά. Δίνουν δυνατότητες και πρεστίζ
στην ομάδα που παίζει αυτό που μπορεί. Μετά το άτυχο αποτέλεσμα με τον ΠΑΟΚ,
μας δίνεται η ευκαιρία σε αυτό το ματς να ξεπεράσουμε την εικόνα που
δημιουργήθηκε. Πιστεύω να τα καταφέρουμε. Το ματς είναι κίνητρο για όλους! Δεν
νομίζω όμως πως για μένα είναι ένα επιπλέον κίνητρο, μετά τις 3 νίκες επί του
Ολυμπιακού επί Μπάγιεβιτς. Όσον αφορά την ψυχολογία, είμαστε καλά και δεν
πρέπει να μας απασχολούν οι εξελίξεις». 
Θέση κερδίζει ο Χάρης Κοπιτσής,
είτε δεξιά είτε αριστερά. Στη δεύτερη περίπτωση θα προωθηθεί στα χαφ ο Μιχάλης
Κασάπης. 
Όλα αυτά, σε συνάρτηση με το αν αγωνιστεί ή όχι ο Ντέμης
Νικολαΐδης, ο οποίος παραμένει το μεγάλο ερωτηματικό του Ραβούση. Ο τεχνικός
της ΑΕΚ πήρε στην αποστολή 17 παίκτες, αποκλείοντας τον Κώστα Παυλόπουλο...

ΤΟΝ «ΕΝΑ
και κατάλληλο μνηστήρα» περιμένει (ακόμα;) ο Μιχάλης Τροχανάς. Και δείχνει
αποφασισμένος να πουλήσει την ΠΑΕ ΑΕΚ στον Γιάννη Φιλίππου, αν φυσικά
ερμηνεύσαμε σωστά τη (νέα) χθεσινή του εμφάνιση στον ραδιοφωνικό σταθμό «Σπορ
FM». 
Εκεί ο μεγαλομέτοχος, αφού έκανε επίθεση κατά πάντων,
σχεδόν... μάλωσε τον κ. Φιλίππου! Δήλωσε: «Η δήλωση του κ. Φιλίππου είναι
σκοτεινή, αραχνιασμένη και εγώ δεν τις πάω τέτοιες δηλώσεις. Αγανακτώ. Δεν τον
θεωρώ υποψήφιο. Εκφράζω απλώς την επιθυμία ως φίλος της ΑΕΚ να αναλάβει την
ομάδα ο κ. Φιλίππου. Δεν θα αφήσω για κανένα λόγο να καπηλεύεται η ΑΕΚ με
δήθεν προτάσεις. Το 7ήμερο θα τηρηθεί αυστηρότατα». 
Θέλει, λοιπόν,
τη λύση Φιλίππου ο Μ. Τροχανάς. Για την ακρίβεια τη θεωρεί ως τη μόνη
αξιόπιστη, περισσότερο τουλάχιστον από αυτήν που προέρχεται από την Κύπρο. Το
ενδιαφέρον από εκεί είναι τυλιγμένο στο σκοτάδι και ορισμένοι δεν αποκλείουν
την περίπτωση μπλόφας. Όχι κατ' ανάγκη από πλευράς μεγαλομετόχου. Όσο για την
πρόταση Ψωμιάδη, ο κ. Τροχανάς δεν την έχει αξιολογήσει και περιμένει να
κατατεθεί γραπτώς. Χθες, γνωστοποιήθηκε ότι ο πρώην πρόεδρος της Ερασιτεχνικής
βελτίωσε την προσφορά του και την έφθασε στα δύο δισ.! 
Στο
παρασκήνιο λέγεται ότι γίνονται επαφές με την πτέρυγα Φιλίππου. Εξετάζονται
λεπτομερώς τα ανοίγματα. Διάφοροι οικονομικοί παράμετροι. Μην απορήσετε αν η
πρόταση γίνει από τη θυγατρική ΒΙΣ. Και ίσως δεν είναι εκτός πραγματικότητας
το κλίμα έντονης αισιοδοξίας που καλλιεργείται στις τάξεις των φίλων της ΑΕΚ,
οι οποίοι αναμένουν από στιγμή σε στιγμή εξελίξεις. Ή στην αρχή της εβδομάδας,
ή κατά τη διάρκεια του διημέρου. Σκεφθείτε ότι κυκλοφόρησε και το σενάριο
να... επισκεφθεί το ξενοδοχείο της (ποδοσφαιρικής) ΑΕΚ και ο Γιάννης Φιλίππου
(!), εκτός από το κλιμάκιο της ΠΑΕ που σίγουρα θα κάνει σήμερα την εμφάνισή
του. Επιπλέον, ο κ. Τροχανάς στις δηλώσεις του εκφράζεται μάλλον θετικά για
τον Πέτρο Ραβούση. Και εμμέσως, δεν αποκλείει το ενδεχόμενο να μείνει στην ΑΕΚ
­ φυσικά υπό προϋποθέσεις (που θα θέσει ο Τροχανάς, έτσι;). Προσέξτε τι είπε:
«Δεν είχα διανοηθεί να διώξω κανέναν από την ΑΕΚ, ούτε τον κ. Ραβούση, για τον
οποίο είχα τις απόψεις που έχω. Θεωρώ ότι ήταν εξαιρετική η επιλογή μου.
Συνεχίζω να πιστεύω ότι είναι ένας πάρα πολύ καλός προπονητής και συνεχίζω να
δηλώνω ότι θα τον ήθελα στην ΑΕΚ. Θα τον ήθελα στην ΑΕΚ, όμως, με αρχές, με
δυναμισμό, με προοπτική και με σύγχρονη αντίληψη. Θα ήθελα δηλαδή έναν
εξελισσόμενο Ραβούση». 
Από πλευράς διοίκησης δραστηριοποιήθηκε χθες
και ο Γιώργος Κυριόπουλος. Μετέβη στην προπόνηση (για λόγους ψυχολογικού
ντοπαρίσματος) και συζήτησε με τον τεχνικό. Αυτό που βγαίνει είναι ότι την
επόμενη εβδομάδα θα έχουμε εξελίξεις διοικητικές και στο θέμα της παραμονής ή
όχι του τεχνικού της Κυπελλούχου. 
Δήλωσε ο πρόεδρος της ΠΑΕ:
«Στηρίζουμε πάντα τον προπονητή. Έχουμε εμπιστοσύνη στον ίδιο και τους
παίκτες. Θέλουμε να παίξουμε στο ντέρμπι με τον Ολυμπιακό για την ιστορία, τη
φανέλα της ΑΕΚ, τους ίδιους τους παίκτες και τον προπονητή. Έχει μεγάλη
σημασία ο αγώνας, το να είμαστε δεύτεροι με μικρή διαφορά. Άλλωστε, ακόμα
αξιολογούμε τα πάντα. Θέλουμε την τεχνογνωσία του Ραβούση στην ΑΕΚ». 
Στο θέμα των μεταγραφών, στο παρασκήνιο η Κυπελλούχος κινείται. Και αν δεν
βρει... λαβράκι από την Πολωνία, αναμένεται στροφή σε άλλες αγορές. Στη
Βουλγαρία ή ακόμη και σε χώρα της Βόρειας Ευρώπης. Όσο για την ελληνική αγορά,
πέρα από τα ονόματα που ακούγονται συχνά-πυκνά, καμία έκπληξη αν εξεταστεί η
περίπτωση του πολυτάλαντου Δημήτρη Μάρκου, ο οποίος έχει λήξη συμβολαίου με
τον Παναθηναϊκό. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15832O061</ED>
<ID>
ID:167277

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O06&aa=1</URL></REF>


Article

<CATEGORY>vin10</CATEGORY>

 <H5>Από
το Μιλάνο στη Βαρκελώνη</H5>
<H5>Δεν
έπεισε για τον Φίγκο</H5>
<H5>Στον αρχηγό αρέσει ... το προσούτο</H5>
<H5>Το γλεντούσαν
οι Πορτογάλοι...</H5>
<H2>Εμπιστευτικά</H2>

Δύο από τα «αστέρια» της Μίλαν, ο Ολλανδός Μίκαελ Ράισινγκερ και ο
Γάλλος Κριστόφ Ντουγκαρί πρόκειται να συνεχίσουν την καριέρα τους στην
Μπαρτσελόνα, σύμφωνα με όσα υποστηρίζει η «Μάρκα». 
Η ισπανική εφημερίδα
αναφέρει μεταξύ άλλων πως η Μπάρτσα θα δώσει στη Μίλαν 10 εκατ. δολάρια
(περίπου 2,7 δισ. δραχμές) για να αποδεσμεύσει τους παίκτες. 
Η Μπαρτσελόνα, αν και εξασφάλισε το «οκ»
της Μίλαν, η τελευταία δεν κατάφερε να πείσει τους Καταλανούς να παραχωρήσουν
τον Πορτογάλο άσο Λουίς Φίγκο. Η Μίλαν προσέφερε στην Μπάρτσα 11 εκατ. δολάρια
για να αποδεσμεύσει τον παίκτη, ενώ η Μπάρτσα ζητά 25 εκατ. δολάρια. 
Πολύ κοντά στην απόκτηση του αρχηγού της
εθνικής Γερμανίας, Γιούργκεν Κλίνζμαν, η Πάρμα. 
Το συμβόλαιο που πρότεινε
η ιταλική ομάδα στον διεθνή επιθετικό είναι μονοετές, με αποζημίωση που
αγγίζει τα 350 εκατ. δραχμές. 
Εκπρόσωπος της Πάρμα υποστήριξε χθες πως οι
διαπραγματεύσεις μεταξύ των δύο πλευρών ήδη ξεκίνησαν. 
Ανεξέλεγκτες διαστάσεις παίρνει το σκάνδαλο που
ξέσπασε στο πορτογαλικό ποδόσφαιρο, μετά τις αποκαλύψεις του τηλεοπτικού
σταθμού SIC, σύμφωνα με τις οποίες πέντε διεθνείς παίκτες κάπνισαν χασίς και
επιδόθηκαν σε σεξουαλικά όργια πριν τον αγώνα με την Β. Ιρλανδία για τα
προκριματικά του Εύρω '96. 
Η εφημερίδα «Ιντεπεντιέντε» φιλοξενεί δηλώσεις
του μάνατζερ του ξενοδοχείου όπου εξελίχτηκαν τα γεγονότα, ο οποίος
επιβεβαιώνει απόλυτα τα σχετικά ρεπορτάζ του SIC. Μάλιστα ο Πρόεδρος της
χώρας, Χόρχε Σαμπάιο, ζήτησε να διερευνηθεί το θέμα εις βάθος και να
τιμωρηθούν οι υπεύθυνοι. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15832O071</ED>
<ID>
ID:167278

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΤΗ
ΓΝΩΣΤΗ ΣΥΝΤΑΓΗ ΤΩΝ ΤΕΛΕΥΤΑΙΩΝ ΧΡΟΝΩΝ (ΑΗΤΤΗΤΟΣ ΣΤΟ ΣΕΦ) ΕΛΠΙΖΕΙ Ο ΟΛΥΜΠΙΑΚΟΣ
ΓΙΑ ΤΟΝ 5ο ΤΟΥ ΤΙΤΛΟ</H5>
<H5>Έχει στόχο το... 13ο!</H5>
<H2>Με τον νόμο της έδρας</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο ΜΑΪΟΣ είναι ο μήνας των τελικών και οι
«ερυθρόλευκοι» είναι συνηθισμένοι να δίνουν πάντα το «παρών» σε αυτούς. Έτσι
θα γίνει και αύριο κόντρα στην ΑΕΚ στον πρώτο τελικό του πρωταθλήματος. Η
συνταγή τα τελευταία χρόνια είναι γνωστή για τον Ολυμπιακό. Βασισμένος στο
πλεονέκτημα έδρας που «καπαρώνει» από την κανονική περίοδο, φτάνει σχεδόν με
συνοπτικές διαδικασίες στον τελικό και εκεί (που συνήθως εξαντλούνται οι
αγώνες) διατηρεί το αήττητο της έδρας του. Κάπως έτσι έχει κατακτήσει τα
τέσσερα τελευταία πρωταθλήματα. Αυτή τη φορά όμως υπάρχει μία ιδιαιτερότητα,
αφού θα βρει απέναντί του τον άνθρωπο με τον οποίο κατέκτησε αυτούς τους
τίτλους, τον Γιάννη Ιωαννίδη.. 
Πάντως οι «ερυθρόλευκοι», οι οποίοι
δείχνουν να έχουν ξαναβρεί τη φόρμα που είχαν στο φάιναλ φορ της Ρώμης, έχουν
το πάνω χέρι τόσο από άποψη αγωνιστική όσο και από άποψη πλεονεκτήματος της
έδρας, που τα τελευταία χρόνια αποτελεί... νόμο στην Ελλάδα. 
Άλλωστε και
το ρεκόρ τους την τελευταία εξαετία στο ΣΕΦ (102 νίκες και μόλις 5 ήττες σε
107 ματς) δεν είναι και ευκαταφρόνητο. 
Φυσικά, ο Ντούσαν Ίβκοβιτς δεν
στηρίζεται σε... παραδόσεις και δεν επαναπαύεται στο πλεονέκτημα της έδρας.
Έχει ζητήσει από τους παίκτες του ψυχραιμία, έλεγχο του ρυθμού και των
ριμπάουντ, ενώ το πρόβλημά του είναι ο Παναγιώτης Φασούλας. 
Η «αράχνη»
πονούσε και χθες στο γόνατο, με αποτέλεσμα να ακολουθήσει συντηρητική
θεραπεία, ώστε να είναι σε θέση να αγωνιστεί την Κυριακή. Στην ανάγκη πάντως
(αφού δεν έχει πειραχτεί ο μηνίσκος) θα κάνει και ένεση. 
Όσον αφορά τα
εισιτήρια, έχουν πουληθεί ήδη 7.000, ενώ σήμερα από το πρωί συνεχίζεται η
διάθεσή τους στα γραφεία του ΤΑΚ, αλλά και στα εκδοτήρια του Σταδίου Ειρήνης
και Φιλίας. Επίσης, αύριο, όσα έχουν μείνει θα πωλούνται και στα εκδοτήρια του
σταδίου Καραϊσκάκη, πριν και μετά τον ποδοσφαιρικό αγώνα. 
Η διοίκηση του
ΤΑΚ εξέδωσε χθες και ανακοίνωση για την ΑΕΚ, στην οποία αναφέρει: «Σχετικά με
τα όσα διαβάσαμε σήμερα στον Τύπο και αφορούν υποτιθέμενους "φόβους" των
υπευθύνων της ΑΕΚ για τη διαιτησία των τελικών των πλέι οφ, θα θέλαμε να
παρατηρήσουμε: 1. Οι δύο αγώνες, πρωταθλήματος και κυπέλλου, ανάμεσα στις
ομάδες, φτάνουν και περισσεύουν για να θυμηθεί ο κόσμος τι ακριβώς συνέβη. 
2. Εμείς ελπίζουμε ότι οι διαιτητές θα σταθούν στο ύψος των περιστάσεων σε
όλους τους τελικούς. 
3. Για ποιο λόγο οι αντίπαλοί μας εκφράζουν από τώρα
φόβους για το τρίτο παιχνίδι; Στα δύο που προηγούνται, δηλαδή, έχουν
εξασφαλιστεί;». 
ΚΟΝΤΡΑ και στην... τύχη του βρίσκεται αυτή τη
φορά ο Γιάννης Ιωαννίδης. Ο πολυνίκης προπονητής της ΑΕΚ τίθεται αντιμέτωπος
στις προλήψεις του, αφού αν κατακτήσει αυτό τον τίτλο θα είναι ο... 13ος του.

Ο «ξανθός» πάντως, δεν δείχνει να πτοείται από τέτοια και όλη την εβδομάδα
που πέρασε «έβγαλε το λάδι» στους παίκτες του με τις σκληρές προπονήσεις. Τον
Ολυμπιακό τον γνωρίζει από πρώτο χέρι και έχει δώσει τις κατευθύνσεις του:
σιγουριά στα ριμπάουντ και στις πάσες, κοντρόλ ρυθμός και αιφνιδιασμοί όταν
και όποτε είναι εφικτοί, ψυχραιμία και σοβαρότητα είναι μερικές από τις
εντολές του Ιωαννίδη στους παίκτες του. Ο Κιάτζιτς αναμένεται να ψηλώσει την
πεντάδα της ΑΕΚ, αν ο Ολυμπιακός αγωνιστεί με τους Φασούλα, Τάρλατς. 
Αυτό πάντως που ικανοποίησε
ιδιαίτερα τον Ιωαννίδη ήταν η αποθεραπεία του Νίκου Χατζή, που ενισχύει
σημαντικά την ΑΕΚ στη θέση «2». Κόντρα στον ΠΑΟΚ η ΑΕΚ αντιμετώπισε προβλήματα
και αναγκάστηκε να παίξει με δύο πλέι μέικερ (Κολντεμπέλα, Ατρούια). Δεν
αποκλείεται να δούμε ξανά το ίδιο σχήμα για να περιοριστούν οι Ρίβερς, Τόμιτς.

Το αβαντάζ έδρας του Ολυμπιακού είναι σημαντικό, όμως οι παίκτες της ΑΕΚ
δεν το φοβούνται. Η πλειοψηφία των παικτών θεωρεί «κλειδί» τον αυριανό πρώτο
τελικό, αφού σε περίπτωση που η ΑΕΚ «σπάσει» το αβαντάζ, έρχονται τα πάνω -
κάτω. Ούτε φαίνεται να τους απασχολεί το γεγονός ότι οι οπαδοί της «Ενωσης»
δεν θα είναι κοντά τους, αφού θα παίξουν χωρίς άγχος. Το εισιτήριο της
Ευρωλίγκα το έχουν ήδη στην τσέπη τους... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15832O081</ED>
<ID>
ID:167279

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O08&aa=1</URL></REF>


Article

<CATEGORY>vin10</CATEGORY>

 <H2>Μικρό μου πόνι...</H2>

<AUTHOR>ΠΑΤΡΟΚΛΟΣ ΠΑΝΑΝΙΔΗΣ ΦΩΤΟΓΡΑΦΙΕΣ:ΔΗΜΗΤΡΗΣ ΣΠΑΝΟΠΟΥΛΟΣ</AUTHOR>

ΜΕ
ΦΟΒΟ στην αρχή, με θάρρος και αυτοπεποίθηση στη συνέχεια, εκατοντάδες παιδιά
από διάφορα Δημοτικά Σχολεία της Αθήνας ανέβηκαν στα πόνι ­ με τη βοήθεια του
εκπαιδευτή ­ και μοίραζαν χαμόγελα στους γονείς τους, οι οποίοι εκτελούσαν
χρέη... φωτογράφου. Πού συνέβησαν όλα αυτά; Στη Γιορτή Ελληνικού Αλόγου '97,
που διεξήχθη στο Κέντρο Εκπαιδεύσεως Ιππασίας στο Γουδί. Η επταήμερης
διάρκειας εκδήλωση διοργανώθηκε από την Εταιρεία Προστασίας Ιππικής Παράδοσης
και Φυσικής Κληρονομιάς και είναι αφιερωμένη στις ξεχασμένες φυλές των
ελληνικών ίππων. 
Ρόλο αναβάτη, λοιπόν, ανέλαβαν πολλά παιδιά από διάφορα
Δημοτικά Σχολεία της χώρας, ενώ τους δόθηκε η ευκαιρία να γνωρίσουν από κοντά
τα άλογα μέσα από φωτογραφίες και από την προβολή της ταινίας «Οπλές», που
έχει ως θέμα τις λαϊκές ιπποδρομίες στην Ελλάδα. Φυσικά, δεν έλειψαν και οι
βόλτες με άμαξες, με τη διαφορά ότι αυτήν τη φορά δεν έμειναν παραπονεμένοι
γονείς και δάσκαλοι. Όμως, το γεγονός που συγκέντρωσε τα περισσότερα βλέμματα
ήταν η παρέλαση αντιπροσωπευτικών ομάδων από τις έξι ελληνικές φυλές ίππων
(Ανδραβίδας, Θεσσαλίας, Πηνείας, Σκύρου, Κρήτης και Πίνδου), καθώς και η
παρουσίαση των πρώτων οργανωμένων προσπαθειών ιππικού τουρισμού στην Ελλάδα.

Οι αντιδράσεις των παιδιών ήταν ποικίλες. Άλλα ήταν διστακτικά στην αρχή,
ενώ πολλά παιδιά δεν τόλμησαν να ανέβουν στα ακίνδυνα πόνι. Πάντως, αυτό που
προκάλεσε εντύπωση ήταν ότι τα κοριτσάκια ήταν πιο τολμηρά. Τη λύση του
αινίγματος αποκάλυψε μια κοπελίτσα, η οποία είπε: «Έχω στο σπίτι μου μία μικρή
κούκλα πόνι, την οποία περιποιούμαι κάθε μέρα. Περίμενα πώς και πώς τη μέρα
που θα ανέβαινα σε πραγματικό». 
Το γεγονός, πάντως, είναι ότι η πλειοψηφία
διασκέδασε με το θέαμα, αφού το είδαν ως πρωτότυπη εμπειρία. Αυτό φάνηκε και
στην πράξη, όπου όλα τα παιδιά άκουγαν προσεκτικά τις οδηγίες του εκπαιδευτή
και ζητούσαν συνεχώς να μάθουν όλο και περισσότερα για την ιστορία των αλόγων.

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15832O082</ED>
<ID>
ID:167280

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O08&aa=2</URL></REF>


Article

<CATEGORY>vin10</CATEGORY>

 <H5>ΒΑΣΙΛΑΚΟΠΟΥΛΟΣ</H5>
<H2>Δεν ήταν σοφή η απόφαση Μπόσμαν</H2>

ΤΙΣ ΑΝΤΙΡΡΗΣΕΙΣ του για την επέκταση της απόφασης Μπόσμαν, σε όλη την
Ευρώπη, εκφράζει ο ισχυρός άνδρας του ελληνικού μπάσκετ και μέλος του
Κεντρικού Γραφείου της ΦΙΜΠΑ Γιώργος Βασιλακόπουλος, μ' επιστολή που έστειλε
σε κορυφαίους Ευρωπαίους παράγοντες του μπάσκετ. 
Ο κ. Βασιλακόπουλος, αφού
παραθέτει αθλητικά και κοινωνικά επιχειρήματα, προτρέπει την ευρωπαϊκή
αθλητική κοινότητα ν' αντιμετωπίσει με περίσκεψη το ενδεχόμενο της πλήρους
εξομοίωσης όλων των παικτών και της ελεύθερης διακίνησής τους σε όλες τις
ευρωπαϊκές χώρες. 
Στην επιστολή του αυτή, ο κ. Βασιλακόπουλος επισημαίνει,
μεταξύ άλλων: «Με γνώμονα το άρθρο 48 της Συνθήκης της Ρώμης, πιστεύω ότι δεν
θα ήταν σοφό ν' αποφασίσουμε την πλήρη ελευθερία στην ήπειρο, γιατί μία τέτοια
απόφαση είναι πιθανό να μας φέρει σε αντιπαράθεση, ακόμη και δικαστική, με τις
Ενώσεις των παικτών των χωρών-μελών της Ευρωπαϊκής Ένωσης, οι οποίες σίγουρα
θα θελήσουν να προστατεύσουν τα συμφέροντα και τα δικαιώματά τους... 
Η
επέκταση της ελεύθερης διακίνησης των παικτών - εργαζομένων, κατά την άποψή
μου, δεν έχει ακόμη ωριμάσει, καθώς μάλιστα υπάρχει το ρίσκο μίας νομικής
διαμάχης με τις Ενώσεις των παικτών. Κι αυτό γιατί: 
1) Το πνεύμα της
απόφασης του Ευρωπαϊκού Δικαστηρίου δεν είναι πλήρως αποσαφηνισμένο. 
2) Οι
κατηγορίες των παικτών που καλύπτονται από την έννοια "εργαζόμενοι" δεν έχουν
ακόμη καθοριστεί. 
3) Η διάκριση ανάμεσα στη συνέχεια της αθλητικής
παραγωγής και της παραγωγής του αθλητικού θεάματος δεν είναι ακόμη
θεμελιωμένη. 
4) Δεν υπάρχει καμία νέα δομή στις ευρωπαϊκές διοργανώσεις, η
οποία ν' απαιτεί περαιτέρω παρεμβάσεις και αποφάσεις από την πλευρά της ΦΙΜΠΑ.

5) Θα ήταν χρήσιμο, αν το νομικό συνέδριο, το οποίο θα πραγματοποιηθεί στη
Βαρκελώνη, μπορούσε να εξετάσει από τη δική του πλευρά, τη δυνατότητα
επέκτασης της απόφασης του Ευρωπαϊκού Δικαστηρίου, ώστε να συμπεριληφθούν όλοι
οι παίκτες από χώρες που ανήκουν στην ευρωπαϊκή ήπειρο». 
Καταλήγοντας, ο
κ. Βασιλακόπουλος τονίζει στην επιστολή του: «Κάθε επανάσταση θα πρέπει να
ελεγχθεί και οι αποφάσεις επιβάλλεται να ληφθούν έπειτα από διεξοδική εξέταση
όλων των παραμέτρων». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15832O091</ED>
<ID>
ID:167281

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O09&aa=1</URL></REF>


Article

<CATEGORY>vin10</CATEGORY>

 <H2>Διαφωνία Άρη με Σταυρακόπουλο</H2>

ΔΕΝ «τα βρήκαν» ο Άρης με τον
Τζανή Σταυρακόπουλο, και έτσι ο νεαρός παίκτης θα ακολουθήσει την οδό της
προσφυγής για να διεκδικήσει τα δεδουλευμένα. 
Ο πρόεδρος του ΤΑΚ Άρη
Ζαφείρης Σαμολαδάς συναντήθηκε με τον Σταυρακόπουλο, όμως ο νεαρός δεν πήρε
τις απαντήσεις που ήθελε και από ό,τι φαίνεται επιστρέφει στον Παναθηναϊκό,
στην ομάδα δηλαδή όπου ανήκει. 
Στο μεταξύ, ο Μάριο Μπόνι επέστρεψε στη
Θεσσαλονίκη και πληρώθηκε (!) από τον κ. Σαμολαδά, κάτι που αποτελεί είδηση,
αφού οι περισσότεροι παίκτες είναι απλήρωτοι. 
*** Αύξηση αποδοχών
ζήτησε ο Παναγιώτης Λιαδέλης από τον χορηγό του ΤΑΚ Άρη Ζαφείρη Σαμολαδά στη
συνάντηση που είχαν. Ο διεθνής παίκτης τόνισε πως δεν είναι ευχαριστημένος από
τα χρήματα που παίρνει και πίεσε τον χορηγό να του αυξήσει τις αποδοχές του,
εν όψει της νέας περιόδου. Μάλιστα, ζήτησε να τακτοποιηθεί το θέμα του πριν
αρχίσει προετοιμασία με την Εθνική ομάδα, προκειμένου να αφοσιωθεί
απερίσπαστος στις υποχρεώσεις του. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15832O092</ED>
<ID>
ID:167282

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O09&aa=2</URL></REF>


Article

<CATEGORY>vin10</CATEGORY>

 <H2>Ραντεβού Ηρακλή με Σούλη</H2>

ΜΠΟΡΕΙ ο Ηρακλής να είναι... αγκαλιά
με τον Βαγγέλη Αλεξανδρή, αφού προχθές επήλθε συμφωνία για συνεργασία δύο
ετών, όμως αυτό δεν εμπόδισε τον πρόεδρο του ΤΑΚ Δημήτρη Μανώλογλου να κλείσει
νέο ραντεβού με τον Σούλη Μαρκόπουλο. 
Ο πρόεδρος του «γηραιού» φάνηκε
συνεπής σε όσα είχε προαναγγείλει («θα μιλήσω με όλους τους προπονητές που
είναι ελεύθεροι») και κανόνισε συνάντηση με τον Μαρκόπουλο, προκειμένου να
διερευνήσει τις προθέσεις του. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15832O093</ED>
<ID>
ID:167283

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O09&aa=3</URL></REF>


Article

<CATEGORY>vin10</CATEGORY>

 <H2>Παρελθόν ο Ρέλιτς</H2>

ΠΑΡΕΛΘΟΝ αποτελεί από χθες ο Μίλαν Ρέλιτς από
την ομάδα του Ηρακλείου, αφού οι δύο πλευρές δεν τα βρήκαν στα οικονομικά. Ο
νεαρός άσος λοιπόν δεν θα συνεχίσει στη νεοφώτιστη ομάδα από την Κρήτη. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15832O094</ED>
<ID>
ID:167284

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ - ΠΑΟΚ ΘΕΛΟΥΝ ΝΑ «ΠΕΤΑΞΟΥΝ» ΣΤΗΝ ΕΥΡΩΛΙΓΚΑ</H5>
<H2>Στάση πρώτη</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΟΔΟΣ...
ονείρου (Ευρωλίγκα) νούμερο 1 για το Περιστέρι και τον ΠΑΟΚ. Οι δύο ομάδες
συγκρούονται απόψε (18.40 ΑΝΤ1) στο Περιστέρι, στον μικρό τελικό του
πρωταθλήματος. Στόχος και των δύο να κάνουν το πρώτο βήμα για την έξοδο στην
Ευρωλίγκα. 
Το Περιστέρι που έχει το αβαντάζ έδρας θέλει να το διαφυλάξει
ως κόρη οφθαλμού. Οι γηπεδούχοι βρίσκονται στο κατώφλι της πιο μεγάλης
διάκρισης στην ιστορία τους, ενώ ο «δικέφαλος του Βορρά» θέλει να βγει από τη
μετριότητα των τελευταίων χρόνων. 
Τα εισιτήρια έχουν γίνει άφαντα και στο
γήπεδο του Περιστερίου απόψε δεν θα πέφτει καρφίτσα. 
Ο Άγγελος Κορωνιός
έχει ξεπεράσει το πρόβλημα τραυματισμού του και αναμένεται να αποτελέσει το
«πρώτο κανόνι» για το Περιστέρι. 
Ο αρχηγός του Περιστερίου μπήκε στον
κανονικό ρυθμό των προπονήσεων την εβδομάδα που πέρασε και ο Ντράγκαν Σάκοτα
υπολογίζει πολύ σε αυτόν. Στη διάθεση του Σέρβου προπονητή τέθηκε και ο Πάολο
Μορέτι. 
***«Πρέπει να παίξουμε με μυαλό και να δείξουμε ψυχραιμία.
Δεν μας ενδιαφέρει η διαφορά, μόνο η νίκη, έστω και με ένα πόντο» τόνισε ο
προπονητής του Περιστερίου, που προετοίμασε κατάλληλα τον Αλμπέρτι για να
αντιμετωπίσουν μαζί με τον Μάξεϊ τους ψηλούς του ΠΑΟΚ. 
*** Ο Σκοτ
Σκάιλς έδωσε το μήνυμα «πάμε για νίκη». Ο ΠΑΟΚ θα έχει στο πλευρό του περίπου
900 φίλους του, αφού η σειρά αυτή των αγώνων θα γίνουν με οπαδούς και των δύο
ομάδων. 
Ο Αμερικανός προπονητής εστιάζει την προσοχή του στο μαρκάρισμα
των Κορωνιού, Τσίτουμ, Μάξεϊ, αφού αυτοί οι τρεις είναι οι παίκτες που φοβάται
περισσότερο. 
Έχει ετοιμάσει ειδικές αποστολές για κάποιους παίκτες του,
ενώ δεν θα έχει στη διάθεσή του τον τραυματία Στογιάκοβιτς. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15832O101</ED>
<ID>
ID:167285

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O10&aa=1</URL></REF>


Article

<CATEGORY>vin10</CATEGORY>

 <H5>ΜΠΕΡΝΤ</H5>
<H2>Επιστρέφει με κοστούμι</H2>

Ο
«ΛΕΥΚΟΣ ΘΡΥΛΟΣ» του ΝΒΑ πατάει και πάλι παρκέ. Έστω και λίγο έξω από τις
γραμμές. Ο Λάρι Τζόε Μπερντ δέχθηκε και ανέλαβε την ομάδα της πολιτείας όπου
γεννήθηκε, τους Πέισερς της Ιντιάνα. Η συμφωνία του Μπερντ με τους Πέισερς,
αποτελεί στις ΗΠΑ μεγαλύτερη είδηση και από την εντός έδρας ήττα των Μπουλς
από την Ατλάντα, με την οποία απώλεσαν το αβαντάζ έδρας! 
«Είμαι
ενθουσιασμένος από τη νέα προοπτική που ανοίγει για εμένα. Η Ιντιάνα είναι η
μοναδική ομάδα στην οποία ήθελα να εργαστώ. Θα τα δώσω όλα, όπως άλλωστε έκανα
και όταν αγωνιζόμουν, για να αποδώσουμε το καλύτερο μπάσκετ που μπορούμε» είπε
ο Μπερντ, που σύμφωνα με τις πληροφορίες υπέγραψε πολυετές συμβόλαιο, έναντι
1,1 δισ. δραχμών για ετήσια αμοιβή. 
*** Ο Μπερντ, λοιπόν,
επιστρέφει με κοστούμι και μπλοκ σημειώσεων εκεί όπου γεννήθηκε (στις 7
Δεκεμβρίου 1956) και άρχισε τη λαμπρή καριέρα του. Δεν είναι υπερβολή να πει
κανείς πως ο Μπερντ είναι ο καλύτερος λευκός μπασκετμπολίστας όλων των εποχών
και η μεγαλύτερη απόδειξη, ότι μπορείς να κατακτήσεις τα πάντα έστω και αν δεν
έχεις τα απαραίτητα φυσικά προσόντα. 
Οι Σέλτικς, το 1978, τον επέλεξαν στο
ντραφτ (Νο 6) παρ' ότι δεν είχε τελειώσει το πανεπιστήμιο. Μόλις είχε
τελειώσει την «τζούνιορ (3η) χρονιά» του. Κέρδισε τέσσερις τίτλους (1981, '84
και '86, πρωτάθλημα με τους Σέλτικς και χρυσό μετάλλιο στην Ολυμπιάδα της
Βαρκελώνης) και άλλες 40 τιμητικές διακρίσεις. 
Τρεις φορές MVP του
πρωταθλήματος ('84, '85, '86), καλύτερο «ρούκι» (1980), μέλος της «ρούκι»
5άδας (1980), εννέα φορές μέλος της καλύτερης 5άδας του ΝΒΑ (1980-88), δώδεκα
φορές επιλέχθηκε για το All Star Game (1980-88, 1990-92), MVP στο All Star
Game του 1982, δύο φορές MVP των πλέι οφ (1984 και '86), τρεις φορές
αναδείχθηκε μέλος της καλύτερης αμυντικής 5άδας (1982-84), τρεις φορές στους
καλύτερους σουτέρ από μακρινή απόσταση (1986-88) και τιμήθηκε με το βραβείο
του καλύτερου παίκτη στο κολέγιο (1979), με το βραβείο Νέισμιθ (1979), με
βραβείο Γούντεν (1979) και δύο φορές μέλος της καλύτερης κολεγιακής 5άδας
(1978-79). 
Με το Ιντιάνα Στέιτ, έφτασε το 1979 στον τελικό του κολεγιακού,
όμως γνώρισε την ήττα από το Μίσιγκαν Στέιτ του επίσης «θρυλικού» Έρβιν
«Μάτζικ» Τζόνσον, με τον οποίο είχε παράλληλη καριέρα στο ΝΒΑ και οι
μονομαχίες τους (Λέϊκερς - Σέλτικς) έχουν μείνει αλησμόνητες. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15832O102</ED>
<ID>
ID:167286

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O10&aa=2</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Έχασαν το πλεονέκτημα</H2>

ΣΟΚ ΣΤΟ Σικάγο. Οι
Μπουλς γνώρισαν την ήττα από τους Ατλάντα Χόκς, στο United Center και πλέον το
πλεονέκτημα έδρας πέρασε στα «γεράκια» του Λένι Γουίλκενς. 
Ο Μούκι
Μπέιλοκ, με οκτώ «βόμβες» τριών πόντων και συνολικά 26 πόντους, οδήγησε την
Ατλάντα στο 103-95, για το οποίο έχει μεγάλη συμμετοχή ο Ντικέμπε Μουτόμπο,
που κυριάρχησε κάτω από τα καλάθια (19 πόντοι, 15 ριμπάουντ). Οι Χοκς με τον
θρίαμβό τους αυτό έγιναν και η πρώτη ομάδα που νικά στην έδρα τους τούς Μπουλς
για τα πλέι-οφ, μετά τους Ορλάντο Μάτζικ στο 6ο παιχνίδι του τελικού της
Ανατολικής Περιφέρειας το 1995. 
*** Ο Μάικλ Τζόρνταν με 27 πόντους
και 16 ριμπάουντ και ο Σκότι Πίπεν με 24 πόντους ήταν ξανά οι καλύτεροι των
Σικάγο Μπουλς, που γνώρισαν την τέταρτή τους ήττα στους 90 αγώνες που έχουν
δώσει στο United Center. Πρόβλημα και πάλι δημιούργησε ο Ρόντμαν. Δεν
αποβλήθηκε όπως στο πρώτο ματς, έκανε όμως 6 φάουλ νωρίς νωρίς και έμεινε με
δύο πόντους και πέντε ριμπάουντ! 
Στην Καλιφόρνια, οι Λέικερς νίκησαν με
104-84 τους Γιούτα Τζαζ και μείωσαν σε 2-1 το σκορ. 
*** ΤΟΝ Μάρκο
Μίλιτς θα επιλέξουν στο ντραφτ του ΝΒΑ οι Νιου Γιουρκ Νικς. Έτσι τουλάχιστον
αναφέρει η «Il Moundo Deportivo». Η ισπανική εφημερίδα, σε ρεπορτάζ της,
αναφέρει πως οι Μαγκουάιρ, Σι και Τάαπσκοτ των Νικς βρέθηκαν στη Βαρκελώνη και
παρακολούθησαν την προπόνηση της Μπαρτσελόνα, προκειμένου να διαπιστώσουν τις
ικανότητες του Ρομπέρτο Ντούενας, όμως έχουν μείνει πιο ευχαριστημένοι από τον
Μίλιτς (παρότι παίζει, βέβαια, σε διαφορετική θέση) και αυτόν θα προτιμήσουν.

Και «10» και καλό... Ο Μούκι Μπέιλοκ με 26 πόντους (8/9 τρίποντα) και
οι υπόλοιποι Χοκς «γκρέμισαν» το αβαντάζ έδρας των Μπουλς 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15832O103</ED>
<ID>
ID:167287

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>«Νέος προπονητής έως τις 30 Μαΐου»</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΟΙ ΗΜΕΡΕΣ περνούν και η στάση αναμονής που τηρεί ο
Παναθηναϊκός, περιμένοντας το τέλος των πρωταθλημάτων στην Ευρώπη και την
απόφαση της ΦΙΜΠΑ στην Κοπεγχάγη, μπορεί να δημιουργεί ανησυχίες. Γι' αυτό ο
Παύλος Γιαννακόπουλος φρόντισε ­ ίσως και να ρίσκαρε ­ χθες να δηλώσει πως
«έως τις 30 Μαΐου ο Παναθηναϊκός θα έχει τον νέο του προπονητή». 
Ο
πρόεδρος του ΠΑΟ λέει και ξαναλέει πως έως το τέλος του Πρωταθλήματος δεν θα
ασχοληθεί με καμία περίπτωση, όμως η σιγουριά του για τις 30 Μαΐου δημιουργεί
απορίες. Εκτός και αν πιστεύει ότι δεν χρειαστούν πέντε ματς (25 Μαΐου) και θα
έχει περισσότερες από πέντε ημέρες για να ανακοινώσει τον νέο κόουτς. 
*** Χθες ο Παναθηναϊκός έδωσε φιλικό με τον Πανιώνιο στη Νέα Σμύρνη,
από τον οποίο έχασε με 87-85. Από τους «πράσινους» δεν έπαιξαν οι διεθνείς
Οικονόμου και Αλβέρτης, ενώ μικρή συμμετοχή είχαν οι Μαρτίνεθ (φεύγει σήμερα
για την Ισπανία), Νικόλα. Έπαιξαν ακόμη οι Κόρφας, Κοχ, Σκονοκίνι, Μάρκοβιτς,
Βουρτζούμης, Γεωργικόπουλος. Από τον Πανιώνιο δεν έπαιξαν οι Πετσάρσκι,
Καράγκουτης, Κικίλιας και φυσικά ο Φάνης Χριστοδούλου. 
***
Μεταγραφές δεν γίνονται ούτε για παίκτες ούτε για προπονητή στον ΠΑΟ, όμως από
χθες απέκτησε νέο γυμναστή. Προσελήφθη ο Παύλος Βασδέκης, που διέγνωσε
μειωμένη φυσική κατάσταση. 
*** Από τον Αύγουστο ενδέχεται να
επιστρέψει στον ΠΑΟ ο Τζαννής Σταυρακόπουλος. Ο διεθνής φόργουορντ θα
παραμείνει στη Θεσσαλονίκη και έτσι θα ενσωματωθεί στον Παναθηναϊκό στην αρχή
της προετοιμασίας για τη νέα σεζόν, εφόσον επιστρέψει στην ομάδα. 
*** Πρόσκληση για τουρνουά από την Κύπρο έφθασε στο ΤΑΚ ΠΑΟ. Το
τουρνουά θα γίνει τον Αύγουστου και έχουν προσκληθεί επίσης ο Άρης, η
Λεβερκούζεν, η ΤΣΣΚΑ Μόσχας και η Βιλερμπάν. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15832O104</ED>
<ID>
ID:167288

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O10&aa=4</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ</H5>
<H2>Συνεχίζει ο Πετρόπουλος</H2>

ΚΑΙ
ΤΗ νέα αγωνιστική περίοδο ο Κώστας Πετρόπουλος θα παραμείνει στο «τιμόνι» του
Σπόρτιγκ. Ο «Νουρέγιεφ» του ελληνικού μπάσκετ είχε χθες συνάντηση με τον
πρόεδρο της ομάδας των Πατησίων, Αντώνη Φιορέτο, και συμφώνησαν σε όλα 
Μαζί με τον Πετρόπουλο θα παραμείνει βοηθός του ο Ηλίας Ζούρος 
«Είμαι
ευχαριστημένος γιατί συμφώνησα με τον Σπόρτιγκ. Είχαμε καλή επικοινωνία με
τους ιθύνοντες του Σπόρτιγκ και ελπίζω να συνεχιστεί και τη νέα περίοδο»,
τόνισε ο Κώστας Πετρόπουλος. 
*** Από την ερχόμενη εβδομάδα ο κόουτς
θα έχει επί μακρόν συνεργασία με τον πρόεδρο του ΤΑΚ, για να καθορίσουν «τι
μέλλει γενέσθαι» στο μεταγραφικό παζάρι και γενικά να προγραμματίσουν τις
επόμενες κινήσεις. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15832O105</ED>
<ID>
ID:167289

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O10&aa=5</URL></REF>


Article

<CATEGORY>vin10</CATEGORY>

 <H5>ΤΣΕΝΤΕΜΕΪΔΟΥ (ΣΦΑΙΡΑ) ΚΑΙ ΜΟΡΦΗ (ΣΦΥΡΑ) ΚΑΤΕΡΡΙΨΑΝ ΤΟ ΠΑΝΕΛΛΗΝΙΟ ΡΕΚΟΡ ­
ΕΛΠΙΔΟΦΟΡΟ ΞΕΚΙΝΗΜΑ ΓΙΑ ΤΟΝ ΚΟΥΚΟΔΗΜΟ</H5>
<H2>Γυναικεία
δύναμη</H2>

<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

«ΣΦΥΡΟΚΟΠΗΜΑ» κατά των
πανελληνίων ρεκόρ από γυναίκες στη χθεσινή πρεμιέρα των εαρινών αγώνων στίβου
στο Στάδιο Καραϊσκάκη, στη μνήμη Ανδρέα Παούρη, με τις Ελένη Τσεντεμείδου
(18,53 στη σφαίρα), Ασημίνα Μόρφη (57,12 στη σφύρα), ενώ στους άνδρες
εντυπωσιακό ξεκίνημα πραγματοποίησε στο μήκος ο Κώστας Κουκοδήμος με 8,20! 
Η Τσεντεμείδου, που ανήκει στον Πανελλήνιο Γ.Σ. και προπονείται με τους Γιάννη
Μυλωνά, Βάσω Παναγιωτοπούλου, πέταξε τη σφαίρα στα 18,53 (6η επίδοση στον
κόσμο φέτος) και έκανε παρελθόν το ρεκόρ της Σουλτάνας Σαρούδη (ΠΑΟΚ) που ήταν
18,19 και άντεχε από τις 3 Ιουνίου 1983. Στη 2η θέση του χθεσινού αγώνα η Πόπη
Ουζούνη (Άρης Θ.) με 17,42. Η Ελένη Τσεντεμείδου δήλωσε: «Το ένιωθα ότι ήμουν
πολύ κοντά στο ρεκόρ μετά το 18,15 στους Διασυλλογικούς. Βοηθάει πολύ ο
συναγωνισμός με την Πόπη Ουζούνη. Θα προσπαθήσω να σταθεροποιηθώ σε καλές
επιδόσεις για να ελπίζω σε τελικό στο Παγκόσμιο Πρωτάθλημα της Αθήνας». 
Η
Ασημίνα Μόρφη (Α.Ο. Φιλοθέης) συνέχισε τη «συνήθειά» της να κάνει πανελλήνια
ρεκόρ, αφού τα 57,12 ήλθαν μόλις μία εβδομάδα ύστερα από τα 56,10 που είχε
σημειώσει η ίδια! 
*** Ο Κώστας Κουκοδήμος «πέταξε» στα 8,20 (6η
επίδοση φέτος στον κόσμο) λες και είχε τα φτερά... του ΠΑΟΚ. Ασφαλώς πρόκειται
για επίδοση που δείχνει ότι ο Κατερινιώτης πρωταθλητής είναι αποφασισμένος να
ξαναγυρίσει στα υψηλά επίπεδα που μας είχε συνηθίσει πριν από τη μίζερη
τελευταία διετία. Αρκετά πίσω ο Ζαμπετάκης (ΠΑΟ) με 7,64. 
Ο 3ος
Ευρωπαιονίκης του '94 στον ανοικτό στίβο δήλωσε: «Είμαι ξανά σε πολύ καλό
δρόμο για μεγάλες επιδόσεις. Η απόφαση να μείνω στην Κατερίνη που έκανε καλό.
Αρχίζω να ξαναβρίσκω τον εαυτό μου». 
*** Ικανοποιητικές επίσης οι
εναρκτήριες επιδόσεις της σεζόν για τους Άγγελο Παυλακάκη (ΟΦΚΑ Ξάνθης - 10.48
στα 100μ.), Αλέξη Λεωνίδη (ΟΣΦΠ - 18,81 στη σφαίρα), Χρήστο Πολυχρονίου (ΠΑΟ -
73,58) και Νίκο Γεντέκο (Εθνικός Πειρ. - 71,08) στη σφύρα, Κώστα Μουμουλίδη
(ΟΣΦΠ- 46.85 στα 400μ.), Δημήτρη Πολυμέρου (Γ.Σ. Δράμας - 77,92 στο ακόντιο).
Στις γυναίκες ξεχώρισαν εκτός από τα δύο πανελλήνια ρεκόρ, τα 12.20 της
Μαρίνας Βασαρμίδου (Άρης Θ.) στα 100μ., τα 6,28 της Ελένης Καραμπεσίνη (ΑΕΚ)
στο μήκος, τα 56.33 της Μαρίας Παχατουρίδου (Τρίτων Θ.) στα 400μ. 
*** Οι αγώνες συνεχίζονται και λήγουν σήμερα (έναρξη 09.00 και 17.00 -
από 18.00 «ζωντανή» κάλυψη από SUPERSPORT). 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15832O111</ED>
<ID>
ID:167290

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O11&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩ - ΒΟΛΕΪ</H5>
<H2>«Είμαστε το φαβορί με Σκόπια»</H2>

ΠΑΝΕΤΟΙΜΗ και χωρίς σοβαρά
προβλήματα ασθένειας παικτών υποδέχεται η εθνική μας ομάδα βόλεϊ ανδρών σήμερα
(17.30' - ζωντανά από την ΕΤ1) στην Αλεξανδρούπολη τα Σκόπια στον πρώτο από
τους δύο αγώνες που θα δώσει στην πρωτεύουσα του Έβρου για τα προκριματικά του
Ευρωβόλεϊ '97. Σε χθεσινή συνέντευξη Τύπου στην Αλεξανδρούπολη ο ομοσπονδιακός
προπονητής Στέλιος Καζάζης τόνισε: «Πιστεύω ότι οι παίκτες μας το έχουν
συνειδητοποιήσει ότι δεν υπάρχουν εύκολα ματς και θα παίξουν όσο καλύτερα
μπορούν ώστε να έλθει η νίκη. Είμαστε σε καλή κατάσταση και ασφαλώς το
φαβορί». 
*** Ο προπονητής της φιλοξενούμενης ομάδας Γιόσκο
Μιλενκόφσκι είπε με τα αρκετά καλά ελληνικά του: «Η Ελλάδα είναι από τις
ισχυρότερες ομάδες της Ευρώπης και το διαπιστώσαμε και στο πρώτο ματς. Θα
προσπαθήσουμε να παίξουμε καλά ώστε να γίνει και εδώ ένα ωραίο ματς όπως το
πρώτο στη Στρούμιτσα». Έγινε επίσης γνωστό από τους τοπικούς παράγοντες ότι το
γήπεδο θα είναι κατάμεστο από 2.000 θεατές ­ τελικά δεν ήλθαν οι πτυσσόμενες
κερκίδες από την Κομοτηνή... ­ αφού θα επιτραπεί να μπουν και όρθιοι δίπλα
στον αγωνιστικό χώρο. Υπενθυμίζεται ότι η Εθνική μας επίσης στην
Αλεξανδρούπολη θα αντιμετωπίσει μεθαύριο Δευτέρα (18.15') τη Βραζιλία σε
φιλικό αγώνα και την Τετάρτη 14 Μαΐου το Βέλγιο για το Ευρωβόλεϊ '97. Πιθανή
αρχική εξάδα για την Εθνική μας, οι Δ. Καζάζης, Ντράκοβιτς, Σαμαράς,
Γκιούρδας, Θεοδωρίδης, Χατζηαντωνίου. Έτοιμοι να αγωνισθούν είναι και οι
Μποζίδης, Α. Κοβάτσεφ, Χριστοφιδέλης, Τσακιρόπουλος, Μητρούδης, Μπάεφ
(αποκλείστηκαν από τη 12άδα Αλεξανδρόπουλος, Κουρνέτας). 
***
Αποφασιστικής σημασίας αγώνα δίνει η Εθνική μας βόλεϊ γυναικών αύριο Κυριακή
(12.00- 13.00' για την Ελλάδα) στην Αλμέρια κατά της Ισπανίας στα προκριματικά
του Ευρωβόλεϊ '97. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15832O112</ED>
<ID>
ID:167291

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ</H5>
<H2>Ισοπαλία της Εθνικής με Κροατία</H2>

ΕΚΠΛΗΚΤΙΚΗ εμφάνιση πραγματοποίησε η εθνική μας ομάδα πόλο στο τουρνουά
του Νιούπορτ της Καλιφόρνια φέρνοντας ισοπαλία 9-9 με την «ασημένια»
ολυμπιονίκη της Ατλάντα, την Κροατία.. 
Οι Έλληνες διεθνείς πραγματοποίησαν
την καλύτερή τους εμφάνιση στο τουρνουά, ενώ έμειναν με αρκετά παράπονα από τη
διαιτησία του Αμερικανού Ρομπινέο και του Γιουγκοσλάβου Πρλαϊνόβιτς.. 
Το
αντιπροσωπευτικό μας συγκρότημα βρέθηκε τρεις φορές πίσω στο σκορ, αλλά με
φοβερό πάθος στην άμυνα και επιδεικνύοντας ωριμότητα και ψυχραιμία στην
επίθεση, κατάφερε και τις τρεις φορές να ισοφαρίσει με τελευταία αυτή που
διαμόρφωσε το τελικό σκορ. Ήταν μόλις 20 δευτερόλεπτα πριν από τη λήξη της
συνάντησης, με πέναλτι που κέρδισε και εκτέλεσε ο αρχηγός της ομάδας Γιώργος
Μαυρωτάς.. 
Αν εξαιρέσει κανείς τα λάθη που έγιναν στην πρώτη περίοδο, όλοι
οι παίκτες μας είχαν πολύ καλή απόδοση, με κορυφαίους τους δύο φουνταριστούς
Παπαναστασίου και Αφρουδάκη, οι οποίοι όχι μόνο σημείωσαν συνολικά τέσσερα
τέρματα, αλλά έδωσαν και δύο καταπληκτικές ασίστ. Εξαιρετικός ήταν και ο
τερματοφύλακας Βολτυράκης, ο οποίος πραγματοποίησε θαυμάσιες επεμβάσεις σε
κρίσιμα σημεία του παιχνιδιού.. 
*** «Η ομάδα έδειξε τις πραγματικές
της δυνατότητες και κυνήγησε μέχρι τέλους τη Νίκη. Αν παίζουμε με αυτό το
ρυθμό και αυτή τη νοοτροπία, δικαιούμαστε να συγκαταλεγόμαστε ανάμεσα στις
κορυφαίες ομάδες του χώρου», τόνισε ο ομοσπονδιακός τεχνικός Κούλης Ιωσηφίδης,
που έμεινε απόλυτα ικανοποιημένος. 
Η εθνική μας είχε άσχημα ποσοστά και
πάλι στον παίκτη παραπάνω (5/11), ενώ σκόραρε ακόμη 3 φορές στα ίσια και 1
φορά με πέναλτι. Αναλυτικά: Ελλάδα - Κροατία 9-9 (1-3, 3-1, 1-2, 4-3). 
ΕΛΛΑΔΑ: Παπαναστασίου 3, Ψύχος 2, Καϊάφας 1, Μαυρωτάς 1, Μάζης 1,
Αφρουδάκης 1. 
ΚΡΟΑΤΙΑ: Χίνιτς 2, Μπόσκοβιτς 2, Βρντόγλιακ 1,
Στρίτοφ 1, Μπάρατς 1, Ρογκίν 1, Κόμπεστσακ 1.. 
*** Τον αγώνα
παρακολούθησαν και 150-200 ομογενείς, οι οποίοι έκαναν ιδιαίτερα αισθητή την
παρουσία τους και υποσχέθηκαν ακόμη μεγαλύτερη βοήθεια στη συνέχεια. 
*** Το επόμενο παιχνίδι της εθνικής μας (θα διεξαχθεί στις 4.15 τα
ξημερώματα του Σαββάτου) είναι κόντρα στην Αυστραλία.. 
*** Στους
άλλους αγώνες της τρίτης ημέρας, η Γιουγκοσλαβία συνέτριψε με 14-2 τον Καναδά
και η ομάδα των Ηνωμένων Πολιτειών επεβλήθη με 6-5 της Αυστραλίας. Η
βαθμολογία (σε 3 αγ.): Γιουγκοσλαβία 5, Κροατία 5, ΗΠΑ 4, Ελλάδα 3, Αυστραλία
1, Καναδάς 0. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15832O113</ED>
<ID>
ID:167292

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O11&aa=3</URL></REF>


Article

<CATEGORY>vin10</CATEGORY>

 <H2>Και το όνομα αυτού «Ι. Μελισσανίδης»</H2>

ΓΥΜΝΑΣΤΙΚΗ 
ΣΤΟ ΚΛΕΙΣΤΟ γυμναστήριο «Ιωάννης Μελισσανίδης», όπως επονομάζεται από
σήμερα το Σπίτι της Γυμναστικής στη Μίκρα, διεξάγεται το Σαββατοκύριακο το
πανελλήνιο πρωτάθλημα ενόργανης γυμναστικής ανδρών, γυναικών, εφήβων, νεανίδων
στο οποίο θα πάρουν μέρος όλοι οι κορυφαίοι αθλητές και αθλήτριές μας με
εξαίρεση τον Ολυμπιονίκη της Ατλάντα. 
Στη σημερινή πρώτη μέρα των αγώνων
οι φίλαθλοι θα έχουν την ευκαιρία να παρακολουθήσουν (19.00 και σε απευθείας
μετάδοση από την ΕΤ1) τον Γιάννη Μελισσανίδη σε επίδειξη ασκήσεων εδάφους και
χορού στο ρυθμό του «Ζορμπά»). 
*** Επίσης σήμερα και αύριο στην
Καλαμάτα, στη διάρκεια του Πανελληνίου Πρωταθλήματος ρυθμικής κορασίδων, θα
υπάρξουν δύο παρουσιάσεις των Εθνικών ομάδων ανσάμπλ γυναικών και νεανίδων
(σήμερα 16.30, αύριο 17.00). 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15832O114</ED>
<ID>
ID:167293

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O11&aa=4</URL></REF>


Article

<CATEGORY>vin10</CATEGORY>

 <H2>Χάντμπολ</H2>

ΤΗΝ ΕΥΚΑΙΡΙΑ για πρόκριση στον τελικό των πλέι οφ του
Πρωταθλήματος Α1 χάντμπολ ανδρών έχουν σήμερα οι ομάδες Σχ. Ξυνή και Γ.Ε.
Βέροιας Αρβανιτίδης, που χρειάζονται μία νίκη και είναι γηπεδούχοι. 
*** Το πρόγραμμα των σημερινών ημιτελικών: Σχ. Ξυνή - Βριλήσσια
(Μενίδι, 20.00), Γ.Ε. Βέροιας - Ιωνικός Ν.Φ. (19.00). Αν χρειαστούν τρίτοι
αγώνες, θα διεξαχθούν αύριο Κυριακή (16.00 στο Μενίδι και 14.30 στη Βέροια).

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15832O115</ED>
<ID>
ID:167294

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O11&aa=5</URL></REF>


Article

<CATEGORY>vin10</CATEGORY>

 <H5>ΚΥΡΙΑΚΗ</H5>
<H2>Στη θάλασσα του Πειραιά...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Πώς άλλαξαν οι καιροί! 
*** Χρόνους δέκα
περιμένουν οι πιστοί του Ολυμπιακού την αυριανή ημέρα και προβλέπεται
καταιγίδα έτσι και νικήσει (ή δεν χάσει) η ομάδα τους στο ντέρμπι με την ΑΕΚ.

*** Ίσως ­ αν κατακτηθεί ­ θα πρόκειται για τον πλέον συζητημένο
τίτλο για έναν σύλλογο, που άλλοτε έδινε είδηση όταν δ ε ν έκοβε πρώτος το
νήμα! 
*** Αυτό αφορά στο ποδόσφαιρο, διότι στο μπάσκετ οι «ερυθροί»
δεν έχουν ούτε δίψα, ούτε παράπονα... 
*** Ας είναι καλά ο Γιάννης
Ιωαννίδης, αντίπαλος σήμερα του Θρύλου! 
*** Γι' αυτό το σημερινό
σημείωμα άρχισε με τη φράση «πώς άλλαξαν οι καιροί!». 
*** Τα δύο
πολύ σημαντικά παιχνίδια αναμένεται να κυλήσουν σε ήρεμο πνεύμα. 
*** Ειδικά στο κλειστό ΣΕΦ, δεν θα υπάρξει καμία δικαιολογία έτσι και
προκύψουν έκτροπα. 
*** Στις εξέδρες θα βρίσκονται μόνον οπαδοί του
Ολυμπιακού και αυτό σημαίνει πως θα απουσιάσει εντελώς το... κίνητρο. 
Η φιέστα, ίσως αργούτσικα 
Στο Καραϊσκάκη το κοινό δεν θα είναι
αποκλειστικά προσκείμενο στον Ολυμπιακό, αλλά εκεί δεν γεννάται θέμα. 
*** Η ΑΕΚ, ό,τι κι αν προκύψει, είναι σχεδόν σαφές πως δύσκολα θα χάσει
τη δεύτερη θέση. 
*** Ευνοείται από το πρόγραμμα. 
***
Φιέστα αναμένεται, ίσως αργούτσικα, λόγω της τηλεοπτικής κάλυψης του αγώνα
μπάσκετ, που θα γίνει αργά. 
*** Για καλό και για κακό, η
Πυροσβεστική Υπηρεσία ας βάλει κανένα όχημα παραπάνω στο Πασαλιμάνι. 
*** Δέκα χρόνια «σιγοβράζει» η φωτιά στις καρδιές των πιστών. Δεν είναι
λίγα... 
*** Κατά τα άλλα, όσοι ποδοσφαιρόφιλοι μην περιμένετε
δυνατές συγκινήσεις... 
*** Η Τούμπα θα έχει κόσμο πολύ και πάθος
περισσότερο, όμως αυτό αναμένεται. 
*** Ο Παναθηναϊκός δεν θα έχει
κόσμο στο ματς με την Καστοριά, μολονότι δεν ανακοινώθηκε νέα στάση εργασίας
στον ΗΣΑΠ... 
*** Πρόβλεψη: ενδέχεται ο χορός των οργανωμένων με την
επωνυμία «Greens» στις 23 τρέχοντος να συγκεντρώσει περισσότερο «πράσινο»
στοιχείο. 
*** Κάποιοι από αυτούς τους παναθηναϊκούς μπορεί μεθαύριο
Δευτέρα να δώσουν «παρών» στα εγκαίνια του δεύτερου μαγαζιού (καφέ) του
Βαζέχα, στον Άγιο Ιερόθεο Περιστερίου. 
*** Ο Πολωνός διάλεξε αυτή
τη φορά στέκι λαϊκό, κοντά σε σχολεία, και αυτό ακούγεται έξυπνο. 
*** Παρά τα «τριαντατόσα» του, ο Βαζέχα εξακολουθεί να αρέσει, ίσως
επειδή πρόσφερε πολλά στον Παναθηναϊκό. 
*** Και ο Αποστολάκης
πρόσφερε, αλλά αυτός τίποτε από εγκαίνια... 
*** Να δείτε που θα
καταλήξει, κάποια στιγμή, στο... Αγρίνιο. 
*** Αφού ολοκληρώσει την
καριέρα του στον ΠΑΟΚ (;). 
*** Ήδη οι φήμες για συμφωνία του με την
ΠΑΕ της Τούμπας πληθαίνουν. 
*** Και μάλιστα συνοδεύονται από
«νούμερο» που ίσως ενοχλήσει τον πρόεδρο... 
*** Φήμες! Και ίσως
χωρίς αντίκρυσμα, αφού ο Αιτωλός ποδοσφαιριστής έχει συμβόλαιο έως το 2.001 με
την Παιανία! 
Ένας ορίτζιναλ στο Νιούκαστλ 
Είδηση που προέκυψε
στους Θρακομακεδόνες, έχει όμως τη ρίζα της στη Βόρεια Αγγλία: 
***
Ο υπεύθυνος ιματισμού της Νιούκαστλ τηλεφώνησε στον Τιμούρ Κετσπάγια και τον
ρώτησε «ποιο νούμερο θα προτιμούσε στη φανέλα του», προτείνοντας ευγενικά το
«7». 
*** Όπως αποκάλυψε στους ρεπόρτερ, ο Κετσπάγια αρνήθηκε αυτό
τον αριθμό και ζήτησε το... «21». 
*** Αυτό ήταν. Το πληροφορήθηκαν
οι ορίτζιναλ της ΑΕΚ και κολακεύτηκαν. 
*** Το αν αύριο μεθαύριο θα
ξεσπάσουν στην εργοδοσία για την απώλεια του Γεωργιανού είναι άλλη ιστορία...

*** Όσο για την αγγλική ομάδα, τι να προσθέσει κανείς; 
*** Το ότι ενδυματολόγος, φροντιστής και... ράπτης ενεργούν από αρχές
Μαΐου για τη νέα περίοδο, τα λέει όλα. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15832O121</ED>
<ID>
ID:167295

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O12&aa=1</URL></REF>


Article

<CATEGORY>vin10</CATEGORY>

 <H2>Μετά την προπόνηση</H2>

Η πειθαρχική επιτροπή του ΝΒΑ αποδεικνύεται
πολύ πιο αυστηρή από την ΕΠΑΕ και τον... ΠΣΑΤ. Προσέξτε είδηση του ΑΠΕ από το
Σικάγο. Με πρόστιμο 25.000 δολαρίων τιμωρήθηκαν οι «Μπουλς», επειδή αρνήθηκαν
να μιλήσουν στους δημοσιογράφους μετά τη χθεσινή τους προπόνηση! Βέβαια, το
νούμερο δεν δείχνει υπερβολικό για έναν Τζόρνταν, έναν Ρόντμαν, έναν Σκότι
Πίπεν, όμως δίνει την σοβαρότητα με την οποία αντιμετωπίζεται ο Τύπος στο
Αμέρικα. Θα διαβάσει σήμερα τη στήλη ο... Αναστασιάδης του ΠΑΟΚ και θα θυμηθεί
πόσο σνομπ τού φέρθηκε ο Μπάγιεβιτς, ενδεχομένως θα θυμώσει, αλλά δεν θα έχει
εντελώς δίκιο. Εδώ είναι... Γ. Δέδες και Βίκτωρ Μητρόπουλος και όχι ΝΒΑ.

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15832O122</ED>
<ID>
ID:167296

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O12&aa=2</URL></REF>


Article

<CATEGORY>vin10</CATEGORY>

 <H2>Στον δρόμο για τα δισ.</H2>

Οι συγκινήσεις του Σαββατοκύριακου αρχίζουν
αργά το απόγευμα σήμερα στο Περιστέρι. Μάρλον Μάξεϊ ή Ευθύμης Ρεντζιάς θα
κάνουν το πρώτο βήμα για τα... δισεκατομμύρια της Ευρωλίγκα; Δύσκολη κάθε
πρόβλεψη. Αυτό που μπορεί να προβλεφθεί είναι η κάθοδος ίσως χιλίων ΠΑΟΚτζήδων
στα δυτικά προάστια. Βλέπετε, ο αγώνας είναι σημαντικός. Πολύ σημαντικός και
για τις δύο ομάδες. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15832O123</ED>
<ID>
ID:167297

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O12&aa=3</URL></REF>


Article

<CATEGORY>vin10</CATEGORY>

 <H2>Ώρα για ψεκασμό
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΟΡΓΙΑΖΟΥΝ κάθε χρόνο οι φήμες
ότι τα διάφορα πρωταθλήματα ποδοσφαίρου στην Ελλάδα δεν έχουν την επιθυμητή
καθαρότητα. Όλα τα πρωταθλήματα, ακόμα και τα τοπικά. Οι συζητήσεις για
στημένους αγώνες, διαιτητές και παρατηρητές ειδικών αποστολών, παρολιτζήδες,
ταχυδακτυλουργούς του παρασκηνίου, «πακέτα» που αλλάζουν χέρια και άλλα
συναφή, δεν παρουσιάζουν πια ιδιαίτερο ενδιαφέρον. Λέγονται και ξαναλέγονται
επί χρόνια και κουράζουν. 
Καταγγελίες γίνονται ελάχιστες και έως τώρα
έχουν πληρώσει το μάρμαρο «μικροί». Έχουν συλληφθεί κατά καιρούς οι μη έχοντες
προσβάσεις. Μια ματιά στο αρχείο της αθλητικής δικαιοσύνης δεν αφήνει
περιθώρια για αμφισβητήσεις. Οι ισχυροί, πλην ελαχίστων εξαιρέσεων, είχαν τον
τρόπο να ξεφεύγουν από την τσιμπίδα, άλλοτε λόγω συναισθηματισμού των κριτών
κι άλλοτε με νομικά τεχνάσματα. 
Το ποδόσφαιρο, που συγκινούσε την
πλειοψηφία των φιλάθλων, κινείται πλέον ερήμην των υποστηρικτών του. Από την
άλλη πλευρά «ειδήμονες» της ΕΠΑΕ μιλάνε για δισεκατομμύρια δραχμές από
τηλεοπτικά δικαιώματα που μοιράζονται οι ΠΑΕ. Ήταν, υποστηρίζουν, ένα βήμα για
την απαλλαγή τους από επιζήμιους μονόχρωμους εναγκαλισμούς. Όμως ποδόσφαιρο σε
άδειες εξέδρες δεν μπορεί να επιβιώσει. Εκτός κι αν οι παρεούλες των
«ειδημόνων» έχουν μαγικές συνταγές. 
Αν θέλουμε διοργανώσεις ίσων ευκαιριών
και ισόρροπη ανάπτυξη, πρέπει να ψεκάσουμε τα γήπεδα με ζιζανιοκτόνα.
Χρειαζόμαστε ισχυρές ομάδες στο κέντρο και την περιφέρεια, μακριά από τις
δαγκάνες των χρυσοδάκτυλων του παρασκηνίου. 
Οφείλουμε να εργασθούμε για
άλλο ποδόσφαιρο, στο οποίο δεν θα υπάρχει ούτε χιλιοστό για νοθεία και
αμφισβήτηση. Η ΕΠΟ ας μπει μπροστά. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15832O124</ED>
<ID>
ID:167298

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O12&aa=4</URL></REF>


Article

<CATEGORY>vin10</CATEGORY>

 <H2>Ο
«Ίκαρος» μετακομίζει στην Καλλιθέα</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΔΥΟ ΝΕΑ ανοιχτά τουρνουά διοργανώνει ο Σ.Ο. Ικαρίας στην Αθήνα. Μετά την
επιτυχημένη του συνεργασία με την Ένωση Φιλάθλων Εθνικής Τραπέζης, η οποία
στέγασε και συνδιοργάνωσε τον προηγούμενο κύκλο αγώνων, τη σκυτάλη της
συνεργασίας παίρνει ο Σκακιστικός Όμιλος Καλλιθέας. Στο εντευκτήριο της
Καλλιθέας (Λυκούργου 50, κοντά στο σταθμό ΗΣΑΠ «Ελ. Βενιζέλος» - Ταύρος), θα
ξεκινήσει στις 20 Μαΐου το πρώτο από τα δύο τουρνουά. Θα διεξάγεται κάθε Τρίτη
και Πέμπτη με ώρα έναρξης 17.30, μέχρι τις 10 Ιουνίου. Το δεύτερο θα ξεκινήσει
στον ίδιο χώρο στις 24 Μαΐου και θα διεξάγεται Σάββατο και Κυριακή μέχρι τις
14 Ιουνίου και με ώρα έναρξης 16.30. Η συμμετοχή είναι ελεύθερη και το
παράβολο (3.000 για ενήλικες, 2.000 για νέους) προορίζεται για τα έπαθλα. Τα
τουρνουά υπολογίζονται στη συγκεντρωτική βαθμολογία του φετινού Ίκαρου (οι 10
πρώτοι της οποίας φιλοξενούνται στο διεθνές τουρνουά της Ικαρίας, 7-15
Ιουλίου), ενώ δίνουν στους παίκτες κάθε κατηγορίας που θα διακριθούν δικαίωμα
συμμετοχής σε κλειστά τουρνουά νόρμας τίτλου. Διευθυντής αγώνων είναι ο Τάκης
Δρεπανιώτης και διαιτητές οι Νίκος Κουκίδης, Βασίλης Βρεττός, Γιάννης Μαρής
και Κώστας Χατζηγεωργίου. Πληροφορίες ή δηλώσεις συμμετοχής στα τηλ. 9582.445
(κ. Γιάννη Μαρή), 9234.342 (κ. Ρωμύλο Χριστόπουλο, πρωινές ώρες), 9592.163
(Σ.Ο. Καλλιθέας, απόγευμα). 
ΕΘΝΙΚΕΣ ΟΜΑΔΕΣ 
Θετικά
αποτελέσματα απέσπασαν οι εθνικές ομάδες ανδρών και γυναικών στον 3ο γύρο του
πανευρωπαϊκού της Κροατίας. Οι άνδρες ήρθαν ισόπαλοι 2-2 με την ισχυρή
Σλοβακία και οι γυναίκες νίκησαν 2-0 τις Γαλλίδες. Αναλυτικά τα αποτελέσματα
των διεθνών μας έχουν ως εξής: Κοτρωνιάς - Φτάτσνικ (2.595) 0,5-0,5,
Νικολαΐδης - Στολ (2.580) 0-1, Μιλαντίνοβιτς - Τιμοσένκο (2.515) 0,5-0,5,
Άγκνος - Σάλαϊ (2.460) 1-0, Μπότσαρη - Φλίαρ (2.250) 1-0, Μακροπούλου -
Εσεγκαρέ (2.180) 1-0. Στη βαθμολογία των ανδρών (μετέχουν 34 ομάδες)
προηγείται η Κροατία με 9,5 βαθμούς (μετράνε οι πόντοι στις σκακιέρες και όχι
οι νίκες) και ακολουθούν: 2) Λευκορωσία 8,5, 3-6) Ισραήλ, Ρωσία, Γεωργία,
Αρμενία 7,5, 7-13) Αγγλία, Γερμανία, Εσθονία, Σλοβακία, Βοσνία, Ελλάδα,
Ισπανία 7 κ.ά. 
Στη βαθμολογία των γυναικών ήδη ξεχώρισε η Γεωργία με 6
βαθμούς (δεν έχει παραχωρήσει ισοπαλία σε καμία σκακιέρα, σε κανέναν αγώνα)
και ακολουθούν: 2) Ουγγαρία 5, 3) Αρμενία 4,5, 4-8) Αγγλία, Γερμανία, Ελλάδα,
Τσεχία, Πολωνία 4 κ.ά. 
Στον 4ο γύρο η Ελλάδα αγωνίζεται στους άνδρες
εναντίον της Γερμανίας και στις γυναίκες εναντίον της Αρμενίας. 
ΘΕΣΣΑΛΟΝΙΚΗ 
Σήμερα στις 17.00 ξεκινούν οι αγώνες της
προκριματικής φάσης του 3ου διασυλλογικού πρωταθλήματος παίδων. Οι αγώνες του
Σαββατοκύριακου 17-18/5 μεταφέρονται για τις 31/5 και 01/6 λόγω υποχρεώσεων
σκακιστών σε σχολικά πρωταθλήματα και μπαράζ Β' Εθνικής. Ο τρίτος γύρος θα
γίνει κανονικά στις 24/5. Η διοργανώτρια ΤΕΣΣΘ παρακαλεί, εξάλλου, όλους τους
φορείς που διοργανώνουν προκριματικούς του πανελλήνιου σχολικού πρωταθλήματος
που θα γίνει στη Θεσσαλονίκη στις 25/5 να στέλνουν αμέσως μετά τη λήξη τους
πίνακες προκρινομένων στην ΕΣΟ, ώστε να προετοιμαστούν καλύτερα οι τελικοί εν
όψει της μεγάλης συμμετοχής που προβλέπεται να υπάρξει. 
* Αύριο Κυριακή
και ώρα 10.00 (προσέλευση 09.30) διοργανώνει ο Δήμος Ελευθερίου Κορδελιού σε
συνεργασία με την ΕΣΣΒΕ σχολικούς αγώνες. Οι αγώνες γίνονται για μαθητές κάθε
ηλικίας των περιοχών Ελευθερίου Κορδελιού, Ευόσμου, Μενεμένης και Ν. Ιωνίας
χωρίς όμως να αποκλείονται και μαθητές άλλων περιοχών. 
* Διαγωνισμός
προβλημάτων έγινε το περασμένο Σάββατο στο μπαρ των Εξαρχείων «Καλλιδρόμιο».
Διοργανωτής και χορηγός ήταν ο ιδιοκτήτης του χώρου Κώστας Παμπικίδης και
κριτής - διαιτητής ο Κάρολος ντε Γκράντι. Συμμετείχαν μεγάλα ονόματα του
ελληνικού σκακιού. Νικητής ήταν ο Ανδρέας Παπασταυρόπουλος, γνωστός για τις
μεγάλες του ικανότητες στο συνδυαστικό παιχνίδι και στο καλλιτεχνικό σκάκι
(εκδότης, πλέον, και του πολύ καλού περιοδικού «Σκακιστικά Δρώμενα») ο οποίος
συγκέντρωσε τους ίδιους βαθμούς με άλλους τέσσερις λύτες, ήταν όμως ο πιο
γρήγορος: έλυσε τα τέσσερα προβλήματα σε 42'. Η τελική κατάταξη έχει ως εξής:
1) Παπασταυρόπουλος 12 β. (42'), 2) Κρουμ Γκεοργκίεβ 12 (50'), 3) Θ.
Γκελασβίλι 12 (55'), 4) Σ. Ιλαντζής 12 (1 ώρα και 13'), 5) Ν. Μενδρινός 12 (1
ώρα και 25'), 6) Χ. Φουγιαξής 9 (1 ώρα και 25'), 7) Α. Βουλδής 9 (1 ώρα και
30'), 8) Π. Σκλαβούνος 9 (1 ώρα και 45'), 9) Κ. Πρέντος 9 (1 ώρα και 50').
Επρόκειτο, όπως γίνεται κατανοητό, για μία πολύ καλή παρέα εκλεκτών λυτών. Ο
νικητής πήρε χρηματικό βραβείο ύψους 70.000 δρχ., ο δεύτερος 50.000 και ο
τρίτος 40.000 δρχ. 
* Η παρτίδα που ακολουθεί πήρε τον τίτλο της καλύτερης
παρτίδας του «Μελοντί Αλμπέρ» που έληξε πριν από λίγες μέρες στο Μονακό.
Κριτές ήταν οι Τζον Ναν και Βλάστιμιλ Χορτ. 
Λοτιέ (2.630) - Κάρποβ (2.760)

Μονακό, 6ος γύρος, ράπιντ 
1.ε4 γ6 2.δ4 δ5 3.ε5 Αζ5 4.Ιγ3 ε6 5.η4 Αη6
6.Ιηε2 Ιε7 7.Ιζ4 γ5 8.θ4 γ: δ4 9.Ιβ5 Ιεγ6 10.θ5 Αε4 11.ζ3 Α:ζ3 12.Β:ζ3 Ι:ε5
13.Βη3 Ιβγ6 14.Ιδ3 Ι: δ3+ 15.Α:δ3 ε5 16.0-0 Αγ5 17.θ6 η6 18.Βζ2 Βδ7 19.Ρθ1 α6
20.Ιγ3 Πζ8 21. Ια4 Αα7 22.β3 Β:η4 23.Αα3 Βθ5+ 24.Ρη1 Βη5+ 25.Βη2 Β:η2+ 26.Ρ: 2
ε4 27. Α:ζ8 Ρ:ζ8 28.Αε2 ζ5 29.Παδ1 β5 30.Ιβ2 Ιβ4 31.Πδ2 Πγ8 32.Αδ1 Ι:α2 33.
Αη4 Ρε7 34.Α:ζ5 η:ζ5 35.Π:ζ5 ε3 36.Πε2 Ιγ1 37.Πε1 Π:γ2+ 38.Ρθ3 Ρε6 39. Πη5 ε2
40.Πη7 δ3 41.Ι:δ3 Ι:δ3 42.Π:ε2+ Π:ε2 43.Π:α7 Ρζ5 44.Π:θ7 Πε3+ 45. Ρη2 Ρη6
46.Πα7 Ρ:θ6 47.Π:α6+ Ρη5 48.Πα5 Ιζ4+ 0-1 (χρόνοι: 21:17-23:31) 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15832O991</ED>
<ID>
ID:167299

</ID><URL>http://ta-nea.dolnet.gr/neaweb/neafile.print_unique?e=A&f=15832&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΥΝΑΡΠΑΣΤΙΚΟΣ Ο ΝΟΜΠΕΛΙΣΤΑΣ ΣΕΪΜΟΥΣ ΧΗΝΥ ΣΤΗΝ ΑΘΗΝΑ</H5>
<H2>Πλήθος για τον ποιητή</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Πώς
μπορεί η ποίηση να γίνει δημοφιλής; Πώς μπορεί ένας ποιητής να διαβάζει
ποιήματά του ­ όχι ένα, όχι δύο, αλλά δέκα, δώδεκα και μάλιστα δύσκολα, όχι
εύκολα ποιήματα ­ και το πλήθος να συρρέει, να ΚΑΤΑΛΑΒΑΙΝΕΙ, να χειροκροτά και
να μη λέει να φύγει; Ε! ρωτήστε τον Σέιμους Χήνυ. Αυτός ξέρει. Ο Ιρλανδός
νομπελίστας το απέδειξε χθες το βράδυ στη «Στοά του Βιβλίου», όπου μαζί με τη
μεταφράστριά του Κατερίνα Αγγελάκη - Ρουκ παρουσίασε το πρώτο βιβλίο με
ποιήματά του στα ελληνικά που κυκλοφόρησε από τον «Καστανιώτη» με τίτλο «Τα
ποιήματα του βάλτου». 
«Μια ποίηση που δεν αποτυπώνει την ένταση, δεν δίνει
απάντηση στον κόσμο. Στα αγγλικά, η ίδια λέξη "answer" σημαίνει απαντώ,
ανταποκρίνομαι και είμαι υπεύθυνος. Δεν είναι τυχαίο. Ο πιο εύκολος λοιπόν
τρόπος να "απαντήσει" ένας ποιητής, είναι να κάνει προπαγάνδα εξαφανίζοντας
τον πρώτο ενικό υπέρ του πρώτου πληθυντικού. Όμως η απάντηση μπορεί να είναι
"μουσική" και όχι απαραίτητα ηθική. Σημασία έχει να αισθάνεσαι ότι καλείσαι να
δώσεις απάντηση. Έτσι εξηγούνται αυτά τα κάπως περίεργα ποιήματα που έγραψα
στα τέλη του '60 και στις αρχές του '70 για τα πτώματα που βρέθηκαν θαμμένα
από την προϊστορική εποχή στα βαλτοτόπια της Ιρλανδίας και της Δανίας. Είναι
σαν "απαντήσεις" στα όσα φοβερά συνέβαιναν στην Ιρλανδία εκείνα τα χρόνια...».

Έτσι εισήγαγε ο Ιρλανδός ποιητής τον «Άνθρωπο του Γκρωμπαλλε», ένα από τα
ποιήματα που έδωσαν τον τίτλο τους στο βιβλίο, γι' αυτό το θύμα που
«ζυγιάζεται ανάμεσα στη φρίκη και την ομορφιά». Όμως το πρώτο ποίημα που
διάβασε, ήταν άλλο, με τίτλο «Ο Προσωπικός μου Ελικώνας» για «τις ρίζες μου»,
όπως είπε, και που καταλήγει με τον στίχο «Γράφω στίχους / Για να δω τον εαυτό
μου, για να κάνω το μαύρο να / αντιλαλήσει». 
Τα ποιήματα που διάλεξε ο
Σέιμους Χήνυ, παρακολουθούσαν την πορεία των ποιητικών του ανησυχιών και
ξεναγούσαν τον αναγνώστη σ' αυτές. 
Ο «Χρησμός», εξήγησε, «αναφέρεται στην
παιδική μου ηλικία, στον μικρούλη εαυτό μου, στον ομφαλό της προσωπικότητάς
μου και μιλά για ένα παιδί σε μια κουφάλα δέντρου». Το «Ηρακλής και Ανταίος»
αναφέρεται σε «έναν από τους μεγαλύτερους μύθους της αποικιοκρατίας καθώς ως
ένα βαθμό υπάρχει μια κατάσταση αποικιοκρατίας στην Ιρλανδία. Ο Ηρακλής λοιπόν
σηκώνει μεν τον Ανταίο, αλλά έτσι καταστρέφει τις ικανότητές του...». 
Τα
«Στρείδια» δίνουν «την εικόνα του πολυεθνικού βιασμού του πλανήτη μας. Μιλούν
για τα προνόμια, όπως το προνόμιο της τέχνης (ή του να τρως ζωντανά στρείδια)
και την απειλή που κάθε προνόμιο αντιπροσωπεύει για τους άλλους...». 
Ο Σ.
Χήνυ μιλούσε, διάβαζε, αστειευόταν και το κοινό έμπαινε σιγά σιγά σε διάλογο
μαζί του. Ήταν εκεί από τα Γράμματα η Κική Δημουλά, ο Σπύρος Πλασκοβίτης, ο
Ιάκωβος Καμπανέλλης, η Μαργαρίτα Λυμπεράκη, ο Τάκης Θεοδωρόπουλος, ο Χρήστος
Χωμενίδης, ο Θανάσης Χατζόπουλος, η Ιωάννα Καρυστιάνη, η Έρση Σωτηροπούλου,
αλλά και ο Γιώργος Μπαμπινιώτης, ο Αδαμάντιος Πεπελάσης και πλήθος νέοι,
πολλοί αγγλόφωνοι, ο γ. γραμματέας της Ιρλανδικής Πρεσβείας και βέβαια το
φιλικό ζευγάρι των Ελληνοαμερικανών Δ. Χατζή που συνταξιδεύει με το ζεύγος
Χήνυ. Σαν αναφορά στο πρώτο του ταξίδι στην Ελλάδα μαζί τους, πρόπερσι, ο
Ιρλανδός νομπελίστας διάβασε ένα ποίημα που εμπνεύσθηκε από τον Άγγελο της
Αισχυλικής «Ορέστειας» για το μοναχικό όραμα του ποιητή. Τα χειροκροτήματα
κορυφώθηκαν όμως όταν διάβασε ­ υπέροχα ­ στα ιρλανδικά και μετέφρασε στα
αγγλικά τον ορισμό ενός ζητιάνου - ποιητή του περασμένου αιώνα που κατέληγε:
«Κοιτάξτε με / Με την πλάτη μου στον τοίχο / να παίζω τον αυλό μπροστά σε
άδειες τσέπες». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15832P011</ED>
<ID>
ID:167300

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P01&aa=1</URL></REF>


Article

<CATEGORY>vin09</CATEGORY>

 <H2>ΜΕ ΑΡΙΣΤΑ ΤΟ 1</H2>

10 ΜΙΜΗ ΝΤΕΝΙΣΗ (ως αγία
των φτωχών... βάφουσα τα νύχια της!): «Τώρα έχω το ψώνιο της Θεοδώρας». Και
αυτό. 
9 ΓΙΟΥΛΗ ΗΛΙΟΠΟΥΛΟΥ
 (η «Λογοδοσμένη»): Το νυφοπάζαρο λέει να
βγει και στο θέατρο. Θεός φυλάξοι! 
8 ΤΟΛΗΣ ΒΟΣΚΟΠΟΥΛΟΣ
 (4
εκατομμυριάκια τη βραδιά): Το πιο ακριβό «πιστόλι» του Ουέστ... της αθηναϊκής
νύχτας. Χαρααααά η Άντζελα (Γκερέκου). 
7 ΜΑΡΙΑΝΝΑ ΖΟΡΜΠΑ («Χόρεψε»,
τραγούδησε στη «Γιουροβίζιον» και ήρθε 12η): Νυχτερίδες κι αράχνες, σε ρυθμό
ευρωτσιφτετελιού! 
6 ΔΙΟΝΥΣΗΣ ΣΧΟΙΝΑΣ: Ο «Τζον Τζον» της «Μπάρμπι» - Καίτης
Γαρμπή ήθελε και Ακαπούλκο και Μαζεράτι, παρακαλώ... 
5 ΔΑΝΗΣ ΚΑΤΡΑΝΙΔΗΣ
(Γάμος ξανά): Το τρις «εξαμαρτείν»... ανδρός θεατρικού. 
4 ΠΟΛΥ ΠΑΝΟΥ:
Μπράβο, το θηρίο. Τρεισήμισι ώρες τραγούδι και κέφι στη σκηνή. 
3 ΛΑΚΗΣ
ΛΑΖΟΠΟΥΛΟΣ (επιστρέφει στην τηλεόραση με 10 τηλεταινίες): Οι «Μήτσοι»
τραγουδάνε πάντα ­ όλο και πιο δυνατά. 
2 ΒΑΣΙΛΗΣ ΣΚΟΠΕΛΙΤΗΣ: Ακαταπόνητος
και τολμηρός, ακόμη και 31 χρόνια μετά, πίσω από τον φακό. 
1 ΔΗΜΗΤΡΗΣ
ΜΥΤΑΡΑΣ (έκθεση και βιβλίο): Σκίτσα μιας ολόκληρης ζωής ­ πολύχρωμης και
δημιουργικής. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15832P012</ED>
<ID>
ID:167301

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P01&aa=2</URL></REF>


Article

<CATEGORY>vin09</CATEGORY>

 <H5>ΧΟΡΟΣ ΜΕ «ΑΣΩΜΑΤΕΣ ΔΥΝΑΜΕΙΣ» ΚΑΙ «ΕΝΝΙΑΜΟΡΦΟ»</H5>
<H2>Ναπολέων μετά μουσικής!</H2>

Δύο από τα αριστουργήματα του βωβού κινηματογράφου, με
συνοδεία ζωντανής μουσικής, παρουσιάζονται το Σαββατοκύριακο στο Μέγαρο
Μουσικής. Απόψε στις 5 το απόγευμα προβάλλεται το επικό αριστούργημα του
γαλλικού σινεμά «Ναπολέων» του Αμπέλ Γκανς. Η ταινία θα παρουσιαστεί σε πρώτη
ολοκληρωμένη προβολή στην Ελλάδα και αποτελεί πρόκληση για τους σινεφίλ, αφού
λόγω της μεγάλης διάρκειάς της (5 ώρες και 17 λεπτά) παρουσιάζεται σπάνια.
Αύριο στις 11.30 το πρωί προβάλλεται η αμερικανική υπερπαραγωγή «Ο κλέφτης της
Βαγδάτης», που η πρεμιέρα της δόθηκε τον Μάρτιο του 1924 στο Λίμπερτι Θίατερ
της Νέας Υόρκης και άφησε εποχή. Τη μουσική, που «ντύνει» ζωντανά τις δύο
ταινίες, αποδίδει η Φιλαρμονική Ορχήστρα της Αρμενίας υπό τη διεύθυνση του
Καρλ Ντέιβις που έχει κάνει και τις συνθέσεις. 
ΓΙΟΡΤΗ 
Ο Πολιτιστικός
Όμιλος Πεντέλης οργανώνει για αύριο από τις 11 το πρωί έως τις 5 το απόγευμα
τη Γιορτή της Άνοιξης. Στο Μέγαρο Δουκίσσης Πλακεντίας θα υπάρχει μουσική,
χορός, σπιτικές λιχουδιές και δώρα με λουλούδια της άνοιξης, όλα φτιαγμένα από
μέλη του ομίλου. Τα έσοδα θα διατεθούν για το πρόγραμμα δασοπροστασίας της
Πεντέλης. 
ΣΥΝΑΥΛΙΕΣ 
Ο νεαρός σαξοφωνίστας Ευστάθιος Μαυρομάτης θα
ερμηνεύσει στο πλαίσιο της σειράς «Οι Νέοι για τους Νέους» έργα Πλατί, Μποζά,
Σανκάν, Ιτουράλντε, Μιγιό και Γκέρσουιν απόψε στις 8 μ.μ. στην αίθουσα
συναυλιών «Φίλιππος Νάκας» (Ιπποκράτους 41). Στο πιάνο ο Φίλιππος Ριζόπουλος.

*** Στο Παλλάς (Βουκουρεστίου 1) απόψε στις 8 μ.μ. δίδεται η ετήσια
συναυλία των μαθητών αρμονίου του Ωδείου Σπουδών «Φίλιππος Νάκας». Η είσοδος
είναι ελεύθερη για το κοινό. 
*** Η Ορχήστρα Δωματίου της Εθνικής Λυρικής
Σκηνής παρουσιάζει απόψε στις 8.30 μ.μ. στη Λυρική μια συναυλία με ευχάριστο
και δημοφιλές πρόγραμμα. Τη σονάτα αρ. 2 σε σι ελάσσονα του Μπαχ, με σολίστ
στο φλάουτο τον Θεόδωρο Μαυρομάτη, το κοντσέρτο Νο 1 για βιολί και ορχήστρα
του Χάιντν με σολίστ τον Χάρη Χατζηγεωργίου, τη σονάτα για ορχήστρα εγχόρδων,
έργο 40 του Γκριγκ και τη σονάτα για έγχορδα, αρ. 5 σε μι ύφεση ελάσσονα του
Ροσίνι. Η ορχήστρα παίζει χωρίς μαέστρο, με την καθοδήγηση του εξάρχοντα Χάρη
Χατζηγεωργίου. 
ΧΟΡΟΣ 
Στα πλαίσια του Μήνα Χορού που πραγματοποιείται
στο «Ανοιχτό Θέατρο» (Κάλβου και Γκύζη, τηλ. 6445.749) η ομάδα χορού «Ασώματες
δυνάμεις» παρουσιάζει απόψε την παράσταση που χορογράφησαν τρεις γυναίκες. Η
Μάχη Δημητριάδη συνέθεσε τη χορογραφία «Μακριά από τα μάτια κοντά στην
καρδιά». Η Δόνη Μιχαηλίδου τον «Γιο του φεγγαριού» και η Μαργαρίτα Μαντάκα την
«Κυοφορία». Τιμή εισιτηρίου 3.500 και 2.500 δρχ. (φοιτητικό). Ώρα έναρξης 9.00
μ.μ. 
*** Η ομάδα σύγχρονου χορού «Εννιάμορφο» παρουσιάζει αύριο στις 9.30
μ.μ. στο θέατρο «Κνωσός» (Κνωσού 11, Πλ. Αμερικής, τηλ. 8677.070) τη
χορογραφία «30». 
ΧΟΡΩΔΙΕΣ 
Το 6ο Χορωδιακό Φεστιβάλ πραγματοποιείται
απόψε και αύριο στο Πολιτιστικό Κέντρο «Μελίνα Μερκούρη» στο Ηλιακό Χωριό
Πεύκης. Το πρόγραμμα αρχίζει απόψε στις 7.30 μ.μ. και το παρουσιάζει η
ηθοποιός Έλενα Τσαλδάρη. Η είσοδος είναι ελεύθερη. 
ΓΙΑ ΤΟΝ ΜΑΝΟ 
Στο
κινηματοθέατρο «Το όνειρο» (Μπιχάκη 8 - τηλ. 4819.007 στο Δημαρχείο Ρέντη)
παρουσιάζεται απόψε στις 8.30 μ.μ. ένα μουσικό πρόγραμμα αφιερωμένο στον
Χατζιδάκι με τίτλο «Ένα τραγούδι για το Μάνο». Η πιανίστα Ντόρα Μπακοπούλου
παρουσιάζουν κομμάτια Σούμαν, Σοπέν και στο δεύτερο μέρος οκτώ μουσικά
κομμάτια του Μάνου Χατζιδάκι. 
ΘΕΑΤΡΟ 
Η θεατρική ομάδα του Συλλόγου
Αποφοίτων Γερμανικής Σχολής Αθηνών παρουσιάζει σήμερα και αύριο στις 8.00 μ.μ.
στην Aula της Σχολής (Χωματιανού και Ζηρίδη, Παράδεισος Αμαρουσίου) τα
μονόπρακτα «Η φαλακρή τραγουδίστρια» του Ιονέσκο και «Η τελετή» του Παύλου
Μάτεσι. Η σκηνοθεσία είναι του Τηλέμαχου Κρεβάικα και συμμετέχουν στην
παράσταση απόφοιτοι και μαθητές της Γερμανικής Σχολής. 
*** Τελειώνουν
αύριο οι παραστάσεις του έργου του Στρίντμπεργκ «Ο πατέρας», που ανέβασε στο
θέατρο «Αλκυονίς» (Ιουλιανού 42-46, τηλ. 8815.402) το «Μοντέρνο Θέατρο» του
Γιώργου Μεσσάλα. 
ΠΟΙΗΣΗ 
Τα λογοτεχνικά περιοδικά «Αιολικά γράμματα»,
«Νέα σκέψη», «Πνευματική ζωή» οργανώνουν το 1ο Συμπόσιο Ποίησης με θέμα
«Ελληνική γλώσσα και ποίηση», στο Πνευματικό Κέντρο Ρουμελιωτών (Σίνα και
Δαφνομήλη). Το Συμπόσιο αρχίζει απόψε στις 10.15 και τελειώνει αύριο στις 12
το μεσημέρι. 
ΕΠΕΤΕΙΟΣ 
Δεκαπέντε ευδόκιμα χρόνια και είκοσι δύο
παραστάσεις μετράει το Θεατρικό Εργαστήριο του Πνευματικού Κέντρου του Δήμου
Νέας Ιωνίας. Και γιορτάζει την επέτειο με μια συρραφή σκηνών από όλες αυτές
τις παραστάσεις που ετοιμάστηκε με τη σκηνοθετική επιμέλεια του Ιωσήφ
Πολυκάρπου και θα παρουσιαστεί απόψε και αύριο στις 8.30 μ.μ. στο Δημοτικό
Θέατρο Νέας Ιωνίας (τεχνικές σχολές «Όμηρος» Λυκαονίας - Αρχιμήδους, Πευκάκια,
τηλ. 2794.213). 
ΕΚΔΗΛΩΣΕΙΣ 
Με τίτλο «Φαντασία και "χιούμορ" στην
εκπαίδευση» θα μιλήσει απόψε ο συγγραφέας Ευγένιος Τριβιζάς στο φιλόξενο και
δραστήριο βιβλιοπωλείο «Πολύεδρο» της Πάτρας. Η ομιλία του απευθύνεται κυρίως
σε εκπαιδευτικούς αλλά ο γνωστός συγγραφέας, που πρόσφατα νίκησε σε δικαστικό
αγώνα την Κόκα Κόλα, θα συναντήσει αύριο και τους μικρούς του φίλους. Στον
ίδιο χώρο στις 11 π.μ. («Πολύεδρο» Πάτρας, Κανακάρη 147, Σαβ. 7 μ.μ., Κυρ. 11
π.μ.). 
*** Ο Νίκος Παπανδρέου παρουσιάζει απόψε στις 8.00 μ.μ. στη
Λιβαδειά (στην αίθουσα της Δημοτικής Πινακοθήκης) το βιβλίο του «Δέκα μύθοι
και μια ιστορία» που συμπλήρωσε την 45η έκδοση μέσα σε ενάμιση χρόνο. Ο
συγγραφέας θα μιλήσει για τη λογοτεχνία. Αποσπάσματα θα διαβάσει ο Γρηγόρης
Κωνσταντή Μασσαλάς. 
*** Οι μαθητές και οι μαθήτριες της Τρίτης Τάξεως του
2ου Λυκείου Νέου Ψυχικού παρουσιάζουν απόψε στις 6 μ.μ. στην αίθουσα τελετών
του σχολείου τους (Αγ. Σοφίας 40, τηλ. 6721.759) εκδήλωση με θέμα «Σχολική
πράξη στον Μπρεχτ», που είναι αφιερωμένη στον Κάρολο Κουν ­ 10 χρόνια μετά τον
θάνατό του. 
*** Το βιβλίο του Γιώργου Λεονάρδου «Οι εραστές της γης», που
κυκλοφορεί από τον εκδοτικό οίκο «ΝΕΑ ΣΥΝΟΡΑ» Λ.Λ. Λιβάνη, παρουσιάζεται απόψε
στη 1 το μεσημέρι στο βιβλιοπωλείο «Ελευθερουδάκη». Για τον Γιώργο Λεονάρδο
και το έργο του θα μιλήσει ο συγγραφέας Γιώργος Αριστηνός. 
*** Διάλεξη με
θέμα «Περιήγηση στα διεθνή, ελληνικά και τοπικά οικολογικά ζητήματα», με τους
Γιάννη Σχίζα και Σταύρο Ιατρού, μέλη της οργάνωσης «ΑΤΤΙΚΗ SOS» διοργανώνει το
Πνευματικό Κέντρο του Δήμου Καλυβίων. Η εκδήλωση θα πραγματοποιηθεί απόψε στις
8 μ.μ. στην αίθουσα του Πνευματικού Κέντρου (κτίριο παλαιάς κοινότητας) στην
κεντρική πλατεία Καλυβίων. 
*** Δημόσια συνεδρία πραγματοποιείται αύριο
στις 11 το πρωί από την Αρχαιολογική Εταιρεία (Πανεπιστημίου 22, τηλ.
3609.689) με θέμα «Το έργο της Αρχαιολογικής Εταιρείας κατά το 1996». 
ΣΕΜΙΝΑΡΙΟ 
Το Ωδείο «Φίλιππος Νάκας» και ο Θανάσης Πολυκανδριώτης
διοργανώνουν το 2ο Σεμινάριο για μπουζούκι, αύριο στις 7 μ.μ. στην αίθουσα
συναυλιών «Φίλιππος Νάκας» (Ιπποκράτους 41). Ο ρεμπέτης Μιχάλης Γενίτσαρης, ο
δημοσιογράφος Γιώργος Κοντογιάννης, ο παραγωγός Φίλιππος Παπαθεοδώρου θα
συζητήσουν για την προέλευση, την πορεία, την τεχνική και το μέλλον του
μπουζουκιού. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15832P021</ED>
<ID>
ID:167302

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P02&aa=1</URL></REF>


Article

<CATEGORY>vin09</CATEGORY>

 <H2>Ανταλλάγματα!</H2>

<AUTHOR>Π.Κ.</AUTHOR>

<H3></H3>«Θέλω να
μείνουν τα Μάρμαρα του Παρθενώνα στο Λονδίνο, γιατί μου αρέσουν και θέλω να τα
βλέπω», έλεγε χθες στην Εθνική Πινακοθήκη ο Σερ Άντονι Κάρο, ο μεγαλύτερος εν
ζωή γλύπτης της Βρετανίας, απαντώντας ­ με κάποια ίχνη χιούμορ ­ στο επίκαιρο
ερώτημα. Βέβαια, γνωρίζω ότι είναι κλεμμένα, συνέχισε ο κ. Κάρο, και ότι όλα
τα μεγάλα μουσεία του κόσμου αποτελούνται από κλεμμένους θησαυρούς και δεν
ξέρω τι θα πρέπει να γίνει. Θα μου κόστιζε ακριβά να πηγαίνω στην Αθήνα να τα
βλέπω. Αν πάλι θέλετε να πω τη γνώμη μου ελεύθερα, μπορεί να έλεγα Ο.Κ. στην
επιστροφή τους, αν η Αθήνα υποσχόταν να σταματήσει να έχει όλα αυτά τα
τροχοφόρα γύρω από την Ακρόπολη, που καταστρέφουν τόσο άσχημα τα αρχαία...
μάρμαρα». Και για να ελαφρύνει κάπως τη βαριά ατμόσφαιρα που προέκυψε, ο
ετοιμόλογος Βρετανός είπε και τούτο: «Αν θέλετε, μπορώ να σας αφήσω τα δικά
μου έργα, σε αντάλλαγμα». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15832P022</ED>
<ID>
ID:167303

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P02&aa=2</URL></REF>


Article

<CATEGORY>vin09</CATEGORY>

 <H2>Η ώρα των βιβλιοθηκών</H2>

<AUTHOR>Μ.Χ..</AUTHOR>

<H3></H3>Η αρχή έγινε. Τα υπουργεία Παιδείας και Πολιτισμού και
οι Έλληνες εκδότες οργανώνουν από κοινού μια διημερίδα (13, 14/5) για τον ρόλο
των βιβλιοθηκών και του βιβλίου στην εκπαίδευση και μια συζήτηση για το παρόν
και το μέλλον των σχολικών βιβλιοθηκών. Δεν είναι η πρώτη φορά που κάποιοι
άνθρωποι ­ και μάλιστα από τους πλέον ενδεδειγμένους ­ καλούνται να καταθέσουν
τις προτάσεις τους γι' αυτό το πρόβλημα που χρονίζει. Είναι απίστευτο πόσο
είναι «ριγμένος» τούτος ο θεσμός στη χώρα μας. Είναι απίστευτο πόσα συμφέροντα
(οικονομικά, ιδεολογικά, κοινωνικά) παίζονται στην καμπούρα του. Είναι
απίστευτο πόσο αναγκαίο είναι να λειτουργήσει, προκειμένου η νέα γενιά ­ αυτή
τουλάχιστον ­ να μπορέσει να αντιμετωπίσει το αύριο. Το αίτημα είναι, τούτη τη
φορά να γίνει και το άλμα. Να επενδυθούν κονδύλια, να ενεργοποιηθούν
διατάξεις, να οργανωθεί αποτελεσματικά και όχι ερασιτεχνικά ένα δίκτυο
βιβλιοθηκών. Και κυρίως να πραγματοποιηθεί εκείνο εκεί το... μαγικό που κάνει
στις ξένες χώρες τις βιβλιοθήκες χώρο ελευθερίας, χώρο ψυχ-αγωγικό, χώρο
ζύμωσης που βουίζει από ζωντάνια. Χώρο επιλογής και όχι καταναγκασμού. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15832P023</ED>
<ID>
ID:167304

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P02&aa=3</URL></REF>


Article

<CATEGORY>vin09</CATEGORY>

 <H2>Μακρόθεν... τιμή</H2>

<AUTHOR>Χ.</AUTHOR>

<H3></H3>Η
πνευματική προσφορά της νεώτερης Ελλάδας θα τιμηθεί στο πρόσωπο του Αντώνη
Σαμαράκη, ο οποίος την πρώτη εβδομάδα του Ιουνίου θα σφραγίσει με την παρουσία
του την Ελληνική Πολιτιστική Εβδομάδα που οργανώνει η ελληνική πρεσβεία στο
Μοντεβιδέο της Ουρουγουάης. Ο ακούραστος και λαοφιλέστατος συγγραφέας του
«Λάθους» θα ανακηρυχθεί επίτιμος διδάκτορας του Πανεπιστημίου της Ουρουγουάης,
θα μιλήσει στην Αίθουσα Τελετών της Βουλής της χώρας, θα γίνει δεκτός σε
ειδική τιμητική εκδήλωση από την Εθνική Ακαδημία Γραμμάτων της Ουρουγουάης,
ενώ θα τιμηθεί και από τον ανώτατο άρχοντα της χώρας, τον Πρόεδρο της
Δημοκρατίας της Ουρουγουάης Χ.Μ. Σανγκινέτι που θα τον δεχθεί σε ακρόαση.
Τέλος, ο κυβερνήτης - δήμαρχος του Μοντεβιδέο Μ. Αράνα θα του επιδώσει τα
κλειδιά της πόλης σε ένδειξη τιμής και αναγνώρισης της προσφοράς του στην
παγκόσμια λογοτεχνία. Και όλα αυτά, μακριά, τόσο μακριά από την Ελλάδα... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15832P024</ED>
<ID>
ID:167305

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P02&aa=4</URL></REF>


Article

<CATEGORY>vin09</CATEGORY>

 <H2>Δωρεάν πολιτισμός δεν προσφέρεται</H2>

<AUTHOR>Π.Κ.</AUTHOR>

</H3>Εννέα γνωστοί επιμελητές της Εθνικής
Πινακοθήκης καταγγέλλουν την απόφαση του ιδρύματος, όπου εργάζονται και οι
ίδιοι, να παραχωρήσει τους χώρους της Πινακοθήκης για μια εσπερίδα του οίκου
Δημοπρασιών Κρίστις. Η εσπερίδα έχει θέμα «Τέχνη, εκπαίδευση, πολιτισμός».
Μάλιστα, θα παρευρεθεί και ο υπουργός Πολιτισμού κ. Ευάγγελος Βενιζέλος, ενώ
υπάρχει και εισιτήριο 15.000 δρχ.! (με θαυμαστικό). Οποία παράβαση της
δεοντολογίας! Θεωρούν, οι επιμελητές της Πινακοθήκης, προσχηματική αυτή την
εκδήλωση με αποκλειστικό στόχο τη διαφήμιση των Κρίστις μέσω της Εθνικής
Πινακοθήκης. Δεν γνωρίζω τις λεπτομέρειες της παραχώρησης και δεν υπεισέρχομαι
στην ουσία της επιχειρηματολογίας, αλλά, βρε παιδί μου, τόσες και τόσες
ημερίδες και εσπερίδες για τον πολιτισμό που προσφέρονται εντελώς «δωρεάν»
εμείς οι φορολογούμενοι τις πληρώνουμε. Δωρεάν πάλι δεν υπάρχει εκτός από
αυτόν που φέρουμε και προσφέρουμε εμείς οι ίδιοι. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15832P025</ED>
<ID>
ID:167306

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P02&aa=5</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ»</H2>

Στο τζαζ κλαμπ «Half Note»
(Τριβωνιανού 17, Μετς, τηλ. 92.13.310, 92.32.460) εμφανίζεται απόψε και αύριο
στις 11 μ.μ. ο σαξοφωνίστας βετεράνος της τζαζ Άρτσι Σεπ, συνοδευόμενος από
τέσσερις τζάζμεν ­ Richard Clemence, Wayne Pockery και Steve McCraven. Οι
συναυλίες πραγματοποιούνται με τη συνεργασία της Ελληνοαμερικανικής Ένωσης.
Τιμή με ποτό 5.000 και 3.000 (φοιτητικό). 
*** Απόψε και αύριο τραγουδούν
στις «Γραμμές» (Κωνσταντινουπόλεως 111, Βοτανικός - Γκάζι, τηλ. 34.14.350) ο
Νίκος Πορτοκάλογλου και το συγκρότημά του, που αποτελούν οι μουσικοί Οδυσσέας
Τσάκαλος, Μάκης Μουράτογλου, Αλέκος Αράπης και Ρουένα Αλευρά. Ώρα έναρξης
11.30 μ.μ. 
*** Το συγκρότημα Εν Χορδαίς, με αφορμή την πρώτη δισκογραφική
απόπειρα «Προσμονή», θα εμφανισθεί αύριο στις 10.30 μ.μ. στον Μύλο
(Ξυλουργείο) της Θεσσαλονίκης. 
*** Στην «Ιερά Οδό» της Αθήνας τραγουδάει
απόψε ο Δημήτρης Ζερβουδάκης. Μαζί του οι μουσικοί Αντώνης Βαρσαμούδης,
Γιάννης Παυλίδης, Αγαμέμνων Μάρδας, Γιώργος Καριπώνης, Άκης Κατσουπάκης, Νίκος
Τερψιάδης, Χρίστος Συκιώτης. 
*** Στο Μουσικό Θέατρο «Δίπλα στο ποτάμι»
(Λάμπρου Κατσώνη 189, Άγ. Ανάργυροι, τηλ. 26.10.444) τραγουδούν απόψε στις
10.30 μ.μ. οι Active Member. Τιμή εισόδου 3.000 δραχμές. 
*** Στο «Μπαρ των
Ασωμάτων» (Διονυσίου 6 - Χαλάνδρι, τηλ. 68.17.008, 68.01.091) τραγουδούν απόψε
οι Chocebore και χρησιμοποιούν παραδοσιακά ροκ όργανα (κιθάρα, μπάσο, ντραμς).
Έναρξη 11 μ.μ. Είσοδος 3.500 δραχμές. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15832P026</ED>
<ID>
ID:167307

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P02&aa=6</URL></REF>


Article

<CATEGORY>vin09</CATEGORY>

 <H2>Μολιέρος από βραβευμένους μαθητές</H2>

<H3></H3>Το έργο του Μολιέρου «Ο Αρχοντοχωριάτης» παρουσιάζει αύριο και
τη Δευτέρα, στις 7.30 μ.μ. στα Εκπαιδευτήρια «Κωστέα - Γείτονα» (Παλλήνη
Αττικής, τηλ. 60.30.411 - 17) η Θεατρική Ομάδα του Λυκείου, σε σκηνοθεσία
Μαρίας Χρυσομάλλη - Κατζουράκη. 
Με τον «Αρχοντοχωριάτη» του Μολιέρου η
Θεατρική Ομάδα του Λυκείου των Εκπαιδευτηρίων «Κωστέα - Γείτονα» εκπροσώπησε
τη χώρα μας και διακρίθηκε στην Πανευρωπαϊκή Συνάντηση Μαθητικού Θεάτρου, που
πραγματοποιήθηκε τον περασμένο Απρίλιο στην Αθήνα και διοργάνωσε από κοινού η
Φιλεκπαιδευτική Εταιρεία και το Θέατρο Τέχνης. 
Πρόκειται για μια παράσταση
στην οποία έχουν ενσωματωθεί στοιχεία από την παράδοση της Κομέντια ντελ Άρτε,
στην οποία είχε θητεύσει και ο Μολιέρος ­ ως ηθοποιός ­ στα πρώτα βήματα της
θεατρικής του καριέρας. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15832P031</ED>
<ID>
ID:167308

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P03&aa=1</URL></REF>


Article

<CATEGORY>vin09</CATEGORY>

 <H5>ΟΙ ΜΥ LIFE STORY ΑΠΟΨΕ ΣΤΟ ΡΟΔΟΝ</H5>
<H2>Ποπ ιστορία ζωής</H2>

Ίσως έφταιγε το όνομά
τους. «Η ιστορία της ζωής μου» συστήνονταν ως γκρουπ και ποιος είχε τον καιρό
και τη διάθεση να καθήσει να την ακούσει. Τελείως ασύμφορο όνομα για την ποπ,
γεγονός που είχε ως επακόλουθο οι My Life Story να θεωρηθούν το καλύτερο
συγκρότημα χωρίς εταιρεία. Στις εταιρείες ήταν που δεν είχαν καιρό καθόλου.

Ώσπου μια μέρα, στους νεφελώδεις ουρανούς της βρετανικής ποπ ήρθε και
έλαμψε το άστρο των My Life Story. Άστραψαν τα πνευστά, βρόντησαν τα κρουστά
και οι My Life Story βρήκαν όχι μόνο δισκογραφικό (και πολυτελές) σπίτι, αλλά
και μια λαμπρή θέση στην πρώτη γραμμή της ποπ. Για όλα αυτά πρώτος τις ιδέες
είχε πάντα ο Τζέικ Σίλινγκφορντ, που ενώ βρισκόταν στην Αμερική συγκέντρωνε
εμπειρίες και εικόνες για να χωρέσουν όλα αυτά στη μουσική του. Όχι και τόσο
δύσκολο αυτό, αφού επί σκηνής απλώνεται ολόκληρη στρατιά μουσικών, γιατί
ακριβώς οι My Life Story είναι το ίδιο πληθωρικοί όσο το όνομά τους. Παρά το
άβολο της μετακίνησης όλου αυτού του πληθυσμού, το συγκρότημα πήρε τους
δρόμους, συνοδεύοντας τους πλέον ικανούς της μπριτ ποπ, τους Blur και τους
έξοχους Pulp στις περιοδείες και στις συναυλίες τους ανά την Ευρώπη. Στις
δικές τους αποσκευές μελωδίες α λα σίξτις, γκλάμορους τραγούδια, καμπαρέ στυλ
και προπαντός κομμάτια που αποθεώνουν τη ματαιοδοξία τής ποπ σε όλο της το
μεγαλείο. Αρκούν λίγα και μόνο λεπτά για να αστράψει η μεγαλοπρέπεια της
μουσικής τους, σαν βραδινή τουαλέτα με στρας και ύφος σοφιστικέ. Έτσι λαμπεροί
ανεβαίνουν στη σκηνή, με τα πιο δυνατά από τα κομμάτια τους ώς τώρα ­ ανάμεσα
σε αυτά και το 12 Reasons Why Ι Love Her ­ και τα φρεσκότατα του καινούργιου
έργου, The Golden Mile, στο ίδιο πνεύμα της ανυψωτικής τους διάθεσης. Δώδεκα
νοματαίοι, λοιπόν, οι My Life Story, με ανάλαφρο ανοιξιάτικο αέρα, ανεβαίνουν
και στη σκηνή του Ρόδον κλαμπ, στην πρώτη τους εμφάνιση στην Αθήνα, απόψε στις
9.30. Η «Άνωση» στη διοργάνωση της συναυλίας. Εισιτήριο, 5.000 δρχ. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15832P032</ED>
<ID>
ID:167309

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P03&aa=2</URL></REF>


Article

<CATEGORY>vin09</CATEGORY>

 <H5>«ΚΑΤΕΣΤΗΜΕΝΟΙ» ΚΑΙ «ΔΙΑΦΩΝΟΥΝΤΕΣ» ΣΤΟ ΙΔΙΟ ΨΗΦΟΔΕΛΤΙΟ</H5>
<H2>Ψηφίζουν αύριο οι συγγραφείς</H2>

Δεκαοκτώ συγγραφείς, «κατεστημένοι» και «διαφωνούντες», μεταξύ
των 230 εγγεγραμμένων κατεβαίνουν αύριο στις πρόωρες εκλογές της Εταιρείας
Συγγραφέων ως υποψήφιοι για το νέο 7μελές Διοικητικό Συμβούλιο, που θα
αναλάβει το δύσκολο έργο να αποκλιμακώσει την ­ πρώτη αυτή ­ κρίση στο
θεωρούμενο ως το εγκυρότερο πνευματικό σωματείο της χώρας. Το ψηφοδέλτιο είναι
ενιαίο, όπως στις προηγούμενες εκλογές, όμως, αποτυπώνει τις αντίπαλες τάσεις
μεταξύ της «παλαιάς» και της... «μέσης» φρουράς. Μεταξύ «συντηρητικών»
συγγραφέων που δεν δραστηριοποιούνται συνδικαλιστικά και «ανανεωτών» οι οποίοι
θέλουν να λειτουργήσουν και συνδικαλιστικά ή ­ αν ακούσει κανείς τις
κατηγορίες που αλληλοεκτοξεύουν ­ μεταξύ «μάνατζερ» και «συνωμοτών». 
Έτσι
για να «σώσουν» ή για να «αλλάξουν» την Εταιρεία Συγγραφέων, θέτουν
υποψηφιότητα ο μέχρι σήμερα πρόεδρος Σπύρος Πλασκοβίτης και κοντά του ο Αλέξης
Ζήρας, ο Τάκης Μενδράκος, ο Γιώργος Μαντζουράνης. Κι ακόμα ο Αλέξανδρος
Αργυρίου, ο Πέτρος Αμπατζόγλου, ο Χριστόφορος Μηλιώνης, ο Ανδρέας Μήτσου και ο
Κώστας Στεργιόπουλος. Από την άλλη πλευρά, θέτουν ξανά υποψηφιότητα οι
παραιτηθείσες Αλόη Σιδέρη και Λύντια Στεφάνου και επίσης η Μαρία Λαϊνά, ο
Βασίλης Ζιώγας, η Παυλίνα Παμπούδη, η Κατερίνα Ζαρόκωστα, ο Στέφανος
Μπεκατώρος, ο Ανδρέας Αντωνιάδης και ο Βασίλης Κουγέας. 
Τα δύο μέλη του
απερχόμενου Δ.Σ., ο αντιπρόεδρος Αναστάσης Βιστωνίτης και ο Φίλιππος
Δρακονταειδής που είχαν συγκεντρώσει αρχικά τα πυρά των διαφωνούντων, δεν
έθεσαν υποψηφιότητα. 
«Όλα αυτά που έγιναν, διασύρουν την εταιρεία», είπε
στα «ΝΕΑ» ο Σπύρος Πλασκοβίτης. «Τα δύο τελευταία χρόνια, που μεταφερθήκαμε
και στα καινούργια γραφεία μας, προσπαθήσαμε να αναζωογονήσουμε την εταιρεία.
Είχαμε μεγάλη επιτυχία με το Συνέδριο της Ομοσπονδίας των Συγγραφέων που
οργανώσαμε και αντί να προχωράμε στα σχέδια που έχουμε, δημιουργούμε γκρίνιες
και αηδίες. Όλα ξεκινούν από τις φτηνές φιλοδοξίες της κυρίας Σιδέρη. 
Απ'
την πλευρά της η Αλόη Σιδέρη με επιστολή της στα «ΝΕΑ», σημειώνει: 
«Η
πορεία της εταιρείας χρειαζόταν κάποια διόρθωση και αυτό όλοι το νιώθαμε, πολύ
προτού το αναδείξει η κριτική». Και εντοπίζοντας μια τάση που συνοψίζεται στο
«Μην κρίνετε τον καπετάνιο γιατί κινδυνεύει το πλοίο», επισημαίνει: 
«Επειδή κανείς δεν θέλει να βυθίσει το πλοίο με το οποίο ταξιδεύει, προκύπτουν
δύο τινά: οι διαφωνούντες αυτό ­ ή έτερο ­ λογοκρίνονται, με αποτέλεσμα να
στομώνεται ή και να ματαιώνεται ολωσδιόλου η κριτική. Και ορισμένοι άλλοι ­
αμέτοχοι ως εκείνη τη στιγμή ­ σπεύδουν καλόπιστα να σώσουν το πλοίο.
Παρακάμπτουν τα σημεία της κριτικής και, στο όνομα της αυταξίας που λέγεται
ενότητα, αφήνουν το σκάφος να πλέει γραμμή προς τις ξέρες. Οι ενοποιητές δεν
έχουν ταυτότητα: οι αντιλήψεις τους είναι άδηλες. Το πολύ πολύ να εμφανίζονται
ως υπερασπιστές προσώπων - συμβόλων, πράγμα που επίσης προσελκύει τη συμπάθεια
όσων δεν αντιλαμβάνονται ότι έτσι οδηγούμαστε σε ταυτίσεις που θυμίζουν το
παλαιό εκείνο "το κράτος είμαι εγώ"». 
Γεγονός πάντως είναι πως οι
εκπρόσωποι και των δύο τάσεων συναντώνται (προεκλογικά τουλάχιστον) σε ένα
σημείο: στο θέμα της εισδοχής νέων μελών ως προς τα οποία η Εταιρεία
Συγγραφέων φαίνεται πολύ κλειστή. Είναι χαρακτηριστικό ότι και οι δύο
πιστεύουν πως θα πρέπει να τροποποιηθεί το καταστατικό της Ε.Σ. ως προς το
απαιτούμενο υψηλό (3/5 επί των παρόντων) ποσοστό ψήφων για τα νέα μέλη. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15832P033</ED>
<ID>
ID:167310

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P03&aa=3</URL></REF>


Article

<CATEGORY>vin09</CATEGORY>

 <H5>ΠΕΘΑΝΕ ΣΤΑ 69 ΤΟΥ Ο «ΑΝΑΡΧΙΚΟΣ» ΤΟΥ ΙΤΑΛΙΚΟΥ ΝΕΟΡΕΑΛΙΣΜΟΥ
</H5><H2>Έφυγε ο Μάρκο Φερέρι</H2>

Τον είπαν «αναρχικό», τον ήθελαν και ποιητή. Τον αποκάλεσαν κυνικό, τον
χαρακτήρισαν κι ανθρωπιστή. Ώσπου, 40 χρόνια και 28 ταινίες μετά, η καρδιά τού
Μάρκο Φερέρι δεν άντεξε τις «ιστορίες καθημερινής τρέλας» γύρω του και
σταμάτησε να χτυπά, δύο μόλις ημέρες πριν από τα 69α γενέθλιά του. 
«Ο
ιταλικός κινηματογράφος έχασε έναν από τους πλέον αυθεντικούς καλλιτέχνες του,
έναν από τους σκηνοθέτες με πολύ προσωπικό ύφος», έλεγε χθες ο γενικός
εκπρόσωπος του Φεστιβάλ Καννών, Ζιλ Ζακόμπ ­ αμέσως μετά το επίσημο
ανακοινωθέν του νοσοκομείου του Παρισιού, πως ο Φερέρι πέθανε από έμφραγμα.

Δίνοντας το μέγεθος του χαμού του Ιταλού σκηνοθέτη, από έναν χώρο, ένα
φεστιβάλ που τον τίμησε τρεις φορές με βραβεία και οκτώ φορές με προβολές
ταινιών του: Με το Ειδικό Βραβείο του Φεστιβάλ Καννών, το 1978, για το «Γειά
σου πίθηκε» (με τον αξέχαστο Μαρτσέλο Μαστρογιάνι, τον Ζεράρ Ντεπαρντιέ και τη
Μίμσι Φάρμερ), αλλά και με τα μεγάλα βραβεία των κριτικών (στις Κάννες πάντα)
για «Το αμαξάκι» του, το 1960 και για το περίφημο «Μεγάλο φαγοπότι» το 1973.
Στα βραβεία του συμπεριλαμβάνεται κι ένα πιο πρόσφατο (το 1991), όταν τιμήθηκε
με τη Χρυσή Άρκτο του Φεστιβάλ Βερολίνου για το «La casa del sorriso». 
Τα
φιλμ, όμως, που θα θυμίζουν πάντα τον «αναρχικό ποιητή» της κινηματογραφικής
κάμερας, εκτός από το προκλητικό «Μεγάλο φαγοπότι» (με τον Μαστρογιάνι, τον
Ούγκο Τονιάτσι, τον Βιτόριο Γκάσμαν και τον Μισέλ Πικολί) είναι οι «Ερωτικές
ιστορίες καθημερινής τρέλας» (με την Ορνέλα Μούτι και τον Μπεν Γκαζάρα), που
βασίστηκε στο βιβλίο του «αναρχικού» επίσης, Τσαρλς Μπουκόφσκι, αλλά και το
ποιητικό «Το μέλλον είναι γυναίκα» (του 1984, με τη Χάνα Σιγκούλα και την
Ορνέλα Μούτι). Το ίδιο θα θυμούνται και οι εκπρόσωποι του «ισχυρού» φύλου τον
(σεξουαλικό;) αυτο-ακρωτηριασμό τού ήρωα (Ζεράρ Ντεπαρντιέ) της ταινίας του «Η
τελευταία γυναίκα» (1976), όπως και την «Ιστορία της Πιέρα» με την Ιζαμπέλ
Ιπέρ και τη Χάνα Σιγκούλα. 
Γεννημένος στις 11 Μαΐου του 1928 στο Μιλάνο, ο
Φερέρι εγκατέλειψε τις σπουδές του στην Κτηνιατρική και δούλεψε πρώτα ως
πλασιέ ποτών και ως δημοσιογράφος, για να καταλήξει παραγωγός διαφημιστικών
ταινιών. 
Στα μέσα του '50 βρέθηκε στην Ισπανία, όπου, με τρεις ταινίες του
καθιερώθηκε ως εκπρόσωπος του «κινηματογράφου της πραγματικότητας». 
Συνοδευόμενος από τη φήμη του «αναρχικού» και του ­ κυνικού ­ μισανθρώπου,
γύρισε στην Ιταλία (στο Φεστιβάλ Βενετίας) το 1962 και έχτισε την
κινηματογραφική «τοιχογραφία» του, που έδινε πάντα την εικόνα μιας κοινωνίας
μελισσών, όπου τα θηλυκά κυριαρχούν και εξουσιάζουν... 
Οι τελευταίες του
ταινίες γυρίστηκαν το 1992 («La Carne», με τον Φιλίπ Λεοτάρ) και το 1993
(«Diario di un vizio» ­ 35 χρόνια μετά το πρώτο του κινηματογραφικό εγχείρημα,
υπό τον τίτλο «El Pisito»). 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15832P041</ED>
<ID>
ID:167311

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Φανατισμοί (β')</H2>
<H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Το κρούσμα
της αντικαζαντζακικής υστερίας, για το οποίο έκανα λόγο την προηγούμενη
εβδομάδα, προέρχεται από πολυσέλιδη εγκύκλιο που εξέδωσε ο Σχολικός Σύμβουλος
Θεολόγων της Διεύθυνσης Δευτεροβάθμιας Εκπαίδευσης της Νομαρχίας Λάρισας.
Απευθύνεται προς όλους τους θεολόγους καθηγητές των Νομών Λάρισας, Μαγνησίας
και Πιερίας, μέσω των κατά τόπους διευθυντών των σχολείων. Έχει τίτλο «Το
πρόβλημα Καζαντζάκη», θέμα που χαρακτηρίζεται ως ένα από τα πιο συζητημένα και
αμφιλεγόμενα των καιρών μας. 
Κατά τον Σύμβουλο, ο Κρητικός συγγραφέας
είναι «φανατικός ανθέλληνας», «παρανοϊκός και φαντασιόπληκτος», «διεστραμμένος
από κάθε άποψη». Επιπλέον, «ο Θεός στον οποίον αυτός πίστευε ήταν ο σατανάς»
(...). «Για τους λόγους αυτούς, η Ελλαδική Εκκλησία αρνήθηκε την ταφή του, ενώ
κανονικά έπρεπε να τον αφορίσει και να απαγορεύσει την ανάγνωση των έργων του,
όπως έκαναν για τους μεγάλους αιρετικούς οι Άγιοι Πατέρες». 
Ο χώρος δεν
μου επιτρέπει να παραθέσω εκτενή αποσπάσματα της εγκυκλίου. Περιορίζομαι στις
δύο καταληκτικές παραγράφους: «Κλείνοντας το όλο θέμα, θα λέγαμε ότι ο
Καζαντζάκης είχε οπωσδήποτε το ταλέντο του λογοπλόκου σε μεγάλο βαθμό. Το
ταλέντο όμως αυτό δεν το μεταχειρίστηκε για το καλό, όπως ώφειλε, αλλά μάλλον
για το κακό, γιατί τα έργα του είναι "σκοτεινά". Κατά τον τρόπο αυτόν
κατήντησε για τους χριστιανούς ο ανυπέρβλητος εχθρός του Χριστού και,
ταυτόχρονα, ο μεγαλύτερος κοινωνικός διαφθορέας, ο υπ' αριθ. 1 βλάσφημος
συγγραφέας, ο Προκρούστης των χριστιανικών δογμάτων ή, ακριβέστερα, τέλειος
διαφθορέας, ο συγγραφέας του τρίτου φύλου κ.ο.κ., ενώ τα βιβλία του
χαρακτηρίστηκαν ως ο απόπατος του σύμπαντος». 
Η σημερινή Ελλάδα δεν σου
απαγορεύει, ευτυχώς, να διαβάσεις ορισμένα βιβλία, ούτε σου επιβάλλει να
διαβάσεις άλλα. Ο Σχολικός Σύμβουλος, όπως και όλοι εμείς οι υπόλοιποι,
μπορούμε να γράφουμε και να δημοσιεύουμε ευθαρσώς τη γνώμη μας για θέματα που
μας απασχολούν. Από τη στιγμή, όμως, που ο οποιοσδήποτε δημόσιος λειτουργός
για να εκφράσει εντελώς προσωπικές απόψεις χρησιμοποιεί τη θέση ή το αξίωμα
που του έχει εμπιστευθεί το επίσημο κράτος, το πράγμα γίνεται επιλήψιμο και
άκρως επικίνδυνο. 
Η εγκύκλιος δεν είναι ένα συνηθισμένο υπηρεσιακό
έγγραφο, δείγμα, έστω, υπερβάλλοντος ζήλου. Χρησιμοποιώντας τη θέση του
προϊσταμένου, ο Σύμβουλος προτρέπει και καθοδηγεί τους υφισταμένους του προς
συγκεκριμένες ενέργειες που πρέπει να ακολουθήσουν στην καθημερινή σχολική
πράξη. «Είναι ανάγκη, κατά τη γνώμη μας», καταλήγει η εγκύκλιος, «κάθε
καθηγητής θεολόγος να αποτρέπει τους μαθητές από την ανάγνωση των έργων του
Καζαντζάκη, εφόσον έγραφε αποκλειστικά έργα αντιχριστιανικά και είχε σαν κύριο
στόχο του το ξεθεμελίωμα της Εκκλησίας του Χριστού στον κόσμο. Εφόσον, δηλαδή,
ο Καζαντζάκης λοιδορεί τον Χριστό, ενώ εξυμνεί όχι μονάχα τον Ιούδα, αλλά και
αυτόν τον Εωσφόρο, που "έλαμπε" στο μυαλό του, είναι φανερό ότι οδηγούνται στη
διαστροφή της αλήθειας ή, ακριβέστερα, στον σατανισμό ανεπίγνωτα όλοι οι
αναγνώστες των έργων του αυτοθεοποιημένου Καζαντζάκη». 
Τα εν χρήσει
σχολικά εγχειρίδια λογοτεχνίας περιλαμβάνουν και ορισμένα κείμενα του
Καζαντζάκη, καθώς και ένα νηφάλιο, περιληπτικό βιογραφικό σημείωμα για τον
συγγραφέα. Η εγκύκλιος, επομένως, στρέφεται και κατά της Πολιτείας, η οποία
αποφάσισε να συμπεριλάβει κείμενα του Κρητικού συγγραφέα στα σχολικά βιβλία,
με αποτέλεσμα ­ κατά το επίμαχο έγγραφο ­ να διδάσκονται τα Ελληνόπουλα έναν
άθεο σατανιστή. Αναρωτιέμαι, αν το υπουργείο Παιδείας είναι εν γνώσει της
ενέργειας αυτής του Συμβούλου και αν υπάρχουν ιεραρχικώς ανώτεροί του, οι
οποίοι επικροτούν και εγκρίνουν τέτοιου είδους πρωτοβουλίες. 
Γιατί,
ασφαλώς, το περιεχόμενο της εγκυκλίου θα πρέπει να έχει σχολιαστεί,
τουλάχιστον από τους αποδέκτες της ή από τους φιλολόγους. Δεν ξέρω αν είναι
εντελώς τυχαίο και συμπτωματικό το γεγονός ότι το νέο αυτό κρούσμα φανατισμού
προέρχεται από τη Λάρισα, όπου τον τελευταίο καιρό εξελίχθηκαν επεισόδια
ανάμεσα σε ομάδες θρησκευτικών αντιφρονούντων. 
Και δεν αποκλείεται καθόλου
να μάθουμε σε λίγο ότι «αγανακτισμένοι» γονείς κατεβαίνουν «αυθορμήτως» στους
δρόμους, επειδή τα παιδιά τους διδάσκονται στο σχολείο κείμενα του άθεου και
σατανιστή Καζαντζάκη. <REF><SOURCE>
ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15832P042</ED>
<ID>
ID:167312

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P04&aa=2</URL></REF>


Article

<CATEGORY>vin09</CATEGORY>

 <H5>Ό, τι είναι
«διαφορετικό» δεν είναι «ξένο»</H5>
<H2>ΒΙΒΛΙΟ ΠΑΡΟΥΣΙΑΣΗ</H2>

<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>ΒΑΓΓΕΛΗΣ ΗΛΙΟΠΟΥΛΟΣ: «Ο Τριγωνοψαρούλης». Εικονογράφηση
Λήδα Βαρβαρούση. Εκδόσεις Πατάκη. 
Αν ένα από τα
σύγχρονα προβλήματα ­ και όχι μόνο στη χώρα μας ­ είναι ο σεβασμός στη
διαφορετικότητα (φυλή, χρώμα, ιδέες, κουλτούρα), το βιβλίο του δάσκαλου Β.
Ηλιόπουλου στοχεύει σ' αυτό ακριβώς: Να δείξει, μ' ένα παραμύθι, μακριά από
τον στείρο διδακτισμό, ότι οι «διαφορετικοί» όχι μόνο δικαιούνται την ισότιμη
μεταχείριση, αλλά συχνά την κερδίζουν με τη διακριτική αλλ' όχι αδύναμη
παρουσία τους. 
Αυτούς που έρχονται από έναν «άλλο κόσμο», αυτούς
που θεωρούμε «αλλιώτικους», αυτούς που συχνά περιφρονούμε και παρεξηγούμε,
κάποια στιγμή τούς βγάζουμε το καπέλο... 
Όχι γιατί είναι πιο σοφοί
από μας. Αλλά ακριβώς γιατί μας υποχρεώνουν να αναιρέσουμε τις απόψεις για
τους «περιθωριακούς», αλλά και γιατί συχνά-πυκνά αδυνατούμε ή αρνιόμαστε να
κατανοήσουμε τον κόσμο τους. 
Για τα μικρά παιδιά, χωρίς τις
παγιωμένες απόψεις, μύθοι όπως του Τριγωνοψαρούλη, που επειδή δεν έμοιαζε με
κανένα άλλο ψάρι τον λοιδορούσαν έως ότου έσωσε όλα τα «κανονικά» ψάρια, δρα
καθησυχαστικά και γι' αυτό άκρως διδακτικά: Ό, τι διαφέρει δεν είναι «ξένο»,
είναι απλώς «διαφορετικό». 
Στα θετικά του μικρού βιβλίου να
προστεθεί η εικονογράφηση της Λήδας Βαρβαρούση, που όχι τυχαία μπλέκεται με το
κείμενο και γίνεται ουσιαστικό βοήθημα του λόγου στο παραμύθι. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15832P043</ED>
<ID>
ID:167313

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P04&aa=3</URL></REF>


Article

<CATEGORY>vin09</CATEGORY>

 <H5>ΠΛΟΥΣΙΟ ΠΡΟΓΡΑΜΜΑ ΖΩΝΤΑΝΩΝ ΜΕΤΑΔΟΣΕΩΝ ΑΠΟ ΤΗΝ ΕΡΤ</H5>
<H5>Κοντά σε σημαντικά αθλητικά γεγονότα θα είναι αυτό το καλοκαίρι η κρατική
τηλεόραση. Τις μεγάλες διοργανώσεις που θα κρατήσουν αμείωτο το ενδιαφέρον των
φιλάθλων τους μήνες του καλοκαιριού θα καλύψει απευθείας η ΕΡΤ.</H5>
<H2>Καλοκαίρι για φιλάθλους</H2>

Και τι δεν θα
δουν από τη μικρή οθόνη ­ κυρίως ­ της ΕΤ1 οι Έλληνες τηλεθεατές. Το
Ευρωμπάσκετ που θα διεξαχθεί στην Ισπανία, το Παγκόσμιο Πρωτάθλημα Στίβου από
τις αθλητικές εγκαταστάσεις του Ολυμπιακού Σταδίου της Αθήνας, το Ρολάν Γκαρός
από το Παρίσι, το Ευρωπαϊκό Πρωτάθλημα Άρσης Βαρών όπου οι χρυσοί Ολυμπιονίκες
μας θα επιδιώξουν να εμπλουτίσουν τις συλλογές τους με ένα ακόμη μετάλλιο κ.ά.
Συγκεκριμένα, σήμερα αλλά και τις επόμενες ημέρες (12, 14 και 20 Μαΐου) η ΕΤ1
θα μεταδώσει από την Αλεξανδρούπολη και την Ορεστιάδα τα παιχνίδια της Εθνικής
Ομάδας Βόλεϊ που γίνονται στο πλαίσιο των προκριματικών αγώνων Ευρωβόλεϊ '97.

Λίγο αργότερα (από τις 21 έως και τις 25 Μαΐου) η ΕΤ1 θα συνδεθεί με την
Ριέκα της Κροατίας όπου θα πραγματοποιηθεί το Ευρωπαϊκό Πρωτάθλημα της Άρσης
Βαρών. 
Την ίδια εβδομάδα (από τις 23 έως και τις 25 Μαΐου) ΕΤ1 και ΕΤ2 θα
καλύψουν από την Πάτρα το Ευρωπαϊκό Πρωτάθλημα Ρυθμικής Γυμναστικής. Την
επομένη του Πρωταθλήματος της Άρσης Βαρών (26 Μαΐου έως 8 Ιουνίου), η ΕΤ1 θα
βρίσκεται στο Παρίσι όπου θα αρχίσουν οι «μάχες» ανάμεσα στους κορυφαίους
τενίστες στον κόσμο, στο πλαίσιο του Ρολάν Γκαρός. Παράλληλα (από τις 27 Μαΐου
έως την 1η Ιουνίου) το πρώτο κανάλι της κρατικής τηλεόρασης θα καλύψει από το
κλειστό Ολυμπιακό Κολυμβητήριο το Fina Cup στο Πόλο. 
Δύο εβδομάδες
αργότερα (από τις 13 έως τις 26 Ιουνίου) η ΕΤ1 θα μεταδώσει λεπτό προς λεπτό
από το Μπάρι της Ιταλίας τους Μεσογειακούς Αγώνες. Προς το τέλος του Ιουνίου
τα βλέμματα όλων των φιλάθλων θα στραφούν στην Ισπανία. Από τις 25/6 έως και
τις 6/7 θα διεξαχθεί το Ευρωμπάσκετ, όπου ο Γιώργος Σιγάλας, ο Παναγιώτης
Φασούλας, ο Νίκος Οικονόμου και τα άλλα παιδιά της εθνικής μας ομάδας υπό τις
οδηγίες του κόουτς Παναγιώτη Γιαννάκη θα διεκδικήσουν μια θέση στον ήλιο.
Λίγες ημέρες πριν (21 και 22 Ιουνίου) η ΕΤ1 θα δείξει από το Μόναχο τις
κόντρες των αθλητών στον στίβο, στο πλαίσιο της διοργάνωσης Σούπερ Λινγκ. Και
φθάνουμε στον Αύγουστο, όπου θα λάβουν χώρα δύο σημαντικές αθλητικές
διοργανώσεις που θα καλύψει απευθείας η ΕΤ1. Το Παγκόσμιο Πρωτάθλημα Στίβου
(θα διεξαχθεί στο ΟΑΚΑ το πρώτο 10ήμερο του Αυγούστου) και το Ευρωπαϊκό
Πρωτάθλημα Υγρού Στίβου (θα γίνει στη Σεβίλλη της Ισπανίας από τις 14 έως τις
24 Αυγούστου). 
Όμως η πρώτη εβδομάδα του Σεπτεμβρίου θα είναι αρκετά
σημαντική για τον ελληνικό αθλητισμό. Στις 5/9 και ώρα 7.30 μ.μ. η ΕΤ1 θα
συνδεθεί απευθείας με τη Λωζάνη για να πληροφορηθούμε εάν η Αθήνα θα είναι η
πόλη που θα αναλάβει την διοργάνωση των Ολυμπιακών Αγώνων του 2004. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15832P051</ED>
<ID>
ID:167314

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ - ΠΑΘΕΙΑ</H2>

<AUTHOR>ΕΦΗ ΦΑΛΙΔΑ</AUTHOR>

* Γαλλίδα τραγουδίστρια είναι η Πατρίσια Κας. Με
πολλά βραβεία και άλλες τόσες επιτυχίες στις πωλήσεις δίσκων. Με φωνή προς το
ατόφιο και όχι φθαρμένο μεταξωτό βελούδο. Η οποία και απαλά ποπ τραγούδια λέει
και τη Ρούλα Κορομηλά θα συναντήσει στην 24ωρη αυριανή παραμονή της
στην Αθήνα, για μια ελαφρά συζήτηση τύπου καλώς ήρθατε. 
* Πότε θα αλλάξει
ο ρυθμός της μουσικής στο «Μεταξύ μας»; Πότε θα σταματήσουν οι γυμνάστριες να
επιδεικνύουν τους γυμνασμένους κοιλιακούς τους χορεύοντας τσιφτετέλια,
αποτελώντας το μπαλέτο ­ μαζί με τα μοντέλα ­ του/της λαϊκού/λαϊκής
καλλιτέχνη/καλλιτέχνιδας, που πλασάρονται ως διασκεδαστές και της πρωινής
ζώνης; Ειδικά όταν το τραγούδι γεφυρώνει και με τη μόδα και βγαίνουν με τα
μαγιό τα κορίτσια και με τα σύνολα καλιφορνέζικης ραθυμίας τα αγόρια, τότε
μιλάμε για... υπερθέαμα. 
* Μπορεί το Star να σταμάτησε το «Babylon 5» ­ με
την υπόσχεση ότι από τον Σεπτέμβριο επανέρχεται με τα επεισόδια του τέταρτου
κύκλου ­, αλλά οι φαν της σειράς βρίσκουν διεξόδους. Και έτσι μπορούν να δουν
στο Ίντερνετ το μέλλον. Γιατί στη διεύθυνση www. ntua. gr/lurk/lurker. html,
όχι μόνο υπάρχει πλήρης κατάλογος με τα προηγούμενα, αλλά και τα μελλούμενα
επεισόδια. Και ο κατάλογος δεν περιέχει σύντομες περιλήψεις, μικρές
φωτογραφίες και πολλές διαφημίσεις. Αλλά χορταστική περιγραφή του κάθε
επεισοδίου, με εκτενή αποσπάσματα από τους διαλόγους, ενώ σε υποενότητα
δίνονται και οι απαραίτητες ­ για τους μυημένους ­ αναλύσεις και παραπομπές.
Και για μια πρόγευση από ό,τι προβληθεί την ερχόμενη τηλεοπτική σεζόν, ο
κάπτεν Σέρινταν που βούτηξε στην άβυσσο του Ζαχαντούν, με τη δύναμη της
θέλησής του ξεφεύγει από τον θάνατο και συνειδητοποιεί ότι στο πρόσωπο της
Ντελέν υπάρχει κάποια για να αγαπάει. 
* Ένα λατρεμένο
λυκόσκυλο έκανε πρωινή εμφάνιση στην «Άλλη Μέρα». Γυαλιστερό, ήσυχο και
πανέμορφο. Ήταν ο συνοδός της υπεύθυνης του Κυνολογικού Ομίλου Ελλάδος και
ήρθε στην εκπομπή για να αποδείξει πόσο ενδιαφέρουσα, πέρα από χαριτωμένη, θα
είναι η συγκέντρωση των 
καθαρόαιμων σκύλων που θα γίνει την ερχόμενη
Κυριακή στις αθλητικές εγκαταστάσεις του Αγίου Κοσμά. Και ήταν τόσο...
γοητευτικό, που η Βέρα Κρούσκα σχεδόν έχασε τη μιλιά της. Γιατί τον
επόμενο καλεσμένο της, καρδιολόγο Δημήτρη Κρεμαστινό, τον υποδέχτηκε με
σαρδάμ. 
* Υπάρχει στα γονίδια της ελληνικής φυλής η ευρηματικότητα. Η
ικανότητα επινόησης μεθόδων για να πετυχαίνουν τον σκοπό τους με το λιγότερο
κόστος. Το έλεγε και ο Όμηρος για τον πολυμήχανο Οδυσσέα του. Το
διαπίστωσαν γι' άλλη μια φορά όσοι είδαν το «Πέστο και θα γίνει». Με τη νέα
που πραγματοποιήθηκε η επιθυμία της, να γίνει εξώφυλλο σε περιοδικό, ως
μοντέλο. Και έγινε. Όχι βέβαια στη «Vogue», αλλά σε ένα νέο τηλεπεριοδικό. Και
με αυτόν τον τρόπο ικανοποιήθηκαν και οι δύο πλευρές. Και του μοντέλου, που το
είδαμε να βάφεται, να στολίζεται και να φωτογραφίζεται, θεωρώντας ότι ανέβηκε
βαθμίδες αναγνώρισης στην κλίμακα του μόντελινγκ. Αλλά και των διευθυντών του
εντύπου, που μια ανέξοδη διαφήμιση την πέτυχαν. <REF><SOURCE>
ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15832P052</ED>
<ID>
ID:167315

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P05&aa=2</URL></REF>


Article

<CATEGORY>vin09</CATEGORY>

 <H5>ΤΟΣΑ ΚΟΣΤΙΣΕ ΚΑΙ Η ΥΠΟΔΟΧΗ ΤΟΥ ΜΑΪΚΛ ΤΖΑΚΣΟΝ ΣΤΗΝ ΚΡΟΥΑΖΕΤ</H5>
<H5>Οι ταινίες</H5>
<H5>Καν Καν</H5>
<H2>Ένα πάρτι αξίας 140 εκατ.!</H2>

<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Πόσο μπορεί να κοστίσει ένα πάρτι; Ένα, δύο, τρία, άντε πέντε εκατομμύρια
ψωροδραχμούλες! Σας γελάσανε. Η γαλλική εταιρεία Γκομόν μετά της Σγουότς (των
ρολογιών) κατέβαλαν το ακριβές αντίτιμο των 3 εκατομμυρίων γαλλικών φράγκων!
</H3>
Τόσο κοστίζει την
σήμερον ημέρα η περιφορά διασημοτήτων εντός πολυτελών αιθουσών και κοσμικών
εμφανίσεων. Όχι, τι νομίζατε; Η καθημερινή, τοπική, εφημερίδα «Νις Ματέν»
κάθησε και υπολόγισε πως η φιέστα για το «Πέμπτο στοιχείο» του Λικ Μπεσόν (το
οποίο «έσκισε» στις πρώτες τρεις ημέρες προβολών σ' ολόκληρη τη Γαλλία)
κόστισε 3 εκατομμύρια γαλλικά φράγκα. Πληρωτέα από την κινηματογραφική Γκομόν
και την... ωρολογιακή Σγουότς. Η οποία (Σγουότς) κυκλοφόρησε ορισμένο αριθμό
ρολογιών τύπου «Πέμπτου στοιχείου»! 
«Ισοδύναμος» αριθμός γαλλικών φράγκων
«καταναλώθηκε» για την υποδοχή, το πάρτι, τη μετάκληση και για τα άλλα
μικροέξοδα του Μάικλ Τζάκσον! Το τι διαδραματίστηκε τα μεσάνυχτα της Πέμπτης
προς την Παρασκευή, είναι αδύνατον να τα περιγράψει και ο πιο ευφάνταστος νους
της υφηλίου. Χιλιάδες «παιδιά» ενός... κατώτερου θεού, κρεμασμένα σαν τα
τσαμπιά, περίμεναν με τις ώρες τον Μάικλ να κατέβει από τη λιμουζινάρα του, να
περπατήσει δέκα όλα κι όλα βήματα με τα ποδαράκια, να κρατήσει τη μύτη
(φοβούμενος τα μικρόβια που εκπνέουν οι πληβείοι θαυμαστές του), να χαιρετήσει
τους υπηκόους του και να εισέλθει εντός της πολυτελούς σάλας «Λιμιέρ» για να
δει με τους συνδαιτυμόνες του σαράντα λεπτά από τα «Φαντάσματα». 
Την ίδια
ακριβώς «στιγμή» που οι Κάννες έχουν μεταμορφωθεί σε «τσίρκο» πολυτελείας και
σε «φαστφουντάδικο» τύπου Μπρους Γουίλις, τρία παμπόνηρα λεβεντόπαιδα του
Χόλιγουντ κοινοποιούσαν από το μακρινό Λος Άντζελες το «Ντριμ γουόρκ» του
κινηματογραφικού πλανήτη και του 21ου αιώνα! Το πρώτο μέρος αυτού του «ντριμ
γουόρκ» (πώς στο μπάσκετ λέμε «ντριμ τιμ»;) είναι η οικοδόμηση νέων στούντιο
με την ονομασία «Πλάγια Βίστα» κατά το «Μπουένα Βίστα» της Γουόλτ Ντίσνεϊ. Τα
στούντιο θα «εμφυτευθούν» σε οικολογική περιοχή του Λος Άντζελες, εντός της
οποίας κατοικούν παραδημητικά πουλιά. Η περιοχή αυτή έχει το πλεονέκτημα να
περικλείεται από το Μπέβερλι Χιλς, το διεθνές αεροδρόμιο και τις περιοχές
Γουέστγουντ και Ντάουν τάουν! Η δεύτερη φάση του «Ντριμ Γουόρκ» περιλαμβάνει
την παραγωγή της ταινίας «Άμισταντ», η οποία περιγράφει την «Γέννηση» του
νέου, αμερικανικού έθνους! Η τρίτη ­ και δυσκολότερη ­ φάση αφορά την
εγκατάσταση και λειτουργία μιας νέας τεχνολογίας που αν πετύχει, εκτοξεύει το
σινεμά στο Διάστημα. Δίχως τη χρήση ανθρωπίνων χεριών, οι ταινίες θα
γυρίζονται, θα «πακετάρονται» και θα προβάλλονται σε όλο τον κόσμο μέσω...
δορυφόρων! Α, ξέχασα! Τα ονόματα των τριών «οραματιστών» της νέας εποχής
είναι: Σπίλμπεργκ - Κάτζενμπεργκ - Γκέφεν. Άντε, και του χρόνου στον Άρη!...

Μάικλ Γουιντέρμποτομ «Καλώς
ήρθατε στο Σαράγιεβο» (πιθανότητες βράβευσης) 50-50% 
Το «Καλώς ήρθατε
στο Σαράγιεβο» του Βρετανού Μάικλ Γουιντέρμποτομ («Τζουντ») είναι το φετινό
πλυντήριο κοινωνικών ενοχών των Καννών. Ας πούμε το «Τραγούδι της Κάρλα» του
1997, κινηματογραφημένο από δεξιά οπτική γωνία! Άγγλος πολεμικός ανταποκριτής
του ΙΝΤ κυκλοφορεί εντός των ερειπίων του ερειπωμένου Σαράγιεβο. Οι Σέρβοι του
«κανίβαλου» Κάρατζιτς δολοφονούν, μιμούμενοι τον Χίτλερ, απάγουν βρέφη και
επιδίδονται σε πάσης φύσεως σπορ της ζούγκλας. Ευτυχώς όμως ο Βρετανός
συνάδελφος «περισυλλέγει» την αδέσποτη μικρή μουσουλμάνα Εμίρα,
εγκαταλελειμμένη από την άσπλαχνη μουσουλμάνα μητέρα της και τη μεταφέρει στο
σπίτι του, στον κήπο του και στο σαλόνι του. Επιστρέφει στο Σαράγιεβο, βρίσκει
την άσπλαχνη μητέρα, η οποία σαν τελευταία πράξη μεταμέλειας συναινεί στην
υιοθεσία της Εμίρας, η οποία στο μεταξύ και σε διάστημα μερικών μηνών έχει
αφομοιώσει όλο το αγγλικό λεξικό! 
Πλεονεκτήματα: Καλογυρισμένο, δεν
λέω, με παραλήπτες φιλάνθρωπους που εξακολουθούν να πιστεύουν πως ο θάνατος
στην (πρώην) Γιουγκοσλαβία έχει σημαία Σέρβων. 
Μειονεκτήματα: Κατ'
αρχήν δεν κατάλαβα τον ασήμαντο και «αόρατο» ρόλο του Γούντι Χάρλσον
(εμφανίζεται από καιρού εις καιρόν). Επί της ουσίας; Μείγμα
ντοκιμαντέρ-φίξιον, σενάριο χωρίς ιστορία, ελάχιστες δραματικές κορυφώσεις και
φανατική προπαγάνδα υπέρ των Βοσνίων! 
Πρόβλεψη: Εξαρτάται από την
πολιτική της επιτροπής. Αν συγκινηθούν (που θα συγκινηθούν) και αν εκλάβουν
τον ρόλο τους ως αποστολή αθώωσης των ενόχων της Δύσεως, ε, τότε ο
Γουιντέρμποτομ μπορεί να λάβει και το Μεγάλο Ειδικό Βραβείο (τιμής ένεκεν).

Μάνουελ Πουαριέρ «Γουέστερν» (πιθανότητες) 50-50% 
Η τρυφερή
νότα των Καννών σαν την περσινή «8η μέρα» του Ζάκο Βαν Ντόρμαελ. Ιστορία
δρόμου και ανδρικής φιλίας είναι η ταινία του Γάλλου Μάνουελ Πουαριέρ, με τον
χαριτωμένο, ειρωνικό τίτλο «Γουέστερν». Καταλανός στη Γαλλία, χάνει τη δουλειά
του, ως πλασιέ παπουτσιών, από Ρώσο εμιγκρέ που του κλέβει το αυτοκίνητο με
όλα τα... παπούτσια. Η ζωή του Καταλανού αλλάζει διότι ερωτεύεται Γαλλίδα της
επαρχίας, η οποία στη συνέχεια του δίνει περιθώριο τριών εβδομάδων, να
αποφασίσει αν πρόκειται για πάντα να μείνουν μαζί. Ο Καταλανός στη συνέχεια
«τσακώνει» τον μικροσκοπικό Ρώσο, τον τουλουμιάζει στο ξύλο, τον στέλνει στο
νοσοκομείο, αλλά στο τέλος γίνονται φίλοι και αποφασίζουν μαζί να
«περιοδεύσουν» στη Βρετάνη για να βρουν την τύχη τους! 
Πλεονεκτήματα: Τρυφερούτσικο, αισθηματικούτσικο, καλούτσικο 
Μειονεκτήματα: Μια ­ Γαλλική ­ «ολίγη» 
Πρόβλεψη: Ίσως
κερδίσουν κάτι οι δύο άνδρες πρωταγωνιστές Σέρζι Λοπέζ - Σάσα Μπούρντο. Ποιος
ξέρει; 
Αντεπίθεση «Μακ Ντόναλντς»
* Με κάθε «Μπικ Μακ» και πλήρες γεύμα (τσιπς, κόκα, παγωτό) ο πελάτης
εισπράττει δωρεάν ένα εισιτήριο * Για ποια ταινία; * Όπου «κάτσει» * Πάντως
ελληνική αποκλείεται να δει * Ο Μιχάλης Κακογιάννης βρίσκεται στο Παρίσι * Θα
καταφθάσει στο Φεστιβάλ, το βράδυ της Τρίτης, 13 Μαΐου, θα μείνει στο
ξενοδοχείο «Νόγκα Χίλτον» (όχι στο «Κάρλτον» και θα αναχωρήσει το Σάββατο στις
17 * Ακόμα μαδάνε την μαργαρίτα * Θα έρθει, δεν θα έρθει; * Ο Αγγελόπουλος
ήρθε, για τον Μπράντο έχασαν κάθε ελπίδα * Με πλήρη «εξάρτυση» έχει καταφθάσει
το «Ελληνικό Κέντρο» * Εκτός από την τοποθεσία τίποτα δεν άλλαξε στην γαλλική,
φεστιβαλική ζωή τους * Οι Γάλλοι τους μετακίνησαν και τους τοποθέτησαν σε μια
πιο «τριτοκοσμική» περιοχή * Εκεί, εκεί στην τρίτη εθνική ­ Ποια τρίτη; Εδώ
και η Μπουργκίνα Φάσο διαθέτει ταινία στο επίσημο πρόγραμμα * Για να
καταλάβετε τι ακριβώς συμβαίνει * Η γειτονική μας ΡΑΙ θα επενδύσει το 1997 το
ποσό των 170 εκατομμυρίων δολαρίων για παραγωγές, συμπαραγωγές ταινιών * Μέχρι
και Τούρκο χρηματοδότησαν * Οι πολιτικές, δημοτικές, κοσμικές «πηγές» των
Καννών επένδυσαν τα ονόματά τους στο «φαστφουντάδικο» του Μπρους *
Γουιλισμανία έχει καταλάβει τα στίφη των Καννών * Για να τα διασχίσεις,
χρειάζεσαι την βοήθεια τροχονόμου. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15832P101</ED>
<ID>
ID:167316

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P10&aa=1</URL></REF>


Article

<CATEGORY>vin09</CATEGORY>

 <H5>ΤΑ ΔΙΕΘΝΗ ΠΑΖΑΡΙΑ ΠΟΥ «ΥΠΑΓΟΡΕΥΟΥΝ» ΤΙ ΘΑ ΑΚΟΥΜΕ ΣΤΟ ΜΕΛΛΟΝ
</H5><H2>Εδώ «μαγειρεύεται» η μουσική!</H2>

Midem: Το Midem των Καννών είναι Το μεγάλο παζάρι. Ανοιχτό σε όλα τα είδη
της μουσικής και ιστορικό, αφού έχει μια πορεία από τη δεκαετία του '60 ώς
τώρα. 
Κάθε τέλος Ιανουαρίου ­ για μία εβδομάδα ­ οι τιμές στα καφέ των
Καννών και σε άλλα καταστήματα ανεβαίνουν στα ύψη για να υποδεχτούν εμπόρους
της μουσικής, καλλιτέχνες, ραδιοφωνικούς παραγωγούς, ντιτζέι, δημοσιογράφους,
θεωρητικούς της μουσικής και κοινό από όλο τον κόσμο. Το Παλέ ντε Φεστιβάλ
γεμίζει περίπτερα. Στους πάνω ορόφους, οι πολυεθνικές παρουσιάζουν όχι τόσο
τους καλλιτέχνες τους, όσο τις προόδους που έχουν κάνει σε συστήματα ήχου και
εικόνας. Η λέξη multimedia ακούγεται πιο πολύ από το καλημέρα. 
Οι νέες
μόδες «σπέρνονται» εκεί μέσα από όσους έχουν πάρει τα μηνύματα των καιρών.
Κάπως έτσι επέστρεψε και ο Μπερτ Μπάκαρα σε νέα συσκευασία, με το «easy
listening» να βρίσκει μια θέση στη δισκοθήκη των «νάιντις». Οι συμμετοχές του
Midem ­ όσο ακριβά και αν κοστίζουν (πάνω από 250.000 η συμμετοχή) ­
ανεβαίνουν χρόνο με τον χρόνο και όπως η μουσική δεν έχει όρια, έτσι και το...
Midem Asia είναι γεγονός. Οι Ιάπωνες έχουν τον πρώτο λόγο· και οι Mondo
Grosso, φερ' ειπείν, σαν γκρουπ επίσης. Σε λίγες ημέρες, εντός του Μαΐου,
ανοίγει ο χορός. Το Midem Latin America ήταν ανάγκη των καιρών, αφού η
σύγχρονη μουσική σκηνή, ακόμη και στο πιο ηλεκτρονικό της, έχει τα λάτιν σαν
γευστικό μπαχαρικό. Η λάτιν βιομηχανία της μουσικής ­ με άλλα λόγια ­ είναι η
μεγαλύτερη στον κόσμο ­ οπότε κάθε άλλη εξήγηση είναι περιττή. Το Midem Latin
America, με ένα πλήθος λαού στις λίστες του, ανοίγει τις πύλες του στις 8
Σεπτεμβρίου και για 4 ημέρες στο Μαϊάμι. 
Σάλσα για πρωινό, ρούμπα για
βραδινό ­ η Φλώριδα ανάμεσα σε αυτά βλέπει τη μουσική ως δουλειά πρώτα από
όλα. Σύμφωνα με τα στοιχεία που προέκυψαν δε από τις τελευταίες διοργανώσεις
(10.865 συμμετοχές πέρσι στις Κάννες, 2.432 πέρσι στο Χονγκ Κονγκ), όλοι
περιμένουν το μεγάλο μπαμ. 
Popkomm 
Αν η Αθήνα
τον Δεκαπενταύγουστο μοιάζει πόλη-φάντασμα, η Κολωνία, στη Γερμανία, θυμίζει
την παραλιακή Σάββατο βράδυ με χαλασμένα τα φανάρια. Και αυτό λόγω Popkomm.
Εκεί λαμβάνει χώρα η πιο πολύβουη, πολυτάραχη, φορτωμένη και καλοκαιρινή
μουσική αγορά της Ευρώπης. 
Η Γερμανία και το Popkomm είναι ένα «μικρό
Midem», με τα δικά του ιδιαίτερα χαρακτηριστικά ­ όπως λένε αυτοί που το
παρακολουθούν τα τελευταία χρόνια ­ πιο «εναλλακτικό» και πιο φτηνό. 
Στο
Popkomm συναντάς πιο εύκολα νέους ήχους, μικρές τολμηρές εταιρείες,
εναλλακτικά στυλ και πιο πολύ μπέρδεμα στο να τα εντοπίσεις. Πολύς κόσμος·
πάρα πολύς κόσμος. Ικανοί δε οι περισσότεροι να πιάνουν τις νέες «μυρωδιές»
στον αέρα. Ε, κάπως έτσι φροντίζει η δισκογραφία για το μέλλον της. 
Ανάμεσα, πάντως, στα θέματα που θα απασχολήσουν φέτος το Popkomm είναι το πώς
θα αναπτυχθούν μαζί οι μεγάλες - πολυεθνικές και οι μικρές - ανεξάρτητες
εταιρείες, ενώ θα αναμένεται να πέσουν και πολλές ιδέες για να βρεθούν
καινούργιες συμμαχίες και τρόποι προσέγγισης όχι μόνο στις «μιούζικ μπίζνες»,
αλλά ανάμεσα στη μουσική από τη μια και στη μόδα, τα μουλτιμίντια, τα σπορ,
ακόμη και τα είδη διατροφής από την άλλη. 
Amsterdam
Dance Event 
Η χορευτική μουσική είναι η ποπ των νάιντις· πράγμα
αποδεδειγμένο, πασιφανές και αναμφισβήτητο, όταν δεις κιόλας με τι χαρά
υποδέχονται οι καλλιτέχνες της ποπ το χορευτικό ριμίξ του τραγουδιού τους, που
απλόχερα κάποιος ντιτζέι προσφέρει στην αγορά. Έτσι και οι U2, από ένα «χέβι»
κλασικό ροκ συγκρότημα μπήκαν ηρωικά και στη χορευτική σκηνή· με γεια τους.

Αφού, λοιπόν, η δεκαετία του '90 χορεύεται μέχρι τελικής πτώσεως ­ καθώς
το «χάουζ» και η «μαύρη» μουσική εισχώρησαν παντού σαν σκόνη μέσα από κλειστά
παράθυρα ­ το σωστό είναι, είπαν οι εγκέφαλοι της μουσικής, να θέσουμε το θέμα
dance music επί τάπητος, σε μία διοργάνωση αποκλειστικά σε αυτό αφιερωμένη.
Και δεν πρόκειται, βέβαια, για το ποια θα είναι τα βήματα του χορού, αλλά για
το πώς θα στηριχθούν και θα εξαπλωθούν με τον καλύτερο τρόπο το drum 'n' bass,
το triphop, το house, το rap, το trance, το gabber, το goa μουσικό ­ dance ­
σκηνικό και βέβαια όχι μόνο. 
Εξάλλου, η χορευτική μουσική, οι πάμπολλες
δισκογραφικές εταιρείες (μικρές, μεγάλες, μεσαίες), τα ονόματα και οι ντιτζέι
­ νέοι σταρ ­ φτιάχνουν το πιο ενδιαφέρον σκηνικό για δράση. 
Το Amsterdam
Dance Event αποφασίστηκε κατ' αρχάς να γίνει στο Άμστερνταμ, γιατί αφενός οι
Ολλανδοί και καλά κλαμπ έχουν και φήμη στην dance σκηνή, αφετέρου μπορούν
εύκολα να υποδεχτούν Ευρωπαίους, αλλά και Αμερικανούς που έχουν κάνει δουλειά
στο κλάμπινγκ. Η διοργάνωση έγινε πέρσι για πρώτη φορά. «ΤΑ ΝΕΑ» ήταν μάλιστα
εκεί, στο Ballie του Άμστερνταμ και σας μετέφεραν τις τάσεις του dance, τη
δράση από τα πλατό των πιο ονομαστών ντιτζέι, την άποψη του Ρόλο των Faithless
πως το μέλλον των καλλιτεχνών που κάνουν χορευτική μουσική είναι να βγουν
«ζωντανά» στη σκηνή. Οι Ολλανδοί, λοιπόν, εκτίμησαν αυτό το παζάρι του χορού
ως εξαιρετικά επιτυχημένο. Χίλιες συμμετοχές δεν είναι και μικρό πράγμα με την
πρώτη. Έτσι, φέτος, για τη δεύτερη χρονιά τους, οι Ολλανδοί οργανώνονται.
Μεταφέρουν το dance event σε καινούργιο χώρο, μια παλιά επιβλητική εκκλησία,
την De Rode Hoed και περιμένουν ακόμη πιο πολύ κόσμο για τις 15 με 18
Οκτωβρίου, που έχει προγραμματιστεί το... σκηνικό. 
London Music Week 
Μόλις τις προάλλες, στις 2 Μαΐου, έκλεινε
πανηγυρικά η μουσική εβδομάδα του Λονδίνου· ξέστηναν τα περίπτερα, έκαναν
απολογισμό, έβλεπαν τις μόδες να περνούν· η πρώτη διοργάνωση που έκαναν οι
Βρετανοί για να φέρουν πιο κοντά τους ανθρώπους της μουσικής, να κάνουν
μπίζνες και να διαφημίσουν τα δικά τους ονόματα. Το θέμα γύρω από το οποίο
κινήθηκαν οι περισσότερες συζητήσεις στα στρογγυλά τραπέζια ήταν: «η
βιομηχανία (της μουσικής) κοιτάει προς τα έξω», έτσι ώστε να έρθει το μέλλον
πιο κοντά ­ και ας μην έχουν ακόμη οι Βρετανοί ξεπεράσει τους Beatles, ως
φαινόμενο, έστω. 
Από τότε που η μεγάλη είδηση στη μουσική ήταν ο
ερχομός του CD ­ πάνω από μία δεκαετία τώρα ­ τα πράγματα έχουν αλλάξει πολύ.
Και αλλάζουν συνεχώς με ταχύτητες Φόρμουλας 1. Τη μια στιγμή κάνουν ντουέτο ο
Μπόνο και ο Φρανκ Σινάτρα χωρίς καν να έχουν συναντηθεί και την άλλη
«ζωντανεύουν» τραγούδια από το παρελθόν σε μια νέα ζωή μέσα από τα «σαμπλ»
νέων καλλιτεχνών. Τίποτα δεν πάει χαμένο και οι άνθρωποι της μουσικής τρέχουν,
καταγράφουν, συμπυκνώνουν και δημιουργούν τις νέες τάσεις ­ τα ονόματα του
μέλλοντος. 
Η πραγματικότητα που έρχεται στη μουσική, χωρίς καν τους
μουσικούς που τη δημιουργούν, ήταν ένα από τα πιο «καυτά» θέματα που
συζητήθηκαν στο φετινό Midem των Καννών, το πιο ιστορικό από τις διοργανώσεις
για τη μουσική ­ που τα τελευταία χρόνια κοιτάει όλο πιο επίμονα προς το
μέλλον. Όπου η μουσική θα ακούγεται, θα χορεύεται, θα φοριέται, θα
συναγωνίζεται ή και θα μυρίζεται, και θα φτιάχνεται ακριβώς τη στιγμή που την
επιθυμείτε. Πάντα, όμως, θα πουλιέται και θα αγοράζεται. Και οι μεγάλες αγορές
της μουσικής στις Κάννες, στο Χονγκ Κονγκ, στο Μαϊάμι, στο Άμστερνταμ, στο
Λονδίνο, στην Κολωνία, στη Μαδρίτη, στο Ρίμινι, στην Μπρατισλάβα το ξέρουν
πολύ καλά αυτό. 
Από τη στιγμή που τρία παιδιά παίρνουν στα χέρια
τους μια κιθάρα, ένα μπάσο και ντραμς για να κάνουν ένα συγκρότημα, μέχρι το
σούπερ-γκρουπ που ονειρεύονται να γίνουν, μεσολαβούν πολλά ­ πολύ περισσότερα
από ταλέντο και δημόσιες σχέσεις 
Στα «παζάρια» της μουσικής το
τραγούδι είναι το προϊόν, που αλλάζει χέρια, διακινείται από τη μιαν ήπειρο
στην άλλη και αναζητείται από όλους η επόμενη επιτυχία. 
Εκεί
φορμάρεται και πακετάρεται ο νέος ήχος. Έτσι μπήκε σε συσκευασία η άσιντ τζαζ,
έτσι το ντραμ εν μπέις. Ακούγεται υπερβολικό, αλλά δεν απέχει πολύ από την
αλήθεια. Εκεί «τσεκάρονται» τα καινούργια στυλ, εκεί σχεδιάζονται οι νέοι
σταρ, εκεί οι Eternal και η Τόρι Άμος έκαναν τις συστάσεις τους, εκεί οι
«ανεξάρτητοι» και «εναλλακτικοί» γίνονται πρωταγωνιστές, για να αποτελέσουν σε
λίγον καιρό το βασικό υλικό των «μέιτζορ» (μεγάλων εταιρειών). Με άλλα λόγια,
ένα κυνήγι της μουσικής, με λεφτά, στοιχήματα και εικασίες. 
Ένα
τέτοιο «παζάρι» ­ μια διοργάνωση που έχει σκοπό να φέρει κοντά τις
δισκογραφικές εταιρείες, παραγωγούς κ.λπ. είναι και το Music & Vision, που
γίνεται τα τελευταία χρόνια στο Στάδιο Ειρήνης και Φιλίας, «έγειρε» ωστόσο πιο
πολύ στα ραδιοτηλεοπτικά, αποκλίνοντας κάπως από τους ξένους συγγενείς.

Η ελληνική παρουσία, πάντως, είναι έντονη στις διοργανώσεις του
εξωτερικού, με τις «ανεξάρτητες» ελληνικές εταιρείες (FM Records, Hitch Hyke,
Velvet, Penguin, Eros, Ahkn...) να πρωτοστατούν, να προτείνουν και να
εντοπίζουν, η καθεμιά με το δικό της οπλοστάσιο. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15832P111</ED>
<ID>
ID:167317

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P11&aa=1</URL></REF>


Article

<CATEGORY>vin09</CATEGORY>

 <H5>ΕΙΣΗΓΗΣΗ ΣΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ ΓΙΑ ΤΟΝ ΠΡΟΪΣΤΟΡΙΚΟ
ΟΙΚΙΣΜΟ ΣΤΟ ΖΑΓΑΝΙ</H5>
<H2>«Πράσινο φως» για τη μεταφορά</H2>

Στη μεταφορά των
τμημάτων του ιστορικού οικισμού που βρίσκεται στο λόφο Ζάγανι, και τη συνέχιση
χωρίς καθυστερήσεις των έργων για την κατασκευή του νέου αεροδρομίου στα
Σπάτα, οδηγεί η εισήγηση στην Ολομέλεια του Συμβουλίου της Επικρατείας που
υπέβαλε για το επίμαχο ζήτημα ο σύμβουλος του ΣτΕ Φ. Στεργιόπουλος και με την
οποία ζητείται να απορριφθούν οι προσφυγές του Δήμου Σπάτων και κατοίκων της
περιοχής. 
Κατά τη χθεσινή συζήτηση της υπόθεσης, ο εισηγητής ανέφερε ότι η
απόφαση του υπουργείου Πολιτισμού για την «ταπείνωση» του λόφου Ζάγανι και τη
μεταφορά των αρχαιοτήτων (του μοναδικού πρωτοελλαδικού οικισμού) δεν
αντίκειται στο Σύνταγμα αλλά και δεν υπόκειται στον έλεγχο του ΣτΕ. 
Όταν
πρόκειται για έργο μείζονος σπουδαιότητας, τόνισε ο κ. Στεργιόπουλος, όπως
είναι το αεροδρόμιο των Σπάτων και η ασφάλεια των πτήσεων, εναπόκειται στην
ευχέρεια της διοίκησης να κρίνει εάν πρέπει να μεταφερθούν ή όχι τα αρχαία
μνημεία, ώστε και αυτά να προστατευθούν και το έργο να προχωρήσει. 
Από την
πλευρά του Δήμου Σπάτων, πάντως, υποστηρίχθηκε ότι η απόφαση του υπουργείου
Πολιτισμού θα έχει καταστροφικές συνέπειες για τα αρχαιολογικά ευρήματα και
ότι ο λόφος Ζάγανι δεν επηρεάζει την ασφάλεια της προσγείωσης ή απογείωσης των
αεροπλάνων στο νέο αεροδρόμιο, ώστε να επιβάλλεται η ισοπέδωση της κορυφής
του. 
Η απόφαση της Ολομελείας του ΣτΕ για το επίμαχο ζήτημα αναμένεται να
εκδοθεί τις προσεχείς εβδομάδες. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15832P121</ED>
<ID>
ID:167318

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P12&aa=1</URL></REF>


Article

<CATEGORY>vin09</CATEGORY>

 <H2>Αρχαιολογικές ταινίες, γραμμή για το Ρέθυμνο</H2>
<H2></H2>
Το Ρέθυμνο της Κρήτης θα φιλοξενήσει του χρόνου τη
δεύτερη διεθνή συνάντηση αρχαιολογικής ταινίας μικρού μήκους «Αγών», που έχει
ως θέμα την «Αρχαιολογία του Μεσογειακού Χώρου». Η προθεσμία υποβολής
υποψηφιότητας των ταινιών ­ ρεπορτάζ, ντοκιμαντέρ, φιξιόν, κινούμενα σχέδια,
έρευνα, εκπαιδευτικές ταινίες ­ από άτομα, φορείς ασχέτως εθνικότητας λήγει
στις 25 Σεπτεμβρίου. 
Ένα χρόνο μετά την επιτυχημένη διεξαγωγή του πρώτου
«Αγώνος» στην Αθήνα, το περιοδικό «Αρχαιολογία και Τέχνες» προκηρύσσει τη
δεύτερη διεθνή συνάντηση αρχαιολογικής ταινίας μικρού μήκους, που θα
φιλοξενηθεί στο Ρέθυμνο από 16-21 Ιουνίου 1998, με τη χορηγία της Crecotel.

«Η Ελλάδα ως ένα από τα σταθερά και σημαντικότερα κέντρα πολιτισμού έχει
την υποχρέωση να μεριμνήσει για να φωτίσει και να κάνει προσιτές σε όλους τις
ρίζες της σημερινής μεσογειακής ταυτότητας», αναφέρεται στο κείμενο της
παρουσίασης του νέου «Αγώνος». Ο κινηματογράφος και, ειδικότερα, το βίντεο,
αποτελεί τον κατ' εξοχήν πλέον τρόπο επικοινωνίας. Η εικόνα είναι άμεση και
μιλάει όλες τις γλώσσες... Λέγοντας αρχαιολογία εννοούμε την αναζήτηση που
αναφέρεται ακόμα και στο πρόσφατο παρελθόν» διευκρινίζεται στη χθεσινή
προκήρυξη. 
Αρχαιότητα, Μεσαίωνας, Βιομηχανική Αρχαιολογία, λαϊκές τέχνες
και παραδόσεις που χάνονται είναι μερικά θέματα. Πληροφορίες και έδρα της
οργανωτικής επιτροπής στο περιοδικό «Αρχαιολογία και Τέχνες», Πλατεία Καρύτση
4α, τηλ. 3312990, Fax 3312991. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15832P122</ED>
<ID>
ID:167319

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P12&aa=2</URL></REF>


Article

<CATEGORY>vin09</CATEGORY>

 <H2>Εντόπισαν τη θέση του «Κολοσσού της Ρόδου»;</H2>
<H2></H2>
<AUTHOR>Γ. ΖΑΧΑΡΙΑΔΗΣ</AUTHOR>

ΡΟΔΟΣ 
Η πιθανή θέση του Κολοσσού της Ρόδου είναι το σημείο στο οποίο
σήμερα βρίσκονται τα ελαφάκια στην είσοδο του λιμανιού του Μαντρακιού. 
Στη
διαπίστωση αυτή κατέληξε ερευνητική ομάδα του καθηγητή Σεισμολογίας Ε. Λέκκα,
η οποία μελέτησε επιπλέον τη δράση των σεισμών και των άλλων καταστροφικών
φαινομένων στη Ρόδο της κλασικής και μεσαιωνικής εποχής. 
Όπως δήλωσε ο κ.
Λέκκας, στο βορειοανατολικό άκρο του σημερινού Κάστρου της Παλιάς Πόλης,
εκείνη την εποχή δεν υπήρχαν ελαφάκια, γεγονός που καταρρίπτει τον ισχυρισμό,
σύμφωνα με τον οποίο στηρίζονταν σ' αυτά τα πόδια του «Κολοσσού». Η έρευνα
έδειξε ότι ο σεισμός του 227 π.Χ. συνοδεύτηκε από «σεισμικές διαρρήξεις που
προκάλεσαν σημαντικές καταστροφές στα μνημεία αλλά και την πτώση του τεράστιου
αγάλματος, υπολείμματα του οποίου μέχρι σήμερα δεν έχουν εντοπισθεί». 
Τα
αποτελέσματα της έρευνας ανακοινώθηκαν από τον κ. Λέκκα στα πλαίσια του 4ου
Διεθνούς Συμποσίου για τη Διατήρηση των Μνημείων της Μεσογείου, που διεξάγεται
αυτές τις ημέρες στη Ρόδο. 
Απ' τα στοιχεία που παρουσιάσθηκαν
καταδεικνύεται ότι αλλεπάλληλες φορές η πόλη της Ρόδου έφτασε σε κατάσταση
ακμής, αλλά και παρακμής λόγω «συνδυασμένης δράσης φυσικών καταστροφών». 
Η
ομάδα Λέκκα κατέγραψε καταπτώσεις, αλλά και σεισμούς μεταξύ των οποίων και
κατολισθήσεις στον λόφο Μόντε Σμιθ, οι οποίες διέκοπταν συχνά την κυκλοφορία
μεταξύ της πόλης της Ρόδου και της Ιαλυσού. Επίσης, καταβυθίσεις του στερεού
εδάφους κάτω από τη θάλασσα στην περιοχή του Καρακόνερου, που είχαν ως
αποτέλεσμα μεσαιωνικά μνημεία των πρώτων αιώνων μ.Χ. να βρεθούν κάτω από τη
στάθμη της θάλασσας. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15832P123</ED>
<ID>
ID:167320

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P12&aa=3</URL></REF>


Article

<CATEGORY>vin09</CATEGORY>

 <H5>«Μακρύ ταξίδι της μέρας μες
στη νύχτα»</H5>
<H2>ΘΕΑΤΡΟ ΚΡΙΤΙΚΗ</H2>

<AUTHOR>ΑΛΚ. ΜΑΡΓΑΡΙΤΗΣ</AUTHOR>

Η μετριοφροσύνη. Η αθόρυβη παρουσία. Η «υπό
εχεμύθειαν» εργασία. Απωθούν τις δημόσιες σχέσεις. 19 χρόνια στο Εθνικό
Θέατρο. Απόλυτα πετυχημένη. Χωρίς τρομπέτες και ταμπούρλα! Άλλα 17 στον
ελεύθερο καλλιτεχνικό χώρο. Ηρωικά αγωνίζεται. Έλλη Βοζικιάδου, το όνομά της.
Χωρίς κρατική βοήθεια. Μοναδική. Του συντρόφου τής ζωής της. Που θυσίασε.
Μουσικό στάδιο. Με λαμπρό ξεκίνημα. Με «προοιωνιζόμενο» λαμπρότερο μέλλον. Ο
Διονύσης Κούτσης. Δική τους η «Θυμέλη». Κομψό θεατράκι. Κέντρο πολλαπλών
πολιτιστικών εκδηλώσεων. Φέτος παρουσιάζει. Του Ευγένιου Ο' Νιλ. 1888-1953. Το
«Μακρύ ταξίδι της μέρας μες στη νύχτα». Γραμμένο το 1940. Αυτοβιογραφικό. Γι'
αυτό, πρωτοανεβασμένο το 1955-1956. Πράγματι. Δραματικά περιπετειώδης η ζωή
του. Από την παιδική ηλικία. Μέχρι του εκούσιου τέλους της. Στην όλη παραγωγή
του. Κυριαρχεί ένας ιδιότυπος νατουραλισμός. Απαισιοδοξία, χωρίς κάθαρση.
Οπτική του ανθρώπου μοναχικού και εύθραυστου. Ενώπιον αδιάφορης, ενίοτε βίαιης
φύσης. Ανηλεής κριτικός του κόσμου της εποχής του. Δεν πιστεύει στην επιστήμη
και στην πρόοδο. Καταδικάζει τη φιλοσοφία των «businessmen». Στο «Μακρύ
ταξίδι...». Ο Ο' Νιλ. Προβάλλει την ψυχογραφία. Του «εύθραυστου» ανθρώπου.
Τέσσερα πρόσωπα. Μητέρα, πατέρας, δύο γιοι. Όπου εναλλάσσονται αγάπη και
μίσος. Προσωπικές και «συγγενικές» ευθύνες. Για μια αποτυχημένη ζωή.
Καταφύγιο. Αλκοολισμός, ναρκωτικά και... παρελθόν. Έξοχο ρεσιτάλ δραματικής
τέχνης. Σε δική της μετάφραση. Της Έλλης Βοζικιάδου. Μητέρας. Στη μνήμη Κ.
Παξινού. Αλλά με καθοδήγησή της. Και την ευσυνείδητη προσπάθειά τους.
Περισσότερο από «διεκπεραιωτές». Ιδίως στο β' μέρος. Ο Β. Δασκαλάκης. Πατέρας.
Ο Τ. Στάγκας. Γιος. Ιδιαίτερα αξιοπρόσεκτος. Μ. Κυρλής. Γιος. Και ο
«ιχνογραφημένος» ρόλος της Λ. Μπόφου. Υπηρέτριας. Μουσική. Φυσικά, του Δ.
Κούτση. Η «όψις». Του Χ. Σεπεντζή. Πηγαίνετε να δείτε την Έλλη Βοζικιάδου!

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15832P124</ED>
<ID>
ID:167321

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P12&aa=4</URL></REF>


Article

<CATEGORY>vin09</CATEGORY>

 <H2>Οι Εβραίοι στη σχολική ιστορία</H2>
<H2></H2>
<AUTHOR>ΆΝΝΑ ΦΡΑΓΚΟΥΔΑΚΗ</AUTHOR>

Η μελέτη
των σχολικών βιβλίων Ιστορίας της υποχρεωτικής εκπαίδευσης δείχνει ότι οι
γείτονες λαοί δεν αναφέρονται σχεδόν καθόλου. Τελειώνουν τα παιδιά το
υποχρεωτικό σχολείο χωρίς να ξέρουν σχεδόν τίποτα για τους λαούς των Βαλκανίων
και της Μέσης Ανατολής ή της Βόρειας Αφρικής. 
Πράγματι, τα περιεχόμενα των
σχολικών βιβλίων είναι έτσι διαμορφωμένα ώστε τα παιδιά σχεδόν δεν μαθαίνουν
τίποτα για την ιστορία των Βαλκανίων, με αποτέλεσμα τελειώνοντας το
υποχρεωτικό σχολείο να μην ξέρουν ποια γλώσσα μιλούν οι Ρουμάνοι ή τι λαός
είναι οι Ούγγροι, ποιοι είναι ακριβώς οι Σέρβοι, ποια είναι η ιστορία της
Αλβανίας ή πότε έγινε η Βουλγαρία σοσιαλιστική χώρα. Το ίδιο κενό πληροφοριών
υπάρχει σε ό,τι αφορά τη Συρία ή τον Λίβανο, την Τυνησία, την Αίγυπτο κ.ο.κ.

Τα κενά αυτά εμποδίζουν την κατανόηση της σημερινής ιστορίας των γειτόνων
λαών, με πολλούς από τους οποίους υπάρχουν εκτός από διαφορές και πολλά κοινά
στοιχεία, ομοιότητες σε διάφορες εποχές και αλληλεπιδράσεις. 
Μερικά από τα
πληροφοριακά κενά είναι εκτός από δυσεξήγητα και ιδιαίτερα προβληματικά από
πολιτική άποψη για την εποχή μας. Ένα από αυτά είναι η πλήρης σχεδόν απουσία
των Εβραίων από τα σχολικά βιβλία. Δεν υπάρχουν οι Εβραίοι μέσα στην ιστορία,
ούτε σε άλλες χώρες ούτε στην Ελλάδα, και δεν υπάρχει καμία αναφορά στη
δημιουργία ή την ύπαρξη του κράτους του Ισραήλ. 
Το μόνο βιβλίο Ιστορίας
του υποχρεωτικού σχολείου που αναφέρεται σε άλλους λαούς είναι της Γ'
Γυμνασίου. Στο βιβλίο αυτό, οι Εβραίοι εμφανίζονται σε τρεις φράσεις για όλη
την περίοδο από τον διωγμό τους από την καθολική Ισπανία του 15ου αιώνα μέχρι
την άλωση της Κωνσταντινούπολης (σ. 46, 111, 112). 
Δηλαδή, για όλη την
ιστορία από τον ύστερο Μεσαίωνα μέχρι τον Β' Παγκόσμιο Πόλεμο, δεν αναφέρονται
οι Εβραίοι έμποροι της Μεσογείου τον 17ο και 18ο αιώνα, μαζί με τους Αρμένιους
που επίσης απουσιάζουν. Ακόμα πιο δυσεξήγητο είναι ότι δεν υπάρχει στο βιβλίο
καμία μνεία στις εβραϊκές κοινότητες στην Ελλάδα, καμία αναφορά στην έκταση
και την παρουσία τους στην οικονομική άνθιση, την πολιτισμική και πολιτική
τους σημασία. 
Σε ό,τι αφορά την εξιστόρηση του Β' Παγκοσμίου Πολέμου,
υπάρχουν οι ακόλουθες μνείες. Αναφέρει το βιβλίο ότι με την άνοδο του Χίτλερ
στη Γερμανία, «εξοντώθηκαν οι αντίπαλοι του ναζισμού, κυρίως οι Εβραίοι»
(334). Επίσης αναφέρει ότι ανάμεσα στις συμφορές που επέφερε αυτός ο πόλεμος
ήταν ο τεράστιος αριθμός των θυμάτων, που περιείχε εκατομμύρια θύματα άμαχου
πληθυσμού, από διάφορες αιτίες και από τη «συστηματική δίωξη και εξόντωση των
Εβραίων» (348). 
Από τις δύο ένθετες αυτές φράσεις παράγεται πληροφόρηση
από την οποία λείπει το πρωτεύον στοιχείο ότι το κατ' εξοχήν έγκλημα των
ναζιστών είναι ο αφανισμός των Εβραίων. Απουσιάζει η μνεία στη ρατσιστική
πολιτική «εκκαθάρισης» της Γερμανίας, στην «τελική λύση», στη γενοκτονία. Από
έναν πίνακα π.χ. με τους αριθμούς των νεκρών που σώρευσε αυτός ο φριχτός
πόλεμος ανά χώρα (348), μνημονεύονται δώδεκα εκατομμύρια νεκροί σε στρατόπεδα
συγκέντρωσης, χωρίς εθνική ή πολιτισμική ιδιότητα. Δηλαδή δεν επιτρέπει ο
πίνακας να γίνει αντιληπτό ότι από τον ιλιγγιώδη αυτόν αριθμό νεκρών οι μισοί
ήταν Εβραίοι. 
Ανάμεσα στις πολλές σελίδες που εξιστορούν τη φρίκη της
ναζιστικής Κατοχής στην Ελλάδα, αλλά και το θάρρος και την αγάπη στην
ελευθερία των Ελλήνων και την αντίσταση, υπάρχει μόνο μία φράση που λέει ότι
μέσα στις πολλές συμφορές που σώρευσε η αγριότητα των κατοχικών στρατευμάτων
έπεσαν θύματα και «δεκάδες χιλιάδες άμαχοι, κυρίως Εβραίοι (που) βρήκαν φριχτό
θάνατο στα στρατόπεδα συγκέντρωσης της Γερμανίας» (361). Στην Ελλάδα όμως η
ναζιστική εξουσία δεν εξόντωσε μόνο «δεκάδες» χιλιάδες αμάχους «κυρίως»
Εβραίους. Εκτός από τους δεκάδες χιλιάδες αμάχους εξόντωσε εκατοντάδες
χιλιάδες Εβραίους και το πρόβλημα δεν είναι απλώς αριθμητικό, γιατί εξόντωσε
ολόκληρο σχεδόν τον εβραϊκό πληθυσμό της χώρας. 
Είναι πράγματι δυσεξήγητη
η απουσία των Εβραίων από όλη την Ιστορία, η ανυπαρξία οποιασδήποτε αναφοράς
στις εβραϊκές κοινότητες και την οικονομική και πολιτισμική τους εξέλιξη,
οποιασδήποτε αναφοράς στους Εβραίους Έλληνες πολίτες. Όμως η απουσία του
Ολοκαυτώματος εκτός από δυσεξήγητη είναι και πολιτικά πολύ προβληματική. 
Το ιστορικά κεντρικό θέμα του Β' Παγκοσμίου Πολέμου είναι το Ολοκαύτωμα,
σύμφωνα με ολόκληρη τη δυτική σκέψη. Το Ολοκαύτωμα είναι προϊόν του
παραδοσιακού αντισημιτισμού και της τερατικής μορφής που πήρε στη ναζιστική
Γερμανία. Ο παραδοσιακός αντισημιτισμός και οι άλλες μορφές ρατσισμού
εξακολουθούν να υπάρχουν στην Ευρώπη και τον κόσμο. Η κατανόηση του πώς
στάθηκε δυνατό να συμβεί το Ολοκαύτωμα έχει θεμελιώδη σημασία για να μην
υπάρξει ποτέ πια η πιθανότητα να ξανασυμβεί πουθενά, ποτέ και για κανέναν. Και
η σιωπή εμποδίζει τις νέες γενιές να κρίνουν τα γεγονότα του παρελθόντος, τις
εμποδίζει να χρησιμοποιούν τη γνώση της Ιστορίας για ένα ειρηνικό και καλύτερο
μέλλον. Η γνώση της Ιστορίας είναι η μόνη προστασία των νέων γενεών από
σύγχρονες μορφές φασισμού, από μοντέρνες εκδοχές της βίας, από τον σημερινό
ρατσισμό εναντίον της συνύπαρξης διαφορετικών ομάδων. Η γνώση της Ιστορίας και
η κατανόησή της είναι η μόνη προστασία από τις τερατογεννήσεις όλων των
ρατσισμών, από τους οποίους καμία κοινωνία δεν είναι σήμερα ακόμα απρόσβλητη.

Η Άννα Φραγκουδάκη είναι καθηγήτρια Κοινωνιολογίας της Εκπαίδευσης στο
Πανεπιστήμιο της Αθήνας. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15832P131</ED>
<ID>
ID:167322

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P13&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ</H2>

<AUTHOR>ΔΗΜΗΤΡΗΣΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15832P132</ED>
<ID>
ID:167323

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P13&aa=2</URL></REF>


Article

<CATEGORY>vin09</CATEGORY>

 <H2>Οι πολεμιστές της Τροίας έγιναν γλυπτά!</H2>
<H2></H2>
Έχει ο καιρός γυρίσματα... και ο μεγαλύτερος σήμερα γλύπτης της Μεγάλης
Βρετανίας σερ Άντονι Κάρο, αυτός που σιχαινόταν την εποχή που ήταν σπουδαστής
τα έργα της κλασικής ελληνικής και ευρωπαϊκής γλυπτικής, αυτός που κατέβασε τα
τεράστια, μοντέρνα, ατσάλινα εξπρεσιονιστικά γλυπτά του από το βάθρο τους στο
πάτωμα, λύγισε. 
Βρέθηκε να συγκινείται από την άμεση επαφή που είχε με την
αρχαϊκή τέχνη και τον αυστηρό ρυθμό, όπως εκφράζεται στο δυτικό αέτωμα του
ναού του Διός στην Ολυμπία, και αφιέρωσε σ' αυτή την εμπειρία ένα από τα
σημαντικότερα έργα του. Κατέληξε να διαβάζει τον Όμηρο, να τον απολαμβάνει και
να δημιουργεί πλήρης ευφορίας τα 40 γλυπτά που θα δούμε από τη Δευτέρα στην
έκθεση «Ο Τρωικός Πόλεμος», στην Εθνική Πινακοθήκη, συνδυάζοντας για πρώτη
φορά στη σταδιοδρομία του τον πηλό και το σίδερο. Για πρώτη φορά ο άξονας των
έργων του «σηκώθηκε» από το πάτωμα και αυτά απέκτησαν βάθρα. 
Όπως εξήγησε
χθες ο ίδιος ο σερ Άντονι Κάρο ­ όλα ξεκίνησαν τυχαία, από ένα ταξίδι στη
Νότια Γαλλία όπου είχε συνεργασία με έναν Γερμανό καλλιτέχνη που ασχολείτο με
τον πηλό. 
Το νέο υλικό έφερε έναν νέο τρόπο εργασίας. «Δούλευα στα
σκοτάδια. Το αποτέλεσμα όλων των πειραματισμών μαζί, θύμιζε πόλεμο. Τα έργα,
όπως βγήκαν, είναι οι Τρώες και οι Έλληνες. Αυτό που έπρεπε να κάνω, ήταν να
τους δώσω πρόσωπα. Διαβάζοντας την Ιλιάδα κάθε μέρα, τους έβαλα τα
χαρακτηριστικά τους». «Ελπίζω», κατέληξε, «ότι δεν θα σοκαρισθείτε από την
εικόνα του Ομήρου». 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15832P133</ED>
<ID>
ID:167324

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P13&aa=3</URL></REF>


Article

<CATEGORY>vin09</CATEGORY>

 <H5>Η διατήρηση της ελληνικότητας του
μουσικού μας πολιτισμού</H5>
<H2>ΗΧΟΙ</H2>

<AUTHOR>ΠΑΝΟΥ ΓΕΡΑΜΑΝΗ</AUTHOR>

<H3></H3>«ΕΛΛΗΝΕΣ ΑΚΡΙΤΕΣ»: ΧΙΟΣ, ΜΥΤΙΛΗΝΗ, ΣΑΜΟΣ,
ΙΚΑΡΙΑ («Αρχείο Ελληνικής Μουσικής» - FM RECORDS. 
Στις
λίγες, αλλά ουσιαστικές προσπάθειες που γίνονται τα τελευταία 15 χρόνια από
πολιτιστικούς και τοπικούς φορείς, με στόχο την γνωριμία ­ επί μέρους ­ του
μουσικού μας πολιτισμού, εντάσσεται και η έκδοση και κυκλοφορία ενός CD (με
ειδικό ένθετο) για τέσσερα νησιά μας: Χίο, Μυτιλήνη, Σάμο και Ικαρία. Μία
δουλειά που συνδέεται άμεσα με ιστορική και μουσικολογική μελέτη και ασφαλώς
δεν έχει καμία σχέση με το μάρκετινγκ. Γι' αυτό υπάρχει ένας λόγος παραπάνω να
προβληθεί (αυτή η συγκεκριμένη εργασία) ώστε να γνωρίσει περισσότερος κόσμος
τα σπάνια, τα μοναδικά ακούσματα και να κατατοπισθεί (από τα στοιχεία του
φυλλαδίου που περιέχει το CD) για τα μουσικά ακούσματα των νησιών του
Βορειοανατολικού Αιγαίου. 
Μουσικοί και ιστορικοί που πλαισιώνουν το
«Αρχείο Ελληνικής Μουσικής» ύστερα από έρευνες και μελέτες έχουν προχωρήσει
στην έκδοση (της σειράς «Έλληνες Ακρίτες») σπάνιων μουσικών ντοκουμέντων. Αυτά
έχουν ως πρωταρχικό στόχο τη διατήρηση της μνήμης και της ελληνικότητας του
πολιτισμού μας, που σε πολλές περιπτώσεις στη σημερινή εποχή της τεχνολογίας
κινδυνεύει να εξαφανισθεί. Ένα από τα πρώτα κομμάτια του CD είναι το «Μαντήλι»
(Μυτιλήνης), του περασμένου αιώνα. Η μουσική του χρησιμοποιήθηκε το 1883 και
παιζόταν ­ τότε ­ σε αρμενική οπερέτα. Για πολλά χρόνια το τραγούδι αυτό
ακουγόταν σ' όλες τις μεγάλες πόλεις της Μικράς Ασίας, την Πόλη, αλλά και την
κυρίως Ελλάδα (Αθήνα). Η ηχογράφηση αυτού του τραγουδιού είναι με τη φωνή του
Στρατή Ράλλη. Στα τραγούδια της Σάμου ξεχωρίζουν «Να 'χα νερό απ' τον Πλάτανο»
και «Μπάρμπα Μαθιός» με την Ουρανία Σινοπούλου και την Ειρήνη Δερέμπεη. Στα
ωραιότερα ακούσματα εντάσσεται «Της Ωριάς το Κάστρο» (χιώτικο) με την Δέσποινα
Τσούρου. Κι ένα θαυμάσιο τραγούδι (ικαριώτικο), το «Ήλιε μου στο βασιλεμό» με
την Ειρήνη Δερέμπεη. Τραγουδούν επίσης: Νίκος Καλαϊτζής και Τασία Αντωνίου.
Ενορχήστρωση: Κυριάκος Γκουβέντας. Μουσικολογική έρευνα: Γιώργος Κωνστάντζος.

<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15832P134</ED>
<ID>
ID:167325

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P13&aa=4</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΤΖΕΪΝ ΕΪΡ»: Άλλη μια φορά
το μυθιστόρημα της Σαρλότ Μπροντέ μεταφέρεται στην οθόνη. Από τον Φράνκο
Τζεφιρέλι, με τους: Γουίλιαμ Χαρτ, Σαρλότ Γκένσμπουργκ, Αν Πάκουιν. (Ααβόρα,
Ιντεάλ Μαρούσι, Μπροντγουαίη, Παλλάς, Πλάζα). 
«ΛΟΛΙΤΑ»: Επανέκδοση του
δυνατού φιλμ του Στάνλεϊ Κιούμπρικ, βασισμένο στο ομώνυμο βιβλίο του Βλαντίμιρ
Ναμπόκοφ. Με τους: Σον Λάιον, Τζέιμς Μέισον, Σέλεϊ Γουίντερς, Πίτερ Σέλερς.
(Αρτ Στούντιο, Έλλη). 
«ΜΑΝΤΑΜ ΜΠΑΤΕΡΦΛΑΪ»: Μεταφορά της γνωστής όπερας του
Πουτσίνι στην οθόνη. Από τον Φρεντερίκ Μιτεράν. (Άστυ, Αφαία, Ζίνα). 
«ΤΟ
ΤΙΜΗΜΑ ΤΟΥ ΘΑΡΡΟΥΣ»: Υπό αμφισβήτηση οι «ηρωικές πράξεις» ενός λοχαγού στον
πόλεμο του Κόλπου. Του Έντουαρντ Ζούικ, με τους: Ντένζελ Ουάσινγκτον, Μεγκ
Ράιαν. [Αθήναιον, Cinepolis 1, Αθήναιον 2, Αστέρια, Άστορ, Village Centre 7,
Κορονέτ, Μετροπόλιταν, Ράδιο Σίτυ, Τροπικάλ, Απόλλων (Πειρ.)]. 
«ΦΕΥΓΑΤΗ
ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με τους: Τζον
Λόβιτς, Τία Καρέρε. [Agora, Αθηνά, Αλεξάνδρα (Καλ.), Άννα Ντορ, Άστρον,
Ατλαντίς, Village Centre 5, Κηφισιά 3, Μετάλλιον, Όσκαρ, Τιτάνια, Άνταμς,
Σπόρτιγκ, Τρία Αστέρια, Φοίβος, Αττικόν (Πειρ.)]. 
«ΜΙΚΡΟΚΟΣΜΟΣ»: Το
ντοκιμαντέρ με το ρεκόρ των χιλιάδων εισιτηρίων. Έρωτας, φλερτ, αγώνας
επιβίωσης, ποίηση στον «αόρατο» κόσμο των «αόρατων» ζωυφίων. Ντοκιμαντέρ της
γαλλικής δυάδας Κλοντ Νουριτζανί - Μαρί Περεντού. (Αβάνα, Αθήναιον, Cinepolis
3, Άττικα 2, Έμπασσυ, Καλυψώ). 
«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η
γκανγκστερική ταινία του Έιμπελ Φεράρα σε στυλ υπαρξιακού κοινωνικού δράματος
και με ύφος Κασσαβέτη. Με τους Κρις Πεν, Κρίστοφερ Γουόκεν, Βίνσεντ Γκάλο.
(Αθήναιον, Άττικα 1, Όπερα 1). 
«120 ΜΕΡΕΣ ΣΤΑ ΣΟΔΟΜΑ»: Το ακραίο κύκνειο
άσμα του Πιέρ Πάολο Παζολίνι. Τέσσερις εκπρόσωποι της φασιστικής εξουσίας
επιδίδονται σε καννιβαλισμούς και όργια, βασανίζοντας και σκοτώνοντας αθώους
νέους. (Αλφαβίλ). 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15832P141</ED>
<ID>
ID:167326

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P14&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Πρώτο στάδιό της η περίσχεσις. 2. Αναφορική αντωνυμία. ­ Πόλη
της Γαλλίας, πρωτεύουσα της Βρετάνης. 3. Προκαθορίζεται η ημέρα της
(γεν.). ­ Είδος μουσικής. 4. Τα ακολουθεί εστεμμένος. ­
Χαρακτηρισμός... χαρακτήρα. 5. Γνωστή σύνθεσή του η «Χαμπανέρα». ­
Παλιότερος φημισμένος Ρώσος σκακιστής. 6. Ηχογραφούνται σε ιδιαίτερους
δίσκους. 7. Τίτλος ποιήματος του Καβάφη. ­ Του «εγώ» πτώση (αντίστρ.).
8. Γνωστά καλλιτεχνικά βραβεία. ­ Μουσική νότα. 9.
Χρησιμοποιούνται σε αποσπάσεις. 
ΚΑΘΕΤΑ 
1. Υπολογίζεται
ιδιαίτερα την αρχιμηνιά. 2. Σκηνοθέτης της ταινίας «Αυτοκρατορία των
αισθήσεων». ­ Είναι για... λατινομαθείς. 3. Ένας από τους κυριότερους
εκπροσώπους του Ευρωπαϊκού Διαφωτισμού. ­ «... χωρίς ψαρά», θεατρικό έργο του
Κασόνα. 4. Παρουσιάζεται δύο φορές τον χρόνο (αιτ.).. 5. Για
βρέφος προορίζεται. 6. Όμοια γράμματα. 7. Περιοχή του Πειραιά.
8. Συχνά σφυροκοπιέται (αντίστρ.). ­ Πολλοί πληρώνουν λογαριασμούς του.
9. Χωριό της Αττικής. 
ΛΥΣΗ (9/5/97) 
ΟΡΙΖΟΝΤΙΑ: 1.
ΚΑΛΗΣΠΕΡΑ 2. ΑΔΑΜΑΣ-ΑΓ 3. ΡΙ-ΡΑ-ΤΣΕ 4. ΠΑΙΑΝΕΣ 5.
ΑΦΑ-ΤΙΑΡΑ 6. ΟΘ-ΜΙΚΡΟΣ 7. ΙΡΜΑ-ΟΔ 8. ΑΙΕΝ-ΝΙΚΗ 9.
ΑΝΑΣΑ. ΚΑΘΕΤΑ: 1. ΚΑΡΠΑΘΙΑ 2. ΑΔΙΑΦΟΡΙΑ 3. ΛΑ-ΙΑ-ΜΕΝ
4. ΑΡΜΗ-ΜΑΝΑ 5. ΣΑΑΝΤΙ 6. ΠΣ-ΕΙΚΟΝΑ 7. ΤΣΑΡΔΙ
8. ΡΑΣ-ΡΟ 9. ΑΓΕΛΑΣΤΗ. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15832P142</ED>
<ID>
ID:167327

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P14&aa=2</URL></REF>


Article

<CATEGORY>vin09</CATEGORY>

 <H5>Gert Wilden & Orchestra: Schulmadchen Report (EFA/Hitch Hyke)</H5>
<H5>The Tarantino Connection</H5>
<H5>Burlesque, the Striptease Music in Action
(Plastic/Velvet)</H5>
<H5>­ Harlem Shoffle, the Sound of Blaxploitation
(Plastic/Velvet).</H5>
<H2>Πλανήτης καλτ</H2>

<AUTHOR>ΜΑΡΙΑΜΑΡΚΟΥΛΗ</AUTHOR>

Στον
πλανήτη καλτ δεν υπάρχει λογική. Όλα μπορεί να ισχύσουν και την επόμενη στιγμή
να μην έχουν καμία σημασία. Ο Τζον Τραβόλτα, για παράδειγμα, ήταν ένας
χοντρός, βαρετός, ξεπεσμένος σταρ στη δεκαετία του '80. Χρειάστηκε να
περιμένει μόνο όσο να αλλάξει δεκαετία στο ημερολόγιο για να γίνει ο καλτ
ήρωας της εποχής. Στον πλανήτη καλτ δεν υπάρχουν κανόνες. Γιατί αν υπήρχαν θα
τους χρησιμοποιούσαν συνέχεια ­ οπότε δεν θα υπήρχε καλτ. Υπάρχουν «κουλ»
άντρες, υπέροχες γυναίκες και καυτές σφαίρες. Και ντράι μαρτίνι, τις πιο
πολλές φορές. Κάπου εκεί και τα CD που ακολουθούν... 
Ο Γκερτ Βίλντεν
έγραφε μουσική για το γερμανικό ραδιόφωνο, ώσπου του ζήτησαν να γράψει μουσική
για τον κινηματογράφο. Μουσική για θρίλερ και γουέστερν για μακάβρια και
ερωτικά φιλμ ­ εκείνη τη στιγμή ο Γκερτ Βίλντεν δεν το ήξερε, αλλά περνούσε
στη ζώνη του καλτ. 
Τότε, στα «σέβεντις» ήταν τολμηρές ταινίες με άτακτα
κορίτσια και τις περιπέτειές τους ­ ολόκληρη η σειρά των Schoolgirls, με την
οποία ο Βίλντεν έμελλε να δέσει τη μουσική και τ' όνομά του. Οι πληροφορίες
που συνοδεύουν την κυκλοφορία (τώρα σε CD), λένε πως πάνω από επτά εκατομμύρια
Γερμανοί είδαν το πρώτο «Schulmadchen Report» και πως ακολούθησαν πολλά στη
σειρά και άλλα που είχαν κατακλέψει τα πρώτα. Έτσι συμβαίνει μ' αυτά τα
πράγματα. Τρυφερές περιπτύξεις, αποκαλυπτικά πλάνα, «σοφτ πορνό» και η
ορχήστρα τού Γκερτ Βίλντεν να παίζει ρυθμικά, μελωδικά, τζαζ, την πιο
ταιριαστή μουσική σ' ένα κοκτέιλ πάρτι-ρετρό και φρέσκο ­ δυόμισι δεκαετίες
μετά. Πάνω από 50 φιλμ υπογράφει μουσικά ­ και το όνομά του σε περισσότερες
από 300 κυκλοφορίες ως σήμερα. Οι Γερμανοί που κυκλοφορούν σε CD όλο αυτό το
«καλτ» υλικό γράφουν επάνω χαρακτηριστικά «strip hop και sleazy listening».
Γιατί, αν το καλτ έχει κάτι που το ξεχωρίζει απ' τα άλλα είδη είναι χιούμορ
και αυτοσαρκασμός. Όπως η ντυμένη ορχήστρα που παίζει για γυμνούς
πρωταγωνιστές. 
Και ο... μίστερ Καλτ
αυτοπροσώπως. Στο Pupl Fiction του ο δείκτης καλτ έδειξε κόκκινο αμέσως και η
ταινία έγινε ­ είτε αρέσει είτε όχι ­ σημείο αναφοράς, όχι μόνο
κινηματογραφικά αλλά και μουσικά. Διότι ο Κουέντιν είναι της άποψης πως αν
διαλέξεις σωστά τραγούδια και τα βάλεις στη σωστή σειρά μέσα στην ταινία
κάνεις μια απόλυτα κινηματογραφική πράξη. Το είδαμε στην οθόνη. Με τον τρόπο
του ο Ταραντίνο έκανε σχολή στη μουσική και του οφείλουν πολλά παλιοί και
ελαφρώς ξεχασμένοι. Δικαιωματικά λοιπόν ­ και εμπορικά όμως ­ το The Tarantino
Connection ξαναφέρνει κοντά μας δράση, σασπένς, ανατρεπτικό χιούμορ με όλα
εκείνα τα πιο «κουλ» από τις ταινίες του με Combustible Edison, Marerics, Τσακ
Μπέρι, Urge Cohen και τη φωνή του ιδίου του μίστερ Καλτ, για αρχή και με τις
ευλογίες του. 
Φουλ στο πνεύμα των «σέβεντις», σκανδαλιστική μουσική για τ' αυτιά
και τα μάτια. Κάτω από τον επεξηγηματικό τίτλο «μουσική για στριπτίζ σε δράση»
στέκονται δεκαοκτώ σπαρταριστά κομμάτια, που ξαφνικά στις μέρες μας
ανασταίνονται από τη σκόνη σαν η πιο καίρια έκφραση του «κουλ». Ή, όπως στην
προκειμένη περίπτωση το διατυπώνει ο Όσκαρ Μπράουν Τζούνιορ, «But Ι was Cool»
­ το κομμάτι εκτός των άλλων, στην ίδια συχνότητα και πολύ στυλάτα πετούν από
πάνω τους τα παλιά ρούχα τραγούδια σαν το «Pouvre Lola» του Γκένσμπουργκ, τα
αυθεντικά «Beat Generation» και «Route 66», ο Μπράιαν Όγκερ στο «Tiger», οι
Johny & The Hurricanes, ο... ειδικός Τζον Μπάρι και, απόλυτα σύμφωνος με
όλα όσα συμβαίνουν γύρω του, ο Λένι ­ ο «Βρωμόστομος» ­ Μπρους με το
Psycopathia Sexuales. Αφού, ως γνωστόν, και στο «στριπτίζ» (μιούζικ) υπάρχει
τεχνική. 
Εδώ ενημερωνόμαστε αμέσως για «17 καλτ κομμάτια από το "μαύρο"
σινεμά της δεκαετίας του '70». Οι ήρωες είναι μαύροι, οι κακοί λευκοί
αστυνομικοί, μπόλικο πιστολίδι, ωραίες γυναίκες και «αφρό-λουκ». Βασικά όμως
πρώτης ποιότητας «μαύρη» μουσική. Οι ταινίες έμειναν στην ιστορία σαν
Blaxploitation (από το '70-'71-'72 κιόλας), παραγωγές εξάλλου πολλές του
ευρηματικού Μέλβιν Βαν Πιμπλς. Τέτοια σάουντρακς βέβαια δεν ήταν δυνατό να
περάσουν απαρατήρητα, αφού τα υπέγραφαν σπουδαίοι του είδους ­ και της
φιλοσοφίας ­ «Είμαι Μαύρος και Περήφανος» σαν αυτούς τους χαρακτήρες της
συλλογής μεταξύ των οποίων ο Άιζακ Χέιζ, ο Κέρτις Μέιφιλντ, ο Μπούκερ Τι
Τζόουνς, ο Ντόναλντ Μπερντ αλλά και οι Earth Wind & Fire που ερμηνεύουν
σύνθεση του Βαν Πιμπλς από την ταινία «Sweet Sweetback's Baadass Song». Αυτό
θα πει δράση, δηλαδή, και στη «μαύρη» μουσική. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15832P161</ED>
<ID>
ID:167328

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P16&aa=1</URL></REF>


Article

<CATEGORY>vin09</CATEGORY>

 <H2>«Άκου μάνα»</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Στις γειτονιές της
Αθήνας, στα σοκάκια της πόλης, πέρα από τη δυτική πλευρά και πιο εκεί από τον
περιφερειακό ­ δώστε βάση ­ παράγεται χιπ χοπ όπως ακριβώς στα άγρια γκέτο του
L.Α. 
* Αφενός, λοιπόν, ο Έλλην ράπερ (διότι ραπ
και χιπ χοπ είναι αδελφάκια) πρέπει να 'χει το ταλέντο να τα λέει χύμα και
τσουβαλάτα, με μουσική υπόκρουση καταλλήλως, αφετέρου να έχει και το ανάλογο
λουκ. Φαρδιά παντελόνια να σέρνονται, μουσάκι περιποιημένο, λατινοπρεπές ­ ε,
αφού έτσι ταιριάζει στο χιπ χοπ... α, και λίγα κιλά παραπάνω. 
Μια άνθηση,
λοιπόν, στην παραγωγή, την παρατηρώ. Και οι Active Member δεν είναι
μόνοι. Οι Terror Χ Crew ­ δηλαδή ο Αρτέμης MC, o
Ευθύμης MC και ο DJ Al-Χ παίζουν ραπ σκληρό και φωνάζουν «η
πόλις εάλω». Από άλλη γειτονιά, τώρα όπου να 'ναι θα ξεπροβάλει ακόμη μία
«συμμορία» ­ σημειώστε, Δημήτρης Πετσούκης, Κώστας Κουρμένταλας,
Θωμάς Πιττικάκης και Θοδωρής Σαρτζετάκης ­ ο γνωστός και
μη εξαιρετέος ντιτζέι Σπάρκι. Το όνομα αυτών Fortified Concept ­
κάτι σαν... Ενισχυμένη Ιδέα. Οι οποίοι με τη σειρά τους έρχονται να
καταγγείλουν «Στημένο Παιχνίδι» σε κομμάτι που αναμένεται να γίνει σουξέ ­
αφού από τα γκέτο οι ράπερ βρέθηκαν στις πολυεθνικές (και οι FFC στην
«Πόλυγραμ»). Κάτι ξέρουν... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15832P162</ED>
<ID>
ID:167329

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P16&aa=2</URL></REF>


Article

<CATEGORY>vin09</CATEGORY>

 <H2>Κεραυνοβόλα</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Νεώτερα
από το μέτωπο Στέλιου Ρόκκου - Χάρλεϊ Ντάβιντσον. Όχι, δεν
επήλθε η μετωπική· επήλθε κεραυνοβόλος έρως. Έπεσαν τα κανάλια και υποκλίθηκαν
στον έρωτά τους. Τόσες κάμερες ούτε έξω ούτε στις τέντες είχα δει ούτε στα
αποδυτήρια μετά την κατάκτηση του Κυπέλλου. Αναζήτησα την αιτία και τη βρήκα.
Προχθές, που είχε «Μπράβο» με Ρόκκο να παίζει τα καινούργια, ήταν που η
Ρούλα (Κορομηλά) βγήκε μπροστά σε θεαματικότητες από την
Αννίτα (Πάνια). Ε, το έμαθαν οι άλλοι και έσπευσαν. Εκτός και αν η
Ανίτα κάνει αντεπίθεση και φέρει τον κ. Ρόκκο απέναντι για το γνωστό επιτόπιο.

* Α, ήταν και η Έλντα Πανοπούλου
καλεσμένη στον Στέλιο Ρόκκο. Νωρίς, γιατί μετά τη «συνέλαβαν» κατάσκοποι του
ασυγχώρητου να σιγοντάρει τον Γιάννη Πάριο από την πίστα του «Διογένη».
Αυτά συμβαίνουν στην υποτονική ανοιξιάτικη θεατρική ζώνη. Οι ηθοποιοί έχουν
ελεύθερο χρόνο. 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15832P163</ED>
<ID>
ID:167330

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P16&aa=3</URL></REF>


Article

<CATEGORY>vin09</CATEGORY>

 <H2>Βαφτιστικά</H2>

<AUTHOR>ΟΑΣΥΓΧΩΡΗΤΟΣ</AUTHOR>

Αλλού, πάλι, «συνελήφθη»
η Μυρσίνη Ζορμπά. Να ψάχνει βαφτιστικά και στολίδια για το μωρό, γιατί
ο ρόλος της νονάς την καλεί και μάλιστα αύριο κιόλας. Πνευματική μητέρα,
εκείνη, της μικρής που θα πάρει το όνομα Αλεξάνδρα, ευτυχής μαμά η
Μαρία Παπαγιάννη και χαμογελαστός πατέρας ο Θάνος
Μικρούτσικος. Στον Πλαταμώνα θα γίνει η βάφτιση, αν και, όπως ερεύνησα,
δεν είναι λόγω καταγωγής, αλλά λόγω συμπάθειας... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15832P164</ED>
<ID>
ID:167331

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P16&aa=4</URL></REF>


Article

<CATEGORY>vin09</CATEGORY>

 <H5></H5><H2>Πολύχρωμοι και... ιαματικοί</H2>

<AUTHOR>ΟΑΣΥΓΧΩΡΗΤΟΣ</AUTHOR>

Η συμπάθεια, πάντως, του κόσμου απέναντι στο μουσικό σύνολο των
Ίασις εκφράστηκε με πράξεις. Εκτός του ότι πήγε να τους δει στην «Ιερά
Οδό» όταν έπαιζαν εκεί την πολύχρωμη μουσική τους, αγόρασαν και το έργο τους
σε CD. Όσο και αν ακούγεται δύσκολος στα αυτιά των πολλών ένας τζαζ -
«γουέρλντ φιούζιον» συνδυασμός, οι Ίασις πούλησαν πάνω από 5.000 δίσκους. Όχι
αστεία. 
* Τους πιστεύει ο κόσμος. Και, για να
σας αποκαλύψω, πιο φανατικά απ' όλους τους πιστεύει η Άννα Νταλάρα. Και
τους προωθεί, τους διαφημίζει, τους συστήνει με τον καλύτερο τρόπο. Δαιμόνιος
νους η Άννα. Ακαταπόνητη και με... εξασκημένο αυτί στην καλή μουσική. Έχω και
είδηση όμως· πως οι Ίασις μαζί με τον Γιώργο Νταλάρα θα
εμφανιστούν στο Μικρό Θέατρο της Επιδαύρου στα μέσα του καλοκαιριού. Έτσι
ανεβαίνουν οι θερμοκρασίες. Κάθετα και με τη μία... 
<REF><SOURCE>ΤΑ ΝΕΑ</SOURCE>
<DATE>, 10-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15832P165</ED>
<ID>
ID:167332

</ID><URL>http://ta-nea.dolnet.gr/neaweb/neafile.print_unique?e=A&f=15832&m=P16&aa=5</URL></REF>


Article

<CATEGORY>vin04</CATEGORY>

 <H5>ΦΟΒΑΤΑΙ ΤΟ ΣΑΛΟ
ΓΙΑ ΟΣΑ ΓΡΑΦΕΙ</H5>
<H2>ΜΠΛΟΚΑΡΕ τον 12ο τόμο ο Καραμανλής</H2>

ΦΟΒΑΤΑΙ ο Κωνσταντίνος Καραμανλής
τον σάλο που θα προκαλέσουν στο ΠΑΣΟΚ τα όσα γράφει για τον Ανδρέα Παπανδρέου
και μπλόκαρε τον δωδέκατο τόμο των Αρχείων του. Έδωσε αυστηρή εντολή να μη
δοθεί στη δημοσιότητα, τουλάχιστον έως την Τετάρτη, οπότε θα γίνει η επίσημη
παρουσίαση . Στη Χαρ. Τρικούπη υπάρχουν σκέψεις ακόμη και να μην παραστούν
κυβερνητικά στελέχη στην εκδήλωση. 
σελίδα
9 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15833N011</ED>
<ID>
ID:167333

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N01&aa=1</URL></REF>


Article

<CATEGORY>vin04</CATEGORY>

 <H5>Αφίσα και αφιέρωμα στους πρωταθλητές</H5>
<H2>Τρελό
πανηγύρι για τον τίτλο</H2>
<H2>(Εικόνα μεγέθους : 31009 bytes)
</H2>
<H3>στην ΟΜΑΔΑ </H3>
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15833N012</ED>
<ID>
ID:167334

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N01&aa=2</URL></REF>


Article

<CATEGORY>vin04</CATEGORY>

 <H2>Οδηγός για να επενδύσετε σωστά τα χρήματά σας</H2>

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15833N013</ED>
<ID>
ID:167335

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N01&aa=3</URL></REF>


Article

<CATEGORY>vin04</CATEGORY>

 <H2>Οικονόμου στα «ΝΕΑ»: 2 ρεύματα στο ΠΑΣΟΚ</H2>
<H2></H2>
<H3>σελίδα 13 </H3>
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15833N014</ED>
<ID>
ID:167336

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N01&aa=4</URL></REF>


Article

<CATEGORY>vin04</CATEGORY>

 <H2>Ναι και όχι στο Ίντερνετ</H2>
<H2></H2>
<H3>σελίδες 26-27 </H3>
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15833N016</ED>
<ID>
ID:167338

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΠΑΛΑΤΙ και Δεξιά, που μας κυβερνούσαν επί σειρά δεκαετιών, μόλις έβλεπαν ότι ο
λαός πάει να σηκώσει κεφάλι και να φέρει στην εξουσία ένα δημοκρατικό κόμμα,
ετοιμάζονταν για δικτατορία! Ή με τα όπλα ή με κοινοβουλευτικό μανδύα! Ο Λ.
Παπαδόπουλος στις «Ματιές». Σελ. 4. 
Η ΤΗΡΗΣΗ της τάξης εξαρτάται μόνο από
τους ίδιους, τους φιλήσυχους και αδαείς περί τα όπλα κατοίκους του νησιού της
Κέρκυρας. Αν είχαν τουλάχιστον τον επαγγελματισμό των γειτόνων μας στην
παρανομία, θα μπορούσε να δικαιολογηθεί η εγκατάλειψη. Η Σίλα Αλεξίου στους
«Προβολείς». Σελ. 6. 
ΚΑΠΟΙΕΣ εποχές κτίζουν το μύθο τους με υλικά αειθαλή.
Και τα υλικά της δεκαετίας του '60 είναι: ο Ελύτης του «Άξιον Εστί», ο Σεφέρης
του Νόμπελ, το Υπόγειο του Κουν και η φωνή της Λαμπέτη, ο Μίκης και ο Μάνος, ο
Λαμπράκης, η Μελίνα, η Κάλλας. Την ίδια εποχή ο ανόητος άναξ και η καταχθόνια
μητέρα του. Ο Π. Τσίμας στην «Τρίτη Άποψη». Σελ. 6 
Θ. ΓΚΑΪΦΥΛΛΙΑΣ: «Το
τραγούδι της τιμής» είναι ελάχιστη συμβολή στον κοινό αγώνα για ειρήνη, που
είναι υπόθεση όλων. Χριστιανοί - Μουσουλμάνοι, διακριτικές σχέσεις και λεπτές
ισορροπίες. Απαραίτητο στοιχείο η καλή θέληση. Οι απαντήσεις στις «30
Ερωτήσεις» του Π. Αλισάνογλου στη σελ. 14. 
ΚΑΙΡΟΣ ήταν να ξεμπερδεύουμε με
τα φαντάσματα, αλλά και με τις ύστερες μυθοποιήσεις εκείνων που, ενώ υπήρξαν
μοιραίοι για τον τόπο, διεκδικούν και φωτοστέφανο: είτε για τις σκευωρίες και
τις ολιγωρίες τους είτε για τον καιροσκοπισμό τους. Η Λίνα Αλεξίου «Σε πρώτο
ενικό». Σελ. 15. 
ΤΟΝ ΙΟΥΝΙΟ οι μαθητές παίρνουν ελέγχους και απολυτήρια
από τα Γυμνάσια και τα Λύκεια. Και βέβαια εκτός από τις προαγωγές υπάρχουν και
οι απορρίψεις. Πώς αντιδρούν οι γονείς στη δεύτερη περίπτωση; Πριν από 20
χρόνια και σήμερα; Ο Χρ. Κάτσικας στη σελ. 22. 
ΝΤ. ΚΟΝ-ΜΠΕΝΤΙΤ: Ένας
αριστερός δεν μπορεί να είναι σήμερα αντιευρωπαϊστής, αφού αντιευρωπαϊστής
σημαίνει εθνικιστής. Η Ευρωπαϊκή Ένωση είναι το απαραίτητο πολιτικό πλαίσιο.
Το μόνο που πρέπει να συζητηθεί είναι τι θα βάλουμε μέσα σ' αυτό. Τα «Πρόσωπα»
στη σελ. 46. 
Ο
ΕΛΕΓΧΟΣ του πόθεν έσχες 
είναι καθαρά τυπικός. 
Το σύστημα του πόθεν
έσχες 
πρέπει να τεθεί σε τελείως διαφορετική βάση.
 Πρέπει να γίνει
ουσιαστικός ο έλεγχος, 
να ανατεθεί σε αδιάβλητο όργανο (π.χ., 
στο
Ελεγκτικό Συνέδριο), 
να είναι συνεχής και σε βάθος. 
Ο Ι.Μ.
Βαρβιτσιώτης, 
στη σελ. 12. 
Ε. ΒΕΝΙΖΕΛΟΣ: 
Η έλλειψη κονδυλίων είναι το τρίτο
πρόβλημα 
για την πολιτική στον Πολιτισμό. 
Το πρώτο είναι ότι
πρέπει
 να αλλάξουμε τον ρυθμό με τον οποίο βλέπουμε τα πράγματα. 
Και
το δεύτερο εμπόδιο είναι 
η έλλειψη στελεχών, κυρίως για τα αναστηλωτικά
έργα και τα έργα συντήρησης.
 Η συνέντευξη στη Μικέλα Χαρτουλάρη, 
στο
«Πανόραμα», 
σελ. 1 και 9. 
Ο Λ. ΛΑΖΟΠΟΥΛΟΣ 
κάθεται σήμερα στο εδώλιο του
κατηγορουμένου. 
Γιατί το θέατρο 
στο οποίο τον φιλοξενεί ο Οργανισμός
Πολιτιστικής Πρωτεύουσας στη Θεσσαλονίκη 
είναι παράνομο... 
Στο
«Πανόραμα», 
σελ. 3. 
ΕΔΩ είναι το χωριό των Ελλήνων, λέει ο παππούς. Αλλά εμείς την Ελλάδα δεν
προκάμαμε να τη δούμε και ούτε θα τη δούμε τώρα πια... Αυτή η νοσταλγία των
130.000 Ποντίων στους πρόποδες του Καυκάσου κρατάει 3.000 χρόνια. Αποστολή:
Νατάσα Μπαστέα. Σελ. 16-17. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15833N021</ED>
<ID>
ID:167339

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N02&aa=1</URL></REF>


Article

<CATEGORY>vin02</CATEGORY>

 <H2>Νόμος</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Εν όψει της έκδοσης
του 12ου τόμου των Αρχείων Καραμανλή, σας υπενθυμίζω: Νόμος είναι το δίκιο του
εθνάρχη. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15833N022</ED>
<ID>
ID:167340

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15833N023</ED>
<ID>
ID:167341

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N02&aa=3</URL></REF>


Article

<CATEGORY>vin01</CATEGORY>

 <H5>ΔΙΟΔΟΥΣ ΣΤΟ ΑΙΓΑΙΟ ΑΝΑΖΗΤΟΥΝ ΟΙ ΓΕΙΤΟΝΕΣ ΜΑΣ</H5>
<H2></H2><H2>Θέλουν οι Τούρκοι πιέζουν οι ΗΠΑ</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

</H3>Διόδους στο
Αιγαίο αναζητούν οι Τούρκοι για να πετούν και οι Αμερικανοί ­ τι πρωτότυπο ­
πιέζουν, όπως μπορούν, για να αποδεχθούμε το αίτημα. 
ΕΧΟΥΝ ΜΑΛΙΣΤΑ και
άποψη: ότι καμιά άλλη χώρα δεν έχει χωρικά ύδατα στα 6 μίλια και όρια εναέριου
χώρου στα 10 μίλια. Ο Άκης Τσοχατζόπουλος πάντως έσπευσε να ξεκαθαρίσει τα
πράγματα: Όχι μόνο δεν δεχόμαστε αυτές τις θεωρίες, αλλά διατηρούμε ακέραιο το
δικαίωμα να επεκτείνουμε τα χωρικά μας ύδατα στα 12 μίλια. Σωστό. Για να μην
έχουν και «πάτημα» να λένε ότι είμαστε η μοναδική χώρα στον κόσμο κ.λπ., κ.λπ.
(Σελ. 8). 
Στην Οργανωτική Συνδιάσκεψη του ΠΑΣΟΚ, το κλίμα ήταν εύκρατο έως
υγιεινό. Χαμηλοί τόνοι, από όλες τις πλευρές, αλλά και χτυπητές λεπτομέρειες:
υπήρχαν πολλές φωτογραφίες του πρωθυπουργού και προέδρου του ΠΑΣΟΚ Κώστα
Σημίτη, αλλά καμία του Ανδρέα Παπανδρέου. Ίσως γιατί κάποιοι σκέφθηκαν ότι
αφού ο κ. Σημίτης επρόκειτο να εξαγγείλει ­ όπως και εξήγγειλε ­ ότι το ΠΑΣΟΚ
γύρισε σελίδα και ότι έχει πλέον νέα ταυτότητα, αυτή η αλλαγή έπρεπε να
ξεκινήσει από το ντεκόρ της αίθουσας. Ο Κ. Σκανδαλίδης πάντως διέψευσε
κατηγορηματικά ότι υπήρχε οποιαδήποτε σκοπιμότητα. (Σελ. 5). 
Τρίτη και 13
αποφάσισε να κάνει πρεμιέρα ο Κώστας Καραμανλής ως πραγματικός αρχηγός της
αξιωματικής αντιπολίτευσης. Αδιαφορώντας για τις προλήψεις, ο πρόεδρος της
Ν.Δ. συγκαλεί για αύριο την Εκτελεστική Επιτροπή του κόμματος και ως το τέλος
του μηνός έχει ορίσει μια σειρά συνεδριάσεων κομματικών οργάνων, για να δείξει
ότι το κόμμα εκτός από (αρχειακό) παρελθόν έχει παρόν και μέλλον. Επειδή όμως
τα αρχεία του θείου Καραμανλή είναι μια πληγή για το κόμμα, το θέμα θα
συζητηθεί αύριο στην Εκτελεστική Επιτροπή για να λήξει, επισήμως
τουλάχιστον... (Σελ. 9). 
Όμως η ανάγνωση των ήδη εκδοθέντων τόμων,
αποκαλύπτει τη... χειρουργική δεινότητα του Κων. Καραμανλή στην καταγραφή της
ιστορίας. Το τμήμα των Αρχείων που αφορά την περίοδο της δικτατορίας
περιλαμβάνει πολλά σκοτεινά σημεία και η βασική διαπίστωση είναι ότι έχει
«ξεχάσει» σημαντικά θέματα. Αφήστε δε που η στάση του, στην αρχή τουλάχιστον,
αφήνει αρκετά ερωτηματικά... (Σελ. 10-11). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15833N032</ED>
<ID>
ID:167343

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N03&aa=2</URL></REF>


Article

<CATEGORY>vin01</CATEGORY>

 <H5>Αλλαγή;</H5>
<H2>ΡΙΠΕΣ</H2>
<H2></H2>
ΘΑ αλλάξει, επιτέλους, το σκηνικό; 
ΚΑΙ θα συμμορφωθούν οι
δημόσιες υπηρεσίες και οργανισμοί με την επιταγή της σύγχρονης Διοίκησης...

ΝΑ διεκπεραιώνουν εντός τακτής προθεσμίας τις υποθέσεις και τα αιτήματα
των πολιτών; 
ΚΑΙ η εγκύκλιος του υπουργείου Οικονομικών προς όλους τους
δημόσιους φορείς που συνιστά αποφυγή καθυστερήσεων... 
ΕΚΠΟΡΕΥΕΤΑΙ άραγε
από τη διαπίστωση ότι το κακό δεν πάει άλλο... 
Ή ΜΗΠΩΣ από τον φόβο ότι,
νωρίτερα ή αργότερα, οι πολίτες θα αξιώσουν για την ταλαιπωρία τους την
αποζημίωση που ο νόμος προβλέπει; 
ΑΣΦΑΛΩΣ όλοι οι αρμόδιοι γνωρίζουν πως
το επίπεδο εξυπηρέτησης των πολιτών ελάχιστα ικανοποιητικό κρίνεται... 
ΚΑΙ
πως τα κατά καιρούς μέτρα για τη βελτίωσή του ουδόλως απέδωσαν... 
ΕΙΤΕ
γιατί ουδέποτε επιχειρήθηκε σοβαρά η αλλαγή νοοτροπίας στην αντιμετώπιση του
πολίτη... 
ΕΙΤΕ γιατί οι ειδικοί νόμοι που θεσπίσθηκαν ουδέποτε
εφαρμόσθηκαν με συνέπεια. 
ΚΑΙ έτσι διαιωνίζεται το φαινόμενο της εμπλοκής
των πολιτών στον δαίδαλο της γραφειοκρατίας ­ όπως και της συχνά
αναιτιολόγητης κωλυσιεργίας της που αποτελεί μια παρατεταμένη αταξία... 
ΜΑΚΡΑΝ του εκσυγχρονισμού των δημοσίων υπηρεσιών για τον οποίο τόσος λόγος
γίνεται. 
ΚΑΠΟΤΕ όμως ­ και η εγκύκλιος το υπενθυμίζει ­ έρχεται η ώρα που
τα ψέματα τελειώνουν... 
ΚΑΙ είναι ακριβώς εκείνη που ο πολίτης αποφασίζει
να διεκδικήσει το δικαίωμα να τον σέβεται το Δημόσιο... 
ΑΝΤΙ να αξιώνει,
μονομερώς και επαχθώς, την ανοχή του. 
«ΑΠΑΝΤΗΣΤΕ ή πληρώστε», είναι το
μήνυμα ­ και μακάρι τούτη τη φορά να πιάσει τόπο. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15833N033</ED>
<ID>
ID:167344

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

Τηλέμαχος Χυτήρης:

(ο βουλευτής του ΠΑΣΟΚ στην «Κυριακάτικη Ελευθεροτυπία») «Τα βιβλία "για
τον Ανδρέα" δεν αφορούν τον Ανδρέα αλλά τους συγγραφείς, με ό,τι αυτό
σημαίνει...». 
Νίκος Παπαθανασίου: 
(ο 98χρονος συγχωριανός του
Κωνσταντίνου Καραμανλή στο «Έθνος της Κυριακής») 
«Ο Κωνσταντίνος
Καραμανλής ήταν στα φοιτητικά του χρόνια και στα πρώτα χρόνια της δικηγορίας
του δραστήριο μέλος του ΚΚΕ...». 
Μιλτιάδης Παπαϊωάννου: 
(ο υπουργός
Εργασίας στην «Αυγή») «Δυστυχώς, από το τραπέζι του διαλόγου θα λείπουν οι
άνεργοι». 
Εύη Αδάμ: 
(το μοντέλο ερωτάται από το «ESCAPE» αν έχει κάνει
σεξ στην παραλία) «Δίνω την εντύπωση γυναίκας, που περιορίζεται μόνο στο
κρεβάτι;» 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15833N034</ED>
<ID>
ID:167345

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N03&aa=4</URL></REF>


Article

<CATEGORY>vin05</CATEGORY>

 <H5>Στο τραπέζι του προέδρου</H5>
<H5>Ανθρωποι της νύχτας</H5>
<H5>Λουλούδια στην κυρία</H5>
<H5>Αλλού</H5>
<H2>Βότκα, Ρέμος και Σημίτης</H2>

<AUTHOR>ΟΜΙΚΡΟ - ΠΟΛΙΤΙΚΟΣ</AUTHOR>

ΕΚΕΙ, γύρω στις 11
παρά τέταρτο, τη νύχτα του Σαββάτου, έγινε ένας ακόμα ιστορικός συμβιβασμός ­
ο κ. Κ. Σημίτης διάβηκε τις πύλες τού «Βαρελάδικου», του Πειραιά, ενός από τα
πιο γνωστά «ελληνάδικα». 
ΤΟΝ περίμεναν όλοι όσοι συμμετείχαν στη
Συνδιάσκεψη του ΠΑΣΟΚ ­ οι κ.κ. Θ. Τσουκάτος, Μ. Νεονάκης και Δ. Καρύδης ήταν
στό μαγαζί από νωρίς και υποδέχτηκαν τον Πρωθυπουργό, που έκανε ένα γύρο στο
αχανές «ελληνάδικο», χαιρετώντας συνέδρους, πριν καθήσει στο τραπέζι του για
να απολαύσει βότκα με πορτοκαλάδα, υπό τους ήχους τραγουδιών του κ. Ρέμου, του
κ. Καρρά και της κ. Γαρμπή. 
ΛΟΙΠΟΝ, κάθησε ο κ. Κ. Σημίτης στο κεντρικό τραπέζι του «Βαρελάδικου» ­
δίπλα του το ζεύγος Σκανδαλίδη, ο κ. Στ. Μανίκας, ο κ. Χρ. Πρωτόπαπας, ο κ. Γ.
Θωμάς, ο κ. Ν. Αλευράς, ο κ. Γ. Σακελίωνας. 
Ο ΠΡΩΘΥΠΟΥΡΓΟΣ ρωτήθηκε από
πολλούς για θέματα διασκέδασης και νυχτερινής ζωής ­ μάλιστα, σε κάποια στιγμή
ακούστηκε να αναφέρεται στον μακαρίτη Πάνο Γαβαλά! 
ΟΠΩΣ συνηθίζει σε κάτι
τέτοιες περιπτώσεις, ο κ. Σημίτης κάπνισε δύο - τρία τσιγάρα, ήπιε και λευκό
κρασί με το φαγητό ­ αλλά, εδώ που τα λέμε, τα στελέχη του ΠΑΣΟΚ κράτησαν
«γραμμή Σημίτη» στη διασκέδαση. Το κέφι δεν έγινε γλέντι!!! 
Ε, ΠΙΟ αργά άρχισαν να
καταφθάνουν και οι... άνθρωποι της νύχτας: Ο κ. Γ. Παπανδρέου και η σύζυγός
του, η κ. Βάσω Παπανδρέου ­ και, βεβαίως, ακόμα πιο αργά, οι κ.κ. Στ. Σουμάκης
και Στ. Τζουμάκας. Μάλιστα, ο υπουργός Γεωργίας έφτασε όταν πια είχε φύγει ο
κ. Σημίτης ­ που, μεταξύ μας, δεν κάθησε περισσότερο από 40 λεπτά στο
«ελληνάδικο», ασχέτως του ότι, φεύγοντας, δήλωσε ότι όλα ήταν «πολύ ωραία,
πολύ ωραία». 
ΟΤΑΝ
ΚΑΛΗΝΥΧΤΗΣΕ ο κ. Σημίτης, τα κυβερνητικά στελέχη σηκώθηκαν από το τραπέζι και
άρχισαν τη «ζύμωση» με τα κομματικά στελέχη ­ βέβαια, θέμα της βραδιάς ήταν οι
«διαρροές» στην ψηφοφορία για τον Φλοίσβο. Οι συζητήσεις για το «πόσες» και
«ποιες» ήταν οι «διαρροές», έδωσαν και πήραν. 
Πάντως, η ίδια η κ. Βάσω
Παπανδρέου, μάλλον ξέχασε προς στιγμήν τα «μαχαιρώματα» που εισέπραξε ­ μιας
και πολλά στελέχη την έραναν με λουλούδια και της φώναζαν «κράτα». 
Ε, ΚΙ ΟΤΑΝ πέρασε η ώρα, τα στελέχη του ΠΑΣΟΚ
άρχισαν τις συνεννοήσεις για...τη συνέχεια της βραδιάς: Αρκετοί συνέχισαν την
έξοδό τους σε άλλα μαγαζιά και...το ξενύχτησαν. Έτσι, η δεύτερη μέρα της
Συνδιάσκεψης άρχισε ­ φυσιολογικά ­ με καθυστέρηση... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15833N041</ED>
<ID>
ID:167346

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N04&aa=1</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΨΑΞΕ,
ΨΑΞΕ, δεν θα τις βρεις... 
ΟΙ ΚΑΛΥΤΕΡΕΣ «διαρροές» είναι οι
μυστικές... 
ΤΕΛΙΚΑ, ΟΛΗ αυτή η πολυδιαφημισμένη κόντρα στη
Συνδιάσκεψη του ΠΑΣΟΚ, ήταν πολύ κακό για το τίποτα... 
«ΑΝΑΤΡΟΠΗ»
ζήτησε ο κ. Μαν. Δασκαλάκης ­ λέτε να επιζητεί τον τίτλο του «μπουλντόζα» του
ΠΑΣΟΚ; 
ΑΝΑΤΡΕΨΤΕ, ανατρέψτε, όλο και κάτι θα μείνει για την επόμενη
ανατροπή... 
ΚΑΘΕ ΠΡΑΓΜΑ στον καιρό του κι οι ανατροπές όταν έχουμε
πλειοψηφία... 
Ε-Ε-Ε-ΡΧΕΤΑΙ ο 12ος τόμος των Αρχείων Καραμανλή. 
ΜΗΠΩΣ ΜΑΣ ΠΕΙΡΑΞΕΙ, όμως, τόση πολλή αλήθεια μαζεμένη; 
ΚΑΛΑ,
ΓΙΑΤΙ ο κ. Καραμανλής ο νεώτερος, δεν ζητεί τη σύσταση προανακριτικής
επιτροπής για τα αρχεία του θείου του; 
ΠΟΥ ΦΤΑΣΑΜΕ! Το
συνειδητοποιήσατε ότι ο Γλύξμπουργκ... γράφει Ιστορία; 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15833N042</ED>
<ID>
ID:167347

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N04&aa=2</URL></REF>


Article

<CATEGORY>vin02</CATEGORY>

 <H2></H2><H2>Για τη Δεξιά</H2>

<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Εχουμε και λέμε:
βγαίνει ο κ. Κ. Καραμανλής, με τη δημοσίευση των Αρχείων του, και λέει ότι το
1975 ο Γλύξμπουργκ, διά του Αρναούτη και φίλων του αξιωματικών, προετοίμαζε
πραξικόπημα για να τον ανατρέψει και να εγκαθιδρύσει δικτατορία! Ο
Γλύξμπουργκ απαντά ότι δεν είχε ιδέα! Αλλά δεν αρκείται σ' αυτό: προχωρεί και
σε... αντεπίθεση! 
Σε ανακοίνωσή του, συγκεκριμένα, ισχυρίζεται ότι το
1966, διά του αρχηγού του Γραφείου του, κ. Δ. Μπιτσίου, εκάλεσε τον
«διατρίβοντα εις Παρισίους κ. Κ. Καραμανλήν να επιστρέψει εις Αθήνας διά να
συμβάλει εις την ομαλήν εξέλιξιν των πολιτικών πραγμάτων. Ο κ. Καραμανλής,
όμως, εδέχετο να επανέλθει μόνον εφόσον ο βασιλεύς ανέθετε εις τας Ενόπλους
Δυνάμεις να επιβάλουν δικτατορίαν»!!! 
Τους ισχυρισμούς του
Γλύξμπουργκ διαψεύδουν τόσον ο κ. Κ. Καραμαλής όσο και ο ίδιος ο κ. Μπίτσιος,
μέσα από τις σελίδες βιβλίου του. Αλλά ο έκπτωτος βασιλιάς επιμένει! Και στο
βρώμικο παιχνίδι των εισηγήσεων για ανώμαλες λύσεις ρίχνει όλα, σχεδόν, τα
μεγάλα στελέχη της δεξιάς παράταξης! Γράφει: «Το 1965, ο τότε αρχηγός της
αντιπολιτεύσεως (ΕΡΕ), Π. Κανελλόπουλος, εζήτησε από τον βασιλέα να του
αναθέσει την κυβέρνησιν, συναινώντας εις την αναστολήν της ισχύος
ορισμένων θεμελιωδών άρθρων του Συντάγματος»!!! 
Και συνεχίζει ο
Γλύξμπουργκ: «Το 1967, ολίγον προ της απριλιανής στρατιωτικής επεμβάσεως, ο
τότε πρωθυπουργός, Π. Κανελλόπουλος, ομού μετά των τότε υπουργών Αμύνης Π.
Παπαληγούρα και Δημοσίας Τάξεως κ. Γ. Ράλλη εζήτησαν από τον βασιλέα την
εγκαθίδρυσιν δικτατορίας»!!! 
Ο κ. Γ. Ράλλης διαψεύδει, με τη σειρά
του, τον έκπτωτο βασιλιά, αλλά παραδέχεται ότι: «έχω δηλώσει ότι ο
Κανελλόπουλος, ο Παπαληγούρας και εγώ, σε κοινή σύσκεψη με τον βασιλιά, του
είπαμε ότι εάν εκτραχυνθεί η κατάσταση και απειληθεί η ανατροπή του
πολιτεύματος, όπως προβλέπει το άρθρο 91, η κυβέρνηση θα εισηγηθεί την άρση
ορισμένων άρθρων του Συντάγματος»!!! (Σ.σ.: Τα άρθρα αυτά είναι τα 5, 6,
8, 10, 11, 12, 14, 20, 95 και 97! Με την άρση τους επιβάλλεται δικτατορία,
χωρίς τανκς!). 
Ο Γλύξμπουργκ, όμως, επανέρχεται! Και λέει ότι ο κ.
Καραμανλής, λίγο προ του απριλιανού πραξικοπήματος, συνάντησε τον Λάρι
Νόρστας, που μόλις είχε αποχωρήσει από τη διοίκηση του ΝΑΤΟ και του ζήτησε να
πείσει τις ΗΠΑ «να εγκρίνουν ένα πραξικόπημα στην Ελλάδα, κατά τη
διάρκεια της ανοίξεως»!!! 
Ανεξάρτητα από το ποια από τα παραπάνω είναι
αληθινά και ποια όχι, ένα είναι σίγουρο: παλάτι και Δεξιά, που μας κυβερνούσαν
επί σειράν δεκαετιών, μόλις έβλεπαν ότι ο λαός πάει να σηκώσει κεφάλι και να
φέρει στην εξουσία ένα δημοκρατικό κόμμα, ετοιμάζονταν για δικτατορία!
Ή με τα όπλα ή με κοινοβουλευτικό μανδύα! Και αυτά τα γνωρίζουμε πολύ καλά,
όλοι εμείς οι παλαιότεροι. Αλλά τα αγνοούν, δυστυχώς, οι νέοι... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15833N044</ED>
<ID>
ID:167349

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N04&aa=4</URL></REF>


Article

<CATEGORY>vin04</CATEGORY>

 <H5>ΣΤΗΝ
ΟΡΓΑΝΩΤΙΚΗ ΣΥΝΔΙΑΣΚΕΨΗ ΤΟΥ ΠΑΣΟΚ ΕΚΦΡΑΣΤΗΚΑΝ ΑΠΟΨΕΙΣ ΓΙΑ «ΚΡΙΤΙΚΗ ΣΤΗΡΙΞΗ»
ΑΛΛΑ ΚΑΙ ΣΚΛΗΡΗ ΓΡΑΜΜΗ</H5>
<H5></H5><H5>Πικραμένος</H5>
<H5>Προετοιμασμένος</H5>
<H5>Έμειναν μόνοι</H5>
<H5>Παράλειψη</H5>
<H2>Αντιπολίτευση σε 2 τόνους</H2>

<AUTHOR>ΣΤΕΦΑΝΟΣΤΖΑΝΑΚΗΣ</AUTHOR>

<H3></H3>Οι χαμηλοί ­ εκτός ελαχίστων εξαιρέσεων ­ τόνοι, το νέο άνοιγμα Σημίτη προς
την εσωκομματική αντιπολίτευση, όπως και η επαναβεβαίωση της κυριαρχίας των
«εκσυγχρονιστών» στις οργανώσεις του ΠΑΣΟΚ κυριάρχησαν στην Οργανωτική
Συνδιάσκεψη του Σαββατοκύριακου. 
Ο Κ. ΣΗΜΙΤΗΣ επαναβεβαίωσε τη στήριξη του
κόμματος για όλες τις μεγάλες επιλογές της κυβέρνησής του, επανέλαβε τις
θέσεις του ΠΑΣΟΚ για την εξωτερική πολιτική, τον κοινωνικό διάλογο και την
Κεντροαριστερά, υπογραμμίζοντας ότι «ο διάλογος αυτός ή θα γίνει υπόθεση της
κοινωνίας ή δεν έχει νόημα». 
Αιχμηρός ήταν ο γραμματέας του κόμματος κ. Κ.
Σκανδαλίδης, που στη δευτερολογία του επιτέθηκε σε όσους υποστηρίζουν ότι
σήμερα κυβερνά το «μέρος» και όχι το «όλον» του ΠΑΣΟΚ. 
Πρόκειται για
παραχάραξη της ιστορίας του Κινήματος, είπε χαρακτηριστικά ο κ. Σκανδαλίδης,
και συμπλήρωσε ότι στην ηγετική ομάδα του κόμματος μετέχουν σχεδόν όλα τα
ιστορικά στελέχη. 
ΚΟΝΤΡΑ ΑΠΟ ΛΙΓΟΥΣ 
Από τους εκπροσώπους των 85
οργανώσεων που πήραν το λόγο, μόνον οι 5 συντάχθηκαν με τη γραμμή της
«σύγκρουσης για ανατροπή», που εξέφρασε το μέλος του Εκτελεστικού Γραφείου κ.
Μ. Δασκαλάκης ­ χωρίς να βρει ευρύτερη ανταπόκριση. 
Οι περισσότερες
οργανώσεις δήλωσαν την απόλυτη στήριξή τους στον κ. Κ. Σημίτη και στην
κυβερνητική πολιτική ­ μάλιστα είναι χαρακτηριστικό ότι ορισμένοι γραμματείς
Νομαρχιακών Επιτροπών έφτασαν να καταγγείλουν δημόσια κάποια μέσα ενημέρωσης
που είχαν σπεύσει να «χρεώσουν» τις οργανώσεις τους στην «εσωκομματική
αντιπολίτευση». 
Πάντως από το διήμερο προέκυψε ότι αυτή τη στιγμή υπάρχουν
στο ΠΑΣΟΚ «τρεις γραμμές»: 
Εκείνη των «εκσυγχρονιστών», που κυριαρχεί,
εκείνη της «κριτικής στήριξης», που εκφράστηκε κυρίως από στελέχη του κλίματος
Τσοχατζόπουλου, όπως ο κ. Χαρ. Τσιόκας που καταχειροκροτήθηκε, και η «σκληρή»
γραμμή της «ανατροπής της κατάστασης». 
Στην τελευταία αυτή «γραμμή» έχουν
ενταχθεί οργανώσεις όπως εκείνες της Α' Αθήνας, της Α' Πειραιά, της Φλώρινας,
της Τομεακής Εκπαιδευτικών, που παρουσιάστηκαν συνολικά αρνητικές για την
κατάσταση στο κόμμα και έκαναν επιθετικές αναφορές τόσο για τον Πρωθυπουργό
όσο και για την κυβερνητική πολιτική. 
ΤΙ ΕΙΠΕ Ο ΣΗΜΙΤΗΣ 
Ο
Πρωθυπουργός δεν έκανε αναφορές στις πρόσφατες εσωκομματικές αντιπαραθέσεις
στην ομιλία του ­ η οποία χειροκροτήθηκε σε αρκετά σημεία και χαρακτηρίστηκε
ως ιδιαίτερα θετική, ακόμα και από στελέχη της εσωκομματικής αντιπολίτευσης.

Μίλησε για «νέα σελίδα» και δήλωσε ξεκάθαρα ότι στόχος του κόμματος είναι
«η συστράτευση και ενεργοποίηση όλων των δυνάμεων του ΠΑΣΟΚ, με την ανασύνθεση
και επανένωση όλων των δυνάμεων, συνειδητοποιώντας ότι το Συνέδριο είναι πια
παρελθόν». 
Μιλώντας με ξεκάθαρο τρόπο για «νέα εποχή» του ΠΑΣΟΚ, ο κ.
Σημίτης είπε ότι στο κατώφλι του 21ου αιώνα το ΠΑΣΟΚ «δεν μπορεί να είναι το
κόμμα μιας απλά αντιδεξιάς συσπείρωσης» ­ και τόνισε ότι υπάρχει η ανάγκη για
την αξιοποίηση των νέων κοινωνικών δυνάμεων. 
Ιδιαίτερη αναφορά έκανε ο κ.
Σημίτης στην υπόθεση της ανασυγκρότησης και στις θεματικές οργανώσεις, τις
οποίες χαρακτήρισε ως «τομή» στις κομματικές δομές του ΠΑΣΟΚ. 
Παράλληλα, ο
γραμματέας του κόμματος κ. Κ. Σκανδαλίδης εξέφρασε την ανησυχία του για μια
εικόνα αναμέτρησης που έχει δημιουργηθεί, όπως είπε, και καταφέρθηκε εναντίον
όσων μέσα στο ΠΑΣΟΚ συνεδριάζουν σε «γραφικές γιάφκες». 
Από την άλλη
πλευρά, στελέχη όπως ο κ. Μαν. Δασκαλάκης, ο γραμματέας της Α' Πειραιά και οι
επικεφαλής της Α' Αθήνας κατηγόρησαν την πλειοψηφία των «εκσυγχρονιστών» για
άρνηση συμμόρφωσης με τις αποφάσεις του Συνεδρίου και ζήτησαν με
χαρακτηριστικό τρόπο την «ανατροπή αυτής της κατάστασης». 
Ιδιαίτερο
ενδιαφέρον παρουσίασε η παρέμβαση του κ. Χ. Τσιόκα, ο οποίος ανέφερε ότι
χρειάζεται να ενθαρρυνθεί η αμφισβήτηση μέσα στο ΠΑΣΟΚ, προκειμένου να γίνει
δυνατό το γύρισμα της νέας σελίδας. 
Είναι χαρακτηριστικό της νέας
στρατηγικής της πλευράς Τσοχατζόπουλου, που επιθυμεί να καταλάβει το «μεσαίο
χώρο» του ΠΑΣΟΚ, ότι η ομιλία Τσιόκα αντιμετωπίστηκε με αρνητικά σχόλια από
την πλευρά της «σκληρής» γραμμής της «ανατροπής». 
ΕΜΦΑΝΩΣ απογοητευμένος και πικραμένος αποχώρησε το μεσημέρι του
Σαββάτου 
οι εργασίες της Συνδιάσκεψης κράτησαν ως το βράδυ ­ ο κ. Γ.
Παναγιωτακόπουλος. 
Κράδαινε την μπλε χρώματος τσάντα με τα υλικά της
Συνδιάσκεψης που είχε μοιραστεί στους συνέδρους και ­ χαριτολογώντας ­ έλεγε:
«Αυτοί οι άνθρωποι από πράσινους θέλουν να μας κάνουν γαλάζιους». 
ΜΕΓΑΛΗ προετοιμασία είχε κάνει ο κ. Μιχ. Νεονάκης, ο
γραμματέας Οργανωτικής Πολιτικής του ΠΑΣΟΚ, για την Οργανωτική Συνδιάσκεψη ­
για πρώτη φορά μάλιστα, το ΠΑΣΟΚ χρησιμοποίησε το μοντέρνο αμφιθέατρο της
Φιλοσοφικής Σχολής, στην Πανεπιστημιούπολη του Ζωγράφου ­ γι' αυτό και πήρε τα
συγχαρητήρια όλων των μελών του Εκτελεστικού Γραφείου. 
Όπως έδειξαν δε οι
ομιλίες των συνέδρων, είχε κάνει και πολιτική προετοιμασία. 
ΜΕΤΑ την αποχώρηση του κ. Κ. Σημίτη, το Σάββατο το
μεσημέρι 
(πήγε για ξεκούραση στο σπίτι του και επέστρεψε αργότερα για τη
δευτερολογία του) άρχισαν να «αραιώνουν» και τα μέλη του Εκτελεστικού Γραφείου
που παραβρέθηκαν στη Συνδιάσκεψη. 
Μάλιστα, για αρκετές ώρες, στο «πάνελ»
του Εκτελεστικού Γραφείου κάθονταν μόνον οι κύριοι Κ. Σκανδαλίδης και Θ.
Τσουκάτος. 
ΘΕΜΑ και για την απουσία φωτογραφιών του Ανδρέα
Παπανδρέου από το αμφιθέατρο της Συνδιάσκεψης έθεσε ο κ. Μαν. Δασκαλάκης, το
Σάββατο. 
Χθες το μεσημέρι του απάντησε ο κ. Σκανδαλίδης ότι επρόκειτο περί
παράλειψης. 
Συμπλήρωσε δε, ότι κανένα στέλεχος, όσο κοντά κι αν βρέθηκε
στον ιδρυτή του ΠΑΣΟΚ, δεν πρέπει να προσπαθεί να τον ιδιοποιηθεί. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15833N051</ED>
<ID>
ID:167350

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N05&aa=1</URL></REF>


Article

<CATEGORY>vin04</CATEGORY>

 <H2></H2><H2>Ω, οι ωραίες ημέρες</H2>

<AUTHOR>ΠΑΥΛΟΣ ΤΣΙΜΑΣ</AUTHOR>

Και ξαφνικά, το άρωμα της δεκαετίας του '60, ένα στυφό άρωμα, πλημμύρισε
τη χώρα. Η απόψυξη παλαιών παθών και ξεχασμένων σχεδόν παθημάτων, μέσω των
Αρχείων Καραμανλή, κατέλαβε τα πρωτοσέλιδα των εφημερίδων και τα κύματα των
ραδιοτηλεοράσεων. 
Και κάποιοι αναρωτιούνται αν υπάρχει άλλη χώρα στον
κόσμο όπου ελάσσονος σημασίας αποκαλύψεις για γεγονότα που συνέβησαν προ 20 ή
30 ετών θα κατελάμβαναν τόσο εύκολα τις κορυφές της επικαιρότητας... 
Είναι, ίσως, που δεν προσφέρει εύκολα υλικό για πρωτοσέλιδα η σύγχρονή μας
πολιτική ζωή ­ πληκτικά ομοιόμορφη, αφόρητα συναινετική και τόσο ξενέρωτη, από
πλευράς πολιτικών παθών, ώστε η συναρπαστικότερη αντιπαράθεση της εποχής, η
μόνη που έχει μίση και πάθη αυθεντικά, να είναι εκείνη ανάμεσα στον Θόδωρο
Πάγκαλο και τον... Μανόλη Δασκαλάκη. 
Και ίσως να είναι πάλι που τη
νοσταλγία της δεκαετίας του '60 δεν την ξεπεράσαμε ακόμη. Κάνουμε, κάνουμε ­
σ' αυτήν γυρίζουμε. Από τη λάμψη της τρώμε ακόμη. 
Κάποιες εποχές χτίζουν,
πράγματι, τον μύθο τους με υλικά αειθαλή. Και τα υλικά της δικής μας δεκαετίας
του '60, τέτοια είναι: Ο Ελύτης του Άξιον Εστί και ο Σεφέρης του Νόμπελ, το
υπόγειο του Κουν και η φωνή της Λαμπέτη, ο Μίκης και ο Μάνος, Λαμπράκης και
Πέτρουλας, Μελίνα, Ντασσέν και Κακογιάννης, η Κάλλας στην Επίδαυρο και ο «λαός
στα πεζοδρόμια», η Χαμένη Άνοιξη του Τσίρκα και τα παλιά τεύχη της
«Επιθεώρησης Τέχνης», ήχοι από του Σαββόπουλου το Φορτηγό και εικόνες από του
Μποστ τα σκίτσα. Ήταν μια εποχή μεγάλων παθών, μεγάλων μορφών, μεγάλων
ονείρων... 
Σπανιότερα ανασύρεται στο φως και διδακτικά περιφέρεται για
λίγο και η άλλη όψη εκείνης της δεκαετίας, η ολιγότερο λαμπερή. Όπως τώρα, με
τα Αρχεία του εθνάρχη και τις τρίχες του μονάρχη. 
Η ίδια εποχή, μια άλλη
Ελλάδα ­ η Ελλάδα ενός ανόητου νεαρού άνακτος, της καταχθόνιας μητρός του και
των θερμοκέφαλων συμβούλων του· η Ελλάδα των εν διαρκή εξεγέρσει αξιωματικών,
μονίμως δυσπιστούντων έναντι του κοινοβουλευτισμού και μονιμότερα
ονειρευομένων να σώσουν το έθνος από τον εαυτό του· η Ελλάδα μιας παντοδύναμης
και παντεπόπτου αμερικανικής πρεσβείας· η Ελλάδα μιας δημοκρατίας υπό
επιτροπεία και μιας πολιτικής τάξης που ζητιάνευε ψίχουλα εξουσίας στους
προθαλάμους των ανακτόρων και της πρεσβείας... 
Προσωπικά βρίσκω πολύ
αυθεντικότερη, ως σημάδι της εποχής, από όλες τις ιστορίες που τα Αρχεία
έφεραν στο φως, μια άλλη ιστορία, που ο συνάδελφος Αλέξης Παπαχελάς αφηγείται
στο πολύτιμο υπό έκδοση βιβλίο του, με βάση τα επίσημα αμερικανικά αρχεία της
εποχής. Είναι η ιστορία των αφόρητων πιέσεων και παρακλήσεων του «νεαρού
άνακτος» προς την εδώ αμερικανική πρεσβεία, να μεσολαβήσει προς το Στέιτ
Ντιπάρτμεντ, ώστε να διατεθούν χρήματα από τα μυστικά κονδύλια των ΗΠΑ για να
εξαγοραστούν βουλευτές του Κέντρου και να καταστεί δυνατός ο σχηματισμός της
τρίτης κυβέρνησης των αποστατών, της κυβέρνησης Στεφανόπουλου, το καλοκαίρι
του 1965! Δεν έχει σημασία τι συνέβη εν τέλει. Σημασία έχει το αίτημα ­ και ο
κυνισμός με τον οποίο το καταγράφουν οι Αμερικανοί αυθέντες στα δικά τους
αρχεία. Θα μπορούσε να είναι το επίγραμμα μιας ολόκληρης εποχής. 
Μιας
εποχής που μια έκθεση της αμερικανικής πρεσβείας, του 1958, στο ίδιο βιβλίο
δημοσιευμένη, την περιγράφει να καθορίζεται και να κινείται από την «Αγία
Τριάδα» ­ δηλαδή, τον Βασιλέα, τον Αμερικανό πρέσβη και όποιον από τους
Έλληνες πολιτικούς επεδίωκε κάθε φορά την εύνοια του βασιλιά και του πρέσβη,
για να αναρριχηθεί στην εξουσία. Και μιας πολιτικής τάξης, που η ίδια έκθεση
περιγράφει ως συνδυάζουσα «ηττοπάθεια και ξέφρενο εθνικισμό», «έτοιμη να
αφήσει τους ξένους να κυβερνήσουν τη χώρα για λογαριασμό της και την ίδια ώρα
με βαθύ μίσος έναντι των ξένων αυτών», συνωστιζόμενη στα σαλόνια των
Αμερικανών αξιωματούχων, ζητώντας πράσινο φως για κάποια δικτατορία. 
Χρήσιμο να μας τα θυμίζουν όλα αυτά. Πιο χρήσιμο ακόμη να εντοπίζουμε τα
κουσούρια που ακόμη σέρνει ο δημόσιος βίος μας ­ κληρονομιά εκείνων των
αξέχαστων ημερών. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15833N062</ED>
<ID>
ID:167352

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N06&aa=2</URL></REF>


Article

<CATEGORY>vin02</CATEGORY>

 <H2></H2><H2>Απροστάτευτοι και γι' αυτό οπλοφόροι</H2>

<AUTHOR>ΣΙΛΑ ΑΛΕΞΙΟΥ</AUTHOR>

ΟΙ ΚΑΤΟΙΚΟΙ της Κέρκυρας ξαγρυπνούν
οπλισμένοι. Και αν αυτό δείχνει τώρα μόνο την απελπισία τους, αύριο θα
αποδείξει την απουσία του κράτους και μεθαύριο, όταν ο πρώτος πυροβολισμός
βρει στόχο, θα φύγουν έντρομοι όλοι οι τουρίστες. 
Η άμυνα δεν τιμωρείται
ποινικά όταν η πράξη κρίνεται αναγκαία για την υπεράσπιση από άδικη και
παρούσα επίθεση. Ακόμη και η υπέρβαση της άμυνας, όταν δηλαδή ο αμυνόμενος
ξεπερνάει τα όρια, δεν τιμωρείται αν ο αυτουργός της πράξης έκανε ό,τι έκανε
από φόβο ή ταραχή που του προκάλεσε η επίθεση. 
Το θέμα, όμως, δεν είναι
αυτό. Ο κίνδυνος που παραμονεύει αφορά τόσο τους Κερκυραίους όσο και τους
λοιπούς Έλληνες πολίτες. Και έχει να κάνει με την ανάγκη όλων μας να νιώθουμε
εμπιστοσύνη προς τα όργανα της Πολιτείας. 
Η έλλειψη εμπιστοσύνης ­ είναι
γνωστό ­ καταστρέφει όλες τις ανθρώπινες σχέσεις. Και έχει ολέθρια
αποτελέσματα, όταν πρόκειται για τη σχέση κράτους - πολίτη. Το χειρότερο είναι
η κατάργηση των θεσμών στη συνείδηση του κόσμου. 
Την αίσθηση της διαβίωσης
σε μια ζούγκλα όπου επικρατεί ο πλέον ισχυρός γνώρισαν τελευταία οι κάτοικοι
της Κέρκυρας. Και αν την ημέρα κάνουν χρήση των «όπλων», που επί τόσα χρόνια
γνωρίζουν, για να προσελκύσουν και να κρατήσουν τους τουρίστες, τη νύχτα
παίρνουν τις καραμπίνες. Στο σκοτάδι δεν ξεχωρίζουν τους φίλους από τους
εχθρούς. Είναι αποφασισμένοι να «ρίξουν» σε οποιονδήποτε πλησιάσει στις ακτές.
Αρκεί να σώσουν τις περιουσίες τους και να διατηρήσουν τον τουρισμό από τον
οποίο ζει το νησί. 
Εν τω μεταξύ, εκλιπαρούν την Πολιτεία να τους
προστατεύσει. Θέλουν να φαίνεται πως ακόμη την εμπιστεύονται, αλλά όλα
δείχνουν πως συνέβη το ανεπανόρθωτο. Πως πίστεψαν ήδη αυτό που γνωρίζουν από
καιρό οι Αλβανοί μαφιόζοι. Ότι η τήρηση της τάξης εξαρτάται μόνο από τους
ίδιους, τους φιλήσυχους και αδαείς περί τα όπλα κατοίκους του νησιού. Αν είχαν
τουλάχιστον τον επαγγελματισμό των γειτόνων μας στην παρανομία, θα μπορούσε να
δικαιολογηθεί η εγκατάλειψη... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15833N063</ED>
<ID>
ID:167353

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N06&aa=3</URL></REF>


Article

<CATEGORY>vin04</CATEGORY>

 <H5>53% ΣΤΙΣ ΕΚΛΟΓΕΣ ΤΗΣ ΠΑΣΕΓΕΣ</H5>
<H2>ΠΑΣΟΚ: Κυριαρχία στους αγρότες</H2>

<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

<H3></H3>Με 53% κυριαρχεί η συνεταιριστική παράταξη του
ΠΑΣΟΚ στις αγροτικές εκλογές, εξασφαλίζοντας αυτοδύναμη παρουσία στο Δ.Σ. της
ΠΑΣΕΓΕΣ, έναντι 43,6% της Ν.Δ. και 3% της συνεταιριστικής παράταξης του ΚΚΕ.

ΑΥΤΟ προκύπτει με βάση τα αποτελέσματα σε 115 (από 121) ενώσεις αγροτικών
συνεταιρισμών σε όλη την Ελλάδα και οι αντιπρόσωποι που έχουν εκλεγεί για την
κορυφαία συνεταιριστική οργάνωση είναι: 
­ 171 ΠΑΣΟΚ. 
­ 141 Ν.Δ. 
­
9 ΚΚΕ. 
­ 1 ΑΝΟΙΞΗ. 
­ 1 Ανεξάρτ. 
Με βάση τις μέχρι στιγμής
εκτιμήσεις δεν διαπιστώνεται εκπροσώπηση για το συνέδριο της ΠΑΣΕΓΕΣ, αλλά και
την ηγεσία του χώρου στελεχών από τον Συνασπισμό ή το ΔΗΚΚΙ. 
Από τη μέχρι
στιγμής επεξεργασία των αποτελεσμάτων και τις πληροφορίες που υπάρχουν,
προκύπτει ότι στο 21μελές Δ.Σ. της ΠΑΣΕΓΕΣ: 
­ Το ΠΑΣΟΚ διατηρεί την
αυτοδυναμία με 11 συμβούλους 
­ Η συνεταιριστική παράταξη του ΚΚΕ, που
διατηρεί την έδρα που είχε και στο απερχόμενο Δ.Σ. προωθεί, σύμφωνα με
πληροφορίες για τη θέση αυτή, ενδεχομένως τον κ. Β. Μπούτα, αντί του κ. Ι.
Παττάκη 
­ Η Ν.Δ. επιστρατεύει για τις θέσεις που διεκδικεί επώνυμα στελέχη
της (Σερέτης, Κουρτίδης, Καραγκιοζόπουλος). 
Σημειώνεται ότι στις εκλογές
παίρνουν μέρος 800.000 συνεταιρισμένοι αγρότες, που εκπροσωπούν ισάριθμες
αγροτικές οικογένειες. 
Όπως επισημαίνει σε δηλώσεις του ο γραμματέας του
Τομέα Συνεταιριστικού του ΠΑΣΟΚ κ. Θαν. Παπαγεωργίου, τα αποτελέσματα από τις
εκλογές στους αγρότες περιέχουν κατ' αρχήν ένα σαφές πολιτικό μήνυμα, που
είναι το πρώτο μαζικό, 8 μήνες μετά τις εθνικές εκλογές. 
Ταυτόχρονα όμως,
δίνεται και μια απάντηση σε ορισμένες πλευρές που επιχείρησαν με τις πρόσφατες
αγροτικές κινητοποιήσεις να δώσουν ερμηνείες στα μέτρα τους και να αναδείξουν
μεμονωμένα προβλήματα του αγροτικού ζητήματος. Επαναβεβαιώνεται έτσι ότι οι
αγρότες παραμένουν συσπειρωμένοι γύρω από τις συνολικές και υπεύθυνες λύσεις
που προωθεί το ΠΑΣΟΚ. 
Δημιουργείται όμως και μια νέα αφετηρία για
ανασύνταξη του συνεταιριστικού κινήματος και προώθηση πολιτικών που θα
καθιστούν την αγροτική μας οικονομία ανταγωνιστική μέσα σε ένα νέο διεθνές
περιβάλλον. 
Σημειώνεται ότι μεταξύ των στελεχών που διαδραμάτισαν
καθοριστικό ρόλο για τα αποτελέσματα των αγροτικών εκλογών, είναι ο πρόεδρος
της συνεταιριστικής παράταξης του ΠΑΣΟΚ βουλευτής κ. Β. Αργύρης, ο πρόεδρος
και ο γενικός γραμματέας (στο προηγούμενο Δ.Σ.) της ΠΑΣΕΓΕΣ Ν. Λιόλιος και Φ.
Λίτσος, καθώς και ο αντιπρόεδρός της Κ. Μαρκουλής, με τα αποτελέσματα που
εξασφάλισε επικεφαλής του ψηφοδελτίου του στην Ομοσπονδία της Θεσσαλονίκης.

Πάντως, ορισμένες μεταβολές σε δευτεροβάθμιες ενώσεις αγροτικών
συνεταιρισμών, αλλάζουν τοπικά τους συσχετισμούς δυνάμεων των συνεταιριστικών
παρατάξεων. Σε ορισμένες ενώσεις (Κόνιτσα, Ξάνθη, Λεχενά κ.λπ.) οι διοικήσεις
τους πρόσκειται τώρα στη Ν.Δ., ενώ επικρατούσε το ΠΑΣΟΚ, όπως επίσης και σε
άλλες (Νάξος, Κεφαλονιά, Τρίκαλα) έγινε το αντίστροφο. 
Από την πλευρά της,
η συνδικαλιστική παράταξη του ΚΚΕ διατηρεί επιρροή σε ενώσεις και ομοσπονδίες
στην περιοχή Θεσσαλίας. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15833N071</ED>
<ID>
ID:167354

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N07&aa=1</URL></REF>


Article

<CATEGORY>vin04</CATEGORY>

 <H2>Έγκριση Σημίτη για το μισθολόγιο των δικαστικών</H2>
<H2></H2>
ΤΟ ΣΧΕΔΙΟ για το νέο μισθολόγιο των δικαστικών λειτουργών ενέκρινε ο
Πρωθυπουργός Κ. Σημίτης και έως το τέλος του μήνα αναμένεται η προώθησή του
στη Βουλή. 
Σχετικές εξαγγελίες για το ζήτημα έκανε ο υπουργός Δικαιοσύνης
Ευ. Γιαννόπουλος, στο πλαίσιο του 5ου Τακτικού Συνεδρίου της Ένωσης
Διοικητικών Δικαστικών, που πραγματοποιήθηκε το Σαββατοκύριακο στην Καλαμάτα.

Με την παρέμβαση του Πρωθυπουργού ουσιαστικά ξεπεράστηκαν οι διαφωνίες που
είχαν ανακύψει ως προς την προώθηση του νομοσχεδίου μεταξύ των συναρμόδιων
υπουργείων Οικονομικών και Δικαιοσύνης. Από την πλευρά τού υπουργείου
Οικονομικών υπήρχαν αντιρρήσεις για τις φορολογικές ελαφρύνσεις που
προβλέπονται με το σχέδιο για τους δικαστικούς, καθώς για ένα τμήμα των (νέων)
αποδοχών τους θα ισχύει χαμηλότερος φορολογικός συντελεστής (15%). 
Με το
νέο μισθολόγιο, όπως είναι γνωστό, ενσωματώνονται στους μισθούς των δικαστικών
οι διαφορές αποδοχών από διευθυντές - γιατρούς του ΕΣΥ (λόγω των εφημεριών).
Οι νέες αποδοχές των δικαστικών θα κλιμακώνονται από 512.000 δρχ. για τον
κατώτερο βαθμό (ειρηνοδίκης Δ') έως 1.250.000 δρχ. μηνιαίως για τον
μισθολογικό βαθμό του προέδρου Αρείου Πάγου. 
Από την Καλαμάτα ο υπουργός
Δικαιοσύνης εξήγγειλε ακόμη την αύξηση των οργανικών θέσεων των διοικητικών
δικαστών, καθώς και την ίδρυση σωφρονιστικού καταστήματος στην Ανδρίτσαινα
Ηλείας, απόφαση η οποία προκάλεσε την αντίδραση του δικηγορικού συλλόγου της
μεσσηνιακής πρωτεύουσας, που ζητούσε η νέα φυλακή να ιδρυθεί στην περιοχή της
Καλαμάτας. 
Στο συνέδριο της Ένωσης Διοικητικών Δικαστών εξετάστηκε το
σύνολο των ζητημάτων που απασχολούν τη διοικητική δικαιοσύνη και τις εργασίες
του παρακολούθησαν δεκάδες ανώτατοι δικαστικοί, καθηγητές Πανεπιστημίου και
εκπρόσωποι του δικηγορικού κόσμου. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15833N072</ED>
<ID>
ID:167355

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N07&aa=2</URL></REF>


Article

<CATEGORY>vin04</CATEGORY>

 <H2>«Άδικη η επίθεση κατά της Βάσως Παπανδρέου»</H2>
<H2></H2>
«ΑΔΙΚΗ και σκόπιμη επίθεση κατά της κ. Βάσως Παπανδρέου»
χαρακτηρίζει τη διαρροή ψήφων που σημειώθηκε στη Βουλή, κατά την ψηφοφορία για
το καζίνο του Φλοίσβου, η Συντονιστική Επιτροπή κατά του Καζίνο Φλοίσβου. 
Και τονίζει ότι αυτό συνέβη «επειδή συγκρούσθηκε με συγκεκριμένα συμφέροντα»,
ενώ «η ανάκληση της παράνομης άδειας από την κ. Παπανδρέου είχε την ομόφωνη
υποστήριξη όλων των κατοίκων της περιοχής, ανεξάρτητα από πολιτική
τοποθέτηση». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15833N073</ED>
<ID>
ID:167356

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N07&aa=3</URL></REF>


Article

<CATEGORY>vin04</CATEGORY>

 <H2>Ομιλίες για τα εθνικά θέματα</H2>

ΣΕ
ΕΚΔΗΛΩΣΗ του ΟΠΕΚ στη Βόρεια Ελλάδα, για τα εθνικά θέματα, μιλάνε απόψε στις 8
μ.μ., στην Κοζάνη (αίθουσα Κοβενταρείου) οι κύριοι Χρ. Ροζάκης, Μιχ.
Παπακωνσταντίνου και Τρ. Χατζηδημητρίου. (Συντονίζει ο κ. Α. Κούρτης, πρόεδρος
της Ένωσης Συντακτών Μακεδονίας - Θράκης). 
Αύριο, στις 8.30, στη
Θεσσαλονίκη (αίθουσα Εμπορικού Βιομηχανικού Επιμελητηρίου) η κυρία Μαρία
Δαμανάκη, ο πρόεδρος του Συνδέσμου Βιομηχανιών κ. Νίκος Ευθυμιάδης και οι
καθηγητές κύριοι Χρ. Ροζάκης και Α. Μανιτάκης (συντονίζει ο καθηγητής Κρατερός
Ιωάννου). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15833N074</ED>
<ID>
ID:167357

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N07&aa=4</URL></REF>


Article

<CATEGORY>vin04</CATEGORY>

 <H5>ΟΙ ΕΤΑΙΡΟΙ ΜΑΣ ΣΤΗ
ΔΥΤΙΚΟΕΥΡΩΠΑΪΚΗ ΕΝΩΣΗ ΑΝΟΙΓΟΥΝ «ΠΑΡΑΘΥΡΟ» ΣΤΗΝ ΑΓΚΥΡΑ ΕΝΩ...... ΗΠΑ ΚΑΙ ΝΑΤΟ
ΠΙΕΖΟΥΝ ΣΥΝΤΟΝΙΣΜΕΝΑ ΤΗΝ ΑΘΗΝΑ ΓΙΑ ΤΙΣ ΠΤΗΣΕΙΣ ΣΤΟ ΑΙΓΑΙΟ</H5>
<H2>Δίνουν... αέρα στους Τούρκους</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

</H3>ΝΕΟ «ΠΑΡΑΘΥΡΟ» για
την εμπλοκή της Τουρκίας στους ευρωπαϊκούς μηχανισμούς επιχειρούν να ανοίξουν
οι εταίροι της Ελλάδας στη Δυτικοευρωπαϊκή Ένωση, ένα μόλις μήνα μετά την άρση
του ελληνικού βέτο για την Τουρκία. 
Η προσπάθεια αναμένεται να γίνει
σήμερα στο Παρίσι, στη Σύνοδο των Υπουργών Εξωτερικών και Άμυνας μέσω της
Διακήρυξης που προωθείται να τεθεί αύριο σε ψηφοφορία. 
Συγκεκριμένα, με
πρόταση που έχει υποβάλει η Άγκυρα και η οποία έχει γίνει δεκτή απ' όλα τα
κράτη - μέλη της ΔΕΕ για να περιληφθεί στην τελική Διακήρυξη, «προτρέπεται» η
Ευρωπαϊκή Ένωση να συμπεριλάβει και την Τουρκία στη διαμόρφωση της «Ευρωπαϊκής
Ταυτότητας Ασφαλείας». Δηλαδή με απλά λόγια, ένα κράτος που δεν είναι μέλος
της Ευρωπαϊκής Ένωσης και το οποίο μάλιστα δεν αποδέχεται καν τις προϋποθέσεις
που του έχουν τεθεί για να προχωρήσει απλά η προσέγγισή του με την Ε.Ε., θα
έχει ουσιαστικά λόγο από τώρα στη διαμόρφωση της Κοινής Εξωτερικής Πολιτικής
Ασφαλείας (ΚΕΠΑ)!! 
Για την προώθηση του θέματος οι υποστηρικτές του
επικαλούνται την πρόσφατη απόφαση του Συμβουλίου Μονίμων Αντιπροσώπων της ΔΕΕ
­ μετά την άρση του ελληνικού βέτο ­ σύμφωνα με την οποία όλα τα συνδεδεμένα
μέλη (Τουρκία, Ισλανδία, Νορβηγία) μπορούν να εκφράζουν άποψη για επιχειρήσεις
της ΔΕΕ, οι οποίες για να πραγματοποιηθούν χρειάζονται τις στρατιωτικές
δυνάμεις ή τις υποδομές του ΝΑΤΟ. Κάπως ως «λογική» συνέχεια αυτού θέλουν οι
εταίροι στη ΔΕΕ και την εμπλοκή των μελών του ΝΑΤΟ, που δεν ανήκουν στην
Ευρωπαϊκή Ένωση, στις συζητήσεις (και τις αποφάσεις;) για την Ευρωπαϊκή
Πολιτική Ασφαλείας. 
Στρατιωτικές και διπλωματικές πηγές ανέφεραν ότι η
Αθήνα δεν μπορεί να δεχθεί μια τέτοια λογική και ότι η όποια εμπλοκή των
κρατών αυτής της κατηγορίας πρέπει να περιορίζεται στο πλαίσιο του ΝΑΤΟ. Είναι
χαρακτηριστικό ότι ο υπουργός Άμυνας κ. Α. Τσοχατζόπουλος, μιλώντας το Σάββατο
στη Θεσσαλονίκη στους απόδημους νεολαίους, τόνισε ότι «δεν μπορεί να υπάρξει
προοπτική αναβάθμισης των σχέσεων της Τουρκίας με τους οργανισμούς ασφαλείας»
όσο αυτή συνεχίζει την αποσταθεροποιητική της πολιτική στην περιοχή. 
Στο
περιθώριο της Συνόδου της ΔΕΕ είναι πιθανό να υπάρξει συνάντηση του υπουργού
Εξωτερικών Θ. Πάγκαλου με την ομόλογό του Τ. Τσιλέρ. 
Συντονισμένες πιέσεις
για να δεχθεί η Αθήνα Μέτρα Οικοδόμησης Εμπιστοσύνης (ΜΟΕ) στο Αιγαίο, τα
οποία όμως θα ισοδυναμούσαν ουσιαστικά με εκχώρηση εθνικών κυριαρχικών
δικαιωμάτων, ασκούν στην Ελλάδα οι ΗΠΑ και το ΝΑΤΟ.ΠΑΡΙΣΙ 
Η ελληνική
κυβέρνηση, που δεν αρνείται την ανάγκη μείωσης της έντασης στην περιοχή,
δείχνει διατεθειμένη να συμβάλει στην αναζήτηση σημείων προσέγγισης μέσα από
την εξειδίκευση του μνημονίου Παπούλια - Γιλμάζ του 1988, χωρίς ωστόσο να
δέχεται σε καμία περίπτωση να θιγούν τα κυριαρχικά της δικαιώματα ή να
περιορισθούν οι υποχρεώσεις που έχει αναλάβει διεθνώς για τον έλεγχο των
πτήσεων στο FIR Αθηνών. 
Ενδεικτική των προθέσεων της Αθήνας είναι η δήλωση
του υπουργού Άμυνας Άκη Τσοχατζόπουλου, με την οποία υπογραμμίζει ότι «η
επέκταση του ελληνικού εναέριου χώρου στα 12 μίλια είναι αναφαίρετο δικαίωμα
της Ελλάδας, το οποίο κανείς δεν πρόκειται να διαπραγματευτεί. Θα εφαρμοστεί
σε δεδομένη στιγμή, με παράλληλη διασφάλιση της ελεύθερης διακίνησης, έτσι
όπως προβλέπει το Διεθνές Δίκαιο». 
Την ίδια στιγμή η τουρκική πλευρά ­
ενθαρρυνόμενη συστηματικά από τις ΗΠΑ ­ ζητεί προκλητικά από την Ελλάδα το
εξής απίστευτο: να την ειδοποιεί για τις πτήσεις των ελληνικών μαχητικών
αεροσκαφών που θα γίνονται μέσα στο FIR Αθηνών! 
Αξίωση που διατυπώνεται
μάλιστα σε μία χρονική στιγμή κατά την οποία η Άγκυρα δηλώνει ότι κατά τη
γνώμη της δεν απαιτούνται σχέδια πτήσης από τα τουρκικά πολεμικά τα οποία
θέλουν να μπουν στο FIR Αθηνών ή στον ελληνικό εναέριο χώρο. 
Πάντως
διαβουλεύσεις για την εκτόνωση της έντασης στο Αιγαίο έχουν ξεκινήσει εδώ και
καιρό στο ΝΑΤΟ, ενώ ανταλλαγή απόψεων για το θέμα υπήρξαν και κατά την
πρόσφατη συνάντηση των υφυπουργών Ελλάδας και ΗΠΑ κ.κ. Αποστολάκη και Λόνταλ
στο Ηράκλειο. 
Η αμερικανική πλευρά, μάλιστα, σύμφωνα με πληροφορίες που
δημοσίευσε χθες «ΤΟ ΒΗΜΑ», προτείνει διάφορες «μαγικές ιδέες» ώστε να
ρυθμιστεί το θέμα των πτήσεων των τουρκικών αεροσκαφών στο Αιγαίο χωρίς να
παραβιάζεται ο ελληνικός εναέριος χώρος αλλά ούτε και οι διεθνείς κανόνες
πτήσεων. 
Στο πλαίσιο αυτό έχει προταθεί τα τουρκικά αεροσκάφη να
εισέρχονται στο FIR Αθηνών από ορισμένα σημεία, που θα βρίσκονται στο τμήμα
του εθνικού εναερίου χώρου μεταξύ 6 και 10 ναυτικών μιλίων, χωρίς όμως υποβολή
σχεδίων πτήσης, όπως προβλέπουν οι κανονισμοί. Αντ' αυτού με το σύστημα IFF θα
δίνουν τον κωδικό τους ώστε να προσδιορίζεται η εθνικότητά τους. 
Η Αθήνα
δεν είναι κατ' αρχήν αντίθετη στη χρησιμοποίηση του κώδικα ηλεκτρονικής
αναγνώρισης, δεν τον θεωρεί όμως αρκετό ως πληροφορία πτήσης. Ανώτατη πηγή του
υπουργείου Άμυνας δήλωσε χθες στα «ΝΕΑ» ότι η υποβολή του σχεδίου πτήσεων
είναι απαραίτητη και δεν πρόκειται να γίνει δεκτό οτιδήποτε άλλο. 
Στρατιωτικός εμπειρογνώμων έλεγε χθες ότι τυχόν αποδοχή μιας «μεσοβέζικης»
λύσης, χωρίς την υποχρέωση της Άγκυρας για υποβολή σχεδίων πτήσεως από τα
αεροσκάφη της, θα αποδυνάμωνε τις αρμόδιες ελληνικές υπηρεσίες (ΥΠΑ) ­ κάτι
που συστηματικά επιχειρεί να πετύχει η Τουρκία από το 1975 και μετά. 
Η
αμερικανική πλευρά, ωστόσο, προσπαθεί να προωθήσει την άποψη ότι τα
στρατιωτικά αεροσκάφη δεν χρειάζεται να υποβάλουν σχέδια πτήσεως όταν
εισέρχονται στο FIR. 
Μάλιστα σε ορισμένες ΝΑΤΟϊκές ασκήσεις εφαρμόστηκε
μία απλουστευμένη μορφή σχεδίων πτήσης, στην οποία δεν αναφέρονταν τα 5 βασικά
στοιχεία της σύμφωνα με τους διεθνείς κανόνες (χρόνος, σημείο εισόδου, σημείο
εξόδου κ.λπ.). 
Ο κίνδυνος για την ελληνική πλευρά ­ εάν ποτέ αποδεχθεί
αυτή τη «φόρμουλα» ­ είναι ότι σ' αυτή την περίπτωση η υποβολή δεν προβλέπεται
να γίνεται στην αρμόδια Υπηρεσία Πολιτικής Αεροπορίας (ΥΠΑ) αλλά στη
στρατιωτική υπηρεσία στο Αρχηγείο Τακτικής Αεροπορίας. Και αυτό όμως οδηγεί
στην αποδυνάμωση της αρχής του ελληνικού κράτους, όπου ο Διεθνής Οργανισμός
Εναερίου Κυκλοφορίας (ICAO) έχει αναθέσει τον έλεγχο των πτήσεων στο FIR
Αθηνών. 
Στο μεταξύ αρνητική εξακολουθεί να παραμένει η Άγκυρα στην πρόταση
του κ. Σολάνα για επέκταση από φέτος του καλοκαιρινού μορατόριουμ ασκήσεων στο
Αιγαίο κατά ένα μήνα. Ο λόγος που προβάλλεται από την Τουρκία είναι ότι έχει
προγραμματισμένες ασκήσεις για το διάστημα που συζητείται ­ δηλώνει, ωστόσο,
ότι θα συμφωνήσει σε αύξηση του μορατόριουμ από 3 σε 4 μήνες από του χρόνου.
Πάντως, στρατιωτικές πηγές δεν απέκλειαν η στάση της Άγκυρας να αποτελεί
τακτικό ελιγμό, ώστε να διαπραγματευθεί τη σύμφωνη γνώμη της. 
* Τα
ελληνοτουρκικά αλλά και οι αμερικανικές πιέσεις στο Ηράκλειο συζητούνται
σήμερα σε συνάντηση του Πρωθυπουργού Κ. Σημίτη και του υπουργού Άμυνας Άκη
Τσοχατζόπουλου, ο οποίος στη συνέχεια θα αναχωρήσει για το Παρίσι (Σύνοδος της
ΔΕΕ). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15833N081</ED>
<ID>
ID:167358

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N08&aa=1</URL></REF>


Article

<CATEGORY>vin04</CATEGORY>

 <H5></H5><H2>Εθνικό ταμείο για τον εξοπλισμό των Ενόπλων Δυνάμεων</H2>

ΤΗ ΣΥΣΤΑΣΗ εθνικού ταμείου εξοπλισμών για τις Ένοπλες Δυνάμεις
εξήγγειλε από τη Θεσσαλονίκη ο υπουργός Εθνικής Άμυνας Άκης Τσοχατζόπουλος.
Όπως είπε ο υπουργός, το σχετικό σχέδιο νόμου είναι έτοιμο και πρόκειται να
κατατεθεί στις επόμενες ημέρες προς ψήφιση στο Κοινοβούλιο. Πρόκειται για ένα
αίτημα του παγκόσμιου Ελληνισμού, όπως τόνισε ο κ. Τσοχατζόπουλος, για τη
συμμετοχή του στην οικονομική επιβάρυνση που υφίσταται ο ελληνικός λαός στην
προσπάθεια για την αναβάθμιση της αμυντικής επάρκειας και της αμυντικής
ικανότητας της Ελλάδας. 
«Το εθνικό ταμείο εξοπλισμών θα δίνει τη
δυνατότητα, βάσει των ρυθμίσεων που περιέχει, σε όλους τους Έλληνες στο
εξωτερικό και στο εσωτερικό να λάβουν μέρος σε αυτήν την προσπάθεια, για
συγκεκριμένα όμως θέματα. Πρόκειται για ένα νέο θεσμό που δημιουργείται
κατόπιν μιας γενικής απαίτησης που υπάρχει από την ελληνική κοινωνία.
Καθημερινά υπάρχει μια πληθώρα προσφορών από απλούς Έλληνες πολίτες από όλη
την Ελλάδα και από το εξωτερικό, οι οποίοι με τον όβολό τους συμβάλλουν για
την κάλυψη αυτής της εθνικής ανάγκης», είπε ο υπουργός Εθνικής Άμυνας. Σύμφωνα
με το σχέδιο νόμου, το εθνικό ταμείο εξοπλισμών θα διοικείται από πενταμελές
διοικητικό συμβούλιο που θα ορίζεται από τον υπουργό Εθνικής Άμυνας. Θα
συμμετέχουν ο πρόεδρος της Βουλής, οι εκπρόσωποι των πολιτικών κομμάτων της
Βουλής, το υπουργείο Εθνικής Άμυνας, το υπουργείο Οικονομικών, η Εκκλησία, το
Συμβούλιο Απόδημων Ελλήνων, η ΚΕΔΚΕ και εκπρόσωποι των παραγωγικών τάξεων
(ΓΣΕΕ, ΑΔΕΔΥ, ΓΕΣΑΣΕ, Ένωση Εφοπλιστών Ελλάδας και όλα τα Επιμελητήρια της
Ελλάδας). Το διοικητικό συμβούλιο θα έχει την ευθύνη της εποπτείας του εθνικού
ταμείου και θα καταθέτει ετήσιο απολογισμό στο Εθνικό Κοινοβούλιο. 
Συνάντηση με τον πρωθυπουργό του Λουξεμβούργου, Ζαν Σίγκερ, θα έχει αύριο ο κ.
Σημίτης, ο οποίος πραγματοποιεί διήμερη επίσκεψη εργασίας στη χώρα αυτή,
συνοδευόμενος από τον αναπληρωτή υπουργό Εξωτερικών Γ. Παπανδρέου. Στη
συνάντηση, η οποία γίνεται ενόψει της ανάληψης τον Ιούλιο από το Λουξεμβούργο
της προεδρίας της Ευρωπαϊκής Ένωσης, θα συζητηθούν η Διακυβερνητική, η ΟΝΕ,
και οι εξελίξεις στα ελληνοτουρκικά. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15833N082</ED>
<ID>
ID:167359

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N08&aa=2</URL></REF>


Article

<CATEGORY>vin04</CATEGORY>

 <H2>Οι ρυθμίσεις για τους ανυπότακτους</H2>

ΣΤΟ ΠΛΑΙΣΙΟ της παρουσίας του στο ΣΑΕ ο υπουργός Εθνικής Άμυνας αναφέρθηκε και
στο πρόβλημα των 18.000 ανυπότακτων του εξωτερικού. 
Όπως είπε ο κ.
Τσοχατζόπουλος, στο νομοσχέδιο που κατατέθηκε στο Κοινοβούλιο ρυθμίζονται τα
θέματα της στρατιωτικής θητείας των Ελλήνων του εξωτερικού που γεννήθηκαν από
το 1948 μέχρι και το 1966. 
Οι ανυπότακτοι ανάλογα με την ηλικία τους και
την οικογενειακή τους κατάσταση θα υπηρετήσουν από τρεις έως δώδεκα μήνες και
θα μπορούν να εξαγοράσουν το υπόλοιπο της θητείας τους. Θα έχουν τη
δυνατότητα, επίσης, για τμηματική θητεία. Σε ό,τι αφορά τους αντιρρησίες
συνείδησης, ο υπουργός επανέλαβε ότι το νέο νομοσχέδιο προβλέπει εναλλακτική
θητεία με τη μορφή της άοπλης ή της κοινωνικής θητείας, διπλάσιας όμως
διάρκειας από την κανονική θητεία. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15833N083</ED>
<ID>
ID:167360

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N08&aa=3</URL></REF>


Article

<CATEGORY>vin04</CATEGORY>

 <H5>ΦΟΒΟΥΜΕΝΟΣ
ΤΙΣ ΑΝΤΙΔΡΑΣΕΙΣ ΣΤΟ ΠΑΣΟΚ ΜΠΛΟΚΑΡΕ ΤΟΝ ΤΕΛΕΥΤΑΙΟ ΤΟΜΟ ΤΩΝ ΑΡΧΕΙΩΝ Ο ΚΑΡΑΜΑΝΛΗΣ
</H5><H2>Αναστολή την 12η ώρα</H2>

<AUTHOR>ΓΙΑΝΝΗΣ ΠΟΛΙΤΗΣ</AUTHOR>

<H3></H3>Μπλόκαρε
τον δωδέκατο τόμο των Αρχείων του ο Κωνσταντίνος Καραμανλής, φοβούμενος τις
αντιδράσεις που θα προκαλέσουν στο ΠΑΣΟΚ τα όσα γράφει για τον Ανδρέα
Παπανδρέου. 
ΠΡΟΚΕΙΤΑΙ ΓΙΑ τον τελευταίο τόμο, που αναφέρεται στα πρόσφατα
πολιτικά γεγονότα. Από την ημέρα, δηλαδή, που εξελέγη για πρώτη φορά πρόεδρος
της Δημοκρατίας ο κ. Κ. Καραμανλής, μέχρι τη στιγμή που αποσύρθηκε οριστικά
από την πολιτική παραδίδοντας την προεδρία στον κ. Κ. Στεφανόπουλο. 
Ο
δωδέκατος τόμος είναι έτοιμος από την προηγούμενη Πέμπτη, αλλά ο εκδότης της
«Εκδοτικής Αθηνών» έλαβε εντολή να μην τον δώσει σε κανέναν ούτε να τον
διανείμει στα βιβλιοπωλεία, τουλάχιστον έως και την Τετάρτη, οπότε θα γίνει η
επίσημη παρουσίαση των Αρχείων σε πανηγυρική εκδήλωση στο Μέγαρο Μουσικής
Αθηνών. Μάλιστα, υπάρχουν σκέψεις να μην κυκλοφορήσει ούτε την Τετάρτη, αλλά
αρκετό διάστημα αργότερα, αφού πρώτα θα έχει κοπάσει ο θόρυβος γύρω από το
θέμα των Αρχείων. 
ΓΙΑ ΑΝΔΡΕΑ 
Ο πρώην πρόεδρος της Δημοκρατίας
οδηγήθηκε σ' αυτή την απόφαση, μετά τις πληροφορίες που έφθασαν στην Πολιτεία
από το ΠΑΣΟΚ, ότι τα στελέχη του κυβερνώντος κόμματος θα αντιδράσουν έντονα,
εάν επιχειρηθεί αμφισβήτηση του έργου του Ανδρέα Παπανδρέου ή εάν υπάρχουν στα
Αρχεία αναφορές που σπιλώνουν τη μνήμη του. Μάλιστα, στην Χαριλάου Τρικούπη
ορισμένα στελέχη ζητούν να μην παραβρεθούν μέλη της κυβέρνησης στην τελετή της
παρουσίασης των Αρχείων, γιατί θα έρθουν σε εξαιρετικά δύσκολη θέση, εάν
διαπιστώσουν εκ των υστέρων ότι υπάρχουν αρνητικές αναφορές για τον ιδρυτή του
ΠΑΣΟΚ. Η χθεσινή δήλωση του γραμματέα του Κινήματος κ. Κ. Σκανδαλίδη ήταν
ενδεικτική των προθέσεων της ηγεσίας του κυβερνώντος κόμματος και ερμηνεύτηκε
από στελέχη της Ν.Δ. ως προειδοποίηση προς την Πολιτεία: «Τα τελευταία 2Ο
χρόνια του αιώνα, το ΠΑΣΟΚ είναι στην κυβέρνηση 16,5 χρόνια. Αυτό σημαίνει ότι
εμείς γράψαμε την ιστορία αυτής της περιόδου. Εμείς την γράψαμε και γι' αυτό
θεωρούμε ότι το ΠΑΣΟΚ έχει μια ιστορικά δικαιωμένη πορεία», τόνισε ο κ. Κ.
Σκανδαλίδης και πρόσθεσε με έμφαση: «Υπάρχει μια μεγάλη προσπάθεια που γίνεται
από την συντηρητική παράταξη, να ακυρώσει τη δεκαετία του '8Ο ως μία χαμένη
ιστορικά δεκαετία για τον τόπο. Δεν μπορεί κανείς να διανοηθεί ότι είναι
δυνατόν να ακυρωθεί ιστορικά αυτή η θετική πορεία της χώρας, που οφείλεται στη
δημοκρατική παράταξη». 
Ο γραμματέας του ΠΑΣΟΚ, όμως, πήρε συνολικά θέση
για τα Αρχεία Καραμανλή. Αφού ξεκαθάρισε ότι ο έκπτωτος μονάρχης δεν έχει
καμία αξιοπιστία, επισήμανε: «Τα Αρχεία μέσα από επίσημα έγγραφα μπορούν να
φωτίσουν παραπέρα ορισμένες κρίσιμες πλευρές μιας ιστορικής περιόδου. Δεν
ξαναγράφουν την Ιστορία ούτε σβήνουν πλευρές, που έχουν έρθει στο φως και για
τις οποίες δεν υπάρχει καμία αμφισβήτηση». 
ΚΑΙ Ο ΜΗΤΣΟΤΑΚΗΣ 
Επιφυλάξεις, όμως, για τις αναφορές που γίνονται στο 12τομο έργο για το
πρόσωπό του έχει και ο κ. Κ. Μητσοτάκης, αν και δέχθηκε διαβεβαιώσεις από τους
συνεργάτες του κ. Κ. Καραμανλή ότι δεν υπάρχουν αιχμές εναντίον του. 
Πληροφορίες αναφέρουν ότι τους τελευταίους μήνες έγιναν αλλαγές στο αρχικό
κείμενο, για να μην ξεσπάσει νέα εσωκομματική διαμάχη στη Ν.Δ. 
Ο πρώην
πρωθυπουργός ήταν σαφής από την πρώτη στιγμή και εξακολουθεί να έχει την ίδια
θέση: «Εάν υπάρχουν αρνητικές αναφορές για το πρόσωπό μου δεν θα σιωπήσω»,
φέρεται να έχει διαμηνύσει στην Πολιτεία. 
ΤΗΝ ΤΡΙΤΗ 
Τα Αρχεία
Καραμανλή εξακολουθούν να προκαλούν αναστάτωση στη Ρηγίλλης. Ο πρόεδρος της
Ν.Δ. την Τρίτη θα σημάνει γενικό προσκλητήριο προς βουλευτές και κομματικά
στελέχη να κινητοποιηθούν, για να αντιστρέψουν την κακή εικόνα που
δημιούργησαν στην κοινή γνώμη οι αντιπαραθέσεις μετά τις αποκαλύψεις του
ιδρυτή του κόμματος. 
Θα συνεδριάσει η Εκτελεστική Επιτροπή υπό την
προεδρία του, για να οριστικοποιήσει τη στάση του κόμματος στα εθνικά θέματα
και τον κοινωνικό διάλογο και να δώσει το πράσινο φως για την θερινή
αντιπολιτευτική επέλαση του κόμματος. 
Ο πρόεδρος της Ν.Δ. δεν κρύβει τη
δυσφορία και τον εκνευρισμό του για τους κλυδωνισμούς που υφίσταται το κόμμα
του επί εννέα ημέρες, ενώ δεν είναι λίγοι οι φίλοι του βουλευτές, οι οποίοι
πιστεύουν ότι ο ιδρυτής της παράταξης επέλεξε την χειρότερη στιγμή να
δημοσιοποιήσει τα Αρχεία του. Η ζημία που υπέστη το κόμμα από την υπόθεση αυτή
­ όπως εξηγούν ­ θα χρειαστεί αρκετός χρόνος να επανορθωθεί. Τώρα ­ κατά την
άποψή τους ­ ο νέος πρόεδρος πρέπει πρώτα να αποδείξει, κυρίως στους
λεγόμενους κεντρώους ψηφοφόρους, ότι η σημερινή Ν.Δ. δεν μπορεί να ευθύνεται
για όσα συνέβησαν πριν από 3Ο χρόνια και στη συνέχεια να πείσει τους
βασιλόφρονες βουλευτές να χαμηλώσουν τους τόνους και να εγκαταλείψουν τα
εκβιαστικά διλήμματα, ότι εάν δεν στηριχθούν από την ηγεσία θα προχωρήσουν
στην ίδρυση νέου κόμματος. 
ΣΥΓΚΥΡΙΑ 
Αυτή η ατυχής συγκυρία της
δημοσίευσης των Αρχείων ­ όπως λένε στη Ρηγίλλης ­ φρενάρισε τους σχεδιασμούς
του νέου προέδρου, ακριβώς την ώρα που ήταν έτοιμος να αρχίσει την επίθεσή του
προς τον κ. Κ. Σημίτη. Τώρα, η ηγεσία της Ν.Δ. προσπαθεί να κερδίσει τον χρόνο
που υποστηρίζει ότι έχασε και συγκαλεί συσκέψεις όλων των κομματικών οργάνων
μέχρι τα τέλη Μαΐου. 
ΜΕ ΒΑΣΙΛΟΦΡΟΝΕΣ 
Παράλληλα, στο παρασκήνιο
συνεχίζονται οι μεσολαβητικές προσπάθειες των κ.κ. Γ. Βαρβιτσιώτη και Σ. Δήμα,
να καθησυχάσουν τους βασιλόφρονες βουλευτές. Τα δύο κορυφαία στελέχη, τα οποία
συνομίλησαν με όλους τους φίλους του στέμματος, καταλήγουν στο συμπέρασμα ότι
αυτή την ώρα οι φίλοι του έκπτωτου μονάρχη δεν είναι έτοιμοι να προχωρήσουν
στην ίδρυση νέου κόμματος. Κάποιοι απ' αυτούς το συζητούν, με πρώτο τον κ. Γ.
Καρατζαφέρη, αλλά οι περισσότεροι, μεταξύ των οποίων οι κ.κ. Αλ. Παπαδόγγονας
και Γ. Τζιτζικώστας, το απορρίπτουν. Στη Ρηγίλλης εκτιμούν πως όταν κοπάσει ο
θόρυβος, ο κ. Κ. Καραμανλής θα βρει τρόπους να επικοινωνήσει με όλους τους
βουλευτές που εκφράζουν ακραίες θέσεις και να εμποδίσει τις φυγόκεντρες τάσεις
που εμφανίζονται αυτή την περίοδο. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15833N091</ED>
<ID>
ID:167361

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N09&aa=1</URL></REF>


Article

<CATEGORY>vin04</CATEGORY>

 <H2>«Συνεργασία για την Ειρήνη» με 40 καταδρομείς μας στα Σκόπια</H2>

ΘΕΣΣΑΛΟΝΙΚΗ 
Γραφείο Βόρ.
Ελλάδας 
ΜΙΑ ΔΙΜΟΙΡΙΑ Ελλήνων καταδρομέων βρίσκεται από χθες στο γειτονικό
κρατίδιο των Σκοπίων. 
Σκοπός της αποστολής των 40 καταδρομέων που
προέρχονται από μονάδα της Δράμας είναι αμιγώς ειρηνικός, καθώς θα μετάσχουν
σε στρατιωτική άσκηση που οργανώνεται από τον Οργανισμό Συνεργασία για την
Ειρήνη και στην οποία συμμετέχουν εκπρόσωποι εννέα χωρών. 
Η διμοιρία των
Ελλήνων καταδρομέων αναχώρησε χθες και η αποστολή της είναι η πρώτη μετά τον
Α' Παγκόσμιο Πόλεμο που φτάνει στην περιοχή σε μια εποχή μάλιστα που οι
σχέσεις των δύο χωρών βελτιώνονται. 
«Υπάρχει μια άσκηση PFP, η οποία
λέγεται "Συνεργασία για την Ειρήνη" και εντάσσεται σε πάγια προγράμματα
συνεργασίας μεταξύ χωρών που δεν ανήκουν στο ΝΑΤΟ και χωρών-μελών της
Συμμαχίας, έτσι ώστε στο μεταβατικό διάστημα να υπάρχει μελλοντική δυνατότητα
ένταξης των χωρών αυτών στο ΝΑΤΟ, να διασφαλίζονται οι όροι κοινής αμυντικής
εμπειρίας και συνεργασίας» τόνισε από τη Θεσσαλονίκη όπου βρίσκεται ο υπουργός
Εθνική Άμυνας Άκης Τσοχατζόπουλος. 
Οι 40 Έλληνες καταδρομείς θα πάρουν
μέρος σε άσκηση για την αντιμετώπιση φυσικών καταστροφών που αρχίζει σήμερα το
στρατόπεδο Κρίβολακ κοντά στην πόλη Νεγκοτίνο, σε απόσταση 50 χιλιομέτρων από
τα σύνορα με την Ελλάδα. 
Σύμφωνα με το σενάριο της άσκησης, έπειτα από
έναν καταστρεπτικό σεισμό σημειώνεται διαρροή επικίνδυνων τοξικών υγρών στα
νερά του Αξιού και στην ατμόσφαιρα διαφεύγουν δηλητηριώδη αέρια. Ρόλος των
Ελλήνων στρατιωτών κατά το σενάριο είναι να μεταφέρουν με αμφίβια σκάφη μέσω
του Αξιού τραυματίες σε γειτονικά νοσοκομεία. 
Στην άσκηση συμμετέχουν
ακόμη στρατιωτικές δυνάμεις από τις ΗΠΑ, την Ιταλία και την Τουρκία, καθώς και
από τις μη νατοϊκές χώρες ΠΓΔΜ, Βουλγαρία, Αλβανία, Σλοβενία και Ρουμανία, ενώ
την έναρξη της άσκησης θα παρακολουθήσει ο πρόεδρος της ΠΓΔΜ Κίρο Γκλιγκόρφ.

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15833N093</ED>
<ID>
ID:167363

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N09&aa=3</URL></REF>


Article

<CATEGORY>vin04</CATEGORY>

 <H5>1 ΔΕΝ ΕΣΠΕΥΣΕ ΝΑ ΚΑΤΑΔΙΚΑΣΕΙ ΤΟ ΠΡΑΞΙΚΟΠΗΜΑ 2 ΑΠΟΥΣΙΑΣΕ ΑΠΟ
ΤΟΝ ΑΝΤΙΣΤΑΣΙΑΚΟ ΑΓΩΝΑ 3 ΤΙ ΚΡΥΒΕΙ ΓΙΑ ΗΠΑ - ΚΩΝΣΤΑΝΤΙΝΟ 4 ΑΡΝΗΘΗΚΕ ΣΥΝΕΡΓΑΣΙΑ
ΜΕ ΤΟΝ ΑΝΔΡΕΑ 5 ΣΚΟΤΑΔΙ ΓΙΑ ΤΟ ΠΑΡΑΣΚΗΝΙΟ ΤΗΣ ΕΠΙΣΤΡΟΦΗΣ ΤΟΥ</H5>
<H5>*ΕΠΙΣΤΟΛΗ ΠΡΟΣ ΚΩΝΣΤΑΝΤΙΝΟ ΚΟΛΛΙΑ</H5>
<H5>*ΔΗΛΩΣΗ ΓΙΑ ΤΟ ΚΙΝΗΜΑ ΤΟΥ
ΝΑΥΤΙΚΟΥ</H5>
<H5>*ΔΗΛΩΣΗ ΣΤΗ «ΒΡΑΔΥΝΗ» ΣΤΙΣ 23 ΑΠΡΙΛΙΟΥ ΤΟΥ '73</H5>
<H5>*ΕΠΙΣΤΟΛΕΣ
- ΣΗΜΕΙΩΜΑΤΑ</H5>
<H5>*Η ΣΥΣΚΕΨΗ ΣΤΟ ΓΡΑΦΕΙΟ ΤΟΥ
ΓΚΙΖΙΚΗ</H5>
<H2>Τι δεν λέει για χούντα και μεταπολίτευση</H2>

<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Πέντε κορυφαία ζητήματα που
αφορούν τη στάση του Κωνσταντίνου Καραμανλή απέναντι στη δικτατορία παραμένουν
σκοτεινά και δεν φωτίζονται από τα Αρχεία του Ιδρύματός του. 
Πέραν της
παντελούς έλλειψης οποιασδήποτε συγκεκριμένης (επικριτικής) αναφοράς στους
πρωταγωνιστές της χούντας, οι οποίοι ήταν γνωστοί από παλιά στην 
ΕΡΕ,
δημιουργείται ­ σε ορισμένες μάλιστα περιπτώσεις ­ η εντύπωση στον αναγνώστη
ότι συντελείται μια προσπάθεια συγκάλυψης, ακόμη και αποσιώπησης ή
παραπλάνησης για μια σειρά από 
γεγονότα. 
Στα απομνημονεύματά του 
ο κ. Καραμανλής, αυτά που αφορούν στη δικτατορία: <H3>Δεν αμφιβάλλω ότι
οι πρωτοστατήσαντες εις την εκτροπήν εκινήθησαν με αγαθάς προθέσεις </H3>
ΠΡΩΤΟΝ, δεν δίδει καμία εξήγηση και για το ότι ουσιαστικά ­ ακόμη και στις
δηλώσεις του ­ αρνείται τους πρώτους μήνες, μετά το πραξικόπημα του '67, να
καταδικάσει με κατηγορηματικό τρόπο τη χούντα. Και φτάνει στο σημείο να
επιρρίπτει όλες τις ευθύνες στους πολιτικούς και τον Παπανδρέου, ακόμη και να
συμβουλεύει τη χούντα με επιστολή του προς τον Κωνσταντίνο Κόλλια, πρωθυπουργό
της πρώτης κυβέρνησης της δικτατορίας. 
Βεβαίως, δεν εντυπωσιάζει το ότι ο
Κωνσταντίνος Καραμανλής κάνει συχνά λόγο για «επαναστάτες» και «επανάστασιν»,
αλλά και ότι οι επιμελητές του έργου του τιτλοφορούν το σχετικό κεφάλαιο της
πρώτης δικτατορικής περιόδου με τον ουδέτερο τίτλο ­ για μια δικτατορία που
φυλάκισε και βασάνισε χιλιάδες Έλληνες ­ «η εδραίωση του αυταρχικού
καθεστώτος». Ή ακόμη το ότι μόνον όταν οι βασιλικοί στρατηγοί και ο
Κωνσταντίνος εναντιώνονται στη χούντα, γίνεται λόγος για δικτατορία και
τιτλοφορούν το κεφάλαιο που αναφέρεται στην μετά τις 13 Δεκεμβρίου του '67
περίοδο, «η μακρά νύχτα της δικτατορίας». 
Είναι όμως εντυπωσιακό το ότι ο
κ. Καραμανλής δεν φαίνεται να θέλει να εξηγήσει πού ακριβώς στηρίζει την
εκτίμησή του ­ 20 Ιουνίου του 1967 ­ ότι η χούντα ήθελε αρχικώς «όπως
αποκαταστήσει την ομαλότητα και μάλιστα, επί υγιεστέρων βάσεων, δια του
εκσυγχρονισμού του πολιτεύματος της χώρας». 
Όπως επίσης είναι εντυπωσιακό
αυτό που καταγράφει περί καλών προθέσεων της χούντας, δύο μόλις μήνες μετά την
επιβολή της δικτατορίας και τη σύλληψη της κυβέρνησης που είχε προέλθει από
κοινοβουλευτικές διαδικασίες, στην επιστολή του προς τον Κωνσταντίνο Κόλλια.

«Δεν αμφιβάλλω», τονίζει, «ότι οι πρωτοστατήσαντες εις την εκτροπήν
εκινήθησαν με αγαθάς προθέσεις». 
Γι' αυτό, άλλωστε, και ο στενός φίλος του
Κωνσταντίνου Καραμανλή Σόλων Γκίκας μετέφερε ως εξής τις απόψεις του πρώην
πρωθυπουργού στη χούντα των Αθηνών: «Επανάστασις εχρειάζετο, όχι βέβαια υπό
την σημερινήν μορφήν της, ήτις δεν είναι ούτε δικτατορία, ούτε δημοκρατία,
ούτε επανάστασις». 
Είναι φανερό από τα κείμενα που παρατίθενται στο
ογκώδες έργο του Ιδρύματος Καραμανλή ότι ο πρώην Πρόεδρος της Δημοκρατίας,
έχοντας πάντα κατά νουν να παίξει το ρόλο της «γέφυρας» ανάμεσα στη δικτατορία
και στη δημοκρατία, προσέβλεπε, αρχικώς, σε μια ιδιότυπη σχέση με τη χούντα.

Άλλωστε, ακόμη κι όταν έγιναν οι αιματηρές συγκρούσεις Ελλήνων και Τούρκων
στην Κύπρο στις 15 Νοεμβρίου του '67 και άρχισαν να συντελούνται μια σειρά
τραγικά «λάθη» της χούντας, που έφτασαν μέχρι και την απόσυρση της ελληνικής
μεραρχίας από τη Μεγαλόνησο, ο κ. Καραμανλής δεν προέβη σε καμία δήλωση. 
Γι' αυτό ακριβώς, επειδή υπάρχει μεγάλο κενό στο ζήτημα αυτό, οι επιμελητές
του 12τομου έργου του παραθέτουν «μεταγενέστερο υπαγορευμένο κείμενο του
Καραμανλή», όπου ο ιδρυτής της ΕΡΕ και της Ν.Δ. δείχνει απλώς να παραπονείται
για την συμπεριφορά της χούντας: «Καθ' όλην την διάρκειαν της κρίσεως η
κυβέρνησις των Αθηνών, όχι μόνον δεν ησθάνθη την ανάγκην, όπως ήτο και
φυσικόν, να ζητήση την συμπαράστασίν μου κατά τας κρισίμους εκείνας στιγμάς,
αλλά ούτε καν υπεβλήθη εις τον κόπον να με ενημερώση δια των αντιπροσώπων της
επί της εξελίξεως της κρίσεως». 
Τα παράπονά του τα εκφράζει και σε άλλα
σημεία του έργου, όπως γιατί δεν τον χαιρετούν ορισμένοι της ελληνικής
πρεσβείας στο Παρίσι ή γιατί τον αγνόησε κάποια στιγμή ο παλιός φίλος του
Πιπινέλης. 
Ακόμη, στις σελίδες που ακολουθούν δεν υπάρχει πουθενά μια
εξήγηση ή μια απάντηση σε όσα έχει καταθέσει ο κ. Μητσοτάκης και στα
«Επίκαιρα» το 1976 και στην αυτοβιογραφία του, το 1989, για τις απόψεις του κ.
Καραμανλή υπέρ μιας εκτροπής από το Σύνταγμα, πριν από την 21η Απριλίου του
'67. 
«Όταν πήγα στο Παρίσι ­ επί χούντας ­ και μίλησα για πρώτη φορά με
τον Καραμανλή, ο Καραμανλής μου είπε ότι "ορθώς επράξατε" (για την 15η Ιουλίου
του '65). Η μόνη κριτική όμως την οποία ευρήκε να μου κάνει είναι ότι "έπρεπε
να έχετε κηρύξει τον στρατιωτικό νόμο". Ίσως ο Καραμανλής να είχε δίκιο. Διότι
αν εκείνη την ώρα εμείς ­ σημειώνει ο κ. Μητσοτάκης στη σελίδα 204 του
δευτέρου τόμου της αυτοβιογραφίας του ­ είχαμε κηρύξει τον στρατιωτικό νόμο
για ελάχιστο χρόνο, και είχαμε χώσει εις την φυλακήν του βουλευτάς της ΕΔΑ,
μιλώ τώρα μακιαβελλικά, και είχαμεν κάμει ψηφοφορία στη Βουλή, θα παίρναμε την
έγκριση για στρατιωτικό νόμο». <H3>Εάν είχα ενθαρρύνει καθ'οιονδήποτε τρόπον
την εξέγερσιν αυτήν θα είχα το θάρρος και το ηθικόν καθήκον να το επιβεβαιώσω
</H3>
ΔΕΥΤΕΡΟΝ, είναι πραγματικά εντυπωσιακό, όπως προκύπτει και από τα
Αρχεία του Ιδρύματος Καραμανλή, πως ο πρώην Πρόεδρος της Δημοκρατίας
απουσιάζει παντελώς από τον αντιστασιακό αγώνα, στον οποίο συμμετείχαν
εκατοντάδες επώνυμοι και χιλιάδες ανώνυμοι Έλληνες. 
Οι κατά καιρούς
δηλώσεις του και συνεντεύξεις που έδιδε στο εξωτερικό, προωθούσαν απλώς με
απόλυτη συνέπεια τη λογική του, ότι αυτός θα έπρεπε να είναι η λύση μετά τους
συνταγματάρχες, υπεράνω και πέραν του ελέγχου όλων των άλλων. 
Ακόμη κι
όταν έγινε η απόπειρα κατά του Παπαδόπουλου και συνελήφθη ο Αλέκος Παναγούλης
και όλα τα ξένα πρακτορεία μετέδιδαν για τα φρικτά βασανιστήρια του κορυφαίου
αντιστασιακού, ο Κωνσταντίνος Καραμανλής απέφυγε να δηλώσει κάτι. 
Αυτό το
κατανοούν οι επιμελητές των δώδεκα τόμων του έργου του και καταχωρούν με τον
υπότιτλο «13 Αυγούστου 1968» δύο παραγράφους, όπου καταγράφουν τα γεγονότα για
τον Παναγούλη, χωρίς φυσικά να παραθέτουν έστω ένα μεταγενέστερο σημείωμα του
Κωνσταντίνου Καραμανλή, παρά το ότι κάνουν λόγο για διεθνή αντίδραση κατά της
εκτέλεσης του ήρωα. 
Το ίδιο γίνεται και σε άλλες κορυφαίες στιγμές του
αντιδικτατορικού αγώνα. Πέραν της πρωτοφανούς δήλωσής του ότι απέστειλε
στεφάνι στη σορό του Γεωργίου Παπανδρέου διότι «ήθελα διά της χειρονομίας μου
αυτής να συγχωρήσω τον απελθόντα δι' όσα κατ' εμού έκανε», αποφεύγει τις
δηλώσεις για την εξέγερση της Νομικής (Φλεβάρης του '73). Έπρεπε να προηγηθούν
πολλά ­ επιστολές και δικών του ανθρώπων, όπως ο Κωνσταντίνος Τσάτσος ­ ώστε
να μιλήσει για τη Νομική, κυρίως με τις δηλώσεις του για τη δικτατορία στις 23
Απριλίου του '73. 
Φυσικά, το ίδιο έγινε και τις ημέρες της εξέγερσης του
Πολυτεχνείου, παρά το ότι ο διάδοχός του στην ηγεσία της ΕΡΕ, Παναγιώτης
Κανελλόπουλος τάχθηκε αμέσως αλληλέγγυος στους εξεγερθέντες φοιτητές. 
Ο
φίλος του Κωνσταντίνου Καραμανλή και του Κωνσταντίνου, στρατηγός Ορέστης
Βιδάλης, είναι ιδιαίτερα αποκαλυπτικός ­ χωρίς να έχει διαψευσθεί έως σήμερα
στο σημείο αυτό (σελίδα 885) των απομνημονευμάτων του. 
«Κατά τα επεισόδια
του Πολυτεχνείου είχε ετοιμάσει ­ ο Κωνσταντίνος ­ ένα μήνυμα. Συνεννοήθηκε με
τον Καραμανλή και συμφώνησαν να κάνει μια ανακοίνωση ο Καραμανλής πρώτα και να
δώσει μετά το μήνυμα το δικό του. Αργότερα, ο Καραμανλής τον ειδοποίησε ότι
άλλαξε γνώμη και κατόπιν αυτού ματαίωσε και αυτός το δικό του μήνυμα». 
Όλα
αυτά δεν εκπλήσσουν, διότι ακόμη και στις περιπτώσεις εξέγερσης ­ κατά της
χούντας ­ στελεχών των Ενόπλων Δυνάμεων, που λάτρευαν τον Κωνσταντίνο
Καραμανλή και τον περίμεναν να γυρίσει στην Ελλάδα, αφού δεν του είχε στερηθεί
η ιθαγένεια, έβρισκε πάντοτε κάτι να πει που τον απήλλασσε της όποιας υποψίας
ότι μπορεί ο ίδιος να ήταν ο υποκινητής. 
«Εάν είχα ενθαρρύνει καθ'
οιονδήποτε τρόπον την εξέγερσιν αυτήν θα είχα το θάρρος και το ηθικόν καθήκον
να το επιβεβαιώσω», έσπευδε να δηλώσει το καλοκαίρι του '73 για το Κίνημα του
Ναυτικού. 
Είναι ακόμη εντυπωσιακή και η παρακάτω συνομιλία του στρατηγού
Ορέστη Βιδάλη με τον Κωνσταντίνο Μητσοτάκη, η οποία έγινε στις 9 Μαρτίου του
'73 και η οποία δείχνει, όπως καταγράφεται στα απομνημονεύματα του στρατηγού,
η όλη «φιλοσοφία» του Κωνσταντίνου Καραμανλή: 
«Βιδάλης: Αν δεν βοηθήσει ο
Καραμανλής, τότε επιβραδύνει τις εξελίξεις και δεν ξέρουμε αν θα φτάσουμε ποτέ
στη λύση. Και, όταν φθάσουμε, αν θα έχει καμία απήχηση το όνομα Καραμανλής
στους νέους. 
Μητσοτάκης: Ορέστη, πρέπει να είμαστε ρεαλιστές. Δεν μπορούμε
να υποκινήσουμε σε δραστηριότητα τον Καραμανλή. 
Βιδάλης: Τότε να μας
αφήσει ήσυχους και να μην παραπονιέται. Πρέπει να καταλάβεις, και να του το
πεις εκ μέρους μου, πως ενώ μέχρι τώρα δεν νόμιζα ότι έπρεπε να μιλήσει, τώρα
επιβάλλεται για να βοηθήσει τη ψυχολογική διαμόρφωση του κλίματος μέσα στον
στρατό, μέσα στο λαό, μέσα στους νέους. Εκτός κι αν έχει απόρρητη συνεργασία
με τον Παπαδόπουλο και δεν το ξέρουμε. 
Μητσοτάκης: Πρέπει να τον βοηθήσουν
οι Αμερικανοί, Ορέστη. 
Βιδάλης: Γιατί να τον βοηθήσουν οι Αμερικανοί, όταν
αυτός έχει αδρανήσει; Ο Wayne Hays ρωτούσε προ ημερών αν ο Καραμανλής
εξακολουθεί να ενδιαφέρεται. 
Μητσοτάκης: Γι' αυτό θα τον δω και θα του τα
πω». 
Για την παντελή ­ στην ουσία ­ αντιστασιακή πράξη του Κωνσταντίνου
Καραμανλή ρίχνει λίγο φως και το σημείωμα (από το αρχείο του στρατηγού Βιδάλη)
του δικηγόρου Αλέξανδρου Λυκουρέζου ­ 25.9.70 ­ που συνέταξε, ύστερα από μία
συνάντηση μαζί του. 
«... Ο Τάκης κι εγώ είχαμε μια μακρά και εγκάρδια
συνομιλία με τον Καραμανλή. Συμπέρασμα: Βρίσκει αναγκαία τη συγκρότηση του
ενιαίου συντονιστικού φορέως, αλλά δεν θέλει να αναλάβει οποιαδήποτε
πρωτοβουλία. Στο σημείο αυτό φαίνεται ανένδοτος... Μας ετόνισε κατ' επανάληψη,
πως είναι πρόθυμος να προσθέσει το κύρος του, εφόσον όμως θα έχουν
δημιουργηθεί όλες 
οι απαραίτητες προϋποθέσεις...». <H3>Να
καλέσει (η χούντα) τον βασιλέα, που συμβολίζει την νομιμότητα και να
παραχωρήσει την θέσιν της εις μίαν έμπειρον και ισχυράν κυβέρνησιν </H3>
ΤΡΙΤΟΝ, είναι
ιδιαίτερα εντυπωσιακό, πως ενώ στους πολυσέλιδους τόμους των Αρχείων Καραμανλή
περιλαμβάνονται πολλά έγγραφα και ιστορικές μαρτυρίες για διάφορα, ακόμη και
ασήμαντα ζητήματα, οι σχέσεις του με τις ΗΠΑ ­ κυρίως στη διάρκεια της
δικτατορίας ­ και πρωτίστως οι επαφές με τον τότε υπουργό Εξωτερικών Χένρι
Κίσινγκερ ή απουσιάζουν ή καταλαμβάνουν ελάχιστο χώρο. 
Στα απομνημονεύματα
κορυφαίων ­ και στρατηγών ­ που πρόσκεινται στον Κωνσταντίνο Καραμανλή,
γίνεται ειδική αναφορά στην επικοινωνία Καραμανλή - Κίσινγκερ το καλοκαίρι του
'73, κάτι που όμως δεν φωτίζουν τα δημοσιευόμενα Αρχεία του πρώην Προέδρου της
Δημοκρατίας. 
Από την αρχή της δικτατορίας, οι επαφές του κ. Καραμανλή με
τον αμερικανικό παράγοντα είναι συνεχείς. Και ο πρώην πρωθυπουργός προσέβλεπε
κυρίως σ' αυτόν ­ και σε κινήσεις μέσα στον Στρατό ­ για τη διαδοχή της
δικτατορίας από τον ίδιο. 
Ο Αμερικανός στρατιωτικός James Webel, σύνδεσμος
του ΝΑΤΟ με το ΓΕΕΘΑ, στη δεκαετία του '60, έγραφε στις 4 Απριλίου του '69,
ύστερα από μία συνάντηση που είχε με τον Κωνσταντίνο Καραμανλή: «Μόνον ένα
καλά μελετημένο σχέδιο με την πλήρη στήριξη των ΗΠΑ μπορεί να έχει επιτυχία,
πιστεύει ο Καραμανλής». 
Το ίδιο εντυπωσιακή είναι η παρασιώπηση πολλών
στοιχείων γύρω από τις σχέσεις του με τον Κωνσταντίνο. Δεν εξηγεί πουθενά,
γιατί δεν στήριξε το Κίνημα του Δεκεμβρίου του '67, όταν και όπως θα έπρεπε.

Όπως, επίσης, παραλείπει να δώσει κάποια απάντηση, στο γιατί ενώ στις
δηλώσεις του στη «Βραδυνή», στις 23 Απριλίου του '73, τονίζει ότι 
η
χούντα πρέπει να «καλέσει τον βασιλέα, που συμβολίζει τη νομιμότητα, και να
παραχωρήσει την θέσιν της εις μίαν έμπειρον και ισχυράν κυβέρνησιν», στη
συνέχεια δείχνει να λησμονεί αυτή την αρχική εμμονή του. 
Είναι, εξάλλου,
ιδιαίτερα περίεργο, πως ενώ υπήρξαν τόσες πολλές επικοινωνίες του τέως με τον
Καραμανλή στη διάρκεια της δικτατορίας, τελικώς ελάχιστα από τις συνομιλίες
αυτές καταγράφονται στα Αρχεία που κυκλοφορούν. <H3>Καμία αναφορά στον Παναγιώτη
Κανελλόπουλο </H3>
ΤΕΤΑΡΤΟΝ, είναι ιδιαίτερα ενδιαφέρον πόσο λίγο ­ ή
καθόλου ­ χώρο καταλαμβάνουν οι επαφές του, στη διάρκεια της δικτατορίας, με
τους πολιτικούς του αντιπάλους της Ένωσης Κέντρου και της Αριστεράς, αλλά και
ορισμένους συνεργάτες του στην ΕΡΕ. 
Παραμένει αδιευκρίνιστο το σημείο
γιατί αρνήθηκε τη συνεργασία με τον Ανδρέα Παπανδρέου, όταν ο τελευταίος, μετά
την απελευθέρωσή του, έκανε λόγο για ένα ευρύτατο αντιστασιακό μέτωπο. 
Οι
επιστολές που αντήλλαξαν και που περιέχονται στα δημοσιευμένα Αρχεία είναι
πολύ φτωχό υλικό για να φωτίσουν ένα κορυφαίο ζήτημα του αντιδικτατορικού
αγώνα: ποιοι και γιατί εμπόδισαν την πραγματική αντιδικτατορική ενότητα. 
Το ίδιο εντυπωσιακό είναι και το ότι δεν ρίχνει φως στις σχέσεις του με τον
Παναγιώτη Κανελλόπουλο, τον νόμιμο πρωθυπουργό τον οποίο συνέλαβε η χούντα.
Και για τον οποίο δεν κάνει καμία αναφορά στις πρώτες του δηλώσεις μετά το
πραξικόπημα του '67. 
Αντιθέτως, παρατίθενται στο 12τομο έργο του πολλές
επιστολές και πολλά σημειώματα που αφορούν στις σχέσεις του με τον Κωνσταντίνο
Τσάτσο ή τον Κωνσταντίνο Παπακωνσταντίνου και τον Γεώργιο Ράλλη. 
Ακόμη,
αδιευκρίνιστο αφήνει γιατί στήριξε ­ επί δικτατορίας ­ την υποψηφιότητα του
Γεωργίου Μαύρου για την ηγεσία του Κέντρου, τον οποίο στη μεταπολίτευση όρισε
αντιπρόεδρο της πρώτης μεταδικτατορικής κυβέρνησης. 
Και επίσης, αφήνει στο
σκοτάδι μια σειρά από κρίσιμες επαφές που είχε με στελέχη της ιστορικής
Αριστεράς ­ στο Παρίσι ­ και τα οποία του έθεσαν από πολύ νωρίς την ανάγκη να
υπάρξει μια πραγματική κυβέρνηση εθνικής ενότητας, η οποία θα οδηγούσε τη χώρα
σε εκλογές, μετά τη δικτατορία. <H3>Επτά σελίδες μόνο για το ποιοι και πώς
έδωσαν τη «λύση Καραμανλή» </H3>
ΠΕΜΠΤΟΝ, και ίσως το περισσότερο
εντυπωσιακό, αλλά όχι ανεξήγητο, είναι ότι ένα από τα σημαντικότερα πολιτικά
γεγονότα στη σύγχρονη ελληνική ιστορία, η μεταπολίτευση του '74 ­ το πώς και
γιατί έγινε ­ καταλαμβάνει μόλις επτά από τις χιλιάδες σελίδες ­ πέραν των
επιστολών που παρατίθενται στο τέλος του 7ου τόμου ­ των Αρχείων του
Κωνσταντίνου Καραμανλή. 
Η μη καταγραφή σημαντικότατων ιστορικών στοιχείων
και ντοκουμέντων από τον Κωνσταντίνο Καραμανλή γίνεται ακόμη περισσότερο
εντυπωσιακή, από το ότι ενώ για την αφήγηση του Ευάγγελου Αβέρωφ παραχωρείται
τόσος χώρος, για την αφήγηση του τελευταίου αρχηγού της ΕΡΕ, Παναγιώτη
Κανελλόπουλου, δίδονται μόνον δύο παράγραφοι. Και αυτές, μόνον για το τι έκανε
μετά την έξοδό του από το γραφείο του Γκιζίκη έως ότου του ανακοίνωσαν τη
«λύση Καραμανλή». 
Ίσως, για τα απομνημονεύματα Καραμανλή να μην είχε τόσην
αξία η μαρτυρία του Παναγιώτη Κανελλόπουλου. Περισσότερη, φαίνεται, είχε το
υπόμνημα ­ στο παράρτημα του βιβλίου ­ του τότε αρχηγού του Ναυτικού, Πέτρου
Αραπάκη, ο οποίος διατηρούσε άριστες σχέσεις, όσο κανείς άλλος του ΓΕΕΘΑ, με
την αμερικανική κυβέρνηση, κατά τη διάρκεια της ελληνοτουρκικής κρίσης του
'74. 
Αλλά και από αυτό, μόνον η «ωμή» περιγραφή του αρχηγού του Ναυτικού
αποτελεί ένα στοιχείο. Κυρίως το τμήμα της όπου σημειώνεται: «Τελικώς η
σύσκεψις έληξεν ­ στο γραφείο του Γκιζίκη ­ με ανάθεσιν εντολής εις τον κ.
Κανελλόπουλον, παρακληθέντος όπως κατά την 8ην απογευματινήν, ότε θα
επανήρχοντο, θα παρουσίαζεν την υπ' αυτού κυβέρνησιν. Κατά την αποχώρησιν των
πολιτικών επλησίασα τον κ. Αβέρωφ και τον παρακάλεσα να μείνει μαζί μας (εμού
και των αρχηγών) διά να συνεχίσωμεν από κοινού την προσπάθεια προς επάνοδον
του κ. Καραμανλή»... Για το πώς και ποιοι παραπλάνησαν τον συλληφθέντα το '67
από τη χούντα πρωθυπουργό ότι θα γινόταν πρωθυπουργός ­ πέραν των
παρευρισκομένων στη σύσκεψη ­, το τι είχε προηγηθεί για να δοθεί η «λύση
Καραμανλή» ή το τι ακριβώς είχαν αποφασίσει οι Αμερικανοί, και κυρίως το γιατί
­ για όλα αυτά δεν αναφέρει τίποτα ο πρώην Πρόεδρος της Δημοκρατίας. Ο
Παναγιώτης Κανελλόπουλος και ο Γεώργιος Μαύρος, βεβαίως, δεν ζουν για να
μπορούν να μιλήσουν. 
Και όμως, συνεργάτης του Κωνσταντίνου Καραμανλή, όταν
ρωτήθηκε γιατί δημοσιοποιούνται τώρα τα Αρχεία απάντησε: «Για να αντικρούσει
ό,τι λεχθεί εναντίον του». Κάτι που βεβαίως δεν μπορεί να ισχύσει για τον
Παναγιώτη Κανελλόπουλο... παρ' ολίγον πρωθυπουργό της μεταπολίτευσης. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15833N101</ED>
<ID>
ID:167364

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N10&aa=1</URL></REF>


Article

<CATEGORY>vin04</CATEGORY>

 <H2></H2><H2>Οι πολιτικοί και η διαφάνεια</H2>
<H2></H2>
<AUTHOR>Ι. Μ. ΒΑΡΒΙΤΣΙΩΤΗ</AUTHOR>

ΘΑ ΚΑΤΑΤΕΘΟΥΝ και φέτος, όπως κάθε χρόνο, οι δηλώσεις τις
οποίες οι πολιτικοί υποχρεούνται να υποβάλουν κατ' εφαρμογή του νόμου «περί
προστασίας της τιμής του πολιτικού κόσμου». Θα επακολουθήσει η δημοσίευσή τους
στον Τύπο και θα σχολιασθεί ενδεχομένως το περιεχόμενό τους. Η ίδια διαδικασία
ακολουθείται εδώ και 33 χρόνια, αφού η πρώτη νομοθετική ρύθμιση καθιερώθηκε το
1964 που στη συνέχεια τροποποιήθηκε το 1987. 
Το ερώτημα όμως το οποίο
τίθεται είναι αν το νομοθετικό αυτό πλαίσιο ικανοποιεί το σκοπό για τον οποίο
καθιερώθηκε. Ιδιαίτερα σήμερα που η κρίση των θεσμών, η έκδηλη απογοήτευση από
τον δημόσιο βίο, η αμφισβήτηση αρχών και αξιών, η έλλειψη εμπιστοσύνης των
πολιτών απέναντι στο κράτος και στους λειτουργούς του έχει λάβει τρομακτικές
διαστάσεις. 
Το φαινόμενο δεν είναι μόνον ελληνικό, είναι παγκόσμιο. Οι
κοινοβουλευτικές δημοκρατίες διέρχονται κρίση αξιοπιστίας, που εκτός των άλλων
έχει τις ρίζες της και στα οικονομικά σκάνδαλα που συγκλονίζουν τις σύγχρονες
κοινωνίες. 
Η δυσπιστία γίνεται στον τόπο μας μεγαλύτερη, αφού ορισμένα από
τα ΜΜΕ ­ ο ρόλος των οποίων στη διαμόρφωση της κοινής γνώμης και κατά συνέπεια
και του εκλογικού αποτελέσματος είναι καθοριστικός ­ ταυτίζονται με ισχυρούς
παράγοντες της οικονομικής ζωής, πράγμα που οδηγεί σε μετατροπή της
οικονομικής ισχύος σε πολιτική εξουσία. 
Με αυτά τα δεδομένα καθίσταται
επιτακτική η ανάγκη για διαφάνεια σε όλα τα επίπεδα. Πρωτίστως όμως στα
οικονομικά των πολιτικών και των κομμάτων. 
Δυστυχώς όμως η ισχύουσα
νομοθετική ρύθμιση έχει αποδειχθεί ατελέσφορη, αφού δεν καλύπτει το σκοπό για
τον οποίο θεσπίσθηκε, την πλήρη και σε βάθος διαφάνεια. 
Διότι, ενώ
επιβάλλει στον βουλευτή να αναγράφει τα περιουσιακά του στοιχεία, δεν
προβλέπει καταγραφή όλων των δαπανών στις οποίες προέβη, ούτε τις πηγές
χρηματοδοτήσεώς του. Με άλλα λόγια δεν υποχρεούται ο βουλευτής να αιτιολογήσει
αν ο τρόπος ζωής του είναι αντίστοιχος με τα εισοδήματα τα οποία εμφανίζει.
Έτσι όμως δεν υπηρετείται η διαφάνεια την οποία ο νόμος επιδιώκει και η κοινή
γνώμη απαιτεί. 
Εν κατακλείδι ο έλεγχος του πόθεν έσχες είναι καθαρά
τυπικός. Το σύστημα του πόθεν έσχες (το οποίο ισχύει για πολλές κατηγορίες
εργαζομένων και κατά πρόσφατη δήλωση του Πρωθυπουργού θα επεκταθεί και στους
αστυνομικούς) πρέπει να τεθεί σε τελείως διαφορετική βάση. 
Πρέπει να πάψει
να είναι μια τυπική διαδικασία. Πρέπει να γίνει ουσιαστική. Και τέλος ο
έλεγχος των υποβαλλομένων δηλώσεων θα πρέπει να ανατεθεί σε αδιάβλητο όργανο
(π.χ. το Ελεγκτικό Συνέδριο) και να είναι συνεχής και σε βάθος. 
Διαφάνεια
όμως απαιτείται και στα οικονομικά των κομμάτων και ιδιαίτερα στις εκλογικές
δαπάνες των κομμάτων και των υποψηφίων βουλευτών. Ο πρόσφατος σχετικός νόμος
(Ν. 2429/1996) έκανε κάποια βήματα, τα οποία όμως δεν μπορούν να κριθούν
ικανοποιητικά. Διότι δεν καθιερώνει καμιά δυνατότητα αντικειμενικού ελέγχου
των εσόδων και των πάσης φύσεως παροχών προς τα κόμματα και τους υποψηφίους
βουλευτές. Η διατήρηση του ελέγχου των οικονομικών των κομμάτων από
διακομματική επιτροπή και όχι από το Ελεγκτικό Συνέδριο ­ όπως είχε προτείνει
η Νέα Δημοκρατία ­ αποτελεί βασική αδυναμία του ισχύοντος νομοθετικού
πλαισίου. 
Με ιδιαίτερο ενδιαφέρον αναμένω την έκθεση της διακομματικής
επιτροπής. Θέλω να ελπίζω ότι θα είναι πράγματι αντικειμενική και ότι δεν θα
προσπαθήσει να «κουκουλώσει» τις παραβάσεις που σημειώθηκαν ακολουθώντας τη
λαϊκή θυμοσοφία «κόρακας κοράκου μάτι δεν βγάζει». 
Διεν υπάρχει αμφιβολία
ότι σημειώθηκαν παραβάσεις στις επιταγές του νόμου. Αναφέρω ένα χαρακτηριστικό
παράδειγμα. Το άρθρο 11 του Ν. 2469/96 ορίζει σε 4.800.000.000 δραχμές το
ανώτατο όριο το οποίο τα πολιτικά κόμματα μπορούν να διαθέσουν για την
προεκλογική τους διαφήμιση. Οι εμφανείς όμως εκλογικές δαπάνες των κομμάτων
μόνο για τον παραπάνω σκοπό υπερέβησαν κατά πολύ το όριο του νόμου και ανήλθαν
σε 5.778.453.000 δραχμές. 
Το πρόβλημα της διαφάνειας είναι τεράστιο. Δεν
είναι δυνατόν να σπιλώνεται ολόκληρος ο πολιτικός κόσμος. Έχουμε υποχρέωση να
αποδείξουμε ότι δεν ισχύει το «όλοι το ίδιο είναι». Εμείς οι ίδιοι και μόνο
εμείς πρέπει και μπορούμε να αυτοπροστατευθούμε. Χρειάζεται ριζική τροποποίηση
του νόμου για το πόθεν έσχες αλλά και για τον έλεγχο των οικονομικών των
κομμάτων και των υποψηφίων βουλευτών. Μόνον έτσι θα αποκατασταθεί η αξιοπιστία
των πολιτικών και της πολιτικής. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15833N121</ED>
<ID>
ID:167365

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N12&aa=1</URL></REF>


Article

<CATEGORY>vin04</CATEGORY>

 <H5>Ο ΒΟΥΛΕΥΤΗΣ ΜΙΛΑΕΙ ΓΙΑ ΔΥΟ ΡΕΥΜΑΤΑ ΣΤΟ ΠΑΣΟΚ ΚΑΙ ΟΤΙ ΠΡΟΒΛΗΜΑ
ΣΤΗΝ ΕΝΟΤΗΤΑ ΘΑ ΔΗΜΙΟΥΡΓΟΥΣΕ ΜΙΑ ΟΜΑΔΟΠΟΙΗΣΗ</H5>
<H5>Βλέπει κινδύνους σε όλα τα εθνικά θέματα</H5>
<H2>ΠΑΝΤΕΛΗΣ ΟΙΚΟΝΟΜΟΥ Οι «32» δεν είναι ομάδα</H2>

<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

<H3></H3>Θεωρήθηκε ως ένας από τους
«πρωτεργάτες» της κίνησης των «32» βουλευτών που έστειλαν τη γνωστή επιστολή
για τη διαδικασία της προσέγγισης με την Τουρκία.ΚΑΤΑ καιρούς έχει αιφνιδιάσει
με θέσεις και απόψεις, συγκεντρώνοντας τα πυρά των συναδέλφων του στο
Εκτελεστικό Γραφείο και την Κοινοβουλευτική Ομάδα. Αλλά ο Παντελής Οικονόμου
επιμένει. Και σήμερα από τις στήλες των «ΝΕΩΝ» τα βάζει με το περιβάλλον του
κ. Σημίτη, ενώ δηλώνει ότι «στο ΠΑΣΟΚ υπάρχουν δύο βασικά ρεύματα σκέψης. Δύο
διαφορετικά ρεύματα, που υπήρχαν και θα υπάρχουν». 
­ Μα από όλες τις
πλευρές διακηρύσσεται ότι το ΠΑΣΟΚ είναι ενιαίο, έχει ενιαία
αντίληψη, έκφραση, πολιτική... 
«ΤΟ ΠΑΣΟΚ πράγματι
είναι ενιαίο, κανείς δεν διαφωνεί ως προς αυτό. Αλλά και κανείς δεν μπορεί να
αμφισβητήσει ότι μέσα στο ΠΑΣΟΚ υπάρχουν δύο ρεύματα. Πάντα υπήρχαν. Το
πιστοποιεί η κίνηση των «4», που αυτοαποκλήθηκε «εκσυγχρονιστική». Το πρόβλημα
είναι ορισμένων συντρόφων που δεν έχουν συνηθίσει τη νέα πραγματικότητα μέσα
στο ΠΑΣΟΚ. Ότι το ΠΑΣΟΚ έπαψε, μετά την απώλεια του ηγέτη του, να είναι
μονολιθικό, ότι υπάρχουν ρεύματα τα οποία μόνο οι σύντροφοι που είναι
«κολλημένοι» στο παρελθόν δεν μπορούν να αναγνωρίσουν». 
Κατά τον βουλευτή
της Α' Αθήνας και μέλος του Εκτελεστικού Γραφείου του ΠΑΣΟΚ «σε καμιά
περίπτωση δεν διακυβεύεται η ενότητα του κόμματος, και τα διαφορετικά ρεύματα
είναι από μόνα τους στοιχεία ενότητας του χώρου, γιατί από την ύπαρξή τους
ενισχύεται η δημοκρατία και συντίθενται οι απόψεις». 
Ο κ. Οικονόμου
υποστηρίζει ότι «πρόβλημα για την ενότητα θα δημιουργούσε μια ομαδοποίηση» και
δεν διστάζει να κατηγορήσει την κίνηση των «4» «ως μια ομαδοποίηση η οποία
ήταν εκτός λογικής και καταστατικού ΠΑΣΟΚ. Αλλά ευτυχώς που υπήρχε ο Α.
Παπανδρέου και με τους χειρισμούς του απέτρεψε τα χειρότερα». 
Θεωρεί,
πάντως, ότι «η νέα πραγματικότητα στο ΠΑΣΟΚ θα εμπεδωθεί από όλους» και
ερμηνεύει την ύπαρξη και λειτουργία των ρευμάτων «ως μια νέα συλλογικότητα που
επαγγέλλεται και ο πρόεδρος του κόμματος». Πιστεύει ότι «το ΠΑΣΟΚ δεν είναι
πια αρχηγικό κόμμα, έχει δομές», και στην ερώτηση για το λεγόμενο
πρωθυπουργικό περιβάλλον, για το οποίο διατυπώνονται επικρίσεις, δηλώνει: 
«Περιβάλλοντα υπήρχαν και θα υπάρχουν και καλώς υπάρχουν. Αλίμονο αν ο
Πρωθυπουργός δεν μπορεί να επιλέξει τους συνεργάτες του. Το πρόβλημα αρχίζει
όταν το περιβάλλον παίρνει πρωτοβουλίες έξω από τις οδηγίες του Πρωθυπουργού,
όπως πρόσφατα με την επιστολή των «32», όταν τον παγίδευσε παραπληροφορώντας
τον ότι εμείς διαρρεύσαμε την επιστολή, ενώ τη διέρρευσε το περιβάλλον του κ.
Σημίτη»... 
Όλα αυτά, όμως, κινούνται σε θεωρητικό επίπεδο. Έχει
διαπιστώσει ότι το περιβάλλον του Πρωθυπουργού λειτουργεί έξω από τα
καθιερωμένα; 
«Έχω διαπιστώσει να υπάρχει μια έφεση προς τέτοιου είδους
λειτουργίες, και ελπίζω ότι ο πρόεδρος, που είναι εγνωσμένης δημοκρατικότητας,
θα επιληφθεί προκειμένου να περιορίσει αυτά τα φαινόμενα, τα οποία τελικά
αντανακλούν επάνω του». 
Σχετικό με τα προηγούμενα είναι και το ερώτημα αν
διαπιστώνει και δείγματα αλαζονείας της εξουσίας: «Σαν γενική εικόνα όχι,
επιμέρους δείγματα όμως υπάρχουν και δυστυχώς δίνουν τον τόνο. Κι αυτό είναι
άδικο και για την κυβέρνηση και για το ΠΑΣΟΚ, που διακρίνονται από ωριμότητα.
Ελπίζω και εδώ να παρέμβει ο Πρωθυπουργός και πρόεδρος του ΠΑΣΟΚ»... Και σε
ό,τι αφορά το αποτέλεσμα της ψηφοφορίας για τον Φλοίσβο, σχολιάζει ότι «δεν
προσφέρεται για πολιτικά συμπεράσματα. Πολύ περισσότερο δεν προσφέρεται για
την αναγωγή σε εσωκομματικές αντιπαραθέσεις, οποιασδήποτε μορφής και είδους».

ΚΙΝΔΥΝΟΥΣ στα εθνικά θέματα διαπιστώνει ο Παντελής Οικονόμου, και όχι μόνο στα
ελληνοτουρκικά, για τα οποία ως γνωστόν εκδηλώθηκε η κίνηση των «32». Ο κ.
Οικονόμου θεωρεί ότι «τα ελληνοτουρκικά βρίσκονται σε εξαιρετικά κρίσιμη φάση,
και όχι μόνο για τη διαδικασία που εγκαινιάσθηκε στη Μάλτα. Αναφέρομαι στις
πιέσεις που ασκούνται από πολλές πλευρές να προχωρήσουμε σε διάλογο με την
Τουρκία. Οι πιέσεις αυτές είναι εντελώς διαφορετικές απ' ό,τι πριν από 10
χρόνια, που τα πράγματα ήταν σχετικά πιο εύκολα. Αυτό που έχει αλλάξει
δραματικά είναι η διέλευση των πετρελαίων της Κασπίας από την Ανατολική
Μεσόγειο, που οδηγεί τους Δυτικούς να ασκούν πιέσεις για να λυθούν όπως-όπως
τα προβλήματα στις ελληνοτουρκικές σχέσεις». 
Το μέλος του Ε.Γ. θεωρεί ότι
πολύ άσχημα εξελίσσεται και το Κυπριακό, διότι όπως υποστηρίζει «προωθείται
λύση του Κυπριακού με βάση τα τετελεσμένα και όχι με βάση το Διεθνές Δίκαιο
και τις αποφάσεις του ΟΗΕ». 
Διερωτάται «αν αυτά δεν πρέπει να συζητηθούν
στο ΠΑΣΟΚ» και στην επισήμανση ότι συνεδριάζει και το Εκτελεστικό Γραφείο και
η Κοινοβουλευτική Ομάδα, η απάντησή του μπορεί να προκαλέσει αντιδράσεις: «Οι
συχνές συνεδριάσεις μπορεί να επικαλύψουν τη μη συζήτηση των θεμάτων. Με μια
τέτοια τακτική το κόμμα χάνει τον πολιτικό χαρακτήρα του και εξελίσσεται σε...
επιμορφωτικό ίδρυμα». 
Σχετικά με το Σκοπιανό υπενθυμίζει ότι ο ίδιος εδώ
και πολύ καιρό είχε ταχθεί υπέρ της ονομασίας «Σλαβομακεδονία», και
επισημαίνει ότι «σήμερα η κατάσταση είναι σε πολύ κακό σημείο, διότι δεν
αξιοποιήθηκε όπως έπρεπε η ενδιάμεση συμφωνία». Υποστηρίζει ότι η ελληνική
κοινωνία, που έκανε προ ετών μεγάλες συγκεντρώσεις με ανελαστικές θέσεις,
«διολισθαίνει τώρα να αποδεχθεί κλείσιμο του θέματος με οποιοδήποτε όνομα.
Αλλά όχι, δεν είναι δυνατόν να δεχθούμε ονομασία όπως "Δημοκρατία της
Μακεδονίας-Σκόπια". Αυτό όχι. Είναι εντελώς απαράδεκτο». 
Σε ό,τι αφορά
τους χαρακτηρισμούς που εκτόξευσε ο Θ. Πάγκαλος κατά των «32», κρατάει
χαμηλούς τόνους: «Σχολιασμοί επί τέτοιου είδους σχολίων δεν θα βοηθούσαν
κανένα. Άλλωστε η συμπεριφορά των υπουργών είναι θέμα του Πρωθυπουργού». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15833N131</ED>
<ID>
ID:167366

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N13&aa=1</URL></REF>


Article

<CATEGORY>vin04</CATEGORY>

 <H2>Επικρίσεις για την «ευημερία των αριθμών» και όχι των ανθρώπων</H2>

ΣΦΟΔΡΕΣ επικρίσεις για την πολιτική της
«ευημερίας των αριθμών» αλλά όχι των ανθρώπων διατυπώνει ο κ. Οικονόμου. Όπως
υποστηρίζει, «ένας στους πέντε Έλληνες, δηλαδή το 20% του λαού, ζει σήμερα
κάτω από τα όρια φτώχειας». Το μέλος του Ε.Γ. επισημαίνει ότι «ανεβαίνει
ραγδαία το ΑΕΠ, αλλά δυστυχώς αυτό γίνεται εις βάρος των χαμηλών εισοδηματικά
τάξεων. Ε, αυτό είναι κάτι που πρέπει να μας απασχολήσει, και να μας
απασχολήσει έγκαιρα». 
­ Το περίφημο κοινωνικό πρόσωπο του ΠΑΣΟΚ;

«Δώστε όποια ονομασία θέλετε, για μένα εκείνο που έχει σημασία είναι ότι
από τις δεκαπέντε χώρες της Ευρωπαϊκής Ένωσης, μόνο η Ελλάδα δεν έχει δίκτυο
προστασίας των φτωχών.». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15833N132</ED>
<ID>
ID:167367

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N13&aa=2</URL></REF>


Article

<CATEGORY>vin04</CATEGORY>

 <H5></H5><H2>«Δεν με εμπνέουν καθόλου ως τάση οι 40άρηδες»</H2>

ΚΑΤΑ ΚΑΙΡΟΥΣ έχουν διατυπωθεί διάφορα σχόλια για τον Παντελή
Οικονόμου, καταλογίζοντάς του ακόμη και... αρχηγικές βλέψεις! Ο ίδιος δεν
αρνείται ότι έχει προσωπικές φιλοδοξίες. Η δήλωσή του, εξαιρετικά προσεγμένη,
είναι αρκετά σαφής: «Οποιοσδήποτε ασχολείται με τα κοινά και από οποιαδήποτε
θέση, εννοείται ότι πρέπει να αναζητάει μεγαλύτερες ευθύνες. Πρόκειται για την
κινητήρια δύναμη που θα τον κάνει να συνεχίσει. Και υπαγορεύεται από την ίδια
τη Δημοκρατία. Κανένας ανίκανος δεν μπορεί να συνεχίσει, δεν μπορεί να
προχωρήσει». 
­ Πόσο μπορεί να συνεχίσει ο ίδιος, και μέχρι πού σκέπτεται
να φθάσει; 
«Οι προσωπικοί στόχοι δεν μπορεί να γίνονται μονομανίες. Δεν
επιχειρώ να καταλάβω συγκεκριμένη θέση, δεν έχω ούτε είχα καμιά τέτοια
φιλοδοξία. Γι' αυτό και δεν αισθάνομαι ανταγωνιστικά με κανένα σύντροφό μου
οποιασδήποτε ηλικίας, και το επισημαίνω αυτό ιδιαίτερα για τους λεγόμενους
40άρηδες, που καθόλου δεν με εμπνέουν ως τάση»... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15833N133</ED>
<ID>
ID:167368

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N13&aa=3</URL></REF>


Article

<CATEGORY>vin04</CATEGORY>

 <H2></H2><H2>Ο καθένας να πάει στη Θράκη του</H2>
<H2></H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

Διάλεξε τη «Θράκη» του και από εκεί ο
Θανάσης Γκαϊφύλλιας, με «Το τραγούδι της τιμής»... αλληλογραφεί με τους
συντοπίτες Θανάση, Χαλίλ, Μεχμέτ και Ισμαήλ για την «κοινή ανάγκη για
φιλία».
 Ο Θανάσης Γκαϊφύλλιας κρίνει ότι τα βρίσκει με όλες τις ηλικίες
και διατηρεί «καθημερινές απλές και καθαρές σχέσεις με τον κόσμο της
Κομοτηνής». Από τον Πρωθυπουργό Κώστα Σημίτη ζητεί να επανέλθει η «φαντασία
στην εξουσία». 
ΓΕΝΝΗΘΗΚΕ: Το 1947 στο Σουφλί Έβρου και η
γέννησή του χαιρετίσθηκε με εκατοντάδες κανονιοβολισμούς. «Δώρα» γαρ του
Εμφυλίου. 
ΔΙΑΜΕΝΕΙ ΣΤΗΝ ΚΟΜΟΤΗΝΗ: Τη θεωρεί δεύτερη πατρίδα
του. Εγκαταστάθηκε στις αρχές της «πέτρινης» οκταετίας. 
ΠΡΩΤΗ ΕΠΑΦΗ ΜΕ ΤΗ ΜΟΥΣΙΚΗ: Στη Φιλαρμονική του δήμου. Στη συνέχεια κιθάρα, νέο
κύμα 
και τα πρώτα, πρωτόλεια μεν, πολύτιμα δε, τραγουδάκια ήταν γεγονός.

ΚΑΘΟΔΟΣ ΣΤΗΝ ΑΘΗΝΑ: Πρώτη φορά την άνοιξη του 1968, όπου έδειξε τα
«αριστουργήματά» του στον Μεγαλέξανδρο της ελληνικής δισκογραφίας Αλέκο
Πατσιφά. 
ΑΓΩΝΙΖΕΤΑΙ: Για να είναι πάντα όρθιος ψυχή τε και σώματι. 
ΑΓΑΠΑΕΙ: Την ανθρωπιά. 
ΕΡ.: «Το τραγούδι της τιμής»; 
ΑΠ.: Ελάχιστη συμβολή στον κοινό
αγώνα για ειρήνη, που είναι υπόθεση όλων μας. 
ΕΡ.: Πώς έγινε το
«πάντρεμα»; 
ΑΠ.: Τα εξαίσια καλοκαιρινά βράδια στην παραλία της Μέσης
Ροδόπης και το πρώτο μας κοινό οι παραθεριστές. 
ΕΡ.: Τι περιέχει το νέο CD
Sigle, ποιο το μήνυμα που στέλνεις και σε ποιους; 
ΑΠ.: Πέρα από όμορφες
νότες, περιέχει την κοινή ανάγκη για φιλία. Το εξώφυλλο εύγλωττο, ως φάκελος
αλληλογραφίας, με αποστολείς τους Θανάση, Χαλίλ, Μεχμέτ και Ισμαήλ και
παραλήπτες τους απανταχού σκεπτόμενους ανθρώπους. 
ΕΡ.: Πόσο εκτίμησε το
κοινό τη νέα αυτή δημιουργία σου; 
ΑΠ.: Η ανταπόκριση καταπληκτική. Πέραν
πάσης προσδοκίας. 
ΕΡ.: Ετοιμάζεις κάποια νέα, ίσως παρόμοια δουλειά; 
ΑΠ.: Στον νέο μου δίσκο θα ακουστούν φωνές ανθρώπων που έχουν κάθε δικαίωμα να
καταγγέλλουν την κοινωνική μας υποκρισία και αναλγησία. 
ΕΡ.: Η Θράκη
«αγκαλιάζει» τα τραγούδια σου; 
ΑΠ.: Στην περίπτωσή μου γίνεται μια μικρή
ανατροπή του κανόνα, ότι «ουδείς προφήτης στον τόπο του». 
ΕΡ.: Αθήνα ή
Κομοτηνή; 
ΑΠ.: Τσιγάρο ή υγεία; Σαφώς, υγεία. 
ΕΡ.: Δεν είναι κάπως
«μουντή» η πρωτεύουσα της Θράκης τον χειμώνα; 
ΑΠ.: Κάθε άλλο, αφού
ανατέλλει ο ήλιος του Δημοκρίτειου Πανεπιστημίου. 
ΕΡ.: Χριστιανοί -
μουσουλμάνοι, σχέση συνύπαρξης, ειρηνικής συμβίωσης; 
ΑΠ.: Διακριτικές
σχέσεις και λεπτές ισορροπίες. Απαραίτητο στοιχείο η καλή θέληση. 
ΕΡ.:
Γκαϊφύλλιας και νεολαία; 
ΑΠ.: Τα βρίσκω με όλες τις ηλικίες. 
ΕΡ.:
Αγαπημένοι άνθρωποι που σε πλαισιώνουν; 
ΑΠ.: Ο καλύτερος φίλος, σύντροφος
και συνεργάτης είναι η Λία. 
ΕΡ.: Όνειρο για το αύριο; 
ΑΠ.: Να μην
ξαναζήσουμε τους εφιάλτες του χθες. 
ΕΡ.: Κάτω τα χέρια από τη Θράκη; 
ΑΠ.: Καλοδεχούμενα τα χέρια που απλώνουν οι φίλοι. Αλίμονο, όμως, αν χρειαστεί
να περάσουμε απ' τα χάδια στις γροθιές. 
ΕΡ.: Εσύ κι ο κόσμος της
Κομοτηνής; 
ΑΠ.: Καθημερινές απλές και καθαρές σχέσεις. 
ΕΡ.: Σε ποια
κατηγορία κατατάσσεις τον εαυτό σου; 
ΑΠ.: Των πολιτικοποιημένων
τροβαδούρων. 
ΕΡ.: Θράκη, ανάπτυξη ή το αντίθετο; 
ΑΠ.: Κάποτε έγραφα...
«κοιτάς το αύριο κρυφά πίσω απ' τις γρίλιες». Τώρα νιώθω πως έχει αρχίσει ν'
ανοίγει το παράθυρο. 
ΕΡ.: Τι μήνυμα στέλνεις στους... Αθηναίους εξ
επαρχίας; 
ΑΠ.: Κάλλιο πρώτος στο χωριό παρά δεύτερος στην πόλη. 
ΕΡ.:
Ποιους επώνυμους τραγουδιστές θα καλούσες για μόνιμη εγκατάσταση στη Θράκη;

ΑΠ.: Δεν θα το έλεγα έτσι. Θα έλεγα καλύτερα ο καθένας να πάει στη Θράκη
του. 
ΕΡ.: Αγωνίζεσαι; 
ΑΠ.: Είναι τρόπος ζωής. 
ΕΡ.: Τι θα ζητούσες
από τον Πρωθυπουργό της χώρας; 
ΑΠ.: Το ανεκπλήρωτο. Δηλαδή τη φαντασία
στην εξουσία. 
ΕΡ.: Αποφεύγεις; 
ΑΠ.: Τους υποκριτές. 
ΕΡ.: Πολιτικοί
και πολιτική; 
ΑΠ.: Το διαζύγιο θεωρίας και πράξης. 
ΕΡ.: Αγαπάς; 
ΑΠ.: Σαν τρελός. 
ΕΡ.: Πιστεύεις; 
ΑΠ.: Σε ό,τι αντιλαμβάνομαι. 
ΕΡ.:
Τουρκία, φίλη; 
ΑΠ.: Πιστεύω πως τα κοινά είναι περισσότερα από τις
διαφορές μας. 
ΕΡ.: Κύπρος και Θράκη; 
ΑΠ.: Η Κύπρος με τη θυσία της
δείχνει τι πρέπει να αποφύγει η Θράκη στο μέλλον. 
ΕΡ.: Θα ήθελες να
συνεργαστείς και με ποιους για μια δισκογραφική δουλειά - σταθμό; 
ΑΠ.: Με
μουσικούς και τραγουδιστές από όλες τις βαλκανικές χώρες, που θα τραγουδούσαμε
σε μια κοινή γλώσσα τον Θούριο του Ρήγα. 
ΕΡ.: Κώστας Καραμανλής; 
ΑΠ.:
Ελπίζω να είναι πιο ειλικρινής από τον θείο του, όταν θα γράφει τα
απομνημονεύματά του. 
ΕΡ.: Δημοκρίτειο Πανεπιστήμιο Θράκης; 
ΑΠ.: Η μόνη
σοβαρή επένδυση που έγινε ποτέ στον χώρο της Θράκης και η μόνη «βαριά»
βιομηχανία της. 
ΕΡ.: ΑΕΚ, Ολυμπιακός, Παναθηναϊκός, ΠΑΟΚ ή Πανθρακικός;

ΑΠ.: Επαγγελματικός αθλητισμός; Ας αλλάξουμε κουβέντα... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15833N141</ED>
<ID>
ID:167369

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N14&aa=1</URL></REF>


Article

<CATEGORY>vin04</CATEGORY>

 <H2>Οι «Επαναστατικοί Πυρήνες» χτύπησαν Λιμενικό Τμήμα στην Ακτή Τζελέπη</H2>

<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Ο ΕΚΡΗΚΤΙΚΟΣ μηχανισμός είχε
τοποθετηθεί σε μια παλιά μεταλλική αρχειοθήκη μπροστά από το Α' Λιμενικό Τμήμα
στην Ακτή Τζελέπη στον Πειραιά και, αν εκρήγνυτο όλη η ποσότητα της
αμμωνίτιδας, θα είχαμε θρηνήσει θύματα καθώς, σύμφωνα με τους πυροτεχνουργούς,
το κτίριο θα καταστρεφόταν... 
Το Κεντρικο Λιμεναρχείο ενημερώθηκε 20
λεπτά πριν από την έκρηξη και οι τρεις λιμενικοί, που είχαν την ώρα εκείνη
βάρδια στον σταθμό, ερεύνησαν όλο το κτίριο χωρίς, ωστόσο, να βρουν τίποτα.

ΑΛΒΑΝΙΚΗ ΜΑΦΙΑ; 
Οι αξιωματικοί του Λιμενικού, που έχουν
αναλάβει τις έρευνες, εξετάζουν όλα τα ενδεχόμενα και δεν αποκλείουν ακόμη και
να πρόκειται για χτύπημα της αλβανικής μαφίας, μετά τα τελευταία επεισόδια
στην Κέρκυρα και την Ηγουμενίτσα. 
Τυπικά, όμως, την ευθύνη για τη χθεσινή
έκρηξη ανέλαβε με τηλεφώνημά της στον ραδιοφωνικό σταθμό Φλας και την
εφημερίδα «Ελευθεροτυπία» η τρομοκρατική οργάνωση «Επαναστατικοί Πυρήνες». 
Ο εκρηκτικός μηχανισμός αποτελούνταν από δύο έως τρία κιλά αμμωνίτιδα, έναν
πυροκροτητή, μία μπαταρία εννέα βολτ και ένα φθηνό ρολόι από χώρα της
Ανατολικής Ευρώπης. Το τελευταίο στοιχείο είναι, κυρίως, που κάνει τους
λιμενικούς να εξετάζουν το ενδεχόμενο, να πρόκειται για χτύπημα της αλβανικής
μαφίας με στόχο ακόμη και να πληγεί ο τουρισμός, εν όψει της τουριστικής
περιόδου. 
Το πρώτο τηλεφώνημα έγινε, όπως έγινε γνωστό από το ΥΕΝ, στις
18.40 στον ραδιοφωνικό σταθμό Φλας. «Βάλαμε βόμβα στο Κεντρικό Λιμεναρχείο στο
γυάλινο κτίριο. Ας προσέξουν και το cafe που είναι δίπλα», είπε ο άγνωστος
άντρας. 
Η έκρηξη έγινε στις 19.20. Προηγουμένως, οι λιμενικοί και οι
αστυνομικοί απέκλεισαν την περιοχή. Όμως, σύμφωνα με τους πυροτεχνουργούς, αν
γινόταν έκρηξη, επειδή σε κοντινή απόσταση δένουν πλοία, θα είχαμε σίγουρα
τραυματισμούς, με πρώτους τους λιμενικούς και τους αστυνομικούς που ερευνούσαν
το κτίριο. 
«ΔΕΝ ΞΕΡΕΙΣ ΤΙ ΕΙΝΑΙ» 
Συμφωνα με πληροφορίες, ένας
από τους λιμενικούς είδε ένα κουτί στη μεταλλική αρχειοθήκη, αλλά όταν πήγε να
το περιεργαστεί, ο συνάδελφός του τον απέτρεψε λέγοντάς του: «Δεν ξέρεις τι
μπορεί να είναι...». 
Λίγα λεπτά αργότερα έγινε η έκρηξη, χωρίς ωστόσο να
τραυματιστεί κανείς και να προκληθούν ζημιές στο κτίριο, αφού έσκασε μόνον ο
πυροκροτητής... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15833N142</ED>
<ID>
ID:167370

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N14&aa=2</URL></REF>


Article

<CATEGORY>vin06</CATEGORY>

 <H5>ΟΙ ΠΡΥΤΑΝΕΙΣ ΑΘΗΝΑΣ ΚΑΙ ΘΡΑΚΗΣ ΘΑ ΙΔΡΥΣΟΥΝ 5 ΤΜΗΜΑΤΑ</H5>
<H5>Δύο συνδυασμοί στην Πάτρα</H5>
<H2>Από Σεπτέμβριο οι... ελεύθερες σπουδές</H2>

</H3>Πέντε Τμήματα Ελευθέρων Κύκλων Σπουδών (ΕΛΚΥΣ) πρόκειται να
λειτουργήσουν από την ερχόμενη ακαδημαϊκή χρονιά στα Πανεπιστήμια Αθήνας και
Θράκης. Το ανακοίνωσαν οι πρυτάνεις των δύο Ανωτάτων Εκπαιδευτικών Ιδρυμάτων
(ΑΕΙ) κ.κ. Π. Γέμτος και Ι. Πανούσης στη Σύνοδο των πρυτάνεων που
πραγματοποιήθηκε το περασμένο Σάββατο στον Βόλο. 
ΣΤΟ ΠΑΝΕΠΙΣΤΗΜΙΟ Αθήνας
πρόκειται να λειτουργήσουν ΕΛΚΥΣ Κοινωνικών Επιστημών και Ανθρωπιστικών
Επιστημών & Νεοελληνικού Πολιτισμού. 
Στο Πανεπιστήμιο Θράκης πρόκειται
να λειτουργήσουν ΕΛΚΥΣ Περιβάλλοντος από το τμήμα Νομικής, Λογοθεραπείας από
τα Τμήματα Ιατρικής και Παιδαγωγικών και Βιοηθικής από τα τμήματα Ιατρικής και
Νομικής. 
Στους ΕΛΚΥΣ της Αθήνας θα γίνουν δεκτοί 200 περίπου φοιτητές, ενώ
στους ΕΛΚΥΣ της Θράκης υπάρχει περιθώριο, όπως είπε ο κ. Πανούσης, να γίνουν
δεκτοί ακόμη και 500 φοιτητές. Όλα αυτά βεβαίως με την προϋπόθεση της
οικονομικής στήριξης από την Πολιτεία. 
Κατά τα άλλα η Σύνοδος των
πρυτάνεων, στην οποίαν παρέστη και ο υπουργός Παιδείας κ. Γερ. Αρσένης, κύλησε
«μέλι-γάλα» και ολοκληρώθηκε με βόλτα των πρυτάνεων στις Μηλιές με το
παραδοσιακό τρενάκι. 
Ο κ. Αρσένης διαβεβαίωσε τους πρυτάνεις ότι σε
δεκαπέντε ημέρες θα έχει κατατεθεί στη Βουλή και το νομοσχέδιο για το
πανεπιστημιακό μισθολόγιο και τους ενημέρωσε για τις άλλες νομοθετικές
ρυθμίσεις που έχει δρομολογήσει. 
Παράλληλα επανέλαβε ότι το 2000 θα
καταργηθούν οι Γενικές Εξετάσεις και οι απόφοιτοι των Λυκείων θα εισάγονται
ελεύθερα στα πανεπιστήμια. Ως τότε θα αυξάνεται σταδιακά ο αριθμός εισακτέων.

Οι πρυτάνεις των πανεπιστημίων συζήτησαν θεσμικά, οικονομικά και άλλα
θέματα που αφορούν τα Ιδρύματα των οποίων προΐστανται και διαβεβαίωσαν τον κ.
Αρσένη ότι δεν πρόκειται να προχωρήσουν σε κινητοποιήσεις τουλάχιστον στο
άμεσο μέλλον, αλλά εξέφρασαν τη δυσαρέσκειά τους για την καθυστέρηση που
παρατηρείται όσον αφορά νομοσχέδια που σχετίζονται με τα ΑΕΙ και τους
πανεπιστημιακούς. 
ΠΑΤΡΑ 
ΔΥΟ ΣΥΝΔΥΑΣΜΟΙ έχουν καταθέσει υποψηφιότητες για τις πρυτανικές
εκλογές στο Πανεπιστήμιο της Πάτρας. 
Στο πρώτο σχήμα ηγείται ο σημερινός
πρύτανης κ. Σταμάτης Αλαχιώτης με υποψήφιους αντιπρυτάνεις τον καθηγητή της
Χημείας Κωνσταντίνο Βαγενά και τον καθηγητή της Ιατρικής Νικόλαο Ζούμπο. 
Ο
άλλος συνδυασμός έχει υποψήφιο πρύτανη τον σημερινό αντιπρύτανη, καθηγητή της
Ιατρικής Διονύσιο Μπονίκο και υποψηφίους αντιπρυτάνεις, τους καθηγητές Ευθ.
Μαστρογιάννη και Γεώργ. Καραϊσκάκη. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15833N151</ED>
<ID>
ID:167371

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N15&aa=1</URL></REF>


Article

<CATEGORY>vin06</CATEGORY>

 <H2>42χρονος έδωσε ζωή σε 5 άτομα</H2>

ΘΕΣΣΑΛΟΝΙΚΗ. Γραφείο Βόρ. Ελλάδας 
ΖΩΗ ΣΕ πέντε άτομα έδωσε
με τον θάνατό του 42χρονος που υπέστη σοβαρό εγκεφαλικό επεισόδιο. Οι
συγγενείς του άτυχου άνδρα προσέφεραν τα όργανά του που μεταμοσχεύθηκαν σε έξι
σοβαρά πάσχοντες. 
Η νέα επιχείρηση «ανταλλαγής ζωής» διαδραματίστηκε στο
Νοσοκομείο «Γ. Παπανικολάου» της Θεσσαλονίκης όπου άφησε την τελευταία του
πνοή ο 42χρονος από την Καρδίτσα ύστερα από σοβαρό εγκεφαλικό επεισόδιο. 
Η
καρδιά του μεταμοσχεύθηκε με επιτυχία από την ομάδα του καρδιοχειρουργού
Παναγιώτη Σπύρου στον 37χρονο Αλβανό Ναπολέοντα Τόδε που έπασχε από ισχαιμική
μυοκαρδιοπάθεια. 
Την ίδια στιγμή και σε διπλανό χειρουργείο έγινε από την
ίδια χειρουργική ομάδα αμφοτερόπλευρη μεταμόσχευση πνευμόνων στον Δημήτριο
Χατζογλανη, 52 ετών από τις Σέρρες, που έπασχε από ίνωση στο τελευταίο στάδιο.
Δυστυχώς, λίγες ώρες μετά την επιτυχημένη μεταμόσχευση, ο οργανισμός του
απέρριψε το μόσχευμα και ο 52χρονος υπέκυψε. 
Τους νεφρούς του δότη που
μεταφέρθηκαν εσπευσμένα στο μεταμοσχευτικό κέντρο του Ιπποκράτειου Νοσοκομείου
δέχθηκαν ο 14χρονος Λευτέρης Αγιανωτάκης από το Ηράκλειο Κρήτης και η 32χρονη
Αικατερίνη Κοντόβα από το Βόλο που έπασχαν από νεφρική ανεπάρκεια. Οι γιατροί
είναι ιδιαίτερα αισιόδοξοι για την εξέλιξη της υγείας τους. 
Ακόμη, δύο
άτομα θα ανακτήσουν την όρασή τους με τη μεταμόσχευση των κερατοειδών χιτώνων
του άτυχου 42χρονου που μεταφέρθηκαν και φυλάσσονται ήδη στην τράπεζα οφθαλμών
του Νοσοκομείου ΑΧΕΠΑ. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15833N152</ED>
<ID>
ID:167372

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N15&aa=2</URL></REF>


Article

<CATEGORY>vin02</CATEGORY>

 <H5>«Οι
γάτες του Άη Νικόλα»</H5>
<H2>Σε πρώτο ενικό</H2>

<AUTHOR>ΛΙΝΑ ΑΛΕΞΙΟΥ</AUTHOR>

ΑΛΛΟΙ οργίσθηκαν, άλλοι
αηδίασαν και άλλοι σήκωσαν αδιάφορα τους ώμους. Όσο για μένα, πολύ το
γλέντησα, το αλληλοξεμπρόστιασμα εννοείται. Όχι για κανέναν άλλο λόγο, αλλά
γιατί τόσες ­ και τόσο έντεχνες ­ πλαστογραφήσεις δεν θα 'ταν ποτέ δυνατόν να
αποκαλυφθούν παρά με τη συνδρομή ­ έστω και την ακούσια ­ εκείνων που κοπίασαν
να πείσουν για τη γνησιότητα των «πονημάτων» τους. Στα αντιαρχεία του
Κωνσταντίνου του μικρού και στα αρχεία του άλλου Κωνσταντίνου (του Μεγάλου!),
κάποτε συμμάχων και αργότερα εχθρών, το ενδιαφέρον έγκειται σε αυτό ακριβώς:
Ότι έκαστος αποκαλύπτει όσα ο άλλος θα ήθελε διά παντός να κρύψει. 
Και ενώ
η εκδίκηση είναι ένα πιάτο που τρώγεται κρύο, με τα αλληλοαποκαλυπτήρια
κατάφεραν ο καθένας να ρίχνει στον άλλο το πιάτο του και όλοι οι άλλοι να
σκέπτονται με πόσο απεχθή εδέσματα παρασκεύαζαν ­ και ο μεν και ο δε ­ τις
γεύσεις της δικαίωσής τους. 
Καιρός ήταν να ξεμπερδεύουμε με τα φαντάσματα
αλλά και με τις ύστερες μυθοποιήσεις εκείνων, που ενώ υπήρξαν μοιραίοι για τον
τόπο, διεκδικούν και φωτοστέφανο είτε για τις σκευωρίες και τις ολιγωρίες τους
είτε για τον ­ πασίδηλο πια ­ καιροσκοπισμό τους. Έτσι, για να ξενοιάζουμε και
με τυχόν αυταπάτες πως τάχα οι άνθρωποι αλλάζουν, βάζουν μυαλό, ωριμάζουν,
κατακτούν ­ μέσα από καταστάσεις οριακές ­ την αυτογνωσία και επιτέλους
αναγνωρίζουν τα ιστορικά λάθη τους. 
Ναι, βέβαια, όλα αυτά τα φαρμακερά,
της μιας ή της άλλης πλευράς, ανάγονται σε άλλη εποχή. Εγώ, όμως, πάντα
σκέπτομαι εκείνες τις κακοθάνατες «γάτες του Άη Νικόλα». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15833N153</ED>
<ID>
ID:167373

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N15&aa=3</URL></REF>


Article

<CATEGORY>vin06</CATEGORY>

 <H5>ΣΤΟΥΣ ΠΡΟΠΟΔΕΣ ΤΟΥ ΚΑΥΚΑΣΟΥ ΧΤΥΠΑ Η ΚΑΡΔΙΑ ΜΙΑΣ ΕΛΛΑΔΑΣ ΤΟΣΟ
ΔΙΑΦΟΡΕΤΙΚΗΣ, ΑΛΛΑ ΚΑΙ ΤΟΣΟ ΙΔΙΑΣ ΜΕ ΑΥΤΗΝ ΠΟΥ ΞΕΡΟΥΜΕ</H5>
<H5>«Η γλώσσα είναι όπλο που μπορεί να
κάνει τα πάντα»</H5>
<H5>Οι νέοι θέλουν να έρθουν στην Ελλάδα</H5>
<H5>«Εκστρατεία φιλίας και
πολιτισμού»</H5>
<H2>Αγαπούν την πατρίδα που δεν αντίκρυσαν</H2>

<AUTHOR>ΝΑΤΑΣΑ ΜΠΑΣΤΕΑ</AUTHOR>

</H3>Είναι Κυριακή πρωί στην Κράσναγια Παλιάνα,
ένα ορεινό χωριό της Νότιας Ρωσίας. Η λειτουργία τελειώνει και οι πιστοί ­
ηλικιωμένοι οι περισσότεροι ­ βγαίνουν από την εκκλησία. Όταν ακούν ελληνικά,
κοντοστέκονται και ύστερα πλησιάζουν διστακτικά. Σιγά σιγά ο αέρας γεμίζει από
παλιές ιστορίες σε μια γλώσσα όπου ανακατεύονται τα ποντιακά και τα ρωσικά.
«Εδώ είναι το χωριό των Ελλήνων», λέει ένας παππούς. «Όμως εμείς την Ελλάδα
δεν προκάμαμε να τη δούμε και ούτε θα τη δούμε τώρα πια». 
ΤΑ ΠΡΟΣΩΠΑ είναι
σκαμμένα και τα μάτια έντονα. Όπως και οι μνήμες. Εδώ, στους πρόποδες του
Καυκάσου, χτυπά η καρδιά μιας Ελλάδας τόσο διαφορετικής, αλλά και τόσο ίδιας
με αυτήν που ξέρουμε. Περισσότεροι από 130.000 Έλληνες ζουν σήμερα σε αυτήν
την περιοχή της Νότιας Ρωσίας. Σε κοινότητες που παλεύουν να αντεπεξέλθουν τις
δυσκολίες της κοσμογονίας των τελευταίων ετών στην πρώην Σοβιετική Ένωση, που
διατηρούν την παραδοσιακή δομή τους και προσπαθούν να μιλήσουν τη γλώσσα των
προγόνων τους ­ είτε με τα λόγια είτε με τον χορό. 
Ο Ελληνισμός της Ρωσίας
έχει μακρά ιστορία. Με τις πρόσφατες αλλαγές και τις τεράστιες οικονομικές
δυσκολίες όλες οι ισορροπίες φαίνεται να είναι σήμερα ακόμα πιο εύθραυστες από
ό,τι παλαιότερα. Η Νότια Ρωσία συγκλονίστηκε από αιματηρούς πολέμους και
πολλοί από τους Ποντίους που ζούσαν εκεί επί γενεές ήρθαν στην Αθήνα, τη
Θεσσαλονίκη ή την Ξάνθη, αναζητώντας καλύτερη ζωή. Όμως αρκετοί είναι και
αυτοί που έμειναν. Θέλοντας να μην αφήσουν τη γη των πατέρων τους, αλλά και
φοβισμένοι από τις ιστορίες ανέχειας όσων προηγήθηκαν. 
Η γνωριμία με αυτόν
τον Ελληνισμό ­ που διατήρησε παρά τις εξορίες, τις εκτοπίσεις και τις
αντιξοότητες έντονα μέσα του το εθνικό στοιχείο ­ ήταν ο στόχος του Ελληνικού
Πολιτιστικού Μήνα, που διοργανώθηκε πρώτη φορά από τη γενική γραμματεία
Απόδημου Ελληνισμού. Και όταν ο πρόεδρος της ελληνικής κοινότητας του Σότσι,
Γιώργος Αναστασιάδης, μας καλούσε να θαυμάσουμε «την ημετέραν ομορφάδα» της
πόλης αυτής, που υπήρξε ένα από τα γνωστότερα θέρετρα της Μαύρης Θάλασσας,
κανείς δεν μπορούσε να μείνει στο συγκλονιστικό τοπίο. Γιατί η ομορφάδα των
ανθρώπων ήταν πολύ μεγαλύτερη... 
Οι νέοι στο Εσεντουκί που τραγουδούσαν
«Είμαστε αλάνια, διαλεχτά παιδιά μέσα στην πιάτσα και δεν την τρομάζουν οι
φουρτούνες τη δική μας ράτσα» δεν μιλούν καλά τα ελληνικά. Το τραγούδι, όμως,
το ήξεραν απ' έξω. Και το χόρεψαν κιόλας, παρασέρνοντας μαζί και Ρώσους φίλους
τους. Ο παππούς που αγκάλιαζε κλαίγοντας τα παιδιά του Λυκείου Ελληνίδων στη
Λαζαρέφσκα το 'πε με δικά του λόγια: «Πρώτη φορά στη ζωή μου βλέπω χορούς από
άλλα μέρη της Ελλάδας και δεν μπορείτε να φανταστείτε πώς αισθάνομαι». Η
80χρονη Σοφία Χαραλαμπίδου-Θεμιστοκλίδου που διηγιόταν μέσα από τα δάκρυά της
ιστορίες από τις εκτοπίσεις στο Καζαχστάν και από την επιστροφή στη γη όπου
είχε θάψει τους γονείς της, επιμένει να τραγουδά ποντιακά τραγούδια στα
εγγόνια που δεν ξέρουν ελληνικά. 
«ΜΑΣ ΕΝΟΧΛΕΙ...» 
«Αυτό που μας
ενοχλεί περισσότερο απ' όλα», ήταν η πρώτη κουβέντα του προέδρου της ελληνικής
κοινότητας στη Σταυρούπολη, «είναι ότι στην Ελλάδα μάς αποκαλούν Ρωσοπόντιους.
Είμαστε Πόντιοι και Έλληνες. Σήμερα, όπως και πάντοτε». 
Η γενοκτονία του
Ποντιακού Ελληνισμού της Μικράς Ασίας από τους Τούρκους, στις αρχές του 20ού
αιώνα, έστειλε μεγάλα κύματα προσφύγων στις απέναντι ακτές της Μαύρης
Θάλασσας, εκεί όπου υπήρχαν ελληνικές αποικίες από αιώνες. Οι μαζικές
εκτοπίσεις των πληθυσμών αυτών επί Στάλιν στο Καζαχστάν και στο Ουζμπεκιστάν,
η επιστροφή τους στα παράλια της Μαύρης Θάλασσας, αλλά και οι πρόσφατοι
πόλεμοι στην Αμπχαζία, την Τσετσενία και τη Γεωργία δημιούργησαν στον αιώνα
που τελειώνει σε λίγο ένα κλίμα διαρκούς προσφυγιάς. 
Και όμως. Οι Έλληνες
που ζουν αυτήν τη στιγμή στη Νότια Ρωσία, σε μια τόσο ευαίσθητη και σημαντική
γεωπολιτικά περιοχή, θέλουν να μείνουν εκεί. Και η ίδια η Ελλάδα έχει να
κερδίσει πολλά από την παραμονή τους. Εκεί όπου τελειώνει όμως η συγκίνηση για
τη σχέση αυτών των ανθρώπων με μια πατρίδα που πολλοί από αυτούς δεν έχουν
αντικρύσει ποτέ, αρχίζουν οι δυσκολίες και τα προβλήματα που ζητούν επιτακτικά
λύση. 
ΔΕΝ ΤΟ ΒΑΖΟΥΝ ΚΑΤΩ 
Ο δημοσιογράφος Νιλ Άτσερσον στο
βιβλίο του «Μαύρη Θάλασσα» κάνει μια πολύ ενδιαφέρουσα παρατήρηση για τους
Ποντίους, που όπως υποστηρίζει παρουσιάζουν μια μοναδική ιδιαιτερότητα στην
Ιστορία. «Έχουν περάσει», γράφει, «σχεδόν 3.000 χρόνια από τότε που οι πρώτοι
Έλληνες άποικοι πέρασαν τον Βόσπορο και ίδρυσαν τα πρώτα εμπορικά λιμάνια στα
παράλια της Μαύρης Θάλασσας. 
Οι περισσότεροι είχαν έρθει από τις πόλεις
της Ιωνίας στις ακτές του Αιγαίου που σήμερα ανήκουν στην Τουρκία. Έκτοτε, η
κουλτούρα τους και η γλώσσα τους απομακρύνονται διαρκώς από την κουλτούρα της
ηπειρωτικής Ελλάδας. Και όμως, σήμερα οι απόγονοί τους, ύστερα από τόσες
χιλιάδες χρόνια, αυτό το μέρος είναι που αποκαλούν "πατρίδα" και σε αυτό το
μέρος ξαναγυρνούν». Ο ιστορικός Άντονι Μπράιερ γράφει: «Οι Πόντιοι ό,τι και αν
γίνει, δεν το βάζουν κάτω. Είναι, ίσως, οι πιο ανθεκτικοί από όσους έχουν
επιζήσει διωγμών». 
Η ΑΞΑΝΑ βγαίνει με θάρρος στη σκηνή του δημαρχείου
του Κρασναντάρ. Είναι 23 ετών, δεν έχει επισκεφθεί ποτέ την Ελλάδα, αλλά
διδάσκει ποντιακούς χορούς στα μικρότερα παιδιά και γράφει ποιήματα ­ για μια
πατρίδα που φαντάζεται από μακριά: «Ελλάδα, πατρίδα πρώτη και δεύτερη μάνα
στην καρδιά...» 
Από κάτω, στο ακροατήριο, φοιτητές Πόντιοι και Ρώσοι του
Τμήματος Ελληνικής Γλώσσας του Πανεπιστημίου της πόλης, χειροκροτούν με θέρμη.
Η Ιουλία, ο Δημήτρης, η Τατιάνα, ο Θεοδόσης, η Ιρίνα, όλοι σπουδάζουν την
ελληνική γλώσσα, μελετούν Έλληνες λογοτέχνες. Όμως βιβλία δεν υπάρχουν, και το
υλικό που φτάνει από την Ελλάδα δεν είναι πάντα το καλύτερο δυνατό. Οι δύο
καθηγητές που βρίσκονται αποσπασμένοι από το υπουργείο Παιδείας στο
Πανεπιστήμιο του Κούμπαν ζητούν επίμονα ταινίες, βιντεοκασέτες, βιβλία και
περιοδικά για να δώσουν στα παιδιά όχι μόνο την έννοια των ελληνικών λέξεων
αλλά και την ουσία του ελληνικού πολιτισμού. 
Ο πρύτανης επιθυμεί σφόδρα τη
δημιουργία Έδρας Ελληνικής Γλώσσας στο πανεπιστήμιό του. Και στην εύλογη
ερώτηση μήπως είναι υπερβολικό το ποσό που θα χρειαστεί για κάτι τέτοιο, η
αγάπη για τη γνώση του ακαδημαϊκού δασκάλου μάς αφήνει άφωνους: «Μην
ανησυχείτε. Λεφτά θα βρούμε κι εμείς. Μπορεί να πέφτουν οι επιχορηγήσεις κάθε
χρόνο, αλλά πάντα βρίσκουμε ανθρώπους να ενισχύουν την εκπαίδευση». Και το
παράπονο: «Αν είχαμε περισσότερα ελληνικά σχολεία θα μπορούσαμε να αυξήσουμε
τον αριθμό των φοιτητών της γλώσσας. Δυστυχώς, επειδή δεν υπάρχουν,
αναγκαζόμαστε να δίνουμε στους φοιτητές και άλλες ειδικότητες, να μαθαίνουν
δηλαδή ελληνικά μαζί με αγγλικά ή γερμανικά». Στις συνομιλίες με τον γενικό
γραμματέα Απόδημου Ελληνισμού συμφωνήθηκε να γίνουν όλα εκείνα που απαιτούνται
για την αναβάθμιση του Τμήματος σε Έδρα, αλλά και η χορήγηση υποτροφιών από τη
Γενική Γραμματεία, το υπουργείο Πολιτισμού και άλλους φορείς σε υποψήφιους
φοιτητές της ελληνικής γλώσσας. 
Περισσότεροι δάσκαλοι θα σημάνουν
μεγαλύτερη ευχέρεια στη διδασκαλία της γλώσσας στα μικρά παιδιά. Όπως στο
σχολείο της Ανάπα, όπου παιδιά της Γ' και της Δ' Δημοτικού ­ όχι μόνο
ελληνικής καταγωγής ­ μαθαίνουν από τη Μαρίνα να γράφουν και να διαβάζουν
ελληνικά και απαγγέλλουν χαμογελαστά το ποίημα: «Χρόνια σου πολλά Γυμνάσιο και
να σε χαιρόμαστε, την αγκαλιά σου πάντα θα θυμόμαστε». 
Η ίδια εικόνα στο
Παιδαγωγικό Ινστιτούτο «Αριστοτέλης» στη Σταυρούπολη, που δημιουργήθηκε με
τους κόπους του Νίκου Ματσουκατίδη. Σε 16 τμήματα, 220 παιδιά ­ μεταξύ των
οποίων και 50 Ρώσοι ­ διδάσκονται την ελληνική γλώσσα, μαθαίνουν ποντιακούς
χορούς και τραγούδια, ακόμα και του σύγχρονου ρεπερτορίου. Όμως τα φωτεινά
πρόσωπα των παιδιών που βλέπουν στα πρόσωπά μας την Ελλάδα που έμαθαν μέσα από
τα βιβλία, δεν φτάνουν για να κρύψουν την σκληρή πραγματικότητα ­ ότι δηλαδή ο
μισθός του δασκάλου είναι 40 δολάρια τον μήνα και κανείς δεν μπορεί να ζήσει
με τόσο λίγα χρήματα, παρά μόνο εάν το κάνει από υπερβολικό ζήλο. Για πόσο
όμως; 
Στο Πιατιγκόρσκ λειτουργεί ένα από τα πιο γνωστά γλωσσολογικά
πανεπιστήμια της Ρωσίας. Ο καθηγητής Δημήτρης Ζίμοφ διδάσκει ελληνικά σε
περίπου 20 φοιτητές από ένα και μοναδικό βιβλίο. «Δεν είναι μόνο τα λεξικά και
οι γραμματικές που χρειαζόμαστε. 
Για να μάθεις μια γλώσσα πρέπει να γίνουν
σοβαρές σπουδές, να γνωριστεί ο φοιτητής με τον ελληνικό πολιτισμό. Κάτι
ήξεραν οι Τούρκοι που εκβίαζαν τους πληθυσμούς να παρατήσουν ή τη γλώσσα ή τη
θρησκεία τους, με αποτέλεσμα να έχουμε σήμερα τόσους τουρκόφωνους Έλληνες σ'
αυτή την περιοχή. Η γλώσσα είναι το όπλο μας. Ένα όπλο που μπορεί να κάνει τα
πάντα». 
ΣΤΗΝ ΚΑΜΠΑΡΝΤΙΝΚΑ, το γλέντι έχει ανάψει για τα καλά. Η βότκα ­ «Ποντιακή», το
λέει και η ετικέτα ­ ρέει άφθονη και η λύρα έχει πάρει φωτιά. Τα παιδικά
χορευτικά συγκροτήματα των Ελλήνων της περιοχής, ντυμένα με παραδοσιακές
στολές χορεύουν από συρτάκι μέχρι κότσαρι και οι προπόσεις δίνουν και
παίρνουν. 
Η Μαρία Στεφανίδου παρακολουθεί με καμάρι το εγγόνι της. Μιλά
για τους συγγενείς της στη Δράμα, όπου πριν από μερικά χρόνια ήρθε μαζί με την
οικογένειά της για να ζήσει. «Όμως ο άνδρας μου που εδώ είναι από τους
καλύτερους κτίστες δεν έβρισκε δουλειές κι έτσι αναγκαστήκαμε να γυρίσουμε».
Και τώρα πώς είναι τα πράγματα εδώ; «Καλύτερα. Ή μάλλον καλύτερα είναι που
μπορούμε να επισκεπτόμαστε ποτέ πότε την Ελλάδα». 
Δίπλα της η κόρη της η
Κυριακή δεν φαίνεται να συμφωνεί. Θέλει να επιστρέψει στη Δράμα. Γιατί;
«Επειδή εκεί υπάρχουν πιο πολλά πράγματα να κάνει κάποιος και ένας άλλος
τρόπος ζωής που τον προτιμώ». Η ιστορία μέσα από τα πρόσωπα. Αυτό είναι το
δίλημμα του ποντιακού Ελληνισμού σήμερα. Οι μεγαλύτεροι που νιώθουν ριζωμένοι
σ' αυτό τον τόπο και οι νεώτεροι που βλέπουν γύρω τους όλο και λιγότερα
πράγματα να τους κρατούν. 
Όπως η 18χρονη Σοφία Παναγιωτίδου στο
Κρασναντάρ, που σπουδάζει αγγλικά και ελληνικά. Είχε έρθει για 4 χρόνια στον
αδελφό της που ζει με την οικογένειά του στην Καλλιθέα, αλλά αναγκάστηκε να
γυρίσει πίσω για να σπουδάσει. Δεν θέλει να μείνει όμως εκεί. «Όλοι οι νέοι
θέλουν να επιστρέψουν στην Ελλάδα», λέει. «Η ζωή εδώ δεν είναι καλή και η
εγκληματικότητα είναι μεγάλη. Γιατί να μείνω εδώ;». 
Οι ιστορίες για τις
δυσκολίες που αντιμετώπισαν και συνεχίζουν να αντιμετωπίζουν οι Πόντιοι που
έχουν ήδη έρθει στην Ελλάδα δεν πτοούν πολλούς και σχεδόν καθόλου τους νέους.
Παρ' όλα αυτά ο Διονύσης θέλει να μείνει εκεί, εάν κατορθώσει να βρει δουλειά.
«Εδώ είναι το σπίτι μου, εδώ έζησαν οι δικοί μου γενεές επί γενεών και εδώ θα
ήθελα να μείνω, αν μπορώ». 
«Η ΕΛΛΑΔΑ επιχείρησε για πρώτη φορά με τον Ελληνικό
Πολιτιστικό Μήνα μια τόσο δύσκολη, πολύπλοκη και παρατεταμένη εκστρατεία
φιλίας και πολιτισμού στη Ρωσία», λέει ο γενικός γραμματέας Απόδημου
Ελληνισμού Σταύρος Λαμπρινίδης, ο οποίος ήταν επικεφαλής της πολυμελούς
επίσημης αντιπροσωπείας που επισκέφθηκε την περιοχή του Καυκάσου. 
Στην
αποστολή, η οποία είχε επίσημες συναντήσεις με πολιτειακούς παράγοντες της
Νότιας Ρωσίας, συμμετείχε επταμελές κλιμάκιο της Μόνιμης Διακομματικής
Επιτροπής της Βουλής για τον Απόδημο Ελληνισμό αποτελούμενο από τους Γ. Νιώτη,
Π. Κουναλάκη, Π. Φωτιάδη, Ν. Λεβογιάννη, Η. Βεζδρεβάνη, Λ. Λυμπερακίδη και Γ.
Καλαντζή. 
Συμμετείχαν επίσης, μεταξύ άλλων, εκπρόσωποι των Ελληνικών
υπουργείων Παιδείας, Πολιτισμού και Αιγαίου, του Ομίλου Προώθησης Εξαγωγών,
του Ιδρύματος Αποκατάστασης Παλιννοστούντων και της Εμπορικής Τράπεζας. 
Στις εκδηλώσεις πήραν μέρος 6 καλλιτεχνικά συγκροτήματα από την Ελλάδα: το
συγκρότημα του Λίνου Κόκοτου με τη Λιζέτα Νικολάου, τη Θεοδοσία Στίγκα και τον
Κώστα Λεοντίδη, το Λύκειο Ελληνίδων Αθήνας, ο Γιώργος Δεμερτζής και η Νίνα
Καλούτσα σε ρεσιτάλ κλασικού τραγουδιού Ελλήνων συνθετών, η Βυζαντινή Χορωδία
«Ιωάννης ο Κουκουζέλης», ο Χρύσανθος Θεοδωρίδης και η Ποντιακή Θεατρική Σκηνή
«Εύξεινος Λέσχη». Συνολικά δόθηκαν περισσότερες από 40 παραστάσεις σε
κατάμεστα θέατρα 7 πόλεων της Μαύρης Θάλασσας και του Καυκάσου - Νοβοροσίσκ,
Ανάπα, Κρασναντάρ, Σότσι, Σταυρούπολη, Εσεντουκί και Βλαντικαυκάς. 
Ο
Πολιτιστικός Μήνας περιλάμβανε Έκθεση Φωτογραφίας για το Αιγαίο, Έκθεση
Βιβλίου, καθώς και διαλέξεις του καθηγητή του Πανεπιστημίου της Βιέννης
Πολυχρόνη Ενεπεκίδη για την Ιστορία των Ελλήνων του Εύξεινου Πόντου. 
Πέντε
ήταν οι στόχοι αυτής της «εκστρατείας φιλίας και πολιτισμού στη Ρωσία», έτσι
όπως τους περιγράφει ο κ. Σταύρος Λαμπρινίδης: 
­ Η εκτενής επαφή με τον
Ελληνισμό της Μαύρης Θάλασσας. 
­ Η πολιτιστική προβολή της Ελλάδας τόσο
στους ομογενείς μας, όσο και στο ευρύτερο ρωσικό κοινό. 
­ Οι επαφές σε
ανώτατο επίπεδο με τις τοπικές κυβερνήσεις της Νότιας Ρωσίας, προς το συμφέρον
της Ελλάδας και των συμπατριωτών μας στη Μαύρη Θάλασσα. 
­ Η εξεύρεση
τρόπων για την προώθηση της διδασκαλίας της ελληνικής γλώσσας στη Νότια Ρωσία.

­ Ανιχνευτικές επιχειρηματικές επαφές τόσο για την προώθηση των ελληνικών
εξαγωγών όσο και για την προώθηση κοινών ελληνο-ρωσικών επενδύσεων, προς το
συμφέρον και των δύο λαών και της ομογένειας. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15833N161</ED>
<ID>
ID:167374

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N16&aa=1</URL></REF>


Article

<CATEGORY>vin06</CATEGORY>

 <H5>ΟΙ ΑΣΤΥΝΟΜΙΚΟΙ
ΠΙΘΑΝΟΛΟΓΟΥΝ ΟΤΙ Η ΡΩΣΙΔΑ ΦΙΛΗ ΤΟΥ ΣΟΛΟΝΙΚ ΕΙΧΕ ΔΕΙ ΤΟΥΣ ΔΟΛΟΦΟΝΟΥΣ ΤΟΥ</H5>
<H2>Τη σκότωσαν γιατί γνώριζε</H2>

Η πανέμορφη
19χρονη Σβετλάνα Κότοβα, γνωστό φωτομοντέλο που είχε εκλεγεί «Μις Ρωσία», φίλη
του «τσάρου» της ρωσικής μαφίας Αλεξάντερ Σολόνικ, πιθανολογούν οι αστυνομικοί
της Ασφάλειας ότι είναι η άτυχη γυναίκα που βρέθηκε τεμαχισμένη προχθές το
μεσημέρι σε πρόχειρο τάφο και σε απόσταση 300 μέτρων από τη βίλα του
αρχιμαφιόζου στο Λαγονήσι.ΟΙ ΔΟΛΟΦΟΝΟΙ της άτυχης κοπέλας είχαν τεμαχίσει το
πτώμα της. Τα μέλη τα είχαν τοποθετήσει σε μια βαλίτσα και σε ένα
σακ-βουαγιάζ, τα οποία είχαν θάψει σε βάθος ενός μέτρου στην περιοχή Κοιτελα
Λαγονησίου. 
Οι αστυνομικοί συγκλονίστηκαν από το μακάβριο εύρημα. Ο κορμός
τής άτυχης κοπέλας ήταν στη βαλίτσα, το κεφάλι και τα άκρα στο σακ-βουαγιάζ,
ενώ τα σπλάχνα οι δολοφόνοι τα είχαν τυλίξει σε μια πετσέτα μπάνιου. 
Σκυλιά που περιφέρονταν στην περιοχή ξέθαψαν μέρος της βαλίτσας με το μακάβριο
περιεχόμενο και έτσι αποκαλύφθηκε τυχαία, προχθές το μεσημέρι, το φρικιαστικό
έγκλημα. 
Αστυνομικοί του Τμήματος Σαρωνίδας τις τελευταίες ημέρες
«χτένιζαν» την περιοχή για να βρουν κλεμμένα ανταλλακτικά αυτοκίνητων που
είχαν κρύψει σε διάφορα σημεία Αλβανοί διαρρήκτες. Λίγο πριν από τις 11 το
μεσημέρι ένας ιδιώτης τους ειδοποίησε ότι είχε βρει σε θάμνους της ερημικής
περιοχής ένα σκουριασμένο κυνηγετικό όπλο. Οι αστυνομικοί έσπευσαν στο σημείο
που τους είχε υποδείξει ο ιδιώτης. Την προσοχή τους όμως τράβηξε μια
μισοθαμμένη βαλίτσα. Την ξέθαψαν και όταν την άνοιξαν το θέαμα που αντίκρισαν
τους έκοψε την ανάσα. Μέσα στη βαλίτσα βρήκαν τεμαχισμένα ανθρώπινα μέλη.
Αμέσως ειδοποίησαν την Υπηρεσία Δίωξης Εγκλημάτων κατά Ζωής της Ασφαλείας
Αττικής. Αξιωματικοί της έσπευσαν αμέσως στην περιοχή. Έσκαψαν στον πρόχειρο
τάφο και βρήκαν, εκτός από τη βαλίτσα, το σακ-βουαγιαζ και την πετσέτα με τα
σπλάχνα. Το τεμαχισμένο πτώμα ήταν σε κατάσταση ημιαποσύνθεσης. Ο
ιατροδικαστής κ. Εμ. Νόνας, ο οποίος εξέτασε τα κομματιασμένα μέλη, είπε ότι
το θύμα ήταν νεαρή γυναίκα την οποία οι δράστες, αφού τη δολοφόνησαν σε άλλο
σημείο και τεμάχισαν το πτώμα της, το τοποθέτησαν στη βαλίτσα και το
σακ-βουαγιάζ και το έθαψαν στην ερημική περιοχή. 
Οι βαλίτσες με τα
τεμαχισμένα μέλη μεταφέρθηκαν στο νεκροτομείο Αθηνών όπου θα γίνει σήμερα
νεκροτομή για να διαπιστωθούν οι συνθήκες που δολοφονήθηκε η άτυχη γυναίκα.

Οι αξιωματικοί της Ασφαλείας που ασχολούνται με την υπόθεση δεν είναι
αισιόδοξοι ότι θα καταφέρουν από τα δαχτυλικά αποτυπώματα να διαπιστώσουν τα
στοιχεία ταυτότητας της γυναίκας. Για να επιβεβαιώσουν αν πρόκειται για την
19χρονη Σβετλάνα Κότοβα, θα ζητήσουν να γίνει εξέταση με τη μέθοδο του DNA.

Τα ίχνη του πανέμορφου φωτομοντέλου έχουν χαθεί από την 1η Φεβρουάριου.
Την επόμενη ημέρα βρέθηκε στραγγαλισμένος σε ερημική περιοχή της Βαρυμπόμπης ο
αρχιμαφιόζος φίλος της, εκτελεστής «συμβολαίων θανάτου», Αλεξάντερ Σολόνικ.
Όπως διαπιστώθηκε, το φωτομοντέλο είχε έρθει αεροπορικώς από τη Μόσχα στην
Αθήνα στις 27 Ιανουαρίου. Στο αεροδρόμιο την υποδέχθηκε ο ίδιος ο Σολόνικ και
τη φιλοξένησε στη βίλα όπου διέμενε στο Λαγονήσι. 
Για τελευταία φορά η
Σβετλάνα επικοινώνησε με τους γονείς της την 1η Φεβρουαρίου και τους είπε ότι
πρόκειται να ταξιδεύσει στην Ιταλία για να κάνει μια φωτογράφηση. Στην Ιταλία
επρόκειτο να ταξιδεύσει τις ίδιες ημέρες και ο Σολόνικ για να εκτελέσει,
σύμφωνα με πληροφορίες, ένα ακόμα «συμβόλαιο θανάτου». Δεν πρόλαβε όμως, γιατί
τον δολοφόνησαν. Η άτυχη Σβετλάνα φαίνεται ότι γνώριζε πολλά... 
Οι
αστυνομικοί πιθανολογούν ότι ήταν παρούσα την ώρα της δολοφονίας του
αρχιμαφιόζου και αναγνώρισε τον δολοφόνο. Αυτό το πλήρωσε με το πιο ακριβό
τίμημα, την ίδια τη ζωή της. Οι δολοφόνοι φρόντισαν να της «κλείσουν» μια για
πάντα το στόμα: τη δολοφόνησαν και αφού τεμάχισαν το πτώμα της το έθαψαν στην
ερημική περιοχή. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15833N181</ED>
<ID>
ID:167375

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N18&aa=1</URL></REF>


Article

<CATEGORY>vin06</CATEGORY>

 <H2>Νεαρός σκοτώθηκε σε επιχείρηση σύλληψης Αλβανού</H2>

Η ΠΕΡΙΠΕΤΕΙΩΔΗΣ
σύλληψη ενός Αλβανού, δραπέτη των φυλακών, μετατράπηκε σε «κινηματογραφικό
σκηνικό» μέσα στο οποίο «έπαιξε» χωρίς να το ξέρει κι έχασε τη ζωή του ένας
29χρονος, χθες τα ξημερώματα, στην Κω. 
Ο Κυριάκος Μπουρνής επέστρεφε με το
μοτοποδήλατο στο σπίτι του, στη περιοχή Τιγκάκι της Κω, έπειτα από διασκέδαση,
όταν «έπεσε» πάνω στην επιχείρηση της Αστυνομίας για τη σύλληψη του Αλβανού
δραπέτη. Σύμφωνα με την Αστυνομία, το αυτοκίνητο που οδηγούσε ο αστυφύλακας
Ιωάννης Δαστερίδης (που συμμετείχε στην επιχείρηση) συγκρούστηκε με το
μοτοποδήλατο που οδηγούσε ο 29χρονος. 
Από την Αστυνομία έγινε γνωστό ότι ο
Κυριάκος Μπουρνής (όπως αναφέρεται άλλωστε και στο σχετικό σήμα) πέρασε στο
αντίθετο ρεύμα κυκλοφορίας και πιθανόν να είχε καταναλώσει αλκοόλ, ενώ η
οικογένειά του υποστηρίζει ότι δεν τον είδε ο αστυφύλακας κι έπεσε πάνω στον
άτυχο νεαρό, ο οποίος μάλιστα έσερνε το μοτοποδήλατο και δεν το οδηγούσε. «Ο
Κυριάκος πήγε τζάμπα. Τον φάγανε και τώρα οι αστυνομικοί θέλουν να το
καλύψουν», λέει στα «ΝΕΑ» η κ. Ελευθερία Σπορίδη, αδελφή του Κυριάκου Μπουρνή.
«Ήταν αργά και ο αδελφός μου πιθανόν να είχε πιει κανένα ποτηράκι. Όμως δεν
οδηγούσε το μοτοποδήλατο, αλλά το έσερνε με τα πόδια». 
Σημειώνεται ότι η
οικογένεια Μπουρνή ήταν αναστατωμένη και οργισμένη αφού μέχρι χθες το απόγευμα
δεν της είχε παραδοθεί ακόμη η σορός του άτυχου Κυριάκου. «Είναι ακόμη στο
νεκροτομείο», λέει η κ. Σπορίδη. «Δεν ξέρουμε τι συμβαίνει. Θέλουν να τα
κουκουλώσουν; Ο αστυνομικός που οδηγούσε το αυτοκίνητο έτρεχε τουλάχιστον με
80 χιλιόμετρα και λέει ότι δεν είδε τον αδελφό μου». Ο Κυριάκος Μπουρνής ήταν
ανύπαντρος και δούλευε ως σερβιτόρος. 
Όσον αφορά τον Αλβανό δραπέτη,
πρόκειται για τον Ανδρέα Μουράτι, 37 χρόνων, (έναν από τους τρεις από
απέδρασαν στις 19 Απριλίου από τις φυλακές της Κω, οι οποίοι παραμένουν ακόμη
ασύλληπτοι), ο οποίος με την απειλή μαχαιριού ζήτησ από τον ταξιτζή Γεώργιο
Ουγκάνα, 33 χρόνων, να τον μεταφέρει στο λιμάνι για να πάρει το πλοίο και να
τον κρύψει μέσα στο αυτοκίνητό του ώστε να μεταβεί στον Πειραιά. 
Ο
ταξιτζής δέχτηκε έναντι αμοιβής 500.000 δραχμών και το ραντεβού κλείστηκε για
τρεις ώρες αργότερα, ώστε να γίνει η μεταφορά. Όμως ο Ουγκάνας ειδοποίησε την
Αστυνομία που έστησε ενέδρα στην περιοχή και συνέλαβε τον Αλβανό δραπέτη. Κατά
τη στιγμή της σύλληψης, ο Αλβανός επιτέθηκε με μαχαίρι εναντίον των δύο
αστυνομικών τους οποίους και τραυμάτισε ελαφρά. Μάλιστα ο ένας αστυνομικός (Μ.
Ψεγιαννάκης) πυροβόλησε με το περίστροφό του και τραυμάτισε ελαφρά στο χέρι
τον Αλβανό. 
Όπως έγινε γνωστό, χθες αργά το απόγευμα, για τα ακριβή αίτια
του θανάτου του άτυχου Κυριάκου Μπουρνή γινόταν νεκροτομή και τοξικολογική
ανάλυση. 
Επίσης σύμφωνα με την αδελφή του θύματος κ. Ελευθερία Σπορίδη, η
σορός του θα παραδοθεί σήμερα στην οικογένειά του. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15833N182</ED>
<ID>
ID:167376

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N18&aa=2</URL></REF>


Article

<CATEGORY>vin06</CATEGORY>

 <H2>Με αυτοθυσία οι πυροσβέστες έσωσαν 3 ανήλικες</H2>

ΜΕ ΚΟΜΜΕΝΗ την
ανάσα οι γονείς τριών ανήλικων κοριτσιών και κάτοικοι της Κερατέας
παρακολουθούσαν τις πολύωρες και υπεράνθρωπες προσπάθειες των πυροσβεστών να
διασώσουν τα κορίτσια που είχαν εγκλωβιστεί σε απόκρημνο βράχο ύψους 40
μέτρων. 
Τα τρία κορίτσια, η Όλγα Τουζή 16 χρόνων η 15χρονη αδελφή της
Γεωργία και η 15χρονη Αλβανή φίλη τους Ελμονέλα, προχθές το βράδυ είχαν πάει
για ορειβασία στην απόκρημνη περιοχή Πόρτο 9, στην Κερατέα. Ανέβηκαν στα
βράχια με σκοπό να πάνε σε μια σπηλιά. Δεν είχαν υπολογίσει όμως πόσο δύσκολη
ήταν η ανάβαση και όταν έφθασαν στα 40 μέτρα παγιδεύτηκαν. Τα βράχια
γλιστρούσαν και δεν μπορούσαν να κάνουν βήμα. Ήταν αδύνατον να επιστρέψουν.
Έβαλαν τις φωνές και ευτυχώς τις αντιλήφθηκαν έγκαιρα κάτοικοι της περιοχής
που ειδοποίησαν την Αστυνομία και την Πυροσβεστική. Αμέσως οργανώθηκε
επιχείρηση για τη διασωσωση των τριών κοριτσιών. 
ΤΡΑΥΜΑΤΙΣΤΗΚΕ 
Άνδρες των ειδικών δυνάμεων της Πυροσβεστικής με σκοινιά προσπάθησαν να
κατεβάσουν τα τρία κορίτσια. Την ώρα που ο πυροσβέστης Ευθύμιος Καραθανάσης
προσπαθούσε να κατεβάσει μία από τις κοπέλες, χτύπησε το κεφάλι του στα
βράχια. Αν και τραυματισμένος συνέχισε την προσπάθεια μέχρι που κατέβασε τη
μικρή. Έξι ώρες, από τις 8 το βράδυ έως τις 2 τα ξημερώματα διήρκεσε η
επιχείρηση της Πυροσβεστικής για τη διάσωση των τριών κοριτσιών. Ύστερα από
τις υπεράνθρωπες προσπάθειες που κατέβαλαν οι πυροσβέστες, κατάφεραν να
κατεβάσουν τα τρία κορίτσια. Οι κοπέλες μεταφέρθηκαν στο Κεντρο Υγείας της
περιοχής και μετά τις πρώτες βοήθειες επέστρεψαν στα σπίτια τους. Ο
πυροσβέστης Καραθανάσης τραυματισμένος στο κεφάλι μεταφέρθηκε στο 401
Στρατιωτικό Νοσοκομείο. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15833N183</ED>
<ID>
ID:167377

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N18&aa=3</URL></REF>


Article

<CATEGORY>vin06</CATEGORY>

 <H5>ΣΤΑ ΧΕΡΙΑ ΤΩΝ ΡΑΜΠΟ ΕΠΕΣΑΝ 7
ΦΟΡΤΗΓΑ ΜΕ ΞΕΝΑ ΤΣΙΓΑΡΑ ΑΞΙΑΣ ΕΝΟΣ ΔΙΣ.</H5>
<H2>Σταυροδρόμι μαφιόζων</H2>

Σε σταθμό και
σταυροδρόμι διακίνησης των λαθραίων τσιγάρων που πωλούνται στην Ελλάδα και
στις χώρες της Ευρωπαϊκής Ένωσης εξελίσσεται η χώρα μας. Στο συμπέρασμα αυτό
οδηγούνται οι αρμόδιες υπηρεσίες μετά την ανακάλυψη από τους ράμπο του Σώματος
Δίωξης Οικονομικού Εγκλήματος μεγάλης υπόθεσης λαθρεμπορίας τσιγάρων που η
αξία τους ξεπερνά τα 3.000.000 δολάρια. Μόνο οι διαφυγόντες δασμοί
προσεγγίζουν τα 2 δισ. δραχμές.Η ΥΠΟΘΕΣΗ μάλιστα αυτή έχει σημάνει
κινητοποίηση και στις αρμόδιες ελεγκτικές υπηρεσίες της Ευρωπαϊκής Ένωσης,
καθώς διαπιστώνεται ότι: 
Πρώτον, πρόκειται για οργανωμένη λαθρεμπορία που
τόσο το σχέδιο όσο και η εκτέλεσή του είναι δουλειά της Μαφίας. Δεν είναι
τυχαίο άλλωστε το γεγονός ότι και οι τέσσερις ράμπο του ΣΔΟΕ που ασχολήθηκαν
με την υπόθεση σε γραπτή αναφορά που έχουν υποβάλει μιλούν για διεθνές
οργανωμένο έγκλημα που «η κοινή γνώμη γνωρίζει ως Μαφία». 
Δεύτερον, οι
πρωταγωνιστές της συγκεκριμένης λαθρεμπορίας που έχουν εντοπιστεί μέχρι
στιγμής είναι 9 Έλληνες και ένας Ιταλός, τα ονόματα των οποίων, και ολόκληρη
την αναφορά, έχουν στη διάθεσή τους «ΤΑ ΝΕΑ». 
Τρίτον, ο προορισμός των
φορτίων με τα λαθραία τσιγάρα εκτός από την Ελλάδα ήταν και άλλες χώρες της
Ευρωπαϊκής Ένωσης. Οι εμπειρογνώμονες του ΣΔΟΕ επισημαίνουν χαρακτηριστικά: «Η
εκτίμησή μας είναι ότι προορισμός των λαθρεμπορευμάτων ήταν και χώρες της
Κοινότητας». 
Επίσης συμπληρώνουν: «Το συμπέρασμα αυτό συνάγεται από το
είδος των τσιγάρων, καθώς και από ενδείξεις ότι τα φορτία θα προωθούνταν στην
Ιταλία». 
Τέταρτον, οι μέθοδοι που χρησιμοποιήθηκαν είχαν όλα τα
χαρακτηριστικά του οργανωμένου εγκλήματος, δηλαδή εμφανίζονταν ως παραλήπτες
ανύπαρκτες εταιρείες, ενώ το τσιγαράδικο πλοίο που έφερε τις νταλίκες με τα
λαθραία τσιγάρα μέσα σε δύο μήνες άλλαξε δύο φορές όνομα. 
Από την άλλη
πλευρά, η αρμόδια υπηρεσία της Ευρωπαϊκής Ένωσης (UCLAF) έχει δείξει τεράστιο
ενδιαφέρον για την υπόθεση αυτή. Στις Βρυξέλλες μάλιστα έγινε σύσκεψη με την
παρουσία και του Έλληνα εμπειρογνώμονα, ο οποίος ήταν επικεφαλής της έρευνας
στην Ελλάδα. Σε έγγραφο μάλιστα της κοινοτικής υπηρεσίας αναφέρεται ότι οι
λαθρέμποροι των τσιγάρων χρησιμοποιούν και την Κύπρο για να περάσουν τα
λαθραία στις αγορές των χωρών - μελών. Ένα ακόμα στοιχεία που οδηγεί στο
συμπέρασμα για τις διεθνείς προεκτάσεις του κυκλώματος είναι η ανακάλυψη
χαρτών ευρωπαϊκών περιοχών. Οι αρμόδιες υπηρεσίες διατυπώνουν την εκτίμηση ότι
πρόκειται για χώρους προορισμού και εναπόθεσης των λαθρεμπορευμάτων. 
Το
κουβάρι αυτής της λαθρεμπορίας άρχισε να ξετυλίγεται όταν στον Ισθμό της
Κορίνθου βρέθηκαν 4 φορτηγά διεθνών μεταφορών με 1.976.000 λαθραία τσιγάρα.
Από την έρευνα που έγινε διαπιστώθηκε ότι «οι αναγραφόμενοι παραλήπτες του
φορτίου ήταν ανύπαρκτες εταιρείες». Τότε τα λαγωνικά του υπουργείου
Οικονομικών ξεκίνησαν έρευνες στον άξονα Ρίου - Αθήνας για να βρεθούν και άλλα
φορτηγά με λαθραία τσιγάρα της ίδιας παρτίδας. Τελικά εντοπίσθηκαν άλλα 3
φορτηγά με ελληνικές πινακίδες, αυτή τη φορά στο Κιάτο. Ύστερα από έρευνα
διαπιστώθηκε «το ίδιο με εκείνο που συνέβη με τα άλλα 4 αλλοδαπά αυτοκίνητα»,
δηλαδή «είχαν μέσα τσιγάρα αφορολόγητα αλλοδαπής προέλευσης και στο πίσω μέρος
καθίσματα και είδη υγιεινής». 
Τη στιγμή εκείνη σήμανε συναγερμός στο Σώμα
Δίωξης του Οικονομικού Εγκλήματος για να εντοπισθεί το καράβι με το οποίο
έφθασαν τα φορτηγά. Τελικά εξακριβώθηκε ότι τα φορτηγά με τα λαθραία πέρασαν
στην Ελλάδα με ένα πλοίο που είχε και τον Ιανουάριο απασχολήσει τις αρμόδιες
κοινοτικές και ελληνικές υπηρεσίες. Τώρα όμως, το πλοίο απλώς είχε αλλάξει
όνομα, ενώ ως χώρα αναχώρησης εμφανιζόταν η Ισπανία. Οι έρευνες που έγιναν
στην Ισπανία όμως απεκάλυψαν ότι το συγκεκριμένο πλοίο δεν είχε περάσει από
ισπανικό λιμάνι. Τότε, εκδηλώθηκε και ενδιαφέρον από τις αρμόδιες αρχές της
Ισπανίας και της Γαλλίας που άρχισαν να ψάχνουν την υπόθεση. 
Ενδεικτικό
για το μέγεθος της λαθρεμπορίας αυτής είναι ότι στο υπηρεσιακό έγγραφο
αναφέρεται πως η υπόθεση έχει αποτελέσει αντικείμενο έρευνας και της
Ευρωπαϊκής Επιτροπής, η οποία και κάλεσε στις Βρυξέλλες τον Έλληνα αρμόδιο
υπάλληλο για να προγραμματισθούν οι έρευνες που θα γίνουν εκτός των ελληνικών
συνόρων. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15833N191</ED>
<ID>
ID:167378

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N19&aa=1</URL></REF>


Article

<CATEGORY>vin06</CATEGORY>

 <H2>Τέσσερις τόνοι μαριχουάνας σε κοντέινερ</H2>

«ΜΑΡΙΧΟΥΑΝΑ STOP»... Τη
μεγαλύτερη ποσότητα μαριχουάνας ­ 4 τόνοι και 50 κιλά ­ που έχει ποτέ
κατασχεθεί στη χώρα μας, περιείχε κρυμμένη, ανάμεσα σε κινέζικες πορσελάνες,
βάζα και πιάτα, «κοντέινερ» από την Καμπότζη, που μπλόκαραν αστυνομικοί της
Υπηρεσίας Δίωξης Ναρκωτικών της Ασφάλειας Αττικής καθώς και άνδρες του Σώματος
Δίωξης Οικονομικού Εγκλήματος του Υπουργείου Οικονομικών. 
Ο φερόμενος ως
«εγκέφαλος» της διεθνούς σπείρας, οργανωτής της μεταφοράς, εισαγωγής και
διάθεσης της μαριχουάνας στην ελληνική και ευρωπαϊκή αγορά, Ελευθέριος
Παφίτης, 40 χρόνων, κυπριακής καταγωγής, μόνιμος κάτοικος Βελγίου,
αναζητείται. Επίσης αναζητούνται και δυο εκτελωνιστές, ο Νικόλαος Π.
Ανδρομιδάς 37 χρόνων και ο συνεργάτης και συγγενής του Μιχάλης Βαρνάβας, 23
χρόνων, οι οποίοι είχαν αναλάβει τη διαδικασία του εκτελωνισμού για λογαριασμό
του Παφίτη και, όπως όλα δείχνουν, γνώριζαν τι περιείχε το κοντέινερ. 
Η
Υπηρεσία Δίωξης Ναρκωτικών είχε εδώ και δέκα ημέρες πληροφορίες ότι διεθνής
σπείρα είχε οργανώσει τη μεταφορά και εισαγωγή στη χώρα μας μεγάλης ποσότητας
μαριχουάνας από τις χώρες του «Χρυσου Τριγωνου». 
Ύστερα από διακριτική
παρακολούθηση, διαπιστώθηκε ότι στις 19 Απριλιου είχε εκφορτωθεί στο Η'
Τελωνείο Πειραιά από το πλοίο «Mare» το κοντέινερ με τις «κινεζικές
πορσελάνες». Το κοντέινερ είχε φορτωθεί από το λιμάνι Σιχανούκ της Καμπότζης,
με ενδιάμεσο σταθμό τη Σιγκαπούρη και τελικό προορισμό τον Πειραιά. 
Αποστολέας φερόταν κάποια εταιρεία «Delmex» με έδρα την Πνομ Πενχ και
παραλήπτης η εταιρεία «Alvita» του Πέτρου Χριστόπουλου με έδρα τον Ασπρόπυργο
Αττικής. 
Όπως προέκυψε, ο ιδιοκτήτης της παραλήπτριας εταιρείας δεν
γνώριζε το παραμικρό για το φορτίο. 
Στις 2 Μαΐου, άγνωστος πήγε στο
τελωνείο και κατέθεσε τη διασάφηση για να γίνει ο εκτελωνισμός. Η διαδιακισια
διεκόπη στις 2.00 το μεσημέρι και από τότε κανείς δεν προσήλθε για να την
συνεχίσει. 
Την Παρασκευή το μεσημέρι, αστυνομικοί της υπηρεσίας Δίωξης
Ναρκωτικών αποφάσισαν να ανοίξουν το κοντέινερ. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15833N192</ED>
<ID>
ID:167379

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N19&aa=2</URL></REF>


Article

<CATEGORY>vin06</CATEGORY>

 <H2>Νεκρός Αλβανός μαφιόζος σε ενέδρα κομάντος</H2>

ΜΑΧΗ με κομάντος των
ΕΚΑΜ και αστυνομικούς της υπηρεσίας Δίωξης Ναρκωτικών της Ασφάλειας Αττικής,
που είχαν στήσει ενέδρα για να μπλοκάρουν φορτίο με 400 κιλά χασίς, έδωσε
Αλβανός μαφιόζος. 
Αποφασισμένος να πουλήσει ακριβά το «τομάρι» του, όταν
είδε ότι ο κλοιός έσφιγγε, δεν δίστασε να ανοίξει πυρ με το αυτόματο
Καλάσνικοφ εναντίον των αστυνομικών. Οι αστυνομικοί ανταπέδωσαν τα πυρά,
«γάζωσαν» το σκάφος και ο Αλβανός μαφιόζος σωριάσθηκε νεκρός. 
Στα χέρια
της Αστυνομίας, στην «επιχείρηση» που έστησαν στη θέση Καλάμι της Πλαταριάς
Θεσπρωτίας, «έπεσαν» ο συνεργός του Αλβανού μαφιόζου, Φριμ Ονιέα, 18 χρόνων,
καθώς και 400 κιλά χασίς. 
Η εξάρθρωση της Ελληνοαλβανικής σπείρας άρχισε
την περασμένη βδομάδα, όταν αστυνομικοί της υπηρεσίας Δίωξης Ναρκωτικών της
Ασφάλειας Αττικής συνέλαβαν στην Αθήνα δύο Έλληνες και στην κατοχή τους
βρέθηκαν και κατασχέθηκαν 73 κιλά χασίς. 
Όπως προέκυψε από την
προανάκριση, αυτό ήταν μέρος μιας μεγάλης παρτίδας που θα έφερναν από την
Αλβανία. Οι δράστες είχαν κανονίσει με τους Αλβανούς μαφιόζους να τους φέρουν
άλλα 400 κιλά, τα οποία θα παραλάμβαναν στη Θεσπρωτία. 
Κλιμάκιο που
αποτελείτο από 16 αστυνομικούς της υπηρεσίας Δίωξης Ναρκωτικών, καθώς και από
έξι αστυνομικούς των ΕΚΑΜ πήγε στη Θεσπρωτία. Οι πληροφορίες της Αστυνομίας
ανέφεραν ότι το σκάφος με το φορτίο θα έφθανε την Παρασκευή τα ξημερώματα. Οι
καιρικές συνθήκες, όμως, εμπόδισαν τον κατάπλου. 
Το επόμενο βράδυ
αστυνομικοί ακροβολίσθηκαν στην ερημική περιοχή. Στις 2 τα ξημερώματα το
σκάφος με τους δύο Αλβανούς μαφιόζους έφθασε στην περιοχή. Ο ένας από τους
Αλβανούς μαφιόζους, αφού προηγουμένως συνεννοήθηκε με τον αστυνομικό που
παρουσιάστηκε ως αγοραστής, άρχισε να ξεφορτώνει τα δέματα και να τα μεταφέρει
σε φορτηγάκι που ήταν σταθμευμένο στην ακτή. Μόλις ο ένας Αλβανός ξεφόρτωσε τα
δέματα, επενέβησαν αστυνομικοί και τον συνέλαβαν. Οι άλλοι αστυνομικοί που
ήταν ακροβολισμένοι στην περιοχή κάλεσαν τον Αλβανό μαφιόζο, που παρέμενε στο
σκάφος, να παραδοθεί και έριξαν μια φωτοβολίδα. Ο Αλβανός τότε άρχισε να
πυροβολεί με το Καλάσνικοφ εναντίον των αστυνομικών που ανταπέδωσαν τα πυρά.

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15833N193</ED>
<ID>
ID:167380

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N19&aa=3</URL></REF>


Article

<CATEGORY>vin06</CATEGORY>

 <H2>Τελειώνει σήμερα η πολύμηνη δίκη του Κοσκωτά</H2>

ΟΛΟΚΛΗΡΩΝΕΤΑΙ
σήμερα ο κύκλος της πολύμηνης αποδεικτικής διαδικασίας ενώπιον του Πενταμελούς
Εφετείου της Αθήνας, που εκδικάζει την υπόθεση της υπεξαίρεσης των 32
δισεκατομμυρίων δραχμών από την Τράπεζα Κρήτης με βασικό κατηγορούμενο τον
Γιώργο Κοσκωτά. 
Ο εισαγγελέας της έδρας κ.Ιω. Γαβρίλης έχει ήδη εισηγηθεί
προς τους δικαστές να κηρύξουν ένοχο τον Γ. Κοσκωτά για όλα τα αδικήματα που
αντιμετωπίζει, με το ελαφρυντικό της ειλικρινούς μεταμέλειας. 
Μόλις ο
εισαγγελικός λειτουργός δευτερολογήσει, όπως ζήτησε μετά το τέλος των
αγορεύσεων των συνηγόρων υπεράσπισης, οι δικαστές θα αποσυρθούν σε διάσκεψη
για την έκδοση της απόφασής τους, την οποία αναμένεται να ανακοινώσουν εντός
της εβδομάδος. 
Σε πρώτο βαθμό ο Γ. Κοσκωτάς είχε κριθεί ένοχος και είχε
καταδικασθεί κατά συγχώνευση σε κάθειρξη 25 ετών, καθώς του είχε αναγνωρισθεί
και τότε το ελαφρυντικό της ειλικρινούς μεταμέλειας, για το οποίο στη συνέχεια
ασκήθηκε έφεση υπέρ του νόμου, καθώς η ποινή του είχε θεωρηθεί επιεικής. 
Ο
εισαγγελέας κ. Γαβρίλης, αιτιολογώντας τη δική του πρόταση για την αναγνώριση
του ελαφρυντικού στο πρόσωπο του Γ. Κοσκωτά, είχε επισημάνει μεταξύ άλλων στην
αγόρευσή του τα εξής: «Καλώς ασκήθηκε τότε έφεση από την Εισαγγελία Εφετών για
το ύψος της ποινής και ουσιαστικά για την αναγνώριση του ελαφρυντικού, διότι ο
Γ. Κοσκωτάς δεν είχε ακόμη εκχωρήσει τα περιουσιακά του στοιχεία στην Τράπεζα
Κρήτης. Απλώς είχε δηλώσει ότι επρόκειτο να το κάνει. Τώρα, όμως, έχουν
αλλάξει τα δεδομένα. Ο κατηγορούμενος επιχειρεί να άρει ή να μειώσει τις
συνέπειες των πράξεών του, εκχωρώντας στην Τράπεζα Κρήτης 15 μεζονέτες και 9
στρέμματα στην Εκάλη». 
Ειδικότερα, ο κ. Γαβρίλης, ο οποίος είχε
χαρακτηρίσει τον Κοσκωτά άνθρωπο «πειστικό, συμπαθή, χωρίς αναστολές, που
θέλησε να τα σαρώσει όλα», έχει ζητήσει να κηρυχθεί ένοχος για υπεξαίρεση κατ'
εξακολούθηση (σε συνδυασμό με τις επιβαρυντικές διατάξεις του νόμου περί
καταχραστών του Δημοσίου), πλαστογραφία, ηθική αυτουργία στο αδίκημα αυτό,
νόθευση εγγράφων και ηθική αυτουργία σε αυτή. 
Όσον αφορά τους έξι
συγκατηγορούμενους του Γ. Κοσκωτά, ο εισαγγελέας έχει ζητήσει την ενοχή τους
κατά το κατηγορητήριο με την αναγνώριση κάποιων ελαφρυντικών, αλλά και την
απαλλαγή ορισμένων από κάποιες κατηγορίες. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15833N211</ED>
<ID>
ID:167381

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N21&aa=1</URL></REF>


Article

<CATEGORY>vin06</CATEGORY>

 <H2>Από την νταλίκα στον τοκετό!</H2>

ΠΑΤΡΑ 
ΜΙΑ ΗΜΕΡΑ πριν από τη
γιορτή της Μητέρας, 25χρονη ­ κουρδικής καταγωγής ­ εντοπίσθηκε μέσα σε
νταλίκα και μια ώρα αργότερα γέννησε ένα υγιέστατο κοριτσάκι! 
Η
ετοιμόγεννη γυναίκα παρέμενε στην νταλίκα, παρότι ήταν σε προχωρημένη
εγκυμοσύνη. Όπως είπε η ίδια, θα διακινδύνευε τη ζωή της, αλλά και του
εμβρύου, για να φτάσει στον προορισμό της στη Δυτική Ευρώπη. 
Δίπλα από το
λιμάνι της Πάτρας, καθημερινά, περίπου 500 Κούρδοι περιμένουν και προσπαθούν
με κάθε τρόπο να επιβιβασθούν στα πλοία, ενώ διαμένουν ­ κάτω από άθλιες
συνθήκες ­ στα βαγόνια του ΟΣΕ. 
Ανάμεσά τους μικρά παιδιά και γυναίκες,
που σιτίζονται με πρωτοβουλία των κατοίκων της περιοχής και εκπολιτιστικών
συλλόγων. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15833N212</ED>
<ID>
ID:167382

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N21&aa=2</URL></REF>


Article

<CATEGORY>vin06</CATEGORY>

 <H5>Η ΑΝΤΙΔΡΑΣΗ ΤΩΝ
ΓΟΝΕΩΝ ΣΤΑ ΣΧΟΛΙΚΑ ΑΠΟΤΕΛΕΣΜΑΤΑ ΤΩΝ ΠΑΙΔΙΩΝ</H5>
<H5>Οι συνέπειες της
ψυχολογικής και σωματικής πίεσης για τους μαθητές</H5>
<H2>Διάλογος, συμβουλές... και ξύλο!</H2>

<AUTHOR>ΧΡΗΣΤΟΣΚΑΤΣΙΚΑΣ</AUTHOR>

Κάθε
χρόνο, τον Ιούνιο, σε όλα τα Γυμνάσια και τα Λύκεια της χώρας μας παραδίδονται
στους γονείς των 820.000 μαθητών της Δημόσιας Δευτεροβάθμιας Εκπαίδευσης τα
απολυτήρια και οι «έλεγχοι» με τους τελικούς βαθμούς του σχολικού έτους. 
Σύμφωνα με τον Παναγιώτη Παπακωνσταντίνου (Πανεπιστήμιο Ιωαννίνων), το
γεγονός της επίδοσης των βαθμών συνιστά μια σημαντική «στιγμή» της
εκπαιδευτικής λειτουργίας και αυτό, βέβαια, τεκμηριώνεται εμπειρικά στη
σχολική αλλά και στην καθημερινή ζωή, καθώς γύρω από τον «έλεγχο», την
προαγωγή και την απόρριψη, μαθητές, γονείς και εκπαιδευτικοί εκδηλώνουν
αντιδράσεις που διαβαθμίζονται από την απάθεια ως τη δραματοποίηση και τις
αυτοκτονίες. 
Η
ανομοιογένεια στη σχολική επίδοση των μαθητών είναι ένα γεγονός ολοφάνερο, για
το οποίο υπάρχει ομοφωνία από όλους τους παράγοντες της εκπαιδευτικής
διαδικασίας. Οι μαθητές βαθμολογούνται με «άριστα», «πολύ καλά», «καλά» ή
«μέτρια» και οι αντίστοιχοι βαθμοί εμφανίζονται και στους «ελέγχους» που
παραλαμβάνονται από τους γονείς. 
Πώς, αλήθεια, αντιμετωπίζουν οι γονείς
τις αποτυχίες στα σχολικά αποτελέσματα των παιδιών τους; 
Ποιες αλλαγές
διαπιστώνονται στις αντιδράσεις τους στον ορίζοντα των 20 τελευταίων χρόνων;

Ποιες είναι οι συνέπειες της ψυχολογικής και της σωματικής πίεσης για τους
μαθητές; 
Σε παλιότερη έρευνα της Μαρίας Τζάνη (Πανεπιστήμιο Αθηνών), που
πραγματοποιήθηκε πριν από 20 περίπου χρόνια, επισημαινόταν ότι «οι σωματικές
τιμωρίες είναι μία από τις συνήθεις μεθόδους τιμωρίας των παιδιών για την κακή
σχολική τους επίδοση», αφού ο ένας περίπου στους τρεις μαθητές με μη
προβιβάσιμους βαθμούς δήλωνε ότι οι γονείς του αντιδρούν στις σχολικές του
αποτυχίες «με το ξύλο». Την ίδια περίοδο, το 32% των μαθητών δήλωναν ότι οι
γονείς τους χρησιμοποιούν την ψυχολογική πίεση, το 10% δείχνουν αδιαφορία, ενώ
μόνο το 27% χρησιμοποιούν τις συμβουλές ή τις συζητήσεις για την αντιμετώπιση
της σχολικής τους αποτυχίας. 
Σε νεώτερη έρευνα που πραγματοποιήσαμε στη
διάρκεια των σχολικών ετών 1995-'96 και 1996-'97 σε 445 μαθητές Δημοτικών και
Γυμνασίων της Καλλιθέας, της Αργυρούπολης, της Δραπετσώνας, της Νέας Σμύρνης
και της Γλυφάδας, θελήσαμε να διαπιστώσουμε πώς αντιδρούν, σήμερα, οι γονείς
στα σχολικά αποτελέσματα των παιδιών τους και εάν αυτή η αντίδραση
παρουσιάζεται διαφοροποιημένη σε σχέση με το παρελθόν. 
Η ανάγνωση του
πίνακα 1 τονίζει ότι, σύμφωνα με τις απαντήσεις των μαθητών, η αντίδραση των
γονέων στις σχολικές αποτυχίες των παιδιών τους «περιέχει» σε γενικές γραμμές
λιγότερη σωματική πίεση από το παρελθόν και περισσότερο διάλογο. 
«Προσπαθούν να μας φέρουν στο φιλότιμο με συμβουλές και συζητήσεις», δηλώνουν
οι μισοί περίπου μαθητές. 
Είναι φανερό ότι έχουν γίνει σημαντικές αλλαγές
στη γονεϊκή συμπεριφορά απέναντι στις σχολικές αποτυχίες των παιδιών. Όμως,
εξακολουθεί να υπάρχει ένα ποσοστό γονέων της τάξης του 16%, που έχουν το χέρι
«έτοιμο να δείρει», ενώ 1 στους 13 γονείς αντιμετωπίζει τις σχολικές αδυναμίες
των παιδιών με «αδιαφορία», μία στάση που δρομολογεί, ως προς τα αποτελέσματά
της, την αναπαραγωγή της αποτυχίας. 
ΣΕ ΜΙΑ έρευνα του Μ.
Βάμβουκα σχετικά με τις καταστάσεις που φοβίζουν τους μαθητές επισημαίνεται
ότι οι φόβοι και τα άγχη που σχετίζονται με το σχολείο και ιδιαίτερα με τις
εξετάσεις και τη βαθμολογία καταλαμβάνουν μία από τις υψηλότερες θέσεις. 
Ο
Μιχάλης Κασσωτάκης (Πανεπιστήμιο Αθηνών) τονίζει ότι το άγχος και η αγωνία για
την κακή σχολική επίδοση - αποτυχία έχουν σοβαρά επακόλουθα, όπως διαταραχές
της ψυχικής υγείας, μελαγχολία, απόπειρες αυτοκτονιών ή αυτοκτονίες (Πίνακας
2). 
Σύμφωνα με έρευνα της Παιδοψυχιατρικής Κλινικής του Νοσοκομείου Παίδων
«Αγία Σοφία», οι μισές περίπου από τις περιπτώσεις απόπειρας αυτοκτονιών κατά
την προεφηβική ηλικία σχετίζονται με την πίεση των γονέων για υψηλές επιδόσεις
στο σχολείο (Πίνακας 3). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15833N221</ED>
<ID>
ID:167383

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N22&aa=1</URL></REF>


Article

<CATEGORY>vin06</CATEGORY>

 <H5>ΤΡΙΑ ΧΡΟΝΙΑ
ΧΟΡΕΥΟΥΝ ΜΑΖΙ Ο ΣΤΑΘΗΣ ΤΣΕΜΤΣΙΔΗΣ ΚΑΙ Η ΤΖΕΝΗ ΡΑΠΤΗ ΚΑΙ ΚΕΡΔΙΖΟΥΝ ΠΑΓΚΟΣΜΙΑ
ΚΥΠΕΛΛΑ ΜΕ ΑΝΑΠΗΡΙΚΑ ΑΜΑΞΙΔΙΑ</H5>
<H5>Είμαι ευτυχής, γιατί «γέμισα» μέσα
μου</H5>
<H5>Δεν υπάρχει τίποτα που δεν μπορείς να
κατορθώσεις</H5>
<H2>Ήταν και οι δύο πρωταθλητές ζωής</H2>

<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Είχαν τη στόφα του
πρωταθλητή. Και όχι γιατί κράτησαν στα χέρια τους πριν από ένα μήνα το
Παγκόσμιο Κύπελλο Χορού με αναπηρικά αμαξίδια στην Ολλανδία... Είχαν ήδη
αποδείξει ο Στάθης Τσεμτσίδης και η παρτενέρ του Τζένη Ράπτη ότι η ζωή είναι
ένα ταξίδι «κι αν χάσεις τη διαδρομή, χάνεις τη γεύση, την επαφή, τη μαγεία
του ταξιδιού». Γι' αυτήν τη διαδρομή ­ που τόσα τους επεφύλαξε ­ αγωνίστηκαν.
Με πείσμα, πάθος και συνέπεια... 
ΤΡΙΑ χρόνια χορεύουν μαζί ο Στάθης με την
Τζένη. Γνωρίζει ο ένας τον άλλο τόσο καλά στην πίστα. Είναι ένα «δεμένο»
χορευτικό ζευγάρι. Και έχει τη δυνατότητα, ο καθένας να «βγάζει» από τον
άλλον, τον καλύτερό του εαυτό. Και αυτό έχει ένα μαγικό αποτέλεσμα. Πέρυσι, με
τη συμμετοχή του χορευτικού τμήματος του Πανελλαδικού Συνδέσμου Παραπληγικών
και Κινητικά Αναπήρων στο Παγκόσμιο Κύπελλο Χορού, στο Ντίσελντορφ της
Γερμανίας, ο Στάθης και η Τζένη κέρδισαν την τρίτη θέση. Και αυτό στάθηκε
έναυσμα και αφετηρία για περισσότερες προσπάθειες. 
Αγωνίστηκαν σκληρά ­
αυτή τη χρονιά οι δυο τους. Ένωσαν τις δυνάμεις τους, διαφώνησαν, τσακώθηκαν
και βρήκαν εκείνα τα κοινά σημεία έκφρασης που τους έκαναν απόλυτα
ταιριαστούς. Με τέσσερις κατά μέσο όρο ώρες προπόνησης την ημέρα, διεκδίκησαν
την παγκόσμια πρωτιά ανάμεσα σε 12 χώρες και 380 αγωνιστικά ζευγάρια σε
διάφορες κατηγορίες. Ο δικός τους σύλλογος εκπροσώπησε την Ελλάδα. Προπονήτριά
τους η Σταθούλα Γοραμίτου. Που έδωσε κομμάτι από την ψυχή και τη ζωή της για
να πάνε μπροστά οι άξιοι χορευτές της: «Τα παιδιά πίστεψαν στον εαυτό τους!
Και αυτό που βγήκε, βγήκε αγόγγυστα. Είναι άνθρωποι με υψηλούς στόχους, με
πείσμα, πάθος και δυναμικότητα». Το σημαντικότερο όλων είναι ότι η Ελλάδα δεν
τιμήθηκε μόνο με ένα μετάλλιο. Ο Στάθης και η Τζένη δεν κέρδισαν απλώς το
παγκόσμιο χρυσό. Κρίθηκαν και το πρώτο καλύτερο ζευγάρι ­ ως προς την κίνηση,
την έκφραση και την αρμονία ­ ανάμεσα σε όλα τα διαγωνιζόμενα ζευγάρια και σ'
αυτούς απενεμήθη το Παγκόσμιο Κύπελλο της διοργάνωσης. Χρυσό κέρδισαν στη
χορευτική Ολυμπιάδα της Ολλανδίας (29 και 30 του Μάρτη) και τα χορευτικά
ζευγάρια Ειρήνη Κουρούβανη και Γρηγόρης Μούσιος και Γρηγόρης Μούσιος και
Νατάσσα Κίτσου. Χάλκινο η Τζένη Ράπτη και ο Βασίλης Καλύβας. Την 4η θέση
κέρδισαν ο Γρηγόρης Μούσιας με την Ειρήνη Κουρούβανη. Και την 5η θέση ο Στάθης
Τσεμτσίδης με τη Νατάσσα Κίτσου. 
Η ΖΩΗ τού
ειχε δείξει το «στρωτό» της πρόσωπο έως τον Ιούνιο του '90. Γεννήθηκε στην
Ελασσόνα Λαρίσης, πριν από 34 χρόνια. Τίποτα δεν ήταν εύκολο, αλλά και τίποτα
ακατόρθωτο. Μία διαρκής πάλη... 
Δούλεψε για χρόνια μηχανικός στα καράβια,
παντρεύτηκε νέος και στα 21 του χρόνια έγινε για πρώτη φορά πατέρας. Η κόρη
του, η Μάρθα, είναι σήμερα 13 χρόνων. Και ο γιος του, ο Γιώργος, στα εννέα..

Εγκατέλειψε τη θάλασσα, λόγω των μέγιστων κινδύνων της. Αλλά ο κίνδυνος,
παντού παραφυλά. Κι ήρθε και τον συνάντησε, στην Κεντρική Λαχαναγορά, όπου
εργαζόταν. Τροχαίο ήταν. Κι εκείνος, πάνω σε μηχανή... 
Χτυπήθηκε χαμηλά
και ο νωτιαίος μυελός «αποκόπηκε». Τα πόδια του παρέλυσαν. Η ζωή τού 'δειχνε
για τα καλά τα δόντια της... Κι εκείνος ήταν 27 χρόνων. 
Ήταν γολγοθάς τα
δύο πρώτα χρόνια. Έτσι επιγραμματικά το αναφέρει ­ δίχως να επιτρέπει στον
εαυτό του λεπτομέρειες. Ακολούθησε μια δεύτερη φουρτούνα. 
Ο χωρισμός κι
ύστερα το διαζύγιο: «Το χτύπημα, και αργότερα η απώλεια της οικογένειάς μου,
ήταν μια κόλαση. Την έζησα. Επιβίωσα. Και είπα στον εαυτό μου: Στάθη, δεν θα
το ξαναβάλεις κάτω...». 
Τρεισήμισι χρόνια, τώρα, ζει μόνος. Πάλεψε για να
'ναι αυτόνομος, αυτάρκης. Πάνω στην αναπηρική καρέκλα «ωρίμασα πραγματικά και
έμαθα τόσα πράγματα, που ποτέ δεν θα μάθαινα. Τώρα, έχω ένα διαφορετικό οπτικό
πρίσμα και μια άλλη αντίληψη για τη ζωή. 
Είμαι περισσότερο αντικειμενικός
και ειλικρινά δεν ντρέπομαι πια που κάθομαι εδώ πάνω! Είμαι ευτυχής και ξέρετε
γιατί; Γιατί "γέμισα" μέσα μου! 
Γιατί μπορώ να βλέπω την πίσω όψη των
ανθρώπων και των πραγμάτων. Γιατί η ζωή στάθηκε ισχυρότερη από το ατύχημα. Και
γιατί ο αθλητισμός και ο αγωνιστικός χορός μού δίνουν διαρκώς μια ώθηση προς
τα πάνω...». 
Ο Στάθης Τσεμτσίδης, που μόλις προχθές γύρισε από τους
Παγκύπριους Αγώνες Ατόμων με Κινητικά Προβλήματα, με χρυσό μετάλλειο στο
ακόντιο, είναι δεύτερος στο πανελλήνιο πρωτάθλημα στον δίσκο, στη σφαίρα και
στο ακόντιο! 
Η
ΠΡΩΤΗ ενότητα ζωής της κράτησε έως τα 12 της χρόνια. Γεννήθηκε πριν από 30
χρόνια στο Σαραντάπορο της Ελασσόνας. Εκεί μεγάλωνε. Φτωχός αγρότης ο πατέρας
της ­ «ένας απλός, αμόρφωτος και τόσο σοφός άνθρωπος». 
Στις σπάνιες,
κατατάσσεται η περίπτωσή της. Μία κύστις που δημιουργήθηκε στη σπονδυλική
στήλη, επηρέασε τα νεύρα, που νέκρωσαν, και παρά τις χειρουργικές προσπάθειες,
ποτέ δεν επανήλθαν. 
Η αρχική ατονία και αδυναμία, έγινε μόνιμη κατάσταση
και εκεί που ήταν ένα ζωηρό κοριτσάκι που έτρεχε και έπαιζε στα δρομάκια του
χωριού, βρέθηκε αρχικά με «ορθοπεδικούς κηδεμόνες» και αργότερα με αναπηρικό
αμαξίδιο. 
«Νόμιζα ότι ένας άνθρωπος δεν μπορεί να ζήσει χωρίς κίνηση.
Ντρεπόμουν, είχα κόμπλεξ, ήθελα να κρύβομαι. Ο πατέρας μου έψαξε και βρήκε το
Εθνικό Ίδρυμα Αποκατάστασης Αναπήρων στην Αθήνα...». 
Ο αθλητισμός ήταν η
αδυναμία της, αλλά ο χορός το πάθος της. Ξεκινά στην αρχή με εντατική
γυμναστική, ύστερα ρίψεις τοξοβολίας, σκοποβολή και καταλήγει, πριν από
τέσσερα χρόνια, στον αγωνιστικό χορό. Όπου και ριζώνει... 
Μόνο ο χορός την
«μπολιάζει» με τόση αισιοδοξία και ελπίδα. 
Ένα χειροκρότημα επιβράβευσης
είναι κάτι πολύτιμο για την Τζένη. Χόρεψαν, λέει, με τον Στάθη στην ολλανδική
πίστα, βαλς, τανγκό, ρέντζερς-βαλς. Και με τον όρθιο παρτενέρ της, τον
γυμναστή Βασίλη Καλύβα, χόρεψαν αργό βαλς, γρήγορο βιεννέζικο βαλς και
τσα-τσα. Απογειώθηκε. 
Και τίποτα δεν μπορεί να αντισταθμίσει το συναίσθημα
μιας μοναδικής στιγμής: «Και μόνο που το βίωσα, μου αρκεί. Τέτοιες στιγμές,
αισθάνεσαι ότι δεν υπάρχει τίποτα στον κόσμο, που να μην μπορείς να
κατορθώσεις!». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15833N241</ED>
<ID>
ID:167384

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N24&aa=1</URL></REF>


Article

<CATEGORY>vin06</CATEGORY>

 <H2>Αναστηλώθηκε το καμπαναριό</H2>

ΤΑ ΑΠΟΚΑΛΥΠΤΗΡΙΑ του αναστηλωμένου καμπαναριού του
Αγίου Γεωργίου Λυκαβηττού έκανε χθες το πρωί σε ειδική τελετή στον Λόφο του
Λυκαβηττού ο δήμαρχος Αθηναίων κ. Δημήτρης Αβραμόπουλος. 
Ο Δήμος Αθηναίων
προχώρησε στην αναστήλωση του καμπαναριού επειδή είχε υποστεί σημαντικές
ζημιές και αντιμετώπιζε τον κίνδυνο κατάρρευσης. Σημειώνεται ότι μετά τον
μεγάλο σεισμό του 1981 είχε κριθεί ιδιαίτερα επικίνδυνο. 
Οι εργασίες
αποκατάστασης περιλάμβαναν την αποσυναρμολόγηση του καμπαναριού, την αρίθμηση
και συντήρηση των δοκαριών του, τη στήριξη των γύρω βράχων με ειδικές
κατασκευές και την εκ νέου θεμελίωσή του κομμάτι-κομμάτι. 
Παράλληλα με τις
εργασίες αυτές έγινε και η απαραίτητη αναμόρφωση του περιβάλλοντος χώρου, ενώ
ο ηλεκτροφωτισμός του προσφέρθηκε δωρεάν από ιδιωτική εταιρεία. (Στη
φωτογραφία το καμπαναριό κατά το χθεσινό ηλιοβασίλεμα). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N25</CAT>
<ED>
Κωδικός άρθρου: A15833N251</ED>
<ID>
ID:167385

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N25&aa=1</URL></REF>


Article

<CATEGORY>vin06</CATEGORY>

 <H2>Φόρος τιμής στους εκτελεσθέντες</H2>

ΚΡΑΤΩΝΤΑΣ στα χέρια τους πλακάτ
με τα ονόματα των εκτελεσθέντων από τους Γερμανούς βάδισαν, χθες, προς το
Σκοπευτήριο της Καισαριανής, όσοι θέλησαν να αποτίσουν φόρο τιμής και να
θυμηθούν τους ήρωες που θυσιάστηκαν, πριν από 53 χρόνια, στον χώρο αυτό.. Η
πορεία ξεκίνησε από το δημαρχείο της Καισαριανής και κατέληξε στον χώρο του
Σκοπευτηρίου, όπου και οι συγκεντρωμένοι κατέθεσαν στεφάνια. Με την χθεσινή
πορεία-συγκέντρωση κορυφώθηκαν οι εκδηλώσεις που διοργανώθηκαν στη μνήμη των
200 εκτελεσθέντων από τους Γερμανούς, το 1944, στο Σκοπευτήριο της
Καισαριανής. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N25</CAT>
<ED>
Κωδικός άρθρου: A15833N252</ED>
<ID>
ID:167386

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N25&aa=2</URL></REF>


Article

<CATEGORY>vin11</CATEGORY>

 <H2>Η συνένωση επτά κοινοτήτων</H2>

Έπτα κοινότητες του Νομού Ηλείας
έχουν προτείνει τη συνένωσή τους με έδρα τον συνοικισμό Πανόπουλο της
Κοινότητας Ανδρωνίου. Οι κάτοικοι, όμως, ανησυχούν τώρα, μήπως η πρόταση δεν
γίνει αποδεκτή. Όπως σημειώνει σε ανοιχτή επιστολή του προς τον υπουργό
Εσωτερικών και Δημόσιας Διοίκησης ο Πολιτιστικός Σύλλογος Πανοπουλαίων Ηλείας
(υπογράφουν ο πρόεδρός του κ. Γ. Ντελής και ο γραμματέας κ. Αν. Πανόπουλος),
διάφοροι παράγοντες «προσπαθούν να επηρεάσουν την αρμόδια επιτροπή της οικείας
ΤΕΔΚ, ώστε να εισηγηθεί διαφορετική πρόταση από εκείνη που έχουν προτείνει οι
επτά κοινότητες και η οποία είναι ορθολογική και βιώσιμη, γιατί εξυπηρετεί τα
ζωτικά συμφέροντα των 2.500 περίπου κατοίκων τους». 
Ως προς την πρόταση
των επτά κοινοτήτων (Αγίας Κυριακής, Αγίας Τριάδας, Αγνάντων, Ανδρωνίου,
Κρυόβρυσης, Κακοταρίου και Τσιπιανών) να συνενωθούν με έδρα το Πανόπουλο, ο
Πολιτιστικός Σύλλογος σημειώνει: 
«Το παραπάνω χωριό, αντίθετα με την
φθίνουσα πορεία των περισσοτέρων ορεινών χωριών της ευρύτερης περιοχής,
παρουσιάζει τις τελευταίες δεκαετίες σημαντικότατη οικονομική ανάπτυξη λόγω
της καλής μορφολογίας του εδάφους και της γεωγραφικής του θέσης, η οποία του
παρέχει απεριόριστες δυνατότητες περαιτέρω οικονομικής και κοινωνικής προόδου.
Επίσης, αποτελεί κομβικό οδικό σημείο, αφού βρίσκεται επί της εθνικής οδού
Πάτρας - Τρίπολης στο σημείο όπου συμβάλλουν οι επαρχιακές οδοί Πύργου -
Πανόπουλου και Αμαλιάδας - Πανόπουλου και επιπρόσθετα βρίσκεται στο κέντρο
περίπου των επτά κοινοτήτων και συνδέεται ακτινωτά μαζί τους με βατές οδούς
που στη συντριπτική πλειοψηφία τους είναι ασφαλτοστρωμένες. 
Τέλος,
διαθέτει σημαντικές υποδομές (ως ορεινό χωριό) για να λειτουργήσει ως έδρα του
νέου οργανισμού που θα ιδρυθεί ύστερα από τη συνένωση». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N28</CAT>
<ED>
Κωδικός άρθρου: A15833N281</ED>
<ID>
ID:167387

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N28&aa=1</URL></REF>


Article

<CATEGORY>vin11</CATEGORY>

 <H2>Η στάθμευση στην περιοχή του Νοσοκομείου Παίδων</H2>

Για τον έλεγχο
της στάθμευσης των αυτοκινήτων στην περιοχή του Νοσοκομείου Παίδων γράφει ο κ.
Γιώργος Κωνσταντίνου, από την Αθήνα: 
«Όπως είναι γνωστό, στην περιοχή αυτή
υπάρχουν τρία νοσοκομεία (δύο Παίδων, Κρατικό Λαϊκό) και η Ιατρική και
Οδοντιατρική Σχολή του Πανεπιστημίου Αθηνών, που οπωσδήποτε δημιουργούν
πρόσθετα προβλήματα στη στάθμευση των αυτοκινήτων, με αποτέλεσμα οι κάτοικοι
της περιοχής να μη μπορούν να βρουν χώρους για να παρκάρουν τα αυτοκίνητά
τους. 
Με τα μέτρα ελέγχου που έχει εξαγγείλει ο Δήμος Αθηναίων (παρά τις
αντίθετες υποσχέσεις που έδινε στο παρελθόν για εξαίρεση των περιοχών που
βρίσκονται δίπλα σε νοσοκομεία) η κατάσταση θα χειροτερεύσει κατά πολύ για
τους μονίμους κατοίκους της περιοχής, γιατί οι παραχωρούμενοι δρόμοι για την
εξυπηρέτηση δήθεν των μονίμων κατοίκων δεν επαρκούν ούτε για τους κατοικούντες
στους δρόμους αυτούς. 
Εάν εφαρμοστεί η απόφαση αυτή θα δημιουργηθεί μεγάλο
κοινωνικό πρόβλημα με απρόβλεπτες συνέπειες και τούτο γιατί οι μόνιμοι
κάτοικοι δεν θα βρίσκουν χώρο για να σταθμεύσουν τα αυτοκίνητά τους, λόγω
ανεπαρκείας των παραχωρουμένων δρόμων σε συνδυασμό με την αδυναμία επιβολής
τέτοιων μέτρων σε ανθρώπους που σπεύδουν για εισαγωγή ή επίσκεψη ασθενών στα
νοσοκομεία, οι οποίοι όπως είναι φυσικό, το λιγότερο που θα σκεφθούν είναι το
εάν παρκάρουν σε χώρους που ανήκουν στους κατοίκους ή μη». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N28</CAT>
<ED>
Κωδικός άρθρου: A15833N282</ED>
<ID>
ID:167388

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N28&aa=2</URL></REF>


Article

<CATEGORY>vin11</CATEGORY>

 <H2>Τα πρότυπα Γυμνάσια</H2>

ΤΗΝ επαναλειτουργία των προτύπων Γυμνασίων
και Λυκείων ζητεί με ανοικτή επιστολή του προς τον υπουργό Παιδείας ο κ. Α.
Καρακατσάνης: 
«Ας βοηθήσουμε τους ταλαντούχους νέους, δημιουργώντας τις
προϋποθέσεις της άνετης ανάπτυξης και εξέλιξης του ταλέντου τους και να είμεθα
βέβαιοι ότι κάποια ημέρα θα είμαστε υπερήφανοι γι' αυτούς. Όχι ζήλεια, όχι
φθόνος γι' αυτά, όχι λαϊκισμός, όχι εξίσωση προς τα κάτω. Η άμεση
επαναλειτουργία των προτύπων Γυμνασίων και Λυκείων είναι εθνική ανάγκη και
προτεραιότητα». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N28</CAT>
<ED>
Κωδικός άρθρου: A15833N283</ED>
<ID>
ID:167389

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N28&aa=3</URL></REF>


Article

<CATEGORY>vin11</CATEGORY>

 <H2>Ηλεκτροδότηση αυθαιρέτων</H2>

ΑΠΟ ΤΟΝ διευθυντή Περιφερείας Αττικής
της ΔΕΗ κ. Β. Αλεξόπουλο, πήραμε την ακόλουθη επιστολή: «Σχετικά με δημοσίευμα
της εφημερίδας σας με τίτλο "Η ηλεκτροδότηση των αυθαιρέτων", στις 22.04.97,
σας πληροφορούμε τα ακόλουθα: 
1. Με την από 03.04.97 ενημερωτική μας
επιστολή σάς γνωρίσαμε ότι η ηλεκτροδότηση κτισμάτων ή κατασκευών γίνεται με
την προσκόμιση των απαραίτητων δικαιολογητικών, από άποψη πολεοδομικής
νομοθεσίας, που προβλέπονται στο Νόμο 1512/85, όπως τροποποιήθηκε με το Ν.
2242/94. 
2. Όσον αφορά στις αυθαίρετες συνδέσεις κτισμάτων ή κατασκευών
από γειτονικά ακίνητα, σας διευκρινίζουμε ότι σύμφωνα με τους γενικούς όρους
παροχής ρεύματος που ισχύουν για όλους τους καταναλωτές, οι συνδέσεις αυτές
απαγορεύονται. Τη σχετική ευθύνη από κάθε πλευρά φέρει ο ίδιος ο καταναλωτής,
ο οποίος επεκτείνει παράνομα την εσωτερική ηλεκτρική εγκατάστασή του. 
3.
Εφ' όσον καταγγελθεί συγκεκριμένη παράνομη επέκταση εσωτερικής ηλεκτρικής
εγκατάστασης καταναλωτή μας ή υποπέσει στην αντίληψη υπηρεσιακών οργάνων μας,
ειδοποιείται αμέσως ο ενδιαφερόμενος καταναλωτής, προκειμένου να αφαιρέσει την
παράνομη επέκταση και να τακτοποιήσει την εσωτερική του ηλεκτρική εγκατάσταση
σύμφωνα με το Ν. 4483/65. 
Σε περίπτωση που ο τελευταίος δεν συμμορφωθεί, η
ΔΕΗ έχει το δικαίωμα να διακόψει την παροχή και να καταγγείλει το συμβόλαιο
παροχής». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N28</CAT>
<ED>
Κωδικός άρθρου: A15833N284</ED>
<ID>
ID:167390

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N28&aa=4</URL></REF>


Article

<CATEGORY>vin11</CATEGORY>

 <H2>Η εισφορά στην ΑΕΠΙ</H2>

ΓΙΑ την αύξηση κατά 80% της εισφοράς στην
ΑΕΠΙ γράφει ο κ. Ευάγγελος Μπακόλας, από τα Ιωάννινα: 
«Είμαι ιδιοκτήτης
καφενείου με 8 τραπέζια και 1 τηλεόραση ­ μόνο και μόνο για να "χαζεύουν" οι
πελάτες χρησιμοποιώ την τηλεόραση. 
Με όλα αυτά λοιπόν και χωρίς να έχω
στερεοφωνικό, χωρίς δίσκους ή κασέτες και κ.τ.λ., χωρίς DJ's, δουλεύοντας μόνο
και μόνο για ένα μεροκάματο, πληρώνοντας ένα σωρό λογαριασμούς για ΤΕΒΕ,
Εφορίες, ΔΕΚΟ κ.τ.λ., είμαι υποχρεωμένος να πληρώνω και άδεια Μουσικής, χωρίς,
όπως έγραψα παραπάνω, να παίζω μουσική. Κι αν δέχτηκα, καλοπροαίρετα, να
πληρώνω τις αυξήσεις για τους παραπάνω λογαριασμούς, μιας και αυξήθηκε κατά
5.000 δρχ. η εισφορά στο ΤΕΒΕ, δεν θα μπορούσα να δεχτώ και αυτή την ανούσια,
κάλπικη αύξηση της τάξεως του 80% από την ΑΕΠΙ. Πάλι, όμως, σκέφτομαι, όπως
και την πρώτη φορά που πλήρωσα για την ΑΕΠΙ τον προηγούμενο χρόνο, γιατί να
πληρώσω για δημόσια εκτέλεση, αλλά κι αν πρέπει γιατί ένα καφενείο να πληρώνει
το ίδιο με ένα bar; Γιατί από 56.000 δρχ. το χρόνο να πληρώσω τώρα 49.000 για
έξι μήνες και άλλα τόσα για τους υπόλοιπους έξι μήνες;». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N28</CAT>
<ED>
Κωδικός άρθρου: A15833N285</ED>
<ID>
ID:167391

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N28&aa=5</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΑ ΠΕΝΗΝΤΑ ΤΟΥΣ ΧΑΝΟΥΝ
ΕΩΣ ΚΑΙ 5 ΕΚΑΤΟΣΤΑ ΛΟΓΩ ΚΥΦΩΣΗΣ ΚΑΙ ΟΣΤΕΟΠΟΡΩΣΗΣ</H5>
<H2>Κονταίνουν οι γυναίκες</H2>

Κονταίνουν οι
γυναίκες μετά τα 50 τους χρόνια. Βασική αιτία για τη μείωση του ύψους που
συχνά ξεπερνά τα πέντε εκατοστά, αλλά και για την κύφωση που παρουσιάζουν
είναι η οστεοπόρωση που προσβάλλει το 20% και πλέον των γυναικών μετά την
εμμηνόπαυση. 
ΘΕΣΣΑΛΟΝΙΚΗ 
Γραφείο Βόρειας Ελλάδας 
ΣΥΓΧΥΣΗ και
επιφύλαξη επικρατεί ακόμα και ανάμεσα στους ειδικούς γιατρούς σχετικά με την
αντιμετώπιση της εμμηνόπαυσης και των επιπτώσεών της στην υγεία της γυναίκας.
Παρότι εδώ και 50 χρόνια ειδικοί επιστήμονες είχαν επισημάνει πως η
εμμηνόπαυση είναι μια μόνιμη ορμονική ανεπάρκεια με σοβαρές επιπτώσεις στην
υγεία της γυναίκας και χρειάζεται θεραπευτική αντιμετώπιση, σημαντικό ποσοστό
γιατρών στην Ελλάδα φοβούνται πως η ορμονική θεραπεία δημιουργεί επιπτώσεις
και πιθανότατα προκαλεί καρκίνο του μαστού ή των γεννητικών οργάνων. Σύμφωνα
με έρευνα που πραγματοποιήθηκε σε δείγμα 100 γιατρών και μιας ομάδας
νοσηλευτικού προσωπικού και τα αποτελέσματά της ανακοινώθηκαν στη διάρκεια του
9ου Βαλκανικού Συνεδρίου Ενδοκρινολογίας, που οι εργασίες του ολοκληρώθηκαν
χθες στη Θεσσαλονίκη, το 70% των γιατρών θεωρεί πως η εμμηνόπαυση αποτελεί
φυσιολογική εξέλιξη του γυναικείου οργανισμού, ενώ το 90% φοβάται πως η
ορμονική θεραπεία προκαλεί καρκίνο του μαστού και μόνο το 50% αποδέχεται πως
προστατεύει από ισχαιμία του μυοκαρδίου. 
Παρ' όλα αυτά, η πρόσφατη
ανακάλυψη οιστρογόνων που χορηγούνται στις γυναίκες μετά την εμμηνόπαυση και
δρουν εξειδικευμένα σε ορισμένους ιστούς, διατηρώντας την ευεργετική δράση των
κλασικών οιστρογόνων στα οστά και το καρδιοαγγειακό σύστημα, ενώ είναι
ουδέτερα για τον μαστό και τη μήτρα, υπόσχονται ουσιαστική προοπτική για την
επίλυση των αντιθέσεων γύρω από τη θεραπεία της υποκατάστασης με οιστρογόνα.

Η νέα γενιά οιστρογόνων ελαχιστοποιεί τον κίνδυνο εμφάνισης καρκίνου των
ωοθηκών και του μαστού και σύμφωνα με τον καθηγητή Ενδοκρινολογίας του
Πανεπιστημίου του Αρκάνσας των ΗΠΑ Σταύρο Μανώλαγα που συμμετείχε στο 9ο
Βαλκανικό Συνέδριο Ενδοκρινολογίας, η μακροχρόνια χορήγησή τους αποδεικνύεται
αποτελεσματική όχι μόνο έναντι της οστεοπόρωσης, αλλά και της στεφανιαίας
νόσου, ενώ μπορεί να μειώσει τον κίνδυνο και να καθυστερήσει την εκδήλωση της
νόσου του Αλτσχάιμερ. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15833N291</ED>
<ID>
ID:167392

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N29&aa=1</URL></REF>


Article

<CATEGORY>vin06</CATEGORY>

 <H2>Νέα θεραπεία για τους καρκινικούς όγκους</H2>

ΘΕΣΣΑΛΟΝΙΚΗ. 
Γραφείο Βόρ. Ελλάδας 
ΠΡΩΤΟΠΟΡΙΑΚΗ θεραπεία για την αντιμετώπιση των
καρκινικών όγκων (εκτός από αυτούς του πνεύμονα και των εντέρων) παρουσίασε
Αμερικανός γιατρός στη διάρκεια του 9ου Συνεδρίου Ενδοκρινολογίας, που
ολοκληρώθηκε χθες στη Θεσσαλονίκη. 
Η θεραπεία συνίσταται στη διοχέτευση
ραδιενέργειας με ειδικές ουσίες στους υποδοχείς του όγκου, με στόχο τη
σταδιακή καταστροφή τους. 
Σύμφωνα με τον καθηγητή, ορισμένοι όγκοι (κυρίως
οι νευροενδοκρινικοί), έχουν διάφορους υποδοχείς όπου μπορούν να δεσμεύουν τις
ορμόνες. Αυτή ακριβώς την ιδιότητα αξιοποιεί η μέθοδος, με την οποία
μεταφέρεται ραδιενέργεια στους υποδοχείς ­ την «καρδιά» δηλαδή του όγκου ­ με
στόχο τη σταδιακή καταστροφή τους. 
Η μεθοδολογία, με την εφαρμογή της
οποίας «χτυπιέται» η... καρδιά της καρκινογένεσης, έχει τη δυνατότητα ­
σύμφωνα με τον καθηγητή του Πανεπιστημίου του Οχάιο, Τόμας Οντορίζιο ­ 
να
πλήξει και τις μεταστάσεις 
των όγκων, ενώ δεν έχει ανεπιθύμητες
επιπτώσεις εκτός ίσως από τον θυρεοειδή, για τις οποίες γίνονται προσπάθειες
να αντιμετωπισθούν. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15833N292</ED>
<ID>
ID:167393

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N29&aa=2</URL></REF>


Article

<CATEGORY>vin06</CATEGORY>

 <H2>Ιδρύεται Εθνικό Κέντρο Αιμοδοσίας</H2>

ΠΑΤΡΑ 
ΤΗ ΔΗΜΙΟΥΡΓΙΑ
Εθνικού Κέντρου Αιμοδοσίας στην περιοχή της Βαρυπόμπης εξήγγειλε στην Πάτρα
κατά τη διάρκεια του Παγκόσμιου Συνεδρίου Εθελοντικής Αιμοδοσίας ο υπουργός
Υγείας Κώστας Γείτονας. 
Με τη λειτουργία του κέντρου θα εξασφαλισθούν τα
παράγωγα αίματος που σήμερα η Ελλάδα προμηθεύεται από το εξωτερικό. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15833N293</ED>
<ID>
ID:167394

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N29&aa=3</URL></REF>


Article

<CATEGORY>vin06</CATEGORY>

 <H2>Καλούνται απο τα ΚΤΕΟ</H2>

ΤΑ ΑΥΤΟΚΙΝΗΤΑ με τους παρακάτω αριθμούς
κυκλοφορίας θα περάσουν από τεχνικό έλεγχο στα ΚΤΕΟ του Νομού Αττικής αυτή την
εβδομάδα: 
* Επιβατηγά Ι.Χ. και φορτηγά μέχρι 3,5 τόνους με αριθμό
κυκλοφορίας από ΥΒΧ 7001 μέχρι ΥΒΧ 9999. 
Εξάλλου την εβδομάδα από 19 Μαΐου
μέχρι 23 Μαΐου θα περάσουν από ΚΤΕΟ τα αυτοκίνητα με τους αριθμούς: 
*
Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΑ 1000
μέχρι ΥΕΑ 4000. 
Οι κάτοχοι των παραπάνω αυτοκινήτων πρέπει να τηλεφωνούν
στον αριθμό 167 για να καθορίσουν την ακριβή ημέρα και ώρα που θα πάνε το
όχημά τους για έλεγχο. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15833N294</ED>
<ID>
ID:167395

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N29&aa=4</URL></REF>


Article

<CATEGORY>vin06</CATEGORY>

 <H2>Τραυματίστηκε από τζετ σκι</H2>

ΣΤΟ ΑΡΙΣΤΕΡΟ πόδι τραυματίστηκε το
μεσημέρι της Παρασκευής ο 32χρονος Αυστριακός τουρίστας Βάλτερ Γκούφαγκ, όταν
το τζετ σκι που οδηγούσε συγκρούστηκε με ένα άλλο στο οποίο επέβαινε ο φίλος
του Άντολφ Νιγκλ, 36 χρόνων, μπροστά από το Ξενία της Κω. Ο τραυματίας
μεταφέρθηκε για τις πρώτες βοήθειες στο Κέντρο Υγείας του νησιού, ο Άντολφ
Νιγκλ οδηγήθηκε στο Αυτόφωρο, ενώ κινήθηκε η διαδικασία επιβολής διοικητικών
κυρώσεων εις βάρος του εκμισθωτή των τζετ σκι Τιμπιν Αντωνίου, 22 χρόνων.

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15833N295</ED>
<ID>
ID:167396

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N29&aa=5</URL></REF>


Article

<CATEGORY>vin02</CATEGORY>

 <H2>Διάλογος
σε ημίφως κ.ά.</H2>

<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΟΙ ΕΠΙΤΡΟΠΕΣ «σοφών»
κατέστησαν ήδη διαβόητες και αναξιόπιστες. Όμως, ο σχετικός θόρυβος, ως
προπέτασμα, διευκολύνει διακριτική, στο ημίφως, εξέλιξη του ουσιαστικού
πολιτικού διαλόγου μεταξύ Παπανδρέου - Οϊμέν. 
* Όσοι αντιτασσόμεθα σε
ελληνοτουρκικό διάλογο εκτιμούμε ότι αυτός θ' αποβεί οπωσδήποτε επιζήμιος.
Διότι η Τουρκία υπερέχουσα σε ένοπλη ισχύ και διπλωματικά ερείσματα παραμένει
αποδεδειγμένα άκαμπτη στις πάγιες διεκδικήσεις της εις βάρος της κυριαρχίας
και ασφάλειάς μας. Προσφάτως μάλιστα η Άγκυρα επισημότατα (Τσιλέρ - στρατηγός
Ντογκάν) τις αποσαφήνισε με ακρίβεια. 
* Ημέτεροι «σώφρονες» απαγγέλλουν
τον εξής αντίλογο: ­ Από τον διάλογο ουδέν χάνουμε. Είτε οι Τούρκοι θα
υποχωρήσουν, είτε όχι, οπότε, όμως, θ' αποκαλυφθεί η αδιαλλαξία τους! ­ Η
έκβαση του διαλόγου εξαρτάται από τον όρο τουρκικής δήλωσης σεβασμού Διεθνών
Συνθηκών και Δικαίου και παραίτησης από απειλή πολέμου. ­ Άλλο διάλογος, άλλο
διαπραγμάτευση. ­ Την επιχειρηματολογία επιστέφει μελοδραματική επίκληση
πατριωτισμού των κυβερνώντων (σημειωτέον ότι ουδείς βεβαίως τους τον αρνείται.
Την ορθότητα των επιλογών τους αμφισβητούμε). 
* Αντίκρουση: ­ Από τον
«διάλογο» οπωσδήποτε χάνουμε. Είτε επιτύχει λόγω «ολέθριων» παραχωρήσεών μας,
είτε αποτύχει, οπότε όσα δηλώσαμε ως «παραχωρήσιμα» παραμένουν ως «πολιτικό
κεκτημένο» της Τουρκίας, «αναβαθμιζομένων» μάλιστα διεθνώς των διεκδικήσεών
της. ­ Οι Τούρκοι ουδέποτε αρνήθηκαν το εφαρμοστέον Συνθηκών και Δικαίου, όμως
υπό την προϋπόθεση αποδοχής τής δικής τους ερμηνείας! ­ Οι ξένοι αδιαφορούν
παγερώς για τη διαλλακτικότητά μας, ή αν πρόκειται για «διάλογο» ή
«διαπραγμάτευση». Ωμά ενδιαφέρονται μόνον για αποτελεσματικές υποχωρήσεις μας.
­ Δήλωση τουρκικής παραίτησης από απειλή πολέμου ισοδυναμεί με όρκο
«παπατζή»... 
* Μήπως τελικώς όλα είναι απλώς άλλοθι υπεσχημένων
παραχωρήσεων; 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15833N431</ED>
<ID>
ID:167397

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N43&aa=1</URL></REF>


Article

<CATEGORY>vin07</CATEGORY>

 <H5>ΑΜΕΤΑΝΟΗΤΑ
ΣΥΝΤΗΡΗΤΙΚΟΣ Ο ΑΣΠΡΟΜΑΥΡΟΣ ΧΑΜΦΡΕΪ ΠΡΟΚΑΛΕΙ ΠΡΟΒΛΗΜΑΤΑ ΣΤΟ ΝΕΟ ΑΦΕΝΤΙΚΟ ΤΗΣ
ΝΤΑΟΥΝΙΝΓΚ ΣΤΡΙΤ</H5>
<H2>Ο
γάτος... υπονομεύει τον Μπλερ</H2>

Αμετανόητα συντηρητικός φαίνεται να παραμένει ο Χάμφρεϊ, ο
περίφημος γάτος της Ντάουνινγκ Στριτ 10, παρά το γεγονός ότι, μεγαλόψυχος, ο
Τόνι Μπλερ αποφάσισε να μην τον εκδιώξει από την πρωθυπουργική κατοικία, μαζί
με τον Τζων Μέητζορ. 
ΑΛΛΑ, πιστός στο πρώην αφεντικό του, ο
ασπρόμαυρος Χάμφρεϊ άρχισε αμέσως να υπονομεύει τον νέο ένοικο της Ντάουνινγκ
Στριτ, προκαλώντας του προβλήματα με τα Ανάκτορα του Μπάκιγχαμ. 
Ο Χάμφρεϊ
κατασπάραξε ένα παπάκι, που ανήκει στην βασίλισσα Ελισάβετ Β', σύμφωνα με
δημοσίευμα της εφημερίδας «News of the World», που αναρωτιέται αν το συμβάν θα
έχει επιπτώσεις στις σχέσεις ανάμεσα στην Εργατική κυβέρνηση και το Παλάτι.

Ο ασπρόμαυρος γάτος, τον οποίο κληρονόμησε ο Τόνι Μπλερ μαζί με την
πρωθυπουργική κατοικία, διέσχισε πολλές εκατοντάδες μέτρα για να αρπάξει με τα
δόντια του το βασιλικό παπάκι, στο πάρκο Σεντ Τζέιμς, ακριβώς απέναντι από τα
Ανάκτορα του Μπάκιγχαμ και μετά επέστρεψε στο σπίτι κρατώντας περήφανα στο
στόμα του το θήραμά του. 
ΒΑΣΙΛΙΚΗ ΣΥΓΓΝΩΜΗ! 
Όπως γράφει η ίδια
εφημερίδα, ο Τόνι Μπλερ θα ζητήσει την βασιλική συγγνώμη κατά την επόμενη
ακρόασή του από τη βασίλισσα Ελισάβετ Β'. 
Ο Χάμφρεί, πρώην κεραμιδόγατος,
υιοθετήθηκε στην Ντάουνινγκ Στριτ 10 από το 1989 και αγαπήθηκε από τον πρώην
πρωθυπουργό και την οικογένειά του. Μια φορά μάλιστα που είχε χαθεί, ο Τζων
Μέητζορ είχε αναστατωθεί και έβαζε καθημερινά καταχωρήσεις στην εφημερίδα
«Τάιμς» για να βρεθεί ο γάτος, ο οποίος επέστρεψε αδυνατισμένος και
ταλαιπωρημένος ύστερα από μήνες, όταν πλέον είχε χαθεί κάθε ελπίδα για την
ανεύρεσή του. 
Ανελέητος κυνηγός ποντικών και πουλιών, ο πρωθυπουργικός
γάτος περιοριζόταν μέχρι τώρα στα καθήκοντα του εξολοθρευτή του υπογείου της
Ντάουνινγκ Στριτ 10 και τίποτα δεν άφηνε να εννοηθεί ότι θα εξαπέλυε επιθέσεις
και στις βασιλικές γάτες του πάρκου Σεντ Τζέιμς. Εκτός πια αν κάνει
αντιπολίτευση και επιδίδεται σε διολοφθορά κατά της νέας κυβέρνησης. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15833N441</ED>
<ID>
ID:167398

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N44&aa=1</URL></REF>


Article

<CATEGORY>vin07</CATEGORY>

 <H2>Η
Σέρι φανατική πολέμια των κατοικιδίων</H2>

ΠΑΝΤΩΣ, είναι σίγουρο ότι
ύστερα από αυτό το περιστατικό οι σχέσεις του Χάμφρεϊ με την σύζυγο του
πρωθυπουργού απειλούνται με πάγωμα. Η Σέρι Μπλερ είναι φανατική πολέμια των
κατοικιδίων επειδή έχει την άποψη ότι είναι φορείς μικροβίων και έχει
απαγορεύσει στα τρία μικρά παιδιά της, Γιούαν, Νίκολα και Κάθριν, να έχουν
ζωάκια. Αλλά, μετά τα δημοσιεύματα που έθεταν ερωτηματικά για το μέλλον του
γάτου στους διαδρόμους της εξουσίας, η Σέρι αναγκάστηκε να υποχωρήσει και να
τον δεχθεί στην πρωθυπουργική κατοικία. Σε μια συμφιλιωτική χειρονομία, πόζαρε
για τους φωτογράφους με τον Χάμφρεϊ αγκαλιά. Και μάλιστα χαμογελαστή, αν και ο
γάτος είχε γεμίσει με τρίχες το κομψό μαύρο ταγιέρ της. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15833N442</ED>
<ID>
ID:167399

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N44&aa=2</URL></REF>


Article

<CATEGORY>vin07</CATEGORY>

 <H2>Ο
Ντιπ Μπλου νίκησε τον Κασπάροβ</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΗΝ ΗΤΤΑ με σκορ
3,5-2,5 γνώρισε ο Γκάρι Κασπάροβ στη μονομαχία του με τον υπολογιστή Ντιπ
Μπλου. Πρόκειται για μια ιστορική ήττα τόσο ως προς τη σχέση ανθρώπου -
μηχανής όσο και ως προς την καριέρα του ίδιου του Κασπάροβ. Είναι η πρώτη ήττα
του παγκόσμιου πρωταθλητή σε ματς, τουλάχιστον από την εποχή που κέρδισε το
παγκόσμιο πρωτάθλημα, το 1985. Ήττα την οποία δεν έμελλε να υποστεί από
άνθρωπο. Η πέμπτη παρτίδα παίχθηκε ξημερώματα Κυριακής με τον Κασπάροβ να έχει
τα λευκά (και το προβάδισμα της πρώτης κίνησης), να διεκδικεί τη νίκη, τελικά
όμως να αποδέχεται στην 49η κίνηση ότι η ισοπαλία ήταν αναπόφευκτη. Το σκορ
είχε διαμορωθεί σε 2,5-2,5. Στην παρτίδα που ξεκίνησε αργά χθες το βράδυ στη
Νέα Υόρκη, την τελευταία παρτίδα του ματς, οι ρόλοι ήταν αντεστραμμένοι. Ο
υπερυπολογιστής είχε τα λευκά και, όπως αποδείχθηκε, τον τελευταίο λόγο. Ο
παγκόσμιος πρωταθλητής έπαιξε πολύ άσχημα στο άνοιγμα, επιτρέποντας μια
θεωρητική παγίδα. Ο Ντιπ Μπλου θυσίασε ένα άλογο προκειμένου να εξασφαλίσει
ισχυρή επίθεση εναντίον του μαύρου βασιλιά. Κατάληξη ήταν η εγκατάλειψη της
θέσης ύστερα από 19 μόλις κινήσεις και μιάμιση ώρα παιχνιδιού. Μια αληθινή
καταστροφή για τον Κασπάροβ, που δεν άξιζε τέτοιο χτύπημα. Ο Γκάρι Κασπάροβ,
το 24ωρο ανάμεσα στην πέμπτη και τη χθεσινή έκτη παρτίδα, πρέπει να πέρασε τις
δυσκολότερες στιγμές της σκακιστικής του καριέρας από τότε που κέρδισε τον
παγκόσμιο τίτλο. Είναι η πρώτη φορά που ο Ρώσος παγκόσμιος πρωταθλητής
υποχρεωνόταν να παίξει την τελευταία παρτίδα ενός ματς γνωρίζοντας ότι
πρωταρχικό του μέλημα είναι να μην το χάσει. Κάτω από τέτοιες συνθήκες
ψυχολογικής πίεσης δοκιμάστηκαν αναπόφευκτα τα αποκαλούμενα και «ατσαλένια»
νεύρα του. 
ΗΤΑΝ ΝΤΕΡΜΠΙ 
Η πέμπτη παρτίδα είχε όλα τα
χαρακτηριστικά ενός «ντέρμπι». Οι δύο αντίπαλοι ξεκίνησαν παίζοντας γρήγορα. Ο
Κασπάροβ για τις πρώτες 15 κινήσεις, ξόδεψε 30 λεπτά και ο υπολογιστής 24. Για
τις επόμενες 10 κινήσεις όμως, ο Κασπάροβ σκέφτηκε μία ώρα και δύο λεπτά , ενώ
ο Ντιπ Μπλου μόλις έξι λεπτά. Δικαίως, βέβαια, σκεφτόταν πολύ ο Κασπάροβ,
καθώς η πίεση του υπολογιστή πάνω του αυξανόταν ραγδαία, κίνηση με την κίνηση.
Και πάνω που τα σύννεφα στις σκέψεις του Κασπάροβ μαύριζαν σε βαθμό
απειλητικό, ο υπολογιστής πρότεινε μία αλλαγή βασιλισσών (έξοδο δηλαδή και των
δύο βασιλισσών από τη σκακιέρα) που άλλαζε ριζικά τους όρους του παιχνιδιού. Ο
Κασπάροβ αισθάνθηκε πολύ πιο βολικά. Η παρτίδα εισήλθε σε φινάλε ευνοϊκό γι'
αυτόν. Γρήγορα απέκτησε ελεύθερο πιόνι που είχε σοβαρές πιθανότητες να
προαχθεί σε βασίλισσα. Η παρτίδα φάνηκε να γέρνει προς το μέρος του Γκάρι,
ωστόσο το κομπιούτερ δεν είχε πει την τελευταία του λέξη. Αγνοώντας
επιδεικτικά τον κίνδυνο προαγωγής του αντίπαλου πιονιού, έπαιζε κινήσεις στην
άλλη πλευρά της σκακιέρας. Ακόμη και οι ειδικοί σχολιαστές της παρτίδας στην
αίθουσα του κοινού, δεν καταλάβαιναν τι συνέβαινε. Εν τέλει με έκπληξη
διαπίστωσαν ότι ο Ντιπ Μπλου είχε δημιουργήσει ένα «δίκτυο διαρκούς απειλής»
γύρω από τον βασιλιά του Κασπάροβ. Με άλλα λόγια, ο Κασπάροβ δεν μπορούσε να
ξεφύγει από ατελείωτα «ρουά» («διαρκές σαχ» στη γλώσσα του σκακιού), κατάσταση
που σύμφωνα με τους κανονισμούς υποχρεώνει σε ισοπαλία. 
«ΑΝΘΡΩΠΙΝΗ
ΣΚΕΨΗ» 
Η πέμπτη παρτίδα ήταν αναμφίβολα η καλύτερη που παίχτηκε
ανάμεσα στα δύο «τέρατα» του σκακιού. Ο υπολογιστής, όπως και στη δεύτερη
παρτίδα, έδειξε στοιχεία «ανθρώπινης» σκέψης, όπως άλλωστε σημείωσε και ο
ίδιος ο Κασπάροβ μετά τον αγώνα. Σχολιάζοντας το αποτέλεσμα ο παγκόσμιος
πρωταθλητής δήλωσε χαρακτηριστικά ότι «όταν και οι δύο αντίπαλοι παίζουν καλά,
το αποτέλεσμα είναι ισοπαλία». Και κατέληξε λέγοντας ότι πρέπει να επαινέσει
το μηχάνημα για την κατανόηση θέσεων με μεγάλο βάθος. 
Όσο κι αν η ήττα σε
ένα ματς για πολλούς δεν σημαίνει τίποτα, ο συμβολισμός του αποτελέσματος
αυτού παραμένει αμείωτος. Πολύ περισσότερο αφού τίποτε δεν προδικάζει μια
επανάκαμψη του ανθρώπου-σκακιστή σε επόμενο ματς... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15833N443</ED>
<ID>
ID:167400

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N44&aa=3</URL></REF>


Article

<CATEGORY>vin07</CATEGORY>

 <H2>Τά 'φτιαξε με μαθήτριά του για να ξεπληρώσει χρέος του 7ου αιώνα!</H2>

ΤΟΝ ΕΙΧΕ σώσει πριν από... 13 αιώνες και για να της εκφράσει την
ευγνωμοσύνη του δημιούργησε ερωτικό δεσμό μαζί της σήμερα, αλλά το πλήρωσε με
φυλάκιση. Ένας 50χρονος καθηγητής από το Νέο Μεξικό, που κατηγορείται πως
συνήψε σχέσεις με 14χρονη μαθήτριά του, δήλωσε ενώπιον του δικαστηρίου πως με
τον τρόπον τούτο την ξεπλήρωνε επειδή του είχε σώσει τη ζωή πίσω στον 7ο μ.Χ.
αιώνα, όταν ο ίδιος ήταν βουδιστής μοναχός Ο Ρίτσαρντ Κατζ, πρώην καθηγητής σε
Γυμνάσιο της Σάντα Φε, ισχυρίσθηκε την περασμένη Παρασκευή στον τοπικό δικαστή
πως γνώριζε τη μαθήτριά του από μια άλλη του ζωή, το 640 μ.Χ., όταν αυτός ήταν
βουδιστής μοναχός και εκείνη ώριμη γυναίκα. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15833N444</ED>
<ID>
ID:167401

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N44&aa=4</URL></REF>


Article

<CATEGORY>vin07</CATEGORY>

 <H5>ΙΣΟΠΕΔΩΘΗΚΑΝ ΧΙΛΙΑΔΕΣ
ΣΠΙΤΙΑ ΑΠΟ ΤΑ 7,1 ΡΙΧΤΕΡ ­ ΑΝΑΣΥΡΟΝΤΑΙ ΠΤΩΜΑΤΑ ΑΠΟ ΤΑ ΕΡΕΙΠΙΑ</H5>
<H5>Τρόμος από δεκάδες μετασεισμούς
</H5><H2>2.400 οι νεκροί στο Ιράν</H2>

Περισσότεροι από 2.400
είναι οι νεκροί και έξι χιλιάδες οι τραυματίες από ισχυρό σεισμό μεγέθους 7,1
Ρίχτερ, που συγκλόνισε το Σάββατο το Ανατολικό Ιράν. 
ΤΑ ΣΥΝΕΡΓΕΙΑ διάσωσης
συνέχιζαν ως αργά χθες τις απεγνωσμένες προσπάθειες για τον εντοπισμό
επιζώντων κάτω από τα ερείπια χιλιάδων σπιτιών που ισοπεδώθηκαν από τον ισχυρό
σεισμό ο οποίος έπληξε την επαρχία Χορασάν, στα σύνορα με το Αφγανιστάν και το
Τατζικιστάν. Εκατοντάδες συνεργεία διάσωσης εστάλησαν με ελικόπτερα στα
περίχωρα των πόλεων Καέν και Μπιρζάντ, που έχουν υποστεί τις μεγαλύτερες
καταστροφές. Μονάδες του στρατού έχουν κινητοποιηθεί για τη μεταφορά
κλινοσκεπασμάτων, σκηνών και φαρμάκων στις πληγείσες περιοχές. Έκκληση για
κατεπείγουσα διεθνή βοήθεια απηύθυνε το υπουργείο Εσωτερικών του Ιράν, καθώς
υπάρχει ανάγκη για γιατρούς, αίμα, σκηνές, τρόφιμα, ασθενοφόρα, εκσκαφείς και
μηχανήματα που χρησιμοποιούνται για τον εντοπισμό επιζώντων κάτω από τα
ερείπια. 
Η απόγνωση ήταν διάχυτη στα πρόσωπα όσων γλίτωσαν από την
καταστροφή, καθώς παρακολουθούσαν τα συνεργεία διάσωσης να ανασύρουν συνεχώς
πτώματα και να τα τυλίγουν με σεντόνια. Στην επαρχία Χορασάν έχουν καταστραφεί
περισσότερα από 10.000 σπίτια. Στα νοσοκομεία της Μασχάντ, της δεύτερης σε
μέγεθος πόλης του Ιράν, που βρίσκεται σε απόσταση 370 χιλιομέτρων από το
επίκεντρο του σεισμού, έχουν μεταφερθεί πολλοί τραυματίες, που ιρανικές αρχές
υπολογίζουν σε 6.000. 
ΧΙΛΙΑΔΕΣ άνθρωποι έχουν μείνει άστεγοι από τον σεισμό, που έγινε
αισθητός μέχρι το Αφγανιστάν και το Τουρκμενιστάν. Σοβαρά επλήγη από τον
σεισμό και η επαρχία Χεράτ, στο Δυτικό Αφγανιστάν. Δεκάδες μετασεισμικές
δονήσεις, που αναμένεται να συνεχιστούν για έναν περίπου μήνα, εξακολουθούσαν
να συγκλονίζουν και χθες το Καέν και το Μπιρζάντ, όπου έχουν καταστραφεί τα
συστήματα υδροδότησης και ηλεκτροδότησης. 
Σύμφωνα με την ιρανική Ερυθρά
Ημισέληνο, περισσότερα από διακόσια χωριά έχουν καταστραφεί ολοσχερώς.
Εκπρόσωπος του ΟΗΕ έχει μεταβεί στην περιοχή για να εκτιμήσει την κατάσταση,
ενώ ΗΠΑ και Γαλλία εκδήλωσαν την πρόθεσή τους να αποστείλουν βοήθεια. 
Ο
προχθεσινός σεισμός, μεγέθους 7,1 Ρίχτερ, ήταν ο ισχυρότερος από το 1990, όταν
άλλο φονικό πλήγμα του Εγκέλαδου είχε προκαλέσει τον θάνατο 35.000 ανθρώπων.

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15833N451</ED>
<ID>
ID:167402

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N45&aa=1</URL></REF>


Article

<CATEGORY>vin07</CATEGORY>

 <H2>Συμμορίες Αλβανών λήστεψαν λαθρομετανάστες στην Κακαβιά</H2>

ΕΝΩ ΤΑ
πολιτικά κόμματα προσπαθούν να συμφωνήσουν στον εκλογικό νόμο, η πύλη της
Αλβανίας προς την Ευρώπη, στην Κακαβιά, βρίσκεται υπό την κυριαρχία ενόπλων
συμμοριών, που κτυπούν ανελέητα όποιον βρεθεί μπροστά τους. 
Χθες, περίπου
400 λαθρομετανάστες, που προ ολίγου είχαν επαναπροωθηθεί από την Ελλάδα,
έπεσαν στα χέρια των συμμοριών. Μπροστά στα μάτια της Αστυνομίας οι άτακτοι
ένοπλοι τους κακοποίησαν, τους λήστεψαν και στη συνέχεια απεχώρησαν. Την ίδια
τύχη είχαν και οι επιβάτες δύο λεωφορείων. Δύο μάλιστα άτομα τραυματίσθηκαν
όταν πρόβαλαν αντίσταση. 
Οι πολυεθνικές δυνάμεις στο Αργυρόκαστρο, ενώ
έχουν επισήμως ανακοινώσει ότι θα αναλάβουν την επιτήρηση του Τελωνείου
Κακαβιάς και του οδικού άξονα προς Αργυρόκαστο, προς το παρόν δεν έχουν κάνει
καμιά ενέργεια. 
Οι ηγέτες των Επιτροπών Σωτηρίας χαιρέτισαν τη συμφωνία
στην οποία κατέληγαν ­ υπό την πίεση του απεσταλμένου του ΟΑΣΑ Φραντς
Βρανίτσκι ­ τα πολιτικά κόμματα για τη διεξαγωγή πρόωρων εκλογών στις 29
Ιουνίου. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15833N452</ED>
<ID>
ID:167403

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N45&aa=2</URL></REF>


Article

<CATEGORY>vin07</CATEGORY>

 <H2>Έξι νεκροί από βόμβες στην Αλγερία</H2>

ΕΞΙ ΑΤΟΜΑ σκοτώθηκαν
συνολικά και περισσότερα από 70 τραυματίστηκαν από εκρήξεις σε ντισκοτέκ του
Αλγερίου, από παγιδευμένα με δυναμίτη αυτοκίνητα. 
Κανένας δεν ανέλαβε την
ευθύνη για τις εκρήξεις, οι οποίες ανήκουν σε σειρά βομβιστικών επιθέσεων που
αποδίδονται σε φανατικούς ισλαμιστές. 
Η έκρηξη στην κατάμεστη από νεαρούς
ντισκοτέκ είχε σαν αποτέλεσμα τον θάνατο τριών και τον τραυματισμό 15.
Ακολούθησε πανικός, με αποτέλεσμα πολλοί από τους θαμώνες να ποδοπατηθούν. 
Συγχρόνως, τρία παγιδευμένα αυτοκίνητα εξερράγησαν σε διάφορα σημεία του
Αλγερίου με συνέπεια τον θάνατο άλλων τριών ατόμων και τον τραυματισμό 55,
πολλών εξ αυτών αρκετά σοβαρά. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15833N453</ED>
<ID>
ID:167404

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N45&aa=3</URL></REF>


Article

<CATEGORY>vin07</CATEGORY>

 <H2>Ο
καρκίνος του μαστού μπορεί να προκαλείται από έναν ιό</H2>

Ο
ΚΑΡΚΙΝΟΣ του μαστού ­ όπως και άλλες μορφές καρκίνου που πλήττουν τις γυναίκες
­ ενδέχεται να προκαλούνται από έναν ιό σεξουαλικά μεταδιδόμενο, σύμφωνα με
έρευνα που ανακοινώθηκε σε συνέδριο Μικροβιολογίας στο Μαϊάμι Μπιτς της
Φλόριντα. 
«Αν αυτό επαληθευθεί, μπορεί να αποτελέσει επανάσταση στις
αντιλήψεις μας περί του καρκίνου», δήλωσε ένας από τους επικεφαλής της
ερευνητικής ομάδας, ο δρ Νταν Γουίλις. 
Η ερευνητική ομάδα, της οποίας
ηγείται η δρ Εύα Ράκοβιτς - Σουλτζίνσκα του Ιατρικού Κέντρου του Πανεπιστημίου
της Νεμπράσκα, εξέτασε τις περιπτώσεις εμφάνισης όγκων σε 1.000 Αμερικανίδες
και Πολωνέζες και βρήκε ότι υπάρχει σχέση ανάμεσα στον ιό και τον καρκίνο του
μαστού. Μια σχέση που ήδη έχει εντοπιστεί στα ποντίκια. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15833N454</ED>
<ID>
ID:167405

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N45&aa=4</URL></REF>


Article

<CATEGORY>vin07</CATEGORY>

 <H2>Τα παιδιά παίρνουν την εξυπνάδα των μανάδων</H2>

ΤΑ ΠΑΙΔΙΑ
κληρονομούν την εξυπνάδα των μανάδων τους, σύμφωνα με μια νέα έρευνα που
δημοσιοποιήθηκε ανήμερα της εορτής της μητέρας. 
Η Μαρία Ντζιάτεκ, από το
Τμήμα Βιολογίας του Πανεπιστημίου Μελβούρνης, δήλωσε ότι τα πορίσματα είναι
«εντυπωσιακά», αλλά πρόσθεσε πως η έρευνα βρίσκεται ακόμη στα αρχικά στάδιά
της και είναι νωρίς για τελικά συμπεράσματα. 
Από τα μέχρι στιγμής
πορίσματα της έρευνας προκύπτει ότι τα γονίδια από τις μητέρες παίζουν
καθοριστικό ρόλο στην ανάπτυξη της ευφυΐας των παιδιών, ενώ τα γονίδια από τον
πατέρα τα βοηθούν στην επιβίωσή τους. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15833N455</ED>
<ID>
ID:167406

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N45&aa=5</URL></REF>


Article

<CATEGORY>vin07</CATEGORY>

 <H2>Διαδήλωση ισλαμιστών στην Κωνσταντινούπολη</H2>

ΧΙΛΙΑΔΕΣ Τούρκοι
συγκεντρώθηκαν χθες μπροστά από το ιστορικό Μπλε Τζαμί, στην Κωνσταντινούπολη,
για να διαμαρτυρηθούν για τα σχέδια της στρατιωτικής ηγεσίας να κλείσουν
ισλαμικά σχολεία. «Δεν βρισκόμαστε εδώ για να κάνουμε πολιτική, αλλά για την
ελευθερία της εκπαίδευσης», έγραφαν πανό που κρατούσαν διαδηλωτές, οι
περισσότεροι από τους οποίους ήταν υποστηρικτές του ισλαμικού Κόμματος της
Ευημερίας. Σύμφωνα με αυτόπτες μάρτυρες, τουλάχιστον 10.000 άτομα έλαβαν μέρος
στη διαδήλωση, στην οποία οι άνδρες βρίσκονταν ξεχωριστά από τις γυναίκες,
σύμφωνα με την ισλαμική παράδοση. 
Ανακρίσεις εις βάρος οκτώ δημοσιογράφων
και δύο συνδικαλιστών διέταξε προχθές ο Τούρκος υπουργός Δικαιοσύνης Σεβκέτ
Καζάν, που ανήκει στο ισλαμικό Κόμμα της Ευημερίας, με την κατηγορία ότι
«παρακίνησαν διά του Τύπου τον τουρκικό στρατό να κάνει πραξικόπημα». Μεταξύ
των δημοσιογράφων εις βάρος των οποίων διετάχθησαν ανακρίσεις είναι ο Φετίχ
Τσεκιρτζέ της «Σαμπάχ» και ο Μπεκίρ Κοσκούν της «Χουριέτ», καθώς και ο
γελοιογράφος της «Σαμπάχ», Σαλί Μεμετσάν. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15833N456</ED>
<ID>
ID:167407

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N45&aa=6</URL></REF>


Article

<CATEGORY>vin07</CATEGORY>

 <H5>ΝΤΑΝΙΕΛ ΚΟΝ-ΜΠΕΝΤΙΤ</H5>
<H2>Το πάθος
μου, η Ευρώπη</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Από τα οδοφράγματα του
Καρτιέ Λατέν, στο Ευρωκοινοβούλιο του Στρασβούργου: τριάντα χρόνια μετά, ο
αγώνας της Αριστεράς είναι για τον «Κόκκινο Ντανί» ο αγώνας για την Ευρώπη.

Ο ΝΤΑΝΙΕΛ Κον-Μπεντίτ δεν πιστεύει πια ότι οι εκλογές είναι «παγίδα για
ηλιθίους». Χάρη στις εκλογές έγινε, άλλωστε, πρώτα αντιδήμαρχος της
Φρανκφούρτης κι έπειτα ευρωβουλευτής των Γερμανών Πρασίνων ­ και μάλιστα της
μετριοπαθέστερης πτέρυγάς τους. Σήμερα ζει άλλοτε στη Γαλλία και άλλοτε στη
Γερμανία. «Η ταυτότητά μου είναι ευρωπαϊκή», λέει στο «Νουβέλ Ομπσερβατέρ».
«Ζω τις επιλογές μου, υπερασπίζομαι το πάθος μου, την Ευρώπη». 
Ένας
αριστερός δεν μπορεί να είναι σήμερα αντιευρωπαϊστής, αφού αντιευρωπαϊστής
σημαίνει εθνικιστής, λέει ο Κον-Μπεντίτ. Η Ευρωπαϊκή Ένωση είναι το απαραίτητο
πολιτικό πλαίσιο, προσθέτει· το μόνο που μπορεί και πρέπει να συζητηθεί είναι
τι θα βάλουμε μέσα σ' αυτό, ώστε η Ευρώπη να μην περιορισθεί σε μια οικονομική
κατασκευή, να μην είναι απλώς μια αγορά. Ωστόσο, η αναγκαία (αν και όχι
απαραίτητα ικανή) συνθήκη για την ύπαρξη της Ε.Ε. είναι οικονομική ­ το εύρω:
«Η εγκαθίδρυση ενός ενιαίου νομίσματος θα σημάνει το σημείο χωρίς επιστροφή
της ευρωπαϊκής οικοδόμησης, όπως η γερμανική νομισματική ένωση ήταν το σημείο
χωρίς επιστροφή της γερμανικής ενοποίησης», λέει ο Κον-Μπεντίτ. Μα για να
έχουν αυτό το εύρω οι Ευρωπαίοι θα πρέπει να δεχθούν να κυβερνώνται από μια
πανίσχυρη κεντρική τράπεζα, που θα επιβάλλει μια φιλελεύθερη πολιτική. 
Το
τίμημα για το ενιαίο νόμισμα, λέει ένα τμήμα της Αριστεράς, θα είναι η αύξηση
της ανεργίας, η επιδείνωση του κοινωνικού αποκλεισμού, μια υπερφιλελεύθερη
θατσερική Ευρώπη. Ο Κον-Μπεντίτ δεν απαντά στους φόβους αυτούς ή μάλλον
προσπαθεί να τους διασκεδάσει υποστηρίζοντας ότι «το θέμα είναι πολιτικό» και
ότι «η κοινωνική προστασία αποτελεί ευρωπαϊκή παράδοση»... Αν η Ευρώπη
παραμείνει η Ευρώπη των κυβερνήσεων και της υπεράσπισης των εθνικών
συμφερόντων, όπως τη θέλουν ο Σιράκ και ο Κολ, θα σπάσει τα μούτρα της,
τονίζει. «Το βλέπουμε ήδη στην εξωτερική πολιτική, όπου κάθε χώρα επιδιώκει
τους δικούς της στόχους. Αποτέλεσμα: η κακοφωνία, που πληρώθηκε με αίμα στη
Βοσνία, η αναποτελεσματικότητα στη Μέση Ανατολή, ο παραμερισμός της παντού
στον κόσμο από τις Ηνωμένες Πολιτείες». 
Ωστόσο, είναι αισιόδοξος, παρά τη
μεγάλη απόσταση ανάμεσα στην Ευρώπη που ονειρεύεται και σ' εκείνη που
διαβλέπει κανείς με βάση τα σημερινά δεδομένα: «Σήμερα μας λένε πως ουδείς
μπορεί να δει την Ευρώπη. Εγώ έχω την αίσθηση ότι, πίσω από θέσεις που συχνά
είναι πολύ οπισθοδρομικές, μαντεύει κανείς ένα τρεμούλιασμα που αναγγέλλει την
ανάδυση, για πρώτη φορά, της Ευρώπης που γεννιέται». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15833N461</ED>
<ID>
ID:167408

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N46&aa=1</URL></REF>


Article

<CATEGORY>vin07</CATEGORY>

 <H2>Ερωτήματα και διαρροές</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Σε τι διαφέρουν οι γάλλοι διανοούμενοι από τους
βρετανούς συναδέλφους τους; Στο ότι εκφράζουν έμπρακτα την απογοήτευσή τους
από την καθεστηκυία Κεντροαριστερά. Ψηφίζοντας κομμουνιστές. 
ΜΑΛΛΟΝ
ζημιά παρά καλό έκανε τελικά στους γάλλους σοσιαλιστές ο θρίαμβος του Τόνυ
Μπλαιρ και οι συζητήσεις που μοιραία προκάλεσε. Ποια είναι η συνταγή της
επιτυχίας; Έχει ανανεωθεί αρκετά το κόμμα του Λιονέλ Ζοσπέν; Και τι σημαίνει
αυτό το «αρκετά»; Είναι συγκεντρωτικό όσο πρέπει; Θα ανεχόταν ποτέ ο Μπλαιρ
ένα ηγετικό στέλεχος του κόμματος ­ τον Νηλ Κίνοκ, για παράδειγμα ­ να
επικρίνει ανοιχτά τις προεκλογικές του διακηρύξεις, όπως έκανε ο Ροκάρ με την
υπόσχεση να δημιουργηθούν 700.000 θέσεις εργασίας; («Εγώ θα είχα θέσει ένα
μετριοπαθέστερο στόχο», είπε.) Κι αυτή τη συνεργασία με τους κομμουνιστές τι
τη θέλουν οι χριστιανοί; Συμβιβάζεται η ανανέωση με συνταγές του παρελθόντος;

Το πρόβλημα είναι ότι κι αυτή η συνεργασία δεν περπατάει. Μετά τη
θεαματική «κοινή διακήρυξη» της 29ης Απριλίου, οι σχέσεις μεταξύ των
σοσιαλιστών και των κομμουνιστών δεν έχουν πάψει να επιδεινώνονται. Ο
κομμουνιστής γραμματέας Ρομπέρ Υ, πιεζόμενος και από τους «σκληρούς» του
κόμματός του, επέκρινε πρόσφατα τις «ηγεμονικές τάσεις» των σοσιαλιστών και
εξέφρασε τη δυσφορία του για την άρνησή τους να αναλάβουν συγκεκριμένες
δεσμεύσεις στο θέμα των μισθών. Η «Ουμανιτέ» ήταν μια από τις λίγες γαλλικές
εφημερίδες που δεν δημοσίευσαν την περασμένη Παρασκευή άρθρο του Λιονέλ Ζοσπέν
όπου ο σοσιαλιστής ηγέτης παραδεχόταν τα «λάθη του παρελθόντος». Κι εκείνη η
δήλωσή του σε ραδιοφωνικό σταθμό, ότι «αν υπάρξει αριστερή πλειοψηφία στη νέα
Βουλή ο προσανατολισμός της θα είναι ενιαίος, αφού οι σοσιαλιστές θα είναι
πολύ περισσότεροι», χαρακτηρίστηκε μνημείο αλαζονείας. 
Σαν να μην έφταναν
όλα αυτά τα προβλήματα, ήλθαν και οι διανοούμενοι να επιβαρύνουν ακόμη
περισσότερο την ατμόσφαιρα. Το σύνθημα δόθηκε από τον Εμμανυέλ Τοντ, πατέρα
της θεωρίας περί «κοινωνικής ρήξης» που είχε συμβάλει αποφασιστικά στη νίκη
του Ζακ Σιράκ το 1995. «Στον πρώτο γύρο θα ψηφίσω τους κομμουνιστές», είπε ο
γάλλος κοινωνιολόγος, «γιατί είναι το μόνο κόμμα που αντιτίθεται στα κριτήρια
σύγκλισης και έχει συγκεκριμένες προτάσεις για τη μείωση της ανεργίας από 13%
σε 9%». Ακολούθησαν οι συγγραφείς Ντιντιέ Ντενίξ και Ζιλ Περώ, ο αρχιτέκτονας
Ρολάν Καστρό. «Δεν είναι ούτε παλιομοδίτικο ούτε ατιμωτικό να ψηφίζεις
κομμουνιστές ­ βεβαίως και το σκέφτομαι», είπε ο εκδότης Ζαν-Κλωντ Γκιγμπώ.
Ανάλογο προβληματισμό εκφράζει και ο Ρονύ Μπρωμάν, πρώην πρόεδρος των Γιατρών
Χωρίς Σύνορα. Η στάση αυτή εκφράζει κατ' αρχήν δυσαρέσκεια απέναντι σ' ένα
κόμμα κουρασμένο, γερασμένο, σημαδεμένο από σκάνδαλα και αθετημένες
υποσχέσεις. Ψήφος διαμαρτυρίας, χωρίς άλλο, για το άσχημο τέλος της δεύτερης
επταετίας του Φρανσουά Μιτεράν. Ψήφος, όμως, που αποκαλύπτει ταυτόχρονα κάποια
νοσταλγία. Νοσταλγία μιας εποχής όπου μπορούσε να μιλάει κανείς για τάξεις
χωρίς να τον παίρνουν για εξωγήινο. Νοσταλγία της χαμένης αθωότητας. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15833N462</ED>
<ID>
ID:167409

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N46&aa=2</URL></REF>


Article

<CATEGORY>vin07</CATEGORY>

 <H2>ΑΥΤΟΙ</H2>

<AUTHOR>ΚΩΣΤΑΣΓΑΛΑΝΟΠΟΥΛΟΣ</AUTHOR>

Μια λέξη-κλειδί... 
... για την
αλλαγή που έχει συντελεσθεί στο Εργατικό κόμμα της Βρεταννίας είναι το
stakeholding. Εκ πρώτης όψεως συγγενεύει με το shareholding, αλλά διαφέρει
πολύ από εκείνο. Shareholding είναι το να κατέχεις μετοχές. Stakeholding
σημαίνει να είσαι «συμμέτοχος». Ο όρος ανήκει στον 46χρονο οικονομολόγο
Ουΐλλιαμ Χάττον, που υπήρξε (μεταξύ πολλών άλλων) χρηματιστής και ρεπόρτερ της
«Γκάρντιαν», ώσπου έγινε διευθυντής του «Ομπσέρβερ». Τα άρθρα του Χ. τα ρουφά
η νέα αριστερά, όπως και ένα μέρος της (νεώτερης) δεξιάς που ανησυχεί για τα
οικονομικά δεδομένα και ζητάει επίσης δρόμους. Η ιδέα της stakeholder society,
της «συμμετοχικής κοινωνίας», αναπτύσσεται στο μπεστ-σέλλερ του Χ., «The State
We're In» (εκδ. Jonathan Cape). Τίτλος διττός: Μεταφράζεται μεν «Η Κατάσταση
Όπου Βρισκόμαστε», αλλά state σημαίνει και κράτος. Ο Χ. μιλά λοιπόν για αλλαγή
όχι μόνο προσωπικών όρων αλλά και της οικονομικής δομής του κράτους. 
Πριν
από μερικά... 
... χρόνια, η Θάτσερ διακήρυσσε: «Δεν υπάρχει κοινωνία,
υπάρχουν μόνον άτομα». Ο Μέητζορ το παράλλαξε λιγάκι: «Δεν υπάρχουν τάξεις,
υπάρχουν μόνο πολίτες». Για τον Τόνυ Μπλαιρ, που έχει ενθουσιαστεί από τη
θεωρία του Χ., υπάρχουν μόνο stakeholders. Πώς ξεχωρίζεις τον μέτοχο και τον
συμμέτοχο; Ο μέτοχος θέλει ν' αυξήσει με κάθε τρόπο τα έσοδά του ­ και το
πετυχαίνει, με λίγη καλή τύχη, μετέχοντας λ.χ. σε μια ανώνυμη εταιρία, το
κύτταρο αυτό του καπιταλισμού. Ο συμμέτοχος θέλει και αυτός φυσικά ν' αυξήσει
το βιός του, όχι όμως πέρα από το σημείο όπου η αύξηση θα γίνεται επί ζημία
κάποιου άλλου ή άλλων. Ο shareholder ενδιαφέρεται μόνο να παίρνει. Ο
stakeholder δίνει κιόλας. Ο καπιταλισμός του stakeholding ­ ο Χ. δεν
διατείνεται ότι μιλά για σοσιαλισμό ­ προϋποθέτει σχέσεις αμοιβαιότητας μεταξύ
των ατόμων ή μεταξύ των κοινωνικών εταίρων, όπως και μεταξύ όλων αυτών και του
κράτους. Το οποίο ­ κράτος ­ όχι μόνο δίνει αλλά και παίρνει. 
Στο νέο
συμβόλαιο... 
... μεταξύ πολίτη και κράτους, σκοπός παραμένει φυσικά η
ευημερία. Αλλά το κράτος, που εγγυάται σε όλους τη δυνατότητα επιδίωξης της
ευημερίας, εγγυάται και στον καθένα ότι δεν θα συντριβεί από την αντίστοιχη
επιδίωξη κάποιου άλλου. Ασκεί λοιπόν ρόλο εξισορροπητικό ­ όπου ο βιομήχανος,
λόγου χάρη, μετριάζει κάπως τις απαιτήσεις του, ο άνεργος βοηθείται σε
επανεκπαίδευση ώστε να μπορεί εν ανάγκη ν' αλλάξει ειδικότητα, και ο
εργαζόμενος ενθαρρύνεται ν' αυξήσει τον επαγγελματισμό του. 
Κοινότοπα...

... ίσως όλα αυτά. Αλήθειες γενικές, θα έλεγε κανείς. Πράγματα που
φαίνονται μάλλον γνωστά, ως προς την αποστολή του κράτους ­ μόνο που τώρα
διατυπώνονται με νέο τρόπο. Ωστόσο αν ληφθεί υπ' όψη ο αναβρασμός που
επικρατεί στην Ευρώπη γύρω από τα θέματα απασχόλησης, φαίνεται ότι δεν είναι
και τόσο απλό να περάσει, στην πράξη, το μήνυμα του Χ. Η ακραιφνής αριστερά
τον κατηγορεί ότι, ουσιαστικά, είναι ένας ακόμη ναυαγοσώστης του καπιταλισμού.
Ο ίδιος έχει για σύνθημα: «Όχι ταμπέλες». Δεν του καίγεται καρφί αν θα τον
πουν αριστερό ή δεξιό και αν η συμμετοχική κοινωνία του θεωρηθεί «συντηρητική»
ή «προοδευτική» ­ αρκεί ν' αποδειχτεί ότι αξίζει κάτι. Ορισμένοι αναλυτές του
δίνουν ­ όπως ακριβώς και στον Τόνυ Μπλαιρ ­ ένα χαρακτηρισμό που ηχεί
μοναδικά οξύμωρος: «Ριζοσπαστικός κεντρώος». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15833N463</ED>
<ID>
ID:167410

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N46&aa=3</URL></REF>


Article

<CATEGORY>vin08</CATEGORY>

 <H5>ΑΡΧΙΖΕΙ Ο ΚΟΙΝΩΝΙΚΟΣ ΔΙΑΛΟΓΟΣ ΓΙΑ
ΤΗΝ ΑΝΑΠΤΥΞΗ, ΤΗΝ ΑΝΤΑΓΩΝΙΣΤΙΚΟΤΗΤΑ ΚΑΙ ΤΗΝ ΑΠΑΣΧΟΛΗΣΗ</H5>
<H5>Έφθασαν τις 450.000 οι άνεργοι</H5>
<H2>Πεντάδα - φωτιά</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Με επιφυλάξεις από τα εργατικά συνδικάτα και χωρίς τη συμμετοχή
του ΚΚΕ αρχίζει μεθαύριο ο κοινωνικός διάλογος για την ανάπτυξη, την
ανταγωνιστικότητα και την απασχόληση. 
ΣΤΗΝ ΕΝΑΡΞΗ του κοινωνικού
διαλόγου η ΓΣΕΕ πρόκειται να θέσει θέμα προσδιορισμού κανόνων διαφύλαξης του
κύρους και της αξιοπιστίας του διαλόγου. Οι εκπρόσωποι των συνδικαλιστικών
παρατάξεων της Νέας Δημοκρατίας και του Συνασπισμού θα ανακοινώσουν ότι
προσέρχονται στο διάλογο υπό προϋποθέσεις. 
Τα βασικότερα ζητήματα που θα
θιγούν στο διάλογο αφορούν: 
1 Τη ρύθμιση και οργάνωση του συνολικού
χρόνου εργασίας, την κατάργηση της υπερεργασίας, τη μείωση των υπερωριών κ.ά.

2 Τον καθορισμό των όρων επέκτασης της μερικής απασχόλησης σε
τμήματα του δημοσίου τομέα σε θέσεις εργασίας που δεν αφορούν τον κύριο
εργασιακό κορμό. 
3 Τη σύναψη Εθνικής Συλλογικής Σύμβασης Εργασίας
στη βάση προβλεπόμενος πληθωρισμός συν εθνική παραγωγικότητα. Νέες συλλογικές
συμβάσεις από τα Εργατικά Κέντρα και τους τοπικούς εργοδοτικούς φορείς. 
4 Όρους απασχόλησης
 συνταξιούχων. 
5 Μέτρα κοινωνικής
προστασίας εργαζομένων στις άτυπες μορφές απασχόλησης. 
Το θέμα του
κοινωνικού διαλόγου απασχολεί τη σημερινή διοίκηση της ΓΣΕΕ, η ηγεσία της
οποίας προσέρχεται στο τραπέζι των συζητήσεων, θεωρώντας αδιαπραγμάτευτο το
8ωρο εργασίας και σημειώνοντας ότι στα κεφάλαια που αναφέρονται στις
εργασιακές σχέσεις υπάρχει σαφές πολιτικό στίγμα με το οποίο σηματοδοτούνται
απορρυθμίσεις εις βάρος των εργαζομένων. 
Η έναρξη των διαδικασιών του
διαλόγου θα γίνει από τον Πρωθυπουργό κ. Κ. Σημίτη την Τετάρτη το πρωί στην
αίθουσα «Γ. Γεννηματάς» στο Γενικό Λογιστήριο του Κράτους. Ο κ. Σημίτης ­
σύμφωνα με πληροφορίες ­ θα τονίσει την ανάγκη κοινωνικής συμφωνίας ώστε να
δημιουργηθούν οι προϋποθέσεις εκσυγχρονισμού της οικονομίας. 
Ο πρόεδρος
της ΓΣΕΕ κ. Χρ. Πολυζωγόπουλος στη σημερινή συνεδρίαση της διοίκησης της ΓΣΕΕ
θα προτείνει η διαδικασία πραγματοποίησης του κοινωνικού διαλόγου να
περιλαμβάνει τέσσερις φάσεις: 
* Τον προσδιορισμό της θεματολογίας και των
επιμέρους παραμέτρων και εξειδικεύσεων που αυτή θα καλύπτει. 
* Τον
προσδιορισμό του οργανωτικού και λειτουργικού πλαισίου. 
* Τον προσδιορισμό
κανόνων διαφύλαξης του κύρους και της αξιοπιστίας του διαλόγου. 
*
Πραγματοποίηση του διαλόγου στα ζητήματα ουσίας (προτάσεις - αποφάσεις). 
ΣΤΟ 10,41% κινείται η
ανεργία στη χώρα μας και οι άνεργοι έφθασαν τους 450.000. Τα στοιχεία της ΕΣΥΕ
δείχνουν ότι η ανεργία στη χώρα μας παίρνει εκρηκτικές διαστάσεις. Το
μεγαλύτερο ποσοστό ανεργίας καταγράφεται στην περιοχή της Αττικής (12,53%),
ενώ στην Αθήνα το ποσοστό είναι 12,52%. 
Αύξηση παρουσιάζει και η
εγγεγραμμένη ανεργία. Τα στοιχεία του ΟΑΕΔ δείχνουν ότι τον Μάρτιο του 1997 το
ποσοστό της εγγεγραμμένης ανεργίας ήταν 9,2% έναντι 8,5% το 1996. Οι
επιδοτούμενοι άνεργοι παρουσιάζουν αύξηση και έφθασαν τους 133.915, έναντι
131.020 που είχαν καταγραφεί το 1996. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15833N491</ED>
<ID>
ID:167411

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N49&aa=1</URL></REF>


Article

<CATEGORY>vin08</CATEGORY>

 <H2>Ακριβότερα τα δάνεια σε συνάλλαγμα</H2>

ΑΚΡΙΒΟΤΕΡΑ γίνονται τα
δάνεια σε συνάλλαγμα. 
Το υπουργείο Εθνικής Οικονομίας με τροπολογία που
πρόκειται να καταθέσει στη Βουλή αυξάνει την εισφορά του νόμου 128/75 από 1%
σε 1,2% και την επεκτείνει και στις χορηγήσεις δανείων σε ξένο νόμισμα. 
Μέχρι σήμερα η εισφορά επιβαλλόταν μόνο στα δάνεια σε δραχμές και αποτελούσε
έναν ακόμη λόγο που τα δάνεια σε συνάλλαγμα ήταν φθηνότερα από τα δραχμικά. Με
το μέτρο αυτό το υπουργείο στοχεύει αφενός να περιορίσει τον δανεισμό σε
συνάλλαγμα στον οποίο καταφεύγουν με ιδιαίτερη ένταση τα τελευταία χρόνια οι
επιχειρήσεις ­ κυρίως σε γιέν ­ προκειμένου να μειώσουν το κόστος τους, αλλά
ανατρέπουν τους νομισματικούς στόχους και προκαλούν υπερθέρμανση στην
οικονομία. Ενδεικτικό είναι ότι ο δανεισμός σε συνάλλαγμα το 1996 ανήλθε σε
πάνω από 50% του συνόλου των δανείων που εσύναψαν οι επιχειρήσεις το ίδιο
έτος. Αφετέρου να περιορισθεί το έλλειμμα του λογαριασμού του Ν. 128 που
ανέρχεται σήμερα σε 20 δισ. δρχ. Να σημειωθεί ότι χρήματα από τους
λογαριασμούς δίνονται κατά καιρούς για αποκατάσταση θεομηνιών. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15833N492</ED>
<ID>
ID:167412

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N49&aa=2</URL></REF>


Article

<CATEGORY>vin08</CATEGORY>

 <H2>Ευρωπαϊκό συνέδριο για το εμπόριο</H2>

ΣΗΜΑΝΤΙΚΗ πρωτοβουλία για την
ανάδειξη του παραγωγικού ρόλου του εμπορίου, αλλά και των εμπορικών
επιχειρήσεων και την ένταξή τους στις κοινοτικές χρηματοδοτικές δράσεις
αναλαμβάνει ο Έλληνας επίτροπος κ. Χρήστος Παπουτσής. 
Στο πλαίσιο αυτό
πραγματοποιείται στην Αλεξανδρούπολη (30 Μαΐου - 1 Ιουνίου) το Συνέδριο
Ευρωπαϊκού Εμπορίου και Διανομής, που συνδιοργανώνεται από την Εθνική
Συνομοσπονδία Ελληνικού Εμπορίου και την 23η Γενική Διεύθυνση της Ευρωπαϊκής
Επιτροπής. 
Σκοπός του συνεδρίου είναι να επιτευχθεί συμφωνία για τη
συγκρότηση πανευρωπαϊκής πολιτικής στήριξης του εμπορίου, αλλά και να
παρουσιαστούν για πρώτη φορά σε διεθνή επιχειρηματική συνάντηση οι προοπτικές
ανάπτυξης του εμπορικού κλάδου, όπως αυτές διαμορφώνονται μέσα από την
«Πράσινη Βίβλο του Εμπορίου». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15833N493</ED>
<ID>
ID:167413

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N49&aa=3</URL></REF>


Article

<CATEGORY>vin02</CATEGORY>

 <H2>Με
περισσότερη γνώση των πραγμάτων</H2>

<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΑΡΚΕΤΕΣ φορές έχω
απασχολήσει αυτήν τη στήλη με την ίδια κεντρική σκέψη. Ότι, δηλαδή, όχι μόνο
στην Ευρωπαϊκή Ένωση, αλλά σ' ολόκληρο τον κόσμο συμβαίνουν τόσες ριζικές
αλλαγές στην οργάνωση και συμπεριφορά της κοινωνίας, της οικονομίας, στη
νοοτροπία των πολιτών, ώστε καθίσταται αδύνατη η κατανόηση των «τοπικών» μας
προβλημάτων παρά μόνον μέσα από τη γενικότερη θεώρηση της μεγάλης παγκόσμιας
αλλαγής. 
Είναι κρίμα που στην πλειοψηφία της η κοινή γνώμη παραμένει χωρίς
σοβαρή και πειστική ενημέρωση γύρω από την ουσία των νέων συνθηκών που
διαμορφώνουν τη σημερινή πραγματικότητα, εδώ και αλλού. 
Συνθήματα,
ιδεολογήματα και γλώσσα κενή υποκαθιστούν την εκτίμηση αυτών που συντρέχουν
γύρω μας. 
Γράφω αυτά, καθώς παρακολουθώ τις αναλύσεις άλλων, στην
Ευρωπαϊκή Ένωση και αλλού, για τα μεγάλα ζητήματα της εποχής και τη σχεδόν
αέναη μεταβολή των πραγμάτων. Να, για παράδειγμα, το θέμα της λεγόμενης
παγκοσμιοποίησης της οικονομίας. Σε μας εδώ, αν ερωτηθεί ο μέσος, αλλά και
σκεπτόμενος πολίτης τι είναι αυτό, είμαι βέβαιος ότι η απάντηση θα είναι ότι
πρόκειται για κάτι φοβερό, υπεύθυνο για πολλές από τις ταλαιπωρίες μας και
άλλα τέτοια αρνητικά. Και η απάντηση δεν θα είχε, φυσικά, καμία αναφορά, π.χ.,
στη διάχυση της τεχνολογίας, την απελευθέρωση των αγορών, την ανεργία ή τα
ημερομίσθια κ.ά. Βέβαια, είναι κακός μύθος ότι η παγκοσμιοποίηση έχει πλήξει
εργαζομένους στις αναπτυγμένες οικονομίες. Αυτό, όμως, που δεν είναι μύθος
είναι οι ευκαιρίες που άνοιξε στις φτωχότερες οικονομίες. 
Φρονώ ότι η
οικονομική μας πολιτική θα γινόταν περισσότερο κατανοητή και αποδεκτή αν
υπήρχε καλύτερη γνώση των πραγμάτων γύρω μας. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15833N494</ED>
<ID>
ID:167414

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N49&aa=4</URL></REF>


Article

<CATEGORY>vin08</CATEGORY>

 <H2>Άνθρακες οι αυξήσεις στους μισθούς</H2>

<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

«ΕΠΤΑ χρόνια
φαγούρας» ήταν για τους εργαζόμενους τα έτη από το 1990 μέχρι και το 1996.
Αυτό προκύπτει από την επεξεργασία των στοιχείων του υπουργείου Εθνικής
Οικονομίας και της Τραπέζης της Ελλάδος για την εξέλιξη που είχαν οι
πραγματικοί μισθοί των εργαζομένων την τελευταία επταετία, παίρνοντας ως βάση
για τον υπολογισμό το έτος 1989. 
Πρόκειται για τα στοιχεία εκείνα που
δείχνουν την εξέλιξη των μισθών με βάση τις ονομαστικές μισθολογικές αυξήσεις
(μαζί με τις αυξήσεις στα χρονοεπιδόματα) που δίνονται κάθε χρόνο μείον την
αύξηση του πληθωρισμού το ίδιο έτος. Δηλαδή καταγράφουν την αγοραστική δύναμη
των μισθών. 
Έτσι, όπως προκύπτει από τα στοιχεία, εργαζόμενοι με κατώτατο
μισθό το 1989 ύψους 70.000 δρχ. πήραν πραγματική αύξηση από 3.300 (4,7%) δρχ.
μέχρι 6.900 (10%) δρχ. μέχρι και το 1996 ανάλογα με τον κλάδο στον οποίο
απασχολούνταν. Πρόκειται για αύξηση που αντιστοιχεί στην αξία που έχουν 6
πακέτα τσιγάρα επιπλέον τον μήνα για τους εργαζόμενους που πήραν αύξηση 3.300
δρχ. και περίπου 13 πακέτα για τους «τυχερούς» που πήραν πραγματική σωρευτική
αύξηση 6.900 δρχ. καθ' όλη τη διάρκεια της επταετίας. Όμως τα παραπάνω ισχύουν
μόνο για όσους εργαζόμενους είδαν τον πραγματικό μισθό τους να αυξάνεται. 
Και αυτό γιατί υπήρξαν και άλλοι ­ όπως προκύπτει από τον σχετικό πίνακα ­ που
διαπίστωναν χρόνο με τον χρόνο ότι με τον μισθό τους αγόραζαν όλο και λιγότερα
αγαθά. Αυτή η κατηγορία των εργαζομένων από το 1989 μέχρι σήμερα είχε μείωση
πραγματικού μισθού από 700 δρχ. μέχρι 2.500 δρχ. 
Να σημειωθεί ότι στους
πίνακες παρουσιάζεται μόνο η εξέλιξη των μισθών συγκριτικά με τον πληθωρισμό.
Δεν λαμβάνονται υπόψη οι άλλες απώλειες που είχαν οι μισθοί από τη φορολογική
πολιτική που ακολουθήθηκε στο διάστημα αυτό ­ ιδιαίτερα τα τρία πρώτα χρόνια ­
και που ασφαλώς δεν ήταν ό,τι το καλύτερο για τους μισθωτούς. 
Ειδικότερα,
όπως προκύπτει από τα στοιχεία, οι πιο «τυχεροί» ήταν οι εργαζόμενοι στο
χονδρικό εμπόριο. Έτσι, ένας εργαζόμενος σε μια επιχείρηση στο χονδρεμπόριο με
κατώτατο μισθό 70.000 δρχ. το 1989, μέχρι το 1996 είχε πάρει αύξηση 6.900 δρχ.
και ο πραγματικός μισθός του είχε διαμορφωθεί σε 76.900 δρχ. 
Ακολουθούν οι
υπάλληλοι στις ασφαλιστικές εταιρείες, που ο μισθός τους αυξήθηκε κατά 6.700
δρχ. κατά μέσο όρο, ενώ ο πραγματικός μισθός των εργαζομένων στη βιομηχανία
και τη βιοτεχνία αυξήθηκε μόλις κατά 3.300 δρχ. 
Εκεί που υπήρξε πραγματική
μείωση του μισθού ήταν στους τραπεζοϋπαλλήλους κατά 700 δρχ. και στους
εργαζόμενους στο λιανικό εμπόριο κατά 2.500 δρχ. 
Χαρακτηριστικό είναι
επίσης ότι στην πλειοψηφία των εργαζομένων και στους πέντε κλάδους, μέχρι τα
έτη 1993-1994 υπήρξε μεγάλη πραγματική μείωση στους μισθούς σε σχέση με το
1989. Έτσι ο πραγματικός μισθός στη βιομηχανία μέχρι και το 1994 ήταν κάτω από
τα επίπεδα του 1989. Στις τράπεζες επίσης, οπότε σημείωσε ανάκαμψη πάνω από τα
επίπεδα του 1989 κατά το 1995, για να ξαναπέσει όμως κάτω από αυτά το
1996.Στις ασφάλειες και στο χονδρικό εμπόριο ο πραγματικός μισθός κινούνταν
κάτω από τα επίπεδα του 1989 μέχρι και το 1993, για να ανακάμψει στη συνέχεια.

Όμως στο λιανικό εμπόριο ακόμη και μέχρι το 1996 ο πραγματικός μισθός
κινούνταν κάτω από το αντίστοιχο επίπεδό του το 1989. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15833N501</ED>
<ID>
ID:167415

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N50&aa=1</URL></REF>


Article

<CATEGORY>vin08</CATEGORY>

 <H5>ΠΩΣ ΘΑ ΕΧΕΙ ΔΙΑΜΟΡΦΩΘΕΙ Η
ΤΡΑΠΕΖΙΚΗ ΑΓΟΡΑ ΣΤΗ ΧΩΡΑ ΜΑΣ ΤΑ ΑΜΕΣΩΣ ΠΡΟΣΕΧΗ ΧΡΟΝΙΑ</H5>
<H5>Δημιουργούνται μεγαθήρια και στην
ασφαλιστική αγορά</H5>
<H5>Νέος νόμος θα διευκολύνει τις συγχωνεύσεις</H5>
<H2>Λίγες και... παντοδύναμες!</H2>

<AUTHOR>ΓΙΑΝΝΗΣ ΣΙΩΤΟΣ</AUTHOR>

Οι τράπεζες του 2000 σίγουρα δεν θα έχουν πολλά κοινά
χαρακτηριστικά με τις σημερινές. Η καθιέρωση του εύρω ως του κοινού ευρωπαϊκού
μέσου συναλλαγών, η παγκοσμιοποίηση της αγοράς και η ευρύτατη χρήση των
δικτύων και της μηχανοργάνωσης στις πιστωτικές εργασίες είναι τα στοιχεία που
ήδη επηρεάζουν αποφάσεις, σχέδια και στρατηγικές στην παγκόσμια τραπεζική
αγορά. 
ΣΤΟ ΠΛΑΙΣΙΟ αυτό καλούνται και οι ελληνικές τράπεζες όχι
μόνο να επιβιώσουν αλλά και να αναπτυχθούν, καθώς ήδη διαπιστώθηκε ότι υπάρχει
αρκετή καθυστέρηση σε σχέση με τους Ευρωπαίους, Αμερικανούς και Ασιάτες
ανταγωνιστές. 
Ο πρόεδρος της ALPHA Τράπεζας Πίστεως, κ. Γ. Κωστόπουλος,
πριν από μερικούς μήνες έδωσε το περίγραμμα των εξελίξεων, λέγοντας ότι στα
επόμενα χρόνια από τις πέντε πρώτες μεγάλες τράπεζες θα απομείνουν τρεις. Η
δήλωση αυτή απελευθέρωσε όλο τον δυναμισμό που έκρυβε η τραπεζική αγορά. 
ΣΤΡΑΤΗΓΙΚΕΣ ΚΙΝΗΣΕΙΣ 
Έτσι στους προηγούμενους μήνες η τραπεζική
αγορά γνώρισε εξαγορές και συγχωνεύσεις, ιδιωτικοποιήσεις πιστωτικών ιδρυμάτων
που ήταν υπό δημόσιο έλεγχο, αλλά και στρατηγικές κινήσεις οι οποίες
εντοπίζονταν στον χώρο των θυγατρικών ασφαλιστικών εταιρειών. Παράλληλα
ξεκίνησε και η προσπάθεια για οργανωτικές αναδιαρθρώσεις μέσα στις ίδιες τις
τράπεζες, με στόχο τη μείωση του λειτουργικού τους κόστους. Έτσι, το σκηνικό
των αλλαγών στην τραπεζική αγορά έχει αρχίσει να διαμορφώνεται. 
Η συμφωνία
για την εξαγορά των καταστημάτων της γαλλικής τράπεζας Credit Lyonais, από την
Eurobank, πριν από μερικές εβδομάδες, έφερε στο προσκήνιο το θέμα των μικρών
ξένων τραπεζών που ξεφύτρωσαν σαν τα «μανιτάρια» από τις αρχές της δεκαετίας
του '80. «Οι ξένες τράπεζες που ήρθαν στην Ελλάδα, έχουν τώρα να διαλέξουν
ανάμεσα στην επέκταση και στην απομάκρυνση», έλεγε πριν από λίγες μόλις ημέρες
κορυφαίος τραπεζίτης, ο οποίος όταν ρωτήθηκε αν η τράπεζα την οποία διοικεί θα
έβλεπε με καλό μάτι το ενδεχόμενο εξαγοράς μιας από τις μικρές ξένες τράπεζες,
αρνήθηκε να απαντήσει. Άλλωστε, το επάγγελμα φημίζεται όχι μόνο για την
εχεμύθειά του, αλλά και για το γεγονός ότι οι επαγγελματίες ξέρουν να κρύβουν
καλά τις προθέσεις τους. 
Παρ' όλα αυτά, όμως, για τους μεγάλους το δέλεαρ
για μια αγορά μικρής ξένης τράπεζας είναι πολλές φορές όχι η ίδια η τράπεζα,
αλλά κάποιοι από τους καλούς πελάτες της. 
Η ΕΠΕΚΤΑΣΗ ΤΟΥ ΟΜΙΛΟΥ
ΛΑΤΣΗ 
Αν και η εξαγορά των καταστημάτων της Credit Lyonais δεν έκανε
αίσθηση στην αγορά, εν τούτοις πολλοί από τους επικεφαλής των μεγάλων τραπεζών
αρχίζουν να αναρωτιούνται πού το πάει ο όμιλος Λάτση. Δεν είναι τυχαίο άλλωστε
ότι το καλοκαίρι είχε ολοκληρωθεί η εξαγορά από την Eurobank της Interbank
θυγατρικής τράπεζας του γαλλικού ομίλου VAP. Όμως κάποιοι από τους επικεφαλής
των τραπεζών, πίσω από τις διαδοχικές εξαγορές ανιχνεύουν τα τελικά βήματα
πριν από τη δημιουργία ενός τραπεζικού κολοσσού παγκόσμιας εμβέλειας από τον
όμιλο Λάτση. 
«Κάποια στιγμή θα γίνει μία εταιρεία holding, που θα ελέγχει
όλες τις τράπεζες του ομίλου, που αυτή τη στιγμή βρίσκονται σ' ολόκληρη την
Ευρώπη», έλεγε επικεφαλής μεγάλης εμπορικής κρατικής τράπεζας. 
Η ΜΕΓΑΛΗ
ΚΤ&#009ΗΜΑΤΙΚΗ 
Οι ανακατατάξεις που έχουν ξεκινήσει, δεν αφήνουν
ανέπαφες τις κρατικές τράπεζες. Ήδη η συγχώνευση της Κτηματικής και της
Στεγαστικής προχωρεί και όταν ολοκληρωθεί θα έχει προκύψει μία νέα τράπεζα, η
οποία με βάση τα στοιχεία του ενεργητικού θα είναι η τέταρτη μεγαλύτερη
ελληνική τράπεζα. Επίσης, θα έχει δεσπόζουσα θέση στην αγορά στεγαστικών
δανείων, αφού θα ελέγχει το 60% των συνολικών χορηγήσεων στεγαστικών δανείων.

Την ίδια στιγμή, μπορεί ο υπουργός Εθνικής Οικονομίας Γ. Παπαντωνίου να
προδιαγράφει το μέλλον της Ιονικής Τράπεζας λέγοντας ότι πρόθεση της
κυβέρνησης είναι η συνεργασία της Ιονικής με την Εμπορική, αλλά οι άνθρωποι
της αγοράς δεν αποκλείουν το ενδεχόμενο κατά τη διαδικασία αυτή να βγουν για
πούλημα υποκαταστήματα της Ιονικής. Σημαντικό ρόλο στη διαμόρφωση του κλίματος
στην τραπεζική αγορά μπορεί να παίξει και η πώληση της Τράπεζας Κρήτης και της
Τράπεζας Κεντρικής Ελλάδος. 
Πάντως στην αγορά οργιάζουν οι ψίθυροι ότι για
πώληση προσφέρονται πολλές μικρές ξένες τράπεζες, χωρίς όμως να μπορούν να
διασταυρωθούν. Στην τραπεζική αγορά ισχύει ο άγραφος νόμος ότι κανείς δεν
αναφέρει περιπτώσεις επιχειρήσεων που προσφέρονται προς πώληση. 
ΕΚΦΡΑΣΗ
ΕΝΔΙΑΦΕΡΟΝΤΟΣ 
«Αίνιγμα» παραμένει η στάση που θα κρατήσει ο ναυπηγός
που κρατά το τιμόνι της ALPHA Τράπεζας Πίστεως. Ο κ. Γ. Κωστόπουλος, όταν
ρωτάται τι θα κάνει με τα χρήματα από την αύξηση του μετοχικού κεφαλαίου,
κρατά κλειστά τα χαρτιά του. Μοναδική ένδειξη των προθέσεών του μπορεί να
θεωρηθεί η αναφορά που έκανε στη γενική συνέλευση των μετόχων για την αύξηση
του μετοχικού κεφαλαίου, όταν ανέφερε ότι «θα συνεχίσει να παρακολουθεί από
κοντά τις ευκαιρίες που προσφέρονται από την αναμενόμενη ανάπτυξη και τις
ανακατατάξεις στον τομέα των χρηματοοικονομικών υπηρεσιών στην Ελλάδα». Αυτό
ερμηνεύτηκε από πολλούς ως έκφραση ενδιαφέροντος για εξαγορά κάποιας τράπεζας.

Πρέπει να σημειωθεί, όμως, ότι το φθινόπωρο οι συζητήσεις που είχαν γίνει
για μία συνεργασία της ALPHA Τράπεζας Πίστεως με την Τράπεζα Εργασίας δεν
είχαν κάποιο αποτέλεσμα. 
ΣΤΟΝ ΟΜΙΛΟ της Alpha Τραπέζης Πίστεως, οι
εξελίξεις προέρχονται αυτή τη στιγμή από το ασφαλιστικό «κομμάτι» του, όπου η
Εμπορική, θυγατρική ασφαλιστική εταιρεία των ομίλων στην οποία συμμετέχει και
η ιταλική ασφαλιστική εταιρεία Generali, μαζί με την ασφαλιστική εταιρεία
Ελληνοβρετανική, σχεδιάζουν ένα νέο εταιρικό σχήμα το οποίο θα μπορεί να έχει
δεσπόζουσα θέση στην εγχώρια αγορά, ενώ ταυτόχρονα θα μπορεί να αντεπεξέλθει
στον ευρωπαϊκό ανταγωνισμό. 
Η κίνηση αυτή επηρεάζει ίσως και τις άλλες
εταιρείες του ομίλου, όπως για παράδειγμα τα «Αστικά ακίνητα» (εταιρεία
διαχείρισης ακίνητης περιουσίας) που παίρνει ήδη τον δρόμο για το
Χρηματιστήριο. 
Στον χώρο των θυγατρικών ασφαλιστικών εταιρειών, τον χορό
των συγχωνεύσεων ξεκίνησε ουσιαστικά η Εθνική Τράπεζα, καθώς ο διοικητής της
κ. Θ. Καρατζάς πριν από λίγους μήνες ανακοίνωσε ότι θα προχωρήσει η συγχώνευση
όλων των ασφαλιστικών εταιρειών του ομίλου. 
Ταυτόχρονα, ήδη οι κρατικές
κυρίως τράπεζες έχουν αρχίσει τις προσπάθειες και για την οργανωτική και
λειτουργική αναδιάρθρωσή τους. 
Η πολιτική προσωπικού και η διαχείριση των
δανείων είναι κινήσεις που μπορεί να μη θεωρούνται θεαματικές, αλλά σίγουρα
συμβάλλουν στην προσπάθεια εκσυγχρονισμού των τραπεζών. 
Ήδη στην Εθνική
Τράπεζα επιτροπή επεξεργάζεται όλο το εργασιακό πλέγμα και αναμένονται σύντομα
εισηγήσεις που θα αφορούν τους μισθούς, τις προαγωγές και την οργανωτική
διάρθρωση της τράπεζας. 
Στην Κτηματική υπογράφηκε η συμφωνία με τον
αμερικανικό επενδυτικό όμιλο Bearn Stearns, για την τιτλοποίηση των δανείων.

Δηλαδή, με βάση τα δάνεια που έχουν χορηγηθεί από την τράπεζα θα εκδοθούν
ομόλογα που θα διατεθούν στην εσωτερική και την εξωτερική αγορά. Με τον τρόπο
αυτό βελτιώνεται το χαρτοφυλάκιο της τράπεζας και η κεφαλαιακή της διάρθρωση.

ΤΟ
ΣΙΓΟΥΡΟ είναι ότι και η κυβέρνηση έχει καταλήξει στο συμπέρασμα ότι το νέο
σκηνικό που διαμορφώνεται στον τραπεζικό χώρο, προϋποθέτει την ύπαρξη μεγάλων
και ισχυρών τραπεζικών ομίλων. 
Για τον λόγο αυτό επεξεργάζεται έναν νέο
νόμο για τις συγχωνεύσεις των τραπεζών με τον οποίο θα διευκολύνονται οι
κινήσεις αυτές, καθώς διαπιστώθηκε ότι το σημερινό νομικό πλαίσιο, που ισχύει
από το 1953, μπορεί να αποδειχθεί σήμερα τροχοπέδη γι' αυτές τις πρωτοβουλίες.

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15833N511</ED>
<ID>
ID:167416

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ
ΑΣΤΡΑ</H2>

ΤΑΥΡΟΣ 
(20 Απριλίου - 20 Μαΐου). Στο πρώτο μισό της ημέρας
θα έχετε αρνητική διάθεση, θα κάνετε λάθη κρίσεως και μπορεί να πέσετε θύματα
κλοπής ή απάτης. Μετά, η γλυκιά ατμόσφαιρα στο σπίτι θα σας ξεκουράσει. 
ΔΙΔΥΜΟΙ 
(21 Μαΐου - 21 Ιουνίου). Φυλαχθείτε από παγίδες και απάτες, από
ψεύτες και κλέφτες. Από το απόγευμα θα φτιάξει η διάθεσή σας. Θα γίνετε
κοινωνικοί, πρόσχαροι, δημοφιλείς. 
ΚΑΡΚΙΝΟΣ 
(22 Ιουνίου - 22 Ιουλίου).
Στο πρώτο μισό της ημέρας θα έχετε σύγχυση, τάση για γκρίνια και κατάθλιψη,
ενώ μπορεί να πέσετε θύματα απατεώνων. Από το απόγευμα θα φτιάξει η διάθεσή
σας και θα γίνετε ερωτικοί. 
ΛΕΩΝ 
(23 Ιουλίου - 22 Αυγούστου). Το πρωί
η κρίση και η μνήμη σας δεν θα λειτουργούν σωστά, θα έχετε τάση για απομόνωση
και μπορεί να πέσετε θύματα απατεώνων. Το απόγευμα θα φτιάξει σημαντικά η
διάθεσή σας. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Το πρωί
φυλαχθείτε από κλέφτες, ψεύτες και απατεώνες. Η διάθεση και η συμπεριφορά σας
θα είναι αρνητικές. Από το απόγευμα θα είστε πολύ καλύτερα, αλλά μάλλον θα
μείνετε μέσα. 
ΖΥΓΟΣ 
(24 Σεπτεμβρίου - 23 Οκτωβρίου). Στο πρώτο μισό
της ημέρας θα πρέπει να φυλάγεστε από ψεύτες, κλέφτες και απατεώνες. Θα έχετε
και κακή διάθεση. Από το απόγευμα θα γίνετε κοινωνικοί, εύθυμοι, ερωτικοί και
δημοφιλείς. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Έως το απόγευμα θα
νιώθετε κουρασμένοι, κακόκεφοι και μπορεί να πέσετε θύματα κλεφτών και
απατεώνων. Μετά, εύνοια για έρωτα και δημόσιες εμφανίσεις. Μπορεί να πάρετε
και ένα δώρο. 
ΤΟΞΟΤΗΣ 
(23 Νοεμβρίου - 21 Δεκεμβρίου). Το πρωί
φυλαχτείτε από κλέφτες και απατεώνες ­ αποφύγετε οικονομικές συναλλαγές και
αγορές. Από το απόγευμα βελτιώνεται η διάθεσή σας και υπάρχει εύνοια για όλες
τις σχέσεις σας. 
ΑΙΓΟΚΕΡΩΣ 
(22 Δεκεμβρίου - 19 Ιανουαρίου). Έως το
απόγευμα η διάθεσή σας θα είναι κακή και μπορεί να πέσετε θύματα απάτης ή
κλοπής. Μετά, εύνοια για την ερωτική σας ζωή. Η διάθεσή σας θα βελτιωθεί
σημαντικά. 
ΥΔΡΟΧΟΟΣ 
(20 Ιανουαρίου - 18 Φεβουαρίου). Το πρωί αποφύγετε
εμπορικές και οικονομικές συναλλαγές, γιατί υπάρχει κίνδυνος απάτης ή κλοπής.
Από το απόγευμα γίνεστε πολύ κοινωνικοί και τρυφεροί ­ εύνοια για τον έρωτα
και την ψυχαγωγία. 
ΙΧΘΥΕΣ 
(19 Φεβρουαρίου - 20 Μαρτίου). Το πρωί
φυλαχτείτε από ψεύτες, κλέφτες και απατεώνες. Θα είστε γκρινιάρηδες και η
κρίση σας δεν θα λειτουργεί σωστά. Από το απόγευμα η ατμόσφαιρα στο σπίτι θα
βελτιωθεί σημαντικά. 
ΚΡΙΟΣ 
(21 Μαρτίου - 19 Απριλίου). Έως το απόγευμα
η κρίση σας δεν θα λειτουργεί σωστά, η διάθεσή σας θα είναι χάλια και υπάρχει
κίνδυνος να πέσετε θύματα κλεφτών ή απατεώνων. Μετά, ερωτευθείτε και
διασκεδάστε. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15833N521</ED>
<ID>
ID:167417

</ID><URL>http://ta-nea.dolnet.gr/neaweb/neafile.print_unique?e=A&f=15833&m=N52&aa=1</URL></REF>


Article

<CATEGORY>vin10</CATEGORY>

 <H5>ΕΠΙΣΤΡΟΦΗ ΤΟΥ ΟΛΥΜΠΙΑΚΟΥ ΣΤΑ ΤΡΟΠΑΙΑ
ΜΕΤΑ ΔΕΚΑ ΧΡΟΝΙΑ</H5>
<H2>Πρωταθλητής '97</H2>

ΜΑΓΙΚΕΣ στιγμές έζησαν χθες
25.000 φίλοι του Ολυμπιακού στο Στάδιο Καραϊσκάκη, όπου ο Ντούσαν Μπάγιεβιτς
και οι παίκτες του έφεραν τον πολυπόθητο τίτλο στον Πειραιά, ύστερα από 10
χρόνια. Οι «ερυθρόλευκοι» νίκησαν την ΑΕΚ με 2-0 και ξέφυγαν 12 βαθμούς στη
βαθμολογία, κατακτώντας και μαθηματικά τον τίτλο δύο αγωνιστικές πριν από τη
λήξη του 18ου επαγγελματικού πρωταθλήματος. 
σελίδες 1, 9, 10, 12, 13

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15833O001</ED>
<ID>
ID:167418

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ανοιχτή γραμμή με τον Καραταΐδη</H2>
<H2>(Εικόνα μεγέθους : 4639 bytes)
</H2>
σελίδα
12 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15833O002</ED>
<ID>
ID:167419

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>4 γκολ ο Βαζέχα, στη Χάβρη ο Ουζουνίδης</H2>
<H2>(Εικόνα μεγέθους : 15021 bytes)
</H2>
σελίδα 3 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15833O003</ED>
<ID>
ID:167420

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Πρώτο βήμα για τον τίτλο</H2>
<H2>(Εικόνα μεγέθους : 17746 bytes)
</H2>
<H3>σελίδες 17-
19 </H3>
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15833O004</ED>
<ID>
ID:167421

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Όνειρα Ευρώπης για ΟΦΗ και ΠΑΟΚ</H2>
<H2></H2>
σελίδες 15, 3 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15833O005</ED>
<ID>
ID:167422

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O00&aa=5</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ 2-0 ΤΗΝ ΑΕΚ ΣΤΟ
ΠΟΔΟΣΦΑΙΡΟ ΚΑΙ 1-0 ΣΤΟ ΜΠΑΣΚΕΤ</H5>
<H2>Γλέντι έως το πρωί</H2>

ΔΙΠΛΗ ΝΙΚΗ πέτυχε χθες ο Ολυμπιακός, σε
ποδόσφαιρο και μπάσκετ!.. 
Στο Στάδιο Καραϊσκάκη οι παίκτες του Ντούσαν
Μπάγιεβιτς νίκησαν την ΑΕΚ με 2-0 και εξασφάλισαν και μαθηματικά τον τίτλο του
πρωταθλητή, ενώ στο ΣΕΦ η ομάδα του Ντούσαν Ίβκοβιτς απέκτησε το «πάνω χέρι»
μετά το 68-62 επί της ΑΕΚ... 
Ημέρα του Ολυμπιακού, λοιπόν, η χθεσινή που
ξεκίνησε στις 18.15 το απόγευμα με το ντέρμπι του ποδοσφαίρου. Ο Ολυμπιακός
ήθελε ένα βαθμό για να στεφθεί και μαθηματικά πρωταθλητής. Οι οπαδοί της
ομάδας περίμεναν 10 χρόνια αυτή τη στιγμή και τελικά πανηγύρισαν το 2-0 επί
της ΑΕΚ, που αύξησε τη διαφορά στους 12 βαθμούς και έδωσε τέλος στην υπόθεση
του τίτλου, δύο αγωνιστικές πριν από το φινάλε. 
Το ματς κρίθηκε νωρίς,
αφού οι Αλεξανδρής (12') και Τζόρτζεβιτς (25' με πέναλτι) πέτυχαν τα δύο γκολ.
Στη συνέχεια, το παιχνίδι είχε διαδικαστικό χαρακτήρα. Ο γύρος του θριάμβου θα
γίνει, πάντως, την 34η αγωνιστική με αντίπαλο την Καβάλα. 
Ο αγώνας του
μπάσκετ είχε μεγαλύτερο βαθμό δυσκολίας για τον Ολυμπιακό. Οι πρωταθλητές
Ευρώπης είχαν δύσκολη αποστολή με την ΑΕΚ, στο ΣΕΦ. Οι παίκτες του Γιάννη
Ιωαννίδη πάλεψαν για να «σπάσουν» το πλεονέκτημα έδρας των «ερυθρολεύκων»,
προηγήθηκαν στο πρώτο ημίχρονο, αλλά τελικά δεν τα κατάφεραν. Ο Ολυμπιακός με
αντεπίθεση στο δεύτερο 20λεπτο έφτασε στη νίκη και πέτυχε το 1-0. Το νέο
ραντεβού των δύο αντιπάλων έχει ορισθεί για μεθαύριο και οι «κιτρινόμαυροι» θα
προσπαθήσουν να ισοφαρίσουν, αν και οι «ερυθρόλευκοι» έχουν αποδείξει ότι τους
αρέσουν τα δύσκολα. Η υπόθεση «τίτλος» θα κριθεί στις τρεις νίκες. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15833O011</ED>
<ID>
ID:167423

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O01&aa=1</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ</H2>

Ο ΟΛΥΜΠΙΑΚΟΣ είναι από χθες και τυπικά πρωταθλητής,
αλλά το ενδιαφέρον της διοργάνωσης παραμένει αμείωτο στη μάχη για το ΟΥΕΦΑ και
την παραμονή στην κατηγορία. 
Οι «ερυθρόλευκοι» του Ντούσαν Μπάγιεβιτς
νίκησαν χθες την ΑΕΚ με 2-0 και οι οπαδοί τους πανηγύρισαν στο Στάδιο
Καραϊσκάκη την κατάκτηση του τίτλου. Η αγωνία παρατείνεται, όμως, για τις
ομάδες που θέλουν το ευρωπαϊκό εισιτήριο ή επιθυμούν να αποφύγουν τον
υποβιβασμό, δύο αγωνιστικές πριν από το τέλος.. 
Για το ΟΥΕΦΑ: ο ΟΦΗ έχει
65 βαθμούς (συνέτριψε τον Αθηναϊκό με 4-0) και θα παίξει μακριά από το
Ηράκλειο. Στο ΟΑΚΑ με τον Παναθηναϊκό και στη Βέροια. Ο Παναθηναϊκός με 60
βαθμούς (διέλυσε την Καστοριά με 7-0) θα υποδεχθεί τον ΟΦΗ και θα τελειώσει τη
σεζόν στο «Καυταντζόγλειο» με τον Ηρακλή. Ο ΠΑΟΚ με επίσης 60 βαθμούς (4-1 την
Ξάνθη) θα παίξει την Κυριακή στην Καβάλα και στο φινάλε θα φιλοξενήσει την
Καστοριά.. 
Στη μάχη της παραμονής: Ελπίδες διατηρεί μόνο ο Άρης (νίκησε
χθες 2-1 τον Ηρακλή), που έχει 31 βαθμούς και θα παίξει με Καλαμάτα (εντός)
και Απόλλων (εκτός). Στους 35 βαθμούς βρίσκονται η Παναχαϊκή (έχει δύο ματς
στην Πάτρα με Αθηναϊκό και Πανηλειακό) και η Βέροια (εκτός με Καστοριά και
εντός με ΟΦΗ). 
Στο μπάσκετ, ο Ολυμπιακός πέτυχε το 1-0, μετά το 68-62 επί
της ΑΕΚ, ενώ ο ΠΑΟΚ «έσπασε» το αβαντάζ έδρας του Περιστερίου (69-65). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15833O021</ED>
<ID>
ID:167424

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O02&aa=1</URL></REF>


Article

<CATEGORY>vin10</CATEGORY>

 <H5>ΜΕ ΚΙΝΗΤΡΟ ΤΗΝ ΠΑΡΑΜΟΝΗ ΤΟΥ Ο
ΑΘΗΝΑΪΚΟΣ ΕΦΘΑΣΕ ΕΥΚΟΛΑ ΣΤΟΥΣ ΤΡΕΙΣ ΒΑΘΜΟΥΣ</H5>
<H5>Ο
πρωταγωνιστής: Στέλιος Κοζανίδης</H5>
<H5>«Και τώρα μπορούμε να χαλαρώσουμε»</H5>
<H2>Πήρε ό,τι ήθελε</H2>

<AUTHOR>ΒΑΓΓΕΛΗΣΚΟΥΚΟΥΛΟΓΛΟΥ</AUTHOR>

ΝΙΚΗ ΗΘΕΛΕ και νίκη πήρε χθες ο Αθηναϊκός επί του Πανηλειακού
με 3-0, ενώ παράλληλα εξασφάλισε την παραμονή του στην Α'εθνική κατηγορία. Η
ομάδα του Βύρωνα ήταν σαφώς καλύτερη από τον αντίπαλό της. Είχε το κίνητρο των
βαθμών κι αυτό την υποχρέωσε να προσέξει ιδιαίτερα το παιγνίδι. Το χτύπησε από
την αρχή και μετά την επιτυχία του πρώτου γκολ, με μακρινό σουτ του Μαυρομμάτη
(12'), έκανε περίπατο. Ο Πανηλειακός άνευ συγκεκριμένου στόχου καθώς προ
πολλού έχει σωθεί και έχει σηκώσει... λευκή σημαία παραδόθηκε σχεδόν αμαχητί.
Εγκατέλειψε γρήγορα την προσπάθεια και αδυνατώντας να παρακολουθήσει τον ρυθμό
του αντιπάλου του, δέχθηκε δύο ακόμη γκολ. 
Το παιγνίδι, πάντως, δεν
αντέχει σε σοβαρή κριτική. Ποδόσφαιρο καλό δεν παίχθηκε. Κι αν δεν έμπαιναν τα
γκολ, ο κόσμος θα χασμουριόταν ακόμη. Άλλωστε πέρα από την μετριότητα του
αγώνα, ήταν και η αφόρητη ζέστη, που δυσκόλεψε τις προσπάθειες των παικτών. Ο
Αθηναϊκός, λοιπόν, είχε χθες τον πρώτο λόγο σε όλα. Ήταν καλά οργανωμένος στην
άμυνα, είχε την υπεροπλία στο κέντρο και εκμεταλλεύτηκε κατά τον καλύτερο
τρόπο τις ευκαιρίες που δημιούργησε. Από την άλλη πλευρά ο Πανηλειακός άκεφος,
άνευρος και φυσικά ακίνδυνος, παρουσιάστηκε με πολλά κενά και στις τρεις
γραμμές. Κάπως υποφερτά κινήθηκε στο δεύτερο ημίχρονο, αλλά ποτέ δεν απείλησε
την εστία του Κεφαλά. 
Το 2-0 έγινε στο 30' με δυνατό σουτ του Κοζανίδη και
το 3-0 στο 73' με τον Βελή, που ντρίμπλαρε και τον τερματοφύλακα. Η ομάδα του
Βύρωνα είχε κι ένα δοκάρι σε δυνατό σουτ του Σαμπαντίνι (1'). 
Από τον
Αθηναϊκό κορυφαίος παίκτης ήταν ο Κοζανίδης, ενώ καλή παρουσία είχαν και οι
Τσιρώνης, Σαμπαντίνι, Χατζηαγγελής. Από τον αγνώριστο Πανηλειακό, μόνο ο Λάκης
προσπάθησε να σώσει την κατάσταση. 
Δεν συνάντησε δυσκολίες η διαιτησία του
κ. Ζαχαριάδη. Είχε λίγα σφυρίγματα και το αξιοσημείωτο; Δεν χρειάστηκε να
δείξει κάρτα. Οι αντίπαλοι έπαιξαν πολύ καθαρά.. 
ΕΧΕΙ εντυπωσιάσει με τις
παρουσίες του στον Αθηναϊκό ο Στέλιος Κοζανίδης, που και χθες στο παιγνίδι με
τον Πανηλειακό ήταν ο κορυφαίος παίκτης της ομάδας του. Έτρεξε πολλά
χιλιόμετρα, έδωσε αρκετές καλές πάσες, πέτυχε και ένα θαυμάσιο γκολ. Γενικά,
δούλεψε στο γήπεδο περισσότερο από τους άλλους συμπαίκτες του. 
ΕΝΑ ΤΕΡΑΣΤΙΟ βάρος έφυγε
από τον Χρήστο Αρχοντίδη, αφού ο Αθηναϊκός εξασφάλισε χθες την παραμονή της
στην Α' Εθνική, ενώ για τον προπονητή του Πανηλειακού, τα δημοσιεύματα περί
μεταγραφών κάποιων παικτών του, έχουν κάνει κακό στην ομάδα του. Είπαν μετά το
χθεσινό παιγνίδι του Βύρωνα: 
ΑΡΧΟΝΤΙΔΗΣ: «Πρέπει να δώσω
συγχαρητήρια στους παίκτες μου και τους συνεργάτες μου, για τη μεγάλη
προσπάθειά τους. Τώρα μπορούμε να χαλαρώσουμε. Μας έφυγε το άγχος. Αυτό,
πάντως, δεν σημαίνει ότι σταματάμε τις προσπάθειες. Θα κοιτάξουμε να
τερματίσουμε όσο πιο ψηλά γίνεται». 
ΔΑΝΙΗΛ: «Συγχαρητήρια στον κ.
Αρχοντίδη, για την παραμονή του Αθηναϊκού στην Α' Εθνική. Τα δημοσιεύματα για
μετακινήσεις ορισμένων παικτών, έχουν κάνει κακό στην ομάδα μας. Το παιγνίδι
ήταν μέτριο. Είχαμε καλή κυκλοφορία μέχρι την αντίπαλη περιοχή, όμως όταν δεν
κάνεις γκολ, δεν κερδίζεις». 
*** Και κάποια λεπτομέρεια από το
παιγνίδι. Κόπηκαν 311 εισιτήρια και εισπράχθηκαν 487.500 δρχ. Όπως
γνωστοποιήθηκε, ο Αθηναϊκός μπήκε «μέσα» και 252. 000 δρχ. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15833O022</ED>
<ID>
ID:167425

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΠΟ ΧΘΕΣ ΣΤΗΝ ΚΟΡΥΦΗ ΤΩΝ ΣΚΟΡΕΡ ΜΑΖΙ
ΜΕ ΤΟΝ ΚΩΣΤΗ</H5>
<H5>Ουζουνίδης ­ Με 200 εκατ. για 2 χρόνια στη Χάβρη</H5>
<H2>Για
τίτλο ο Βαζέχα</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΕΠΤΑ γκολ ο Παναθηναϊκός,
τέσσερα ο Κρίστο Βαζέχα. Η Καστοριά, αντίπαλος των «πρασίνων» χθες στο
Ολυμπιακό Στάδιο, συνετρίβη (7-0) και ο ΠΑΟ συνεχίζει να ελπίζει σε έξοδο στην
Ευρώπη (ΟΥΕΦΑ), αλλά και στον μοναδικό τίτλο που απέμεινε: αυτόν του... πρώτου
σκόρερ, αφού ο Βαζέχα έπιασε στην πρώτη θέση τον Κωστή με 19 γκολ στο φετινό
πρωτάθλημα. 
Όπως γίνεται αντιληπτό, το παιχνίδι ήταν διαρκής μονόλογος των
γηπεδούχων, με τον Βαζέχα να σκοράρει κατά βούληση. Η Καστοριά, υποβιβασμένη
ήδη στη Β' Εθνική, έμοιαζε με σάκο του μποξ. Δεχόταν ανηλεή χτυπήματα και οι
τερματοφύλακές της (Μπαρτζώκας στο πρώτο ημίχρονο, Μπούρκας στο δεύτερο) σου
έδιναν την εντύπωση ότι μάζευαν ραδίκια! Διαρκώς ήταν σκυμμένοι να μαζεύουν
την μπάλα, είτε μέσα από την εστία τους είτε έξω απ' αυτήν, αφού οι Αθηναίοι
έκαναν πολλά σουτ... 
Ο Βαζέχα έβγαζε φλόγες! Και για άλλη μία φορά
αναδείχτηκε κορυφαίος της ομάδας του. Σύμφωνοι, η Καστοριά αποδείχτηκε πολύ
αδύναμη. Αλλά το τρέξιμο και το πρέσινγκ των γηπεδούχων θα δυσκόλευε
οποιαδήποτε ομάδα χθες. Εννοείται, ότι ο ΠΑΟ δεν έχει παίκτη που να υστέρησε.
Με κορυφαίους τους Βαζέχα, Γ.Χ. Γεωργιάδη, Κόλα, σημείωσε τη μεγαλύτερη φετινή
του νίκη και τώρα βλέπει τα υπόλοιπα δύο κρίσιμα ματς (με ΟΦΗ εντός και Ηρακλή
εκτός) με περισσότερη αισιοδοξία. 
*** Ο Βαζέχα σκόραρε στο 17' με
εναέριο πλασέ, στο 37' με γυριστή κεφαλιά, στο 73' με πέναλτι που κέρδισε ο
Λαγωνικάκης από τον Ντέμκα και στο 87' με σουτ. 
*** Τα υπόλοιπα
γκολ των «πρασίνων» σημείωσαν οι Αλεξόπουλος (32' σουτ), Αλεξούδης (52'
κεφαλιά) και Νασιόπουλος (89' πλασέ). 
*** Δύο φορές ο Ευδοκίμοφ
(24,47) δεν... ευδοκίμησε να σκοράρει από καλές θέσεις, ενώ τη μεγαλύτερη
ευκαιρία για το γκολ της τιμής της Καστοριάς έχασε ο Νόλης, τετ-α-τετ στο 72',
σουτάροντας άουτ. 
*** Στο 36', «περίεργο» πλασέ του Λυμπερόπουλου
έστειλε την μπάλα στο επάνω μέρος της οριζόντιας δοκού του Μπαρτζώκα. 
ΤΟ διαζύγιο Παναθηναϊκού - Ουζουνίδη επισημοποιήθηκε χθες από πλευράς
Γάλλων. Σύμφωνα με τηλεγράφημα του Αθηναϊκού Πρακτορείου, το οποίο επικαλείται
ως πηγή το Γαλλικό Πρακτορείο Ειδήσεων, ο πρόεδρος της Χάβρης, Ζαν Πιέρ Ουρό,
ανακοίνωσε την απόκτηση του διεθνούς Έλληνα λίμπερο για δύο χρόνια. 
Ο
Ουζουνίδης θα ενταχθεί στο δυναμικό της Χάβρης μετά τη λήξη του πρωταθλήματος.

Σύμφωνα με καλά ενημερωμένη πηγή, ο παίκτης θα εισπράξει 200 εκατομμύρια
δραχμές (100 τον χρόνο, δηλαδή) και θα του παραχωρηθεί βίλα, της οποίας το
ενοίκιο θα πληρώνει η Χάβρη. 
Πηγές προσκείμενες στον πρόεδρο κ. Γ.
Βαρδινογιάννη σχολίασαν χθες ότι «κάτι τέτοιο ήταν αναμενόμενο», καθώς επίσης
ότι «ο Παναθηναϊκός θα κρατήσει όποιον παίκτη κρίνει απαραίτητο». Όπως έχουν
τα πράγματα αυτή τη στιγμή και ο Γιάννης Καλλιτζάκης είναι πιο πιθανό να
φύγει, παρά να μείνει στον Παναθηναϊκό. Στο οικονομικό δεν υπάρχει σημείο
επαφής και επιπλέον ο καιρός περνάει. Άγνωστο επίσης είναι τι θα γίνει με τον
Μάρκο. 
*** Για τον Βραζιλιάνο άσο της Παρί Σεν Ζερμέν, Ραΐ, υπήρξε
φήμη ότι θα εκδηλώσει ενδιαφέρον ο Παναθηναϊκός, αλλά χθες Γάλλοι
δημοσιογράφοι δήλωσαν στην «ΟΜΑΔΑ» ότι ο παίκτης ανανέωσε το συμβόλαιό του με
την Παρί μέχρι το 1999. Ο Ραΐ είναι ήδη 32 ετών, αλλά εφέτος είχε πολύ καλή
σεζόν με την ομάδα του. 
Ο ΖΑΕΤΣ 
Το ματς με τον ΟΦΗ περιμένει
τώρα ο Βέλιμιρ Ζάετς. Δήλωσε ο προπονητής του Παναθηναϊκού: «Την προσεχή
Κυριακή έχουμε το κρίσιμο παιχνίδι με τον ΟΦΗ. Όπως έχουν τα πράγματα, το ματς
είναι πολύ δύσκολο. Ντέρμπι. Ο ΟΦΗ προηγείται στη βαθμολογία. Η προσπάθεια
συνεχίζεται και συγχαίρω τους παίκτες μου». 
Ο Κώστας Τσαγκαλίδης,
προπονητής της Καστοριάς, είπε: «Το σκορ τα λέει όλα. Το παράπονό μου είναι
ότι όλες οι ευκαιρίες του ΠΑΟ έγιναν γκολ, ενώ εμείς είχαμε τρία τετ-α-τετ και
δεν καταφέραμε να σκοράρουμε. Άλλαξα τον τερματοφύλακα Μπαρτζώκα γιατί είναι
φοβητσιάρης»! 
ΣΤΗ ΝΟΡΒΗΓΙΑ 
Στη νορβηγική αγορά κινείται ο
Παναθηναϊκός για εξεύρεση μεταγραφικών στόχων. Στο στόχαστρο είναι διεθνείς
παίκτες, μεταξύ των οποίων και σέντερ φορ με σπουδαία προσόντα. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15833O031</ED>
<ID>
ID:167426

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O03&aa=1</URL></REF>


Article

<CATEGORY>vin10</CATEGORY>

 <H5>ΣΤΗΝ ΤΟΥΜΠΑ</H5>
<H5>Ο πρωταγωνιστής: Κώστας Φραντζέσκος</H5>
<H2>Ο ΠΑΟΚ άνοιξε ταχύτητα για την Ευρώπη
</H2>
ΘΕΣΣΑΛΟΝΙΚΗ 
ΜΕ ΗΓΕΤΗ τον Κώστα Φρατζέσκο ο
ΠΑΟΚ νίκησε εύκολα τη SKODA Ξάνθη με 4-1, παρέμεινε συγκάτοικος του
Παναθηναϊκού στη τέταρτη θέση της βαθμολογίας και διατήρησε ακέραιες τις
ελπίδες του για έξοδο στην Ευρώπη. 
Ο ΠΑΟΚ προηγήθηκε στο σκορ στο 12' με
τον Ζουμπούλη, ο οποίος εξαπέλυσε δυνατό σουτ, ο Χοσάδας απόκρουσε ασθενώς, ο
Ζουμπούλης έγινε και πάλι κάτοχος της μπάλας και με σουτ άνοιξε το σκορ. Μετά
την επιτυχία του γκολ οι παίκτες του ΠΑΟΚ επαναπαύθηκαν, αλλά οι φωνές του
προπονητή τους στο ημίχρονο τους αφύπνισαν. 
Πράγματι στο β' ημίχρονο οι
παίκτες του ΠΑΟΚ ανέβασαν την απόδοσή τους. Στο 63' έκαναν το 2-0, όταν ο
Καπετανόπουλος σέντραρε και ο Φρατζέσκος με κεφαλιά έστειλε την μπάλα στα
δίχτυα. Ο Φρατζέσκος ήταν ο σκόρερ και του τρίτου τέρματος, όταν στο 80'
αξιοποίησε σέντρα του Ζαγοράκη και με σουτ ανέβασε το σκορ σε 3-0. Στο 88' ο
Ζουμπούλης με σουτ έκανε το 4-0 και με τη σέντρα ο Σέμπουε βγήκε στην επίθεση
και αφού πέρασε δυο αντιπάλους του, μείωσε σε 4-1. 
Αρκετά καλή η διαιτησία
του κ. Μηντιούρη. 
«Τώρα το παιχνίδι-κλειδί για την έξοδό μας στην Ευρώπη
είναι αυτό της Καβάλας» τόνισε ο προπονητής του ΠΑΟΚ Άγγελος Αναστασιάδης. «Με
νίκη θα έχουμε φτάσει κοντά στη μεγάλη επιτυχία. Σε γενικές γραμμές είμαι
ικανοποιημένος από την απόδοσή μας στο παιχνίδι με την Ξάνθη». 
Ο τεχνικός
της Ξάνθης Γιάννης Ματζουράκης χαρακτήρισε δίκαια τη νίκη του ΠΑΟΚ: «Είχαμε
ξεσυνηθίσει τις ήττες με βαρύ σκορ και μας κακοφάνηκε. Όμως ο ΠΑΟΚ άξιζε αυτής
της επιτυχίας. Η ομάδα του δικεφάλου του Βορρά έχει μέλλον». 
Οι οπαδοί του
ΠΑΟΚ, που είχαν και χτες εντυπωσιακή παρουσία, πανηγύρισαν έντονα τις
επιτυχίες της Καλαμάτας και του Αθηναϊκού, μια και επιθυμία τους είναι να
υποβιβασθεί ο Άρης: «Εκεί, εκεί στη Β' Εθνική» φώναζαν ρυθμικά οι οπαδοί του
ΠΑΟΚ όταν από τα μεγάφωνα του γηπέδου δόθηκε η πληροφορία ότι ο Αθηναϊκός και
η Καλαμάτα προηγήθηκαν στο σκορ. Την αποθέωση γνώρισε από τους 20.000 θεατές
και ο πρόεδρος της ΠΑΕ-ΠΑΟΚ Γ. Μπαταντούδης. 
Γιώργος Μίνος

Ο ΚΩΣΤΑΣ
Φραντζέσκος ήταν ο μεγάλος πρωταγωνιστής της συνάντησης της Τούμπας.
Σημείωσε τα 2 από τα τέσσερα γκολ της ομάδας του και ήταν ο κορυφαίος παίκτης
του αγώνα. Δικαιολογημένα συγκέντρωσε τα περισσότερα χειροκροτήματα από τους
οπαδούς του ΠΑΟΚ. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15833O032</ED>
<ID>
ID:167427

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O03&aa=2</URL></REF>


Article

<CATEGORY>vin10</CATEGORY>

 <H5>80
συνεχείς συμμετοχές ο Μιχόπουλος</H5>
<H5>Πρωταθλητής ο Ολυμπιακός
ύστερα από 10 χρόνια</H5>
<H5>21 γκολ θέλει ακόμη ο Βαζέχα</H5>
<H2>ΤΟ
ΠΑΝΟΡΑΜΑ ΤΗΣ Α' ΕΘΝΙΚΗΣ</H2>

<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

ΟΙ ΠΡΟΠΟΝΗΤΕΣ μπορεί να
αλλάζουν σαν τα πουκάμισα στον ΠΑΟΚ τα τελευταία χρόνια, όμως η φανέλα με το
νούμερο 1 «μένει» μόνιμα στον Νίκο Μιχόπουλο από τον Φεβρουάριο του 1995. 
Ο Νίκος Μιχόπουλος με τη χθεσινή του συμμετοχή έφθασε τις 117 στην Α' Εθνική,
αλλά το σημαντικό είναι ότι συμπλήρωσε 80 αγώνες συνεχών παρουσιών κάτω από τα
δοκάρια των Θεσσαλονικέων! Στις 26.2.1995 ο ΠΑΟΚ έπαιξε στο Καραϊσκάκη κατά
του Εθνικού (1-3). Ήταν ο πρώτος από τους 80 συνεχείς του αγώνες. Σημειώστε
ότι από τις 19.11.1995 παίζει μεν συνέχεια, χωρίς όμως να λείψει ούτε λεπτό
(57 παιχνίδια)! 
Πρωτοφόρεσε τη φανέλα του ΠΑΟΚ στις 2.5.1993, όταν ο ΠΑΟΚ
νίκησε στην Τούμπα τον Εδεσσαϊκό με 3-0. Το πρώτο του τέρμα το δέχτηκε από τον
Τζάντζο στο ματς της 24.10.1993, ΠΑΟΚ-Ξάνθη 2-1. Δέχτηκε 4 γκολ σε τρεις
αγώνες (27.2.1994 με Ξάνθη 2-5*, 18.9.1994 με ΑΕΚ 3-4*, 23.3.1996 με ΑΕΚ
0-4*). Όμως τα πιο πολλά γκολ σε έναν αγώνα τα δέχτηκε στις 1.12.1995 στο ματς
με τον Παναθηναϊκό στην Αθήνα 0-5*. Από τότε μέχρι σήμερα δεν ξαναδέχτηκε πάνω
από 2 τέρματα! Συνολικά είδε την εστία του να παραβιάζεται 120 φορές, ενώ σε
47 αγώνες δεν δέχτηκε γκολ! 
Ξαναθύμισαν τις χρυσές σελίδες της
ιστορίας του Ολυμπιακού οι «ερυθρόλευκοι παίκτες», αφού μετά 10 χρόνια
κατέκτησαν και τυπικά τον τίτλο! Όμως, το εκπληκτικό ήταν ότι και στις 32
αγωνιστικές, ήταν μόνιμα στην πρώτη θέση!!! 
*** Από τις 26.2.1994
είχε να νικήσει ο Ολυμπιακός την ΑΕΚ στον Πειραιά (3-0)! 
*** Για 5η
συνεχή αγωνιστική ο Δημήτρης Ελευθερόπουλος δεν δέχεται γκολ, ισοφαρίζοντας το
ατομικό του ρεκόρ, που το δημιούργησε απ' τις 23.2.1997 μέχρι και 23.3.1997!

*** Ο Κυριάκος Καραταΐδης συμπλήρωσε 51 αγώνες χωρίς αλλαγή! 
*** Τους 200 αγώνες στην Α' Εθνική έφτασε ο Νίκος Κωστένογλου (130
Ξάνθη και 70 ΑΕΚ). Τους 50 αγώνες με τα χρώματα της ΑΕΚ στο Πρωτάθλημα
συμπλήρωσε ο Χρήστος Μαλαδένης. 
*** Από τον Σεπτέμβριο του 1959
μέχρι σήμερα έγιναν 1.230 αγώνες Α' Εθνικής στο Στάδιο Καραϊσκάκη. 
***
Ο Παναθηναϊκός ισοφάρισε χθες το φετινό ρεκόρ της ΑΕΚ, όταν στις 4.11.1996
νίκησε στον Βύρωνα με 0-7. Μετά τα επτά γκολ, ο Παναθηναϊκός διεύρυνε το ρεκόρ
που έχει στην Α' Εθνική. Πέτυχε 2.434 γκολ, έναντι 2.332 της ΑΕΚ και 2.304 του
Ολυμπιακού! 
*** Οι «πράσινοι» σημείωσαν 5 φορές σκορ 7-0 στην έδρα
τους (5.1.1969 με Πανσερραϊκό, 23.2.1969 με Α.Ε. Λεμεσού, 7.6.1970 με Βύζαντα
Μεγάρων, 1.9.1991 με Κόρινθο και 11.5.1997 με Καστοριά)! 
*** Ο
Ανδρέας Λαγωνικάκης «έπιασε» τα 150 παιχνίδια στο Πρωτάθλημα (91 Πανιώνιος -
59 Παναθηναϊκός). 
*** Πρώτη νίκη της Καβάλας στη Βέροια στο
«μεγάλο» μας Πρωτάθλημα! 
*** Ο Μπίκας, που δεν έχει σφυρίξει
πέναλτι φέτος, έδωσε δύο στο ματς ΟΦΗ - Ιωνικού. 
*** Από τις
10.4.1983 είχε να νικήσει ο Άρης στο Καυταντζόγλειο τον Ηρακλή (0-1 19' Κούης
με κεφαλιά). 
*** Για 4η αγωνιστική χωρίς ήττα ο Αθηναϊκός και
ισοφάριση του φετινού ρεκόρ του, (όταν παρέμεινε αήττητος από τις 22.12.1996
μέχρι και τις 15.1.1997). 
*** Η Βέροια παρέμεινε χωρίς νίκη για 11η
συνεχή αγωνιστική! 
ΠΟΛΥ μεγάλος σκόρερ και οπωσδήποτε ο μεγαλύτερος ξένος, που πέρασε απ'
την Ελλάδα είναι ο Κριστόφ Βαζέχα. Με τα 4 γκολ που σημείωσε χθες, έφτασε τα
167 τέρματα (120 σουτ - 23 κεφαλιές - 24 πέναλτι), σε 234 αγώνες και φιλοδοξεί
να φτάσει τον Μιχάλη Κρητικόπουλο στην 8η θέση των σκόρερ όλων των εποχών στην
Α' Εθνική, που φορώντας τις φανέλες των Παναιγιάλειου, Εθνικού, Ολυμπιακού και
Απόλλωνα σκόραρε 178 φορές. Ο Πολωνός διεθνής «έπιασε» τον Κωστή στην πρώτη
θέση στη φετινή περίοδο. Ήταν η 5η φορά που σημείωνε 4 γκολ σ' έναν αγώνα!
Τέλος, ήταν η τρίτη συνεχή αγωνιστική όπου σκόραρε!
 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15833O041</ED>
<ID>
ID:167428

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O04&aa=1</URL></REF>


Article

<CATEGORY>vin10</CATEGORY>

 <H2>ΠΡΟ­ΠΟ</H2>

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15833O042</ED>
<ID>
ID:167429

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ­ΠΟγκολ</H2>

Οι αριθμοί που κερδίζουν στο ΠΡΟΠΟγκόλ είναι: 8, 9,
12, 13, 18, 19, 23, 26. 
Βρέθηκαν 28 8άρια (κερδίζουν από 627.965 δρχ.),
3.046 7άρια (από 4.760 δρχ.) και 54.919 6άρια (από 215 δρχ.). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15833O051</ED>
<ID>
ID:167430

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O05&aa=1</URL></REF>


Article

<CATEGORY>vin10</CATEGORY>

 <H2>ΤΟ
ΠΑΝΟΡΑΜΑ ΤΗΣ Β' ΕΘΝΙΚΗΣ &#009</H2>

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15833O061</ED>
<ID>
ID:167431

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΑΝΑΙΤΩΛΙΚΟΣ ΚΑΙ ΠΡΟΟΔΕΥΤΙΚΗ ΝΙΚΗΣΑΝ ΣΤΗΝ
ΕΔΡΑ ΤΟΥΣ ­ «ΛΕΥΚΕΣ» ΙΣΟΠΑΛΙΕΣ ΓΙΑ ΠΑΝΙΩΝΙΟ ΚΑΙ ΕΘΝΙΚΟ ΕΚΤΟΣ ΕΔΡΑΣ</H5>
<H2>Μάχη για 2
εισιτήρια</H2>

<AUTHOR>ΔΗΜΗΤΡΗΣ ΔΟΝΤΑΣ ­ ΜΠΑΜΠΗΣ ΚΟΥΒΑΡΑΚΗΣ</AUTHOR>

Δύο νίκησαν και δύο έφεραν ισοπαλία. Ο λόγος
για τους τέσσερις διεκδικητές των τριών «εισιτηρίων» που οδηγούν στην Α'
Εθνική. Ο πρωτοπόρος Πανιώνιος ήλθε ισόπαλος 0-0 εκτός έδρας με τη Νίκη Βόλου,
ενώ το ίδιο αποτέλεσμα έφερε και ο Εθνικός στα Γιάννινα με τον τοπικό ΠΑΣ,
κατρακυλώντας στην τέταρτη θέση του βαθμολογικού πίνακα. Κερδισμένοι της 31ης
αγωνιστικής του πρωταθλήματος της Β' Εθνικής ο Παναιτωλικός, που συνέτριψε 5-0
τη Δόξα Δράμας και η Προοδευτική (νίκησε δύσκολα 2-1 τον Λεβαδειακό). Οι δύο
ομάδες ισοβαθμούν στη δεύτερη θέση με τέσσερις βαθμούς διαφορά από τον
Πανιώνιο. Στην «ουρά» της βαθμολογίας Πανσερραϊκός και ΕΑΡ ήλθαν ισόπαλοι 0-0
και θα διεκδικήσουν μέχρι τέλος την παραμονή τους στην κατηγορία. Τα άλλα
αποτελέσματα: Παναργειακός - Νάουσα 3-2, Ελευσίνα - Δόξα Βυρ. 2-0, Καλαμαριά -
Πύργος 4-0, ενώ σήμερα στις 8 μ.μ. θα γίνει το παιχνίδι Τρίκαλα - Λάρισα.. 
*** Η δύναμη και η νευρικότητα ήταν τα κύρια χαρακτηριστικά στο
παιχνίδι Νίκης Β. - Πανιωνίου που έληξε 0-0. Οι γηπεδούχοι με πολλές ελλείψεις
δεν κατάφεραν να αποδώσουν σύμφωνα με τις δυνατότητές τους, ενώ οι
φιλοξενούμενοι έδειξαν ότι τους ενδιέφερε να μη χάσουν. Πάντως ο Πανιώνιος
έφτασε πιο πολλές φορές κοντά στο γκολ, με πλέον χαρακτηριστικές ευκαιρίες του
Ναλιτζή στο 12' και του Σαπουντζή στο 50', ενώ η Νίκη θα μπορούσε να είχε
πάρει τους τρεις βαθμούς στο 87' όταν ο Λόντσαρ μόνος του δεν κατάφερε να
νικήσει τον Φακή.. 
*** Σαρωτικός ο Παναιτωλικός συνέτριψε 5-0 τη
Δόξα Δράμας και έδειξε ότι παραμένει ένα από τα φαβορί για την άνοδο στην Α'
Εθνική κατηγορία. Οι γηπεδούχοι από την αρχή του αγώνα έδειξαν τις διαθέσεις
τους και δεν επέτρεψαν στους φιλοξενουμένους να αμφισβητήσουν την ανωτερότητά
τους. Στο ημίχρονο ο Παναιτωλικός προηγήθηκε 2-0 και στην επανάληψη,
συνεχίζοντας με τον ίδιο ρυθμό, πέτυχε ακόμα τρία γκολ... 
*** Μόνο
ένα ημίχρονο άντεξε ο Λεβαδειακός, που προηγήθηκε 0-1 στον Κορυδαλλό. Στην
επανάληψη η Προοδευτική βρήκε το δρόμο προς τα δίχτυα και επικράτησε 2-1. Οι
φιλοξενούμενοι αιφνιδίασαν στο 11' με τον Παπασταμου και στη συνέχεια έδωσαν
ιδιαίτερη προσοχή στην άμυνά τους για να κρατήσουν το πολύτιμο γκολ. Στην
επανάληψη οι γηπεδούχοι μέσα στα πέντε πρώτα λεπτά πέτυχαν δύο γκολ με τους
Πολίτη στο 48' και τον Ζαΐμη στο 50', με αποτέλεσμα να πάρουν τους τρεις
πολύτιμους βαθμούς που τους έφεραν ισόβαθμους στη δεύτερη θέση με τον
Παναιτωλικό.. 
*** Πολύτιμους βαθμούς άφησε στα Γιάννινα ο Εθνικός,
που δεν κατάφερε να κάμψει την αντίσταση του τοπικού ΠΑΣ. Το 0-0 κρίνεται
δίκαιο καθώς και οι δύο ομάδες είχαν ευκαιρίες για γκολ. Όμως οι
τερματοφύλακες των δύο συγκροτημάτων, όποτε χρειάστηκε να επέμβουν, έδειξαν
θαυμαστή ετοιμότητα. Ο ΠΑΣ έπαιξε έξυπνα και κατάφερε να εξουδετερώσει τους
Χόνι και Αθανασιάδη, που ήταν οι πλέον επικίνδυνοι παίκτες του Εθνικού. 
*** Παρουσία λίγων θεατών ο Παναργειακός νίκησε δίκαια 3-2 τη Νάουσα
που ήδη έχει υποβιβαστεί στη Γ' Εθνική. Οι δύο αντίπαλοι έπαιξαν ελεύθερα,
χωρίς σκοπιμότητες, και αποζημίωσαν όσους βρέθηκαν στο γήπεδο. 
***
Πιο εύκολα απ' ό,τι δείχνει το τελικό σκορ (4-0), η Καλαμαριά νίκησε τον
ουραγό Πύργο. Οι γηπεδούχοι, αν και είχαν πολλές απουσίες βασικών παικτών, δεν
απειλήθηκαν ούτε στιγμή από τους φιλοξενουμένους. 
*** Ανώτερη σε
όλη τη διάρκεια του αγώνα, η Ελευσίνα νίκησε δίκαια 2-0 τη Δόξα Βύρωνα. Οι
γηπεδούχοι από την αρχή του αγώνα διατήρησαν την πρωτοβουλία των κινήσεων, ενώ
οι φιλοξενούμενοι ήταν μακριά από τον καλό τους εαυτό. Το 1-0 πέτυχε με
κεφαλιά στο 45' ο Μουφ, ενώ στο 59' ο Ποδαράς με δυνατό βολέ διαμόρφωσε το
τελικό 2-0. 
*** «Αυτοκτόνησε» ο Πανσερραϊκός, καθώς για μία ακόμα
φορά σε ιδιαίτερα σημαντικό παιχνίδι δεν κατάφερε να πάρει τη νίκη,
παραχωρώντας ισοπαλία 0-0 στην ΕΑΡ.. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15833O071</ED>
<ID>
ID:167432

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O07&aa=1</URL></REF>


Article

<CATEGORY>vin10</CATEGORY>

 <H2>4ος
όμιλος: Η Πρέβεζα πανηγυρίζει την άνοδό της στην Γ' Εθνική</H2>

ΠΑΝΗΓΥΡΙΖΕΙ η Πρέβεζα την άνοδό της στην Γ' Εθνική, αφού κατάφερε να
παραμείνει στην πρώτη θέση του 4ου ομίλου, μετά τη νίκη (3-0) επί της Θύελλας
Ελεούσας, στην τελευταία (34η) αγωνιστική στους 5 ομίλους του πρωταθλήματος
της Δ' Εθνικής. 
Οι υπόλοιπες δύο αγωνιστικές του τρίτου ομίλου θα κρίνουν
τις ομάδες που θα αποχαιρετήσουν την κατηγορία, ενώ ο Πάμισος έχει εξασφαλίσει
ήδη το εισιτήριο της ανόδου. 
Στον πρώτο όμιλο η Ιωνία Χανίων υποβιβάστηκε
στα... σημεία, καθώς υστερούσε στην ισοβαθμία που είχε με την Αγία Παρασκευή.
Στο δεύτερο όμιλο ο Ηρακλής Ψαχνών γνώρισε την ήττα (1-0) από το Κερατσίνι και
από την επόμενη περίοδο δεν θα αγωνίζεται στη Δ' Εθνική, ενώ την ίδια τύχη
είχαν και οι Μ. Αλέξανδρος Καλοχωρίου και Ορφέας Ελευθερούπολης (6ος όμιλος).

Τα αποτελέσματα της αγωνιστικής και οι βαθμολογίες των ομίλων: 
1ος
όμιλος: Αν. Ιεράπετρας-Θήβα 2-0 α.α., Αχαρναϊκός-Άρης Ρεθ. 2-0 α.α.,
Ολυμπιακός Λ.-Χαραυγιακός 5-2, Χαϊδάρι-Φωστήρας 1-0, Άρης Πετρ.-Χανιά 3-0,
Ιωνία Χ.-Κηφισιά 4-1, Αν. Σχηματαρίου-Αγ. Ελεούσα 2-4, Ηλιούπολη-Θησέας Περ.
2-1, Αγ. Παρασκευή-Μάλλια 2-2. 
Η ΒΑΘΜΟΛΟΓΙΑ: Αγ. Ελεούσα 76, Άρης
Πετρ. 69, Αχαρναϊκός 68, Ολυμπιακός Λ. 66, Χανιά 60, Φωστήρας 56, Χαϊδάρι 56,
Αγ. Παρασκευή 54, Ιωνία Χαν. 54, Μάλλια 53, Κηφισιά 46, Ηλιούπολη 46,
Σχηματάρι 34, Χαραυγιακός 32, Θησέας Περ. 25, Θήβα 25, Αν. Ιεράπετρας 19, Άρης
Ρεθ. 11. 
*** Η Αγία Ελεούσα τιμωρήθηκε με -1 βαθμό και η Αν.
Ιεράπετρας με -3 β. 
2ος όμιλος: Πολυκράτης-Καλλονή 2-0 α.α., Άρης
Κ.-Ατρόμητος Πειρ. 0-1, Ηρακλής Ψ.-Κερατσίνι 0-1, Άρης Αρχ.-Λήλας Βασ. 2-0
α.α., Μανδραϊκός-Δάφνη Εξ. 5-0, Παγκορινθιακός-Αγερσανί Ν. 2-1, Χαλκίδα-Φοίβος
Κρεμ. 6-1, Μ. Αετός-Πέλοπας Κ. 0-2. 
Η ΒΑΘΜΟΛΟΓΙΑ: Κερατσίνι 69,
Ασπρόπυργος 64, Χαλκίδα 62, Άρης Αρχ. 60, Αγερσανί Ν. 58, Πολυκράτης 57,
Μανδραϊκός 54, Πέλοπας Κ. 52, Ηρακλής Ψ. 47, Παγκορινθιακός 47, Λήλας Βασ. 46,
Ατρόμητος Πειρ. 33, Καλλονή 30, Μ. Αετός 30, Φοίβος Κρεμ. 24, Δάφνη Εξ. 12,
Άρης Κ. 3. 
*** Ο Φοίβος Κρεμαστής έχει δύο μηδενισμούς και -6
βαθμούς. Η Καλλονή και ο Άρης Κάμπου έχουν ένα μηδενισμό και -3 βαθμούς. 
3ος όμιλος: Μεσολόγγι-Αστέρας Ληξ. 3-1, Ατρόμητος Αντ.-Διαγόρας Πολ.
3-1, Παντοκράτορας-Ευρώτας Ελ. 2-5, Αχαϊκή-Παναρκαδικός 2-1, Φωκικός-Τέλλος
Αγρ. 2-0, Αστέρας Βλ.-Πάμισος 2-0, Αίας Γαστ.-ΑΕΚ Αγ. Κωνστ. 3-0, Εθνικός
Π.-Παναυπλιακός 3-1, Πανθυρεατικός-Ποσειδών Διδ. 3-1. 
Η ΒΑΘΜΟΛΟΓΙΑ:
Πάμισος 72, Εθνικός Πατ. 68, Φωκικός 68, Τέλλος Αγρ. 63, Αχαϊκή 63,
Πανθυρεατικός 63, Αστέρας Βλαχ. 61, Αίας Γαστ. 60, Ευρώτας Ελ. 59,
Παναρκαδικός 56, Ποσειδών Διδ. 53, Πανναυπλιακός 49, ΑΕΚ Αγ. Κωνστ. 41,
Μεσολόγγι 34, Δυοβουνιώτης 31, Ατρόμητος Αντ. 22, Αστέρας Ληξ. 18,
Παντοκράτορας 14, Διαγόρας Πολ. 6. 
*** Οι Ατρόμητος Αντιρρίου και
Δυοβουνιώτης έχουν ένα μηδενισμό και -3 βαθμούς, ενώ οι Παντοκράτορας και
Διαγόρας Πολυδρόσου έχουν δύο μηδενισμούς και -6 βαθμούς. 
4ος
όμιλος: Οδυσσέας Ν.-Καρδίτσα 1-0, Μέλισσα-Λευκίμμη 3-0, Αίολος Πρ.Ηλ.-ΑΕ
Τρικάλων 2-0 α.α., Ρήγας Φερ.-Ολυμπ.Αγ. Θεοδ. 2-0 α.α., Αχιλλέας Μπ.-Μαλεσίνα
2-0 α.α., Αγ. Ματθαίος-Ηρακλής Σοφ. 1-2, Ατρόμητος Παλ.-Αλμυρός 5-1,
Θεσπρωτός-Βελισσάριος 2-0 α.α., Πρέβεζα-Θύελλα Ελ. 3-0. 
Η
ΒΑΘΜΟΛΟΓΙΑ: Πρέβεζα 84, Θεσπρωτός 82, Καρδίτσα 68, Ηρακλής Σοφ. 61,
Οδυσσέας Ν. 61, Αγ. Ματθαίος 60, Ατρόμητος Παλ. 60, Ρήγας Φερ. 59, Θύελλα Ελ.
57, Αλμυρός 51, Μαλεσίνα 46, Αχιλλέας Μπ. 43, Ολυμ. Αγ. Θεοδ. 37, Α.Ε.
Τρικάλων 31, Μέλισσα 31, Λευκίμμη 18, Αίολος Πρ. Ηλ. 18. 
*** Ο
Βελισσάριος αποβλήθηκε από το πρωτάθλημα. Ο Ολυμπιακός Αγ. Θεοδ. έχει δύο
μηδενισμούς και -4 βαθμούς. Η Μέλισσα έχει δύο μηδενισμούς και -1 βαθμό. Η
Μαλεσίνα έχει ένα μηδενισμό και -3 βαθμούς. Οι Θεσπρωτός και Καρδίτσα έχουν -5
βαθμούς. 
5ος όμιλος: Καμπανιακός-Εορδαϊκός 4-0, Πόντιοι
Κοζ.-Πόντιοι Βερ. 1-4, Α.Ε. Καστοριάς-Αιγινιακός 5-3, Γρεβενά-Αχιλλέας Φαρσ.
1-1, Ηρακλής Εδ.-Σήμαντρα 3-0, Μουδανιά-Απόλλων Κρ.Βρ. 1-1, Εθνικός
Κατ.-Κεραυνός Αγ. Γ. 4-0, Ηρακλής Λαρ.-Δόξα Μακρ. 7-0, Μ. Αλεξ. Φλ.-Κοζάνη
0-1. 
Η ΒΑΘΜΟΛΟΓΙΑ: Κοζάνη 88, Απόλλων Κρ. Βρ. 74, Αχιλλέας Φαρσ.
71, Ηρακλής Λαρ. 67, Καμπανιακός 66, Εθνικός Κατ. 59, Γρεβενά 58, Μουδανιά 57,
Α.Ε. Καστοριάς 53, Πόντιοι Βερ. 52, Εορδαϊκός 49, Σήμαντρα 37, Αιγινιακός 35,
Δόξα Μακρ. 34, Πόντιοι Κοζ. 31, Ηρακλής Εδ. 23, Μ. Αλεξ. Φλωρ. 10, Κεραυνός
Αγ. Γ. 8. 
6ος όμιλος: Οδυσσέας Κορδ.-Καλοχώρι 1-0, Αχιλλέας
Κιλκ.-Εθνικός Μουρ. 1-1, Πολύκαστρο-Θράκη Φερ. 2-0 α.α., Ορφέας Ελευθ.-Δόξα
Πετρ. 7-0, ΑΠΟ Ξάνθης-Λαγκαδάς 3-0, Πανθρακικός-Μ. Αλεξ. Ορφ. 4-0,
Πανδραμαϊκός-Άγ. Αθανάσιος 1-1, Ορφέας Αλεξ.-Οδυσσέας Αναγ. 4-1, Νέστος
Χρ.-Κιλκισιακός 0-0. 
Η ΒΑΘΜΟΛΟΓΙΑ: Ορφέας Αλεξ. 81, Λαγκαδάς 66,
Άγ. Αθανάσιος 58, Πανδραμαϊκός 58, Νέστος Χρ. 57, Κιλκισιακός 57, Οδυσσέας
Κορδ. 57, Πανθρακικός 57, Μ. Αλεξ. Καλ. 56, Ορφέας Ελευθ. 56, Οδυσσέας Αναγ.
53, Πολύκαστρο 42, ΑΠΟ Ξάνθης 35, Θράκη Φερ. 29, Δόξα Πετρ. 22, Αχιλλέας Κιλκ.
21, Μ. Αλεξ. Ορφ. 19, Εθνικός Μουρ. 19. 
*** Ο Αχιλλέας Κιλκίς έχει
δύο μηδενισμούς και -14 βαθμούς. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15833O072</ED>
<ID>
ID:167433

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O07&aa=2</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΔΥΣΚΟΛΙΕΣ Ο ΑΠΟΛΛΩΝ ΕΦΘΑΣΕ
ΣΤΗΝ ΕΠΙΤΥΧΙΑ</H5>
<H5>Ο πρωταγωνιστής ­ Γιάννης
Αποστόλου</H5>
<H2>20'
του ήταν αρκετά</H2>

<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΤΗΝ ΠΑΡΑΜΟΝΗ του στην Α'
Εθνική εξασφάλισε ο Απόλλωνας από χθες, μετά τη νίκη του με 2-0 εις βάρος της
Παναχαϊκής. Οι Ριζουπολίτες χρειάστηκαν μόλις 20 λεπτά, για να «καθαρίσουν» το
παιχνίδι, ενώ οι Πατρινοί σε παθητικό ρόλο δέχθηκαν την ήττα τους χωρίς την
παραμικρή αντίδραση. 
Μόλις στο 15', ο Καραγκούνης «χτύπησε» έξυπνα φάουλ,
βρήκε τον Έρακ στην πλάτη της άμυνας των φιλοξενουμένων και ο τελευταίος
σημείωσε εύκολα το 1-0. Στο 20', ο Αποστόλου έκανε σέντρα από δεξιά, ο Αλέξης
με το κεφάλι βρήκε τον Ντικουμέ κι αυτός εξ επαφής πέτυχε το 2-0. 
Αυτά τα
δύο γκολ ήταν ουσιαστικά και όλο το παιχνίδι. Η πιο αξιόλογη στιγμή για τους
φιλοξενούμενους ήταν στο 34', όταν γυριστό σουτ του Σαββίδη κετάληξε στο
αριστερό κάθετο δοκάρι της εστίας του Χαλκιά. Ο νεαρός γκολκίπερ
πραγματοποίησε θετικές επεμβάσεις σε πλασέ του Βαΐτση (14') και του Σαββίδη
(50'). 
Το πρώτο ημίχρονο, από ποιοτικής πλευράς, ήταν υποφερτό. Στην
επανάληψη, ο Μιχαλόπουλος προώθησε τον Καλά στα χαφ, έφερε τον Βαΐτση πιο
πίσω, έκανε νωρίς και τις τρεις αλλαγές του σε μια προσπάθεια να ανατρέψει την
κατάσταση, όμως, οι παίκτες του μέσα στο γήπεδο δεν έδειχναν ικανοί για κάτι
τέτοιο. Τρία λεπτά πριν από τη λήξη του ματς, ο Χατζής αποβλήθηκε (ηθελημένα)
με δεύτερη κίτρινη κάρτα. 
«Από την αρχή της περιόδου ήμασταν στο στόχαστρο
της διαιτησίας, αλλά ξεφύγαμε. Μας κυνήγησε ανελέητα. Τώρα είμαστε χαρούμενοι,
γιατί ο Απόλλων μένει στην Α' Εθνική, και το άξιζε αυτό, και κάνουμε τον
προγραμματισμό μας για τη νέα περίοδο», επισήμανε ο Μπάμπης Τεννές,
«μοιράζοντας» συγχαρητήρια στους παίκτες και τη διοίκηση της ομάδας του. 
«Δεν είχαμε ψυχή, δεν είχαμε δύναμη και χάσαμε. Εδώ και δύο μήνες ψάχνουμε
κάποιους βαθμούς που θα μας εξασφαλίσουν την παραμονή στην Α' Εθνική. Τελικά,
θα πρέπει να βρούμε αυτούς τους βαθμούς στις δύο τελευταίες αγωνιστικές»,
τόνισε ο Ανδρέας Μιχαλόπουλος. 
Ο ΓΙΑΝΝΗΣ Αποστόλου έκανε ένα από τα καλύτερα
παιχνίδια του στον Απόλλωνα και δικαιούται τον τίτλο του κορυφαίου της
συνάντησης Απόλλωνα - Παναχαϊκής 2-0. Ο Αποστόλου (αντικαταστάθηκε στο 69'
λόγω τραυματισμού) τα πήγε άριστα στα αμυντικά του καθήκοντα, ενώ βοήθησε και
επιθετικά, αφού ηταν ο δημιουργός του δεύτερου γκολ της ομάδας του. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15833O081</ED>
<ID>
ID:167434

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O08&aa=1</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΓΩΝΙΣΤΗΣ Παναγιώτης Λογαράς</H5>
<H2>Η
αγωνία στη Βέροια συνεχίζεται</H2>

<AUTHOR>ΒΑΣΙΛΗΣ ΒΟΛΚΟΣ</AUTHOR>

ΜΕ ΑΠΟΔΟΚΙΜΑΣΙΕΣ κατά των
παικτών της ομάδας τους εξέφρασαν οι φίλαθλοι της Βέροιας τη δυσαρέσκειά τους,
μετά την εντός έδρας ήττα (1-0) από την Καβάλα. 
Η «Βασίλισσα» του
βορρά συνέχισε το σερί των άτυχων αποτελεσμάτων, με αποτέλεσμα να δώσει
παράταση στην αγωνία για την παραμονή της στην Α' Εθνική. 
Οι
γηπεδούχοι συμπλήρωσαν 11 συνεχόμενες αγωνιστικές χωρίς νίκη και έχουν να
κατακτήσουν τρεις βαθμούς περίπου τρεις μήνες (16/2), ενώ ενδεικτικό της
καθοδικής τους πορείας είναι ότι κατατρακύλησαν από την 7η θέση (31 β.) στη
15η (34 β.). 
Από την άλλη πλευρά, η Καβάλα φάνηκε να μην
επηρεάζεται από την απώλεια του στόχου της (ευρωπαϊκή έξοδος) και μετά το
τέλος του αγώνα απέσπασε το χειροκρότημα των φιλάθλων της Βέροιας. 
Ο αγώνας κρίθηκε στο πρώτο ημίχρονο, όταν η Καβάλα εκμεταλλεύτηκε την
αστοχία και ατυχία της Βέροιας, άνοιξε το σκορ στο 25' με τον Παπανδρέου, ο
οποίος δεν αρνήθηκε το «δώρο» του Δέλλιου και με ανάποδο ψαλίδι πέτυχε το
μοναδικό γκολ της συνάντησης. 
Ο Λογαράς εκτός από την τύχη να δει
δύο φορές (Προτάσοφ 19', Στόικα 34') την μπάλα στο δοκάρι, είχε στο ενεργητικό
του θαυμάσιες αποκρούσεις, διατηρώντας ανέπαφη την εστία του. 
Στο
δεύτερο ημίχρονο η Καβάλα είχε την ευκαιρία να σημειώσει και άλλα τέρματα,
αλλά οι επιθετικοί της αστόχησαν από καλές θέσεις. 
«Παίξαμε μόνο
για την αξιοπρέπειά μας και για κανέναν άλλον. Στο πρώτο ημίχρονο ήμασταν
τυχεροί και προηγηθήκαμε από λάθος της Βέροιας. Θα μπορούσαμε να κάνουμε
μεγαλύτερο σκορ. Εύχομαι να σωθεί η Βέροια», δήλωσε ο προπονητής των νικητών,
Γιώργος Παράσχος. 
Ο μέχρι πρότινος βοηθός του Μάκη Κατσαβάκη, Νίκος
Καρύδας, ο οποίος ατύχησε στην πρεμιέρα του στον πάγκο της Βέροιας, τόνισε:
«Θέλαμε να βάλουμε γρήγορα γκολ για να λυθούν τα πόδια μας από το άγχος, αλλά
δεν τα καταφέραμε. Όσο περνούσε ο καιρός δεν λειτουργούσαμε όπως έπρεπε. Τώρα
χρειαζόμαστε ηρεμία και πιστεύω ότι δεν θα συνεχιστεί η ατυχία μας στα επόμενα
παιχνίδια». 
Ο τερματοφύλακας της Καβάλας ήταν χθες ο «φύλακας άγγελος» της ομάδας
του, αφού όποτε χρειάστηκε αντέδρασε θετικά και δεν επέτρεψε στους παίκτες της
Βέροιας να πανηγυρίσουν. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15833O082</ED>
<ID>
ID:167435

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O08&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ: ΝΙΚΗΣΑΜΕ ΔΙΚΑΙΑ
</H5><H5>Κόκκαλης ­ Ο Ολυμπιακός στον θρόνο
του</H5>
<H5>«Υπερήφανοι
όλοι μας»</H5>
<H2>Μπράβο στους παίκτες</H2>

«Ο
ΟΛΥΜΠΙΑΚΟΣ κατέκτησε το πρωτάθλημα δίκαια και θέλω να δώσω συγχαρητήρια
στους παίκτες και τους οπαδούς μας, που έχουν το μεγαλύτερο μερίδιο σ' αυτή
την επιτυχία» είπε ο Ντούσαν Μπάγιεβιτς, μετά το τέλος του χθεσινού αγώνα του
Σταδίου Καραϊσκάκη και συνέχισε: «Νικήσαμε δίκαια. Στο πρώτο ημίχρονο ήμασταν
καλύτεροι και δημιουργήσαμε αρκετές ευκαιρίες. Πρέπει να πούμε ότι η ΑΕΚ είχε
στο γήπεδο έναν παίκτη λιγότερο, αλλά πιστεύω ότι μπορούσαμε σ' αυτό το
διάστημα και άλλα γκολ. Στο δεύτερο ημίχρονο δεν παίξαμε όπως μπορεί ο
Ολυμπιακός να παίζει, δεν δημιουργήσαμε παρά μόνο μία - δύο ευκαιρίες, ενώ
ούτε σωστά μαρκάραμε, αλλά δεν είχαμε και σοβαρότητα, οι παίκτες μου χαλάρωσαν
πολύ νωρίς και αυτό δεν μου αρέσει. Ισχύει αυτό που σας έχω πει. Θέλω να
τελειώσουμε αυτό το πρωτάθλημα όπως το αξίζουμε. Σοβαρά, μέχρι το τελευταίο
παιχνίδι με την Καβάλα». 
Ο προπονητής των πρωταθλητών, κατέληξε: «Όλοι
γιορτάζουμε. Κι εγώ και οι παίκτες και ο κόσμος του Ολυμπιακού. Αλλά η γιορτή
πρέπει να γίνει στο τελευταίο παιχνίδι. Οι παίκτες έχουν κλείσει κάποιο κέντρο
για να διασκεδάσουν, πιστεύω ότι θα είμαστε και εμείς εκεί. Θα τους αφήσουμε
να γιορτάσουν λοιπόν». 
ΠΑΝΕΥΤΥΧΗΣ
ήταν χθες ο πρόεδρος του Ολυμπιακού Σωκράτης Κόκκαλης και μοίραζε φιλιά για
την κατάκτηση του πρωταθλήματος. Όλοι όσοι ήταν στο χώρο των επισήμων ήθελαν
να του σφίξουν το χέρι και να του δώσουν συγχαρητήρια. Ο πρόεδρος του
Ολυμπιακού χαμογελαστός είπε λίγο μετά το τελευταίο σφύριγμα του αγώνα της
ομάδας του με την ΑΕΚ: «Όλος ο κόσμος του Ολυμπιακού αισθάνεται θαυμάσια,
γιατί πράγματι δείξαμε ότι είμαστε μία μεγάλη ομάδα, περάσαμε τη δύσκολη εποχή
και τώρα πια προχωράμε με στόχους, για να κατακτήσουμε τα πρωταθλήματα στη
σειρά. Ο Ολυμπιακός ανέβηκε στο θρόνο του και από εκεί θα τον ρίξουν πολύ
δύσκολα πλέον» είπε ο Σωκράτης Κόκκαλης και συνέχισε: «Δεν φοβηθήκαμε σε καμία
χρονική στιγμή του πρωταθλήματος. Όποιος αγωνίζεται δεν φοβάται. Ο κόσμος ήταν
για μία ακόμα φορά υπέροχος και αισθάνομαι ότι έκανα το καθήκον μου απέναντί
του». Σε ό,τι αφορά τις μεταγραφές και τη συνέχεια, τόνισε: «Πρώτα θα
τελειώσει το πρωτάθλημα και μετά θα μιλήσουμε για μεταγραφές. Τώρα μας μένει
να πάρουμε και το πρωτάθλημα στο μπάσκετ». 
ΟΙ ΠΕΡΙΣΣΟΤΕΡΟΙ ποδοσφαιριστές του Ολυμπιακού δεν θέλησαν
να κάνουν δηλώσεις. Πρώτος από τα αποδυτήρια βγήκε ο Αλέξης Αλεξανδρής και
μάλιστα πολλή ώρα πριν από τους υπόλοιπους «ερυθρολεύκους», χωρίς να μιλήσει.
Ο Στέλιος Γιαννακόπουλος είπε: «Όλοι αισθανόμαστε μεγάλη υπερηφάνεια. Έχω έναν
παραπάνω λόγο, αφού με τον πρώτο μου χρόνο παρουσίας στο πρωτάθλημα το
κατακτήσαμε κι όλας. Μας αμφισβήτησαν πολύ εφέτος και αυτό κάνει τον τίτλο
ακόμα πιο σημαντικό. Αποδείξαμε στο γήπεδο, σ' όλη την Ελλάδα, ότι ο
Ολυμπιακός έχει την καλύτερη ομάδα απ' όλους και αυτό το μαρτυρά και η
βαθμολογία. Το πρωτάθλημα αυτό το αφιερώνω στους παλιούς παίκτες του
Ολυμπιακού, που πέρασαν τόσες δύσκολες στιγμές». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15833O091</ED>
<ID>
ID:167436

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O09&aa=1</URL></REF>


Article

<CATEGORY>vin10</CATEGORY>

 <H5>ΜΟΝΟ ΣΤΟΝ ΦΙΛΙΠΠΟΥ
ΙΣΧΥΡΙΖΕΤΑΙ Ο ΤΡΟΧΑΝΑΣ ΟΤΙ ΘΑ ΔΩΣΕΙ ΤΗΝ ΠΑΕ ΑΕΚ</H5>
<H5>Ατματσίδης: Δεν έγινε
πέναλτι</H5>
<H2>Περιμένει σήμερα πρόταση</H2>

<AUTHOR>ΚΩΣΤΑΣΚΟΦΙΝΑΣ</AUTHOR>

ΕΞΕΛΙΞΕΙΣ αναμένονται από σήμερα στα διοικητικά της ΠΑΕ ΑΕΚ. Και δεν
αποκλείεται να έχουμε την «περίφημη πρόταση Φιλίππου», ή αν θέλετε εκδήλωση
ενδιαφέροντος από τον πρόεδρο του ΤΑΚ ΑΕΚ. 
Προς τα εκεί τουλάχιστον
συγκλίνουν όλες οι πληροφορίες. Χθες, άπαντες ασχολήθηκαν με τις αγωνιστικές
δραστηριότητες της ΑΕΚ σε ποδόσφαιρο και μπάσκετ. Πάντως, η προχθεσινή δήλωση
του κ. Γ. Γρανίτσα ότι «τη Δευτέρα κάτι θα γίνει» και επίσης «το μοντέλο
Κόκκαλη στον Ολυμπιακό είναι επιτυχημένο», πολλά υπονοεί. Θεωρείται βέβαιο ότι
ο Μιχάλης Τροχανάς έχει καταλήξει να δώσει την ΑΕΚ. Μόνο όμως στον Γιάννη
Φιλίππου! Όσοι υποστηρίζουν το τελευταίο, μάλλον είναι κοντά στην
πραγματικότητα και, άρα, οι οποιεσδήποτε άλλες προτάσεις δεν «παίζουν». Επί
του παρόντος... Λέγεται ότι η πρόταση του κ. Φιλίππου θα έχει μορφή
συγκεκριμένη. Θα κυμαίνεται κοντά στο 1 δισ. μόνο όμως για το 51% των μετοχών.
Ίσως πάλι κάνει πρόταση για το 49%, έχοντας ήδη κάποιο ποσοστό! Αυτό, ίσως
δημιουργήσει προβλήματα στην υπόθεση της πώλησης, με δεδομένο ότι το ποσό θα
είναι μικρότερο από όσα ζήτησε ο κ. Τροχανάς. Να πούμε επίσης, ότι κ. Τροχανάς
φέρεται διατεθειμένος να δώσει μία ημέρα παράταση ­ μόνο όμως για τον κ.
Φιλίππου. Δηλαδή, έως την Τετάρτη το θέμα θα έχει λήξει. Επίσης, ακούγεται
έντονα ότι πρόσφατα στο στρατόπεδο της ΦΑΓΕ «έβαλαν τα πράγματα κάτω» και
αποφάσισαν το εξής: να επενδύσουν κοντά 7 δισ. σε αθλητικούς σκοπούς την
προσεχή περίοδο ­ 2,6 δισ. στο μπάσκετ και 4,4 δισ. στο ποδόσφαιρο! Συνεπώς,
αν όλα αυτά αληθεύουν (έστω κι αν το ποσό φαντάζει εξωπραγματικό...) βαδίζουμε
ολοταχώς στην «επόμενη ημέρα». 
Ο ΡΑΒΟΥΣΗΣ 
Λίγα λόγια και... καλά είπε
μετά το τέλος του χθεσινού ντέρμπι ο Πέτρος Ραβούσης. Ο τεχνικός της ΑΕΚ
παραδέχθηκε ότι η κυπελλούχος δεν έπαιξε καλά στην αρχή, δεν παρέλειψε όμως να
αναφερθεί στη φάση με το υπέρ του Ολυμπιακού πέναλτι: «Μπήκαμε πολύ άσχημα
στην αρχή και δεν ήμασταν στον αγώνα. Από δικό μας λάθος προήλθε το πρώτο γκολ
και μπορούσαμε να το είχαμε αποφύγει. Μαρκάραμε με τα μάτια. Μετά, μία φάση
έπαιξε ρόλο στην εξέλιξη του παιχνιδιού. Δεν έχω άποψη, αλλά όλοι μου είπαν
(και ο Ατματσίδης) ότι δεν ήταν πέναλτι». 
Η συνέχεια, περιελάμβανε
ερωτήσεις: 
-Παίρνει δίκαια ο Ολυμπιακός τον τίτλο; 
«Παίρνει το
πρωτάθλημα». 
­ Το μέλλον της ΑΕΚ; 
«Δεν μπορώ να πω τίποτα εγώ ­
θα μάθετε τι θα γίνει». 
­ Το μέλλον του Πέτρου Ραβούση; 
«Το
δικό μου το ξέρετε». 
Προφανώς, ο τεχνικός εννοεί το «αντίο» που σίγουρα
λέει αν μείνει ο Μιχάλης Τροχανάς και το ότι θα δει τι θα γίνει αν αλλάξει το
ιδιοκτησιακό καθεστώς. 
ΟΙ ΟΠΑΔΟΙ 
Ήταν λίγοι (περίπου χίλιοι) έκαναν
όμως αισθητή την παρουσία τους στο Στάδιο Καραϊσκάκη οι φίλοι της ΑΕΚ. Κυρίως
με τα συνθήματά τους. Εκδήλωσαν την αντίθεσή τους με τις επιλογές του
Μπάγιεβιτς (εν χορώ «πήρες πρωτάθλημα σικέ»), ειρωνεύτηκαν όταν ο Ολυμπιακός
έριξε την απόδοσή του στο δεύτερο ημίχρονο («παίκτες πουλημένοι, ο Θρύλος δεν
πεθαίνει»!), ενώ ξανά έπεισαν για την (αστείρευτη) ευρηματικότητά τους με το
«να πάρετε του χρόνου τον Σημίτη, να πάρετε και τον Καραμανλή, να πάρετε
πρωτάθλημα στημένο μήπως και δείτε προκοπή»! 
Αν μάλιστα έλειπε το γνωστό
και κατακριτέο από όλους πανό που εμφάνισαν για πρώτη φορά την Κυριακή 12
Ιανουρίου στη Νέα Φιλαδέλφεια, όλα θα ήταν καλύτερα. Πολύ καλύτερα... Ίσως
κάποιοι να έχουν ήδη μετανιώσει. 
*** Καθοριστική ήταν η προπόνηση
του Σαββάτου για τον Ντέμη Νικολαΐδη. Ο διεθνής επιθετικός ένιωσε ενοχλήσεις,
το ανέφερε στον τεχνικό του και, έτσι, η συμμετοχή του αποκλείστηκε. Μάλιστα,
ο Ντέμης ήταν εκτός δεκαεξάδας. 
ΠΟΛΛΗ ώρα μετά το τέλος του αγώνα του Σταδίου Καραϊσκάκη, ο Ηλίας
Ατματσίδης δεν μπορούσε να πιστέψει ότι ο Μποροβήλος τον απέβαλε και έδωσε
πέναλτι. Ο γκολκίπερ της ΑΕΚ πήγε προς τα αποδυτήρια των διαιτητών (άγνωστο
για ποιο λόγο) και όταν στη συνέχεια βγήκε απ' αυτά, κλήθηκε να απαντήσει στην
ερώτηση, τι έγινε ακριβώς στη φάση του πέναλτι. «Ποιο πέναλτι βρε παιδιά; Δεν
ήσασταν στο γήπεδο; Είδατε κάποιο πέναλτι; Εγώ ξέρω ότι δεν έγινε κανένα
πέναλτι και γι' αυτό βγήκα εκτός εαυτού. Άδικα με απέβαλε ο διαιτητής και
έδωσε πέναλτι στον Ολυμπιακό». Στη συνέχεια, όταν οι δημοσιογράφοι τον ρώτησαν
αν πήγε στα αποδυτήρια για να ζητήσει συγνώμη, είπε: «Εγώ να ζητήσω συγγνώμη;
Γιατί να το κάνω αυτό, αφού αυτό που έγινε ήταν εις βάρος μου και όχι εις
βάρος του διαιτητή. Πιστεύω ότι όλη η Ελλάδα είδε τι έγινε και θα δικαιωθώ γι'
αυτά που λέω». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15833O101</ED>
<ID>
ID:167437

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O10&aa=1</URL></REF>


Article

<CATEGORY>vin10</CATEGORY>

 <H5>Τι λένε οι αριθμοί</H5>
<H5>Πόσες φορές εμφανίστηκαν ως τώρα</H5>
<H5>ΑΠΟΤΕΛΕΣΜΑΤΑ ΤΟΥ 19ου (ΣΑ)
ΔΙΑΓΩΝΙΣΜΟΥ 1997</H5>
<H2>Τυποποιημένες... επιτυχίες</H2>

<AUTHOR>ΔΗΜΗΤΡΗΣΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Κίνηση από καθυστερημένους αριθμούς
είχαμε στον περασμένο διαγωνισμό. Ο 27 κάνει την εμφάνισή του ύστερα από 32
διαγωνισμούς απουσίας και ο 38 ύστερα από 29 ενώ ο 6 επιστρέφει στην κληρωτίδα
ύστερα από 19. Έτσι, στην κορυφή των καθυστερημένων παραμένει ο 33 με 34
διαγωνισμούς απουσίας ενώ ακολουθεί ο 46 με 27, ο 24 και ο 13 με 23 και ο 29
με 22. 
Η εμφάνιση
των καθυστερημένων ήταν το κλειδί της επιτυχίας των τριών εξάρηδων που
αναδείχτηκαν στη κλήρωση του περασμένου Σαββάτου. Οι επιτυχίες ήταν...
τυποποιημένες. Συγκεκριμένα ο τυχερός από την Αθήνα και ο άλλος από την Λεμεσό
κέρδισαν με το τυποποιημένο σύστημα 58 (6 από 12 επιλεγμένους) ενώ ο τρίτος
από το Παλαιό Ηράκλειο εμπιστεύθηκε το 57 (6 από 12 επιλεγμένους). Τριπλό Jack
- Pot σημειώθηκε στο ΠΡΟΤΟ ενώ η επιτυχία του μοναδικού νικητή της 2ης κύριας
κατηγορίας βραβεύτηκε με το αξιόλογο ποσό των 39,5 εκατ. δρχ. Η 1η κύρια
κατηγορία συνεχίζει να φουσκώνει τον κουμπαρά της ο οποίος έχει φτάσει τα
226,1 εκατ. δρχ. ενώ οι κουμπαράδες της 1ης και 2ης πρόσθετης αυξάνονται κατά
75,4 και 25,4 εκατ. δρχ. αντίστοιχα. Οι Ζυγοί ύστερα από την μεγάλη τους ήττα
στον προηγούμενο διαγωνισμό επιστρέφουν με 4 - 2. Με την νίκη τους αυτή
κατορθώνουν να διατηρήσουν το προβάδισμα στο επιμέρους σκορ του '97 (102Μ -
126Ζ) όχι όμως και στο συνολικό σκορ αφού αυτό διαμορφώνεται σε 1.590Μ -
1.554Ζ. Με 4 - 2 κέρδισαν και οι Μεγάλοι. Έτσι, ενώ το συνολικό σκορ
διαμορφώνεται σε 1.574μ - 1.570Μ το επιμέρους σκορ του '97 διαμορφώνεται σε
110μ - 118Μ. <H3>Σε 524 διαγωνισμούς </H3>
Μονοί - Ζυγοί </H3>
<H3>Μικροί ( 1 - 24 ) -
Μεγάλοι ( 25 - 49 ) </H3>
* Κληρώθηκαν οι αριθμοί 6, 17, 27, 32, 36,
38. 
* Συμπληρώθηκαν 19.910.445 στήλες.
 * Μοιράστηκαν 526.023.371
δρχ.
 * Βρέθηκαν 3 6άρια που κερδίζουν από 100.000.000 δρχ., 389 5άρια που
κερδίζουν από 319.570 δρχ. και 24.219 4άρια που κερδζουν από 4.195 δρχ. 
Δεν βρέθηκαν νικητές στις κατηγορίες των εκτάκτων χρηματικών ποσών. 
1η
ειδική κλήρωση:
 * Κληρώθηκαν οι αριθμοί 5, 8, 16, 21, 34, 47.

* Δεν βρέθηκαν νικητές. 
2η ειδική κλήρωση:
 * Κληρώθηκαν οι
αριθμοί 9, 14, 16, 17, 46, 48. 
* Δεν βρέθηκαν νικητές. 
ΠΡΟΤΟ: Κληρώθηκε ο αριθμός 4579262. 
Συμμετοχές: 2.809.670.
Jack - Pot στην πρώτη κύρια και τις δύο πρόσθετες κατηγορίες. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15833O111</ED>
<ID>
ID:167438

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O11&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΑΓΩΝΙΣΤΗΚΕ ΜΕ ΤΟΝ ΑΕΡΑ ΤΟΥ ΠΡΩΤΑΘΛΗΤΗ</H5>
<H5>Ο
πρωταγωνιστής ­ Πρέντρακ Τζόρτζεβιτς</H5>
<H5>Ο Καραταΐδης θα
μιλήσει με τους αναγνώστες της «ΟΜΑΔΑΣ»</H5>
<H2>Από
την αρχή έως το τέλος ήταν κυρίαρχος του παιχνιδιού</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΜΑΓΙΚΗ βραδιά η χθεσινή για τον Ολυμπιακό! Ο Ντούσαν
Μπάγιεβιτς και οι ποδοσφαιριστές του έκαναν πραγματικότητα το όνειρο των δέκα
τελευταίων χρόνων και ο Ολυμπιακός στέφθηκε (και μαθηματικά) πρωταθλητής την
εφετινή περίοδο, ύστερα από τη νίκη με 2-0 επί της ΑΕΚ, που αγωνίστηκε επί 67
λεπτά με 10 παίκτες λόγω αποβολής του γκολκίπερ Ηλία Ατματσίδη. 
Οι
«ερυθρόλευκοι», που ξέφυγαν στη βαθμολογία 12 ολόκληρους βαθμούς δύο
αγωνιστικές πριν από τη λήξη του 18ου επαγγελματικού πρωταθλήματος, δεν έκαναν
γύρο θριάμβου μπροστά στους 25.000 οπαδούς τους και φύλαξαν τη φιέστα για το
φινάλε του πρωταθλήματος. 
Από νωρίς το απόγευμα οι φίλοι του Ολυμπιακού
είχαν δημιουργήσει εκρηκτική ατμόσφαιρα στο Φάληρο περιμένοντας τη στέψη των
πρωταθλητών. Ο Ντούσαν Μπάγιεβιτς και οι παίκτες του δεν τους διέψευσαν και
όλοι μαζί έζησαν ανεπανάληπτες στιγμές. Ο Ολυμπιακός εξασφάλισε άξια τον
τίτλο, νικώντας για πρώτη φορά την ΑΕΚ στο τέταρτο μεταξύ τους παιχνίδι. 
Παραφωνία του ντέρμπι ο διαιτητής Γιώργος Μποροβήλος, που λίγο έλειψε να
τινάξει το παιχνίδι στον αέρα. 
Ο Ολυμπιακός ξεκίνησε το ματς με τις
καλύτερες προϋποθέσεις, καθώς στο 12' προηγήθηκε στο σκορ με γκολ του Αλέξη
Αλεξανδρή. Προηγήθηκε εντυπωσιακή ατομική προσπάθεια του Καραταΐδη, ο οποίος
τροφοδότησε τον Γκόγκιτς. Ο Σερβοκύπριος «βρήκε» τον Αλεξανδρή και ο πρώτος
σκόρερ του Ολυμπιακού νίκησε τον Ατματσίδη (1-0). Το στάδιο Καραϊσκάκη πήρε
φωτιά και η ψυχολογία των «ερυθρολεύκων» ανέβηκε στα ύψη. Ο Μποροβήλος όμως
στη συνέχεια λες και ήθελε να κλέψει την παράσταση. Στο 23' ο Καραπιάλης
βρέθηκε τετ-α-τετ με τον Ατματσίδη και αντί να πλασάρει την μπάλα στα δίχτυα,
προτίμησε να εκβιάσει το πέναλτι. Ο Λαρισαίος μέσος έπεσε μόνος του με έξυπνο
τρόπο στην περιοχή, αφού ο Ατματσίδης τού είχε κλείσει το οπτικό πεδίο. Ο
Μποροβήλος έδειξε πέναλτι και παράλληλα κόκκινη κάρτα στον γκολκίπερ της ΑΕΚ.
Το παιχνίδι διακόπηκε περίπου για δύο λεπτά, αφού ο Ατματσίδης θύμιζε «ταύρο
εν υαλοπωλείο», ενώ οι Μπορμπόκης, Μαλαδένης απώθησαν βίαια τον διαιτητή. Ο
γιατρός της ΑΕΚ Λάκης Νικολάου και ο φυσικοθεραπευτής Νίκος Πανταζής κατέβαλαν
μεγάλη προσπάθεια για να συγκρατήσουν τον μαινόμενο Ατματσίδη. Ο τελευταίος
αποχώρησε κάτω από τις αποδοκιμασίες των οπαδών του Ολυμπιακού και λίγο πριν
μπει για τα αποδυτήρια, πέταξε τη φανέλα του στους οπαδούς της ΑΕΚ. 
ΝΙΚΗΤΗΣ Ο ΤΖΟΡΤΖΕΒΙΤΣ 
Τελικά, αφού ηρέμησαν τα πνεύματα, ο Τζόρτζεβιτς
νίκησε από τα 11 βήματα τον Βασίλη Καραγιάννη, ο οποίος υπεράσπισε στα 65
λεπτά την εστία της ΑΕΚ. Ο Ραβούσης θυσίασε για την αναγκαστική αλλαγή τον
Κοπιτσή. 
Ο Μποροβήλος συνέχισε τα λάθη του και στο 32' χαρίστηκε στον
Βασίλη Καραγιάννη, ο οποίος τράβηξε από τη φανέλα τον Γκόγκιτς (η παράβαση
άρχισε λίγο έξω από την περιοχή και ολοκληρώθηκε μέσα). Ο «ερυθρόλευκος» φορ
βρέθηκε στο τερέν και ο ρέφερι έδειξε «παίζετε», στην προσπάθειά του προφανώς
να καλύψει το προηγούμενο χοντρό λάθος του. 
Ο Ολυμπιακός του α' ημιχρόνου
κυριάρχησε στο τερέν και περιόρισε σε ρόλο κομπάρσου την ΑΕΚ. Ο Ντούσαν
Μπάγιεβιτς αυτή τη φορά ήταν καλά διαβασμένος και έκανε «ματ» στον μαθητή
Πέτρο Ραβούση. Ο τελευταίος, φανερά επηρεασμένος από τα προβλήματα - βουνά της
ομάδας του τον τελευταίο καιρό, δεν μπόρεσε να αντιδράσει. Το ίδιο και οι
παίκτες της ΑΕΚ. 
Ο Μπάγιεβιτς τοποθέτησε έναν αμυντικό χαφ, τον Νταμπίζα,
ο οποίος έκλεισε τους διαδρόμους για την εστία του Ελευθερόπουλου. Ο τεχνικός
των «ερυθρολεύκων» δικαιώθηκε για την επιλογή του Τζόρτζεβιτς στην ενδεκάδα.

Πολύ καλή δουλειά έκαναν ο Γκόγκιτς και ο Αλεξανδρής στην επίθεση και
Καραταΐδης, Ανατολάκης στην άμυνα. 
Είναι χαρακτηριστικό ότι οι
φιλοξενούμενοι πραγματοποίησαν μόνο ένα σουτ (!) στο α' ημίχρονο, με τον
Μπατίστα. 
Στο δεύτερο ημίχρονο οι «ερυθρόλευκοι» επαναπαύθηκαν. Οι παίκτες
της ΑΕΚ προσπάθησαν να βάλουν κάποια τάξη στο παιχνίδι τους, ενώ οι οπαδοί της
έκαναν αισθητή την παρουσία τους στην εξέδρα. 
Το δεύτερο 45λεπτο σε καμία
περίπτωση δεν θύμιζε ντέρμπι. Οι δύο ομάδες πραγματοποίησαν από μία επίσκεψη
στην αντίπαλη περιοχή! Οι Αλεξανδρής (72') - Μαλαδένης (73') δεν μπόρεσαν να
στείλουν την μπάλα στα δίχτυα από πλεονεκτική θέση. 
Ακατάλληλος ο
διαιτητής Μποροβήλος. Με λάθη ο επόπτης Μαρίνος. 
Ο Πρέντραγκ Τζόρτζεβιτς
παρά την πολύμηνη απουσία του από τους αγωνιστικούς χώρους (λόγω σοβαρού
τραυματισμού), χθες απέδειξε ότι παραμένει πολύτιμη μονάδα για τον Ολυμπιακό.
Ο Σέρβος μεσοεπιθετικός κινήθηκε κυρίως στην αριστερή πλευρά σε ρόλο
συνδετικού κρίκου μεταξύ κέντρου και επίθεσης και ήταν ο εκφραστής των
επιθετικών προσπαθειών της ομάδας του. 
Ο ΚΥΡΙΑΚΟΣ Καραταΐδης κοντά στους φίλους του
Ολυμπιακού μέσω της «ΟΜΑΔΑΣ»! 
Ο αρχηγός των «ερυθρολεύκων» θα δίνει
απαντήσεις στις ερωτήσεις των φιλάθλων της ομάδας του σήμερα από τη μία το
μεσημέρι και για περίπου δύο ώρες. Οι κλήσεις των ενδιαφερόμενων μπορεί να
γίνονται στους αριθμούς τηλεφώνων: 3333.703 και 3333.290. 
Ο Ολυμπιακός
κατέκτησε και μαθηματικά τον τίτλο του εφετινού πρωταθλήματος και ο Κούλης,
που βρίσκεται εδώ και εννιά χρόνια στον Πειραιά, θεωρείται ο πιο κατάλληλος
για να δώσει απαντήσεις για όλους και για όλα. 
Ο Καραταΐδης ήταν χθες
συγκινημένος μετά τη λήξη του ντέρμπι και χάρισε τη φανέλα του σε οπαδό του
Ολυμπιακού. Πανηγύρισε περισσότερο από τους συμπαίκτες του την κατάκτηση του
τίτλου. Έμεινε στον αγωνιστικό χώρο, φιλούσε όποιον έβρισκε μπροστά του και
μίλησε για δικαίωση των κόπων του και άξια στέψη της ομάδας του στο 18ο
επαγγελματικό πρωτάθλημα. Ο Κυριάκος Καραταΐδης τόσα χρόνια περίμενε να ζήσει
αυτές τις στιγμές. Ο γύρος θριάμβου των «ερυθρόλευκων» θα γίνει την τελευταία
αγωνιστική στο Φάληρο στο ματς με την Καβάλα. 
Όσοι λοιπόν θέλετε μπορείτε
να επικοινωνήσετε απευθείας με τον αρχηγό του Ολυμπιακού. Ο Κυριάκος
Καραταΐδης θα βρίσκεται στα γραφεία της «ΟΜΑΔΑΣ» για να δώσει απαντήσεις και
στις πιο δύσκολες ερωτήσεις σας. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15833O121</ED>
<ID>
ID:167439

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O12&aa=1</URL></REF>


Article

<CATEGORY>vin10</CATEGORY>

 <H5>Ασπασμός στους
πρωταθλητές</H5>
<H2>Εμπιστευτικά</H2>

Ο πρόεδρος του Ολυμπιακού, Σωκράτης Κόκκαλης,
κατέβηκε στα αποδυτήρια, μετά το τέλος του χθεσινού αγώνα του Σταδίου
Καραϊσκάκη. Ο «ερυθρόλευκος» ηγέτης έδωσε συγχαρητήρια στον Ντούσαν
Μπάγιεβιτς, τον ασπάστηκε και στη συνέχεια έκανε το ίδιο με κάθε παίκτη
χωριστά. 
Την αποθέωση γνώρισαν οι παίκτες του Ολυμπιακού, κατά την έξοδό
τους από το Στάδιο Καραϊσκάκη. Στο ίδιο μέρος όπου παλαιότερα γίνονταν τα
περίφημα «λαϊκά δικαστήρια», οι οπαδοί των πρωταθλητών αυτήν τη φορά
ζητωκραύγασαν και επευφήμησαν τους ποδοσφαιριστές, που κατέκτησαν τον τίτλο
μετά δέκα χρόνια. 
Δεν τον ήθελαν κοντά τους 
Επεισόδιο
δημιουργήθηκε στον χώρο των επισήμων, όταν ο Στράτος Γιδόπουλος πήγε να
καθήσει εκεί. Οι οπαδοί του Ολυμπιακού, μόλις είδαν τον πρώην προεδρικό
σύμβουλο της ΑΕΚ, ξεσηκώθηκαν και άρχισαν να τον αποδοκιμάζουν. Ο κ.
Γιδόπουλος αναγκάστηκε να αλλάξει θέση, αλλά και εκεί συνέβη το ίδιο. Όμως, με
την επέμβαση των ψυχραιμότερων το επεισόδιο πήρε τέλος. 
Οι
«κίτρινοι» 
Εννέα κίτρινες κάρτες συμπλήρωσε ο Μίρσα Βαρεσάνοβιτς και
τρεις ο Σίνισα Γκόγκις. Ο πρώτος θα απουσιάσει από τα δύο τελευταία παιχνίδια
του πρωταθλήματος και ο δεύτερος από το ματς της Ξάνθης με την τοπική ομάδα.

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O13</CAT>
<ED>
Κωδικός άρθρου: A15833O131</ED>
<ID>
ID:167440

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O13&aa=1</URL></REF>


Article

<CATEGORY>vin10</CATEGORY>

 <H5>Ο πρωταγωνιστής ­ Κώστας Χανιωτάκης</H5>
<H2>Γκέραρντ ­ Ευρώπη, είτε το θέλουν κάποιοι είτε όχι</H2>

<AUTHOR>ΜΑΝΩΛΗΣΠΑΝΤΙΝΑΚΗΣ</AUTHOR>

ΗΡΑΚΛΕΙΟ. 
ΤΗΝ πίστη του ότι ο ΟΦΗ θα
πάει Ευρώπη «είτε το θέλουν κάποιοι είτε όχι», εξέφρασε και χθες ο Έγκεν
Γκέραρντ, ο οποίος έμεινε ικανοποιημένος μόνο από το αποτέλεσμα. Ο κ. Γκέραρντ
είπε ότι το ματς κρίθηκε στη φάση που έχασε ο Ιωνικός το πέναλτι, άποψη που
εξέφρασε και ο Γιάτσεκ Γκμοχ. Ο Πολωνός τεχνικός των φιλοξενουμένων σημείωσε
ότι ο ΟΦΗ ήταν καλύτερος μετά την αποβολή του Φίλη, όμως η ομάδα της Κρήτης
είναι ένας δύσκολος αντίπαλος, που κυνηγά την πρόκριση για την Ευρώπη. Με τη
χθεσινή εμφάνιση της ομάδας του στο Ηράκλειο, ο κ. Γκμοχ είχε την ευκαιρία ,
όπως είπε, να βγάλει χρήσιμα συμπεράσματα για ορισμένους παίκτες του. 
Στον αγώνα τώρα: 
Η σπουδαία απόκρουση του Χανιωτάκη στο 59', στο
πέναλτι που χτύπησε ο Αντριόλι, ήταν η φάση που έκρινε το χθεσινό νικηφόρο
παιχνίδι του ΟΦΗ (4-0) επί του Ιωνικού στο Ηράκλειο. Το πέναλτι που καταλόγισε
ο διαιτητής Γ. Μπίκας ήταν αυστηρό και ο τερματοφύλακας των Κρητικών το
χαρακτήρισε ανύπαρκτο, αφού Χανιωτάκης και Φρούσος έπεσαν και οι δυό πάνω στην
μπάλα. Ωστόσο, η μεγαλειώδης νίκη του ΟΦΗ πανηγυρίστηκε από την τεχνική
ηγεσία, τους διοικητικούς παράγοντες και τους φιλάθλους και μετά το τέλος του
ματς οι τελευταίοι της «Θύρας 4» γιόρτασαν στους κεντρικούς δρόμους του
Ηρακλείου. Βέβαια, όλοι ήταν «λιοντάρια», όπως είχε ζητήσει από την περασμένη
βδομάδα ο Γκέραρντ. Πίεσαν από την πρώτη στιγμή και στο 21', σε ανατροπή του
Μίτιτς από τον Κλάεβιτς, ο Παπαδόπουλος ευστόχησε στο πέναλτι (1-0). 
Στην
επανάληψη ο ΟΦΗ άσκησε μεγαλύτερη πίεση στον Ιωνικό και στο 58', σε μια
αιφνιδιαστική επίθεση από αριστερά και ύστερα από μονοκόμματο σουτ του Νιόπλια
έπειτα από σέντρα του Μίτιτς, έγινε το 2-0 Αργότερα, από σέντρα του Μίτιτς ο
Αναστασίου με σουτ έκανε το 3-0. Μετά έξι λεπτά ο ίδιος ο σκόρερ έγραψε το
τελικό 4-0 ύστερα από συρτή σέντρα του Κουνενάκη και λάθος του τερματοφύλακα.
Ο διαιτητής τα πήγε πολύ καλά, αν και ήταν πολύ αυστηρός και μοίραζε με το
παραμικρό κάρτες. Με δεύτερη κίτρινη απέβαλε στο 49' τον Φίλη και στο 86' τον
Κουνενάκη. 
Στη χθεσινή αναμέτρηση, πρόσωπο της συνάντησης αναδείχτηκε ο Κώστας Χανιωτάκης
που απέκρουσε το πέναλτι που χτύπησε ο Αντριόλι. Ωστόσο και στις άλλες του
επεμβάσεις ήταν θετικός και στο 88' απέναντι στον ίδιο παίκτη τα κατάφερε
περίφημα. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15833O151</ED>
<ID>
ID:167441

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O15&aa=1</URL></REF>


Article

<CATEGORY>vin10</CATEGORY>

 <H2>Ο
«πάγκος» έφερε την επιτυχία</H2>

<AUTHOR>ΜΑΤΙΝΑ ΗΡΕΙΩΤΟΥ</AUTHOR>

ΚΑΛΑΜΑΤΑ 
ΜΕΓΑΛΗΣ σημασίας νίκη,
έστω και δύσκολα, σημείωσε χθες η Καλαμάτα, η οποία επικράτησε του Εδεσσαϊκού
με 1-0 και ισχυροποίησε τη θέση της, όσον αφορά την παραμονή της στην Α'
Εθνική κατηγορία. «Χρυσή» αλλαγή του Μπο Πέτερσον, ο Δρούγας, που
αντικατέστησε στο δεύτερο μέρος τον Κάρλσον και χάρισε τη νίκη στους
γηπεδούχους με σουτ, ύστερα από πάσα του Λάρσον (70'). Το τέρμα της Καλαμάτας,
που αμφισβητήθηκε έντονα από την ομάδα της Έδεσσας (υποστηρίζουν ότι ο
τελευταίος ήταν σε θέση οφσάιντ), στοίχισε στον Μουρατίδη, ο οποίος δέχθηκε
την κόκκινη κάρτα από τον διαιτητή Τεβεκέλη. 
Το παιχνίδι κύλησε σε ήρεμους
τόνους. Η Καλαμάτα, η οποία πίεσε στο δεύτερο μέρος, ήταν σαφώς ανώτερη, ενώ ο
Εδεσσαϊκός πραγματοποίησε μία μόνο ευκαιρία, με τον Ανδρεάδη, στο 39'. Λίγα
λεπτά μετά την επίτευξη του τέρματος των γηπεδούχων, αποβλήθηκε από τον πάγκο
της Καλαμάτας ο Μπο Πέτερσον, ο οποίος κλώτσησε μπουκάλι στον αγωνιστικό χώρο,
ενώ ήρθε σε διαπληκτισμό με ανθρώπους του Εδεσσαϊκού. Ήταν η δεύτερη φορά που
αποβάλλεται ο Σουηδός τεχνικός· είχε αποβληθεί και στον αγώνα με την Καστοριά.

«Αυτό που μετράει είναι η νίκη και οι τρεις βαθμοί», τόνισε ο προπονητής
της Καλαμάτας, Μπο Πέτερσον, μετά το τέλος του αγώνα. Συνεχίζοντας,
υποστήριξε: «Θα ήταν πιο εύκολα τα πράγματα αν σημειώναμε το γκολ στο πρώτο
μέρος. Οι ποδοσφαιριστές δέχθηκαν μεγάλη πίεση τον τελευταίο καιρό.
Χρειαζόμασταν επιθετικό σχήμα, γι' αυτό και πέρασα στο παιχνίδι τον Δρούγα».

Όσον αφορά την αποβολή του, ο Πέτερσον αρκέστηκε να πει: «Δεν θέλω να κάνω
σχόλιο. Αρκεί το γεγονός ότι είμαι τριάντα χρόνια στη δουλειά». 
Ο ομόλογός
του, Λουίς Βίλα, δήλωσε: «Είναι δύσκολο να εξηγήσω μια κατάσταση σαν κι αυτή.
Δεν γνωρίζω αν το γκολ της Καλαμάτας ήταν οφσάιντ, αφού βρισκόμουν μακριά,
όμως, δεν κατάλαβα για ποιο λόγο αποβλήθηκε ο Μουρατίδης. Δυστυχώς, δεν έχουμε
θετική ψυχολογία». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15833O152</ED>
<ID>
ID:167442

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O15&aa=2</URL></REF>


Article

<CATEGORY>vin10</CATEGORY>

 <H5>Η ΝΙΚΗ ΣΤΟ ΚΑΥΤΑΝΤΖΟΓΛΕΙΟ ΚΡΑΤΑΕΙ ΤΟΝ ΑΡΗ
ΑΚΟΜΗ ΣΤΟ ΠΑΙΧΝΙΔΙ ΤΗΣ ΠΑΡΑΜΟΝΗΣ</H5>
<H5>Η παραίτηση Παναγούλια αναστάτωσε τον Ηρακλή</H5>
<H2>Η
ελπίδα ζει</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ.

Του ανταποκριτή μας. 
ΣΥΝΕΧΙΖΕΙ να ελπίζει στο θαύμα για
την παραμονή του στην Α' Εθνική ο Άρης, ο οποίος επικράτησε στο Καυταντζόγλειο
του Ηρακλή με 2-1. Μόνο που το μέλλον των «κιτρινόμαυρων» δεν καθορίζεται πια
από τους ίδιους, αλλά από άλλες ομάδες. Η επικράτηση των φιλοξενούμενων δεν
πανηγυρίστηκε όπως αναμενόταν, αφού τους τα «χάλασαν» οι νίκες της Καλαμάτας
και του Αθηναϊκού. Τώρα πλέον η ομάδα του Άρη ελπίζει σε «στραβοπατήματα» της
Βέροιας και της Παναχαϊκής. 
Αγωνιστικά το παιχνίδι έδινε την αίσθηση...
φιλικής συνάντησης. Ο Άρης προηγήθηκε με δυο διαδοχικά γκολ και εκεί τελείωσαν
όλα, αφού ο Ηρακλής δεν πίεσε να ανατρέψει το εις βάρος του αποτέλεσμα. 
Οι
οπαδοί του «γηραιού» αποδοκίμασαν πολλές φορές την ομάδα τους, η οποία
παρουσιάζοντας απογοητευτικό θέαμα έπεσε αμαχητί. 
Το πρώτο τέρμα του Άρη
ήρθε στο 20', με απευθείας φάουλ του Δέλα, ενώ δύο λεπτά αργότερα ο Εντίνιο
διπλασίασε τα γκολ της ομάδας του με δυνατό σουτ, ύστερα από τραγικό λάθος του
Ρομπακίεβιτς. Στη συνέχεια ο ρυθμός του αγώνα έπεσε κατακόρυφα. 
Στο
δεύτερο μέρος ο Ηρακλής προσπάθησε ­ ανεπιτυχώς ­ να πιέσει για την ισοφάριση.
Στο 50' ο Τάκης Γκώνιας «σημάδεψε» το δοκάρι του Κατεργιαννάκη. Ένα λεπτό πριν
από το τέλος της συνάντησης ο Ηρακλής μείωσε με μονοκόμματο σουτ του
Γιοβάνοβιτς (89'). Ο προπονητής του Άρη, Γιώργος Φοιρός, τόνισε μετά το τέλος
του αγώνα: «Κάθε παιχνίδι που παίζει ο Άρης είναι ζωής και θανάτου. 
Σήμερα
(χθες) στάθηκε στο ύψος του. Μπήκαμε δυνατά, πετύχαμε δύο γκολ, λύθηκαν τα
πόδια των παικτών μου και διατηρήσαμε αμυδρές ελπίδες για την παραμονή μας
στην Α' Εθνική. Μετά το 0-2 οι παίκτες μου μπερδεύτηκαν, φοβήθηκαν, αλλά σε
αυτό έπαιξε ρόλο η επιθετικότητα του Ηρακλή», κατέληξε ο τεχνικός του Άρη. 
ΘΕΣΣΑΛΟΝΙΚΗ 
ΑΝΩ ΚΑΤΩ έγινε όλος ο Ηρακλής με την
αιφνιδιαστική παραίτηση του Αλκέτα Παναγούλια, που λίγες ώρες πριν από τη
σέντρα με τον Άρη ανακοίνωσε στους παίκτες την αποχώρησή του. Άναυδοι όλοι
κοιτάχθηκαν μεταξύ και υπό τις οδηγίες των Γιοβανόπουλου - Γαβρηγιώργου
παρατάχθηκαν με άσχημη ψυχολογία στο Καυταντζόγλειο, για να αντιμετωπίσουν τον
Άρη, γνωρίζοντας πως θα ειπωθούν και θα ακουστούν διάφορα. 
Ο Αλκέτας
Παναγούλιας είχε ενημερώσει τον Πέτρο Θεοδωρίδη, από το βράδυ της Παρασκευής,
πως προτίθεται να παραιτηθεί μετά το επεισόδιο στο τέλος της απογευματινής
προπόνησης. «Δεν ανέχομαι να με βρίζουν οι Ηρακλειδείς, τη στιγμή που είμαι
προπονητής της ομάδας», είπε ο «Αμερικανός», προσπαθώντας να αιτιολογήσει την
παραίτησή του, η οποία ίσως και να τον έβγαλε από μια δύσκολη θέση, λόγω των
συναισθηματικών του δεσμών με τον Άρη. Πάντως, στο γήπεδο δεν εμφανίστηκε και
απλώς έδωσε οδηγίες στους συνεργάτες του πώς να στήσουν την ομάδα. 
Όλη
αυτή η αναστάτωση ­ που ξεκίνησε την Παρασκευή με τις απειλές των οπαδών του
«Γηραιού», συνεχίστηκε με την παραίτηση του αγανακτισμένου Παναγούλια το
Σάββατο και ολοκληρώθηκε με την κάκιστη εμφάνιση και ήττα του Ηρακλή από τον
Άρη την Κυριακή ­ προκάλεσε τη μήνη των οπαδών του Ηρακλή, που στράφηκαν και
εναντίον των ποδοσφαιριστών, με απειλητικές διαθέσεις. Μετά το 0-2 και έως το
τέλος του αγώνα, αλλά και έξω από τα αποδυτήρια, αρκετοί οργισμένοι οπαδοί των
«κυανολεύκων» έβριζαν και κατηγορούσαν παίκτες, προπονητή, πρόεδρο για την
παράδοση άνευ όρων στον Άρη. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15833O153</ED>
<ID>
ID:167443

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O15&aa=3</URL></REF>


Article

<CATEGORY>vin10</CATEGORY>

 <H5>ΑΝΔΡΕΣ ΚΑΙ ΓΥΝΑΙΚΕΣ ΝΙΚΗΣΑΝ 3-0 ΣΤΟ
ΕΥΡΩΒΟΛΕΪ ­ ΣΗΜΕΡΑ ΜΕ ΒΡΑΖΙΛΙΑ</H5>
<H2>Διπλό «καρφί»</H2>

<AUTHOR>ΓΙΩΡΓΟΣ ΡΟΥΣΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 22575 BYTES)
</AUTHOR>

ΔΙΠΛΟ
ελληνικό «καρφί», σε άνδρες και γυναίκες, το Σαββατοκύριακο στα προκριματικά
του Ευρωβόλεϊ '97 με νίκες 3-0 επί Σκοπίων και Ισπανίας, ενώ σήμερα (18.15 σε
«ζωντανή» μετάδοση από ΕΤ1) στην Αλεξανδρούπολη υπάρχει το θεαματικό φιλικό
Ελλάδας - Βραζιλίας. 
*** ΕΛΛΑΔΑ - ΣΚΟΠΙΑ 3-0 (15-6,
15-10, 15-7) 
Η Εθνική μας ομάδα μπροστά σε 2.000 θεατές που
δημιούργησαν έντονη «ατμόσφαιρα» (ιδιαίτερα όταν δύο Σκοπιανοί έβγαλαν από τη
φανέλα τους το κάλυμμα της λέξης «Μακεδονία») έπαιξε καλά κατά διαστήματα και
δυσκολεύτηκε σχετικά μόνο στο 2ο σετ, μέχρι το 9-9. 
Οι παίκτες που
ξεχώρισαν από την ελληνική ομάδα ήταν και πάλι οι Σαμαράς, Γκιούρδας, ενώ από
τη φιλοξενούμενη ομάδα που έπαιξε μαχητικά και έδειξε ότι δεν είναι τόσο
χαμηλής δυναμικότητας, ξεχώρισαν ο βραχύσωμος αλλά φοβερός στην επίθεση
Στογιάνοφ και ο άλλοτε παίκτης του Αρη Τζορτσέφσκι. 
*** Ο ομοσπονδιακός
προπονητής Στέλιος Καζάζης τόνισε στις δηλώσεις του: «Κάναμε μια απλά καλή
εμφάνιση απέναντι σε ένα μαχητικό αντίπαλο, αλλά σίγουρα ήταν το πιο εύκολο
από τα εντός έδρας ματς και στα δύο που απομένουν πρέπει να παίξουμε καλύτερα
για να πάρουμε τις νίκες και την πρόκριση». Ο Σκοπιανός συνάδελφός του Γιόσκο
Μιλένκοφσκι είπε: «Είμαστε πολύ κοντή ομάδα για τα προσόντα των Ελλήνων, αλλά
προσπαθήσαμε. Πιστεύω ότι η Ελλάδα θα νικήσει Βέλγιο και Ρουμανία». 
ΕΛΛΑΔΑ (Σ. Καζάζης): Δ. Καζάζης 1+0, Α. Κοβάτσεφ 6+9, Σαμαράς
5+19, Γκιούρδας 7+9, Χατζηαντωνίου 7+5, Θεοδωρίδης 6+3 - Χριστοφιδέλης 2+0,
Μητρούδης 1+0, Ντράκοβιτς 3+8, Μποζίδης 1+1, Τσακιρόπουλος, Μπάεφ. 
*** Η βαθμολογία (σε 4 αγ.): Ελλάδα και Ρουμανία 7, Βέλγιο (3 αγ.) και
Σκόπια (5 αγ.) 5. 
*** ΙΣΠΑΝΙΑ - ΕΛΛΑΔΑ 0-3 (5-15, 9-15,
6-15). 
Παίζοντας πολύ καλά σε όλους τους τομείς, η Εθνική μας ομάδα
γυναικών δεν δυσκολεύθηκε να νικήσει την Ισπανία και στην Αλμέρια, κάνοντας
σημαντικό βήμα στη μάχη για πρόκριση. 
*** Ο ομοσπονδιακός
προπονητής Γιάννης Νικολάκης δήλωσε μετά τον αγώνα: «Η ομάδα μας έπαιξε όσο
σοβαρά χρειάστηκε. Τώρα έχουμε καλή ψυχολογία για τον αγώνα με τη Λετονία το
ερχόμενο Σάββατο στη Λάρισα». 
ΕΛΛΑΔΑ (Ι. Νικολάκης):
Μεμετζή, Ιορδανίδου, Σάκκουλα, Μ. Γκαραγκούνη, Ν. Γκαραγκούνη, Αγγελάκη -
Καρδαμανίδου, Νικολαίδου. 
*** Η χρυσή Ολυμπιονίκης Βραζιλία
βρίσκεται στην Αλεξανδρούπολη με αρκετά από τα διάσημα αστέρια της, όπως οι
Νεγκράο, Παουλάο, Καρλάο. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15833O161</ED>
<ID>
ID:167444

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O16&aa=1</URL></REF>


Article

<CATEGORY>vin10</CATEGORY>

 <H2>ΕΑΡΙΝΟΙ</H2>
<H2>Συνεχίζεται η άνοιξη στον στίβο</H2>

ΧΩΡΙΣ ΠΑΝΕΛΛΗΝΙΑ
ρεκόρ αλλά με πολλά ευχάριστα μηνύματα από νέους αθλητές και αθλήτριες, τα
οποία δείχνουν ότι η «άνοιξη» του ελληνικού στίβου συνεχίζεται, η προχθεσινή
δεύτερη και τελευταία μέρα των Εαρινών Αγώνων στο Καραϊσκάκη. 
Οι πιο
σημαντικές επιδόσεις σημειώθηκαν από τον Χρήστο Μελέτογλου στο τριπλούν με
16.83, από την Αγγελική Τσιολακούδη στον ακοντισμό με 63.32 (5η καλύτερη φέτος
στον κόσμο!) και από τη Στέλλα Τσικούνα στη δισκοβολία με 61.78 (ατομικό
ρεκόρ), ενώ τις πιο ευχάριστες εκπλήξεις αποτέλεσαν οι επιδόσεις του 20χρονου
Λάμπρου Ζερβάκου στα 400μ. με εμπόδια (50.84) και της «άγνωστης» Λαρισαίας
Ελένης Καλογήρου στα 400μ. με εμπόδια γυναικών (60.10). 
Στο τριπλούν ο
25χρονος Μελέτογλου (Πειραϊκός) ξεπέρασε στον πρώτο του κιόλας φετινό αγώνα το
ατομικό του ρεκόρ (16.72 από πέρυσι) πλησιάζοντας στα 17 μέτρα και απειλώντας
το ακλόνητο από το 1981 πανελλήνιο ρεκόρ του Δημήτρη Μίχα (17.04). Στη
δισκοβολία γυναικών η 25χρονη Στέλλα Τσικούνα (Α.Σ.Ε. Δούκα) με τα 61.78
έδειξε ότι μπορεί διάκριση στο Αθήνα '97. 
Στα 400μ. με εμπόδια ο νεαρός
Καλαματιανός (ανήκει στον Μεσσηνιακό) νίκησε τόσο τον έμπειρο 400άρη Κώστα
Μουμουλίδη (Ολυμπιακός) που έκανε «θετικό» ντεμπούτο στα εμπόδια (2ος με
51.06) όσο και τον περυσινό κορυφαίο Παναγιώτη Μαντελίδη (Γ.Σ. Κερατσινίου)
που φάνηκε ανέτοιμος (52.44). 
Δεν ήταν μόνο η επίδοση (63.32) της
Αγγελικής Τσιολακούδη (Αρίων Μυτιλήνης) που εντυπωσίασε στο ακόντιο, αφού
κοντά ήταν και η επίσης νεαρή Βορειοηπειρώτισσα Μιρέλα Μανιάνι - Τζελίλη
(Ολυμπιακός) που κατετάγη 2η με 61.64. 
*** Στις ελπιδοφόρες πρωτιές
επίσης, τα 13.28 της Κλαίρης Μαρτινοπούλου (Πανελλήνιος Γ.Σ.) στο τριπλούν, το
1.85 της Λιλής Ξένου (Α.Ο. Φιλοθέης) στο ύψος, τα 21.11 του Ευγένιου
Παπαδόπουλου (Ολυμπιακός) στα 200μ., το 1.49.23 του Παναγιώτη Στρουμπάκου
(ΠΑΟ) στα 800μ., τα 3.40 της Τσίτσικα (Α.Γ.Σ. Ιωαννίνων) στο επί κοντώ, τα
2.18 του Κώστα Λιάπη (Γ.Σ. Λάρισας) στο ύψος. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15833O162</ED>
<ID>
ID:167445

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O16&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ</H5>
<H2>Βέροια - Ξυνή στον τελικό</H2>

Η
Γ.Ε. Βέροιας ΑΡΒΑΝΙΤΙΔΗΣ και οι Σχολές Ξυνή αξιοποίησαν το πλεονέκτημα που
είχαν πάρει και προκρίθηκαν στον τελικό των πλέι οφ του πρωταθλήματος χάντμπολ
Α1 ανδρών, που θα αναδείξει την πρωταθλήτρια Ελλάδας για το 1997. 
Η ομάδα
της Βέροιας νίκησε και γηπεδούχος τον Ιωνικό Ν.Φ. με 26-23, ενώ το ματς Σχ.
Ξυνή - Βριλησσίων στο Μενίδι έληξε ισόπαλο 29-29. 
Η τελική αναμέτρηση για
τον τίτλο ξεκινά μεθαύριο Τετάρτη από το Μενίδι, αφού έχει πλεονέκτημα έδρας η
φιλοξενούμενη ομάδα. Η ρεβάνς θα δοθεί το Σάββατο 17 Μαΐου στη Βέροια και αν
χρειαστεί τρίτος αγώνας, θα γίνει στη Βέροια την Κυριακή 18 Μαΐου. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15833O163</ED>
<ID>
ID:167446

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O16&aa=3</URL></REF>


Article

<CATEGORY>vin10</CATEGORY>

 <H5>ΚΟΛΥΜΒΗΣΗ</H5>
<H2>Ρεκόρ ο Πόποτας στο «Ακρόπολις»</H2>

ΡΕΚΟΡ αγώνα πέτυχε ο Γιώργος Πόποτας, ο οποίος ήρθε πρώτος με επίδοση
55.83 στην πεταλούδα, κατά τη διάρκεια της χθεσινής ημέρα του τουρνουά
«Ακρόπολις», που διεξάγεται στο ΟΑΚΑ. 
Ο Πόποτας είχε «κλείσει» ήδη
εισιτήριο για το Ευρωπαϊκό Πρωτάθλημα της Σεβίλλης, αλλά και για τους
Μεσογειακούς Αγώνες του Μπάρι, με την επίδοση (2.03.44) που πέτυχε τα
προκριματικά των 200 μέτρων πεταλούδας το πρωί του Σαββάτου. Μαζί του θα
βρεθούν και οι Μαγγανάς και Σαρακατσάνη, που ήδη είχαν πιάσει τα όρια. 
*** Ο Αλεξόπουλος θα λάβει μέρος στο Ευρωπαϊκό Πρωτάθλημα νέων που θα
γίνει στη Γλασκώβη, αφού πέτυχε χθες επίδοση 2.10.91 στα 200 μ. ατομική, ενώ
στην ίδια διοργάνωση θα βρεθεί και ο Διαμαντής, που έκανε επίδοση 57.67 στα
200 μ. πεταλούδα. 
*** Από ελληνικής πλευράς είχαμε και άλλες πέντε
πρωτιές το Σάββατο, με τους Πασχάλη Ντάτσο (52.51 στα 100 μ. ελεύθερο), Γιάννη
Νάτσιο (2.23.56 στα 200 μ. πρόσθιο), Δημήτρη Μαγγανά (4.01.82 στα 400 μ.
ελεύθερο), Μαριάνα Λυμπερτά (2.06.18 στα 200 μ. ελεύθερο) και Κάτια
Σαρακατσάνη (2.22.78 στα 200 μ. μεικτή ατομική). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15833O164</ED>
<ID>
ID:167447

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O16&aa=4</URL></REF>


Article

<CATEGORY>vin10</CATEGORY>

 <H5>ΠΟΛΟ</H5>
<H2>Παρελθόν ο Νάκιτς</H2>

Ο ΜΙΛΕ Νάκιτς
αποτελεί πλέον παρελθόν για την ομάδα πόλο του Ολυμπιακού. Η διοίκηση των
«ερυθρολεύκων» είχε μία συνάντηση με τον Κροάτη τεχνικό όπου και του
ανακοίνωσε την απόφασή της να διακόψουν τη συνεργασία τους. Πλέον ο Νάκιτς
(που με τον Ολυμπιακό κατέκτησε δύο πρωταθλήματα και ένα κύπελλο) είναι από τα
φαβορί για να αναλάβει την ομάδα της Χαλκίδας. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15833O165</ED>
<ID>
ID:167448

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O16&aa=5</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ</H5>
<H2>Πρωταθλητής ο Σπάρτακος</H2>

Ο
ΣΠΑΡΤΑΚΟΣ Ιωαννίνων αναδείχθηκε πρωταθλητής Ελλάδας άρσης βαρών σε γυναίκες
και νεάνιδες. 
Οι νικήτριες στις γυναίκες: 46κ.: Σπάλα (ΦΟΑ) 105. 50κ.:
Χριστοφή (Σπάρτακος Γλυφάδας) 110. 54κ.: Στρούμπου (Άρης Ν.) 165. 59κ.:
Χριστοφορίδου (ΠΓΣ) 182,5. 64κ.: Χατζηιωάννου (Πήγασσος) 197,5. 70κ.: Τάτση
(Σπάρτακος Ι.) 182,5. 76κ.: Ζαγκλιβέρη (Άρης Θ.) 200. 83κ.: Κοχλιαρίδου (Άρης
Θ.) 205. +83κ.: Μποντόζη (Αθηνά) 202,5 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15833O166</ED>
<ID>
ID:167449

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O16&aa=6</URL></REF>


Article

<CATEGORY>vin10</CATEGORY>

 <H5>ΙΒΚΟΒΙΤΣ:
ΠΡΟΕΤΟΙΜΑΖΕΤΕ ΤΟ ΚΛΙΜΑ ­ ΙΩΑΝΝΙΔΗΣ: ΤΡΟΜΑΚΤΙΚΕΣ ΣΥΝΘΗΚΕΣ</H5>
<H5>ΟΠΑΔΟΙ</H5>
<H5>«Το
καλοκαίρι θα πάει στον ΠΑΟ»</H5>
<H2>Έσπειραν ανέμους...</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Η ΣΕΙΡΑ του τελικού δεν ξεκίνησε με τους καλύτερους οιωνούς. Στην
αίθουσα Τύπου οι εκπρόσωποι των δύο ομάδων, που εν προκειμένου είναι οι
προπονητές (αν και για την ΑΕΚ παρουσιάστηκε ο αντ' αυτού Γιάννης Ιωαννίδης,
«Ολλανδός»), έριξαν το πρώτο... δυναμιτάκι τους για να φτάσουμε αργότερα (κάτι
που όλοι απευχόμαστε) σε δυναμίτες πολύ πιο μεγάλους, αν συνεχίσουν στο ίδιο
τροπάριο. 
Ο βοηθός προπονητή της ΑΕΚ έκανε λόγο για «πρωτόγνωρες και
τρομακτικές συνθήκες», για να κατηγορηθεί από τον Ντούσαν Ίβκοβιτς ότι
προετοιμάζει τις συνθήκες που επικαλέστηκε για τα επόμενα παιχνίδια. Μάλιστα
υπήρξε και έντονος εκνευρισμός από τον προπονητή του Ολυμπιακού, όταν ο
Ιωαννίδης με το τέλος των δηλώσεων του απευθύνει το λόγο. 
ΣΥΓΓΝΩΜΗ,
ΠΟΙΟΣ ΕΙΣΘΕ; 
«Και ποιος είστε εσείς που θα μου δώσετε το λόγο;» είπε ο
Ίβκοβιτς, για τον οποίο σίγουρα η αιτία του εκνευρισμού του δεν ήταν η «πάσα»
του παρακαθήμενου του, αλλά οι χαρακτηρισμοί του. 
«Όλα αυτά που λέτε είναι
γιατί ετοιμάζετε τις συνθήκες και το κλίμα για τα επόμενα ματς. Δεν κτύπησε
κανείς στο γήπεδο σήμερα (χθες). Πού είδατε τις τρομακτικές συνθήκες;», είπε ο
Σέρβος κόουτς, αλλά απάντηση δεν πήρε, αφού και πριν τη σχετική ερώτηση
δημοσιογράφων ο βοηθός προπονητής της ΑΕΚ απλά είχε πει: «Τα είδατε μόνοι σας.
Δεν χρειάζονται εξηγήσεις». 
Ο Ίβκοβιτς στον αγωνιστικό τομέα επανέλαβε
το... αγχολυτικό (μήνυμα προς τους παίκτες του) που συνηθίζει να λέει το
τελευταίο καιρό περί τέλους των δύσκολων αγώνων: «Ήταν ένα πολύ δυνατό ματς.
Το πιο δύσκολο της σειράς των αγώνων του τελικού. Παλεύαμε όλο το χρόνο για να
αποκτήσουμε αυτό το αβαντάζ, να έχουμε το πρώτο παιχνίδι στην έδρα μας. Από
εδώ και πέρα είναι πιο εύκολα τα ματς». 
ΓΙΑ ΤΟΝ ΑΓΩΝΑ 
Αγωνιστικά ο προπονητής των πρωταθλητών Ευρώπης τόνισε: «Μπήκαμε αγχομένοι
στην αρχή του αγώνα και όχι τόσο έτοιμοι για το ματς, όσο η ΑΕΚ. Ήμασταν
βιαστικοί, κάναμε πολλά λάθη και δεν είχαμε καλή κυκλοφορία της μπάλας. Οι
παίκτες δεν είναι μηχανές όμως. Έχουν παίξει τόσα ματς το τελευταίο διάστημα»
έσπευσε να δικαιολογήσει ο Ίβκοβιτς και συμπλήρωσε: «Στο δεύτερο μέρος
διορθώσαμε την άμυνά μας. Κάναμε αργά το όγδοο φάουλ (που δίνει δικαίωμα
ελευθέρων βολών στον αντίπαλο). Χαλαρώσαμε όμως όταν πήραμε για πρώτη φορά τη
διαφορά και δώσαμε το δικαίωμα στην ΑΕΚ να μειώσει». 
Τέλος, αναφέρθηκε στη
διαιτησία, λέγοντας: «Δεν είμαι ευχαριστημένος από τους διαιτητές» και ανέφερε
αρκετές περιπτώσεις που είχε σημειώσει διαιτητικά λάθη σε βάρος των
«ερυθρολεύκων». 
Ο βοηθός προπονητής Γιάννης Ιωαννίδης ουσιαστικά μίλησε
για τρομοκρατία και μετά δικαιολόγησε την απουσία του «χεντ-κόουτς». «Θερμά
συγχαρητήρια στους παίκτες μας που πάλεψαν κάτω από αυτές τις πρωτόγνωρες και
τρομακτικές συνθήκες. Μ' αυτή την ομάδα έχουμε κάνει θαύματα μέχρι στιγμής. Ο
Ιωαννίδης δεν ήρθε γιατί ήταν εκτός εαυτού και σέβεται τη συνέντευξη Τύπου.
Δεν ήθελε να μιλήσει...» Την ίδια ώρα, ο «ξανθός» τα έλεγε στους διαδρόμους
των αποδυτηρίων... 
ΑΦΟΥ πρώτα ειρωνεύτηκαν τον Γιάννη
Ιωαννίδη στην έξοδο, λίγοι οπαδοί του Ολυμπιακού άνοιξαν διάλογο με τον γενικό
διευθυντή του ΤΑΚ Γιάννη Γρανίτσα ­ τον οποίο προειδοποίησαν ότι ο «ξανθός» θα
πάει στον Παναθηναϊκό το καλοκαίρι. 
Ο Ιωαννίδης αποχώρησε χωρίς να πει
κουβέντα και το μόνο που ψιθύρισε στους διπλανούς του ­ ακούγοντας διάφορα
ήταν: 
«Είναι του πεντοχίλιαρου, γι' αυτό τα λένε αυτά». 
Μόλις ο
Ιωαννίδης επιβιβάστηκε στο πούλμαν και η αποστολή της ΑΕΚ αναχώρησε, οι ίδιοι
«ερυθρόλευκοι» πλησίασαν τον κ. Γρανίτσα: 
«Ο Ιωαννίδης είναι αδίστακτος.
Μπροστά στη νίκη δεν υπολογίζει τίποτα. Να δεις που θα σε πουλήσει και θα πάει
στον Παναθηναϊκό. Θα πάρει μαζί του και τον Σιγάλα για να μας διαλύσει. Γι'
αυτό ζει ­ δεν υπολογίζει τίποτα άλλο». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15833O171</ED>
<ID>
ID:167450

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O17&aa=1</URL></REF>


Article

<CATEGORY>vin10</CATEGORY>

 <H5>ΠΡΟΒΑΔΙΣΜΑ ΤΟΥ ΟΛΥΜΠΙΑΚΟΥ
ΣΤΟΝ ΠΡΩΤΟ ΤΕΛΙΚΟ ΜΕ ΤΗΝ ΑΕΚ</H5>
<H5>Αλεξαντερ</H5>
<H5>Πετούσαν ακόμα και ραδιοφωνάκια!</H5>
<H5>ΣΙΓΑΛΑΣ</H5>
<H5>Στο ΟΑΚΑ
θα νικήσουμε πιο εύκολα</H5>
<H5>ΙΩΑΝΝΙΔΗΣ</H5>
<H5>Ξεκίνησε με
χειροκροτήματα, τελείωσε με αποδοκιμασίες</H5>
<H5>ΦΥΛΛΟ ΑΓΩΝΑ</H5>
<H5>Οι διαιτητές «καίνε» τον
Ολυμπιακό</H5>
<H2>Η
νίκη ήρθε από την... άμυνα</H2>

<AUTHOR>ΓΙΑΝΝΗΣ ΛΑΜΠΙΡΗΣ - ΘΑΝΑΣΗΣΛΙΟΝΤΖΟΠΟΥΛΟΣ</AUTHOR>

ΠΡΟΒΑΔΙΣΜΑ με... βραχεία κεφαλή, πήρε χθες ο Ολυμπιακός, ίσως στο
καθοριστικότερο παιχνίδι της σειράς των τελικών και με τη νίκη του με 68-62
προηγείται ήδη με 1-0 της ΑΕΚ στο δρόμο προς τον τίτλο. 
Οι «ερυθρόλευκοι»
παρά το γεγονός ότι δεν πραγματοποίησαν ιδιαίτερα καλή εμφάνιση, επικράτησαν
πέρα για πέρα δίκαια, αφού στα κρίσιμα σημεία επέδειξαν τον χαρακτήρα που
μέχρι στιγμής τους κράτησε στην κορυφή της Ευρώπης και της Ελλάδας. 
Όσο
για την ΑΕΚ, δύσκολα θα βρει μεγαλύτερη ευκαιρία να κάνει το μπρέικ κόντρα
στον πρωταθλητή Ευρώπης. Χθες ήταν ιδανικές οι συνθήκες (από όλες τις
απόψεις...) αλλά οι παίκτες του Γιάννη Ιωαννίδη δεν φάνηκαν ψύχραιμοι στο
φινάλε. Πάντως η ΑΕΚ έδειξε ότι δεν επαναπαύθηκε στην έξοδό της στη Ευρωλίγκα
και αναμένεται να παρακολουθήσουμε μια συναρπαστική σειρά των τελικών. 
Σε
ένα κλίμα γενικών πανηγυρισμών, οι οποίοι είχαν ουσιαστικά ξεκινήσει από το
ποδόσφαιρο (όπου λίγο νωρίτερα οι «ερυθρόλευκοι» κατέκτησαν και μαθηματικά τον
τίτλο) οι παίκτες του Ολυμπιακού δεν μπήκαν όσο συγκεντρωμένοι θα ήθελαν στο
παιχνίδι, αφού ακόμα και λίγα δευτερόλεπτα πριν από το τζάμπολ έβλεπαν τους
οπαδούς τους να κάνουν κύκλους γύρω από το γήπεδο τραγουδώντας και φωνάζοντας.

Η ΑΕΚ από την άλλη πλευρά μπήκε στο γήπεδο ιδιαίτερα ήρεμη και
προετοιμασμένη, έχοντας ως όπλο ότι το άγχος ήταν στην πλευρά των γηπεδούχων.
Κάπως έτσι δικαιολογείται το 8-19 στο όγδοο λεπτό με τους φιλοξενούμενους να
έχουν 3/3 τρίποντα και 8/9 εύστοχες επιθέσεις. Από την άλλη πλευρά, ο
Ολυμπιακός με τον Ρίβερς μπλοκαρισμένο από τον Ατρούια, προσπαθούσε να βρει
τον Τάρλατς κάτω από το καλάθι, ως μοναδική επιθετική λύση. 
Ο Ολυμπιακός
έριξε το βάρος του στην άμυνα και κατάφερε να αφήσει την ΑΕΚ μόλις με ένα
καλάθι (και δύο βολές) σε οκτώ λεπτά αγώνα, με αποτέλεσμα να ισοφαρίσει (23-23
στο 16') αλλά και πάλι η ΑΕΚ απάντησε με τα τρίποντα (δύο από Χαζή και
Έντουαρντς) κρατώντας το προβάδισμα στο ημίχρονο (26-30). Σε ένα πρώτο μέρος
όπου ο Ολυμπιακός αν και έκανε... πάρτι κάτω από τα καλάθια (19 ριμπάουντ
έναντι 7) είχε τραγικό ποσοστό στα τρίποντα (1/7 έναντι του 5/9 της ΑΕΚ) και
σαφώς περισσότερα λάθη (10-3). Όσο για την «Ένωση» αν και σε εκείνο το σημείο
ήταν πιο εύστοχη στα δίποντα (είχε μόλις 33% με 6/18) ίσως να είχε πάει στα
αποδυτήρια με μεγαλύτερη διαφορά. 
Στην επανάληψη η ΑΕΚ ξεκίνησε και πάλι
πιο δυνατά (26-33 στο 21') αλλά ο Ολυμπιακός είχε αντιστρόφως ανάλογο σερί στα
τρίποντα με το πρώτο μέρος και με 2/2 (Σιγάλα - Βελπ) αλλά και δύο βολές του
Φασούλα, πέρασε για πρώτη φορά μπροστά (24-33 στο 24'). 
Αν και ο
Ολυμπιακός αγωνιζόταν χωρίς Τάρλατς (έπαιζε ο Βελπ) ο Αλεξάντερ δεν μπόρεσε να
εκμεταλλευθεί αυτό το γεγονός και ο Γερμανός έκανε καλή δουλειά στην άμυνα,
μαζί με τον Τάρλατς που επέστρεψε αργότερα. Ο Αλεξάντερ σημείωσε στο δεύτερο
μέρος μόλις τρεις πόντους. Παράλληλα ο Δημήτρης Παπανικολάου έδωσε πνοή στην
επίθεση και με ένα καλάθι α λα ΝΒΑ (θα κέρδιζε σίγουρα σε διαγωνισμό
καρφωμάτων) έδωσε στον Ολυμπιακό το μέγιστο προβάδισμα (55-46 μόλις
τεσσεράμισι λεπτά πριν από το τέλος), ενώ από τους φιλοξενούμενους σκόραρε
σχεδόν μόνο ο Κολντεμπέλα που τους κράτησε στο παιχνίδι. 
Εκεί η ΑΕΚ
επέστρεψε στο παιχνίδι πολύ γρήγορα, αφού ο Μπιλ Έντουαρντς (που δεν είχε
φανεί μέχρι εκείνη την στιγμή στο δεύτερο μέρος) με πέντε συνεχόμενους πόντους
μείωσε αρχικά σε 55-51 και στη συνέχεια με νέο τρίποντο και στον πόντο (55-54,
στο 37'). 
Ο Ντέιβιντ Ρίβερς όμως δεν είχε πει την τελευταία του λέξη και
αυτά που έκανε στο τελευταίο τρίλεπτο τον κατατάσσουν στους κορυφαίους.
Συνολικά πέτυχε τέσσερις πόντους και έκανε δύο καθοριστικά κλεψίματα, για να
κλείσει ο αγώνας με καλάθι του Παπανικολάου στη λήξη, που ήταν και το κερασάκι
στην... τούρτα.
 
ΓΙΑ... ΤΡΟΜΟΚΡΑΤΙΑ μίλησαν όλοι οι παίκτες της ΑΕΚ και
εξέφρασαν την ελπίδα να μη συνεχιστούν τα έκτροπα στους υπόλοιπους τελικούς.

«Περάσαμε δύσκολες στιγμές ­ στιγμές τρομοκρατίας. Αυτούς τους οπαδούς δεν
πρέπει να τους αφήνουν να μπαίνουν στα γήπεδα, γιατί είναι επικίνδυνοι ακόμη
και για τη σωματική ακεραιότητα των παικτών της ομάδας τους», τόνισε ο Βίκτορ
Αλεξάντερ, που υποστήριξε πως δεν έχει ξανασυναντήσει τέτοιο κοινό (δείχνοντας
το τσιρότο κάτω από το δεξί μάτι από χτύπημα αντικειμένου): 
«Πετούσαν
ακόμη και ραδιοφωνάκια. Οι οπαδοί αυτοί είναι χαμηλού επιπέδου ­ ο Ολυμπιακός,
που είναι ομάδα μεγάλου βεληνεκούς, δεν έχει ανάγκη τέτοια πράγματα», κατέληξε
ο σέντερ της «Ένωσης», ενώ ο έτερος Αμερικανός Μπιλ Έντουαρντς δήλωσε: 
«Νόμιζα ότι η χειρότερη ατμόσφαιρα ήταν αυτή που είχαμε συναντήσει στο
Αλεξάνδρειο, όμως δεν είχα δει αυτά που έγιναν εδώ. Αληθινά, δεν έχω ξαναδεί
τέτοιο πράγμα». 
Όσον αφορά στον αγωνιστικό τομέα, είπε: 
«Ξεκινήσαμε
καλά, όμως δεν είχαμε ανάλογη συνέχεια. Παρ' όλα αυτά μέχρι τέλους
διεκδικήσαμε τη νίκη». 
*** Ο Δημήτρης Παπαδόπουλος, που επέστρεψε ύστερα
από καιρό στη δεκάδα της ΑΕΚ, επεσήμανε: «Είναι ντροπή στο καλύτερο πρωτάθλημα
της Ευρώπης να γίνονται τέτοια πράγματα. Τα αντικείμενα έπεφταν βροχή. Ελπίζω
να μη συνεχιστούν όλα αυτά στους επόμενους τελικούς». Όσον αφορά στη συνέχεια;

«Κάναμε αρκετά καλή εμφάνιση. Μπορούμε στη συνέχεια να παίξουμε ακόμη
καλύτερα». 
«ΣΤΟ ΟΑΚΑ θα κερδίσουμε πιο εύκολα. Το σημαντικό απόψε (χθες) ήταν
μόνο η νίκη, αλλά την Τετάρτη πιστεύω θα τα καταφέρουμε πιο εύκολα, αφού το
άγχος θα το έχει πλέον η ΑΕΚ και όχι εμείς». Ο αρχηγός του Ολυμπιακού Γιώργος
Σιγάλας (που τα πήγε πολύ καλά, ιδιαίτερα στο πρώτο ημίχρονο πάνω στον
Έντουαρντς) τόνισε ότι η ομάδα του θα είναι πιο εύκολο να νικήσει στον εκτός
έδρας αγώνα της Τετάρτης. 
*** Λίγο πιο δίπλα ο Παναγιώτης Φασούλας
που σήμερα κλείνει τα 34 (να ζήσεις Πάνο!) συμφώνησε με τον συμπαίκτη του, στο
θέμα του άγχους: «Το μεταφέραμε στην ΑΕΚ και σίγουρα αυτή θα έχει το πρόβλημα
στον δεύτερο αγώνα. Αυτό ήταν μόνο το πρώτο παιχνίδι μιας σειράς και θα πρέπει
να περιμένουμε ακόμα 10-12 μέρες για να δούμε ποιος θα πάρει το πρωτάθλημα. Το
σημαντικό είναι που κερδίσαμε, αν και δεν ξεκινήσαμε καλά». 
Η (ΔΕΥΤΕΡΗ) επιστροφή του Γιάννη Ιωαννίδη
στον Πειραιά άρχισε με χειροκροτήματα και τελείωσε με αποδοκιμασίες προς τον
τεχνικό της ΑΕΚ που στα τελευταία λεπτά βγήκε εκτός εαυτού και προκάλεσε με τη
συμπεριφορά του. Μεταξύ άλλων ζήτησε τα ρέστα και από τους δύο διαιτητές.
Τουλάχιστον από αυτούς δεν θα έπρεπε να έχει παράπονα, αφού τα λάθη που έκαναν
ήταν πολλά, τα πιο σοβαρά όμως εις βάρος του Ολυμπιακού με αποκορύφωμα το
καλάθι που δεν μέτρησαν του Μίλαν Τόμιτς, 70 δευτερόλεπτα πριν από το τέλος
(ουσιαστικά θα κρινόταν το παιχνίδι αφού το σκορ ήταν 59-55). 
Ο Γιάννης
Ιωαννίδης αυτή τη φορά εμφανίστηκε στο γήπεδο φορώντας ίσως το πιο γούρικο
σακάκι που διαθέτει. Δεν είχε το κλασικό ανοιχτόχρωμο που φοράει όλη τη χρονιά
στην ΑΕΚ, αλλά το σκούρο μπλε που φόραγε πάντα στους μεγάλους τελικούς της
καριέρας του με τον Ολυμπιακό (σε κύπελλο πρωταθλητριών, πρωτάθλημα και
κύπελλο). 
Κατά την είσοδό του στον αγωνιστικό χώρο (20 λεπτά πριν από την
έναρξη του ματς) χειροκροτήθηκε από τους φανατικούς οπαδούς του γηπεδούχου και
κατευθύνθηκε προς τον πάγκο, προσέχοντας να μην αφήσει εκτεθειμένο το μπλοκάκι
του ( του το είχαν κλέψει στον αγώνα του πρωταθλήματος) που αποτελεί ένα από
τα γούρια του. Κάποιοι από πίσω τριγύριζαν περιμένοντας την ευκαιρία... 
Όταν μπήκε στο γήπεδο στις αρχές του 2ου ημιχρόνου πήγε να αφήσει το μπλοκάκι
στη γνωστή θέση, αλλά είδε τον άνθρωπο που του το είχε πάρει στο προηγούμενο
ματς και αμέσως το πήρε πίσω για να ακολουθήσει ένας διάλογος των δύο ανδρών.

Η πρώτη φορά που οι οπαδοί του Ολυμπιακού τον αποδοκίμασαν ομαδικά ήταν
στο 8' σε δύο ανάποδα σφυρίγματα των διαιτητών και ενώ η ΑΕΚ ήταν μπροστά στο
σκορ. Ο ίδιος στο ημίχρονο καθυστέρησε λίγο να πάει στα αποδυτήρια βλέποντας
τον Ίβκοβιτς να διαμαρτύρεται στους διαιτητές στη γραμματεία. 
Προς το
τέλος έγινε το μεγάλο ξέσπασμα. Όταν είδε το χρονόμετρο να κυλάει από τα 3.1
δευτερόλεπτα στα 2.7 πλησίασε έξαλλος τη γραμματεία και αφού τους φώναξε,
πέταξε ένα τηλέφωνο που βρισκόταν εκεί. Αυτός που άκουσε τα περισσότερα ήταν
ένας υπάλληλος του σταδίου που είναι υπεύθυνος για τα χρονόμετρα με τον οποίο
ο «ξανθός» γνωρίζεται χρόνια, αφού τον είχε στα παιχνίδια του. Γι' αυτό
άλλωστε ο υπάλληλος του είπε: «Σε μένα ρε Γιάννη...» και σηκώθηκε
απογοητευμένος από τη θέση του αποχωρώντας. 
Στα 7 δέκατα του
δευτερολέπτου, βλέποντας τον Ίβκοβιτς να ακυρώνει ένα τάιμ άουτ που είχε
ζητήσει, τα έβαλε με τους διαιτητές και μούντζωσε τον Κώστα Κορομηλά ο οποίος
δεν αντέδρασε (άλλωστε οι διαιτητές απέτυχαν στον πειθαρχικό έλεγχο, αφού και
οι δύο προπονητές έπρεπε από νωρίς να είχαν χρεωθεί με τεχνικές ποινές), ενώ
τα άκουσε και ο Στέλιος Κουκουλεκίδης. Την ίδια στιγμή το γήπεδο «έβραζε» και
έπεφταν κέρματα, αναπτήρες και μπουκάλι με νερό στον αγωνιστικό χώρο. Γενικά η
συμπεριφορά των οπαδών του Ολυμπιακού ήταν ανάρμοστη, αφού πέταξαν δεκάδες
αντικείμενα. 
Ο «ξανθός» βημάτιζε νευρικά στο χώρο των αποδυτηρίων όπου
είχε διάλογο με τους αστυνομικούς: «Δεν κάνατε τη δουλειά σας όπως έπρεπε.
Πετούσαν κέρματα, μας ενοχλούσαν συνεχώς πίσω από τον πάγκο και εσείς
καθόσασταν», είπε ο Ιωαννίδης, ενώ ο αστυνομικός διευθυντής του αρνήθηκε ότι
συνέβησαν όλα αυτά, για να επανέλθει δριμύτερος ο κόουτς της «Ένωσης»: «Μη μου
λέτε εμένα τέτοια. Μήπως ήσασταν σε άλλο ματς; Εγώ την έχω φορέσει αυτή τη
στολή και τη σέβομαι. Είμαι εθνικιστής εγώ. Λυπάμαι...». 
«ΚΑΙΕΙ» στο φύλλο αγώνα τον Ολυμπιακό το διαιτητικό δίδυμο
Κουκουλεκίδη, Κορομηλά. 
Συγκεκριμένα οι δύο διαιτητές αναφέρουν τα εξής:
«Στο 9.44 πριν από τη λήξη του πρώτου ημιχρόνου ρίχτηκαν από οπαδούς του
Ολυμπιακού κέρματα στον αγωνιστικό χώρο, αναπτήρες και άλλα αντικείμενα.
Επίσης φώναζαν "πουλημένοι" και έβριζαν εμάς και τον Ιωαννίδη. 
Εξάλου 3''
πριν από τη λήξη πέταξαν εναντίον του προπονητή της ΑΕΚ φιάλη με νερό, η οποία
εξοστρακίστηκε στον αγωνιστικό χώρο». Κλείνοντας το φύλλο αγώνα οι δύο
διαιτητές αναφέρουν πως θα κάνουν αναλυτική έκθεση. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O18</CAT>
<ED>
Κωδικός άρθρου: A15833O181</ED>
<ID>
ID:167451

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O18&aa=1</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Η Κοπεγχάγη θα κρίνει τις εξελίξεις</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΤΗΝ ΑΠΟΦΑΣΗ της Κοπεγχάγης (εκεί θα συνεδριάσει για το ενιαίο ή
όχι ευρωπαϊκό καθεστώς η ΦΙΜΠΑ) περιμένει ως γνωστόν ο Παναθηναϊκός. Όμως
επειδή «των φρονίμων τα παιδιά πριν πεινάσουν μαγειρεύουν», οι «πράσινοι»
βολιδοσκοπούν ήδη τις ανατολικές αγορές. Και κυρίως αυτή της Γιουγκοσλαβίας
και της Ρωσίας. 
Όπως λένε οι πληροφορίες από τον ΠΑΟ, ο Παύλος
Γιαννακόπουλος σύντομα θα έχει στα χέρια του σχετική λίστα από τον Λουτσιάνο
Καπικιόνι, που βρίσκεται στο Βελιγράδι για ακριβώς αυτόν τον σκοπό. Οι όποιες
βολιδοσκοπήσεις θα μείνουν σε αυτό το επίπεδο και δεν πρόκειται να πάρουν
επίσημο χαρακτήρα ή έστω να προχωρήσουν μέχρι την απόφαση της Κοπεγχάγης. 
Σε αυτή την πορεία πλεύσης ο Παναθηναϊκός θα κινηθεί και ορμώμενος από την
περίπτωση του Ριγκοντό. 
Ο Γάλλος ενδιαφέρει τον ΠΑΟ, που όμως
προβληματίζεται από τις υψηλές απαιτήσεις του ιδίου και της ομάδας του, παρά
τη μακρόχρονη απραξία του λόγω τραυματισμού. Είπαμε όμως. Οι βολιδοσκοπήσεις
μπορεί να μείνουν βολιδοσκοπήσεις και ο ΠΑΟ να στραφεί και πάλι (δυνατά) στον
Ριγκοντό. 
*** Ενοχλημένος από τον ΠΑΟ φέρεται ο Μαρσέλο Νικόλα. Ο
μάνατζερ του παίκτη, Λουτσιάνο Καπικιόνι (και μέσω αυτού ο Ισπανοαργεντινός
φόργουορντ) εισέπραξε την άρνηση του Παύλου Γιαννακόπουλου για να αναχωρήσει
νωρίτερα για την Ισπανία. 
Ο Νικόλα μάλιστα σκέπτεται να αρνηθεί να
ταξιδέψει στο Ηράκλειο για το φιλικό με την ομώνυμη ομάδα, που παρεμπιπτόντως
δεν αποκλείεται να αναβληθεί, λόγω του γεγονότος ότι οι παίκτες
διασκορπίζονται με άδειες ή με τις Εθνικές ομάδες. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15833O191</ED>
<ID>
ID:167452

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O19&aa=1</URL></REF>


Article

<CATEGORY>vin10</CATEGORY>

 <H2>ΗΡΑΚΛΕΙΟ</H2>
<H2>Έκανε κρούση και στον Μπέρι</H2>

ΤΟ ΗΡΑΚΛΕΙΟ αποδεικνύεται πως θα δείξει έντονη δραστηριότητα στη μεταγραφική
περίοδο, προκειμένου να κάνουν πραγματικότητα τα όσα ονειρεύονταν και δηλώνουν
πως σχεδιάζουν στην Κρήτη. Σύμφωνα, λοιπόν, με πληροφορίες η ομάδα του Γιώργου
Καλαφατάκη έκανε πρόταση στον Ουόλτερ Μπέρι. Ο Αμερικανός δεν αρνήθηκε, αλλά
απλά ζήτησε εγγυήσεις που το Ηράκλειο τώρα θα τις αναζητήσει και εν συνεχεία
θα επανέλθει για νέες και οριστικές διαπραγματεύσεις. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15833O192</ED>
<ID>
ID:167453

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O19&aa=2</URL></REF>


Article

<CATEGORY>vin10</CATEGORY>

 <H2>ΠΟΛΙΤΗΣ</H2>
<H2>Εγχείρηση στο πόδι</H2>

ΜΙΑ
αιφνίδια εγχείρηση στο πόδι θα καθυστερήσει (ελπίζει και ελπίζουμε όλοι
προσωρινά) τον Κώστα Πολίτη να επιστρέψει στην αγωνιστική δράση και στην ομάδα
από όπου ξεκίνησε. 
Ο «ευρωκόουτς» αντιμετωπίζει, σύμφωνα με διάγνωση των
ιατρών που τον εξέτασαν στο Ιατρικό Κέντρο, πρόβλημα στο κυκλοφορικό και θα
χρειαστεί να υποβληθεί (αναμένεται να γίνει σήμερα αυτό) σε εγχείρηση στο
πόδι. 
Τις τελευταίες ημέρες ο Πολίτης συζητούσε και μάλιστα σχεδόν είχε
συμφωνήσει με τη Νήαρ Ηστ προκειμένου να αναλάβει την τεχνική ηγεσία της
ομάδας της Καισαριάνης, από όπου ξεκίνησε την προπονητική καριέρα του τη
δεκαετία του '70. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15833O193</ED>
<ID>
ID:167454

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O19&aa=3</URL></REF>


Article

<CATEGORY>vin10</CATEGORY>

 <H5>ΣΚΟΤ ΣΚΑΪΛΣ: ΔΕΝ ΜΟΥ
ΑΡΕΣΟΥΝ ΟΙ ΖΩΝΕΣ ΣΤΟ ΜΠΑΣΚΕΤ ΑΛΛΑ ΤΙ ΝΑ ΚΑΝΟΥΜΕ. ΕΙΝΑΙ ΕΝΑ ΕΠΙΠΡΟΣΘΕΤΟ ΟΠΛΟ
ΓΙΑ ΤΙΣ ΟΜΑΔΕΣ</H5>
<H5>ΤΟ ΜΑΤΣ</H5>
<H5>Περιστέρι χωρίς φτερά</H5>
<H5>ΣΑΚΟΤΑ</H5>
<H5>Έχουμε πρόβλημα
κόντρα σε ισχυρές φροντ-λάιν</H5>
<H5>ΓΚΟΥΡΟΒΙΤΣ
</H5><H5>Πάμε για νίκη στη Θεσσαλονίκη</H5>
<H5>Παράπονα από Μάξεϊ</H5>
<H2>Αγαπημένη μου... αντιπάθεια</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΤΙ ΚΑΙ ΑΝ δεν του αρέσουν οι άμυνες
ζώνης; Που μάλιστα ­ με τον μορφασμό που συνόδευσε την αυθόρμητη αποκάλυψή του
­ έδειξε έντονη απέχθεια σε αυτής της μορφής άμυνα; Ο Σκοτ Σκάιλς, ατσαλάκωτος
μέσα στο σταυρωτό του κουστούμι και το βαρύ πούρο στο χέρι, απολάμβανε το
δεύτερο «μπρέικ» έδρας (μετά εκείνο στο ΟΑΚΑ επί του ΠΑΟ) όπως τις ρουφηξιές
που έπαιρνε... 
Η «καλοδουλεμένη» άμυνα του ΠΑΟΚ που για μεγάλο χρονικό
διάστημα (κυρίως στο πρώτο μέρος) ήταν ζώνη προκάλεσε από μόνη της απορίες. Με
10 χρόνια στο ΝΒΑ, η απαγόρευση της ζώνης στο κορυφαίο πρωτάθλημα μπάσκετ,
είναι φυσιολογικό να έχει δημιουργήσει... δεύτερη φύση. 
«Να σου πω την
αλήθεια δεν μου αρέσουν οι ζώνες στο μπάσκετ. Το πιστεύω αυτό που λέω. Δεν τις
συμπαθώ... αλλά τι να κάνουμε, είναι ένα επιπρόσθετο όπλο για τις ομάδες»
δηλώνει ο Σκάιλς. 
­ Αυτές που χρησιμοποιήσατε είναι από τις...
αναμνήσεις του κολεγιακού πρωταθλήματος ή ταχύρρυθμη εκπαίδευση;

«Είναι δικές μου ζώνες. Τις έχω εμπνευστεί και προσπαθώ να είναι
«επιθετικές». Σαν να παίζουμε μαν-του-μαν». 
­ Τις χρησιμοποιήσατε για
μεγάλο χρονικό διάστημα. 
«Κυρίως όταν δεν έπαιζε ο Κορωνιός. Γενικά
όμως διαπιστώσαμε ότι το Περιστέρι δεν ήταν σήμερα (προχθές) εύστοχο στα σουτ
από μακριά. Ήθελα να ελέγξουμε τα ριμπάουντ, να κλείσουμε τους διαδρόμους και
νομίζω πως το πετύχαμε». 
­ Τι άλλαξε στον ΠΑΟΚ και παρουσιάζει
άλλο αγωνιστικό προφίλ; 
«Η ομάδα έχει αποκτήσει αυτοπεποίθηση.
Αντιμετωπίζουμε ξεχωριστά, με διαφορετικό πλάνο, κάθε ομάδα. Καθε ματς». 
­ Αποτελεί προσωπική δικαίωση η δεύτερη εκτός έδρας επιτυχία στα πλέι
οφ; 
«Αν το βλέπω έτσι... Η επιτυχία είναι για όλη την ομάδα». 
­ Ναι, αλλά στην αρχή είχατε προβλήματα. Είχατε κάνει λόγο
για απειλητικά τηλεφωνήματα. 
«Αυτά είναι περασμένα και
ξεχασμένα. Είμαι απλά ικανοποιημένος. Χαρούμενος και δικαιωμένος μόνο αν
νικήσουμε και στο Αλεξάνδρειο. Μόνο έτσι θα αποκτήσουμε το αβαντάζ. Αλλιώς θα
επιστρέψουμε πάλι στο Περιστέρι ότι κερδίσαμε. Νικήσαμε ένα ματς από τα πέντε
της σειράς... Τα άλλα τα έχω ξεχάσει, εδώ και καιρό». 
Και φαίνεται πως
γενικώς έχουν ξεχαστεί στη Θεσσαλονίκη. Οι 200 οπαδοί του ΠΑΟΚ, ζητούσαν
επίμονα από τον προπονητή της ομάδας τους να βγει από τα αποδυτήρια και ο
Σκάιλς ανταποκρίθηκε στη λαϊκή απαίτηση. Παρέα με το πούρο του, βγήκε ξανά στο
παρκέ και αποθεώθηκε... 
ΕΝ ΑΡΧΗ ην η άμυνα. Ο ΠΑΟΚ κατόρθωσε να εγκλωβίσει την καλύτερη
επίθεση του πρωταθλήματος, αυτή του Περιστερίου, και μάλιστα μέσα στην έδρα
της. Η ομάδα της Θεσσαλονίκης, θυμίζοντας παλιές καλές στιγμές και
πιστοποιώντας ότι όταν διαθέτεις «βάθος» σύντομα θα βρεθείς εκεί που αξίζεις,
πήρε σπουδαία νίκη (με 69-65) και μαζί το αβαντάζ έδρας που είχε το Περιστέρι
στην κούρσα για την τρίτη θέση που οδηγεί στην «χρυσοφόρα» Ευρωλίγκα. 
Ο
Σκοτ Σκάιλς οδήγησε σε... αδιέξοδο το Περιστέρι, με συνεχείς αλλαγές στην
άμυνά του. Πότε ζώνη 1-3-1, πότε 1-2-2, πότε 3-2, πότε μαν του μαν οι
γηπεδούχοι σάστισαν και με αρνητικά ποσοστά από μέση και μακρινή απόσταση
καθηλώθηκαν στους 25 πόντους στο πρώτο ημίχρονο! (μόλις 11 στο 12ο λεπτό). Από
την άλλη, με παιχνίδι κοντά στο καλάθι (το πρώτο σουτ από μακριά έγινε στο 10ο
λεπτό και ήταν τρίποντο, εύστοχο, από τον Μπουντούρη), τους Μπόνερ, Ρεντζιά να
κάνουν... πάρτι στη ρακέτα του Περιστερίου, τον Μπουντούρη και (κατά δεύτερο
λόγο) τον Ντεμπς να δημιουργούν ρήγματα με τις διεισδύσεις του, ο ΠΑΟΚ είχε
λύσεις στην επίθεση. Ήλεγχε το παιχνίδι και διαρκώς πολλαπλασίαζε το άγχος των
γηπεδούχων. 
Μοναδική
όαση από τους... φοβισμένους (λόγω κρισιμότητας του αγώνα και καθ' ότι
βρέθηκαν ενώπιον στην πιο «χρυσή» ευκαιρία τους;) Περιστεριώτες ο Θοδωρής
Αποσκίτης. Κράτησε μόνος του την ομάδα, δημιουργώντας με εννέα πόντους σερί
10-2 για το Περιστέρι, ισοφαρίζοντας στο 17' σε 25-25. Στα υπόλοιπα λεπτά, που
λόγω ενοχλήσεων στο πόδι ο κορυφαίος παίκτης των γηπεδούχων έμεινε στον πάγκο,
οι παίκτες του Σάκοτα δεν σημείωσαν πόντο. Δέχθηκαν 10 και η διαφορά επανήλθε
στην ισόποση διάσταση. 
Στο δεύτερο ημίχρονο μια από τα ίδια. Ο ΠΑΟΚ
απειλήθηκε μόνο από ένα ξέσπασμα τρίποντων του Περιστερίου (με πέντε μετέτρεψε
το 39-50 σε 58-56). Δεν στάθηκε όμως αρκετό, αφού ο ΠΑΟΚ ήταν «πιο ομάδα» στο
παρκέ, προχθές. Άξια μνείας η απόδοση του Νίκου Μπουντούρη, που πέραν της
οργάνωσης του παιχνιδιού ήταν πολύ καλός εκτελεστικά αλλά και σπουδαίος στην
άμυνα στον Κορωνιό, που βεβαίως ύστερα από τον τραυματισμό του δεν έχει
συνέλθει.
 
«ΤΟ ΑΓΧΟΣ μάς έκοψε τα πόδια. Χάσαμε
ένα πολύ σημαντικό ματς». Ο Ντράγκαν Σάκοτα απογοητευμένος από την ήττα,
δικαιολόγησε την αποτυχία επικαλούμενος το άγχος και την απειρία των παικτών
του. 
«Έχουμε πρόβλημα με ομάδες που έχουν ισχυρή φροντ-λάιν (ψηλούς). Όπως
με τον Ολυμπιακό. Τώρα που δεν θα έχουμε πια άγχος, ελπίζω οι παίκτες μου να
δείξουν τον καλό τους εαυτό. Αν το κάνουμε αυτό, μπορούμε να νικήσουμε»
συμπλήρωσε ο προπονητής του Περιστερίου. Ο Σάκοτα αναφέρθηκε και στο σύστημα
των πλέι οφ: «Είναι άδικο. Αν ήμασταν στην Ισπανία ή τη Γαλλία θα ήμασταν
εμείς στην τρίτη θέση για την Ευρωλίγκα, χωρίς αυτούς τους αγώνες». Τέλος για
την απόδοση του Κορωνιού επισήμανε: «Ο Άγγελος δεν ήταν στην ίδια κατάσταση,
που ήταν σε όλη την περίοδο. Χωρίς τον καλό Κορωνιό δεν είμαστε ούτε εμείς
καλοί. Όμως τον παίζουν και σκληρή άμυνα». 
ΛΟΓΟ για την
άμυνα του ΠΑΟΚ έκανε και ο Μίλαν Γκούροβιτς, που ήταν ο μόνος παίκτης του
Περιστερίου που έκανε δηλώσεις. Οι υπόλοιποι κράτησαν το στόμα τους ερμητικά
κλειστό. 
«Θα πάμε για τη νίκη στη Θεσσαλονίκη, προκειμένου να ανακτήσουμε
ξανά το αβαντάζ έδρας». 
Ο Γκούροβιτς είπε ακόμη: 
«Πρέπει να βρούμε τη
χαμένη μας ψυχολογία, αλλιώς τα πράγματα θα είναι δύσκολα για μας και η
Ευρωλίγκα θα... πετάξει». 
ΟΡΙΣΜΕΝΕΣ επιλογές του Σάκοτα δεν άρεσαν στους οπαδούς του Περιστερίου,
αλλά όχι μόνο σε αυτούς. Ο Μάρλον Μάξεϊ ήταν φανερά δυσαρεστημένος από την
αντικατάστασή του στο πρώτο ημίχρονο και με παρέμβαση του Κώστα Κότση
(συνεργάτης του Σάκοτα) ο Αμερικανός (που πετούσε πετσέτες και έλεγε διάφορα
άκομψα όπως φαινόταν) ηρέμησε. Στο ημίχρονο όμως ο Μάξεϊ έκανε σε έντονο ύφος
παράπονα στον προπονητή και επανέλαβε τα όσα έλεγε και νωρίτερα στον πάγκο.
«Όλο εγώ την πληρώνω. Ένα λάθος δεν μπορώ να κάνω και με βγάζεις έξω», λέγεται
πως είπε ο Μάξεϊ, χωρίς το επεισόδιο να πάρει έκταση. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15833O201</ED>
<ID>
ID:167455

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O20&aa=1</URL></REF>


Article

<CATEGORY>vin10</CATEGORY>

 <H5>ΠΟΛΟ</H5>
<H2>Η Εθνική διεκδικεί τώρα την 5η θέση</H2>

ΔΥΟ ΠΡΟΣΩΠΑ έδειξε πάλι η εθνική μας ομάδα πόλο στα δύο τελευταία της
παιχνίδια του ομίλου της στο τουρνουά που διεξάγεται στο Νιούπορτ της
Καλιφόρνια, παίρνοντας μόλις ένα βαθμό κόντρα στην Αυστραλία (4-4) και
χάνοντας με 7-6 από τις ΗΠΑ. Έτσι, με χειρότερη διαφορά τερμάτων από την
Αυστραλία κατέλαβε την 5η θέση (μεταξύ έξι ομάδων) και τώρα στον αγώνα
κατάταξης θα διεκδικήσει αυτή τη θέση κόντρα στον Καναδά που τερμάτισε 6ος.

Με την Αυστραλία το αντιπροσωπευτικό μας συγκρότημα επέδειξε μία τρομερή
δυστοκία στο σκοράρισμα και παρά το γεγονός ότι άνοιξε το σκορ μόλις στα 20",
πέτυχε το επόμενο τέρμα μετά από 19 λεπτά (!). Όμως το γεγονός ότι τα πήγε
καλά στην άμυνα, της επέτρεψε να διατηρήσει την επαφή με το σκορ. 
ΕΛΛΑΔΑ -
ΑΥΣΤΡΑΛΙΑ 4-4 (1-2, 0-0, 2-0, 1-2). 
Ελλάδα: Λούδης 2, Λυκούδης 1,
Παπαναστασίου 1... 
Αυστραλία: Ομπερμάν 2, Ουότερμαν 2... 
Τα
ξημερώματα της Κυριακής η εθνική μας πάλεψε επί ίσοις όροις κόντρα στην
γηπεδούχο ομάδα των ΗΠΑ, η οποία όμως τελικά πήρε τη νίκη με το ίδιο σκορ
(7-6) που τους είχαμε νικήσει στην Ολυμπιάδα της Ατλάντα. Αντίπαλος της
εθνικής μας (για μία ακόμα φορά) ήταν και η εχθρική διαιτησία του
Γιουγκοσλάβου Ντεΐάνοβιτς. 
Οι γηπεδούχοι προηγήθηκαν με 3-1 και 7-3 στα
μέσα του τρίτου επταλέπτου, αλλά οι διεθνείς μας δεν το έβαλαν κάτω. Με
εκπληκτική άμυνα και αντεπίθεση στο τέλος μείωσε σε 7-6, αλλά δεν μπόρεσε να
φτάσει τουλάχιστον στην ισοφάριση. 
ΗΠΑ - ΕΛΛΑΔΑ 7-6 (3-1, 2-1, 2-2, 0-2)..

ΗΠΑ: Χούμπερτ 4, Στερν 2, Κοπ 1... 
Ελλάδα: Αφρουδάκης 3,
Παπαναστασίου 1, Λοράντος 1, Λούδης 1... 
Στα άλλα παιχνίδια σημειώθηκαν τα
εξής αποτελέσματα: Αυστραλία-Καναδάς 12-6, Γιουγκοσλαβία-Κροατία 12-6,
Κροατία-Καναδάς 15-4, ΗΠΑ-Γιουγκοσλαβία 10-5.. 
Η τελική βαθμολογία (σε 5
αγώνες): ΗΠΑ 8, Γιουγκοσλαβία 7, Κροατία 7, Αυστραλία 4, Ελλάδα 4, Καναδάς 0.

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15833O202</ED>
<ID>
ID:167456

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O20&aa=2</URL></REF>


Article

<CATEGORY>vin10</CATEGORY>

 <H2>ΑΡΗΣ</H2>
<H2>Δεν σκοπεύει να φύγει ο χορηγός</H2>

ΜΕΓΑΛΟ ΚΑΡΑΒΙ, μεγάλες φουρτούνες... Τελευταία, άρχισε η αμφισβήτηση για την
οικονομική άνεση του Ζαφείρη Σαμολαδά με αφορμή την καθυστέρηση στις πληρωμές
παικτών και προπονητών στον Άρη. Παρ' όλα αυτά, ο χορηγός του ΤΑΚ Άρης κάνει
ενέργειες για να αποδείξει πως δεν σκοπεύει να παραιτηθεί της χορηγίας και ας
έχει πληροφορηθεί για το ανεπίσημο ενδιαφέρον άλλου επιχειρηματία να αναλάβει
το τμήμα αν φύγει. 
Ο Σαμολαδάς δηλώνει αποφασισμένος να προχωρήσει σε
ουσιαστική ενίσχυση της ομάδας, αλλά και σε γενικό ξεκαθάρισμα έχοντας ως
οδηγό την φετινή πρώτη του χρονιά στη διοίκηση των «κιτρινόμαυρων». Βέβαια
πέραν των οικονομικών οφειλών και διαφορών που άρχισαν να συσσωρεύονται, είναι
και οι διαταραγμένες σχέσεις του χορηγού με τον προπονητή της ομάδας Λευτέρη
Σούμποτιτς. Ο Πίξι έχει συμβόλαιο και για την επόμενη περίοδο, θέλει να
συνεχίσει στον Άρη, όμως έχει θέσει κάποιους όρους, που αν δεν τηρηθούν θα
εγκαταλείψει το σκάφος, όπως έκανε πριν ενάμιση χρόνο στον Ηρακλή. 
*** Την δεύτερή του μεταγραφή έκανε ο Άρης για τη νέα περίοδο και για
την περίπτωση που επιτραπεί η ελεύθερη διακίνηση παικτών σε όλη την Ευρώπη.
Μετά τον 17χρονο ταλαντούχο Σέρβο Κομάντινιτς, οι «κίτρινοι» υπέγραψαν
συμβόλαιο και με τον 25χρονο Βούλγαρο διεθνή Βασίλι Στογιάνοφ (1.98 μ.) της
Σλάβια. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15833O203</ED>
<ID>
ID:167457

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O20&aa=3</URL></REF>


Article

<CATEGORY>vin10</CATEGORY>

 <H2>ΝΒΑ</H2>
<H2>Αγρίεψαν οι
Μπουλς</H2>

Η ΤΑΞΗ... αποκαταστάθηκε στο ΝΒΑ, αφού οι Σικάγο Μπουλς
(... αγρίεψαν) νίκησαν εκτός έδρας τους Ατλάντα Χόουκς, αποκτώντας ξανά το
αβαντάζ έδρας (2-1 νίκες). Οι «Ταύροι» νίκησαν τα «γεράκια» με 100-80, με τον
Τόνι Κούκοτς να πετυχαίνει τους 8 από τους 16 πόντους του στην καθοριστική
τέταρτη περίοδο. Όσο για τον εκκεντρικό Ντένις Ρόντμαν; Δεν βοήθησε την ομάδα
του όσο έπρεπε, ενώ για 8η φορά στα πλέι οφ τον χρέωσαν με τεχνική ποινή. 
Στον άλλο αγώνα της Δυτικής περιφέρειας, οι Γιούτα Τζαζ επιβλήθηκαν με 110-95
των Λέικερς στο Λος Άντζελες, κάνοντας το 3-1 νίκες. Πλέον οι Γιούτα
χρειάζονται μόλις μια νίκη για να περάσουν στον τελικό της Δύσης. Οι Λέικερς
παίζουν πλέον με το «πιστόλι στον κρόταφο», αφού πρέπει να πετύχουν τρεις
συνεχόμενες νίκες, δύο από αυτές στο... Σολκ Λέικ Σίτι. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15833O204</ED>
<ID>
ID:167458

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O20&aa=4</URL></REF>


Article

<CATEGORY>vin10</CATEGORY>

 <H5>Φωνές για την αλλαγή</H5>
<H5>Έπαθε αφυδάτωση
</H5><H5>Συνθήματα για Μπάνε
</H5><H5>Προσφυγή του Χάμινκ</H5>
<H5>Υποψήφιος ο Συμεωνίδης</H5>
<H2>Εμπιστευτικά</H2>

Η αντικατάσταση του Θόδωρου Αποσκίτη από
τον Πάολο Μορέτι «πυροδότησε» τις εξέδρες του γηπέδου. Οι οπαδοί του
Περιστερίου έβαλαν στο στόχαστρο τον Ντράγκαν Σάκοτα και έως το τέλος του
αγώνα συχνά πυκνά τον κατηγορούσαν για δόλο. Μάλιστα, δεν ήταν λίγοι εκείνοι
που πολιόρκησαν τον Αντώνη Γλύκα («δεξί χέρι» του χορηγού, Ανδρέα Κορασίδη)
για να διαμαρτυρηθούν για τις επιλογές του Σάκοτα. 
* Τη μεγάλη παραμονή
του Μάξεϊ στον πάγκο στο πρώτο μέρος, του Κορωνιού, την αλλαγή του Αποσκίτη.
Μάλιστα, ο Σάκοτα στο 34' επιχείρησε να κάνει και πάλι την ίδια αλλαγή (Μορέτι
αντί Αποσκίτη), αλλά μέσα στις έντονες αποδοκιμασίες τράβηξε πίσω τον Ιταλό
γκαρντ, ενώ κατευθυνόταν στη θέση της αλλαγής! 
Για την περίπτωση της πρώτης αλλαγής ο Σάκοτα, όμως, είναι
δικαιολογημένος. «Εγώ ζήτησα αλλαγή, γιατί κτύπησα (κάκωση κνήμης) στην
προηγούμενη φάση», είπε ο Θόδωρος Αποσκίτης, τον οποίο επιβεβαίωσε ο γιατρός
της ομάδας, Περικλής Πάπαλος: «Είχε πάθει αφυδάτωση, τραυματίστηκε κιόλας και
έπρεπε να ξεκουραστεί». Από την πλευρά του, ο Σάκοτα έλεγε με παράπονο στους
διαδρόμους: «Μου είπε, βγάλε με κόουτς λίγο γιατί πονάω. Τι να κάνω;». Και δεν
είχε άδικο βέβαια. 
* Ο Γιάννης Γιαννούλης γεμάτος σεκλέτια τραγουδούσε το
αγαπημένο του τραγούδι («απορώ αν αισθάνεσαι τύψεις») στα αποδυτήρια του ΠΑΟΚ.
Η ατάκα, σε σχετική ερώτηση, ήταν ανάλογη: «Για το Περιστέρι. Γιατί ήρθαμε εδώ
και τους νικήσαμε. Μέσα στην έδρα τους...». Ακόμη, ο σέντερ του ΠΑΟΚ
αποκάλυψε: «Το πρωί συγκεντρωθήκαμε για μίτινγκ με την ομιλία του προπονητή.
Στο τέλος, για κλείσιμο, μας είπε: «όποιος έχει καρδιά, θα κερδίσει». Και
εμείς δείξαμε ότι έχουμε και μάλιστα μεγάλη». 
Εκτός από τους πανηγυρισμούς, οι οπαδοί του ΠΑΟΚ είχαν και άλλες δύο
έννοιες, που με συνθήματα (την πρώτη) και παρακλήσεις (τη δεύτερη) τις έκαναν
γνωστές. Πολλοί, λοιπόν, έσπευσαν να συλλάβουν σε ευαίσθητη στιγμή (λόγω χαράς
και πανηγυρισμών) τον Ευθύμη Ρεντζιά και να εκμαιεύσουν υπόσχεση για την
παραμονή του στον ΠΑΟΚ. Επίσης, φώναξαν μια-δυο φορές το όνομα του Μπάνε
Πρέλεβιτς, φανερώνοντας την επιθυμία να επιστρέψει στην ομάδα ο αγαπημένος
τους παίκτης. 
Είχε που είχε τα
(οικονομικά) προβλήματά του ο Πανιώνιος, προστέθηκε και αυτό του Γκέρτ Χάμινκ.
Ο Ολλανδός παίκτης αναμένεται να καταθέσει προσφυγή, προκειμένου να του
καταβληθούν τα οφειλόμενα για την αγωνιστική περίοδο που πέρασε, ύψους 365
εκατ. δρχ! 
Τον δρόμο που χαράζει ο Χάμινκ αναμένεται να ακολουθήσει και ο
Μίροσλαβ Πετσάρσκι, στον οποίον επίσης οφείλονται χρήματα. 
* Τον Έσπερο
ανέλαβε ο Απόστολος Κόντος. Ο έμπειρος προπονητής συμφώνησε με τη διοίκηση της
ομάδας της Καλλιθέας για ένα συν ένα χρόνο, παίρνοντας τη σκυτάλη στην τεχνική
ηγεσία από τον Τάκη Κορωναίο. 
Επίσης, συνεχίζονται οι επαφές για την
επιστροφή του Κώστα Ταμπάκη από τον Απόλλωνα Πατρών στον Έσπερο. 
Ύστερα από ασφυκτικές πιέσεις, ο
Στέλιος Συμεωνίδης ενέδωσε και είναι σήμερα ο υποψήφιος για την προεδρία στον
σύνδεσμο διαιτητών μπάσκετ Θεσσαλονίκης. Επί σειρά ετών, στη δεκαετία του '80
αλλά και του '90, ήταν ο κοινής αποδοχής πρόεδρος του δυναμικότερου
πανελληνίως συνδέσμου διαιτητών μπάσκετ, όμως λόγω επαγγελματικού φόρτου είχε
αποχωρήσει την τελευταία τριετία, που τον διαδέχθηκε ο Κώστας Τσούλης. Πάντως,
στις σημερινές αρχαιρεσίες εκτός του Συμεωνίδη θα κατέβει ως υποψήφιος και ο
Τσούλης και αναμένεται να γίνει μάχη, αν και ο απερχόμενος πρόεδρος, μετά την
οριστική και αμετάκλητη μετακόμιση του Λάζαρου Βορεάδη στην Αθήνα, έχει χάσει
σημαντικό μέρος της δύναμής του. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15833O211</ED>
<ID>
ID:167459

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O21&aa=1</URL></REF>


Article

<CATEGORY>vin10</CATEGORY>

 <H5>ΑΓΓΛΙΑ</H5>
<H5>ΕΧΑΣΕ ΤΗ ΜΑΧΗ ΓΙΑ ΤΗΝ ΠΑΡΑΜΟΝΗ ΤΗΣ ΣΤΗΝ ΠΡΕΜΙΕΡ ΛΙΓΚ, ΑΛΛΑ ΟΧΙ
ΚΑΙ ΤΙΣ ΕΛΠΙΔΕΣ ΓΙΑ ΤΗΝ ΕΥΡΩΠΗ</H5>
<H2>Αντίο από Μίντλεσμπρο</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

Η ΜΙΝΤΛΕΣΜΠΡΟ έχασε τη
μάχη για την παραμονή της στην Πρέμιερ Λιγκ, μετά την ισοπαλία (1-1) που
απέσπασε από τη Λιντς. 
Η ομάδα του Μπράιαν Ρόμπσον χρειαζόταν τους τρεις
βαθμούς της νίκης στο Έλαντ Ρόουντ, αλλά τα «παγώνια» ήταν τελικά αυτά που
σκέπασαν με τα φτερά τους τα όνειρα των οπαδών των «Μπόρο». 
Πάντως, η
Μίντελσμπρο, έχει πολλές ελπίδες να αγωνιστεί στα ευρωπαϊκά Κύπελλα της νέας
περιόδου (Κυπελλούχων), καθώς αγωνίζεται το Σάββατο στον τελικό του Κυπέλλου,
εναντίον της Τσέλσι. 
Μαζί με την Μίντλεσμπρο υποβιβάστηκαν επίσης η
γειτονική Σάντερλαντ (έχασε 1-0 από τη Γουίμπλεντον) και η Νότιγχαμ Φόρεστ.

Τη μάχη για την έξοδο στο Τσάμπιονς Λιγκ, σαν δευτεραθλήτρια, κέρδισε η
Νιουκάστλ, στην τριπλή ισοβαθμία με την Άρσεναλ και τη Λίβερπουλ. 
Οι
«ανθρακωρύχοι» πέτυχαν το στόχο τους χάρη στη νίκη που πέτυχαν με το ευρύ 5-0
επί της Νότιγχαμ Φόρεστ. 
Έτσι, απέκτησαν προβάδισμα στη διαφορά τερμάτων,
έναντι της Άρσεναλ (επικράτησε 3-1 της Ντέρμπι) και της Λίβερπουλ (ήρθε
ισόπαλη 1-1 με τη Σέφιλντ Γουένζντεϊ). Η Νιουκάστλ παρουσίασε ενεργητικό +33,
η Άρσεναλ +30 και η Λίβερπουλ +25. 
Στο Κύπελλο ΟΥΕΦΑ της νέας περιόδου θα
αγωνιστούν η Λίβερπουλ, η Άρσεναλ και η Άστον Βίλα, που νίκησε 1-0 τη
Σάουθαμπτον και κατέκτησε την πέμπτη θέση. 
Αναλυτικά τα αποτελέσματα: 
Τότεναμ -
Κόβεντρι 1-2 (Μακ Βέιγκ 44' - Ντάμπλιν 13', Γουίλιαμς 39'), Μπλάκμπερν -
Λέστερ 2-4 (Φλίτκροφτ 25', 66' - Χέσκι 13', 56', Κλάριντζ 55', Γουίλσον 81').
Γουίμπλεντον - Σάντερλαντ 1-0 (Έουλ 85'), Ντέρμπι - Άρσεναλ 1-3 (Γουόρντ 9' -
Ράιτ 55', 90', Μπέργκαμπ 82'). Έβερτον - Τσέλσι 1-2 (Μπάρμπι 77' - Γουάιζ 14',
Ντι Ματέο 36'), Λιντς - Μίντλεσμπρο 1-1 (Ντιν 77' - Ζουνίνιο 79'), Άστον Βίλα
- Σάουθαμπτον 1-0 (Ντράιντεν 12' αυτογκόλ), Σέφιλντ Γουένζντεϊ - Λίβερπουλ 1-1
(Ντάναλντσον 75' - Ρέντναπ 83'), Νιουκάστλ - Νότιγχαμ 5-0 (Ασπρίγια 20',
Φέρδιναντ 23', 26', Σίρερ 36', Έλιοτ 77'), Μάντσεστερ Γιουνάιτεντ - Γουέστ Χαμ
2-0 (Σόλσκιερ 11', Κρόιφ 84'). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15833O221</ED>
<ID>
ID:167460

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O22&aa=1</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ</H5>
<H5>ΜΙΛΑΝ</H5>
<H5>Κρύβει τους... τραυματίες
</H5><H2>Χωρίς αλλαγές στην κορυφή</H2>

ΑΜΕΤΑΒΛΗΤΗ παρέμεινε η
κατάσταση στην κορυφή του βαθμολογικού πίνακα του Καμπιονάτο, καθώς οι τρεις
ομάδες (Γιουβέντους, Πάρμα, Ίντερ) που οδηγούν την κούρσα επικράτησαν των
αντιπάλων τους. 
Στη Βερόνα, η Γιουβέντους νίκησε την ομώνυμη ομάδα 2-0,
χάρη στα γκολ των Φεράρα, Γιούγκοβιτς. Ωστόσο, το γεγονός που ικανοποίησε
ιδιαίτερα τον Μαρσέλο Λίπι ήταν η επανεμφάνιση του Αλεσάντρο ντελ Πιέρο, μετά
10 εβδομάδες απουσίας, λόγω τραυματισμού. 
Στην Πάρμα, ο Αργεντινός Ερνάρ
Κρέσπο είχε μεγάλα κέφια και πετυχαίνοντας χατ τρικ οδήγησε την τοπική ομάδα
σε νίκη επί της Βιτσέντζα με 3-0. 
Η Πάρμα βρίσκεται τέσσερις βαθμούς πίσω
από τη Γιουβέντους, τέσσερις αγωνιστικές πριν από το φινάλε. Το παιχνίδι που
ίσως αναδείξει τον πρωταθλητή στο Καμπιονάτο θα διεξαχθεί την Κυριακή στο
Τορίνο, μεταξύ της Γιουβέντους και της Πάρμα 
Στη Γένοβα, ο Μαουρίτσιο
Γκαντζ εγκατέλειψε τον πάγκο στα μισά του πρώτου μέρους και πετυχαίνοντας δύο
γκολ οδήγησε στη νίκη την Ίντερ με 2-1 επί της γηπεδούχου Σαμπντόρια. 
Η
Ρετζιάνα ηττήθηκε με 3-1 από τη Μίλαν και έγινε η πρώτη ομάδα που υποβιβάζεται
­ μαθηματικά ­ στη β' κατηγορία. 
Αναλυτικά τα αποτελέσματα:
Μπολόνια-Κάλιαρι 3-0 (Σκάπολο 28', Φοντολάν 59', Άντερσον 89').
Φιορεντίνα-Ουντινέζε 2-3 (Πανταλίνο 6', Μπαϊάνο 22' - Αμορόζο 2', 61' με
πέναλτι, Πιερίνι 80'). Λάτσιο-Περούτζια 4-1 (Σινιόρι 7', Ραμπάουντι 45',
Καζιράγκι 49', 51' - Πίτσι 86'). Μίλαν-Ρετζιάνα 3-1 (Ντουγκαρί 12', Αλμπερτίνι
69' με πέναλτι, Γουεά 90' - Μινέτι 72'). Νάπολι-Ρόμα 1-0 (Κάκια 32').
Πάρμα-Βιτσέντζα 3-0 (Κρέσπο 15', 56', 60'). Πιατσέντζα-Αταλάντα 3-1 (Λουίζο
15', 62', Κόντε 51' - Ινζάγκι 31'). Σαμπντόρια-Ίντερ 1-2 (Βερόν 11' - Γκάντζ
43', 76'). Βερόνα-Γιουβέντους 0-2 (Φεράρα 44', Γιούγκοβιτς 89'). 
ΤΟ ΓΡΑΜΜΑ του
­ ιταλικού ­ νόμου αποφάσισε να εφαρμόσει η Μίλαν, γεγονός που αναμένεται να
τη φέρει αντιμέτωπη με τους εκπροσώπους του Τύπου. 
Οι «ροσονέρι»
αποφάσισαν να κάνουν χρήση του δικαιώματος που τους δίνουν οι κανονισμοί του
ιταλικού ποδοσφαίρου και να μην αναφέρουν στους δημοσιογράφους το ιατρικό
δελτίο κάθε ποδοσφαιριστή. Αυτό συνέβη για πρώτη φορά προχθές, όταν εκπρόσωποι
της Μίλαν αρνήθηκαν να αποκαλύψουν στους δημοσιογράφους γιατί δεν έκαναν
προπόνηση οι Σιμόνε, Σαβίτσεβιτς και Κοκό. 
Αντίθετα, η Μίλαν εξέδωσε λιτή
ανακοίνωση στην οποία ανέφερε: 
«Η κατάσταση της ομάδας: Σιμόνε,
Σαβίτσεβιτς και Κοκό δεν προπονήθηκαν και είναι αμφίβολο αν θα αγωνιστούν
εναντίον της Ρετζιάνα». Έτσι, οι δημοσιογράφοι αναγκάστηκαν να ρωτήσουν τους
ίδιους τους παίκτες, οι οποίοι τους έκαναν γνωστό πως είναι τραυματίες.
Ωστόσο, ο Σαβίτσεβιτς υποστήριξε πως δεν είναι σωστό η ομάδα να μην αναφέρει
ποιοι παίκτες είναι τραυματίες. Όμως, έσπευσε να διευκρινίσει ότι δεν πρέπει
να αναφέρονται λεπτομέρειες για τον τραυματισμό «γιατί πολλές φορές οι
αντίπαλοι παίκτες επιδιώκουν να μας χτυπούν εκεί που πονάμε». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15833O222</ED>
<ID>
ID:167461

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O22&aa=2</URL></REF>


Article

<CATEGORY>vin10</CATEGORY>

 <H5>ΦΟΡΜΟΥΛΑ 1</H5>
<H2>Το ένστικτο του Σουμάχερ</H2>

ΤΗΝ ΠΡΩΤΗ της νίκη,
μετά 16 χρόνια, πανηγύρισε στο Γκραν Πρι του Μονακό η Φεράρι, με οδηγό τον
Γερμανό Μίχαελ Σουμάχερ. 
Ο Σουμάχερ, με το ένστικτο του πρωταθλητή,
προέβλεψε πως κατά τη διάρκεια του αγώνα στο Μονακό, θα έβρεχε δυνατά. 
Έτσι, μισή ώρα πριν από την εκκίνηση, ο Σουμάχερ μπήκε στα πιτς και πήρε το
δεύτερο μονοθέσιο της Φεράρι, το οποίο ήταν εφοδιασμένο με λάστιχα για τη
βροχή. 
Ο Γερμανός οδηγός προέβλεψε σωστά, με αποτέλεσμα να οδηγήσει άνετα
στην πρώτη θέση τη Φεράρι και, ταυτόχρονα, να αναρριχηθεί στην κορυφή του
βαθμολογικού πίνακα του παγκόσμιου πρωταθλήματος. 
Οι μεγάλοι του
αντίπαλοι, Καναδός Βιλνέβ και Γερμανός Φρέντζεν, τέθηκαν νοκ άουτ κατά τη
διάρκεια του αγώνα. 
Αξίζει να σημειωθεί, πως ο οδηγός που είχε οδηγήσει τη
Φεράρι στην πρώτη θέση του Γκραν Πρι του Μονακό (1981) ήταν ο Ζιλ Βιλνέβ,
πατέρας του Ζακ Βιλνέβ. 
Λόγω των καιρικών συνθηκών, οι διοργανωτές μείωσαν
σε 62 τους 78 γύρους του αγώνα. 
Πίσω από τον Σουμάχερ τερμάτισαν οι
Μπαριτσέλο, Ιρβάιν, Πανίς, Σάλο και Φισικέλα. 
Στη βαθμολογία προηγείται
τώρα ο Σουμάχερ με 24 βαθμούς και ακολουθεί ο Βιλνέβ με 20, ο Ιβάιν με 14 και
οι Φράντσεν, Κούλτχαρντ, Μπέργκερ και Χάκινεν με 10. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15833O223</ED>
<ID>
ID:167462

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O22&aa=3</URL></REF>


Article

<CATEGORY>vin10</CATEGORY>

 <H5>Τα
προχθεσινά αποτελέσματα</H5>
<H2>ΙΠΠΟΔΡΟΜΟΣ</H2>

1η: Αϊρόλο (Βαλακούδουνας Ν.) 14-12. Καπ.
Χρηστάρας 220. Δίδυμο 1Χ7=501. Φορκάστ 1Χ7=744 
2η: Σούπερ Νταϊνάμικ
(Σωτηρόπουλος) 14-14. Ζήνας 19. Τρίτος, Μπράιαν. Δίδυμο 1Χ7=49. Φορκάστ
1Χ7=56. Σύνθετο 1Χ1=24. ΣΔ 1Χ7Χ1Χ7=5.295. TRIO: 1Χ7Χ9=29. TRI-CAST: 1Χ7Χ9=106.

3η: Υμέναιος (Δημητσάνης) 12-11. Σερ Ντιόν 16. Δίδυμο 3Χ7=42. Φορκάστ
3Χ7=47. Σύνθετο 1Χ3=20. ΣΔ 1Χ7Χ3Χ7=224. (Διεγράφη ο ίππος 2, Μοναδικός). 
4η: Σορέντο (Ξυνός) 32-21. Λεωσθένης 59. Δίδυμο 1Χ6=163. Φορκάστ 6Χ1=226.
Σύνθετο 3Χ6=54. ΣΔ 3Χ7Χ1Χ6=1.029. (Διεγράφη ο ίππος 7, Άρπαλος). 
5η:
Γουάιλντ (Φίλιππος) 57-26. Λε Πα 22. Δίδυμο 1Χ4=78. Φορκάστ 4Χ1=159. Σύνθετο
6Χ4=176. ΣΔ 1Χ6Χ1Χ4=1.506. 
6η: Ακράτητη (Ντίνος) 44-24. Πέννυ Σταρ 17.
Τρίτος, Λέιντυ Βιργινία 17. Δίδυμο 1Χ3=91. Φορκάστ 3Χ1=179. Σύνθετο 4Χ3=228.
ΣΔ 1Χ4Χ1Χ3=939. TRIO: 1Χ3Χ6=123. TRI-CAST: 3Χ1Χ6=701. 
7η: Έλα Τάκη Μου
(Σγούρος) 296-84. Ρουκέτα 65. Δίδυμο 3Χ6=482. Φορκάστ 6Χ3=1.492. Σύνθετο
3Χ6=1.036. ΣΔ 1Χ3Χ3Χ6=14.476. 
8η: Μπλέιζ (Μπάμπης) 27-27. Τσιγγάνα 29.
Τρίτος, Ζοζεφίνα. Δίδυμο 2Χ3=103. Φορκάστ 2Χ3=171. Σύνθετο 6Χ2=1.151. ΣΔ
3Χ6Χ2Χ3=4.819. TRIO: 2Χ3Χ4=107. TRI-CAST: 2Χ3Χ4=656. 
9η: Στρονγκ Πλάτων
(Γεωργίου) 79-144. Μαϊμουτζής 22. Δίδυμο 1Χ5=244. Φορκάστ 5Χ1=513. Σύνθετο
2Χ5=498. ΣΔ 2Χ3Χ1Χ5=3.439. 
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ 
Ώρα 3.00, 1.400 μέτρα 
1. ΜΟΡΤΗΣ
58 Μπρούσαλης&#0093 
2. ΜΠΕΝΖΑΜΙΝ 54,5 Βαλακούδ. Ν.&#0097 
3. ΛΕΒΕΝΤΟΝΙΟΣ 56,5 Ζευγώλης&#0095 
4. ΜΟΡΝΟΣ 55,5
Πρόφης&#0094 
5. ΓΚΣΤΑΑΝΤ 55 Ντίνος&#0092 
6. ΗΡΟΔΟΤΟΣ
55 Γεωργίου&#0098 
7. ΜΙΚΡΟΣ ΦΩΤΗΣ 55 Φίλιππος&#0096 
8.
ΣΕΜΠΑΣΤ. ΦΟΥΣΚ 55 Περικλής&#0091 
­ Υπόδ.: ΜΟΡΝΟΣ - ΓΚΣΤΑΑΝΤ
(Λεβεντονιός). 
ΔΕΥΤΕΡΗ ΙΠΠΟΔΡΟΜΙΑ 
Ώρα 3.30, 1.400
μέτρα 
1. ΙΠΠ. ΜΑΤΖΕΣΤΥ 58 Λιάκος&#0091 
2. ΤΑΫΓΕΤΟΣ
56,5 Δημητσάνης&#0099 
3. ΕΚΑΤΩΝ 54,5 Σίντλερ&#0096 
4.
ΤΑΜΕΣΗΣ ΡΙΒΕΡ 54,5 Λάος&#0094 
5. ΚΟΚΙΝ 55 Μπρούσαλης&#0093

6. ΤΖΙΝΙΟΥΣ 50,5 Γλύμπης&#0095 
7. ΜΙΣ ΝΤΙΝΑ 53,5
Μπάκος&#0092 
8. ΚΑΡΙΣΙΜΑ 51,5 Ντίνος&#0097 
­ Υπόδ.: ΤΑΜ.
ΡΙΒΕΡ - ΤΖΙΝΙΟΥΣ (Μις Ντίνα). 
ΤΡΙΤΗ ΙΠΠΟΔΡΟΜΙΑ 
Ώρα 4.00,
1.400 μέτρα 
1. ΖΩΓΡΑΦΙΑ 58 Φίλιππος&#0099 
2. ΝΙΤ
ΤΣΑΠΤΕΡ 55 Μπάμπης&#0098 
3. ΑΝΙΚΗΤΗ 54,5 Χατζημίμης&#0091 
4. ΜΕΡΙΚΟΥΝΤΑ 54,5 Λιάκος&#0096 
5. ΓΚΡΑΝ ΜΑΔΕΡ 53,5
Τριανταφύλ.&#0094 
6. ΥΠΕΡΟΧΗ 52,5 Δημητσάνης&#0093 
7.
ΜΠΕΤΑ ΜΠΕΣΤ 50,5 Κουτσούκος&#0097 
8. ΑΣΤΑΡΤΗ 50,5 Λάος&#0095

9. ΖΗΛΕΥΤΗ 48,5 Τσεργάς&#0092 
* Σε αυτήν την ιπποδρομία θα
λειτουργήσει Trio και Tri-Cast. 
­ Υπόδ.: ΑΝΙΚΗΤΗ - ΜΕΡΙΚΟΥΝΤΑ
(Άσταρτη). 
ΤΕΤΑΡΤΗ ΙΠΠΟΔΡΟΜΙΑ 
Ώρα 4.30, 1400 μέτρα

1. ΣΤΥΜφΑΛΙΑ 58 Φίλιππος&#0093 
2. ΝΤΕΖΕΡΤ ΓΟΥΕΪ 56
Λιάκος&#0095 
3. ΤΕΜΕΝΟΣ 54 Δημητσάνης&#0092 
4. Σ.
ΛΕΥΚΟΝΙΚΟ 53,5 Πακίδης&#0091 
5. ΕΡΜΙΑΣ 52 Τσεργάς&#0094 
6. ΚΥΡΑ ΣΟΦΙΑ 50 Κουτσούκος&#0096 
7. ΕΥΡΩΣΤΗ 48,5
Καζάκος&#0097 
­ Υπόδ.: ΣΑΝΤΟ ΛΕΥΚΟΝΙΚΟ - ΝΤ. ΓΟΥΕΪ (Ερμίας). 
ΠΕΜΠΤΗ ΙΠΠΟΔΡΟΜΙΑ 
Ώρα 5.00, 1.800 μέτρα 
1. ΕΤΕΡΝΑΛ
ΓΟΥΕΪ 59 Βαλακούδ. &#0092 
2. ΤΡΟΜΑΚΤΙΚΟΣ 57 Δημητσάνης&#0095

3. ΠΡΙΝΣ. ΜΑΡΓΚΟ 54,5 Καραμάνογλ.&#0093 
4. ΟΛΥΜΠΙΑΚΟΣ
52 Λάος.&#0097 
5. Ν. ΝΤΑΪΜΕΝΣΙΟΝ 47 Σγούρος&#0094 
6.
ΣΤΑΥΡΟΦΟΡΟΣ 48,5 Καζάκος&#0091 
7. ΤΖΕΝΕΡ. ΓΟΥΕΪ 59
Λιάκος&#0096 
8. ΜΑΣΤΕΡ 50 Μπάκος&#0098 
* Οι ίπποι 1-7
και 3-8 είναι ομόσταβλοι. 
­ Υπόδ.: ΝΙΟΥ ΝΤΑΪΜΕΝΣΙΟΝ - ΕΤΕΡ. ΓΟΥΕΪ
(Τρομακτικός). 
ΕΚΤΗ ΙΠΠΟΔΡΟΜΙΑ 
Ώρα 5.30, 1.400 μέτρα

1. ΕΞΠΛΟΖΙΟΥΡ 58 Σωτηρόπ/λος&#0092 
2. ΣΤΡ. ΞΕΝΟΦΩΝ 53,5
Σωτηρόπ/λος&#0091 
3. ΜΟΥΒ. ΕΓΟΥΕΪ 52 Γεωργίου&#0099 
4.
ΤΟΛΜΗΡΟΣ 51,5 Κουτσούκος&#0095 
5. ΛΙΛΑ 50,5 Τσεργάς&#0096 
6. ΞΕΝΙΟΣ ΖΕΥΣ 50,5 Μπάκος&#0094 
7. ΑΜΕΡ. ΝΕΚΤΑΡ 51,5
Δημητσάνης&#0098 
8. ΒΕΡΓΩ 46,5 Κοσμάς&#0097 
9.
ΠΡΙΓΚΙΠ. ΣΟΦΗ 51 Σκιαδόπ/λος&#0093 
* Σε αυτήν την ιπποδρομία θα
λειτουργήσει Trio και Tri-Cast. 
­ Υπόδ.: ΤΟΛΜΗΡΟΣ - ΑΜΕΡ. ΝΕΚΤΑΡ
(Στρ. Ξενοφών). 
ΕΒΔΟΜΗ ΙΠΠΟΔΡΟΜΙΑ 
Ώρα 6.00, 1.400
μέτρα 
1. ΑΠΟΛΛ. ΦΟΥΣΚ 58 Ζευγώλης&#0092 
2. ΚΑΣΣΕΜ
58 Καρασαβίδης&#0098 
3. ΣΤΡ. ΑΠΟΛΛΩΝ 58 Σωτηρόπ/λος&#0095 
4. ΣΤΡΑΤΑΡΧΗΣ 57,5 Χατζημίμης&#0094 
5. ΤΟΤ. ΦΟΡ ΕΒΕΡ 57,5
Καρακατσάν.&#0097 
6. ΑΔΙΑΦΘΟΡΟΣ 53,5 Βαλακούδ. Ν.&#0093 
7.
ΜΙΚΡΟΣ ΗΡΩΑΣ 57 Μπρούσαλης&#0091 
8. ΤΑΚΗΣ ΤΣΑΜΠ. 57
Φίλιππος&#0096 
­ Υπόδ.: ΑΔΙΑΦΘΟΡΟΣ - ΤΟΤΝΑΜ ΦΟΡ ΕΒΕΡ (Απόλλων
Φουσκ). 
ΟΓΔΟΗ ΙΠΠΟΔΡΟΜΙΑ 
Ώρα 6.30, 1.800 μέτρα 
1. ΣΟΛΟ ΠΕΡΤΕ 62 Ξυνός&#0098 
2. ΑΛΜΑΖ 59,5 Σωτηρόπ/λος&#0097

3. ΛΑΪΤ ΦΑΪΑΡ 56,5 Σπύρος&#0094 
4. ΝΤΙΝ. ΠΡΑΗΝΤ 59
Αχιλλέας&#0092 
5. ΑΡΑΞΟΣ 56 Ζευγώλης&#00910 
6. ΕΛΑ ΚΑΛΕ
ΜΟΥ 55 Φίλιππος&#0093 
7. ΤΗΘΥΑ 56 Χατζηγεωργ.&#0099 
8. ΘΡΙΑΜΒΟΣ 51,5 Μπάκος&#0091 
9. ΦΩΤΙΩΝ 48,5 Καζάκος&#0095

10. ΦΑΛΑΙΝΑ 45,5 Αλίκη&#0096 
--. ΡΕΪΝΤΖΕΡ 48,5
Περικλής&#00911 
* Ο ίππος ΡΕΪΝΤΖΕΡ τρέχει εκτός στοιχήματος. 
* Οι
ίπποι 9-10 είναι ομόσταβλοι. 
* Σε αυτήν την ιπποδρομία θα λειτουργήσει
Trio και Tri-Cast. 
­ Υπόδ.: ΝΤΙΝΟΣ ΠΡΑΗΝΤ - ΣΟΛΟ ΠΕΡΤΕ (Λάιτ
Φάιαρ). 
ΕΝΑΤΗ ΙΠΠΟΔΡΟΜΙΑ 
Ώρα 7.00, 1.400 μέτρα 
1.
ΣΤΡ. ΒΑΓΓΕΛΗΣ 58 Σωτηρόπ/λος&#0095 
2. ΒΑΓΓΕΛΑΡΟΣ 57,5
Φίλιππος&#0092 
3. ΜΙΝΤ ΣΑΜΜΕΡ 52,5 Βαλακούδ. Ν.&#0096 
4.
ΟΠΠΟΡΤ/ΝΙΤΥ 50,5 Γλύμπης&#0094 
5. Σ. ΚΑΤΕΡΙΝΑ 52 Μπάκος&#0091

6. ΑΥΓΟΥΣΤΙΝΑ 52 Δημητσάνης&#0093 
­ Υπόδ.: ΜΙΝΤ ΣΑΜΜΕΡ -
ΑΥΓΟΥΣΤΙΝΑ (Σάντα Κατερίνα). 
ΔΕΚΑΤΗ ΙΠΠΟΔΡΟΜΙΑ 
Ώρα 7.30,
1.400 μέτρα 
1. ΤΡΑΪΟΜΦ 54,5 Γλύμπης&#0098 
2. ΣΤΡΟΝ.
ΚΡΟΥΖ 57 Σωτηρόπ/λος&#0095 
3. ΔΟΥΛΙΑΣ 54 Χατζημίμης&#0096 
4. ΜΠΑΡΜΠΥ 54 Λάος&#0093 
5. ΜΠΙΓΚ ΝΤΗΝ 53 Δημητσάνης&#0097

6. ΧΙΟΝΙΑΣ 53 Κουτσούκος&#0092 
7. ΝΤΑΝΟΣ 52
Ντίνος&#0091 
8. ΣΑΝ ΡΙΚΟ 51,5 Μπάκος&#0094 
­ Υπόδ.:
ΤΡΑΪΟΜΦ - ΣΤ. ΚΡΟΥΖ (Χιονιάς). 
­ Δύο αουτσάιντερ: ΝΙΤ ΤΣΑΠΤΕΡ
(3η) ­ ΜΟΥΒΙΝΓΚ ΕΓΟΥΕΪ (6η). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15833O224</ED>
<ID>
ID:167463

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O22&aa=4</URL></REF>


Article

<CATEGORY>vin10</CATEGORY>

 <H5>Κυπελλούχος η Νις</H5>
<H5>Κορυφαίος ο Λάουντρουπ
</H5><H5>Επίθεση κατά της Λίγκα</H5>
<H2>Εμπιστευτικά</H2>

Το Κύπελλο
Γαλλίας κατέκτησε η Νις, νικώντας στα πέναλτι 4-3 την Γκινγκάμπ. Ο αγώνας στην
κανονική του διάρκεια και στην παράταση έληξε ισόπαλος 1-1. Στους
πανηγυρισμούς που ακολούθησαν στη Νίκαια, οπαδοί των Κυπελλούχων έσπασαν
βιτρίνες καταστημάτων και κατέστρεψαν δεκάδες αυτοκίνητα. 
* Με αποκλεισμό
από κάθε αγωνιστική δραστηριότητα μέχρι τις 24 Οκτωβρίου, τιμωρήθηκε ο Ιταλός
ποδοσφαιριστής της Λοντιτζιάνι (γ' κατηγορίας), Κριστιάν Μπιανκόνε. Ο
Μπιανκόνε βρέθηκε να έχει κάνει χρήση κοκαΐνης σε έλεγχο που υποβλήθηκε μετά
το παιχνίδι με την Ακιρέλε στις 29 Μαρτίου. 
Για δεύτερη φορά στην καριέρα του ο Δανός επιθετικός της Ρέιντζερς,
Μπρίαν Λάουντρουπ ανακηρύχθηκε παίκτης της χρονιάς στη Σκωτία, μετά την
ψηφοφορία στην οποία μετείχαν οι Σκωτσέζοι αθλητικοί συντάκτες. Ο Λάουντρουπ
είχε κερδίσει τον ίδιο τίτλο και το 1995. 
* Τον τερματοφύλακα της Ρόντα,
Ρουντ Χεσπ έβαλε στο «στόχαστρό» της η Μπαρτσελόνα. Το ενδιαφέρον των
Καταλανών επιβεβαίωσε ο πρόεδρος της Ρόντα, Τεό Πίκε, ο οποίος τόνισε επίσης
πως ίσως επέλθει συμφωνία μεταξύ των δύο πλευρών εντός των προσεχών ημερών.

Επίθεση κατά της ηγεσίας της
αγγλικής Λίγκα, εξαπέλυσε ο πρόεδρος της Μίντλεσμπρο Στιβ Γκίμπσον. Ο Γκίμπσον
υποστήριξε πως ο πρόεδρος της Λίγκα, σερ Τζον Κουίντον (πρώην τραπεζικός), ο
γενικός διευθυντής Πίτερ Λίβερ (δικηγόρος) και ο γραμματέας Μάικ Φόστερ
(σύμβουλος) δεν έχουν καμία σχέση με το ποδόσφαιρο και ότι είναι ώρα τις τύχες
του αγγλικού ποδοσφαίρου να τις αναλάβουν άνθρωπου σχετικοί με το άθλημα. 
*Τον ταχύτερο φετινό χρόνο στα 100 μέτρα και τον έβδομο όλων των εποχών,
πέτυχε ο Άτο Μπόλντον από το Τρίνιταντ, κατά τη διάρκεια μίτινγκ στο Μοντέστο
(Καλιφόρνια). Ο Μπόλντον σημείωσε επίδοση 9,89'', ενώ το παγκόσμιο ρεκόρ που
κατέχει ο Καναδός Ντόνοβαν Μπέιλι από την Ολυμπιάδα της Ατλάντα είναι 9,84''.

* Ούτε μία ούτε δύο, αλλά δώδεκα ομάδες επιθυμούν να εντάξουν στο δυναμικό
τους τον Γάλλο διεθνή μέσο της Μίλαν, Μαρσέλ Ντεσαγί. Όπως αποκάλυψε ο
μάνατζερ του παίκτη Πάπι Ντιέφ, μεταξύ των ομάδων που ενδιαφέρονται για τον
Ντεσαγί είναι η Μπαρτσελόνα και η Ρεάλ Μαδρίτης. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15833O231</ED>
<ID>
ID:167464

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O23&aa=1</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ</H5>
<H2>ΜΠΟΥΝΤΕΣΛΙΓΚΑ</H2>
<H2>Θρίλερ πριν από το φινάλε</H2>

ΣΕ ΘΡΙΛΕΡ εξελίσσεται η υπόθεση «τίτλος» στην
Μπουντεσλίγκα, καθώς τρεις αγωνιστικές πριν από το φινάλε η Λεβερκούζεν
πλησίασε στον πόντο την Μπάγερν. 
Καθοριστικό ρόλο στην εξέλιξη αυτή έπαιξε
η τελευταία της βαθμολογίας Φράιμπουργκ, με την ισοπαλία (0-0) που απέσπασε
από την Μπάγερν στο Μοναχο. 
Μάλιστα, η Φράιμπουργκ είχε αρκετές ευκαιρίες
για να πάρει και τους τρεις βαθμούς της νίκης, αλλά ο Όλιβερ Καν δήλωσε
«παρών». 
Ο Τζιοβάνι Τραπατόνι μίλησε για απογοητευτική εμφάνιση και για
υπεροψία των παικτών του, που ίσως τελικά τους στοιχίσει τον τίτλο. 
Ο
Ιταλός κόουτς της Μπάγερν αντικατέστησε τον Κλίνζμαν (έχασε κλασικές
ευκαιρίες) και ο τελευταίος αντέδρασε χτυπώντας τις διαφημιστικές πινακίδες.

Στα αποδυτήρια, ο αρχηγός της Εθνικής Γερμανίας ζήτησε συγγνώμη από τον
προπονητή του, ενώ χαρακτήρισε τον εαυτό του «καζάνι που βράζει». 
Η
Λεβερκούζεν, αφού ευχαρίστησε τη Φράιμπουργκ για το απροσδόκητο δώρο που της
έκανε, στη συνέχεια συνέτριψε με 5-0 το Αμβούργο, πλησιάζοντας στον έναν βαθμό
την Μπάγερν. 
Αναλυτικά τα αποτελέσματα: 
Σάλκε - Ντύσελντορφ 0-1
(Ντομπροβόλσκι 30'). Αρμίνια Μπίλεφελντ - Μόναχο 1860 2-3 (Κουντζ 14', 82'με
πέναλτι - Μπόντεν 7', 25', 54'). Μπόχουμ - Στουτγάρδη 2-1 (Μίχαλκε 69', Πέσκελ
79' - Χάγκνερ 60'). Μπάγερν - Φράιμπουργκ 0-0. Σεντ Πάουλι - Γκλάντμπαχ 1-3
(Φρέλινγκ 53' - Πέτερσον 11', Νταλίν 78', 90'). Καρλσρούη - Ντόρτμουντ 1-1
(Βεκ 41' - Χάινριχ 86'). Ντούισμπουργκ - Χάνσα Ροστόκ 0-1 (Μπάινλιχ 11').
Βέρντερ Βρέμης - Κολωνία 3-2 (Βαν Λεντ 30' με πέναλτι, 33', 89' - Βαν Λεντ 9'
αυτογκόλ, Πόλστερ 43'), Λεβερκούζεν - Αμβούργο 5-0 (Κόβατς 10', Κίρστεν 31',
49', 64' Σέρτζιο 70'). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15833O232</ED>
<ID>
ID:167465

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O23&aa=2</URL></REF>


Article

<CATEGORY>vin10</CATEGORY>

 <H5>ΣΕΒΙΛΛΗ</H5>
<H2>Θρίαμβος με οδηγό τον Τσάρτα</H2>

ΣΤΗ ΜΕΓΑΛΥΤΕΡΗ φετινή της νίκη (5-0) οδήγησε ο Βασίλης Τσάρτας τη Σεβίλλη, επί
της Χέρκουλες. Ο διεθνής μέσος άνοιξε το σκορ για την ομάδα της Ανδαλουσίας
μόλις στο 2', ενώ στη συνέχεια οργάνωσε με μοναδική μαεστρία τις επιθέσεις
της. 
Η Μπαρτσελόνα ήταν η νικήτρια στο ντέρμπι με τη Ρεάλ Μαδρίτης (1-0),
χάρη στο γκολ που πέτυχε ο Ρονάλντο. Οι Καταλανοί, πέντε αγωνιστικές πριν από
το φινάλε, πλησίασαν στους πέντε βαθμούς την πρωτοπόρο Ρεάλ 
Αναλυτικά τα
αποτελέσματα: 
Σαραγόσα - Εσπανιόλ 1-0 (Πογιέτ 76'). Κομποστέλα - Ράγιο
Βαγιεκάκο 2-1 (Πένεφ 15', Τσίβα 85' - Καστίγιο 43'). Τενερίφη - Οβιέδο 2-2
(Πινίγια 6', Γιοκάνοβιτς 80' - Όλι 28', 63'). Χιχόν - Θέλτα 2-1 (Μπάνγκο 50',
78' - Γκούντελι 55'). Σεβίλλη - Χέρκουλες 5-0 (Τσάρτας 2', Μαρί 13', 55',
Λορέν 84', Σάλβα 90'). Ρεάλ Σοσιεδάδ - Σανταντέρ 2-0 (Ιντιάκεθ 27', Ντε Πέδρο
75' - Μπιέλιτσα 86'). Μπαρτσελόνα - Ρεάλ Μαδρίτης 1-0 (Ρονάλντο 48').
Βαγιαδολίδ - Εξτρεμαδούρα 4-0 (Κεβέδο 24', Βίκτορ 58', 95', Σόσο 65'). 
Η
βαθμολογία: Ρεάλ Μαδρίτης 83, Μπαρτσελόνα 78. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15833O233</ED>
<ID>
ID:167466

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O23&aa=3</URL></REF>


Article

<CATEGORY>vin10</CATEGORY>

 <H5>ΠΟΙΟ ΝΤΕΡΜΠΙ...</H5>
<H2>Συνοπτική διαδικασία
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Τίτλος χωρίς επινίκια μέσα στο γήπεδο μοιάζει με...
ομελέτα την οποία ο μάγειρας ξέχασε να αλατοπιπερώσει... 
*** Ουσία,
ωστόσο, ήταν η αναμενόμενη κατάκτηση του πρωταθλήματος από τους
«ερυθρόλευκους». 
*** Τώρα, μόνο με... διπλή αφαίρεση βαθμών χάνει
την κούπα ο Θρύλος, αλλά δεν προβλέπεται να χρησιμοποιηθεί τιμωρημένος παίκτης
στην Ξάνθη ή να ξεχαστούν δελτία την ώρα του φινάλε με Καβάλα! 
***
Για τους οπαδούς της πειραϊκής ομάδας η περίοδος τελειώνει εντυπωσιακά και
ούτε που σκέπτονται πώς αντέδρασαν κατά καιρούς διάφοροι άσπονδοι φίλοι. 
*** Εκείνο το «προεδρικό διάταγμα» της «πράσινης» ανακοίνωσης ποιος
γαύρος θέλει σήμερα να το θυμάται; 
*** Εκείνα τα φουσκωμένα λόγια
του κυρίου Τροχανά για τον... Μπάγιεβιτς ποιος άραγε τα έχει συγκρατήσει; 
*** Ίσως μόνο ο Ντούσκο. Ο κόουτς που βλέπει το άστρο να διατηρείται
στην καριέρα του και χαλάλι του. 
*** Πρόβλεψη: Και στον Παναθηναϊκό
να πάει τώρα ο Ντούσαν θα κερδίσει τον τίτλο, αρκεί, όταν ζητήσει Σέρβο
διεθνή, να μη του φέρουν στην Παιανία τον Θεοφύλακτο Νικολαΐδη! 
***
Γεμάτη θάρρος και αυτοπεποίθηση ήταν η τοποθέτηση του προέδρου Σωκράτη
Κόκκαλη, όπως την άκουσα αμέσως μετά τη λήξη του ντέρμπι. 
*** «Ο
Ολυμπιακός επέστρεψε στο θρόνο του. Θα ακολουθήσουν και άλλοι τίτλοι». 
*** Συνεπώς είναι βέβαιο πως θα ξοδέψει εκ νέου για περαιτέρω ενίσχυση
περισσότερα από όσα ­ για τις ομάδες τους ­ οι κ.κ. Θεοδωρίδης, Καλογιάννης,
Παπαματθαιάκης, Τροχανάς, Λουκόπουλος. 
*** Οι γνωστοί για τις
αντικειμενικές δυσκολίες προσέγγισης του Τσάμπιονς Λιγκ! 
Γιατί
αγέλαστος; 
Το χθεσινό παιγνίδι δεν θύμισε ντέρμπι ούτε διέθετε
συγκινήσεις. 
*** Ο Ολυμπιακός ξεκίνησε ορμητικά. 
*** Η
ΑΕΚ προσεκτικά στην άμυνα... 
*** Ο διαιτητής Μποροβήλος απρόσεκτα
στις «επαφές» των αντιπάλων. Έτσι, έδωσε ανύπαρκτο πέναλτι και δεν έδωσε
φάουλ-κάρτα σε τράβηγμα φανέλας κ.λπ. 
*** Λεπτομέρεια: Ευτυχώς που
οι ΑΕΚτζήδες έχουν κερδίσει το Κύπελλο, είχαν μεγάλη απόσταση στη βαθμολογία
και ­ πάνω απ' όλα ­ τους απασχολεί η πώληση μετοχών Τροχανά... 
***
Αν δεν υπήρχαν όλα αυτά, τότε η δικαιολογημένη γκρίνια τους θα μας απασχολούσε
σοβαρότατα... 
*** Ο Μπάγιεβιτς μπορεί να μην έσκασε χαμόγελο, εν
τούτοις πρέπει μέσα του να ευχαριστήθηκε για τη νίκη. 
*** Κάποια
στιγμή θα χαμογελάσει! 
*** Το δικαιούται έπειτα από μια
καταπληκτική επαγγελματική δεκαετία στην Ελλάδα, διάβολε... 
*** Όσο
για τον Ραβούση, είναι βέβαιο πως δεν πρόκειται να χαθεί. Έχει τη στόφα καλού
τεχνικού, έχει ήδη ­ ως μαθητής ­ τρία πτυχία για νίκες επί του δασκάλου
του... Μην τα θέλει όλα δικά του... Άλλοι, που υπήρξαν αρχηγοί εθνικών ομάδων,
τι να πουν! 
*** Λίγο το κάπνισμα αν προσέξει, να είναι σίγουρος πως
θα βελτιώσει και το προφίλ του ως παρουσία στον πάγκο ο Πέτρος. 
***
Και η ΑΕΚ δεν θα χαθεί, κι ας ακούγονται δεξιά και αριστερά κάποια
καταστροφικά μηνύματα. 
*** Ότι Μανωλάς, Σαβέβσκι και άλλοι μαχητές
«γέρασαν», ότι ο Κετσπάγια φεύγει, ότι ο Τροχανάς θέλει να μεταβιβάσει. 
*** Οι μεγάλες ομάδες ποτέ δεν χάνονται, αρκεί να προγραμματίζουν το
μέλλον. 
*** Συνεπώς, εκεί πρέπει να ρίξει τώρα την προσοχή της η
κυπελλούχος, κυρίως με προσοχή να βρει νέους καλούς παίκτες. 
***
Άκουσα χθες τι προέκυψε στη Βαρσοβία και το βρήκα απίστευτο. 
***
Εστάλη ο Ανδρέας Σταματιάδης στην πρωτεύουσα της Πολωνίας με προοπτική
συνοδευόμενος από τον Οκόνσκι να δει παίκτες που ενδιαφέρουν την ΑΕΚ. 
*** Πράγματι, πήγαν στον αγώνα Λέγκια-Ρουχ Χορζόφ, αλλά στην είσοδο δεν
τους άφησαν να περάσουν! 
*** Δεν ακούγεται ως τριτοκοσμικό; 
Άρχισαν οι αναχωρήσεις 
Πολύς κόσμος έφυγε (ή φεύγει) τελευταία. 
*** Ο Μαρίνος Ουζουνίδης, ο παλιός δυναμικός αμυντικός χαφ της Ξάνθης
και νυν άριστος λίμπερο του Παναθηναϊκού, φεύγει για την Χάβρη της Γαλλίας
(που είναι λιμάνι...). 
*** Πάλι καλά. Σκέφτεστε αντί να τον
χειροκροτούν οπαδοί στη Χάβρη, να τον αποθέωναν προσεχώς... γαύροι; 
*** Ο Παναγούλιας έ φ υ γ ε λίγο πριν από τη μάχη του Ηρακλέους με τον
Άρη, επειδή, λέει, δεν άντεχε να τον υβρίζουν οι οπαδοί. 
*** Η φυγή
κοινοποιήθηκε ως απαραίτητη, αλλά καλά θα κάνουμε να περιμένουμε το σήμερα -
αύριο... 
*** Τον Αλκέτα τον θυμάμαι από παλιά, στο Μουντιάλ, ας
πούμε... Βούιζαν τα σκορ, όμως εκείνος ούτε που είχε σκεφθεί να αφήσει το
πόστο... 
*** Δεν θα τον άφηνε, προφανώς, ο Τριβέλλας! 
*** Οι αναχωρήσεις, γενικώς, αναμένεται να συνεχιστούν τις προσεχείς
μέρες και δεν εννοώ τους υποβιβασμούς καλών, μέτριων ή ιστορικών ομάδων από
τις κατηγορίες τους. 
*** Εκεί, μολονότι τελειώνουν τα πρωταθλήματα,
υπάρχει μέλλον... 
*** Το μέλλον λέγεται αλλιώς «πολύ ψωμί», αλλά ας
το αποφύγουμε... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15833O241</ED>
<ID>
ID:167467

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O24&aa=1</URL></REF>


Article

<CATEGORY>vin10</CATEGORY>

 <H2>Αύριο η συνέχεια</H2>

Το περιστεράκι-μασκότ
παρηγορεί τις εμψυχώτριες της γηπεδούχου ομάδας κάποια στιγμή του ατυχούς (για
το Περιστέρι) πρώτου αγώνα για την Ευρωλίγκα. Καλά έκανε. Υπάρχουν κι άλλες
ευκαιρίες για την κατάκτηση της τρίτης προνομιούχου θέσης και ο ΠΑΟΚ δεν είναι
αχτύπητος. Προχθές, ωστόσο, ο Σκάιλς και οι παίκτες του πλησίασαν το «Άριστα».
Η περιπέτεια συνεχίζεται αύριο στο Αλεξάνδρειο, εκεί όπου θα υπάρχει μέγα
πάθος ΠΑΟΚτζήδων, αλλά δεν υπάρχουν τσιρλίντερς... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15833O242</ED>
<ID>
ID:167468

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O24&aa=2</URL></REF>


Article

<CATEGORY>vin10</CATEGORY>

 <H2>Εκλεισε η
παρένθεση</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΤΗΝ 24η νίκη του πέτυχε ο Ολυμπιακός (2-0 την ΑΕΚ) και από χθες
είναι ουσιαστικά πρωταθλητής. Ξανά κορυφαίος, ύστερα από παρένθεση δέκα
χρόνων. Δικαιολογημένα χαίρονται οι φίλοι του, τη συμβολή των οποίων στη
μεγάλη επιτυχία δεν παρέλειψαν να τονίσουν ο Ντούσαν Μπάγιεβιτς και οι
«ερυθρόλευκοι» ποδοσφαιριστές. 
Είναι σημαντικό για το ποδόσφαιρό μας να
μην υπάρχει μονοπώλιο και κάθε χρόνο να διεκδικούν τον τίτλο, με ίσες
ευκαιρίες, όσο το δυνατόν περισσότερες ομάδες. Με την έννοια αυτή, η επιστροφή
του Ολυμπιακού στην κορυφή δημιουργεί προϋποθέσεις για εντονότερο συναγωνισμό.
Αν διατηρήσει ο ΟΦΗ τη σταθερότητά του και συνεχίσει την ανοδική του πορεία ο
ΠΑΟΚ, το πρωτάθλημα θα αποκτήσει, λογικά, μεγαλύτερο ενδιαφέρον. 
Αρκεί να
βρεθεί οριστική λύση στο ακανθώδες πρόβλημα της διαιτησίας και να δοθεί έμφαση
στην ποιότητα και καθαρότητα του θεάματος. Στο κάτω-κάτω, οι ψίθυροι όχι μόνο
αδικούν πολλές φορές τους πρωταγωνιστές του τερέν και του «πάγκου», αλλά και
φθείρουν τις διοργανώσεις. 
Στο χθεσινό ντέρμπι με την ΑΕΚ, ο Ολυμπιακός
ήταν καλύτερος και δεν χρειαζόταν βοήθεια από τον διαιτητή Γιώργο Μποροβήλο,
για να φθάσει στη νίκη. Ο ρέφερι από την Αρκαδία εφεύρε πέναλτι εις βάρος της
ΑΕΚ στο 25' και απέβαλε αναίτια τον τερματοφύλακά της Ηλία Ατματσίδη, δίνοντας
στην αναμέτρηση άλλο ρυθμό. Τι νιώθουν αυτοί που τον έβαλαν στον πίνακα; Θα
τον ξαναβάλουν, κ. Γερμανάκο; 
Υπάρχει και η παραίτηση του Αλκέτα
Παναγούλια από τον Ηρακλή, λίγες ώρες πριν από τον αγώνα με τον Άρη. Μετά την
ήττα του Ηρακλή, οργισμένοι οπαδοί του διαμαρτύρονταν «για παράδοση άνευ
όρων». 
Είναι ικανοποιημένοι οι Τριβέλλας, Δέδες και οι συνεργάτες τους;

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15833O244</ED>
<ID>
ID:167469

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O24&aa=4</URL></REF>


Article

<CATEGORY>vin10</CATEGORY>

 <H2>Η
Εθνική Γυναικών σε τροχιά διάκρισης</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΣΕ ΤΡΟΧΙΑ
διάκρισης βρίσκεται η Εθνική ομάδα Γυναικών στο πανευρωπαϊκό πρωτάθλημα της
Κροατίας, καθώς μετά τον 5ο γύρο βρίσκεται στην τρίτη θέση, ένα βαθμό μπροστά
από την τέταρτη. Αντίθετα, η ομάδα των ανδρών βρίσκεται στην όχι πολύ φιλόδοξη
19η θέση. Η ομάδα της Αγγλίας παρουσιάζεται ισχυρή τόσο στους άνδρες όσο και
στις γυναίκες. Η ανδρική αγγλική ομάδα, κερδίζοντας με 3-1 την έως τώρα
προπορευόμενη Κροατία (Σορτ - Λάλιτς 1-0, Άνταμς - Κοζούλ 1/2, Σπίλμαν -
Πάλατς 1/2, Σάντλερ - Ντίζνταρ 1-0), πέρασε μπροστά. Οι Αγγλίδες κέρδισαν τις
Ουγγαρέζες με 2-0 (Λάλιτς - Γκράμπιτς 1-0, Χαντ - Γκάρα 1-0) και πέρασαν στη
δεύτερη θέση, πίσω από τις ασυναγώνιστες Γεωργιανές. Το χρυσό μετάλλιο θα
πρέπει να θεωρείται δεδομένο για τις τελευταίες, δεδομένου ότι οι αδελφές
Πόλγκαρ δεν συμμετέχουν με τα χρώματα της Ουγγαρίας. 
Στον 1ο γύρο οι
Μπότσαρη, Μακροπούλου σημείωσαν δύο ισοπαλίες απέναντι στις Αρμένισσες
αντιπάλους τους. Στον 5ο γύρο, όμως, οι Μπότσαρη, Φαχιρίδου κέρδισαν με σκορ
2-0 την αρκετά ισχυρή ομάδα της Τσεχίας, παίρνοντας μεγάλη βαθμολογική ώθηση.

Η ανδρική ομάδα στον 4ο γύρο ηττήθηκε με 2,5-1,5 από την ισχυρή Γερμανία
και στον 5ο γύρο με 3-1 από τη Γεωργία. Στον αγώνα αυτό δεν αγωνίστηκε ο
Κοτρωνιάς, που προηγουμένως είχε φέρει ισοπαλία με τον Γιουσούποβ. 
* Για
την πέμπτη παρτίδα του Κασπάροβ με τον Ντιπ Μπλου γράφουμε αναλυτικά σε άλλη
στήλη. Εδώ ακολουθεί η απεικόνισή της. 
Κασπάροβ - Ντιπ Μπλου (πέμπτη
παρτίδα) 
1. Ιζ3 δ5 2. η3 Αη4 3. Αη2 Ιδ7 4. θ3 Α: ζ3 5. Α: ζ3 γ6 6. δ3 ε6
7. ε4 Ιε5 8. Αη2 δ: ε4 9. Α: ε4 Ιζ6 10. Αη2 Αβ4+ 11. Ιδ2 θ5 12. Βε2 Βγ7 13. γ3
Αε7 14. δ4 Ιη6 15. θ4 ε5 16. Ιζ3 ε: δ4 17. Ι: δ4 0-0-0 18. Αη5 Ιη4 19. 0-0-0
Πθε8 20. Βγ2 Ρβ8 21. Ρβ1 Α: η5 22. θ: η5 Ι6ε5 23. Πθε1 γ5 24. Ιζ3 Π: δ1+ 25.
Π: δ1 Ιγ4 26. Βα4 Πδ8 27. Πε1 Ιβ6 28. Βγ2 Βδ6 29. γ4 Βη6 30. Β: η6 ζ: η6 31.
β3 Ι: ζ2 32. Πε6 Ργ7 33. Π: η6 Πδ7 34. Ιθ4 Ιγ8 35. Αδ5 Ιδ6 36. Πε6 Ιβ5 37. γ:
β5 Π: δ5 38. Πη6 Πδ7 39. Ιζ6 Ιε4 40. Ι: η7 Πδ1+ 41. Ργ2 Πδ2+ 42. Ργ1 Π: α2 43.
Ι: θ5 Ιδ2 44. Ιζ4 Ι: β3+ 45. Ρβ1 Πδ2 46. Πε6 γ4 47. Πε3 Ρβ6 48. η6 Ρ: β5 49.
η7 Ρβ4 0,5-0,5. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15833O996</ED>
<ID>
ID:167470

</ID><URL>http://ta-nea.dolnet.gr/neaweb/neafile.print_unique?e=A&f=15833&m=O99&aa=6</URL></REF>


Article

<CATEGORY>vin09</CATEGORY>

 <H5>Ο
ΕΥΑΓΓΕΛΟΣ ΒΕΝΙΖΕΛΟΣ ΣΤΑ «ΝΕΑ»: ΑΝΑΚΑΤΑΝΟΜΗ ΤΟΥ ΠΡΟΫΠΟΛΟΓΙΣΜΟΥ ΣΤΟ ΥΠΠΟ</H5>
<H2>36 δισ. στην πολιτιστική κληρονομιά</H2>

«Επιχειρούμε μια ριζική ανακατανομή των χρηματοδοτήσεων ώστε να μεταφερθούν
πόροι στον τομέα της πολιτιστικής κληρονομιάς, δηλαδή στον τομέα της
αρχαιολογικής υπηρεσίας. Διότι εκείνο που δημιουργεί τις καταλυτικές
εντυπώσεις, εκείνο που λειτουργεί τελικώς ως το συγκριτικό πλεονέκτημα της
χώρας μας, σε αναπτυξιακό και ιδεολογικό επίπεδο, είναι η πολιτιστική
κληρονομιά. Δεν ανέχομαι την αντίληψη που λέει ότι υπάρχει οικονομική
δυσπραγία για να γίνουν τα στοιχειώδη ανασκαφικά ή αναστηλωτικά έργα. Παρ' όλα
αυτά, υπάρχει πρόβλημα. Όχι τόσο στη χρηματοδότηση (γιατί μένουν και
αναπορρόφητα κονδύλια) όσο στη στελέχωση των υπηρεσιών και στον τρόπο
οργάνωσης της δουλειάς. Και γιατί δεν έχουμε τον αναγκαίο αριθμό επιστημόνων ­
επειδή υπακούμε στους καταναγκασμούς του δημόσιου τομέα ­ και γιατί οι
υπηρεσίες δεν έχουν πολλές φορές τα αντανακλαστικά που πρέπει. Δεν έχουν
εμπειρία επίλυσης προβλημάτων με τη δική τους αυτενέργεια». 
Λίγες ημέρες
πριν από την κατάθεση στη Βουλή του νομοσχεδίου για την ανάπτυξη του σύγχρονου
ελληνικού πολιτισμού και ενώ η Ελλάδα φαίνεται να εισέπραξε μια πρώτη
ψυχρολουσία από τη νέα βρετανική κυβέρνηση, σχετικά με την επιστροφή των
Μαρμάρων του Παρθενώνα, ο υπουργός Πολιτισμού Ευάγγελος Βενιζέλος ξεκαθαρίζει
στα «ΝΕΑ» τις προθέσεις του. Και για πρώτη φορά φωτίζει τους στρατηγικούς του
στόχους με νούμερα, παρουσιάζοντας την κατανομή των κονδυλίων (από διάφορες
πηγές) του υπουργείου Πολιτισμού, στους επιμέρους τομείς της πολιτιστικής
πολιτικής. Αυτό που δεν μπορεί να πει ο υπουργός, είναι πως... του λείπουν
αυτή τη στιγμή 10 δισ. δρχ. προκειμένου να εφαρμόσει τα σχέδιά του, τα οποία
είναι ανεξάρτητα από το καλλιτεχνικό πρόγραμμα της Θεσσαλονίκης Πολιτιστικής
Πρωτεύουσας. 
Οι
συνολικοί πόροι που μπορεί να διαχειριστεί δημιουργικά το υπουργείο Πολιτισμού
το 1997, ανέρχονται κατά τον κ. Βενιζέλο περίπου σε 52 δισ. δρχ. Διότι από τα
36 δισ. του τακτικού προϋπολογισμού, μόνο τα 7,5 δισ. αφορούν σε πολιτιστικό
έργο. Τα άλλα απορροφώνται σε μισθούς και λειτουργικές δαπάνες. Σ' αυτά
προστίθενται 11 δισ. από το ΛΟΤΤΟ, 10 δισ. από το Πρόγραμμα Δημοσίων
Επενδύσων, 11,4 δισ. ετησίως από το εθνικό σκέλος του δεύτερου Κοινοτικού
Πλαισίου Στήριξης, 9,5 δισ. από το περιφερειακό σκέλος του ΚΠΣ (το οποίο όμως
είναι μόνον υπό μερικό έλεγχο του ΥΠΠΟ) και 12,4 δισ. από το Ταμείο
Αρχαιολογικών Πόρων. Και από εδώ όμως θα πρέπει να αφαιρεθούν γύρω στα 10
δισ., που αντιστοιχούν σε ανελαστικά έξοδα. Από το σύνολο λοιπόν αυτών των
πόρων, το 40% περίπου θα διατεθεί το 1997 για την πολιτιστική κληρονομιά, το
29% για την πολιτιστική ανάπτυξη και το 31% για τις ανελαστικές δαπάνες του
υπουργείου. 
«Στον τομέα της πολιτιστικής ανάπτυξης», λέει ο υπουργός,
«θέλουμε να αναγνωρίσουμε πρωτοβουλία κινήσεων στις αυτόχθονες πολιτιστικές
δυνάμεις». Αυτό, με βάση την ιδέα της «πολιτιστικής επικράτειας», όπου
συνενώνονται τα διάφορα πολιτιστικά δίκτυα, με αποτέλεσμα η χρηματοδότηση να
μοιράζεται ανάμεσα στο ΥΠΠΟ και στην Τοπική Αυτοδιοίκηση. Ωστόσο και εδώ
υπάρχει ένα βασικό πρόβλημα, καθώς τονίζει: 
«Το πολύ σοβαρό οικονομικό
πρόβλημα γίνεται σοβαρότερο επειδή ως πολιτιστική πολιτική έχει επικρατήσει
επί πολλές δεκαετίες μια... επιδοματική πολιτική. Και παρ' ότι έχουν γίνει
σημαντικά βήματα από τους προκατόχους μου, παραμένει βαθιά ριζωμένη η
νοοτροπία ότι πολιτιστική πολιτική είναι η αποστολή κονδυλίων, χωρίς αυτά να
υπακούουν σε κάποια ενιαία λογική και χωρίς να κινητοποιούν τοπικές δυνάμεις.
Όλα αυτά προσπαθούμε να τα αλλάξουμε». 
Αλλαγές επιχειρεί και στον Τομέα
της Πολιτιστικής Κληρονομιάς, προκειμένου η αποτελεσματικότητα της
πολιτιστικής πολιτικής να μην καθορίζεται τόσο από τον ανθρώπινο παράγοντα,
όπως συνέβαινε έως τώρα, αλλά από μια άλλη διάρθρωση των διαφόρων υπηρεσιών
που θα επιτρέψει στα πράγματα να λειτουργούν ταχύτερα. «Είναι ανοιχτό π.χ. το
ενδεχόμενο τα μουσεία να γίνουν αυτοτελή νομικά πρόσωπα, αν και αυτό συναντά
αντιδράσεις», λέει ο κ. Βενιζέλος, δίνοντας ακόμα δύο παραδείγματα: «Έχουμε
εξαγγείλει την αποκέντρωση των τεχνικών υπηρεσιών (κυρίως των αναστηλωτικών)
του ΥΠΠΟ. Και για πρώτη φορά προβλέπουμε στο νομοσχέδιο τη συγκρότηση ενός
μητρώου μελετητών και κατασκευαστών αναστηλωτικών έργων ώστε να διευρυνθεί ο
κύκλος των ασχολουμένων με αυτά. 
Προσπαθώ, όπως βλέπετε, να κινήσω το
υπουργείο Πολιτισμού με τους δικούς μου ρυθμούς που είναι ρυθμοί γρήγοροι»,
καταλήγει ο Ευάγγελος Βενιζέλος. Ποια είναι όμως τα βασικά εμπόδια που
συναντά; 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15833P011</ED>
<ID>
ID:167471

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P01&aa=1</URL></REF>


Article

<CATEGORY>vin09</CATEGORY>

 <H5>ΕΓΚΑΙΝΙΑ ΤΗΣ ΓΙΟΡΤΗΣ ΤΟΥ
ΒΙΒΛΙΟΥ</H5>
<H5>Η ΠΟΛΙΤΕΙΑ ΤΩΝ ΣΤΑΥΡΩΝ</H5>
<H2>Η νύχτα των ποιητών</H2>

Βραδιά αφιερωμένη στον Γιώργο Σεφέρη απόψε στη
Γεννάδειο Βιβλιοθήκη, με διακεκριμένους ομιλητές, προβολή ταινίας και έκθεση.
Αφορμή η συμπλήρωση (τον περασμένο Σεπτέμβριο) 25 χρόνων από τον θάνατο του
νομπελίστα ποιητή. 
Το αφιέρωμα διοργανώνουν από κοινού η Γεννάδειος
Βιβλιοθήκη (όπου φυλάσσονται τα αρχεία του) και το Ίδρυμα Φουλμπράιτ, υπό την
αιγίδα του υπουργείου Πολιτισμού. 
Περιλαμβάνει δε ομιλίες της κ. Χάρης
Καλλιγά διευθύντριας της Γενναδείου, του καθηγητή Έντμουντ Κίλι για τη
«συνείδηση της πατρίδας» στον Σεφέρη, του Γουίλιαμ Άμερμαν για τη σχέση του
ποιητή με το Ίδρυμα Φουλμπράιτ. 
Ποιήματά του θα διαβάσουν οι καθηγητές
Έντμουντ Κίλι και Γιώργος 
Γιατρομανωλάκης, ενώ θα προβληθεί και η ταινία
της σουηδικής ραδιοφωνίας «Γιώργος Σεφέρης, ένα ντοκουμενταρισμένο πορτρέτο».
Παράλληλα θα εγκαινιασθεί και η έκθεση «Μετά το Νόμπελ». (Γεννάδειος
Βιβλιοθήκη, οδός Σουηδίας, στις 7.30). 
ΓΙΑ ΤΟΝ ΨΑΘΑ 
Ευκαιρία να
αποδειχθεί περίτρανα, για άλλη μία φορά, πόσο επίκαιρος είναι ο Δημήτρης
Ψαθάς, καθώς παρουσιάζεται απόψε στη Δημοτική Πινακοθήκη Πειραιά ο β' τόμος
των δικαστηριακών ευθυμογραφημάτων του, που θα συνοδευτεί από μια σειρά σκετς
με πρωταγωνιστές γνωστούς ηθοποιούς. 
Η Άννα Συνοδινού θα παρουσιάσει την
έκδοση και η Βούλα Ζουμπουλάκη, η Άννα Καλουτά και η Μέλπω Ζαρόκωστα, ο Θάνος
Καλιώρας, ο Σταύρος Ζαλμάς και η Μαίρη Βιδάλη θα ζωντανέψουν το έργο, που
φέρει τον τίτλο «Η Θέμις έχει νεύρα». 
Το αφιέρωμα οργανώνεται από την κόρη
και την εγγονή του συγγραφέα της «Μαντάμ Σουσού», Μαρία Ψαθά και Ελένη Νίτσου,
με αφορμή του 90 χρόνια από τη γέννησή του. (Δημοτικό Θέατρο Πειραιά, 9.30).

ΚΑΡΑΓΑΤΣΗΣ 
Η Νίκη Καραγάτση ήταν σύζυγος του πολυδιαβασμένου συγγραφέα
Μ. Καραγάτση και γιαγιά του ηθοποιού Δημήτρη Τάρλοου. Ήταν όμως και μια
ζωγράφος που μπορεί να μην κέντριζε το ενδιαφέρον των εμπόρων της Τέχνης,
όμως, αποκαθιστά με τα έργα της την παρεξηγημένη ελληνικότητα και γεφυρώνει
τον κόσμο της με τον δικό μας. 
Το λεύκωμα με τα έργα της, που προλογίζουν
ο Άγγελος Δεληβοριάς, ο Βασίλης Βασιλικός, η Μαρίνα Καραγάτση και η Αγάπη
Καρακατσάνη, κυκλοφορεί από τις εκδόσεις «Άγρα» και παρουσιάζεται απόψε στη
Στοά του Βιβλίου. (Πεσμαζόγλου 8, στις 8). 
12 ΒΡΑΒΕΙΑ 
Δώδεκα
καλλιτέχνες που τιμήθηκαν με το έπαθλο Γιάννη Σπυρόπουλου τα τελευταία πέντε
χρόνια, παρουσιάζει σε κοινή έκθεση το Μουσείο Σπυρόπουλου (Φαίδρας 5, Εκάλη),
δίνοντας την ευκαιρία να εκτιμηθεί το κύρος και η ευστοχία των επιλογών που
έγιναν μεταξύ των νέων καλλιτεχνών. Αναφέρουμε τα ονόματα: Άντζυ Καρατζά,
Παντελής Χανδρής, Νίκος Χαραλαμπίδης, Νίκος Αρτέμης, Θάλεια Χιώτη, Ξενοφών
Μπήτσικας, Δημήτρης Τζαμουράνης, Αχιλλέας Παπακώστας, Αλέξανδρος Pfaff,
Δήμητρα Βάντζου, Μάρθα Σακελλαρίου, Κωνσταντίνος Χρηστίδης. Διάρκεια έκθεσης
έως 30 Ιουνίου. 
ΕΚΔΗΛΩΣΗ 
Τον θεατράνθρωπο και σκηνοθέτη Σπύρο
Ευαγγελάτο τιμά απόψε ο Δήμος Νικαίας, με ομιλία του φιλολόγου και κριτικού
θεάτρου Κώστα Γεωργουσόπουλου και παράσταση του έργου «Κατσούρμπος», του Γ.
Χορτάτση, που σκηνοθέτησε ο Γ. Τσιδίμης. (Δημοτικό Θέατρο Νικαίας, 7ης Μαρτίου
και Ηλιουπόλεως, στις 8). 
ΡΕΣΙΤΑΛ 
Ρεσιτάλ εκκλησιαστικού οργάνου δίνει
απόψε ο δεξιοτέχνης Νίκολας Κίναστον στο Μέγαρο Μουσικής. Στο πρόγραμμα
περιλαμβάνονται έργα για όργανο των Μπαχ, Μπραμς, Μότσαρτ, Ντιριφλέ κ.ά.
(Αίθουσα Φίλων της Μουσικής, στις 8.30, εισιτ. 6.000, 5.000, 3.500, 2.000 και
1.500 δρχ. φοιτητικά). 
«Η Πολιτεία των Σταυρών και οι
σταυροσχημίτες» είναι η έκθεση που εγκαινιάζεται στους Μύλους Αλλατίνη, Λ.
Κέννεντυ και Λασκαράτου 2, απέναντι από το Ποσειδώνιο, στη Θεσσαλονίκη. Στην
έκθεση, που καταλαμβάνει 2.500 τ.μ., θα παρουσιασθεί για πρώτη φορά η
καινούργια δουλειά της Βασιλικής. Πρόκειται για 150 πελώριους σταυρούς
πλαισιωμένους από αναρίθμητα κομμάτια καθρέφτη, που συνθέτουν πήλινα ανδρικά
και γυναικεία ειδώλια σε σχήμα σταυρού: τους «σταυροσχημίτες» και τις
«σταυροσχημίτισσες», τα οποία θα εκτεθούν στη συνέχεια ­ τον Ιούλιο ­ στο
Σπολέτο της Ιταλίας και τον Οκτώβριο στην Κοπεγχάγη. Χορηγός τη έκθεσης είναι
η Εμπορική Τράπεζα. Διάρκεια έως 30 Ιουνίου. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15833P021</ED>
<ID>
ID:167472

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P02&aa=1</URL></REF>


Article

<CATEGORY>vin09</CATEGORY>

 <H2>Νέο διοικητικό συμβούλιο στην Εταιρεία Συγγραφέων</H2>

Με αρκετά
μεγάλη αποχή πραγματοποιήθηκαν χθες η Γενική Συνέλευση και οι (πρόωρες)
εκλογές στην Εταιρεία Συγγραφέων, που ανέδειξαν ένα νέο διοικητικό συμβούλιο.
Τις περισσότερες ψήφους πήρε ο κριτικός Αλέξης Ζήρας, μέλος και του
προηγούμενου Δ.Σ., ενώ επανεξελέγησαν ο Τάκης Μενδράκος και η παραιτηθείσα
Λύντια Στεφάνου. Εξελέγησαν επίσης ο καθηγητής Κώστας Στεργιόπουλος, ο
κριτικός Αλέξανδρος Αργυρίου, ο πεζογράφος Χριστόφορος Μηλιώνης και η ποιήτρια
και πεζογράφος Παυλίνα Παμπούδη η οποία βγήκε δεύτερη σε ψήφους. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15833P022</ED>
<ID>
ID:167473

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P02&aa=2</URL></REF>


Article

<CATEGORY>vin09</CATEGORY>

 <H2>ΓΙΟΡΤΗ ΒΙΒΛΙΟΥ</H2>

Με το σύνθημα «Εγώ διαβάζω» εγκαινιάζεται επίσημα
σήμερα από τον υπουργό Πολιτισμού Ευάγγελο Βενιζέλο η καθιερωμένη Γιορτή
Βιβλίου στο Πεδίον του Άρεως, η οποία για πρώτη φορά οργανώνεται από κοινού
από τα δύο σωματεία εκδοτών ­ τον Σύλλογο Εκδοτών Βιβλιοπωλών Αθηνών και τον
Σύνδεσμο Εκδοτών Βιβλίου. Στη γιορτή αυτή δίνεται μία όσο το δυνατόν
πληρέστερη εικόνα της πρόσφατης ελληνικής βιβλιοπαραγωγής, με 40.000 τίτλους
από 350 εκδότες. (Πεδίον του Άρεως, 8 μ.μ. μέχρι τις 25 Μαΐου. Καθημερινά 6.30
μ.μ. - 10.30 μ.μ. και Κυριακές 10 π.μ. - 2 μ.μ. και 6.30 μ.μ. - 10.30 μ.μ.).

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15833P023</ED>
<ID>
ID:167474

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P02&aa=3</URL></REF>


Article

<CATEGORY>vin09</CATEGORY>

 <H2>Ένας
κωμικός, μόνος με τον Μπέκετ</H2>

<AUTHOR>Ε.Δ.Χ.</AUTHOR>

Τον Πάνο Σκουρολιάκο που ξέρατε, ξεχάστε τον. Ο λαϊκός
κωμικός, ο παρορμητικός και χυμώδης άνθρωπος της «διπλανής πόρτας», σχεδόν
αναποδογυρίζει την εικόνα του. Παίζει έναν μοναχικό άνθρωπο που γιορτάζει τα
γενέθλιά του διασκεδάζοντας τον εαυτό του, με την ακρόαση στιγμών της ζωής του
που έχει εγγράψει σε ένα μαγνητόφωνο. Είναι η «Τελευταία μαγνητοταινία του
Κραπ», ένα έργο του Μπέκετ. Και όχι μόνον παίζει Μπέκετ με ένα λόγο «πυκνό»,
αλλά είναι και μόνος στη σκηνή. Ό, τι πιο δύσκολο δηλαδή, αφού στους
μονολόγους ελλοχεύουν ο κίνδυνος του ναρκισσισμού του υποκριτή και της
βαριεστιμάρας του θεατή. Πάντως γι' αυτό το εγχείρημα ο Πάνος Σκουρολιάκος
επέλεξε ένα περιφερειακό θέατρο, το «Σημείο», και έναν σκηνοθέτη αναλυτικό,
τον Νίκο Διαμαντή. Και είναι σωστό. Γιατί ένα τέτοιο άλμα απαιτεί περισυλλογή
και αυτοσυγκέντρωση. Επομένως λιγότερο θόρυβο και χαμηλότερα φώτα. Και ο Πάνος
Σκουρολιάκος θέλει τώρα να συνδιαλλαγεί με την ουσία του ηθοποιού και διαλέγει
τον κ. Κραπ, που σαν σύγχρονος τραγικός ήρωας ακούει τη φωνή του και μιλάει
στη ψυχή του. Μόνος. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15833P024</ED>
<ID>
ID:167475

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P02&aa=4</URL></REF>


Article

<CATEGORY>vin09</CATEGORY>

 <H2>Πουθενά
δεν γλιτώνουμε</H2>

<AUTHOR>Χ</AUTHOR>

Αν νομίζετε όταν βρίσκεστε στις ακρογιαλιές
του Αιγαίου, μακριά από τις πόλεις, ότι ξεφύγατε από τους ρύπους της Αθήνας
και της βιομηχανικής ζώνης της Θεσσαλονίκης, είναι πλάνη. Το απέδειξαν
μετρήσεις που έγιναν στη Δήλο, το έρημο και ακατοίκητο νησί στο κέντρο των
Κυκλάδων. Η «μόλυνση» έχει φθάσει ως τα μαρμάρινα λιοντάρια της Δήλου ­
προφανώς με τον άνεμο και τα διερχόμενα πλοία και αεροπλάνα. Αυτά υποστήριξε
στη Ρόδο ο καθηγητής Ροζέ Αλεξάντερ Λεφέβρ, φυσικός και χημικός της
ατμόσφαιρας του 12ου Πανεπιστημίου του Παρισίου, στη διάρκεια του 4ου Διεθνούς
Συνεδρίου για τη Συντήρηση των Μνημείων της Μεσογείου. Συμπέρασμα, τα
αποτελέσματα της ρύπανσης δεν είναι τοπικά, αλλά μεταφέρονται σε μεγάλη
απόσταση. Και το κακό θέλει χτύπημα στη ρίζα του. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15833P025</ED>
<ID>
ID:167476

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P02&aa=5</URL></REF>


Article

<CATEGORY>vin09</CATEGORY>

 <H2>Άκρα
ταπείνωση, χωρίς Ανάσταση</H2>

<AUTHOR>Π.Κ.</AUTHOR>

Εξηγήσεις για το πώς φθάσαμε στην
«ασεβή» ως χαρακτηρισμό πράξη της «ταπείνωσης» ­ δηλαδή της καταστροφής των
αρχαιοτήτων στο Ζάγαρι ­ επιχείρησε να δώσει ο κ. Πετράκος. Ο αρχαιολόγος,
δηλαδή, ο οποίος υπήρξε επί σειράν ετών ο αρμόδιος έφορος Αρχαιοτήτων αυτής
της περιοχής και κάπου ευθύνεται για το γεγονός ότι φθάσαμε στο παραπέντε
χωρίς να έχει γίνει εγκαίρως γνωστή η ύπαρξη και η σημασία αυτού του
προϊστορικού οικισμού. Ο κ. Πετράκος υπενθύμισε ότι όταν αποφασίσθηκε η
κατασκευή του αεροδρομίου των Σπάτων, πριν από σχεδόν δύο δεκαετίες, έγινε
τότε πολύς και μεγάλος θόρυβος για το μέγεθος της καταστροφής της Αττικής που
θα επακολουθήσει ­ και ο ίδιος είχε αντιταχθεί, παρά το ότι δεν ήταν γνωστά τα
νεώτερα και πολύ σπουδαία αρχαία. «Κατόπιν, το 1982, η κυβέρνηση επιβράδυνε
τις εργασίες της και τελικά τις σταμάτησε. Θεωρήσαμε, είπε ο κ. Πετράκος, ότι
ο κίνδυνος είχε ξεπεραστεί. Κρίση εσφαλμένη, όπως αποδεικνύεται». Τώρα όμως
απορεί με τον όχι άδικο θόρυβο που έγινε, αφού με τη γιγαντοσύνη του
αεροδρομίου, το μέγεθος της καταστροφής για την Αττική, η εξαφάνιση της
καρδιάς των Μεσογείων είναι πολύ σπουδαιότερη από την κακή τύχη ενός λόφου...
Αυτά όλα, είπε, είναι «η άκρα ταπείνωσις». ­ Σημειώστε ότι στη βυζαντινή
εικονογραφία «άκρα ταπέινωσις» είναι η παράσταση του Χριστού ως νεαρού, επειδή
ο Χριστός αν και είναι Θεός, αθάνατος, εδέχθη να υποστεί τον έσχατο
εξευτελισμό, τον ανθρώπινο θάνατο. Εκείνος, όμως, Ανεστήθη την Τρίτη ημέρα.
Άσε που, αν είχε αποκαλυφθεί το αρχαίο και η σημασία του εγκαίρως, μπορεί και
να είχε σωθεί. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15833P026</ED>
<ID>
ID:167477

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P02&aa=6</URL></REF>


Article

<CATEGORY>vin09</CATEGORY>

 <H2>Στην
άκρη του τούνελ</H2>

<AUTHOR>Χ.</AUTHOR>

Υπάρχουν κάποια βιβλία που έχουν έναν
παράξενο ηλεκτρισμό. Μπορεί να μην είναι αριστουργήματα, μπορεί να μην κάνουν
τομή στην τέχνη του λόγου, όμως, η αλήθεια που κουβαλάνε γιατρεύει την ψυχή
του αναγνώστη, όπως τη γιατρεύει η αληθινή τέχνη. Έτσι και το «Παλαιοπωλείο»,
το δεύτερο βιβλίο της Θεραπευτικής Κοινότητας «Νόστος». Γέννημα μιας
συλλογικής δουλειάς, όπου καθένας από τους επί μέρους συγγραφείς ­ πρόσωπα
δραματικά που αγωνίζονται να βγουν στην επιφάνεια μέσα και από το γράψιμο ­
διάλεξε να πει την ιστορία μιας αντίκας που αγαπά. Όλοι μαζί έπειτα, μέσα από
μαγνητοφωνημένες συζητήσεις, έδεσαν τις ιστορίες του καθενός σε ένα
συγκροτημένο... «Παλαιοπωλείο», που μέσα από το τούνελ μιλά για την αξία των
ουσιαστικών σχέσεων και της ειλικρινούς φιλίας. Ας την αισθανθούμε κι εμείς
γι' αυτά τα παιδιά. Γιατί από αυτήν αξίζει κανείς να εξαρτάται. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15833P027</ED>
<ID>
ID:167478

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P02&aa=7</URL></REF>


Article

<CATEGORY>vin09</CATEGORY>

 <H5>ΓΙΑ «ΑΠΛΗ ΣΥΝΕΡΓΕΙΑ ΣΕ
ΠΑΡΑΝΟΜΗ ΛΕΙΤΟΥΡΓΙΑ ΘΕΑΤΡΟΥ» ΠΑΡΑΠΕΜΠΕΤΑΙ Ο ΛΑΖΟΠΟΥΛΟΣ</H5>
<H5>Συνελήφθη τη νύχτα</H5>
<H2>Ο Λάκης στο Αυτόφωρο!</H2>

Στο εδώλιο του κατηγορουμένου
κάθεται σήμερα ο Λάκης Λαζόπουλος γιατί το θέατρο στο οποίο τον φιλοξενεί ο
Οργανισμός Πολιτιστικής Πρωτεύουσας στη Θεσσαλονίκη είναι παράνομο.ΘΕΣΣΑΛΟΝΙΚΗ

Γραφείο Βορ. Ελλάδας 
Μαζί με τον Λάκη Λαζόπουλο στο δικαστικό
«σενάριο», στο εδώλιο θα καθίσουν ο υπεύθυνος λειτουργίας του θιάσου κ.
Σταύρος Γαλάνης, αλλά και ο φερόμενος ως ιδιοκτήτης του θεάτρου «Fix» Λ.
Ραπτάκης και ο εκπρόσωπος του ενοικιαστή Οργανισμού Πολιτιστικής Πρωτεύουσας ­
ο διευθύνων σύμβουλος του ΟΠΠΕ Κώστας Λοΐζος. 
Τη νέα τροπή έλαβαν τα
πράγματα το βράδυ του Σαββάτου όταν αστυνομικοί του Αστυνομικού Τμήματος
Δενδροποτάμου Θεσσαλονίκης έφτασαν στο θέατρο «Fix» και αναζητούσαν,
προκειμένου να συλλάβουν, τους υπευθύνους λειτουργίας του θεάτρου. Ελλείψει
αυτών, κι ενώ στη σκηνή παιζόταν κανονικά η παράσταση της «Κυριακής των
παπουτσιών», οι αστυνομικοί συνέλαβαν και οδήγησαν στο τμήμα τον διοικητικό
υπεύθυνο του θιάσου κ. Σταύρο Γαλάνη. Παρά τις διαβεβαιώσεις του ιδίου αλλά
και του Λάκη Λαζόπουλου που πήγε τα ξημερώματα (μετά το πέρας της παράστασης)
στο Αστυνομικό Τμήμα και δήλωσε ότι αυτός είναι ο υπεύθυνος του θιάσου (και
όχι του θεάτρου), οι αστυνομικοί έκριναν ως κρατούμενο τον κ. Γαλάνη και τον
οδήγησαν χθες το μεσημέρι στην Εισαγγελία. Στην Εισαγγελία Θεσσαλονίκης πήγε
και ο Λάκης Λαζόπουλος επιμένοντας πως ο ίδιος και όχι ο κ. Γαλάνης είναι ο
υπεύθυνος λειτουργίας του θιάσου... 
Ύστερα από πολύωρες διαπραγματεύσεις,
συσκέψεις εισαγγελικών λειτουργών και αστυνομικών, επαφές κ.λπ., ο εισαγγελέας
υπηρεσίας απήγγειλε την κατηγορία της απλής συνέργειας σε παράνομη λειτουργία
θεάτρου εις βάρος του κ. Λαζόπουλου και του κ. Γαλάνη και άφησε ελεύθερο μέχρι
σήμερα το μεσημέρι τον κ. Γαλάνη προκειμένου να δικαστεί στο αυτόφωρο
δικαστήριο μαζί με τους υπολοίπους. 
Στο ίδιο δικαστήριο, οι εισαγγελείς
έκριναν πως θα πρέπει να δικαστούν σήμερα με την κατηγορία της παράνομης
λειτουργίας θεάτρου ο κ. Λ. Ραπτάκης (φερόμενος ως ιδιοκτήτης του «Fix») και ο
διευθύνων σύμβουλος του Οργανισμού Πολιτιστικής Πρωτεύουσας που νοικιάζει το
χώρο αντί του ποσού των 50 εκατομμυρίων δραχμών για το διάστημα Μαρτίου -
Σεπτεμβρίου που θα φιλοξενεί τις παραστάσεις του Λάκη Λαζόπουλου καθώς και
σειρά άλλων πολιτιστικών εκδηλώσεων. 
«Ας πάμε στα δικαστήρια να δούμε
ποιος τελικά ευθύνεται για την όλη υπόθεση. Αν ψάχνουν τον υπεύθυνο του
θιάσου, αυτός είμαι εγώ. Αν όμως ψάχνουν για τον υπεύθυνο λειτουργίας του
χώρου, ε... τότε ας τον ψάξουν κάποτε, εκτός κι αν δεν πρέπει, δεν μπορούν,
δεν θέλουν...» είπε χαρακτηριστικά στα «ΝΕΑ» ο Λάκης Λαζόπουλος.Αξίζει να
σημειωθεί πως το θέατρο λειτουργεί παράνομα ­ σύμφωνα με σχετικά πορίσματα
αρμόδιων αρχών ­, γεγονός που προκάλεσε στα μέσα της περασμένης εβδομάδας ­
όπως έγραψαν σχετικά «ΤΑ ΝΕΑ» ­ την παρέμβαση του προϊστάμενου της Εισαγγελίας
Εφετών Θεσσαλονίκης κ. Αναστάσιου Καπόλα, ο οποίος έδωσε εντολή για άμεση
σύλληψη των υπευθύνων λειτουργίας του θεάτρου. Με βάση την εισαγγελική εντολή
κινήθηκαν οι αστυνομικοί, η δικαστική αρχή όμως διευκρίνιζε έκτοτε πως ο κ.
Λαζόπουλος και τα μέλη του θιάσου δεν φέρουν την παραμικρή ευθύνη για το όλο
πρόβλημα που δημιουργήθηκε. 
Τα προβλήματα με τη λειτουργία του θεάτρου
«Fix» εμφανίστηκαν λίγες μέρες μετά την έναρξη των παραστάσεων της «Κυριακής
των παπουτσιών» (στις 28 του περασμένου Μαρτίου). Στη συνέντευξη Τύπου για την
έναρξη της παράστασης, όταν ρωτήθηκαν σχετικά με τη νομιμότητα λειτουργίας του
χώρου οι διοργανωτές των παραστάσεων - υπεύθυνοι του ΟΠΠΕ δήλωσαν πως δεν
υπάρχει πρόβλημα. 
Για άμεση διευθέτηση του προβλήματος νομιμότητας της
λειτουργίας του χώρου μίλησε και ο υπουργός Πολιτισμού και εποπτεύων υπουργός
του ΟΠΠΕ κ. Ευάγγελος Βενιζέλος λίγο πριν από το Πάσχα και αφού αστυνομικοί
σφράγισαν το θέατρο ­ το οποίο στη συνέχεια αποσφράγισαν οι υπάλληλοι του
φερόμενου ως ιδιοκτήτη του χώρου, όπως και σειράς νυχτερινών κέντρων της
Θεσσαλονίκης κ. Λ. Ραπτάκη. 
Ο Λάκης Λαζόπουλος διέκοψε τις παραστάσεις του
μετά το σφράγισμα του θεάτρου αλλά αποφάσισε να τις επαναλάβει μετά τη
διαβεβαίωση του υπουργού Πολιτισμού για επικείμενη διευθέτηση του προβλήματος
και με το δεδομένο ότι ο ΟΠΠΕ που τον αμείβει με το ποσό των 120 εκατομμυρίων
δραχμών για σειρά παραστάσεων ως το τέλος Μαΐου δεν τον ενημέρωσε πως θα
έπρεπε να διακόψει. Για την υπόθεση της παράνομης λειτουργίας του θεάτρου
«Fix» ο προϊστάμενος της Εισαγγελίας Εφετών κ. Καπόλας έχει διατάξει μάλιστα
από την περασμένη εβδομάδα και πειθαρχική έρευνα προκειμένου να διαπιστωθούν
και τυχόν ευθύνες δικαστικών και αστυνομικών οργάνων. 
Οι παραστάσεις του
Λάκη Λαζόπουλου στο θέατρο «Fix» είναι προγραμματισμένες από το διοργανωτή
τους, Οργανισμό Πολιτιστικής Πρωτεύουσας, έως την μεθεπόμενη Κυριακή 25 Μαΐου.

Αργά τη νύχτα και μετά
το τέλος της παράστασης «Η Κυριακή των παπουτσιών» συνελήφθη ο Λάκης
Λαζόπουλος, ο οποίος οδηγήθηκε στο Αστυνομικό Τμήμα Δενδροποτάμου
Θεσσαλονίκης. 
Την ώρα της σύλληψής του δεκάδες θεατές που αποχωρούσαν
εξέφρασαν έντονα τη δυσφορία τους προς τους αστυνομικούς, ενώ χειροκρότησαν
τον ηθοποιό. 
Μαζί με τον Λάκη Λαζόπουλο συνελήφθη και ο υπεύθυνος του
θιάσου του Σταύρος Γαλάνης. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15833P031</ED>
<ID>
ID:167479

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P03&aa=1</URL></REF>


Article

<CATEGORY>vin09</CATEGORY>

 <H2>Λιγότερες ανασκαφές είχαμε το 1996</H2>

Αισιοδοξία για την πρόοδο των ανασκαφών,
αλλά και απαισιοδοξία για την τύχη των αρχαιολογικών πραγμάτων της Αθήνας
εξέφρασε χθες ο γενικός γραμματέας της Αρχαιολογικής Εταιρείας κ. Βασίλειος
Πετράκος, κατά την καθιερωμένη παρουσίαση του έργου της Εταιρείας, η οποία
φέτος συμπλήρωσε 160 χρόνια λειτουργίας της (ιδρύθηκε το 1837). 
Την
περσινή χρονιά διεξήχθησαν 14 ανασκαφές προϊστορικών, αρχαίων,
παλαιοχριστιανικών και βυζαντινών μνημείων σε όλη την Ελλάδα. 
Εκτός από
τις γνωστές στο κοινό ανακαλύψεις στο Ακρωτήρι της Θήρας (τοιχογραφία πομπής
στο κλιμακοστάσιο της Ξεστής 4, όπως έγραψαν «ΤΑ ΝΕΑ» στις 18 Νοεμβρίου 1996)
και τα λαμπρά αγάλματα και άλλα ευρήματα από τη νότια στοά της αρχαίας
Μεσσήνης («ΤΑ ΝΕΑ», 6 Νοεμβρίου 1996), τρία ήταν τα πιο ενδιαφέροντα σημεία
του απολογισμού: 
Ξεκίνησαν δύο νέες ανασκαφές, η πρώτη στη Σκάλα Ωρωπού
που έφερε στο φως αρχαιότατα εργαστήρια μεταλλουργίας του 8ου - 7ου αι. και
δύο οικισμούς των γεωμετρικών - αρχαϊκών χρόνων και, η δεύτερη, στη Φιγάλεια
Πελοποννήσου, όπου ερευνήθηκε ο ναός της Αθηνάς και του Διός Σωτήρος του 4ου
π.Χ. αι. που έδωσε ενδιαφέροντα κινητά ευρήματα, αλλά και αρχιτεκτονικά μέλη
ενός παλαιότερου οικοδομήματος αρχαϊκής εποχής. Το τρίτο σημείο είναι ότι οι
νεώτερες ανασκαφές στον ναό του Απόλλωνος στο Θέρμο Αιτωλοακαρνανίας
καταρρίπτουν την άποψη ότι εδώ βρισκόταν ο παλαιότερος περίπτερος ναός στον
ελληνικό χώρο. 
Ενώ, λοιπόν, το ανασκαφικό έργο της Αρχαιολογικής Εταιρείας
έχει περιορισθεί σημαντικά τα τελευταία χρόνια, ο απολογισμός έδωσε στοιχεία
για 5 έργα συντήρησης και μελέτης του υλικού παλαιότερων ανασκαφών (στη Σύμη
Βιάννου Κρήτης, στην Αμφίπολη κ.α.) και 12 δημοσιεύσεις μελετών όπου
περιλαμβάνονται και έργα ξένων ερευνητών. Αιτίες της «δυσθυμίας» που εξέφρασε
ο κ. Πετράκος για τα αρχαιολογικά πράγματα είναι: Το σκοτεινό μέλλον του
αρχαιολογικού χώρου του Κεραμεικού λόγω των ανασκαφών του Μετρό. Η εικοσαετής
καθυστέρηση του νέου Μουσείου Ακροπόλεως. 
Η τριακονταετής και πλέον
καθυστέρηση της σύνταξης νέου αρχαιολογικού νόμου. Η εξάντληση του
προγράμματος ενοποίησης των αρχαιολογικών χώρων της Αθήνας που είχε
οραματισθεί ο Χαρίλαος Τρικούπης πριν από 110 χρόνια σε αμφίβολης
αποτελεσματικότητας τεχνικές μελέτες. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15833P032</ED>
<ID>
ID:167480

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P03&aa=2</URL></REF>


Article

<CATEGORY>vin09</CATEGORY>

 <H5>Ιστορία με στρας
</H5><H2>ΤΟ ΠΝΕΥΜΑ του τόνου</H2>

<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

Μου λέει: «Κοίτα, ρε Γιώργο, αυτό το γκομενάκι
που μιλάει στο κινητό. Τι στο διάολο μπορεί να λέει; Τι ανάγκη προέκυψε τέτοια
ώρα, μεσάνυχτα, στο μπαρ, ώστε κάποιος της τηλεφωνεί στο κινητό; Τι λένε, ρε
Γιώργο, όλα αυτά τα σαχλογκομενάκια, που μόλις κάτσουνε στο μπαρ βάζουνε δίπλα
στα τσιγάρα το κινητό; Δηλαδή, είναι νορμάλ αυτό; Δεν μπορώ να καταλάβω... Εγώ
τις μόνες που δικαιολογώ είναι οι βιζιτούδες. Είναι η δουλειά τους, ρε παιδί
μου! Ανά πάσα στιγμή μπορεί να προκύψει βίζιτα, πρέπει να είναι απίκο,
παρούσες και "κινητές". Οι άλλες όμως; Τι το κουβαλάνε το κινητό; Μήπως και
τους πάρει ο Κόπολα, να πούμε, ή ο Ρίτσαρντ Γκιρ; Ο Φώσκολος κι ο Κουτσομύτης;
Και τα λεφτά για να το πληρώνουν πού τα βρίσκουν; Ρε, μπας κι είναι όλες
βιζιτούδες; Τόσο πολύ πίσω έχω μείνει, δηλαδή;». Τι να του πεις τώρα αυτουνού;
Τα παίρνει στο κρανίο που βλέπει τα κοριτσάκια να μιλάνε στο κινητό. Καλά
κάνουν. Η ευκαιρία μπορεί να προκύψει ξαφνικά. Κι η ευκαιρία «βίζιτα» είναι.
Ευκαιρία για δουλειά, για ταξίδι, για πάρτι, για έρωτες. Θυμήθηκα εκείνον τον
βασιλιά που όλοι του οι υπήκοοι έπιναν νερό από μια πηγή και γίνονταν τέρατα.
Ο βασιλιάς αντιστεκόταν. Αλλά ήρθε μια μέρα που ήταν βασιλιάς τεράτων, οπότε
ήπιε κι αυτός απ' την πηγή. 
Είμαι σίγουρος πως την επόμενη φορά που
θα το συναντήσω θα έχει κι αυτός το κινητό του. (Όλοι βίζιτες κάνουμε).

<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15833P033</ED>
<ID>
ID:167481

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P03&aa=3</URL></REF>


Article

<CATEGORY>vin09</CATEGORY>

 <H2>Το λιβάνι και η μπόχα</H2>

Κώστας Γεωργουσόπουλος 
«Οι Βρυκόλακες», του Ίψεν, που
ήδη ξεπέρασαν τα εκατό χρόνια ζωής, ενώ εκ των πραγμάτων φαίνεται, στον
απλοϊκό παρατηρητή, έργο ξεπερασμένο θεματικά, έγινε πάλι εκ των πραγμάτων
έργο καυτής επικαιρότητας. 
Διότι ανεξάρτητα από τις θεατρικές του αρετές, που θα με
απασχολήσουν παρακάτω, ουσιαστικά ως θέμα του, ως δραματουργικό εμβρυουλκό
έχει τη συφιλίδα, αρρώστια που δημιουργεί κληρονομικά εκτρώματα. Τώρα όμως με
το AIDS, η μεταδιδόμενη με το σεξ σε ανύποπτους ανθρώπους αρρώστια και τα
κληρονομικά της φαντάσματα κάνει τους «Βρυκόλακες» έργο αυριανό. Ο Ίψεν πόλωσε
το έργο του γύρω από τους νόμους της κληρονομικότητας που, λίγο χρόνο πριν
γράψει το δράμα του, είχαν διατυπωθεί από τον Μέντελ. Είδε την κληρονομικότητα
σαν την αρχαία μοίρα, σαν το κληρονομικό αμάρτημα των Λαβδακιδών ή των
Τανταλιδών. Σαν τους άτεγκτους χρησμούς των Δελφών που προδιαγράφουν την
πορεία ανθρώπων πριν ακόμη γεννηθούν. Είδε τη συφιλίδα του λοχαγού Άλβινγκ σαν
τον χρησμό που έδωσε ο Απόλλων στον Λάιο. Ο Όσβαλντ των «Βρυκολάκων» είναι ο
Οιδίπους του σύγχρονου κόσμου. Ο αθώος που πληρώνει αμαρτίες γονέων. Γύρω από
αυτό το θέμα ο Ίψεν δομεί το έξοχο δράμα του, που με αριστουργηματικές
τεχνικές και με τη μέθοδο του Σοφοκλή αποκαλύπτει σταδιακά τα τραγικά
συμβάντα. Ο Ίψεν ξεγυμνώνει την υποκρισία της κοινωνίας όπου ζει. Και η
κοινωνία αυτή είναι το αυστηρότερο και πλέον αποτρόπαιο μοντέλο της
προτεσταντικής ηθικής, αυτής της ηθικής που ο Μαξ Βέμπερ θεωρεί ότι οικοδόμησε
το «πνεύμα» του καπιταλισμού. Φορέας αυτού του ηθικού κώδικα καθηκοντολογίας ο
πάστορας Μάντερς, ένας επικίνδυνος και ανόητος άνθρωπος ταυτοχρόνως.
Θεματοφύλακας των προτεσταντικών αξιών, της πειθαρχίας, της υποταγής και του
κέρδους. Όταν μιλάει δεν σκέφτεται παρά μονάχα το κέρδος, υλικό και ηθικό.
Υποκριτής, άφιλος, υπολογιστικός, μικρόνους και πουρίστας. Ένας ηθικός
φασίστας. Είναι από τους ανθρώπους που όταν ξεχειλίζει ο βόθρος, αντί να τον
αδειάσουν, παίρνουν ένα λιβανιστήρι και θυμιάζουν, για να σκεπάσουν με τη
μυρωδιά του λιβανιού την μπόχα. 
Η τραγική μητέρα κυρία Άλβινγκ είναι
ένα συνταρακτικό πρόσωπο· βλέπει την αλήθεια, επαναστατεί, εξεγείρεται και
προσκρούοντας πάνω στην καθηκοντολογική σεμνοτυφία των αρχών του Μάντερς
βουλιάζει, καταπίνοντας την αξιοπρέπειά της. Θυσιάζεται για τον αθώο της γιο,
χωρίς να γνωρίζει πως η ανοχή της στην ακολασία του συζύγου της θα γίνει ο
αγωγός κυριολεκτικά που θα μεταδοθεί το νόσημα, το μίασμα από τη μήτρα της στο
βρέφος της. Είναι πιο τραγική από την Ιοκάστη, αφού αυτή ξέρει και ανέχεται
και υποτάσσεται για να μην εκτεθεί στα μάτια του σεμνότυφου υποκριτικού
ποιμνίου. 
Και μέσα σ' αυτές τις συμπληγάδες ο αθώος Όσβαλντ συνθλίβεται
και εξουθενώνεται και το πέρασμά του στην άνοια ανοίγει ένα καινούργιο
υπαρξιακό χάος στη μητέρα του, τη βάζει μπροστά στο δίλημμα αν, υπακούοντας
στις αρχές του Μάντερς, θα σηκώσει εφ' όρου ζωής τον σταυρό του άρρωστου
παιδιού της ή θα φορτωθεί την ενοχή πως συνήργησε στην ευθανασία, πως τον
λύτρωσε, αλλά στοίχειωσε τον δικό της ύπνο. 
Ο Ίψεν έγραψε ένα κουιντέτο
που θυμίζει δομικά Μπαχ και Μπετόβεν των κουαρτέτων· τι ισορροπία, τι
οικονομία, τι βαθιά γνώση της ανθρώπινης ψυχής και τι ικανότητα να στήνεις
ζωντανούς ανθρώπους στη σκηνή που συμπεριφέρονται ως καθημερινοί άνθρωποι,
αλλά αντιμετωπίζουν προβλήματα οριακά, ανάλογα με της αρχαίας τραγωδίας. Γιατί
οι «Βρυκόλακες» έχουν υψηλές προδιαγραφές, όχι μόνον αριστοτελικού ήθους αλλά
και διανοίας. Η σκηνική συζήτηση περιορίζεται μόνο σε ιδέες, αξίες, καθήκοντα
και κίνητρα. Πουθενά η φλυαρία του χυδαίου ρεαλισμού ή η φωτογραφική αποτύπωση
του νατουραλισμού. 
Ο Σπύρος Ευαγγελάτος είχε στη διάθεσή του τη μετάφραση
της κ. Βαρβαρέσου - Τζόγια. Ομολογώ πως τώρα ήχησε καλύτερα από την παλιότερη
παράσταση του Έξαρχου. Την επεξεργάστηκε ξανά; Ο Πάτσας, υλοποιώντας την ιδέα
του Ευαγγελάτου, έφτιαξε στη Νέα Σκηνή του Εθνικού έναν χώρο σταυρικό. Σε κάθε
άκρη των σκελών του σταυρού, που βρισκόταν στους τοίχους της αίθουσας, μια
θύρα ή ένα παράθυρο και στο πλατύ κάθετο σκέλος το σαλόνι των Άλβινγκ. Το
εύρημα του χώρου είναι ιδιοφυές και η παράσταση προσπάθησε να το αξιοποιήσει.

Ο Ευαγγελάτος σέβεται απόλυτα τα κείμενα των μεγάλων δραματουργών.
Προσπαθεί να διασώσει και την πλέον κρυφή πτυχή τους. Πράγματι, στην παράσταση
φωτίστηκαν τα πάντα, βγήκε η μουσική, οι σχέσεις, οι υπαινιγμοί, τα κίνητρα
των πράξεων, οι αναστολές, οι κρυψίνοιες, οι αδιόρατοι φόβοι, οι απειλητικές
επερχόμενες καταιγίδες ψυχής. 
Ο σκηνοθέτης έχοντας έναν μακρύ χώρο για να
μην πνίγονται οι ηθοποιοί τούς κράτησε σε αποστάσεις· έτσι ρισκάρισε, οικείες
σκηνές, που το κείμενο υποβάλλει να γίνουν σ' έναν καναπέ ή γύρω από το
τραπέζι, παίχτηκαν με τους συνομιλητές σε απόσταση τεσσάρων μέτρων και κυρίως
με τους ηθοποιούς όρθιους ως επί το πλείστον. Το ρίσκο πέτυχε. Γιατί ο
Ευαγγελάτος έδωσε στις σκηνές μέγεθος και στα πρόσωπα το κύρος της τραγωδίας.

Η Ελ. Χατζηαργύρη έπαιξε με χαμηλούς τόνους, αλλά με βαθύ εκρηκτικό
εσωτερισμό, ο Δημ. Λιγνάδης ιδίως στην τελευταία πράξη έδωσε έναν Όσβαλντ
λιτό, τραγικό και υπαρξιακά έκπληκτο και μετέωρο, έως την τελική συνταρακτική
του σκηνή. Ο Ψαρράς ήταν ένας έξοχα ηθογραφημένος πανούργος παλιανθρωπάκος
Έκστραντ. Η Μαρίνα Ψάλτη θαυμάσια φιγούρα και κίνηση είχε συχνά κενά στη
συνοχή του ρόλου. 
Ο Πάρλας έπλασε τον καλύτερο έως τώρα Μάντερς του
θεάτρου μας. Μείγμα αφέλειας, ξεροκεφαλιάς, δογματισμού και δεσποτικής
συμπεριφοράς, χωρίς ούτε μία ρωγμή ανθρώπινης τρυφερότητας. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15833P041</ED>
<ID>
ID:167482

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P04&aa=1</URL></REF>


Article

<CATEGORY>vin09</CATEGORY>

 <H2>Στην
αρχή ήταν κάτι ασήμαντο</H2>

<AUTHOR>ΘΑΝΑΣΗΣ ΠΑΠΑΓΕΩΡΓΙΟΥ</AUTHOR>

Γιατί, δηλαδή, έχουν άδικο
τα χουλιγκανάκια που τα σπάνε στα γήπεδα; Αν η αφορμή είναι η αδικία που κάνει
έτσι ξεδιάντροπα ο πληρωμένος διαιτητής, η αιτία είναι η καθημερινή αδικία που
εξουσιάζει όλη του τη ζωή. Αφού διαβάζει στις εφημερίδες για προκατασκευασμένα
αποτελέσματα, αφού ακούει για προέδρους και αντιπροέδρους και γραμματείς και
παρακαθήμενους, ελεεινούς νταβατζήδες της νοημοσύνης του, αφού βλέπει τις
μεγάλες ομάδες να τρώνε τις μικρές και τους αλητήριους αρμόδιους να το
δικαιολογούν σαν Νόμο της Φύσης, αφού βοά το ραδιόφωνο και η τηλεόραση και ο
Τύπος πως όλα κατευθύνονται από κάποιους γραβατωμένους αλήτες, γιατί είναι
αυτός κακός αλήτης επειδή σπάει μερικά καθίσματα κάθε Κυριακή; Στο κάτω κάτω
πέρα από το ότι τον αθωώνουμε, επειδή τον βάζουν έντεχνα εκείνοι να το κάνει,
τους υποβάλλει και στο έξοδο να αποκαταστήσουν τις ζημιές με δικά τους λεφτά.
Βέβαια, είναι ασήμαντα μπροστά στα κέρδη, αλλά πού ξέρεις, κάποτε μπορεί να
είναι πολύ, μα πάρα πολύ, σημαντικά... 
Στον σταθμό των τρένων, λέει, οι
ταξιτζήδες έχουν τους δικούς τους νόμους. Ούτε στην τολμηρότερη φαντασία δεν
χωράει η περίπτωση να μπούνε σε ταξί ένα ή δύο άτομα. Τα κίτρινα λεωφορεία
γεμίζουν με πελάτες που πάνε στην ίδια κατεύθυνση και μόνο αν συμπληρώσουν
ξεκινάνε. Τα φανταράκια το ξέρουν αυτό από τότε που πρωτοπήρανε ταξί και δεν
τους χωράει στο μυαλό η διαμαρτυρία, θεωρώντας νόμιμη την αλητεία αυτή. Ο
φίλος μου, ο Παύλος, όμως, που είναι πιο μεγάλος, τόλμησε κι έβαλε τη φωνή,
γιατί αφού κατάφερε να μπει σε ταξί, αυτός και η κορούλα του, υποσχόμενος
διπλή αποζημίωση, προκειμένου να προλάβει την παράσταση, τον έβγαλε έξω ο
ταξιτζής γιατί βρήκε καλύτερη κούρσα. Του ανέβηκε το αίμα του Παύλου και το
'δειξε. Κυκλώθηκε σε δευτερόλεπτα από πέντε τομάρια που τον ρωτούσαν
«πιεστικά» να τους πει αν συμβαίνει τίποτα. Αν τους πεις αλήτες, θα βρεθείς
σφαγμένος. Γιατί αυτών η αλητεία είναι νόμιμη, γίνεται μπροστά στα μάτια όλων
των φιλήσυχων πολιτών, όπως νόμιμη και φανερή είναι η αλητεία των πάσης φύσεως
παραγόντων. Γίνεται πλέον φανερότατα, τόσο που καταντάει σεβαστή! 
Η κυρία
που κάθεται στον δεύτερο όροφο πάνω από το θέατρό μας, ανοίγει σε ανύποπτο
χρόνο το παράθυρό της και πετάει μια σακούλα με σκουπίδια. Κάποτε πρόσφερε
στον δρόμο τα εντόσθια από τα ψάρια της τυλιγμένα σε μια εφημερίδα. Τη βλέπουν
όλοι, αλλά αυτηνής η αλητεία αριθμεί εβδομήντα τρία έτη και είναι αξιοσέβαστη.
Το χουλιγκανάκι είναι μικρό παιδί και πρέπει να μάθει τους νόμους και την τάξη
που υπάρχει στην κοινωνία. Οι μπολσεβίκοι πήρανε τα κονσερβοκούτια και
σφάζανε. Οι μαύροι της Αφρικής ανοίγανε μ' ένα μαχαίρι τα λαρύγγια των λευκών
και βάφανε τους τοίχους των αξιοπρεπών τους σπιτιών με το αίμα που
εκτοξευόταν. Τους έπνιγε το δίκιο. Ένας κόμπος στον λαιμό. Τίποτα δεν έδειχνε
πως μπορούν να φτάσουν σ' αυτό το σημείο τα πράγματα. Στην αρχή ήταν μια τόσο
δα ασήμαντη αδικία... 
* Ο Θανάσης Παπαγεωργίου είναι ηθοποιός και
σκηνοθέτης. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15833P042</ED>
<ID>
ID:167483

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P04&aa=2</URL></REF>


Article

<CATEGORY>vin09</CATEGORY>

 <H2>Έργα ψυχής γυναικών</H2>

<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

Ενώ ο Γκάρι Κασπάροβ
παίζει σκάκι με τον Ντιπ Μπλου, υπερυπολογιστή της ΙΒΜ, σήμερα, επαύριον του
παγκόσμιου εορτασμού της Μητέρας, θα στραφούμε στην άλλη όχθη. Εκεί όπου έργα
ψυχής των γυναικών συντηρούν την πολύτιμη ουσία της εκτοπιζόμενης
ευαισθησίας.Για την ποιότητα της εκπομπής «Ερωτολογίας απόπειρες», που
παρουσιάζει η Τέα Βασιλειάδου, έχουμε κατ' επανάληψιν γράψει, καθώς η σειρά
αυτή (και ελάχιστες άλλες) μοιάζει με όαση εν μέσω ερήμου αδιάβατης από
καθημερινές χυδαιότητες. Να, όμως, που νιώσαμε και πάλι ότι το στούντιο γέμισε
ζωογόνες ανάσες, παρακολουθώντας το ξεχωριστό αυτό τοκ σόου. Αιτία; Μια
παγκόσμια επιτυχία ελληνικού βιβλίου. Που επιβάλλει τη δέουσα παρένθεση για
ενημέρωση του αναγνώστη. 
Συγκεκριμένα, τον περασμένο μήνα η ελληνική
λογοτεχνία απέσπασε παγκόσμια διάκριση και μάλιστα από την ΟΥΝΕΣΚΟ! Όταν στον
διαγωνισμό του Οργανισμού των Ηνωμένων Εθνών που προκηρύχθηκε για τη συγγραφή
παιδικού και νεανικού βιβλίου, ανάμεσα σε όλα τα κράτη-μέλη του ΟΗΕ, με θέμα
την Ανοχή και την Κατανόηση, το μυθιστόρημα «Κάποτε ο κυνηγός...» (Εκδόσεις
Καστανιώτη), της συμπατριώτισσάς μας συγγραφέως Ελένης Σαραντίτη, τιμήθηκε με
τον Έπαινο και κατετάγη δεύτερο, ανάμεσα σε 600 βιβλία, γραμμένα σε 72 γλώσσες
από όλον τον κόσμο! Βέβαια, η ΟΥΝΕΣΚΟ τίμησε τη συγγραφέα μας στην παγκόσμια
έκθεση παιδικού και νεανικού βιβλίου στην Μπολόνια της Ιταλίας και το ελληνικό
βιβλίο διακρίθηκε ανάμεσα στα καλύτερα βιβλία τόσων εθνών, αλλά... Αλλά εμείς
εδώ σχεδόν αγνοήσαμε το σημαντικό και χαρμόσυνο για τα Γράμματά μας αυτό
γεγονός. 
Σιγή 
Επίσημοι φορείς, όπως το Εθνικό
Κέντρο Βιβλίου, το υπουργείο Παιδείας, το υπουργείο Πολιτισμού, εφημερίδες
(ελάχιστες εξαιρέσεις), περιοδικά, τηλεοπτικοί σταθμοί (δύο οι εξαιρέσεις),
ραδιόφωνο, άνθρωποι των Γραμμάτων, ετήρησαν σιγήν ιχθύος... Τι κρίμα! Γιατί
πρόκειται για βιβλίο αληθινά λαμπρό, έργο μιας αθόρυβης συγγραφέως, που έχει
δώσει μυθιστορίες σαν τον πολυδιαβασμένο «Κήπο με τ' αγάλματα» και πρόσφατα
την υπέροχη «Καρδιά από πέτρα», όπου μερικά διηγήματα αποπνέουν ένα μαγικό
άρωμα Κάθριν Μάνσφιλντ. 
Αλλά, βέβαια, η Ελένη Σαραντίτη δεν είναι τύπος
«στριφογυριζάμενος», που λέει και ο Καζαντζάκης, και το παιδικό βιβλίο το
οποίο υπηρετεί φαίνεται ότι θεωρείται είδος κατώτερο. Ας είναι. Τιμώντας τη
βραβευμένη συγγραφέα, η Τέα Βασιλειάδου είχε την ωραία ιδέα να αφιερώσει
ολόκληρη την εκπομπή της στην Ελένη Σαραντίτη, με αφορμή αυτήν ακριβώς την
αγνοημένη βράβευση! Με αποτέλεσμα μια βραδιά που δύσκολα θα λησμονηθεί. Γιατί
η απλότητα, η ευαισθησία, η αγάπη στο όνειρο, στο πέταγμα, στο σωτήριο εφόδιο
και όπλο που είναι το βιβλίο, είχαν τόση ζωντάνια, που έλεγες ότι θα τα
άγγιζες. Στη γεμάτη ήθος συζήτηση η Τέα Βασιλειάδου με τις ουσιώδεις ερωτήσεις
της, έκανε τη συνεσταλμένη συγγραφέα και κριτικό να λάμψει από γνώση και αγάπη
για το βιβλίο. 
Με λέξεις μετρημένες μίλησε για τα παιδικά της χρόνια στην
ξεκομμένη επαρχία, για το πρώτο βιβλίο που της έφεραν και πόσο την επηρέασε,
αφού το... ερωτεύθηκε ξεχνώντας τα παιχνίδια. Για τη «Βασίλισσα του Χιονιού»,
του Άντερσεν, που τόσο τη συγκίνησε, ώστε όταν μεγάλωσε ξεκίνησε να επισκεφθεί
τη χώρα του μεγάλου παραμυθά και να μάθει τόσα γι' αυτόν, που όταν τα
ακούσαμε, σε μια ονειρική αφήγηση, θύμιζαν υπέροχο παραμύθι. Η ευαισθησία, η
φαντασία, η ποίηση διαπέρασαν το γυαλί και δόνησαν την πικραμένη ψυχούλα μας,
καθώς η παραμυθένια φίλη Ελένη περιέγραφε τον Άντερσεν, παιδί φτωχό και άσχημο
που έφυγε μακριά, πληγωμένο, για να επανέλθει δοξασμένος. 
«Δηλαδή», είπε η
Τέα Βασιλειάδου, «συνέβη ό,τι ακριβώς και με το παραμύθι του, "Το ασχημόπαπο",
παραμύθι απολύτως... αυτοβιογραφικό». 
«Εδώ το πνεύμα, η χάρις, όταν
ανθίζουν, μεταμορφώνουν το άσχημο παπί σε υπέροχο κύκνο», απάντησε η
συγγραφέας. Έτσι μεταμορφωμένοι και εμείς από άσχημα παπιά - θεατές σε
υπέροχους κύκνους - θεατές, εξαιτίας του πνεύματος που άνθιζε στην εκπομπή,
καθώς, επιπροσθέτως η Ελένη Σαραντίτη μιλούσε ως μητέρα πλέον, της δοθήκαμε
εντελώς. 
Διότι η Τέα Βασιλειάδου την παρέσυρε σε ένα φλας μπακ, που φώτιζε
τη σχέση μάνας - παιδιών, μιας μάνας που φροντίζει και την πνευματική τροφή
των νεαρών βλαστών της, διηγούμενη υπέροχες ιστορίες. Τώρα, όμως, τι γίνεται;
«Πιστεύεις», ρωτάει η οικοδέσποινα, «ότι τα βιβλία μπορούν να βοηθήσουν το
παιδί στον σύγχρονο κόσμο;». 
«Τα μηνύματα των βιβλίων», λέει η συγγραφέας,
«μπορούν να φθάσουν στις ψυχές των παιδιών. Τότε θα μάθουν να επιθυμούν έναν
κόσμο χωρίς πολέμους, πρόσφυγες και βία». Στο σημείο αυτό, η Ελένη Σαραντίτη
θυμήθηκε μέρος της αντιφώνησής της, στην Μπολόνια. «Εμείς οι συγγραφείς
βιβλίων για νεαρούς αναγνώστες δεν έχουμε, φυσικά, τη δύναμη των μεγάλων του
κόσμου. Έχουμε, όμως, κάτι άλλο πολύτιμο. Τη φαντασία, την κατανόηση, την
ψυχή. Και αν τα βιβλία μας μεταφράζονται, αν οι ιδέες μας κυκλοφορούν, τότε,
ελπίζουμε, θα χτιστούν στέρεες γέφυρες για να περιδιαβαίνουν η φιλία και η
ειρήνη ανάμεσα στους λαούς». 
Οδύσσεια 
Λόγια που
δένουν με το βραβευμένο βιβλίο της «Κάποτε ο κυνηγός...», το οποίο αναφέρεται
στην οδύσσεια μιας οικογένειας Ελλήνων πολιτικών προσφύγων. «Νομίζεις», ρωτάει
η οικοδέσποινα, «ότι η προσφυγιά, που αγγίζει και τη χώρα μας, θα μας
αλλάξει;». «Χάνω τον ύπνο μου», απαντά η συγγραφέας, «με τις στρατιές των
προσφύγων. Βλέπεις, η τηλεόραση έφερε τον κόσμο δίπλα μας. Και βλέπουμε τις
στρατιές του κόσμου, κοπάδια κυνηγημένα πουλιά. Ακριβώς κυνηγημένα πουλιά
είναι οι πρόσφυγες. Ας προσέξουμε και ας θυμόμαστε. Ο λαός μας σε δύσκολες
εποχές αλλού ζητούσε παρηγοριά. Να το θυμόμαστε. Η μνήμη είναι η σωτηρία των
λαών». 
Η ωραία συζήτηση με ένα ιντερμέδιο για την τηλεόραση (όχι, δεν
έχουν νόημα οι απαγορεύσεις. Η τηλεόραση, αν τα παιδιά μας κάνουν καλή χρήση,
θα αποβεί ένα εργαλείο γνώσης) ολοκληρώθηκε από έναν ύστατο διάλογο των δύο
γυναικών. 
Ερώτηση: «Ο ωραίος τίτλος του βιβλίου σου "Κάποτε ο κυνηγός..."
πού οφείλεται;». 
Απάντηση: «Είναι παρμένος από το ποίημα του Σεφέρη ­ που
ήταν κι αυτός πρόσφυγας ­ "Το σπίτι κοντά στη θάλασσα". Ακούστε...», και η
συγγραφέας με φωνή συγκινημένη απήγγειλε: «Τα σπίτια που είχα μου τα πήραν.
Έτυχε να 'ναι τα χρόνια δίσεκτα. Πολέμοι, χαλασμοί, ξενιτεμοί. Κάποτε ο
κυνηγός βρίσκει τα διαβατάρικα πουλιά, κάποτε δεν τα βρίσκει...». 
Ερώτηση:
«Και ποιος είναι ο κυνηγός, Ελένη;». 
Απάντηση: «Ω, η ίδια η ζωή. Ο Πλάστης
ή η Μοίρα. Ή αυτός που μας ορίζει. Κι εμείς, τα διαβατάρικα πουλιά. Και οι
πρόσφυγες (προπαντός οι μανάδες με τα κάτισχνα παιδιά στην αγκαλιά) είναι τα
πουλιά που βρίσκονται στο στόχαστρο και που τρομαγμένα πλημμύρισαν την
οικουμένη»... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15833P051</ED>
<ID>
ID:167484

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

* Καλλιστεία στην
αρχαιότητα. Όπως τα κατέγραψαν οι σεναριογράφοι της «Ζίνας» στο επεισόδιο για
την ανάδειξη της «Miss Known World» («Μις Γνωστός Κόσμος»). Με υποψήφιες,
ανάμεσα σε άλλες, τη Μις Σκύρος, τη Μις Παρνασσός και τη Μις Αμφίπολις, δηλαδή
τη Ζίνα αυτοπροσώπως. Αλλά η αιτία συμμετοχής της καθεμιάς στη
διοργάνωση ήταν η ευκαιρία για μία καλύτερη ποιότητα ζωής. Έτσι το έθεσε η Μις
Παρνασσός, που προσπαθούσε να κατακτήσει τον τίτλο, ώστε να έχει το χωριό της
τρόφιμα. Ενώ για τη Μις Σκύρο, το ζήτημα ήταν να ξεφύγει από την ανάμνηση των
τραυματικών εμπειριών που της άφησε ο πόλεμος... 
* Και επειδή κανείς δεν
θα φανταζόταν ότι η Ζίνα θα περνούσε... άτιτλη απ' αυτόν τον «παγκόσμιο»
διαγωνισμό ομορφιάς, η Επιτροπή την ανέδειξε «Μις Γνωστός Κόσμος». Η Ζίνα,
όμως, είχε κάνει τη φεμινιστική της προπαγάνδα κι έτσι όταν η ίδια αρνήθηκε
τον τίτλο και το ανάλογο έπραξαν οι άλλες επιλαχούσες, μία τραβεστί
ανακηρύχτηκε ως η ωραία της επικράτειας!* Όσο για την ελληνική ταινία «Τον
αράπη κι αν τον πλένεις», η σχετική διοργάνωση ανάδειξης καλλονής αφορούσε τη
«Μις Πετράλωνα». Με τον Σπύρο Καλογήρου να δελεάζει τη Μάρθα
Καραγιάννη με το έπαθλο πέντε νάιλον πουκαμίσων, μιας σακούλας χαρτιών
υγείας, άλλων προϊόντων σούπερ μάρκετ και ενός αρνιού γάλακτος. Ύστερα από
τέτοια πολιορκία, ο Κώστας Βουτσάς τής έκανε πρόταση γάμου.* Με τα
καλλιστεία αποκαθίστανται οι νέες και οι εύμορφες. Τι γίνεται, όμως, με τις
άλλες γυναίκες; Τι πρέπει να επιδείξουν ως προσόν για να ελπίσουν σε μια καλή
τύχη; Τις μαγειρικές τους επιδόσεις προτείνει η Αννίτα Πάνια. 
Η
οποία εγκαινίασε στο «Χρυσό Κουφέτο» και τμήμα μαγειρικής. Κι έβαλε μια
υποψήφια να της ανοίξει φύλλο, για να της φτιάξει χορτόπιτα. Να την δει ο
νυμφίος, να λειτουργήσουν οι σιελογόνοι αδένες του, να νιώσει την ανάγκη να
την γνωρίσει κι έτσι να εκπληρώσει την προστακτική που άδει και ο Βασίλης
Καρράς: «Τηλεφώνησέ μου»! 
* Βγήκε και ο Σκάι μαζί με τον
Πρωθυπουργό και τα στελέχη των Νομαρχιακών Επιτροπών, για να τους ακολουθήσει
στη σαββατιάτικη έξοδό τους στο «ελληνάδικο». Ρωτούσε, λοιπόν, η ρεπόρτερ τον
κ. Σημίτη, αν πρόκειται να το γλεντήσει. Με το χαμόγελο «sur mesure»
στα 
χείλη, ο Πρωθυπουργός δεν έβγαλε λέξη. Στην έξοδο από το μαγαζί, η
ίδια ρεπόρτερ τον ρώτησε αν τα πέρασε καλά εισπράττοντας ως απάντηση την ίδια
αναλλοίωτη έκφραση. Με την οποία μπήκε στο αυτοκίνητο παίρνοντας μαζί του και
το χαμένο θέμα των ειδήσεων. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15833P052</ED>
<ID>
ID:167485

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P05&aa=2</URL></REF>


Article

<CATEGORY>vin09</CATEGORY>

 <H5>ΤΟ ΒΡΑΒΕΙΟ ΤΩΝ ΒΡΑΒΕΙΩΝ
ΣΤΟΝ ΙΝΓΚΜΑΡ ΜΠΕΡΓΚΜΑΝ</H5>
<H5>Καν Καν</H5>
<H5>Οι ταινίες</H5>
<H2>Ο Φοίνικας του Καρτιέ</H2>

Δημήτρης ΔανίκαςΟι ουρανοί άνοιξαν και
έριξαν «καρεκλοπόδαρα». Αλλά, τι νομίζατε; Πως η πανίσχυρη γαλλική δημοκρατία
είναι... ψωροκώσταινα; Ε, λοιπόν, χθες, ο Ζακ Σιράκ υποκλίθηκε στη μνήμη του
εκλιπόντος αναρχικού Μάρκο Φερέρι! Και οι Κάννες, που στη 50χρονη ιστορία τους
δεν είχαν τιμήσει έστω με έναν Χρυσό Φοίνικα τον μέγιστο Μπέργκμαν, χθες του
απένειμαν τον Χρυσό των Χρυσών (Φοινίκων). Καμωμένο, μάλιστα, δια χειρός
«Καρτιέ»! 
Ο 79χρονος Σουηδός «δάσκαλος» εξακολουθεί να γυρνάει την πλάτη του. Στις
φιέστες και στα επίγεια μεγαλεία. Δεν ενέδωσε στις «γονυπετείς» εκκλήσεις των
Γάλλων. Αντ' αυτού, προσήλθαν πέντε από τις γυναίκες της ζωής του. Η 31χρονη
κόρη του Λιν Ούλμαν (που παρέλαβε τον Χρυσό Φοίνικα, δημιουργίας Καρτιέ), η
μητέρα της Λιβ Ούλμαν, η Χάριετ Άντερσον, η Ίνγκριντ Τούλιν, η Μπίμπι
Άντερσον. «Μα, θα είναι και ο πρόεδρος», ήταν το έσχατο επιχείρημα, αλλά οι
αντιστάσεις του «δάσκαλου» δεν εκάμφθησαν, αντιθέτως δυνάμωσαν. Όχι μόνο
πείσμωσε, αλλά και από τη μακρινή, ιδιόκτητη... νησίδα Φάρο, περιέγραψε ως
εξής τη σχέση του με το σινεμά και τα φεστιβάλ. 
«Ένα φεστιβάλ
κινηματογράφου είναι σπουδαία ιδέα. Είναι διασκεδαστική, είναι "μπίζνες",
είναι τσίρκο. Σαν όλα τα πράγματα σ' αυτόν τον περίεργο κόσμο, ο
κινηματογράφος είναι μείγμα ιδεαλισμού και πεντακάθαρου εμπορίου. Μ' αρέσει,
επειδή είναι μέρος της δουλειάς, επειδή είναι αυτό που πρέπει να είναι. Μόνο
που εγώ δεν επιθυμώ να είμαι εκεί μέσα». Μέχρι στιγμής μεγάλη ταινία δεν
είδαμε. Αλλά φιέστες, φαγοπότια, πασαρέλες, τουαλέτες, «ντουλάπες»
(εκατοντάδες σωματοφύλακες) απολαύσαμε! Ως παρατηρητές, να εξηγούμαστε! Από
προχθές (Σάββατο) φοβόσουν τη σκιά σου. Κοίταζες πίσω σου και έλεγες από μέσα
σου: «Τώρα αυτός είναι ή μπάτσος ή κλεφτρόνι που παριστάνει τον μυστικό;». 
Στη χθεσινή γιορτή για
τα 50χρονα του Φεστιβάλ των Καννών έσπευσαν, μεταξύ άλλων, στη μεγάλη αίθουσα
«Λιμιέρ» * Χιου Γκραντ, Αντζέλικα Χιούστον, Ρόμπερτ Ντε Νίρο, Τζέφρι Ρας,
Φράνσις Μακ Ντόρμαντ, Τζόνι Ντεπ, Ρέιφ Φάινς, Κέβιν Κλάιν, Σιλβέστερ Σταλόνε,
Τζον Μάλκοβιτς, Ντι Κάπριο, Μπιλ Πούλμαν, Λιβ Τάιλερ, Τζίνα Ντέιβις, Βικτόρια
Αβρίλ
 * Στο γεύμα του Προέδρου Σιράκ χθες το μεσημέρι, καθόταν δεξιά του η
Αντζανί και αριστερά η Γκονγκ Λι. Και δίπλα στην Αντζανί, ο Γαβράς. Απέναντι
από τον Πρόεδρο; Ο Κόπολα. «Τι να κάνουμε, όλοι πουλάμε τον εαυτό μας,
αισθάνομαι ένοχος γι' αυτό» * Τάδε έφη Τζόνι Ντεπ, μετά την προβολή του
«Γενναίου» * «Ταυτοχρόνως» κυρίες του «σόου μπίζνες» κυκλοφορούσαν σαν ζωντανή
διαφήμιση του «Λάιφ στάιλ» * Η Ιζαμπέλ Αντζανί, που έσφιξε το χέρι του Σιράκ,
φορούσε στο λαιμό της το θρυλικό «Φλαμένγκο» του Καρτιέ * Η Κινέζα Γκονγκ Λι
έλαβε επιταγή 7,5 εκατομμυρίων γαλλικών φράγκων για να διαφημίσει πολύτιμες
πέτρες του Χάρι Γουίνστον της Νέας Υόρκης * Η Κλαούντια Καρντινάλε προτίμησε
Τζιόρτζιο Αρμάνι κόκκινου χρώματος * Η Σόφι Μαρσό, Ουνγκαρό * Ο Αγγελόπουλος
με τη σύζυγό του Φοίβη έχουν καταλύσει στο «Ματζέστικ» και θα μείνουν μέχρι
την Τετάρτη * «Ήρθα για δουλειές, αλλιώτικα δεν θα ερχόμουνα σ' αυτό το
πανηγύρι», είπε ο Τεό * Οι Κάννες φέτος τον έχουν τιμήσει εις διπλούν:
επέλεξαν σκηνή από το γάμο του «Πελαργού» και την τοποθέτησαν, μαζί με άλλες
σκηνές άλλων, σε «ποτ πουρί» ανθολογίας με θέμα το... ποτάμι. 
Βιμ Βέντερς «Το
τέλος της βίας» (πιθανότητες βράβευσης) 70%. 
Επανέκαμψε πλήρως ο Γερμανός
Βιμ Βέντερς με το «Τέλος της βίας». Στο Λος Άντζελες ζάπλουτος παραγωγός
βίαιων ταινιών (Μπιλ Πούλμαν) απάγεται για να δολοφονηθεί από τους απαγωγείς
του, αλλά αντ' αυτού σκοτώνονται με μυστηριώδη τρόπο εκείνοι. Η σκηνή
«συλλαμβάνεται» και αποτυπώνεται από το αστεροσκοπείο της ΝΑΣΑ και από τον
Γκάμπριελ Μπερν που έχει στρέψει δορυφορικές κάμερες να ανιχνεύουν τους
Αμερικανούς (!) ώστε να προλαβαίνονται τα εγκλήματα και να συλλαμβάνονται οι
εγκληματίες! Την ίδια στιγμή η σύζυγος του παραγωγού (Άντι Μακ Νταουέλ) έχει
αναλάβει τα ηνία της εταιρείας, αλλά ο ίδιος είναι άφαντος! Κρύβεται σε
οικογένεια αγροτών Μεξικανών, φοβούμενος για τη ζωή του!. 
Πλεονεκτήματα: Ο Βέντερς τα κατάφερε! Και επιδέξια αναμειγνύει το
κοινωνικό του σχόλιο με το σασπένς και το θρίλερ. Η διαστημική τεχνολογία του
Βέντερς υπηρετεί την ποίηση και ο μουσικός Ράι Κούντερ είναι σε μεγάλες
φόρμες! Μέχρι στιγμής η σοβαρότερη παρουσία στις Κάννες. Πλάνα κλασικού
αμερικανικού κινηματογράφου, παράλληλη αφήγηση τύπου Ρόμπερτ Όλτμαν
(Στιγμιότυπα) και μεγάλα κοινωνικά θέματα. 
Μειονεκτήματα: Αργοί
ρυθμοί, μπλέξιμο πολλών επιπέδων και πολλών ιστοριών. 
Πρόβλεψη: Η
κατάλληλη (μέχρι στιγμής) υποψηφιότητα για το μεγάλο ειδικό βραβείο. 
Τζόνι Ντεπ «Ο γενναίος» (πιθανότητες) 40%. 
Πόση ώρα εμφανίζονται τα
160 κιλά του Μάρλον Μπράντο, «τοποθετημένα» πάνω σε αναπηρική πολυθρόνα; Ούτε
7 λεπτά! Σ' αυτό το διάστημα ο «Σατανάς» Μπράντο ανταλλάσσει 50.000
ψωροδολάρια με τη ζωή του φτωχού Ινδιάνου Τζόνι Ντεπ. Εκείνος δέχεται,
προκειμένου να σώσει την οικογένειά του από την πείνα και συμφωνεί να
επιστρέψει ύστερα από μια βδομάδα για να βασανιστεί και να θανατωθεί από τον
Μπράντο. Όπως καταλάβατε η ιδέα της πρώτης σκηνοθεσίας του Τζόνι Ντεπ είναι
«ξεσηκωμένη» από τον αριστουργηματικό «Νεκρό» του Τζιμ Τζάρμους (στην οποία
πρωταγωνιστούσε). Ο Ινδιάνος πουλάει τον εαυτό του, αλλά όχι τη ψυχή του και
θυσιάζεται για τη σωτηρία της οικογενείας του. 
Πλεονεκτήματα:
Κοινωνική ευαισθησία, επική φωτογραφία, ερεθιστικό σάουντρακ, γραμμένο από τον
Ίγκι Ποπ. 
Μειονεκτήματα: Ναρκισσισμός στο έπακρο. Τζον Ντεπ
«φωτογραφημένος» απ' όλες τις γωνιές. Ανύπαρκτη εσωτερική δράση, γραφικές
καταστάσεις. Ταινία για «καλτ» θαυμάστριες του Τζονι Ντεπ. 
Πρόβλεψη: Ούτε για «Χρυσή Κάμερα». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15833P081</ED>
<ID>
ID:167486

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P08&aa=1</URL></REF>


Article

<CATEGORY>vin09</CATEGORY>

 <H5>Ο ΕΥΑΓΓΕΛΟΣ
ΒΕΝΙΖΕΛΟΣ ΣΤΑ «ΝΕΑ»</H5>
<H2>Υπάρχουν τρία εμπόδια...</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

«Με βλέπετε για
μίζερο;». Έτσι απαντά ο Ευάγγελος Βενιζέλος στα όποια προβλήματα συναντά στο
υπουργείο Πολιτισμού. Ψεκάζει, σκουπίζει, τελειώνει και προχωρά. 
Τα
αντιμετωπίζει όσο το δυνατόν πιο αποτελεσματικά, χωρίς να τα αφήνει να
επηρεάσουν στο ελάχιστο τα σχέδια που έχει στο κεφάλι του για τη χάραξη
«κλαδικών, συστηματικών και μακροπρόθεσμων πολιτικών που θα συντίθενται σε
μεγαλύτερες πολιτικές συλλήψεις με διεθνή χαρακτήρα». Και όλα αυτά, χωρίς να
έρχεται σε ρήξη με κανέναν και χωρίς να τρέφει αυταπάτες. Γνωρίζει ότι τα
χρήματα που έχει στη διάθεσή του είναι δεδομένα και λίγα, ξέρει ότι στα λόγια
όλοι υποστηρίζουν τον πολιτισμό και τους ευγενικούς στόχους του και ότι στην
πράξη όλα μπορούν να σκαλώσουν. Τι κάνει λοιπόν; Τα αναδιοργανώνει όλα
παρεμβαίνοντας και θεσμικά, έτσι ώστε να ελαχιστοποιήσει τις πιθανότητες να
σκαλώσουν, να ελέγχει το παιχνίδι και τους ρυθμούς του. Θωρακίζεται
ουσιαστικότερα στην υπόθεση των Μαρμάρων, προωθεί τη δημιουργία διοικητικών
δομών «δημοσίου ενδιαφέροντος που θα είναι ελαφρές», όπως τα ΝΠΙΔ που
ετοιμάζει με το υπό κατάθεση νομοσχέδιό του, δίνει μεγαλύτερη έμφαση στην
εξωτερική πολιτιστική πολιτική, αλλά και στη στενότερη συνεργασία του με τα
υπουργεία Ανάπτυξης και Παιδείας προκειμένου να πετύχει τη διεύρυνση της
επιρροής του Πολιτισμού, στην εκπαίδευση και στον τουρισμό. Και ακόμα στρέφει
το ενδιαφέρον του στην πολιτιστική κληρονομιά, μεταβάλλοντας τις ισορροπίες
ανάμεσα στους επιμέρους τομείς της πολιτικής του υπουργείου Πολιτισμού. Θέλει
να αφήσει πίσω του νέο αρχαιολογικό νόμο, ο οποίος και θα κωδικοποιεί την
ισχύουσα πολυδιασπασμένη νομοθεσία και θα ενσωματώνει τη νομολογία, αλλά και
μια νέα συγκροτημένη κινηματογραφική πολιτική. Ακόμα μια νέα σχέση με τη
λογοτεχνική παραγωγή και μια συστηματική πολιτική για τα μουσεία, τις εκθέσεις
και την αξιοποίηση του πολιτιστικού μας πλούτου, προετοιμάζοντας το έδαφος για
όλα αυτά με το πολυνομοσχέδιο που θα καταθέσει στη Βουλή μέχρι τα τέλη του
μήνα. Παράλληλα, «ντύνει» τις προθέσεις του θεωρητικά με έννοιες όπως η
«Επικράτεια Πολιτισμού» ή η αρχή της «Πολιτιστικής Ισότητας». Ειδικότερα και
ενδεικτικά, ο υπουργός Πολιτισμού συζητά τούτον τον καιρό την αγορά της
Συλλογής Κωστάκη με τα έργα της Ρωσικής Πρωτοπορίας, ενώ έχει καταλήξει και
στον χώρο που θα στεγάσει το νέο Εθνικό Μουσείο Σύγχρονης Τέχνης στην Αθήνα.
Και ακόμα, ­ ενώ ήδη διπλασίασε τον προϋπολογισμό των «Γραμμάτων», ετοιμάζεται
να ταράξει τα νερά στον χώρο της αγοράς βιβλίου με τον έλεγχο των εκδιδόμενων
αντιτύπων σε επίπεδο όχι πλέον εκδοτών, αλλά τυπογράφων. Προωθεί, επίσης, τη
συμμετοχή εκπροσώπων του υπουργείου Πολιτισμού στην υπό ίδρυση Ανώνυμη
Εταιρεία του Φεστιβάλ Αθηνών (σε συνεργασία με τη Βάσω Παπανδρέου), αλλά και
την αδελφοποίηση σχολείων σε όλη τη χώρα με τα δίκτυα πολιτισμού (σε
συνεργασία με τον Γεράσιμο Αρσένη). Όπως άλλωστε λέει στα «ΝΕΑ», το πρόβλημα
δεν είναι τα λεφτά... 
Υπάρχει τελικά η απαραίτητη κυβερνητική βούληση
που θα δώσει ώθηση στα πολιτιστικά της χώρας; 
Το ερώτημα αυτό
έθεσαν «ΤΑ ΝΕΑ» στον Ευάγγελο Βενιζέλο τη στιγμή που κλείνει, θα λέγαμε, την
πρώτη «σεζόν» του στο υπουργείο Πολιτισμού. Και ακριβώς επειδή είναι ο πρώτος
υπουργός Πολιτισμού των τελευταίων χρόνων που έχει προηγούμενη εμπειρία και
προσλαμβάνουσες παραστάσεις από τόσα πολλά ετεροειδή υπουργεία (Τύπου,
Μεταφορών, Δικαιοσύνης). 
«Δεν είναι ζήτημα κυβερνητικής βούλησης, αλλά
γενικότερο ζήτημα ιεράρχησης των προτεραιοτήτων του δημόσιου βίου στην
Ελλάδα», απαντά αυστηρά. «Διότι όλοι προσχωρούν ρηματικώς στην παραδοχή ότι ο
πολιτισμός είναι το πρώτιστο αγαθό, το συγκριτικό πλεονέκτημα της χώρας, ένα
ζήτημα ύψιστου ενδιαφέροντος, ένα ζήτημα εθνικής αυτογνωσίας και υπόστασης,
αλλά... Αλλά, βεβαίως, αυτό σημαίνει και μια άλλη δημοσιονομική μεταχείριση,
μια άλλη μεταχείριση ως προς τις προσλήψεις, ως προς τη διοχέτευση των πόρων,
μια άλλη μεταχείριση ως προς την αξία των επαγγελμάτων που ασχολούνται με τον
πολιτισμό, δηλαδή ως προς το κοινωνικό κύρος τους... Αυτό αφορά τα στελέχη των
δημοσίων υπηρεσιών, αλλά και τον χώρο της ιδιωτικής οικονομίας». 
­ Και
ελπίδα να αυξηθούν οι πόροι του υπουργείου Πολιτισμού υπάρχει; 
«Αν είμαστε ρεαλιστές, είναι πολύ δύσκολο να υποθέσουμε κάτι τέτοιο για τον
τακτικό προϋπολογισμό ή το Πρόγραμμα Δημοσίων Επενδύσεων. Γι' αυτό εκ των
πραγμάτων στόχος μας είναι η ενίσχυση του ρόλου του ΟΠΑΠ. Και μάλιστα έχουμε
επεξεργαστεί λύσεις, τις οποίες είμαστε έτοιμοι να παρουσιάσουμε στο Υπουργικό
Συμβούλιο προς έγκρισιν...». 
­ Το μεγαλύτερο εμπόδιο για την άσκηση της
πολιτικής σας είναι το οικονομικό ή όχι; 
«Η έλλειψη
κονδυλίων συνήθως προτάσσεται ως πρώτο πρόβλημα, αλλά εγώ θα το έθετα ως
τρίτο. Το πρώτο είναι να αλλάξουμε τον ρυθμό με τον οποίο βλέπουμε τα
πράγματα. Διότι έχουμε καταντήσει να διαχειριζόμαστε τα ιστορικά αγαθά με τον
ρυθμό του ιστορικού χρόνου. Ο τρόπος και ο ρυθμός με τον οποίο βλέπουμε τα
πράγματα πρέπει να αλλάξει. Να γίνει σύγχρονος. Το δεύτερο πρόβλημα-εμπόδιο,
κατά τη γνώμη μου, είναι η έλλειψη στελεχών, κυρίως για τα αναστηλωτικά έργα
και τα έργα συντήρησης. Και αυτό παρ' ότι από άποψη αξιοποιώ τα στελέχη της
Δημόσιας Διοίκησης. Το τρίτο, είναι οι μειωμένοι πόροι και η νοοτροπία της
επιδοματικής πολιτικής που παραμένει ισχυρή». 
­ Πολλοί βάλλουν κατά των
πολιτιστικών διαχειριστών, αλλά μήπως χρειάζονται; 
«Είναι
τελείως διαφορετικό πράγμα οι διαχειριστές πολιτιστικών οργανισμών και
πολιτιστικών γεγονότων και τελείως διαφορετικό οι επιτήδειοι διαχειριστές των
επιδοτήσεων. Κάθε οργανωμένη δραστηριότητα που, όπως ο πολιτισμός, συμπυκνώνει
ταλέντα και ευαισθησίες και ασκεί κοινωνική επιρροή, έχει ανάγκη από
αποτελεσματική διοίκηση και διαχείριση. Και το να έχει κανείς στην εποχή μας
ανθρώπους εξειδικευμένους σ' αυτό, είναι απολύτως αναγκαίο νομίζω. Έχει,
λοιπόν, διαμορφωθεί ένας νέος τύπος διανοούμενου της πολιτιστικής διοίκησης
και διαχείρισης. Αλλά αυτό δεν σημαίνει ότι έχει μειωθεί ο ρόλος των
διανοουμένων, που εντοπίζουν τη δράση τους στην παραγωγή ιδεών. Ούτε και
εκείνων που εντοπίζουν τη δράση τους στην παραγωγή ιδεολογίας μέσα και από την
πρόσβασή τους στα ΜΜΕ. Το ποιος είναι πιο επικίνδυνος, είναι από εκεί και πέρα
μακρά συζήτηση...». 
­ Βοηθούν το έργο του υπουργείου οι διανοούμενοι -
δημιουργοί; Επιδιώκετε να τους προσελκύσετε; 
«Τους
κινητοποιούμε. Έχουμε μια καλή σχέση με όλους. Και υπάρχουν πάντα
ενδιαφέρουσες ιδέες. Μόνο που είναι συχνά μερικές, ειδικές και αποσπασματικές,
ενώ εμείς προσπαθούμε, ως υπουργείο, να κινηθούμε σε πολύ πιο συνθετικό,
ολοκληρωμένο και συστηματικό επίπεδο. Διότι είναι λογικό καθένας τους να
εκφράζει την ιδιαίτερη εμπειρία του και αυτό να τον επηρεάζει στη συνολική
θέαση των πραγμάτων. Από την άλλη, μην ξεχνάμε ότι επιδιώκουμε να τους
κινητοποιήσουμε σε διεθνές επίπεδο. Αυτή την έννοια είχε το "Συμπόσιο για τον
Πολιτισμό και την Κοινωνική Συνοχή την 3η χιλιετία", που έγινε στη Θεσσαλονίκη
και κατέληξε σε μια σημαντική χάρτα». 
­ Σας λένε συγκεντρωτικό...

«Είμαι πανοπτικός. Θέλω να έχω τον έλεγχο του χώρου για τον οποίο
ευθύνομαι. Απαιτητικός, λοιπόν. Αυτή είναι η λέξη». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15833P091</ED>
<ID>
ID:167487

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P09&aa=1</URL></REF>


Article

<CATEGORY>vin09</CATEGORY>

 <H2>Για τα Μάρμαρα του Παρθενώνα</H2>

«Θα δώσουμε έμφαση στη
"Φωνή" του μνημείου, που αξιώνει αυτό το ίδιο την επιστροφή των γλυπτών και
των αρχιτεκτονικών μελών του». 
«Είμαστε έτοιμοι ανά πάσα στιγμή να
κλιμακώσουμε τις ενέργειές μας, όμως νομίζω ότι πρέπει να προηγηθεί η
συνάντησή μου με τον Βρετανό ομόλογό μου, στο περιθώριο της Συνδιάσκεψης των
Υπουργών Πολιτισμού της Ε.Ε., στις 30 Ιουνίου, στο Λουξεμβούργο. 
Θέλω να
πιστεύω ότι η νέα βρετανική κυβέρνηση αντέδρασε κατά πολύ βιαστικό και
πρόχειρο τρόπο, δίνοντας μιαν απάντηση τυπική και εξ αδρανείας, χωρίς να λάβει
υπόψη της τις αντιδράσεις της βρετανικής κοινής γνώμης και των Βρετανών
βουλευτών. Γι' αυτό και εμείς με πολύ μεγάλη προσοχή προετοιμάζουμε τον φάκελό
μας. Έχει ολοκληρωθεί η νομική τεκμηρίωση των θέσεών μας ­ που δεν υπήρχε πριν
σε τέτοιο βαθμό ­, με τη βοήθεια των καθηγητών Βασίλη Σκουρή και Κρατερού
Ιωάννου και ολοκληρώνεται η ιστορικοφιλολογική επεξεργασία, ενώ έχει
ολοκληρωθεί και η επικοινωνιακή μας στρατηγική, σε συνεργασία με το Ίδρυμα
«Μελίνα Μερκούρη». 
Παράλληλα συνεργαζόμαστε και με τη Βρετανική Επιτροπή
για την Επιστροφή των Μαρμάρων, ώστε να μην κάνουμε περιττές κινήσεις
εντυπωσιασμού, αλλά να είμαστε όσο το δυνατόν αποτελεσματικότεροι». 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15833P092</ED>
<ID>
ID:167488

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ
Μπροντέ μεταφέρεται στην οθόνη. Από τον Φράνκο Τζεφιρέλι, με τους: Γουίλιαμ
Χαρτ, Σαρλότ Γκένσμπουργκ, Αν Πάκουιν. (Ααβόρα, Ιντεάλ Μαρούσι, Μπροντγουαίη,
Παλάς, Πλάζα). 
«ΛΟΛΙΤΑ»: Επανέκδοση του δυνατού φιλμ του Στάνλεϊ
Κιούμπρικ, βασισμένο στο ομώνυμο βιβλίο του Βλαντίμιρ Ναμπόκοφ. Με τους: Σον
Λάιον, Τζέιμς Μέισον, Σέλεϊ Γουίντερς, Πίτερ Σέλερς. (Αρτ Στούντιο, Έλλη). 
«ΜΑΝΤΑΜ ΜΠΑΤΕΡΦΛΑΪ»: Μεταφορά της γνωστής όπερας του Πουτσίνι στην οθόνη. Από
τον Φρεντερίκ Μιτεράν. (Άστυ, Αφαία, Ζίνα). 
«ΤΟ ΤΙΜΗΜΑ ΤΟΥ ΘΑΡΡΟΥΣ»: Υπό
αμφισβήτηση οι «ηρωικές πράξεις» ενός λοχαγού στον πόλεμο του Κόλπου. Του
Έντουαρντ Ζούικ, με τους: Ντένζελ Ουάσινγκτον, Μεγκ Ράιαν. [Αθήναιον,
Cinepolis 1, Αθήναιον 2, Αστέρια, Άστορ, Village Centre 7, Κορονέτ,
Μετροπόλιταν, Ράδιο Σίτυ, Τροπικάλ, Απόλλων (Πειρ.)]. 
«ΦΕΥΓΑΤΗ ΓΕΝΙΑ»:
Παρωδία των «νεανικών ταινιών». Του Χαρτ Μπόχνερ, με τους: Τζον Λόβιτς, Τία
Καρέρε. (Agora, Αθηνά, Αλεξάνδρα (Καλ.), Άννα Ντορ, Άστρον, Ατλαντίς, Village
Centre 5, Κηφισιά 3, Μετάλλιον, Όσκαρ, Τιτάνια, Άνταμς, Σπόρτιγκ, Τρία
Αστέρια, Φοίβος, Αττικόν (Πειρ.). 
«ΜΙΚΡΟΚΟΣΜΟΣ»: Το ντοκιμαντέρ με το
ρεκόρ των χιλιάδων εισιτηρίων. Έρωτας, φλερτ, αγώνας επιβίωσης, ποίηση στον
«αόρατο» κόσμο των «αόρατων» ζωυφίων. Ντοκιμαντέρ της γαλλικής δυάδας Κλοντ
Νουριτζανί - Μαρί Περεντού. (Αβάνα, Αθήναιον, Cinepolis 3, Άττικα 2, Έμπασσυ,
Καλυψώ). 
«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον, Άττικα 1, Όπερα 1). 
«120 ΜΕΡΕΣ ΣΤΑ ΣΟΔΟΜΑ»: Το ακραίο κύκνειο άσμα του Πιέρ Πάολο Παζολίνι.
Τέσσερις εκπρόσωποι της φασιστικής εξουσίας επιδίδονται σε κανιβαλισμούς και
όργια, βασανίζοντας και σκοτώνοντας αθώους νέους. (Αλφαβίλ). 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15833P101</ED>
<ID>
ID:167489

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Δύο σωλήνες του
σώματός μας. 2. Αναφέρεται και για θρόνο. 3. Ρήμα... στερήσεων
(καθ.). 4. Αοριστία εκφράζει (αντίστρ.). ­ Αίθουσα... Γάλλων. 5.
Διάκριση καλλιτεχνικού έργου (καθ.). ­ Σχετικά με την ασφάλιση των
αυτοκινητιστών μας αρχικά. 6. Ένας Ευαγγελιστής (με άρθρο). 7.
Περιλαμβάνεται στα οινοπνευματώδη. ­ Είναι και ο λαγός (καθ.). 8.
«Κάλλιο γνώση παρά....», λέει μία παροιμία μας. 9. Αρχιερέας των
Ιουδαίων, που κατεδίωξε τον Απόστολο Παύλο. 
ΚΑΘΕΤΑ 
1. Πάντοτε
κουραστική. 2. Ομόχηα φωνήεντα. ­ Προστακτική... γεραίρουσα. 3.
Περιλαμβάνονται στα ορεκτικά. 4. Αγροτικός φόρος της αρχαιότητας (με
άρθρο). 5. Από μία αιτιατική ακολουθείται. ­ Γραφή του αριθμού 69. ­
Είναι οι αγώνες του ΠΡΟ-ΠΟ (αντίστρ.). 6. Τρέχει εκατοντάδες μέτρα το
δευτερόλεπτο. ­ Αυτά δεν έχουν «γίνει». 7. Προφορικά διατυπωμένος.
8. Ιερός τόπος για τους προγόνους μας (γεν.). 9. Συγκεντρώνεται
και στις κηδείες. ­ Χρησιμοποιείται ζεστή (αντίστρ.). 
ΛΥΣΗ (10/5/97) 
ΟΡΙΖΟΝΤΙΑ: 1. ΠΟΛΙΟΡΚΙΑ 2. ΟΣΟΣ ­ ΡΕΝ 3. ΔΙΚΗΣ ­
ΡΟΚ 4. ΑΜ ­ ΜΑΛΑΜΑ 5. ΡΑΒΕΛ ­ ΤΑΛ 6. ΑΡΙΕΣ 7.
ΚΕΡΙΑ ­ ΜΟΙ 8. ΟΣΚΑΡ ­ ΝΤΟ 9. ΤΑΝΑΛΙΕΣ. ΚΑΘΕΤΑ: 1.
ΠΟΔΑΡΙΚΟ 2. ΟΣΙΜΑ ­ ΕΣΤ 3. ΛΟΚ ­ ΒΑΡΚΑ 4. ΙΣΗΜΕΡΙΑΝ
5. ΣΑΛΙΑΡΑ 6. ΡΡ 7. ΚΕΡΑΤΣΙΝΙ 8. ΑΜΟΝΙ ­ ΟΤΕ
9. ΚΑΛΑΜΟΣ. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15833P102</ED>
<ID>
ID:167490

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P10&aa=2</URL></REF>


Article

<CATEGORY>vin09</CATEGORY>

 <H2>Σταυροφορία 50 δισ. για το Άγιον Όρος</H2>

<AUTHOR>ΧΡΙΣΤΟΣ ΖΑΦΕΙΡΗΣ</AUTHOR>

ΚΑΡΥΕΣ 
Πανεθνική σταυροφορία για τη σωτηρία του Αγίου Όρους εγκαινιάζει η μοναστική
κοινότητα σε συνεργασία με την ελληνική κυβέρνηση, ενώ η Ευρωπαϊκή Ένωση θα
εντείνει τους ρυθμούς χρηματοδότησης για την προστασία της αγιορείτικης
κληρονομιάς. Στόχος της καμπάνιας είναι η εξασφάλιση 50 δισ. δραχμών την
προσεχή οκταετία για την εκτέλεση άμεσων έργων αναστήλωσης και συντήρησης στα
μοναστήρια και τις σκήτες του Άθω. Πέρα από τα εθνικά κονδύλια και τα
ευρωπαϊκά προγράμματα, πρόκεται να δημιουργηθεί Ταμείο για τη Σωτηρία του
Αγίου Όρους, στο οποίο θα κληθούν να συνεισφέρουν οι απανταχού Έλληνες για τη
σωτηρία και ανάδειξη της αγιορείτικης κληρονομιάς. 
Παράλληλα, το υπουργείο
Εθνικής Οικονομίας πρόκειται να ζητήσει από την Ένωση Ελληνικών Τραπεζών μικρό
ποσοστό των κερδών τους, προκειμένου να καλυφθεί χαμηλότοκο δάνειο ύψους 10
δισ. δρχ. που θα ζητηθεί από το χρηματοδοτικό πλαίσιο ΕΖΕΣ. Στο πλαίσιο αυτό
οι εκπρόσωποι των αγιορείτικων μονών επέδωσαν υπόμνημα σωτηρίας του Αγίου
Όρους με την επωνυμία «Άθως» στον πρόεδρο της Ευρωπαϊκής Ένωσης Ζακ Σαντέρ, ο
οποίος επισκέφθηκε το Σάββατο το Άγιον Όρος κι έγινε δεκτός από τους
Αγιορείτες με τιμές αρχηγού κράτους. Η Ιερά Κοινότητα του Άθω ζήτησε από τον
κ. Σαντέρ να βοηθήσει η Ευρωπαϊκή Ένωση, ώστε να καλυφθεί μέρος από τα 50 δισ.
και να διασφαλιστεί το ειδικό καθεστώς του Αγίου Όρους (αυτοδιοίκητο, άβατο
κ.λπ.) με ειδικό πρωτόκολλο. 
«Η Ευρωπαϊκή Ένωση αναγνωρίζει τη σημασία του
Αγίου Όρους και την αξία των καλλιτεχνικών θησαυρών του κι έχει αποφασίσει να
προσφέρει σημαντική βοήθεια για την αναστήλωση και την προστασία του», δήλωσε
ο κ. Σαντέρ στην επίσημη υποδοχή του. 
Αυτή την περίοδο εκτελούνται στο
Άγιον Όρος έργα αναστήλωσης και συντήρησης προϋπολογισμού 10 δισ. δρχ. από
εθνικά κονδύλια, περιφερειακά προγράμματα της Ε.Ε., την Ευρωπαϊκή Τράπεζα
Επενδύσεων και το ΚΕΔΑΚ, ενώ στις 18 Μαΐου αναμένεται να εγκριθεί από το Δ.Σ.
του ΕΖΕΣ πρόγραμμα ύψους 5,9 δισ., με το οποίο καλύπτονται οι ανάγκες της
επόμενης διετίας. Πέραν από τα έργα αναστήλωσης εκτελούνται και προγράμματα
διατήρησης του παραδοσιακού αγιορείτικου περιβάλλοντος με την κατασκευή μικρών
υδροηλεκτρικών έργων και την εγκατάσταση φωτοβολταϊκών για τον φωτισμό των
μονών. Τον κ. Σαντέρ, που συνοδευόταν από τον Έλληνα επίτροπο στην Ε.Ε. κ.
Χρήστο Παπουτσή, τον υπουργό Μακεδονίας - Θράκης κ. Φίλιππο Πετσάλνικο και τον
υφυπουργό Εθνικής Οικονομίας κ. Χρήστο Πάχτα, υποδέχθηκαν στις Καρυές ο
πολιτικός διοικητής του Αγίου Όρους κ. Σταύρος Ψυχάρης με τον αναπληρωτή κ.
Αρίστο Κασμίρογλου και η Ιερά Κοινότητα του Αγίου Όρους με επικεφαλής τον
πρωτοεπιστάτη πατέρα Γερμανό. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15833P111</ED>
<ID>
ID:167491

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P11&aa=1</URL></REF>


Article

<CATEGORY>vin09</CATEGORY>

 <H5>ΘΑ ΤΡΑΓΟΥΔΗΣΕΙ
ΠΑΠΑΘΑΝΑΣΙΟΥ ΣΤΟ ΠΑΓΚΟΣΜΙΟ ΠΡΩΤΑΘΛΗΜΑ</H5>
<H2>Η Μονσεράτ του... στίβου</H2>

<AUTHOR>ΠΑΥΛΟΣ ΑΓΙΑΝΝΙΔΗΣ</AUTHOR>

Η άφιξη στην Αθήνα της διάσημης
Καταλανής σοπράνο (και «ορκισμένης» φίλης της Ελλάδας) Μονσεράτ Καμπαγιέ,
μεθαύριο το απομεσήμερο, δεν θα είναι παρά το προανάκρουσμα μιας από τις
μεγάλες της εμφανίσεις ­ στην Ελλάδα ­ στο πλαίσιο μιας παγκόσμιας αθλητικής
εκδήλωσης. Διότι η Μονσεράτ Καμπαγιέ είπε το «ναι», μαζί με τον δικό μας ­ και
διεθνή ­ Βαγγέλη Παπαθανασίου, για το μουσικό άνοιγμα του Παγκοσμίου
Πρωταθλήματος Στίβου, την 1η Αυγούστου, στην Αθήνα. 
Το (νέο) τραγούδι του
Βαγγέλη, με πολυμελή χορωδία, μεγάλη ορχήστρα και, φυσικά, την ντίβα της
όπερας στη σκηνή και τον ίδιο τον συνθέτη στα συνθεσάιζερ, «March with me», θα
δώσει τον ρυθμό στην αθλητική διοργάνωση. 
Είναι δε το τραγούδι (μαζί με
ένα δεύτερο υπό τον τίτλο «Like a dream»), που περιλαμβάνεται στον νέο δίσκο
της Μονσεράτ Καμπαγιέ, με ντουέτα-εκπλήξεις και τον τίτλο «Friends for life»
(Φίλοι μιας ζωής, σε ελεύθερη απόδοση). Και είναι ο δίσκος αυτός και η επίσημη
παρουσίασή του και στο ­ αγαπημένο της, όπως εκείνη λέει πάντα ­ ελληνικό
κοινό, που θα την φέρει την Τετάρτη στην Αθήνα. Και ειδικότερα στο δισκοπωλείο
«Metropolis» της Πανεπιστημίου, που μαζί με την δισκογραφική εταιρεία BMG
ετοιμάζουν μια κλειστή γιορτή-παρουσίαση για την Μονσεράτ. Έως δε και την
Πέμπτη, που θα μείνει σε μεγάλο ξενοδοχείο της Αθήνας, η διάσημη σοπράνο (μαζί
με τον αδελφό της και μάνατζέρ της Κάρλος Καμπαγιέ και την ανιψιά της) θα
συναντήσει και τον φίλο της Βαγγέλη Παπαθανασίου (ο οποίος της είχε γράψει και
ένα μεγάλο έργο, πρόσφατα), για να κανονίσουν και τις λεπτομέρειες της
συναυλίας της 1ης Αυγούστου. 
Όσο για τον δίσκο της, συνεχίζει την...
έκπληξη που είχε προκαλέσει το 1987, όταν συνεργάστηκε στο πολυακουσμένο
τραγούδι «Μπαρσελόνα» με τον αξέχαστο Φρέντι Μέρκιουρι των «Queen» και τον
παραγωγό και συνθέτη-στιχουργό Μάικ Μοράν. Το σχέδιο εκείνο έθεσαν ξανά σε
εφαρμογή, μετά τον θάνατο του Μέρκιουρι, η Καμπαγιέ και ο Μοράν. Το
αποτέλεσμα; Ο δίσκος με ντουέτα της σοπράνο με τον αειθαλή Γάλλο Ροκάρ Τζόνι
Χάλιντεϊ, τον τραγουδιστή της χέβι μέταλ Μπρους Ντίκινσον (των Iron Maiden),
τον Ιρλανδό «Mr. Voice» (Κύριο Φωνή) Τζόνι Λόγκαν, την Αφρικανή Κάντια Νιν,
τον ­ παραδοσιακό ­ Ισπανό Κάρλος Κάνο και τους Γερμανούς «Die Prinzen».
Συνεργασίες, που όπως λέει και η ίδια η ντίβα, αντιπροσωπεύουν μια μουσική
φιλία και το πάθος για την εξεύρεση μιας γλώσσας, κατανοητής σε ολόκληρη την
υφήλιο... 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15833P121</ED>
<ID>
ID:167492

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P12&aa=1</URL></REF>


Article

<CATEGORY>vin09</CATEGORY>

 <H2>Εφτάμισι ώρες για έναν βωβό Ναπολέοντα!</H2>

<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Φυσικά και
ήταν ένα «πολιτιστικό γεγονός» η προχθεσινή προβολή της αποκατεστημένης κόπιας
του «Ναπολέοντα» του Αμπέλ Γκανς, συνοδευόμενη από πλήρη συμφωνική ορχήστρα,
στο Μέγαρο Μουσικής. Όμως δεν περιμέναμε ότι αυτή η μοναδική προβολή θα
έβρισκε τόση και τέτοια ανταπόκριση. Ή ότι θα παρέμεναν όλοι οι θεατές ως το
τέλος της προβολής. 
Γιατί η 5,5 ωρών διάρκεια της ταινίας, που μαζί με τα
τρία διαλείμματα ξεπέρασε τις 7 ώρες, δεν είναι η πιο ελκυστική πρόταση να
περάσεις το Σαββατόβραδό σου. Πόσο μάλλον, όταν αυτό αρχίζει από τις 5.00 το
απόγευμα (τελείωσε στις 12.20 μ.μ.). Κι όμως! Απεδείχθη ότι ήταν μια
μνημειώδης ταινία της εποχής του βωβού κινηματογράφου σε μια «γκραντιόζα»
προβολή, με το ενδιαφέρον στοιχείο της ζωντανής μουσικής. 
Η Φιλαρμονική
Ορχήστρα της Αρμενίας συνόδευε τη δράση, πλάνο - πλάνο, με τη μουσική που έχει
γράψει ο Καρλ Ντέιβις, ο οποίο και διηύθυνε την ορχήστρα. 
Η σύνθεση είναι
ένα μείγμα από προϋπάρχουσα μουσική, κυρίως από έργα του Μπετόβεν, καθώς και
νέες συνθέσεις. Η ταινία αρχίζει με τα νεανικά χρόνια του Ναπολέοντα. Ο
νεαρούλης λυμφατικός Κορσικανός παίζει με τα άλλα παιδιά χιονοπόλεμο. Μια
ιδιοφυής σύλληψη όπου δίνεται το στίγμα του χαρισματικού ηγέτη. 
Ο Ναπολέων
δίνει εντολές στα... χαρακώματα. Είκοσι παιδιά εναντίον εξήντα νικάνε με
ναπολεόντειο τακτική. 
Η ιστορία συνεχίζει να ξετυλίγεται και μια
μεγαλειώδης τοιχογραφία προβάλλεται στην οθόνη. 
Οι εικόνες έχουν σύλληψη,
αλλά η αγάπη του Αμπέλ Γκανς στην προσωπικότητα του Ναπολέοντα, ως προς το
ιδεολογικό μέρος, υπερβάλλει της ιστορίας. 
Τόσο που όταν πρωτοπροβλήθηκε η
ταινία, το 1927, οι κριτικοί της εποχής ανταποκρίθηκαν με αυστηρότητα
γράφοντας για τον «Ναπολέοντα»: «Βοναπάρτης, για μαθητευόμενους φασίστες». 
Όμως, ο Αμπέλ Γκανς σημειώνει ότι πρόθεσή του δεν ήταν τα γράψει ιστορία, αλλά
να μιλήσει για έναν ξεχωριστό άνθρωπο που ο μικρόκοσμπός του εκπροσωπεί έναν
μεγάλο κόσμο και μια τραγωδία. Γιατί, κατά τον σκηνοθέτη, δεν θα μπορούσε να
υπάρξει τραγωδία πιο μεγάλη, από αυτή που αναφέρει ο ίδιος ο Ναπολέων στα
Απομνημονεύματά του: «Θυσίασα τα πάντα, οφέλη, ειρήνη, ευτυχία, για το
πεπρωμένο». 
Οι σκηνές στο φινάλε, με τη μάχη στην Ιταλία ­ μια
υπερπαραγωγή που «γελοιοποιεί» πολλές από τις σύγχρονες υπερπαραγωγές και η
σκηνή με τον αετό ν' ανοίγει τις φτερούγες του προβάλλονται σε τριπλή οθόνη.

Κι είναι αυτό ένας πειραματισμός, το πρώτο στάδιο για μια τεχνική εξέλιξη
που έπειτα από 40 χρόνια εφαρμόσθηκε ως πανοραμική οθόνη. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15833P122</ED>
<ID>
ID:167493

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P12&aa=2</URL></REF>


Article

<CATEGORY>vin09</CATEGORY>

 <H2>Στις ράγες...</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Ή μπορεί και νωρίτερα. Και άνετα μπορώ να
σας αποκαλύψω το νήμα που ενώνει τις τέχνες και τον Οργανισμό Σιδηροδρόμων
Ελλάδος, την κ. Γιούλα Γαβαλά (ηθοποιό) με τον κ. Αρίστο Λάζαρη
(γενικό διευθυντή του ΟΣΕ).* Το τρένο σφύριξε τρεις φορές και οι «Καλλιτέχνες
χωρίς Σύνορα», ευαισθητοποιημένοι καλλιτέχνες, δηλαδή, με την πρωτοβουλία της
κ. Γαβαλά (ιδού η ηθοποιός) είπαν φέτος ­ αφού πέρσι αγωνίστηκαν για το
καλό της ανθρωπότητας από το Γκάζι ­ να βγουν στους δρόμους και συγκεκριμένα
σε 17 πόλεις της Ελλάδος. Καλά ώς εδώ ­ αλλά οι περιοδείες έχουν έξοδα. Κανένα
πρόβλημα ­ πήρε ο ΟΣΕ τον λόγο. Εννιά βαγόνια στη διάθεσή σας ­ είπε, ιδού και
ο διευθυντής των σιδηροδρόμων. Για το θέατρο, για το σινεμά, τη μουσική, τον
χορό κ.λπ. Πολιτισμός στις ράγες, αν το θέλετε έτσι. Και να κρατιέστε από τις
χειρολαβές. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15833P123</ED>
<ID>
ID:167494

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P12&aa=3</URL></REF>


Article

<CATEGORY>vin09</CATEGORY>

 <H2>Στάση στη Σκουφά</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Σε άλλο σταθμό, πάντως, κατέβηκαν
οι φίλτατοι Χρήστος Ευθυμίου, Τζώννυς Θεοδωρίδης και
Περικλής Μουστάκης. Στη «Λουκρητία Βοργία» ανέβηκαν, στη «Σκηνή»
κατέβηκαν. Γιατί οι τρεις τους μοιράζονταν τον χειμώνα το ίδιο σανίδι στο
θέατρο «Μουσούρη» και αφού συνέπραξαν θεατρικά είπαν να επεκτείνουν τις
δραστηριότητές τους κοινωνικοκοσμικά. Η δεύτερη, λοιπόν, «Σκηνή» τους
βρίσκεται επί της εν πολλαίς καταναλωτικαίς αμαρτίαις περιπεσούσης οδού
Σκουφά, στο 73 συγκεκριμένα και σερβίρει τον πρωινό «φρέντο» και τη βραδινή
τεκίλα ­ και μια σαλάτα αβοκάντο στο «4»... 
* Εκτός αυτού, όμως, και άλλη
κοινή στέγη ενώνει τους δύο από τους τρεις, τον Χρήστο Ευθυμίου και τον Τζώννυ
Θεοδωρίδη ­ αυτή του βιολιστή. Διότι θα παίζουν και στο μιούζικαλ ο «Βιολιστής
στη στέγη», που ανεβάζει ο Θανάσης Βαλτινός φέτος το καλοκαίρι. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15833P124</ED>
<ID>
ID:167495

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P12&aa=4</URL></REF>


Article

<CATEGORY>vin09</CATEGORY>

 <H2>Των ερτζιανών</H2>

<AUTHOR>ΟΑΣΥΓΧΩΡΗΤΟΣ</AUTHOR>

Σταθμός στον αέρα, ωστόσο, είναι αυτός ο
ραδιοφωνικός στα FM 101.3, που έστησαν και εκπέμπουν από εκεί ο Πέτρος
Μπούτος, γνωστός από τις δραστηριότητές του στο Mega, και ο Πασχάλης
Μουχταρίδης, γνωστός από τις δραστηριότητές του στην Polygram, στα
συναυλιακά και στο «μάνατζμεντ» καλλιτεχνών επίσης. Και υπηρετεί το ελληνικό
τραγούδι ο σταθμός. 
* Το ίδιο, βεβαίως, και η κυρία του λαϊκού τραγουδιού,
Πόλυ Πάνου. Που γεμίζει κάθε βράδυ το «Ντουζένι», σ' αυτές τις 20
ανοιξιάτικες εμφανίσεις της για τις οποίες έχει λάβει, όπως λένε ασυγχώρητες
πηγές, περί τα 12 εκατομμύρια. 
Τα οποία σας πληροφορώ πολύ λογικά είναι ­
αν ρίξετε μια ματιά στα «ιλιγγιώδη» νυχτοκάματα τύπου Άννας Βίσση,
Άντζελας Δημητρίου και λοιπά και λοιπά. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15833P125</ED>
<ID>
ID:167496

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P12&aa=5</URL></REF>


Article

<CATEGORY>vin09</CATEGORY>

 <H2>Και αφετηρία...</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Αυτόν τον σταθμό, όμως, κάποιοι τον είδαν ως
αφετηρία (συνεργασίας), μόνο που δεν ήταν. Εξηγούμαι: Ο Γιάννης
Ιορδανίδης σκηνοθέτησε και μάλιστα με εξαιρετική επιτυχία το «Χάρολντ και
Μοντ» με τον Γιάννη Βούρο, που παίχτηκε μάλιστα δύο χρονιές και
συζητήθηκε τα μάλα. Τώρα, λοιπόν, που ο Γιάννης Βούρος ετοιμάζει «Ευρυδίκη»
του Ανούιγ, τρέχουν οι φήμες σαν ποταμός πως ο Γιάννης Ιορδανίδης με φόρα από
το προηγούμενο θα έχει θέση στην καρέκλα του σκηνοθέτη. Ε, λοιπόν, σας λέω πως
όχι και θα το δείτε. 
* Από την άλλη, οι προχωρημένοι του κλάμπινγκ κάνουν,
λέει, ένα σταθμό στην πόλη ­ προτού πιάσουν τις παραλιακές εστίες. Και
κατεβαίνουν στον παλιό Κούκο και τωρινό Alarm ­ που πιάνει απο το πρωί ώς το
βράδυ δουλειά ­ και ανεβάζει στα πλατό ντιτζέι όπως τον Χάρη Σκουλά,
Μικέλε, Σέγκα, Κρίσκο Κ. και άλλα ονόματα με πείρα. 
<REF><SOURCE>ΤΑ ΝΕΑ</SOURCE>
<DATE>, 12-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15833P126</ED>
<ID>
ID:167497

</ID><URL>http://ta-nea.dolnet.gr/neaweb/neafile.print_unique?e=A&f=15833&m=P12&aa=6</URL></REF>


Article

<CATEGORY>vin04</CATEGORY>

 <H5>ΣΧΕΔΙΑΖΕ ΝΑ ΔΙΟΡΘΩΣΕΙ ΤΟΝ 12ο ΤΟΜΟ, ΠΡΙΝ ΑΠΟ ΤΗ ΔΙΑΡΡΟΗ
</H5><H2>ΤΡΙΚΥΜΙΑ από 4 βολές σε Ανδρέα-Μητσοτάκη
</H2>
ΤΡΙΚΥΜΙΑ στη συντηρητική παράταξη προκαλούν δύο αναφορές για τον Ανδρέα
Παπανδρέου και δύο για τον Κωνσταντίνο Μητσοτάκη, οι οποίες περιλαμβάνονται
στον δωδέκατο και τελευταίο τόμο των Αρχείων Καραμανλή. Ο πρώην Πρόεδρος της
Δημοκρατίας είχε επιχειρήσει να μπλοκάρει τον τόμο αυτό προκείμενου να
διορθώσει το αρχικό κείμενο. Ανακοινώθηκε μάλιστα, ότι ο τόμος δεν θα είναι
έτοιμος ως την επίσημη παρουσίαση την Τετάρτη. Οι εξελίξεις όμως τον πρόλαβαν
αφού τα επίμαχα σημεία βγήκαν στη δημοσιότητα. Έτσι, μετά πολύωρες
διαβουλεύσεις στην Πολιτεία αποφασίστηκε αύριο στην επίσημη παρουσίαση του
Αρχείου να ανακοινωθεί το περιεχόμενο και των δώδεκα τόμων.

σελίδες 11-
13 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15834N011</ED>
<ID>
ID:167498

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N01&aa=1</URL></REF>


Article

<CATEGORY>vin04</CATEGORY>

 <H2>Πώς ν' αποφύγετε τις αλλεργίες της Άνοιξης
</H2>
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15834N012</ED>
<ID>
ID:167499

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N01&aa=2</URL></REF>


Article

<CATEGORY>vin04</CATEGORY>

 <H2>Ο άγνωστος πόλεμος Κασπάροβ - Ντιπ Μπλου
</H2><H2>(Εικόνα μεγέθους : 6593 bytes)
</H2>
σελίδα 21

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15834N013</ED>
<ID>
ID:167500

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N01&aa=3</URL></REF>


Article

<CATEGORY>vin04</CATEGORY>

 <H5></H5><H2>Όλος ο διάλογος Καραταΐδη με αναγνώστες της </H2><H2>«ΟΜΑΔΑΣ»
</H2>
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15834N014</ED>
<ID>
ID:167501

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N01&aa=4</URL></REF>


Article

<CATEGORY>vin04</CATEGORY>

 <H2>Κι άλλη βουτιά σε επιτόκια καταθέσεων
</H2>
<H3>σελίδα 53
</H3>
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15834N016</ED>
<ID>
ID:167503

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N01&aa=6</URL></REF>


Article

<CATEGORY>vin04</CATEGORY>

 <H2>Πιο πολλά τα θερινά σινεμά
</H2><H2>(Εικόνα μεγέθους : 5565 bytes)
</H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15834N017</ED>
<ID>
ID:167504

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΡΧΕΙΑ Κ. Καραμανλή: Δυστυχώς για έναν πολιτικό που όλα αυτά τα χρόνια δούλεψε
για την υστεροψηφία του και τώρα φροντίζει να την κατεδαφίσει με τα ίδια του
τα χέρια... Ο Γ. Χρ. Παπαχρήστος, στους «Προβολείς». Σελ. 6.

ΤΕΡΑΣΤΙΑ ηλιακά πάρκα ισχύος χιλιάδων MW θα μπορούσαν να εγκατασταθούν στη Ν.
Κρήτη, στην Πελοπόννησο, στη Στερεά, στις Κυκλάδες και στα Δωδεκάνησα. Εκεί θα
μπορούσαν να περάσουν στην εφεδρεία οι πετρελαϊκοί σταθμοί, να ματαιωθεί η
ανέγερση νέων και να μεταφερθεί και ρεύμα στην υπόλοιπη Ελλάδα. Ο Δ.
Παπαϊωάννου, στην «Τρίτη Άποψη». Σελ. 6.

Κ. ΚΟΥΤΣΟΜΥΤΗΣ: Η «Αγάπη άργησε μια μέρα» ξεκουράζει και με εκφράζει. Οι
εξωτερικοί φυσικοί χώροι έχουν την ατμόσφαιρα της ζωής και την αλήθεια της.
Προτίμησα την ΕΡΤ γιατί νοιάζεται για την ποιότητα. Οι απαντήσεις στις «30
Ερωτήσεις» του Β. Λουμπρίνη, σελ. 14.

ΠΡΕΠΕΙ να χαιρετίσουμε την πρώτη ενωτική έκθεση των εκδοτών στο Πεδίον του
Άρεως, που άρχισε αυτή την εβδομάδα. Τέτοιες κινήσεις πρέπει να αποτελούν
παράδειγμα προς μίμησιν... Ο Β. Βασιλικός, στη σελ. 15.

ΟΙ ΠΟΝΤΙΑΚΕΣ κοινότητες του Καυκάσου επιδιώκουν να παίξουν σημαντικό ρόλο στη
Νότια Ρωσία. Με τη βοήθεια της ελληνικής κυβέρνησης. Και τονίζουν: «Εμείς
είμαστε οι πρέσβεις της Ελλάδας εδώ». Αποστολή: Νατάσα Μπαστέα, σελ. 16-17.

Η ΚΕΡΑΝ ΝΕΣΡΕΝ είναι μόλις 20 χρόνων, από το Ιράκ. Όμως στην αγκαλιά της
κρατάει ένα κοριτσάκι τριών ημερών. Είναι η κόρη της Πάτρα, που γεννήθηκε μέσα
σε νταλίκα την ώρα που οι αστυνομικοί συνέλαβαν τη μητέρα της. Η Πάτρα, ίσως,
είναι η μικρότερη λαθρομετανάστρια στον κόσμο... Ο Π. Θεοδωρακόπουλος, στη
σελ. 22.

ΣΤΗΝ ΙΤΑΛΙΑ οι δημοτικές εκλογές ανέδειξαν ισόπαλες την κυβερνητική
κεντροαριστερά και την αντιπολιτευόμενη κεντροδεξιά. Μοναδικός, ίσως, νικητής
η Κομμουνιστική Επανίδρυση, που αναμένεται να εκμεταλλευθεί την αύξηση της
επιρροής της στην αναθεώρηση του Συντάγματος. Από «Le Monde», στη σελ. 49.

Ο DEEP BLUE νίκησε τον Κασπάροβ.

Δηλαδή ο υπολογιστής νίκησε τον άνθρωπο. 
Αλλά δεν έδειξε να χαίρεται. 
Και αυτό πιστοποιεί

πόσο μικρός και ασήμαντος είναι. 
Αν και δεν κινδύνεψε από πονόδοντο, 
πονόκοιλο ή κολικό. 
Η Κάτια Πετροπούλου «Σε πρώτο ενικό». 
Σελ. 15.

Η Β. ΑΒΡΙΛ διέσχισε

το κόκκινο χαλί των επισήμων αμέριμνη. 
Η φούστα ήταν κανονική. 
Αλλά μόνο από εμπρός. 
Πίσω ήταν ανοιχτή κι άφηνε 
να φαίνονται τα αστραφτερά της οπίσθια. 
Έτσι ήλπιζε να συναντήσει 
τον Γάλλο Πρόεδρο Ζακ Σιράκ! 
Ο Δ. Δανίκας γράφει από τις Κάννες 
στο «Πανόραμα», σελ. 9.

Η ΤΗΛΕΟΡΑΣΗ προκαλεί ασθένειες όπως η παχυσαρκία, η επιθετικότητα, η καθιστική
ζωή και η αδιαφορία για κάθε είδους δραστηριότητα. Αυτά λένε οι ειδικοί. Ποιοι
είμαστε εμείς που θα διαφωνήσουμε; Από τους «New York Times» στο «Πανόραμα»,
σελ. 8.

Ο Δ. ΡΕΠΠΑΣ δήλωσε ότι «δεν μπορεί να υπάρχει στη γειτονιά μας ένα κράτος που
ονομάζεται "Μακεδονία" σκέτο». Δηλαδή, με όχι σκέτο μπορεί. Χθες, στο μεταξύ,
ο Πρόεδρος των Σκοπίων κ. Γκλιγκόροφ, που πήρε μέρος στην τελετή έναρξης της
στρατιωτικής άσκησης, φάνηκε για μια στιγμή να υποκλίνεται εμπρός στην
ελληνική σημαία (φωτογραφία). Σελ. 5.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15834N021</ED>
<ID>
ID:167505

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N02&aa=1</URL></REF>


Article

<CATEGORY>vin02</CATEGORY>

 <H2>Αρχεία
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Όπως απέδειξε ο κ. Καραμανλής, η Ιστορία όχι μόνον επαναλαμβάνεται ως φάρσα,
αλλά μπορεί και να εκδοθεί ως κωμωδία.

Με τιμή

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15834N022</ED>
<ID>
ID:167506

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15834N023</ED>
<ID>
ID:167507

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N02&aa=3</URL></REF>


Article

<CATEGORY>vin01</CATEGORY>

 <H5>ΟΙ ΠΕΡΙΠΕΤΕΙΕΣ ΤΟΥ ΤΕΛΕΥΤΑΙΟΥ ΤΟΜΟΥ ΤΩΝ ΑΡΧΕΙΩΝ ΚΑΡΑΜΑΝΛΗ
</H5><H2>Τόμος-φάντασμα
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Σε τόμο-φάντασμα φαίνεται ότι έχει μετατραπεί ο δωδέκατος τόμος των Αρχείων
Καραμανλή, ο οποίος αναφέρεται στα γεγονότα της δεκαετίας του 1980-90 και έχει
προκαλέσει αναταράξεις πριν καν δοθεί στη δημοσιότητα.

ΕΝΩ για αύριο έχει προγραμματισθεί η επίσημη παρουσίαση των ένδεκα τόμων, γύρω
από τον «επίμαχο» δωδέκατο εξελίχθηκε ένα πολιτικό θρίλερ, αφού οι εκδότες
διαβεβαίωναν ότι απλώς δεν είναι έτοιμος και θα καθυστερήσει η εκτύπωσή του.
Όμως αντίτυπο του ανύπαρκτου υποτίθεται τόμου κυκλοφορούσε στην «αγορά»
προκαλώντας αμηχανία κυρίως στον συντάκτη του.

Και αυτό γιατί ­ σύμφωνα με τις πληροφορίες που υπήρχαν ­ περιέχει
χαρακτηρισμούς για τον Α. Παπανδρέου και τον κ. Κ. Μητσοτάκη, καθόλου
κολακευτικούς, που μπορεί να προκαλέσουν πολιτική θύελλα. (Σελ.10-13).

* Κατά τα άλλα, στον τομέα των εθνικών θεμάτων η κυβερνητική δραστηριότητα
αναλώθηκε χθες στην αποσαφήνιση των προθέσεών της τόσο σε ό,τι αφορά το
Σκοπιανό όσο και τις ελληνοτουρκικές σχέσεις.

Για το πρώτο υποστηρίχθηκε η άποψη ότι η αναζήτηση λύσης στο πρόβλημα του
ονόματος, που να ικανοποιεί και τις δύο πλευρές, είναι αναγκαία. Και επερρίφθη
η ευθύνη για την όλη καθυστέρηση στη σκοπιανή πλευρά, με παράλληλη υπενθύμιση
ότι οι ελληνικές θέσεις για το όνομα παραμένουν αμετάβλητες.(Σελ. 5).

Σε ό,τι αφορά τα ελληνοτουρκικά, με αφορμή την υπόθεση της ενδεχόμενης
χρησιμοποίησης του FIR Αθηνών από τουρκικά αεροσκάφη, υπογραμμίστηκε ότι η
Ελλάδα δεν συζητά ούτε διαπραγματεύεται κυριαρχικά της δικαιώματα στο Αιγαίο.
Και τονίστηκε ότι κάθε αεροσκάφος που θέλει να κάνει χρήση του FIR Αθηνών θα
πρέπει να δηλώνει την εθνικότητά του και να υποβάλει σχέδιο πτήσης. (Σελ.9).

* Στο μεταξύ ξεκινά από αύριο η διαδικασία του κοινωνικού διαλόγου, μέσω του
οποίου η κυβέρνηση φιλοδοξεί να προωθήσει λύσεις στα οικονομικά και κοινωνικά προβλήματα.

Η διαδικασία την πρώτη ημέρα προβλέπει πανηγυρική ομιλία του Πρωθυπουργού, με
αποχή της αντιπολίτευσης και υπό κλοιό διαμαρτυρίας συνταξιούχων οι οποίοι
αντιδρούν. (Σελ. 8).

* Εξάλλου τα προβλήματα και οι προοπτικές της οικονομίας θα απασχολήσουν τη
Βουλή τη Δευτέρα στη συζήτηση, σε επίπεδο αρχηγών κομμάτων, που προκάλεσε η Ν.Δ.

Η συζήτηση αυτή θα είναι και η παρθενική κοινοβουλευτική εμφάνιση επί της
ουσίας του (νέου) αρχηγού της Ν.Δ. κ. Καραμανλή. 
* Την ίδια στιγμή η Ν.Δ. αποφάσισε να επαναφέρει την πρότασή της για την
αναθεώρηση του Συντάγματος, θεωρώντας ότι θα πρέπει να εκσυγχρονισθεί ο
Καταστατικός Χάρτης της χώρας. Η Ν.Δ. κατηγόρησε μάλιστα την κυβέρνηση ότι
υπονόμευσε στο πρόσφατο παρελθόν τη διαδικασία αναθεώρησης. (Σελ.10-11).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15834N031</ED>
<ID>
ID:167508

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N03&aa=1</URL></REF>


Article

<CATEGORY>vin01</CATEGORY>

 <H5>Το «θρίλερ»
</H5><H2>ΡΙΠΕΣ
</H2>
ΑΛΛΕΣ μεν οι προθέσεις που οδήγησαν στην έκδοση των γνωστών «Αρχείων»...

ΚΑΙ άλλες οι ­ τόσο απρόβλεπτες άραγε; ­ συνέπειες, που πυροδότησαν όχι απλώς αμφισβητήσεις...

ΠΑΡΑ και διαψεύσεις και ανασκευές ­ κάποιες με ανελέητες μαρτυρίες ­
σημαντικών «εγγραφών» για κρίσιμες περιόδους της σύγχρονης ιστορίας.

ΚΑΙ όπως ο θόρυβος συνεχίζεται ­ και ας αναφέρονται τα «Αρχεία» σε εποχές που
μοιάζουν μακρινές ­ οι σφοδρότερες αντιδράσεις τελούν εν αναμονή...

ΕΝΩ ο τελευταίος τόμος ­ αυτός για τη δεκαετία του '80 ­ απειλεί να
δημιουργήσει νέα μεγαλύτερα προβλήματα στους συντάκτες των «Αρχείων»...

ΕΝ μέσω παλινωδιών και εμφανών σκοπιμοτήτων.

ΟΠΟΥ ανακοινώνεται ­ προδήλως κατ' εντολή ­ ότι ο τόμος δεν είναι έτοιμος «για
λόγους τεχνικούς» και επομένως δεν θα παρουσιασθεί αύριο...

ΜΟΝΟ και μόνο για να ανασκευασθεί και η απόφαση αυτή...

ΚΑΙ να λυθούν ­ ως δια μαγείας ­ τα τεχνικά προβλήματα ώστε τελικά να γίνει
κανονικά η παρουσίαση.

Η ΑΜΗΧΑΝΙΑ των συντακτών των «Αρχείων» είναι βεβαίως απολύτως κατανοητή, καθώς
έστω και καθυστερημένα καταλαβαίνουν πως οι ακριτομυθίες του τέως Προέδρου «θα
ανάψουν φωτιές».

ΔΙΟΤΙ εν προκειμένω, τα διαλαμβανόμενα στον τόμο-φάντασμα δεν αναφέρονται ούτε
στον αναξιόπιστο έκπτωτο...

ΟΥΤΕ σε καταστάσεις αποδυναμωμένες με την πάροδο των χρόνων και τις επελθούσες αλλαγές...

ΑΛΛΑ σε γεγονότα τόσο πρόσφατα, όπου ο αντίλογος μπορεί να αποδειχθεί τόσο
δυναμικός, ώστε να αμφισβητήσει τα όποια ερείσματα της υστεροφημίας.

ΤΟ «θρίλερ» του τελευταίου τόμου που από χθες «παίζεται»...

ΑΜΦΙΒΟΛΟ είναι αν έχει ­ τούτη την ώρα ­ θεατές πιο απογοητευμένους από τους «σεναριογράφους».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15834N032</ED>
<ID>
ID:167509

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΡΑΝ</H2>

«Θα ρωτήσω τον υδραυλικό...».

Γιώργος Βουλγαράκης:

(ο βουλευτής της Ν.Δ., στην «Εξουσία»)

«Τι διαβάζω αυτή την εποχή; Ερώτηση είναι αυτή; Τα Αρχεία του Καραμανλή φυσικά!».

Δημήτρης Ρίζος:

(ο δημοσιογράφος στον «Αδέσμευτο της Κυριακής»)

«Ποια κατάρα, αλήθεια, κυνηγά αυτή τη μεγάλη παράταξη εδώ και 15-20 χρόνια;
Ποιοι άφρονες έκριναν ότι έπρεπε ν' ανοίξουν, σήμερα, τα Αρχεία του Καραμανλή;».

Άννα - Μαρία Λογοθέτη:

(η τηλεπαρουσιάστρια στην «Αυριανή»)

«Δεν υπάρχει ιδανικός άνδρας. Όλα είναι οδοντόπαστες».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15834N034</ED>
<ID>
ID:167511

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Τετ - α - τετ νυχτερινά...
</H5><H5>Λίγο πριν, λίγο μετά...
</H5><H5>Δει δη χρημάτων
</H5><H5>Απόδημοι με στέγη
</H5><H5>Σαμαράς κινούμενος
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ ΠΟΛΙΤΙΚΟΣ</AUTHOR>

ΕΚΠΛΗΞΗ μεγάλη δοκίμασαν προχθές το βράδυ οι θαμώνες του κοσμικού «Αμπρεβουάρ»
στο Κολωνάκι, όταν στο μαγαζί εμφανίστηκαν ο κ. Κ. Καραμανλής και η κ. Ντόρα
Μπακογιάννη ­ κι όταν λέμε εμφανίστηκαν, εννοούμε ότι εμφανίστηκαν και ήταν...
οι δυο τους.

ΚΑΘΗΣΑΝ στην αρχή σ' ένα από τα κεντρικά τραπέζια του κατάμεστου ρεστοράν ­
αλλά μόλις άδειασε κάποιο γωνιακό τραπέζι, ζήτησαν διακριτικά να μεταφερθούν
εκεί, προφανώς για να μπορέσουν να συζητήσουν πιο άνετα...

ΤΙ έλεγαν; Δυστυχώς, δεν υπήρχε στο μαγαζί ούτε ένας ικανός ωτακουστής ­ αλλά
όλοι μπορούμε να υποθέσουμε...

ΜΕ το γνωστό «Φάλκον» έφτασε προχθές το βράδυ στο αεροδρόμιο του Παρισιού ο κ.
Θ. Πάγκαλος ­ βρίσκεται εκεί για τη σύνοδο της Δυτικοευρωπαϊκής Ένωσης. Όπως
συνηθίζεται σ' αυτές τις περιπτώσεις, Έλληνες διπλωματικοί περίμεναν τον
υπουργό Εξωτερικών.

ΚΑΙ τώρα, προσέξτε σύμπτωση: Για τον δικό μας υπουργό και την υπουργό
Εξωτερικών της Τουρκίας, την κ. Τανσού Τσιλέρ, που έφτασε μισή ώρα πριν από
τον κ. Θ. Πάγκαλο, είχε προβλεφθεί η ίδια αίθουσα VIP...

ΕΤΣΙ, οι δικοί μας διπλωμάτες αναγκάστηκαν να περιμένουν έξω από την αίθουσα,
ώσπου να αποχωρήσουν οι γείτονες...

Α, ΚΑΙ ΜΙΑΣ και σας γράφουμε πιο πάνω για τον κ. Θ. Πάγκαλο στο Παρίσι, να
συμπληρώσουμε ότι χθες είδε έναν από τους Έλληνες δημοσιογράφους να φοράει
μπουφάν μοτοσυκλέτας.

­ Οδηγείς μηχανή; τον ρωτάει ο υπουργός.

­ Ναι, κύριε υπουργέ. Εσείς; Νομίζω ότι θα σας πήγαινε μία «Χάρλεϊ» (πρόκειται
για μηχανές μεγάλου κυβισμού, που χρησιμοποιούν οι «ξέγνοιαστοι καβαλάρηδες»
της ασφάλτου...).

­ Πού λεφτά για τέτοια, απαντά κι ο υπουργός!

ΔΥΟ ΧΡΟΝΙΑ μετά την καθιέρωση του θεσμού, το Συμβούλιο Απόδημου Ελληνισμού
απέκτησε χθες τη δική του ιδιόκτητη στέγη, στην οδό Τσιμισκή, στη Θεσσαλονίκη
­ μάλιστα, μετά την υπογραφή των συμβολαίων, ο υπουργός Μακεδονίας - Θράκης κ.
Φ. Πετσάλνικος είπε ότι με την απόκτηση στέγης ανοίγει ό δρόμος για τη
διοργάνωση της πρώτης παγκόσμιας συνέλευσης απόδημου Ελληνισμού, που θα γίνει
στη Θεσσαλονίκη, στα τέλη της χρονιάς...

ΛΟΙΠΟΝ, δεν το βάζει κάτω ο κ. Αντ. Σαμαράς, παρά τον «πόλεμο των
προσχωρήσεων» που του έχει κηρύξει η Νέα Δημοκρατία: Μάλιστα, τις τελευταίες
ημέρες, στην «Άνοιξη» έχουν αναθαρρήσει, καθώς παρακολουθούν και την κρίση που
έχει ξεσπάσει στη Ν.Δ., με αφορμή τα Αρχεία Καραμανλή.

Έτσι, λόγω και των προσυνεδριακών διαδικασιών, ο κ. Σαμαράς γυρνάει αυτές τις
ημέρες ολόκληρη την Ελλάδα ­ το ερώτημα είναι τι θα κάνει μετά το συνέδριο,
που ολοκληρώνεται την 1η Ιουνίου...

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15834N041</ED>
<ID>
ID:167512

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N04&aa=1</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΜΕ ΕΝΑ Αρχείο Καραμανλή, ξεχνιέμαι...

ΚΑΛΑ, ΤΙ γράφει επιτέλους σ' αυτό τον 12ο τόμο των Αρχείων; Βρε, μπας και
κάνει την αυτοκριτική του για τους προηγούμενους 11;

ΒΕΒΑΙΑ, υπάρχει και η άλλη εξήγηση: Ότι ένας Καραμανλής, δεν αποκαλύπτει ποτέ
το πότε θα εκδοθεί ο 12ος τόμος των Αρχείων του...

ΤΩΝ ΑΡΧΕΙΩΝ τα καμώματα, τα βλέπει η αλήθεια και γελάει..

ΠΩΣ ΤΟ ΛΕΜΕ καραμανλικά το «ρετουσάρισμα κειμένων»; Τεχνικά προβλήματα...

ΓΙΑ ΤΟΝ ΝΕΩΤΕΡΟ Καραμανλή, υπάρχει και η καλή πλευρά: Να, για παράδειγμα, δεν
υπάρχει 13ος τόμος...

ΓΙΑΤΙ ΔΕΝ υπάρχει 13ος τόμος των Αρχείων; Ως κι ο Θεός είναι προληπτικός;

ΛΟΙΠΟΝ, ΜΕΤΑ τα καθέκαστα, ένα είναι βέβαιο: Ο κ. Καραμανλής δεν είναι Θεός ­
εκτός κι αν με πείσετε ότι ο Θεός κρατάει αρχείο..

ΚΑΙ ΚΑΛΑ, αυτοί που τα έγραφαν, δεν πρόσεχαν ­ αυτοί που τα τύπωναν, γιατί δεν πρόσεχαν;

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15834N042</ED>
<ID>
ID:167513

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N04&aa=2</URL></REF>


Article

<CATEGORY>vin05</CATEGORY>

 <H2></H2><H2>Ο ανδριάντας
</H2><H2></H2>
Ο ΛΟΓΟΣ στους αναγνώστες. Ο Νίκος Βασιλακάκος, Θεοδ. Τσεκέ 29, Μέγαρα, γράφει:
«Διάβασα στις "Ματιές" της 4/4/97 το χρονογράφημά σας με τίτλο "Αθηναϊκά". Ας
μου επιτραπεί να απαντήσω στην απορία του αξιότιμου καθηγητή Πανεπιστημίου κ.
Ν. Παπανικολάου, "γιατί στήθηκε προτομή του Ναπ. Ζέρβα και όχι και του Άρη
Βελουχιώτη; Ασχολήθηκαν με την κωλοφωτιά και αγνόησαν τον λαμπρό αστέρα;".

Είναι αλήθεια, αξιότιμε κύριε καθηγητά, ότι μπροστά στα εγκλήματα που διέπραξε
εις βάρος του ελληνικού λαού ο Άρης Βελουχιώτης, ο Ναπολέων Ζέρβας προβάλλει
όχι μόνον σαν κωλοφωτιά, αλλά ούτε σαν μία τοσοδούλα σκνίπα. Ο μεν πρώτος
κατακρεούργησε πολλές χιλιάδες Ελληνόπουλα, τότε που η Ελλάδα μας τα είχε τόσο
πολύ ανάγκη, ο δε δεύτερος ουδένα. Δύο μόνον παραδείγματα από τις χιλιάδες
θύματά του, νομίζω, θα σου δώσουν την πρέπουσαν απάντηση.

1. 28 Φεβρουαρίου 1943. Ο Κώστας Καραγεώργης (ΝΙΚΗΤΑΡΑΣ) φιλοξενεί εις το
χωρίον Βουνέσι (Ομορφοβούνι) του Νομού Καρδίτσης (γενέτειρα του Νικολάου
Πλαστήρα) το εξ 120 ανδρών Ανταρτικόν Τμήμα Κωστόπουλου - Σαράφη. Την νύκτα,
μετά τα μεσάνυχτα, όταν όλοι κοιμούνταν στα σπίτια του χωριού, με δόλο, οι 60
αντάρτες του Νικηταρά γυρίζουν από σπίτι σε σπίτι, συλλαμβάνουν και αφοπλίζουν
τους 120 Αντάρτες των Σαράφη - Κωστοπούλου, σκοτώνοντας επτά (7) Αξ/κούς και
Υπ/κούς επάνω στον ύπνο τους, τότε που δεν υπήρχαν Τάγματα Ασφαλείας, για να
τους κατηγορήσουν ως προδότες.

2. 17-18 Απριλίου 1944. Εις το χωρίον Κλήματα Παρνασσίδος ο Άρης Βελουχιώτης
κτυπάει και αφοπλίζει (για τρίτη φορά) το 5/42 Σύνταγμα του τότε Συν/ρχου
Πεζικού Δημητρίου Ψαρρού, συλλαμβάνει κι εκτελεί εν ψυχρώ τον Διοικητή του
Συν/τος Δημήτριον Ψαρρό και 296 Αξ/κούς, Υπ/κούς και Αντάρτες τού ως άνω
Συν/τος, κι όλα αυτά, παραμονή του Πάσχα!

Αυτά τα δύο παραδείγματα είναι σταγόνες εν τω ωκεανώ μπροστά στα εγκλήματα που
έχει διαπράξει εις βάρος του ελληνικού λαού ο Άρης Βελουχιώτης, αξιότιμε κύριε
καθηγητά του Πανεπιστημίου. Ως επιβράβευσιν των ως άνω κατορθωμάτων του,
ζητάτε από το Ελληνικό Κράτος ν' ανεγείρει ανδριάντα του Άρη Βελουχιώτη εις
την Πλατείαν Συντάγματος των Αθηνών».

Ο Παν. Σαμαρτζής, από την Αθήνα, τηλ. 9217.688, γράφει:

«Διάβασα στην εφημερίδα "Ορθοδοξία", με κατάπληξη, ότι ο μητροπολίτης
Καλαβρύτων έστειλε επιστολή στην Ιερά Σύνοδο και ζήτησε να μην ψαλεί νεκρώσιμη
ακολουθία στη Μελίνα Μερκούρη. Γιατί τόσο μίσος εναντίον μιας μεγάλης
Ελληνίδας, παγκοσμίου φήμης; Αν ανήκε η Μελίνα στη Δεξιά, ο μητροπολίτης θα
έκανε αυτό το διάβημα;».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15834N045</ED>
<ID>
ID:167516

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N04&aa=5</URL></REF>


Article

<CATEGORY>vin04</CATEGORY>

 <H5>ΟΡΟΥΣ ΓΙΑ ΣΥΜΜΕΤΟΧΗ ΘΕΤΟΥΝ Ν.Δ. ΚΑΙ ΣΥΝΑΣΠΙΣΜΟΣ
</H5><H2>Μπαινοβγαίνουν στον διάλογο...
</H2>
Με «το ένα πόδι έξω» προσέρχονται οι περισσότερες δυνάμεις στην υπόθεση του
κοινωνικού διαλόγου, που αρχίζει επισήμως αύριο με την εναρκτήρια ομιλία του
Πρωθυπουργού Κ. Σημίτη στο Γενικό Λογιστήριο του Κράτους.ΧΑΡΑΚΤΗΡΙΣΤΙΚΗ του
κλίματος είναι άλλωστε η απόφαση των συνδικαλιστών της Ν.Δ. και του ΣΥΝ να
μετάσχουν «υπό προϋποθέσεις» στον κοινωνικό διάλογο. Η κίνηση αυτή, που
έρχεται μετά την απόφαση του ΚΚΕ και του ΔΗΚΚΙ όχι μόνο να μη μετάσχουν αλλά
και να καταγγείλουν τον διάλογο, θεωρείται ως το προανάκρουσμα της ακύρωσής του.

Μάλιστα, οργανώσεις συνταξιούχων που ελέγχονται από το ΚΚΕ οργανώνουν για
αύριο, την ώρα της εναρκτήριας ομιλίας από τον κ. Κ. Σημίτη, συγκέντρωση
διαμαρτυρίας έξω από το Γενικό Λογιστήριο του Κράτους, με πρόθεση να
καταγγείλουν τον κοινωνικό διάλογο ως «εν ψυχρώ εκτέλεση των κατακτήσεων και
των δικαιωμάτων των συνταξιούχων και των εργαζομένων»...

Στην αυριανή εκδήλωση δεν πρόκειται να μετάσχουν εκπρόσωποι της Ν.Δ. και του
ΣΥΝ ­ οι συνδικαλιστικές τους παρατάξεις αποφάσισαν να προσέλθουν στον διάλογο
μόνον αν εκπληρωθούν οι προϋποθέσεις που έχουν θέσει και στις οποίες
περιλαμβάνεται και η θεματολογία του κοινωνικού διαλόγου.

ΘΕΛΟΥΝ ΑΠΕΜΠΛΟΚΗ

Στην κυβέρνηση γίνεται πλέον η εκτίμηση ότι ακόμα και οι δυνάμεις της Ν.Δ. και
του ΣΥΝ αναζητούν τρόπους απεμπλοκής από την «περιπέτεια» του κοινωνικού
διαλόγου: «Αντιλαμβάνεστε ότι είναι πολύ πιο εύκολο να είσαι απ' έξω και να
καταγγέλλεις, παρά να καθήσεις στο τραπέζι του διαλόγου με επιχειρήματα»,
σχολίαζαν χθες αρμόδια κυβερνητικά στελέχη ­ τα οποία πάντως εξέφραζαν τον
σκεπτικισμό τους για το κατά πόσον η πορεία του κοινωνικού διαλόγου θα είναι ομαλή.

Από την άλλη πλευρά, η κυβέρνηση έχει αλλάξει σε σημαντικό βαθμό τις αρχικές
θέσεις της για το ζήτημα ­ μετά τις αρχικές περιπέτειες, που αφορούσαν τον
συντονιστή του διαλόγου, αλλά και τις επόμενες, με τους «απασχολήσιμους», ο κ.
Κ. Σημίτης προχώρησε σε μια αναδιαμόρφωση της κυβερνητικής ρητορικής για το
θέμα. Την τελευταία περίοδο, μετά τις πρώτες αρνήσεις κομμάτων να μετάσχουν,
το ΠΑΣΟΚ υιοθέτησε μια πιο «αριστερή» φρασεολογία σχετικά με τους στόχους του
κοινωνικού διαλόγου, με στόχο να καταγγείλει εν ευθέτω χρόνω τις δυνάμεις
εκείνες που τελικά θα αρνούνταν τη συμμετοχή τους.

ΔΥΟ «ΤΑΧΥΤΗΤΕΣ»

Πάντως, και μέσα στην κυβέρνηση υπάρχουν δύο «ταχύτητες» στην αντιμετώπιση του
κοινωνικού διαλόγου. Κάποιοι από τους εμπλεκόμενους υπουργούς έχουν την
εκτίμηση ότι, ούτως ή άλλως, ο κοινωνικός διάλογος θα εκφυλιστεί σε κομματικές
αλληλοκατηγορίες και επιχειρούν από τώρα να συρρικνώσουν την εμβέλειά του, ενώ
άλλοι υπουργοί και κομματικά στελέχη εξακολουθούν να πιστεύουν ότι αρκετές από
τις αλλαγές που σχεδιάζει η κυβέρνηση δεν μπορούν να γίνουν πράξη χωρίς το
«πέρασμά» τους από τον κοινωνικό διάλογο.

Ωστόσο, η στάση των κομμάτων της αντιπολίτευσης ­ που φοβούνται ότι η
συμμετοχή τους στον κοινωνικό διάλογο θα αποτελέσει «άλλοθι» για την κυβέρνηση
ώστε να περιορίσει το πολιτικό κόστος της για μέτρα πού δεν θα θεωρηθούν
δημοφιλή ­ καθιστά προβληματική ακόμα και την ίδια την έναρξη του διαλόγου.
Είναι δε χαρακτηριστικό ότι ακόμα και η συνδικαλιστική παράταξη του ΠΑΣΟΚ έχει
προβάλει σειρά έντονων διαφωνιών για το θέμα του διαλόγου και έχει θέσει σειρά
προϋποθέσεων για τη συμμετοχή της.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15834N081</ED>
<ID>
ID:167517

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N08&aa=1</URL></REF>


Article

<CATEGORY>vin04</CATEGORY>

 <H2>Στόχος να βγουν τα πορίσματα μέχρι τέλους του '97
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΣΕ ΔΥΟ ΤΑΜΠΛΟ θα κινηθεί ο κοινωνικός διάλογος που αρχίζει αύριο εν μέσω αντιδράσεων.

Μία επιτροπή θα ασχοληθεί με το θέμα απασχόληση - ανάπτυξη -
ανταγωνιστικότητα, ενώ άλλη επιτροπή θα ασχοληθεί με το κοινωνικο-ασφαλιστικό
σύστημα. Στόχος των δύο επιτροπών είναι να παραδώσουν τα πορίσματά τους μέχρι
το τέλος του έτους, ώστε να ληφθούν οι απαραίτητες νομοθετικές πρωτοβουλίες
από την κυβέρνηση. Αύριο θα γίνει και επίσημα από τον Πρωθυπουργό κ. Κ. Σημίτη
η έναρξη των διαδικασιών του κοινωνικού διαλόγου, ενώ την Πέμπτη σε κοινή
συνεδρίαση κυβέρνησης και ΠΑΣΟΚ θα εξεταστούν οι εισηγήσεις των αρμόδιων
υπουργείων για το ασφαλιστικό.

ΤΑ 19 ΣΗΜΕΙΑ

Η ατζέντα του διαλόγου για την απασχόληση - την ανταγωνιστικότητα και την
ανάπτυξη, είναι ήδη γνωστή και αποτελείται από 19 σημεία, τα κυριότερα από τα
οποία είναι:

* Ρύθμιση του χρόνου εργασίας σε νέα βάση με την κατάργηση της υπερεργασίας
και τη μείωση των υπερωριών.

* Λήψη μέτρων κοινωνικής προστασίας των εργαζομένων στις άτυπες μορφές απασχόλησης.

* Καθορισμός συγκεκριμένων κανόνων, που θα ρυθμίζουν την απασχόληση των συνταξιούχων.

* Διεύρυνση της δυναμικής της Εθν. Γενικής Συλλογικής Σύμβασης Εργασίας, αλλά
και δυνατότητα σύναψης νέων συλλογικών συμβάσεων από τα Εργατικά Κέντρα και
τους τοπικούς εργοδοτικούς φορείς.

* Επέκταση της μερικής απασχόλησης στον δημόσιο τομέα.

* Σύναψη Εθν. Γενικής Συλ. Σύμβασης Εργασίας στην αρχή προβλεπόμενος
πληθωρισμός + εθνική παραγωγικότητα κ.ά.

Ο υφυπουργός Εργασίας - Κοιν. Ασφαλίσεων κ. Χρ. Πρωτόπαπας δήλωσε χθες ότι η
κυβέρνηση δεν προτίθεται να αναλάβει καμία νομοθετική πρωτοβουλία στο θέμα των
εργασιακών σχέσεων και στο ασφαλιστικό τη στιγμή που θα βρίσκεται σε εξέλιξη ο
κοινωνικός διάλογος.

ΠΡΟΫΠΟΘΕΣΕΙΣ

Το θέμα του κοινωνικού διαλόγου απασχόλησε τη χθεσινή συνεδρίαση της διοίκησης
της ΓΣΕΕ, στους κόλπους της οποίας επικράτησαν διαφορετικές θέσεις για τον
τρόπο συμμετοχής της Συνομοσπονδίας στο διάλογο. Κατά πλειοψηφία (ΠΑΣΚΕ) η
ηγεσία της ΓΣΕΕ αποφάσισε να προσέλθει στο διάλογο με τις εξής βασικές προϋποθέσεις:

* Η εκ των προτέρων συμφωνία επί της θεματολογίας και των επιμέρους παραμέτρων
και εξειδικεύσεων που καλύπτει ο διάλογος.

* Η θέσπιση χρονοδιαγράμματος του διαλόγου και των επιμέρους φάσεών του στη
βάση των θεματικών ενοτήτων που θα περιλαμβάνει.

* Η ισότιμη συμμετοχή των μερών, κυρίως αυτών που έχουν κεντρικό ρόλο (ΓΣΕΕ -
ΑΔΕΔΥ - ΣΕΒ - ΓΣΕΒΕ - Έμποροι - ΓΕΣΑΣΕ - ΠΑΣΕΓΕΣ). Οι υπόλοιποι ειδικοί φορείς
πρέπει να είναι στους ειδικούς τομείς συζήτησης.

* Η ισότιμη αντιμετώπιση των απόψεων των μερών για την πλήρη ενημέρωση της
κοινής γνώμης ως προς την πορεία του διαλόγου και την αποφυγή διαρροών που δεν
αποτυπώνουν το ακριβές περιεχόμενο των θέσεων που καταγράφονται.

ΤΟ ΑΣΦΑΛΙΣΤΙΚΟ

Όσον αφορά το ασφαλιστικό ­ όπως έγραψαν «ΤΑ ΝΕΑ» ­ οι εισηγήσεις του
υπουργείου Εργασίας - Κοιν. Ασφαλίσεων θα αναφέρουν ότι για τη χώρα μας, προς
το παρόν και για τα επόμενα 7 έως 10 έτη, δεν χρειάζονται ριζικές
μεταρρυθμίσεις του ασφαλιστικού συστήματος. Η εισήγηση του κ. Μ. Παπαϊωάννου
για το ασφαλιστικό θα προβλέπει το νοικοκύρεμα των ασφαλιστικών ταμείων,
αποκλείοντας μέτρα για αύξηση του ορίου ηλικίας συνταξιοδότησης ή αύξηση των
ασφαλιστικών εισφορών. Ο κ. Παπαϊωάννου θα παρατηρήσει στην εισήγησή του ότι ο
εξορθολογισμός και εκσυγχρονισμός του ισχύοντος συστήματος κοινωνικής
ασφάλισης ­ όπως σχεδιάζεται ­ θα επιβεβαιώνει την υποχρεωτικότητα του
συστήματος, την κρατική συμμετοχή, την ανταποδοτικότητα και την κοινωνική
αλληλεγγύη, ενώ θα σεβαστεί τα ώριμα ασφαλιστικά δικαιώματα.

Οι προτάσεις του υπουργείου Εργασίας - Κοιν. Ασφαλίσεων για το ασφαλιστικό ­
όπως θα διατυπωθούν στη μεθαυριανή συνεδρίαση εκπροσώπων της κυβέρνησης και
του ΠΑΣΟΚ ­ επικεντρώνονται στη βελτίωση του συστήματος είσπραξης των εισφορών
και πάταξης της εισφοροδιαφυγής, στη συγχώνευση - εκλογίκευση του αριθμού των
φορέων κοινωνικής ασφάλισης, στη νομοθετική ενιαιοποίηση των προϋποθέσεων
παροχής συντάξεων κ.ά.

Πάντως, τα συνδικάτα θα ζητήσουν από την κυβέρνηση να μην προχωρήσει στην
εφαρμογή του νόμου 2084/92 από την 1.1.1998 και κυρίως να αναστείλει την
εφαρμογή του άρθρου που προβλέπει μείωση των επικουρικών συντάξεων.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15834N082</ED>
<ID>
ID:167518

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N08&aa=2</URL></REF>


Article

<CATEGORY>vin04</CATEGORY>

 <H2>Πρώτο «αγκάθι» το ωράριο εργασίας
</H2>
ΤΟ ΜΕΓΑΛΟ θέμα που θα απασχολήσει την πρώτη ενότητα του διαλόγου για την
απασχόληση είναι ο χρόνος εργασίας, η ρύθμιση και η οργάνωσή του, με στόχο την
αντιμετώπιση δυσχερειών που αντιμετωπίζουν οι επιχειρήσεις σε περιόδους
χαμηλής ζήτησης και σε περιόδους κρίσης. Πρόσφατο είναι το παράδειγμα της
Χαλυβουργικής, η οποία επεδίωξε να επιβάλει ωράριο 40 ωρών την εβδομάδα με 10
ώρες ανά ημέρα για τέσσερις ημέρες.

Σύμφωνα με την ισχύουσα νομοθεσία και τις Εθνικές Γενικές Συλλογικές Συμβάσεις
Εργασίας, νόμιμο ωράριο εργασίας είναι οι 9 ώρες την ημέρα και οι 48 ώρες την
εβδομάδα, ενώ το συμβατικό ωράριο είναι 8 ώρες την ημέρα και 40 ώρες την
εβδομάδα. Εάν ο εργαζόμενος απασχοληθεί σε ημερήσια ή εβδομαδιαία βάση
περισσότερο από το συμβατικό ωράριο και εντός των ορίων του νομίμου, η
απασχόληση καλείται υπερεργασία, επαφίεται στην κρίση του εργοδότη και
αμείβεται με προσαύξηση 25% επί του κανονικού ωρομισθίου. Για την απασχόληση
πέραν του νομίμου ωραρίου, που καλείται υπερωρία, απαιτείται άδεια ή αναγγελία
στις αρχές, η προσαύξηση είναι επίσης 25% (για τις πρώτες 60 ώρες υπερωριών σε
ετήσια βάση) και ισχύει ανώτατο όριο υπερωριών κατά εξάμηνο.

Σήμερα στη χώρα μας το 35% των εργαζομένων απασχολείται περισσότερο από 48
ώρες την εβδομάδα, ενώ το 41% απασχολείται μεταξύ 40 και 47 ώρες. Αυτό δείχνει
τη σημαντική έκταση της υπερωριακής απασχόλησης. Όσον αφορά τη διευθέτηση του
χρόνου εργασίας και τις πρόσθετες βάρδιες εργασίας οι σχετικές διατάξεις
συμπληρώθηκαν με το νόμο 1892/90 και επιτρέπουν:

­ Τη δημιουργία τέταρτης βάρδιας εργασίας για απασχόληση το Σάββατο και την Κυριακή.

­ Τη διευθέτηση του χρόνου εργασίας σε εξαμηνιαία βάση.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15834N083</ED>
<ID>
ID:167519

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N08&aa=3</URL></REF>


Article

<CATEGORY>vin04</CATEGORY>

 <H5>ΚΑΤΗΓΟΡΗΜΑΤΙΚΟ «ΟΧΙ» ΤΗΣ ΑΘΗΝΑΣ ΣΤΗΝ ΠΑΡΑΧΩΡΗΣΗ ΑΕΡΟΔΙΑΔΡΟΜΟΥ * ΜΗΝΥΜΑ ΚΑΙ
ΠΡΟΣ ΗΠΑ ΓΙΑ ΤΙΣ «ΦΟΡΜΟΥΛΕΣ» ΣΤΟ ΑΙΓΑΙΟ
</H5><H2>Απότομη προσγείωση
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Η Αθήνα έκλεισε χθες με κατηγορηματικό τρόπο την πιθανότητα παραχώρησης
αεροδιαδρόμων στο Αιγαίο για πτήσεις τουρκικών πολεμικών αεροσκαφών χωρίς την
εκ των προτέρων υποβολή σχεδίων πτήσης στις αρμόδιες υπηρεσίες της Ελλάδας.

ΠΑΡΙΣΙ

Ο ΚΥΒΕΡΝΗΤΙΚΟΣ εκπρόσωπος Δ. Ρέππας δήλωσε ότι «δεν υπάρχει οποιαδήποτε
συζήτηση παραχώρησης δικαιωμάτων μας προς την Τουρκία», ενώ ο υπουργός Άμυνας
Άκης Τσοχατζόπουλος ξεκαθάρισε: «Ο οποιοσδήποτε μπορεί να μπει στο FIR Αθηνών
εφόσον δηλώσει την εθνικότητά του και καταθέσει σχέδιο πτήσης. Αρμόδιος όμως
για να το δεχθεί αυτό και να το κρίνει είναι αποκλειστικά η Αθήνα».

Το θέμα συζητήθηκε επί μακρόν κατά τη συνάντηση του Πρωθυπουργού Κ. Σημίτη με
τον υπουργό Άμυνας, ενώ νέα συνάντηση για τα ελληνοτουρκικά θα πραγματοποιηθεί
την Πέμπτη στο Μέγαρο Μαξίμου με συμμετοχή και του υπουργού Εξωτερικών Θ. Πάγκαλου.

Ο κ. Τσοχατζόπουλος, σε δηλώσεις του στο Παρίσι, έστειλε επίσης ­ έμμεσο πλην
σαφές ­ μήνυμα και στην αμερικανική πλευρά, η οποία προωθεί τέτοιου είδους
«φόρμουλες» στο Αιγαίο.

ΠΑΡΑΒΙΑΣΕΙΣ

Η Αθήνα, όπως έγραψαν από χθες «ΤΑ ΝΕΑ», απορρίπτει την πρόταση που έχει
«πέσει» στο τραπέζι των συζητήσεων στο ΝΑΤΟ για τη χρησιμοποίηση από τους
Τούρκους μόνο του κώδικα ηλεκτρονικής αναγνώρισης της εθνικότητας του
αεροσκάφους (IFF), ενώ, όπως τόνισε κατηγορηματικά ο κυβερνητικός εκπρόσωπος,
δεν συζητεί θέμα εκχώρησης αεροδιαδρόμων στον εθνικό εναέριο χώρο για πτήσεις
αεροσκαφών της Άγκυρας.

«Τα περί IFF δεν μας αφορούν», δήλωσε χθες το βράδυ στο Παρίσι ο κ.
Τσοχατζόπουλος. «Αφορούν», τόνισε, αφήνοντας αιχμές κατά των ΗΠΑ, «εκείνους
που θέλουν να ξέρουν ποιοι κάνουν παραβιάσεις. Εμάς μας ενδιαφέρει να μη
γίνονται παραβιάσεις στο Αιγαίο».

Η πρόταση που με τον ένα ή τον άλλο τρόπο προωθούν οι ΗΠΑ ­ και στην οποία
συμφωνεί η Τουρκία ­ αφορά στην εγκατάσταση στην ουσία ενός νέου μηχανισμού
αλληλοενημέρωσης Ελλάδας - Τουρκίας εντός των στρατιωτικών δομών για τις
πτήσεις των αεροσκαφών τους στο Αιγαίο.

Με βάση αυτό το σχέδιο η Ελλάδα θα μαθαίνει μόνο την εθνικότητα του
αεροσκάφους που μπαίνει στο Αιγαίο ­ κάτι που ουσιαστικά το ξέρει, αφού
γνωρίζει τον τόπο προέλευσης ­ και δεν θα λαμβάνει γνώση όλων των άλλων
παραμέτρων που περιλαμβάνει ένα σχέδιο πτήσης, το οποίο υπό κανονικές συνθήκες
πρέπει να υποβάλλεται στην Υπηρεσία Πολιτικής Αεροπορίας της Ελλάδας.

ΜΝΗΜΟΝΙΟ

Η παραδοχή ενός τέτοιου μηχανισμού αποδυναμώνει τα δικαιώματα που έχουν
εκχωρηθεί στην Ελλάδα από τον ICAO και οδηγεί σε αλλαγή στους κανόνες που
διέπουν το σημερινό statuς quo στο Αιγαίο.

Ο κυβερνητικός εκπρόσωπος Δ. Ρέππας υπογράμμισε ακόμη ότι επαρκής βάση
οποιασδήποτε συζήτησης για Μέτρα Οικοδόμησης Εμπιστοσύνης στο Αγαίο είναι η
συμφωνία του 1988 (Παπούλια - Γιλμάζ). Σ' αυτό το πλαίσιο, πρόσθεσε, γίνονται
συζητήσεις υπό τον γενικό γραμματέα του ΝΑΤΟ Χ. Σολάνα και κατέληξε: «Δεν
χρειάζεται να αναζητήσουμε καινούργια στοιχεία, προκειμένου να οικοδομηθεί
εμπιστοσύνη μεταξύ των δύο χωρών. Το μνημόνιο του 1988 είναι καλή βάση και
είναι επαρκές προκειμένου να αντιμετωπιστούν τα όποια σχετικά προβλήματα».

Αλλά και ο πρώην υφυπουργός Εθνικής Άμυνας Ν. Κουρής τοποθετήθηκε ξεκάθαρα για
το θέμα των αεροδιαδρόμων: «Αν δεχόμασταν την εκχώρηση αεροδιαδρόμων μεταξύ 6
και 10 ναυτικών μιλίων, αυτό θα αποτελούσε εκχώρηση κυριαρχικού δικαιώματος.
Και δεν έχει δικαίωμα κανένας να το κάνει», δήλωσε μιλώντας στον Φλας.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15834N091</ED>
<ID>
ID:167520

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N09&aa=1</URL></REF>


Article

<CATEGORY>vin04</CATEGORY>

 <H2>Αμερικανική πίεση και με εμπάργκο στις πωλήσεις όπλων
</H2>
ΑΤΥΠΟ εμπάργκο στην παροχή στρατιωτικών εξοπλισμών στην Ελλάδα και την Τουρκία
έχει επιβάλει η αμερικανική πλευρά, στην προσπάθειά της να πιέσει τις δύο
χώρες για να βοηθήσουν στην εκτόνωση της έντασης στην περιοχή.

Η στάση «ίσων αποστάσεων» των ΗΠΑ, η οποία χαρακτηριζόταν από διπλωματικούς
κύκλους στην Αθήνα ως στάση Πόντιου Πιλάτου, έγινε γνωστή από δηλώσεις
ανώτερου αξιωματούχου του Στέιτ Ντιπάρτμεντ.

«Η πώληση άλλων εξοπλισμών στις δύο χώρες δεν είναι λογική εφόσον συνεχίζεται
η ένταση στο Αιγαίο», ανέφερε ο αξιωματούχος ο οποίος παραδέχθηκε εμμέσως ότι
οι ΗΠΑ συνδέουν το άτυπο εμπάργκο με την επίτευξη συμφωνίας για μέτρα
οικοδόμησης εμπιστοσύνης στο Αιγαίο.

Την ίδια στιγμή το αμερικανικό Πεντάγωνο αρνείται να αποσαφηνίσει κατά πόσον η
Ελλάδα μπορεί να αποκτήσει εξοπλισμούς υψηλής τεχνολογίας, όπως τα αεροσκάφη
F-15Ε. Η ελληνική κυβέρνηση είχε ζητήσει σχετικές πληροφορίες χωρίς να έχει
ακόμη πάρει απάντηση.

Η εφημερίδα «Defense News» αναφέρει εν τω μεταξύ χθες πως η ελληνική κυβέρνηση
ζητεί να ξοδέψει μέρος της αμερικανικής στρατιωτικής βοήθειας, για να
χρηματοδοτήσει την εγχώρια παραγωγή μέρους των εξοπλισμών που προγραμματίζει.
Σύμφωνα με την εφημερίδα, η Ουάσιγκτον έχει απαντήσει κατ' αρχήν αρνητικά,
καθώς το αμερικανικό Κογκρέσο έχει δώσει το δικαίωμα μόνο στο Ισραήλ για τη
μεθόδευση αυτή.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15834N092</ED>
<ID>
ID:167521

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N09&aa=2</URL></REF>


Article

<CATEGORY>vin04</CATEGORY>

 <H2>«Δεν κάνω μυστική διπλωματία»
</H2>
ΠΙΘΑΝΗ χαρακτήριζαν χθες διπλωματικές πηγές την συνάντηση του Θ. Πάγκαλου και
της Τανσού Τσιλέρ στο περιθώριο της Συνόδου Υπουργών της Δυτικοευρωπαϊκής
Ένωσης στο Παρίσι, παρ' όλο που δεν είχε υπάρξει σχετική συνεννόηση.

Σύμφωνα με όσα έλεγε ο Θ. Πάγκαλος σε συνομιλητές του, αν υπάρξει συνάντηση,
θα είναι μεν ανεπίσημη αλλά όχι παρασκηνιακή. «Δεν κάνω μυστική διπλωματία»
φέρεται να είπε ο υπουργός Εξωτερικών, ο οποίος προτίθεται να ενημερώσει τους
εκπροσώπους του Τύπου αν υπάρξει συνάντηση με την κ. Τσιλέρ. Πάντως, οι ίδιες
διπλωματικές πηγές ανέφεραν ότι αν υπάρξει συνάντηση δεν θα έχει επίσημα
χαρακτηριστικά και δεν θα γίνει σε ειδικό χώρο.

Χθες ο Θ. Πάγκαλος είχε συνάντηση με τον νέο υπουργό Εξωτερικών της Βρετανίας
κ. Κουκ λίγο πριν τον επίσημο δείπνο των υπουργών της ΔΕΕ. Την ίδια ώρα ο Ά
Τσοχατζόπουλος είχε συνάντηση με τον προεδρεύοντα του Συμβουλίου Υπουργών
Άμυνας της Ε.Ε. Ολλανδό υπουργό Άμυνας.

Οι σημερινές συζητήσεις στη ΔΕΕ, ωστόσο, αναμένεται να έχουν ενδιαφέρον για
Αθήνα και Άγκυρα. Πρόταση που προωθούν, όπως έγραψαν χθες «ΤΑ ΝΕΑ», οι 27
εταίροι μας στη ΔΕΕ ανοίγει «παράθυρο» στην Τουρκία για εμπλοκή της στους
ευρωπαϊκούς μηχανισμούς που αφορούν την διαμόρφωση της «Ευρωπαϊκής αμυντικής
ταυτότητας». Η Αθήνα, σύμφωνα με διπλωματικές και στρατιωτικές πηγές, θα
επιδιώξει να μην περάσει μια τέτοια πρόταση στο ανακοινωθέν της συνόδου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15834N093</ED>
<ID>
ID:167522

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N09&aa=3</URL></REF>


Article

<CATEGORY>vin04</CATEGORY>

 <H5>ΝΕΑ ΤΡΙΚΥΜΙΑ ΑΠΟ ΤΟΝ 12ο ΤΟΜΟ ΤΩΝ ΑΡΧΕΙΩΝ ΚΑΡΑΜΑΝΛΗ ­ ΒΟΛΕΣ ΚΑΤΑ ΑΝΔΡΕΑ - ΜΗΤΣΟΤΑΚΗ
</H5><H2>Θαύμα! Βρέθηκε ο τόμος
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Δύο αναφορές για τον Ανδρέα Παπανδρέου και δύο για τον Κωνσταντίνο Μητσοτάκη
που περιλαμβάνονται στον περιβόητο δωδέκατο τόμο μεγαλώνουν την ένταση της
τρικυμίας που έχουν προκαλέσει στη συντηρητική παράταξη τα Αρχεία Καραμανλή.

Ο ΠΡΩΗΝ πρόεδρος της Δημοκρατίας είχε επιχειρήσει να μπλοκάρει τον τελευταίο
τόμο των αρχείων του προκειμένου να αλλάξει το αρχικό κείμενο. Όμως τον
πρόλαβαν οι εξελίξεις, αφού βγήκαν στη δημοσιότητα τα επίμαχα σημεία.

Το θέμα αποκαλύφθηκε χθες από «ΤΑ ΝΕΑ» και επιβεβαιώθηκε ουσιαστικά από τον
εκδότη κ. Χρ. Μπαστιά, αλλά και τον πρόεδρο του Ιδρύματος Καραμανλή κ. Κ.
Σβολόπουλο. Οι δύο συνεργάτες του κ. Καραμανλή ισχυρίστηκαν σε δηλώσεις τους
ότι δεν είναι έτοιμος ο δωδέκατος τόμος και δεν θα παρουσιαστεί μαζί με τους
άλλους 11 τόμους την Τετάρτη λόγω πληθώρας ύλης και λόγω τεχνικών προβλημάτων.
Υποστήριξαν ακόμα ότι γίνεται προσπάθεια να ολοκληρωθεί το συντομότερο δυνατό.
Λίγες ώρες αργότερα όμως διαψεύστηκαν, αφού ο τηλεοπτικός σταθμός Τηλε-τώρα
παρουσίασε τον τόμο.

ΦΩΤΙΑ ΣΤΑ ΤΗΛΕΦΩΝΑ

Τα τηλέφωνα στην Πολιτεία «πήραν φωτιά», ενώ τον κ. Κ. Καραμανλή επισκέφθηκε ο
κ. Π. Μολυβιάτης για να αποφασίσουν τη στάση που θα τηρήσουν μετά την
αποκάλυψη ότι ο τόμος έχει εκδοθεί. Ύστερα από πολύωρες διαβουλεύσεις ο πρώην
πρόεδρος της Δημοκρατίας φέρεται να είπε: «Ο δωδέκατος τόμος θα δοθεί στη
δημοσιότητα την Τετάρτη μαζί με το υπόλοιπο έργο και εγώ δεν πρόκειται να
υποκύψω στους εκβιασμούς κανενός».

Η πρώτη αναφορά τού κ. Κ. Καραμανλή για τον κ. Κ. Μητσοτάκη αφορά τις σχέσεις
του με τον Ανδρέα Παπανδρέου. Ο τέως πρόεδρος θεωρούσε ότι ήταν ιδιαίτερα
οξυμμένες και ότι αυτό ήταν επικίνδυνο για το πολίτευμα, καθώς δημιουργούσε
συνθήκες εθνικής κρίσης για τη χώρα, με συνέπεια ο ίδιος να είναι αναγκασμένος
να βρίσκεται διαρκώς σε ρόλο διαιτητή.

ΓΙΑ ΤΗΝ ΠΡΟΕΔΡΙΑ

Η δεύτερη αναφορά σχετίζεται με την υποψηφιότητά του στην Προεδρία της
Δημοκρατίας, το 1990. Ο κ. Καραμανλής υποστηρίζει ότι ο κ. Μητσοτάκης ήταν
αναγκασμένος να τον προτείνει για πρόεδρο της Δημοκρατίας. Και αυτό γιατί η
ισχνή πλειοψηφία των 151 βουλευτών την οποία διέθετε δεν του άφηνε περιθώρια
για άλλες επιλογές, οι οποίες μπορούσαν να δημιούργησαν διασπαστικό κλίμα στο κόμμα.

Για τον Ανδρέα Παπανδρέου υποστηρίζει στην πρώτη του αναφορά ότι είχε
αναγκασθεί να παρέμβει στη διάρκεια της πρώτης του θητείας για να τον
συγκρατήσει στην τριτοκοσμική πολιτική του και στα όσα έλεγε εναντίον της ΕΟΚ
και των ΗΠΑ.

Αναλυτική αναφορά κάνει, όμως, στην απόφαση του Ανδρέα Παπανδρέου να μην τον
προτείνει το 1985 για πρόεδρο της Δημοκρατίας. Γράφει χαρακτηριστικά ότι τον
επισκέφθηκε ο Ανδρέας Παπανδρέου στην Πολιτεία και τον διαβεβαίωσε ότι θα τον
προτείνει εκ νέου για πρόεδρο της Δημοκρατίας. Μάλιστα φέρεται να του είπε:
«Θα ήταν τιμή μας κ. πρόεδρε να αποδεχθείτε». Και ο κ. Κ. Καραμανλής
προσθέτει: «Αργότερα όμως ο πρώην πρωθυπουργός άλλαξε γνώμη, καθώς επηρεάστηκε
από στενούς του συνεργάτες».

Ο τελευταίος τόμος ήταν έτοιμος από την περασμένη Πέμπτη. Ο εκδότης πήγε το
έργο στην Πολιτεία. Ο κ. Κ. Καραμανλής κράτησε μόνο ένα αντίτυπο και έδωσε
αυστηρή εντολή να μη δει κανείς το περιεχόμενό του και μη διανεμηθεί στα
βιβλιοπωλεία, γιατί σχεδίαζε να αλλάξει τις επίμαχες αναφορές του για τον
Ανδρέα Παπανδρέου και τον Κωνσταντίνο Μητσοτάκη. Ο πρώην πρόεδρος της
Δημοκρατίας οδηγήθηκε σ' αυτή την απόφαση επειδή είχε δεχθεί μηνύματα από το
ΠΑΣΟΚ ότι θα αντιδράσει έντονα εάν υπάρχουν αρνητικές επισημάνσεις για το έργο
τού Ανδρέα Παπανδρέου. Αλλά και ο κ. Κ. Μητσοτάκης είχε προειδοποιήσει τους
συνεργάτες του ιδρυτή της Ν.Δ. ότι δεν θα σιωπήσει εάν υπάρχουν στα Αρχεία
επικρίσεις εναντίον του. Χθες το πρωί, ο εκδότης κ. Χρ. Μπαστιάς και και ο
πρόεδρος του Ιδρύματος Καραμανλή κ. Κ. Σβολόπουλος έσπευσαν να δηλώσουν ότι ο
δωδέκατος τόμος δεν είναι ακόμη έτοιμος και γι' αυτό δεν έχει δοθεί στη δημοσιότητα.

Ο κ. Χρ. Μπαστιάς δήλωσε ότι λόγω πληθώρας ύλης υπάρχει μια καθυστέρηση στην
ολοκλήρωση του έργου, το οποίο θα δοθεί στη δημοσιότητα με καθυστέρηση κάποιων
ημερών, ενώ ο κ. Κ. Σβολόπουλος τόνισε ότι η καθυστέρηση οφείλεται σε
τεχνικούς λόγους και ο «τόμος βρίσκεται στην τελευταία φάση της προπαρασκευής του».

Το απόγευμα, όμως, προέκυψαν νέα δεδομένα που προκάλεσαν αναταραχή στην
Πολιτεία, τη Ρηγίλλης και την «Εκδοτική Αθηνών». Ο εκδότης της εφημερίδας
«Ελεύθερη Ώρα» και του καναλιού Τηλε-Τώρα κ. Γρ. Μιχαλόπουλος κατάφερε να
εξασφαλίσει τον δωδέκατο τόμο για τον οποίο είχε δώσει εντολή ο κ. Κ.
Καραμανλής να μην τον δει κανείς μέχρι να κάνει τις αλλαγές που σχεδίαζε.

ΔΥΟ ΑΠΟΨΕΙΣ

Μετά τη νέα εξέλιξη, στο περιβάλλον του πρώην προέδρου της Δημοκρατίας υπήρχαν
έως αργά δύο απόψεις. Η πρώτη λέει ότι ο τόμος δεν πρέπει να δοθεί στη
δημοσιότητα αύριο παρά τη διαρροή.

Άλλοι συνεργάτες του κ. Κ. Καραμανλή, όμως, επισήμαιναν ότι όπως ήρθαν τα
πράγματα θα είναι μεγαλύτερος ο θόρυβος που θα προκληθεί εάν δεν δοθεί και
αυτός ο τόμος στην πανηγυρική παρουσίαση των αρχείων στο Μέγαρο Μουσικής. Με
την άποψη αυτή συντάχθηκαν οι κύριοι Π. Μολυβιάτης, Π. Παυλόπουλος και Π.
Λαμπρίας. Τελικά, επικράτησε η δεύτερη άποψη και αποφασίστηκε να δοθεί στη
δημοσιότητα αύριο ο δωδέκατος τόμος, με τις όποιες συνέπειες.

Την ίδια ώρα, μεγάλη αναστάτωση επικρατούσε στη Ρηγίλλης. Βουλευτές και
στελέχη της Ν.Δ. δεν έκρυβαν τη μεγάλη δυσαρέσκειά τους για τη δημοσιοποίηση
των αρχείων Καραμανλή αυτή την ώρα και άφηναν να εννοηθεί ότι προκλήθηκε από
την υπόθεση αυτή μεγάλη ζημιά στη δημόσια εικόνα του κόμματος. Ενδεικτική
είναι η δήλωση του κ. Γ. Βαρβιτσιώτη, ο οποίος είπε ότι «δεν είναι η ώρα να
σχολιάσω τα Αρχεία Καραμανλή, τον οποίο σέβομαι και αγαπώ». 
Περισσότερο αιχμηρός ήταν ο κ. Α. Παπαληγούρας, ο οποίος είπε ότι δεν ήταν η
κατάλληλη στιγμή να δημοσιοποιηθούν τα Αρχεία Καραμανλή. Ο κ. Απ.
Ανδρεουλάκος, ενοχλημένος από τα όσα αναφέρει ο κ. Κ. Καραμανλής για τον
έκπτωτο μονάρχη, δήλωσε ότι δεν θα παραστεί στην εκδήλωση. Την ίδια στάση
αναμένεται να κρατήσουν και άλλοι φιλοβασιλικοί βουλευτές.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15834N111</ED>
<ID>
ID:167523

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N11&aa=1</URL></REF>


Article

<CATEGORY>vin04</CATEGORY>

 <H5>ΝΕΑ ΤΡΙΚΥΜΙΑ ΑΠΟ ΤΟΝ 12ο ΤΟΜΟ ΤΩΝ ΑΡΧΕΙΩΝ ΚΑΡΑΜΑΝΛΗ ­ ΒΟΛΕΣ ΚΑΤΑ ΑΝΔΡΕΑ - ΜΗΤΣΟΤΑΚΗ
</H5><H2>Θαύμα! Βρέθηκε ο τόμος
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Δύο αναφορές για τον Ανδρέα Παπανδρέου και δύο για τον Κωνσταντίνο Μητσοτάκη
που περιλαμβάνονται στον περιβόητο δωδέκατο τόμο μεγαλώνουν την ένταση της
τρικυμίας που έχουν προκαλέσει στη συντηρητική παράταξη τα Αρχεία Καραμανλή.

Ο ΠΡΩΗΝ πρόεδρος της Δημοκρατίας είχε επιχειρήσει να μπλοκάρει τον τελευταίο
τόμο των αρχείων του προκειμένου να αλλάξει το αρχικό κείμενο. Όμως τον
πρόλαβαν οι εξελίξεις, αφού βγήκαν στη δημοσιότητα τα επίμαχα σημεία.

Το θέμα αποκαλύφθηκε χθες από «ΤΑ ΝΕΑ» και επιβεβαιώθηκε ουσιαστικά από τον
εκδότη κ. Χρ. Μπαστιά, αλλά και τον πρόεδρο του Ιδρύματος Καραμανλή κ. Κ.
Σβολόπουλο. Οι δύο συνεργάτες του κ. Καραμανλή ισχυρίστηκαν σε δηλώσεις τους
ότι δεν είναι έτοιμος ο δωδέκατος τόμος και δεν θα παρουσιαστεί μαζί με τους
άλλους 11 τόμους την Τετάρτη λόγω πληθώρας ύλης και λόγω τεχνικών προβλημάτων.
Υποστήριξαν ακόμα ότι γίνεται προσπάθεια να ολοκληρωθεί το συντομότερο δυνατό.
Λίγες ώρες αργότερα όμως διαψεύστηκαν, αφού ο τηλεοπτικός σταθμός Τηλε-τώρα
παρουσίασε τον τόμο.

ΦΩΤΙΑ ΣΤΑ ΤΗΛΕΦΩΝΑ

Τα τηλέφωνα στην Πολιτεία «πήραν φωτιά», ενώ τον κ. Κ. Καραμανλή επισκέφθηκε ο
κ. Π. Μολυβιάτης για να αποφασίσουν τη στάση που θα τηρήσουν μετά την
αποκάλυψη ότι ο τόμος έχει εκδοθεί. Ύστερα από πολύωρες διαβουλεύσεις ο πρώην
πρόεδρος της Δημοκρατίας φέρεται να είπε: «Ο δωδέκατος τόμος θα δοθεί στη
δημοσιότητα την Τετάρτη μαζί με το υπόλοιπο έργο και εγώ δεν πρόκειται να
υποκύψω στους εκβιασμούς κανενός».

Η πρώτη αναφορά τού κ. Κ. Καραμανλή για τον κ. Κ. Μητσοτάκη αφορά τις σχέσεις
του με τον Ανδρέα Παπανδρέου. Ο τέως πρόεδρος θεωρούσε ότι ήταν ιδιαίτερα
οξυμμένες και ότι αυτό ήταν επικίνδυνο για το πολίτευμα, καθώς δημιουργούσε
συνθήκες εθνικής κρίσης για τη χώρα, με συνέπεια ο ίδιος να είναι αναγκασμένος
να βρίσκεται διαρκώς σε ρόλο διαιτητή.

ΓΙΑ ΤΗΝ ΠΡΟΕΔΡΙΑ

Η δεύτερη αναφορά σχετίζεται με την υποψηφιότητά του στην Προεδρία της
Δημοκρατίας, το 1990. Ο κ. Καραμανλής υποστηρίζει ότι ο κ. Μητσοτάκης ήταν
αναγκασμένος να τον προτείνει για πρόεδρο της Δημοκρατίας. Και αυτό γιατί η
ισχνή πλειοψηφία των 151 βουλευτών την οποία διέθετε δεν του άφηνε περιθώρια
για άλλες επιλογές, οι οποίες μπορούσαν να δημιούργησαν διασπαστικό κλίμα στο κόμμα.

Για τον Ανδρέα Παπανδρέου υποστηρίζει στην πρώτη του αναφορά ότι είχε
αναγκασθεί να παρέμβει στη διάρκεια της πρώτης του θητείας για να τον
συγκρατήσει στην τριτοκοσμική πολιτική του και στα όσα έλεγε εναντίον της ΕΟΚ
και των ΗΠΑ.

Αναλυτική αναφορά κάνει, όμως, στην απόφαση του Ανδρέα Παπανδρέου να μην τον
προτείνει το 1985 για πρόεδρο της Δημοκρατίας. Γράφει χαρακτηριστικά ότι τον
επισκέφθηκε ο Ανδρέας Παπανδρέου στην Πολιτεία και τον διαβεβαίωσε ότι θα τον
προτείνει εκ νέου για πρόεδρο της Δημοκρατίας. Μάλιστα φέρεται να του είπε:
«Θα ήταν τιμή μας κ. πρόεδρε να αποδεχθείτε». Και ο κ. Κ. Καραμανλής
προσθέτει: «Αργότερα όμως ο πρώην πρωθυπουργός άλλαξε γνώμη, καθώς επηρεάστηκε
από στενούς του συνεργάτες».

Ο τελευταίος τόμος ήταν έτοιμος από την περασμένη Πέμπτη. Ο εκδότης πήγε το
έργο στην Πολιτεία. Ο κ. Κ. Καραμανλής κράτησε μόνο ένα αντίτυπο και έδωσε
αυστηρή εντολή να μη δει κανείς το περιεχόμενό του και μη διανεμηθεί στα
βιβλιοπωλεία, γιατί σχεδίαζε να αλλάξει τις επίμαχες αναφορές του για τον
Ανδρέα Παπανδρέου και τον Κωνσταντίνο Μητσοτάκη. Ο πρώην πρόεδρος της
Δημοκρατίας οδηγήθηκε σ' αυτή την απόφαση επειδή είχε δεχθεί μηνύματα από το
ΠΑΣΟΚ ότι θα αντιδράσει έντονα εάν υπάρχουν αρνητικές επισημάνσεις για το έργο
τού Ανδρέα Παπανδρέου. Αλλά και ο κ. Κ. Μητσοτάκης είχε προειδοποιήσει τους
συνεργάτες του ιδρυτή της Ν.Δ. ότι δεν θα σιωπήσει εάν υπάρχουν στα Αρχεία
επικρίσεις εναντίον του. Χθες το πρωί, ο εκδότης κ. Χρ. Μπαστιάς και και ο
πρόεδρος του Ιδρύματος Καραμανλή κ. Κ. Σβολόπουλος έσπευσαν να δηλώσουν ότι ο
δωδέκατος τόμος δεν είναι ακόμη έτοιμος και γι' αυτό δεν έχει δοθεί στη δημοσιότητα.

Ο κ. Χρ. Μπαστιάς δήλωσε ότι λόγω πληθώρας ύλης υπάρχει μια καθυστέρηση στην
ολοκλήρωση του έργου, το οποίο θα δοθεί στη δημοσιότητα με καθυστέρηση κάποιων
ημερών, ενώ ο κ. Κ. Σβολόπουλος τόνισε ότι η καθυστέρηση οφείλεται σε
τεχνικούς λόγους και ο «τόμος βρίσκεται στην τελευταία φάση της προπαρασκευής του».

Το απόγευμα, όμως, προέκυψαν νέα δεδομένα που προκάλεσαν αναταραχή στην
Πολιτεία, τη Ρηγίλλης και την «Εκδοτική Αθηνών». Ο εκδότης της εφημερίδας
«Ελεύθερη Ώρα» και του καναλιού Τηλε-Τώρα κ. Γρ. Μιχαλόπουλος κατάφερε να
εξασφαλίσει τον δωδέκατο τόμο για τον οποίο είχε δώσει εντολή ο κ. Κ.
Καραμανλής να μην τον δει κανείς μέχρι να κάνει τις αλλαγές που σχεδίαζε.

ΔΥΟ ΑΠΟΨΕΙΣ

Μετά τη νέα εξέλιξη, στο περιβάλλον του πρώην προέδρου της Δημοκρατίας υπήρχαν
έως αργά δύο απόψεις. Η πρώτη λέει ότι ο τόμος δεν πρέπει να δοθεί στη
δημοσιότητα αύριο παρά τη διαρροή.

Άλλοι συνεργάτες του κ. Κ. Καραμανλή, όμως, επισήμαιναν ότι όπως ήρθαν τα
πράγματα θα είναι μεγαλύτερος ο θόρυβος που θα προκληθεί εάν δεν δοθεί και
αυτός ο τόμος στην πανηγυρική παρουσίαση των αρχείων στο Μέγαρο Μουσικής. Με
την άποψη αυτή συντάχθηκαν οι κύριοι Π. Μολυβιάτης, Π. Παυλόπουλος και Π.
Λαμπρίας. Τελικά, επικράτησε η δεύτερη άποψη και αποφασίστηκε να δοθεί στη
δημοσιότητα αύριο ο δωδέκατος τόμος, με τις όποιες συνέπειες.

Την ίδια ώρα, μεγάλη αναστάτωση επικρατούσε στη Ρηγίλλης. Βουλευτές και
στελέχη της Ν.Δ. δεν έκρυβαν τη μεγάλη δυσαρέσκειά τους για τη δημοσιοποίηση
των αρχείων Καραμανλή αυτή την ώρα και άφηναν να εννοηθεί ότι προκλήθηκε από
την υπόθεση αυτή μεγάλη ζημιά στη δημόσια εικόνα του κόμματος. Ενδεικτική
είναι η δήλωση του κ. Γ. Βαρβιτσιώτη, ο οποίος είπε ότι «δεν είναι η ώρα να
σχολιάσω τα Αρχεία Καραμανλή, τον οποίο σέβομαι και αγαπώ». 
Περισσότερο αιχμηρός ήταν ο κ. Α. Παπαληγούρας, ο οποίος είπε ότι δεν ήταν η
κατάλληλη στιγμή να δημοσιοποιηθούν τα Αρχεία Καραμανλή. Ο κ. Απ.
Ανδρεουλάκος, ενοχλημένος από τα όσα αναφέρει ο κ. Κ. Καραμανλής για τον
έκπτωτο μονάρχη, δήλωσε ότι δεν θα παραστεί στην εκδήλωση. Την ίδια στάση
αναμένεται να κρατήσουν και άλλοι φιλοβασιλικοί βουλευτές.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15834N113</ED>
<ID>
ID:167524

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N11&aa=3</URL></REF>


Article

<CATEGORY>vin04</CATEGORY>

 <H2>ΔΟΚΙΜΗ
</H2>
Δύο αναφορές για τον Ανδρέα Παπανδρέου και δύο για τον Κωνσταντίνο Μητσοτάκη
που περιλαμβάνονται στον περιβόητο δωδέκατο τόμο μεγαλώνουν την ένταση της
τρικυμίας που έχουν προκαλέσει στη συντηρητική παράταξη τα Αρχεία Καραμανλή.

Ο ΠΡΩΗΝ πρόεδρος της Δημοκρατίας είχε επιχειρήσει να μπλοκάρει τον τελευταίο
τόμο των αρχείων του προκειμένου να αλλάξει το αρχικό κείμενο. Όμως τον
πρόλαβαν οι εξελίξεις, αφού βγήκαν στη δημοσιότητα τα επίμαχα σημεία.

Το θέμα αποκαλύφθηκε χθες από «ΤΑ ΝΕΑ» και επιβεβαιώθηκε ουσιαστικά από τον
εκδότη κ. Χρ. Μπαστιά, αλλά και τον πρόεδρο του Ιδρύματος Καραμανλή κ. Κ.
Σβολόπουλο. Οι δύο συνεργάτες του κ. Καραμανλή ισχυρίστηκαν σε δηλώσεις τους
ότι δεν είναι έτοιμος ο δωδέκατος τόμος και δεν θα παρουσιαστεί μαζί με τους
άλλους 11 τόμους την Τετάρτη λόγω πληθώρας ύλης και λόγω τεχνικών προβλημάτων.
Υποστήριξαν ακόμα ότι γίνεται προσπάθεια να ολοκληρωθεί το συντομότερο δυνατό.
Λίγες ώρες αργότερα όμως διαψεύστηκαν, αφού ο τηλεοπτικός σταθμός Τηλε-τώρα
παρουσίασε τον τόμο.

ΦΩΤΙΑ ΣΤΑ ΤΗΛΕΦΩΝΑ

Τα τηλέφωνα στην Πολιτεία «πήραν φωτιά», ενώ τον κ. Κ. Καραμανλή επισκέφθηκε ο
κ. Π. Μολυβιάτης για να αποφασίσουν τη στάση που θα τηρήσουν μετά την
αποκάλυψη ότι ο τόμος έχει εκδοθεί. Ύστερα από πολύωρες διαβουλεύσεις ο πρώην
πρόεδρος της Δημοκρατίας φέρεται να είπε: «Ο δωδέκατος τόμος θα δοθεί στη
δημοσιότητα την Τετάρτη μαζί με το υπόλοιπο έργο και εγώ δεν πρόκειται να
υποκύψω στους εκβιασμούς κανενός».

Η πρώτη αναφορά τού κ. Κ. Καραμανλή για τον κ. Κ. Μητσοτάκη αφορά τις σχέσεις
του με τον Ανδρέα Παπανδρέου. Ο τέως πρόεδρος θεωρούσε ότι ήταν ιδιαίτερα
οξυμμένες και ότι αυτό ήταν επικίνδυνο για το πολίτευμα, καθώς δημιουργούσε
συνθήκες εθνικής κρίσης για τη χώρα, με συνέπεια ο ίδιος να είναι αναγκασμένος
να βρίσκεται διαρκώς σε ρόλο διαιτητή.

ΓΙΑ ΤΗΝ ΠΡΟΕΔΡΙΑ

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15834N114</ED>
<ID>
ID:167525

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N11&aa=4</URL></REF>


Article

<CATEGORY>vin04</CATEGORY>

 <H5>ΤΑΥΤΙΖΕΙ ΤΗΝ ΠΡΟΣΩΠΙΚΗ ΤΟΥ ΑΜΦΙΣΒΗΤΗΣΗ ΣΤΗ ΔΙΑΡΚΕΙΑ ΤΟΥ ΑΝΕΝΔΟΤΟΥ ΑΓΩΝΑ ΜΕ
ΑΜΦΙΣΒΗΤΗΣΗ ΤΟΥ ΠΟΛΙΤΕΥΜΑΤΟΣ ΚΑΙ ΧΩΡΙΣ ΙΧΝΟΣ ΑΥΤΟΚΡΙΤΙΚΗΣ ΕΠΙΜΕΝΕΙ ΣΤΟΥΣ
ΙΣΧΥΡΙΣΜΟΥΣ ΤΟΥ ΠΕΡΙ «ΜΥΘΟΥ» ΕΝΩ Ο ΙΔΙΟΣ «ΠΑΡΗΓΓΕΙΛΕ» ΚΑΙ ΕΝΕΚΡΙΝΕ ΤΟ «ΣΧΕΔΙΟ ΠΕΡΙΚΛΗΣ»
</H5><H2>Πράσινο φως από το '58 για τη βία και τη νοθεία
</H2>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

<H3></H3>ΟΙ ΑΜΦΙΛΕΓΟΜΕΝΕΣ εκλογές του 1961 αποτέλεσαν σταθμό στην ελληνική πολιτική
ιστορία γιατί, τόσο η διεξαγωγή τους («βία και νοθεία») όσο και η έντονη
αμφισβήτησή τους («ανένδοτος αγώνας»), είχαν ως συνέπεια να διευρυνθεί και να
παγιωθεί το χάσμα μεταξύ Δεξιάς και αντιδεξιών δυνάμεων, μεταβάλλοντας ριζικά
τη μορφή του πολιτικού ανταγωνισμού. Η αντίθεση Δεξιά - «δημοκρατικές
δυνάμεις», με όλες φυσικά τις ασάφειες και αμφισημίες που χαρακτήριζαν τις
έννοιες αυτές στις αρχές της δεκαετίας του '60, αποτελούσε μια νέα μορφή
διπολικού ανταγωνισμού, η οποία μόνον εν σπέρματι υπήρχε κατά την προηγούμενη
δεκαετία (π.χ. εκλογές 1956). Κύριο χαρακτηριστικό της ήταν ότι μετατόπιζε
σημαντικά το κρίσιμο, πολιτικά και εκλογικά, διαπαραταξιακό σύνορο, σε
σύγκριση με την κυρίαρχη κατά την πρώτη μετεμφυλιοπολεμική περίοδο αντίθεση
μεταξύ «εθνικοφρόνων» και «μη εθνικοφρόνων».

Με τον τρόπο αυτό οι (εσκεμμένα ασαφώς οριζόμενες) «δημοκρατικές δυνάμεις»
αποκτούσαν μια πλειοψηφική δυναμική, την οποία κατά κανένα τρόπο δεν είχε ο
περιθωριακός κόσμος των «μη εθνικοφρόνων». 
Οι εκλογές του 1961 αποτέλεσαν το καθοριστικό σημείο τομής που σηματοδότησε
αυτή τη μετατόπιση. Συμβολική, ως προς αυτό το θέμα, είναι η δήλωση του Σοφ.
Βενιζέλου, τρεις μήνες μετά τις εκλογές:

«Δεν δεχόμεθα, υπό τας συνθήκας τας οποίας δημιουργήσατε, να είμεθα
συνάδελφοι εν εθνικοφροσύνη μαζί σας» («Ελευθερία», 21.1.1962).

Όμως, παρ' όλο που έχουν ήδη περάσει τριάντα πέντε χρόνια από τις εκλογές του
1961 και οι πρωταγωνιστές τη εποχής εκείνη έχουν σχεδόν όλοι αποβιώσει ή
αποχωρήσει από την ενεργό πολιτική, η προσέγγιση του ζητήματος εξακολουθεί να
παραμένει εντυπωσιακά φορτισμένη. Και, κατά παράδοξο τρόπο, αυτό δεν ισχύει
μόνον για την παράταξη εκείνη (προδικτατορική κεντροαριστερά, μεταδικτατορικό
ΠΑΣΟΚ) που θεωρεί ότι οι εκλογές του 1961 και κυρίως η αμφισβήτησή τους
(«ανένδοτος αγώνας») αποτελεί την αφετηριακή μήτρα της πολιτικής της
ταυτότητας. Ισχύει εξίσου και για την καραμανλική πτέρυγα της συντηρητικής
παράταξης η οποία, με εντυπωσιακή επιμονή, αρνείται να αναγνωρίσει την
οποιαδήποτε, έστω και επιμέρους, ευθύνη της για τα όσα συνέβησαν εκείνη την εποχή.

ΤΟ «Αρχείο του Κωνσταντίνου Καραμανλή» δεν πρωτοτυπεί στο σημείο αυτό.
Επαναλαμβάνει, συχνά αυτολεξεί, τα όσα έχουν ήδη κατά καιρούς αναφέρει οι
βιογράφοι του Κ. Καραμανλή (Ρ. Μασσίπ, Κρ. Γουντχάουζ κ.ά.) ή έχουν
υποστηρίξει οι στενοί του συνεργάτες, κυρίως ο Κ. Παπακωνσταντίνου (βλ. π.χ.
την επιστολή του στα «ΝΕΑ», 15.2.1980, η οποία αναδημοσιεύεται έκτοτε συνεχώς
σε όλες τις καραμανλικές εκδοχές περί εκλογών του 1961).

Η βασική θέση που υποστηρίζει ο Κ. Καραμανλής στο ζήτημα των εκλογών του 1961
συνοψίζεται σε δύο, εντυπωσιακά απλές και χωρίς ίχνος αυτοκριτικής, φράσεις:

α) «Εχαρακτήρισα τον μύθον περί βίας και νοθείας ως την μεγαλυτέραν απάτην
της ελληνικής ιστορίας» και

β) «Ο ανένδοτος αγών (...) υπήρξε μια από τας πλέον θλιβεράς πολιτικάς
εκδηλώσεις της ελληνικής ιστορίας» (τόμ. 5, σελ. 226). Και «τελικώς» οδήγησεν
«εις την πτώσιν της Δημοκρατίας» (τόμ. 7, σελ. 90).

Για τον Κ. Καραμανλή η προσωπική του αμφισβήτηση στη διάρκεια του ανένδοτου
αγώνα ουσιαστικά ταυτίζεται με αμφισβήτηση του πολιτεύματος: «Το πολίτευμα
είχε κλονισθεί από την εποχήν του ανενδότου αγώνος, ο οποίος αποτελούσε
εκτροπήν, όχι μόνον από την συνταγματικήν, αλλά και από την ηθικήν τάξιν»
(τόμ. 7, σελ. 90).

ΘΑ ήταν μάταιο να αναζητήσει κανείς, στους 12 τόμους του δημοσιευμένου
Αρχείου, την τεκμηρίωση των θέσεων που υποστηρίζει ο Κ.Κ. (και οι άμεσοι
συνεργάτες του) για τις εκλογές του 1961. Εκτός από τη δημοσίευση ορισμένων
αυτοβιογραφικών σημειώσεων που έχει υπαγορεύσει ο ίδιος (το περιεχόμενο των
οποίων ήταν εξάλλου σε γενικές γραμμές ήδη γνωστό από τις βιογραφίες του που
κυκλοφορούν), το Αρχείο περιορίζεται στην αναδημοσίευση γνωστών κειμένων, με
μοναδική προσθήκη το πλήρες κείμενο μιας επιστολής του Θ. Τσακαλώτου προς τον
Κ. Καραμανλή, στην οποία τον ευχαριστεί επειδή τον πρότεινε ως υπηρεσιακό
πρωθυπουργό (τόμ. 5, σελ. 181) και ενός εμπιστευτικού σημειώματος σχετικά με
το απαλλακτικό βούλευμα για το σχέδιο «Περικλής» (τόμ. 6, σελ. 171-172).
Κανένα στοιχείο που να ρίχνει πραγματικά νέο φως στα γεγονότα ή να
ανασκευάζει, έστω και εν μέρει, τα άφθονα στοιχεία που έχουν προσκομισθεί για
να τεκμηριώσουν τις ανώμαλες συνθήκες κάτω από τις οποίες διεξήχθησαν οι
εκλογές του 1961.

Με την έννοια αυτή η συμβολή του Αρχείου Καραμανλή για τη μελέτη του
συγκεκριμένου ιστορικού ζητήματος είναι ουσιαστικά μηδενική. Εντούτοις, θα
ήταν χρήσιμο να παραβληθεί η (ολοκληρωμένη πια) αφήγηση του Κ. Καραμανλή για
τις εκλογές του 1961 ­ ο «μύθος» που αντιπαραθέτει στον, κατά την άποψή του,
«μύθο περί βίας και νοθείας» ­ με τα πραγματικά γεγονότα της περιόδου. Γιατί,
μέσα από τις αποσιωπήσεις, τις ελλειπτικές φράσεις και τις επιχειρούμενες
ερμηνείες και παρερμηνείες, φωτίζονται ορισμένες κρίσιμες όψεις των ιστορικών
γεγονότων της περιόδου εκείνης.

Η πορεία προς τις εκλογές της «βίας και νοθείας» ξεκινάει ουσιαστικά αμέσως
μετά τις εκλογές της 11ης Μαΐου 1958, που ανέδειξαν την ΕΔΑ αξιωματική
αντιπολίτευση με 25% των ψήφων και 79 βουλευτές.

ΤΟ ΚΑΛΟΚΑΙΡΙ του 1958 ­ σύμφωνα με τη μαρτυρία του Σ. Κωνσταντόπουλου
(«Ελεύθερος Κόσμος», 11.8.1968) ­ ο Κ. Καραμανλής, ο οποίος είναι ταυτόχρονα
και υπουργός Εθνικής Αμύνης, δίνει προσωπικά το πράσινο φως για τη δημιουργία
μιας «άτυπης επιτροπής» που θα συντονίζει τις ενέργειες για την αντιμετώπιση
του «κομμουνιστικού προβλήματος». Στην «άτυπη» αυτή επιτροπή, που προφανώς
συνδέεται στενά με την ΚΥΠ, συμμετέχουν ο Σ. Κωνσταντόπουλος, ο Αγγ.
Προκοπίου, ο Γ. Γεωργαλάς, ο Γ. Παπαδόπουλος κ.ά. Για τη σύσταση της επιτροπής
αυτής, που δεν έχει μέχρι σήμερα διαψευσθεί, δεν υπάρχει καμιά αναφορά στο
Αρχείο Καραμανλή, εκτός αν ως επιβεβαίωσή της θεωρηθεί η φράση που υπαγόρευσε
αργότερα ο ίδιος, ότι «το αποτέλεσμα των εκλογών του 1958 προεκάλεσε επί των
κοινών γνωμών ένα μούδιασμα και ανησυχίες για το μέλλον» (τόμ. 3, σελ. 128).

Η πρώτη δοκιμαστική εφαρμογή των νέων μεθόδων που επεξεργάζεται η «άτυπη»
επιτροπή γίνεται στις δημοτικές εκλογές του 1959 (βλ. Σπ. Λιναρδάτος, «Από τον
Εμφύλιο στη Χούντα», τομ. Γ', σελ. 432-437). Είναι χαρακτηριστικές οι δηλώσεις
που κάνει εκείνη την εποχή στη Βουλή ο τότε πρόεδρός της Κ. Ροδόπουλος: Πρέπει
«να δανεισθώμεν μερικά, τα ηπιώτερα μέσα τα οποία μεταχειρίζονται αι εκείθεν
του παραπετάσματος χώραι εναντίον των αντιδρώντων κατά του εκεί ισχύοντος
καθεστώτος διά να προστατεύσωμεν την Δημοκρατίαν» (!). Ούτε για τις συνθήκες
διεξαγωγής των δημοτικών εκλογών υπάρχει πάντως η παραμικρή μνεία στο Αρχείο Καραμανλή.

Μετά τις δημοτικές εκλογές του 1959 ­ στις οποίες ο Γ. Παπανδρέου, έχοντας
αποχωρήσει από το Κόμμα των Φιλελευθέρων (Κ.Φ.), συνέπλευσε εν μέρει με τις
κυβερνητικές επιλογές ­ αρχίζει η προσέγγιση Καραμανλή - Παπανδρέου, κυρίως
μέσω του Δ. Μακρή: «Συναντήθημεν δε δύο φοράς προσωπικώς, διά να ακούσω τας
απόψεις του (...). Επεφυλάχθην όμως να δεσμευτώ διότι, όπως του είπα,
ευρισκόμεθα ακόμη μακράν των εκλογών (...). Υπό τας συνθήκας αυτάς διέρρευσεν
το 1960, του Γ. Παπανδρέου δυσφορούντος διότι δεν είχεν οριστικήν μου
απάντησιν» (τόμ. 5, σελ. 224-5).

ΝΕΟΣ ΝΟΜΟΣ

Από τις αρχές του 1961 ο Κ. Καραμανλής αντιμετωπίζει συστηματικά το ενδεχόμενο
επίσπευσης των εκλογών («ΤΟ ΒΗΜΑ», 17.1.1961) και ανακοινώνει ότι τον Μάρτιο
θα αρχίσει συνεννοήσεις με τα κόμματα του Κέντρου για την καθιέρωση νέου
εκλογικού νόμου. Για να βολιδοσκοπηθούν μάλιστα οι διαθέσεις της
αντιπολίτευσης, ο Γ. Ράλλης, που παρέμενε ακόμη εκτός ΕΡΕ, δημοσιεύει στην
«Καθημερινή» (15.1.1961) άρθρο με το οποίο προτείνει την υιοθέτηση ενός
συστήματος «συγγενών κομμάτων», το οποίο θα λειτουργούσε ως πλειοψηφικό έναντι
της ΕΔΑ και ως αναλογική μεταξύ των «εθνικών κομμάτων».

Την ιδέα αυτή του Γ. Ράλλη υιοθετεί τελικώς η κυβέρνηση και την προτείνει στις
16.3.1961 στους Σοφ. Βενιζέλο, Στ. Κωστόπουλο και Σπ. Μαρκεζίνη, αφού
προηγουμένως έχουν οδηγηθεί σε ναυάγιο οι συνομιλίες μεταξύ Κ. Καραμανλή και
Γ. Παπανδρέου (ο.π. σελ. 225). Στόχος του Κ. Καραμανλή είναι να αποδυναμώσει
την κίνηση Γρίβα και γι' αυτό η στροφή προς τον Σοφ. Βενιζέλο γίνεται μόλις
διαπιστώνει ότι υπάρχουν μεταξύ τους τριβές (ο.π. σελ. 176), ενώ παράλληλα, με
την προσχώρηση στην ΕΡΕ στις 27.2.1961 τριών βουλευτών του Κ.Φ. και ορισμένων
πολιτευτών, δίνεται ένα μήνυμα για τις δυνατότητες υπονόμευσης του κεντρώου
χώρου, που διαθέτει η κυβέρνηση.

Η πρόταση για καθιέρωση ενός συστήματος «συγγενών κομμάτων» ­ που αναπόφευκτα
θα οδηγούσε σε μετωπική αναμέτρηση μεταξύ «εθνικοφρόνων» και «μη
εθνικοφρόνων», δηλαδή σε θεατρική επανάληψη του εμφυλίου πολέμου ­
αντικατοπτρίζει άριστα την αντίληψη που δέσποζε εκείνη την εποχή στην
κυβέρνηση για τη μορφή της επόμενης εκλογικής αναμέτρησης. Ταυτόχρονα, η
εφαρμογή ενός τέτοιου συστήματος θα επέτρεπε στην ΕΡΕ να εξασφαλίσει άνετη
κοινοβουλευτική πλειοψηφία (αφού υπερτερούσε εκλογικά των κομμάτων του
Κέντρου) και να διατηρήσει διασπασμένη την αντιπολίτευση (αφού προσέφερε την
αναλογική εκπροσώπηση σε κάθε ομάδα που θα συνέπραττε ως «συγγενής» με την
παράταξη των «εθνικοφρόνων»).

Τα κόμματα του Κέντρου προτίμησαν όμως τελικά να υποστηρίξουν ένα
«αντιπολωτικό» σύστημα που θα εξασφάλιζε την εκπροσώπησή τους και ταυτόχρονα
θα εξασθένιζε τις τάσεις για συνεργασία με την ΕΔΑ. Με άξονα τις απόψεις αυτές
για «αντιπολωτικό» εκλογικό σύστημα, η κυβέρνηση κατέθεσε, στις 5 Μαΐου 1961,
το εκλογικό νομοσχέδιο με ορισμένες τροποποιήσεις του συστήματος της
ενισχυμένης αναλογικής, που έγιναν ευνοϊκά δεκτές από τα κόμματα του Κέντρου.
Κατά τη συζήτηση μάλιστα του εκλογικού νόμου στη Βουλή, η κυβέρνηση, με
προσωπική παρέμβαση του Κ. Καραμανλή στη Βουλή (26.5.1961), πρότεινε και
μερικές ουσιαστικές συμπληρωματικές τροποποιήσεις, που ενίσχυαν σημαντικά τον
αναλογικό και, κατά συνέπεια, τον «αντιπολωτικό» χαρακτήρα του εκλογικού συστήματος.

ΟΙ ΤΡΟΠΟΠΟΙΗΣΕΙΣ

Η κυριότερη από τις τροποποιήσεις αυτές προέβλεπε τη συμμετοχή στη Β' κατανομή
και του τρίτου (αυτοτελούς) κόμματος, ανεξαρτήτως ποσοστού, γεγονός που
αποτελούσε σαφέστατη ένδειξη για το ποιος ήταν ο πιθανολογούμενος εκείνη την
εποχή συσχετισμός των εκλογικών δυνάμεων. Γιατί φυσικά η παραχώρηση αυτή δεν
έγινε προς την ΕΔΑ, αλλά προς τα κόμματα του Κέντρου. Πραγματοποιήθηκε μάλιστα
παρά την ταυτόχρονη μείωση σε 15% του φραγμού για τη συμμετοχή ενός
(αυτοτελούς) κόμματος στη Β' κατανομή.

Η «παραχώρηση» αυτή προς τα κόμματα του Κέντρου (με τις συγκεκριμένες
αριθμητικές ρυθμίσεις της) γίνεται επομένως όχι μόνον με την προοπτική ενός
διασπασμένου Κέντρου, αλλά και ως αντιπερισπασμός στις προσπάθειες ενοποίησής
του. Είναι μάλιστα ενδιαφέρον να σημειωθεί ότι οι «παραχωρήσεις»
ανακοινώνονται ξαφνικά ­ ο Κ. Καραμανλής αναφέρει πως τις γνωστοποίησε στους
συνεργάτες του λίγη ώρα πριν τις παρουσιάσει στη Βουλή (τόμ. 5, σελ. 225) ­
τις μέρες ακριβώς που ο Σοφ. Βενιζέλος βρίσκεται στις ΗΠΑ και δέχεται
συστάσεις από τον Μακ Γκι, υψηλόβαθμο στέλεχος του Στέιτ Ντιπάρτμεντ, για
ενοποποίηση των δυνάμεων του Κέντρου. Είναι χαρακτηριστικές στο σημείο αυτό οι
δηλώσεις του Σοφ. Βενιζέλου, επιστρέφοντας από τις ΗΠΑ, ότι ο ίδιος τάσσεται
«υπέρ ενιαίου Κέντρου» και ότι «την άποψιν αυτήν συμμερίζονται και οι
Αμερικανοί» («ΤΟ ΒΗΜΑ» 1.6.1961).

Με βάση τα όσα αναφέρθηκαν προηγουμένως είναι λοιπόν εύλογο να υποθέσει κανείς
ότι ο Κ. Καραμανλής όχι μόνον δεν βοήθησε τις διεργασίες για ενοποίηση του
Κέντρου, όπως φευγαλέα αναφέρει («συνίστων εις τας κατεσπαρμένας δυνάμεις των
αντιπάλων μου να ενωθούν», τομ. 5, σελ. 224), αλλά αντίθετα έκανε ό,τι
μπορούσε για να τις τορπιλίσει.

Είναι χαρακτηριστικό ότι ενώ, σχολιάζοντας τις εκλογές του 1958, σημειώνει πως
«το αποτέλεσμα (...) μου επέβαλε το καθήκον όπως επιδιώξω την δημιουργίαν
εθνικής αντιπολιτεύσεως ικανής να με διαδεχθή» (τόμ. 3, σελ. 129), κανένα από
τα στοιχεία που παρατίθενται στη συνέχεια δεν τεκμηριώνει αυτόν τον ισχυρισμό.
Γιατί φυσικά οι χωριστές συνομιλίες με τους ηγέτες του Κέντρου («τόσον ο
Παπανδρέου όσο και ο Βενιζέλος κατ' επανάληψιν είχαν ζητήσει να συνεργασθούν
μαζί μου», αναφέρει υπεροπτικά ο Κ. Καραμανλής, «και μετεβλήθησαν σε άσπονδους
εχθρούς μου, διότι ακριβώς απέκρουσα τη συνεργασία τους», τομ. 5, σελ. 224)
είχαν ως προφανή στόχο να οξύνουν τις μεταξύ τους αντιθέσεις και όχι να τις
αμβλύνουν. Όπως επίσης οι τροποποιήσεις του εκλογικού νόμου με στόχο την
ευχερέστερη εκπροσώπηση των μικρών κομμάτων ­ ακόμη κι αν, όπως αναφέρει ο Κ.
Καραμανλής, «ευρίσκοντο πέραν και των αιτημάτων της αντιπολιτεύσεως» (τομ. 5,
σελ. 225) ­ δεν μπορούν να θεωρηθούν παρά ως αντικίνητρο για την ενοποίηση του
Κέντρου. Είναι επομένως απόλυτα παραπλανητικό το επιχείρημα ότι «ετροποποίησα
τον εκλογικό νόμο σύμφωνα με τας υποδείξεις της Ε.Κ. (σημ. η οποία δεν είχε
συγκροτηθεί!) διά να τη διευκολύνω να υπερφαλαγγίση την κομμουνιστικήν ΕΔΑ»
(τομ. 7, σελ. 90).

ΕΠΙΣΠΕΥΣΗ

Με την ολοκλήρωση της ψήφισης του εκλογικού νόμου (23.6.1961) άρχισαν να
πυκνώνουν οι φήμες για επίσπευση των εκλογών και διεξαγωγή τους το φθινόπωρο
του 1961 (βλ. «ΤΟ ΒΗΜΑ» 4.8.1961 και «Ελευθερία» 30.7.1961), ενώ παράλληλα
δημοσιεύονται οι πρώτες πληροφορίες για «καχεξία» στις σχέσεις Καραμανλή και
Ανακτόρων («Ελευθερία», 18.6.1961). Οι πληροφορίες αυτές επιβεβαιώνονται
σήμερα από την αφήγηση του ίδιου του Κ. Καραμανλή, χωρίς όμως να φωτίζονται
καθόλου οι αιτίες της σύγκρουσης.

«Αι σχέσεις μου με τον βασιλέα ήσαν αγαθαί μέχρι της παραιτήσεώς μου (...).
Δεν δύναται όμως να λεχθή το ίδιον διά την βασίλισσαν και τον διάδοχον, των
οποίων αι εχθρικαί διαθέσεις ήρχισαν να εκδηλούνται περίπου από το 1961, όπως
προκύπτει από πολλά και χαρακτηριστικά περιστατικά» (τόμ. 6, σελ. 32, το
απόσπασμα αυτό είχε και προηγουμένως δημοσιευτεί στο: Κ. Γουντχάουζ,
Καραμανλής, σελ. 197). Μάταια φυσικά θα αναζητήσει κανείς στο Αρχείο Καραμανλή
αυτά τα «πολλά και χαρακτηριστικά περιστατικά»... Μια μόνον φευγαλέα αναφορά
στην ανεπίσημη επίσκεψη της Τζ. Κέννεντυ το καλοκαίρι του 1961 στην Ελλάδα,
όταν οι βασιλείς την κάλεσαν σε γεύμα «αλλά δεν κλήθηκα εγώ και η σύζυγός μου»
(ο.π., σελ. 474).

Την εποχή ακριβώς που οριστικοποιείται η απόφαση για τις εκλογές συνεδριάζει η
Δευτεροβάθμια Επιτροπή Πληροφοριών και Διαφωτίσεως του ΓΕΕΘΑ υπό την προεδρία
του Α/ΓΕΣ Βασ. Καρδαμάκη, με αντικείμενο τη συζήτηση «τού υπό της ΚΥΠ
υποβληθέντος Σχεδίου Ενεργείας» (πρόκειται για το γνωστό σχέδιο Περικλής). Και
τα «ενδεικνυόμενα μέτρα ώστε ο κομ/σμός εις το εγγύς μέλλον να υποστή κάμψιν
και το ποσοστό του να κατέλθη εις επίπεδον κάτω του 20%» (11 και 12.8.1961).
Στη σύσκεψη συμμετέχουν εκ μέρους της ΚΥΠ ο αντ/ρχης Γ. Παπαδόπουλος και εκ
μέρους της Υπηρεσίας Πληροφοριών της Προεδρίας της Κυβερνήσεως ο αντ/γος Ν.
Γουγούσης. (Βλ. τα αναλυτικά στοιχεία για το σχέδιο «Περικλής» σε: Εφημερίς
των Συζητήσεων της Βουλής, περίοδος Η', Σύνοδος Β', συνεδρίασις 49η,
23.2.1965). Ας σημειωθεί ότι τις μέρες ακριβώς εκείνες έχει οξυνθεί ο ψυχρός
πόλεμος με την ανέγερση του Τείχους του Βερολίνου και τις απειλές του
Χρουστσώφ εναντίον της Ελλάδας.

Σύμφωνα με το σχέδιο, η «άσκησις Περικλής» εμφανιζόταν ως άσκηση ψυχολογικού
πολέμου στην οποία οι Κυανοί είχαν να αντιμετωπίσουν τους Κίτρινους: «Αι
πολιτικαί δυνάμεις των ΚΥΑΝΩΝ πρέπει και δύνανται να θέσουν ΑΠΑΣΑΙ ως πρώτον
πολιτικόν αντίπαλον τους ΚΙΤΡΙΝΟΥΣ. Εις την προσεχή σύγκρουσίν των προς τους
ΚΙΤΡΙΝΟΥΣ πρέπει να είναι ανελέητοι» («Άσκησις Περικλής», Παράρτημα Γ').

Η εφαρμογή του σχεδίου «Περικλής» εγκρίνεται στη συνεδρίαση της Δευτεροβάθμιας
Επιτροπής στις 8.9.1961, υπό την προεδρία του Α/ΓΕΕΘΑ Αθ. Φροντιστή. Στη
συνεδρίαση αυτή ο Α/ΓΕΣ Βασ. Καρδαμάκης πληροφορεί τους υπόλοιπους ότι «ο κ.
Πρόεδρος της Κυβερνήσεως ενέκρινε γενικώς το Σχέδιον "ΠΕΡΙΚΛΗΣ" και τα εν τη
σχετική αναφορά του Α/ΓΕΕΘΑ αναφερόμενα».

ΒΟΥΛΕΥΜΑ

Όπως είναι φυσικό, στο Αρχείο Καραμανλή δεν υπάρχει καμιά άμεση αναφορά στα
γεγονότα αυτά. Επαναλαμβάνεται απλώς στερότυπα η άποψη που υποστήριξε το 1980
ο Κ. Παπακωνσταντίνου ότι:

«Όσον αφορά το σχέδιον "Περικλής" (...) το 1966 εξεδόθη το υπ' αρ. 38 Βούλευμα
από το οποίον προκύπτει:

1. Ότι το σχέδιον εκείνο δεν είχε ουδεμία σχέσιν με τας εκλογάς του 1961 και

2. Ότι παρέμεινε εις τα αρχεία ως προσχέδιον, χωρίς να κοινοποιηθεί προς
ουδένα» (τόμ. 5, σελ. 224).

Για να τεκμηριωθούν οι ισχυρισμοί αυτοί παρατίθενται εκτεταμένα αποσπάσματα
από το ήδη δημοσιευμένο βούλευμα (τόμ. 6, σελ. 169-171), καθώς και ένα,
αδιευκρίνιστης προέλευσης, εμπιστευτικό σημείωμα, της ίδιας εποχής, που το
σχολιάζει (ο.π., σελ. 171-172). Δεν προσκομίζεται όμως κανένα ουσιαστικά νέο
στοιχείο. Ακόμα και η αναφορά που υπέβαλε ο Βασ. Καρδαμάκης μετά τις εκλογές
στον Κ. Καραμανλή ­ και στην οποία αναφέρεται ο Κ. Γουντχάουζ (ο.π., σελ. 178)
­ απουσιάζει από το δημοσιευμένο Αρχείο.

Ας σημειωθεί επίσης ότι η άποψη αυτή ­ ότι δηλαδή ουδέποτε εφαρμόστηκε το
σχέδιο «Περικλής» ­ έρχεται σε προφανή αντίφαση με την άλλη εκδοχή, που έχει
επίσης υποστηρίξει σε διάφορα σημειώματά του ο Κ. Καραμανλής, ότι ορισμένοι
ανακτορικοί και στρατιωτικοί κύκλοι «κατά τας εκλογάς του 1961 εσκέφθησαν, εν
αγνοία μου και κατά τρόπον επιπόλαιον, να αναπτύξουν πέραν του δέοντος τας
συνήθεις αντικομμουνιστικάς τους δραστηριότητας» (τόμ. 7, σελ. 90, υπογρ. δική μου).

Ή, με διαφορετική διατύπωση: «Δεν γνωρίζω εάν εν αγνοία μου είτε η Κυβέρνησις
κατ' εντολήν του βασιλέως [sic!!] είτε ο στρατός έλαβον μέτρα περιστολής των
δυνάμεων του κομμουνισμού. Δεν το αποκλείω εντελώς, δεδομένου ότι μετά τας
εκλογάς του '58, η διόγκωσις των δυνάμεων της ΕΔΑ προκαλούσε εθνικάς
ανησυχίας» (τόμ. 5, σελ. 226). Ή ακόμη ότι: «Είχε γίνει η σκέψις, εν όψει νέων
εκλογών, να ασκηθεί ψυχολογική πίεση επί των κομμουνιστών για να συμπτυχθεί η
δύναμίς των. Τα ανόητα αυτά σχέδια τα κατήρτιζαν μυστικές υπηρεσίες εν αγνοία
της Κυβερνήσεώς μου» (ο.π., σελ. 222).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15834N121</ED>
<ID>
ID:167526

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N12&aa=1</URL></REF>


Article

<CATEGORY>vin04</CATEGORY>

 <H2>Έρωτας και πάθος για ό,τι κάνεις
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΕΝΗΘΗΚΕ: Στα Γρεβενά της Μακεδονίας.

ΕΛΠΙΖΕΙ: Πάντα.

ΑΠΟΓΟΗΤΕΥΕΤΑΙ: Δύσκολα.

ΑΝΤΙΔΡΑ: Συναισθηματικά.

ΕΥΧΕΤΑΙ: Το δικαίωμα στην εργασία.

ΤΟ ΤΑΞΙΔΙ ΤΩΝ ΟΝΕΙΡΩΝ ΤΟΥ: Στην Κίνα.

ΑΓΑΠΗΜΕΝΗ ΤΟΥ ΓΩΝΙΑ: Η γωνιά του κρεβατιού του.

ΘΑ ΚΑΛΟΥΣΕ ΣΕ ΓΕΥΜΑ: Τους φίλους του.

Αυτές τις μέρες ολοκληρώ-νει τα γυρίσματα της σειράς «Η αγάπη άργησε
μια μέρα» (γίνεται ταινία και σίριαλ) που θα προβληθεί από το φθινόπωρο στην
ΕΤ1. Ο Κώστας Κουτσομύτης θα ασχοληθεί στη συνέχεια με τα «Ματωμένα χώματα»
(της Διδώς Σωτηρίου), ένα έργο ζωής, ενώ, όπως ο ίδιος δηλώνει, πάνω απ' όλα
τον ενδιαφέρει η ποιότητα, γι' αυτό και προτίμησε την ΕΡΤ. Στη δουλειά του δεν
υπάρχει μυστικό, «μόνο έρωτας και πάθος για ό,τι κάνεις» και θα ήθελε πολύ
κάποια μέρα να συναντήσει τον Ίνγκμαρ Μπέργκμαν.

ΕΡ.: Πόσο κουραστικά ήταν τα γυρίσματα της σειράς «Η αγάπη άργησε μια μέρα»;

ΑΠ.: Η «Αγάπη» ξεκουράζει.

ΕΡ.: Το αποτέλεσμα σας ικανοποιεί;

ΑΠ.: Με εκφράζει.

ΕΡ.: Πόσο αυστηρός είστε την ώρα των γυρισμάτων;

ΑΠ.: Αυστηρός όχι. Ψύχραιμος ναι.

ΕΡ.: Και με τους πρωταγωνιστές σας;

ΑΠ.: Θέλω να είμαι τρυφερός.

ΕΡ.: Η Καρυοφυλλιά Καραμπέτη ήταν;

ΑΠ.: Άψογη όπως πάντα. Στρατιώτης.

ΕΡ.: Ο Βασίλης Διαμαντόπουλος;

ΑΠ.: Συγκινητικός, γεμάτος αγάπη και χιούμορ.

ΕΡ.: Ο Γιώργος Μοσχίδης;

ΑΠ.: Υπηρέτης της τέχνης.

ΕΡ.: Η Αφροδίτη Γρηγοριάδου;

ΑΠ.: Μια ενδιαφέρουσα καινούργια συνεργασία.

ΕΡ.: Πόσο καλοί μαθητές είναι οι παλιοί ηθοποιοί στο σίριαλ;

ΑΠ.: Οι καλύτεροι.

ΕΡ.: Σε τι διαφέρουν οι παλιοί ηθοποιοί από τους καινούργιους;

ΑΠ.: Έχουν αγωνιστεί σκληρά μέσα από το θέατρο.

ΕΡ.: Γιατί προτιμάτε πάντα εξωτερικούς φυσικούς χώρους και όχι στούντιο;

ΑΠ.: Έχουν την ατμόσφαιρα της ζωής και την αλήθεια της.

ΕΡ.: Ο λόγος που προτιμήσατε την ΕΡΤ;

ΑΠ.: Νοιάζεται για την ποιότητα.

ΕΡ.: Για ποιο λόγο θα λέγατε και πάλι «Ναι» στην ιδιωτική τηλεόραση;

ΑΠ.: Αν μου εξασφάλιζε την ποιότητα.

ΕΡ.: Με τα «Ματωμένα χώματα» τι μέλλει γενέσθαι;

ΑΠ.: «Μ' άγγιξες την έγνοια την πικρότατη». Ματωμένος αγώνας για την
πραγμάτωσή τους.

ΕΡ.: Η πιο αγαπημένη σας δουλειά;

ΑΠ.: Ήταν όλα τους παιδιά μου.

ΕΡ.: Γιατί πιστεύετε ότι άρεσαν πολύ τα «Βαμμένα κόκκινα μαλλιά»;

ΑΠ.: Ίσως γιατί κάθε Έλληνας κρύβει μέσα του έναν Λούη.

ΕΡ.: Έχετε μεταφέρει με επιτυχία, καλλιτεχνική και εμπορική, λογοτεχνικά
βιβλία στην τηλεόραση. Ποιο είναι το μυστικό σας;

ΑΠ.: Δεν υπάρχει μυστικό. Μόνο έρωτας και πάθος για ό,τι κάνεις.

ΕΡ.: Από παιδί ονειρευόσασταν να γίνετε σκηνοθέτης;

ΑΠ.: Εγώ ναι. Ο πατέρας μου με ονειρευότανε γιατρό.

ΕΡ.: Τι κάνει για σας ένα καλό βιβλίο επιτυχημένο σίριαλ στην τηλεόραση;

ΑΠ.: Πρώτα απ' όλα το καλό σενάριο και οι καλοί ηθοποιοί.

ΕΡ.: Τι βλέπετε στην TV;

ΑΠ.: Ειδήσεις, μπάσκετ και ποδόσφαιρο.

ΕΡ.: Και τι αποφεύγετε;

ΑΠ.: Τα σκουπιδοριάλιτι σόου.

ΕΡ.: Στο δίλημμα: τηλεόραση ή σινεμά θα προτιμούσατε;

ΑΠ.: Σινεμά.

ΕΡ.: Η ταινία που σας εντυπωσίασε αυτή τη σεζόν;

ΑΠ.: Από τις ελληνικές ο «Καβάφης» του Γιάννη Σμαραγδή και από τις ξένες «Η
αγέραστη Λολίτα» του Κιούμπρικ.

ΕΡ.: Και η θεατρική παράσταση;

ΑΠ.: Από τις λίγες που είδα «Ο Πλατόνωφ» στο Ανοιχτό Θέατρο και «Ο Ρινόκερως»
στο Εθνικό.

ΕΡ.: Ξένον σκηνοθέτη που θα θέλατε πολύ να συναντήσετε;

ΑΠ.: Τον Ίνγκμαρ Μπέργκμαν.

ΕΡ.: Σε ποιον θα λέγατε σήμερα «ευχαριστώ»;

ΑΠ.: Στη Ρένα.

ΕΡ.: Η διασκέδαση που προτιμάτε;

ΑΠ.: Σινεμά και Θέατρο.

ΕΡ.: Το βιβλίο που διαβάζετε;

ΑΠ.: «Ο μεγάλος θυμός» της Γιαννακοπούλου και «Η κόμη της Βερενίκης» του Γραμματικάκη.

ΕΡ.: Μια συμβουλή που κρατάτε ως κόρη οφθαλμού;

ΑΠ.: «Κάνε αυτό που μπορείς και σου αρέσει, όπως μπορείς και όπως σου αρέσει».

ΕΡ.: Είστε τσιγκούνης ή ανοιχτοχέρης;

ΑΠ.: Τρύπια τσέπη.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15834N141</ED>
<ID>
ID:167527

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N14&aa=1</URL></REF>


Article

<CATEGORY>vin04</CATEGORY>

 <H2>Απογραφή μιας πλούσιας ιστορίας 45 χρόνων
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η ΑΠΟΖΗΜΙΩΣΗ της δημοκρατίας για την «Αυγή», την οποία έκλεισε η χούντα στις
21 Απριλίου του '67 και κατέστρεψε όλη την περιουσία της, ήρθε με
καθυστέρηση... είκοσι δύο χρόνων. Κι αυτή... κουτσουρεμένη, κάπου 400
εκατομμύρια, αντί 681, όσα αρχικώς είχαν προβλεφθεί, τα οποία συμψηφίστηκαν με
χρέη της εφημερίδας.

Η αποκάλυψη αυτή ­ για το ευρύτερο κοινό ­ έγινε σε μια πολύ ζεστή εκδήλωση,
στην ΕΣΗΕΑ, για τα 30 χρόνια από το κλείσιμο της «Αυγής», σε συζήτηση με
πρωταγωνιστές τους Λεωνίδα Κύρκο, Κώστα Φιλίνη, Λευτέρη Βουτσά, Σοφιανό
Χρυσοστομίδη, Ηρακλή Τζάθα, Δημήτρη Αλεξόπουλο, Βασίλη Κωνσταντινίδη, όλους
ιδιαίτερα συγκινημένους στην απογραφή μιας πλούσιας ιστορίας 45, συνολικά, χρόνων.

Οι μνήμες που ζωντάνεψαν στην κατάμεστη από κόσμο αίθουσα ­ ο Πρωθυπουργός
εκπροσωπήθηκε από τον υφυπουργό Γιώργο Πασχαλίδη ­ ήταν πολλές: Το τελευταίο
προδικτατορικό φύλλο που τυπώθηκε με πρωτοσέλιδες τις συλλήψεις των Ανδρέα
Παπανδρέου, Λεωνίδα Κύρκο και Μανώλη Γλέζου. 
Το νέο ξεκίνημα, στις 4 Αυγούστου του '74, με γραφεία στο Παγκράτι και
τηλέφωνο, τη δανεική συσκευή του περίπτερου της γωνίας.

Ο Λεωνίδας Κύρκος, πάντως, δεν περιορίστηκε σε μια καταγραφή απλών γεγονότων. 
Προσπάθησε στη σύντομη ομιλία του να αναδείξει αυτό, που κυρίως ήταν η
προδικτατορική «Αυγή», η εφημερίδα «με ήθος, δεκάδες δίκες, αγώνες για την
ειρήνη, τη δημοκρατία και την 
ανεξαρτησία». 
Και «έριξε» πολλά «ανέκδοτα» στο τραπέζι, ανάμεσα στα οποία και το ότι ο
Μπάμπης Δρακόπουλος έγραφε τόσο δυσανάγνωστα χειρόγραφα που ούτε ο ίδιος δεν
διάβαζε, με δεύτερον τον Αντώνη Μπριλλάκη, ο οποίος τουλάχιστον είχε
αποκρυπτογράφο τη... σύζυγό του!

Από τη συζήτηση ­ τη γιορτή όπως είπαν πολλοί ­ που έγινε, ήταν αισθητή η
απουσία του Γρηγόρη Γιάνναρου, διευθυντή μετά τη δικτατορία της «Αυγής». 
Ο εκδότης της εφημερίδας, Λευτέρης Βουτσάς, ανακοίνωσε ότι «είναι βαριά
άρρωστος». 
Και ήταν η μόνη ­ αλλά μεγάλη ­ κακή είδηση της εκδήλωσης.

Κατά τ' άλλα, ο σημερινός διευθυντής της «Αυγής», κ. Αλεξόπουλος, ανακοίνωσε
ότι η εφημερίδα ως «ανώνυμη μετοχική εταιρεία» θα περάσει από τον Σεπτέμβριο
στον εκσυγχρονισμό της και με μια μεγάλη διαφημιστική καμπάνια θα επιδιώξει να
αγκαλιάσει ευρύτερα λαϊκά στρώματα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15834N142</ED>
<ID>
ID:167528

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N14&aa=2</URL></REF>


Article

<CATEGORY>vin04</CATEGORY>

 <H2>Τιμώμενη Περιφέρεια η Κρήτη
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

ΙΔΙΑΙΤΕΡΑ ΣΗΜΑΝΤΙΚΗ είναι για την Ελλάδα η επιλογή της Κρήτης ως τιμώμενης
Περιφέρειας στην 64η γενική έκθεση που πραγματοποιείται από τις 17 Μαΐου στη
Ρενς της Γαλλίας.

Η έκθεση αυτή, που γίνεται κάθε χρόνο στην πρωτεύουσα της περιοχής, όπου
παράγεται η σαμπάνια (Καμπανία), θεωρείται σπουδαίο γεγονός για τα ευρωπαϊκά
δεδομένα, καθώς περιλαμβάνει εκθετήριο προϊόντων, τμήμα προβολής μεγάλων
επιχειρήσεων, αλλά και υπηρεσίες τουρισμού.

«Είναι πολύ τιμητικό για μας το γεγονός ότι φέτος προσκλήθηκε η Κρήτη στην
έκθεση αυτή. Αρκεί να αναλογιστούμε ότι πέρυσι ήταν η Κίνα και πρόπερσι η
Αγγλία», δήλωσε στα «ΝΕΑ» ο κ. Μανόλης Αλεξάκης, υπεύθυνος της περιφέρειας
Κρήτης για τις σχέσεις με τη Γαλλία.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15834N143</ED>
<ID>
ID:167529

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N14&aa=3</URL></REF>


Article

<CATEGORY>vin06</CATEGORY>

 <H5>ΞΑΝΑ ΕΝΩΤΙΚΟ ΤΟ ΦΕΣΤΙΒΑΛ
</H5><H2>Ο Μάιος των βιβλίων
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

«Σας το λέω ευθέως» (όπως είναι η έκφραση του συρμού στα κανάλια): πρέπει να
χαιρετίσουμε την πρώτη έπειτα από χρόνια ενωτική έκθεση των εκδοτών στο Πεδίον
του Άρεως που άρχισε αυτή την εβδομάδα. Τέτοιες κινήσεις πρέπει να αποτελούν
παράδειγμα προς μίμησιν και σε άλλους χώρους της δημόσιας και της
επιχειρηματικής μας ζωής. Το εν τη ενώσει η ισχύς δεν είναι σχήμα λόγου.Κι ενώ
υπάρχουν άλλες στήλες στην εφημερίδα μας και άνθρωποι πιο αρμόδιοι από μένα να
σας μιλήσουν για τα βιβλία, θα μου επιτραπεί σήμερα, χωρίς διόλου να θέλω να
μπω σε χωράφια ξένα, να σας μιλήσω κι εγώ με αφορμή την έκθεση για τρία από αυτά.

Το πρώτο είναι το λεύκωμα της Νίκης Καραγάτση, που παρουσιάστηκε χθες βράδυ
στη Στοά του Βιβλίου, από τις εκδόσεις «Άγρα». Το λεύκωμα συγκεντρώνει το
σύνολο σχεδόν του έργου της και το επιμελήθηκε με στοργή η κόρη της Μαρίνα
Καραγάτση. Το προλογικό κείμενο του Άγγελου Δεληβοριά τοποθετεί τη ζωγράφο
Καραγάτση στο βάθρο που πραγματικά τής αξίζει εξηγώντας γιατί ένα έργο που
παραπέμπει σε πιο γνωστά ίσως ζωγραφικά πρότυπα (Τσαρούχης κ.τ.λ.) κρατεί την
απόλυτη αυθυπαρξία και αξία του.

Για όσους δεν το γνωρίζουν, η Νίκη Καραγάτση υπήρξε η γυναίκα του μεγάλου και
πασίγνωστου συγγραφέα Μ. Καραγάτση. Αθόρυβη ως άνθρωπος, επίμονη ως
καλλιτέχνης, στα ζωγραφικά της έργα ανέδειξε το ορατό, εκείνο που όλοι
βλέπουμε, σε σύμβολο του αόρατου, εκείνου που όλοι μας αγαπάμε.

Επιτέλους, τα έργα της, σε αυτή την πολύ φροντισμένη έκδοση, βρίσκονται
συγκεντρωμένα και μπορεί κανείς, αφού δεν έχει ένα πρωτότυπο, να κατέχει αυτό
το βιβλίο.

Για το δεύτερο βιβλίο που ήθελα να πω είναι η συγκεντρωτική έκδοση των
ποιημάτων 1988-1996 με τον τίτλο «Ο θάνατος του ζώου», του Θέμη Λιβεριάδη, από
τις εκδόσεις «Εξάντας». Πρόκειται για μια κορυφαία κατάκτηση των εκφραστικών
μέσων του ίδιου του ποιητή, μέσα στο σύνολο του έργου του, αλλά και για μια
από τις ευτυχείς στιγμές της νεώτερης ποίησής μας. Αρχίζει με το ομώνυμο ποίημα:

«Μέχρις εδώ την έβγαλα/ Σαν άλογο κούρσας/ Κράτησα με τα δόντια/ Τη φόρμα όπως
αυτοί την εννοούν/ Δεν έτρεχα όμως πάντα/ Ίσως δεν χρησιμοποιήθηκα όπως θα
'πρεπε/ Ένιωθα τη φροντίδα/ Η τροφή ζυγισμένη/ Αυτοί που με καβάλησαν/ χωρίς
ιδιαίτερο βάρος/ Τα άλλα ζώα/ Έδειχναν κατανόηση/ Άλλοτε φθόνο/ δεν θα 'λεγα
αγάπη/ Ώσπου ήρθε το παιτόνι/ Ένας σταυλίτης με έσυρε παράμερα/ Και με
πετάλωσε/ Κάρφωσε δηλαδή τα πόδια μου/ Κι αυτό δεν έδινε πια πόνο/ Στην πόρτα
όμως/ Διέκρινα τη σιλουέτα του Πατέρα/ Με οίκτο τελετουργικό/ Γέμιζε το περίστροφο».

Και τελειώνει (με την «Υπνοθεραπεία» ­ μια ηλεκτρική ιστορία): «Αγάπη που σε
γέννησε ο πόλεμος/ Τρέμεις όπως το φως από απόσταση/ Ράσο πιο μαύρο από τη
Νύχτα/ Γύρισε διακόπτη τώρα στις καμπάνες/ Ούτε χέρια ούτε σχοινιά ­ μόνο
ρεύμα/ Αυτό σημαίνει Ανάσταση. / Τουλάχιστο/ Πάρτε μπροστά από το στόμα τον
καθρέφτη/ Και εξηγήστε επιτέλους/ τι σημαίνει εκείνο το/... Ενδοξωτέραν
ασυγκρίτως των Σεραφείμ».

Οι λέξεις, όπως θα διαπιστώσατε από τους λίγους αυτούς στίχους, είναι απλές,
λειτουργικές, χωρίς φιοριτούρες και λεξιλαγνείες. Η ποίηση στη σωστή της ώρα
είναι πάντα ευπρόσδεκτη γιατί ανακουφίζει από το αβάσταχτο βάρος της ύπαρξης.

Τέλος, με την ευκαιρία της θλιβερής επετείου του Ολοκαυτώματος, στις 4 του
Μάη, επισημαίνουμε ένα μυθιστόρημα συγκλονιστικό, τη «Συκοφαντία του αίματος»
του Βασίλη Μπούτου, από τις εκδόσεις «Νεφέλη». Ο Μπούτος τοποθετεί τη δράση
του βιβλίου του στην Κέρκυρα, στα χρόνια του μεγάλου πογκρόμ κατά τον Β'
Παγκόσμιο Πόλεμο, και με μια τεχνική εφάμιλλη της «Λίστας του Σίντλερ»
καταφέρνει να παρασύρει τον αναγνώστη και να τον κάνει συμμέτοχο της αγωνίας
των ηρώων του, της τραγικής τύχης τους και της υπέροχης ανθρωπιάς τους. Το
δεύτερο μέρος του βιβλίου είναι η Κέρκυρα της δεκαετίας του '60 και... Μαζί με
το βιβλίο του Πανσέληνου «Ζαΐδα», η «Συκοφαντία του αίματος» αποτελεί, κατά τη
δική μου βέβαια πάντα γνώμη, το μυθιστόρημα της χρονιάς. Την έκπληξη και μαζί
την παρηγοριά ότι η νεώτερη πεζογραφία μας προχωρεί ακόμη πιο πέρα.

Για όλους αυτούς τους λόγους, λοιπόν, αγαπητοί αναγνώστες ­ και για πολλούς
άλλους ακόμη ­ αξίζει να επισκεφτείτε «φαμελικώς» (όπως λέει κι ο Τάκης
Παπατσώνης) την πρώτη ενωτική έκθεση Βιβλίου στο Πεδίον του Άρεως, και σαν μια
αντίδραση ακόμη στην τηλεόραση που μας δυναστεύει. Διότι καλά και τα Αρχεία
Καραμανλή. Αλλά είναι άδικο να μονοπωλούν το εκδοτικό ενδιαφέρον αυτών των
ημερών, όταν υπάρχουν τόσα άλλα σημαντικότερα βιβλία που σας περιμένουν. Στους
αρχειο-καραμανλικούς αντιτάξετε τους αρχειο-μαρξιστές, δηλαδή το βιβλίο
«Αριστερή αντιπολίτευση στο ΚΚΕ» (που περιέχει και την άγνωστη μέχρι τώρα
επιστολή του Πουλιόπουλου στον Τρότσκυ και την απάντηση του Τρότσκυ) από τις
εκδόσεις «Φιλίστωρ».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15834N151</ED>
<ID>
ID:167530

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N15&aa=1</URL></REF>


Article

<CATEGORY>vin06</CATEGORY>

 <H5>Γιατί δεν χάρηκες, Ντιπ Μπλου;
</H5><H2>Σε πρώτο ενικό
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

ΓΙΑΤΙ χαίρονται οι τεχνοκράτες και χαμογελούν πατέρα; Γιατί λέει ο Deep Blue
νίκησε τον Κασπάροβ; Σε απλά ελληνικά, γιατί ένας υπολογιστής νίκησε έναν
άνθρωπο στο σκάκι; Χα! Οι τεχνοκράτες προφανώς ξεχνούν δύο απλά πράγματα.
Πρώτον, ότι οι υπολογιστές είναι δημιούργημα του ανθρώπου. Επομένως, κάθε νίκη
των μηχανών είναι νίκη των κατασκευαστών τους. Δεύτερον, ο συγκεκριμένος
υπολογιστής ήταν κουρντισμένος αποκλειστικά και μόνο για να παίζει σκάκι και
τίποτα άλλο. Ενώ το μυαλό του Κασπάροβ ­ ευτυχώς για τον άνθρωπο ­ όσο κι αν
προσπάθησε να μείνει απερίσπαστο, το απασχολούσαν κι άλλα πράγματα. Και ­
κυρίως ­ το κυρίευαν συναισθήματα. Νευρικότητας: εξ ου και το αριστερό του
πόδι να ανεβοκατεβαίνει σαν κομπρεσέρ στην πρώτη σοβαρή δυσκολία στη μονομαχία
του με τον υπολογιστή. Θυμού: εξ ου και οι κινήσεις των χεριών του, οι
δηλωτικές των συναισθημάτων του, με το που πιστοποιήθηκε η ήττα. Και μόνο το
γεγονός ότι ο Deep Blue δεν έδειξε να χαίρεται για τη νίκη του πιστοποιεί από
μόνο του το πόσο μικρός και ασήμαντος είναι. Ποια νίκη; Και ποιος ξέρει δηλαδή
αν ο Κασπάροβ είχε κοιμηθεί καλά το προηγούμενο βράδυ, ώστε να είναι πλήρης
δυνάμεων; Ποιος ξέρει αν κατά τη διάρκεια του παιχνιδιού είχε πονόδοντο ή
πονόκοιλο ή κολικό; Φαντάζεστε να πάθαινε τον αντίστοιχο «κολικό» ο
υπολογιστής; Όχι προσπάθεια δεν θα 'κανε, αλλά θα τα 'χε φτύσει πριν προφτάσει
να κουνήσει ένα πιόνι. Για ποια υπεροχή μιλάμε τότε. Κι όλα αυτά αν αγνοήσουμε
το ανέκδοτο που κυκλοφορεί ότι η ΙΒΜ είχε υποσχεθεί στον Κασπάροβ ένα
εκατομμύριο δολάρια αν κέρδιζε και ακριβώς τα διπλάσια... αν έχανε.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15834N152</ED>
<ID>
ID:167531

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N15&aa=2</URL></REF>


Article

<CATEGORY>vin06</CATEGORY>

 <H5>ΟΙ ΠΟΝΤΙΑΚΕΣ ΚΟΙΝΟΤΗΤΕΣ ΤΟΥ ΚΑΥΚΑΣΟΥ ΕΠΙΘΥΜΟΥΝ ΝΑ ΠΑΙΞΟΥΝ ΣΗΜΑΝΤΙΚΟ ΡΟΛΟ ΣΤΗ
ΝΟΤΙΑ ΡΩΣΙΑ, ΜΕ ΤΗ ΒΟΗΘΕΙΑ ΤΗΣ ΕΛΛΗΝΙΚΗΣ ΚΥΒΕΡΝΗΣΗΣ
</H5><H2>«Εμείς είμαστε οι πρεσβευτές της Ελλάδας»
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Το πανό έγραφε «Καλώς ήρθατε αδέλφια μας». Ήταν τοποθετημένο έξω από το κτίριο
της ελληνικής κοινότητας «Προμηθέας» στο Βλαντικαυκάς, την πρωτεύουσα της
Βόρειας Οσετίας, μια ανάσα από την ταραγμένη Τσετσενία.

ΜΕΣΑ, όλα ήταν γιορτινά. Οι παραδοσιακές στολές των παιδιών που χόρεψαν
ποντιακά, οι προπόσεις που δεν σταματούσαν, η διάθεση των ομογενών που έβλεπαν
την Ελλάδα στα πρόσωπα του γ.γ. Απόδημου Ελληνισμού, των βουλευτών και όλης
της ελληνικής αντιπροσωπείας, που έφθασε πρώτη φορά σε αυτήν τη γωνιά της Ρωσίας.

Οι μεγαλύτεροι ­ και εδώ όπως και στις άλλες 7 πόλεις όπου δόθηκαν οι
παραστάσεις του Ελληνικού Πολιτιστικού Μήνα, που διοργάνωσε η γενική
γραμματεία Απόδημου Ελληνισμού ­ δεν είχαν παρά ευχές να δώσουν. «Καλήν υγείαν
και καλή ζωή», εύχονταν ο Νίκος Ταξίδης, ο Θόδωρος Τσερακίδης και ο Γιώργος
Αποστολίδης. «Και καλά εμείς, είμαστε γεροντάρες και κρατούμε τα έθιμά μας. Τι
θα γίνει με τους νέους μας...». Οι νέοι, κάτω από τη σκιά ενός ζωγραφισμένου
Παρθενώνα, χτυπούσαν με ενθουσιασμό τα πόδια τους στο πάτωμα, χορεύοντας
τρυγόνα και τραγουδώντας λίγο αργότερα «Μαύρα εν' τα μαλλία τ'ς, χρυσόν εν' η
καρδία τ'ς, παλαλόν'ς τα παλικάρια...»

Η εθνική συνείδηση των Ποντίων σε όλες τις περιοχές της Νότιας Ρωσίας που
επισκεφθήκαμε, στο πλαίσιο της σημαντικής αυτής πρωτοβουλίας της γενικής
γραμματείας Απόδημου Ελληνισμού, είναι δεδομένη. 
Δεδομένη, όμως, δεν είναι η εξάπλωση της γλώσσας. Οι νέοι όλο και πιο δύσκολα
σήμερα ­ που η οικονομική κατάσταση είναι συχνά απελπιστική ­ έχουν τον χρόνο
ή την διάθεση να μάθουν ελληνικά και οι ελληνικές κυβερνήσεις φαίνεται να
χάνονται μέσα στη γραφειοκρατία και τις υποσχέσεις, τη στιγμή που χρειάζονται
πράξεις εδώ και τώρα.

Σε μια νέα Ρωσία ­ αυτήν των ηλικιωμένων που φορούν περήφανα στο στήθος τα
παράσημα του Λένιν και των νεωτέρων που προτιμούν να φορούν τα σήματα των
πολυεθνικών ­ οι περίπου 20 ελληνικές κοινότητες της Νότιας Ρωσίας προσπαθούν
σήμερα να βρουν έναν καινούργιο δρόμο. Στο Βιτίζεβο, οι νεόνυμφοι δεν
παραλείπουν να πηγαίνουν στην κατεστραμμένη εκκλησία του Αγίου Γεωργίου και να
κάνουν με το αυτοκίνητο τρεις φορές τον γύρο των ερειπίων, αλλά στα κασετόφωνα
­ πέρα από τον Χρύσανθο και τον Καζαντζίδη ­ ακούγονται ανελλιπώς ο
Σφακιανάκης και ο Κοντολάζος. 
Ο πρόεδρος των Ελλήνων στο Σότσι, Γιώργος Αναστασιάδης, παραπονιέται ότι «τα
παιδιά παντρεύονται με Ρώσους και έτσι χάνεται σιγά σιγά το έθνος», αλλά η
Αγάπη ­ παρότι οι δικοί της δεν ξέρουν λέξη ελληνικά ­ τα μιλά τέλεια και
λατρεύει ό,τι έχει να κάνει με την Ελλάδα.

Ο ΧΟΡΟΣ

Τα βιβλία της ελληνικής μπορεί να είναι λιγοστά και τα υπόλοιπα βοηθήματα για
την εκμάθηση της γλώσσας ανύπαρκτα· ο χορός, όμως, είναι εδώ και όσα δεν
μπορούν να πουν τα στόματα τα λένε τα πόδια και τα χέρια των νέων, που
καμαρώνουν μέσα στις στολές τους. Τα παιδιά από το Λύκειο Ελληνίδων της
Αθήνας, που ξεσήκωσαν με την εντυπωσιακή παρουσία τους τον Ελληνισμό της
Νότιας Ρωσίας, όπου και αν βρέθηκαν, παρατήρησαν ότι οι ποντιακοί χοροί, έτσι
όπως τους χορεύουν οι ομογενείς εδώ, έχουν πολλά στοιχεία από ντόπιους χορούς.
Σωστή παρατήρηση. Και σίγουρα δεν ισχύει μόνο για τον χορό...

Σε μια νέα Ρωσία ­ αυτήν που ονειρεύεται, μέσα από τα λόγια του δημάρχου του
Κρασναντάρ, ότι θα γίνει «και πάλι σύντομα καλά, γιατί τώρα είμαστε ασθενείς
αλλά κάθε ασθένεια περνάει, όχι μόνο με την θεραπεία, αλλά επειδή έχουμε
δυνατούς νέους που προσβλέπουν το αύριο» ­ η ελληνική Ομογένεια έχει ένα
σημαντικό ρόλο να παίξει. Για τον εαυτό της και για την Ελλάδα. Ο δραστήριος
πρόξενος της χώρας μας στη Μόσχα, Διονύσης Καλαμβρέζος, είναι κατηγορηματικός:
«Πρέπει να ενθαρρύνουμε με κάθε τρόπο αυτούς τους ανθρώπους να μείνουν εδώ,
κάτι που άλλωστε το θέλουν και οι ίδιοι. Αυτή πρέπει να είναι η προτεραιότητά μας».

«ΘΑ ΞΑΝΑΓΥΡΙΣΟΥΜΕ»

Ο Ελληνικός Πολιτιστικός Μήνας ας ήταν μόνο η αρχή. Οι άνθρωποι της γενικής
γραμματείας Απόδημου Ελληνισμού δείχνουν ότι κατανοούν και το μέγεθος των
προβλημάτων, αλλά και τη σημασία της Ομογένειας σε αυτήν την περιοχή του
κόσμου. 
Οι συναντήσεις της επίσημης αντιπροσωπείας με τοπικούς αξιωματούχους είναι
βέβαιο ότι βοήθησαν στην προώθηση αιτημάτων από την πλευρά της Ομογένειας, αν
και ευχής έργον θα ήταν ορισμένοι από τους επισήμους να κατανοούσαν ουσιαστικά
τους στόχους αυτού του τόσο σημαντικού ταξιδιού... «Θα ξαναγυρίσουμε»,
υποσχέθηκε ο κ. Σταύρος Λαμπρινίδης.

Εν τω μεταξύ, πολλά ζητήματα ­ οι εγκλωβισμένοι Έλληνες στην Αμπχαζία, η
εκμάθηση της ελληνικής γλώσσας, η δεινή οικονομική κατάσταση και τόσα άλλα
περιμένουν λύσεις. Κακά τα ψέματα. Και βιβλία μπορούμε να στείλουμε και
δασκάλους και διαβατήρια ή ειδικά έγγραφα μπορούμε να εκδώσουμε σε περιπτώσεις
μεγάλης ανάγκης και πολιτική μπορούμε να καταστρώσουμε για εθνικά επωφελή
οικονομική διείσδυση στην περιοχή. 
Πολλές χώρες θα ήθελαν να έχουν τόσο δραστήρια και περήφανη Ομογένεια στη
Νότια Ρωσία. Εμείς που την έχουμε, ας μην την ξεχνούμε. Άλλωστε, ο πρόεδρος
των Ελλήνων στο Βλαντικαυκάς, Γιώργος Ασλανίδης, το είπε καλύτερα από όλους:
«Παρότι υπάρχουν πρεσβείες και προξενεία, να μην ξεχνάτε ότι εδώ εμείς είμαστε
οι πρεσβευτές της Ελλάδας...»

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15834N161</ED>
<ID>
ID:167533

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N16&aa=1</URL></REF>


Article

<CATEGORY>vin06</CATEGORY>

 <H2>Πεθαίνει όποιος τον ξεχνούν. Γι' αυτό δεν ξεχνάμε κανέναν...
</H2>
ΟΤΑΝ ΤΟ 1878 οι Πόντιοι που ήταν εγκατεστημένοι στην περιοχή της Σταυρούπολης
ξεκίνησαν να βρουν ένα καινούργιο μέρος για να εγκατασταθούν, είδαν από ψηλά ­
καθώς περνούσαν ένα από τα βουνά του Καυκάσου ­ ένα ξέφωτο που κοκκίνιζε από
τις τσουκνίδες που είχαν πάρει αυτό το χρώμα εκείνη την εποχή του χρόνου. Αυτό
το όνομα ­ «Κράσναγια Παλιάνα» (Κόκκινο Ξέφωτο) έδωσαν και στο χωριό που
έφτιαξαν εκεί. Ένα ελληνικό χωριό, στο οποίο άρχισαν σιγά σιγά να κατοικούν
και Ρώσοι. Εκείνη την ίδια χρονιά, το 1878, δημιουργήθηκε το ελληνικό σχολείο
του χωριού. Σήμερα, σ' αυτό το σχολείο φοιτούν 550 μαθητές ­ εκ των οποίων 140
ελληνικής καταγωγής.

Ο καθηγητής Μπορίς Δημήτριεβιτς Τσομχαρία μάς δείχνει περήφανος το γενεαλογικό
δέντρο της οικογένειας των Ξανθόπουλων, μιας από τις πρώτες που κατοίκησαν το
χωριό, οι απόγονοι της οποίας αυξάνουν και πληθύνονται μέχρι σήμερα. Ο
καθηγητής δείχνει και τα ονόματα όλων των Ελλήνων που έζησαν στην Κράσναγια
Παλιάνα. «Λέμε ότι ο άνθρωπος δεν πεθαίνει όταν σταματά να χτυπά η καρδιά του,
αλλά όταν τον ξεχνούν. Γι' αυτό κι εμείς δεν ξεχνάμε κανέναν». Ο ίδιος ο
καθηγητής δεν ξεχνά και μια ιστορία από τον πόλεμο. Όταν το '45, νεαρός
μαχητής τότε του σοβιετικού στρατού, απελευθέρωσε το στρατόπεδο συγκέντρωσης
«Ζένε ΙΙ», έξω από το Ντόρτμουντ. «Έμαθα ότι υπήρχαν εκεί και 150 Έλληνες και
ζήτησα να τους δω. Δεν ήξερα ελληνικά και το μόνο που τους είπα ήταν ότι ήμουν
κι εγώ Ρωμιός. Τον αρχηγό τους τον έλεγαν Σπύρο. Θέλω να στείλω χαιρετισμούς
σ' εκείνους τους πατριώτες».

Ο καθηγητής Τσομχαρία ακόμα δεν ξέρει ελληνικά. Φροντίζει, όμως, να
διδάσκονται στο σχολείο του χωριού, έστω και περιορισμένα. Και είναι
αισιόδοξος ότι με τη βοήθεια της ελληνικής κυβέρνησης η γλώσσα δεν θα χαθεί,
όπως δεν έχουν χαθεί οι παραδόσεις και οι χοροί, που με τόση λαχτάρα χόρεψαν
για εμάς οι χορευτικές ομάδες των παιδιών. Η αισιοδοξία, όμως, δεν εκφράζεται
από όλους. Ο Δημήτρης Καλοΐδης είναι 26 ετών και διδάσκει στα παιδιά του Σότσι
και της Κράσναγια Παλιάνα ελληνικά, σπουδάζοντας παράλληλα στη Νομική. Τα
λόγια του είναι σκληρά, αλλά δεν τα μασάει. Θέλουν τα παιδιά να μάθουν
ελληνικά, Δημήτρη; «Αυτοί που θέλουν να μάθουν ελληνικά είναι όσοι σκοπεύουν
να γυρίσουν στην Ελλάδα. Όσοι δεν έχουν κάτι τέτοιο στο μυαλό τους δεν
ενδιαφέρονται ιδιαίτερα. Δεν είναι μόνο ότι δεν έχουμε βιβλία ή δασκάλους. Η
διάθεση για την εκμάθηση των ελληνικών χάνεται. Αυτοί που έχουν ήδη γυρίσει
στην Ελλάδα, είναι όσοι αισθάνονταν ότι είχαν ισχυρούς δεσμούς μαζί της. Απ'
όσους έμειναν, δεν έχουν πολλοί τέτοιους δεσμούς. Κι αν η Ελλάδα δεν κάνει
γρήγορα κάτι για να τους δημιουργήσει, εμείς οι Πόντιοι που διατηρήσαμε την
ταυτότητά μας τόσες χιλιάδες χρόνια σ' αυτά εδώ τα μέρη, σιγά σιγά θα τη χάσουμε».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15834N162</ED>
<ID>
ID:167534

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N16&aa=2</URL></REF>


Article

<CATEGORY>vin06</CATEGORY>

 <H2>Ομογενείς στην κόλαση της Αμπχαζίας
</H2>
ΤΟ ΣΟΤΣΙ είναι μια πανέμορφη πόλη στα παράλια της Μαύρης Θάλασσας. Εκεί
πήγαιναν οι τσάροι να ξεκουραστούν, εκεί είχαν τις ντάτσες τους οι ηγέτες της
Σοβιετικής Ένωσης, εκεί πηγαίνει για διακοπές και ο Μπορίς Γιέλτσιν. Η
βλάστηση οργιάζει, η πόλη εκτείνεται 150 χιλιόμετρα κατά μήκος της παραλίας
και η περιοχή προσφέρεται για ανάπαυση. Όχι πολύ μακριά από αυτό τον παράδεισο
βρίσκεται η κόλαση της Αμπχαζίας. Εκεί όπου ο αιματηρός εμφύλιος πόλεμος
στοίχισε τη ζωή σε χιλιάδες άτομα. Το ελληνικό στοιχείο κυριαρχούσε εδώ επί
2.500 χρόνια. Πριν από τις διώξεις της δεκαετίας του '40 οι Πόντιοι
ξεπερνούσαν τις 65.000 καθιστώντας την πρωτεύουσα Σουχούμι σχεδόν ελληνική
πόλη. Πριν από το 1992, οπότε και ξέσπασαν οι συγκρούσεις, οι ομογενείς ήταν
περίπου 17.000, ενώ σήμερα παραμένουν εκεί εγκλωβισμένα 1.700 άτομα ελληνικής
καταγωγής. Οι ιστορίες τους είναι δραματικές.

Η οικογένεια του Αναστασίου Ανδρονικίδη ζούσε στην Τραπεζούντα μέχρι το 1918
όταν από τους διωγμούς των Τούρκων αναγκάστηκαν να έρθουν αρχικά στο
Νοβοροσίρσκ και αργότερα στην Αμπχαζία. Το '47 τον έστειλαν για 4 χρόνια
εξορία στη Σιβηρία, ενώ όταν άρχισε ο εμφύλιος οι Αμπχάζιοι τον έπιασαν, τον
βασάνισαν και οι φίλοι του αναγκάστηκαν να τους δώσουν 15.000 δολάρια για να
τον αφήσουν ελεύθερο. Ο κ. Ανδρονικίδης και οι άλλοι ομογενείς από την
Αμπχαζία έπρεπε να «λαδώσουν» τους συνοριακούς φρουρούς της περιοχής που έχει
ανακηρύξει την ανεξαρτησία της από τη Μόσχα, για να τους αφήνουν να περάσουν
για λίγο στο έδαφος της Ρωσίας και να μιλήσουν με τον γ.γ. Απόδημου Ελληνισμού
Σταύρο Λαμπρινίδη και την ομάδα των βουλευτών. Πέρα από την οικονομική
ανέχεια, την ανεργία, τις συμμορίες που λυμαίνονται την περιοχή και το αβέβαιο
μέλλον, οι ομογενείς της Αμπχαζίας δεν μπορούν και να μετακινηθούν κάπου
αλλού, γιατί τα αμπχαζιανά διαβατήρια δεν αναγνωρίζονται από καμία χώρα
διελεύσεως, πλην της Τουρκίας, οπότε είναι ουσιαστικά αποκλεισμένοι εκεί.
Υπάρχουν περιπτώσεις οικογενειών που οι μισοί βρίσκονται στην Ελλάδα και οι
μισοί στο Σουχούμι.

Ο Πέτρος Τσούλφας λέει ότι είναι από το χωριό που οι Αμπχάζιοι σε μια νύχτα
σκότωσαν 20 μωρά. Η γυναίκα του με το παιδί τους είναι στην Ελλάδα και ο ίδιος
περιμένει εδώ και μήνες τα χαρτιά του προκειμένου να έρθει να τους βρει.
«Θέλουμε να πάμε στην Ελλάδα, μας πιάνει η αστυνομία, τους δίνουμε λεφτά για
να μας αφήσουν ελεύθερους, μας αφήνουν και μας ξαναπιάνουν ύστερα από λίγο
ζητώντας κι άλλα λεφτά. Πόσο μπορεί ν' αντέξει κανείς;»

Οι ομογενείς διηγούνται ιστορίες δολοφονιών, βιασμών, οικογενειών που έχουν
χαθεί, συγγενών που έχουν χωριστεί και προσπαθούν μάταια να κρατήσουν τα
δάκρυά τους. Γι' αυτούς που έχασαν στις συγκρούσεις, γι' αυτούς που δεν
μπορούν να δουν στην Ελλάδα, για την τρομοκρατία που επικρατεί στην περιοχή με
αποτέλεσμα η όποια βοήθεια να χάνεται. Το σκαμμένο πρόσωπο και το βλέμμα του
Κωνσταντίνου Σαρακοστή τα λέει όλα: «Οι Έλληνες που παραμένουν εκεί όχι μόνο
δεν μπορούν να συντηρήσουν τον εαυτό τους, αλλά ούτε να θάψουν τους νεκρούς τους».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15834N171</ED>
<ID>
ID:167535

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N17&aa=1</URL></REF>


Article

<CATEGORY>vin06</CATEGORY>

 <H2>«Οι Τούρκοι άρπαξαν την ευκαιρία. Εμείς;»
</H2>
ΤΟ ΝΟΒΟΡΟΣΙΣΚ είναι το μεγαλύτερο λιμάνι της Μαύρης Θάλασσας. Μια πόλη μουντή,
όπου κυριαρχούν τα μνημεία και τα πανό που γράφουν «Ζήτω ο στόλος της Ρωσίας»,
υπενθυμίζοντας την πικρή διαμάχη με την Ουκρανία μετά τη διάλυση της
Σοβιετικής Ένωσης για το πώς θα μοιραστεί ο στόλος μεταξύ των δύο Δημοκρατιών.
Μέχρι πριν από μερικούς μήνες, η Θεσσαλονίκη και το Νοβοροσίσκ συνδέονταν με
καράβι δύο φορές την εβδομάδα. Σήμερα;

«Σήμερα», λέει ο κ. Παράσχος, επικεφαλής του προξενείου μας που πρόσφατα
άνοιξε στο Νοβοροσίσκ, «τουρκικά πλοία και φέρι μεταφέρουν κάθε μέρα εδώ 60
νταλίκες με τουρκικά προϊόντα που έχουν κατακλύσει όλη τη Νότια Ρωσία. Και αν
σκεφτείτε ότι η περιοχή θα γίνει σύντομα ελεύθερη ζώνη εμπορίου, μπορείτε να
καταλάβετε τις τεράστιες εμπορικές δυνατότητες που ανοίγονται για τους δικούς
μας επιχειρηματίες».

Την ίδια εικόνα θα συναντήσει κανείς και στις άλλες πόλεις. Στο Σότσι, το
πανέμορφο θέρετρο, οι Τούρκοι συμμετέχουν ήδη στην ανακαίνιση πολλών
ξενοδοχείων και στην ανάπτυξη της περιοχής. 
«Οι Ρώσοι δεν είναι ενθουσιασμένοι στην ιδέα των τόσο μεγάλων επενδύσεων από
Τούρκους εδώ, αλλά χρειάζονται τα χρήματα», λένε ο ένας μετά τον άλλο οι
ομογενείς επιχειρηματίες της Νότιας Ρωσίας. «Οι Τούρκοι άρπαξαν την ευκαιρία.
Εμείς;». Μια πρώτη αρχή είναι η απόφαση της Εμπορικής Τράπεζας, σε συνεργασία
με την Τράπεζα του Κρασναντάρ, να δώσει πιστωτικές διευκολύνσεις ύψους 10
εκατομμυρίων δολαρίων για εξαγωγές Ελλήνων επιχειρηματιών που θα συνεργαστούν
με ρωσικές επιχειρήσεις σ' αυτή την περιοχή. 
Τα προϊόντα και οι τομείς που αφορά αυτή η συνεργασία είναι πολλά: από
τυποποιημένα τρόφιμα μέχρι είδη ρουχισμού και από τεχνολογικό εξοπλισμό μέχρι τηλεπικοινωνίες.

Οι όποιες επενδύσεις σε αυτή την περιοχή είναι σίγουρο ότι δεν έχουν μόνο
οικονομική διάσταση. Ο Γιώργος Ροδιανίδης, στο Εσεντουκί, το λέει ξεκάθαρα:
«Ξέρουμε πολύ καλά ότι το κόστος της παλιννόστησης κάποιων ανθρώπων στην
Ελλάδα είναι μεγαλύτερο απ' ό,τι εάν η κυβέρνηση μάς βοηθούσε να στήσουμε
κάποιες επιχειρήσεις εδώ. Εμείς θέλουμε να μείνουμε. Δουλειές δεν υπάρχουν.
Και η οικονομική ανέχεια δημιουργεί και άλλου είδους προβλήματα. Εάν η Ελλάδα
δεν μας βοηθήσει να ανοίξουμε επιχειρήσεις ­ όχι μόνο για το δικό μας, αλλά
και για το δικό της καλό ­ σύντομα η παρουσία μας εδώ θα περιοριστεί
σημαντικά. Ο μικρός Καύκασος είναι σήμερα στο στόχαστρο παγκόσμιων
συμφερόντων. Η ελληνική κυβέρνηση καλά θα κάνει να τα σκεφτεί όλα αυτά πριν να
είναι αργά».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15834N172</ED>
<ID>
ID:167536

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N17&aa=2</URL></REF>


Article

<CATEGORY>vin06</CATEGORY>

 <H5>Ο ΔΟΛΟΦΟΝΟΣ ΤΑΞΙΤΖΗΣ Δ. ΒΑΚΡΙΝΟΣ ΕΙΧΕ ΔΗΛΩΣΕΙ ΠΩΣ ΣΕ ΕΝΑ ΜΗΝΑ ΘΑ ΑΥΤΟΚΤΟΝΗΣΕΙ
</H5><H2>Το είπε και το έκανε
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«Σε ένα μήνα θα έχω αυτοκτονήσει», είχε πει κατά τη σύλληψή του στις 12
Απριλίου ο 36χρονος ταξιτζής Δημήτρης Βακρινός. Χθες, ένα μήνα μετά, έδωσε
τέλος στη ζωή του.

ΗΤΑΝ 9.30 το πρωί όταν ένας από τους φύλακες της 3ης πτέρυγας του Δικαστικών
Φυλακών Κορυδαλλού, που λίγα λεπτά πριν του είχε δώσει άδεια να πάει στο
μπάνιο, τον βρήκε κρεμασμένο στην ντουσιέρα. Τα δύο ζευγάρια κορδόνια, που
είχε φροντίσει να κρύψει πάνω του ο Δημήτρης Βακρινός, του έκοψαν το νήμα της ζωής.

Παρ' ότι τα μέτρα προστασίας που είχαν φροντίσει να λάβουν οι υπεύθυνοι των
φυλακών Κορυδαλλού ήταν τα πλέον αυστηρά, δεν κατάφεραν τελικά να αποτρέψουν
το μοιραίο. Η πρώτη απόπειρα αυτοκτονίας του Βακρινού ήταν και η τελευταία.

«Από την πρώτη στιγμή του εγκλεισμού του αποφασίσαμε να μεταφερθεί ο Δημήτρης
Βακρινός σε ειδικό χώρο προστασίας για να τον προστατεύσουμε από τους άλλους
κρατουμένους, οι οποίοι απειλούσαν ότι θα τον λιντσάρουν γιατί σκότωσε χωρίς
λόγο», τόνισε στα «ΝΕΑ» ο διευθυντής των φυλακών κ. Σπύρος Αθανασόπουλος.

Όλες αυτές τις ημέρες οι συνθήκες διαβίωσής του ήταν αρνητικές. Απομονωμένος
από τα συγγενικά του πρόσωπα, αλλά και τους συγκρατουμένους του, ο Δημήτρης
Βακρινός κατάφερε να θολώσει τα νερά για μία ακόμη φορά. Στην «πλάνη» αυτή τη
φορά έπεσαν τόσο οι δεσμοφύλακες όσο και οι ψυχίατροι που τον παρακολουθούσαν.

«Η συμπεριφορά του δεν έδινε υποψίες. Ήταν ήσυχος και συνεργάσιμος. Δεν ήταν
απαιτητικός. Εκτός αυτού είχε εξετασθεί από ψυχιάτρους και πραγματογνώμονες,
οι οποίοι δεν διαπίστωσαν τάσεις αυτοκτονίας», προσθέτει ο διευθυντής των φυλακών.

Στον ειδικό χώρο προστασίας, όπου είχε εγκλειστεί, ο Δημήτρης Βακρινός
βρισκόταν μαζί με άλλους τέσσερις κρατουμένους, οι οποίοι αντιμετώπιζαν το
ίδιο πρόβλημα: την έχθρα των άλλων κρατουμένων. Βασικό μέλημα των υπευθύνων
των φυλακών ήταν η αποφυγή κάθε επαφής τους με τους άλλους κρατούμενους. Όλες
τις ημέρες ο Βακρινός σιωπηρός έτρωγε και προαυλίζονταν σε διαφορετικές ώρες
από τους άλλους κρατουμένους.

«Ήταν μέτρα προστασίας, όχι αυτοτιμωρίας», λένε οι σωφρονιστικοί υπάλληλοι. Ο
ίδιος όμως δεν ήθελε να προστατευτεί από τον... εαυτό του. Είχε πάρει την
απόφασή του. Σύμφωνα με πληροφορίες, τις πρώτες ημέρες τού είχαν αφαιρεθεί για
προληπτικούς λόγους τα κορδόνια των παπουτσιών του. Άγνωστο με ποιον τρόπο
όμως κατάφερε να εφοδιαστεί με δύο ζευγάρια κορδόνια, με τα οποία κρεμάστηκε.
Λίγα λεπτά αργότερα ο φύλακας, που τον επιτηρούσε, τον βρήκε να κρέμεται από
τη ντουσιέρα στο μπάνιο των φυλακών.

Αν και ήταν ζεστός ακόμη, ο Βακρινός εξέπνευσε πριν από τη μεταφορά του στο
νοσοκομείο Νικαίας. Εκεί, απλώς επιβεβαιώθηκε ο θάνατός του. Ο Δημήτρης
Βακρινός, όπως ανέφεραν εισαγγελικές αρχές, δεν άφησε πίσω του κανένα σημείωμα.

Εντός της ημέρας αναμένεται να γίνει νεκροψία και νεκροτομή, προκειμένου να
διαλευκανθούν πλήρως οι συνθήκες θανάτου του. Πάντως, από τα πρώτα στοιχεία
της έρευνας που διεξάγει το Αστυνομικό Τμήμα Νικαίας, το ενδεχόμενο
εγκληματικής ενέργειας αποκλείεται.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15834N181</ED>
<ID>
ID:167537

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N18&aa=1</URL></REF>


Article

<CATEGORY>vin06</CATEGORY>

 <H2>Ένοχη για απόπειρες ανθρωποκτονιών σύζυγος πρέσβη
</H2>
ΟΙ ΚΤΗΜΑΤΙΚΕΣ διαφορές που είχε με τους γείτονές της οδήγησαν την Ελληνίδα
σύζυγο του Ιάπωνα πρέσβη, Μαρία Μασσάμι Τανίντα, στο εδώλιο του Μεικτού
Ορκωτού Δικαστηρίου της Αθήνας.

Όταν, όμως, ο πρόεδρος του δικαστηρίου ανακοίνωσε την απόφαση επί της ενοχής
της για την κατηγορία της απόπειρας ανθρωποκτονίας κατά συρροή, εκείνη δεν
άντεξε στην ιδέα ότι μπορεί να βρεθεί στη φυλακή και λιποθύμησε. Το δικαστήριο
διέκοψε τη συνεδρίασή του, καθώς η κατηγορουμένη χρειάστηκε να μεταφερθεί στο
νοσοκομείο, για να της παρασχεθούν οι πρώτες βοήθειες. Η 50χρονη Μαρία Τανίντα
είχε επανειλημμένως επιχειρήσει να προεκτείνει αυθαίρετα τα όρια του κτήματός
της, που βρίσκεται στην Κοινότητα Αμαρίνθου Ευβοίας, με αποτέλεσμα να έρθει σε
σύγκρουση με τους γείτονές της.

Το πρωί της 23ης Απριλίου 1990 η κατηγορουμένη φέρεται ότι πυροβόλησε εναντίον
του 33χρονου οδηγού Αθανάσιου Καλαντζόπουλου και του 74χρονου προέδρου του
ΚΤΕΛ Ευβοίας, Κωνσταντίνου Παπαγεωργίου, με τον οποίο είχε κτηματικές διαφορές.

Η κατηγορούμενη σύζυγος του Ιάπωνα πρέσβη, όταν έφτασε η ώρα της απολογίας
της, αρνήθηκε ότι πυροβόλησε εναντίον τους και υποστήριξε, μάλιστα, πως το
κρίσιμο χρονικό διάστημα βρισκόταν στη Βουλγαρία και πως στο σπίτι της έμενε
μόνο μία οικιακή βοηθός, που είχε, από τη Σρι Λάνκα. Ο υπερασπιστικός αυτός
ισχυρισμός της, όμως, φαίνεται πως δεν ήταν αρκετός για να πείσει τα μέλη του
Μεικτού Ορκωτού Δικαστηρίου της Αθήνας, που κατά πλειοψηφία (6-1) την κήρυξαν
ένοχη για τις δύο απόπειρες ανθρωποκτονίας, αν και λίγο νωρίτερα ο εισαγγελέας
της έδρας, στην αγόρευσή του, είχε προτείνει να κριθεί ένοχη για απόπειρες
επικίνδυνης σωματικής βλάβης σε βαθμό πλημμελήματος.

Μετά την αδιαθεσία που ένιωσε η Τανίντα και τη μεταφορά της σε νοσοκομείο οι
δικαστές διέκοψαν για σήμερα το μεσημέρι τη συνεδρίασή τους, οπότε και θα
εκδώσουν την απόφασή τους, ανακοινώνοντας την ποινή για τις εγκληματικές
πράξεις για τις οποίες την έκριναν ένοχη.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15834N182</ED>
<ID>
ID:167538

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N18&aa=2</URL></REF>


Article

<CATEGORY>vin06</CATEGORY>

 <H2>Δικάζονται για υπερτιμολογήσεις εις βάρος του Δημοσίου
</H2>
ΑΡΧΙΣΕ χθες στο Τριμελές Εφετείο Κακουργημάτων Πειραιά η δίκη των τεσσάρων
διοικητικών υπαλλήλων και των πέντε υπευθύνων προμηθευτικών εταιρειών, οι
οποίοι κατηγορούνται σύμφωνα με το παραπεμπτικό βούλευμα για κομπίνες ύψους 75
εκατομμυρίων δρχ. Οι κομπίνες αυτές αφορούν υπερτιμολογήσεις φαρμακευτικού
υλικού εις βάρος του Δημοσίου αλλά και εις βάρος της υγείας ασθενών του
Γενικού Νοσοκομείου Νίκαιας.

Σύμφωνα πάντα με το κατηγορητήριο, οι τέσσερις διοικητικοί υπάλληλοι του
νοσοκομείου ανέθεταν τις προμήθειες σε συγκεκριμένες εταιρείες,
παραγκωνίζοντας τους άλλους προμηθευτές. Οι κατηγορίες που αντιμετωπίζουν οι
τέσσερις διοικητικοί υπάλληλοι είναι: η Δ. Τσοπανοπούλου την κατηγορία της
απάτης κατ' εξακολούθηση και πλαστογραφίας μετά χρήσεως, ο Π. Στρατάκος και ο
Γ. Βοϊδονικόλας της απάτης, και ο Κ. Ταρσιανός της άμεσης συνεργίας σε απάτη
και πλαστογραφίας μετά χρήσεως. Οι υπεύθυνοι των προμηθευτικών εταιρειών Χ.
Χαραλαμπάκης, Ε. Συμεωνίδης, Α. Τατότιου, Σπ. Παπασταμόπουλος και Εν.
Τσιριγωτάκης (ο οποίος φυγοδικεί) της άμεσης συνεργίας σε απάτη. Η δίκη τους
θα συνεχιστεί, αφού έχουν κληθεί να καταθέσουν συνολικά 48 μάρτυρες.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15834N183</ED>
<ID>
ID:167539

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N18&aa=3</URL></REF>


Article

<CATEGORY>vin06</CATEGORY>

 <H5>ΓΙΑΤΙ ΠΑΓΙΔΕΥΤΗΚΑΝ ΟΙ ΤΡΕΙΣ ΟΡΕΙΒΑΤΙΣΣΕΣ ΣΤΗΝ ΚΕΡΑΤΕΑ
</H5><H2>Τα κορίτσια «βράχωσαν»
</H2>
<AUTHOR>ΔΗΜΗΤΡΑ ΣΚΟΥΦΟΥ</AUTHOR>

«Δεν παγιδεύτηκαν αλλά βράχωσαν». Έτσι λέγεται στη γλώσσα των αναρριχητών
αυτό που συνέβη στις τρεις κοπέλες, προχθές το βράδυ στην περιοχή Πόρτο Εννέα
της Κερατέας. 
ΟΠΩΣ ΕΞΗΓΕΙ ο αναρριχητής, προπονητής ορειβασίας της γενικής γραμματείας
Αθλητισμού κ. Τζώρτζης Μηλιάς, «αυτό που συνέβη στις κοπέλες ήταν ότι έφτασαν
μέχρι κάποιου σημείου και δεν μπόρεσαν να συνεχίσουν αλλά ούτε και να
επιστρέψουν. Στη δική μας γλώσσα αυτό λέγετε βράχωσα. Ο συγκεκριμένος βράχος
που ανέβηκαν η κοπέλες δεν είναι για αναρρίχηση. Ειναι κοφτερός και αυτό για
έναν αρχάριο σίγουρα είναι μια πρόσθετη δυσκολία. Εκτός των άλλων όταν κανείς
ανεβαίνει είναι πιο εύκολο να βρει σημεία να πιαστεί και να ανέβει. Όταν έρθει
η στιγμή να κατέβει την ίδια διαδρομή και δεν είναι εκπαιδευμένος, ακόμα και
όταν βρίσκεται σε ύψος 10 μέτρων αυτό είναι αδύνατο διότι δεν γνωρίζει τον τρόπο».

Ο ΒΡΑΧΟΣ

Όπως λένε οι ειδικοί του σπορ, η αναρρίχηση είναι πολύ πιο εύκολη από την
καταρρίχηση και αυτό εξηγείται διότι αν και με δυσκολία κάποιος μπορεί να
ανέβει για παράδειγμα ένα βράχο που έχει επιλέξει, το ίδιο όμως δεν συμβαίνει
όταν έρθει η στιγμή να τον κατεβει. Όπως λέει ο κ. Μηλιάς, αυτό που δυσκολεύει
τα πράγματα είναι το γεγονός ότι κανείς όταν δεν είναι εκπαιδευμένος δεν
μπορεί να βρει τα πατήματα της διαδρομής που έχει διανύσει με αποτέλεσμα η
επιστροφή του να γίνεται αδύνατη. Αυτό αποτελεί ένα κλασικό σφάλμα της
αναρρίχησης από τους αρχάριους του σπορ. Αλλά μπορεί να συμβεί και σε πιο
έμπειρους για κάποιους άλλους λόγους, για παράδειγμα στο μέσο μιας μεγάλης
διαδρομής λόγω καιρικών συνθηκών, ή αν χαθεί από τα μονοπάτια ή ο βράχος που
επέλεξε να αναρριχηθεί δεν είναι συμπαγής και θρυμματίζεται με αποτέλεσμα
φτάνοντας σε κάποιο σημείο να σταματήσει και να βραχώσει εκεί. Οι
εκπαιδευμένοι αναρριχητές όμως σπάνια αντιμετωπίζουν τέτοιες δυσκολίες.

Ο γενικός κανόνας που ισχύει είναι ότι δεν πρέπει κανείς να κάνει αναρρίχηση
εάν δεν έχει εκπαιδευτεί από ειδικούς δασκάλους, οι οποίοι θα του δώσουν να
καταλάβει το πρόβλημα και τη διαφορά ανάμεσα στο ανέβασμα και το κατέβασμα
μιας διαδρομής. Είναι εύκολο να το καταλάβει κανείς, εάν φανταστεί τη διαδρομή
σαν ένα κατακόρυφο μονοπάτι. Εάν χαθεί από τα πατήματά της τότε έχει πολλές
πιθανότητες να βραχώσει.

ΕΞΟΠΛΙΣΜΟΣ

Οι εκπαιδευμένοι αναρριχητές όμως, συνεχίζει ο κ. Μηλιάς, ποτέ δεν
αναρριχούνται σε άγνωστες διαδρομές. Για παράδειγμα το μέρος όπου βραχωσαν οι
κοπέλες στην Κερατέα δεν είναι μέρος για αναρρίχηση. Επιπλέον είναι
εξοπλισμένοι με ειδικό κράνος και παπούτσια και την ζώνη (μπουτριέ) και όταν
πρόκειται να ανέβουν σε κάποια άγνωστο μέρος έχουν μαζί τους πιο εξειδικευμένο εξοπλισμό.

Το σπορ της αναρρίχησης είναι σίγουρα ένα σπορ αδρεναλίνης, το οποίο όμως όταν
γίνεται σωστά δεν εγκυμονεί κανένα απολύτως κίνδυνο. Υπάρχουν τρία διαφορετικά
είδη αναρρίχησης: η ελεύθερη αναρρίχηση ­ στην οποία ο αναρριχητής είναι
δεμένος με σχοινί ­ η τεχνητή, στην οποία κρατιέται από κρίκους (καραμπινερ)
και τέλος το σόλο, όπου ο αναρριχητής δεν κρατείται και δεν βοηθείται από
πουθενά. Το τελευταίο αυτό είδος αναρρίχησης είναι πολύ επικίνδυνο.

Ο κ. Μηλιάς έχει κάνει άπειρες διαδρομές και με παιδιά, αφού ο ίδιος είναι
διοργανωτής εκδρομών περιπέτειας για νέους. «Πάντα προηγείται εκπαίδευση των
παιδιών σε χαμηλά ύψη, ακόμα και μέσα σε κλειστή πίστα. Το να κάνει κανείς
επικίνδυνη ή όχι αναρρίχηση είναι σαν να οδηγεί ή όχι επικίνδυνα. Πάντως σε
καμία περίπτωση δεν πρέπει κανείς να τολμά να αναρριχείται αν δεν έχει πρώτα εκπαιδευτεί».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15834N191</ED>
<ID>
ID:167540

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N19&aa=1</URL></REF>


Article

<CATEGORY>vin06</CATEGORY>

 <H2>Πρωτεύουσα αντιρρυπαντικής τεχνολογίας για λίγες ημέρες
</H2>
ΠΡΩΤΕΥΟΥΣΑ αντιρρυπαντικής τεχνολογίας θα είναι η Αθήνα από την Πέμπτη μέχρι
την Κυριακή, αφού θα φιλοξενήσει το 1ο Ευρωπαϊκό Συνέδριο Καθαρών Αυτοκινήτων
(δηλαδή ΙΧ. με μηδενικές ή σχεδόν μηδενικές εκπομπές ρύπων), στο κτίριο
διοίκησης της Πολυτεχνειούπολης Ζωγράφου.

Την έναρξη των εργασιών του συνεδρίου, που διεξάγεται υπό την αιγίδα του
ΥΠΕΧΩΔΕ, θα κάνει ο υπουργός Κώστας Λαλιώτης στις 9 το πρωί της Πέμπτης. Τη
διοργάνωση έχει αναλάβει το Εθνικό Μετσόβιο Πολυτεχνείο σε συνεργασία με
ελληνικά και ξένα ΑΕΙ, ερευνητικούς φορείς και το περιοδικό «4 Τροχοί».

Στο πλαίσιο του συνεδρίου θα πραγματοποιηθεί Διεθνής Έκθεση Καθαρών
Αυτοκινήτων (από την Πέμπτη) με μοντέλα όπως: Ford Mondeo Wagon, Ford Transit,
Audi Duo, Renault Clio Electrique, Peugeot 106 Clectric, BMW Compact
(αυτοκίνητο φυσικού αερίου), Toyota Rav 4 EV, Citroen Saxo και General Motors EV1.

Επίσης, το πρωί της Κυριακής θα πραγματοποιηθεί το 1ο Ελληνικό Οικολογικό Ράλι
με τη διοργάνωση της ΕΛΠΑ και τη βοήθεια του περιοδικού «4 Τροχοί». Το
οικο-ράλι, με τη συμμετοχή των παραπάνω αυτοκινήτων, θα περιλαμβάνει αγώνα
ακριβείας και ταχύτητας στον περιφερειακό δρόμο της Πολυτεχνειούπολης.

Στο συνέδριο έχουν δηλώσει συμμετοχή εκπρόσωποι από: Γερμανία, Γαλλία,
Αυστρία, Ιταλία, Ελλάδα, Βέλγιο, Πολωνία, Ισραήλ, Ιαπωνία και ΗΠΑ. Από
ελληνικής πλευράς εκτός από το ΕΜΠ, λαμβάνουν μέρος και άλλες πανεπιστημιακές
σχολές, όπως το Πανεπιστήμιο Πάτρας, το Αριστοτέλειο Πανεπιστήμιο
Θεσσαλονίκης, το Πανεπιστήμιο Θράκης, το Πανεπιστήμιο Θεσσαλίας, καθώς και
φορείς, όπως η ΕΛΠΑ, το Κέντρο Ανανεώσιμων Πηγών Ενέργειας, ο Δημόκριτος, το
Τεχνικό Επιμελητήριο κ.ά. Τα θέματά του είναι: ηλεκτρικά οχήματα, μηχανές
εσωτερικής καύσης οχημάτων με χαμηλή εκπομπή ρύπων, υβριδικά αυτοκίνητα,
καύσιμα, ηλιακά κύτταρα.

«Ελπίζουμε στη σύμπραξη της πολιτείας, ώστε να μπει το ηλεκτρικό αυτοκίνητο
στη ζωή μας, μια που αποτελεί ένα οικολογικό επίτευγμα-λύση στο μεγάλο
πρόβλημα ρύπανσης που αντιμετωπίζει η Αθήνα», επεσήμανε ο πρύτανης του ΕΜΠ
Νίκος Μαρκάτος κατά τη διάρκεια της χτεσινής συνέντευξης Τύπου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15834N192</ED>
<ID>
ID:167541

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N19&aa=2</URL></REF>


Article

<CATEGORY>vin06</CATEGORY>

 <H2>Απειλή σκουπιδιών πάλι για την Αθήνα
</H2>
ΣΕ ΚΛΟΙΟ σκουπιδιών κινδυνεύουν να βρεθούν για άλλη μια φορά οι κάτοικοι της
πρωτεύουσας, ενώ το θερμόμετρο συνεχώς ανεβαίνει...

Ο Σύλλογος των Εργαζομένων στον Ενιαίο Σύνδεσμο Δήμων και Κοινοτήτων του Νομού
Αττικής (ΕΣΔΚΝΑ), που τα ξημερώματα της Κυριακής προχώρησε στο κλείσιμο της
χωματερής των Άνω Λιοσίων, χθες αποφάσισε να παραταθεί το λουκέτο στη χωματερή
μέχρι αύριο τα μεσάνυχτα.

Μοναδικό αίτημα του συλλόγου των εργαζομένων στον ΕΣΔΚΝΑ είναι η μονιμοποίηση
100 εργατών που απασχολούνται στη χωματερή, στους Σταθμούς Μεταφόρτωσης
Απορριμμάτων (ΣΜΑ) και στο Πρόγραμμα Ανακύκλωσης του συνδέσμου.

Σύμφωνα με τον πρόεδρο των εργαζομένων στον ΕΣΔΚΝΑ κ. Γιώργο Χάρδα, «πρόκειται
για εργάτες με συμβάσεις ορισμένου χρόνου ­ αυτεπιστασίας ­ που καλύπτουν
πάγιες ανάγκες και απασχολούνται για περισσότερο από 3-4 χρόνια στον τομέα της
διαχείρισης των απορριμμάτων».

ΟΜΗΡΟΙ

Όπως ο ίδιος επισημαίνει, «οι 100 εργάτες, παρ' ότι καλύπτουν πάγιες ανάγκες
σε έναν τομέα με πολλές ιδιαιτερότητες και αντιξοότητες, παραμένουν όμηροι των
συμβάσεων ορισμένου χρόνου».

Οι εργαζόμενοι στον ΕΣΔΚΝΑ ζητούν τη μονιμοποίηση των 100 συναδέλφων τους με
τροπολογία στο νομοσχέδιο για τη Δημόσια Διοίκηση που συζητείται ήδη στη Βουλή.

Στο μεταξύ, ο Δήμος Αθηναίων με χτεσινή ανακοίνωσή του ζητεί από τους δημότες
να μην κατεβάζουν τα σκουπίδια στους δρόμους τουλάχιστον έως αύριο τα μεσάνυχτα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15834N193</ED>
<ID>
ID:167542

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N19&aa=3</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ ΚΑΙ ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ
</H5><H5>Τι είναι η οικοβιομηχανία και ποιες οι δραστηριότητές της
</H5><H2>Καθαρότερα κέρδη
</H2>
ΟΙΚΟΝΟΜΙΑ και οικολογία δεν διαφέρουν μόνον ως προς το δεύτερο συνθετικό του
όρου. Παρά τις διαφορές, η σχέση τους είναι στενότερη απ' όσο γενικά
πιστεύεται. Οικονομία είναι η τέχνη του ανθρώπου να μετατρέπει τους φυσικούς
πόρους σε πλούτο. Οικολογία είναι η επιστήμη που δείχνει τα όρια μέσα στα
οποία είναι δυνατό να κινηθεί η οικονομία, χωρίς να καταστρέψει την υλική βάση
πάνω στην οποία πατάει. Η βάση αυτή είναι το φυσικό περιβάλλον και τα όρια
έχει αρχίσει να τα κωδικοποιεί η αναπτυσσόμενη περιβαλλοντική νομοθεσία.

Πώς αντιδρά η οικονομία στους αυξανόμενους περιορισμούς και τα όρια που εκ
πρώτης όψεως περιστέλλουν την ελευθερία της να ρυπαίνει; Τα φαινόμενα δείχνουν
ότι η στείρα αντιπαράθεση, που γεννήθηκε από τον φόβο των επιχειρηματιών να
δουν τα κέρδη τους να μειώνονται και τον φόβο των εργαζομένων να χάσουν τη
δουλειά τους, ανήκει στο παρελθόν. 
Η άρνηση έδωσε τη θέση της στον πραγματισμό: Επιβάλλει η νομοθεσία όρια στις
εκπομπές ρύπων; Να μια χρυσή ευκαιρία για την ανάπτυξη της αντιρρυπαντικής
τεχνολογίας και καθαρότερων μεθόδων παραγωγής. Εξάλλου, λιγότερη ρύπανση
σημαίνει, πολλές φορές, αποδοτικότερη χρήση των πρώτων υλών και της ενέργειας,
δηλαδή μείωση του κόστους παραγωγής και αύξηση της ανταγωνιστικότητας. 
Η ζήτηση που δημιουργήθηκε οδήγησε στην ανάπτυξη νέου κλάδου και νέας αγοράς.
Η οικοβιομηχανία στην Ευρωπαϊκή Ένωση, στην οποία συμμετέχουν πάνω από 20.000
μικρές και μεγάλες επιχειρήσεις, παράγει προϊόντα και παρέχει υπηρεσίες αξίας
περίπου 27 τρισ. δρχ. τον χρόνο και δίνει δουλειά σε πάνω από ένα εκατομμύριο
εργαζομένους ­ χωρίς να υπολογίζονται οι θέσεις εργασίας που δημιουργούνται
έμμεσα σε άλλους κλάδους, χάρη σε αυτήν τη νέα οικονομική δραστηριότητα.
Υπολογίζεται ότι για κάθε 10 εκατ. δρχ. που επενδύονται σε περιβαλλοντικά
προϊόντα και υπηρεσίες, δημιουργείται τουλάχιστον μία θέση εργασίας. Όμως δεν
πρέπει να ξεχνούμε πως η οικοβιομηχανία κάνει τα πρώτα της βήματα και πως έχει
αναπτυχθεί κυρίως στις πλουσιότερες ευρωπαϊκές χώρες, με πρώτη τη Γερμανία,
που κατέχει μερίδιο 35% του συνολικού τζίρου του κλάδου στην Ευρωπαϊκή Ένωση.
Οι διαφορές μεταξύ των ευρωπαϊκών χωρών είναι επίσης μεγάλες: Ενώ ο μέσος
Αυστριακός και Ολλανδός δαπανούν πάνω από 130.000 δρχ. τον χρόνο σε προϊόντα
και υπηρεσίες της οικοβιομηχανίας, στην Ελλάδα η αντίστοιχη δαπάνη μόλις
υπερβαίνει το πεντοχίλιαρο. Περιττό είναι να προσθέσουμε ότι με αυτήν την
επίδοση η Ελλάδα κατέχει την τελευταία θέση στην Ευρωπαϊκή Ένωση.

Σύμφωνα με τον ορισμό που συμφωνήθηκε μεταξύ του ΟΟΣΑ και της
Ευρωπαϊκής Στατιστικής Υπηρεσίας, ο κλάδος της οικοβιομηχανίας περιλαμβάνει
επιχειρήσεις που ασχολούνται με τη μέτρηση, την πρόληψη ή την αποκατάσταση των
περιβαλλοντικών ζημιών στην ατμόσφαιρα, το έδαφος και το νερό, καθώς και με τα
προβλήματα που σχετίζονται με τα απόβλητα, τον θόρυβο και τα οικοσυστήματα. Οι
καθαρές τεχνολογίες, διεργασίες και τα καθαρά προϊόντα και οι υπηρεσίες που
μειώνουν τους περιβαλλοντικούς κινδύνους, μολονότι ανήκουν στον κλάδο της
οικοβιομηχανίας, δεν περιλαμβάνονται στον ορισμό, γιατί είναι δύσκολο να
αποτιμηθούν στατιστικά. Δεν περιλαμβάνονται επίσης δραστηριότητες, όπως η
παροχή καθαρού νερού, οι ήπιες μορφές ενέργειας και η διατήρηση της άγριας
ζωής. Το μεγαλύτερο μερίδιο στον κλάδο κατέχουν ο καθαρισμός των λυμάτων
(42%), η διαχείριση των αποβλήτων (29%) και ο περιορισμός της εκπομπής ρύπων
στον αέρα (19%).

Δεν πρέπει, ωστόσο, να ξεχνούμε ότι σε πολλές περιπτώσεις η αντιρρυπαντική
τεχνολογία δεν περιορίζει, αλλά μεταθέτει τη ρύπανση: Βγάζει απλώς τα
σκουπίδια από την αυλή μας, χωρίς να μειώνει τον όγκο τους. Ο ριζοσπαστικός
στόχος του περιβαλλοντικού κινήματος είναι να περάσουμε από την αντιρρυπαντική
τεχνολογία στην πραγματικά «καθαρή παραγωγή».

ΑΝ ΘΕΛΕΤΕ περισσότερες πληροφορίες για την GREENPEACE ή αν θέλετε να γίνετε
υποστηρικτές, τηλεφωνήστε μας ή στείλτε μας (με fax ή ταχυδρομικώς) το όνομά
σας, τη διεύθυνσή σας, τον ταχυδρομικό κώδικα και το τηλέφωνό σας σε ένα απλό
φύλλο χαρτί. Σημειώστε ακόμη τον αριθμό του fax (εάν έχετε).Η διεύθυνσή μας
είναι: GREENPEACE, Ζωοδόχου Πηγής 52γ, 10681 Αθήνα. Τηλ. 3840.774-5, Fax 3804.008

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15834N201</ED>
<ID>
ID:167543

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N20&aa=1</URL></REF>


Article

<CATEGORY>vin06</CATEGORY>

 <H5>ΠΩΣ Ο ΠΑΓΚΟΣΜΙΟΣ ΠΡΩΤΑΘΛΗΤΗΣ ΣΚΑΚΙΟΥ ΚΑΣΠΑΡΟΒ ΕΧΑΣΕ ΑΠΟ ΤΟΝ ΥΠΟΛΟΓΙΣΤΗ
</H5><H5>Ο άγνωστος Deep Blue
</H5><H2>Η αθέατη μάχη
</H2>
<AUTHOR>ΕΥΗ ΕΛΕΥΘΕΡΙΑΔΟΥ - ΜΑΝΩΛΗΣ ΠΙΜΠΛΗΣ</AUTHOR>

Ο Deep Blue γεννήθηκε το 1985 από έναν φοιτητή που έκανε το διδακτορικό του.
Τότε ονομαζόταν «Τσιπ τεστ». Τέσσερα χρόνια αργότερα, ο Σου και τέσσερις
συνάδελφοί του σχημάτισαν την ερευνητική ομάδα, που ξεκίνησε το πρόγραμμα του
Deep Blue. Έργο τους, ένας επεξεργαστής ειδικός για σκάκι, που μπορεί να
εξετάσει και να αναλύσει δύο με τρεις χιλιάδες θέσεις το δευτερόλεπτο!
Συνδυαζόμενος με την πανίσχυρο υπολογιστή της ΙΒΜ PowerParallel SP, οι
δυνατότητές του πολλαπλασιάστηκαν και έφτασαν τα 200 εκατομμύρια. Την ίδια
στιγμή, ο Κασπάροβ μπορεί να εξετάσει τρεις κινήσεις το δευτερόλεπτο. Ο
σημερινός Deep Blue, σε σύγκριση με την περυσινή έκδοση, που έχασε από τον
Κασπάροβ, έχει διπλάσια ταχύτητα.

Όσοι αισθάνονται μια δόση μελαγχολίας από την ήττα του Κασπάροβ (άραγε και του
ανθρώπου;) από τον ηλεκτρονικό υπολογιστή, ας μην το παίρνουν
κατάκαρδα.ΠΡΩΤΟΝ, δεν έπαιζαν οι ίδιοι, για να του δείξουν τι μπορούν να του
κάνουν. Δεύτερον, όλοι περιμέναμε ­ κι ας μην το ξέραμε ­ να έρθει αυτή η
στιγμή για να σοβαρευτούμε σε σχέση με τα μηχανήματα που φτιάχνουμε. Τρίτον,
εμείς δεν κατασκευάσαμε τον Ντιπ Μπλου; Κι όσο για την τύχη του σκακιού ως
αθλήματος, ούτε εδώ υπάρχει πρόβλημα. Καταργήθηκε η άρση βαρών όταν
κατασκευάστηκε η μπουλντόζα;

Αλλά μια και ο λόγος περί σοβαρότητας, ας δούμε το θέμα διαφορετικά. 
Το γεγονός αυτό καθαυτό της νίκης του υπολογιστή δεν αποδεικνύει τίποτα
τελεσίδικα. 
Για να οδηγηθούμε σε ασφαλή συμπεράσματα θα πρέπει να ακολουθήσουν νέα ματς,
τόσο με τον Κασπάροβ όσο και με άλλους κορυφαίους παίκτες. Ο βασικός λόγος
είναι ότι ο Κασπάροβ υπακούοντας στις μέχρι τώρα γνωστές αρχές για το πώς
πρέπει να αντιμετωπίζεται ένας σκακιστικός υπολογιστής, υιοθέτησε ένα στυλ
παιχνιδιού παθητικό, αντίθετο μάλιστα με την αγωνιστική του νοοτροπία. 
Το στυλ με το οποίο αγωνίστηκε ήταν κοντινότερο με αυτό του «αιωνίου»
αντιπάλου του, του Ανατόλι Κάρποβ, ο οποίος από αυτή την άποψη μπορεί να τα
κατάφερνε καλύτερα.

Μία βασική εξάλλου παρατήρηση είναι ότι, κατά γενική ομολογία, ο Κασπάροβ δεν
επέδειξε καμία από τις βασικές του αρετές στο ματς αυτό.

Οπότε, το ερώτημα που απομένει να απαντηθεί είναι αν αυτό οφείλεται σε έλλειψη
φόρμας ή στις ικανότητες του υπολογιστή. 
Ο παγκόσμιος πρωταθλητής έχει, ούτως ή άλλως, δύο βασικά επιχειρήματα -
δικαιολογίες που θα χρησιμοποιηθούν ευρύτατα στο μέλλον: 
Το πρώτο είναι ότι δεν μπορούσε να έχει στο στάδιο της προετοιμασίας επαρκή
δεδομένα, ώστε να μελετήσει το παιχνίδι του Ντιπ Μπλου. 
Το μόνο στοιχείο που είχε ήταν οι έξι περσινές παρτίδες εναντίον του, αφού οι
προγραμματιστές του απέφυγαν επιμελώς να εκθέσουν τις βελτιώσεις σε άλλη
διοργάνωση. 
Το δεύτερο είναι ότι η τεράστια μνήμη του υπολογιστή περιέχει ογκωδέστατη
βιβλιοθήκη ανοιγμάτων (θεωρία κίνηση προς κίνηση πάνω σε συστήματα παιχνιδιού
στην πρώτη φάση της παρτίδας), καθώς και άπειρα φινάλε (θεωρία πάνω στο πώς
πρέπει να παίζει στο τέλος της παρτίδας με συγκεκριμένα ­ λίγα ­ κομμάτια στη
σκακιέρα). 
Αυτό μπορεί να σημαίνει ανισότητα όρων στη διεξαγωγή της παρτίδας. Ήδη, εδώ
και χρόνια, αρκετοί παίκτες ­ μεταξύ αυτών και ο Κασπάροβ ­ έχουν υποστηρίξει
ότι στη μάχη ανθρώπου - μηχανής πρέπει να δίνεται το δικαίωμα στον άνθρωπο να
έχει και αυτός πρόσβαση στη βιβλιοθήκη του. Διαγώνισμα με ανοιχτά βιβλία
δηλαδή ­ όπως λέγαμε και στο σχολείο ­ ώστε να μετρήσει η κρίση και όχι η
απομνημόνευση! 
Ας σημειωθεί εδώ ότι το τελικό αποτέλεσμα κρίθηκε ακριβώς από αυτό, καθώς στην
τελευταία παρτίδα ο Καρπάροβ διέπραξε τραγικό θεωρητικό σφάλμα (γνωστό ήδη από
το 1986) στη έβδομη κίνηση, καταδικάζοντας τον εαυτό του στην ήττα.

Εκεί όμως που ο υπολογιστής νίκησε κατά κράτος τον μεγάλο αντίπαλό του είναι
στον τομέα της αντοχής. Αντοχής όχι μόνο φυσικής ­ αυτό είναι αυτονόητο ­ αλλά
και ψυχολογικής. 
Κι αυτό είναι ένα σημαντικό συμπέρασμα, δεδομένου ότι κατά τεκμήριο ο
παγκόσμιος πρωταθλητής σκακιού είναι άτομο προικισμένο στον ψυχολογικό τομέα. 
Είναι σημαντικό το γεγονός ότι στοιχεία που πλήττουν καίρια ένα μέσο σκακιστή,
όχι όμως και τον παγκόσμιο πρωταθλητή, έπληξαν εδώ και τον Κασπάροβ. 
Κι αυτό γιατί πιθανότατα αισθάνθηκε για πρώτη φορά (κάτι που μπορεί
αντικειμενικά να οφειλόταν και σε λάθος εκτίμηση) ότι οι καταστάσεις που
αντιμετώπιζε υπερέβαιναν τις δυνάμεις του. 
Τέτοια στοιχεία ήταν το ότι παρέβλεψε δυνατότητα ισοπαλίας στην πρώτη παρτίδα
που έχασε, ή ότι δεν κέρδισε την προτελευταία παρτίδα, ενώ φαινομενικά όλα τα
δεδομένα ήταν υπέρ του. 
Τέτοιας υφής στοιχεία τον οδήγησαν στην ταπεινωτική ήττα της έκτης παρτίδας.

Ο ΥΠΕΡΥΠΟΛΟΓΙΣΤΗΣ Deep Blue έχει «διπλή προσωπικότητα». Εκτός από το να
αντιμετωπίζει τον παγκόσμιο πρωταθλητή στο σκάκι, χρησιμεύει σε πολλά
προγράμματα που στόχο τους έχουν την βελτίωση της ζωής μας. 
Πρόκειται για έναν υπολογιστή UNIX γενικής χρήσης, που βοηθά υπηρεσίες και
βιομηχανίες να πετύχουν τους στόχους τους. 
Μερικές από τις εφαρμογές του περιλαμβάνουν:

* Τον τομέα της μοριακής βιολογίας, όπου χρησιμοποιείται από τις φαρμακευτικές
βιομηχανίες για την ανακάλυψη και εξέλιξη νέων φαρμάκων.

* Οικονομικά μοντέλα. Επιχειρήσεις που προσφέρουν οικονομικές υπηρεσίες
χρησιμοποιούν την τεχνολογία αυτή για να εξομοιώσουν τη συμπεριφορά της αγοράς
και να προβλέψουν την πορεία της.

* Έρευνα σε βάσεις δεδομένων. 
Επιχειρήσεις ψάχνουν σε ογκώδεις βάσεις δεδομένων για να ανακαλύψουν
«κρυμμένες» σχέσεις και σχέδια για να αποκτήσουν πλεονέκτημα έναντι των
ανταγωνιστών τους ή να εισέλθουν σε νέες αγορές.

«Αδελφάκια» του Deep Blue χρησιμοποιήθηκαν στους Ολυμπιακούς Αγώνες της
Ατλάντα, σε χρηματιστηριακές εταιρείες, στο Ερευνητικό Κέντρο Πυρηνικής
Φυσικής (CERN) της Ελβετίας, στη ΝΑΣΑ και άλλους μεγάλους οργανισμούς.

«Το σκάκι είναι μόνο ένα μικρό μέρος των δραστηριοτήτων του Deep Blue»,
δηλώνει ο Σ.Τ. Ταν, ένας από τους εφευρέτες του. 
«Το θέμα για εμάς είναι να καταλάβουμε πώς οι υπολογιστές μπορούν να λύσουν
προβλήματα και πώς εμείς οι άνθρωποι μπορούμε να τους χρησιμοποιήσουμε για να
λύσουμε πολύπλοκα προβλήματα. 
Είναι πράγματι ένα πείραμα και στην εξερεύνηση άλλων περιοχών».

«Είναι μία ακόμα μηχανή. Εμείς τη φτιάξαμε», είπε στο «ΒΗΜΑ» της περασμένης
Κυριακής ο Τζόσεφ Χάαν, ένας από τους πέντε ερευνητές που σχεδίασαν και
προγραμμάτισαν τον Deep Blue. 
«Στη σκακιέρα η μηχανή είναι απλώς το μέσο. 
Στην πραγματικότητα είμαι εγώ εναντίον του Γκάρι. Ο διαγωνισμός είναι δική μου
μάχη. 
Αν νικήσω, θα είναι σα να λέω "δεν πάλευα τσάμπα 15 ώρες την ημέρα εδώ και
επτά χρόνια στα εργαστήρια της ΙΒΜ"».

«Ο άνθρωπος θα είναι πάντα ανώτερος της μηχανής. Ο Κασπάροβ θα είναι πάντα
ανώτερος του Deep Blue. Ακόμη κι αν χάσει... Δεν μπορώ να καταλάβω τι
σκέφτεται, δεν μπορώ να μπω στο μυαλό αυτού του ανθρώπου. Ο Κασπάροβ είναι σαν
αίνιγμα. Δεν θα μπορέσω να τον καταλάβω ποτέ».

«Εγώ, όταν κοιτάζω τον Deep Blue, βλέπω τον εαυτό μου. Αν εσάς δεν σας
τρομάζει ο καθρέφτης, γιατί εμένα να με φοβίζει ο Deep Blue; Μόνο ο Θεός
μπορεί να φτιάξει όντα που να έχουν έλεγχο και συνείδηση ­ ο άνθρωπος ποτέ.
Κάποιοι μιλούν για έξυπνα κομπιούτερ στο μέλλον... Συγχωρήστε με, μα εγώ πάντα
παραμένω "άπιστος Θωμάς"».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15834N211</ED>
<ID>
ID:167544

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N21&aa=1</URL></REF>


Article

<CATEGORY>vin06</CATEGORY>

 <H5>ΓΕΝΝΗΘΗΚΕ ΜΕΣΑ ΣΤΗΝ ΝΤΑΛΙΚΑ ΠΟΥ ΘΑ ΜΕΤΕΦΕΡΕ ΤΗΝ ΙΡΑΚΙΝΗ ΜΗΤΕΡΑ ΤΗΣ ΣΤΗΝ ΙΤΑΛΙΑ
</H5><H2>Η μικρότερη λαθρομετανάστρια
</H2>
Πάνος Θεοδωρακόπουλος

Η 20χρονη Κέραν Νέσρεν από το Ιράκ κρατάει στην αγκαλιά της τη μόλις τριών
ημερών κόρη της και είναι ευτυχισμένη. Τη γέννησε λίγη ώρα μετά τη σύλληψή της
μέσα σε μια νταλίκα, στο Ρίο, το περασμένο Σάββατο, όπου είχε «σαλτάρει» με
την ελπίδα να περάσει στην Ιταλία και από εκεί για τη Γερμανία...ΠΑΤΡΑ

ΑΜΕΣΩΣ ειδοποιήθηκε το ΕΚΑΒ και ασθενοφόρο παρέλαβε την ετοιμόγεννη γυναίκα,
που τη μετέφερε στο Πανεπιστημιακό Νοσοκομείο της Πάτρας, όπου και γέννησε το
υγιέστατο κοριτσάκι της. «Την Πάτρα, όπως θα την ονομάσω», λέει ανάμεσα στους
λυγμούς της η νεαρή μητέρα. «Θέλω να την κάνω ευτυχισμένη. Θα της δώσω αυτό το
όνομα για να θυμόμαστε πού γεννήθηκε. Μπορεί να είναι και ο μικρότερος
λαθρομετανάστης που υπάρχει».

Ο άνδρας της νεαρής Κέραν είναι στη φυλακή, πολιτικός κρατούμενος. Έτσι, η
Κέραν μαζί με άλλους συμπατριώτες και συγγενείς της έφυγε για το άγνωστο.
Έφυγε από το Ιράκ, μέσω Τουρκίας, και περιπλανήθηκε επτά μήνες στην Ελλάδα.
Από τη Σάμο στην Αττική. Κατέληξε ­ εδώ και ένα δίμηνο ­ με άλλους Κούρδους
στα παλιά βαγόνια του ΟΣΕ, δίπλα στο λιμάνι της Πάτρας, με την ελπίδα ότι με
κάποιο καράβι θα κατορθώσει να περάσει «απέναντι». Και από εκεί στη Γερμανία,
όπου ζουν τα αδέλφια της.

Την προηγούμενη Παρασκευή, όμως, η νοσταλγία για τους δικούς της μεγάλωσε, ενώ
η αβεβαιότητα για τη γέννα που ένιωθε ότι πλησιάζει την έσπρωξε να «σαλτάρει»
στο φορτηγό, με την ελπίδα ότι θα είναι τυχερή και θα φύγει.

Τώρα, μέσα στην καθαριότητα και την άνεση του θαλάμου της Μαιευτικής Κλινικής
του Πανεπιστημιακού Νοσοκομείου της Πάτρας, η Κέραν νιώθει καλά και ασφαλής.
«Εδώ είμαι καλά. Αισθάνομαι ευτυχισμένη. Το παιδί μου γεννήθηκε σε χώρο γεμάτο
φιλοξενία και συμπαράσταση». Και ενώ κρατάει στην αγκαλιά της τη νεογέννητη
κόρη της, τα μάτια της βουρκώνουν. «Το θέμα είναι τι θα απογίνω όταν θα φύγω
από το νοσοκομείο. Πώς θα ζήσω με το μωρό μου στο βαγόνι;». Το μόνο δώρο,
λοιπόν, που ζητάει είναι διαβατήριο. «Είμαστε λαός ξεριζωμένος. Θέλουμε
καλύτερες συνθήκες ζωής και το μόνο που ζητάω είναι διαβατήριο για τη
Γερμανία», λέει η Κέραν Νέσρεν. «Αυτή είναι η ελπίδα μου».

Από την πλευρά της Μαιευτικής Κλινικής του Πανεπιστημιακού Νοσοκομείου της
Πάτρας, πάντως, εκδηλώθηκε ενδιαφέρον για τη νεαρή μητέρα. «Εμείς την Κέραν
και την κόρη της θα τις κρατήσουμε στο νοσοκομείο όσο μπορούμε περισσότερο»,
λέει στα «ΝΕΑ» ο καθηγητής κ. Βασίλης Τσιγγούνης..

Πάντως, ενδιαφέρον για την 20χρονη Ιρακινή μητέρα, κουρδικής καταγωγής,
εκδηλώθηκε και από τον κοινωνικό τομέα του Δήμου Πατρέων, για την προσωρινή
τους στέγαση.

Ωστόσο, στα παλιά βαγόνια του ΟΣΕ, στοιβαγμένοι περισσότεροι από 200 Κούρδοι
λαθρομετανάστες εξακολουθούν να ζουν κάτω από άθλιες συνθήκες, περιμένοντας να
νυχτώσει, για να αναζητήσουν για πολλοστή φορά έναν τρόπο να μπουν στα
καράβια. Πάντως, όλοι περιμένουν με ανυπομονησία να δουν τη νεογέννητη Πάτρα.
«Μέσα στη δυστυχία μας θα γιορτάσουμε τη γέννηση του παιδιού», λέει ο 40χρονος
Ομάρ Ακσάρ, για να προσθέσει: «Ίσως αυτό το κοριτσάκι να είναι ο μικρότερος
λαθρομετανάστης του κόσμου»...

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15834N221</ED>
<ID>
ID:167545

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N22&aa=1</URL></REF>


Article

<CATEGORY>vin06</CATEGORY>

 <H2>Θέλουμε σχολικό τροχονόμο για να μη σβήσει «το χαμόγελο του παιδιού»
</H2>
ΜΙΚΡΟΙ μαθητές και μαθήτριες, μέλη του συλλόγου «Το χαμόγελο του παιδιού»
πέρασαν χθες την πύλη των δικαστηρίων της πρώην Σχολής Ευελπίδων για να
διαμαρτυρηθούν με τον δικό τους πρωτότυπο τρόπο για την καθυστέρηση της
εφαρμογής του θεσμού του σχολικού τροχονόμου, που με μεγάλη επιτυχία
λειτουργεί σε πολλές ευρωπαϊκές χώρες.

Κρατώντας ένα σήμα «ΣΤΟΠ» και φορώντας κίτρινα γιλέκα, σαν αυτά που φορούν και
οι τροχονόμοι, τα παιδιά του συλλόγου έστειλαν το δικό τους μήνυμα με την
ελπίδα πως θα σταματήσει πια να σβήνει το παιδικό χαμόγελο στους δρόμους.

Ο γενικός γραμματέας του συλλόγου «Το χαμόγελο του παιδιού» κ. Κωνσταντίνος
Γιαννόπουλος κατέθεσε χθες μηνυτήρια αναφορά στην Εισαγγελία Πρωτοδικών της
Αθήνας με την οποία στρέφεται κατά παντός υπευθύνου, ζητώντας την άσκηση
ποινικής δίωξης για το αδίκημα της παράβασης καθήκοντος...

Οι υπεύθυνοι του συλλόγου με τη μηνυτήρια αναφορά τους καταγγέλλουν την
ολιγωρία των αρμοδίων φορέων να εφαρμόσουν τον θεσμό του σχολικού τροχονόμου,
που θα βοηθήσει στη μείωση των τροχαίων ατυχημάτων που συμβαίνουν κοντά στα
σχολεία. Και προσθέτουν πως ο θεσμός αυτός αν και έχει καθιερωθεί στη χώρα μας
από το 1992, όταν τροποποιήθηκαν οι διατάξεις του Κώδικα Οδικής Κυκλοφορίας,
εν τούτοις δεν έχει ακόμη αρχίσει να εφαρμόζεται, γιατί τα συναρμόδια
υπουργεία δεν έχουν καταλήξει στον τύπο της στολής που θα φορούν οι τροχονόμοι
έξω από τα σχολεία.

Τα μέλη του συλλόγου αποφάσισαν να προσφύγουν στη Δικαιοσύνη γιατί, όπως
υπογραμμίζουν στη μηνυτήρια αναφορά τους, «η εγκληματική αδιαφορία των
κρατικών λειτουργών γίνεται καθημερινά πρόξενος τροχαίων ατυχημάτων εις βάρος
μικρών μαθητών».

Τη μηνυτήρια αναφορά παρέλαβε και μελετά εισαγγελέας Πρωτοδικών.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15834N222</ED>
<ID>
ID:167546

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N22&aa=2</URL></REF>


Article

<CATEGORY>vin06</CATEGORY>

 <H2>Πετούν στον δρόμο το 8ο Λύκειο Πειραιά με το τέλος της σχολικής περιόδου
</H2>
Η ΔΙΕΥΘΥΝΣΗ του σχολείου και οι γονείς στρέφονται «κατά παντός υπευθύνου». Ο
Δήμος ρίχνει την ευθύνη στον Οργανισμό Σχολικών Κτιρίων. Ο οποίος κατηγορεί
τον ιδιώτη ανάδοχο του νέου σχολείου. Η δε ιδιοκτήτρια του σημερινού
κτίσματος, όπου στεγάζεται το σχολείο, δείχνει ανυποχώρητη: το σχολείο πρέπει
να φύγει. Και τα παιδιά πού θα πάνε; Σιωπή... Ο λόγος για το 8ο Λύκειο
Πειραιά, που μετά τη λήξη της φετινής χρονιάς προβλέπεται να μείνει... άστεγο!
Η ιδιοκτήτρια του κτίσματος, το οποίο ενοικιάζεται εδώ και χρόνια στο σχολείο,
έχει κάνει, από καιρό, έξωση στο σχολείο. Και ανατέθηκε στον Οργανισμό
Σχολικών Κτιρίων (ΟΣΚ) η ευθύνη να κατασκευασθεί εγκαίρως νέο σχολείο για τα
παιδιά. Ο ΟΣΚ προέβη σε ενέργειες, μέχρι που ανέθεσε την κατασκευή σε...
«ανάποδο» ­ όπως χαρακτήρισε ­ ιδιώτη ανάδοχο. Και το έργο έμεινε στάσιμο. Η
δε στιγμή που το κτίριο όπου τώρα βρίσκεται το 8ο Λύκειο θα πρέπει να αποδοθεί
στην ιδιοκτήτριά του, πλησιάζει ανησυχητικά... «Είμαστε εκκρεμείς. Δεν ξέρουμε
τι θα γίνει», ανέφερε, προβληματισμένος, ο διευθυντής του σχολείου, κ.
Δημήτρης Κιμούσης. «Δεν θα εξωθούν τα παιδιά», είπε ο κ. Μανώλης Μπαλτάς,
γενικός διευθυντής του ΟΣΚ, «πιστεύουμε ότι θα δοθεί κάποια παράταση. Ότι το
δικαστήριο πάντως δεν πρόκειται να βγάλει απόφαση εις βάρος των παιδιών.
Υπαίτιος είναι, σε κάθε περίπτωση, ο ανάδοχος». Ο δήμαρχος Πειραιά, Στέλιος
Λογοθέτης, στρέφει τα βέλη του κατά του ΟΣΚ, ο οποίος «αρνήθηκε κάθετα να
δώσει την αρμοδιότητα στον Δήμο, για να οικοδομήσει το σχολείο». 
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15834N223</ED>
<ID>
ID:167547

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N22&aa=3</URL></REF>


Article

<CATEGORY>vin06</CATEGORY>

 <H2>Πενταετές πρόγραμμα για το διδακτηριακό πρόβλημα
</H2>
ΒΟΛΟΣ

ΤΗΝ ΕΚΠΟΝΗΣΗ πενταετούς προγράμματος για την αντιμετώπιση του διδακτηριακού
προβλήματος ανακοίνωσε χθες στον Βόλο ο υπουργός Παιδείας, Γεράσιμος Αρσένης,
ο οποίος απέφυγε επιμελώς να απαντήσει σε ερωτήσεις που του τέθηκαν αναφορικά
με τα ελληνοτουρκικά. Ο κ. Αρσένης επισκέφθηκε σχολεία του Βόλου και της Ν.
Ιωνίας και είχε συνεργασία με τους δημάρχους Δημ. Πιτσιώρη και Στ. Φούσκη,
καθώς και με τους προϊσταμένους των διευθύνσεων Πρωτοβάθμιας και
Δευτεροβάθμιας Εκπαίδευσης του Νομού Μαγνησίας. Αναφερόμενος στο διδακτηριακό
πρόβλημα, ο κ. Αρσένης το χαρακτήρισε οξύ και τόνισε ότι το υπουργείο θα το
αντιμετωπίσει με ένα πρόγραμμα που θα λάβει υπόψη του και τη λειτουργία όλων
των σχολείων σε πρωινή βάρδια. Ο υπουργός Παιδείας παρακολούθησε μαθητική
παράσταση προχθές το απόγευμα στην Παλιά Ηλεκτρική Βόλου, ενώ επισκέφθηκε τα
Γενικά Αρχεία του Κράτους και απηύθυνε χαιρετισμό σε ημερίδα για τα
εκπαιδευτικά προβλήματα, στο Δημαρχείο Βόλου. 
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15834N224</ED>
<ID>
ID:167548

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N22&aa=4</URL></REF>


Article

<CATEGORY>vin06</CATEGORY>

 <H5>ΟΙ ΤΕΛΕΥΤΑΙΕΣ ΕΡΕΥΝΕΣ ΔΙΑΠΙΣΤΩΝΟΥΝ ΑΥΞΗΣΗ ΤΩΝ ΚΡΟΥΣΜΑΤΩΝ ΣΤΗΝ ΕΛΛΑΔΑ
</H5><H2>Κακή διατροφή ίσον καρκίνος
</H2>
Αύξηση κατά 2%-3% τον χρόνο παρουσιάζουν στην Ελλάδα οι καρκίνοι του εντέρου,
του μαστού, του προστάτη και του πνεύμονα, γεγονός που αποδίδεται στην αλλαγή
του τρόπου ζωής και διατροφής των Ελλήνων.ΑΥΤΟ τόνισε, χθες, σε ομιλία του στο
Δημαρχείο Δραπετσώνας, ο καθηγητής της Χειρουργικής του Πανεπιστημίου Αθηνών
και πρόεδρος του Κεντρικού Συμβουλίου Υγείας (ΚΕΣΥ), κ. Β. Γολεμάτης.

Όπως ανέφερε ο καθηγητής, οι συχνότεροι καρκίνοι στη χώρα μας στους άνδρες
είναι ­ κατά σειρά ­ ο καρκίνος του πνεύμονα, της ουροδόχου κύστης, του
προστάτη, του παχέος εντέρου και του στομάχου. Στις γυναίκες πιο συχνοί είναι
οι καρκίνοι του μαστού, της μήτρας, του παχέος εντέρου, της ουροδόχου κύστης
και του στομάχου.

Στατιστικά στοιχεία από το Αρχείο Νεοπλασιών του ΚΕΣΥ δείχνουν ότι το 1991
είχαμε 35.109 νέες περιπτώσεις καρκίνου στη χώρα μας (19.126 σε άνδρες και
15.983 σε γυναίκες). «Και στον καρκίνο η γυναίκα είναι προνομιούχος!», είπε ο
κ. Γολεμάτης.

Ποιο είναι το μέλλον του καρκίνου; «Το 1930 ζούσε μετά τη διάγνωση ο ένας
στους 5 καρκινοπαθείς, το 1940 ο ένας στους 4 και το 1960 ο ένας στους 3, ενώ
σήμερα ο ένας στους 2 θεραπεύεται», τόνισε ο καθηγητής. «Οι καθοριστικές
εξελίξεις στην Ογκολογία οδήγησαν στη βελτίωση της θεραπευτικής αντιμετώπισης
του καρκίνου, με σημαντικότερες επιτυχίες στους καρκίνους του μαστού, του
παχέος εντέρου, ορθού και του πρωκτού (με συνδυασμό ακτινοθεραπείας και
χημειοθεραπείας), στο οστεοσάρκωμα και στον καρκίνο του πνεύμονα».

Θα μπορούσε κανείς να προβλέψει ­ όπως ανέφερε ο κ. Γολεμάτης ­ ότι σε 5
χρόνια θα διαθέτουμε ακόμα πιο αποτελεσματική θεραπευτική αγωγή για τον
καρκίνο, με μικρότερη νοσηρότητα από την τοξικότητα των φαρμάκων στα
φυσιολογικά κύτταρα. 
Και θα μπορούμε τότε να ελπίζουμε «ότι θα αρχίσει μια νέα εποχή, ίσως η αρχή
του τέλους του καρκίνου».

Στην ίδια εκδήλωση μίλησαν ο καθηγητής της Καρδιολογίας του Πανεπιστημίου
Αθηνών και διευθυντής του Ελληνικού Ιδρύματος Καρδιολογίας, κ. Π. Τούτουζας,
και η ψυχίατρος κυρία Μαρίνα Λαλιώτη.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15834N231</ED>
<ID>
ID:167549

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N23&aa=1</URL></REF>


Article

<CATEGORY>vin06</CATEGORY>

 <H2>Με προϋποθέσεις οι διαγωνισμοί του ΔΙΚΑΤΣΑ για πτυχιούχους Ανατολικών πανεπιστημίων
</H2>
ΣΕ ΕΙΔΙΚΟ διαγωνισμό περνά το ΔΙΚΑΤΣΑ τους πτυχιούχους πανεπιστημίων της
Ανατολικής Ευρώπης προκειμένου να αναγνωρίσει τα πτυχία τους, χωρίς ωστόσο
αιτιολογία (για την αναγκαιότητά του, τα μαθήματα που επιλέγονται προς εξέταση
κ.λπ.). 
Και σε αυτή την κατάσταση βάζει τέλος το Συμβούλιο της Επικρατείας, τονίζοντας
ότι απαιτείται συγκριτική αξιολόγηση ανάμεσα στα ξένα πανεπιστήμια και τα
ελληνικά ΑΕΙ, διαφορετικά κάθε κλήση του ΔΙΚΑΤΣΑ για συμπληρωματικές εξετάσεις
είναι άκυρη.

Με χθεσινές αποφάσεις του το αρμόδιο Στ' τμήμα του ΣτΕ δικαίωσε έντεκα
πτυχιούχους (Οδοντιατρικής) ρουμανικών πανεπιστημίων, τους οποίους είχε
καλέσει το ΔΙΚΑΤΣΑ σε συμπληρωματικές εξετάσεις οκτώ μαθημάτων, ώστε να
αναγνωριστεί η αντιστοιχία των σπουδών τους με τους τίτλους σπουδών των
ελληνικών τμημάτων Οδοντιατρικής.

Με τις αποφάσεις του, που αφορούν το σύνολο των Ελλήνων που αποφοιτούν από
πανεπιστήμια της Ανατολικής Ευρώπης, το ΣτΕ έκρινε ότι οι συγκεκριμένοι
πτυχιούχοι νομίμως καλούνται να δώσουν συμπληρωματικές εξετάσεις. 
Αλλά ωστόσο θα πρέπει η απόφαση του ΔΙΚΑΤΣΑ να είναι πλήρως αιτιολογημένη,
ύστερα από συγκριτική αξιολόγηση των σπουδών μεταξύ των ξένων πανεπιστημίων
και των ελληνικών ΑΕΙ, από την οποία θα προκύπτει τελικά και σε ποια μαθήματα
θα πρέπει να εξεταστούν στην Ελλάδα οι πτυχιούχοι, εάν υπάρχει διαφορά στο
επίπεδο σπουδών.

Μέχρι τώρα το ΔΙΚΑΤΣΑ καλούσε όλους τους πτυχιούχους πανεπιστημίων της
Ανατολικής Ευρώπης σε συμπληρωματικές εξετάσεις, χωρίς την απαιτούμενη
συγκριτική αξιολόγηση (κατά πανεπιστήμιο). 
Και το ΣτΕ επισημαίνει ότι σε αυτήν την περίπτωση οι αποφάσεις του δεν
προβλέπονται από τον νόμο ούτε έχουν δεσμευτική ισχύ.

Με τις αποφάσεις του Ανωτάτου Διοικητικού Δικαστηρίου καλείται πλέον το
ΔΙΚΑΤΣΑ να προχωρήσει σε αιτιολογημένη κρίση για την αναγκαιότητα της
συμπληρωματικής εξέτασης και τον αριθμό των μαθημάτων τα οποία θα πρέπει να
δώσουν οι συγκεκριμένοι πτυχιούχοι. Και, βέβαια, στην περίπτωση που προκύπτει
πλήρης αντιστοιχία σπουδών ανάμεσα σε ένα ξένο πανεπιστήμιο και το ελληνικό
ΑΕΙ, να αναγνωρίζει τον ξένο τίτλο σπουδών χωρίς επιπλέον εξετάσεις.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15834N232</ED>
<ID>
ID:167550

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N23&aa=2</URL></REF>


Article

<CATEGORY>vin06</CATEGORY>

 <H2>Επιφυλάξεις νοσοκομειακών γιατρών για το ΕΣΥ
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΑΛΥΤΑ αφήνει προβλήματα του χώρου της υγείας στην Ελλάδα το νομοσχέδιο για την
αναβάθμιση του ΕΣΥ, που αναμένεται να συζητηθεί στη Βουλή την επόμενη
εβδομάδα, συμπέραναν οι εκπρόσωποι των φορέων υγείας του Νομού Θεσσαλονίκης,
που συμμετείχαν χθες σε ημερίδα εργασίας διοργανωμένη από τη Νομαρχιακή
Αυτοδιοίκηση Θεσσαλονίκης.

«Έχουμε σοβαρές επιφυλάξεις και αντιρρήσεις για το νομοσχέδιο», είπε ο κ.
Βεντούρης, εκπρόσωπος της Ένωσης Νοσοκομειακών Γιατρών Θεσσαλονίκης,
επισημαίνοντας ότι η αναλογία των γιατρών στην Ελλάδα αυτήν τη στιγμή είναι
42,5 ανά 10.000 κατοίκους. 
Η ιδανική αναλογία είναι 20-25 ανά 10.000 κατοίκους, ενώ θεώρησε καθόλου
παρακινδυνευμένη την πρόβλεψη που θέλει την αναλογία να γίνεται 60 γιατροί ανά
10.000 κατοίκους.

Συνεχίζοντας, ο εκπρόσωπος των νοσοκομειακών γιατρών της Θεσσαλονίκης
υποστήριξε ότι τα δίκτυα πρωτοβάθμιας φροντίδας και ο θεσμός του οικογενειακού
γιατρού χρειάζονται αρκετές διευκρινίσεις. 
Αναφορικά με τον θεσμό του manager τόνισε ότι «δημιουργεί καχυποψίες η
μεταφορά εξουσιών μόνο σε ένα πρόσωπο».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15834N233</ED>
<ID>
ID:167551

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N23&aa=3</URL></REF>


Article

<CATEGORY>vin06</CATEGORY>

 <H2>Έρευνα για τον θάνατο οδηγού από αστυνομικό
</H2>
ΡΟΔΟΣ

«ΔΕΝ ΠΡΟΚΕΙΤΑΙ να χαριστούμε σε κανέναν. Αν ο αστυφύλακας ευθύνεται για το
θανατηφόρο ατύχημα, θα υποστεί τις συνέπειες που προβλέπονται από τον νόμο».
Αυτά δήλωσε χθες ο αστυνομικός διευθυντής Δωδεκανήσου Παν. Καρδέρης με αφορμή
τις δηλώσεις της κ. Ελευθερίας Σπορίδη, αδελφής του 29χρονου Κυριάκου Μπουρνή,
που σκοτώθηκε όταν τον παρέσυρε αυτοκίνητο που οδηγούσε ο αστυνομικός Μ.
Ψεγιαννάκης στο Τιγκάκι της Κω κατά τη διάρκεια επιχείρησης σύλληψης Αλβανού
δραπέτη των φυλακών. Ο κ. Καρδέρης υπογράμμισε ακόμη ότι ο αστυφύλακας πήγαινε
με το Ι.Χ. αυτοκίνητό του στην περιοχή όπου είχε στηθεί η ενέδρα για τη
σύλληψη ενός Αλβανού δραπέτη. Πάντως φαίνεται ότι το θύμα ήταν υπό την επήρεια
οινοπνευματωδών ποτών και είχε μπει στο αντίθετο ρεύμα κυκλοφορίας».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15834N234</ED>
<ID>
ID:167552

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N23&aa=4</URL></REF>


Article

<CATEGORY>vin06</CATEGORY>

 <H5>ΑΠΟ ΤΑ ΕΡΓΑ ΣΤΟΥΣ ΚΟΜΒΟΥΣ ΔΥΡΡΑΧΙΟΥ ΚΑΙ ΚΑΛΛΙΡΡΟΗΣ
</H5><H2>Κομφούζιο για 15 μήνες
</H2>
Ουρές αυτοκίνητων, ταλαιπωρία και εκνευρισμός για τους οδηγούς στον
«λαβύρινθο» του κόμβου Δυρραχίου, στη Λεωφόρο Κηφισού. Χθες το πρωί έκλεισε η
ανισόπεδη γέφυρα από Πειραιά προς Λαμία, προκειμένου στη θέση της να
κατασκευασθεί ένας υπερσύγχρονος αυτοκινητόδρομος... 
ΣΥΝΕΡΓΕΙΑ του ΥΠΕΧΩΔΕ από νωρίς το πρωί ξεκίνησαν την προετοιμασία για
την κατεδάφιση, που έχει προγραμματισθεί να γίνει την Πέμπτη. Από την ώρα
εκείνη άρχισαν να σχηματίζονται οι πρώτες ουρές αυτοκινήτων, καθώς η κίνηση
από Περαιά προς Λαμία γινόταν μόνο από τις δύο λωρίδες δίπλα από τη γέφυρα. 
Όσο περνούσε η ώρα, τα κυκλοφοριακά προβλήματα γίνονταν ακόμα πιο έντονα και
τις ώρες αιχμής επικράτησε χάος. 
Οι οδηγοί θα πρέπει να κάνουν υπομονή τουλάχιστον για 15 μήνες μέχρι να
ολοκληρωθεί το έργο. Από χθες το πρωί έκλεισε και η γέφυρα Καλλιρρόης στη
Λεωφόρο Συγγρού, λόγω των εργασιών ανακατασκευής με αποτέλεσμα να δημιουργηθεί
κι εκεί μεγάλο μποτιλιάρισμα αυτοκινήτων.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15834N241</ED>
<ID>
ID:167553

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N24&aa=1</URL></REF>


Article

<CATEGORY>vin06</CATEGORY>

 <H2>Στις 20 Οκτωβρίου η μάχη για την περιουσία του Στ. Νιάρχου
</H2>
ΑΝΑΒΛΗΘΗΚΕ χθες για τις 20 Οκτωβρίου η συζήτηση της αγωγής του εφοπλιστή κ.
Κων. Δρακόπουλου, ανιψιού του Σταύρου Νιάρχου ενώπιον του Πολυμελούς
Πρωτοδικείου της Αθήνας . 
Ο ενάγων προσέφυγε στα δικαστήρια ζητώντας να αποκλειστεί από την περιουσία
του θείου του η Έλενα Φορντ.

Το δικαστήριο ανέβαλε την υπόθεση για να συνεκδικαστεί με την αγωγή της Έλενας
Φορντ, η οποία φέρεται ως καρπός της σχέσης του με την Σαρλότ Φορντ, που
ουδέποτε αναγνωρίστηκε από τον Στ. Νιάρχο. 
Υπενθυμίζεται ότι η ενάγουσα, που έχει ήδη προσφύγει στην ελβετική Δικαιοσύνη
διεκδικώντας τη νόμιμη μοίρα από την περιουσία του μεγαλοεφοπλιστή ­ καθώς δεν
την αναφέρει στη διαθήκη του ­ κατόρθωσε με τις ενέργειές της να αποσπάσει
απόφαση των ελβετικών δικαστηρίων, σύμφωνα με την οποία οι εκτελεστές της
διαθήκης δεν μπορούν να διαχειρίζονται προς το παρόν την περιουσία παρά μόνο
να την διατηρούν. 
Στο Πολυμελές Πρωτοδικείο της Αθήνας προσέφυγε η Έλενα Φορντ, αμφισβητώντας
την αρμοδιότητα των ελληνικών δικαστηρίων να αποφασίσουν για την κληρονομιά
του Νιάρχου, ενώ ο ίδιος ο διαθέτης, στη διαθήκη που συνέταξε στις 20 Μαρτίου
1994, ορίζει ρητά πως «την κληρονομιά του διέπει το ελληνικό Δίκαιο».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15834N242</ED>
<ID>
ID:167554

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N24&aa=2</URL></REF>


Article

<CATEGORY>vin06</CATEGORY>

 <H2>Απονεμήθηκαν τα βραβεία του Ιδρύματος Μποδοσάκη
</H2>
ΠΕΝΤΕ νέοι επιστήμονες τιμήθηκαν χθες από το Ίδρυμα Μποδοσάκη, σε ειδική
τελετή στο Πανεπιστήμιο Αθηνών, παρουσία του Προέδρου της Δημοκρατίας Κωστή
Στεφανόπουλου. Όπως είπε ο πρόεδρος του Ιδρύματος Στ. Ματζαβίνος, με τα
βραβεία που απονέμονται κάθε χρόνο σε επιστήμονες έως 40 ετών, επιδιώκεται να
βοηθηθούν υλικά και ηθικά όσοι συμβάλλουν στην πνευματική και επιστημονική
ανάπτυξη της χώρας, καθώς και στη διεθνή προβολή της. Τα βραβεία (ύψους 7
εκατ. δρχ. το καθένα), έλαβαν φέτος οι: Θεόδωρος Ν. Θεοδώρου, καθηγητής
Τμήματος Χημικής Μηχανικής στο Πανεπιστήμιο Πατρών, Ιωάννης Κεβρεκίδης και
Χριστόδουλος Φλούδας, καθηγητές Τμήματος Χημικής Μηχανικής στο Πανεπιστήμιο
Πρίνστον, Κωνσταντίνος Μέγηρ, καθηγητής Τμήματος Οικονομικής Επιστήμης στο
Γιουνιβέρσιτι Κόλετζ οφ Λόντον και Τώνης Κουζαρίδης, reader Μοριακής Βιολογίας
στο Πανεπιστήμιο Κέμπριτζ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15834N243</ED>
<ID>
ID:167555

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N24&aa=3</URL></REF>


Article

<CATEGORY>vin06</CATEGORY>

 <H2>Οι δικαστές αποφασίζουν για τον Γ. Κοσκωτά
</H2>
ΔΙΑΣΚΕΨΗ ανάλογη της πολύμηνης διάρκειας της δίκης πραγματοποιούν από σήμερα
έως τις 22 Μαΐου οι δικαστές του Πενταμελούς Εφετείου της Αθήνας, όπου
εκδικάζεται από τον περασμένο Οκτώβριο η υπόθεση της υπεξαίρεσης ποσού 32 δισ.
δραχμών από την Τράπεζα Κρήτης, με βασικό κατηγορούμενο τον Γ. Κοσκωτά.

Χθες, μετά το πέρας των αγορεύσεων των συνηγόρων υπεράσπισης, δευτερολόγησε ο
εισαγγελέας της έδρας κ. Ιω. Γαβρίλης ­ αναφερόμενος σε δικονομικά ζητήματα ­
και αμέσως μετά το δικαστήριο διέκοψε τη συνεδρίαση για τις 22 του μηνός,
οπότε θα εκδοθεί η απόφαση. Υπενθυμίζουμε ότι ο κ. Γαβρίλης έχει εισηγηθεί να
κηρυχθεί ο Γ. Κοσκωτάς ένοχος για όλα τα αδικήματα που αντιμετωπίζει, αλλά με
την αναγνώριση του ελαφρυντικού της ειλικρινούς μεταμέλειας, καθώς εκχωρεί
σταδιακά τα περιουσιακά του στοιχεία στην Τράπεζα Κρήτης, μειώνοντας το ποσό
της ζημιάς που προκάλεσε στην περιουσία της με τις παράνομες ενέργειές του.

Πρωτοδίκως είχε επιβληθεί στον κατηγορούμενο ποινή κάθειρξης 25 ετών, καθώς
του είχε αναγνωριστεί από το δικαστήριο το ελαφρυντικό της ειλικρινούς
μεταμέλειας. Η ποινή όμως θεωρήθηκε από την Εισαγγελία Εφετών Αθηνών ιδιαίτερα
επιεικής, γεγονός που συνετέλεσε στο να ασκηθεί έφεση υπέρ του νόμου, με το
σκεπτικό ότι δεν έπρεπε να αναγνωριστεί στον Γ. Κοσκωτά ελαφρυντικό.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15834N244</ED>
<ID>
ID:167556

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N24&aa=4</URL></REF>


Article

<CATEGORY>vin02</CATEGORY>

 <H2>Συνομιλίες ουσίας
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΕΧΕΙ ΕΝΔΙΑΦΕΡΟΝ το γεγονός ότι τις τελευταίες μέρες κυβερνητικοί αξιωματούχοι
διαρρηγνύουν τα ιμάτιά τους ότι η επιτροπή των Ελλήνων και Τούρκων
εμπειρογνωμόνων που συστήθηκε ύστερα από επιμονή Ευρωπαίων και Αμερικανών δεν
πρόκειται να προχωρήσει σε πολιτικό διάλογο αλλά θα μείνει στη συζήτηση
διαδικαστικών μόνο θεμάτων.

Όμως ο πολιτικός διάλογος μεταξύ Αθήνας και Άγκυρας έχει ήδη αρχίσει, ακόμη κι
αν δεν θέλει για ­ ευνόητους λόγους ­ να το παραδεχθεί η κυβέρνηση.

Ο υπουργός Εξωτερικών Θ. Πάγκαλος συναντάται σήμερα (σύμφωνα με όλες τις
ενδείξεις) για τρίτη φορά μέσα στον τελευταίο μήνα με την ομόλογό του της
Τουρκίας κυρία Τανσού Τσιλέρ, ενώ οι κ.κ. Παπανδρέου - Οϊμέν συνομίλησαν
επανειλημμένως τον τελευταίο καιρό στο περιθώριο διαφόρων διεθνών συναντήσεων.

Είναι εμφανές, ακόμη κι αν η κυβέρνηση δεν θέλει να το πει, ότι στις
συναντήσεις αυτές συζητώνται θέματα ουσίας για τα ελληνοτουρκικά χωρίς αυτό να
σημαίνει, όπως διατείνεται η αντιπολίτευση, ότι γίνεται διαπραγμάτευση για
κυριαρχικά δικαιώματα της Ελλάδας.

Το να κρύβεται, όμως, η κυβέρνηση πίσω από το... δάχτυλό της δημιουργεί εκ των
πραγμάτων ένα κλίμα δυσπιστίας στην ελληνική κοινή γνώμη ­ την αίσθηση πως
χωρίς καμία προηγούμενη ενημέρωση γίνονται από την ελληνική πλευρά κινήσεις
μυστικής διπλωματίας.

Κάτι που αποτελεί εκ των προτέρων «τορπίλη» στα θεμέλια της προσπάθειας
«ελληνοτουρκικής συνεννόησης».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15834N491</ED>
<ID>
ID:167557

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N49&aa=1</URL></REF>


Article

<CATEGORY>vin07</CATEGORY>

 <H5>ΦΟΙΤΗΤΗΣ ΘΕΟΛΟΓΙΚΗΣ ΣΧΟΛΗΣ ΕΙΣΕΒΑΛΕ ΣΤΑ ΓΡΑΦΕΙΑ ΤΗΣ ΤΟΥΡΚΙΚΗΣ ΕΦΗΜΕΡΙΔΑΣ ΚΑΙ
ΠΥΡΟΒΟΛΟΥΣΕ ΜΕ ΑΥΤΟΜΑΤΟ
</H5><H5>Χαμός στα τουρκικά κανάλια
</H5><H2>Επιδρομή ισλαμιστή στη «Χουριέτ»
</H2>
Φοιτητής θεολογικής μουσουλμανικής σχολής άρπαξε από έναν αστυνομικό το
αυτόματο όπλο του κι άρχισε να πυροβολεί το κτίριο της τουρκικής εφημερίδας
«Χουριέτ», με αποτέλεσμα να τραυματίσει ένα θυρωρό.

Ο ΝΕΑΡΟΣ επιτέθηκε εναντίον της υπέρμαχου του κοσμικού κράτους εφημερίδας για
να δώσει «ένα πλήγμα από το Ισλάμ», όπως είπε.

Το επεισόδιο σημειώνεται σε μια στιγμή που τα πνεύματα είναι οξυμμένα στην
Τουρκία, μετά την απόφαση του στρατιωτικού κατεστημένου της χώρας να
προειδοποιήσει τα μέλη της κυβέρνησης με ισλαμικό προσανατολισμό ότι δεν θα
επιτραπεί η απομάκρυνση από το κοσμικό καθεστώς που θεμελίωσε ο Κεμάλ.

Ο διευθυντής της εφημερίδας, Ερτουγκρούλ Οζκόκ, είπε πως ο νεαρός φανατικός
ισλαμιστής αφόπλισε ένα φρουρό του κτιρίου και ψάχνοντας να βρει τον εκδότη
της εφημερίδας τραυμάτισε ελαφρά τον θυρωρό στο πόδι.

ΒΟΜΒΑ ΣΤΗ ΣΜΥΡΝΗ

Λίγο νωρίτερα, βόμβα πετρελαίου είχε προκαλέσει μικρές ζημιές σε αμερικανικό
σχολείο της Σμύρνης, χωρίς να υπάρξουν τραυματίες.

Το σχολείο περιλαμβανόταν σε κατάλογο «στόχων» που είχε ανακοινώσει οργάνωση
φανατικών ισλαμιστών. Αυτή ήταν η δεύτερη επίθεση εναντίον ξένης σχολής στη
Σμύρνη μέσα σε δύο εβδομάδες. Είχε προηγηθεί παρόμοια επίθεση εναντίον της
γαλλικής Σχολής Σεν Ζοζέφ, με αποτέλεσμα να προκληθεί πυρκαγιά.

ΕΠΙΘΕΣΗ ΣΤΟΝ ΤΥΠΟ

Η «Χουριέτ» δέχεται τις τελευταίες μέρες τις επικρίσεις στελεχών της
κυβέρνησης συνασπισμού ισλαμιστών με το δεξιό κόμμα της Τανσού Τσιλέρ για τις
θέσεις που δημοσιεύει, υποστηρίζοντας τις απόψεις των στρατιωτικών εναντίον
της επιρροής των ισλαμιστών στην ιδιωτική ζωή της χώρας. Η Τσιλέρ δήλωσε
προχθές πως «μεγάλα συγκροτήματα του Τύπου προκαλούν τη στρατιωτική επέμβαση
με την αντικυβερνητική τους στάση. Και ο ισλαμιστής πρωθυπουργός εταίρος της,
Νετζμεντίν Ερμπακάν, επέκρινε με τη σειρά του τον αντιπολιτευόμενο Τύπο,
υποστηρίζοντας ότι αδικούν την κυβέρνησή του.

Η τουρκική κυβέρνηση, στις αρχές του μήνα, απαγόρευσε τη λειτουργία
τηλεοπτικού σταθμού ο οποίος είχε μεταδώσει ρεπορτάζ για τις παράνομες
δραστηριότητες του συζύγου της κ. Τσιλέρ. Την περασμένη εβδομάδα ο Ερμπακάν
είχε διατάξει να αρχίσει έρευνα εναντίον 10 γνωστών Τούρκων δημοσιογράφων, οι
οποίοι με τα δημοσιεύματά τους «προετοιμάζουν στρατιωτικό πραξικόπημα».

Πρόχειρο απολογισμό των προβλημάτων με τα οποία βρίσκονται αντιμέτωποι οι
δημοσιογράφοι στην Τουρκία κάνει η Τουρκική Ένωση Δημοσιογράφων, που αναφέρει
ότι την 1η Ιανουαρίου 1997 78 δημοσιογράφοι βρίσκονταν έγκλειστοι σε φυλακές,
ενώ από την αρχή του χρόνου μέχρι σήμερα προστέθηκαν 51 συλλήψεις
δημοσιογράφων, 8 προφυλακίσεις και 19 κατασχέσεις φύλλων εφημερίδων.

Ο ΙΕΡΕΑΣ που αποπλάνησε μια ευσεβή 16χρονη για να την απαλλάξει από το «κακό
πνεύμα», ο γιατρός που πλάγιασε με την ασθενή του υπό τύπον «θεραπείας», ο
διάσημος ηθοποιός που απατούσε τη γυναίκα του με μια φίλη της, ο άρρωστος
γέρος που τον δέρνουν τα παιδιά του, αυτά και άλλα πολλά δράματα παρελαύνουν
κάθε βράδυ από τα κανάλια της τουρκικής τηλεόρασης και οι θεαματικότητες
ανεβαίνουν στα ύψη. Τα reality shows στην Τουρκία είναι κάτι το πρωτοφανές,
τηλεγραφεί από την Πόλη ο ανταποκριτής του Ρώυτερ (που προφανώς δεν έχει δει
ελληνική τηλεόραση). Οι καβγάδες και οι «τηλεοπτικές δίκες» μεταδίδονται
ταυτόχρονα σχεδόν από όλα τα κανάλια, όπου «μαχητικοί» δημοσιογράφοι
αποκαλύπτουν τη «σαπίλα» της τουρκικής κοινωνίας βοηθώντας τους καλεσμένους
τους να βγάλουν τα άπλυτά τους στη φόρα και να εξευτελισθούν τελείως ενώπιον
ενός άπληστου κοινού, που διαρκώς θέλει «κι άλλο». Πολλά τέτοια σόου
παρουσιάζονται από μισόγυμνες παχουλές ηθοποιούς, «στυλ χανούμ», που με τη
μεγαλύτερη άνεση περιφέρονται ανάμεσα σε οικογενειακά δράματα και προσωπικές
τραγωδίες ή ενθαρρύνουν δεσμούς και συνοικέσια σε ατμόσφαιρα πανηγυριού όπου
τα χειροκροτήματα (γνήσια ή σε play-back) πέφτουν βροχή. «Τετοια θέλει ο
κόσμος, τέτοια παίζουμε ­ δηλώνει ο διευθυντής του Kanal D, Τουντζάι Οζκάν. ­
Στο κάτω κάτω προσφέρουμε και υπηρεσία. Αποκαλύπτουμε τη διαφθορά και αρκετοί
έχουν καθίσει στο σκαμνί εξαιτίας των αποκαλύψεών μας». Η «φιλελεύθερη»
τουρκική τηλεόραση δεν αγγίζει ποτέ θέματα ανθρωπίνων δικαιωμάτων. Και στις
ειδήσεις, το αίμα ρέει άφθονο από τροχαία δυστυχήματα, άνθρωποι καίγονται
θεαματικά σε πυρκαγιές, ποτέ όμως οι κάμερες δεν φτάνουν ως τα χωριά, λ.χ. των
Κούρδων, όταν γίνεται εθνοκάθαρση από τον στρατό του Ερμπακάν...

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15834N501</ED>
<ID>
ID:167558

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N50&aa=1</URL></REF>


Article

<CATEGORY>vin07</CATEGORY>

 <H2>Ο Ραμίζ Αλία είχε φύγει πριν από ένα μήνα για την Ελλάδα
</H2>
ΑΝΑΒΛΗΘΗΚΕ αμέσως μετά την επανάληψή της η δίκη του τελευταίου κομμουνιστή
προέδρου της Αλβανίας, Ραμίζ Αλία, λόγω της απουσίας του 71χρονου
κατηγορούμενου, ο οποίος εγκατέλειψε τη χώρα.

Σύμφωνα με δημοσιογραφικές πηγές, ο Αλία αναχώρησε στις 8 Απριλίου για την
Ελλάδα. 
Είχε συλληφθεί για πρώτη φορά το 1992, ύστερα από τη νίκη της αντιπολίτευσης
στις εκλογές, και καταδικάστηκε σε εννιαετή κάθειρξη, το 1994. Ο Ραμίζ Αλία
βαρύνεται με τις κατηγορίες της γενοκτονίας και των εγκλημάτων κατά της ανθρωπότητας.

Φυλακισμένος από τον Μάρτιο του 1996, ο Ραμίζ Αλία εγκατέλειψε τη φυλακή μαζί
με άλλους 1.300 κρατουμένους, εκ των οποίων οι 33 ήταν πρώην κομμουνιστές
ηγέτες, όταν οι εξεγερμένοι άνοιξαν τις πόρτες των φυλακών, στις 13 Μαρτίου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15834N502</ED>
<ID>
ID:167559

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N50&aa=2</URL></REF>


Article

<CATEGORY>vin07</CATEGORY>

 <H2>Τερματίζεται η εχθρότητα 400 χρόνων Ρωσίας - Τσετσενίας
</H2>
ΣΥΜΦΩΝΙΑ ειρήνης, που υπόσχεται να τερματίσει 400 χρόνια εχθρότητας, υπέγραψαν
ο Ρώσος πρόεδρος Μπορίς Γέλτσιν και ο Τσετσένος ηγέτης Ασλάν Μασχάντοφ, χθες,
στο Κρεμλίνο. Με τη νέα συμφωνία ελπίζεται να μετατραπεί σε διαρκή ειρήνη η
συμφωνία για την κατάπαυση του πυρός που επιτεύχθηκε πέρυσι και με την οποία
τερματίσθηκε ο πόλεμος στην Τσετσενία ύστερα από 21 μήνες, αφού στοίχισε τη
ζωή χιλιάδων ανθρώπων. «Υπογράψαμε συμφωνία ειρήνης με ιστορικές διαστάσεις,
βάζοντας τελεία σε 400 χρόνια ιστορίας», τόνισε ο πρόεδρος Γέλτσιν. Ο
Μασκάντοφ δήλωσε ότι οι δύο ηγέτες «έκαναν το πιο σημαντικό βήμα, που
περίμεναν οι λαοί, με το οποίο θα διαφυλαχθεί η σταθερότητα και η ασφάλεια».

* Σε περίοδο που εκατομμύρια Ρώσοι ζουν κάτω από το όριο της φτώχειας, το ποσό
των 292 εκατομμυρίων δολαρίων δαπανήθηκε για την ανακαίνιση του κτιρίου του
Κρεμλίνου στο οποίο στεγάζεται το γραφείο του προέδρου Μπορίς Γέλτσιν. Το
έργο, που άρχισε το 1993 και αποπερατώθηκε το 1996, ανατέθηκε σε Ρώσους και
ξένους κατασκευαστές. Η ρωσική κυβέρνηση διέταξε τις εργασίες ανακαίνισης του
κτιρίου, παρ' όλο που αδυνατούσε να χρηματοδοτήσει ζωτικής σημασίας οικονομικά
προγράμματα και καθυστερούσε για πολλούς μήνες την πληρωμή των εργαζομένων
στον δημόσιο τομέα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15834N503</ED>
<ID>
ID:167560

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N50&aa=3</URL></REF>


Article

<CATEGORY>vin07</CATEGORY>

 <H5>ΚΑΛΟΠΙΑΝΟΥΝ ΤΟΥΣ ΕΒΡΑΙΟΥΣ ΜΕ ΤΟ ΝΑ ΑΝΑΜΑΣΟΥΝ ΟΤΙ ΟΙ ΕΛΒΕΤΟΙ ΞΕΠΛΕΝΑΝ ΤΟΝ ΧΡΥΣΟ
ΤΩΝ ΝΑΖΙ
</H5><H5>«Μετράει» η ψήφος των Εβραίων...
</H5><H2>Αμερικανική υποκρισία
</H2>
Ο γερουσιαστής Ντ' Αμάτο και η κυβέρνηση Κλίντον αποκάλυψαν τον ρόλο της
Ελβετίας στο ξέπλυμα του χρυσού των ναζί. Το πρόβλημα είναι ότι αυτό ήταν ήδη
γνωστό εδώ και 50 χρόνια...

ΜΕΤΑ το τέλος του Ψυχρού Πολέμου και την εξόντωση του «κακού», έρχεται τώρα η
κυβέρνηση Κλίντον να μας πει ότι το κακό ακόμη ζει και βασιλεύει και μάλιστα
στη χώρα της Χάιντι, της σοκολάτας και του Ρόλεξ, παρατηρεί ο Αμερικανός
δημοσιογράφος Τζόναθαν Μπρόντερ στο ηλεκτρονικό περιοδικό «Σαλόν». 
Με μια επίσημη έκθεση 200 σελίδων, που δημοσιεύθηκε την περασμένη εβδομάδα,
«αποκαλύπτεται» πως οι Ελβετοί ξέπλεναν τον χρυσό που είχαν ληστέψει οι ναζί
από τις κατακτημένες χώρες και πως οι Ελβετοί αρνήθηκαν, το 1946, να
επιστρέψουν στους δικαιούχους εκατομμύρια δολάρια από τα κλεμμένα που είχαν
καταθέσει οι ναζί σε ελβετικές τράπεζες.

Εντυπωσιακά όλα αυτά, αλλά καθόλου καινούργια. Εδώ και 50 χρόνια ήταν γνωστό
ότι η Ελβετία ήταν ο «τραπεζίτης» του Χίτλερ στον πόλεμο. Τότε, για ποιο λόγο
η κυβέρνηση Κλίντον επιχειρεί να ξαναανακαλύψει την αλήθεια; 
Για πολλούς λόγους, ένας από τους οποίους είναι και η γοητεία που ασκούν στο
αναγνωστικό και τηλεοπτικό κοινό οι ιστορίες με τους ναζί. Ένας άλλος λόγος
είναι η μειωμένη δημοτικότητα του ρεπουμπλικανού γερουσιαστή της Νέας Υόρκης
Αλφόνς Ντ' Αμάτο, εν όψει των εκλογών του 1998. Προεδρεύοντας στην πανίσχυρη
επιτροπή τραπεζών της Γερουσίας, ο Ντ' Αμάτο παρουσίασε έγγραφα των μυστικών
υπηρεσιών και έφερε επιζώντες του Ολοκαυτώματος να καταθέσουν για τον βρώμικο
ρόλο των Ελβετών τραπεζιτών.

Η ΕΠΙΣΗΜΗ ελβετική αντίδραση ήταν «βούτυρο στο ψωμί» του Ντ' Αμάτο: ο Ελβετός
πρόεδρος κατηγόρησε τους Αμερικανοεβραίους για «εκβιασμό», ενώ ο Ελβετός
πρεσβευτής στις ΗΠΑ ζήτησε «πόλεμο» κατά των Εβραίων, σε επίπεδο δημοσίων
σχέσεων. Ύστερα οι Ελβετοί παραδόθηκαν. Δέχθηκαν τη σύσταση επιτροπών για τη
διερεύνηση του ρόλου τους και τον εντοπισμό των «σκοτεινών» λογαριασμών. Με
κεφάλαια 200 εκατ. δολαρίων ίδρυσαν ένα φιλανθρωπικό ταμείο για τους επιζώντες
του Ολοκαυτώματος. Τώρα, ο Ντ' Αμάτο δεν χάνει ευκαιρία να υπενθυμίζει στους
ψηφοφόρους του πως αυτός στρίμωξε τους Ελβετούς. Όσο για τον πρόεδρο Κλίντον,
δεν ξεχνάει την ψήφο των Εβραίων. Αυτήν ακριβώς την ψήφο θα χρειαστεί και ο Αλ
Γκορ το 2000.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15834N511</ED>
<ID>
ID:167561

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N51&aa=1</URL></REF>


Article

<CATEGORY>vin07</CATEGORY>

 <H2>Χοντρή γκάφα της CIA με θύμα Αμερικανίδα πρέσβειρα
</H2>
ΜΙΑ ΝΕΑ γκάφα της CIA, με θύμα την Αμερικανίδα πρέσβειρα στη Γουατεμάλα, για
την οποία διέδωσε ότι είναι λεσβία, ήρθε στο φώς της δημοσιότητας τη στιγμή
που ο εκλεκτός τού Μπιλ Κλιντον για την αρχηγία της υπηρεσίας καταθέτει
ενώπιον της Γερουσίας για να λάβει την έγκρισή της.

Η CIA άρχισε τις διαδόσεις για τη σεξουαλική ιδιαιτερότητα της Μέριλιν Μακάφι
μετά την υποκλοπή τηλεφωνήματος στο οποίο ακούγονταν τρυφερά γουργουρίσματα.
Ήταν πια πολύ αργά όταν η CIA ανακάλυψε ότι η Μέριλιν Μακάφι δεν μιλούσε σε
μια άλλη γυναίκα, αλλά στη σκύλα της.

Πάντως, με το που άκουσαν το τηλεφώνημα οι πράκτορες της CIA στη Γουατεμάλα
έσπευσαν να συντάξουν αναφορά για τις σεξουαλικές προτιμήσεις της Αμερικανίδας
πρέσβειρας, και την απέστειλαν στο αρχηγείο της CIA (στο Λάνγκλεϊ της
Βιρτζίνια) και στο Καπιτώλιο.

Η παγίδευση της Μέριλιν Μακάφι αποκαλύπτει τις στενές σχέσεις που διατηρεί η
CIA με το πιο απάνθρωπο στρατιωτικό καθεστώς της Λατινικής Αμερικής και το
πόσο ταυτίζονται οι απόψεις τους.

Η αρχική ιδέα της αμαύρωσης της φήμης της Μακάφι δεν ανήκε στη CIA, αλλά στους
στρατιωτικούς της Γουατεμάλας, οι οποίοι τοποθέτησαν «κοριό» στην επίσημη
κατοικία της και στη συνέχεια έδωσαν τη μαγνητοταινία στους πράκτορες της
αμερικανικής υπηρεσίας.

Ως εκπρόσωπος της επίσημης αμερικανικής πολιτικής η Μέριλιν Μακάφι επέκρινε το
καθεστώς για τις παραβιάσεις των ανθρωπίνων δικαιωμάτων.

Για τους φαλλοκράτες στρατιωτικούς μια τόσο δυναμική γυναίκα δεν θα μπορούσε
παρά να είναι λεσβία ­ άποψη που υιοθέτησε πρόθυμα η CIA, ενοχλημένη από την
τάση της Μακάφι να επιπλήττει τους τόσο καλοπληρωμένους κατασκόπους της στη Γουατεμάλα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15834N512</ED>
<ID>
ID:167562

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N51&aa=2</URL></REF>


Article

<CATEGORY>vin07</CATEGORY>

 <H2>Το Βατικανό δεν βλέπει πιθανή συνάντηση Πάπα - Βαρθολομαίου
</H2>
ΕΛΑΧΙΣΤΑ πιθανή θεωρεί μια συνάντηση του Πάπα Ιωάννη Παύλου με τον Οικουμενικό
Πατριάρχη Βαρθολομαίο και τον πατριάρχη της ρωσικής εκκλησίας Αλέξιο, τον
προσεχή Ιούνιο, στη Βιέννη, ο καρδινάλιος Έντουαρντ Κάσιντι, πρόεδρος του
συμβουλίου του Βατικανού για την ενότητα των Χριστιανών. «Δεν έχω πειστεί
καθόλου για την πιθανότητα μιας τέτοιας συνάντησης», δήλωσε ο καρδινάλιος
στους δημοσιογράφους στο αεροσκάφος με το οποίο ο Ποντίφηκας επέστρεψε από τον
Λίβανο στη Ρώμη. Η έγκυρη αυστριακή εφημερίδα «Ντι Πρέσε» είχε γράψει την
περασμένη Παρασκευή ότι μια τέτοια συνάντηση ενδέχεται να πραγματοποιηθεί στη
Βιέννη στις 21 και 22 Ιουνίου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15834N513</ED>
<ID>
ID:167563

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N51&aa=3</URL></REF>


Article

<CATEGORY>vin07</CATEGORY>

 <H2>Υποχωρεί η κυβέρνηση Κολ στο συνταξιοδοτικό
</H2>
ΕΤΟΙΜΗ για συμβιβασμό στο θέμα της μείωσης των συντάξεων εμφανίζεται τώρα η
γερμανική κυβέρνηση, καθώς ο υπουργός Εργασίας Νόρμπερτ Μπλιμ δεν απέκλεισε
την τροποποίηση του σχετικού σχεδίου.

Ο Γερμανός υπουργός Εργασίας έχει προτείνει μέτριες περικοπές στις συντάξεις
και έχει εξασφαλίσει την έγκριση της κυβέρνησης Κολ για τον περιορισμό της
σύνταξης στο 64% των μέσων απολαβών των εργαζομένων πριν από τη συνταξιοδότησή
τους, από το 70% που είναι σήμερα.

Οι Σοσιαλδημοκράτες έχουν επικρίνει με δριμύτητα το σχέδιο Μπλιμ και απειλούν
να καταστήσουν τις συντάξεις κύριο ζήτημα στην προεκλογική εκστρατεία για τις
εκλογές του 1998.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15834N514</ED>
<ID>
ID:167564

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N51&aa=4</URL></REF>


Article

<CATEGORY>vin07</CATEGORY>

 <H2>4 δισ. δολάρια η περιουσία του Μομπούτου
</H2>
ΔΕΚΑΕΤΙΕΣ καταχρήσεων από την κυβερνώσα ζαϊρινή ελίτ επέτρεψαν στον πρόεδρο
Μομπούτου Σέσε Σέκο να συγκεντρώσει μια προσωπική περιουσία που στα μέσα της
δεκαετίας του 1980 έφτασε τα 4 δισεκατομμύρια δολάρια, γράφει η βρετανική
εφημερίδα «Φαϊνάνσιαλ Τάιμς».

Η εφημερίδα αναφέρει ότι εντόπισε τουλάχιστον 20 ιδιοκτησίες του Μομπούτου και
του στενού περιβάλλοντός του, η ελάχιστη αξία των οποίων υπολογίζεται σε 36
εκατομμύρια δολάρια.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15834N515</ED>
<ID>
ID:167565

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N51&aa=5</URL></REF>


Article

<CATEGORY>vin07</CATEGORY>

 <H2>Διεθνής συνάντηση φαλακρών
</H2>
ΣΥΝΑΝΤΗΣΗ κορυφής θα πραγματοποιήσει το Σαββατοκύριακο η Διεθνής Ένωση
Φαλακρών στο γραφικό Φοντενεμπλό, νότια του Παρισιού. Ο Ενρί Μπράγι, φαλακρός
από 17 ετών, είναι ο επικεφαλής της ένωσης, στόχος της οποίας είναι να
βοηθήσει όσους έχουν το σύμπλεγμα της φαλάκρας, να τους επιτρέψει να «βιώσουν
τη φαλάκρα τους θαρραλέα» και να τους δείξει ότι ακόμη και χωρίς μαλλιά
μπορούν να ζουν απολύτως φυσιολογικά. Την Κυριακή αρκετοί νέοι φαλακροί, που
θα προσέλθουν απ' όλο τον κόσμο, σε μια καθιερωμένη τελετή, θα δώσουν όρκο
μπροστά σε μια μπάλα του μπιλιάρδου ότι «δεν θα κάνουν τίποτε για να
ξαναφυτρώσουν τα μαλλιά τους», ενώ θα λάβουν μια χτένα συμβολικά ως δώρο.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15834N516</ED>
<ID>
ID:167566

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N51&aa=6</URL></REF>


Article

<CATEGORY>vin07</CATEGORY>

 <H5>Στην πολιτική εξ απαλών ονύχων
</H5><H2>ΚΛΕΡ ΓΟΥΟΡΝΤ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πώς γίνεται κανείς βουλευτής στα 25 του; Είναι απλό· αρχίζοντας την πολιτική
σταδιοδρομία του στα 11...

«ΚΑΛΩΣ ΟΡΙΣΑΤΕ», λέει στην Κλερ Γουόρντ ένας φρουρός στη Βουλή των Κοινοτήτων.
«Είναι ωραίο να βλέπεις νέα πρόσωπα. Μερικοί απ' αυτούς τους γεροπαράξενους
ούτε που γυρίζουν να σε κοιτάξουν όταν τους χαιρετάς. Έχετε την άδειά μου να
με μαλώσετε αν το κάνω ποτέ κι εγώ», απαντά η 25χρονη βουλευτής των Εργατικών.
Η έμφαση που δίνεται στη ηλικία της ίσως να είναι κουραστική γι' αυτήν, ωστόσο
για όλους τους άλλους η συρροή των νέων του Τόνι Μπλερ στο Ουεστμίνστερ είναι
πραγματική πνοή δροσιάς.

Μπορεί η Γουόρντ να είναι νέα στην ηλικία ­ αν και δεν είναι το νεαρότερο
μέλος της νέας Βουλής, αφού ο συνάδελφός της Κρίστοφερ Λέσλι είναι ένα μήνα
μικρότερος ­ αλλά δεν είναι νέα στην πολιτική, καθώς έχει ήδη διατελέσει
δημοτική σύμβουλος στο Έλστρι και Μπόρχαμγουντ, στο Χέρτφορντσιρ. 
Οι γονείς της είναι και οι δύο δημοτικοί σύμβουλοι που έχουν εκλεγεί με το
ψηφοδέλτιο των Εργατικών. «Μεγάλωσα σε μια πολιτική οικογένεια και άρχισα να
ενδιαφέρομαι και η ίδια για την πολιτική γύρω στα 11 μου, όταν ο μπαμπάς
εξελέγη δημοτικός σύμβουλος», λέει στην κυριακάτικη «Ιντιπέντεντ». 
Έκτοτε η πολιτική είναι μέρος της καθημερινής ζωής της: στις εκλογές έπαιρνε
πάντα άδεια από το σχολείο, το ίδιο και στη διάρκεια του συνεδρίου του
Εργατικού Κόμματος, μια εβδομάδα τον χρόνο. Το σχολείο της δεν το ενέκρινε,
«αλλά οι γονείς μου πίστευαν ότι μου έκανε καλό να δουλεύω για τις εκλογές, το
θεωρούσαν μέρος της εκπαίδευσής μου».

Η πολιτική συνειδητοποίηση ήρθε στα 14, στη διάρκεια της απεργίας των
ανθρακωρύχων (1984-85). Η οικογένειά της συμμετείχε σε μια ομάδα υποστήριξης
οικογενειών των απεργών. «Πιστεύω πως οποιοδήποτε παιδί μπορούσε να δει ότι
κάτι δεν πήγαινε καλά», λέει σήμερα.

«Έβλεπες παιδιά στην ίδια ηλικία με μένα που οι πατέρες τους έχαναν τη
δουλειά τους και ίσως να μην ξαναδούλευαν ποτέ· κι έβλεπες τις επιπτώσεις στην
οικογένειά τους και σ' ολόκληρη την κοινότητα». Στα 15 της έγινε μέλος του
Εργατικού Κόμματος και στα 19 εξελέγη στην Εθνική Εκτελεστική Επιτροπή του.
Δούλεψε με τον Νιλ Κίνοκ, με τον Τζον Σμιθ και με τον Τόνι Μπλερ, «έτσι είμαι
συνηθισμένη να συναλλάσσομαι με ανθρώπους σ' αυτό το επίπεδο», τονίζει. Άραγε
δεν φοβάται μήπως την... κακομεταχειριστούν οι «παλιοί» της Βουλής; «Κάποιοι
θα προσπαθήσουν να το κάνουν εσκεμμένα και μερικοί απλώς δεν θα είναι
συνηθισμένοι να έχουν τόσο νέους συναδέλφους... Θα λένε, αυτός ο νεαρός εκεί,
εκείνη η κοπέλα, τέτοιου είδους αντιμετώπιση. Εκείνο που θα κάνω είναι να τους
θυμίζω ότι βρίσκομαι εδώ με ίσους όρους, ότι εκλέχτηκα ακριβώς όπως κι εκείνοι».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15834N521</ED>
<ID>
ID:167567

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N52&aa=1</URL></REF>


Article

<CATEGORY>vin07</CATEGORY>

 <H2>Ο Μπλαιρ νίκησε τον Μπόμπιο
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Άδικα προσπαθεί στα 80 του ο Νορμπέρτο Μπόμπιο να μας πείσει ότι η διάκριση
μεταξύ Δεξιάς και Αριστεράς εξακολουθεί να ισχύει. Με μια του κίνηση, ο κύριος
Μπλαιρ έκανε τα επιχειρήματά του σκόνη.

ΣΤΟΥΣ κόλπους του βρετανικού Εργατικού Κόμματος, αλλά και γενικότερα
της ευρωπαϊκής σοσιαλδημοκρατίας, υπάρχουν αυτή τη στιγμή δύο σχολές σκέψης. Η
μία θεωρεί ότι η ανισότητα δεν είναι ανεκτή και εξεγείρεται με το ολοένα
διευρυνόμενο χάσμα ανάμεσα στους πλούσιους και τους φτωχούς. Η άλλη αποδέχεται
την ύπαρξη ακόμη και μεγάλων μισθολογικών διαφορών μεταξύ των εργαζομένων υπό
τον όρο να παρέχεται σε όλους η δυνατότητα βελτίωσης του βιοτικού τους
επιπέδου. Ο Τόνυ Μπλαιρ ανήκει στη δεύτερη κατηγορία. Σύνθημά του είναι: «What
counts is what works» (Έχει αξία αυτό που λειτουργεί). Πιστεύει ότι η
«κοινότητα» πρέπει να ενισχυθεί, αλλά θεωρεί ότι αυτό δεν είναι έργο
αποκλειστικά του κράτους ­ η ευθύνη βαραίνει ακόμη την ιδιωτική πρωτοβουλία,
όπως και όλες τις ομάδες και τα άτομα.

Οι παραπάνω σκέψεις ανήκουν στον Ραλφ Ντάρεντορφ, κοινωνιολόγο, φιλόσοφο,
οικονομολόγο και πολίτη του κόσμου. Όπως λέει σε συνέντευξή του στο «Ντερ
Σπήγκελ», ο Μπλαιρ αντιπροσωπεύει ένα νέο είδος μεταμοντέρνου πολιτικού,
ευέλικτου και χωρίς ιδεολογικό προσδιορισμό. Στην περίπτωσή του, το
παραδοσιακό σχήμα Δεξιά - Αριστερά καταρρέει. Η υπέρμετρη ελαστικότητά του,
όμως, ξενίζει τους κλασικούς σοσιαλδημοκράτες όπως ο αντιπρόεδρος της
κυβέρνησής του Τζων Πρέσκοτ ή ο αρχηγός των γερμανών σοσιαλδημοκρατών Όσκαρ
Λαφονταίν. Η προσωπικότητά του ταιριάζει περισσότερο με τον Βάλτερ Βελτρόνι,
πρώην διευθυντή της «Ουνιτά», αντιπρόεδρο της ιταλικής κυβέρνησης και θαυμαστή
του Μπιλ Γκέιτς.

Γεννημένος στο Αμβούργο, πολιτογραφημένος Βρετανός (είναι μέλος της Βουλής των
Λόρδων) και ένας από τους σημαντικότερους διανοητές του φιλελευθερισμού, ο
68χρονος Ντάρεντορφ ενοχλείται από ορισμένες «δεξιές» θέσεις του νέου
πρωθυπουργού της Βρετανίας. Η πρόθεσή του να απαγορεύσει τη νυχτερινή
κυκλοφορία στους νέους που παραβιάζουν τον νόμο και να επιτρέψει την παγίδευση
τηλεφώνων από την αστυνομία τον τρομάζει. Η εξαγγελία του ότι θα πετάξει από
τους δρόμους τους ζητιάνους και θα τους δώσει «κίνητρα» να βρουν δουλειά
ισοδυναμεί, κατά την άποψη του φιλοσόφου, με «καταναγκαστικά έργα».
Μακροπρόθεσμα, όμως, ο Μπλαιρ θα κάνει καλό στη χώρα του. Θα την αποσπάσει από
τον άγριο «καπιταλισμό του Μάντσεστερ» και θα τη φέρει πιο κοντά στον ηπιότερο
«καπιταλισμό του Ρήνου».

Ο Ντάρεντορφ είναι κατηγορηματικός: Το κοινωνικό κράτος χρειάζεται ριζική
αναθεώρηση, αλλά ο καπιταλισμός της σχολής του Σικάγου δεν πρόκειται να
θριαμβεύσει σε όλο τον κόσμο. Ο θατσερισμός είχε πολύ βαρύ κόστος για τη
βρετανική κοινωνία: το ένα πέμπτο των νοικοκυριών της χώρας δεν περιλαμβάνει
σήμερα ούτε έναν εργαζόμενο. Ο Τόνυ Μπλαιρ θα προσπαθήσει να αποκαταστήσει την
κοινωνική σταθερότητα. Εκεί θα κριθεί η επιτυχία του ­ όχι στην ανανέωση μιας
αόριστης (ή μήπως ανύπαρκτης;) Αριστεράς.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15834N522</ED>
<ID>
ID:167568

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N52&aa=2</URL></REF>


Article

<CATEGORY>vin07</CATEGORY>

 <H5>Η ταξική ψήφος...
</H5><H5>Η συμπεριφορά...
</H5><H5>Ένας νέος τύπος...
</H5><H5>«Φιλελευθερισμός»...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... σβήνει. Έρευνες των τελευταίων χρόνων στην Ευρώπη δείχνουν ότι η επιλογή
κόμματος δεν συμπίπτει πια, αναγκαία, με την οικονομική ή κοινωνική κατάσταση
του ατόμου. Μερικές φορές, δεν «ταιριάζει» ούτε καν με τις πολιτικές θέσεις
του. Δεξιοί ψηφίζουν αριστερά, αριστεροί δεξιά, ένα κομφούζιο. Στη Γαλλία, τα
Ινστιτούτα Σεβιπόφ (του Κέντρου CNRS) και Σοφρές επιβεβαίωσαν με γκάλλοπ τη
σύγχυση. Βρέθηκε λοιπόν και στατιστικά ότι η κοινωνική τάξη δεν αποτελεί
κριτήριο στην επιλογή μεταξύ αριστεράς και μετριοπαθούς δεξιάς. Ποικιλία
ψηφοφόρων ελκύει και η ακροδεξιά: από ευκατάστατους εμπόρους και βιοτέχνες
μέχρι φτωχολογιά.

... των εκλογέων μετρήθηκε πάνω σε δύο άξονες: τον οικονομικό (κρατισμός ή
φιλελευθερισμός;) και τον «ανθρωπιστικό» (διεθνισμός ή ξενοφοβία;). Μερικά
πράγματα, βρέθηκε, «πάνε μαζί». Άλλα όχι. Οι αναλυτές εντυπωσιάστηκαν λόγου
χάρη βλέποντας την ένταση ­ συνήθως στο ίδιο άτομο ­ της απέχθειας για τους
ξένους και της νοσταλγίας της θανατικής ποινής. Ένα άλλο «φυσικό» ζεύγος ιδεών
είναι η αντίθεση στις ιδιωτικοποιήσεις και η απόρριψη γενικά της οικονομίας
της αγοράς. Υπάρχουν όμως χτυπητές ιδιομορφίες. Λ.χ., οι κατά των
ιδιωτικοποιήσεων κρατιστές είναι λιγότερο φανατικοί πολέμιοι της ευρωπαϊκής
ενοποίησης και του Μάαστριχτ απ' ό,τι οι ρατσιστές και νοσταλγοί της αγχόνης.

... ψηφοφόρου προβάλλει μέσ' από όλα αυτά: ο σύμμικτος. Θέλει απόλυτα ελεύθερη
οικονομία, άρα είναι «δεξιός», και συνάμα συμπονεί τους μετανάστες και είναι
ευαίσθητος σε θέματα ανθρώπινης αξιοπρέπειας, άρα ανθρωπιστικά «διεθνιστής»,
αριστερός κ.λπ. Ένα 15% ανήκει σ' αυτή την κατηγορία. Ή, πάλι, είναι
κρατιστής, αντι-φιλελεύθερος, λογικά δηλαδή «αριστερός», και ταυτόχρονα
ξενόφοβος έως φανατικά ρατσιστής, ιδιότητες δηλαδή που άλλοτε μας οδηγούσαν σε
παραδοσιακά δεξιούς συνειρμούς. Το ποσοστό του δεύτερου αυτού υβριδίου
υπολογιζόταν ήδη το 1995 σε 29%. Συνολικά λοιπόν οι «αριστεροδεξιοί», που τόσο
μας μπερδεύουν, εγγίζουν το 45%. Οι ψηφοφόροι του ΚΚ του Ρομπέρ Ύ (φωτ.) είναι
οι πιο κρατιστές και μαζί ξενόφοβοι. Οι εκλογείς του Σιράκ είναι οι πιο
(νεο)φιλελεύθεροι, αλλά λίγο μόνο ξενόφοβοι. Στους πιστούς του Λεπέν,
υπερισχύει φυσικά ο ρατσισμός (ακροδεξιό στοιχείο), συνδυασμένος όμως με
εντονώτατο κρατισμό (όχι στο Μάαστριχτ, όχι στον φιλελευθερισμό: ό,τι λέει και
η αριστερά).

... σημαίνει, κατ' αρχήν, ότι ψηφίζεις με το δεξί χέρι. Και όμως, μεγάλο
ποσοστό φιλελεύθερων (οικονομικά) και δη φανατικών, ανευρίσκεται μεταξύ των
εργατών. Παρουσιάζοντας αναλυτικά τα στοιχεία του CNRS, η «Λιμπερασιόν» (9/5)
υπογραμμίζει την κατάρρευση των συνειρμών της δεκαετίας του ΄70 (όπου αν ήσουν
κρατιστής, ήσουν και αριστερός, διεθνιστής-ανθρωπιστής, ενώ ο φιλελεύθερος
ήταν σφραγισμένα δεξιός και ­ έστω λίγο ­ ρατσιστής). Και επισημαίνει τις
δυσκολίες, ειδικά, για τα αριστερά κόμματα, που παλεύουν να διατυπώσουν
«λαϊκές προτάσεις» στηρίζοντας τις οικονομικές διεκδικήσεις των ασθενέστερων
τάξεων αλλά βλέπουν τους οπαδούς τους να ελκύονται από αλλότρια,
ανατριχιαστικά συνθήματα. Μόνη παρηγοριά, η έλξη που τα κόμματα αυτά ασκούν
τελευταία σε μέλη των μεσαίων και εύπορων τάξεων - έλξη όμως ανεπαρκής, για
την ώρα, από άποψη εκλογικής αριθμητικής.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15834N523</ED>
<ID>
ID:167569

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N52&aa=3</URL></REF>


Article

<CATEGORY>vin08</CATEGORY>

 <H5>ΚΙ ΑΛΛΗ «ΒΟΥΤΙΑ» ΣΤΑ ΕΠΙΤΟΚΙΑ ΚΑΤΑΘΕΣΕΩΝ
</H5><H2>Κερδισμένοι - χαμένοι
</H2>
Διπλή πίεση δέχθηκαν χθες τα επιτόκια καταθέσεων και χορηγήσεων, λίγες μόλις
μέρες μετά τις παραινέσεις του υπουργού Εθνικής Οικονομίας και Οικονομικών κ.
Γιάννου Παπαντωνίου προς τις Τράπεζες για αυτοσυγκράτηση.

Ο ΠΡΟΕΔΡΟΣ της ALPHA Τράπεζας Πίστεως κ. Γ. Κωστόπουλος ανακοίνωσε χθες μείωση
των επιτοκίων στα δάνεια και στις καταθέσεις. Το νέο επιτόκιο απλού
ταμιευτηρίου που θα ισχύσει από την ερχόμενη Δευτέρα πέφτει στο 8,50% (από
9,50%), ενώ στα δάνεια και στις κάρτες η μείωση των επιτοκίων φθάνει μέχρι
2,25 ποσοστιαίες μονάδες. Έτσι, για πρώτη φορά έπειτα από πολλά χρόνια, το
επιτόκιο ταμιευτηρίου υποχωρεί κάτω από το 9%.

Λίγες ώρες αργότερα, η Τράπεζα της Ελλάδος έριξε κατά 1 ποσοστιαία μονάδα τα
επιτόκια με τα οποία δανείζει τις Τράπεζες. 
Το επιτόκιο αναπροεξόφλησης γραμματίων και συναλλαγματικών διαμορφώνεται τώρα
σε 14,5% (από 15,5%), χρηματοδότησης έναντι ενεχύρου τίτλων του Δημοσίου σε
19% (από 20%) και των χρεωστικών υπολοίπων σε 24% (από 25%).

Οι δύο αυτές κινήσεις ουσιαστικά ανοίγουν το δρόμο και στις άλλες εμπορικές
Τράπεζες να ρίξουν τα επιτόκιά τους. 
Αυτό σημαίνει ότι πολύ σύντομα το μέσο επιτόκιο ταμιευτηρίου που θα
προσφέρεται στους αποταμιευτές από τις τράπεζες θα είναι 8,5%, γεγονός που
σημαίνει ότι για κατάθεση 1.000.000 δραχμών ο αποταμιευτής θα παίρνει καθαρό
τόκο (αφού αφαιρεθεί ο φόρος) 73.000 δρχ. περίπου το χρόνο.

Την απόφαση για νέα μεγάλη πτώση των επιτοκίων στα δάνεια η ALPHA Τράπεζα
Πίστεως την συνέδεσε με την προσπάθεια να μεγαλώσει το μερίδιό της στην αγορά,
με την προσέλκυση νέων πελατών, ενώ την πτώση στα επιτόκια των δανείων την
απέδωσε στην μείωση του πληθωρισμού.

Ο πρόεδρος της Τράπεζας κ. Γ. Κωστόπουλος που ρωτήθηκε, αν η πτώση των
επιτοκίων στις αποταμιεύσεις μπορεί να σημάνει και διαρροή καταθέσεων, είπε
ότι αυτή τη στιγμή προσφέρονται εκατοντάδες εναλλακτικές λύσεις για
αποταμίευση. Σε άλλη ερώτηση για την ψαλίδα που υπάρχει με τα επιτόκια των
πιστωτικών καρτών σε σχέση με το ελάχιστο δανειστικό επιτόκιο είπε
χαρακτηριστικά ότι οι διαφορές που ισχύουν στην ελληνική αγορά είναι περίπου
ίδιες ή και χαμηλότερες σε σχέση με αυτές που ισχύουν στις υπόλοιπες
ευρωπαϊκές χώρες.

Αναλυτικά, από την ερχόμενη Δευτέρα η ALPHA Τράπεζα Πίστεως προχωρεί στις εξής
αλλαγές επιτοκίων:

1 Μειώνει τα επιτόκια των δραχμικών δανείων μέχρι
και κατά 2,25 ποσοστιαίες μονάδες. Επίσης, μειώνει κατά 2 ποσοστιαίες μονάδες
τα επιτόκια σε κάρτες, καταναλωτικά και στεγαστικά δάνεια.

2 Προσφέρει τέσσερις νέες κατηγορίες δανείων για επιχειρήσεις.

3 Μειώνει και 1 ποσοστιαία μονάδα τα επιτόκια των
δανείων σταθερού επιτοκίου (στεγαστικά για επιχειρήσεις και ιδιώτες και δάνεια
για βιοτεχνικές επιχειρήσεις).

4 Περιορίζει τα επιτόκια καταθέσεων κατά 1
ποσοστιαία μονάδα.

Έτσι, από την ερχόμενη Δευτέρα τα επιτόκια καταθέσεων της Τράπεζας
διαμορφώνονται ώς εξής:

* Επιτόκιο απλού ταμιευτηρίου (ALPHA 400) στο 8,50% από 9,50%. Αυτό σημαίνει
ότι η πραγματική απόδοση της κατάθεσης (αφού αφαιρεθεί ο πληθωρισμός και ο
φόρος) διαμορφώνεται τώρα σε 1,3 ποσοστιαίες μονάδες έναντι 2,1 που ήταν πριν
από τη μείωση.

* Επιτόκιο ταμιευτηρίου (ALPHA 410) στο 9% (από 10,25%).

* Λογαριασμοί καταθέσεων ιδιωτών (ALPHA 100) 6%-9,75% (από 7% μέχρι 11%).

Τα νέα επιτόκια σε δάνεια και πιστωτικές κάρτες είναι:

* Στεγαστικό δάνειο 15ετούς διάρκειας με σταθερό επιτόκιο για τα πρώτα 5
χρόνια στο 10,50% (από 11,50%).

* Στεγαστικά δάνεια με κυμαινόμενο επιτόκιο σε 13% (από 15%).

* Καταναλωτικά και προσωπικά δάνεια σε 20% (από 22%).

* Πιστωτικές κάρτες στο 26% (από 28%).

* Κεφάλαια κίνησης 12,50% (από 14,75%).

* Δάνεια επαγγελματικής στέγης εννεατούς διάρκειας με σταθερό επιτόκιο για τα
3 πρώτα χρόνια στο 12,50% (από 13,50%).

Ο πρόεδρος της Τράπεζας Πίστεως που ρωτήθηκε, αν αναμένει και από τις άλλες
τράπεζες να ρίξουν τα επιτόκιά τους, είπε χαρακτηριστικά: 
«Θα αναγκασθούν να μας ακολουθήσουν». Επισήμανε ότι οι αποφάσεις αυτές
συνδέονται και με την αύξηση του μετοχικού κεφαλαίου κατά 72,6 δισ. δραχμές. 
Όταν μάλιστα ρωτήθηκε για το αν ενδιαφέρεται για εξαγορά άλλης τράπεζας, είπε
χαρακτηριστικά ότι στην Ελλάδα 20 Τράπεζες μοιράζονται το 20% της αγοράς και
συμπλήρωσε ότι «καμιά τέτοια κίνηση δεν έχει ουσία». Στις επίμονες ερωτήσεις
δημοσιογράφων εάν υπάρχει ενδιαφέρον για μεγαλύτερη τράπεζα, αποδυναμώνοντας
και αυτό το ενδεχόμενο, είπε: «Αν κάποια θελήσει, να το συζητήσουμε».
Αντίθετα, απέκλεισε το ενδεχόμενο εξαγοράς κρατικής τράπεζας.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15834N531</ED>
<ID>
ID:167570

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N53&aa=1</URL></REF>


Article

<CATEGORY>vin02</CATEGORY>

 <H2>Και οι άνεργοι;
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΑΥΡΙΟ αρχίζει ο κοινωνικός διάλογος και ισχυροί συνδικαλιστικοί παράγοντες
αλλά και πολιτικά κόμματα έχουν σπεύσει εκ των προτέρων να τον υπονομεύσουν,
ισχυριζόμενοι ότι η όλη διαδικασία συνιστά ένα άλλοθι για την επιβολή
προαποφασισμένων από την κυβέρνηση αντεργατικών λύσεων.

Σεβαστές οι αντίθετες απόψεις, αλλά και νόμιμη η απορία για το ποιες είναι οι
λύσεις που προτείνονται από τους διαφωνούντες στα κρίσιμα θέματα του διαλόγου
για την ανάπτυξη, την ανταγωνιστικότητα και την απασχόληση. Υπάρχουν
εναλλακτικές προτάσεις ή απλώς μια ηρωική μεν αλλά ουτοπική υπεράσπιση
καταστάσεων που με τις διεθνείς οικονομικές εξελίξεις είναι πλέον ξεπερασμένες
και είναι αδύνατο να επιβιώσουν;

Και κάτι ακόμη σημαντικό! Αύριο θα μετάσχουν στο διάλογο 18 κοινωνικοί φορείς,
εργατικοί και εργοδοτικοί. Δεν θα συμμετέχουν όμως οι άνεργοι και η φωνή τους,
η αγωνία και η απελπισία τους δεν είναι βέβαιο ότι θα εκφρασθούν έγκυρα από
κανέναν άλλο φορέα.

Τα στοιχεία της ΕΣΥΕ δείχνουν ότι η ανεργία καλπάζει στην Ελλάδα και ήδη
έφθασε στο 10,41% ή στα 450.000 άτομα. Ακριβώς όμως για να βρεθεί λύση για
τους ανέργους πρέπει όσοι θα συμμετέχουν αύριο να συμφωνήσουν στα πλαίσια του
διαλόγου σε μέτρα που θα εγγυώνται ότι θα ανοίξουν δουλειές και θα
δημιουργηθούν θέσεις απασχόλησης.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15834N532</ED>
<ID>
ID:167571

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N53&aa=2</URL></REF>


Article

<CATEGORY>vin08</CATEGORY>

 <H2>900.000 φορολογικές δηλώσεις θα έχουν εκκαθαρισθεί έως το τέλος Μαΐου
</H2>
ΜΙΑ ΝΕΑ παρτίδα εκκαθαριστικών σημειωμάτων ετοιμάζει τώρα το Κέντρο
Πληροφορικής του υπουργείου Οικονομικών. Στόχος του ΚΕΠΥΟ είναι μέχρι το τέλος
της επόμενης εβδομάδας να έχει ολοκληρωθεί η εκκαθάριση 320.000 περίπου
φορολογικών δηλώσεων.

Αυτό σημαίνει ότι μέχρι το τέλος Μαΐου θα έχει ολοκληρωθεί η εκκαθάριση σχεδόν
900.000 φορολογικών δηλώσεων.

Πάντως, στο Κέντρο Πληροφορικής του υπουργείου Οικονομικών παρατηρείται
σημαντική καθυστέρηση στην παραλαβή φορολογικών δηλώσεων, αφού μέχρι την
προηγούμενη εβδομάδα είχαν παραληφθεί 750.000 λιγότερες φορολογικές δηλώσεις
σε σχέση με το αντίστοιχο περυσινό χρονικό διάστημα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15834N533</ED>
<ID>
ID:167572

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N53&aa=3</URL></REF>


Article

<CATEGORY>vin08</CATEGORY>

 <H2>Ακουμπάει τις 1.600 μονάδες η Σοφοκλέους
</H2>
ΜΙΑ «ΑΝΑΣΑ» από τις 1.600 μονάδες βρίσκεται τώρα ο Γενικός Δείκτης του
Χρηματιστηρίου, που δείχνει την πορεία των τιμών για τις μετοχές. Χθες έφθασε
στις 1.595,54 μονάδες, που είναι και το δεύτερο καλύτερο ρεκόρ στην ιστορία
του Χρηματιστηρίου. Πρώτο ρεκόρ παραμένει αυτό της 5ης Ιουλίου 1990, που ήταν
1.684,31 μονάδες. Η χθεσινή αύξηση ήταν της τάξης του 1,65%, ενώ και ο τζίρος
έφθασε τα 30,521 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15834N534</ED>
<ID>
ID:167573

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N53&aa=4</URL></REF>


Article

<CATEGORY>vin08</CATEGORY>

 <H2>Απεργούν υπάλληλοι και ταχυδρομικοί
</H2>
ΣΕ 24ΩΡΗ απεργία παίρνουν σήμερα μέρος οι υπάλληλοι του υπουργείου Εργασίας.
Βασικό αίτημα της κινητοποίησης είναι να επανέλθουν οι Επιθεωρήσεις Εργασίας
στο υπουργείο Εργασίας. Επίσης σήμερα μετέχουν σε απεργία οι ταχυδρόμοι της
Αθήνας. Η κινητοποίηση οργανώνεται από το σωματείο ταχυδρόμων, με αίτημα την
ισοκατανομή του προσωπικού και του έργου κ.ά.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15834N535</ED>
<ID>
ID:167574

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N53&aa=5</URL></REF>


Article

<CATEGORY>vin08</CATEGORY>

 <H5>ΤΙ ΔΙΑΛΑΜΒΑΝΕΙ Η ΕΤΗΣΙΑ ΣΥΣΤΑΣΗ ΤΟΥ ECOFIN ΓΙΑ ΤΗΝ ΕΛΛΗΝΙΚΗ ΟΙΚΟΝΟΜΙΑ
</H5><H2>Και άλλα βήματα
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Συνέχιση της αυστηρής οικονομικής πολιτικής που ακολουθεί σήμερα η κυβέρνηση
για να «πιάσει» τους στόχους του Μάαστριχτ συνιστά στην Ελλάδα το Συμβούλιο
Υπουργών Εθνικής Οικονομίας της Ευρωπαϊκής Ένωσης (ECOFIN), προτρέποντας πάντα
την Αθήνα για ένταση των προσπαθειών πάταξης της φοροδιαφυγής.

Πρόκειται για την παραδοσιακή ετήσια «σύσταση» προκειμένου να τερματισθεί η
κατάσταση υπερβολικού δημοσιονομικού ελλείμματος στην Ελλάδα, ώστε να είναι
έτοιμη να ακολουθήσει το 1999 τους υπόλοιπους εταίρους στην τρίτη φάση της
Οικονομικής και Νομισματικής Ενοποίησης (ΟΝΕ) που υιοθέτησαν χθες οι «15». Το
κείμενο της «σύστασης» χαρακτήρισε ο υπουργός Εθνικής Οικονομίας κ. Γ.
Παπαντωνίου «ικανοποιητικό», προσθέτοντας ότι έγιναν «απόλυτα αποδεκτές οι
δικές μας εκτιμήσεις».

ΟΙ ΑΡΙΘΜΟΙ

Η «σύσταση» μεταξύ των άλλων αναφέρει και τα εξής:

«Το Συμβούλιο διαπιστώνει ότι το δημοσιονομικό έλλειμμα μειώθηκε στο 7,4% του
ΑΕΠ το 1996, όπως ακριβώς προβλεπόταν στη «σύσταση» του Συμβουλίου για το
1996. Το ακαθάριστο δημόσιο χρέος ως ποσοστό του ΑΕΠ σταθεροποιήθηκε κατά το
1996, όπως προβλεπόταν στο Πρόγραμμα Σύγκλισης, αλλά διαμορφώθηκε στο 11,8%
του ΑΕΠ, δηλαδή εξακολουθεί να υπερβαίνει κατά πολύ τη σχετική τιμή αναφοράς
που καθορίζεται στη Συνθήκη».

Ακόμη το Συμβούλιο συνιστά στην κυβέρνηση στο διάστημα που απομένει μέχρι το
1998, οπότε και θα κριθεί ποιες χώρες μπορούν να ενταχθούν στο κοινό νόμισμα,
να εφαρμόσει τα μέτρα δημοσιονομικής προσαρμογής και να μεθοδεύσει τη μείωση
του δημοσίου χρέους σύμφωνα με τα οριζόμενα στο Πρόγραμμα Σύγκλισης, καθώς
επίσης να επιτύχει τη διαμόρφωση του ελλείμματος του ευρύτερου δημόσιου τομέα
σε ποσοστό 2,4% του ΑΕΠ.

ΦΟΡΟΙ - ΔΑΠΑΝΕΣ

Τέλος το Συμβούλιο δίνει τον τόνο στη σύσταση προς την ελληνική κυβέρνηση να
συνεχίσει και να εντείνει τις προσπάθειές της για τη βελτίωση της
αποτελεσματικότητας της φορολογικής διοίκησης και του φοροεισπρακτικού
μηχανισμού για τη διεύρυνση της φορολογικής βάσης, καθώς και για την μείωση
των δαπανών.

ΔΗΜΟΣΙΟΝΟΜΙΚΗ ΠΕΙΘΑΡΧΙΑ

Στο μεταξύ την ανάγκη μεγαλύτερης λιτότητας, που στα κοινοτικά λέγεται αυστηρή
δημοσιονομική πειθαρχία, με προτροπή να γίνουν ακόμη χαμηλότερες αυξήσεις σε
μισθούς και ημερομίσθια συζήτησαν οι «15» στο πλαίσιο των γενικών κατευθύνσεων
του σχεδίου του κοινοτικού προϋπολογισμού. Ο κ. Παπαντωνίου δήλωσε ότι σε
γενικές γραμμές αποδεχόμαστε τη δημοσιονομική πειθαρχία αλλά θα πρέπει να
τεθεί σε ένα συγκεκριμένο πλαίσιο που θα περιλαμβάνει μέτρα όπως:

* Να ενισχυθούν στην Κοινή Αγροτική Πολιτική οι τομείς παραγωγής των νοτίων
χωρών που είναι αδικημένες και να μην είναι η ΚΑΠ προσανατολισμένη στην κάλυψη
των προβλημάτων από τις τρελές αγελάδες.

* Να εξασφαλισθούν πόροι για τις διαρθρωτικές πολιτικές στα όρια που
προβλέπονται από τις αποφάσεις των Συνόδων Κορυφής.

* Να χρηματοδοτηθούν από τον κοινοτικό προϋπολογισμό εθνικές αναπτυξιακές
πολιτικές, κοινωνικής ασφάλισης κ.λπ.

ΔΥΣΚΟΛΗ ΜΑΧΗ

Τις προτάσεις αυτές του κ. Παπαντωνίου υποστήριξαν όλες οι χώρες που μετέχουν
στα... πακέτα Ντελόρ: Η Ιταλία, η Ισπανία και η Πορτογαλία.

Ο κ. Παπαντωνίου προέβλεψε τέλος ότι θα δοθεί δύσκολη μάχη από τις νότιες
χώρες για να μην γίνουν περικοπές στα Διαρθρωτικά Ταμεία που ενδιαφέρουν
κυρίως τις φτωχές χώρες του Νότου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15834N541</ED>
<ID>
ID:167575

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N54&aa=1</URL></REF>


Article

<CATEGORY>vin08</CATEGORY>

 <H2>200 δισ. από τις ιδιωτικοποιήσεις θα μειώσουν το δημόσιο χρέος
</H2>
Εισπράξεις ύψους περίπου 200 δισ. δρχ. προσδοκά φέτος το υπουργείο Οικονομικών
από τις αποκρατικοποιήσεις.

Το ποσό αυτό θα διατεθεί ­ κατά το μεγαλύτερο μέρος του ­ για τη μείωση του
δημόσιου χρέους και δεν θα χρησιμοποιηθεί για την κάλυψη των ελλειμμάτων του προϋπολογισμού.

Για τις εκτιμήσεις αυτές και τους στόχους της πολιτικής αποκρατικοποίησης θα
ενημερωθούν οι εμπειρογνώμονες του Διεθνούς Νομισματικού Ταμείου (ΔΝΤ) την
προσεχή εβδομάδα, από τα ανώτερα στελέχη και τους αρμόδιους υπηρεσιακούς
παράγοντες του υπουργείου Εθνικής Οικονομίας.

Τα έσοδα από τις μετοχοποιήσεις αναμένεται να προέλθουν στην πλειονότητά τους
από τη δεύτερη φάση μερικής μετοχοποίησης του ΟΤΕ ­ περίπου κατά 10%-11% ­ που
πρόκειται να ολοκληρωθεί στο τέλος Ιουνίου.

Από αυτά, περίπου 110 δισ. δρχ. θα παραμείνουν στα ταμεία του υπουργείου
Οικονομικών, και τα υπόλοιπα θα αποδοθούν στον ΟΤΕ για να στηριχθεί το
επενδυτικό του πρόγραμμα στα επόμενα χρόνια.

Τα επιπλέον έσοδα μέχρι τα 200 δισ. αναμένεται να εισπραχθούν από τη μερική
μετοχοποίηση, μέχρι το 25%, των Καταστημάτων Αφορολογήτων Ειδών (ΚΑΕ), καθώς
και τη μερική ιδιωτικοποίηση του Χρηματιστηρίου Αθηνών. 
Το ποσοστό των μετοχών του ΧΑΑ που θα πωληθεί σε ιδιώτες θα είναι 30%, όμως
μέχρι στιγμής δεν έχει οριστικοποιηθεί ο τρόπος που θα γίνει η ιδιωτικοποίηση.

Το υπουργείο Εθνικής Οικονομίας εκτιμά ότι αν τελικά ολοκληρωθεί εντός του
έτους και το πρώτο βήμα μετοχοποίησης της ΔΕΠ, τότε το συνολικό ποσό των
εσόδων από τις αποκρατικοποιήσεις δεν αποκλείεται να ξεπεράσει τα 230 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15834N542</ED>
<ID>
ID:167576

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N54&aa=2</URL></REF>


Article

<CATEGORY>vin08</CATEGORY>

 <H2>Απούλητοι 12.000 τόνοι καπνών!
</H2>
ΚΑΒΑΛΑ

ΔΡΑΜΑΤΙΚΗ διαφαίνεται η κατάσταση στις αγοραπωλησίες καπνών, τόσο στη Θράκη
όσο και την Ανατολική Μακεδονία. Τρεις ημέρες πριν από τη λήξη των αγορών (15
Μαΐου), παραμένουν απούλητοι στις αποθήκες 12.000 τόνοι καπνών, ποικιλίας
μπασμά (εξαγώγιμα) και διαφαίνεται άμεσος ο κίνδυνος να χαθούν κοινοτικές
επιδοτήσεις ύψους 18-20 δισ. δραχμών.

Η Κομισιόν δεν δίνει καμία παράταση για τις αγοραπωλησίες και έτσι οι 13.000
παραγωγοί θα χάσουν για κάθε κιλό αδιάθετου καπνού 1.308,7 δραχμές, που θα
έπαιρναν με μορφή επιδότησης από την Κοινότητα, αν πουλούσαν το προϊόν τους.

Ο διευθυντής του Εθνικού Οργανισμού Καπνού Ανατολικής Μακεδονίας και Θράκης,
κ. Γιώργος Σιμούδης, απέκλεισε το ενδεχόμενο να απορροφηθούν τα καπνά μέσα στο
ελάχιστο χρονικό διάστημα που απομένει και εκ του γεγονότος της 48ωρης
απεργίας των υπαλλήλων του Εθνικού Οργανισμού Καπνού (48ωρη για την Τετάρτη
και την Πέμπτη).

Οι παραγωγοί θα είναι αναγκασμένοι μετά τις 15 Μαΐου να διαθέσουν τα καπνά
τους προς 600 δρχ. - 700 δρχ. το κιλό (χωρίς επιδότηση) και μάλιστα προτού
αρχίσουν οι μεγάλες θερμοκρασίες του Ιουνίου, οπότε υπάρχει κίνδυνος να
«ανάψουν» τα καπνά και να καταλήξουν στις «χωματερές».

Η φετινή «δυστοκία» στις αγοραπωλησίες καπνών παρατηρείται πρώτη φορά στα
τελευταία δέκα χρόνια και οι παραγωγοί επιρρίπτουν ευθύνες στο ελεύθερο καπνεμπόριο.

Το πρόβλημα είναι σοβαρότερο στους Νομούς Ξάνθης και Ροδόπης, όπου πουλήθηκαν
μόνο 100 - 120 τόνοι καπνών.

Στις αγροτοενώσεις της Ανατολικής Μακεδονίας και Θράκης έγιναν αλλεπάλληλες
συσκέψεις για το καυτό αυτό θέμα, αλλά δεν υπήρξε αποτέλεσμα.

Τέλος, ζητήθηκε η παρέμβαση του υπουργείου Γεωργίας, για να πετύχει παράταση
των αγορών για λίγες ημέρες ­ μετά τις 15 Μαΐου ­ αν και είναι από δύσκολο έως ακατόρθωτο.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15834N543</ED>
<ID>
ID:167577

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N54&aa=3</URL></REF>


Article

<CATEGORY>vin08</CATEGORY>

 <H2>Έξι μέτρα για την ανάπτυξη της Φθιώτιδας
</H2>
ΥΠΑΡΧΟΥΝ μεγάλες προοπτικές ανάπτυξης του Νομού Φθιώτιδας, τόσο στον τομέα της
βιομηχανίας όσο και στον τομέα του τουρισμού, δήλωσε χθες η υπουργός Ανάπτυξης
κ. Β. Παπανδρέου, έπειτα από σύσκεψη με τους βουλευτές του νομού, τον νομάρχη,
τον δήμαρχο Λαμίας και εκπροσώπους των φορέων.

Σύμφωνα με τις αποφάσεις που ελήφθησαν κατά τη χθεσινή συνάντηση:

1. Περιοχές του Νομού Φθιώτιδας θα ενταχθούν στις ευεργετικές διατάξεις
της νομοθεσίας περί φθινουσών περιοχών.

2. Η οικονομική εξυγίανση της ΛΑΡΚΟ θα προχωρήσει.

3. Το χιονοδρομικό κέντρο του Παρνασού θα αποτελέσει αντικείμενο
διαγωνισμού για την προσέλκυση σημαντικών αναπτυξιακών επενδύσεων.

4. Η έκθεση Λαμίας παραχωρείται στην Τοπική Αυτοδιοίκηση.

5. Η κατασκευή ξενοδοχειακών μονάδων θα ενταχθεί στις διατάξεις των
αναπτυξιακών κινήτρων.

6. Η αξιοποίηση του κάμπινγκ των Καμένων Βούρλων: αναμένεται ότι θα
πραγματοποιηθούν επενδύσεις άνω των 5 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15834N544</ED>
<ID>
ID:167578

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N54&aa=4</URL></REF>


Article

<CATEGORY>vin08</CATEGORY>

 <H2>Διανέμει δωρεάν μετοχές η Μ.Ι. Μαΐλλης
</H2>
ΤΗ ΔΙΑΝΟΜΗ δωρεάν μετοχών από κεφαλαιοποίηση αποθεματικών υπέρ το άρτιον και
αποθεματικών από αναπροσαρμογή των παγίων στοιχείων, σε αναλογία 2 νέων για
κάθε 10 παλαιές μετοχές, θα προτείνει το Δ.Σ. της Μ.Ι. Μαΐλλης στην τακτική
γενική συνέλευση των μετόχων. Επίσης, το Δ.Σ. της εταιρείας αποφάσισε να
προτείνει την αύξηση κατά 9% έναντι της προηγούμενης χρήσης, των προς διανομή
κερδών, που αντιστοιχούν σε μέρισμα 60 δρχ. ανά μετοχή (συμπεριλαμβανομένων
των μετοχών που προήλθαν από την τελευταία αύξηση του μετοχικού κεφαλαίου).

Όπως ανακοινώθηκε, η χρήση του 1996 έκλεισε με αύξηση 31% των καθαρών (μετά
φόρων) κερδών έναντι του 1995 (+14% πάνω από τις προβλέψεις της εταιρείας).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15834N545</ED>
<ID>
ID:167579

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N54&aa=5</URL></REF>


Article

<CATEGORY>vin08</CATEGORY>

 <H2>Πλησίασε τις 1.600 μονάδες
</H2>
Με νέα μεγάλη άνοδο των τιμών των μετοχών άρχισε η τρέχουσα εβδομάδα στο
Χρηματιστήριο Αξιών Αθηνών (ΧΑΑ). Ο Γενικός Δείκτης του ΧΑΑ έκλεισε λίγο
χαμηλότερα απο το ψυχολογικό φράγμα των 1.600 μονάδων και συγκεκριμένα στις
1.595,54 μονάδες, σημειώνοντας άνοδο κατά 26 περίπου μονάδες, ή ποσοστό της
τάξεως του 1,65%. Στα επίπεδα αυτά είχε να βρεθεί ο Γενικός Δείκτης απο τον
Ιούλιο το 1990, όπου είχε σημειωθεί και το ιστορικό ρεκόρ των 1.684,31
μονάδων. Η μεγαλύτερη ζήτηση εκδηλώθηκε και πάλι για τις μετοχές του
Τραπεζικού τομέα,των οποίων ο κλαδικός δείκτης αυξήθηκε κατά 44,45 μονάδες,
ενώ μεγάλο αγοραστικό ενδιαφέρον εκδηλώθηκε και για τις μετοχές των
Κατασκευαστικών Εταιρειών. Από τις 261 μετοχές που πραγματοποίησαν συναλλαγές,
158 σημείωσαν άνοδο, 79 πτώση και 24 παρέμειναν σταθερές, ενώ 69 έκλεισαν με
αγοραστές και 134 με πωλητές. Άνοδο σημείωσαν και οι συναλλαγές, η αξία των
οποίων ανήλθε σε 30,5 δισ. δρχ. (7.620.840 τεμάχια). Αναλυτικά, τα 7.031.230
τεμάχια αξίας 29,3 δισ. δρχ. αφορούσαν την Κύρια Αγορά, ενώ τα 589.610 τεμάχια
συνολικής αξίας 1.247 εκατ. δρχ. την Παράλληλη Αγορά. Τη μεγαλύτερη αξία
συναλλαγών σημείωσαν οι μετοχές των Τραπεζών (15,6 δισ. δρχ. - 953.397
τεμάχια) και των Κατασκευαστικών Εταιρειών (3.001 εκατ. δρχ. - 1.382.190 τεμάχια).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15834N561</ED>
<ID>
ID:167580

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N56&aa=1</URL></REF>


Article

<CATEGORY>vin14</CATEGORY>

 <H2>ΑΣΤΡΑ
</H2>
ΤΑΥΡΟΣ

(20 Απριλίου - 20 Μαΐου). Ο πλανήτης Ουρανός γίνεται ανάδρομος και θα
εξακολουθεί να επηρεάζει τους γεννημένους γύρω στις 28-29 Απριλίου έως τα τέλη
Ιουνίου ­ που αντιμετωπίζουν μεγάλες αλλαγές στη δουλειά τους ή στη ζωή τους.

ΔΙΔΥΜΟΙ

(21 Μαΐου - 21 Ιουνίου). Εν όψει της αυριανής κόντρας Αφροδίτης - Πλούτωνα,
σκεφθείτε καλά πριν αποφασίσετε να «σπάσετε» μια σχέση. Αυτό ισχύει κυρίως για
τους γεννημένους γύρω στις 25 Μαΐου.

ΚΑΡΚΙΝΟΣ

(22 Ιουνίου - 22 Ιουλίου). Νωρίς το πρωί υπάρχουν κόντρες για οικονομικά,
ερωτικά ή υπαρξιακά προβλήματα. Το βράδυ θα είστε νηφάλιοι και μπορείτε να
συζητήσετε σοβαρά τα οικονομικά σας με προϊσταμένους ή γονείς.

ΛΕΩΝ

(23 Ιουλίου - 22 Αυγούστου). Ο πλανήτης Ουρανός γίνεται ανάδρομος και θα
επηρεάζει τους γεννημένους γύρω στις 31 Ιουλίου έως τα τέλη Ιουνίου ­ που
αντιμετωπίζουν μεγάλες αλλαγές στη δουλειά τους ή στην προσωπική τους ζωή.

ΠΑΡΘΕΝΟΣ

(23 Αυγούστου - 23 Σεπτεμβρίου). Εν όψει της αυριανής κόντρας Αφροδίτης -
Πλούτωνα, προσοχή στον τομέα της οικογένειας ή της καριέρας και της δημόσιας
εικόνας. Ειδικά αν έχετε γεννηθεί γύρω στις 27 Αυγούστου.

ΖΥΓΟΣ

(24 Σεπτεμβρίου - 23 Οκτωβρίου). Νωρίς το πρωί θα έχετε κόντρες με αγαπημένα
πρόσωπα, φίλους ή συνεργάτες. Το βράδυ προσφέρεται για παρέα με σοβαρούς ή
ηλικιωμένους ανθρώπους.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο πλανήτης Ουρανός γίνεται ανάδρομος και θα
εξακολουθεί να επηρεάζει τους γεννημένους γύρω στις 31 Οκτωβρίου έως τα τέλη
Ιουνίου ­ που αντιμετωπίζουν μεγάλες αλλαγές στη ζωή ή στην καριέρα τους.

ΤΟΞΟΤΗΣ

(23 Νοεμβρίου - 21 Δεκεμβρίου). Εν όψει της αυριανής κόντρας Αφροδίτης -
Πλούτωνα, προφυλάξτε μια σχέση αν σας είναι πολύτιμη. Αυτό ισχύει κυρίως για
τους γεννημένους γύρω στις 26 Νοεμβρίου.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Νωρίς το πρωί, πιθανές κόντρες για
οικονομικούς ή ερωτικούς λόγους. Το βράδυ, θα είστε σοβαροί και νηφάλιοι και
θα μπορέσετε να κάνετε αποτελεσματικές συζητήσεις για θέματα που σας απασχολούν.

ΥΔΡΟΧΟΟΣ

(20 Ιανουαρίου - 18 Φεβουαρίου). Ο πλανήτης Ουρανός γίνεται ανάδρομος και θα
εξακολουθεί να επηρεάζει τους γεννημένους γύρω στις 28 Ιανουαρίου έως τα τέλη
Ιουνίου ­ οι οποίοι αντιμετωπίζουν μεγάλες αλλαγές στη ζωή ή στην καριέρα τους.

ΙΧΘΥΕΣ

(19 Φεβρουαρίου - 20 Μαρτίου). Εν όψει της αυριανής κόντρας Αφροδίτης -
Πλούτωνα, προφυλάξτε σχέσεις και συνεργασίες που χρειάζεσθε. Ειδικά αν έχετε
γεννηθεί γύρω στις 23 Φεβρουαρίου.

ΚΡΙΟΣ

(21 Μαρτίου - 19 Απριλίου). Νωρίς το πρωί θα έχετε προστριβές με αγαπημένα
πρόσωπα ή συνεργάτες. Το βράδυ αντιμετωπίζετε με σοβαρότητα μια αισθηματική
σχέση και τυχόν προβλήματα των παιδιών σας.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15834N581</ED>
<ID>
ID:167581

</ID><URL>http://ta-nea.dolnet.gr/neaweb/neafile.print_unique?e=A&f=15834&m=N58&aa=1</URL></REF>


Article

<CATEGORY>vin10</CATEGORY>

 <H5>ΣΗΜΕΡΑ Ο ΤΡΟΧΑΝΑΣ ΠΕΡΙΜΕΝΕΙ ΤΗΝ ΠΡΟΤΑΣΗ ΦΙΛΙΠΠΟΥ
</H5><H2>Μυστήριο στην ΑΕΚ </H2>
ΕΚΠΝΕΕΙ εντός της ημέρας η προθεσμία (που έθεσε ο Μιχάλης Τροχανάς) για την
πώληση της ΠΑΕ ΑΕΚ. Και ο νυν ιδιοκτήτης φαίνεται να «εκβιάζει» την πρόταση
Φιλίππου, ενώ στο... αντίπαλο στρατόπεδο δείχνουν αναποφάσιστοι.

σελίδα 3

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15834O001</ED>
<ID>
ID:167582

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O00&aa=1</URL></REF>


Article

<CATEGORY>vin10</CATEGORY>

 <H2>Με ενδιαφέρει μόνο να βγει ο ΠΑΟ στην Ευρώπη </H2>
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15834O002</ED>
<ID>
ID:167583

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O00&aa=2</URL></REF>


Article

<CATEGORY>vin10</CATEGORY>

 <H2>Παρελθόν ο Ρομπακίεβιτς από Ηρακλή
</H2>
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15834O003</ED>
<ID>
ID:167584

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O00&aa=3</URL></REF>


Article

<CATEGORY>vin10</CATEGORY>

 <H2>Τι είπε στους αναγνώστες της «ΟΜΑΔΑΣ»
</H2><H2>(Εικόνα μεγέθους : 16522 bytes)
</H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15834O004</ED>
<ID>
ID:167585

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O00&aa=4</URL></REF>


Article

<CATEGORY>vin10</CATEGORY>

 <H2>Χαρτοπόλεμος για τη διαιτησία (Εικόνα μεγέθους : 23279 bytes)
</H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15834O005</ED>
<ID>
ID:167586

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O00&aa=5</URL></REF>


Article

<CATEGORY>vin10</CATEGORY>

 <H2>Πάθος για τη νίκη
</H2><H2></H2>
<H3>σελίδα 10
</H3>
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15834O006</ED>
<ID>
ID:167587

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O00&aa=6</URL></REF>


Article

<CATEGORY>vin10</CATEGORY>

 <H2>Στον Πύργο και το '98
</H2><H2>(Εικόνα μεγέθους : 4486 bytes)
</H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15834O007</ED>
<ID>
ID:167588

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O00&aa=7</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ ΚΑΙ ΑΕΚ ΣΥΝΕΧΙΣΑΝ ΤΗΝ ΚΟΝΤΡΑ ΤΟΥΣ ΚΑΙ ΕΞΩ ΑΠΟ ΤΟ ΓΗΠΕΔΟ ΜΕ ΑΝΑΚΟΙΝΩΣΕΙΣ
</H5><H5>Περιμένουν την έκθεση
</H5><H2>Αρχή του χαρτοπόλεμου
</H2>
<AUTHOR>ΓΙΑΝΝΗΣ ΛΑΜΠΙΡΗΣ - ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΑΡΧΙΣΕ ο... χαρτοπόλεμος. Μια μέρα μετά τον πρώτο τελικό πρωταθλήματος
Ολυμπιακού - ΑΕΚ, οι δύο ομάδες συνέχισαν την κόντρα τους και έξω από το
γήπεδο, υπό μορφή... ανακοινώσεων. Την αρχή έκανε ο Ολυμπιακός και ακολούθησε
η ΑΕΚ. Οι «ερυθρόλευκοι», στην ανακοίνωσή τους, διαμαρτύρονται για τη
διαιτησία, ενώ όσον αφορά στην «τρομοκρατία», που κατήγγειλε η πλευρά της ΑΕΚ,
έριξαν το γάντι στον αντιπρόεδρο του ΤΑΚ Γιάννη Γρανίτσα («ήταν στους
επίσημους και μπορεί να απαντήσει»). Η απάντηση ήρθε άμεσα από τον «Ενωσίτη»
παράγοντα, που χαρακτήρισε «απαράδεκτες» τις συνθήκες διεξαγωγής του τελικού,
ενώ έκανε λόγο για προπηλακισμό των παικτών και του Ιωαννίδη.

Μεταξύ άλλων η ανακοίνωσή του Ολυμπιακού αναφέρει:

«Η διοίκηση του ΤΑΚ είχε προειδοποιήσει από το Σάββατο για τις προθέσεις
ορισμένων να επηρεάσουν τη διαιτησία των τελικών των πλέι-οφ του
πρωταθλήματος. Δυστυχώς δεν πέρασε παρά ένα 24ωρο για να δικαιωθούμε και δύο
διεθνείς διαιτητές ­ υψηλής μάλιστα εμπειρίας ­ εκτέθηκαν δημόσια με απανωτά
σφυρίγματα σε βάρος του Ολυμπιακού. Το θέατρο του παραλόγου όμως συνεχίστηκε
και μετά το παιχνίδι όταν ακούστηκαν κραυγές για υποτιθέμενο "κλίμα
τρομοκρατίας" και τις γενικότερες συνθήκες διεξαγωγής του τελικού. "Φωνάζει ο
κλέφτης για να φοβηθεί ο νοικοκύρης" λέει η λαϊκή παροιμία αν κι εδώ έχουμε να
κάνουμε με μία καθαρή προσπάθεια αποπροσανατολισμού της κοινής γνώμης ώστε να
συγκαλυφθούν τα ολοφάνερα διαιτητικά σφάλματα σε βάρος της ομάδας μας.

Ο Ολυμπιακός δεν θα ενστερνιστεί αυτή τη λογική και θα υπερασπιστεί με κάθε
τρόπο το κύρος και την ομαλή διεξαγωγή των τελικών, περιμένοντας ωστόσο και
από τη διαιτησία να συνειδητοποιήσει την ευθύνη της αποστολής της».

Ο αντιπρόεδρος και γενικός διευθυντής του ΤΑΚ ΑΕΚ απάντησε:

«Οι συνθήκες ήταν επιεικώς απαράδεκτες. Η Αστυνομία ελλιπέστατη, τα ηχητικά
στη διαπασών και οργανωμένες ομάδες φιλάθλων να περιφέρονται οπουδήποτε και να
προπηλακίζουν με κάθε τρόπο (κέρματα, αναπτήρες, μπουκάλια) τους παίκτες και
τον προπονητή της ομάδας μας. Όλα τα ανωτέρω τα επισήμανα και μετά τη λήξη του
αγώνα στον γενικό διευθυντή της ΕΣΑΚ κ. Ρήγα ­ δίπλα από τον οποίο καθόμουν.
Του ζήτησα να φέρει το θέμα στην πρώτη συνεδρίαση της διοργανώτριας αρχής, με
σκοπό να παρθούν μέτρα, ώστε 
να μην ξανασυμβούν τέτοια απαράδεκτα γεγονότα, που μεταβάλλουν τα γήπεδα σε ζούγκλα».

Την έκθεση του παρατηρητή κ. Τσούλου περιμένουν στην ΟΔΚΕ για να δουν τι θα
πράξουν με το θέμα των διαιτητών του αγώνα Ολυμπιακού - ΑΕΚ. Στην Ομοσπονδία
υπάρχει μεγάλη δυσαρέσκεια για τον πειθαρχικό έλεγχο των Κουκουλεκίδη -
Κορομηλά, ο οποίος σχεδόν δεν υπήρχε. 
Έτσι εάν ο βαθμός του παρατηρητή είναι κοντά σε παραπομπή, η ΟΔΚΕ ενδέχεται να
επέμβει αυτεπάγγελτα και να τους παραπέμψει.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15834O011</ED>
<ID>
ID:167589

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΗΡΑΚΛΗΣ «ΤΕΛΕΙΩΝΕΙ» ΤΟΝ ΡΟΜΠΑΚΙΕΒΙΤΣ
</H5><H2>Θα πληρώσει το λάθος του
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΑΔΟΞΟ ΤΕΛΟΣ θα έχει η καριέρα του Ζίμπι Ρομπακίεβιτς στον Ηρακλή. Ο
Πολωνός τερματοφύλακας, «δωρητής» ­ έστω και άθελά του, όπως υποστηρίζει ­ του
δεύτερου τέρματος του Άρη, θα πρέπει να θεωρείται παρελθόν για τους
«κυανόλευκους». Αυτό μάλιστα το γνωρίζει και ο ίδιος, αφού μόλις χθες
αποκάλυψε ότι «αν ο Ηρακλής με ήθελε και για τη νέα περίοδο έπρεπε μέχρι τέλος
Μαρτίου να ενημερώσει την ομάδα μου, έτσι τώρα εγώ θέλω δε θέλω θα επιστρέψω
στη Λοτζ».

Όταν βέβαια ρωτήθηκε για τη φάση του γκολ που πέτυχε ο Εντίνιο, απάντησε:
«Ήταν μια άτυχη στιγμή. Την πάτησα από υπερβολική σιγουριά. Σκεφτόμουν ήδη πού
θα δώσω πάσα». Για τον Ρομπακίεβιτς το κτύπημα ήταν μεγάλο, όπως φάνηκε και
από τα λεγόμενά του, αλλά και από την έκφραση του προσώπου του, αφού ομολόγησε
ότι «ήταν το μεγαλύτερο λάθος της καριέρας μου». Σχετικά με όσα ειπώθηκαν και
ακούστηκαν από τον κόσμο, κυρίως για την απόδοση των παικτών του Ηρακλή, ο
Ρομπακίεβιτς απέφυγε να πάρει θέση, λέγοντας απλά. «Και στην Πολωνία υπήρχαν
φήμες κι εδώ, αλλά εγώ και ελληνικά δεν γνωρίζω και δεν εμπλέκομαι σε τέτοιες
διαδικασίες. Εμείς παίξαμε όπως θα έπαιζε μία ομάδα χωρίς στόχους στα
τελευταία της παιχνίδια». 
Ο ΠΑΡΑΣΧΟΣ

Ο Γιώργος Παράσχος αποτελεί τον πρώτο και καλύτερο κατά τον Πέτρο Θεοδωρίδη
στόχο του Ηρακλή για τη θέση του προπονητή διαδόχου του Παναγούλια. Όμως
επειδή ο μεν Παράσχος δεσμεύεται με την Καβάλα έως το τέλος του πρωταθλήματος
και επειδή απομένουν μόνο δύο αγωνιστικές, οι «κυανόλευκοι» θα συνεχίσουν με
υπηρεσιακό προπονητή τον Μανώλη Γιοβανόπουλο.

Ο ΠΑΝΑΓΟΥΛΙΑΣ

Όσο για τον Αλκέτα Παναγούλια ετοιμάζεται για ταξίδι στις Ηνωμένες Πολιτείες
έως το τέλος της εβδομάδας και προς το παρόν δεν θέλησε να βγει δημόσια να
μιλήσει για την παραίτησή του, αν και δια στόματος Γιοβανόπουλου διέρρευσαν οι
λόγοι. «Δεν ξέρω πότε παραιτήθηκε, αλλά ξέρω πως εμείς το μάθαμε τη ημέρα του
αγώνα με τον Άρη. Έκανε κανονικά τη θεωρία στους παίκτες, ανακοίνωσε τη
σύνθεση, ενημέρωσε για την τακτική στο γήπεδο και μετά έφυγε δηλώνοντας
απογοητευμένος, επειδή οι φίλαθλοι της ομάδας που είναι προπονητής τον έβρισαν
και τον απείλησαν. Ήταν η διαμαρτυρία του για όλα όσα συμβαίνουν στο ελληνικό
ποδόσφαιρο, όπως μας είπε, και ευχήθηκε καλή επιτυχία».

Η αντίδραση του μεγαλομετόχου της ΠΑΕ Ηρακλής Πέτρου Θεοδωρίδη ήταν κι αυτή
εκρηκτική. Χθες λοιπόν ανακοίνωσε μέσα στον εκνευρισμό του για πολλοστή φορά
τη αποχώρησή του από τα διοικητικά, δηλώνοντας: «Τελείωσε για μένα ο Ηρακλής,
δεν αξίζει να ασχολείσαι». 
Επίσης έδειξε ενοχλημένος και από τη στάση του Παναγούλια: «Με είχε ενημερώσει
από το βράδυ της Παρασκευής πως φεύγει, αλλά δεν μου είχε πει πως δεν θα
παρατάξει αυτός την ομάδα. Σίγουρα δεν μπορεί να απειλείς τον προπονητή, ούτε
να λες πως συνέχεια φταίει ο πρόεδρος, όταν κάνει λάθη ο τερματοφύλακας».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15834O021</ED>
<ID>
ID:167590

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O02&aa=1</URL></REF>


Article

<CATEGORY>vin10</CATEGORY>

 <H2>Κουράγιο για τη συνέχεια
</H2>
ΘΕΣΣΑΛΟΝΙΚΗ

ΝΙΚΗ ύστερα από 13 χρόνια στο Καυταντζόλγειο επί του Ηρακλή δεν είναι και
μικρό πράγμα για τον Άρη. Παρ' όλα αυτά το προχθεσινό 2-1 ελάχιστα
πανηγυρίστηκε, αφού η θηλιά του υποβιβασμού στη Β' Εθνική συνεχίζει να σφίγγει
τους «κιτρινόμαυρους». Όσο για τους... ψιθύρους που ακούστηκαν, ουδείς έδωσε
σημασία και οι Φοιρός - Κούης σκέφτονται την επόμενη μέρα. Ενδόμυχα φυσικά
όλοι ένιωσαν μια ικανοποίηση, πήραν κουράγιο να συνεχίσουν την προσπάθεια και
τώρα στοχεύουν στο 2/2 (με Καλαμάτα στο Χαριλάου και Απόλλωνα στη Ριζούπολη),
που σε συνδυασμό άλλων αποτελεσμάτων μπορεί να φέρουν και τη σωτηρία για τον
Άρη. Με τα νέα δεδομένα, που δημιουργήθηκαν ύστερα και από την 32η αγωνιστική,
η Βέροια είναι το υποψήφιο «θύμα» των Θεσσαλονικέων, που θέλουν να χάσει
οπωσδήποτε ένα ματς και να φέρει το λιγότερο ισοπαλία στο άλλο (παίζει με
Καστοριά έξω και ΟΦΗ μέσα), ώστε στη χειρότερη περίπτωση να ισοβαθμήσει και να
υπερισχύσει λόγω νίκης στο Χαριλάου και ισοπαλίας στη Βέροια.

Αλλαγή πλεύσης από την οικουμενική διοίκηση της ΠΑΕ Άρης με τη συναίνεση του
μεγαλομετόχου Λάμπρου Γράντα. Αποφασίστηκε να παγώσουν οι ενέργειες για αύξηση
των ομάδων από 18 σε 20, για αναψηλάφηση της απόφασης αφαίρεσης τριών βαθμών
και επιστροφής τους, αλλά και για μεταβίβαση των μετοχών του Λάμπρου Γράντα
στον Α.Σ. Άρης. Η μοναδική ενέργεια που έγινε ήταν να υπερασπιστεί τον Άρη στη
χθεσινή εκδίκαση της προσφυγής του Νεϊζίνιο ο Βασίλης Γκαγκάτσης και
αναμένεται σήμερα η απόφαση της ΕΕΟΔΑΠ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15834O022</ED>
<ID>
ID:167591

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O02&aa=2</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Τα Τρίκαλα έμειναν με το όνειρο
</H2>
«ΕΣΒΗΣΕ» το όνειρο της ανόδου για τα Τρίκαλα, μετά την οδυνηρή εντός έδρας
ήττα (1-0) που υπέστη από την αδιάφορη βαθμολογικά Λάρισα.

Οι φιλοξενούμενοι πήραν τη νίκη χάρη στις καταπληκτικές επεμβάσεις του
Γεωργίου, ο οποίος ήταν ανίκητος στις προσωπικές «μάχες» ­ ιδίως στο δεύτερο
ημίχρονο ­ με τους παίκτες των Τρικάλων.

Το μοναδικό γκολ της συνάντησης πέτυχε με κεφαλιά ο Ραντοΐκοβιτς στο 30', ενώ
ο Ντάμπιτς στο 79' έστειλε την μπάλα στο δοκάρι.

Καλή η διαιτησία του Χατζή.

Τρίκαλα: Κατσιαούνης, Κυζιρίδης, Θεοδοσιάδης, Πρεκατές, Πράπας (28'
Ζάρας, 46' Στοΐνοβιτς), Λαγούιας, Μουστακίδης, Μπέκας (62' Πολυζωίδης),
Ιορδανίδης, Μιρίλοβιτς, Ντάμπιτς.

Λάρισα: Γεωργίου, Μπακογιάννης, Βαλκάνης, Χρυσοστομίδης, Παυλίδης,
Μαυρόπουλος, (90' Νεμπεγλέρας), Ξάνθης, Πάτε (46' Αγορογιάννης), Κόιτς (82'
Κατσάρας), Ραντοϊκοβιτς.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15834O023</ED>
<ID>
ID:167592

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O02&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ το έκτακτο
</H2>
<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15834O024</ED>
<ID>
ID:167593

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O02&aa=4</URL></REF>


Article

<CATEGORY>vin10</CATEGORY>

 <H2>Η Επιτροπή Διαιτησίας προτείνει Μπιτίτσιο
</H2>
ΤΟΝ ΘΕΟΔΩΡΟ Μπιτίτσιο αποφάσισε χθες ομόφωνα να προτείνει η Επιτροπή
Διαιτησίας για τη θέση του Γιώργου Τσεκλένη στην Επιτροπή Εφέσεων Διαιτησίας.
Η στάση που κράτησε ο Τσεκλένης στις υποθέσεις των Αγγελάκη, Φασόλη και
Λάτσιου ανάγκασαν τον Γερμανάκο να ζητήσει την περασμένη Πέμπτη από το Δ.Σ.
της ΕΠΟ την αντικατάστασή του από την Επιτροπή Εφέσεων. Ο πρόεδρος της
Επιτροπής Διαιτησίας πρότεινε αρχικά στον Ντάουλα να πάει στη θέση του
Τσεκλένη, κάτι που αποδέχτηκε, αλλά χθες αρνήθηκε με αποτέλεσμα να προταθεί ο Μπιτίτσιος.

Στη συνέχεια η Επιτροπή Διαιτησίας αποφάσισε να ζητήσει επανεξέταση της
υπόθεσης από την επιτροπή Εφέσεων που αφορά τον Γιώργο Φασόλη και τα πρακτικά
της απόφασης για τον Αγγελάκη και τον Λάτσιο, προκειμένου να καθορίσει στη
συνέχεια τη στάση της.

ΑΡΕΣΕ ΣΤΟΝ ΠΑΡΑΤΗΡΗΤΗ

Σε ό,τι αφορά τη διαιτησία του Γιώργου Μποροβήλου στο ντέρμπι Ολυμπιακού -
ΑΕΚ, έγινε γνωστό ότι ο παρατηρητής τον βαθμολογεί με 7, τόσο στην εφαρμογή
κανονισμών όσο και στον πειθαρχικό έλεγχο. Πάντως μέλη της Επιτροπής
Διαιτησίας που τον παρακολούθησαν στο ντέρμπι δεν έμειναν ευχαριστημένοι από
την απόδοσή του, χωρίς αυτό να σημαίνει ότι θα παραπεμφθεί στην Πειθαρχική Επιτροπή.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15834O025</ED>
<ID>
ID:167594

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O02&aa=5</URL></REF>


Article

<CATEGORY>vin10</CATEGORY>

 <H5>ΚΡΙΣΙΜΗ Η ΣΗΜΕΡΙΝΗ ΗΜΕΡΑ ΓΙΑ ΤΗΝ ΠΩΛΗΣΗ ΤΗΣ ΑΕΚ
</H5><H2>Τελειώνει η προθεσμία
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Η ΠΛΕΟΝ κρίσιμη ημέρα στην υπόθεση πώλησης της ΠΑΕ ΑΕΚ είναι η σημερινή.
Όχι μόνο διότι εκπνέει η προθεσμία που είχε θέσει ο Μιχάλης Τροχανάς, αλλά και
γιατί αναμένεται (επιτέλους!) η τοποθέτηση - πρόταση του Γιάννη Φιλίππου. Κατά
τη χθεσινή ημέρα υπήρξαν εξελίξεις. Με μία έννοια, ουσιαστικές, καθώς προωθούν
το θέμα και, άρα, αναμένεται να βρεθεί (έτσι κι αλλιώς) λύση.

Ο Μ. Τροχανάς δείχνει αποφασισμένος να πουλήσει. Ή αν θέλετε να απαλλαγεί από
το βάρος των ευθυνών της ΠΑΕ ΑΕΚ. Σκεφθείτε ότι έφτασε στο σημείο να δηλώσει
στην τηλεοπτική εκπομπή του Καναλιού 5, στην «Αρένα», πως δέχεται να δώσει τις
μετοχές του για ένα ή δύο χρόνια στον Γιάννη Φιλίππου, χωρίς ο τελευταίος να
δώσει δραχμή! Απλά, να αναλάβει τα λειτουργικά έξοδα της ΑΕΚ. Η πρόταση
θεωρείται εξαιρετικά προχωρημένη και δύσκολα θα την κάνει (με αυτή τη μορφή)
δεκτή ο ηγέτης του ΤΑΚ ΑΕΚ. Τι συμπέρασμα βγαίνει; Είτε ότι ο Τροχανάς
καίγεται να δώσει τις μετοχές του είτε ότι παίζει με τη σιγουριά πως πρόταση
από τον Φιλίππου δεν θα υπάρξει.

«ΔΕΝ ΕΙΜΑΣΤΕ ΥΠΟΧΡΕ·ΜΕΝΟΙ»

Όλες οι πληροφορίες είναι συγκεχυμένες. Από την πλευρά Φιλίππου λέγεται ότι το
θέμα εξετάζεται επισταμένα και δεν αποκλείεται σήμερα να έχουμε εξελίξεις. Τα
ίδια (πάνω κάτω) είχαν ειπωθεί και πριν από λίγες ημέρες, αλλά νεώτερο δεν
υπήρξε. 
«Δεν είμαστε υποχρεωμένοι να αγοράσουμε ή να κινηθούμε», ήταν αυτό που άφησε
να διαρρεύσει έγκυρη πηγή, ωστόσο, αναντίρρητα, η περίπτωση Φιλίππου είναι η
«εκλεκτή» των φίλων της ΑΕΚ και αυτό δεν πρέπει να διαφεύγει κανενός.
Τουλάχιστον, ο Μ. Τροχανάς το γνωρίζει άριστα και φέρεται αποφασισμένος να μην
δώσει αλλού την ΠΑΕ. Τονίζεται, ότι εξ αρχής η εποχή που «έπεσε» η πρόταση
Τροχανά για πώληση αιφνιδίασε το ΤΑΚ, διότι είχε στο νου άλλα προβλήματα ­
κυρίως την οργάνωση των τελικών του πρωταθλήματος μπάσκετ. Λέτε κατά συνέπεια
να έχουμε κινήσεις μετά το τέλος της σειράς;

Χθες, ακούστηκαν διάφορα. Οι φήμες ήταν πολλές. Άλλες ήθελαν να υπάρχει
πρόταση ύψους 1 δισ. για το πακέτο Τροχανά και το υπόλοιπο ποσό να δίνεται αν
περάσει η ΑΕΚ του χρόνου σε όμιλο Τσάμπιονς Λιγκ, και άλλες ανάφεραν πως από
την ΠΑΕ έφυγαν φαξ που ενημέρωναν περί τα οικονομικά τον Γιάννη Φιλίππου!
Αρμοδίως, όλα διαψεύστηκαν...

ΣΥΖΗΤΗΣΕΙΣ ΓΙΑ ΤΟ ΜΕΛΛΟΝ

Στο SoE κινούνται λες και γνωρίζουν πως ουδέν θα συμβεί. Έγινε σύσκεψη με
συμμετοχή των κ.κ. Τροχανά - Σουξέ - Καπετανάκη - Σταματάκη και άλλων
στελεχών, όπου και συζητήθηκε τι θα γίνει στο μέλλον. Δηλαδή, αν δεν κατατεθεί
πρόταση και αν δεν μεταβιβαστούν οι μετοχές. Τι αποφασίστηκε; Να φύγει από το
προσκήνιο ο Μιχάλης Τροχανάς και να ενισχυθεί ο κ. Κυριόπουλος. Ο πρόεδρος της
ΠΑΕ θα έχει απεριόριστες εξουσίες και οικονομικά θα συνδράμει (όσο μπορεί...)
ο SoE.

Επανερχόμενοι στην χθεσινή τηλεοπτική εμφάνιση του Μιχάλη Τροχανά, να
σημειώσουμε τα εξής:

­ Είπε ότι καλύτερη μεταγραφή του Ολυμπιακού ήταν ο Θωμάς Μητρόπουλος!

­ Ανέφερε πως ο Σ. Κόκκαλης αποφάσισε να διαιωνίσει την υπάρχουσα τάξη
πραγμάτων στο ελληνικό ποδόσφαιρο.

­ Δήλωσε ότι λειτουργεί με αίσθημα προσωρινότητας και πάντα περιμένει πρόταση
από τον κ. Φιλίππου, η οποία θα έρθει σίγουρα!

­ Αρνήθηκε την κόντρα με τον κόσμο της ΑΕΚ.

­ Πρόσθεσε πως δεν θέλει να είναι στην ΑΕΚ της κλίκας.

­ Τόνισε ότι ο Ντούσαν Μπάγιεβιτς δεν είχε σοβαρή συμμετοχή στην κατάκτηση του
τίτλου από τον Ολυμπιακό.

­ Απεκάλυψε πως ξόδεψε για την ΑΕΚ 2 δισ., ενώ όταν την ανέλαβε το παθητικό
της ήταν 1,7 δισ.

­ Τώρα (είπε) το παθητικό είναι 700 εκατ.

­ Εξέφρασε την άποψη ότι ο Δημήτρης Μελισσανίδης δεν πρόσφερε στην ομάδα.

­ Ομολόγησε πως ζηλεύει τη δουλειά του κ. Φιλίππου στο ΤΑΚ και τις
πολλαπλάσιες οικονομικές του δυνατότητες.

­ Υποστήριξε πως η ΑΕΚ πάσχει από οπαδισμό, μπαγεβιτσισμό, παραγοντισμό, την
έβλαψε η υπόθεση Μπόσμαν και ο ίδιος δεν μπορεί να αντιμετωπίσει τις
συμπληγάδες Βαρδινογιάννη - Κόκκαλη.

Εξάλλου, στον αγωνιστικό τομέα, ο Βασίλης Μπορμπόκης αντιμετωπίζει πρόβλημα
τραυματισμού και ο Πέτρος Ραβούσης στην ομιλία του ανέφερε πως οι παίκτες
φοβήθηκαν το ντέρμπι με τον Ολυμπιακό.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15834O031</ED>
<ID>
ID:167595

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O03&aa=1</URL></REF>


Article

<CATEGORY>vin10</CATEGORY>

 <H5>ΠΑΝΗΛΕΙΑΚΟΣ
</H5><H2>Ο Δανιήλ παραμένει στον Πύργο
</H2>
ΓΙΑ ΕΝΑ ακόμα χρόνο, ο Βασίλης Δανιήλ θα συνεχίσει να προσφέρει τις υπηρεσίες
του στην τεχνική ηγεσία του Πανηλειακού. Ο πρόεδρος της ΠΑΕ κ. Σταυρόπουλος,
αναφερόμενος στην ανανέωση του συμβολαίου του Έλληνα τεχνικού είπε:
«Συζητήσαμε με τον κ. Δανιήλ και διαπιστώσαμε ότι υπήρχε ταύτιση απόψεων. Έτσι
αποφασίσαμε να συνεργαστούμε και τη νέα περίοδο». Η συνεργασία του κ. Δανιήλ
με τον Πανηλειακό, σημαίνει ότι έγιναν δεκτά τα αιτήματά του και ειδικότερα οι
απαιτήσεις του στις μεταγραφές. Να σημειωθεί ότι έχει ζητήσει να αποκτηθούν
παίκτες εγνωσμένης αξίας, στις θέσεις των Τοχούρογλου, Μπάντοβιτς, Ίλιτς και
Λάκη αν αυτοί μεταγραφούν σε άλλες ομάδες.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15834O032</ED>
<ID>
ID:167596

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O03&aa=2</URL></REF>


Article

<CATEGORY>vin10</CATEGORY>

 <H5>Η ΕΥΡΩΠΗ
</H5><H2>Η ΦΙΦΑ ρυθμίζει τις μεταγραφές
</H2>
Η ΦΙΦΑ θα ρυθμίζει τα μεταγραφικά θέματα και στις χώρες-μέλη της Ευρωπαϊκής
Ένωσης, σύμφωνα με έγγραφο που έστειλε χθες η Εκτελεστική Επιτροπή της ΟΥΕΦΑ
στην ΕΠΟ. Επίσης τονίζεται ότι η ΦΙΦΑ από τις 18 Μαΐου θα επιμεληθεί όλες τις
μεταγραφικές υποθέσεις, ενώ θα καθορίσει και τις τυχόν οικονομικές
εκκρεμότητες παικτών και συλλόγων. Εξάλλου η ΟΥΕΦΑ κοινοποίησε ότι συγκρότησε
κοινό ταμείο, με σκοπό την ενίσχυση των ερασιτεχνικών ομάδων που τροφοδοτούν
ποδοσφαιριστές τους σε επαγγελματικά σωματεία.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15834O033</ED>
<ID>
ID:167597

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O03&aa=3</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Ο Παράσχος ψάχνει στην Πολωνία
</H2>
ΑΝΑΧΩΡΕΙ σήμερα για την Πολωνία ο Γιώργος Παράσχος, προκειμένου να δει παίκτες
που ενδιαφέρουν την Καβάλα. 
Ο Έλληνας τεχνικός, παρ' ότι δεν είναι βέβαιο ότι θα μείνει και τη νέα χρονιά
στον πάγκο της Καβάλας, ετοιμάζει την έκθεσή του και θέλει να έχει προσωπική
άποψη σε αυτά πού θα προτείνει στη διοίκηση της ΠΑΕ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15834O034</ED>
<ID>
ID:167598

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O03&aa=4</URL></REF>


Article

<CATEGORY>vin10</CATEGORY>

 <H2>Στην Αρχαία Ολυμπία ο Μουνιόθ Πένια
</H2>
ΤΙΣ ΕΓΚΑΤΑΣΤΑΣΕΙΣ της Αρχαίας Ολυμπίας, επισκέφθηκε χθες, τρίτη μέρα της
παραμονής του στη χώρας μας, ο Μουνιόθ Πένια μέλος της ΔΟΕ για τη Δομινικανή
Δημοκρατία. Ξεναγήθηκε στους αρχαιολογικούς χώρους, στο μουσείο και στις
εγκαταστάσεις της Διεθνούς Ολυμπιακής Ακαδημίας, ενώ προχθές το βράδυ στο
Στάδιο Ειρήνης και Φιλίας παρακολούθησε τον πρώτο τελικό του πρωταθλήματος
μπάσκετ μεταξύ Ολυμπιακού και ΑΕΚ. 
Στο μεταξύ σημαντικές επαφές με εκπροσώπους των Ολυμπιακών Επιτροπών της Ασίας
και μέλη της ΔΟΕ είχε η αντιπροσωπεία του «Αθήνα 2004» με επικεφαλής την
πρόεδρο κ. Γιάννα Δασκαλάκη - Αγγελοπούλου, που βρέθηκε στο Πουσάν της Ν.
Κορέας, όπου έγινε η Γενική Συνέλευση των Ολυμπιακών Επιτροπών της Ασίας και
το 2ο Πρωτάθλημα Νότιας Ασίας σε όλα τα σπορ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15834O035</ED>
<ID>
ID:167599

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O03&aa=5</URL></REF>


Article

<CATEGORY>vin10</CATEGORY>

 <H5>ΑΝΑΣΤΑΣΙΟΥ: ΟΙ ΑΓΩΝΕΣ ΠΑΙΖΟΝΤΑΙ ΣΤΑ ΠΑΡΑΣΚΗΝΙΑ
</H5><H2>Έτοιμοι για τα δύσκολα
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΗΡΑΚΛΕΙΟ

ΤΩΡΑ ΑΡΧΙΖΟΥΝ τα δύσκολα. Το κυριακάτικο ντέρμπι του ΟΦΗ με τον
Παναθηναϊκό θα κρίνει σε μεγάλο βαθμό ποια από τις δύο ομάδες θα πάρει θέση
στο ΟΥΕΦΑ. Στο στρατόπεδο των Κρητικών αισιοδοξούν, ωστόσο, ότι οι
«ασπρόμαυροι» έχουν το «πάνω χέρι».

Δήλωσε ο ταμίας της κρητικής ΠΑΕ, Κώστας Καζανάκης: «Με τόσους βαθμούς και
τέτοια πορεία στο Πρωτάθλημα είναι περίεργο ο ΟΦΗ να κινδυνεύει να χάσει το
εισιτήριο. Είναι δύσκολα τα πράγματα και ίσως την Κυριακή να ξεκαθαριστεί αν
θα πάμε Ευρώπη...».

Κατηγορηματικός, ωστόσο, είναι και ο Γιάννης Αναστασίου, που ελπίζει ότι η
κρητική ομάδα «έστω και δύσκολα θα τα καταφέρει».

Με την εξέλιξη που έχει πάρει το Πρωτάθλημα, πιστεύει ότι «τα ματς παίζονται
στα παρασκήνια και όχι στα γήπεδα».

«Αυτά τα φαινόμενα», επισημαίνει ο σέντερ φορ του ΟΦΗ, «έχουν επιπτώσεις στην
ψυχολογία των παικτών και κυρίως στους νέους, με τους οποίους "χτίζει" το
"αύριο" της ομάδας της Κρήτης ο κ. Γκέραρντ».

Ο Αναστασίου σημειώνει ότι ο ΟΦΗ εφέτος έχει «πολύ καλή πορεία και αποδείχτηκε
ότι είναι η πιο σταθερή ομάδα του Πρωταθλήματος. Είναι φοβερό με 65 βαθμούς να
μην μπορούμε να βγούμε στην Ευρώπη. Θα δούμε...».

Στο μεταξύ, μεταγραφές και πενταετίες στον ΟΦΗ έχουν προς το παρόν «παγώσει»,
επειδή δεν έχει ξεκαθαριστεί ακόμα αν η ομάδα της Κρήτης θα συμμετάσχει στο ΟΥΕΦΑ.

Ελπίζεται ότι την ερχόμενη εβδομάδα θα οριστικοποιηθεί αν θα συνεχίσουν στο
κρητικό συγκρότημα οι Τζιώκας, Μούτας, Πατεμτζής, Βάβουλας και Μαρινάκης.

*** Ενδεχομένως μέσα στην εβδομάδα να έλθει για δοκιμή στον ΟΦΗ ο
Αφρικανός που έχει εντοπίσει ο Γκέραρντ, ενώ σε συνεχή επαφή βρίσκεται με τους
δύο Αλβανούς.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15834O041</ED>
<ID>
ID:167600

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O04&aa=1</URL></REF>


Article

<CATEGORY>vin10</CATEGORY>

 <H2>Ο μονόδρομος που οδηγεί στην Ευρώπη
</H2>
ΑΚΕΡΑΙΕΣ διατηρεί τις ελπίδες του ο ΠΑΟΚ για την έξοδό του στην Ευρώπη. Η
ομάδα του «δικεφάλου», με τη συμπαράσταση 20.000 οπαδών της, κάτω από καιρικές
συνθήκες καλοκαιριού, κατάφερε να ξεπεράσει με τον καλύτερο τρόπο το εμπόδιο
της Ξάνθης και τώρα περιμένει τα επόμενα δύο παιχνίδια για να δει αν θα
πετύχει τον στόχο της που είναι η συμμετοχή στην Ευρώπη...

Ο αγώνας με την Καβάλα, την προσεχή Κυριακή, θεωρείται οριακός για τον ΠΑΟΚ.
«Η νίκη είναι μονόδρομος για την ομάδα μου, στα δύο παιχνίδια που μας
απομένουν, αφού κάθε άλλο αποτέλεσμα θα μας βγάλει έξω από τον στόχο μας.
Ελπίζω να τα καταφέρουμε», τόνισε χθες ο Άγγελος Αναστασιάδης, ο οποίος από
την ημέρα που ανέλαβε την τεχνική ηγεσία του ΠΑΟΚ μετράει 12 νίκες, μία
ισοπαλία και μία ήττα από τον Ιωνικό στη Νεάπολη.

Από την πλευρά του ο Σπύρος Μαραγκός ήταν κατηγορηματικός: «Με τη συμπαράσταση
του κόσμου, που ήθελε πάση θυσία τη νίκη, ξεπεράσαμε τις δυσκολίες από τη
ζέστη και νικήσαμε την Ξάνθη. 
Τώρα πρέπει να προσέξουμε ιδιαίτερα την Καβάλα, που έχει δείξει ότι δεν
χαρίζεται σε κανένα».

Την Κυριακή, ετοιμάζεται κατάληψη της πόλης της Καβάλας, καθώς περισσότεροι
από 6.000 οπαδοί του ΠΑΟΚ θα συμπαρασταθούν στην ομάδα τους.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15834O042</ED>
<ID>
ID:167601

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O04&aa=2</URL></REF>


Article

<CATEGORY>vin10</CATEGORY>

 <H5></H5><H5>Στο αεροδρόμιο περίμενε η... βόμβα
</H5><H5>Των φρονίμων τα παιδιά...
</H5><H5>Κάθονται και πάλι στο σκαμνί
</H5><H5>Μαχαιριά από παρεξήγηση
</H5><H5>Ο καλύτερος
</H5><H2>Εμπιστευτικά
</H2>
Άγνωστος φαρσέρ δημιούργησε μεγάλη αναστάτωση στην αποστολή της Μπαρτσελόνα,
πριν η τελευταία «πετάξει» για το Ρότερνταμ, εν όψει του αυριανού τελικού του
Κυπέλλου Κυπελλούχων. Ο φαρσέρ τηλεφώνησε στο αεροδρόμιο της Βαρκελώνης και
είπε στους υπεύθυνους πως έχει τοποθετήσει βόμβα στο αεροσκάφος που θα
μετέφερε την αποστολή της Μπαρτσελόνα, με αποτέλεσμα η αναχώρηση του
αεροσκάφους να καθυστερήσει αρκετές ώρες.

Η αυλαία μπορεί να έπεσε στο αγγλικό πρωτάθλημα, οι Βρετανοί «μπούκις» ωστόσο
οργανώνονται εν όψει του νέου. Έτσι τα γραφεία στοιχημάτων δίνουν τη
Μάντσεστερ Γιουνάιτεντ πρώτο φαβορί για την κατάκτηση και του επόμενου τίτλου
και την παίζουν 11 προς 8. Δεύτερο φαβορί θεωρείται η Λίβερπουλ με τη
Νιουκάστλ, οι οποίες παίζονται 4 προς 1, ενώ η Άρσεναλ παίζεται 9 προς 2 και η
Τσέλσι 14 προς 1.

Στο εδώλιο του κατηγορουμένου κάθεται από χθες και πάλι ο πρώην πρόεδρος της
Μαρσέιγ και υπουργός Μπερνάρ Ταπί. Ο Ταπί, που ήδη εκτίει ποινή κάθειρξης οκτώ
μηνών, λόγω της ανάμειξής του στον «στημένο» αγώνα της Μαρσέιγ με τη
Βαλανσιέν, κατηγορείται για σωρεία οικονομικών εγκλημάτων, που διέπραξε κατά
τη διάρκεια της θητείας του στον προεδρικό θώκο της γαλλικής ομάδας. Μαζί με
τον Ταπί θα δικαστούν 17 ακόμη άτομα, μεταξύ των οποίων ο πρώην ομοσπονδιακός
προπονητής της Γαλλίας Μισέλ Ινταλγκό και ο προπονητής της εθνικής Κροατίας
Μίρασλαβ Μπλάζεβιτς.

Σε νοσοκομείο του Βουκουρεστίου αναρρώνει ο Ρουμάνος ποδοσφαιριστής
Λαουρέντιου Λίκα μετά την πισώπλατη μαχαιριά που δέχτηκε σε μπαρ της
ρουμανικής πρωτεύουσας. Ο 22χρονος Λίκα, ο οποίος αγωνίζεται στην Λέομπεν της
Αυστρίας (β' κατηγορίας) υποβλήθηκε σε εγχείρηση και διέφυγε τον κίνδυνο.
Αξίζει να σημειωθεί πως ο Λίκα δεν γνώριζε αυτούς που του επιτέθηκαν και ο
ίδιος αποδίδει το γεγονός σε παρεξήγηση.

Καλύτερος προπονητής της Πρέμιερ Λιγκ ανακηρύχτηκε ο μάνατζερ της Μάντσεστερ
Γιουνάιτεντ Άλεξ Φέργκιουσον, για δεύτερη φορά τα τρία τελευταία χρόνια (η
πρώτη ήταν το 1994).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15834O043</ED>
<ID>
ID:167602

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O04&aa=3</URL></REF>


Article

<CATEGORY>vin10</CATEGORY>

 <H5>ΒΑΖΕΧΑ: ΝΑ ΒΓΟΥΜΕ ΣΤΗΝ ΕΥΡΩΠΗ ΚΙ ΕΓΩ ΑΣ ΤΕΡΜΑΤΙΣΩ ΠΕΜΠΤΟΣ ΣΚΟΡΕΡ
</H5><H2>Δεν τον θέλω αυτόν τον τίτλο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«ΔΕΝ μ' ενδιαφέρει να αναδειχτώ πρώτος σκόρερ. Τον χαρίζω αυτόν τον
τίτλο! Ας βγει ο Παναθηναϊκός στην Ευρώπη κι εγώ ας έρθω πέμπτος».

Ο Κρίστο Βαζέχα έφτασε τα 167 γκολ σε 234 αγώνες πρωταθλήματος και συνεχίζει
ακάθεκτος. Μιλάει με το χέρι στην καρδιά και εξηγεί:

«Τι να το κάνω να βγω πρώτος σκόρερ και ο Παναθηναϊκός να μείνει εκτός
Ευρώπης; Οι ομάδες είναι σύνολο και όχι άτομα. Θα γίνει μάχη μέχρι το τέλος.
Σίγουρα είμαι ικανοποιημένος για τα γκολ, αλλά περισσότερο ικανοποιημένος
διότι η ομάδα βρήκε τον καλό εαυτό της και δείχνει ικανή να πετύχει τον στόχο
της συμμετοχής στο κύπελλο ΟΥΕΦΑ».

Ο Πολωνός άσος παραδέχεται ότι αυτή τη χρονιά έγιναν λάθη, αλλά θεωρεί ότι δεν
είναι η ώρα της κριτικής και της αυτοκριτικής:

«Δεν ήρθε η ώρα για απολογισμό. Πρέπει να βγούμε στην Ευρώπη και τα υπόλοιπα
θα τα πούμε αργότερα. Υγεία να έχουμε».

Για τα σχέδιά του στο μέλλον, ο Κρίστο επισήμανε: «Χθες άνοιξα καινούργιο
μαγαζί στο Περιστέρι. Αυτό σημαίνει ότι θέλω να μείνω για πάντα στην Ελλάδα.
Αγαπώ αυτή τη χώρα και επειδή κάποτε θα κρεμάσω τα παπούτσια μου φροντίζω για
το μέλλον μου και την οικογένειά μου. Μετά από επτάμισι χρόνια αισθάνομαι πια
ως Ελληνας».

Αν ο Βαζέχα πετύχει ακόμη 13 γκολ θα ισοφαρίσει το ρεκόρ του Αντώνη Αντωνιάδη
(180 γκολ), ο οποίος είναι ο πρώτος σκόρερ όλων των εποχών για τον Παναθηναϊκό.

Ο Αντωνιάδης έχει πετύχει συνολικά 187 τέρματα, αλλά τα επτά τα σημείωσε με τη
φανέλα του Ολυμπιακού. Καταλήγει, λοιπόν, ο Βαζέχα:

«Ο Αντωνιάδης υπήρξε μεγάλος παίκτης και σπουδαίος σκόρερ. Αν καταφέρω να τον
ξεπεράσω τότε θα πρόκειται για επίτευγμα».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15834O051</ED>
<ID>
ID:167603

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O05&aa=1</URL></REF>


Article

<CATEGORY>vin10</CATEGORY>

 <H2>Έως το 2001 θα είναι έτοιμο το «κλειστό» της Θέρμης
</H2>
ΤΟ 2001 θα ολοκληρωθεί το μεγάλο κλειστό γήπεδο στη Θέρμη Θεσσαλονίκης,
δήλωσε χθες στη Βουλή ο υφυπουργός Αθλητισμού Ανδρέας Φούρας.

Απαντώντας σε επίκαιρη ερώτηση του βουλευτή του ΠΑΣΟΚ Γιάννη Μαγκριώτη, ο
οποίος κατηγόρησε την αθλητική ηγεσία ότι αντιμετωπίζει τη Βόρεια Ελλάδα με
διαφορετικά μέτρα, ανέφερε ότι το έργο της Θέρμης παρουσιάζει δυσκολίες λόγω
της ιδιομορφίας του εδάφους.

Για τον λόγο αυτό το επόμενο διάστημα προκηρύσσεται διεθνής διαγωνισμός στις
Βρυξέλλες, προκειμένου να αποξηρανθεί το έδαφος. 
Ο διαγωνισμός για την κατασκευή του γηπέδου θα πραγματοποιηθεί σε 15 μήνες,
ανέφερε ο κ. Φούρας.

Από την πλευρά του ο κ. Γιάννης Μαγκριώτης επισήμανε ότι το έργο της Θέρμης
είχε προσδιορισθεί το 1988 και φθάσαμε, είπε, 10 χρόνια μετά να μιλάμε για
πότε θα προκηρυχθεί ο διαγωνισμός.

Ο βουλευτής απέδωσε το γεγονός ότι η κατασκευή δεν συνδέθηκε με κανένα μεγάλο
αθλητικό γεγονός, όπως έγινε με το κλειστό του ΟΑΚΑ, που κατασκευάστηκε σε 1,5 χρόνο.

Σε ό,τι αφορά τις κατηγορίες του κ. Μαγκριώτη για εγκατάλειψη των αθλητικών
έργων στη Βόρεια Ελλάδα, ο κ. Φούρας ανακοίνωσε τη δημιουργία Ειδικής
Γραμματείας Αθλητισμού Μακεδονίας - Θράκης. Τη θέση του ειδικού γραμματέα θα
αναλάβει ο Στ. Αγγελούδης.

Ο κ. Μαγκριώτης από την πλευρά του ζήτησε να δημιουργηθούν περιφερειακά όργανα
αθλητικής δικαιοσύνης και πρότεινε να καταργηθεί ο όρος οι πρόεδροι των
ομοσπονδιών να κατοικούν στην περιοχή της Αττικής.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15834O052</ED>
<ID>
ID:167604

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O05&aa=2</URL></REF>


Article

<CATEGORY>vin10</CATEGORY>

 <H2>Ανησυχούν στη Βέροια
</H2>
ΑΝΗΣΥΧΙΑ έχει προκαλέσει στις τάξεις της Βέροιας η ήττα-σοκ από την
Καβάλα, που βάζει την ομάδα του νομού Ημαθίας σε περιπέτειες. Βέβαια οι
περισσότεροι συνιστούν ψυχραιμία, καθώς η ομάδα αγωνίζεται την Κυριακή εκτός
έδρας με την ουραγό Καστοριά, ενώ στο τελευταίο παιχνίδι υποδέχεται τον ΟΦΗ. Η
Βέροια που χρειάζεται μία νίκη για να παραμείνει και μαθηματικά στην Α' Εθνική
έχει τις δυνατότητες να την πετύχει τόσο την Κυριακή, όσο και στο ματς με τον
ΟΦΗ. Χθες δεν υπήρξαν δηλώσεις τόσο από την πλευρά της διοίκησης, όπου ο
πρόεδρος της ΠΑΕ κ. Τσιαμήτρος είχε «εξαφανιστεί», όσο και από την πλευρά του
προσωρινού προπονητή της ομάδας κ. Καρύδα.

Στο ματς με την Καστοριά θα απουσιάσει ο Μητρόπουλος που δέχτηκε κόκκινη κάρτα
στο παιχνίδι με την Καβάλα, αλλά θα επανέλθει ο Τρούπκος.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15834O053</ED>
<ID>
ID:167605

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O05&aa=3</URL></REF>


Article

<CATEGORY>vin10</CATEGORY>

 <H2>Οι «Ευρωπαίοι» παίζουν στις 8 μ.μ.
</H2>
ΣΤΙΣ 4.30 μ.μ. αποφασίζει σήμερα η ΕΠΑΕ να αρχίσουν τα 6 από τα 9
παιχνίδια της προτελευταίας αγωνιστικής του εφετινού πρωταθλήματος της Α'
Εθνικής κατηγορίας.

Κι αυτό, για καθαρά τηλεοπτικούς σκοπούς, αφού:

Το ματς του Ολυμπιακού στην Ξάνθη με την τοπική ομάδα θα έχει ώρα έναρξης 6
μ.μ. και θα καλυφθεί σε ζωντανή σύνδεση από τον Σούπερ Σπορ.

Το συνδρομητικό κανάλι θα καλύψει σε παράλληλη σύνδεση, στις 8 μ.μ., τα
παιχνίδια που θα κρίνουν κατά ένα μεγάλο βαθμό και την έξοδο στην Ευρώπη:
Καβάλα - ΠΑΟΚ και ΟΦΗ - Παναθηναϊκός.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15834O054</ED>
<ID>
ID:167606

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O05&aa=4</URL></REF>


Article

<CATEGORY>vin10</CATEGORY>

 <H5>ΤΗΛΥΚΡΑΤΗΣ
</H5><H2>Επέστρεψε αήττητος
</H2>
ΑΗΤΤΗΤΟΣ σε 30 αγώνες με 27 νίκες και 3 ισοπαλίες (84 βαθμοί, γκολ 98 υπέρ και
11 κατά) τερμάτισε ο ιστορικός Τηλυκράτης Λευκάδας (ιδρύθηκε το 1927) στο
πρωτάθλημα της Α' κατηγορίας Πρεβέζης - Λευκάδας και ανέβηκε στη Δ' Εθνική
κατηγορία. Η άνοδος της ομάδας συμπίπτει με την επέτειο των 70 ετών από την
ίδρυσή της. Ο προπονητής της Γιάννης Γκαμπέτας είχε αήττητο τον Τηλυκράτη από
τις 2.1.1996 που είχε προσληφθεί.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15834O055</ED>
<ID>
ID:167607

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O05&aa=5</URL></REF>


Article

<CATEGORY>vin10</CATEGORY>

 <H5>Ο ΚΥΡΙΑΚΟΣ ΚΑΡΑΤΑΪΔΗΣ ΓΙΑ ΠΕΡΙΠΟΥ 2 1/2 ΩΡΕΣ ΑΠΑΝΤΗΣΕ ΣΕ ΔΕΚΑΔΕΣ ΤΗΛΕΦΩΝΗΜΑΤΑ
ΑΝΑΓΝΩΣΤΩΝ ΤΗΣ «ΟΜΑΔΑΣ»: ΔΕΝ ΚΟΥΡΑΣΤΗΚΑ ΝΑ ΜΙΛΑΩ ΜΕ ΤΗ ΔΥΝΑΜΗ ΤΟΥ ΟΛΥΜΠΙΑΚΟΥ
</H5><H5>Θέλω και άλλους τίτλους και διακρίσεις με τον Ολυμπιακό
</H5><H2>Συγκλονίζει η επικοινωνία με τους ανώνυμους φιλάθλους
</H2>
<AUTHOR>ΔΗΜΗΤΡΗΣ ΜΩΡΟΣ - ΘΟΔΩΡΟΣ ΑΚΑΛΕΣΤΟΣ</AUTHOR>

ΠΙΣΤΟΣ στο ραντεβού του, ο Κυριάκος Καραταΐδης βρέθηκε χθες στα
γραφεία της «ΟΜΑΔΑΣ», για να επικοινωνήσει με τους αναγνώστες μας, οπαδούς του
Ολυμπιακού και μη. Ο αρχηγός των «ερυθρολεύκων» έφθασε στη 1 μ.μ., αποχώρησε
στις 3.15 μ.μ. και όλο αυτό το χρονικό διάστημα δεν σταμάτησε να απαντά στους αναγνώστες.

Χαρούμενος και με τον τίτλο του πρωταθλητή πλέον, ύστερα από 10 χρόνια που
βρίσκεται στον Ολυμπιακό, δεν φάνηκε να έχει ακόμα συνειδητοποιήσει πολλά
πράγματα, εκτός από ένα: «Επιτέλους, θα κάνουμε ήσυχοι διακοπές. Και μία φορά
"γλυκό ψωμί"», είπε ο Καραταΐδης και άρχισε να μιλά με τους αναγνώστες της
«ΟΜΑΔΑΣ». Τα τηλεφωνήματα ήταν πάρα πολλά, από όλα τα μέρη της Ελλάδας. Ο
Κούλης άκουσε πολλές καλές κουβέντες και περισσότερα συγχαρητήρια. Ακόμα και
οπαδοί άλλων ομάδων είχαν να του πουν έναν καλό λόγο. Και βέβαια, εκείνος δεν
έμεινε ασυγκίνητος. Κουράστηκες; Τον ρωτήσαμε. Και η απάντηση: «Πώς να
κουραστώ. Υπάρχει ωραιότερο πράγμα απ' αυτή τη δυνατότητα που μου δώσατε εσείς
σήμερα (χθες), από το να επικοινωνώ με τους ανώνυμους φιλάθλους, αυτούς που
είναι η δύναμη κάθε ομάδας; Αισθάνομαι μεγάλη ευχαρίστηση και ικανοποίηση».

Η Αττική βέβαια είχε την τιμητική της, αφού από εδώ ήταν οι περισσότεροι
αναγνώστες, οι οποίοι επικοινώνησαν (ή που κατάφεραν να πιάσουν πιο εύκολα
γραμμή). Όμως το Δίστομο Βοιωτίας, η Χίος, η Κέρκυρα, το Λεωνίδιο Αρκαδίας, η
Χαλκίδα, το Στείρι Λιβαδειάς, το Ναύπλιο, η Μάνη, ήταν κάποια ακόμα μέρη από
τα οποία τηλεφώνησαν αναγνώστες της «ΟΜΑΔΑΣ».

ΤΑ ΤΗΛΕΦ·ΝΗΜΑΤΑ

Η κυρία Τσίχλη από τους Αμπελοκήπους ρώτησε τον Καραταΐδη, αν μπορεί
να σταθεί ο Ολυμπιακός μ' αυτό το υλικό που έχει στο Τσάμπιονς Λίγκ

ΑΠ.: «Σίγουρα θα γίνουν κάποιες μεταγραφές, αλλά αυτό είναι καθαρά θέμα του
προπονητή και του προέδρου».

Ο κ. Ρηγανάς από Καλλιθέα τον προέτρεψε να απαντήσει σε όλους
τους επικριτές του.

ΑΠ.: «Δεν έχω να απαντήσω τίποτα σε κανέναν. Ο καθένας κάνει τη δουλειά του
και εγώ τη δική μου».

Ο κ. Παπαδόπουλος από Ν. Σμύρνη, αν είναι υπερήφανος για το πρωτάθλημα.

ΑΠ.: «Βέβαια και είμαι υπερήφανος. Άλλωστε μιλάμε για τον τίτλο του
πρωταθλητή, ο οποίος ήρθε έπειτα από 10 χρόνια, στα οποία περάσαμε τόσες και
τόσες δυσκολίες».

Ο κ. Ντάλας από την Κέρκυρα ρώτησε γιατί ο Ολυμπιακός έμεινε 10
χρόνια μακριά από τον τίτλο.

ΑΠ.: «Υπήρχαν πολλά προβλήματα, τα οποία συσσωρεύτηκαν με τις προηγούμενες
διοικήσεις. Σε συνδυασμό με τις πολλές αλλαγές προπονητών και ποδοσφαιριστών,
κατέστησαν τον Ολυμπιακό κομπάρσο. Ο κόσμος έβλεπε ότι περνούσε ο καιρός και
πίεζε τους παίκτες. Πάντα, όμως, έλεγα μέσα μου. Θα σηκώσω την Κούπα, δεν κάνω
λάθος. Δεν πρόκειται να φύγω από τον Ολυμπιακό, χωρίς τίτλο και δικαιώθηκα».

Ο κ. Γιανούτσος από Κυψέλη, πόσο δύσκολα κατέκτησε το πρωτάθλημα.

ΑΠ.: «Φάνηκε ότι ήρθε περισσότερο εύκολα απ' ό,τι πιστεύαμε, αλλά τα πράγματα
δεν είναι έτσι. Χρειάστηκε μεγάλη προσπάθεια, θυσίες και κόπος».

Ο κ. Κολέτσης από Γαλάτσι, αν θα μείνει στον Ολυμπιακό.

ΑΠ.: «Το μεγάλο μου όνειρο είναι να κατακτήσω κι άλλους τίτλους και να κλείσω
την καριέρα μου στον Ολυμπιακό. Αυτό όμως δεν εξαρτάται από εμένα».

Ο κ. Καλούπης από την Καλλιθέα, ποιοι ποδοσφαιριστές θα φύγουν
και ποιοι θα έρθουν.

ΑΠ.: «Αυτό το γνωρίζει μόνο ο προπονητής και ο πρόεδρος. Πάντως εφέτος
βοήθησαν όλοι οι παίκτες, αφού αυτοί που ήρθαν από τον πάγκο αντικατέστησαν
επάξια τους τραυματίες και καταφέραμε να πάρουμε το Πρωτάθλημα. Οι
τραυματισμοί των Ίβιτς, Τζόρτζεβιτς, Νινιάδη, Σαμπανάντζοβιτς ήταν πρόβλημα,
αλλά τα παιδιά που μπήκαν στη θέση τους στάθηκαν όπως έπρεπε».

ΑΛΛΑ ΣΥΓΧΑΡΗΤΗΡΙΑ

Για να του δώσουν συγχαρητήρια και να του ευχηθούν και άλλες επιτυχίες και
τίτλους, μεταξύ των άλλων πήραν οι κ.κ. Αποστολόπουλος από το Παλαιό Φάληρο,
Λώντσης από Αιγάλεω, Παπαθανασίου από Ναύπλιο, Δακίδης από Μαρούσι, Γεωργίου
από το Στείρι Λιβαδειάς, Μανούσος από Χαλκίδα, Νταής από Λεωνίδιο Αρκαδίας,
Παπαμανώλης από Πειραιά, Ανδρεάκης από Άνω Καλαμάκι, Γεωργόπουλος από Πατήσια,
Ντρες από Αγ. Παρασκευή, Παππάς από Χίο, Μπρούσαλης από Ν. Φιλαδέλφεια,
Παναγιωτόπουλος από Ηλιούπολη, Μαντούβαλος από Μάνη, Βαρβελάκης από Καραβά,
Κωνσταντέλος από Δίστομο Βοιωτίας, Νικολακόπουλος από Ν. Ιωνία και οι κυρίες
Σταϊκοπούλου από Ν. Ψυχικό, Παναγιωτοπούλου από Ηλιούπολη και Μαθιουδάκη από Αργυρούπολη.

ΣΥΓΚΙΝΗΘΗΚΕ

Ο αρχηγός των πρωταθλητών μίλησε και με άλλους αναγνώστες της «ΟΜΑΔΑΣ».
Ιδιαίτερη εντύπωση του έκανε ένα τηλέφωνο από κάποιον 60χρονο οπαδό του
Ολυμπιακού, ο οποίος έβαλε τα κλάματα από συγκίνηση μόλις τον άκουσε, και ένα
άλλο από κάποιον οπαδό του ΠΑΟΚ, στον οποίο ο Καραταΐδης είπε ότι θα
πρωταγωνιστήσει τόσο ο Ολυμπιακός όσο και η ομάδα της Θεσσαλονίκης την επόμενη
χρονιά. Στη συνέχεια αποχώρησε, όπως ήρθε. Με χαμόγελο και ευχαριστημένος από
τη δυνατότητα που του δόθηκε η ευκαιρία να βρεθεί κοντά (έστω και τηλεφωνικά)
με τον απλό φίλαθλο.

Ο ΑΡΧΗΓΟΣ του Ολυμπιακού, Κυριάκος Καραταΐδης, γιορτάζει περισσότερο
από όλους την κατάκτηση του εφετινού τίτλου και με το δίκιο του, αφού πέρασε
«μαύρα χρόνια» στον Πειραιά. Εννιά πέτρινα χρόνια. Τώρα, όμως, ήρθε η δικαίωση
για τον 32χρονο κεντρικό αμυντικό. Ήταν κατηγορηματικός: «Μόνο με την
κατάκτηση του τίτλου θα μπορούσα να φύγω από τον Ολυμπιακό. Αισθάνομαι
δικαιωμένος, αλλά τώρα δεν πρόκειται να φύγω. Θέλω και άλλα Πρωταθλήματα και
διακρίσεις στον Ολυμπιακό».

Ο Καραταΐδης αποκάλυψε στην «ΟΜΑΔΑ» ότι μπορεί λόγω ιδιοσυγκρασίας και
αγωνιστικής διάπλασης να προσφέρει τις υπηρεσίες του για ακόμα τρία χρόνια:
«Θέλω να κλείσω την καριέρα μου στον Ολυμπιακό. Έχω τις δυνατότητες να
αγωνίζομαι για ακόμα τρία χρόνια στα γήπεδα. Θα δούμε».

­ Πού αφιερώνεις τον τίτλο;

«Στην οικογένειά μου. Στον κόσμο του Ολυμπιακού. Στον πρόεδρο Σωκράτη Κόκκαλη».

­ Ποιοι είναι οι βασικοί λόγοι της μεγάλης επιτυχίας του Ολυμπιακού;

«Ο Ντούσαν Μπάγιεβιτς είναι το άλφα και το ωμέγα στην πορεία του Ολυμπιακού.
Είναι ο προπονητής με το... μαγικό ραβδί. Οι ποδοσφαιριστές οπλίστηκαν με
αυτοπεποίθηση. Ήρθε η ηρεμία και πειθαρχία στην ομάδα. Σοβαρότητα και οργάνωση
σε όλους τους τομείς. Αλλαγή νοοτροπίας. Ο Ντούσαν Μπάγιεβιτς μας μπόλιασε με
τη νοοτροπία του νικητή. Ο Ολυμπιακός έγινε μια οικογένεια. Ο κόσμος στάθηκε
κοντά μας και ήταν ο ρυθμιστής στην ψυχολογία των ποδοσφαιριστών».

­ Ο Ντούσαν Μπάγιεβιτς υποστήριξε ότι ήσουν από τους πιο πολύτιμους
ποδοσφαιριστές και ευχήθηκε να οδηγήσεις τον Ολυμπιακό ακόμα ψηλότερα.

«Ευχαριστώ τον προπονητή μου. Δεν θέλω να πω ότι ήμουν ο πολυτιμότερος ποδοσφαιριστής».

­ Γιατί οι παίκτες του Ολυμπιακού δεν έκαναν γύρο του θριάμβου μετά τη νίκη
επί της ΑΕΚ, όπου επισφραγίσατε την κατάκτηση του τίτλου;

«Εγώ πανηγύρισα την κατάκτηση του τίτλου. Δεν πρόλαβα τους συμπαίκτες μου, οι
οποίοι αποχώρησαν για τα αποδυτήρια. Διαπίστωσα ότι φοβήθηκαν τις ακραίες
εκδηλώσεις του κόσμου στον αγωνιστικό χώρο. Ο γύρος του θριάμβου θα γίνει στο
τελευταίο παιχνίδι με την Καβάλα».

­ Τα όνειρα για το Τσάμπιονς Λιγκ;

«Άσε πρώτα να χαρούμε τον τίτλο. Για το Τσάμπιονς Λιγκ ο προπονητής γνωρίζει
καλύτερα από τον καθένα τι χρειάζεται η ομάδα. Νομίζω ότι τη νέα περίοδο θα
πρέπει να μετακομίσουμε στο Ολυμπιακό Στάδιο, αφού το Στάδιο Καραϊσκάκη δεν
πληροί τις κατάλληλες προϋπόθεσης για την κορυφαία ευρωπαϊκή διοργάνωση.
Παράλληλα, ο αγωνιστικός χώρος του ΟΑΚΑ είναι χαλί σε αντίθεση με το
Καραϊσκάκη, που θυμίζει τσιμέντο».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15834O061</ED>
<ID>
ID:167608

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H5>Γιορτάζω με τον δικό μου τρόπο
</H5><H5>Η λίστα των μεταγραφών
</H5><H5>Γενναία πριμ
</H5><H5>Τώρα τα συμβόλαια
</H5><H2>Εμπιστευτικά
</H2>
«Είμαι χαρούμενος και γιορτάζω με τον δικό μου τρόπο την κατάκτηση του τίτλου.
Δεν θέλω να πω μεγάλα λόγια», τόνισε ο Ντούσαν Μπάγιεβιτς και πρόσθεσε: «Ο
τίτλος ανήκει στους ποδοσφαιριστές. Αυτοί αξίζουν το πρωτάθλημα και ο κόσμος.
Δεν έχουμε ανάγκη να απαντήσουμε σε κανέναν. Από την πρώτη στιγμή γνωρίζαμε
πώς ήταν τα πράγματα για την ομάδα μας. Πρέπει να τελειώσουμε το πρωτάθλημα
όπως το αρχίσαμε».

Ο Νορβηγός φορ της Λίλεστρομ Γκιρ Φρίγκαρντ και ο μέσος της Άστον Βίλα Σάσα
Τσούρτσιτς είναι πρώτοι στη λίστα του Μπάγιεβιτς για την ενίσχυση του έμψυχου
υλικού του Ολυμπιακού. Στις επιλογές του Ντούσκο είναι και ο φορ της Τενερίφης
Μέχο Κόντρο, αλλά ο Βόσνιος διεθνής παρουσιάζεται σαν εναλλακτική λύση.

* Ο πρόεδρος Σωκράτης Κόκκαλης και το Δ.Σ. της ΠΑΕ
Ολυμπιακός με χθεσινή ανακοίνωση εξέφρασαν τις ευχαριστίες τους προς τους
φίλους της ομάδας για τη συμπαράστασή τους και τους έδωσαν ραντεβού στις 25
Μαΐου στο στάδιο Καραϊσκάκη: «Ο τίτλος του πρωταθλητή επιστρέφει στον Πειραιά
και στον Πειραιά θα εορτασθεί το σημαντικό γεγονός. Ουδέποτε υπήρξε πρόθεση να
διεξαχθεί ο τελευταίος αγώνας του πρωταθλήματος στο Ολυμπιακό στάδιο». Μετά το
τέλος του αγώνα η ΕΠΑΕ θα απονείμει Κύπελλο στον πρωταθλητή 1996-97.

Λογιστή θα χρειαστούν οι ποδοσφαιριστές του Ολυμπιακού για να τους υπολογίσει
το πριμ που θα εισπράξουν για την κατάκτηση του 18ου επαγγελματικού
πρωταθλήματος. Οι «ερυθρόλευκοι» θα χρυσωθούν και κάθε βασικός υπολογίζεται
ότι θα πάρει από 30 μέχρι 40 εκατ. δρχ., ανάλογα με τα λεπτά συμμετοχής (5.000
δρχ. για κάθε λεπτό συμμετοχής στους αγώνες πρωταθλήματος).

* Οι «ερυθρόλευκοι» θα εισπράξουν σαν... πρόγευμα
περίπου 2,5 εκατ. δρχ. (κάθε βασικός), καθώς συμπληρώθηκε τετράδα αγώνων
(Βέροια, ΠΑΟΚ, Πανηλειακός, ΑΕΚ).

Τελειώνει αυτή την εβδομάδα η αγωνία για τους Ίβιτς, Αλεξανδρή. Η διοίκηση του
Ολυμπιακού θα τους καλέσει προκειμένου να συζητήσει το θέμα της ανανέωσης των
συμβολαίων τους.

* Οι Πέτρος Κόκκαλης και Θόδωρος Θεοδωρίδης θα
ταξιδέψουν σήμερα στο Ρότερνταμ για να παρακολουθήσουν αύριο τον τελικό του
Κυπέλλου Κυπελλούχων μεταξύ Μπαρτσελόνα - Παρί Σεν Ζερμέν. Οι εκπρόσωποι του
Ολυμπιακού θα έχουν συνάντηση με αξιωματούχους της ΟΥΕΦΑ για τη συμμετοχή της
ελληνικής ομάδας στο Τσάμπιονς Λιγκ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15834O071</ED>
<ID>
ID:167609

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O07&aa=1</URL></REF>


Article

<CATEGORY>vin10</CATEGORY>

 <H5>ΦΙΛΙΚΗ ΝΙΚΗ (3-2) ΤΗΣ ΕΘΝΙΚΗΣ ΕΠΙ ΤΗΣ ΒΡΑΖΙΛΙΑΣ
</H5><H2>Χόρεψε σάμπα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΥΠΕΡΘΕΑΜΑ που θύμισε μεγάλες στιγμές του Κοσμοβόλεϊ '94 είχαν την τύχη να
παρακολουθήσουν χθες χιλιάδες φίλοι του βόλεϊ ­ 1.500 στις κερκίδες του
κλειστού Αλεξανδρούπολης ­ με την ελληνική ομάδα να χορεύει στο τέλος... σάμπα
τους Βραζιλιάνους και να φτάνει σε σπουδαία φιλική νίκη με 3-2.

Τα σετ στο χθεσινό σόου του βόλεϊ: 12-15, 13-15, 15-10, 15-6, 15-13.

Η ελληνική ομάδα με τους Ντράκοβιτς (68% επιθ. - 3 μπλοκ - 3 άσοι), Μπάεφ (87%
υποδ. - 68% επιθ. - 2 μπλοκ) σε φοβερή μέρα, πήγε καλά επιθετικά (θαυμάσια
πήγαν και οι Κοβάτσεφ 85%, Χριστοφιδέλης 71%), αλλά βρήκε ρυθμό μετά το 2ο σετ
και την είσοδο του Κουρνέτα που έπαιξε με κέφι και φαντασία. Αν και χωρίς
Σαμαρά, Θεοδωρίδη και με τον Γκιούρδα έξω ­ λόγω των αναγκών του αυριανού
κρίσιμου για την πρόκριση ματς με το Βέλγιο ­ ανέβηκαν όλα (μπλοκ, σερβίς,
υποδοχή, επίθεση) και οι Βραζιλιάνοι άρχισαν σιγά σιγά να χάνουν την αρχική
σιγουριά. Πιο εντυπωσιακοί από τους φιλοξενούμενους οι Νεγκράο (67% επιθ.),
Καρλάο (66% επιθ.), Μαξ (4 μπλοκ).

*** Ο Στέλιος Καζάζης ­ που για μια ακόμη φορά διηύθυνε την ομάδα με
μαεστρία και ψυχραιμία ­ δήλωσε μετά τον αγώνα: «Η ομάδα έδειξε σήμερα αρκετές
από τις δυνατότητές της, αλλά προέχουν τα επίσημα ματς που μένουν για το
Ευρωπαϊκό Πρωτάθλημα με Βέλγιο και Ρουμανία».

ΕΛΛΑΔΑ (Σ. Καζάζης): Μποζίδης, Ντράκοβιτς 14+13, Γκιούρδας 5+4,
Μπάεφ 15+11, Χατζηαντωνίου 5+8, Μητρούδης 2+1- Χριστοφιδέλης 6+3, Κουρνέτας
2+1, Τσακιρόπουλος 9+7, Δ. Καζάζης 1+0, Α. Κοβάτσεφ 5+8.

ΒΡΑΖΙΛΙΑ (Ραντάμες): Μαρσέλο 1+2, Νεγκράο 10+12, Καρλάο 7+17, Εντρές
1+2, Μαξ 13+11, Παουλάο 5+2- Ζίλμαρ, Γκαρσία, Νάλμπερτ, Ζίλσον 1+1.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15834O091</ED>
<ID>
ID:167610

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O09&aa=1</URL></REF>


Article

<CATEGORY>vin10</CATEGORY>

 <H2>Πρωτιά του Παπαδημητρίου στη σφύρα
</H2>
Ο ΑΛΕΞΗΣ ΠΑΠΑΔΗΜΗΤΡΙΟΥ συνεχίζει να δοξάζει την Ελλάδα πέρα από τον Ατλαντικό.
Ο 24χρονος σφυροβόλος του Ηρακλή πρώτευσε στο κολεγιακό πρωτάθλημα των
Ηνωμένων Πολιτειών, που έγινε στην Αριζόνα, με βολή 76.72 μ. που είναι η
καλύτερη φετινή πανελληνίως και μέσα στις 10 καλύτερες της Ευρώπης. Ο
Παπαδημητρίου στους τρεις αγώνες που έκανε εφέτος εκτός Ελλάδας είναι αήττητος
και έχει βολές σταθερά πάνω από τα 76 μ. σε περίοδο που θεωρείται
πρωαγωνιστική. Μάλιστα, όπως είπε χθες ο επιβλέπων προπονητής του Νίκος
Σούμπασης, «δεν είναι ώρα για λόγια, αλλά πιστεύω πως το καλοκαίρι, θα είναι
σε θέση να κάνει πολύ μεγάλες βολές». Ο Έλληνας σφυροβόλος την ερχόμενη
Κυριακή παίρνει το πτυχίο του από το Πανεπιστήμιο του Τέξας Ελ Πάσο και αμέσως
θα επιστρέψει στην πατρίδα του για μόνιμη εγκατάσταση.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15834O092</ED>
<ID>
ID:167611

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O09&aa=2</URL></REF>


Article

<CATEGORY>vin10</CATEGORY>

 <H2>Άνοιξαν την όρεξη για τα μίτιγκ
</H2>
ΟΙ ΕΑΡΙΝΟΙ, που απέδειξαν ότι ο ελληνικός στίβος δεν είναι μόνο οι πρωταθλητές
που έφεραν μετάλλια από μεγάλες διοργανώσεις την τελευταία τριετία, άνοιξαν
την όρεξη για τα μεγάλα μίτιγκ του Μαΐου. Στο τέλος της εβδομάδας (17-18
Μαΐου) υπάρχουν τα «Βαρδινογιάννεια» στο Ρέθυμνο, στις 24 τα «Παπαφλέσσεια»
στην Καλαμάτα και στις 31 τα «Βενιζέλεια» τα Χανιά.

Στα «Βενιζέλεια», το μοναδικό μίτιγκ που γίνεται υπό την αιγίδα της Ευρωπαϊκής
Ομοσπονδίας (ΕΑΑ), ο τεχνικός διευθυντής Βασίλης Παπαδημητρίου ζήτησε να
πάρουν μέρος 250 αθλητές και αθλήτριες, δεδομένου μάλιστα ότι αναμένεται να
πάρουν μέρος αρκετοί διάσημοι ξένοι πρωταθλητές.

Οι οργανωτές βρίσκονται σε διαπραγματεύσεις με ονόματα όπως οι Τζεφ Ουίλιαμς
(ΗΠΑ - 19.82 στα 200μ.), Ντέιβις Καμόγκα (Ουγκάντα - 44.16 στα 400μ. - 3ος
Ολυμπιονίκης στην Ατλάντα), Μπέκφορντ (Τζαμάικα - 8.52 στο μήκος), Αζουνούα
(Νιγηρία - 7.14 στο μήκος - χρυσή Ολυμπιονίκης στην Ατλάντα), Ζβέρεβα
(Λευκορωσία - 68.92 στη δισκοβολία - 3η Ολυμπιονίκης στην Ατλάντα), Φράνκι
Φρέντερικς (Ναμίμπια - 19.68 στα 200μ. - 2ος Ολυμπιονίκης σε 100μ. και 200μ.
στην Ατλάντα).

*** Ο Μάιος περιλαμβάνει και εσωτερικές διοργανώσεις όπως το Πανελλήνιο
Πρωτάθλημα Βάδην (24 στον Πανιώνιο Γ.Σ.), το Πανελλήνιο Πρωτάθλημα Συνθέτων
Αγωνισμάτων (Σέρρες, 31 Μαΐου) και το Πανελλήνιο Πρωτάθλημα Παίδων και
Κορασίδων (Βόλος, 31 Μαΐου).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15834O093</ED>
<ID>
ID:167612

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ενθαρρυντικά μηνύματα
</H2>
ΙΔΙΑΙΤΕΡΩΣ ενθαρρυντικά ήταν τα μηνύματα που ήρθαν από το Νιούπορτ της
Καλιφόρνια και από την εθνική μας ομάδα πόλο που απέδειξε με τα αποτελέσματά
της (κοντραρίστηκε με μερικές από τις κορυφαίες ομάδες του κόσμου, με απόλυτη
επιτυχία) ότι έχει μεγάλες δυνατότητες εν όψει των τριών μεγάλων διοργανώσεων
που την περιμένουν (ΦΙΝΑ ΚΑΠ, Μεσογειακοί, Ευρωπαϊκό Πρωτάθλημα).

«Δείξαμε σταθερότητα και τα βήματά μας ήταν πολύ καλά, αν και προσωπικά
περίμενα περισσότερα σκαμπανεβάσματα. Είναι λογικό κάποια προβλήματα που
είχαμε στην επίθεση και ιδιαίτερα στον παίκτη παραπάνω, αφού ακόμα είναι η
αρχή της προετοιμασίας. Εκεί άλλωστε θα ρίξουμε και το βάρος μας για τη
συνέχεια», τόνισε ο αρχηγός της Εθνικής, Γιώργος Μαυρωτάς, που έμεινε
ικανοποιημένος, όπως και ο ομοσπονδιακός τεχνικός, από τις εμφανίσεις της
ελληνικής ομάδας.

*** Το αντιπροσωπευτικό μας συγκρότημα πήρε τελικά την 5η θέση νικώντας
τον Καναδά με 13-2 (4-1, 1-0, 3-1, 5-0) χωρίς να αδιαφορήσει καθόλου σε ένα
σχετικό εύκολο παιχνίδι (Αφρουδάκης 4, Παπαναστασίου 3, Μάζης 2, Λοράντος 2,
Καϊάφας 1, Καλακόνας 1). Την πρώτη θέση στο τουρνουά πήρε η Γιουγκοσλαβία που
νίκησε στον τελικό τις ΗΠΑ με 9-8. Με το ίδιο σκορ η Κροατία επιβλήθηκε στον
μικρό τελικό της Αυστραλίας και πήρε την 3η θέση. Οι διεθνείς μας επιστρέφουν
σήμερα στην Αθήνα και ήδη ετοιμάζονται για το νέο τουρνουά (τετραεθνές) που θα
αρχίσει την Παρασκευή στο Ναύπλιο με τη συμμετοχή επίσης της Γιουγκοσλαβίας,
της Ρωσίας και της Αυστραλίας.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15834O094</ED>
<ID>
ID:167613

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O09&aa=4</URL></REF>


Article

<CATEGORY>vin10</CATEGORY>

 <H2>Ελλησιάδης - Τσαβδαρίδου πρώτευσαν στην ενόργανη
</H2>
ΜΠΟΡΕΙ ο Μάιος να είναι ο μήνας της ρυθμικής γυμναστικής λόγω του μεγάλου
ευρωπαϊκού ραντεβού της Πάτρας (22-25 Μαΐου), αλλά και η ενόργανη συνεχίζει
τον δρόμο της και είχε την τιμητική της στη Θεσσαλονίκη με το Πανελλήνιο
Πρωτάθλημα και το χορευτικό ρεσιτάλ Μελισσανίδη στον ρυθμό του Ζορμπά (μπροστά
σε 1.000 θεατές!).

Στο κλειστό της Μίκρας που μετονομάστηκε σε «Ολυμπιονίκης Ι. Μελισσανίδης»,
απόντος του Ολυμπιονίκη της Ατλάντα που υπολογίζει να δώσει το «παρών» στο
Παγκόσμιο Πρωτάθλημα της Λωζάνης (αρχές Σεπτεμβρίου), πρώτευσε στην κατηγορία
ανδρών στο σύνθετο ατομικό ο ομογενής από τη Ρωσία Γιώργος Ελλησιάδης (Ορφέας
Καλαμαριάς) συγκεντρώνοντας 53,600 βαθμούς. Στις γυναίκες επικράτησε για μια
ακόμη φορά η Βάσω Τσαβδαρίδου (Σπάρτακος Θεσσ.) με 35,532 βαθμούς. Απόλυτοι
πρωταθλητές σε εφήβους και νεανίδες οι Αλέξανδρος Νάκος (Ειρήνη Περιστερίου)
με 46,900 και Σουλτάνα Ισαακίδου (Διαγόρας Θεσσ.) με 35,100.

Στους άνδρες, τον Ελλησιάδη ακολούθησαν στην πρώτη τριάδα του συνθέτου οι
Δημοσθένης Ταμπάκος (Σπάρτακος Θ.) με 52,150 και Βασίλης Τσολακίδης (Πυραμίδα)
με 48,850 και στις γυναίκες μετά την Τσαβδαρίδου κατετάγησαν οι Σοφία Καριώτη
(Πρωτέας Αιγάλεω) με 35,125 και Κωνσταντίνα Μαργαρίτη (Πρωτέας Αιγάλεω) με 34,844.

Καλύτερες βαθμολογίες στα όργανα πέτυχαν οι Ταμπάκος (9,850 στους κρίκους),
Κεντημένος (Αλέξανδρος Θεσσ. 9,300 στο έδαφος), Τσαβδαρίδου (9,300 στο έδαφος).

*** Στο Πανελλήνιο Πρωτάθλημα ρυθμικής γυμναστικής συλλόγων κορασίδων
στην Καλαμάτα (με διπλή εντυπωσιακή επίδειξη, παράλληλα, από τις εθνικές
ομάδες ανσάμπλ γυναικών και νεανίδων ενόψει του ΠΑΤΡΑ '97) πρώτευσαν η
Αγγελική Τσιγγούνη (Γ.Σ. Μοσχάτου) και ο Πανθεσσαλονίκειος.

*** Σπουδαίο θέαμα παρουσίασε το πρωτάθλημα ακροβατικής γυμναστικής
Νότιας Ελάδας στο Νέο Ηράκλειο Αττικής με πρωταγωνίστρια την ομάδα του Μεγάλου Αλεξάνδρου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15834O095</ED>
<ID>
ID:167614

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O09&aa=5</URL></REF>


Article

<CATEGORY>vin10</CATEGORY>

 <H2>Επτά σκάφη από 4 χώρες
</H2>
ΗΔΗ ΕΠΤΑ σκάφη με ξένη σημαία ­ από Γερμανία, Μ. Βρετανία, Βέλγιο, Ολλανδία ­
έχουν δηλώσει συμμετοχή στον φετινό ιστιοπλοϊκό Διεθνή Αγώνα Κυκλάδων που
οργανώνει ο Ν.Ο. Τζιτζιφιών Καλλιθέας (5-12 Ιουλίου).

Το ενδιαφέρον αυτό, δύο μήνες σχεδόν πριν από την πρώτη εκκίνηση, δείχνει πόσο
έχει καθιερωθεί διεθνώς η εκδήλωση, η οποία αναμένεται να ξεπεράσει σε
συμμετοχές κάθε προηγούμενο.

*** Να σημειωθεί ότι οι διοργανωτές, εκτός από τις καθιερωμένες
πολιτιστικές εκδηλώσεις στα νησιά-σταθμούς (Μήλος - Σέριφος) και τη
Βουλιαγμένη, ετοιμάζουν για τους μετέχοντες και διαγωνισμό φωτογραφίας, με
θέμα φυσικά τη θάλασσα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15834O096</ED>
<ID>
ID:167615

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O09&aa=6</URL></REF>


Article

<CATEGORY>vin10</CATEGORY>

 <H2>Η Τριπερίνα έκανε την έκπληξη
</H2>
Η ΘΩΜΗ Τριπερίνα (ΟΛΑ) έκανε την έκπληξη στο ξίφος μονομαχίας του Πανελληνίου
Πρωταθλήματος ανδρών και γυναικών, νικώντας στον τελικό την ομογενή από
Ουγγαρία Νίκη Σιδηροπούλου (ΑΛ) με 15-12, με 3ες τις Καμπασνίτσαλη (ΟΞΙΦ) και
Χρήστου (ΟΞΙΦ).

Στο ξίφος μονομαχίας ανδρών πρώτευσε ο Σωκράτης Κουρουζίδης (ΟΛΑ) νικώντας με
15-9 τον Κώστα Αγγέλη (Αθηναϊκός Ο.Ο.), με 3ους Λεβεντάκη (ΕΓΣ), Βερτόπουλο
(Θησέα Χανίων). Στη σπάθη πρώτος ο Δημήτρης Κωστάκος (ΑΛ) νικώντας τον Μάριο
Μπασματζιάν (ΠΓΣ) με 15-11, με 3ους Τριανταφύλλου (ΑΟΟ) και Κούκο (ΠΓΣ).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15834O097</ED>
<ID>
ID:167616

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O09&aa=7</URL></REF>


Article

<CATEGORY>vin10</CATEGORY>

 <H5>ΣΚΑΪΛΣ: ΞΕΧΑΣΤΕ ΤΟ ΠΡΩΤΟ ΜΑΤΣ ­ ΣΑΚΟΤΑ: ΘΑ ΠΑΛΕΨΟΥΜΕ ΓΙΑ ΤΗ ΝΙΚΗ
</H5><H2>Δεύτερο ραντεβού
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΟ ΑΒΑΝΤΑΖ έδρας, που απέκτησε με τόσο κόπο, θέλει να κρατήσει ο ΠΑΟΚ, για
να κάνει το δεύτερο και πιο σταθερό βήμα του στον δρόμο για την Ευρωλίγκα. Ο
«δικέφαλος» του Βορρά υποδέχεται απόψε (21.15 - ΑΝΤ1) το Περιστέρι στον
δεύτερο μικρό τελικό του πρωταθλήματος, ενώ το Αλεξάνδρειο αναμένεται να είναι
κατάμεστο, θυμίζοντας τις καλές εποχές.

Στο Περιστέρι, κρατούν χαμηλούς τόνους, μετά το «χαστούκι» του πρώτου αγώνα,
όμως, οι περισσότεροι παίκτες πιστεύουν πως μπορούν να αποκτήσουν ξανά ό,τι
έχασαν (το πλεονέκτημα της έδρας).

Η ψυχολογία των παικτών του ΠΑΟΚ είναι ανεβασμένη, όμως, ο Σκοτ Σκάιλς
υποστήριξε ότι το παιχνίδι χρειάζεται προσοχή

«Ξεχάστε το πρώτο ματς. Χρειάζεται σοβαρότητα και πειθαρχία, για να φτάσουμε
στο 2-0. Δεν πρέπει να πάρουν τα μυαλά μας αέρα, γιατί μπορεί να πάθουμε
ζημιά», τόνισε ο προπονητής του ΠΑΟΚ, ενώ την άποψη του Αμερικανού
ενστερνίστηκε και ο αρχηγός του «δικεφάλου» Νίκος Μπουντούρης:

«Τίποτα δεν τελείωσε ακόμη. Πρέπει να παίξουμε το ίδιο καλά, για να μην
αντιμετωπίσουμε προβλήματα».

*** Ο πρόεδρος του ΤΑΚ ΠΑΟΚ κ. Αλεξόπουλος, προκειμένου να «ζεστάνει»
τους παίκτες του, υποσχέθηκε πριμ 200 εκατ. δρχ. για την κατάκτηση της τρίτης
θέσης και την έξοδο στην Ευρωλίγκα.

Στο «στρατόπεδο» του Περιστερίου έλειψαν οι βαρύγδουπες δηλώσεις και όλοι
έχουν κατανοήσει (πλέον) πόσο δύσκολο έργο έχουν να επιτελέσουν.

«Θα παλέψουμε για να κάνουμε το 1-1. Ξέρουμε ότι ο ΠΑΟΚ έχει δυνατή έδρα»,
δήλωσε ο Ντράγκαν Σάκοτα, που πήρε 12 παίκτες μαζί του (Νώντα και Κρητικό). Οι
παίκτες του Περιστερίου πιστεύουν στη νίκη και, όπως έλεγαν, «γιατί να μην
πετύχουμε και εμείς ό,τι ο ΠΑΟΚ;».

*** Οι άνθρωποι του Περιστερίου περιμένουν μεγαλύτερη βοήθεια από τον
Άγγελο Κορωνιό, που έχει χάσει πολλές προπονήσεις και στα τελευταία παιχνίδια
η απόδοσή του δεν είναι ανάλογη της αξίας του.

*** Διαιτητές του αγώνα είναι οι Κορομηλάς και Μουζάκης.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15834O101</ED>
<ID>
ID:167617

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O10&aa=1</URL></REF>


Article

<CATEGORY>vin10</CATEGORY>

 <H2>Συνεχίζεται η κόντρα για Νουόσου
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΣΕ ΔΙΚΑΣΤΙΚΗ κόντρα μεταξύ της Ένωσης Σωματείων Αμειβομένων Καλαθοσφαιριστών
(ΕΣΑΚ) και του Ανωτάτου Συμβουλίου Επίλυσης Αθλητικών Διαφορών (ΑΣΕΑΔ)
εξελίσσεται η γνωστή διαφωνία για τη χρησιμοποίηση του Τζούλιους Νουόσου από
τον Παναθηναϊκό, ως τρίτη αλλαγή ξένου στη διάρκεια του πρωταθλήματος της Α1.

Η ΕΣΑΚ προσέφυγε χθες στο Συμβούλιο της Επικρατείας ζητώντας να ακυρωθεί η
απόφαση του ΑΣΕΑΔ (από 12/3/97) που επέτρεψε την τρίτη αλλαγή ξένου παίκτη για
το ΤΑΚ Παναθηναϊκός, χαρακτηρίζοντάς την «βαρύ ατόπημα».

Με την προσφυγή επισημαίνεται ότι βάσει της σχετικής νομοθεσίας (νόμος
1958/91) επιτρέπονται για κάθε αγωνιστική περίοδο ­ και έως τις 31/1 ­ μόνον
δύο αλλαγές ξένου παίκτη. Και ο Παναθηναϊκός, που είχε δηλώσει αρχικά τον
Ντομινίκ Ουίλκινς, έκανε τις δύο αλλαγές με τους Τζον Σάλεϊ και Άντονι Έιβεντ,
διαδοχικά, με αποτέλεσμα να μην έχει περιθώριο για την αντικατάσταση του
τελευταίου με τον Νουόσου. Με αυτό το σκεπτικό, άλλωστε, η ΕΣΑΚ είχε απορρίψει
το αίτημα του ΠΑΟ για τη χρησιμοποίηση του Νιγηριανού σέντερ.

Την απόφαση της ΕΣΑΚ, όπως είναι γνωστό, είχε ακυρώσει το ΑΣΕΑΔ και επέτρεψε
την τρίτη αλλαγή, επικαλούμενο κανονισμούς της FIBA. Κατά την ΕΣΑΚ, πάντως,
κανένας κανονισμός της FIBA δεν έχει ισχύ στη χώρα μας εάν δεν κυρωθεί με
νόμο, όπως συμβαίνει και στο συγκεκριμένο ζήτημα.

Η απόφαση του ΣτΕ δεν θα έχει, βέβαια, καμία αξία για τον ΠΑΟ και τον Νουόσου
(που έχει ήδη εγκαταλείψει την ελληνική επικράτεια), αλλά με την προσφυγή η
ΕΣΑΚ επιχειρεί να κλείσει το «παράθυρο» που άνοιξε το ΑΣΕΑΔ στις χωρίς όριο
αλλαγές ξένων παικτών.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15834O102</ED>
<ID>
ID:167618

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O10&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Στάση αναμονής τηρεί ο Σούμποτιτς
</H2>
ΘΕΣΣΑΛΟΝΙΚΗ

ΣΥΝΤΑΡΑΚΤΙΚΕΣ αλλαγές συντελούνται από χθες στο ΤΑΚ Άρης. Ο Λεωνίδας Πανταζής,
διευθυντής του ΤΑΚ και στενότερος συνεργάτης του χορηγού, υπέβαλε την
παραίτησή του και εμμέσως πλην σαφώς ο Λευτέρης Σούμποτιτς έγινε ο κυρίαρχος
του... παιχνιδιού και απόλυτος άρχων. Βέβαια, η ευκολία με την οποία ο
Ζαφείρης Σαμολαδάς έκανε αποδεκτή την παραίτηση του Πανταζή, προκάλεσε
ερωτηματικά και ενίσχυσε τη φημολογία πως άνοιξε ο δρόμος και για τη δική του
αποχώρηση, γι' αυτό και ο «Πίξι» συνεχίζει να τηρεί στάση αναμονής μέχρι να
ξεκαθαρίσει τελείως το τοπίο. Πάντως, ο ίδιος ο Σαμολαδάς όχι μόνο επιμένει
πως δεν πρόκειται να εγκαταλείψει τον Άρη, αλλά προχωρά και στην οργάνωση του
τμήματος σε πιο επαγγελματικά πρότυπα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15834O103</ED>
<ID>
ID:167619

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O10&aa=3</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Βήμα πρόκρισης για Μπουλς και Ρόκετς
</H2>
ΟΙ ΣΙΚΑΓΟ Μπουλς και οι Χιούστον Ρόκετς (στην παράταση) έκαναν σημαντικό βήμα
για την πρόκρισή τους στους τελικούς της Ανατολής και της Δύσης αντίστοιχα,
ύστερα από τις νίκες τους (3-1 το σκορ) κόντρα στους Ατλάντα Χόουκς και τους
Σιάτλ Σουπερσόνικς.

Οι Νιου Γιορκ Νικς νίκησαν (77-73) τους Μαϊάμι Χιτ και προηγούνται με 2-1 χάρη
σε μια... ατυχή προσποίηση του Χάρνταγουεϊ. Το σκορ ήταν 76-73, η μπάλα έφτασε
στον Χάρνταγουεϊ, που έκανε προσποίηση και κατόπιν σούταρε για τρίποντο, με
αποτέλεσμα να κοπεί από τον Πατ Γιούιν.

Οι «Ταύροι» νίκησαν (89-80) για δεύτερη φορά εκτός έδρας τα «γεράκια» με τον
Τζόρνταν να «καθαρίζει» στο κρίσιμο σημείο το παιχνίδι (27 π.). Ο Ρόντμαν
συνεχίζει ακάθεκτος, αφού δέχτηκε την ένατη τεχνική ποινή στα πλέι οφ και
αγωνίστηκε μόλις 11 λεπτά.

Οι Ρόκετς επικράτησαν (110-106) στην παράταση εκτός έδρας των Σιάτλ
Σουπερσόνικς, χάρη σε ένα τρίποντο του «ρούκι» Ματ Μαλόνεϊ 36 δευτερόλεπτα
πριν από τη λήξη.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15834O104</ED>
<ID>
ID:167620

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O10&aa=4</URL></REF>


Article

<CATEGORY>vin10</CATEGORY>

 <H2>Τα χθεσινά αποτελέσματα
</H2>
1η: Λεβεντονιός (Ζευγώλης) 32-35. Ηρόδοτος 46. Δίδυμο 3Χ6=250. Φορκάστ 3Χ6=328.

2η: Ταΰγετος (Δημητσάνης) 22-12. Ιπποτούρ Μάτζεστυ 13. Δίδυμο 1Χ2=35. Φορκάστ
2Χ1=64. Σύνθετο: 3Χ2=110. ΣΔ 3Χ6Χ1Χ2=985. (Διεγράφη ο ίππος 3, Εκάτων).

3η: Μερικούντα (Λιάκος) 37-20. Ανίκητη 19. Τρίτος, Γκραν Μάδερ. Δίδυμο 3Χ4=59.
Φορκάστ 4Χ3=141. Σύνθετο 2Χ4=114. ΣΔ 1Χ2Χ3Χ4=253. TRIO: 3Χ4Χ5=98. TRI-CAST: 4Χ3Χ5=424.

4η: Στυμφαλία (Φίλιππος) 52-19. Σάντο Λευκόνικο 23. Δίδυμο 1Χ4=119. Φορκάστ
1Χ4=258. Σύνθετο 4Χ1=281. ΣΔ 3Χ4Χ1Χ4=553.

5η: Ετέρναλ Γουέι (Βαλακούδουνας) 36-30. Ολυμπιακός 15. Δίδυμο 1Χ4=68. Φορκάστ
1Χ4=136. Σύνθετο 1Χ1=215. ΣΔ 1Χ4Χ1Χ4=855.

6η: Μούβινγκ Εγουέι (Γεωργίου) 37-20. Αμέρικαν Νέκταρ 29. Τρίτος, Λίλα. Δίδυμο
3Χ7=96. Φορκάστ 3Χ7=191. Σύνθετο 1Χ3=143. ΣΔ 1Χ4Χ3Χ7=834. TRIO: 3Χ5Χ7=330.
TRI-CAST 3Χ7Χ5=801.

7η: Αδιάφθορος (Βαλακούδας) 17-11. Τότναμ φορ Έβερ 11. Δίδυμο 5Χ6=23. Φορκάστ
6Χ5=37. Σύνθετο 3Χ6=76. ΣΔ 3Χ7Χ5Χ6=234.

8η: Σόλο Περτέ (Ξυνός) 47-42. Λάιτ Φάιαρ 49. Τρίτος, Θρίαμβος. Δίδυμο 1Χ3=348.
Φορκάστ 1Χ3=593. Σύνθετο 6Χ1=90. ΣΔ 5Χ6Χ1Χ3=1.169. TRIO: 1Χ3Χ8=461. TRI-CAST: 1Χ3Χ8=4.039.

9η: Σάντα Κατερίνα (Μπάκος) 246-63. Βαγγέλαρος 23. Δίδυμο 2Χ5=227. Φορκάστ
5Χ2=948. Σύνθετο 1Χ5=1.204. ΣΔ 1Χ3Χ2Χ5=7.656 (Διεγράφη ο ίππος 4, Οππορτιούνιτυ).

10η: Τράιομφ (Γλύμπης) 28-14. Στρονγκ Κρουζ 21. Δίδυμο 1Χ2=57. Φορκάστ
1Χ2=106. Σύνθετο 5Χ1=1.208. ΣΔ 2Χ5Χ1Χ2=2.055.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15834O105</ED>
<ID>
ID:167621

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O10&aa=5</URL></REF>


Article

<CATEGORY>vin10</CATEGORY>

 <H5>ΠΑΡΑΤΗΡΗΣΕΙΣ ΤΟΥ ΙΩΑΝΝΙΔΗ ΣΤΟΥΣ ΠΑΙΚΤΕΣ ΤΗΣ ΑΕΚ ­ Ο ΑΛΤΡΟΥΙΑ ΠΑΡΑΔΕΧΤΗΚΕ ΤΟ
ΛΑΘΟΣ ΤΟΥ
</H5><H5>Δεν θα χρειαστούν πέντε παιχνίδια
</H5><H2>Συγγνώμη κόουτς
</H2>
<AUTHOR>ΓΙΑΝΝΗΣ ΛΑΜΠΙΡΗΣ - ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΡΕΒΑΝΣ (αγωνιστική) θέλουν να πάρουν οι παίκτες της ΑΕΚ στον αυριανό
δεύτερο τελικό με τον Ολυμπιακό. Οι «Ενωσίτες» νιώθουν αδικημένοι και
πικραμένοι από την αντιμετώπιση των «ερυθρολεύκων» και φιλοδοξούν να δώσουν
ένα γερό μάθημα στον αντίπαλό τους, προκειμένου να μην μείνουν έξω από το
παιχνίδι του τίτλου.

Τόσο ο Γιαννης Ιωαννίδης όσο και οι παίκτες απέφυγαν τις δηλώσεις και ρίχτηκαν
στη δουλειά για να ετοιμαστούν όσο το δυνατόν καλύτερα. Οι «κιτρινόμαυροι»
δέχτηκαν τις παρατηρήσεις του «ξανθού» για τα λάθη στο δεύτερο ημίχρονο, που
έδωσαν τη δυνατότητα στον Ολυμπιακό να ανακάμψει. Ο Στέφανο Ατρούια ζήτησε
συγγνώμη από τον Ιωαννίδη για το τέταρτο φάουλ που έκανε στο κρίσιμο σημείο
του αγώνα και ίσως ο προπονητής της ΑΕΚ να τον «προστατεύσει» στο αυριανό ματς
­ χρησιμοποιώντας τον ως αλλαγή και όχι από την αρχή της συνάντησης.

Δεν αποκλείεται στη δεκάδα της ΑΕΚ να επιστρέψει ο Πητ Παπαχρόνης, ο οποίος
χωρίς λόγο αποκλείστηκε από τον πρώτο αγώνα ­ τη θέση του πήρε ο Δημήτρης Παπαδόπουλος.

«ΕΙΜΑΣΤΕ καλύτερη ομάδα από την ΑΕΚ και αν και είναι δύσκολο, πιστεύω ότι δεν
θα χρειαστούν πέντε παιχνίδια για το πρωτάθλημα». Ο Φράνκο Νάκιτς έδωσε με τη
σειρά του τη δική του αισιόδοξη πρόβλεψη για τη συνέχεια του πρωταθλήματος,
τονίζοντας ότι δεν μπορεί κανείς να αμφισβητήσει ότι οι «ερυθρόλευκοι»
διαθέτουν καλύτερο σύνολο από την ΑΕΚ.

«Αν παίξουμε σύμφωνα με τις δυνατότητές μας και έχουμε και καλή διαιτησία στο
ΟΑΚΑ, θα νικήσουμε και εκεί. Στο πρώτο παιχνίδι ξεκινήσαμε χαλαρά, κάτι που
εκμεταλλεύτηκε η ΑΕΚ. Ξέραμε ότι ο αντίπαλός μας δεν θα μπορούσε να αντέξει
για πολύ και την κατάλληλη στιγμή κάναμε το ξέσπασμα και φτάσαμε στη νίκη»
κατέληξε ο Φράνκο Νάκιτς.

*** Στο μεταξύ ο Παναγιώτης Φασούλας είχε τρομερούς πόνους στο πόδι και
χθες δεν προπονήθηκε κανονικά με την υπόλοιπη ομάδα, αλλά ακολούθησε ειδική
θεραπεία, προκειμένου να μπορέσει να είναι στη διάθεση του Ντούσαν Ίβκοβιτς
την Τετάρτη.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15834O111</ED>
<ID>
ID:167622

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O11&aa=1</URL></REF>


Article

<CATEGORY>vin10</CATEGORY>

 <H2>Ο πρωταθλητής έχει τον... πρώτο λόγο
</H2>
Η ΑΡΧΗ συνήθως είναι το ήμισυ του παντός και τουλάχιστον αυτό αποδεικνύεται
και στους τελικούς των πλέι-οφ του ελληνικού Πρωταθλήματος, αφού στα 11 χρόνια
ιστορίας τους (άρχισαν την περίοδο 1986-1987) η ομάδα που κερδίζει το πρώτο
παιχνίδι συνήθως παίρνει τελικά και τον τίτλο.

Αυτό το σερί «έσπασε» μόλις δύο φορές. Η πρώτη ήταν την περίοδο 1990-1991,
όταν ο ΠΑΟΚ νίκησε εκτός έδρας (τυπικά, βέβαια, αφού με τον Άρη έχουν κοινή
έδρα το Αλεξάνδρειο) τον Άρη με 84-79, μείωσε σε 2-1 τις νίκες αφού μετρούσαν
και τα αποτελέσματα της κανονικής περιόδου, αλλά τελικά έχασε το Πρωτάθλημα με
4-2 (είχε ισοφαρίσει προσωρινά σε 2-2 τις νίκες).

Η δεύτερη φορά ήταν την περίοδο 1992-1993, όταν ο Παναθηναϊκός, με πλεονέκτημα
έδρας στον τελικό, προηγήθηκε 1-0 του Ολυμπιακού, νικώντας με 62-51 στον πρώτο
τελικό, αλλά έχασε τελικά τον τίτλο με 1-3, χωρίς να κατεβεί να αγωνιστεί στον
4ο τελικό, που επρόκειτο να διεξαχθεί στο Στάδιο Ειρήνης και Φιλίας.

Η δύναμη της έδρας, λοιπόν, ή το πρώτο παιχνίδι αποδεικνύονται «κλειδιά» στην
υπόθεση τίτλος και δεν είναι τυχαίο που σχεδόν όλοι (προπονητές, παίκτες
κ.λπ.) θεωρούν το πρώτο παιχνίδι ως το πιο κρίσιμο της σειράς.

Το αν η παράδοση διατηρηθεί θα το ξέρουμε σε 10-12 ημέρες, που θα γνωρίζουμε
τον Πρωταθλητή Ελλάδας, αν οι «ερυθρόλευκοι» κατακτήσουν το 5ο συνεχόμενο Πρωτάθλημα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15834O112</ED>
<ID>
ID:167623

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O11&aa=2</URL></REF>


Article

<CATEGORY>vin10</CATEGORY>

 <H2>Νέα προσπάθεια στον Ηρακλή
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΜΙΑ ΝΕΑ προσπάθεια για να πετύχουν και να οδηγήσουν τον Ηρακλή στην επίτευξη
των μεγάλων του στόχων, αποφάσισαν να κάνουν οι Ελληνοαμερικανοί χορηγοί του
ΤΑΚ. Το μήνυμα αυτό έστειλε από τις Η.Π.Α ο Ανδρέας Οικονόμου, που ποτέ του
δεν είχε ασχοληθεί ενεργά με τον Ηρακλή. Τώρα όμως αποφάσισε να αναλάβει αυτός
τη λήψη όλων των αποφάσεων, συμβουλευόμενος βέβαια τους συνεργάτες του και τον
αδελφό του Γιώργο και ήδη άρχισε διαπραγματεύσεις με εταιρείες για σπόνσορινγκ
και με μάνατζερ για παίκτες από το ΝΒΑ και το NCAA. Όλα πάντως θα αρχίσουν να
ξεκαθαρίζουν την άλλη εβδομάδα με την επιστροφή του Γιώργου Οικονόμου και με
την επισημοποίηση της διετούς συμφωνίας με τον Βαγγέλη Αλεξανδρή.

*** Αρνητική τροπή για τον Ηρακλή πήρε χθες η υπόθεση ανανέωσης του
συμβολαίου με τον Χουάν Μολτέντο. Ο Ουρουγουανός φόργουορντ συζήτησε με τον
πρόεδρο του ΤΑΚ Δημήτρη Μανώλογλου και συμφώνησαν σε πολλά ­ ακόμη και για τις
φετινές του αποδοχές ­ διαφώνησαν στη διάρκεια και τη μορφή του νέου
συμβολαίου. Επιπλέον ο 23χρονος άσος έφερε στο... τραπέζι των διαπραγματεύσεων
και την πρόταση της Σκαβολίνι Πέζαρο (600.000 δολάρια για τριετές συμβόλαιο
γκαραντί), την οποία και ομολόγησε πως προτιμά από τη χθεσινή του Ηρακλή που
είναι 200.000 δολάρια για ένα χρόνο. Ο Μολτέντο θα έχει μία νέα συνάντηση με
τους ανθρώπους του Ηρακλή και ίσως σε αυτήν συμφωνήσουν για διετές συμβόλαιο
έναντι 400.000 δολαρίων που ζητεί ο ίδιος.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15834O113</ED>
<ID>
ID:167624

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΡΩΤΑΘΛΗΤΕΣ
</H5><H2>Δική τους και η νύχτα...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Ξεσάλωσαν (σε κέφι μακράς διαρκείας) οι πρωταθλητές νύχτα Κυριακής -
ξημερώματα Δευτέρας, όμως ουδείς θα τους κατηγορήσει γι' αυτό.

*** Όταν ο Μπάγιεβιτς, ενώπιον της συζύγου του, φουντώνει πούρο Αβάνας
και κάποια στιγμή χορεύει νησιώτικα, τότε όλα επιτρέπονται...

*** Ο Σαμπανάντζοβιτς τραγούδησε και λέγεται πως ήταν σχεδόν ισάξιος
σε... μέταλλο με τον βασικό αοιδό του νυχτερινού κέντρου...

*** Ο Καραπιάλης όρμησε πάνω στο τραπέζι και λικνίστηκε σε τσιφτετέλι.

*** Η σύντροφός του παρακολουθούσε με περιέργεια, διότι δέκα χρόνια που
ζουν μαζί δεν τον είχε ξαναδεί σε νύχτα τίτλου.

*** Μέχρι και ο αμυντικός του Αθηναϊκού Βύρωνα Σωτήρης Μαυρομμάτης
βρέθηκε στη διασκέδαση, ήθελε και αυτός να γιορτάσει με κόσμο, τουλάχιστον
περισσότερο από αυτόν που βλέπει στα ματς της ομάδας του...

*** Από τις πέντε το πρωί και μετά άρχισαν να φεύγουν οι «ερυθρόλευκοι»
και από τους τελευταίους ο Ντούσκο.

*** Λεπτομέρεια: προκειμένου να διασχίσουν το χώρο προς την έξοδο,
έκαναν μεγάλη προσπάθεια, διότι «δεν πήγαινε βήμα» η πρόσβαση από το πολύ λουλούδι!

*** Λογικό. Βλέπετε, ο τίτλος ήλθε στην καρδιά της άνοιξης... Από
λουλούδια τίποτε άλλο!

Δάκρυα στο τηλέφωνο

Από το μεσημέρι, χθες, ωστόσο, όλα ξαναπήραν τον πειθαρχημένο τους δρόμο στον Θρύλο.

*** Ο Μπάγιεβιτς ξύπνησε κάπως αργά, ενημερώθηκε από τη σύζυγό του
Μπέγκα (η οποία όλο το πρωί κρατούσε τα μηνύματα στο τηλέφωνο) και ξανάπιασε
στα δάχτυλα το κομπολογάκι.

*** Πούρα τέλος!

*** Ο αρχηγός της ομάδας Καραταΐδης, πιστός στο ραντεβού με τους
αναγνώστες των «ΝΕΩΝ», ήλθε στο γραφείο, υπέγραψε αυτόγραφα, δέχθηκε
τηλεφωνήματα και άφησε δείγμα εξαιρετικά ήρεμου και ευγενικού χαρακτήρα.

*** Λεπτομέρειες, στο σημερινό ρεπορτάζ της «Ομάδας».

*** Διαβάζοντάς το, συγκράτησα το δάκρυ εξηντάχρονου αναγνώστη, ο
οποίος μόλις άκουσε τον Καραταΐδη συγκινήθηκε σαν μικρό παιδί.

*** Ήταν στιγμή γνήσια ανθρώπινη, που δίνει την απίστευτα μεγάλη δύναμη
του ποδοσφαίρου.

*** Αν διαφωνούν οι εκπρόσωποι της μη γνήσιας κουλτούρας, ας με συγχωρήσουν...

Ο Τέλης έμεινε...

Για την Αμερική (την πολύ προσφιλή του...) ετοιμάζεται ο Αλκέτας Παναγούλιας
και μπράβο του για την απόφασή του να μην υπαναχωρήσει στην παραίτηση.

*** Ίσως για πρώτη φορά στην καριέρα του ο Αλκέτας κράτησε τον λόγο
του. Το γιατί το έκανε (δηλαδή την πλήρη αλήθεια) θα τη μάθουμε ­ αν τη
μάθουμε ­ ύστερα από καιρό.

*** Η ιστορία «γράφεται» έπειτα από χρόνια και ποτέ αυθημερόν.

*** Ο Ηρακλής, για δεύτερη φορά μένει ακέφαλος στον πάγκο, αλλά
χειρότερα από μέχρι τώρα αποκλείεται να του συμβούν.

*** Τα δύσκολα ματς πέρασαν...

*** (Που λέει ο λόγος...)

*** Υπενθύμιση: όσοι τεχνικοί και να προσληφθούν στον «Γηραιό». Όσοι
προπονητές και να απολυθούν, παραιτηθούν κ.λπ., ένα είναι βέβαιο.

*** Ότι ισχυρός άνδρας στην ταλαιπωρημένη ΠΑΕ της Θεσσαλονίκης θα
παραμείνει αυτός που γνωρίζει πρακτικά και θεωρητικά το ποδόσφαιρο καλύτερα
οποιουδήποτε άλλου στον Ηρακλή: Τέλης Μπατάκης.

*** Μπροστά στον Τέλη, ακόμη και ένας Παναγούλιας υποχρεώνεται να
ξενιτευτεί, αφήνοντας πίσω του υπονοούμενα, σύγχυση και γκρίνια.

*** Όπως έγινε γνωστό, τα σπασμένα της ήττας από τον Άρη είναι πολύ
πιθανό να «πληρώσει» ο Πολωνός τερματοφύλακας Ρομπακίεβιτς.

*** Ήταν αυτός που τη στιγμή του δεύτερου αρειανού γκολ έκανε κάτι
περίεργες φιγούρες που θύμιζαν γυμναστική αερόμπικ!

*** Και ελάχιστα προσπάθεια τερματοφύλακα σε μάλλον εύκολη πορεία της μπάλας.

Γνώστης, κατά «αλεπούς»...

Μάχη δεύτερη για τα δισ. της Ευρωλίγκα σήμερα στη Θεσσαλονίκη για τον ΠΑΟΚ και
το Περιστέρι.

*** Ο Κορωνιός μπήκε στο αεροπλάνο, ενδέχεται να παίξει. Ο Στογιάκοβιτς
δεν θα παίξει.

*** Σκάιλς ή Σάκοτα; Ο πρώτος ­ σύμφωνα με τις απόψεις των ΠΑΟΚτζήδων ­
γνωρίζει όσο ελάχιστοι Αμερικανοί το ευρωπαϊκό μπάσκετ.

*** Ο Σέρβος του Περιστερίου, θεωρείται «πονηρή αλεπού» που μπορεί να
χτυπήσει όταν δεν τον υπολογίσεις.

*** Θα είναι δυνατό ματς, αφού αποτελεί «κλειδί» για το μέλλον των δύο ομάδων.

*** Είπαμε: η τελική επικράτηση θα οδηγήσει στα δισ. της Ευρώπης, και
αυτά αποτελούν το σούπερ κίνητρο.

*** Μην κοιτάτε τον Πανιώνιο, πέρυσι, που κέρδισε εύκολα το εισιτήριο,
και ακολούθως έκανε ό,τι μπορούσε για να χάσει τα πάντα...

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15834O121</ED>
<ID>
ID:167625

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O12&aa=1</URL></REF>


Article

<CATEGORY>vin10</CATEGORY>

 <H2>Αστερισμός αμφισβήτησης
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΣΤΟΝ αστερισμό της αμφισβήτησης βρίσκεται το ελληνικό ποδόσφαιρο. Κάθε χρόνο,
οι τελευταίες αγωνιστικές καλύπτονται από ομίχλη. Οι φήμες για αγώνες σικέ σε
όλα τα γήπεδα, μεγάλα και μικρά, οργιάζουν.

Την ίδια ώρα οι αρμόδιοι κωφεύουν ή περιμένουν καταγγελίες με ατράνταχτες
αποδείξεις για παράνομες συναλλαγές. Λες και στα υπόγεια λειτουργούν ταμειακές
μηχανές και εκτός από τα πακέτα αλλάζουν χέρια και διάτρητες αποδείξεις για
την Εφορία. Λες και τα παιχνίδια «στήνονται» μπροστά στις κάμερες και τα φλας
των φωτορεπόρτερ. Αρκούν αξιόπιστες μαρτυρίες για την επιβολή ποινής.

Κι όταν γίνονται καταγγελίες, αρχίζει να λειτουργεί μηχανισμός απορρύθμισης
της σκέψης των φιλάθλων. Τυλίγουν τον καταγγέλοντα με σκιές και σκοπιμότητες,
με στόχο την αποδυνάμωση των στοιχείων του από την πρώτη στιγμή. Η ταυτότητα
του καταγγέλλοντος και οι σκοποί που ενδεχομένως εξυπηρετεί, μπορεί να
απασχολήσουν τους αρμοδίους. Ωστόσο με τη μεγαλύτερη δυνατή σοβαρότητα
επιβάλλεται να ερευνηθούν όλες οι πτυχές των καταγγελιών του. Άλλωστε,
πρόσβαση στο παρασκήνιο δεν έχουν μόνο «άγγελοι».

Αν το αθλητικό δικαστήριο πεισθεί από μαρτυρίες για την ενοχή κατηγορουμένου
σε «στήσιμο» αγώνα, τότε η ποινή πρέπει να είναι μία: υποβιβασμός της ομάδας.
Η αφαίρεση βαθμών ήταν ποινή συνδεδεμένη με την πιθανολόγηση δωροδοκίας, όπως
όριζε διάταξη του νόμου 75/75.

Η ωραιοποίηση της άθλιας κατάστασης των γηπέδων και η αποσιώπηση ή το
κουκούλωμα παράνομων πράξεων, επιτρέπουν τη διατήρηση ενός νόθου ποδοσφαίρου,
που θα κινείται σταθερά στην τροχιά της αναξιοπιστίας.

Μπορούμε να φθάσουμε ψηλά στην Ευρώπη, αρκεί να κάψουμε τις συνταγές των
εξουσιαστών του παρασκηνίου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15834O122</ED>
<ID>
ID:167626

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O12&aa=2</URL></REF>


Article

<CATEGORY>vin10</CATEGORY>

 <H2>Δύσκολη η πρώτη ρουφηξιά
</H2>
ΠΟΛΥ της... μόδας έχει γίνει ύστερα από κατακτήσεις τίτλων το άναμμα πούρου!
Του συρμού δεν ξέφυγε ούτε ο Ντούσαν Μπάγιεβιτς και προσέξτε πόσο διασκεδάζει
η σύζυγός του Μπέγκα, βλέποντας τον σύντροφό της να προσπαθεί αδέξια να φέρει
βόλτα την πρώτη ρουφηξιά.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15834O123</ED>
<ID>
ID:167627

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O12&aa=3</URL></REF>


Article

<CATEGORY>vin10</CATEGORY>

 <H2>Στο πόλο πάμε καλά
</H2>
Ο ΚΟΥΛΗΣ Ιωσηφίδης σίγουρα μπορεί να χαμογελά μετά τις εμφανίσεις της Εθνικής
πόλο στο τουρνουά της Καλιφόρνια και λίγες ημέρες πριν το ΦΙΝΑ ΚΑΠ. Η ελληνική
ομάδα με το σπαθί της πλέον συγκαταλέγεται στις καλύτερες της Ευρώπης. Τόσο η
ισοπαλία με την Κροατία όσο και η ήττα στο γκολ, από τις γηπεδούχους Ηνωμένες
Πολιτείες, ήταν αποτελέσματα σταθερότητας και ελπίδας για το μέλλον.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15834O124</ED>
<ID>
ID:167628

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O12&aa=4</URL></REF>


Article

<CATEGORY>vin10</CATEGORY>

 <H2>Η Αγγλία προηγείται, η Ελλάδα αγωνίζεται
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ΕΘΝΙΚΗ ομάδα ανδρών της Αγγλίας, με νέα νίκη, αυτή τη φορά επί της Αρμενίας,
αύξησε τη βαθμολογική απόστασή της από τους άλλους διεκδικητές του χρυσού
μεταλλίου κατά μισό βαθμό. Η ελληνική ομάδα σημείωσε ισοπαλία 2-2 με αντίπαλο
το Αζερμπαϊτζάν, ομάδα κατώτερη του εθνικού μας συγκροτήματος. Στις γυναίκες η
Γεωργία προηγείται σταθερά και δύσκολα θα χάσει το χρυσό. Η Ελλάδα έχασε από
την ισχυρή Αγγλία με 1,5-0,5, βρίσκεται όμως σταθερά κοντά στη διεκδίκηση ενός μεταλλίου.

Ακολουθούν τα αναλυτικά αποτελέσματα των ελληνικών ομάδων στους τρεις
τελευταίους γύρους:

Ελλάδα - Γερμανία 1,5-2,5 (4ος γύρος): Κοτρωνιάς - Γιουσούποβ (2665) 0,5-0,5
(44 κινήσεις), Γρίβας - Χίμπνερ (2600) 0-1 (46), Μιλαντίνοβιτς - Γκάμπριελ
(2570) 0,5-0,5 (41), Άγκνος - Λουτζ (2555) 0,5-0,5 (72).

Γεωργία - Ελλάδα 3-1 (5ος γύρος): Αζμαϊπαρασβίλι (2650) - Νικολαΐδης 1-0 (49),
Γκεοργκάτζε (2595) - Γρίβας 0,5-0,5 (37), Στούρουα (2560) - Μιλαντίνοβιτς
0,5-0,5 (14), Καχεϊσβίλι (2505) - Άγκνος 1-0 (42).

Αζερμπαϊτζάν - Ελλάδα 2-2 (6ος γύρος): Γκουλίεβ (2425) - Κοτρωνιάς 0-1 (74),
Γκουσεϊνόβ (2430) - Νικολαΐδης 1-0 (33), Αλαβερντίεβ (2380) - Γρίβας 0-1 (36),
Γκαντίλου (2290) - Μιλαντίνοβιτς 1-0 (41).

Ελλάδα - Αρμενία 1-1 (4ος γύρος): Μπότσαρη - Ντανελιάν (2345) 0,5-0,5 (12),
Μακροπούλου - Χιλγκατιάν (2240) 0,5-0,5 (22).

Τσεχία - Ελλάδα 0-2 (5ος γύρος): Ρίχτροβα (2295) - Μπότσαρη 0-1 (17),
Χιτζγκέροβα (2170) - Φαχιρίδου 0-1 (50).

Ελλάς - Αγγλία 0,5-1,5 (6ος γύρος): Μπότσαρη - Σ. Λάλιτς (2405) 0,5-0,5 (24),
Μακροπούλου - Χαντ (2330) 0-1 (85).

Βαθμολογία ανδρών (ύστερα από 6 γύρους): 1) Αγγλία 16, 2-3) Ρωσία, Ουγγαρία
15, 4-8) Κροατία, Αρμενία, Λετονία, Λευκορωσία, Ισραήλ 14,5, 9) Γερμανία 14,
10) Γεωργία 13,5, 11-13) Εσθονία, Λιθουανίια, Βοσνία 13, Ολλανδία, Ιταλία,
Σλοβακία 12,5 κ.λ.π. Η Ελλάδα, με 11,5 βαθμούς, ισοβαθμεί στις θέσεις 19-23.
Συμμετέχουν 34 ομάδες.

Βαθμολογία γυναικών (σε 6 αγώνες): 1) Γεωργία 10, 2) Αγγλία 9, 3) Ρωσία 8,
4-5) Ελλάδα, Ρουμανία 7,5, 6-8) Ουγγαρία, Ισραήλ, Γερμανία 7 βαθμοί.
Συμμετέχουν 30 ομάδες.

Στον 7ο γύρο η Ελλάδα αντιμετωπίζει στους άνδρες την Πολωνία (σύνθεση:
Κοτρωνιάς, Νικολαΐδης, Γρίβας, Άγκνος) και στις γυναίκες τη Γερμανία (σύνθεση
Μπότσαρη, Μακροπούλου).

Ρίχτροβα (2290) - Μπότσαρη (Τσεχία - Ελλάδα)

1. ε4 γ5 2. Ιζ3 Ιγ6 3. δ4 γ: δ4 4.Ι: δ4 Βγ7 5. Ιγ3 ε6 6. ζ4 α6 7.Ι: γ6 Β: γ6
8. Αδ3 β5 9. α3 Αβ7 10. Βε2 Αε7 11. Αδ2 Πγ8 12.0-0 θ5 13. ζ5 Ιζ6 14. Ρθ1 θ4
15. Παε1 ε5 16. Αη5 Ιθ5 17.Α: ε7 Ιη3+ 0-1. Αν 18.θ:η3, ακολουθεί θ: η3+ 19.
Ρη1 Πθ1+ 20.Ρ: θ1 Βθ6+ 21. Ρη1 Βθ2 ματ.

* Ο Κασπάροβ, όπως ήδη από χθες γράψαμε, έχασε παίζοντας άσχημα στην έκτη και
τελευταία παρτίδα του εναντίον του Ντιπ Μπλου. Ένα ζήτημα ως προς το οποίο
πρέπει οπωσδήποτε να δώσει απαντήσεις εν καιρώ είναι γιατί επέλεξε ανοίγματα
τα οποία ο ίδιος δεν χρησιμοποιεί ως μαύρος (αντίθετα, έχει επιτυχίες ως
λευκός). Στην 6η παρτίδα πάντως, η πιθανότερη εκδοχή είναι ότι αγνόησε αθέλητα
την απειλή της θυσίας ίππου. Κι αυτό γιατί η θεωρία την αξιολογεί ως πολύ καλή
για τα λευκά, αλλά και γιατί ο Κασπάροβ δεν προσέφερε κάτι καινούργιο με τη
συγκεκριμένη βαριάντα που επέλεξε ­ πλην του ότι και το πλάνο που εφάρμοσε
μετά τη θυσία χάνει και αυτό.

Ντιπ Μπλου - Κασπάροβ

1. ε4 γ6 2. δ4 δ5 3. Ιγ3 δ: ε4 4.Ι: ε4 Ιδ7 5. Ιη5 Ιηζ6 6. Αδ3 ε6 (αποφεύγει
την παγίδα 6... θ6 7. Ιε3 με αλλαγή του Αζ8. Αν 7...ζ: ε3 8. Αη6 ματ) 7. Ι1ζ3
θ6 (η πιο συνηθισμένη συνέχεια είναι εδώ 7... Αδ6 8. Βε2 θ6 9. Ιε4 Ι: ε4 10.Β:
δ4 με μικρό πλεονέκτημα των λευκών) 8.Ι: ε6 Βε7 9.0-0 ζ: ε6 10. Αη6+ Ρδ8 11.
Αζ4 β5 (αυτή η κίνηση δεν έχει παιχτεί ούτε αναλυθεί. Αποσκοπεί στο να
συνδυάσει την έξοδο του αξιωματικού στο β7 με την παρεμπόδιση της τοποθέτησης
λευκού πιονιού στο γ4 ώστε ο μαύρος ίππος να έχει μόνιμη θέση στο τετράγωνο
δ5. Τις κακές πλευρές της κίνησης αυτής εκμεταλλεύτηκε άμεσα ο υπολογιστής)
12. α4 Αβ7 13. Πε1 Ιδ5 14. Αη3 Ργ8 15.α: β5 γ: β5 16. Βδ3 Αγ6 17. Αζ5 ε: ζ5
18.Π: ε7 Α: ε7 19. γ4 1-0. Η θέση του μαύρου είναι πράγματι εγκαταλείψιμη. Δεν
μπορεί να παίξει β: γ4 γιατί ακολουθεί 20.Β: γ4 και αν 20... Ρβ7, τότε 21. Βα6
ματ. Αν 19... Ιβ4 20.Β: ζ5 και οι απειλές Βζ4, Ιε5, δ5 θα είναι καταλυτικές.

Η πρώτη παρτίδα με θυσία στο ε6 παίχτηκε το 1986 στο Σότσι της Ουκρανίας
ανάμεσα στους Γκέλερ και Μεντούνα. Ο ίδιος ο Κασπάροβ έχει κερδίσει τόσο τον
Κάμσκι (Λινάρες '94) όσο και τον Κάρποβ (Άμστερνταμ '88) έχοντας τα λευκά στη
βαριάντα με 4... Ιδ7 και 6. Αδ3.

* Με επιτυχία πραγματοποιήθηκαν οι τέταρτοι νεανικοί αγώνες σκακιού «Άνοιξη
'97» που διοργάνωσε και φέτος η Ένωση Φιλάθλων Εθνικής Τραπέζης στη μνήμη του
Τριαντάφυλλου Σιαπέρα. Στον πρώτο όμιλο πήραν μέρος 30 νέοι 14-20 ετών
(ανάμεσά τους τρία μόνο κορίτσια) και νικητής αναδείχθηκε ο 20χρονος
Αλέξανδρος Κωστούρος (κέρδισε κύπελλο και σκακιστικό υπολογιστή) 5,5 βαθμούς
σε 7 αγώνες. Δεύτερος ήταν ο 15χρονος Κώστας Βασιλείου, τρίτος ο 20χρονος
Σταύρος Σκεύος και τέταρτος ο επίσης 20χρονος Ανδρόνικος Μελίδης. Στο δεύτερο
όμιλο έλαβαν μέρος 39 παιδιά (12 κορίτσια) ηλικίας 7-13 ετών. Το κύπελλο και
τον σκακιστικό υπολογιστή κέρδισε η 11χρονη Ευανθία Μάκκα με 6,5 βαθμούς σε 7
αγώνες. Δεύτερος αναδείχθηκε ο 12χρονος Βασίλης Στούκας, τρίτος ο 13χρονος
Σπύρος Παυλογιάννης και τέταρτος ο 11χρονος Γιάννης Μόσχος. Με κύπελλο και
χρυσό μετάλλιο βραβεύτηκε επίσης ο 7χρονος Γεράσιμος Παναγιωτακόπουλος για την
επίδοσή του στην ηλικία έως 10 ετών (4 βαθμοί σε 7 αγώνες). Όλα τα παιδιά της
κατηγορίας αυτής (16 τον αριθμό) πήραν αναμνηστικά διπλώματα.

Μια αξιέπαινη διοργάνωση της ΕΦΕΤ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15834O991</ED>
<ID>
ID:167629

</ID><URL>http://ta-nea.dolnet.gr/neaweb/neafile.print_unique?e=A&f=15834&m=O99&aa=1</URL></REF>


Article

<CATEGORY>vin09</CATEGORY>

 <H5>ΔΥΟ ΞΑΝΑΝΟΙΓΟΥΝ, ΕΝΑ ΝΕΟ ΞΕΚΙΝΑ ΣΤΟΥ ΨΥΡΗ ΚΑΙ Ο ΑΡΙΘΜΟΣ ΤΟΥΣ ΦΘΑΝΕΙ ΤΑ 90
</H5><H5></H5><H2>Η ρεβάνς των θερινών σινεμά
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Πάλι με χρόνια με καιρούς, πάλι δικά μας θα 'ναι και η αντίστροφη μέτρηση υπέρ
των θερινών σινεμά άρχισε: Αυτό το καλοκαίρι κτίζεται ένα νέο στου Ψυρή, ενώ
ανοίγουν ξανά η «Χλόη» στην Κηφισιά και η «Εύα» στην Ηλιούπολη!

Η αναντικατάστατη μαγεία των θερινών σινεμά άντεξε των... μεταλλάξεων της
θυελλώδους πραγματικότητας, που έφερε τα πάνω κάτω και στον τρόπο διασκέδασης
τις τελευταίες δεκαετίες. Οι αθηναϊκές μάντρες με αγιόκλημα, γιασεμί, χαλίκι,
πολυθρόνα πάνινη, αναψυκτικά, πασατέμπο, φεγγάρι στον νυχτερινό ουρανό και
φιλμικά όνειρα στο «πανί» να σε πηγαίνουν σ' άλλες πολιτείες, αρχίζουν να
παίρνουν τη ρεβάνς τους τα τελευταία χρόνια.

Η περιοχή του Ψυρή, η οποία μαζί με τον Κεραμεικό, το Γκάζι και το
Μεταξουργείο μπορεί να γίνουν «νέα Πλάκα», καθώς καμία άλλη δεν έχει τόσα
κλειστά, ερειπωμένα τα πιο πολλά, νεοκλασικά ή χαμόσπιτα και τις τελευταίες
δεκαετίες έζησε μέσα στην εγκατάλειψη, ξανανθίζει. Θέατρα, πολιτιστικά στέκια,
μπουάτ, ρεμπετάδικα, εκθεσιακοί χώροι, φαγάδικα, μπαρ και αποφασιστικοί
καλλιτέχνες κάθε είδους αγοράζουν εγκαταλειμμένα κτίρια για εργαστήρια και για
κατοικίες τους ­ Νικολακοπούλου, Λαζόπουλος, Γαλάνη ­ ενώ νεανικές φιγούρες
γεμίζουν νυχθημερόν τους δρόμους, δίνοντας άλλο προφίλ στα γραφικά δρομάκια,
που μέχρι πριν από έξι - επτά χρόνια φοβόσουν να τα περπατήσεις!

Ανάμεσα στα θέατρα «Αποθήκη» και «Πολιτεία» στην οδό Σαρρή, λίγο πριν από το
κτίριο με το θερινό «Ήβη» που έχει αγοράσει ο Λάκης Λαζόπουλος και θα αρχίσει
να το φτιάχνει σε πολύπλευρο χώρο θεάματος, ο γνωστός ηθοποιός Ντίνος
Αυγουστίδης, που μέχρι πέρυσι είχε το θερινό σινεμά «Αμόρε», δημιουργεί το νέο
θερινό σινεμά ­ δεν έχει καταλήξει ακόμα στο όνομά του ­ στοχεύοντας έξυπνα
στην αξιοποίηση ενός χώρου, που τώρα λειτουργεί ως πάρκινγκ και άμεσα
προβλέπεται να γίνει νέο σινεφίλ στέκι διασκέδασης.

«Όνειρο τριών χρόνων είναι το ξαναζωντάνεμα αυτού του χώρου, του οποίου δεν θα
αλλοιωθεί η φυσιογνωμία», μας είπε ο Ντίνος Αυγουστίδης, που έχει βάλει
ημερομηνία πρεμιέρας την 6η Ιουνίου, με ταινίες πρώτης προβολής και γνωστές
επιτυχίες του χειμώνα, ενώ αυτές τις ημέρες έχει αρχίσει η δενδροφύτευση 150
δένδρων. Θα τοποθετηθούν 350 πολυθρόνες με τραπεζάκια ανάμεσά τους και πλούσιο
σε εδέσματα μπαρ.

Δονκιχωτική φιγούρα ο κ. Μουζακιώτης ­ διατηρεί με νύχια και με δόντια το
χειμερινό «Αθηνά» στα Ιλίσια και τον θερινό «Ζέφυρο», σε Θησείο και Πετράλωνα
­ επιμένει και απλώνει φέτος τα φτερά του προς την Ηλιούπολη, όπου σε λίγο
καιρό θα ξαναλειτουργήσει την «Εύα», ένα κλειστό εδώ και χρόνια θερινό σινεμά
κοντά στην κεντρική πλατεία της Ηλιούπολης, ενώ τον χειμώνα θα πάει προς το
Αιγάλεω, όπου από τώρα φτιάχνει το παλιό «Βυζάντιο», το οποίο θα το χωρίσει σε
δύο αίθουσες και επιθυμεί να τις ονομάσει «Μελίνα» και «Ντασσέν».

Η «Εύα» της Ηλιούπολης, που ήταν από το 1988 κλειστή, τώρα έχει αλλάξει όψη με
500 πολυθρόνες «σκηνοθετών», τέντα, τραπεζάκια, οθόνη 12Χ5 μέτρα και με
ταινίες πρώτης προβολής στο πρόγραμμά της, αλλά και μεγάλες επιτυχίες του χειμώνα.

Σήμερα εγκαινιάζεται και τυπικά η νέα θερινή σεζόν για τα καλοκαιρινά σινεμά
με την έναρξη του γλυκύτατου «Θησείου», ενώ την Παρασκευή θ' αρχίσουν το
πρόγραμμά τους το «Σινέ Παρί» στην Πλάκα, το «Βοξ», η «Ριβιέρα» στα Εξάρχεια
και η «Αθηναία» στο Κολωνάκι.

Τρίτη, ευχάριστη είδηση για τους σινεφίλ των θερινών είναι πως η «Χλόη» στην
Κηφισιά, που κι αυτή έμενε κλειστή επί χρόνια, θα ξαναλειτουργήσει, αν και τα
χαρμόσυνα νέα έρχεται να σκιάσει λίγο η μεγάλη πιθανότητα να μη λειτουργήσει
αυτό το καλοκαίρι το «Ψυχικό», αφού μπορεί να δοθεί για οικοδόμηση.

Πέρυσι είχαν λειτουργήσει στην Αθήνα 46 θερινά σινεμά, 44 στις πέριξ
παραλιακές περιοχές. Αυτό το καλοκαίρι το εισιτήριό τους θα κυμανθεί ανάμεσα
στις 1.500, 1.600 και 1.700 δρχ. (το 1964 ήταν 9-16 δρχ., το 1974, 25-30
δρχ.). Με την παράταση, μάλιστα, του νόμου περί εμπορικών μισθώσεων μέχρι
31/5/98 δεν κινδυνεύει να κλείσει κανένα από τα εναπομείναντα θερινά σινεμά,
τα οποία το 1964 σε Αθήνα - Πειραιά και περίχωρα ήταν 418 και το 1974, 310.

Η καθιέρωση τα τελευταία χρόνια ταινιών «πρώτης προβολής» και στα θερινά
σινεμά επιτάχυνε τον ρυθμό ανόδου στην προσέλευση θεατών ­ πέρυσι υπήρξε
αύξηση των εισιτηρίων γύρω στα 20% ­ και φέτος προβλέπεται να συνεχιστεί. Δεν
υπάρχει πλέον θερινό σινεμά που να προβάλει ταινία με το... θρυλικό
καρβουνάκι, το οποίο σκοτείνιαζε την οθόνη, με αποτέλεσμα να ακούγεται το
«χασάπη γράμματα» που έχει γράψει τη δική του ιστορία στον ελληνικό χώρο. 
Όλοι έχουν βάλει λάμπες στις μηχανές προβολής για «σταθερή εικόνα», διαθέτουν
στερεοφωνικό ήχο, κάθε χρονιά κάνουν μία πρόχειρη ανακαίνιση με βάψιμο,
αλλαγές καθισμάτων, ενώ κλίμα «ειρηνικής συνύπαρξης» επικράτησε, τελικά,
μεταξύ χειμερινών και θερινών κινηματογράφων. Και αυτό το καλοκαίρι θα
λειτουργήσουν κανονικά τα δέκα Village Centre του Αμαρουσίου και τα τρία
Αθήναιον - Cinepolis της Γλυφάδας.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15834P011</ED>
<ID>
ID:167630

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P01&aa=1</URL></REF>


Article

<CATEGORY>vin09</CATEGORY>

 <H5>ΕΚΔΗΛΩΣΕΙΣ ΣΤΟ ΓΑΛΛΙΚΟ ΙΝΣΤΙΤΟΥΤΟ ­ ΧΟΡΟΣ ΣΤΟΥ ΓΚΥΖΗ
</H5><H5></H5><H2>Ημέρες Καζαντζάκη
</H2>
Με το αποψινό ρεσιτάλ της πιανίστριας Ελίζαμπετ Λεονσκάγια ολοκληρώνεται στο
Μέγαρο Μουσικής ο Κύκλος Μεγάλοι Ερμηνευτές, μια σειρά από ρεσιτάλ, φέτος, την
οποία στήριξε η χορηγία της Εμπορικής Τράπεζας. Στην Αίθουσα Φίλων της
Μουσικής, η Ελίζαμπετ Λεονσκάγια θα ερμηνεύσει έργα του Φραντς Σούμπερτ,
τιμώντας την επέτειο των 200 χρόνων από τη γέννηση του συνθέτη. Στις 8.30.

ΕΚΘΕΣΕΙΣ

Το θέμα της έκθεσης ζωγραφικής της Δέσποινας Παπαδοπούλου είναι οι αγορές ­ 25
έργα λάδι σε μουσαμά ­ και τα εγκαίνια απόψε στις 8.00. Στην Αίθουσα Τέχνης
Πειραιά, στην οδό Αλκιβιάδου 141, στον Πειραιά. Η διάρκεια της έκθεσης, ώς τις
4 Ιουνίου.

*** Την καινούργια δουλειά του Ηλία Παπαηλιάκη παρουσιάζει η γκαλερί «7»
Ζαλοκώστα· από σήμερα, που είναι τα εγκαίνια, ώς τις 12 Ιουνίου. Την επιμέλεια
της έκθεσης έχει ο καθηγητής της Ιστορίας της Τέχνης στη Σχολή Καλών Τεχνών
του Αριστοτέλειου Πανεπιστημίου Θεσσαλονίκης, Εμμανουήλ Μαυρομμάτης.

ΒΙΒΛΙΟΘΗΚΕΣ

Η βιβλιοθήκη στην εκπαίδευση είναι το θέμα που για δύο ημέρες θα απασχολήσει
ειδικούς και ενδιαφερομένους στη Στοά του Βιβλίου (Αίθουσα Φιλεκπαιδευτικής
Εταιρείας, Πεσμαζόγλου 5). Συνεργάζονται για τις εκδηλώσεις η Πανελλήνια
Ομοσπονδία Εκδοτών Βιβλιοπωλών, το Εθνικό Κέντρο Βιβλίου και η Ένωση Ελλήνων
Βιβλιοθηκαρίων. Ο υπουργός Πολιτισμού, Ευάγγελος Βενιζέλος, θα είναι εκεί,
στην έναρξη των εργασιών, στις 4.00.

ΧΟΡΟΣ

Η Ομάδα Σύγχρονου Χορού Sine Qua Non αρχίζει απόψε τις παραστάσεις της στο
Φεστιβάλ Ανοιχτού Θεάτρου ­ ώς και την Παρασκευή. Η παράσταση «Τρυφερός
Χρόνος», σε χορογραφία Αποστολίας Παπαδαμάκη, σκηνικά Γιώργου Τζιλιάνου,
κοστούμια Κένι Μακ ΛίΑλαν, φωτισμούς Μάριου Κουτσουρέλη, συντονισμό της
παράστασης του Εμμανουήλ Κόρακα και χορευτές τους Κική Μπάκα, Άννα Σοφία
Καλλινικίδου, Δημήτρη Σωτηρίου, Λούπε Μαρτίνεζ, Τζένη Αργυρίου και Ερμή
Μαλκότση. Κάλβου και Γκύζη, τηλ. 6460.660, στις 9.30, με εισιτήριο 3.500 δρχ.
και φοιτητικό 2.500 δρχ.

ΒΙΒΛΙΟ

Ημέρες Νίκου Καζαντζάκη στο Γαλλικό Ινστιτούτο. Η Γαλλική Πρεσβεία, το Γαλλικό
Ινστιτούτο και η Εταιρεία Φίλων Νίκου Καζαντζάκη παρουσιάζουν σήμερα στις 7.30
εκδήλωση με θέμα: «Ο Καζαντζάκης και η Γαλλία». Θα μιλήσει ο πρόεδρος της
Εταιρείας, Γεώργιος Στασινάκης. Σίνα 31.

ΕΚΔΗΛΩΣΕΙΣ

Θα είναι ο πρώτος επίτιμος διδάκτωρ από τον ισπανόφωνο κόσμο, τον οποίον
αναγορεύει το Πανεπιστήμιο Αθηνών, αφού άλλωστε ο δρ. Λεοπόλντο Ζέα Ανγκουϊλάρ
ξεκίνησε τις σπουδές του από την αρχαία ελληνική φιλοσοφία. Η τελετή της
αναγόρευσης και η ομιλία του καθηγητή του Πανεπιστημίου της Πόλης του Μεξικού
με θέμα: «Η Ελλάδα στη σκέψη ενός Λατινοαμερικανού», στις 7.30 μ.μ., στην
Αίθουσα Τελετών του Πανεπιστημίου Αθηνών.

*** «Το ζήτημα των μεταφράσεων στον Νεοελληνικό Διαφωτισμό» είναι το θέμα που
θα αναπτύξει η κ. Άννα Ταμπάκη, στο Εθνικό Ίδρυμα Ερευνών, στις 7.30, τηλ. 7246.618.

ΘΕΑΤΡΟ

Και η Θεατρική Ομάδα ΟΜΜΑ Στούντιο συνεχίζει τις παραστάσεις της, απόψε, για
ανθρώπους του θεάτρου, δημοσιογράφους, ηθοποιούς. Στο Μετς, Μάρκου Μουσούρου
και Μελετίου Πηγά 5. Στις 10.00, με είσοδο ελεύθερη.

*** Μήνας Θεάτρου για τον Δήμο Αθηναίων και σε αυτόν εντάσσεται η παράσταση
του έργου της Βίλης Σωτηρωπούλου, «Ιωάννα». Σε σκηνοθεσία της Κυριακής Σπανού,
σκηνογραφία των Κένι Μακ Λίλαν και Άννας Γεωργιάδη, με την Ντόρα Σιμοπούλου
και τη Μίνα Λαμπροπούλου. Στις 8.30 μ.μ. στο Αθηναϊκό Δημοτικό Θέατρο,
Τιμοκρέοντος 6α, στον Άγιο Σώστη.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15834P021</ED>
<ID>
ID:167631

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P02&aa=1</URL></REF>


Article

<CATEGORY>vin09</CATEGORY>

 <H5></H5><H2>«ΖΩΝΤΑΝΑ»
</H2>
Ένας πρώην «Τερμίτης», ο Αντώνης Μιτζέλος, θα είναι απόψε στις «Γραμμές».
Εκεί, για να παρουσιάσει τα τραγούδια του καινούργιου του δίσκου, «Ναύς των
Ονείρων», πρώτη προσωπική δουλειά του, με ερμηνευτή τον Γιάννη Σμοίλη. Λ.
Κωνσταντινουπόλεως 111.

*** Ο Δημήτρης Παναγόπουλος θα παρουσιάσει τις δισκογραφικές του δουλειές
«Ασταθής ισορροπία» και «Εκτροπή», μαζί με ροκ και μπλουζ μπαλάντες, στη
μουσική σκηνή «Χαμάμ», Δημοφώντος 97, στα Πετράλωνα, τηλ. 345.7634.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15834P022</ED>
<ID>
ID:167632

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P02&aa=2</URL></REF>


Article

<CATEGORY>vin09</CATEGORY>

 <H5>Στο αρχείο... Στο αρχείο...
</H5><H2>ΣΤΗΝ ΑΝΑΠΑΥΛΑ
</H2><H2></H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Δεν πρόλαβε ν' ανοίξει το στόμα του ο γηραιός Κύριος της Πολιτείας και κρουνοί
ξεχύθηκαν και πνίξανε τους ρυπαρούς και κακόφημους δρόμους του πολιτικού μας
βίου. Άρχισαν όλοι: «Εμείς σχεδιάζαμε τη χούντα; Αυτοί σχεδίαζαν τη χούντα». Ο
άλλος δε, ο έκπτωτος απ' τα Λονδίνα, λύσσαξε: «Θα πω ονόματα» και «θα πω
ονόματα» ο μαρτυριάρης ο πρώην. Το πιάσανε και στο στόμα τους τα μέσα... έχεις
τελικά την εντύπωση πως όλο το '60 στρατιωτικοί, πολιτικοί και παλατιανοί
είχανε πάρει από ένα μολύβι στο χέρι και σχεδίαζαν χούντες. Εμείς δε,
αγέρωχοι: «Δεν θα περά- Δεν θα περά- Δεν θα περάσει ο φασισμός».

Τι τις θέλει κι αυτός ο ευλογημένος τις προσωπικές αποκαλύψεις και τις
ιστορικές αποκαταστάσεις; Τώρα το θυμήθηκε; Μια χαρά δεν τα 'κανε μετά την
μεταπολίτευση; Που ήρθε Σωτήρας από τα Παρίσια, και μας έφερε την Δημοκρατία,
(τη Νέα φυσικά, γιατί την παλιά την είχαμε από τον Περικλή), μας έβγαλε απ' το
ΝΑΤΟ, μας ξανάβαλε στο ΝΑΤΟ, νομιμοποίησε το ΚΚΕ και, το σπουδαιότερο, (έκανε
κι αυτός ένα καλό) μας έβαλε στην ΕΟΚ, μας αποκατέστησε και μας, και επ'
ευκαιρία αποκαταστάθηκε κι αυτός απέναντι στην Ιστορία. Την ίδια την Ιστορία,
όχι, δεν την αποκατέστησε. Ούτε τότε ούτε τώρα με τα στερνά Αρχεία του. Αν και
το θέμα δεν είναι το τότε και το τώρα, γιατί όσον αφορά τον συγκεκριμένο
πολιτικό άνδρα, έχω την εντύπωση ότι πάντα μάς είχε γραμμένους όλους στ'
αρχεία του.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15834P023</ED>
<ID>
ID:167633

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P02&aa=3</URL></REF>


Article

<CATEGORY>vin09</CATEGORY>

 <H2>Με το ίδιο νόμισμα
</H2>
<AUTHOR>Π.Κ.</AUTHOR>

<H3></H3>Δεν είναι μόνο οι Βρετανοί ετοιμόλογοι, ούτε διαθέτουν μόνον εκείνοι πικρό
χιούμορ, όπως αυτό που επέδειξε ο μεγάλος γλύπτης Σερ Άντονι Κάρο για τα
Μάρμαρα του Παρθενώνα, όταν πρότεινε τις προάλλες, μεταξύ σοβαρού και αστείου,
να μας δώσει ο ίδιος σε αντάλλαγμα μερικά από τα γλυπτά του. Η απάντηση ήρθε
χθες βράδυ, στα εγκαίνια της έκθεσης «Ο Τρωικός Πόλεμος» στην αίθουσα της
Εθνικής Πινακοθήκης. Τη μετέφερε στον Βρετανό γλύπτη ο γενικός γραμματέας του
υπουργείου Πολιτισμού κ. Ευγένιος Γιαννακόπουλος, εκ μέρους του υπουργού
Πολιτισμού κ. Ευάγγελου Βενιζέλου και έχει περίπου ως εξής: «Ο λόγος για τον
οποίο θέλουμε να φύγουν τα Ελγίνεια από το Βρετανικό Μουσείο είναι γιατί θα
χαρούμε πολύ, όταν αδειάσουν οι αίθουσες, να μπαίνουμε σ' αυτό το Μουσείο και
να βλέπουμε στη θέση αυτών των Μαρμάρων τα γλυπτά του Σερ Άντονι Κάρο και των
άλλων σύγχρονων Βρετανών καλλιτεχνών». Χιούμορ στο χιούμορ...

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15834P024</ED>
<ID>
ID:167634

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P02&aa=4</URL></REF>


Article

<CATEGORY>vin09</CATEGORY>

 <H2>Υπογραφές σωτηρίας
</H2>
<AUTHOR>Χ.</AUTHOR>

<H3></H3>Δύο υπουργικές υπογραφές για τη σωτηρία ενός σημαντικού μνημείου. Την ώρα που
θα διαβάζονται αυτές οι γραμμές θα έχει πιθανότατα υπογραφεί στη Χίο από τους
υπουργούς Πολιτισμού και Αιγαίου Ευάγγελο Βενιζέλο και Ελισάβετ Παπαζώη η
προγραμματική σύμβαση για το έργο αποκατάστασης και ανάδειξης του Ανάβατου.
Που δεν είναι μόνο ένα μεσαιωνικό μνημείο του 11ου αιώνα, αλλά και σημείο
αναφοράς στην ιστορική διαδρομή της Χίου. Οκτακόσια εκατομμύρια δραχμές,
λοιπόν, για να δημιουργηθούν στον Ανάβατο έργα υποδομής, αποκατάστασης κτιρίων
και φυσικά η αξιοποίηση τμημάτων του παραδοσιακού οικισμού. Να χαιρόμαστε με
τα καλά.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15834P025</ED>
<ID>
ID:167635

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P02&aa=5</URL></REF>


Article

<CATEGORY>vin09</CATEGORY>

 <H2>Η θεραπεία των «Σκαθαριών»
</H2>
<AUTHOR>Μ.Μ.</AUTHOR>

<H3></H3>Ο Λένον έφυγε νωρίς. Ο Χάρισον κρατάει για τώρα στάση αναμονής. Ο Ρίνγκο Σταρ
αφήνει το Σιάτλ για συναυλίες για πρώτη φορά με συγκρότημα Βρετανών μουσικών,
τους All Starr Band. Και ο Μακάρτνεϊ δίνει συνεντεύξεις. Με αφορμή βέβαια τον
καινούργιο του δίσκο, Flaming Pie και για να πει, μεταξύ άλλων, πως γράφει
μουσική για λόγους θεραπευτικούς και πως η μουσική γι' αυτόν πρώτα απ' όλα
είναι παρηγοριά. Αν αυτό έχει και αναδρομική ισχύ (και για τα τραγούδια των
Beatles) δεν το διευκρίνισε ο Μακάρτνεϊ. Γιατί πώς θα ήταν να μαθαίναμε ότι τα
«Σκαθάρια» δεν έγραφαν τραγούδια για να «θεραπεύσουν» τον κόσμο και ολόκληρη
τη μουσική, αλλά για να... θεραπευτούν οι ίδιοι.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15834P026</ED>
<ID>
ID:167636

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P02&aa=6</URL></REF>


Article

<CATEGORY>vin09</CATEGORY>

 <H2>Τα γένια και τα χτένια
</H2>
<AUTHOR>Χ.</AUTHOR>

<H3></H3>Ευλόγησε τα... γένια του ο υπουργός Πολιτισμού Ευάγγελος Βενιζέλος ­ και χωρίς
να το πει, ευλόγησε και τα γένια του Θάνου Μικρούτσικου που έκανε την αρχή ­
τονίζοντας στα χθεσινά εγκαίνια της 20ής Γιορτής Βιβλίου, στο Πεδίον του
Άρεως, ότι η εθνική πολιτική βιβλίου έχει ξεφύγει από τη λογική των επιδομάτων
και των επιδοτήσεων. Ότι ο προϋπολογισμός που δίνεται για το βιβλίο, παρ' ότι
τον διπλασίασε, είναι δραματικά μικρός σε σχέση με τη σημασία του βιβλίου για
τη διαφύλαξη του διεθνούς προσώπου του Ελληνισμού. Και υπογράμμισε ότι η
ελληνική Πολιτεία οφείλει να παρεμβαίνει για τη διασφάλιση του πλουραλισμού
και των κριτηρίων της αισθητικής ποιότητας στο χώρο του βιβλίου. Όποιος όμως
έχει τα γένια, έχει και τα χτένια ­ κι αυτό σημαίνει ότι εκδότες, συγγραφείς,
βιβλιοπώλες και αναγνωστικό κοινό θα περιμένουν να δουν στην πράξη πώς
μεταφράζονται οι καλές του προθέσεις.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15834P027</ED>
<ID>
ID:167637

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P02&aa=7</URL></REF>


Article

<CATEGORY>vin09</CATEGORY>

 <H5>ΑΝΑΒΛΗΘΗΚΕ ΓΙΑ ΣΗΜΕΡΑ Η ΔΙΚΗ ΛΑΖΟΠΟΥΛΟΥ ΓΙΑ ΤΟ «ΠΑΡΑΝΟΜΟ» ΘΕΑΤΡΟ
</H5><H5></H5><H2>«Να αποφορτιστεί το κλίμα»
</H2>
Αναβλήθηκε για σήμερα το μεσημέρι η δίκη του ηθοποιού Λάκη Λαζόπουλου και
τριών συγκατηγορουμένων που παρεπέφθηκαν στο Αυτόφωρο Μονομελές
Πλημμελειοδικείο για παράνομη λειτουργία του θεάτρου «Fix» στη Θεσσαλονίκη

ΘΕΣΣΑΛΟΝΙΚΗ 
Γραφείο Βόρ. Ελλαδας.

Παρά το γεγονός ότι ο Λάκης Λαζόπουλος ζήτησε προσωπικά από τους δικαστές να
ολοκληρωθεί σήμερα η υπόθεση, προκειμένου να «αποφορτιστεί το κλίμα έντασης
που δημιουργήθηκε», όπως είπε χαρακτηριστικά, το Αυτόφωρο Μονομελές
Πλημμελειοδικείο έκανε χθες δεκτό το αίτημα των υπολοίπων συγκατηγορουμένων οι
οποίοι ­ μέσω των συνηγόρων τους ­ ζήτησαν αναβολή της δίκης για να μελετήσουν
τις δικογραφίες και να προετοιμαστούν. Στο εδώλιο του κατηγορουμένου μαζί με
τον Λάκη Λαζόπουλο κάθισαν ο συνεργάτης του υπεύθυνος της θεατρικής παραγωγής
«Η Κυριακή των παπουτσιών» Σταύρος Γαλάνης και ο διευθύνων σύμβουλος του
Οργανισμού Πολιτιστικής Πρωτεύουσας «Θεσσαλονίκη '97», Κώστας Λοΐζος.

Ο τέταρτος κατηγορούμενος, κ. Λ. Ραπάκης ­ που φέρεται ως ιδιοκτήτης του
θεάτρου «Fix» ­ δεν εμφανίστηκε στο δικαστήριο, γιατί ­ όπως υποστήριξε ο
συνήγορος υπερασπιστής του ­ οι αστυνομικοί του κοινοποίησαν με μεγάλη
καθυστέρηση το κλητήριο θέσπισμα. Η εκδίκαση της υπόθεσης είχε προσδιοριστεί
για τις 12 το μεσημέρι, αλλά αρκετή ώρα νωρίτερα στους διαδρόμους του πρώτου
ορόφου στο δικαστικό μέγαρο της Θεσσαλονίκης είχαν συγκεντρωθεί δεκάδες άτομα
για να παρακολουθήσουν την εκδίκαση της υπόθεσης.

Οι καταγγελίες μεταξύ Λαζόπουλου, ιδιοκτητών του θεάτρου και εκπροσώπων του
ΟΠΠΕ συνεχίστηκαν και χθες στους διαδρόμους του δικαστικού μεγάρου. 
Κάποια στιγμή μάλιστα, δημιουργήθηκε ένταση όταν ο Λαζόπουλος με τον
συγκατηγορούμενό του, διευθύνονται σύμβουλο στον ΟΠΠΕ άρχισαν να
αλληλοκατηγορούνται, ανταλλάσσοντας... δηλώσεις ο ένας μετά τον άλλο, προς
τους εκπροσώπους των μέσων ενημέρωσης.

Πρώτος ξεκίνησε τις δηλώσεις - καταγγελίες ο κ. Λοΐζος, ο οποίος χαρακτήρισε
καθαρά «διαφημιστικό» το όλο θέμα που δημιουργήθηκε με τις πρόσφατες
συλλήψεις, ενώ ο κ. Λαζόπουλος απάντησε ότι η Αστυνομία και η Εισαγγελία δεν
μπορεί να είναι διαφημιστικά όργανα κανενός. 
«Εάν θεωρεί ο κ. Λοΐζος ότι η Αστυνομία και η Εισαγγελία είναι διαφημιστικά
όργανα του οποιουδήποτε, τότε ντροπή του. Αυτό που λέει πρέπει να το
πληροφορηθούν οι αστυνομικοί και οι δικαστές», δήλωσε εμφανώς ενοχλημένος ο ηθοποιός.

Ο κ. Λαζόπουλος επανέλαβε ακόμα πως είναι υπεύθυνος μόνο για τον θίασο και ότι
δεν έχει την παραμικρή σχέση με θέματα χορήγησης αδειών και ασφάλειας του
χώρου και είπε ότι αυτή η ευθύνη πρέπει να αναζητηθεί αλλού, ενώ ο εκπρόσωπος
του ΟΠΠΕ είπε ότι οι παραστάσεις δόθηκαν σε διαφορετικό χώρο από αυτόν που
νοίκιασε ο οργανισμός. 
Η ατμόσφαιρα ήταν φορτισμένη και μέσα στην αίθουσα του δικαστηρίου όπου
επικρατούσε αφόρητη ζέστη. 
Δεκάδες άτομα ­ περίεργοι, δικαστικοί υπάλληλοι, αργόσχολοι, δικηγόροι και
άλλοι ­ είχαν καταλάβει από νωρίς τα πρώτα καθίσματα για να παρακολουθήσουν τη δίκη.

Εις βάρος των τεσσάρων κατηγορουμένων ­ μετά τις συλλήψεις που σημειώθηκαν το
Σαββατοκύριακο και τη νέα τροπή που έλαβαν τα γεγονότα ­ έχουν σχηματιστεί δύο
δικογραφίες για παράνομη λειτουργία θεάτρου και για συνεργία. 
Στο μεταξύ, η Εισαγγελία Πρωτοδικών Θεσσαλονίκης ανακοίνωσε χθες, αμέσως μετά
την αναβολή της δίκης, ότι έδωσε εντολή στους αστυνομικούς να φρουρούν σε
εικοσιτετράωρη βάση τις εγκαταστάσεις του νεοδημιουργηθέντος θεάτρου «Fix»,
στην περιοχή Σφαγείων και να συλλαμβάνουν όσους επιχειρούν να το θέσουν σε λειτουργία.

Ανώτερος δικαστικός λειτουργός ταύτισε το θέμα της λειτουργίας του θεάτρου με
την περίπτωση ετοιμόρροπων και επικίνδυνων για τους ενοίκους οικοδομών: 
«Αυτού του είδους οι κτιριακές εγκαταστάσεις πρέπει να εκκενώνονται αμέσως για
να μην θρηνήσουμε θύματα», δήλωνε στα «ΝΕΑ».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15834P031</ED>
<ID>
ID:167638

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P03&aa=1</URL></REF>


Article

<CATEGORY>vin09</CATEGORY>

 <H2>Ένα ακόμη θερινό φεστιβάλ στην Αρχαία Ολυμπία
</H2><H2></H2>
Ένα ακόμα φεστιβάλ προστίθεται στα θερινά του τόπου. Είναι το Φεστιβάλ Αρχαίας
Ολυμπίας, που θα φιλοξενηθεί στο καινούργιο ανοικτό θέατρο της Κοινότητας του
Φλόκα, ένα αμφιθέατρο 3.500 θέσεων στη μορφή του Αρχαίου Θεάτρου της Επιδαύρου.

Οι 580 κάτοικοι της Κοινότητας του Φλόκα ­ απέχει μόλις 800 μέτρα από τον ναό
της Ήρας, στην Αρχαία Ολυμπία ­, με πρωτοβουλία του προέδρου, Νίκου Καρυώτη,
προσέφεραν τα οικόπεδά τους και έκτισαν με τα ίδια τους τα χέρια το θέατρο,
πάνω σε σχέδια της ηθοποιού και αρχιτέκτονος Γεωργίας Ζώη.

Εξόπλισαν το θέατρο με σύγχρονες ηχητικές και ηλεκτρολογικές εγκαταστάσεις και
ίδρυσαν Κοινοτική Επιχείρηση για την πολιτιστική και τουριστική ανάπτυξη του
τόπου τους. Έτσι γεννήθηκε η ιδέα της ίδρυσης και θέσπισης ετήσιου φεστιβάλ. 
Ήδη ετοιμάζεται το πρόγραμμα των καλλιτεχνικών εκδηλώσεων, που θα
πραγματοποιηθούν από τις 19 Ιουλίου (ημέρα εγκαινίων) έως το τέλος Αυγούστου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15834P032</ED>
<ID>
ID:167639

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P03&aa=2</URL></REF>


Article

<CATEGORY>vin09</CATEGORY>

 <H2>Ομιλία για τους «σκοτεινούς» μινωικούς αιώνες
</H2>
<H3></H3>Με θέμα «Υπομινωική Εποχή ­ Σκοτεινοί Αιώνες» θα μιλήσει την Πέμπτη ο
καθηγητής της Κλασικής Αρχαιολογίας στο Αριστοτέλειο Πανεπιστήμιο
Θεσσαλονίκης, κ. Μιχάλης Τιβέριος. Η ομιλία θα δοθεί στο Ίδρυμα Γουλανδρή -
Χορν, στην Πλάκα (Πλατεία Αέρηδων, Μάρκου Αυρηλίου 5) στις 7.30 μ.μ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15834P033</ED>
<ID>
ID:167640

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P03&aa=3</URL></REF>


Article

<CATEGORY>vin09</CATEGORY>

 <H5>Όχι τριαντάφυλλα!
</H5><H2>ΤΟ ΠΝΕΥΜΑ ΤΟΥ ΤΟΝΟΥ
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

<H3></H3>Άλλη μια γυναικεία γιορτή! Η γιορτή της «μητέρας»! Την περασμένη Κυριακή.
Όσο κι αν ψάχνω στις εικόνες των παιδικών μου χρόνων, δεν θυμάμαι παρόμοια
γιορτή. Σε κείνους τους δύσκολους καιρούς ποιος νοιαζόταν για τέτοιες δυτικής
προέλευσης φιοριτούρες. Τις μαμάδες μας έτσι κι αλλιώς τις λατρεύαμε και τις
θαυμάζαμε κάθε μέρα για όσα δύσκολα κατάφερναν μέσα κι έξω από το σπίτι να
κάνουν για μας.

Σκέφτομαι κι αναρωτιέμαι όμως, πόσο και πότε τιμήθηκε «η μητέρα», κοντά
έναν αιώνα τώρα που ξεφύτρωσε αυτή η γιορτή, από τους περιώνυμους «γιους» της.
Οι μνήμες για άλλα μιλάνε.

Σπαραχτικά αναδύονται μάνες Μικρασιάτισσες, Αρμένισσες, Πόντιες, βιασμένες,
πληγωμένες, δολοφονημένες, μάνες της Κατοχής σκελετωμένες με στήθη άδεια,
κρεμασμένα, με μωρά πεθαμένα στην αγκαλιά, μάνες φαντάσματα στα ναζιστικά
στρατόπεδα και στα κρεματόρια, μάνες μαρτυρικές της λιμοκτονούσας Αφρικής και
της Ασίας, μάνες της Μπιάφρας, της Νιγηρίας, του Σουδάν, μάνες
ακρωτηριασμένες, στειρωμένες της Αιγύπτου, της Ινδίας, της Κίνας, μάνες του
Ζαΐρ, της Ρουάντα με τα αφυδατωμένα ψηλόλιγνα κορμιά και τα διεσταλμένα απ'
την απελπισία μάτια, μάνες του Τσερνομπίλ που γεννάνε τέρατα, μάνες σκλάβες
πουλημένες, ιδιοκτησία του άντρα αφέντη, μάνες... μάνες...

Μεγάλη απάτη η «γιορτή»! Την ελάχιστη ανθρώπινη αξιοπρέπεια αξίζει η ύπαρξη
μιας «μητέρας», όχι τριαντάφυλλα!

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15834P034</ED>
<ID>
ID:167641

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P03&aa=4</URL></REF>


Article

<CATEGORY>vin09</CATEGORY>

 <H2>Ποιητές των εθνών και των αιώνων
</H2><H2></H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Seamus Heany: ΤΑ ΠΟΙΗΜΑΤΑ ΤΟΥ ΒΑΛΤΟΥ. Μετάφραση: Κατερίνα Αγγελάκη-Ρουκ.
Εκδόσεις Καστανιώτη, Αθήνα 1996. 177 σσ. * Friedrich Ηφlderlin: ΕΛΕΓΕΙΕΣ,
ΥΜΝΟΙ ΚΑΙ ΑΛΛΑ ΠΟΙΗΜΑΤΑ. Μετάφραση: Στέλλα Γ. Νικολούδη. Εκδόσεις Άγρα, Αθήνα
1996. 284 σσ. (δίγλωσση έκδοση) * Edgar Lee Masters: ΑΝΘΟΛΟΓΙΑ ΤΟΥ ΣΠΟΥΝ
ΡΙΒΕΡ. Μετάφραση: Σπύρος Αποστόλου. Εκδόσεις Gutenberg, Αθήνα 1995. 605 σσ.
(δίγλωσση έκδοση) * Μπορίς Παστερνάκ: «ΜΑΡΜΠΟΥΡΓΚ» ΚΑΙ ΑΛΛΑ ΠΟΙΗΜΑΤΑ ΤΟΥ.
Μετάφραση: Γιώργος Κοροπούλης. Εκδόσεις Παρουσία, Αθήνα 1996. 373 σσ.

Ομολογώ ότι δυσκολεύομαι να διαβάσω ποίηση σε μετάφραση. Για να μην επαναλάβω
τα γνωστά περί του αμετάφραστου της ποίησης κ.λπ., θα πω ότι αυτή η δυστροπία
μου οφείλεται πιθανώς σε επαγγελματική διαστροφή. Η πείρα τείνει να κάνει τον
μεταφραστή όλο και πιο σκεπτικιστή απέναντι στη δουλειά του. Από την άλλη
μεριά, η μετάφραση ποιητικών έργων ανταποκρίνεται σε επιθυμίες και ανάγκες
πολύπλευρες, βαθιές και απόλυτα αξιοσέβαστες. Σημειώνω λοιπόν με ικανοποίηση
που ξεπερνάει τον σκεπτικισμό μου ότι τα τελευταία χρόνια, κάτι χάρη στην
επιμονή αφοσιωμένων μεταφραστών, κάτι χάρη σε χορηγίες κι επιχορηγήσεις από
διάφορους οργανισμούς (η ποίηση δεν υπόσχεται κέρδη στους εκδότες), πληθαίνουν
στην Ελλάδα οι σοβαρές και λίγο-πολύ ολοκληρωμένες παρουσιάσεις ξένων κλασικών
ή σημαντικών σύγχρονων ποιητών.

Μπορεί κανείς να πει ότι ποιητικά κείμενα όπως η Ανθολογία του Σπουν
Ρίβερ είναι περισσότερο από το συνηθισμένο προσπελάσιμα για τον
μεταφραστή και τον αναγνώστη, χωρίς αυτό να μειώνει καθόλου τη δουλειά του
πρώτου. Ο ποιητής Σπύρος Αποστόλου αφιέρωσε πολλά χρόνια της ζωής του στη
μετάφραση αυτού του μόνου σπουδαίου έργου του Αμερικανού Edgar Lee
Masters (1868-1950), τμήματα του οποίου είχαν παλιότερα αποδοθεί στα
ελληνικά από αρκετούς άλλους. Την ολοκλήρωσε (σχεδόν) λίγο πριν πεθάνει πρόωρα
το 1991. Ο Δήμος Αγίων Αναργύρων, του οποίου ο ποιητής προΐστατο από το 1986
ώς τον θάνατό του, ανέλαβε, για να τιμήσει τη μνήμη του, τη χορηγία της
έκδοσής της.

Στην εποχή της (πρωτοκυκλοφόρησε το 1915) η Ανθολογία συζητήθηκε
περισσότερο από κάθε άλλο αμερικανικό ποιητικό έργο μετά τα Φύλλα της
χλόης του Ουίτμαν. Προκάλεσε τον ενθουσιασμό του Πάουντ, μεταξύ άλλων, και
την αγανάκτηση πλήθους πουριτανών. Σήμερα δεν μας συγκινεί τόσο ο αγροτικός
σοσιαλισμός που εμπνέει την κοινωνική κριτική του Μάστερς, ούτε βέβαια οι
τολμηρές (για τότε) αναφορές του σε «άσεμνες» καταστάσεις. Πιο πολύ μας
συγκινεί κάτι που απορρέει από την ίδια τη φόρμα του έργου.

Ο Μάστερς αναζητούσε από χρόνια την κατάλληλη μορφή για να παρουσιάσει τον
δημόσιο και τον απόκρυφο βίο των κατοίκων μιας πουριτανικής κωμόπολης του
Ιλλινόι. Όταν ο διευθυντής ενός περιοδικού τού χάρισε την Ελληνική
ανθολογία, ήρθε η έκλαμψη του «εύρηκα». Όπως τα επιγράμματα της
Ελληνικής ανθολογίας είναι σαν σχόλια πεθαμένων, έτσι και στο
Σπουν Ρίβερ 243 πολίτες αυτής της φανταστικής πολίχνης συνοψίζουν
καθένας τη ζωή του από τα βάθη του τάφου του. Αναδύεται έτσι η εικόνα μιας
κοινότητας όπου, πίσω από τη φαινομενική ευπρέπεια κι ευταξία, κυριαρχούν οι
ανθρώπινες μικρότητες, τα πάθη, η πολιτική διαφθορά και ακόμα ακόμα η
αυθαιρεσία της τύχης. Αλλά καθώς όλα αυτά εκθέτονται από την αντίπερα όχθη,
όπου τα ψέματα, οι αυταπάτες και οι ελπίδες δεν έχουν πια νόημα, μοιάζουν (από
κάποια απόσταση) λιγότερο με κραυγές διαμαρτυρίας και περισσότερο με ειρωνικές
ελεγείες γύρω από την ατομική και συλλογική ζωή.

Την ίδια εποχή που η φιλολογική Αμερική ζούσε τον σάλο του Σπουν Ρίβερ,
στην άλλη άκρη του κόσμου, στη Ρωσία, έδινε τα πρώτα δείγματα του ταλέντου του
ένας ποιητής που έμελλε να τιμηθεί με το βραβείο Νομπέλ για κάτι που δεν ήταν,
πράγμα που δεν συνέβη ούτε για πρώτη ούτε για τελευταία φορά στην ιστορία του
θεσμού. Χάρη στην παγκόσμια πολιτική συγκυρία, που πάντα υπολογίζουν οι
politically correct σοφοί της Σουηδικής Ακαδημίας, ο Μπορίς ή καλύτερα
Μπαρίς Παστερνάκ (και όχι Μπόρις Πάστερνακ, όπως τον λέμε
συνήθως) έγινε παγκόσμια γνωστός για το μέτριο μυθιστόρημα που είναι ο Δρ
Ζιβάγκο, και όχι, όπως θα το άξιζε, για το ποιητικό έργο του.

Ήδη στις αρχές της δεκαετίας του 1920 ο Παστερνάκ αναγνωριζόταν από τη ρωσική
ποιητική πρωτοπορία ως ένας από τους σημαντικότερους νέους εκπροσώπους της. ο
βαθύς λυρισμός του κι ένας έρωτας για τη ζωή ο οποίος έφτανε ώς τον πόνο
εκφράζονταν με απίστευτης τόλμης και φρεσκάδας εικόνες, που όφειλαν πολλά στο
πέρασμα του ποιητή από τον φουτουρισμό. Αργότερα έβαλε νερό στο κρασί του κι
έγραψε κάπως πιο συμβατικά, για ν' αποφύγει τους μπελάδες με το σοβιετικό
καθεστώς, πράγμα που τελικά, όπως ξέρουμε, δεν κατόρθωσε. Αλλά συλλογές όπως
Η αδελφή μου η ζωή (1922) και Θέματα και παραλλαγές
(1923) είναι από τις ωραιότερες που έχουν γραφτεί στον αιώνα μας.

Στην Ελλάδα ο Παστερνάκ ήταν γνωστός ως ποιητής κυρίως από τα ποιήματα του
Δρος Ζιβάγκο, σε απόδοση από τον Μιχαήλ Περάνθη. Συγκρίνοντας με
τη μετάφραση του Γιώργου Κοροπούλη, μπορώ να πω ότι η τελευταία υπερέχει. Για
τη μετάφραση των υπόλοιπων ποιημάτων δεν έχω μέτρο σύγκρισης, αφού η έκδοση
δεν είναι δίγλωσση. Ο Κοροπούλης (που προς τιμήν του σημειώνει ότι μετέφρασε
από τα αγγλικά, συμβουλευόμενος και πρόχειρες μεταφράσεις από το πρωτότυπο)
σωστά επιμένει στη ρίμα, που παίζει ουσιώδη ρόλο στην ποιητική του Παστερνάκ,
και γενικά τη χειρίζεται επιδέξια. Αλλά υποψιάζομαι ότι ώρες ώρες η προσπάθειά
του να τη σώσει θολώνει τη διαύγεια του ποιήματος. Η δε πελώρια και στρυφνή
εισαγωγική μελέτη του επιβάλλει, για χάρη της ίδιας της μεταφραστικής δουλειάς
του, την παράκαμψή της. Κοντά εκατό σελίδες για να μας πει ο μεταφραστής
«δέστε με τι θεωρητικά και πρακτικά προβλήματα είχα να παλέψω» προκαλούν κάτι
που δεν απέχει πολύ από το αντίθετο του θαυμασμού.

Ένα πολύ πιο πρόσφατο Νομπέλ σηκώνει και αυτό αρκετή συζήτηση. Ο
Βορειοϊρλανδός Seamus Heany (Σέιμους Χήνυ) είναι, αν κρίνουμε
από Τα ποιήματα του βάλτου,
οπωσδήποτε καλός ποιητής, αλλά ίσως κάπως λίγος για τέτοιο βραβείο. Η ποίησή
του είναι μια ενδιαφέρουσα και συχνά συγκινητική συγχώνευση της γεωλογίας με
την ιστορία της πατρίδας του στο επίπεδο της αίσθησης, δύσκολα όμως θα τη
χαρακτηρίζαμε ως μεγαλόπνευστη, τολμηρή ή ιδιαίτερα βαθιά. Υπάρχουν σήμερα πιο
πρωτότυποι Ιρλανδοί ποιητές, κυρίως ο Desmond Egan, αλλά παραείναι
«άτακτοι» για Νομπέλ. Πρέπει πάντως να εξαρθεί η μετάφραση της Κατερίνας
Αγγελάκη-Ρουκ: αθόρυβα και χωρίς εκζήτηση δημιουργική, φαίνεται να επικοινωνεί
με το πρωτότυπο σε στρώματα πιο πρωτογενή από τις λέξεις καθ' εαυτές.

Αν ζούσε σήμερα ο Friedrich Ηφlderlin, είναι βέβαιο πως ούτε αυτός
θα κρινόταν κατάλληλος για το Νομπέλ. Ωστόσο πολύ λίγοι ποιητές των νεότερων
χρόνων έφτασαν την ένταση και το βάθος της έμπνευσής του ή την υποβλητική
ιδιοτυπία της έκφρασής του. Δυστυχώς, στην Ελλάδα όλα αυτά τα γνωρίσματα της
ποίησής του σχεδόν εξαφανίστηκαν στις άτσαλες μεταφράσεις του Άρη Δικταίου.

Ο Ηφlderlin είναι από τις πιο παράξενες κι ερεθιστικές μορφές της
παγκόσμιας ποίησης. Το γεγονός ότι στο ζενίθ της δημιουργικότητάς του έχασε τα
λογικά του ξαφνικά, ανεξήγητα και οριστικά, έπειτα από ένα ταξίδι στη Γαλλία,
και πέρασε τα υπόλοιπα 36 χρόνια της ζωής του στο σπίτι ενός μαραγκού στο
Τόbingen, όπου μιλούσε ένα ακατάληπτο μίγμα από γερμανικά, ελληνικά,
γαλλικά και ιταλικά, ύφανε γύρω του ένα μυστήριο που φαίνεται να επιτείνεται
από την απόκρημνη υψηλοφροσύνη της ποίησής του.

Αλλά δεν είναι μόνον αυτό. Αγνοημένος σε ολόκληρο σχεδόν τον 19ο αιώνα, ο
Ηφlderlin επανανακαλύφθηκε τον 20ό από τον γερμανικό εθνικισμό, που
παρεξήγησε μ' ενθουσιασμό τον πατριωτισμό του, και από αρχαιόπληκτους που
παρεξήγησαν την ελληνολατρία του (ο Ηφlderlin θεωρούσε μάταιη τη μίμηση
της αρχαιότητας, διότι γι' αυτόν το σύγχρονο δυτικό πνεύμα μπορεί να
προχωρήσει μόνον ακολουθώντας την αντίστροφη από τους αρχαίους Έλληνες πορεία:
από τη σαφήνεια, που είναι δεδομένη, προς το ένθεο πάθος, που πρέπει να είναι
κατάκτηση). Πιο σωστά τον κατάλαβαν ο Heidegger και, ενστικτωδώς, οι φύσει
ρομαντικοί κάθε εποχής.

Ποιος δικός μας ποιητής στέκει στο μεταίχμιο ανάμεσα στον κλασικισμό (της
φόρμας) και τον ρομαντισμό (του αισθήματος); Ποιος καινοτόμησε τόσο πολύ με
αρχαϊκά υλικά, ποιος κουβάλησε τόση ένταση στους ολύμπιους αιθέρες της
ποιητικής έκφρασης; Ποιος πέρασε το δεύτερο μισό της ζωής του σε αινιγματική
συσκότιση και, ξεχασμένος στον αιώνα του, ανακαλύφθηκε από τον δικό μας; Ποιος
άλλος από τον Κάλβο. Εύστοχα λοιπόν η Στέλλα Νικολούδη μετέφρασε τον
Ηφlderlin σε μια γλώσσα ηπίως αρχαΐζουσα, αλλά ευλύγιστη, που θυμίζει το
καλβικό ιδίωμα. Και μας χάρισε επιτέλους μια απόδοση που επιτρέπει στον Έλληνα
αναγνώστη να μετρήσει το ύψος αυτής της μοναχικής κορυφής ­ ίσως της
μοναχικότερης στην ιστορία της ποίησης.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15834P041</ED>
<ID>
ID:167642

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P04&aa=1</URL></REF>


Article

<CATEGORY>vin09</CATEGORY>

 <H5>ΤΑ ΚΑΝΑΛΙΑ ΚΕΡΔΙΖΟΥΝ ΑΠΟ ΤΙΣ ΠΑΡΑΣΤΑΣΕΙΣ
</H5><H5></H5><H2>Δώσε θέατρο, πάρε... τρέιλερ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Το θέατρο στην υπηρεσία της τηλεόρασης ή η τηλεόραση στην υπηρεσία του
θεάτρου; Το σίγουρο είναι ότι από τη συνεργασία τους περισσότερο κερδισμένη
βγαίνει η μικρή οθόνη.

Μια θεατρική παράσταση που διαφημίζεται καθ' όλη τη διάρκεια της θεατρικής
σεζόν κοστίζει στα κανάλια σε... τρέιλερ, ενώ τα διαφημιστικά έσοδα που
αποφέρουν όταν προβάλλονται ξεπερνούν κάθε φορά τα 5.000.000 δραχμές και
φθάνουν έως και τα 20.000.000 δραχμές. Κλασικό παράδειγμα η κωμωδία «Ράφτης
κυριών» (με τον Σπύρο Παπαδόπουλο και τον Χάρη Ρώμα) που μεταδόθηκε πρόσφατα
σε επανάληψη από τον Antenna έπιασε ανώτατη τηλεθέαση 2,8%, ενώ τα
διαφημιστικά έσοδα ανήλθαν στα 5.242.000 δραχμές.

Πάντως, μια επιτυχημένη θεατρική παράσταση απολαμβάνουν κατά τη διάρκεια της
θεατρικής σεζόν το πολύ 30.000 «συνειδητοί» θεατές, ενώ για παράδειγμα τον
«Ράφτη κυριών» παρακολούθησαν στον Antenna 163.000 «παθητικοί» τηλεθεατές,
ελάχιστοι για τα τηλεοπτικά δεδομένα.

Η συμφωνία μεταξύ θεατρικών επιχειρηματιών και καναλιών κλείνεται λίγο πριν
από την έναρξη της θεατρικής σεζόν. 
Το κάθε κανάλι αναλαμβάνει καθ' όλη τη διάρκεια της θεατρικής περιόδου να
διαφημίζει με τρέιλερ την παράσταση (τα τρέιλερ ανάλογα με το έργο κυμαίνονται
από 60 έως 100 περίπου) με αντάλλαγμα την προβολή του έργου τους μήνες του
καλοκαιριού ή τον επόμενο χειμώνα.

Τις περισσότερες φορές τα θεατρικά έργα ­ που ήδη έχουν μαγνητοσκοπηθεί από τα
κανάλια ­ προβάλλονται μέσα στο καλοκαίρι και λειτουργούν ως συμπλήρωμα στο
πρόγραμμα το οποίο κατακλύζεται κυρίως από επαναλήψεις.

Από τον Antenna θα μεταδοθούν επτά παραστάσεις: «Επικίνδυνες σχέσεις» με τον
Στράτο Τζώρτζογλου, τον Κωνσταντίνο Καζάκο και την Μελίνα Μποτέλη, η
«Λοκαντιέρα» του Κάρλο Γκολντόνι με τον Γιάννη Μπέζο και την σύζυγό του
Ναταλία Τσαλίκη, «Τρέχουμε και δεν φθάνουμε» του Ρέι Κούνεϊ με την Έλντα
Πανοπούλου και τον Χρήστο Βαλαβανίδη, «Υπηρέτης δύο αφεντάδων» του Κάρλο
Γκολντόνι με την Κάτια Δανδουλάκη και τον Γιάννη Μιχαλόπουλο, «Ξυπόλητη στο
πάρκο» του Νιλ Σάιμον με τη Νόρα Βαλσάμη και τον Χρήστο Νομικό, «Το παιχνίδι
της μοναξιάς» του Ουίλιαμ Γκίμπσον με Δάνη Κατρανίδη και Φιλαρέτη Κομνηνού,
«Τρείς επάνω, δύο κάτω» των Ν. Καμπάνη, Βύρωνα Μακρίδη με Βασίλη Τσιβιλίκα και
Αθηνά Μαυρομμάτη.

Ο Star τους επόμενους μήνες θα εντάξει στο πρόγραμμά του τέσσερις θεατρικές
παραστάσεις: «Λουτ» του Τζον Όρτον με τον Πέτρο Φιλιππίδη και τον Γιώργο Λέφα,
«Μια καινούργια ζωή» του Νιλ Σάιμον με Έλενα Ακρίτα και Γιώργο Κυρίτση,
«Άρμεγε λαγούς και κούρευε χελώνες» με Σωτήρη Μουστάκα, Νίκο Ρίζο και τον
«Πατέρα» του Αυγούστου Στρίνμπεργκ με τον Γιώργο Μεσσάλα. Ο Σκάι έχει σκοπό να
δείξει την «Θεοδώρα, η αγία των φτωχών» με τη Μιμή Ντενίση, τον Στάθη Ψάλτη
κ.ά, το «Καζίνο η Ελλάς» με τον Γιάννη Ζουγανέλη και τον ερχόμενο χειμώνα το
έργο των Νίκου Καμπάνη και Βύρωνα Μακρίδη «Σκάει νύφη, σκάει γαμπρός» που θα
ανέβει μέσα στο καλοκαίρι στο «Μετροπόλιταν» με πρωταγωνιστές τους: Κώστα
Χατζηχρήστο, Μαίρη Χρονοπούλου, Κατερίνα Γιουλάκη, Κώστα Τσάκωνα, Σωτήρη
Τζεβελέκο, ενώ στο β' μέρος πρωταγωνίστρια θα είναι η τηλεπροξενήτρα Γιούλη
Ηλιοπούλου («Λογοδοσμένοι»). Από το θεατρικό τμήμα της ΕΤ1 έχουν
μαγνητοσκοπηθεί ­ είτε στο θέατρο είτε σε πλατό της κρατικής τηλεόρασης ­ οι
παραστάσεις «Ο καλός στρατιώτης Σβέικ» (με τον Δημήτρη Πιατά), «Γυναίκα με
παραισθήσεις» (του Αλ. Έικμπορν με τον Νικήτα Τσακίρογλου και την Χρυσούλα
Διαβάτη), ο «Μισάνθρωπος» (με τον Λευτέρη Βογιατζή), «Ο μανδραγόρας» (του Ν.
Μακιαβέλι με τον Αλέξανδρο Μυλωνά και τον Μάνο Βακούση), «Παλιοί καιροί» (του
Χ. Πίντερ με την Μπέτυ Αρβανίτη).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15834P051</ED>
<ID>
ID:167643

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -ΠΑΘΕΙΑ
</H2>
<AUTHOR>ΕΦΗ ΦΑΛΙΔΑ</AUTHOR>

* Ύστερα από πολλά χρόνια απουσίας, η Μαργαρίτα Ζορμπαλά κάνει σήμερα
το μεσημέρι την πρώτη της τηλεοπτική εμφάνιση, στο «Όπως μας αρέσει» της ΕΤ1.
Κι αυτή η εμφάνιση δεν θα είναι άσκοπη, καθώς παρουσιάζει την καινούργια της
δισκογραφική δουλειά «Καφενείον η Ελλάς», που ηχογραφήθηκε στην Κύπρο με
Κύπριους συντελεστές, με 11 έντεχνα λαϊκά τραγούδια και μπαλάντες.

* Ως «Άλλη όψη» ο Antenna παρουσιάζει μονταρισμένα πλάνα από τους αγώνες
μπάσκετ, σε μια προσπάθεια να δημιουργήσει την ατμόσφαιρα από τα παρασκήνια
ενός αγώνα. Και ως παρασκήνια έδειχνε φανατικές οπαδούς του αθλήματος να
προτάσσουν το στέρνο τους χορεύοντας στις κερκίδες, όταν η μπάλα έμπαινε στο
καλάθι, ή τον Στηβ Γιατζόγλου να εκτελεί εξορύξεις από τα πτερύγια της μύτης του.

* Επειδή έχει πολλές θαυμάστριες, επειδή συγκαταλέγεται στα σύμβολα του σεξ
της δεκαετίας του '90, ο Ντέιβιντ Ντουχόβνι, ο πράκτορας Φοξ
Μόλντερ των «Χ-Files» δηλαδή, ήλθε σε κρυφή κοινωνία γάμου με την εκλεκτή
της καρδιάς του, την Τέα Λεόνι. Η οποία τυγχάνει να είναι κι
εκείνη σταρ της αμερικάνικης τηλεόρασης, ως πρωταγωνίστρια της σειράς «Γυμνή
αλήθεια». Ο Ντουχόβνι προσήλθε σε εκκλησία της Νέας Υόρκης καμουφλαρισμένος,
φορώντας περούκα.

* «SOS, βγάλτε με από τη σύγχυση», θα έπρεπε να φωνάζει ο «Ηρακλής».
Γιατί ο ήρωας της ελληνικής μυθολογίας έχει πέσει σε σπείρα ανίδεων
σεναριογράφων. Και βέβαια του Star που, αν και ελληνικό κανάλι, δεν έδειξε την
ελάχιστη ευαισθησία με το να μην αγοράσει την προσβλητική σειρά. Γιατί ο
Ηρακλής ουδεμία σχέση είχε με την Αίγυπτο και τον Φαραώ, ώστε να αναλάβει να
εξολοθρεύσει τη μαγεμένη μούμια του Τουταγχαμών, ρίχνοντάς τη σε σαρκοφάγο με
οξύ. Άλλωστε, ο Ηρακλής δεν ήταν βάρβαρος, για να καταστρέφει μνημεία
πολιτισμού, όπως φαινόταν σε αυτό το επεισόδιο.

* Το «Διαζύγιο α λα ελληνικά» αντικαταστάθηκε χθες από την ταινία «Ο
πειρασμός» του Μάρκο Φερέρι, για να τιμήσει η ΕΤ2 τη μνήμη του Ιταλού
σκηνοθέτη. Και επέλεξε μια αγαπημένη του ταινία, γυρισμένη στα 1971, μια
σάτιρα της γραφειοκρατίας του Βατικανού με πρωταγωνιστές φίλους του Φερέρι,
όπως τον Ούγκο Τονιάτσι, τον Μισέλ Πικολί, τον Βιτόριο
Γκάσμαν, την Κλαούντια Καρτινάλε.

* Η επίδειξη γυμνών οπισθίων και μπούστου, μετά την εισβολή τοιούτων σόου στα
«Ερωτοδικεία» της Βίκυς Μιχαλονάκου, πέρασαν προχθές βράδυ και σε ζώνες
υψηλότερης τηλεθέασης. 
Με αναβαθμισμένο πρόγραμμα και σόου γκερλς καλύτερης σωματικής διάπλασης, που
εμφανίστηκαν με φόρα στην εκπομπή της Ρούλας Κορομηλά. Και ύστερα
υπάρχουν ηθοποιοί που δηλώνουν ότι η δουλειά τους έχει πέσει θύμα της λογοκρισίας...

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15834P052</ED>
<ID>
ID:167644

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P05&aa=2</URL></REF>


Article

<CATEGORY>vin09</CATEGORY>

 <H2>Η στρατιωτική ζωή στον ελληνικό κινηματογράφο
</H2><H2></H2>
Τη στρατιωτική ζωή, έτσι όπως καταγράφεται στον νεώτερο ελληνικό
κινηματογράφο, παρουσιάζει την ερχόμενη Παρασκευή η εκπομπή «Αναζητώντας τη
χαμένη εικόνα» (ΕΤ2, 21.00).

Ένας στρατιώτης παρουσιάζεται στην καινούργια του μονάδα, στη Γεωγραφική
Υπηρεσία Στρατού. Σκηνή από τη «Λούφα και παραλλαγή» του Νίκου Περάκη, τη
μεγαλύτερη εισπρακτική επιτυχία του νέου ελληνικού κινηματογράφου. Χιούμορ,
σάτιρα, ρεαλιστική απεικόνιση έως την παραμικρή λεπτομέρεια, μια ταινία που
θυμίζει στους άνδρες τη δική τους στρατιωτική θητεία.

Ένα άλλο στρατόπεδο συναντάμε στην «Ευδοκία» του Αλέξη Δαμιανού. Ο λοχίας
γυμνάζει τη διμοιρία του, ενώ σε μιαν άκρη, στο συρματόπλεγμα, εμφανίζεται η
Ευδοκία, που έχει έρθει για να δει τον λοχία. Μια ακόμη ερωτική ιστορία στον
Στρατό παρατηρούμε στη «Δέσποινα» του Σωτήρη Γκορίτσα. Ένας υπολοχαγός που
υπηρετεί στα σύνορα κλέβει ένα τζιπ από τη μονάδα του, για να πάει τη
Δέσποινα, ένα κορίτσι του χωριού που το σκάει από το σπίτι της, στη Θεσσαλονίκη.

Στην ταινία «Μ' αγαπάς» του Γιώργου Πανουσόπουλου, ένας στρατιώτης λιποτακτεί
και ζει με μια κοπέλα σε ένα απόμακρο νησί, ενώ σε μια σκηνή από την ταινία
του Τάκη Σπετσιώτη «Μετέωρο και σκιά» ο ποιητής Ναπολέων Λαπαθιώτης μιλά για
τη θητεία του καθώς ντύνεται.

Φυσικά, δεν θα μπορούσε να λείψουν οι συγκλονιστικές σκηνές από το «1922» του
Νίκου Κούνδουρου, όπου οι Έλληνες αιχμάλωτοι σε μια μαρτυρική πορεία πεθαίνουν
από τη δίψα. Κάποια στιγμή βλέπουν μπροστά τους ένα πηγάδι, αλλά ο Τούρκος
αξιωματικός τούς απαγορεύει να πιουν. Όμως, ένας ένας οι Έλληνες αιχμάλωτοι
πηγαίνουν στο πηγάδι, πίνουν νερό και εκτελούνται επί τόπου από τον Τούρκο. Το
αφιέρωμα ολοκληρώνεται με σκηνές από το «Χάππυ νταίη» του Παντελή Βούλγαρη και
με τη δήλωση μετανοίας που καλείται να υπογράψει ένας κρατούμενος στο
στρατόπεδο της «Ευδοκίας».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15834P081</ED>
<ID>
ID:167645

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P08&aa=1</URL></REF>


Article

<CATEGORY>vin09</CATEGORY>

 <H2>«Επισκέπτης»η Ελένη Αρβελέρ στην ΕΤ1
</H2>
<H3></H3>Η Ελένη Γλύκατζη - Αρβελέρ είναι καλεσμένη απόψε στην εκπομπή του
δημοσιογράφου Άρη Σκιαδόπουλου «Νυχτερινός Επισκέπτης» (ΕΤ1, 23.00). Άνθρωπος
πληθωρικός, που λέει τα πράγματα με το όνομά τους, η Ελένη Γλύκατζη - Αρβελέρ
έχει τη φήμη του δύσκολου ατόμου. «Για μένα το δύσκολο είναι το καλύτερο
εφικτό, πράγμα που σημαίνει ότι ζητάς το ίδιο και από τους άλλους».

Η κ. Αρβελέρ ήταν η πρώτη γυναίκα στον κόσμο που εξελέγη (το 1975) πρύτανις
ενός μεγάλου πανεπιστημίου, όπως είναι αυτό της Σορβόνης. Την εκλογή της την
αποδίδει στο γεγονός ότι ήταν η μόνη καθηγήτρια η οποία στον κύκλο της, στο
τμήμα των Ιστορικών Σπουδών και της Αρχαιολογίας - Γεωγραφίας, έλεγε τα
πράγματα με το όνομά τους. «Αδιαφορούσα για το κόστος. Στη ζωή μια φορά ζούμε.
Νομίζω ότι η μόνη εκλογή που μπορείς να κάνεις αυτή τη στιγμή είναι να πεις
όχι αυτό που είναι αλήθεια, αλλά την αλήθεια σου».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15834P082</ED>
<ID>
ID:167646

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P08&aa=2</URL></REF>


Article

<CATEGORY>vin09</CATEGORY>

 <H2>Ο Λάκης Λαζόπουλος στο «Προφίλ»
</H2>
<H3></H3>Τον Λάκη Λαζόπουλο κεφάτο, εκρηκτικό, απολαυστικό και ανατρεπτικό
υποδέχεται στο αποψινό «Προφίλ» (Σκάι, 23.30) ο δημοσιογράφος Πάνος Παναγιωτόπουλος.

Αφορμή για την εκπομπή αποτέλεσε η θεατρική παράσταση που ανέβασε στην
Θεσσαλονίκη ο Λάκης Λαζόπουλος («Η Κυριακή των παπουτσιών») στο πλαίσιο των
εκδηλώσεων της Πολιτιστικής Πρωτεύουσας (η εκπομπή γυρίστηκε πριν από την
σύλληψη του Λάκη Λαζόπουλου).

Ποιοι και γιατί άνοιξαν εδώ και μερικούς μήνες μέτωπο κατά του Λάκη
Λαζόπουλου στη Θεσσαλονίκη; Ποια είναι η επίσημη θέση του διευθύνοντα
συμβούλου του Οργανισμού Πολιτιστικής Πρωτεύουσας Κωνσταντίνου Λοΐζου για τα
όσα καταγγέλλονται από τον Λάκη Λαζόπουλο ότι μεθοδεύτηκαν εις βάρος του; Ο
καλλιτέχνης διασταυρώνει τα επιχειρήματά του με τον Κωνσταντίνο Λοΐζο, ενώ
μιλά και για τις βολές που ­ όπως λέει ­ δέχεται συστηματικά τον τελευταίο
καιρό για λόγους πολιτικούς.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15834P083</ED>
<ID>
ID:167647

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P08&aa=3</URL></REF>


Article

<CATEGORY>vin09</CATEGORY>

 <H5>Η ΑΝΟΙΧΤΗ ΦΟΥΣΤΑ ΤΗΣ ΒΙΚΤΟΡΙΑ ΑΒΡΙΛ ΚΑΙ ΟΙ ΧΡΥΣΕΣ ΕΙΣΠΡΑΞΕΙΣ ΤΟΥ ΛΙΚ ΜΠΕΣΟΝ
</H5><H5></H5><H5>Καν Καν
</H5><H5>Οι ταινίες
</H5><H2>«Γυμνά» οπίσθια και δολάρια
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Η Βικτόρια Αβρίλ (ναι, η πρωταγωνίστρια του Πέδρο Αλμοδοβάρ) διέσχιζε αμέριμνα
το κόκκινο χαλί των επισήμων. Μπροστά η φούστα ήταν «κλειστή», αλλά πίσω ορθάνοιχτη!

Με τα οπίσθια στραμμένα προς τα συγκεντρωμένα στίφη, η Ισπανίδα σταρ Αβρίλ
«εφόρμησε» προς τη μεγάλη αίθουσα, ελπίζοντας πως εκείνη και το γυμνό...
όπισθεν μέρος της (!) θα διασταυρωθούν με τον πρόεδρο της Γαλλικής Δημοκρατίας!..

Έλα, όμως, που για κακή τύχη (αλλά και για την κακή τύχη χιλιάδων περίεργων
τουριστών) η Γαλλία αυτήν την εποχή διάγει προεκλογική περίοδο βουλευτικών
εκλογών. Η αντιπολίτευση εξέλαβε το φεστιβαλικό ενδιαφέρον του προέδρου ως
διαφημιστικό τρικ και εκείνος αποφάσισε να έρθει, αλλά να... μην έρθει! Πώς
γίνεται αυτό; Τη συννεφιασμένη Κυριακή, υπό καταρρακτώδη βροχή, ο πρόεδρος
ήρθε, συνέφαγε με τα μέλη της Κριτικής Επιτροπής, με τον Κόπολα και τον δικό
μας Γαβρά και το απόγευμα αναχώρησε με κατεύθυνση το Παρίσι!

Έτσι η Αβρίλ δεν είδε τον Σιράκ! Τζάμπα το μοντελάκι. Αντιθέτως προς την
Ισπανίδα, ο Σιλβέστερ Σταλόνε, ως γνήσιος αμερικανός μπίζνεσμαν, συνδύασε
μπίζνες με διασκέδαση. Μετά την τελετή απονομής του Χρυσού Φοίνικα των Χρυσών
Φοινίκων στον Ίνγκμαρ Μπέργκμαν (το οποίο παρέλαβε η κόρη του Σουηδού
Δασκάλου), ο Σιλβέστερ «πετάχτηκε» απέναντι από το «Παλέ», όπου είναι
εγκατεστημένο το φαστφουντάδικο «Πλάνετ Χόλιγουντ» (ιδιοκτησία Μπρους Γουίλις
και Σταλόνε). Ξεροσταλιασμένα πλήθη κορασίδων άρχισαν να ωρύονται και ο Ρόκι,
σε μια στιγμή αποθέωσης, βγάζει το πανάκριβο μεταξωτό του μπουφάν, το ανεμίζει
στον αέρα και το πετάει στις κορασίδες. Το τι επακολούθησε είναι πέραν πάσης φαντασίας!

Αυτά τα άκρως καλλιτεχνικά, κινηματογραφικά λαμβάνουν χώρα γύρω από το
Φεστιβάλ των Καννών. Και αν πιστεύετε πως οι «δημιουργοί», δηλαδή οι
σκηνοθέτες, απέχουν από το τσίρκο, πλανάσθε πλάνη μεγάλη! Είναι τόσος ο
συνωστισμός ονομάτων, που χάνει η μάνα το παιδί και το παιδί τη μάνα.

Φανταστείτε πως την ίδια στιγμή που η «ανώνυμη» αφεντιά μου έσπρωχνε (τι άλλο
να έκανε) για να διασχίσει τις «ντουλάπες» και να εξασφαλίσει μια θέση ορθίων
στη συγκέντρωση των σκηνοθετών που έχουν λάβει Χρυσούς Φοίνικες, ακριβώς δίπλα
μου, στον ώμο μου αισθάνθηκα το βλέμμα του Ρομάν Πολάνσκι. Ταυτοχρόνως και οι
δύο, μαζί με δεκάδες άλλους δείχναμε στις... μπετονένιες «ντουλάπες» την
ατομική μας πρόσκληση, με την οποία ο πρόεδρος και ο διευθυντής του φεστιβάλ
μάς καλούσαν στη συνάντηση. Εκείνοι, όμως, κοιτούσαν αδιάφορα προς το ταβάνι.
«Κι εσείς εδώ;», τον ρωτάω (τον Πολάνσκι, ντε). Εκείνος, όμως, δεν με άκουσε.
Έβριζε προς την κατεύθυνση παράγοντα των Καννών. Έτσι, χάριν του Πολάνσκι και
του παράγοντα, που κάποια στιγμή αντελήφθη τον Πολάνσκι, καταφέραμε να
εισβάλουμε στην αίθουσα για να παραβρεθούμε, ως ζωντανοί μάρτυρες, στις...
φωτογραφήσεις σκηνοθετών με σκηνοθέτες.

Αποτέλεσμα; Το «Πέμπτο στοιχείο» με τα γαλλικά φράγκα, τον Αμερικανό Μπρους
Γουίλις και τα γυρίσματα στο Λονδίνο, εισέπραξε το πρώτο Σαββατοκύριακο
προβολών στις ΗΠΑ και στον Καναδά 17,2 εκατομμύρια δολάρια και αναρριχήθηκε
πρώτο στη λίστα των ταινιών! Δεν ξέρω αν με καταλάβατε. Αλλά η δημοσιογραφία,
εδώ στις Κάννες, αρχίζει από το πίσω μέρος της Αβρίλ, προχωράει προς το
μπουφάν του Σιλβέστερ και τελειώνει στα ταμεία. Και όλα αυτά ξεροσφύρι. Ούτε
ένα χάμπουργκερ δεν κερνάνε. Κορόιδα είναι;

Είμαστε, δεν είμαστε απόγονοι του Οδυσσέα; * Ε, λοιπόν, να το πιστέψετε.
Τρίτος, από τους τελευταίους, πάτησε το κόκκινο χαλί της προχθεσινής χρυσής
τελετής ο Θόδωρος Αγγελόπουλος με τη σύζυγό του * Ακολουθούμενος από τον...
Σιλβέστερ Σταλόνε * Αυτό δεν ήταν γιορτή, αλλά πασαρέλα * Όλες, μα όλες, από
την Ανούκ Αϊμέ έως τη μαντάμ Ορτάνς ­ με συγχωρείτε, εννοώ την αιωνόβια Τζίνα
Λολομπριτζίτα ­ προτού εισβάλουν στην αίθουσα, περιέφεραν το σώμα, το
χαμόγελο, το μοντελάκι, τα διαμάντια τους σε όλα τα πλήθη των φωτογράφων και
χαιρετούσαν τους πληβείους * Κάθε εμφάνιση διαρκούσε και πέντε λεπτά * Δεν
βάζω το χέρι μου στη φωτιά, αλλά εδώ όλοι λένε πως η Βρετανίδα Άννα Φρίελ
κατέρρευσε στο πάρτι του Τζόνι Ντεπ, επειδή «καταβρόχθισε» μεγάλη ποσότητα
«καλού πράγματος» * Και ο Τζόνι; Α, εδώ έχουμε περίπτωση απώλειας μνήμης * Του
υποβάλλεις μιαν ερώτηση και ο Τζόνι την ξεχνάει! * Γιατί; Λόγω «καλού
πράγματος» * Ποιοι απουσίαζαν; * Αλέν Ντελόν, Ζαν Πολ Μπελμοντό, Κατρίν
Ντενέβ, Εμανουέλ Μπεάρ * Κίτρινα γαλλικά έντυπα γράφουν πως η Μπεάρ έφυγε για
την Αυστραλία, επειδή βρίσκεται στα πρόθυρα της... ψυχοπάθειας * Διαφώνησε με
τη ρατσιστική πολιτική του Σιράκ και... τρελάθηκε * Θα μας τρελάνουν * Ο
«Ρεπόρτερ» (του Χόλιγουντ) γράφει πως το «Καλώς ήρθατε στο Σαράγεβο» πάει για
Χρυσό Φοίνικα * Με δεδομένη την απήχηση των ταινιών του φτωχού, μέχρι στιγμής,
προγράμματος, για βραβεία πάνε και ο Βέντερς και η «Παγοθύελλα» του Ανγκ Λι *
Επόμενη διαφημιστική καμπάνια; Η έλευση του Νίκολας Κέιτζ για την προώθηση της
περιπέτειας «Κον Έρ» * Ο Μάρτιν Σκορσέζε προωθεί την ταινία του «Κοντούν», με
την ιστορία του εξόριστου Δαλάι Λάμα * Οι κινεζικές αρχές τον κατηγορούν και
εκείνος κατηγορεί την Κίνα για γενοκτονία * Να και κάτι καλό για την τσέπη μας
* Μουλτιπλέξ εφτά αιθουσών, στη Νάντη, αποφάσισε να μειώσει την τιμή του
εισιτηρίου, από 42 φράγκα στα... 10 (480 δραχμές), προβάλλοντας τις νέες
ταινίες έξι μήνες μετά την πρώτη προβολή τους *Αποτέλεσμα; Από 2.000 εισιτήρια
που έκοβε εβδομαδιαίως, απογειώθηκε στα 15.000! * Τα αντίπαλα (στην ίδια πόλη)
μουλτιπλέξ, της «Γκομόν» και της «Πατέ», επιτέθηκαν αγρίως, διατηρώντας τις
τιμές τους * Κανένας Έλληνας θα ακολουθήσει τους Γάλλους Ρομπέν των... θεατών;

Ανγκ Λι «Παγοθύελλα» (πιθανότητες βράβευσης) 70%

Με το που τελείωσε το πανηγύρι και μπήκαν τα κεφάλια μέσα (άντε να δούμε και
καμιά ταινία της προκοπής), εμφανίζεται η δεύτερη, μετά τον Βέντερς,
υποψηφιότητα για μεγάλο βραβείο. Ο Ταϊβανέζος Ανγκ Λι σκηνοθετεί στην Αμερική
τα μελαγχολικά, πικρά χρόνια της δεκαετίας του '70. Με μια ιστορία
οικογενειακή, όπου ο πατέρας (Κέβιν Κλάιν) απατά τη γυναίκα του (Τζόαν Άλεν)
με την οικογενειακή τους φίλη (Σιγκούρνι Γουίβερ). Ενώ παράλληλα μεγαλώνουν τα
παιδιά των δύο οικογενειών, μεσούντος του «Γουότεργκεϊτ», του φεμινιστικού
κινήματος και της απομυθοποίησης της Αμερικής. Σκοτεινό, «υγρό» κλίμα, καθώς
στρώμα πάγου κοκαλώνει τα αισθήματα και τις σχέσεις. Ο ένας κοροϊδεύει τον
άλλον, οι άνθρωποι «βρίσκονται» για να... βρίσκονται και τα πάντα παγώνουν. Η
ταινία θυμίζει τη «Μεγάλη ανατριχίλα» και τα «Στιγμιότυπα» του Όλτμαν.

Ατού: Σκηνοθεσία «χαμηλού» προφίλ, υπόγειο σχόλιο, οικογενειακό θέμα (σχεδόν
όλες οι ταινίες διαθέτουν οικογενειακό θέμα), καλές ερμηνείες, κυρίως από την
Τζόαν Άλεν, που διεκδικεί και βραβείο. Τα μεγαλύτερα ατού είναι ο Πολ Όστερ, ο
Μάικ Λι και ο Νάνι Μορέτι. Η ταινία θα αρέσει στα τρία αυτά μέλη της
επιτροπής. Αμερικανική παραγωγή, γνωστά ονόματα και σοβαρός προβληματισμός. Ας
πούμε, το «φλίπσαϊντ» του «Καπνού».

Μείον: Τα έχουμε ξαναδεί και άλλες φορές.

Πρόβλεψη: Στοιχηματίζω πως θα φύγει από τις Κάνες με «κάτι».

Σοέι Ιμαμούρα «Το χέλι» (πιθανότητες) καμία

Ο Σοέι Ιμαμούρα είναι ο Γιαπωνέζος σκηνοθέτης της «Μπαλάντας του Ναραγιάμα»,
που είχε κερδίσει Χρυσό Φοίνικα (είχε σκηνοθετήσει και τη «Μαύρη βροχή»). Το
«Χέλι» αρχίζει με τον συζυγοκτόνο να πιάνει στα πράσα την άπιστη και να την
κομματιάζει, αλλά τελειώνει σαν «φάρσα». Ο συζυγοκτόνος αποφυλακίζεται,
πνιγμένος στις τύψεις του, ανοίγει κουρείο, γνωρίζεται με άλλη γυναίκα και στο
τέλος γρονθοκοπείται με τον πρώην της «νυν» κοπελιάς του. Τι γύρευε η ταινία
στο πρόγραμμα; Μόνον ο μεσιέ Ζακόμπ γνωρίζει.

Ατού: Οι πρώτες σκηνές και το όνομα του σκηνοθέτη.

Μείον: Τα πάντα. Προσφέρεται για βαθιά χασμουρητά.

Πρόβλεψη: Τίποτα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15834P091</ED>
<ID>
ID:167648

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P09&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ μεταφέρεται στην
οθόνη. Από τον Φράνκο Τζεφιρέλι, με τους: Γουίλιαμ Χαρτ, Σαρλότ Γκένσμπουργκ,
Αν Πάκουιν. (Ααβόρα, Ιντεάλ Μαρούσι, Μπροντγουαίη, Παλάς, Πλάζα).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο στο
ομώνυμο βιβλίο του Βλαντίμιρ Ναμπόκοφ. Με τους: Σον Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αρτ Στούντιο, Έλλη).

«ΜΑΝΤΑΜ ΜΠΑΤΕΡΦΛΑΪ»: Μεταφορά της γνωστής όπερας του Πουτσίνι στην οθόνη. Από
τον Φρεντερίκ Μιτεράν. (Άστυ, Αφαία, Ζίνα).

«ΤΟ ΤΙΜΗΜΑ ΤΟΥ ΘΑΡΡΟΥΣ»: Υπό αμφισβήτηση οι «ηρωικές πράξεις» ενός λοχαγού
στον πόλεμο του Κόλπου. Του Έντουαρντ Ζούικ, με τους: Ντένζελ Ουάσινγκτον,
Μεγκ Ράιαν. [Αθήναιον, Cinepolis 1, Αθήναιον 2, Αστέρια, Άστορ, Village Centre
7, Κορονέτ, Μετροπόλιταν, Ράδιο Σίτυ, Τροπικάλ, Απόλλων (Πειρ.)].

«ΦΕΥΓΑΤΗ ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με τους:
Τζον Λόβιτς, Τία Καρέρε. (Agora, Αθηνά, Αλεξάνδρα (Καλ.), Άννα Ντορ, Άστρον,
Ατλαντίς, Village Centre 5, Κηφισιά 3, Μετάλλιον, Όσκαρ, Τιτάνια, Άνταμς,
Σπόρτιγκ, Τρία Αστέρια, Φοίβος, Αττικόν (Πειρ.).

«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων. Έρωτας,
φλερτ, αγώνας επιβίωσης, ποίηση στον «αόρατο» κόσμο των «αόρατων» ζωυφίων.
Ντοκιμαντέρ της γαλλικής δυάδας Κλοντ Νουριτζανί - Μαρί Περεντού. (Αβάνα,
Αθήναιον, Cinepolis 3, Άττικα 2, Έμπασσυ, Καλυψώ).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ Φεράρα σε
στυλ υπαρξιακού κοινωνικού δράματος και με ύφος Κασσαβέτη. Με τους Κρις Πεν,
Κρίστοφερ Γουόκεν, Βίνσεντ Γκάλο. (Αθήναιον, Άττικα 1, Όπερα 1).

«120 ΜΕΡΕΣ ΣΤΑ ΣΟΔΟΜΑ»: Το ακραίο κύκνειο άσμα του Πιέρ Πάολο Παζολίνι.
Τέσσερις εκπρόσωποι της φασιστικής εξουσίας επιδίδονται σε κανιβαλισμούς και
όργια, βασανίζοντας και σκοτώνοντας αθώους νέους. (Αλφαβίλ).

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15834P101</ED>
<ID>
ID:167649

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Ονομασία του αυτοκράτορα της Ιαπωνίας. 2. Παλιά μετρική
μονάδα (γεν.). ­ Χωρική τη χρησιμοποιεί. 3. Όμορφο χωριό του Πηλίου
(γεν.). 4. Από το όνομα της Αυρηλιανής Παρθένου. ­ Είναι λείο και
σκληρό. 5. Πόλη της ΒΔ Ισπανίας. ­ Προφέρεται με τα χείλη (αντίστρ.).
6. Γνωστή φιγούρα (αιτ.). ­ Τουρκικό όνομα. 7. Στο έδαφός της
βρίσκονται πάνω από 200 ηφαίστεια (γεν.). 8. Τίτλος ταινίας του
Πολάνσκι. 9. Τουριστικό ελληνικό νησί (με άρθρο).

ΚΑΘΕΤΑ

1. Μία από τις φτωχότερες χώρες του κόσμου. 2. Νησιωτική επαρχία
μας. 3. Μέσο περίφραξης (γεν.). 4. Σχετικά με αγροτικό προϊόν
μας αρχικά. ­ Μουσικό έργο του Σαμάρα. 5. Ενέπνευσε στον Ρίτσο μία...
συμφωνία (αντίστρ.). ­ Μουσική νότα. 6. Ένα ψάρι, στην αιτιατική
(αντίστρ.). ­ Αποφατική η έννοιά του. 7. Αναφορική αντωνυμία
(αντίστρ.). ­ Και αυτή ανακηρύχθηκε (αντίστρ.). 8. Πάντοτε ενοχλητική.
9. Συνηθισμένη αιτία της ένας σεισμός.

ΛΥΣΗ (12/5/97)

ΟΡΙΖΟΝΤΙΑ: 1. ΟΥΡΗΤΗΡΕΣ 2. ΔΙΑΔΟΧΗ 3. ΠΕΝΟΜΑΙ 4.
ΚΑΤΙ-ΣΑΛ 5. ΠΙΝΑΞ-ΤΣΑ 6. Ο ΜΑΤΘΑΙΟΣ 7. ΡΑΚΗ-ΩΚΥΣ
8. ΓΡΟΣΙ 9. ΑΝΑΝΙΑΣ. ΚΑΘΕΤΑ: 1. ΟΔΟΙΠΟΡΙΑ 2.
ΥΙ-ΤΙΜΑ 3. ΡΑΠΑΝΑΚΙΑ 4. Η ΔΕΚΑΤΗ 5. ΤΟΝ-ΞΘ-ΙΓ 6.
ΗΧΟΣ-ΑΩΡΑ 7. ΡΗΜΑΤΙΚΟΣ 8. ΑΛΣΟΥΣ 9. ΣΟΙ-ΠΙΣΣΑ.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15834P102</ED>
<ID>
ID:167650

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P10&aa=2</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΦΩΤΟΓΡΑΦΙΑΣ ΣΤΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΤΗΣ ΑΝΔΡΟΥ
</H5><H5></H5><H2>26 μετρ του φακού
</H2>
Στη σειρά των κορυφαίων εικαστικών εκδηλώσεων που διοργανώνει κάθε χρόνο στην
Άνδρο το Μουσείο Σύγχρονης Τέχνης του Ιδρύματος Βασίλη και Ελίζας Γουλανδρή, η
φετινή διοργάνωση είναι αφιερωμένη στη φωτογραφία, από το τοπίο και το
πορτρέτο έως την επιστημονική και πειραματική φωτογραφία και τη μόδα.
«Διαδρομές στο βλέμμα ­ Σταθμοί στην ιστορία της φωτογραφίας» είναι ο τίτλος
της έκθεσης, η οποία θα εγκαινιαστεί στις 29 Ιουνίου και θα διαρκέσει δύο
μήνες. Παρουσιάζονται συνολικά 130 φωτογραφίες, είκοσι πρωτοπόρων ξένων και
έξι Ελλήνων φωτογράφων, ξεκινώντας από τον Ναντάρ (1820-1910) και τους
αδελφούς Ογκίστ και Λουίς Λιμιέρ (1862-1954/1864-1948, αντίστοιχα) και
φθάνοντας έως τον Ανρί Καρτιέ - Μπρεσόν, τη Σάρα Μουν, τον Σεμπαστιάο Σαλγάδο.
Από ελληνικής πλευράς εκπροσωπούνται η Βούλα Παπαϊωάννου, η Nelly's, ο Σπύρος
Μελετζής, ο Δημήτρης Χαρισιάδης, ο Κώστας Μπαλάφας και ο Ελληνοαμερικανός
Κωνσταντίνος Μάνος.

Η παρουσία του σκηνοθέτη Κώστα Γαβρά, στην Άνδρο, θα δώσει ιδιαίτερη αίγλη στη
συζήτηση στρογγύλης τραπέζης, που προγραμματίζεται για τις 28 Ιουνίου, με θέμα
τις σχέσεις φωτογραφίας και εικαστικών τεχνών. 
Συζήτηση την οποία θα συντονίσει η πρύτανις και πρόεδρος του Πανεπιστημίου της
Ευρώπης, Ελένη Γλύκατζη - Αρβελέρ, και όπου θα συμμετάσχουν ο φωτογράφος
Γιάννης Δήμου, καλλιτεχνικός διευθυντής του Φωτογραφικού Κέντρου Σκοπέλου, ο
ζωγράφος και πρώην πρύτανις της ΑΣΚΤ Νίκος Κεσσανλής και ο φωτογράφος Πλάτων
Ριβέλλης, πρόεδρος του Φωτογραφικού Κύκλου.

Στη συγκέντρωση του υλικού συνέβαλαν ο διευθυντής του Εθνικού Κέντρου
Φωτογραφίας της Γαλίας, κ. Ρομπέρ Ντελπίρ, και η υπεύθυνη του Φωτογραφικού
Αρχείου του Μουσείου Μπενάκη, κ. Φανή Κωνσταντίνου, η οποία και συνέγραψε το
άρθρο του καταλόγου - ντοκουμέντου της έκθεσης (που ετοιμάζεται) για τη
«Φωτογραφία στην Ελλάδα 1925-1970». 
Ο διευθυντής του Μουσείου Σύγχρονης Τέχνης Άνδρου, Κυριάκος Κουτσομάλλης,
παρουσιάζει σε άλλο άρθρο του καταλόγου τους ξένους φωτογράφους. Όπως κάθε
χρόνο, το Μουσείο ετοιμάζει ειδικά εκπαιδευτικά παιδικά προγράμματα και
ξεναγήσεις για τον Αύγουστο.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15834P111</ED>
<ID>
ID:167651

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P11&aa=1</URL></REF>


Article

<CATEGORY>vin09</CATEGORY>

 <H2>Από την Κηφισιά στη Λάρισα
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3></H3>Την απολαυστική σατιρική κωμωδία ηθών των Δημήτρη Κεχαΐδη - Ελένης Χαβιαρά
«Με δύναμη από την Κηφισιά» θα ανεβάσει τον επόμενο χειμώνα ο Κώστας Τσιάνος
στο ΔΗΠΕΘΕ Λάρισας ­ Θεσσαλικό Θέατρο.

Το έργο, που οι δύο συγγραφείς έγραφαν επί χρόνια, θέμα του έχει τις
σχέσεις τεσσάρων γυναικών της μεγαλοαστικής τάξης, υποτίθεται ανεξάρτητων και
χειραφετημένων, αλλά, όπως αποδεικνύεται, απόλυτα εξαρτημένων από τους άντρες,
στην Αθήνα του σήμερα. Πρωτοπαρουσιάστηκε τον Ιανουάριο του 1995 στο θέατρο
«Οδού Κυκλάδων» από τη «Νέα Σκηνή» σε μια εκπληκτική σκηνοθεσία του Λευτέρη
Βογιατζή με τις Ανέζα Παπαδοπούλου, Αμαλία Μουτούση, Μαρία Κατσανδρή και Μαρία
Σκουλά, σε καλές έως άκρως εντυπωσιακές ερμηνείες.

Πρόκειται για το ένατο έργο του ολιγογράφου και εκλεκτικού Δημήτρη Κεχαΐδη,
ο οποίος πρωτοπαρουσιάστηκε από τον Κάρολο Κουν στο «Θέατρο Τέχνης» το 1957 ­
φέτος κλείνει σαράντα χρόνια ευδόκιμης παρουσίας στο ελληνικό θέατρο ­ και το
δεύτερο, μετά το «Δάφνες και πικροδάφνες», που συνυπογράφει με τη γυναίκα του
Ελένη Χαβιαρά.

Ο Κώστας Τσιάνος, που αυτόν τον καιρό βρίσκεται στην Αθήνα, σκηνοθετώντας
για το θέατρο «Αθήναιον» το μιούζικαλ «Βιολιστής στη στέγη» με τον Γρηγόρη
Βαλτινό και τη Μάρθα Βούρτση, έχει ήδη κάνει τις πρώτες επαφές για να επιλέξει
τις τέσσερις ηθοποιούς που θα στελεχώσουν τη διανομή τού «Με δύναμη από την Κηφισιά».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15834P112</ED>
<ID>
ID:167652

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P11&aa=2</URL></REF>


Article

<CATEGORY>vin09</CATEGORY>

 <H2>Λουκιανός - Βαγενά για τους Γιατρούς Χωρίς Σύνορα
</H2>
<H3></H3>«Πιστεύουμε ότι στις μέρες μας η ανθρώπινη αλληλεγγύη είναι η μία, τεράστια
ελπίδα και δύναμη για όλους μας», δηλώνουν ο Λουκιανός Κηλαηδόνης και η Άννα
Βαγενά και επιστρατεύονται ιδεολογικά στον αγώνα των Γιατρών Χωρίς Σύνορα.

Με τη χορηγία της Αγροτικής Τράπεζας διοργανώνουν πολιτιστικά διήμερα, στη
Λαμία 25 και 26 Μαΐου και στα Γιάννενα 29 και 30 Μαΐου. Τα διήμερα θα
περιλαμβάνουν συναυλία του Λουκιανού Κηλαηδόνη και την παράσταση «Μια
ξεχωριστή μέρα» με την Άννα Βαγενά τον Χρήστο Τσάγκα και τη Ναταλία Στεφάνου. 
Οι εισπράξεις από τις συναυλίες και τις παραστάσεις θα δοθούν εξ ολοκλήρου
για τους σκοπούς της οργάνωσης Γιατροί Χωρίς Σύνορα.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15834P113</ED>
<ID>
ID:167653

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P11&aa=3</URL></REF>


Article

<CATEGORY>vin09</CATEGORY>

 <H2>21,5 εκατ. για τον «Αυλητή στην ύπαιθρο»
</H2>
<H3></H3>ΘΕΣΣΑΛΟΝΙΚΗ. Γραφείο Βόρειας Ελλάδας

Στα 21,5 εκατ. δρχ. έκλεισε τελικά το αμφισβητούμενης γνησιότητας έργο του
Κ. Παρθένη «Αυλητής στην ύπαιθρο» στη χθεσινοβραδινή τρίτη ετήσια δημοπρασία
του Οίκου Κρίστις στη Θεσσαλονίκη.

Το έργο, η δημοπράτηση του οποίου άρχισε με 10 εκατ. δρχ., κατοχυρώθηκε
τελικά σε άγνωστο αγοραστή που πλειοδότησε τηλεφωνικά.

Σε υψηλές τιμές κατοχυρώθηκαν επίσης έργα του Κ. Βολανάκη («Πριν τον
απόπλου» 14 εκατ. δρχ., «Η πυρπόληση», 8 εκατ. δρχ.), του Νίκου
Χατζηκυριάκου-Γκίκα («Μπαλκόνι με ζευγάρι», 13 εκατ., «Πλησιάζοντας το
φεγγαρόλουστο λιμάνι», 11 εκατ.), του Γιάννη Τσαρούχη («Γυμνός χορευτής», 10
εκατ. και «Νεαρό κορίτσι» 7 εκατ.), καθώς και η «Ερέτρια» (9 εκατ.) του Σπύρου Βασιλείου.

Στη δημοπρασία που παρακολούθησαν περίπου χίλια άτομα, λιγοστές ήταν οι
κοσμικές παρουσίες, ενώ οι δυνατοί πλειοδότες προτίμησαν και φέτος να
συμμετάσχουν διά των τηλεφωνητών του Οίκου.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15834P114</ED>
<ID>
ID:167654

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P11&aa=4</URL></REF>


Article

<CATEGORY>vin09</CATEGORY>

 <H5>ΒΡΑΔΙΑ ΣΕΦΕΡΗ ΣΤΗ ΓΕΝΝΑΔΕΙΟ ΒΙΒΛΙΟΘΗΚΗ
</H5><H5></H5><H2></H2><H2>Αισθήσεις ποίησης
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

«Ο Γιώργος Σεφέρης αποτελεί μέλος της μικρής και στενής χορείας των πραγματικά
εθνικών ποιητών». Ο υπουργός Πολιτισμού Ευάγγελος Βενιζέλος συμπύκνωσε στα
λόγια του την κοινή αίσθηση για τον ποιητή, στα είκοσι πέντε χρόνια από τον
θάνατο του οποίου ήταν αφιερωμένη η εκδήλωση που οργάνωσαν χθες η Γεννάδειος
Βιβλιοθήκη και το Ίδρυμα Φουλμπράιτ με τη χορηγία της Φίλιπ Μόρις. Ένα
αφιέρωμα που είχε μεγάλη απήχηση. Έξω, ένα ζεστό απόγευμα, λαμπρός ήλιος
ανοιξιάτικος και όμως η κεντρική αίθουσα της Γενναδείου ξεχείλιζε από κόσμο. Ο
ένας πάνω στον άλλον, πρόσθετα καθίσματα, όρθιοι, η εκδήλωση είχε αρχίσει κι
ακόμη έφτανε κόσμος στην οδό Σουηδίας.

Την έναρξη έκανε η διευθύντρια της Γενναδείου κ. Χάρις Καλλιγά, η οποία θύμισε
ότι το ίδρυμα που διευθύνει είχε την τύχη να του ανατεθεί το Αρχείο Σεφέρη.
Αρχείο, το περιεχόμενο του οποίου συμπληρώθηκε γενναιόδωρα πρόσφατα με υλικό
από το σπίτι της οδού Άγρας, που παραχώρησε η οικογένεια του ποιητή. Το νέο
υλικό θα χρειαστεί ένα χρόνο να ταξινομηθεί από την κ. Κατερίνα Κωστίου και
τις συνεργάτιδές της με την οικονομική ενίσχυση του Ιδρύματος Λεβέντη.

«Δεν πιστεύω άλλος ποιητής να επηρέασε τη γενιά μου περισσότερο από τον
Σεφέρη», τόνισε η κ. Καλλιγά. «Εκτός από τον κόσμο της δικής του ποίησης, μάς
έφερε κοντά και σε πολλούς άλλους κόσμους».

Στο βήμα τη διαδέχθηκε ο κ. Βενιζέλος, που χαρακτήρισε τη Γεννάδειο
«θεματοφύλακα του Αρχείου Σεφέρη». «Σήμερα», είπε, «ίσως είναι μια μοναδική
ευκαιρία να τιμήσουμε τον ποιητή που τίμησε την Ελλάδα, τίμησε δηλαδή τον
ελληνικό λόγο. Κι αυτό έχει ιδιαίτερη σημασία είκοσι πέντε χρόνια μετά τον
θάνατό του». Και συμπλήρωσε: «Κάθε ποιητής απευθύνεται κατά βάθος στον δικό
του προνομιακό αναγνώστη, τον οποίο επιλέγει μόνος του, αυθαίρετα. Ο Σεφέρης,
περισσότερο και ευρύτερα από κάθε άλλον, είχε αποδείξει ότι ως προνομιακό του
αναγνώστη είχε επιλέξει την ίδια την ιστορία. Αυτή η ιδιαίτερη αίσθηση με την
ιστορία είναι το πιο έκδηλο χαρακτηριστικό του λόγου του». Και δεν δίστασε ο
κ. Βενιζέλος να χαρακτηρίσει τη δήλωση κατά της δικτατορίας του Γιώργου Σεφέρη
το 1969 «εφάμιλλη με το Νόμπελ του 1963».

Ακολούθησε ο κεντρικός ομιλητής της βραδιάς, ο κ. Έντμουντ Κίλι, επίτιμος
καθηγητής του Πανεπιστημίου του Πρίνστον, που αφού ζήτησε συγγνώμη γιατί δεν
θα χρησιμοποιούσε τα ελληνικά του, μίλησε στα αγγλικά με θέμα «Σεφέρης: η
συνείδηση της χώρας του». Στη συνέχεια, μαζί με τον καθηγητή κ. Γιώργη
Γιατρομανωλάκη διάβασαν ποιήματα του Σεφέρη, που με κύρος έχει μεταφράσει μαζί
με τον Φίλιπ Σέραρντ στα αγγλικά. Η βραδιά συνεχίστηκε με ομιλία του διευθυντή
του Ιδρύματος Φουλμπράιτ κ. Γουίλιαμ Άμερμαν με θέμα «Το Ίδρυμα Φουλμπράιτ και
ο Γιώργος Σεφέρης», με την προβολή του γυρισμένου τη χρονιά του Νόμπελ (1963)
ντοκιμαντέρ - πορτρέτου της Σουηδικής Ραδιοτηλεόρασης για τον ποιητή και με τα
εγκαίνια της έκθεσης «Μετά το Νόμπελ», για την οποία ο κ. Βενιζέλος είπε ότι
είναι «συγκινητική και απεικονίζει με πολύ σαφή και έντονο τρόπο το ήθος του
ποιητή». Και έκλεισε με δεξίωση που παρέθεσε η Αμερικανική Σχολή Κλασικών
Αρχαιοτήτων στην οποία υπάγεται η Γεννάδειος Βιβλιοθήκη.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15834P121</ED>
<ID>
ID:167655

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P12&aa=1</URL></REF>


Article

<CATEGORY>vin09</CATEGORY>

 <H2>Τώρα είναι άντρας... τώρα είναι γυναίκα!
</H2><H2></H2>
Η πιο καθιερωμένη γκαλερί της Αθήνας, η Γκαλερί Ζουμπουλάκη, διεκδικεί και
άλλα πρωτεία. Αυτά της τόλμης.

Μια έκθεση έγχρωμων φωτογραφιών, που έχει ως θέμα τη διαδικασία της
μεταμόρφωσης ενός άνδρα σε γυναίκα, τους τραβεστί και τις «ντραγκ κουίνς»
εγκαινιάσθηκε στην «καθωσπρέπει» Γκαλερί Ζουμπουλάκη, με φωτογραφίες που δεν
εξαντλούνται σε μια τηλεοπτική «πλάκα», αλλά ξεσκεπάζουν το θέμα τους.

Η συγκεκριμένη έκθεση και ο νέος φωτογράφος, Δημήτρης Αντωνίτσης, έχουν
περγαμηνές: τίτλους σπουδών και εκθέσεων στο εξωτερικό. Οι φωτογραφίες (με
τίτλο «Ωραία μου ­ κυρία μου») έχουν σφραγίδα της «Θεσσαλονίκης, Πολιτιστικής
Πρωτεύουσας» και μας μεταφέρουν στους ιδιωτικούς χώρους και τα καμαρίνια των
καμπαρέ, όπου συντελείται η μεταμόρφωση. Αδιάφορο πού. Στην Αθήνα, στο
Αμβούργο, στις ΗΠΑ, στην Άπω Ανατολή, όπου τραβήχτηκαν αυτές οι φωτογραφίες.
Βλέπουμε τις μπογιές, τα ρούχα, τα τακούνια, τις περούκες, την τέλεια
απομίμηση, τις γυναίκες σύμβολα ­ όπως η Μάρλεν Ντίτριχ ­ τις λαμπρές
βασίλισσες του κεφιού με την «τεατράλε» παρουσία, αλλά και την καταθλιπτική
«άλλη όψη», ακόμα και τη φωτογραφία της ολοκληρωτικής αλλαγής φύλου, την πλήρη
μεταμόρφωση. «Ο Δημήτρης Αντωνίτης δεν σκηνοθετεί τις φωτογραφίες του»,
επισημαίνει η επιμελήτρια της έκθεσης, Πέγκυ Κουνενάκη. «Προσεγγίζει με
ψυχικούς όρους το αντικείμενό του, τολμώντας να θίξει ένα θέμα διαβρωμένο από
προκαταλήψεις αιώνων, για να αποδείξει πως δεν υπάρχουν θέματα ταμπού, αλλά
κοινωνικές θεωρήσεις και οπτικές που επιβάλλουν την αποσιώπηση στο πλαίσιο
πάντα ενός επίπλαστου καθωσπρεπισμού».

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15834P122</ED>
<ID>
ID:167656

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Η βόλτα της Μάριαν
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το βασίλειό της για μια βόλτα στην παραλία. Αυτό ακριβώς μήνυσε η κυρία
Μάριαν Φέιθφουλ στον κύριο Βασίλη Σαχπασίδη. Με το
υστερόγραφον: «Φθάνω Αθήνα Τρίτη και 13, Φιλιά, Μάριαν»..

* Ο Βασίλης, της «Real Music» διοργανώτριας εταιρείας, μη όντας προληπτικός ο
άνθρωπος και γνωρίζοντας τις αδυναμίες της κυρίας, ετοιμάζει μίνι-κρουαζιέρα,
μαριδάκι στον ήλιο και βαρκάδα ­ ούτε ποτά ούτε ξενύχτια ούτε απ' αυτά που
ζάλισαν την ωραία της νιότη ­ έτσι που να είναι στην καλύτερη των διαθέσεων
για να ερμηνεύσει Κουρτ Βάιλ ατμοσφαιρικά στην ροκ-ο-πατημένη σκηνή του
«Ρόδον», Πέμπτη (βράδυ) και 15.

Κάπως έτσι που λέτε λοιπόν κλείνει ο κύκλος Κουρτ Βάιλ για τη Μάριαν Φέιθφουλ,
πλην όμως εκείνη έχει πολλά ακόμη σχέδια μπροστά της. Μόνο που δηλώνει
προληπτική και ως εκ τούτου δεν δύναται να τα αποκαλύψει. Παλιά ωστόσο, ούτε
μαύρη γάτα δεν υπολόγιζε και άφηνε τον μοιραίο άντρα της ζωής της, τον...
Rolling Stone Μικ Τζάγγερ, να ωρύεται ως και στο Sympathy For The Devil.
Μάγισσα την φώναζαν από δω, γκρούπι την έλεγαν από κει ­ η Μάριαν Φέιθφουλ
έφτασε στα «νάιντις» σώα, αβλαβής και φανατικά υπέρ του Κουρτ Βάιλ. Τόσο που
με επιμονή μάζεψε από μόνη της χρήματα για τη δισκογραφική, εν λόγω, κυκλοφορία.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15834P123</ED>
<ID>
ID:167657

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Η ώρα του απολογισμού
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεν είμαι σε θέση να σας πείσω στο αν η πιο μεγάλη ώρα είναι τώρα, η ώρα όμως
του απολογισμού είναι και αυτό ισχύει για πολλούς (προληπτικούς και όχι).

* Φερ' ειπείν στον απολογισμό τους οι «Γραμμές» ­ σκηνή μουσική και φιλόξενη
για μεγάλη γκάμα καλλιτεχνών ­ μετρούν επιτυχώς περί τα 200.000 εισιτήρια, σ'
αυτή την πρώτη χρονιά της ύπαρξής τους στη νύχτα της ψυχαγωγίας.

Τι Νίκος Πορτοκάλογλου! Τι Μελίνα Κανά! «Φουλ» οι Γραμμές και
κόντρα στις αχανείς πίστες. Μελίνα Κανά ­ είπα και θυμήθηκα: Πως η Μελίνα, την
οποία πολύ αγαπάει ο Διονύσης Σαββόπουλος να έχει κοντά του επί σκηνής,
θα περιοδεύσει με τον Γεράσιμο Ανδρεάτο.

* Κι ενώ ­ τσεκάρω κινήσεις και 
σημειώνω ­ ο Γεράσιμος Ανδρεάτος (ερχόμενος από Ξυδάκη επί 
σκηνής) περνάει ώρες στο στούντιο και ηχογραφεί με τον Χρήστο
Νικολόπουλο και τον Θοδωρή Γκόνη

­ μουσική και στίχους παρακαλώ ­ η Μελίνα Κανά ετοιμάζεται να συμπράξει
μουσικά με τον Στάμο Σέμση, 
πάνω σε στίχους του Μιχάλη 
Μπουρμπούλη. Δεν ανοίγω άλλο 
στούντιο ­ πάλι πάνω σε κάποιον θα πέσω.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15834P124</ED>
<ID>
ID:167658

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Νυχτοκάματα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και όμως ­ και όμως! Ακόμη πιο «λογικό» νυχτοκάματο, μαθαίνω, είναι αυτό της
Πόλυς Πάνου. Μόλις 6 εκατομμύρια είναι, λέει, η αμοιβή της μεγάλης
κυρίας ­ και ουχί παραπάνω. Εφορία δεν είμαι, αλλά να, όταν το ιμιτασιόν λαϊκό
κοστίζει πολλαπλώς πιο πολύ απ' το αυθεντικό, μου έρχεται κάπως βαρύ και δύσπεπτο.

* Προς «Κακά κορίτσια» (ποπ συγκρότημα ) Μεσογείων, Αγ. Παρασκευή:
Κοπέλες, γρηγορείτε. Οι συναδέλφισσές σας «Spice Girls» της αλλοδαπής και της
Βρετανίας έχουν ξεπεράσει τα 11 εκατομμύρια παγκοσμίως σε πωλήσεις. Και τι
δηλαδή έχουν παραπάνω; Μία έγχρωμη καλλονή στην ομάδα; Το MTV με το μέρος
τους; Καλύτερους κομμωτές; Εμπρός λοιπόν στην άνιση μάχη.

*Βέβαια, οι Spice Girls πήγαν στις Κάννες.

<REF><SOURCE>ΤΑ ΝΕΑ</SOURCE>
<DATE>, 13-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15834P125</ED>
<ID>
ID:167659

</ID><URL>http://ta-nea.dolnet.gr/neaweb/neafile.print_unique?e=A&f=15834&m=P12&aa=5</URL></REF>


Article

<CATEGORY>vin04</CATEGORY>

 <H5>ΑΠΟΚΑΛΥΠΤΗΡΙΑ ΜΕ ΤΟΝ 12ο ΤΟΜΟ ΚΑΡΑΜΑΝΛΗ
</H5><H5>Οργή στο ΠΑΣΟΚ για τις ύβρεις κατά του Ανδρέα
</H5><H2>ΕΓΩ... ΕΓΩ... ΕΓΩ και φταίνε όλοι οι άλλοι!
</H2>
ΑΠΟΚΑΛΥΠΤΗΡΙΑ του πραγματικού πολιτικού προσώπου του, αποτέλεσε για τον Κ. Καραμανλή ο δωδέκατος τόμος των Αρχείων του, που δόθηκε
τελικά χθες στη δημοσιότητα μετά τον θόρυβο που είχε ξεσπάσει για τις
προθέσεις απόσυρσής του. Στον τόμο αυτό ­ που αναφέρεται στην περίοδο 1980-95
­ ο Κ. Καραμανλής υπερτονίζει μόνο τον δικό του ρόλο για
τις εξελίξεις και καταλογίζει σε (φίλους και αντιπάλους) πολιτικούς όλες τις
ευθύνες για τα αρνητικά, κατά τη γνώμη του, γεγονότα. Μάλιστα, επιτίθεται με
ιδιαίτερα προσβλητικούς χαρακτηρισμούς κατά του Α. Παπανδρέου, προκαλώντας την
έντονη αντίδραση του ΠΑΣΟΚ.

σελίδες 9-
14 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15835N011</ED>
<ID>
ID:167660

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N01&aa=1</URL></REF>


Article

<CATEGORY>vin04</CATEGORY>

 <H2>Όλοι οι πίνακες με τους νέους μισθούς στις Τράπεζες
</H2>
ΑΠΟ τον Ιούνιο θα αρχίσουν να καταβάλλονται οι νέοι μισθοί στους
υπαλλήλους των Τραπεζών, μαζί με τα αναδρομικά. 
σελίδες 46-47

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15835N013</ED>
<ID>
ID:167662

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N01&aa=3</URL></REF>


Article

<CATEGORY>vin04</CATEGORY>

 <H2>Νέα μόδα τα πούρα της νίκης
</H2>
ΜΟΛΙΣ σφυρίξει για τελευταία φορά ο διαιτητής, ανάβουν το... πούρο
τους! Με αυτό τον τρόπο πανηγυρίζουν οι αθλητές στα ελληνικά γήπεδα.

στο ένθετο

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15835N014</ED>
<ID>
ID:167663

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N01&aa=4</URL></REF>


Article

<CATEGORY>vin04</CATEGORY>

 <H2>Οδύσσεια για την Ελλάδα από τον Πόντο
</H2>
ΟΔΥΣΣΕΙΑ για μια κοπέλα από τον Πόντο στην οποία η μητέρα της έδωσε το
όνομα Ελλάδα. Η Ελλάδα μεγάλωσε τα αδέλφια της μόνη.

σελίδες 38-
39

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15835N015</ED>
<ID>
ID:167664

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N01&aa=5</URL></REF>


Article

<CATEGORY>vin04</CATEGORY>

 <H2>21 νέα μοντέλα ΙΧ για το καλοκαίρι
</H2>
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15835N016</ED>
<ID>
ID:167665

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N01&aa=6</URL></REF>


Article

<CATEGORY>vin04</CATEGORY>

 <H2>Σε 160 σημεία παράνομα παρκόμετρα
</H2>
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15835N017</ED>
<ID>
ID:167666

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

«ΣΙΓΟΥΡΑΤΖΗΣ» ήταν ο «εθνάρχης» Κ. Καραμανλής σε όλο του τον βίο.
«Σιγουρατζίδικα» έχτισε και την αυτοβιογραφία του. Κανένα λάθος του δεν
παραδέχεται! Τα λάθη τα διέπραξαν... οι άλλοι! Που ήταν... προδότες,
δημαγωγοί, παλιάνθρωποι, εχθροί του έθνους! Ο Λ. Παπαδόπουλος στις «Ματιές».
Σελ. 4.

Ο ΜΗΤΣΟΣ λοιπόν έρχεται αντιμέτωπος με τον αστυνόμο Αυγουλέα. Και δείχνει
αχάριστος... Φέρεται ως Φαραώ που κοιτάει τις ημιτελείς του πυραμίδες. Και
αγνοεί ότι είτε στα Βαλκάνια είτε στο «παίξε - γέλασε» ο νόμος πρέπει να
εφαρμόζεται. Ο Τ. Καμπύλης στους «Προβολείς». 
Σελ. 6.

... ΕΥΤΥΧΩΣ, το «καλύτερα κόκκινοι παρά νεκροί» δεν πέρασε. Ελπίζουμε, πάντως, 
πως το «καλύτερα Τούρκοι 
παρά νεκροί» δεν θα ακουστεί από Έλληνες. Αν και στην 
Κύπρο μερικοί το υπονοούν 
όταν μιλούν για «ελληνικές σημαίες που πρέπει να μπουν 
στα μπαούλα». Ο Π. Ήφαιστος στην «Τρίτη Άποψη». 
Σελ. 6.

Δ. ΚΥΡΙΑΖΙΔΗΣ: Απεργία αστυνομικών σημαίνει υπέρβαση εσκαμμένων. Διέξοδος
υστάτη για την επίλυση προβλημάτων. Σε ουδεμία περίπτωση (όμως) πρέπει να
διακυβεύεται η ασφάλεια του πολίτη. Αποτελεί χρέος. Οι απαντήσεις στις «30
Ερωτήσεις» της Λίας Νεσφυγέ, στη 
σελ. 16.

ΤΑ ΣΚΟΥΠΙΔΙΑ άρχισαν να δημιουργούν πάλι «λόφους» στους δρόμους της Αθήνας.
Αιτία η απεργία των 200 εργαζομένων στη χωματερή, που ζητούν να γίνουν μόνιμοι
υπάλληλοι ­ έστω κι αν δεν έχουν συμπληρώσει διετία. Και το θερμόμετρο 
έφθασε τους 30 βαθμούς. 
Σελ. 19.

Ο Μ. ΝΤΖΟΥΓΚΑΝΟΒΙΤΣ επανεξελέγη πρωθυπουργός του Μαυροβουνίου. Και ο Σλ.
Μιλόσεβιτς δεν νιώθει πια τόσο άνετα, καθώς έχει βάλει στόχο την προεδρία της
Ομοσπονδίας της (νέας) Γιουγκοσλαβίας.

Σελ. 41.

ΟΙ ΑΠΟΤΑΜΙΕΥΤΕΣ έχασαν από την αρχή του χρόνου 300 δισ. Η κατακόρυφη πτώση των
επιτοκίων, λόγω μείωσης του πληθωρισμού, μπορεί να ευνόησε το Χρηματιστήριο,
που χθες έσπασε το φράγμα των 1.600 μονάδων, αλλά μείωσε τους τόκους των καταθέσεων.

Σελ. 45.

Η ΦΙΛΗ και συνάδελφος παντρεύεται. 
Δεν ξέρω γιατί χαίρομαι τόσο. 
Επιτέλους κάτι άλλο. 
Να μοιράζω στα δημοσιογραφικά γραφεία τα προσκλητήρια 
και να μην είναι δελτία Τύπου, 
συνδικαλιστικές ανακοινώσεις και διαμαρτυρίες.

Η Βίκυ Χαρισοπούλου «Σε πρώτο ενικό». 
Σελ. 17.

ΓΛΥΚΑ και παρήγορα ακούστηκε 
στην εκπομπή η πρόταση να εκφραζόμαστε περισσότερο 
με το συναίσθημα, 
να μάθουμε «ανάγνωση συναισθημάτων» ­

αυτή τη μυστική γλώσσα που κρύβεται

πίσω από τις λέξεις, 
αιχμηρές ή επιτηδευμένα λείες... 
Η Λίνα Αλεξίου στην «Άλλη Ματιά». 
«Πανόραμα», σελ. 5.

Η ΜΟΥΣΙΚΗ εξημερώνει τα ήθη 
και ενώνει τους λαούς, λένε.

Και ο ΟΗΕ οργανώνει στην Κύπρο 
συναυλία με τον Σάκη Ρουβά (φωτογραφία) 
και τον Μπουράτ Κουτ. 
Αλλά ορισμένοι έχουν αντίρρηση. 
Και θέλουν να οργανώσουν άλλη συναυλία...

Ο Γ. Τσαλακός στο «Πανόραμα», 
σελ. 11.

ΤΟ ΚΛΙΜΑΚΩΤΟ ωράριο θα ισχύσει και φέτος από τις αρχές Ιουνίου. Διότι βοηθά
στη μείωση της φωτοχημικής ρύπανσης. Αλλά η εφαρμογή του τα περασμένα χρόνια
ήταν δειλή και η αστυνόμευσή του ανεπαρκής. Καιρός για πραγματικά κλιμακωτό
ωράριο. Ο Στ. Κρίκκης και ο Σπ. Τσαγκαράτος («ΑΙΧΜΕΣ») στη σελ. 20.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15835N021</ED>
<ID>
ID:167667

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N02&aa=1</URL></REF>


Article

<CATEGORY>vin02</CATEGORY>

 <H5>«Mal d' archive»
</H5><H2>ΑΝΤΙΡΡΗΣΕΙΣ
</H2>
<AUTHOR>ΖΑΚ ΝΤΕΡΙΝΤΑ</AUTHOR>

Κύριε Διευθυντά,

Το αρχείο ενεργεί πάντα και a priori ενάντια στον εαυτό του.

Με τιμή

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15835N022</ED>
<ID>
ID:167668

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2><H2></H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15835N023</ED>
<ID>
ID:167669

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N02&aa=3</URL></REF>


Article

<CATEGORY>vin01</CATEGORY>

 <H5>Ο ΚΑΡΑΜΑΝΛΗΣ ΚΑΤΑΛΟΓΙΖΕΙ ΕΥΘΥΝΕΣ ΣΕ ΟΛΟΥΣ ΤΟΥΣ ΑΛΛΟΥΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ </H2><H2>Οποία μετριοφροσύνη!
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

ΜΕ ΥΠΕΡΧΕΙΛΙΖΟΥΣΑ μετριοφροσύνη ο Κ. Καραμανλής επιχειρεί να αναδείξει τον
εαυτό του ως τον μοναδικό θετικό παράγοντα των εξελίξεων της τελευταίας
περιόδου της ελληνικής ιστορίας, ενώ δεν αποφεύγει τον πειρασμό να καταλογίσει
αποκλειστικά τις ευθύνες σε όλους τους άλλους (πολιτικούς).

* Από την πλευρά του, ο Κ. Καραμανλής ο νεώτερος επιλέγει πάντοτε την τακτική
της σιωπής προσδοκώντας εκτόνωση της έντασης. Και προετοιμάζει την
αντιπολιτευτική του τακτική με κορύφωση τη συζήτηση τη Δευτέρα στη Βουλή για
την οικονομία.

Σχετικές αποφάσεις πήρε χθες η Εκτελεστική Επιτροπή της Ν.Δ. Ταυτόχρονα, η
Ν.Δ. επιχειρεί να κλείσει τα εσωτερικά της μέτωπα και κυρίως αυτό που
αναφέρεται στον «ευαίσθητο» τομέα των οικονομικών της. Έτσι, αποφασίστηκε η
ανάθεση στον Γ. Βαρβιτσιώτη να μελετήσει το πρόβλημα και να υποβάλει σχετική
έκθεση, ενώ δόθηκε με απόφαση της Εκτελεστικής Επιτροπής και πιστοποιητικό
χρηστής διαχείρισης στην προηγούμενη κομματική ηγεσία. (Σελ. 9-14).

* Κατά τα άλλα, ξεκινάει από σήμερα ο «κοινωνικός διάλογος» για την εξέταση
των προβλημάτων της οικονομίας, της απασχόλησης και της κοινωνικής ασφάλισης.
Το κλίμα είναι μάλλον φορτισμένο, καθώς στη διαδικασία μετέχουν, στην πρώτη
τουλάχιστον φάση, μόνο η κυβέρνηση και οι συνδικαλιστές που επηρεάζονται απ'
αυτήν. Απέχουν δε τα κόμματα της αντιπολίτευσης και τα συνδικάτα που διαφωνούν
ριζικά με την κυβερνητική πολιτική. Μάλιστα, οργανώσεις συνταξιούχων έχουν
προγραμματίσει και κινητοποιήσεις διαμαρτυρίας. (Σελ. 15).

* Όμως ο Κ. Σημίτης ­ που θα ανοίξει με ομιλία του τον «κοινωνικό διάλογο»
εξασφάλισε την αποδοχή του Λουξεμβούργου που αναλαμβάνει την προεδρία της
Ευρωπαϊκής Ένωσης ­ για την οικονομική του πολιτική. Αλλά και την πρόθεσή του
να συνεχίσει τις προσπάθειες της Ολλανδίας για την ελληνοτουρκική προσέγγιση.

* Την ίδια στιγμή φαίνεται ότι επήλθε μια σημαντική στροφή της Βρετανίας, η
οποία με τη νέα της κυβέρνηση αλλάζει στάση και δεν θέτει, όπως η προηγούμενη,
ως όρο για την ένταξη της Κύπρου στην Ε.Ε. την επίλυση του Κυπριακού.

Τη βρετανική συνηγορία εξασφάλισε ο υπουργός Εξωτερικών κ. Πάγκαλος από τον
Βρετανό ομόλογό του κ. Κουκ. (Σελ. 8).

Μέχρι τώρα ήταν γνωστό ότι την Ιστορία την γράφουν οι νικητές. Από χθες όμως ­
μετά την ολοκλήρωση της δημοσιοποίησης των Αρχείων Καραμανλή για την περίοδο
1980-'95 ­ φαίνεται ότι διεκδικούν αυτό το δικαίωμα και οι παραχαράκτες (της
Ιστορίας) αν ληφθούν υπόψη οι αντιδράσεις τα σχόλια και οι χαρακτηρισμοί που
συνόδευσαν τον (περιπετειώδους) προϊστορίας δωδέκατο τόμο των Αρχείων.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15835N032</ED>
<ID>
ID:167671

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N03&aa=2</URL></REF>


Article

<CATEGORY>vin01</CATEGORY>

 <H2>ΕΙΠΑΝ
</H2>
Δημήτρης Αβραμόπουλος:

(ο δήμαρχος της Αθήνας στο «Έψιλον» της Κυριακάτικης «Ελευθεροτυπίας»)

«Έχω παραδεχθεί ότι προήλθα από το πουθενά και ότι αυτό είναι η δύναμή μου».

Νώντας Ζαφειρόπουλος:

(ο βουλευτής της Ν.Δ. στη Βουλή)

«Εσείς του ΠΑΣΟΚ όλο εκσυγχρονίζεσθε, εκσυγχρονίζεσθε... Τι σου είναι η
πρόοδος... Ήρθατε στις θέσεις μας. Ποιος να το πίστευε πριν από δέκα χρόνια...».

Βάσος Λυσσαρίδης:

(ο πρόεδρος της ΕΔΕΚ ­ Κύπρου ­ στη «Αυριανή», για τα εθνικά θέματα)

«Έχουμε ξεπεράσει κάθε όριο ευκαμψίας... Αν τόσο επιεικώς χαρακτηρίζεται η
προσαρμογή σε παράλογες αξιώσεις άλλων...».

Αλέκος Χρυσανθακόπουλος:

(ο βουλευτής του ΠΑΣΟΚ στον «Σκάι»)

«Δώσαμε αέρα στους Τούρκους. Αυτοί γιατί δεν δίνουν αεροδιαδρόμους στους
Έλληνες; Για ανόητους μας περνάνε;»

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15835N033</ED>
<ID>
ID:167672

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N03&aa=3</URL></REF>


Article

<CATEGORY>vin01</CATEGORY>

 <H5>«Αλάθητο»
</H5><H2>ΡΙΠΕΣ
</H2><H2></H2>
ΑΝ όλοι γνωρίζουν τις απόπειρες χειραγώγησης της Ιστορίας σε αυτοβιογραφίες
και επιλεκτικές αποκαλύψεις...

ΑΣΦΑΛΩΣ τα διαλαμβανόμενα στον τελευταίο τόμο των «Αρχείων» προδίδουν το μέτρο
της αλαζονείας εκείνων που πιστεύουν...

ΟΤΙ η Ιστορία χαρίζεται σε όσους διακατέχονται από το σύνδρομο του εκβιασμού της.

ΚΑΙ αν κάτι, σε σχέση με την παρουσία την τελευταία δεκαπενταετία του Κ.
Καραμανλή στον δημόσιο βίο, μετατρέπεται από βάσιμη υποψία σε βεβαιότητα...

ΕΙΝΑΙ πως ως πολιτικός διατήρησε μέχρι τέλους την ίδια ­ όπως εξαρχής ­
καταφρονητική στάση απέναντι στους αντιπάλους του...

ΑΚΟΜΗ και όταν το ύπατο αξίωμα, με το οποίο τιμήθηκε, επέβαλε τον σεβασμό τους.

ΠΕΡΑΝ των αισθημάτων που προκαλούν οι απαξιωτικές κρίσεις για τον εκλιπόντα
ηγέτη του ΠΑΣΟΚ...

ΓΙΑ τον ιστορικό του μέλλοντος η αποτίμηση των «Αρχείων» περιλαμβάνει και τη
σκιαγραφία της αναδυόμενης ­ απεριόριστα δεσποτικής ­ προσωπικότητας...

ΠΟΥ παντί σθένει υπερασπίζεται το δικαίωμα να κηδεμονεύει την πολιτική ζωή και
να προβάλλει το «αλάθητό» της.

ΜΕ ομολογημένες πλέον τις διαρκείς παρεμβάσεις στην πρώτη τετραετία εξουσίας
του ΠΑΣΟΚ...

ΑΛΛΑ και με παραδοχή των διαρκών διαφωνιών και αντιστάσεων του Α. Παπανδρέου...

Ο ΙΔΡΥΤΗΣ της Ν.Δ. υποστηρίζει ­ και σήμερα! ­ πως ο αποκλεισμός του, το 1985,
από την Προεδρία της Δημοκρατίας, υπήρξε απόρροια «πολιτικής απάτης»!

ΟΣΟ για τα μετέπειτα, ο ίδιος παρέμεινε ­ όπως πάντα... ­ ο μόνος
θεματοφύλακας του ορθού...

ΓΙ' αυτό και «βλάσφημοι» όσοι δεν τον υπάκουσαν...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15835N034</ED>
<ID>
ID:167673

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Διγλωσσία Σημίτη
</H5><H5>Οι γλώσσες Άκη - Πάγκαλου
</H5><H5>Από μικρό κι από...
</H5><H5>Εκτός «Ευαγγελισμού»
</H5><H5>Ο πιο καλός ο μαθητής
</H5><H5>Και άλλα
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΕΧΟΥΝ κάποιο δίκιο οι «32» του ΠΑΣΟΚ, που κατηγορούν την κυβέρνηση για
διγλωσσία ­ για να καταλάβετε καλύτερα την υπόθεση, να σας ενημερώσουμε για το
εξής: Πριν αρχίσει η χθεσινή συνέντευξη Τύπου των κ.κ. Κ. Σημίτη και Ζ. Κλ.
Γιούνκερ, ο πρωθυπουργός του Λουξεμβούργου ρώτησε τους δημοσιογράφους: «Σε
ποια γλώσσα θέλετε να μιλήσουμε; Διστάζουμε, μιας και ο κ. Σημίτης είναι από
τις σπάνιες περιπτώσεις πρωθυπουργών στην Ευρώπη, που μιλάει το ίδιο καλά και
τα γερμανικά και τα γαλλικά».

ΟΙ δημοσιογράφοι προτίμησαν τα γαλλικά ­ και ο κ. Γιούνκερ επιβεβαίωσε τις
καλές σχέσεις των δύο χωρών, με την προσφώνηση: «Κώστα, η σειρά σου».

ΛΟΙΠΟΝ, είμαστε στη σύνοδο υπουργών της Δυτικοευρωπαϊκής Ένωσης, στο Παρίσι. Ο
προεδρεύων Γάλλος υπουργός των Εξωτερικών ζητεί από τους ομιλητές να
συντομεύσουν τις παρεμβάσεις τους ­ και ο επόμενος ομιλητής είναι ο κ. Θ. Πάγκαλος.

­ ΕΙΧΑ προετοιμαστεί να μιλήσω στα γαλλικά, αλλά τα αγγλικά είναι πιο σύντομα,
λέει ο υπουργός μας των Εξωτερικών κι αρχίζει να ομιλεί στα αγγλικά.

ΑΡΓΟΤΕΡΑ, ανεβαίνει στο βήμα ο κ. Α. Τσοχατζόπουλος ­ ο οποίος αρχίζει επίσης
να μιλάει στα αγγλικά, αλλά βλέπει ότι η ώρα του περνάει: Τι να κάνει και ο
υπουργός Άμυνας; Λέει «είχα ετοιμαστεί να μιλήσω στα αγγλικά, αλλά θα
μιλήσω... ελληνικά»!!!

ΕΠΙΣΚΕΨΗ σε δημοτικό σχολείο του Βόλου έκανε χθες το πρωί ο κ. Γερ. Αρσένης.
Όπως συνηθίζεται λοιπόν σ' αυτές τις περιπτώσεις, ο υπουργός Παιδείας έπιασε
την κουβέντα με τους μικρούς μαθητές.

­ Πώς πάνε τα μαθήματα; ρωτάει σε κάποια στιγμή ο υπουργός έναν μικρό μαθητή.

­ Εσάς σας γνωρίζω. Είστε ο κ. Πάγκαλος, του απαντά αμέσως ο μικρός!!!

Α, ΜΕΡΙΚΕΣ φορές, οι βουλευτές μας εκπλήσσουν με το κουράγιο τους: Να, για
παράδειγμα, ο κ. Γ. Ζαφειρόπουλος επέζησε του «Ευαγγελισμού» ­ πέρα από τ'
αστεία, ο βουλευτής Ηλείας του ΠΑΣΟΚ συνήλθε πολύ γρήγορα από τη γνωστή
περιπέτεια της υγείας του και είναι ήδη στο σπίτι του.

ΤΕΛΙΚΑ, ο κ. Μ. Έβερτ νιώθει πολύ πιο άνετα ως... μη πρόεδρος: Για να
καταλάβετε, παρουσιάστηκε απολύτως προετοιμασμένος στη χθεσινή συνεδρίαση της
Εκτελεστικής Επιτροπής της Ν.Δ. ­ με τον φάκελό του, με τα σημειώματά του για
κάθε θέμα, χωρίς σαρδάμ στις παρεμβάσεις του και λοιπά.

ΕΙΝΑΙ ΓΝΩΣΤΟ ότι ο πρόεδρος Κληρίδης διαθέτει χιούμορ ­ όπως έβγαινε λοιπόν
χθες από το νοσοκομείο, έπειτα από τις εξετάσεις που υποχρεώθηκε να κάνει λόγω
της αδιαθεσίας που ένιωσε χθες το πρωί, δήλωσε ότι «οι γιατροί τα βρήκαν όλα
καλά. Στίς φλέβες μου κυκλοφορεί κανονικά το αίμα και... άλλα» ­ όπου τα
«άλλα», είναι τα απογευματινά ουισκάκια!!!

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15835N041</ED>
<ID>
ID:167674

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N04&aa=1</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΛΟΙΠΟΝ: ΑΥΡΙΟ το βράδυ, θα επισκεφθεί την Έκθεση Βιβλίου η κ.
Δήμητρα Παπανδρέου ­ έπειτα από πρόσκληση του Συλλόγου Βιβλιοεκδοτών.

ΜΕΤΑΞΥ ΜΑΣ: Είναι λάθος να θεωρήσει κανείς ότι ο Καραμανλής πιστεύει
ότι όλα τα σωστά των τελευταίων χρόνων στην Ελλάδα έγιναν από τον ίδιον. Ο
άνθρωπος, απλώς, πιστεύει πως όσα έκανε ο ίδιος, ήταν σωστά...

ΑΝ ΑΥΤΟ ΔΕΝ είναι στοιχείο μετριοφροσύνης, τότε οι λέξεις έχουν χάσει
το νόημά τους...

ΚΑΛΑ ΕΙΝΑΙ τ' Αρχεία, αλλά δεν περιλαμβάνουν ούτε μία νέα παροιμία...

ΔΙΟΤΙ, ΩΣ ΓΝΩΣΤΟΝ, τον εθνάρχη δεν τον κάνουν οι παροιμίες ­
αλλιώς, ο Όσκαρ Ουάιλντ θα ήταν βρετανάρχης...

ΓΙΑΤΙ ΣΤΟ ΠΑΣΟΚ αποφάσισαν να κάνουν σύνθημα για την περιοδεία Σημίτη
στην Ήπειρο τη λέξη «ανόρθωση»; Μα, θέλετε κι άλλη επιβεβαίωση για το ότι οι
άνθρωποι διαβάζουν τα Αρχεία Καραμανλή;

«ΑΝΟΡΘΩΣΗ» ­ η παιδική ασθένεια της κάθε περιοδείας ή το ανώτατο στάδιο
της υποβάθμισης της επικοινωνίας;

ΑΝΟΡΘΩΣΤΕ, ανορθώστε, όλο και κάτι θα πέσει...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15835N042</ED>
<ID>
ID:167675

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N04&aa=2</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

«ΣΙΓΟΥΡΑΤΖΗΣ». Ήγουν, ο άνθρωπος που δεν τολμά, δεν διακινδυνεύει, ακολουθεί
την πεπατημένη, βαδίζει πάντα «στα σίγουρα». Έτσι, «σιγουρατζή», έχει
χαρακτηρίσει τον κ. Καραμανλή ­ τον «εθνάρχη» ­, από πολλών ετών, ο συνάδελφος
Πέτρος Γαβαλάς. Που γνωρίζει την πρόσφατη πολιτική ιστορία του τόπου μας «απ'
έξω κι ανακατωτά». Και, κυρίως, τα πρόσωπα που διαδραμάτισαν κάποιο ρόλο
σημαντικό, κατά κανόνα, σ' αυτήν την ιστορία.

«Σιγουρατζής» ήταν ο «εθνάρχης» σε όλο τον βίο του. «Σιγουρατζίδικα» έχτισε
και την αυτοβιογραφία του (τα πολύκροτα Αρχεία, που παρουσιάζονται σήμερα ­
εκτός και αν αλλάξει κάτι την τελευταία στιγμή ­ σε ειδική τελετή στο Μέγαρο
Μουσικής). Κανένα λάθος του δεν παραδέχεται! Τα λάθη τα διέπραξαν... οι άλλοι!
Που ήταν... προδότες, δημαγωγοί, παλιάνθρωποι, εχθροί του έθνους! Αυτός, μόνον
υπηρεσίες προσέφερε! Και μόνο σε θυσίες υπεβλήθη!

Ο κ. Καραμανλής ­ ένας από τους πιο μεγάλους, χωρίς αμφιβολία, πολιτικούς του
αιώνα μας, που μια ζωή προσπαθούσε να μας πείσει ότι το «παν μέτρον άριστον»
ήταν ο χρυσός κανόνας που ακολουθούσε ­ όφειλε να είναι κάπως μετρημένος
στην... αγιογραφία του! Θα μπορούσε να αρκεστεί σ' αυτά τα πολύτιμα, τα
σπουδαία, όντως, που χάρισε στην Ελλάδα: έβαλε τη χώρα στην Ευρώπη,
έδιωξε τον βασιλιά, νομιμοποίησε το ΚΚΕ, καθιέρωσε τη Δημοτική γλώσσα! Λίγα
είν' αυτά; Είναι πολλά. Αλλά ο «εθνάρχης» τα ήθελε όλα! Γι' αυτό,
προχώρησε σε μια σειρά από «διαστρεβλώσεις» και «πλαστογραφήσεις». Που
καθιστούν, εν τέλει, τα Αρχεία σε ένα μεγάλο ποσοστό αναξιόπιστα.

Πέρα όμως από την προσπάθεια ­ σε ορισμένες περιπτώσεις ­ να γίνει το «άσπρο -
μαύρο», τα Αρχεία σε αρκετά σημεία μπάζουν. Έχουν τρύπες.
Κενά. Έγραφε, προχθές στα «ΝΕΑ» ο κ. Γ.Ε. Διακογιάννης: «Πέντε κορυφαία
ζητήματα, που αφορούν στη στάση του Κωνσταντίνου Καραμανλή απέναντι στη
δικτατορία, παραμένουν σκοτεινά και δεν φωτίζονται από τα Αρχεία του Ιδρύματός
του. Πέραν της παντελούς έλλειψης οποιασδήποτε συγκεκριμένης (επικριτικής)
αναφοράς στους πρωταγωνιστές της χούντας, οι οποίοι ήταν γνωστοί από παλιά
στην ΕΡΕ, δημιουργείται ­ σε ορισμένες περιπτώσεις ­ η εντύπωση στον αναγνώστη
ότι εκτελείται μια προσπάθεια συγκάλυψης, ακόμη και αποσιώπησης ή παραπλάνησης
για ορισμένα γεγονότα».

«Σιγουρατζίδικα» ενήργησε ο «εθνάρχης» και με τη χούντα. Γι' αυτό και απέφυγε
να την καταδικάσει τους πρώτους μήνες μετά το πραξικόπημα. Γι' αυτό και
χαρακτήριζε τους συνταγματάρχες... «επαναστάτες»! Και γι' αυτό τους έδινε και
συμβουλές με επιστολή του στον Κόλλια, τον «πρωθυπουργό» τους. Δυστυχώς.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15835N045</ED>
<ID>
ID:167678

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N04&aa=5</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ </H2><H2>«Αυτοκρατορία του Εωσφόρου»
</H2><H2></H2>
<AUTHOR>ΠΑΝΑΓΙΩΤΗΣ ΗΦΑΙΣΤΟΣ</AUTHOR>

Η Ελλάδα δεν είναι η πρώτη χώρα που αντιμετωπίζει απειλή από ένα αναθεωρητικό
και εσωτερικά ασταθές κράτος, του οποίου ο απροκάλυπτος επεκτατισμός
τροφοδοτείται από εσωτερικές πολιτικές και κοινωνικές συμπεριφορές που
αγγίζουν τα όρια του φασισμού, του σωβινισμού και του άκρατου υπερεθνικισμού. 
Καταπιέζει, επίσης, εκατομμύρια μειονοτικούς και συντηρεί μηχανισμούς
καταστολής, βασανιστηρίων και γενοκτονίας.

Με κάθε κριτήριο αμερικανικής πολιτικής σκέψης, το τουρκικό καθεστώς θα
αποτελούσε ­ σύμφωνα με την ιστορική, πλέον, φράση του τέως προέδρου Ρήγκαν,
όταν αναφερόταν στη Σοβιετική Ένωση ­ μια περιφερειακή «αυτοκρατορία του
Εωσφόρου»: Δεν σέβεται το διεθνές δίκαιο και τις διεθνείς συνθήκες, κυβερνάται
από αυταρχικό καθεστώς και δεν σέβεται το δικαίωμα της ελευθερίας του ίδιου
του δικού της λαού, καθώς και το δικαίωμα της ανεξαρτησίας και αυτοδιάθεσης
άλλων λαών. Με βάση αυτά ακριβώς τα κριτήρια, κατά καιρούς, αντιμετωπίσθηκαν η
Γερμανία, η ΕΣΣΔ και άλλα κράτη με αυταρχικά καθεστώτα.

Μετά το τέλος του πολέμου, τόσο οι ΗΠΑ όσο και ο υπόλοιπος δυτικός κόσμος
αντιμετώπισαν το παλιό γνωστό δίλημμα: πρώτα εξισορρόπηση και μετά διάλογος ή
διάλογος άνευ προϋποθέσεων; Οι Αμερικανοί και άλλοι Δυτικοί ηγέτες δεν
υπέκυψαν στις πιέσεις που ασκούσαν τα κάθε λογής «κινήματα ειρήνης», οι οπαδοί
των οποίων κραύγαζαν: «καλύτερα κόκκινοι παρά νεκροί», «συναυλίες στο τείχος
του Βερολίνου αντί εξισορρόπηση» και «κάνε έρωτα όχι πόλεμο». Το ότι πολλά από
τα ηγετικά στελέχη αυτών των κινημάτων ήταν στρατολογημένα και πληρωμένα
όργανα των μυστικών υπηρεσιών της ΕΣΣΔ είναι μια άλλη θλιβερή ιστορία. Τα περί
«στρατολόγησης» και «πληρωμής», βεβαίως, τα μάθαμε εκ των υστέρων, όταν
κατέρρευσε «η αυτοκρατορία του Εωσφόρου» και άνοιξαν τα αρχεία των τέως
κομμουνιστικών κρατών. Σήμερα, οι πληρωμένοι κρύβονται και οι αφελείς ή
ανόητοι κλαίνε. Ευτυχώς το «καλύτερα κόκκινοι παρά νεκροί» δεν πέρασε.
Ελπίζουμε, πάντως, πως το «καλύτερα Τούρκοι παρά νεκροί» δεν θα ακουστεί από
Έλληνες, αν και στην Κύπρο ορισμένοι το υπονοούν όταν μιλούν για «ελληνικές
σημαίες που πρέπει να μπούνε στο μπαούλο» ή για την «Κύπρο - Σιγκαπούρη», που
θα επιβιώσει μόνον εάν «κατορθώσει να εξυπηρετεί τα τουρκικά στρατηγικά συμφέροντα».

Όντως, σήμερα, λίγοι θα διαφωνήσουν πως στα συνθήματα «ειρήνη με συναυλίες στο
τείχος του Βερολίνου» και «καλύτερα κόκκινοι παρά νεκροί» η Δύση ορθά αντέταξε
τη στρατηγική που, μεταξύ άλλων, υποστήριξαν οι συντηρητικοί Ρήγκαν και
Θάτσερ, οι σοσιαλιστές Μιτεράν και Σμιτ και το Κομμουνιστικό Κόμμα Ιταλίας.
Δηλαδή, από τη δεκαετία του 1940 έως τη δεκαετία του 1990, οπότε και
κατέρρευσε το «καθεστώς του Εωσφόρου», η Δύση: 1) επέλεξε στρατηγική
ανάσχεσης/συγκράτησης, 2) πρόταξε σιδερένια πυγμή σε κάθε προσπάθεια αλλαγής
των πολιτικών και στρατιωτικών συσχετισμών και 3) ενήργησε με αποφασιστικότητα
σε κάθε προσπάθεια δημιουργίας τετελεσμένων. Εξάλλου, επί μακρόν, ιδιαίτερα
μετά την εισβολή στο Αφγανιστάν, οι Αμερικανοί τερμάτισαν κάθε ουσιαστικό
διάλογο ή πολιτικές διαπραγματεύσεις και περιόρισαν τις επαφές σε
«τεχνικό»/διπλωματικό επίπεδο. Μέχρι και την πτώση της «αυτοκρατορίας του
Εωσφόρου», ουσιαστικά, το στρατηγικό δόγμα ήταν: «όσο θα υπάρχει απειλή,
εξισορρόπηση ανεξαρτήτως κόστους» και «αποφυγή οποιασδήποτε ενέργειας που θα
νομιμοποιούσε τις αναθεωρητικές τάσεις». Βέβαια, όταν εμείς οι ίδιοι
κατευνάζουμε τους «Εωσφόρους», οι Δυτικοί δεν έχουν κανένα λόγο να είναι
«βασιλικότεροι του βασιλέως». Ίσως εκεί να βρίσκεται η ρίζα του κακού στις
σχέσεις μας με τη Δύση!

Η Ιστορία διδάσκει, και αυτό πρεσβεύουν (για τα κράτη τους) οι ηγεσίες όλων
των ανεπτυγμένων χωρών, πως κατευνασμός και διάλογος με επεκτατικά και
αυταρχικά κράτη είναι συνταγή υποταγής, υποτέλειας και συρρίκνωσης. Στην
καλύτερη περίπτωση συντηρείται ή και αυξάνεται η επιθετικότητα και ο
αναθεωρητισμός του «Εωσφόρου» και στη χειρότερη περίπτωση ο «Εωσφόρος»
αποθρασύνεται σε βαθμό και έκταση που ο πόλεμος καθίσταται αναπόφευκτος.

Αυτή η νομοτέλεια δεν ισχύει στις σχέσεις Ελλάδας - Τουρκίας, μόνον εάν
ανατραπούν τα δεδομένα του προβλήματος. Δηλαδή, μόνο εάν η Τουρκία μετατραπεί
σε πραγματική δημοκρατία, εάν τερματίσει τις ηγεμονικές και αναθεωρητικές της
τάσεις και εάν παύσουν να υπάρχουν σωβινιστικές τάσεις στο επίπεδο των
τουρκικών πολιτικών ελίτ και της τουρκικής κοινωνίας. Ο αντίθετος ισχυρισμός
είναι απόρροια είτε λανθασμένων χειρισμών είτε αφέλειας. Τα υπόλοιπα θα τα
μάθουμε εάν και όταν ανοίξουν τα (τουρκικά) αρχεία. Ίσως, όμως, να είναι πλέον αργά.

Ο Παναγιώτης Ήφαιστος είναι αναπληρωτής καθηγητής Διεθνών Σχέσεων
και Στρατηγικών Σπουδών στο Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15835N062</ED>
<ID>
ID:167680

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N06&aa=2</URL></REF>


Article

<CATEGORY>vin02</CATEGORY>

 <H5>Ο αστυνόμος Αυγουλέας
</H5><H2>ΠΡΟΒΟΛΕΙΣ
</H2><H2></H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

ΕΙΝΑΙ λίγο περίεργα όλα αυτά που γίνονται στη Θεσσαλονίκη. Ένας καταξιωμένος
καλλιτέχνης σαν τον Λάκη Λαζόπουλο κοσμεί τα δελτία ειδήσεων για λόγους που
και ο ίδιος κατά καιρούς έχει σατιρίσει στις δουλειές του, ενώ σπεύδει στα
δικαστήρια προσπαθώντας να υπερασπιστεί μια παράσταση που τόσο έχει προβληθεί
μεσούντων των προβλημάτων της Πολιτιστικής Πρωτεύουσας.

Και είναι πραγματικά συγκινητικό να βλέπει κανείς έναν καλλιτέχνη να αγωνιά
και να πονά για τη δουλειά του και να απορεί πώς είναι δυνατόν μερικοί
γραφειοκρατικοί κανονισμοί να κρατούν κλειστό έναν θεατρικό χώρο.

Όμως, αν κανείς το πολυψάξει, θα διαπιστώσει ότι στην ιστορία μας «Μήτσος
κερνάει, Μήτσος πίνει». 
Και το χειρότερο; Ο Μήτσος έχει τόσο πολύ υπέρ του την έξωθεν καλή μαρτυρία
(και τις δημόσιες σχέσεις), ώστε ούτε ο ίδιος δεν θα ήθελε να είναι στη θέση
των ταλαίπωρων αστυνομικών, που πηγαίνοντας να κάνουν το καθήκον τους έπεσαν
στον Λ. Λαζόπουλο και τις ­ φιλικές του ­ κάμερες.

Ο Μήτσος, λοιπόν, πρώτη φορά στη ζωή του έρχεται αντιμέτωπος με τον Αυγουλέα.
Και δείχνει αχάριστος. Δηλαδή ενώ ήταν τόσο συγκαταβατικός με το άμοιρο όργανο
όσο ο ίδιος το υποδυόταν, ανακαλύπτοντας τις ανθρώπινες στιγμές του, τώρα που
το είδε απέναντί του εξεμάνη και σχεδόν κήρυξε ανένδοτο.

Φάνηκε δε ­ στον καλλιτέχνη ­ τόσο υπερβολική η εμμονή του Αυγουλέα να μη
γίνουν οι παραστάσεις αν δεν ληφθούν μέτρα ασφαλείας στο θέατρο, ώστε λάβρος
να ξεσπαθώσει εναντίον πάντων για τη χειμαζόμενη θεατρική του πορεία στη συμπρωτεύουσα.

Έτσι, ο καλλιτέχνης που στα σενάριά του δεχόταν ακόμη και το λάθος του
«οργάνου της τάξης» και που πάσχιζε να αναδείξει τα αδιέξοδα ενός Αυγουλέα,
σήμερα φέρεται ως ο Φαραώ που κοιτάει τις ημιτελείς του πυραμίδες. 
Και αγνοεί ότι είτε στα Βαλκάνια είτε στο «παίξε γέλασε» ο νόμος πρέπει να
εφαρμόζεται: Αν ένας χώρος δεν πληροί τις προϋποθέσεις ασφαλείας, δεν μπορεί
να χρησιμοποιηθεί.

Αν αυτό δεν αφορά τον καλλιτέχνη ­ και δεν τον αφορά ­, ο τελευταίος απλώς
οφείλει να σιωπά και όχι να επιμένει να γίνουν οι παραστάσεις. 
Διότι ακόμη και η καλύτερη θεατρική παράσταση δεν μπορεί να γίνει εις βάρος
της ασφάλειας 
των δεκάδων θεατών, που θα αντέξουν να πληρώσουν 7.000 δραχμές εισιτήριο για
να την παρακολουθήσουν.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15835N063</ED>
<ID>
ID:167681

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N06&aa=3</URL></REF>


Article

<CATEGORY>vin04</CATEGORY>

 <H5></H5><H2>«Να μην αναβληθούν οι εκλογές στην Αλβανία»
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΥΠΕΡ ΤΗΣ διεξαγωγής των εκλογών στην Αλβανία στις 29 Ιουνίου τάχθηκαν χθες με
ομόφωνη απόφασή τους οι υπουργοί Εξωτερικών και Άμυνας των 8 χωρών που
συμμετέχουν στη Δύναμη Προστασίας της Αλβανίας και οι οποίοι συναντήθηκαν για
πρώτη φορά όλοι μαζί χθες στο Παρίσι.

Όπως δήλωσε μετά τη συνάντηση ο υπουργός Άμυνας της Ελλάδας κ. Άκης
Τσοχατζόπουλος, οι εκλογές δεν πρέπει να αναβληθούν διότι αλλιώς οι δυνάμεις
των 8 χωρών θα καταστούν «όμηροι» των πολιτικών κομμάτων της γειτονικής χώρας
που αλληλοσπαράσσονται. Αν δεν γίνουν εκλογές οι στρατιωτικές δυνάμεις θα
μπλοκαριστούν όπως οι βελγικές στο Ζαΐρ, τονίστηκε.

Οι υπουργοί των 8 χωρών τάχθηκαν υπέρ της κυβέρνησης Φίνο, που προωθεί τη
διεξαγωγή εκλογών. Κατά τον κ. Τσοχατζόπουλο η κυβέρνηση Φίνο εγγυάται την
πορεία προς τις εκλογές και την άρση του θεσμικού και πολιτικού χάους που
υπάρχει σήμερα.

Η Δυτικοευρωπαϊκή Ένωση αποφάσισε να αυξήσει σημαντικά τον αριθμό των
παρατηρητών που έχει, ενώ θα επιδιώξει να στείλει πρόσθετη αστυνομική δύναμη
για να περιφρουρήσουν τη διεξαγωγή των εκλογών.

Από ελληνικής πλευράς θα επιδιωχθεί να σταλούν 100 παρατηρητές, που όπως είπε
ο υπουργός Εξωτερικών κ. Θ. Πάγκαλος πρέπει να είναι γνώστες της εκλογικής
διαδικασίας και άνθρωποι κύρους.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15835N071</ED>
<ID>
ID:167682

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N07&aa=1</URL></REF>


Article

<CATEGORY>vin04</CATEGORY>

 <H5>Ο ΑΓΓΛΟΣ ΥΠΟΥΡΓΟΣ ΕΞΩΤΕΡΙΚΩΝ ΔΙΑΒΕΒΑΙΩΝΕΙ ΓΙΑ ΑΠΡΟΣΚΟΠΤΗ ΕΝΤΑΞΗ ΣΤΗΝ Ε. ΕΝΩΣΗ
</H5><H2>Άνοιγμα του Μπλερ για Κύπρο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Σε σημαντική διαφοροποίηση της βρετανικής πολιτικής στο Κυπριακό προχωρά η νέα
κυβέρνηση των Εργατικών του κ. Μπλερ.

ΠΑΡΙΣΙ

ΟΠΩΣ ΔΙΑΒΕΒΑΙΩΣΕ χθες τον Έλληνα υπουργό Εξωτερικών κ. Θ. Πάγκαλο ο νέος
Βρετανός ομόλογός του κ. Κουκ, σε συνάντηση που είχαν στο Παρίσι, η Βρετανία
δεν θεωρεί ως όρο και προϋπόθεση για την ένταξη της Κύπρου στην Ευρωπαϊκή
Ένωση την επίλυση του Κυπριακού, όπως σαφώς άφηνε να εννοηθεί η προηγούμενη
κυβέρνηση των Βρετανών Συντηρητικών. Πέραν αυτού, ο κ. Κουκ τόνισε ότι η
Κύπρος θα διαπραγματευθεί ισότιμα την ένταξή της και ότι μόνος διαπραγματευτής
θα είναι η νόμιμη κυβέρνηση της Κύπρου. Παράλληλα μ' αυτή τη θέση για την
ένταξη, η Βρετανία θα συμβάλει, όπως είπε ο κ. Κουκ στον κ. Πάγκαλο, στην
επίλυση του Κυπριακού «με κάθε τρόπο».

Την ίδια ώρα η Αθήνα ­ που πέτυχε να πείσει τους εταίρους της στη
Δυτικοευρωπαϊκή Ένωση να μην προχωρήσουν σε εμπλοκή της Άγκυρας σε αποφάσεις
της Ευρώπης πάνω σε θέματα ασφαλείας και άμυνας ­ επιμένει στην άποψή της για
τον τρόπο εργασίας των επιτροπών εμπειρογνωμόνων Ελλάδας και Τουρκίας.

ΖΗΤΗΣΕ ΓΡΑΠΤΑ

Ο κ. Θ. Πάγκαλος ξεκαθάρισε στον Ολλανδό ομόλογό του κ. Βαν Μίρλο ότι δεν
μπορεί να υπάρξει συνάντηση των εμπειρογνωμόνων πριν ανταλλάξουν γραπτώς τις
απόψεις τους και πριν δουν αν υπάρχει κοινό έδαφος στις θέσεις τους.

«Αν και μόλις διαπιστωθεί κάποια εξέλιξη, θα τοποθετηθούμε πάνω σ' αυτή την
εξέλιξη», τόνισε ο κ. Πάγκαλος σε κοινή συνέντευξη που έδωσε με τον υπουργό
Άμυνας κ. Άκη Τσοχατζόπουλο. Για το τι μέλλει γενέσθαι μετά τη γραπτή
ανταλλαγή των θέσεων, ο κ. Πάγκαλος είπε ότι όλα είναι δυνατά, «από το να
εξυβρισθούμε μέχρι να αγαπηθούμε (...). Μέχρι τότε ­ πρόσθεσε σε άλλο σημείο ­
είναι περιττό να κάνουμε οποιαδήποτε ερμηνεία».

ΙΚΑΝΟΠΟΙΗΣΗ

Ο υπουργός Εξωτερικών ­ που όπως και ο συνάδελφός του κ. Τσοχατζόπουλος, ήταν
εμφανώς ικανοποιημένος από την απόρριψη πρότασης της Άγκυρας για εμπλοκή της
στους μηχανισμούς της Ευρωπαϊκής Ένωσης ­ προσπάθησε να διασκεδάσει τις
εντυπώσεις που είχε φροντίσει νωρίτερα να δημιουργήσει η κ. Τανσού Τσιλέρ για
τη συνάντησή τους προχτές το βράδυ, στο δείπνο των υπουργών.

Η συζήτηση αυτή, που όπως είπε ο κ. Πάγκαλος έγινε παρουσία και άλλων
υπουργών, ήταν «κοινωνικού χαρακτήρα» και δεν συζητήθηκε το θέμα των επιτροπών
των εμπειρογνωμόνων, διαψεύδοντας έτσι αυτό που είχε πει νωρίτερα η κ. Τσιλέρ
σε Τούρκους δημοσιογράφους. 
Σύμφωνα με όσα έλεγαν Τούρκοι δημοσιογράφοι, η κ. Τσιλέρ τους είπε ότι με τον
κ. Πάγκαλο συμφώνησαν να συνεχιστεί ο διάλογος για τις επιτροπές και ανέφερε
με νόημα ότι «υπάρχει στη σκέψη και μία ημερομηνία προς το τέλος Μαΐου για να συναντηθούν».

«ΑΙΧΜΕΣ» ΓΙΑ «ΣΤΡΑΤΙΩΤΑΚΙΑ»

Πάντως, και ο κ. Πάγκαλος και η κ. Τσιλέρ φάνηκε ότι συμφωνούν στη θετική
συμβολή που μπορεί να έχουν, σε επίπεδο κλίματος και ατμόσφαιρας, οι τέτοιου
είδους κοινωνικού χαρακτήρα συναντήσεις. Μάλιστα ο Έλληνας υπουργός Εξωτερικών
το είπε καθαρά για να αφήσει αιχμές κατά όσων (στο εσωτερικό της Ελλάδας)
επιθυμούν αντί αυτών των τυχαίων συναντήσεων, άλλες, στον αέρα και στη
θάλασσα, με πλοία και αεροπλάνα.

Με εμφανή στόχο κάποιους που συνηθίζει να ονομάζει «υπερπατριώτες», ο κ.
Πάγκαλος είπε ότι υπάρχουν ορισμένοι «που δεν έχουν κάνει τη θητεία τους, όχι
με δική τους πρωτοβουλία όμως», και σύμφωνα με τον στίχο του Διονύση
Σαββόπουλου θέλουν, όπως είπε, «να παίζουν με στρατιωτάκια». 
Ξεκαθάρισε ωστόσο ότι δεν αναφέρεται σε πολιτικές δυνάμεις όταν μιλά σε όσους
προτιμούν «συναντήσεις με πλοία και αεροπλάνα».

«ΨΥΧΟΛΟΓΙΚΗ ΕΜΠΛΟΚΗ»

Από την άλλη, σε «ψυχολογική εμπλοκή» που υπάρχει μεταξύ των δύο λαών
επιχείρησε να αποδώσει το κλίμα που υπάρχει στις σχέσεις των δύο χωρών η κ.
Τσιλέρ, υποστηρίζοντας ότι το βασικό πρόβλημα των δύο χωρών είναι οι...
πολιτικοί τους.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15835N081</ED>
<ID>
ID:167683

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N08&aa=1</URL></REF>


Article

<CATEGORY>vin04</CATEGORY>

 <H2>Στο έλεος των Αλβανών μαφιόζων </H2><H2></H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

ΙΩΑΝΝΙΝΑ

ΕΚΛΕΙΣΕ χθές το ελληνικό τελωνείο της Κακαβιάς, μετά την ένοπλη συμπλοκή δύο
ενόπλων ομάδων στο αλβανικό εδαφος, που ειχε ως αποτέλεσμα και τον τραυματισμό
ενος Αλβανού αστυνομικού που μεταφέρθηκε στο Πανεπιστημιακό Νοσοκομείο Ιωαννίνων.

Η απόφαση πάρθηκε έπειτα από σύσκεψη που εγινε το απόγευμα χθες στην Κακαβιά,
παρουσία και του Β' υπαρχηγού της ΕΛ.ΑΣ. υποστράτηγου Χουλάκη και των
επικεφαλής της Αστυνομίας στην Ήπειρο.

Μετά το κλείσιμο του τελωνείου παρέμεναν εγκλωβισμένα στο αλβανικό εδαφος,
εκτός απο τα αλβανικά φορτηγά και Ι.Χ. και ένα λεωφορείο του ΟΣΕ που εκτελούσε
το δρομολόγιο Τίρανα - Αθήνα.

Τελωνειακοί και αστυνομικοί πάντως ήταν αποφασισμένοι να μην ανοίξουν τα
σύνορα, αν δεν παρθούν μέτρα ελέγχου των Αλβανών ενόπλων ληστών που στήνουν
ενέδρες κοντά στο αλβανικό τελωνείο.

«Τους βλέπουμε να τρέχουν γύρω από τα κάγκελα του ελληνικού τελωνείου και να
πυροβολούν με «Καλάσνικοφ», ο ένας κατά του άλλου... Ακούγαμε τις σφαίρες να
σφυρίζουν πάνω από τα κεφάλια μας. Είναι ευτύχημα που δεν σκοτώθηκε κανένας
πολίτης, αστυνομικός ή τελωνειακός...».

Με το φόβο ζωγραφισμένο στα μάτια του ο 48χρονος Αλβανός Μπόρι Ντάκο, που
ερχόταν στην Ελλάδα από την Αλβανία, περιγράφει την μάχη που έγινε χθες το
πρωί στα ελληνοαλβανικά σύνορα μεταξύ συμμοριών ενόπλων Αλβανών. Περίπου
μιάμισι ώρα κράτησε η ανταλλαγή των πυροβολισμών.

Σύμφωνα με πληροφορίες Αλβανών, όλα ξεκίνησαν, όταν μια συμμορία ενόπλων
επιτέθηκε σε απόσταση 700 περίπου μέτρων από το αλβανικό τελωνείο σε νταλίκα
που μετέφερε φορτίο με ουίσκι στα Τίρανα.

Άλλη ομάδα ενόπλων προσπάθησε να τους αποκρούσει ενώ σε λίγα λεπτά, έφθασαν κι
άλλες ενισχύσεις ενόπλων με αποτέλεσμα περίπου 30 άτομα να αδειάζουν δεσμίδες
με «Καλάσνικοφ». Μία από τις δύο ομάδες υποχωρώντας έφθασε μέχρι τα κάγκελα
του ελληνικού τελωνείου, πυροβολώντας συνέχεια...

Την ίδια ώρα, επικρατούσε πανικός στο Τελωνείο Κακαβιάς, καθώς όλοι έτρεχαν να
καλυφθουν όπου έβρισκαν. Εκτός από τους αστυνομικούς και τελωνειακούς, υπήρχαν
και πολλοί πολίτες και γυναικόπαιδα.

Από ριπή τραυματίσθηκε σοβαρά στον ώμο ο Αλβανός αστυνομικός Αντζέτ Μαξ, 28
χρόνων. Αιμόφυρτος σύρθηκε μέχρι την σιδερένια πόρτα του ελληνικού τελωνείου,
όπου τον παρέλαβαν Έλληνες αστυνομικοί και τον οδήγησαν στο στρατιωτικό
ιατρείο. 
Εκεί του δόθηκαν οι πρώτες βοήθειες και στη συνέχεια μεταφέρθηκε το
Πανεπιστημιακό Νοσοκομείο Ιωαννίνων.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15835N082</ED>
<ID>
ID:167684

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N08&aa=2</URL></REF>


Article

<CATEGORY>vin04</CATEGORY>

 <H2>Μπερνς: Δεν υπάρχει συμφωνία
</H2><H2></H2>
Η Ουάσιγκτον διέψευσε χθες ότι υπάρχει συμφωνία μεταξύ Ελλάδας και Τουρκίας
για να παραχωρηθούν από την Ελλάδα συγκεκριμένοι αεροδιάδρομοι στο Αιγαίο για
χρήση από τουρκικά αεροσκάφη. Ο εκπρόσωπος του Στέιτ Ντιπάρτμεντ Νίκολας
Μπερνς δήλωσε χαρακτηριστικά:

«Οι συνομιλίες που είχαμε την περασμένη εβδομάδα με το ελληνικό υπουργείο
Άμυνας στην Κρήτη κάλυψαν ένα ευρύ φάσμα διμερών θεμάτων, όπως συμβαίνει
πάντα. Μεταξύ άλλων συζητήσαμε ιδέες για τη μείωση του αριθμού των
αντιπαραθέσεων μεταξύ Ελλάδας και Τουρκίας στο Αιγαίο. 
Μας προκάλεσαν έκπληξη κάποια δημοσιεύματα σε ελληνικά μέσα ενημέρωσης, που
υποστήριζαν ότι επιτεύχθηκε συμφωνία μεταξύ Ελλάδας και Τουρκίας, στη
συνάντηση της περασμένης εβδομάδας, για τη δημιουργία αεροδιαδρόμων πάνω από
το Αιγαίο ή ότι οι συζητήσεις περιλάμβαναν πρόταση να πετούν τα ελληνικά
αεροσκάφη στο Αιγαίο χωρίς εξοπλισμό. 
Αυτά τα δημοσιεύματα είνα ανακριβή. Συζητήσαμε το στόχο να καταφέρουμε η
Ελλάδα και η Τουρκία να συμφωνήσουν στην εφαρμογή Μέτρων Οικοδόμησης Εμπιστοσύνης,

αλλά δεν πιστεύω ότι καμιά από τις δύο χώρες έχει συμφωνήσει».

Ο κ. Μπερνς επανέλαβε πάντως ότι «είναι φυσικό να θέλουμε Έλληνες και Τούρκοι
να συμφωνήσουν σε μέτρα που θα μειώσουν την ένταση. 
Και κινούμαστε ενεργά, συχνά προτείνοντας ιδέες, αλλά δεν θέλω να υπεισέλθω σε
συγκεκριμένες ιδέες. Η όποια απόφαση θα πρέπει να ληφθεί από την Ελλάδα και
την Τουρκία που είναι ανεξάρτητες χώρες».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15835N083</ED>
<ID>
ID:167685

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N08&aa=3</URL></REF>


Article

<CATEGORY>vin04</CATEGORY>

 <H5>ΣΤΟΝ 12ο ΤΟΜΟ Ο ΚΑΡΑΜΑΝΛΗΣ ΡΙΧΝΕΙ ΕΥΘΥΝΕΣ ΜΟΝΟ ΣΕ ΟΛΟΥΣ ΤΟΥΣ ΑΛΛΟΥΣ ΓΙΑ ΤΗΝ
ΠΕΡΙΟΔΟ 1980 - 95
</H5><H2>Έραψε την Ιστορία στα... μέτρα του
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Νέο κύκλο συζητήσεων, αντιδράσεων, κριτικής και ιστορικής αξιολόγησης της
αμφιλεγόμενης ειλικρίνειάς του πυροδότησε η φιλοδοξία του Κ. Καραμανλή να
προσαρμόσει μέσω του δωδέκατου τόμου των Αρχείων του τα πραγματικά περιστατικά
της περιόδου 1980 - 95 στην υπηρεσία της προσωπικής και πολιτικής υστεροφημίας
του, επιρρίπτοντας σε όλους τους άλλους ευθύνες και σκοπιμότητες.

ΓΙΑΤΙ προκύπτει ότι τα γεγονότα στα οποία αναφέρεται ­ και ιδιαίτερα σε ό,τι
αφορά στις σχέσεις του με το ΠΑΣΟΚ και τον Α. Παπανδρέου ­ έχουν κατά τέτοιο
τρόπο «προσαρμοσθεί», ώστε να αναδεικνύουν ως θετικό μόνο το δικό του ρόλο ενώ
επιχειρούν να επιβάλουν ως αλήθεια τις απόψεις του για πρόσωπα και πράγματα
αυτής της περιόδου. Ιδιαίτερα μάλιστα αφού πολλές σελίδες από τον δωδέκατο
τόμο αναφέρονται στις σχέσεις του με τον Α. Παπανδρέου, όταν δεν υπάρχει η
δυνατότητα αντίκρουσης από «πρώτο χέρι».

ΠΑΡΑΧΑΡΑΞΗ

Για το λόγο δε αυτό πολλά από τα «στοιχεία» του δωδέκατου τόμου
χαρακτηρίστηκαν ως παραχάραξη της ιστορίας και προκάλεσαν οργή στο ΠΑΣΟΚ.

Ενδεικτικά ο γραμματέας του ΠΑΣΟΚ Κ. Σκανδαλίδης μίλησε για επιχείρηση
πλαστογράφησης της ιστορίας, το μέλος του Ε.Γ. Θ. Τσουκάτος υποστήριξε ότι
επιχειρείται αγιοποίηση του Κ. Καραμανλή, ενώ ο Τ. Χυτήρης αναφέρθηκε σε
ευθύνες του Κ. Καραμανλή για τη Συμφωνία της Ζυρίχης.

Παράλληλα, το ΠΑΣΟΚ (και η κυβέρνηση) δεν θα παραστούν στη σημερινή εκδήλωση
της παρουσίασης των Αρχείων σε ένδειξη διαμαρτυρίας για το περιεχόμενό τους.

Από τις σελίδες του τόμου αυτού αναδύεται μια ιδιόμορφη προσωπική και πολιτική
αντιπάθεια του Κ. Καραμανλή για τον Α. Παπανδρέου, η οποία ξεφεύγει από τα
συνηθισμένα. Αντίθετα, οι αναφορές του για τον Κ. Μητσοτάκη και τον Α. Σαμαρά
μπορεί να είναι επικριτικές, αλλά εμφανίζεται να έχουν πολιτικό υπόβαθρο και
θεμελίωση και δεν περιλαμβάνουν καταφρονητικούς χαρακτηρισμούς σε προσωπικό επίπεδο.

ΣΚΛΗΡΗ ΓΛΩΣΣΑ

Ο Κ. Καραμανλής χρησιμοποιεί ιδιαίτερα σκληρή γλώσσα για να χαρακτηρίσει τον
Α. Παπανδρέου, ειδικά για την υπόθεση της Προεδρίας του 1985, φθάνοντας στο
σημείο να αποδώσει στον τότε πρωθυπουργό το χαρακτηρισμό «κοινός απατεών» με
αφορμή την επιλογή Σαρτζετάκη για την Προεδρία της Δημοκρατίας.

Ταυτόχρονα όμως από τα κείμενα που περιλαμβάνονται στον δωδέκατο τόμο
προκύπτει μια σαφώς «ανακτορική» νοοτροπία του Κ. Καραμανλή σε ό,τι αφορά στην
αντιμετώπιση των πολιτικών πραγμάτων και το «χειρισμό» του Α. Παπανδρέου.

Γιατί, ακόμη από την περίοδο που το ΠΑΣΟΚ ήταν αξιωματική αντιπολίτευση αλλά
με σαφείς προοπτικές εξουσίας (καλοκαίρι του 1981), ο Κ. Καραμανλής είχε
φροντίσει να δώσει το στίγμα των προθέσεών του ως προέδρου της Δημοκρατίας
«συνιστώντας» στον Α. Παπανδρέου να μην κάνει ως πρωθυπουργός παρέμβαση στις
Ένοπλες Δυνάμεις, να μην έλθει σε αντίθεση με τη Δύση και να μη συνεργαστεί με
την Αριστερά...

ΕΠΙΣΤΡΟΦΗ ΣΤΟ '60

Με τις υποδείξεις αυτές ο Κ. Καραμανλής γύριζε την ιστορία στη δεκαετία του
1960, όταν ο τότε «ανώτατος άρχων» (τα Ανάκτορα και οι μηχανισμοί τους)
παρενέβαιναν στην πολιτική ζωή και αξίωναν από τις κυβερνήσεις (και κυρίως της
Ε.Κ.) να μην πειράξουν τομείς τους οποίους τα Ανάκτορα θεωρούσαν ως
«ιδιοκτησία» τους.

Και δύο δεκαετίες μετά ο Κ. Καραμανλής μετήλθε τις ίδιες μεθόδους δείχνοντας
την ίδια νοοτροπία στην άσκηση των καθηκόντων του.

Ο Α. Παπανδρέου είχε γίνει αποδέκτης συνεχών πιέσεων, υποδείξεων και
παρεμβάσεων για την κυβερνητική πολιτική στους τομείς της ΕΟΚ, του ΝΑΤΟ, των
ελληνοαμερικανικών σχέσεων, κ.λπ., όταν ο Κ. Καραμανλής θεωρούσε αυτονόητο
δικαίωμά του να αξιώνει την αποδοχή της δικής του πολιτικής από την κυβέρνηση.

ΤΟ ΣΚΕΦΘΗΚΕ...

Σε ό,τι αφορά στον κ. Μητσοτάκη η «ευγενική» σχετικά μεταχείρισή του από τον
Κ. Καραμανλή ίσως να οφείλεται σε ωριμότερες σκέψεις που πρυτάνευσαν κατά τη
φάση της συναρμολόγησης των Αρχείων και οι οποίες οδήγησαν στην απάλειψη
αναφορών και χαρακτηρισμών που θα προκαλούσαν σοβαρές αντιδράσεις και
κλυδωνισμούς στη σημερινή Ν.Δ. Για την αποτροπή, άλλωστε, ενός τέτοιου
ενδεχομένου είχε αποφασισθεί σε πρώτη φάση να μην κυκλοφορήσει ­ μαζί με τους
άλλους ένδεκα τόμους ­ ο δωδέκατος, επειδή ακριβώς αναφέρεται σε πρόσφατα
γεγονότα και έχει ως πρωταγωνιστές πρόσωπα που θα μπορούσαν να αντιδράσουν και
να διαψεύσουν πειστικά τους συντάκτες του τόμου.

Πάντως, το περιβάλλον του Κ. Καραμανλή δεν φαίνεται να ενοχλείται ιδιαίτερα
από τις αντιδράσεις του «επίσημου» ΠΑΣΟΚ για τα αναφερόμενα στον τόμο. Θεωρεί
τις αντιδράσεις από χλιαρές ως αυτονόητες και δεν ανησυχεί για την πορεία των πραγμάτων.

Ταυτόχρονα δεν αξιολογεί ως πολιτική πράξη την απουσία του Πρωθυπουργού κ.
Σημίτη από τη σημερινή επίσημη εκδήλωση της παρουσίασης των δώδεκα τόμων,
αφού, όπως λέει, ο κ. Σημίτης είχε έγκαιρα γνωστοποιήσει την αδυναμία του λόγω
άλλων υποχρεώσεών του να παραστεί στην εκδήλωση, όταν του επιδόθηκε σε
ανύποπτο χρόνο (πριν καν κυκλοφορήσουν οι τόμοι) η πρόσκληση.

Από την πλευρά του ο επίτιμος πρόεδρος της Ν.Δ. κ. Μητσοτάκης εκτιμά ότι δεν
θίγεται από τις απόψεις και τις εκτιμήσεις του Κ. Καραμανλή και μάλιστα θεωρεί
ότι οι εξελίξεις, ειδικά στο Σκοπιανό, δικαιώνουν τώρα απόλυτα τις απόψεις του
την περίοδο που ήταν πρωθυπουργός. Και δεν θεωρεί ότι η αναφορά του Κ.
Καραμανλή στα παρασκήνια της ανάδειξής του σε πρόεδρο της Δημοκρατίας το 1980
συνιστούν κάποιο πολιτικό και προσωπικό θέμα που τον αφορά ή τον θίγει.

ΕΝΟΧΛΗΣΗ ΣΑΜΑΡΑ

Αντίθετα, ο πρόεδρος της «Άνοιξης» Α. Σαμαράς εμφανίστηκε χθες ιδιαίτερα
ενοχλημένος και με δήλωσή του αντεπιτίθεται στον Κ. Καραμανλή τον οποία
ουσιαστικά εμφανίζει ως ταλαντευόμενο για την πολιτική για το Σκοπιανό. Και
τον κατηγορεί ότι ακόμα και σήμερα σιωπά στο ζήτημα του ονόματος.

Ο κ. Σαμαράς επιφυλάσσεται να απαντήσει σήμερα αναλυτικά στον Κ. Καραμανλή σε
ό,τι αφορά στο πρόσωπό του και το ρόλο του στο χειρισμό του Σκοπιανού.

Την τακτική της σιωπής με την προσδοκία ότι σύντομα θα κωπάσει ο θόρυβος
επιλέγει ο αρχηγός της Ν.Δ. κ. Καραμανλής, ο οποίος επιμελώς έχει αποφύγει να
πάρει θέση όλο το τελευταίο διάστημα που τα Αρχεία Καραμανλή κυριαρχούν στην
επικαιρότητα και κλυδωνίζουν τη Ν.Δ.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15835N091</ED>
<ID>
ID:167686

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N09&aa=1</URL></REF>


Article

<CATEGORY>vin04</CATEGORY>

 <H5>ΜΕΣΑ ΣΕ ΔΕΚΑΔΕΣ ΣΕΛΙΔΕΣ ΓΕΜΑΤΕΣ «ΕΓΩ», Ο ΠΡΩΗΝ ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ
ΧΡΗΣΙΜΟΠΟΙΕΙ ΒΑΡΥΤΑΤΟΥΣ ΧΑΡΑΚΤΗΡΙΣΜΟΥΣ ΓΙΑ ΤΟΝ ΑΝΔΡΕΑ, ΜΙΛΑΕΙ ΓΙΑ ΤΗ
ΣΥΓΚΑΤΟΙΚΗΣΗ ΤΟΥ ΜΕ ΤΟ ΠΑΣΟΚ ΚΑΙ ΕΠΙΒΕΒΑΙΩΝΕΙ ΠΩΣ Η ΜΗ ΕΚΛΟΓΗ ΤΟΥ ΤΟ '85 ΔΕΝ
ΗΤΑΝ ΚΕΡΑΥΝΟΣ ΕΝ ΑΙΘΡΙΑ
</H5><H5>Συμπεριφέρεται ως κοινός απατεώνας
</H5><H5>Ζητούσε δεσμεύσεις και πριν από το '81 * Πίεζε για βάσεις * Ήθελε λόγο και για
την ΕΡΤ...
</H5><H5>Θα κατέβω στο πεζοδρόμιο
</H5><H2>Ωμές παρεμβάσεις, καχυποψία και ύβρεις
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

<H3></H3>Οι βαρύτατοι χαρακτηρισμοί του Κωνσταντίνου Καραμανλή κατά του Ανδρέα
Παπανδρέου, τον οποίο αποκαλεί μέχρι και «κοινό απατεώνα», με αφορμή την
προεδρική εκλογή του '85, χρωματίζουν καθοριστικά τον 12ο τόμο των Αρχείων του
και δίνουν ανάγλυφα τον χαρακτήρα, τη νοοτροπία, αλλά και τον τρόπο
συμπεριφοράς του πρώην Προέδρου της Δημοκρατίας.

ΜΕΣΑ ΑΠΟ δεκάδες σελίδες ­ «εγώ, εγώ, εγώ...» ­ όπου δεν μπορεί να κρύψει τη
μεγάλη αντίθεσή του στον Ανδρέα Παπανδρέου, οι εκφράσεις όπως «δημαγωγία,
υποκρισία» κατά του ιδρυτή του ΠΑΣΟΚ φαίνονται να μην στηρίζονται πουθενά.

Αντιθέτως, είναι εντυπωσιακή ­ και ενδεικτική του ανδρός ­ η ανάμειξή του
ακόμη και σε μικρά θέματα, από την ΕΡΤ, όπου θέλει να έχει λόγο, μέχρι και την
αποστολή της Ολυμπιακής Φλόγας στην Αμερική ή τις επικριτικές γι' αυτόν
συνομιλίες των βουλευτών του ΠΑΣΟΚ, τις οποίες και πληροφορείται. Όπως επίσης
είναι εντυπωσιακή η προσπάθειά του πεισθεί ο αναγνώστης ότι πολλά κακά
αποφεύχθηκαν για την Ελλάδα στη δεκαετία του '80 χάριν των δικών του
συμβουλών, των προσωπικών του διορθωτικών κινήσεων.

Βεβαίως, ο 12ος τόμος των αρχείων βρίθει από συνεχείς παρεμβάσεις του
Κωνσταντίνου Καραμανλή στο έργο του Ανδρέα Παπανδρέου, οι οποίες και ξεκινάνε
και πριν ακόμη κερδίσει τις εκλογές του '81 και αφορούν όλο το φάσμα των
εξωτερικών και εσωτερικών υποθέσεων της χώρας.

Όσο για την εκδοχή του Κ. Καραμανλή ότι η απόφαση του ΠΑΣΟΚ στις 9 Μαρτίου του
'85 ήταν κεραυνός εν αιθρία και ότι τον παραπλάνησε ο Ανδρέας Παπανδρέου, τα
στοιχεία που παρατίθενται στον 12ο τόμο όχι μόνο δεν είναι ισχυρά, αλλά
δείχνουν ότι τουλάχιστον έξι μήνες νωρίτερα είχε αντιληφθεί τι γινόταν.

Γι' αυτό και κάνει λόγο ότι από το φθινόπωρο του '84, πέντε δηλαδή μήνες πριν
την απόφαση της Κεντρικής Επιτροπής του ΠΑΣΟΚ, ο Ανδρέας Παπανδρέου
«αυτονομείται» απ' αυτόν.

Η 9η ΜΑΡΤΙΟΥ

Είναι μια εκτίμηση που δεν αφήνει περιθώρια ότι τουλάχιστον τότε ­ το
φθινόπωρο του '84 ­ έχει ήδη πάρει δυσμενή γι' αυτόν τροπή η υπόθεση της
επανεκλογής του στην Προεδρία της Δημοκρατίας.

Για το ζήτημα αν γνώριζε ή όχι ο Καραμανλής πως ο Παπανδρέου θα επέλεγε άλλο
πρόσωπο, υπάρχει πέραν των συνομιλιών των δύο ανδρών ή και των συζητήσεων με
τον Πέτρο Μολυβιάτη, τον Αντώνη Λιβάνη και τον Μένιο Κουτσόγιωργα, και το
στοιχείο ότι ο πρώην Πρόεδρος της Δημοκρατίας ματαίωσε την καθοριστική με τον
τότε πρωθυπουργό συνάντηση της 7ης Μαρτίου του '85, δύο μέρες πριν από τη
συνεδρίαση της Κ.Ε. του ΠΑΣΟΚ.

Σ' αυτή τη συνάντηση, όπως αναφέρουν τα αρχεία του ιδρυτή της ΕΡΕ και της
Ν.Δ., ο Ανδρέας Παπανδρέου θα του επεδείκνυε την εισήγηση που θα έκανε στην
Κ.Ε. Η εισήγηση αυτή ποτέ δεν έφθασε στην Προεδρία, αφού ματαιώθηκε και
δεύτερο ραντεβού, αυτό με τον Π. Μολυβιάτη και τελικώς υπήρξε μόνον αυτό με
τον Μένιο Κουτσόγιωργα.

Και μόνον οι πολλές ματαιώσεις των συναντήσεων ­ πέραν των συνεχών διαφωνιών
που καταγράφονται στον 12ο τόμο ­ δεν μπορεί να άφησαν στον Κωνσταντίνο
Καραμανλή, έναν εμπειρότατο πολιτικό, την παραμικρή αμφιβολία για το τι θα
γινόταν στη συνεδρίαση του ΠΑΣΟΚ.

Όσο για την περίοδο 1993-'95, όπως προκύπτει από τον 12ο τόμο των αρχείων, δεν
εμφανίζονται ουσιαστικά μεγάλα προβλήματα στις σχέσεις των δύο ανδρών.
Άλλωστε, το αναθεωρημένο Σύνταγμα δεν επέτρεπε πλέον ιδιαίτερες παρεμβάσεις
στο έργο του πρωθυπουργού.

ΒΑΡΥΤΑΤΟΥΣ και τελείως αυθαίρετους χαρακτηρισμούς χρησιμοποιεί ο Κωνσταντίνος
Καραμανλής για να επιτεθεί στον Ανδρέα Παπανδρέου.

Οι εκφράσεις που χρησιμοποιεί 12 χρόνια μετά την απόφαση της Κ.Ε. του ΠΑΣΟΚ
κατά της υποψηφιότητάς του, για πρώτη φορά γίνονται γνωστές και μάλιστα
δημοσιοποιούνται ένα χρόνο μετά τον θάνατο του Ανδρέα Παπανδρέου.

Γράφει ο Κωνσταντίνος Καραμανλής για τον ιδρυτή του ΠΑΣΟΚ: «Τα κύρια
χαρακτηριστικά της πολιτικής συμπεριφοράς του είναι τα παρακάτω: (1) Έχει
αναμφισβήτητες ικανότητες που έχουν όμως όλες σαν υπόβαθρο τη δημαγωγία και
την υποκρισία. Και το ταλέντο αυτό του δημαγωγού που το κατέχει σε ύψιστο
βαθμό, τον βοήθησε στην ταχεία άνοδό του στην εξουσία. Χωρίς να είναι ρήτωρ,
κατορθώνει να ασκεί γοητεία στα πλήθη. Απευθύνεται στα ένστικτα και στα
απωθημένα των ακροατών του, με τη λαϊκίστικη και εθνικιστική πολιτική του. (2)
Κατέχεται από μια απροσδιόριστη εχθρότητα κατά της Δύσεως και αισθάνεται άνετα
με τους Βαλκάνιους, τους Άραβες και γενικά με τους ανήκοντες στον Τρίτο Κόσμο.
(3) Αλλά κατέχεται προπαντός από το πάθος της δημοσιότητος και της διεθνούς
προβολής. Και αυτό το επιδιώκει με το να λαμβάνει ανορθόδοξες και πολλές φορές
επιβλαβείς για τη χώρα θέσεις σε διεθνή προβλήματα, διαφοροποιούμενος
επιδεικτικά από τους συμμάχους της. Με αυτή την ασυνάρτητη εξωτερική πολιτική
εξυπηρετεί βέβαια και μια εσωτερική πολιτική σκοπιμότητα. Ικανοποιεί τη Μόσχα
και πειθαρχεί το ΚΚΕ, όπως ικανοποιεί και τη μαρξιστική πλευρά του κόμματός του.

Όταν το πρωί της 9ης Μαρτίου πληροφορήθηκα τα διατρέξαντα, όχι μόνο δεν
αισθάνθηκα πικρία, αλλά σχεδόν ανακούφιση, λαμβανομένου υπόψη του διλήμματος
που είχα αν έπρεπε να δεχθώ ή όχι την επανεκλογή μου. Παράλληλα, όμως,
αισθάνθηκα βαθιά ανησυχία για το μέλλον αυτού του τόπου, όταν διαπίστωνα ότι
μπορούσε ένας πρωθυπουργός να συμπεριφέρεται ως κοινός απατεώνας. Και όταν
έβλεπα στην τηλεόραση τη σκηνή των 165 βουλευτών, που μέχρι το πρωί της 9ης
Μαρτίου ήταν αποφασισμένοι να με ψηφίσουν, να πανηγυρίζουν μετά μία ώρα κατά
τρόπο έξαλλο την απόρριψη της υποψηφιότητός μου. Σκηνή που έδειχνε τη
δουλοφροσύνη τους απέναντι του αρχηγού τους, το χαμηλό επίπεδο των πολιτικών
μας ηθών, και ίσως και το μίσος από το οποίο κατείχοντο εναντίον εκείνου, για
τον οποίο επί 10 χρόνια υποκρινόμενοι εξέφραζαν το σεβασμό και την εκτίμησή τους».

ΟΙ ΠΑΡΕΜΒΑΣΕΙΣ του Κωνσταντίνου Καραμανλή στο έργο του Ανδρέα Παπανδρέου
ξεκίνησαν πριν το ΠΑΣΟΚ γίνει κυβέρνηση.

«Αν θέλουμε να έχουμε ομαλές εξελίξεις, δύο πράγματα πρέπει να αποφύγουμε»,
είπε ο πρώην Πρόεδρος της Δημοκρατίας στον Πρόεδρο του ΠΑΣΟΚ, σε συνάντηση που
είχαν στις 8 Ιουνίου του '81. «Συνεργασία με τους κομμουνιστές και οποιαδήποτε
ανάμειξη στις Ένοπλες Δυνάμεις».

Η παρέμβαση αυτή δεν ήταν η μοναδική. Σύμφωνα με το σημείωμα που ο ίδιος
υπαγόρευσε, «έβαλε» ουσιαστικά σ' εκείνη τη συνάντηση τον Ανδρέα Παπανδρέου να
δεσμευθεί ότι δεν πρόκειται να προβεί σε δραματικές αλλαγές για το θέμα των
βάσεων, της ΕΟΚ, του ΝΑΤΟ.

Ακόμη και το θέμα αν δεν κερδίσει κάποιο κόμμα την αυτοδυναμία στις
επερχόμενες εκλογές εθίγη. Το έθεσε ο ίδιος ο κ. Καραμανλής και ο Ανδρέας
Παπανδρέου δεν έχασε την ευκαιρία να του πει ­ υπό μορφή διπλωματικής
ερωτήσεως ­ ότι θα έπρεπε να γίνουν νέες εκλογές.

Και σ' αυτή την περίπτωση ο Κωνσταντίνος Καραμανλής ήταν άκαμπτος. «Αυτό θα το
δούμε, αφού εξαντλήσουμε όλες τις δυνατότητες που μας προσφέρει το Σύνταγμα», απάντησε.

Το συμπέρασμα του κ. Καραμανλή από εκείνη τη συνάντηση ήταν ότι ο Ανδρέας
Παπανδρέου θα ήθελε «να πολιτευθεί με μετριοπάθεια».

ΣΥΝΑΝΤΗΣΕΙΣ

Από τότε οι συναντήσεις των δύο ανδρών ήταν εντυπωσιακά συχνές ­ κυρίως μετά
τις εκλογές του Οκτωβρίου του '81 ­ ενώ και οι συναντήσεις Παπανδρέου -
Μολυβιάτη πύκνωσαν εντυπωσιακά.

Στις δεκάδες σελίδες του 12ου τόμου οι συναντήσεις καταλαμβάνουν πολύ χώρο και
δεν υπάρχει ούτε μία ημερομηνία όπου να μην καταγράφεται ­ για συνάντηση με
τον Παπανδρέου ­ μία παρέμβαση του Κωνσταντίνου Καραμανλή, για τα εξωτερικά
θέματα, την ΕΡΤ, το φάκελο της Κύπρου, τη... συμπεριφορά βουλευτών και
υπουργών για τον Πρόεδρο της Δημοκρατίας κ.ά.

Όταν ο Ανδρέας Παπανδρέου εκλέγεται Πρωθυπουργός και συναντά τον Κωνσταντίνο
Καραμανλή, αυτός του θέτει ωμά το ζήτημα: «Σε ορισμένα κρίσιμα εξωτερικά
θέματα οι απόψεις μας διίστανται και θα ήταν χρήσιμο επί των θεμάτων αυτών να
συνεργαζόμαστε πριν ληφθούν αποφάσεις. Γιατί υπάρχει σοβαρός κίνδυνος να
έλθουμε κάποτε σε ρήξη».

Ο τότε νεοεκλεγείς Πρωθυπουργός, μπροστά στα ζητήματα που έθετε ο Κωνσταντίνος
Καραμανλής, τον διαβεβαίωνε ­ κατά την εκδοχή του κ. Καραμανλή ­ συνεχώς ότι
δεν θα πράξει τίποτε το πολύ σημαντικό, αν δεν τον έχει προηγουμένως ενημερώσει.

ΠΡΑΚΤΙΚΑ

Είναι ενδεικτικό της τότε συνομιλίας η παρακάτω παράγραφος, όπως την γράφει ο
Κωνσταντίνος Καραμανλής:

«Εν συνεχεία μου είπε ότι ξέρει ότι αποδίδω ιδιαίτερη σημασία εις τα υπουργεία
Εξωτερικών και Εθνικής Άμυνας και γι' αυτό θα ήθελε να μου πει σε ποιους
σκέπτεται να τα εμπιστευθεί, για να του πω κι εγώ τη γνώμη μου. Με
πληροφόρησε, λοιπόν, ότι το μεν υπουργείο Εθνικής Άμυνας θα το κρατήσει ο
ίδιος με υφυπουργούς τον κ. Δροσογιάννη και τον κ. Πέτσο, στο δε υπουργείο
Εξωτερικών θα τοποθετήσει τον κ. Χαραλαμπόπουλο, με υφυπουργούς τον κ.
Παπούλια και τον κ. Φωτήλα».

Όπως επίσης είναι ιδιαίτερα εντυπωσιακό το πώς κλείνει το σημείωμα από την
πρώτη μετά τις εκλογές συνάντησή του, που δείχνει άλλωστε ότι οι σχέσεις των
δύο ανδρών δεν ήταν ούτε ανέφελες ούτε «τα είχαν βρει» και απλώς κάποιο πρωινό
της 9ης Μαρτίου ο ένας απάτησε το άλλο. 
Το αντίθετο υπήρχε έντονη καχυποψία σε σημείο που ο τέως Πρόεδρος σκέπτεται να
κρατά πρακτικά από τις συναντήσεις τους!

«Η εντύπωσή μου ­ γράφει ο Καραμανλής για συνάντηση που είχαν την 20ή
Οκτωβρίου του '81 ­ είναι ότι η πρόθεση του νέου Πρωθυπουργού είναι να
πολιτευθεί με μετριοπάθεια και να αποφύγει ενέργειες που θα μπορούσαν να
προκαλέσουν αναστάτωση στον τόπο. Ελπίζω, ότι η εντύπωσή μου αυτή δεν θα
διαψευσθεί από τα πράγματα. Λόγω της αβεβαιότητας που μου ενέπνεε η πολιτική
νοοτροπία, το πρόγραμμα, αλλά και η προϊστορία του Παπανδρέου, έκρινα χρήσιμο
να τηρώ πρακτικά για τις σημαντικότερες συνομιλίες που θα είχα με τον νέο Πρωθυπουργό».

Οι συνομιλίες Παπανδρέου - Μολυβιάτη είναι συνεχείς. Εκτός από τα μεγάλα
θέματα, όπως το Κυπριακό, όπου συνεχώς ζητείται από τον τότε Πρωθυπουργό να
αναθεωρήσει τις θέσεις για τις συμφωνίες Ζυρίχης και Λονδίνου, οι συζητήσεις
φθάνουν και στα «μικρά».

ΓΙΑ ΠΡΟΣΩΠΑ

«Η τηλεόραση της ΕΡΤ έχει την τάση να υποβαθμίζει τις εκδηλώσεις τις σχετικές
με την Προεδρία της Δημοκρατίας... Οι ευρύτατες μεταβολές προσώπων στη
διοίκηση θίγουν σε ορισμένες περιπτώσεις πρόσωπα και θεσμούς, που ενδιαφέρουν
προσωπικά τον κ. Πρόεδρο. Είναι γνωστό, ότι ο κ. Πρόεδρος ποτέ σε όλη του τη
σταδιοδρομία δεν είχε προσωπικές αδυναμίες, ακόμη και στενούς συγγενείς του,
αλλά σε ορισμένες περιπτώσεις υπάρχει θέμα αρχής. Μία από αυτές ήταν και η
Κτηματική του Δημοσίου...», έγραφε λίγες ημέρες μετά τις εκλογές ο διευθυντής
του διπλωματικού γραφείου του κ. Καραμανλή, πρέσβης Πέτρος Μολυβιάτης.

Οι παρεμβάσεις συνεχίζονταν με αυξανόμενο ρυθμό. Και ετίθεντο, το ένα μετά το
άλλο, θέματα από την Προεδρία. Ακόμη και για «παρακολουθήσεις τηλεφώνων». 
Οι παρεμβάσεις έφθασαν μέχρι τον Λευτέρη Βερυβάκη και τον Θεοφάνη Τόμπρα.

Είναι εντυπωσιακό ότι πολλούς μήνες μετά τις εκλογές του '81 ­ τέλη Ιανουαρίου
του '82 ­ ο Κωνσταντίνος Καραμανλής συνεχίζει να πιέζει τον Ανδρέα Παπανδρέου
να υιοθετήσει τις θέσεις του για το ΝΑΤΟ, την ΕΟΚ και τις αμερικανικές βάσεις.
Και του προσδιορίζει ότι δεν πρέπει να «χαλαρώσει» η Ελλάδα τις σχέσεις της με
τη Δύση.

Κάνει, μάλιστα, λόγο ­ και δεν είναι η μοναδική περίπτωση ­ για κοινό
προσδιορισμό των θέσεων στα εθνικά θέματα. Και πιστεύει ότι πέτυχε να πείσει
τον τότε Πρωθυπουργό.

«Ο κ. Παπανδρέου εβεβαίωσε ότι αποκλείεται να έλθουμε σε ρήξη, διότι αφ' ενός
μεν συμφωνεί ότι δεν πρέπει να φύγουμε από τη Δύση και αφ' ετέρου, γιατί η
απόφασή του είναι στα θέματα αυτά να έχουμε στενή συνεργασία».

ΤΑ 12 ΜΙΛΙΑ

Ο Κωνσταντίνος Καραμανλής ­ όπως προκύπτει από τα Αρχεία του ­ εφοβείτο μήπως
ο Ανδρέας Παπανδρέου προχωρήσει σε επέκταση, από 6 σε 12 μίλια, των χωρικών
υδάτων της χώρας. Γι' αυτό και στέλνει τον κ. Μολυβιάτη στον Ανδρέα
Παπανδρέου, ώστε να του εγγυηθεί ότι δεν θα συμβεί αυτό.

«Αν υπάρξει τέτοιο θέμα, θα προηγηθεί οπωσδήποτε συνεννόηση με τον κύριο
Πρόεδρο της Δημοκρατίας και θα πρέπει, μάλιστα, να γίνουν συσκέψεις με τον
Πρόεδρο και τους αρχηγούς των Ενόπλων Δυνάμεων», ήταν το σχετικό σημείωμα ­
τότε ­ του κ. Μολυβιάτη.

Το '83, όταν το θέμα των αμερικανικών βάσεων τίθεται επί τάπητος, ο
Κωνσταντίνος Καραμανλής πιέζει τον Ανδρέα Παπανδρέου να προχωρήσει σε συμφωνία.

Και το πλέον εξωφρενικό ακολουθεί. 
Ο Κωνσταντίνος Καραμανλής κατακεραυνώνει τον Ανδρέα Παπανδρέου, όταν ο τότε
Πρωθυπουργός παίρνει θέση για να παραταθεί η μη εγκατάσταση των αμερικανικών
πυραύλων στην Ευρώπη.

ΚΑΙ Η ΦΛΟΓΑ

«Κατόπιν εντολής του Προέδρου της Δημοκρατίας», γράφει ο κ. Μολυβιάτης,
«συζήτησα με τον Πρωθυπουργό... 
Είπα στον κ. Παπανδρέου ότι ο κύριος Πρόεδρος έχει ενοχληθεί από το γεγονός
ότι η πρωτοβουλία της κυβέρνησης για εξάμηνη παράταση των διαπραγματεύσεων της
Γενεύης έγινε χωρίς ο κ. Παπανδρέου να του αναφέρει τίποτα... Πέραν του ότι ο
κ. Πρόεδρος διαφωνεί...».

Οι παρεμβάσεις συνεχίζονται και αργότερα, όταν ο κ. Καραμανλής παρεμβαίνει
ακόμη και για την ματαίωση από τον Ανδρέα Παπανδρέου ταξιδίου στις ΗΠΑ, ενώ η
συνεχής ανάμειξή του φθάνει μέχρι και την μεταφορά της ολυμπιακής φλόγας στις
ΗΠΑ, όπου δίνει συμβουλές ή επικρίνει υπουργούς. Οι «ιστορίες αυτές είναι πάρα
πολλές. Και ο αναγνώστης δεν εκπλήσσεται ακόμη κι όταν ο Κωνσταντίνος
Καραμανλής διαμηνύει ότι τον ενόχλησαν συζητήσεις του Γιάννη Σκουλαρίκη σε
βάρος του.

«Αναγκάστηκα να παρέμβω στην υπόθεση αυτή», γράφει ο Κωνσταντίνος Καραμανλής,
«γιατί τις τελευταίες εβδομάδες εξεδηλώθη μία οργανωμένη αντίδραση, κυρίως από
την Αριστερά κατά της αποστολής της φλόγας στην Αμερική. Αντίδραση, που είχε
σαφώς αντιαμερικανικό χαρακτήρα και την οποία ενθάρρυνε η κυβέρνηση με την
απαγόρευση των αθλητών μας να μετάσχουν στη μεταφορά της φλόγας».

ΔΕΝ ΔΙΑΙΣΘΑΝΘΗΚΕ και δεν έμαθε στο «παρά πέντε» ο Κωνσταντίνος Καραμανλής ότι
ο Ανδρέας Παπανδρέου δεν δεχόταν να τον υποστηρίξει για Πρόεδρο της
Δημοκρατίας το '85.

Όπως προκύπτει από τα Αρχεία Καραμανλή και πέραν των πολλών διαφωνιών ή και
την εκτίμηση του Κωσταντίνου Καραμανλή από το φθινόπωρο του '84 ότι «ο Ανδρέας
Παπανδρέου αυτονομείται», από τη συνάντηση Λιβάνη - Μολυβιάτη στις 20
Φεβρουαρίου προκύπτει ότι υπάρχουν σοβαρά προβλήματα.

«Είπα στον κ. Λιβάνη», γράφει ο κ. Μολυβιάτης, «ότι ούτε ο χαρακτήρας του κ.
Καραμανλή ούτε το κύρος του θεσμού επιτρέπουν τη δημιουργία εντυπώσεως, ότι η
εκλογή Προέδρου γίνεται αντικείμενο οποιασδήποτε συναλλαγής... Γι' αυτό και
μας είχε ιδιαιτέρως ενοχλήσει το γεγονός ότι από το περιβάλλον του
πρωθυπουργού είχε λεχθεί ότι η εκλογή Προέδρου και η επίσπευση των εκλογών
αποτελούν "πακέτο"».

Βεβαίως και ήταν γνωστό από μήνες πριν ότι ο Ανδρέας Παπανδρέου δεν θα δεχόταν
απλά μια υποψηφιότητα Καραμανλή χωρίς να συνοδεύεται από μια σειρά από
εγγυήσεις ­ κυρίως ότι δεν θα υπάρχουν παρεμβάσεις στο έργο του.

ΠΡΟΒΛΗΜΑΤΙΣΜΟΣ

Γι' αυτό και ο Αντώνης Λιβάνης ­ όπως άλλωστε αποκαλύπτει ο Πέτρος Μολυβιάτης
­ είπε τότε στη συνάντησή του με τον διευθυντή του διπλωματικού γραφείου του
Προέδρου της Δημοκρατίας ότι «υπάρχει προβληματισμός της ηγεσίας του ΠΑΣΟΚ για
τη στάση που θα τηρήσει ο κ. Καραμανλής απέναντί του, μετά την επανεκλογή του».

Κι έτσι, ο απεσταλμένος του Ανδρέα Παπανδρέου δεν άφησε κανένα περιθώριο για
αμφιβολίες στον κ. Μολυβιάτη ότι πέραν «της αρνητικής τοποθέτησης ενός
τμήματος του ΠΑΣΟΚ στην υπερψήφιση του κ. Καραμανλή», το κυβερνών κόμμα
προβληματιζόταν γενικότερα για το θέμα.

Αλλά εκεί, όπου πέραν πάσης αμφιβολίας φαίνεται ότι έστω και η ψευδαίσθηση αν
υπήρχε στο περιβάλλον του κ. Καραμανλή σχετικώς με την πρόθεση του Ανδρέα
Παπανδρέου, κι αυτή κατερρίφθη από τις εξελίξεις.

Ο κ. Μολυβιάτης ­ σε υπόμνημά του ­ είναι ιδιαίτερα αποκαλυπτικός. Μέσα από
την αφήγησή του φαίνεται ότι τα σύννεφα στις σχέσεις των δύο ανδρών είχαν
πυκνώσει. Και ότι δεν έπεσε ως κεραυνός εν αιθρία η απόφαση της 9ης Μαρτίου
στην Κεντρική Επιτροπή του ΠΑΣΟΚ.

Ο ΜΟΛΥΒΙΑΤΗΣ

Γράφει σχετικώς ο κ. Μολυβιάτης: «Ο κ. Παπανδρέου είπε ότι ασφαλώς δεν
πρόκειται η πρότασή του να γίνει κατά τρόπο που να θίγει τον κ. Πρόεδρο. Για
να μην υπάρχουν μάλιστα αμφιβολίες γι' αυτό, πρότεινε να συναντηθούν και πάλι
την Πέμπτη για να θέσει υπόψιν του κ. Προέδρου ­ ο Ανδρέας Παπανδρέου ­ το
κείμενο της εισηγήσεώς του προς την Κ.Ε. του ΠΑΣΟΚ. Την Τετάρτη, 6.3.85 κατ'
εντολήν του κ. Προέδρου, τηλεφώνησα στον κ. πρωθυπουργό ότι η συνάντηση αυτή
δεν ήτο δυνατόν να πραγματοποιηθεί, διότι ο Πρόεδρος είχε γρίππην με υψηλόν
πυρετόν και ότι είμαι στη διάθεσή του για να μεταφέρω εγώ το σχετικό κείμενο
στον κ. Πρόεδρο. Ο κ. Παπανδρέου μού είπε ότι θα με ειδοποιούσε την επομένη,
όταν θα ήταν έτοιμο το κείμενο να συναντηθούμε για να μας το παραδώσει. Το
βράδυ της Πέμπτης 7.3.85 μού τηλεφώνησε η κ. Κοκκόλα ότι ο πρωθυπουργός
ελυπάτο, διότι δεν ήταν ακόμη έτοιμο το κείμενο της εισηγήσεώς του, ότι
συνέχιζε ακόμη τις επαφές του και ότι θα μας ειδοποιούσε την επομένη».

Τελικώς, έγινε η γνωστή συνάντηση Μολυβιάτη - Κουτσόγιωργα, την παραμονή της
9ης Μαρτίου, κατά την οποία όπως γράφει ο πρώτος, πείσθηκε ότι το ΠΑΣΟΚ θα
ψήφιζε τον Κωνσταντίνο Καραμανλή για Πρόεδρο της Δημοκρατίας.

Είναι εντυπωσιακό ότι αργότερα, όταν ο Γιάννης Αλευράς επισκέφθηκε τον
Κωνσταντίνο Καραμανλή στο Προεδρικό Μέγαρο για να παραλάβει την προεδρία μέχρι
τις εκλογές στη Βουλή, ο τότε Πρόεδρος της Δημοκρατίας διατύπωσε μέχρι και...
απειλές ότι «θα κατέλθει στο πεζοδρόμιο».

Ο κ. Καραμανλής, όπως ο ίδιος αφηγείται, είπε τότε στον Γιάννη Αλευρά: «Εάν το
ΠΑΣΟΚ επιχειρήσει να κάμει αυτά που φοβάται ο κόσμος ­ να δημιουργήσει
μονοκομματικό κράτος, να αποκόψει την Ελλάδα από τη Δύση κ.λπ. ­ τότε όχι μόνο
θα αναλάβω πρωτοβουλίες, αλλά θα κατέβω στο πεζοδρόμιο ακόμα, για να αποτρέψω
τους κινδύνους αυτούς. Και αυτό, του είπα, θα πρέπει να το γνωρίζει ο πρωθυπουργός».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15835N101</ED>
<ID>
ID:167688

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N10&aa=1</URL></REF>


Article

<CATEGORY>vin04</CATEGORY>

 <H5>ΤΟΥ ΚΑΤΑΛΟΓΙΖΕΙ ΣΚΟΠΙΜΟΤΗΤΑ Ο ΙΔΡΥΤΗΣ ΤΟΥ ΚΟΜΜΑΤΟΣ
</H5><H5>ΤΟ ΙΔΡΥΜΑ
</H5><H5>Δωρεά του αδελφού του
</H5><H5>Ν.Δ.: Συζητούσαν 4 ώρες χωρίς να πουν λέξη!
</H5><H5>Οργή στο ΠΑΣΟΚ για τους βαρείς χαρακτηρισμούς
</H5><H5>Ευθύνες στον Σαμαρά για το Σκοπιανό
</H5><H5>Σύγχυση
</H5><H2>«Με το... μαλακό» για τον Μητσοτάκη
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

<H3></H3><H3></H3><H3></H3>«Ψυχρές και δυσάρεστες» χαρακτηρίζει τις σχέσεις του με τον κ. Κ. Μητσοτάκη ο
Κωνσταντίνος Καραμανλής και αποδίδει την απόφασή του να τον προτείνει για
πρόεδρο της Δημοκρατίας, τον Απρίλιο του '90, σε «κίνηση πολιτικής σκοπιμότητας».

Η ΑΝΑΦΟΡΑ του για εκείνη την περίοδο είναι η πιο αιχμηρή για τον κ. Κ.
Μητσοτάκη. Όλες οι άλλες επισημάνσεις στις συνομιλίες και τις συναντήσεις τους
είναι ουδέτερες. Γι' αυτό και ο πρώην πρωθυπουργός δεν έκανε κανένα σχόλιο για
τα Αρχεία Καραμανλή. Οι συνεργάτες του λένε ότι δεν έχει κανένα λόγο να
μιλήσει αυτή την ώρα, γιατί δεν υπάρχουν στο Αρχείο Καραμανλή επιθέσεις
εναντίον του. Κορυφαία στελέχη της Ν.Δ. εκφράζουν τη βεβαιότητα ότι έγιναν
αλλαγές στο αρχικό κείμενο και αφαιρέθηκαν οι αρνητικές αναφορές για τον κ. Κ.
Μητσοτάκη. Μάλιστα πριν από δύο μήνες ο πρώην πρωθυπουργός είχε διαμηνύσει
στην Πολιτεία ότι δεν θα σιωπήσει εάν στα Αρχεία Καραμανλή υπάρχουν επικρίσεις
για το πρόσωπό του και τη πολιτική του σταδιοδρομία.

ΤΡΕΙΣ ΣΕΛΙΔΕΣ

Ο πρώην πρόεδρος της Δημοκρατίας αφιερώνει τρεις σελίδες του δωδέκατου τόμου
για να περιγράψει αναλυτικά όλα όσα προηγήθηκαν της επανεκλογής του στο ύπατο
αξίωμα. Σε ιδιόχειρο σημείωμά του τον Ιούλιο του 1990 αναφέρει επί λέξει: «Δεν
υπάρχει αμφιβολία ότι η πρωτοβουλία του κ. Μητσοτάκη να με προτείνει για
πρόεδρο, παρά το γεγονός ότι οι σχέσεις μας ήταν για διάφορους λόγους ψυχρές
μέχρι δυσάρεστες, ήταν τιμητική για μένα. Δεν νομίζω όμως ότι εστερειτο
προσωπικής πολιτικής σκοπιμότητας. Ο κ. Μητσοτάκης πίστευε πράγματι ότι η
παρουσία μου στην Προεδρία της Δημοκρατίας θα ήταν χρήσιμη για τον τόπο.
Εγνώριζε όμως παράλληλα ότι θα ενίσχυε και τον ίδιο και την κυβέρνησή του
έναντι της κοινής γνώμης. Και προπαντός εγνώριζε ότι η παρουσία μου στην
Προεδρία θα αποτελούσε εγγύηση για την συνοχή του κόμματος και συνεπώς και για
την σταθεροποίηση της ηγεσίας του. Γι' αυτό και του είπα μια μέρα ότι στο
πρόσωπό μου έκαμε την πιο έξυπνη επένδυση της ζωής του».

«ΕΓΩ»

Ο κ. Καραμανλής καταλήγει στο ιδιόχειρο σημείωμά του με το γνωστό
«καραμανλικό» ύφος ­ το οποίο χρησιμοποιεί και σε όλες τις αναφορές του και
για τον Ανδρέα Παπανδρέου ­ καταδεικνύοντας ότι θεωρούσε τον εαυτό του κέντρο
και σημείο αναφοράς της πολιτικής ζωής του τόπου: «Ελπίζω να την αξιοποιήσει
και να μην ανακύψει στην διαδρομή του χρόνου το γνωστό φαινόμενο του
συμπλέγματος από το οποίο κατέχεται ο διάδοχος ενός ισχυρού προκατόχου, όταν
μάλιστα ο προκάτοχος αυτός διατηρεί το κύρος και την επιρροή του στο κόμμα και
στον λαό».

Ο πρώην πρόεδρος της Δημοκρατίας τονίζει ότι δεν είχε τη φιλοδοξία να
επανεκλεγεί πρόεδρος της Δημοκρατίας ενώ, όπως λέει χαρακτηριστικά, «η
αλλοίωση του πολιτεύματος με την συνταγματική αναθεώρηση του 1986 παράλληλα με
την εξαθλίωση της πολιτικής μας ζωής ενίσχυαν την απροθυμία μου».

Η απόφασή του να αποδεχθεί την πρόταση Μητσοτάκη ελήφθη μετά τη συνάντηση που
είχε με τους κυρίους Γ. Παλαιοκρασσά και Ν. Γκατζογιάννη, οι οποίοι του
μετέφεραν τη θερμή παράκληση του τότε πρωθυπουργού να δεχθεί την υποψηφιότητα
για την Προεδρία της Δημοκρατίας: «Είπα στους επισκέπτες μου ότι κατ' αρχήν
δεν με ενδιαφέρει το θέμα. Αλλά θα μπορούσα να το συζητήσω αν πράγματι ο κ.
Μητσοτάκης πιστεύει ότι η παρουσία μου στην προεδρία θα βοηθήσει τον τόπο και
δεν με προτείνει ως πρόεδρο για να μου δώσει προσωπική ικανοποίηση. Αν ναι, θα
τον περιμένω αύριο στις 6 για να το συζητήσουμε».

Ο κ. Κ. Καραμανλής αναφέρεται και στις προσπάθειες που κατέβαλε να βελτιώσει
τις κακές σχέσεις τού Ανδρέα Παπανδρέου με τον κ. Κ. Μητσοτάκη και υπενθυμίζει
ότι τον Οκτώβριο του 1984 τους ανάγκασε στο αεροδρόμιο να ανταλλάξουν χειραψία.

Ο ίδιος ο κ. Κ. Μητσοτάκης δεν έκανε κανένα σχόλιο, αλλά φίλοι του βουλευτές
άφησαν έμμεσες αιχμές για τον κ. Κ. Καραμανλή. Ενδεικτική είναι η δήλωση του
κ. Ν. Ζαφειρόπουλου, ο οποίος είπε ότι ο «κ. Κ. Μητσοτάκης είχε πάντα μια
ιδιαίτερη παλικαριά». Αλλά και ο πρώην εκπρόσωπος Τύπου της Ν.Δ. και στενός
φίλος τού κ. Κ. Καραμανλή κ. Γ. Βούλτεψης, μιλώντας στον Φλας, τόνισε «ότι δεν
είχε πάρει είδηση οι σχέσεις των κυρίων Καραμανλή και Μητσοτάκη να είναι
ψυχρές και δυσάρεστες, ούτε ο πρώην πρωθυπουργός άφηνε να διαφανεί κάτι τέτοιο».

ΑΠΟΣΤ&#009ΑΣΕΙΣ

Άλλα κορυφαία στελέχη της Ν.Δ. ­ όπως οι κύριοι Αθ. Τσαλδάρης, Γ. Σουφλιάς και
Γ. Κεφαλογιάννης ­ απέφυγαν να αναφερθούν επί της ουσίας στο θέμα των Αρχείων
και κράτησαν αποστάσεις όταν ρωτήθηκαν το πρωί προσερχόμενοι στη Ρηγίλλης.

Ο κ. Αθ. Τσαλδάρης είπε ότι «τα όσα δίνει ο κ. Καραμανλής στη δημοσιότητα
αποτελούν πράξεις, ενέργειες και κρίσεις δικές του. Ο θαυμασμός, η κρίση και η
κριτική δεν είναι δουλειά τού σήμερα, είναι δουλειά του ιστορικού τού
μέλλοντος». Ο κ. Γ. Σουφλιάς τόνισε ότι ο «καθένας κρίνει κατά την άποψή του
τα γεγονότα», ενώ ο κ. Γ. Κεφαλογιάννης είπε «αφήστε τους ιστορικούς να
γράψουν την Ιστορία».

ΠΕΡΙ τους 3.000 τόμους διαθέτει το Ίδρυμα Κων. Καραμανλή ­ δωρεά του πρώην
προέδρου της Δημοκρατίας. Το Ίδρυμα, που είναι Νομικό Πρόσωπο Ιδιωτικού
Δικαίου και δεν έχει επιχορηγηθεί από το κράτος, στηρίχθηκε σε μια δωρεά του
αποθανόντος αδελφού του κ. Καραμανλή, Γραμμένου Καραμανλή.

Ο Γραμμένος Καραμανλής, που ήταν εύπορος καπνέμπορος και δεν είχε αναμειχθεί
στην πολιτική, κληροδότησε την περιουσία του προκειμένου να αξιοποιηθεί το
έργο του αδελφού του, όπως ανέφερε στη διαθήκη του.

Ο εκλιπών, που έζησε στη σκιά του αδελφού του, όπως και ο έτερος αδελφός τους
Αλέκος Καραμανλής ­ ο πατέρας του προέδρου της Ν.Δ. Κώστα Καραμανλή ­ θεωρούσε
ότι το έργο του αδελφού του, πρέπει να μείνει παρακαταθήκη στο έθνος.

Πλην της δωρεάς του Γρ. Καραμανλή, για τη δημιουργία του Ιδρύματος και την
οικονομική ανεξαρτησία του συνεισέφερε και ο ίδιος ο πρώην πρόεδρος της
Δημοκρατίας, αλλά και πολιτικοί του φίλοι.

Το Ίδρυμα, που είναι συνεκδότης των Αρχείων Κ. Καραμανλή, έχει ως σκοπό την
ιστορική έρευνα, όχι μόνο σε ό,τι αφορά τον πρώην πρόεδρο της Δημοκρατίας,
αλλά και γενικότερα.

Το υλικό που διαθέτει τώρα είναι όλο «περασμένο» σε μικροφίλμ, ώστε να είναι
γρήγορα και εύκολα προσιτό κάθε έγγραφο.

Αυτή τη στιγμή διαθέτει πέντε υπαλλήλους οι οποίοι είναι εκπαιδευμένοι στη
χρήση υπολογιστών, προκειμένου να θέτουν στη χρήση των ερευνητών οποιοδήποτε
στοιχείο έχει κατατεθεί στα αρχεία του Ιδρύματος.

Το Ίδρυμα Κων. Καραμανλή στεγάσθηκε σε ιδιόκτητα κτίρια που κατασκευάσθηκαν
στα περίφημα «βραχώδη οικόπεδα» της Φιλοθέης.

Στο Ίδρυμα ο ίδιος ο Κ. Καραμανλής εκτός από τη βιβλιοθήκη του έχει δωρίσει
προσωπικά του αντικείμενα και ενθυμήματα από την 50ετή καριέρα του στην πολιτική.

Την ευθύνη της λειτουργίας του Ιδρύματος έχει το διοικητικό συμβούλιο στο
οποίο προεδρεύει ο Π. Μολυβιάτης και μετέχουν οι Κ. Καραμανλής (πρόεδρος της
Ν.Δ.), Μ. Λιάπης, Κ. Ψάρης (ανιψιός του πρώην προέδρου της Δημοκρατίας), Τρ.
Κουταλίδης και Πρ. Παυλόπουλος.

ΕΠΙ ΤΕΣΣΕΡΙΣ ώρες μιλούσαν τα κορυφαία στελέχη της Ν.Δ. στην συνεδρίαση της
Εκτελεστικής Επιτροπής και δεν βρήκαν λέξη να πουν για τα Αρχεία Καραμανλή που
έχουν ανάψει φωτιές στο εσωτερικό του κόμματος και είναι το μοναδικό θέμα
συζήτησης στις κατ' ιδίαν συζητήσεις τους.

Ήταν όλοι παρόντες, πλην των Γ. Ράλλη και Κ. Μητσοτάκη, οι οποίοι θα
προσέρχονται μόνο όταν υπάρχουν θέματα μεγάλης σημασίας. Μίλησαν όμως για
αρκετή ώρα οι Μ. Έβερτ, Γ. Σουφλιάς και Ντ. Μπακογιάννη για τα εθνικά θέματα,
την πορεία της οικονομίας και το μείζον θέματα του μεγάλου οικονομικού
ελλείμματος της Ν.Δ. Μάλιστα, ο Μ. Έβερτ για το θέμα αυτό είπε ότι παρέλαβε
έλλειμμα 6,8 δισ. και εάν δεν είχε κάνει συντηρητική διαχείριση με τους τόκους
σήμερα τα χρέη του κόμματος θα ξεπερνούσαν τα 12 δισ. Αποφασίστηκε να
ξεκινήσει αμέσως οικονομική εξόρμηση. Επικεφαλής της αρμοδίας επιτροπής θα
είναι ο Γ. Βαρβιτσιώτης, ο οποίος θα συντάξει και πόρισμα για την οικονομική
κατάσταση της Ν.Δ. και θα το ανακοινώσει στις συνεδριάσεις της
Κοινοβουλευτικής Ομάδας και της Κεντρικής Επιτροπής στο τέλος του μήνα.

Για την πορεία των ελληνοτουρκικών σχέσεων έκανε μια λεπτομερή εισήγηση ο Π.
Μολυβιάτης, ο οποίος τόνισε ότι η κυβέρνηση σύρεται σε διάλογο με την Τουρκία
χωρίς η γειτονική χώρα να έχει αναλάβει σαφείς δεσμεύσεις ότι σέβεται τους
κανόνες του διεθνούς δικαίου και τα κυριαρχικά μας δικαιώματα.

ΑΠΑΝΤΗΣΗ θα πάρει από τον Πρωθυπουργό κ. Σημίτη ο τέως πρόεδρος της
Δημοκρατίας κ. Καραμανλής για όσα αναφέρονται στα Αρχεία του και που
παραπέμπουν στον ιδρυτή του ΠΑΣΟΚ Α. Παπανδρέου.

Άμεση απάντηση θα δοθεί και σήμερα με την απουσία των εκπροσώπων της
κυβέρνησης και του ΠΑΣΟΚ από την εκδήλωση που οργανώνεται με την ευκαιρία
παρουσίασης των Αρχείων Καραμανλή στο Μέγαρο Μουσικής.

Χθες υπήρξαν αποδοκιμασίες από τον κυβερνητικό εκπρόσωπο κ. Ρέππα και από τον
γραμματέα του ΠΑΣΟΚ κ. Σκανδαλίδη για όσα αναφέρονται στα Αρχεία και που
αφορούν τον Α. Παπανδρέου.

Ειδικά ο κ. Σκανδαλίδης παρατήρησε (με δήλωσή του) ότι «δεν είναι τυχαίο» ότι
γίνεται τώρα αυτή η απόπειρα πλαστογράφησης της ιστορίας.

«ΑΛΛΕΣ ΠΗΓΕΣ»

Ο κ. Ρέππας επισήμανε ότι πρέπει να συνεκτιμηθεί η αναφορά στα ιστορικά
γεγονότα της πρόσφατης πολιτικής ιστορίας «από άλλες πηγές» και «από άλλους
παράγοντες» που είχαν συμμετοχή στα δημόσια πράγματα και παρατήρησε ότι «τότε
οι ιστορικοί θα βγάλουν τα συμπεράσματά τους».

Και ανέφερε: «Εγώ αρκούμαι να πω, αυτή την ώρα, ότι ο κ. Σημίτης θα είναι εκ
των ομιλητών στις εκδηλώσεις που θα γίνουν προς τιμήν της μνήμης του Ανδρέα
Παπανδρέου, με τη συμπλήρωση ενός χρόνου από το θάνατό του. Είναι γνωστό ότι ο
κ. Σημίτης, όπως και όλοι μας ­ και όχι μόνον όσοι ανήκουμε στο ΠΑΣΟΚ ­
τιμούμε τη μνήμη του Ανδρέα Παπανδρέου. Ο Ανδρέας Παπανδρέου ως πολιτικός
συνέβαλε σημαντικά στην κοινωνική πρόοδο, στην προσπάθεια η Ελλάδα να
αποκτήσει μια νέα ταυτότητα στον διεθνή χώρο. Το έργο του αυτό αναγνωρίσθηκε
από τον ελληνικό λαό εν ζωή, που τον τίμησε κατ' επανάληψη με την ψήφο του και
τον ανέδειξε πρωθυπουργό και ηγέτη της Ελλάδας. Νομίζω ότι ο καθένας έχει τη
δική του άποψη για τα πράγματα και για τα πρόσωπα. Αυτό το οποίο έχει σημασία
είναι η καταγραφή με συγκεκριμένα αντικειμενικά στοιχεία, όπως είναι μια
εκλογική διαδικασία ­ φερ' ειπείν ­ και βεβαίως η μελέτη των ιστορικών που θα
αποφανθούν για την αξία και τη διάσταση κάθε προσώπου. Εμείς έχουμε
εμπιστοσύνη σ' αυτή την κρίση, απόλυτη εμπιστοσύνη».

Εξάλλου, όταν ρωτήθηκε αν η κυβέρνηση θα εκπροσωπηθεί στην παρουσίαση των
Αρχείων, είπε: «Δεν έχει κληθεί η κυβέρνηση ως κυβέρνηση να εκπροσωπηθεί. Δεν
είναι κάποια επίσημη διαδικασία, η οποία βάσει πρωτοκόλλου μπορεί να δεσμεύει
την κυβέρνηση ή παράγοντες της κυβέρνησης να έχουν μία συμμετοχή».

«ΔΕΝ ΕΙΝΑΙ ΤΥΧΑΙΟ»

Ο γραμματέας του ΠΑΣΟΚ κ. Σκανδαλίδης αναφέρει στη δήλωσή του:

«Με έκπληξη ο ελληνικός λαός παρακολουθεί την προσπάθεια να πλαστογραφηθεί η
νεώτερη ιστορία του τόπου μέσω απομνημονευμάτων του Κ. Καραμανλή, που
φιλοδοξούν να πάρουν τη μορφή αρχείου.

Αφού έγινε απόπειρα να ξαναγραφεί η ιστορία της δεκαετίας του '60, τώρα
επιχειρούν να πλαστογραφήσουν και τη δεκαετία του '80. Την πιο δημιουργική,
περήφανη και δημοκρατική εποχή για το έθνος και το λαό, που είναι ακόμη
ζωντανή στη συνείδησή του.

Είναι γνωστό ότι τα απομνημονεύματα οποιουδήποτε προσώπου δεν γράφουν ιστορία,
πολύ δε περισσότερο οι μεροληπτικές κρίσεις του για πολιτικούς αντιπάλους τού
διαμετρήματος ενός Ανδρέα Παπανδρέου.

Δεν είναι επίσης τυχαίο ότι αυτή η απόπειρα γίνεται σε μια εποχή που η χώρα
κάνει μια νέα μεγάλη προσπάθεια για ένα άλμα προς τα εμπρός πάλι με το ΠΑΣΟΚ
και τον Κώστα Σημίτη στην ηγεσία του, άξιο οδηγό του Κινήματος.

Εμείς προσβλέπουμε στο μέλλον με εμπιστοσύνη, σε ένα λαό που έχει και μνήμη
και κρίση».

* Ο βουλευτής Τηλ. Χυτήρης με δήλωσή του προς «ΤΑ ΝΕΑ» ανέφερε σχετικά με τα
Αρχεία Καραμανλή ότι «ο κ. Καραμανλής φοβάται την κρίση της Ιστορίας και τη
φτιάχνει μόνος του. Η αποθέωση της εγωπάθειας ­ Παπανδρέου - Καραμανλής ήταν
δύο κόσμοι διαφορετικοί. Ο ένας εκπροσωπούσε το λαό και ο άλλος το κατεστημένο
της Δεξιάς με όλες τις αντιθέσεις».

Αναφερόμενος στους ισχυρισμούς του Κ. Καραμανλή για την πολιτική του Α.
Παπανδρέου στα εθνικά θέματα, ο κ. Χυτήρης δήλωσε: «Τον Α. Παπανδρέου δεν τον
βαρύνει καμία Ζυρίχη και είχε ήσυχη τη συνείδησή του, που δεν την έχουν άλλοι
και γράφουν μόνοι τους "Αρχεία"».

* Η σύζυγος του Ανδρέα Παπανδρέου Δήμητρα Λιάνη επιφυλάχθηκε να λάβει θέση για
τις αναφορές του Κ. Καραμανλή στον ιδρυτή του ΠΑΣΟΚ, αφού ενημερωθεί
λεπτομερώς για όσα αναφέρει στα Αρχεία του ο πρώην πρόεδρος της Δημοκρατίας.

* Η κ. Λιάνη αναμένεται να τοποθετηθεί δημόσια, σήμερα, όπως δήλωσε σχετικά
στα «ΝΕΑ».

Το μέλος του Ε.Γ. Θεόδωρος Τσουκάτος, μιλώντας (Πλάνετ) για το περιεχόμενο των
Αρχείων, τόνισε ότι «υπάρχει μια τάση αγιοποίησης του Κ. Καραμανλή», ενώ
αναφερόμενος στα γεγονότα του 1985 δήλωσε ότι «ήταν μια σωστή πολιτική πράξη».
Σχετικά με τις κρίσεις που κάνει ο Κ. Καραμανλής για τον Α. Παπανδρέου,
ανέφερε ότι «εκφράζει την προσωπική του πικρία».

* Τέλος ο υπουργός Δικαιοσύνης Ευ. Γιαννόπουλος σε δηλώσεις του (Φλας) ανέφερε
ότι «ο Καραμανλής λειτούργησε στη δημόσια ζωή μισό αιώνα και πρέπει να αφήσει
απομνημονεύματα. Δεν βλάπτει να πει τις αλήθειες» και πρόσθεσε: «Πολύ καλά
(έκανε) άριστα. Το τι είπε για τον καθένα, αλλού έχει δίκιο, αλλού δεν έχει».

ΕΥΘΥΝΕΣ, κατά κύριο λόγο, στον τότε υπουργό Εξωτερικών Α. Σαμαρά για τις
δυσμενείς εξελίξεις στο θέμα των Σκοπίων επιρρίπτει στον 12ο τόμο των Αρχείων
του ο πρώην Πρόεδρος της Δημοκρατίας Κ. Καραμανλής, ο οποίος αφήνει και αιχμές
κατά του τότε Πρωθυπουργού Κ. Μητσοτάκη για την άποψή του υπέρ μιας σύνθετης ονομασίας.

Μέσα από τις σελίδες των Αρχείων του, ο Κ. Καραμανλής ο οποίος επιχειρεί με
κάθε τρόπο να αναδείξει τον ρόλο του, εμφανίζεται ως «έντονα προβληματισμένος»
από το θέμα των Σκοπίων («το οδυνηρότερο πρόβλημα της δεύτερης θητείας του
Προέδρου» κατά τον γραμματέα της Προεδρίας Π. Μολυβιάτη) και ­ βεβαίως ­ ως
αμέτοχος ευθυνών.

Ωστόσο, παρά την προσπάθειά του να εξωραΐσει την πραγματικότητα και να
εξιδανικεύσει την συμβολή του στο θέμα των Σκοπίων, ο Κ. Καραμανλής πέφτει σε
αντιφάσεις για τη στάση του στο ζήτημα της σύγκλησης σύσκεψης των πολιτικών
αρχηγών, ενώ εμφανίζεται να έχει πλήρη σύγχυση για το τι έπρεπε τελικά να
γίνει στο θέμα του ονόματος.

Από τα αρχεία, όμως, προκύπτουν και κάποια νέα στοιχεία για τις εξελίξεις της
περιόδου 1991-1993, που είτε δεν έχουν δει το φως της δημοσιότητας είτε έχουν
ελάχιστα τονισθεί:

­ Στις 19 Μαρτίου 1992 σε συνάντηση του Κ. Μητσοτάκη με τον Κ. Καραμανλή ο
τότε Πρωθυπουργός είχε πει στον Πρόεδρο ότι σε περίπτωση που ο Κ. Καραμανλής
για το θέμα της ονομασίας «υιοθετούσε τη θέση του ΠΑΣΟΚ (και του κ. Σαμαρά),
θα ερχόταν σε ευθεία σύγκρουση με την πολιτική της κυβερνήσεως και θα
προκαλούσε μείζονα συνταγματική και πολιτική κρίση». Σ' αυτήν την περίπτωση ο
Κ. Μητσοτάκης είχε διαμηνύσει στον Πρόεδρο ότι θα υπέβαλλε την παραίτησή του.

­ Στις αρχές Ιουνίου 1992 (δυο μήνες μετά την αποπομπή Σαμαρά από την
κυβέρνηση) ο Κ. Καραμανλής «μετέπεισε τον Πρωθυπουργό, ο οποίος ήθελε να
συγκληθεί το συμβούλιο των αρχηγών, για να τους ανακοινώσει ότι απεδεσμεύετο
από την απόφαση της 13ης Απριλίου 1992 και θα απεδέχετο συμβιβαστική λύση στο
όνομα των Σκοπίων. Και τούτο προκειμένου να αποφύγει τον "Ζάλογγο", όπως
έλεγε, δηλαδή την αναγνώριση των Σκοπίων με το όνομα Δημοκρατία της Μακεδονίας».

Ακόμη, από τον 12ο τόμο των Αρχείων προκύπτει ότι ο Κ. Καραμανλής (σύμφωνα
πάντα με σημείωμα του Π. Μολυβιάτη) σκεφτόταν να παραιτηθεί, όταν επιδεινώθηκε
η υγεία του, διότι δεν μπορούσε να παίξει τον ενεργό ρόλο που ήθελε στο Σκοπιανό.

«Τον πρόεδρο προβλημάτιζε και η σκέψη ότι θα έπρεπε ίσως να παραιτηθεί, καίτοι
η κατάσταση της υγείας του δεν τον εμπόδιζε να εκτελεί ικανοποιητικά τα λοιπά
συνταγματικά του καθήκοντα. Το συμπέρασμα, όμως, του προβληματισμού του ήταν
ότι τυχόν παραίτησή του θα προκαλούσε μείζονα πολιτική και συνταγματική κρίση».

ΣΥΓΧΥΣΗ του Κ. Καραμανλή για την πολιτική που θα έπρεπε να ακολουθηθεί.

­ Σε σημείωμά του προς Α. Σαμαρά στις 26 Φεβρουαρίου 1992, γράφει:

«Η φρόνηση επιβάλλει, λοιπόν, να ληφθούν όλα τα μέτρα που θα αποτρέψουν
μείζονες αναστατώσεις στα Βαλκάνια. Και πάντως, να μη γίνει τίποτα που θα
μπορούσε να επιδεινώσει την κατάσταση. Και αυτό που ασφαλώς θα υπονομεύσει τη
σταθερότητα και ίσως και την ειρήνη στα Βαλκάνια είναι η αναγνώριση των
Σκοπίων, με το όνομα της Μακεδονίας».

Καταλογισμός ευθυνών για το Σκοπιανό στον Σαμαρά:

­ «Ο κ. Σαμαράς, από την άλλη πλευρά, εφήρμοζε πολιτική άκαμπτης
αρνητικότητος, η οποία ταχέως έφερε τη χώρα σε πλήρη απομόνωση μέσα στην ΕΟΚ.
Ταυτόχρονα, επί υπουργίας Σαμαρά, σημειώθηκε μια άνευ προηγουμένου κατακόρυφη
επιδείνωση των σχέσεών μας με όλους ανεξαιρέτως τους βαλκανικούς γείτονές μας.
Παρά την εμφανή διαφωνία πρωθυπουργού - υπουργού Εξωτερικών, η κατάσταση αυτή
διήρκεσε επί αρκετούς μήνες, αφού ούτε ο κ. Σαμαράς παρητείτο, ούτε ο κ.
Μητσοτάκης τον απομάκρυνε».

­ Κατηγορεί τον κ. Σαμαρά ότι υποδαύλιζε τις αντιδράσεις για το Σκοπιανό, με
αποτέλεσμα να έρχονται συνεχώς μηνύματα τόσο από τη Μακεδονία όσο και από την
υπόλοιπη Ελλάδα για το ζήτημα της ονομασίας.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15835N121</ED>
<ID>
ID:167689

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N12&aa=1</URL></REF>


Article

<CATEGORY>vin04</CATEGORY>

 <H5>Γ. ΠΑΠΑΝΔΡΕΟΥ ΚΑΙ Σ. ΒΕΝΙΖΕΛΟΣ ΚΑΤΑΓΓΕΛΛΟΥΝ ΩΣ ΑΠΟΤΕΛΕΣΜΑ «ΒΙΑΣ ΚΑΙ ΝΟΘΕΙΑΣ»
ΤΟ 50,81% ΤΩΝ ΕΚΛΟΓΩΝ ΤΟΥ '61
</H5><H2>Παράνομη πλειοψηφία
</H2>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

<H3></H3>Τις ημέρες ακριβώς που οριστικοποιείται η εφαρμογή του σχεδίου «Περικλής»,
εντείνονται και οι διεργασίες για την ενοποίηση του Κέντρου, με την
αποδέσμευση του Κομματική Φιλελευθέρων από τη συνεργασία με τον στρατηγό Γρίβα (8.9.61).

ΦΑΙΝΕΤΑΙ να αρχίζει έτσι ένας αγώνας δρόμου, όπου ο Κ. Καραμανλής πρώτα
ανακοινώνει δημόσια, στις 11.9, την πρόθεσή του να προχωρήσει σε πρόωρες
εκλογές και στη συνέχεια υποβάλλει το σχετικό αίτημα στον βασιλιά, στις 15.9.
Η υιοθέτηση του αιτήματός του αναβάλλεται όμως για μερικές ημέρες, προφανώς
για να δοθεί ο χρόνος στα κόμματα του Κέντρου να ολοκληρώσουν τη διαδικασία
ενοποίησής τους. Έτσι, στις 19 Σεπτεμβρίου, ανακοινώνεται ταυτόχρονα η
συγκρότηση της Ενώσεως Κέντρου και η προκήρυξη εκλογών για τις 29 Οκτωβρίου.

Το δεύτερο και ουσιαστικότερο στοιχείο, το οποίο φαίνεται ότι διατάραξε τις,
ήδη προβληματικές, σχέσεις Καραμανλή και Ανακτόρων, ήταν ο καθορισμός της
υπηρεσιακής κυβέρνησης και κυρίως του προέδρου της, καθώς και του υπουργού
Εθνικής Άμυνας. Ο Κ. Καραμανλής πρότεινε ως πρωθυπουργό τον στρατηγό Θρ.
Τσακαλώτο, σύμβολο των «εθνικοφρόνων» στον Εμφύλιο Πόλεμο, «διότι υπήρχαν
πληροφορίαι ότι οι αντίπαλοί μου, και ιδίως η Αριστερά, φοβούμενοι τας
εκλογάς, θα προεκάλουν κατά την προεκλογικήν περίοδον ταραχάς» (τόμ. 5, σελ.
180). Και ως υπουργός Εθνικής Άμυνας ο Θρ. Τσακαλώτος πρότεινε τον Α/ΓΕΕΘΑ Αθ.
Φροντιστή (τόμ. 5, σελ. 181), ο οποίος, ως πρόεδρος της Δευτεροβάθμιας
Επιτροπής, είχε επικυρώσει λίγες ημέρες νωρίτερα την εφαρμογή του σχεδίου
«Περικλής». Οι δύο αυτές επιλογές, και η αιτιολόγησή τους, είναι απόλυτα
αποκαλυπτικές για το είδος των εκλογών που προετοίμαζε η κυβέρνηση.

ΔΙΟΡΙΣΕ ΑΛΛΟΥΣ

Ο βασιλιάς, όμως, δεν έκανε δεκτή την εισήγηση του Κ. Καραμανλή και, χωρίς καν
να τον συμβουλευτεί, διόρισε ως πρωθυπουργό τον στρατηγό Κ. Δοβα, αρχηγό του
στρατιωτικού οίκου του βασιλιά και επίσης σύμβολο του Εμφυλίου από τη μάχη της
Κόνιτσας. Το κρισιμότερο σημείο τριβής υπήρξε όμως το υπουργείο Εθνικής
Άμυνας, όπου ο βασιλιάς επέβαλε τον πτέραρχο Χ. Ποταμιάνο, τον οποίο ο Κ.
Καραμανλής θεωρούσε ως προσωπικό του εχθρό, ήδη από την εποχή της κρίσης στην
ΕΡΕ τον Μάρτιο του 1958 (ό.π., σελ. 181). Γι' αυτό και σε όλα τα μεταγενέστερα
σημειώματά του ο Κ. Καραμανλής στρέφεται πάντα εναντίον του Ποταμιάνου, τον
οποίο κατηγορεί ότι «ενημέρωσε τους αρχηγούς της αντιπολιτεύσεως για τα σχέδια
αυτά και τους συνέστησε να προσπαθήσουν να επωφεληθούν οι ίδιοι» (ό.π., σελ.
222). Εξάλλου, την παρουσία του Ποταμιάνου στο υπουργείο Εθνικής Άμυνας
χρησιμοποιεί ο Κ. Καραμανλής για να ισχυρισθεί ότι «τα σχέδια για την περίφημη
"βία και νοθεία" τα εγνώριζαν οι αντίπαλοί μου και τα αγνοούσα εγώ» (ό.π.).

Η δημιουργία της Ε.Κ. ανέτρεπε ριζικά το πολιτικό πλαίσιο εφαρμογής του
σχεδίου «Περικλής». Όρος απαραίτητος για την επιτυχία της Ε.Κ., βραχυπρόθεσμα
και μακροπρόθεσμα, ήταν ακριβώς να κατορθώσει να ενσωματώσει ­ άρα μέχρι
κάποιο βαθμό και να εκφράσει ­ ένα τμήμα από τους δυνάμει ψηφοφόρους της ΕΔΑ·
ένα τμήμα δηλαδή «μη εθνικοφρόνων», που αποτελούσαν, εξ ορισμού, στόχο της
ασκούμενης με το σχέδιο «Περικλής» βίας. Αντίθετα, η εφαρμογή του
συγκεκριμένου σχεδίου, όπως προκύπτει καθαρά και από την όλη δομή και
συλλογιστική του, αφορούσε την περίπτωση μιας «πολωτικής» αναμέτρησης μεταξύ
«εθνικοφρόνων» (κυανών) και «μη εθνικοφρόνων» (κιτρίνων), όπως π.χ. θα
συνέβαινε αν είχε εφαρμοστεί ένα σύστημα «συγγενών κομμάτων».

Η αναντιστοιχία αυτή δεν έγινε όμως αμέσως αντιληπτή, ούτε από την κυβέρνηση
ούτε από την ηγεσία του Κέντρου. Αντίθετα, η υποβόσκουσα διάσταση μεταξύ
Καραμανλή και Ανακτόρων για τον έλεγχο του στρατεύματος φαίνεται να αποτελούσε
το κυριότερο πεδίο αντιδικίας (βλ. π.χ. την πρόσφατη μαρτυρία του Χ.
Ποταμιάνου για το πώς αλληλοϋποβλέπονταν με τον Α/ΓΕΣ Βασ. Καρδαμάκη,
«Κυριακάτικη Ελευθεροτυπία», 11.5.1997).

Ανεξάρτητα πάντως από τις υπόγειες αντιδικίες για τον έλεγχο του στρατεύματος
και τη συγκεκριμένη μορφή που θα προσλάμβανε η πίεση εναντίον της ΕΔΑ ­ γι'
αυτό πιθανόν και στις επόμενες συνεδριάσεις της Δευτεροβάθμιας Επιτροπής, μετά
τον ορισμό της υπηρεσιακής κυβέρνησης, δεν γίνεται άμεση αναφορά στο σχέδιο
«Περικλής» (τόμ. 6, σελ. 170) ­ η ύπαρξη οργανωμένου σχεδίου είχε έγκαιρα και
έντονα καταγγελθεί από την ΕΔΑ.

Ενάμιση μάλιστα μήνα πριν από τις εκλογές, στις 16 Σεπτεμβρίου 1961, η ΕΔΑ
έδωσε στη δημοσιότητα αποσπάσματα ενός μακροσκελούς κειμένου που είχε
συνταχθεί με στόχο την άσκηση συστηματικής βίας στις εκλογές (επρόκειτο για
προπαρασκευαστικό κείμενο του σχεδίου «Περικλής»). Την ουσία της καταγγελίας
της ΕΔΑ δεν επιχείρησε να την αμφισβητήσει ούτε η ίδια η κυβέρνηση, η οποία
απλώς απέδωσε τη σύνταξη του κειμένου σε «ανεύθυνο» πρόσωπο. (Βλ. «Αυγή», 17
και 19.9.61). Παρά την έμμεση όμως αυτή επιβεβαίωση, τα κόμματα του Κέντρου
αγνόησαν ουσιαστικά το θέμα και οι κεντρώες εφημερίδες υποβάθμισαν εντυπωσιακά
τις αποκαλύψεις της ΕΔΑ, αλλά και τις μεταγενέστερες καταγγελίες της σε όλη τη
διάρκεια της προεκλογικής περιόδου.

ΣΥΜΦΕΡΟΝ

Η στάση αυτή εξηγείται από το γεγονός ότι τα περισσότερα στελέχη του Κέντρου
θεωρούσαν πως η ελευθερία κινήσεων της ΕΔΑ αντιβαίνει με το ιδιαίτερο
κομματικό τους συμφέρον και πίστευαν επομένως πως οι ίδιοι θα μπορούσαν να
είναι οι κυρίως ωφελημένοι από τον βίαιο περιορισμό της εκλογικής επιρροής της ΕΔΑ.

Είναι χαρακτηριστικά όσα έγραφε, ακόμη και στις παραμονές των εκλογών του
1963, ο Σοφ. Βενιζέλος στον Γ. Παπανδρέου: «Αν η ΕΔΑ κινηθή με την ελευθερίαν
με την οποίαν εκινήθη κατά τας εκλογάς του 1958 (...), η Ένωσις Κέντρου
κινδυνεύει να μη συγκεντρώση ουδέ καν το 35% των τελευταίων εκλογών» Γρ.
Δαφνή, Σοφοκλής Ελευθερίου Βενιζέλος, Αθήναι, 1970, σελ. 575).

Τα οργανωμένα επεισόδια βίας εναντίον των υποψηφίων και των οπαδών της ΕΔΑ
άρχισαν, με την προκήρυξη των εκλογών, να προσλαμβάνουν τεράστια έκταση, ενώ
ταυτόχρονα επεκτάθηκαν και σε οπαδούς και υποψηφίους της αριστεράς του Κέντρου.

Αναλυτικές και τεκμηριωμένες καταγγελίες για τις πολυάριθμες πράξεις βίας κατά
την προεκλογική περίοδο και την ημέρα των εκλογών υπάρχουν στις δύο Μαύρες
Βίβλους, που κυκλοφόρησαν λίγους μήνες μετά τις εκλογές από την Ε.Κ. και την
ΕΔΑ. Τα επεισόδια βίας αυξήθηκαν και εντάθηκαν τις τελευταίες ημέρες πριν από
τις εκλογές, με κορύφωση τις δύο δολοφονίες στελεχών της Νεολαίας της ΕΔΑ, του
Στ. Βελδελμίρη στη Θεσσαλονίκη, στις 26.10.1961, και του στρατιώτη Διον.
Κερπινιώτη στην Αρκαδία, την ημέρα των εκλογών.

Έτσι, η Ε.Κ., έστω και με σημαντική καθυστέρηση, οδηγήθηκε στα μέσα Οκτωβρίου
στη ρητή καταγγελία των πράξεων βίας, καλώντας μάλιστα τους οπαδούς της σε
«άμεσον νόμιμον άμυναν». Οι καταγγελίες προσέλαβαν εντονότερη μορφή αμέσως
μετά τις εκλογές, ως αντίδραση προς το αποτέλεσμά τους, το οποίο ο Γ.
Παπανδρέου χαρακτήρισε «προϊόν βίας και νοθείας», ενώ παράλληλα ο Σοφ.
Βενιζέλος δήλωνε ότι «δι' ημάς η Βουλή της 29ης Οκτωβρίου θα είναι πάντοτε
νόθος και η πλειοψηφία και η κυβέρνησις της ΕΡΕ παράνομοι». Το σχέδιο
«Περικλής», αντί να συμβάλει στον διαχωρισμό των «εθνικοφρόνων» από τους «μη
εθνικόφρονες» και στη συλλογική καταπίεση των δεύτερων από τους πρώτους,
ενέτεινε και ανέδειξε μιαν άλλη διαιρετική τομή, εκείνη που διαχώριζε τις
δεξιές από τις αντιδεξιές δυνάμεις. Αποτέλεσε έτσι το καταλυτικό στοιχείο για
τις πολιτικές εξελίξεις που επακολούθησαν.

Η εκτίμηση και αξιολόγηση των επιπτώσεων που είχε η «βία και νοθεία» στο
εκλογικό αποτέλεσμα, αποτελεί τέλος ένα άλλο βασικό σημείο αντιδικίας, που
διαπερνά σε πολλά σημεία την αφήγηση του Κ. Καραμανλή για τις εκλογές του
1961. Όπως ο ίδιος αναφέρει «τα σχέδια αυτά για την άσκηση ψυχολογικής βίας
επί της αριστεράς δεν είχαν κανένα ή είχαν ασήμαντο αποτέλεσμα» (ό.π., σελ. 223).

ΔΙΑΒΛΗΤΟΤΗΤΑ

Για να διευκρινιστεί όμως σε βάθος το ζήτημα αυτό, πρέπει να μελετηθούν στις
λεπτομέρειές τους οι επιπτώσεις τις οποίες είχαν «οι πέραν του δέοντος
συνήθεις αντικομμουνιστικές δραστηριότητες».

Κορυφαίο και κραυγαλέο παράδειγμα για τη διαβλητότητα των αποτελεσμάτων
προσέφερε η ψηφοφορία των στρατιωτικών και δημοσίων υπαλλήλων, όπου,
ξεπερνώντας κάθε προηγούμενο, η ΕΡΕ συγκέντρωσε συνολικά το 78,9% των ψήφων.
Το ποσοστό της μάλιστα έπεσε κάτω του 80%, λόγω των αποτελεσμάτων στις
εκλογικές περιφέρειες της Αττικής και της Κρήτης (όπου «περιορίστηκε» στο
69,8% και 57,2% αντίστοιχα). Αντίθετα, σε όλες σχεδόν τις υπόλοιπες εκλογικές
περιφέρειες της χώρας τα ποσοστά της ΕΡΕ, στα εκλογικά τμήματα των
στρατιωτικών και δημοσίων υπαλλήλων, ξεπέρασαν το 80%, για να φτάσουν στην
Πιερία το 91,6%. Επρόκειτο για καταφανώς διαβλητά αποτελέσματα, που προσέφεραν
στην ΕΡΕ 7 επιπλέον έδρες και αύξησαν τη συνολική της δύναμη από 49,56% σε 50,81%.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15835N141</ED>
<ID>
ID:167691

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N14&aa=1</URL></REF>


Article

<CATEGORY>vin04</CATEGORY>

 <H5>Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΜΕ ΤΟΥΡΚΟ ΑΞΙΩΜΑΤΙΚΟ ΣΤΟΝ ΕΒΡΟ
</H5><H2>Χειραψία φιλίας
</H2>
<AUTHOR>ΧΡΙΣΤΟΣ ΖΑΦΕΙΡΗΣ</AUTHOR>

Ο Τούρκος αξιωματικός έσκυψε και ασπάστηκε το χέρι του Προέδρου της
Δημοκρατίας στην ενδιάμεση ζώνη της ελληνοτουρκικής μεθορίου, σε μια
χειρονομία σεβασμού.ΝΑ ΣΑΣ κεράσουμε κάτι, κύριε Πρόεδρε, του πρότεινε ο
αστυνομικός διευθυντής του τελωνείου στην άλλη άκρη των Καστανιών Έβρου κ.
Γιουβούλ Ατζάρ. « Δυστυχώς δεν έχουμε χρόνο», απάντησε ο κ. Στεφανόπουλος. «
Ας κάνουμε τότε μια βόλτα» αντιπρότεινε ο κ. Ατζάρ και η ελληνική ομάδα
περπάτησε λίγα ακόμη μέτρα προς το τουρκικό τελωνείο, μέσα στη νεκρή ζώνη.

Εκεί ο πρόεδρος της Ελληνικής Δημοκρατίας απευθυνόμενος προς τους φιλικούς
Τούρκους στρατιωτικούς έκανε μια ευχή: «Θέλω να ευχηθώ, είπε, τα οποιαδήποτε
προβλήματα ανάμεσα στις δύο χώρες μας να βρουν λύση». Προηγουμένως ο κ.
Στεφανόπουλος είχε χαιρετήσει τον Τούρκο φρουρό που παρακολουθούσε φιλικά τη
συνομιλία του Προέδρου της Δημοκρατίας με τον εύζωνο φρουρό στο ελληνικό
φυλάκιο. 
Το στιγμιότυπο με τον αρχηγό του ελληνικού κράτους να χαιρετά φιλικά και με
εμπιστοσύνη τους Τούρκους φρουρούς, ύστερα από πολλά χρόνια, σφράγισε τη
διήμερη επίσκεψη του Προέδρου της Δημοκρατίας που άρχισε χθες στους νομούς
Έβρου και Ροδόπης. 
Από το ακριτικό Ορμένιο, στα ελληνοβουλγαρικά σύνορα, ως την Κομοτηνή,
απαντώντας στις προσφωνήσεις εννιά (!) δημάρχων και κοινοταρχών που τον
υποδέχτηκαν θερμά, ο κ. Στεφανόπουλος επανέλαβε με έμφαση:

«Χρειάζεται να βρεθούν λύσεις στα προβλήματα. Να υπάρξει περίοδος ειρήνης και
φιλίας ανάμεσα στα δύο κράτη και τους λαούς. Δεν μπορούμε όμως να
παραχωρήσουμε κυριαρχικά δικαιώματα». Σε μια αποστροφή του στη μικρή κοινότητα
Κυπρίνος του Έβρου ο κ. Στεφανόπουλος υπογράμμισε ότι «κανείς δεν μπορεί και
δεν θέλει να κάνει υποχωρήσεις στα εθνικά θέματα» επισημαίνοντας ότι «το
δίκαιο κάποια στιγμή θα επικρατήσει».

Στις Φέρες ο κ. Στεφανόπουλος υπογράμμισε ότι θα πρέπει να θωρακιστούν και να
τονωθούν μέσα από την ανάπτυξη οι δύο ευαίσθητες περιοχές του Αιγαίου και της Θράκης.

Στην πορεία των 190 χιλιομέτρων ο Πρόεδρος της Δημοκρατίας χειροκροτήθηκε
θερμά από τους κατοίκους της Θράκης, αλλά άκουσε μόνο προβλήματα και τον καημό
των Θρακιωτών να σταματήσει ο μαρασμός του τόπου τους.

«Με κάθε τρόπο πρέπει να χτυπηθεί η ανεργία, η οικονομική συρρίκνωση, η
εγκατάλειψη του τόπου από τους νέους» είπε στην πλατεία των Δικαίων η πρόεδρος
κ. Ελένη Δομπαζά. «Παρά τις δυσκολίες, το μέλλον της Θράκης και της πατρίδας
μας είναι αισιόδοξο, απάντησε ο κ. Στεφανόπουλος, όχι μόνο γιατί είμαστε στην
Ευρωπαϊκή Ένωση, αλλά γιατί είμαστε ένας λαός ζωντανός, εργατικός και
φιλόπατρις». Ο κ. Στεφανόπουλος παρακάθησε χθες το βράδυ σε δείπνο που του
παρέθεσε ο δήμαρχος Κομοτηνής και σήμερα τιμά με την παρουσία του τις
εκδηλώσεις για τα Ελευθέρια της Αλεξανδρούπολης.

ΚΑΤΑΝΟΗΣΗ ΣΤΟ ΛΟΥΞΕΜΒΟΥΡΓΟ

Κατανόηση και ενεργό συμπαράσταση στις ελληνικές θέσεις βρήκε ο Πρωθυπουργός
Κ. Σημίτης στο Λουξεμβούργο όπου συναντήθηκε με τον ομόλογό του Ζαν Κλοντ
Γιούνκερ εν όψει της προεδρίας που θα ασκήσει η χώρα του στην Ευρωπαϊκή Ένωση
το δεύτερο εξάμηνο του 1997.

Ο κ. Γιούνκερ διευκρίνισε ότι το Λουξεμβούργο θα συνεχίσει τις πρωτοβουλίες
που αναπτύσσει η ολλανδική προεδρία για την άμβλυνση των ελληνοτουρκικών
διαφορών ενώ επικρότησε τις προσπάθειες της Αθήνας να προσεγγίσει οικονομικά
τις άλλες χώρες της Ευρωπαϊκής Ένωσης.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15835N151</ED>
<ID>
ID:167692

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N15&aa=1</URL></REF>


Article

<CATEGORY>vin04</CATEGORY>

 <H2>Πρεμιέρα κοινωνικού διαλόγου σήμερα - με απουσίες...
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΑΝΟΙΚΤΗ στη θεματολογία του κοινωνικού διαλόγου, που αρχίζει σήμερα, για την
ανάπτυξη, την ανταγωνιστικότητα και την απασχόληση είναι η κυβέρνηση. Στο
διάλογο, ως γνωστόν, δεν μετέχει το ΚΚΕ, ενώ με προϋποθέσεις ανακοίνωσαν ότι
θα λάβουν μέρος οι παρατάξεις της Νέας Δημοκρατίας και του Συνασπισμού. 
Ο Πρωθυπουργός κ. Κ. Σημίτης στην ομιλία του προς τους εκπροσώπους των 22
κοινωνικών φορέων θα επισημάνει ότι η ευθύνη των κοινωνικών εταίρων για την
αύξηση της ανταγωνιστικότητας, την προώθηση της ανάπτυξης και τη μείωση της
ανεργίας είναι σημαντική.

Ο διάλογος αναμένεται να ολοκληρωθεί προς το τέλος του έτους. Παράλληλα με την
επιτροπή η οποία θα ασχοληθεί με την ανάπτυξη, την απασχόληση και την
ανταγωνιστικότητα, μια άλλη επιτροπή θα λειτουργεί παράλληλα και θα εξετάζει
θέματα αναμόρφωσης του κοινωνικοασφαλιστικού συστήματος προς την κατεύθυνση
της ενοποίησης ομοειδών Ταμείων, στη νομοθετική ενιαιοποίηση των προϋποθέσεων
παροχής συντάξεων κ.ά. Σε καμιά περίπτωση δεν θα τεθεί θέμα αύξησης των ορίων
ηλικίας προς συνταξιοδότηση πέραν των ρυθμίσεων που προβλέπει ο νόμος 2084/92
από 1.1.1998. 
Στη θεματολογία του διαλόγου για την απασχόληση εκτός από τα 19 σημεία που
έχει θέσει η κυβέρνηση, με σημαντικότερο αυτό της ρύθμισης του χρόνου εργασίας
σε νέα βάση, η ΓΣΕΕ αντιπροτείνει τα εξής:

* Ενίσχυση του θεσμού της πλήρους απασχόλησης και μείωσης του εβδομαδιαίου
χρόνου εργασίας χωρίς μείωση των αποδοχών.

* Βελτίωση των εργασιακών σχέσεων με έλεγχο των ελαστικών μορφών απασχόλησης.

* Πραγματική αύξηση των μισθών μέσα από τη διασφάλιση των θεσμών των ελεύθερων
συλλογικών διαπραγματεύσεων.

* Κατάργηση των αντιασφαλιστικών νόμων 2084/92 και 1902/90 κ.ά.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15835N152</ED>
<ID>
ID:167693

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N15&aa=2</URL></REF>


Article

<CATEGORY>vin02</CATEGORY>

 <H5>Η σύγχυση στα εθνικά θέματα...
</H5><H2>ΑΙΧΜΕΣ
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΤΟΥΣ ΤΕΛΕΥΤΑΙΟΥΣ μήνες ­ κυρίως μετά τη Διάσκεψη της Ευρωπαϊκής Ένωσης στο
Δουβλίνο ­ τίποτα δεν είναι ξεκάθαρο γύρω από τα εθνικά μας θέματα.

Τότε, πρόβαλε για πρώτη φορά ­ αρκετά θολά ­ η ιστορία της διακοπής πτήσεων
μαχητικών αεροπλάνων πάνω από την Κύπρο. Κανείς, όμως, δεν ξεκαθάριζε ­ από
την κυβέρνηση ­ τι ακριβώς είχε ειπωθεί στις συνομιλίες με τον Αμερικανό
διπλωμάτη Κέρι Κάβανο για το περίφημο μορατόριουμ.

Ακολούθησε η φημολογία για τα Σκόπια, ότι σε κάποια συμφωνία έφτασαν με την
Αθήνα για το θέμα του ονόματος. Γράφηκε, μάλιστα, σε μερίδα του Τύπου ότι
παράγων του πρωθυπουργικού γραφείου επιβεβαίωνε το σχετικό ρεπορτάζ, το οποίο
όμως άλλη κυβερνητική πηγή διέψευδε.

Κάπως έτσι έχουν τα πράγματα και με το θέμα των αεροδιαδρόμων στο Αιγαίο και
τη δυνατότητα χρησιμοποίησης από την Άγκυρα αυτών που βρίσκονται στην περιοχή
ανάμεσα στα 10 και 6 μίλια από τις ακτές μας.

Μπορεί ο κυβερνητικός εκπρόσωπος, στο Πρες Ρουμ, να είπε ότι η κυβέρνηση δεν
συζητεί το θέμα, ωστόσο δεν ειπώθηκε τίποτα ουσιαστικά για τις συζητήσεις που
έχουν γίνει στο ΝΑΤΟ και με τη συμμετοχή των Ελλήνων εκπροσώπων.

Και, μετά, φταίνε οι «32» και όχι η σύγχυση...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15835N153</ED>
<ID>
ID:167694

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N15&aa=3</URL></REF>


Article

<CATEGORY>vin04</CATEGORY>

 <H2>Χρέος μας η ασφάλεια του πολίτη
</H2>
<AUTHOR>ΛΙΑ ΝΕΣΦΥΓΕ</AUTHOR>

ΓΕΝΝΗΘΗΚΕ: Στις Σέρρες.

ΥΠΗΡΕΤΕΙ: Από το 1974.

ΟΙΚΟΓΕΝΕΙΑ: Παντρεμένος, πατέρας τεσσάρων παιδιών. Η σύζυγος είναι αστυνομικός.

ΕΚΝΕΥΡΙΖΕΤΑΙ: Με την αχαριστία.

ΝΟΣΤΑΛΓΕΙ: Την οικογενειακή θαλπωρή, καθώς η οικογένεια διαμένει στη Δράμα.

ΣΥΝΔΙΚΑΛΙΣΜΟΣ ΣΗΜΑΙΝΕΙ: Ιδέα, προσφορά στο σύνολο.

ΜΕΤΑΝΙΩΝΕΙ: Όταν συναντά αγνωμοσύνη και σκέφτεται το μεγάλο χρονικό διάστημα
που έχει αναλώσει για το συνδικαλισμό εις βάρος της οικογενείας του.

ΔΙΑΒΑΖΕΙ: Κοινωνιολογία.

ΑΝ ΔΕΝ ΗΤΑΝ ΑΣΤΥΝΟΜΙΚΟΣ: Θα ήθελε να ήταν δικαστής.

ΘΑ ΖΗΤΟΥΣΕ ΣΥΓΓΝΩΜΗ: Από αυτούς που άθελά του αδίκησε.

Εννιά χρόνια στην πρώτη γραμμή, για τη μαζικοποίηση και ενδυνάμωση του
συνδικαλιστικού κινήματος στην Αστυνομία. Στόχος, όπως λέει ο πρόεδρος της
Πανελλήνιας Ομοσπονδίας Αστυνομικών Υπαλλήλων Δημήτρης Κυριαζίδης, η επίλυση
των συσσωρευμένων θεσμικών και οικονομικών προβλημάτων. Και όπως επισημαίνει,
είναι αποφασισμένος να μη δεχθεί άλλες αναβολές. Οι εξαγγελίες της Ομοσπονδίας
για μια σειρά δυναμικών κινητοποιήσεων με αποκορύφωμα την απεργία, για πρώτη
φορά στα χρονικά της Αστυνομίας, τον έφεραν αντιμέτωπο με το υπουργείο και την
κυβέρνηση.ΕΡ.: Χθες πορεία, αύριο απεργία. ΕΛ.ΑΣ. ώρα μηδέν;

ΑΠ.: Όχι, αφετηρία μείωσης του δημοκρατικού ελλείμματος στον εργασιακό μας
χώρο. Αφορμή για συλλογική εργασία καθ' όσον δεν υπάρχουν περιθώρια.

ΕΡ.: Απεργία αστυνομικών. Τι σημαίνει;

ΑΠ.: Υπέρβαση εσκαμμένων. Διέξοδος υστάτη για την επίλυση προβλημάτων.

ΕΡ.: ΕΛ.ΑΣ., οργή και αγανάκτηση;

ΑΠ.: Οργανισμος εγκαταλελειμμένος για τους εγκαταλελειμμένους.

ΕΡ.: Τι οδήγησε στην κρίση;

ΑΠ.: Η ανακολουθία της κυβέρνησης σε ό,τι είχε δεσμευθεί. Τα χρόνια προβλήματα
που μένουν άλυτα και οξύνονται.

ΕΡ.: Κινητοποιήσεις. Πορεία μη αναστρέψιμη;

ΑΠ.: Ναι, όταν δεν διαφαίνονται και δεν δίδονται λύσεις.

ΕΡ.: Και η ασφάλεια του πολίτη;

ΑΠ.: Σε ουδεμία περίπτωση πρέπει να διακυβεύεται αυτή. Αποτελεί χρέος.

ΕΡ.: Υπουργός - συνδικαλιστές, σημειώσατε;

ΑΠ.: Κοινή προσπάθεια για υλοποίηση των δικαίων αιτημάτων των αστυνομικών.

ΕΡ.: Μέτωπο και με τη φυσική ηγεσία;.

ΑΠ.: Εκεί, όπου και όταν επιβάλλεται, καθ' ότι πάμπολλες φορές αποτελεί την τροχοπέδη.

ΕΡ.: Μόνο οικονομικά τα αιτήματα;

ΑΠ.: Τώρα κυριαρχούν, επειδή αποτελούν θέματα επιβίωσης. Τα θεσμικά παραμένουν
κυρίαρχα επειδή θα αναβαθμίσουν την Αστυνομία.

ΕΡ.: Πεζές διαδηλώσεις ή πεζές περιπολίες;

ΑΠ.: Οι πρώτες επιβάλλονται όταν οι κυβερνώντες κλείνουν τα μάτια, οι δεύτερες
είναι αναγκαίες για τη δημιουργία κλίματος ασφάλειας στον πολίτη.

ΕΡ.: Ένστολος πολίτης, αγανακτισμένος πολίτης;

ΑΠ.: Πολίτης δεύτερης κατηγορίας. Με μειωμένα δικαιώματα. Αναλώσιμο είδος κατά
περίπτωση. Εξιλαστήριο θύμα λανθασμένων επιλογών άλλων.

ΕΡ.: Η ΕΛ.ΑΣ.... μόνο στα γήπεδα «αναστενάζει»;

ΑΠ.: Όλο το «οικοδόμημά» της βγάζει αναστεναγμούς.

ΕΡ.: Συνδικαλισμός στην Αστυνομία... εμπρός βήμα ταχύ;

ΑΠ.: Ένα ποτάμι που δεν γυρίζει πίσω. Η στέρησή του ενέτεινε την αδημονία για
την κατάκτηση του χαμένου εδάφους.

ΕΡ.: Απεργία, και οι συμπληγάδες του νόμου;

ΑΠ.: Στη δημοκρατία δεν υπάρχουν αδιέξοδα. Οι μπροστάρηδες έχουν χρέος, με
όποιο κόστος, να αναζητούν λύσεις.

ΕΡ.: Αστυνομικός εξουσία ή αστυνομικός εργαζόμενος;

ΑΠ.: Ελάχιστοι με την αρρωστημένη αυτή νοοτροπία. Αστυνομικός σημαίνει
εργαζόμενος δεύτερης κατηγορίας.

ΕΡ.: Κακοπληρωμένος αστυνομικός;

ΑΠ.: Η αδιαφορία της πολιτείας οδηγεί τον αστυνομικό στην αδράνεια με
επιπτώσεις στην αστυνόμευση.

ΕΡ.: Διαφθορά, επίορκοι αστυνομικοί...

ΑΠ.: Οι καθημερινές προκλήσεις, χωρίς αυτό να αποτελεί άλλοθι, η αδιαφορία της
πολιτείας οδηγούν όχι λίγες φορές αστυνομικούς με ελαστική συνείδηση σε
πράξεις που αμαυρώνουν τη συντριπτική πλειοψηφία των εντίμων.

ΕΡ.: Εννιά χρόνια συνδικαλισμός τι προσέφερε;.

ΑΠ.: Εργαζομένους που δειλά δειλά άρχισαν να σκέφτονται ελεύθερα.

ΕΡ.: Και το μέλλον του;

ΑΠ.: Εξαρτάται από τους ίδιους τους αστυνομικούς.

ΕΡ.: Συνδικαλισμός και πολιτικά κόμματα...

ΑΠ.: Συνεργασία, με την έννοια ότι αποτελούν θεσμούς. Οποιαδήποτε άλλη σχέση
έχει αποδειχθεί θανατηφόρος.

ΕΡ.: Αστυνομικοί και πολίτες, σχέσεις;

ΑΠ.: Συνεργασίας και κοινής προσπάθειας για την ανάπτυξη αμοιβαίας εμπιστοσύνης.

ΕΡ.: Ποιος φταίει για το αντίθετο;

ΑΠ.: Ευθύνονται οι κρατούντες, που θέλουν την Αστυνομία προέκταση της δικής
τους εξουσίας.

ΕΡ.: Χθες με τα δακρυγόνα στους συνταξιούχους, σήμερα και εσείς στο πεζοδρόμιο.

ΑΠ.: Ζητώ για μια ακόμα φορά συγγνώμη. Επιλογή άλλων, όχι των εργαζόμενων αστυνομικών.

ΕΡ.: «Μπάτσοι, γουρούνια, δολοφόνοι» ­ πώς νιώθετε όταν ακούτε το σύνθημα;.

ΑΠ.: Θλίβομαι όταν το ακούω από σοβαρούς ανθρώπους. Κατι βεβαίως που συμβαίνει σπάνια.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15835N161</ED>
<ID>
ID:167695

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N16&aa=1</URL></REF>


Article

<CATEGORY>vin06</CATEGORY>

 <H5>ΗΔΟΝΟΒΛΕΨΙΕΣ Ή ΚΑΚΟΠΟΙΟΙ ΣΚΟΤΩΣΑΝ 22ΧΡΟΝΟ ΣΤΟΝ ΛΥΚΑΒΗΤΤΟ
</H5><H2>Θάνατος στο πρώτο ραντεβού
</H2>
Ο θάνατος παραμόνευε πίσω από τα δένδρα στο πρώτο τους ραντεβού.

ΣΤΟ δασάκι του Λυκαβηττού, που τις νύχτες μετατρέπεται σε επικίνδυνη παγίδα
για τα νεαρά ζευγάρια από τους ηδονοβλεψίες και τις συμμορίες των ληστών, που
δεν διστάζουν να επιτεθούν.

Η μοίρα έπαιξε το πιο τραγικό της παιγνίδι σε ένα ζευγάρι ερωτευμένων που χθες
τα ξημερώματα πήγαν βόλτα με το αυτοκίνητό τους στον Λυκαβηττό. Το ερωτικό
τους ραντεβού πνίγηκε στο αίμα, όταν έπεσαν στην παγίδα τριών αδίστακτων
κακοποιών. Ο ένας από τους δράστες τράβηξε μαχαίρι και έπληξε στον μηρό τον
22χρονο φοιτητή Νικήτα Αν. Κορωνιό. Λίγο μετά την επίθεση ο άτυχος νέος
ξεψύχησε από ακατάσχετη αιμορραγία μέσα στο αυτοκίνητό του.

Και μια τραγική σύμπτωση. Πριν από ένα χρόνο στις 11 Μαΐου ηδονοβλεψίας είχε
επιτεθεί σε άλλο νεαρό ζευγάρι στο Αττικό Άλσος και είχε τραυματίσει θανάσιμα
πάλι με μαχαίρι στο πόδι τον 30χρονο λογιστή Σταύρο Δημητριάδη. Ο δράστης
εκείνης της επίθεσης παραμένει ασύλληπτος.

Οι Αρχές Ασφαλείας δεν συσχετίζουν τα δυο τραγικά περιστατικά καθώς δεν
συμπίπτουν οι περιγραφές των δραστών.

Η χθεσινή τραγωδία εκτυλίχθηκε στις 4.00 τα ξημερώματα σε αδιέξοδο χωματόδρομο
πίσω από το θέατρο του Λυκαβηττού.

Οι δυο νέοι που είχαν γνωρισθεί πριν από 20 περίπου ημέρες, προχθές το βράδυ
είχαν το πρώτο τους ραντεβού. Μέχρι τότε έβγαιναν παρέα με φίλους τους. Στις 2
τα ξημερώματα αποφάσισαν να κάνουν μια βόλτα με το αυτοκίνητο του Κορωνιού
στον Λυκαβηττό. Στάθμευσαν το αυτοκίνητο στον χωματόδρομο πίσω από το θέατρο
του Λυκαβηττού και στη συνέχεια κάθησαν στο πίσω κάθισμα του αυτοκινήτου όπου
παρέμειναν για αρκετή ώρα.

Λίγο πριν είχαν δει τρεις νεαρούς να περιφέρονται στο δασάκι αλλά δεν έδωσαν
ιδιαίτερη σημασία.

Στις 4 τα ξημερώματα οι δύο νέοι αποφάσισαν να φύγουν. Βγήκαν από την πίσω
πόρτα και κατευθύνθηκαν στα μπροστινά καθίσματα. Τοτε ο νεαρός αντιλήφθηκε
τους τρεις άνδρες που είχαν πλησιάσει απειλητικά το αυτοκίνητό του: «Κάτσε
μπροστά και ασφάλισε την πόρτα» ήταν τα τελευταία λόγια που είπε στην κοπέλα.
Ο ίδιος πλησίασε τους τρεις αγνώστους για να τους ζητήσει εξηγήσεις, αυτοί
όμως του επιτέθηκαν και άρχισαν να τον γρονθοκοπούν. Ο 22χρονος πάλεψε μαζί
τους. Κατάφερε να πιάσει τον έναν και να τον «κολλήσει» στο παρ-μπριζ του
αυτοκινήτου. Ο ένας από τους δράστες τότε έβγαλε μαχαίρι και κάρφωσε τον
Κορωνιό στον αριστερό μηρό. Μετά την επίθεση οι δράστες το έβαλαν στα πόδια
και εξαφανίσθηκαν.

Τρεκλίζοντας ο 22χρονος μπήκε στο αυτοκίνητο. Το πόδι του αιμορραγούσε. Λίγα
λεπτά αργότερα έχασε τις αισθήσεις του και σωριάσθηκε στο κάθισμα. Η κοπέλα
βλέποντάς τον μέσα στα αίματα έπαθε σοκ. Δεν ήξερε να οδηγεί αλλά προσπάθησε
να αντιδράσει.

Στην απελπισμένη προσπάθειά της να φύγει έβαλε την όπισθεν με αποτέλεσμα το
αυτοκίνητο να πέσει πάνω σε ένα δένδρο. Ο τρόμος την είχε κυριεύσει. Ο φίλος
της δίπλα της «έσβηνε» από την αιμορραγία. 
Το αίμα του είχε πλημμυρίσει το κάθισμα και δεν μπορούσε να τον βοηθήσει.
Φοβόταν ακόμα μήπως επιστρέψουν οι δράστες. Είχε όμως παγιδευτεί στο δάσος και
δεν μπορούσε να ξεφύγει. Άρχισε να ουρλιάζει και να καλεί σε βοήθεια. Περίμενε
αρκετή ώρα χωρίς αποτέλεσμα. Τότε πήρε τη μεγάλη απόφαση. Βγήκε από το
αυτοκίνητο και άρχισε να τρέχει προς τον περιφερειακό του Λυκαβηττού. 
Οι οδηγοί που την είδαν, δεν κατάλαβαν τι είχε συμβεί και δεν σταμάτησαν.
Άρχισε τότε να χτυπά τα κουδούνια διαμερισμάτων πολυκατοικιών καλώντας τους
ένοικους σε βοήθεια. Από τους ένοικους ειδοποιήθηκε η Αστυνομία και
ασθενοφόρο. Ήταν όμως ήδη αργά. Όταν έφθασε το ασθενοφόρο ο Νικήτας Κορωνιός
είχε ήδη αφήσει την τελευταία του πνοή στο αυτοκίνητο. Μεταφέρθηκε στο Λαϊκό
Νοσοκομείο όπου διαπιστώθηκε ο θάνατός του.

Ανθρωποκυνηγητό έχει εξαπολύσει η Αστυνομία για τον εντοπισμό και τη σύλληψη
των δραστών. Οι αξιωματικοί της Ασφάλειας εκτιμούν ότι οι δράστες κατά πάσα
πιθανότητα είναι ηδονοβλεψίες, χωρίς όμως να αποκλείουν και το ενδεχόμενο να
πλησίασαν το ζευγάρι με σκοπό να τους ληστέψουν.

Από τις περιγραφές που έδωσε η κοπέλα, οι αστυνομικοί της Ασφάλειας δεν
αποκλείουν το ενδεχόμενο οι νεαροί να είναι Αλβανοί.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15835N171</ED>
<ID>
ID:167697

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N17&aa=1</URL></REF>


Article

<CATEGORY>vin02</CATEGORY>

 <H5>Άντε και στα δικά σας
</H5><H2>Σε πρώτο ενικό
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

ΠΡΟΒΑ νυφικού και πάνω στο σατέν της φούστας οι σημειώσεις από την ομιλία του
Ζακ Σαντέρ.

Οι μπομπονιέρες και οι εισηγήσεις από το συνέδριο για την οστεοπόρωση.

Τα προσκλητήρια που μπερδεύτηκαν με τις προσκλήσεις της Πολιτιστικής.

Κι εκεί που φορούσες το πέπλο κι εμείς σχολιάζαμε αν σου πάει, να χτυπάει το
κινητό και να 'ναι η «πηγή» απ' το Άγιον Όρος.

Και το ταξίδι του μέλιτος που συμπίπτει με την έναρξη της έκθεσης ­ αν γίνει
τελικά ­ των κειμηλίων.

Και μην ξεχάσεις το σολάριουμ. Δεν φοριέται νυφικό κατάλευκο σε δέρμα χωρίς χρώμα...

Είναι κι αυτό το συμπόσιο για την ελληνική γλώσσα το Σαββατοκύριακο... Μαζί με
τον γάμο. Πού θα πρωτοπάμε...

Η φίλη και συνάδελφος παντρεύεται.

Δεν ξέρω γιατί χαίρομαι τόσο.

Επιτέλους, κάτι άλλο. Κάτι «δικό μου», ανθρώπινο. Απλό. Τόσο απλό, γλυκό και
τρανό συνάμα.

Να της μοιράζω στα δημοσιογραφικά γραφεία τα προσκλητήρια και να μην είναι
δελτία Τύπου, συνδικαλιστικές ανακοινώσεις και διαμαρτυρίες.

Να 'ναι... «επιτέλους ευχάριστα γεγονότα», κατά πώς το σχολίασε ο κύριος
αντιπρόεδρος στην παραλαβή του καλέσματος...

Να βλέπω πρόσωπα που χαμογελούν και λένε ευχές.

Η ώρα η καλή, και στα δικά σας...

Όχι, δεν είναι που τώρα άλλαξα γνώμη περί γάμου.

Είναι όμως που για πρώτη φορά σε τούτο τον χώρο, της ενημέρωσης, της είδησης,
της έντασης, της κόντρας, των αποκλειστικών, της μιζέριας, της γκρίνιας, της
μικρότητας, χαίρομαι πολύ να 'χω επαφή με συναδέλφους.

Είναι που για πρώτη φορά μιλάμε για κάτι ανθρώπινο, δικό μας. Όχι των άλλων.
Όχι είδηση.

Δεν θα γίνει ούτε μονόστηλο ο γάμος της Γιώτας...

Είναι όμως ­ σας το λέω εγώ η... ειδησεογράφος ­ η μεγαλύτερη είδηση, η
καλύτερη, η πιο «δική» που έγραψα ποτέ.

Άντε και στα δικά σας... Τα όποια καλά. Όχι άλλες ειδήσεις. Δικά, απλά, ανθρώπινα.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15835N172</ED>
<ID>
ID:167698

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N17&aa=2</URL></REF>


Article

<CATEGORY>vin06</CATEGORY>

 <H5>ΠΟΔΙΑ, ΧΕΡΙΑ ΚΑΙ ΑΡΘΡΩΣΕΙΣ ΑΠΟ ΣΥΝΘΕΤΙΚΟ ΥΛΙΚΟ ΠΡΟΣΦΕΡΟΥΝ ΖΩΗ ΧΩΡΙΣ ΑΝΑΠΗΡΙΕΣ
</H5><H2>Θαύματα της ορθοπεδικής
</H2>
Πόδια, χέρια, αρθρώσεις από συνθετικό υλικό μπορούν να αντικαταστήσουν και
μάλιστα χωρίς προβλήματα τα φυσικά οστά του ανθρώπινου σώματος που πάσχουν ή
έχουν καταστραφεί.ΘΕΣΣΑΛΟΝΙΚΗ

Γραφείο Βόρ. Ελλάδας

ΑΚΡΑ και αρθρώσεις από πλαστικό και άλλα συνθετικά υλικά λύνουν εφ' όρου ζωής
το πρόβλημα των πασχόντων και προσφέρουν υγιή ζωή χωρίς αναπηρίες. Τα
συνθετικά άκρα είναι γερά, δεν τρίβονται και δεν μολύνουν τον οργανισμό.

Έτσι αποδεικνύονται πολύτιμα στις κατεστραμμένες και λειτουργικά άχρηστες και
επώδυνες αρθρώσεις και κυρίως σ' αυτές του ισχίου και του γόνατος.

Τα υλικά αυτά χρησιμοποιούνται τα τελευταία χρόνια στις επεμβάσεις
αντικατάστασης όλων σχεδόν των αρθρώσεων, είναι εξαιρετικά ανθεκτικά, απολύτως
συμβατά με τον ανθρώπινο οργανισμό και παρουσιάζουν πολύ μικρό συντελεστή τριβής.

Την «επανάσταση» στην ορθοπεδική που φέρουν τα νέα αυτά υλικά και οι τρόποι
της εφαρμογής τους συζητούν μεταξύ άλλων οι ειδικοί γιατροί στο 16ο Συνέδριο
Ορθοπεδικής, που πραγματοποιείται στη Θεσσαλονίκη από αύριο Πέμπτη.

Στο συνέδριο θα συζητηθούν επίσης οι νέες διαγνωστικές δυνατότητες που
προσφέρει η αρθροσκόπηση και οι οποίες έχουν δώσει σημαντική ώθηση στην
εξέλιξη της ορθοπεδικής επιστήμης. Με την τεχνική αυτή δίνεται η δυνατότητα
του άμεσου ελέγχου μιας άρθρωσης με την εισχώρηση ενός λεπτού σωλήνα μέσα σ'
αυτή. Επίσης, με την αρθροσκόπηση μπορεί να γίνει και εγχείρηση της
τραυματισμένης ή προβληματικής άρθρωσης χωρίς τη δημιουργία χειρουργικού τραύματος.

Πρόκειται ουσιαστικά για μια αντίστοιχη μέθοδο της γνωστής λαπαροσκόπησης, που
εφαρμόζεται με επιτυχία για τη διάγνωση αλλά και τη χειρουργική επέμβαση των
μαλακών μορίων του σώματος, με σημαντικές θετικές επιπτώσεις στη μείωση του
πόνου, του χρόνου νοσηλείας, αλλά και της αισθητικής του σώματος του ασθενούς.

Στο συνέδριο, που θα διαρκέσει τέσσερις ημέρες, μετέχουν με εισηγήσεις τους
Έλληνες και διάσημοι ξένοι επιστήμονες από πανεπιστήμια της Ευρώπης, που
αναμένεται να παρουσιάσουν πρωτοποριακές τεχνικές στην αντικατάσταση των
αρθρώσεων, χόνδρων και άκρων με συνδέσμους από συνθετικά υλικά.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15835N181</ED>
<ID>
ID:167699

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N18&aa=1</URL></REF>


Article

<CATEGORY>vin06</CATEGORY>

 <H2>Ημερίδα για τα «σχολικά δίκτυα στην κοινωνία της μάθησης»
</H2>
«ΣΧΟΛΙΚΑ δίκτυα στην κοινωνία της μάθησης» είναι το θέμα ημερίδας, που
διοργανώνει το Ίδρυμα Μελετών Λαμπράκη υπό την αιγίδα του υπουργείου Παιδείας,
την Παρασκευή, 16 του μηνός, στο Εκπαιδευτικό Κέντρο της Κτηματικής Τράπεζας.
Έλληνες και ξένοι εμπειρογνώμονες θα παρουσιάσουν και θα συζητήσουν
σχεδιασμούς και προγράμματα πολιτικής, αλλά και συγκεκριμένες περιπτώσεις
αξιοποίησης των δικτύων στη σχολική εκπαίδευση, και θα ανταλλάξουν απόψεις για
τις διαφαινόμενες προοπτικές σε ελληνικό και ευρωπαϊκό επίπεδο.

Το Ιδρυμα Μελετών Λαμπράκη συμπληρώνει φέτος πέντε χρόνια δραστηριότητας και
προσφοράς στον εκπαιδευτικό χώρο, όχι μόνον σε ελληνικό, αλλά και σε ευρωπαϊκό επίπεδο.

Η παραγωγή και η διάθεση πολιτιστικού και εκπαιδευτικού υλικού, οι μελέτες
πάνω σε θέματα εκπαίδευσης, κατάρτισης και πολιτισμού, οι εκδόσεις, αλλά και η
γενικότερη προσφορά του Ιδρύματος, το έχουν καταστήσει, όπως επεσήμανε ο
πρόεδρός του κ. Αδαμ. Πεπελάσης, από τους πλέον υπολογίσιμους συνομιλητές και
ανταποκριτές της Ευρωπαϊκής Ένωσης. «Μας έχουν εμπιστοσύνη», είπε μεταξύ άλλων
­ γεμάτος υπερηφάνεια ­ ο κ. Πεπελάσης και εξέφρασε την αισιοδοξία του ότι το
ίδιο επιτυχημένη θα είναι και η παραπέρα πορεία του Ιδρύματος.

Στην πρώτη αυτή πενταετία, το Ίδρυμα Μελετών Λαμπράκη έχει να επιδείξει
παραγωγή και διάθεση πλούσιου εκπαιδευτικού και πολιτιστικού υλικού..

Αξίζει να σημειωθεί, μεταξύ άλλων, ότι σε χίλια γυμνάσια και λύκεια της χώρας
έχουν σταλεί δωρεάν από το Ίδρυμα Μελετών Λαμπράκη σαράντα μία εκπαιδευτικές
βιντεοταινίες, συνοδευόμενες από ειδικά επεξεργασμένες προτάσεις αξιοποίησης
στο ελληνικό σχολείο.

Οι βιντεοταινίες αυτές αφορούν, μεταξύ άλλων, την Ιστορία, τη Χημεία, τη
Βιολογία, την Αστρονομία και την Αγωγή Υγείας και συνοδεύονται όλες από έντυπο
οδηγιών προς τους εκπαιδευτικούς.

Η προσφορά του Ιδρύματος δεν σταματά, όμως, εδώ. Είναι στη διάθεση του
υπουργείου Παιδείας, του Παιδαγωγικού Ινστιτούτου, πανεπιστημίων και άλλων
εκπαιδευτικών και πολιτιστικών οργανισμών για συνεχή συμβουλευτική υποστήριξη,
για τη δοκιμαστική εφαρμογή και την ορθολογική εισαγωγή καινοτομιών, που θα
βοηθήσουν την αναβάθμιση της εκπαίδευσης.

Εκτός όλων αυτών, το Ίδρυμα:

*Εκπροσωπεί την Ελλάδα στο «Ευρωπαϊκό Δίκτυο Επειρογνωμόνων Εκπαιδευτικής
Τεχνολογίας», όπου συμμετέχει ένας φορέας από κάθε χώρα - μέλος της Ευρωπαϊκής Ένωσης.

*Συμμετέχει σε προγράμματα της Ευρωπαϊκής Επιτροπής, που σχετίζονται με
εφαρμογές των νέων τεχνολογιών της πληροφορίας στον εκπαιδευτικό και τον
πολιτιστικό τομέα.

*Δραστηριοποιείται στην κατεύθυνση της ενημέρωσης και ευαισθητοποίησης της
κοινής γνώμης, με σκοπό την ανάπτυξη προβληματισμού και τη διαμόρφωση λύσεων
για την ορθολογική εισαγωγή και αξιοποίηση των αναγκαίων εργαλείων και
μεθόδων, που θα βοηθήσουν την ελληνική κοινωνία και ιδιαίτερα τις λιγότερο
προνομιούχες κοινωνικές ομάδες στη μετάβαση στην «κοινωνία της πληροφορίας».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15835N182</ED>
<ID>
ID:167700

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N18&aa=2</URL></REF>


Article

<CATEGORY>vin06</CATEGORY>

 <H2>Διοικητικοί υπάλληλοι καθορίζουν τη διατροφή ασθενών σε νοσοκομεία!
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΑΚΟΜΗ και διοικητικοί υπάλληλοι, αντί ειδικών διαιτολόγων, επιμελούνται της
διατροφής των ασθενών στη μεγάλη πλειονότητα των νοσοκομείων της Βόρειας
Ελλάδας, όπως προέκυψε από έρευνα του Τμήματος Διατροφής του Τεχνολογικού
Εκπαιδευτικού Ιδρύματος (ΤΕΙ) Θεσσαλονίκης.

Η απουσία των διαιτολόγων από τα ελληνικά νοσοκομεία δημιουργεί προβλήματα
στους ασθενείς κατά τη διάρκεια της θεραπείας τους, υπογραμμίζει ο καθηγητής
του ΤΕΙ Δημήτρης Τριανταφύλλου που επιμελήθηκε της έρευνας, η οποία
πραγματοποιήθηκε τον περασμένοι μήνα σε 42 νοσοκομεία της Κεντρικής
Μακεδονίας, Θεσσαλίας, Ηπείρου και Θράκης.

Μόνο σε δώδεκα απ' αυτά τα νοσοκομεία υπήρχε διαιτολόγος. Υπήρχαν νοσοκομεία
στα οποία εκτελούσε χρέη διαιτολόγου κάποιος διοικητικός υπάλληλος, ενώ σε
άλλα «υπάλληλος που είχε μάθει από τον διαιτολόγο που έφυγε».

«Δεν καλύπτονται οι ενεργειακές ανάγκες του ασθενή, αλλά και οι επί μέρους
ανάγκες του σε συστατικά κατά τη διάρκεια της θεραπείας», είπε ο κ. Δ.
Τριανταφύλλου για τις συνέπειες της απουσίας διαιτολόγων από τα ελληνικά νοσοκομεία.

Τα συμπεράσματα της έρευνας πρόκειται να παρουσιαστούν κατά τις εργασίες
(16-17/5) του 3ου Μακεδονικού Συνεδρίου Διατροφής και Διαιτολογίας «Διατροφή
του ανθρώπου ­ νέες τάσεις και τεχνολογίας», που θα πραγματοποιηθεί στη Θεσσαλονίκη.

Όπως ανακοινώθηκε από την οργανωτική επιτροπή του συνεδρίου, θα παρουσιαστούν
45 επιστημονικές εργασίες, από τις οποίες οι 15 είναι προϊόν έρευνας σε
εκπαιδευτικά και νοσηλευτικά ιδρύματα του εξωτερικού. 
Θα καλυφθούν θέματα που αφορούν τις εφαρμογές των ηλεκτρονικών υπολογιστών στη
διατροφή, την τεχνητή διατροφή και τα συμπληρώματα διατροφής, αλλά και τις
σύγχρονες διατροφικές απόψεις.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15835N183</ED>
<ID>
ID:167701

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N18&aa=3</URL></REF>


Article

<CATEGORY>vin06</CATEGORY>

 <H2>Ο ρόλος της Παιδείας στην εποχή μας
</H2>
ΔΙΑΛΕΞΗ για τον ρόλο της Παιδείας στην εποχή μας θα δώσει αύριο, στις 8.30 το
βράδυ, στην Αίθουσα Θεάτρου της Ελληνοαμερικανικής Ένωσης (Μασσαλίας 22), ο
καθηγητής Ανδρέας Αθηναίος. Ο ομιλητής είναι προσκεκλημένος της Ένωσης
Αποφοίτων Αμερικανικών Πανεπιστημίων και στην εισήγησή του θα εξετάσει το θέμα
αν η Παιδεία αποτελεί κοιτίδα πολιτισμού, ελευθερίας και ανθρώπινης
δημιουργίας ή, αντιθέτως, εργαλείο απλής ένταξης στους μηχανισμούς της αγοράς
και αναπαραγωγής της εξουσίας.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15835N184</ED>
<ID>
ID:167702

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N18&aa=4</URL></REF>


Article

<CATEGORY>vin06</CATEGORY>

 <H2>Το λευκό μητρώο δεν αρκεί...
</H2>
ΤΟ ΓΕΓΟΝΟΣ ότι ένας κατηγορούμενος δεν είχε άλλες καταδίκες, δεν αρκεί για να
αιτιολογηθεί το έντιμο παρελθόν του και επομένως να αναγνωρισθεί αυτό στα
ελαφρυντικά για την ποινή του.

Αυτό επισημαίνει ο αντεισαγγελέας του Αρείου Πάγου Αλ. Σπυρόπουλος, ασκώντας
αναίρεση σε απόφαση του Εφετείου Κέρκυρας, με την οποία καταδικάστηκε σε
κάθειρξη 18 ετών ο Μιλτ. Τάτσης, από την Παραμυθιά Θεσπρωτίας, για τη
δολοφονία (το 1994) της φοιτήτριας Ελένης Μπολώτση.

Ο δράστης χτύπησε με το αυτοκίνητό του το μοτοποδήλατο του κοριτσιού (στο
οποίο επέβαινε και ο αδελφός της), τους έριξε σε ένα χαντάκι δίπλα στον δρόμο
και στη συνέχεια πυροβόλησε τρεις φορές με καραμπίνα την άτυχη φοιτήτρια, που
είχε απορρίψει προτάσεις του για ερωτικές σχέσεις.

Πρωτόδικα, ο δράστης είχε καταδικαστεί σε ισόβια, αλλά το Εφετείο μείωσε την
ποινή του αναγνωρίζοντας το ελαφρυντικό του προτέρου εντίμου βίου. Και ο
αντεισαγγελέας του Αρείου Πάγου άσκησε αναίρεση κατά της απόφασης, τονίζοντας
ότι τα ελαφρυντικά πρέπει να αιτιολογούνται. «Για τον χαρακτηρισμό ως έντιμης
της ζωής του κατηγορουμένου ­ σημειώνει ο κ. Σπυρόπουλος ­ δεν αρκεί μόνον η
μη προηγούμενη καταδίκη του, αλλά θα έπρεπε για παράδειγμα να αξιολογηθεί και
η μέχρι τότε συμπεριφορά του δράστη έναντι του θύματος...».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15835N185</ED>
<ID>
ID:167703

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N18&aa=5</URL></REF>


Article

<CATEGORY>vin06</CATEGORY>

 <H5>ΑΠΟ ΤΟΝ ΙΟΥΝΙΟ ΕΩΣ ΤΟΝ ΣΕΠΤΕΜΒΡΙΟ ΘΑ ΙΣΧΥΣΕΙ ΤΟ ΩΡΑΡΙΟ ΕΡΓΑΣΙΑΣ ΣΤΗΝ ΑΤΤΙΚΗ
</H5><H2>Ανάσα με το κλιμακωτό
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Από τη Δευτέρα 2 Ιουνίου και μέχρι τις 30 Σεπτεμβρίου αναμένεται να ισχύσει,
εκτός απροόπτου, το κλιμακωτό ωράριο εργασίας, στο Λεκανοπέδιο. Η σχετική
απόφαση θα υπογραφεί τις προσεχείς ημέρες από τον υπουργό ΠΕΧΩΔΕ.

Η ΗΓΕΣΙΑ του υπουργείου προχωρεί και φέτος, για τέταρτη συνεχή χρονιά, στην
καθιέρωση του μέτρου, καθώς, όπως αποδεικνύεται από σχετική μελέτη του ΠΕΡΠΑ,
το κλιμακωτό ωράριο στις πρώτες χρονιές που εφαρμόστηκε (1994 -95) βοήθησε στη
μείωση της φωτοχημικής ρύπανσης.

Με βάση το γεγονός ότι από τις 7 π.μ. μέχρι τις 10 π.μ. εκδηλώνεται στην Αθήνα
η «αιχμή» της ατμοσφαιρικής ρύπανσης, στην οποία μεγάλη συμβολή έχει η
(παράλληλη) κυκλοφορία των οχημάτων, (ρύποι - οξείδια του αζώτου), η μελέτη
του ΠΕΡΠΑ θεωρεί σκόπιμο τον διαχωρισμό και τη διοχέτευση των μετακινουμένων
με τα αυτοκίνητά τους εργαζομένων σε χρονικές ζώνες που θα υπαγορεύονται από
την ώρα έναρξης της εργασίας τους.

Έτσι λοιπόν οι εργαζόμενοι στους δημόσιους οργανισμούς και επιχειρήσεις ΝΠΔΔ,
ΟΤΑ θα προσέρχονται στις δουλειές τους στις 7 το πρωί, ενώ σε ό,τι αφορά τις
τράπεζες, τις ασφαλιστικές εταιρείες και τα πάσης φύσεως θυγατρικά τους νομικά
πρόσωπα, το ωράριο θα ξεκινά από τις 7.45 π.μ.

Στις 7 π.μ. θα ξεκινούν τη λειτουργία τους εμπορικά καταστήματα, όπως σούπερ
μάρκετ, κρεοπωλεία, φούρνοι, υλικά οικοδομών, χρώματα - σιδηρικά, ιχθυοπωλεία,
οπωρολαχανοπωλεία, βαφεία, καθαριστήρια και αρτοποιεία, ενώ στις 8.45 τα
πολυκαταστήματα, τα καταστήματα με είδη ένδυσης, υπόδησης, καλλυντικών,
ηλεκτρικών, υαλικών, τα χρυσοχοεία, τα δισκοπωλεία, τα βιβλιοπωλεία.

Η μελέτη του ΠΕΡΠΑ επισημαίνει τρεις λόγους που συντελούν στην αύξηση της
ατμοσφαιρικής ρύπανσης, την περίοδο του καλοκαιριού, κατά το χρονικό διάστημα
7 π.μ. - 10 π.μ. Αυτοί είναι: «η μεγάλη αύξηση του κυκλοφοριακού φόρτου λόγω
μαζικής μετακίνησης των εργαζομένων προς τον τόπο εργασίας τους», «η άπνοια
και οι ασθενείς άνεμοι μέχρι τις 10 το πρωί», «το φαινόμενο της χαμηλής
πρωινής αναστροφής της θερμοκρασίας που έχει ως αποτέλεσμα τη μείωση ή την
αναστολή των ανοδικών κινήσεων του αέρα, που αποτελούν ένα από τους
σημαντικότερους παράγοντες διάχυσης και μείωσης των ρύπων».

Κατά συνέπεια, σύμφωνα με την ίδια μελέτη, «η κλιμάκωση της ώρας προσέλευσης
στην εργασία για τις διάφορες κατηγορίες εργαζομένων, μέσα στο προαναφερόμενο
χρονικό διάστημα, επιδρά θετικά στις πρωινές ώρες αιχμής της κυκλοφορίας και
επομένως της ρύπανσης».

Από τις μετρήσεις που διενήργησε το ΠΕΡΠΑ σε συγκεκριμένους δρόμους κατά τις
περιόδους εφαρμογής του κλιμακωτού ωραρίου το 1994 - 95, προέκυψε μείωση και
καλύτερη κατανομή του κυκλοφοριακού φόρτου στις ώρες αιχμής με άμεσες
επιπτώσεις στην ποιότητα της ατμόσφαιρας.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15835N201</ED>
<ID>
ID:167704

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N20&aa=1</URL></REF>


Article

<CATEGORY>vin02</CATEGORY>

 <H5>Καλό αλλά... ανεπαρκές
</H5><H2>ΑΙΧΜΕΣ
</H2>
<AUTHOR>ΣΠΥΡΟΣ ΤΣΑΓΚΑΡΑΤΟΣ</AUTHOR>

ΕΙΝΑΙ σίγουρο πως η κίνηση και ο ρυθμός μιας μεγαλούπολης, όπως η Αθήνα,
εξαρτώνται από την κίνηση αυτών που εργάζονται και αυτών που αποτελούν τους
χρήστες υπηρεσιών και αγαθών.

Αυτή η κίνηση και ο ρυθμός επηρεάζουν άμεσα και καθοριστικά τη λειτουργία της
πόλης και συνδέονται άρρηκτα με το ωράριο τόσο της έναρξης όσο και του τέλους
της εργασίας των υπηρεσιών και καταστημάτων.

Το κλιμακωτό ωράριο δημιουργεί τις προϋποθέσεις για τη ριζική διαφοροποίηση
του ρυθμού και την ορθολογική οργάνωση των μετακινήσεων στην πόλη, έτσι ώστε
να έχουμε λιγότερο χαμένο χρόνο, λιγότερη ταλαιπωρία και ιδίως λιγότερο νέφος,
(αφού μειώνονται οι ώρες κυκλοφοριακής αιχμής, τα μποτιλιαρίσματα, η αργή
κίνηση των τροχοφόρων κ.λπ.).

Μέχρι σήμερα, με βάση τα στοιχεία του ΥΠΕΧΩΔΕ, τους καλοκαιρινούς μήνες που
εφαρμόσθηκε το κλιμακωτό ωράριο είχαμε μείωση των ρύπων αν και η εφαρμογή ήταν
δειλή όσον αφορά την κλιμάκωση των χρόνων και ανεπαρκής όσον αφορά την
αστυνόμευση του μέτρου.

Θεωρούμε πως έφτασε η στιγμή να εφαρμόσουμε πραγματικό κλιμακωτό ωράριο, όπου
στο διάστημα της κυκλοφοριακής αιχμής (7-10 το πρωί) να κλιμακώνεται ανά ώρα η
μετακίνηση των εργαζομένων στο Δημόσιο και τις τράπεζες προς τον τόπο εργασίας τους.

Μόνο έτσι το μέτρο θα συμβάλει αποφασιστικά στην καταπολέμηση του νέφους που
ήδη έχει κάνει την εμφάνισή του.

Ο Σπύρος Τσαγκαράτος είναι αρχιτέκτονας, δρ πολεοδόμος.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15835N202</ED>
<ID>
ID:167705

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N20&aa=2</URL></REF>


Article

<CATEGORY>vin06</CATEGORY>

 <H2>Θα «βλέπουμε» 5 δισ. χρόνια στο παρελθόν!
</H2>
ΥΠΕΡΣΥΓΧΡΟΝΟ τηλεσκόπιο διαμέτρου 2 μέτρων, με το οποίο οι αστρονόμοι θα έχουν
τη δυνατότητα παρατήρησης αντικειμένων έως και εκατό φορές αμυδρότερα από όσα
«έβλεπαν» μέχρι σήμερα, πρόκειται να αποκτήσει το Αστρονομικό Ινστιτούτο του
Εθνικού Αστεροσκοπείου Αθηνών. 
Οι επιστήμονες θα μπορούν να παρατηρούν με το νέο τηλεσκόπιο έως και 5
δισεκατομμύρια χρόνια στο παρελθόν του Σύμπαντος. Έτσι, μ' αυτό το νέο όργανο
προσφέρεται στην ελληνική αστρονομία το καλύτερο επιστημονικό εργαλείο του
είδους στα Βαλκάνια.

Το κόστος για την αγορά του τηλεσκοπίου φθάνει το 1 δισ. δραχμές. Το ποσόν
αυτό εγκρίθηκε, ήδη, από την επιτροπή παρακολούθησης του επιχειρησιακού
προγράμματος Έρευνας και Τεχνολογίας του β' κοινοτικού πλαισίου στήριξης, στα
πλαίσια της αναδιάρθρωσης του ερευνητικού εξοπλισμού που προωθεί η γενική
γραμματεία Έρευνας και Τεχνολογίας του υπουργείου Ανάπτυξης σε συνεργασία με
το Αστρονομικό Ινστιτούτο του Εθνικού Αστεροσκοπείου Αθηνών.

Με το τηλεσκόπιο ανοίγουν νέοι δρόμοι παρατήρησης που αφορούν διαστημικά
αντικείμενα που πλησιάοζυν τη Γη (κομήτες και αστεροειδείς), τη Γαλαξιακή
Αστρονομία και την Εξωγαλαζιακή Αστρονομία.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15835N203</ED>
<ID>
ID:167706

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N20&aa=3</URL></REF>


Article

<CATEGORY>vin06</CATEGORY>

 <H2>Αθωώθηκαν γονείς για δυσφήμηση του ΚΕΦΕ
</H2>
Ο ΤΡΟΠΟΣ λειτουργίας του ΚΕΦΕ (Κέντρο Εφαρμοσμένης Φιλοσοφίας Ελλάδος) και οι
σχέσεις με τα μέλη του απασχόλησαν για άλλη μία φορά χθες τη Δικαιοσύνη.

Οι γονείς μιας 30χρονης κοπέλας, της Θεοδώρας Αποστολοπούλου, πρώην μέλους του
ΚΕΦΕ, βρέθηκαν στο εδώλιο του Β' Τριμελούς Πλημμελειοδικείου της Αθήνας
κατηγορούμενοι για συκοφαντική δυσφήμηση, εξύβριση και απειλή, αλλά οι
δικαστές ομόφωνα τους κήρυξαν αθώους. Σύμφωνα με την κατηγορία, ο Ανδρέας και
η Μαρία Αποστολοπούλου το μεσημέρι της 3ης Μαΐου 1995 πήγαν στα κεντρικά
γραφεία του σωματείου στην οδό Πατησίων και εκεί οργισμένοι άρχισαν να
φωνάζουν θεωρώντας τους εκπροσώπους του ΚΕΦΕ υπεύθυνους για την απομάκρυνση
της κόρης τους από την οικογένειά της. Η Θεοδώρα Αποστολοπούλου, όπως
κατήγγειλαν οι γονείς της, το μικρό χρονικό διάστημα που έμεινε στο ΚΕΦΕ
υποχρεώθηκε να καταβάλει μεγάλα χρηματικά ποσά για να συνδράμει το σωματείο.
Με τη μεσολάβηση μάλιστα των υπευθύνων του ΚΕΦΕ ­ όπως υποστήριξαν οι
κατηγορούμενοι ­ η κόρη τους υπέγραψε πενταετή σύμβαση για δωρεάν παροχή
εργασίας σε ανάλογο σωματείο στην Κοπεγχάγη της Δανίας. 
Τα μέλη του ΚΕΦΕ, που κατέθεσαν κατά τη διάρκεια της πολύωρης ακροαματικής
διαδικασίας, αρνήθηκαν κατηγορηματικά πως υποχρέωναν τη Θεοδώρα να προβεί σε
οποιαδήποτε οικονομική παροχή. 
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15835N204</ED>
<ID>
ID:167707

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N20&aa=4</URL></REF>


Article

<CATEGORY>vin06</CATEGORY>

 <H2>14 χρόνια στη σύζυγο του Ιάπωνα πρεσβευτή
</H2>
ΔΕΚΑΤΕΣΣΕΡΑ χρόνια κάθειρξη επέβαλαν οι δικαστές του Μεικτού Ορκωτού
Δικαστηρίου της Αθήνας στην 50χρονη σύζυγο του πρέσβη της Ιαπωνίας Μαρία
Μασσάμι Τανίντα, την οποία έκριναν ένοχη για δύο απόπειρες ανθρωποκτονίας.

Η 50χρονη κατηγορουμένη παρά την καταδικαστική απόφαση είναι ελεύθερη με
περιοριστικούς όρους (απαγόρευση εξόδου από τη χώρα και καταβολή εγγυοδοσίας
2.000.000 δραχμών), καθώς το δικαστήριο ομόφωνα έκανε δεκτό το αίτημα της
υπεράσπισης για αναστολή εκτέλεσης της ποινής της μέχρι να εκδικασθεί η
υπόθεση σε δεύτερο βαθμό από το Εφετείο. Η Τανίντα είχε επανειλημμένως
επιχειρήσει να επεκτείνει αυθαίρετα τα όρια του κτήματός της, στην Κοινότητα
Αμαρύνθου Ευβοίας, με αποτέλεσμα να έρθει σε σύγκρουση με τον 74χρονο Κων.
Παπαγεωργίου και τον 33χρονο Αθαν. Καλαντζόπουλο, εναντίον των οποίων φέρεται
ότι πυροβόλησε το πρωί της 23ης Απριλίου 1990.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15835N205</ED>
<ID>
ID:167708

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N20&aa=5</URL></REF>


Article

<CATEGORY>vin06</CATEGORY>

 <H5>ΠΟΙΟΙ ΚΑΙ ΠΩΣ ΘΑ ΠΑΡΟΥΝ ΤΙΣ ΒΕΒΑΙΩΣΕΙΣ
</H5><H2>Φθηνές διακοπές με κοινωνικό τουρισμό
</H2>
Φθηνές διακοπές σε 23.000 χαμηλόμισθους εργαζόμενους και συνταξιούχους θα
προσφέρει ο ΕΟΤ με το νέο πρόγραμμα κοινωνικού τουρισμού που αρχίζει τον
Ιούνιο και θα λήξει τον Μάρτιο του 1998.

Η ΔΙΑΝΟΜΗ των βεβαιώσεων κοινωνικού τουρισμού στους δικαιούχους του Νομού
Αττικής θα ξεκινήσει την ερχόμενη Δευτέρα από το θέατρο «Βρετάνια»
(Πανεπιστημίου και Βουκουρεστίου) και θα γίνει με αλφαβητική σειρά.

Σημειώνεται ότι δικαίωμα συμμετοχής στο πρόγραμμα κοινωνικού τουρισμού του ΕΟΤ
έχουν όλοι οι χαμηλόμισθοι εργαζόμενοι και συνταξιούχοι (συμπεριλαμβάνονται οι
ανάπηροι, οι άνεργοι, οι ομογενείς πρόσφυγες, οι ανάπηροι πολέμου, οι
αγωνιστές της Εθνικής Αντίστασης) που δεν μετέχουν στο αντίστοιχο πρόγραμμα
της Εργατικής Εστίας.

Με τις βεβαιώσεις αυτές οι δικαιούχοι θα μπορούν να κάνουν κράτηση στα
καταλύματα που συμμετέχουν στο φετινό πρόγραμμα κοινωνικού τουρισμού (η λίστα
των καταλυμάτων θα χορηγείται μαζί με τις βεβαιώσεις).

Από το φετινό πρόγραμμα αποκλείονται όσοι δικαιούχοι είχαν πάρει δελτία
κοινωνικού τουρισμού από τον ΕΟΤ και πέρυσι (για την περίοδο Ιουνίου '96 -
Μαΐου '97).

Στους δικαιούχους του Νομού Αττικής, των οποίων το επώνυμο αρχίζει από Α έως
και Ζ, η διανομή των βεβαιώσεων θα γίνει στις 19 και 20 Μαΐου. Στους
δικαιούχους με επώνυμο από Η έως Κ η διανομή θα γίνει στις 21 και 22 Μαΐου,
από Λ έως Ο στις 23 και 26 Μαΐου και από Π έως Σ στις 27 και 28 Μαΐου. Στις 2
Ιουνίου, ανεξαρτήτως αλφαβητικής σειράς, θα διανεμηθούν βεβαιώσεις σε
δικαιούχους που δεν πρόλαβαν να τις παραλάβουν τις προηγούμενες μέρες. Για τη
χορήγηση των βεβαιώσεων οι δικαιούχοι θα πρέπει να έχουν μαζί τους την
αστυνομική ταυτότητα, το βιβλιάριο ασθενείας και φωτοτυπία του εκκαθαριστικού
σημειώματος της Εφορίας του 1996. Στις περιοχές εκτός Αττικής η διανομή των
βεβαιώσεων θα γίνει από τις διευθύνσεις και τα γραφεία του ΕΟΤ ή τις
νομαρχίες, σε ημερομηνίες που θα οριστούν κατά τόπους.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15835N211</ED>
<ID>
ID:167709

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N21&aa=1</URL></REF>


Article

<CATEGORY>vin06</CATEGORY>

 <H2>Έργα ύψους 70 δισ. σε Κοζάνη - Γρεβενά
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Η ΚΑΘΥΣΤΕΡΗΣΗ στην υλοποίηση των προγραμμάτων οικιστικής αποκατάστασης και
ανασυγκρότησης απασχολεί περισσότερο τους κατοίκους των νομών Κοζάνης και
Γρεβενών, δύο χρόνια μετά τον καταστροφικό σεισμό της 13ης Μαΐου 1995. Η
παρέμβαση του κράτους, ωστόσο, από την ημέρα που σημειώθηκε ο μεγάλος σεισμός
μέχρι και μετά δύο χρόνια, κρίνεται ικανοποιητική από τους κρατικούς,
δημοτικούς φορείς και τους πολίτες.

Ολοκληρώθηκαν ή εκτελούνται έργα ύψους 70 δισ. δρχ. για την αποκατάσταση των
σεισμόπληκτων περιοχών, από το συνολικό πρόγραμμα ύψους 110 δισ. δρχ. που είχε
εξαγγελθεί από την κυβέρνηση μετά τον καταστροφικό σεισμό, το οποίο αναμένεται
να ολοκληρωθεί.

Πριν από ενάμιση μήνα εγκρίθηκε η παροχή δανείου στην περιφέρεια Δυτικής
Μακεδονίας από την Ευρωπαϊκή Κοινότητα, ύψους 33 δισ. δρχ., ενώ ο
προϋπολογισμός του ειδικού αναπτυξιακού προγράμματος για τους νομούς Κοζάνης
και Γρεβενών φθάνει στα 80 δισ. δρχ. (150 δισ. συνολικά για την περιφέρεια
Δυτικής Μακεδονίας).

«Από τα 100 έργα που εντάχθηκαν στο περιφερειακό πρόγραμμα υπάρχει η οριστική
έγκριση για τα 48, προϋπολογισμού 40 δισ. δρχ., ενώ η ολοκλήρωσή τους θα γίνει
μέχρι το 2000», είπε ο κ. Παπαδόπουλος.

Στο μεταξύ, περισσότερα από 140 δισ. δρχ. διατέθηκαν κατά τη διάρκεια των δύο
τελευταίων χρόνων στον νομό Κοζάνης για την αποκατάσταση των σεισμόπληκτων
περιοχών, σύμφωνα με τον νομάρχη Κοζάνης, Πασχάλη Μητλιάγκα.

Όπως είπε στα «ΝΕΑ» ο νομάρχης Κοζάνης, έχουν ήδη παραδοθεί στους δικαιούχους
τους 1.300 νέες κατοικίες, δημοπρατήθηκαν άλλες 750 (η κατασκευή των οποίων θα
ολοκληρωθεί το αργότερο την άνοιξη του 1998), ενώ στο τελευταίο στάδιο των
διαδικασιών βρίσκεται και η δημοπράτηση άλλων 250 νέων κατοικιών. Τις
καθυστερήσεις στο πρόγραμμα οικιστικής ανασυγκρότησης, ιδιαίτερα στην
περισσότερο πληγείσα από τον σεισμό περιοχή των Βεντζίων Γρεβενών, επισήμανε
μιλώντας στα «ΝΕΑ» ο νομάρχης Γρεβενών, Αντώνης Πέτσας.

«Υπάρχει πρόβλημα καθυστέρησης στους υπό μετακίνηση οικισμούς στο Καλαμίτσι,
στο Κατόχι και στον Μεσόλακο. Ζητάμε με πράξη του υπουργικού συμβουλίου να
διευθετηθεί το θέμα παράτασης των προθεσμιών για τη δανειοδότηση στους
δικαιούχους πολίτες», είπε ο νομάρχης Γρεβενών.

Στο χωριό Κνίδη των Γρεβενών ­ επίκεντρο του μεγάλου σεισμού ­ περισσότεροι
από 320 κάτοικοι του διαμένουν σε λυόμενα σπίτια, ενώ μέχρι το φθινόπωρο θα
είναι έτοιμες περίπου 50 νέες συμβατικές κατοικίες.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15835N212</ED>
<ID>
ID:167710

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N21&aa=2</URL></REF>


Article

<CATEGORY>vin06</CATEGORY>

 <H5></H5><H2>Προσοχή στα πολυ-βιταμινούχα σκευάσματα </H2>
ΑΝΕΞΕΛΕΓΚΤΑ και ενδεχομένως επικίνδυνα για την υγεία συμπληρώματα διατροφής
και πολυβιταμινούχα σκευάσματα κυκλοφορούν στην αγορά προς χρήση αθλουμένων
παχύσαρκων ατόμων.

Τα προϊόντα αυτά, τονίζει η διοίκηση του Ιατρικού Συλλόγου Αθηνών σε χθεσινή
ανακοίνωσή της, που διατίθενται σε καταστήματα υγιεινών τροφών ή αθλητικών
ειδών καθώς και σε γυμναστήρια αφού έχουν την ιδιότητα να αυξάνουν τον
μεταβολισμό και να «καίνε» το σωματικό λίπος, διαπιστώθηκε ότι περιέχουν σε
μεγάλη δόση εφεδρίνη και καφεΐνη.

Ο συνδυασμός των φαρμάκων αυτών, τονίζει η διοίκηση του ΙΣΑ, έχει ανεπίθυμητες
ή και επικίνδυνες επιδράσεις στο καρδιαγγειακό και το κεντρικό νευρικό σύστημα.

Κλασικές παρενέργειες που συνοδεύουν αυτά τα σκευάσματα είναι: υπέρταση,
ταχυκαρδία, αρρυθμία, στηθάγχη σε άτομα με παθολογικό υπόστρωμα, αϋπνία,
διέγερση, τρόμος, ευφορία, εφιδρώσεις και άλλα.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15835N213</ED>
<ID>
ID:167711

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N21&aa=3</URL></REF>


Article

<CATEGORY>vin06</CATEGORY>

 <H2>Να μη διωχθούν οι αγρότες λέει ο ΔΣΑ
</H2>
ΤΗΝ ΚΑΤΑΡΓΗΣΗ με νομοθετική ρύθμιση των δικών που εκκρεμούν εις βάρος αγροτών
για τα μπλόκα στους δρόμους κατά τις πρόσφατες αγροτικές κινητοποιήσεις, αλλά
και σε παλαιότερες, ζητεί ο Δικηγορικός Σύλλογος Αθήνας. Με χθεσινή ανακοίνωσή
του ο ΔΣΑ κάνει λόγο για «ποινικοποίηση των αγροτικών αγώνων» και υποστηρίζει
ότι με τις εκκρεμείς δίκες «έχει δημιουργηθεί μείζον κοινωνικό και πολιτικό πρόβλημα».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15835N214</ED>
<ID>
ID:167712

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N21&aa=4</URL></REF>


Article

<CATEGORY>vin06</CATEGORY>

 <H2>Θα καταγραφούν τα αυθαίρετα
</H2>
ΘΕΣΣΑΛΟΝΙΚΗ. 
ΕΙΔΙΚΗ υπηρεσία αναλαμβάνει να επιλύσει το πρόβλημα των χιλιάδων αυθαιρέτων
κτισμάτων σε παραθαλάσσιες περιοχές, αλλά και στα πιο ορεινά της Χαλκιδικής,
ενώ ολοκληρώνεται ο χωροταξικός σχεδιασμός της χερσονήσου.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15835N215</ED>
<ID>
ID:167713

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N21&aa=5</URL></REF>


Article

<CATEGORY>vin06</CATEGORY>

 <H5>160 ΠΑΡΑΒΑΣΕΙΣ ΤΟΥ ΚΟΚ ΑΠΟ ΤΟ ΣΥΣΤΗΜΑ ΕΛΕΓΧΟΜΕΝΗΣ ΣΤΑΘΜΕΥΣΗΣ
</H5><H2>Παρκόμετρα αυθαιρεσίας!
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Σωρεία παραβάσεων του Κώδικα Οδικής Κυκλοφορίας (ΚΟΚ) παρουσιάζει το σύστημα
ελεγχόμενης στάθμευσης του Δήμου Αθηναίων.

ΥΣΤΕΡΑ ΑΠΟ σχετική έρευνα που πραγματοποίησε η Διεύθυνση Τροχαίας Αθηνών,
εντοπίστηκαν παραβάσεις του ΚΟΚ σε περισσότερα από 160 σημεία της Αθήνας. Σε
μία περίπτωση, μάλιστα, η ελεγχόμενη στάθμευση είχε κλείσει την είσοδο
ιδιωτικού γκαράζ!

Λόγω της ελεγχόμενης στάθμευσης, όπως είχαν γράψει τα «ΝΕΑ» στις 5 Απριλίου,
σε δεκάδες οδούς στο κέντρο της Αθήνας, παρατηρούνται προβλήματα στην εύρυθμη
κυκλοφορία των αυτοκινήτων.

Συγκεκριμένα, σε 80 σημεία η Τροχαία διαπίστωσε ότι είχε εφαρμοστεί ελεγχόμενη
στάθμευση σε απόσταση μικρότερη των 20 μέτρων από τους φωτεινούς σηματοδότες,
κάτι που απαγορεύει ρητά ο ΚΟΚ. Είναι χαρακτηριστικό ότι μόνο σε τέσσερις
οδούς (Αριστοτέλους, Βουκουρεστίου, Σκουφά και 3ης Σεπτεμβρίου), οι άνδρες της
Τροχαίας κατέγραψαν 32 τέτοιες παραβάσεις.

ΣΕ ΣΤΡΟΦΕΣ!

Σε 29 σημεία εντοπίστηκε ότι η ελεγχόμενη στάθμευση είχε επεκταθεί ακόμη και
πάνω στις στροφές. Ενώ, ο ΚΟΚ ορίζει ότι απαγορεύεται η στάθμευση σε απόσταση
μικρότερη των 5 μέτρων από τις στροφές, αυτό καταστρατηγείται. Οι περισσότερες
παραβάσεις αυτής της κατηγορίας βρίσκονται επί των οδών Αγίου Μελετίου και Αριστοτέλους.

Επίσης βρέθηκε ότι τα παρκόμετρα δούλευαν σε 19 σημεία, στα οποία όμως
υπάρχουν οι γνωστές πινακίδες Ρ-39 και Ρ-40 που απαγορεύουν διά ροπάλου τη
στάση και στάθμευση. «Πρωταθλήτρια» παρανομίας σ' αυτήν την περίπτωση
αναδεικνύεται η οδός Αγίου Μελετίου, με 9 παραβάσεις.

Σε 8 οδούς η Τροχαία διαπίστωσε ότι έχουν καθορισθεί χώροι στάθμευσης και από
τις δύο πλευρές, με αποτέλεσμα να δημιουργούνται κυκλοφοριακά προβλήματα, ενώ
σε 9 σημεία δεν τηρείται η απόσταση 5 μέτρων από τις διαβάσεις πεζών.

«ΑΤΕΛΕΙΕΣ»...

Αναφερόμενος στις παρατηρήσεις της Τροχαίας, ο κ. Βασίλης Κορομάντζος απέδωσε
τις παραβάσεις του ΚΟΚ στο γεγονός ότι πρόκειται για την εφαρμογή ενός νέου
συστήματος. «Είναι βέβαιο ότι, όταν εφαρμόζεται ένα νέο σύστημα και μάλιστα σε
αυτή την μεγάλη έκταση, είναι φυσικό να υπάρχουν ατέλειες. Αυτές οι ατέλειες
εντοπίστηκαν σε 160 θέσεις παρκαρίσματος σε 5.000 θέσεις που υπάρχουν σήμερα,
δηλαδή μιλάμε για πολύ μικρό ποσοστό στο ήδη υπάρχον σύστημα».

Από την πλευρά του, ο κ. Γιώργος Κυριακής, εκ των υπευθύνων της ιδιωτικής
εταιρείας που έχει αναλάβει για λογαριασμό του Δήμου Αθηναίων τον σχεδιασμό
και τη λειτουργία του συστήματος ελεγχόμενης στάθμευσης, εξέφρασε την άποψη
ότι ο αριθμός των σημείων στα οποία εντοπίστηκαν παραβάσεις είναι υπερβολικός.
«Πολύ φοβούμαι ότι ο αριθμός που έδωσε το υπουργείο Δημόσιας Τάξης είναι
υπερβολικός. Εμείς τώρα κιόλας θα δώσουμε εντολή να εξεταστούν ένα προς ένα τα
επίμαχα σημεία».

Όσον αφορά την ευθύνη για τις παραβάσεις που διαπιστώθηκαν, ο κ. Κορομάντζος
υπογράμμισε ότι «ο Δήμος Αθηναίων, με ρητές οδηγίες προς την εταιρεία που
ανέλαβε τη διαχείριση του συστήματος, κατέστησε σαφές ότι ο Κώδικας
Κυκλοφορίας θα πρέπει να τηρηθεί κατά γράμμα. 
Μάλιστα, σε όσες περιπτώσεις κατά το παρελθόν μάς ενημέρωσε η Τροχαία,
διαβιβάσαμε όλα τα στοιχεία προς την εταιρεία, η οποία και προχώρησε αμέσως σε διορθώσεις».

ΠΡΟΒΛΗΜΑΤΑ

Σε συνεργασία με την Τροχαία, κατέληξε ο αρμόδιος αντιδήμαρχος Αθηναίων,
«είμαστε πρόθυμοι να δώσουμε άμεση λύση στο πρόβλημα που έχει δημιουργηθεί και
να αποκαταστήσουμε τη νομιμότητα εκεί όπου τυχόν έχει παραβιαστεί».

Χθες, μάλιστα, στην οδό Σαρρή από νωρίς το πρωί βρισκόταν συνεργείο υπαλλήλων
του δήμου, με επικεφαλής τον κ. Βλάση Κριτσώνη, προκειμένου να διευθετηθεί ένα
σχετικό πρόβλημα που ανέκυψε με την εφαρμογή της ελεγχόμενης στάθμευσης. 
«Και από τις δύο πλευρές του δρόμου είχε καθοριστεί ελεγχόμενη στάθμευση, με
αποτέλεσμα να δημιουργούνται προβλήματα στην κυκλοφορία των οχημάτων. Γι' αυτό
είμαστε εδώ για να διορθώσουμε αυτό το σημείο», ανέφερε ο κ. Κριτσώνης.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15835N221</ED>
<ID>
ID:167714

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N22&aa=1</URL></REF>


Article

<CATEGORY>vin06</CATEGORY>

 <H2>Ρωμαίος: Θα ζητήσω να ξηλωθούν
</H2>
<AUTHOR>ΛΙΑ ΝΕΣΦΥΓΕ</AUTHOR>

«STOP» στις αυθαιρεσίες του Δήμου Αθηναίων και των αρμόδιων εταιρειών που με
τις θέσεις ελεγχόμενης στάθμευσης δημιουργούν σοβαρά προβλήματα μέσα στην
πόλη, βάζει το Υπουργείο Δημόσιας Τάξης.

Ο υπουργός Δημόσιας Τάξης κ. Γιώργος Ρωμαίος στη χθεσινή συνάντησή του με τους
δημοσιογράφους αναφέρθηκε λεπτομερώς στα προβλήματα που δημιουργούνται από τις
υπερβάσεις που έχουν επισημανθεί στους χώρους ελεγχόμενης στάθμευσης και έδωσε
στη δημοσιότητα κατάλογο με 160 σημεία της Αθήνας όπου παραβιάζονται κατάφωρα
οι διατάξεις του ΚΟΚ.

Όπως τόνισε ο κ. Ρωμαίος, θα συναντηθεί με τον Δήμαρχο Αθηναίων κ. Δ.
Αβραμόπουλο προκείμενου να του εκθέσει το πρόβλημα και να του ζητήσει να
«ξηλωθούν» τα παράνομα παρκόμετρα, ώστε να αποκατασταθεί η τάξη.

Σε περίπτωση που δεν βρει ανταπόκριση, ο υπουργός είναι αποφασισμένος να
προχωρήσει σε νομικές διαδικασίες.

Το ίδιο αποφασισμένος εμφανίσθηκε ο υπουργός να αντιμετωπίσει και τις
αυθαιρεσίες άλλων Δήμων, όπως τα «σαμαράκια» στους δρόμους, τις μονοδρομήσεις
και άλλες παρεμβάσεις που έχουν κάνει, με αποτέλεσμα να δημιουργούνται
προβλήματα στους οδηγούς.

Τέλος, ο υπουργός Δημόσιας Τάξης αναφέρθηκε και στις καταγγελίες που έχουν
γίνει αναφορικά με τις κλήσεις που δίνουν οι υπάλληλοι των εταιρειών
ελεγχόμενης στάθμευσης σε οδηγούς για παράνομη στάθμευση: «Έχουμε ζητήσει να
δούμε τι ισχύει, ποιες αρμοδιότητες τούς έχει παραχωρήσει ο δήμος και κατά
πόσον αυτό είναι νόμιμο...», κατέληξε ο κ. Ρωμαίος.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15835N222</ED>
<ID>
ID:167715

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N22&aa=2</URL></REF>


Article

<CATEGORY>vin06</CATEGORY>

 <H2>11 Τμήματα Τροχαίας για τις Εθνικές οδούς
</H2>
ΜΕ ΣΤΟΧΟ να γίνει όσο το δυνατόν περισσότερο εμφανής η παρουσία της Τροχαίας
στα δύο εθνικά δίκτυα και να υπάρξει αποτρεπτική αστυνόμευση εν όψει μάλιστα
του καλοκαιριού, το υπουργείο Δημόσιας Τάξης θα προχωρήσει σε μια σειρά
πρόσθετων μέτρων για τον περιορισμό των τροχαίων δυστυχημάτων στα οποία χάνουν
τη ζωή τους εκατοντάδες οδηγοί.

Ο υπουργός Δημόσιας Τάξης κ. Γ. Ρωμαίος, ο οποίος για τον σκοπό αυτό
συνεκάλεσε χθες το μεσημέρι σύσκεψη με τους διοικητές της Τροχαίας, ανακοίνωσε
στους δημοσιογράφους ότι θα δημιουργηθούν συνολικά 11 Τμήματα Τροχαίας στους
δύο οδικούς άξονες Αθηνών - Πατρών και Αθηνών - Θεσσαλονίκης, που θα
ενισχυθούν με μεγάλο αριθμό αστυνομικών, ενώ θα τους διατεθούν και τα
κατάλληλα μέσα. Στόχος είναι, όπως τόνισε, κάθε Τμήμα Τροχαίας να καλύπτει 80
έως 100 χιλιόμετρα του εθνικού δικτύου, να υπάρχει περιπολικό της Τροχαίας
κάθε 30 χιλιόμετρα και γενικά να είναι εμφανής η παρουσία τροχονόμων. Σε πρώτη
φάση, για την κάλυψη των αναγκών, κυρίως τα Σαββατοκύριακα, θα κληθούν να
μετέχουν στα μέτρα και αστυνομικοί της Άμεσης Δράσης, καθώς και
μοτοσυκλετιστές. Αποφασίσθηκε ακόμα να ενισχυθεί και να αναβαθμισθεί η
Κεντρική Υπηρεσία της Τροχαίας, η οποία θα έχει τον κεντρικό σχεδιασμό.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15835N223</ED>
<ID>
ID:167716

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N22&aa=3</URL></REF>


Article

<CATEGORY>vin06</CATEGORY>

 <H2>Σπείρα κλέβει φορτηγά
</H2>
ΣΗΜΑΝΤΙΚΗ αύξηση των κλοπών φορτηγών αυτοκινήτων, και μάλιστα φορτωμένων με
διάφορα εμπορεύματα, παρατηρείται στην περιοχή της Αττικής το τελευταίο
τρίμηνο, σύμφωνα με χθεσινή καταγγελία του Συνδέσμου Διεθνών Διαμεταφορέων Ελλάδας.

Ο Σύνδεσμος καταγγέλλει ότι, σύμφωνα με τα στοιχεία που έχει συλλέξει, οι
κλοπές πρέπει να γίνονται από τα μέλη κάποιας οργανωμένης σπείρας που δρουν
επαγγελματικά. 
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15835N224</ED>
<ID>
ID:167717

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N22&aa=4</URL></REF>


Article

<CATEGORY>vin06</CATEGORY>

 <H2>Επίσπευση εργασιών
</H2>
ΕΝΤΟΛΗ ΓΙΑ ΕΠΙΣΠΕΥΣΗ. Τα σοβαρά κυκλοφοριακά προβλήματα που δημιουργούνται
στον Κηφισό (περιοχή Ροσινιόλ) και στη Συγγρού (στη συμβολή της με την
Καλλιρρόης), λόγω των έργων επισκευής ή ανακατασκευής των γεφυρών που
βρίσκονται εκεί, ανάγκασαν τους αρμοδίους του ΥΠΕΧΩΔΕ να δώσουν εντολή για
επίσπευση των σχετικών εργασιών. 
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15835N225</ED>
<ID>
ID:167718

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N22&aa=5</URL></REF>


Article

<CATEGORY>vin06</CATEGORY>

 <H5>Κώδικας και για τις υπηρεσίες
</H5><H2>ΑΙΧΜΕΣ
</H2>
<AUTHOR>ΓΙΑΝΝΗΣ ΓΚΟΛΙΑΣ</AUTHOR>

ΕΙΝΑΙ προφανές ότι όταν ζητάμε από τους οδηγούς να εφαρμόζουν τον Κώδικα
Οδικής Κυκλοφορίας (ΚΟΚ), θα πρέπει το ίδιο να ισχύει πρωτίστως και με τις
αρμόδιες υπηρεσίες.

Οι διαπιστώσεις 
της Τροχαίας Αθηνών για πολυάριθμες παραβάσεις του ΚΟΚ από την εφαρμογή του
συστήματος ελεγχόμενης στάθμευσης, 
θα πρέπει να εξετασθούν προσεκτικά και να γίνουν δεκτές. 
Γεγονός είναι ότι για μία ακόμη φορά αναδεικνύεται η ανάγκη για στενή
συνεργασία μεταξύ 
των υπηρεσιών των αρμοδίων υπουργείων και των ΟΤΑ.

Σε κάθε περίπτωση, αυτό που προέχει είναι η τήρηση των κανόνων οδικής
κυκλοφορίας, που τόσο καταστρατηγείται 
στη χώρα μας. Για τον λόγο αυτό η επέκταση του συστήματος ελεγχόμενης
στάθμευσης θα πρέπει να γίνει με τη δέουσα προσοχή.

Ο Γ. Γκόλιας είναι συγκοινωνιολόγος, αναπληρωτής καθηγητής
του ΕΜΠ.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15835N231</ED>
<ID>
ID:167719

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N23&aa=1</URL></REF>


Article

<CATEGORY>vin06</CATEGORY>

 <H5>Η ΑΠΟΦΑΣΗ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ ΥΠΟΧΡΕΩΝΕΙ ΤΟ ΔΙΚΑΤΣΑ ΝΑ ΚΑΝΕΙ
ΣΥΓΚΡΙΤΙΚΗ ΑΞΙΟΛΟΓΗΣΗ
</H5><H2>Έλεγχος επιπέδου σπουδών
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Αγωνία στους φοιτητές που σπουδάζουν στα Πανεπιστήμια των ανατολικών χωρών ­
και ειδικά στις ιατρικές ειδικότητες που συγκεντρώνουν τους 7 στους 10! ­ αλλά
και απορίες στον ιατρικό κόσμο της χώρας προκάλεσε η πρόσφατη απόφαση του
Συμβουλίου της Επικρατείας, με την οποία υποχρεώνει το ΔΙΚΑΤΣΑ να κάνει
συγκριτική αξιολόγηση των σπουδών ανάμεσα στα ξένα και τα ελληνικά
Πανεπιστήμια, προτού καλέσει τους αποφοίτους των ανατολικών Πανεπιστημίων σε
πρόσθετες εξετάσεις, προκειμένου να αναγνωρίσει τα πτυχία τους.

ΟΙ ΑΠΟΡΙΕΣ των φοιτητών εντοπίζονται στο θέμα των πρόσθετων εξετάσεων, καθώς
υπήρξε αρχικά η εντύπωση ότι καταργούνται. Όμως το Συμβούλιο της Επικρατείας,
εξετάζοντας αίτηση 11 πτυχιούχων Οδοντιατρικής ρουμανικών Πανεπιστημίων, δεν
αποφάσισε την κατάργηση ­ τις έκρινε νόμιμες, καθώς για τους γιατρούς
προβλέπεται από το 1985 η συμπληρωματική εξέταση στην Παθολογία και τη
Χειρουργική, αλλά για τους οδοντιάτρους δεν υπήρχε πρόβλεψη ως το 1992 ­
υποχρέωσε όμως το ΔΙΚΑΤΣΑ να κάνει προηγουμένως σύγκριση του επιπέδου σπουδών
των Πανεπιστημίων από όπου προέρχονται οι απόφοιτοι και των αντίστοιχων σχολών
των ελληνικών Πανεπιστημίων.

Κατά συνέπεια, δεν θα απαιτούνται εξετάσεις μόνο εάν προκύπτει πλήρης
αντιστοιχία σπουδών, αλλιώς θα γίνονται για όσα μαθήματα θα κριθεί ότι δεν
είχαν αντιστοιχία. Έτσι λοιπόν, θα ξεκαθαρίσει πλέον και το ζήτημα της
ποιότητας των ιατρικών σπουδών στις ανατολικές χώρες, που θέτουν συχνά γιατροί
που σπούδασαν σε ελληνικά Πανεπιστήμια. Υποστηρίζουν ότι οι περισσότερες, ­ με
εξαίρεση την Τσεχία και την Ουγγαρία ­ ενώ έχουν καλά Πανεπιστήμια, δεν
ακολουθούν πάντα το ίδιο αυστηρό σύστημα εξετάσεων και επιλογής για αλλοδαπούς
φοιτητές (που πληρώνουν δίδακτρα), όπως κάνουν με τους δικούς τους. Το ζήτημα
λοιπόν δεν αφορά μόνο τους περίπου 5.000 καταγεγραμμένους φοιτητές σε
Πανεπιστήμια ανατολικών χωρών (σ.σ.: υπολογίζεται ότι υπάρχουν κι άλλοι τόσοι
μη καταγεγραμμένοι επισήμως) εκ των οποίων το 70% (!) περίπου σπουδάζει
Ιατρική, Οδοντιατρική και Φαρμακολογία, αλλά και το σύνολο του ιατρικού
κόσμου. Κάθε χρόνο, οι γιατροί και οδοντίατροι που αποφοιτούν από ανατολικές
χώρες και ζητούν αναγνώριση των πτυχίων τους φτάνουν ­ και συχνά ξεπερνούν ­
τον αριθμό των πτυχιούχων από τις ελληνικές ιατρικές σχολές.

Χαρακτηριστικό είναι ότι ενώ η Ελλάδα προβλέπει πως της χρειάζονται κάθε χρόνο
περίπου 800 νέοι φοιτητές στις 7 Ιατρικές Σχολές (και περίπου 200 στις
Οδοντιατρικές και 250 στις Φαρμακευτικές), στο τέλος του χρόνου προκύπτουν
περίπου άλλοι τόσοι προερχόμενοι από Ρουμανία, Βουλγαρία, Τσεχία, Σλοβακία,
Ουγγαρία κοκ. Αποτέλεσμα είναι να «σπάει» με αυτόν τον έμμεσο τρόπο ο
προβλεπόμενος κλειστός αριθμός εισακτέων στις Ιατρικές Σχολές, όπως
διαπιστώνει ο πρόεδρος του Κέντρου Εκπαιδευτικής Έρευνας κ. Μιχ. Κασσωτάκης.
Πέρυσι, «από τις 780 αιτήσεις αναγνώρισης πτυχίων ιατρικών ειδικοτήτων χωρών
εκτός Ευρωπαϊκής Ένωσης που έγιναν στο ΔΙΚΑΤΣΑ, μόλις 100 περίπου προέρχονταν
από Ιατρικές Σχολές δυτικών χωρών (ΗΠΑ, Καναδά κ.ά.) και οι υπόλοιπες από
ανατολικές χώρες, ακόμα και από την Αλβανία!», αναφέρει η διευθύντρια του
ΔΙΚΑΤΣΑ κ. Ιουλία Ευσταθίου

Αλλά αυτό, τονίζει ο πρόεδρος του Ιατρικού Συλλόγου Αθήνας κ. Κώστας
Οικονόμου, «πυροδοτεί τον πληθωρισμό του ιατρικού επαγγέλματος, καθώς
εισέρχονται κάθε χρόνο κάπου 1.500 νέοι γιατροί συνολικά ενώ συνταξιοδοτούνται
μόλις 500. Επιπλέον, δεν γνωρίζουμε αν όντως οι γνώσεις που έχουν λάβει
εξομοιώνονται με αυτές που παρέχουν τα ελληνικά ΑΕΙ και έχουν ακουστεί κατά
καιρούς διάφορα. Γι' αυτό ο Ιατρικός Σύλλογος, που θεωρεί παρόλα αυτά ότι οι
σπουδές είναι εξίσου καλές, επιμένει στις πρόσθετες εξετάσεις και ζητά
επιπλέον να περνούν από κλινική δοκιμασία, ώστε να διασταυρωθεί η επάρκεια και
να μην έχουν δικαίωμα σε απεριόριστο αριθμό δοκιμασιών για αναγνώριση πτυχίων,
όπως συμβαίνει σήμερα».

Τι αλλάζει, λοιπόν, η απόφαση του Συμβουλίου της Επικρατείας; «Δεν θα έχει
επίπτωση στη διαδικασία εξετάσεων», υποστηρίζει η κ. Ευσταθίου, «οι οποίες θα
διενεργούνται αφού πρώτα κάνουμε τη συγκριτική αξιολόγηση των σπουδών και
προκύψει ότι χρειάζονται». Αυτό που θα αλλάξει, συνεπώς, είναι ότι ίσως οι
εξετάσεις θα περιλαμβάνουν λιγότερα μαθήματα, ότι κάθε περίπτωση θα κρίνεται
πλέον χωριστά και όχι με γενικό κανόνα όπως σήμερα. Και, κυρίως, ότι μόλις
γίνει η αξιολόγηση σπουδών στις ανατολικές χώρες, θα έχουμε επισήμως πλέον μια
εικόνα για την ποιότητά τους, ώστε να σταματήσουν οι ψίθυροι που ακούγονται
κατά καιρούς και να γνωρίζουν οι φοιτητές το επίπεδο σπουδών σε κάθε χώρα,
προτού την επιλέξουν.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15835N371</ED>
<ID>
ID:167720

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N37&aa=1</URL></REF>


Article

<CATEGORY>vin02</CATEGORY>

 <H5>Σύμπτωμα της κρίσης της ελληνικής εκπαίδευσης, η μετανάστευση για σπουδές
</H5><H2>ΑΙΧΜΕΣ
</H2>
<AUTHOR>ΜΙΧΑΛΗΣ ΚΑΣΣΩΤΑΚΗΣ</AUTHOR>

Η ΜΕΤΑΝΑΣΤΕΥΣΗ Ελλήνων για σπουδές στο εξωτερικό, που συγκαταλέγεται ανάμεσα
στις μεγαλύτερες στον κόσμο, αποτελεί ένα από τα συμπτώματα της κρίσης της
ελληνικής εκπαίδευσης. Σημαντικό μέρος Ελλήνων φοιτητών του εξωτερικού
βρίσκονται τα τελευταία χρόνια σε πρώην σοσιαλιστικές χώρες της Ανατολικής
Ευρώπης. Για το επίπεδο σπουδών στις χώρες αυτές και για τον τρόπο απόκτησης
των πτυχίων κυκλοφορούν διάφορες αρνητικές φήμες, οι οποίες, όμως, δεν είναι τεκμηριωμένες.

Παρ' όλα αυτά, η ύπαρξη χιλιάδων φοιτητών στις παραπάνω χώρες και κυρίως η
συγκέντρωσή τους σε ορισμένες κυρίως κατευθύνσεις σπουδών (π.χ. Ιατρική)
αποτελεί πρόβλημα με ποικίλες προεκτάσεις και επιπτώσεις στο εσωτερικό της
χώρας. Ελπίζω ότι το πρόβλημα αυτό θα μειωθεί με την πρόσφατη εκπαιδευτική μεταρρύθμιση.

Ο καθηγητής κ. Μιχ. Κασσωτάκης είναι πρόεδρος του Κέντρου
Εκπαιδευτικής Έρευνας.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15835N372</ED>
<ID>
ID:167721

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N37&aa=2</URL></REF>


Article

<CATEGORY>vin06</CATEGORY>

 <H5>Η ΟΔΥΣΣΕΙΑ ΤΩΝ ΕΛΛΗΝΩΝ ΤΟΥ ΠΟΝΤΟΥ ΔΕΝ ΤΕΛΕΙΩΣΕ ΜΕ ΤΗΝ ΕΠΙΣΤΡΟΦΗ ΣΤΗΝ ΠΑΤΡΙΔΑ.
ΠΡΙΝ ΚΑΛΑ - ΚΑΛΑ ΡΙΖΩΣΟΥΝ ΣΤΗ ΘΡΑΚΗ, ΠΑΙΡΝΟΥΝ ΠΑΛΙ ΤΟΝ ΔΡΟΜΟ ΤΗΣ ΞΕΝΙΤΙΑΣ
</H5><H2>Ο τελευταίος ξεριζωμός είναι ο πιο πικρός...
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

«Ανάθεμα τα μακρινά, όθεν 'κει πάει λαλία...». Ήταν κάτι παγωμένες νύχτες στη
Σιβηρία που ο Κυριάκος Συμεωνίδης έπιανε τη λύρα και τραγουδούσε. 
Οταν τελείωσε η εξορία, το ίδιο τραγούδι έλεγε και στο Καζαχστάν όπου
υποχρεώθηκε να ζει. Και ύστερα, στο Τοαπσέ, πάλι το ίδιο έλεγε. Για τη μακρινή
πατρίδα που ήθελε να γνωρίσει.

Και σαν ήρθε το 1991 γνώρισε την «Ελλάδα του». Τον γνώρισε και αυτή. Του
έδωσε ένα λυόμενο στην Παλαγία, έξω από την Αλεξανδρούπολη, και τον άφησε να
ζει. 
Πέρασαν έξι χρόνια και ο 84χρονος πια Κυριάκος ξαναπιάνει τη λύρα και λέει
πάλι το τραγούδι για την ξενιτιά. Μόνο που τώρα το λέει για τον φίλο, τον
γείτονα, τους δικούς του, που πριν προλάβουν να ριζώσουν «α, σην πατρίδα»,
ξαναφορτώθηκαν τα λίγα πράγματά τους για την Ολλανδία, τη Γερμανία, την Κύπρο
για να βρουν δουλειά. 
Τέσσερις ξεριζωμούς έζησε ο Κυριάκος. Μα αυτός ο τελευταίος είναι ο
χειρότερος. Και το λένε όλοι: οι γέροι που έμειναν πίσω στα παραπήγματα, τα
παιδιά που ζουν μόνα στους οικισμούς-γκέτο, βαρέθηκαν. Κάπου θέλουν να
ριζώσουν. Να μη χαθούν πάλι στους τέσσερις ανέμους. Όμως χωρίς δουλειά δεν
έχουν ζωή.

Και αυτό το κατάλαβε πολύ νωρίς η Αλεξάνδρα Παπαδοπούλου. Διάβασε μια αγγελία.
Πήρε το αεροπλάνο και πήγε στη Γερμανία «για ένα κομμάτι ψωμί». Γύρισε,
αγόρασε ένα σαλόνι, ένα ψυγείο, μια κουζίνα και «πάνε τα λεφτά». Ζει με τον
αδελφό της και τον πατέρα της στις Σάπες. Στα νέα σπίτια. Μόνο που δεν έχουν
κανένα δικαίωμα. Ούτε να ρίξουν λίγο χώμα, να φυτέψουν κάτι. Ούτε τίποτε. «Και
πώς να ζήσεις σε ένα κλουβί; Είμαστε νέοι άνθρωποι, πρέπει κάτι να κάνουμε. 
Κακώς δεν κατάλαβαν από την αρχή ότι προέχει η δουλειά και μετά όλα τ' άλλα.
Μας έριξαν εδώ. Και τώρα όλοι προσπαθούν να φύγουν». Και δεν είναι που το λέει
η Αλεξάνδρα και ο πατέρας της. Όλοι προσπαθούν να φύγουν. Και όσοι ήλπιζαν ότι
θα τονωθεί ο πληθυσμός της Θράκης διαψεύστηκαν και μάλιστα πολύ νωρίς. Το
φαινόμενο της μετανάστευσης, που εμφανίστηκε στις αρχές της δεκαετίας του '60
στην ελληνική επαρχία, ξαναζεί στη Θράκη. Οι άνθρωποι από τον Πόντο πριν καλά
- καλά ριζώσουν πήραν τον δρόμο γι' αλλού.

Φεύγουν, δουλεύουν λίγους μήνες. Ξαναγυρίζουν για να μη χάσουν τα δικαιώματά
τους και περιμένουν «πότε θα αποφασίσει η κυβέρνηση να δει τα προβλήματα στις
πραγματικές τους διαστάσεις. 
Να γίνει κάτι με την εργασία. Με τα παιδιά, με τα σχολεία, ώστε να μην
εγκαταλείψουν για μια ακόμη φορά τον τόπο που τους έδωσαν να ζουν».

«ΠΑΛΙ ΣΤΗΝ ΑΡΧΗ»

«Κάθε σπίτι έχει και από έναν ή και δύο που δουλεύουν έξω. Τι να κάνουν; Και
'γω πήγα στην Ολλανδία, στο Χέλντεν, για να μαζέψω σπαράγγια. Γύρισα με ένα
εκατομμύριο και πήγα στην Αρμενία για να πάρω τη γιαγιά. 
Την έφερα και αυτή στην Ελλάδα και τώρα είμαι πάλι στην αρχή». Η Έρικα
Εφραιμίδη δεν κατάφερε να κάνει τίποτε άλλο. 
Άφησε τα παιδιά μόνα τους για να φέρει τη μάνα της στον οικισμό και τώρα
προσπαθεί πάλι να συγκεντρώσει κάποια χρήματα. Ίσως φύγει πάλι. Είναι καλή
εργάτρια. Και οι Ολλανδοί επιχειρηματίες την προτιμούν.

Καλός εργάτης είναι και ο Γιάννης Κοβεσίδης. Αυτός εργάστηκε στην Κύπρο, στις
οικοδομές. Βρήκε δουλειά από μικρές αγγελίες. Όσο αντέχει, θα δουλεύει. 
Στην περιοχή δεν υπάρχει μέλλον όσο δεν γίνονται προσπάθειες που θα λύσουν
πρώτα το πρόβλημα της απασχόλησης. Και ενώ αυτό δεν λύνεται, οι υπεύθυνοι του
Ιδρύματος Υποδοχής προσπαθούν με κάθε τρόπο να αποτρέψουν τη μετανάστευση,
ακόμη και με εκβιασμούς. «Εμείς ζούσαμε στην Αθήνα. 
Μας είπαν να έρθουμε στη Θράκη. Θα μας έδιναν σπίτι, θα μας έβρισκαν και
δουλειά. Ήρθαμε. Ο γιος μου αναγκάστηκε για λίγο να πάει στη Γερμανία. Αν και
μας ανακοίνωσαν ότι εγκρίθηκε η παραχώρηση σπιτιού, τώρα δεν μας δίνουν τα
κλειδιά», λέει η Παλάσσα Κακουλίδου. 
Και αυτή έζησε τις μετακινήσεις πληθυσμών στην πρώην Σοβιετική Ένωση. Και αυτή
βρέθηκε με λίγα ρούχα σε μια τσάντα να περιφέρεται χρόνια ολόκληρα από πόλη σε
πόλη για να καταλήξει στη Θράκη.

Όλοι εδώ θυμούνται τις πρώτες στιγμές. Τις πινακίδες με τα χελιδόνια που
γυρίζουν στον τόπο τους. Τις συγκεντρώσεις. Τους λόγους και 'κείνα τα
ατελείωτα πανηγύρια «για τα αδέλφια μας που ήλθαν», «για τη νέα εποχή που
ξημέρωνε στις ευαίσθητες περιοχές». 
Και σαν χαμήλωσαν τα φώτα, έμειναν οι Πόντιοι με τις τρεις και τέσσερις
προσφυγιές στην πλάτη να παλεύουν μόνοι τους.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15835N381</ED>
<ID>
ID:167722

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N38&aa=1</URL></REF>


Article

<CATEGORY>vin06</CATEGORY>

 <H2>Νέες έρευνες για κακοδιαχείριση στο Ίδρυμα Παλιννοστούντων
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

ΑΠΟΦΑΣΙΣΜΕΝΗ να δώσει οριστικό τέρμα στις εκκρεμότητες του ΕΙΥΑΠΟΕ είναι η
κυβέρνηση, ύστερα από τα πρόσφατα κρούσματα κακοδιαχείρισης που ήλθαν να
προστεθούν στο ήδη βεβαρημένο παρελθόν του Ιδρύματος.

Ήδη, οι πρώτες έρευνες φέρνουν στο φως παραλείψεις στα κατασκευαστικά
προγράμματα που εκπονήθηκαν για τη στέγαση των Ποντίων στη Θράκη.
Συγκεκριμένα, από έλεγχο που πραγματοποιήθηκε τον Απρίλιο, έπειτα από απόφαση
του μέχρι πρότινος προέδρου του ΕΙΥΑΠΟΕ Χρήστου Ιακώβου, προέκυψε ότι πολλά
από τα σπίτια που κατασκευάστηκαν από το Ίδρυμα τα τελευταία δύο χρόνια στους
νομούς Ξάνθης, Έβρου και Ροδόπης και στα οποία κατοικούν σήμερα οικογένειες
Ποντίων, παρουσιάζουν σημαντικές κακοτεχνίες, ακόμη και ρήγματα.

Την ίδια στιγμή υπό διερεύνηση βρίσκονται όλα τα στεγαστικά προγράμματα που
έχει συνάψει το ΕΙΥΑΠΟΕ με ιδιωτικές εταιρείες για τυχόν παραβάσεις, καθώς,
όπως επισημαίνεται με νόημα από αρμόδιο υπουργό, κρίνεται τουλάχιστον ατυχής η
«εμμονή στελεχών του Ιδρύματος για υψηλού κόστους κατασκευές οικισμών»! 
Την περασμένη εβδομάδα, μάλιστα, ο υφυπουργός Οικονομικών Νίκος Χριστοδουλάκης
ζήτησε με επιστολή του από το Γενικό Λογιστήριο του Κράτους να ελεγχθούν όλες
οι συμβάσεις των τελευταίων χρόνων για πιθανή ύπαρξη νομικών παραβάσεων.

Το ΕΙΥΑΠΟΕ από την πρώτη στιγμή που ιδρύθηκε απασχόλησε τις αρμόδιες
ελεγκτικές υπηρεσίες. Στις αρχές της δεκαετίας του '90 το Ίδρυμα απασχόλησε τη
Βουλή για τις δραστηριότητές του στην Αλβανία. Οι καταγγελίες για αδιαφανείς
διαδικασίες και την ύπαρξη μυστικών κονδυλίων, τα οποία διαχειριζόταν το
Ίδρυμα, είχαν οδηγήσει στην παρέμβαση της Δικαιοσύνης.

Το 1993, με την αλλαγή της κυβέρνησης, δόθηκε εντολή να γίνει νέος
διαχειριστικός και οικονομικός έλεγχος, ο οποίος οδήγησε στην άσκηση διώξεων,
σε βαθμό κακουργήματος, από τις εισαγγελικές αρχές. Οι δύο υποθέσεις αφορούσαν
τη μεταφορά από το ΕΙΥΑΠΟΕ ανθρωπιστικής βοήθειας της Ευρωπαϊκής Ένωσης και
της Αγγλίας προς την Αλβανία, στην οποία διαπιστώθηκαν υπερτιμολογήσεις των ναύλων.

Άλλες δύο περιπτώσεις αφορούσαν διασπάθιση κονδυλίων της Ευρωπαϊκής Ένωσης για
εκπαιδευτικά προγράμματα από στέλεχος του Οργανισμού, καθώς και πλαστογράφηση
επιταγών που ζημίωσαν το Ίδρυμα κατά 16 εκατομμύρια δραχμές. Μία άλλη υπόθεση
αφορούσε ενοικιάσεις ξενοδοχείων για την προσωρινή στέγαση των παλιννοστούντων
καθώς διαπιστώθηκε ότι ο αριθμός των Ποντίων που είχε δηλωθεί ήταν πλασματικός.

Έντονη κριτική ασκείται σήμερα για τις τοποθεσίες στη Θράκη που επέλεξε το
ΕΙΥΑΠΟΕ για την κατασκευή οικισμών, καθώς πρόκειται για απομονωμένες
τοποθεσίες που έχουν χαρακτηριστεί γκέτο. «Η επιλογή των περιοχών, είναι σε
όλους γνωστό, ότι έγινε κάτω από αντίξοες συνθήκες, αφού ελάχιστοι ήταν οι
εκπρόσωποι της ΟΤΑ που προθυμοποιήθηκαν να παραχωρήσουν τις αναγκαίες
εκτάσεις», αντιτείνει ο κ. Ιακώβου.

Η αντίστροφη μέτρηση για την διαλεύκανση των δραστηριοτήτων του ΕΙΥΑΠΟΕ άρχισε
τον περασμένο Δεκέμβριο. 
Το «κουτί της Πανδώρας» άνοιξε όταν προέκυψε πλήρης αδυναμία στην κάλυψη του
φετινού προϋπολογισμού του Ιδρύματος, ύψους 24 δισεκατομμυρίων δραχμών. Το
υπουργείο Οικονομικών διεμήνυσε ότι θα χρηματοδοτηθεί το ΕΙΥΑΠΟΕ μόνο με 4,6
δισεκατομμύρια δραχμές!.

Για την αντιμετώπιση του αδιεξόδου, στις 6 Φεβρουαρίου, ο αρμόδιος αναπληρωτής
υπουργός Εξωτερικών Γιώργος Παπανδρέου ζήτησε από το υπουργείο Οικονομικών
επιπλέον χρηματοδότηση του Ιδρύματος με 5,5 δισεκατομμύρια δραχμές,
υπογραμμίζοντας ότι υπάρχει κίνδυνος να ανασταλεί η λειτουργία του.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15835N382</ED>
<ID>
ID:167723

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N38&aa=2</URL></REF>


Article

<CATEGORY>vin06</CATEGORY>

 <H2>Το μεγάλο παράπονο της μικρής Ελλάδας
</H2>
Η ΤΑΜΑΡΑ Γκιουλμπεκίδου δεν το σκέφτηκε καν. Μόλις γεννήθηκε η κόρη της, τη
βάφτισε Ελλάδα. Είχε ακούσει από τους γονείς στη Γεωργία πολλά για την
πατρίδα. Και «το 'φερε ο Θεός και τη γνώρισε» την... πατρίδα. Μόνο που δεν
είχε δουλειά. Άφησε την Ελλάδα της στην Ελλάδα, να προσέχει τα άλλα παιδιά
της, και έφυγε για τη Γερμανία...

Για δύο χρόνια η Ελλάδα κρατούσε τα αδέλφια της. Τότε, ήταν 14 χρόνων. Αυτή
έπρεπε να φροντίζει τα μικρότερα αδέλφια της. Να μαγειρεύει, να πλένει, να
πηγαίνει σχολείο. Μόνη, σε έναν οικισμό ξένο για την ίδια, αλλά και για
πολλούς συμπατριώτες της από τη Γεωργία, που ήρθαν να εγκατασταθούν στις Σάπες.

«Όταν έλειπε η μαμά μου, ήθελα να γράψω ένα γράμμα σ' αυτούς τους υπουργούς
που μάς ξέχασαν πριν ακόμη μας δουν. Τι θα τους έλεγα; Μα, για μένα και την
οικογένειά μου, που όταν ζούσαμε στην Τσάλκα μάς αποκαλούσαν Έλληνες και μας
θαύμαζαν. Για τους παππούδες, που μας μιλούσαν για την πατρίδα. Δυστυχώς,
όμως, η πατρίδα μάς άφησε μόνους. Τα προβλήματα αντί να μειώνονται,
μεγαλώνουν. 
Στο σχολείο μάς αποκαλούν Ρωσοπόντιους. Δεν μας κάνουν παρέα. Και μεις είμαστε
υποχρεωμένοι να ζούμε σ' αυτόν τον τόπο. Να ενσωματωθούμε. Να προσφέρουμε.
Εγώ, όμως, θέλω να φύγω. Κάτι να κάνω στη ζωή μου. Τελειώνω το Λύκειο και
πρέπει να κοιτάξω τη ζωή μου. Οι γονείς μου έχασαν πολλά χρόνια. Έχασαν τη ζωή
τους. Εγώ τουλάχιστον και τ' αδέλφια μου δεν πρέπει να χαθούμε». Η Ελλάδα δεν
θέλει να μείνει με την πίκρα του πρόσφυγα.

Η μητέρα της, η Ταμάρα Γκιουλμπεκίδου, την ακούει και δεν μιλάει. Την
εμπιστεύεται. Μόνο που στενοχωριέται σαν το παιδί γυρίζει από το σχολείο και
όλο τη ρωτάει «γιατί εδώ οι άνθρωποι χωρίζονται σε μουσουλμάνους, χριστιανούς,
ντόπιους και ρωσοπόντιους;». Και εκεί υπήρχαν διαφορετικές εθνότητες. Αλλά
όλοι ήταν το ίδιο. Εδώ;

Και αυτή δεν απαντάει. Ελπίζει στον χρόνο. Το ίδιο έκαναν και οι γονείς της.
Τώρα θέλει να ξαναπάει στη Γερμανία. Η Ελλάδα ούτε που θέλει να το ακούσει.
«Ό, τι κάνουν όλοι και εμείς. Δεν γίνεται να περιφερόμαστε δεξιά και αριστερά.
Εγώ πρέπει να σπουδάσω. Ο ανταγωνισμός είναι μεγάλος. Να πετύχω κάπου και να
φύγω. Εκτός και αν αλλάξει η κατάσταση». Θα γίνει, όμως, αυτό; Έξι χρόνια
πέρασαν και τα προγράμματα συνεχίζονται, χωρίς να υπάρχει προοπτική για τους
νέους. Και η Ελλάδα, η κάθε Ελλάδα, δεν είναι δυνατόν να βλέπει να χάνεται η
ζωή της και να είναι στα 16 της ένα παιδί που όλοι του ζητούν ευθύνες...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15835N391</ED>
<ID>
ID:167724

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N39&aa=1</URL></REF>


Article

<CATEGORY>vin06</CATEGORY>

 <H2>«Η εγκατάσταση των Ποντίων στη Θράκη έγινε χωρίς πρόγραμμα»
</H2>
«ΠΡΟΚΕΙΤΑΙ για ένα εντυπωσιακό στοιχείο Ελληνισμού. Ήρθαν εδώ με όνειρα. Στην
πορεία, όμως, διαψεύστηκαν οι ελπίδες τους. Δυστυχώς, η εγκατάσταση αυτών των
ανθρώπων έγινε χωρίς πρόγραμμα, με βάση τα δεδομένα της στιγμής. 
Σήμερα βρισκόμαστε μπροστά σε ένα αρνητικό φαινόμενο. Αυτό της μετανάστευσης.
Της αναζήτησης εργασίας εκτός Ελλάδας. 
Ένα φαινόμενο που αν συνεχιστεί, θα οδηγηθούμε σε καταστάσεις που δεν
εξυπηρετούν τους σκοπούς που οδήγησαν τους υπευθύνους να φροντίσουν για την
εγκατάσταση των Ποντίων στη Θράκη», λέει ο Ευάγγελος Αυδίκος, επίκουρος
καθηγητής της Λαογραφίας του Δημοκρίτειου Πανεπιστημίου Θράκης, ο οποίος τα
τελευταία δύο χρόνια μελετά τη ζωή των Ελληνοποντίων.

Οι διαπιστώσεις των «δεκάδων συνεντεύξεων που έκανε σε όλους τους οικισμούς»,
αρνητικές: «Ακολούθησαν τακτική που δεν οδηγούσε πουθενά. 
Αντί να φροντίσουν να βοηθήσουν αυτόν τον κόσμο να ενσωματωθεί, προτίμησαν
όντως να ξοδέψουν πάρα πολλά χρήματα σε προγράμματα χωρίς προοπτικές, όπως
λόγου χάρη αυτά για την εκμάθηση της ελληνικής γλώσσας. Και είχαμε το
φαινόμενο να πηγαίνουν κάποιοι να παρακολουθούν προγράμματα και μετά να
ξαναμιλούν τη δική τους, αφού δεν συναναστρέφονταν με ντόπιους».

Άλλο μεγάλο πρόβλημα είναι αυτό της απασχόλησης. «Δεν έχουν πού να εργαστούν. 
Γι' αυτό και αναγκάζονται να φύγουν. Δυστυχώς, σήμερα μόνο οι δάσκαλοι
μουσικής βρίσκουν δουλειά. 
Οι υπόλοιποι ­ αν και επιστήμονες ­ είναι άνεργοι, με ό,τι αυτό συνεπάγεται.
Επίσης, η άρνηση των υπευθύνων να τους επιτρέψουν να κάνουν κάτι γύρω από τον
χώρο όπου μένουν.

«Εκτός αυτών, ένα άλλο αρνητικό φαινόμενο είναι η κατανομή του πληθυσμού.
Άνθρωποι από πόλεις βρέθηκαν σε χωριά, χωρίς να γνωρίζουν τίποτα από αγροτικές
καλλιέργειες, ενώ άλλοι που είχαν σχέση με αυτά ζουν σε οικισμούς χωρίς
δικαίωμα δημιουργίας», λέει ο κ. Αυδίκος.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15835N392</ED>
<ID>
ID:167725

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N39&aa=2</URL></REF>


Article

<CATEGORY>vin07</CATEGORY>

 <H5>Η ΕΝΙΣΧΥΣΗ ΤΟΥ ΠΡΩΘΥΠΟΥΡΓΟΥ ΤΟΥ ΜΑΥΡΟΒΟΥΝΙΟΥ ΔΥΣΚΟΛΕΥΕΙ ΤΑ ΣΧΕΔΙΑ ΤΟΥ ΣΕΡΒΟΥ ΠΡΟΕΔΡΟΥ
</H5><H5>Οι κινήσεις στη σερβική αντιπολίτευση
</H5><H2>Εμπόδια στον Μιλόσεβιτς
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Η Κεντρική Επιτροπή του Σοσιαλιστικού Κόμματος Μαυροβουνίου ομόφωνα
επανεξέλεξε τον φιλοδυτικό πρωθυπουργό Μίλο Ντζουγκάνοβιτς στη θέση του
αντιπροέδρου του κόμματος.

Η ΝΕΑ γενιά των σοσιαλιστών της Γιουγκοσλαβικής Ομοσπονδίας δείχνει να προτιμά
τη σύγκρουση με την παλιά φρουρά που τριγυρίζει τον πρόεδρο της Σερβίας
Σλόμπονταν Μιλόσεβιτς.

Η υπόθεση Ντζουγκάνοβιτς δείχνει ακόμα ότι οι πραγματιστές θέλουν πλέον να
τερματιστεί η διεθνής απομόνωση της Γιουγκοσλαβίας, που δεν έχει γίνει παρά τη
λήξη του πολέμου στη Βοσνία. Με την απόφασή της αυτή η Κεντρική Επιτροπή του
Σοσιαλιστικού Κόμματος διόρθωσε την πίεση που είχε ασκήσει στο χαρισματικό
35χρονο Ντζουγκάνοβιτς να παραιτηθεί από την αντιπροεδρία, ως προοίμιο της
απομάκρυνσής του και από την πρωθυπουργία, σύμφωνα με τις επιταγές του
Μιλόσεβιτς. Έτσι το Ρώυτερ θεωρεί προσωπική ήττα για τον πρόεδρο της Σερβίας
την επανατοποθέτηση στην πρωθυπουργία του μεταρρυθμιστή Μίλο Ντζουγκάνοβιτς ως
πρωθυπουργού του μικροσκοπικού Μαυροβουνίου.

Ο Ντζουγκάνοβιτς σε συνέντευξή του στις αρχές του χρόνου είχε δηλώσει ότι η
Γιουγκοσλαβία δεν έχει μέλλον με τον Μιλόσεβιτς επικεφαλής, προκαλώντας τις
κατηγορίες του Βελιγραδίου ότι επιδιώκει την απόσχιση του Μαυροβουνίου από την Ομοσπονδία.

ΑΝΕΞΑΡΤΗΤΗ ΠΟΡΕΙΑ

Η διαμάχη έχει ξεσπάσει επειδή ο Ντζουγκάνοβιτς προσπαθεί να πετύχει μια
περισσότερο ανεξάρτητη πορεία για τη μικρή Δημοκρατία του Μαυροβουνίου.

Ο Μιλόσεβιτς είναι σύμμαχος με τον πρόεδρο του Μαυροβουνίου Μομίρ
Μπουλάτοβιτς, ο οποίος δεν κατόρθωσε να μειώσει την επιρροή του
Ντζουγκάνοβιτς, τόσο στους κόλπους του τοπικού Σοσιαλιστικού Κόμματος όσο και
ανάμεσα στους ψηφοφόρους. Η ταυτόχρονη πίεση Μπουλάτοβιτς και Μιλόσεβιτς είχε
αναγκάσει τον Ντζουγκάνοβιτς τον Μάρτιο να παραιτηθεί από την αντιπροεδρία του
Σοσιαλιστικού Κόμματος του Μαυροβουνίου, πριν από δύο μήνες. Η πίεση όμως που
δεχόταν από τον πρόεδρο Μπουλάτοβιτς είχε αντίθετα αποτελέσματα: η
δημοτικότητα του προέδρου έπεφτε και ανέβαινε του Ντζουγκάνοβιτς.

Το γιουγκοσλαβικό πρακτορείο ειδήσεων Τανγιούγκ μετέδωσε χθες πως ο
πρωθυπουργός του Μαυροβουνίου επανεξελέγη στη θέση του το βράδυ της Δευτέρας.
Κάτι που θεωρείται πως υπονομεύει την επιρροή του Μιλόσεβιτς στη μικρή
Δημοκρατία στις ακτές της Αδριατικής. Ο Ντζουγκάνοβιτς θεωρείται από τους
συμπατριώτες του ιδιαίτερα ικανός επειδή κατόρθωσε να κρατήσει ζωντανή την
οικονομία της μικρής Δημοκρατίας, παρά τα δεινά που υπέφερε από το εμπάργκο
του ΟΗΕ εναντίον της Γιουγκοσλαβίας, που είχε χρεοκοπήσει τη Σερβία.

ΑΝΗΣΥΧΕΙ

Όσα συμβαίνουν στο Μαυροβούνιο μπορεί να επηρεάσουν τα άμεσα μελλοντικά σχέδια
του Σλόμπονταν Μιλόσεβιτς, του οποίου η δεύτερη θητεία ως προέδρου της Σερβίας
λήγει φέτος και βάσει του Συντάγματος δεν μπορεί να διεκδικήσει και τρίτη θητεία.

Διπλωματικοί κύκλοι στο Βελιγράδι υποστηρίζουν ότι ο Σέρβος πολιτικός ηγέτης
έχει βάλει στόχο την προεδρία της Ομοσπονδίας. Μία θέση που τώρα έχει καθαρά
τελετουργικό χαρακτήρα. 
Έτσι θα χρειαστεί συνταγματική μεταρρύθμιση προκειμένου να πάρει εκτεταμένες
εκτελεστικές εξουσίες, ώστε ο Σέρβος πρόεδρος να μεταπηδήσει στη θέση του
επικεφαλής του γιουγκοσλαβικού κράτους.

Αν κερδίσει την εκλογική αναμέτρηση για την προεδρία της Γιουγκοσλαβίας, ο
Μιλόσεβιτς θα προσπαθήσει να μειώσει τις εξουσίες των κυβερνήσεων των δύο
Δημοκρατιών που αποτελούν την Ομοσπονδία. Στα σχέδιά του αυτά εμπόδιο είναι ο Ντζουγκάνοβιτς.

ΕΜΠΟΔΙΑ στα σχέδια αυτά προσπαθεί να βάλει και η σερβική αντιπολίτευση, αλλά ο
συνασπισμός Ζάγιεντνο δεν έχει ακόμη συμφωνήσει για την υποστήριξη του Βουκ
Ντράσκοβιτς, ο οποίος βγήκε μπροστά, έπειτα από πρόταση του δικού του
κόμματος. Ο Ζόραν Τζίντζιτς, πρόεδρος του Δημοκρατικού Κόμματος και δήμαρχος
στο Βελιγράδι, διστάζει να υποστηρίξει τον Ντράσκοβιτς και έχει αντιπροτείνει
να δημιουργηθεί ένα ευρύτερο αντιπολιτευόμενο μέτωπο, με υποψήφιο που θα
υποστηρίζεται από όλα τα κόμματα της αντιπολίτευσης.

Την υποψηφιότητά του έχει ανακοινώσει ακόμα ο ηγέτης του Σερβικού
Ριζοσπαστικού Κόμματος Βόγισλαβ Σέσελι, ο πρώην πρωθυπουργός Μίλαν Πάνιτς και
ο μεγαλοεπιχειρηματίας Μπόγκολιουμπ Κάριτς, ο οποίος ως πρόσφατα εθεωρείτο
πιστός φίλος του Μιλόσεβιτς.

Πάντως η αντιπολίτευση στη Σερβία εμφανίζεται απροετοίμαστη για τις
επικείμενες προεδρικές εκλογές.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15835N411</ED>
<ID>
ID:167726

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N41&aa=1</URL></REF>


Article

<CATEGORY>vin02</CATEGORY>

 <H5>«Αυτόματη» λύση;
</H5><H2>ΕΚΤΟΣ ΣΥΝΟΡΩΝ
</H2>
<AUTHOR>Γ.Ε. ΣΕΚΕΡΗΣ</AUTHOR>

ΤΟ ΣΚΟΠΙΑΝΟ ολοκληρώνει τη θλιβερή τροχιά του. Συμπληρώθηκαν πεντέμισι χρόνια
αφότου η ονοματολογική δημαγωγία μάς ενέπλεξε σε μιαν αντιπαράθεση γεωπολιτικά
ζημιογόνο ­ και η οποία ούτως ή άλλως δεν μπορούσε να κερδηθεί με ειρηνικά
μέσα. Με αποκορύφωση της ακρισίας μας την επιβολή ενός «εμπάργκο», που απλώς
τόνωσε τα διεθνή ερείσματα και την αυτοπεποίθηση της άλλης πλευράς.

Αλλ' ούτε μετά την άρση των μέτρων-μπούμερανγκ προσγειωθήκαμε. Βέβαια, η
διαπραγματευτική μας θέση είχε ήδη διαβρωθεί σοβαρότατα. Η προοπτική όμως για
ένα σύνθετο όνομα ­ έστω και λιγότερο ικανοποιητικό από εκείνα που είχαμε
αρχικώς αποκλείσει ­ δεν είχε εξ ολοκλήρου εκλείψει. Αν ενεργούσαμε συντόνως.
Πλην ο κ. Σημίτης, παρ' όλον ότι προς στιγμήν φάνηκε να επιλέγει την εθνική
ευθεία, κωφεύοντας στους δημαγωγούς, μόλις οι τελευταίοι άρχισαν να φωνασκούν,
αναδιπλώθηκε. (Ας ελπίσουμε ότι θα αποδειχθεί στιβαρότερος κατά την
αντιμετώπιση των ασυγκρίτως κρισιμότερων ελληνοτουρκικών, αν και ορισμένες
πρόσφατες κυβερνητικές παλινωδίες δεν αφήνουν μεγάλα περιθώρια για αισιοδοξία).

Πάντως και εκείνη η ευκαιρία ­ εάν πράγματι υπήρξε ­ παρήλθε ανεκμετάλλευτη.
Τα Σκόπια εμφανίζονται όλο και πιο αδιάλλακτα. Η δε διαγραφόμενη ­ θετική κατά
τα λοιπά ­ προώθηση των οικονομικών μας με αυτά σχέσεων ενισχύει την εκτίμηση
ότι το πρόβλημα της ονομασίας παίρνει τον δρόμο της «αυτόματης» λύσης. Με την
Αθήνα να βαυκαλίζεται ότι «διαπραγματεύεται» ­ και το ανόθευτο «Δημοκρατία της
Μακεδονίας» να εμπεδώνεται. Εάν είχαμε παραδώσει τον χειρισμό του Σκοπιανού σε
έναν εχθρό της Ελλάδας, η έκβαση θα ήταν άραγε ατυχέστερη;

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15835N412</ED>
<ID>
ID:167727

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N41&aa=2</URL></REF>


Article

<CATEGORY>vin07</CATEGORY>

 <H5>ΟΙ ΓΥΝΑΙΚΕΣ ΠΟΛΙΤΙΚΟΙ ΦΙΛΟΔΟΞΟΥΝ ΝΑ ΠΕΤΥΧΟΥΝ ΜΕΓΑΛΥΤΕΡΗ ΕΚΠΡΟΣΩΠΗΣΗ ΣΤΗ
ΓΑΛΛΙΚΗ ΕΘΝΟΣΥΝΕΛΕΥΣΗ
</H5><H5>Ο Λεπέν θέλει νίκη σοσιαλιστών
</H5><H2>Οι Γαλλίδες στη μάχη της ψήφου
</H2>
Ο γυναίκες πολιτικοί στη Γαλλία δεν προσδοκούν σε επανάληψη της θριαμβευτικής
εισόδου των συναδέλφων τους στη Βρετανία, όπου διπλασίασαν τις έδρες τους στο
Κοινοβούλιο σε 120.

Η ΠΡΟΚΗΡΥΞΗ, μάλιστα, πρόωρων εκλογών περίπου ένα χρόνο πριν εκπνεύσει η
θητεία της Βουλής αποτελεί ένα ακόμα εμπόδιο στις φιλοδοξίες τους.

Αυτό τουλάχιστον πιστεύει η 29χρονη Ντελφίν Μεράργκ, η νεώτερη υποψήφια
βουλευτής του Σοσιαλιστικού Κόμματος, που είναι εντελώς άγνωστη στο εκλογικό σώμα.

«Αιφνιδιαστήκαμε και τώρα πρέπει να δουλέψουμε πολύ σκληρά για να έχουμε
σοβαρές πιθανότητες εκλογής», λέει η νεαρή υποψήφια, καθώς μοιράζει το
προεκλογικό της υλικό έξω από πολυκατάστημα του Παρισιού.

Στις βουλευτικές εκλογές, που θα διεξαχθούν σε δύο γύρους στις 25 Μαΐου και
την 1η Ιουνίου, θα δοκιμαστεί το σύστημα των ποσοστώσεων, που εισήγαγαν
σοσιαλιστές και κομμουνιστές στην προσπάθειά τους να αυξήσουν την αναιμική
παρουσία των γυναικών στη Βουλή, που δεν ξεπερνά το 5,5% ­ το χαμηλότερο
ποσοστό στις χώρες-μέλη της Ευρωπαϊκής Κοινότητας.

Περίπου το 30% των υποψηφίων βουλευτών των σοσιαλιστών και των κομμουνιστών
είναι γυναίκες, και οι περισσότερες διεκδικούν για πρώτη φορά μία έδρα στην Εθνοσυνέλευση.

Η Γαλλία έχει να επιδείξει μία και μόνο γυναίκα πρωθυπουργό ­ την σοσιαλίστρια
Εντίθ Κρεσόν, η οποία παρέμεινε στην εξουσία μόλις 10 μήνες. Εντούτοις, δύο
γυναίκες συγκαταλέγονται μεταξύ των δύο πιο δημοφιλών πολιτικών στη Γαλλία ­ η
σοσιαλίστρια πρώην υπουργός Εργασίας Μαρτίν Ομπρί και η κεντρώα πρώην υπουργός
Υγείας Σιμόν Βέιλ.

ΤΗ ΝΙΚΗ των σοσιαλιστών εύχεται ο ηγέτης του ακροδεξιού Εθνικού Μετώπου, στο
οποίο αναμένεται να συγκεντρώσει, σύμφωνα με τις δημοσκοπήσεις, ποσοστό που
κυμαίνεται ανάμεσα στο 13,5% και στο 16% Σε δηλώσεις του ο Ζαν-Μαρί Λεπέν
υποστήριξε ότι μια νίκη της Αριστεράς θα αποτελούσε εμπόδιο στην επιδίωξη του
προέδρου Ζακ Σιράκ να εντάξει τη Γαλλία στο ενιαίο ευρωπαϊκό νόμισμα.

Πάντως, παρά τις φραστικές επιθέσεις του Λεπέν εναντίον της απερχόμενης
κεντροδεξιάς κυβέρνησης, οι τελευταίες δημοσκοπήσεις βεβαιώνουν ότι
τουλάχιστον οι μισοί ψηφοφόροι του κόμματός του θα υποστηρίξουν στον δεύτερο
γύρο τους υποψηφίους των κομμάτων της Κεντροδεξιάς, γεγονός που μαρτυρά ότι η
επιρροή του στην εκλογική συμπεριφορά των οπαδών του είναι περιορισμένη.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15835N421</ED>
<ID>
ID:167728

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N42&aa=1</URL></REF>


Article

<CATEGORY>vin07</CATEGORY>

 <H2>Ελπιδοφόρα μηνύματα για τον καρκίνο ωοθηκών και πνευμόνων
</H2>
ΕΛΠΙΔΟΦΟΡΑ νέα για δύο από τις χειρότερες μορφές καρκίνου, τον καρκίνο των
ωοθηκών και τον καρκίνο των πνευμόνων, φέρνουν νέες μελέτες που ανακοίνωσαν
Αμερικανοί ερευνητές.

Ο καρκίνος των ωοθηκών αντιμετωπίζεται με επιτυχία με έναν πειραματικό
συνδυασμό φαρμάκων, που περιορίζει σε σημαντικό βαθμό το ποσοστό των
μεταστάσεων στις γυναίκες που έχουν υποβληθεί σε χειρουργική επέμβαση
αφαίρεσης των ωοθηκών.

Σε δοκιμές του συνδυασμού αυτού των φαρμάκων που έγιναν σε 60 ασθενείς, στο
70% των γυναικών δεν εμφανίστηκε μεταστατικός ή πρωτογενής όγκος 22 μήνες μετά
την επέμβαση, ανακοίνωσε ο Έντι Ριντ από το Εθνικό Αντικαρκινικό Ινστιτούτο
της Βηθεσδά στο Μέριλαντ.

Προηγούμενα στοιχεία από ανάλογες μελέτες δείχνουν ότι στο 50% των γυναικών
που έπασχαν από καρκίνο των ωοθηκών και μετά την επέμβαση άρχισαν
χημειοθεραπεία δεν έγινε μετάσταση ή δεν παρουσίασαν άλλο πρωτογενή όγκο.

Ο δρ Ριντ και άλλοι ειδικοί ογκολόγοι ανακοίνωσαν τα αποτελέσματα των μελετών
τους σε συνέντευξη Τύπου στη Νέα Υόρκη που οργάνωσε η ιατρική επιθεώρηση
«Journal of the American Medical Association».

ΤΡΙΑ ΦΑΡΜΑΚΑ

Όπως επισήμανε ο Αμερικανός επιστήμονας, στον συνδυασμό αυτό περιλαμβάνονται
τρία φάρμακα που συνήθως χρησιμοποιούνται εναντίον του καρκίνου των ωοθηκών
μαζί με μια πρωτεΐνη που βοηθά στην προστασία του μυελού των οστών. Η θεραπεία
όμως αυτή είναι ακριβότερη από τη χημειοθεραπεία.

Αλλά και η εμφάνιση νέων θεραπευτικών μεθόδων επιτρέπει την αύξηση του
προσδόκιμου ζωής των ασθενών που πάσχουν από καρκίνο των πνευμόνων και
βρίσκονται σε προχωρημένο στάδιο.

Σύμφωνα με τον δόκτορα Τσάντρα Μπελάνι του Αντικαρκινικού Ινστιτούτου του
Πανεπιστημίου του Πίτσμπουργκ, ο αριθμός των καρκινοπαθών που επιβιώνουν ένα
χρόνο μετά την αρχή της θεραπείας έχει αυξηθεί τα τελευταία χρόνια από 10% σε
30% ακόμα και 50% σε ορισμένες περιπτώσεις.

Τα ίδια αυξημένα ποσοστά παρατηρούνται και στους καρκινοπαθείς που ζουν τρία ή
τέσσερα χρόνια μετά την αρχή της θεραπείας και φτάνουν το 30% με 40%. «Οι
θεραπευτικές μέθοδοι που περιλαμβάνουν συνδυασμό χημικών και βιολογικών
παραγόντων με την ακτινοβολία αλλά και άλλες ειδικές θεραπείες προσφέρουν νέες
ελπίδες στους ασθενείς», τόνισε ο δρ Μπελάνι.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15835N422</ED>
<ID>
ID:167729

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N42&aa=2</URL></REF>


Article

<CATEGORY>vin07</CATEGORY>

 <H2>Η Ρωσία δεν θα επιστρέψει τα έργα τέχνης στη Γερμανία
</H2>
ΤΟ ΡΩΣΙΚΟ κοινοβούλιο απαγόρευσε οριστικά την επιστροφή των έργων τέχνης που
είχε κατασχέσει ο Κόκκινος Στρατός στη Γερμανία κατά τον Β' Παγκόσμιο Πόλεμο.

Με την απόφασή του αυτή, το κοινοβούλιο ανέτρεψε βέτο του προέδρου Γιέλτσιν.

Την απαγόρευση της επιστροφής των έργων τέχνης είχε ήδη ψηφίσει η Δούμα. Χθες
έκανε το ίδιο το Συμβούλιο της Ομοσπονδίας, δηλαδή η άνω βουλή.

Υπέρ της απόφασης ψήφισαν τουλάχιστον 135 βουλευτές, περισσότεροι από τα 2/3
που απαιτούνται για την ανατροπή του προεδρικού βέτο.

Μεταξύ των έργων τέχνης που κατασχέθηκαν από τους ναζί περιλαμβάνονται ένα
ανεκτίμητο βιβλίο του Γουτεμβέργιου και πίνακες των ιμπρεσιονιστών Κλοντ Μονέ
και Ανρί Ματίς.

Ο πρόεδρος Γιέλτσιν θα πρέπει τώρα να υπογράψει τον νόμο μέσα σε επτά ημέρες,
εκτός αν επιλέξει να προσφύγει στο Συνταγματικό Δικαστήριο.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15835N423</ED>
<ID>
ID:167730

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N42&aa=3</URL></REF>


Article

<CATEGORY>vin07</CATEGORY>

 <H5>ΔΙΑΔΗΛΩΣΗ ΤΟΥΡΚΩΝ ΔΗΜΟΣΙΟΓΡΑΦΩΝ ΚΑΤΑ ΤΗΣ ΚΥΒΕΡΝΗΣΗΣ ΕΡΜΠΑΚΑΝ
</H5><H5>Ο Ερμπακάν αναβάλλει τα γυμνάσια
</H5><H2>Όχι στη φίμωση του Τύπου
</H2>
Με πορεία και επίδοση επιστολής διαμαρτυρίας στον κυβερνήτη της
Κωνσταντινούπολης, εκατοντάδες Τούρκοι δημοσιογράφοι κατήγγειλαν χθες στην
εκστρατεία εκφοβισμού που έχει εξαπολύσει η κυβέρνηση Ερμπακάν κατά του
αντιπολιτευόμενου τουρκικού Τύπου.

ΤΗ ΛΗΨΗ μέτρων για την προστασία των μέσων ενημέρωσης από τις βίαιες επιθέσεις
που δέχονται τον τελευταίο καιρό από άτομα με πολιτικά κίνητρα ζήτησαν οι
Τούρκοι δημοσιογράφοι, που διαδήλωσαν με επικεφαλής τον πρόεδρο της Τουρκικής
Ένωσης Δημοσιογράφων Ναΐλ Γκουρελί. Με πρωτοσέλιδους τίτλους, ο τουρκικός
Τύπος προέβαλε την προχθεσινή ένοπλη επίθεση νεαρού ισλαμιστή στα γραφεία της
«Χουριέτ», στην Κωνσταντινούπολη. «Αφιερώνω τις επιθέσεις αυτές σε εκείνους
που λένε ότι στην Τουρκία υπάρχει δημοκρατία», δήλωσε ο διευθυντής της
εφημερίδας Ερτουγρούλ Οζκιόκ. Ο δημοσιογραφικός οργανισμός Ντογκάν, στον οποίο
ανήκει η «Χουριέτ», απαιτεί από την υπουργό Εξωτερικών Τανσού Τσιλέρ την
καταβολή αποζημίωσης 7,3 εκατ. δολαρίων κατηγορώντας την για συκοφαντική
δυσφήμηση. Η Τσιλέρ ισχυρίστηκε ότι τα μέσα μαζικής ενημέρωσης τηρούν
επικριτική στάση απέναντί της, γιατί απέσυρε τις κρατικές επιχορηγήσεις.

Ο ΣΤΡΑΤΟΣ ΜΗΝΥΕΙ

Μήνυση εναντίον δύο ισλαμιστών βουλευτών, με την αιτιολογία της υποδαύλισης
μίσους και σπίλωσης των ενόπλων δυνάμεων, υπέβαλε χθες ο τουρκικός στρατός. Η
μήνυση υπεβλήθη κατά των βουλευτών Χαλίλ Ιμπραχίμ Τσελίκ και Ζεκί Εργκεζέν,
του ισλαμικού Κόμματος της Ευημερίας, των οποίων ζητείται να αρθεί η
βουλευτική ασυλία. 
Ο Τσελίκ απείλησε πρόσφατα ότι θα γίνει αιματοχυσία αν κλείσουν τα κορανικά
σχολεία, όπως αξιώνει ο στρατός. 
Στο πλαίσιο των επαφών του για τον σχηματισμό κυβέρνησης συνασπισμού χωρίς
τους ισλαμιστές, ο διαφωνών βουλευτής της Τσιλέρ, Γιαλίμ Ερέζ, συναντήθηκε
χθες με τον αρχηγό του Κόμματος της Μητέρας Πατρίδας, Μεσούτ Γιλμάζ.
«Συμφωνούμε απόλυτα με τον Ερέζ. Την προσεχή εβδομάδα θα πατήσουμε το κουμπί»,
δήλωσε ο Γιλμάζ.

ΤΗΝ επ' αόριστον αναβολή των αμφιλεγόμενων ναυτικών γυμνασίων που επρόκειτο να
πραγματοποιήσει η Τουρκία από κοινού με το Ισραήλ και τις ΗΠΑ, ανακοίνωσε χθες
ο πρωθυπουργός Νετζμετίν Ερμπακάν. Πάντως, όπως μετέδωσε το Ασοσιέιτεντ Πρες,
τουρκικές στρατιωτικές πηγές διέψευσαν την αναβολή. Ο Τούρκος πρωθυπουργός
δήλωσε ότι «τα γυμνάσια αναβάλλονται για τα προσεχή χρόνια», όταν ρωτήθηκε
σχετικά από δημοσιογράφους. Τα γυμνάσια επρόκειτο να πραγματοποιηθούν το
καλοκαίρι στη Μεσόγειο. Σύμφωνα με ανταπόκριση του Αθηναϊκού Πρακτορείου από
τη Λευκωσία, η αναβολή των γυμνασίων συνδέεται άμεσα με την ακύρωση των
πτήσεων ελληνικών αεροσκαφών πάνω από την Κύπρο κατά την άσκηση «Τοξότης».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15835N431</ED>
<ID>
ID:167731

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N43&aa=1</URL></REF>


Article

<CATEGORY>vin07</CATEGORY>

 <H2>200 χωριά ισοπεδώθηκαν στο Ιράν
</H2>
ΙΣΧΥΡΕΣ μετασεισμικές δονήσεις εξακολουθούσαν και χθες να δονούν την περιοχή
Καέν του Ιράν, όπου 4.000 άνθρωποι έχασαν τη ζωή τους από τον καταστροφικό
σεισμό του περασμένου Σαββάτου. Περισσότερα από 200 χωριά και κωμοπόλεις έχουν
ισοπεδωθεί στην περιοχή. Οι σεισμόπληκτοι έχουν στεγαστεί σε 11.000 σκηνές του
Ερυθρού Σταυρού, όπου ζουν σε συνθήκες έλλειψης νερού, τροφίμων και φαρμάκων.
Το Ιράν αρνήθηκε πρόταση της Γαλλίας να αποστείλει ειδικά συνεργεία διάσωσης.
Η Τεχεράνη απέρριψε παρόμοιες προτάσεις που διατυπώθηκαν από την Ελβετία και
τη Βρετανία.

* «Οι δύο περιοχές που έχουν πληγεί κυρίως στο Ιράν, είναι το Καέν και το
Πιρτζάν», αναφέρει ο κ. Σωτήρης Παπασπυρόπουλος, που έχει την ευθύνη
συντονισμού της διεθνούς ένωσης των Γιατρών Χωρίς Σύνορα, και που βρίσκεται σε
αποστολή στο Ιράν, τον τελευταίο καιρό. «Η πρωτοβάθμια περίθαλψη παρέχεται
κυρίως στις σκηνές όπου μένουν τώρα οι άστεγοι και τραυματίες. Στην
δευτεροβάθμια περίθαλψη, τα νοσοκομεία όμως ­ που είναι τρία και στις δύο
περιοχές ­ ανάλωσαν σε 2 ημέρες τις προμήθειες 6 μηνών. Και είναι μεγάλη
ανάγκη να ενδυναμωθούν τα νοσοκομεία αυτά», τονίζει.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15835N432</ED>
<ID>
ID:167732

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N43&aa=2</URL></REF>


Article

<CATEGORY>vin07</CATEGORY>

 <H2>Υπήρχε σχέδιο δολοφονίας του Πάπα
</H2>
Ο ΥΠΟΥΡΓΟΣ Εσωτερικών του Λιβάνου Μισέλ Μιρ και λιβανικές υπηρεσίες ασφαλείας
επιβεβαίωσαν τις πληροφορίες των Μέσων Ενημέρωσης για την ύπαρξη συνωμοτικού
σχεδίου για τη δολοφονία του Πάπα Ιωάννη Παύλου στη διάρκεια της διήμερης
επίσκεψής του στον Λίβανο το Σαββατοκύριακο.

Ο Μισέλ Μιρ αποκάλυψε ότι την περασμένη Παρασκευή, την παραμονή της άφιξης του
Πάπα στη Βηρυτό, το ιταλικό τμήμα της Ιντερπόλ ενημέρωσε τις λιβανικές αρχές
για την ύπαρξη του σχεδίου. Την πληροφορία έδωσε η καναδική αστυνομία.

Σύμφωνα με την λιβανική εφημερίδα «Αν Ναχάρ», η καναδική αστυνομία ενημέρωσε
την ιταλική Ιντερπόλ ότι μια ισλαμική οργάνωση που φέρει την ονομασία «Στρατός
του Θεού» σχεδίαζε να δολοφονήσει τον Ποντίφηκα στη διάρκεια της επίσκεψής του
στον Λίβανο.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15835N433</ED>
<ID>
ID:167733

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N43&aa=3</URL></REF>


Article

<CATEGORY>vin07</CATEGORY>

 <H5>ΟΣΚΑΡ ΑΡΙΑΣ : Δημοκρατία και οικονομική δικαιοσύνη
</H5><H2>ΠΡΟΣΩΠΑ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Πρώην πρόεδρος της Κόστα Ρίκα και νομπελίστας της Ειρήνης το 1987, ο Όσκαρ
Αρίας εξακολουθεί να μάχεται για τη δημοκρατία και την οικονομική δικαιοσύνη.

ΚΑΙ η υπόθεση της δημοκρατίας λίγο-πολύ κερδίζει στη Λατινική Αμερική τον
αγώνα κατά της δικτατορίας και του αυταρχισμού· η οικονομική δικαιοσύνη, όμως;
«Δημοκρατία δεν σημαίνει μόνο κατανομή της πολιτικής εξουσίας», λέει ο Αρίας
στο «Νιούζγουηκ». «Δημοκρατία σημαίνει και κατανομή της οικονομικής εξουσίας».

Ιδρυτής του «Ιδρύματος Αρίας» που έχει σκοπό την προώθηση της συμφιλίωσης και
της πολιτικής σταθερότητας, ο 46χρονος νομπελίστας θεωρεί την οικονομική
ανισότητα και αδικία ως τον κατ' εξοχήν αποσταθεροποιητικό παράγοντα της
εποχής μας, καθώς οι φτωχοί, ο αριθμός των οποίων αυξάνεται σε όλο τον κόσμο,
χάνουν την πίστη τους στη δημοκρατία και τους θεσμούς της. «Λιγότεροι από 50%
των Αμερικανών ψηφοφόρων ψήφισαν στις τελευταίες προεδρικές εκλογές»,
υπογραμμίζει. «Ο κόσμος δεν πηγαίνει να ψηφίσει γιατί δεν πιστεύει πως η ψήφος
θα αλλάξει την κατάστασή του... Μια τέτοιου είδους δημοκρατία δεν μπορεί να συντηρηθεί».

Εκτός από τη μικρή συμμετοχή, την αμερικανική δημοκρατία διαβρώνει επίσης,
σύμφωνα πάντα με τον Αρίας, η διεύρυνση του κοινωνικού και του οικονομικού
χάσματος. Οι Αμερικανοί ηγέτες κόβουν τα προνομιακά επιδόματα για τους φτωχούς
ενώ μειώνουν τους φόρους των πλουσίων. «Το μόνο που σκέφτονται είναι πώς θα
εκλεγούν και γι' αυτό λένε στον κόσμο αυτό που θέλει να ακούσει», τονίζει ο
νομπελίστας. «Σήμερα οι κ.κ. Γκάλοπ και Χάρις (ινστιτούτα σφυγμομετρήσεων)
είναι σημαντικότεροι για τους Αμερικανούς ηγέτες απ' ό,τι ο Ουάσινγκτον, ο
Τζέφερσον, ο Μάντισον, ο Χάμιλτον και ο Λίνκολν», οι πατέρες της αμερικανικής ανεξαρτησίας.

Ο Όσκαρ Αρίας επισημαίνει ότι το χρέος του συνόλου των χωρών της μαύρης
Αφρικής ισοδυναμεί μόλις με το 1% του ΑΕΠ των βιομηχανικών χωρών του κόσμου ­
και ωστόσο καμιά πρωτοβουλία για την παραγραφή του δεν συζητείται και αφήνεται
το χρέος αυτό να εμποδίζει αυτές τις πάμπτωχες χώρες να επενδύσουν στην
ανάπτυξη των ανθρώπινων πόρων τους. Επικρίνει επίσης τη δικαιολογία των ΗΠΑ
για τα 265 δισεκατομμύρια δολάρια που ξοδεύουν κάθε χρόνο για την άμυνα ­ ότι
δηλαδή τα δισεκατομμύρια αυτά δημιουργούν θέσεις απασχόλησης. «Εκείνο που
δημιουργούν στην πραγματικότητα είναι κέρδη για λίγους» ενώ αν επενδύονταν σε
υποδομή, παιδεία, υγεία και στέγαση θα παρήγαν οφέλη για όλους. «Ζούμε σ' έναν
κόσμο όπου το πλουσιότερο 20% του πληθυσμού είναι 60 φορές πλουσιότερο από το
φτωχότερο 20%, όπου 400 πολυεκατομμυριούχοι έχουν περισσότερο πλούτο από τον
μισό παγκόσμιο πληθυσμό», τονίζει· «κι αυτό συνιστά ανοιχτή πρόσκληση για σύγκρουση».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15835N441</ED>
<ID>
ID:167734

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N44&aa=1</URL></REF>


Article

<CATEGORY>vin07</CATEGORY>

 <H5>Ο υπέροχος κύριος Μόκους
</H5><H2>ΔΙΑΣΤΑΣΕΙΣ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Τον λένε τρελό και επιδειξιομανή. Αλλά ο δήμαρχος της Μπογκοτά έχει ιδέες.
Σοβαρές ή αστείες. Ναρκωτικά, πάντως, δεν διακινεί.

Η ΠΡΩΤΕΥΟΥΣΑ της Κολομβίας έχει ένα θλιβερό προνόμιο: υψηλή εγκληματικότητα.
Σε κάθε 100.000 κατοίκους αντιστοιχούν 52 φόνοι. Σύμφωνα με μελέτες, οι
περισσότεροι απ' αυτούς τους φόνους οφείλονται στην κακή εκπαίδευση και την
κατανάλωση οινοπνεύματος. Ο δήμαρχος είχε λοιπόν μια ιδέα: να θεσπιστεί μάθημα
στα σχολεία με αντικείμενο την «υπεύθυνη κατανάλωση οινοπνεύματος». Οι μαθητές
θα μαθαίνουν τις βιοσωματικές και ψυχολογικές συνέπειες του αλκοόλ, καθώς και
«τις πολιτιστικές δομές που διέπουν την κατανάλωσή του σε διαφορετικά
κοινωνικά και πολιτικά πλαίσια». Η πρωτοβουλία αυτή θα αρχίσει να εφαρμόζεται
μόλις αρθούν ορισμένα νομικά εμπόδια που αφορούν την πώληση οινοπνευματωδών
ποτών σε ανηλίκους.

Ο Αντάνας Μόκους είναι γνωστός αιρετικός. Φιλόσοφος και μαθηματικός, ο
δήμαρχος θέλει να προσθέσει τώρα ακόμη μια εμπειρία στο οπλοστάσιό του: να
γίνει πρόεδρος της Δημοκρατίας. Αποφάσισε λοιπόν να βάλει υποψηφιότητα στις
εκλογές του 1998. Και να χρηματοδοτήσει την προεκλογική του εκστρατεία
πουλώντας το τομάρι του στα μέσα ενημέρωσης. Η εβδομαδιαία εφημερίδα «Σεμάνα»
της Μπογκοτά του ζητάει εξηγήσεις. Κι εκείνος κάνει έναν απλό υπολογισμό. Πόσο
κοστίζει μια διαφήμιση στο έγκυρο έντυπό σας; Κάπου πεντέμισι εκατομμύρια
πέσος (1.320.000 δρχ.) τη σελίδα. Ας υποτεθεί λοιπόν ότι μια συνέντευξη μαζί
του θα καλύψει τέσσερις σελίδες, δηλαδή διαφημιστικό χώρο αξίας 22
εκατομμυρίων πέσος. Η δική του αμοιβή θα είναι το 25%. Το ίδιο θα γίνει με την
τηλεόραση και το ραδιόφωνο. Μιλάει σε κάποιο σταθμό για τέσσερα λεπτά; Η
αμοιβή του θα είναι ένα λεπτό διαφημιστικού χρόνου.

Μα είναι αρκετά αυτά τα χρήματα, τη στιγμή που η προεκλογική εκστρατεία του
προέδρου Σαμπέρ κόστισε σύμφωνα με επίσημα στοιχεία περί τα 30 δισεκατομμύρια
πέσος (7.250.000.000 δρχ.); Ακόμη κι ένα δέκατο των χρημάτων αυτών να ξοδέψει,
θα πρέπει να δώσει τον επόμενο χρόνο κάπου χίλιες συνεντεύξεις, πράγμα όχι και
πολύ εύκολο. Ο Αντάνας Μόκους σοβαρεύεται. «Προτίθεμαι να οργώσω τη χώρα με
ελάχιστους συνεργάτες, ένα ή δύο άτομα. Θα είμαι σαν τους παίκτες του
μπέιζμπολ, που μετακινούνται από τη μια βάση στην άλλη. Στους κοντινούς
προορισμούς σκέπτομαι να μετακινούμαι με μοτοσυκλέτα. Όταν μπορώ να μένω στο
σπίτι κάποιου οπαδού μου, θα το κάνω. Όταν πρέπει να πληρώνω αεροπορικά
εισιτήρια ή ξενοδοχείο, θα τα πληρώνω. Όλα αυτά δεν κοστίζουν όμως 30
δισεκατομμύρια. Συγκεντρώσεις δεν θα κάνω, ο κόσμος δίνει μεγαλύτερη σημασία
στη φυσική παρουσία παρά στα σόου. Και επιπλέον κοστίζουν: το ακριβότερο
πράγμα σε μια προεκλογική εκστρατεία, μετά τη διαφήμιση, είναι οι συγκεντρώσεις».

Οι στρατιωτικοί δεν τον απασχολούν. Αυτοί έχουν συμμαχήσει μυστικά με τους
αντάρτες, λέει, γιατί ο πόλεμος εξυπηρετεί και τις δύο πλευρές. Όπως έλεγε ο
Μπόρχες, πρέπει να διαλέγεις προσεκτικά τον εχθρό σου γιατί καταλήγεις να του μοιάζεις...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15835N442</ED>
<ID>
ID:167735

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N44&aa=2</URL></REF>


Article

<CATEGORY>vin07</CATEGORY>

 <H5>Ο 15ετής...
</H5><H5>Το τέλος...
</H5><H5>Η αντιπαράθεση...
</H5><H5>Οι Μουσουλμάνοι...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... πόλεμος που στοίχισε στον Λίβανο 150.000 ζωές είναι πια παρελθόν. Η
Βηρυτός ξαναχτίζεται, το εμπόριο ζωντάνεψε, υπάρχει χρηματιστήριο, ακόμη και
καζίνο. Η ύπαιθρος έχει ησυχάσει. Και όμως, το Λιβανικό δεν έχει λυθεί. Την
ειρήνη, τα τριάμισυ εκατομμύρια των Λιβανέζων την πληρώνουν με απώλεια εθνικής
αξιοπρέπειας. Ο πόλεμος είχε αρχίσει το '75, μόλις οι Μουσουλμάνοι ξεπέρασαν
αριθμητικά τους Χριστιανούς. Έληξε το '90, όταν και τους δυο τους «έδεσε» μια
ξένη δύναμη, η Συρία. Η επίσκεψη του Πάπα στη Βηρυτό αυτές τις μέρες έγινε
αφορμή για μια νέα ματιά στον Λίβανο.

... του εμφυλίου σήμανε για τους Λιβανέζους την έναρξη Κατοχής. Οι Χριστιανοί,
που είναι 1,2 εκατομμύρια, έχουν αποδυναμωθεί. Αλλά και οι Μουσουλμάνοι, 2
εκατομμύρια, δεν κυβερνούν παρά με την άδεια της Δαμασκού. Ο πρωθυπουργός
Ραφίκ Χαρίρι, ένας ζάπλουτος Μουσουλμάνος, ανήλθε με τις ευλογίες της Συρίας ­
αν και πρόσφατα δείχνει τάσεις χειραφέτησης. Το ερώτημα και για τις δύο
θρησκευτικές κοινότητες των Λιβανέζων είναι αν η ζωή τους μπορεί να γίνει πιο
αληθινή. Γιατί προς το παρόν πολλά είναι ψεύτικα: «Ψεύτικη η δημοκρατία, που
λειτουργεί με εκλογικά πραξικοπήματα ­ λέει ο διευθυντής της "Αλ Νάχαρ", Ίσα
Γοράιεμπ. Ψεύτικοι οι θεσμοί, αφού η χώρα είναι προτεκτοράτο. Ψεύτικη η
ευημερία: αφορά λίγους. Ψεύτικη και η ελευθερία έκφρασης, αφού οι ιθύνοντες
δεν δίνουν λόγο σε κανένα....».

... Μουσουλμάνων και Χριστιανών, ως γενικότερο ζήτημα, συζητήθηκε τις προάλλες
στη Φλωρεντία, στο συνέδριο «Ισλάμ και Ευρώπη, 13 αιώνες κοινής ιστορίας».
Πολλοί μιλούν για την ανάγκη διαλόγου, αλλά δεν είναι αυτό που λείπει, είπε ο
ιστορικός Αλμπέρτο Τενέντι. «Χρειάζεται πάνω απ' όλα "γνωριμία". Το εμπόδιο
στη συμβίωση είναι κατά κανόνα η έλλειψη γνώσης του Άλλου. Και όμως αυτός
είναι ο πρώτος, ο πιο αναγκαίος όρος». Μαθητής του Μπρωντέλ, ο Τ. πιστεύει ότι
η Ευρώπη θα γίνεται όλο και πιο πολυεθνής, πιο πολυπολιτισμική. Οι Ευρωπαίοι
ας το πάρουν απόφαση, λέει. Πρέπει να μάθουν να ζουν με αλλοφύλους (και
εκείνοι βέβαια με μας). Ας μην τρέφουμε όμως πολλές ελπίδες για τις
δυνατότητες αφομοίωσης. «Απ' τη στιγμή που κάποιον θέλεις να τον αλλάξεις,
αυτός αγωνίζεται να μείνει αυτό που είναι».

... έχουν λιγότερες μηχανές απ' τους Δυτικούς, και έτσι η παράδοση βαραίνει
περισσότερο στη συνείδησή τους. Φαίνεται παράδοξο, λέει ο Τ., αλλά η δύναμη
προσηλυτισμού είναι στο Ισλάμ μεγαλύτερη απ' ό,τι στον Χριστιανισμό. «Βλέπουμε
ήδη Ευρωπαίους να γίνονται Μουσουλμάνοι ή να μελετούν με πάθος Ανατολικές
θρησκείες. Η τελευταία πίστη που απόμεινε στη Δύση, η τεχνολογία ­ χωρίς
μάλιστα ηθική πανοπλία ­ είναι φυσικό να μην τους αρκεί». Η πιο θεαματική νίκη
του Ισλάμ στην Ευρώπη είναι ασφαλώς η Βοσνία, λέει ο Τ. «Αυτός ο ήσυχος, ο
ελάχιστα φανατικός λαός οδηγήθηκε μέσ' απ' το αίμα σε προβολή θρησκευτικής
ταυτότητας. Το Σαράγιεβο θεωρεί σήμερα ότι είναι η ισλαμική πρωτεύουσα της
Ευρώπης. Είναι η πρώτη ευρωπαϊκή πόλη που υιοθέτησε ως δεύτερη γλώσσα την
αραβική». Η έμφαση στην ταυτότητα, σκαλοπάτι προς τον εθνικισμό, δεν βοηθάει
ασφαλώς τη συμβίωση, την ανεξιθρησκία, τον συγχρωτισμό. Γι' αυτό η «γνωριμία»,
χωρίς εκστρατείες προσηλυτισμού, είναι το μόνο που μας μένει, επιμένει ο Τ.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15835N443</ED>
<ID>
ID:167736

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N44&aa=3</URL></REF>


Article

<CATEGORY>vin08</CATEGORY>

 <H5>ΠΡΟΣΘΕΤΗ ΕΠΙΒΑΡΥΝΣΗ ΓΙΑ 224.000 ΦΟΡΟΛΟΓΟΥΜΕΝΟΥΣ ΦΕΤΟΣ
</H5><H5>Λουκέτο σε 4 επιχειρήσεις για φοροδιαφυγή και παραπομπή εφοριακών για δωροληψία
</H5><H5>Ρύθμιση εκκρεμών δηλώσεων για ελεύθερους επαγγελματίες κ.ά.
</H5><H2>28% περισσότερο φόρο
</H2>
Αυξημένος κατά 28% περίπου είναι ο φόρος που θα πληρώσουν φέτος 224.000
φορολογούμενοι. Πρόκειται γι' αυτούς για τους οποίους ολοκληρώθηκε η
εκκαθάριση της φορολογικής τους δήλωσης από το ΚΕΠΥΟ. Από την εκκαθάριση
προέκυψε ότι θα πρέπει να πληρώσουν πρόσθετο φόρο.

ΑΠΟ ΤΗΝ άλλη πλευρά, όμως, παρατηρείται σημαντική καθυστέρηση στον ρυθμό
εκκαθάρισης των φορολογικών δηλώσεων, αφού οι φορολογικές δηλώσεις που φθάνουν
στο ΚΕΠΥΟ είναι πολύ λιγότερες σε σχέση με πέρσι.

Επίσης το καθαρό ποσό των φόρων (οι φόροι που θα πληρωθούν αφού αφαιρεθούν οι
επιστροφές) από την εκκαθάριση δηλώσεων εμφανίζεται αυξημένο κατά 29% σε
σύγκριση με τις ανάλογες περσινές εκκαθαρίσεις.

Από την εκκαθάριση των 520.000 φορολογικών δηλώσεων προκύπτει ότι στα ταμεία
του υπουργείου Οικονομικών θα μπουν φόροι ύψους 33,4 δισ. δραχμών έναντι 25,8
δισ. δραχμών πέρσι κατά τις δύο πρώτες εκκαθαρίσεις του φόρου εισοδήματος.

Αναλυτικά, από την εκκαθάριση που έχει κάνει μέχρι στιγμής το ΚΕΠΥΟ, προκύπτει ότι:

1 Οι φορολογούμενοι που θα πληρώσουν φόρο φθάνουν τις 224.000 περίπου. Σ'
αυτούς αναλογεί φόρος 45,5 δισ. δραχ.

2 Επιστροφές φόρου ύψους 12 δισ. δραχμών θα έχουν 193.000 φορολογούμενοι περίπου.

3 Μηδενικές δηλώσεις έχουν

101.000 φορολογούμενοι.

Σημειώνεται ότι μέχρι στιγμής το 8% περίπου των δηλώσεων έχουν λάθη και
επιστρέφονται στις Εφορίες για να τα διορθώσουν οι φορολογούμενοι.

Μεγάλη καθυστέρηση παρατηρείται στο ρυθμό αποστολής των φορολογικών δηλώσεων
από τις Εφορίες στο ΚΕΠΥΟ. Όπως ήδη έχουν γράψει «ΤΑ ΝΕΑ» στις 2 Μαΐου, είχαν
φθάσει στο ΚΕΠΥΟ 750.000 φορολογικές δηλώσεις λιγότερες σε σύγκριση με το
αντίστοιχο περσινό χρονικό διάστημα. Τώρα υπολογίζεται ότι έχουν παραληφθεί
από το ΚΕΠΥΟ 500.000 λιγότερες, ενώ έχουν πάρει τη σειρά για εκκαθάριση 850.000.

Η καθυστέρηση αυτή σημαίνει ότι εκατοντάδες χιλιάδες φορολογούμενοι θα πάρουν
με καθυστέρηση το εκκαθαριστικό τους σημείωμα και πολλοί απ' αυτούς θα χάσουν
δόσεις,και, παραλλήλως, θα εισέλθουν με μεγάλη καθυστέρηση τα χρήματα από τον
φόρο εισοδήματος στα ταμεία του υπουργείου Οικονομικών.

Έτσι, έχουν δοθεί εντολές να επιταχυνθεί η εκκαθάριση των 850.000 φορολογικών
δηλώσεων που έχουν φθάσει στο ΚΕΠΥΟ και ακόμα δεν έχουν εκκαθαριστεί.

ΛΟΥΚΕΤΟ σε επιχειρήσεις που φοροδιαφεύγουν βάζει το υπουργείο Οικονομικών και
προχωρά σε πειθαρχική δίωξη εναντίον εφοριακών, για δωροδοκία.

Χθες ανακοινώθηκε το κλείσιμο ­ για 3-18 ημέρες ­ τεσσάρων επιχειρήσεων, που
διαπιστώθηκε ότι φοροδιαφεύγουν.

Οι επιχειρήσεις είναι:

* Κωσταβαράς Δημήτριος του Θεοδ., εστιατόριο - μπαρ, Καραϊσκάκη 51, Ραφήνα.
Αναστολή 18 ημέρες, διότι παρεμπόδισε τη διενέργεια προληπτικού ελέγχου.

* Αφοι Βυτανιώτη Ο.Ε., γουναρικά, Καστοριά. Αναστολή για 5 ημέρες, διότι δεν
εξέδιδε συνοδευτικά φορολογικά στοιχεία για διακίνηση αγαθών.

* Πορπορής Εμμανουήλ του Βασ., γουνοποιός, Σιάτιστα Κοζάνης. Αναστολή για 4
ημέρες, διότι δεν εξέδιδε αποδείξεις λιανικής πώλησης.

* Κακαρέπης Γ. - Κορόγιαννος Ο.Ε., καφετέρια, Λιβαδειά. Αναστολή για 3 ημέρες,
διότι δεν εξέδιδε αποδείξεις λιανικής πώλησης.

Επίσης, ασκήθηκε πειθαρχική δίωξη ­ με την κατηγορία της παράβασης του
υπηρεσιακού τους καθήκοντος, για δωροδοκία, παράλειψη πράξεων, αμέλεια κ.λπ. ­
κατά των φοροτεχνικών υπαλλήλων:

Ελένης Ζερβουδάκη, Ιωάννη Ζερβουδάκη, Ιωάννας Γιαννοπούλου, Κωνσταντίνας
Βαρούχα, Ιωάννας Γκανίδου, Ελένης Γιαννοπούλου και Σοφίας Γιαννοπούλου.

ΤΕΛΕΥΤΑΙΑ ευκαιρία δίνει το υπουργείο Οικονομικών σε ελεύθερους επαγγελματίες,
επιτηδευματίες, εμπόρους και βιοτέχνες να κλείσουν με βάση την τελευταία
ρύθμιση τις εκκρεμείς φορολογικές τους δηλώσεις.

Σ' αυτούς δίδεται προθεσμία μέχρι 31 Μαΐου να υπογράψουν τη σχετική πράξη
αποδοχής του εκκαθαριστικού σημειώματος για τη ρύθμιση των εκκρεμών
φορολογικών τους δηλώσεων που όμως δεν είχαν κάνει αποδεκτή.

Στα πλαίσια της συγκέντρωσης φόρων το υπουργείο Οικονομικών κυκλοφόρησε
εγκύκλιο, την οποία μάλιστα χαρακτηρίζει ως εξαιρετικώς επείγουσα, με την
οποία επαναφέρει το θέμα της ρύθμισης των ανέλεγκτων φορολογικών υποθέσεων.

Έτσι, καλούνται οι Εφορίες να ξεκαθαρίσουν τις ανέλεγκτες υποθέσεις που
υπάγονται στη ρύθμιση του 1994 και δεν έχουν ακόμη εκκαθαρισθεί. Ζητείται
μάλιστα να κάνουν οι ίδιες οι Εφορίες την εκκαθάριση αντί του ΚΕΠΥΟ. Οι
φορολογούμενοι που έχουν εκκρεμείς φορολογικές υποθέσεις και δεν έχουν πάρει
το ειδικό εκκαθαριστικό σημείωμα μπορούν μέχρι 20/6/97 να κάνουν αίτηση
αποδοχής της ρύθμισης.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15835N451</ED>
<ID>
ID:167737

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N45&aa=1</URL></REF>


Article

<CATEGORY>vin02</CATEGORY>

 <H5>Η «μείωση» έχει μυστικά...
</H5><H2>Η ΑΛΛΗ ΟΨΗ
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΟΤΑΝ ένας οικονομικός αναλυτής παρατηρεί τη λυσσώδη μάχη του ανταγωνισμού με
τα επιτόκια μεταξύ των τραπεζών, τα συμπεράσματα που μπορεί να βγάλει είναι
πολλά. Από μία πρώτη σκέψη το πρώτο συμπέρασμα θα αφορά τη μάχη του
ανταγωνισμού όπου τα πιστωτικά ιδρύματα κονταροχτυπιούνται για την προτίμηση
του πελάτη. Μια δεύτερη σκέψη όμως είναι ότι ουσιαστικά στο τραπεζικό σύστημα
έχουν αρχίσει οι διαδικασίες συγκέντρωσης.

Η πτώση των επιτοκίων στα δάνεια ουσιαστικά συμβαδίζει με τον περιορισμό ή την
καθήλωση του περιθωρίου κέρδους των τραπεζών. Αυτό το βάρος ουσιαστικά μπορούν
να το σηκώσουν μόνο οι τράπεζες που έχουν ισχυρή κεφαλαιακή βάση και υγιές
χαρτοφυλάκιο. 
Με άλλα λόγια η μάχη των επιτοκίων στην περίπτωση που θα συνεχισθεί (και όλα
δείχνουν ότι θα συνεχισθεί) οδηγεί με μαθηματική ακρίβεια στην απομάκρυνση
κάποιων «παικτών» από το παιχνίδι του ανταγωνισμού. Αυτό το ενδεχόμενο,
τουλάχιστον στην ελληνική αγορά, δεν είναι άμεσο.

Όταν όμως η προοπτική αυτή θα αρχίσει να γίνεται πραγματικότητα, τότε ο
καταναλωτής δεν θα μπορεί να αντιμετωπίσει την πίεση που θα δημιουργούν στην
αγορά οι μετρημένοι στα δάκτυλα του ενός χεριού τραπεζικοί κολοσσοί, ενώ οι
εργαζόμενοι θα περιορισθούν στο ρόλο του παθητικού θεατή.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15835N452</ED>
<ID>
ID:167738

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N45&aa=2</URL></REF>


Article

<CATEGORY>vin08</CATEGORY>

 <H2>300 δισ. οι απώλειες των καταθετών
</H2>
ΜΕΓΑΛΕΣ απώλειες έχουν οι αποταμιευτές από την καθίζηση των επιτοκίων στις
καταθέσεις ταμιευτηρίου. Περίπου 300 δισ. δραχμές υπολογίζεται ότι χάνουν σε
ετήσια βάση εξαιτίας της μέχρι τώρα μείωσης των επιτοκίων στους λογαριασμούς
ταμιευτηρίου από την αρχή του έτους.

Αυτό αφορά εκατοντάδες χιλιάδες καταθέτες, κυρίως μικροαποταμιευτές, των
οποίων τα περιορισμένα βαλάντια δεν προσφέρονται για άλλες επιλογές, ώστε να
προστατευτούν οι οικονομίες τους με μεγαλύτερες αποδόσεις.

Κερδισμένες όμως είναι οι Τράπεζες, οι οποίες χάνουν μεν από τη μείωση των
επιτοκίων στις χορηγήσεις, αλλά κερδίζουν από τη μείωση των επιτοκίων στις
καταθέσεις ταμιευτηρίου.

Κερδισμένοι είναι, βέβαια, και οι δανειζόμενοι, που όσο πέφτουν τα επιτόκια
των δανείων τόσο λιγότερο επιβαρύνονται με τόκους. Ειδικότερα, από την αρχή
του 1997, τα επιτόκια καταθέσεων ταμιευτηρίου έχουν μειωθεί 2-2,5 μονάδες κατά
μέσο όρο σε όλες τις Τράπεζες. Από το ποσοστό του 11% που κυμαίνονταν περίπου
στις 31/12/1996, σήμερα, μετά και την ξαφνική νέα μείωση που ανακοίνωσε
προχθές η Τράπεζα Πίστεως, πέφτουν στο 8,5%.

Στο επιτόκιο αυτό, που θα το προσφέρει από τη Δευτέρα η Τράπεζα Πίστεως,
αναμένεται να εναρμονισθούν σύντομα και οι υπόλοιπες Τράπεζες.

Εάν διατηρούσαν αμετάβλητο στο 11% το επιτόκιο καταθέσεων ταμιευτηρίου, τότε
με δεδομένο ότι στις 31/12/1996 οι καταθέσεις ταμιευτηρίου ­ συνολικό υπόλοιπο
­ ανέρχονταν σε 12,2 τρισ. δρχ., θα έπρεπε στο τέλος του 1997 να καταβάλουν
τόκους ύψους 1,34 τρισ. δρχ. Τώρα, όμως, με επιτόκιο 8,5% οι ετήσιοι τόκοι που
πρέπει να καταβάλουν για τις καταθέσεις των 12,2 τρισ. δρχ. περιορίζονται στο
1,03 τρισ. δρχ.

* Στο 8,5% έριξε χθες και η XiosBank το επιτόκιο για καταθέσεις Ταμιευτηρίου.
Ως τώρα το επιτόκιό της αυτό ήταν 9,5%.

Παράλληλα, μείωσε στο 24% από 25,5% το επιτόκιο της πιστωτικής κάρτας και στο
14% από 15% το επιτόκιο για τα στεγαστικά δάνεια.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15835N453</ED>
<ID>
ID:167739

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N45&aa=3</URL></REF>


Article

<CATEGORY>vin08</CATEGORY>

 <H2>Συνεχίζεται η επιδείνωση στο ισοζύγιο
</H2>
Η ΑΥΞΗΣΗ στις διεθνείς τιμές των καυσίμων και οι καθυστερήσεις στην εισροή των
κοινοτικών κονδυλίων συντέλεσαν ώστε να επιδεινωθεί τον Ιανουάριο το εξωτερικό
έλλειμμα της χώρας. Πρόκειται για το έλλειμμα στο ισοζύγιο τρεχουσών
συναλλαγών το οποίο τον Ιανουάριο ανήλθε στα 21 εκατ. δολάρια από πλεόνασμα
363,7 εκατ. δολαρίων που είχε τον αντίστοιχο μήνα πέρυσι.

Η Τράπεζα της Ελλάδος, δεν ανησυχεί για την πορεία του ελλείμματος το οποίο
στο τέλος του 1996 αυξήθηκε στα 4,5 δισ. δολάρια.

Τα συναλλαγματικά διαθέσιμα της χώρας βρίσκονται σε υψηλά επίπεδα, καθώς στο
τέλος Απριλίου ανέρχονταν στα 18,4 δισ. δολάρια.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15835N454</ED>
<ID>
ID:167740

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N45&aa=4</URL></REF>


Article

<CATEGORY>vin08</CATEGORY>

 <H5>Ο ΠΡΟΕΔΡΟΣ ΤΗΣ ΟΤΟΕ ΔΗΜΗΤΡΗΣ ΚΟΥΣΕΛΑΣ ΘΕΩΡΕΙ ΟΤΙ Η ΣΥΜΒΑΣΗ ΔΗΜΙΟΥΡΓΕΙ ΝΕΕΣ
ΠΡΟΟΠΤΙΚΕΣ ΓΙΑ ΤΟΥΣ ΕΡΓΑΖΟΜΕΝΟΥΣ, ΤΟΣΟ ΣΕ ΟΙΚΟΝΟΜΙΚΟ ΟΣΟ ΚΑΙ ΣΕ ΘΕΣΜΙΚΟ ΕΠΙΠΕΔΟ
</H5><H5>Στεγαστικά με επιτόκια 5% - 6% - 7% - 8%
</H5><H2>Όλοι οι νέοι μισθοί τω ντραπεζοϋπαλλήλων
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Τον Ιούνιο θα καταβληθούν στους τραπεζοϋπαλλήλους οι νέοι αυξημένοι μισθοί
μαζί με τα αναδρομικά από την 1.1.1997. Το ύψος της αύξησης υπολογίζεται ­
συνολικά ­ στο 10,5% (7%+3,5%).

Η ΣΥΜΦΩΝΙΑ για τη νέα σύμβαση έγινε στις 11.4.1997 χωρίς να προηγηθεί
καμία απεργιακή κινητοποίηση. Τα βασικά σημεία της σύμβασης προβλέπουν:

* Την αναμόρφωση του ενιαίου μισθολογίου των τραπεζικών με ενίσχυση των
χαμηλόμισθων νέων υπαλλήλων και ισόρροπη βελτίωση των αποδοχών όλων των
εργαζομένων στις τράπεζες με επέκταση των κλιμακίων. Οι αυξήσεις θα δοθούν σε
πέντε δόσεις σε δύο έτη (1997-1998).

* Αυξάνεται κατά 2 εβδομάδες η άδεια τοκετού, ενώ το αντίστοιχο επίδομα
διαμορφώνεται στις 320.000 δρχ.

* Το επίδομα πολυετούς υπηρεσίας όπως σήμερα καταβάλλεται προσαυξάνεται από το
36ο έτος υπηρεσίας κατά 1,75% μέχρι και του 41ου έτους, ώστε το ποσοστό να μην
υπερβαίνει το 71,75%.

* Το ύψος του κατασκηνωτικού επιδόματος καθορίζεται στις 160.000 δρχ. για το
έτος 1997 και στις 170.000 δρχ. για το έτος 1998.

* Παγώνουν τα δραχμικά επιδόματα που υπολογίζονται στο 16ο μισθολογικό
κλιμάκιο (ευθύνης, τέλερ κ.ά.), ενώ δεν παγώνουν και αυξάνονται τα
ποσοστικοποιημένα επιδόματα, όπως π.χ. πολυετίας, γάμου, επιστημονικό κ.ά.

* Χορηγείται μηνιαίο δραχμικό επίδομα 14.000 δρχ. από 1.1.1997 στους
τραπεζοϋπαλλήλους που υπηρετούν σε παραμεθόριες περιοχές.

Μετά τη χθεσινή υπογραφή της σύμβασης ο πρόεδρος της ΟΤΟΕ κ. Δημήτρης Κουσελάς
δήλωσε ότι η σύμβαση δημιουργεί νέες προοπτικές για τους εργαζόμενους στις
τράπεζες τόσο σε οικονομικό όσο και σε θεσμικό επίπεδο κι αυτό γιατί:

* Προστατεύει και βελτιώνει το εισόδημα όλων των εργαζομένων με αυξήσεις πάνω
από τον πληθωρισμό.

* Αναμορφώνει το ενιαίο μισθολόγιο και αποτελεί την εγγύηση των αποδοχών των τραπεζοϋπαλλήλων.

* Ενισχύει τις κοινωνικές κατακτήσεις του κλάδου.

ΜΕΙΩΝΟΝΤΑι τα επιτόκια χορήγησης στεγαστικών δανείων στους τραπεζοϋπαλλήλους.
Ειδικότερα προβλέπεται: Τα επιτόκια στα νέα δάνεια και στα υπόλοιπα ποσά των
παλαιών, ανάλογα με την κατηγορία του χορηγούμενου στεγαστικού δανείου,
καθορίζονται σε 6%, 7% και 8% για το έτος 1997 και σε 5%, 6% και 7% για το
έτος 1998 αντίστοιχα για τις ζώνες Γ', Β' και Α'.

Τα ίδια επιτόκια ισχύουν και για τα δάνεια που χορηγούνται προκειμένου να
εξοφληθούν στεγαστικά δάνεια για πρώτη κατοικία και συμπληρωματικά δάνεια για
αγορά πρώτης κατοικίας που είχαν συναφθεί με δυσμενέστερους όρους. Το ανώτατο
χορηγούμενο κατά δικαιούχο ποσό ορίζεται σε 18.000.000 δραχμές. Το ποσό αυτό
αυξάνεται κατά 3.000.000 δραχμές για κάθε παιδί. Οι λοιποί όροι και
προϋποθέσεις χορήγησης στεγαστικών δανείων στους τραπεζοϋπαλλήλους είναι οι
ισχύοντες σήμερα.

Οι τράπεζες χορηγούν στεγαστικά δάνεια στους υπαλλήλους τους, για αγορά
ακινήτου (ολοκληρωμένης ή ημιτελούς κατοικίας ή οικοπέδου προς ανέγερση
κατοικίας) και πέραν της πρώτης κατοικίας με τους όρους και προϋποθέσεις που
ισχύουν για τους πελάτες της τράπεζας, σύμφωνα με τα εγκυκλίως οριζόμενα, με
επιτόκιο το οποίο δεν θα υπερβαίνει κατά 1,5% το εκάστοτε επιτόκιο των ετησίων
εντόκων γραμματίων του Δημοσίου και θα αναπροσαρμόζεται ανά εξάμηνο την 1η
Ιανουαρίου και την 1η Ιουλίου κάθε έτους.

Η πρόωρη εξόφληση όλων των παραπάνω δανείων γίνεται χωρίς οποιαδήποτε
επιβάρυνση ή ποινή.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15835N461</ED>
<ID>
ID:167741

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N46&aa=1</URL></REF>


Article

<CATEGORY>vin08</CATEGORY>

 <H2>Ξεπέρασε τις 1.600 μονάδες
</H2>
Κατέρριψε το ψυχολογικό φράγμα των 1.600 μονάδων ο Γενικός Δείκτης του
Χρηματιστηρίου Αξιών Αθηνών (ΧΑΑ) κατά την χθεσινή συνεδρίαση, παρά τις
μεικτές τάσεις που εκδηλώθηκαν. Αναλυτικότερα, στη χτεσινή συνεδρίαση, ζωηρό
αγοραστικό ενδιαφέρον εκδηλώθηκε στην αρχή, μετά την προχθεσινή 
ανακοίνωση της Άλφα Τράπεζας Πίστεως για την μεγάλη πτώση των επιτοκίων, οι
τιμές σημείωσαν μεγάλη αύξηση και ο Γενικός Δείκτης διαμορφώθηκε προς στιγμή
στις 1.624 μονάδες. Στη συνέχεια όμως η προσφορά που εκδηλώθηκε με στόχο την
αποκόμιση των σημαντικών κερδών είχε ως συνέπεια την υποχώρηση των τιμών του
Γενικού Δείκτη. Προς στιγμή υποχώρησε στις 1.583.29 μονάδες αλλά τελικά
έκλεισε στις 1.602,14 μονάδες, σημειώνοντας άνοδο 6,6 μονάδων ή ποσοστό 0,41%.
Τιμές μεγαλύτερες των 1.600 μονάδων είχε να σημειώσει απο τον Ιούλιο του 1990.
Επίσης στις τιμές αυτές έχει διαμορφωθεί ιστορικά μόνο για οκτώ συνεδριάσεις
απο ιδρύσεως του Χρηματιστηρίου. Από τις 261 μετοχές που πραγματοποίησαν
συναλλαγές, 83 σημείωσαν άνοδο, 151 πτώση και 23 παρέμειναν σταθερές, ενώ 60
έκλεισαν με αγοραστές και 123 με πωλητές. Η αξία των συναλλαγών ανήλθε σε 23.9
δισ. δρχ. (6.480.083 τεμάχια). Αναλυτικά τα 5.983.943 τεμάχια αξίας 22,8 δισ.
δρχ. αφορούσαν την Κύρια Αγορά, ενώ τα 496.140 τεμάχια συνολικής αξίας 1.116
εκατ. δρχ. την Παράλληλη Αγορά. Τη μεγαλύτερη αξία συναλλαγών σημείωσαν οι
μετοχές των Τραπεζών (11,3 δισ. δρχ. - 915.533 τεμάχια).

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15835N481</ED>
<ID>
ID:167742

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N48&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΤΑΥΡΟΣ

(20 Απριλίου - 20 Μαΐου). Η κόντρα Αφροδίτης - Πλούτωνα, το μεσημέρι, μπορεί
να προκαλέσει έντονες αντιπαραθέσεις ή κάποιου είδους μόλυνση. Αποφύγετε
συζητήσεις οικονομικού ή ερωτικού χαρακτήρα.

ΔΙΔΥΜΟΙ

(21 Μαΐου - 21 Ιουνίου). Η κόντρα Αφροδίτης - Πλούτωνα, το μεσημέρι, επηρεάζει
πιο άμεσα τους γεννημένους γύρω στις 25 Μαΐου. Προφυλάξτε σχέσεις και
συνεργασίες που δεν θέλετε να σπάσουν. Φυλαχθείτε από φλεγμονές και μολύνσεις.

ΚΑΡΚΙΝΟΣ

(22 Ιουνίου - 22 Ιουλίου). Η κόντρα Αφροδίτης - Πλούτωνα, το μεσημέρι,
δημιουργεί εριστική ατμόσφαιρα και προκαλεί «παιχνίδια εξουσίας». Αποφύγετε
επικίνδυνες συζητήσεις και φυλαχθείτε από φλεγμονές και μολύνσεις.

ΛΕΩΝ

(23 Ιουλίου - 22 Αυγούστου). Η κόντρα Αφροδίτης - Πλούτωνα, το μεσημέρι, σας
κάνει κτητικούς, ζηλιάρηδες, με έμμονες ιδέες. Αποφύγετε συζητήσεις που ξέρετε
ότι μπορεί να καταλήξουν σε καβγάδες.

ΠΑΡΘΕΝΟΣ

(23 Αυγούστου - 23 Σεπτεμβρίου). Η κόντρα Αφροδίτης - Πλούτωνα, το μεσημέρι,
επηρεάζει πιο άμεσα τους γεννημένους γύρω στις 27 Αυγούστου. Αποφύγετε
προστριβές με αγαπημένα πρόσωπα ή με προϊσταμένους.

ΖΥΓΟΣ

(24 Σεπτεμβρίου - 23 Οκτωβρίου). Η κόντρα Αφροδίτης - Πλούτωνα, το μεσημέρι,
μπορεί να προκαλέσει έντονες αντιπαραθέσεις, ατυχήματα, μολύνσεις, προβλήματα
σε σχέση με δικαστικούς αγώνες. Ελέγχετε τη συμπεριφορά σας.

ΣΚΟΡΠΙΟΣ

(24 Οκτωβρίου - 22 Νοεμβρίου). Η κόντρα Αφροδίτης - Πλούτωνα, το μεσημέρι,
δημιουργεί εριστική ατμόσφαιρα και άσχημα «παιχνίδια εξουσίας». Ελέγχετε τη
συμπεριφορά σας και φυλαχθείτε από μολύνσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Η κόντρα Αφροδίτης - Πλούτωνα, το μεσημέρι,
επηρεάζει πιο άμεσα τους γεννημένους γύρω στις 26 Νοεμβρίου. Μπορεί να
προκαλέσει ρήξεις σχέσεων αν δεν προσέξετε και προβλήματα σε σχέση με δίκες.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κόντρα Αφροδίτης - Πλούτωνα, το μεσημέρι,
δημιουργεί εριστική ατμόσφαιρα και προκαλεί αντιπαραθέσεις. Σας κάνει επίσης
λαίμαργους και επιρρεπείς σε μολύνσεις.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η κόντρα Αφροδίτης - Πλούτωνα, το μεσημέρι,
σας κάνει κτητικούς και ζηλιάρηδες στον ερωτικό τομέα και σας γεμίζει με
έμμονες ιδέες. Ελέγχετε τη συμπεριφορά σας.

ΙΧΘΥΕΣ

(19 Φεβρουαρίου - 20 Μαρτίου). Η κόντρα Αφροδίτης - Πλούτωνα, το μεσημέρι,
προκαλεί έντονες αντιπαραθέσεις στο σπίτι ή στη δουλειά. Οι γεννημένοι γύρω
στις 23 Φεβρουαρίου ας φυλάγονται και από μολύνσεις ή πολυφαγία.

ΚΡΙΟΣ

(21 Μαρτίου - 19 Απριλίου). Η κόντρα Αφροδίτης - Πλούτωνα, το μεσημέρι, μπορεί
να προκαλέσει πείσματα, καβγάδες ή ατυχήματα. Από αύριο και έως τις 4 Ιουνίου,
η Αφροδίτη θα βοηθάει στη βελτίωση γενικά των σχέσεών σας.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15835N501</ED>
<ID>
ID:167743

</ID><URL>http://ta-nea.dolnet.gr/neaweb/neafile.print_unique?e=A&f=15835&m=N50&aa=1</URL></REF>


Article

<CATEGORY>vin10</CATEGORY>

 <H5>ΠΟΥ ΔΙΑΦΩΝΕΙ ΜΕ ΤΟΝ Γ. ΒΑΡΔΙΝΟΓΙΑΝΝΗ ­ ΤΙ ΕΙΔΕ Ο ΚΑΡΟΥΛΙΑΣ ΣΤΗ ΝΟΡΒΗΓΙΑ
</H5><H2>Πρόβλημα με Μάρκο
</H2>
ΑΔΙΕΞΟΔΟ στη συνάντηση Γ. Βαρδινογιάννη - Μάρκου χθες. Ο Καρούλιας δεν βρήκε
ακόμη τον παίκτη που αναζητεί ο Παναθηναϊκός στη Νορβηγία. Το οδοιπορικό του
«πράσινου» απεσταλμένου συνεχίζεται..

σελίδα 3

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15835O001</ED>
<ID>
ID:167744

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O00&aa=1</URL></REF>


Article

<CATEGORY>vin10</CATEGORY>

 <H2>Πώς θα χτίσουμε την ομάδα του 2000
</H2><H2>(Εικόνα μεγέθους : 16172 bytes)
</H2>
<H3>σελίδα 2
</H3>
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15835O002</ED>
<ID>
ID:167745

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O00&aa=2</URL></REF>


Article

<CATEGORY>vin10</CATEGORY>

 <H2>Προβάδισμα με πρώτη νίκη επί του ΠΑΟΚ
</H2><H2>(Εικόνα μεγέθους : 24863 bytes)
</H2>
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15835O003</ED>
<ID>
ID:167746

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O00&aa=3</URL></REF>


Article

<CATEGORY>vin10</CATEGORY>

 <H2>Το άγχος στην ΑΕΚ
(Εικόνα μεγέθους : 11738 bytes)
</H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15835O004</ED>
<ID>
ID:167747

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O00&aa=4</URL></REF>


Article

<CATEGORY>vin10</CATEGORY>

 <H2>Ακυρώθηκε η κλήρωση
</H2><H2>(Εικόνα μεγέθους : 4653 bytes)
</H2>
<H3>σελίδα 3
</H3>
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15835O005</ED>
<ID>
ID:167748

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O00&aa=5</URL></REF>


Article

<CATEGORY>vin10</CATEGORY>

 <H2>Παιχνίδι με την πώληση και τα συμβόλαια
</H2><H2>(Εικόνα μεγέθους : 5836 bytes)
</H2>
<H3>σελίδα 2
</H3>
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15835O006</ED>
<ID>
ID:167749

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O00&aa=6</URL></REF>


Article

<CATEGORY>vin10</CATEGORY>

 <H2>Μονόδρομος η νίκη για πρόκριση
</H2><H2>(Εικόνα μεγέθους : 12666 bytes)
</H2>
<H3>σελίδα 9
</H3>
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15835O007</ED>
<ID>
ID:167750

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O00&aa=7</URL></REF>


Article

<CATEGORY>vin10</CATEGORY>

 <H5>ΣΑΚΟΤΑ: ΚΑΝΑΜΕ ΜΟΝΟ ΤΟ 1- 1 ­ ΣΚΑΪΛΣ: ΑΦΗΣΑΜΕ ΤΟ ΜΥΑΛΟ ΜΑΣ ΕΞΩ ΑΠΟ ΤΟ ΓΗΠΕΔΟ
</H5><H5>ΙΣΤΟΡΙΑ
</H5><H5>Τρίτη και 13 η πρώτη νίκη επί του ΠΑΟΚ στη Θεσσαλονίκη
</H5><H2>Το πλεονέκτημα είναι πάλι δικό μας
</H2>
«ΤΟ ΠΡΟΒΑΔΙΣΜΑ γύρισε πάλι σε εμάς, αλλά ακόμα δεν κρίθηκε τίποτα. Το
βασικό είναι να συνειδητοποιήσουν οι νέοι παίκτες της ομάδας μας τη σημασία
αυτής της νίκης ώστε να παρουσιαστούμε έτοιμοι στο 4ο παιχνίδι». 
Ο Ντράγκαν Σάκοτα, σαφώς ικανοποιημένος από την μεγάλη νίκη, έδειχνε ιδιαίτερα
ψύχραιμος γνωρίζοντας ότι ακόμα έχει πολύ δρόμο για την Ευρωλίγκα:.

«Ήρθαμε στη Θεσσαλονίκη με άλλη ψυχολογία και έτοιμοι για τη νίκη. Διορθώσαμε
τα λάθη που κάναμε στο πρώτο παιχνίδι και κερδίσαμε. 
Αυτή τη φορά παίξαμε πιο έξυπνα, αλλά επαναλαμβάνω πως απλά κάναμε το 1-1 και
τίποτα παραπάνω», τόνισε ο τεχνικός του Περιστερίου.

Ο ομόλογός του Σκοτ Σκάιλς ήταν απογοητευμένος από την εμφάνιση της ομάδας
του: «Αφήσαμε το μυαλό μας έξω από το γήπεδο και παίξαμε ιδιαίτερα φοβισμένα
μέσα στην έδρα μας. Αυτό δεν μπορώ να το εξηγήσω, αφού εκτός έδρας
αγωνιζόμαστε καλύτερα και στην έδρα μας δείχνουμε έναν φόβο. Ο Κορωνιός έκανε
ό,τι ήθελε στο γήπεδο, ενώ μεγάλη ζημιά μας έκανε και ο Τσίτουμ με τον
Γκούροβιτς. Κάναμε τραγικά λάθη σε άμυνα και επίθεση και αυτό μας στοίχισε
πάρα πολύ», είπε ο Αμερικανός προπονητής του ΠΑΟΚ.

Ο Αχιλλέας Μαματζιόλας πάντως μίλησε και για τις αντίξοες συνθήκες που
προετοιμάστηκε η ομάδα του: 
«Είναι πολύ δύσκολο να κάνεις προπόνηση σε θερμοκρασία 30 βαθμών Κελσίου. Μας
επηρέασε αρνητικά αυτό το γεγονός. Δεν χάθηκε τίποτα πάντως και θα
προσπαθήσουμε να ξανακερδίσουμε στο Περιστέρι».

*** Άλλα ρεπορτάζ για το ματς ΠΑΟΚ-Περιστερίου στη σελίδα 11.

ΤΡΙΤΗ και 13 χθες, αλλά το Περιστέρι απέδειξε ότι δεν καταλαβαίνει από
προλήψεις. Δεν είναι και λίγο πράγμα σε τέτοια μέρα να πετυχαίνεις την πρώτη
νίκη της ιστορίας σου κόντρα στον ΠΑΟΚ.

Η ομάδα του Ντράγκαν Σάκοτα λοιπόν σε 11 παιχνίδια με τον ΠΑΟΚ στη Θεσσαλονίκη
μετρούσε ισάριθμες ήττες και χθες... έσπασε το ρόδι. Συνολικά το Περιστέρι σε
41 αγώνες του στη Θεσσαλονίκη μετρούσε μόλις 6 νίκες και 35 ήττες (σε Α'
Εθνική ή Α1) και μόνο τον ΠΑΟΚ (0-11) και τον Άρη (0-12) δεν είχε καταφέρει να
νικήσει, έχοντας καλύτερο ρεκόρ με τους άλλους τέσσερις εκπροσώπους της
Πολιτιστικής Πρωτεύουσας της Ευρώπης, τον Ηρακλή (2-11), τον Φίλιππο (2-0),
τον ΒΑΟ (1-1) και τον Δημόκριτο (1-0).

Όμως για όλα υπάρχει πάντα η πρώτη φορά, έτσι έγινε και τώρα το «μπρέικ».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15835O011</ED>
<ID>
ID:167751

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΓΟΡΑΣΤΕΣ ΚΑΙ ΑΠΟ ΤΟ ΕΞΩΤΕΡΙΚΟ ΨΑΧΝΕΙ Ο ΤΡΟΧΑΝΑΣ
</H5><H2>Το παιχνίδι συνεχίζεται
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΝΕΑ ΠΡΟΘΕΣΜΙΑ στον Γιάννη Φιλίππου δίνει ο Μιχάλης Τροχανάς! Και δείχνει
αποφασισμένος να περιμένει την ημέρα και την ώρα που θα πει ο ηγέτης του ΤΑΚ
«θέλω να πάρω και την ΠΑΕ».

Το παιχνίδι στα διοικητικά της ΑΕΚ είναι σαφές ότι συνεχίζεται. Ο Μ. Τροχανάς
με τη χθεσινή του ανακοίνωση αιφνιδίασε ξανά, ζητώντας από όσους απαρτίζουν το
τμήμα μπάσκετ «να μην τους απασχολεί η λήξη της 7ήμερης προθεσμίας για τη
μεταβίβαση των μετοχών της ΠΑΕ και να συγκεντρωθούν στις μάχες με τον Ολυμπιακό».

Δεν χάνει ευκαιρία, λοιπόν, ο μεγαλομέτοχος να θυμίζει ότι πωλεί. Η
συγκεκριμένη του κίνηση σαφώς έχει να κάνει με κάποια μηνύματα από την πτέρυγα
Φιλίππου ότι δεν θέλει να αποπροσανατολιστεί η ομάδα στα πλέι οφ (αν γίνουν
και τα πέντε παιχνίδια, το πρωτάθλημα μπάσκετ ολοκληρώνεται στις 25 Μαΐου).
Ίσως μάλιστα να μην είναι μακριά από την αλήθεια η πληροφορία ότι και ο
Γιάννης Ιωαννίδης ζητεί απόψε θερμή συμπαράσταση του αυθεντικού μπασκετικού
κόσμου της ΑΕΚ και όχι συλλαλητήριο για την πώληση της ΠΑΕ. Θέση του Γ.
Φιλίππου, εξάλλου, είναι να μη λειτουργεί κάτω από πίεση (Τύπος - οπαδοί),
άσχετα αν εκτιμά όλες τις παραμέτρους. Κατά συνέπεια, εξελίξεις θα έχουμε προς
το τέλος του μήνα, εκτός κι αν υπάρξει αιφνιδιαστική κίνηση. Είτε με τη μορφή
πρότασης (αγοράς της ΠΑΕ) είτε με κάποιον άλλο τρόπο. Τονίζεται ότι ο Γ.
Φιλίππου είναι απόλυτα ενημερωμένος για την ΠΑΕ, γνωρίζει τι πρέπει να βάλει
(αν και όταν αποφασίσει το μπάσιμο) και η μόνη εκκρεμότητα είναι αν πρέπει να
ασχοληθεί (και) με το ποδόσφαιρο.

Το ερώτημα που τίθεται εδώ, είναι τι θα κάνει ο Μ. Τροχανάς. Ή αν θέλετε, πώς
θα λειτουργήσει η ΠΑΕ, τι θα συμβεί με τα «καυτά» θέματα των μεταγραφών και
των ανανεώσεων συμβολαίων.

Σύμφωνα με πηγές, εντός της ημέρας θα αρχίσουν οι επαφές με τους παίκτες, των
οποίων λήγουν τα συμβόλαια. Προτεραιότητα έχει δοθεί στον Μπορμπόκη (κατά μία
φήμη έχει πρόταση από το εξωτερικό) και μετά στους Μπατίστα και Βλάχο. Όσο για
τον Μανωλά, ο Μ. Τροχανάς θα ήθελε να μην του γίνει πρόταση και να συνεχίσει η
ΑΕΚ με τον Ντόμπος την προσεχή περίοδο. Ούτε όμως και ο Στέλιος ενδιαφέρεται
να συνεχίσει με το υπάρχον (ιδιοκτησιακό) καθεστώς....

Να πούμε και το εξής: Λέγεται πως ο Μ. Τροχανάς ήδη έχει αρχίσει να σκέφτεται
το ενδεχόμενο να μην πάει η Κυπελλούχος στον Γ. Φιλίππου. Και έχει αναθέσει σε
ευρωπαϊκά γραφεία μάνατζερ ή δικηγόρων να εξετάσουν περιπτώσεις πώλησης της
ΑΕΚ στο εξωτερικό! Έστειλε τα πρώτα στοιχεία, ήρθαν ορισμένες απαντήσεις,
γενικώς παρατηρείται δραστηριότητα.

Και ακόμη, καμιά έκπληξη αν από σήμερα (τελείωσε η πρώτη προθεσμία) ο Μ.
Τροχανάς απαιτεί «άλλο» ποσό για την πώληση της ΑΕΚ. Δηλαδή, υψηλότερο! Η τιμή
της ΠΑΕ κατά τον μεγαλομέτοχο μεταβάλλεται (... εκτινάσσεται) και παραμένει
σταθερή μόνο για τον Γ. Φιλίππου.

Σχετικά με τις μεταγραφές, εξετάζονται όλες οι προτάσεις και τα φαξ που
φθάνουν από τους μάνατζερ. Ενδιαφέρον υπάρχει για Βούλγαρο, Σκανδιναβό,
Γεωργιανό, ακόμη και για περιπτώσεις από την Αφρική.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15835O021</ED>
<ID>
ID:167752

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O02&aa=1</URL></REF>


Article

<CATEGORY>vin10</CATEGORY>

 <H2>Αποδοκιμασίες στην προπόνηση
</H2>
ΚΛΙΜΑ τρομοκρατίας στη χθεσινή προπόνηση του Ηρακλή από 30 οργισμένους οπαδούς
των «κυανόλευκων». Ήταν η δεύτερη επίσκεψη που έκαναν οι φανατικοί φίλοι του
«γηραιού» την τελευταία εβδομάδα στην προπόνηση της ομάδας. Εισέβαλαν στον
αγωνιστικό χώρο των βοηθητικών εγκαταστάσεων στους Χορτατζήδες (δίπλα στο
Ιβανώφειο) και έβριζαν τους ποδοσφαιριστές για το παιχνίδι με τον Άρη. Φυσικά
η προπόνηση διακόπηκε και οι παίκτες έντρομοι άρον - άρον επέστρεψαν στα
αποδυτήρια φοβούμενοι χειρότερα. Και δεύτερος υποψήφιος προπονητής προστέθηκε
χθες στη λίστα του Πέτρου Θεοδωρίδη. Μετά τον Γιώργο Παράσχο ο Ηρακλής
ενδιαφέρεται και για τον Μάκη Κατσαβάκη, που έχει και το πλεονέκτημα να μη
δεσμεύεται με άλλη ομάδα όπως ο Παράσχος. Ο μεγαλομέτοχος των «κυανόλευκων»
δεν βιάζεται να καταλήξει και σε συνεννόηση πάντα με τον Τέλη Μπατάκη, τεχνικό
διευθυντή της ΠΑΕ, θα επιλέξει τον άνθρωπο που θα είναι τεχνικός υπεύθυνος του
Ηρακλή για τη νέα χρονιά.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15835O022</ED>
<ID>
ID:167753

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O02&aa=2</URL></REF>


Article

<CATEGORY>vin10</CATEGORY>

 <H5>ΜΠΑΓΙΕΒΙΤΣ
</H5><H2>Ταξίδι για παίκτες στη Σκανδιναβία
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΤΗΝ ΟΜΑΔΑ του μέλλοντος προσπαθεί να φτιάξει ο Ντούσαν Μπάγιεβιτς, ο οποίος
ετοιμάζεται να ταξιδέψει στη Σκανδιναβία με στόχο την ενίσχυση του Ολυμπιακού.
Ο τεχνικός των «ερυθρολεύκων» τόνισε στη χθεσινή συνέντευξη Τύπου: «Ο
Ολυμπιακός μπορεί να γίνει καλύτερος και πιο δυνατός. Χρειάζεται χρόνο και
μεταγραφές. Πρέπει να αποκτήσουμε δύο ποδοσφαιριστές αξιόλογους για να
ανεβάσουν ακόμη περισσότερο την ομάδα. Αν πραγματοποιηθούν αυτά που σκέφτομαι,
τότε ο Ολυμπιακός δεν θα χρειάζεται πολλές μεταγραφές για τα επόμενα
πέντε-εφτά χρόνια».

Ο Μπάγιεβιτς αποκάλυψε ότι ενδέχεται να μεταβεί το Σάββατο ή την Κυριακή στο
εξωτερικό. Ο Ντούσκο δεν θέλησε να αναφερθεί σε ονόματα, ωστόσο πρώτοι στη
λίστα του είναι ο Νορβηγός φορ της Λίλεστρομ Γκιρ Φρίγκαρντ και ο Σέρβος μέσος
της Άστον Βίλα Σάσα Τσούρτιτς, ο οποίος θέλει να έρθει στον Ολυμπιακό.

Ο Μπάγιεβιτς για τη θέση του φορ έχει σαν εναλλακτικές λύσεις τους Πασκάλ
Σίμσον της ΑΙΚ Στοκχόλμης και Μέχο Κόντρο της Τενερίφης.

Το πιο πιθανό είναι ο Σερβοέλληνας τεχνικός να παρακολουθήσει την Κυριακή στο
Όσλο τον αγώνα Μπραν - Λίλεστρομ και στη συνέχεια να κατασκοπεύσει τον Σουηδό
φορ στη Στοκχόλμη στον αγώνα ΑΙΚ Στ.-Μάλμοε.

Αναφερόμενος στους λόγους της πετυχημένης πορείας του Ολυμπιακού, ο Μπάγιεβιτς
τόνισε: «Είμαστε μία οικογένεια. Δεν πιέσαμε τους ποδοσφαιριστές για την
κατάκτηση του τίτλου. Οι αντίπαλοί μας δεν εκμεταλλεύτηκαν τα λάθη μας, ενώ
εμείς εκμεταλλευτήκαμε τα δικά τους».

Ο Σερβοέλληνας τεχνικός είχε κοντά του χθες τους δύο συνεργάτες του, Τάκη
Περσία και Δημήτρη Μπουρουτζίκα: «Τους έφερα εδώ γιατί η συμμετοχή τους στην
επιτυχία του Ολυμπιακού είναι μεγάλη. Δεν πρέπει όμως να ξεχνάμε όλους τους
συνεργάτες μου».

Ο Περσίας έπλεξε το εγκώμιο του Μπάγιεβιτς, ενώ ο Μπουρουτζίκας τόνισε ότι μία
ομάδα χρειάζεται το κατάλληλο υλικό για να αντεπεξέλθει στην Ευρώπη και στο πρωτάθλημα.

Όσον αφορά την έδρα που θα χρησιμοποιήσουν οι «ερυθρόλευκοι» τη νέα αγωνιστική
περίοδο, ο Ντούσκο είπε ότι ο Ολυμπιακός θα μετακομίσει στο ΟΑΚΑ, ενώ η
προετοιμασία του Ολυμπιακού το καλοκαίρι θα γίνει σε αθλητικό κέντρο κοντά στο Μόναχο.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15835O023</ED>
<ID>
ID:167754

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O02&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 3.00, 1.000 μέτρα

1. ΒΑΪΟΛΕΤ 58 Μπρούσαλης&#0091

2. ΓΙΑΝ. ΓΛΥΚΕΡΙΑ 58 Σίντλερ&#0098

3. ΓΟΥΑΪΛ. ΜΠΙΟΥΤΥ 58 Οικονομίδης&#0095

4. ΚΙΟΥΡΙ 58 Περικλής&#0099

5. ΛΕΪΝΤΥ ΣΙΣΣΥ 58 Ντίνος&#0096

6. ΜΑΡΙΛΙΖΑ 58 Πρόφης&#0094

7. ΠΡΟΣ. ΠΡΙΝΣΕΣ 58 Μπάκος&#0097

8. ΗΛΙΟΜΟΡΦΗ 57,5 Χατζημίμης&#0092

9. ΡΕΑΛΙΣΤ. ΣΑΟΥΘ 57 Λιάκος&#0093

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΓΟΥΑΪΛΝΤ ΜΠΙΟΥΤΥ - ΜΑΡΙΛΙΖΑ (Λ. Σίσσυ).

ΔΕΥΤΕΡΗ ΙΠΠΟΔΡΟΜΙΑ

Ώρα 3.30, 1.000 μέτρα

1. ΑΝΑΛΑΜΠΗ 58 Λιάκος&#0093

2. ΓΚΡΗΚ ΦΕΪΘ 58 Οικονομίδης&#0092

3. ΛΑΟΜΗΔΕΙΑ 58 Ντίνος&#0094

4. ΝΕΦΕΡΤΑΤΗ 58 Ξυνός&#0096

5. ΗΡΩΔΙΑΣ 57,5 Φίλιππος&#0091

6. ΦΟΡΤΣ. ΓΟΥΕΪ 57 Σταύρου&#0095

7. ΑΝΕΜΗ 58 Γεωργίου&#0097

* Οι ίπποι 1-7 είναι ομόσταβλοι.

­ Υπόδ.: ΓΚΡΗΚ ΦΕΪΘ - ΝΕΦΕΡΤΑΤΗ (Αναλαμπή).

ΤΡΙΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΤΖΕΝΑΚΙ 56,5 Αττίκος&#0098

2. ΦΙΛΑΝΘΗ 58 Σίντλερ&#0095

3. ΕΣΤΟΡΙΛ 57 Σταύρου&#0099

4. ΜΙΣ ΜΠΛΑΚΥ 57 Περικλής&#0093

5. ΠΡΑΣ. ΘΥΕΛΛΑ 56,5 Μπρούσαλης&#0096

6. ΧΡΙΣΤΑ ΔΕΔΕ 56,5 Λιάκος&#0094

7. ΝΙΚΟΚΛΕΙΑ 56 Ξυνός&#0092

8. ΛΕΪΝΤΥ ΘΕΩΝΗ 55,5 Ντίνος&#0097

9. ΗΛΙΟΓΕΝΝΗΤΗ 54 Χατζημίμης&#0091

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΠΡΑΣ. ΘΥΕΛΛΑ - ΜΙΣ ΜΠΛΑΚΥ (Ηλιογέννητη).

ΤΕΤΑΡΤΗ ΙΠΠΟΔΡΟΜΙΑ

Ώρα 4.30, 1400 μέτρα

1. ΕΛΑ ΛΙΝΑ ΜΟΥ 58 Φίλιππος&#0094

2. ΜΙΝΤΝ. ΕΞΠΡΕΣ 58 Οικονομίδης&#0093

3. ΝΤΙΛΑΪΤ 58 Λιάκος&#0098

4. ΣΙΕΝΑ 58 Δημητσάνης&#0094

5. ΜΙΚΡΗ ΗΡΩ 56 Περικλής&#0096

6. ΑΝΕΦΕΛΗ 55,5 Γεωργίου&#0091

7. ΙΛΙΑ ΝΤΑΡΛΙΝ. 55,5 Ζευγώλης&#0097

8. ΠΡΙΓΚΗΠΟΣ 54 Τσεργάς&#0092

­ Υπόδ.: ΣΙΕΝΑ - ΙΛΙΑ ΝΤΑΡΛΙΝΓΚ (Έλα Λίνα Μου).

ΠΕΜΠΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΦΛ. ΕΝ ΜΠΙΟΥΤΥ 59 Βασίλης&#0092

2. ΕΥΦΥΪΑ 56 Τριανταφύλ.&#0097

3. ΙΠΠΟΤΟΥΡ ΝΙΤ 56 Σταύρου&#0099

4. ΓΛ. ΙΡΛΑΝΔΕΖΑ 55,5 Ζευγώλης&#0093

5. ΜΑΡΑΘ. ΖΕΝΤ 54,5 Σίντλερ&#0095

6. ΛΕΥΚΩΣΙΑ 53,5 Χατζημίμης&#0096

7. ΤΡΙΑΝΤΑΦΥΛΛΙΑ 53 Πακίδης&#0098

8. ΖΗΜΙΑΡΑ 52,5 Ντίνος&#0094

9. ΕΥΑΚΙ 50,5 Βαλακούδ. Ν.&#00910

10. ΣΑΝΤΟ ΝΑΤΑΣΑ 51,5 Τσεργάς&#0091

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΦΛΑΣ ΕΝ ΜΠΙΟΥΤΥ - ΙΠΠΟΤΟΥΡ ΝΙΤ (Τριανταφυλλιά).

ΕΚΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΔΙΟΚΛΗΣ 58 Γεωργίου&#0096

2. ΝΑΠΟ 58 Οικονομίδης&#0092

3. ΣΤΡΥΜΟΝΑΣ 58 Ζευγώλης&#0094

4. ΣΑΦΗΣ 55 Δημητσάνης&#0093

5. ΧΙΟΣ ΜΠΟΫ 55 Φίλιππος&#0097

6. ΔΑΪΤΗΣ 53,5 Τριανταφύλ.&#0095

7. ΣΥΛΕΥΣ 53,5 Λιάκος&#0091

­ Υπόδ.: ΝΑΠΟ - ΔΑΪΤΗΣ (Συλεύς).

ΕΒΔΟΜΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΗΖΥ ΒΟΥΛΑ 61,5 Φίλιππος&#0092

2. ΝΤΕΜΑΡΑΖ 57 Λιάκος&#0094

3. ΜΙΣΤΕΡ ΙΦ 56 Σταύρου&#0091

4. ΩΚΕΑΝΟΣ 49 Βαλακούδ. Ν.&#0095

5. ΖΑΚΥΝΘ/ΤΗΣ 48,5 Τσεργάς&#0093

6. ΜΑΚΕΔ/ΜΑΧΟΣ 48,5 Καζάκος&#0098

7. ΝΟΤΟΡΙΟΥΣ 47 Σγούρος&#0097

8. ΑΜΕΡΙΚ. ΝΑΓΚΕΤ 54 Γεωργίου&#0096

* Οι ίπποι 3-8 είναι ομόσταβλοι.

­ Υπόδ.: ΜΑΚΕΔ/ΜΑΧΟΣ - ΝΟΤΟΡΙΟΥΣ (Αμέρ. Νάγκετ).

ΟΓΔΟΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΗΛΥΡΙΑ 58 Βασίλης&#0098

2. ΗΡΩΙΣ 58 Γεωργίου&#0095

3. ΠΑΝΙΩΝΑΡΑ 58 Ξυνός&#0097

4. ΤΖΕΪΝΟΡ 56,5 Βαλακούδ. Ν.&#0093

5. ΠΑΦΛΑΓΟΝΙΑ 57 Ντίνος&#0094

6. ΖΕΝΕΒ 56,5 Ζευγώλης&#0092

7. ΣΜΑΡΑΓΔΙ 54,5 Αττίκος&#0096

8. ΛΕΪΝΤΥ ΕΥΑ 55 Φίλιππος&#0091

­ Υπόδ.: ΗΡΩΙΣ - ΠΑΦΛΑΓΟΝΙΑ (Πανιωνάρα).

ΕΝΑΤΗ ΙΠΠΟΔΡΟΜΙΑ

Ώρα 7.00, 1.800 μέτρα

1. ΔΙΑΠΡΕΠΗΣ 62 Μάικελς&#0096

2. ΕΝΟΛΑ ΓΚΕΫ 58 Οικονομίδης&#0094

3. ΛΟΥΜΙΝΙΣΤ 58 Λιάκος&#0095

4. ΦΛ. ΕΝ ΓΟΥΙΝΝΕΡ 56,5 Γεωργίου&#0092

5. ΧΙΟΣ ΣΑΝ 52,5 Μανώλης&#0097

6. ΧΙΟΥΚΟ 52,5 Ντίνος&#0091

7. ΙΠΠ. ΛΑΪΦΤΑΪΜ 48,5 Τσεργάς&#0098

8. ΔΙΔΥΜΟΣ 48,5 Καζάκος&#0099

9. ΛΙΜΠΕΡΕΪΤΟΡ 47,5 Σγούρος&#0093

* Οι ίπποι 7-9 είναι ομόσταβλοι.

­ Υπόδ.: ΕΝΟΛΑ ΓΚΕΫ - ΦΛΑΣ ΕΝ ΓΟΥΙΝΝΕΡ (Στάβλος).

­ Δύο αουτσάιντερ: ΠΡΙΓΚΗΠΟΣ (4η) ­ ΩΚΕΑΝΟΣ (7η).

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15835O024</ED>
<ID>
ID:167755

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O02&aa=4</URL></REF>


Article

<CATEGORY>vin10</CATEGORY>

 <H5>ΑΔΙΕΞΟΔΟ ΣΤΗ ΧΘΕΣΙΝΗ ΣΥΝΑΝΤΗΣΗ ΠΑΙΚΤΗ - ΠΑΝΑΘΗΝΑΪΚΟΥ, ΑΦΟΥ Ο ΠΡΩΤΟΣ ΘΕΛΕΙ
ΟΠΩΣΔΗΠΟΤΕ ΤΡΙΕΤΕΣ ΣΥΜΒΟΛΑΙΟ
</H5><H2>Επιμένει ο Μάρκος
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΔΕΝ κάνει πίσω ο Παναθηναϊκός όσον αφορά στο θέμα των συμβολαίων, με
αποτέλεσμα η χθεσινή συνάντηση Βαρδινογιάννη - Μάρκου, στο Μαρούσι, να
οδηγηθεί σε αδιέξοδο!

Πρόεδρος και παίκτης συζήτησαν το μεσημέρι επί μακρόν, για πρώτη φορα ύστερα
από μήνες, αλλά όταν το θέμα έφτασε στη διάρκεια του συμβολαίου, ο κ. Γ.
Βαρδινογιάννης είπε στον παίκτη οτι η ΠΑΕ Παναθηναϊκός έχει ως αρχή τα
πενταετή συμβόλαια και όχι τα τριετή.

Όπως γράψαμε προ εβδομάδος, ο Μάρκος θέλει τριετές συμβόλαιο και το είπε στον
πρόεδρο. Η συζήτηση σταμάτησε εκεί και δεν ειπώθηκε κουβέντα για το
οικονομικό! Ο παίκτης επιφυλάχτηκε να απαντήσει, αλλά γίνεται κατανοητό ότι αν
δεν βρεθεί λύση στο θέμα της διάρκειας του συμβολαίου, θα υπάρξει πρόβλημα...

Μετά τον Μάρκο, ο κ. Βαρδινογιάννης αναμένεται να συζητήσει και με τον
Καλλιτζάκη. Αυτή η περίπτωση είναι ακόμη πιο δύσκολη, γιατί δεν υπάρχει σημείο
επαφής στο οικονομικό. Ο Καλλιτζάκης έχει συγκεκριμένη πρόταση 150.000.000 για
συμβόλαιο πέντε χρόνων, αλλά ακόμη δεν έχει απαντήσει.

Ενδεικτικό της κινητικότητας που υπάρχει αυτές τις μέρες στον ΠΑΟ είναι ότι ο
κ. Βαρδινογιάννης συναντήθηκε και με τον Ζάετς χθες το μεσημέρι και αντήλλαξαν
απόψεις για τα μεταγραφικά. Φυσικά επικοινώνησαν και με τον Καρούλια στο Όσλο,
ο οποίος τους ενημέρωσε για τις επαφές του.

Ο ΚΑΡΟΥΛΙΑΣ

Στο μεταξύ, ο Καρούλιας μαζί με τον Άρνε Ντόκεν παρακολούθησαν στο Όσλο το
παιχνίδι Λιν - Ρόζενμποργκ (0-5). Οι δύο έγιναν αντιληπτοί από Νορβηγούς
δημοσιογράφους και όλες οι εφημερίδες της Νορβηγίας γράφουν ότι «ο ΠΑΟ
ενδιαφέρεται να αποκτήσει παίκτες της Ρόζενμποργκ».

Την είδηση επιβεβαίωσε ο Άρνε Έγκεν, προπονητής της Ρόζενμποργκ, αλλά
διευκρίνισε ότι «δεν γνωρίζει ποιους ακριβώς παίκτες θέλει ο ΠΑΟ».

Καλά ενημερωμένη πηγή αποκάλυψε στην «ΟΜΑΔΑ» ότι οι παίκτες για τους οποίους ο
Καρούλιας κράτησε σημειώσεις ήταν οι Μπράντμπακ - Σκάμελσρουντ. Ο μεν πρώτος
ειναι 26 ετών, σέντερ φορ, και τον ξέρουν οι οπαδοί του ΠΑΟ από τα ματς με τη
Ρόζενμποργκ. Ο δε Σκάμελσρουντ είναι 31 ετών, μέσος, αλλά δεν έπαιξε καλά.

Και τώρα... στο ψητό: Ο Μπράντμπακ είναι παικταράς αλλά κοστίζει περίπου
900.000.000 δραχμές! Συνεπώς απορρίπτεται. Ο Σκάμελσρουντ είναι φτηνός, αλλά
δεν ειναι αυτός που θα πάρει στις πλάτες του τον Παναθηναϊκό.

Το οδοιπορικό Καρούλια θα συνεχιστεί στη Νορβηγία μέχρι το Σάββατο. Την
Κυριακή «το μάτι» του Ζάετς αναμένεται να ταξιδέψει στη Δανία. Μέχρι στιγμής
όλα είναι ρευστά. Ο Παναθηναϊκός δεν έχει κλείσει παίκτη και εξακολουθεί να
ψάχνει. Οι τιμές στη Νορβηγία είναι πολύ υψηλές για τους άσους της χώρας
αυτής. Τώρα, τι «ειδικό» ψάχνει ο «Μπρίγκελ» στη Νορβηγία, ίσως το μάθουμε εν καιρώ...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15835O031</ED>
<ID>
ID:167756

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O03&aa=1</URL></REF>


Article

<CATEGORY>vin10</CATEGORY>

 <H2>Έρχονται εξελίξεις για την ΠΑΕ Άρης
</H2>
ΘΕΣΣΑΛΟΝΙΚΗ

Ο ΥΠΕΡ πάντων αγώνας του Άρη για παραμονή στην Α' Εθνική συνεχίζεται, όμως,
ανεξάρτητα με το ποιο θα είναι το αποτέλεσμα, θεωρείται βέβαιο πως θα υπάρξουν
συνταρακτικές εξελίξεις στην «κιτρινόμαυρη» ΠΑΕ. 
Πρώτον, ο μεγαλομέτοχος Λάμπρος Γράντας, που έχει μείνει εσκεμμένα στην
αφάνεια, θα προχωρήσει σε ξεσκαρτάρισμα παικτών και παραγόντων και, δεύτερον,
το τεχνικό δίδυμο Κούη - Φοιρού πολύ δύσκολα θα διατηρηθεί, αφού αμφότεροι
ανέλαβαν τον Άρη για ένα συγκεκριμένο λόγο και με πιέσεις, ενώ, εκτός του ότι
έχουν προτάσεις από άλλες ομάδες, αν ο Λάμπρος Γράντας παραμείνει
μεγαλομέτοχος, θα είναι απίθανη η συνύπαρξή τους.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15835O032</ED>
<ID>
ID:167757

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O03&aa=2</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΤΕΣ
</H5><H2>Ακυρώθηκε η κλήρωση
</H2>
ΝΕΑ ΚΟΝΤΡΑ ξέσπασε μεταξύ ΕΠΑΕ και Επιτροπής Διαιτησίας, με αφορμή την ακύρωση
της χθεσινής κλήρωσης των διαιτητών Α' και Β' Εθνικής από τη διοργανώτρια
αρχή. Αιτία της ακύρωσης της κλήρωσης το γεγονός ότι δεν ήταν στην κληρωτίδα ο
διαιτητής Νίκος Αγγελάκης από τη Θεσσαλονίκη, ο οποίος δικαιώθηκε από την
Επιτροπή Εφέσεων και απαλλάχθηκε από την ποινή που του είχε επιβάλει η
Επιτροπή Διαιτησίας (τον είχε θέσει εκτός πίνακα Α' Εθνικής), μετά το ματς
Ιωνικού - ΠΑΟ.

Ο νομικός σύμβουλος της ΕΠΑΕ κ. Μπαλτάκος, επικαλούμενος το άρθρο 11 του
Κανονισμού Διαιτησίας, στη γνωμοδότησή του αναφέρει ότι οι αποφάσεις της
Επιτροπής Εφέσεων είναι μη προσβαλλόμενες από άλλο όργανο και δεν επιδέχονται
αναστολή, ενώ αντίθετη άποψη θα εξέθετε τους αγώνες πρωταθλήματος σε
ακυρότητες, με απρόβλεπτες συνέπειες.

Από την πλευρά του ο πρόεδρος της Επιτροπής Διαιτησίας Μάκης Γερμανάκος, μόλις
έλαβε γνώση του θέματος, αρκέσθηκε να πει: «Κανένα σχόλιο, η κλήρωση θα γίνει
κανονικά σήμερα».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15835O033</ED>
<ID>
ID:167758

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΘΑΝΑΤΟΣ
</H5><H2>Θαύμασε τη Θαλασσινίδου
</H2>
ΤΗ ΧΡΙΣΤΙΝΑ Θαλασσινίδου είχε την ευκαιρία να θαυμάσει σε μία επίδειξη
συγχρονισμένης κολύμβησης ο Μουνιόθ Πένια, που βρέθηκε χθες στις εγκαταστάσεις
του ΟΑΚΑ. Το μέλος της ΔΟΕ, που συνοδευόταν από τον πρόεδρο της Ολυμπιακής
Επιτροπής της Δομηνικανής Δημοκρατίας Χοσέ Χοακίν Πουέγιο, μαζί με τα στελέχη
της Επιτροπής Διεκδίκησης κ.κ. Γάγγα, Καπράλο και Κούρτη επισκέφθηκαν το
Ολυμπιακό Στάδιο, τα γήπεδα του τένις, το ποδηλατοδρόμιο, τα κολυμβητήρια και
το κλειστό γήπεδο του μπάσκετ. 
Ο Μουνιόθ Πένια εξέφρασε την ικανοποίησή του για την αρτιότητα των
εγκαταστάσεων. 
Τέλος, με ελικόπτερο πέταξε πάνω από την περιοχή των Θρακομακεδόνων, η οποία
προορίζεται για την κατασκευή του Ολυμπιακού Χωριού και πάνω από τα, Σπάτα
όπου κατασκευάζεται το νέο αεροδρόμιο...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15835O034</ED>
<ID>
ID:167759

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O03&aa=4</URL></REF>


Article

<CATEGORY>vin10</CATEGORY>

 <H5>ΑΝΟΙΧΤΟ ΣΕ ΕΚΠΛΗΞΕΙΣ ΤΟ ΔΕΛΤΙΟ ΤΗΣ ΚΥΡΙΑΚΗΣ
</H5><H2>Όλα παίζονται
</H2>
ΑΝΟΙΧΤΟ σε εκπλήξεις είναι το δελτίο της Κυριακής. Και αυτό διότι αρκετές
ομάδες είναι αδιάφορες (βαθμολογικά) και κανείς δεν ξέρει πώς θα
«συμπεριφερθούν» στους αγώνες.

*** Μια ματιά στην ετοιμασία των ομάδων:

1. ΑΡΗΣ-ΚΑΛΑΜΑΤΑ: Τιμωρημένοι είναι οι Ποζαπαλίδης, Λεκμπέλο (Άρη) -
Σακελλαρόπουλος (Καλαμάτας). Στους φιλοξενούμενους επανέρχεται ο Οφορίκουε.

2. ΕΔΕΣΣΑΪΚΟΣ-ΑΠΟΛΛΩΝ: Όλα τα σημεία του ΠΡΟΠΟ έχουν φέρει οι δύο
ομάδες στην Έδεσσα. Από τις 12 Σεπτεμβρίου 1993 έχουν να πετύχουν γκολ οι
γηπεδούχοι στην εστία του Απόλλωνα στην Έδεσσα. Από τον Εδεσσαϊκό θα
απουσιάσει ο Μουρατίδης. Ο Απόλλων θα ενισχυθεί με τους Νταμιάνοβιτς,
Κωνσταντινίδη, Σακελλαρίδη.

3. ΙΩΝΙΚΟΣ-ΗΡΑΚΛΗΣ: Με σκορ 1-1 έληξαν τα παιχνίδια των δύο ομάδων στη
Νεάπολη τα δύο τελευταία χρόνια. Τιμωρημένοι είναι Γιουργούσης, Φίλης
(Ιωνικού) - Λαγωνίδης, Μπορμπόκης (Ηρακλή).

4. ΚΑΒΑΛΑ-ΠΑΟΚ: Από την Καβάλα θα απουσιάσουν οι Παπανδρέου, Κόλτσης.
Επιστρέφουν οι Σίμοβιτς (Καβάλα) - Χατζηζήσης (ΠΑΟΚ).

5. ΠΑΝΑΘΗΝΑΪΚΟΣ-ΟΦΗ: Η παράδοση καλών αποτελεσμάτων είναι με το μέρος
του Παναθηναϊκού στο ΟΑΚΑ. Στους γηπεδούχους επανέρχονται οι Αποστολάκης,
Καλλιτζάκης. Τα προβλήματα του ΟΦΗ είναι οι τιμωρημένοι Χανιωτάκης, Κουνενάκης.

6. ΠΑΝΑΧΑΪΚΗ-ΑΘΗΝΑΪΚΟΣ: Χωρίς ισοπαλία οι δύο ομάδες στην Πάτρα.
Τιμωρημένοι είναι οι Κυριακόπουλος, Παλαπάνης, Χατζί (Παναχαϊκής) - Μόνος (Αθηναϊκού).

7. ΠΑΝΗΛΕΙΑΚΟΣ-ΑΕΚ: Με την καλύτερη δυνατή ενδεκάδα θα αγωνιστεί ο
Πανηλειακός. Από την ΑΕΚ θα απουσιάσουν οι Κετσπάγια, Ατματσίδης, Μανωλάς,
Βάιος Καραγιάννης.

8. SKODA ΞΑΝΘΗ-ΟΛΥΜΠΙΑΚΟΣ: Στους γηπεδούχους επανεμφανίζεται ο
Λουτσιάνο. Από τον Ολυμπιακό θα απουσιάσουν οι Βαρεσάνοβιτς, Γκόγκιτς.

9. ΔΟΞΑ Β.-ΠΡΟΟΔΕΥΤΙΚΗ: Στους γηπεδούχους επανέρχονται οι Πετράκης,
Παντελίδης, Σεντεμέντες, Ζυγούρης και στην Προοδευτική οι Αδράλας, Φούσκας.

10. ΛΕΒΑΔΕΙΑΚΟΣ-ΝΙΚΗ Β.: Ο Λεβαδειακός ενισχύεται με τους Μαρτιναίο,
Σιγκάρη. Από τους φιλοξενούμενους θα απουσιάσουν οι Μουρατίδης, Κουμουλίδης.

11. ΓΙΟΥΒΕΝΤΟΥΣ-ΠΑΡΜΑ: Χωρίς ήττα η Γιουβέντους στην έδρα της από την
Πάρμα. Στους γηπεδούχους επιστρέφουν οι Ντιλίβιο, Φεράρα. Στην Πάρμα
τραυματίες είναι οι Πεντρός, Μέλι, Μπραβό, Στάνιτς.

12. ΜΙΛΑΝ-ΛΑΤΣΙΟ: Από τις 9 Σεπτεμβρίου 1989 έχει να νικήσει η Λάτσιο
τη Μίλαν στο Μεάτσα. Τραυματίες είναι οι Σαβίσεβιτς, Κόκο, Ντάβιτς, Αμπροζίνι,
Σιμόν (Μίλαν) - Κουντιτσίνι, Οκόν (Λάτσιο).

13. ΣΑΜΠΝΤΟΡΙΑ-ΟΥΝΤΙΝΕΖΕ: Η Ουντινέζε νίκησε για τελευταία φορά στη
Γένοβα τη Σαμπντόρια στις 12 Δεκεμβρίου 1982. Στους γηπεδούχους επιστρέφουν οι
Μπαλέρι, Βερόν, Φραντσεσκέτι και στην Ουντινέζε ο Νικόλι.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15835O041</ED>
<ID>
ID:167760

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O04&aa=1</URL></REF>


Article

<CATEGORY>vin10</CATEGORY>

 <H5>Ο ΜΠΕΤΕΓΚΑ ΑΝΟΙΓΕΙ ΤΗΝ ΠΟΡΤΑ ΤΗΣ ΓΙΟΥΒΕΝΤΟΥΣ ΣΕ ΟΣΟΥΣ ΘΕΛΟΥΝ Ν' ΑΓΟΡΑΣΟΥΝ ΠΟΔΟΣΦΑΙΡΙΣΤΕΣ
</H5><H2>Όλοι έχουν την τιμή τους
</H2>
<AUTHOR>ΓΙΩΡΓΟΣ ΝΑΣΜΗΣ.</AUTHOR>

«ΟΛΟΙ οι παίκτες έχουν την τιμή τους», δήλωσε πρόσφατα ο
αντιπρόεδρος της Γιουβέντους Ρομπέρτο Μπέτεγκα, ανοίγοντας έτσι την πόρτα της
ομάδας του στους επίδοξους αγοραστές των άσων των «μπιανκονέρι».

Ο Ουμπέρτο Ανιέλι, εκ των ιδιοκτητών της Γιούβε, προχώρησε χθες ακόμη πιο
πολύ, ανακοινώνοντας πως ο Αλεσάντρο Ντελ Πιέρο και ο Κρίστιαν Βιέρι είναι
προς πώληση, αρκεί να δοθούν και τα αντίστοιχα ανταλλάγματα.

«Εύχομαι ο Ντελ Πιέρο και ο Βιέρι να μείνουν στη Γιουβέντους και την επόμενη
περίοδο... Όμως αν οι προσφορές είναι μεταξύ 18 και 21 εκατομμυρίων δολαρίων
τότε είναι σωστό για την ομάδα να σκεφτεί αυτές τις προσφορές», δήλωσε ο
Ανιέλι στους δημοσιογράφους.

Οι πρώτες κινήσεις για την απόκτηση των Ντελ Πιέρο, Βιέρι έχουν ήδη γίνει. Η
Νιούκαστλ έχει συζητήσει με τη Γιουβέντους την περίπτωση απόκτησης του Ντελ
Πιέρο, προσφέροντας περίπου 6 δισ. δραχμές. Μάλιστα Νιούκαστλ και Γιουβέντους
θα αναμετρηθούν το καλοκαίρι σε φιλικό παιχνίδι, με αφορμή τη συμπλήρωση των
100 χρόνων από την ίδρυση της ιταλικής ομάδας.

Όσον αφορά τον Βιέρι, η Ατλέτικο Μαδρίτης προσφέρει περίπου 5 δισ. δραχμές και
οι πιθανότητες να τον αποκτήσει είναι πολλές. Μάλιστα δεν είναι λίγοι αυτοί
που υποστηρίζουν πως οι Ντελ Πιέρο, Βιέρι έχουν ήδη πουληθεί σε άλλες ομάδες,
αλλά δεν ανακοινώνεται επίσημα εν όψει του τελικού του Τσάμπιονς Λιγκ.

Όταν ο Ανιέλι ρωτήθηκε αν η Γιουβέντους θα αποκτήσει σπουδαίους παίκτες με τα
χρήματα που θα βάλει στα ταμεία της, ο Ιταλός παράγοντας απάντησε:

«Δεν ενδιαφερόμαστε για αστέρια που λάμπουν μερικές φορές τον χρόνο. Και σ'
αυτούς περιλαμβάνεται και ο Ρονάλντο»!

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15835O051</ED>
<ID>
ID:167761

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O05&aa=1</URL></REF>


Article

<CATEGORY>vin10</CATEGORY>

 <H2>Τελικός για ρεκόρ!
</H2>
Η ΜΠΑΡΤΣΕΛΟΝΑ επιδιώκει να πετύχει ένα ανεπανάληπτο ρεκόρ, κατακτώντας
για τέταρτη φορά το Κύπελλο Κυπελλούχων. Η Παρί Σεν Ζερμέν ονειρεύεται να
γίνει η πρώτη ομάδα που θα κατακτήσει το Κύπελλο Κυπελλούχων για δεύτερη
συνεχόμενη χρονιά.

Τελικός των ρεκόρ, λοιπόν, ο αποψινός, στο στάδιο Ντε Κουίπ του Ρότερνταμ,
στον οποίο αναμένεται να πρωταγωνιστήσουν οι Βραζιλιάνοι. Ρονάλντο, Τζιοβάνι
(Μπαρτσελόνα) εναντίον Ραΐ, Λεονάρντο (Παρί). Τα προγνωστικά αλλά και η
παράδοση θέλουν την καταλανική ομάδα φαβορί για το τρόπαιο. Ωστόσο, οι Γάλλοι
έφθασαν με πολλούς κόπους φέτος στην πηγή και είναι έτοιμοι να πιούν νερό. Η
«μονομαχία» που αναμένεται να συγκεντρώσει το ενδιαφέρον θα είναι αυτή μεταξύ
του Ρονάλντο και του Ν' Γκοτί.

Ο τελικός θα μεταδοθεί στις 21.30 από το Mega.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15835O052</ED>
<ID>
ID:167762

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O05&aa=2</URL></REF>


Article

<CATEGORY>vin10</CATEGORY>

 <H2>Ο αρχηγός πάει στην Πάρμα
</H2>
Ο ΚΥΒΟΣ ερρίφθη. Ο αρχηγός της Εθνικής Γερμανίας, Γιούργκεν Κλίνζμαν,
συμφώνησε να συνεχίσει την καριέρα του στο Καμπιονάτο και την Πάρμα, σύμφωνα
με δημοσίευμα της «Κοριέρε Ντέλο Σπορτ».

Η ιταλική εφημερίδα υποστηρίζει πως ο Γιούργκεν Κλίνζμαν υπέγραψε μονοετές
συμβόλαιο, ενώ η αποζημίωσή του θα φθάσει τα 1,2 εκατ. δολάρια (περίπου 325
εκατ. δραχμές).

Ο Γερμανός άσος συμφώνησε με την Πάρμα, προχθές, σε ταξίδι-αστραπή που
πραγματοποίησε στην Ιταλία.

Η είδηση της μεταγραφής του Κλίνζμαν στην Πάρμα έπεσε ως «κεραυνός εν αιθρία»
στην Τότεναμ, η οποία θεωρούσε σχεδόν βέβαιη την απόκτηση του παίκτη. Μάλιστα,
οι Άγγλοι είχαν προτείνει στον Κλίνζμαν να είναι παίκτης - προπονητής στους
«πετεινούς», ρόλο αντίστοιχο με αυτόν που έχει ο Ρούουντ Γκούλιτ στην Τσέλσι.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15835O053</ED>
<ID>
ID:167763

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O05&aa=3</URL></REF>


Article

<CATEGORY>vin10</CATEGORY>

 <H5></H5><H5>Πυροβόλησαν διαιτητή!
</H5><H5>Κι άλλη πατρίδα για τον Πούσκας
</H5><H5>Φιλικές συναντήσεις στην Κύπρο
</H5><H5>Ο Ντι Στέφανο κάτι ξέρει
</H5><H5>Στη φυλακή
</H5><H5>Κι άλλη αναβολή
</H5><H2>Εμπιστευτικά
</H2>
Άγνωστος άνδρας πυροβόλησε τον διαιτητή Χοσέ Μιγκέλ
ντελ Ρίο, κατά τη διάρκεια της συνάντησης του ερασιτεχνικού πρωταθλήματος της
Ισπανίας μεταξύ της Σάντα Κρουζ και της Λόβιο. Ο άτυχος διαιτητής δέχτηκε τη
σφαίρα στο δεξί του μπράτσο, τη στιγμή που έδειχνε την κίτρινη κάρτα σε έναν
ποδοσφαιριστή. Το περίεργο είναι ότι το συγκεκριμένο παιχνίδι παρακολούθησαν
περίπου 50 θεατές!

Την υποψηφιότητα της Στοκχόλμης για τη διοργάνωση
των Ολυμπιακών Αγώνων του 2004 υποστηρίζει ο γνωστός στους Έλληνες φιλάθλους
και παλιός προπονητής του Παναθηναϊκού Φέρεντς Πούσκας

Δύο ποδοσφαιρικές συναντήσεις σε επίπεδο νέων (έως
18 ετών) μεταξύ Ελληνοκυπρίων και Τουρκοκυπρίων θα διεξαχθούν στη Μεγαλόνησο,
όπως συμφώνησαν εκπρόσωποι των δύο πλευρών, σύμφωνα με τον τουρκοκυπριακό
Τύπο. Οι συναντήσεις θα πραγματοποιηθούν ύστερα από προσπάθειες της ΦΙΦΑ και
δεν έχουν σχέση με τα Ηνωμένα Έθνη και τις διακοινοτικές επαφές.

Επίθεση κατά του τρόπου διεξαγωγής του Τσάμπιονς Λιγκ της νέας περιόδου
εξαπέλυσε ένας από τους μεγαλύτερους ποδοσφαιριστές όλων των εποχών, ο Αλφρέδο
Ντι Στέφανο. Μιλώντας στην «Γκατζέτα Ντέλο Σπορτ», ο Ντι Στέφανο υποστήριξε
πως το Τσάμπιονς Λιγκ χάνει πια την αίγλη του, αφού σε αυτό θα συμμετάσχουν
και ομάδες που δεν είναι πρωταθλήτριες. Επίσης υποστήριξε πως η ΟΥΕΦΑ δείχνει
μεγαλύτερο ενδιαφέρον στο τι γίνεται έξω από τα γήπεδα (σπόνσορες,
διαφημίσεις), παρά μέσα σ' αυτά.

Πενήντα επτά άτομα κρατούνται στις φυλακές του
Βουκουρεστίου και ανακρίνονται για τη φωτιά που ξέσπασε στις εξέδρες του
σταδίου της Στεάουα Βουκουρεστίου, στον αγώνα με την Ντιναμό, το περασμένο
Σάββατο. Η αστυνομία ανακοίνωσε πως απήγγειλε κατηγορίες σε 1.000 ακόμη άτομα,
στα οποία επιβλήθηκε χρηματικό πρόστιμο ύψους 3.000 δραχμών.

Το πρώτο παιχνίδι ανάμεσα στην Τσεχία και τη
Σλοβακία, από τότε που η πάλαι ποτέ Τσεχοσλοβακία διασπάστηκε, αναβλήθηκε για
μία ακόμη φορά. Ο αγώνας ήταν προγραμματισμένος για τις 21 Μαΐου (στα πλαίσια
των προκριματικών του Μουντιάλ '98), αλλά οι Τσέχοι ζήτησαν και πέτυχαν την
αναβολή του, γιατί την ίδια ημέρα δύο παίκτες της (Νεμετς, Λάταλ) θα
αγωνιστούν στον τελικό του Κυπέλλου ΟΥΕΦΑ με την Σάλκε

*** Στην Άστον Βίλα θα συνεχίσει την καριέρα
του ο διεθνής Άγγλος επιθετικός, Σταν Κόλιμορ. Οι Βίλανς πλήρωσαν στη
Λίβερπουλ περίπου 3 δισ. δραχμές, προκειμένου η τελευταία να αποδεσμεύσει τον παίκτη

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15835O054</ED>
<ID>
ID:167764

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O05&aa=4</URL></REF>


Article

<CATEGORY>vin10</CATEGORY>

 <H5>Η ΜΟΔΑ ΠΕΡΑΣΕ ΤΟΝ ΑΤΛΑΝΤΙΚΟ, ΕΦΘΑΣΕ ΣΤΗΝ ΕΛΛΑΔΑ ΚΑΙ ΕΓΙΝΕ ΣΗΜΑ ΚΑΤΑΤΕΘΕΝ ΤΗΣ ΕΠΙΤΥΧΙΑΣ
</H5><H2>Τα πούρα των τίτλων
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

ΟΠΩΣ οι περισσότερες «τρελές» μόδες, έτσι και αυτή η ιδέα ξεκίνησε
από την Αμερική. Και όπως συμβαίνει πάντοτε, με καθυστέρηση ετών, έφτασε και
στην Ελλάδα.

Μπακετμπολίστες, ποδοσφαιριστές, προπονητές τηρούν ευλαβικά το έθιμο της
επιτυχίας. Μετά τις μεγάλες νίκες των ομάδων τους ανάβουν τα γιγαντιαία πούρα
τους σαν να θέλουν να δείξουν με τον τρόπο αυτό ­ σήμα κατατεθέν της ευμάρειας
­ τη δική τους ευτυχία. Και πολλές φορές είδαμε να δημοσιεύονται φωτογραφίες
με αθλητές και προπονητές να ποζάρουν με φόντο το πούρο. 
Πιο έντονα το ζήσαμε εφέτος με τους ποδοσφαιριστές και τους μπασκετμπολίστες
του Ολυμπιακού. Όμως, δεν ήταν μόνο αυτοί. Και ο προπονητής της ομάδας μπάσκετ
του ΠΑΟΚ Σκοτ Σκάιλς, το περασμένο Σάββατο, άναψε το πούρο του μετά τη νίκη
στο Περιστέρι. Όπως και οι μπασκετμπολίστες του Σπόρτιγκ τα τρία τελευταία
χρόνια όταν εξασφαλίζουν τη συμμετοχή τους σε ευρωπαϊκή διοργάνωση δεν ξεχνούν
ν'... ανάψουν τα πούρα τους. 
ΞΕΚΙΝΗΜΑ ΑΠΟ ΤΖΟΡΝΤΑΝ

Ο μεγάλος Μάικλ Τζόρνταν λανσάρισε πρώτος αυτό τον τρόπο πανηγυρισμού στους
τελικούς του ΝΒΑ. Ένας... ταύρος κάπνιζε αρειμανίως στη χώρα που εδώ και μια
δεκαετία έχει κηρύξει τον πόλεμο στο κάπνισμα. 
Ήταν κάτι ασυνήθιστο, διαφορετικό. Ίσως ένα «σοκ» για τους Αμερικανούς, που
θαυμάζουν τον αθλητικό τρόπο ζωής και σίγουρα δεν τον φαντάζονται μ' ένα
τεράστιο πούρο στο στόμα τού αθλητή. Αλλά κι ένας μεγάλος του ΝΒΑ, ο άλλοτε
προπονητής των Σέλτικς Ρεντ Άουερμπαχ έκανε συχνά-πυκνά την εμφάνισή του μέσα
σ' ένα σύννεφο καπνού. Αυτός δεν το έκανε από τη χαρά της νίκης, αλλά για την
απόλαυση του πούρου.

Πρωτοπόροι στο έθιμο στη χώρα μας ήταν οι Φάνης Χριστοδούλου και Παναγιώτης
Φασούλας, που το 1994 στο Μουντομπάσκετ του Καναδά απολάμβαναν τις νίκες
ανάβοντας ένα πούρο.

ΚΑΙ ΕΚΤΟΣ ΠΑΡΚΕ

Οι μπασκετμπολίστες του Ολυμπιακού, που φυσικά ονειρεύονται και θαυμάζουν το
ΝΒΑ, είπαν να το μιμηθούν και εκτός παρκέ. Καθώς, λοιπόν, προχωρούσαν νικηφόρα
προς το ευρωπαϊκό τρόπαιο, ο καπνός όλο και... πύκνωνε. Ο Φασούλας, ο Σιγάλας,
ο Ρίβερς, ο Τόμιτς και τ' άλλα παιδιά του Ολυμπιακού μετά κάθε μεγάλη επιτυχία
άναβαν ένα πανάκριβο πούρο. Οι φωτορεπόρτερ απαθανάτιζαν την ασυνήθιστη σκηνή
κι εμείς σκεφτόμασταν πόσο αλλάζουν οι καιροί. Κάποτε, οι προπονητές έβαζαν...
ντετέκτιβ για ν' ανακαλύψουν αν καπνίζουν οι αθλητές τους. Και σήμερα
απολαμβάνουν μαζί ολόκληρο πούρο.

Ο ΜΠΑΓΙΕΒΙΤΣ

Πρώτο πλάνο στις πανηγυρικές φωτογραφίες με τα πούρα ο Ντούσαν Μπάγιεβιτς, ο
οποίος έχει παρελθόν σε αυτή τη συνήθεια. Από τότε που ήταν στην ΑΕΚ και στα
ευρωπαϊκά παιχνίδια ο Νίκος Στράτος κυκλοφορούσε με μια κασετίνα πούρα για τον
πανηγυρισμό της νίκης. Η αλήθεια είναι ότι ο προπονητής του Ολυμπιακού δεν
πάει... τα πούρα. Τον πειράζει ο καπνός. Δυο ρουφηξιές τραβάει και το σβήνει.

Προ ημερών, στο γλέντι της ποδοσφαιρικής ομάδας του Ολυμπιακού κανείς δεν είχε
προβλέψει για το έθιμο. Έτσι, ο γιος Κόκκαλης, ο Πέτρος, χτένισε τη Γλυφάδα
κυριακάτικα για να βρει μια κούτα, που έκανε θραύση στο νυχτερινό κέντρο όπου
διασκέδασαν Μπάγιεβιτς και παίκτες.

Ο ΠΑΝΑΓΟΥΛΙΑΣ

Τα πούρα, όμως, δεν είναι για όλους τους αθλητές ταυτόσημα με την επιτυχία. Ο
Αλκέτας Παναγούλιας ­ αμερικανόφιλος βλέπετε ­ έφερε μαζί του από τις ΗΠΑ αυτή
τη συνήθεια και σχεδόν πάντοτε όταν φωτογραφιζόταν ως προπονητής της εθνικής
ομάδας δάγκωνε ένα πούρο, άλλοτε αναμμένο και άλλοτε σβηστό. «Το πούρο με
ξεκουράζει», υποστηρίζει ο Αλκέτας Παναγούλιας. «Στον πάγκο, όταν με κυριεύει
το άγχος, με το πούρο έχω τον τρόπο και το διώχνω».

Η συνήθεια του πούρου φαίνεται ότι δεν εγκαταλείπει τους αθλητές ακόμα και
όταν το πέρασμα του χρόνου τους υποχρεώνει να εγκαταλείψουν τον αγωνιστικό
χώρο και να καθίσουν στο πάγκο ως προπονητές. Παράδειγμα ο Λευτέρης
Σούμποτιτς, που με βαθιές ρουφηξιές πανηγύριζε ως παίκτης τις επιτυχίες του
Άρη και τώρα ως προπονητής συνόδευσε τη χαρά για την κατάκτηση του Κυπέλλου
Κόρατς με ένα πούρο. Ακριβό σαν τη νίκη.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15835O061</ED>
<ID>
ID:167765

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O06&aa=1</URL></REF>


Article

<CATEGORY>vin10</CATEGORY>

 <H2>Πιο αργά το ματς λόγω ζέστης
</H2>
ΛΟΓΩ ζέστης, η ΕΠΑΕ επέφερε τελικά αλλαγές στο πρόγραμμα της προσεχούς
Κυριακής (33ης αγωνιστικής του Πρωταθλήματος).

Με χθεσινή απόφαση της εκτελεστικής της επιτροπής όρισε:

Το παιχνίδι Ξάνθης - Ολυμπιακού να αρχίσει στις 5 μμ. και να καλυφθεί σε απ'
ευθείας μετάδοση από το SuperSpor.

Τα ματς που θα κρίνουν την έξοδο των ομάδων στην Ευρώπη, ΠΑΟ - ΟΦΗ και Καβάλα
- ΠΑΟΚ, θα έχουν ώρα έναρξης 8.15 μμ. και θα καλυφθούν επίσης ζωντανά, σε
παράλληλη σύνδεση, από το συνδρομητικό κανάλι.

Όλοι οι υπόλοιποι αγώνες θα αρχίσουν στις 6.30 μμ.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15835O062</ED>
<ID>
ID:167766

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O06&aa=2</URL></REF>


Article

<CATEGORY>vin10</CATEGORY>

 <H2>Μπράβο στους παίκτες
</H2>
ΤΟ ΕΓΚΩΜΙΟ των ποδοσφαιριστών του Αθηναϊκού έπλεξε χθες ο Χρήστος
Αρχοντίδης, με δηλώσεις του: «Σε λίγο χρονικό διάστημα οι παίκτες μου
κατάφεραν να κρατήσουν την ομάδα στην Α' Εθνική και αυτό οφείλεται
αποκλειστικά σ' αυτούς. Έπαιξαν σπουδαίο ρόλο στη σωτηρία του Αθηναϊκού και
έδειξαν πειθαρχία και αλλαγή νοοτροπίας σε βασικά θέματα. 
Το σημαντικότερο είναι ότι οι ποδοσφαιριστές μου σε λίγο χρόνο έδειξαν ψυχική
δύναμη, αποφασιστικότητα και πειθαρχία. Η αποστολή μας, που ήταν να σωθούμε,
έγινε πραγματικότητα παρά τις δυσκολίες που συναντήσαμε. Τώρα μένει να
βελτιώσουμε και τη βαθμολογική μας θέση», είπε ο τεχνικός των «Λόρδων».

Στη χθεσινή προπόνηση που έγινε στο γήπεδο της Εργάνης δεν πήρε μέρος ο
Χρήστος Βελλής που αισθάνθηκε ενοχλήσεις στους προσαγωγούς. 
Ο Μάκης Σιδηρόπουλος έβγαλε τον γύψο (όπως και οι Σκάρα, Κουζέγια), αλλά ακόμα
πονά και συνεχίζει τη θεραπεία. Ο Κουζέγια βρίσκεται σε καλύτερη κατάσταση από
τους τρεις που είχαν κάταγμα, αφού ο Σκάρα περπατάει με πατερίτσα.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15835O063</ED>
<ID>
ID:167767

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O06&aa=3</URL></REF>


Article

<CATEGORY>vin10</CATEGORY>

 <H2>Συνάντηση με σημασία
</H2>
ΣΗΜΕΡΑ θα γίνει η σημαντική συνάντηση μεταξύ του Μπάμπη Τεννέ και του
Κώστα Αλαμάνου. Προπονητής και πρόεδρος θα συζητήσουν για το μέλλον του
Απόλλωνα, αλλά και για την παραμονή του τεχνικού στην ομάδα της Ριζούπολης. 
Ό, τι κι αν γίνει πάντως, ο Μπάμπης Τεννές θα συντάξει αναφορά την οποία θα
παραδώσει στον πρόεδρο και θα προτείνει ποιοι παίκτες πρέπει να φύγουν, αλλά
και σε ποιες θέσεις πρέπει να ενισχυθεί η ομάδα.

Σήμερα, εξάλλου, θα γίνει φιλικό με την Α.Ε. Μενιδίου, στο οποίο θα
δοκιμαστούν και διάφοροι ποδοσφαιριστές, που έχουν προταθεί στον Απόλλωνα.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15835O064</ED>
<ID>
ID:167768

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O06&aa=4</URL></REF>


Article

<CATEGORY>vin10</CATEGORY>

 <H2>Όλα τα μάτια στην Κατερίνη
</H2>
Ο ΑΓΩΝΑΣ Πιερικού - Απόλλωνα Λάρισας ξεχωρίζει στη σημερινή 29η
αγωνιστική του Βορείου ομίλου, στο Πρωτάθλημα της Γ' Εθνικής.

Το υπόλοιπο πρόγραμμα (17.00): Ορέστης Ορ. - Αγροτικός Αστέρας, Λαμία -
Ηρακλής Πτολ., Αετός Σκ. - Αλμωπός Αρ., Νιγρίτα - Αμπελόκηποι, Αν. Γιαννιτσών
- Αν. Καρδίτσας, Αν. Άρτας - Αν. Κολινδρού, Τύρναβος - Ποσειδών Ν.Μ., Λύκοι -
Ολυμπιακός Β.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15835O065</ED>
<ID>
ID:167769

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O06&aa=5</URL></REF>


Article

<CATEGORY>vin10</CATEGORY>

 <H2>Συναγερμός στην Καβάλα
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΟΙ ΟΠΑΔΟΙ του ΠΑΟΚ «μετακομίζουν» το Σαββατοκύριακο στην Καβάλα, για τον αγώνα
με την τοπική ομάδα.

Πρόκειται για παιχνίδι - «φωτιά», από το αποτέλεσμα του οποίου θα κριθεί κατά
πόσο «ανοίγει» ο δρόμος για έξοδο του ΠΑΟΚ στην Ευρώπη.

Σύμφωνα με έγκυρες πληροφορίες, 6.000 οργανωμένοι οπαδοί του ΠΑΟΚ θα έρθουν
στην Καβάλα από τη Θεσσαλονίκη και άλλοι 2.500 - 3.000 φίλοι της ομάδας από
περιοχές της Ανατολικής Μακεδονίας και Θράκης.

ΚΙΝΗΤΟΠΟΙΗΣΗ

Το παιχνίδι της Κυριακής έχει θέσει σε κινητοποίηση, από τη Δευτέρα, την
Αστυνομική Διεύθυνση Καβάλας. Έγιναν (και θα γίνουν) αλλεπάλληλες συσκέψεις
και καταρτίσθηκαν τα μέτρα που θα ληφθούν ώστε να διεξαχθεί χωρίς παρατράγουδα
ο κρίσιμος αυτός (κυρίως για τον ΠΑΟΚ) αγώνας, στο Εθνικό Στάδιο της Καβάλας.

Για να μη διασαλευθεί η ηρεμία της πόλης από τυχόν «θερμόαιμους» οπαδούς του
ΠΑΟΚ, η Αστυνομία της Καβάλας αποφάσισε όσοι έρθουν στην πόλη για τον αγώνα να
ακολουθήσουν τον παλιό Εθνικό Δρόμο Θεσσαλονίκης - Καβάλας και να...
στρατοπεδεύσουν κάπου μεταξύ Σταυρού και Αμυγδαλεώνα, δηλαδή στη δυτική είσοδο
- έξοδο της πόλης ­ από όπου θα αναχωρήσουν (λίγες ώρες προτού αρχίσει το
παιχνίδι) για το Εθνικό Στάδιο ­, στην περιοχή του Περιγιαλίου. Ο αστυνομικός
διευθυντής Καβάλας, κ. Γιώργος Βονικάκης, που ρωτήθηκε, επιβεβαίωσε πως
αναμένονται πολλοί οπαδοί του ΠΑΟΚ από τη Θεσσαλονίκη, και ότι έχουν ληφθεί
μέτρα προστασίας των ίδιων, των οπαδών της τοπικής ομάδας και των περιουσιών
ιδιωτών της Καβάλας. Τα μέτρα διευκρίνισε πως μπορεί να είναι τυπικά, αλλά
επιτακτικά για ένα τόσο σημαντικό παιχνίδι.

ΕΝΙΣΧΥΣΕΙΣ

Για την καλύτερη τήρηση των μέτρων, θα κληθούν στην Καβάλα και αστυνομικές
δυνάμεις από τη Δράμα, τις Σέρρες και αλλού, και πολύ πιθανόν από τη Θεσσαλονίκη.

Οι οπαδοί του ΠΑΟΚ θα καταλάβουν την παραλιακή κερκίδα του σταδίου και αυτήν
που βρίσκεται προς τα ανατολικά, ώστε να μην έχουν επαφή με τους οπαδούς της
Καβάλας και να αποτραπούν έτσι τυχόν επεισόδια. Να σημειωθεί ότι ο φίλαθλος
κόσμος της Καβάλας αγαπά την ομάδα του ΠΑΟΚ και η Αστυνομία αποκλείει το
γεγονός να γίνουν έκτροπα.

Εξάλλου, «πονοκέφαλο» για την Αστυνομία της Καβάλας αποτελεί και το γεγονός
ότι στην Ξάνθη παίζει με την τοπική ομάδα ο Ολυμπιακός και θα επιδιωχθεί να μη
«συναντηθούν» στην Καβάλα οπαδοί των δύο συγκροτημάτων.

ΠΡΟΒΛΗΜΑΤΑ

Οι γηπεδούχοι αντιμετωπίζουν σημαντικά προβλήματα. Ο Παπανδρέου (πρώτος σκόρερ
της ομάδας) θα μείνει στην κερκίδα, αφού είναι τιμωρημένος με αποβολή, ο
Κόλτσης συμπλήρωσε τρεις κίτρινες κάρτες και δεν παίζει επίσης. Ο Πις χτύπησε
στον αγώνα με τη Βέροια και έχει πρόβλημα στον τετρακέφαλο. Εκτός απροόπτου θα
είναι έτοιμος την Κυριακή. Στη θέση του Παπανδρέου θα παίξει ο Σίμοβιτς, που
έληξε η τιμωρία του.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15835O071</ED>
<ID>
ID:167770

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O07&aa=1</URL></REF>


Article

<CATEGORY>vin10</CATEGORY>

 <H5>ΕΥΡΩΒΟΛΕΪ: Η ΕΘΝΙΚΗ ΜΕ ΝΙΚΗ «ΚΛΕΙΝΕΙ» ΤΟ ΕΙΣΙΤΗΡΙΟ
</H5><H2>Καρφί πρόκρισης
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η ΝΙΚΗ είναι μονόδρομος πρόκρισης για την Εθνική μας ομάδα βόλεϊ ανδρών
στον σημερινό (18.15, «ζωντανό» από ΕΤ1) αγώνα με το Βέλγιο για το Ευρωβόλεϊ
'97, στην Αλεξανδρούπολη.

Το Βέλγιο (που νίκησε την Ελλάδα με 3-0 γηπεδούχος τον περασμένο Δεκέμβριο)
είναι ομάδα «ψηλή» και με παίκτες που έχουν ανεβεί τελευταία, λόγω της
συμμετοχής τους στην εξάδα των δύο ισχυρών συλλόγων της χώρας Νόλικο Μάζεϊκ
(φιναλίστ του Πρωταθλητριών) και Ζόνχοβεν. 
Με νίκη, ανεξαρτήτως σκορ, η ομάδα μας φθάνει πολύ κοντά στο εισιτήριο για τα
τελικά της Ολλανδίας (6-14 Σεπτεμβρίου), αφού θα της αρκεί μία ακόμη στον
τελευταίο αγώνα του Β' ομίλου με Ρουμανία (Ορεστιάδα, 20 Μαΐου). Αν νικήσουν
οι Βέλγοι, παίρνουν εκείνοι ουσιαστικά την πρόκριση.

Η ελληνική ομάδα πάντως είναι πανέτοιμη, με άριστη ψυχολογία ­ μετά τις νίκες
με Σκόπια και Βραζιλία ­ και αποφασισμένη για τη νίκη. Μοναδικό πρόβλημα για
τον ομοσπονδιακό προπονητή Στέλιο Καζάζη (ο οποίος πήρε στη 12άδα του αγώνα
τον νεαρό πασέρ Βασίλη Κουρνέτα και άφησε εκτός τον αδελφό του Δημήτρη Καζάζη)
κάποιες ενοχλήσεις του Ντράκοβιτς από τα παπούτσια.

Τόνισε χθες για τον αποψινό αγώνα ο Στέλιος Καζάζης: «Το Βέλγιο είναι πολύ
δυνατή ομάδα, με ψηλούς κεντρικούς. θα προσπαθήσουμε να πιέσουμε με δύσκολο
σερβίς. Έχω δώδεκα ετοιμοπόλεμους παίκτες, στα συν υπάρχει και το σπουδαίο
φίλαθλο κοινό της Αλεξανδρούπολης και πιστεύω ότι εύκολα ή δύσκολα θα νικήσουμε».

Από την πλευρά του ο Βέλγος α' προπονητής Μαρκ Σπένγκερς δήλωσε πίστη στη
νίκη: «Γνωρίζω ότι η Ελλάδα θα είναι διαφορετική από εκείνη που νικήσαμε στο
Βέλγιο, αλλά πιστεύω ότι θα είμαστε και πάλι νικητές»!

Η βαθμολογία του Β' ομίλου (σε 4 αγ.): Ελλάδα και Ρουμανία 7, Βέλγιο (3 αγ.)
5, Σκόπια (5 αγ.) 5.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15835O091</ED>
<ID>
ID:167771

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O09&aa=1</URL></REF>


Article

<CATEGORY>vin10</CATEGORY>

 <H2>Ραντεβού πολλών αστέρων στο Ρέθυμνο
</H2>
ΕΠΙΣΗΜΟ πρώτο ραντεβού της χρονιάς θα είναι τα «ΙΓ' Βαρδινογιάννεια» στο
Ρέθυμνο το ερχόμενο Σαββατοκύριακο (17-18 Μαΐου) για αρκετά κορυφαία ονόματα
του ελληνικού στίβου, που στοχεύουν σε εντυπωσιακή πρεμιέρα, με κύριο στόχο
βέβαια το Αθήνα '97, τον Αύγουστο στο ΟΑΚΑ.

Ήδη έχουν δηλώσει συμμετοχή και θα πάρουν μέρος εκτός απροόπτου, κατά κατηγορία:

*** Στους άνδρες Τερζιάν και Παυλακάκης (100 μ.), Παναγιωτόπουλος,
Σμπώκος και Ναυπλιώτης (200 μ.), Κεντέρης (400 μ.), Στρουμπάκος (800 μ.),
Παπούλιας Ν. Βούζης (1.500 μ.), Μπίσμπας (110 μ. εμπ.), Κοκότης (ύψος),
Παλλάκης, Τσαταλός και Τσίτουρας (επί κοντώ), Κουκοδήμος, Βασδέκης και
Χατζόπουλος (μήκος), Μελέτογλου (τριπλούν), Γκατσιούδης (ακόντιο).

*** Στις γυναίκες Θάνου, Κόφφα και Τσώνη (100 μ.), Βασδέκη (τριπλούν),
Μπακογιάννη και Ξένου (ύψος), Τσεντεμείδου, Ουζούνη, Κυριακίδου και Ορφανιώτου
(σφαίρα), Τσικούνα, Κελεσίδου και Βόγγολη (δίσκος), Μόρφη (σφύρα), Τσιολακούδη
και Μανιάνι (ακόντιο).

*** Αίτηση ασφαλιστικών μέτρων κατατέθεσε ­ σύμφωνα με ανακοίνωσή της ­
η εταιρεία Art Media στο Πρωτοδικείο Αθηνών στις 9 Μαΐου, που θα συζητηθεί 26
Μαΐου, κατά της απόφασης της Κεντρικής Οργανωτικής Επιτροπής του Αθήνα '97 να
χαρακτηρίσει άγονο τον διαγωνισμό που είχε αναδείξει την εν λόγω εταιρεία
νικήτρια στο θέμα της διοργάνωσης των τελετών έναρξης και λήξης του 6ου
Παγκοσμίου Πρωταθλήματος Στίβου.

*** Η Art Media υποστηρίζει στην ανακοίνωσή της: «... Με μία απόφαση -
φάντασμα καταξιωμένοι Έλληνες και ξένοι δημιουργοί, που... τόλμησαν να
εμπιστευτούν τη σύγχρονη Ελλάδα και κρίνονται... άγονοι (;). Και... γόνιμο
εκείνο που ποτέ δεν είδαν! Ελληνικές εταιρείες με πλούσιο έργο στον χώρο του
Πολιτισμού καταρρακώνονται και δυσφημίζονται...».

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15835O092</ED>
<ID>
ID:167772

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O09&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Τελικός, πράξη πρώτη
</H2>
ΕΝΑΡΞΗ σήμερα (17.00') στο Χολίδειο Κλειστό Γυμναστήριο Μενιδίου των τελικών
των πλέι οφ Α1 χάντμπολ Ανδρών για την ανάδειξη νέου πρωταθλητή (Γ. Ε. Βέροιας
Αρβανιτίδης ή Σχ. Ξυνή), αφού έχουν αποκλειστεί οι τρεις τιτλούχοι της
διοργάνωσης, Ιωνικός Ν.Φ., Φίλιππος και Βριλήσσια.

*** Το πλεονέκτημα έχει η βεροιώτικη ομάδα και αν ηττηθεί σήμερα θα
έχει δύο ευκαιρίες ως γηπεδούχος το ερχόμενο Σαββατοκύριακο για να πάρει τον
τίτλο. Επίσης σήμερα ξεκινά η αναμέτρηση και Ιωνικού - Βριλησσίων (Νέα
Φιλαδέλφεια, 21.00') για την 3η θέση, με τους φιλοξενούμενους να έχουν το πλεονέκτημα.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15835O093</ED>
<ID>
ID:167773

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O09&aa=3</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ
</H5><H2>«Κλώτσησαν» το μετάλλιο!
</H2>
ΧΩΡΙΣ ΝΙΚΗ γύρισαν από την Οστάνδη του Βελγίου οι τέσσερις Έλληνες τζουντόκα
που πήραν μέρος, αλλά το απίστευτο είναι ότι ο αρχηγός αποστολής (ο γενικός
γραμματέας της ΕΟΦ Τζούντο, ομοσπονδιακός προπονητής γυναικών κ.λπ., Θανάσης
Καπαρός) δεν δήλωσε τον αθλητή που είχε σχεδόν σίγουρο το μετάλλιο!

Πρόκειται για τον Ολλανδό Έρικ Σμετς που προετοιμάστηκε φέτος με έξοδα της
ΕΟΦΤ ­ κόστισε στο ελληνικό Δημόσιο γύρω στα 3,5 εκατ. δραχμές για συμμετοχές
σε τουρνουά και καμπ του εξωτερικού ­ αλλά, ενώ απέκτησε το δικαίωμα
συμμετοχής στους αγώνες και ενημερώθηκε ο κ. Καπαρός, αποφάσισε αυθαίρετα να
μη δηλώσει τον αθλητή, για λόγους που μόνον ο ίδιος ο παράγοντας γνωρίζει. Το
ανήκουστο γεγονός αναμένεται να έχει συνέχεια στο Δ.Σ. της ΕΟΦΤ και όχι μόνον.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15835O094</ED>
<ID>
ID:167774

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O09&aa=4</URL></REF>


Article

<CATEGORY>vin10</CATEGORY>

 <H5>ΕΥΡΩ-ΡΥΘΜΙΚΗ
</H5><H2>Πρόσκληση στον Πρόεδρο
</H2>
ΤΟΝ ΠΡΟΕΔΡΟ της Δημοκρατίας Κωνσταντίνο Στεφανόπουλο προσκάλεσε ο πρόεδρος της
Οργανωτικής Επιτροπής του ΠΑΤΡΑ '97, Ανδρέας Φούρας, να κηρύξει την έναρξη των
αγώνων του 13ου Ευρωπαϊκού Πρωταθλήματος ρυθμικής γυμναστικής, στις 22 Μαΐου
στο Αθλητικό Μέλαθρο «Δ. Τόφαλος» της Πάτρας.

Στο μεταξύ, εγκαταστάθηκε από χθες στην Πάτρα όπου θα προετοιμαστεί μέχρι το
Ευρωπαϊκό Πρωτάθλημα η κορυφαία Ελληνίδα αθλήτρια της ρυθμικής Μαρία Παγκάλου,
από τις βασικές ελπίδες για ελληνική διάκριση.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15835O095</ED>
<ID>
ID:167775

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O09&aa=5</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Με 6 αθλητές στους Μεσογειακούς
</H2>
ΟΙ ΕΘΝΙΚΕΣ ομάδες τένις της χώρας μας, θα πάρουν μέρος με έξι τενίστες και
τενίστριες στους Μεσογειακούς αγώνες που θα διεξαχθούν το διάστημα 20-24
Ιουνίου στο Μπάρι της Ιταλίας.

Πρόκειται για τους: Τάσο Βασιλειάδη, Κώστα Οικονομίδη, Σόλωνα Πέππα, Χριστίνα
Παπαδάκη, Χριστίνα Ζαχαριάδου και Ελπίδα Αλεξάνδρου.

Ο Γιώργος Καλοβελώνης είναι προπονητής της ελληνικής ομάδας.

*** Εξάλλου, οι Βασίλης Μαζαράκης και Λένα Δανιηλίδου θα αγωνιστούν
στις Ολυμπιακές Βαλκανικές Ημέρες (αθλητές-τριες έως 18 ετών), που θα γίνουν
το τριήμερο 3-5 Ιουλίου στο Πλόβντιβ της Βουλγαρίας.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15835O096</ED>
<ID>
ID:167776

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O09&aa=6</URL></REF>


Article

<CATEGORY>vin10</CATEGORY>

 <H5>ΘΕΛΕΙ ΤΗ ΡΕΒΑΝΣ ΓΙΑ ΝΑ ΕΛΠΙΖΕΙ ­ ΟΙ ΕΡΥΘΡΟΛΕΥΚΟΙ ΜΕ ΝΙΚΗ «ΑΓΚΑΛΙΑΖΟΥΝ» ΤΟΝ ΤΙΤΛΟ
</H5><H5>ΟΛΥΜΠΙΑΚΟΣ
</H5><H5>Επτά νίκες σε 8 αγώνες
</H5><H5>Καλύτερος ο Ρίβερς
</H5><H2>Το άγχος στην ΑΕΚ
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΚΑΙ ΤΟ άγχος τώρα στην ΑΕΚ. Θα καταφέρει απόψε (21.15, Antenna) στο ΟΑΚΑ η
«Ένωση» να ισοφαρίσει στις νίκες τον Ολυμπιακό, ή οι «ερυθρόλευκοι» θα βρεθούν
αγκαλιά με το 5ο σερί πρωτάθλημά τους; Η ώρα της δεύτερης μονομαχίας έφτασε
λοιπόν για ΑΕΚ - Ολυμπιακό, που τις τελευταίες μέρες ήρθαν και σε κόντρα εκτός
αγωνιστικής δράσης (μέσω ανακοινώσεων).

Στο «κιτρινόμαυρο» στρατόπεδο τα αίματα έχουν ανάψει και όλοι επιζητούν τη
ρεβάνς που θα τους δώσει δικαίωμα στο όνειρο του τίτλου.

Ο Γιάννης Ιωαννίδης για άλλη μια φορά θα προσπαθήσει με τους Κολντεμπέλα,
Ατρούια να δώσει τον ρυθμό που θέλει αυτός στο παιχνίδι. 
Στην προπόνηση έγινε ιδιαίτερη αναφορά στα ριμπάουντ, που ήταν ο τομέας στον
οποίο αντιμετώπισε μεγάλα προβλήματα η ΑΕΚ στο ΣΕΦ. 
Όλοι πάντως περιμένουν ότι ο Νίκος Χατζής θα βοηθήσει περισσότερο την ΑΕΚ,
αφού έχει συνέλθει πλήρως από τον τραυματισμό του, ενώ τις περισσότερες
πιθανότητες για θέση στη δεκάδα συγκεντρώνει ο Δημήτρης Παπαδόπουλος (αντί του
Παπαχρόνη). 
Οι «Ενωσίτες» πάντως είναι διατεθειμένοι να «πουλήσουν ακριβά το τομάρι τους»
και να αποδείξουν ότι είναι «πολεμιστές». 
Ο «ξανθός» περιμένει κάτι παραπάνω σε αυτό το παιχνίδι από τους Έντουαρντς,
Αλεξάντερ, που είχαν διακυμάνσεις στην απόδοσή τους στο πρώτο ματς, ενώ
απαιτεί βελτίωση στις ελεύθερες βολές.

*** Απο την πλευρά των πρωταθλητών Ευρώπης, ο Ντούσαν Ίβκοβιτς, ζήτησε
από τους παίκτες του να αξιοποιήσουν και πάλι την υπεροπλία που διαθέτουν κάτω
από τα καλάθια, ελέγχοντας τα ριμπάουντ. Άλλωστε οι αριθμοί μιλούν από μόνοι
τους. Στον πρώτο τελικό οι τέσσερις ψηλοί ­ τουλάχιστον αυτοί που έπαιξαν στις
θέσεις 4 και 5 ­ του Ολυμπιακού (Παπανικολάου, Τάρλατς, Βελπ, Φασούλας) πήραν
συνολικά 22 ριμπάουντ, ενώ σημείωσαν και 33 πόντους με 11/19 δίποντα.

Από πλευράς ΑΕΚ, οι ψηλοί της (Κιάτζιτς, Λάρσεν, Παπαδόπουλος, Αλεξάντερ)
είχαν σαφώς χαμηλότερη συγκομιδή, παίρνοντας μόλις 10 ριμπάουντ και
σημειώνοντας 19 πόντους με 7/21 δίποντα (!).

Το δεύτερο σημείο στο οποίο θα ρίξει το βάρος του ο Ολυμπιακός, είναι η άμυνα
στην περιφέρεια. 
Το ποσοστό της ΑΕΚ στα τρίποντα (53% με 9/17 σουτ) ήταν ιδιαίτερα καλό και
σίγουρα στο γήπεδό της αυτά τα ποσοστά μπορούν να αυξηθούν, συνεπώς χρειάζεται
πολύ μεγαλύτερη προσοχή στην άμυνα πάνω στους περιφερειακούς παίκτες της «Ένωσης».

Άλλωστε το σύνθημα το έδωσε ο αρχηγός, ο Γιώργος Σιγάλας, που αμέσως μετά τον
πρώτο τελικό είπε ότι η ομάδα του θα κερδίσει πιο εύκολα στο ΟΑΚΑ. 
Ο «Ράμπο» ποντάρει στο άγχος που έχει μεταφερθεί πλέον στην πλευρά της ΑΕΚ,
αλλά και στο πολύ καλό πρόσωπο που έχει δείξει ο Ολυμπιακός το τελευταίο
τρίμηνο στα εκτός έδρας παιχνίδια..

*** Ο Παναγιώτης Φασούλας προπονήθηκε κανονικά χθες και θα τεθεί στη
διάθεση του Ντούσαν Ίβκοβιτς, άσχετα εάν δεν είναι 100% έτοιμος από το
πρόβλημα τραυματισμού του που αντιμετωπίζει στο γόνατο.

ΣΧΕΔΟΝ το απόλυτο έχει πετύχει ο Ολυμπιακός το τελευταίο τρίμηνο στα εκτός
έδρας ματς. Είναι χαρακτηριστικό ότι οι πρωταθλητές Ευρώπης στα 8 τελευταία
τους εκτός έδρας παιχνίδια σημείωσαν 7 νίκες και μόλις μία ήττα στην Πάτρα από
τον Απόλλωνα (πλέι οφ). Όσο για τις υπόλοιπες εκτός έδρας επιτυχίες, ήταν
εντυπωσιακές, με σημαντικότερες αυτές στο Βελιγράδι (επί της Παρτιζάν δύο
φορές) και στο ΟΑΚΑ επί του ΠΑΟ (στην Ευρωλίγκα) και επί της ΑΕΚ (στο
κύπελλο).. Μάλιστα έσπασε και η άσχημη παράδοση που είχε σε αυτό το γήπεδο ο
Ολυμπιακός, αφού στις τρεις τελευταίες του επισκέψεις στο ΟΑΚΑ έφυγε νικητής.

ΟΤΑΝ ΛΕΜΕ ότι έχουμε το καλύτερο πρωτάθλημα στην Ευρώπη, το εννοούμε και αυτό
αποδεικνύεται περίτρανα και στο γκάλοπ που έκανε η έγκυρη γαλλική εφημερίδα
«Basket Hebdo». Στο φύλλο που κυκλοφορεί σήμερα, λοιπόν, δημοσιεύεται το
δημοψήφισμα που έκανε η εφημερίδα για τρεις κατηγορίες. Καλύτερο Ευρωπαίο
παίκτη, καλύτερο Αμερικάνο που αγωνίζεται στην Ευρώπη και καλύτερο νεαρό
παίκτη. Συνολικά ψήφισαν 28 δημοσιογράφοι (5 από την Ελλάδα) από 14 χώρες της
«Γηραιάς Ηπείρου». Στις πρώτες θέσεις φιγουράρουν δύο «δικοί» μας παίκτες
(Ρίβερς - Στογιάκοβιτς) ενώ μόνο στην κατηγορία των καλύτερων Ευρωπαίων
παικτών δεν φιγουράρει στην πρώτη τριάδα παίκτης που αγωνίζεται στη χώρα μας.

ΚΑΛΥΤΕΡΟΣ ΕΥΡΩΠΑΙΟΣ: 1) Ναουμόσκι 230 β., 2) Τζόρτζεβιτς 202, 3)
Μποντίρογκα 185, 4) Τάρλατς 180, 5) Μάγιερς 114, 7) Στογιάκοβιτς 73, 14)
Σιγάλας 26, 15) Οικονόμου 25, 16) Φασούλας 24, 18) Κορωνιός 20, 35) Αλβέρτης 1.

ΚΑΛΥΤΕΡΟΣ ΑΜΕΡΙΚΑΝΟΣ: 1) Ρίβερς 270 β., 2) Ραντ 212, 3) Αρλάουκας 148,
4) Μπέρντ 107, 5) Ουίλιαμς 88, 9) Έντουαρντς 56, 10) Αλεξάντερ 56, 13) Φορντ
32, 15) Γκίμπερτ 24, 23) Μάξεϊ 12, 24) Ντίνκινς 11, 25) Ορτίθ 11.

ΚΑΛΥΤΕΡΟΣ ΝΕΑΡΟΣ: 1) Στογιάκοβιτς 213, 2) Μίλιτς 210, 3) Στεπάνια 150,
4) Ντρόμπνιακ 144, 5) Παπανικολάου 138, 8) Ρεντζιάς 87, 15) Γιαννούλης 21, 18)
Βούκσεβιτς 5..

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15835O101</ED>
<ID>
ID:167777

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O10&aa=1</URL></REF>


Article

<CATEGORY>vin10</CATEGORY>

 <H5></H5><H5>3 φιλικά για τις γυναίκες
</H5><H5>Τέσσερα τεστ
</H5><H5>Μετακομίζει
</H5><H2>Εμπιστευτικά
</H2>
ΤΡΙΑ ΦΙΛΙΚΑ παιχνίδια περιλαμβάνει το πρόγραμμα της Εθνικής μας ομάδας
γυναικών στα πλαίσια της προετοιμασίας της για τους αγώνες πρόκρισης (21-25
Μαΐου) στο Ευρωμπάσκετ του 1999. Το αντιπροσωπευτικό μας συγκρότημα θα παίξει
τρεις φορές με τη Βουλγαρία στη Θεσσαλονίκη.

Στην Αθήνα βρίσκεται η Μεσογειακή ομάδα που ολοκλήρωσε το πρώτο στάδιο της
προετοιμασίας της στη Νάουσα. Το πρόγραμμά της τώρα περιλαμβάνει τέσσερα
φιλικά επί ελληνικού εδάφους, δύο με την Εθνική Κύπρου (Παρασκευή στη Θήβα και
Κυριακή στον Άλιμο) και άλλα δύο με την Εθνική Τσεχίας (Δευτέρα και Τρίτη στη Γλυφάδα).

* Η κροατική ομοσπονδία μπάσκετ, στην προσπάθειά της να οργανωθεί καλύτερα,
ζήτησε τη βοήθεια της ΕΟΚ. Συγκεκριμένα, με επιστολή που έστειλε ο γενικός
γραμματέας της κροατικής ομοσπονδίας Πάβαο Σόσιτς στον ομόλογό του Πέτρο
Καπαγέρωφ, ζήτησε πληροφορίες για την εισροή οικονομικών πόρων, το αναπτυξιακό
πρόγραμμα και τη διάρθρωση εθνικών ομάδων.

Ιστορική ημέρα η σημερινή για την ΕΟΚ, αφού για τελευταία φορά θα
λειτουργήσουν τα γραφεία της στην οδό Παρασίου και Αχαρνών 99. Μετά αρκετό
καιρό το όνειρο γίνεται πραγματικότητα και η ελληνική ομοσπονδία
καλαθοσφαίρισης μετακομίζει για πρώτη φορά εκτός του κέντρου της Αθήνας, όπου
και συστεγαζόταν από τότε που ιδρύθηκε. Το νέο «σπίτι» της θα είναι πλέον τα
γραφεία στο ΟΑΚΑ, έτσι ώστε να βρίσκεται πραγματικά στην καρδιά του μπάσκετ.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15835O102</ED>
<ID>
ID:167778

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O10&aa=2</URL></REF>


Article

<CATEGORY>vin10</CATEGORY>

 <H5>Ο ΣΑΚΟΤΑ «ΕΠΝΙΞΕ» ΜΕ ΖΩΝΗ ΤΟΝ ΠΑΟΚ (77-62) ΣΤΟ ΑΛΕΞΑΝΔΡΕΙΟ
</H5><H5>ΦΥΛΛΟ ΑΓΩΝΑ
</H5><H5>Καμπάνα περιμένει τον ΠΑΟΚ
</H5><H2>Γύπας το Περιστέρι
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΤΟ ΠΕΡΙΣΤΕΡΙ μεταμορφώθηκε σε... γύπα και κατασπάραξε έναν υποτονικό
δικέφαλο αετό χθες στη Θεσσαλονίκη (77-62), επανακτώντας πανάξια το
πλεονέκτημα έδρας, που προσωρινά είχε απολέσει το Σάββατο.

Ο Ντράγκαν Σάκοτα παρουσιάστηκε πολύ διαβασμένος, έστησε αριστοτεχνικά την
ομάδα του και «έπνιξε» τον ΠΑΟΚ με τη ζώνη που προσπάθησε να εφαρμόσει και
πάλι ο Σκοτ Σκάιλς. Οι φιλοξενούμενοι με τρομερά ποσοστά ευστοχίας, ιδιαίτερα
έξω από τη γραμμή των 6.25 (13/20 δίποντα, 5/8 τρίποντα) στο πρώτο
εικοσάλεπτο, ουσιαστικά «καθάρισαν» τον αγώνα από το ημίχρονο.

Ο ΠΑΟΚ βρέθηκε μπροστά με 11-10 στο ξεκίνημα του αγώνα (7'), αλλά μετά δεν
κατάλαβε τι... συνέβη, αφού χτυπήθηκε από την ανεμοθύελλα των δυτικών προαστίων.

Με τον Άγγελο Κορωνιό μαέστρο στην ορχήστρα του Περιστερίου (8 ασίστ), τον
Μάρλον Μάξεϊ να «κλειδώνει» τον Ευθύμη Ρεντζιά και τον Μίλαν Γκούροβιτς να
«εκτελεί» από την περιφέρεια (3/3 τρίποντα στο πρώτο 20λεπτο), οι
φιλοξενούμενοι αρχικά έκαναν ένα σερί 11-0 (11-21 στο 10') το οποίο έγινε και
19-2 (13-29 στο 13') με την ομάδα του Σκοτ Σκάιλς να μην μπορεί να αντιδράσει.
Χωρίς λύσεις στην επίθεση, αλλά και με την άμυνά του να... μπάζει, δεν είχε
καμία τύχη.

Στο Περιστέρι το Σάββατο ο ΠΑΟΚ είχε δεχτεί μόλις 25 πόντους στο πρώτο
ημίχρονο, ενώ χθες 41 (!). Επίσης, στο κρίσιμο πρώτο μέρος νικήθηκε κατά
κράτος στον τομέα των ριμπάουντ, αφού οι φιλοξενούμενοι πήραν 10 παραπάνω.

Έτσι, το 22-41, σκορ με το οποίο τελείωσε το ημίχρονο, κρίνεται απόλυτα
φυσιολογικό για το Περιστέρι που είχε επιβάλει πλήρως τον ρυθμό του.

Στις αρχές του δευτέρου ημιχρόνου, ο ΠΑΟΚ μπήκε πολύ δυνατά, βελτιώνοντας την
άμυνά του και εκμεταλλευόμενος ένα μπλακ άουτ του Περιστερίου (τέσσερα λεπτά
χωρίς καλάθι) μείωσε σε 28-41, αλλά εκεί ήρθε ο Θόδωρος Αποσκίτης με ένα
εκπληκτικό τρίποντο να εκτοξεύσει τη διαφορά και πάλι στους 18 πόντους (30-48
στο 26').

Ο Ντράγκαν Σάκοτα άλλαξε τον Μάρλον Μάξεϊ με τον Πάολο Αλμπέρτι, πρώτον για να
τον ξεκουράσει και δεύτερον επειδή ο Αμερικανός είχε αρχίσει να εκδηλώνει
βιαστικές επιθέσεις και εκεί δόθηκε η ευκαιρία στον Ευθύμη Ρεντζιά. Άρχισε να
σκοράρει κατά βούληση, πετυχαίνοντας μέχρι και τρίποντο (!), κατεβάζοντας τη
διαφορά στη χαμηλότερη τιμή της (48-55 στο 36'), χωρίς όμως να αντέξει
περισσότερο. Ο Κορωνιός ήταν ψύχραιμος, ο Μέλβιν Τσίτουμ ασταμάτητος (κάνοντας
ό,τι ήθελε κάτω από τα καλάθια) και έτσι το Περιστέρι δεν αντιμετώπισε
πρόβλημα, φτάνοντας εύκολα στη νίκη που δίνει πλέον ένα άλλο χρώμα στον μικρό
τελικό του πρωταθλήματος.

ΜΠΟΡΕΙ ο ΠΑΟΚ να γνώρισε μια οδυνηρή ήττα, αλλά τα πράγματα θα ήταν πιο
δύσκολα γι' αυτόν αν οι δύο διαιτητές είχαν κάνει αναλυτική αναφορά στο φύλλο
αγώνα για την ατμόσφαιρα του γηπέδου. Λίγο πριν από το τέλος του ματς ο χρόνος
είχε σταματήσει, αλλά το Περιστέρι εκδήλωσε επίθεση και πέτυχε καλάθι με τον
Γκούροβιτς, που δεν μέτρησε. Οι παίκτες του Ντράγκαν Σάκοτα, υπό τις έντονες
αποδοκιμασίες και τη ρίψη αντικειμένων, έφυγαν για τα αποδυτήρια νομίζοντας
πως ο αγώνας είχε τελειώσει. Όμως οι διαιτητές είχαν διακόψει προσωρινά τον
αγώνα επειδή έπεφταν αντικείμενα. Ύστερα από λίγο οι παίκτες του Περιστερίου
πείστηκαν να επιστρέψουν στον αγωνιστικό χώρο και το παιχνίδι τελείωσε με ένα
κάρφωμα του Τσίτουμ. Οι δύο ρέφερι στο φύλλο αγώνα έγραψαν απλά για τις
διακοπές, λέγοντας ότι το παιχνίδι τελείωσε κανονικά, καθώς και για τη ρίψη
κάποιων αντικειμένων. Έτσι η ομάδα της Θεσσαλονίκης το πολύ να τιμωρηθεί με
χρηματικό πρόστιμο.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15835O111</ED>
<ID>
ID:167779

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O11&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Στη Σκαβολίνι υπογράφει ο Μολτέντο
</H2>
ΟΤΑΝ ραγίσει το γυαλί, δεν ξανακολλά και αυτό συνέβη μεταξύ Ηρακλή και
Μολτέντο. Ο Ουρουγουανός με ιταλική υπηκοότητα φόργουορντ ετοιμάζεται να
επιστρέψει αύριο στην Ιταλία για να υπογράψει τριετές συμβόλαιο με τη
Σκαβολίνι Πέζαρο, αφού και χθες οι άνθρωποι του ΤΑΚ Ηρακλής τού επανέλαβαν πως
η πρότασή τους δεν αλλάζει και είναι 200.000 δολάρια για μονοετές συμβόλαιο.

«Δεν θέλω να γίνω γυρολόγος παίζοντας μία χρονιά εδώ και την άλλη εκεί,
προτιμώ τα τρία χρόνια της Σκαβολίνι από τη στιγμή που ο Ηρακλής δεν μου κάνει
διετές συμβόλαιο, εγώ πάντως ήθελα να μείνω. Στο Πέζαρο πιστεύω θα είναι καλά,
γιατί ο Βουγιόσεβιτς με ξέρει και αυτός ζήτησε να πάω», ήταν οι δηλώσεις του
Χουάν Μανουέλ Μολτέντο. Αυτή η τροπή του θέματος υποχρεώνει του «κυανόλευκους»
να αναζητήσουν παίκτη στη θέση «3» για εναλλακτική λύση στο Μπάκναλ, αλλά θα
περιμένουν να κάνει τις εισηγήσεις του ο νέος προπονητής που θα είναι εκτός
απροόπτου ο Βαγγέλης Αλεξανδρής.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15835O112</ED>
<ID>
ID:167780

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Έρχεται ο μάνατζερ του Σκονοκίνι
</H2>
ΠΡΟΘΕΣΗ να έρθει σύντομα στην Αθήνα, προκειμένου να διευθετήσει το τι μέλλει
γενέσθαι με τον Ούγκο Σκονοκίνι, έχει ο μάνατζερ του παίκτη. Ο Αντόνιο
Ριτσότι, όπως λένε οι πληροφορίες από την γείτονα χώρα, σχεδιάζει να
ταξιδεύσει μέχρι την ελληνική πρωτεύουσα, ώστε να συναντήσει τον Παύλο
Γιαννακόπουλο και να συζητήσουν την παραμονή (ή όχι) του Σκονοκίνι στον
Παναθηναϊκό. Ο παίκτης έχει εκδηλώσει την πρόθεση να παραμείνει και
απρόσκοπτος να ενταχθεί στην Εθνική Αργεντινής (όπου κλήθηκε για πρώτη φορά)
για την προετοιμασία της.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15835O113</ED>
<ID>
ID:167781

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O11&aa=3</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Νοκ άουτ οι Λέικερς
</H2>
ΟΙ ΓΙΟΥΤΑ Τζαζ απέκλεισαν τους Λέικερς με 4-1 νίκες, ενώ οι Νιού Γιόρκ Νικς
πέτυχαν την τρίτη τους νίκη (3-1 το σκορ) κόντρα στους Μαϊάμι Χιτ.

Οι Λέικερς λύγισαν (98-93) στην παράταση, αφού για άλλη μια φορά ο Καρλ
Μαλόουν ήταν «χάρμα ιδέσθαι» (32 π. - 20 ριμπ.), ενώ την ίδια ώρα ο Σακίλ Ο
Νιλ καθόταν «βιδωμένος» στον πάγκο, αφού είχε χρεωθεί με έξι φάουλ.

Στο Μάντισον Σκουέαρ Γκάρντεν οι Νικς επιβλήθηκαν με 89-76 και χρειάζονται μια
νίκη για να προκριθούν στον τελικό της Ανατολής.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15835O114</ED>
<ID>
ID:167782

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O11&aa=4</URL></REF>


Article

<CATEGORY>vin10</CATEGORY>

 <H5>ΝΟΡΒΗΓΙΑ
</H5><H2>Έχει και καλό σολομό...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Η επιχείρηση ενίσχυσης της ομάδας του Παναθηναϊκού αρχίζει να μεθοδεύεται με
καλούς ρυθμούς. Ήδη, η παραμονή του Νίκου Καρούλια στη Νορβηγία θα είναι
πολυήμερη, και ­ ελπίζεται ­ η εργασία του να φέρει αποτέλεσμα.

*** Έχει κάτι καπνιστούς (ή μη) σολομούς εκεί, σκέτη νοστιμιά!

*** Η Νορβηγία, είναι γνωστό εδώ και λίγα χρόνια πως διαθέτει ό,τι το
καλύτερο σε επαγγελματίες ποδοσφαιριστές, και ας μην έχει παράδοση.

*** Μόνο που αυτή τη λεπτομέρεια, δυστυχώς για τα ελληνικά πορτοφόλια,
την πληροφορήθηκαν πριν από εμάς άλλοι...

*** Ας πάρουμε τον ταλαντούχο ­ όπως λέγεται ­ κυνηγό Φλο. Τον πρότεινε
ο Ντόκεν, άρεσε στους παναθηναϊκούς, αλλά κάπου στη διαδρομή προέκυψε Τσέλση.

*** Άρα θα γίνει παιγνίδι έτσι και ο πρόεδρος αποφασίσει να «χτυπήσει»
τη μεταγραφή!

*** Που λέει ο λόγος...

*** Γενικώς, οι τιμές από το Όσλο ακούγονται σήμερα εξωφρενικές για
Έλληνες προέδρους.

*** Και να δείτε που, τελικώς, θα υπάρξει στροφή στα «εγχώρια προϊόντα».

*** Το σημερινό ρεπορτάζ της «ΟΜΑΔΑΣ» θα σας βάλει για τα καλά στο
ευρωπαϊκό χρηματιστήριο, κυρίως οι αναγνώστες οι οποίοι αγωνιούν για τον
Παναθηναϊκό θα μελαγχολήσουν...

*** Μιλάμε για πολύ «άτιμες» τιμές, για ποδοσφαιριστές που, διάβολε,
δεν έχουν παίξει καν σε Μουντιάλ!

*** Θα τις μελετήσει ο Βάιος Καραγιάννης και θα νιώσει πως τον κλέβουν
στην ΑΕΚ. Αυτός έπαιξε σε Μουντιάλ, μην το ξεχνάμε...

Ο Μάρκος στην «αντίσταση»

Βεβαίως, ο Γιώργος Βασρδινογιάννης, έχοντας ήδη τα πρώτα «σκληρά» μηνύματα από
το Όσλο, δεν κάθεται με σταυρωμένα τα χέρια.

*** Χθες, ο πρόεδρος φώναξε τον Μάρκο, προκειμένου να τα βρουν για
ανανέωση συμβολαίου, αλλά δεν...

*** Πέντε χρόνια ζήτησε η εργοδοσία, λιγότερα απάντησε ο εργαζόμενος.

*** Θα γίνονταν παλαιότερα αυτά τα πράγματα; Όχι βέβαια.

*** Για όλα φταίει ο Μπόσμαν!

*** Τα πενταετή συμβόλαια μοιάζουν πλέον αιχμαλωσία, θυμίζουν δύσκολες
εποχές, εντελώς άδικες για τους επαγγελματίες.

*** Το αν κάποιοι Έλληνες πιστεύουν ότι είναι... Κρόιφ, αποτελεί
διαφορετικό θέμα, το οποίο μεσοπρόθεσμα τους κοστίζει...

*** Τώρα έχουν άποψη, έχουν δικαίωμα επιλογής και όπου η τύχη τους βγάλει...

*** Κανείς δεν μπορεί να χαρακτηρίσει επιτυχία του Ουζουνίδη να
ενταχθεί στην ομάδα της... Χάβρης, διότι ποια είναι η Χάβρη ­ εκτός, βέβαια,
από το ότι του δίνει 200 εκατομμύρια για δύο χρόνια!.

*** Όμως, έχει δικαίωμα να πάει στο εξωτερικό, όπως πήγε ο Τσάρτας, ο
Μαχλάς, ο Δώνης και ο Παταβούκας!

*** Δεν μπορεί, κάποια μέρα θα υπάρξει Έλληνας που θα γίνει πρωτοσέλιδο
για την αγωνιστική του αξία...

Μελετημένη τοποθέτηση

Καιρό είχαμε να ακούσουμε τη φωνή του Περσία. Μίλησε χθες το μεσημέρι, ενώπιον
Μπάγιεβιτς και Μπουρουντζίκα και έπλεξε το εγκώμιο του βασικού προπονητή της ομάδας.

*** «Το σπουδαιότερο σεμινάριο ποδοσφαίρου είναι να δουλεύεις δίπλα
στον Μπάγιεβιτς», δήλωσε ο Μελέτης.

*** Άντε τώρα ο Ντούσκο να απαντήσει αρνητικά έτσι και τον ρωτήσουν αν
χρειάζεται τον βοηθό του...

*** Πρόβλεψη: πάμε για σεμινάριο τουλάχιστον διετές, και βλέπουμε.

*** Ο Περσίας δεν παρέλειψε να πει θερμά λόγια και για τον πρόεδρο, το
κλίμα, την πειθαρχία κλπ.

*** Είχε πάρει φόρα και, συνεπώς, δεν μας πέφτει λόγος.

Υπήρχε έφεση...

Για χατίρι του Θεσσαλονικιού διαιτητή Νίκου Αγγελάκη, επαναλαμβάνεται σήμερα η
κλήρωση διαιτητών της προσεχούς Κυριακής.

*** Η επιτροπή κλήρωσης, τον θεωρούσε χθες τιμωρημένο τον Αγγελάκη,
αλλά ο άνθρωπος είχε δικαιωθεί στην επιτροπή εφέσεων.

*** Άρα, ιδού που η ΕΠΑΕ κάνει καμιά φορά λάθη...

*** Σε μια στοιχειωδώς σοβαρή ποδοσφαιρικώς χώρα, ο Αγγελάκης θα έπρεπε
να έχει μείνει σπίτι του, μετά από εκείνο το απίθανο παιγνίδι Ιωνικού - ΠΑΟ. Δικαιώθηκε.

*** Περισσότερο όλων δικαιώθηκε θα έλεγα ο αρχιδιαιτητής Γερμανάκος, ο
οποίος έμεινε στο πόστο του όσες θύελλες και αν του προέκυψαν μέχρι τώρα.

*** Σωστός είναι ο Μάκης. Ο καπετάνιος φεύγει τελευταίος στο
διαγραφόμενο ναυάγιο, και αφού διαπιστώσει ότι δεν υπάρχει ίχνος σωτηρίας.

*** Ελληνική διαιτησία, λοιπόν! Όποιος σοβαρός φίλαθλος την βλέπει
ακόμη με συμπαθητικό μάτι, καλά θα κάνει να πάειΙ σε οφθαλμίατρο εμπιστοσύνης...

*** Δεν παίζει κανείς με την όραση...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15835O121</ED>
<ID>
ID:167783

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Χωρίς πυξίδα
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΤΡΩΤΑ και μόνο τρωτά έχει να παρουσιάσει ο χώρος της διαιτησίας ποδοσφαίρου.
Το κακό γίνεται χειρότερο στο πέρασμα του χρόνου. Από το πολυσκάνδαλο Κιάπε,
την άνοιξη του 1990, έως σήμερα ο κλάδος «των δικαστών του δευτερολέπτου» έχει
μπει σε περιπέτεια.

Παγιδευμένος στις ορέξεις παραγόντων, φορέων και ΠΑΕ, στον ρεβανσισμό και τις
εσωτερικές έριδες, οδηγήθηκε στην αδιαφάνεια και την αυθαιρεσία, χάνοντας την
πυξίδα του.

Αυτά που συμβαίνουν στη διαιτησία δύσκολα μπορείς να τα παρακολουθήσεις με τη
λογική. Η Επιτροπή του Μάκη Γερμανάκου, επειδή έκρινε πως η Πειθαρχική είναι
πέραν του δέοντος επιεικής την «κατήργησε» απομακρύνοντας, κατά παράβαση των
κανονισμών, διαιτητές από τον πίνακα.

Οι διαιτητές δικαιώθηκαν από την Επιτροπή Εφέσεων της ΕΠΟ, της οποίας οι
αποφάσεις είναι αμέσως εκτελεστές. Ωστόσο η Επιτροπή Ορισμού της Ομοσπονδίας
άφησε έξω από την κλήρωση τον δικαιωθέντα Νίκο Αγγελάκη. Αυθαιρεσία με
διάτρητο επιχείρημα, ότι δεν έφθασε στην ΕΟΔ το σκεπτικό της απόφασης από την
Εφέσεων. Χάθηκε από όροφο σε όροφο; Γιατί η ΕΟΔ δεν ζήτησε και το σκεπτικό της
απόφασης για τον Κύρο Βασάρα την προηγούμενη εβδομάδα; Έχουμε «κατάργηση» της
Εφέσεων από την Επιτροπή Γερμανάκου και την ΕΟΔ. Αν είναι δυνατόν.

Η ΕΠΑΕ ακύρωσε τη χθεσινή κλήρωση και θα κάνει σήμερα νέα. Το περίεργο είναι
ότι η ΕΠΑΕ έχει δίκιο.

Κάτι άλλο. Οι διαιτητές Α' Εθνικής είναι 32. Κάποια στιγμή φτιάχτηκε πίνακας
υψηλής ετοιμότητας με 10 διαιτητές. Σε αρκετές αγωνιστικές αξιολογήθηκαν οι
περισσότεροι αν όχι όλοι οι αγώνες και τους διηύθυναν οι ίδιοι και οι ίδιοι
διαιτητές του πίνακα των «10». Με τέτοια τεχνάσματα δεν γίνονται αξιόπιστα
πρωταθλήματα. Κρίμα.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15835O122</ED>
<ID>
ID:167784

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O12&aa=2</URL></REF>


Article

<CATEGORY>vin10</CATEGORY>

 <H2>Και τώρα από θέση κόουτς
</H2>
Με το ωραιότερο χαμόγελο (αριστερά) ποζάρει στον φακό του Ρώυτερ ο διάσημος
Λάρι Μπερντ, τρεις φορές νικητής στο ΝΒΑ με τους Μπόστον Σέλτικς και από χθες
προπονητής στους Ιντιάνα Πέισερς. Τον διασημότερο λευκό παίκτη του
αμερικανικού μπάσκετ ­ και πλέον κόουτς ­ παρουσίασε ο πρόεδρος Ντόνι Γουόλς.
Όσο για τον μισθό του 40χρονου Λάρι; Σχεδόν 1 δισ. ετησίως!

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15835O123</ED>
<ID>
ID:167785

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O12&aa=3</URL></REF>


Article

<CATEGORY>vin10</CATEGORY>

 <H2>Έξυπνος Σέρβος
</H2>
«Ο Σάκοτα θεωρείται "πονηρή αλεπού" που μπορεί να χτυπήσει όταν δεν τον
υπολογίζεις». Αυτό το σχόλιο μπήκε στο χθεσινό φύλλο και είδατε τι προέκυψε
στον Σκάιλς και την ομάδα του ΠΑΟΚ χθες βράδυ στο Αλεξάνδρειο. Τώρα με το 1-1
αναμένεται σούπερ ενδιαφέρον στον τρίτο αγώνα του γηπέδου Περιστερίου. Για να
δούμε ποιοι τελικά θα ανάψουν στο τέλος «το πούρο της Ευρωλίγκα»...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15835O124</ED>
<ID>
ID:167786

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O12&aa=4</URL></REF>


Article

<CATEGORY>vin10</CATEGORY>

 <H2>Μπροστά οι γυναίκες, πίσω οι άνδρες
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΚΑΙΡΙΑ ΝΙΚΗ πέτυχε η εθνική ομάδα των γυναικών με αντίπαλο τη Γερμανία, στον
7ο γύρο του ευρωπαϊκού πρωταθλήματος. Η ομάδα μας κέρδισε με σκορ 1,5-0,5 τη
ισχυρή της αντίπαλο και τώρα ισοβαθμεί στην 3η θέση με την Αγγλία και τη
Ρωσία. Στον προτελευταίο γύρο αντιμετωπίζει την Ουγγαρία η οποία, δεδομένου
ότι Πόλγκαρ και Μαντλ δεν αγωνίζονται, είναι ομάδα στα επίπεδα της δικής μας.
Οι άνδρες αντίθετα βυθίστηκαν στις τελευταίες θέσεις του βαθμολογικού πίνακα
καθώς ηττήθηκαν από την Πολωνία με σκορ 3-1. Η Αγγλία στους άνδρες νίκησε και
την Ουγγαρία, με 3-1 (Σορτ - Τσέρνιν 1-0, Άνταμς - Αλμάσι 1-0, Σπίλμαν -
Πίντερ, Σάντλερ - Σαξ ισοπαλίες) και δύσκολα θα χάσει την πρώτη θέση. Οι
Γεωργιανές έχουν επίσης αποσπαστεί στη βαθμολογία των γυναικών και εκτός
απροόπτου θα κατακτήσουν το χρυσό μετάλλιο.

ΑΤΤΙΚΗ

Ξεκίνησαν την Κυριακή τα μπαράζ των τοπικών κατηγοριών Αττικής. Από την Α'
Αττικής συμμετέχουν ο Ζήνων Γλυφάδας, η Ένωση Ποντίων Μελισσίων, η Κάντζα και
ο ΠΑΟ Λαρισαϊκός Αγ. Παύλου. Οι δύο πρώτοι θα ανέλθουν στη Γ' Εθνική. Όλοι θα
παίξουν εναντίον όλων, όμως οι αγώνες που έχουν ήδη παιχθεί (Λαρισαϊκός -
Ζήνων 2,5-5,5 και Κάντζα - Μελίσσια 3,5-4,5) κατά τη διάρκεια της κανονικής
περιόδου δεν θα ξαναγίνουν.

Οι τελικές βαθμολογίες (σε 7 αγώνες) των δύο ομίλων της Α' τοπικής κατηγορίας
έχουν ως εξής: Α' όμιλος: 10 Ε.Π. Μελισσίων 13 βαθμοί, 2) Κάντζα 12, 3) Λαύριο
10, 4) Πήγασος 8, 5) Δόξα Πεύκης 7, 6) Κότινος 4, 7) Ιωνικός Σύνδεσμος 2, 8)
ΠΚΔ Χολαργού 1 βαθμός.

Β' όμιλος: 1) Ζήνων Γλυφάδας 14, 2) Λαρισαϊκός 10, 3) Φοίνιξ 9, 4) Αίγινα 7,
5) Άρης 6, 6) Ν. Ψυχικό 5, 7) Σαλαμίνα 3, 8) ΑΦΟΑΝ 0 βαθμοί. Εκκρεμεί ακόμη η
συνάντηση Αίγινα - Ν. Ψυχικό.

Ιωνικός Σύνδεσμος, ΠΚΔ Χολαργού, Σαλαμίνα και ΑΦΟ Α. Νεάπολης συγκροτούν όμιλο
παραμονής στην κατηγορία.

Στους αγώνες της Κυριακής ο Ζήνων κέρδισε την Ε.Π. Μελισσίων με 4,5-3,5 και η
Κάντζα τον Λαρισαϊκό με το ίδιο σκορ. Για τον όμιλο της παραμονής έγιναν οι
συναντήσεις: Ιωνικός Σύνδεσμος - Σαλαμίνα 5-3, Χολαργός - ΑΦΟΑΝ 5,5-2,5.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15835O991</ED>
<ID>
ID:167787

</ID><URL>http://ta-nea.dolnet.gr/neaweb/neafile.print_unique?e=A&f=15835&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΤΑΜΑΤΑΕΙ ΤΙΣ ΠΑΡΑΣΤΑΣΕΙΣ ΣΤΗ ΘΕΣΣΑΛΟΝΙΚΗ Ο ΛΑΚΗΣ ΛΑΖΟΠΟΥΛΟΣ, ΠΑΡΑ ΤΗΝ ΑΠΟΦΑΣΗ
ΤΟΥ ΔΙΚΑΣΤΗΡΙΟΥ
</H5><H2>Αθώος και... αντίο
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Αθωώθηκε, τελικά, από το Μονομελές Πλημμελειοδικείο ο Λάκης Λαζόπουλος και οι
συγκατηγορούμενοι για παράνομη λειτουργία θεάτρου Κώστας Λοΐζος και Σταύρος
Γαλάνης. Αντίθετα, το δικαστήριο καταδίκασε ερήμην σε φυλάκιση τριάντα ημερών
­ εξαγοράσιμη προς 5.000 δραχμές ημερησίως ­ τον φερόμενο επιχειρηματία Λ. Ραπτάκη.

Σύμφωνα με το σκεπτικό της απόφασης του δικαστή κ. Θωμά Πεγιαζόγλου, οι
διατάξεις του Αναγκαστικού Νόμου 446/1937 «Περί λειτουργίας θεάτρου» ­ με τις
οποίες παραπέμφθηκαν σε δίκη και οι τέσσερις ­ η ευθύνη για την εξασφάλιση
άδειας και λειτουργίας του χώρου είναι αρμοδιότητα του ιδιοκτήτη και όχι των
θεατρικών παραγωγών, ηθοποιών και λοιπών συντελεστών που συμμετέχουν απλώς
στις παραστάσεις.

Ο δικαστής έκανε δεκτή την πρόταση του εισαγγελέα της έδρας για μετατροπή της
κατηγορίας από πλημμέλημα σε πταίσμα.

Αμέσως μετά την αθώωσή του ο κ. Λαζόπουλος δήλωσε στα «ΝΕΑ»: «Νιώθω
απεριόριστη χαρά από την αθώωση, η χαρά όμως αυτή συνοδεύεται και από πίκρα
που δεν μπορώ να συνεχίσω τις παραστάσεις μου στη Θεσσαλονίκη. Από τους
Θεσσαλονικείς δεν έχω κανένα παράπονο. Όσο για την Πολιτιστική Πρωτεύουσα ως
έννοια και θεσμό την τιμώ απεριόριστα. Παρ' όλα όσα συνέβησαν δεν θεωρώ ότι
πρέπει να πολεμάς τους θεσμούς, ενώ θα πιστεύω πάντα ότι ένας καλλιτέχνης θα
πρέπει να τιμά την πόλη».

Όταν ζητήθηκε από τον δημοφιλή ηθοποιό να σχολιάσει τη συμπεριφορά των
ανθρώπων του ΟΠΠΕ, αρκέστηκε να πει: «Είχαν την ατυχία να είναι οι ίδιοι
μαθητές και δάσκαλοι». «Είναι λυπηρό ότι οι αρχές επέδειξαν τον υπερβάλλοντα
αυτό ζήλο, ειδικά για τον χώρο του "Fix", αλλά παράλληλα και μια τρομακτική
αδυναμία στην αντιμετώπιση του θέματος της νομιμότητας άλλων χώρων», συμπλήρωσε.

Σχολιάζοντας την προσωπική του περιπέτεια ο Λάκης Λαζόπουλος θυμήθηκε μια
παροιμία της ιδιαίτερης πατρίδας του: «Αμαρτάνει η παπαδιά, την πληρώνει το
χωριό...», αρκέστηκε να δηλώσει.

Την καταδίκη του συντελεστή της πολύκροτης θεατρικής παράστασης «Η Κυριακή των
παπουτσιών» και των δύο συγκατηγορουμένων του είχε προτείνει αργά χθες το
απόγευμα ο εισαγγελέας της έδρας, ενώ οι δικαστικές αρχές ερευνούν επίσης το
ενδεχόμενο καταλογισμού ποινικών ευθυνών και σε... αστυνομικούς για την
παράνομη λειτουργία του νεοδημιουργηθέντος θεάτρου «Fix».

Η πρόταση του εισαγγελέα στηρίχτηκε στο γεγονός ότι ο ηθοποιός και θεατρικός
παραγωγός ­ όπως τον χαρακτήρισε ­ Λάκης Λαζόπουλος συνδιοργάνωσε τη
συγκεκριμένη θεατρική παράσταση με τους εκπροσώπους του Οργανισμού
Πολιτιστικής Πρωτεύουσας και τους ιδιοκτήτες του νέου θεάτρου.

Παρά την καταδικαστική πρόταση, από την πολύωρη ακροαματική διαδικασία ­ χθες
δεύτερη ημέρα της δίκης ­ δεν προέκυψε ποιος τελικά από τους τέσσερις
κατηγορουμένους είχε την υποχρέωση να εκδώσει την άδεια λειτουργίας.

Ο κατηγορούμενος διευθύνων σύμβουλος, ο δήμαρχος Θεσσαλονίκης και πρόεδρος του
ΟΠΠΕ Κωνσταντίνος Κοσμόπουλος, αλλά και ο καλλιτεχνικός του διευθυντής Πάνος
Θεοδωρίδης που ήλθαν στο δικαστήριο για να τον υπερασπιστούν δήλωσαν άγνοια
για το θέμα της χορήγησης άδειας και επέρριψαν εμμέσως τις ευθύνες στον
φερόμενο ως ιδιοκτήτη του χώρου κ. Ραπτάκη.

Από την πλευρά του, ο κ. Λαζόπουλος στην απολογία του διερωτήθηκε,
απευθυνόμενος προς το δικαστήριο, αν οι Γερμανοί αστυνομικοί μπορούσαν να
συλλάβουν τον... Μίκη Θεοδωράκη επειδή ο χώρος που έδινε τις παραστάσεις δεν
είχε άδεια. «Θα συνέβαινε το ίδιο με την Αγνή Μπάλτσα ή με την Καμπαγιέ επειδή
δε μερίμνησαν για τους πυροσβεστήρες στο θέατρο...», είπε.

Ο κ. Λαζόπουλος από το εδώλιο του κατηγορουμένου ανακοίνωσε ότι σταματάει
οριστικά τις θεατρικές παραστάσεις: «Ξόδεψα έξι μήνες από τη ζωή μου, από την
ψυχή μου. Δεν μπορώ να συνεχίσω άλλο», είπε σε κάποια στιγμή της απολογίας
του. «Ειπώθηκε από τους εκπροσώπους του Οργανισμού ότι πίστευαν σ' εμένα και
ότι ήθελαν πάρα πολύ αυτές τις παραστάσεις για τη Θεσσαλονίκη. Τις ήθελαν τόσο
πολύ σε σημείο που να μην αναφέρονται ούτε καν στο πρόγραμμα εκδηλώσεων του
Οργανισμού... Μπορούσα να τις αναβάλω. Αναβλήθηκαν 231 εκδηλώσεις, δεν θα
υπήρχε κανένα πρόβλημα να αναβληθεί ακόμα μία».

Οι παραστάσεις του Λάκη Λαζόπουλου είχαν ξεκινήσει στις 28 Μαρτίου 1997 στο
χώρο του νεοδημιουργηθέντος θεάτρου «Fix» χωρητικότητας 940 θέσεων, το
μεγαλύτερο θέατρο που διαθέτει αυτή τη στιγμή η Θεσσαλονίκη.

Τη χθεσινή ακροαματική διαδικασία παρακολούθησαν δεκάδες άτομα που είχαν
κατακλύσει από νωρίς το πρωί την αίθουσα του Μονομελούς Πλημμελειοδικείου, ενώ
στους διαδρόμους του δικαστικού μεγάρου δικαστικοί υπάλληλοι, δικηγόροι και
διάδικοι συζητούσαν για το αν θα έπρεπε ή όχι να συλληφθεί ο Λαζόπουλος.

Λίγο προτού ολοκληρωθεί η ακροαματική διαδικασία, η Εισαγγελία Πρωτοδικών
ανακοίνωσε ότι θα αναζητηθούν τυχόν ευθύνες κατά αστυνομικών οι οποίοι
φέρονται ότι δεν εφάρμοσαν τη δικαστική εντολή για σφράγισμα όλων των
εγκαταστάσεων του «Fix».

Όπως έγραψαν χθες τα «ΝΕΑ», ο προϊστάμενος της Εισαγγελίας με γραπτή εντολή
που κοινοποίησε στο αστυνομικό τμήμα της περιοχής ζήτησε να φρουρούνται σε
εικοσιτετράωρη βάση όλες οι εγκαταστάσεις επειδή, όπως είπε, λειτουργούν χωρίς
άδεια. Παρ' όλα αυτά, το βράδυ της Δευτέρας λειτούργησαν κανονικά οι υπόλοιποι
χώροι διασκέδασης ­ εκτός από το θέατρο ­ με αποτέλεσμα να συλληφθούν τρία
άτομα που δήλωσαν υπεύθυνα για τη λειτουργία τους.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15835P011</ED>
<ID>
ID:167788

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P01&aa=1</URL></REF>


Article

<CATEGORY>vin09</CATEGORY>

 <H5>ΣΤΟ «ΑΝΟΙΧΤΟ ΘΕΑΤΡΟ» ­ «ΕΠΙΓΕΙΟΙ ΠΑΡΑΔΕΙΣΟΙ» ΣΤΟ ΖΑΠΠΕΙΟ
</H5><H2>«Τρυφερός» Χορός
</H2>
Εκδήλωση πραγματοποιείται στο Μορφωτικό Ίδρυμα της Εθνικής Τράπεζας
(Θουκυδίδου 13, Πλάκα) στις 8.30 μ.μ. με αφορμή την έκδοση του πρώτου CD με
έργα του ενός και μοναδικού Έλληνα συνθέτη της Αναγέννησης Φραγκίσκου
Λεονταρίτη από το φωνητικό σύνολο «Πολυφωνία» σε συνεργασία με την εταιρεία FM
Records. Θα μιλήσουν οι Στέφανος Κακλαμάνης, Γιάννης Σβώλος και Νίκος
Κοτροκόης και θα ερμηνευθούν έργα του Λεονταρίτη από την «Πολυφωνία».

ΧΟΡΟΘΕΑΤΡΟ

Απόψε αλλά και αύριο και μεθαύριο στις 9.30 μ.μ. στο «Ανοιχτό Θέατρο» (Κάλβου,
Γκύζη, τηλ. 6460.660), στο πλαίσιο του Μήνα Θεάτρου, που οργανώνει η
χορογράφος Δόνη Μιχαηλίδη, η πολύ ενδιαφέρουσα ομάδα σύγχρονου χορού «Sine qua
non» παρουσιάζει το θέαμα «Temps tendra - Τρυφερός χρόνος» σε χορογραφία
Αποστολίας Παπαδαμάκη

ΘΕΑΤΡΟ

Το «Φυντανάκι» του Παντελή Χορν παρουσιάζει από σήμερα έως και το Σάββατο στην
Φλώρινα, στο θέατρο «Αριστοτέλης», το ΚΘΒΕ, σε σκηνοθεσία Θοδωρή Γκόνη, με
σκηνικά - κοστούμια Ιουλίας Σταυρίδου και μουσική Νίκου Ξυδάκη. Παίζουν οι:
Κατερίνα Χέλμη, Νίκος Βρεττός κ.ά.

ΔΙΑΛΕΞΕΙΣ

«Η γλυπτική του Άντονι Κάρο στο τεχνο-ιστορικό της πλαίσιο» είναι το θέμα της
ομιλίας του Βρετανού κριτικού τέχνης Μπράιαν Ρόμπερτσον που θα γίνει στις 8
μ.μ. στην Εθνική Πινακοθήκη (Βασιλέως Κωνσταντίνου 50) στο πλαίσιο της έκθεσης
του κορυφαίου Βρετανού γλύπτη.

*** Για τον Γιοννούς Εμρέ, τον μυστικό προφορικό ποιητή του 13ου αιώνα, θα
μιλήσει η βραβευμένη με το φετινό βραβείο Ιπεκτσί αν. καθηγήτρια του
Πανεπιστημίου Αθηνών Πολύμνια Αθανασιάδη στις 8.30 μ.μ. στην Ελληνοαμερικανή
Ένωση (Μασσαλίας 22, Κολωνάκι). Η είσοδος για την ομιλία, που έχει τίτλο «Ένας
δερβίσης χωρίς τάγμα», είναι ελεύθερη.

*** «Η αφηγηματική δομή των κωμωδιών του Αριστοφάνη» είναι το θέμα της ομιλίας
του καθηγητή της Αρχαίας Ελληνικής Φιλολογίας και Νεοελληνικού Λαϊκού
Πολιτισμού στο Πανεπιστήμιο της Νέας Υόρκης, που θα πραγματοποιηθεί στις 7.30
μ.μ. με ελεύθερη είσοδο στο Αετοπούλειο Πολιτιστικό Κέντρο του Δήμου
Χαλανδρίου (Φιλικής Εταιρείας - Τομπάζη 18, Χαλάνδρι, τηλ. 6820.464, 6825.373).

*** «Η εξέλιξη της φιλοσοφικής σκέψης από τον Σωκράτη μέχρι τον Σαρτρ» είναι
το θέμα του καθηγητή Φιλοσοφικής του Πανεπιστημίου Στέφανου Ροζάκη που θα
μιλήσει στις 8 μ.μ. στην «Βίλα Στέλλα» (Σοφίας - Γαλήνης) του Ηρακλείου Αττικής.

ΣΥΝΑΥΛΙΕΣ

Συναυλία τσέμπαλο του διάσημου Αργεντινού Εντουάρντο Ζαπάτα οργανώνει η
πρεσβεία της Αργεντινής Δημοκρατίας, στις 9 μ.μ., στο διεθνές καλλιτεχνικό
κέντρο «Ατενέουμ» (Αμερικής 8), με είσοδο ελεύθερη.

*** Έργα Βέμπερ, Χάιντν, Μαρτινού, Ζολιβέ και Σακαμότο θα ερμηνεύσουν οι
Λάουρα Γκίνη (πιάνο), Κωστής Θέος (βιολοντσέλο) και Νίκος Νικόπουλος (φλάουτο)
σε μια συναυλία με τον τίτλο «Από τον Χάιντν στον Σακαμότο» που
πραγματοποιείται στο καλλιτεχνικό καφενείο «Κοντσέρτο» (Μάγερ 18, στοά Εθνικού
Ωδείου, τηλ. 5241.581, 5244.396) στις 10 μ.μ.

*** Αρχίζει στις 5.30 μ.μ. στο Ζάππειο Μέγαρο το συνέδριο «Επίγειοι
παράδεισοι» του «Θάλασσα Φόρουμ '97», στο οποίο ο δήμαρχος Αθηναίων κ. Δ.
Αβραμόπουλος «θα υποδεχθεί και θα φιλοξενήσει στην Αθήνα περιοχές της πατρίδας μας».

ΤΣΙΡΚΟ

Εκτός από το... τσίρκο της Πολιτιστικής Πρωτεύουσας, η Θεσσαλονίκη από σήμερα
διαθέτει και αυθεντικό τσίρκο ­ το «Έμπελ Ρίβα» ­ που εμφανίζεται σε δύο
παραστάσεις κάθε μέρα (7 και 9.30 μ.μ.) και σε τρεις την Κυριακή (11 π.μ., 5
και 8 μ.μ.) στο «Ποσειδώνιο» Αθλητικό Κέντρο, τέρμα Μεγάλου Αλεξάνδρου, τηλ.
425.421, 425.429) με εισιτήρια προς 3.800, 3.200, 2.800 και 2.400 δρχ.

ΕΚΘΕΣΕΙΣ

Οι «Τρομεροί γονείς» του Ζαν Κοκτό παίζονται ακόμη στη Θεσσαλονίκη. Και
μπορούν να «συνδυαστούν» με μια επίσκεψη στην αίθουσα τέχνης Φωκά - Forum of
Keen Art (Ν. Φωκά 17, Λευκός Πύργος, τηλ. 240.362), όπου από σήμερα έως τις 30
Μαΐου παρουσιάζονται σαράντα αυθεντικές λιθογραφίες του Κοκτό από τη σειρά
«Θέατρο» του 1957, εμπνευσμένες από θεατρικά έργα ­ ανάμεσά τους και οι
«Τρομεροί γονείς».

*** Την τελευταία δουλειά της παρουσιάζει η ζωγράφος Μαρία Δημητριάδη από
σήμερα στις 8 μ.μ. και έως τις 7 Ιουνίου, στην αίθουσα τέχνης «Μέδουσα»
(Ξενοκράτους 7, τηλ. 7244.552).

*** Έκθεση της Σιλβί Φλερί από σήμερα (8.30 μ.μ.) έως τις 28 Ιουνίου στην
αίθουσα τέχνης Ρεβέκκα Καμχή (Σοφοκλέους 23, τηλ. 3210.448).

*** Δύο εκθέσεις εγκαινιάζονται απόψε στην αίθουσα τέχνης «Αστρολάβος -
Δεξαμενή» (Ξανθίππου 11, τηλ. 7294.342-3). Στο κάτω επίπεδο εκθέτει ο ζωγράφος
Κώστας Λαμπρόπουλος και στο μεσαίο γλυπτικές κατασκευές - έπιπλα ο Νικόλας
Χατζής με τον τίτλο «Ιστορίες στο σπίτι». Έως τις 7 Ιουνίου.

*** Έκθεση ζωγραφικής του Γιώργου Ξένου εγκαινιάζεται στις 8 μ.μ. στο
Πολιτιστικό Κέντρο του Πανεπιστημίου Αθηνών (κτίριο Κ. Παλαμά, Ακαδημίας-Σίνα)
υπό την αιγίδα του Πολιτιστικού Οργανισμού του Δήμου Αθηναίων. Έως τις 26 Μαΐου.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15835P021</ED>
<ID>
ID:167789

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ»
</H2>
Στο μουσικό θέατρο «Δίπλα στο Ποτάμι» (Λ. Κατσώνη 189, Άγιοι Ανάργυροι, της
2610.444) φιλοξενείται από σήμερα έως τις 25 Μαΐου η Σωτηρία Λεονάρδου. Στις
10.30 μ.μ., με είσοδο 3.000 δρχ.

*** Στο «Club» του Μύλου, στη Θεσσαλονίκη, θα είναι απόψε ο Τάκης Φαραζής με
τα «Ονειρέματά» του.

*** Βραδιά μαύρης μουσικής με τον Τζέιμς Μπενίτεθ απόψε στο Μπαρ «Ασώματοι»
(Αγίων Ασωμάτων 43, Θησείο, τηλ. 3236.670).

*** Βραδιά Νίκου Καββαδία με τραγούδια των Θάνου Μικρούτσικου, Δημήτρη
Ζερβουδάκη, Μαρίζας Κωχ, Γιάννη Σπανού, αδελφών Κατσιμίχα και των «Ξέμπαρκων»
απόψε στο «Χαμάμ» (Δημοφώντος 97, Πετράλωνα, τηλ. 3457.634) από τους Αργυρώ
Καπάρου, Γιώργο Μοναχό και Αλέξη Ροζάκη.

*** Τη μνήμη του ποιητή Νίκου Γκάτσου τιμούν απόψε στο Μουσικό Σπίτι
«Δίαυλος», με αφορμή τη συμπλήρωση πέντε χρόνων από τον θάνατό του. Ο Τάκης
Κωνσταντακόπουλος θα ερμηνεύσει τραγούδια που έχουν μελοποιηθεί από τους Μάνο
Χατζιδάκι, Μίκη Θεοδωράκη, Σταύρο Ξαρχάκο, Δήμο Μούτση και Λουκιανό Κηλαηδόνη.
«Δίαυλος» (Δράκου 9, Κουκάκι, τηλ. 9239.588).

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15835P022</ED>
<ID>
ID:167790

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P02&aa=2</URL></REF>


Article

<CATEGORY>vin09</CATEGORY>

 <H2>Θα καθυστερήσει...
</H2>
Φρένο στον ενθουσιασμό που μας προκάλεσε η είδηση του ερχομού του Μάρλον
Μπράντο στην Αθήνα, εντός του Μαΐου, βάζει ο ίδιος. Ζητάει την αναβολή της
εκδήλωσης για το περιβάλλον, για το τέλος Ιουνίου ή το τέλος Σεπτεμβρίου. Ο
Μάρλον Μπράντο επικοινώνησε με το γραφείο που διοργανώνει την εκδήλωση ­ είχε
προγραμματιστεί για τις 22 Μαΐου ­ και επικαλέστηκε λόγους υγείας. Είπε
συγκεκριμένα ότι έχει πρόβλημα στο συκώτι του. Το γεγονός, πάντως, ότι ό ίδιος
ζητάει την αναβολή κι όχι οι δικηγόροι του (οι οποίοι είχαν προηγηθεί στη
διαπραγμάτευση και στην υπογραφή των συμβολαίων), βάζει δηλαδή ένα προσωπικό
στοιχείο, είναι ανησυχητικό. Μήπως είναι αλήθεια; Είναι φανερό ότι όλοι μας
προτιμάμε οι λόγοι υγείας να είναι ένας εύσχημος τρόπος αναβολής.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15835P023</ED>
<ID>
ID:167791

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P02&aa=3</URL></REF>


Article

<CATEGORY>vin09</CATEGORY>

 <H2>... από την Κούβα
</H2>
<AUTHOR>Ε.Δ.Χ.</AUTHOR>

Το ιερό τέρας του αμερικανικού κινηματογράφου βρίσκεται αυτό τον καιρό στην
Κούβα, απ' όπου επικοινώνησε με τους Έλληνες διοργανωτές. Τους διαβεβαίωσε ότι
τίποτα δεν αλλάζει ως προς το θέμα που είναι «Τα περιβαλλοντικά προβλήματα των
καιρών μας ­ η μόλυνση του πλανήτη μας». Οι όροι που έχουν τεθεί από την
πλευρά του είναι ότι απαγορεύει τηλεοπτική κάλυψη της ομιλίας του, δεν θα
δώσει μεμονωμένες συνεντεύξεις και δεν θα κάνει καμία άλλη δημόσια εμφάνιση.
Σεβαστοί όλοι. Αλίμονο! Ο Μπράντο δεν είναι ένα απλό αστέρι των καιρών μας,
είναι ο τελευταίος των μεγάλων του 20ού αιώνα. Δεν είναι απλώς ένας σταρ με
παραξενιές, αλλά μια προσωπικότητα τεράστια. Ας είναι καλά κι ας έλθει όποτε
μπορεί ­ λέμε εμείς που δεν έχουμε συμβόλαια παρά μνήμες και αγάπη.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15835P024</ED>
<ID>
ID:167792

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P02&aa=4</URL></REF>


Article

<CATEGORY>vin09</CATEGORY>

 <H2>Προβολείς στην ελληνική παρουσία
</H2>
<AUTHOR>Ε.Φ</AUTHOR>

Οι σιδερένιες κατασκευές του Κουλαντιανού, τα νέον του Αντωνάκου και της
Χρύσσας, οι μυθολογικές φιγούρες του Φασιανού, τα ανθρωπάκια του Γαΐτη και η
πλειοψηφία των Ελλήνων εικαστικών καλλιτεχνών της δεκαετίας του '60 και του
'70 αναφέρονται με τα πλέον κολακευτικά σχόλια στη «Μοντ», με αφορμή το 42ο
Σαλόνι Σύγχρονης Τέχνης (στο «δημαρχείο» του δεύτερου διαμερίσματος του
Παρισιού ως τις 20 Μαΐου). Και με την επισήμανση ότι αυτή η ομάδα των
«παλαιών» έχει καταφέρει να κάνει όνομα και στη Γαλλία, κάτι που δεν συμβαίνει
με τους νεώτερους, οι οποίοι συμπαρουσιάζονται σε αυτήν την παριζιάνικη
διοργάνωση. Για τον λόγο αυτό, οι προβολείς του Σαλονιού πέφτουν πάνω στην
ελληνική παρουσία, καθώς βλέπουν πως η δική μας καλλιτεχνική δημιουργία είναι
εξίσου πολυμορφική, ζωντανή, εκρηκτική και διαπολιτιστική όσο και η γαλλική παραγωγή.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15835P025</ED>
<ID>
ID:167793

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P02&aa=5</URL></REF>


Article

<CATEGORY>vin09</CATEGORY>

 <H2>Μακριά από τους προβολείς
</H2>
<AUTHOR>Π.Κ.</AUTHOR>

Όχι ένα, ούτε δύο, αλλά τρία διεθνή επιστημονικά αρχαιολογικά συνέδρια
συντελέσθηκαν σεμνά - σεμνά στην Αθήνα, την εβδομάδα που πέρασε, ενώ η προσοχή
μας ήταν στραμμένη στις Κάννες και στα πάθη του Λάκη Λαζόπουλου. Το ένα
μιλούσε για τους «Πλούσιους και τους φτωχούς στη λατινική κατοχή της Ανατολής»
­ από τις αίθουσες του Παλιού Πανεπιστημίου στην Πλάκα. Το άλλο, για την
«Πολεοδομική εικόνα της πόλης των Αθηνών από τα προϊστορικά χρόνια μέχρι
σήμερα» ­ στο Πανεπιστήμιο Αθηνών. Το τρίτο, για τη βυζαντινή Μικρά Ασία, στο
Εθνικό Ίδρυμα Ερευνών. Δείγμα όλα αυτά, του «μητροπολιτικού» ρόλου που μπορεί
να αναλάβει η χώρα μας στον τομέα των Ελληνικών Σπουδών, οι οποίες
«δοκιμάζονται» διεθνώς.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15835P026</ED>
<ID>
ID:167794

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P02&aa=6</URL></REF>


Article

<CATEGORY>vin09</CATEGORY>

 <H5>ΜΑΣΚΟΦΟΡΟΙ ΛΗΣΤΕΨΑΝ ΤΟΝ ΒΙΜ ΒΕΝΤΕΡΣ
</H5><H5></H5><H5>Καν Καν
</H5><H5>Οι ταινίες
</H5><H2>Ο υιός Μπέργκμαν δεν περνάει...
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>«Τον κύριο Ζακόμπ παρακαλώ». «Δεν είναι εδώ, ποιος τον ζητάει;», ρωτάει από
την άλλη άκρη της γραμμής κάποια ασήμαντη γαλλική φωνή, θηλυκού γένους. «Ο
Σβεν Νίκβιστ και ο Ντάνιελ Μπέργκμαν». «Τι θέλετε;», ξαναρωτάει η ίδια
ασήμαντη φωνή. «Έστω, δύο εισιτήρια για τη γιορτή του Μπέργκμαν». «Αδύνατον,
όλα εξαντλήθηκαν», λέει η ίδια φωνή, έτοιμη να διακόψει την επικοινωνία μ'
αυτούς τους... άσχετους. «Μα είναι ο γιος του, που να πάρει!».
</H3>
Τους «πήρε» αλλά δεν τους «σήκωσε». Εν ολίγοις, ουδενός το αυτί ίδρωσε από το
σκάνδαλο (ένα από τα σκάνδαλα) που κυκλοφορεί ως ανέκδοτο, σε όλο το μήκος, το
πλάτος και το... ύψος της Κυανής Ακτής! Τι έχει συμβεί;

Την Κυριακή, στη μεγαλοπρεπή, χρυσή εορτή των 50 χρόνων των Καννών και στην
απονομή του Χρυσού Φοίνικα, όλων των Χρυσών Φοινίκων στον Ίνγκμαρ Μπέργκμαν,
ουδείς γαλλικός εγκέφαλος του φεστιβάλ σκέφτηκε να καλέσει τον υιό τού
τιμώμενου Σουηδού, ούτε καν τον πιο στενό του συνεργάτη, τον Σβεν Νίκβιστ,
διάσημο διευθυντή φωτογραφίας!

Το εξωφρενικό είναι πως ο μεν Νίκβιστ μετέχει στο επίσημο πρόγραμμα, στο «Ένα
κάποιο βλέμμα», μέσω της ταινίας «Ιδιωτικές εξομολογήσεις» που σκηνοθέτησε η
Λιβ Ούλμαν. Ο δε Ντάνιελ Μπέργκμαν (γιος του «Δασκάλου») είναι σκηνοθέτης και
η ταινία του προβάλλεται στην «Αγορά» των Καννών!

Η ιστορία κατέληξε ως εξής: Νίκβιστ και Ντανιέλ Μπέργκμαν εκλιπαρούσαν για ένα
εισιτήριο μια άσχετη φωνή του γραφείου του μεσιέ Ζακόμπ, γενικού δερβέναγα του
Φστιβάλ. Έτερο εξωφρενικό είναι το γεγονός πως το Φστιβάλ έδωσε μόνο δύο
εισιτήρια στη σουηδική αντιπροσωπεία (!), τα οποία παρέλαβε η κρατική «Σβενσκ
Φιλμιντούστρι». 
Ο διευθυντής της αντελήφθη, την τελευταία «στιγμή» πως Νίκβιστ και Ντανιέλ
Μπέργκμαν δεν είχαν προσκλήσεις και τότε αναγκάστηκε κι αυτός να τηλεφωνήσει
στο γραφείο του Ζακόμπ.

Αυτό που συνέβη δεν έχει ματαγίνει. Τελικώς, οι άνθρωποι του Φεστιβάλ έδειξαν
γενναιοδωρία και... προσέφεραν δύο εισιτήρια. Αλλά για να τα πάρουν, ο Νίκβιστ
και ο γιος του Μπέργκμαν αναγκάστηκαν να περιμένουν στην ουρά κάτω από
καταρρακτώδη βροχή! Αντιθέτως, στη «λαμπρή» αυτή τελετή προς τιμήν του
Μπέργκμαν, είχαν παραστεί, ως επίσημοι καλεσμένοι και οι εξής (μεταξύ των
άλλων): Τζίνα Λολομπρίτζιτα, Σιλβέστερ Σταλόνε (που στη συνέχεια πετάχτηκε
μέχρι το φαστφουντάδικο για να ικανοποιήσει την πείνα του για υψηλή τέχνη), ο
Χιού Γραντ και μερικά άλλα, τέτοιου επιπέδου, διάσημα ονόματα! 
Και ληστεία

Αλλά αυτό το Φεστιβάλ είχε και αληθινούς μασκοφόρους ληστές. Δύο, λοιπόν,
βρήκαν την ευκαιρία και μέσα στο γενικό χαμό λήστεψαν τον Βιμ Βέντερς και τη
γυναίκα του... Να θυμηθούμε ότι οι κακοποιοί εργάζονται πυρετωδώς κατά τη
διάρκεια του Φεστιβάλ. Θύμα τους πριν χρόνια κι ένας αγαπημένος συνάδελφός μας.

Σκοπιανός υποδύεται Έλληνα!

Ο Ιταλός σκηνοθέτης Φραντσέσκο Ρόσι («Τζουλιάνο ο αρχιληστής», «Τα χέρια πάνω
από την πόλη») επέλεξε τον Ράντε Σερμπέτζια, πρωταγωνιστή της ταινίας «Πριν
από τη βροχή» για να παίξει βασικό ρόλο Έλληνα στην ταινία «Η εκεχειρία», που
προβλήθηκε χθες στο επίσημο, διαγωνιστικό, πρόγραμμα του Φεστιβάλ. 
Ο Σκοπιανός Σερμπέτζια υποδύεται έναν Έλληνα καταφερτζή, στη διάρκεια των
τελευταίων «ημερών» του Β' Παγκοσμίου Πολέμου, ο οποίος στο τέλος γίνεται
ιδιοκτήτης οίκου ανοχής στη Γερμανία. Το σενάριο της ταινίας βασίζεται στο
ομότιτλο, αυτοβιογραφικό βιβλίο του Ιταλοεβραίου Πρίμο Λέβι.

Προφανώς ο Ρόσι επέλεξε τον Σκοπιανό εξ αιτίας του Χρυσού Λιονταριού που
κέρδισε το 1994 στη Βενετία η ταινία «Πριν από τη βροχή» του Μίλτσο
Μαντσέφσκι. Βλέπετε τα κέρδη από τη διεθνή καριέρα μιας ταινίας;

Στα καθ' ημάς * Σήμερα αναχωρεί το ζεύγος Θόδωρος - Φοίβη
Αγγελόπουλος (το πρόγραμμα του Έλληνα «Τεό» ήταν κατειλημμένο μέχρι τελευταίου
λεπτού, από γεύματα και συναντήσεις με παραγωγούς και διανομείς) * Χθες έφτασε
ο Μιχάλης Κακογιάννης και κατέλυσε στο πολυτελές ξενοδοχείο «Νόγκα Χίλτον» *
Απόψε στις 7.15 (ώρα Γαλλίας) θα προβληθεί η «Στέλλα» στην αίθουσα «Εσπάς
Μιραμάρε» * Το «Ελληνικό Κέντρο Κινηματογράφου»; Α... αυτό, ούτε καν
συγκέντρωση με καφεδάκι οργάνωσε προς τιμήν του Τεό * Μοιράζει κασέτες των
ακόλουθων ανακαλύψεων: «Βαρόνος», «Όνειρο σε άσπρο φόντο», «Το τέλος του
κόσμου», «Άδης» κ.λπ., κ.λπ. * Δύο μασκοφόροι λήστεψαν τον Βέντερς και τη
γυναίκα του * Ύστερα απ' αυτό, πώς να μην κάνει το «Τέλος της βίας»; * Πάντως
ο Μπόνο των Γιού Του είναι ο σεναριογράφος της επόμενης ταινίας του Βέντερς,
με τον τίτλο «Ξενοδοχείο ενός δισεκατομμυρίου δολαρίων» * Ο Ζεράρ Ντεπαρντιέ
έθεσε ως όρο καθόδου του στις Κάννες, να καθήσει δίπλα στον Σιράκ στο κολατσιό
του προέδρου της Γαλλικής Δημοκρατίας * (τελικώς, ο πρόεδρος για να μην
δυσαρεστηθεί κανείς, κάθε τόσο άλλαζε τραπέζι) * Σταρ της χθεσινής ημέρας *
Κρίστοφερ Λαμπέρ, Κένεθ Μπράνα του εξαντλητικού 4ωρου «Άμλετ», όπου η σκηνή
δολοφονίας της Γερτρούδης (Τζούλι Κρίστι) διαρκεί τριάκοντα λεπτά ­ Χεράκι
χεράκι ο Μπράνα με την Κέιτ Γουίνσλετ (πρωταγωνίστρια στο «Τζουντ») * Η Λιβ
Ούλμαν τελικώς το παραδέχθηκε δημοσίως * «Ήμουν ερωτευμένη με τον Μπέργκμαν»
(και ποια δεν ήταν;) 
Φιλίπ Χαρέλ «Η απαγορευμένη γυναίκα» (πιθανότητες βράβευσης) 70%

Επί 100 λεπτά, διαρκώς, βλέπουμε «Εκείνη», αλλά καθόλου «Εκείνον». Διεθνής
πρωτοτυπία; Ο φακός είναι από τη «μεριά» του. Τον ακούμε, βλέπουμε τα χέρια
του, αλλά μόνο μια στιγμή, φευγαλέα, βλέπουμε το είδωλό του στον καθρέφτη! Η
ταινία του Γάλλου Φιλίπ Χαρέλ, δικαιολογημένα ενθουσίασε τους Γάλλους, οι
οποίοι έχουν κάθε λόγο να ελπίζουν σε... βραβεία (δεδομένου πως οι Γάλλοι
ενθουσιάστηκαν και με την άλλη συμμετοχή τους, το «Γουέστερν», ενώ αναμένεται
και η τρίτη με τους «Δολοφόνους» του Κάσοβιτς). Η «Απαγορευμένη γυναίκα» είναι
η πλήρης «ακτινογραφία» των σχέσεων της εποχής μας. Εκείνη είναι 22, εκείνος
39 και παντρεμένος. Εκείνη στην αρχή αρνείται, αλλά στη συνέχεια ενδίδει! Κάθε
τόσο συγκρούονται, όμως εκείνος επ' ουδενί εγκαταλείπει τη σύζυγό του.

Ατού: Ταινία ενός... γκρο πλάνου (κοντινού) της κοπέλας. Η δράση
«κρέμεται» από την ερμηνεία της, τους αφαιρετικούς διαλόγους, τις ψυχολογικές
διακυμάνσεις. Ο χαρακτήρας του, αντανακλάται... πάνω της. Υποδειγματικό
σενάριο, μίνιμουμ «μέσα» και διαρκείς, λεπτές, εναλλαγές. Ρεαλισμός που
σκοτώνει. Η Ιζαμπέλ Καρέ αναδεικνύεται σε... σταρ.

Μείον: Κοινότοπο θέμα (αλλά ο χειρισμός και η αισθητική είναι
«καινούργια») αργή ανάπτυξη. Ταινία που ή θα σε «πάρει» ή θα σε κάνει να πλήξεις.

Πρόβλεψη: Όλα είναι ανοιχτά. Και για σενάριο και για σκηνοθεσία και για
βραβείο ερμηνείας στην Ιζαμπέλ Καρέ.

Φραντσέσκο Ρόσι «Η εκεχειρία» (πιθανότητες) 20%.

Το σενάριο βασίζεται στο αυτοβιογραφικό βιβλίο του Πρίμο Λέβι και η δράση
λαμβάνει χώρα τις τελευταίες ημέρες του Πολέμου. Όπου ο Τζον Τορτούρο
(υποδύεται τον Λεβί) ταλαιπωρείται από τους Ρώσους απελευθερωτές! Άνθρωπος
χωρίς πατρίδα.

Ατού: Πάντα συγκινούν ιστορίες με Εβραίους του Πολέμου.

Μείον: Ιστορική «διαστροφή». Οι Ρώσοι που μέτρησαν 22 εκατομμύρια
νεκρούς, εμφανίζονται διάδοχοι των Ες Ες στα κρεματόρια του Άουσβιτς (ενώ οι
Ιταλοί του Ντούτσε ήταν... αθώοι). Παλιομοδίτικη οπτική, ταινία που θα κάνει
καριέρα στην τηλεόραση. Ο Τορτούρο είναι ντουμπλαρισμένος στα ιταλικά.

Πιθανότητες: Όλα να τα περιμένει κανείς. Μαζί με το φιλο-μουσουλμανικό
«Σαράγιεβο», αποτελούν το φιλανθρωπικό δίδυμο των Καννών.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15835P031</ED>
<ID>
ID:167795

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P03&aa=1</URL></REF>


Article

<CATEGORY>vin09</CATEGORY>

 <H5>Η ιθαγένεια των χρωμάτων
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3><H3></H3>Έναν έξοχο, τυπογραφικά αριστουργηματικό τόμο-λεύκωμα μάς χάρισαν μόλις χθες
οι εκδόσεις «Άγρα». Ένα οφειλόμενο αφιέρωμα στη ζωγράφο Νίκη Καραγάτση. Οι
αρμόδιοι, η αρχαιολόγος κόρη της, Μαρίνα, ο Βασιλικός, ο Άγγελος Δεληβοριάς
και η Αγάπη Καρακατσάνη, που μελετά σε βάθος και εξαντλητικά το έργο της
αείμνηστης δέσποινας, καταθέτουν τον έγκυρο λόγο της. Εγώ αλλού θέλω να σταθώ.
Η Καραγάτση ανήκε στον ζωγραφικό κύκλο, στο ήθος, θα έλεγα, της ομάδας
Τσαρούχη. Δεν λέω σχολή, λέω μια ιδιαίτερη ματιά που περιέβαλλε το ελληνικό
τοπίο και την ελληνική συμπεριφορά με μια τρυφερότητα και η βαθιά επικοινωνία
αυτή δημιουργούσε μιαν άλω, ένα φεγγίον γύρω από τα αυθεντικά πράγματα αυτής
της γης. Στα χρόνια του μιμητικού, μαϊμουδίστικου μοντερνισμού η Καραγάτση,
όπως και ο Τσαρούχης, και ο Μιγάδης, και ο Φωκάς, ο Χαρατσίδης και η Πωπ και ο
Μανουσάκης και ο Κοψίδης τυλίχτηκαν σε μια λαδόκολλα, της ελληνικότητας, που
για τους πολέμιούς της ήταν ένα είδος ψώρας. Τώρα, βέβαια, που πανικόβλητες οι
απούλητες εικαστικές μαϊμούδες ανακάλυψαν τον μεταμοντερνισμό, πάνε να
δημιουργήσουν έναν εικαστικό αχταρμά και καταφεύγουν στο άλλοθι του Τσαρούχη
και της Καραγάτση. Δεν θα τους περάσει. Η Καραγάτση είναι καθαρή ζωγράφος,
πέρα από θεωρητικά κλισέ και μόδες. Γιατί ήταν ταπεινή, προσηνής, αγαπητική
και απλή, που ζωγράφισε με την καρδιά και με την παρθενική της ματιά χωρίς
παρωπίδες σχολών και επιταγές συλλεκτών. Χαρείτε το χρώμα της, την παιδική
χαρά της όταν ζει το ελληνικό τοπίο και τα χειροποίητα πράγματα.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15835P032</ED>
<ID>
ID:167796

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P03&aa=2</URL></REF>


Article

<CATEGORY>vin09</CATEGORY>

 <H2>Η αντοχή της ζωγραφικής
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Σε δημιουργικές σκέψεις μας βάζουν το σχέδιο και οι τεχνικές του Δ. Μυταρά
(«Αδάμ») και του Π. Σάμιου («Σελήνη»). Μήπως ξανάρθε η ώρα της «παλιάς, καλής,
ζωγραφικής για το σπίτι» και όχι για τις Μπιενάλε;

Λίγο πριν από το 2000, και οι ανακεφαλαιώσεις είναι μια συλλογική υποχρέωση.
Οι τεχνοκριτικοί αναθεωρούν την τέχνη του 20ού αιώνα, ακόμη και της χιλιετίας,
«κλείνουν βιβλία», όπως οι λογιστές την 31η Δεκεμβρίου. «Ποιοι καλλιτέχνες
πρόσφεραν θεμέλια στους άλλους; Ποιες τάσεις διέγραψαν τον κύκλο τους; Τι
κυοφορείται; Τι ήταν χθες και τι θα είναι αύριο η ζωγραφική; Για ποιον;».
Εξετάζοντας χωρίς προκαταλήψεις την τέχνη μας, βλέπουμε τους κάποτε
καινοτόμους επαναστάτες της παρισινής σχολής να έχουν πιάσει τα πόστα και να
εμποδίζουν τις εξελίξεις, με το ίδιο πείσμα που κάποτε τα υπολείμματα της
Σχολής του Μονάχου έφραζαν τους μοντέρνους. Τι θα τους διαδεχθεί; Θα είναι μία
νέα μόδα στις μορφές ή μήπως μια νέα χρήση των παλιότερων; Παρατηρώντας τη
δεύτερη πλευρά, διαπιστώσαμε από καιρό ότι οι εγκυρότεροι μοντέρνοι του 1960
(Παύλος, Τσόκλης, κ.ά.) δεν νοιάζονται για καινοτομίες και παραξενιές, όσο να
κατακτήσουν τον μεσαίο φιλότεχνο, τον συλλέκτη έργων για το σπίτι. Ο τόπος
έχει πλέον αστική τάξη. Θα ξαναγίνει κι εδώ, ό,τι έγινε στην Ολλανδία του
1600, όταν καθιερώθηκαν τα στερεότυπα της ζωγραφικής θεματολογίας, ο
θεατής/αγοραστής επέβαλε το γούστο του, κι αναδείχθηκαν ο Βερμέερ, ο Χαλς, ο
Ρέμπραντ; Δεν έχουμε βέβαια τέτοια μεγέθη, όμως είναι ώρα να ξαναδούμε
απροκατάληπτα κι εκείνους τους ζωγράφους μας που κάποτε παραγνωρίσαμε, ακριβώς
επειδή δεν ζωγράφιζαν για τη γραφειοκρατία της τέχνης, αλλά για το αστικό
σπίτι; Το ίδιο μήνυμα έρχεται στο μεταξύ και από την περιοχή που καθοδηγεί
σήμερα όλες τις εξελίξεις, τους υπολογιστές. Τα mainfraimes (οι τεράστιοι
υπολογιστές, για χρήση της κεντρικής γραφειοκρατίας) εγκαταλείφθηκαν, και
επεκράτησαν οι ατομικοί, οι προσωπικοί, οι «σπιτικοί». Κάθε άτομο, κάθε
ιδιαιτερότητα, με τον δικό του κόσμο, διασυνδεόμενο, μέσω Ίντερνετ, με τους
υπόλοιπους. Όχι παράρτημα ενός αυταρχικού κέντρου. Αντί για τις δεινοσαυρικές
Μπιενάλε, το σύνολο των επιμέρους συλλογών.

«Τι άλλο θα έχει να μας δώσει;» αναρωτιόμαστε κατηφορίζοντας στην έκθεση του
Δημήτρη Μυταρά («Αδάμ»), επιφανούς ζωγράφου, κυρίαρχου στους θεσμούς μας
παλιότερα, καθηγητή μιας ολόκληρης φουρνιάς νεώτερων και αγαπημένου του
μεγάλου συλλεκτικού κοινού. Οι φιγούρες του παραμένουν σταθερές, είναι τα
γνωστά γυναικεία πρόσωπα, τα οποία το σχεδίασμα του Μυταρά ανατέμνει, και
αποδίδει με λίγες γραμμές και υπαινικτικά χρώματα. Εκ πρώτης όψεως δεν έχει
μετακινηθεί από τα έργα εκείνα με τα οποία ανέδειξε το τεράστιο σχεδιαστικό
ταλέντο του. Κι όμως, σε πολλά υπήρχε ένα νέο στοιχείο, μια ελαφρά σκουριά στα
χρώματα, περισσότερη αποφασιστικότητα στη γραμμή, ένας τόνος ενηλικίωσης,
σχεδόν μεταφυσικής, που υπερέβαινε τα μέσα έκφρασης και τα πλούτιζε.

Προικισμένος και ο Παύλος Σάμιος με ξεχωριστό ταλέντο, είναι καθιερωμένος για
τις ιδιότυπες φιγούρες του, σκηνοθετημένες σε καταστάσεις καθημερινότητας ­
πορτρέτα, ζευγάρια, νεκρές φύσεις ­, κάτι μεταξύ ρεαλισμού και υπερρεαλισμού. 
Πριν από λίγους μήνες είδαμε («Αδάμ») και μια ενδιαφέρουσα σειρά εγκαυστικής
πάνω σε δέρμα, με αναμνήσεις από τον υποδηματοποιό πατέρα του, σε
εξομολογητικό τόνο. 
Τώρα εκθέτει («Σελήνη») νωπογραφίες. Κλασική θεματολογία, καλά χωνεμένο
εικαστικό λεξιλόγιο, μεγάλη άνεση στο σχέδιο και τις τεχνικές. Οι φιγούρες του
έχουν τη μνημειακότητα και τη διαχρονικότητα ρωμαϊκής τοιχογραφίας.

Υπενθυμίζουν τη μεταστροφή και εκείνης της εποχής, από τον αρχαίο αναλυτικό
βλέμμα, προς το κατασταλαγμένο, και το οικείο. Ποιος χρειάζεται τις εικαστικές
καινοτομίες, σήμερα;

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15835P041</ED>
<ID>
ID:167797

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P04&aa=1</URL></REF>


Article

<CATEGORY>vin09</CATEGORY>

 <H2>ΕΠΙΦΥΛΛΙΔΕΣ
</H2><H2>Κοινωνικός διάλογος και... κεκτημένα
</H2>
<AUTHOR>ΚΟΥΛΑ ΚΑΣΙΜΑΤΗ</AUTHOR>

Ψιθύρισα στον εαυτό μου·

αρκεί να... περιμένεις

Μίκλος Ραντνόνι*

Ο κοινωνικός διάλογος για τις εργασιακές σχέσεις και τα παρεπόμενά τους, που
ανακοινώθηκε ότι θα αρχίσει μέσα στον Μάιο, είναι αναμενόμενο ότι θα
προκαλέσει αναταραχή και αντιδράσεις σε ορισμένες κοινωνικές ομάδες, οι
οποίες, χρόνια τώρα υπνωτισμένες και περιχαρακωμένες σε περίεργη και
αδιευκρίνιστη μακαριότητα, βιώνουν τη στιλβωτή επιφάνεια της καθημερινότητας
με τη βεβαιότητα των «κεκτημένων». Αλόγιστες και ευνοιοκρατικές πολιτικές τις
οδήγησαν στον ευδαιμονισμό που κήρυττε η σχολή της Καρχηδόνας: «φάγωμεν και
πίωμεν· αύριον γαρ αποθνήσκομεν», με ορίζοντα προοπτικής μόνο την επόμενη ημέρα.

Οι «έχοντες και κατέχοντες» ­ όρος εύστοχος και πολύ παραστατικός ­ θεωρούν
ότι καλώς «έχουν και κατέχουν» και ότι δεν πρέπει να μας απασχολεί πώς
αποκτήθηκαν και πώς συντηρούνται. Αυτό που τους ενδιαφέρει είναι η διατήρηση
των προνομίων που αναγορεύονται σε κεκτημένα δικαιώματα· αυτά πρέπει να μη
θιγούν. Και η Πολιτεία, που κάτω από περίεργες συνθήκες τα χορήγησε, δεν
επιτρέπεται να κοιτάζει πίσω, να αναθεωρήσει και να διορθώσει τις δικές της
άδικες και συχνά προκλητικές αποφάσεις, που οδηγούν σε κραυγαλέες κοινωνικές
ανισότητες· γι' αυτούς ανάγεται σε εκδικητική, ίσως, φαντασία η σκέψη για το
ξαναμοίρασμα της «πίτας», όπως απαιτεί η στοιχειώδης κοινωνική δικαιοσύνη, και
γι' αυτό αντιδρούν.

Ίσως κάποιος ρωτήσει: Σε ποια «κεκτημένα» αναφερόμαστε; Μήπως στα «κεκτημένα»
που τα απέκτησε ο λαός ύστερα από πολύχρονους αγώνες, με απίστευτες
ταλαιπωρίες, με μεγάλες θυσίες και συχνά με το δικό του αίμα; Ή μήπως στις
σύγχρονες κατακτήσεις για την προστασία του εργαζομένου από τις ποικίλες
αυθαιρεσίες των πάσης μορφής εργοδοτών ­ και του ίδιου του κράτους ­ και στα
κοινωνικά δικαιώματα για ελευθερία, εργασία, παιδεία, υγεία και γενικά
συμμετοχή στα αγαθά του πολιτισμού; Αυτής της μορφής κεκτημένα δικαιώματα
πρόκειται να αναθεωρηθούν; Υποθέτουμε όχι· γιατί «κεκτημένα» που περιόρισαν σε
κάποιο βαθμό τις μεγάλες κοινωνικές αδικίες, εκτόνωσαν κατά καιρούς εκρηκτικές
καταστάσεις που προκαλούσαν με τις αντιδράσεις τους οι καταπιεζόμενες μάζες
και συνέτειναν στην άμβλυνση των αγκυλώσεων που δημιουργούν τα παραμορφωμένα
από την αδιαλλαξία συμφέροντα, «κεκτημένα» που περιφρουρούν την ατομική
αξιοπρέπεια και απευθύνονται σ' ολόκληρο το κοινωνικό σώμα δεν μπορεί να είναι διαπραγματεύσιμα.

Τα «κεκτημένα» όμως, που, επιτέλους, οφείλει η Πολιτεία με αποφασιστικότητα
και τόλμη να αντιμετωπίσει, είναι εκείνα που σκανδαλωδώς ευνοούν τους ολίγους,
τις μικρές ομάδες που με τη δύναμη που διαθέτουν μπορούν να πιέζουν·
«κεκτημένα» που αποκτήθηκαν χωρίς αγώνες και θυσίες, αλλά με άνομους τρόπους,
με την ανταλλαγή ωφελημάτων με τα κέντρα εξουσίας· «κεκτημένα» που επιτείνουν
τις κοινωνικές ανισότητες και προκαλούν το «περί δικαίου αίσθημα». Μια πρώτη
γεύση μάς έδωσε το φορολογικό νομοσχέδιο με την κατάργηση ορισμένων
προκλητικών φοροαπαλλαγών, που καμία λογική και καμία ηθική δεν δικαιολογούσε
τη θέσπισή τους. Δεν χρειάζεται η Πολιτεία να «ψηλαφήσει στα σκοτάδια» για να
απαλλαγεί από τα δικά της «κατασκευάσματα», που δημιουργούν στο κοινωνικό
σύνολο παθογενείς καταστάσεις, ρευστότητα και ατελεύτητες αντιφάσεις. Εύκολα
μπορεί να περιορίσει τα νοσηρά αυτά φαινόμενα, αρκεί να επιδείξει πολιτική
βούληση να εκσυγχρονίσει την κοινωνία. Κι ας μην επαναπαύεται ότι «τώρα κάθε
διαμαρτυρία σωπαίνει· συμπαγές το κέλυφος της λήθης» από εκείνους που ζητούν
κοινωνική δικαιοσύνη, όπως γράφει ο Βιτόριο Σερένι.

*Μ. Λαϊνέ «Ξένη ποίηση του 20ού αιώνα», Λωτός, σελ. 290.

aH Κούλα Κασιμάτη είναι καθηγήτρια στο Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15835P042</ED>
<ID>
ID:167798

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P04&aa=2</URL></REF>


Article

<CATEGORY>vin09</CATEGORY>

 <H2>ΒΙΒΛΙΟ παρουσίαση
</H2><H2>Τα κέφια της Θέμιδος
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΔΗΜΗΤΡΗΣ ΨΑΘΑΣ: «Η Θέμις έχει κέφια». Αθήνα, Εκδόσεις
Μαρία Δ. Ψαθά, 1997. Σελ. 280.

Η Θέμις, εκτός από νεύρα έχει και κέφια. Κι αυτό ο Δημήτρης Ψαθάς εγκαίρως
το «επεσήμανε». Το 1937, όταν τριαντάρης ακόμη, εξέδωσε το πρώτο του βιβλίο με
αυτόν ακριβώς τον τίτλο. Κείμενα σφιχτά, λαγαρά, γοργά, «τρεχάτα», κρουστά,
αστραφτερά, σφύζοντα από νεύρο και χιούμορ, που περιγράφουν στιγμιότυπα από
το, συνήθως, πληκτικό δικαστικό ρεπορτάζ. Η δυσάρεστη όψη των δικαστηρίων,
μέσα από τα κείμενα του Ψαθά, γίνεται έναυσμα ευφορίας και αγαλλίασης για τον
αναγνώστη. Το βιβλίο με την πρώτη του έκδοση κάνει αίσθηση, συζητιέται,
γίνεται ανάρπαστο, ­ οι άνθρωποι του Μεσοπολέμου μέσα στις δυσκολίες της
εποχής αποζητούσαν το γέλιο ­ επαινείται, όλοι μιλούν για μεγάλο ταλέντο με
προοπτικές λαμπρής εξέλιξης ­ όπερ και εγένετο.

Ο Δημήτρης Ψαθάς θα επανέλθει με το «Η Θέμις έχει νεύρα» και, αργότερα, με
τη «Μαντάμ Σουσού» για να εξελιχθεί στον ευθυμογράφο-χρονογράφο που σημάδεψε
πολλές γενιές ­ μια ολόκληρη εποχή ­ μέσα από τις σελίδες αυτής της
εφημερίδας, μέσα από τα βιβλία του και τα θεατρικά του έργα. Η κόρη του Μαρία
Ψαθά και η εγγονή του Ελένη Νίτσου, συνεχίζοντας με προσοχή και μεράκι την
έκδοση των Απάντων του, επανεξέδωσαν το «Η Θέμις έχει κέφια» σ' έναν
καλαίσθητο τόμο, πλημμυρισμένο από τα έξοχα σκίτσα του Φωκίωνα Δημητριάδη που
συμπορεύτηκε με τον Ψαθά και με εξώφυλλο του μάστορα της γιγαντοαφίσας Γιώργου
Κουζούνη. 
<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15835P043</ED>
<ID>
ID:167799

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P04&aa=3</URL></REF>


Article

<CATEGORY>vin09</CATEGORY>

 <H2>Η ΑΛΛΗ ΜΑΤΙΑ
</H2><H2>Το δεξί μου ημισφαίριο
</H2>
<AUTHOR>ΛΙΝΑ ΑΛΕΞΙΟΥ</AUTHOR>

Ο δοξασμένος «δείκτης νοημοσύνης» έχασε ξαφνικά τη λάμψη του. Σε μια εκπομπή 
χαμηλών τόνων, δίχως εφέ, σκηνοθετημένα παιχνίδια ή φιλοσοφίζουσες ακροβασίες, 
το φουσκωτό οικοδόμημα του φανταχτερού εντυπωσιασμού βούλιαξε. Για να
αναδυθεί, 
με λόγο αυθεντικά ανθρώπινο, ο παραγνωρισμένος «δείκτης
συναισθημάτων».Από τις σπάνιες εκπλήξεις που επιφυλάσσονται στον
κορεσμένο τηλεθεατή, η τελευταία εκπομπή της ΕΤ2 «Άξιον εστί» άνοιξε την πόρτα
σε μια συζήτηση για το συναίσθημα, με αφορμή τρία βιβλία ­ «Αποφεύγετε το
στρες», του γιατρού Ρένου-Παναγιώτη Ρώτα, «Η σιωπηλή γλώσσα των
συναισθημάτων», της επίκουρης καθηγήτριας Ψυχολογίας Ελένης Παπαδάκη-Μιχαηλίδη
και «Η συναισθηματική νοημοσύνη», του Αμερικανού δημοσιογράφου και καθηγητή
Ντάνιελ Γκόλμαν που επιμελήθηκε στα ελληνικά ο ψυχίατρος και επίκουρος
καθηγητής Γιάννης Νέστωρος. Και έτσι απρόσμενα, το τηλεοπτικό στούντιο έγινε
ένας μικρός, ζεστός, εξημερωμένος χώρος συνάντησης συνομιλητών, με τη νεανική,
αποκαλυπτικά άμεση συμμετοχή στον ρόλο του τρίτου ­ του αναγνώστη και
τηλεθεατή ­ της ηθοποιού Χρύσας Σπηλιώτη.

Φαντάσματα

Όπου «ανεπαισθήτως» η ρότα του ταξιδιού είχε έναν παράξενα γοητευτικό
προορισμό, ολότελα ξεκομμένο από τον αχό των «Αρχείων» και τα φαντάσματα του
χθες που επιμένουν να ταλαιπωρούν το σήμερα, απίστευτα μακρινό από τις
αίθουσες τυποποιημένων συνδιασκέψεων και συνάξεων, σε νυχτομάγαζα, πληκτικά
προγραμματισμένης κρασοκατάνυξης. Με μια τόση δα σημαιούλα να κυματίζει στο
υποτιμημένο «δεξιό ημισφαίριο του εγκεφάλου» ­ το ορμητήριο των συναισθημάτων
­ η συζήτηση «εμβόλισε» τη νοημοσύνη της λογικής για να θυμίσει (;) πως στον
τραυματικό κόσμο μας αληθινά ξεχωριστοί είναι οι άνθρωποι με συναισθηματικά
χαρίσματα. Και ακόμη, πως αν η «λεκτική νοημοσύνη είναι αλληλένδετη με τη
συναισθηματική», εντούτοις το συναισθηματικό έλλειμμα αποτυπώνεται στα λεκτικά
μηνύματα, όσο περίτεχνα και αν είναι.

Και να που το «δεξί ημισφαίριο» συλλαμβάνει τα «κόλπα» του αριστερού ­ της
λεκτικής νοημοσύνης ­ με εκείνη τη λειτουργία που ονομάζουμε διαίσθηση, και
ξεχωρίζει το υποκριτικό συναίσθημα μέσα από το φωνητικό του μήνυμα. Η
«εκπομπή» του υποκριτικού μηνύματος μπορεί να βεβαιώνει την αυθεντικότητά του,
αλλά ο «δέκτης» διαισθάνεται ότι πίσω από τις λέξεις «κάτι δεν πάει καλά».

Ανεξοικείωτοι με το δεξί μας ημισφαίριο ­ ποιος έχει χρόνο να ασχολείται την
σήμερον με συναίσθημα... ­ αγνοούμε και το ζωτικό αντίβαρο που μπορεί να μας
παράσχει όταν η επικοινωνία με τις λέξεις αποδεικνύεται πλασματική. «Να
σεβόμαστε τα συναισθήματά μας, να μάθουμε να επικοινωνούμε με τα
συναισθήματα». Ρομαντική παρότρυνση ή έκκληση λυτρωτικής απομυθοποίησης της
παντοδυναμίας της λογικής; «Ο αιώνας που απέρχεται είναι ο αιώνας του άγχους,
και ο αιώνας που έρχεται είναι ο αιώνας της μελαγχολίας», γράφει ο Γκόλμαν στο
βιβλίο του. Αλλά πόσο γλυκά και παρήγορα ακούσθηκε στην εκπομπή η πρόταση να
μπούμε στον κόπο να εκφραζόμαστε περισσότερο με το συναίσθημα, να μάθουμε
«ανάγνωση συναισθημάτων» ­ αυτή τη μυστική γλώσσα που κρύβεται πίσω από τις
λέξεις, αιχμηρές ή επιτηδευμένα λείες...

Εικόνες

Και έπειτα ήρθαν, στα δελτία ειδήσεων, οι εικόνες των χαλασμάτων και της
συμφοράς, κάπου στο Ιράν, όπου ζει ένας άλλος κόσμος, χωμάτινος, σκονισμένος
και σπαράζει μπροστά σε τσακισμένα ανθρώπινα απομεινάρια και σε σωρούς
πλίνθινων ενταφίων. Γόος μακρόσυρτος σαν αρχαίου χορού, δάκρυα σε πρόσωπα
βαθιά ραγισμένα και η φωνή του εξ αποστάσεως ρεπόρτερ που πληροφορεί ότι η
βοήθεια του ΟΗΕ θα σταλεί μετά την εκτίμηση των ζημιών και των αναγκών! Το
«αριστερό ημισφαίριο» εκλογικεύει βολικά τα συναισθήματα. Όπως χθες με το
Ζαΐρ, προχθές με τη Ρουάντα και αύριο...

Κάπου εκεί εμφανίσθηκε το σκερτσόζικο «Μπράβο - Καλώς ήρθατε» για να θυμίσει ­
διά στόματος της φουρκισμένης για την... κατασυκοφάντηση της εκπομπής της
οικοδέσποινας ­ πως ό,τι και να λέγεται, ό,τι και να γράφεται από τους
ζηλιάρηδες και κακόβουλους, «πρώτο έρχεται σε τηλεθέαση, μακράν όλων των
άλλων»! Ο «Αιώνας της μελαγχολίας» είναι ήδη εδώ και, για να λέμε και του
στραβού το δίκιο, δεν τον έφεραν οι Ρούλες.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15835P051</ED>
<ID>
ID:167800

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

Πρωινή η εμφάνιση της Ελένης Μενεγάκη στον τακτικό ανακριτή. Στις 8 το πρωί.
Πριν από τα γυρίσματα του «Πρωινού Καφέ». Με ροζ ταγιέρ που η σημειολογία του
αποσκοπούσε στην έμφαση της αθωότητάς της για την κατηγορία της λαθρεμπορίας
που της είχε απαγγελθεί, επειδή κυκλοφορούσε στο παρελθόν με μια Πόρσε με
ξένες πινακίδες. Κι αφού κατέθεσε ένα σύντομο απολογιστικό υπόμνημα, στο οποίο
εξηγούσε ότι το πούλησε το πολυτελές αυτοκίνητο κι ότι εξόφλησε τους δασμούς
καθώς και το πρόστιμο (που ανήλθαν στα 5,2 εκατομμύρια) η Ελένη Μενεγάκη
αφέθηκε ελεύθερη με τον περιοριστικό όρο των 500.000 δραχμών.

* Η Κυριακή είναι ακόμα μακριά. Όμως οι φαν του συγκροτήματος των
«Ημισκουμπρίων» είναι καλό να πληροφορηθούν την τηλεοπτική τους εμφάνιση στον
«Υπέρηχο» της ΕΤ1. Γιατί στην εκπομπή του Κώστα Σγόντζου θα
παρουσιάσουν τα διαμάντια του καινούργιου τους δίσκου με τίτλο «Ο Δίσκος που
Διαφημίζετε». Εκεί, λοιπόν, τραγουδούν τα νέα τους κομμάτια «Ουραγκοτάγκος»,
«Η γάτα της σκεπής» και αποκαλύπτουν ότι διαθέτουν και μελλοντικά σχέδια.

* Το «αίσθημά» του Κατερίνα Βασιλάκου πήγε ο Νίκος Ξανθόπουλος
στα μπουζούκια, για να κατευνάσουν τον καημό τους, στο μελό «Οι άντρες
ξέρουν να αγαπούν». Και διάλεξε μαγαζί με τη Ρίτα Σακελλαρίου, για να
την ακούσουν να τραγουδάει με στακάτη, καθαρή φωνή, ένα αξιοπρόσεχτο λαϊκό.
Από τη δεκαετία του 1960 ήταν αστέρι και εμφανιζόταν στις ελληνικές ταινίες
και μέχρι σήμερα δεν έχει χάσει αυτό το... απίλ που τη φέρνει φρέσκια και
αναλλοίωτη στις διάφορες εκπομπές των ζωντανών σόου.

* Ο Γιάννης Μελισσανίδης δεν τραγούδησε κάτι από τα τραγούδια της
Μελίνας Μερκούρη-«Φαίδρας», όπως είχε κάνει στο Άσσος
Καφέ-Παράσταση. Ούτε εκτέλεσε τον «Ζορμπά» σε χορογραφίες ενόργανης
γυμναστικής, άλλη μία του δραστηριότητα που συνδύαζε την τέχνη με τον
αθλητισμό. Ο χρυσός Ολυμπιονίκης συμμετείχε στο «Μήλον της Έριδος», μιλώντας
για το πώς ένα χρυσό μετάλλιο, πέρα από την επιβράβευση των κόπων του, άλλαξε
τη ζωή του. Με φυσικό σκηνικό τον αρχαιολογικό χώρο της Ολυμπίας, όπου ο
Παύλος Τσίμας μετέφερε την εκπομπή του, για να εντάξει τον καλεσμένο
του στο περιβάλλον που ταιριάζει στη φήμη του.

* Στη γενική κατηγορία των λαϊκών τραγουδιστών ανήκει ο Στάθης
Αγγελόπουλος και εμφανίζεται στη γενικών καθηκόντων φαρσοψυχαγωγική
εκπομπή του Βλάση Μπονάτσου. Όπου ειδικά στο αποψινό «Βλας Μπακ»
μάλλον αποδεικνύεται ότι ακόμα και το πηγαίο χιούμορ μπορεί να στερέψει. Και
να καταλήξει σε μια τετριμμένη φάρσα, τύπου τουρτοπόλεμος, με θύμα της τον
Νίκο Γαλανό. Και στο μεσοδιάστημα, για τη συνέντευξη του σόου, η Εύη
Παπαδάκη μιλάει για το χόμπι της, που είναι η φροντίδα των φυτών του κήπου της.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15835P052</ED>
<ID>
ID:167801

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P05&aa=2</URL></REF>


Article

<CATEGORY>vin09</CATEGORY>

 <H5>ΕΝΑΛΛΑΓΕΣ ΣΤΑ ΜΕΡΙΔΙΑ ΤΗΣ ΤΗΛΕΘΕΑΣΗΣ ΤΩΝ ΚΑΝΑΛΙΩΝ
</H5><H5></H5><H2>Κόντρες για την «πίτα»
</H2>
Αλλεπάλληλες αλλαγές παρατηρούνται στα μεγέθη των κομματιών που αναλογούν στα
κανάλια από την πίτα τηλεθέασης. Βασικός παράγοντας στην ανακατανομή των
μεριδίων τηλεθεαματικότητας είναι κυρίως η αύξηση του αριθμού των καναλιών.

Έως τον Φεβρουάριο του 1994, το Mega και ο Antenna μοιράζονταν πάνω από το 60%
της πίτας τηλεθέασης. Το υπόλοιπο είχαν εξ αδιαιρέτου τα κρατικά κανάλια, το
New Channel, ο Seven Χ και τα άλλα «μικρά» κανάλια, σύμφωνα με στοιχεία της AGB.

Όμως από τον Μάρτιο του ίδιου χρόνου στις μετρήσεις της εταιρείας ερευνών
συμπεριλήφθηκαν ο Σκάι και ο Star, λαμβάνοντας σε πανελλαδικό επίπεδο το 7,1%
και το 3,9%, αντίστοιχα, από την πίτα τηλεθέασης. Ένα μήνα πρωτύτερα, δηλαδή
τον Μάρτιο, το μερίδιο του Mega ήταν 31,5% και του Antenna 30,7%. Τον αμέσως
επόμενο μήνα το μερίδιο τηλεθέασης τόσο του Mega όσο και του Antenna εμφάνισε
μείωση δυόμισι ποσοστιαίων μονάδων, κατά μέσο όρο, το καθένα.

Το κομμάτι που αναλογούσε στον Σκάι αυξήθηκε περίπου κατά τρεις ποσοστιαίες
μονάδες, ενώ εκείνο του Star μεγάλωσε μόλις κατά 0,1%. Παράλληλα, όμως,
μειώθηκε αισθητά και το αθροιστικό μερίδιο που αναλογούσε στα λοιπά κανάλια
(συμπεριλαμβανομένων και των κρατικών). Το 37,8% που είχαν όλα μαζί τον
Φεβρουάριο του '94 έγινε 29% τον επόμενο μήνα, αλλά αυξήθηκε κατά 0,9% τον
Απρίλιο εκείνου του έτους. Στον ανταγωνισμό, που γινόταν όλο και πιο έντονος,
μπόρεσαν να αντισταθούν τα «Άλλα», όπως χαρακτηρίζονται από την AGB, έως τον
Αύγουστο της ίδιας χρονιάς.

Αντίθετα, το Mega, κατά τους θερινούς μήνες του '94, μεγάλωσε το κομμάτι του,
ενώ ανεπαίσθητες διακυμάνσεις εμφάνισαν ο Antenna, ο Σκάι και ο Star. Η έναρξη
της σεζόν 1994 - 1995 (Οκτώβριος - Νοέμβριος) βρήκε τα κανάλια Mega και
Antenna μόλις πάνω από το 50% αμφότερα, ενώ τα νεώτερα κανάλια ­ ήτοι, Σκάι
και Star ­ να έχουν και τα δύο μαζί το 22% από την πίτα τηλεθέασης.

Ο Σκάι, κατά τον πρώτο χρόνο ζωής του, μόνο μία φορά εκπλήρωσε τις προσδοκίες
των ανθρώπων του με μερίδιο 16,5% (Νοέμβριος '94). Τα προβλήματα που έκαναν
την παρουσία τους ως μικρά σημάδια στον ουρανό του Σκάι, την αυγή του '95,
έγιναν αμέσως ορατά στις πραγματικές διαστάσεις τους, με συνέπεια το μερίδιο
του καναλιού να μειωθεί κατά τρεις ποσοστιαίες μονάδες, και για ένα εξάμηνο
εμφανιζόταν στις μετρήσεις της AGB με μονοψήφιο μερίδιο τηλεθέασης.

Η κρίση, σε όλα τα επίπεδα, σχεδόν έβγαλε εκτός συναγωνισμού το κανάλι του
Νέου Φαλήρου, ενώ το άλλο νεότευκτο κανάλι, ο Star, κατάφερε να αποσπάσει
κομμάτι από εκείνο του Σκάι. Στην ουσία, όμως, η πλάστιγγα έγειρε υπέρ των
«άλλων» καναλιών, ιδίως στο τετράμηνο Ιουνίου - Σεπτεμβρίου.

Η τηλεοπτική περίοδος '95 - '96 άρχιζε καλά για τον Σκάι, ενώ Mega και Antenna
εναλλάσσονταν στην κορυφή, έχοντας πότε το ένα και πότε το άλλο το μεγαλύτερο
μερίδιο από την πίτα τηλεθέασης, που πλέον για καθένα δεν ξεπερνούσε το 25%.

Ο Σκάι, από την άλλη, σταθεροποιήθηκε μεταξύ 11% και 12%, ενώ ο Star έφτασε
στο 15%.

Όλο αυτό το διάστημα, τα δύο κρατικά κανάλια μοιράζονταν πλέον ­ στην καλύτερη
περίπτωση ­ ένα 11% ή 12%, με την ΕΤ1 να έχει το μεγαλύτερο κομμάτι από το
συνολικό της κρατικής τηλεόρασης.

Στο μεταξύ, η καθοδική πορεία του Σκάι ανακόπηκε και, μάλιστα, μέσα στο
καλοκαίρι του '96 (περίοδος που μειώνεται η τηλεθέαση λόγω διακοπών και
καιρικών συνθηκών). Έφθασε και σταθεροποιήθηκε στο 13%, ενώ άρχισε να
συναγωνίζεται το, έως εκείνη τη στιγμή τρίτο κανάλι, Star Channel.

Τα κομμάτια των Mega και Antenna έφτασαν να έχουν τις σχεδόν ίδιες διαστάσεις
από τον Οκτώβριο του '96 έως τον Ιανουάριο του '97. Αντίθετα, το κανάλι του
Νέου Φαλήρου κατάφερε όχι μόνο να κάνει το μερίδιό του ίδιο με εκείνο του
Star, αλλά πέτυχε να το αυξήσει και να βρεθεί περίπου τρεις ποσοστιαίες
μονάδες μπροστά και άλλες τόσες πίσω από το δεύτερο, το Mega (σύμφωνα με τα
τελευταία στοιχεία ­ Απριλίου '97 ­ της AGB).

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15835P081</ED>
<ID>
ID:167802

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P08&aa=1</URL></REF>


Article

<CATEGORY>vin09</CATEGORY>

 <H2>Διάσωση της πολιτιστικής κληρονομιάς
</H2><H2></H2>
Οι καλαθοπλέκτες στο Βαρικό και οι αγιογράφοι στο Βίτσιο στηρίζουν την
παράδοση. Για πρώτη φορά οι συντελεστές της ομάδας «Πανθέαμα» φέρνουν στο φως
παραδοσιακούς επαγγελματίες και καλλιτέχνες της Δυτικής Μακεδονίας μέσα από τη
σειρά ντοκιμαντέρ «Μακεδονία, λαϊκός βίος και πολιτισμός» που γυρίστηκε για
λογαριασμό της Πολιτιστικής Πρωτεύουσας Θεσσαλονίκης.

Οι συντελεστές της ομάδας «Πανθέαμα», πιστοί στην παράδοση των λαογραφικών και
πολιτιστικών ντοκιμαντέρ, προσπαθούν να συμβάλουν κάθε φορά στη διάσωση αυτής
της πολιτιστικής μας κληρονομιάς, διατηρώντας την εικόνα της «ζωντανή» για τις
επόμενες γενιές. Υπεύθυνος για την εκπομπή είναι ο Λάκης Κομνηνός που μαζί με
τον Σταμάτη Τσαρουχά υπογράφουν και τη σκηνοθεσία.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15835P082</ED>
<ID>
ID:167803

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P08&aa=2</URL></REF>


Article

<CATEGORY>vin09</CATEGORY>

 <H2>Νέα μέλη στο ΕΣΡ
</H2><H2></H2>
Έως την ερχόμενη Παρασκευή θα έχουν ανακοινωθεί τα μέλη του Εθνικού Συμβουλίου
Ραδιοτηλεόρασης στη νέα του σύνθεση, είπε αργά χθες το βράδυ στα «ΝΕΑ» ο
υπουργός Τύπου Δημήτρης Ρέππας.

Μέχρι χθες η Νέα Δημοκρατία και το ΚΚΕ είχαν γνωστοποιήσει στο υπουργείο Τύπου
τους εκπροσώπους τους, ενώ αναμένεται και η πρόταση του προέδρου της Βουλής κ.
Απ. Κακλαμάνη για τις θέσεις του προέδρου του ΕΣΡ και του αντιπροέδρου.

Επικρατέστερος για τη θέση του προέδρου φέρεται ο καθηγητής του Διεθνούς
Δικαίου στο Πανεπιστήμιο Θεσσαλονίκης Βασίλης Σκουρής.

Η Νέα Δημοκρατία πρότεινε ως τακτικά μέλη τους δημοσιογράφους Ιάσονα Μοσχοβίτη
(συμμετείχε και στην προηγούμενη σύνθεση) και Τίτο Αθανασιάδη και ως
αναπληρωματικά τον αναπληρωτή καθηγητή στο Πανεπιστήμιο Αθηνών Αντώνη
Μακρυδημήτρη και τον δικηγόρο Νίκο Κουλούρη.

Το ΚΚΕ υπέδειξε για τη θέση του τακτικού μέλους τον Μάκη Κοψίδη (συμμετείχε
και στο προηγούμενο συμβούλιο) και ως αναπληρωματικό τον δημοσιογράφο Παύλο Αλέπη.

Το ΠΑΣΟΚ αναμένεται από μέρα σε μέρα να προτείνει τους εκπροσώπους του για το
νέο ΕΣΡ, ενώ από την πλευρά του ΣΥΝ υπάρχει σκέψη να προταθεί ως τακτικό μέλος
ο Λαοκράτης Βάσης μέλος της Πολιτικής Γραμματείας και αναπληρωτής του ο Νίκος
Καϊμάκης, στέλεχος του γραφείου Τύπου του κόμματος.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15835P083</ED>
<ID>
ID:167804

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P08&aa=3</URL></REF>


Article

<CATEGORY>vin09</CATEGORY>

 <H5>ΕΡΓΟ ΤΟΥ ΠΡΑΪΣΝΕΡ, ΜΕ ΣΤΙΝΓΚ, ΣΙΝΕΝΤ Ο' ΚΟΝΟΡ ΚΑΙ ΑΛΕΞΙΟΥ - ΓΑΛΑΝΗ
</H5><H5></H5><H2>Μια μουσική «Ζωή» για την Αθήνα
</H2>
<AUTHOR>ΧΑΡΗΣ ΠΟΝΤΙΔΑΣ</AUTHOR>

«Με τον Κισλόφσκι δεν δουλεύαμε μόνο σε ταινίες. Σχεδιάζαμε την παρουσίαση
στην Ελλάδα ­ στο Ηρώδειο πιθανότατα ­ ενός μουσικού έργου με τίτλο "Ζωή". Ο
Κισλόφσκι δυστυχώς έφυγε, αλλά εγώ θέλω να ολοκληρώσω αυτή την δουλειά»,
δήλωνε μετά την εξαιρετικά επιτυχημένη του συναυλία το καλοκαίρι στην Αθήνα, ο
Ζμπίγκνιεφ Πράισνερ. Και τώρα το υλοποιεί.

Τις ημέρες αυτές, ο Πολωνός συνθέτης, με το όλο και μεγαλύτερο ακροατήριο σε
όλα τα μήκη και πλάτη της Γης, βρισκόταν στη χώρα μας ­ με σκοπό να μπει σε
τροχιά υλοποίησης της «Ζωής», που πέρυσι είχε χαρακτηρίσει «κάτι μεταξύ όπερας
και ροκ» και το οποίο σκοπεύει να παρουσιάσει του χρόνου το καλοκαίρι.
Πρόκειται για ένα μεγαλεπήβολο σχέδιο με διεθνούς κύρους ονόματα, όπως του
Τζεφιρέλι (στη σκηνοθεσία), του Στινγκ και της Σινέντ Ο' Κόνορ ως σολίστ, συν
μιας δικής μας καλλιτέχνιδος ­ συζητιούνται τα ονόματα της Χαρούλας Αλεξίου
και της Δήμητρας Γαλάνη ­ μεγάλης χορωδίας, μπαλέτου και προβολών
κινηματογραφικών αποσπασμάτων.

Η επιλογή της Ελλάδας δεν έγινε τυχαία. Ούτε βέβαια και η επίσκεψή του στην
Επίδαυρο, το περασμένο Σάββατο, που κατά τη γνώμη του συνθέτη «θα δημιουργούσε
μια μοναδική ατμόσφαιρα». Εκτός του ότι θα χρησιμοποιηθούν αρχαία κείμενα, από
τον Σοφοκλή, τον Ευριπίδη, τον Αισχύλο και ποιητών της νεώτερης εποχής, ο
ίδιος έγραφε στον παραγωγό του στην Ελλάδα Κώστα Γκόσεβιτς ότι η γενικότερη
δομή του έργου που χωρίζεται στα μέρη, «Γέννηση, Ύπαρξη, Θάνατος» έχει μια
αναλογία με τη δομή της αρχαίας τραγωδίας. «Είναι ένας κλασικός διαχωρισμός
που υπάρχει από τη γέννηση της ελληνικής τραγωδίας και ο οποίος έχει σχέση και
με την καθημερινότητά μας ­ με το δράμα της ζωής και τον δραματικό κύκλο της
φύσης»! Για τον Πράισνερ παίζει πάντα ρόλο η εικόνα, ανεξάρτητα από το αν το
έργο του συνδέεται άμεσα με τον κινηματογράφο. Μέσα στα σχέδιά του, λοιπόν,
είναι να προσδώσει κινηματογραφική ατμόσφαιρα στην παράσταση, χρησιμοποιώντας
ειδικά εφέ και ξεκινώντας με προβολή κινηματογραφικών αποσπασμάτων που θα
επιμεληθεί ο Piotr Sobocinski, διευθυντής φωτογραφίας της ταινίας «Κόκκινο»
(από την τριλογία του Κισλόφσκι).

Υπάρχει ακόμα μια πολύ σημαντική παράμετρος στο θέμα, που όμως βρίσκεται ακόμα
υπό συζήτηση. Ο Πράισνερ εξέφρασε την επιθυμία να συνδεθεί η παράσταση με την
επιστροφή των Ελγινείων από τη Βρετανία ­ ιδέα που καλλιεργείται και από τον
διοργανωτή του κ. Γκόσεβιτς. Αυτό όμως έρχεται σε σύγκρουση με τον πιο πιθανό
χρηματοδότη του εγχειρήματος, που δεν είναι άλλος από το βρετανικό κανάλι BBC.
Το κόστος της παραγωγής υπολογίζεται στα 330 εκατομμύρια, ποσό αστρονομικό
ίσως για τα ελληνικά δεδομένα, όχι όμως δυσπρόσιτο, αν σκεφτεί κανείς ότι ο
χρηματοδότης (όποιος και να είναι τελικά) θα αγοράσει την παράσταση έχοντας
αργότερα δικαιώματα στον δίσκο που θα κυκλοφορήσει (έχει εκφράσει ενδιαφέρον η
Virgin), σε όλες τις παραστάσεις που θα δοθούν στην συνέχεια και σε όλες τις
τηλεοπτικές αναμεταδόσεις.

Στο μεταξύ, ο Ζμπίγκνιεφ Πράισνερ συζητά με τη Λίνα Νικολακοπούλου για έναν
δίσκο που θα βασίζεται σε μια ιστορία, όπως του Πινόκιο, με μια Ελληνίδα και
μια ξένη τραγουδίστρια. 
Ανάμεσα στα ονόματα που συζητούνται είναι αυτά της Χαρούλας Αλεξίου και της
ποπ σταρ Ντιουν.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15835P091</ED>
<ID>
ID:167805

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P09&aa=1</URL></REF>


Article

<CATEGORY>vin09</CATEGORY>

 <H2>Ο Έλληνας διάσημος της Νέας Υόρκης
</H2><H2></H2>
Μπορεί το όνομα Μπάμπης Βεκρής να μην είναι γνωστό στην Ελλάδα, αλλά στη Νέα
Υόρκη, όπου ζει και εργάζεται, ο Βεκρής θεωρείται Νο1 στα εικαστικά. Το γιατί,
μπορείτε να το διαπιστώσετε, ιδίοις όμμασι, στο Γκάζι του Δήμου Αθηναίων,
Αίθουσα Δ7, όπου παρουσιάζονται σε έκθεση δείγματα δουλειάς του με τίτλο «Electus».

«Ο Μπάμπης Βεκρής χρησιμοποιεί στα έργα του την υψηλή τεχνολογία με την
εξοικείωση που ένας ζωγράφος χρησιμοποιεί κλασικά υλικά», σημειώνει η
ιστορικός της Τέχνης Κατερίνα Κοσκινά, αυτή την τεχνολογία που είναι πλέον
αναπόσπαστο μέρος της καθημερινής ζωής, παρά τις επιφυλάξεις και τον φόβο που
ίσως μας γεννά.

Τα έργα του, ακριβώς χάρη στην υψηλή τεχνολογία, αντιδρούν στην αφή του θεατή,
με ήχο, με φως, με κίνηση, ανταποκρίνονται στο κάλεσμά μας και προσφέρουν ένα
βίωμα αισθητικό, κινησιακό και συγκινησιακό.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15835P092</ED>
<ID>
ID:167806

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P09&aa=2</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2><H2></H2>
<AUTHOR>ΠΑΥΛΟΣ ΑΓΙΑΝΝΙΔΗΣ</AUTHOR>

Ελληνική αναγεννησιακή αποκάλυψη, ένας «μαγικός» μύθος, έγχορδα από ένα «παιδί
θαύμα» και... εκκεντρικά πνευστά.

Φραγκίσκος Λεονταρίτης, Λειτουργία «Je prens en grez»,
μοτέτα. «Πολυφωνία», υπό τον Νίκο Κοτροκόη (FM RECORDS).

Μία απόδειξη για το πόσα πολλά έχουμε ακόμη να ανακαλύψουμε για την ελληνική
μουσική δημιουργία. Γιατί με την εν λόγω έκδοση δισκογραφούνται, για πρώτη
φορά, έργα του μοναδικού ­ ίσως ­ Έλληνα συνθέτη της Αναγέννησης, του οποίου
έχουν διατηρηθεί παρτιτούρες. Γεννημένος στον Χάνδακα (Candia) της Κρήτης ­
στο σημερινό Ηράκλειο ­ πιθανότατα το 1518, ο Λοενταρίτης, καθολικός στο
θρήσκευμα, είχε μία σπουδαία, αν και πολυτάραχη καριέρα, σε δύο μεγάλα μουσικά
κέντρα της εποχής: στη Βενετία, όπου έγινε δεκτός στην περίφημη Χορωδία του
Αγίου Μάρκου, με αρχιμουσικό τον μεγάλο Φλαμανδό συνθέτη Άντριαν Βίλαερτ και
στη συνέχεια στο Μόναχο, στη Χορωδία της Βαυαρικής Αυλής του Αλβέρτου Ε', που
διηύθυνε τότε ο ­ μεγάλος επίσης ­ Ορλάντο ντι Λάσο. Στη δεύτερη αυτή περίοδο
ανήκουν και οι τρεις λειτουργίες και τα μοτέτα (από τα 74 γνωστά, συνολικά)
του Λεονταρίτη, που είχε χειροτονηθεί ιερέας και είχε αργότερα καθαιρεθεί. Τις
πληροφορίες για τη ζωή και το έργο του τις χρωστάμε κυρίως στον καθηγητή του
Πανεπιστημίου Κρήτης Νικόλαο Μ. Παναγιωτάκη.

Κλοντ Ντεμπισί, «Πελλέας και Μελισσάνθη», όπερα. Μιρέιγ
Ντελούνς, Ζεράρ Θερίλ. Εθνική Ορχήστρα της Λίλλης, υπό
τον Ζαν Κλοντ Κασαντεσίς (NAXOS)

Το θεατρικό έργο του Μορίς Μέτερλινκ (1892) για την ερωτική ­ δίχως αίσιο
τέλος ­ περιπέτεια του «μαγεμένου» πλάσματος, που ακούει στο όνομα Μελισσάνθη,
με τον Πελλέα και τον ετεροθαλή αδελφό του ήταν η αρχή. Σ' αυτό βασίστηκε το
πεντάπρακτο «λυρικό δράμα» του Ντεμπισί (1893-1895 και 1901-1902), το
συμφωνικό ποίημα του Σένμπεργκ, η σκηνική μουσική του Σιμπέλιους για το θέατρο
του Ελσίνκι, αλλά και η σκηνική μουσική του Φορέ για παραγωγή στο Λονδίνο. Η
γνωστότερη και πλέον αγαπημένη εκδοχή είναι όμως αυτή του Ντεμπισί ­ που βρήκε
μάλιστα αντίθετο τον «πατέρα» του έργου, Μέτερλινκ, ο οποίος είχε ευχηθεί,
οργισμένος, δημόσια την αποτυχία της όπερας!

Φέλιξ Μέντελσον, Συμφωνίες για έγχορδα αρ. 1-7 και αρ.
11-13. Concerto Koeln (TELDEC).

Ήταν δεν ήταν 12 ετών ο Μέντελσον, όταν άρχισε να γράφει την πρώτη του
συμφωνία για έγχορδα. Γιος τραπεζίτη και εγγονός φιλοσόφου, ο συνθέτης είχε
πάρει μαθήματα πιάνου από τη μητέρα του και είχε ήδη εμφανιστεί ως «παιδί
θαύμα» στα 9 του. Στα 12 δε είχε γνωρίσει ­ και είχε αναπτύξει θερμή φιλία
μαζί του ­ τον 72χρονο τότε Γκαίτε, στη Βαϊμάρη. Πολύπλευρο ταλέντο, ο
Μέντελσον ήταν εξαίρετος πιανίστας, βιολονίστας, οργανίστας, διευθυντής
ορχήστρας, με εκπληκτική μουσική μνήμη και πολύ καλός ζωγράφος! Από τις ­
πρώιμες ­ 13 συμφωνίες του μπορεί κανείς να επιβεβαιώσει αυτό που είχε πει για
τον συνθέτη ο μαέστρος Μαξ φον Μπίλοβ, ότι δηλαδή ήταν «ο πιο βαθύς γνώστης
της μουσικής φόρμας μετά τον Μότσαρτ».

Γκιέργικ Λιγκέτι, Έξι Bagatelles για κουιντέτο πνευστών, διπλό
κοντσέρτο για φλάουτο και όμποε. Ζακ Ζουν (φλάουτο),
Ντάγκλας Μπόιντ (όμποε), Ορχήστρα Δωματίου της Ευρώπης,
υπό τον Κλαούντιο Άμπαντο (DEUTSCHE GRAMMOPHON)

Ο 74χρονος σήμερα Ούγγρος συνθέτης εργάστηκε στο στούντιο ηλεκτρονικής
μουσικής της Κολωνίας και εισήγαγε στα ευρωπαϊκά μουσικά πράγματα τον όρο του
«μικροπολυφωνία», τη συμμετοχή πολλών διαφορετικών «φωνών» στην κινούμενη
εσωτερική δομή των ήχων. Οι «Bagatelles» του (ο όρος σημαίνει «κάτι ασήμαντο»)
είναι σύντομα κομμάτια, που αναδεικνύουν τα ηχοχρώματα των ξύλινων πνευστών
και γράφτηκαν το 1953, δεκαεννέα χρόνια πριν από το διπλό του κοντσέρτο. Στη
νέα έκδοση της Ορχήστρας Δωματίου της Ευρώπης (που έχουμε ακούσει στο Μέγαρο,
όπως και τον μεγάλο μαέστρο Κλαουντιο Άμπαντο) περιλαμβάνεται και η Συμφωνία
Δωματίου αρ. 1 του Σένμπεργκ και το έργο «Νυχτερινή Αυτοπροσωπογραφία» του
νεώτερου Σαλβατόρε Σκιαρίνο.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15835P093</ED>
<ID>
ID:167807

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P09&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2><H2>(Εικόνα μεγέθους : 12371 bytes)
</H2>
«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ
μεταφέρεται στην οθόνη. Από τον Φράνκο Τζεφιρέλι, με τους: Γουίλιαμ Χαρτ,
Σαρλότ Γκένσμπουργκ, Αν Πάκουιν. (Ααβόρα, Ιντεάλ Μαρούσι, Μπροντγουαίη, Παλάς, Πλάζα).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σον Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αρτ Στούντιο, Έλλη).

«ΜΑΝΤΑΜ ΜΠΑΤΕΡΦΛΑΪ»: Μεταφορά της γνωστής όπερας του Πουτσίνι στην
οθόνη. Από τον Φρεντερίκ Μιτεράν. (Άστυ, Αφαία, Ζίνα).

«ΤΟ ΤΙΜΗΜΑ ΤΟΥ ΘΑΡΡΟΥΣ»: Υπό αμφισβήτηση οι «ηρωικές πράξεις» ενός
λοχαγού στον πόλεμο του Κόλπου. Του Έντουαρντ Ζούικ, με τους: Ντένζελ
Ουάσινγκτον, Μεγκ Ράιαν. [Αθήναιον, Cinepolis 1, Αθήναιον 2, Αστέρια, Άστορ,
Village Centre 7, Κορονέτ, Μετροπόλιταν, Ράδιο Σίτυ, Τροπικάλ, Απόλλων (Πειρ.)].

«ΦΕΥΓΑΤΗ ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με
τους: Τζον Λόβιτς, Τία Καρέρε. (Agora, Αθηνά, Αλεξάνδρα (Καλ.), Άννα Ντορ,
Άστρον, Ατλαντίς, Village Centre 5, Κηφισιά 3, Μετάλλιον, Όσκαρ, Τιτάνια,
Άνταμς, Σπόρτιγκ, Τρία Αστέρια, Φοίβος, Αττικόν (Πειρ.).

«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού.
(Αβάνα, Αθήναιον, Cinepolis 3, Άττικα 2, Έμπασσυ, Καλυψώ).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον, Άττικα 1, Όπερα 1).

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15835P101</ED>
<ID>
ID:167808

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Τον έθαψε η Αθηνά κάτω από την Αίτνα. 2. Διαθέτει ένα βασικό
γυναικείο προσόν. 3. Υπόστρωμα στον ώμο αχθοφόρου (καθ.). ­ Δορυφόροι
του «Φ». 4. Κοραλλιογενές νησάκι του Ειρηνικού, που χρησιμοποιήθηκε από
τις ΗΠΑ για πυρηνικές δοκιμές. 5. Μωρός... υπερήλιξ. ­ Σύμβολα
ποιότητας. 6. Αρχίζει με την ιστορία της αρπαγής της Βρισηίδας (γεν.).
7. Βυζαντινή μουσική νότα. ­ Νησιωτική επαρχία μας (αντίστρ.) ­ Αρχαία
προστακτική, με τη σημασία του «εμπρός». 8. Εξυπηρετούν μεσόγειες
πόλεις. 9. Αναφέρεται σε εταιρικές επωνυμίες. ­ Βρέχεται από το Ιόνιο (καθ.).

ΚΑΘΕΤΑ

1. Συνηθισμένες τέτοιες διαταραχές. 2. Ένα δέρμα που αλλάζει...
ζώο. ­ Σύμβολο αριθμητικής πράξης. 3. Μάλλινο κατασκεύασμα. ­ Αρχαία
κραυγή. 4. Χαρακτηρισμός επιθετικών όπλων, στην καθαρεύουσα (γεν.).
5. Μέρος του... λόγου. ­ Αναφέρονται και για τον εγκέφαλο. 6.
Είναι και οι γόνδολες. ­ Ό, τι και το 3 β κάθετα. 7. Από τα δύο... δύο.
­ Κόρη του ήταν και η Ερατώ. 8. Έχασε την ισχύ του, με άρθρο
(αντίστρ.). 9. Σκακιστική απειλή. ­ Αρχαία αρκαδική πόλη (αιτ.).

ΛΥΣΗ (13/5/97)

ΟΡΙΖΟΝΤΙΑ: 1. ΜΙΚΑΔΟΣ 2. ΟΚΑΣ - ΡΟΚΑ 3. ΖΑΓΟΡΑΣ 4.
ΑΡΚ - ΑΚΟΝΙ 5. ΜΙΕΡΕΣ - ΠΙ 6. ΒΑΛΕ - ΑΛΗ 7. ΙΣΛΑΝΔΙΑΣ
8. ΤΕΣ 9. Η ΜΥΚΟΝΟΣ. ΚΑΘΕΤΑ: 1. ΜΟΖΑΜΒΙΚΗ 2.
ΙΚΑΡΙΑΣ 3. ΚΑΓΚΕΛΛΟΥ 4. ΑΣΟ - ΡΕΑ 5. ΕΑΡ - ΝΤΟ 6.
ΣΚΑΡΟ - ΔΕΝ 7. ΟΣΟΣ - ΟΣΙΑ 8. ΝΙΛΑ 9. ΚΑΘΙΖΗΣΗ.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15835P102</ED>
<ID>
ID:167809

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P10&aa=2</URL></REF>


Article

<CATEGORY>vin09</CATEGORY>

 <H5>ΑΝΤΙΣΥΝΑΥΛΙΑ ΚΑΤΑ ΣΑΚΗ ΡΟΥΒΑ - ΜΠΟΥΡΑΤ ΚΟΥΤ ΣΤΗΝ ΚΥΠΡΟ
</H5><H2>Μουσική «σύρραξη»
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

<H3>Και μουσική σύρραξη απειλείται να ξεσπάσει τώρα στην Κύπρο, καθώς η
«ελληνο-τουρκική» συναυλία των Σάκη Ρουβά - Μπουράτ Κουτ οδηγεί τους
διαφωνούντες με την επαναπροσέγγιση Ελληνοκυπρίων - Τουρκοκυπρίων στην
οργάνωση αντισυναυλίας.
</H3>
ΛΕΥΚΩΣΙΑ. 
Του ανταποκριτή μας

Έξι χιλιάδες Ελληνοκύπριοι και Τουρκοκύπριοι, τρεις χιλιάδες από κάθε πλευρά,
κυρίως νέοι, θα παρακολουθήσουν την κοινή συναυλία του Σάκη Ρουβά και του
Μπουράτ Κουτ που θα γίνει τη Δευτέρα το βράδυ στη νεκρή ζώνη. Είναι η πρώτη
φορά από την τουρκική εισβολή, τον Ιούλιο του 1974, που Ελληνοκύπριοι και
Τουρκοκύπριοι νέοι (αρκετοί απ' αυτούς δεν θα είχαν γεννηθεί τότε) θα βρεθούν
μαζί σε μια μαζική ανοικτή εκδήλωση. Το γεγονός συμπίπτει με τις προσπάθειες
των Ηνωμένων Εθνών και των Ηνωμένων Πολιτειών για τη δημιουργία κλίματος
εμπιστοσύνης εν όψει των συναντήσεων Κληρίδη - Ντενκτάς.

Είναι χαρακτηριστικό πως η ευθύνη για την οργάνωση της συναυλίας ανήκει στα
Ηνωμένα Έθνη, τα οποία υπό τον τίτλο «Φιλία μέσω της Μουσικής στην Κύπρο»
προγραμμάτιζαν επίσης και συναυλία των Θεοδωράκη - Λιβανελί, η οποία όμως
ματαιώθηκε μετά την περιπέτεια της υγείας του Μίκη Θεοδωράκη.

Τη συναυλία των Σάκη Ρουβά - Μπουράτ Κουτ οργανώνουν από κοινού οι Ahmet Sun
Productions της Κωνσταντινούπολης και Art Management της Αθήνας. Η ευθύνη για
τις τεχνικές διευθετήσεις και την ασφάλεια ανήκει στα Ηνωμένα Έθνη. Εδώ και
μερικές ημέρες άνδρες των Ειρηνευτικής Δύναμης έχουν αρχίσει να καθαρίζουν το
γήπεδο που βρίσκεται δίπλα από το «Λήδρα Πάλας» στη νεκρή ζώνη όπου θα γίνει η
συναυλία. Το γήπεδο αυτό χρησιμοποίησε ως έδρα όταν μετείχε στο Κυπριακό
Πρωτάθλημα Ποδοσφαίρου η τουρκοκυπριακή ομάδα Τσετίνκαγια.

Τα Ηνωμένα Έθνη παίρνουν από τώρα μέτρα ασφαλείας, καθώς θέλουν να εμποδίσουν
και τις πιο μικρές αψιμαχίες. Όσοι θα παρακολουθήσουν την κοινή συναυλία θα
πρέπει να πάρουν εισιτήρια τα οποία θα διανεμηθούν σήμερα δωρεάν από
αξιωματούχους των Ηνωμένων Εθνών σε προκαθορισμένους χώρους σε όλες τις πόλεις
της Κύπρου, ελεύθερης και κατεχόμενης. Για να πάρει κάποιος εισιτήρια θα
πρέπει να παρουσιάσει ταυτότητα και να δώσει στους αξιωματούχους των Ηνωμένων
Εθνών αριθμό τηλεφώνου. Σε κανένα δεν θα επιτραπεί να έχει μαζί του τσάντες,
μπουκάλια ή τενεκεδένια δοχεία αναψυκτικών. Το γεγονός απασχολεί έντονα την
κοινή γνώμη και ο Ραούφ Ντενκτάς έδειξε να μην είναι πολύ ευτυχής με την
πραγματοποίηση της συναυλίας. Είπε ότι δεν γνωρίζει αν ήταν κατάλληλος ο
χρόνος και πρόσθεσε ότι έδωσε τη συγκατάθεσή του για να μην κατηγορηθεί ότι
δεν επιθυμεί παρόμοιες εκδηλώσεις. Είπε πάντως ότι θα πάει στη συναυλία μόνο
αν πάει και ο Πρόεδρος Κληρίδης, στη συνέχεια όμως σημείωσε ότι δεν έχει
προσκληθεί από τα Ηνωμένα Έθνη.

Από την άλλη, η συναυλία Ρουβά - Κουτ, που προφανώς έχει ως στόχο την
επαναπροσέγγιση Ελληνοκυπρίων και Τουρκοκυπρίων, προκαλεί τις αντιδράσεις των
«εχθρών» της επαναπροσέγγισης, οι οποίοι προσπαθούν να οργανώσουν αντισυναυλία
στην Πλατεία Ελευθερίας της Λευκωσίας. Το Παγκύπριο Αντικατοχικό Μέτωπο και η
Κυπριακή Ομοσπονδία Μοτοσυκλέτας, που είχε οργανώσει τα τελευταία δύο χρόνια
τις πορείες των μοτοσυκλετιστών, κινητοποιούνται. Πηγές των οργανώσεων αυτών
έλεγαν ότι γίνεται προσπάθεια να πάρει μέρος στην εκδήλωσή τους ο Γιώργος
Νταλάρας. Μια σκέψη για τη συμμετοχή του Βασίλη Παπακωνσταντίνου και του
Διονύση Σαββόπουλου φαίνεται ότι ναυάγησε.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15835P111</ED>
<ID>
ID:167810

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P11&aa=1</URL></REF>


Article

<CATEGORY>vin09</CATEGORY>

 <H2>Καλλιτεχνικός διευθυντής του ΔΗΠΕΘΕ Καβάλας ο Σταμάτης Κραουνάκης
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

Ο μουσικοσυνθέτης Σταμάτης Κραουνάκης είναι από χθες ο νέος καλλιτεχνικός
διευθυντής στο ΔΗΠΕΘΕ Καβάλας. Το πρωί είχε μια πρώτη συνάντηση γνωριμίας με
φορείς, παράγοντες και επιχειρηματίες της Καβάλας, που έγινε στο χώρο του
Παλιού Ωδείου της πόλης.

Με την τοποθέτηση του Κραουνάκη στη διευθυντική θέση, το ΔΗΠΕΘΕ Καβάλας
εγκαινίασε μια νέα περίοδο που χαρακτηρίζεται ­ κατά πρώτο λόγο ­ από
διαφάνεια των κινήσεών του απέναντι στην κοινή γνώμη.

Ο μουσικοσυνθέτης ευχαρίστησε το κοινό για την υποδοχή που του επεφύλαξε
και υποσχέθηκε πλήρη θεατρική αναβάθμιση της περιοχής. Ανακοίνωσε στη συνέχεια
το ρεπερτόριο του ΔΗΠΕΘΕ, χαρακτηρίζοντάς το «τολμηρό, λαϊκό, που πατάει πάνω
σε μεγάλα κείμενα, αλλά και διατηρεί τον άξονα της κωμωδίας, ως βάση για την
ψυχαγωγία του θεατή». Μίλησε για μικρές ταυτόχρονες θεατρικές πράξεις, που θα
έχουν χαμηλό κοστολόγιο και θ' απλώνονται στο κοινό, έξω από το θέατρο,
επιδιώκοντας τη γνωριμία του θεατή με κείμενα μεγάλα και σπάνια.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15835P112</ED>
<ID>
ID:167811

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P11&aa=2</URL></REF>


Article

<CATEGORY>vin09</CATEGORY>

 <H2>Εικόνα και είδωλο στον «Φωτογράφο»
</H2>
Φωτογραφίες από την έκθεση «Εικόνα και είδωλο», που έγινε πριν από λίγο καιρό
στη Θεσσαλονίκη, δημοσιεύει στο καινούργιο τεύχος του το περιοδικό
«Φωτογράφος». Θέμα της έκθεσης ήταν η σύγχρονη ελληνική φωτογραφία, από το
1975 έως το 1995 και στις σελίδες του «Φωτογράφου» προβάλλονται ορισμένα από
τα πιο αντιπροσωπευτικά δείγματα. Στο ίδιο τεύχος, ένα αφιέρωμα στον Όγκαστ
Σάντερ, έναν φωτογράφο που ειδικεύτηκε σε πορτρέτα διαφόρων επαγγελματιών.
Ακόμη, μια ανάλυση για τη σχέση εικόνας και διαφήμισης κι ένα ρεπορτάζ για την
ομαδική φωτογραφική δημιουργία. Τέλος, το έκτο μέρος της έρευνας για τη
φωτογραφία στην Πολιτιστική Πρωτεύουσα του '97 και οι καθιερωμένες στήλες της κριτικής.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15835P113</ED>
<ID>
ID:167812

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P11&aa=3</URL></REF>


Article

<CATEGORY>vin09</CATEGORY>

 <H5>ΝΤΕΦΙΛΕ ΤΟΥ ΜΙΧΑΛΗ ΑΣΛΑΝΗ ΣΤΗ ΘΕΣΣΑΛΟΝΙΚΗ
</H5><H2>Το χαμόγελο του μετρ και οι ωραίες
</H2>
Ο Μιχάλης Ασλάνης και οι δημιουργίες του, μαζί με τις κραταιότερες της
ελληνικής πασαρέλας, έκαναν μια θεαματική εμφάνιση, προχθές το βράδυ στη
Θεσσαλονίκη. Ο μετρ, ο οποίος έχει αποκτήσει τον τίτλο του πιο χαμογελαστού
και αισιόδοξου Έλληνα σχεδιαστή, επέλεξε το Βελλίδειο Πολιτιστικό Ίδρυμα για
την πρεμιέρα της καλοκαιρινής του κολεξιόν και για να συνδέσει τις δημιουργίες
του με έναν αέρα από τις εκδηλώσεις της Ευρωπαϊκής Πολιτιστικής Πρωτεύουσας.
Και για να το πετύχει, ζήτησε τη συνδρομή της Φιλίπα Μάθιους, της Βίκυς
Κουλιανού, της Ρέας Τουτουτζή και της Δήμητρας Κωστάκη, για να ντυθούν με τις
τουαλέτες του και τα άλλα βραδινά σύνολα από πολύτιμα υλικά, που αποτελούσαν
τον «Υδάτινο Κόσμο» του. Ρευστές γραμμές, ρούχα θηλυκά, σε χρώματα που θύμιζαν
τις υδάτινες αποχρώσεις της θάλασσας, των λιμνών και των ποταμών, υφάσματα
απαλά, που κυμάτιζαν πάνω στα σώματα των μοντέλων, παρήλασαν μπροστά στους
θεατές της επίδειξης. Της οποίας χορηγός ήταν το νερό «Αύρα», καθώς η εταιρεία
«3Ε» για άλλη μια φορά υποστήριξε την υδάτινη έμπνευση του Μιχάλη Ασλάνη.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15835P121</ED>
<ID>
ID:167813

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P12&aa=1</URL></REF>


Article

<CATEGORY>vin09</CATEGORY>

 <H2>Η Θέμις είχε μεγάλα κέφια...
</H2>
Φώτα, λουλούδια, γνωστοί ηθοποιοί, κόσμος, ατμόσφαιρα γιορτής στη Δημοτική
Πινακοθήκη του Πειραιά. Η πόλη του Πειραιά, ο δήμαρχος Στέλιος Λογοθέτης και η
Πινακοθήκη οργάνωσαν τιμητικό αφιέρωμα με την ευκαιρία συμπλήρωσης ενενήντα
χρόνων από τη γέννηση του Δημήτρη Ψαθά, με την παρουσίαση της επετειακής
έκδοσης «Η Θέμις έχει νεύρα» και τα εγκαίνια μιας έκθεσης φωτογραφίας με
στιγμιότυπα από τη ζωή του.

Τη βραδιά άνοιξε ο δήμαρχος Πειραιά, Στέλιος Λογοθέτης, ενώ στη συνέχεια η
κόρη του Δημήτρη Ψαθά, Μαρία, διάβασε τον χαιρετισμό του υπουργού Πολιτισμού
Ευάγγελου Βενιζέλου. Ο λόγος μετά στους πρωταγωνιστές της σκηνής. Η Άννα
Συνοδινού παρουσίασε στο κατάμεστο θέατρο τον δεύτερο τόμο των δικαστηριακών
ευθυμογραφημάτων «Η Θέμις έχει νεύρα» και ακολούθησαν οι ερμηνείες των
σπαρταριστών δικαστηριακών σκετς. Η Βούλα Ζουμπουλάκη ερμήνευσε το «Δράμα
της... μνηστήρας», η Άννα Καλουτά τον «Νευρικό Κύριο», ο Σταύρος Παράβας το
«Γόητος λαχτάρα», η Ρίκα Διαλυνά «Το χαϊδεμένο», η Μέλπω Ζαρόκωστα τους
«Πολιτισμένους» και η Μαίρη Βιδάλη την «Ωραία Ελένη του Μενιδίου».

Ανάμεσα στους παρισταμένους ξεχωρίσαμε τον σκηνοθέτη πολλών επιτυχιών του Ψαθά
στον κινηματογράφο Γιάννη Δαλιανίδη, τους πρωταγωνιστές Κάκια Αναλυτή,
Λυκούργο Καλλέργη και Βασίλη Μπουγιουκλάκη, τον τ. δήμαρχο Πειραιά κ. Γιάννη
Παπασπύρου, τους ζωγράφους Πέτρο Ζουμπουλάκη, Μπότη Θαλασσινό και Γιώργο
Κουζούνη, τη διευθύντρια δημοσίων σχέσεων του Antenna, κ. Λόλα Νταϊφά, την
πρόεδρο του Μουσείου Γουναροπούλου κ. Καίτη Γουναροπούλου και την αδελφή του
Δημήτρη Ψαθά, κ. Ιωάννα Λεκού.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15835P122</ED>
<ID>
ID:167814

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P12&aa=2</URL></REF>


Article

<CATEGORY>vin09</CATEGORY>

 <H2>Η ιδέα του Τίτο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και σήμερα, λοιπόν, μπορούμε να αποκαλύψουμε την ιδέα του Τίτο Πουέντε (μετά
το σουξέ του «Tito's Idea», βεβαίως). Είναι να έρχεται στην Ελλάδα όσο το
δυνατό πιο συχνά· και ιδού που ετοιμάζει αποσκευές για μιαν ακόμη αθηναϊκή
συναυλία, μετά την εμφάνισή του στο Μέγαρο Μουσικής, τον περασμένο Φεβρουάριο.

* Καταφθάνει τον ανθισμένο μήνα Μάιο, εντός των ημερών, στις 28 δηλαδή, για να
παίξει σάλσα στον Λυκαβηττό. Ωραία ιδέα! Και χορευτική.

Αν και πολλές ιδέες, πάντως, μαθαίνω πως δεν ανηφορίζουν ώς τον Λόφο. Και το
θέατρο ζητά παραστάσεις, συναυλίες, χάπενινγκ. Ημερομηνίες, ναι. Εκδηλώσεις;
Θα δείξει.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15835P123</ED>
<ID>
ID:167815

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P12&aa=3</URL></REF>


Article

<CATEGORY>vin09</CATEGORY>

 <H2>Η ιδέα του Γκαζιού
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στο μεταξύ, φτάνει στ' αυτιά μου ζωηρό το ενδιαφέρον από την πλευρά του Δήμου
Αθηναίων για το ροκ φεστιβάλ στο Γκάζι, μήνα Ιούλιο, στη μέση. «Γιατί στον
Πειραιά;», είπαν (όπως πέρσι, να σας θυμίσω, στη Δραπετσώνα). Και η Αθήνα
ακούει ροκ και ο 9.84 ραδιοφωνικός σταθμός ετοιμάζεται να δείξει έμπρακτα τη
συμπαράστασή του. Ψάχνουν κιόλας στις δισκοθήκες υλικό από Sisters Of Mercy
και βάλε.

Την ίδια ώρα, η δισκογραφική Sony συνόδευε σύσσωμη τον Δημήτρη Πανόπουλο και
την Εύα Τσελίδου, τους Ωmega Vibes δηλαδή, στην αποστολή τους στην
Κωνσταντινούπολη· ο διευθυντής της Sony, Δημήτρης Γιαρμενίτης, ο Θύμιος
Παπαδόπουλος, ο Νίκος Ρέτζιος, ο Αντώνης Βιλιώτης και άλλοι πολλοί του
ελληνικού τμήματος της πολυεθνικής. Στρατιά ολόκληρη.

*Θα μου πείτε, αν πουλούσαν και στην Ιταλία 4.000 αντίτυπα οι Ωmega Vibes, όσο
και στην Τουρκία δηλαδή, το ίδιο θα γινόταν κι εκεί. Ως έθνικ, όμως ­ εκτός
από το ηλεκτρονικό στοιχείο που διαθέτουν ­, συγκίνησαν, βλέπετε, ανατολικά
περισσότερο. Έκαναν κι ένα βιντεοκλίπ, πακέτο κι αυτό στο ταξίδι, το οποίο
φρόντισε ­ να σας ενημερώσω ­ ο ειδικός σε τέτοιες αποστολές Νίκος Σούλης.

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15835P124</ED>
<ID>
ID:167816

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P12&aa=4</URL></REF>


Article

<CATEGORY>vin09</CATEGORY>

 <H2>Μια ιδέα στη Στέγη
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ασυγχώρητη, πάντως, και η επιμονή της στήλης, φέτος, να θέλει να στείλει τον
Θανάση Βαλτινό από την «Κάθοδο των εννιά» να ανέλθει στη στέγη για να
παίξει και να τραγουδήσει τον «Βιολιστή στη στέγη». Παρά την επιμονή, όμως,
τελικά ο Γρηγόρης Βαλτινός και όχι ο Θανάσης Βαλτινός θα
πρωταγωνιστήσει ­ και μάλιστα ντυμένος και όχι γυμνός όπως ο «ανταγωνιστής»
του Γιώργος Κιμούλης ­ στο μιούζικαλ που ανεβαίνει στο «Αθήναιον».Μια
ιδέα αξίζει όσο χίλιες λέξεις

* Όσο για τον Θανάση Βαλτινό, ίσως να ασχοληθεί αργότερα με το είδος. Αφού
έτσι κι αλλιώς στην Εταιρεία Συγγραφέων το 'χουν κάνει λίγο μιούζικαλ.

Και πριν αρχίσει η μουσική στις θεατρικές σκηνές, κατεβαίνει την Κυριακή η
αυλαία στη μουσική σκηνή «Σφεντόνα». Που σημαίνει πως Βασίλης
Παπακωνσταντίνου και Διονύσης Σαββόπουλος πάνε γι' άλλα...

<REF><SOURCE>ΤΑ ΝΕΑ</SOURCE>
<DATE>, 14-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15835P125</ED>
<ID>
ID:167817

</ID><URL>http://ta-nea.dolnet.gr/neaweb/neafile.print_unique?e=A&f=15835&m=P12&aa=5</URL></REF>


Article

<CATEGORY>vin04</CATEGORY>

 <H5>ΤΗ ΓΛΙΤΩΣΕ ΜΕΓΑΛΕΜΠΟΡΟΣ ΝΑΡΚΩΤΙΚΩΝ
</H5><H2>7 ΔΙΚΑΣΤΕΣ στο σκαμνί για παραγραφή
</H2>
ΔΙΩΚΟΝΤΑΙ πειθαρχικά άλλοι επτά ανώτεροι δικαστικοί λειτουργοί για την
παραγραφή αδικημάτων εμπορίας ναρκωτικών. Ο προϊστάμενος της Επιθεώρησης
Δικαστικών Λειτουργών Γ. Βελλής άσκησε πειθαρχική δίωξη, εκτός του εφέτη Δημ.
Γυφτάκη, εναντίον άλλων πέντε εφετών και δύο αντεισαγγελέων Εφετών, γιατί
ανέβαλαν επ' αόριστον ­ και όχι σε ρητή δικάσιμο ­ υπόθεση εμπορίας
ναρκωτικών, ενώ επίκειτο η παραγραφή των αδικημάτων.

σελίδα 17

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15836N011</ED>
<ID>
ID:167858

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N01&aa=1</URL></REF>


Article

<CATEGORY>vin04</CATEGORY>

 <H2>Προειδοποίηση Σημίτη για τη δραχμή
</H2><H2>(Εικόνα μεγέθους : 4701 bytes)
</H2>
σελίδες 12-13

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15836N012</ED>
<ID>
ID:167901

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N01&aa=2</URL></REF>


Article

<CATEGORY>vin04</CATEGORY>

 <H2>Ούτε βία, ούτε νοθεία είδε ποτέ ο Ράλλης!
</H2><H2></H2>
σελίδες 8-9

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15836N013</ED>
<ID>
ID:167936

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N01&aa=3</URL></REF>


Article

<CATEGORY>vin04</CATEGORY>

 <H2>Η Βάσια έχασε άλλη μία μάχη για την κόρη
</H2><H2>(Εικόνα μεγέθους : 4234 bytes)
</H2>
σελίδα 23

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15836N014</ED>
<ID>
ID:167957

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N01&aa=4</URL></REF>


Article

<CATEGORY>vin04</CATEGORY>

 <H2>Θησαυρός σε θυρίδα ξεχασμένος 40 χρόνια
</H2><H2></H2>
σελίδα 20

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15836N015</ED>
<ID>
ID:167970

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N01&aa=5</URL></REF>


Article

<CATEGORY>vin04</CATEGORY>

 <H2>Γιατί φωνάζουν οι τηλεθεατές
</H2><H2></H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15836N016</ED>
<ID>
ID:167976

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N01&aa=6</URL></REF>


Article

<CATEGORY>vin04</CATEGORY>

 <H2>Το τοπ των ποτών
</H2>
Μπακάρντι, Σμιρνόφ, Ρικάρ είναι τα τρία δημοφιλέστερα ποτά στον κόσμο. Νέα
δεδομένα στην παγκόσμια αγορά ποτών δημιουργεί η συγχώνευση της Γκίνες με την
Γκραντ Μετ

σελίδα 39

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15836N018</ED>
<ID>
ID:167979

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N01&aa=8</URL></REF>


Article

<CATEGORY>vin04</CATEGORY>

 <H2>3 περιοχές επελέγησαν για τη νέα χωματερή
</H2><H2>(Εικόνα μεγέθους : 14067 bytes)
</H2>
σελίδα 18

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15836N019</ED>
<ID>
ID:167980

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N01&aa=9</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο «ΕΧΘΡΟΣ» κατοικεί έξω από το κέλυφος. Ο χωρίς όψη. Ο «τρίτος άνθρωπος». Ο
άγνωστος. «Όπως στρώσαμε θα κοιμηθούμε». Πέρα από τον μικρόκοσμο, η απουσία. Ο
φόβος για τα δικά μας, η αδιαφορία για τους άλλους. Ο Δημ. Τζάθας στους
«Προβολείς». Σελ. 6.

ΤΑ ΕΞΙ τρισεκατομμύρια του Γ' Κοινοτικού Πλαισίου και οι υπερβολές, σκίασαν
μια άλλη σημαντική πλευρά των δηλώσεων του προέδρου της Ευρωπαϊκής Επιτροπής,
Ζακ Σαντέρ: ότι η Ελλάδα θα ικανοποιεί το 1998 τα κριτήρια του Μάαστριχτ και
το 2000 οι Έλληνες θα χρησιμοποιούν το εύρω. Ο Ν. Νικολάου στην «Τρίτη Άποψη».
Σελ. 6.

Π. ΣΦΗΚΑΚΗΣ: Οι νέοι δεν είναι ούτε ιεραπόστολοι, ούτε ψυχροί εκτελεστές.
Ακροβατούμε σε τεντωμένο σκοινί, ανάμεσα στην ιδέα και την υλοποίησή της. Οι
ελλείψεις των σχολείων σε φιλολόγους δεν δικαιολογούν αδράνεια για το θέατρο.
Οι απαντήσεις στις «30 Ερωτήσεις» του Ν. Μάστορα, στη σελ. 14.

ΘΕΡΙΝΑ σινεμά, λέει ο φίλος μου ο Γιώργος, είναι εκεί που δεν βλέπεις (αν
είναι η πρώτη παράσταση με το φως της ημέρας), δεν ακούς (γιατί είναι χαμηλά ο
ήχος για να μην ενοχλούνται οι... γειτόνοι) και εκεί που «Ο θάνατος στη
Βενετία» είναι μικρού μήκους. Η Μαρία Μαρκουλή «Σε Πρώτο Ενικό». Σελ. 15.

ΤΟ «ΑΛΒΑΝΑΚΙ», όπως το λέγανε οι συμμαθητές του, έζησε στιγμές εφιαλτικές στο
σχολείο του. Αλλά δεν έφθανε η αφελής παιδική αγριότητα, κινητοποιήθηκαν και
οι γονείς που ζήτησαν επισήμως την «άμεση απομάκρυνσή» του. Κι όλα αυτά, χωρίς
ρατσιστικές προκαταλήψεις. Η Αρετή Αθανασίου στη 
σελ. 21.

Ο ΝΑΓΚΕΣΟΥΑΡ, 14 χρόνων, βασανίστηκε επειδή βοήθησε άλλα παιδιά - σκλάβους να
δραπετεύσουν από ένα εργοστάσιο. Ο ιδιοκτήτης τον έπιασε και τον σημάδεψε με
ένα πυρωμένο σίδερο. Η παιδική δουλεία ανθεί στην Ινδία και την Ασία. Από τον
«Independent» στη σελ. 37.

ΤΑ ΥΨΩΜΑΤΑ του Γκολάν δεν υπήρχε λόγος να καταληφθούν. Γιατί οι συμπλοκές με
τους Σύρους οφείλονταν σε ισραηλινές προβοκάτσιες και πιέσεις των αρχηγών των
Κιμπούτζ. Αυτά αποκαλύπτει από τον τάφο του ο Μοσέ Νταγιάν. Τα «Πρόσωπα», στη
σελ. 40.

Δ. ΓΑΛΑΝΗ: 
Το Χάραμα είναι ένα πρόγραμμα 
που πρέπει να γυρίσει όλο τον κόσμο, 
γιατί είναι ένα πρόγραμμα

που φωτίζει τόσο όμορφα το ελληνικό τραγούδι. 
Θαρρώ πως είναι καλό 
να το ακούσουν οι απόδημοι. 
Ο Π. Αγιαννίδης στο «Πανόραμα», 
σελ. 3.

Π. ΖΟΥΝΗ: 
Τώρα που κάνω πρόβες 
συνειδητοποιώ ότι η φύση μου 
σ' αυτό το είδος θεάτρου ανήκει. 
Πες το βαριετέ, πες το μουσικό, πες το μιούζικαλ, πες το καμπαρέ.

Με μεθάει αυτό: να δημιουργείς από το μηδέν, 
να λες πράγματα που θέλεις, 
να παίζεις με όσες αντοχές έχεις. 
Η συνέντευξη στον Γ.Δ. Σαρηγιάννη στο «Πανόραμα»,

σελ. 11.

Η ΦΥΣΙΚΗ ομορφιά είναι προσόν, αλλά θέλει και βοήθεια, λέει η Μάνια Ντέλλου.
Γι' αυτό, κυρίες μου, προσέξτε τη λάμψη του προσώπου σας. Υπάρχουν πολλά
προϊόντα που μπορούν να σας βοηθήσουν. Στην «Αγορά» προϊόντα και τιμές. Σελ.
1, 10 και 11.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15836N021</ED>
<ID>
ID:167830

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N02&aa=1</URL></REF>


Article

<CATEGORY>vin02</CATEGORY>

 <H5>Κατευθείαν
</H5><H5></H5><H2>ΑΝΤΙΡΡΗΣΕΙΣ
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ο μεν κ. Καραμανλής «δεν εγνώριζε» τη βία και νοθεία των εκλογών του '61, ο δε
κ. Ράλλης την διαψεύδει απολύτως. Αν είχαν συνεννοηθεί λίγο καλύτερα, θα
μπορούσαν να μας πείσουν ότι ούτε εκλογές δεν έγιναν τότε.

Με τιμή

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15836N022</ED>
<ID>
ID:167908

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N02&aa=2</URL></REF>


Article

<CATEGORY>vin12</CATEGORY>

 <H5></H5><H2>Ο ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15836N023</ED>
<ID>
ID:167918

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N02&aa=3</URL></REF>


Article

<CATEGORY>vin01</CATEGORY>

 <H5>ΚΑΡΑΜΑΝΛΙΚΟΤΕΡΟΣ ΤΟΥ ΚΑΡΑΜΑΝΛΗ Ο ΡΑΛΛΗΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>«Βία και νοθεία»με άμεμπτο τρόπο!
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

<H3></H3>ΔΕΝ αρκέστηκε στον ισχυρισμό του ιδρυτή της ΕΡΕ και της Ν.Δ. ότι κι αν υπήρξε
«βία και νοθεία» στις εκλογές του 1961 έγινε εν αγνοία του, αλλά προχώρησε ένα
βήμα παραπάνω. Υποστήριξε λίγο πολύ ότι οι εκλογές του 1961 έγιναν κατά
άμεμπτο δημοκρατικό τρόπο (!). Ευτυχώς, πάντως, τα Αρχεία Καραμανλή
παρουσιάστηκαν χθες και επίσημα σε ειδική εκδήλωση (με εντυπωσιακές απουσίες
ακόμη και από τη συντηρητική παράταξη) και έτσι η αποτίμηση του έργου του κ.
Καραμανλή γίνεται πλέον, εκ των πραγμάτων, αντικείμενο του ιστορικού τού
μέλλοντος. (Σελ. 7-11).

Για το μέλλον της χώρας εν όψει της Οικονομικής και Νομισματικής Ένωσης της
Ευρώπης μίλησε ο Πρωθυπουργός Κ. Σημίτης κηρύσσοντας την έναρξη του κοινωνικού
διαλόγου. Διάλογος που μάλλον έμοιαζε με... μονόλογο, αφού απείχαν τα κόμματα
και τα συνδικάτα που διαφωνούν με την ακολουθούμενη περιοριστική πολιτική της
κυβέρνησης. Ο κ. Σημίτης έθεσε το δίλημμα υποτίμηση της δραχμής και οικονομική
απομόνωση της Ελλάδας ή ένταξη στην επόμενη φάση της ευρωπαϊκής ενοποίησης,
ζητώντας έτσι συνεννόηση με τις κοινωνικές δυνάμεις για περικοπή κεκτημένων.
Λίγο αργότερα, σε εκδήλωση στη Θεσσαλονίκη, ο υπουργός Άμυνας Α.
Τσοχατζόπουλος προειδοποίησε ότι οι εξελίξεις στην οικονομία δημιουργούν
κίνδυνο επιβίωσης σε μεγάλες κοινωνικές ομάδες μισθωτών και αγροτών και ζήτησε
ένα μακροπρόθεσμο σχέδιο που να προλαμβάνει τη δημιουργία μιας κοινωνίας των
δύο τρίτων. (Σελ. 12-13).

Ο υπουργός Άμυνας έχει κληθεί από τον Πρωθυπουργό Κ. Σημίτη να μετάσχει σήμερα
μαζί με τον υπουργό Εξωτερικών Θ. Πάγκαλο σε σύσκεψη στο Μέγαρο Μαξίμου, με
κύριο αντικείμενο τα ελληνοτουρκικά. Χθες πάντως, το Ευρωκοινοβούλιο υιοθέτησε
μια σημαντική για τα ελληνικά συμφέροντα θέση, με την οποία ζητείται από τους
«15» η εγγύηση των συνόρων των χωρών της Ευρωπαϊκής Ένωσης. (Σελ. 5).

Από τα βόρεια σύνορα της Ελλάδος ο Πρόεδρος της Δημοκρατίας Κ. Στεφανόπουλος,
που πραγματοποίησε διήμερη περιοδεία στη Θράκη, υπογράμμισε ότι η Πολιτεία
θέλει να προστατεύσει με όλους τους δυνατούς τρόπους την πληθυσμική σύνθεση
της περιοχής και να βοηθήσει στην ευημερία των κατοίκων της, μουσουλμάνων και
χριστιανών. Ο κ. Στεφανόπουλος υπογράμμισε επίσης ότι η μουσουλμανική
μειονότητα της Θράκης δεν αποτελείται μόνο από τουρκογενείς, αλλά και από
Αθίγγανους και Πομάκους. Γι' αυτό δεν μπορεί να αποκαλείται «τουρκική»,
κατέληξε ο κ. Στεφανόπουλος. (Σελ. 5).

Κατά τ' άλλα, το ελληνικό κράτος ζει και βασιλεύει. Η γέφυρα της Ροσινιόλ ήταν
τόσο γερά στηριγμένη, ώστε αμέσως μόλις κούνησαν δύο από τα θεμέλιά της τα
μηχανήματα εκσκαφής, κόντεψε να καταρρεύσει ολόκληρη. Την ίδια στιγμή, πλήγμα
στην καρδιά της Δικαιοσύνης καταφέρνουν οι 7 δικαστές, οι οποίοι κατόρθωσαν να
αποφυλακίσουν ­ λόγω παραγραφής των αδικημάτων του ­ έναν μεγαλέμπορο
ναρκωτικών. Εύγε... (Σελ. 17).

Ο καραμανλισμός είναι φαίνεται... επιδημία. Χθες κόλλησε άσχημα και ο πρώην
πρωθυπουργός Γ. Ράλλης, ο οποίος μάλιστα εμφανίστηκε καραμανλικότερος του Καραμανλή.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15836N032</ED>
<ID>
ID:167880

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N03&aa=2</URL></REF>


Article

<CATEGORY>vin01</CATEGORY>

 <H5>Παρανομίες
</H5><H2>ΡΙΠΕΣ
</H2><H2></H2>
ΕΚΤΟΣ από τις αρμόδιες υπηρεσίες ­ που... ποτέ δεν λαθεύουν ­ έχουν και οι
πολίτες το δίκιο τους...

ΜΟΝΟΝ που για να το βρουν χρειάζεται να περάσουν μήνες ταλαιπωρίας...

ΟΠΩΣ, καλή ώρα, με το σύστημα ελεγχόμενης στάθμευσης στην Αθήνα.

ΟΠΟΥ χρειάσθηκε ­ για να βεβαιωθεί το οφθαλμοφανές των παρανομιών ­ να
δημιουργηθούν σοβαρά κυκλοφοριακά προβλήματα...

ΜΕ την αιφνίδια «εξοικονόμηση» θέσεων στάθμευσης σε δρόμους και σημεία με
απαγορευτικές πινακίδες της Τροχαίας...

ΚΑΙ την καταστρατήγηση βασικών διατάξεων του Κώδικα Οδικής Κυκλοφορίας...

ΓΙΑ να εισπραχθούν ­ επίσης παράνομα! ­ πρόστιμα 17 εκατομμυρίων δραχμών.

ΚΑΙ λίγα είναι τα 160 σημεία της πρωτεύουσας όπου εντοπίσθηκαν οι παραβάσεις...

ΑΥΤΗ τη φορά όχι από απείθαρχους κατόχους οχημάτων, αλλά από την εντεταλμένη
από τον Δήμο εταιρεία.

ΓΙΑΤΙ όταν κεντρικοί δρόμοι με διέλευση λεωφορείων βρίσκονται ξαφνικά με μία ­
αντί για τρεις ­ λωρίδα κυκλοφορίας...

ΚΑΙ όταν σχεδόν σε κάθε στενό με παρκόμετρα οι διαγραμμίσεις στάθμευσης
φθάνουν ως τη στροφή...

Η ΑΠΟΡΙΑ ­ και η έμμεση διαμαρτυρία ­ των υπευθύνων για δήθεν υπερβολή της
Τροχαίας, μοιάζει με κοροϊδία.

ΚΑΙ ορθώς το αρμόδιο υπουργείο δεν άφησε περιθώρια και ζήτησε να «ξηλωθούν» τα
παράνομα παρκόμετρα...

ΓΙΑΤΙ αλλιώς δεν θα ήταν περίεργο η αυθαιρεσία να συνεχισθεί, όπως συμβαίνει
σε άλλες περιπτώσεις...

ΟΠΟΥ δημοτικές αρχές κωφεύουν στις υποδείξεις να άρουν τις παρανομίες τους...

ΠΟΤΕ με τα γνωστά ­ και επικίνδυνα ­ «σαμαράκια» στους δρόμους και πότε με
άλλες, το ίδιο αποκρουστέες, παρεμβάσεις.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15836N033</ED>
<ID>
ID:167919

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιώργος Τσαφούλιας:

(ο βουλευτής του ΔΗΚΚΙ απαντά στους δημοσιογράφους για τον Κωνσταντίνο
Καραμανλή και τα αρχεία του)

«Μα, έζησε κανένας άλλος σε αυτή τη χώρα;»

Αγγέλα Κοκκόλα:

(η ευρωβουλευτής του ΠΑΣΟΚ, στο περιοδικό «Close Up»)

«Ήταν πολύ απλός στην καθημερινότητά του ο Ανδρέας, ήταν ο άνθρωπος που, όταν
έφερναν τα ψώνια στο σπίτι, τσίμπαγε τη γωνιά της φραντζόλας...».

Αντώνης Κοτσακάς:

(ο βουλευτής του ΠΑΣΟΚ, στο «Account»)

«Ασκούμε εξουσία, διαχειριζόμαστε εξουσία, πολλές φορές συμπεριφερόμαστε ως
πολιτικά νεόπλουτοι».

Λεωνίδας Λυμπερακίδης:

(ο βουλευτής της Ν.Δ. στη Βουλή)

«Από τροπολογίες πάμε καλά. Κόσμο έξω από τη Βουλή έχουμε. Ο κοινωνικός
διάλογος προχωρεί. Και το ΠΑΣΟΚ εκσυγχρονίζεται. Αλήθεια, ανέργους γιατί έχουμε;»

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15836N034</ED>
<ID>
ID:167958

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Φωτογραφική συνέπεια
</H5><H5>Φωτογραφική συνέπεια Νο2
</H5><H5>Θα κοιμάται σπίτι του;...
</H5><H5>Καλεί... Γιάννο
</H5><H5>Πρώτος δρόμος
</H5><H5>Ιπτάμενος Πάγκαλος
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΣ γνωστόν, ένα από τα χαρακτηριστικά των Ελλήνων αθλητικών παραγόντων είναι η
... συνέπεια στις ιδέες τους. Εκτός κι αν γίνει κάτι και αλλάξουν οι
περιστάσεις, οπότε τόσο το χειρότερο για τις ιδέες τους κι ακόμη χειρότερα για
τη συνέπεια.

ΜΙΑ τέτοια υπόθεση «συνέπειας» συζητήθηκε χθες, στη συνεδρίαση του Τομέα
Αθλητισμού του ΠΑΣΟΚ ­ και τι δεν είπαν οι κ.κ. Α. Φούρας και Χρ. Σμυρλής για
γνωστό αθλητικό παράγοντα, στέλεχος του ΠΑΣΟΚ, ο οποίος, αν και είχε ψηφίσει
υπέρ της διεκδίκησης των Ολυμπιακών Αγώνων ως μέλος της Επιτροπής Ολυμπιακών
Αγώνων, τώρα, γυρίζει όλη την Ελλάδα για να πείσει περί του αντιθέτου...

ΕΙΠΑΝ πολλά ­ μόνο τ' όνομά του δεν είπαν...

ΛΟΙΠΟΝ, δεν είπαν μεν όνομα οι κ.κ. Α. Φούρας και Χρ. Σμυρλής, αλλά
«φωτογράφισαν» ­ και η φωτογραφία βγήκε πολύ καλή ­ τον κ. Γ. Βασιλακόπουλο,
τον πρώην γραμματέα Αθλητισμού, που ήταν και μέλος της Κεντρικής Επιτροπής του ΠΑΣΟΚ.

ΤΙ του καταλόγισαν οι δύο; Ότι το '94 γυρνούσε όλη την Ελλάδα μοιράζοντας
υποσχέσεις για έργα που κόστιζαν 100 δισ. δραχμές ­ έργα που υποτίθεται ότι θα
χρηματοδοτούνταν από το Πακέτο Ντελόρ, αλλά τα λεφτά δεν έφταναν με τίποτα.

ΤΙ άλλο τού καταλογίζουν; Ότι, αν και είχε ψηφίσει υπέρ της διεκδίκησης των
Ολυμπιακών Αγώνων, τώρα γυρίζει την Ελλάδα μαζί με στελέχη του ΣΥΝ,
προπαγανδίζοντας το «όχι»

ΑΝΑΜΕΝΕΤΑΙ απάντηση...

ΣΤΗ ΧΑΡΙΛΑΟΥ Τρικούπη μετακομίζει για σήμερα και αύριο ο κ. Κ. Σημίτης ­ μόνον
που δεν θα κοιμάται εκεί...

Έχει σήμερα το απόγευμα συνεδρίαση της Επιτροπής Κοινωνικού Διαλόγου και μετά
γραμματεία του Τομέα Οικονομίας και Ανάπτυξης. Αύριο το απόγευμα θα συναντηθεί
κατ' αρχάς με τον κ. Κ. Σκανδαλίδη, μετά με τη Γραμματεία του Κεντρικού
Συμβουλίου της Νεολαίας του ΠΑΣΟΚ και θα τελειώσει με τη συνεδρίαση της
Γραμματείας του Τομέα Διεθνών Σχέσεων...

ΓΙΑ ΚΑΝΑ ΔΕΚΑΛΕΠΤΟ τα είπε ο κ. Γ. Παπαντωνίου με τον νέο υπουργό Εθνικής
Οικονομίας της Βρετανίας κ. Γκ. Μπράουν στο περιθώριο του ΕΚΟΦΙΝ, στις
Βρυξέλλες ­ ο δικός μας έδωσε συγχαρητήρια για τη νίκη Μπλερ και ο Βρετανός
έδωσε συγχαρητήρια για τις επιδόσεις της ελληνικής οικονομίας.

Α, έδωσε και μια πρόσκληση στον κ. Παπαντωνίου ­ να επισκεφθεί το Λονδίνο ώς
τις αρχές του καλοκαιριού.

Ο ΔΗΜΟΣ της Γλυφάδας είναι ο πρώτος που αποφάσισε να δώσει το όνομα του Ανδρέα
Παπανδρέου σ' έναν δρόμο της περιοχής, τη μέχρι τώρα οδό Αθηνών.

ΜΕ ΤΟ ΦΑΛΚΟΝ έφτασε στο Ηράκλειο ­ κατ' ευθείαν από Παρίσι ­ ο κ. Θ. Πάγκαλος:
Είδε τους πάντες ­ κομματικούς, κυβερνητικούς, μέσα σε τρεις ώρες ­ και χθες
το βράδυ μίλησε στο Επιμελητήριο της πόλης. Και μην ακούτε που λένε ότι «οι
πολιτικοί δεν πουλάνε πια»: Η αίθουσα ήταν κατάμεστη!

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15836N042</ED>
<ID>
ID:167879

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N04&aa=2</URL></REF>


Article

<CATEGORY>vin05</CATEGORY>

 <H5>Τουριστικά
</H5><H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2></H2>
Ο ΛΟΓΟΣ στους αναγνώστες. Ο Ι. Μίτσελλ, Προύσης 61, Αθήνα, γράφει:

«Τελευταία διαβάζω στις εφημερίδες και βλέπω γιγαντοαφίσες σχετικά με την
καμπάνια που ξεκίνησαν ο ΕΟΤ και το υπουργείο Ανάπτυξης, με στόχο την
ενεργοποίηση όλων των Ελλήνων, με κεντρικό σύνθημα "Το χαμόγελο κάνει καλό
στην υγεία και στην οικονομία". Πάρα πολύ σωστά. Παράλληλα, ο γραμματέας του
ΕΟΤ επισημαίνει την επιτάχυνση του ρυθμού της τουριστικής πολιτικής με διάφορα
μέτρα και δράσεις. 
Η κ. Βάσω Παπανδρέου, ως υπουργός Ανάπτυξης, αναφέρει ότι πέραν των αναγκαίων
μέτρων υποδομής υπάρχει ένας απλός, άμεσος, ζεστός τρόπος για να βελτιωθεί ο
τουρισμός μας. Όλα αυτά ακούγονται ωραία και καλά και μακάρι να εφαρμοστούν,
αλλά πολύ φοβάμαι ότι παρά τις άριστες διαθέσεις της κ. υπουργού, την οποία
εκτιμώ ιδιαίτερα, δεν πρόκειται να γίνουν και πολλά πράγματα. Και αναφέρομαι
σε μερικά παραδείγματα σχετικά με τα χαμόγελα και την όλη συμπεριφορά μας.

Κατά την τουριστική περίοδο, έρχονται στη χώρα μας κάθε μέρα χιλιάδες
τουρίστες. Οι πρώτοι άνθρωποι που συναντούν στα αεροδρόμια είναι οι
ταξιτζήδες. Αλλά οι ταξιτζήδες ούτε χαμόγελο έχουν ούτε ζεστασιά ούτε καλούς
τρόπους. Το αντίθετο. Το μόνο πράγμα που τους ενδιαφέρει είναι να τα
οικονομήσουν, ξεγελώντας μερικές φορές τους ξένους και χρεώνοντάς τους πολύ
περισσότερο από το κανονικό. Μερικοί απ' αυτούς είναι αξύριστοι, με βρώμικο
πουκάμισο, ανοιχτό μέχρι τη μέση για να φαίνεται το μαλλιαρό στήθος και η
χρυσή καδένα που κρέμεται από το λαιμό. 
Αφήνω που πολλοί καπνίζουν, χωρίς να σκέφτονται τον πελάτη.

Το άλλο: αν χρειαστεί ο ξένος να πάει στην τουαλέτα κάποιας ταβέρνας, θα πέσει
κάτω από την μπόχα! Θα έχει την αίσθηση ότι βρίσκεται σε τριτοκοσμική χώρα,
όπου, βέβαια, το χαρτί, το νερό και το σαπούνι είναι είδη πολυτελείας! Ας
ευαισθητοποιηθούν, λοιπόν, οι αρμόδιοι και ας σφίξουν τα λουριά στους
διάφορους επαγγελματίες που διώχνουν τους τουρίστες από τη χώρα μας. 
Ωραία είναι τα χαμόγελα, αλλά υπάρχουν κι άλλα πράγματα, πολύ πιο σοβαρά».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15836N044</ED>
<ID>
ID:167947

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N04&aa=4</URL></REF>


Article

<CATEGORY>vin04</CATEGORY>

 <H5>ΣΤΕΦΑΝΟΠΟΥΛΟΣ </H5><H2>Να προστατευθεί η μουσουλμανική μειονότητα Θράκης
</H2>
<AUTHOR>ΧΡΙΣΤΟΣ ΖΑΦΕΙΡΗΣ</AUTHOR>

ΑΛΕΞΑΝΔΡΟΥΠΟΛΗ

ΜΗΝΥΜΑ προς κάθε πλευρά, να προστατευθεί η μουσουλμανική μειονότητα της Θράκης
και να συνεχιστεί η αρμονική ισοπολιτεία των δύο σύνοικων θρησκευτικών
στοιχείων, έστειλε από την Αλεξανδρούπολη ο Πρόεδρος της Δημοκρατίας, που
ολοκλήρωσε χθες τη διήμερη επίσκεψή του στη Θράκη.

«Θέλουμε να προστατεύσουμε με όλους τους δυνατούς τρόπους το ιδιαίτερο
χαρακτηριστικό της Θράκης, τη σύνθεση των αδελφωμένων μουσουλμάνων και
χριστιανών, ώστε ο λαός της Θράκης αδελφωμένος να επιτύχει την ευημερία του»,
τόνισε ο κ. Στεφανόπουλος.

Ο Πρόεδρος της Δημοκρατίας έκανε σαφή αναφορά στη στάση της τουρκικής πλευράς
για τη μουσουλμανική μειονότητα, υπογραμμίζοντας ότι δεν μπορεί να αποκαλείται τουρκική.

Μιλώντας στις Σάπες, που τις χαρακτήρισε υπόδειγμα αρμονικής συμβίωσης
χριστιανών, μουσουλμάνων και νεοεγκατεστημένων Ελληνοποντίων, ο κ.
Στεφανόπουλος είπε:

«Κάθε άνθρωπος έχει το δικαίωμα να αυτοχαρακτηρίζεται. Εγώ χαρακτηρίζομαι
Έλληνας. Ένας άλλος μπορεί να χαρακτηριστεί τουρκογενής ή Πομάκος. Δικαίωμα
όμως δεν έχει να δώσει αυτή τη γνώμη σε κανέναν. Δεν αρνείται κανείς σε
κανέναν να πει ότι είναι τουρκικής καταγωγής. Δεν μπορεί, όμως, να πει ότι όλη
η μειονότητα είναι τουρκική. Υπάρχουν Πομάκοι και Αθίγγανοι».

Ο κ. Στεφανόπουλος παρακολούθησε χθες το μεσημέρι μεγάλη στρατιωτική παρέλαση
στην Αλεξανδρούπολη, με την ευκαιρία των Ελευθερίων της πόλης, στην οποία
πήραν μέρος, για πρώτη φορά, σύγχρονα άρματα της ζώνης ευθύνης του Δ' Σώματος Στρατού.

Στο γεύμα που παρέθεσε προς τιμήν του Προέδρου της Δημοκρατίας ο διοικητής του
Δ' Σ.Σ., αντιστράτηγος Δημήτριος Αικατερινάρης, χαρακτήρισε τη Θράκη «απόρθητο φρούριο».

Ανταπαντώντας, εξάλλου, στον νομάρχη Έβρου, κ. Γιώργο Ντόλιο, που ζήτησε «την
ουσιαστική ενσωμάτωση του θρακικού χώρου στον εθνικό κορμό», ο κ.
Στεφανόπουλος υπογράμμισε ότι η Θράκη εξακολουθεί να έχει πολλά προβλήματα,
αλλά υπάρχουν και ενδείξεις σημαντικής προκοπής, χαρακτηρίζοντας εξασφαλισμένη
τη συνέχιση της προόδου της.

ΓΙΑ ΤΟΝ ΔΙΑΛΟΓΟ

Η Ελλάδα δεν θα «συρθεί» σε διάλογο με την Τουρκία, εφόσον δεν ικανοποιηθούν
οι προϋποθέσεις που θέτει, βάσει των κυριαρχικών της δικαιωμάτων στο Αιγαίο
και της δίκαιης επίλυσης του Κυπριακού. Σε αντίθετη περίπτωση, υπάρχει ο
κίνδυνος «διολίσθησης» σε διάλογο με ζημιογόνα για την Ελλάδα αποτελέσματα.

Αυτό τόνισε από τη Θεσσαλονίκη ο υπουργός Εθνικής Άμυνας, Άκης Τσοχατζόπουλος,
ο οποίος αναφέρθηκε στην ανάγκη στρατηγικής και εθνικού σχεδιασμού για την
υπεράσπιση των κυριαρχικών μας δικαιωμάτων.

«Πρέπει να γνωρίζουμε τι θέλουμε και τι δεν θέλουμε, τι ζητάμε και τι δεν
ζητάμε», είπε ο υπουργός Άμυνας αναφερόμενος στο διάλογο με την Τουρκία, ενώ
επισήμανε την ανάγκη διαλόγου για υπαρκτά θέματα, όπως αυτό της οριοθέτησης
της υφαλοκρηπίδας.

«Δεν είναι υπαρκτό θέμα για διάλογο τα σχέδια πτήσεων των τουρκικών αεροσκαφών
στον ελληνικό εναέριο χώρο», είπε ο υπουργός Εθνικής Άμυνας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15836N051</ED>
<ID>
ID:167862

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N05&aa=1</URL></REF>


Article

<CATEGORY>vin04</CATEGORY>

 <H5>ΣΗΜΕΡΑ ΣΥΣΚΕΨΗ ΜΕ ΣΗΜΙΤΗ, ΑΚΗ, ΠΑΓΚΑΛΟ
</H5><H2>Ετοιμάζεται το σημείωμα των εμπειρογνωμόνων
</H2>
Έως τις αρχές της επόμενης εβδομάδας αναμένεται να έχει σταλεί στην ολλανδική
προεδρία από την ελληνική πλευρά το σημείωμα των δύο Ελλήνων εμπειρογνωμόνων
με τα θέματα που η Αθήνα θεωρεί ότι μπορούν να αποτελέσουν αντικείμενο του
διαδικαστικού ελληνοτουρκικού διαλόγου.ΤΟ ΘΕΜΑ συζητείται και στη σημερινή
σύσκεψη του Πρωθυπουργού Κ. Σημίτη με τους υπουργούς Εξωτερικών και Άμυνας
κ.κ. Πάγκαλο και Τσοχατζόπουλο, η οποία ωστόσο έχει ως βασικό αντικείμενο τις
εξελίξεις στο Κυπριακό.

Στη σύσκεψη μετέχουν ακόμη ο αναπληρωτής υπουργός Εξωτερικών Γ. Παπανδρέου, ο
οποίος συναντήθηκε χτες με τον Ολλανδό πρέσβη στην Αθήνα, και ο υφυπουργός
Εξωτερικών Γ. Κρανιδιώτης. Ο κ. Κρανιδιώτης επισκέφτηκε τις τελευταίες μέρες
τη Μόσχα και το Λονδίνο σε μία προσπάθεια να βολιδοσκοπήσει τις προθέσεις τους
για τις εξελίξεις στο Κυπριακό, εν όψει των συναντήσεων Κληρίδη - Ντενκτάς στη
Νέα Υόρκη τον Ιούνιο.

Για το θέμα αυτό θα πραγματοποιήσει επίσκεψη τις προσεχείς ημέρες στο τρίγωνο
Αθήνα - Άγκυρα - Κύπρο ο αναπληρωτής γενικός γραμματέας του ΟΗΕ για πολιτικές
υποθέσεις Σερ Κιέραν Πρέντεργκαστ. Το σημείωμα της ελληνικής πλευράς για τον
διαδικαστικό ελληνοτουρκικό διάλογο που θα αποσταλεί στην ολλανδική προεδρία
αναμένεται να περιγράφει ως ελληνοτουρκικές διαφορές το θέμα της
υφαλοκρηπίδας, το θέμα των παραβιάσεων από τα τουρκικά πολεμικά αεροσκάφη,
καθώς και το ζήτημα των Ίμβρου και Τενέδου, αλλά ίσως και αυτό των περιουσιών
των Κωνσταντινουπολιτών.

Στη σημερινή σύσκεψη ο Πρωθυπουργός αναμένεται να ενημερώσει αναλυτικά για τις
συζητήσεις που είχε με τον ομόλογό του του Λουξεμβούργου, ενώ οι υπουργοί
Άμυνας και Εξωτερικών θα αναφερθούν στις συναντήσεις που είχαν στο περιθώριο
της συνόδου της Δυτικοευρωπαϊκής Ένωσης στο Παρίσι.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15836N052</ED>
<ID>
ID:167903

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N05&aa=2</URL></REF>


Article

<CATEGORY>vin04</CATEGORY>

 <H2>Ευρωπαϊκή εγγύηση για τα σύνορα
</H2>
ΣΗΜΑΝΤΙΚΗ για την Ελλάδα θέση υιοθέτησε χθες το Ευρωπαϊκό Κοινοβούλιο
στέλνοντας μήνυμα προς τους αρχηγούς κρατών και κυβερνήσεων της Ευρωπαϊκής
Ένωσης που θα συνέλθουν τον προσεχή Ιούνιο στο Άμστερνταμ για να εγκρίνουν τη
νέα Συνθήκη της Ευρώπης.

Η φράση «η εξωτερική ασφάλεια της Ευρωπαϊκής Ένωσης αφορά θέματα που άπτονται
της εδαφικής της ακεραιότητας, των κρατών - μελών της και της προστασίας των
πολιτών της» περιλαμβάνεται ­ ύστερα από τροπολογία του ευρωβουλευτή του ΠΑΣΟΚ
Γ. Ρουμπάτη ­ στην έκθεση του χριστιανοδημοκράτη ευρωβουλευτή και πρώην
πρωθυπουργού του Βελγίου Λ. Τίντεμανς που εγκρίθηκε με 285 ψήφους υπέρ και 104 κατά.

Η συγκεκριμένη θέση έχει άμεσο ενδιαφέρον για την Ελλάδα, διότι ουσιαστικά
ζητεί την εγγύηση των συνόρων όλων των χωρών της Ευρωπαϊκής Ένωσης. Έτσι η
πρόταση ψηφίσματος που εγκρίθηκε καλεί τη Διακυβερνητική Διάσκεψη να προβλέψει:

­ Την εγγραφή στη Συνθήκη μιας ρήτρας πολιτικής αλληλεγγύης, καθώς και την
προσθήκη της αρχής της εδαφικής ακεραιότητας της Ε.Ε. και των κρατών - μελών
της ως συστατικό στοιχείο της φυσικής αλληλεγγύης που συνδέει τα κράτη της Ένωσης.

­ Τη συμπερίληψη στη Συνθήκη αποστολών Petersberg, στις οποίες τα κράτη-μέλη
θα μπορούν να συμμετέχουν με την αποστολή στρατιωτικού ή πολιτικού προσωπικού
ή και την αποστολή οικονομικής βοήθειας ως έκφραση της φυσικής τους αλληλεγγύης.

­ Τη δημιουργία ενός Κέντρου Αναλύσεων, Πρόληψης και Πολιτικού
Προγραμματισμού, το οποίο θα τεθεί υπό την ευθύνη του Συμβουλίου και της
Επιτροπής και θα υποστηρίζεται από τη Δυτικοευρωπαϊκή Ένωση.

Στο ψήφισμα που εγκρίθηκε υπογραμμίζεται, εξάλλου, ότι τα Βαλκάνια αποτελούν
ακόμη την κύρια ζώνη αστάθειας στην Ευρώπη κι ότι επιβάλλεται γι' αυτό να
διευκολυνθεί η προσέγγιση των χωρών της περιοχής στις ευρωπαϊκές δομές. Τούτο
συνεπάγεται μια συνολική πολιτική συνεργασίας και προπάντων την οικονομική
βοήθεια των χωρών αυτών.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15836N053</ED>
<ID>
ID:167938

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N05&aa=3</URL></REF>


Article

<CATEGORY>vin04</CATEGORY>

 <H5>ΣΗΜΙΤΗΣ
</H5><H2>Η κοινωνία να πιέσει την ιδιωτική τηλεόραση
</H2>
ΤΗΝ ΚΟΙΝΩΝΙΑ κάλεσε ο Πρωθυπουργός Κώστας Σημίτης να πιέσει την ιδιωτική
τηλεόραση για τη βελτίωση των τηλεοπτικών προγραμμάτων. Στη διάρκεια συζήτησης
στη Βουλή που έγινε έπειτα από επίκαιρη ερώτηση της βουλευτή της Ν.Δ. Μαρ.
Γιαννάκου - Κουτσίκου, ο Πρωθυπουργός είπε ότι η κυβέρνηση δεν έχει τον τρόπο
να πιέσει την ραδιοτηλεόραση προς την κατεύθυνση αυτή. Ανέφερε πάντως ότι το
Εθνικό Ραδιοτηλεοπτικό Συμβούλιο μπορεί να παίξει ένα ρόλο, και ανέφερε ότι
αναμένει από το νέο ΕΡΣ να συνεργασθεί με την κυβέρνηση για να βρεθεί ένας
τρόπος αναβάθμισης των λειτουργιών και των αρμοδιοτήτων του.

Ίσως, είπε ο κ. Σημίτης, ένα αναβαθμισμένο ΕΡΣ να μπορεί να προχωρεί σε
προσωρινή αναστολή ενός συγκεκριμένου προγράμματος, όταν αυτό υπερβαίνει κάθε
δεοντολογία ή να διακόπτει προσωρινά μια εκπομπή για τους ίδιους λόγους. Η κ.
Κουτσίκου ζήτησε από την κυβέρνηση να παρέμβει αποτελεσματικά, τονίζοντας ότι
δεν μπορεί να συνεχισθεί η σημερινή κατάσταση. Στο μεταξύ, θέμα έχει
δημιουργηθεί λόγω του αποκλεισμού του ΔΗΚΚΙ από την διαδικασία υποβολής
προτάσεων μελών του Εθνικού Ραδιοτηλεοπτικού Συμβουλίου. Ο πρόεδρος του ΔΗΚΚΙ
Δημ. Τσοβόλας υποστήριξε ότι και ο αποκλεισμός αυτός εντάσσεται στην
«συνωμοσία της σιωπής κατά του ΔΗΚΚΙ». Ο υπουργός Τύπου Δημ. Ρέππας απάντησε
ότι η σύνθεση του ΕΡΣ υπαγορεύεται από το νόμο, και ότι το όργανο δεν είναι
διακομματική επιτροπή, αλλά ανεξάρτητη αρχή.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15836N054</ED>
<ID>
ID:167959

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N05&aa=4</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Αισιόδοξες προβλέψεις
</H2>
Η προσυπογραφή από τον κ. Ζακ Σαντέρ της κυβερνητικής αισιοδοξίας, ότι η
Ελλάδα θα εκπληροί το 1998 τα κριτήρια του Μάαστριχτ, έρχεται να ρίξει το
βάρος της υπέρ της χώρας, ενισχύοντας την αξιοπιστία της ελληνικής κυβέρνησης
σε όλες τις διεθνείς αγορές.Τ Α ΕΞΙ τρισεκατομμύρια του τρίτου κοινοτικού
πακέτου και οι κυβερνητικές υπερβολές του τύπου «από την εποχή του Περικλέους
έχουν να γίνουν τόσα πολλά δημόσια έργα στην Ελλάδα», σκίασαν μια άλλη, ίσως
και την πιο σημαντική, πλευρά της επισκέψεως του προέδρου της Ευρωπαϊκής
Επιτροπής στην Ελλάδα. Πρόκειται για τις δηλώσεις του κ. Ζακ Σαντέρ ότι η
Ελλάδα θα ικανοποιεί το 1998 τα κριτήρια του Μάαστριχ, πράγμα που σημαίνει ότι
το 2000 θα συμμετέχει και η χώρα μας στην Οικονομική και Νομισματική Ένωση και
οι Έλληνες θα κυκλοφορήσουν ταυτόχρονα με τους άλλους Ευρωπαίους το κοινό
νόμισμα, το εύρω.

Η δήλωση είναι πολλαπλά σημαντική. Πρώτον, γιατί δίνει ένα υψηλού κύρους
πιστοποιητικό συνέπειας και καλής προόδου στην Ελλάδα, το οποίο το υπογράφει ο
πρώτος Ευρωπαίος, ο πρόεδρος της Επιτροπής. Δεύτερον, γιατί στέλνει σε όλες
τις αγορές το μήνυμα ότι η Ελλάδα θα είναι τελικά ισότιμο μέλος της μεγάλης
Ένωσης των 370 εκατομμυρίων πολιτών.

Όταν πριν από έναν μήνα περίπου ανακοινώθηκε στις Βρυξέλλες ότι εκτός ΟΝΕ θα
μείνουν τελικά μόνο δύο χώρες, η Ιταλία και η Ελλάδα ως μη εκπληρούσες τα
κριτήρια του Μάαστριχτ, φυσικό ήταν να υπάρξει μια κατήφεια και απογοήτευση
στην Αθήνα. Φυσικά πριν από το 1994 με πληθωρισμούς της τάξεως του 19%-20% και
δημόσια ελλείμματα ύψους 18%, κανείς δεν πίστευε ότι η Ελλάδα θα μπορούσε να
μετάσχει όχι στην πρώτη αλλά ούτε και στη δεύτερη ή τρίτη ταχύτητα της ΟΝΕ.
Και οι γνωστές Κασσάνδρες του νεοφιλελευθερισμού προέβλεπαν ότι η Ελλάδα το
μόνο που μπορεί να ελπίζει είναι να γίνει συνδεδεμένο μέλος της ΟΝΕ, μαζί με
τις χώρες της λεγόμενης διεύρυνσης, δηλαδή τα πρώην σοσιαλιστικά κράτη της
Πολωνίας, Ουγγαρίας και Τσεχίας.

Από το 1994 και μετά, όμως, με τη συνεπή εφαρμογή του αναθεωρημένου
προγράμματος σύγκλισης, που κατάρτισε η κυβέρνηση του ΠΑΣΟΚ, η προοπτική
ένταξης στην Ενωμένη Ευρώπη άρχισε να γίνεται θετική και ρεαλιστική. Έτσι έστω
και αν εξ αντικειμένου υπάρχει μια ιδιότυπη εθνική ήττα, αφού στην πρώτη
ταχύτητα της ΟΝΕ θα είναι χώρες όπως η Ισπανία, η Πορτογαλία και η Ιρλανδία
που έγιναν μέλη της ΕΟΚ πολλά χρόνια έπειτα από εμάς, εν τούτοις η μάχη δεν
είναι χαμένη, αφού θα καθυστερήσουμε μόνο έναν χρόνο.

Η ΟΝΕ θα αρχίσει την 1.1.1999 με 10 μόνο μέλη. Θα είναι απούσες η Ελλάδα και η
Ιταλία γιατί δεν εκπληρώνουν τα κριτήρια του Μάαστριχτ και ιδιαίτερα εκείνο
που είναι το σκληρότερο και προβλέπει ότι το έλλειμμα του δημόσιου τομέα δεν
πρέπει να υπερβαίνει το 3% του ΑΕΠ, αλλά δεν θα μετέχουν επίσης και η
Βρετανία, η Σουηδία και η Δανία διότι οι λαοί τους πρέπει προηγούμενα να
αποφασίσουν με δημοψήφισμα αν θέλουν ή όχι το κοινό νόμισμα.

Τη Δευτέρα στις Βρυξέλλες οι υπουργοί Εθνικής Οικονομίας και Οικονομικών της
Ευρωπαϊκής Ένωσης συνεδρίασαν, με θέμα την εξέταση της πορείας των δημοσίων
ελλειμμάτων στα κράτη-μέλη. Είναι η περίφημη διαδικασία περί υπερβολικού
ελλείμματος που έχει επιβάλει η Γερμανία και η οποία προβλέπει ότι όποια χώρα
δεν μειώνει το δημόσιο έλλειμμα, σύμφωνα με τους ρυθμούς που προβλέπονται στο
πρόγραμμα σύγκλισης, θα υφίσταται κυρώσεις, η σπουδαιότερη εκ των οποίων είναι
ότι θα τις περικόπτονται οι επιχορηγήσεις από το Ταμείο Συνοχής. Η Ελλάδα
πέρασε από την εξέταση της Δευτέρας με πολύ καλή βαθμολογία, αφού το δημόσιο
έλλειμμα, που το πρόγραμμα σύγκλισης το προέβλεπε για 7,6%, διαμορφώθηκε
τελικά στο 7,4%.

Βέβαια, η μεγάλη αβεβαιότητα παραμένει για το τι θα γίνει εφέτος, όπου σύμφωνα
με το πρόγραμμα σύγκλισης το έλλειμμα πρέπει να κατέβει στο 4,2%. Μείωση 3,2
ποσοστιαίων μονάδων, όταν πέρυσι περιορίσθηκε ­ και αρκετά δύσκολα ­ μόλις
κατά 1,8 ποσοστιαίες μονάδες, είναι κυριολεκτικά μια φιλόδοξη πρόκληση, αρκετά
όμως παρακινδυνευμένη. Όταν μάλιστα στους τρεις αυτούς μήνες του έτους τα
δημόσια έσοδα υπελείφθησαν σημαντικά των προβλέψεων, πύκνωσαν οι απαισιόδοξοι
που μιλάνε για ανέφικτους στόχους.

Ακριβώς όμως γι' αυτό η προσυπογραφή από τον κ. Ζακ Σαντέρ της κυβερνητικής
αισιοδοξίας ότι η Ελλάδα θα εκπληροί το 1998 τα κριτήρια του Μάαστριχτ,
έρχεται να ρίξει το βάρος της υπέρ της χώρας, ενισχύοντας την αξιοπιστία της
ελληνικής κυβέρνησης σε όλες τις διεθνείς αγορές.

Αν το 1997 η κυβέρνηση επιτύχει να κατεβάσει το έλλειμμα στο 4,2% ή έστω στο
4,5%, τότε το 1998 ο στόχος του προγράμματος σύγκλισης για έλλειμμα 2,4% και
το 1999 για έλλειμμα 0,9% είναι εφικτοί, χωρίς νέες φορολογίες και χωρίς μέτρα
λιτότητας. Και επειδή η αξιολόγηση για συμμετοχή στην ΟΝΕ θα γίνει το 1999 με
τα επιτεύγματα του 1998, τότε είναι βέβαιο ότι κανένα εμπόδιο δεν θα υπάρξει
στην ελληνική συμμετοχή!

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15836N061</ED>
<ID>
ID:167863

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η πόλη γυρίζει από τ' άλλο πλευρό
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

ΑΘΗΝΑ - Νέα Υόρκη σε μερικά δευτερόλεπτα. Διαδρομή θανάτου. Μια μαχαιριά στην
καρδιά της πόλης.

Το νεαρό ζευγάρι των ερωτευμένων πνιγόταν από την πρωτόγνωρη χαρά της
ευτυχίας, που μέρος της σκόρπαγε στη φωτισμένη πλευρά μιας γειτονιάς. Ώσπου
ήρθε ξαφνικά ο θάνατος. Ο 22χρονος Νικήτας Κορωνιός, νεκρός από αγνώστους,
γράφεται στο αστυνομικό δελτίο. Η κοπέλα λίγο πριν ούρλιαζε. Καλούσε σε
βοήθεια. Περίμενε κάποιο χέρι. 
Οι περαστικοί οδηγοί 
δεν σταμάτησαν. Η νεαρή «έπεσε» πάνω στις πόρτες των πολυκατοικιών, χτυπώντας
δαιμονισμένα τα κουδούνια. Μάταια...

Θωρακισμένα σπίτια. Παράθυρα και μπαλκόνια σε... ντεκόρ κάγκελου. Σκυλιά για
ανθρωποφύλακες! Μα τι έγιναν τα εκατομμύρια των ανθρώπων; Συγκάτοικοι στην
«άφθαστη» πόλη; Συνοδοιπόροι σε μια διαδρομή απομόνωσης;

Αυτά τα μικρά φώτα των πολυκατοικιών ξέρουν να σβήνουν και να βυθίζουν την
πόλη στο σκοτάδι. Μάθαμε να ζούμε σε μικρά διαμερίσματα, υπολογίζοντας την
ύπαρξή μας σε τετραγωνικά μέτρα!

Τα φώτα σβήνουν και ο καθένας κλείνεται σε κοχύλι που σφίγγει αόρατες και
«τρυφερές» δαγκάνες, ευτυχία (πόση άραγε;), θλίψη (μετριέται στα δάκτυλα),
αβεβαιότητα ­ σπάνιες οι εξαιρέσεις.

Η κοπέλα αναζήτησε βοήθεια σε περαστικούς και σε μόνιμους. Περίμενε μήπως
έλθει κάποιος «συγκάτοικος» στην απόγνωση. Όμως οι άνθρωποι δεν ήταν πουθενά.
Το κοχύλι κλείστηκε στον εαυτό του...

Έξω από το κέλυφος κατοικεί ο «εχθρός». Ο χωρίς όψη. Ο «τρίτος άνθρωπος». Ο
άγνωστος. «Όπως στρώσαμε θα κοιμηθούμε». Πέρα από τον μικρόκοσμο, η απουσία. 
Ο φόβος για τα δικά μας, η αδιαφορία για τους άλλους.

Μα δεν έστρωσαν οι δύο νέοι. Άραγε, αυτό το απέραντο χαλί που περπατάμε δεν
είναι για όλους μας; «Ναι», απαντάνε, «αλλά τα βήματα πάνω του είναι δικά μας.
Ιδιοκτησία μας. 
Δεν τα μοιραζόμαστε».

Η πόλη γυρίζει από τ' άλλο πλευρό. Ευτυχώς που το διάλειμμα δεν έδιωξε εντελώς
τον ύπνο μας. 
Κάποια μέρα ξαπλώνεσαι νεκρός και δεν σημαίνει τίποτα αν χιλιάδες άνθρωποι
ψέλνουν προσευχές για σένα. Από το πρωί έως το βράδυ.

Μήπως παραμένουμε δύο ξένοι στην ίδια πόλη;

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15836N063</ED>
<ID>
ID:167941

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N06&aa=3</URL></REF>


Article

<CATEGORY>vin04</CATEGORY>

 <H5>ΓΚΡΙΝΙΑ ΚΑΙ ΑΜΗΧΑΝΙΑ ΣΤΗΝ ΕΠΙΣΗΜΗ ΠΑΡΟΥΣΙΑΣΗ ΤΩΝ ΑΡΧΕΙΩΝ ΚΑΡΑΜΑΝΛΗ
</H5><H2>Μέτρησαν απουσίες
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Σίγουρα, ο Κωνσταντίνος Καραμανλής, όταν είχε σχεδιάσει την επίσημη παρουσίαση
των Αρχείων του, δεν είχε φανταστεί ότι από την πανηγυρική εκδήλωση στο Μέγαρο
Μουσικής θα απουσίαζε όλο το ΠΑΣΟΚ και η μισή Ν.Δ., θα ήταν παρόντες, όμως, ο
κ. Λ. Κύρκος και εκπρόσωπος του ΚΚΕ.

ΣΙΓΟΥΡΑ, επίσης, δεν είχε προβλέψει ότι ο Γεώργιος Ράλλης, παρουσία του νέου
προέδρου της Ν.Δ., θα διαπίστωνε ότι η κυβέρνηση Σημίτη ακολουθεί τη σωστή
πολιτική και, τέλος, σίγουρα δεν περίμενε ότι πολλές θέσεις θα άδειαζαν μετά
την πρώτη μισή ώρα.

Ο πρώην πρωθυπουργός κ. Κ. Μητσοτάκης ήταν απών. Ο δήμαρχος Αθηναίων, ο οποίος
σπάνια απουσίασε από μεγάλες εκδηλώσεις, δεν προσήλθε. Το ίδιο και ο Γιώργος
Σουφλιάς, ενώ το παράδειγμά του ακολούθησαν άλλοι περίπου 60 βουλευτές της
Ν.Δ., αφού οι παρόντες δεν ήταν περισσότεροι από 50, μολονότι είχαν όλοι
προσκληθεί. Αποτέλεσμα, να μείνουν άδειες αρκετές θέσεις στην πλατεία.
Προσήλθε, όμως, ο κ. Γ. Καρατζαφέρης, για να υμνήσει άλλη μια φορά τον έκπτωτο
μονάρχη. «Θα φύγουν οι βασιλόφρονες από τη Ν.Δ.;», τον ρώτησαν οι
δημοσιογράφοι και εκείνος απάντησε: «Μα οι βασιλόφρονες είναι ο κορμός του
κόμματος». Περισσότεροι από 50 οπαδοί του Γλύξμπουργκ, που είχαν συγκεντρωθεί
στο απέναντι πεζοδρόμιο, χειροκρότησαν τον βουλευτή και πέταξαν φέιγ βολάν με
αντικαραμανλικά συνθήματα. Ο κ. Κ. Καραμανλής, πάντως, είναι ιδιαίτερα
ενοχλημένος με τις αντιδράσεις που προκλήθηκαν κυρίως από τις αναφορές του
στον Ανδρέα Παπανδρέου και φέρεται να είπε στους συνεργάτες του «μα γιατί
τόσος θόρυβος, εγώ είπα την αλήθεια». Το θέμα συζήτησης, όμως, ήταν η θετική
εκτίμηση του κ. Γ. Ράλλη για το έργο της κυβέρνησης Σημίτη: «Εάν ο Ανδρέας
Παπανδρέου με τις μεγάλες ικανότητες και τη γοητεία που ασκούσε στα πλήθη
ακολουθούσε αμέσως μετά τις εκλογές του 1981 την πολιτική που τώρα προσπαθεί
να ακολουθήσει η κυβέρνηση Σημίτη, είναι περισσότερο από βέβαιο ότι σήμερα η
Ελλαδα θα συγκαταλεγόταν ανάμεσα στις πιο ανεπτυγμένες και ευημερούσες χώρες».

Αρκετοί βουλευτές βγήκαν από την αίθουσα, σχημάτισαν πηγαδάκια και επέκριναν
τον κ. Γ. Ράλλη, ενώ ο κ. Π. Ψωμιάδης δεν δίστασε να αφήσει αιχμές εναντίον
του με δηλώσεις στους δημοσιογράφους. Ο πρόεδρος της Ν.Δ. προσήλθε λίγο πριν
από τις 8.30 και φανερά αμήχανος στάθηκε μπροστά στις κάμερες. Έκανε μια
δήλωση με την οποία ουσιαστικά εκδήλωνε την ευχή να κωπάσει η τρικυμία που
ταλαιπωρεί το κόμμα του: «Είναι πολύ μεγάλη, ανεκτίμητη και αναμφισβήτητη η
ιστορική προσφορά του κ. Κ. Καραμανλή. Και είναι σημαντική συνεισφορά στην
ιστορική γνώση η δημοσίευση των Αρχείων του» είπε και πρόσθεσε: «Αυτά σε ό,τι
αφορά το χθες. Η δική μας αποστολή είναι να γυρίσουμε σελίδα, να κοιτάξουμε
μπροστά και να εργαστούμε για ένα καλύτερο αύριο για την πατρίδα μας».

Στο ίδιο κλίμα, αλλά περισσότερο αιχμηρή προς τους επικριτές του ιδρυτή του
κόμματος, ήταν και η δήλωση του κ. Γ. Βαρβιτσιώτη, ο οποίος είπε ότι
«οποιαδήποτε προσπάθεια για εμπλοκή του κ. Κ. Καραμανλή σε μικροκομματικά
παιχνίδια αντιμετωπίζει την αδιαφορία του ελληνικού λαού».

Ο κ. Λ. Κύρκος προσερχόμενος δήλωσε ότι ο κ. Κ. Καραμανλής έχασε μια μεγάλη
ευκαιρία να μιλήσει για το όργιο του αντικομμουνισμού που έγινε επί ημερών
του». Την πανηγυρική εκδήλωση άνοιξε η Ορχήστρα των Χρωμάτων με το «Εγκώμιο
επιφανούς ανδρός» του Ανδρέα Κάλβου, το οποίο είχε συνθέσει ο Μανος Χατζιδάκις
για τον Κωνσταντίνο Καραμανλή. Βασικοί ομιλητές ήταν οι Γ. Ράλλης, Γ.
Πεσμαζόγλου, η καθηγήτρια Ελένη Γλύκατζη - Αρβελέρ και ο δημοσιογράφος Γ.
Μαρίνος, ο οποίος μίλησε για την προσφορά του κ. Κ. Καραμανλή, για την
οικονομική πολιτική που εφήρμοσε, ενώ αναφερόμενος στα Αρχεία είπε ότι με τη
δημοσίευσή τους «άνοιξαν οι ασκοί του αιόλου, αναζωπυρώθηκαν πάθη και
ψαλιδίστηκαν ελπίδες».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15836N071</ED>
<ID>
ID:167864

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N07&aa=1</URL></REF>


Article

<CATEGORY>vin04</CATEGORY>

 <H5>ΣΤΗΝ ΠΡΟΣΠΑΘΕΙΑ ΤΟΥ ΝΑ ΥΠΟΣΤΗΡΙΞΕΙ ΤΟΝ ΠΡΩΗΝ ΑΡΧΗΓΟ ΤΟΥ ΠΑΡΑΧΑΡΑΞΕ ΤΗΝ ΙΣΤΟΡΙΑ
ΓΙΑ «ΤΗ ΒΙΑ ΚΑΙ ΤΗ ΝΟΘΕΙΑ» ΤΩΝ ΕΚΛΟΓΩΝ ΤΟΥ 1961
</H5><H5>ΓΙΩΡΓΟΣ ΓΙΑ ΑΝΔΡΕΑ ΠΑΠΑΝΔΡΕΟΥ
</H5><H5>«Σήμερα απαντά η μνήμη και η κρίση του ελληνικού λαού. Αύριο απαντά η Ιστορία»
</H5><H5>Για εξωφρενικές αποφάσεις στο θέμα των Σκοπίων τον κατηγορεί ο Σαμαράς
</H5><H2>Ο Ράλλης ξεπέρασε και τον Καραμανλή!
</H2><H2></H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η μεγαλύτερη προσπάθεια συγκάλυψης του ονείδους των εκλογών του '61, της βίας
και της νοθείας, επιχειρήθηκε χθες το βράδυ από τον πρώην πρωθυπουργό Γεώργιο
Ράλλη, κατά την παρουσίαση των Αρχείων Καραμανλή.

ΣΤΗΝ ΠΡΟΣΠΑΘΕΙΑ του να υποστηρίξει τον πρώην αρχηγό του Κωνσταντίνο
Καραμανλή, για τις πλέον ανελεύθερες εκλογές μετά τον εμφύλιο, ο κ. Ράλλης τον
ξεπέρασε σε δικαιολογίες και μάλιστα για ένα ιστορικό γεγονός για το οποίο
υπάρχουν εδώ και... τριάντα χρόνια εκατοντάδες καταδικαστικές αποφάσεις!

Μόνον οι συλλήψεις αριστερών, σ' εκείνες τις εκλογές, έφτασαν τις 900, ενώ οι
καταγγελίες για κακοποιήσεις ­ πολλές φορές με μαρτυρίες και γιατρών ­ ήταν 700.

Κι όμως, ο κ. Ράλλης έκανε λόγο για «αστήρικτους ισχυρισμούς Παπανδρέου ­ του
Γεωργίου Παπανδρέου ­ περί "βίας και νοθείας" στις εκλογές του '61, που ήταν
και το βασικό σύνθημα του "ανένδοτου"», την ίδια ώρα που ο Κωσταντίνος
Καραμανλής αναγκάζεται να παραδεχθεί στα Αρχεία του έστω, ότι αν συνέβη το
γεγονός, «εγένετο εν αγνοία μου και δεν επηρέασε σοβαρώς το αποτέλεσμα της εκλογής».

«ΠΕΡΙΚΛΗΣ»

Οι εκτός κάθε πραγματικότητας ισχυρισμοί τού πρώην πρωθυπουργού δεν
διαψεύδονται απλά από τις «μαύρες βίβλους» τις οποίες εξέδωσαν η Ένωση Κέντρου
και η ΕΔΑ, μετά τα γεγονότα του '61. Άλλωστε, δεν είναι το μοναδικό στοιχείο
αυτά τα βιβλία - ντοκουμέντα, όπου περιλαμβάνονται εκατοντάδες σοβαρά γεγονότα
παραχάραξης της λαϊκής θέλησης που δεν αφήνουν καμία αμφιβολία ­ λόγω της
έκτασής τους ­ για το ότι όλοι γνώριζαν και φυσικά και ο ίδιος ο κ.
Καραμανλής. Το σχέδιο «Περικλής», το οποίο κατέθεσε η κυβέρνηση της Ένωσης
Κέντρου στη Βουλή ­ δεν υπήρξε ουσιαστική διάψευση τότε ­ είχε εκδοθεί από το
«Γενικόν Επιτελείον Αντιστρατήγου, Διεύνθυνσις Ψυχολογικού Πολέμου» και ήταν η
μεγάλη αποκάλυψη εκείνων των χρόνων, πριν από τη δικτατορία.

«Στρατηγέ Καρδαμάκη, είστε ανάξιος του στρατεύματος», είχε πει με έμφαση ο
Γεώργιος Παπανδρέου, ξεδιπλώνοντας τις, άγνωστες για τους πολλούς, πτυχές του σχεδίου.

Το σχέδιο αυτό καταρτίστηκε ύστερα από συσκέψεις που έγιναν στις 10-11
Αυγούστου και στις 8 Σεπτεμβρίου του '61, ώστε να μην επαναληφθεί το
αποτέλεσμα των εκλογών του '58, κατά τις οποίες η ΕΔΑ είχε έρθει δεύτερο κόμμα
με 24,5%.

ΣΥΣΚΕΨΕΙΣ

Έφερε την υπογραφή Βασίλειος Βουλγαροκτόνος, ψευδώνυμο που χρησιμοποίησε ο
Βασίλειος Καρδαμάκης, αρχηγός τότε του Στρατού. Στις συσκέψεις που έγιναν
συμμετείχαν ­ χωρίς ούτε αυτό να διαψευσθεί ποτέ ­ ο αντιστράτηγος Αθανάσιος
Φροντιστής αρχηγός ΓΕΕΘΑ, ο Βασίλειος Καρδαμάκης αρχηγός του Στρατού, οι
αντιστράτηγοι Αλέξανδρος Νάτσινας αρχηγός της ΚΥΠ, Ηρακλής Κοντόπουλος
διευθυντής του ΓΕΕΘΑ, Νίκος Γωγούσης διευθυντής της Υπηρεσίας Πληροφοριών, ο
υποστράτηγος Μπάλας διευθυντής των Μεικτών Επιτελικών Ομάδων, ο ταξίαρχος
Διονύσιος Βέρρος και ο αρχηγός της Αστυνομίας, Ευάγγελος Καραμπέτσος.

Το χειρότερο ­ κάτι που θα έπρεπε να γνωρίζει ο Κωνσταντίνος Καραμανλής ­
είναι ότι στη σύσκεψη εκείνη, χρέη γραμματέως εκτελούσε ο Γεώργιος
Παπαδόπουλος, ο μετέπειτα δικτάτορας. Ήταν δε μια σύσκεψη για την οποία
επιχειρήθηκε τότε να δοθεί ο χαρακτήρας πως επρόκειτο για ψυχολογική άσκηση
ανάμεσα στον Στρατό, τη Χωροφυλακή και τα Τάγματα Εθνοφυλακής (ΤΕΑ).

Το σχέδιο που παρουσιάστηκε στη Βουλή κατατέθηκε ουσιαστικά από τον Πέτρο
Γαρουφαλιά, υπουργό Εθνικής Άμυνας, ο οποίος λόγω των βαθύτατων δεσμών του με
το παλάτι και τη Δεξιά, δεν θα είχε κανέναν λόγο να το αποκαλύψει εάν δεν είχε
συμβεί σε τόση έκταση η βία και η νοθεία στις εκλογές του '61.

ΜΕΤΑΘΕΣΕΙΣ

Ήταν τόσα πολλά τα γεγονότα ξυλοδαρμών, εκφοβισμού, εξαγοράς συνειδήσεων και
παραχάραξης της λαϊκής θέλησης στις κάλπες, που απεστέλλοντο ως ειδήσεις από
τους παθόντες στο κέντρο (στην Αθήνα) πολλά τηλεγραφήματα.

Το «αστείο» ήταν πως αμέσως μετά τις εκλογές της βίας και της νοθείας, η
κυβέρνηση της ΕΡΕ έψαχνε να βρει ποιοι υπάλληλοι δέχονταν τα «ψευδή»
τηλεγραφήματα, φυσικά με σκοπό να τους μεταθέσουν δυσμενώς.

Όμως ­ κι αυτό δεν το ανέφερε χθες το βράδυ ο κ. Ράλλης ­ μόνο στην Ιερά Οδό,
όπου το '61 τα χωράφια (και όχι τα σπίτια) διαδέχονταν το ένα μετά το άλλο,
βρέθηκαν ότι ψήφισαν 1.000 ψηφοφόροι, οι οποίοι δεν ήταν τίποτα παραπάνω από
τα δέντρα της περιοχής! Ακόμη και στα σημερινά γραφεία της Ρηγίλλης (όπου
στεγάζονται τα κεντρικά γραφεία της Ν.Δ.) είχε καταγραφεί ότι έμεναν δεκάδες
χωροφύλακες, οι οποίοι φυσικά και ψήφισαν.

Τα επεισόδια ήταν τόσα πολλά, το ίδιο και οι καταγγελίες, που δεν αφήνουν για
κανέναν σοβαρό άνθρωπο το περιθώριο να σκεφθεί ότι δεν υπήρξε βία και νοθεία
σ' εκείνες τις εκλογές, κάτι που επεχείρησε να διαψεύσει χθες ο κ. Ράλλης.

ΤΑ ΣΤΟΙΧΕΙΑ

Ακόμη και προ ημερών, όταν παρουσιάσθηκε το βιβλίο του πρώην υπουργού Μιχάλη
Παπακωνσταντίνου, υπουργού της Ν.Δ., δεν έγινε καμία προσπάθεια διάψευσης των
εκπληκτικών στοιχείων που περιέχει για τη βία και τη νοθεία του '61. Το μόνο
που είπε ο ευρωβουλευτής και συνεργάτης του Κωνσταντίνου Καραμανλή, Παναγιώτης
Λαμπρίας, ήταν πως υπάρχουν κι άλλες... ιστορικές ερμηνείες.

Στο βιβλίο του κ. Παπακωσταντίνου αναφέρονται πολλά περιστατικά, όπως και το
παρακάτω: «Στην Αναρράχη, χωριό της Κοζάνης, το "αγανακτισμένο πλήθος"
ανέτρεψε το τζιπ του υποψηφίου της ΕΔΑ Σεραφείμ Καρασάβα, του έβαλε φωτιά και
ο ίδιος σώθηκε τρέχοντας στα χωράφια, αφού προηγουμένως ξυλοκοπήθηκε άγρια».

Και βεβαίως, οι χθεσινοί ισχυρισμοί του κ. Ράλλη δεν ακούγονται για πρώτη
φορά. Τα έχει ξαναπεί σε ομιλίες του, αλλά και στο βιβλίο του «Πολιτικές Εκμυστηρεύσεις».

Το «καινούργιο», χωρίς να τοποθετείται για την «ταμπακιέρα» επί των
πραγματικών γεγονότων του '61, ήταν χθες το ότι ο κ. Ράλλης θέλησε να
παρουσιάσει πως δεν προχώρησε το έργο Καραμανλή αποδοτικά την περίοδο '61-63,
επειδή «ο Γεώργιος Παπανδρέου ως αρχηγός της Ενώσεως Κέντρου εγκαινίασε τον
"ανένδοτο αγώνα", όπως αποκλήθηκε, γεγονός που δεν επέτρεψε στην κυβέρνηση
Καραμανλή να συνεχίσει την προσπάθεια της οικονομικής αναπτύξεως της χώρας».
<H3>
</H3>ΣΑΦΗ θέση για τα αναφερόμενα στα Αρχεία του Κ. Καραμανλή έχει λάβει το ΠΑΣΟΚ,
τόσο με δηλώσεις του κυβερνητικού εκπροσώπου Δ. Ρέππα, όσο και με τη δήλωση
του γραμματέα της Κ.Ε. Κ. Σκανδαλίδη ­ που έγινε σε συνεννόηση με τον κ.
Σημίτη ­ δήλωσε χθες ο υπουργός Τύπου. Ο κ. Ρέππας ρωτήθηκε επίμονα στο πρες
ρουμ γιατί δεν έχει κάνει δήλωση ο Πρωθυπουργός Κ. Σημίτης. Παράλληλα,
συνεχίσθηκαν οι αντιδράσεις των στελεχών του ΠΑΣΟΚ, ενώ τοποθετήθηκαν δημόσια
και δύο από τα παιδιά του Ανδρέα Παπανδρέου, ο Γιώργος και η Σοφία.

Ο κ. Ρέππας ανέφερε ότι ο κ. Σημίτης θα μιλήσει για τον Α. Παπανδρέου και το
έργο του στις εκδηλώσεις για τον ένα χρόνο από τον θάνατο του ιδρυτή του
ΠΑΣΟΚ, και πρόσθεσε ότι υπάρχουν τοποθετήσεις όλων των πλευρών για το θέμα
αυτό. Κάλεσε δε τους δημοσιογράφους να μην επιχειρούν να εξάγουν πολιτικά
συμπεράσματα από το θέμα αυτό.

Για αλλοίωση της Ιστορίας και διαγραφή των αγώνων και των ιδανικών των γενεών
που αγωνίσθηκαν για την Δημοκρατία, που επιχειρείται με τις απόψεις που
δημοσιεύονται στα Αρχεία Κ. Καραμανλή, έκανε λόγο χθες ο γιος τού Ανδρέα
Παπανδρέου, Γιώργος.

Στη δήλωσή του, ο αναπληρωτής υπουργός Εξωτερικών επισημαίνει ότι «τόσο ο Γ.
Παπανδρέου όσο και ο Α. Παπανδρέου αγωνίσθηκαν με πάθος για τη Δημοκρατία και
τις λαϊκές ελευθερίες. Ενέπνευσαν και ένωσαν την δημοκρατική παράταξη. Στην
πορεία τους αυτή βρήκαν ενίοτε απέναντί τους τον Κ. Καραμανλή, το παρακράτος,
τη "βία και νοθεία" και τις μεθόδους που κατέληξαν στη δολοφονία Λαμπράκη».
Και προσθέτει: «Ο Α. Παπανδρέου κατάφερε να ολοκληρώσει ένα όραμα του
ελληνικού λαού τη δεκαετία του '80. Το μεγάλο έργο της συμφιλίωσης και της
Δημοκρατίας». Ο κ. Γ. Παπανδρέου, αφού υπογραμμίζει ότι οι μονομερείς
αφηγήσεις και οι χαρακτηρισμοί των Αρχείων Καραμανλή δημοσιοποιούνται τώρα που
ο Γ. Παπανδρέου και ο Α. Παπανδρέου δεν μπορούν να απαντήσουν, καταλήγει:
«Σήμερα απαντά η μνήμη και η κρίση του ελληνικού λαού. Αύριο απαντά η Ιστορία».

Η αδελφή του, Σοφία Παπανδρέου, ανακοίνωσε την απόφασή της να μην παρίσταται
κατά τη χθεσινοβραδινή εκδήλωση του Ιδρύματος Καραμανλή στο Μέγαρο Μουσικής,
παρά την αρχική αποδοχή της σχετικής πρόσκλησης. Η κ. Παπανδρέου επικαλείται
ως αιτιολογικό πως «διαπιστώθηκε ότι επιχειρείται διαστρέβλωση της ιστορικής
αλήθειας μέσα από ανιστόρητες αιχμές εναντίον τόσο του αειμνήστου "Γέρου της
Δημοκρατίας" όσο και του αείμνηστου Προέδρου του ΠΑΣΟΚ Ανδρέα Παπανδρέου».
Στην ίδια ανακοίνωση αναφερόταν ότι ούτε τα υπόλοιπα μέλη του Δ.Σ. του
Ιδρύματος Γεωργίου Παπανδρέου θα παρευρίσκονταν στην τελετή.

Στο μεταξύ, όπως έγινε χθες γνωστό, η σύζυγος του Ανδρέα Παπανδρέου, Δήμητρα,
θα προβεί σε σχολιασμό των όσων αναφέρει ο Κ. Καραμανλής για τον ιδρυτή του
ΠΑΣΟΚ κατά την αποψινή επίσκεψή της στην έκθεση βιβλίου στο Πεδίον του Άρεως.
Συνεργάτες της, πάντως, σημείωναν τη δυσφορία της για το γεγονός ότι
«ορισμένοι δεν έσπευσαν να υπερασπιστούν τον Ανδρέα Παπανδρέου, ενώ ορισμένοι
άλλοι εμφανίστηκαν ως όψιμοι υπερασπιστές του».

Ο πρώην υπουργός Γιώργος Κατσιφάρας που απουσίαζε στο εξωτερικό, επιστρέφοντας
δήλωσε ότι τα αναφερόμενα στα Αρχεία «αποδεικνύουν την εμπάθεια και το μίσος
που κατείχε τον Κ. Καραμανλή για τους λαοπρόβλητους ηγέτες Γεώργιο Παπανδρέου
και Ανδρέα Παπανδρέου, που αγωνίσθηκαν μαζί με τον λαό και κατάφεραν να
ξηλώσουν το ανάλγητο καραμανλικό κράτος».

Δηλώσεις για τα αναφερόμενα στα Αρχεία Καραμανλή έκανε χθες και ο πρόεδρος του
ΣΥΝ Νίκος Κωνσταντόπουλος, ο οποίος μεταξύ των άλλων τόνισε ότι «το παρελθόν
και οι πρωταγωνιστές του ανήκουν στην Ιστορία. Η πολιτική ζωή του τόπου δεν
μπορεί να είναι ένα κουραστικό και ενοχλητικό ρετρό των αμαρτιών του
παρελθόντος(...) Αρκετά πλήρωσε η Ελλάδα τη δικομματική πόλωση, τα παρασκήνιά
της και τις μεθοδεύσεις της. Αρκετά πια με τις ιστορικές βεντέτες και τις
παραπολιτικές αναθυμιάσεις».

Για το ίδιο θέμα, ο πρώην υπουργός Γιάννης Καψής δήλωσε (Α' πρόγραμμα ΕΡΑ) ότι
«για μας ο Καραμανλής ήταν ο άνθρωπος της βίας και της νοθείας, ο άνθρωπος του
"Περικλή", ο άνθρωπος των Αμερικανών. Το ΠΑΣΟΚ δεν είναι ένα τυχαίο κόμμα που
μπορεί να απεμπολήσει τις αρχές του, ούτε και σήμερα». Στον ίδιο ραδιοσταθμό,
ο κοινοβουλευτικός εκπρόσωπος του ΠΑΣΟΚ Φ. Ιωαννίδης χαρακτήρισε τα Αρχεία
προσπάθεια αγιοποίησης του Καραμανλή και «αυτοαγιογραφία».

ΕΠΙΘΕΣΗ ΣΤΟΝ Κ. Καραμανλή εξαπέλυσε χθες ο πρόεδρος της Πολιτικής Άνοιξης Α.
Σαμαράς, με αφορμή όσα γράφει ο πρώην Πρόεδρος της Δημοκρατίας στα αρχεία του,
κατηγορώντας τον ιδρυτή της Ν.Δ. για εξωφρενικές αντιφάσεις στο θέμα των Σκοπίων.

Παράλληλα, ο κ. Σαμαράς επιτίθεται προσωπικά και στον πρώην γραμματέα της
Προεδρίας Π. Μολυβιάτη, χαρακτηρίζοντάς τον «άνθρωπο του έντονου παρασκηνίου,
τον οποίο ούτε δευτερόλεπτο δεν εμπιστεύτηκε», όταν ήταν υπουργός Εξωτερικών.

«Είναι εξωφρενικό, ο κ. Καραμανλής να εμφανίζεται σήμερα, από τη μια μεριά,
άκαμπτος υπερασπιστής του ονόματος και, από την άλλη, τιμητής του τότε
υπουργού των Εξωτερικών, που με συνέπεια ακολουθούσε τη γραμμή αυτή. Και είναι
εξίσου εξωφρενικό, ο κ. Καραμανλής να ευλογεί την πολιτική της ανυποχώρητης
στάσης που αποφάσισε το Συμβούλιο Αρχηγών, απαιτώντας ταυτόχρονα την
απομάκρυνση Σαμαρά, που ήταν ο αρχιτέκτων της πολιτικής αυτής», σημειώνει
μεταξύ άλλων ο Α. Σαμαράς στη δήλωσή του.

«Είναι, επομένως, φανερό, συνεχίζει ο κ. Σαμαράς, ότι ο τότε πρόεδρος της
Δημοκρατίας δεν ξέφυγε από τη συμπεριφορά των υπολοίπων ηγετών. Δηλαδή να
εμφανίζεται στο λαό ­ για τον φόβο της Ιστορίας ­ ανυποχώρητος στο όνομα, αλλά
στην ουσία να μην πιστεύει εξίσου ανυποχώρητα όσα τάχα υπερασπιζόταν.
Χρωστάει, λοιπόν, έναντι της ιστορικής αλήθειας μιαν απάντηση ο κ. Καραμανλής:
Αν δεν πίστεψε ποτέ την απόφαση του Συμβουλίου Αρχηγών, τότε γιατί την
υιοθέτησε προς τα έξω και μάλιστα μέχρι δακρύων; Αν, όμως, την πίστεψε
πραγματικά, τότε γιατί συνέβαλε αποφασιστικά στην αποπομπή Σαμαρά;».

Ακόμη, στο ίδιο πολυσέλιδο σημείωμα που έδωσε στον Τύπο ο πρόεδρος της
Πολιτικής Άνοιξης αναφέρεται χαρακτηριστικά στον τότε γραμματέα της Προεδρίας:

«Θέλω, όμως, να σταθώ στον άνθρωπο του έντονου παρασκηνίου, τον κ. Μολυβιάτη.
Ούτε δευτερόλεπτο δεν τον εμπιστεύτηκα. Και ιδού γιατί: Στη σύσκεψη της 6ης
Μαρτίου, όταν εντελώς ξαφνικά οι κ.κ. Μητσοτάκης και Μολυβιάτης αποφασίζουν
την αλλαγή πορείας, υπονομεύοντας τη χαραχθείσα αδιαπραγμάτευτη εθνική θέση
και τους "τρεις όρους" της Ευρώπης, ο κ. Μολυβιάτης, συνεπικουρούμενος από τον
κ. Τζούνη, πλειοδοτεί υπέρ του συμβιβασμού με τη θεωρία του για την ανάγκη
"δεύτερης γραμμής άμυνας". Έμεινα κατάπληκτος γιατί δεν μπορούσα να πιστέψω
ότι ενεργούσε έτσι χωρίς την έγκριση του κ. Κ. Καραμανλή. Επεδίωξα συνάντηση
με τον Πρόεδρο της Δημοκρατίας, όπου αποφάσισα να του παραδώσω και την πρώτη
μου επιστολή. Αυτή πραγματοποιήθηκε στις 13 Μαρτίου. Συνάντησα τότε έναν Κ.
Καραμανλή ευδιάθετο. Εγώ, αντίθετα, ανέμενα να μου πει κάτι για τα περί
"δεύτερης γραμμής άμυνας", που είχε αναφέρει ο κ. Μολυβιάτης στη μοιραία
εκείνη συνάντηση της 6ης Μαρτίου. Ούτε λέξη από τον Κ. Καραμανλή.
Προβληματίστηκα έντονα. Δύο τα ενδεχόμενα: Ή ο Καραμανλής δεν γνώριζε τίποτα ή
γνώριζε και το απέκρυπτε από εμένα, παίζοντας το γνωστό διπρόσωπο παιχνίδι της
πολιτικής. Παρουσία του κ. Μολυβιάτη, φεύγοντας, παρέδωσα στον τότε Πρόεδρο
την πρώτη μου επιστολή. Το μεσημέρι χτύπησε το τηλέφωνό μου στο υπουργείο
Εξωτερικών. Ήταν ο κ. Μολυβιάτης. Νευρικός και αναστατωμένος. Με παρακάλεσε να
απαλείψω την παράγραφο, στην οποία ανέφερα τον ίδιο και τις θέσεις που εκείνος
ανέπτυξε. Του το απέκλεισα κατηγορηματικά...».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15836N081</ED>
<ID>
ID:167865

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N08&aa=1</URL></REF>


Article

<CATEGORY>vin04</CATEGORY>

 <H5>ΠΩΣ ΣΤΗΘΗΚΑΝ ΟΙ ΜΗΧΑΝΙΣΜΟΙ ΣΤΗΝ ΑΘΗΝΑ ΚΑΙ ΤΗΝ ΠΕΡΙΦΕΡΕΙΑ * ΠΑΡΑΝΟΜΕΣ
ΜΕΤΕΓΓΡΑΦΕΣ ΣΤΟΥΣ ΕΚΛΟΓΙΚΟΥΣ ΚΑΤΑΛΟΓΟΥΣ ΚΑΤΗΓΓΕΙΛΕ Ο ΓΕΩΡΓΙΟΣ ΠΑΠΑΝΔΡΕΟΥ * ΟΙ
ΑΠΕΙΛΕΣ ΜΕΤΑΤΟΠΙΣΑΝ ΑΠΕΥΘΕΙΑΣ ΤΙΣ ΨΗΦΟΥΣ ΤΗΣ ΕΔΑ ΣΤΗΝ ΕΡΕ
</H5><H5>Οι εκλογές του '63 έδειξαν με αριθμούς τη «βίαιη διόγκωση» της δύναμης της ΕΡΕ
το '61
</H5><H5>Φοβόταν την Ένωση Κέντρου ­ υποψιαζόταν τα Ανάκτορα
</H5><H2>Βία και νοθεία με στόχο την αυτοδυναμία
</H2>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

Η ψήφος των στρατιωτικών και των δημοσίων υπαλλήλων αποτελούσε μόνο την κορυφή
του παγόβουνου. Το κρίσιμο ζήτημα ήταν οι συνολικές επιπτώσεις που είχε η
«βία» (που ασκήθηκε κυρίως στην επαρχία) και η «νοθεία» (που αφορούσε κυρίως
την περιφέρεια της πρωτεύουσας).

ΟΙ ΚΑΤΗΓΟΡΙΕΣ για «νοθεία» άρχισαν να διατυπώνονται αμέσως μετά τις εκλογές,
πήραν ευρύτατη δημοσιότητα και αποτέλεσαν κεντρικό επιχείρημα για την απόδειξη
της διαβλητότητας των εκλογικών αποτελεσμάτων. Οι καταγγελίες αφορούσαν τη
μαζική και μονόπλευρη (υπέρ της ΕΡΕ) καταστρατήγηση μιας ειδικής διάταξης του
εκλογικού νόμου, η οποία απαγόρευε τη μετεγγραφή στους εκλογικούς καταλόγους
όσων δεν ήταν μόνιμα εγκατεστημένοι στις αντίστοιχες εκλογικές περιφέρειες
πριν από την 1.1.1948. Ο περιορισμός αυτός είχε καθιερωθεί από τα πρώτα
μετεμφυλιοπολεμικά χρόνια και είχε ως πρόσχημα την καταπολέμηση του κύματος
της αστυφιλίας. Στην πραγματικότητα όμως, κύρια επιδίωξη της ρύθμισης αυτής
ήταν να παρεμποδιστεί (ή να ελεγχθεί αποτελεσματικά) η συμμετοχή στην
ψηφοφορία ενός σημαντικού αριθμού αριστερών εκλογέων· για ορισμένους μάλιστα
από αυτούς, η αδυναμία επιστροφής στον τόπο καταγωγής τους, τα πρώτα
μετεμφυλιοπολεμικά χρόνια, για την άσκηση του εκλογικού τους δικαιώματος,
ισοδυναμούσε εκ των πραγμάτων με στέρησή του.

Με την πάροδο όμως του χρόνου και με το τεράστιο κύμα εσωτερικής μετανάστευσης
που εκδηλώθηκε στη δεκαετία του '50, η εφαρμογή της διάταξης άρχισε να έχει
τις αντίθετες ακριβώς επιπτώσεις. Πρώτον, γιατί η επιστροφή των οπαδών της ΕΔΑ
στον τόπο καταγωγής τους ήταν πλέον, σχεδόν παντού, δυνατή και συχνά
λειτουργούσε προπαγανδιστικά· και δεύτερον, γιατί η απαγορευτική για τους
ετεροδημότες ρύθμιση ωθούσε μεγάλο αριθμό συντηρητικών ψηφοφόρων σε αποκοπή
από τις εκλογικές διαδικασίες. Στο πλαίσιο αυτό λοιπόν φαίνεται πως
αποφασίστηκε, στις αρχές του 1961 (σε εποχή δηλαδή όπου το ενδεχόμενο μιας
πολωμένης αναμέτρησης μεταξύ «εθνικοφρόνων» και «μη εθνικοφρόνων»
παρουσιαζόταν ως η πιθανότερη εκδοχή για τις επικείμενες εκλογές), η
κινητοποίηση του κομματικού μηχανισμού της ΕΡΕ για τη μαζική και συστηματική
καταστρατήγηση της σχετικής, απαγορευτικής για τους ετεροδημότες, ρύθμισης. Η
καταστρατήγηση αυτή έγινε με χρησιμοποίηση ψευδών αστυνομικών βεβαιώσεων για
μόνιμη εγκατάσταση από την 1.1.1948. Συνδυάστηκε επίσης με παράλληλη
κινητοποίηση του Στρατού και των Σωμάτων Ασφαλείας, ώστε όλοι οι άνδρες τους
να αποκτήσουν εκλογικά βιβλιάρια ­ γεγονός που οδήγησε στο φαιδρό αποτέλεσμα
218 χωροφύλακες να δηλώνουν ως μόνιμη κατοικία τους ένα διώροφο σπίτι. Έτσι,
κατά τις δύο αναθεωρήσεις των εκλογικών καταλόγων που έγιναν το 1961,
γράφτηκαν, στις εκλογικές περιφέρειες Α' και Β' Αθηνών, 148.821 νέοι εκλογείς
­ από τους οποίους οι μισοί με πρωτοβουλία του κεντρικού κομματικού μηχανισμού
της ΕΡΕ και πολλοί άλλοι με πρωτοβουλία πολιτευτών της ΕΡΕ ­ ενώ στις
προηγούμενες αναθεωρήσεις οι νεοεγγραφόμενοι κυμαίνονταν μεταξύ 14.000 και
24.000. Γι' αυτό και ο Γ. Παπανδρέου, καταγγέλλοντας το γεγονός, αναφέρθηκε σε
100.000 περίπου παράνομες εγγραφές. Ο τρόπος, εξάλλου, με τον οποίο έγιναν οι
εγγραφές αυτές άφηνε τεράστια περιθώρια για συστηματική διπλοψηφία ­ φαινόμενο
που πάντως δεν διαπιστώθηκε παρά μόνο σε περιορισμένες περιπτώσεις.

Η δεύτερη μεγάλη κατηγορία καταγγελιών αφορούσε τη «βία» που ασκήθηκε, κυρίως
στην επαρχία, και για την οποία προσκομίστηκαν, τόσο προεκλογικά όσο και
μετεκλογικά, πάμπολλες αποδείξεις. Ο βασικός τρόπος με τον οποίο αποτυπώθηκε η
«βία» στα αποτελέσματα των εκλογών ήταν μια απευθείας μετατόπιση ψήφων από την
ΕΔΑ προς την ΕΡΕ, φαινόμενο που διαπιστώνεται με μεγάλη καθαρότητα αν τα
αποτελέσματα των εκλογών του 1961 παραβληθούν ταυτόχρονα με τα προηγούμενα
(δηλαδή των εκλογών του 1958) και τα επόμενα (δηλαδή των εκλογών του 1963). Οι
άμεσες επιπτώσεις της «βίας» στην επιρροή της ΕΔΑ φαίνονται καθαρά από την
έντονα διαφοροποιημένη πτώση της δύναμής της ανάλογα με τον βαθμό αστικότητας
των διαφόρων περιοχών, ανάλογα δηλαδή με τον βαθμό αποτελεσματικότητας της
«βίας» που ασκήθηκε.

Ενώ στην περιφέρεια της πρωτεύουσας η ΕΔΑ διατήρησε σχεδόν τα 3/4 της δύναμής
της, στις αγροτικές περιοχές δεν μπόρεσε να συγκρατήσει ούτε καν τη μισή.
Είναι, μάλιστα, ενδεικτικό για τον βίαιο τρόπο με τον οποίο πραγματοποιήθηκε
αυτή η μετατόπιση ότι στις επόμενες εκλογές, του 1963, η δύναμη της ΕΔΑ
παρουσίασε αύξηση στις αγροτικές περιοχές ­ σε ορισμένες περιπτώσεις
υπερδιπλασιάστηκε ­, εξέλιξη που ερχόταν σε προφανή αντίθεση με το γενικότερο
εκλογικό ρεύμα και την πτώση της ΕΔΑ στα αστικά κέντρα.

Μια αρκετά ακριβής εκτίμηση για την έκταση που πήραν στις αγροτικές περιοχές
οι βίαιες εκλογικές μετατοπίσεις από την ΕΔΑ προς την ΕΡΕ οδηγεί στο
συμπέρασμα ότι αυτές αφορούσαν, κατά προσέγγιση, έναν στους τρεις ψηφοφόρους
(το 1958) της ΕΔΑ, δηλαδή περίπου 140.000 άτομα (βλ. αναλυτικά τους
στατιστικούς υπολογισμούς στο «Ηλ. Νικολακόπουλος "Κόμματα και βουλευτικές
εκλογές στην Ελλάδα 1946-1964", σελ. 270-273).

Η διαπίστωση αυτή αποτελεί τη συντηρητικότερη μάλλον εκτίμηση που μπορεί να
γίνει σχετικά με τις επιπτώσεις της «βίας» που ασκήθηκε στις εκλογές της
29.10.1961. Γιατί: α) αφορά μόνο τις αγροτικές περιοχές, β) δεν συναριθμεί τις
επιπτώσεις που είχε η παράνομη μαζική εγγραφή εκλογέων στην περιφέρεια της
πρωτεύουσας, γ) δεν συνυπολογίζει στις συνέπειες της «βίας» τη μετατόπιση
ψήφων από το Κέντρο προς τη Δεξιά, μετατοπίσεις που, όπως επισημάνθηκε, ήταν
υπαρκτές (αν και οπωσδήποτε αριθμητικά λιγότερες από τις αντίστοιχες για την
Αριστερά) και δ) παραβλέπει τελείως το ενδεχόμενο η «βία» να λειτούργησε
προληπτικά για την αποφυγή μετακινήσεων από την ΕΡΕ προς την Ε.Κ.

ΣΕ ΧΩΡΙΑ που χαρακτηρίζονται από σχετική εκλογική σταθερότητα και από έντονη
πόλωση μεταξύ Δεξιάς και Αριστεράς, οι επιπτώσεις της «βίας» είναι όχι μόνο
προφανέστατες, αλλά μπορούν επίσης και να μετρηθούν με σχετική ακρίβεια. Γιατί
στις περιπτώσεις αυτές η δύναμη της ΕΔΑ επανήλθε το 1963 στα επίπεδα του 1958,
όπως άλλωστε και η δύναμη της ΕΡΕ, και μόνο στις εκλογές του 1961 το ποσοστό
της ΕΡΕ εμφανίζεται κατακόρυφα ανεβασμένο, κατά το ποσοστό ακριβώς που
μειώνεται η δύναμη της ΕΔΑ (βλ. ορισμένα τέτοια παραδείγματα από τον Ν. Σερρών
στον πίνακα 1, μεταξύ των οποίων και τα αποτελέσματα στη γενέτειρα του Κ. Καραμανλή).

Υπάρχουν, πάντως, και αρκετές περιπτώσεις όπου η «βία» δεν ασκήθηκε μόνο
εναντίον της ΕΔΑ, αλλά και εναντίον της Ε.Κ., ιδιαίτερα εκεί όπου οι δυνάμεις
του Κέντρου αντιπροσώπευαν το σύνολο της αντιπολίτευσης και την εκπροσώπηση
αυτή εξέφραζαν ειδικότερα πολιτευτές ή ομάδες ΕΑΜικής ή ΕΠΕΚικής προέλευσης.
Σε ορισμένες, μάλιστα από τις περιπτώσεις αυτές, η εκλογική βάση του Κέντρου ­
ακριβώς λόγω της αμφιλεγόμενης τοποθέτησής της ως προς το σχήμα
«εθνικόφρονες»/«μη εθνικόφρονες» ­ εμφανίστηκε λιγότερο ανθεκτική στις πιέσεις
και έτσι το ποσοστό της ΕΡΕ προσέγγισε το 100%.

ΣΤΟ ΜΕΤΣΟΒΟ

Κορυφαίο παράδειγμα αυτού του είδους της αδιαφοροποίητης, ως προς την ΕΔΑ ή
την Ε.Κ., «βίας» αποτελεί η επαρχία Μετσόβου, η μόνη επαρχία της χώρας όπου η
ΕΡΕ ξεπέρασε το 90% (βλ. πίνακα 2).

Ας σημειωθεί, επιπλέον, ότι σε ορισμένες εκλογικές περιφέρειες, όπως π.χ. στον
Νομό Ιωαννίνων, η βίαιη διόγκωση της εκλογικής δύναμης της ΕΡΕ δεν
κατανεμήθηκε ισομερώς μεταξύ των διαφόρων υποψηφίων της, αλλά αποτυπώθηκε
προνομιακά στην εντυπωσιακή αύξηση των σταυρών προτίμησης ορισμένων μόνον
υποψηφίων. Έτσι, π.χ. ο Ευ. Αβέρωφ στις εκλογές του 1961 συγκέντρωσε 22.326
ψήφους, έναντι 13.764 το 1958 (και στις επόμενες εκλογές το 1963, επανήλθε
στις 13.655 ψήφους).

Αντίστοιχα, στη Φθιώτιδα, ο Ευ. Καλατζής έφτασε, το 1961, τις 25.405 ψήφους,
ενώ στις προηγούμενες εκλογές είχε συγκεντρώσει 12.751 και στις επόμενες έπεσε
στις 14.488. Επίσης, στις Σέρρες, διπλασίασαν ή υπερδιπλασίασαν τη δύναμή τους
ο Αθ. Μητακίδης και κυρίως ο Αργ. Ψάρρης, γαμπρός του Κ. Καραμανλή, ο οποίος
παρουσίασε το εντυπωσιακότερο άλμα, από 9.700 ψήφους το 1958 σε 24.395 ψήφους
το 1961.

ΠΑΡΑΜΕΝΕΙ αναπάντητο το βασικό ερώτημα που προβάλλει σχετικά με τις εκλογές
της 29ης Οκτωβρίου 1961: αν δηλαδή, η ΕΡΕ θα εξασφάλιζε, έτσι κι αλλιώς, άνετη
πλειοψηφία στη Βουλή ή αν η πλειοψηφία της υπήρξε άμεση απόρροια της τεχνητής
διόγκωσης της εκλογικής της δύναμης. Γιατί είναι φανερό ότι χωρίς την ψήφο των
στρατιωτικών και την αναγκαστική μεταστροφή προς την ΕΡΕ μεγάλου αριθμού
οπαδών της ΕΔΑ στις αγροτικές περιοχές (που επισημάνθηκε προηγουμένως) ­ και
χωρίς συνυπολογισμό όλων των άλλων παραγόντων ­ η δύναμη της ΕΡΕ μάλλον δεν θα
ξεπερνούσε το 46%, ποσοστό το οποίο, με τον δεδομένο συσχετισμό δυνάμεων,
μόνον οριακή πλειοψηφία μπορούσε να της προσφέρει. Το ενδεχόμενο επομένως οι
εκλογές του 1961 να μην οδηγούσαν σε αυτοδύναμη κοινοβουλευτική πλειοψηφία της
ΕΡΕ ­ εκδοχή που ο Κ. Καραμανλής υποπτευόταν ότι αποτελούσε, επίσης, στόχο των
Ανακτόρων ­ ήταν λοιπόν μια εξαιρετικά πιθανή εκδοχή. Γι' αυτό και το
επιχείρημα, το οποίο εκ των υστέρων προβάλλει, ότι «η υπεροχή της ΕΡΕ (50,8%
της ΕΡΕ, έναντι 33,65% της Ε.Κ.) ήταν τόσο μεγάλη ώστε να μην είναι λογικώς
δυνατόν να αποδοθεί εις καλπονοθεύσεις» (τόμ. 7, σελ. 90) είναι απολύτως
παραπλανητικό. Γιατί το διακύβευμα των εκλογών δεν ήταν αν η ΕΡΕ θα αναδειχτεί
πρώτο κόμμα, αλλά αν θα διαθέτει αυτοδύναμη κοινοβουλευτική πλειοψηφία.

Ο Κ. Καραμανλής, λοιπόν, φαίνεται ότι ξεκίνησε πράγματι την πορεία προς τις
εκλογές του 1961 με τη βεβαιότητα ότι «ήσαν αι μόναι εκλογαί, εις τας οποίας
δεν αντιμετώπισα το ενδεχόμενο της ήττας» (τόμ. 5, σελ. 223). Την πεποίθησή
του αυτή ενίσχυε η διάσπαση της αντιπολίτευσης και η προετοιμασία ενός σχεδίου
για περιορισμό της δύναμης της ΕΔΑ, το οποίο, σε δοκιμαστική μορφή, είχε ήδη
εφαρμοστεί και στις δημοτικές εκλογές του 1959, χωρίς να προκαλέσει σημαντικές αντιδράσεις.

Όμως, η σύγκρουση με τα Ανάκτορα, ο σχηματισμός της Ε.Κ. και κυρίως οι υποψίες
ότι τα Ανάκτορα μπορεί να ελέγξουν τον Στρατό και να στραφούν τελικώς εναντίον
του, οδήγησαν τον Κ. Καραμανλή, ή τουλάχιστον τον καραμανλικό μηχανισμό, σε
μια γιγαντιαία επιχείρηση για τον απόλυτο κομματικό έλεγχο της εφαρμογής του
«Σχεδίου Περικλής». Γεγονός που οδήγησε, όμως, σε πλήρη διάρρηξη των σχέσεων
μεταξύ της ΕΡΕ και της Ε.Κ. και επίσης τραυμάτισε σοβαρά τις σχέσεις του
Καραμανλή με τα Ανάκτορα, οι οποίες στη διάρκεια του επόμενου χρόνου
οδηγήθηκαν σε ρήξη. (Βλ. ανταλλαγή επιστολών μεταξύ Κ. Καραμανλή και βασιλιά
Παύλου, τον Οκτώβριο του 1962, τόμ. 5, σελ. 462-474).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15836N101</ED>
<ID>
ID:167859

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N10&aa=1</URL></REF>


Article

<CATEGORY>vin04</CATEGORY>

 <H5>ΕΝΑΡΞΗ ΤΟΥ ΚΟΙΝΩΝΙΚΟΥ ΔΙΑΛΟΓΟΥ ΜΕ ΤΟΝ ΠΡΩΘΥΠΟΥΡΓΟ ΝΑ ΘΕΤΕΙ ΔΙΛΗΜΜΑΤΑ
</H5><H5>Αιχμές από τον Άκη
</H5><H5>«Όλοι»
</H5><H5>Σε δύο φάσεις
</H5><H2>Νομισματική Ένωση ή υποτίμηση
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Το δίλημμα υποτίμηση της δραχμής ή ένταξη στην ΟΝΕ (Οικονομική Νομισματική
Ένωση) έθεσε ο Πρωθυπουργός κ. Κ. Σημίτης στους κοινωνικούς εταίρους στη
χθεσινή έναρξη του κοινωνικού διαλόγου για την ανάπτυξη, την ανταγωνιστικότητα
και την απασχόληση, βάζοντας παράλληλα θέμα αμφισβήτησης των κεκτημένων.

Ο Κ. ΣΗΜΙΤΗΣ στην ομιλία του προς τους εκπροσώπους των 22 κοινωνικών φορέων,
στην επίσημη έναρξη του κοινωνικού διαλόγου, τόνισε την κρισιμότητα της
χρονικής στιγμής και των αποτελεσμάτων στα οποία θα καταλήξει ο κοινωνικός διάλογος.

Μέσα στο 1998, είπε ο Πρωθυπουργός, η μεγάλη πλειοψηφία των χωρών της
Ευρωπαϊκής Ένωσης θα προχωρήσει στη συγκρότηση της ΟΝΕ. Η Ελλάδα προσδοκά ότι
θα συμμετάσχει δύο χρόνια αργότερα.

Αν δεν πετύχουμε αυτόν τον στόχο, τόνισε, θα οδηγήσουμε τη δραχμή σε
υποτίμηση, τον πληθωρισμό σε αύξηση, τον εξωτερικό δανεισμό σε ανοδική πορεία
και ταυτόχρονα την απασχόληση και την ευημερία σε κάθετη πτώση. Θα έχουμε
επιλέξει ­ παρατήρησε ­ οι ίδιοι μια εθνική ήττα που θα έχει επιπτώσεις στην
κοινωνία και στην οικονομία της χώρας, αλλά και στη διεθνή της θέση. Σε άλλο
σημείο της ομιλίας του ο κ. Σημίτης υπογράμμισε ότι ο «κοινωνικός διάλογος θα
πετύχει όχι αν καταλήξει σε συμβιβαστικές συμφωνίες συντήρησης των κεκτημένων,
αλλά αν φέρει στο προσκήνιο τις νέες δυνάμεις του τόπου και καθιερώσει νέους
τρόπους συνεννόησης και δημιουργικής συνεργασίας μεταξύ τους».

Επίσης, ο κ. Σημίτης:

Τόνισε ότι από την πλευρά της κυβέρνησης δεν υπάρχουν εκ των προτέρων
αποφάσεις που θα επιχειρηθεί να επιβληθούν μέσα από τη διαδικασία του διαλόγου.

Υπογράμμισε ότι οι επιχειρηματίες θα πρέπει να πεισθούν να ακολουθήσουν μια
επιθετική πολιτική, να βελτιώσουν την παραγωγικότητά τους, είτε με καλύτερη
αξιοποίηση των πόρων είτε με ποιοτική αναβάθμιση των προϊόντων τους είτε με
την παραγωγή νέων προϊόντων και υπηρεσιών.

Σε άλλο σημείο της ομιλίας του ο κ. Σημίτης παρατήρησε: «Για να ανταποκριθούμε
στις απαιτήσεις της εποχής επιβάλλονται μεγαλύτερα και πιο γρήγορα βήματα και
σημαντικότερες προσπάθειες που αφορούν όλους μας: το κράτος, τους
εργαζόμενους, τους επιχειρηματίες. Πρέπει ­ πρόσθεσε ­ από κοινού να
διαμορφώσουμε μια νέα «κοινωνική ισορροπία» με στόχο την προώθηση σημαντικών
διαρθρωτικών παρεμβάσεων που θα επιταχύνουν την αναπτυξιακή πορεία της
οικονομίας μας». Ο Πρωθυπουργός παρατήρησε ότι «πρωταρχικό μέλημα της
κυβέρνησης είναι όχι μόνο η βελτίωση της εισοδηματικής κατάστασης όσων
κατέχουν ήδη μια δουλειά αλλά η δημιουργία συνθηκών πρόσβασης στην αγορά
εργασίας για όσους είναι απέξω».

Σύμφωνα με τις ανακοινώσεις που έγιναν στη συνέχεια από τους υπουργούς Εθνικής
Οικονομίας κ. Γ. Παπαντωνίου και Εργασίας και Κοινωνικών Ασφαλίσεων κ. Μ. Παπαϊωάννου:

Η ολοκλήρωση της πρώτης φάσης του διαλόγου θα γίνει εντός του έτους. Οι
αποφάσεις θα παραπέμπονται στην ΟΚΕ (Οικονομική Κοινωνική Επιτροπή) για γνωμοδότηση.

Ο διάλογος θα είναι ουσιαστικός και ειλικρινής και η θεματολογία του ανοικτή. 
Δεν υπάρχουν εκ των προτέρων αποφάσεις από την κυβέρνηση για τα θέματα που θα
συζητηθούν στο διάλογο. 
Θα συσταθεί μια συντονιστική γραμματεία στην οποία θα μετέχουν εκπρόσωποι των
εργαζομένων, των εργοδοτών και της κυβέρνησης και η οποία θα παίρνει τα
πορίσματα των ομάδων συζητήσεων που θα συσταθούν. Από την πλευρά της
κυβέρνησης θα μετέχουν ο υφυπουργός Εργασίας και Κοινωνικών Ασφαλίσεων κ. Χρ.
Πρωτόπαπας, ο γενικός γραμματέας του υπουργείου Εθνικής Οικονομίας κ. Α.
Φωτιάδης και ο οικονομικός σύμβουλος του Πρωθυπουργού κ. Τ. Γιαννίτσης.

Κατά τη χθεσινή πρώτη συνεδρίαση των εκπροσώπων των 22 κοινωνικών φορέων
διατυπώθηκαν διάφορες παρατηρήσεις για τη διαδικασία του διαλόγου, ενώ έγινε
κατ' αρχήν δεκτό το αίτημα της ΓΣΕΕ στην ατζέντα του διαλόγου να ενταχθεί και
το φορολογικό.

Σημειώνεται ότι στη χθεσινή έναρξη του διαλόγου δεν πήραν μέρος εκπρόσωποι της
Ν.Δ. και του Συνασπισμού από τη ΓΣΕΕ. Αντίθετα πήρε μέρος ο γενικός γραμματέας
της ΑΔΕΔΥ κ. Κ. Κόλιας. Ως γνωστόν στο διάλογο δεν μετέχει το ΚΚΕ.

Λίγο πριν από την έναρξη της εκδήλωσης στο Γενικό Λογιστήριο του Κράτους
περίπου 1.000 συνταξιούχοι προσπάθησαν να πλησιάσουν το κτίριο, χωρίς όμως
αποτέλεσμα, αφού είχε αποκλειστεί από αστυνομικούς και λεωφορεία της
Αστυνομίας. Προηγουμένως οι συνταξιούχοι είχαν συγκεντρωθεί στην Πλατεία
Κάνιγγος και διαδήλωσαν την αντίθεσή τους στον διάλογο. 
Το ΚΚΕ σε ανακοίνωσή του κάνει λόγο για «διάλογο απάτη» και σχολιάζοντας την
ομιλία του Πρωθυπουργού υποστηρίζει ότι «ο κ. Σημίτης εξήγγειλε ανατροπή των
κατακτήσεων των εργαζομένων». 
Ο πρόεδρος του ΔΗΚΚΙ κ. Δ. Τσοβόλας σε δήλωσή του τονίζει ότι «με
προειλημμένες αποφάσεις και με πρόσχημα τον ψευδεπίγραφο κοινωνικό διάλογο, η
κυβέρνηση επιχειρεί την αναδιανομή της υποαπασχόλησης και της ανεργίας μεταξύ
των εργαζομένων, καθώς και τη συνέχιση με τον πιο σκληρό τρόπο της αντιλαϊκής
πολιτικής της».

ΑΙΧΜΕΣ κατά της οικονομικής πολιτικής της κυβέρνησης άφησε χθες, από τη
Θεσσαλονίκη, ο υπουργός Εθνικής Άμυνας Άκης Τσοχατζόπουλος, ακριβώς στην
πρεμιέρα του κοινωνικού διαλόγου.

Ο κ. Τσοχατζόπουλος δεν έκανε καμιά μνεία στον κοινωνικό διάλογο, προχώρησε
όμως σε έμμεση κριτική κατά της κυβέρνησης, τονίζοντας ότι δεν έχει ένα
«εθνικό σχέδιο κοινωνικής πορείας», με το οποίο θα οδηγηθεί η Ελλάδα σε
σύνθεση με τις ευρωπαϊκές κοινωνίες, την ύπαρξη του οποίου κρίνει αναγκαία.
Άφησε, επίσης, να εννοηθεί ότι παρόμοιες Επιτροπές Πρωτοβουλίας μπορεί να
εκδηλωθούν και σε άλλες περιοχές της χώρας, αφού όπως είπε είναι εμφανής η
ανάγκη της κοινωνίας να συζητήσει για όλα αυτά τα ζητήματα χωρίς κομματικές δεσμεύσεις.

Ο υπουργός πρόσθεσε ότι το «εθνικό σχέδιο κοινωνικής πορείας» είναι απολύτως
αναγκαίο, ώστε η πολιτική της σύγκλισης να μην οδηγήσει σε μία κοινωνία των
2/3, πράγμα που θα έθετε σε δοκιμασία την κοινωνική συνοχή.

ΤΟ 90% των πολιτών εκτιμά ότι κόμματα και συνδικαλιστικές οργανώσεις πρέπει να
πάρουν μέρος στον κοινωνικό διάλογο. Στο συμπέρασμα αυτό κατέληξε έρευνα που
διενήργησε η εταιρεία Μέτρον Analysis για λογαριασμό του ραδιοφωνικού σταθμού
Φλας. Η ίδια έρευνα έδειξε ότι το 43,6% των ερωτηθέντων πιστεύει πως ο
διάλογος διεξάγεται για να βρεθούν λύσεις σε χρόνια προβλήματα, ενώ το 39.5%
πιστεύει ότι στόχος είναι να υπονομευθούν τα κεκτημένα.

ΣΕ ΔΥΟ φάσεις θα διεξαχθεί ο διάλογος για την αναμόρφωση του
κοινωνικο-ασφαλιστικού συστήματος. Η πρώτη φάση θα γίνει εφέτος παράλληλα με
τον διάλογο για την απασχόληση και την ανάπτυξη και θα περιλαμβάνει μικρές
παρεμβάσεις στο σύστημα όπως:

­ Βελτίωση του συστήματος είσπραξης των εισφορών και πάταξης της εισφοροδιαφυγής.

­ Συγχώνευση και εκλογίκευση του αριθμού των φορέων κοινωνικής ασφάλισης.

­ Ενιαιοποίηση των προϋποθέσεων παροχής συντάξεων για να εξαλειφθούν
ανισότητες και αδικίες.

­ Προστασία των χαμηλοσυνταξιούχων.

Η δεύτερη φάση θα γίνει το 1998 με προοπτική οι συμφωνίες να εφαρμοστούν
μελλοντικά και θα περιλαμβάνουν βαθιές τομές στο σύστημα. 
Πάντως η κυβέρνηση δεν θέτει θέμα περαιτέρω αύξησης των ορίων ηλικίας
συνταξιοδότησης. Η ατζέντα του διαλόγου για το ασφαλιστικό θα καθορισθεί
σήμερα σε σύσκεψη που θα γίνει με τη συμμετοχή εκπροσώπων της κυβέρνησης και
του ΠΑΣΟΚ.

Ο Πρωθυπουργός κ. Κ. Σημίτης ανακοίνωσε χτες ότι ο διάλογος για το ασφαλιστικό
θα διεξαχθεί παράλληλα με αυτόν για τα θέματα ανάπτυξης - απασχόλησης. Στόχος
­ όπως είπε ο κ. Σημίτης ­ στο διάλογο για το ασφαλιστικό είναι να εξεταστούν
άμεσα ορισμένα μέτρα στήριξης.

Το μεγάλο αγκάθι στο διάλογο για το ασφαλιστικό θα είναι η εφαρμογή του νόμου
2084/92 (της Νέας Δημοκρατίας) ο οποίος προβλέπει ότι από την 1.1.1998 θα
αυξηθούν τα όρια ηλικίας συνταξιοδότησης, ενώ θα μειωθούν οι επικουρικές
συντάξεις. Τα εργατικά συνδικάτα ζητούν την κατάργηση του νόμου. 
Μάλιστα χτες οι εργαζόμενοι στο φάρμακο μαζί με τους συνταξιούχους του κλάδου
πήραν μέρος στη διαδήλωση στο κέντρο της Αθήνας με αίτημα την κατάργηση των
αντεργατικών διατάξεων του ν. 2084/92.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15836N121</ED>
<ID>
ID:167860

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N12&aa=1</URL></REF>


Article

<CATEGORY>vin04</CATEGORY>

 <H2>Νεκρός Έλληνας επιχειρηματίας από ριπές στον Αυλώνα
</H2>
ΕΛΛΗΝΑΣ επιχειρηματίας έχασε χθες το πρωί τη ζωή του στο λιμάνι του Αυλώνα από
«αδέσποτη ριπή πυροβόλου όπλου» ­ όπως ανέφεραν στην ελληνική πρεσβεία των
Τιράνων αυτόπτες μάρτυρες. Ο 42χρονος Σταμάτης Γκαγκάσης, μηχανικός στην
εταιρεία εμφιάλωσης «LEVER. ALB.», περίμενε το πλοίο που θα τον μετέφερε στην
Ιταλία, στην πόλη Οτράντο, με σκοπό από εκεί να ταξιδέψει για την Ελλάδα.
«Ήταν γύρω στις 11 το πρωί, όταν έπινε καφέ μαζί με τον προσωπάρχη της
εταιρείας στον Αυλώνα. Τότε ακούσαμε τις σφαίρες να σπάζουν τα τζάμια του
μαγαζιού. Ξαφνικά είδαμε τον "Έλληνα" να πέφτει κάτω από το τραπέζι,
αιμόφυρτος», είπαν κάτοικοι της πόλης στο κλιμάκιο της ελληνικής πρεσβείας στα
Τιρανα. Αμέσως μεταφέρθηκε σε κωματώδη κατάσταση στο νοσοκομείο, όπου
διαπιστώθηκε πως είχε πυροβοληθεί στην κοιλιακή χώρα. Λίγη ώρα αργότερα, στη
μία το μεσημέρι, ξεψύχησε στο χειρουργείο. Ο 42χρονος μηχανικός, πατέρας δύο
ανήλικων παιδιών, ανήκε στο γκρουπ της εταιρείας, η οποία εδρεύει στην
τοποθεσία Τραγιάς, 40 χιλιόμετρα νότια του Αυλώνα. «Είχαμε πάει μαζί με τον
Σταμάτη, την περασμένη εβδομάδα, στην Αλβανία, για να επισκεφθούμε τις
εγκαταστάσεις της εταιρείας. Εγώ έφυγα δύο ημέρες νωρίτερα και τον άφησα με
φρουρά, γιατί είδαμε ότι οι συνθήκες ήταν παρά πολύ επικίνδυνες», είπε στα
«ΝΕΑ» ο συνεταίρος του, Δημήτρης Τομαδάκης. Κλιμάκιο της ελληνικής πρεσβείας
θα μεταβεί σε περιοχές της Κεντρικής και Νότιας Αλβανίας, για να ενημερώσει
του Έλληνες επιχειρηματίες που δραστηριοποιούνται εκεί, για τους κινδύνους που
διατρέχουν. Επαναλειτουργεί από χθες το απόγευμα το Τελωνείο της Κακαβιάς, που
έκλεισε το μεσημέρι της Τρίτης, μετά την ανταλλαγή πυροβολισμών από ομάδες
ενόπλων Αλβανών και τον τραυματισμό ενός Αλβανού αστυνομικού.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15836N132</ED>
<ID>
ID:167902

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N13&aa=2</URL></REF>


Article

<CATEGORY>vin04</CATEGORY>

 <H2>Ημερίδα από το Ίδρυμα Τσάτσου
</H2>
ΗΜΕΡΙΔΑ με θέμα «Ο θεσμός του Ombudsman» διοργανώνει σήμερα το Κέντρο
Ευρωπαϊκού Συνταγματικού Δικαίου του Ιδρύματος Θεμιστοκλή και Δημήτρη Τσάτσου.
Εισηγήσεις για το θέμα θα κάνουν ο Τάσος Μαντέλης, υφυπουργός Εσωτερικών, ο
Γιώργος Τζιτζικώστας, βουλευτής Θεσσαλονίκης και ο Σπύρος Φλογαΐτης, καθηγητής
στη Νομική Σχολή του Πανεπιστημίου Αθηνών. Μετά το τέλος των εισηγήσεων, που
θα αρχίσουν στις 6.30 το απόγευμα στην αίθουσα 209 του Παντείου Πανεπιστημίου,
θα ακολουθήσει συζήτηση, την οποία θα διευθύνει ο γενικός γραμματέας του
υπουργείου Εσωτερικών και καθηγητής του Παντείου, Ανδρέας Λοβέρδος.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15836N133</ED>
<ID>
ID:167937

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N13&aa=3</URL></REF>


Article

<CATEGORY>vin04</CATEGORY>

 <H2>Όλοι διαφορετικοί, όλοι ίσοι
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΓΕΝΝΗΘΗΚΕ: Στην Αθήνα, το 1963.

ΠΡΟΣΠΑΘΕΙ: Τουλάχιστον.

ΘΥΜΑΤΑΙ: Το πρώτο φλερτ σε εφηβικό πάρτι.

ΔΕΝ ΘΕΛΕΙ ΝΑ ΘΥΜΑΤΑΙ: Το ίδιο!

ΘΑ ΕΓΡΑΦΕ ΣΤΟΝ ΤΟΙΧΟ: Αν είναινα γράψουμε κάτι, προτιμά τα γκράφιτι.

ΣΤΟΝ ΕΛΕΥΘΕΡΟ ΧΡΟΝΟ: Εφημερίδες, σινεμά, φίλοι, διάβασμα, καθόλου (δυστυχώς) γυμναστήριο.

ΜΟΥΣΙΚΕΣ ΠΡΟΤΙΜΗΣΕΙΣ: Πυξ-Λαξ, U2.

ΜΕΓΑΛΥΤΕΡΗ ΦΙΛΟΔΟΞΙΑ: Να πείσει υπέρ μιας ολοκληρωμένης εθνικής πολιτικής για
τους νέους.

ΑΝΑΠΑΝΤΗΤΗ ΑΠΟΡΙΑ: Υπάρχει τελικά και 13ος τόμος των Αρχείων Καραμανλή;

Μαθητικοί αγώνες θεάτρου και θεατρολόγοι στα σχολεία, ίδρυση Κέντρων
Πληροφόρησης Νέων, προσπάθεια για σύσταση Εθνικού Συμβουλίου Νέων, δημιουργία
δικτύων νεολαίας για την οικολογία, την Ευρώπη, τον πολιτισμό ­ είναι μερικές
μόνο από τις πρωτοβουλίες που προωθεί αυτόν τον καιρό ο γενικός γραμματέας
Νέας Γενιάς Πέτρος Σφηκάκης.

ΕΡ.: Νέα γενιά σήμερα: Όλοι για έναν ή ο σώζων εαυτόν;...

ΑΠ.: Οι νέοι δεν είναι ούτε ιεραπόστολοι ούτε ψυχροί εκτελεστές.

ΕΡ.: Ακροβατείτε ­ εκ θέσεως ­ σίγουρα. Σε τι σκοινί;

ΑΠ.: Τεντωμένο, ανάμεσα στην ιδέα και την υλοποίησή της.

ΕΡ.: Γενιές επαναστατικές όλες υπήρξαν ­ και μεγαλώνοντας το ξέχασαν. Η τωρινή;

ΑΠ.: Προσπαθεί να ορίσει τη δική της επανάσταση.

ΕΡ.: Εθνικό Συμβούλιο Νεολαίας: Γιατί πιστεύετε ότι εφέτος θα εκπληρωθεί ένα
όραμα στοιχειωμένο από καιρό;

ΑΠ.: Γιατί πολύς κοινωνικός διάλογος γίνεται, χωρίς όμως τους νέους.

ΕΡ.: Αν οι νεολαίες συμφωνήσουν, μήπως... τρομάξουν τα κόμματα;

ΑΠ.: Ε, και;

ΕΡ.: Τρίτοι πανελλήνιοι μαθητικοί αγώνες θεάτρου. Πρώιμο φυτώριο ηθοποιών ή
υψηλή εκπαιδευτική διαδικασία;

ΑΠ.: Ύψιστη και απελευθερωτική πολιτιστική εμπειρία που ελπίζω να δημιουργήσει
υποψιασμένο θεατρικό κοινό.

ΕΡ.: Οι μαθητές προτιμούν αρχαίο ή σύγχρονο θέατρο;

ΑΠ.: Ό, τι τους δίνει απαντήσεις κι ερεθίσματα.

ΕΡ.: Ποιος θα θέλατε να δει οπωσδήποτε την παράσταση που θα βραβευτεί;

ΑΠ.: Οι παρουσιαστές των ρεάλιτι σόου, για να καταλάβουν ότι η ζωή είναι αλλού
­ κι αλλιώς.

ΕΡ.: Θεατρολόγοι του χρόνου σε σχολεία. Ωραία, αλλά όταν λείπουν, λ.χ., φιλόλογοι;

ΑΠ.: Οι ελλείψεις δεν δικαιολογούν αδράνεια.

ΕΡ.: Δίνετε έμφαση στη δημιουργία δικτύων νεολαίας. Στόχος;

ΑΠ.: Με τη σύμπραξη, να ακουστεί καθαρά η φωνή τους, να πιάσουμε το μέλλον στα
δίχτυα των νέων.

ΕΡ.: Υπάρχει ενδιαφέρον των νέων για συμμετοχή σε κοινές δράσεις;

ΑΠ.: Υπάρχει μεγάλη διάθεση, λείπει το σύστημα.

ΕΡ.: Από τη μοναχικότητα, στη συμμετοχή. Μακρύς ο δρόμος;

ΑΠ.: Σύντομος, αν περνάει από την έμπνευση.

ΕΡ.: Και «ορεινός» σίγουρα. Η ψηλότερη κορυφή;

ΑΠ.: Να τα' χεις καλά με τον εαυτό σου, μέσα στην παρέα σου.

ΕΡ.: Ο 17άρης του Αιγάλεω σίτι με τον συνομήλικό του τού Κολλεγίου έχουν κοινή γλώσσα;

ΑΠ.: Η γλώσσα του έρωτα, της μουσικής, του γηπέδου, της φιλίας, της αγωνίας
για το αύριο είναι κοινή.

ΕΡ.: Κι εσείς με αυτούς;

ΑΠ.: Προσπαθώ...

ΕΡ.: Νέοι στην Ευρώπη. Το θετικότερο μήνυμα στις ανταλλαγές;

ΑΠ.: Όλοι διαφορετικοί, όλοι ίσοι.

ΕΡ.: Επιστρέφοντας οι δικοί μας, ποιες διαφορές διαπιστώνουν;

ΑΠ.: Έχουν καλύτερη οργάνωση, έχουμε συνήθως περισσότερη έμπνευση.

ΕΡ.: Και οι αλλοδαποί νέοι τι λένε για μας;

ΑΠ.: Προσπαθούν να καταλάβουν... πότε κοιμόμαστε, κυρίως τα καλοκαίρια!

ΕΡ.: Η συνάντηση Ευρωπαίων υπουργών Νεολαίας που οργανώσατε τον Μάρτιο έφερε αποτέλεσμα;

ΑΠ.: Έδειξε ότι η νέα Ευρώπη έχει δρόμο ώσπου να συναντήσει τους νέους Ευρωπαίους.

ΕΡ.: Κέντρα Πληροφόρησης Νέων.

ΑΠ.: Το καλοκαίρι εγκαινιάζονται δύο σε Αθήνα - Θεσσαλονίκη και σταδιακά σε
όλες τις πρωτεύουσες των νομών.

ΕΡ.: Συνεργασία ΓΓΝΓ - ΔΣΑ για νομική βοήθεια σε αναξιοπαθούντες. Βρίσκει ανταπόκριση;

ΑΠ.: Ναι, ως κοινή μας υποχρέωση στην «άλλη όχθη» της κοινωνίας.

ΕΡ.: Για ποια αποστολή θα εγκαταλείπατε τη θέση σας;

ΑΠ.: Παρίσι, Τέξας.

ΕΡ.: Ποιον πολιτικό θα καλούσατε σε γεύμα;

ΑΠ.: Τον Ζακ Σαντέρ, μήπως φτιάξει κανένα πακέτο για τους νέους!

ΕΡ.: Αν ήσασταν καθηγητής, ποιο μάθημα θα διδάσκατε;

ΑΠ.: Ιστορία, γιατί είναι η πάλη της μνήμης εναντίον της λήθης.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15836N141</ED>
<ID>
ID:167861

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N14&aa=1</URL></REF>


Article

<CATEGORY>vin06</CATEGORY>

 <H5>ΒΛΗΤΙΚΕΣ ΕΡΕΥΝΕΣ ΤΗΣ ΑΣΤΥΝΟΜΙΑΣ ΓΙΑ ΝΑ ΒΡΕΙ ΠΟΥ ΧΡΗΣΙΜΟΠΟΙΗΘΗΚΑΝ
</H5><H2>Βρέθηκαν τα όπλα της «εταιρείας δολοφόνων»
</H2>
<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

Ένα ολόκληρο οπλοστάσιο με υπερσύγχρονα αυτόματα όπλα βρέθηκε σε διαμέρισμα
της Πάτρας, που πιθανόν να κρύβει τις απαντήσεις σε δολοφονίες που έγιναν στο
παρελθόν και απασχόλησαν για χρόνια την Ελληνική Αστυνομία.δωρακόπουλος

ΠΑΤΡΑ

ΤΑ ΟΠΛΑ έφερε στην Πάτρα πριν από τρία χρόνια από τη Θεσσαλονίκη ο κακοποιός
Κων/νος Ανδρεάδης, υπαρχηγός της «εταιρείας δολοφόνων» στη Βόρεια Ελλάδα.

Ο Ανδρεάδης είχε παραδώσει το οπλοστάσιο στον στενό συγγενή του Στέφανο
Τσονακίδη, που για μήνες το είχε σε αποθήκη στην περιοχή Αγυιά της Πάτρας.

Πέντε περίστροφα τελευταίου τύπου, τρία πιστόλια, 3 τουφέκια και 2.500
φυσίγγια, διόπτρες νυκτός και σύγχρονα εξαρτήματα βρέθηκαν κατά την έφοδο της
Ασφάλειας χθες τα ξημερώματα.

Στο διαμέρισμα του δεύτερου ορόφου πολυκατοικίας, επί της οδού Παντανάσσης 66,
όπου παλαιότερα στεγαζόταν το πολιτικό γραφείο του αναπληρωτή υπουργού
Εξωτερικών, Γ. Παπανδρέου, βρίσκονταν τρία άτομα που συνελήφθησαν.

Πρόκειται για τους Στυλιανό Δευτεραίο, 41 χρόνων, υαλουργό, Γεώργιο Ξυπολιά,
38 χρόνων, οδηγό και Μιχάλη Κοντόγιωργα, επιχειρηματία.

Οι αστυνομικοί κατέσχεσαν τα όπλα και όπως αποδείχθηκε στην προανάκριση,
«κλειδί» της υπόθεσης ήταν ο Στέφανος Τσονακίδης, που είχε παραλάβει το
οπλοστάσιο από τον εξάδελφό του Κωνσταντίνο Ανδρεάδη.

Οι αξιωματικοί της Ασφάλειας είχαν πληροφορίες από καιρό για ύποπτες κινήσεις
των Δευτεραίου και Ξυπολιά και χθες το απόγευμα άρχισαν την παρακολούθηση, που
κατέληξε στη σύλληψή τους στο διαμέρισμα με τα όπλα.

Ουδείς από τους ενοίκους της πολυκατοικίας είχε αντιληφθεί το παραμικρό στο
διαμέρισμα που είχε ενοικιάσει το τελευταίο διάστημα ο Στυλ. Δευτεραίος.

Όπως είπε στα «ΝΕΑ» αξιωματικός της Ασφάλειας, ο Ανδρεάδης μετέφερε το
οπλοστάσιο στην Πάτρα, στον στενό συγγενή του, για να μην εντοπιστεί από την
Αστυνομία στη Θεσσαλονίκη.

Ο Τσονακίδης ύστερα από ένα διάστημα άρχισε το εμπόριο των όπλων και με
συνεργάτες τους Δευτεραίο και Ξυπολιά προμήθευσε αρχικά τον Κοντόγιωργα και
στη συνέχεια άλλους.

Η Αστυνομία ερευνά εάν το «παρακλάδι» της «εταιρείας» στην Πάτρα σχεδίαζε
δολοφονίες και εάν τα όπλα που βρέθηκαν στη γιάφκα είχαν χρησιμοποιηθεί σε
δολοφονίες που απασχόλησαν την Αστυνομία στο παρελθόν.

Όπως δήλωσε στα «ΝΕΑ» αξιωματικός της Ασφάλειας, ενδέχεται στη δοφολονία του
Σούφλα, αλλά και του ταμία της Εθνικής Τράπεζας στη Νιγρίτα Σερρών να
χρησιμοποιήθηκαν κάποια από τα εξάσφαιρα και πιστόλια που κατασχέθηκαν.

Αργά χθες το απόγευμα, οι τρεις συλληφθέντες οδηγήθηκαν στον εισαγγελέα.

Ο Τσονακίδης, αργά το βράδυ, μεταφέρθηκε στην Αθήνα για να ανακριθεί από
αξιωματικούς του Τμήματος Εγκλημάτων Κατά Ζωής της Ασφάλειας Αττικής, οι
οποίοι έχουν χειριστεί την υπόθεση του συνδικάτου του εγκλήματος.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15836N151</ED>
<ID>
ID:167823

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N15&aa=1</URL></REF>


Article

<CATEGORY>vin06</CATEGORY>

 <H2>Ανοίγει ο φάκελος για τα «συμβόλαια θανάτου»
</H2>
ΑΝΟΙΓΕΙ πάλι ο φάκελος του συνδικάτου των δολοφόνων, που εκτελούσαν πληρωμένα
«συμβόλαια θανάτου», μετά την ανακάλυψη του οπλοστασίου στην Πάτρα. Οι
αξιωματικοί της Ασφάλειας πιστεύουν ότι με την εξέταση των όπλων θα ρίξουν
άπλετο φως στην εγκληματική δραστηριότητα της συμμορίας.

Τα όπλα που βρέθηκαν στο κρησφύγετο των δραστών θα μεταφερθούν εντός των
ημερών στην Αθήνα, προκειμένου να εξετασθούν για να διαπιστωθεί αν έχουν
χρησιμοποιηθεί σε εγκληματικές ενέργειες.

Ίσως στο οπλοστάσιο να βρίσκεται και το όπλο με το οποίο δύο από τα μέλη της
συμμορίας, ο Σωτήρης Γ. Κούσης 34 χρόνων και ο Δημήτρης Καπές ή Καπετανάκης,
εκτέλεσαν εν ψυχρώ τον αρχιεκτελεστή της συμμορίας Βασίλη Σούφλα.

Την ιστορία τριών «γενεών μαφιόζων» περιλαμβάνει η ογκώδης δικογραφία που έχει
σχηματισθεί στην Ασφάλεια. Δώδεκα δολοφονίες, επτά ληστείες, πέντε ένοπλες
επιθέσεις με σοβαρούς τραυματισμούς και μια απαγωγή που κατέληξε, όπως όλα
δείχνουν, στην εν ψυχρώ δολοφονία του θύματος. Το «συνδικάτο» άρχισε τη δράση
του το 1990. Ιδρυτής της ο κακοποιός Αντώνης Δίπλας, με πρωτοπαλίκαρα τον
Βασίλη Καλτσά, τον Θεόδωρο Κατηφίδη και τον Βασίλη Σούφλα. Αιματηρές ένοπλες
επιδρομές σε Τράπεζες, επιθέσεις σε χρηματαποστολές και δολοφονίες συνέθεσαν
το χρονικό της εγκληματικής τους δραστηριότητας.

Μετά τη σύλληψη του Δίπλα και του Καλτσά, τον Αύγουστο του 1992, την «σκυτάλη»
ανέλαβε ο Σούφλας, με συνεργούς του τον Θεόδωρο Κατηφίδη, τον Σωτήρη Κούση,
τον Κώστα Ανδρεάδη, τον Βασίλη Ανδρεάδη και τον Αναστάσιο Χατζόπουλο.

Μετά τη δολοφονία του Σούφλα ορισμένα από τα μέλη της σπείρας συνελήφθησαν,
ενώ δύο άλλα μέλη, οι Κ. Ανδρεάδης και Σωτήρης Κούσης, διέφυγαν στην Ολλανδία.
Ύστερα από μακροχρόνιες διαδικασίες εκδόθηκαν τελικά στη χώρα μας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15836N152</ED>
<ID>
ID:167872

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N15&aa=2</URL></REF>


Article

<CATEGORY>vin02</CATEGORY>

 <H5>Αγιόκλημα κατά σινεμά
</H5><H2>Σε πρώτο ενικό
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

ΕΓΩ, να σας πω, αυτό το αγιόκλημα δεν το έχω και για το καλύτερό μου.
Έρχονται, λοιπόν, τα θερινά σινεμά· περισσότερα, με πιο πολύ χαλίκι και ακόμη
περισσότερο γιασεμί. Κάπου ανάμεσα στον πασατέμπο και στην τηλεόραση της
απέναντι πολυκατοικίας, που βλέπει κι αυτή σινεμά στον ακάλυπτο, η ταινία. Ε,
αν δεν έχετε πάει για να πιείτε την μπίρα σας, χάσατε. Εμένα, τώρα, με
συγχωρείτε, αλλά άμα θέλω μπίρα, ανοίγω το ψυγείο, άμα θέλω να δω τον Ρόμπερτ
ντε Νίρο, πάω σινεμά. Απλά πράγματα. Και μπορεί να ακούγεται υπερβολικό, αλλά
αν έχω κάτι να κουβεντιάσω με τους φίλους μου, προτιμώ να το κάνω με μια
μακαρονάδα στον Αντόνιο παρά στο «Άννα Ντορ» με φόντο τον «Τρομοκράτη».
Φανταστείτε, όμως, να έχετε πάει για «Τρομοκράτη» και να ακούτε τους φίλους.
Των άλλων.

Ο φίλος μου ο Γιώργος, πάντως, έχει δίκιο. Πως θερινά, λέει, είναι εκεί όπου
δεν βλέπεις (αν είναι η πρώτη παράσταση με το φως της ημέρας), δεν ακούς
(γιατί είναι χαμηλά η ένταση για να μην ενοχλούνται οι... γειτόνοι) και εκεί
όπου «Ο θάνατος στη Βενετία» είναι μικρού μήκους. Μπορεί πάλι οι φαν του
διαλείμματος να έχουν άλλη άποψη και να βρίσκουν κάτι γραφικό στο ντους καπνού
που κάνεις, θες δε θες, στο φουαγιέ, αλλά ας μας επιτρέψουν να επιμείνουμε
στην ταινία. Ρωτήσαμε ποτέ τον Σκορσέζε πού θα ήθελε να «κόψει» ­ αν θα ήθελε,
δηλαδή ­ το «Καζίνο», λόγου χάρη. Τίποτε. Έτσι, άνετα· χραπ. Διάλειμμα. Κανένα
πρόβλημα. Άντε, όμως, να τακτοποιηθούν πάλι στη θέση τους. Και έως ότου
τακτοποιηθούν να έχει περάσει από το πανί το στοιχείο που σου έλειπε για να
εντοπίσεις τον δολοφόνο. Και να σου λέει κι ο διπλανός σου (γιατί εκείνος
έβλεπε) μετά ­ καλά, δεν το 'χες καταλάβει;

Πάω στα θερινά ­ τώρα που θα 'χουν και καινούργιες ταινίες, μάλιστα, εκεί θα
είμαι. Καλύτερα λίγο... από καθόλου. Αλλά να έχει μπαρούτι και σκόνη η ταινία
κι εσύ στα ρουθούνια αγιόκλημα, λέει; Δεν λέει.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15836N153</ED>
<ID>
ID:167940

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N15&aa=3</URL></REF>


Article

<CATEGORY>vin06</CATEGORY>

 <H5>ΕΙΔΙΚΕΥΜΕΝΟΙ ΓΙΑΤΡΟΙ ΘΑ ΕΠΕΜΒΑΙΝΟΥΝ ΑΜΕΣΩΣ ΜΕΤΑ ΤΟ ΤΡΟΧΑΙΟ ΔΥΣΤΥΧΗΜΑ
</H5><H2>Θα σώζουν ζωές πολυτραυματιών
</H2>
<AUTHOR>ΝΑΝΑ ΝΤΑΟΥΝΑΚΗ</AUTHOR>

Δεκάδες άνθρωποι ­ σε ποσοστό που κυμαίνεται ανάμεσα στο 11% και το 85% ­
κυρίως νεαρής ηλικίας, οι οποίοι χάνουν τη ζωή τους σε τροχαία δυστυχήματα, θα
μπορούσαν να σώζονται αν γιατροί και νοσηλευτικοί ήταν εκπαιδευμένοι να
αντιμετωπίσουν τα προβλήματα ενός πολυτραυματία.ΣΕ ΜΙΑ πρωτότυπη ειδική
εκδήλωση στο πλαίσιο του 23ου Πανελλήνιου Ιατρικού Συνεδρίου, γιατροί από το
Χειρουργικό Τμήμα της Ιατρικής Σχολής του Πανεπιστημίου της Πάτρας ενημέρωσαν
για το σύστημα ALTS που αφορά στην αρχική αντιμετώπιση του πολυτραυματία.

Πρέπει να το πάρουμε απόφαση, τόνισε ο καθηγητής κ. Ανδρουλάκης, ότι το τραύμα
είναι χειρουργική νόσος, είναι νόσος των νέων και ότι προλαμβάνεται.

Οι «αιχμές», δηλαδή οι κρίσιμες στιγμές, για τη ζωή του τραυματία είναι τρεις:

1 Στο 50% των περιπτώσεων τα πρώτα λεπτά μετά το ατύχημα.

2 Στο 30% των περιπτώσεων μέσα σε μερικά λεπτά ως μερικές ώρες. Κυρίως, η
πρώτη «χρυσή» ώρα όπου παίζεται το αν θα ζήσει και το πώς θα ζήσει.

3 Στο 20% 
όψιμα.

Αυτό που γίνεται ακόμη σήμερα και έχει ως αποτέλεσμα να χάνονται άδικα ζωές
είναι η εφαρμογή της κλασικής ιατρικής ­ που απαιτεί διάφορες διαγνωστικές
εξετάσεις και μάλιστα κάθε ειδικού χωριστά που ασχολείται με το αντικείμενό
του. Αν σ' αυτό προσθέσει κανείς τον πολύτιμο χρόνο που χάνεται μέχρι να
μεταφερθεί ο τραυματίας στο κατάλληλο εξειδικευμένο κέντρο και τις λάθος
κινήσεις από ανθρώπους, ακόμη και γιατρούς, που δεν έχουν εκπαιδευτεί στην
αντιμετώπιση του πολυτραυματία, αντιλαμβάνεται πως χάνονται άδικα ζωές.

Ένα τέτοιο χαρακτηριστικό παράδειγμα είναι του νεαρού μπασκετμπολίστα
Γιάνκοβιτς που ίσως να είχε σωθεί αν είχε μπει ο αυχένας του σε νάρθηκα πριν μετακινηθεί.

Τα μυστικά

Με το σύστημα ALTS (όπως ονομάζεται διεθνώς) που άρχισε να εφαρμόζεται στην
Αμερική, στη συνέχεια στο Ισραήλ και κατόπιν πέρασε στην Ευρώπη με πρώτη την
Αγγλία και δεύτερη την Ελλάδα, δημιουργείται μια κοινή γλώσσα και ένα κοινό
σύστημα αντιμετώπισης του πολυτραυματία από μια ομάδα επιστημόνων που
συνεργάζεται παραβλέποντας ιεραρχίες και ειδικότητες.

Το πρώτο «μυστικό» είναι αυτό και το δεύτερο η διαδικασία που ακολουθείται.
Πρώτος στόχος: να σωθεί η ζωή του τραυματία. Γι' αυτό και πρέπει να
αντιμετωπιστούν αμέσως αυτά που απειλούν τη ζωή του και που είναι 4-5 (τα Α,
Β, C, όπως τα λένε): Αεραγωγός (σ.σ. να μπαίνει αέρας), αναπνοή, κυκλοφορία
αίματος, κατάσταση νεύρων και θερμοκρασία. Αντιμετωπίζονται, λοιπόν, όσα
απειλούν τη ζωή, χωρίς να προκληθεί επιπλέον βλάβη, γίνεται αξιολόγηση της
κατάστασης, προετοιμάζεται ο ασθενής για μετακίνηση (π.χ. νάρθηκας) και
μεταφέρεται στο κοντινότερο κατάλληλο νοσοκομείο.

Αυτό το τελευταίο είναι πολύ σημαντικό, όπως τονίστηκε, καθώς πολύ συχνά
βλέπουμε το φαινόμενο βαριά τραυματισμένων να μετακινούνται από το ένα
νοσοκομείο στο άλλο, ενώ θα έπρεπε από την αρχή να κατευθυνθούν, χωρίς χάσιμο
χρόνου, στο κατάλληλο κέντρο.

Χωρίς γνώσεις

Οι γιατροί που παρακολούθησαν την εκδήλωση, νέοι στην πλειονότητά τους,
συμμετείχαν ­ ηλεκτρονικά ­ και σε τεστ που αποκάλυψε ότι το μεγαλύτερο
ποσοστό (γύρω στο 80%) αναγνώριζε ότι η αντιμετώπιση του τραυματία σήμερα
είναι κακή και απαράδεκτη, ενώ τις γνώσεις τους για την αντιμετώπιση τέτοιων
περιστατικών χαρακτήρισε, επίσης το μεγαλύτερο ποσοστό, ως ανεπαρκείς ή ανύπαρκτες.

Και, βεβαίως, από πού θα μπορούσαν να πάρουν αυτές τις τόσο σημαντικές γνώσεις
οι νέοι γιατροί (αλλά και οι παλαιότεροι) όταν σχεδόν ποτέ δεν γίνονται
διαγνωστικές νεκροτομές (δεν ξέρουμε από τι πεθαίνουν αυτοί που τραυματίζονται
στα τροχαία, απλώς το θεωρούμε φυσικό να πεθαίνουν...) ούτε και διδάσκεται
ειδικό μάθημα. Στην Αμερική, όπου ξεκίνησε η κωδικοποίηση της διαδικασίας
αντιμετώπισης του πολυτραυματία, η διδασκαλία του σχετικού μαθήματος, όπως
ανέφερε ο επ. καθηγητής κ. Κ. Βαγιάνος, είναι υποχρεωτική. Στην Ελλάδα, η
προσπάθεια ξεκίνησε το 1993 από την Πάτρα και ως σήμερα έχουν εκπαιδευτεί,
εθελοντικά, 428 γιατροί σ' αυτό και άλλα δύο κέντρα που δημιουργήθηκαν (στην
Δ' Χειρουργική Κλινική του Πανεπιστημίου Αθηνών και στο 401 Στρατιωτικό
Νοσοκομείο), ενώ ως το τέλος του '97 θα λειτουργήσει και στο Νοσοκομείο της
Αεροπορίας. Το ΕΚΑΒ δεν συμμετέχει ακόμη σ' αυτή την προσπάθεια παρ' ότι ένα
κομμάτι του προγράμματος αφορά το προνοσοκομειακό ALTS και θα ήταν σημαντικό
να εκπαιδευτούν σ' αυτό όλοι οι νοσηλευτικοί και οι οδηγοί του ΕΚΑΒ.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15836N161</ED>
<ID>
ID:167824

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N16&aa=1</URL></REF>


Article

<CATEGORY>vin06</CATEGORY>

 <H2>Και οι ενήλικοι έχουν σπυράκια «ακμής»...
</H2>
ΤΟ 85% των νέων αλλά και πολλοί από τους μεγαλύτερους σε ηλικία (8% των 25-33
ετών, 3% των 35-44 και 5% των γυναικών ως τα 40 έτη) υποφέρουν, κυρίως στην
εικόνα τους, από ακμή. Μία από τις συνηθέστερες δερματοπάθειες.

Σε ειδική συνάντηση που είχε οργανωθεί στα πλαίσια του 23ου Πανελληνίου
Ιατρικού Συνεδρίου, ο καθηγητής κ. Ανδρ. Κατσάμπας απαντώντας στα ερωτήματα
συναδέλφων του γιατρών έδωσε εξηγήσεις για μια σειρά από «μύθους» που
συνδέονται με την ακμή και τροφοδοτούν πολλά αστεία εις βάρος αυτών που
υποφέρουν από το πρόβλημα. Είπε, λοιπόν, ότι:

* Ναι, είναι βασικά πρόβλημα της εφηβείας, αλλά όχι μόνο. Απασχολεί
πάρα πολύ κόσμο διαφόρων ηλικιών.

* Όχι, η σοκολάτα δεν έχει καμιά σχέση με τη δημιουργία της ακμής, όπως
πολλοί πιστεύουν.

* Όχι, το σεξ επίσης δεν συνδέεται με τη δημιουργία σπυριών ακμής. Αν
υπάρχει κάποια σχέση, αυτή ενδεχομένως έχει να κάνει με το άγχος που ίσως
έχουν τα άτομα που δεν βιώνουν ικανοποιητική σεξουαλική ζωή.

* Όχι, τα καλλυντικά δεν προκαλούν ακμή, εκτός από ορισμένα (κυρίως
αντιηλιακά) που περιέχουν φαγεσορογόνα κι αυτός είναι ο λόγος που τα σύγχρονα
καλλυντικά διαφημίζονται ως «μη φαγεσορογόνα».

* Όχι, δεν είναι μεταδοτική η ακμή.

Όπως τόνισε ο κ. Κατσάμπας, η ακμή οφείλεται στην υπερπαραγωγή σμήγματος από
τον σμηγματογόνο αδένα, στα μικρόβια της περιοχής και στη φλεγμονή εντός και
γύρω από τον θύλακο. Σήμερα, πάντως, ο δερματολόγος έχει στη διάθεσή του πολλά
και σημαντικά φάρμακα για τη θεραπεία της ακμής. Η μόνη προσοχή που απαιτείται
είναι να μη λαμβάνονται κατα την κύηση, γι' αυτό και ορισμένα από αυτά
λαμβάνονται μαζί με αντισυλληπτικά που πρέπει να συνεχίζονται και έξι μήνες
μετά τη λήξη της θεραπείας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15836N162</ED>
<ID>
ID:167873

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N16&aa=2</URL></REF>


Article

<CATEGORY>vin06</CATEGORY>

 <H2>Δύο Βούλγαροι νεκροί σε ναρκοπέδιο
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΤΡΑΓΩΔΙΑ στα ελληνοαλβανικά σύνορα με δύο λαθρομετανάστες νεκρούς και δύο τραυματίες.

Συγκεκριμένα, 7 Βούλγαροι λαθρομετανάστες, γύρω στις 4 το απόγευμα, μπήκαν από
τη γειτονική χώρα στο ελληνικό έδαφος και μόλις διάνυσαν απόσταση 250-300
μέτρων μπήκαν σε παλαιό, αλλά περιφραγμένο ναρκοπέδιο της περιοχής Άνω Ποροΐων
Σερρών. Ενώ το διέσχιζαν, πάτησαν σε νάρκη «κατά προσωπικού», με αποτέλεσμα να
εκραγεί και να διαμελιστούν οι δύο. Όπως ανακοίνωσε το ΓΕΣ, σύμφωνα με
πληροφορίες τριών από τους λαθρομετανάστες που επέστρεψαν στο βουλγαρικό
έδαφος, εκτός από τους δύο νεκρούς, άλλοι δύο λαθρομετανάστες τραυματίστηκαν ελαφρά.

Αμέσως σήμανε συναγερμός και επενέβη η στρατιωτική διοίκηση της περιοχής με
εξειδικευμένο προσωπικό (ναρκαλιευτές), για απεγκλωβισμό των λαθρομεταναστών. 
Οι πυροτεχνουργοί του Στρατού σταμάτησαν χθες το βράδυ τις προσπάθειές τους
για ανάσυρση των πτωμάτων και θα προσπαθήσουν ξανά σήμερα, με τη βοήθεια
στρατιωτών και αξιωματικών του 605 Τάγματος Πεζικού.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15836N163</ED>
<ID>
ID:167912

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N16&aa=3</URL></REF>


Article

<CATEGORY>vin06</CATEGORY>

 <H2>Διαγωνισμός τον Ιούνιο για τα ελικόπτερα
</H2>
ΣΤΙΣ 10 Ιουνίου, σύμφωνα με τον υπουργό Εμπορικής Ναυτιλίας κ. Σταύρο Σουμάκη,
θα προκηρυχθεί ο διαγωνισμός για την απόκτηση των ελικοπτέρων παντός καιρού.
Ακόμη τα σκάφη της Θαλάσσιας Οικονομικής Αστυνομίας (ΘΟΑ) θα αρχίσουν
περιπολίες στην περιοχή Κέρκυρας - Ηγουμενίτσας προκειμένου να ενισχύσουν τις
δυνάμεις του Λιμενικού μετά τα πρόσφατα επεισόδια με τους Αλβανούς.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15836N164</ED>
<ID>
ID:167943

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N16&aa=4</URL></REF>


Article

<CATEGORY>vin06</CATEGORY>

 <H5>ΔΙΩΚΟΝΤΑΙ 7 ΔΙΚΑΣΤΕΣ ΓΙΑ ΠΑΡΑΓΡΑΦΗ - ΤΗ ΓΛΙΤΩΣΕ ΜΕΓΑΛΕΜΠΟΡΟΣ ΝΑΡΚΩΤΙΚΩΝ
</H5><H2>Από την έδρα στο εδώλιο
</H2>
Άλλοι επτά ανώτεροι δικαστικοί λειτουργοί (πέντε εφέτες και δύο αντεισαγγελείς
Εφετών) διώκονται πειθαρχικά για τη γνωστή υπόθεση παραγραφής αδικημάτων
εισαγωγής και εμπορίας ναρκωτικών, παράλληλα με τον εφέτη Δημ. Γυφτάκη.ΟΙ
ΠΕΙΘΑΡΧΙΚΕΣ διώξεις ασκήθηκαν από τον προϊστάμενο της επιθεώρησης δικαστηρίων,
αντιπρόεδρο του Αρείου Πάγου Γ. Βελλή, ύστερα από τη σχετική έρευνα που
διενήργησε ο αντεισαγγελέας του Αρείου Πάγου Δημ. Δωρής.

Ο Δημ. Γυφτάκης διώκεται ­ βάσει της πρότασης Δωρή ­ για παράβαση υπηρεσιακού
καθήκοντος από αμέλεια. Και αυτό επειδή καθυστέρησε οκτώ μήνες να θεωρήσει την
καταδικαστική απόφαση εις βάρος του βασικού κατηγορουμένου στην υπόθεση Κων.
Τζίρη (κάθειρξη 16 ετών). Αποτέλεσμα ήταν η παραγραφή των αδικημάτων προτού
τελεσιδικήσει η υπόθεση, η οποία είχε ήδη αναβληθεί 14 φορές!

Για τους άλλους επτά δικαστές και εισαγγελείς το πειθαρχικό αδίκημα δεν έχει
ακόμη προσδιοριστεί. Αλλά, ωστόσο, διώκονται πειθαρχικά γιατί συμμετείχαν στις
συνθέσεις των δικαστηρίων που χορήγησαν την 11η και 12η αναβολή, χωρίς να
επαναπροσδιοριστεί η υπόθεση σε ρητή δικάσιμο.

Σημειώνεται ότι ο προϊστάμενος της επιθεώρησης δικαστηρίων προχώρησε στην
πειθαρχική δίωξη κατά των επτά δικαστικών, παρά το γεγονός ότι στην πρότασή
του ο Δημ. Δωρής σημείωνε πως οι αναβολές που χορηγήθηκαν «... δεν υπερέβησαν
τα ακραία όρια του συνήθως συμβαίνοντος στις ανάλογες με τη συγκεκριμένη
περιπτώσεις υποβολής ομοίων αιτημάτων». Κι ακόμη, ότι από τον αρμόδιο
εισαγγελέα Εφετών, έστω κι αν δεν είχε οριστεί ρητή δικάσιμος, ο
επαναπροσδιορισμός της υπόθεσης είχε γίνει σε σύντομο χρόνο.

Σχετικά με τον εφέτη Δημ. Γυφτάκη, που βρίσκεται και στην δυσχερέστερη θέση
από όλους, πρέπει να σημειωθεί ότι ήταν ο πρόεδρος του Τριμελούς Εφετείου
Κακουργημάτων που εκδίκασε τελικώς την υπόθεση και καταδίκασε στις 26/6/95 τον
Τζίρη, αλλά η καθυστέρηση στην καθαρογραφή και θεώρηση της απόφασης κατέστησε
την καταδίκη κενή περιεχομένου, αφού στο μεταξύ παρεγράφησαν τα αδικήματα.
Μέχρι τότε, αρχής γενομένης από το 1981, η συγκεκριμένη υπόθεση είχε αναβληθεί
τέσσερις φορές για έλλειψη κλήτευσης κατηγορουμένου, τέσσερις φορές για
ασθένεια των κατηγορουμένων (προσκομίζονταν πιστοποιητικά νοσοκομείων),
τέσσερις λόγω αποχής δικηγόρων ή παρέλευσης του ωραρίου, μία φορά λόγω
απουσίας μαρτύρων, ενώ η πρώτη αναβολή δόθηκε γιατί δεν μεταφράστηκαν κρίσιμα
για την υπόθεση έγγραφα από τη Σουηδία, όπου διαπράχθηκαν και τα αδικήματα.

Ο εφέτης Δημ. Γυφτάκης στο πλαίσιο της έρευνας του Δημ. Δωρή κλήθηκε να δώσει
εξηγήσεις και επικαλέστηκε σοβαρούς οικογενειακούς λόγους (θάνατος 30χρονου
ανιψιού του και αυτοκτονία στενού συγγενικού του προσώπου) για την καθυστέρηση
στη θεώρηση της επίμαχης απόφασης. Κατά τον αντεισαγγελέα του Αρείου Πάγου,
ωστόσο, τα περιστατικά αυτά λαμβάνονται μεν υπόψη, αλλά «δεν οδηγούν στην
πλήρη δικαιολόγηση» της στάσης του εφέτη.

Εκτός των πειθαρχικών διώξεων εις βάρος δικαστικών, σημειώνεται ότι
αναζητούνται από την πλευρά της Εισαγγελίας Εφετών Αθήνας και ευθύνες
δικαστικών υπαλλήλων και αστυνομικών για τις άκυρες ή μη νόμιμες κλητεύσεις
παραγόντων της δίκης της συγκεκριμένης υπόθεσης, που οδήγησαν και σε σειρά αναβολών.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15836N171</ED>
<ID>
ID:167825

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N17&aa=1</URL></REF>


Article

<CATEGORY>vin06</CATEGORY>

 <H2>Διαγραφή κλήσεων για παράνομη στάθμευση
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

ΣΤΗ ΔΙΑΓΡΑΦΗ των κλήσεων για παράνομη στάθμευση που είχαν κοπεί στα 160...
αυθαίρετα σημεία ελεγχόμενης στάθμευσης αποφάσισε χθες ο Δήμος Αθηναίων, μετά
τις υποδείξεις του υπουργού Δημόσιας Τάξης κ. Γιώργου Ρωμαίου, για παραβάσεις
του Κώδικα Οδικής Κυκλοφορίας (ΚΟΚ).

Παράλληλα, ο δήμαρχος Αθηναίων κ. Δημήτρης Αβραμόπουλος έδωσε εντολή στην
εταιρεία που έχει την ευθύνη του συστήματος ελεγχόμενη στάθμευσης να
προχωρήσει άμεσα στις απαραίτητες διορθώσεις. Από νωρίς χθες το πρωί συνεργεία
της εταιρείας προχώρησαν στον επανέλεγχο των 160 επίμαχων σημείων, ενώ από
σήμερα πρόκειται να προβούν στις αναγκαίες αλλαγές, προκειμένου το σύστημα
ελεγχόμενης στάθμευσης να εναρμονιστεί με τους κανόνες του ΚΟΚ.

Για τον λόγο αυτό ο Δήμος Αθηναίων θα ακυρώσει 1.700 κλήσεις για παράνομη
στάθμευση, οι οποίες μοιράστηκαν στα 160 επίμαχα σημεία. Από την απόφαση αυτή
ο Δήμος Αθηναίων αναμένεται να χάσει... έσοδα περίπου 17 εκατομμυρίων δραχμών,
που αντιπροσωπεύουν τα πρόστιμα των 1.700 κλήσεων.

«Όπου έχει επιβεβαιωθεί παράβαση σε σημεία στα οποία αυθαίρετα αναπτύχθηκε
αυτό το σύστημα μην έχετε καμία αμφιβολία ότι με ευθύνη των δήμων αυτομάτως
όλα θα τακτοποιηθούν».

Αναφερόμενος στις υποδείξεις του υπουργείου Δημόσιας Τάξης ο κ. Αβραμόπουλος
τόνισε ότι «δεν υπάρχει καμία διαφωνία γι' αυτό και εξεπλάγην όταν είδα ότι
προσπάθησαν κάποιοι να προβάλουν θέμα αντίθεσης. Συνεργαζόμαστε με το
υπουργείο Δημόσιας Τάξης και είχα μάλιστα τηλεφωνική επικοινωνία με τον κ.
Ρωμαίο πριν δημοσιοποιηθεί το θέμα».

Όπως σημείωσε ο δήμαρχος Αθηναίων, «όπου παρατηρείται εκτροπή ή λάθος, τότε
αυτομάτως παρεμβαίνουμε. Υπάρχει συνεννόηση για το καλό της πόλης». Μάλιστα, ο
κ. Αβραμόπουλος, σε επιστολή που απέστειλε χθες προς τον υπουργό Δημόσιας
Τάξης για το θέμα αυτό, σημειώνει ότι «οι υπηρεσίες του δήμου, σε συνεργασία
με την Τροχαία Αθηνών, θα συνεχίσουν να εποπτεύουν την εφαρμογή του
συστήματος, το οποίο καλείται να δημιουργήσει συνθήκες ευταξίας και καλής
λειτουργίας της πόλης».

Την ίδια στιγμή, ωστόσο, η εφαρμογή του συστήματος ελεγχόμενης στάθμευσης
προκαλεί τριβές στους κόλπους του δημοτικού συμβουλίου. Από την «Κίνηση
Πολιτών Αθήνα 2000» τέθηκαν προς τον δήμαρχο Αθηναίων 10 ερωτήματα για τη
λειτουργία των παρκομέτρων.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15836N172</ED>
<ID>
ID:167874

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N17&aa=2</URL></REF>


Article

<CATEGORY>vin06</CATEGORY>

 <H5>Κακής ποιότητας κατασκευή
</H5><H2>Τη δοκίμαζαν και κατέρρευσε!
</H2>
ΠΑΡΑΛΙΓΟ τραγωδία χθες το απόγευμα στη γέφυρα Ροσινιόλ, όταν κατέρρευσε.. πριν
της ώρας του μεγάλο τμήμα της γέφυρας. Από θαύμα δεν υπήρξαν θύματα, όταν στις
έξι χθες το απόγευμα, τμήμα της γέφυρας, 30 περίπου μέτρων, υποχώρησε και
μετατράπηκε σε μια άμορφη μάζα από σίδερα και μπάζα. Την ώρα εκείνη στη γέφυρα
βρίσκονταν δύο χειριστές σκαπτικών μηχανημάτων και ο επιβλέπων εργοδηγός κ.
Κώστας Πετμεζάς, ο οποίος τραυματίσθηκε ελαφρά.

Η γέφυρα είχε προγραμματισθεί να κατεδαφισθεί σήμερα το πρωί και είχε διακοπεί
η κυκλοφορία. Χθες το απόγευμα δύο χειριστές μηχανημάτων και ο επιβλέπων
εργοδηγός έκαναν προκαταρκτικές εργασίες αποκόλλησης για να διαπιστώσουν πόσο
γρήγορα μπορεί να γίνει η κατεδάφιση. Καθώς έκαναν δοκιμαστικές τομές και
είχαν ήδη αρχίσει την κοπή των παραπέτων, τμήμα της γέφυρας κατέρρευσε. «Τύχη
βουνό» είχε ο χειριστής ενός εκ των μηχανημάτων, που έμεινε «κρεμασμένο» σε
«απόσταση αναπνοής» από το σημείο που κατέρρευσε.

Για τις αιτίες της κατάρρευσης εξετάζονται δύο ενδεχόμενα: ή να έγινε
υπερεκτίμηση της αντοχής της γέφυρας ή οι χειριστές να «χτύπησαν» σε λάθος σημείο.

«Είχαν ληφθεί όλα τα μέτρα, η γέφυρα είχε κλείσει και ο κόσμος είχε
απομακρυνθεί», λέει ο δήμαρχος Περιστερίου κ. Θεόδωρος Δημητρακόπουλος. «Την
ώρα εκείνη το συνεργείο έκανε δοκιμαστικές τομές για την κατεδάφιση. Δεν
αποκλείεται οι χειριστές κατά τη διάρκεια των εργασιών να έσπασαν τα μπουλόνια
που συνδέουν τμήμα της γέφυρας, με αποτέλεσμα να καταρρεύσει. Ευτυχώς δεν
υπήρξαν θύματα».

Η ΓΕΦΥΡΑ είχε κατασκευαστεί την περίοδο 1980-81 και είχε εγκαινιαστεί
εσπευσμένα λίγο καιρό πριν από τις εκλογές του 1981, ως καθαρά προεκλογικό έργο.

Οι αρμόδιοι του ΥΠΕΧΩΔΕ ανέφεραν χθες ότι ­ όπως προκύπτει τώρα που γίνεται η
κατεδάφιση ­ επρόκειτο για κακής ποιότητας κατασκευή. Υποστηρίζουν μάλιστα ότι
υπήρχε κίνδυνος να πέσει από μόνη της η γέφυρα αν δεν προχωρούσε η κατεδάφισή
της, ώστε να αντικατασταθεί από άλλη σύγχρονη.

Τέτοια κατάρρευση γέφυρας μόλις την «ακούμπησε» το κομπρεσέρ, δεν είχε
ξαναδεί, είπε έμπειρος μηχανικός του ΥΠΕΧΩΔΕ.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15836N173</ED>
<ID>
ID:167913

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N17&aa=3</URL></REF>


Article

<CATEGORY>vin06</CATEGORY>

 <H5>ΥΠΟΓΡΑΦΕΤΑΙ ΙΣΩΣ ΚΑΙ ΣΗΜΕΡΑ Η ΠΡΟΕΓΚΡΙΣΗ ΧΩΡΟΘΕΤΗΣΗΣ
</H5><H2>3 θέσεις για τη χωματερή
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Το Μαυρόβουνο Γραμματικού, το Παπά Πηγάδι στον Αυλώνα και η Κερατέα είναι οι
τρεις θέσεις για τις οποίες υπογράφεται, ίσως και εντός της ημέρας, από τον
υπουργό Περιβάλλοντος - Χωροταξίας και Δημοσίων Έργων Κ. Λαλιώτη, προέγκριση
χωροθέτησης για την εγκατάσταση ­ σε μια από τις περιοχές αυτές ­ της
χωματερής για τα απορρίμματα της Ανατολικής Αττικής.ΜΟΛΙΣ η απόφαση υπογραφεί
και από τους άλλους συναρμόδιους υπουργούς, θα ξεκινήσουν οι διαδικασίες
ανάθεσης όλων των μελετών που είναι αναγκαίες (γεωλογικές και περιβαλλοντικές
κυρίως), με βάση τις οποίες θα αποφασιστεί η οριστική χωροθέτηση της
Οργανωμένης Εγκατάστασης Διαχείρισης Απορριμάτων ­ ΟΕΔΑ, όπως θα λέγεται πλέον
η τέως χωματερή και πρώην ΧΥΤΑ (Χώρος Υγειονομικής Ταφής Απορριμμάτων).

Οι παραπάνω θέσεις είχαν προταθεί για παραπέρα διερεύνηση και από το
Περιφερειακό Συμβούλιο Αττικής, που εξέτασε το θέμα μετά την αδυναμία του
Νομαρχιακού Συμβουλίου Αν. Αττικής να αποφασίσει.

Η ΟΕΔΑ, που θα δημιουργηθεί στην Ανατολική Αττική, θα περιλαμβάνει και
εργοστάσιο ανακύκλωσης, καθώς και μηχανήματα «κομποστοποίησης», ώστε μόνο το
30% των παραγομένων απορριμμάτων να καταλήγει για θάψιμο. 
Στην περιοχή της Αν. Αττικής παράγονται καθημερινά περίπου 1.000 τόνοι
απορριμμάτων, που σήμερα διοχετεύονται ­ κατά το μεγαλύτερο μέρος τους ­ σε
περίπου 30 παράνομες, επικίνδυνες και ανεξέλεγκτες χωματερές, που αποτελούν
κίνδυνο για τη δημόσια υγεία και το περιβάλλον.

Για την εξεύρεση χώρου, στον οποίο θα καταλήγουν τα απορρίμματα της Αν.
Αττικής, έχει ξεκινήσει προσπάθεια εδώ και τουλάχιστον 6 χρόνια, χρονικό
διάστημα κατά το οποίο έχουν γίνει μελέτες επί μελετών, χωρίς ποτέ το
αποτέλεσμά τους να γίνεται αποδεκτό, αφού κανένας δεν θέλει τα σκουπίδια στην
περιοχή του, ενώ και η πολιτική ηγεσία δεν τόλμησε μέχρι σήμερα να προχωρήσει
σε οριστικές αποφάσεις για τη χωροθέτηση χωματερής ή ΧΥΤΑ κ.λπ.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15836N181</ED>
<ID>
ID:167826

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N18&aa=1</URL></REF>


Article

<CATEGORY>vin06</CATEGORY>

 <H2>Δεν πρόλαβε να συζητηθεί
</H2>
ΟΝΟΜΑΣΤΙΚΗ ψηφοφορία ζήτησε σαράντα λεπτά μετά τα μεσάνυχτα η Ν.Δ., στο
νομοσχέδιο για τη Νομαρχιακή Αυτοδιοίκηση, η οποία όμως δεν έγινε ελλείψει απαρτίας.

Νωρίτερα, είχε γίνει αντικείμενο διαμάχης το θέμα της πρόσληψης ή όχι από το
Δημόσιο των επιλαχόντων σχετικού διαγωνισμού (1.800 ατόμων).

Ο κ. Π. Παυλόπουλος (της Ν.Δ.) έκανε λόγο για εμπόριο ελπίδων, ο κ. Δ.
Τσοβόλας ζήτησε να έρθει μια ολοκληρωμένη πρόταση για τον διορισμό ή όχι αυτών
των ατόμων και ο κ. Λ. Κανελλόπουλος (ΠΑΣΟΚ) ζήτησε από την κυβέρνηση να
ρυθμίσει το θέμα, χαρακτηρίζοντάς το «θεσμική ανωμαλία» και τονίζοντας ότι δεν
πρέπει να αδικηθούν άτομα που έχουν επιτύχει.

Τελικώς, δεν πρόλαβε να συζητηθεί χθες το επίμαχο θέμα της πρόσληψης των
υπαλλήλων αντεπιστασίας, θέμα που θα κρίνει το κατά πόσο θα παραμείνει κλειστή
η χωματερή των Άνω Λιοσίων.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15836N182</ED>
<ID>
ID:167875

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N18&aa=2</URL></REF>


Article

<CATEGORY>vin06</CATEGORY>

 <H2>Πάνω από 5.500 τόνοι σκουπιδιών στους δρόμους
</H2>
ΣΗΜΕΡΑ κρίνεται η τύχη των σκουπιδιών που σχηματίζουν ήδη λόφους στους δρόμους
της Αθήνας και των άλλων δήμων του Λεκανοπεδίου και απειλούν τη δημόσια υγεία.

Οι εργαζόμενοι στον Ενιαίο Σύνδεσμο Δήμων και Κοινοτήτων του Νομού Αττικής
(ΕΣΔΚΝΑ), που απεργούν από τα μεσάνυχτα της περασμένης Κυριακής ζητώντας τη
μονιμοποίηση 100 εποχιακών συναδέλφων τους, αναμένεται σήμερα να αποφασίσουν
για τη συνέχιση ή όχι των απεργιακών κινητοποιήσεών τους.

Σε γενική συνέλευση που θα έχουν, θα αποφασίσουν συγκεκριμένα αν τους καλύπτει
η τροπολογία που κατατέθηκε χτες σε νομοσχέδιο του υπουργείου Δημόσιας
Διοίκησης και Αποκέντρωσης, σύμφωνα με την οποία τακτοποιούνται οι
εκκρεμότητες του εποχιακού προσωπικού των Οργανισμών Τοπικής Αυτοδιοίκησης (ΟΤΑ).

Χτες το απόγευμα, εργαζόμενοι των ΟΤΑ της Αττικής και του ΕΣΔΚΝΑ
συγκεντρώθηκαν έξω από τη Βουλή διαδηλώνοντας υπέρ της μονιμοποίησης όλων των
εκτάκτων συναδέλφων τους.

Στο μεταξύ, τα σκουπίδια που έχουν συγκεντρωθεί ως αυτή τη στιγμή στους
δρόμους της Αθήνας και των άλλων δήμων του Λεκανοπεδίου ξεπερνούν τους 5.500
τόνους, καθώς από την ημέρα έναρξης της απεργίας των εργαζομένων στον ΕΣΔΚΝΑ
παραμένει κλειστή και η χωματερή των Άνω Λιοσίων.

Σημειώνεται ότι οι 100 εποχιακοί υπάλληλοι του ΕΣΔΚΝΑ, των οποίων ζητείται η
μονιμοποίηση, απασχολούνται στη χωματερή, στους σταθμούς μεταφόρτωσης
απορριμμάτων και στο πρόγραμμα ανακύκλωσης. Οι περισσότεροι από αυτούς
απασχολούνται στον τομέα διαχείρισης απορριμμάτων για διάστημα μεγαλύτερο των
τριών χρόνων.

Λόγω της απεργίας που πραγματοποιούν προς συμπαράστασή τους οι συνάδελφοί τους
του ΕΣΔΚΝΑ, το πρόβλημα των απορριμμάτων παρουσιάζεται εντονότερο στις
πυκνοκατοικημένες συνοικίες της πρωτεύουσας (Κυψέλη, Πατήσια, Παγκράτι). Στις
περιοχές αυτές, τα σκουπίδια σχηματίζουν λόφους και βρίσκονται σε απόσταση
αναπνοής από υπόγεια, παράθυρα, μπαλκόνια και εισόδους πολυκατοικιών. Η υψηλή
θερμοκρασία μάλιστα που επικρατεί τις τελευταίες ημέρες στην Αττική κάνει την
κατάσταση αφόρητη.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15836N183</ED>
<ID>
ID:167914

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N18&aa=3</URL></REF>


Article

<CATEGORY>vin06</CATEGORY>

 <H2>Υπερσύγχρονο βαθυσκάφος θα ψάξει τα μυστικά των βυθών
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

ΤΑ ΜΥΣΤΙΚΑ του ηφαιστείου της Σαντορίνης, της Αρχαίας Υλίκης και των χιλιάδων
ναυαγίων στις ελληνικές θάλασσες θα μπορούν να μελετήσουν από κοντά του χρόνου
οι επιστήμονες του Εθνικού Κέντρου Θαλάσσιων Ερευνών (ΕΚΘΕ). Χάρη στο
υπερσύγχρονο κίτρινο βαθυσκάφος που θα προμηθευτούν την ερχόμενη άνοιξη, θα
μπορούν να καταδύονται σε βάθος 650 μέτρων και να βιντεοσκοπούν τον βυθό.

Σύμφωνα με τον Γιώργο Χρόνη, διευθυντή του Ινστιτούτου Ωκεανογραφίας, η αγορά
του βαθυσκάφους είναι μέρος της συνολικότερης αναβάθμισης του ΕΚΘΕ. Σε αυτή
περιλαμβάνεται η μετακόμισή του, του χρόνου, σε εγκαταστάσεις 6.000
τετραγωνικών μέτρων στην Ανάβυσσο, όπου θα δημιουργηθεί το Πάρκο Θαλάσσιας
Έρευνας και Τεχνολογίας «Ο Τρίτων», προϋπολογισμού δύο δισ. δρχ. Ακόμα, με
άλλα 650 εκατομμύρια δρχ., εκσυγχρονίστηκε το ωκεανογραφικό σκάφος «Αιγαίο»,
το οποίο ήδη ταξιδεύει στη Μεσόγειο, συμμετέχοντας σε πολλά ερευνητικά
προγράμματα, με 20 άτομα πλήρωμα.

Το ΕΚΘΕ έχει ήδη παραγγείλει το βαθυσκάφος στη γαλλική εταιρεία Comex και θα
το παραλάβει σε 11 μήνες, πληρώνοντας 450 εκατομμύρια δρχ. Όπως λέει ο Βασίλης
Λυκούσης, υπεύθυνος του προγράμματος, έχει πλήρωμα δύο άτομα, έναν πιλότο και
έναν επιστήμονα, αυτονομία οκτώ ωρών και είναι εξοπλισμένο με βιντεοκάμερες
και επιστημονικά όργανα. Το μήκος του φτάνει τα τρία μέτρα και το πλάτος τα
2,2 μέτρα.

Το υποβρύχιο διαθέτει έναν πολυαρθρωτό βραχίονα στο μπροστινό μέρος του, τον
οποίο οι Γάλλοι κατασκευαστές προμηθεύονται από τη ΝΑΣΑ. Αυτός μπορεί να
σπάσει πετρώματα στον βυθό, καθώς και να τοποθετήσει καλώδια και αγωγούς κάτω
από την επιφάνεια της θάλασσας. Ακόμα, το βαθυσκάφος μπορεί να χρησιμοποιηθεί
από τους αρχαιολόγους για τη μελέτη βυθισμένων πλοίων και πόλεων, για την
παραγωγή επιστημονικών και εκπαιδευτικών ντοκιμαντέρ και τη μελέτη της
ρύπανσης στο θαλάσσιο περιβάλλον.

Από τις πρώτες αποστολές, στις οποίες ενδέχεται να συμμετάσχει το βαθυσκάφος,
είναι η μελέτη του υποθαλάσσιου κρατήρα του Κολούμπο στη Σαντορίνη, της
Αρχαίας Υλίκης στον Κορινθιακό Κόλπο και της υδροθερμίας στην περιοχή της Μήλου.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15836N184</ED>
<ID>
ID:167944

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N18&aa=4</URL></REF>


Article

<CATEGORY>vin06</CATEGORY>

 <H5>ΕΚΑΤΟΝΤΑΔΕΣ ΑΡΧΑΙΑ ΝΟΜΙΣΜΑΤΑ ΣΕ ΚΙΒΩΤΙΟ ΕΓΚΑΤΑΛΕΛΕΙΜΜΕΝΗΣ ΘΥΡΙΔΑΣ
</H5><H2>Αμύθητος θησαυρός στα υπόγεια της Ιονικής
</H2>
Το κυνήγι ενός χαμένου θησαυρού φαίνεται πως έχει αρχίσει από καιρό στην
Ιονική Τράπεζα, καθώς τώρα αποκαλύπτεται ότι στα υπόγειά της με τις θυρίδες
φυλάσσονται ακόμα και εγκαταλελειμμένα σεντούκια με «χρυσές» περιουσίες.

ΣΕ ΜΙΑ από τις θυρίδες έχει βρεθεί κιβώτιο που λέγεται ότι περιέχει
εκατοντάδες νομίσματα, ανυπολόγιστης αξίας, ενώ ακούγεται ότι ορισμένα από
αυτά είναι αρχαία.

Την αποκάλυψη κάνει έντυπο προσκείμενο σε συνδικαλιστική παράταξη υπαλλήλων
της τράπεζας, ενώ την ύπαρξη του κιβωτίου επιβεβαίωσε χθες, μιλώντας στα
«ΝΕΑ», και στέλεχος της Ιονικής.

Άλλες πηγές, έκαναν λόγο για «ξύλινο κιβώτιο διαστάσεων 50Χ30 εκατοστά, γεμάτο
αρχαία νομίσματα, η ύπαρξη του οποίου είναι γνωστή στα υψηλόβαθμα στελέχη της
Ιονικής εδώ και 10 χρόνια».

Οι ίδιες πηγές βεβαίωναν ότι ο θησαυρός δεν έχει περάσει στην κυριότητα της
τράπεζας. Αντίθετα, στο έντυπο υποστηρίζεται ότι ο θησαυρός αυτός πέρασε
νόμιμα στην κυριότητα της Ιονικής.

Το έντυπο αναφέρει συγκεκριμένα ότι «στις θυρίδες θησαυροφυλακίου της Ιονικής
­ στο υπόγειο του Κεντρικού ­ υπάρχει ανεκτίμητης αξίας θησαυρός,
αποτελούμενος από εκατοντάδες αρχαία νομίσματα, που έχουν περιέλθει στην
κατοχή της τράπεζας».

Σύμφωνα με το δημοσίευμα, ο θησαυρός είναι πολλών δισεκατομμυρίων δραχμών σε
σημείο «που ανατρέπει το περιουσιακό σκηνικό της τράπεζας».

Το σεντούκι με τον θησαυρό έχει ειδικές συρταριέρες που περιέχουν τα
νομίσματα. Βρέθηκε όταν η τράπεζα αποφάσισε να ξεκαθαρίσει τα «μυστήρια» που
κρύβονται δεκαετίες στα υπόγειά της.

Το συνδικαλιστικό έντυπο αναφέρει ότι «πριν από (περίπου) 40 χρόνια, Έλληνας
πελάτης της τράπεζας έφερε στην Ιονική για φύλαξη μεγάλο κιβώτιο και έκτοτε
δεν το αναζήτησε». Όταν όμως οι αρμόδιοι υπάλληλοι της τράπεζας άνοιξαν το
κιβώτιο, έμειναν άφωνοι και δεν πίστευαν στα μάτια τους.

Σύμφωνα με άλλους συνδικαλιστές της τράπεζας, που επίσης επιβεβαιώνουν την
ύπαρξη του κιβωτίου, έχει γίνει καταγραφή του περιεχομένου, αλλά δεν έχει
γίνει εκτίμηση της αξίας. Ο συντάκτης του εντύπου, επικαλούμενος έγκυρες
πηγές, μιλά για νομίσματα διαφόρων πολιτισμών (ακόμα και προχριστιανικών
χρόνων). Υπάρχουν, λέει, εκατοντάδες από αυτά, σε διάφορα μεγέθη και μέταλλα.

Την υπόθεση έχει αναλάβει το Δικαστικό Τμήμα της Ιονικής Τράπεζας. Η διοίκηση
και οι αρμόδιοι υπάλληλοι κρατούν το θέμα «επτασφράγιστο» με αποτέλεσμα το
μυστήριο γύρω από τα ευρήματα να γίνεται πιο πυκνό.

Πληροφορίες αναφέρουν ακόμα ότι στην τράπεζα υπάρχουν και άλλες θυρίδες που
έχουν ανοιχτεί και περιέχουν αντικείμενα μεγάλης αξίας. Γίνεται λόγος για
χρυσά δισκοπότηρα, χρυσές λίρες και άλλα τιμαλφή.

Κανείς όμως δεν μιλά για τους ιδιοκτήτες των θησαυρών ή για τους κληρονόμους
τους. Αυτή τη στιγμή οι θησαυροί έχουν μεταφερθεί σε υψίστης ασφαλείας σημείο
της τράπεζας και τα κλειδιά έχουν στελέχη απολύτου εμπιστοσύνης.

Ανάλογη υπόθεση είχε απασχολήσει και παλαιότερα την Ιονική, στις αρχές της
δεκαετίας του 1980, όταν ανοίχθηκε εγκαταλελειμμένη θυρίδα, όπου βρέθηκαν
πολλές χιλιάδες λίρες, αξίας περίπου 5 δισ. δρχ.

Η υπόθεση έγινε γνωστή και στην τράπεζα κατέφθασε, υποβασταζόμενη από
συγγενείς της, υπέργηρη κυρία, που δήλωσε ότι ήταν η κληρονόμος της περιουσίας εκείνης.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15836N201</ED>
<ID>
ID:167827

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N20&aa=1</URL></REF>


Article

<CATEGORY>vin06</CATEGORY>

 <H2>Φρικτή εικόνα στο κτίριο της Νομικής
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΔΕΝ ΕΙΝΑΙ πολλά τα χρόνια από την εποχή που το κτίριο της Νομικής Σχολής της
Αθήνας ήταν χώρος συνυφασμένος με την ελευθερία και τον αντιδικτατορικό αγώνα,
χώρος που αγκάλιαζε τις ελπίδες των πιο δραστήριων κι ανήσυχων νέων. «Η
Νομική!», λέγαμε τότε ­ με φανερό θαυμασμό.

Μα, πόσο πολύς μοιάζει ο καιρός που πέρασε: «Η Νομική...», λέμε τώρα ­ με
φανερά αποσιωπητικά. Τότε, οι μάνικες της Πυροσβεστικής πλημμύριζαν το
Αμφιθέατρο Σβώλου και τους άλλους χώρους, μήπως έτσι διώξουν τους αγωνιστές
φοιτητές. Δεν το κατάφεραν. Στις 3 Φεβρουαρίου εφέτος, το ίδιο αμφιθέατρο
πλημμύρισε ξανά ­ και η λειτουργία της Νομικής διεκόπη για μια εβδομάδα
περίπου... ­ γιατί χάλασε το σύστημα πυρασφάλειας. Καθαρισμοί δεν γίνονται,
ένα πελώριο γκράφιτι ανάκατο με αφίσες οι τοίχοι. Παράθυρα και πόρτες
σπασμένα, ρυπαρές τουαλέτες, χαλασμένα έδρανα και καθίσματα. Σήμερα, λοιπόν,
αυτό που δεν κατόρθωσε τότε η βία, το κατορθώνει η... δυσωδία: καθηγητές και
φοιτητές εγκαταλείπουν ­ για μια μέρα αρχικά ­ τη Νομική!

Γιατί παρά τις διαμαρτυρίες τους εδώ και χρόνια, τίποτα δεν γίνεται. Γιατί το
κεντρικό της κτίριο στη Σολωνος, «προσβάλει την αξιοπρέπεια των διδασκόντων,
διδασκομένων και εργαζομένων στη σχολή, αλλά και την αισθητική της πόλης»,
όπως διαπιστώνουν από κοινού καθηγητές και φοιτητές, που σήμερα πραγματοποιούν
αποχή από τα καθήκοντα και συγκέντρωση διαμαρτυρίας.

Είναι αξιοσημείωτο ότι ακριβώς στο κτιριακό πρόβλημα αφιέρωσε η ΠΑΣΠ Νομικής
το μεγαλύτερο τμήμα της ύλης του πρώτου τεύχους του νέου της περιοδικού
«Εντός», όπου οι φοιτητές Δ. Κελεσίδης, Ε. Αλευρά και Ε. Ευφραιμίδη, έκαναν
μια εξονυχιστική έρευνα για τα προβλήματα στο κεντρικό, αλλά και σε άλλα
κτίρια, όπως το παλιό Χημείο. Το οποίο χρόνια τώρα αποτελεί αντικείμενο έριδας
ανάμεσα στους νομικούς και τους πτυχιούχους θετικών επιστημών, καθώς οι πρώτοι
ζητούν τη μετατροπή του σε βιβλιοθήκη κοινωνικών επιστημών και γραφεία, ενώ οι
δεύτεροι σε μουσείο φυσικών επιστημών.

Σήμερα, λοιπόν, διδακτικό προσωπικό και φοιτητές απέχουν από τα μαθήματα
ζητώντας να προχωρήσει άμεσα η εύρεση και νέων κτιριακών εγκαταστάσεων (αφού
εκτός από πρόβλημα ρυπαρότητας, υπάρχει και εξίσου μεγάλο πρόβλημα στενότητας
χώρων) και, κυρίως, διαμαρτυρόμενοι για την αδράνεια των αρμοδίων στο
κατάντημα της Νομικής. Ο συνηθισμένος αντίλογος είναι ότι οι ίδιοι οι φοιτητές
βρωμίζουν. Αλλά ο πρόεδρος του Συλλόγου Διδακτικού Προσωπικού Ι. Καράκωστας
διερωτάται εύλογα: «Αυτό, άραγε, σημαίνει ότι... δεν πρέπει να καθαριστεί;»

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15836N202</ED>
<ID>
ID:167876

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N20&aa=2</URL></REF>


Article

<CATEGORY>vin06</CATEGORY>

 <H2>Τα πιο πολλά παιδιά που κακοποιούνται είναι κάτω των 3 ετών!
</H2>
Η ΔΙΕΘΝΗΣ Ημέρα της Οικογένειας εορτάζεται σήμερα, αλλά αυτό μάλλον ακούγεται
κωμικό στα αυτιά των χιλιάδων ανήλικων παιδιών που πέφτουν θύματα κακοποίησης
μέσα στις ίδιες τους τις οικογένειες και των χιλιάδων διαλυμένων οικογενειών
που νιώθουν εντονότερα σε τέτοιες γιορτές τη μελαγχολία...

Σύμφωνα με στοιχεία που παρουσίασε χθες, στη διάρκεια της πρώτης ημέρας
διημερίδας με θέμα «Εφηβεία και οικογένεια: Η πρόκληση της επικοινωνίας» ­ που
οργάνωσε η Επιτροπή Πρωτοβουλίας για τα Δικαιώματα των Παιδιών, υπό την αιγίδα
του υπ. Υγείας, του Εθνικού Οργανισμού Πρόνοιας και της Γενικής Γραμματείας
Νέας Γενιάς ­ η διευθύντρια του Ινστιτούτου Υγείας του Παιδιού Ελένη Αγάθωνος,
τα δύο στα τρία παιδιά που κακοποιούνται έχουν ηλικία μέχρι 3 ετών! Και,
φυσικά, η κακοποίηση φέρνει πολλαπλές επιπτώσεις καθώς μεγαλώνουν.

Μελέτη σε 89 κακοποιημένα και παραμελημένα παιδιά και νέους, που εξετάστηκαν
μετά 2 έως 12 χρόνια από την περιπέτειά τους, απέδειξε ότι 18% είχαν πρόβλημα
όρασης, 25% νευρολογικά προβλήματα, 27% νοητική στέρηση, 45% ψυχικά
προβλήματα, ενώ το πιο δραματικό, ήταν ότι ένας στους δύο γονείς συνέχιζαν να
κακομεταχειρίζονται το παιδί τους παρά την παρέμβαση της πολιτείας, αλλά μόνο
ένας στους 10 είχε νομικές συνέπειες!

Ο γενικός γραμματέας Νέας Γενιάς Π. Σφηκάκης προανήγγειλε σειρά δράσεων για
στήριξη των νέων, ενώ ο πρόεδρος της Ακαδημίας Αθηνών Νικ. Ματσανιώτης άνοιξε
τις εργασίες της διημερίδας (που διεξάγεται με ελεύθερη συμμετοχή, στο κτίριο
της Ελληνικής Εταιρείας Διοίκησης Επιχειρήσεων, Λ. Ιωνίας 200), στην οποία
παρουσιάζονται ερευνητικά δεδομένα και στοιχεία κοινωνικής πολιτικής που
αφορούν τους έφηβους και την οικογένεια.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15836N203</ED>
<ID>
ID:167915

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N20&aa=3</URL></REF>


Article

<CATEGORY>vin06</CATEGORY>

 <H5>ΥΠΑΛΛΗΛΟΙ ΤΟΥ ΡΕΤΖΕΝΣΙ ΘΕΣΣΑΛΟΝΙΚΗΣ ΕΔΙΩΞΑΝ ΤΟΝ ΓΝΩΣΤΟ ΠΑΙΚΤΗ ΤΖΩΝ ΤΑΡΑΜΑΣ
</H5><H2>«Σηκωτός» έξω από το καζίνο
</H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΘΕΣΣΑΛΟΝΙΚΗ.

Γραφείο Βόρειας Ελλάδας

Δικαστικό αγώνα για μια θέση στη... ρουλέτα και στα τραπέζια του μπλακ-τζακ
ξεκίνησε με το καζίνο της Θεσσαλονίκης ο παγκοσμίως γνωστός Ελληνοαυστραλός
χαρτοπαίκτης Τζων Τάραμας, αφού πριν από μερικές μέρες η διεύθυνση τού έβγαλε
«κόκκινη κάρτα», απαγορεύοντάς του ακόμα και να περάσει την είσοδο του
μεγαλύτερου σήμερα «ναού του τζόγου» στην Ευρώπη.

Ο ΠΕΡΙΒΟΗΤΟΣ μετρ του «μπλακ-τζακ», σε αγωγή που κατέθεσε στο Πρωτοδικείο της
Θεσσαλονίκης καταγγέλλει ότι, προσφάτως, υπάλληλοι του καζίνο «Ρέτζενσι» στην
περιοχή του αεροδρομίου στη συμπρωτεύουσα, προφανώς ενοχλημένοι από τη διεθνή
φήμη και την ικανότητά του στα τυχερά παιχνίδια, την ώρα που έπαιζε τον
σήκωσαν στα χέρια και χωρίς να του δώσουν την παραμικρή εξήγηση τον
απομάκρυναν από τις εγκαταστάσεις του καζίνο.

«Απορώ με τη συμπεριφορά τους. Επί τρεις ολόκληρες μέρες κάθε βράδυ δεχόμουνα
απειλές να φύγω από το καζίνο, μέχρι που δύο κύριοι με απομάκρυναν "σηκωτό".
Και να φανταστεί κανείς ότι πριν από μερικούς μήνες με είχαν τιμήσει οι ίδιοι,
δίνοντάς μου τη "χρυσή κάρτα", πράγμα που σημαίνει ότι είχαν ελέγξει τα πάντα
γύρω από το άτομό μου», δήλωσε στα «ΝΕΑ» ήρεμος, αλλά φανερά ενοχλημένος για
το θέμα που δημιουργήθηκε ο 35χρονος Ελληνοαυστραλός.

Ο Ιωάννης Τάραμας, όπως υπογράφει στην αγωγή, θεωρεί ότι το να παίζει κανείς
σε καζίνο ή να επισκέπτεται χώρους διασκέδασης είναι προσωπικό δικαίωμα ­ που
προστατεύεται από το Σύνταγμα, την Ευρωπαϊκή Σύμβαση των Δικαιωμάτων του
Ανθρώπου, και από το άρθρο 57 του Αστικού Κώδικα ­ και ζητάει από το Μονομελές
Πρωτοδικείο να του επιτραπεί η είσοδος στο καζίνο και να αποκατασταθεί η τιμή
και η υπόληψή του, όπως αναφέρει χαρακτηριστικά.

Ο Τάραμας υποστηρίζει ότι η βίαιη απομάκρυνσή του από το τραπέζι του
μπλακ-τζακ είναι αδικαιολόγητη, αφού τις τρεις μέρες που έπαιξε δεν κέρδισε
μεγάλα χρηματικά ποσά. «Άλλοτε κέρδιζα και άλλοτε έχανα. Άλλωστε, στη μέχρι
τώρα σταδιοδρομία μου δεν έχω κερδίσει περισσότερα από τρία εκατομμύρια
δραχμές σε μια βραδιά», είπε χαρακτηριστικά. Βέβαια, ο νόμος «περί ιδρύσεως
και λειτουργίας καζίνο » ­ που ψηφίστηκε από τη Βουλή το 1994 ­ δίνει το
δικαίωμα στους υπεύθυνους των καζίνο να απομακρύνουν από τα τραπέζια
οποιονδήποτε παίκτη, χωρίς να είναι υποχρεωμένοι να του δώσουν την παραμικρή
εξήγηση, αλλά ο Τάραμας πιστεύει ότι τελικά θα δικαιωθεί. «Ο νόμος περί
λειτουργίας καζίνο είναι "λεόντειος", αλλά πιστεύουμε ότι ο κάθε άνθρωπος
είναι ελεύθερος να συχνάζει όπου επιθυμεί από τη στιγμή που δεν υπάρχει τίποτα
εναντίον του», δήλωσε στα «ΝΕΑ» ο υπερασπιστής δικηγόρος κ. Δημήτρης Σκόρδας
από τη Θεσσαλονίκη.

Τον Ιούλιο του 1996 είχε προσφύγει και πάλι για παρόμοια υπόθεσή του στο
Πρωτοδικείο Κορίνθου (όταν οι υπάλληλοι στο καζίνο Λουτρακίου τού είχαν
απαγορεύσει την είσοδο), αλλά το δικαστήριο, με απόφασή του υποχρέωσε τους
υπευθύνους του καζίνο να άρουν την απαγόρευση.

Στο μεταξύ, στο φάκελο που κατάθεσε στο δικαστήριο της Θεσσαλονίκης, μαζί με
την αγωγή έχει επισυναφθεί εξώδικος που κοινοποίησαν συγγενείς επιχειρηματία
από τη συμπρωτεύουσα στη διεύθυνση του καζίνο, με την οποία ζητούν να μην του
επιτρέπουν να παίζει επειδή ­ όπως ισχυρίζονται ­ κινδυνεύει η... υγεία του. Ο
επιχειρηματίας έχει υποβληθεί σε δύο εγχειρήσεις ανοιχτής καρδιάς και, όπως
αναφέρεται στην εξώδικο, κινδυνεύει να πεθάνει «από τις διαρκείς συγκινήσεις
του τζόγου», αφού ­ κατά πληροφορίες ­ τους τελευταίους μήνες έχασε δεκάδες
εκατομμύρια δραχμές στο καζίνο. Όπως πιστεύει ο ενάγων, η εξώδικος αποδεικνύει
ότι η απομάκρυνσή του είναι μεροληπτική και άδικη.

Ο Ιωάννης Τάραμας γεννήθηκε στη Μελβούρνη και είναι πατέρας δύο παιδιών και η
οικογένειά του διαμένει μόνιμα στην Ολλανδία. Κατά κοινή ομολογία είναι από
τους καλύτερους παίκτες στον κόσμο στο μπλακ-τζακ και έχει χαρακτηριστεί από
πολλούς ως ο διάδοχος του ξακουστού Ελληνοαμερικανού χαρτοπαίκτη «Νικ δε Γκρικ».

Όπως είπε ο ίδιος, μέχρι σήμερα έχει επισκεφθεί σχεδόν όλα τα καζίνο στην
Ευρώπη και στις ΗΠΑ. Πολλά καζίνο τον έχουν εντάξει στα τιμώμενα μέλη τους ­
με πλατινένιες και χρυσές κάρτες, ενώ η παρουσία του στις αίθουσες των καζίνο
διαδίδεται αμέσως και πολλοί λάτρεις του τζόγου θεωρούν τιμή τους να
εξασφαλίσουν μια παρτίδα με τον Ελληνοαυστραλό.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15836N221</ED>
<ID>
ID:167828

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N22&aa=1</URL></REF>


Article

<CATEGORY>vin06</CATEGORY>

 <H2>Τέλος οι αεροψεκασμοί κατά του δάκου
</H2>
ΑΕΡΟΨΕΚΑΣΜΟΙ τέλος! Με απόφασή του ο υφυπουργός Γεωργίας κ. Δ. Σωτηρλής
απαγόρευσε τους αεροψεκασμούς για δακοκτονία, για το τρέχον έτος. «Ιστορική
στροφή που βάζει οριστικά τέρμα στην απαράδεκτη και αντιπεριβαλλοντική
πρακτική των αεροψεκασμών» χαρακτήρισε την απόφαση ο κ. Στέλιος Ψωμάς, από το
ελληνικό γραφείο της Γκρινπίς. Περίπου 25 εκατομμύρια ελαιόδεντρα ψεκάζονταν
από αέρος μέχρι πέρυσι, παρ' όλες τις περί του αντιθέτου αποφάσεις του
Συμβουλίου Επικρατείας, και τις αντιδράσεις αγροτών και περιβαλλοντικών οργανώσεων.

Η Γκρινπίς παράλληλα, ύστερα από αναλύσεις που έκανε, ανακάλυψε σε ελαιόλαδα
υπολείμματα φυτοφαρμάκων που χρησιμοποιούνται στη δακοκτονία. Αντίθετα, σε
λάδια από βιολογικές καλλιέργειες δεν ανιχνεύονται τέτοια υπολείμματα. «Στους
μεν καταναλωτές συνιστούμε να προτιμούνε λάδι από βιολογικές καλλιέργειες.
Στους δε ελαιοκαλλιεργητές, να στραφούν το συντομότερο στη βιολογική
καλλιέργεια της ελιάς, αφού κάτι τέτοιο όχι μόνο προστατεύει το περιβάλλον και
τη δημόσια υγεία, αλλά θα αποφέρει και μεγαλύτερα κέρδη στους παραγωγούς, μιας
και το βιολογικά καλλιεργημένο λάδι είναι περιζήτητο στην ευρωπαϊκή αγορά»,
επισήμανε ο κ. Στέλιος Ψωμάς.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15836N222</ED>
<ID>
ID:167877

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N22&aa=2</URL></REF>


Article

<CATEGORY>vin06</CATEGORY>

 <H2>Η ιστορία του Πολυτεχνείου σε ύφος «λάιτ» και γλαφυρό
</H2>
ΤΟ ΚΑΛΥΤΕΡΟ δώρο για αποφοίτους και σπουδαστές του Εθνικού Μετσόβιου
Πολυτεχνείου (ΕΜΠ) είναι ένας καλαίσθητος τόμος με την ιστορία του ιδρύματος,
που εκδόθηκε με πρωτοβουλία των πρυτανικών αρχών, των οποίων οσονούπω λήγει η
θητεία. Μην περάσει από το μυαλό σας ότι πρόκειται γιά ένα τόμο με βαρύγδουπα
κείμενα που θα κοσμήσει απλώς τη βιβλιοθήκη σας. Κάθε άλλο, πρόκειται για ένα
τόμο «λάιτ» αποτελούμενο από 120 σελίδες, γεμάτες διαβαστερά κείμενα και
εκπληκτικές φωτογραφίες, που δείχνουν το πριν και το μετά.

Το όλο εγχείρημα ανέλαβαν να φέρουν εις πέρας και το επέτυχαν ο αντιπρύτανης
κ. Γιώργος Τσαμασφύρος και ο ειδικός συνεργάτης του ΕΜΠ και δημοσιογράφος κ.
Διαμαντής Μπασαντής. Στις σελίδες του βιβλίου θα βρείτε πληροφορίες και υλικό
για τη «γέννηση» του ιδρύματος, την εξέγερση του 1973, για το παρόν και το
μέλλον του Ανωτάτου Εκπαιδευτικού ιδρύματος και βέβαια για τα τμήματα που περιλαμβάνει.

Όλα αυτά τα στοιχεία εκθέτουν στις σελίδες του βιβλίου με πολύ μεράκι και
χωρίς καθόλου ξύλινη γλώσσα οι... Πολυτεχνίτες αποδεικνύοντας ότι ταυτόχρονα
είναι εξαίρετοι ερασιτέχνες συγγραφείς. Ανάμεσά τους πρώτος και καλύτερος ο
αποχωρών πρύτανης κ. Ν. Μαρκάτος, που όμως, όπως δήλωσε, δεν αποκλείεται ­
αναλόγως των συνθηκών ­ να είναι υποψήφιος αντιπρύτανης σε κάποια από τα
υποψήφια στις πρυτανικές εκλογές σχήματα. Γράφουν ακόμη ο Μάνος Μπίρης, η
Ντούλα Μουρίκη, ο Αλέξανδρος Αργυρίου, ο Θ.Τ. Τάσιος, η Ελένη Καλαφάτη, ο
Παντελής Ξαγοράρης, ο Νίκος Χριστοδουλάκης, ο Νίκος Κουμούτσος, η Τώνια
Μοροπούλου, ο Σ.Ε. Σιμόπουλος, η Ε. Παναγιωτάτου, ο Β.Ι. Παπάζογλου, ο Γιάννης
Πολύζος, ο Θ. Λουκάκης, ο Κ.Ι. Παναγόπουλος, η Αννυ Βρυχέα, ο Βασ. Γκανιάτσας
και βέβαια ο Γ. Τσαμασφύρος και ο Δ. Μπασαντής.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15836N223</ED>
<ID>
ID:167916

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N22&aa=3</URL></REF>


Article

<CATEGORY>vin06</CATEGORY>

 <H2>Έμφραγμα και στην καρδιά της Αθήνας για τέσσερις ημέρες
</H2>
ΝΕΑ ΚΥΚΛΟΦΟΡΙΑΚΑ προβλήματα προκαλούν από το πρωί στην καρδιά της Αθήνας τα
έργα ασφαλτόστρωσης που ξεκίνησαν τα μεσάνυχτα στην οδό Ηρώδου Αττικού.

Ο δρόμος θα παραμείνει κλειστός 
μέχρι το βράδυ της Κυριακής 
18 Μαΐου. 
Τα έργα θα εκτελούνται στη διάρκεια της ημέρας αλλά και τη νύχτα.

Για τον ίδιο λόγο κλειστή θα παραμείνει ολόκληρο το 24ωρο και η οδός Βασιλέως Γεωργίου.

Συγκεκριμένα, ο αποκλεισμός 
αφορά την Ηρώδου Αττικού από τη Β. Σοφίας 
μέχρι τη Β. Κωνσταντίνου, ενώ τη Β. Γεωργίου από την Ηρώδου του Αττικού έως τη
Ρηγίλλης. Έτσι, όσοι έρχονται από το Σύνταγμα ή το Κολωνάκι και κατευθύνονται
προς τα νοτιοανατολικά προάστια ή το Παγκράτι θα πρέπει να κάνουν κύκλο. 
Επειδή η Ριζάρη είναι κλειστή λόγω των έργων του Μετρό, θα πρέπει να φτάνουν
ως το «Χίλτον» και να στρίβουν δεξιά για να βρουν το δρόμο που θα τους εξυπηρετεί.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15836N224</ED>
<ID>
ID:167945

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N22&aa=4</URL></REF>


Article

<CATEGORY>vin06</CATEGORY>

 <H5>ΟΙ ΔΙΚΑΣΤΕΣ ΤΟΥ ΑΡΕΙΟΥ ΠΑΓΟΥ ΑΝΕΘΕΣΑΝ ΤΗ ΓΟΝΙΚΗ ΜΕΡΙΜΝΑ ΤΗΣ ΕΜΜΑΣ ΣΤΟΝ ΠΑΤΕΡΑ
</H5><H2>Η Βάσια έχασε κι άλλη μάχη
</H2>
Τον δεσμό της μικρής Έμμας με τον καθένα από τους δύο γονείς της, καθώς και το
συμφέρον του παιδιού, στάθμισαν οι δικαστές του Αρείου Πάγου πριν αποφασίσουν
την ανάθεση της γονικής μέριμνας της μικρής στον πατέρα της Απόστολο Δοξιάδη.
Ωστόσο, ο αγώνας της διεκδίκησης της Έμμας συνεχίζεται.ΤΟ ΠΟΛΙΤΙΚΟ τμήμα του
Ανωτάτου Δικαστηρίου με χθεσινή απόφασή του (629/97) απέρριψε την αίτηση
αναίρεσης που είχε υποβάλει η γνωστή ηθοποιός κι έκρινε ότι προς το συμφέρον
του μικρού κοριτσιού είναι να παραμείνει με τον πατέρα της, έστω κι αν αυτός
έχει στο μεταξύ ξαναπαντρευτεί.

«Βασικό κριτήριο για την ανάθεση της γονικής μέριμνας είναι το συμφέρον του
τέκνου», τονίζεται στην απόφαση, με την οποία επικυρώνεται (ως απόλυτα νόμιμη
και αιτιολογημένη) η απόφαση του Εφετείου Αθήνας που επίσης είχε αναθέσει τη
μέριμνα της Έμμας στον Απ. Δοξιάδη.

Επιπλέον, ο Άρειος Πάγος στην απόφασή του διατυπώνει παρατηρήσεις εις βάρος
της Βάσιας Παναγοπούλου. Αναφέρει, ειδικότερα, ότι από τότε που το ανήλικο
κορίτσι ήταν 2,5 ετών, ο πατέρας «είχε την κύρια ευθύνη και φροντίδα της λόγω
της δυσχέρειας της μητέρας να ανταποκριθεί στο μητρικό της ρόλο, που οφειλόταν
στην επαγγελματική ενασχόλησή της ως ηθοποιού». Και προσθέτει πως από ένα
δικαστήριο «πρέπει να λαμβάνεται υπόψη ο δεσμός του παιδιού με τους γονείς, η
προσαρμογή του στο περιβάλλον ενός εξ αυτών, ενώ σε καμία περίπτωση δεν πρέπει
να χρησιμοποιείται ως μέσο εκδίκησης ή άσκησης πίεσης του ενός των γονέων κατά
του άλλου προς επίλυση τυχόν άλλων διαφορών που έχουν μεταξύ τους...»

Η απόφαση του Αρείου Πάγου στηρίχθηκε και στο ιδιωτικό συμφωνητικό που
συνυπέγραψαν οι δύο άλλοτε σύζυγοι τον Μάρτιο του 1995, με το οποίο η κ.
Παναγοπούλου δέχθηκε να ανατεθεί η επιμέλεια της Έμμας στον πατέρα της. Το
ίδιο συμφωνητικό κρίθηκε ως ιδιαίτερα σημαντικό έγγραφο και από την πρόεδρο
του Μονομελούς Πρωτοδικείου της Αθήνας, ενώπιον του οποίου συνεκδικάστηκαν
πρόσφατα δύο νέες αιτήσεις των αντιδίκων. Ο μεν Απόστολος Δοξιάδης ζητεί να
του επιτραπεί να πάρει την Έμμα για μια πενταετία στο Λονδίνο, ενώ η Βάσια
Παναγοπούλου διεκδικεί και πάλι την επιμέλεια της μικρής, παρουσιάζοντας αυτή
τη φορά νεώτερα, όπως υποστηρίζει, στοιχεία και ανοίγοντας έτσι έναν νέο
δικαστικό κύκλο για την επιμέλεια της κόρη της.

Η έκδοση της απόφασης επί αυτών των αιτήσεων εκκρεμεί. Στο μεταξύ, η Έμμα
μένει με τον πατέρα της και επικοινωνεί με τη μητέρα της δύο φορές την
εβδομάδα, μια εβδομάδα κατά τις διακοπές των Χριστουγέννων και μια στις
διακοπές του Πάσχα, καθώς και ένα μήνα το καλοκαίρι.

Στις 13 Ιουνίου, τέλος, αναμένεται να διεξαχθεί ­ μετά τρεις αναβολές ­ η δίκη
της ηθοποιού και των τριών συγκατηγορουμένων της που αντιμετωπίζουν αδικήματα
σχετικά με τον σχεδιασμό της δολοφονίας του Απόστολου Δοξιάδη.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15836N231</ED>
<ID>
ID:167829

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N23&aa=1</URL></REF>


Article

<CATEGORY>vin06</CATEGORY>

 <H2>20 χρόνια φυλακή στον φονιά του πρώην φίλου της κόρης του
</H2>
Ο 50ΧΡΟΝΟΣ Παναγιώτης Πιτσής μέσα στον ύπνο του άκουσε τις φωνές της 22χρονης
κόρης του Μάρθας που καλούσε σε βοήθεια. Ανήσυχος σηκώθηκε γρήγορα από το
κρεβάτι και βγήκε στο μπαλκόνι του σπιτιού του, στο Γαλάτσι, για να δει τι
συμβαίνει στο παιδί του.

Η Μάρθα είχε βγει για να διασκεδάσει με φίλους της. Λίγο καιρό πριν είχε
χωρίσει από τον 23χρονο φοιτητή της Νομικής Κώστα Νομικό. Για εκείνον δεν ήταν
εύκολο να ξεπεράσει τον χωρισμό του με τη Μάρθα. Ήθελε να ελπίζει πως δεν
είχαν οριστικά τελειώσει όλα.

Το βράδυ της 10ης Μαΐου 1989 πήγε αποφασισμένος να τη δει και να συζητήσουν
για το πρόβλημά τους. Την περίμενε να γυρίσει για να συζητήσουν. Μόλις την
είδε να επιστρέφει, ο Κώστας Νομικός ­ όπως περιγράφεται και στο παραπεμπτικό
βούλευμα ­ άρχισε να βρίζει την κοπέλα. Η Μάρθα αιφνιδιάστηκε από την παρουσία
του Κώστα και άρχισε να καλεί σε βοήθεια. Την άκουσε ο πατέρας της Παναγιώτης
Πιτσής, ο οποίος βγήκε στο μπαλκόνι και κρατώντας μια καραμπίνα πυροβόλησε και
σκότωσε τον 23χρονο φοιτητή Κώστα Νομικό.

Ο δράστης συνελήφθη και παραπέμφθηκε ενώπιον της Δικαιοσύνης να δικαστεί για
το αδίκημα της ανθρωποκτονίας από πρόθεση. Ο ίδιος, από την πρώτη στιγμή της
σύλληψής του, αρνήθηκε ότι είχε πρόθεση να σκοτώσει τον νεαρό, υποστηρίζοντας
ότι πυροβόλησε εναντίον του για εκφοβισμό.

Ωστόσο, ο ισχυρισμός του αυτός δεν έπεισε ούτε τους δικαστές του Πρωτοβάθμιου,
αλλά ούτε και τους δικαστές του Εφετείου, που τον έκριναν ένοχο και χωρίς να
του αναγνωρίσουν κανένα ελαφρυντικό τον καταδίκασαν σε ισόβια κάθειρξη. Ο
κατηγορούμενος, με τη σειρά του, μετά την καταδίκη του και σε δεύτερο βαθμό,
προσέφυγε στον Άρειο Πάγο ζητώντας να αναιρεθεί η απόφαση. Το αίτημά του έγινε
δεκτό και χθες ο 50χρονος Παν. Πιτσής κάθισε για τρίτη φορά στο εδώλιο του
κατηγορουμένου. 
Οι δικαστές έκριναν ότι συντρέχουν οι προϋποθέσεις και αναγνώρισαν στο πρόσωπό
του το ελαφρυντικό του προτέρου εντίμου βίου, επιβάλλοντάς του συνολική ποινή
κάθειρξης είκοσι ετών.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15836N232</ED>
<ID>
ID:167878

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N23&aa=2</URL></REF>


Article

<CATEGORY>vin06</CATEGORY>

 <H2>Υψηλά ποσοστά μολύβδου στο αίμα έχουν οι εργαζόμενοι στις συγκοινωνίες
</H2>
ΘΕΣΣΑΛΟΝΙΚΗ.

Γραφείο Βόρ. Ελλάδας

ΣΤΑ ΦΥΤΑ, στο έδαφος αλλά και στο αίμα των ανθρώπων συγκεντρώνεται ο μόλυβδος
­ ένα από τα σημαντικότερα βαρέα μέταλλα που πλήττουν την ανθρώπινη υγεία και
εντοπίζεται όλο και σε μεγαλύτερες ποσότητες τα τελευταία χρόνια στα αστικά
κέντρα. Υψηλά ποσοστά μολύβδου στο αίμα βρέθηκαν να έχουν οι εργαζόμενοι στις
αστικές και υπεραστικές συγκοινωνίες, τους σιδηροδρόμους κ.α.

Την έρευνα πραγματοποίησε ομάδα επιστημόνων του Τμήματος Βιολογίας του
Αριστοτελείου Πανεπιστημίου Θεσσαλονίκης και τα αποτελέσματά της
παρουσιάζονται σήμερα στη διάρκεια του 1ου Βιολογικού Συνεδρίου Βαλκανικών
Χωρών που πραγματοποιείται στη Θεσσαλονίκη.

Από τα αποτελέσματα προκύπτει άμεση συσχέτιση της συγκέντρωσης του μολύβδου
στο έδαφος, στα φυτά και στο ανθρώπινο αίμα. Επίσης φαίνεται ότι το επάγγελμα
­ ειδικά αυτό που έχει σχέση με τις συγκοινωνίες ή με ενασχόληση στο κέντρο
της πόλης και σε χώρους υψηλής συγκέντρωσης καυσαερίων ­ παίζει σημαντικό ρόλο
στα παρατηρούμενα υψηλά επίπεδα συγκέντρωσης μολύβδου στο αίμα.

Έτσι, παρατηρήθηκε επαγγελματίες όπως υπάλληλοι του ΟΑΣΘ, των ΚΤΕΛ, των ΚΤΕΟ,
του ΟΣΕ, τροχονόμοι κ.ά. να έχουν υψηλά ποσοστά συγκέντρωσης μολύβδου στο αίμα
σε σχέση με επαγγελματίες άλλων ειδικοτήτων.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15836N233</ED>
<ID>
ID:167917

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N23&aa=3</URL></REF>


Article

<CATEGORY>vin06</CATEGORY>

 <H2>Πυρκαγιά στο «City of Corfu»
</H2>
ΚΕΡΚΥΡΑ

ΠΥΡΚΑΓΙΑ εκδηλώθηκε χθες τα ξημερώματα, στις 3.55, στο επιβατηγό πλοίο «City
of Korfu» που βρισκόταν αγκυροβολημένο στο νέο μώλο του λιμένα Μανδουκίου της Κέρκυρας.

Αμέσως μετά την εκδήλωση της πυρκαγιάς, της οποίας τα αιτία δεν έχουν γίνει
γνωστά, έσπευσαν στη περιοχή οχήματα της Πυροσβεστικής Υπηρεσίας και δύο
ρυμουλκά, τα οποία τελικά κατάφεραν να τη σβήσουν μιάμιση ώρα αργότερα.

Η πυρκαγιά προκάλεσε ολοκληρωτική καταστροφή στο εσωτερικό του πλοίου, στο
οποίο δεν επέβαινε κανείς, ενώ δεν προκλήθηκε ρύπανση της θάλασσας.
Προανάκριση για το περιστατικό διενεργεί το Κεντρικό Λιμεναρχείο της Κέρκυρας
και πραγματογνωμοσύνη έκανε η Πυροσβεστική Διεύθυνση της πόλης.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15836N234</ED>
<ID>
ID:167946

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N23&aa=4</URL></REF>


Article

<CATEGORY>vin06</CATEGORY>

 <H2>Συλλαλητήριο ναυτεργατών
</H2>
ΠΑΝΝΑΥΤΕΡΓΑΤΙΚΟ συλλαλητήριο για την ανεργία διοργανώνουν σήμερα στον Πειραιά
οι ναυτεργατικές ενώσεις ΠΕΜΕΝ και ΣΤΕΦΕΝΣΩΝ. Οι ναυτεργάτες θα συγκεντρωθούν
στην Ακτή Μιαούλη και στη συνέχεια θα πραγματοποιήσουν πορεία προς το
υπουργείο Εμπορικής Ναυτιλίας. Χθες, δεκάδες άνεργοι ναυτικοί κατέλαβαν για
μία ώρα από τις 10.30 έως τις 11.30 το πρωί τα γραφεία του Γραφείου Ευρέσεως
Ναυτικής Εργασίας (ΓΕΝΕ).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15836N235</ED>
<ID>
ID:167962

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N23&aa=5</URL></REF>


Article

<CATEGORY>vin07</CATEGORY>

 <H2>Ανατριχιαστικές ιστορίες μικρών παιδιών
</H2>
ΟΙ ΙΣΤΟΡΙΕΣ των παιδιών είναι ανατριχιαστικές. Ο Ναγκεσουάρ, ένα 14χρονο
αγόρι, βασανίσθηκε επειδή βοήθησε άλλα παιδιά σκλάβους να διαφύγουν από ένα
εργοστάσιο. 
Ο ιδιοκτήτης τον έπιασε και τον σημάδεψε μ' ένα πυρωμένο σίδερο. Τον πρώτο
μήνα που βρισκόταν στο κέντρο της SAACS δεν μπορούσε να μιλήσει. Το προσωπικό
είχε απελπιστεί από τα τραύματα του αγοριού και την ψυχική του κατάσταση, αλλά
το ενδιαφέρον και η αφοσίωσή τους του έδωσαν ελπίδα. Σήμερα έχει επιστρέψει
στο σπίτι του στο ινδικό κρατίδιο του Μπιχάρ.

Στα κέντρα της SAACS τα παιδιά ενθαρρύνονται επίσης να κάνουν κηρύγματα για
τους κινδύνους από την παιδική δουλεία όταν επιστρέφουν στα χωριά τους. Ο
Ρατζάν το έκανε, με αποτέλεσμα να τον πλησιάσουν οι γονείς δύο αγοριών που τα
είχαν απαγάγει για να τα κάνουν δούλους. 
Ο Ρατζάν πήγε στην αστυνομία, η οποία αδιαφόρησε, και τότε αποφάσισε να πάρει
τα πράγματα στα χέρια του. 
Πήγε στον ιδιοκτήτη της ταπητουργίας στην οποία δούλευαν τα παιδιά και του
είπε πως πεινούσε, πως χρειαζόταν δουλειά και πως είχε πείρα από χαλιά.
Προσελήφθη και δούλεψε εκεί 10 ημέρες σχεδιάζοντας τη δραπέτευση των δύο
παιδιών. 
Τελικά τα κατάφερε και οι τρεις τους έκαναν ένα μακρύ και δύσκολο ταξίδι ώς το
χωριό τους, όπου οι δύο μικροί ξαναβρήκαν τις οικογένειές τους.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15836N371</ED>
<ID>
ID:167819

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Εφιαλτικό μέλλον
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

ΤΟ ΖΟΦΕΡΟ πλαίσιο της απασχόλησης που επικρατεί τα τελευταία χρόνια στις
Ηνωμένες Πολιτείες στοιχειώνει τον ύπνο των Ευρωπαίων εργαζομένων. Οι οποίοι
βομβαρδίζονται καθημερινά από επίσημα χείλη με προειδοποιήσεις ότι οι
ισχύουσες εργασιακές σχέσεις δεν ανταποκρίνονται πλέον στις νέες συνθήκες της
παγκοσμιοποίησης της αγοράς και της τεχνολογικής έκρηξης. Και βλέπουν να
απειλείται με πλήρη κατάργηση ό,τι απέμεινε από το κοινωνικό κράτος, που μετά
τον Δεύτερο Παγκόσμιο Πόλεμο τους πρόσφερε ένα δίχτυ προστασίας και ασφάλειας.
Σήμερα, στις Ηνωμένες Πολιτείες, λίκνο της οικονομίας της αγοράς, οι
εργαζόμενοι ζουν καθημερινά υπό το άγχος της απόλυσης. Σε ένα αποκαλυπτικό
άρθρο του, το γαλλικό περιοδικό «Nouvel Observateur» δίνει ανάγλυφα τον ρευστό
αμερικανικό κόσμο της εργασίας, όπου η μόνη βεβαιότητα για τον μισθωτό είναι η
προσωρινότητα. Παρά τα έξι συνεχή χρόνια οικονομικής ανάπτυξης, ένας στους
πέντε Αμερικανούς εργαζόμενους θα χάσει τη δουλειά του μέσα στους επόμενους 12
μήνες. Αν είναι νέος στην ηλικία, θα βρει καινούργια δουλειά, έστω κι αν
αμείβεται κατά 14% λιγότερο. Παρά το γεγονός ότι θα εργάζεται περισσότερο ­
από 40,6 που ήταν το 1973 οι εργάσιμες ώρες την εβδομάδα αυξήθηκαν σε 50,6 το
1995 ­ ο Αμερικανός μισθωτός ξέρει ότι ύστερα από λίγα χρόνια θα ψάχνει και
πάλι για δουλειά. Αν όμως έχει ξεπεράσει τα 40, είναι ξοφλημένος. Στην
αμερικανική αγορά εργασίας δεν υπάρχει χώρος για τους «γέρους». Αλήθεια, ένα
τέτοιο εφιαλτικό μέλλον οραματίζεται για τους εργαζομένους της η Ευρωπαϊκή Ένωση;

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15836N372</ED>
<ID>
ID:167909

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N37&aa=2</URL></REF>


Article

<CATEGORY>vin07</CATEGORY>

 <H5>ΔΥΝΑΜΗ 50.000 ΜΕ ΒΑΡΙΑ ΑΡΜΑΤΑ ΚΑΙ ΕΛΙΚΟΠΤΕΡΑ ΚΟΜΠΡΑ ΚΥΝΗΓΟΥΝ ΤΟΥΣ ΚΟΥΡΔΟΥΣ ΑΝΤΑΡΤΕΣ
</H5><H2>Εισβολή τουρκικού στρατού στο Ιράκ
</H2>
Για μια ακόμα φορά, αψηφώντας τους διεθνείς κανόνες, τα τουρκικά στρατεύματα
πέρασαν τα ιρακινά σύνορα με την πρόφαση ότι προσπαθούν να διώξουν τους
Κούρδους αυτονομιστές αντάρτες του ΡΚΚ από τα κρησφύγετά τους.

ΟΙ ΤΟΥΡΚΙΚΟΙ τηλεοπτικοί σταθμοί μετέδωσαν ότι τα τουρκικά στρατεύματα άρχισαν
να περνούν τα σύνορα του Βόρειου Ιράκ, από το Χαμπούρ, τα ξημερώματα.
Πρόκειται για την «καθιερωμένη» εαρινή τουρκική επιδρομή, που πραγματοποιούν
σε βάθος αρκετών χιλιομέτρων στο έδαφος του Βορείου Ιράκ, που δεν ελέγχεται
μετά τον πόλεμο στον Κόλπο από την κυβέρνηση της Βαγδάτης.

Την περιοχή ελέγχουν ομάδες των Κούρδων του Ιράκ, υποστηριζόμενες από
στρατιωτική δύναμη των συμμαχικών δυνάμεων με επικεφαλής τις ΗΠΑ, που
πολέμησαν εναντίον του Ιράκ.

Σύμφωνα με πληροφορίες κουρδικού Λαϊκού Δημοκρατικού Κόμματος, 50.000 Τούρκοι
στρατιώτες υποστηριζόμενοι από 350 άρματα μάχης πέρασαν στο ιρακινό έδαφος. Το
τουρκικό πρακτορείο Ανατόλια μετέδωσε πως σημειώθηκαν συγκρούσεις με τμήματα
Κούρδων ανταρτών στην περιοχή Σαρισαριλάρ, και ότι στρατιωτικές δυνάμεις
υποστηριζόμενες από αμερικανικού τύπου ελικόπτερα τύπου «Κόμπρα», «προκάλεσαν
μεγάλες απώλειες στους αυτονομιστές αντάρτες».

Ο Τούρκος υπουργός Άμυνας Τουρχάν Ταγιάν είπε πως η επιχείρηση «είναι
ανθρωπιστική αποστολή για την προστασία των Κούρδων του Ιράκ, από τους
αντάρτες του ΡΚΚ. Τα στρατεύματα θα αποσυρθούν μόλις τερματιστεί η
επιχείρηση». Τη στρατιωτική επιχείρηση δεν επιτράπηκε να καλύψουν
δημοσιογράφοι, στους οποίους απαγορεύτηκε να φτάσουν στην πόλη Ζάχο του
Βόρειου Ιράκ.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15836N381</ED>
<ID>
ID:167820

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N38&aa=1</URL></REF>


Article

<CATEGORY>vin07</CATEGORY>

 <H2>Η αλβανική αντιπολίτευση απειλεί να μποϊκοτάρει τις εκλογές
</H2>
ΔΥΝΑΜΙΤΙΖΕΙ τις προσπάθειες ομαλοποίησης της κατάστασης στην Αλβανία ο Σαλί
Μπερίσα, με την αιφνιδιαστική ψήφιση εκλογικού νόμου της αρεσκείας του, τον
οποίο καταγγέλλει η αντιπολίτευση, απειλώντας με μποϊκοτάζ των εκλογών.

Οκτώ κόμματα της αντιπολίτευσης, με πρώτο το Σοσιαλιστικό, καταγγέλλουν ότι ο
νόμος που ψηφίστηκε είναι ουσιαστικά ο ίδιος του 1996 με ελάχιστες
τροποποιήσεις και βασίζεται στο πλειοψηφικό σύστημα, το οποίο ευνοεί το
Δημοκρατικό Κόμμα του Σαλί Μπερίσα. Με κοινή ανακοίνωσή τους τα κόμματα της
αντιπολίτευσης τόνισαν ότι δεν θα λάβουν μέρος στις εκλογές και υπογράμμισαν
ότι θα επανεξετάσουν και τη συμμετοχή τους στην κυβέρνηση εθνικής ενότητας του
Μπασκίμ Φίνο. Ο Αλβανός πρωθυπουργός Μπασκίμ Φίνο, μόλις επέστρεψε από τις
Ηνωμένες Πολιτείες, ζήτησε από τον μεσολαβητή του ΟΑΣΕ Φραντς Βρανίτσκι να
μεταβεί επειγόντως στα Τίρανα για διαπραγματεύσεις, ώστε να αποτραπεί νέα
κρίση. Τη δυσφορία τους για τον αιφνιδιασμό του Σαλί Μπερίσα εξέφρασαν και οι
Ηνωμένες Πολιτείες.

Το μόνο κόμμα που στάθηκε στο πλευρό του Δημοκρατικού Κόμματος ήταν το
φιλοβασιλικό «Λεγκαλιτέλι», μετά την ικανοποίηση του αιτήματός του για
ταυτόχρονη διεξαγωγή δημοψηφίσματος για να αποφασίσει ο αλβανικός λαός αν
επιθυμεί την συνέχιση της κοινοβουλευτικής δημοκρατίας η την παλινόρθωση της μοναρχίας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15836N382</ED>
<ID>
ID:167869

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N38&aa=2</URL></REF>


Article

<CATEGORY>vin07</CATEGORY>

 <H2>Πόσο απέχουν οι Ευρωπαίοι από το Μάαστριχτ
</H2>
ΤΑ ΜΕΤΡΑ λιτότητας που έχουν επιβάλει στον εαυτό τους όλες ανεξαιρέτως οι
χώρες της Ευρωπαϊκής Ένωσης για να πετύχουν τους όρους του Μάαστριχτ φαίνεται
ότι έχουν αρχίσει να αποδίδουν. Αυτό προκύπτει από έρευνα του πρακτορείου
Ρώυτερ που έδωσε χθες στη δημοσιότητα σχετικό πίνακα. Σύμφωνα με τα στοιχεία
αυτά, οι περισσότερες χώρες της Ένωσης θα κατορθώσουν να προσχωρήσουν στο
σύστημα της ΟΝΕ (Οικονομικής και Νομισματικής Ένωσης) τον Ιανουάριο του 1999,
σύμφωνα με τους αρχικούς στόχους. Συγκεντρώνοντας στοιχεία από μελέτες 35
οικονομολόγων απ' όλη την Ευρώπη, η ανάλυση του Ρώυτερ επισημαίνει ότι,
παραδόξως, η χώρα που κινείται με τον βραδύτερο ρυθμό προς την εκπλήρωση των
όρων της ΟΝΕ, μεταξύ των 15 της Ένωσης, είναι η Γερμανία.

Τα πέντε βασικά «κριτήρια του Μάαστριχτ» είναι:

1. Το έλλειμμα του προϋπολογισμού να μην ξεπερνά το 3% του Ακαθάριστου Εθνικού Προϊόντος.

2.Το συνολικό χρέος της χώρας να μην ξεπερνά το 60% του ΑΕΠ.

3. Ο πληθωρισμός να βρίσκεται κάτω από το 2,9%. Ο δείκτης αυτός είναι κινητός:
καθορίζεται από τον δείκτη πληθωρισμού των τριών χωρών της Ένωσης που έχουν
την καλύτερη επίδοση, και δεν πρέπει να ξεπερνά το 1,5% του δικού τους μέσου
όρου για το 1997.

4.Τα μακροπρόθεσμα επιτόκια πρέπει να είναι κάτω από το 8,38%. Και αυτός ο
δείκτης είναι κινητός: πρέπει να μην ξεπερνά πάνω από 2% τον μέσο όρο των
τριών χωρών με τα χαμηλότερα επιτόκια κατά το 1997.

5.Η χώρα να μετέχει στο ευρωπαϊκό νομισματικό σύστημα αναλογικής διακύμανσης.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15836N383</ED>
<ID>
ID:167910

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N38&aa=3</URL></REF>


Article

<CATEGORY>vin07</CATEGORY>

 <H2>Αναμειγνύουν σε σκάνδαλο διαφθοράς τον δολοφονηθέντα Ραντζίβ Γκάντι
</H2>
ΜΙΑ ΕΒΔΟΜΑΔΑ μετά την είσοδό της στην πολιτική σκηνή της Ινδίας, η χήρα του
πρώην πρωθυπουργού, Ραντζίβ Γκάντι, βρίσκεται αντιμέτωπη με δημοσίευμα που
κατονομάζει τον δολοφονηθέντα σύζυγό της ως αναμειγμένο σε μεγάλο σκάνδαλο διαφθοράς.

Όπως γράφει η «Ίντιαν Εξπρές», οι ανακριτικές αρχές έχουν ειδοποιήσει την
κυβέρνηση για την ανάμειξη του Γκάντι και άλλων στο σκάνδαλο γύρω από τη
συμφωνία ύψους ενός δισεκατομμυρίου 300 εκατομμυρίων δολαρίων με τη σουηδική
εταιρεία μεγάλων πυροβόλων Μπόφορς, πριν από 11 χρόνια.

Για το σκάνδαλο της εταιρείας Μπόφορς έχουν δημοσιευτεί, επίσης, διάφοροι
υπαινιγμοί στη Σουηδία και ότι είχε σχέση με τη δολοφονία του Ούλοφ Πάλμε.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15836N384</ED>
<ID>
ID:167942

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N38&aa=4</URL></REF>


Article

<CATEGORY>vin07</CATEGORY>

 <H2>Συμφωνία ΝΑΤΟ - Ρωσίας
</H2>
ΤΟ ΝΑΤΟ και η Ρωσία συμφώνησαν για το καθεστώς που θα καθορίζει τις σχέσεις
των δύο πλευρών εν όψει της σχεδιαζόμενης επέκτασης της Συμμαχίας προς
Ανατολάς. Η συμφωνία αυτή επετεύχθη στη διάρκεια των συνομιλιών που είχε στη
Μόσχα ο γενικός γραμματέας του ΝΑΤΟ Χαβιέρ Σολάνα με τον Ρώσο υπουργό
Εξωτερικών Γεβγένι Πριμακώφ. «Νίκη της λογικής» χαρακτήρισε τη συμφωνία ο
Πριμακώφ, ενώ ο Ρώσος πρόεδρος Μπορίς Γιέλτσιν δήλωσε ότι έχει πολλές ελπίδες
να υπογράψει τη συμφωνία στις 27 Μαΐου στο Παρίσι με τους ηγέτες της
Ατλαντικής Συμμαχίας.

Ο Ρώσος πρόεδρος είπε σε τηλεοπτική του συνέντευξη ότι έχει το επίσημο κείμενο
στα χέρια του, χωρίς όμως να αποφανθεί για το περιεχόμενό του. 
Τόνισε, όμως, ότι η Συμμαχία είναι υποχρεωμένη να δεχθεί τον «δεσμευτικό»
χαρακτήρα του μελλοντικού επίσημου κειμένου, κυρίως σε ό,τι αφορά την μη
ανάπτυξη στρατιωτικών δομών στο έδαφος των νέων κρατών-μελών του ΝΑΤΟ.

«Είμαστε κατά της διεύρυνσης του ΝΑΤΟ», είπε ο Γιέλτσιν, «αλλά με δεδομένες
τις συνθήκες πρέπει να ελαχιστοποιήσουμε τους κινδύνους για τη Ρωσία».

Ο Λευκός Οίκος χαιρέτισε την επίτευξη συμφωνίας, χαρακτηρίζοντάς την προϊόν
της συνόδου κορυφής Κλίντον - Γιέλτσιν που έγινε τον Μάρτιο στην φινλανδική
πρωτεύουσα. «Καλό νέο» χαρακτήρισε τη συμφωνία και ο επικεφαλής της γερμανικής
διπλωματίας Κλάους Κίνκελ, ενώ μεγάλη ικανοποίηση εξέφρασε και η Πολωνία.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15836N391</ED>
<ID>
ID:167821

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N39&aa=1</URL></REF>


Article

<CATEGORY>vin07</CATEGORY>

 <H2>Ο Γ. Κρανιδιώτης υποψήφιος πρόεδρος Κύπρου
</H2>
Η ΠΟΛΙΤΙΚΗ επιτροπή της ΕΔΕΚ αποφάσισε να εισηγηθεί στο ΑΚΕΛ ως υποψήφιο
πρόεδρο της Δημοκρατίας τον υφυπουργό Εξωτερικών της Ελλάδας Γιάννο
Κρανιδιώτη. Η πρόταση θα υποβληθεί στο ΑΚΕΛ αύριο κατά τη συνάντηση των
αντιπροσωπειών των δύο κομμάτων.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15836N392</ED>
<ID>
ID:167870

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N39&aa=2</URL></REF>


Article

<CATEGORY>vin07</CATEGORY>

 <H5>ΜΟΣΕ ΝΤΑΓΙΑΝ
</H5><H2>ΠΡΟΣΩΠΑ
</H2><H2>Η αλήθεια για το Γκολάν
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Δεκάξι χρόνια μετά τον θάνατό του, ένας ήρωας των Ισραηλινών, ο Μοσέ Νταγιάν,
διαλύει έναν ακόμη από τους «θεμελιώδεις μύθους» του ισραηλινού κράτους.

ΓΙΑ ΤΟΥΣ περισσότερους Ισραηλινούς ήταν ως τώρα αναμφισβήτητο: τα συριακά
Υψώματα του Γκολάν κατελήφθησαν στον Πόλεμο των Έξι Ημερών για να πάψει η
Συρία να βομβαρδίζει από εκεί τους ισραηλινούς οικισμούς· και ο νυν
πρωθυπουργός Μπενιαμίν Νετανιάχου αρνείται τώρα να τα επιστρέψει για να μην
επαναληφθούν οι επιθέσεις αυτές. Τα πράγματα δεν είναι όμως έτσι, αποκαλύπτει
από τον τάφο του ο στρατηγός Νταγιάν.

Ο Νταγιάν πέθανε το 1981, αλλά σε συνομιλία που είχε πέντε χρόνια νωρίτερα με
ένα νεαρό δημοσιογράφο αποκάλυψε ότι είχε μετανιώσει που το 1967 διέταξε, ως
υπουργός Άμυνας, την κατάληψη των Υψωμάτων. Δεν υπήρχε λόγος να καταληφθούν,
του είπε, γιατί οι συμπλοκές με τους Σύρους οφείλονταν σε ισραηλινές
προβοκάτσιες και οι αρχηγοί των κιμπούτζ που πίεζαν την κυβέρνηση να καταλάβει
το Γκολάν το έκαναν όχι για λόγους ασφαλείας αλλά γιατί ήθελαν περισσότερα
καλλιεργήσιμα εδάφη. Επί 21 χρόνια, ο δημοσιογράφος Ραμί Ταλ κράτησε κρυφές
τις σημειώσεις του από τη συνομιλία αυτή ­ μέχρι που πείσθηκε από ένα φίλο του
να τις δημοσιοποιήσει. Η αυθεντικότητά τους πιστοποιήθηκε και δημοσιεύθηκαν
στην εφημερίδα «Γιεντιότ Αχρονότ».

«Κοίτα, μπορεί κανείς να πει, "οι Σύροι είναι μπάσταρδοι και τώρα είναι η
κατάλληλη στιγμή για να τους χτυπήσεις", αλλά αυτό δεν είναι πολιτική», έλεγε
ο Νταγιάν στον Ταλ το 1976. «Δεν χτυπάς έναν εχθρό γιατί είναι μπάσταρδος,
αλλά γιατί σε απειλεί. Και οι Σύροι δεν μας απειλούσαν καθόλου». «Μα κάθονταν
στα Υψώματα του Γκολάν και...», αντέδρασε ο Ταλ, αλλά ο Νταγιάν τον διέκοψε:
«Ξέρω πώς ξεκινούσε τουλάχιστον το 80% των συγκρούσεων εκεί. Στέλναμε ένα
τρακτέρ για να οργώσει μια περιοχή στην αποστρατιωτικοποιημένη ζώνη και ξέραμε
εκ των προτέρων ότι οι Σύροι θα άρχιζαν να πυροβολούν. Αν δεν το έκαναν, του
λέγαμε να προχωρήσει κι άλλο, μέχρι που οι Σύροι πυροβολούσαν. Τότε κι εμείς
χρησιμοποιούσαμε το πυροβολικό μας και μετά και την αεροπορία μας...». Ο
στρατηγός εξηγεί και το γιατί: «Οι "κιμπουτζίμ" έβλεπαν εκεί γη καλή για
καλλιέργεια. Άκου, είμαι κι εγώ αγρότης και ξέρω. Τους είδα και τους μίλησα.
Δεν προσπάθησαν καν να κρύψουν την απληστία τους για τη γη αυτή». Όσο για την
αρχική αντίθεση του στρατηγού στην κατάληψη του Γκολάν, ήταν μάλλον προφητική.
«Από τότε καταλάβαινε ότι θα υποχρεωνόμαστε κάποτε να επιστρέψουμε το
μεγαλύτερο μέρος των εδαφών που κερδίσαμε, αν θα θέλαμε ειρήνη με τους
Άραβες», λέει ο Ταλ. Και προέβλεπε ότι οι αγρότες που θα εγκαθίσταντο στα
εύφορα εδάφη του Γκολάν, δεν θα ήταν διόλου εύκολο να αποσυρθούν αργότερα.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15836N401</ED>
<ID>
ID:167822

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N40&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Διαβολικές ανατροπές
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Δεν μας έφτανε η σύγχυση των αξιών και των ιδεολογικών στρατοπέδων. Έχουμε
τώρα και τους (ακρο)δεξιούς να «φλερτάρουν» σοσιαλιστικά.

ΑΙΣΘΗΣΗ προκάλεσε η προχθεσινή δήλωση του Ζαν-Μαρί Λεπέν ότι στις επικείμενες
εκλογές της Γαλλίας προτιμά να νικήσουν οι σοσιαλιστές. Ο αρχηγός του Εθνικού
Μετώπου δεν εγκατέλειψε βέβαια ξαφνικά τις ρατσιστικές του θέσεις για να γίνει
αριστερός. Πιστεύει απλώς ότι μια κεντροαριστερή πλειοψηφία στη Βουλή θα
εμποδίσει τον πρόεδρο Σιράκ να «διαλύσει τη Γαλλία στην Ευρώπη του Μάαστριχτ»
και να λάβει τα μέτρα λιτότητας που υπαγορεύουν οι Βρυξέλλες. Η εκτίμηση αυτή
δεν πρόκειται βέβαια να επηρεάσει αποφασιστικά τους ψηφοφόρους του Μετώπου.
Αποτελεί όμως ένα (χονδροειδές ίσως) παράδειγμα σύγκλισης των άκρων ­ με
γνώμονα όχι ιδεολογικό, αλλά εθνικό.

Τη θεωρητική βάση αυτής της σύγκλισης παρέχει ο Ερνστ Νόλτε, που αν και ανήκει
στους «αναθεωρητές» της Ιστορίας θεωρείται ένας από τους σημαντικότερους
διανοητές της γερμανικής Δεξιάς. Συνεχίζοντας τον συλλογισμό του Έρικ
Χόμπσμπομ, που περιόρισε τον 20ό αιώνα στην περίοδο 1914-1989 και τον
χαρακτήρισε «βραχύ αιώνα», ο Νόλτε ονομάζει τον 21ο αιώνα «διαβολική εποχή».
Στα αρχαία ελληνικά και τα λατινικά, λέει σε συνέντευξή του στο «Εσπρέσο»,
διάβολος είναι αυτός που παραπλανά. Και η εποχή που άρχισε με την πτώση του
κομμουνισμού είναι γεμάτη από παραπλανητικές εικόνες. Τον Μπερλουσκόνι, για
παράδειγμα, να καταγγέλλει τους αριστερούς για ωμότητα απέναντι στους
πρόσφυγες. Τον Μπλαιρ να υιοθετεί τις συνταγές της Θάτσερ. Τους γερμανούς
σοσιαλδημοκράτες να αντιδρούν στον ευρωπαϊσμό του Κολ επαναφέροντας στο
προσκήνιο τις αξίες του έθνους.

Ακόμη και η παγκοσμιοποίηση της οικονομίας, δηλαδή η έσχατη φάση του
καπιταλισμού, είναι για τον 74χρονο Νόλτε η εκπλήρωση των οικουμενικών
οραμάτων που είχαν οι κομμουνιστές το 1917: κατάργηση των συνόρων και
καθιέρωση ενιαίας μεθόδου παραγωγής σε όλο τον κόσμο. Ο άκρατος
φιλελευθερισμός, όμως, πρέπει να αντιμετωπιστεί γιατί οδηγεί στην εξατομίκευση
και τον ανταγωνισμό. Να λοιπόν, για τον «γκουρού» της γερμανικής Δεξιάς, τα
τρία κακά που απειλούν την ανθρωπότητα: η ξέφρενη παγκοσμιοποίηση, ο ριζικός
φιλελευθερισμός και φυσικά η ανεξέλεγκτη μετανάστευση. Τρία και τα φάρμακα.
Τάξη, για την αποτροπή της κοινωνικής αναταραχής και εγκληματικότητας που
προκαλεί η ελεύθερη μετανάστευση. Ιεραρχία, για τον σεβασμό των εντολών. Και
έμφαση στην αρχή της διαφοράς, ώστε να διακρίνονται οι «δικοί μας» από τους άλλους.

Αυτό το τελευταίο στοιχείο, σχολιάζει το ιταλικό περιοδικό, είναι και το μόνο
καινούργιο στο λεξιλόγιο της Δεξιάς. Η έννοια της «διαφοράς» είναι λιγότερο
φορτισμένη από τη «φυλή» ή το «έθνος» ­ παραπέμπει όμως και αυτή κατευθείαν
στον εθνικισμό. Η ιεραρχία και η τάξη εξακολουθούν να κυριαρχούν στο
ιδεολογικό της οπλοστάσιο. Η εξάντληση όμως της τάξης στο σχήμα
εγκληματικότητα - μετανάστευση αποτελεί ένα ανησυχητικό σύμπτωμα της ευκολίας
με την οποία η φιλοσοφία της Δεξιάς προσαρμόζεται στις απαιτήσεις της
πολιτικής συγκυρίας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15836N402</ED>
<ID>
ID:167871

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N40&aa=2</URL></REF>


Article

<CATEGORY>vin07</CATEGORY>

 <H5>Ο λαϊκισμός...
</H5><H5>Ο Λαφονταίν...
</H5><H5>Ο Τύπος...
</H5><H5>Η τηλεόραση...
</H5><H2>ΑΥΤΟΙ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΥΣ</AUTHOR>

... έγινε το θέμα των ημερών στη Γερμανία μετά και από τις εκρήξεις του Όσκαρ
Λαφονταίν. Ο ηγέτης των σοσιαλδημοκρατών αμάρτησε δις: Πρώτα στη Βόννη, όταν
σε μια μεγάλη συγκέντρωση ανθρακωρύχων είπε για τους βουλευτές ότι «αυτούς
τους άχρηστους θα 'πρεπε να τους είχαν μαζέψει όλους». Και έπειτα στη Λειψία,
όταν στη διαδήλωση της Πρωτομαγιάς είπε ότι «αντί για τόσους χαραμοφάηδες, θα
'ταν καλύτερα να είχαμε για βουλευτές μερικούς Πολωνούς ή Πορτογαλους των 200
μάρκων». Η γλώσσα αυτή, από ένα πολιτικό που θέλει να κυβερνήσει 80
εκατομμύρια Γερμανούς, προκάλεσε ένα γενικό πάγωμα. Όλη η Βουλη έπεσε πάνω
του: «Να ζητήσει συγγνώμη». Ακόμη και το ίδιο το SPD. Ο Χέρμαν Ράππε, από τα
κορυφαία στελέχη του κόμματος, θύμισε στον αρχηγό του, ούτε λίγο ούτε πολύ, τη
Βαϊμάρη: «Ακριβώς τα ίδια έλεγαν και οι εθνικοσοσιαλιστές και οι κομμουνιστές
για το Ράιχσταγ».

... είναι η αλήθεια, δεν ξάφνιασε και πολύ. Έχει τη φήμη ανθρώπου που κάθε
τόσο «καίγεται» από τις ίδιες του τις δηλώσεις. Αλλά αν η αντίδραση σύσσωμης
της Βουλής και του Τύπου στις ύβρεις του για τους βουλευτές και για τους
ξένους εργάτες (αυτούς φωτογράφιζε η αναφορά του στα 200 μάρκα) αποκαλύπτει
ότι λειτουργεί ακόμη ένα αίσθημα κοινωνικής ευθύνης, η καμπάνα εντούτοις ηχεί
απειλητικά για την πολιτική και για τους πολιτικούς. Καιρό τώρα, το κόμμα που
συνήθως βγαίνει δεύτερο από τις γερμανικές κάλπες είναι η αποχή. Ένα ηχηρό
«Όχι σε όλους». Πολλοί αναλυτές συνδέουν ευθέως την αυξανόμενη αδιαφορία των
πολιτών για τα κοινά με την αύξηση των κρουσμάτων λαϊκισμού. Γιατι ο λαϊκιστής
αρέσει, λένε, αλλά όχι ως το τέλος. Κάποια στιγμή ­ αν δεν προλάβει βέβαια να
διαλύσει το παν ­ έρχεται η εκδίκηση αυτών που ενώ «αρέσουν λιγότερο» προτιμώνται.

...η «4η εξουσία», ο «κέρβερος των λαϊκών συμφερόντων» κλπ., γίνεται συχνά
στόχος επιθέσεων των πολιτικών ενώ ο ίδιος αποφεύγει την αυτοκριτική. Λάθος
και τα δύο, λέει ο Ουμπέρτο Έκο σε συνέντευξή του στην «Ουνιτά». «Ο πολιτικός
πρέπει να είναι προσεκτικός όταν τα βάζει με τον Τύπο. Οι επιθέσεις του,
ακριβώς επειδή είναι πολιτικός, μπορεί να θεωρηθούν απόπειρες λογοκρισίας».
Αυτοί όμως που γράφουν τον Τύπο, λέει ο Έκο, δικαιούνται ­ αν όχι υποχρεούνται
­ και να τον κρίνουν. «Η εφημερίδα κρίνει κάθε μορφή έκφρασης: τον
κινηματογράφο, τη λογοτεχνία, τα πάντα. Θα ήταν παράλογο η ίδια η
δημοσιογραφία να έχει ασυλία. Ο Τύπος θα γινόταν έτσι θεσμός
αντιδημοκρατικός». Είναι λογικό λοιπόν, κατά τον κορυφαίο Ευρωπαίο διανοητή,
να κρίνεται και ο κριτής Τύπος ­ έστω από τον εαυτό του. Και να μας
γνωστοποιεί τις εκτιμήσεις του για τα έργα του.

... πάντως δεν στερείται τιμητών: την κρίνει ­ αδιάκοπα ­ ο Τύπος. Αλλά σωστό
θα ήταν, λέει ο Έκο, ν' αποφεύγει κανείς τον φανατισμό όταν πρόκειται να
κρίνει την «8η Τεχνη». Γιατί δεν είναι αλήθεια ότι «η τηλεόραση είναι ο κακός
μας δαίμονας» ούτε ότι «η τηλεόραση είναι το θαύμα της εποχής μας». Η
τηλεόραση είναι πολλά πράγματα μαζί, είναι μια υπόθεση σύνθετη. «Εμένα μου
θυμίζει το αυτοκίνητο. Ένα μέσο διασκεδαστικό και εξαιρετικά χρήσιμο, γιατί
μπαίνεις μέσα και σε πηγαίνει όπου θέλεις. Αλλά και ταυτόχρονα βλαβερό, γιατί
βγάζει καυσαέρια. Και μπορεί να σε πατήσει κιόλας».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15836N403</ED>
<ID>
ID:167911

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N40&aa=3</URL></REF>


Article

<CATEGORY>vin08</CATEGORY>

 <H5>Η ΑΞΙΑ ΑΓΡΩΝ ΚΑΙ ΑΓΡΟΤΕΜΑΧΙΩΝ ΘΑ ΠΡΟΣΔΙΟΡΙΖΕΤΑΙ ΤΩΡΑ ΜΕ ΑΝΤΙΚΕΙΜΕΝΙΚΑ ΚΡΙΤΗΡΙΑ
ΓΙΑ ΤΟΝ ΦΟΡΟ ΜΕΤΑΒΙΒΑΣΗΣ ΚΑΙ ΤΟΝ ΦΑΠ
</H5><H2>Αντικειμενικές τιμές στη γη
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Σε κλοιό βάζει όλα τα ακίνητα το υπουργείο Οικονομικών, καθώς μέχρι το τέλος
του χρόνου θα εφαρμόσει αντικειμενικό τρόπο για να υπολογίζει την αξία των
αγροτεμαχίων και των αγρών σε ολόκληρη τη χώρα που βρίσκονται εκτός σχεδίου πόλης.

ΣΤΟΧΟΣ του υπουργείου είναι να χρησιμοποιηθεί ο νέος αντικειμενικός τρόπος για
να υπολογίζεται γρήγορα η αξία αγρών και αγροτεμαχίων και να βεβαιώνεται ο
φόρος μεταβίβασης και ο φόρος Μεγάλης Ακίνητης Περιουσίας. Συγκεκριμένα, οι
αρμόδιες υπηρεσίες του υπουργείου Οικονομικών ετοιμάζουν τον αντικειμενικό
τρόπο υπολογισμού της αξίας αγρών και αγροτεμαχίων, ο οποίος μάλιστα θα
χρησιμοποιηθεί στην αποτίμηση της ακίνητης περιουσίας των φορολογουμένων για
τις δηλώσεις ΦΜΑΠ του 1998, καθώς και στις μεταβιβάσεις, κληρονομιές, δωρεές
και γονικές παροχές.

Η πρόταση που επεξεργάζονται οι αρμόδιες υπηρεσίες του υπουργείου Οικονομικών
σχετικά με τον αντικειμενικό τρόπο υπολογισμού της αξίας αγρών και
αγροτεμαχίων, προβλέπει ότι θα καθορίζεται από υπουργική απόφαση μία τιμή
εκκίνησης που θα είναι διαφορετική σε κάθε περιοχή και θα εξαρτάται από το αν
το οικόπεδο βρίσκεται σε πεδινή, ημιορεινή ή ορεινή ζώνη. Θα λαμβάνεται επίσης υπόψη:

* Αν το οικόπεδο αρδεύεται.

* Το είδος της καλλιέργειας ή ακόμα και αν έχει θερμοκήπιο.

* Το μήκος και η θέση της πρόσοψης (αγροτικός, κοινοτικός ή εθνικός δρόμος ή θάλασσα).

* Η απόσταση από τον οικισμό ή τη θάλασσα.

Παράγοντες που ρωτήθηκαν χθες για το θέμα αυτό, τόνιζαν ότι ακόμα το υπουργείο
Οικονομικών δεν έχει καταλήξει σε οριστικές αποφάσεις για τον ακριβή τρόπο
υπολογισμού, αλλά μέχρι το τέλος του χρόνου θα έχει ολοκληρωθεί η ένταξη στο
αντικειμενικό σύστημα των αγρών και των αγροτεμαχίων σε ολόκληρη τη χώρα,
προκειμένου να διευκολυνθεί ο υπολογισμός του ΦΜΑΠ και της φορολογίας
μεταβιβάσεων. Υπενθυμίζεται ότι ήδη με αντικειμενικό τρόπο υπολογίζεται η αξία
όλων των κτισμάτων που βρίσκονται σε περιοχές εκτός αντικειμενικού συστήματος.

Από την άλλη πλευρά, όμως, σημαντικές καθυστερήσεις σημειώνονται στον τρόπο
εφαρμογής του Φόρου Μεγάλης Ακίνητης Περιουσίας, με αποτέλεσμα τώρα από το
υπουργείο Οικονομικών να διατυπώνονται εκτιμήσεις σύμφωνα με τις οποίες τα
πρώτα εκκαθαριστικά του νέου φόρου να φθάσουν στους ιδιώτες φορολογουμένους
στο τέλος Σεπτεμβρίου ή ακόμα και τον Οκτώβριο. Αξίζει να σημειωθεί ότι μόλις
στις αρχές Μαΐου εγκρίθηκε ο διαγωνισμός για την επιλογή της ιδιωτικής
εταιρείας που θα κάνει την επεξεργασία των στοιχείων του Ε9, με την οποία θα
εντοπισθούν οι υπόχρεοι δήλωσης ΦΜΑΠ. Εκτιμάται μάλιστα ότι ο διαγωνισμός θα
γίνει μέχρι το τέλος Ιουνίου.

Έτσι, τώρα στο υπουργείο Οικονομικών ετοιμάζεται τροπολογία με την οποία θα
αλλάζει ο τρόπος πληρωμής του ΦΜΑΠ. Σύμφωνα με την τροπολογία, η εξόφληση θα
γίνεται σε τρεις δόσεις. Η πρώτη δόση θα είναι μέχρι το τέλος του μήνα κατά τη
διάρκεια του οποίου ο φορολογούμενος παραλαμβάνει το εκκαθαριστικό και η
εξόφληση του υπόλοιπου ποσού σε δύο ακόμα διμηνιαίες δόσεις. Υπενθυμίζεται ότι
ο νόμος προέβλεπε την εξόφληση του Φόρου Μεγάλης Ακίνητης Περιουσίας σε τρεις
διμηνιαίες δόσεις (Μάιο, Ιούλιο και Σεπτέμβριο). Με τις καθυστερήσεις και τις
αλλαγές, το υπουργείο Οικονομικών δεν θα εισπράξει στη διάρκεια του 1997
τουλάχιστον 7 δισ. δραχμές (τόσο υπολογίζεται η γ' δόση).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15836N431</ED>
<ID>
ID:167831

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N43&aa=1</URL></REF>


Article

<CATEGORY>vin08</CATEGORY>

 <H2>Την 1η Ιουνίου τα αναδρομικά στους δασκάλους
</H2>
ΔΥΟ ΜΗΝΕΣ νωρίτερα θα καταβληθεί στους δασκάλους η δεύτερη δόση των
αναδρομικών για το επίδομα των 18.000 δραχμών.

Τα αναδρομικά για τη δεύτερη δόση κυμαίνονται από 70.000 μέχρι 90.000 δρχ. και
θα καταβληθούν την 1η Ιουνίου 1997 αντί την 1η Αυγούστου που προέβλεπε η
σχετική εγκύκλιος.

Αυτό προβλέπεται σε απόφαση που υπέγραψε ο υπουργός Εθνικής Οικονομίας κ. Γ.
Παπαντωνίου. Σύμφωνα με πληροφορίες, η καταβολή των αναδρομικών επισπεύδεται
λόγω των απωλειών που είχαν οι δάσκαλοι στο εισόδημά τους από την πολυήμερη
πρόσφατη απεργία τους. Ανάλογη απόφαση είχε ληφθεί για τη δεύτερη δόση των
αναδρομικών των καθηγητών.

Υπενθυμίζεται ότι με εγκύκλιο που εκδόθηκε πέρυσι από το υπουργείο
Οικονομικών, οριζόταν ο τρόπος χορήγησης των αναδρομικών αυτών και προβλεπόταν
να δοθούν σε 5 δόσεις την 1η Αυγούστου κάθε έτους (μέχρι το 2002).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15836N432</ED>
<ID>
ID:167881

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N43&aa=2</URL></REF>


Article

<CATEGORY>vin08</CATEGORY>

 <H2>Νέες τιμές σε βενζίνη - πετρέλαιο
</H2>
ΣΤΙΣ 222-223 δραχμές το λίτρο διαμορφώνεται η λιανική τιμή της βενζίνης σούπερ
και στις 206-207 δραχμές της αμόλυβδης στην περιοχή Αττικής και Θεσσαλονίκης, 
μετά την αύξηση κατά 0,50 δρχ. το λίτρο των τιμών πώλησης από τα διυλιστήρια,
λόγω ανόδου των διεθνών τιμών.

Αντίθετα, μειωμένη κατά 1,20 δρχ. το λίτρο είναι η τιμή στο πετρέλαιο κίνησης.

Στις υπόλοιπες περιοχές της χώρας οι τιμές στις βενζίνες κυμαίνονται από
223-232 δρχ. το λίτρο για τη σούπερ και 207-217 δραχμές το λίτρο για την αμόλυβδη.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15836N433</ED>
<ID>
ID:167920

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N43&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οικονομικοί μύθοι και πραγματικότητα
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΚΑΠΟΤΕ τα παραμύθια ήταν και διδακτικά. Τώρα αρχίζουν και γίνονται και
επικίνδυνα αποπροσανατολιστικά. Μετά το παραμύθι της ανακάλυψης «άσπρων
τρυπών», που θα βελτιώσουν τάχα βασικά οικονομικά μεγέθη για τη βιτρίνα του
Μάαστριχτ, και του τρίτου τάχα «χρυσοφόρου» πακέτου από την Ευρωπαϊκή Ένωση,
που θα δοθεί τάχα στη χώρα μας, αυτές τις ημέρες «καλλιεργήθηκε» κι ένα άλλο
που φαίνεται ότι «ευδοκιμεί», έως ότου αποδειχθεί ξανά απατηλό. Πρόκειται για
τις γνωστές σειρήνες που παρουσιάζουν το ελληνικό Χρηματιστήριο ως μόνη
αποδοτική διέξοδο στο σημερινό επενδυτικό τάχα αδιέξοδο, μετά τη μείωση των επιτοκίων!

Η πραγματικότητα όμως είναι διαφορετική. 
Διότι σήμερα οι Έλληνες αποταμιευτές έχουν τη δυνατότητα να επιλέξουν μεταξύ
πολλών εναλλακτικών μορφών επένδυσης, οι οποίες, ανάλογα με τις «κινήσεις»,
τις αποφάσεις, τις επιδιώξεις και την «ιδιοσυγκρασία» των επενδυτών,
εξασφαλίζουν αποδόσεις, που είναι ακόμη ικανοποιητικές και, φυσικά, σχεδόν,
σταθερές και που επιτρέπουν έναν καλύτερο οικονομικό οικογενειακό
προϋπολογισμό. Αυτοί οι αποταμιευτές προτιμούν να «γαϊδουροδένουν» παρά να «γαϊδουρογυρεύουν».

Για τους «εραστές» του ρίσκου (υψηλές αποδόσεις ή απώλειες) υπάρχουν οι
μεγάλες διακυμάνσεις του Χρηματιστηρίαου. Πριν από επτά περίπου χρόνια, το
Χρηματιστήριο είχε φθάσει (για διάφορους λόγους) στα υψηλότερα έως τώρα
επίπεδα, από τα οποία στη συνέχεια κατακρημνίστηκε. Και πλήρωσαν τότε πολλοί.
Τώρα, ανεβαίνει συνεχώς χωρίς να έχει πλησιάσει τα επίπεδα αυτά. Και κάποιοι
κερδίζουν. Η ανοδική όμως πορεία γρήγορα θα σταματήσει. Και θα πληρώσουν όσοι
απρόσεκτα την ακολουθούν τώρα.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15836N434</ED>
<ID>
ID:167961

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N43&aa=4</URL></REF>


Article

<CATEGORY>vin08</CATEGORY>

 <H2>Πλήρης διαφάνεια στις προμήθειες του Δημοσίου
</H2>
ΠΛΗΡΗΣ διαφάνεια επικρατεί στις προμήθειες του Δημοσίου και στην ανάθεση και
εκτέλεση των μεγάλων έργων, τόνισε χθες το βράδυ στη Βουλή ο Πρωθυπουργός
Κώστας Σημίτης, απαντώντας σε επίκαιρη ερώτηση του προέδρου του ΣΥΝ Νίκου Κωνσταντόπουλου.

Ο κ. Σημίτης ανέφερε ότι αυτή τη στιγμή έξι Διακομματικές Επιτροπές, στις
οποίες μετέχει και εκπρόσωπος του Συνασπισμού, επεξεργάζονται τις αποφάσεις
για προμήθειες πολλών εκατοντάδων δισεκατομμυρίων δραχμών, υπό συνθήκες
πλήρους διαφάνειας. Ο πρόεδρος του ΣΥΝ κατηγόρησε την κυβέρνηση ότι αδιαφορεί
τη στιγμή που πίσω από τις προμήθειες της Ολυμπαικής, της ΔΕΗ, του ΟΤΕ, του
ΟΣΕ στήνεται χορός συμφερόντων, υπό καθεστώς πλήρους αδιαφάνειας. Ο κ. Σημίτης
απάντησε ότι όλα αυτά δεν έχουν καμία βάση και ότι η κυβέρνηση είναι έτοιμη να
φέρει το νομικό πλαίσιο που διέπει τις προμήθειες και τα μεγάλα έργα στην
Επιτροπή Θεσμών και Διαφάνειας της Βουλής, προκειμένου να βελτιωθεί ακόμη περισσότερο.

Με τη φράση «άλλα λόγια ν' αγαπιόμαστε» χαρακτήρισε τις δηλώσεις του κ. Σημίτη
ο κ. Κωνσταντόπουλος, ο οποίος υποστήριξε ότι καμιά αλλαγή δεν θα επέλθει στο
νομικό πλαίσιο των προμηθειών.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15836N441</ED>
<ID>
ID:167832

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N44&aa=1</URL></REF>


Article

<CATEGORY>vin08</CATEGORY>

 <H2>Η ενέργεια «τρώει» το κλίμα
</H2>
ΤΗΝ ΑΝΑΓΚΗ ριζικών μεταβολών στην ενεργειακή πολιτική στα επόμενα χρόνια, ώστε
η Ευρωπαϊκή Ένωση να συμβάλει στον περιορισμό των εκπομπών αερίων που
συντελούν στο φαινόμενο του θερμοκηπίου, επισημαίνει η Ευρωπαϊκή Επιτροπή,
ύστερα από πρωτοβουλία και πρόταση του Έλληνα επιτρόπου Χρήστου Παπουτσή,
αρμόδιου για θέματα ενέργειας.

Οι επισημάνσεις περιέχονται σε έκθεση - ανακοίνωση της Ευρωπαϊκής Επιτροπής, η
οποία συζητήθηκε και υιοθετήθηκε κατά τη χθεσινή συνεδρίασή της. Η έκθεση αυτή
αφορά στην ενεργειακή διάσταση στο πρόβλημα της αλλαγής του κλίματος, λόγω των
εκπομπών αερίων.

Αποτελεί δε το πρώτο βήμα για την προπαρασκευή των πολιτικών της Ευρωπαϊκής
Ένωσης, προκειμένου να αντιμετωπιστεί το φαινόμενο της αλλαγής του κλίματος,
εν όψει και της τρίτης Παγκόσμιας Συνδιάσκεψης των Ηνωμένων Εθνών για την
Αλλαγή του Κλίματος, που πρόκειται να πραγματοποιηθεί στο Κιότο, τον Δεκέμβριο
του 1997.

Ο Έλληνας επίτροπος πρόκειται να θέσει το θέμα στο Συμβούλιο Υπουργών
Ενέργειας στις 27 Μαΐου.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15836N442</ED>
<ID>
ID:167882

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N44&aa=2</URL></REF>


Article

<CATEGORY>vin08</CATEGORY>

 <H2>Νέος πρόεδρος στον ΣΤΕΗΤ
</H2>
Ο κ. ΚΩΝ ΚΟΥΒΑΡΑΣ, της τεχνικής εταιρείας ΑΒΑΞ, είναι ο νέος πρόεδρος του
Συνδέσμου Τεχνικών Εταιρειών Η' Τάξης (ΣΤΕΗΤ), μετά την παραίτηση του κ.
Γιώργου Συριανού. Τις άλλες θέσεις του συμβουλίου κατέλαβαν οι: Κ. Μιτζάλης
(της ΕΤΕΘ Α.Ε.) αντιπρόεδρος, Θεοχ. Παπαμανώλης (της Ευκλείδης) γεν.
γραμματέας, Γ. Τραυλός (της Τεχνοδομής) ταμίας και μέλη οι: Γ. Παπαδάκης (της
Ελληνικής Τεχνοδομικής), Αντ. Πρωτονοτάριος (της ΕΡΓΑΣ) και Αθ. Σίψας (της Ι. Κοροντζής).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15836N443</ED>
<ID>
ID:167921

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N44&aa=3</URL></REF>


Article

<CATEGORY>vin08</CATEGORY>

 <H2>Ανάπτυξη ασφαλειών ζωής
</H2>
ΣΤΗ ΣΥΣΤΗΜΑΤΙΚΗ εφαρμογή του θεσμού «Μπανακασουράνς» προσανατολίζονται
ασφαλιστικές εταιρείες και τράπεζες αξιοποιώντας αποδοτικότερα τα δίκτυά τους.
Σχετικές ανακοινώσεις έγιναν κατά τη χθεσινή εκδήλωση που πραγματοποιήθηκε από
το Ελληνικό Ινστιτούτο Ασφαλιστικών Σπουδών. 
<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15836N444</ED>
<ID>
ID:167948

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N44&aa=4</URL></REF>


Article

<CATEGORY>vin08</CATEGORY>

 <H2>Οι αποκρατικοποιήσεις στο μικροσκόπιο του Δ.Ν.Ταμείου
</H2>
«ΤΣΕΚ ΑΠ» στην πορεία των αποκρατικοποιήσεων έκαναν χθες οι εμπειρογνώμονες
του Διεθνούς Νομισματικού Ταμείου. Οι πέντε απεσταλμένοι του διεθνούς
οργανισμού ενημερώθηκαν για τις αποκρατικοποιήσεις από αρμόδιους παράγοντες
του υπουργείου Εθνικής Οικονομίας. Σύμφωνα με το πρόγραμμα, που παρουσιάσθηκε
το 1997, θα ολοκληρωθούν η δεύτερη μετοχοποίηση του ΟΤΕ, η πώληση της Τράπεζας
Κρήτης, της Τράπεζας Κεντρικής Ελλάδας, η αποκρατικοποίηση των ΚΑΕ
(Καταστήματα Αφορολόγητων Ειδών), καθώς και η μερική μετοχοποίηση του Χρηματιστηρίου.

Οι διαδικασίες αποκρατικοποίησης της ΔΕΗ θα αρχίσουν στο τέλος του έτους ή το
αργότερο στις αρχές του 1998. Στο μεταξύ, η πορεία του προγράμματος
ιδιωτικοποιήσεων εξετάσθηκε και σε σύσκεψη που έγινε αργά χθες το μεσημέρι στο
υπουργείο Εθνικής Οικονομίας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15836N445</ED>
<ID>
ID:167963

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N44&aa=5</URL></REF>


Article

<CATEGORY>vin08</CATEGORY>

 <H2>Βερόπουλος στα Σκόπια
</H2>
ΣΚΟΠΙΑ, (ΑΠΕ)

ΤΟ ΠΡΩΤΟ ελληνικό σούπερ μάρκετ άνοιξε στα Σκόπια. Πρόκειται για το 137ο της
αλυσίδας Βερόπουλος και το πρώτο της εταιρείας εκτός Ελλάδος.

Στα εγκαίνια παρέστη ο επικεφαλής του ελληνικού Γραφείου Σύνδεσης στα Σκόπια
πρέσβης Αλέξανδρος Μαλλιάς και ο δήμαρχος των Σκοπίων Ρίστο Πένοφ.

Η επένδυση ανήλθε στα 3,7 εκατομμύρια μάρκα, το μεγαλύτερο μέρος των οποίων
διατέθηκε για την αγορά του κτιρίου 2.000 τετραγωνικών μέτρων, με χώρο
πάρκινγκ για 200 αυτοκίνητα.

Στο σούπερ μάρκετ διατίθενται κατά 40% προϊόντα της χώρας και κατά 60%
εισαγόμενα από την Ελλάδα, το δε προσωπικό αποτελείται από 65 άτομα, εκ των
οποίων μόνο τρία διευθυντικά στελέχη είναι Έλληνες.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15836N446</ED>
<ID>
ID:167971

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N44&aa=6</URL></REF>


Article

<CATEGORY>vin08</CATEGORY>

 <H5>ΚΑΘΕ ΤΡΑΠΕΖΑ ΔΙΕΚΔΙΚΕΙ ­ ΚΑΙ ΜΕ ΠΡΟΣΦΟΡΕΣ... ­ ΜΕΓΑΛΥΤΕΡΟ ΚΟΜΜΑΤΙ ΑΠΟ ΤΗΝ
«ΠΙΤΑ» ΤΗΣ ΜΙΣΘΟΔΟΣΙΑΣ ΤΩΝ ΔΗΜΟΣΙΩΝ ΥΠΑΛΛΗΛΩΝ
</H5><H5>Εξυπηρέτηση και από άλλες τράπεζες μέσω ΔΙΑΣ
</H5><H2>Σκοτωμός για 1,8 τρισ.
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

«Άγριος πόλεμος» έχει ξεσπάσει μεταξύ των τραπεζών, που ανταγωνίζονται τώρα
ποια θα αναλάβει να «μοιράζει» κάθε μήνα τους μισθούς και τις συντάξεις του Δημοσίου.

ΤΟ ΠΟΣΟ αυτό ανέρχεται σήμερα στα 1,8 τρισ. δρχ. και αντιστοιχεί
περίπου στο 1/7 ολόκληρου του ποσού των καταθέσεων ταμιευτηρίου, που είναι
12,2 τρισ. δρχ. Είναι προφανές ότι οι τράπεζες που θα αναλάβουν να διανείμουν
τα μεγαλύτερα κομμάτια από την «πίτα» αυτή θα έχουν αποκτήσει όχι μόνο υψηλά
κέρδη, αλλά ένα σημαντικό πλεονέκτημα απέναντι στις άλλες. Για αυτό και οι
περισσότερες ­ και με ιδιαίτερη ένταση οι «ανερχόμενες» τράπεζες ­ έχουν ήδη
επιδοθεί σε μια πλειοδοσία παροχών προς τους δημοσίους υπαλλήλους και τάζουν
επιπλέον διευκολύνσεις, όπως και φθηνότερα «πακέτα» χορήγησης στεγαστικών
δανείων σε όσους από τους υπαλλήλους του Δημοσίου τις επιλέξουν.

ΘΑ ΕΠΙΛΕΓΟΥΝ

Το θέμα αφορά στην εφαρμογή της συμφωνίας που υπογράφηκε μεταξύ του υπουργείου
Οικονομικών και της Ένωσης Ελληνικών Τραπεζών και προβλέπει ότι σταδιακά από
τον Ιούνιο η μισθοδοσία θα καταβάλλεται στους δημοσίους υπαλλήλους από τις
τράπεζες, δηλαδή μέσω «ΔΙΑΣ» (διατραπεζικά συστήματα πληρωμών). Οι ίδιοι οι
υπάλληλοι θα επιλέγουν την τράπεζα στην οποία το Δημόσιο θα καταβάλλει τον
μισθό τους. 
Ο νέος τρόπος πληρωμής μέσω τραπεζικού λογαριασμού θα ξεκινήσει πιλοτικά από
τη μισθοδοσία του Ιουνίου των υπαλλήλων του υπουργείου Οικονομικών, ώστε σε
σύντομο διάστημα να έχει επεκταθεί σε όλα τα υπουργεία, τις συντάξεις, καθώς
και σε όλα τα Νομικά Πρόσωπα Δημοσίου Δικαίου (ΝΠΔΔ). Έτσι, ο «καβγάς» των
τραπεζών έχει ξεκινήσει για τον «μισθό» των 15.000 υπαλλήλων του υπουργείου
Οικονομικών, το οποίο έχει μετατραπεί τις τελευταίες ημέρες σε χώρο «άγριου» ανταγωνισμού.

Συρροή προσφορών

Οι υπάλληλοι βρίσκουν στα γραφεία τους, σε τακτική βάση, διαφημιστικά φυλλάδια
με το τι θα τους προσφέρει η κάθε τράπεζα αν την επιλέξουν για την καταβολή
του μισθού τους. Υπόσχονται ακόμη και ειδικές προσφορές χορήγησης
καταναλωτικών δανείων με μειωμένο επιτόκιο (XIOSBANK) κατά μέχρι 2%, καθώς και
άλλες ασφαλιστικές καλύψεις. Μάλιστα, σύμφωνα με πληροφορίες, μεγάλη τράπεζα
του Δημοσίου ετοιμάζει ακόμη και ομάδες εξειδικευμένων υπαλλήλων της, που
εντός της προσεχούς εβδομάδας θα «εξορμήσουν» στο υπουργείο Οικονομικών,
προκειμένου να μιλήσουν «πρόσωπο με πρόσωπο» με τους εργαζόμενους. Στόχος
είναι να δελεάσουν με τις προσφορές τους όσο περισσότερους είναι δυνατόν τώρα,
γιατί στις 22 Μαΐου λήγει η προθεσμία που έχει δοθεί στους υπαλλήλους για να
επιλέξουν την τράπεζα «ταμία» τους.

ΘΑ ΣΥΝΕΧΙΣΘΕΙ

Αρμόδιοι παράγοντες από τον χώρο των τραπεζών προβλέπουν ότι η «μάχη» μεταξύ
των πιστωτικών ιδρυμάτων για τη διανομή των μισθών θα συνεχισθεί με ιδιαίτερη
ένταση το επόμενο διάστημα και θα οδηγήσει και σε επεξεργασία «πακέτων»
αξιόλογων προσφορών για δάνεια προς τους πελάτες - δημοσίους υπαλλήλους για
τους παρακάτω λόγους:

1Το γεγονός ότι η πληρωμή μισθοδοσίας μέσω «ΔΙΑΣ»
θα επεκταθεί και στα ΝΠΔΔ σημαίνει ότι θα διευρυνθεί σημαντικά η «πίτα» του
1,8 τρισ. δρχ. Ποσό που αφορά σήμερα μόνο τους μισθούς των υπουργείων και τις
συντάξεις του Δημοσίου.

2Οι τράπεζες που θα αποκτήσουν τη διαχείριση των
μεγαλύτερων κομματιών της «πίτας» αφενός θα αποκτήσουν σημαντικά κέρδη από τη
διαχείριση του ποσού αυτού, αφετέρου θα αυξήσουν σημαντικά την πελατεία τους.
Έτσι, θα αυξήσουν και τα κέρδη από τα άλλα προϊόντα τους. Χαρακτηριστικά
αξίζει να αναφερθεί ότι οι υπάλληλοι στα υπουργεία, στα ΝΠΔΔ, καθώς και οι
συνταξιούχοι του Δημοσίου είναι περισσότεροι από 500.000.

3Η συμφωνία της Ένωσης Ελληνικών Τραπεζών με το
υπουργείο Οικονομικών προβλέπει ότι η καταβολή των μισθών στους δημοσίους
υπαλλήλους από την τράπεζα θα γίνεται κάθε δεκαπενθήμερο, στις 13 και στις 27
του μήνα. Για την υπηρεσία που θα προσφέρει η κάθε τράπεζα δεν θα λαμβάνει
προμήθεια. 
Όμως, το κάθε υπουργείο θα καταθέτει στους τραπεζικούς λογαριασμούς τους
μισθούς τουλάχιστον 3 ημέρες πριν από την καταβολή τους. Δηλαδή έως τις 10
κάθε μήνα και έως τις 24. Αυτό σημαίνει ότι τουλάχιστον για τρεις ημέρες οι
τράπεζες θα εκμεταλλεύονται 1,8 τρισ. δρχ., που σημαίνει ότι θα μοιράζονται
έναν πακτωλό υπερκερδών.

ΠΡΙΝ επιλέξετε, προσέξτε. Πόσα καταστήματα έχει η τράπεζα που θα διαλέξετε για
τη μισθοδοσία σας. Τα καταστήματα καλύπτουν όλες τις μεγάλες πόλεις της χώρας
ή όχι; Και αυτό γιατί υπάρχει ο κίνδυνος να μείνετε από χρήματα και να είναι
αδύνατον να εξυπηρετηθείτε αν βρεθείτε σε κάποια πόλη που η τράπεζά σας δεν θα
έχει κατάστημα.

Προσέξτε εάν η τράπεζα που θα επιλέξετε έχει αυτόματες μηχανές ανάληψης του
μισθού σας σε 24ωρη βάση, καθώς και με ποιες άλλες τράπεζες είναι
συμβεβλημένη. Το τελευταίο έχει ιδιαίτερη σημασία, γιατί μπορεί η τράπεζά σας
να έχει λίγα υποκαταστήματα ή τόσα που να μην καλύπτουν όλη τη χώρα,
ταυτόχρονα όμως να είναι συμβεβλημένη με άλλες τράπεζες, πετυχαίνοντας έτσι να
σας εξυπηρετεί παντού. Στην περίπτωση αυτή δεν έχει τόσο σημασία ο αριθμός των
υποκαταστημάτων της τράπεζάς σας όσο ο αριθμός των άλλων τραπεζών με την οποία
είναι συμβεβλημένη.

ΤΗ ΛΥΣΗ, που λέγεται συνεργασία με τις άλλες, έχουν βρει σχεδόν όλες οι
τράπεζες, προκειμένου να αυξήσουν έτσι με έμμεσο τρόπο το δίκτυο των
καταστημάτων τους και να εξυπηρετούν σε όσο το δυνατόν περισσότερα σημεία της
χώρας τους πελάτες τους. Το «κλειδί» βρίσκεται στο νέο σύστημα ΔΙΑΣ ­
Διατραπεζικές Συναλλαγές ­ στο οποίο μετέχουν όλες οι τράπεζες-μέλη της Ένωσης
Ελληνικών Τραπεζών.

Μέσω του ΔΙΑΣ, με συμβάσεις που υπογράφουν μεταξύ τους οι τράπεζες,
εξυπηρετούν η μία την πελατεία της άλλης στα ειδικά μηχανήματα ανάληψης και
κατάθεσης μετρητών (ATM'S). Στόχος πάντα είναι ο συναγωνισμός με την Εθνική
Τράπεζα που έχει πάνω από 1.100 καταστήματα σε όλη τη χώρα. Δεύτερη έρχεται η
Εμπορική με 350 καταστήματα (αντίστοιχα ATM'S), τρίτη η Ιονική με 210.

Έτσι, η Τράπεζα Πίστεως, παρά τον μεγάλο αριθμό των υποκαταστημάτων της που
φθάνουν τα 181, συνεργάζεται ­ σε ό,τι αφορά τις συναλλαγές μέσω των ειδικών
μηχανημάτων ­ με τις: Αμέρικαν Εξπρές, Ασπίς, Ευρωπαϊκή Λαϊκή, Ίντερμπανκ,
Τράπεζα Κύπρου, Χίος Bank και Γενική Τράπεζα. Η Τράπεζα Εργασίας είναι
συμβεβλημένη με τις Εθνική, Ιονική, Σίτιμπανκ, Ίντερμπανκ, 
Γιούρομπανκ, ΑΒΝ-AMRO, 
Κτηματική Τράπεζα. Η Πειραιώς συνεργάζεται με όλα τα υποκαταστήματα

της Εμπορικής Τράπεζας, ενώ η XiosBank συνεργάζεται με την Πίστεως και

την Εργασίας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15836N451</ED>
<ID>
ID:167833

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N45&aa=1</URL></REF>


Article

<CATEGORY>vin08</CATEGORY>

 <H2>Ρεκόρ επταετίας
</H2>
Νέο ρεκόρ επταετίας σημείωσε ο Γενικός Δείκτης Χρηματιστηρίου Αξιών Αθηνών
(ΧΑΑ) κατά την χθεσινή συνεδρίαση. Συγκεκριμένα, ο Γενικός Δείκτης έκλεισε
στις 1.634,69 μονάδες,επίπεδα στα οποία είχε να διαμορφωθεί από την Τρίτη 
3-7-1990, ενώ ιστορικά πλέον μόνο σε τέσσερις συνεδριάσεις βρέθηκε σε επίπεδα
μεγαλύτερα του χθεσινού κλεισίματος. Είναι θέμα ημερών πλέον το πότε θα
καταγράψει το Χρηματιστήριο νέα ιστορικά ρεκόρ, εφόσον αμομένουν μόνο

50 μονάδες για την κατάριψή τους. (1.684,31). Από τις 250 μετοχές που
πραγματοποίησαν συναλλαγές, 144 σημείωσαν άνοδο, 88 πτώση και 18 παρέμειναν
σταθερές, ενώ 65 έκλεισαν με αγοραστές και 123 με πωλητές. Η αξία των
συναλλαγών ανήλθε σε 26,4 δισ. δρχ. (6.536.561 τεμάχια). Αναλυτικά τα
5.916.847 τεμάχια αξίας 24,9 δισ. δρχ. αφορούσαν την Κύρια Αγορά,

ενώ τα 619.714 τεμάχια συνολικής αξίας 1.447 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Τραπεζών (11,9 δισ.
δρχ. 
- 1.010.719 τεμάχια) και ακολούθησε ο κλάδος των Μεταλλουργικών

με 2,7 δισ. δρχ. - 572.474.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15836N461</ED>
<ID>
ID:167834

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N46&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΤΑΥΡΟΣ

(20 Απριλίου - 20 Μαΐου). Η Πανσέληνος, στις 22, στον Τοξότη επηρεάζει κυρίως
τους γεννημένους γύρω στις 20 Μαΐου. Μπορεί να προκαλέσει οικονομικής ή
ερωτικής φύσεως προβλήματα. Κάτι φεύγει από τη ζωή σας.

ΔΙΔΥΜΟΙ

(21 Μαΐου - 21 Ιουνίου). Η Πανσέληνος, στις 22, στον Τοξότη επηρεάζει κυρίως
τους γεννημένους γύρω στις 22 Μαΐου. Προφυλάξτε την υγεία σας, σχέσεις και
συνεργασίες που χρειάζεστε. Αποφύγετε δικαστικούς αγώνες.

ΚΑΡΚΙΝΟΣ

(22 Ιουνίου - 22 Ιουλίου). Η Πανσέληνος, στις 22, στον Τοξότη μπορεί να
επηρεάσει τη δουλειά σας και τις εργασιακές σας σχέσεις. Λίγη προσοχή σε
θέματα υγείας και δίαιτας.

ΛΕΩΝ

(23 Ιουλίου - 22 Αυγούστου). Η Πανσέληνος, στις 22, στον Τοξότη επηρεάζει
κυρίως τους γεννημένους γύρω στις 22 Αυγούστου. Προφυλάξτε μια αισθηματική
σχέση και την υγεία ενός παιδιού σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Πανσέληνος, στις 22, στον Τοξότη επηρεάζει
κυρίως τους γεννημένους γύρω στις 24 Αυγούστου. Προφυλάξτε την υγεία σας και
την υγεία των δικών σας. Προβλήματα θα υπάρχουν στο σπίτι.

ΖΥΓΟΣ

(24 Σεπτεμβρίου - 23 Οκτωβρίου). Η Πανσέληνος, στις 22, στον Τοξότη επηρεάζει
μετακινήσεις, το μεταφορικό σας μέσο, μίντια και διαφήμιση, σπουδές,
μετακομίσεις, αδέλφια και γείτονες. Να προσέχετε όταν οδηγείτε.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Πανσέληνος, στις 22, στον Τοξότη επηρεάζει τα
οικονομικά σας ­ ειδικά αν έχετε γεννηθεί γύρω στις 22 Νοεμβρίου. Μερικοί
χάνετε μια πηγή εσόδων. Άλλοι έχετε άγχη για το οικονομικό σας μέλλον.

ΤΟΞΟΤΗΣ

(23 Νοεμβρίου - 21 Δεκεμβρίου). Η Πανσέληνος, στις 22, γίνεται στο ζώδιό σας
και επηρεάζει πιο άμεσα τους γεννημένους γύρω στις 23 Νοεμβρίου. Μια σχέση ή
μια συνεργασία μπορεί να τελειώσει. Προσοχή σε θέματα υγείας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Πανσέληνος, στις 22, μπορεί να επηρεάσει
την ψυχική ή τη σωματική σας υγεία ­ ή την υγεία δικών σας. Θα αναμοχλεύσει
συμπλέγματα, άγχη, φοβίες, ενοχές ­ μην αφήνεστε σε απαισιόδοξες σκέψεις.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Πανσέληνος, στις 22, επηρεάζει κυρίως τους
γεννημένους γύρω στις 18 Φεβρουαρίου. Μπορεί να ματαιώσει ένα σχέδιό σας και
να φέρει απογοητεύσεις από φίλους ή ομοϊδεάτες.

ΙΧΘΥΕΣ

(19 Φεβρουαρίου - 20 Μαρτίου). Η Πανσέληνος, στις 22, στον Τοξότη επηρεάζει
πιο άμεσα τους γεννημένους γύρω στις 20 Φεβρουαρίου. Προσοχή σε θέματα υγείας.
Προφυλάξτε την καριέρα και τη δημόσια εικόνα σας.

ΚΡΙΟΣ

(21 Μαρτίου - 19 Απριλίου). Η Πανσέληνος, στις 22, στον Τοξότη επηρεάζει
ταξίδια, σπουδές, δίκες, μίντια, εκδόσεις, τέχνη, εξωτερική πολιτική,
συγγενείς εξ αγχιστείας και πρόσωπα που μένουν μακριά. Αποφύγετε παραβάσεις νόμων.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15836N481</ED>
<ID>
ID:167818

</ID><URL>http://ta-nea.dolnet.gr/neaweb/neafile.print_unique?e=A&f=15836&m=N48&aa=1</URL></REF>


Article

<CATEGORY>vin10</CATEGORY>

 <H5>Η ΑΕΚ 78-77 ΤΟΝ ΟΛΥΜΠΙΑΚΟ ΚΑΙ Η ΜΟΝΟΜΑΧΙΑ ΞΑΝΑΡΧΙΖΕΙ
</H5><H2>Νίκη σε θρίλερ
</H2>
<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15836O001</ED>
<ID>
ID:167835

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O00&aa=1</URL></REF>


Article

<CATEGORY>vin10</CATEGORY>

 <H2>Σαφάρι στην Ευρώπη ο Μπάγιεβιτς
</H2><H2>(Εικόνα μεγέθους : 7875 bytes)
σελίδα 3
</H2>
<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15836O002</ED>
<ID>
ID:167883

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O00&aa=2</URL></REF>


Article

<CATEGORY>vin10</CATEGORY>

 <H2>Αγκαλιά με την πρόκριση (Εικόνα μεγέθους : 5029 bytes)
</H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15836O003</ED>
<ID>
ID:167922

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O00&aa=3</URL></REF>


Article

<CATEGORY>vin10</CATEGORY>

 <H2>Πρόταση ΠΑΟΚ για τον Καλλιτζάκη
</H2><H2>(Εικόνα μεγέθους : 9183 bytes)
</H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15836O004</ED>
<ID>
ID:167949

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O00&aa=4</URL></REF>


Article

<CATEGORY>vin10</CATEGORY>

 <H2>Ο Ρονάλντο οδήγησε την Μπάρτσα στο τρόπαιο
</H2>
ΜΕ ΕΝΑ πέναλτι που κέρδισε και εκτέλεσε στο 38ο λεπτό ο Ρονάλντο (στη φωτό με
το τρόπαιο), η Μπαρτσελόνα κατέκτησε το Κύπελλο Κυπελλούχων από την Παρί Σεν Ζερμέν.

σελίδα 3

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15836O005</ED>
<ID>
ID:167964

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Παιχνίδι με τις κληρώσεις διαιτητών
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15836O006</ED>
<ID>
ID:167972

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O00&aa=6</URL></REF>


Article

<CATEGORY>vin10</CATEGORY>

 <H5></H5><H2>Ιωαννίδης: Φιλίππου και στην ΠΑΕ
</H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15836O007</ED>
<ID>
ID:167977

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O00&aa=7</URL></REF>


Article

<CATEGORY>vin10</CATEGORY>

 <H5>Ο ΠΑΟΚ ΠΡΟΣΦΕΡΕΙ ΣΤΟΝ ΚΑΛΛΙΤΖΑΚΗ 150 ΕΚΑΤ. ΓΙΑ ΣΥΜΒΟΛΑΙΟ 3 ΧΡΟΝΩΝ
</H5><H2>Φεύγει ο Μάρκος, πρόταση στον αρχηγό
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΣΕ ΜΙΑ κλωστή κρέμεται πλέον η καριέρα του Δημήτρη Μάρκου στον
Παναθηναϊκό! Ο 26χρονος μέσος είναι έτοιμος να φύγει από την ομάδα, αφού ο
πρόεδρος Γ. Βαρδινογιάννης δεν συζητεί καν την περίπτωση υπογραφής συμβολαίου
διάρκειας μικρότερης των πέντε χρόνων.

Ο Μάρκος, από την πλευρά του, επ' ουδενί δέχεται να υπογράψει πενταετές
συμβόλαιο κι έτσι μοιραία επίκειται το διαζύγιο. Ο παίκτης υποστηρίζει ότι
έχει προτάσεις από άλλες ομάδες, αλλά δεν αποκαλύπτει ούτε τις ομάδες ούτε το
ύψος της προσφοράς που του έχουν κάνει.

Ο ΚΑΛΛΙΤΖΑΚΗΣ

Ο ΠΑΟΚ είναι η ομάδα που επιθυμεί να αποκτήσει τον Γιάννη Καλλιτζάκη. Οι
Θεσσαλονικείς προσφέρουν 150.000.000 δραχμές στον αρχηγό του ΠΑΟ για συμβόλαιο
τριών χρόνων, αλλά το ίδιο ποσό προσφέρει και ο Παναθηναϊκός (για πέντε χρόνια).

Ο Καλλιτζάκης δεν θέλει να φύγει από τον Παναθηναϊκό, αλλά ακόμη δεν έχει
απαντήσει σε καμία προσφορά, περιμένοντας προφανώς βελτιωμένη πρόταση από την
ομάδα του.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15836O011</ED>
<ID>
ID:167836

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O01&aa=1</URL></REF>


Article

<CATEGORY>vin10</CATEGORY>

 <H2>Ντόκεν: Θα βρούμε τον ιδανικό παίκτη
</H2>
«ΘΑ ΠΡΟΣΠΑΘΗΣΟΥΜΕ να βρούμε τον ιδανικό παίκτη για τον Παναθηναϊκό.
Υπάρχουν αρκετοί προικισμένοι ποδοσφαιριστές στη χώρα μου. Ψηλά, δυνατά
παιδιά. Δυστυχώς χάσαμε τον Φλο, που πήγε στην Τσέλσι. Τίποτα όμως δεν τελείωσε».

Ο Άρνε Ντόκεν, αγαπημένο παιδί του Παναθηναϊκού και προσωπικός φίλος του
προέδρου, μιλάει τηλεφωνικά στην «ΟΜΑΔΑ». Τον εντοπίσαμε χθες το μεσημέρι
σπίτι του και όπως πάντα ευγενής και ειλικρινής δέχτηκε να μας σκιαγραφήσει
τον παίκτη (ή τους παίκτες) που αναζητεί ο Παναθηναϊκός στη Νορβηγία:

«Έχουμε δει μαζί με τον Καρούλια αρκετούς ποδοσφαιριστές, αλλά ακόμη δεν
έχουμε καταλήξει σε συγκεκριμένη πρόταση. Μας ενδιαφέρουν παίκτες που
αγωνίζονται σε διάφορες θέσεις».

­ Πώς χάθηκε ο Φλο;

«Είχα προτείνει τον Αντρέ Φλο, αλλά η Τσέλσι έδρασε ακαριαία. Πλήρωσε βέβαια
περίπου 3.200.000 δολάρια (900.000.000 δραχμές!) και τον απέκτησε. Έτσι τώρα
ψάχνουμε κάτι άλλο».

­ Η γνώμη σας για τον Μπράντμπακ και τον Σκάμελσρουντ;

«Πολύ καλοί παίκτες. Τους είδαμε με τον Νίκο στο ματς Λιν - Ρόζενμποργκ. Θα
παρακολουθήσουμε, φυσικά, κι άλλους. Είμαστε σε συνεχή αναζήτηση. Ο Μπράντμπακ
είναι άσος, αλλά κοστίζει περίπου όσο και ο Φλο».

­ Θα έρθετε στην Ελλάδα;

«Και βέβαια θα έρθω! Ο Παναθηναϊκός είναι η ομάδα μου και η Ελλάδα μέσα στην
καρδιά μου».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15836O012</ED>
<ID>
ID:167884

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O01&aa=2</URL></REF>


Article

<CATEGORY>vin10</CATEGORY>

 <H2>Χωρίς Βάντσικ κόντρα στον ΟΦΗ
</H2><H2></H2>
ΕΝΟΧΛΗΣΕΙΣ αισθάνθηκε χθες ο Γιόζεφ Βάντσικ και εγκατέλειψε την προπόνηση.

Ο Πολωνός κίπερ που εδώ και μέρες υποφέρει από λουμπάγκο, ακόμη δεν έχει
αποθεραπευτεί 
και φυσικά θ' απουσιάσει από τον αγώνα της Κυριακής με τον ΟΦΗ στο Στάδιο.

Ο Βάντσικ έκανε ήδη μαγνητική τομογραφία, αλλά ακόμη οι γιατροί δεν πήραν τα
αποτελέσματα. 
Αν συνεχιστεί αυτή η κατάσταση, ο τερματοφύλακας των «πρασίνων» 
δεν θα παίξει άλλο παιχνίδι φέτος.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15836O013</ED>
<ID>
ID:167923

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O01&aa=3</URL></REF>


Article

<CATEGORY>vin10</CATEGORY>

 <H5>ΝΕΑΡΟΙ ΠΑΙΚΤΕΣ ΠΟΥ ΚΟΣΤΙΖΟΥΝ ΛΙΓΑ ΚΑΙ ΥΠΟΣΧΟΝΤΑΙ ΠΟΛΛΑ Ο ΜΕΤΑΓΡΑΦΙΚΟΣ ΣΤΟΧΟΣ
ΤΗΣ ΑΕΚ
</H5><H2>Με σταγονόμετρο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΤΗΝ ΕΥΡΩΠΑΪΚΗ αγορά «χτενίζει» η ΑΕΚ προκειμένου να βρει παίκτη ικανό να
ανταποκριθεί στις απαιτήσεις της Κυπελλούχου. Για την ακρίβεια ψάχνει «χρυσό»
στο σκοτάδι, δίνοντας (προσφέροντας) ελάχιστα ανταλλάγματα.

Είναι σαφές ότι η ΑΕΚ δεν θα... σπρώξει (αν τα πράγματα μείνουν ως έχουν)
πολλά χρήματα στο μεταγραφικό παζάρι. Και αναζητεί νεαρούς κατά κύριο λόγο
παίκτες, που κοστίζουν λίγα και υπόσχονται πολλά! Με δεδομένο ότι «παίρνεις
ανάλογα με το τι δίνεις», μην περιμένετε ηχηρά ονόματα. Εκτός κι αν υπάρξει ­
στο τέλος ­ η έκπληξη.

Χθες διέρρευσε ότι η ΑΕΚ έστειλε φαξ που επιβεβαιώνει ενδιαφέρον για Φινλανδό
ποδοσφαιριστή! Λέγεται μάλιστα ότι θα έρθει στην Ελλάδα προκείμενου να δοκιμαστεί...

Το ονόματα που «παίζουν» είναι πολλά. Μεγάλος και ο αριθμός των προτάσεων.
Εξετάζονται περιπτώσεις από τη Βουλγαρία, τη Ρουμανία, τη Ρωσία και τη Γεωργία
(Τζαμαραούλι). Όσο για τον Ανδρέα Σταματιάδη, ναι μεν επέστρεψε από την
Πολωνία έτοιμος να καταθέσει προτάσεις για νεαρούς, επιθετικούς, εξελίξιμους
παίκτες, το ερώτημα που τίθεται όμως είναι πού θα τις καταθέσει! Εκτός κι αν
οι διοικούντες ήδη διέγνωσαν ότι η συγκεκριμένη αγορά είναι ακριβή.

Σχετικά με τους (Έλληνες) παίκτες των οποίων λήγουν τα συμβόλαια, κινήσεις
αναμένονται από στιγμή σε στιγμή. Η ΑΕΚ θα ήταν ευτυχής να έκλεινε τους
Μπορμπόκη, Βλάχο, Μπατίστα δίνοντας 35-45 εκατ. τον χρόνο, δύσκολα όμως θα
έχουμε σύμπτωση απόψεων. Όχι μόνο διότι τις δύο πλευρές χωρίζουν τα οικονομικά
δεδομένα, αλλά και γιατί οι παίκτες φοβούνται το μέλλον της ΑΕΚ αν δεν
ξεκαθαρίσει η κατάσταση. Αυτό ενδέχεται να επηρεάσει και τις άλλες μεταγραφές
­ άρα οι αρμόδιοι καλούνται σύντομα να βρουν λύση και η ομάδα την ηρεμία της,
ώστε να πρωταγωνιστήσει και την επόμενη χρονιά.

Στο διοικητικό τοπίο, τα πάντα είναι θολά! Ο Μ. Τροχανάς φαίνεται
αποφασισμένος να πουλήσει και στο περιβάλλον του λέει συνεχώς ότι «αυτό θα
γίνει σίγουρα». Από πού αντλεί αυτή την αισιοδοξία δεν έχει εξακριβωθεί,
ωστόσο «κάτι λέει» η βεβαιότητα. Είναι χαρακτηριστικό ότι ο μεγαλομέτοχος
ανέμενε ακόμη και κίνηση από τον κ. Φιλίππου! Ο πρόεδρος του ΤΑΚ δεν
ξεκαθάρισε τις προθέσεις του, ούτε το αν υφίσταται θέμα συνεργασίας
(οποιασδήποτε μορφής) με τον Δημήτρη Μελισσανίδη.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15836O021</ED>
<ID>
ID:167840

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O02&aa=1</URL></REF>


Article

<CATEGORY>vin10</CATEGORY>

 <H2>Νέα «κόντρα» για την κλήρωση των διαιτητών
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

ΒΑΘΑΙΝΕΙ το χάσμα ανάμεσα στην Επιτροπή Διαιτησίας και την ΕΠΑΕ, με
απρόβλεπτες συνέπειες για το ποδόσφαιρο. 
Χθες στα γραφεία της διοργανώτριας αρχής έγινε νέα κλήρωση διαιτητών για τους
αγώνες Α' και Β' Εθνικής της Κυριακής, με τη συμμετοχή στην κληρωτίδα του
διαιτητή Νίκου Αγγελάκη από τη Θεσσαλονίκη, για τον οποίο είχε ακυρωθεί η
κλήρωση της Τρίτης. Δεν έδωσε όμως το «παρών» ο πρόεδρος της Επιτροπής Ορισμού
Διαιτητών Διονύσης Βούλγαρης, αντιδρώντας με αυτόν τον τρόπο ως μέλος της
Επιτροπής Διαιτησίας στην απόφαση της Επιτροπής Εφέσεων να δικαιώσει τον Νίκο
Αγγελάκη και να τον επαναφέρει στον πίνακα Α' Εθνικής.

Η απουσία του κ. Βούλγαρη σύμφωνα με τον κανονισμό διαιτησίας επιφέρει ακύρωση
της κλήρωσης, καθώς δεν υπήρχε άλλο μέλος της Επιτροπής Διαιτησίας για να τον
αναπληρώσει. Αυτό άλλωστε υποστήριξε με χθεσινή δήλωσή του και ο πρόεδρος της
Επιτροπής Διαιτησίας Μάκης Γερμανάκος, επικαλούμενος τέσσερις λόγους: α) Τη
συμμετοχή του Αγγελάκη στην κληρωτίδα, β) Τη μη παρουσία του κ. Βούλγαρη ή
άλλου μέλους της Ε.Δ. στη διαδικασία της κλήρωσης, γ) Στο γεγονός ότι
διαιτητές μεγάλης ετοιμότητας κληρώθηκαν σε αξιολογημένα παιχνίδια Β' Εθνικής
χωρίς την έγκριση της Επιτροπής Διαιτησίας και δ) Την εγκυρότητα ή ακυρότητα
της κλήρωσης αποφασίζει η Επιτροπή Εφέσεων της ΕΠΟ ή το Δ.Σ. της Ομοσπονδίας.

Από την πλευρά της ΕΠΑΕ, ο πρόεδρός της κ. Δέδες απέφυγε να πάρει
κατηγορηματική θέση, λέγοντας: «Σύμφωνα με τον κανονισμό διαιτησίας, αν
απουσιάζει ο πρόεδρος της Επιτροπής Ορισμού προεδρεύει το αρχαιότερο μέλος και
στη συγκεκριμένη περίπτωση ο κ. Αλεξόπουλος. 
Δεν είναι η πρώτη φορά που συμβαίνει αυτό. Νομίζω ότι νόμιμα έγινε η κλήρωση.
Ο κ. Βούλγαρης κλήθηκε νομότυπα, αλλά λόγω κωλύματος δεν μπορούσε να έλθει
στην κλήρωση».

Το θέμα θα συζητηθεί στη σημερινή συνεδρίαση της ΕΠΟ και υπάρχουν οι εξής
εκδοχές: α) Να κριθεί άκυρη η χθεσινή κλήρωση και να ισχύσει αυτή της Τρίτης,
β) Να κριθεί άκυρη της Τρίτης και να ισχύσει η χθεσινή και γ) Να κριθούν
άκυρες και οι δύο και να γίνει νέα κλήρωση σήμερα το απόγευμα.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15836O022</ED>
<ID>
ID:167888

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O02&aa=2</URL></REF>


Article

<CATEGORY>vin10</CATEGORY>

 <H2>Παράταση για «2» ζήτησε ο Απόλλωνας
</H2><H2></H2>
Ο ΚΩΣΤΑΣ Αλαμάνος ζήτησε χθες από τον Ερυθρό Αστέρα την παράταση του δανεισμού
στον Απόλλωνα για ένα ακόμα χρόνο των Μιλόγιεβιτς και Νταμιάνοβιτς. Η ενέργεια
αυτή του προέδρου της ομάδας της Ριζούπολης εκτιμάται σαν κίνηση καλής θέλησης
ενόψει της σημερινής συνάντησης (σ.σ.: αναβλήθηκε το χθεσινό ραντεβού) με τον
Μπάμπη Τεννέ. Βασικό θέμα είναι η παραμονή ή όχι του προπονητή στην ομάδα. Ο
κ. Τεννές πάντως θέλει τη διαβεβαίωση του προέδρου της ομάδας της Ριζούπολης
ότι οι στόχοι την επόμενη χρονιά θα είναι διαφορετικοί και όχι μόνο η παραμονή
στην κατηγορία.

*** Σε φιλικό αγώνα που έγινε χθες στο γήπεδο Μενιδίου, ο Απόλλων
νίκησε 6-0 την τοπική ΑΕ. Τρία γκολ σημείωσε ο Ντικουμέ και από ένα οι Έρακ,
Σακελλαρίδης και κάποιος υπό δοκιμή.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15836O023</ED>
<ID>
ID:167927

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O02&aa=3</URL></REF>


Article

<CATEGORY>vin10</CATEGORY>

 <H2>Πέντε παίκτες σε αναμονή!
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΜΕΤΑ ΤΗΝ επίτευξη του πρώτου στόχου του Αθηναϊκού, δηλαδή την παραμονή στην Α'
Εθνική, η διοίκηση της ομάδας του Βύρωνα άρχισε να προετοιμάζεται για την
επόμενη περίοδο. 
Ο Χρήστος Αρχοντίδης δοκιμάζει καθημερινά ποδοσφαιριστές, ενώ κύριο μέλημα της
διοίκησης είναι η ανανέωση των συμβολαίων πέντε ποδοσφαιριστών. 
Ο Τάσος Χατζηαγγελής ακόμα δεν έχει αποφασίσει αν θα συνεχίσει το ποδόσφαιρο ή
θα σταματήσει, ενώ άγνωστο παραμένει αν θα παραμείνει στην ομάδα ο Σωτήρης
Μαυρομμάτης. Τα άλλα συμβόλαια είναι του Χρήστου Βελλή, του Περικλή
Παπαποστόλου και του Νίκου Κεφαλά.

*** Ισόπαλο 3-3 τελείωσε το φιλικό παιχνίδι μεταξύ Αθηναϊκού-Δόξας
Βύρωνα. Τα γκολ για τους «Λόρδους» πέτυχαν οι Τσιρώνης, Αθανασόπουλος,
Αρμίλαγος, ενώ για τη Δόξα οι Γκαβασιάδης, Καρύδης, Αλεξανδρόπουλος. 
Στο χθεσινό παιχνίδι δεν πήραν μέρος ο Μαυρομμάτης, που αισθάνεται ενοχλήσεις
στο πόδι, ο Βελλής που έχει πρόβλημα στους κοιλιακούς, ενώ ο Τζανής Μόνος
γυμνάστηκε μόνος του.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15836O024</ED>
<ID>
ID:167952

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O02&aa=4</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ το έκτακτο
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15836O025</ED>
<ID>
ID:167966

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O02&aa=5</URL></REF>


Article

<CATEGORY>vin10</CATEGORY>

 <H5>Ο ΜΠΑΓΙΕΒΙΤΣ ΤΟ ΣΑΒΒΑΤΟ ΣΤΗ ΓΑΛΛΙΑ ΒΛΕΠΕΙ ΤΟΝ ΣΕΡΒΟ ΜΙΛΙΝΚΟΒΙΤΣ
</H5><H2>Ψάχνει στην Ευρώπη
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΔΙΠΛΗ αποστολή του Ντούσαν Μπάγιεβιτς στην Ευρώπη για την ενίσχυση της
επιθετικής γραμμής του Ολυμπιακού. Ο Ντούσκο θα ταξιδέψει το Σάββατο στη
Γαλλία για να παρακολουθήσει τον αγώνα Νις - Μετς και η προσοχή του θα είναι
στραμμένη στον 29χρονο Σέρβο μέσο Ζόραν Μιλίνκοβιτς, στον 30χρονο Λιβεριανό
επιθετικό Τζέιμς Ντεμπά της Νις και στον 24χρονο Γάλλο φορ της Μετς Ρομπέρ Πιρές.

Η περίπτωση μεταγραφής του Πιρές στον Ολυμπιακό θα πρέπει να αποκλειστεί,
καθώς ο ποδοσφαιριστής θεωρείται το μεγάλο ανερχόμενο αστέρι του γαλλικού
πρωταθλήματος και το κόστος της μεταγραφής του ξεπερνάει το ενάμισι δισ. Ο
Λιβεριανός θα μείνει ελεύθερος αλλά δεν βρίσκεται στις πρώτες θέσεις στη λίστα
του Μπάγιεβιτς. Από τους πρώτους παραμένει ο Νορβηγός φορ της Λίλεστρομ Γκάιρ
Φρίγκαρντ, τον οποίο θέλει να παρακολουθήσει τη Δευτέρα στο Όσλο στο παιχνίδι
με τη Βίγκιν. Η Νορβηγία αναμένεται να είναι λοιπόν ο δεύτερος σταθμός του
«ερυθρόλευκου» προπονητή, ο οποίος εξετάζει το ενδεχόμενο να μεταβεί και στην
Ισπανία. Στην περίπτωση αυτή δεν θα πάει στη Νορβηγία και από τη Γαλλία θα
αλλάξει δρομολόγιο για την Ισπανία, όπου αγωνίζονται δεκάδες Σέρβοι ποδοσφαιριστές.

Όσον αφορά τη θέση του χαφ, πρώτος στη λίστα του Μπάγιεβιτς είναι ο Σέρβος της
Άστον Βίλα Σάσα Τσούρτσιτς, ο οποίος θέλει να συνεχίσει την καριέρα του στον
Ολυμπιακό. Οι διαπραγματεύσεις των δύο πλευρών θα μπουν σε τελική ευθεία μετά
την επιστροφή της Άστον Βίλα από τις ΗΠΑ (την ερχόμενη Πέμπτη), όπου βρίσκεται
σε περιοδεία.

Ο Μπάγιεβιτς έχει ως εναλλακτικές λύσεις στη θέση του φορ τον Σουηδό της ΑΙΚ
Στοκχόλμης Πασκάλ Σίμσον και τον Βόσνιο Μέχο Κόντρο της Τενερίφης.

Οι Ίβιτς, Αλεξανδρής πρόκειται να κληθούν σήμερα ή αύριο από τον Ολυμπιακό για
το θέμα της ανανέωσης των συμβολαίων του. Πρόθεση της διοίκησης είναι να
συνεχίσουν και οι δύο την καριέρα τους στον Πειραιά.

*** Η Ποδοσφαιρική Ομοσπονδία της Κύπρου κάλεσε τον Σίνισα Γκόγκιτς
στις 14 Μαΐου προκειμένου να τον βραβεύσει ως καλύτερο ποδοσφαιριστή της
εθνικής ομάδας την αγωνιστική περίοδο 1996-97.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15836O031</ED>
<ID>
ID:167841

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O03&aa=1</URL></REF>


Article

<CATEGORY>vin10</CATEGORY>

 <H2>Το τρόπαιο στην Μπάρτσα
</H2>
ΕΝΑ ΑΚΟΜΗ τρόπαιο προστέθηκε στην πλούσια τροπαιοθήκη της Μπαρτσελόνα. Η ομάδα
του Μπόμπι Ρόμπσον κατέκτησε χθες το Κύπελλο Κυπελλούχων Ευρώπης, νικώντας 1-0
την Παρί Σεν Ζερμέν.

Ο αγώνας, που διεξήχθη στο κατάμεστο «Ντε Κούιπ» του Ρότερνταμ, ήταν
συναρπαστικός και με σχετικά καλή ποιότητα. Η κάτοχος Παρί δεν κατάφερε να
διατηρήσει τα σκήπτρα, κυρίως διότι σε κρίσιμες φάσεις μίλησε η κλάση των
«αστέρων» της Μπάρτσα.

Το «χρυσό» γκολ σημειώθηκε στο 37' με πέναλτι που χτύπησε ο Ρονάλντο. Είναι
χαρακτηριστικό ότι το κέρδισε ο ίδιος ο Βραζιλιάνος, όταν ανατράπηκε από τον
Ν' Γκοτί. Η «Μπάρτσα» ίσως μπορούσε να φτάσει ευκολότερα στη νίκη, ωστόσο ο
διαιτητής Μπερκ της αρνήθηκε γκολ που πέτυχε με κεφαλιά στο 28' ο Φερνάρντο
Κόουτο. Ο ρέφερι... ανακάλυψε φάουλ επιθετικό του Ποπέσκου και μάλλον
επρόκειτο για εφεύρεση!

Στο δεύτερο ημίχρονο, η Παρί του Ρικάρντο Γκόμεζ και των άσων που δεν φάνηκαν
ιδιαίτερα Ράι-Λεονάρντο, άγγιξε την ισοφάριση στο 58' όταν πλασέ του Πατρίς
Λοκό σταμάτησε στο δεξί δοκάρι του Βίτορ Μπάια. Δοκάρι είχε και η Μπαρτσελόνα,
προς το τέλος του αγώνα (86') και μάλιστα, διπλό! Σε κοντινό σουτ του Λουίς
Φίγου, κατόπιν έξοχης «σκαφτής» πάσας του Χρίστο Στόιτσκοφ.

Σημειώνεται, ότι η Μπάρτσα έφτασε τις τέσσερις κατακτήσεις του Κυπέλλου
Κυπελλούχων και άρα απόλυτα δικαιολογημένοι οι πανηγυρισμοί των Καταλανών και
των αρχηγών Ποπέσκου - Γκιγιέρμο Αμόρ, όταν σήκωσαν στον ολλανδικό ουρανό το
βαρύτιμο έπαθλο.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15836O032</ED>
<ID>
ID:167889

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O03&aa=2</URL></REF>


Article

<CATEGORY>vin10</CATEGORY>

 <H2>Ήττα μόνο για την Καρδίτσα
</H2>
ΜΟΝΟ η Καρδίτσα γνώρισε την ήττα από τους πρωτοπόρους του Βορείου Ομίλου στη
χθεσινή 29η αγωνιστική του πρωταθλήματος της Γ' Εθνικής.

Πάντως η Καρδίτσα παρέμεινε στο «ρετιρέ» της βαθμολογίας, παρά την απώλεια
(2-1) που είχε στα Γιαννιτσά από την τοπική Αναγέννηση. Στο Καλοχώρι οι ΗΛΤΕΞ
Λύκοι επικράτησαν με 3-0 του Ολυμπιακού Βόλου και διατήρησαν το προβάδισμα των
4 βαθμών από τους διώκτες τους. 
Ο Απόλλων Λάρισας έμεινε στο «κυνήγι» της ανόδου, αφού νίκησε με 2-1 τον
Πιερικό στην Κατερίνη, όπως και ο Τύρναβος που επιβλήθηκε εντός έδρας με 3-1
του Ποσειδώνα Νέας Μηχανιώνας.

Όλα τα αποτελέσματα: Ορέστης Ορ. - Αγρ. Αστέρας 1-0, Λαμία - Ηρακλής Πτολ.
1-1, Πιερικός - Απόλλων Λαρ. 1-2, Αετός Σκ. - Αλμωπός Αρ. 5-1, Νιγρίτα -
Αμπελόκηποι 0-1, Αν. Γιαννιτσών - Αν. Καρδίτσας 2-1, Αν. Άρτας - Αν. Κολινδρού
5-1, Τύρναβος - Ποσειδών Ν.Μ. 3-1, ΗΛΤΕΞ Λύκοι - Ολυμπιακός Β. 3-0.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15836O033</ED>
<ID>
ID:167928

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O03&aa=3</URL></REF>


Article

<CATEGORY>vin10</CATEGORY>

 <H5>ΕΞΑΙΡΕΤΙΚΗ ΧΑΡΑΚΤΗΡΙΣΕ ΤΗΝ ΕΛΛΗΝΙΚΗ ΥΠΟΨΗΦΙΟΤΗΤΑ ΓΙΑ ΤΗΝ ΟΛΥΜΠΙΑΔΑ ΤΟΥ 2004 Ο
ΑΘΑΝΑΤΟΣ ΤΗΣ ΔΟΜΙΝΙΚΑΝΗΣ ΔΗΜΟΚΡΑΤΙΑΣ, ΜΟΥΝΙΟΘ ΠΕΝΙΑ
</H5><H2>Μπράβο σε όλα
</H2>
ΕΞΑΙΡΕΤΙΚΗ από κάθε άποψη χαρακτήρισε την ελληνική υποψηφιότητα για τους
Ολυμπιακούς Αγώνες του 2004, ο Μουνιόθ Πένια, που ολοκλήρωσε χθες την επίσκεψή
του στην Αθήνα. Το μέλος της ΔΟΕ από τη Δομινικανή Δημοκρατία χθες βράδυ
φύτεψε την τέταρτη ελιά στο «Άλσος των Ελαιών» του Ολυμπιακού Πάρκου της
Αθήνας και, χωρίς να κρύψει τη συγκίνησή του για την πρωτοτυπία του «Αθήνα
2004», υπερθεμάτισε της ελληνικής υποψηφιότητας, δίνοντας έμφαση στο αληθινό
πνεύμα των Ολυμπιακών Αγώνων.

Από την πλευρά της η πρόεδρος του «Αθήνα 2004» κ. Γιάννα Δασκαλάκη -
Αγγελοπούλου, σχολιάζοντας τις δηλώσεις του μέλους της ΔΟΕ, είπε:
«Διαπιστώνουμε ότι εκτιμάται ιδιαιτέρως η υποψηφιότητα της Αθήνας, όμως είναι
νωρίς ακόμα για συμπεράσματα. Αυτό πού έχει σημασία είναι ότι τα μέλη της ΔΟΕ
εκτιμούν όλες τις παραμέτρους, την τεχνική αρτιότητα και ό,τι άλλο διαθέτει η
Αθήνα, πού αποδεικνύουν τη δυνατότητά της να διοργανώσει τους Ολυμπιακούς Αγώνες.0/00

Νέοι εθελοντές

18297) Πλατανάκης Νικόλαος, Εύβοια. 18298) Σελάμη Μαρία, Ν. Ιωνία Βόλος.
18299) Σελάμη Ελένη, Ν. Ιωνία Βόλος. 18300) Καρατζάς Αθανάσιος, Λιβαδειά.
18301) Βενέτη Νάνση, Γαλάτσι. 18302) Νικολούτσου Χρύσα, Πύργος Ηλείας. 18303)
Ναΐδης Παρασκευάς, Αγ. Βαρβάρα. 18304) Γιαννόγλου Δημήτρης, Θεσσαλονίκη.
18305) Σπανάκης Ιωάννης, Ηράκλειο Κρήτη. 18306) Στεφάνου Ντάριο, Αθήνα. 18307)
Αλεξανδροπούλου Ασημίνα, Αμπελόκηποι. 18308) Χαματζόγλου Δημήτρης, Κως. 18309)
Κατσαρός Κωνσταντίνος, Μεσολόγγι. 18310) Τουρή Παρασκευή, Αθήνα. 18311) Ράπτη
Ελένη, Θεσσαλονίκη. 18312) Μαμουλέζος Νικόλαος, Ν. Ψυχικό. 18313) Τζώρτζης
Γιάννης, Καλλιθέα. 18314) Τσιτόπουλος Λεωνίδας, Αθήνα. 18315) Τρύφωνος Τάσος,
Ζωγράφου. 18316) Μπαστακού Μαριάνθη, Καλαμάτα. 18317) Μπλάνα Αγγελική, Αγ.
Παρασκευή. 18318) Αράου Ιωσηφίνα, Άσπρα Σπίτια. 18319) Μπλάνα Δήμητρα, Αγ.
Παρασκευή. 18320) Μπλάνα Ειρήνη, Αθήνα. 18321) Τσερδάνη Θελξιόπη, Μυτιλήνη.
18322) Μπόνιος Απόστολος, Βριλήσσια. 18323) Γαλανόπουλος Δημήτρης, Πύργος
Ηλείας. 18324) Αλεξανδρίδη Χριστίνα, Εκάλη. 18325) Γριβάκη Κατερίνα, Κ.
Πατήσια. 18326) Σπανάκης Αντώνης, Διόνυσος. 18327) Κούρνια Ελένη, Αθήνα.
18328) Καμπύλη Ασπασία, Αθήνα. 18329) Σαλής Αναστάσιος, Αγ. Στέφανος. 18330)
Ζερδέβα Ειρήνη, Αθήνα. 18331) Τρικάτσουλα Σαβίνα, Ν. Κηφισιά. 18332)
Καρούντζου Θεοδώρα, Αθήνα. 18333) Χειραναγνωστάκη Χριστιάνα, Αθήνα. 18334)
Φατούρου Κατερίνα, Ν. Κηφισιά. 18335) Φλάμαν Βιργινία, Διόνυσος. 18336)
Καραβασίλη Χαρά, Κ. Χαλάνδρι. 18337) Τσίρου Ουρανία, Αθήνα. 18338) Σπύρου
Σμαράγδα, Διόνυσος. 18339) Ζήρου Βανέσσα, Περιστέρι. 18340) Ζαλαχώρη Ιωάννα,
Αθήνα. 18341) Ελευθεριάδου Γιώτα, Γαλάτσι. 18342) Σούμα Θεοδώρα, Πολιτεία.
18343) Ταταράκη Κατερίνα, Γαλάτσι. 18344) Φλεριανού Ελένη, Αθήνα. 18345)
Τσιμπουκάκη Αικατερίνη, Μαρούσι. 18346) Βεσσαλά Αγγελική, Αθήνα. 18347)
Δερνίκου Δήμητρα, Κολωνός. 18348) Χωριανόπουλος Κώστας, Γαλάτσι. 18349)
Γιαννοπούλου Κατερίνα, Μαρούσι. 18350) Ανδρουτσοπούλου Αντωνία Ελένη, Δροσιά.
18351) Καπώνη Μαρία, Αθήνα. 18352) Αναγνωστοπούλου Λυδία, Κηφισιά. 18353)
Καράγιωργα Κατερίνα, Χαλάνδρι. 18354) Αθανασόπουλος Γεώργιος, Αθήνα. 18355)
Γεωργακόπουλος Γιάννης, Μαρούσι. 18356) Βενάρδου Χριστίνα, Εκάλη. 18357) Μπαλή
Ελένη, Αγ. Στέφανος. 18358) Μαντρατζή Ελένη, Χαλάνδρι. 18359) Μπανταβάνου
Αθανασία, Κηφισιά. 18360) Γεωργακοπούλου Χαρούλα, Βαρυμπόμπη. 18361) Δάρα
Πέρη, Κηφισιά. 18362) Λέκκου Σοφία, Ν. Φιλαδέλφεια. 18363) Γωγή Δήμητρα,
Βαρυμπόμπη. 18364) Δαλιάνη Αργυρώ, Αθήνα. 18365) Μπασούλης Κωνσταντίνος,
Αθήνα. 18366) Δανιηλίδου Κατερίνα, Μεταμόρφωση. 18367) Κουβιέλου Τερέζα, Κ.
Πατήσια. 18368) Ανδριανοπούλου Ελευθερία, Κηφισιά. 18369) Γιαννοπούλου Στέλλα,
Διόνυσος. 18370) Ζακάκη Πολύμνια, Χαλάνδρι. 18371) Αντωνοπούλου Κατερίνα,
Λυκόβρυση. 18372) Κουβιέλου Τερέζα, Κ. Πατήσια. 18373) Στεφάνου Γιάννης,
Χαλάνδρι. 18374) Βλαχοκώστα Αλεξάνδρα, Ιλιον. 18375) Μουρούτσου Χριστίνα,
Μαρούσι. 18376) Δρόσος Γιώργος, Κηφισιά. 18377) Καπκανίδου Μαρία, Αθήνα.
18378) Κουλούρη Μαρία, Αθήνα. 18379) Καραμπέτσου Ζωή, Αθήνα. 18380) Σωφρονά
Ρενάτα, Μαρούσι. 18381) Καμπουρόγλου Αναστασία, Αθήνα. 18382) Ερρίπη Μαρία,
Δροσιά. 18383) Ιωάννου Βάσω, Μεταμόρφωση. 18384) Στραγγαλινού Μαρία, Αθήνα.
18385) Λεβεντέρη Λήδα, Αθήνα. 18386) Κορτσέλη Μαρίνα, Αθήνα. 18387) Καράμπελα
Μαργαρίτα, Λόφος Σκουζέ. 18388) Κιτσάκη Μάρθα, Αθήνα. 18389) Καρκαλά Ασπιάννα,
Ν. Ερυθραία. 18390) Γρίβα Ελένη, Διόνυσος. 18391) Καλαϊτζίδη Έφη, Αθήνα.
18392) Δερμιτζάκης Γιάννης, Μαρούσι. 18393) Κασμιρόγλου Όλγα, Πολύδροσο.
18394) Λαδής Αλέξανδρος, Αθήνα. 18395) Αποσκίτης Χαράλαμπος, Χολαργός. 18396)
Καλλιτσίδη Μαρία, Πολύδροσο. 18397) Γρηγοροπούλου Αλεξάνδρα, Αθήνα. 18398)
Γιάλπα Αιμιλία, Διόνυσος. 18399) Γκίκα Αθηνά, Άνω Πατήσια. 18400) Κοτσιφά
Ολίβια, Ν. Ερυθραία. 18401) Λογοθέτης Ιωάννης, Περιστέρι. 18402)
Γεωργακοπούλου Πολυάννα, Αθήνα. 18403) Μητρομάρας Χριστόφορος, Βριλήσσια.
18404) Γεωργιάδης Κωνσταντίνος, Ν. Ερυθραία. 18405) Δρόσου Μαρία, Αθήνα.
18406) Στεφανοπούλου Κατερίνα, Αθήνα. 18407) Κωστάκου Γεωργία, Π. Ηράκλειο.
18408) Φιλίππου Έλενα, Αθήνα. 18409) Σιμιτόπουλος Πέτρος, Διόνυσος. 18410)
Κουβιέλου Μαρία, Κ. Πατήσια. 18411) Τριδήμας Γιώργος, Χαλάνδρι. 18412)
Μπαγέρης Γιάννης, Ν. Λιόσια. 18413) Ιατρίδου Λήδα, Μαρούσι. 18414) Τσιπούρα
Αθηνά, Ν. Κηφισιά. 18415) Λαμπράκης Γιώργος, Φιλοθέη. 18416) Ξύδη Παναγιώτα,
Πεύκη. 18417) Βέρρα Χριστίνα, Περισσός. 18418) Αποσκίτη Χαρούλα, Χολαργός.
18419) Μπούρου Μανώλια, Κηφισιά. 18420) Αλεξόπουλος Θεοδόσης, Ν. Φιλοθέη.
18421) Καρακώστα Ελένη, Κηφισιά. 18422) Κωστάκη Βικτωρία, Κ. Πατήσια. 18423)
Αξαοπούλου Δέσποινα, Αθήνα. 18424) Παπαγεωργίου Μαριάνθη, Πέυκη. 18425) Σπανού
Ναταλία, Κ. Πατήσια. 18426) Βλαχοκώστα Χαρίκλεια, Αθήνα. 18427) Βρακατσέλη
Ανδρομάχη, Χολαργός. 18428) Λαμπροπούλου Καλλιόπη, Θρακομακεδόνες. 18429)
Φλώρου Μαριάννα, Αθήνα. 18430) Καφετζή Εβίτα, Πατήσια. 18431) Γιαχνής
Δημήτρης, Αθήνα. 18432) Μαρζέλου Ευρυδίκη, Χαλάνδρι. 18433) Σούλτου Αλεξάνδρα,
Αθήνα. 18434) Νεοκλέους Κωνσταντίνος, Δροσιά.

18435) Mainetti Χριστίνα, Κηφισιά. 18436) Βαλκώνη Αθηνά, Αθήνα. 18437)
Κωνσταντινίδη Σοφία, Πεύκη. 18438) Βλασταρά Ναζαρέτα, Αθήνα. 18439) Μανιάκη
Δήμητρα, Κηφισιά. 18440) Ακάσογλου Μάρθα, Αθήνα. 18441) Μανίτσα Ευαγγελία,
Ίλιον. 18442) Τσιπλάκος Κωνσταντίνος, Παπάγου. 18443) Μασσαλή Ευαγγελία-Μαρία,
Τζιτζιφιές. 18444) Τζαβάρας Γιώργος, Αργυρούπολη. 18445) Τσάκα Ηλέκτρα,
Παπάγου. 18446) Γκανιάτσου Κλεοπάτρα, Μελίσσια. 18447) Χατζηγεωργίου Δανάη,
Καλαμάκι. 18448) Σφυρή Σταματία, Αθήνα. 18449) Χαραμή Φανή, Αθήνα. 18450)
Λιαράκου Ντίνα, Ν. Σμύρνη. 18451) Κουφάκου Μελίνα, Άλιμος. 18452) Μιγαδάκη
Ντίνα, Αθήνα. 18453) Μπαλφούσια Φαίδρα, Ν. Κυψέλη. 18454) Σκιαδά Χριστίνα,
Αθήνα. 18455) Τζανέτου Δήμητρα, Αθήνα. 18456) Κουνάδης Σπύρος, Άνω Ιλίσια.
18457) Κοντού Κατερίνα, Παπάγου. 18458) Σταματογιαννοπούλου Ειρήνη, Αγ.
Παρασκευή. 18459) Λιάκου Κατερίνα, Φιλοθέη. 18460) Καραχάλιου Μόνικα,
Αμπελόκηποι. 18461) Ηλιακίδης Τάσος, Μελίσσια. 18462) Κοντόπουλος Αλέξανδρος,
Χολαργός. 18463) Λιακάκης Οδυσσέας, Κυψέλη. 18464) Καραγιαννίδης Νικόλαος,
Αμπελόκηποι. 18465) Κανελλοπούλου Βασιλική, Π. Ψυχικό. 18466) Λιάτη Αικατερίνη
-Σοφία, Αθήνα. 18467) Μητσοτάκη Καλλιρρόη, Κηφισιά. 18468) Κουλής Γιώργος,
Χαλάνδρι. 18469) Καμηλάκης Γιάννης, Ζωγράφου. 18470) Γκίνης Χρήστος, Καλύβια
Αττικής. 18471) Γεαργουλιάς Θέμης, Κ. Πετράλωνα. 18472) Μιγαδάκης Γιώργος,
Αθήνα. 18473) Γιαννακάκης Ιωάννης, Χολαργός. 18474) Κόνδη Άννα, Κυψέλη. 18475)
Δαρατσιάνος Χάρης, Χαλάνδρι. 18476) Δραγώνα Μαυρέτα, Καλλιθέα. 18477)
Κλωνοπούλου Ελισάβετ, Πολύδροσο, Μαρούσι. 18478) Σταύρου Χριστίνα, Βύρωνας.
18479) Κρητικού Μανδάνη, Αθήνα. 18480) Τσαγκν Ζωή, Παπάγου. 18481) Λαζανά
Ειρήνη, Π. Ψυχικό. 18482) Σολωμού Αμαλία, Ίλιον. 18483) Μαντή Μάρω, Κολωνάκι.
18484) Στάθη-Δεδάκη Ιόλη, Χολαργός. 18485) Γιομελάκη Σοφία, Αθήνα. 18486)
Αποστολοπούλου Κυριακή, Αθήνα. 18487) Κεφαλά Χριστίνα, Άνω Ηλιούπολη. 18488)
Καπράλος Άγγελος, Αθήνα. 18489) Χαραμή Φανή, Χολαργός. 18490) Γουναρίδη
Δήμητρα, Παιανία. 18491) Ζαχαρίας Νικόλαος, Άνω Γλυφάδα. 18492) Βουδάρη
Μαριαλένα, Κολωνάκι. 18493) Βασαρδάκη Ματούλα, Π. Φάληρο. 18494)
Γιαννικόπουλος Κωνσταντίνος, Ν. Ψυχικό. 18495) Κοντόπουλος Νίκος, Αγ.
Παρασκευή. 18496) Φαράντου Σοφία, Παγκράτι. 18497) Καλογερόπουλος Ανδρέας,
Αθήνα. 18498) Σωτηροπούλου Ευαγγελία, Εξάρχεια. 18499) Πατράκος Γιώργος,
Χαλάνδρι. 18500) Αντωνοπούλου Νεφέλη, Αθήνα. 18501) Σαρρής Διονύσης, Αθήνα.
18502) Κουτρούλιας Νίκος, Γλυφάδα. 18503) Αγγελιδάκη Ειρήνη, Αθήνα. 18504)
Ανδρακάκου Βάλια, Κ. Χαλάνδρι. 18505) Δενδρινού Μαργαρίτα, Αθήνα. 18506)
Δαμαλίτη Νάγια, Αμπελόκηποι. 18507) Φίλης Ιωάννης, Λουτράκι. 18508)
Κανελλοπούλου Κατερίνα, Αγ. Ανάργυροι. 18509) Κανελλοπούλου Κωνσταντίνα, Αγ.
Ανάργυροι. 18510) Φωτοπούλου Κωνσταντίνα, Αμπελόκηποι. 18511) Παπαδουλάκης
Ζαχαρίας, Ελληνικό. 18512) Γκλιάτης Εμμανουήλ, Δάφνη. 18513) Λιαρμακοπούλου
Σταματίνα, Ηλιούπολη. 18514) Κουβελάς Περικλής, Πεύκη. 18515) Γεωργακοπούλου
Κατερίνα, Ν. Σμύρνη. 18516) Παπαδογιάννη Ελένη, Δάφνη. 18517) Αδαμοπούλου
Βάσω, Κερατσίνι. 18518) Παπαδογιάννη Μαρία, Δάφνη. 18519) Μπάλλας Δημήτρης,
Μελίσσια. 18520) Πατεράκη Αναστασία, Γλυφάδα. 18521) Κανελλόπουλος Μιχάλης,
Άλιμος. 18522) Αδαμίδου Βίκυ, Αγ. Δημήτριος. 18523) Μητρόπουλος Δημήτρης,
Παγκράτι. 18524) Πατερομιχελάκης Σωτήρης, Κορυδαλλός. 18525) Κουτσονίκα Θένια,
Π. Φάληρο. 18526) Παρίτση Μαρία, Αθήνα. 18527) Μιστιλλιόγλου Στράτος, Αθήνα.
18528) Γιαννουλάτου Ελευθερία, Π. Φάληρο. 18529) Μιστιλλιόγλου Ευφημία, Αθήνα.
18530) Μυράτ Σοφία, Π. Φάληρο. 18531) Βασιλειάδης Νίκος, Ν. Κόσμος. 18532)
Γιαννουλάτου Μαργαρίτα, Π. Φάληρο. 18533) Μαρτάκη Αριστέα, Π. Φάληρο. 18534)
Ροδοπούλου Ιλεάνα, Π. Φάληρο. 18535) Ζαβιτσάνου Ζιζέλ, Π. Φάληρο. 18536) Μυράτ
Μαργαρίτα, Π. Φάληρο. 18537) Γιαννουλάτου Κυριακή, Π. Φάληρο. 18538) Μυράτ
Άγγελος, Π. Φάληρο. 18539) Πασχαλίδης Κώστας, Αθήνα. 18540) Κύρου Ναταλία, Π.
Φάληρο. 18541) Μυτιληναίου Μαρία, Αγ. Δημήτριος. 18542) Μπαδγιεριτάκη Βάλια,
Κυψέλη. 18543) Παντελέων Ευαγγελία, Ν. Πεντέλη. 18544) Αργυρού Γεωργία, Ν.
Ψυχικό. 18545) Αργυρός Παναγιώτης, Ν. Ψυχικό. 18546) Αλεφαντή Γεωργία, Ν.
Ψυχικό. 18547) Μακρογιαννάκης Λαέρτης, Μελίσσια. 18548) Βάρσος Διονύσης,
Εξάρχεια. 18549) Κουτσογιαννοπούλου Κατερίνα, Άλιμος. 18550) Πετρά Νατάσσα,
Καισαριανή. 18551) Μάντζιου Αναστασία, Κυψέλη. 18552) Πολύζου Θεοδώρα,
Περιστέρι. 18553) Βαλαέτη Αρετή, Ν. Κόσμος. 18554) Μαριδάκη Άντζελα, Μαρούσι.
18555) Πετράτου Λουκία, Κηφισιά. 18556) Πετράτου Αικατερίνη, Κηφισιά. 18557)
Μπεμπέτσος Γιώργος, Θεσσαλονίκη. 18558) Βέλλιος Λάμπρος, Πρέβεζα. 18559) Μπέκα
Λαμπρινή, Γλυφάδα. 18560) Λάιου Ευαγγελία, Ν. Κηφισιά. 18561) Κοκολάκη
Ερμιόνη, Κρήτη. 18562) Κοντάκος Ζαχαρής, Λακωνία. 18563) Παλαιογιώργου
Αναστασία, Αθήνα. 18564) Πρασουλά Ελένη, Λιβαδειά. 18565) Ζαφείρας
Δημήτρης-Χρήστος, Αλεξανδρούπολη. 18566) Σταυρόπουλος Νίκος, Αίγιο. 18567)
Πούκλης Γεώργιος, Μελίσσια. 18568) Παπαδάκη Σοφία, Ζωγράφου. 18569) Πιέρρου
Μαρία-Ρενέ, Άνοιξη. 18570) Τσαϊρίδης Ιγνάτιος, Αθήνα. 18571) Νομικού Ειρήνη,
Πειραιάς. 18572) Μαυρομιχάλη Μάρσα, Ζωγράφου. 18573) Ζάμπρα Ελένη, Άνω Ιλίσια.
18574) Αμοργινός Γιώργος, Χαλάνδρι. 18575) Λάγιου Υπαπαντή, Καματερό. 18576)
Ζαφειράτου Βασιλική-Βάντα, Κηφισιά. 18577) Παπαδοπούλου Χρυσάνθη, Καλλιθέα.
18578) Φλώρου Ιωάννα, Αθήνα. 18579) Μοσχόβας Γιώργος, Αθήνα. 18580)
Γεωργακοπούλου Εύη, Αθήνα. 18581) Νικολετσόπουλος Δημήτρης, Αθήνα. 18582)
Καψοκαβάδη Κατερίνα, Αθήνα. 18583) Τσαμαδού Ζέτα, Κορωπί. 18584) Καψοκαβάδη
Στέλλα, Αθήνα. 18585) Καψοκαβάδης Αλέκος, Κέρκυρα. 18586) Φανδρίδη Έρικα,
Αθήνα. 18587) Κουντής Κώστας, Θεσσαλονίκη. 18588) Κοδράτου Ελένη, Χαλάνδρι.
18589) Κομνηνός Πατρίκιος, Π. Ψυχικό. 18590) Πατελάκης Γιώργος, Πειραιάς.
18591) Πουλάκη Χρύσα, Κορωπί. 18592) Ρουβά Αλεξάνδρα, Χαλάνδρι. 18593) Παπαζής
Στέλιος, Πειραιάς. 18594) Αργυρίου Αθανάσιος, Βόλος. 18595) Ράμφου Βαΐα,
Πεύκη. 18596) Παπαλάμπρου Ελευθερία, Ν. Σμύρνη. 18597) Τζαγάκη Ιζαμπέλλα, Ν.
Ηράκλειο. 18598) Ξένου Κλεοπάτρα, Ν. Ηράκλειο. 18599) Παπαναγιώτου Ηλίας,
Ζωγράφου. 18600) Τσαρούχη Αναστασία, Αγ. Παρασκευή. 18601) Νούσης Γιώργος,
Παγκράτι. 18602) Νούσης Γιάννης, Παγκράτι. 18603) Παπαμεντζελοπούλου Μαρία,
Αθήνα. 18604) Παπαμεντζελοπούλου Αλεξάνδρα, Αθήνα. 18605) Κουλούρη Παναγιώτα,
Μαρούσι. 18606) Καλομοίρη Ειρήνη, Ν. Ιωνία. 18607) Σίσκα Μαρία, Ζωγράφου.
18608) Παπαδοπούλου Μαρία-Λαμπρινή, Ζωγράφου. 18609) Κορρές Γιώργος, Ν.
Σμύρνη. 18610) Λιακόπουλος Αριστείδης, Αγρίνιο. 18611) Διαμαντόπουλος Σωτήρης,
Διόνυσος. 18612) Αγιούμπ Γιάννης, Καισαριανή. 18613) Αρβανιτίδης Μιχάλης,
Μαρούσι. 18614) Στρογγυλός Νίκος, Μαρούσι. 18615) Ρουμπής Δημήτρης, Μαρούσι.
18616) Κυριακόπουλος Συμεών, Μαρούσι. 18617) Τρίκκη Ερμιόνη, Πολύδροσο,
Μαρούσι. 18618) Κεφαλληνού Εύη, Χαλάνδρι. 18619) Κόκκαλης Στέφανος, Μαρούσι.
18620) Καραπαναγιώτη Μαρία, Μαρούσι. 18621) Κουκοράβας Κωνσταντίνος, Μαρούσι.
18622) Ζούμπου Σοφία, Μαρούσι. 18623) Δημητρόπουλος Νίκος, Χαλάνδρι. 18624)
Παντελάκη Ειρήνη, Μαρούσι. 18625) Λύτρας Γεώργιος, Χαλάνδρι. 18626) Πολίτης
Νέστωρ, Μαρούσι. 18627) Πετρόπουλος Ηλίας, Μαρούσι. 
<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15836O041</ED>
<ID>
ID:167842

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O04&aa=1</URL></REF>


Article

<CATEGORY>vin10</CATEGORY>

 <H5>«ΝΑ ΠΑΝΕ ΟΛΟΙ ΦΥΛΑΚΗ»: ΜΕ ΑΥΤΟ ΤΟ ΣΥΝΘΗΜΑ Ο ΠΕΛΕ ΔΙΕΤΑΞΕ ΕΡΕΥΝΑ ΕΠΕΙΤΑ ΑΠΟ
ΚΑΤΑΓΓΕΛΙΕΣ ΡΑΔΙΟΦΩΝΙΚΩΝ ΣΤΑΘΜΩΝ
</H5><H2>Στημένα ματς και στη Βραζιλία
</H2>
<AUTHOR>ΜΑΝΩΛΗΣ ΜΑΥΡΟΜΜΜΑΤΗΣ</AUTHOR>

ΜΑΓΝΗΤΟΤΑΙΝΙΕΣ με συνομιλίες του προέδρου της Επιτροπής Ορισμού
Διαιτησίας της Βραζιλίας Ίβενς Μέντεζ, με προέδρους σωματείων για στημένα
παιχνίδια, μεταδόθηκαν από τα κανάλια και τους ραδιοφωνικούς σταθμούς «Ο'
Γκλόμπο» της Βραζιλίας. Αποτέλεσμα, να ξεκινήσει έρευνα σε βάθος, ύστερα από
εντολή του υπουργού Τουρισμού και Αθλητισμού, Πελέ. 
Ο άλλοτε διάσημος άσος του παγκοσμίου ποδοσφαίρου δήλωσε πως «είναι θέλημα
Θεού να παρουσιαστεί στο δικαστήριο και ν' ακούσει τις καταγγελίες για τις
οποίες και ο ίδιος είχε στοιχεία, αλλά δεν πέτυχε μέχρι σήμερα να φέρει στην
επιφάνεια και να τιμωρήσει τους υπευθύνους». 
«Να πάνε όλοι στη φυλακή», αναφώνησε ο Πελέ, όταν η είδηση έκανε τον γύρο του κόσμου.

Στις μαγνητοταινίες ακούγονται συνομιλίες μεταξύ του προέδρου της Επιτροπής
Διαιτησίας Μέντεζ και παραγόντων της Ατλέτικο Απλόπισο ντε Παρανά, προκειμένου
ο πρώτος να «βοηθήσει την ομάδα του Παρανά στον αγώνα με τη Βάσκο ντε Γκάμα,
για την προημιτελική φάση του Κυπέλλου Βραζιλίας».

Όπως αποκαλύφθηκε στη συνέχεια, η «φωνή που ακουγόταν ήταν του προέδρου της
Ατλέτικο Μάρσιο Σέλσο Πετράλια», ο οποίος «προσέφερε ποσό 25.000 δολαρίων,
προκειμένου να προκριθεί η ομάδα του στην επόμενη φάση της διοργάνωσης».

Στη συνέχεια του διαλόγου ακούγεται ο Μέντεζ να λέει στον πρόεδρο της Ατλέτικο
ότι «ο διαιτητής του αγώνα με τη Βάσκο ονομάζεται Όσκαρ Ρομπέρτο ντε Γκοντόι,
είναι σκληρό καρύδι και δεν δέχεται ν' ακούσει για εύνοια κάποιας ομάδας...
Γι' αυτό, καλύτερα ν' αποφύγει ο οποιοσδήποτε από την Ατλέτικο να τον πλησιάσει...».

Σαν να μην έφθανε αυτό, ο πρόεδρος της Επιτροπής Ορισμού Διαιτητών Ίβενς
Μέντεζ, θέλοντας να αποδείξει ότι «κατείχε πλήρως το θέμα», συμβούλευσε και
τον τρόπο με τον οποίο έπρεπε να ενεργήσουν οι παίκτες της Ατλέτικο, ώστε να
δοθεί η ευκαιρία στον συγκεκριμένο διαιτητή να «πράξει και κείνος, το καθήκον του...».

Και ποιος ήταν ο τρόπος αυτός;

«Να πείτε στους παίκτες σας ­ είπε ο Μέντεζ στον πρόεδρο της Ατλέτικο ­ να
μαρκάρουν στενά και σκληρά τον Εντμούντο (σ.σ.: ένας από τους καλύτερους
ποδοσφαιριστές της νέας Βραζιλίας). Εκείνος αντιδρά γιατί εκνευρίζεται εύκολα.
Έτσι, ο διαιτητής θα τον δει και θα τον αποβάλει από το παιχνίδι...».

Φαίνεται πως οι συμβουλές του προέδρου των διαιτητών «έπιασαν». Γιατί, έτσι
πράγματι έγινε. Αποβλήθηκε ο Εντμούντο, χρεώθηκαν με κίτρινες κάρτες αρκετοί
παίκτες της Βάσκο και η Ατλέτικο νίκησε με σκορ 3-1... Λίγο πριν ξεσπάσει η
«θύελλα», ο Μέντεζ υπέβαλε την παραίτησή του, ύστερα από δέκα χρόνια
«υπηρεσίας» στη θέση του προέδρου της Επιτροπής Ορισμού Διαιτητών του
ποδοσφαίρου της Βραζιλίας.

Κατάπληκτος εμφανίσθηκε ο νέος πρόεδρος της ποδοσφαιρικής ομοσπονδίας της
Βραζιλίας Ρικάρντο Τεσέιρα, γαμπρός του Ζούο Χαβελάνζ, προέδρου της ΦΙΦΑ.

Ιδιαίτερα χαρούμενος ήταν όμως ο Πελέ, που είναι γνωστό δεν τρέφει μεγάλη
εκτίμηση στον Τεσέιρα. Γι' αυτό αναφώνησε «επιτέλους, τώρα θα μιλήσει η
Δικαιοσύνη», στο άκουσμα των καταγγελιών για «στημένα παιχνίδια».

Όπως αποκαλύφθηκε, ο Μέντεζ είχε θέσει υποψηφιότητα για τις προσεχείς
βουλευτικές εκλογές του 1998 και απ' ό,τι πλέον λέγεται, «είχε ανάγκη χρημάτων
για την προεκλογική του εκστρατεία».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15836O051</ED>
<ID>
ID:167843

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O05&aa=1</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>«Ολόκληρη» η Αστυνομία στο πόδι για το ματς με τον ΠΑΟΚ
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΑΛΛΑΞΑΝ όλα τα σχέδια της Αστυνομικής Διεύθυνσης
Καβάλας, για τα μέτρα που θα εφαρμόζονταν στο παιχνίδι με τον ΠΑΟΚ, όταν από
πλευράς παραγόντων των δύο ομάδων «ρίχθηκε στο τραπέζι» πρόταση να γίνει ο
αγώνας στις 8.15 το βράδυ και όχι στις 5 το απόγευμα, όπως προέβλεπε το αρχικό
πρόγραμμα. Κι αυτό για να μπορέσει να μεταδώσει τον αγώνα το συνδρομητικό
κανάλι παράλληλα με τον αγώνα του Παναθηναϊκού. Ο αστυνομικός διευθυντής
Καβάλας, κ. Γιώργος Βονικάκης, κάλεσε σε νέες συσκέψεις τα επιτελικά όργανα
της υπηρεσίας του και εκπροσώπους των δύο ομάδων και συζήτησε μαζί τους τα
μέτρα που πρέπει να ληφθούν τόσο από αστυνομικής πλευράς όσο και εκ μέρους των
διοικήσεων των δύο ποδοσφαιρικών σωματείων. Ανακοινώσεις για την ακριβή ώρα
έναρξης του αγώνα και τα μέτρα που θα ισχύσουν αναμένεται να κάνει σήμερα ο
αστυνομικός διευθυντής Καβάλας, ενώ υπάρχει η πληροφορία πως 400-450
αστυνομικοί από διευθύνσεις της Ανατολικής Μακεδονίας - Θράκης θα
«επιστρατευθούν» για την τήρηση των μέτρων τάξης, αφού ο αγώνας θεωρείται από
τους πιο κρίσιμους ­ ιδιαίτερα για τον ΠΑΟΚ, που επιδιώκει έξοδό του στην
Ευρώπη. Στόχος της Αστυνομικής Διεύθυνσης Καβάλας είναι να αποφευχθούν έκτροπα
μέσα στην πόλη και επεισόδια μεταξύ οπαδών των δύο συγκροτημάτων, αφού η
«ποδοσφαιρική ατμόσφαιρα» θα είναι φορτισμένη, σύμφωνα με όλες τις ενδείξεις.

*** Από πλευράς διοίκησης της Καβάλας υπάρχει η σκέψη να μην ισχύσουν
πολλά «ελευθέρας», λόγω μεγάλης προσέλευσης φιλάθλων.

*** Συνολικά, για το παιχνίδι της Κυριακής, εκδόθηκαν 12.000 εισιτήρια,
παρότι το στάδιο της Καβάλας είναι μεγαλύτερης χωρητικότητας.

*** Η θύρα «9» του εθνικού σταδίου της Καβάλας προβλέπεται να
παραμείνει άδεια αρχικά και να δοθεί στους φιλάθλους μόλις αρχίσει ο αγώνας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15836O052</ED>
<ID>
ID:167890

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O05&aa=2</URL></REF>


Article

<CATEGORY>vin10</CATEGORY>

 <H2>Νοκ άουτ ο Κατσούρης
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΕΥΧΑΡΙΣΤΑ και δυσάρεστα νέα επιφύλασσε για τον Άγγελο Αναστασιάδη το
χθεσινό φιλικό του ΠΑΟΚ με την ΑΠΕ Λαγκαδά. Το ευχάριστο για τον τεχνικό του
«δικεφάλου» ήταν η καλή εμφάνιση της ομάδας και η νίκη με 5-0 (τρία γκολ ο
Ζαγοράκης και από ένα οι Ζουμπούλης, Τουρσουνίδης), ενώ τα δυσάρεστα ήταν ο
σοβαρός τραυματισμός του Παναγιώτη Κατσούρη (εξάρθρωση ωμοπλάτης), που θα τον
κρατήσει εκτός γηπέδων για 2-3 μήνες τουλάχιστον, αλλά και ο ελαφρύτερος
τραυματισμός του Τάσου Τασιόπουλου στο πόδι, που καθιστά αμφίβολη τη συμμετοχή
του στο παιχνίδι της Κυριακής με την Καβάλα.

ΤΑ ΕΙΣΙΤΗΡΙΑ 
Στην Καβάλα ψάχνουν πλέον για εισιτήρια οι οπαδοί του ΠΑΟΚ, αφού τα 6.000 που
πήρε η ΠΑΕ για τον αγώνα της Κυριακής εξαντλήθηκαν χθες το πρωί σε μια ώρα. 
Οι οργανωμένοι σύνδεσμοι οπαδών του δικεφάλου από την επαρχία ήδη βρίσκονται
στη μακεδονική πόλη, όπου θα παίξει την Κυριακή η ομάδα, για να προμηθευτούν
εισιτήρια και να βοηθήσουν τον ΠΑΟΚ να φτάσει στη νίκη.

*** Παρελθόν αποτελεί για τον ΠΑΟΚ ο Ρόμπερτ Ντιμκόφσκι. Ο Πολωνός
παίκτης, που ήρθε στην Τούμπα το καλοκαίρι, πήρε 10ήμερη άδεια από τον Άγγελο
Αναστασιάδη και με την επιστροφή του θα λύσει το συμβόλαιό του.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15836O053</ED>
<ID>
ID:167929

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O05&aa=3</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ: ΕΥΧΗΣ ΕΡΓΟ ΝΑ ΑΝΑΛΑΒΕΙ ΚΑΙ ΤΗΝ ΠΑΕ ­ Η ΕΩΣ ΤΩΡΑ ΠΟΡΕΙΑ ΤΗΣ ΟΜΑΔΑΣ
ΜΑΣ ΕΙΝΑΙ ΕΚΠΛΗΚΤΙΚΗ ­ ΕΑΝ ΟΙ ΠΑΙΚΤΕΣ ΜΟΥ ΕΙΧΑΝ ΠΕΙΡΑ, ΘΑ ΕΙΧΑΜΕ ΚΕΡΔΙΣΕΙ ΚΑΙ
ΤΗΝ ΚΥΡΙΑΚΗ
</H5><H5>ΦΙΛΙΠΠΟΥ
</H5><H5>Η ΑΕΚ θα είναι πρωταθλήτρια
</H5><H5>Επεισόδιο Ιωαννίδη με Σιγάλα - Φασούλα
</H5><H5>ΙΒΚΟΒΙΤΣ
</H5><H5>Είχαμε τρύπια άμυνα
</H5><H2>Ο «Ξανθός» ψήφισε Φιλίππου
</H2>
<AUTHOR>ΓΙΑΝΝΗΣ ΛΑΜΠΙΡΗΣ - ΣΩΤΗΡΗΣ ΒΕΤΑΚΗΣ</AUTHOR>

ΥΠΕΡ της αγοράς της ΠΑΕ ΑΕΚ, όπως άλλωστε επιθυμούσαν (και επιθυμούν) οι
οπαδοί της «κιτρινόμαυρης» ομάδας, από τον ιδιοκτήτη του ΤΑΚ, Γιάννη Φιλίππου,
τάχθηκε ανοιχτά ο Γιάννης Ιωαννίδης!

Η σχετικά μικρή προσέλευση του κόσμου της ΑΕΚ (πίσω από τα καλάθια δεν ήταν
γεμάτα και στο πάνω διάζωμα δεν υπήρχαν παρά μόνο ελάχιστοι «κιτρινόμαυροι»)
και το γεγονός ότι πολλές φορές ασχολήθηκαν με την ΠΑΕ και την αγορά της,
προκάλεσαν τα σχόλια του προπονητή της ΑΕΚ.

«Όλα αυτά είναι λογικά. Η ΑΕΚ είχε και έχει μία ομάδα μοντέλο στο ποδόσφαιρο.
Αν υπάρχουν ΑΕΚτζήδες, υπάρχουν χάρη αυτής της ομάδας. Στον Ολυμπιακό
κρατούσαν το φρόνημά τους χάρη στις επιτυχίες του μπάσκετ. Η ΑΕΚ είναι
αδικημένη στο ποδόσφαιρο. Με ομάδα μοντέλο πήρε 3-4 πρωταθλήματα. Ε, λοιπόν,
είναι καθήκον των ΑΕΚτζήδων να τη σώσουν. Και αν αυτός είναι ο κ. Φιλίππου, θα
είναι ευχής έργον. Εύχομαι να σωθεί το ποδόσφαιρο της ΑΕΚ. Το αξίζει. Για το
καλό του αθλήματος και γενικώς του αθλητισμού, αφού γνωρίζετε τα περί εσόδων
και μεριδίων του ΠΡΟ-ΠΟ κ.λπ. Αν λοιπόν αισθάνεται δυνατός και ικανός, θα
είναι ευχής έργον να την αναλάβει ο κ. Φιλίππου».

Ο Ιωαννίδης, όμως, μίλησε και για τη ζωή και τα ιδανικά της. Πιθανότατα, το
επεισόδιο με τον Σιγάλα και τον Φασούλα, αλλά σίγουρα η συμπεριφορά των οπαδών
του Ολυμπιακού ήταν η αιτία:

«Το ιδανικό στη ζωή είναι να αγαπάς και να αγαπιέσαι. Κι αν δεν γίνονται και
τα δύο, τουλάχιστον πρέπει να αγαπάς. Γιατί αν αγαπιέσαι και δεν αγαπάς είσαι
δυστυχής. Το έχει γράψει και ο πατήρ Παΐσιος. Είναι ο τελευταίος άγιος και
μακάρι τα νέα παιδιά να διαβάζουν. Είπε λοιπόν πως υπάρχουν οι σοβαροφανείς
και οι διαφανείς. Οι τελευταίοι δεν κρύβουν τίποτα. Είναι διαφανείς. Οι
σοβαροφανείς κρύβουν πολλά πίσω από το πρόσωπο που θέλουν να παρουσιάζουν».

Ξεκινώντας τις δηλώσεις του ο Ιωαννίδης είπε: «Αισθάνομαι βαθιά και απέραντη
ευγνωμοσύνη στον Θεό γιατί έχει κρατήσει τα παιδιά αυτά σε υγιή κατάσταση
μέχρι τώρα. Η πορεία μας είναι εκπληκτική. Δεν έχουμε τόσες επιλογές και
πολλοί παίκτες από το 1ο λεπτό έως το 40ό τα δίνουν όλα. Στην παράταση, έστω
και δίχως τους Ατρούια, Αλεξάντερ, τα καταφέραμε...».

Για τη συνέχεια των αγώνων, ο προπονητής της ΑΕΚ είπε: «Τα τρία πρώτα ματς
είναι πάρα πολύ κρίσιμα. Τα παιδιά που έχουμε στην ομάδα δεν έχουν πείρα. Θα
μπορούσαμε να είχαμε νικήσει την Κυριακή. Όλοι ξέρουν το βάθος που έχει η ΑΕΚ.
Στη ζωή όμως το πρώτο που διδάσκεις είναι ότι μέχρι το τελευταίο δευτερόλεπτο
πρέπει να ελπίζεις»

ΤΗ ΣΙΓΟΥΡΙΑ του για την κατάκτηση του πρωταθλήματος εξέφρασε ο Γιάννης
Φιλίππου. Ο πρόεδρος του ΤΑΚ ΑΕΚ, για τον οποίο σύσσωμος ο κόσμος φώναξε να
προχωρήσει στην αγορά της ΠΑΕ, άφησε αρχικά αιχμές για τη διαιτησία:

«Έγινε ένα πολύ πιο καλό παιχνίδι από το πρώτο. Αυτή την αίσθηση έχω. Για τη
διαιτησία, έχω πει πως δεν πρόκειται να μιλήσω. Έχω αφήσει, σε εσάς τους
δημοσιογράφους, να τους κρίνετε. Θα περιμένω λοιπόν με αγωνία, αύριο (σήμερα)
να διαβάσω την κριτική σας».

Όταν ρωτήθηκε για τη συνέχεια των αγώνων του τελικού απάντησε με ερώτηση,
δηλώνοντας τη σιγουριά του: «Έχετε δηλαδή αμφιβολία πως η ΑΕΚ θα στεφθεί
πρωταθλήτρια; Εγώ καμία....».

Όσον αφορά τη λαϊκή απαίτηση για αγορά της ΠΑΕ, ο κ. Φιλίππου είπε: «Έχω πει
ότι τώρα βρισκόμαστε στον τελικό του μπάσκετ. Μετά βλέπουμε...». Η ερώτηση
ήταν άμεση: «Δηλαδή είναι στο μυαλό σας;».

Ο κ. Φιλίππου θέλησε να δώσει τέλος στη συζήτηση και απάντησε με χιούμορ: «Με
εκπλήσσει που μπορείτε να διαβάζετε και να βρίσκετε τι υπάρχει στο μυαλό
μου...» είπε και έφυγε γελώντας.

­ ΤΙ ΦΩΝΑΖΕΙΣ συνέχεια, μωρέ;

«Σ' εμένα το λες; Εγώ που σε έφτιαξα...».

Είχαν φάει μαζί ψωμί κι αλάτι τόσα χρόνια στον Ολυμπιακό και ο «ξανθός»
μάλιστα στον αγώνα της κανονικής περιόδου στο ΟΑΚΑ, όταν ο Σιγάλας πήγε να
γυρίσει μόνος του το ματς, είχε πει: «Μπράβο στο παλικαράκι. Χάρηκα που έπαιξε
έτσι σήμερα».

Όμως η ενταση του χθεσινού αγώνα είχε ως αποτέλεσμα οι δύο άντρες με το που
έληξε η κανονική διάρκεια του αγώνα να τα πουν λιγάκι σε έντονο τόνο. Ο
«ξανθός» είχε φραστικό επεισόδιο και με τον Παναγιώτη Φασούλα (αντάλλαξαν
κάποιες εκφράσεις...), επίσης ένας παίκτης με τον οποίο έχουν αλληλοεκτίμηση.

Ίσως γι' αυτό ο τεχνικός της ΑΕΚ στις δηλώσεις του μίλησε και πάλι για το
ιδανικό να αγαπάς και να αγαπιέσαι. Βέβαια αναφερόταν σίγουρα και στους
οπαδούς του Ολυμπιακού, που τον είχαν πλησιάσει στο ΣΕΦ την Κυριακή και τον
είχαν αποδοκιμάσει, ενώ μερικοί τον ειρωνεύτηκαν κιόλας.

Προς τον Γιώργο Σιγάλα όμως (τον οποίο έβρισαν έντονα οι οπαδοί της ΑΕΚ
προφανώς για τη δήλωση που έκανε για την εύκολη νίκη στο ΟΑΚΑ) κινήθηκε
απειλητικά και ο γυμναστής της ΑΕΚ Γιάννης Παπαγεωργίου, λέγοντάς του διάφορα...

«ΞΕΚΙΝΗΣΑΜΕ με τρύπια άμυνα και δώσαμε την ευκαιρία στους Ατρούια και
Ποδαρά να πετύχουν πολλούς πόντους. Είναι καλοί σκόρερ, αλλά και 29 πόντοι
είναι πάρα πολλοί». Ο Ντούσαν Ίβκοβιτς δεν έμεινε ­ όπως ήταν φυσικό ­
ικανοποιημένος από την απόδοση της ομάδας του και ήδη σκέπτεται την Κυριακή..
1 «Έχουμε τέσσερις ημέρες μέχρι τον επόμενο αγώνα και πιστεύω ότι θα είμαστε
έτοιμοι. Τα εννέα ριμπάουντ που μας πήρε παραπάνω η ΑΕΚ ήταν πάρα πολλά.
Επίσης θα πρέπει στα επόμενα ματς να προσέξουμε και να ισορροπήσουμε το
παιχνίδι ανάμεσα στους ψηλούς και την περιφέρεια και παράλληλα να ανεβάσουμε
την ψυχολογία μας», συνέχισε ο Ντούσαν Ίβκοβιτς, που δεν στάθηκε στη βολή του Ρίβερς.

«Δεν θέλω να αναφερθώ και να πω ότι εκεί κρίθηκε το παιχνίδι. Το ματς ήταν
πολύ δυνατό και κρίθηκε στις λεπτομέρειες. Εμείς κάναμε λάθη στην άμυνα και
στο δεύτερο ημίχρονο. Μπροστά στο ΣΕΦ, όπου οι συνθήκες ήταν τρομακτικές, εδώ
ήταν θέατρο. Απλά και εγώ θέλω να πω τη γνώμη μου για τις συνθήκες, όπως έγινε
και στον Πειραιά». Ο Ντούσαν Ίβκοβιτς ενώ ετοιμαζόταν να αποχωρήσει (ζητώντας
συγγνώμη, επειδή τον περίμεναν αρκετή ώρα οι παίκτες του στο πούλμαν) άκουσε
τον «Ξανθό» που μίλησε για τις συνθήκες του αγώνα, λέγοντας ότι ήταν σε κόσμιο
επίπεδο και απάντησε, ενώ ο Σέρβος προπονητής απηύθυνε το λόγο και στον
«Ολλανδό», που ήταν στη συνέντευξη Τύπου του ΣΕΦ και μάλιστα αντήλλαξαν
ειρωνικά σχόλια.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15836O061</ED>
<ID>
ID:167844

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H5>Η διαιτησία ήταν 50 - 50
</H5><H5>Για Τροχανά
</H5><H2>Εμπιστευτικά
</H2>
«Λάθη έγιναν, αλλά η διαιτησία ήταν 50-50 και κυμάνθηκε σε πολύ καλά επίπεδα».
Αυτή ήταν η άποψη του παρατηρητή του αγώνα Αντρέα Τσαγκαμίλη, την οποία και
είπε σε έναν διάλογο που είχε με τον γυμναστή της ΑΕΚ Γιάννη Παπαγεωργίου και
τον Σπύρο Αναλυτή.

Σύμφωνα με πληροφορίες, ο βαθμός που θα βάλει στους Καρούση και Τσούλη θα
είναι πολύ υψηλός (γύρω στο 8) αφού όπως τόνισε τα λάθη ήταν φυσιολογικά και
χωρίς να αδικήσουν κάποια ομάδα.

* «Εμένα ρωτάτε για το ματς; Ρωτήστε καλύτερα τους
υπεύθυνους να σας πουν πώς είδαν την όλη κατάσταση και την οργάνωση αυτού του
αγώνα». Αυτό ήταν το σχόλιο του Ντέιβιντ Ρίβερς, του μόνου παίκτη που είπε και
μια κουβέντα από τους παίκτες του Ολυμπιακού. Ο Παναγιώτης Φασούλας
απέκτησε... παράσημο, ένα ράψιμο πάνω από το αριστερό φρύδι από ένα κέρμα
(«ίσως να ήταν και χαλάζι...» είπε χαριτολογώντας ο ψηλός), ενώ οι δύο
διαιτητές έγραψαν στο φύλλο αγώνα τα πάντα για τις ρίψεις.

Η αλήθεια είναι ότι οι οπαδοί της ΑΕΚ ανταπέδωσαν τη... φιλοξενία στα
αντικείμενα που είχαν δεχτεί οι παίκτες τους στον Πειραιά.

Βρισιές εις βάρος του Μιχάλη Τροχανά ακούγονταν συνέχεια από τους οπαδούς της
ΑΕΚ, ιδιαίτερα μετά το τέλος του αγώνα, ενώ ακριβώς με τη λήξη της παράτασης
ακούστηκαν τα συνθήματα υπέρ του Γιάννη Φιλίππου («Φιλίππου θεέ, πάρε την ΠΑΕ).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15836O062</ED>
<ID>
ID:167891

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O06&aa=2</URL></REF>


Article

<CATEGORY>vin10</CATEGORY>

 <H5>Ο ΕΝΤΟΥΑΡΤΣ «ΓΥΡΙΣΕ» ΤΟ ΡΟΛΟΪ ΠΙΣΩ 5' ΚΑΙ Η ΑΕΚ ΛΥΓΙΣΕ ΤΟΝ ΟΛΥΜΠΙΑΚΟ
</H5><H5>Έβαλε πάλι το χέρι του
</H5><H2>Από την κόλαση, στον παράδεισο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΡΕΝΑΚΙ ΤΟΥ τρόμου θύμισε ο χθεσινός δεύτερος τελικός ΑΕΚ -
Ολυμπιακού στο ΟΑΚΑ. Η αδρεναλίνη ανεβοκατέβηκε αρκετές φορές, όμως το τρενάκι
σταμάτησε τελικά στον «κιτρινόμαυρο» σταθμό. Η ΑΕΚ νίκησε (78-77) τον
Ολυμπιακό στην παράταση, ισοφαρίζοντας (1-1) τους «ερυθρόλευκους».

Ό, τι και να πει κανείς γι' αυτό το παιχνίδι είναι λίγο ­ τα πρόσωπα... πολλά.
Η «Ένωση» πήγε από τον παράδεισο στην κόλαση και από εκεί ξανά στον παράδεισο.

Για να φθάσει έως εκεί χρειάστηκε να γίνει μοιραίος ο καλύτερος παίκτης του
Ολυμπιακού, ο Ντέιβιντ Ρίβερς. Ο Αμερικανός αστόχησε στη δεύτερη βολή (71-71
το σκορ), ένα δευτερόλεπτο πριν από τη λήξη του αγώνα (το φάουλ ο Χατζής) και
ο «ιπτάμενος» Έντουαρντς έδιωξε την μπάλα πάνω από το στεφάνι.

Και να σκεφτεί κανείς ότι η ΑΕΚ είχε προηγηθεί με 71-63 μόλις 3.15 πριν από τη
λήξη και έμεινε χωρίς πόντο στο πιο κρίσιμο σημείο (στα 21'' αστόχησε σε δύο
βολές ο Κιάτζιτς).

Στην παράταση η ΑΕΚ χωρίς τους Αλεξάντερ (είχε αποβληθεί στο 35'. 40'') και
Ατρούια, κατάφερε να φτάσει στον θρίαμβο (και ο Ολυμπιακός στο 5λεπτο της
παράτασης έχασε τους Ρίβερς, Τάρλατς). Προηγήθηκε με 76-74, ο Κολντεμπέλα
αλλοίωσε στα 3'' το σουτ του Σιγάλα και τώρα στο... ΣΕΦ.

Ο Δημήτρης Ποδαράς μαζί με τον Στέφανο Ατρούια (29 πόντους και οι δύο) ήταν οι
παίκτες που έκαναν τη μεγαλύτερη ζημιά στην άμυνα του Ίβκοβιτς. Έκαναν αρκετές
διεισδύσεις με επιτυχία και οι ψηλοί του Ολυμπιακού δεν μπόρεσαν να τους σταματήσουν.

Ο Μπιλ Έντουαρντς βοήθησε πολύ στα ριμπάουντ (13) και οι Κιάτζιτς αποδείχτηκε
πολύτιμος, αφού κέρδισε τις περισσότερες μάχες με τους ψηλούς του Ολυμπιακού. 
Αυτή τη φορά η «Ένωση» υπερίσχυσε στα ριμπάουντ (39-30). Ο Τάρλατς και ο Βελπ
είχαν μικρή προσφορά, ενώ και ο Φασούλας αμυντικά είχε προβλήματα.

Και οι δύο ομάδες έσπασαν με τα τρίποντα τις άμυνες ζώνης. Ο Γιώργος Σιγάλας
ήταν «πολυβόλο» (5/11 τριπ.) και μαζί με τον Ρίβερς ήταν οι παίκτες που
πίστεψαν περισσότερο στη νίκη.

Ο Ατρούια, ο Ποδαράς και ο Χατζής κλήθηκαν να σταματήσουν τον Ρίβερς που είχε
μεγάλα κέφια (25 π. - 3 ασ.). Από την άλλη πλευρά, ο Λάρσεν έδωσε βοήθεια μόνο
στην αρχή του αγώνα, ενώ ο Χατζής δεν πήρε πρωτοβουλίες (ίσως από φόβο) και
στα 19'. 40'' που αγωνίστηκε είχε μόνο μια προσπάθεια (0/1 τριπ.).

Οι δύο ομάδες προτίμησαν το κοντρόλ μπάσκετ και έκαναν λίγους αιφνιδιασμούς.

Οι δύο διαιτητές (Τσούλης - Καρούσης) δεν απέφυγαν τα λάθη (κυρίως εις βάρος
της ΑΕΚ), όμως σε καμία περίπτωση αυτά δεν έκριναν το αποτέλεσμα του αγώνα.

ΤΟ «ΧΕΡΙ» του Μπιλ Έντουαρντς έχει δώσει εφέτος δύο
νίκες στην ΑΕΚ με αντίπαλο τον Ολυμπιακό. Ο «Ντόλαρ Μπιλ» και στον πρώτο αγώνα
του πρωταθλήματος είχε κόψει τον Τάρλατς στη λήξη του αγώνα. Ο Αμερικανός
τόνισε πως δεν φοβάται το ΣΕΦ και αν η ΑΕΚ πιάσει τη μισή απόδοση από τη
χθεσινή, μπορεί να φύγει νικήτρια: «Μπορούμε τη νίκη στο ΣΕΦ. Οι διαιτητές μάς
σκότωσαν στο δεύτερο ημίχρονο. Στα τελευταία λεπτά της παράτασης δείξαμε
μεγάλη ψυχραιμία και αποφύγαμε τα λάθη», κατέληξε ο Έντουαρντς.

Ο Βίκτορ Αλεξάντερ υποστήριξε ότι «κλειδί» της νίκης ήταν τα ριμπάουντ:

«Την Κυριακή χάσαμε τα ριμπάουντ, όμως δουλέψαμε και κερδίσαμε αυτή τη μάχη.
Είχαμε αυτοπεποίθηση στα κρίσιμα σημεία. Κερδίσαμε τον σεβασμό όλη τη χρονιά
και αυτό κάνουμε και τώρα».

Όσο για τη συνέχεια; «Όλα γίνονται. Χρειαζόμαστε σίγουρα μια νίκη στο ΣΕΦ και
ξέρουμε ότι ο Ολυμπιακός είναι πολύ καλή ομάδα».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15836O081</ED>
<ID>
ID:167845

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O08&aa=1</URL></REF>


Article

<CATEGORY>vin10</CATEGORY>

 <H5>ΔΙΑΜΑΝΤΟΠΟΥΛΟΣ
</H5><H2>Για δύο χρόνια στην Πάτρα
</H2>
ΤΗΝ ΤΕΧΝΙΚΗ ηγεσία του Απόλλωνα Πατρών για τα επόμενα δύο χρόνια ανέλαβε χθες
ο Κώστας Διαμαντόπουλος.

Η πατρινή ομάδα συνεχίζει να επιμένει ελληνικά, αφού ο «Κίτσος» διαδέχτηκε τον
Βαγγέλη Αλεξανδρή, ο οποίος είχε πάρει τη σεζόν 1995-'96 τη θέση του Κώστα
Πετρόπουλου (1993-'96), ενώ ο Ντράγκαν Σάκοτα ήταν ο τελευταίος ξένος τεχνικός
που πέρασε από την Πάτρα (1992-'93).

Ο Διαμαντόπουλος στο φετινό πρωτάθλημα είχε πάρει από την 10η αγωνιστική τα
ηνία της ομάδας του ΒΑΟ.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15836O082</ED>
<ID>
ID:167892

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O08&aa=2</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Εισηγήσεις από τον Αλεξανδρή
</H2>
ΘΕΣΣΑΛΟΝΙΚΗ

ΠΙΑΝΕΙ δουλειά από την ερχόμενη Δευτέρα ο Βαγγέλης Αλεξανδρής. Ο «τίγρης» το
πήρε απόφαση και ανηφορίζει στη Θεσσαλονίκη για τον Ηρακλή. Η πρόταση των
«κυανολεύκων» έπεισε τον Έλληνα τεχνικό και ήδη καταστρώνει τα πλάνα του. Ο
Αλεξανδρής συμφώνησε με τον όρο να είναι ο απόλυτος άρχων στην ομάδα μπάσκετ
του «γηραιού» και αυτός που θα παίρνει τις αποφάσεις. Έτσι, και μετά την
επιθυμία του Έρικ Μικ να παίξει στο ΝΒΑ και την απώλεια του Χουάν Μολτέντο,
που επιστρέφει στην Ιταλία, προχώρησε σε εισηγήσεις και ζήτησε να εξεταστούν
οι περιπτώσεις του Άντρες Γκίλμπερτ, του Γιάννη Μυλωνά, του Άρη Χωλόπουλου και
του Νίκου Κούβελα, οι οποίοι θέλουν να αγωνιστούν στον Ηρακλή. Εκείνο, πάντως,
που μέτρησε περισσότερο ώστε να πάρει την απόφαση ο Αλεξανδρής και να πει το
ναι, ήταν η διαβεβαίωση των χορηγών πως φέτος η ομάδα θα ενισχυθεί για να μην
περάσει τις περιπέτειες των τελευταίων δύο ετών.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15836O083</ED>
<ID>
ID:167930

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O08&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Δεν μιλάει ο Σούμποτιτς
</H2>
ΟΙ ΦΗΜΕΣ οργιάζουν και ο Λευτέρης Σούμποτιτς επωφελείται από τη θολή κατάσταση
σχετικά με το αν θα μείνει ή θα φύγει από τον Άρη. Τηρεί σιγή ιχθύος και
περιμένει να δει πώς θα εξελιχθούν τα πράγματα, αφού άρχισε και ο ίδιος να
αμφιβάλει για την οικονομική άνεση του Ζαφείρη Σαμολαδά. Παρ' όλα αυτά, οι
κινήσεις του «Πίξι» είναι αυτές που θα έκανε όποιος ήξερε πως θα ήταν
προπονητής σε μία ομάδα και για τη νέα περίοδο. Έτσι, προγραμμάτισε τρία
ταξίδια σε Βουλγαρία, Ηνωμένες Πολιτείες και Ιταλία, προκειμένου να εξετάσει ο
ίδιος ορισμένες ενδιαφέρουσες περιπτώσεις για τον Άρη.

Στο μεταξύ, το θέμα Λιαδέλη είναι το πιο φλέγον για τους «κιτρινόμαυρους» αυτή
την περίοδο. Ο παίκτης από την πλευρά του σκοπεύει να κάνει υπομονή μερικές
ημέρες, για να τον καλέσει ο χορηγός και να συζητήσουν την επαναδιαπραγμάτευση
του συμβολαίου του, όμως ο Ζαφείρης Σαμολαδάς, από την άλλη, αρνείται την
ύπαρξη προβλήματος με τον 23χρονο διεθνή γκαρντ.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15836O084</ED>
<ID>
ID:167953

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O08&aa=4</URL></REF>


Article

<CATEGORY>vin10</CATEGORY>

 <H5>ΚΟΡΩΝΙΟΣ: ΧΡΕΙΑΖΟΜΑΣΤΕ ΤΗ ΒΟΗΘΕΙΑ ΤΟΥ ΚΟΣΜΟΥ ΣΤΟ ΜΑΤΣ ΤΟΥ ΣΑΒΒΑΤΟΥ
</H5><H2>Πάνω απ' όλα η ομάδα
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 23311 BYTES)
</AUTHOR>

Η «ΚΟΛΑΣΗ» που έζησαν στο Αλεξάνδρειο ήταν αποτυπωμένη στα πρόσωπα των
παικτών του Περιστερίου μέχρι που πάτησαν το πόδι τους στην Αθήνα. Στο
αεροδρόμιο τους περίμεναν χθες τα ξημερώματα περίπου 300 φίλοι της ομάδας με
καπνογόνα και πανηγύρισαν όλοι μαζί την πρώτη νίκη επί του ΠΑΟΚ στη
Θεσσαλονίκη, που δίνει στο Περιστέρι ξανά το προβάδισμα για την Ευρωλίγκα.

Ο αρχηγός του Περιστερίου, Άγγελος Κορωνιός, δεν θέλησε να σχολιάσει την
ατμόσφαιρα στο Αλεξάνδρειο, όμως επισήμανε πως η νίκη της ομάδας του δεν ήταν τυχαία:

«Είναι μεγάλη επιτυχία και αλίμονο σε όποιον τη χαρακτηρίσει τυχαία. Δείξαμε
ότι έχουμε τη δυνατότητα να κερδίζουμε μεγάλες ομάδες και εκτός έδρας. Τίποτα
δεν τελείωσε ακόμη και υπάρχει πολύς δρόμος. Το πάθημα του πρώτου αγώνα ας μας
γίνει μάθημα τώρα, όμως χρειαζόμαστε τη βοήθεια του κόσμου στο ματς του Σαββάτου».

Ο διεθνής πλέι-μέικερ μίλησε και για τις τελευταίες άσχημες εμφανίσεις του και
εξήγησε ότι τοποθετεί το συμφέρον της ομάδας πάνω από τον κίνδυνο να εκτεθεί
με την απόδοσή του: «Η ομάδα είναι πάνω από όλα. Στα δύο προηγούμενα παιχνίδια
κανονικά δεν έπρεπε να παίξω, όμως το έκανα και ας κινδύνευα να εκτεθώ».

Ο Μίλαν Γκούροβιτς, που επίσης είχε εξαιρετική απόδοση στο Αλεξάνδρειο,
υποστήριξε πως η άμυνα ήταν το «κλειδί» της νίκης.

Ο Ντράγκαν Σάκοτα έκανε ιδιαίτερη αναφορά στη διαιτησία, την οποία χαρακτήρισε
«άψογη»: «Με τέτοιους διαιτητές θα σωθεί το ελληνικό μπάσκετ. Η διαιτησία αυτή
δίνει τη δυνατότητα σε όλες τις ομάδες να μπορούν να νικούν εκτός έδρας».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15836O091</ED>
<ID>
ID:167846

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΑΟΚ
</H2><H2>«Βλέπουμε μπροστά»
</H2>
Η «ΧΡΥΣΗ» ευκαιρία για να κάνει το 2-0 χάθηκε για τον ΠΑΟΚ και ο Σκοτ Σκάιλς
προσπάθησε χθες να αναπτερώσει το ηθικό των παικτών, με σκοπό τη νίκη στο
τρίτο παιχνίδι. 
Ο Αμερικανός προπονητής είδε σε βίντεο τον αγώνα στο Αλεξάνδρειο και επισήμανε
στους παίκτες του «δικεφάλου» τα λάθη τους. «Βλέπουμε μπροστά. Τώρα θα
δουλέψουμε για να παρουσιάσουμε καλύτερη εικόνα και να πάρουμε αυτό που
χάσαμε», τόνισε ο προπονητής του ΠΑΟΚ, που θα επιχειρήσει στη νέα έξοδο της
ομάδας στην Αθήνα να αποκτήσει ξανά το προβάδισμα για την Ευρωλίγκα.

«Κάναμε πολλά λάθη, που πρέπει να αποφύγουμε. Δεν ήμασταν συγκεντρωμένοι όσο
θα έπρεπε», κατέληξε ο Σκοτ Σκάιλς. Οι παίκτες από την πλευρά τους απέφυγαν τα
λόγια και υποσχέθηκαν στον προπονητή τους ότι θα προσπαθήσουν να αποκτήσουν
αυτό που έχασαν.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15836O092</ED>
<ID>
ID:167893

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O09&aa=2</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Συμφώνησε με τον χορηγό
</H2>
ΦΩΣ στο βάθος του τούνελ για την ομάδα του Παπάγου όσον αφορά το οικονομικό
μετά την επίτευξη συμφωνίας με την εταιρεία Κατσέλης. Η ομάδα των βορείων
προαστίων πέτυχε συμφωνία για άλλα δύο χρόνια με τον χορηγό που είχε και
εφέτος και έτσι οι άνθρωποι του συλλόγου αισιοδοξούν ότι θα μπουν στο ταμείο
της ομάδας κάποια χρήματα.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15836O093</ED>
<ID>
ID:167931

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O09&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ
</H5><H2>Προετοιμασία στη Γρανάδα
</H2>
ΣΕ ΕΥΡΩΠΑΪΚΑ πρότυπα θα κινηθεί εφέτος το Ηράκλειο, αφού οι διοικούντες
επιθυμούν το πρώτο στάδιο προετοιμασίας της ομάδας να γίνει στη Γρανάδα της
Ισπανίας και το δεύτερο στο Μπόρμιο της Ιταλίας. 
Όσον αφορά τα μεταγραφικά υπάρχει μία στασιμότητα, αφού ο πρόεδρος του
συλλόγου βρίσκεται στο εξωτερικό και θα πρέπει πρώτα να επιστρέψει,
προκειμένου να ασχοληθεί με τα θέματα των μεταγραφών.

Το μοναδικό δυσάρεστο γεγονός ήταν ο θάνατος της μητέρας του Δημήτρη Δότσιου,
η οποία νικήθηκε από την επάρατο νόσο.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15836O094</ED>
<ID>
ID:167954

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O09&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Στον τελικό οι Μπουλς
</H2>
ΣΙΓΑ μην έλειπαν οι Σικάγο Μπουλς από τον τελικό της Ανατολής... Οι
πρωταθλητές πέτυχαν την τέταρτη νίκη τους (107-92) με αντίπαλο τους Ατλάντα
Χόουκς (4-1 το σκορ) και θα αντιμετωπίσουν στον τελικό τον νικητή των
αναμετρήσεων Νιου Γιορκ Νικς - Μαϊάμι Χιτ (3-1 το σκορ).

Ο Ντένις Ρόντμαν για άλλη μια φορά «έκλεψε την παράσταση». Ο «Ντένις»
συνεπλάκη με τον Μουτόμπο και αποβλήθηκε με τεχνική ποινή. Εγκαταλείποντας το
γήπεδο έβγαλε τη φανέλα του και την κυμάτισε προς τους φιλάθλους, οι οποίοι
τον χειροκρότησαν όρθιοι για αρκετά δευτερόλεπτα. Ο Ρόντμαν είχε μεγάλη
συμβολή στη νίκη: 12 π. - 9 ριμπ

Εξάλλου, οι περσινοί φιναλίστ Σιάτλ Σουπερσόνικς μείωσαν σε 3-2 το σκορ,
ύστερα από τον θρίαμβο (100-94) στο Χιούστον, κόντρα στους Ρόκετς.

Στο μεταξύ, ο Μάικ Ντανλίβι θα αντικαταστήσει, όπως δείχνουν τα πράγματα, τον
Πι Τζέι Καρλέσιμο στην τεχνική ηγεσία των Τρέιλ Μπλέιζερς.

Με πρόστιμο 5.000 δολαρίων (περίπου 1.400.000 δρχ.) τιμωρήθηκε ο φόργουορντ
των Σικάγο Μπουλς Μπράιαν Ουίλιαμς, επειδή προέβη σε ανήθικη χειρονομία.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15836O095</ED>
<ID>
ID:167967

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O09&aa=5</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Πρόταση και για τον Φούτσκα...
</H2>
<AUTHOR>ΣΩΤΗΡΗΣ ΒΕΤΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 6156 BYTES)
</AUTHOR>

ΣΤΟ «πράσινο» προσκήνιο ενδέχεται να επανέλθει ο Γκρεγκόρ Φούτσκα. Ο
Ιταλοσλοβένος άσος για τον οποίο έδωσε σχεδόν τα πάντα πέρυσι ο Παναθηναϊκός
για να τον αποκτήσει, προτάθηκε εκ νέου από τον μάνατζέρ του Λουτσιάνο Καπικιόνι.

Στη λίστα των (περίπου) 15 ονομάτων που άφησε ο Καπικιόνι στον Παύλο
Γιαννακόπουλο, υπάρχει και το όνομα του Φούτσκα, όμως και σ' αυτή την
περίπτωση, όπως σ' όλες τις άλλες, ο ΠΑΟ θα τηρήσει τη ­ διαρκώς
επαναλαμβανόμενη ­ στάση αναμονής μέχρι την απόφαση της Κοπεγχάγης. 
Ο Φούτσκα, αν μη τι άλλο, πρόκειται για αξιόλογη περίπτωση και ανάλογα με την
απόφαση της ΦΙΜΠΑ (για ενιαία ή όχι ευρωπαϊκή αγορά), αλλά και τις εξελίξεις
στην περίπτωση Χριστοδούλου και φυσικά του προπονητή, θα εξετασθεί. Πέρυσι
βεβαίως ο παίκτης, ως γνωστόν, έκανε... κακό χουνέρι στον Παναθηναϊκό, ο
οποίος τον ανακοίνωσε ως απόκτημά του, αλλά εν τέλει παρέμεινε στην Στεφανέλ
Μιλάνο, αφήνοντας στα «κρύα του λουτρού» την ελληνική ομάδα που μετά στράφηκε
στον Μαρσέλο Νικόλα.

Υπομονή όμως μέχρι το τέλος του Πρωταθλήματος, όπου ο ΠΑΟ θα αρχίσει να
κινείται για τη συμφωνία με προπονητή και παράλληλα θα εκδοθεί η απόφαση της ΦΙΜΠΑ.

*** Είδαν και απόειδαν στον Παναθηναϊκό και την Παρασκευή κατεβάζουν
ρολά δίνοντας ραντεβού στα τέλη Ιουλίου - αρχές Αυγούστου. Οι άδειες των
παικτών και οι κλήσεις τους στην Εθνική δεν επιτρέπουν να γίνουν ούτε τα
φιλικά που είχαν σκοπό να δώσουν (αναβλήθηκαν αρχικά της Κύπρου και εν
συνεχεία και της Κρήτης), αλλά ούτε και οι προπονήσεις να έχουν πια σημασία.
Έτσι από την Παρασκευή όλοι όσοι έχουν απομείνει θα τελούν εν αδεία.

*** Δηλώσεις του Φεράν Μαρτίνεθ φιλοξενεί σε ρεπορτάζ της η χθεσινή «Il
Moundo Deportivo». Ο Ισπανός σέντερ δηλώνει ευχαριστημένος από την «ελληνική
περιπέτειά του» και πως επιθυμεί να συνεχίσει, αν και θα προτιμήσει να
περιμένει (όπως επισημαίνει) τις μεταγραφές για να δει το νέο έμψυχο υλικό και
τότε θα αποφασίσει. 
Δηλώνει επίσης πως η ισπανική λίγκα πρέπει να υιοθετήσει για το καλό του
ισπανικού μπάσκετ τον κανονισμό που επιτρέπει μόνο δύο ξένους στις ελληνικές
ομάδες και κανέναν σε ομάδες που δεν παίζουν στην πρώτη κατηγορία.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15836O096</ED>
<ID>
ID:167974

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O09&aa=6</URL></REF>


Article

<CATEGORY>vin10</CATEGORY>

 <H5>ΜΕ ΗΓΕΤΗ ΤΟΝ ΣΑΜΑΡΑ Η ΕΘΝΙΚΗ 3-0 ΤΟ ΔΥΝΑΤΟ ΒΕΛΓΙΟ
</H5><H2>Μπλοκ πρόκρισης
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΕΝΑ ΒΗΜΑ από την πρόκριση στα τελικά του Ευρωβόλεϊ '97 (Ολλανδία, 6-14
Σεπτεμβρίου) βρίσκεται η Εθνική μας ομάδα βόλεϊ ανδρών μετά τον χθεσινό
θρίαμβο με 3-0 επί του ισχυρού Βελγίου σε ματς που συγκλόνισε 2.000 θεατές
στην Αλεξανδρούπολη. Αρκεί άλλη μία νίκη, επί της Ρουμανίας, την ερχόμενη
Τρίτη στην Ορεστιάδα.

Τα σετ: 15-12 (31'), 15-11 (29'), 15-13 (35').

Η Εθνική μας ομάδα χρειάστηκε να αποδώσει εντυπωσιακά κατά διαστήματα στο
σερβίς και το μπλοκ για να κάμψει την αντίσταση των Βέλγων που απέδειξαν ότι
έχουν πραγματοποιήσει άλματα προόδου, με πέντε βασικούς παίκτες της φιναλίστ
του Κυπέλλου Πρωταθλητριών '97 Νόλικο Μάζεϊκ! 
Ουδεμία σχέση με το Βέλγιο που ξέραμε μέχρι τον περασμένο Δεκέμβριο (τότε που
είχαμε ξαφνιαστεί για το 3-0 επί της Ελλάδας).

Οι Βέλγοι χθες ήταν απειλητικοί και στα τρία σετ, ειδικά στο 1ο που
προηγήθηκαν 9-7, 11-8, και στο 3ο που έφτασαν πολύ κοντά στην επικράτηση αφού
ξέφυγαν 9-4 και 13-9, προτού λυγίσουν στα σερβίς των Σαμαρά, Γκιούρδα, Ντράκοβιτς.

Μεγάλος πρωταγωνιστής του αγώνα ήταν ο πραγματικός ηγέτης Σαμαράς (86% υποδ. -
67% επιθ. - 3 μπλοκ - 4 άσοι!) και επίσης θαυμάσιοι οι υπόλοιποι της αρχικής
εξάδας: Γκιούρδας (73% υποδ. - 62% επιθ. - 3 άσοι), Ντράκοβιτς (64% επιθ. - 2
άσοι), Θεοδωρίδης (74% επιθ. - 3 μπλοκ - 2 άσοι), Χατζηαντωνίου (71% επιθ. - 3
μπλοκ) και ο άριστος οργανωτής νεαρός πασέρ Κουρνέτας που δικαίωσε την τόλμη
του Στέλιου Καζάζη να τον εμπιστευθεί.

Ο ομοσπονδιακός προπονητής Στέλιος Καζάζης (ο οποίος και χθες οδήγησε άψογα
την ομάδα σε τακτική και ψυχολογία), τόνισε μετά τον αγώνα: 
«Μπράβο στους παίκτες για τη νίκη επί μιας πολύ δυνατής ομάδας, αλλά ο στόχος
της πρόκρισης ολοκληρώνεται κατά της Ρουμανίας που είναι σαφώς καλύτερη από
τότε που τη νικήσαμε 3-0. Ας ξεχάσουμε γρήγορα το ματς με το Βέλγιο».

*** Για τον συνάδελφό του Βέλγο προπονητή Μαρκ Σπάνιερς κυριότερη
απασχόληση μετά το ματς ήταν να διαμαρτύρεται για τη διαιτησία (Μέντακ,
Κροατία - Αναγνωστάκης) που δεν υπέπεσε σε καθοριστικά λάθη. Παραδέχθηκε
πάντως: «Χάσαμε κυρίως από τα πολλά λάθη μας σε κρίσιμα σημεία. Η ομάδα μου
έχει αρχίσει να παίζει βόλεϊ υψηλού επιπέδου αλλά της λείπει η πείρα».

ΕΛΛΑΔΑ (Σ. Καζάζης): Κουρνέτας 2+3, Ντράκοβιτς 3+12, Σαμαράς
11+12, Γκιούρδας 10+12, Θεδωρίδης 4+10, Χατζηαντωνίου 5+8 - Χριστοφιδέλης,
Μητρούδης, Μπάεφ, Τσακιρόπουλος.

ΒΕΛΓΙΟ (Μ. Σπάνιερς): Χέινεν 3+3, Βάισμανς 2+18, Ντελάνγκε 5+12,
Μπάρτελς 2+10, Ρουξ 7+8, Ρέιμεν 6+10 - Βαντεβέγκε 1+0, Γιόζεν, Πρατς.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15836O101</ED>
<ID>
ID:167837

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O10&aa=1</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Η Βέροια πιο κοντά στον πρώτο τίτλο
</H2>
ΜΙΑ ΝΙΚΗ, γηπεδούχος στον αγώνα ρεβάνς το ερχόμενο Σάββατο, χωρίζει πλέον τη
Γ.Ε. Βέροιας ΑΡΒΑΝΙΤΙΔΗΣ από τον πρώτο τίτλο πρωταθλήτριας Ελλάδας στο
χάντμπολ ανδρών, μετά τη χθεσινή ισοπαλία 20-20 στο Μενίδι με τις Σχολές Ξυνή.

Οι Βεροιώτες προηγήθηκαν στο α' μέρος με 12-10. Καλύτερος σκόρερ για τους
γηπεδούχους ήταν ο Μένος Γεωργούδης με 8 γκολ και για τους φιλοξενούμενους ο
Νίκος Σαμαράς με 7 γκολ.

*** Η ρεβάνς γίνεται στη Βέροια το Σάββατο 17 Μαΐου και αν χρειαστεί 3ο
ματς θα διεξαχθεί επίσης στη Βέροια την Κυριακή 20 Μαΐου.

*** Στο μεταξύ, τα Βριλήσσια ενίσχυσαν το προβάδισμά τους για 3η θέση
στην Α1 ανδρών, νικώντας χθες στον πρώτο αγώνα τον Ιωνικό στη Νέα Φιλαδέλφεια
με 32-29.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15836O102</ED>
<ID>
ID:167885

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O10&aa=2</URL></REF>


Article

<CATEGORY>vin10</CATEGORY>

 <H2>ΕΥΡΩ-ΡΥΘΜΙΚΗ
</H2><H2>«Μαγνήτης» τα εισιτήρια
</H2>
ΑΡΚΕΤΗ κίνηση δημιουργήθηκε για τα εισιτήρια του 13ου Ευρωπαϊκού Πρωταθλήματος
Ρυθμικής Γυμναστικής (Πάτρα, 22-25 Μαΐου) από την πρώτη κιόλας μέρα της
κυκλοφορίας τους, χθες, καθώς οι Πατρινοί φίλαθλοι θέλουν να δώσουν το «παρών»
στο μεγάλο αθλητικό γεγονός.

Η διάθεση των εισιτηρίων άρχισε από το Αθλητικό Μέλαθρο «Δ. Τόφαλος» στα
Μποζαΐτικα που θα φιλοξενήσει τους αγώνες, αλλά και από ειδικό κιόσκι στην
Πλατεία Γεωργίου.

Όμως, δεν είναι μόνο οι Πατρινοί που θα γεμίσουν τις κερκίδες των 5.000 θέσεων
τις μέρες της διεξαγωγής του ΠΑΤΡΑ '97, αλλά και ξένοι φίλαθλοι. Χθες έφτασε
τηλεγράφημα από τη Γαλλία για κράτηση 50 θέσεων, ενώ έχουν γίνει ήδη κρατήσεις
για εκδρομείς από Ιταλία και Ισπανία.

Στο μεταξύ, την αισιοδοξία του για την επιτυχία του ΠΑΤΡΑ '97 επανέλαβε χθες ο
υφυπουργός Αθλητισμού και πρόεδρος της Οργανωτικής Επιτροπής Ανδρέας Φούρας, ο
οποίος τόνισε σε δήλωσή του: «Είμαι σίγουρος ότι η διοργάνωση θα πετύχει από
κάθε πλευρά και θα αποδειχθεί περίτρανα ότι η Πάτρα διαθέτει όλες τις
αναγκαίες προϋποθέσεις για να αναλάβει και στο μέλλον μεγάλες διεθνείς εκδηλώσεις».

*** Οι ξένες αποστολές που αναμένεται να φτάσουν πρώτες στην Πάτρα για
συμμετοχή στους αγώνες είναι εκείνες της Αγγλίας και της Ελβετίας, ενώ
τελευταία προβλέπεται ότι θα είναι η νορβηγική αποστολή (21 Μαΐου).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15836O103</ED>
<ID>
ID:167924

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ
</H5><H2>Προηγείται η Ελλάδα, χάλκινο ο Αναστόπουλος
</H2>
Η ΕΛΛΑΔΑ προηγείται στον ποδηλατικό Γύρο Τουρκίας, μετά και το 2ο ετάπ στο
οποίο ο Βασίλης Αναστόπουλος κατετάγη 3ος κατακτώντας το χάλκινο μετάλλιο.

Στο ετάπ αυτό, στη διαδρομή Μερσίνη - Σελεύκεια, 4ος ήταν ο Παναγιώτης
Μαρεντάκης, 7ος ο Παναγιώτης Λέκκας και 8ος ο Γιώργος Μανιάτης.

*** Στη γενική ατομική κατάταξη προηγείται ο Τούρκος Σεγκάν και
ακολουθούν οι Αναστόπουλος, Ποτουρίδης, ενώ στη γενική ομαδική η Ελλάδα είναι
1η με 2η την Τουρκία και 3η τη Ρουμανία...

*** Εκκίνηση αύριο το πρωί (09.30) μπροστά στο Λευκό Πύργο του 6ου
διεθνούς ποδηλατικού Γύρου Μακεδονίας που θα διαρκέσει μέχρι την Κυριακή 18 Μαΐου.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15836O104</ED>
<ID>
ID:167950

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O10&aa=4</URL></REF>


Article

<CATEGORY>vin10</CATEGORY>

 <H5>ΚΟΛΥΜΒΗΣΗ
</H5><H2>24 δελφίνια στη Δανία
</H2>
ΑΝΑΧΩΡΕΙ σήμερα για το Έσμπιεργκ της Δανίας η Εθνική μας ομάδα κολύμβησης, που
αποτελείται από 24 κολυμβητές και κολυμβήτριες, προκειμένου να λάβει μέρος
στην 8εθνή συνάντηση που θα γίνει εκεί στις 17 και 18 Μαΐου.

Εκτός της ελληνικής ομάδας (που θα δώσει το «παρών» με όλα της τα αστέρια),
στους αγώνες μετέχουν η Δανία, η Ελβετία, η Σλοβενία, η Κροατία, η Αυστρία, η
Τσεχία και η Πολωνία.

*** Στο διεθνές μίτινγκ συγχρονισμένης κολύμβησης που γίνεται στο Βάξο
της Σουηδίας (από 16 έως 18 Μαΐου) θα πάρουν μέρος οι Αποστολία και Δέσποινα
Ιωάννου στο σόλο και στο ντουέτο. Οι δύο αθλήτριες έφυγαν χθες για τη σουηδική
πόλη, συνοδευόμενες από την προπονήτριά τους, Ναταλί Ματσιούκ..

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15836O105</ED>
<ID>
ID:167965

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O10&aa=5</URL></REF>


Article

<CATEGORY>vin10</CATEGORY>

 <H5>ΚΟΜΟΤΗΝΗ
</H5><H2>Λεωφόρος Ολυμπιονικών
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

«ΛΕΩΦΟΡΟΣ Ολυμπιονικών» θα ονομαστεί ο δρόμος που οδηγεί στις κτιριακές
εγκαταστάσεις του ΤΕΦΑΑ Κομοτηνής, όπου δημιουργούνται φοιτητικές εστίες.
Επίσης, κατά μήκος της λεωφόρου θα υπάρχουν μαρμάρινες στήλες (ύψους 80
εκατοστών) με αρχαίες παραστάσεις και τα ονόματα όλων των Ολυμπιονικών που
κατέκτησαν μετάλλιο.

Αρκετοί Ολυμπιονίκες θα είναι παρόντες σε εκδήλωση που θα γίνει το επόμενο
διήμερο, ενώ το ΤΕΦΑΑ Κομοτηνής αναφέρει ότι από τον πολιτικό κόσμο θα
παραστούν και οι κ.κ. Γεράσιμος Αρσένης και Ευάγγελος Βενιζέλος.

Εξάλλου, στη θρακική πρωτεύουσα θα συγκεντρωθούν 1.500 σύνεδροι για το
Παγκόσμιο Συνέδριο Φυσικής Αγωγής και Αθλητισμού, που θα διεξαχθεί το τριήμερο
16-18 του μηνός.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15836O106</ED>
<ID>
ID:167973

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O10&aa=6</URL></REF>


Article

<CATEGORY>vin10</CATEGORY>

 <H5>ΟΙ ΔΥΝΑΤΕΣ ΕΠΙΘΕΣΕΙΣ ΚΑΙ ΟΙ ΑΔΥΝΑΜΕΣ ΑΜΥΝΕΣ ΚΑΘΟΡΙΖΟΥΝ ΤΟΥΣ ΝΙΚΗΤΕΣ ΤΟΥ ΠΡΟ-ΠΟγκόλ
</H5><H2>Με προσοχή
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Οι δυνατές επιθέσεις και οι... αδύναμες άμυνες έχουν το λόγο στο δελτίο
ΠΡΟ-ΠΟγκόλ της Κυριακής! Με μια σωστή «ανάγνωση», διαπιστώνουμε ότι αρκετά
παιχνίδια είναι «έτοιμα» για την οκτάδα!

1 Άρης - Καλαμάτα: Δύσκολα σημειώνει εντός έδρας γκολ ο Άρης. Όσο για
την Καλαμάτα, στα τελευταία πέντε ματς μακριά από την έδρα της πέτυχε μόλις
ένα γκολ!

2 Εδεσσαϊκός - Απόλλων Αθ.: Ματς μεταξύ αδιάφορων ομάδων. Κατά
συνέπεια, χρειάζεται αυξημένη προσοχή και ίσως είναι στη «χρυσή» οκτάδα.

3 Ιωνικός - Ηρακλής: Σκοράρει στη Νεάπολη ο Ιωνικός και τα 27 γκολ λένε
πολλά. Και ο Ηρακλής όμως διαθέτει αρετές στην επίθεση, αλλά και αδυναμίες
στην άμυνα (33 γκολ).

4 Καβάλα - ΠΑΟΚ: Μόνο νίκη θέλει ο ΠΑΟΚ και άρα θα παίξει επιθετικά.
Στους πέντε τελευταίους αγώνες του σκόραρε, ενώ και η Καβάλα στην έδρα της
συνηθίζει να σημειώνει γκολ.

5 Καστοριά - Βέροια: Οι γηπεδούχοι «έπεσαν» και δεν σκοράρουν!
Συμπλήρωσαν τέσσερις αγώνες χωρίς γκολ. Και η Βέροια, πάντως, δεν τα πηγαίνει καλύτερα.

6 Παναθηναϊκός - ΟΦΗ: Κόντρα στην Καστοριά οι «πράσινοι» ξέσπασαν με
επτά γκολ. Θα συνεχιστεί η θεαματική τους άνοδος; Από την άλλη, ο ΟΦΗ προσέχει
την άμυνά του μακριά από την Κρήτη και όταν του δίνεται η ευκαιρία «χτυπά» με αντεπιθέσεις.

7 Παναχαϊκή - Αθηναϊκός: Τρία (μόλις) γκολ στα τελευταία πέντε ματς
στην Πάτρα μετρά η Παναχαϊκή.

8 Πανηλειακός - ΑΕΚ: Δύο αγωνιστικές έχει να σκοράρει στον Πύργο η
ομάδα του Δανιήλ. Αμυντικά, δεν τα πάει και τόσο καλά. Η ΑΕΚ εκτός έδρας βάζει
γκολ, τώρα τελευταία όμως δεν πείθει για τη σταθερή αμυντική της γραμμή.

9 SKODA Ξάνθη - Ολυμπιακός: Εντυπωσιακό το στοιχείο ότι η Ξάνθη στους
τελευταίους πέντε αγώνες της δεν έβαλε κάτω από τρία γκολ! Και ο Ολυμπιακός
όμως, στον αντίστοιχο αριθμό αγώνων, δεν είδε την εστία του να παραβιάζεται.

10 Δόξα Βύρωνα - Προοδευτική: Πάντα βάζει εντός έδρας γκολ η Δόξα, που,
ας σημειωθεί, έχει καλή αμυντική γραμμή. Όσο για την Προοδευτική, αν θέλει να
διατηρήσει ελπίδες ανόδου πρέπει να νικήσει.

11Δόξα Δράμας - Παναργειακός: Σκοράρει τον τελευταίο καιρό η Δόξα στη
Δράμα.Το γεγονός είναι αξιοσημείωτο, σπουδαίο όμως είναι και το ακόλουθο:
αμυντικά ο Παναργειακός δέχεται αρκετά γκολ ­ έως τώρα 28!

12 Εθνικός - Πανσερραϊκός: Τέσσερις ισοπαλίες έχει στα ισάριθμα
τελευταία ματς ο Εθνικός. Επιθετικά, μάλλον δυσκολεύεται και δεν... πείθει. Ο
Πανσερραϊκός σκοράρει με το... ζόρι (έξι γκολ!) και βασίζεται στην άμυνά του.
Παιχνίδι, αληθινό ντέρμπι.

13 Λάρισα - Απόλλων Θεσ.: Σταδιακή βελτίωση παρουσιάζει η επίθεση της
Λάρισας. Και η Καλαμαριά, πάντως, είναι ομάδα που «βλέπει δίχτυα».

14 Λεβαδειακός - Νίκη Βόλου: Μέχρι στιγμής 30 γκολ απήλαυσαν οι Βοιωτοί
φίλαθλοι και έτσι η γηπεδούχος «φλερτάρει» έντονα με την επιτυχία. Η Νίκη
εκτός έδρας χάνει μέρος της δύναμής της, αλλά η επίθεσή της απειλεί.

15 Νάουσα - Πανελευσινιακός: Οι δύο ομάδες δεν συμπαθούν τα μεγάλα σκορ
­ τουλάχιστον αυτό φαίνεται από τα έως σήμερα αποτελέσματά τους.

16 Παναιτωλικός - Γιάννινα: Με «οδηγό» την επίθεσή του στοχεύει στην
άνοδο η ομάδα του Αγρινίου. Ο ΠΑΣ στα εκτός έδρας παιχνίδια δέχεται γκολ, ενώ
η επίθεσή του δεν βρίσκει δίχτυα!

17 Βερόνα - Αταλάντα: Σημειώνει γκολ η Βερόνα στην έδρα της και
στηρίζεται στην επίθεσή της. Όσο για την Αταλάντα, δύσκολα φτάνει στην επιτυχία.

18 Γιουβέντους - Πάρμα: Το μεγάλο ντέρμπι κορυφής του Καμπιονάτο.
Συνεπώς, τα γκολ μπορεί να μην έρθουν, άσχετα αν οι επιθέσεις των ομάδων
διαθέτουν «αστέρια».

19 Μίλαν - Λάτσιο: Με την (εφετινή) Μίλαν δεν μπορείς να είσαι
σίγουρος. Ούτε στην άμυνα ούτε στην επίθεσή της. Η Λάτσιο εκτός έδρας
«απεχθάνεται» τα μεγάλα σκορ.

20 Μπολόνια - Βιτσέντσα: Μπαίνουν γκολ σε παιχνίδια με γηπεδούχο την
Μπολόνια. Η Βιτσέντσα επιθετικά δεν πάει καλά (δύο γκολ στους τελευταίους 5
αγώνες), αλλά αμυντικά οι παίκτες ας την... προσέξουν.

21 Νάπολι - Φιορεντίνα: Στην άμυνά της στηρίζεται εντός έδρας η άλλοτε
πρωταθλήτρια Ιταλίας. Και η Φιορεντίνα δυσκολεύεται σε όλους τους τομείς.

22 Πιατσέντζα - Κάλιαρι: Εξαιρετικά επικίνδυνο παιχνίδι, με δεδομένο
ότι «πέφτουν» γκολ.

23 Ρετζιάνα - Περούτζια: Σε κανένα από τα τελευταία πέντε παιχνίδια της
εντός έδρας δεν σκόραρε η Ρετζιάνα. Και εκτός των άλλων, έφερε τέσσερις φορές
0-0! Η Περούτζια εκτός έδρας δέχεται τουλάχιστον τέσσερα γκολ, εδώ όμως το
ερώτημα που τίθεται είναι πώς θα μπουν;

24 Σαμπντόρια - Ουντινέζε: Θεαματικά σκορ έχουμε στη Γένοβα όταν
αγωνίζεται η Σαμπντόρια. Η Ουντινέζε στα τρία τελευταία της παιχνίδια εκτός,
πέτυχε οκτώ γκολ!

25 Βενέτσια - Κρεμονέζε: Ένα ­ το πολύ ­ γκολ δέχεται εντός η Βενέτσια,
ενώ επιθετικά δεν τα πάει άσχημα. Η Κρεμονέζε εκτός ναι μεν δέχεται γκολ, αλλά
συνηθίζει να σκοράρει.

26 Έμπολι - Μπρέσια: Τόσο η Έμπολι όσο και η Μπρέσια σκοράρουν συχνά.

27 Παλέρμο - Μπάρι: Πέντε ματς έχει να νικήσει εντός η Παλέρμο, ωστόσο
η επίθεση λειτουργεί σωστά. Η φιλοξενούμενη παίζει ένα από τα τελευταία της
χαρτιά για άνοδο.

28 Πάντοβα - Κίεβο: Σκοράρει εντός έδρας η Πάντοβα, ενώ το Κίεβο στους
εκτός έδρας αγώνες φέρνει «τρελά» αποτελέσματα.

29 Ρετζίνα - Τορίνο: Χωρίς άγχος οι δύο αντίπαλοι δεν αποκλείεται να
έχουν ραντεβού με τα δίχτυα.

30 Φότζια - Τζένοα: Αποφεύγει τα μεγάλα σκορ στην έδρα της η Φότζια. Η
Τζένοα εκτός πάντα δέχεται γκολ.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15836O111</ED>
<ID>
ID:167838

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O11&aa=1</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Γουάιλντ Μπιούτυ (Οικονομίδης) 12-10. Μαριλίζα 24. Τρίτος, Κιουρί. Δίδυμο
3ΧΧ6=72. Φορκάστ 3Χ6=78. (Διεγράφη ο ίππος 1, Βαϊολέτ). Trio: 3Χ4Χ6=145.
Tri-Cast: 3Χ6Χ4=1.064.

2η: Γκρηκ Φέιθ (Οικονομίδης) 15-11. Νεφερτάτη 11. Δίδυμο 2Χ4=27. Φορκάστ
2Χ4=48. Σύνθετο 3Χ2=22. ΣΔ 3Χ6Χ2Χ4=232.

3η: Μις Μπλάκυ (Περικλής) 21-14. Εστορίλ 76. Τρίτος, Πράσινη Θύελλα. Δίδυμο
3Χ4=193. Φορκάστ 4Χ3=268. Σύνθετο 2Χ4=62. ΣΔ 2Χ4Χ3Χ4=660. Trio: 3Χ4Χ5=211.
Tri-Cast: 4Χ3Χ5=1.024.

4η: Σιένα (Δημητσάνης) 80-24. Ίλια Ντάρλινγκ 19. Δίδυμο 4Χ7=153. Φορκάστ
4Χ7=265. Σύνθετο 4Χ4=261. ΣΔ 3Χ4Χ4Χ7=3.005.

5η: Ιπποτούρ Νιτ (Σταύρου) 24-15. Σάντο Νατάσα 42. Τρίτος, Τριανταφυλλιά.
Δίδυμο 3Χ10=348. Φορκάστ 3Χ10=407. Σύνθετο 4Χ3=251. ΣΔ 4Χ7Χ3Χ10=4.466. Trio:
3Χ7Χ10=856. Tri-Cast: 3Χ10Χ7=2.601.

6η: Νάπο (Οικονομίδης) 18-13. Δαΐτης 16. Δίδυμο 2Χ6=32. Φορκάστ 2Χ6=58.
Σύνθετο 3Χ2=68. ΣΔ 3Χ10Χ2Χ6=1.335. (Διεγράφη ο ίπππος 1, Διοκλής).

7η: Ντεμαράζ (Λιάκος) 52-57. Ήζυ Βούλα 55. Δίδυμο 1Χ2=148. Φορκάστ 2Χ1=357.
Σύνθετο 2Χ2=147. ΣΔ 2Χ6Χ1Χ2=588.

8η: Ηρωΐς (Γεωργίου) 14-14. Παφλαγονία 16. Δίδυμο 2Χ5=31. Φορκάστ 2Χ5=46.
Σύνθετο 2Χ2=116. ΣΔ 1Χ2Χ2Χ5=496.

9η: Φλας Εν Γουΐννερ (Γεωργίου) 37-23. Διαπρεπής 38. Δίδυμο 1Χ4=189. Φορκάστ
4Χ1=374. Σύνθετο 2Χ4=74. ΣΔ 2Χ5Χ1Χ4=1.010.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15836O112</ED>
<ID>
ID:167886

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O11&aa=2</URL></REF>


Article

<CATEGORY>vin10</CATEGORY>

 <H5>Δύο οι 6άρηδες 63 τα εκατ.
</H5><H2>ΛΟΤΤΟ
</H2>
ΔΥΟ ΤΥΧΕΡΟΙ εξάρηδες βρέθηκαν στον χθεσινό διαγωνισμό του ΛΟΤΤΟ, οι οποίοι
κερδίζουν από 63.238.215 δρχ. Επίσης βρέθηκαν 539 πεντάρηδες που θα πάρουν από
193.585 δρχ. και 22.440 τεσσάρηδες που θα εισπράξουν από 3.800 δρχ.

Τα νούμερα του ΛΟΤΤΟ είναι: 24, 44, 16, 36, 8, 35.

Στο ΠΡΟΤΟ έγινε τζακ-ποτ στην πρώτη κύρια και στις δύο πρόσθετες κατηγορίες.
Στις άλλες κατηγορίες τα κέρδη είναι: Στη δεύτερη κύρια τρεις τυχεροί
κερδίζουν από 6.205.610 δρχ., στην τρίτη κύρια 19 θα πάρουν από 979.830 δρχ.,
στην τέταρτη κύρια 234 θα εισπράξουν από 79.555 δρχ., στην πέμπτη κύρια 2.125
κερδίζουν από 8.760 δρχ. και στην έκτη κύρια 21.852 θα πάρουν από 850 δρχ.

Ο αριθμός του ΠΡΟΤΟ είναι: 8001849.

Στις ειδικές κληρώσεις του ΛΟΤΤΟ:

Ένας τυχερός εξάρης του ΛΟΤΤΟ που είχε και τον πρώτο αριθμό (8) του ΠΡΟΤΟ
κερδίζει 100.000.000 δρχ..

Στην κατηγορία των συντάξεων, τα νούμερα του ΛΟΤΤΟ είναι: 20, 46, 35, 49, 4,
30. Ο τελευταίος αριθμός του ΠΡΟΤΟ: 9. Ουδείς εξάρης βρέθηκε.

Στην κατηγορία των κατοικιών, τα νούμερα του ΛΟΤΤΟ είναι: 30, 31, 5, 41, 4,
19. Οι δύο τελευταίοι αριθμοί του ΠΡΟΤΟ: 49. Ουδείς εξάρης βρέθηκε.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15836O113</ED>
<ID>
ID:167925

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O11&aa=3</URL></REF>


Article

<CATEGORY>vin10</CATEGORY>

 <H5>ΑΠΑΡΑΔΕΚΤΟ
</H5><H2>Βολές από διαφήμιση...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Με νικήτρια την ΑΕΚ σε δραματικό φινάλε έληξε το δεύτερο ντέρμπι για τον
τίτλο στην Α1, εν τούτοις, παρακολουθώντας το ματς νομίζω πως ανέδειξε ήδη τον
πρωταθλητή ανάρμοστης συμπεριφοράς προς του φίλους του αθλήματος.

*** Ποίος ο κατακτητής; Μα το κανάλι του ΑΝΤ1, που φρόντισε να «φτύσει»
τους θεατές στα τελευταία έξι δευτερόλεπτα της κανονικής διάρκειας του αγώνα.

*** Ντροπή, διότι δεν ήταν η πρώτη φορά που αντί κρίσιμες βολές, ζήσαμε
διαφήμιση πίτσας από κυρία με βαθύ ντεκολτέ!

*** Νομίζω πως εκείνες τις στιγμές άξιζαν καλύτερη συμπεριφορά (και) οι πίτσες;

*** Η συνέχεια της μάχης για τον τίτλο θα δοθεί την Κυριακή στο
φλεγόμενο ΣΕΦ του Νέου Φαλήρου.

*** Αν η έλλειψη τηλεοπτικού σεβασμού προς το κοινό ­ κατά την διάρκεια
του αγώνα και όχι των τάιμ άουτ ­ συνεχιστεί, τι να πούμε;

*** Ήρεμα και μην πιάσετε στο χέρι σας σφυράκι...

Κάποιοι θα μείνουν

Μέρα με τη μέρα, ο Παναθηναϊκός χάνει μέρος από όσες δυνάμεις τού έχουν μείνει
­ και δεν αναφέρομαι στην αναμενόμενη φυγή του Ουζουνίδη.

*** Όταν μετά την πρώτη απώλεια, υπάρχουν σοβαρές ενδείξεις ότι η ομάδα
της Παιανίας θα χάσει και τον αρχηγό της Εθνικής, τότε πλησιάζει πρόβλημα...

*** Ο Καλλιτζάκης, λοιπόν, σύμφωνα με χθεσινά στοιχεία, ετοιμάζεται για Τούμπα!

*** Θα εισπράξει όσα τού δίνει ο Βαρδινογιάννης και μη νομίσετε πως
θέλει να πικάρει τον πρόεδρο φεύγοντας.

*** Απλώς, θα υπογράψει (αν πάει στον ΠΑΟΚ) συμβόλαιο τριετές και όχι
της αιχμαλωσίας.

*** Αυτή η επιμονή του προέδρου στις πενταετίες να δείτε που θα βγει σε
καλό όλων των αντιρρησιών πολυετίας...

*** Ο Μάρκος υποστήριξε πως έχει πρόταση, χωρίς να την αποκαλύψει.

*** Δεν πρέπει να ψεύδεται ή να μπλοφάρει.

*** Ψηλό παιδί είναι, μόλις 26 ετών, πέτυχε γκολ στο Πόρτο, γιατί να
μην έχει ζήτηση...

*** Σκέφτεστε και ο Μάρκος να έχει δεχτεί τηλεφώνημα από την Τούμπα;

*** Έχει πάρει φόρα τέτοια φόρα ο Ορφανός που δεν έχει σε τίποτα να
φέρει στη Θεσσαλονίκη κατά ζεύγη παλιούς συμπαίκτες των Μαραγκού - Φραντζέσκου...

*** Μόνο τον... Νιόμπλια πιθανολογείται πως δεν συμπαθούν οι
ΠΑΟΚτζήδες, μετά τα όσα δήλωσε πρόσφατα από το Ηράκλειο για την Τούμπα.

*** Πράγματι, ήταν σχόλια που δεν έπρεπε να είχαν λεχθεί. Ενόχλησαν
πολύ. Σκεφθείτε πως έφτασε στην «ΟΜΑΔΑ» ακόμη και επιστολή διαμαρτυρίας από
την μακρινή Στοκχόλμη.

*** Την υπογράφει ο αναγνώστης Πόλις Παπαδόπουλος και μη ζητάτε
λεπτομέρειες για τα όσα χρεώνει στον βραχύσωμο χαφ του ΟΦΗ!

*** Σκληρό γράμμα, γεμάτο αγανάκτηση...

Ακριβοί οι μονοσύλλαβοι...

Σας έλεγα όμως για το μεταγραφικό σαφάρι της ΠΑΕ Παναθηναϊκός. Μεταξύ μας:
πάλι καλά για τη διοίκηση του ΠΑΟ που έχει μόλις τρία συμβόλαια να μελετήσει!

*** Λύνοντας σβέλτα τις εγχώριες εκκρεμότητες, θετικά ή αρνητικά, θα
μείνει χρόνος για τις ευρωπαϊκές αναζητήσεις...

*** Ήδη, αύριο στη Νορβηγία, ο Καρούλιας προγραμμάτισε να
παρακολουθήσει τον ποδοσφαιριστή Φρανκ Στραντλ.

*** Ακούστηκε πως «είναι ακριβός», σχεδόν όσο ο Φλο (που πήγε στην Τσέλσι)...

*** Βρε μήπως είναι φθηνοί στη Νορβηγία μόνο οι έχοντες επώνυμο με
πολλές συλλαβές;

*** Για να το ψάξει ο Ντόκεν που ξέρει την γλώσσα...

Και πάλι ο Φούτσκα

Άγχος, αλλά πολύ λιγότερο, υπάρχει για μεταγραφές και στο έτερο δημοφιλές
τμήμα του Παναθηναϊκού.

*** Μόνο που εκεί ο Παύλος Γιαννακόπουλος δεν βιάζεται. Απλώς, δέχεται προτάσεις...

*** Μια από τις πρόσφατες ήταν αυτή για την απόκτηση του Ιταλοσλοβένου
Φούτσκα. Την εκόμισε (μαζί με άλλα 14 ονόματα...) ο μάνατζερ Λουτσιάνο Καπικιόνι.

*** Και μόνο όταν ακούς «Λουτσιάνο», πρέπει να σε πιάνει δέος!

*** Ο άνθρωπος αυτός τόλμησε να προτείνει στους «πράσινους» παίκτη, ο
οποίος είχε «πουλήσει» την ομάδα τους πριν ένα χρόνο.

*** Πρόταση: να εγκριθεί η μεταγραφή, να δοθεί ραντεβού για συμβόλαια
μετρητά κ.λπ. και ο Παύλος την κρίσιμη στιγμή να μείνει σπίτι ν' ακούσει
Λουτσιάνο Παβαρότι για να ηρεμήσει...

*** Γύρω στο τέλος του μήνα θα υπάρξουν νέα για το μπάσκετ του
Παναθηναϊκού, διότι από αύριο όλοι αρχίζουν διακοπές.

*** Καλά θα κάνουν οι «πράσινοι» να κοιτάξουν ­ πρώτα απ' όλα ­ να
ξεχάσουν την περίοδο που έληξε.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15836O121</ED>
<ID>
ID:167839

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Γιάννης Μπαγδάτογλου
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΤΟ ΓΕΛΑΣΤΟ παιδί, ο 16χρονος Γιάννης Μπαγδάτογλου, έφυγε ξαφνικά για ταξίδι
μακρινό. Έφυγε, αφήνοντας στον πατέρα του Σταύρο, τη μητέρα του Σοφία και στ'
αδέλφια του Αλέξη και Γιώργο βαθύτατο πόνο.

Έφυγε στις 9 Μαΐου, αφού είχε γεμίσει τη μέρα του παίζοντας μπάσκετ και
κολυμπώντας, όπως συνήθιζε από τα παιδικά του χρόνια. Αθλητής με ταλέντο,
έδινε υποσχέσεις για λαμπρή καριέρα. Τον καμάρωναν η οικογένειά του, οι
συμμαθητές και φίλοι του, το αθλητικό Χαϊδάρι και η κολυμβητική ομάδα του
Αθλητικού Συλλόγου Αθηναίων, στην οποία ανήκε τον τελευταίο ενάμιση χρόνο.

Ήταν διαλεχτό παιδί ο Γιάννης Μπαγδάτογλου. Πρώτος μαθητής στο σχολείο, με
ήθος, με αθλητική παιδεία, με πάθος για τον αθλητισμό.

Η παλιά Βαλκανιονίκης Βιβή Πρωτόπαπα ήταν προπονήτριά του στην κολύμβηση. Έχει
μόνο καλά λόγια και πολλά δάκρυα: «Τον αγαπούσα τον Γιάννη. Ήρθε το 1990, όταν
πρωτοάνοιξε το Δημοτικό Κολυμβητήριο Χαϊδαρίου. Είχε αριθμό μητρώου 92 και
τώρα έχουμε φθάσει στον αριθμό 5.000. Λιγομίλητος, ευγενέστατος, χαμογελαστός,
με αίσθηση του χιούμορ και στην προπόνηση συνεπέστατος. Ποτέ δεν αρνιόταν την
προπόνηση. Δεν έλεγε πονάω, κουράστηκα, δεν μπορώ. Αντίθετα, όταν τελείωνε το
πρόγραμμα, μού έλεγε: "Να κάνω κι άλλο;". Σπάνιο παιδί».

Έφυγε άδικα ο Γιάννης Μπαγδάτογλου. Ένας τραυματισμός στο μπάσκετ, που δεν
αξιολογήθηκε ούτε από τον ίδιο, του δημιούργησε πρόβλημα υγείας, λίγο
αργότερα, όταν κολυμπούσε. Στο Τζάνειο, όπου διακομίστηκε, δεν έγινε, όπως
λένε οι δικοί του, σωστή διάγνωση, δεν υπήρχε κρεβάτι στην Εντατική. Χάθηκε
πολύτιμος χρόνος και ο Γιάννης, στον δρόμο προς το Κρατικό Αθηνών, έδυσε.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15836O122</ED>
<ID>
ID:167887

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O12&aa=2</URL></REF>


Article

<CATEGORY>vin10</CATEGORY>

 <H2>Εννέα χρόνια μετά...
</H2>
Ο ΚΑΛΟΝΤΥΜΕΝΟΣ κύριος που «βομβαρδίζεται» από δεκάδες κάμερες είναι ο Καναδός
Μπεν Τζόνσον και πρέπει να τον θυμάστε: Σκόνη είχε κάνει το ρεκόρ των 100
μέτρων στη Ολυμπιάδα του 1988, όμως η τύχη του δεν ήταν στη συνέχεια φωτεινή,
αφού βρέθηκε ντοπαρισμένος και τιμωρήθηκε ισόβια από την IAAF. Τώρα ο Μπεν
αποφάσισε να πολεμήσει δικαστικώς την απόφαση, ώστε να επανέλθει στους στίβους.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15836O123</ED>
<ID>
ID:167926

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O12&aa=3</URL></REF>


Article

<CATEGORY>vin10</CATEGORY>

 <H2>Η Συγγρού αποφασίζει
</H2>
Επιτέλους, έφτασε στην ιστορία της πολύπαθης ΕΠΟ η μέρα που τα στελέχη της
Ομοσπονδίας θα συνεδριάσουν, προκειμένου να αποφασίσουν για ένα εξαιρετικά
φλέγον θέμα: Τι θα γίνει με τους διαιτητές της Κυριακής!

Για την ακρίβεια, ο Τριβέλλας και οι 28 συνεργάτες του θα κληθούν να
γνωματεύσουν ποια κλήρωση ισχύει: Η χθεσινή; Η προχθεσινή; Καμία από τις δύο;

Περίπτωση να ισχύσει αυτή της περασμένης εβδομάδας αποκλείεται... Οι μόνοι που
δεν πρέπει να ανησυχούν είναι οι... διαιτητές.

Έχουν μείνει εν ενεργεία τόσοι λίγοι, που και τρίτη κλήρωση αν υπάρξει σήμερα
στην ΕΠΑΕ, οι περισσότεροι κάπου θα μεταβούν να σφυρίξουν.

Αυτά και ζήτω της ελληνικής διαιτησίας. Χωρίς αυτήν πώς θα διασκεδάζαμε την
ανία μας στο άθλημα, με δεδομένη φυσικά την απουσία του σασπένς, αφού υπάρχει
πρωταθλητής από την περασμένη εβδομάδα...

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15836O124</ED>
<ID>
ID:167951

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O12&aa=4</URL></REF>


Article

<CATEGORY>vin10</CATEGORY>

 <H2>Ο Κάρποβ στην Αθήνα!
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΠΡΙΝ ΣΒΗΣΕΙ ο απόηχος του ματς Κασπάροβ - Ντιπ Μπλου οι Αθηναίοι, και μέσω της
τηλεόρασης όλοι οι Έλληνες, θα έχουν τη ευκαιρία να θαυμάσουν από κοντά τον
μεγάλο αντίπαλο του Γκάρι, τον Ανατόλι Κάρποβ. Ο σπουδαίος Ρώσος σκακιστής
έρχεται στη χώρα μας προσκεκλημένος του εκπαιδευτικού ομίλου Ξυνή προκειμένου
να αντιμετωπίσει τον οκτώ φορές πρωταθλητή Ελλάδας Βασίλη Κοτρωνιά σε ματς
τεσσάρων παρτίδων «ράπιντ», παρτίδων δηλαδή με χρόνο σκέψης μισή ώρα για κάθε
παίκτη. Το ματς θα παιχτεί στο «Μπάγκειο» μέγαρο της Πλατείας Ομονοίας, το
Σαββατοκύριακο που μας έρχεται και θα καλυφθεί τηλεοπτικά από το συνδρομητικό
κανάλι Supersrort. Το Σάββατο θα παιχτούν οι δύο πρώτες παρτίδες από τις 17.00
έως τις 20.00 και την Κυριακή από τις 13.00 έως τις 16.00. Την οργανωτική
επιτροπή των αγώνων αποτελούν οι κ.κ. Δημήτρης Γιάγκος, Βασίλης Βλαχόπουλος
και Κυριακή Οικονομάκη. Η εκδήλωση γίνεται με αφορμή το Β' Συνέδριο
«Αθλητισμός και Εκπαίδευση» που διοργανώνεται στο Στάδιο Ειρήνης και Φιλίας,
το Σάββατο 24 Μαΐου. 
Ο μεγάλος σκακιστής θα μεταβεί μετά το ματς σε νησί του Αιγαίου και θα
επιστρέψει προκειμένου να παραβρεθεί στο Συνέδριο, στο οποίο θα είναι
παρόντες, σύμφωνα με πληροφορίες μας, ο δήμαρχος Αθηναίων κ. Αβραμόπουλος,
βουλευτές και Ολυμπιονίκες. Σύμφωνα με τις ίδιες πληροφορίες ο Κάρποβ,
σκακιστής αλλά και βουλευτής του ρωσικού Κοινοβουλίου, θα ανακηρυχτεί επίτιμος
δημότης της Αθήνας.

ΚΡΟΑΤΙΑ

Ένα γύρο πριν από το τέλος των πανευρωπαϊκών αγώνων της Κροατίας, η Αγγλία
στους άνδρες και η Γεωργία στις γυναίκες βρίσκονται αγκαλιά με το χρυσό μετάλλιο.

Η εθνική ανδρών απογοήτευσε πλήρως αφού με νέα ήττα (2,5-1,5) από την αδύνατη
Πορτογαλία κατρακύλησε στις έσχατες θέσεις της βαθμολογίας.

Η εθνική γυναικών ηττήθηκε και αυτή στον 8ο γύρο (1,5-0,5 από την Ουγγαρία),
ωστόσο ισοβαθμεί στις θέσεις 5-9. Μία νίκη επί της Ουγγαρίας θα την έφερνε
κοντά στο μετάλλιο, τώρα είναι πια δύσκολη και η μάχη για την οκτάδα αφού
αγωνίζεται στον τελευταίο γύρο εναντίον της Ρωσίας (Γκαλιάμοβα, Ματβέεβα).

Αναλυτικά τα αποτελέσματα των ομάδων μας στους δύο τελευταίους γύρους έχουν ως εξής:

Ελλάδα - Πολωνία 1-3 (7ος γύρος): Κοτρωνιάς - Κρασένκοβ (2.615) 0,5-0,5 (22
κινήσεις), Κεμπίνσκι (2.515) - Νικολαΐδης 1-0 (40), Γρίβας - Ούρμπαν (2.490)
0,5-0,5 (43), Γκραμπάρτσγκ (2.480) - Άγκνος 1-0 (36).

Πορτογαλία - Ελλάδα 2,5-1,5 (8ος γύρος): Αντούνες (2.510) - Κοτρωνιάς 0,5-0,5
(20), Γρίβας - Νταμάσο (2.465) 0-1 (37), Ρόχα (2.405) - Μιλαντίνοβις 1-0 (55),
Άγκνος - Σάντος (2.340) 1-0 (40)

Γερμανία - Ελλάς 0,5-1,5 (7ος γύρος): Καχιάνι (2.375) - Μπότσαρη 0,5-0,5 (38),
Μακροπούλου - Τράμπερτ (2.250) 1-0 (41). 
Ελλάδα - Ουγγαρία 0,5-1,5 (8ος γύρος): Μπότσαρη - Λάκος (2.380) 0-1 (54),
Γκάρα (2.285) - Μακροπούλου 0,5-0,5 (38).

* Με 24 συμμετοχές πραγματοποιείται στο Σύνδεσμο Αιγυπτιωτών Ελλήνων η τελική
φάση του ατομικού πρωταθλήματος Αττικής. Μετά τους δύο πρώτους γύρους
προηγούνται οι Φουρναράκος και Τσομής με δύο νίκες ενώ από 1,5 βαθμό έχουν οι
Καλέσης, Χαλιαμάνης, Ψάρρας, Καραφίδης, Κ. Ιγνατιάδης, Κλεμέν και Σκλαβούνος.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15836O991</ED>
<ID>
ID:167847

</ID><URL>http://ta-nea.dolnet.gr/neaweb/neafile.print_unique?e=A&f=15836&m=O99&aa=1</URL></REF>


Article

<CATEGORY>vin09</CATEGORY>

 <H5>ΟΙ ΚΑΘΥΣΤΕΡΗΣΕΙΣ ΣΤΗ ΜΕΤΑΔΟΣΗ ΕΚΠΟΜΠΩΝ ΠΡΟΚΑΛΟΥΝ ΕΝΤΟΝΕΣ ΔΙΑΜΑΡΤΥΡΙΕΣ
ΤΗΛΕΘΕΑΤΩΝ ΣΤΑ ΚΑΝΑΛΙΑ
</H5><H2>Βροχή τα παράπονα
</H2>
<H3></H3>Τι γίνεται όταν ξαφνικά αναβληθεί ένα επεισόδιο της «Λάμψης» ή καθυστερήσει
έστω και για πέντε λεπτά η έναρξη προβολής της σειράς επιστημονικής φαντασίας
«Χ - Files»; Τα τηλεφωνικά κέντρα των καναλιών «σπάνε» από τις διαμαρτυρίες
των αγανακτισμένων τηλεθεατών. Πολλά είναι τα στραβά των καναλιών που ενοχλούν
τους τηλεθεατές. Άλλοι εκφράζουν την αγανάκτησή τους γραπτώς (στέλνοντας
επιστολές στον Τύπο, στα κανάλια και στο Εθνικό Συμβούλιο Ραδιοτηλεόρασης) και
άλλοι τηλεφωνούν στα κανάλια.

Στο Star έγινε το «σώσε» όταν το κανάλι διέκοψε την προβολή του «Μπάμπιλον 5»,
ενώ ζητούν πάντα το αγαπημένο τους «Χ - Files» να αρχίζει στην ώρα του.
Έντονες είναι οι διαμαρτυρίες και για τις διαφημίσεις με τις οποίες
κατακερματίζουν τις ταινίες (κάτι ανάλογο έγινε και την περασμένη Κυριακή στον
«Σωματοφύλακα»). Αρκετοί ζητούν καλύτερη συμπεριφορά από την Αννίτα Πάνια
απέναντι στην τρίτη ηλικία («Χρυσό κουφέτο»), ενώ κάποιοι άλλοι με
τηλεφωνήματα και επιστολές κατακρίνουν τις σειρές «Ηρακλή» και «Ζίνα» που
παραποιούν τη μυθολογία. Όσο για τους φαν της σαπουνόπερας «Τόλμη και
γοητεία», πολλοί τηλεθεατές παρακαλούν το Star να την προγραμματίσει λίγο πιο
αργά και όχι στις 2.15 το μεσημέρι, που προβάλλεται αυτή την εποχή.

Πάντως, συνηθισμένες είναι οι διαμαρτυρίες ­ σε όλα σχεδόν τα κανάλια ­ κυρίως
από εργαζομένους που παραπονούνται για τον προγραμματισμό αξιόλογων ταινιών
μετά τις 2 τη νύχτα, καθώς και για τον κατακλυσμό των αθλητικών μεταδόσεων
(ποδόσφαιρο, μπάσκετ, κ.ά.) από διαφημιστικά σποτ.

Όταν προκύπτουν έκτακτα γεγονότα και ο Σκάι αφιερώνει σε αυτά αρκετές ώρες από
το πρόγραμμά του, οι τηλεθεατές διαμαρτύρονται επειδή χάνουν τις αγαπημένες
τους ξένες σειρές. Άλλοι πάλι γίνονται έξω φρενών όταν οι σειρές (όπως π.χ. η
«Κλαρίτα»), αντί για μισή ώρα διαρκούν μόλις 15 λεπτά λόγω των διαφημίσεων,
ενώ αρκετοί φαν του Χρήστου Φερεντίνου («Άκου να δεις») διαμαρτύρονταν επειδή
η εκπομπή γινόταν τακτικά... μπαλάκι.

Στον Antenna ούτε να διανοηθούν για τυχόν αναβολή επεισοδίου της «Λάμψης». Το
τηλεφωνικό κέντρο κατακλύζεται από διαμαρτυρίες, ενώ πολλοί ζητούν να μάθουν
ποιος κρύβεται πίσω από την κουκούλα, καθώς επίσης και τους λόγους που έχουν
καιρό να εμφανιστούν σε επεισόδια της «Λάμψης» η Βίρνα και ο Γιάγκος.

Άλλοι πάλι τηλεφωνούν και παίρνουν το μέρος τού ενός καλεσμένου ή του άλλου
στο «Επιτέλους μαζί» (του Ανδρέα Μιρκούτσικου), ενώ κάποιοι που βλέπουν
ασταμάτητα τα τηλεπαιχνίδια, διαπιστώνουν ότι μοιράζουν στους νικητές μόνον
ψυγεία και ζητούν να προσφέρονται και κουζίνες αλλά και θερμοσίφωνες.

Ιδιαίτερα ευαισθητοποιημένοι είναι οι τηλεθεατές σε θέματα υγείας. Όταν μέσα
από τα δελτία ειδήσεων ανακοινώνεται η ανακάλυψη ενός νέου φαρμάκου, τα
τηλεφωνήματα ­ για διευκρινίσεις ­ πέφτουν βροχή. Έντονες είναι και οι
διαμαρτυρίες για τις διαφημίσεις στη διάρκεια της ζωντανής μετάδοσης αγώνων
μπάσκετ, όπως επίσης και αρκετών οδηγών προς τον Άρη Σταθάκη για τα στραβά και
ανάποδα των δρόμων.

Από την ΕΤ1 ζητούν διαρκώς να προγραμματίζει τις ταινίες της όχι πολύ αργά
(«δεν μπορούμε να ξενυχτάμε» είναι το παράπονό τους). Τα τηλέφωνα πέφτουν
βροχή όταν αναβληθεί μια ταινία ­ λόγω της έκτακτης μετάδοσης ενός αγώνα ­
όπως και όταν αναβλήθηκε επί δύο συνεχείς εβδομάδες η ξένη σειρά «Υπερηφάνεια
και προκατάληψη».

Όσον αφορά την ΕΤ2, οι θαυμαστές των παλιών ελληνικών σειρών φαίνεται πως δεν
τις «χορταίνουν» με τίποτα. Έτσι, όταν τελειώνει μια σειρά, όπως συνέβη με την
«Αλτάνα της Πάργας», ζητούν να προβληθεί πάλι. Το ίδιο συνέβη και με την
«Καρουζέλ», που λόγω των πολλών τηλεφωνημάτων το κανάλι την ξαναπροβάλλει.
Πολλές είναι οι διαμαρτυρίες όταν, λόγω σημαντικών γεγονότων, το κανάλι είναι
ασυνεπές ως προς την ώρα έναρξης εκπομπών και ταινιών. Άλλοι πάλι ζητούν ­ σε
επανάληψη ­ παιδικά προγράμματα (όπως «Οι τρεις σωματοφύλακες») και αρκετοί
θέλουν να βλέπουν τη Βερόνικα Κάστρο, που παλαιότερα πρωταγωνιστούσε σε τρεις
βραζιλιάνικες σειρές.

Στο Mega τα τηλεφωνήματα διαμαρτυρίας αφορούν τα τηλεπαιχνίδια (οι τηλεθεατές
υποστηρίζουν ότι απάντησαν σωστά αλλά δεν κέρδισαν τίποτα) και τη
μεταμεσονύχτια προβολή αξιόλογων ταινιών.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15836P011</ED>
<ID>
ID:167848

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P01&aa=1</URL></REF>


Article

<CATEGORY>vin09</CATEGORY>

 <H5>ΓΕΝΕΘΛΙΑ ΣΤΟ ΘΕΑΤΡΟ «ΣΗΜΕΙΟ»
</H5><H5></H5><H5>103 απόφοιτοι
</H5><H2>Ποίηση και αλήθεια
</H2>
Ένας μοναχικός άνθρωπος γιορτάζει τα γενέθλιά του, διασκεδάζοντας τον εαυτό
του με την ακρόαση στιγμών της ζωής του που έχει εγγράψει σε ένα μαγνητόφωνο.
Στιγμές υψηλής ποίησης και αλήθειας στο έργο «Η τελευταία μαγνητοταινία του
Κραπ», του Σάμουελ Μπέκετ, παρουσιάζει το θέατρο «Σημείο» (Χαρ. Τρικούπη 10,
Καλλιθέα, τηλ. 9229.579, 8211.847), σε μετάφραση Κώστα Σταματίου, σκηνοθεσία
Νίκου Διαμαντή, εικαστική σύνθεση Ηλία Δελλόγλου-Μακρή. Στον ρόλο του Κραπ, ο
Πάνος Σκουρολιάκος. Στις 9.30 μ.μ.

ΜΟΥΣΙΚΗ

«Μουσική γιορτή για τον άνθρωπο και το περιβάλλον» είναι ο τίτλος της
εκδήλωσης, που διοργανώνει η Ελληνική Εταιρεία για την Προστασία του
Περιβάλλοντος και της Πολιτιστικής Κληρονομιάς, μαζί με τον Μεσογειακό
Σύνδεσμο για τη Σωτηρία των Θαλάσσιων Χελωνών στο Μέγαρο Μουσικής. Η Συμφωνική
Ορχήστρα της ΕΡΤ με διευθυντή τον Άντζελο Καβαλλάρο και τη Χορωδία της ΕΡΤ με
διευθυντή τον Αντώνη Κοντογεωργίου θα παρουσιάσουν το συμφωνικό σκέρτσο «Ο
μαθητευόμενος μάγος» του Πολ Ντούκας, το κοντσέρτο για τρία πιάνα σε φα
μείζονα Κ 242 του Μότσαρτ, με σολίστ τους Βίνια Τσόπελα, Ναταλία Μιχαηλίδου,
Γιάννη Βακαρέλη, το μουσικό παραμύθι του Προκόφιεφ «Ο Πέτρος και ο Λύκος» με
αφηγητή τον Λάκη Λαζόπουλο και το έργο του Μπετόβεν «Φαντασία για πιάνο,
χορωδία και ορχήστρα»».Στις 8.30 μ.μ.

ΕΚΘΕΣΕΙΣ

Η μουσική για τον κινηματογράφο συμπληρώνεται από έργα ζωγραφικής σ' αυτήν την
έκθεση της γκαλερί «Titanium» (Βασ. Κωνσταντίνου 44, τηλ. 7211.865). Πρόκειται
για την παρουσίαση του CD/CD-ROM του Γιάννη Μουρτζόπουλου «Dramamusic», με
μουσική για τον κινηματογράφο και την τηλεόραση 1985-1995, μαζί με την έκθεση
έργων ζωγραφικής μικρών διαστάσεων του Χρήστου Μαρκίδη. Εγκαίνια στις 8.30 μ.μ.

*** Η Συλβί Φλερύ προσπαθεί να δει την εύθυμη πλευρά της κουλτούρας και τη
σχέση μεταξύ της Τέχνης και της ζωής. Κι αυτό το στυλ παρουσιάζει στην αίθουσα
τέχνης «Ρεβέκκα Καμχή» (Σοφοκλέους 23, τηλ. 3210.448). Μέχρι τις 28 Ιουνίου.

*** Στα έργα του Στηβ Γιαννάκου συνυπάρχει το καρτουνίστικο στοιχείο με ένα
περιβάλλον οργανωμένο, σύμφωνα με τα κινήματα του μοντερνισμού. Ο καλλιτέχνης
εκθέτει τα έργα του στην Γκαλερί Α.Δ. (Λυκαβηττού 39-41). Εγκαίνια, στις 8 μ.μ.

ΒΙΒΛΙΟ

Το Γαλλικό Ινστιτούτο Θεσσαλονίκης παρουσιάζει τη γαλλική μετάφραση του
βιβλίου του Ντίνου Χριστιανόπουλου «Η κάτω βόλτα», με τον τίτλο «Destins
Brises». Για το βιβλίο στα γαλλικά θα μιλήσει η μεταφράστρια Ζοζέτ Ντορόν, ενώ
μαζί με τον συγγραφέα θα διαβάσουν διηγήματα στα ελληνικά και τα γαλλικά. Στην
αίθουσα της βιβλιοθήκης του Γαλλικού Ινστιτούτου Θεσσαλονίκης, στις 8.30 μ.μ.

*** Ο οινοπαραγωγός Δημήτρης Χατζημιχάλης παρουσιάζει το βιβλίο «Τα αγγεία του
πότου. Χαίρε και Πίει», δίνοντας την ευκαιρία στους συγγραφείς του,
αρχαιολόγους Πάνο Βαλαβάνη και Δημήτρη Κουρκουμέλη, να μιλήσουν περί οίνου και
ανασκαφικών ευρημάτων στην εκδήλωση της Στοάς του Βιβλίου (είσοδος από
Πεσμαζόγλου). Στις 8 μ.μ

*** Μια βόλτα ως την Αργεντινή. Του τάνγκο και της... Κλαούντια. Της ηρωίδας
του βιβλίου του συνάδελφου Μηνά Βιντιάδη, «Τι είπα στην Κλαούντια», των
εκδόσεων Λιβάνη, που έκανε ήδη και τη δεύτερη έκδοσή του. Βιβλίο για το οποίο
μιλάει ο ποιητής Θανάσης Νιάρχος στην εκδήλωση «Οι Πέμπτες του Βιβλίου», που
οργανώνουν οι Εκδόσεις Λιβάνη, στο καφέ «Αιολίς» (Αιόλου 23 και Αγίας
Ειρήνης). Στην ίδια εκδήλωση, ο δημοσιογράφος Θύμιος Παπανικολάου μιλάει για
το βιβλίο του Νίκου Καραμπάση «Άγγελοι στην Κόλαση». Στις 8 μ.μ

ΟΜΙΛΙΕΣ

Ο καθηγητής της Κλασικής Αρχαιολογίας στο Πανεπιστήμιο Θεσσαλονίκης, Μιχάλης
Τιβέριος, μιλάει στο Ίδρυμα Γαλανδρή - Χορν (Μ. Αυρηλίου 5, Πλατεία Αέρηδων -
Πλάκα) με θέμα «Υπομινωϊκή Εποχή - Σκοτεινοί αιώνες». Στις 7.30 μ.μ.

*** «Ο θεσμός του Ombudsman» είναι το θέμα συζήτησης που οργανώνει στις 6.30
μ.μ. στην «Αίθουσα 209» της νέας πτέρυγας του Παντείου Πανεπιστημίου το
«Κέντρο Ευρωπαϊκού Συνταγματικού Δικαίου». Στη συζήτηση, που συντονίζει ο
γενικός γραμματέας του υπουργείου Εσωτερικών και αναπληρωτής καθηγητής στο
Πάντειο Πανεπιστήμιο Ανδρέας Λοβέρδος, παίρνουν μέρος οι Αναστάσιος Μαντέλης,
υφυπουργός Εσωτερικών, Γεώργιος Τζιτζικώστας, βουλευτής Θεσσαλονίκης, και
Σπυρίδων Φλογαΐτης, καθηγητής Νομικής Σχολής στο Πανεπιστήμιο Αθηνών.

Εκατόν τρεις απόφοιτοι της Ανωτάτης Σχολής Καλών Τεχνών ­ της περιόδου 1995-96
­ εκθέτουν στην Εθνική Πινακοθήκη τα έργα ζωγραφικής, γλυπτικής και χαρακτικής
τους στην καθιερωμένη έκθεση - θεσμό, που εγκαινιάζεται από τον υπουργό
Παιδείας Γεράσιμο Αρσένη. Εγκαίνια ελπίδας και αισιοδοξίας, που δίνουν την
ευκαιρία στα νέα ταλέντα να δώσουν ένα πρώτο δείγμα των δυνάμεών τους και στο
κοινό να σφυγμομετρήσει τον παλμό και τις τάσεις της καινούργιας φρουράς.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15836P021</ED>
<ID>
ID:167852

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P02&aa=1</URL></REF>


Article

<CATEGORY>vin09</CATEGORY>

 <H5></H5><H2>«ΖΩΝΤΑΝΑ»
</H2>
Τα τραγούδια που έγραψε και τραγούδησε το 1937, θα τ' ακούσουμε απόψε από τον
ίδιο. Τον Μιχάλη Γενήτσαρη. Έναν από τους πρωτοπόρους του ρεμπέτικου
τραγουδιού, που τιμούν απόψε το συγκρότημα του νεορεμπέτη Γιάννη Λεμπέση και ο
Μανώλης Δημητριανάκης, στο κέντρο «Απτάλικο» (Ηρώνδα 6Α, στο Καλλιμάρμαρο
Στάδιο). Αναγνώριση μιας μεγάλης 60ετούς προσφοράς του Μιχάλη Γενήτσαρη στο
κλασικό ρεμπέτικο και λαϊκό τραγούδι.

*** Ο Κώστας Καλδάρας και σολίστ της ελληνικής σκηνής συγκεντρώνονται από αυτό
το βράδυ και για όσο κρατήσει στις «Γραμμές» (Κωνσταντινουπόλεως 111,
Βοτανικός Γκάζι, τηλ. 3414.350), για να τραγουδήσουν, να παίξουν μουσική και
να αυτοσχεδιάσουν, φωνάζοντας «Πέτα την μπάλα ρεε!». Οι τραγουδιστές Λιζέτα
Καλημέρη και Μιχάλης Παπαζήσης εμφανίζονται μαζί του.

*** Ένα πάρτι με τα χαρακτηριστικά gothic rock/dark wave και με μουσική από
τους δίσκους του ντι τζέι Γιώργου Φακίνου δίνει την ευκαιρία και για μακιγιάζ
σε... σκοτεινούς τόνους από τις μακιγιέζ Λίζα και Μάριον που θα επιμελούνται
στυλιστικά τους παρευρισκόμενους. Στο «Χοροστάσιον» (Σκουλενίου 2, Πλατεία
Κλαυθμώνος, τηλ. 3314.330-1). 
<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15836P022</ED>
<ID>
ID:167895

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P02&aa=2</URL></REF>


Article

<CATEGORY>vin09</CATEGORY>

 <H2>«Καπέλο» στην Πόλυ...
</H2>
<H3></H3>Στον καινούργιο δίσκο της Πόλυ Πάνου, με τραγούδια που μιλούν για τον Πειραιά,
φυσικά με την προτροπή τού μάρκετινγκ της εταιρείας (που θα εκδώσει και
κυκλοφορήσει το CD), θα συμμετάσχουν ο Σαββόπουλος, ο Μπακιρτζής και ο
Κακουλίδης. Θέλουμε να πιστεύουμε ­ από ό,τι μαρτυρούν τα τελευταία γεγονότα ­
ότι η Πόλυ Πάνου μπορεί να βγάλει εις πέρας έναν δίσκο μόνη της, χωρίς τη
συμμετοχή ορισμένων, που κάποτε, δημόσια, στηλίτευαν το γνήσιο λαϊκό τραγούδι,
μέσα από την «Επιθεώρηση Τέχνης», που τους επέβαλε ως «προοδευτικούς -
αριστερούς» καλλιτέχνες, είτε ως ταλαντούχους δημιουργούς.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15836P023</ED>
<ID>
ID:167933

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P02&aa=3</URL></REF>


Article

<CATEGORY>vin09</CATEGORY>

 <H2>... και συμφέροντα
</H2>
<AUTHOR>Π.Α.Γ.</AUTHOR>

<H3></H3>Τώρα, αν η Πόλυ Πάνου ή κάποια άλλα οικονομικά συμφέροντα θέλουν να την
καπελώσουν, αυτό είναι δική τους δουλειά. Αυτό που συμβαίνει, πάντως, δείχνει
κάποιο ξεφούσκωμα στο ελληνικό τραγούδι. Το πιο σωστό, πάντως, θα ήταν να
ξανακούγονται τα παλιά του Σαββόπουλου («Φορτηγό», «Περιβόλι του τρελού» και
«Δέκα χρόνια κομμάτια») και τα πιο παλιά τής Πάνου («Το δαχτυλίδι»,
«Τσακισμένη απ' την ορφάνια» και «Άλλα μου λεν τα μάτια σου»). Αυτό είναι το
γνήσιο ελληνικό τραγούδι. Όλα τα άλλα συντελούν στην απολαϊκοποίησή του.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15836P024</ED>
<ID>
ID:167956

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P02&aa=4</URL></REF>


Article

<CATEGORY>vin09</CATEGORY>

 <H2>Η χαμένη τρίτη πράξη
</H2>
<AUTHOR>Ε.Δ.Χ.</AUTHOR>

<H3></H3>Το έργο των Νίκου Τσιφόρου - Πολύβιου Βασιλειάδη «Η γυναικούλα μας», που
γράφτηκε το 1964 και παίχθηκε την ίδια χρονιά από το τρίο Αυλωνίτη -
Βασιλειάδου - Ρίζου, θεωρείτο χαμένο. Δεν παιζόταν επί 33 χρόνια και δεν είχε
προλάβει να γυρισθεί ταινία. Υπήρχαν μόνον οι δύο πρώτες πράξεις. Η τρίτη είχε
χαθεί. Μετά 33 χρόνια, ο Πολύβιος Βασιλειάδης βρήκε την τελευταία πράξη σε
κάποια αποθήκη που τακτοποιούσε. Άντε τώρα να αποφύγεις τον συνειρμό με τις
χαμένες διαθήκες... Πάντως, το έργο είναι πλέον ολοκληρωμένο και αποκαθίσταται
στο θέατρο «Λαμπέτη», με αλλαγμένο σχολιαστικό τίτλο «Ολίγον παντρεμένοι». Το
έργο, επιμένουν οι συντελεστές και ο επιχειρηματίας Γιώργος Λεμπέσης, δεν
είναι παλιό ή ξεπερασμένο. Ανήκει στη χρυσή εποχή της ελληνικής κωμωδίας, τότε
που οι συγγραφείς ήταν σε μεγάλη φόρμα και έγραφαν κωμωδίες παρεξηγήσεων με
κωμικές καταστάσεις και ιστορίες σχέσεων. Όσο για την τριάδα των
πρωταγωνιστών, στην εκδοχή που ανεβαίνει σε ένα μήνα στο θέατρο «Λαμπέτη», θα
είναι οι Μίνα Αδαμάκη, Πάνος Μιχαλόπουλος και Παύλος Χαϊκάλης.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15836P025</ED>
<ID>
ID:167969

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P02&aa=5</URL></REF>


Article

<CATEGORY>vin09</CATEGORY>

 <H2>Το πικρό ποτήρι των διακρίσεων
</H2>
<AUTHOR>Π.Κ.</AUTHOR>

<H3></H3>Ξεκινούν με όνειρα και καταλήγουν στα γραφεία, να τρέχουν σε αυτοψίες
οικοπέδων και δημοσίων έργων, να εποπτεύουν τις ανασκαφές άλλων, να ευθύνονται
για την εξυπηρέτηση και την ταλαιπωρία του πολίτη. Είναι οι πιο κακοπληρωμένοι
υπάλληλοι του Δημοσίου, οι αρχαιολόγοι της Αρχαιολογικής Υπηρεσίας. Όμως, μια
και μόνη φορά τον χρόνο, πολλοί από αυτούς δραπέτευαν από αυτή την ισοπέδωση.
Για δύο τρεις εβδομάδες, ανά μήνα, κάνουν ή συμμετέχουν σε μια συστηματική
επιστημονική ανασκαφή. Με λίγα μέσα. Μέχρι να την ανοίξουν, ξανακλείνει. Και
στο επόμενο διάστημα προσπαθούν να μελετήσουν, να ανακαλύψουν, να ανακοινώσουν
κάτι νέο, να προβάλουν ένα έστω ελάχιστο επιστημονικό έργο. Φαντασθείτε πώς θα
αισθάνεται όλη αυτή η στρατιά αρχαιολόγων αυτό το καλοκαίρι, όταν θα κληθούν
να εποπτεύουν στις δεκάδες ανασκαφές άλλων συναδέλφων τους, των ξένων σχολών,
όταν θα βλέπουν τις υποδειγματικές ανασκαφές των Πανεπιστημίων, ενώ στους
ίδιους απαγορεύονται με εγκύκλιο του υπουργείου Πολιτισμού τέτοια ανοίγματα,
προκειμένου να προχωρήσει η συντήρηση, μελέτη και δημοσίευση του υλικού που
έχει συσσωρευθεί: Πικρία για τον αποκλεισμό και τις διακρίσεις.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15836P026</ED>
<ID>
ID:167975

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P02&aa=6</URL></REF>


Article

<CATEGORY>vin09</CATEGORY>

 <H5>ΔΗΜΗΤΡΑ ΓΑΛΑΝΗ: ΠΕΡΙΟΔΕΙΑ ΣΕ ΕΥΡΩΠΗ - ΑΜΕΡΙΚΗ - ΑΥΣΤΡΑΛΙΑ ΚΑΙ ΝΕΑ ΛΑΪΚΑ ΤΡΑΓΟΥΔΙΑ
</H5><H5></H5><H2>«Η πιο μεγάλη ώρα...»
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Δεν πάει πολύς καιρός από τότε που η Δήμητρα Γαλάνη τραγουδούσε «Μ' έναν γλυκό
αναστεναγμό», «Η πιο μεγάλη ώρα είναι τώρα». Κι ίσως σε κάποιαν άκρη του
μυαλού της εννοούσε αυτήν την ώρα· την ώρα των συναυλιών εκτός Ελλάδας. Γιατί
αυτή είναι, κατά την ίδια, «η πιο σωστή ώρα»...

Η ώρα της πρώτης επαφής της με τους απόδημους Έλληνες είναι τώρα. Ή, μάλλον,
την Παρασκευή 23 Μαΐου στο «Σιρκ Ρουαγιάλ» των Βρυξελλών, για να ακολουθήσουν
το Μόναχο (στις 24 Μαΐου), η Στουτγάρδη (25), το Βερολίνο στις 27 του μήνα
(στο περίφημο «Hans der Kulturen der Welt», όπου εμφανίστηκε πρόσφατα και ο
Μίκης Θεοδωράκης), το Ντύσελντορφ (30/5) και η Φρανκφούρτη (μάλλον την 1η Ιουνίου).

Και από εκεί συζητά για δύο συναυλίες τον Ιούλιο στην Αυστραλία, για τρεις
συναυλίες στη Βόρεια Αμερική τον Σεπτέμβριο και εμφανίσεις στο Παρίσι, τη
Βρετανία και, ίσως, τη Σκανδιναβία.

Και όλα αυτά λίγο προτού μπει στο στούντιο για να γράψει νέα, λαϊκά τραγούδια
με τον Τάκη Σούκα και ενώ ετοιμάζεται να βγει στον αέρα μια συνθετική -
τηλεοπτική της δουλειά (με την ΕΤ2).

«Είναι η πρώτη φορά που κάνω την επαφή μου με τους απόδημους», εξηγεί στα
«ΝΕΑ» η Δήμητρα Γαλάνη.

«Ο λόγος της καθυστέρησης ήταν πως ήθελα να παρουσιάσω κάτι, όταν θα ήμουν εγώ
έτοιμη. Τώρα είμαι έτοιμη και μπορώ να παρουσιάσω αυτό που θέλω με τις
καλύτερες συνθήκες». Και όταν λέει «με τις καλύτερες συνθήκες», εννοεί τη
σύμπραξή της με τους 11 μουσικούς της Κρατικής Ορχήστρας Ελληνικής Μουσικής
(που διευθύνει ο Σταύρος Ξαρχάκος), με τους οποίους είχε τραγουδήσει και το
φετινό της «Χάραμα» (είναι πλέον «έμβλημα» του προγράμματός της το όνομα του
στεκιού του αξέχαστου Βασίλη Τσιτσάνη) στον «Μύλο» της Θεσσαλονίκης.

«Το "Χάραμα" είναι ένα πρόγραμμα που πρέπει να γυρίσει όλον τον κόσμο, γιατί
είναι ένα πρόγραμμα που φωτίζει τόσο όμορφα το ελληνικό τραγούδι», λέει. Και
αυτό το πρόγραμμα ­ που επιμελείται πάντα η Λίνα Νικολακοπούλου ­, με κάποιες
διαφοροποιήσεις, θα παρουσιάσει και στη μουσική «περιοδεία» της στην Ευρώπη,
την Αμερική και την Αυστραλία.

«Θεωρώ πως είναι καλό να το ακούσουν οι απόδημοι, οι οποίοι, δυστυχώς, έχουν
συνηθίσει να πηγαίνει εκεί όλο το λέσι, που κάθε άλλο παρά αντιπροσωπεύει αυτό
που στην Ελλάδα θεωρούμε καλό ελληνικό τραγούδι.

Ήθελα αυτό το πρόγραμμα να το παρουσιάσω με τούτη την ορχήστρα, γιατί μόνο η
ΚΟΕΜ μπορεί να έχει το ακουστικό αποτέλεσμα που θα ήθελα για τα τραγούδια
αυτά, στους χώρους αυτούς. Με φυσικά όργανα και όχι ενισχυμένα, κακόηχα...».

Η «περιοδεία» της Δήμητρας Γαλάνη ­ που θα εμφανιστεί και με τους νέους
τραγουδιστές, Φίλιππο Πλακιάς και Καίτη Κούλια ­ γίνεται με τη στήριξη του
υπουργείου Πολιτισμού, της γενικής γραμματείας Απόδημου Ελληνισμού, του ΕΟΤ
και της «Ολυμπιακής».

«Ζητήσαμε συνολικά 18 συναυλίες· ίσως ενταχθεί δε σε αυτές και η Κύπρος. Έχω
μεγάλη αγωνία, γιατί είναι μια προσπάθεια που θα ήθελα να την καταλάβουν».

Το πρόγραμμα, λέει η Δήμητρα Γαλάνη, είναι συμμετοχικό, με την αποθησαύριση
των καλύτερων στιγμών του ελληνικού τραγουδιού (από τον Τσιτσάνη, τον Ζαμπέτα
και τον Χιώτη έως τον Χατζιδάκι, τον Θεοδωράκη και τον Ξαρχάκο). Δεν λείπουν
και τα παραδοσιακά. Ή οι «παραδοσιακές νότες» ­ όπως στη «Μαρία με τα
κίτρινα», που η Δήμητρα διασκεύασε ως... ηπειρώτικο!

Την ίδια ώρα, το μυαλό της καταστρώνει σχέδια με ήχο και ρυθμό λαϊκό. «Ο
αναμενόμενος λαϊκός μου δίσκος, μετά το "Χάραμα", γίνεται τώρα», λέει. «Γιατί
τώρα ήμουν έτοιμη και βρήκα το υλικό μου: Είναι νέα τραγούδια, που γράφει ο
Τάκης Σούκας. Τραγούδια με νταλκά».

Τώρα, όμως, βγαίνει στο φως ­ ή, μάλλον, στη μικρή οθόνη ­ και μια νέα
συνθετική της δουλειά. Η μουσική επένδυση (και με τραγούδι) της εκπομπής -
ντοκιμαντέρ «Συνωμοσία αγάπης» του Στέλιου Κούλογλου, που θα βγει στον αέρα
από την τηλεσυχνότητα της ΕΤ2, τη Δευτέρα 26 Μαΐου (στις 9 το βράδυ).

Τους στίχους για τα τραγούδια (που θα κυκλοφορήσουν πάραυτα σε CD σινγκλ)
γράφει ο Άρης Δαβαράκης και με τη Δήμητρα Γαλάνη συμφώνησαν να προσφέρουν την
αμοιβή τους υπέρ της Βοσνίας, καθώς η «Συνωμοσία αγάπης» αφορά τον έρωτα ενός
Έλληνα με μια Βόσνια.

«Να που βρήκα τελικά χρόνο και γι' αυτό», λέει (σχεδόν μονολογεί), προτού
ανοίξει ­ λίγο όμως ­ την πόρτα προς τον επόμενο μουσικό χειμώνα της: Στη
«Μέδουσα», μαζί με τον Μανώλη Λιδάκη, που επέστρεψε με κρητικά τραγούδια (ένα
του αξέχαστου Γιάννη Ξυλούρη) και ετοιμάζει μουσική συνεργασία με τον Ορφέα Περίδη.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15836P031</ED>
<ID>
ID:167853

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P03&aa=1</URL></REF>


Article

<CATEGORY>vin09</CATEGORY>

 <H2>Το Χάρβαρντ σφίγγει το χέρι της λογοτεχνίας μας
</H2><H2></H2>
Η ελληνική λογοτεχνία βρίσκει θερμή υποστήριξη στην επιθεώρηση του
αμερικανικού Πανεπιστημίου του Χάρβαρντ «Harvard Review», καθώς ο συνεκδότης
και διευθυντής του εξαμηνιαίου εντύπου, Στρατής Χαβιαράς, αποδεικνύεται όχι
μόνο η «ψυχή» αυτής της έκδοσης που συμπλήρωσε πέντε χρόνια κυκλοφορίας, αλλά
και η «φωνή» που διαδίδει τα μεταφρασμένα στα αγγλικά έργα Ελλήνων ποιητών και πεζογράφων.

Η δε ακαδημαϊκή και συγγραφική παρουσία του Νομπελίστα ποιητή Σέιμους Χίνι ­
που έχει αποκτήσει δεσμούς φιλίας με την Ελλάδα ­ στην έδρα του Πανεπιστημίου
και στις σελίδες της επιθεώρησης, ενισχύει το αφιέρωμα του «Harvard Review»
στην ελληνική δημιουργία.

«Ελλάς Λυόμενη» (Hellas Unbound) είναι ο τίτλος της ενότητας που περιλαμβάνει
διηγήματα, δοκίμια για την τέχνη, κριτικές παρουσιάσεις συλλογών ποιημάτων και
διηγημάτων. Ανάμεσα σε αυτά αναδημοσιεύεται το εισαγωγικό σημείωμα που έγραψε
ο Σέιμους Χίνι για το λεύκωμα του γλύπτη Δημήτρη Χατζή (εκδ. Hudson Hills
Press), με τον οποίο βρισκόταν στην Πύλο, το 1995, όταν του ανακοινώθηκε ότι
πρόκειται να του απονεμηθεί το Νόμπελ Λογοτεχνίας. Για τον Γ.Π. Σαββίδη ως
πρώτο καθηγητή-μελετητή του Σεφέρη στην έδρα Νεοελληνικών Σπουδών του Χάρβαρντ
γράφει στο δοκίμιό του ο απόφοιτος του Πανεπιστημίου της Τάξης του '84,
Μανώλης Σαββίδης. Το διήγημα της Καίης Τσιτσέλη «The Night, Agape»
μεταφράζεται από τον Σταύρο Δεληγιώργη και η τριλογία του Στρατή Τσίρκα
«Ακυβέρνητες Πολιτείες» παρουσιάζεται από την Αθηνά Ανδρεάδη, η οποία
τοποθετεί το έργο στην ιστορική και κοινωνική του διάσταση με αναφορές στον
συγγραφέα ως μέλος της ελληνικής κοινότητας της Διασποράς και ως παράδειγμα
διανοούμενου της Αριστεράς που η λογοκρισία καταδίκασε σε απομόνωση.

Η λογοτεχνική επιθεώρηση του Χάρβαρντ, επισημαίνοντας την έλλειψη των
μεταφρασμένων στα αγγλικά σύγχρονων Ελλήνων συγγραφέων, δίνει έμφαση στη
μεταφραστική δουλειά των εκδόσεων «Κέδρος» και παρουσιάζει μαζί με τους
γνωστούς στο αγγλόφωνο κοινό Οδυσσέα Ελύτη («Τα Ελεγεία της Οξώπετρας») και
Γιάννη Ρίτσο («Εικονοστάσιο Ανωνύμων Αγίων») τις μεταφράσεις από το «Τι θέλει
η κυρία Φρήμαν;», του Πέτρου Αμπατζόγλου, ένα διήγημα του Βαγγέλη Ραπτόπουλου
από τη συλλογή «Έμμονες ιδέες», διηγήματα από τις συλλογές «Ντιαλίθιμ'
Χρηστάκη» κι «Ένα παιδί από τη Σαλονίκη» του Σωτήρη Δημητρίου, την
«Καγκελόπορτα» του Αντρέα Φραγκιά, τον «Βίο του Ισμαήλ Φερίκ Πασά» της Ρέας
Γαλανάκη, το «Father Dancing: An Invented Memoir» του Νίκου Παπανδρέου («Δέκα
μύθοι και μία ιστορία»).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15836P032</ED>
<ID>
ID:167896

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P03&aa=2</URL></REF>


Article

<CATEGORY>vin09</CATEGORY>

 <H5>ΕΠΙΛΟΓΕΣ
</H5><H2>Η τζαζ ως επανάσταση
</H2><H2></H2>
<AUTHOR>ΚΩΣΤΑΣ ΓΙΑΝΝΟΥΛΟΠΟΥΛΟΣ</AUTHOR>

Πραγματικά, θα ήθελα να στέκω μέσα στο μυαλό του Archie Shepp, έτσι σαν ένα
νεύρο - παρατηρητής της αντοχής της μνήμης. Και θα 'θελα να ξαναβλέπω όλο
εκείνο το πλέιμπακ που μιλούσε για τις ημέρες της οργής.

Μιλάω βέβαια για την εποχή που όταν αυτός ο σαξοφωνίστας σήκωνε το τενόρο του
ήταν σαν να σήκωνε το όπλο του απέναντι σε μια κοινωνία που, εξηγώντας τα
πάντα μόνο σε άσπρο - μαύρο, αποφάσιζε ότι η ιστορία θα γραφτεί χωρίς τη
συμμετοχή των αφροαμερικάνων. Εκεί γεννήθηκε καλλιτεχνικά ο Archie Shepp, στην
εποχή τού «δεν μου έμεινε τίποτα άλλο παρά η τζαζ».

Ποια τζαζ όμως; Αυτή που, όντας συνδεδεμένη με τα μπλουζ, συνέχιζε να
προβάλλει τη μοιρολατρία μιας ράτσας που φώναζε σε κάθε τραγούδι ότι σημαία
της είναι η μιζέρια; Αυτή που στην περιθωριακή της συνάρτηση γινόταν
παρονομαστής στα υπόγεια κλαμπ της ηρωίνης και του αλκοόλ; Ή αυτή που περίμενε
πώς και πώς να την καταλάβουν οι μη-Αμερικανοί φιλόμουσοι σαν γοητευτικό
φολκλόρ, για να της δώσουν ένα ξεροκόμματο στα Καρτιέ Λατέν του κόσμου;

Αδιέξοδο σ' εκείνη την καμπή της ιστορίας. Και μιλάμε μόλις για τριάντα χρόνια
πίσω, τότε που η αγωνία, σαν αρρώστια, έβρισκε μόνο ένα φάρμακο (ή μια μόνο
ιδέα, ή μια μόνο λέξη): επανάσταση. Και ο στρατός των επαναστατών της μαύρης
ράτσας τότε κατάλαβε ότι από όπλα δεν υπήρχε τίποτα άλλο από την προφορική
παράδοση, τη μουσική, την τζαζ. Και η έκρηξη ήρθε ανατρέποντας κάθε δεσμό με
τα μπλουζ, εκεί που σπάζει κάθε σχέση με τις τονικές συμβάσεις και τους
αρμονικούς κώδικες. Μια τζαζ θρυμματισμένη, αλλά σωσμένη.

«Free - jazz» ονομάστηκε στην ιστορία τούτο το κίνημα. Και επειδή ο
πολιτισμός, όταν βρίσκεται σε κρίση, πρέπει να εφευρίσκει ονομασίες για τα
πράγματα και τις καταστάσεις εντελώς καινούργιες, το βάρος σε τούτη την
ταμπέλα έπεσε πάνω στο αίτημα της απελευθέρωσης από τους ηθικούς νόμους μιας
κοινωνίας που αρνιόταν στον δημιουργικό Archie Shepp μια ταυτότητα πολιτισμού.
Έτσι έγιναν τα πράγματα, έτσι σφραγίστηκαν ως ιστορική περίοδος, και το μόνο
που έμεινε στη μνήμη είναι η αγνότητα μιας έκρηξης στον ήχο, που δούλεψε
βέβαια ως ψυχολογικό καθάρισμα πρώτης ποιότητας και σε όλους τους άλλους που
καταλάβαιναν τον συμβολισμό του κι ας μην ήταν μαύροι στο δέρμα.

Με τη μουσική βέβαια δεν κάνεις επανάσταση. Η επανάσταση έρχεται μόνο με
πολιτικά μέσα, που τότε δεν υπήρχαν. Η μουσική όμως μπορεί να λειτουργήσει σαν
παραδειγματικός τρόπος σκέψης που θα καθορίσει εξ αρχής μια φιλοσοφία ζωής.
Γι' αυτό και εγώ, παραμένοντας ως μικρό νεύρο - παρατηρητής στο μυαλό του
Archie Shepp ­ που είναι μέρος του μεγάλου πεδίου εμπειριών που είχα κι εγώ
την τύχη να ζήσω το χρονικό του ­ ακούω τον ήχο του σήμερα και νιώθω πολύ καλά
τι ακριβώς μου λέει. Μου λέει «ξέρω από τι έχω (έχουμε) περάσει». Ο Shepp
ξαναπαίζει τα μπλουζ με την εμπειρία του παλιού πολεμιστή που τα ξεπέρασε
κάποτε και τα ξαναπιάνει τώρα, αφού και οι δύο φάσεις ανήκουν στη δική του
ιστορία. Είμαι στη μνήμη του και τον καταλαβαίνω. Εξάλλου σ' αυτή τη μνήμη
υπάρχω κι εγώ σαν ανθρώπινη εικόνα...

Υστερόγραφο: Έλειψα σε ταξίδι μεγάλο στην Αμερική και μόλις τώρα πληροφορούμαι
ότι ο Archie Shepp είναι στην Αθήνα και παίζει μέχρι το Σάββατο στο τζαζ κλαμπ
Half Note με το γκρουπ του. Προλαβαίνουμε να συναντήσουμε την ιστορία...

Από τη δισκογραφία του Archie Shepp το Άλλο Πικάπ διαλέγει:

1. Fire Music (Impulse)

2. New Things at Newport (Impulse)

3. On This Night (Impulse)

4. Goin' Home (Steeplechase)

5. Lover Man (Timeless)

6. Black Ballad (Timeless)

7. Soul Song (Enja).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15836P041</ED>
<ID>
ID:167854

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P04&aa=1</URL></REF>


Article

<CATEGORY>vin09</CATEGORY>

 <H2>2+2 υπουργικά ολισθήματα
</H2><H2></H2>
<AUTHOR>ΑΝΔΡΕΑΣ ΜΠΕΛΕΖΙΝΗΣ</AUTHOR>

Εάν οι Έξι και μια τύψεις για τον ουρανό μάς κάνουν εννέα· εάν ο αριθμός
δεκατέσσερα («Το φωτόδεντρο και η δέκατη τέταρτη ομορφιά») δεν είναι
πολλαπλάσιο του επτά· εάν το «2Χ7/ε» μας δίνει το γινόμενο του «3Χ3», τότε
έχει δίκιο ο υπουργός πολιτισμού Ευάγγελος Βενιζέλος να θεωρεί τον αριθμό
εννέα (9) ως τον «μαγικό» αριθμό του Οδυσσέα Ελύτη («ΤΟ ΒΗΜΑ», 29.3.97, σ. Α
(13). Όλοι, βέβαια, ξέραμε μέχρι τώρα, μαζί με τους Σαββίδη, Φράιερ, Αργυρίου
κ.ά., ότι δεν ήταν η εννεάδα παρά τα πλωτινικά της εύσημα, αλλά η επτάδα
(κάποτε και επτάδες επτάδων) που σταθερά και σ' όλο το μάκρος της ζωής του
χρησιμοποίησε ο Ελύτης ως οργανωτική «μονάδα», χωρίς να χρειάζεται ν'
αναζητούμε αριθμητικά θεολογούμενα ή άλλους υπερσυμβολισμούς. Από 'κεί και
πέρα δεν υπάρχει αρίθμημα (η τριάδα, αίφνης) που να μην έχει τον λόγο του στο
έργο του Ελύτη. Αλλά όπως και να 'ναι, είτε εκ πλάνης είτε εξ υποβολής πήρε
φόρα ο υπουργός από τον «μαγικό αριθμό εννέα», μεταβλήθηκε σε κριτικό και
ερμηνευτή πολιτιστικών δρώμενων, που υπόκεινται σε κρίση, και ανταποκρινόμενος
στην «καββαλιστική τού ποιητή» βρήκε εννέα υπαινιγμούς της έκθεσης «Ο
νικήσαντας τον Άδη». Κρίμας, γιατί αν περιοριζόταν στο σίγουρο εφτάρι, θα είχε
αποφύγει τον τελευταίο, σκαιό, παρά τη φιλόφρονη διάθεση, λόγο. Κατά τον λόγο
αυτό η ποιήτρια Ιουλίτα Ηλιοπούλου, σύντροφος και κληρονόμος του ποιητή,
χαρακτηρίζεται χωρίς, είμαι βέβαιος, να το θέλει ή να συναινεί, ως
«προνομιακός αναγνώστης, τετιμημένη με το βάρος της παρακαταθήκης και
τεταγμένη στη διαφύλαξη της αισθητικής ακεραιότητας του λόγου, δηλαδή του
ήθους του ποιητή». Αναγνωστικά προνόμια δεν αναγνωρίζονται σήμερα σε κανένα,
ούτε καν στον ίδιο τον ποιητή.

Αν δεν πρέσβευε και δεν φανταζόταν τέτοια ο ευφραδής υπουργός μας,
αναχρονιστικά και αξιωματικά, δεν θα διέπραττε ένα ακόμη σοβαρότατο τη φορά
αυτή ατόπημα. Στην ομιλία του κατά τα αποκαλυπτήρια του ανδριάντα του Ελύτη
στην πλατεία Δεξαμενής ούτε λίγο ούτε πολύ διεκήρυξε: «Θα ήταν πραγματικά
ευτύχημα αν η πατριδογνωσία του Ελύτη μετατρεπόταν σε καθολική και
επίσημη πατριδογνωσία» (η υπογράμμιση δική μας). Δηλαδή; Δηλαδή οι
«συντεταγμένες του Ελληνισμού», όπως διαγράφονται στο ποιητικό και πεζό έργο
του Ελύτη, να αποτελέσουν δόγμα και να καθιερωθούν πανεθνικά μέσω της
παιδείας, θεσμικών οργάνων και εν τέλει υπουργικών φιρμανίων. 
Αντιλαμβάνεται τι λέει ο καλός μας συνταγματολόγος; Και γιατί όχι η
«πατριδογνωσία» του Παλαμά (ιστορικά συγκεφαλαιωτική) ή του Σικελιανού (εξόχως
συνεκτική) ή, για ν' αφήσουμε στην άκρη τον Σολωμό και τον Κάλβο, του Καβάφη
που, αν μη τι άλλο, μεταιχιακή και σωτηριωδώς ειρωνική θα διευκόλυνε τους
χειρισμούς του Θ. Πάγκαλου; Ποιος θα το αποφασίσει; Αλλά όποιον και να στέψουν
και να καθιερώσουν, τι θα συμβεί εάν ο εκάστοτε υπουργός έχει στρεβλή ιδέα για
την εικόνα της Ελλάδας, που μόρφωσε ο ποιητής, και παρερμηνεύει καθολικώς την
«πατριδογνωσία» του, όπως δυστυχώς ο Ευάγγελος Βενιζέλος εκείνη του Ελύτη;
Διαβάζουμε στο άρθρο του: «Η Ελλάδα του Ελύτη δεν είναι "η παρ' ολίγον
Ελλάδα", όπως έλεγε ο ίδιος». Το ακριβώς αντίθετο. Η παρ' ολίγον Ελλάδα (Ο
κήπος με τις αυταπάτες) είναι η Ελλάδα του Ελύτη ή αλλιώς «Η Ελλάδα η δεύτερη
του επάνω κόσμου» (Ο Μικρός Ναυτίλος). Ο τίτλος του δοκιμίου «Η παρ' ολίγον
Ελλάδα» έχει απολύτως θετική τιμή και αντιφέρεται ευθέως σε φράσεις όπως «η
ολίγη Ελλάδα που μας απέμεινε» (Ιδιωτική Οδός). Στο κείμενο αυτό είναι που ο
όψιμος Ελύτης, συνεπικουρούμενος από τον Σπυρ. Ζαμπέλιο του αντισολωμικού
λίβελου, ολοκληρώνει τον «νησιωτισμό» του και διευρύνει τα όρια της ελληνικής
«πατρίδας» τόσο ώστε να περιλαμβάνει ολόκληρη, γλωσσικά και πολιτισμικά, την
καθ' ημάς Δύση και Ανατολή μέχρι του Σαγγαρίου ποταμού, καθώς και μεγάλο μέρος
του εγγυτάτου Βορρά. Εξ ου και η έκφραση «η παρ' ολίγον Ελλάδα».

a Ο Ανδρέας Μπελεζίνης είναι φιλόλογος, κριτικός της λογοτεχνίας.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15836P042</ED>
<ID>
ID:167897

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P04&aa=2</URL></REF>


Article

<CATEGORY>vin09</CATEGORY>

 <H5>Λαύριο, η χαμένη Ατλαντίδα σε φωτογραφίες
</H5><H2>ΒΙΒΛΙΟ ΠΑΡΟΥΣΙΑΣΗ
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

<H3></H3>Σ.Β. ΣΚΟΠΕΛΙΤΗΣ: «ΛΑΥΡΙΟ». Χορηγός Δημόσια Επιχείρηση
Ηλεκτρισμού. Εκδόσεις «Εξάντας». Αθήνα 1997.
Σελ. 500.

Ο τόμος είναι επιβλητικός. Με χοντρό εξώφυλλο, 30Χ28 διαστάσεων, με
φωτογραφίες της δύναμης και του επιπέδου του Στέλιου Σκοπελίτη. Και θέμα του
το Λαύριο.

Το Λαύριο του χθες και του σήμερα. Μια πόλη φορτωμένη και φορτισμένη από
μνήμες. Από την αρχαιότητα έως τους εργατικούς αγώνες. Αυτή την ιδιαίτερη πόλη
παρουσιάζει ο φακός του Στέλιου Σκοπελίτη.

Έργο χρόνων και με έντονο προσωπικό ενδιαφέρον. Οι φωτογραφίες, έγχρωμες
και ασπρόμαυρες, είναι έργα τέχνης. Και το υλικό του είναι σοφά συγκροτημένο.
Η αρχαία σκουριά, ο τόπος του μαρτυρίου και της αθλιότητας στους νεώτερους
χρόνους της εκμετάλλευσης των μεταλλείων, η παραθαλάσσια πόλη με τους
φοίνικες, τα νεοκλασικά ιδιόρρυθμα κτίρια.

Ξεφυλλίζοντας τις σελίδες, ο αναγνώστης βλέπει μια ομορφιά έξω από τις
κατεστημένες αντιλήψεις, μη συμβατική. Μια ομορφιά που συνδυάζει τα «αργύρεια
μέταλλα» της εποχής του Θεμιστοκλή και του Περικλή, με τη σημερινή προσπάθεια
μετεξέλιξης της πάλαι ποτέ «καρδιάς» της πόλης, της γαλλικής εταιρείας
Μεταλλευμάτων Λαυρίου σε Τεχνολογικό και Πολιτιστικό Πόλο.

Ο φακός του Σκοπελίτη εισέβαλε σ' ένα παρελθόν, διέτρεξε με αντίστροφη
πορεία ως το παρόν τη διαδρομή του χρόνου, παρουσιάζοντας απομεινάρια και
κομμάτια ατόφια ενός τόπου ξεχωριστού.

Ο τόμος περιέχει κείμενα των: Άννης Βρυχέα, γλύπτη Θόδωρου, Ευάγγελου Χ.
Κακαβογιάννη, Δημήτρη Μώρογλου, Γιάννη Πολύζου και Στέλιου Σκοπελίτη στα
ελληνικά, αγγλικά και γαλλικά.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15836P043</ED>
<ID>
ID:167934

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P04&aa=3</URL></REF>


Article

<CATEGORY>vin09</CATEGORY>

 <H5>ΜΕΡΕΣ ΡΑΔΙΟΦΩΝΟΥ ΠΑΡΕΑΣ 35ΑΡΗΔΩΝ
</H5><H5></H5><H2>«Θύτες» σε σίριαλ
</H2>
Μια παρέα 35άρηδων, με όνειρα και ελπίδες, θυμούνται τα χρόνια της νιότης
τους. 
Τότε που είχαν τον 
δικό τους ερασιτεχνικό ραδιοφωνικό σταθμό κάνοντας την πλάκα τους.

Αποφασίζουν ξαφνικά να ξαναζήσουν αυτό το κλίμα στήνοντας και πάλι τον σταθμό
«Τζουκ Μποξ FM» που είχαν στα εφηβικά τους χρόνια. Αυτό το κλίμα θα μεταφερθεί
στην τηλεόραση μέσα από τη νέα σειρά του Νίκου Κουτελιδάκη «Είμαστε στον
αέρα», η οποία προορίζεται για το Mega.

Ο σκηνοθέτης, που αυτή την εποχή γυρίζει την «Προδοσία» με τον Γιάννη Φέρτη,
την Όλια Λαζαρίδου και τον Αντώνη Καφετζόπουλο ­ απομένουν ακόμη οκτώ
επεισόδια ­ βρήκε ενδιαφέρουσα την ιδέα επειδή «διαθέτει φρεσκάδα στα κείμενά
της αλλά και γιατί είναι μια παρεΐστικη δουλειά». Τη βασική παρέα αποτελούν
δύο εκ των «Αγάμων θυτών» Ιεροκλής Μιχαηλίδης και Θοδωρής Αθερίδης, καθώς και
ο Άκης Σακελλαρίου (έπαιζε πέρυσι στο «Κόκκινο φεγγάρι») μαζί με τον Στέλιο
Μάινα (συμμετείχε στους «Μεν και δεν»).

«Είναι μια ιδιόρρυθμη γενιά αυτή των 35άρηδων, είναι ικανή για το καλύτερο και
το χειρότερο. Είναι έξυπνοι, ετοιμόλογοι και πλακατζήδες και συγχρόνως
ανασφαλείς και υπερφίαλοι», υποστηρίζει ο Νίκος Κουτελιδάκης, ο οποίος
ξεκαθαρίζει ότι μέσα από το σίριαλ αναδεικνύεται η φιλία.

Φυσικά στο σίριαλ θα συμμετέχουν κι άλλοι ηθοποιοί: «Σίγουρα υπάρχουν και
άλλοι ρόλοι με τους οποίους θα πρωτοτυπήσουμε. Δεν ψάχνω για γνωστούς
ηθοποιούς, αλλά για πιο φρέσκα πρόσωπα», προσθέτει ο σκηνοθέτης.

Ο Νίκος Κουτελιδάκης («Το κόκκινο φεγγάρι», «Ένοχη αγάπη», «Οι αυθαίρετοι»)
επιμένει πάντα στην ποιοτική προσέγγιση κάθε τηλεοπτικής δουλειάς.
«Αγωνιζόμαστε να κρατήσουμε μια ποιότητα, να δείχνουμε τη διαφορά. Άλλωστε η
"Προδοσία" ξεχώρισε επειδή είναι προχωρημένη υποκριτικά γι' αυτό και την
δέχθηκε το τηλεοπτικό κοινό».

Το σίριαλ «Είμαστε στον αέρα» (με δραματικά και κωμικά στοιχεία), που θα
ολοκληρωθεί σε 20 επεισόδια, γράφουν ο Θοδωρής Μανίκας και ο Παναγιώτης
Κούστας. Τα γυρίσματα θα αρχίσουν στο τέλος Ιουνίου. Στη διεύθυνση φωτογραφίας
θα είναι ο Τάκης Μπαρδάκος, στα ντεκόρ ο Αντώνης Χαλκιάς, ενώ η παραγωγή είναι
της «Άνωσης».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15836P051</ED>
<ID>
ID:167855

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P05&aa=1</URL></REF>


Article

<CATEGORY>vin09</CATEGORY>

 <H2>99% των σπιτιών έχουν TV και 72% ψυγείο
</H2><H2></H2>
«Η τηλεόραση δεν θα φύγει από τη ζωή μας. Κι όχι μόνον δεν θα φύγει, αλλά θα
μπει περισσότερο μέσα σ' αυτήν, αφενός μεν λόγω των συγκλινουσών τεχνολογιών
και αφ' ετέρου γιατί το 99% των ελληνικών σπιτιών διαθέτει συσκευές
τηλεόρασης, όταν το 72% έχει ψυγείο».

Την πεποίθηση και την εκτίμηση αυτή εξέφρασε ο διευθύνων σύμβουλος του Mega
Channel, Αντώνης Θεοχάρης, για τον ρόλο που θα διαδραματίσει η μικρή οθόνη στο
μέλλον, με αφορμή το δεύτερο ετήσιο διεθνές συνέδριο με θέμα «Τηλεόραση -
Κοινωνία - Πολιτική» που διοργανώνει το Mega Channel από τις 25 έως τις 27
Μαΐου στη Θεσσαλονίκη, στο πλαίσιο της Πολιτιστικής Πρωτεύουσας.

«Θεωρήσαμε ότι η τηλεόραση περνάει μια φάση αμφισβήτησης, ενδεχομένως μια φάση
μετεξέλιξης, οπωσδήποτε μία φάση σκληρού ανταγωνισμού και αναζήτησης
ταυτότητας», ήταν το σκεπτικό που ώθησε τους ανθρώπους του καναλιού ­ εξήγησε
ο κ. Θεοχάρης ­ να διερευνήσουν σε βάθος την τηλεοπτική πραγματικότητα, όπως
αυτή έχει διαμορφωθεί σήμερα. Το συνέδριο αυτό αποτελεί συνέχεια της
προσπάθειας που άρχισε το περασμένο καλοκαίρι με το (πρώτο) διεθνές συνέδριο ­
στο Ζάππειο ­ που είχε ως θέμα «Εξωτερική πολιτική και ΜΜΕ».

Μέσα από το συνέδριο θα γίνει ένας απολογισμός των επτά χρόνων τηλεόρασης και
προσμέτρηση των εμπειριών που αποκτήθηκαν όλον αυτόν τον καιρό. «Δεν πάμε να
εξαγνίσουμε τον εαυτό μας, αλλά να αναλύσουμε την τηλεόραση και να εφαρμόσουμε
προτάσεις που θα ακουστούν από τους ομιλητές», έδωσε το στίγμα ο δημοσιογράφος
και συντονιστής του συνεδρίου Θοδωρής Ρουσόπουλος.

Την «διεθνή εμπειρία» ­ ενότητα του συνεδρίου ­ θα σκιαγραφήσουν με τις
τοποθετήσεις τους οι δημοσιογράφοι Πίτερ Αρνέτ, του CNN, Βιτόριο Τσίτεριχ, της
RAI UNO, Μπιλ Ντάνλοπ, του Channel 4, Τζίρο Χιράνο κ.ά.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15836P052</ED>
<ID>
ID:167898

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P05&aa=2</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -ΠΑΘΕΙΑ
</H2>
<AUTHOR>ΕΦΗ ΦΑΛΙΔΑ</AUTHOR>

* Λάκης Λαζόπουλος στο «Προφίλ». Ίσως να πρόκειται για τον μοναδικό
καλεσμένο του Πάνου Παναγιωτόπουλου που κατάφερε να κόψει τη φόρα του
αμφιτρύωνα για ακατάπαυστη φλυαρία και να μιλήσει γι' αυτά που ξέρει μόνο
εκείνος να σχολιάζει με ιδιαίτερο τρόπο. Για τα πρόσωπα της τηλεόρασης και του
πολιτικού βίου. Δίνοντας έμφαση στα καυστικά του σχόλια γύρω από τα τηλεοπτικά
συνοικέσια, απορώντας από πότε ένας άνδρας 80 ετών δίνει σημασία στα ζώδια ή
στις αναλογίες ύψους και βάρους των γυναικών που τον παίρνουν τηλέφωνο. Κι
άρχισε να λέει πώς θα αντιμετώπιζαν οι Μήτσοι του την περίπτωση
συμμετοχής τους στα διάφορα ζωντανά σόου. Μήπως προαναγγέλλει κάποιο έκτακτο επεισόδιο;

* Στο «Συν και Πλην» της ΕΤ2 ένας επιχειρηματίας είχε το θάρρος της ομολογίας
μιας ανθρώπινης αδυναμίας. «Ναι, υπήρξα αλκοολικός και προσπάθησα πολύ για να
το καταπολεμήσω» είπε ένα από τα μέλη της οικογένειας οινοπαραγωγών
Μπουτάρη. Με αφορμή το συμπόσιο περί οίνου που θα γίνει στη
Θεσσαλονίκη, ο καλεσμένος στη μεσημεριανή εκπομπή του καναλιού μίλησε με
ειλικρίνεια για ό,τι άλλοι φοβούνται να παραδεχτούν. Για τις συνέπειες του
αλκοολισμού. Στις οποίες θα επανέλθει σε αυτό το συμπόσιο, όπου δεν θα
ακουστούν μόνο τα νεώτερα της γευσιγνωσίας ή οι προοπτικές εξέλιξης της
οινοβιομηχανίας, αλλά και θα τονιστεί η διαφορά μεταξύ συνήθειας και κατάχρησης.

* «Λάμψη». Ευρέθη! Ο εξαφανισμένος Γιάγκος Δράκος. Από κάποιον άγνωστο
που τηλεφώνησε στα παιδιά τα οποία από το Πάσχα είχαν τρελαθεί από την
ανησυχία για τον μπαμπά που έλειπε σε ταξίδι για δουλειές. Τον βρήκε να
κοιμάται σε ένα παγκάκι στη Νέα Μάκρη, την ίδια πρωινή ώρα που ο Τίμος
είχε τη διαβολεμένη όρεξη να μάθει την αιτία που η γυναίκα του αγαπούσε
περισσότερο τον πεθερό της από τον ίδιο.

* Εκεί που το απόγευμα νομίζεις ότι δεν υπάρχει κάτι ενδιαφέρον να δεις και το
μόνο που μένει είναι η αποκωδικοποίηση της σημειολογίας των διαφημίσεων,
προβάλλει η ΕΤ2 ένα ντοκιμαντέρ γύρω από την επιστήμη της Γενετικής. Και το
ιδιαίτερο ήταν η πλοκή της εκπομπής με θέμα τις γενετικές ανωμαλίες που
οφείλονται σε μεταλλαγμένα 
γονίδια. Γιατί την παρουσίαση ενός παραδοσιακού εβραϊκού γάμου, όπου ένας
ραβίνος συνομιλούσε με έναν ειδικό γιατρό για το γονίδιο Τέι Σακς,
ακολούθησε η συνέντευξη ενός ζευγαριού που έπασχε από αχονδροπλασία και είχαν
μείνει νάνοι. Αλλά που όμως δεν είχαν απομείνει μόνοι, γιατί είχαν τη δική
τους ζωή.

* Κάτι συνέβη στο νυχτερινό δελτίο ειδήσεων του Mega. Κάτι το ανανεωτικό,
μπορεί και ανατρεπτικό... Αυτήν την αίσθηση έδινε το σακάκι της παρουσιάστριας
του δελτίου. Που διόλου μπεζ ουδέτερο ήταν, αλλά ούτε και εκτυφλωτικό ροζ ή
πράσινο. Ντυμένη με ένα σακάκι - οφθαλμαπάτη, σαν τοίχος από κόκκινα τούβλα
που γκρεμιζόταν, για να προβάλουν από τα χαλάσματά του οι τελευταίες ειδήσεις
της ημέρας. Ένα σακάκι - τοίχος που θύμισε τον στίχο από το «The Wall» των
Pink Floyd, «We don't need no thought control» («Δεν έχουμε ανάγκη από έλεγχο
της σκέψης»)...

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15836P053</ED>
<ID>
ID:167935

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P05&aa=3</URL></REF>


Article

<CATEGORY>vin09</CATEGORY>

 <H5>ΜΗΝΥΣΗ ΓΙΑ ΣΥΚΟΦΑΝΤΙΚΗ ΔΥΣΦΗΜΗΣΗ ΚΑΙ ΑΓΩΓΗ ΓΙΑ 100 ΕΚΑΤ. ΔΡΧ.
</H5><H5></H5><H2>Νταλάρας κατά Κραουνάκη
</H2>
Μήνυση και αγωγή κατά του Σταμάτη Κραουνάκη υπέβαλε ο Γιώργος Νταλάρας, για
«συκοφαντική δυσφήμηση μέσω του Τύπου».

Αφορμή στάθηκε η συνέντευξη που έδωσε ο Σταμάτης Κραουνάκης στην
«Ελευθεροτυπία» στις 14 Φεβρουαρίου 1997 και συγκεκριμένα η απάντησή του στην
ερώτηση: «Η Ελλάδα ως θέμα σε ένα έργο ενέχει κάποιους κινδύνους; Τι
προσπάθησες να αποφύγεις;». Η απάντηση ­ κατά τη μήνυση ­ ήταν: «Το φολκλόρ,
την πατριδοκαπηλία και όλο αυτό το μαγαζί που λέγεται Κύπρος, ας πούμε. Δεν
κριτικάρω τους καλλιτέχνες που το κάνουν, απλά τους λυπάμαι...». Και κατέληγε:
«Όλα αυτά είναι άλλοθι για να βγαίνουν φράγκα, σας το τονίζω καθαρά. Μες στο
δωρεάν του καλλιτέχνη είναι και μερικά εκατομμύρια στον λογαριασμό του,
δωρεάν. Τα ξέρουμε αυτά και ας με μηνύσει όποιος τολμάει. Είναι όλοι
πληρωμένοι... Μη μας λένε δωρεάν τουλάχιστον».

Στη μήνυση που υπέβαλε στις 9 Μαΐου ο Γιώργος Νταλάρας, και η οποία θα
συζητηθεί στο Πολυμελές Πρωτοδικείο Αθηνών στις 2 Απριλίου 1998, παραθέτει
όλες τις συναυλίες που έδωσε στην Κύπρο από το 1991 και έπειτα και ξεκαθαρίζει
ότι οι μόνοι αμειβόμενοι σε αυτές ήταν οι εργαζόμενοι μουσικοί και τεχνικοί
και ότι ο ίδιος έχει παραιτηθεί εγγράφως από όλα του τα δικαιώματα από όσες
τηλεοπτικές μεταδόσεις, video ή εκδόσεις προέκυψαν από αυτές. Και συνεχίζει:
«Η με την διάδοση των παραπάνω συκοφαντιών ισχυρισμών προσβολή της τιμής και
της υπολήψεώς μου συνίσταται στο ότι αν πράγματι είχα πράξει όλα όσα ο
μηνυόμενος ψευδώς ισχυρίζεται ότι έπραξα, τότε θα είχα παραπλανήσει σοβαρά και
εξαπατήσει τόσο το ελληνικό κοινό και τους Ομογενείς που τιμούν με την
παρουσία τους αυτές τις συναυλίες με κύριο σκοπό να βοηθήσουν στην ενίσχυση
των αδελφών Κυπρίων, όσο και πρωτίστως τον ίδιο τον κυπριακό λαό. Όλα αυτά τα
χρόνια προώθησα και προασπίστηκα απολύτως αφιλοκερδώς τα δικαιώματα των
Κυπρίων, με συναυλίες και εκδηλώσεις από τις οποίες δεν εισέπραξα ούτε μία δραχμή».

Με την αγωγή που υπέβαλε ζητάει «ο εναγόμενος να αναιρέσει τους ισχυρισμούς
του με δήλωση προς τον ημερήσιο Τύπο και τα ηλεκτρονικά μέσα μαζικής
επικοινωνίας», καθώς επίσης να του επιβληθεί χρηματική ποινή 100 εκατομμυρίων
δραχμών ως αποζημίωση για ηθική βλάβη, ποσό το οποίο θα κατατεθεί στο Ταμείο Εγκλωβισμένων.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15836P081</ED>
<ID>
ID:167856

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P08&aa=1</URL></REF>


Article

<CATEGORY>vin09</CATEGORY>

 <H2>Όχι σε όλα από τους αρχαιολόγους για το πολυνομοσχέδιο
</H2><H2></H2>
Την ανησυχία και την αντίθεση του Συλλόγου Ελλήνων Αρχαιολόγων, εν όψει της
κατάθεσης του σχεδίου νόμου «Θεσμοί, μέτρα και δράσεις πολιτιστικής ανάπτυξης»
από τον υπουργό Πολιτισμού κ. Βενιζέλου στη Βουλή, χωρίς να έχει γίνει γνωστό
το πλήρες κείμενό του, εξέφρασαν χθες τα μέλη του προεδρείου του Συλλόγου.

Ήδη το μισό 1997 πάει χαμένο από έλλειψη ζεστού χρήματος στα ταμεία για την
έναρξη των εργασιών. 
Διαγωνισμοί για τη στελέχωση της Αρχαιολογικής Υπηρεσίας δεν προκηρύσσονται, ο
οργανισμός του υπουργείου Πολιτισμού και ο αρχαιολογικός νόμος δεν
προωθούνται, πλήθος καταστροφών πλήττουν τα μνημεία μας στο όνομα της κακώς
εννοούμενης ανάπτυξης, οι συστηματικές ανασκαφές της Αρχαιολογικής Υπηρεσίας
αναστέλλονται για δυο χρόνια και διάφοροι «πειραματισμοί» οδηγούν σε πνιγμό
την Αρχαιολογική Υπηρεσία.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15836P082</ED>
<ID>
ID:167899

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P08&aa=2</URL></REF>


Article

<CATEGORY>vin09</CATEGORY>

 <H5>ΕΠΙΘΕΣΗ ΣΚΟΡΣΕΖΕ ΚΑΤΑ ΤΗΣ ΚΙΝΕΖΙΚΗΣ ΗΓΕΣΙΑΣ
</H5><H5>Καν Καν
</H5><H5>Οι ταινίες
</H5><H2>Αναίτιο λουτρό αίματος
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Ο σώζων εαυτόν σωθήτω! Λουτρό αίματος στην ταινία του Αυστριακού Μίκαελ Χάνεκε
­ Ο Σκορσέζε εξαπολύει μύδρους εναντίον της Κίνας ­ Ο Λικ Μπεσόν περιλούζει
τους κριτικούς και αυτοί με τη σειρά τους υποστηρίζουν, εθνικιστικά, μόνο τις
ταινίες των χωρών τους!

</H3>
Ξέρετε ποιο είναι το γεγονός των Καννών, ύστερα από 8 ολόκληρες ημέρες
προβολών; Το λουτρό αίματος μέσα στο οποίο κολυμπάνε με ανατριχιαστικό,
σαδιστικό τρόπο, τα μέλη τριμελούς οικογένειας στα «Αστεία παιχνίδια» του
55χρονου Αυστριακού Μίκαελ Χάνεκε! «Η βία είναι το πιο γοητευτικό παιχνίδι του
κινηματογράφου», μου έλεγε τις προάλλες ο Βιμ Βέντερς. Και ο αθεόφοβος έχει δίκιο!

Επί εκατό λεπτά, οι θεατές των Καννών παρακολουθούσαν με κομμένη την ανάσα τις
κανιβαλικές επιδόσεις δύο παίδων, ας πούμε, των βορείων προαστίων! Πατέρας,
μάνα, μικρός γιος, εύπορης οικογένειας, μεταβαίνουν με το τζιπ και με το
σκάφος τους στην παραθεριστική τους βίλα. Φτάνουν, ξεφορτώνουν και νεαρός,
«μπούλης» στην όψη, ενδεδυμένος με στολή τένις και με γάντια χειρουργού
χτυπάει την πόρτα και ζητάει τέσσερα αυγά. Η αφελής γυναίκα τα προσφέρει, αλλά
εμφανίζεται έτερος, αδύνατος αυτή τη φορά, «μπούλης» ενδεδυμένος κι αυτός με
την ίδια σπορ στολή. Οι δύο ναζί της ευρωπαϊκής, πολιτισμένης, καθημερινότητας
αρχίζουν να παίζουν... ανατριχιαστικά παιχνίδια, έτσι για πλάκα. Βάζουν
στοιχήματα για τη ζωή των τριών θυμάτων τους και κάθε τόσο επιδίδονται σε
βασανισμούς και πυροβολισμούς που συντελούνται με το τελετουργικό ενός
ευρωπαϊκού... χαβαλέ. Το καταπληκτικό είναι πως δεν σκοτώνουν ούτε για λεφτά
ούτε για εκδίκηση ούτε εξαιτίας τραυμάτων από την παιδική τους ηλικία.
Κανιβαλίζουν, έτσι για να περνάει η ώρα! Σκοτώνουν τον ελεύθερο χρόνο τους! Συμβαίνει;

«Η βία των πολιτισμένων δυτικών κοινωνιών αποτελεί πλέον μέρος της κυτταρικής
σύνθεσης του ανθρώπινου είδους», λέει ο Αυστριακός σκηνοθέτης, που και στις
τέσσερις, μέχρι σήμερα, ταινίες του «χειρουργεί» τη βία της ευρωπαϊκής μας
καθημερινότητας. Τα «Αστεία παιχνίδια» είναι η πρώτη ταινία που σοκάρισε, που
έβαλε υποψηφιότητα για «καλτ μουβ» των Καννών και που θα κάνει καριέρα στα
ταμεία, έχοντας κοστίσει μόνο 3,5 εκατομμύρια δολάρια!

Η επίθεση

Εκτός οθόνης τώρα. Δύο γεγονότα άναψαν «φωτιές». Ο Μάρτιν Σκορσέζε,
εγκατεστημένος στο πολυτελέστατο «Χοτέλ ντι Καπ» της Αντίπ, εξαπέλυσε επίθεση
εναντίον της κινεζικής ηγεσίας. Γιατί; Επειδή οι αξιωματούχοι της Κίνας έχουν
γίνει έξαλλοι με το «Καντούν» του Σκορσέζε, χωρίς καν να το έχουν δει! Απλώς
υποθέτουν, όπως όλοι υποθέτουν, πως σ' αυτή την ταινία του ο Σκορσέζε
περιγράφει την εισβολή του στρατού του Μάο Τσε Τουγκ στο Θιβέτ και τη
γεγονοκτονία που επακολούθησε, χωρίς καν οι ειρηνόφιλοι (εκ θρησκευτικής
πεποιθήσεως) να προβάλουν την παραμικρή αντίσταση.

Οι Κινέζοι απειλούν την Μπουένα Βίστα της Γουόλτ Ντίσνεϊ (την πρώτη σε τζίρο
κινηματογραφική εταιρεία της υφηλίου) πως αν... τολμήσει να διανείμει
παγκοσμίως το «Καντούν» θα την εκδιώξουν απ' όλες τις αίθουσες της Κίνας. Το
φαντάζεστε η Ντίσνεϊ να χάσει εισιτήρια ενός και πλέον δισεκατομμυρίου θεατών;
Μ' αυτό τον τρόπο η Κίνα σκοπεύει να περιορίσει τη μεγάλη διακίνηση της
«αντι-κινεζικής»... προπαγάνδας του Σκορσέζε.

Ο σκηνοθέτης των «Καλών παιδιών» δεν είναι... καλό παιδί. Αντεπιτέθηκε με όλα
τα επιχειρήματα: «Ποιος ενδιαφέρεται για το τι λέει η κινεζική κυβέρνηση για
μια αμερικανική ταινία που θα προβληθεί σ' ολόκληρο τον κόσμο; Ποιος;». Στη
συνέχεια κατηγόρησε την κινεζική ηγεσία πως είναι αυτουργός μιας εκ των
φρικιαστικών γενοκτονιών του αιώνα μας και στο τέλος άφησε να εννοηθεί πως ο
διευθυντής των Καννών, μεσιέ Ζακόμπ, παίζει πολιτικά παιχνίδια, ανάλογα μ'
αυτά που έπαιζαν οι Δυτικοί όταν παρακολουθούσαν απαθώς τους Κινέζους να
σκοτώνουν αθώους Θιβετιανούς!

Την ίδια περίπου ώρα όπου ο Σκορσέζε αποκάλυπτε όλα αυτά σε ομάδα
δημοσιογράφων, ο Γάλλος Λικ Μπεσόν θριαμβολογούσε (δικαιολογημένα) για το
ρεκόρ των εισιτηρίων της υπερπαραγωγής των 90 εκατομμυρίων δολαρίων «Το πέμπτο
στοιχείο». Φανταστείτε πως μόλις σε μία εβδομάδα προβολών σ' ολόκληρη τη
Γαλλία και σε πάνω από 500 αίθουσες, έκοψε... δύο εκατομμύρια εισιτήρια! Ναι,
όπως το διαβάσατε. Δύο εκατομμύρια εισιτήρια σ' ολόκληρη τη Γαλλία, εκ των
οποίων τα 400.000 κόπηκαν στο Παρίσι. Το γεγονός είναι τόσο αξιοσημείωτο, που
η χθεσινή «Λιμπερασιόν» τού αφιερώνει το πρώτο της θέμα με τον τίτλο «Ψήφισαν
Μπεσόν» (λόγω των επικείμενων γαλλικών βουλευτικών εκλογών).

Έλεγα κι εγώ, πώς στο καλό διατηρείται «μπέμπα» η σαραντάρα Ιζαμπέλ Ανζανί; Ε,
πώς; * Ευτυχώς η απορία μου λύθηκε από τους ίδιους τους Γάλλους * Κάνει
ενέσεις, λένε, από έμβρυα πουλιών * Πώς να τις κάνει; Ρουφάει το... αίμα
των... μανάδων τους και στη συνέχεια τις θανατώνει; * Δεν σας αρέσει η
αλήθεια, έτσι; * Ακόμα δεν έχω μάθει τη μέθοδο της Κιμ Μπάσιντζερ * Η οποία
περιφέρεται στην Κυανή Ακτή, προς τιμήν μιας αμερικανικής αστυνομικής ταινίας,
στην οποία υποδύεται ρόλο πόρνης * Είναι τσίρκο * Εντός λιμουζίνας,
γιγαντιαίων διαστάστεων, περιφέρουν την Τζίνα Λολομπρίτζιτα * «Μα καλά, ζει
ακόμα;» * Αυθόρμητη η αντίδραση Ισπανού συναδέλφου, τη στιγμή που μαζί με
εκατοντάδες άλλους απολαμβάναμε την επιβίβασή της εντός της λιμουζίνας * Ε,
σας λέω πως το τσιτωμένο μαγουλάκι της Τζίνας θα το ζήλευε ακόμα και η Μαίρη *
Ποια Μαίρη; * Προς την... ελευθερία * Κατέφθασε και ο Νίκολας Κέιτζ, αλλά και
ο Τζον Μάλκοβιτς, πρωταγωνιστές και οι δύο της υπερπαραγωγής «Κον Αιρ» που θα
προβληθεί, αυστηρώς, για διαφημιστικούς λόγους * «Νικ, θα δώσεις συνεντεύξεις
στις εφημερίδες;» *Θα αστειεύεστε, μόνο στα κανάλια * Περιφέρεται και η Λορίν
Μπακόλ, η οποία δεν γνωρίζει γρι γαλλικών * Τώρα διάγει δεύτερη καριέρα,
«εντός» ευρωπαϊκών παραγωγών * Τι περιμένουμε για να τελειώνουμε; Εγκογιάν,
Νικ Κασσαβέτη και Ματιέ Κάσσοβιτς * Μέχρι αύριο θα έχει κριθεί η τύχη του
Φοίνικα * Άντε σήμερα και άλλες τρεις μείνανε * «Στέλλα κρατάω μαχαίρι»
ακούστηκε χθες το βράδυ η μοναδική ελληνική κουβέντα σ' ολόκληρο το Φεστιβάλ *
Και από τον τάφο της ασπροπρόσωπους μας βγάζει * Μελίνα, η μοναδική Ελληνίδα
σταρ * Μεταξύ μας τώρα, όλες οι άλλες είναι απλώς οδοντόκρεμες!.

Μίκαελ Χάνεκε «Αστεία παιχνίδια» (πιθανότητες βράβευσης) 50-50

Ιστορία: (την περιγράφω στην αρχή της ανταπόκρισης, γιατί μέχρι στιγμής
είναι η μοναδική ταινία που σοκάρισε τις Κάννες, που συζητήθηκε εντονότατα και
που διαίρεσε τους πάντες).

Ατού: Σκηνοθεσία με την ακρίβεια της σύγχρονης χειρουργικής! Επί της
οθόνης δεν υπάρχει ούτε πλάνο από τους φόνους. Τους ακούμε και τους
«σκηνοθετούμε» με την φαντασία μας. Ακόμα χειρότερα!

Μείον: Σκηνοθετικά και δραματουργικά δεν έχει ψεγάδι. Η δράση ισορροπεί
πάνω στην κόψη του ξυραφιού. Όμως, ο Χάνεκε θα κατηγορηθεί πως διαδίδει στους
μικροαστούς τον φόβο και τον τρόμο και πως καλεί τη σιωπηλή πλειοψηφία σε αυτοδικία.

Πρόβλεψη: Το γεγονός των Καννών. Η επιτροπή θα διχαστεί. Ίσως
επινοήσουν (όπως πέρυσι με το «Κρας») κάποιο βραβείο. Πάντως και η ερμηνεία
της αφαιρετικής Σούζαν Λοτάρ είναι γεγονός.

Κέρτις Χάνσον «Λ. Α. εμπιστευτικό» (πιθανότητες) καμία.

Ιστορία: Αστυνομική ιστορία τύπου φιλμ νουάρ, βασισμένη σε μυθιστόρημα
του Τζέιμς Έλροϊ. Η ιστορία διαδραματίζεται στο Λος Άντζελες της δεκαετίας του
'50 με ήρωες καθαρούς και διεφθαρμένους αστυνομικούς.

Ατού: Ο Χάνσον προσπαθεί, το ίδιο και οι ηθοποιοί του.

Μείον: Ταινία που δεν «κάνει» για το Φεστιβάλ.

Πρόβλεψη: Δεν θα κάνει τίποτα, μπήκε έτσι για το πρόγραμμα.

Σαμάνθα Λανγκ «Το πηγάδι» (πιθανότητες) Για Χρυσή Κάμερα.

Ιστορία: Γυναικεία ιστορία εκ της Αυστραλίας με ηρωίδες τη μεγάλη,
ανάπηρη και πλούσια Χάρπερ και την μικρή «προστατευόμενή» της Κάθι.
Υπολανθάνων έρωτας, αλλά η μικρή «χαζή» Κάθι αποδεικνύεται... διαβολογυναίκα
και τρελαίνει τη μεγάλη.

Ατού: Η Σαμάνθα Λανγ είναι μόλις 29! «Το πηγάδι» είναι η πρώτη της
ταινία και περνάει τις εξετάσεις της με άριστα. Πρόκειται για μια νέα Τζέιν Κάμπιον;

Μείον: Τίποτα το καινούργιο, το σημαντικό. Τα 'χουμε ξαναδεί.

Πρόβλεψη: Μόνο για την Χρυσή Κάμερα πρωτοεμφανιζόμενων σκηνοθετών.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15836P091</ED>
<ID>
ID:167857

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P09&aa=1</URL></REF>


Article

<CATEGORY>vin09</CATEGORY>

 <H5>Μνήμη ανθρώπων
</H5><H2>ΤΟ ΠΝΕΥΜΑ ΤΟΥ ΤΟΝΟΥ
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

<H3></H3>Ευτυχώς που για την αποδημία του λαμπρού ποιητή και αγαπημένου φίλου Νίκου
Παππά γράφτηκαν είκοσι αράδες στις εφημερίδες και κάπως διασκεδάστηκε η
αμηχανία και η σιωπή που μας μαγκώνει τα τελευταία χρόνια. Αμηχανία που φέρνει
τη σιωπή, διόλου ένοχη και διόλου εξευτελιστική, αφού ορισμένοι θεληματικά
ακολούθησαν έναν μοναχικό και απροσπέλαστο δρόμο.

Πριν από 50 ημέρες κηδεύτηκε στην Αίγινα ο συγγραφέας Τριαντάφυλλος Πίττας.
Το όνομά του γράφτηκε μόνο στα «Κοινωνικά» των εφημερίδων, το δε συνοδευτικό
και... παραπειστικό εκείνο «συγγραφέας» προστέθηκε μόνο στην αγγελία του
μνημοσύνου του.

Την ίδια άδικη τύχη (άδικη και για τα τελευταία της χρόνια) είχε και η
χορεύτρια και χορογράφος Αγάπη Ευαγγελίδη πριν από λίγες ημέρες και, μόλις
προχθές, η ζωγράφος Κούλα Μαραγκοπούλου.

Πέρυσι πέθαναν δύο λαμπρές θεατρίνες του μουσικού θεάτρου. Η Πόπη Άλβα και
η Κούλα Γκιουζέππε. Την πρώτη, τη θυμάμαι να αλωνίζει δαιμονικά. Τη δεύτερη,
την ακούω από δίσκους 78 στροφών. Απ' όσα λένε οι παλαιότεροι, οσάκις η
Γκιουζέππε χόρευε και τραγουδούσε στη σκηνή «καιγόταν το σανίδι»!! Γι' αυτές
μόλις και μετά βίας γράφτηκαν τρεις κουβέντες.

Φυσικά κανένας δημοσιογράφος δεν είναι υποχρεωμένος να γνωρίζει τη ζωή και
τη σταδιοδρομία συγγραφέων και καλλιτεχνών, όταν μάλιστα έχουν σταματήσει κάθε
δραστηριότητα χρόνια πριν από την αποδημία τους. Αλλά οι νεώτεροι της
συντεχνίας; Εντάξει δεν τους είδαν και δεν τους διάβασαν. Δεν τους άκουσαν
όμως; Ούτε καν ως όνομα; Ούτε!

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15836P092</ED>
<ID>
ID:167900

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ μεταφέρεται στην
οθόνη. Από τον Φράνκο Τζεφιρέλι, με τους: Γουίλιαμ Χαρτ, Σαρλότ Γκένσμπουργκ,
Αν Πάκουιν. (Ααβόρα, Ιντεάλ Μαρούσι, Μπροντγουαίη, Παλάς, Πλάζα).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο στο
ομώνυμο βιβλίο του Βλαντίμιρ Ναμπόκοφ. Με τους: Σον Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αρτ Στούντιο, Έλλη).

«ΜΑΝΤΑΜ ΜΠΑΤΕΡΦΛΑΪ»: Μεταφορά της γνωστής όπερας του Πουτσίνι στην οθόνη. Από
τον Φρεντερίκ Μιτεράν. (Άστυ, Αφαία, Ζίνα).

«ΤΟ ΤΙΜΗΜΑ ΤΟΥ ΘΑΡΡΟΥΣ»: Υπό αμφισβήτηση οι «ηρωικές πράξεις» ενός λοχαγού
στον πόλεμο του Κόλπου. Του Έντουαρντ Ζούικ, με τους: Ντένζελ Ουάσινγκτον,
Μεγκ Ράιαν. [Αθήναιον, Cinepolis 1, Αθήναιον 2, Αστέρια, Άστορ, Village Centre
7, Κορονέτ, Μετροπόλιταν, Ράδιο Σίτυ, Τροπικάλ, Απόλλων (Πειρ.)].

«ΦΕΥΓΑΤΗ ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με τους:
Τζον Λόβιτς, Τία Καρέρε. (Agora, Αθηνά, Αλεξάνδρα (Καλ.), Άννα Ντορ, Άστρον,
Ατλαντίς, Village Centre 5, Κηφισιά 3, Μετάλλιον, Όσκαρ, Τιτάνια, Άνταμς,
Σπόρτιγκ, Τρία Αστέρια, Φοίβος, Αττικόν (Πειρ.).

«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων. Έρωτας,
φλερτ, αγώνας επιβίωσης, ποίηση στον «αόρατο» κόσμο των «αόρατων» ζωυφίων.
Ντοκιμαντέρ της γαλλικής δυάδας Κλοντ Νουριτζανί - Μαρί Περεντού. (Αβάνα,
Αθήναιον, Cinepolis 3, Άττικα 2, Έμπασσυ, Καλυψώ).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ Φεράρα σε
στυλ υπαρξιακού κοινωνικού δράματος και με ύφος Κασσαβέτη. Με τους Κρις Πεν,
Κρίστοφερ Γουόκεν, Βίνσεντ Γκάλο. (Αθήναιον, Άττικα 1, Όπερα 1).

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15836P101</ED>
<ID>
ID:167849

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1.Ποιήματά του μελοποίησε ο Θ. Μικρούτσικος. ­ Μουσική νότα. 2.
Ομορφαίνει έναν δρόμο. ­ Όνομα πέντε Νορβηγών βασιλέων. 3. Στο νησάκι
αυτό βρίσκεται το Μέγαρο Κινηματογραφικού Φεστιβάλ Βενετίας. ­ Η λεπτότητα τη
χαρακτηρίζει. 4. Αρχικά παλιάς συγκοινωνιακής εταιρείας (αντίστρ.). ­
Γνωστό... βήμα. 5. Προσφέρεται από ψηλά (αντίστρ.). ­ Ποιητική έκφραση
ζώου. 6. Αβαθής θαλάσσια έκταση (γεν.). ­ Αποτελούν μία ποδοσφαιρική
ομάδα. 7. Κοινή ονομασία νησιού μας. ­ Μία από τις πρώτες λέξεις κάθε
παραμυθιού (αντίστρ.). 8. Ήρωας του Ντανιέλ Ντεφόε. 9. Σκόνη ή
διάλυμα για τη συντήρηση τροφίμων.

ΚΑΘΕΤΑ

1. Έργο του γλύπτη μας αυτού είναι και η «Κοιμωμένη». 2. Τα
παιδιά της θήλασε μία λύκαινα. ­ Τίτλος ποιητικής συλλογής του Ανδρέα Κάλβου.
3. Ήταν και ο μυθικός Νέσσος. 4. Γίνεται στο σκάκι. ­ Τραγωδία
του Ευριπίδη. 5. Συχνά καλαμόφυτη. 6. Άρθρο. ­ Τίτλος έργου του
Κορνέιγ. 7. Διάκριση υφασμάτων. ­ Επίρρημα, τροπικό ή τοπικό
(αντίστρ.). 8. Τους διακρίνει έλλειψη αντικειμενικότητας (γεν.).
9. Οφείλεται σε βλάβη του αριστερού ημισφαιρίου του εγκεφάλου. ­
Βυζαντινή μουσική νότα.

ΛΥΣΗ (14/5/97)

ΟΡΙΖΟΝΤΙΑ: 1. ΕΓΚΕΛΑΔΟΣ 2. ΝΟΙΚΟΚΥΡΑ 3. ΤΥΛΗ-ΥΧ 4.
ΕΝΙΒΕΤΟΚ 5. ΡΑΜΟΛΙ-ΑΑ 6. ΙΛΙΑΔΟΣ 7. ΚΕ-ΚΩ-ΙΤΕ 8.
ΕΠΙΝΕΙΑ 9. ΣΙΑ-ΣΑΣΩΝ. ΚΑΘΕΤΑ: 1. ΕΝΤΕΡΙΚΕΣ 2. ΓΟΥΝΑ-ΕΠΙ
3. ΚΙΛΙΜΙ-ΙΑ 4. ΕΚΗΒΟΛΩΝ 5. ΛΟ-ΕΛΙΚΕΣ 6. ΑΚΑΤΙΑ-ΙΑ
7. ΔΥ-ΔΙΑΣ 8. ΤΟ ΑΚΥΡΟ 9. ΣΑΧ-ΑΣΕΑΝ.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15836P102</ED>
<ID>
ID:167907

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P10&aa=2</URL></REF>


Article

<CATEGORY>vin09</CATEGORY>

 <H5>ΠΕΜΗ ΖΟΥΝΗ
</H5><H2>Η ψυχή μου είναι στο μουσικό θέατρο
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Ένα θέαμα καμπαρέ, σε σκηνοθεσία Ανδρέα Βουτσινά και με μουσικό συνεργάτη τον
Θανάση Νικόπουλο, ετοιμάζει η Πέμη Ζούνη για τη Θεσσαλονίκη.
</H3>
«Να σου πω ένα μυστικό; Τώρα που κάνω πρόβες, συνειδητοποιώ για άλλη μια φορά
ότι η ψυχή μου σ' αυτό το είδος θεάτρου ανήκει. Πες το βαριετέ, πες το
μουσικό, πες το μιούζικαλ, πες το καμπαρέ...». Οι πρόβες που κάνει η Πέμη
Ζούνη είναι όντως για ένα θέαμα καμπαρέ, με τον τίτλο «Νύχτα ξανά». Θα κάνει
πρεμιέρα την Κυριακή και θα δώσει τριάντα παραστάσεις στο «Βαρελάδικο» της
Θεσσαλονίκης. «Να διευκρινίσω ότι δεν έχει καμία σχέση με τις εκδηλώσεις της
Πολιτιστικής Πρωτεύουσας», σπεύδει να μου πει και γελάμε σχολιάζοντας πώς τα
κατάφεραν έτσι οι ιθύνοντες, ώστε να θεωρείται πλέον «ύποπτος» όποιος
«μπλέκεται» με την ιστορία της Παρασκευής.

Έχει μεγάλο μεράκι για τη δουλειά αυτή. Και στηρίζεται στον Ανδρέα Βουτσινά
που τη σκηνοθετεί «Δεν ήθελα να ξεκινήσω "ξυπόλητη". Είχα πολύ μεγάλη ανάγκη
τη ματιά του. Και ένιωσα σιγουριά γιατί μου είπε το οκέι από την πρώτη στιγμή»
­ αλλά και στον ταλαντούχο Πάνο Μεταξόπουλο, που χορογραφεί και μετέχει στην
παράσταση. Και, βέβαια, στον συνθέτη Θανάση Νικόπουλο, που μαζί «κατέστρωσαν»
το σχέδιο αυτό.

Η ιδέα έπεσε όταν συναντήθηκαν το καλοκαίρι του '93 στην «Όπερα της πεντάρας»
­ εκείνη έπαιζε την Πόλι και ο Νικόπουλος είχε κάνει την ενορχήστρωση και τη
μουσική διδασκαλία. Ένα βράδυ τόλμησαν οι δυο τους σε κάποιο μπαρ ένα ημίωρο
με τραγούδια Βάιλ και του Νικόπουλου. Το πρόγραμμα είχε επιτυχία και σκέφτηκαν
να το επεκτείνουν. Προέκυψε όμως «κάτι πιο σημαντικό» στη ζωή της. Η Πέμη
Ζούνη έμεινε έγκυος. 
Τώρα που η γλυκύτατη Ελεονώρα, η κόρη της, είναι πια τριών ετών και η μαμά της
«ντρέπεται να της μιλήσει σαν να είναι μωρό και της μιλάει σαν σε φίλη της και
εκείνη απαντάει "κανονικά"» και η μαμά της «λειώνει», το σχέδιο επανήλθε
δριμύτερο, έγινε εμμονή και τώρα γίνεται πραγματικότητα με παραγωγούς τον
Βασίλη Μπέτα, που έχει το «Βαρελάδικο», και τον ηθοποιό Μιχάλη Ιατρόπουλο, που
παίζει στην παράσταση ­ θα είναι συνολικά επτά επί σκηνής και η 6μελής
ορχήστρα με επικεφαλής τον Θανάση Νικόπουλο. Τα συνδετικά κείμενα έχουν γράψει
ο Θοδωρής Φίλος και ο Δημήτρης Κομνηνός, τον σκηνικό χώρο ­ «έναν μικρόκοσμο
από μπαρ» ­ επιμελείται ο Νίκος Σκοπελίτης, τα σκηνικά η Δέσποινα Χειμωνά και
τους φωτισμούς η Ελευθερία Ντεκώ.

Το δίωρο θέαμα, που το φθινόπωρο θα «κατηφορίσει» στην Αθήνα, ίσως με κάποιους
ενδιάμεσους «σταθμούς», ενώνει με σύντομα κείμενα τραγούδια του Κουρτ Βάιλ ­
«Ο κύκλος της Τζένης, που γυροφέρνει στα έργα του και που μπορεί να τη λένε
Αστάρτη στην Ασία ή πόρνη» ­ με τραγούδια ειδικά γραμμένα από τον Θανάση
Νικόπουλο. Χώρος του, το μπαρ. «Εκεί που μπορούν να συμβούν τα πάντα τη νύχτα:
"αγοραπωλησίες", εξευτελισμοί, μοιραία πάθη, έρωτες, εγκαταλείψεις, προδοσίες
­ ή σκληρή πλευρά του έρωτα».

«Και είναι ιδωμένο», μού τονίζει, «μέσα από τη ματιά της ηθοποιού και όχι της
τραγουδίστριας. Γιατί εγώ ηθοποιός είμαι. Αλλά εδώ, για πρώτη φορά, δεν έχω να
διαλέξω από ρόλους δοσμένους. Με μεθάει αυτό: να δημιουργείς από το μηδέν, να
λες πράγματα που θέλεις να πεις, να παίζεις με όσες αντοχές έχεις... Το ατού
σου να μην είναι απλώς αν μπορείς να χορέψεις ή να τραγουδήσεις καλά, αλλά το
πάθος για κάτι που επιλέγεις από την αρχή έως το τέλος. Δεν έχεις "άλλοθι".
Ξεμπροστιάζεσαι εντελώς. Από τη φόδρα».

Της αρέσει που γύρω της, στα τραπέζια ή όρθιοι στο μπαρ, θα πίνουν, που θα
τραγουδάει και θα χορεύει μέσα στους καπνούς. Ενθουσιασμένη!

«Οι ήχοι θα κινούνται πάνω σε τανγκό και σε τζαζ μπλουζ. Το τανγκό είναι το
κύριο ερέθισμα, το κουκούτσι. Δεν υπάρχει πιο ερωτικός χορός».

Ένα πάθος για το είδος του μουσικού θεάτρου ξεχύνεται από τις κουβέντες της.
Ευεξήγητο όμως. «Μέσα σ' αυτό μεγάλωσα». Ο Λάμπρος Ζούνης, ο πατέρας της, ήταν
κομφερανσιέ και έγραφε τα κείμενα σε θεάματα βαριετέ κυρίως. Ήταν το αστέρι
στο Άλσος του Παγκρατίου. Και η Πέμη στα καμαρίνια αυτά μεγάλωσε. Και από εκεί
ξεγλίστρησε ένα βράδυ που δεν την πρόσεχαν ­ ήταν δεν ήταν τεσσάρων χρόνων ­
και βγήκε στη σκηνή και άρχισε τα τσιφτετέλια, ενώ τραγουδούσε μία
τραγουδίστρια... Μετά της «έβαλαν πάγο». Δεν ήθελαν να την αφήσουν να πάει στο
θέατρο, καταπιέστηκε και όταν ο πατέρας της πέθανε ­ εκείνη ήταν μόλις στα
έντεκα ­ η επιθυμία φάνηκε να ξεχνιέται. Και όμως, στα δεκαπέντε της αρχίζει
μπαλέτο. Και έτσι, «περιφερειακά», φθάνει στο θέατρο και στη σχολή του Εθνικού
για να ντεμπουτάρει το 1982 ως Δυσδεμόνα στον «Οθέλο» του Σπύρου Ευαγγελάτου.

Έδειχνε ότι θα έχει καριέρα ηθοποιού πρόζας. Ώσπου ήρθε η Πόλι στην «Όπερα της
πεντάρας» και μετά η Μαρία στο «Γουέστ Σάιντ Στόρι». Και γλυκάθηκε. «Είναι
πολύ δύσκολο είδος το μουσικό. Αυτό δεν σημαίνει ότι θέλω να επιδείξω κάτι.
Απλώς με γοητεύει».

Τον χειμώνα, πάντως, θα είναι και πάλι στο θέατρο «Λαμπέτη» με τον Γρηγόρη
Βαλτινό και σε σκηνοθεσία Σταμάτη Φασουλή στο «Στοίχημα» του Οντέτς, που
«έσκισε» φέτος. 
Τη ρωτώ «τι θέλει να κάνει άμα μεγαλώσει» και γελάμε. «Αισθάνομαι ότι κάθε
λίγα χρόνια κλείνει κάποιος κύκλος. Και τότε, ενστικτωδώς ψάχνω τι θα είναι
αυτό που θα με διεγείρει για παραπέρα. 
Θέλω, όταν ξεκινώ κάτι, να μου κόβεται η όρεξη, να μη θέλω να φάω ­ όπως όταν
ερωτευόμαστε. Αυτό είναι, ρε παιδί μου, που σε κρατάει ζωντανό. Δεν θέλω να
κάνω μια δουλειά "για να βγάλω λεφτά" ή "επάγγελμα είναι, τι να κάνουμε". Δεν
ήθελα να φάω όταν βγήκα με τη Δυσδεμόνα. Το ίδιο μου συμβαίνει και τώρα,
έπειτα από δεκαπέντε χρόνια. Θέλω, λοιπόν, να εξαντλήσω αυτό τον χώρο ­ να
χρησιμοποιήσω το σώμα και τη φωνή μου. Μετά δεν ξέρω... Μπορεί να γίνω
οδοντογιατρός!». Γελάει. Ωραία μάτια που υγραίνονται εύκολα, δροσερή σταθερή
φωνή, λυγερό κορμί, βαθύ ντεκολτέ, καθόλου «στημένη», απλή, άνετη, εγκάρδια,
με χιούμορ ­ η ενζενί που μεταμορφώνεται σιγά σιγά σε άψογη ντάμα. Έχει κάποιο
όνειρο που την τριγυρίζει επίμονα; «Ναι. Να βγω εκτός Ελλάδας. Το λέω απλά και
ευθέως, όχι πλάγια. Το ξέρω ότι είναι επικίνδυνο που το λέω. Αν μπει στον
τίτλο, θα θεωρηθώ ψωνάρα. Αλλά θέλω να σου το εξηγήσω αυτό. Έχω την ανάγκη να
συναντήσω ενδιαφέρουσες μορφές έξω από την Ελλάδα. Σκηνοθέτες, ηθοποιούς, που
θα με σπρώξουν να ανέβω και εγώ. Δεν υποτιμώ την ελληνική πραγματικότητα. Αλλά
είναι μικρή η παρέα μας. Όσους ανθρώπους έχω ονειρευτεί να συναντήσω στο
καλλιτεχνικό επίπεδο στην Ελλάδα, τους έχω συναντήσει. Μετά κινδυνεύεις να κατακαθίσεις...

Την εμπειρία που είχα με τον Ρόμπερτ Στούρουα, όταν έπαιξα στην «Ηλέκτρα» πλάι
στην Καρέζη και στον Καζάκο, ανεξάρτητα πώς τον "υποδέχθηκαν", εγώ δεν θα την
ξεχάσω ποτέ».

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15836P111</ED>
<ID>
ID:167850

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P11&aa=1</URL></REF>


Article

<CATEGORY>vin09</CATEGORY>

 <H5>Η ΜΑΡΙΑΝ ΦΕΪΘΦΟΥΛ ΣΤΗΝ ΑΘΗΝΑ
</H5><H5></H5><H2>«Έζησα στο φουλ» </H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Η Μαριάν Φέιθφουλ δεν έχει ψευδαισθήσεις. Δεν φοβάται να το παραδεχτεί ούτε τη
νοιάζει αν, ανάμεσα στα τραγούδια από την παράστασή της «Μια βραδιά στη
Δημοκρατία της Βαϊμάρης», εμπλακεί ξαφνικά άγριο ροκ εν ρολ. Άγριο ώς τις πιο
ακραίες ημέρες του, εκείνες που η Μαριάν έζησε σε όλο τους το μεγαλείο...

«Και όμως», λέει, «είναι πράγματα από τότε που έχω μετανιώσει. Δεν ξεγράφω,
όμως, σε καμία περίπτωση εκείνη την εποχή, είναι η ζωή μου και την έζησα στο
φουλ». Η φωνή της φτάνει αργή και κάπως κουρασμένη ­ βραχνή όπως πάντα ­ με
όλα, όμως, τα χρώματα επάνω της αναλλοίωτα και ζεστά. «Ξέρω πως πολλές φορές
έρχονταν για να δουν αν στέκομαι καλά στα πόδια μου και τι άφησαν πάνω μου τα
χρόνια που έφυγαν». Το «κορίτσι του Μικ Τζάγγερ» και η «κούκλα του ροκ»
μεγάλωσε πια, μια ώριμη κυρία που τραγουδάει ­ και συγκινεί ­ το «Broken
English», ερμηνεύει θεατρικά Κουρτ Βάιλ, και παίζει με το παρελθόν σαν να
είναι μια σβούρα που τη ζαλίζει.

«Έχω φίλους που έχω κρατήσει από παλιά και αυτό νομίζω ότι είναι το πιο
σπουδαίο από όλα», λέει, αλλά αρνείται πως νοσταλγεί κάτι. Αντίθετα,
προσγειωμένη στο παρόν κοιτάει πια πίσω μόνο για τις συνεντεύξεις της. «Δεν
έχω ψευδαισθήσεις. Θέλουν να με ρωτήσουν για τότε, πράγματα πια μακρινά,
ελπίζω να καταλαβαίνουν πως η ζωή μου έχει αλλάξει. Ζω στην Ιρλανδία ­ το
Λονδίνο, βλέπετε, είναι πολύ "φορτισμένο" για μένα ­ και τώρα που το σκέφτομαι
θα απολάμβανα μια βόλτα στα ελληνικά νησιά. Κάθε φορά το λέω και δεν τα
καταφέρνω. Ίσως τώρα...». Πριν από λίγον καιρό, το βιβλίο που όλοι έψαχναν να
βρουν ήταν η ζωή της Μαριάν, με τα δικά της λόγια ­ «Faithful», ο τίτλος και
σπαρταριστό το περιεχόμενο, το πανόραμα της δεκαετίας του '60, σε πρώτο
πρόσωπο. «Πλήγωσε πολλούς αυτό το βιβλίο, ξέρετε. Ακόμη και ο γιος μου δεν
ήταν έτοιμος να το δεχτεί. Καλύτερα να μην το συζητάμε. Είμαι σίγουρη πως σε
λίγο θα έχουμε να πούμε πολλά καινούργια πράγματα». Εννοεί τα δισκογραφικά της
σχέδια, αυτά που θα ακολουθήσουν τον «κύκλο Μπρεχτ». Και που

όσο σπουδαία και αν είναι ­ το ξέρει και η ίδια, γιαγιά πια η κούκλα του ροκ
­, δεν θα καταφέρουν να ρίξουν τη σκιά τους πάνω στα άγρια νιάτα της, την
έξαλλη ζωή, το ροκ εν ρολ στα άγουρα χρόνια...

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15836P121</ED>
<ID>
ID:167851

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P12&aa=1</URL></REF>


Article

<CATEGORY>vin09</CATEGORY>

 <H2>Ένας «Τερμίτης»... ροκανίζει την Ελευθερία!
</H2><H2></H2>
Εκείνος, ένας πρώην «Τερμίτης»· εκείνη, πρώην... «Οπισθοδρομική Κομπανία». Και
οι δυο τους καλοί και στενοί συνεργάτες στις ηχογραφήσεις και στη σκηνή, ο
Αντώνης Μιτζέλος και η Ελευθερία Αρβανιτάκη. Βρέθηκαν ξανά μαζί προχθές στις
«Γραμμές», με ευκαιρία την κυκλοφορία της πρώτης δισκογραφικής δουλειάς του
Αντώνη Μιτζέλου, με τίτλο «Ναύς των Ονείρων». Που άρεσε, χειροκροτήθηκε,
θύμισε κιόλας όμορφες στιγμές συνεργασιών και αποδόθηκε από τον ερμηνευτή της,
Γιάννη Σμοΐλη.

Όσο για τους «Τερμίτες», ακούστηκαν και αυτοί. Και με τη φωνή της Ελευθερίας
στο τραγούδι «Με το ίδιο μακό», με αέρα φρέσκο, ανανεωμένο, σπορ και άνετο,
όπως και το μακό του στίχου.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15836P122</ED>
<ID>
ID:167894

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Οι... αθόρυβοι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σχεδόν δεν ακούγονται τα βήματά τους, αλλά αφήνουν ανεξίτηλα τα ίχνη τους στην
τέχνη που αγαπάνε· το τραγούδι. Για τους αδελφούς Κατσιμίχα ομιλώ, για
τον Χάρη και για τον Πάνο.

* Διότι έγραψαν ιστορία στις βραδιές του χειμώνα που μας πέρασε, με τις
εμφανίσεις τους στον «Σταυρό του Νότου» και ανέβηκαν κατόπιν στη Θεσσαλονίκη
με τον φίλο και συνεργάτη Αντώνη Βαρδή. Όλον αυτό, δε, τον καιρό, στο
πέρα δώθε των Κατσιμιχαίων, ο Χάρης διάβαζε ινδιάνικα.

Λέει ­ λοιπόν ­ ο Χάρης, πως οι Ινδιάνοι όταν θέλουν «παίζουν» παράξενα
παιχνίδια· κάπως έτσι έφτασε και στα χέρια του το βιβλίο «Ινδιάνικα
Τραγούδια», απ' όπου και διά χειρός Χάρη ξεπήδησαν κείμενα, τα οποία μετά οι
Apurimac έκαναν τραγούδια και δίσκο, του οποίου η εξωτική «Λύρα»
ανέλαβε την κυκλοφορία.

* Και ο «θεός του λόγου» μαζί σας... Ο Απουριμάκ, δηλαδή.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15836P123</ED>
<ID>
ID:167932

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Η κυρία και ο συλλέκτης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Καουμπόηδες Ελβετοί δεν υπάρχουν. Καλλιτέχνες Ελβετοί πολλοί· μία απ' αυτούς η
κ. Σιλβί Φλερί. Τώρα, αυτό διόλου θα αφορούσε τον ασυγχώρητο, αν δεν
ήταν στη μέση και οι... ασυγχώρητες συνήθειες της κ. Φλερί ­ αν, βεβαίως,
ασυγχώρητη θεωρείτε την εμμονή στη μόδα...

* Το αν συνδυάζεται, δηλαδή, μια πούδρα Σανέλ μ' έναν Μοντριάν είναι θέμα
υποκειμενικό· η καλλιτέχνις μας, όμως, που φιλοξενείται στην γκαλερί «Ρεβέκα
Καμχή», βλέπει άνετα την τέχνη να αναδύεται από σακούλες Prada, Hermes και
Lacroix. Και τι να πει σε μια Prada μια χάρτινη σακούλα του μανάβη; Άλλη μόδα αυτή.

Ωστόσο, φρόντισα να τσεκάρω τι είδε η Ελβετίδα (τις βιτρίνες του Κολωνακίου)
και τι της έκανε εντύπωση: Το ότι δεν υπάρχουν ψηλοτάκουνα παπούτσια· γεγονός
που απέδωσε στις ανωμαλίες του αθηναϊκού εδάφους. Μαθαίνω, πάντως, πως περί
τέχνης και μόδας θα συζητήσει η κ. Φλερί με τον συλλέκτη Δάκη Ιωάννου,
που την έχει καλέσει για το γουίκεντ στις Σπέτσες.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15836P124</ED>
<ID>
ID:167955

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Μόνος καουμπόης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τις μπότες του καουμπόη και, συχνά, το καπέλο του φέρει ως στυλ και ο
Νίκος Καρβέλας, περί του οποίου, με πληροφορούν, θα υπάρξουν
σύντομα δισκογραφικά νεώτερα. Αυτά τον φέρουν πλησίον καινούργιου στυλ
(ενδέχεται να απαρνηθεί έως και τις μπότες) και ακόμη πιο κοντά στην μπαλάντα,
σεμνή και απέριττη. Αλλαγή πορείας να υποθέσω; Πάντως, εκείνο το... καρβελικό
ροκ εν ρολ δεν φοριόταν πλέον καθόλου.

Πού είναι η Μονσεράτ;

* Κι ενώ πλησιάζαμε προς ένα γκλάμορους φινάλε, ειδήσεις πέφτουν απ' τον ουρανό:

Ευτυχώς, μόνο ειδήσεις. Βλάβη στο δεξί φτερό του αεροπλάνου από τη Βαρκελώνη,
χθες το απόγευμα, έκανε τον πιλότο, ύστερα από τρία τέταρτα πτήσης, να
επιστρέψει και να το προσγειώσει ομαλά και διά παν ενδεχόμενον. Χωρίς ο
Ισπανός ιπτάμενος να γνωρίζει πως μαζί του επέστρεφε και η μεγάλη κυρία
Μονσεράτ Καμπαγιέ, που είχε δουλειά στην Αθήνα και ραντεβού με τον Τύπο
και τους μουσικόφιλους στο Metropolis. Δεξίωσις θα ακολουθούσε..

* Έτσι, η Μονσεράτ ανέλαβε για αργότερα ­ σε δυο βδομάδες πάνω κάτω ­ την
επίσκεψή της στην Αθήνα.

<REF><SOURCE>ΤΑ ΝΕΑ</SOURCE>
<DATE>, 15-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15836P125</ED>
<ID>
ID:167968

</ID><URL>http://ta-nea.dolnet.gr/neaweb/neafile.print_unique?e=A&f=15836&m=P12&aa=5</URL></REF>


Article

<CATEGORY>vin04</CATEGORY>

 <H5>ΘΑ ΦΟΡΟΛΟΓΕΙΤΑΙ ΚΑΙ Η ΜΕΤΑΒΙΒΑΣΗ ΤΟΥΣ
</H5><H2>ΧΑΡΑΤΣΙ στα μεταχειρισμένα Ι.Χ.
</H2>
ΦΟΡΟΛΟΓΙΚΟ χαράτσι ετοιμάζει τώρα η κυβέρνηση, η οποία μελετά να επιβάλει και
φόρο μεταβίβασης στα μεταχειρισμένα Ι.Χ. αυτοκίνητα, τόσο στα εισαγόμενα όσο
και σ' αυτά που κυκλοφορούν στην Ελλάδα. Αυτό θα είναι ένα από τα τέσσερα
μέτρα που θα εφαρμοσθούν από τις αρχές του 1998, καθώς η Ελλάδα αναμένεται να
υποχρεωθεί από το Ευρωπαϊκό Δικαστήριο να μειώσει τον ειδικό φόρο κατανάλωσης
για τα εισαγόμενα μεταχειρισμένα Ι.Χ. στα επίπεδα που ισχύουν για τα
καινούργια. Στο πακέτο θα περιλαμβάνονται και μέτρα για την προστασία του περιβάλλοντος.

σελίδα 53

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15837N011</ED>
<ID>
ID:205745

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N01&aa=1</URL></REF>


Article

<CATEGORY>vin04</CATEGORY>

 <H2>289 ξεχασμένα κιβώτια ο θησαυρός της Ιονικής
</H2><H2>(Εικόνα μεγέθους : 14667 bytes)
</H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15837N012</ED>
<ID>
ID:205787

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N01&aa=2</URL></REF>


Article

<CATEGORY>vin04</CATEGORY>

 <H2>Σκάλωσε (και) στη Βουλή η λύση για τα σκουπίδια
</H2>
<H3>σελίδες 18-
19 και ΡΙΠΕΣ (
σελ. 3)
</H3>
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15837N014</ED>
<ID>
ID:205837

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N01&aa=4</URL></REF>


Article

<CATEGORY>vin04</CATEGORY>

 <H2>Καταρρέει ο μύθος Παβαρότι
</H2><H2>(Εικόνα μεγέθους : 6252 bytes)
</H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15837N015</ED>
<ID>
ID:205849

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο Κ. ΚΑΡΑΜΑΝΛΗΣ εφηύρε τα στραγγαλιστικά συστήματα και κατάφερνε,
χρησιμοποιώντας τα, να κερδίζει τις εκλογές με μεγάλη πλειοψηφία εδρών,
μολονότι το κόμμα του ερχόταν δεύτερο και καταϊδρωμένο σε ψήφους! 
Ο Λ. Παπαδόπουλος στις «Ματιές», σελ. 4.

Η ΒΟΥΛΗ δεν μπορεί παρά να έχει κεντρικό ρόλο στην ενοποιητική
διαδικασία της Ευρώπης και στη διαδικασία διαμόρφωσης της ελληνικής ευρωπαϊκής
πολιτικής, ιδιαίτερα εν όψει επικύρωσης της νέας συνθήκης που θα προέλθει από
τη Διακυβερνητική Διάσκεψη. Ο Π.Κ. Ιωακειμίδης στους «Προβολείς», σελ. 6.

Η ΕΞΕΛΙΚΤΙΚΗ διαδικασία του ανθρώπου εκβιάζεται προς συγκεκριμένες
κατευθύνσεις. Μιλούν ακόμη και για σύνθεση του ανθρώπου με τις μηχανές και τον
υπολογιστή. Ο άνθρωπος αντιμετωπίζει πια το σώμα του όπως ο οδηγός το
αυτοκίνητο με το οποίο κινείται. Ο Ι.Α. Τσουκαλάς στην «Τρίτη Άποψη», σελ. 6.

Ι. ΠΑΠΑΘΑΝΑΣΙΟΥ: Η Σύγκλιση φοβάμαι ότι είναι όνειρο απατηλό. Η
αναλογία μεταξύ επιτοκίων καταθέσεων και επιτοκίων χορηγήσεων είναι πολύ
μεγάλη. Όποια χώρα τόλμησε ελεύθερες απολύσεις, προσείλκυσε επενδύσεις και
μείωσε αισθητά την ανεργία. Οι απαντήσεις στις «30 Ερωτήσεις» του Δ.
Τσαλαπάτη, στη σελ. 12.

Η ΤΟΥΡΚΙΑ, με μια στρατιά 10.000 στρατιωτών, συνεχίζει για δεύτερη μέρα
τις πολεμικές επιχειρήσεις, με βομβαρδιστικά αεροσκάφη, ελικόπτερα και άρματα
μάχης, μέσα στο ιρακινό έδαφος. Η Γαλλία εξέφρασε την ανησυχία της. Σελ. 51.
Στο Αλγέρι, τη νέα σφαγή έκαναν οι ισλαμιστές. Σελ. 50.

ΛΙΤΟΤΗΤΑ σχεδιάζεται και για το 1998. Αυτή τη φορά, όμως, η λιτότητα θα
αφορά τις δαπάνες του κράτους: υπερωρίες, αργίες, συμβούλια, τηλέφωνα και τα
ρέστα. Η εγκύκλιος για τον προϋπολογισμό του 1998 είναι έτοιμη, λοιπόν. Ο Ι.
Σιώτος στη σελ. 53. Το Χρηματιστήριο έκανε νέο ρεκόρ. Σελ. 54

ΤΑ ΕΠΙΤΟΚΙΑ των στεγαστικών δανείων των δημοσίων υπαλλήλων μειώνονται.
Και όχι μόνο για τα νέα δάνεια, αλλά και για τα παλιά. Ακόμη και εκείνα που
είχαν συνομολογηθεί το 1980. Ο Ηλ. Γεωργάκης στη σελ. 55

Γ. ΚΑΤΣΙΦΑΡΑΣ: 
Ο Ανδρέας Παπανδρέου θυμάμαι 
μου είπε ότι «η άρνηση του Κ. Καραμανλή 
να συζητήσει και να συμφωνήσει για τα μεγάλα θέματα 
που αντιμετώπιζε η χώρα 
σήμαινε ότι είχε στο νου του 
"να με ανατρέψει μετά την εκλογή του"». 
Η συνέντευξη στον Γ.Χ. Παπαχρήστο 
στη σελ. 10.

ΚΥΡΙΟΙ, 
μπορεί να μην το ξέρετε, 
αλλά η ημέρα που θα θηλάζετε το μωρό σας 
δεν είναι μακριά! 
Μια και σήμερα οι γυναίκες είναι απασχολημένες 
με άλλα πράγματα, 
η πίεση προς το αρσενικό φύλο 
να προσφέρει το στήθος του στην ανθρωπότητα

όλο και αυξάνεται. 
Η Νατάσα Μπαστέα 
«Σε πρώτο ενικό». Σελ. 13.

Ο Τ. ΜΠΛΕΡ 
έφερε ένα νέο ύφος εξουσίας. 
Απλότητα και έλλειψη σοβαροφάνειας. 
Τα πρόσωπα στην κυβέρνηση, 
αλλά και στην πλειοψηφία της Βουλής είναι νέα, 
ανήσυχα και λίγο αμήχανα. 
Σελ. 49. 
Αλλά οι Έλληνες φοιτητές στη Βρετανία 
ετοιμάζονται να διαμαρτυρηθούν για τα Μάρμαρα. 
«Πανόραμα», σελ. 3.

ΟΙ «ΤΡΥΠΕΣ» 
έφθασαν στην Αθήνα 
για τρεις βραδιές εκρηκτικού ροκ. 
Η πορεία τους έως εδώ είναι «σαν περιπέτεια», λένε. 
«Να ανοίγεσαι σε ουρανούς που δεν ξέρεις πού θα πας». 
Και συμπληρώνουν: 
«Δεν προσπαθούμε να μιλήσουμε 
τη γλώσσα των πιτσιρικάδων».

Η Μαρία Μαρκουλή στο «Πανόραμα», 
σελ. 6.

ΤΑ ΡΟΥΧΑ δεν ντύνουν απλώς τη γύμνια μας, αλλά μας εκφράζουν. Είναι οι
καθρέφτες της ψυχής που αντανακλούν συναισθήματα, διαθέσεις. Μιλούν οι: Πόλυ
Κανελλοπούλου, Φιόνα Τζαβάρα, Άντα Μίσθου και Κατερίνα Σαπουντζή. Στην
«Καλύτερη Ζωή», σελ. 1, 2, 3.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15837N021</ED>
<ID>
ID:205717

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αρχειοκαραμανλισμός
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Την πρόθεσή του να «γυρίσει σελίδα» εξέφρασε ο κ. Κώστας Καραμανλής. Καμία
αντίρρηση ­ αρκεί να μας πει σε ποιο τόμο είναι, για να μπορούμε να τον παρακολουθούμε.

Με τιμή

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15837N022</ED>
<ID>
ID:205794

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2><H2></H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15837N023</ED>
<ID>
ID:205801

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N02&aa=3</URL></REF>


Article

<CATEGORY>vin01</CATEGORY>

 <H5>ΑΠΟ ΤΗΝ ΤΡΟΠΟΛΟΓΙΑ ΓΙΑ ΤΑ ΣΚΟΥΠΙΔΙΑ ΚΑΙ ΤΙΣ ΔΗΛΩΣΕΙΣ ΡΑΛΛΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Άναψαν φωτιές σε ΠΑΣΟΚ - Ν.Δ.
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Τα σκουπίδια ­ που συσσωρεύονται ήδη επικίνδυνα στην πρωτεύουσα ­ δίχασαν
τώρα, μετά την εξωτερική πολιτική, την Κοινοβουλευτική Ομάδα του ΠΑΣΟΚ με
συνέπεια να υποχρεωθεί η κυβέρνηση να αναδιπλωθεί στη Βουλή.ΚΥΒΕΡΝΗΤΙΚΗ
τροπολογία για τη μονιμοποίηση εκτάκτων των ΟΤΑ προκάλεσε την αντίδραση
βουλευτών του ΠΑΣΟΚ που δεν περιορίστηκαν στη φραστική καταγγελία της
πρωτοβουλίας, αλλά έκαναν και πρόταση ονομαστικής ψηφοφορίας φέροντας σε
ιδιαίτερα δύσκολη θέση την κυβέρνηση.

Τέτοιου είδους πρόταση από κυβερνητικούς βουλευτές κατατέθηκε για πρώτη φορά
στον μεταπολιτευτικό βίο της Βουλής και αντανακλά τις εσωτερικές
διαφοροποιήσεις στο ΠΑΣΟΚ.

­ Έτσι το θέμα για το κατά πόσο, πώς και ποιοι θα μονιμοποιηθούν θα εξετασθεί
τη Δευτέρα και μέχρι τότε τα σκουπίδια θα παραμένουν στους δρόμους. (Σελ. 18-19).

* Όμως και στη Ν.Δ. σημειώθηκαν αναταράξεις με αφορμή την (προχθεσινή) δήλωση
του κ. Ράλλη με την οποία έπλεκε το εγκώμιο του κ. Σημίτη για την οικονομική
του πολιτική.

­ Η ηγεσία του κόμματος αλλά και πολλοί βουλευτές εκδήλωσαν (υπόγεια ή
δημόσια) έντονη δυσαρέσκεια τόσο για το περιεχόμενο της δήλωσης όσο και για
την επιλογή της στιγμής και μιλούσαν για ουσιαστική υπονόμευση της
αντιπολιτευτικής στρατηγικής του κόμματος.

Μετά τις αντιδράσεις ο κ. Ράλλης επιχείρησε αναδίπλωση ερμηνεύοντας τη δήλωσή
του ως επισήμανση ότι ο κ. Σημίτης απλώς ακολουθεί την πολιτική της Ν.Δ.

­ Πάντως η κυβέρνηση ήταν χθες ιδιαίτερα ικανοποιημένη από την άποψη Ράλλη και
διά του εκπροσώπου της υποστήριξε ότι είναι θετικό το ότι ο κ. Σημίτης
αναγνωρίζεται και από παράγοντες άλλων κομματικών χώρων. (Σελ.9).

* Κατά τα άλλα στο ΠΑΣΟΚ γίνεται τώρα συζήτηση για την οργάνωση των εκδηλώσεων
μνήμης με τη συμπλήρωση ενός χρόνου από το θάνατο του Α. Παπανδρέου.

Την πρωτοβουλία έχει ο γραμματέας του ΠΑΣΟΚ, ο οποίος θα έχει επαφές με τους
οργανωτές των εκδηλώσεων, ενώ αυτόνομα κινείται η χήρα του Α. Παπανδρέου.

­ Ιδιαίτερο ενδιαφέρον συγκεντρώνει πάντως η αξιοποίηση του αρχείου του Α.
Παπανδρέου για το οποίο θα κάνει παρέμβαση και ο Πρωθυπουργός. (Σελ.7).

* Στο μεταξύ, η κυβέρνηση φαίνεται να παγώνει κάπως τις διαδικασίες της
ελληνοτουρκικής προσέγγισης που επιχειρείται μετά την ολλανδική πρωτοβουλία
μέσω των επιτροπών εμπειρογνωμόνων.

Η Αθήνα δεν βιάζεται για την προώθηση αυτής της διαδικασίας και μεταθέτει για
τον Ιούνιο, αντί για τον Μάιο, το χρόνο της αποστολής των απόψεών της.

Το θέμα αυτό, σε συνδυασμό με το Κυπριακό, εξετάστηκε σε ειδική σύσκεψη υπό
την προεδρία του κ. Σημίτη και με τη συμμετοχή των αρμοδίων υπουργών. (Σελ.5).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15837N032</ED>
<ID>
ID:205767

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N03&aa=2</URL></REF>


Article

<CATEGORY>vin01</CATEGORY>

 <H5>Με χαμόγελο;
</H5><H2>ΡΙΠΕΣ
</H2><H2></H2>
ΤΗ μία κλείνει η χωματερή Άνω Λιοσίων γιατί καθυστερεί η μεταφορά της...

ΤΗΝ άλλη απεργούν οι υπάλληλοι καθαριότητας με αιτήματα του κλάδου τους...

ΤΗΝ τρίτη για κάποιον άλλο λόγο τα σκουπίδια σωρεύονται στους δρόμους...

ΟΠΩΣ αυτές τις ημέρες που απεργούν οι εργαζόμενοι στον Ενιαίο Σύνδεσμο Δήμων
και Κοινοτήτων Αττικής.

ΚΑΙ το αποτέλεσμα είναι η Αθήνα να διεκδικεί τον τίτλο της διαρκώς
πολιορκούμενης από σκουπίδια πόλης...

ΚΑΙ οι κάτοικοί της να βρίσκονται, συχνά-πυκνά, «όμηροι» των λόφων απορριμμάτων...

ΕΙΤΕ παραμονές γιορτών είτε σε περιόδους ­ όπως τώρα ­ με υψηλές θερμοκρασίες
που κάνουν την κατάσταση αφόρητη.

ΚΑΙ καθώς η συζήτηση στη Βουλή για τη μονιμοποίηση των εκατό εποχικών
υπαλλήλων στις υπηρεσίες της χωματερής...

ΠΑΡΑΠΕΜΦΘΗΚΕ ­ εν μέσω ζωηρών αντεγκλήσεων ­ στην ερχόμενη εβδομάδα...

ΤΟ πρόβλημα αναμένεται να επιδεινωθεί με τη συσσώρευση χιλιάδων τόνων
σκουπιδιών στις επόμενες ημέρες.

ΑΛΛΑ πόσο, επιτέλους, θα διαρκέσει η αδυναμία να αντιμετωπισθεί σοβαρά το
πρόβλημα των σκουπιδιών που ­ με τη μια ή την άλλη μορφή ­ διαιωνίζεται;

ΚΑΙ αν κάθε φορά βρίσκονται λύσεις προσωρινές για να λήξει ­ μέχρι να...
ξαναπροκύψει ­ η ανωμαλία...

ΤΟΣΟ δύσκολο είναι πια να συνεννοηθούν ­ και να σοβαρευθούν ­ όλοι οι αρμόδιοι
φορείς για να δοθεί οριστικό τέλος;

ΓΙΑΤΙ κινδυνεύει η ανακύκλωση της ίδιας ιστορίας να γίνει και το... σήμα
κατατεθέν της χώρας μας...

ΤΗΝ ώρα μάλιστα που κάνουμε και την τουριστική καμπάνια με σύνθημα το
«χαμόγελο», που μάλλον δεν ευδοκιμεί εν μέσω απορριμμάτων.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15837N033</ED>
<ID>
ID:205803

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Αντώνης Λιβάνης:

(ο πρώην υπουργός ερωτάται για τα «περί απατεώνα» που είπε ο Κωνσταντίνος
Καραμανλής για τον Ανδρέα Παπανδρέου)

«Οι πολιτικές αποφάσεις ­ για την προεδρική εκλογή του 1985 ­ κρίνονται από
τον λαό. Προσπαθώ να τα αποφύγω όλα αυτά. Και να κρατήσω τη συζήτηση σε ένα επίπεδο».

Τάκης Ζαχαράτος:

(ο μίμος, τραγουδιστής, σόουμαν και κομμωτής, στην «Πένα» της Πάτρας)

«Θα το 'χεις καταλάβει γιατί δεν βγαίνω στην τηλεόραση εύκολα. Με παίρνουν
τηλέφωνο από τα κανάλια και δεν πάω. Είναι επικίνδυνο πράγμα η δημοσιότητα.
Εγώ λέω: "Όσο ανεβαίνει η μαϊμού, τόσο φαίνεται ο κώλος της"».

Κώστας Ζουράρις:

(ο καθηγητής αποκρούει, από την «Ελευθεροτυπία», τις αιτιάσεις διαφόρων
Δυτικών συμμάχων ότι είμαστε προγονόπληκτοι)

«Δεν είναι προγονολάτρες οι Βρετανοί με τη νευρωσική τους εθιμοταξία, τις
περούκες και τις γόβες τους; Ή οι Σκωτζέζοι, με τις τριχάρες περί το
στεατοπυγικό υποσύστημα να εξέχουν από τις φουστίτσες τους, δίκην Παλόμας,
γωνία Συγγρού και Σκουφά; Ή οι Αμερικάνοι, σπαστικοί με τη σημαία τους, να
βάζουν το χέρι δήθεν στην καρδιά τους, διότι εκεί βάζουν το πορτοφόλι τους;».

Πάνος Μιχαλόπουλος:

(ο ηθοποιός στον «Τύπο» της Κυριακής)

«Δεν μπορεί όλοι γύρω μας να είναι σελοφάν».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15837N034</ED>
<ID>
ID:205838

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Ο αγώνας τώρα δικαιώνεται...
</H5><H5>Δύο παλιοί, καλοί φίλοι
</H5><H5>Ψήφισμα μεν...
</H5><H5>Πρώτο το Ηράκλειο
</H5><H5>Ο Ζιπέ και η Τήνος...
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΝΑΧΩΡΗΣΕ για την Κύπρο ο υπουργός Δημόσιας Τάξης Γ. Ρωμαίος ­ πραγματοποιεί
επίσημη επίσκεψη και θα έχει επαφές και συναντήσεις με ολόκληρη την πολιτική
ηγεσία της Κύπρου: τον πρόεδρο του νησιού, Γλ. Κληρίδη, τον αρχιεπίσκοπο
Χρυσόστομο και ­ βεβαίως ­ με τον ομόλογό του, τον κ. Ν. Κόση.

ΠΟΙΑ θα είναι η πρώτη κουβέντα που θα πουν οι δύο υπουργοί, μόλις βρεθούν
μεταξύ τους; Μα, ότι «ο αγώνας τώρα δικαιώνεται» ­ βλέπετε, ήταν οι δυο τους
που εξέδωσαν την εφημερίδα «Ο Αγώνας», στη Λευκωσία, το 1964. Κι αυτοί μεν
έχουν να ιδωθούν από τότε, αλλά η εφημερίδα εκδίδεται ακόμα...

ΣΥΝΑΝΤΗΣΗ στο δημαρχιακό μέγαρο είχαν σήμερα ο κ. Δ. Αβραμόπουλος και ο κ.
Αντ. Σαμαράς ­ το γεγονός ότι δεν είχαν «χτυπηθεί» στο Σκοπιανό, τους επέτρεψε
να διατηρήσουν φιλικές σχέσεις, πράγμα που φάνηκε και στις δηλώσεις τους, μετά
το ραντεβού.

ΠΑΝΤΩΣ, ο πρόεδρος της «Άνοιξης» έχει αυτές τις ημέρες πολύ πιο σοβαρά ­ για
τον ίδιον και το κόμμα του ­ προβλήματα, από εκείνα, όπως το κυκλοφοριακό της
Αθήνας και η διεκδίκηση των Ολυμπιακών Αγώνων, με τα οποία ασχολήθηκε στη
χθεσινή του συνάντηση με τον δήμαρχο: Βλέπετε, σε δύο εβδομάδες, η «Άνοιξη»
έχει συνέδριο ­ και, μετά, θ' αρχίσουν τα δύσκολα...

ΟΙ ΕΥΡΩΒΟΥΛΕΥΤΕΣ μας ­ η κ. Άννα Καραμάνου και ο κ. Γ. Ρουμπάτης ­ δεν
εγκαταλείπουν την προσπάθεια, αλλά το ερώτημα είναι αν θα υπάρξει το
οποιοδήποτε αποτέλεσμα: Να, χθες, κατάφεραν να «περάσουν» από την Ολομέλεια
του Ευρωκοινοβουλίου ψήφισμα με το οποίο ζητείται η άμεση αποφυλάκιση του
Τούρκου δημοσιογράφου κ. Ι. Γιουρτσού ­ πρόκειται για τον πολύ γνωστό Τούρκο
δημοσιογράφο, που καταδικάστηκε σε 14 χρόνια φυλάκισης επειδή διετέλεσε
αρχισυντάκτης μιας εφημερίδας, η έκδοση της οποίας απαγορεύτηκε.

Και το μεν ψήφισμα βγήκε ­ ο δημοσιογράφος θα βγει άραγε από τη φυλακή, στην
οποία έχει ήδη περάσει 28 μήνες;

ΛΑΘΟΣ, μεγάλο λάθος έκανε χθες ο «Μικροπολιτικός» ­ και βέβαια δεν είναι ο
Δήμος της Γλυφάδας ο πρώτος που αποφάσισε να δώσει το όνομα του Ανδρέα
Παπανδρέου σ' έναν δρόμο της πόλης. Να, ο Δήμος του Ηρακλείου Κρήτης
αποφάσισε, από την επομένη του θανάτου του Ανδρέα Παπανδρέου, να δώσει το
όνομά του στην λεωφόρο Ακαδημίας. Επίσης, το όνομα του ιδρυτή του ΠΑΣΟΚ έχει
δοθεί στην παλιά αίθουσα συνεδριάσεων του Δήμου, όπου και έχει τοποθετηθεί
γλυπτική σύνθεση του κ. Γ. Παρμακέλη.

ΤΟ ΓΡΑΦΕΙ ο «Νουβέλ Ομπζερβατέρ» ­ ο πρωθυπουργός της Γαλλίας, ο κ. Α. Ζιπέ,
δεν σκέπτεται τόσο αν θα παραμείνει στην κυβέρνηση μετά τις γαλλικές εκλογές,
αλλά... τις διακοπές του, στην Τήνο, όπου ένας φίλος του διαθέτει βίλα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15837N042</ED>
<ID>
ID:205766

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΜΕΤΑ ΚΑΙ ΤΙΣ χθεσινές δηλώσεις Ράλλη, που είπε ότι δεν έγινε βία και
νοθεία το '61, αλλά και ότι η οικονομική πολιτική Σημίτη είναι θετική, ένα
πράγμα μόνο να ελπίζουμε: Ότι κατέχει τα οικονομικά καλύτερα από τα εκλογικά...

ΚΑΛΑ, ΚΙ ΑΥΤΟΙ οι βουλευτές της Ν.Δ. που έσπευσαν να ζητήσουν
από τον κ. Ράλλη να τους ζητήσει συγγνώμη, κάποιο πρόβλημα έχουν: Ή δεν ξέρουν
τον κ. Ράλλη, ή δεν έχουν καμία σχέση με τη συγγνώμη...

ΚΑΙ ΓΙΑΤΙ δηλαδή να τους ζητήσει συγγνώμη ο κ. Ράλλης; Επειδή μίλησε
θετικά για τον κ. Σημίτη; Αφού ο κ. Καραμανλής όλο προσπαθεί να πείσει ότι το
ΠΑΣΟΚ ακολουθεί την πολιτική της Ν.Δ. ­ εκτός κι αν οι βουλευτές εννοούν ότι
δεν τους αρέσει η πολιτική τους...

ΚΑΤΑ ΤΑ άλλα, για τους υπουργούς έχει γίνει μεγάλη τέχνη η απόσυρση των
τροπολογιών ­ παλιότερα, η μαστοριά ήταν στην κατάθεσή τους...

ΠΑΝΤΩΣ, ΤΕΛΕΙΩΝΕΙ όπου να 'ναι ο θόρυβος με τα Αρχεία Καραμανλή
­ και τώρα, τι θα γίνουμε χωρίς Ράλλη;

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15837N043</ED>
<ID>
ID:205802

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ποιος μιλάει!..
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

«...ΓΙΑ ΤΟΝ χρόνο των εκλογών συμφωνήσαμε με τον κ. Α. Παπανδρέου ότι, εκτός
απροόπτου, θα πρέπει να γίνουν τον Οκτώβριο του 1985. Για τον εκλογικό νόμο,
που ήταν το κρισιμότερο θέμα, αφού υπήρξαν ενδείξεις ότι η κυβέρνηση
επροτίθετο να καθιερώσει στραγγαλιστικό για την αντιπολίτευση σύστημα,
συμφωνήσαμε να είναι αδιάβλητος και να μην τον προωθήσει χωρίς τη σύμφωνη δική
μου γνώμη...».

Ποιος μιλάει για στραγγαλιστικό για την αντιπολίτευση σύστημα; Ο κ. Κ.
Καραμανλής! Στα Αρχεία του! Ο κ. Καραμανλής, που... εφεύρε τα στραγγαλιστικά
συστήματα και κατάφερνε, χρησιμοποιώντας τα, να κερδίζει τις εκλογές, με
μεγάλη πλειοψηφία εδρών, μολονότι το κόμμα του ερχόταν δεύτερο και
καταϊδρωμένο σε ψήφους! Χαρακτηριστικό παράδειγμα πανάθλιου καλπονοθευτικού
συστήματος, το διαβόητο τριφασικό, που ο «εθνάρχης» εφάρμοσε το 1956!

Με το τριφασικό σύστημα, στις εκλογικές περιφέρειες που έβγαζαν πάνω από 10
βουλευτές και τα δημοκρατικά κόμματα είχαν δύναμη (Αθήνα, Πειραιάς,
Θεσσαλονίκη) εφαρμοζόταν η απλή αναλογική! Στους νομούς που έβγαζαν λιγότερους
από 10 βουλευτές γινόταν η εξής κομπίνα: στους... δικούς μας (καραμανλικούς)
νομούς το πρώτο κόμμα, στις 9 π.χ. έδρες, έπαιρνε 6 και το δεύτερο 3! Αλλά
στους νομούς που ψήφιζαν δημοκρατικά κόμματα, στις 8 π.χ. έδρες, το πρώτο
κόμμα έπαιρνε τις 5 και το δεύτερο τις υπόλοιπες! Τέλος, στις περιφέρειες που
έβγαζαν 1 βουλευτή ή 2 βουλευτές εφαρμοζόταν πλειοψηφικό σύστημα!

Με το πλειοψηφικό, όπου, ως γνωστόν, ακόμη και με μία ψήφο παραπάνω ένα κόμμα
μπορεί να κερδίσει την έδρα ή τις 2 έδρες του νομού, τη λύση την έδινε ο...
Στρατός! Δηλαδή, σε όποια περιφέρεια ο λαός ψήφιζε τους αντιπάλους του κ.
Καραμανλή, στέλνονταν και ψήφιζαν 1.000, ας πούμε, στρατιώτες και αλλοίωναν το
αποτέλεσμα, οδηγώντας τη Δεξιά στην πρώτη θέση!

Το απίστευτο αυτό σύστημα, που εφάρμοσε ο «εθνάρχης» στις πρώτες εκλογές που
έκανε, απεδόθη, τότε, στον Τάκο Μακρή. Όπως, όμως, με πληροφορεί ο Πέτρος
Γαβαλάς, που, έχω πει και άλλοτε, ξέρει τα πάντα γύρω απ' αυτά τα θέματα, ο
Μακρής δεν είχε καμία ανάμειξη στην ιστορία. Το τριφασικό ήταν δημιούργημα του
Στέφανου Συριώτη, που δεν ήταν πολιτικός, αλλά υπάλληλος στις επιχειρήσεις του
Νιάρχου και συνδεόταν φιλικά με τον κ. Καραμανλή.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15837N045</ED>
<ID>
ID:205850

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N04&aa=5</URL></REF>


Article

<CATEGORY>vin04</CATEGORY>

 <H5>ΛΙΓΟΤΕΡΕΣ ΠΑΡΑΒΙΑΣΕΙΣ ΣΤΟ ΑΙΓΑΙΟ ­ ΕΛΠΙΔΕΣ ΓΙΑ ΗΣΥΧΟ ΚΑΛΟΚΑΙΡΙ
</H5><H5>Τα 5 μέτρα Σολάνα
</H5><H2>Ύφεση και... ραβασάκια
</H2>
<H3></H3>Σε ήσυχο καλοκαίρι στο Αιγαίο ελπίζει η κυβέρνηση, καθώς η κάποια ύφεση που
παρατηρείται στις ελληνοτουρκικές σχέσεις τους τελευταίους μήνες έχει ως
αποτέλεσμα την αισθητή μείωση των παραβιάσεων του ελληνικού εναέριου χώρου από
τα τουρκικά πολεμικά αεροσκάφη.ΑΥΤΟ ΠΡΟΚΥΠΤΕΙ από τα στοιχεία που έχει το
ΝΑΤΟ, μετά την εγκατάσταση του συστήματος μετάδοσης εικόνας από ελληνικά και
τουρκικά ραντάρ στο Αιγαίο (RAPP) που δείχνουν τις παραβιάσεις του ελληνικού
εναέριου χώρου.

Το θέμα συζητήθηκε στη χθεσινή σύσκεψη στο Μέγαρο Μαξίμου υπό τον Πρωθυπουργό
Κ. Σημίτη και με τη συμμετοχή των πολιτικών ηγεσιών των υπουργείων Εξωτερικών
και Άμυνας, κατά την οποία έγινε επισκόπηση των εξελίξεων στα ελληνοτουρκικά
και στο Κυπριακό.

Η Αθήνα θα ζητήσει από το ΝΑΤΟ να δώσει στη δημοσιότητα τα στοιχεία και να
πιέσει την Τουρκία να μειώσει ακόμη περισσότερο τις παραβιάσεις της στο
Αιγαίο, κάποιες από τις οποίες γίνονται στη ζώνη των 6 ναυτικών μιλίων από τις
ελληνικές ακτές.

Την ίδια στιγμή, η ελληνική πλευρά προχωρεί με ιδιαίτερα προσεκτικά βήματα
στην ανταλλαγή σημειωμάτων μεταξύ των Ελλήνων και των Τούρκων εμπειρογνωμόνων,
οι οποίοι, τελικά, δεν φαίνεται να συναντώνται στο διάστημα που μένει έως το
τέλος της ολλανδικής προεδρίας. Σύμφωνα με διπλωματικούς κύκλους, το σημείωμα
της ελληνικής πλευράς για το οποίο υπήρξε χτες συνάντηση των μελών του
Επιστημονικού Συμβουλίου του υπουργείου Εξωτερικών (μετέχουν σ' αυτό οι κ.κ.
Αργύρης Φατούρος και Κρατερός Ιωάννου) θα έχει σταλεί έως τις 15 Ιουνίου.

Οι ίδιοι κύκλοι έλεγαν ότι στο σημείωμα αυτό για τα προς συζήτηση θέματα
αναμένεται να προταθεί μόνο το θέμα της υφαλοκρηπίδας, ενώ υπάρχουν και
κάποιες σκέψεις για αναφορά, έστω και σε μεταγενέστερο στάδιο, στα θέματα που
αφορούν την επαναλειτουργία της Ιερατικής Σχολής της Χάλκης, τα δικαιώματα των
Ελλήνων στην Ίμβρο, στην Τένεδο και την Κωνσταντινούπολη, την προστασία του
Οικουμενικού Πατριαρχείου και το ζήτημα των περιουσιών.

Πάντως, είναι εμφανές έλεγε χτες διπλωματική πηγή ότι τουλάχιστον ο υπουργός
Εξωτερικών Θ. Πάγκαλος δεν βιάζεται καθόλου για την προώθηση της διαδικασίας.
Αντιλαμβάνεται ότι η επόμενη προεδρία ­ του Λουξεμβούργου ­ θα είναι λιγότερο
φιλόδοξη στην προσέγγιση «εδώ και τώρα» των δύο χωρών, τη στιγμή μάλιστα που
στην Άγκυρα δεν υπάρχει αξιόπιστη ηγεσία. Οι ίδιοι κύκλοι έλεγαν χτες ότι όσο
περισσότερο τραβήξει αυτή η διαδικασία ­ από τη στιγμή μάλιστα που η Άγκυρα
δεν είναι πραγματικά διατεθειμένη να κάνει υποχωρήσεις στα σημαντικά
ελληνοτουρκικά προβλήματα ­ θα είναι προς όφελος των σχέσεων των δύο χωρών,
καθώς θα βοηθάει εκ των πραγμάτων στη μείωση της έντασης στο Αιγαίο.

ΟΥΑΣΙΓΚΤΟΝ

Ο ΕΚΠΡΟΣΩΠΟΣ του Πενταγώνου Κεν Μπέηκον αποκάλυψε χθες τα πέντε μέτρα
οικοδόμησης εμπιστοσύνης, τα οποία προτείνει ο γ.γ. του ΝΑΤΟ κ. Σολάνα για το Αιγαίο.

1. Μορατόριουμ στη διεξαγωγή ασκήσεων μεταξύ 15 Ιουνίου και 15 Σεπτεμβρίου.

2. Τα αεροσκάφη που θα συμμετέχουν σε ασκήσεις δεν θα είναι οπλισμένα.

3. Τα αεροσκάφη των δύο χωρών θα χρησιμοποιούν ηλεκτρονικό σύστημα το οποίο θα
αναγνωρίζει κατά πόσον ένα άλλο αεροσκάφος έχει εχθρικές διαθέσεις ή όχι.

4. Απευθείας ηλεκτρονική επικοινωνία ανάμεσα στις αεροπορικές διοικήσεις των
δύο χωρών.

5. Τη δημιουργία ειδικού κέντρου στη διοίκηση της Νότιας Πτέρυγας της
Συμμαχίας (AFSOUTH) το οποίο θα παρακολουθεί τις αεροπορικές επιχειρήσεις στην περιοχή.

Ο εκπρόσωπος του Πενταγώνου δήλωσε ότι: «Οι Τούρκοι είναι έτοιμοι να δεχτούν
τις προτάσεις» ενώ συμπλήρωσε ότι δεν γνωρίζει να υπάρχει συμφωνία και των δύο
πλευρών για τα ΜΟΕ του κ. Σολάνα

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15837N051</ED>
<ID>
ID:205749

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N05&aa=1</URL></REF>


Article

<CATEGORY>vin04</CATEGORY>

 <H5></H5><H2>Παρέμβαση ΕΣΗΕΑ για ελεύθερη πληροφόρηση
</H2>
ΝΑ ΥΠΟΣΤΗΡΙΞΕΙ τις τροποποιήσεις των άρθρων της Συνθήκης του Μάαστριχτ με τις
οποίες επιδιώκεται η διασφάλιση του δικαιώματος των πολιτών και των
δημοσιογράφων για ελεύθερη

πρόσβαση στις πληροφορίες ζήτησε χθες από την κυβέρνηση η ΕΣΗΕΑ. Με επιστολή
που έστειλε στον Πρωθυπουργό, η ΕΣΗΕΑ υπογραμμίζει τη σημασία της ελεύθερης
πληροφόρησης, προσθέτοντας ότι οι Έλληνες δημοσιογράφοι θα πρέπει να έχουν στη
διάθεσή τους όλες τις αναγκαίες πληροφορίες από την κυβέρνηση και τις δημόσιες
υπηρεσίες, έτσι ώστε να «ενημερώνουν πλήρως 
τον ελληνικό λαό, πράγμα το οποίο αποτελεί την πεμπτουσία του συνταγματικού
δικαιώματος της ελευθερίας του Τύπου και της έκφρασης».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15837N052</ED>
<ID>
ID:205790

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N05&aa=2</URL></REF>


Article

<CATEGORY>vin04</CATEGORY>

 <H2>«Ναι» του Κληρίδη για συνάντηση με Ντενκτάς
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

ΛΕΥΚΩΣΙΑ

«ΝΑΙ» στις συναντήσεις κορυφής με τον Ντενκτάς είπε χθες ο Πρόεδρος Κληρίδης,
καθιστώντας, όμως, υπεύθυνα για ενδεχόμενη αποτυχία τα Ηνωμένα Έθνη.

Σύμφωνα με άριστα ενημερωμένες πηγές, ο Κύπριος Πρόεδρος ξεκαθάρισε στον βοηθό
Γενικό Γραμματέα των Ηνωμένων Εθνών, Βρετανό Σερ Κιέραν Πρέντεργκαστ, με τον
οποίο συναντήθηκε, τρία σημεία:

Πρώτον: Η ελληνοκυπριακή πλευρά ζητούσε την εξεύρεση κοινού εδάφους πριν από
τις συναντήσεις υψηλού επιπέδου, πράγμα το οποίο δεν έχει επιτευχθεί.

Δεύτερον: Παρά την έλλειψη κοινού εδάφους, η ελληνοκυπριακή πλευρά δεν θα
αρνηθεί να προσέλθει στις συναντήσεις αν προσκληθεί από τον γενικό γραμματέα
των Ηνωμένων Εθνών.

Τρίτον: Η ευθύνη για την ενδεχόμενη αποτυχία των συναντήσεων υψηλού επιπέδου
δεν θα βαρύνει την ελληνοκυπριακή πλευρά.

Οι εξελίξεις αυτές σημαίνουν ότι δεν θα υπάρξει από πριν πλαίσιο με βάση το
οποίο θα διεξαχθούν οι συναντήσεις Κληρίδη - Ντενκτάς, αλλά η σύγκλησή τους θα
στηρίζεται στις γενικές αναφορές που περιέχονται σε επιστολή του Κόφι Ανάν,
που αναμένεται να απευθυνθεί προς τους δύο ηγέτες.

ΣΤΟ ΤΕΛΟΣ ΙΟΥΝΙΟΥ

Όπως έγραψαν «ΤΑ ΝΕΑ», οι συναντήσεις Κληρίδη - Ντενκτάς θα γίνουν προς το
τέλος Ιουνίου στη Νέα Υόρκη και θα ακολουθήσουν τη διαδικασία βήμα προς βήμα.
Αν δηλαδή οι εξελίξεις των πρώτων συναντήσεων είναι ενθαρρυντικές, τότε θα
ακολουθήσει δεύτερος και τρίτος γύρος. Ο Βρετανός βοηθός γενικός γραμματέας κ.
Πρέντεργκαστ, που βρίσκεται στη Λευκωσία, διαβουλεύεται με Κληρίδη - Ντενκτάς
και αναμένεται να ανακοινώσει σήμερα εκτός απροόπτου τη συμφωνία των δύο
πλευρών για τις συναντήσεις κορυφής. Ο αξιωματούχος των Ηνωμένων Εθνών θα
είναι ο τελευταίος απεσταλμένος πριν από τις συναντήσεις και προσπαθεί να
οργανώσει το χρονοδιάγραμμα και ενός είδους ημερήσια διάταξη των συναντήσεων
Κληρίδη - Ντενκτάς. Πηγές, πάντως, στη Λευκωσία δεν ήταν αισιόδοξες για την
προοπτική επιτυχίας των συναντήσεων κορυφής. Και αυτό, γιατί παρά το γεγονός
ότι ο Ντενκτάς φέρεται πάντοτε έτοιμος για συνομιλίες ­ χθες δήλωσε με νόημα,
ότι «είναι έτοιμος και για τον Ιούνιο, αλλά στη Νέα Υόρκη αυτό τον καιρό κάνει
ζέστη» ­ ταυτόχρονα θέτει προϋποθέσεις, όπως η διατήρηση των εγγυήσεων του
'60, η πολιτική ισότητα και η ένταξη στην Ευρωπαϊκή Ένωση μετά τη λύση του Κυπριακού.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15837N053</ED>
<ID>
ID:205818

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N05&aa=3</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Ο άνθρωπος του αύριο
</H2><H2></H2>
<AUTHOR>ΙΩΑΝΝΗΣ ΤΣΟΥΚΑΛΑΣ</AUTHOR>

Η ταραχή και ο θόρυβος που προκάλεσε στην παγκόσμια ­ αλλά και ελληνική ­
κοινή γνώμη η κλωνοποίηση της περίφημης πια Ντόλι, απέδειξε πόσο λίγο είναι
ενημερωμένη η κοινωνία μας για τις μεταβολές που συντελούνται, καθώς
πλησίστιοι μπήκαμε στην εποχή της κοινωνίας των πληροφοριών.

Η ΤΑΡΑΧΗ και ο θόρυβος που προκάλεσε στην παγκόσμια ­ αλλά και ελληνική ­
κοινή γνώμη η κλωνοποίηση της περίφημης πια Ντόλι, απέδειξε πόσο λίγο είναι
ενημερωμένη η κοινωνία μας για τις μεταβολές που συντελούνται, καθώς
πλησίστιοι μπήκαμε στην εποχή της κοινωνίας των πληροφοριών. Γιατί βέβαια οι
δυνατότητες και τα επιτεύγματα μίας από τις τεχνολογίες της κοινωνίας της
Πληροφορίας, της Βιοτεχνολογίας δηλαδή, θα έπρεπε να είναι γνωστά, μια και από
καιρό με τη μία ή την άλλη μορφή έχουν μπει στη ζωή μας.

Όμως σήμερα θα ήθελα να περιγράψω μιαν άλλη όψη του ίδιου του προβλήματος που,
είτε ακόμη ως μεταβολή ιδεών και εικόνων είτε ως επιτεύγματα της
βιο-τεχνολογίας και της βιο-μηχανικής, αλλάζει σιγά σιγά την ιδέα που έχει ο
άνθρωπος για το σώμα του.

Από δεκαετίες ήδη ο άνθρωπος έχει συνηθίσει στην ιδέα ότι παρεμβάσεις της
τεχνολογίας στο σώμα του μπορούν να σώσουν τη ζωή του ή να τη βελτιώσουν. Από
τις απλούστερες παρεμβάσεις, όπως μεταλλικοί σύνδεσμοι γονάτων από τιτάνιο,
συνθετικά οστά και αιμοφόρα αγγεία, εξωσωματικά υποστηριζόμενη κυκλοφορία,
συνθετικοί φακοί και βηματοδότες είναι μερικά μόνο από τα πιο συνηθισμένα
τεχνολογικά μέσα με τα οποία ο άνθρωπος υποστηρίζει ή βελτιώνει τη λειτουργία
του σώματός του.

Οι ειδικοί υποστηρίζουν ότι περίπου στην αρχή του επόμενου αιώνα, οποιοδήποτε
σημαντικό όργανο, εκτός από τον εγκέφαλο και το κεντρικό νευρικό σύστημα, θα
έχει δυνατότητα αντικατάστασης από τεχνητό. Ενώ ο γνωστός μελλοντολόγος Alvin
Toffler θεωρεί ότι «όχι μόνο μικροσκοπικοί υπολογιστές θα εμφυτεύονται στο
σώμα μας, για να αντισταθμίζουν φυσικές ανωμαλίες, αλλά πρακτικά θα αυξάνουν
τις ανθρώπινες δυνατότητες. Η γραμμή μεταξύ του ανθρώπου και του υπολογιστή σε
κάποιο σημείο θα είναι συγκεχυμένη».

Αυτή η σύγχυση ή η έλλειψη της διαχωριστικής γραμμής μεταξύ ανθρώπου και
μηχανής, ή η σύνθεση ανθρώπου και μηχανής προφητεύεται ήδη από πολλούς
καλλιτέχνες και επιστήμονες. Οι ταινίες επιστημονικής φαντασίας ­ όπως ο
Terminator, για παράδειγμα ­ παρουσιάζουν τους κυβερνο-οργανισμούς (Cyborgs),
τη σύνθεση δηλαδή του οργανικού με το μηχανικό.

Ο διάσημος Αυστραλός καλλιτέχνης Stelare (που δεν είναι παρά ο ελληνικής
καταγωγής Στέλιος Αρκαδίου) από δεκαετίες ισχυρίζεται ότι το σώμα είναι
ξεπερασμένο και ότι ο άνθρωπος πρέπει να απαλλαγεί από αυτό, πραγματοποιώντας
μια νέα σύνθεση, που θα του επιτρέψει να πραγματοποιήσει το όνειρό του: να
απαλλάξει την ψυχή από τα δεσμά του σώματος.

Ο ερευνητής στο πεδίο των υπολογιστών Gerald Jay Sussmann πιστεύει ότι γρήγορα
θα έρθει η ώρα που η ανθρώπινη αυτοσυνειδησία θα μπορέσει να ψηφιο-ποιηθεί και
να σωθεί στον σκληρό δίσκο του υπολογιστή.

Ένας άλλος διάσημος επιστήμονας, ο Hans Moravec, διευθυντής του εργαστηρίου
κινητών ρομπότ στο Πανεπιστήμιο Carnegie Mellon, πιστεύει ότι «ο εγκέφαλος
είναι μια μηχανή από σάρκα» και ότι η μίμησή της είναι ζήτημα ταχύτητας. Μόλις
οι μηχανές φθάσουν την ταχύτητα των 10 τρισεκατομμυρίων εντολών το
δευτερόλεπτο (από 112 εκατομμύρια που είναι σήμερα) ­ πράγμα που θα συμβεί
κατά τους υπολογισμούς του το 2010 ­ θα είναι δυνατή η κατασκευή του
μηχανικού, αντίστοιχου του εγκεφάλου.

Οι κοινωνικές επιδράσεις όλων αυτών τών για την ώρα αόρατων, αλλά πάντως
υπαρκτών και πιθανών εξελίξεων, φαίνεται να αλλάζουν ριζικά, τόσο τη σχέση του
ανθρώπου με τη φύση όσο και την ίδια του την εξέλιξη. Επιστήμονες υποστηρίζουν
ότι η εξελικτική διαδικασία εκβιάζεται προς συγκεκριμένες κατευθύνσεις και ότι
ο τρόπος που ο άνθρωπος αντιμετωπίζει το σώμα του είναι ο ίδιος με τον οποίο
αντιμετωπίζει ο οδηγός το αυτοκίνητο με το οποίο κινείται.

Όσο για μένα, εκτός που δεν τα πιστεύω όλα τούτα επειδή αρκετά κινούνται στη
σφαίρα του τεχνολογικά ανέφικτου, ανησυχώ. Και ανησυχώ πάντα όταν διακρίνω
σημάδια αλαζονείας στον επιστήμονα, εκεί που θα έπρεπε να είναι πολύ
σεβαστικός. Μπροστά στη Φύση δηλαδή.

Ο Ι.Α. Τσουκαλάς είναι καθηγητής Τεχνολογίας Πληροφορικής και πρόεδρος
Τμήματος Πληροφορικής στο Αριστοτέλειο Πανεπιστήμιο Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15837N062</ED>
<ID>
ID:205791

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η Βουλή πάει στην Ευρώπη
</H2><H2></H2>
<AUTHOR>Π. Κ. ΙΩΑΚΕΙΜΙΔΗΣ</AUTHOR>

ΠΡΙΝ ΑΠΟ καιρό είχαμε από τη στήλη αυτή επικρίνει την απουσία της Βουλής των
Ελλήνων από τις διαδικασίες της ευρωπαϊκής ενοποίησης. Τα πράγματα φαίνεται
τον τελευταίο καιρό να αλλάζουν σαφώς προς το καλύτερο.

Την περασμένη εβδομάδα π.χ. η Επιτροπή Ευρωπαϊκών Υποθέσεων εγκαινίασε μια
πρωτοβουλία, που σηματοδοτεί μια νέα σχέση της Βουλής με την κοινωνία, σε
θέματα ευρωπαϊκής ενοποίησης: οργάνωσε δημόσιο διάλογο για το μέλλον της
Ευρώπης και τη Διακυβερνητική Διάσκεψη για την αναθεώρηση της Συνθήκης του
Μάαστριχτ με συμμετοχή εκπροσώπων των κοινωνικών εταίρων, Τοπικής
Αυτοδιοίκησης, ακαδημαϊκής κοινότητας και με ομιλητές, μεταξύ άλλων, τον
Πρωθυπουργό Κ. Σημίτη και τον πρόεδρο της Ευρωπαϊκής Επιτροπής Ζ. Σαντέρ.

Η πρωτοβουλία είναι πολλαπλώς σημαντική και πρέπει να συνεχιστεί. Η ουσιαστική
νομιμοποίηση της Ευρωπαϊκής Ένωσης, όπως εύστοχα επεσήμανε ο πρόεδρος της
Επιτροπής Ευρωπαϊκών Υποθέσεων Λ. Αποστολίδης, μπορεί να προέλθει μόνο από την
ενεργό υποστήριξη των πολιτών και των εθνικών κοινοβουλίων των χωρών-μελών της
Ευρωπαϊκής Ένωσης. Στη Διακυβερνητική Διάσκεψη για την αναθεώρηση της Συνθήκης
του Μάαστριχτ καταβάλλεται προσπάθεια για τη διεύρυνση του ρόλου των εθνικών
κοινοβουλίων στην ενοποιητική διαδικασία, χωρίς ωστόσο να θιγούν οι βάσεις της
υπερεθνικότητας πάνω στις οποίες στηρίζεται το οικοδόμημα της Ένωσης. Την
προσπάθεια αυτή έχει ενεργά υποστηρίξει η Ελλάδα. Αυτό που θα πρέπει να
συνειδητοποιηθεί είναι ότι η Βουλή δεν μπορεί παρά να έχει κεντρικό ρόλο στην
ενοποιητική διαδικασία και στη διαδικασία διαμόρφωσης της ελληνικής ευρωπαϊκής
πολιτικής, ιδιαίτερα εν όψει της επικύρωσης της νέας Συνθήκης, που θα προέλθει
από τη Διακυβερνητική, αλλά και της νέας διεύρυνσης της Ευρωπαϊκής Ένωσης με
την Κύπρο και τις χώρες της Ανατολικής Ευρώπης. Ακόμη η Βουλή επιβάλλεται να
έχει συμμετοχή στη νομοθετική διαδικασία της Ευρωπαϊκής Ένωσης με τρόπο που
δεν θα αλλοιώνει φυσικά την αυτονομία του ενωσιακού συστήματος. Και μόνο το
γεγονός ότι τα νομοθετικά όργανα της Ένωσης παράγουν ήδη περισσότερες
νομοθετικές πράξεις απ' ό,τι τα εθνικά σώματα, επιβάλλουν την παρουσία της
Βουλής στη νομοθετική διαδικασία της Ε.Ε.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15837N063</ED>
<ID>
ID:205822

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΡΓΑΝΩΝΕΤΑΙ ΤΟ ΕΤΗΣΙΟ ΜΝΗΜΟΣΥΝΟ * ΟΜΙΛΗΤΗΣ ΚΑΙ ΑΠΟ ΕΞΩΤΕΡΙΚΟ * ΕΠΑΦΕΣ ΓΙΑ ΤΗΝ
ΑΞΙΟΠΟΙΗΣΗ ΤΟΥ ΑΡΧΕΙΟΥ
</H5><H5>Δ. ΠΑΠΑΝΔΡΕΟΥ
</H5><H5>«Έχουν χρέος να τον προστατεύσουν»
</H5><H2>Εκδηλώσεις τιμής
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Σε φάση έντονης κινητικότητας ­ έπειτα από μία περίοδο αδράνειας ­ μπαίνουν οι
διαδικασίες για την προετοιμασία των εκδηλώσεων προς τιμή του Ανδρέα
Παπανδρέου, ένα χρόνο μετά τον θάνατό του, αλλά και της επίλυσης του θέματος
του αρχείου τού ιδρυτή του ΠΑΣΟΚ.

Η ΑΡΧΙΚΗ πρόταση να είναι ομιλητής στην κεντρική εκδήλωση, στις 22 Ιουνίου,
εκτός από τον Πρωθυπουργό Κ. Σημίτη, και ο κ. Ρεζί Ντεμπρέ, δεν προχώρησε,
καθώς ο Γάλλος σοσιαλιστής διανοητής έστειλε προχθές επιστολή με την οποία
εξηγεί ότι δεν μπορεί τελικά να αναβάλει κάποιες από τις ανειλημμένες
υποχρεώσεις του εκείνο το διάστημα.

Στο πλαίσιο αυτό, το γραφείο του Πρωθυπουργού, σε συνεργασία με τον κ. Κ.
Σκανδαλίδη και τον κ. Γ. Παπανδρέου ­ που είχε έρθει σε συνεννόηση με τον κ.
Ντεμπρέ ­ ξεκινούν έναν κύκλο επαφών προκειμένου να έρθει στην Αθήνα για να
μιλήσει για το έργο και τις ιδέες του Ανδρέα Παπανδρέου μια κορυφαία
προσωπικότητα του σοσιαλιστικού χώρου με διεθνές κύρος. Μεταξύ των προσώπων
που θα βολιδοσκοπηθούν είναι νυν ή τέως ηγέτες σοσιαλιστικών κομμάτων ή διανοητές.

Στις συνεννοήσεις που έχουν γίνει μέχρι τώρα δεν έχει πάρει μέρος η χήρα του
ιδρυτή του ΠΑΣΟΚ κ. Δήμητρα Παπανδρέου καθώς κανείς, όπως αναφερόταν απ' το
περιβάλλον της, δεν έχει έρθει σ' επαφή μαζί της. Το ενδιαφέρον της δεν
φαίνεται να είναι τόσο η πολιτική εκδήλωση, όσο το μνημόσυνο, το μνημείο που
θα στηθεί στο Α' Νεκροταφείο και η αξιοποίηση του αρχείου του Ανδρέα Παπανδρέου.

Σ' αυτό που έχουν συμφωνήσει οι δύο πλευρές, τα παιδιά του πρώην πρωθυπουργού
και η κ. Δήμητρα Παπανδρέου δηλαδή, είναι να τοποθετηθεί μία απλή μαρμάρινη
πλάκα για το μνημόσυνο και μετά να στηθεί το μνημείο που θα επιλέξει η αρμόδια
επιτροπή του δήμου. Μεταξύ των διαφόρων προτάσεων που θα αξιολογηθούν είναι
και το έργο του γλύπτη κ. Ρόκκου που έχει ήδη ολοκληρωθεί.

Για την πορεία των εργασιών της επιτροπής μνημείων του δήμου, η κ. Δήμητρα
Παπανδρέου θα έχει τηλεφωνική επικοινωνία τη Δευτέρα με τον δήμαρχο κ. Αβραμόπουλο.

Κύκλο όμως επαφών με τα μέλη της επιτροπής του Εκτελεστικού Γραφείου για την
αξιοποίηση των αρχείων του Ανδρέα Παπανδρέου αρχίζει τις επόμενες ημέρες και ο
κ. Κ. Σκανδαλίδης. Το όλο θέμα θα χειριστεί η επιτροπή αυτή ενώ εξετάζεται και
το ενδεχόμενο ο Πρωθυοπυργός Κ. Σημίτης να απευθύνει έκκληση προς κάθε
κατεύθυνση να δοθούν στην επιτροπή όλα τα έγγραφα που αφορούν τον Ανδρέα Παπανδρέου.

Ένα μέρος από το αρχείο του πρώην πρωθυπουργού βρίσκεται στην Εκάλη και στόχος
της πρόσκλησης που θα απευθυνθεί είναι εκ των πραγμάτων να ανταποκριθεί η κ.
Δήμητρα Παπανδρέου, ώστε να συγκεντρωθούν σ' ένα φορέα τα αρχεία του Ανδρέα Παπανδρέου.

Σύμφωνα με το περιβάλλον της κ. Παπανδρέου, μια οποιαδήποτε εξέλιξη στον τομέα
αυτό θα έπρεπε να είναι εν γνώσει της ώστε να έχει λόγο στη διασφάλιση των
αρχείων και στην αξιοποίησή τους. Έναν τέτοιο ρόλο δεν φαίνεται να τον
αρνούνται τα στελέχη που εμπλέκονται ­ δεν έχει όμως καθορισθεί ποιος και με
ποιον τρόπο θα έρθει σ' επαφή με την κ. Δήμητρα Παπανδρέου.

Πάντως, και ο κ. Γιώργος Παπανδρέου είναι διατεθειμένος, αν χρειαστεί, να έχει
συζήτηση μαζί της για το θέμα αυτό.

Στο όλο θέμα ωστόσο ίσως υπάρξει εμπλοκή καθώς δεν έχει ακόμα διασφαλισθεί η
θεσμική κατοχύρωση στην επιτροπή του ΠΑΣΟΚ ορισμένων εκ των στελεχών που ο
Ανδρέας Παπανδρέου είχε ορίσει για τη φύλαξη των αρχείων του. Τα στελέχη αυτά
είναι οι κ.κ. Απ. Κακλαμάνης, Α. Τσοχατζόπουλος, Α. Λιβάνης και Π. Λάμπρου.
Όμως στην επιτροπή συμμετέχουν μόνο οι δύο πρώτοι.

ΤΗΝ ΕΚΘΕΣΗ Βιβλίου που πραγματοποιείται στο Πεδίον του Άρεως επισκέφθηκε χθες
η κ. Δήμητρα Λιάνη - Παπανδρέου. Όταν της ζητήθηκε να σχολιάσει τις
αντιδράσεις που έχει προκαλέσει η δημοσίευση των Αρχείων του Κωνσταντίνου
Καραμανλή, δήλωσε: «Ο Ανδρέας Παπανδρέου έχει κριθεί από τον λαό. Έχει κριθεί
από τον λαό που τον αγάπησε, τον λάτρεψε και τον ακολούθησε σε όλη του την
ιστορική και πολιτική διαδρομή. Όσοι τον πίστεψαν, τον αγάπησαν και συνεχίζουν
και σήμερα να τον τιμούν έχουν το αυτονόητο χρέος να προστατεύσουν τη θέση του
στην ιστορία από οποιαδήποτε απόπειρα πλαστογράφησης αλλά κυρίως από την
υποκρισία». Σε ερώτηση εάν σχολιάζει τις πρόσφατες δηλώσεις του Θεόδωρου
Κατσανέβα, η κ. Λιάνη - Παπανδρέου είπε ότι γι' αυτά έχει μιλήσει ο Ανδρέας
Παπανδρέου, ενώ για την στάση που κρατά το ΠΑΣΟΚ προτίμησε να μην κάνει κάποιο σχόλιο.

Τέλος σε ερώτηση εάν αναμένει κάποιες πρωτοβουλίες από το ΠΑΣΟΚ, απάντησε ότι
«αυτές είναι πάντα καλοδεχούμενες».

Τη χήρα του ιδρυτή του ΠΑΣΟΚ συνόδευσε στα περίπτερα της έκθεσης ο πρόεδρος
των εκδοτών κ. Μ. Μπακιρτζής. Η επίσκεψη στην Έκθεση Βιβλίου ολοκληρώθηκε με
μια σύντομη ομιλία της κ. Παπανδρέου από τον ραδιοφωνικό σταθμό που έχει
στηθεί στον χώρο, με θέμα την σημασία του βιβλίου. Λίγο πριν αναχωρήσει η κ.
Παπανδρέου συναντήθηκε με την Γιώτα Λιβάνη από τις εκδόσεις «Νέα Σύνορα»,
προκαλώντας εύλογα ερωτήσεις για το βιβλίο που γράφει η ίδια σχετικά με τη ζωή
της δίπλα στον Ανδρέα Παπανδρέου. «Θα είναι το βιβλίο σας στην Έκθεση Βιβλίου
που θα γίνει του χρόνου;», ρωτήθηκε, για να απαντήσει: «Μακάρι...».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15837N071</ED>
<ID>
ID:205750

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N07&aa=1</URL></REF>


Article

<CATEGORY>vin04</CATEGORY>

 <H2>«Ατύχημα» λένε για τον θάνατο του 42χρονου επιχειρηματία, αλλά παραμένουν τα ερωτηματικά
</H2><H2></H2>
ΣΕ ΑΤΥΧΗΜΑ, σύμφωνα με τα στοιχεία που έχει συγκεντρώσει η ελληνική πρεσβεία
της Αλβανίας, οφείλεται ο θάνατος του 42χρονου μηχανικού Σταμάτη Γκαγκόση στο
λιμάνι του Αυλώνα.

Ο συνεταίρος του, Δημήτρης Τομαδάκης, επικοινώνησε με εργαζόμενους στην
εταιρεία «LEVEL ALB», η οποία εδρεύει στην τοποθεσία Τραγιάς, 40 χιλιόμετρα
νοτίως του Αυλώνα, όπου εργαζόταν ο μηχανικός: «Ήταν μια άτυχη στιγμή. Ο
Σταμάτης περίμενε το πλοίο για την Ιταλία και βρισκόταν με Αλβανούς φίλους μας
σ' ένα καφέ. Απ' ό,τι μου είπε ο προσωπάρχης του εργοστασίου μας, Πετρίτ Έγκο,
που ήταν μαζί του εκείνη την ώρα, δύο συμμορίες τσακώνονταν στον δρόμο. Μια
σφαίρα από αυτόματο όπλο εξοστρακίσθηκε σ' ένα θωρακισμένο αυτοκίνητο και αφού
πέρασε από τα παράθυρα του κτιρίου καρφώθηκε στον Σταμάτη».

Στην ίδια άποψη κατέληξαν και οι ελληνικές στρατιωτικές αρχές στον Αυλώνα,
καθώς ο επικεφαλής ταγματάρχης κ. Βενέτης μιλώντας με τον κ. Τομαδάκη τού
δήλωσε ότι ο Γκαγκόσης κτυπήθηκε κατά λάθος από άτομα του αλβανικού υποκόσμου.

Πάντως, για την ώρα, αυτό που απασχολεί τα μέλη της οικογενείας του είναι η
απορία γιατί ο μηχανικός, αφού είχε πάρει οδηγία να αναχωρήσει την περασμένη
Κυριακή από την Αλβανία, παρέμεινε στον Αυλώνα μέχρι το πρωί της Τετάρτης
χωρίς να ειδοποιήσει τους δικούς του αλλά και τους άμεσους συνεργάτες του:
«Δεν μπορώ ακόμη να καταλάβω γιατί ο αδελφός μου παρέμεινε για τρεις μέρες
στην Αλβανία ενώ του είχαν διαμηνύσει να επιστρέψει. Αυτό θα το μάθουμε αφού
πρώτα γίνουν οι απαραίτητες ενέργειες και συζητήσω με τους συνεργάτες του»,
είπε στα «ΝΕΑ» ο αδελφός του θύματος, Βαγγέλης Γκαγκόσης.

Για το ίδιο θέμα, και για να λυθούν οποιαδήποτε ερωτηματικά στην υπόθεση,
πρόκειται να ταξιδέψει στην Αλβανία ο κ. Τομαδάκης, ο οποίος ήδη βρίσκεται σ'
επαφή με τις τοπικές αρχές.

Πάντως, οι τυπικές διατυπώσεις έγιναν χθες στα Τίρανα και η σορός τού άτυχου
μηχανικού πρόκειται να μεταφερθεί οδικώς σήμερα στην Ελλάδα, ενώ η κηδεία του
θα γίνει αύριο στην Αθήνα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15837N072</ED>
<ID>
ID:205792

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N07&aa=2</URL></REF>


Article

<CATEGORY>vin04</CATEGORY>

 <H5>Η ΠΡΩΤΗ ΦΑΣΗ ΤΟΥ ΚΟΙΝΩΝΙΚΟΥ ΔΙΑΛΟΓΟΥ
</H5><H2>Επτά αλλαγές στο ασφαλιστικό
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

<H3></H3>Σε «ανώδυνες» αλλαγές στο ασφαλιστικό σύστημα (με συγχωνεύσεις Ταμείων, πάταξη
της εισφοροδιαφυγής, αξιοποίηση των αποθεματικών των ασφαλιστικών ταμείων,
καθιέρωση της λίστας φαρμάκων κ.ά.) θα προχωρήσει σε πρώτη φάση η κυβέρνηση. Ο
νόμος 2084/92 (της Ν.Δ.), πάντως, θα εφαρμοστεί κανονικά, ενώ η δεύτερη φάση
των αλλαγών θα καθυστερήσει σημαντικά και εκτιμάται όποιες αλλαγές
αποφασιστούν να ισχύσουν μετά το έτος 2004.

Η ΘΕΜΑΤΟΛΟΓΙΑ του κοινωνικού διαλόγου για το ασφαλιστικό, καθώς και η όλη
διαδικασία, αποφασίστηκε χτες το βράδυ σε σύσκεψη που έγινε υπό την προεδρία
του Πρωθυπουργού κ. Κ. Σημίτη, της μεικτής επιτροπής διαλόγου κυβέρνησης και
κόμματος (ΠΑΣΟΚ).

Ο διάλογος για το ασφαλιστικό θα αρχίσει εντός των προσεχών εβδομάδων και η
πρώτη φάση θα ολοκληρωθεί εντός του έτους. Η πρώτη φάση θα περιλαμβάνει προς
εξέταση «ώριμα ασφαλιστικά θέματα», όπως είπε στην εισήγησή του ο αρμόδιος
υπουργός Εργασίας και Κοιν. Ασφαλίσεων κ. Μ. Παπαϊωάννου. Στην ίδια εισήγηση
τονίστηκε ότι στη χώρα μας για τα επόμενα 5-9 έτη δεν προκύπτει ανάγκη ριζικών
αλλαγών στο ασφαλιστικό σύστημα. Όλα αυτά σημαίνουν ότι δεν τίθεται θέμα
περαιτέρω αύξησης των ορίων ηλικίας προς συνταξιοδότηση ούτε αύξηση των
εισφορών. Για τον νόμο της Ν.Δ. που προβλέπει από την 1.1.1998 αύξηση στα όρια
ηλικίας προς συνταξιοδότηση, μείωση των επικουρικών συντάξεων κ.ά. η θέση του
υπουργείου είναι ότι το κόστος της κατάργησης του νόμου θα είναι πολύ
μεγαλύτερο από οποιοδήποτε όφελος.

Η ΑΤΖΕΝΤΑ

Η ατζέντα του διαλόγου για το ασφαλιστικό (που θα δοθεί σήμερα στη
δημοσιότητα) σύμφωνα με πληροφορίες προβλέπει τα εξής:

1Βελτίωση του συστήματος είσπραξης των εισφορών και πάταξης της
εισφοροδιαφυγής. Όλα τα στοιχεία υπογραμμίζουν ότι η κανονική και έγκαιρη
είσπραξη των εισφορών θα συμβάλει ουσιαστικά στην ανόρθωση του συστήματος και
τη μείωση των ελλειμμάτων. Βρίσκεται σε επεξεργασία σχέδιο δημιουργίας ειδικού
σύγχρονου εισπρακτικού μηχανισμού.

2Συγχώνευση και εκλογίκευση του αριθμού των φορέων Κοινωνικής
Ασφάλισης, καθώς και αυτοδιαχείρισή τους.

Σήμερα στην Ελλάδα λειτουργούν 236 τέτοιοι φορείς, από τους οποίους οι 215
εποπτεύονται από το υπουργείο Εργασίας και Κοινωνικών Ασφαλίσεων και 21 από
άλλα υπουργεία. Θα προηγηθεί η συγχώνευση του ΕΤΕΜ (Μετάλλου) στο ΙΚΑ - ΤΕΑΜ
και του ΤΣΑ (αυτοκινητιστές) στο ΤΕΒΕ.

3Νομοθετική ενιαιοποίηση των προϋποθέσεων παροχής συντάξεων με σκοπό να
εξασφαλιστεί ισότητα μεταχείρισης στους ασφαλισμένους.

4 Αξιοποίηση των αποθεματικών των ασφαλιστικών ταμείων.

5Ενίσχυση των χαμηλοσυνταξιούχων με τη διεύρυνση του ΕΚΑΣ (Επίδομα
Κοινωνικής Αλληλεγγύης Συνταξιούχων) σε κατηγορίες συνταξιούχων κάτω των 65 ετών.

6Εφαρμογή της λίστας φαρμάκων. Προβλέπεται η καθιέρωση ενιαίου τύπου
συνταγής για όλους τους ασφαλιστικούς οργανισμούς και το Δημόσιο, καθώς και τη
δημιουργία ενιαίου ελεγκτικού μηχανισμού για την παρακολούθηση της ορθής
συνταγογράφησης και εκτέλεσης των συνταγών και την επιβολή κυρώσεων.

7 Εκσυγχρονισμός του συστήματος κοινωνικής ασφάλισης με ρυθμίσεις για
νέους ασφαλιστικούς κινδύνους .

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15837N081</ED>
<ID>
ID:205751

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N08&aa=1</URL></REF>


Article

<CATEGORY>vin04</CATEGORY>

 <H5>ΘΥΕΛΛΑ ΑΝΤΙΔΡΑΣΕΩΝ ΣΤΗ Ν.Δ. ΓΙΑ ΤΗ ΘΕΤΙΚΗ ΑΝΑΦΟΡΑ ΤΟΥ Γ. ΡΑΛΛΗ ΣΤΗΝ ΚΥΒΕΡΝΗΣΗ ΣΗΜΙΤΗ
</H5><H2>Ήταν στραβό το κλήμα...
</H2>
<H3></H3>«Ό, τι πάει στραβά από την αρχή πάει μέχρι το τέλος». Στα Αρχεία Καραμανλή
πήγαν όλα από την αρχή στραβά και για να επιβεβαιωθεί ο κανόνας πήγε άσχημα
και η πανηγυρική τελετή στο Μέγαρο Μουσικής.

ΜΙΑ ΘΕΤΙΚΗ αναφορά του Γεωργίου Ράλλη στη κυβέρνηση Σημίτη ξεσήκωσε νέα θύελλα
αντιδράσεων στη Ρηγίλλης. Παλιά και νέα στελέχη του κόμματος έστρεψαν τα βέλη
τους κατά του πρώην πρωθυπουργού.

Πρώτος μπήκε στη μάχη ο Γ. Κεφαλογιάννης, ο οποίος είπε ότι οι απόψεις του Γ.
Ράλλη εκπροσωπούν μόνο τον εαυτό του. Ακολούθησαν οι στενοί φίλοι του Κ.
Καραμανλή, Ν. Νικολόπουλος και Σ. Τσιτουρίδης, καθώς και ο προσκείμενος στον
Μ. Έβερτ, Β. Σωτηρόπουλος, οι οποίοι διαφώνησαν ανοιχτά με τις απόψεις Ράλλη.

Ο πρώην πρωθυπουργός διευκρίνισε πάντως ότι ο στόχος του δεν ήταν να
υποστηρίξει τον κ. Σημίτη: «Είπα απλά ότι η πολιτική που προσπαθεί να
ακολουθήσει ο κ. Σημίτης είναι η πολιτική που έχουν εξαγγείλει από καιρό η
Ν.Δ. και οι πρόεδροί της (ο Κ. Μητσοτάκης, ο Μ. Έβερτ, ο σημερινός πρόεδρός
της). Δηλαδή ο περιορισμός των δημόσιων δαπανών και των κρατικών επιχειρήσεων,
καθώς και η ανάπτυξη της οικονομίας, μέσω του ιδιωτικού τομέα».

Χθες ο κ. Γ. Ράλλης, μιλώντας στην παρουσίαση των Αρχείων Καραμανλή, είπε σε
μια αποστροφή του λόγου ότι «εάν ο Ανδρέας Παπανδρέου με τις μεγάλες
ικανότητες και τη γοητεία που ασκούσε στα πλήθη ακολουθούσε αμέσως μετά τις
εκλογές του 1981 την πολιτική που τώρα προσπαθεί να ακολουθήσει η κυβέρνηση
Σημίτη, είναι περισσότερο από βέβαιο ότι σήμερα η Ελλάδα θα συγκαταλεγόταν
ανάμεσα στις πιο αναπτυγμένες και ευημερούσες χώρες».

Παλιά κοινοβουλευτικά στελέχη της Ν.Δ. εκτιμούσαν ότι ο στόχος του κ. Γ. Ράλλη
δεν ήταν να υπερασπισθεί την κυβέρνηση Σημίτη αλλά να επικρίνει τον Ανδρέα
Παπανδρέου. Τα ίδια στελέχη επέρριπταν τις ευθύνες για το θόρυβο που
προκλήθηκε στους βουλευτές που έσπευσαν με δηλώσεις τους να καταδικάσουν τον
πρώην πρωθυπουργό, προκαλώντας νέα αναταραχή στο κόμμα. Ενοχλημένος με τη νέα
αντιπαράθεση στελεχών είναι ο κ. Κ. Καραμανλής, ο οποίος διαμηνύει σε όλα τα
στελέχη να χαμηλώσουν τους τόνους ώστε να φύγουν οι προβολείς της δημοσιότητας
από τα εσωκομματικά προβλήματα της Ν.Δ. Στόχος του κ. Κ. Καραμανλή είναι την
επόμενη εβδομάδα να έχει κοπάσει ο θόρυβος που προκάλεσαν τα Αρχεία. Για το
λόγο αυτό άλλαξε η αρχική απόφαση να βγουν με συνεντεύξεις και δηλώσεις τους
προβεβλημένα στελέχη του κόμματος και να υπερασπισθούν τον ιδρυτή του κόμματος
μετά την ομοβροντία επιθέσεων που δέχθηκε από το ΠΑΣΟΚ αλλά και από στελέχη
της Ν.Δ. Χθες επικρατούσε στη Ρηγίλλης η άποψη ότι είναι καλύτερα να
σταματήσουν οι δηλώσεις και το θέμα να ξεχασθεί.

Πάντως ο υπουργός Τύπου κ. Δ. Ρέππας δεν έκρυψε την ικανοποίηση της κυβέρνησης
για τις δηλώσεις Ράλλη και με το σχόλιό του έριξε λάδι στη φωτιά της
αντιπαράθεσης στη Ν.Δ.: «Νομίζω ότι είναι καλό που ο σημερινός Πρωθυπουργός
έχει την αποδοχή και έτσι, εμμέσως έστω, την υποστήριξη των δυνάμεων που δεν
ανήκουν στο ΠΑΣΟΚ, στην προσπάθεια την οποία κάνει ώστε να μας οδηγήσει σε
ανώτερο επίπεδο». Στο θέμα παρενέβησαν και άλλοι βουλευτές του ΠΑΣΟΚ με
πρώτους τους κ.κ. Γ. Χαραλάμπους και Μ. Γικόνογλου, οι οποίοι υπερασπίστηκαν
την πολιτική Παπανδρέου και επέκριναν με δριμύτητα τον Κωνσταντίνο Καραμανλή.

* Απαράδεκτα χαρακτήρισε ο κ. Μ. Έβερτ τα όσα είπε ο Πρωθυπουργός για τον
κίνδυνο υποτίμησης της δραχμής εάν δεν επιτευχθούν οι στόχοι του Μάαστριχτ,
στην ομιλία του κατά την έναρξη του κοινωνικού διάλογου.

Μιλώντας στην τηλεόραση του Antenna είπε ότι «αυτό που έκανε ο Πρωθυπουργός
είναι απαράδεκτο γιατί εκβιάζει τις κοινωνικές ομάδες, εργοδότες και κυρίως
εργαζομένους, αλλά και άκρως επικίνδυνο διότι δεν μπορεί, προκειμένου να
επιτύχει έναν αντικειμενικό σκοπό, να εκβιάζει ότι θα προβεί σε υποτίμηση του
νομίσματος εάν δεν λάβουμε ενεργά μέτρα».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15837N091</ED>
<ID>
ID:205752

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N09&aa=1</URL></REF>


Article

<CATEGORY>vin04</CATEGORY>

 <H5>Ο Γ. ΚΑΤΣΙΦΑΡΑΣ ΕΞΗΓΕΙ ΓΙΑΤΙ ΤΟ '85 Ο ΤΟΤΕ ΠΡΩΘΥΠΟΥΡΓΟΣ ΔΕΝ ΠΡΟΤΕΙΝΕ ΤΟΝ
ΙΔΡΥΤΗ ΤΗΣ Ν.Δ. ΓΙΑ ΠΡΟΕΔΡΟ
</H5><H2>Ο Ανδρέας φοβόταν την ανατροπή του από Καραμανλή
</H2>
Ανατροπή του από τον Κωνσταντίνο Καραμανλή φοβόταν το 1985 ο Ανδρέας
Παπανδρέου. Κι αυτός ήταν ίσως ο βασικότερος λόγος που οδήγησε στην απόφαση να
μην τον προτείνει τελικά για δεύτερη θητεία στην Προεδρία της Δημοκρατίας.
Αυτό αναφέρει στα «ΝΕΑ» ο πρώην υπουργός Γιώργος Κατσιφάρας, που συνδεόταν
στενά με τον ιδρυτή του ΠΑΣΟΚ.

Ο κ. ΚΑΤΣΙΦΑΡΑΣ ανασυνθέτει το σκηνικό εκείνης της περιόδου και λέει ότι «ο
ίδιος ο Ανδρέας Παπανδρέου και μια μικρή ομάδα συνεργατών του, εκτιμώντας την
γενικότερη συμπεριφορά του Κων. Καραμανλή κατά την περίοδο 1981-'85,
εσκέπτοντο να προτείνουν ανανέωση της θητείας του κ. Καραμανλή και για 2η
πενταετία». Όπως αναφέρει, ο Α. Παπανδρέου ήταν διατεθειμένος να αγνοήσει τις
σφοδρές αντιδράσεις των οπαδών και της μεγάλης πλειοψηφίας των στελεχών του
Κινήματος και είχε αλλεπάλληλες συσκέψεις με τα μέλη του Ε.Γ. Ο κ. Κατσιφάρας
μάλιστα καλεί τα μέλη του τότε Εκτελεστικού Γραφείου «να μιλήσουν για το
περιεχόμενο εκείνων των συζητήσεων στο Εκτελεστικό Γραφείο».

Ο πρώην υπουργός δεν θεωρεί ότι οι αντιδράσεις ήταν αυτές που έπαιξαν τόσο
μεγάλο ρόλο στην απόφασή του να μην προτείνει τον Κων. Καραμανλή για νέα
θητεία. Όπως δηλώνει, «ο λόγος που ο Ανδρέας Παπανδρέου μετέβαλε τις αρχικές
σκέψεις του ήταν η άρνηση που εξεδήλωσε ο τότε Πρόεδρος της Δημοκρατίας να
συναντηθεί μαζί του».

ΗΘΕΛΕ ΣΥΝΑΙΝΕΣΗ

­ Για ποιο λόγο είχε ζητήσει ο Α. Παπανδρέου τη συνάντηση;

«Προκειμένου να συζητήσει και να συμφωνήσει με τον τότε Πρόεδρο για την
ακολουθούμενη πολιτική στα εθνικά θέματα και κυρίως τα οικονομικά. Σας θυμίζω
ότι επίκειτο η εφαρμογή του σταθεροποιητικού προγράμματος για την οικονομία
και ο πρωθυπουργός επιζητούσε την ευρύτερη δυνατή συναίνεση, πολύ περισσότερο
από τον ανώτατο άρχοντα του πολιτεύματος».

­ Γιατί δεν έγινε αυτή η συνάντηση;

«Διότι ο κ. Καραμανλής δεν την ήθελε. Παρ' ότι στα Αρχεία του ισχυρίζεται ότι
δήθεν ήταν ασθενής, η αλήθεια είναι διαφορετική. Σε επικοινωνία που είχε με
τον Ανδρέα Παπανδρέου, του είπε ότι "δεν θεωρεί ότι είναι αναγκαία μία τέτοια
συνάντηση τώρα, και μάλιστα με αυτό το περιεχόμενο"».

ΕΘΕΤΕ ΟΡΟΥΣ!

­ Εξήγησε για ποιο λόγο δεν ήθελε τη συνάντηση;

«Βεβαίως. Απαιτούσε πρώτα την εκλογή του. Σύμφωνα με τα όσα μου είχε
εξομολογηθεί ο Ανδρέας Παπανδρέου, ο Κ. Καραμανλής του είπε τότε "μετά την
εκλογή μου, τα συζητάμε αυτά". Έθετε δηλαδή ως προϋπόθεση την δέσμευση του
ΠΑΣΟΚ για την επανεκλογή του».

­ Πώς εκτίμησε ο Α. Παπανδρέου αυτή την άρνηση του Κ. Καραμανλή;

«Θυμάμαι μου είπε ότι "η άρνηση του Κων. Καραμανλή να συζητήσει, να ακούσει
και να συμφωνήσει για τα μεγάλα θέματα που αντιμετώπιζε η χώρα σήμαινε ότι
είχε στο νου του να με ανατρέψει μετά την εκλογή του". Σας υπενθυμίζω ότι δεν
είχε γίνει η αναθεώρηση του Συντάγματος ακόμη, και ο Πρόεδρος της Δημοκρατίας
είχε εκ του Συντάγματος του 1975 υπερεξουσίες τέτοιες που του έδιναν το
δικαίωμα ακόμη και να αντικαταστήσει τον πρωθυπουργό».

ΑΡΝΗΣΗ ΚΑΝΕΛΛΟΠΟΥΛΟΥ

­ Ο Κ. Καραμανλής υποστηρίζει στα Αρχεία του ότι ο Α.
Παπανδρέου μετέβαλε γνώμη την τελευταία στιγμή...

«Δεν είναι ακριβές. Ο Α. Παπανδρέου με βάση τις εκτιμήσεις που σας ανέφερα,
άρχισε να αναζητεί πρόσωπο το οποίο θα πρότεινε το ΠΑΣΟΚ για την Προεδρία.
Είχε ήδη αποστείλει στενό συνεργάτη του, μέλος του Εκτελεστικού Γραφείου, στον
αείμνηστο Παν. Κανελλόπουλο, ο οποίος είχε αρνηθεί. Το ίδιο είχε συμβεί και με
τον τότε πρόεδρο του Συμβουλίου της Επικρατείας Θ. Κουρουσόπουλο, στον οποίο
είχε επίσης υποβληθεί πρόταση».

­ Λέγεται επίσης ότι μετέβαλε άποψη, ακριβώς το πρωί της 9ης Μαρτίου 1985...

«Όχι, βέβαια. Είχαν γίνει αλλεπάλληλες συσκέψεις του Εκτελεστικού Γραφείου,
και την παραμονή της απόφασης το Ε.Γ. συνεδρίασε υπό την προεδρία του στο
Καστρί. Νομίζω ότι πλην του Γ. Γεννηματά και του Μ. Κουτσόγιωργα που έχουν
αποδημήσει, τα υπόλοιπα μέλη του τότε Εκτελεστικού είναι εν ζωή και μπορούν να
αποκαλύψουν τι διημείφθη σε εκείνη τη συνεδρίαση, αλλά και τις προηγούμενες».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15837N101</ED>
<ID>
ID:205746

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N10&aa=1</URL></REF>


Article

<CATEGORY>vin04</CATEGORY>

 <H2>«Γιατί σιωπούν τα στελέχη του ΠΑΣΟΚ για τα Αρχεία;»
</H2><H2></H2>
ΕΠΙΚΡΙΝΕΙ τα επώνυμα στελέχη του ΠΑΣΟΚ που δεν έλαβαν θέση για τους
ισχυρισμούς των Αρχείων του Κων. Καραμανλή, ο πρώην υπουργός Γιώργος
Κατσιφάρας. Θεωρεί ότι όχι μόνο έπρεπε να λάβουν θέση, αλλά και να
υπερασπιστούν τον συκοφαντούμενο ηγέτη του Κινήματος. Δηλώνει χαρακτηριστικά:
«Δεν θέλω να σχολιάσω αυτή την απουσία, όπως και την αποκαλυπτική σιωπή άλλων
στελεχών που αποτελούσαν ενεργά μέλη της ΕΔΗΝ και του 114. Στελέχη που έδωσαν
τη μεγάλη μάχη μετά τις εκλογές της βίας και της νοθείας, τον Ανένδοτο αγώνα,
που είχε ως αποτέλεσμα την ανατροπή του αυταρχικού κράτους της Δεξιάς. Και
τώρα σιωπούν αιδημόνως, αγνοώ για ποιο λόγο».

ΠΑΡΑΠΟΙΗΣΗ

Αναφερόμενος στα προ του '67 αναφερόμενα στα αρχεία, ο κ. Κατσιφάρας δηλώνει:
«Νομίζω ότι όλα τα αναφερόμενα για τον Γεώργιο Παπανδρέου παραποιούν την
ιστορία. Η στάση του Κ. Καραμανλή καθ' όλη αυτή την περίοδο από το 1961, για
να μην πάω παλαιοτέρα, μέχρι το 1964 που μετώκησε στο Παρίσι, ήταν συμπεριφορά
αυταρχικού πρωθυπουργού που δίχαζε τον ελληνικό λαό και τον χώριζε σε
εθνικόφρονες, και μιάσματα, κομμουνιστές και συνοδοιπόρους»..

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15837N102</ED>
<ID>
ID:205788

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N10&aa=2</URL></REF>


Article

<CATEGORY>vin04</CATEGORY>

 <H5>Ο Κ. ΚΑΡΑΜΑΝΛΗΣ ΑΚΟΜΗ ΚΑΙ ΓΙΑ ΦΙΛΟΥΣ ΤΟΝ ΚΑΛΟ ΛΟΓΟ ΤΟΝ ΒΑΖΕΙ ΣΕ ΑΛΛΩΝ ΤΟ ΣΤΟΜΑ
</H5><H5>Και εναντίον των Οικουμενικών
</H5><H2>Τσιγκούνης σε επαίνους </H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

<H3></H3>Αν για τις πολιτικές εξελίξεις το «υπερεγώ» του Κωνσταντίνου Καραμανλή
υπερκαλύπτει ιστορικά γεγονότα, όπως καταγράφονται στον 12ο τόμο των Αρχείων,
οι άμεσες ή έμμεσες κρίσεις για μια σειρά από πολιτικούς φωτίζουν ακόμη
περισσότερο τον αυταρχικό χαρακτήρα του πρώην Προέδρου της Δημοκρατίας.

ΙΣΩΣ δεν είναι τόσο εντυπωσιακό το ότι χαρακτηρίζεται ο Μένιος Κουτσόγιωργας
ως «αδιάλλακτος», αφού άλλωστε σ' αυτόν ο πρώην Πρόεδρος της Δημοκρατίας
επιρρίπτει και ευθύνες για την απόφαση του ΠΑΣΟΚ, το '85, εναντίον του.

ΔΥΟ ΠΑΡΑΓΡΑΦΟΙ

Εντυπωσιακό είναι ότι αφιερώνει μόνον δύο παραγράφους για τον θάνατο του
Παναγιώτη Κανελλόπουλου, ο οποίος τον διαδέχθηκε στην αρχηγία της ΕΡΕ (το
'63), ενώ μόλις δύο σελίδες μετά από αυτό αφιερώνει δεκαέξι παραγράφους για
τον θάνατο του Κωνσταντίνου Τσάτσου.

Αλλά και στην περίπτωση του Κωνσταντίνου Τσάτσου, ο οποίος στήριξε με πάθος
και πολλές φορές στον πολιτικό του βίο την πολιτική του Κωνσταντίνου
Καραμανλή, και έγραψε βιβλίο υπέρ αυτού, εκτενές σε σχέση με όλα τα άλλα
ανάλογα αφιερώματα, στηρίζεται όχι στις προσωπικές του απόψεις, αλλά σε
κείμενα κυρίως στελεχών της Ν.Δ. Το αφιέρωμα αυτό το «κλείνει» ο κ. Καραμανλής
με μία άποψη της κ. Ιωάννας Τσάτσου, χήρας του πρώην Προέδρου της Δημοκρατίας,
που αποτελεί και ύμνο προς τον ιδρυτή της ΕΡΕ και της Ν.Δ. ότι «μόνος αυτός, ο
Κωνσταντίνος Καραμανλής, προσέφερε σ' αυτό τον τόπο».

ΥΠΟΚΛΟΠΕΣ

Στον 12ο τόμο υπάρχουν σε αρκετές περιπτώσεις έμμεσες επικρίσεις κατά υπουργών
­ π.χ. κατά των κ.κ. Σ. Βαλυράκη και Ε. Βερυβάκη ­ ή κατά κυβερνητικών
παραγόντων, όπως ο Θεοφάνης Τόμπρας.

Αφήνει πολλά υπονοούμενα για υποκλοπές, χωρίς να τεκμηριώσει τις κατηγορίες
του, κάνοντας απλώς μια αναφορά σε ονόματα, που εμπλέκονται έτσι για τον
αναγνώστη σε μια υπόθεση που δεν στηρίζεται πουθενά...

Οι επικρίσεις κατά υπουργών καταγράφονται με περισσότερο έντονο τρόπο για
ορισμένους υπουργούς όταν αυτοί «αγνοούν», όπως κατηγορούνται, τον κ. Καραμανλή.

Ο διευθυντής του διπλωματικού γραφείου του πρώην Προέδρου της Δημοκρατίας
Πέτρος Μολυβιάτης σε συνάντησή του με τον Ανδρέα Παπανδρέου ­ 31 Αυγούστου του
1983 ­ έθεσε, κατ' εντολήν του Κωνσταντίνου Καραμανλή, θέμα ότι «ο Αρσένης
αρνείται στην πράξη να ενημερώσει τον κύριο Πρόεδρο, ο οποίος τρεις φορές του
το εζήτησε».

ΠΑΡΕΜΒΑΣΗ ΣΤΗΝ ΕΡΤ

Αλλά και στην περίπτωση του δημοσιογράφου Γιάννη Κάτρη, όταν παραιτήθηκε από
την ΕΡΤ, παρουσιάζεται στον 12ο τόμο μονόπλευρα το όλο θέμα, ενώ δεν
διευκρινίζεται από την πλευρά της Προεδρίας αν τέθηκε, τελικώς, το θέμα του
αντιστασιακού δημοσιογράφου στη συζήτηση Καραμανλή - Μαρούδα και η παρότρυνση
για απομάκρυνσή του.

Το ότι αναφέρεται πως ο Δημήτρης Μαρούδας το διέψευσε, ενώ θα περίμενε κανείς
για ένα βιβλίο του κ. Καραμανλή να το διαψεύδει ο ίδιος, αυτό ενισχύει την
άποψη, που άλλωστε κατά κόρον γράφτηκε πριν από 12 χρόνια, ότι υπήρξε
παρέμβαση της Προεδρίας κατά του Γιάννη Κάτρη.

Κατά τα άλλα, οι αναφορές σε ορισμένους πολιτικούς με τους οποίους δεν
συμφωνούσε δεν είναι τόσες πολλές στο 12ο τόμο. Είναι όμως αποκαλυπτικές. Σε
συνομιλία του με τον Ανδρέα Παπανδρέου, ο Πέτρος Μολυβιάτης έθετε στις 17
Ιουνίου του '84 θέμα για τον υπουργό Δημόσιας Τάξης Γιάννη Σκουλαρίκη, ότι
δήθεν είχε πει στο σπίτι του δικηγόρου Αλέξανδρου Λυκουρέζου πως «αν το ΠΑΣΟΚ
χάσει τις εκλογές, τότε δεν θα παραδώσει την εξουσία».

Βεβαίως, η Προεδρία της Δημοκρατίας, την εποχή της προεδρικής εκλογής του '85,
ετάσσετο ιδιαίτερα επικριτικά κατά του υπουργού Μένιου Κουτσόγιωργα. Ο ίδιος ο
κ. Καραμανλής γράφει στον 12ο τόμο πως «ο πρωθυπουργός ­ Ανδρέας Παπανδρέου ­
άλλαξε γνώμη την τελευταία στιγμή πιεσθείς από τους αδιάλλακτους του κόμματός
του, και ιδίως από τον Κουτσόγιωργα και τον διευθυντή της "Αυριανής"».

Σε άλλα σημεία του βιβλίου του, ο Κωνσταντίνος Καραμανλής δεν χάνει την
ευκαιρία να «χτυπήσει» με πλάγιο τρόπο τον Γιάννη Ζίγδη, για τον οποίο
παρουσιάζει ότι τις επικριτικές θέσεις του εμφανίζουν μόνον η «Ελεύθερη Ώρα»
και η «Αυριανή».

Αντιθέτως, υπάρχουν πολιτικοί για τους οποίους ο Κωνσταντίνος Καραμανλής ­ κι
αυτό είναι ιδιαίτερα σπάνιο στα κείμενά του ­ γράφει καλά λόγια. Λέει, για
παράδειγμα, για τον πρώην Πρόεδρο της Κύπρου Γιώργο Βασιλείου: «Είναι συνετός
και λογικός άνθρωπος».

Όπως και για τον Μάνο Χατζιδάκι, τον οποίο αποκαλεί «ιδιοφυΐα στον χώρο της
μουσικής» και τονίζει ότι «η μουσική του αποτελεί μεγάλο σταθμό στη μουσική
ιστορία του τόπου».

Για τον Ηλία Ηλιού μιλάει θετικά, λέγοντας πως «τις αρετές του γνώριζαν ακόμη
και οι αντίπαλοί του» και ότι διεκρίνετο διότι «δεν είχε πολιτική εμπάθεια».

ΥΠΕΡ ΓΚΙΖΙΚΗ

Οι θετικές του κρίσεις ήταν ακόμη και για τους χουντικούς. Είχε θετική κρίση
για τον Φαίδωνα Γκιζίκη. «Εβοήθησε θετικά την κυβέρνηση, στην προσπάθεια για
αποκατάσταση της δημοκρατίας», ισχυρίζεται. «Το ίδιο θα μπορούσα να πω και για
τους Αραπάκη και Παπανικολάου (αρχηγούς το '74 του Ναυτικού και της Αεροπορίας).

Ο Κωνσταντίνος Καραμανλής στα Αρχεία του ­ στον 12ο πάντα τόμο του ­ καταχωρεί
δηλώσεις στελεχών του ΠΑΣΟΚ, μόνο στην περίπτωση που είναι θετικές γι' αυτόν.
Όπως για την περίπτωση της προεδρικής εκλογής, όταν ­ όπως αναφέρει στις 5
Μαρτίου του '85 ­ ο Ευάγγελος Γιαννόπουλος «θα υποστήριζε την επανεκλογή του
σημερινού Προέδρου της Δημοκρατίας» και ότι σκεπτόταν «να είναι ο πρώτος
εισηγητής στην Κ.Ε. του ΠΑΣΟΚ, όταν θα έλθει προς συζήτηση το θέμα».

ΕΙΝΑΙ ενδεικτικό των αντιλήψεων του Κωνσταντίνου Καραμανλή, όπως αυτές
αναδεικνύονται από τον 12ο τόμο του, ότι δεν δείχνει να εκτιμά την προσπάθεια
όλων των κομμάτων της Βουλής, που συμφώνησαν το '89 για τη συγκρότηση
οικουμενικής κυβέρνησης, για πρώτη φορά κυβέρνηση πραγματικής ενότητας, ύστερα
από αυτήν που συγκροτήθηκε τον Οκτώβριο του '44.

Τα αρχεία του Κωνσταντίνου Καραμανλή αφήνουν, μάλιστα, υπονοούμενα και για τη
δίκη στο Ειδικό Δικαστήριο και την έκβασή της, και είναι μια από τις σπάνιες
φορές που «κλείνουν» μια φράση με θαυμαστικό (!)

«Ιδιότυπο εξάλλου χαρακτηριστικό της όλης καταστάσεως υπήρξε ότι ενώ τα τρία
μεγάλα κόμματα συνεργάζονταν στους κόλπους του ίδιου κυβερνητικού σχήματος,
συνεχιζόταν, χωρίς διακοπή, η διαδικασία παραπομπής του προέδρου και κορυφαίων
στελεχών του ΠΑΣΟΚ στο Ειδικό Δικαστήριο!».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15837N111</ED>
<ID>
ID:205747

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N11&aa=1</URL></REF>


Article

<CATEGORY>vin04</CATEGORY>

 <H5>ΝΕΟ ΠΑΡΑΝΟΜΟ ΚΥΚΛΩΜΑ ΑΓΓΛΙΚΩΝ ΙΠΠΟΔΡΟΜΙΩΝ ΚΑΙ ΚΥΝΟΔΡΟΜΙΩΝ ΕΞΑΡΘΡΩΘΗΚΕ
</H5><H2>Τζόγος δορυφορικός
</H2>
<H3></H3>Νέο «χτύπημα» στα στέκια του παράνομου τζόγου κατάφεραν οι αξιωματικοί του
Τμήματος Οικονομικού Εγκλήματος της Ασφάλειας Αττικής, οι οποίοι εξάρθρωσαν
άλλο ένα «κύκλωμα» που διοργάνωνε παράνομα στοιχήματα ιπποδρομιών και
κυνοδρομιών και μετείχαν πολλά γνωστά ονόματα.

ΜΕ «ΒΙΤΡΙΝΑ» το γραφείο παραγωγής αθλητικών βιντεοκασετών «Video Line», στον
τέταρτο όροφο πολυκατοικίας στη λεωφόρο Συγγρού 220, o Ανδρέας Νικ. Γεωργίου
46 χρόνων επιχειρηματίας, από την Πάφο, διοργάνωνε παράνομα στοιχήματα όπου
παίζονταν μεγάλα ποσά.

Ο χώρος ήταν διαμορφωμένος κατάλληλα με υπερσύγχρονα μηχανήματα, όπως
δορυφορική κεραία, δύο δέκτες, εκ των οποίων ο ένας είχε γιγαντοοθόνη και έξι
μόνιτορ αναπαραγωγής τηλεόρασης για απευθείας συνδέσεις με το εξωτερικό, όπου
γίνονταν οι αγώνες.

Η είσοδος επιτρεπόταν μόνο στους «μυημένους», αφού με κάμερες οι υπάλληλοι
ήλεγχαν την κίνηση. Αξιωματικοί της Ασφάλειας, αξιοποιώντας πληροφορίες ότι
πίσω από το γραφείο με τις βιντεοκασέτες κρυβόταν ένα από τα «στέκια» του
παράνομου τζόγου, οργάνωσαν την «επιχείρηση». Προχθές στις 8.30 το βράδυ
έκαναν αιφνιδιαστική έφοδο και συνέλαβαν πάνω στο παιχνίδι 16 άτομα
διοργανωτές και παίκτες.

Ειδικότερα συνελήφθησαν ο διοργανωτής επιχειρηματίας Ανδρέας Γεωργίου, ο Νίκος
Αν. Γκανάτσιος 32 χρόνων, ο οποίος είχε νοικιάσει το γραφείο για λογαριασμό
του Γεωργίου και δύο υπάλληλοι των γραφείων, η Ελένη Αν. Ανάγνου 23 χρόνων και
ο Δημήτρης Ρίνας 24 χρόνων.

Επίσης συνελήφθησαν ως παίκτες: Λεωνίδας Γ. Λοϊζίδης 33 χρόνων σκηνοθέτης,
Χαράλαμπος Αν. Λυμπερόπουλος - Λύμπερτ 75 χρόνων δημοσιογράφος, Αυγερινός Κ.
Αλεξίου 49 χρόνων δικηγόρος, Γαβριήλ Θ. Πολύμερος 28 χρόνων επιχειρηματίας,
Θεόδωρος Νικ. Δεμέσουκας 65 χρόνων καφεπώλης, Αναστάσιος Γ. Ρίσκας 61 χρόνων
άνεργος, Αλέξανδρος Νικ. Θεοφιλάτος 52 χρόνων ιδιωτικός υπάλληλος, Παναγιώτης
Χρ. Βαξεβανάκης 23 χρόνων φοιτητής, Μιχάλης Ε. Ευαγγελίδης 63 χρόνων
συνταξιούχος, Σπύρος Ι. Λεγάκης 44 χρόνων αρχιτέκτονας, Ανδρέας Ι. Βαρδάκης 45
χρόνων υπάλληλος του ΟΑΚΑ και ο Γιώργος Κ. Χατζηαντωνίου 61 χρόνων άεργος.

Από την έρευνα που έγινε στο γραφείο βρέθηκαν και κατασχέθηκαν 2.352.000 δρχ.
και 1.400 δολάρια ΗΠΑ, καθώς και μεγάλος αριθμός εντύπων που έχουν σχέση με
παράνομα στοιχήματα κυρίως διπλότυπα, αριθμημένα μπλοκ και εφημερίδες προγνωστικών.

Στην κατοχή του Λοϊζίδη βρέθηκαν ακόμα έντυπα, στα Γερμανικά, συμμετοχής στο
παράνομο παιχνίδι «Joker 88», τύπου «Πυραμίδα».

Όλοι οι συλληφθέντες οδηγήθηκαν χθες το απόγευμα ενώπιον του εισαγγελέα
Πρωτοδικών κ. Παν. Αγγελόπουλου. Με βάση τα στοιχεία της προανακριτικής
δικογραφίας, ο εισαγγελικός λειτουργός άσκησε ποινική δίωξη για «διοργάνωση
στοιχημάτων σχετικών με ιπποδρομίες και κυνοδρομίες», εις βάρος τεσσάρων
ατόμων, ενώ η κατηγορία που αντιμετωπίζουν οι άλλοι έντεκα είναι για συμμετοχή
σε παράνομα στοιχήματα.

Οι κατηγορούμενοι, που παραμένουν κρατούμενοι, παραπέμφθηκαν να δικαστούν για
τις πράξεις τους σήμερα το μεσημέρι στο Αυτόφωρο Τριμελές Πλημμελειοδικείο της Αθήνας.

Όσον αφορά τον δικηγόρο Αυγερινό Αλεξίου, η προανάκριση συνεχίζεται και όταν
ολοκληρωθεί η δικογραφία θα παραπεμφθεί ­ λόγω ειδικής δωσιδικίας ­ να
δικαστεί από το Τριμελές Εφετείο της Αθήνας.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15837N131</ED>
<ID>
ID:205748

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N13&aa=1</URL></REF>


Article

<CATEGORY>vin04</CATEGORY>

 <H2>Ενοίκιο με το «κεφάλι» πληρώνουν στο Γκαζοχώρι
</H2><H2></H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

ΣΤΑ ΠΑΛΙΑ και ερειπωμένα σπίτια στο Γκαζοχώρι, τα «ακριβότερα» ενοίκια δεν
ξεπερνούσαν τις 50.000-60.000 δραχμές το μήνα. Μέχρι που κατέφυγαν εκεί ομάδες
μουσουλμάνων από τη Θράκη. Τώρα πια δεν υπάρχουν ενοίκια. Υπάρχουν «ταρίφες»:
15.000-20.000 δραχμές το... κεφάλι. Έτσι, σε ένα σπίτι που κατοικούν 10
μουσουλμάνοι το «ενοίκιο» κυμαίνεται από 150.000 έως 200.000 δραχμές το μήνα.
Και σε ένα σπίτι που το «μοιράζονται» 20 μουσουλμάνοι (αυτός είναι ο μέσος
όρος, τρεις με τέσσερις οικογένειες σε κάθε σπίτι) το ενοίκιο αγγίζει στην
καλύτερη περίπτωση τις 300.000 δρχ. αλλά μπορεί να ξεπεράσει και τις 400.000
δραχμές το μήνα!

Το ευρωπαϊκό συνέδριο «Μετανάστες, Ρατσισμός και Ξενοφοβία ­ Ελληνικές και
Ευρωπαϊκές Εμπειρίες Διακρίσεων» ξεκίνησε χθες το απόγευμα τις εργασίες του
στο αμφιθέατρο του υπουργείου Εξωτερικών. Θα ειπωθεί όμως ολόκληρη η αλήθεια
για το καθεστώς διακρίσεων εις βάρος προσφύγων και μεταναστών σε κάθε χώρα της
Κοινότητας από τους Έλληνες και ξένους ομιλητές;

«Φαντάζομαι, κανείς δεν θα θελήσει να διακινδυνεύσει περισσότερο από τους
άλλους ­ εκθέτοντας τα δεδομένα της χώρας του με αμεροληψία», πιστεύει ο κ.
Νίκος Φραγκάκης, πρόεδρος της Ελληνικής Ένωσης για τα Δικαιώματα του Ανθρώπου
­ που μαζί με το Ελληνικό Κέντρο Ευρωπαϊκών Μελετών και Ερευνών, τη Γενική
Γραμματεία Νέας Γενιάς και το Ίδρυμα Μαραγκοπούλου, συνδιοργανώνουν στην Αθήνα
το συνέδριο. Η Ελλάδα πάντως είναι η χώρα των αντιφάσεων. Μπορεί να μη
διακρίνεται από «οργανωμένη εχθρότητα» κατά των ξένων, όπως πιστεύει ο κ.
Νίκος Αλιβιζάτος, καθηγητής Συνταγματικού Δικαίου, αλλά περιστατικά ρατσισμού
σημειώνονται καθημερινά όλο και συχνότερα. Τα δύο προεδρικά διατάγματα που
περιμένουν οι αλλοδαποί στην Ελλάδα ίσως θέσουν τέλος στην «παρανομία» τους
αλλά είναι άγνωστο αν θα θέσουν τέλος και στο καθεστώς εκμετάλλευσής τους ­
από εργοδότες και συνανθρώπους τους. Το πρώτο προβλέπει τις προϋποθέσεις για
να πάρει κάρτα προσωρινής παραμονής ο αλλοδαπός. Το δεύτερο προεδρικό διάταγμα
θα προβλέπει, όπως μας εξηγεί ο γενικός γραμματέας της οργάνωσης «S.Ο.S.
Ρατσισμός» κ. Δ. Λεβαντής, τις διαδικασίες με τις οποίες ο ξένος θα μπορεί να
την πάρει Στο συνέδριο παραβρέθηκαν και έκαναν παρεμβάσεις ο υπουργός Εργασίας
κ. Μιλτιάδης Παπαϊωάννου, ο αναπληρωτής υπουργός Εξωτερικών κ. Γιώργος
Παπανδρέου και ο γενικός γραμματέας του υπουργείου Δημόσιας Τάξης κ. Γ. Παπαδογιαννάκης.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15837N132</ED>
<ID>
ID:205789

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N13&aa=2</URL></REF>


Article

<CATEGORY>vin02</CATEGORY>

 <H5>Γιώργο, ξύπνα να θηλάσεις το μωρό...
</H5><H2>Σε πρώτο ενικό
</H2><H2></H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΘΑ ΑΦΗΣΩ τις ιατρικές ορολογίες που είναι δυσνόητες και θα σας πω αμέσως τα
νέα. Κύριοι, μπορεί να μην το ξέρατε αλλά η μέρα που θα θηλάζετε το μωρό σας
δεν είναι μακριά. Και, τέλος πάντων, αν δεν πιστεύετε εμένα, είστε
υποχρεωμένοι να δώσετε βάση στον κύριο Τζάρεντ Ντάιαμοντ που δεν είναι και ο
πρώτος τυχόντας. Καθηγητής ιατρικής στο Πανεπιστήμιο της Καλιφόρνια,
βραβευμένος συγγραφέας και ειδικός στα θέματα ανθρώπινης εξέλιξης, το λέει
ξεκάθαρα στο καινούργιο του βιβλίο ­ οι άνδρες θα μπορούν να θηλάζουν τα μωρά τους.

Τα σωματικά και ψυχολογικά εμπόδια που δεν άφηναν τους άνδρες να θηλάσουν
εκλείπουν, λέει ο κύριος καθηγητής και τέλος πάντων μια και σήμερα οι
γυναίκες, κυρίως στις ανεπτυγμένες χώρες, είναι όλο και πιο απασχολημένες με
άλλα πράγματα, η πίεση προς το αρσενικό φύλο να προσφέρει τα στήθη του για το
μέλλον της ανθρωπότητας, όλο και αυξάνεται. Με μια ειδική ιατρική μέθοδο, οι
άνδρες θα μπορούν σε μερικά χρόνια να «κατεβάσουν» γάλα πλήρες σε ζάχαρη,
πρωτεΐνες και ηλεκτρολύτες, παρόμοιο δηλαδή με το μητρικό.

Σύμφωνα με τη θεωρία της εξέλιξης, μόνο τα θηλυκά θηλαστικά παράγουν γάλα,
επειδή δεν υπάρχει κίνητρο για τα αρσενικά να «επενδύσουν» σε μια τέτοια
προσπάθεια. Κι αυτό, επειδή ­ και δώστε βάση εδώ ­ η εσωτερική γονιμοποίηση
(άλλο ένα χαρακτηριστικό των θηλαστικών) δεν μπορεί να επιτρέψει στο αρσενικό
να είναι 100% σίγουρο ότι το παιδί είναι δικό του... Ο καθηγητής προβλέπει ότι
καθώς όλο και περισσότερα παιδιά θα προέρχονται από εξωσωματική γονιμοποίηση,
θα δημιουργηθούν οι συνθήκες ώστε οι άνδρες να θηλάζουν. «Μπορεί σήμερα να μας
φαίνεται αστείο κάτι τέτοιο», λέει, «αλλά αν ξέρατε πόσα από τα πράγματα που
κάνουμε σήμερα φαίνονταν αστεία πριν από μερικές δεκαετίες...». Εντάξει,
γιατρέ. Γιώργο, ξύπνα να θηλάσεις το μωρό...

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15837N133</ED>
<ID>
ID:205820

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N13&aa=3</URL></REF>


Article

<CATEGORY>vin06</CATEGORY>

 <H5>ΜΕΣΑ ΣΕ ΔΥΟ ΚΙΒΩΤΙΑ ΦΥΛΑΣΣΕΤΑΙ Ο ΘΗΣΑΥΡΟΣ ΣΤΑ ΥΠΟΓΕΙΑ ΤΗΣ ΙΟΝΙΚΗΣ
</H5><H5>Εμφανίστηκαν πολλοί μουστερήδες για τον θησαυρό
</H5><H2>1.000 ανεκτίμητα νομίσματα
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Δύο, και όχι ένα, είναι τα κιβώτια του χαμένου θησαυρού, που φυλάσσεται στο
θησαυροφυλάκιο της Ιονικής Τράπεζας. Η ιδιωτική συλλογή, σύμφωνα με τις πρώτες
εκτιμήσεις, περιέχει περίπου 1.000 νομίσματα των αρχαϊκών και ρωμαϊκών χρόνων,
μεγάλης αρχαιολογικής σημασίας, και ο ιδιοκτήτης της λεγόταν Καλογερόπουλος,
αγνώστων λοιπών στοιχείων.

Η ΣΥΛΛΟΓΗ των αρχαίων νομισμάτων, όπως αποκαλύπτουν σήμερα «ΤΑ ΝΕΑ», ήρθε στο
φως το 1989, έπειτα από έρευνα που πραγματοποίησε Ειδική Επιτροπή της Ιονικής
Τράπεζας στο θησαυροφυλάκιό της.

Εκτός όμως από τη συλλογή των αρχαίων νομισμάτων, η έρευνα που έγινε στις 9
Νοεμβρίου 1989, έπειτα από απόφαση του τότε προέδρου της Τράπεζας κ. Κορλίρα,
αποκάλυψε 289 κιβώτια (δέματα), από τα οποία τα 46 περιείχαν τιμαλφή και
αντικείμενα μεγάλης αξίας.

Αυτά επισημαίνονται στο πόρισμα της Επιτροπής που παρουσιάζουν σήμερα «ΤΑ
ΝΕΑ». Όπως αναφέρεται στην επιστολή που απέστειλε στις 12.5.1989 προς τον τότε
πρόεδρο της Τράπεζας ο κ. Άρης Ραπίδης, υπάλληλος της Τράπεζας, που είχε
ορισθεί γραμματέας της Επιτροπής, «κατεγράφη το περιεχόμενο και των 289 δεμάτων».

Από αυτά «τα 46 περιείχαν αντικείμενα κάποιας αξίας, τα οποία και παρέλαβε το
μέλος της Επιτροπής που εκπροσωπεί τη Διεύθυνση Οικονομικού, προς φύλαξη». Τα
υπόλοιπα περιείχαν προσωπικές (ερωτικές) επιστολές, προσωπικά είδη (μαλλιά)
και αντικείμενα αγαπημένων προσώπων.

Για «τα αντικείμενα αξίας», που βρέθηκαν από την έρευνα, οι ειδικοί της
Τράπεζας ζήτησαν τότε «να εκτιμηθούν από πραγματογνώμονα, προκειμένου να
εκποιηθούν. Ειδικά όμως για τα «δύο κιβώτια, τα οποία περιέχουν μία
συγκροτημένη συλλογή αρχαϊκών και ρωμαϊκών νομισμάτων», πρότειναν να κοσμήσουν
το Νομισματικό Μουσείο της τράπεζας που βρίσκεται στην Κέρκυρα. Με την πρόταση
αυτή συμφώνησε και ο τότε πρόεδρος της Ιονικής Τράπεζας κ. Κορλίρας.

Σύμφωνα με πληροφορίες, τα μέλη της Επιτροπής, όταν εντόπισαν τα δύο κιβώτια
που περιείχαν τα εκατοντάδες νομίσματα αναζήτησαν τον ιδιοκτήτη (ή τους
συγγενείς του) της συλλογής. Στην κατοχή τους είχαν μόνο το επώνυμο
«Καλογερόπουλος», το οποίο αναγραφόταν σε μία ταμπελίτσα πάνω σε ένα από τα
δύο ειδικά κατασκευασμένα έπιπλα.

Η έρευνα για την ανεύρεση του ιδιοκτήτη, ωστόσο, όπως υποστηρίζουν στελέχη της
Τράπεζας, στα αρχεία, δεν απέδωσε. Πουθενά δεν εντοπίστηκε το επώνυμο
«Καλογερόπουλος». Μάλιστα, τα μέλη της Επιτροπής αναγκάστηκαν να αναζητήσουν
τηλεφωνικά τους τυχόν συγγενείς του ιδιοκτήτη, μέσα από τους τηλεφωνικούς
καταλόγους του ΟΤΕ! «Παίρναμε τους τηλεφωνικούς καταλόγους και ρωτούσαμε να
μάθουμε οποιαδήποτε πληροφορία που θα μας διαφώτιζε», είπε στα «ΝΕΑ» στέλεχος
της Ιονικής που είχε συμμετάσχει στις σχετικές έρευνες. «Μόνο που με το
επώνυμο "Καλογερόπουλος" υπήρχαν πολλές δεκάδες Αθηναίοι και χαθήκαμε».

Παρ' όλα αυτά όμως, πολλά χρόνια η συλλογή των αρχαίων νομισμάτων έχει
περιέλθει στην κατοχή της Ιονικής Τράπεζας, καθώς περιήλθε στα αζήτητα, αφού
είχε παρέλθει το κατά τον νόμο θεσμοθετημένο χρονικό διάστημα.

ΧΘΕΣ, που ήρθε στη δημοσιότητα το θέμα, πολλοί Αθηναίοι έκριναν σκόπιμο να
σπεύσουν στην Ιονική Τράπεζα και να διεκδικήσουν την... αμύθητη περιουσία.
Μόνο που κανείς τους δεν γνώριζε το όνομα ­ στην πραγματικότητα το επώνυμο ­
του ιδιοκτήτη της συλλογής των νομισμάτων, με αποτέλεσμα τα σχέδιά τους για
γρήγορο και ανέξοδο πλουτισμό να ναυαγήσουν.

Την απογοήτευση εισέπραξαν και όσοι απευθύνθηκαν τηλεφωνικά στην Ιονική
Τράπεζα. Τα στελέχη της απαντούσαν αρνητικά τηρώντας το τραπεζικό απόρρητο:
δεν αποκάλυψαν το όνομα του ιδιοκτήτη ούτε το περιεχόμενο της ξεχασμένης συλλογής.

Μάλιστα, μια κυρία (τα στοιχεία της, στη διάθεση της εφημερίδας), σύζυγος
πρώην καθηγητή Αρχαιολογίας, διεκδίκησε σε υποκατάστημα της Ιονικής στην
Πατησίων τη συλλογή υποστηρίζοντας ότι είναι του άντρα της.

Μπορεί όμως εδώ και 50 χρόνια ο θησαυρός... να ζητάει τον ιδιοκτήτη του, αλλά
χθες η διοίκηση της Ιονικής Τράπεζας με ανακοίνωση της έβαλε φρένο στις
αξιώσεις πιθανών ακόμη και πραγματικών κληρονόμων.

Με ανακοίνωσή της ξεκαθάρισε ότι κάτι τέτοιο δεν μπορεί να γίνει
πραγματικότητα σήμερα. «Στις περιπτώσεις πραγμάτων αρχαιολογικού
ενδιαφέροντος, κατά νόμον η κυριότητα περιέρχεται τελικά στο Ελληνικό Δημόσιο,
ενώ η κατοχή παραμένει στις τράπεζες», επισημαίνεται χαρακτηριστικά.

Εκτός αυτού, μάλιστα, η Ιονική Τράπεζα εξεδήλωσε την πρόθεσή της να εκθέσει τη
συλλογή των νομισμάτων «στο Μουσείο Χαρακτικής, που σύντομα θα λειτουργήσει
στην Πλάκα ή στο Μουσείο Χαρτονονισμάτων» της Τράπεζας στην Κέρκυρα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15837N141</ED>
<ID>
ID:205712

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N14&aa=1</URL></REF>


Article

<CATEGORY>vin06</CATEGORY>

 <H5>ΟΙ ΑΣΤΥΝΟΜΙΚΟΙ ΠΡΟΣΠΑΘΟΥΝ ΝΑ ΒΡΟΥΝ ΣΕ ΠΟΙΕΣ ΕΓΚΛΗΜΑΤΙΚΕΣ ΕΝΕΡΓΕΙΕΣ ΧΡΗΣΙΜΟΠΟΙΗΘΗΚΑΝ
</H5><H2>Παζλ με τα όπλα
</H2>
Απαντήσεις στα ερωτήματα που απασχολούν τους αξιωματικούς της Ασφάλειας, για
το πού και πώς χρησιμοποιήθηκαν τα υπερσύγχρονα όπλα τα οποία βρέθηκαν σε
διαμέρισμα - κρησφύγετο της Πάτρας, αναμένεται ότι θα δώσει η βαλλιστική
εξέταση στα εργαστήρια της Εγκληματολογικής Υπηρεσίας.

ΤΑ ΟΠΛΑ, που ανήκαν στον γνωστό κακοποιό της εταιρείας δολοφόνων Κ. Ανδρεάδη,
μεταφέρθηκαν από την Πάτρα χθες το απόγευμα στην Αθήνα και οι αξιωματικοί της
Ασφάλειας εξετάζουν μία-μία τις υποθέσεις με τα «συμβόλαια θανάτου» του
συνδικάτου, για να δουν τον τύπο του όπλου που χρησιμοποιήθηκε στην κάθε μία.

Αξιωματικοί της Ασφάλειας που ασχολούνται με την υπόθεση διέψευδαν
κατηγορηματικά χθες ότι κάποιο από τα όπλα που βρέθηκαν στο κρησφύγετο
χρησιμοποιήθηκε από τους τρομοκράτες της 17 Νοέμβρη για την δολοφονία του
βουλευτή Παύλου Μπακογιάννη.

Στον ανακριτή απολογούνται σήμερα τα τέσσερα άτομα που συνελήφθησαν στην Πάτρα.

Ο εισαγγελέας κ. Κωνσταντινόπουλος απήγγειλε χθες τις κατηγορίες της
οπλοκατοχής, οπλοχρησίας και σύστασης συμμορίας κατά των συλληφθέντων Στυλ.
Δευτεραίου, 41 ετών, Γεωργ. Ξυπολιά, 38 ετών, Μιχαήλ Κοντόγιωργα, 37 ετών και
Στέφανου Τσονακίδη, 35 ετών, που κρατούνται στην Ασφάλεια.

Σύμφωνα με τα στοιχεία που έχουν προκύψει, ο οπλισμός ανήκει στον κακοποιό
Κωνσταντίνο Ανδρεάδη, που τον μετέφερε στην Πάτρα πριν από τρία χρόνια.

Ο Ανδρεάδης, τότε, όταν βρέθηκε στον «κλοιό» της Αστυνομίας, έφερε τα όπλα
στην Πάτρα και τα παρέδωσε στον εξάδελφο της τραγουδίστριας γυναίκας του,
Στέφανο Τσονακίδη, ο οποίος τα αποθήκευσε έξω από την Πάτρα, με συνεργάτες του
τους Δευτεραίο και Ξυπολιά.

Πριν από ένα μήνα τα μετέφεραν σε διαμέρισμα στο κέντρο της Πάτρας, όπου
τελικά βρέθηκαν από την Ασφάλεια.

Όπως τόνιζε χθες στα «ΝΕΑ» αξιωματικός της Αστυνομίας, «εξετάζονται όλες οι
εκδοχές για τη χρησιμοποίηση των όπλων στο παρελθόν σε ανεξιχνίαστες
δολοφονίες στην Αθήνα και στη Βόρεια Ελλάδα».

Το σίγουρο είναι ότι τα όπλα «άλλαξαν» χέρια και μεταφέρθηκαν στην Πάτρα από
τον Ανδρεάδη. Τότε αυτός διέφυγε στο εξωτερικό και τελικά συνελήφθη στην
Ολλανδία, για να καταλήξει στις ελληνικές φυλακές.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15837N151</ED>
<ID>
ID:205713

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N15&aa=1</URL></REF>


Article

<CATEGORY>vin06</CATEGORY>

 <H2>Θησαύρισε με απάνθρωπη κομπίνα
</H2>
ΜΕ ΤΟΝ πόνο και την αγωνία των συνανθρώπων του «έπαιζε» ο αδίστακτος απατεώνας
Γιώργος Νικ. Μαστορόπουλος, 41 χρόνων, καλλιτέχνης. Έπαιρνε τηλέφωνο
ηλικιωμένους και τους λαχτάριζε, λέγοντάς τους ότι κάποιο αγαπημένο τους
πρόσωπο έχει τραυματισθεί σοβαρά και ότι χρειάζεται επειγόντως εγχείρηση. Με
το τρόπο αυτό και εκμεταλλευόμενος τη σύγχυση και τον πανικό τους, τους
αποσπούσε μεγάλα χρηματικά ποσά, δήθεν για την πληρωμή των γιατρών.

Με την απάνθρωπη κομπίνα, που είχε στήσει εδώ και δύο χρόνια, ο απατεώνας είχε
«θησαυρίσει». Από τις μέχρι τώρα έρευνες της Αστυνομίας προκύπτει ότι είχε
εξαπατήσει περισσότερα από 30 άτομα, κυρίως ηλικιωμένους, και τους είχε
αποσπάσει πάνω από 200.000.000 δρχ.

Τα μεγάλα χρηματικά ποσά που έβγαζε από την «επιχείρηση» εκμετάλλευσης του
ανθρώπινου πόνου και της αγωνίας τα «επένδυε» σε μοτοσυκλέτες μεγάλου
κυβισμού. Στις τσέπες του όταν συνελήφθηκε βρέθηκαν τα κλειδιά 11
μοτοσυκλετών, τις οποίες είχε σταθμεύσει σε γκαράζ της οδού Αγησιλάου 6 στην Αθήνα.

Μια ηλικιωμένη γυναίκα, η Μαρία Σπ. Γαλανοπούλου, 71 χρόνων, κατάφερε να
«παγιδεύσει» τον δράστη και να βάλει τέλος στη δραστηριότητά του.

Χθες, στις 9.10 το πρωί, ο απατεώνας τηλεφώνησε στο σπίτι της Μαρίας
Γαλανοπούλου. Το τηλέφωνό της το είχε βρει στον κατάλογο. Χρησιμοποίησε τα
υποκριτικά του προσόντα και μιλώντας με γυναικεία φωνή προσποιήθηκε ότι ήταν η
νύφη της. «Ο αδελφός σου τραυματίσθηκε βαριά σε τροχαίο και νοσηλεύεται στο
ΚΑΤ. Πρέπει επειγόντως να κάνει εγχείρηση και χρειάζονται χρήματα για τον
γιατρό...», της είπε.

Ο απατεώνας κατάφερε προς στιγμή να πείσει την ηλικιωμένη. Η γυναίκα
πανικοβλήθηκε και μπροστά στον «κίνδυνο» που διέτρεχε ο αδελφός της δεν
λογάριασε τα χρήματα. Με την ψυχή στο στόμα έτρεξε στην τράπεζα για να κάνει
ανάληψη χρημάτων.

Κάτι, όμως, δεν της πήγαινε καλά με την «ιστορία» αυτή. Όταν πέρασε το αρχικό
σοκ που υπέστη, άρχισε να σκέφτεται πιο ψύχραιμα και αποφάσισε να ενημερώσει
την Αστυνομία για το τηλεφώνημα. Πήγε στην Αστυνομία και τα χρήματα που της
είχε ζητήσει ο δράστης προσημειώθηκαν.

Η ηλικιωμένη πήγε στο σημείο που της είχε υποδείξει ο δράστης, στην οδό
Βελβενδού 30, για να του παραδώσει τα χρήματα. Μόλις ο Μαστορόπουλος παρέλαβε
τα χρήματα, επενέβησαν αστυνομικοί της Ασφάλειας και τον συνέλαβαν. Στην
κατοχή του βρέθηκαν και κατασχέθηκαν 685.000 δρχ., που προήρχοντο από
παρόμοιες απάτες. Άλλα 27.000.000 δρχ. βρέθηκαν στο σπίτι του.

Η Αστυνομία εκτιμά ότι ο αριθμός των θυμάτων είναι πολύ μεγαλύτερος και
συνεχίζει τις έρευνες.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15837N152</ED>
<ID>
ID:205762

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N15&aa=2</URL></REF>


Article

<CATEGORY>vin06</CATEGORY>

 <H2>«Ταλαιπωρούμαστε με μυθεύματα»
</H2>
ΓΙΑ ΜΙΑ ακόμη φορά, η πρώην σύζυγος του τραγουδιστή Τόλη Βοσκόπουλου Τζούλια
Παπαδημητρίου βρέθηκε χθες στα Δικαστήρια της πρώην Σχολής Ευελπίδων.

Ενώπιον του Μονομελούς Πρωτοδικείου της Αθήνας επρόκειτο να συζητηθεί αγωγή
του Τόλη Βοσκόπουλου, με την οποία στρέφεται εναντίον της Τζούλιας
Παπαδημητρίου. Ο τραγουδιστής είναι υποχρεωμένος ­ σύμφωνα με προηγούμενη
δικαστική απόφαση που διέτασσε τη συντηρητική κατάσχεση της περιουσίας της
Τζούλιας Παπαδημητρίου μέχρι του ποσού του 1 δισεκατομμυρίου δραχμών ­ να
αποδείξει το ύψος των εισοδημάτων του, που ­ όπως ισχυρίζεται ­ διαχειριζόταν
την περίοδο εκείνη η πρώην σύζυγός του. Ωστόσο, στο δικαστήριο δεν εμφανίστηκε
χθες κανένας μάρτυρας να υποστηρίξει την αγωγή του Βοσκόπουλου και έτσι η
συζήτηση αναβλήθηκε για τις 29 Μαΐου. Βγαίνοντας από τη δικαστική αίθουσα, η
Τζούλια Παπαδημητρίου αναφερόμενη στην υπόθεση είπε πως «επί δυόμισι χρόνια η
ίδια και η οικογένειά της ταλαιπωρείται με μυθεύματα».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15837N153</ED>
<ID>
ID:205798

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N15&aa=3</URL></REF>


Article

<CATEGORY>vin06</CATEGORY>

 <H2>Κρεμάστηκε για να ξεφύγει από τα ναρκωτικά
</H2>
«ΣΥΓΓΝΩΜΗ, αλλά απελπίστηκα. Δεν αντέχω άλλο αυτή τη ζωή. Αν υπάρχουν άνθρωποι
που με αγαπούν ακόμη, μην ξεχάσουν τον γιο μου. Πατέρα μου, αδελφούλα μου,
συγγνώμη που κοντά σ' εμένα υποφέρατε κι εσείς. Σας παρακαλώ, μην ξεχάσετε τον
Ηλία». Αυτά ήταν τα τελευταία του λόγια. Γραμμένα πάνω σε μια χαρτοπετσέτα.
Λίγο πριν βάλει τέρμα στη ζωή του, για να ξεφύγει από την κατάρα των
ναρκωτικών που τον κυνηγούσε τα τελευταία 15 χρόνια. Ο 37χρονος τοξικομανής
Χρήστος Ευστρατίου δεν άντεξε άλλο. Τα ναρκωτικά διέλυσαν τη ζωή του και την
οικογένειά του. Χθες το πρωί, ο πατέρας του Ηλίας πήγε να τον επισκεφθεί στο
διαμέρισμα που έμενε μόνος του το τελευταίο διάστημα, στην οδό Κορίνθου 5, στη
Νίκαια. Όταν άνοιξε την πόρτα, δεν πίστευε στα μάτια του. Ο γιος του βρισκόταν
απαγχονισμένος στο σαλόνι του διαμερίσματός του! Δίπλα του βρήκε τη
χαρτοπετσέτα - σημείωμα. Ο Ηλίας είναι ο 12χρονος γιος του, που μένει με τη
μητέρα του στο Αγρίνιο. Αστυνομικοί, που ήξεραν τον Χρήστο Ευστρατίου, λένε
πως πολλές φορές είχε απασχολήσει το Αστυνομικό Τμήμα της Νίκαιας, αφού
αναγκαζόταν να κάνει κλοπές προκειμένου να εξασφαλίσει τη δόση του.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15837N154</ED>
<ID>
ID:205825

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N15&aa=4</URL></REF>


Article

<CATEGORY>vin06</CATEGORY>

 <H2>Αυξήθηκαν οι εισαγωγές στα Ψυχιατρεία
</H2>
ΔΡΑΜΑΤΙΚΗ ΑΥΞΗΣΗ, που φτάνει μέχρι το 46%, έχει εμφανίσει η εισαγωγή ασθενών
στα ψυχιατρικά τμήματα των νοσοκομείων, αλλά και τα ψυχιατρικά νοσοκομεία, την
τελευταία 4ετία. Η αύξηση αυτή, όπως διευκρίνισαν τα μέλη της οργανωτικής
επιτροπής του 2ου Πανελλήνιου Συνεδρίου Νέων Δομών Ψυχιατρικής Φροντίδας, που
πραγματοποιήθηκε αυτές τις μέρες στην Αθήνα, θα πρέπει να αποδοθεί σε
ορισμένους κοινωνικούς παράγοντες, όπως η επανεισαγωγή των ασθενών, δύο και
τρεις φορές τον ίδιο χρόνο, λόγω του μικρού χρόνου νοσηλείας τα τελευταία
χρόνια, η απουσία στήριξης από το οικογενειακό και κοινωνικό περιβάλλον και η
εύκολη, σήμερα, πρόσβαση των ασθενών στις νέες δομές της ψυχιατρικής. Κι αυτό
παρ' ότι, όπως έδειξε έρευνα ειδικών επιστημόνων, το 75% του γενικού πληθυσμού
δεν γνωρίζει ποιες είναι οι υπηρεσίες ψυχιατρικής φροντίδας.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15837N155</ED>
<ID>
ID:205841

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N15&aa=5</URL></REF>


Article

<CATEGORY>vin06</CATEGORY>

 <H5>ΠΑΡΕΜΒΑΣΗ ΕΚΠΡΟΣΩΠΩΝ ΤΟΥΣ ΓΙΑ ΤΗ ΝΕΑ ΠΕΙΘΑΡΧΙΚΗ ΔΙΩΞΗ ΤΩΝ ΕΠΤΑ * ΑΠΕΛΥΘΗ
ΠΡΩΤΟΔΙΚΗΣ ΓΙΑ ΑΝΕΠΑΡΚΕΙΑ </H5><H2>Ανάστατοι οι δικαστές
</H2>
Αναστάτωση στο δικαστικό σώμα προκαλεί η νέα ομαδική πειθαρχική δίωξη δικαστών
για την παραγραφή αδικημάτων εμπορίας ναρκωτικών, ενώ την ίδια στιγμή από την
Πειθαρχική Ολομέλεια του Αρείου Πάγου απολύεται οριστικά πρωτοδίκης για
υπηρεσιακή ανεπάρκεια.Ο ΠΡΟΕΔΡΟΣ της Ένωσης Δικαστών και Εισαγγελέων (ΕΔΕ),
αρεοπαγίτης Κων. Λυμπερόπουλος, ανέφερε χθες ότι τόσο ο εφέτης Δημ. Γυφτάκης
όσο και οι άλλοι 7 ανώτεροι δικαστικοί που διώχθηκαν για την επίμαχη παραγραφή
αναμείχθηκαν στην υπόθεση λόγω της ιδιότητάς τους, αφού οι δικαστές
αποφασίζουν την προφυλάκιση ή την αποφυλάκιση κατηγορουμένων. Ιδιαίτερα
καυστικός για τις διώξεις υπήρξε ο σύμβουλος της ΕΔΕ εφέτης Ευτ.
Παλαιοκαστρίτης, ο οποίος έκανε λόγο για «εξιλαστήρια θύματα». «Το πρόβλημα ­
πρόσθεσε ­ δεν μπορεί να αντιμετωπισθεί με πειθαρχικές διώξεις εναντίον των
δικαστικών λειτουργών που δεν έκαναν τίποτε άλλο παρά να δώσουν βάση σε
πιστοποιητικά κρατικών νοσοκομείων και να εφαρμόσουν τον νόμο». Πάντως, ο
πρόεδρος της ΕΔΕ σημείωσε ότι «ο δικαστής οφείλει να προσέχει» και ότι η
συγκεκριμένη υπόθεση με τις 14 αναβολές ήταν μια «ακραία περίπτωση». Τόνισε,
δε, ότι στα τριμελή εφετεία οι αναβολές είναι αρκετές, λόγω του όγκου των
υποθέσεων. «Ορίζονται 25 υποθέσεις και ο δικαστής δεν μπορεί να δικάσει
περισσότερες από 4-5», κατέληξε.

* Στο μεταξύ, η Πειθαρχική Ολομέλεια του Αρείου Πάγου προχώρησε χθες στην
οριστική απόλυση από το δικαστικό σώμα της πρωτοδίκου Αθήνας Βασιλικής Γκιόκα,
με το αιτιολογικό της υπηρεσιακής ανεπάρκειας. Σύμφωνα με το κατηγορητήριο,
στα χέρια της πρωτοδίκου εκκρεμούσαν περισσότερες από 250 υποθέσεις, ενώ
καθυστερούσε την έκδοση απόφασης ακόμη και για υποθέσεις που είχαν εκδικασθεί
προ τριετίας. Η ίδια επικαλέστηκε σοβαρά προσωπικά και οικογενειακά
προβλήματα, αλλά οι δικαιολογίες της δεν έγιναν δεκτές. Για την Γκιόκα, ο
εισαγγελέας του Αρείου Πάγου Παν. Δημόπουλος είχε εισηγηθεί να μην απολυθεί,
αλλά να μετατεθεί σε επαρχιακό δικαστήριο.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15837N171</ED>
<ID>
ID:205714

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N17&aa=1</URL></REF>


Article

<CATEGORY>vin06</CATEGORY>

 <H2>Η αλήθεια για τη Δικαιοσύνη
</H2>
<AUTHOR>ΚΩΝΣΤΑΝΤΙΝΟΥ ΦΡΑΓΚΟΥ</AUTHOR>

ΑΠΟ ΤΟ 1975, που έγινα δικαστής, συνέχεια ακούω από δικαστές, δικηγόρους,
πολίτες, αρμοδίους και ΜΜΕ ότι η Δικαιοσύνη νοσεί. Από την εκάστοτε διοίκηση
της Δικαιοσύνης παίρνουμε τακτικά εγκυκλίους για ορθότερη και ταχύτερη απονομή
της δικαιοσύνης. Οι δικαστές όσο ανεβαίνουμε σε βαθμούς και ηλικία εργαζόμαστε
περισσότερο. Δεν αγοράζουμε νέους κώδικες, γιατί τροποποιούνται 2-3 φορές τον
χρόνο. Στα ποινικά δικαστήρια ανεβαίνουμε με ένα μεγάλο αριθμό υποθέσεων και
προσπαθούμε μάταια να πιέσουμε μάρτυρες, κατηγόρους και τη διαδικασία, αλλά
πολλές δεν τις προλαβαίνουμε και αναβάλλονται.

Στις αστικές δίκες χρεωνόμαστε όσες συζητηθούν χωρίς όριο, 20 έως 40 τον μήνα
και τους φακέλους, σε μεγάλα δέματα, σαν αχθοφόροι, τους παίρνουμε στα σπίτια
μας, που εκεί πρέπει να βρούμε γραφείο, βιβλία, χρόνο και ησυχία, ανάμεσα στα
οικογενειακά μας προβλήματα, για να μελετήσουμε τις υποθέσεις, εργαζόμενοι
εξοντωτικά, μέρα νύχτα και αργίες. Όμως, όσο ευσυνείδητοι και εργατικοί να
είμαστε, πότε θα μελετήσουμε τόσες δικογραφίες, πότε θα μελετήσουμε θεωρία και
νομολογία και πώς θα βγάλουμε γρήγορη και σωστή απόφαση; Για να υπάρξει
ταχύτερη και ορθότερη απονομή δικαιοσύνης χρειάζονται βαθιές τομές και
γενναίες θεσμικές αλλαγές. Η νέα διοίκηση του υπουργείου Δικαιοσύνης υπό τους
δικηγόρους κ.κ. Γιαννόπουλο και Νταϊλιάνα, διαθέτει γνώσεις, πείρα και τόλμη
και οι δικαστές περιμένουν άμεσες λύσεις.

ΠΡΟΤΑΣΕΙΣ

Ορισμένα από τα μέτρα που θα μπορούσε να ληφθούν είναι και τα παρακάτω:

1 Κατάργηση των Ειρηνοδικείων και των Πταισματοδικείων της χώρας. Ενοποίηση
του κλάδου των Ειρηνοδικών και Πταισματοδικών στους δικαστές και εισαγγελείς
αντίστοιχα της χώρας, ώστε να μην έχουμε δικαστές δύο κατηγοριών. Κατάργηση
των πταισμάτων, που τις περισσότερες φορές παραγράφονται, ως ποινικών
αδικημάτων και μετατροπή αυτών, όπως και όλων των παραβάσεων του ΚΟΚ, σε
διοικητικές παραβάσεις, που θα επισύρουν στους παραβάτες μόνο διοικητικά
χρηματικά πρόστιμα. Η προανάκριση να γίνεται μόνο από εισαγγελείς (εξ
Ειρηνοδικών - Πταισματοδικών) και Ειδικούς Ανακριτικούς Υπαλλήλους,
συνεπικουρούμενους από Δικαστική Αστυνομία, που πρέπει το συντομότερο να ιδρυθεί.

2 Αποποινικοποίηση πολλών αδικημάτων που σήμερα δεν έχουν πλέον κοινωνική απαξία.

3 Περιορισμός των ενδίκων μέσων. Αύξηση του ορίου εκκλητού των δικαστικών
αποφάσεων, σε 500.000 δρχ. για τις αστικές διαφορές και σε φυλάκιση 3 μηνών
των αποφάσεων του Μονομελούς Πλημμελειοδικείου και 6 μηνών του Τριμελούς Πλημμελειοδικείου.

4 Κατάργηση της προδικαστικής αποφάσεως του Πολυμελούς Πρωτοδικείου και των
διεξαγωγών εμμαρτύρων αποδείξεων ενώπιον εισηγητή δικαστή, που κρατούν 2-5
χρόνια και έχουν αποτύχει ως τρόπος και μέσον αποδείξεως.

5 Καθιέρωση ορίου στις αναβολές της ποινικής δίκης και στον αριθμό των μαρτύρων.

6 Καθιέρωση Μονομελούς Εφετείου, που θα εκδικάζει εφέσεις κατά αποφάσεων του
Μονομελούς Πρωτοδικείου των ειδικών διαδικασιών.

7 Θεσμοθέτηση συστήματος για να γίνονται από το ΑΔΣ του Αρείου Πάγου οι
δικαστικές μεταβολές τον μήνα Μάιο, ώστε με την έναρξη του δικαστικού έτους,
στις 16 Σεπτεμβρίου, όλοι οι δικαστικοί να είναι στις θέσεις τους.

8 Κατάργηση της Σχολής Δικαστών και μετατροπή αυτής σε Κέντρο Επιμόρφωσης όλων
των δικαστικών και των νέων και άμεση διενέργεια διαγωνισμού δικαστών και εισαγγελέων.

9 Καθιέρωση εθελουσίας εξόδου, με παροχή πλασματικών συντάξιμων χρόνων και
ταυτόχρονα υπολογισμό του χρόνου δικηγορίας, ώστε να δοθεί η δυνατότητα
αποχώρησης κάποιων συναδέλφων δικαστικών, που είναι μεγάλης ηλικίας ή έχουν
προβλήματα υγείας και ανεπάρκειας και προαγωγή των Πρωτοδικών με μόνη τη
συμπλήρωση 12 ετών χρόνου υπηρεσίας.

10 Ίδρυση δύο νέων Πρωτοδικείων στην Αττική, του Πρωτοδικείου Ανατολικής
Αττικής, με έδρα την Παλλήνη, και του Πρωτοδικείου Δυτικής Αττικής, με έδρα το
Αιγάλεω ή το Περιστέρι, για αποσυμφόρηση του κεντρικού Πρωτοδικείου Αθηνών,
στο οποίο προσέρχονται καθημερινά περί τους 50.000 πολίτες και που σήμερα έχει
περίπου 400 δικαστές, 100 εισαγγελείς και είναι ουτοπία 
να περιμένει κανείς να οργανωθεί και να διοικηθεί, ώστε να αποδώσει σωστά στην
αποστολή του.

11 Άμεση ψήφιση του Δικαστικού Μισθολογίου, που έχει υποσχεθεί από το 1994,
ώστε οι δικαστές να έχουν αξιοπρεπή διαβίωση, να μην προσφεύγουν σε άσκηση
αγωγών, αλλά και να προσελκυσθούν περισσότεροι νέοι δικηγόροι και να γίνει
καλύτερη ποιοτικά επιλογή και άνοδος του επιπέδου των δικαστών.

Ο Κωνσταντίνος Φράγκος είναι Εφέτης, μέλος του Δ.Σ. της
Ένωσης Δικαστών και Εισαγγελέων, αναπληρωτής πρόεδρος του
Τριμελούς Συμβουλίου Διοίκησης του Πρωτοδικείου Αθηνών.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15837N172</ED>
<ID>
ID:205763

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N17&aa=2</URL></REF>


Article

<CATEGORY>vin06</CATEGORY>

 <H2>Τον έσωσε το.... τρακάρισμα
</H2>
ΑΠΟ ΕΝΑ τρακάρισμα κρίθηκε η ζωή του 52χρονου οδηγού ταξί Σπύρου Ι.
Μιχόπουλου, που έπεσε θύμα ληστείας από τρεις αδίστακτους κακοποιούς, οι
οποίοι τον έκλεισαν στο πορτμπαγκάζ του ταξί του.

Η «κούρσα τρόμου» για τον 52χρονο Σπύρο Ι. Μιχόπουλο, οδηγό του Ζ-3872 ταξί,
άρχισε χθες στις 4.30 τα ξημερώματα, όταν από την πλατεία Ασπροπύργου παρέλαβε
ως πελάτες τρεις νεαρούς, μάλλον Αλβανούς.

Οι δράστες τον παρέσυραν στη θέση «Μαύρη Ώρα» Ασπροπύργου, όπου και του
επιτέθηκαν. Τον χτύπησαν με γροθιές στο πρόσωπο, τον έσυραν στο πίσω μέρος του
αυτοκινήτου και τον κλείδωσαν στο πορτμπαγκάζ.

Στη συνέχεια ένας από τους δράστες κάθισε στη θέση του οδηγού και έβαλε μπρος
τη μηχανή. Όμως, φαίνεται πως χρειαζόταν μαθήματα οδήγησης... Σε απόσταση
μισού χιλιόμετρου έριξε το αυτοκίνητο σε μανδρότοιχο και του προκάλεσε μεγάλες
ζημίες. Οι δράστες αναγκάσθηκαν να εγκαταλείψουν το ταξί. Η σύγκρουση απέβη
σωτήρια για τον οδηγό ταξί. Οι δράστες ξεκλείδωσαν το πορτμπαγκάζ,
απελευθέρωσαν τον οδηγό του και, αφού του άρπαξαν 3.000 δρχ., έφυγαν τρέχοντας.

Ο οδηγός ταξί, που έπαθε νευρικό κλονισμό, μεταφέρθηκε στο Νοσοκομείο
Ευαγγελισμός και μετά τις πρώτες βοήθειες αποχώρησε.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15837N173</ED>
<ID>
ID:205799

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N17&aa=3</URL></REF>


Article

<CATEGORY>vin06</CATEGORY>

 <H5>ΠΡΟΒΛΗΜΑ ΑΠΟ 15 ΒΟΥΛΕΥΤΕΣ ΤΟΥ ΠΑΣΟΚ ΚΑΙ ΠΟΛΙΤΙΚΟ ΠΑΙΧΝΙΔΙ ΑΠΟ ΤΗ Ν.Δ. *
ΑΠΕΣΥΡΕ Ο ΥΠΟΥΡΓΟΣ ΕΣΩΤΕΡΙΚΩΝ ΤΗΝ ΤΡΟΠΟΛΟΓΙΑ ΠΟΥ ΜΟΝΙΜΟΠΟΙΟΥΣΕ ΤΟΥΣ 100
ΣΥΜΒΑΣΙΟΥΧΟΥΣ ΕΡΓΑΤΕΣ ΚΑΘΑΡΙΟΤΗΤΑΣ
</H5><H5>Η θερμοκρασία ανεβάζει τους κινδύνους για την υγεία στο Λεκανοπέδιο
</H5><H2>Αδιέξοδο και στη Βουλή για τα σκουπίδια </H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Το πρόβλημα με τα σκουπίδια δεν λύθηκε χθες στη Βουλή, παρά το ότι υπήρχε
τροπολογία του υπουργείου Εσωτερικών που προέβλεπε τη μονιμοποίηση των
απεργούντων οδοκαθαριστών. Η τροπολογία αποσύρθηκε όταν αντιμετώπισε την
έντονη αντίδραση βουλευτών του ΠΑΣΟΚ και το παιχνίδι της Ν.Δ. για την ψηφοφορία.

Η ΕΠΕΙΣΟΔΙΑΚΗ, πάντως, συζήτηση έφερε άλλον έναν πονοκέφαλο στην κυβέρνηση,
λίγες ημέρες μετά τις διαρροές κατά την ψηφοφορία για το καζίνο του Φλοίσβου,
όταν 15 βουλευτές του ΠΑΣΟΚ συνέταξαν αίτηση για ονομαστική ψηφοφορία.

Το πρόβλημα στο ΠΑΣΟΚ αξιοποίησε η Ν.Δ. Άλλαξε γραμμή πλεύσης την τελευταία
στιγμή, για να πολλαπλασιάσει τους κραδασμούς στην πλειοψηφία, με τη δήλωση
ότι οι βουλευτές της δεν θα ψηφίσουν υπέρ αλλά θα πουν «παρών» στην ψηφοφορία
για την τροπολογία η οποία αφορά σε μονιμοποιήσεις εκτάκτων υπαλλήλων των ΟΤΑ
(και στους απεργούντες στις υπηρεσίες καθαριότητας δήμων της Αττικής).

Η τροπολογία τελικώς, ύστερα από τις πολλές αντιδράσεις που υπήρξαν,
αποσύρθηκε, χωρίς να βρεθεί λύση για τους απεργούντες οδοκαθαριστές οι οποίοι
και συνεχίζουν τις κινητοποιήσεις τους, ενώ το γεγονός να συντάξουν αίτηση για
ονομαστική ψηφοφορία βουλευτές του κυβερνώντος κόμματος συμβαίνει πρώτη φορά
από τη μεταπολίτευση.

Οι διαφωνούντες, πριν προωθήσουν την αίτησή τους για ονομαστική ψηφοφορία,
είχαν προειδοποιήσει τον υπουργό Εσωτερικών και Δημόσιας Διοίκησης Αλέκο
Παπαδόπουλο να αποσύρει την τροπολογία γιατί μ' αυτήν, όπως είπαν,
«κουρελιάζεται ο αξιοκρατικός νόμος 2190» και «νομιμοποιείται το ρουσφέτι
στους διορισμούς».

Το κείμενο με τις 15 υπογραφές παρέλαβε από τον βουλευτή του ΠΑΣΟΚ και πρώτο
υπογράφοντα την αίτηση Γιάννη Τσακλίδη ο πρόεδρος της Βουλής Απόστολος
Κακλαμάνης, αλλά αυτό δεν διαβάστηκε και δεν κατατέθηκε τελικώς στα πρακτικά.

Την ώρα μάλιστα που ο κ. Τσακλίδης ­ πριν πάει στο προεδρείο για να δώσει το
κείμενο ­ άρχισε να αναφέρεται στην αίτηση των «15», «έκλεισε» το μικρόφωνό
του κι έτσι δεν ακούστηκε η συνέχεια, ότι δηλαδή θα αναγκάζονταν να ζητήσουν
την ονομαστική ψηφοφορία. (Αργότερα ο ίδιος ο βουλευτής είπε στα «ΝΕΑ» ότι
«κατά λάθος έκλεισε το μικρόφωνο αυτός και όχι το προεδρείο).

Ο πρόεδρος της Βουλής, πάντως, ο οποίος είχε αντιληφθεί από νωρίς ότι υπήρχε
πρόβλημα στην πλειοψηφία και είχε προσπαθήσει με παρεμβάσεις του από την έδρα
να το κάνει κατανοητό στην κυβέρνηση, ζήτησε από το Σώμα πεντάλεπτη διακοπή, η
οποία κράτησε τελικώς λόγω των συνεχών διαβουλεύσεων μισή ώρα, με σκοπό να
βρεθεί μια συμβιβαστική φόρμουλα ανάμεσα σε όλες τις πτέρυγες της Βουλής.

Αμέσως μόλις διακόπηκε η συνεδρίαση, κι ενώ είχε ασκηθεί δριμύτατη κριτική από
βουλευτές του κυβερνώντος κόμματος ­ ο κ. Τσακλίδης απείλησε ότι αν δεν
αποσυρθεί η τροπολογία θα παραιτηθεί από βουλευτής ­ ο γραμματέας της
Κοινοβουλευτικής Ομάδας Παρασκευάς Φουντάς έσπευσε ανήσυχος στο πρωθυπουργικό γραφείο.

Σε συνεννοήσεις που έγιναν εκεί, κατέληξαν στην άποψη ότι η όλη τροπολογία που
αφορά στους υπαλλήλους καθαριότητας, νεκροταφείων και συντήρησης του πρασίνου
θα έπρεπε να αποσυρθεί και να συζητηθεί στην Εθνική Διακομματική Επιτροπή η
οποία θα συνεδριάσει την ερχόμενη Τετάρτη.

Όταν, όμως, στην Ολομέλεια εκφράσθηκε η θέση αυτή, διατυπώθηκαν νέες διαφωνίες
και τελικώς το θέμα θα έλθει στην Επιτροπή την ερχόμενη Δευτέρα αντί της Τετάρτης.

Οι βουλευτές του ΠΑΣΟΚ που διαφώνησαν χθες ανήκουν σε όλες τις τάσεις του
κόμματος. Οι περισσότεροι ωστόσο που υπέγραψαν την αίτηση για ονομαστική
ψηφοφορία είχαν υπογράψει και το κείμενο των «32». (Το κείμενο υπέγραψαν: Γ.
Τσακλίδης, Νόρα Κατσέλη, Γ. Κωνσταντινίδης, Γ. Καψής ­ είχε ζητήσει να
διευρυνθεί η τροπολογία και να μην ισχύσουν δύο μέτρα και δύο σταθμά στις
προσλήψεις ­ Δ. Κουτσόγιωργας, Π. Οικονόμου, Γ. Αδαμόπουλος, Δ. Σαρρής, Π.
Κατσιλιέρης, Π. Λαμπαδάρης, Μ. Στρατάκης, Ν. Ακριτίδης, Η. Βλαχόπουλος, Α. Χρυσανθακόπουλος).

Νωρίτερα, κι ενώ σε άλλη ονομαστική ψηφοφορία για το νομοσχέδιο για τη
Νομαρχιακή Αυτοδιοίκηση είχαν ψηφίσει υπέρ του νομοσχεδίου 127 βουλευτές και
κατά 111 βουλευτές, η κριτική των βουλευτών του ΠΑΣΟΚ για την τροπολογία που
προέβλεπε τη μονιμοποίηση υπαλλήλων στους ΟΤΑ ήταν σκληρή.

«Πάμε να τα μπαλώσουμε με απαράδεκτες μεθοδεύσεις... Και δημιουργούμε δύο
ομάδες εργαζομένων», τόνισε ο κ. Αν. Πεπονής, ο οποίος και ζήτησε να αποσυρθεί
η τροπολογία.

«Επιτέλους ας πούμε ένα όχι. Εγώ θα παραιτηθώ από βουλευτής αν δεν αλλάξει»,
τόνισε ο κ. Γ. Τσακλίδης. Ο κ. Δ. Κουτσόγιωργας επεσήμανε: «Μας προσβάλλει
όλους μας αυτό που πάει να γίνει».

«Είναι δυνατόν να καλύψουμε ως Βουλή παρανομίες που έχουν κάνει οι δήμοι και
μάλιστα μέσα σε προεκλογική περίοδο;», αναρωτήθηκε ο κ. Ν. Ακριτίδης. Και ο κ.
Η. Βλαχόπουλος δήλωσε: «Είναι απαράδεκτο αυτό που γίνεται, να γκρεμίζουμε
εμείς το νόμο Πεπονή».

«Τι είναι αυτό που συμβαίνει... Να αφήνουν εκτός διορισμού όσους πέτυχαν σε
διαγωνισμό και να διορίζονται άλλοι από το παράθυρο;», ρώτησε ο κ. Αλ. Χρυσανθακόπουλος.

«Να πάρετε εδώ και τώρα την τροπολογία», ζήτησε σε έντονο ύφος ο κ. Ντ. Βρεττός.

Η αντίδραση ­ παρά τις προσπάθειες του υπουργού Εσωτερικών και Δημόσιας
Διοίκησης Αλέκου Παπαδόπουλου να εκφράσει όλες τις τάσεις με τη σύνθετη
τροπολογία που έφερε ­ ήταν καθολική στο ΠΑΣΟΚ.

Τότε, στη Ν.Δ., που διαπίστωσαν το πρόβλημα που είχε δημιουργηθεί στο ΠΑΣΟΚ,
οι κ.κ. Δ. Σιούφας και Πρ. Παυλόπουλος με τις ομιλίες τους άλλαξαν τη γραμμή
πλεύσης του κόμματος, κι ενώ αρχικώς είχαν ζητήσει ουσιαστικά να διορισθούν κι
άλλοι εκτός από αυτούς που προέβλεπε η τροπολογία, την οποία και θα ψήφιζαν,
είπαν ότι οι βουλευτές τους θα δηλώσουν «παρών» κατά την ψηφοφορία. 
Πέτυχαν έτσι να σμικρύνουν καθοριστικά το μέτωπο των βουλευτών που θα στήριζαν
την τροπολογία, η οποία και θα καταψηφιζόταν στην ψηφοφορία.

Στο μεταξύ, ο κοινοβουλευτικός εκπρόσωπος του ΚΚΕ Δημήτρης Κωστόπουλος
κατηγόρησε την κυβέρνηση ότι κάνει διακρίσεις στις προσλήψεις και τελικώς
αφήνει απ' έξω χιλιάδες εργαζομένους οι οποίοι για χρόνια δούλευαν στους ΟΤΑ.
Μάλιστα, όταν ο κ. Κακλαμάνης ζήτησε πεντάλεπτη διακοπή, οι βουλευτές του ΚΚΕ
έκαναν λόγο για «στημένο παιχνίδι εις βάρος των εργαζομένων» και δήλωναν ότι
δεν θα ψηφίσουν.

Αντιθέτως, ο κοινοβουλευτικός εκπρόσωπος του Συνασπισμού Φώτης Κουβέλης, παρά
τις διαφωνίες του, είπε ότι θα ψηφίσει την τροπολογία διότι οι εργαζόμενοι δεν
φταίνε σε τίποτα. 
Η κ. Μαρία Δαμανάκη, η οποία είχε μιλήσει νωρίτερα σε άλλο μήκος κύματος από
τον κ. Κουβέλη, είχε καταγγείλει ότι στο Δήμο της Αθήνας γίνονται προσλήψεις
από το παράθυρο και ότι τώρα με την τροπολογία πάνε να νομιμοποιήσουν τα αυθαίρετα.

Ο πρόεδρος του ΔΗΚΚΙ Δημήτρης Τσοβόλας διαφώνησε με την όλη πολιτική της
κυβέρνησης, τονίζοντας ότι αντί να εφαρμόζεται ο νόμος 2190, τελικώς
καταργείται στην πράξη και κουρελιάζονται όλα. Δήλωσε ωστόσο ότι θα ψηφίσει
την τροπολογία γιατί δεν φταίνε οι ελάχιστοι έστω εργαζόμενοι της καθαριότητας
που προβλέπει τη νομιμοποίησή τους η τροπολογία.

ΣΕ ΑΠΕΡΑΝΤΗ χωματερή κινδυνεύει να μεταβληθεί πλέον ολόκληρη η Αττική, ενώ
απειλείται σοβαρά η υγεία των κατοίκων της από τα «βουνά» των σκουπιδιών που
έχουν σχηματιστεί στους δρόμους, λόγω της πολυήμερης απεργίας των εργαζομένων
στον Ενιαίο Σύνδεσμο Δήμων και Κοινοτήτων του Νομού Αττικής (ΕΣΔΚΝΑ).

Το αίτημά τους για μονιμοποίηση 100 εποχικών συναδέλφων τους που απασχολούνται
σε έργα αυτεπιστασίας (στη χωματερή των Άνω Λιοσίων, στους σταθμούς
μεταφόρτωσης απορριμμάτων και στο πρόγραμμα ανακύκλωσης), «σκόνταψε» χτες στη
Βουλή ­ δεν ψηφίστηκε η σχετική τροπολογία ­ και οι εργαζόμενοι στον ΕΣΔΚΝΑ
απειλούν τώρα με κλιμάκωση των απεργιακών κινητοποιήσεών τους.

Σε γενική συνέλευση που θα έχουν σήμερα το μεσημέρι στον χώρο της χωματερής
των Άνω Λιοσίων, οι εργαζόμενοι στον ΕΣΔΚΝΑ αναμένεται να συζητήσουν το θέμα
της παράτασης των απεργιακών κινητοποιήσεών τους. Κι αυτό γιατί, όπως
υποστηρίζει ο πρόεδρος του συλλόγου τους, κ. Γεώργιος Χάρδας, «από τις
χτεσινές εξελίξεις στη Βουλή, προέκυψε ότι το αίτημα για μονιμοποίηση των 100
συναδέλφων μας, μάλλον παραπέμπεται στις καλένδες».

Όπως ο ίδιος εξηγεί, «ο αγώνας 
γίνεται για τη μονιμοποίηση 100 συμβασιούχων εργατών, οι οποίοι μαζί με άλλους
125 μονίμους υπαλλήλους εδώ και πολύ καιρό φέρουν σε πέρας το δύσκολο έργο της
διαχείρισης των απορριμμάτων της Αττικής στη χωματερή, στους σταθμούς
μεταφόρτωσης και την ανακύκλωση». Είναι οι ίδιοι που παραλαμβάνουν και τα
επικίνδυνα νοσοκομειακά απορρίμματα.

«Οι περισσότεροι από τους 100 εποχικούς εργάτες, απασχολούνται στις ίδιες
θέσεις πάνω από τρία χρόνια», λέει ο κ. Χάρδας και συμπληρώνει: «Παρ' ότι
καλύπτουν πάγιες ανάγκες, εξακολουθούν να παραμένουν "όμηροι" των συμβάσεων
ορισμένου χρόνου».

Σημειώνεται ότι η απεργία των εργαζομένων στον ΕΣΔΚΝΑ ξεκίνησε τα ξημερώματα
της περασμένης Κυριακής, με το κλείσιμο της χωματερής των Άνω Λιοσίων και των
σταθμών μεταφόρτωσης απορριμμάτων.

Τα σκουπίδια που έχουν συγκεντρωθεί μέχρι τώρα στους δρόμους της Αθήνας και
των άλλων δήμων του Λεκανοπεδίου υπολογίζεται ότι ξεπερνούν τους 7.500 τόνους.
Την ίδια στιγμή, η θερμοκρασία στην Αθήνα σύμφωνα με την Εθνική Μετεωρολογική
Υπηρεσία ξεπερνά τους 30 βαθμούς και αν η απεργία των εργαζομένων του ΕΣΔΚΝΑ
συνεχιστεί, η κατάσταση για τους κατοίκους του Λεκανοπεδίου θα λάβει
δραματικές διαστάσεις.

Ήδη σε ορισμένες πυκνοκατοικημένες περιοχές της Αθήνας, η συμβίωση με τα
απορρίμματα είναι πολύ δύσκολη. Τα «βουνά» των σκουπιδιών στο κέντρο της
Αθήνας, στην Κυψέλη, στα Πατήσια και στο Παγκράτι έξω από τα υπόγεια, τις
εισόδους και τα μπαλκόνια των πολυκατοικιών, έχουν κάνει τη ζωή των κατοίκων
της πρωτεύουσας αφόρητη. Σύμφωνα με τους ειδικούς, λόγω της αλλοίωσης των
απορριμμάτων από την πολυήμερη παραμονή τους στους δρόμους και την έκθεσή τους
σε υψηλή θερμοκρασία, οι κίνδυνοι για τη δημόσια υγεία προβάλλουν άμεσα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15837N181</ED>
<ID>
ID:205715

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N18&aa=1</URL></REF>


Article

<CATEGORY>vin06</CATEGORY>

 <H2>Πιο πράσινο μέλλον με καθαρά αυτοκίνητα
</H2>
<AUTHOR>ΠΕΤΡΟΣ ΠΙΤΣΙΝΗΣ</AUTHOR>

ΕΓΙΝΑΝ χθες το βράδυ τα επίσημα εγκαίνια του 1ου Ευρωπαϊκού Συνεδρίου Καθαρών
Αυτοκινήτων, που πραγματοποιείται στην Πολυτεχνειούπολη του Ζωγράφου, από τον
υπουργό ΠΕΧΩΔΕ κ. Λαλιώτη. Ο υπουργός δήλωσε τη θέληση της ελληνικής πολιτείας
να είναι ενεργά παρούσα στο παγκόσμιο κάλεσμα για καθαρότερη ατμόσφαιρα και
ανετότερες μεταφορές στις μεγαλουπόλεις. Μάλιστα εξέφρασε την ευχή να
μετεξελιχθεί η συγκεκριμένη πρωτοβουλία σε θεσμό και να καθιερωθεί η διεξαγωγή
ενός τέτοιου συνεδρίου στην Ελλάδα.

Στο πλαίσιο των τετραήμερων εκδηλώσεων που θα λήξουν την Κυριακή, θα
ανταλλάξουν απόψεις για τα προβλήματα και τις προοπτικές της τεχνολογίας
κατασκευής αυτοκινήτων μηδενικής ή σχεδόν μηδενικής ρύπανσης περίπου 100
ειδικοί επιστήμονες και ερευνητές απ' όλο τον κόσμο. Η επιλογή της Αθήνας ως
πρωτεύουσας της αντιρρυπαντικής τεχνολογίας δεν έγινε τυχαία, καθώς είναι
γνωστό ότι διαθέτει ιδιαίτερα επιβαρυμένη ατμόσφαιρα. Άλλωστε το συνέδριο,
σύμφωνα με τον πρύτανη του Εθνικού Μετσόβιου Πολυτεχνείου κ. Μαρκάτο, δεν
πρέπει να περιοριστεί σε θεωρητικολογίες, αλλά να δώσει το έναυσμα και για
πρακτικές λύσεις, όπως ­ για παράδειγμα ­ τη χρήση του ηλεκτρικού αυτοκινήτου
αρχικά από τις κυβερνητικές υπηρεσίες και τις ΔΕΚΟ στο κέντρο της Αθήνας, από
δήμους με τη μορφή των μικρών λεωφορείων, και τελικά από ιδιώτες.

Και αυτό παρ' όλο ότι τα ηλεκτροκίνητα μοντέλα υστερούν ακόμη αισθητά έναντι
των αντίστοιχων αυτοκινήτων με κινητήρες εσωτερικής καύσης. Άλλωστε, η εξέλιξη
που σημειώθηκε στον τομέα της τεχνολογίας των καθαρών αυτοκινήτων είναι μεγάλη
και καθρεφτίζεται στην έκθεση που λειτουργεί δίπλα στην αίθουσα που
πραγματοποιείται το συνέδριο. Εκεί υπάρχουν οι δυνατότητες να δεις, δίπλα σε
πρωτότυπα, ηλεκτροκίνητα αυτοκίνητα ή μοντέλα που κινούνται και με φυσικό
αέριο, τα οποία ήδη διατίθενται στις ξένες αγορές αυτοκινήτου. Οι ώρες
λειτουργίας της έκθεσης, που θα διαρκέσει μέχρι και το Σάββατο, είναι 9 το
πρωί ως τη 1 το μεσημέρι και από τις 5 το απόγευμα ως τις 9 το βράδυ.

Οι εκδηλώσεις θα κλείσουν την Κυριακή το πρωί, οπότε θα δοθεί στις 11.30 π.μ.
η εκκίνηση του 1ου Ελληνικού Οικολογικού Ράλι στον περιφερειακό δρόμο της
Πολυτεχνειούπολης. Θα λάβουν μέρος τα μοντέλα της έκθεσης και ανεξάρτητα από
την έκβαση, πρώτος νικητής θα ανακηρυχθεί σίγουρα το... περιβάλλον.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15837N182</ED>
<ID>
ID:205764

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N18&aa=2</URL></REF>


Article

<CATEGORY>vin06</CATEGORY>

 <H2>Ζητεί απόδοση ευθυνών για την αύξηση των τροχαίων
</H2>
ΤΑ ΣΤΟΙΧΕΙΑ του πορίσματος της διακομματικής Κοινοβουλευτικής Επιτροπής για
την αύξηση των τροχαίων ατυχημάτων τα τελευταία χρόνια στη χώρα μας,
επικαλείται σε μηνυτήρια αναφορά της, που κατέθεσε στην Εισαγγελία Πρωτοδικών
της Αθήνας, η βουλευτής του ΠΑΣΟΚ κ. Ελένη Ανουσάκη.

Σύμφωνα με τα στοιχεία αυτά, κάθε χρόνο στη χώρα μας περίπου 2.000 άνθρωποι
χάνουν τη ζωή τους σε τροχαία, ενώ άλλοι 32.000 τραυματίζονται. Είναι
ενδεικτικό πως την τελευταία δεκαπενταετία τα τροχαία μειώνονται σε όλες τις
ευρωπαϊκές χώρες με μόνη εξαίρεση στον κανόνα αυτό την Ελλάδα. Και αναφέρεται
χαρακτηριστικά πως το χρονικό διάστημα 1989-1995 στη χώρα μας το ποσοστό των
θανάτων σε τροχαία αυξήθηκε κατά 61%, ενώ στην Ευρώπη μειώθηκε κατά 32%.

Με τη μηνυτήρια αναφορά της, την οποία παρέλαβε και μελετά ο εισαγγελέας
Πρωτοδικών κ. Κων. Παρασκευαΐδης, η κ. Ανουσάκη ζητεί από τη Δικαιοσύνη να
κινήσει κάθε προβλεπόμενη από τον νόμο διαδικασία κατά παντός υπευθύνου
σχετικά με το σοβαρό θέμα της συνεχούς αύξησης των τροχαίων ατυχημάτων στη
χώρα μας.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15837N183</ED>
<ID>
ID:205800

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N18&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ </H2><H2>Υπάρχουν ευθύνες σε όλους
</H2>
<AUTHOR>ΝΙΚΟΣ ΧΡΥΣΟΓΕΛΟΣ</AUTHOR>

ΜΠΟΡΕΙ η άνοιξη να μην είναι «σίγουρη» πια, αλλά τα «βουνά» των σκουπιδιών
στις γωνιές των δρόμων είναι σίγουρο ότι σχηματίζονται κάθε χρόνο πολλές
φορές. Είναι όμως δυνατόν θέματα όπως αυτά που σχετίζονται με την καθαριότητα
και τη χωματερή, να αποτελούν αντικείμενο αντιδικίας και να μην προλαμβάνονται
και επιλύονται μέσα από ένα σοβαρό και μακροχρόνιο σχεδιασμό των αναγκών και
έγκαιρης υιοθέτησης κατάλληλων ρυθμίσεων; Είναι δυνατόν οι πολίτες να
βρίσκονται «όμηροι» των σκουπιδιών και των οσμών τους; Είναι δυνατόν να μην
έχει προτεραιότητα η επίλυση προβλημάτων που αφορούν το περιβάλλον, τη ζωή και
την υγεία μας; Οι ευθύνες των αρμόδιων φορέων είναι πολλές για την αδυναμία
πρόληψης και επίλυσης τέτοιων προβλημάτων. Όμως και οι πολίτες δεν μπορούν να
αποποιούνται τις ευθύνες τους. Αντί να προσπαθούν ­ όπως γίνεται σε τέτοιες
περιπτώσεις σε άλλες χώρες ­ να μειώσουν τον όγκο των απορριμμάτων τους και να
τα κρατούν στα μπαλκόνια τους, δημιουργούν με αυτά «βουνά» στους δρόμους και
συνθήκες αβίωτης πόλης. Κι αν δεν νοιαζόμαστε για μας, ας νοιαστούμε
τουλάχιστον για τα παιδιά μας...

Ο Νίκος Χρυσόγελος είναι χημικός και εκπρόσωπος οικολογικής εταιρείας ανακύκλωσης

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15837N191</ED>
<ID>
ID:205757

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N19&aa=1</URL></REF>


Article

<CATEGORY>vin06</CATEGORY>

 <H5>ΥΠΕΧΩΔΕ: Η ΕΦΑΡΜΟΓΗ ΤΟΥ ΣΥΣΤΗΜΑΤΟΣ ΥΠΕΡΒΑΙΝΕΙ ΤΙΣ ΑΡΜΟΔΙΟΤΗΤΕΣ ΤΟΥ ΔΗΜΟΥ
</H5><H2>Διαμάχη για τα παρκόμετρα
</H2>
«Πόλεμος» ξέσπασε ανάμεσα στο ΥΠΕΧΩΔΕ και στον Δήμο Αθηναίων με αφορμή τα παρκόμετρα.

ΤΟ ΥΠΟΥΡΓΕΙΟ Περιβάλλοντος υποστηρίζει ότι η εφαρμογή του συστήματος της
ελεγχόμενης στάθμευσης υπερβαίνει τις αρμοδιότητες του δήμου, την ίδια στιγμή
που ο Δήμος Αθηναίων απαντά ότι ο προσδιορισμός και η λειτουργία των χώρων
στάθμευσης οχημάτων ανήκει στις αρμοδιότητες της Τοπικής Αυτοδιοίκησης.

Σύμφωνα με έγγραφο της διεύθυνσης μελετών έργων οδοποιίας του ΥΠΕΧΩΔΕ προς τη
διεύθυνση οδοποιίας του Δήμου Αθηναίων, με ημερομηνία 26 Μαρτίου 1997, «η
πρόταση για εφαρμογή του συστήματος της ελεγχόμενης στάθμευσης σε έκταση
τριάντα επτά (37) δρόμων του βασικού οδικού δικτύου γίνεται καθ' υπέρβαση των
αρμοδιοτήτων του δήμου». Στο ίδιο έγγραφο επισημαίνεται ότι από κυκλοφοριακής
άποψης δεν κρίνεται σκόπιμη, με τις υπάρχουσες κυκλοφοριακές συνθήκες, η άρση
της απαγόρευσης της στάσης ή στάθμευσης των οχημάτων στους υπόψη δρόμους για
την ασφαλή διέλευση πεζών και οχημάτων. 
Το έγγραφο προς το Δήμο Αθηναίων αναφέρει: «Παρακαλούμε για την επαναφορά των
κυκλοφοριακών ρυθμίσεων που προϋπήρχαν στο βασικό οδικό δίκτυο, πριν την
υλοποίηση της ελεγχόμενης στάθμευσης». Για να καταλήξει με την επισήμανση ότι
«όπου εφαρμόζεται το σύστημα ελεγχόμενης στάθμευσης εκτός του βασικού οδικού
δικτύου πρέπει οπωσδήποτε να λαμβάνετε υπόψη σας το άρθρο 34 του ΚΟΚ».

Από την άλλη πλευρά, κύκλοι του Δήμου Αθηναίων τόνιζαν ότι «αυτοί που
διακινούν χαρτιά φαίνεται ότι αγνοούν τις κατακτήσεις της Τοπικής
Αυτοδιοίκησης». Ο Δήμος Αθηναίων επικαλείται τον νόμο 2218/94 (άρθρο 41,
παράγραφος ιδ) που αναφέρει ότι, ανάμεσα στα άλλα, ο προσδιορισμός και η
λειτουργία των χώρων στάθμευσης οχημάτων, καθώς και ο έλεγχος της τήρησης των
διατάξεων που αφορούν την κυκλοφορία και στάθμευση των οχημάτων, ανήκει στις
αρμοδιότητες των δήμων και των κοινοτήτων.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15837N201</ED>
<ID>
ID:205716

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N20&aa=1</URL></REF>


Article

<CATEGORY>vin06</CATEGORY>

 <H2>Αρχίζουν τα έργα αποκατάστασης των Προπυλαίων
</H2>
ΑΡΧΙΖΟΥΝ ΣΥΝΤΟΜΑ τα έργα για την αποκατάσταση των Προπυλαίων του Πανεπιστημίου
της Αθήνας, μετά την ολοκλήρωση της κατασκευής του σταθμού «Ακαδημία» του
Μετρό της Αθήνας.

Οι εργασίες για την ολοκλήρωση του σταθμού τελείωσαν στην επιφάνεια και
συνεχίζονται μόνο στον υπόγειο χώρο του σταθμού με την τοποθέτηση μαρμάρων
(τύπου Βόλακα Δράμας) στους τοίχους και γρανίτη στα δάπεδα, ενώ άρχισε και η
εγκατάσταση των κυλιόμενων κλιμάκων καθώς και του αναγκαίου μηχανολογικού εξοπλισμού.

Τα έργα για την αποκατάσταση των Προπυλαίων του Πανεπιστημίου έχουν σχεδιαστεί
κατά τρόπο που να αναδεικνύει το παραδοσιακό και διατηρητέο κτίριο του
Πανεπιστημίου και να αποκλείει την κυκλοφορία αυτοκινήτων γύρω από τα
Προπύλαια. Τα σχέδια έγιναν με τη συνεργασία του Πολυτεχνείου και έχουν ήδη
εγκριθεί τόσο από το Πανεπιστήμιο όσο και από τον Δήμο Αθηναίων και την
Ακαδημία Αθηνών.

Τα σχέδια προβλέπουν ότι, εκτός από την αποκατάσταση των μαρμάρινων
παραδοσιακών τμημάτων και των άλλων κατασκευών, θα γίνει και δενδροφύτευση με
κυπαρίσσια, νεραντζιές, λεμονιές κ.λπ. ενώ στο σημείο όπου θα υπάρχουν οι
σχάρες εξαερισμού του Μετρό θα γίνει περιμετρική χαμηλή φύτευση με θάμνους.

Κατά μήκος του πεζοδρόμου θα δημιουργηθεί καθιστικό και θα αντικατασταθούν οι
τσιμεντόπλακες με λευκό μάρμαρο, ενώ εκεί όπου υπήρχε ασφαλτοστρωμένος δρόμος
θα τοποθετηθούν κυβόπλακες. Επίσης θα τοποθετηθεί νέος ηλεκτροφωτισμός με
φωτιστικά που θα είναι ενσωματωμένα στο δάπεδο ή άλλα χαμηλού ύψους φωτιστικά
στο παραδοσιακό τμήμα και υψηλά φωτιστικά στο χώρο που είναι ο πεζόδρομος.

Με την ολοκλήρωση των έργων αυτών ο χώρος των Προπυλαίων θα αποδοθεί και πάλι
στο Πανεπιστήμιο και τίποτα δεν θα δείχνει ότι σε 26 μέτρα βάθος θα υπάρχει
μια μικρή πολιτεία ­ ο μεγάλος αυτός σταθμός του Μετρό...

* Στο μεταξύ και στην πλατεία Μαβίλη ολοκληρώνονται τα έργα για την
αποκατάστασή της, μετά την περάτωση των έργων του Μετρό στο σημείο αυτό. Στην
πλατεία Μαβίλη δημιουργούνται τρία κηπάρια με σιντριβάνι και πράσινο. Τα
αντίστοιχα έργα στην πλατεία Αττικής έχουν τελειώσει και ήδη η περιοχή
αποδόθηκε στους κατοίκους της με τη δημιουργία σιντριβανιού και 1.200
τετραγωνικών μέτρων πρασίνου.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15837N202</ED>
<ID>
ID:205765

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N20&aa=2</URL></REF>


Article

<CATEGORY>vin11</CATEGORY>

 <H2>«Ας κατονομάσει ένα φάρμακο»
</H2>
ΑΠΟ ΤΟΝ διοικητή του ΙΚΑ, Γρηγόρη Σολωμό, πήραμε την ακόλουθη επιστολή:

«Στα όσα καταγγέλθηκαν πρόσφατα από καθηγητή της Ιατρικής Οικονομίας της
Δημόσιας Σχολής Υγείας και δημοσιεύθηκαν στο φύλλο της 10-5-97 της έγκριτης
εφημερίδας σας, με τίτλο: "Απίστευτη σπατάλη", για εγγραφή δήθεν στη λίστα του
ΙΚΑ φαρμάκων που είναι "σαβούρες", η διοίκηση του ΙΚΑ παρακαλεί τον κ.
καθηγητή, τον οποίο ιδιαίτερα εκτιμά:

1. Να μας κατονομάσει ένα ιδιοσκεύασμα ή φάρμακο από τη "σαβούρα" της λίστας
του ΙΚΑ, που δεν έπρεπε να συμπεριληφθεί και γράφτηκε στη λίστα γιατί ήταν
"φθηνό", όπως λέει, ή ποία εκ των ιδιοσκευασμάτων της λίστας μας δεν
περιλαμβάνονται στο Εθνικό Συνταγολόγιο. Θα πρέπει να μας κατονομάσει ένα
τέτοιο φάρμακο "σαβούρα" ο κ. καθηγητής, για να προστατεύσουμε την υγεία των
ασφαλισμένων μας. Και,

2. γνωρίζει ο κ. καθηγητής ότι το ΙΚΑ δαπανά 20 εκατ. κάθε μήνα για τη
φαρμακευτική κάλυψη 4 παιδιών μας, που πάσχουν από σπάνια νόσο; Η διοίκηση του
ΙΚΑ εκφράζει τη λύπη της για τις απόψεις αυτές του κ. καθηγητή και
συγκεκριμένα για την άδικη επίθεση εναντίον του ΙΚΑ, που πρώτο απ' όλα τα
Ταμεία εφάρμοσε τη λίστα φαρμάκων και που μόνο του αγωνίστηκε δύο ολόκληρα
χρόνια να την επιβάλει.

Το αν ωφέλησε ή όχι αυτή η λίστα το γνωρίζει πολύ καλά ο κ. καθηγητής, από τα
στοιχεία που έχει στη διάθεσή του και που είχε την ευκαιρία πολλές φορές στο
παρελθόν δημόσια να επισημάνει».

&#009

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15837N203</ED>
<ID>
ID:205797

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N20&aa=3</URL></REF>


Article

<CATEGORY>vin11</CATEGORY>

 <H2>Περί συνένωσης
</H2>
ΑΠΟ τον κ. Σωτήρη Κουτούζο (Βέρβενα) πήραμε την ακόλουθη επιστολή:

«Στις 19-4-97 με αφορμή σχόλιο στην εφημερίδα "ΤΑ ΝΕΑ", του Σπύρου Δημητρέλη
"η Συνένωση... διχάζει", συνιστώ στον κ. Δαλιάνη Γιώργο, δήμαρχο Άστρους
Αρκαδίας να μη σχολιάζει στο εξής τα Βέρβενα Αρκαδίας και το Ξηροπήγαδο, ας
ασχοληθεί μόνο με το χωριό του. 
Τον καλώ δημόσια να ανακαλέσει για τις εν λόγω κοινότητες τις απόψεις του
"περί γυρίσματος σελίδας και να ξεχάσουν την ιστορία τους".

Θέση αντιπροσώπου Τύπου στις κοινότητές μας δεν προβλέπεται».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15837N204</ED>
<ID>
ID:205824

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N20&aa=4</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Σχολές σκέψης
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΚΑΘΕ ΣΥΖΗΤΗΣΗ για την εθνική στρατηγική πρέπει να περιλαμβάνει την εξέλιξη
τουλάχιστον τριών διαστάσεων: α) διάγνωση διεθνούς περιβάλλοντος, β) καθορισμό
πολιτικών στόχων και γ) καθορισμό του αποτελεσματικότερου συνδυασμού μέσων. Οι
δύο βασικές σχολές σκέψης που φιλοδοξούν να δώσουν τις κατευθυντήριες γραμμές
διαφέρουν και στις τρεις αυτές διαστάσεις. Α. Διάγνωση Διεθνούς Περιβάλλοντος:
Η κυριαρχούσα στην κυβέρνηση σχολή σκέψης δίνει έμφαση στο μοντέλο της
παγκοσμιοποίησης των αγορών και στην οικονομική αλληλεξάρτηση και συνεργασία.
Η λέξη κλειδί είναι η οικονομική ανταγωνιστικότητα. Η άλλη σχολή σκέψης
επισημαίνει ότι η Ελλάδα δεν είναι τοποθετημένη μόνο σε ζώνη διεθνούς
οικονομικής συνεργασίας, αλλά και σε ζώνη στρατηγικής αστάθειας (Βαλκάνια,
Μέση Ανατολή, Κεντρική Ασία). Συνεπώς, η χώρα πρέπει να είναι ανταγωνιστική
τόσο στον γεωοικονομικό όσο και στον γεωστρατηγικό ανταγωνισμό. Σοβαρές
διαφορές υπάρχουν και στην ανάλυση της Τουρκίας: Ευρωπαϊκή versus Ηγεμονική.

Β. Στόχοι: Για τη μια σχολή κυρίαρχος στόχος είναι η σύγκλιση με την Ε.Ε. Από
την άλλη σχολή έμφαση δίνεται τόσο στην κατοχύρωση της ελληνικής ασφάλειας
(βλ. εξισορρόπηση της Τουρκίας) όσο και στην αναζήτηση οικονομικής ευημερίας.
Άλλωστε, η επιτυχία μας σε περιφερειακό επίπεδο θα αυξήσει το βάρος μας στην Ε.Ε.

Γ. Μέσα: Η μια σχολή δίνει έμφαση στην οικονομία και τη διπλωματία. Όμως η
διπλωματία για να πετύχει τους σκοπούς της χρειάζεται τόσο την οικονομική όσο
και τη στρατιωτική δύναμη (βλ. διαπραγματεύσεις με την Τουρκία). Η χώρα
χρειάζεται υψηλή στρατηγική, που να τις επιτρέπει τη χρήση όλων των διαθέσιμων
μέσων στο πλαίσιο ενός μακροχρόνιου, καλά επεξεργασμένου σχεδίου.

Προτού οριστικοποιηθούν οι κυβερνητικές επιλογές, χρειάζεται δημόσιος διάλογος
για το μέλλον της εθνικής μας στρατηγικής.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15837N491</ED>
<ID>
ID:205758

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N49&aa=1</URL></REF>


Article

<CATEGORY>vin07</CATEGORY>

 <H5>ΝΕΟ ΜΑΚΕΛΕΙΟ ΑΠΟ ΦΑΝΑΤΙΚΟΥΣ ΙΣΛΑΜΙΣΤΕΣ ΣΤΗΝ ΑΛΓΕΡΙΑ
</H5><H2>Σφαγή 30 αθώων
</H2>
Με μια νέα σφαγή, φανατικοί ισλαμιστές «θυσίασαν» χθες άλλους 30 αθώους στον
βωμό των πολιτικών παθών, λίγο πριν από τις βουλευτικές εκλογές στην Αλγερία.
«Στόχος των τρομοκρατών είναι να υπονομεύσουν τις εκλογές», δήλωσε σε
συνέντευξη Τύπου ο πρεσβευτής της Αλγερίας στην Αθήνα Αμάρ Αμπού.

ΔΕΚΑΕΠΤΑ ΠΑΙΔΙΆ, επτά γυναίκες και δύο βρέφη είναι μεταξύ των 30 αμάχων που
σφάγιασαν φανατικοί ισλαμιστές στην Αλγερία. Το νέο μακελειό έγινε στη
διάρκεια νυχτερινής επίθεσης στο χωριό Τσεμπλί, στην επαρχία Μπλίντα, 50 χλμ.
νότια του Αλγερίου. Οι σφαγές χωρικών από φανατικούς ισλαμιστές έχουν γίνει
καθημερινό φαινόμενο από τον Ιανουάριο του 1992, όταν ακυρώθηκαν οι εκλογές
στις οποίες επροηγείτο το Ισλαμικό Μέτωπο Σωτηρίας.

Ο ΠΡΕΣΒΕΥΤΗΣ

Με την ελπίδα ότι θα τερματιστεί μια οδυνηρή περίοδος πέντε χρόνων
τρομοκρατίας, ο αλγερινός λαός θα προσέλθει στις κάλπες στις βουλευτικές
εκλογές της 5ης Ιουνίου, δήλωσε σε συνέντευξη Τύπου ο πρεσβευτής της Αλγερίας
στην Αθήνα, Αμάρ Αμπού. Ο Αλγερινός πρεσβευτής επέκρινε μερίδα του δυτικού
Τύπου, κυρίως του γαλλικού, «που προβάλλει μόνο την εικόνα μιας Αλγερίας με
παγιδευμένα αυτοκίνητα και μαζικές δολοφονίες». Σε περισσότερα από 60.000
υπολογίζονται επισήμως τα θύματα της ένοπλης βίας στην Αλγερία, από το 1992.

Αναφερόμενος στις εκλογές, δήλωσε ότι δεν θα βρει ανταπόκριση η έκκληση που
απηύθυνε στον λαό το Ισλαμικό Μέτωπο Σωτηρίας για αποχή. Πάντως, στη σύνοδο
της αλγερινής αντιπολίτευσης στη Μαδρίτη, τον Απρίλιο, ο πρώην πρόεδρος της
χώρας Αχμέντ Μπεν Μπελά, που ηγείται του Κινήματος για τη Δημοκρατία,
προειδοποίησε ότι δεν θα υπάρξει λύση χωρίς τη συμμετοχή του Ισλαμικού Μετώπου
Σωτηρίας, που εκπροσωπεί το 25-30% του λαού. Και προσέθεσε ότι πρέπει να
απομονωθούν οι εξτρεμιστές και από τις δύο πλευρές: τόσο από τον στρατό όσο
και από τους φανατικούς ισλαμιστές της GIA.

Η Διεθνής Αμνηστεία έχει επανειλημμένα καταγγείλει τις βιαιότητες που γίνονται
και από τη μεριά του στρατού. Επίσης η Παγκόσμια Ομοσπονδία Δημοσιογράφων έχει
καταγγείλει τη λογοκρισία που ασκείται στη χώρα, όπου, από το 1992, ισχύει
στρατιωτικός νόμος. Ο εκλογικός νόμος απαγορεύει κάθε ισλαμική αναφορά στον
τίτλο και το καταστατικό των κομμάτων που θα λάβουν μέρος στις εκλογές της 5ης
Ιουνίου. Σύμφωνα με τον Αλγερινό πρεσβευτή, παρατηρητές στις εκλογές θα
στείλει και η Ελλάδα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15837N501</ED>
<ID>
ID:205709

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N50&aa=1</URL></REF>


Article

<CATEGORY>vin07</CATEGORY>

 <H2>Φάρμακο κατά της παχυσαρκίας αλλά με παρενέργειες
</H2>
Η ΑΜΕΡΙΚΑΝΙΚΗ Ομοσπονδιακή Υπηρεσία Τροφίμων και Φαρμάκων (FDA) πρότεινε την
κυκλοφορία ενός φαρμάκου εναντίον της παχυσαρκίας, που διευκολύνει το χάσιμο
βάρους, αναφέρει ανακοίνωση της φαρμακοβιομηχανίας Hoffmann - La Roche. Όμως
οι επιστήμονες που διεξήγαγαν τις έρευνες παρατήρησαν ότι η χρήση του φαρμάκου
αυτού έχει ανεπιθύμητες παρενέργειες, ιδιαίτερα προβλήματα στα έντερα.

Το Xenical είναι ένα καινούργιο φάρμακο της κατηγορίας εκείνων των φαρμάκων
που «εμποδίζουν την δημιουργία λίπους». Το νέο παρασκεύασμα μπορεί να μειώσει
ως και 30% τη συσσώρευση λίπους.

* Το 50% των παχύσαρκων παιδιών ηλικίας 7 ετών θα είναι οι μελλοντικοί
παχύσαρκοι ενήλικες, ανακοίνωσε Αυστραλέζα εμπειρογνώμονας για την παιδική
παχυσαρκία. Το ποσοστό ανέρχεται στο 70% για τα παιδιά που είναι υπέρβαρα στα
10 και στα 12 χρόνια τους, επεσήμανε η Κέιτ Στίνμπεκ, διευθύντρια του τμήματος
μεταβολισμού και παχυσαρκίας στο νοσοκομείο Πρινς Άλφρεντ του Σίδνεϊ.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15837N502</ED>
<ID>
ID:205759

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N50&aa=2</URL></REF>


Article

<CATEGORY>vin07</CATEGORY>

 <H5>ΠΟΛΥΝΕΚΡΕΣ ΜΑΧΕΣ ΤΟΥΡΚΙΚΟΥ ΣΤΡΑΤΟΥ ΚΑΙ ΚΟΥΡΔΩΝ ΑΝΤΑΡΤΩΝ
</H5><H5>Ειδησεογραφική συσκότιση
</H5><H2>Γιγάντια επιχείρηση
</H2>
Η τουρκική πολεμική μηχανή, με βομβαρδιστικά αεροσκάφη, μαχητικά ελικόπτερα,
άρματα μάχης και

μηχανοκίνητο πεζικό, για δεύτερη ημέρα συνέχισε τις επιχειρήσεις μέσα στο
ιρακινό έδαφος.ΤΟ ΚΡΑΤΙΚΟ πρακτορείο ειδήσεων Ανατολή μετέδωσε ότι 30 αντάρτες
του ΡΚΚ σκοτώθηκαν κατά τη διάρκεια των επιχειρήσεων που άρχισαν τα ξημερώματα
της Τετάρτης.

Στην ανακοίνωση αναφέρεται ότι υπάρχουν και απώλειες των τουρκικών
στρατευμάτων, χωρίς όμως λεπτομέρειες. Σύμφωνα με άλλες πληροφορίες, οι
Τούρκοι έχασαν τέσσερις στρατιώτες.

Η ειρηνευτική δύναμη του ΟΗΕ στην πόλη Ζάχο ανακοίνωσε ότι οι τουρκικές
δυνάμεις έχουν προωθηθεί προς τα ανατολικά.

Όπως μετέδωσε η τηλεόραση Μεντ, που υποστηρίζει το ΡΚΚ, τα τουρκικά
στρατεύματα έχουν εισχωρήσει σε βάθος 30 χιλιομέτρων στο ιρακινό έδαφος. Τα
τουρκο-ιρακινά σύνορα παρέμειναν και χθες κλειστά.

Ο εκπρόσωπος του γαλλικού υπουργείου Εξωτερικών είπε πως «η Γαλλία εκφράζει
την ανησυχία της για την επέμβαση ξένων στρατευμάτων στο Βόρειο Ιράκ, μια
περιοχή όπου η κατάσταση παραμένει πολύ εύθραυστη».

Η ΠΟΛΕΜΙΚΗ ΕΠΙΧΕΙΡΗΣΗ είναι η μεγαλύτερη των τελευταίων δύο χρόνων και
καλύπτεται από πλήρη «ειδησεογραφική συσκότιση», με την απαγόρευση των
δημοσιογράφων να πλησιάσουν στην περιοχή.

Σφορδές μάχες ξέσπασαν χθες και μεταξύ Κούρδων ανταρτών της Τουρκίας και των
Πεμεργκάς (Κούρδοι μαχητές του Ιράκ) του Μασούντ Μπαρζανί στο βόρειο τμήμα του
Ιράκ, ανακοινώθηκε από Τούρκο στρατιωτικό αξιωματούχο.

Οι μάχες διεξήχθησαν στις περιοχές Σινάτ, Χαφτανίν, Μετίνα και Χακούρκ, στα
σύνορα του Ιράκ με την Τουρκία καθώς και στην περιοχή του Ζάχο, λίγα μόλις
χιλιόμετρα από τα τουρκο-ιρακινά σύνορα, και στη διάρκειά τους 87 Κούρδοι
αντάρτες σκοτώθηκαν.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15837N511</ED>
<ID>
ID:205710

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N51&aa=1</URL></REF>


Article

<CATEGORY>vin07</CATEGORY>

 <H2>4 νεκροί από έκρηξη πυρομαχικών στο Αργυρόκαστρο
</H2>
ΤΕΣΣΕΡΑ ΑΤΟΜΑ έχασαν τη ζωή τους και δεκάδες τραυματίστηκαν από έκρηξη
πυρομαχικών, καθώς ο μεσολαβητής του ΟΑΣΕ έσπευσε και πάλι στα Τίρανα για
διαβουλεύσεις, ωστε να αποτραπεί η νέα κρίση που απειλεί για μια ακόμα φορά
την Αλβανία.

Η έκρηξη σημειώθηκε σε αποθήκη πυρομαχικών, στην τοποθεσία Ραμαντζά του χωριού
Πίτσαρι, σε απόσταση 18 χιλιομέτρων από το Αργυρόκαστρο. Δεκατρείς από τους
τραυματίες μεταφέρθηκαν στο νοσοκομείο Ιωαννίνων, οπου νοσηλεύονται με σοβαρά εγκαύματα.

Η έκρηξη σημειώθηκε μετά την πτώση κασονιού με εκπυρσοκροτητές που κουβαλούσε
νεαρός εργάτης σε σωρό από μπαρούτι. Ο νεαρός εργάτης, μαζί με άλλους 20-30
στρατιωτικούς και πολίτες, εργαζόταν στην αποθήκη μεταφέροντας χειροβομβίδες
και άλλες εκρηκτικές ύλες που βρίσκονταν διασκορπισμένα στην περιοχή υστερα
από τις λεηλασίες του περασμένου Μαρτίου.

Μπροστά στην κατακραυγή και την απειλή των κομμάτων της αντιπολίτευσης να
μποϊκοτάρουν τις εκλογές της 29ης Ιουνίου, ο Σαλί Μπερίσα ανέστειλε προεδρικό
διάταγμα που είχε δώσει ήδη στη δημοσιότητα για την προκήρυξη των εκλογών με
τον νέο εκλογικό νόμο, ο οποίος είναι στην ουσία ίδιος με του 1996 με
ελάχιστες τροποποιήσεις.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15837N512</ED>
<ID>
ID:205760

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N51&aa=2</URL></REF>


Article

<CATEGORY>vin07</CATEGORY>

 <H2>Φασιστικά συνθήματα από τους Βοσνιοκροάτες
</H2>
ΤΗ ΒΑΘΙΑ τους ανησυχία για τη χρησιμοποίηση φασιστικών συνθημάτων από τις
βοσνιοκροατικές αρχές εξέφρασαν χθες Δυτικοί διπλωμάτες στο Σαράγεβο.

Μιλώντας σε τελετή που έγινε αυτή την εβδομάδα στο Μόσταρ, ένας Βοσνιοκροάτης
αστυνομικός χρησιμοποίησε ένα φασιστικό σύνθημα που σχετίζεται με το
φιλοναζιστικό καθεστώς της Κροατίας κατά τον Δεύτερο Παγκόσμιο Πόλεμο. Το ίδιο
σύνθημα χρησιμοποίησαν Κροάτες αξιωματούχοι και στη διάρκεια απονομής
μεταλλίων σε Κροάτες πολιτοφύλακες.

«Εδώ ξαναγράφουν την Ιστορία», σχολιάζει ένας αξιωματούχος στο Μόσταρ.

Ο ύπατος αντιπρόσωπος της διεθνούς κοινότητας στη Βοσνία, Καρλ Μπιλτ, που
εποπτεύει την εφαρμογή της ειρηνευτικής συνθήκης στη Βοσνία, ζήτησε από
διπλωμάτες των μεγάλων δυνάμεων να προετοιμάσουν διπλωματική απάντηση.
«Πιστεύω πως η διεθνής κοινότητα πρέπει να επαγρυπνά και να μην ανέχεται τις
προσπάθειες εξαγνισμού του ναζιστικού καθεστώτος που σφαγίασε Εβραίους και
Σέρβους κατά τον Δεύτερο Παγκόσμιο Πόλεμο», είπε.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15837N513</ED>
<ID>
ID:205795

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N51&aa=3</URL></REF>


Article

<CATEGORY>vin07</CATEGORY>

 <H2>Θα διπλασιασθούν τα κρούσματα καρκίνου
</H2>
ΤΟΝ ΔΙΠΛΑΣΙΑΣΜΟ των κρουσμάτων καρκίνου σε όλον τον κόσμο τα προσεχή 25 χρόνια
προβλέπει η Παγκόσμια Οργάνωση Υγείας στην ετήσια έκθεσή της για το 1997, που
έδωσε στη δημοσιότητα με την ευκαιρία του διεθνούς συνεδρίου για τον καρκίνο
που θα πραγματοποιηθεί από τις 17 ως τις 20 Μαΐου στο Ντένβερ του Κολοράμτο.

Στην έκθεση της Π.Ο.Υ. τονίζεται ότι μόνο στις χώρες της Ευρωπαϊκής Ένωσης οι
περιπτώσεις καρκίνου των πνευμόνων στις γυναίκες θα αυξηθούν κατά 33% και ως
το 2005 τα κρούσματα καρκίνου του προστάτη κατά 40%.

Ως το 2020 σε όλον τον κόσμο, 15 εκατομμύρια άνθρωποι θα προσβληθούν από τον
καρκίνο, σε σύγκριση με τα 10 εκατομμύρια που είναι σήμερα οι καρκινοπαθείς.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15837N514</ED>
<ID>
ID:205823

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N51&aa=4</URL></REF>


Article

<CATEGORY>vin07</CATEGORY>

 <H2>Έκλεισε η υπόθεση Έιτζι - Μπάρμπαρας
</H2>
ΕΝΑΣ ΠΡΩΗΝ πράκτορας της CIA απέσυρε τη μήνυση για συκοφαντική δυσφήμηση, με
την οποία ζητούσε τέσσερα εκατομμύρια δολάρια από την πρώην πρώτη κυρία των
ΗΠΑ, αφού η Μπάρμπαρα Μπους παραδέχτηκε ότι το βιβλίο του δεν ήταν η αφορμή
για τη δολοφονία ενός άλλου πράκτορα.

Στην πρώτη έκδοση της αυτοβιογραφίας της «Μπάρμπαρα Μπους - αναμνήσεις», η
σύζυγος του Τζωρτζ Μπους υποστηρίζει ότι το βιβλίο που είχε γράψει ο Φίλιπ
Έϊτζι είχε σταθεί αφορμή να δολοφονηθεί ο σταθμάρχης της CIA στην Αθήνα
Ρίτσαρντ Γουέλς.

Στη δεύτερη έκδοση του βιβλίου της η Μπάρμπαρα Μπους άλλαξε την παράγραφο με
την επίμαχη φράση για την οποία τη μήνυσε ο Έιτζι, προς τον οποίο έστειλε και
επιστολή στις 9 Μαΐου.

Με την ανασκευή και την επιστολή, η υπόθεση έκλεισε με διακανονισμό που έγινε
την περασμένη Τρίτη.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15837N515</ED>
<ID>
ID:205840

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N51&aa=5</URL></REF>


Article

<CATEGORY>vin07</CATEGORY>

 <H5>ΚΕΛΛΥ ΦΛΙΝ
</H5><H2>ΠΡΟΣΩΠΑ
</H2><H2>Όταν ο έρωτας κόβει τα φτερά
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Η Κέλλυ Φλινν έγινε διάσημη ως η πρώτη γυναίκα κυβερνήτης βομβαρδιστικού Β52
στην Πολεμική Αεροπορία των ΗΠΑ· και μετά ο έρωτας της έκοψε τα φτερά...

ΤΟ ΒΑΣΙΚΟ «έγκλημα» της 26χρονης υποσμηναγού Φλινν είναι ότι ερωτεύτηκε τον
Μαρκ Ζίγκο, έναν προπονητή του ράγκμπι, ο οποίος της είχε πει ψέματα πως είχε
πάρει διαζύγιο από τη σύζυγό του. Εξαιτίας της σχέσης της αυτής, η Φλινν
πρόκειται τώρα να δικαστεί από το Αεροδικείο για μοιχεία και κινδυνεύει με
ατιμωτική αποστρατεία και πολυετή κάθειρξη ­ ως και εννιάμισι ετών!

Η υπόθεση είναι εξοντωτική για την υποσμηναγό, είναι όμως εξαιρετικά αρνητική
και για την εικόνα της Πολεμικής Αεροπορίας των ΗΠΑ, η οποία ταπείνωσε δημόσια
ένα από τα καλύτερα στελέχη της για ένα επεισόδιο που θα μπορούσε να είχε
λήξει με κάποιες παρασκηνιακές συστάσεις. Η αδικία είναι τόσο κατάφωρη και
έχει προκαλέσει τόσες αντιδράσεις ώστε χθες η υπουργός Πολεμικής Αεροπορίας
Σήλα Ουΐντνωλ δήλωσε ότι προσπαθεί να βρει έναν τρόπο για να αποφευχθεί το
περαιτέρω ρεζίλεμα του σώματος επιτρέποντας στην αξιωματικό να αποστρατευθεί
μεν, αλλά τιμητικά. Άλλωστε η περίπτωση της Φλινν είναι η πιο προβεβλημένη,
αλλά κάθε άλλο παρά μοναδική: όπως έγινε με την ευκαιρία αυτή γνωστό, οι δίκες
μελών της Π.Α. για μοιχεία τετραπλασιάστηκαν μέσα σε μια δεκαετία φθάνοντας
πέρυσι τις 67. Η αντισμήναρχος Κάρεν Τιού, η οποία αποστρατεύθηκε εξαιτίας των
σχέσεών της με ένα στρατευμένο, αυτοκτόνησε...

Η υποσμηναγός Φλινν κυβέρνησε για πρώτη φορά αεροπλάνο στα 11 χρόνια της,
σπούδασε στην Ακαδημία της Π.Α. και εκπαιδεύθηκε στα «υπερφρούρια» Β52
κερδίζοντας τον σεβασμό των συναδέλφων της. Ερωτεύθηκε όμως τον προπονητή, η
σχέση τους έγινε γνωστή και ο διοικητής της της απαγόρευσε να την συνεχίσει.
Όταν όμως εκείνος έκανε απόπειρα αυτοκτονίας, εκείνη έτρεξε κοντά του κι
άρχισαν να συζούν πριν ακόμη η Φλινν πληροφορηθεί πως ο καλός της ήταν ακόμη
νυμφευμένος. Έτσι τα «εγκλήματά» της έγιναν πολλά: παράκουσε τη διαταγή του
διοικητή· είπε ψέματα στους στρατιωτικούς ανακριτές ότι η σχέση της ήταν
πλατωνική· και επιπλέον της φόρτωσαν και μια ακόμη κατηγορία για μια σύντομη
σχέση που είχε παλιότερα μ' έναν εργένη αεροπόρο, ο οποίος μάλιστα δεν ανήκε
στη μονάδα της.

Η υποσμηναγός Φλινν έχει την υποστήριξη τόσο ανωτέρων όσο και κατωτέρων της
και οι εφημερίδες της Βόρειας Ντακότα (όπου βρίσκεται η βάση των Β52) έχουν
κατακλυστεί από επιστολές υπέρ της. «Θα ήθελα να δημοσιεύσετε ένα άρθρο για
τον επόμενο άνδρα πιλότο που θα κατηγορηθεί για μοιχεία», γράφει μία απ'
αυτές. «Να δημοσιεύσετε το όνομά του και να καταστρέψετε τη ζωή του πριν καν
κριθεί ένοχος»...

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15837N521</ED>
<ID>
ID:205711

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N52&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ανία, η τελευταία ιδεολογία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Οι βεντέτες της αμερικανικής δημοσιογραφίας βρήκαν νέο λόγο να γκρινιάζουν:
βαριόμαστε, δεν συμβαίνει τίποτα. Επιτρέπεται στη στήλη να κάνει μερικές προτάσεις;

ΤΟ ΣΥΝΘΗΜΑ το έδωσε τον περασμένο μήνα ο Μάικλ Ουάινς της «Νιου Γιορκ Τάιμς».
«Οι ειδήσεις σταμάτησαν πριν από δυο-τρεις μήνες, λίγο μετά την ομιλία του
Μπιλ Κλίντον προς το έθνος», έγραψε ο αμερικανός δημοσιογράφος. «Ένα
απειλητικό σύννεφο αιωρείται πάνω από κάθε αίθουσα σύνταξης σ' αυτή τη χώρα»,
επισημαίνει από την πλευρά του ο Στήβεν Τσάπμαν της «Σικάγο Τρίμπιουν». «Δεν
συμβαίνει τίποτα που να αξίζει να δημοσιευτεί και να αναλυθεί. Όλα τα μεγάλα
θέματα της εποχής μας έχουν εξαντληθεί».

Από κοντά κι ο Τζο Κλάιν, που είχε κάνει πέρυσι ολόκληρη την Αμερική να
αναρωτιέται ποιος ήταν ο «Ανώνυμος» που είχε βγάλει τα άπλυτα του Μπιλ Κλίντον
στη φόρα. Επώνυμος πλέον συνεργάτης του «Νιου Γιόρκερ», ο Κλάιν έγραψε
πρόσφατα για την «παράδοξη κενότητα» της δεύτερης θητείας του αμερικανού
προέδρου, που μοιάζει να στερείται ημερησίας διατάξεως. Η προεδρία του
Κλίντον, συμπληρώνει η Μωρήν Ντόουντ της «Νιου Γιορκ Τάιμς», έχει γίνει τόσο
απαθής, τόσο συρρικνωμένη, τόσο ηττοπαθής, τόσο άσκοπη, τόσο τεχνοκρατική,
ώστε σε σύγκριση μαζί του ακόμη και ο Μπους μοιάζει με γίγαντα που διασκέλιζε
τη γη. Τηλεφώνησε μάλιστα στον πρώην πρόεδρο και του το είπε ­ ότι έχει
προσλάβει γιγαντιαίες διαστάσεις. Κι εκείνος εξέφρασε την ικανοποίησή του που
άφησε τη χώρα σε τόσο καλή υγεία ώστε να μη χρειάζονται μείζονες επεμβάσεις...

Λογικό είναι να σκέπτονται έτσι οι Αμερικανοί, που δεν βλέπουν πέρα από τα
σύνορά τους παρά μόνο αν πρόκειται να ηγηθούν κάποιας επέμβασης
«ανθρωπιστικού» ή άλλου χαρακτήρα. Εάν αναζητούν πάντως ειδήσεις, υπάρχουν
άφθονες. Από μια πρόχειρη σταχυολόγηση της χθεσινής ημέρας, η στήλη ξεχωρίζει
την επίσκεψη του Ζακ Σιράκ στην Κίνα και τη σύναψη συμφωνιών στρατιωτικού
χαρακτήρα με τους ανθρώπους που παραβιάζουν μεθοδικά και συστηματικά τα
στοιχειώδη ανθρώπινα δικαιώματα. Τη συνεχιζόμενη στρατιωτική επιχείρηση της
Τουρκίας στο Βόρειο Ιράκ υπό τα απαθή (δηλαδή συνένοχα) βλέμματα της διεθνούς
κοινότητας. Την προκλητική ανακοίνωση της ισραηλινής κυβέρνησης ότι θα
γιορτάσει πομπωδώς τα 30 χρόνια από την κατάκτηση της Ανατολικής Ιερουσαλήμ.
Τη νέα σφαγή γυναικών και παιδιών στην Αλγερία. Την αυτοκτονία δύο Γαλλίδων 12
και 13 ετών που ήταν «δηλητηριωδώς ερωτευμένες» με τον Κουρτ Κομπέιν. Τη
σύλληψη ενός έλληνα ιερέα στη Θεσσαλονίκη που εμπορευόταν αλβανούς λαθρομετανάστες.

Άδικος κόπος. Τέτοιες ειδήσεις δεν μπορούν να βγάλουν τους Αμερικανούς
δημοσιογράφους από την τελευταία ιδεολογία του αιώνα: την ανία. Όπως γράφει
άλλωστε ο ψυχολόγος Άνταμ Φίλιπς στο βιβλίο του «Περί Ανίας», τα ασταμάτητα
ερεθίσματα δεν σου αφήνουν χρόνο να σκεφτείς και να ασχοληθείς με τον εαυτό
σου. «Όταν αυτά τα ερεθίσματα σταματήσουν, είμαστε υποχρεωμένοι να
αποφασίσουμε, ίσως για πρώτη φορά, τι πραγματικά θέλουμε».

Κάναμε λοιπόν λάθος. Οι αμερικανοί δημοσιογράφοι δεν βαριούνται: σκέπτονται.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15837N522</ED>
<ID>
ID:205761

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N52&aa=2</URL></REF>


Article

<CATEGORY>vin07</CATEGORY>

 <H5>Οι γαλλικές...
</H5><H5>Στη νέα Βαβέλ...
</H5><H5>Στη γενική...
</H5><H5>Το κόμμα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... εκλογές, όπως συνέβη και με τις αγγλικές, ρίχνουν λίγο ακόμη φως στις
αλλαγές που συντελούνται στην ευρωπαϊκή αριστερά και τη δεξιά. Αλλά φωτίζουν
και τη σύγχυση. Ούτε από τις διάφορες σχολές ιδεών που διαπερνούν τους δύο
χώρους έχει καταφέρει καμμιά να επικρατήσει αποφασιστικά ούτε και οι ίδιες
αυτές σχολές έχουν αποκρυσταλλώσει τη θεωρητική τους. Όλα μοιάζουν ρευστά. Από
τη μια ερίζεται λ.χ. αν και πόσο πρέπει να είναι κανείς «Ευρωπαίος». Από την
άλλη δεν έχει ξεκαθαριστεί ποιο είναι το επιθυμητό είδος Ευρώπης. Οι μεγάλοι
μονομάχοι ανταλλάσσουν θαρρείς όχι αληθινά βέλη αλλά ποικιλίες μύθων.

... υπερσυντηρητικοί (Αλαίν Μαντλέν) εκστασιάζονται με τον Μπλαιρ. Σοσιαλιστές
(Ζοσπέν) διστάζουν μπροστά στο εύρω, το τέκνο του Μιττερράν. Δεξιοί (Ζυππέ)
κόπτονται «για το κοινωνικό κράτος και τις συντάξεις». Και άλλοι (Σιράκ) τα
φορτώνουν όλα στην αριστερά ξεχνώντας ότι οι ίδιοι κυβερνούν 4 χρόνια. Ελέχθη
ότι οι εκλογές αυτές αποτελούν μια ακόμη άσκηση δημαγωγίας. Αριστερός
σχολιαστής έγραψε και τούτο: «Είμαι υπέρ της Ευρώπης, άρα αγωνίζομαι υπέρ των
σοσιαλιστών, αλλά όχι με πάθος, διότι τελικά θα νικήσει η δεξιά».

... κατάταξη, οι σοσιαλιστές θεωρούνται βέβαια οι «αρχιτέκτονες της Ευρώπης»,
έχοντας στις τάξεις τους μορφές όπως ο Ντελόρ και ο Ροκάρ. Και όμως, τελευταία
εμφανίζονται ως οι πιο σκεπτικιστές (ο Ζοσπέν θέτει όρους για την προσχώρηση
στο εύρω: να μπουν μαζί και η Ιταλία και η Ισπανία). Η δεξιά, πάλι, θέλει να
φαίνεται «Ευρωπαία». Και είναι ασφαλώς Ευρωπαίος ο «κεντρώος» Ζισκάρ, όχι όμως
οι γκωλικοί Σεγκέν και Πασκουά, οι σταυροφόροι του Όχι στο δημοψήφισμα του
'92. Δεν είναι τυχαίο που το πολιτικό τοπίο βρίθει από αναποφάσιστους. Η
δεύτερη λέξη κλειδί μετά το «Ευρώπη» είναι ­ φυσικά ­ η λέξη «εκσυγχρονισμός».
Ποιος είναι ο πιο «εκσυγχρονισμένος»; Οι έννοιες αλλοίμονο είναι τόσο
νεφελώδεις! Σε άλλες εποχές, «εκσυγχρονισμό» ονόμαζαν τη χρήση νεώτερων, πιο
αποτελεσματικών μέσων για την πραγμάτωση κάποιων δεδομένων, γνωστών σε όλους,
ιδεών. Τώρα, ως «εκσυγχρονισμός» έχει καταλήξει να νοείται όχι η αλλαγή
μεθόδων αλλά η αλλαγή θέσεων.

... που εκσυγχρονίζεται αναμένεται, περίπου, ν' αλλάξει ταυτότητα. Το πρόβλημα
είναι ιδιαίτερα οξύ για την αριστερά, που δεν ξέρει περί τίνος να προϊδεάσει
τους οπαδούς της. Σε μια μακρά ανάλυσή του στη «Μοντ», ο Μισέλ Βιβιορκά,
διευθυντής της Σχολής Κοινωνικών Επιστημών (EHES) του Παρισιού, γράφει ότι
μπροστά στις δυσκολίες αυτές η αριστερά (σοσιαλιστές) αντί της διατύπωσης
προτάσεων έχει μπει στη «λογική της διαμαρτυρίας». Ακόμη και οι επιλογές
συμμαχιών από τους σοσιαλιστές (ΚΚ, Πράσινοι, διάφορες «επαναστατικές» ομάδες,
εξ επαγγέλματος διαμαρτυρόμενες) μαρτυρούν κατά τον Β. μια «νοοτροπία άρνησης»
και την έλλειψη κάθε πίεσης ­ εκ των έσω ή έξω ­ υπέρ ενός πραγματικού
εκσυγχρονισμού. «Για την αριστερά είναι καιρός, αντί ν' αντιστέκεται στις
όποιες αλλαγές, να προσπαθήσει να τις κατευθύνει η ίδια». Χαρακτηριστικό και
το αίτημα δεκάδων διανοουμένων («Λιμπερασιόν» 14/5) για πρωτοβουλίες κατά της
ανεργίας, της ξενοφοβίας κ.λπ. και όχι «αδύναμες καταγγελίες ή παράλυση
μπροστά στις νέες προκλήσεις». Στους υπογράφοντες: Γκοντάρ, Σαμπρόλ, Ζιζέλ
Αλιμί, Μαρίνα Βλαντύ, Ναντίν Τρεντινιάν....

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15837N523</ED>
<ID>
ID:205796

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N52&aa=3</URL></REF>


Article

<CATEGORY>vin08</CATEGORY>

 <H5>ΧΑΡΑΤΣΙ ΣΤΑ ΜΕΤΑΧΕΙΡΙΣΜΕΝΑ Ι.Χ. * ΘΑ ΦΟΡΟΛΟΓΕΙΤΑΙ ΚΑΙ Η ΜΕΤΑΒΙΒΑΣΗ ΤΟΥΣ
</H5><H5>Αυτόματη πληρωμή αποζημιώσεων
</H5><H2>Αντικίνητρα για τα... «σαπάκια»
</H2>
Τα πάνω κάτω έρχονται στην αγορά μεταχειρισμένων αυτοκινήτων με τα τέσσερα
μέτρα που θα ισχύσουν από τις αρχές του 1998. Στα μέτρα που μελετά η κυβέρνηση
περιλαμβάνεται η επιβολή και φόρου στις μεταβιβάσεις των μεταχειρισμένων Ι.Χ.
που εισάγονται ή κυκλοφορούν στην Ελλάδα.ΉΔΗ, Η επιτροπή των υπουργείων
Οικονομικών, ΥΠΕΧΩΔΕ και Συγκοινωνιών ­ όπως έλεγε χθες κυβερνητική πηγή ­
έχει καταλήξει σε συγκεκριμένες προτάσεις προκειμένου να προσαρμοσθεί η
ελληνική νομοθεσία στην αντίστοιχη κοινοτική. Οι προτάσεις για τα
μεταχειρισμένα αυτοκίνητα προβλέπουν:

1. Σημαντική μείωση του Ειδικού Φόρου Κατανάλωσης που επιβάλλεται στα
εισαγόμενα μεταχειρισμένα αυτοκίνητα και μείωση της αξίας τους ανάλογα με την
ηλικία τους. Σημειώνεται ότι τώρα ο ΕΦΚ στα εισαγόμενα καινούργια Ι.Χ. φθάνει
μέχρι του 75% της αξίας, ενώ στα εισαγόμενα μεταχειρισμένα φτάνει ως και τα 400%.1

2. Καθιέρωση για πρώτη φορά φόρου μεταβίβασης στις αγοραπωλησίες όλων των
μεταχειρισμένων αυτοκινήτων (εισαγόμενων και ντόπιων).

3. Υποχρεωτικός έλεγχος από το ΚΤΕΟ των μεταχειρισμένων αυτοκινήτων κατά την
εισαγωγή τους και κατά τη μεταβίβαση, με ταυτόχρονη σημαντική αναβάθμιση των
παρεχομένων υπηρεσιών.

4. Κίνητρα εξαγωγής των παλαιών αυτοκινήτων από την Ελλάδα.

Οι τελικές αποφάσεις, αφού οριστικοποιηθούν από την τριμελή επιτροπή των
υπουργών, θα τεθούν υπό την έγκριση των αρμοδίων κυβερνητικών οργάνων.

Η ΠΑΡΑΠΟΜΠΗ

Τα μέτρα αυτά εντάσσονται στην υποχρέωση που θα έχει η Ελλάδα να προσαρμοσθεί
στην κοινοτική νομοθεσία μετά την παραπομπή της στο Ευρωπαϊκό Δικαστήριο και
την αναμενόμενη καταδίκη της. Υπενθυμίζεται ότι η παραπομπή της Ελλάδας στο
Ευρωπαϊκο Δικαστήριο έγινε για τους εξής λόγους:

* Πρώτον, η φορολογία κατά την εισαγωγή των καινούργιων Ι.Χ. είναι σημαντικά
υψηλότερη σε σχέση με την αντίστοιχη των μεταχειρισμένων.

* Δεύτερον, η αγορά και η εισαγωγή μεταχειρισμένου Ι.Χ. στην Ελλάδα
επιβαρύνεται με την πληρωμή φόρων, ενώ η αγοραπωλησία μεταχειρισμένων Ι.Χ. που
κυκλοφορούν στην Ελλάδα δεν έχει πρόσθετη φορολογική επιβάρυνση. Σημειώνεται
ότι η υπόθεση αυτή θα συζητηθεί στο Ευρωπαϊκο Δικαστήριο στις 29 Μαΐου.

ΔΥΟ ΚΑΤΕΥΘΥΝΣΕΙΣ

Χαρακτηριστικά χθες στη Βουλή ο υφυπουργός Οικονομικών Γιώργος Δρυς δήλωσε ότι
μεικτή επιτροπή υπαλλήλων των υπουργείων Οικονομικών, Μεταφορών και ΠΕΧΩΔΕ
μελέτησε τις ενδεχόμενες επιπτώσεις από μια τέτοια απόφαση και είναι έτοιμη να
προτείνει πακέτο μέτρων.

Ο κ. Δρυς ανέφερε ότι τα μέτρα θα έχουν δύο κατευθύνσεις: μία για την
διασφάλιση των εσόδων του προϋπολογισμού, που θα ελαττωθούν από τη μείωση της
τιμής των εισαγόμενων μεταχειρισμένων αυτοκινήτων, και μία δεύτερη για την
αποτροπή των περιβαλλοντικών επιπτώσεων που θα προκαλέσει η αθρόα εισαγωγή
μεταχειρισμένων αυτοκινήτων.

Απαντώντας σε επίκαιρη ερώτηση του βουλευτή της Ν.Δ. Γιώργου Τρυφωνίδη, ο κ.
Δρυς δήλωσε ότι «η κυβέρνηση δεν θα επιτρέψει να μετατραπεί η Ελλάδα σε ένα
απέραντο νεκροταφείο μεταχειρισμένων αυτοκινήτων».

ΣΥΣΤΗΜΑ ΑΥΤΟΜΑΤΗΣ πληρωμής αποζημιώσεων στους δικαιούχους, σε περιπτώσεις
υλικών ζημιών αυτοκινήτων, προωθεί η Εθνική Ασφαλιστική, δημιουργώντας
θυγατρική εταιρεία, στην οποία καλεί να συμμετάσχουν όλες οι ασφαλιστικές εταιρείες.

Στόχος μας ­ εξηγεί ο διευθύνων σύμβουλος της Εθνικής, κ. Μ. Νεκτάριος ­ είναι
να αντιμετωπίσουμε τα προβλήματα του κλάδου αυτοκινήτων, να μειώσουμε το
κόστος ασφάλισης και στο πλαίσιο μιας αγοράς όπου λειτουργεί πλέον ο
ανταγωνισμός να έχουμε ευελιξία στη διαμόρφωση των τιμολογίων. Παράλληλα, το
νέο σύστημα ­ τονίζει ο κ. Νεκτάριος ­ θα οδηγήσει και στη δραστική βελτίωση
του επιπέδου των προσφερόμενων υπηρεσιών προς τους ασφαλισμένους. Με
προϋπολογιζόμενες ζημιές αυτοκινήτων 33 δισ. δραχμές για το 1997 (το 80% αφορά
υλικές ζημιές) επισημαίνεται, και με προοπτική μείωσης κατά 5%, ότι το ετήσιο
όφελος από την εφαρμογή του συστήματος υπολογίζεται σε 1,3 δισ. δραχμές.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15837N531</ED>
<ID>
ID:205718

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N53&aa=1</URL></REF>


Article

<CATEGORY>vin08</CATEGORY>

 <H2>Κι άλλη τρύπα στο ζωνάρι το 1998
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΛΙΤΟΤΗΤΑ με έμφαση στον περιορισμό των δαπανών και στις συγκρατημένες αυξήσεις
σε μισθούς και συντάξεις ετοιμάζει και για το 1998 το οικονομικό επιτελείο της
κυβέρνησης, πράγμα που σημαίνει ότι θα προστεθεί κι άλλη τρύπα στο ζωνάρι των εργαζομένων.

Το «μήνυμα» για να συνεχισθεί η σφικτή πολιτική δίνει και το Διεθνές
Νομισματικό Ταμείο, οι τεχνοκράτες του οποίου στο σημείωμα για την πορεία της
οικονομίας, αφού επισημαίνουν τα θετικά βήματα που έχουν γίνει στην οικονομία,
ζητούν από την κυβέρνηση όχι μόνο να συνεχίσει αλλά και να εντείνει τις
προσπάθειες για τη δημοσιονομική εξυγίανση. Ζητά μάλιστα να επιταχυνθούν οι
αποκρατικοποιήσεις, οι αλλαγές στην αγορά εργασίας και η προσπάθεια βελτίωσης
του μέσου κόστους εργασίας.

Από την άλλη πλευρά, κορυφαία στελέχη του υπουργείου Εθνικής Οικονομίας που
ρωτήθηκαν χθες για την οικονομική πολιτική που θα ακολουθηθεί την επόμενη
χρονιά, τόνιζαν ότι «το 1998 θα είναι η χρονιά λιτότητας στις δαπάνες του
κράτους», ενώ σε ερώτηση σχετικά με τη φορολογική πολιτική είπε ότι «δεν
αντιμετωπίζεται θέμα νέων φορολογιών, αφού το βάρος θα πέσει στις δαπάνες.
Αναφορικά με την εισοδηματική πολιτική, τόνισε ότι οι αυξήσεις σε μισθούς θα
είναι συγκρατημένες.

ΔΕΚΑ ΟΔΗΓΙΕΣ

Στο ίδιο μήκος κύματος είναι και η εγκύκλιος που έχει ετοιμάσει το υπουργείο
Οικονομικών για τον προϋπολογισμό του 1998. Η εγκύκλιος περιλαμβάνει οδηγίες
στα υπουργεία σχετικά με τον τρόπο κατάρτισης και τις γενικές αρχές του
προϋπολογισμού τους για την επόμενη χρονιά.

Τα 10 σημεία, από τα οποία προκύπτει ότι και το 1998 θα είναι χρονιά
λιτότητας, που αναφέρονται στην εγκύκλιο είναι:

1. Οι αυξήσεις στους μισθούς θα είναι συγκρατημένες.

2. Όλες οι δαπάνες των υπουργείων και των φορέων, εκτός από μισθούς και
συντάξεις , θα είναι στα επίπεδα του 1997.

3. Οι επιχορηγήσεις σε ασφαλιστικά ταμεία και φορείς θα μείνουν στάσιμες στα
φετινά επίπεδα.

4. Σε περίπτωση που κατά την εκτέλεση του προϋπολογισμού του 1997 σημειωθούν
υπερβάσεις, τότε το ποσό αυτό θα αφαιρείται από την πίστωση του 1998.

5. Με το σταγονόμετρο θα γίνουν οι προσλήψεις στο Δημόσιο. Για κάθε 5
υπαλλήλους που αποχωρούν θα προσλαμβάνεται ένας.

6. Ανάκληση αποσπάσεων και επαναφορά των αποσπασμένων.

7. Μεταφορά του προσωπικού που πλεονάζει σ' άλλες υπηρεσίες που έχουν ελλείψεις.

8. Λιγότερες δαπάνες για αποζημιώσεις για συμβούλια και επιτροπές.

9. Φρένο στις υπερωρίες και στις υπηρεσιακές μετακινήσεις.

10. Οικονομία στην κατανάλωση ρεύματος, στο τηλέφωνο και στο αναλώσιμο υλικό.

Πρέπει να σημειωθεί ότι η εγκύκλιος για τον προϋπολογισμό του 1998 θα
παρουσιασθεί στους γενικούς γραμματείς των υπουργείων σε σύσκεψη που θα γίνει
στις 20 Μαΐου στο Γενικό Λογιστήριο του Κράτους.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15837N532</ED>
<ID>
ID:205768

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N53&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Το ψωμί που αγοράζεις...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΚΑΠΟΤΕ ήταν στη διατίμηση. Μετά έμεινε σε χαμηλή τιμή μόνο μια ποιότητα (τύπος
70%). 
Έτσι για τα μάτια (και τον τιμάριθμο). Ύστερα βρέθηκε η «φάμπρικα» με το
«πολυτελείας» και τα «αρτοσκευάσματα» για να 'ναι ελεύθερη η τιμή του.

Μιλάμε για το ψωμί. Κάποτε υπήρχε το κύκλωμα «στάρι - αλεύρι - ψωμί». Και δώσ'
του καταγγελίες. Και να διαμαρτυρίες. Και να τες οι αποκαλύψεις... 
Τώρα ο μύλος μπορεί και να γυρίζει (εισαγωγές βλέπετε...). Πουλάνε οι φούρνοι,
πουλάνε και τα σούπερ μάρκετ.

Και ο καταναλωτής ψωνίζει (όπως και τότε). 
Και πληρώνει...

Μόνο που δεν ξέρει πόσο κάνει. Το ψωμί που αγοράζει...

ΥΓ: 1. Και από το παλιό μας σύνθημα έχει μείνει μόνο μια λέξη «...,
παιδεία, ...».

2. Την Κυριακή γίνεται γιορτή ψωμιού στην Αθήνα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15837N533</ED>
<ID>
ID:205821

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N53&aa=3</URL></REF>


Article

<CATEGORY>vin08</CATEGORY>

 <H5>14 ΗΜΕΡΕΣ ΣΥΝΕΧΟΥΣ ΑΝΟΔΟΥ ΤΩΝ ΜΕΤΟΧΩΝ ΣΤΟ ΧΡΗΜΑΤΙΣΤΗΡΙΟ
</H5><H2>Από ρεκόρ σε ρεκόρ
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Ένα «διαφορετικό» ρεκόρ κατερρίφθη χθες στο Χρηματιστήριο Αθηνών. Ήταν η 14η
συνεχής (χρηματιστηριακή) ημέρα που ο Γενικός Δείκτης τιμών έκλεισε με ανοδική πορεία.

ΕΤΣΙ ΤΟ ΧΡΗΜΑΤΙΣΤΗΡΙΟ πέτυχε χθες, πέραν των άλλων, να δημιουργήσει ένα νέο
«σερί» με 14 συνεχείς συνεδριάσεις αδιάκοπης αύξησης των τιμών των μετοχών. Το
φαινόμενο ξεκίνησε τη Μεγάλη Τετάρτη 23 Απριλίου και συνεχίσθηκε έως και χθες.
Οι αλλεπάλληλες ανοδικές συνεδριάσεις άρχισαν με τον Γενικό Δείκτη στις
1.432,97 μονάδες τη Μεγάλη Τρίτη. Από την επόμενη ημέρα μέχρι και χθες, ο
Γενικός Δείκτης για τις τιμές των μετοχών έχει ανέβει κατά 210,54 μονάδες ή,
σε ποσοστά, κατά 14,692%. Με άλλα λόγια, σε κάθε συνεδρίαση (εδώ και 14
ημέρες) οι τιμές των μετοχών ανεβαίνουν κατά μία ποσοστιαία μονάδα.

Το προηγούμενο αντίστοιχο ρεκόρ, με συνεχείς ανοδικές συνεδριάσεις, είχε
επιτευχθεί πριν από 10 χρόνια.

Συγκεκριμένα το 1987, κατά τις τελευταίες ημέρες του Ιουλίου και τις πρώτες
ημέρες του Αυγούστου, ο Γενικός Δείκτης για τις τιμές των μετοχών ανέβαινε
συνεχώς για 13 συνεδριάσεις.

Είχε ξεκινήσει από τις 193 μονάδες και είχε φθάσει στις 280 μονάδες.

Επίσης, συνεχή ανοδική πορεία επί 11 συνεδριάσεις σημείωνε ο Γενικός Δείκτης
τον Ιούλιο του 1990 κατά την περίοδο που δημιουργήθηκε και το... ρεκόρ «ύψους»
του Δείκτη με 1.684,31 μονάδες.

Χθες ο Γενικός Δείκτης έφθασε στις 1.643,51 μονάδες, μόλις μία ανάσα από το
ρεκόρ των 1.684,31 μονάδων, που είχε σημειωθεί την 5η Ιουλίου 1990.

Η χθεσινή άνοδος ήταν της τάξης του 0,54% ενώ οι συναλλαγές (τζίρος) έφθασαν
τα 34,539 δισ. δρχ.

Πάντως σημειώνεται ότι από τις 31/12/1996 μέχρι και χθες οι τιμές των μετοχών,
όπως απεικονίζονται στον Γενικό Δείκτη, έχουν αυξηθεί κατά 72,27%, αφού ο
Δείκτης ξεκίνησε από 954 μονάδες στην αρχή του χρόνου και έχει ήδη διαγράψει
εντυπωσιακή πορεία.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15837N541</ED>
<ID>
ID:205719

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N54&aa=1</URL></REF>


Article

<CATEGORY>vin08</CATEGORY>

 <H2>Σε 4 μέτωπα οι έλεγχοι της Εφορίας
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

ΕΛΕΓΧΟΥΣ σε 4 μέτωπα ξεκινά το υπουργείο Οικονομικών προκειμένου να αυξήσει
τις εισπράξεις στις Εφορίες και να καλύψει την «τρύπα» των εσόδων. Άμεσος
στόχος είναι να εισπραχθούν 850 δισ. δρχ. τον Μάιο, ώστε με την έναρξη των
ελέγχων να τεθούν οι βάσεις για να αυξηθούν τα έσοδα τους επόμενους μήνες και
να επιτευχθεί ο στόχος του προϋπολογισμού. Τα τέσσερα μέτωπα των ελέγχων είναι:

1Στις επιχειρήσεις από τους ειδικά εκπαιδευμένους εφοριακούς που θα
συμμετέχουν στο σύστημα ΕΣΚΟΡΤ. Πρόκειται για ελέγχους με φορητούς
ηλεκτρονικούς υπολογιστές που θα κάνουν οι εφοριακοί στις επιχειρήσεις οι
οποίες παρουσιάζουν από τα στοιχεία τους μεγάλο φορολογικό ενδιαφέρον.

Το πρόγραμμα ΕΣΚΟΡΤ ­ παραδίδεται στο υπουργείο εντός του μήνα ­ θα αρχίσει να
εφαρμόζεται από τον Ιούνιο.

Να σημειωθεί ότι στην πρώτη φάση θα συνδεθούν με το πρόγραμμα οι Εφορίες: ΦΑΕ
Ε. και ΦΑΒΕΕ Αθηνών, ΦΑΕ Πειραιά, στη συνέχεια η ΦΑΕ και οι ΔΟΥ Θεσσαλονίκης
και μετά όλες οι Εφορίες της χώρας. Ο υφυπουργός Οικονομικών κ. Γ. Δρυς, χθες,
στα εγκαίνια έναρξης του προγράμματος επιμόρφωσης των υπαλλήλων τού υπουργείου
για το ΕΣΚΟΡΤ, τόνισε ότι δεν υπάρχουν περιθώρια για νέες καθυστερήσεις στη
μηχανοργάνωση του υπουργείου Οικονομικών.

2Στην απόδοση του ΦΠΑ για τις επιχειρήσεις. Ο υφυπουργός ανακοίνωσε ότι τον
Ιούνιο θα ολοκληρωθεί και το πρόγραμμα TAXIS για την απόδοση του ΦΠΑ. Στο
πρόγραμμα αυτό που θα υπάρχει στους κομπιούτερ του ΚΕΠΥΟ, θα βρίσκονται όλα τα
δεδομένα των επιχειρήσεων ­ έσοδα, πωλήσεις ­ και θα προκύπτει μέσα από
διασταυρώσεις ο ΦΠΑ που πρέπει να αποδώσουν.

3Στις τουριστικές περιοχές. Πρόκειται για εντατικούς ελέγχους που θα
ξεκινήσουν εντός των επόμενων ημερών στα νησιά και σε όσες περιοχές της χώρας
παρουσιάζεται αυξημένη τουριστική κίνηση.

4Στη διακίνηση καυσίμων από τα πρατήρια και τις εταιρείες. Οι έλεγχοι αυτοί θα
ενταθούν στο επόμενο διάστημα, καθώς από αυτούς που έχουν γίνει μέχρι τώρα
προκύπτει σημαντική αύξηση της φοροδιαφυγής και του λαθρεμπορίου στα υγρά
καύσιμα. Αυτή τη στιγμή ο υφυπουργός Οικονομικών κ. Γ. Δρυς έχει στα χέρια του
λίστα με 1.540 περιπτώσεις φοροδιαφυγής και λαθρεμπορίας από πρατήρια και
εταιρείες που πωλούν πετρέλαιο θέρμανσης.

Οι περιπτώσεις αυτές αφορούν 330 ελέγχους που έκανε το Σώμα Δίωξης Οικονομικού
Εγκλήματος (ΣΔΟΕ) στις περιφέρειες της χώρας πλην Αττικής και Θεσσαλονίκης για
το διάστημα από 10 Απριλίου μέχρι 6 Μαΐου.

Από τα στοιχεία προκύπτει παράνομη διακίνηση πετρελαίου θέρμανσης 5,5 εκατ.
λίτρων, στα οποία θα καταλογιστούν διοικητικά πρόστιμα ύψους τουλάχιστον 600
εκατ. δρχ. μόνο για τις φορολογικές παραβάσεις. Χωρίς να υπολογίζονται και τα
πρόστιμα λαθρεμπορίας. Ανάλογους ελέγχους πραγματοποίησε και στις περιφέρειες
Αθήνας και Θεσσαλονίκης. Τα στοιχεία για τους ελέγχους αυτούς αναμένεται να
δοθούν στη δημοσιότητα την άλλη εβδομάδα.

* Σε ό,τι αφορά ειδικότερα τα έσοδα του Μαΐου, ανώτερο στέλεχος του υπουργείου
εκτιμά ότι θα παρουσιάσουν σημαντική βελτίωση. 
Πάντως, με σημαντική καθυστέρηση συνεχίζεται ο ρυθμός εκκαθάρισης των
φορολογικών δηλώσεων. Πρόσθετος λόγος καθυστερήσεων είναι ότι οι εργαζόμενοι
στο ΚΕΠΥΟ αρνούνται να κάνουν υπερωρίες, γιατί μέχρι τώρα δεν τις έχουν
πληρωθεί. 
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15837N542</ED>
<ID>
ID:205769

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N54&aa=2</URL></REF>


Article

<CATEGORY>vin08</CATEGORY>

 <H2>Κόντρες υπουργείων για τα προβλήματα στη λειτουργία ασφαλιστικών οργανισμών
</H2>
ΤΡΙΒΕΣ μεταξύ των υπουργείων Γεωργίας και Εθνικής Οικονομίας ανακύπτουν στο
πλαίσιο του Συμβουλίου Αγροτικής Πολιτικής και με αφορμή την πρόταση για το
εθνικό σύστημα προστασίας (ασφάλισης) του αγροτικού εισοδήματος.

Συγκεκριμένα, ο υπουργός Γεωργίας κ. Στέφ. Τζουμάκας παράλληλα με τη μετατροπή
του ΕΛΓΑ (Ελληνικές Γεωργικές Ασφαλίσεις) σε ασφαλιστικό φορέα, επισημαίνει
πρόβλημα τόσο στη λειτουργία του όσο και του ΟΑΕΠ (Οργανισμός Ασφάλισης
Εξαγωγικών Πιστώσεων) που εποπτεύεται από το υπουργείο Εθνικής Οικονομίας.

Ο ΟΑΕΠ, που με τη μετατροπή του σε Α.Ε. διαδέχθηκε την αποκεντρωμένη υπηρεσία
της Τραπέζης της Ελλάδος (ΚΑΠΕ), δεν έχει ανακοινώσει μέχρι στιγμής ειδικότερα
προγράμματα ασφαλιστικών καλύψεων στον αγροτικό τομέα.

Στην έκθεση του υπουργείου Γεωργίας, που αναφέρεται και στα δύο νομικά πρόσωπα
(τελούν υπό την εγγύηση του ελληνικού Δημοσίου) υπογραμμίζεται ότι δεν είναι
αναγκαίος ο σχηματισμός των τεχνικών αποθεματικών που υποχρεούνται να τηρούν
οι ασφαλιστικές εταιρείες.

Με την προϋπόθεση, όμως, αναφέρεται σε άλλο σημείο, ότι η λειτουργία των δύο
αυτών οργανισμών μπορεί να θεωρηθεί ως «ασφάλιση» θα πρέπει αυτά τα νομικά
πρόσωπα να λειτουργούν με όρους ισοδύναμους προς τους όρους λειτουργίας των
ιδιωτικών επιχειρήσεων.

Σημειώνεται ότι ήδη το υπουργείο Ανάπτυξης (Τομέας Εμπορίου) έχει προβεί στην
ανάκληση αδειών λειτουργίας ή στις επιβολές προστίμων ασφαλιστικών εταιρειών
εφόσον δεν εφαρμόζονται όσα προβλέπει η ισχύουσα νομοθεσία (73/239/ΕΟΚ, ΠΔ
252/96) αφού υποχρεούνται να έχουν:

­ Τεχνικά αποθέματα.

­ Περιθώριο φερεγγυότητας (πρόσθετο αποθεματικό).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15837N543</ED>
<ID>
ID:205804

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N54&aa=3</URL></REF>


Article

<CATEGORY>vin08</CATEGORY>

 <H2>Λαθραία καύσιμα σε 26 πρατήρια
</H2>
Για τις 1.540 περιπτώσεις φοροδιαφυγής και λαθρεμπορίας καυσίμων που
αποκαλύφθηκαν στην επαρχία, το υπουργείο Οικονομικών έχει καταρτίσει «λίστα»
με 26 ονόματα πρατηριούχων στους οποίους διαπιστώθηκε παράνομη διακίνηση πάνω
από 50.000 λίτρα. Οι επιχειρήσεις αυτές ανήκουν στους παρακάτω:

Τζιόρτζιος Σπύρος, Γρεβενά *121.523 λίτρα

Β. Μπατσίλας - Χ. Μπατσίλας Ο.Ε., Λάρισα *438.000 λίτρα

Μωυσιάδης Δημήτριος, Αμύνταιο *96.820 λίτρα

Π. Πάτρας - Γ. Γκόβλιας Ο.Ε., Σιάτιστα *400.000 λίτρα

Τζόβολος Ευθ. Νικ., Καλάβρυτα *107.000

Παλαμάρας Στυλ., Λάρισα *131.000 λίτρα

Αφοί Βλαχόπουλοι Π.Ο.Ε. Ιωάννινα *440.000 λίτρα

Α. Παπαδόπουλος - Π. Ασλάνογλου Ο.Ε., Ιωάννινα *153.570 λίτρα

Ντακούμη Ιωάννα, Ιωάννινα *96.780 λίτρα

Λαδιάς Β. & ΣΙΑ Ο.Ε., Ιωάννινα *83.000 λίτρα

Ντάσης Γεώργιος, Ιωάννινα *61.210 λίτρα

Λέντης Χρήστος & Σταύρος Ο.Ε., Ιωάννινα *51.378 λίτρα

Χαλαζωνίτης Ιωάννης, Μεσσηνία *98.221 λίτρα

Φαρμάκης Ιωάννης, Κορινθία *81.106 λίτρα

Δελίνης Ανδρέας, Αργολίδα *63.122 λίτρα

Μπελίτσας Συμεών, Κορινθία *52.538 λίτρα

Ελευσινιώτης Δημήτριος, Θήβα *71.000 λίτρα

Λαλιώτη Μαρία, Θήβα *71.000 λίτρα

Χάλιου Ελένη, Χαλκίδα *256.288 λίτρα

Μαγκλέρα Αγγελική, Λαμία *142.462 λίτρα

Κάλλος Αναστάσιος, Λαμία *205.918 λίτρα

Αφοί Σωτ. Βασιλείου Ο.Ε., Μώλος *56.775 λίτρα

Νικόλαος Συκιώτης & ΣΙΑ Ο.Ε., Αγ. Κων/νος *150.750 λίτρα

Αναστάσιος Παναγιωτόπουλος, Μώλος *108.662 λίτρα

Φ. Μέλλιος - Κ. Γαζίς Ο.Ε., Κοζάνη *65.251 λίτρα

Αφοί Αν. Κοντρίδη Ο.Ε., Πτολεμαΐδα *162.855 λίτρα

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15837N544</ED>
<ID>
ID:205826

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N54&aa=4</URL></REF>


Article

<CATEGORY>vin08</CATEGORY>

 <H2>Ενδιαφέρον από οκτώ για την Ψυττάλεια
</H2>
ΟΚΤΩ ΚΟΙΝΟΠΡΑΞΙΕΣ τεχνικών εταιρειών υπέβαλαν χθες οικονομικές και τεχνικές
προσφορές για τη μελέτη και κατασκευή της δεύτερης φάσης των έργων βιολογικού
καθαρισμού των λυμάτων της Αττικής, στην Ψυττάλεια. Το έργο έχει προϋπολογισμό
32 δισεκατομμυρίων δραχμών και προβλέπεται να λειτουργήσει το 2000, ώστε να
καθαρίσει τελείως ο Σαρωνικός Κόλπος, αφού με τη λειτουργία του εργοστασίου
δευτε-ροβάθμιου βιολογικού καθαρισμού τα λύματα θα καθαρίζονται σε ποσοστό
πάνω από 80%. Ήδη με τη λειτουργία του πρωτο-βάθμιου βιολογικού καθαρισμού οι
μετρήσεις έδειξαν ότι η κατάσταση του Σαρωνικού, από άποψη καθαρότητας των
νερών, βελτιώθηκε κατά 35%.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15837N545</ED>
<ID>
ID:205842

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N54&aa=5</URL></REF>


Article

<CATEGORY>vin08</CATEGORY>

 <H5>ΜΕΙΩΣΗ ΕΠΙΤΟΚΙΩΝ ΓΙΑ ΟΛΑ ΤΑ ΔΑΝΕΙΑ ΠΟΥ ΕΙΧΑΝ ΧΟΡΗΓΗΘΕΙ ΑΠΟ ΤΟ 1980
</H5><H2>Με 11% «στέγη» σε δημ. υπαλλήλους
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Φθηνότερα και μεγαλύτερα στεγαστικά δάνεια στους δημοσίους υπαλλήλους
προσφέρει και το Ταμείο Παρακαταθηκών και Δανείων ­ μετά το Ταχυδρομικό
Ταμιευτήριο.ΑΠΟ 1% ΕΩΣ 3% μειώνονται τα επιτόκια των στεγαστικών δανείων που
έχουν χορηγηθεί σε δεκάδες χιλιάδες δημοσίους υπαλλήλους από το Ταμείο
Παρακαταθηκών και Δανείων. Επίσης αυξάνονται τα ποσά των δανείων. Με την
προωθούμενη ρύθμιση, το επιτόκιο για όλα τα δάνεια του Ταμείου διαμορφώνεται
στο σημερινό ύψος (11% για Αθήνα - Θεσσαλονίκη).

Ειδικότερα, από 1.7.1997:

* Μειώνονται κατά 3% τα επιτόκια των δανείων που είχαν συνομολογηθεί από το
1980 μέχρι το 1994 και είχαν επιτόκιο 14%.

* Μειώνονται κατά 2% τα επιτόκια των δανείων που είχαν συνομολογηθεί από το
1994 μέχρι το 1995 με επιτόκιο 13%

* Μειώνονται κατά 1% τα επιτόκια των δανείων που είχαν συνομολογηθεί από το
1995 μέχρι το 1996 με επιτόκιο 12%

* Αυξάνεται το ποσό του δανείου από 10 εκατ. δρχ. σε 12,5 εκατ. για μεμονωμένο
δικαιούχο υπάλληλο και από 15 εκατ. δρχ. στα 18.750.000 δρχ. για ζευγάρι
δημοσίων υπαλλήλων.

* Θα εξεταστεί η μείωση των επιτοκίων για τα νέα δάνεια, από το ερχόμενο
φθινόπωρο, κατά 1%.

Οι ανακοινώσεις για τη μείωση των επιτοκίων θα γίνουν την ερχόμενη Δευτέρα από
τον πρόεδρο του Ταμείου Παρακαταθηκών και Δανείων κ. Παν. Αλεξόπουλο. Οι
ρυθμίσεις αφορούν περίπου 150.000 υπαλλήλους που έχουν δανειοδοτηθεί από το
1980 μέχρι το 1996 από το Ταμείο. Αρκεί να αναφερθεί ότι μόνο το 1994 είχαν
εγκριθεί 23.000 αιτήσεις.

ΑΔΕΔΥ: ΚΙ ΑΛΛΗ ΜΕΙΩΣΗ!

Έντονες πιέσεις γι' αυτές τις ρυθμίσεις ασκήθηκαν από την ΑΔΕΔΥ, η οποία ζητεί
την περαιτέρω μείωση των επιτοκίων που ισχύουν σήμερα, καθώς και την
επιτάχυνση του ρυθμού εκταμίευσης για τα δάνεια που εκκρεμούν.

Σημειώνεται ότι:

* Σήμερα εγκρίνονται από το Ταμείο τα δάνεια για τα οποία αιτήσεις είχαν
υποβληθεί το 1995

* Στεγαστικό δάνειο από το Ταμείο Παρακαταθηκών και Δανείων δικαιούνται οι
δημόσιοι υπάλληλοι που για μεν τους έγγαμους πρέπει να έχουν συμπληρώσει 2 έτη
υπηρεσίας για δε τους άγαμους 4 έτη υπηρεσίας.

ΟΙ ΔΙΚΑΙΟΥΧΟΙ

Μεταξύ των δικαιούχων από το Ταμείο είναι:

* Οι δημόσιοι υπάλληλοι όλων των υπουργείων πλην του υπουργείου Παιδείας και
του υπουργείου Μεταφορών.

* Υπάλληλοι των Νομικών Προσώπων Δημοσίου Δικαίου που συνταξιοδοτούνται από το Δημόσιο.

*Οι υπάλληλοι της ΔΕΗ και του ΙΚΑ καθώς και οι δημοτικοί - κοινοτικοί
υπάλληλοι, οι υπάλληλοι ΟΔΔΥ, το διδακτικό προσωπικό των πανεπιστημίων κ.ά.

Τα σημερινά επιτόκια των χορηγούμενων δανείων είναι 11% για τους Νομούς
Αττικής και Θεσσαλονίκης, 10% για τους Νομούς Κορινθίας, Ηρακλείου, Βοιωτίας,
Λάρισας, Μαγνησίας, καθώς και για την πόλη της Χαλκίδας και τις περιοχές
Αιγίου και Πατρών. Όλες οι άλλες περιοχές της χώρας έχουν επιτόκιο 9%. Η
διάρκεια εξόφλησης του δανείου είναι 30 έτη.

ΤΟ ΤΑΧ. ΤΑΜΙΕΥΤΗΡΙΟ

Σημειώνεται ότι και η διοίκηση του Ταχυδρομικού Ταμιευτηρίου ­ που χορηγεί
στεγαστικά δάνεια σε μια μερίδα δημοσίων υπαλλήλων ­ αποφάσισε στις αρχές
Μαΐου να αυξήσει τα ποσά των δανείων. Ειδικότερα, οι άγαμοι δικαιούχοι θα
μπορούν να πάρουν δάνειο μέχρι 15 εκατ. δρχ. (από 10 εκατ. δρχ.) ενώ για τους
έγγαμους το ύψος του δανείου ανέβηκε στα 20 εκατ. δρχ. Τα επιτόκια είναι
10%-12% (ανάλογα με τη γεωγραφική ζώνη).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15837N551</ED>
<ID>
ID:205720

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N55&aa=1</URL></REF>


Article

<CATEGORY>vin08</CATEGORY>

 <H2>Τράπεζες και συγκριτικά πλεονεκτήματα
</H2>
ΜΕΙΖΟΝ θέμα της εποχής μας, ιδίως για μια σχετικά μικρή τραπεζική αγορά, όπως
η ελληνική, είναι το πώς εδραιώνουν οι Τράπεζες τα συγκριτικά τους
πλεονεκτήματα στη δική τους αγορά, σε περιβάλλον όμως απελευθέρωσης των
κεφαλαίων και της νομισματικής ενοποίησης.

Αυτό υπογράμμισε μεταξύ άλλων ο πρόεδρος της Ένωσης Ελληνικών Τραπεζών,
διοικητής της ΕΤΕ κ. Θ. Καρατζάς, στο πλαίσιο της εκδήλωσης του ΙΟΒΕ με θέμα
«Το χρηματοπιστωτικό σύστημα στο κατώφλι του 21ου αιώνα». 
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15837N552</ED>
<ID>
ID:205770

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N55&aa=2</URL></REF>


Article

<CATEGORY>vin08</CATEGORY>

 <H2>Στη Σοφοκλέους και η «Επιφάνεια»
</H2>
ΤΟ ΧΡΗΜΑΤΙΣΤΗΡΙΟ άναψε το πράσινο φως για να εισαχθούν στην Παράλληλη Αγορά οι
μετοχές της εταιρείας «Επιφάνεια» που δραστηριοποιείται στον σχεδιασμό, την
επιμέλεια και την παραγωγή εντύπων.

Όπως ανακοινώθηκε χθες, το Δ.Σ. του Χρηματιστηρίου ενέκρινε το ενημερωτικό
δελτίο της εταιρείας, η οποία θα προχωρήσει τώρα στην αύξηση του κεφαλαίου
της, εκδίδοντας 367.000 νέες μετοχές, από τις οποίες οι 350.000 θα διατεθούν
με δημόσια εγγραφή, ενώ οι υπόλοιπες 17.500 με ιδιωτική τοποθέτηση. 
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15837N553</ED>
<ID>
ID:205805

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N55&aa=3</URL></REF>


Article

<CATEGORY>vin08</CATEGORY>

 <H2>Άνοδος 8,82 μονάδων
</H2>
Νέο ρεκόρ επταετίας σημείωσε ο Γενικός Δείκτης Χρηματιστηρίου Αξιών Αθηνών
(ΧΑΑ), παρά τις έντονες διακυμάνσεις των τιμών των μετοχών κατά τη χθεσινή
συνεδρίαση. Συγκεκριμένα, ο Γενικός Δείκτης έκλεισε στις 1.643,51 μονάδες
σημειώνοντας άνοδο 8,82 μονάδων. Αναλυτικά, στην αρχή της συνεδρίασης,
εκδηλώθηκε έντονο αγοραστικό ενδιαφέρον, με αποτέλεσμα οι τιμές των μετοχών να
σημειώσουν 
σημαντική άνοδο, διαμορφώνοντας τον Γενικό Δείκτη στις 1.655,49 μονάδες. Στην

συνέχεια όμως το κλίμα ανεστράφη και ο Γενικός Δείκτης, αφού έχασε τα
προσωρινά κέρδη, υποχώρησε στις 1.630,80 μονάδες. Τελικά η νέα αναστροφή του
κλίματος διαμόρφωσε τον Γενικό Δείκτη στο προαναφερθέν κλείσιμο (1.643,51).
Από τις 255 μετοχές που πραγματοποίησαν συναλλαγές, 128 σημείωσαν άνοδο, 105
πτώση και 22 παρέμειναν σταθερές, ενώ 63 έκλεισαν με αγοραστές και 126 με
πωλητές. Η αξία των συναλλαγών ανήλθε σε 34.5 δισ. δρχ. (8.794.048 τεμάχια).
Αναλυτικά, τα 8.092.988 τεμάχια αξίας 32,8 δισ. δρχ. αφορούσαν την Κύρια
Αγορά, ενώ τα 695.460 τεμάχια συνολικής αξίας 1.720 εκατ. δρχ. την Παράλληλη
Αγορά. Τη μεγαλύτερη αξία συναλλαγών σημείωσαν και πάλι οι μετοχές των
Τραπεζών (13,6 δισ. δρχ. - 1.045.273 τεμάχια) και ακολούθησε ο κλάδος των Ετ.
Τηλεπικοινωνιών, (με 5,3 δισ. δρχ. - 811.520 τεμάχια).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15837N561</ED>
<ID>
ID:205721

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N56&aa=1</URL></REF>


Article

<CATEGORY>vin14</CATEGORY>

 <H2>Τα ΄Αστρα
</H2>
ΤΑΥΡΟΣ

(20 Απριλίου - 20 Μαΐου). Η κόντρα Σελήνης - Άρη, το απόγευμα, μπορεί να
προκαλέσει τσακωμούς με αγαπημένα πρόσωπα ­ με τα παιδιά σας ή με τον ερωτικό
σας σύντροφο. Η Αφροδίτη δεν σας βοηθάει τώρα στον έρωτα.

ΔΙΔΥΜΟΙ

(21 Μαΐου - 21 Ιουνίου). Ο Άρης επηρεάζει έως τα τέλη του μήνα, κυρίως, τους
γεννημένους 9-14 Ιουνίου. Είναι πάντα στον τομέα του σπιτιού και της
οικογένειας, όπου δημιουργεί προβλήματα. Προσοχή και σε θέματα υγείας.

ΚΑΡΚΙΝΟΣ

(22 Ιουνίου - 22 Ιουλίου). Η κόντρα Σελήνης - Άρη, το απόγευμα, μπορεί να
προκαλέσει εκρήξεις θυμού και ατυχήματα. Ελέγχετε τη νευρικότητα και τη
βιασύνη σας. Η Αφροδίτη δεν σας βοηθάει τώρα στον έρωτα.

ΛΕΩΝ

(23 Ιουλίου - 22 Αυγούστου). Η κόντρα Σελήνης - Άρη, το απόγευμα, μπορεί να
προκαλέσει καβγάδες για οικονομικούς ή ερωτικούς λόγους. Η Αφροδίτη σάς
βοηθάει στις φιλίες και στα ερωτικά σας έως τις 3 Ιουνίου.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Άρης επηρεάζει έως τα τέλη του μήνα,
κυρίως, τους γεννημένους 10-15 Σεπτεμβρίου. Προφυλάξτε σχέσεις και συνεργασίες
που χρειάζεσθε. Φυλαχθείτε από ατυχήματα, ιώσεις, μολύνσεις, προβλήματα πεπτικού.

ΖΥΓΟΣ

(24 Σεπτεμβρίου - 23 Οκτωβρίου). Η κόντρα Σελήνης - Άρη, το απόγευμα, μπορεί
να σας προκαλέσει κάποια αδιαθεσία και νευρικότητα ή να δραστηριοποιήσει κρυφό
σας εχθρό. Αποφύγετε άσκοπες αντιπαραθέσεις.

ΣΚΟΡΠΙΟΣ

(24 Οκτωβρίου - 22 Νοεμβρίου). Η κόντρα Σελήνης - Άρη, το απόγευμα, μπορεί
να προκαλέσει καβγάδες με φίλους, ομοϊδεάτες, συνεργάτες. Ελέγχετε τα νεύρα
σας και αποφύγετε πολιτικές συζητήσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Άρης επηρεάζει έως τα τέλη του μήνα, κυρίως,
τους γεννημένους 10-15 Δεκεμβρίου. Προσοχή στον τομέα της καριέρας και της
δημόσιας εικόνας. Φυλαχθείτε από ατυχήματα, ιώσεις, μολύνσεις.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κόντρα Σελήνης - Άρη, το απόγευμα,
μπορεί να προκαλέσει ατυχήματα, εκρήξεις θυμού και φανατισμού. Αποφύγετε
συζητήσεις πολιτικής και ιδεολογικής φύσεως.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η κόντρα Σελήνης - Άρη, το απόγευμα, μπορεί
να προκαλέσει καβγάδες για ερωτικούς ή για οικονομικούς λόγους. Φυλαχθείτε από μολύνσεις.

ΙΧΘΥΕΣ

(19 Φεβρουαρίου - 20 Μαρτίου). Ο Άρης επηρεάζει έως τα τέλη του μήνα,
κυρίως, τους γεννημένους 9-14 Μαρτίου. Ελέγχετε τα νεύρα σας και μην απαντάτε
σε προκλήσεις. Προφυλάξτε την υγεία σας από ατυχήματα και ιώσεις.

ΚΡΙΟΣ

(21 Μαρτίου - 19 Απριλίου). Η κόντρα Σελήνης - Άρη, το απόγευμα, μπορεί να
προκαλέσει εκρήξεις θυμού, πονοκεφάλους, πρόβλημα στο πεπτικό. Ελέγχετε τα
νεύρα σας. Οι αντιπαλότητες στη δουλειά θα κρατήσουν έως τα μέσα Ιουνίου.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15837N581</ED>
<ID>
ID:205708

</ID><URL>http://ta-nea.dolnet.gr/neaweb/neafile.print_unique?e=A&f=15837&m=N58&aa=1</URL></REF>


Article

<CATEGORY>vin10</CATEGORY>

 <H5>ΕΛΑΧΙΣΤΕΣ ΟΙ ΠΙΘΑΝΟΤΗΤΕΣ ΝΑ ΠΑΡΑΜΕΙΝΕΙ ΣΤΟΝ ΠΑΟ Ο ΚΑΛΛΙΤΖΑΚΗΣ
</H5><H2>Πικρό το αντίο
</H2>
ALIGN="CENTER">

ΜΕΤΑ 10 χρόνια ένδοξης καριέρας στον Παναθηναϊκό, ο Γιάννης Καλλιτζάκης
είναι έτοιμος να πει το «πικρό αντίο». Τα 150 εκατ. που του προσφέρει ο ΠΑΟ
εξωθούν τον αρχηγό σε φυγή...
<H3>σελίδα 2
</H3>
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15837O001</ED>
<ID>
ID:205722

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O00&aa=1</URL></REF>


Article

<CATEGORY>vin10</CATEGORY>

 <H2>Άργησε, αλλά αποφάσισε για τους διαιτητές!
</H2><H2>(Εικόνα μεγέθους : 10286 bytes)
</H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15837O002</ED>
<ID>
ID:205771

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O00&aa=2</URL></REF>


Article

<CATEGORY>vin10</CATEGORY>

 <H5></H5><H2>Πάμε με ελπίδες στο Φάληρο
</H2>
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15837O003</ED>
<ID>
ID:205806

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O00&aa=3</URL></REF>


Article

<CATEGORY>vin10</CATEGORY>

 <H2>Να εφαρμοστούν οι νόμοι και στην Ελλάδα
</H2>
<H3>σελίδες 6-7
</H3>
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15837O004</ED>
<ID>
ID:205827

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O00&aa=4</URL></REF>


Article

<CATEGORY>vin10</CATEGORY>

 <H2>Συνεχίζει ο Ίβιτς στον Πειραιά
</H2><H2>(Εικόνα μεγέθους : 15170 bytes)
</H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15837O005</ED>
<ID>
ID:205843

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O00&aa=5</URL></REF>


Article

<CATEGORY>vin10</CATEGORY>

 <H2>Οριστικά τέλος ο Μολυβάς
</H2><H2>(Εικόνα μεγέθους : 6050 bytes)
</H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15837O006</ED>
<ID>
ID:205851

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O00&aa=6</URL></REF>


Article

<CATEGORY>vin10</CATEGORY>

 <H5>ΣΥΜΦΩΝΗΣΕ ΑΡΧΙΚΑ ΣΤΗ ΔΙΑΡΚΕΙΑ ΤΟΥ ΣΥΜΒΟΛΑΙΟΥ ΚΑΙ ΑΠΟΜΕΝΕΙ ΤΟ ΟΙΚΟΝΟΜΙΚΟ
</H5><H5>Ντούσκο: Δεν έχω ακόμη την ομάδα που θέλω
</H5><H2>Μένει ο Ίβιτς
</H2>
<AUTHOR>ΔΗΜΗΤΡΗΣ ΜΩΡΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 30263 BYTES)
</AUTHOR>

ΤΟ ΠΡΩΤΟ βήμα για την παραμονή του Ίλια Ίβιτς στον Ολυμπιακό έγινε χθες
με τη συνάντηση που είχε με τον διευθύνοντα σύμβουλο της ΠΑΕ, Γιώργο Λούβαρη.

Στη συνάντηση που έγινε το μεσημέρι στα γραφεία του Ολυμπιακού επιτεύχθηκε
συμφωνία στη διάρκεια του συμβολαίου (δύο ή τρία χρόνια) χωρίς να γίνει
συζήτηση στο οικονομικό. Ο κ. Λούβαρης εξέφρασε την επιθυμία στον Ίβιτς να
συνεχίσει την καριέρα του στον Ολυμπιακό και ο ποδοσφαιριστής δεν έφερε αντίρρηση.

«Θέλω να παραμείνω στην ομάδα», τόνισε ο Ίβιτς, ο οποίος θέλει συμβόλαιο δύο
χρόνων. Ο 26χρονος Σέρβος επιθετικός, βάσει του ιδιωτικού συμφωνητικού που
είχε υπογράψει πριν από τρία χρόνια στους «ερυθρόλευκους», θα εισπράξει 270
εκατ. δρχ. για την ανανέωση του συμβολαίου του για δύο ακόμα χρόνια.

Ο Ίβιτς θα συναντηθεί και πάλι με τους διοικούντες τον Ολυμπιακό, για να γίνει
συζήτηση επί της ουσίας και με στόχο να επιτευχθεί συμφωνία.

Ο Ντούσαν Μπάγιεβιτς σύμφωνα με συνέντευξη που παραχώρησε στο εβδομαδιαίο
αθλητικό περιοδικό του Βελιγραδίου «Τέμπο» και αναφερόμενος στον Ίβιτς,
τόνισε: «Θα επιμείνω για την παραμονή του στον Ολυμπιακό. Έχει προτάσεις και
από άλλες ομάδες, αλλά πρώτα θα συναντηθεί με τον πρόεδρο του Ολυμπιακού. Ο
Ίλια θα αποφασίσει μόνος του».

Ο διευθύνων σύμβουλος του Ολυμπιακού έχει καλέσει σήμερα το μεσημέρι τον Αλέξη
Αλεξανδρή για το θέμα της ανανέωσης του συμβολαίου του. Η υπόθεση του 29χρονου
διεθνούς μεσοεπιθετικού παρουσιάζεται από τον Ολυμπιακό πιο εύκολη και είναι
πολύ πιθανόν να υπάρξει συμφωνία των δύο πλευρών. Ο Αλεξανδρής επιθυμεί
τριετές συμβόλαιο, το ίδιο και ο Ολυμπιακός. Υπενθυμίζουμε ότι ο πρώτος σκόρερ
του Ολυμπιακού είχε εισπράξει 210 εκατ. δρχ. για τριετές συμβόλαιο, όταν είχε
πάρει μεταγραφή από την ΑΕΚ.

Στο μεταξύ οι κύριοι Κόκκαλης και Μπάγιεβιτς ταξίδευσαν χθες στο Βελιγράδι για
επαγγελματικούς λόγους. Ο «ερυθρόλευκος» τεχνικός θα αρχίσει αύριο την
περιοδεία του για την κατασκοπεία μεταγραφικών στόχων. Θα μεταβεί στη Γαλλία
για να παρακολουθήσει τον αγώνα Νις - Μετς και την Κυριακή θα ταξιδεύσει στην
Ισπανία. Το πιθανότερο είναι να παρακολουθήσει τον αγώνα Εσπανιόλ - Τενερίφη.
Στους γηπεδούχους αγωνίζονται οι Σέρβοι μέσοι Μπρίνοβιτς, Μπογκτάνοβιτς και
στην Τενερίφη ο Βόσνιος φορ Κόντρο.

Υπάρχει περίπτωση να μεταβεί στη Νορβηγία ο Τάκης Περσίας για να
παρακολουθήσει τον φορ της Λίλεστρομ Γκερ Φρίγκααρντ.

Ο Μπάγιεβιτς θα περιμένει πρώτα την περίπτωση απόκτησης του μέσου της Άστον
Βίλα Σάσα Τσούρτσιτς (η μεταγραφή του στον Ολυμπιακό βρίσκεται σε καλό δρόμο)
και ύστερα θα στραφεί στις εναλλακτικές λύσεις.

Ο ΝΤΟΥΣΑΝ Μπάγιεβιτς σε συνέντευξη που παραχώρησε στο «Τέμπο» και
δημοσιεύτηκε χθες μίλησε για τον Ολυμπιακό: «Ακόμα δεν έχει την ομάδα που
θέλω. Η ΑΕΚ παίζει το καλύτερο ποδόσφαιρο, αλλά εμείς κατακτήσαμε το
πρωτάθλημα. Είχαμε σταθερότητα και αναδειχτήκαμε πρωταθλητές».

Ο Μπάγιεβιτς, όπως αναφέρει το περιοδικό, είπε ακόμα: «Ποιος προπονητής δεν
θέλει τον Σαβίσεβιτς στην ομάδα του; Δεν έρχεται όμως στην Ελλάδα. Αν ο
Πάντιτς δεν αγωνιζόταν στην Ατλέτικο Μαδρίτης, μπορούσε να έρθει στον
Ολυμπιακό. Ήθελα και τον Τσίριτς, αλλά έχει υπογράψει στην Μπαρτσελόνα. Από
τον Ερυθρό Αστέρα μου αρέσουν οι Τζόροβιτς, Γιόβιτς. Θεωρώ τους Μιγιάτοβιτς
(της Ρεάλ) και Μιλόσεβιτς (της Άστον Βίλα) ως τους καλύτερους Γιουγκοσλάβους
ποδοσφαιριστές που αγωνίζονται στην Ευρώπη.

*** Συγχαρητήριο τηλεγράφημα για την κατάκτηση του τίτλου έστειλαν στον
Ολυμπιακό η Μίλαν, η Ρεάλ, η Άντερλεχτ, όπως και οι κύριοι Νταϊφάς,
Κωνσταντινίδης, Λίμπρεχτς.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15837O011</ED>
<ID>
ID:205723

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΚΑΛΛΙΤΖΑΚΗΣ ΠΛΗΣΙΑΖΕΙ ΠΡΟΣ ΤΗΝ ΕΞΟΔΟ ΤΟΥ ΠΑΝΑΘΗΝΑΪΚΟΥ
</H5><H2>Πικραμένος αρχηγός
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΠΙΚΡΑΜΕΝΟΣ αρχηγός, ο Γιάννης Καλλιτζάκης, ετοιμάζεται να πει αντίο στον
Παναθηναϊκό έπειτα από δέκα χρόνια ένδοξης και μεγάλης καριέρας στο
«τριφύλλι». Ο Καλλιτζάκης ψάχνει άλλη ομάδα, ο Παναθηναϊκός ψάχνει άλλον
«Καλλιτζάκη» και το διαζύγιο φαίνεται αναπόφευκτο. Στην ουσία ο Παναθηναϊκός
δεν θέλει να συνεχίσει τη συνεργασία του με τον αρχηγό και, όπως έγινε με τους
Ουζουνίδη, Μάρκο, τον εξωθεί σε φυγή...

Η πρόταση περί συμβολαίου πενταετούς διάρκειας σ' έναν παίκτη ηλικίας 31 ετών,
με τόσο μεγάλη προσφορά στην ομάδα, μοιάζει ανεδαφική. Διότι ο Καλλιτζάκης δεν
πρέπει να κριθεί μόνον με κριτήριο τι θα προσφέρει τα επόμενα χρόνια, αλλά και
τι πρόσφερε επί μια δεκαετία, όπου μάτωσε, ίδρωσε και τραυματίστηκε για τη
φανέλα του Παναθηναϊκού.

«Σκοτώνουν τα άλογα όταν γεράσουν», λέει και ο τίτλος της γνωστής ταινίας. Το
ίδιο έγινε με τον Σαραβάκο, τον Μαυρίδη. Έφυγαν με χαμηλά το κεφάλι, σ' ένα
κλίμα υποψίας, φημών, ίσως και λάσπης...

Πρόθυμοι νεροκουβαλητές, οσφυοκάμπτες και όψιμοι γνώστες της ιστορίας του
Παναθηναϊκού είναι έτοιμοι να προασπίσουν τα συμφέροντα «μεγάλων ηγετών»,
διαγράφοντας και πλαστογραφώντας με μια μονοκονδυλιά το παρελθόν κάθε παίκτη.
Θέλετε, κύριοι, να φύγει ο Καλλιτζάκης; Ας φύγει! Αλλά να τον τιμήσετε, να τον
ευχαριστήσετε, να του ευχηθείτε «καλή τύχη». Μην τον ισοπεδώσετε, όπως κάνατε
με τον Σαραβάκο και τα 17.000.000 της προσφοράς ή τον Μαυρίδη, τον οποίο
μειώσατε, διότι όπως είπατε «δεν ήταν καλό παιδί και έκανε διάφορα»...

Ο Καλλιτζάκης χθες στην προπόνηση ήταν νευρικός, κατηφής, σκληρός. Δεν έχει
την τέχνη της ρητορικής για να εκφράσει αυτό που αισθάνεται. Δεν κάνει
δηλώσεις. Σεβαστή η άποψη ότι «ο παίκτης δεν ταιριάζει στα πλάνα του νέου
Παναθηναϊκού» που θέλει να δημιουργήσει η διοίκηση. Αλλά δύσκολα θα
κατανοήσουν οι φίλοι του Παναθηναϊκού την προσφορά των 30.000.000 δραχμών τον
χρόνο. Πόσο θα παίξει ακόμη ο Καλλιτζάκης; Το πολύ τρία χρόνια. Άρα, θα
εισπράξει 90.000.000 με τα οποία πρέπει να ζήσει ολόκληρη ζωή αυτός και η
οικογένειά του. Πόσο έχει παίξει στον Παναθηναίκό; Δέκα χρόνια. Και εισέπραξε
(στην πρώτη πενταετία) 50.000.000.

Η πίκρα του Καλλιτζάκη αυτές τις μέρες δεν περιγράφεται. Διότι στην κορυφαία
στιγμή της καριέρας του έκανε όνειρα. Δεν φανταζόταν ότι θα είχε το τέλος του
Μήτσου (Σαραβάκος) ή του Κώστα (Μαυρίδης). Και οι οπαδοί, που έχουν ζήσει και
αναγνωρίσει την προσφορά του αρχηγού απαιτούν: Τιμήστε τον Καλλιτζάκη. Είναι καθαρός.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15837O021</ED>
<ID>
ID:205727

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O02&aa=1</URL></REF>


Article

<CATEGORY>vin10</CATEGORY>

 <H2>Ο Καρούλιας βλέπει Στραντλ
</H2>
ΤΟΝ υπ' αριθμόν ένα στόχο του Παναθηναϊκού βλέπει απόψε ο Νίκος Καρούλιας στην
πόλη Μπέργκεν της Νορβηγίας. Ο Φρανκ Στραντλ, διεθνής σέντερ φορ της
Λίλεστρομ, αγωνίζεται εναντίον της Μπραν και ο απεσταλμένος των «πρασίνων» θα
έχει μια πρώτης τάξεως ευκαιρία να δει από κοντά τον υποψήφιο για ένταξη στην Παιανία.

Όπως μας είπαν Νορβηγοί συνάδελφοι, υπάρχουν πληροφορίες ότι ο Ντόκεν, εκ
μέρους του Παναθηναϊκού, έχει βολιδοσκοπήσει τον παίκτη και η μεταγραφή είναι
στα σκαριά. Ο Καρούλιας θα πρέπει, απλά, να επιβεβαιώσει τις δυνατότητες του
διεθνή σέντερ φορ και την κατάσταση στην οποία βρίσκεται την παρούσα περίοδο,
ώστε να ενημερώσει Βαρδινογιάννη και Ζάετς.

Αν όντως ο Στραντλ (για τον οποίο καλά ενημερωμένη πηγή στην Αθήνα υποστηρίζει
ότι έχουν γίνει και επαφές σε υψηλό διοικητικό επίπεδο) βρίσκεται στην
κατάσταση που όλοι επιθυμούν στον Παναθηναϊκό, δεν αποκλείεται να κλείσει η
μεταγραφή στα επόμενα 24ωρα!

Ο Καρούλιας θα παραμείνει στη Νορβηγία τουλάχιστον μέχρι την Κυριακή. Θα δει
και άλλους παίκτες. Αμυντικούς και μέσους. Και φυσικά ο Άρνε Ντόκεν, δεύτερος
εκπρόσωπος του ΠΑΟ, για μεταγραφικά θέματα στη Νορβηγία, θα είναι σταντμπάι
για οτιδήποτε προκύψει.

*** Στο μεταξύ, ο Γιόζεφ Βάντσικ, που έκανε μαγνητική τομογραφία,
διαπιστώθηκε ότι έχει συμπτώματα δισκοπάθειας!

*** Ο Κένετ Ντόκεν, γιος του Άρνε, 18 ετών, στέλεχος της Εθνικής
Ελπίδων Νορβηγίας, θα συμμετάσχει το καλοκαίρι στην προετοιμασία του
Παναθηναϊκού. Ο νεαρός Ντόκεν είναι σέντερ φορ και λέγεται ότι πρόκειται για ταλέντο.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15837O022</ED>
<ID>
ID:205774

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O02&aa=2</URL></REF>


Article

<CATEGORY>vin10</CATEGORY>

 <H5>ΖΑΕΤΣ
</H5><H2>Δεν υπακούω σε εντολές
</H2>
Ο ΒΕΛΙΜΙΡ ΖΑΕΤΣ, απαντώντας σε ερώτηση για τον Γιάννη Καλλιτζάκη, δήλωσε: «Δεν
είμαι απ' αυτούς που υπακούουν σε εντολές για τη χρησιμοποίηση ή μη του
Καλλιτζάκη. Τέτοιο θέμα δεν υπάρχει, όπως διαπιστώνετε και με τις περιπτώσεις
των Μάρκου, Ουζουνίδη, των οποίων λήγουν τα συμβόλαια. Ο Καλλιτζάκης υπέφερε
από σοβαρή θλάση γι' αυτό δεν έπαιζε. Αν θα μείνει ή όχι στον Παναθηναϊκό
είναι θέμα προέδρου. Όσον αφορά στα δημοσιεύματα για σκόπιμη μη χρησιμοποίηση
του Καλλιτζάκη, πρόκειται για άθλια σενάρια».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15837O023</ED>
<ID>
ID:205809

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O02&aa=3</URL></REF>


Article

<CATEGORY>vin10</CATEGORY>

 <H5>Ημεριδα
</H5><H2>Παιδί και αθλητισμός
</H2>
ΧΘΕΣ πραγματοποιήθηκε στο ξενοδοχείο «Κάραβελ» ημερίδα με θέμα «Παιδί και
Αθλητισμός - Ο ρόλος της Μητέρας». Την ημερίδα διοργάνωσαν από κοινού το
Δημοτικό Βρεφοκομείο Αθηνών και το Πανελλήνιο Αθλητικό Σωματείο Γυναικών «Η
Καλλιπάτειρα». Μεταξύ των ομιλητών ήταν ο κ. Γιάννης Οικονόμου, διευθυντής της
γενικής γραμματείας Αθλητισμού, ο καθηγητής Φυσιολογίας κ. Γιάννης
Κουτεντάκης, ο κ. Γιάννης Ζέρβας, αθλητικός ψυχολόγος, καθηγητής Πανεπιστημίου
ΤΕΦΑΑ, η Πρωταθλήτρια κολύμβησης και αθλητίατρος Σοφία Δάρα, και η
Πρωταθλήτρια τένις Αγγελική Κανελλοπούλου. Χαιρετισμούς απηύθυναν η
αντιπρόεδρος του Δημοτικού Βρεφοκομείου Αθηνών, αντιδήμαρχος κ. Μαρία
Αδαμοπούλου, και η πρόεδρος του Πανελλήνιου Αθλητικού Σωματείου «Η
Καλλιπάτειρα», κ. Αγάπη Βαρδινογιάννη.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15837O024</ED>
<ID>
ID:205830

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O02&aa=4</URL></REF>


Article

<CATEGORY>vin10</CATEGORY>

 <H5>Ο ΚΟΣΜΟΣ ΤΗΣ ΑΕΚ ΑΓΩΝΙΑ ΓΙΑ ΤΟ ΜΕΛΛΟΝ ΤΗΣ ΠΑΕ
</H5><H2>«Λύση τώρα»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΠΑΡΑΤΕΙΝΕΤΑΙ η αγωνία στο στρατόπεδο της ΑΕΚ. Ο Γιάννης Φιλίππου εμμέσως
πλην σαφώς δεν αποκλείει το ενδεχόμενο να «χτυπήσει» την ΠΑΕ, δεν θα γίνει
όμως αυτό πριν από τον τελευταίο τελικό του Πρωταθλήματος μπάσκετ.

Εκτός κι αν γίνει η έκπληξη και έχουμε αιφνιδιασμό! 
Το βέβαιο είναι ότι κάποια κίνηση θα γίνει από αυτή την πλευρά, ακόμη όμως δεν
έχει ξεκαθαριστεί αν ο κ. Φιλίππου αποφασίσει να παίξει μόνος ή μαζί με άλλους
επιχειρηματίες (και τον Δ. Μελισσανίδη;)

Αν οι εξελίξεις έλθουν το τελευταίο πενθήμερο του Μαΐου, το πρόβλημα θα το
έχει η ίδια η ομάδα. Συνεπώς, απαιτούνται τώρα ξεκάθαρες λύσεις από όλους!
Τουλάχιστον αυτό απαιτεί ο κόσμος της ΑΕΚ που ζητεί:

*** Να μάθει αν ο εκλεκτός του, ο Γιάννης Φιλίππου, ενδιαφέρεται με τον
ένα ή τον άλλο τρόπο (και) για την ΠΑΕ ΑΕΚ.

*** Να πληροφορηθεί αν αληθεύουν οι φήμες ότι ο ηγέτης του ΤΑΚ σκοπεύει
να πάρει ποσοστό κοντά στο 40% (του 51%), άρα η μάχη δίνεται με στόχο να
«πέσουν» τα λιγότερα δυνατά χρήματα στο τραπέζι της αγοραπωλησίας.

*** Να κλείσει σύντομα το θέμα. Ώστε η διοίκηση που θα προκύψει να
ασχοληθεί με τα φλέγοντα θέματα και εκκρεμότητες. Διότι οι (καλοί) παίκτες σε
Ευρώπη «κλείνονται» τώρα και όχι αρχές Ιουνίου.

*** Να τακτοποιηθούν οι λήξεις συμβολαίων και να λυθεί «με τη μία» το
θέμα του προπονητή.

Έως να γίνουν τα ανωτέρω, τα πάντα θα βρίσκονται σε τέλμα. Και θα σχεδιάζει ο
Μ. Τροχανάς το μέλλον της ΑΕΚ, σκοπεύοντας να χρίσει βοηθό του προπονητή τον
Ανδρέα Σταματιάδη.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15837O031</ED>
<ID>
ID:205728

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O03&aa=1</URL></REF>


Article

<CATEGORY>vin10</CATEGORY>

 <H2>ΔΙΑΙΤΗΤΕΣ
</H2><H2>Έγκυρη η κλήρωση της Τετάρτης!
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

ΤΟ ΣΙΡΙΑΛ των κληρώσεων για τους διαιτητές των μεθαυριανών αγώνων Α' και Β'
Εθνικής πήρε χθες τέλος, καθώς το Δ.Σ. της ΕΠΟ αποφάσισε ότι η προχθεσινή
κλήρωση με τη συμμετοχή σ' αυτή του διαιτητή Νίκου Αγγελάκη είναι έγκυρη. Έτσι
το «ντέρμπι» μεταξύ ΕΠΑΕ και Επιτροπής Διαιτησίας έληξε υπέρ της πρώτης, ενώ
παράλληλα η Ομοσπονδία άδειασε τον πρόεδρο της Ε.Δ. Μάκη Γερμανάκο.

Η πλειοψηφία των συμβούλων της ΕΠΟ έκρινε ότι κακώς η Επιτροπή Ορισμού της
ΕΠΑΕ δεν συμπεριέλαβε στην κλήρωση της Τρίτης τον Νίκο Αγγελάκη, ο οποίος είχε
δικαιωθεί την προηγούμενη εβδομάδα από την Επιτροπή Εφέσεων Διαιτησίας. Από
την πλευρά του, ο πρόεδρος της ΕΠΑΕ Γιώργος Δέδες υποστήριξε ότι ήταν άκυρη η
κλήρωση της Τρίτης, ενώ ο ομόλογός του της Επιτροπής Διαιτησίας Μάκης
Γερμανάκος είπε πως η επιτροπή δεν μπορούσε να συμπεριλάβει τον κ. Αγγελάκη
στην κληρωτίδα, διότι δεν είχε στα χέρια της τα πρακτικά της απόφασης της
Επιτροπής Εφέσεων.. Με τον κ. Γερμανάκο συντάχθηκε ο σύμβουλος της ΕΠΟ Τάσος
Μητσόπουλος, λέγοντας ότι «... δεν μπορεί η ΕΠΑΕ να μπαίνει στα χωράφια της ΕΠΟ»..

ΣΦΥΡΙΖΟΥΝ

Έτσι, τους αγώνες της 33ης αγωνιστικής του επαγγελματικού πρωταθλήματος θα
διευθύνουν οι: SKODA Ξάνθη-Ολυμπιακός: Βελλιώδης, Πανηλειακός - ΑΕΚ: Δούρος,
Παναθηναϊκός - ΟΦΗ: Παπαδάκος, Καβάλα - ΠΑΟΚ: Μπίκας, Παναχαϊκή - Αθηναϊκός:
Μποροβήλος, Άρης - Καλαμάτα: Αμπελάκιας, Καστοριά - Βέροια: Παπαχίντζιος,
Εδεσσαϊκός - Απόλλων: Χατζής και Ιωνικός - Ηρακλής: Γιανναδάκης.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15837O032</ED>
<ID>
ID:205775

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O03&aa=2</URL></REF>


Article

<CATEGORY>vin10</CATEGORY>

 <H2>ΠΡΟΠΟ
</H2><H2>Το έκτακτο
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15837O033</ED>
<ID>
ID:205810

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O03&aa=3</URL></REF>


Article

<CATEGORY>vin10</CATEGORY>

 <H2>Ο Νεϊζίνιο προσφεύγει στη ΦΙΦΑ
</H2>
ΘΕΣΣΑΛΟΝΙΚΗ

ΚΟΡΥΦΩΝΕΤΑΙ Η διαμάχη του Άρη με τον Νεϊζίνιο, ο οποίος βρίσκεται από την
περασμένη βδομάδα στη Βραζιλία. Ο Νεϊζίνιο κατέθεσε προσφυγή στη ΦΙΦΑ, με την
οποία ζητάει να του καταβληθούν δεδουλευμένα που είχε συμφωνήσει με τον κ.
Γράντα. Σύμμαχός του και η πρώην ομάδα του Σάντος. Από την πλευρά της ΠΑΕ
Άρης, θα γίνει καταγγελία γιατί ο Βραζιλιάνος έφυγε, ενώ υπάρχουν αγωνιστικές υποχρεώσεις.

*** Σε αναζήτηση προπονητή βρίσκεται ο Ηρακλής. Ο Πέτρος Ραβούσης και
ο Μάκης Κατσαβάκης είναι τα ονόματα που συζητούνται στην ΠΑΕ, όμως υπάρχουν
και άλλοι δύο από την ευρωπαϊκή αγορά. Επίσης, εντός της εβδομάδας θα
συζητήσει η ΠΑΕ με τον Ά. Στολτίδη για την ανανέωση του συμβολαίου του.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15837O034</ED>
<ID>
ID:205831

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O03&aa=4</URL></REF>


Article

<CATEGORY>vin10</CATEGORY>

 <H2>Ενδιαφέρει τους γονείς
</H2>
«ΠΑΙΔΙ και άθληση» ονομάζεται η συζήτηση που διοργανώνει το περιοδικό «Το
παιδί μου και εγώ» σε συνεργασία με την «Ελληνογερμανική Αγωγή», στα πλαίσια
των εκδηλώσεων με θέματα που ενδιαφέρουν τους γονείς σε ό,τι αφορά τα παιδιά
τους. Στη συζήτηση, η οποία θα διεξαχθεί την προσεχή Δευτέρα στις
εγκαταστάσεις των εκπαιδευτηρίων Ελληνογερμανική Αγωγή, που βρίσκονται στην
Παλλήνη Αττικής και θα ξεκινήσει στις 7 μ.μ, θα μιλήσουν οι ειδικοί
επιστήμονες: Δρ Σπύρος Κέλης, αναπληρωτής καθηγητής ΤΕΦΑΑ Θεσσαλονίκης, δρ
Χρήστος Σκορδής, επίκουρος καθηγητής, ορθοπεδικός, χειρουργός, αθλητίατρος και
δρ Νίκος Γεωργιάδης, αθλητικός ψυχολόγος και παιδαγωγός. Τη συζήτηση θα
συντονίσει η δημοσιογράφος Κική Τριανταφύλλη και η είσοδος θα είναι ελεύθερη
για τους ενδιαφερομένους.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15837O035</ED>
<ID>
ID:205845

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O03&aa=5</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Στην Αθήνα η μάχη με τους Δανούς
</H2>
ΟΡΙΣΤΙΚΑ στην Αθήνα θα γίνει ο αγώνας της Εθνικής ομάδας ποδοσφαίρου με τη
Δανία, για την προκριματική φάση του Παγκόσμιου Κυπέλλου (11 Οκτωβρίου). Την
απόφαση έλαβε χθες η ΕΠΟ, ύστερα από εισήγηση της Τεχνικής Επιτροπής και του
ομοσπονδιακού προπονητή, Κώστα Πολυχρονίου. Το παιγνίδι θα γίνει ή στο
Ολυμπιακό Στάδιο ή στη Νέα Φιλαδέλφεια. Σχετική απόφαση θα ληφθεί στην επόμενη
συνεδρίαση του Δ.Σ. Οι αγώνες της Εθνικής απασχόλησαν χθες τη διοίκηση, καθώς
ο χρόνος πιέζει και η έναρξη του νέου ποδοσφαιρικού Πρωταθλήματος δεν έχει
οριστεί. Για τον λόγο αυτό, ο πρόεδρος της Τεχνικής Επιτροπής της ΕΠΟ ζήτησε
από τη διοργανώτρια αρχή (ΕΠΑΕ) να συντομεύσει την έναρξή του, προκειμένου ­
όπως είπε ­ να διευκολυνθούν οι Εθνικές ομάδες.

Χθες η ΕΠΟ προχώρησε και στην ενίσχυση του προπονητικού τιμ της Εθνικής
Ελπίδων, που διεκδικεί με αξιώσεις την πρόκρισή της στην τελική φάση του
Ευρωπαϊκού Πρωταθλήματος. Προσελήφθη ο Χάρης Γραμμός ως συνεργάτης του
ομοσπονδιακού προπονητή, Γιάννη Κόλλια.

­ Ο προεκλογικός αγώνας για την ανάδειξη νέου Δ.Σ. της ΕΠΟ αρχίζει τυπικά από
τη Δευτέρα. Η Ποδοσφαιρική Ενωτική Κίνηση (ΠΕΚ), που υποστηρίζεται από τις
προοδευτικές δυνάμεις, δίνει συνέντευξη Τύπου, με θέμα: «προγραμματικές θέσεις
της ΠΕΚ, για το ποδόσφαιρο». Επικεφαλής του συνδυασμού είναι ο πρώην γενικός
γραμματέας Αθλητισμού, Γιώργος Λυσσαρίδης, και τον στελεχώνουν οι κύριοι
Παναγιώτης Σαλπέας (πρόεδρος της ΕΠΣ Πειραιά), Διονύσης Ψωμιάδης (πρόεδρος της
ΕΠΣ Μακεδονίας), Γιάννης Σιγάλας (πρόεδρος της ΕΠΣ Κυκλάδων) και Παναγιώτης
Αλαμάρας, πρώην γενικός γραμματέας της ΕΠΟ.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15837O036</ED>
<ID>
ID:205852

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O03&aa=6</URL></REF>


Article

<CATEGORY>vin10</CATEGORY>

 <H2>Δρακόντεια μέτρα στην Καβάλα
</H2>
ΕΙΔΙΚΑ μέτρα τάξης και ασφάλειας θα ληφθούν για τον αγώνα Καβάλα - ΠΑΟΚ, αφού
η προσέλευση των οπαδών της ομάδας της Θεσσαλονίκης αναμένεται να είναι
μεγάλη. Σύμφωνα με τον αστυνομικό διευθυντή Καβάλας, κ. Γ. Βονικάκη τα μέτρα
τάξης που ελήφθησαν είναι τα εξής:

α) Από το βράδυ του Σαββάτου θα υπάρχουν αστυνομικές δυνάμεις.

β) Θα ληφθούν μέτρα για την αποφυγή της συνάντησης των οπαδών του ΠΑΟΚ με του
Ολυμπιακού, που αγωνίζεται στην Ξάνθη με την τοπική ομάδα.

γ) Θα απαγορευθεί η στάθμευση αυτοκινήτων στον περιφραγμένο περιβάλλοντα χώρο
του εθνικού σταδίου. 
δ) Η προσέλευση των οπαδών της Καβάλας στο γήπεδο θα γίνεται μόνο από τη
δυτική είσοδο του σταδίου, ενώ του ΠΑΟΚ από την ανατολική.

*** Μετά τον αγώνα με την Καβάλα ο ΠΑΟΚ θα επισημοποιήσει τις
μεταγραφικές του κινήσεις, τόσο στον εσωτερικό όσο και τον ευρωπαϊκό χώρο.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15837O037</ED>
<ID>
ID:205856

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O03&aa=7</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ
</H5><H2>Διπλό διαζύγιο
</H2>
ΦΕΥΓΟΥΝ οι Αντριόλι και Ότιτζι από τον Ιωνικό! Οι δύο ξένοι ποδοσφαιριστές της
ομάδας της Νεάπολης, όπως δείχνουν τα πράγματα, δεν θα αγωνίζονται στο νέο
πρωτάθλημα στον Ιωνικό.

Ο Πάουλο Αντριόλι φαίνεται ότι δεν έχει εγκλιματιστεί στην ομάδα. Ένας ακόμα
σοβαρός λόγος που οδηγεί στο συμπέρασμα ότι ο Αντριόλι θα φύγει, είναι και η
πολύ καλή πρόταση που του έχει γίνει από ομάδα της Ιαπωνίας. Ο Αμαέκι Ότιτζι
είναι αρκετό καιρό τώρα εκτός κλίματος ομάδας. Από τότε που είχε την
περιπέτεια με τα ναρκωτικά (και τη σύλληψή του) είναι κοινό μυστικό ότι ο
Νιγηριανός αποτελεί ξένο σώμα στον Ιωνικό. 
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15837O038</ED>
<ID>
ID:205857

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O03&aa=8</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 20ου (ΤΕ) ΔΙΑΓΩΝΙΣΜΟΥ 1997
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>6άρης αλλά... και ΠΡΟΤάρης
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Δύο υπερτυχεροί εξάρηδες αναδείχτηκαν στην κλήρωση
του ΛΟΤΤΟ την περασμένη Τετάρτη. Αυτή τη φορά ο ένας από τους δύο εξάρηδες
στάθηκε πιο τυχερός αφού ήταν και... ΠΡΟΤάρης. Συγκεκριμένα, ο εξάρης από το
Ελληνικό που είχε παίξει και ΠΡΟΤΟ, κέρδισε επιπλέον 100 εκατ. δρχ. επειδή το
πρώτο νούμερο του ΠΡΟΤΟ του συμφωνούσε με το αντίστοιχο του ΠΡΟΤΟ που
κληρώθηκε. 
Έτσι, ενώ ο εξάρης από τα Κ. Πατήσια με ένα απλό δελτίο κέρδισε 63.238.215
δρχ. ο άλλος από το Ελληνικό με ένα πλήρες δελτίο 9 επιλεγμένων αριθμών
κέρδισε συνολικά 163.238.215 δρχ. Δεν σημειώθηκε καμία επιτυχία τόσο στην 1η
κατηγορία των έκτακτων χρηματικών ποσών όσο και στις δύο ειδικές κληρώσεις.
Στο ΠΡΟΤΟ για άλλη μία φορά είχαμε τριπλό Jack - Pot αλλά και τριπλή επιτυχία
στην 2η κύρια κατηγορία. Οι 3 τυχεροί κέρδισαν από περίπου 6,2 εκατ. δρχ. ο
καθένας. Ύστερα από το τριπλό Jack - Pot του ΠΡΟΤΟ οι τυχεροί στον επόμενο
διαγωνισμό του Σαββάτου θα μοιραστούν τουλάχιστον 400 εκατ. δρχ. Οι Ζυγοί
είναι ξανά οι νικητές. Αυτή τη φορά φέρνουν 5 - 1 και διαμορφώνουν το
επιμέρους σκορ του '97 σε 103Μ - 131Ζ ενώ το συνολικό σκορ γίνεται 1.591Μ -
1.559Ζ. Με ισοπαλία έληξε η μάχη στα Μικρά - Μεγάλα. Το επιμέρους σκορ του '97
διαμορφώνεται σε 113μ - 121Μ και το συνολικό σκορ γίνεται 1.577μ - 1.573Μ. Η
δεκάδα του 30 είχε διπλή εμφάνιση και παραμένει στην δεύτερη θέση με 637
συνολικές εμφανίσεις. Η δεκάδα του 40 επιστρέφει στην κληρωτίδα ύστερα από την
επουσία της στον προηγούμενο διαγωνισμό, αλλά με 617 συνολικές εμφανίσεις
παραμένει στην προτελευταία θέση.

* Κληρώθηκαν οι αριθμοί 8, 16, 24, 35, 36, 44.

* Συμπληρώθηκαν 16.712.003 στήλες.

* Μοιράστηκαν 316.191.097 δρχ.

* Βρέθηκαν 2 6άρια που κερδίζουν από 63.238.215 δρχ., 539 5άρια που κερδίζουν
από 193.585 δρχ. και 22.440 4άρια που κερδζουν από 3.800 δρχ. 
Δεν βρέθηκε νικητής στην 1η κατηγορία των εκτάκτων χρηματικών ποσών. Βρέθηκε
ένας νικητής στην 2η κατηγορία των εκτάκτων χρηματικών ποσών που κερδίζει
100.000.000 δρχ.

1η ειδική κλήρωση:

* Κληρώθηκαν οι αριθμοί 4, 20, 30, 35, 46, 49.

* Δεν βρέθηκαν νικητές.

2η ειδική κλήρωση:

* Κληρώθηκαν οι αριθμοί 4, 5,19, 30, 31, 41.

* Δεν βρέθηκαν νικητές.

ΠΡΟΤΟ: Κληρώθηκε ο αριθμός 8001849. 
Συμμετοχές: 2.431.666. Jack - Pot στην πρώτη κύρια και τις δύο πρόσθετες
κατηγορίες. <H3>Σε 525 διαγωνισμούς
</H3>
<H3>Μονοί - Ζυγοί </H3>
<H3>Μικροί ( 1 - 24 ) - Μεγάλοι ( 25 - 49 ) </H3>
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15837O041</ED>
<ID>
ID:205729

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΠΟ ΤΟ ΣΑΒΒΑΤΟ «ΑΔΕΙΑΖΟΥΝ» ΟΙ ΦΙΝΑΛΙΣΤ
</H5><H2>Τελικός και μετά «αντίο»
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΤΕΛΙΚΟΣ (Κυπέλλου) της μεγάλης φυγής μπορεί να χαρακτηριστεί ο
αυριανός μεταξύ της Τσέλσι και της Μίντλεσμπρο, στο Γουέμπλεϊ

Ραβανέλι, Ζουνίνιο, Έμερσον, Βιάλι βρίσκονται με τις βαλίτσες στο χέρι και
περιμένουν το τελευταίο σφύριγμα του διαιτητή του τελικού για να αναχωρήσουν
για άλλες πολιτείες

Με αφορμή τον υποβιβασμό της Μίντλεσμπρο, θα φύγουν από την ομάδα ο Ραβανέλι,
ο Έμερσον και ο Ζουνίνιο. Ο τελευταίος ίσως συνεχίσει την καριέρα του στη
Μάντσεστερ Γιουνάιτεντ, τον Ραβανέλι διεκδικούν πολλές ιταλικές ομάδες, όπως
και τον Έμερσον. Ο Βιάλι, ο οποίος πέρυσι τέτοια εποχή σήκωνε σαν αρχηγός της
Γιουβέντους το Κύπελλο Πρωταθλητριών, κάθεται μόνιμα πλέον στον πάγκο της
Τσέλσι. Ο μάνατζερ της αγγλικής ομάδας Ρούουντ Γκούλιτ «άναψε» το πράσινο φως
για την παραχώρηση του παίκτη, ο οποίος ίσως μετακομίσει στη Σκωτία και τη Ρέιντζερς.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15837O051</ED>
<ID>
ID:205730

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O05&aa=1</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Η Γιούβε μια ανάσα από τον τίτλο
</H2>
ΕΞΙ ΒΑΘΜΟΥΣ ξέφυγε η Γιουβέντους από την Πάρμα, τρεις αγωνιστικές πριν από το
φινάλε, χάρη στη μεγάλη της αντίπαλο Μίλαν και πλέον βρίσκεται μια ανάσα από
την κατάκτηση του Σκουντέτο. Οι «μπιανκονέρι» επικράτησαν της Πιασέντζα 4-1
και εκμεταλλεύθηκαν με τον καλύτερο τρόπο την ισοπαλία που παραχώρησε η Πάρμα
(1-1) στη Μίλαν.

Έτσι, την Κυριακή η Γιουβέντους ίσως στεφθεί πρωταθλήτρια, αν νικήσει στο
Ντέλε Άλπι την Πάρμα.

*** Στα υπόλοιπα παιχνίδια: Αταλάντα - Ρόμα 0-4, Κάλιαρι - Φιορεντίνα
4-1, Ίντερ - Ρετζιάνα 3-1, Λάτσιο - Νάπολι 3-2, Περούτζια - Μπολώνια 5-1,
Ουντινέζε - Βερόνα 3-0, Βιτσέντζα - Σαμπντόρια 1-1.

Η βαθμολογία: Γιουβέντους 62, Πάρμα 56, Ίντερ 54.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15837O052</ED>
<ID>
ID:205776

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O05&aa=2</URL></REF>


Article

<CATEGORY>vin10</CATEGORY>

 <H5>ΔΗΜΗΤΡΗΣ ΠΟΔΑΡΑΣ: ΤΩΡΑ ΟΛΑ ΕΙΝΑΙ ΑΝΟΙΧΤΑ, ΔΕΝ ΕΧΟΥΜΕ ΝΑ ΦΟΒΗΘΟΥΜΕ ΤΙΠΟΤΑ,
ΑΛΛΟΙ ΘΑ ΕΧΟΥΝ ΤΟ ΑΓΧΟΣ
</H5><H5>ΑΝΑΚΟΙΝΩΣΗ
</H5><H5>«Μας έβριζαν οι... Ολυμπιακάρες»
</H5><H5>ΕΣΑΚ
</H5><H5>Σύσκεψη για τα περί... φιλοξενίας
</H5><H5>ΓΙΩΡΓΟΣ ΣΙΓΑΛΑΣ
</H5><H5>Δεν του μίλησα, αλλά ούτε άκουσα!
</H5><H2>Δεν θα τα παρατήσουμε τόσο εύκολα
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«ΤΩΡΑ ΝΑ μας φοβάστε». Οι παίκτες της ΑΕΚ
απέδειξαν ότι είναι «μαχητές» και έστειλαν το μήνυμά τους στους πρωταθλητές
Ευρώπης. Ξέρουν πολύ καλά ότι η υπόθεση πρωτάθλημα προϋποθέτει μια νίκη στο
ΣΕΦ, όμως αυτό δεν τους φοβίζει. Ίσα-ίσα..

«Όλα είναι ανοιχτά. Δεν έχουμε να φοβηθούμε τίποτα, άλλοι θα έχουν το άγχος.
Εμείς κάναμε το καθήκον μας μέχρι τώρα, όμως δεν τα παρατάμε τόσο εύκολα» θα
πει ο αρχηγός και «ψυχή» της ΑΕΚ στο προχθεσινό παιχνίδι Δημήτρης Ποδαράς.

­ Ηταν το ξέσπασμα του αρχηγού; Ακόμη και ο Ίβκοβιτς ξαφνιάστηκε με
την απόδοσή σου.

«Δεν ξέρω τι ακριβώς είπε ο Ίβκοβιτς. Το μόνο που γνωρίζω ήταν ότι δεν κοιτώ
την ατομική μου απόδοση, αλλά νοιάζομαι για το τι κάνει η ομάδα μου. 
Και αφού νίκησε είμαι ευχαριστημένος. Πάντως δεν επαναπαύομαι και θα
προσπαθήσω να παίξω ακόμη καλύτερα στη συνέχεια».

Ο γκαρντ της «Ένωσης» ήταν αυτός που μαζί με τον Ατρούια «τρύπησαν» την άμυνα
του Ολυμπιακού:

«Βρήκα τους σωστούς διαδρόμους και έκανα τη δουλειά μου. Τίποτα παραπάνω»

Ο Μίκαελ Λάρσεν υποστηρίζει ότι το άγχος μεταφέρεται ξανά στον Ολυμπιακό:

«Οι αντίπαλοί μας θα έχουν την πίεση στο τρίτο παιχνίδι και όχι εμείς. 
Αυτή τη φορά θα προσέξουμε περισσότερο και όλα μπορούν να συμβούν. Ο
Ολυμπιακός είναι πολύ καλή ομάδα, όμως και εμείς έχουμε δείξει ότι είμαστε
σκληρό καρύδι. Θα παίξουμε δυνατά σε όλα τα ματς και ό,τι γίνει».

*** Από παρεξήγηση λίγο έλειψε να μπει στο προχθεσινό ματς ο Πητ
Παπαχρόνης, που δεν ήταν ούτε στη 10άδα! Πώς έγινε αυτό; 
Ο Ιωαννίδης είχε 11 παίκτες στο ζέσταμα και την τελευταία στιγμή αποφάσισε να
βάλει στη 10άδα τον Παπαδόπουλο και όχι τον Παπαχρόνη. 
Ο «Πητ» κάθησε στον πάγκο, όμως δεν είχε ενημερωθεί με αποτέλεσμα να...
παρακούσει σε κάποια φάση και να βγάλει τη φανέλα προπόνησης για να αγωνιστεί.
Ο «ξανθός» τρελάθηκε βλέποντάς τον και αμέσως του εξήγησε ότι είχε φωνάξει τον
Κιάτζιτς για να μπει αλλαγή.

Ο ΟΛΥΜΠΙΑΚΟΣ «ξέσπασε» χθες με αφορμή τον δεύτερο
αγώνα στο ΟΑΚΑ και εξέδωσε ανακοίνωση διαμαρτυρίας, όπου «φωτογραφίζει» και
τους πρώην συνεργάτες της ομάδας. Μεταξύ άλλων η ανακοίνωση αναφέρει:.

«Το να κάνεις το άσπρο μαύρο στην Ελλάδα δεν είναι ασυνήθιστο. Οι άνθρωποι
όμως της ΑΕΚ ξεπέρασαν τον εαυτό τους την στιγμή που όλη η Ελλάδα είδε από την
τηλεόραση τον καταιγισμό των αντικειμένων και τις συνεχείς διακοπές. Ωραία
ατμόσφαιρα, δεν λέμε (!).

­ Δεν... έβγαλε το μάτι του Παναγιώτη Φασούλα ο "κύριος" που τον σημάδεψε με
κέρμα από την εξέδρα. Μόνο στο μέτωπο τον πέτυχε! Ένας άλλος εξαίρετος
σκοπευτής βρήκε στο κεφάλι τον Δημήτρη Παπανικολάου, ενώ "σημαδεύτηκε" και ο
φροντιστής της ομάδας.

­ Δεν έπεσαν παρά μόνο πορτοκαλάδες, κόκα κόλες, αναπτήρες, κλειδιά
αυτοκινήτου, κέρματα (3.500 δρχ. στο σύνολο) και μπισκότα στον αγωνιστικό χώρο.

­ Δεν είδαν εκατομμύρια Έλληνες τις ύβρεις του πάγκου της ΑΕΚ προς τους
παίκτες μας. Ύβρεις από ανθρώπους που επί πέντε χρόνια υποτίθεται ότι ήταν
"Ολυμπιακάρες" και είχαν "αδελφική" συνεργασία με τους παίκτες μας.

Όσο για τη διαιτησία; Δεν έχουμε παράπονο. Και στα τέσσερα φετινά παιχνίδια με
την ΑΕΚ βλέπουμε το ίδιο έργο. Ίσως να συμπεριλαμβάνεται κι αυτή στην...
"ωραία ατμόσφαιρα"»..

Στο μεταξύ οι παίκτες των «ερυθρολεύκων» σχολίασαν στις κατ' ιδίαν συζητήσεις
τους το γεγονός ότι δεν τους έβγαλαν τόσο στο ημίχρονο όσο και στο τέλος του
αγώνα από την πόρτα στο κέντρο του γηπέδου (πίσω από τη γραμματεία) αλλά από
το πέταλο όπου και ήταν συγκεντρωμένοι οι οπαδοί της ΑΕΚ οι οποίοι πετούσαν τα
διάφορα αντικείμενα.

ΤΑ ΑΓΝΩΣΤΟΥ... ταυτότητας ιπτάμενα αντικείμενα που
έπεσαν στους δύο πρώτους αγώνες των τελικών του πρωταθλήματος, αλλά και η
πρόληψη ενόψει των επόμενων (τουλάχιστον δύο) τελικών, έκαναν την ΕΣΑΚ να
αναλάβει την πρωτοβουλία για μία έκτακτη σύσκεψη χθες το πρωί στα γραφεία της.

Έτσι λοιπόν, η σύσκεψη έγινε προκειμένου να ληφθούν πρόσθετα μέτρα ώστε να
δοθεί ιδιαίτερη σημασία ακόμη και στην πιο μικρή λεπτομέρεια, η οποία θα
μπορούσε να συμβάλει στη διεξαγωγή των τελικών υπό ιδανικές συνθήκες.

Στη σύσκεψη έλαβαν μέρος εκπρόσωποι των δύο ομάδων, της ΕΣΑΚ, των αστυνομικών
αρχών και της ΔΕΚΑΒ.

Το σημαντικότερο στοιχείο αυτής της συζήτησης, που διήρκησε σχεδόν δύο ώρες,
ήταν η έντονη επιθυμία των δύο σωματείων να συνεργασθούν με την αστυνομία ώστε
από κοινού να εξασφαλίσουν τις καλύτερες δυνατές προϋποθέσεις.Τα επικουρικά
μέτρα, λοιπόν, τα οποία θα ληφθούν θα αφορούν:.

1 Τον αγωνιστικό χώρο: Η ΕΣΑΚ έχει δώσει ήδη εντολή
στους κομισάριους των αγώνων, σε συνεργασία με την αστυνομική δύναμη, να
γίνεται αυστηρός έλεγχος ώστε στον αγωνιστικό χώρο να βρίσκονται μόνον αυτοί
που προβλέπονται από τον κανονισμό του πρωταθλήματος.

2 Την ασφάλεια της φιλοξενούμενης ομάδας: Παρά το
ότι δεν υπήρξε μέχρι τώρα ιδιαίτερο πρόβλημα, θα ληφθεί ειδική μέριμνα για την
ασφάλεια κατά την άφιξη, παραμονή και αναχώρηση της φιλοξενούμενης ομάδας..

3 Τη συμπεριφορά των θεατών: θα γίνει πιο εντατικός
και αυστηρός ο έλεγχος από την αστυνομία, τόσο κατά την είσοδο των θεατών, όσο
και στη διάρκεια του αγώνα.

ΑΓΑΠΗ που έγινες δίκοπο μαχαίρι, ή περί αγάπης το
ανάγνωσμα Νο 2. Ο Γιάννης Ιωαννίδης μίλησε μετά τον αγώνα περί του ιδανικού να
αγαπάς και να αγαπιέσαι και αυτό είχε αποδέκτες και τους παίκτες του
Ολυμπιακού, τον Παναγιώτη Φασούλα και τον Γιώργο Σιγάλα, που ήρθαν σε
αντιπαράθεση με τον τέως προπονητή τους, σε μία στιγμή έντασης, μόλις τελείωσε
η κανονική διάρκεια του παιχνιδιού.

Ο αρχηγός του Ολυμπιακού, πάντως, ήταν χθες κατηγορηματικός για το
συγκεκριμένο θέμα, λέγοντας χαρακτηριστικά: «Δεν ξέρω τι λέγεται, αλλά εγώ δεν
του μίλησα, ούτε και άκουσα κάτι από τον κ. Ιωαννίδη».

Ο «Ράμπο» είπε όμως τη γνώμη του και για τη φάση στο τέλος της παράτασης: «Τι
να λέμε τώρα, ήταν φάουλ. Εσείς πώς την κρίνετε; Είδα ότι αρκετοί
δημοσιογράφοι τη θεώρησαν φάουλ. Το θέμα είναι ότι η ΑΕΚ μάς ισοφάρισε και
εμείς θα πρέπει να νικήσουμε οπωσδήποτε την Κυριακή, για να ξαναπάρουμε το
προβάδισμα. Πάμε λοιπόν για νίκη στην έδρα μας και τα υπόλοιπα θα τα πούμε
μετά την Κυριακή», κατέληξε ο Γιώργος Σιγάλας.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15837O061</ED>
<ID>
ID:205731

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O06&aa=1</URL></REF>


Article

<CATEGORY>vin10</CATEGORY>

 <H2>ΦΑΣΟΥΛΑΣ
</H2><H2>Δεν μπορεί να είναι ... άγιοι μόνο στην Ευρωλίγκα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«Η ΑΘΛΗΤΙΚΗ οικογένεια θα πρέπει κάποια στιγμή να
βρει από μόνη της τη λύση στο πρόβλημα που δημιουργείται στα γήπεδα με τη ρίψη
κερμάτων κ.λπ. Δεν είναι δυνατόν στα ματς της Ευρωλίγκα οι φίλαθλοι να
είναι... άγιοι και στο Πρωτάθλημα να κάνουν ό,τι θέλουν. Κάποια στιγμή ας
εφαρμοστούν οι νόμοι». 
Ο Παναγιώτης Φασούλας αποκόμισε ένα ακόμα σκίσιμο πάνω από το μάτι από τα
διάφορα αντικείμενα που έπεφταν... σωρηδόν προχθές στο ΟΑΚΑ (όπως βέβαια και
στο ΣΕΦ την Κυριακή) και φυσικά δεν ήταν δυνατόν να μην προβληματιστεί.

«Δεν είναι θέμα αστυνόμευσης και μόνο. Εάν εφαρμοστούν κάποιοι αυστηροί νόμοι,
τότε ο φίλαθλος θα έχει την συναίσθηση, όπως για παράδειγμα στην Ευρωλίγκα,
και δεν θα φθάνει στα άκρα. 
Όπως η ΦΙΜΠΑ εφαρμόζει τους δικούς της κανόνες, θα πρέπει και στην Ελλάδα
κάποια στιγμή να εφαρμοστούν. Δυστυχώς, αυτό το φαινόμενο συμβαίνει εδώ και
χρόνια σε όλα τα γήπεδα και με λύπη μου βλέπω ότι δεν σταματάει. 
Ευθύνη έχουμε όλοι, είτε αυτοί είναι οι προπονητές, οι παίκτες, οι παράγοντες
ή οι δημοσιογράφοι και όσο θα αναγορεύεται σε προσωπικό ζήτημα ζωής ή θανάτου
του κάθε φιλάθλου, το φαινόμενο θα συνεχίζεται», είπε ο «Πάνι», που
αναφερόμενος στο αγωνιστικό μέρος τόνισε:.

«Το παν είναι πλέον να διατηρήσουμε το πλεονέκτημα της έδρας. Αν βέβαια
καταφέρουμε να κάνουμε και τη νίκη στο ΟΑΚΑ, ακόμα καλύτερα. Έτσι όπως πήγε το
ματς, εμείς είχαμε τις τελευταίες επιθέσεις και θα μπορούσαμε να είχαμε
κερδίσει. Αυτό δεν έγινε και κοιτάμε το επόμενο παιχνίδι. 
Όσο για μένα, πονούσα πολύ, αφού αυτή η περίπτωση χρειάζεται τουλάχιστον μια
εβδομάδα ξεκούραση χωρίς προπονήσεις και αγώνες για να γίνεις τελείως καλά»,
είπε ο «Πάνι», που δεν θέλησε να σταθεί καθόλου στη διένεξη που είχε με τον
Γιάννη Ιωαννίδη, αλλά ούτε και στις δηλώσεις του «ξανθού» στη συνέντευξη Τύπου.

«Δεν έχω να σχολιάσω τίποτα και δεν θέλω να ερμηνεύσω τις δηλώσεις του Γιάννη
Ιωαννίδη», ήταν απλά η απάντηση του Παναγιώτη Φασούλα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15837O062</ED>
<ID>
ID:205777

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O06&aa=2</URL></REF>


Article

<CATEGORY>vin10</CATEGORY>

 <H5>ΔΙΑΚΟΠΕΣ ΑΠΟ ΣΗΜΕΡΑ ΓΙΑ ΤΟΥΣ ΠΑΙΚΤΕΣ ΤΟΥ ΠΑΟ
</H5><H2>Τους ζυγούς λύσατε
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο ΕΦΕΤΙΝΟΣ Παναθηναϊκός κλείνει και τυπικά τον κύκλο του σήμερα. Οι
παίκτες του ΠΑΟ, ύστερα από άδεια της διοίκησης και τη σύμφωνη γνώμη του
Μιχάλη Κυρίτση, αποχαιρετούν το ΟΑΚΑ και οδεύουν στις διακοπές ή στις δουλειές
του ο καθένας.

Το μοναδικό που απομένει είναι να πληρωθούν (σήμερα) το μισθό του τρέχοντος
μήνα. Μετά την πληρωμή όλοι είναι ελεύθεροι. Ο Κοχ θα επιστρέψει στη Γερμανία,
όπου πιθανολογείται πως θα υποβληθεί σε εγχείρηση η οποία θα του στερήσει την
συμμετοχή του με την εθνική ομάδα στο Ευρωμπάσκετ. Ο Νικόλα αν προλάβει θα
μεταβεί στο Πόρτλαντ όπου θα πάρει μέρος στο «καμπ» των Μπλέιζερς που έχουν τα
δικαιώματά του, ενώ θα ακολουθήσει την εθνική Αργεντινής, όπως και ο Σκονοκίνι
(έχει 39 πυρετό και ακολουθεί από χθες φαρμακευτική αγωγή από την οποία αν δεν
διαπιστώσει αποτελέσματα θα εισαχθεί σε νοσοκομείο) για πρώτη φορά!

Οι Οικονόμου, Αλβέρτης ως γνωστόν θα συνεχίσουν τις προπονήσεις μαζί με το
γκρουπ των Καλαϊτζή, Μυριούνη, Χριστοδούλου για την εθνική ομάδα. Ο Κόρφας
σχεδιάζει ταξίδι στις ΗΠΑ στις διακοπές του και θα περιμένει αν θα του κάνει
προσφορά ο ΠΑΟ ή ομάδα που θα ενδιαφέρεται να τον αποκτήσει. Κάτι ανάλογο θα
πράξουν οι Γεωργικόπουλος, Βουρτζούμης και Μάρκοβιτς (με τον τελευταίο να έχει
τις περισσότερες ελπίδες για να παραμείνει).

*** «Πάντα με καλούν από την Ευρώπη. Από τότε που ήμουν στο κολέγιο»,
δήλωσε ο Ρόνι Σεϊκέλι, που τονίζει πως αν δεν παραμείνει στο Ορλάντο θα
επιθυμούσε να επιστρέψει στην Ευρώπη. Ωστόσο, πέρα από τις δυσκολίες που
κρύβει η απόκτηση του Σεϊκέλι, καθ' ότι έχει τρία ακόμη χρόνια συμβόλαιο,
κόβει την... όρεξη όσων διάβασαν τα παραπάνω λέγοντας: «Είμαι πολύ
ευχαριστημένος στο Ορλάντο και εδώ θέλω να τελειώσω την καριέρα μου».

*** Το ιταλικό περιοδικό «Super Basket», σε ρεπορτάζ που έχει για το
ελληνικό μπάσκετ, αναφέρει πως νέος προπονητής του ΠΑΟ θα είναι ο Γιάννης
Ιωαννίδης. Επίσης, ότι επειδή είναι ευχαριστημένος από τους Ιταλούς που έχει
στην τωρινή ομάδα του ο Παναθηναϊκός που θα έχει του χρόνου τον «Ξανθό» έχει
στρέψει το ενδιαφέρον του στην ιταλική αγορά. Συζητάει λοιπόν με τον Μπόνι του
Αρη, τον Φροζίνι της Τιμσύστεμ και τον Ατρούια της ΑΕΚ, που όμως θα παραμείνει
στην «κιτρινόμαυρη» ομάδα. «Τον τελευταίο καιρό έχω ακούσει τόσα παραμύθια που
δεν είχα ακούσει ούτε από τη γιαγιά μου, μικρό παιδί», είπε ο Παύλος
Γιαννακόπουλος όταν του έθεσαν υπόψη το σχετικό θέμα και επανέλαβε ότι
εξελίξεις αναμένονται στο τελευταίο 10ήμερο του μήνα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15837O091</ED>
<ID>
ID:205732

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΘΑΝΑΣΟΥΛΗΣ
</H5><H2>«Η αγελάδα δεν υπάρχει πια»
</H2>
Ο ΤΕΩΣ πρόεδρος του Πανιωνίου Θανάσης Αθανασούλης πέρασε χθες στην αντεπίθεση,
απαντώντας στις κατηγορίες που του προσάπτουν οι άνθρωποι του συλλόγου. Έτσι
με ένα μνημόνιο αλλά και αρκετά έγγραφα από τη θητεία στον Πανιώνιο, δίνει μια
άλλη διάσταση στα γεγονότα.

«Έχω ήσυχη τη συνείδησή μου, διότι και ως χορηγός τότε και ως πρώην χορηγός
και απλός φίλαθλος τώρα, έπραξα και πράττω στο ακέραιο το καθήκον μου,
εκπληρώνοντας με το παραπάνω όλες τις υποχρεώσεις μου. Η εναντίον μου
συκοφαντική εκστρατεία των διοικούντων τον Πανιώνιο, για να αποσείσουν τις
δικές τους ευθύνες έναντι του ιστορικού συλλόγου και των φιλάθλων του θα
πέσουν στο κενό», τονίζει ο κ. Αθανασούλης, που κάνει γνωστή και την τελική
του θέση.

«Οφείλω να αναγνωρίσω ότι το μόνο στοιχείο που δικαιολογεί την κατά τη γνώμη
μου εκβιαστική, συκοφαντική και απειλητική συμπεριφορά των διοικητικών αυτών
παραγόντων του Πανιωνίου, είναι ότι βλέποντας πως στο παρελθόν το «κόλπο»
έπιανε και ότι τελικώς ενέδιδα και αποχωρούσα με ζημία μου πολλών εκατομμυρίων
δραχμών, έτσι θα πράξω και τώρα. Κάνουν όμως λάθος. Η αγελάδα από την οποία
νόμιζαν ότι μπορούν να αρμέγουν μονίμως δεν υπάρχει πλέον γι' αυτούς τους
κυρίους. Εκπληρώνω στο ακέραιο τις συμβατικές μου υποχρεώσεις και τους καλώ να
κάνουν το ίδιο, αλλιώς θα τους υποχρεώσει η δικαιοσύνη. Γι' αυτούς τους
κυρίους που συκοφαντούν, υπονομεύουν και τελικά καταστρέφουν και τον Πανιώνιο,
δεν θα υπάρξουν άλλες χαρες».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15837O092</ED>
<ID>
ID:205778

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O09&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Στα δικαστήρια προσφεύγει ο Τζαννής
</H2>
ΘΕΣΣΑΛΟΝΙΚΗ

Η ΥΠΟΜΟΝΗ ΕΧΕΙ και τα όριά της... Έτσι σκέφθηκε ο Τζαννής Σταμακόπουλος και
σήμερα εκτός απροόπτου θα κινήσει τις διαδικασίες για να του καταβάλει το ΤΑΚ
Άρης τα δεδουλευμένα της φετινής χρονιάς. Όπως αποκάλυψε ο δικηγόρος του
παίκτη, σήμερα θα υποβάλει μήνυση εις βάρος του χορηγού Ζαφείρη Σαμολαδά, κάτι
πρωτόγνωρο στα χρονικά του ελληνικού μπάσκετ.

«Κάναμε πολλές προσπάθειες να βρεθούμε και να συζητήσουμε για εξεύρεση λύσης
με τον πρόεδρο του ΤΑΚ, αλλά δεν υπήρξε ανταπόκριση και τώρα θα προχωρήσουμε
όπως μπορούμε και μας δίνει το δικαίωμα ο νόμος», επιβεβαίωσε και εξήγησε ο
Νίκος Πετράτος (δικηγόρος του Σταυρακόπουλου) και αναμένονται με ενδιαφέρον οι
εξελίξεις στο «κιτρινόμαυρο» ΤΑΚ.

*** Στην αγκαλιά της Σκαβολίνι στέλνει το «Super Basket» του Χοσέ
Πικουλίν Ορτίθ. Ο Πορτορικάνος πίβοτ του Άρη, σύμφωνα με άρθρο του ιταλικού
περιοδικού, θα παίζει ως κοινοτικός από τη νέα περίοδο (με ισπανικό
διαβατήριο) και γι' αυτό η Σκαβολίνι τον έχει πλησιάσει προτείνοντας του καλό
συμβόλαιο (κατά τους ισχυρισμούς των Ιταλών). Το «Super Basket» αναφέρει ακόμη
πως το Ηράκλειο πολιορκεί τον Ορτίθ, αλλά και ότι ακόμη ένας παίκτης του Άρη,
ο Μπόνι, βρίσκεται στο στόχαστρο άλλης ομάδας και συγκεκριμένα του Παναθηναϊκού.

*** Κίνηση καλής θέλησης από τον Άρη για συμφιλίωση με τον Ορτίθ. Μετά
τη χθεσινή συνεδρίαση, το ΤΑΚ αποφάσισε να επιβάλει πρόστιμο 20% επί των
μηνιαίων αποδοχών του στον Πορτορικάνο πίβοτ και να τον καλέσει να επιστρέψει
στη Θεσσαλονίκη έως 22/5.

*** Συνάντηση με τον Ντίνο Αγγελίδη είχε χθες ο Ζαφείρης Σαμολαδάς και
για άλλη μία φορά τον διαβεβαίωσε πως σύντομα θα διευθετηθεί η οφειλή των
τριών μηνών που φθάνει τα 50 εκατ. δρχ.

«ΒΟΜΒΑ» ΛΙΑΔΕΛΗ

«Είμαι ελεύθερος». Το «λιονταράκι» του Άρη αγρίεψε και πλέον υφίσταται θέμα να
χωρίσει με τους Θεσσαλονικείς, αφού ο μάνατζέρ του Τάσος Δεληπαλταδάκης
υποστηρίζει ότι «έληξε το διετές συμβόλαιο που είχε και για τα υπόλοιπα τρία
χρόνια η συμφωνία ήταν για 1+1+1».

Το ΤΑΚ Άρης με εξώδικό του προς τον παίκτη ζητεί την ανανέωση του συμβολαίου
και θα το κάνει μονομερώς, αφού επικαλείται την ισχύ του πενταετούς συμβολαίου
(υπογράφηκε επί Βρούσγου). Ο Λιαδέλης πάντως φέρεται αποφασισμένος να
κυνηγήσει την ελευθερία του, εκτός και αν ικανοποιηθεί οικονομικά (θα ζητήσει
αύξηση 100%).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15837O093</ED>
<ID>
ID:205811

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O09&aa=3</URL></REF>


Article

<CATEGORY>vin10</CATEGORY>

 <H5>ΣΑΚΟΤΑ
</H5><H2>Ξεχάστε τη νίκη στο Αλεξάνδρειο
</H2>
ΤΟΥΣ ΤΟΝΟΥΣ προσπαθούν να ρίξουν στο Περιστέρι, και ο Ντράγκαν Σάκοτα ζήτησε
απο τους παίκτες του να ξεχάσουν τη νίκη στο Αλεξάνδρειο και να συγκεντρωθούν.
Ο Σέρβος προπονητής υποστήριξε ότι τίποτα δεν έχει κριθεί ακόμη και συνέστησε σοβαρότητα.

Στο μεταξύ, ο Κώστας Γκαγκαουδάκης εξήγησε ότι τα νεύρα του ήταν τεντωμένα στο
Αλεξάνδρειο και για αυτό το λόγο ξέφυγε απο τα... όρια: «Ήταν τόσα τα νεύρα,
που ένιωσα στο τέλος την ανάγκη να ξεσπάσω. Είμαι ήπιος χαρακτήρας και δεν προκαλώ».

Κάκωση έχει ο Μέλβιν Τσίτουμ και απουσίασε απο τις χθεσινές προπονήσεις.
Ωστόσο, ο Αμερικανός θα αγωνιστεί κανονικά στο αυριανό μάτς.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15837O094</ED>
<ID>
ID:205832

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O09&aa=4</URL></REF>


Article

<CATEGORY>vin10</CATEGORY>

 <H2>Προβάρει τη φανέλα ο Στογιάκοβιτς
</H2>
ΘΕΣΣΑΛΟΝΙΚΗ

Ο Πέντζα άρχισε τις πρόβες. Χιλιάδες χιλιόμετρα μακριά από την Ελλάδα, πέρα
από τον Ατλαντικό, ο Πρέντραγκ Στογιάκοβιτς ξεκίνησε τις πρόβες με την φανέλα
των Σακραμέντο Κινγκς. Ο άσος του ΠΑΟΚ εδώ και μερικές μέρες βρίσκεται στις
Ηνωμένες Πολιτείες για να προσαρμοστεί εν όψει της μελλοντικής του μετακόμισης
στο ΝΒΑ. Έχοντας ξεπεράσει τον τραυματισμό του, μπήκε στο γήπεδο για να παίξει.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15837O095</ED>
<ID>
ID:205846

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O09&aa=5</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Πρώτος και στη... σύρραξη
</H2>
ΟΛΑ τα έκανε ο γνωστός μας από τη θητεία του στον Πανιώνιο, Πι Τζέι Μπράουν
στον αγώνα των Μαϊάμι Χιτ με τους Νιού Γιόρκ Νικς. Ο άσος των Μαϊάμι σημείωσε
18 πόντους, πήρε 12 ριμπάουντ και οδήγησε την ομάδα του σε νίκη (96-81) λίγο
πριν αποβληθεί επειδή έσπρωξε βίαια τον Τσάρλι Γουόρντ, 1.53 πριν από τη λήξη
του ματς. Και να 'ταν μόνο αυτό; Η κίνησή του προκάλεσε σύρραξη μεταξύ των
παικτών των δύο ομάδων, που ευτυχώς δεν πήρε διαστάσεις. Οι Νικς συνεχίζουν να
προηγούνται με 3-2 νίκες και υποδέχονται στο Μάντισον Σκουέαρ Γκάρντεν τους Χιτ.

Στο μεταξύ, οι Ορλάντο Μάτζικ πιέζουν τον Φιλ Τζάκσον να αφήσει τους Μπουλς
για να αναλάβει την ομάδα τους. Του προσφέρουν μάλιστα 30 εκατ. δολάρια για
πενταετές συμβόλαιο (περίπου 8 δισ.!).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15837O096</ED>
<ID>
ID:205853

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O09&aa=6</URL></REF>


Article

<CATEGORY>vin10</CATEGORY>

 <H5>ΠΡΟΣΩΡΙΝΗ ΔΙΟΙΚΗΣΗ ΣΤΟΝ ΣΕΓΑΣ ΟΡΙΣΕ ΤΟ ΠΡΩΤΟΔΙΚΕΙΟ
</H5><H2>Έξωση Μολυβά
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΕΝΑ ΑΚΟΜΗ ισχυρό κτύπημα, που τον θέτει για πρώτη φορά μετά 14 χρόνια
εκτός ΣΕΓΑΣ και ουσιαστικά τού αφαιρεί και τις ελάχιστες πιθανότητες
επανεκλογής που είχε αν έκανε ο ίδιος τις αρχαιρεσίες στις 7 Ιουνίου, δέχθηκε
ο Στράτος Μολυβάς με τον ορισμό προσωρινής διοίκησης από το Πρωτοδικείο.

Το Τμήμα Ασφαλιστικών Μέτρων του Πρωτοδικείου της Αθήνας με χθεσινή απόφαση
όρισε προσωρινή διοίκηση στον ΣΕΓΑΣ με αρμοδιότητα να διεξαγάγει τις
αρχαιρεσίες εντός τεσσάρων μηνών, αλλά και να επιμεληθεί επείγουσες υποθέσεις
στο διάστημα μέχρι τις αρχαιρεσίες. Σύμφωνα με πληροφορίες πάντως, όλα τα μέλη
του προσωρινού Δ.Σ. είναι αποφασισμένα να μην καθυστερήσουν τη διαδικασία πέρα
από την ημερομηνία που είχε θέσει ο πρώην πρόεδρος.

*** Τα μέλη που προτάθηκαν στο προσωρινό Δ.Σ. και που θα συγκροτηθούν
σε σώμα ίσως και σήμερα, είναι ο τέως ΓΓΑ Κώστας Παπαναστασίου και οι Γ.
Χαλκίδης, Β. Σεβαστής, Κ. Γραμματικόπουλος, Ε. Παπαποστόλου, Μ. Ξεκαλάκης, Θ.
Βογιατζής, Φ. Παπαδάκη, Γ. Κωνσταντόπουλος, Ι. Σταματόπουλος, Π. Βίγλας, Π.
Παπαμιχαήλ, Ε. Τζελάτης, Γ. Αλεξανδράκης, Κ. Δημοσθένους, Χ. Κασαλιάς, Ε.
Μιχαήλ, Κ. Μιχελής, Γ. Κατσικάρος, Χ. Λαζαρίδης και Γ. Ματσκανίδης.

*** Τελευταίες αποφάσεις του ΣΕΓΑΣ για αγωνιστικά θέματα ήταν οι
αλλαγές στο πρόγραμμα διεξαγωγής αγώνων. Το νέο πρόγραμμα: Πανελλήνιο
Πρωτάθλημα συνθέτων, δέκαθλο εφήβων και έπταθλο νεανίδων (Βόλος, 30 Μαΐου),
Πανελλήνιο Πρωτάθλημα νέων 20-22 ετών (Γιάννινα, 21-22 Ιουνίου), Πανελλήνιο
Πρωτάθλημα παμπαίδων και παγκορασίδων Α' (Χαλκίδα, 28-29 Ιουνίου).

*** Γύρω στους 250 αθλητές Έλληνες και ξένοι έχουν ήδη δηλώσει
συμμετοχή στα «49α Βενιζέλεια» (Χανιά, 31 Μαίου), διεθνές μίτιγκ που
περιλαμβάνεται στο Καλεντάρι της Ευρωπαϊκής Ομοσπονδίας (ΕΑΑ) και που θα
καλυφθεί «ζωντανά» από την ΕΤ1.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15837O101</ED>
<ID>
ID:205724

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΥΓΜΑΧΙΑ
</H5><H2>Οι γυναiκες ομορφαίνουν το «Ακρόπολις»
</H2>
ΜΠΟΡΕΙ να έρχονται αρκετοί διάσημοι πυγμάχοι στο φετινό 20ό «Ακρόπολις»
(Μετς, 21-25 Μαΐου) της πυγμαχίας, αλλά την παράσταση αναμένεται να κλέψουν οι
γυναίκες αφού για πρώτη φορά η σημαντική εκδήλωση θα περιλαμβάνει και διεθνές
τουρνουά γυναικείας πυγμαχίας!

Αυτό έγινε γνωστό χθες σε Συνέντευξη Τύπου της Ε.Ο. Πυγμαχίας στην Αθήνα στην
οποία ο πρόεδρος της ΕΟΠ Γιώργος Χαλκίδης τόνισε:

«Γιορτάζουμε φέτος 20 χρόνια μιας διοργάνωσης καθιερωμένης στη συνείδηση των
φιλάθλων και οφείλω να ευχαριστήσω τον Οργανισμό Νεολαίας και Άθλησης του
Δήμου Αθηναίων για τη συμπαράστασή του. Στο τουρνουά θα πάρουν μέρος 139 ξένοι
αθλητές από 33 χώρες, ιδιαίτερα μεγάλη συμμετοχή αφού στο πρόγραμμα υπάρχουν
μόνο 6 κατηγορίες, τα 51, 57, 63,5, 71, 81 και +91 κιλά. Οι υπόλοιπες έγιναν
στο τουρνουά Βουκουρεστίου αφού οι αγώνες αποτελούν πρόκριση για το Ευρωπαϊκό
Πρωτάθλημα '98 που θα γίνει στο Μινσκ. Ιδιαίτερη πρόκληση για μας αποτελεί το
γεγονός ότι για πρώτη φορά θα πάρουν μέρος γυναίκες από ξένες χώρες που θα
είναι έξι και με την Ελλάδα επτά». Οι επτά υπέροχες Ελληνίδες που θα πάρουν
μέρος είναι η πρωτοπόρος του χώρου Μαρία Σεμερτζόγλου (54κ.) και οι Γεωργία
Μπούλη (48κ.), Ελευθερία Παλαιολόγου (51κ.), Ελένη Ανδριοπούλου (54κ.),
Κατερίνα Καραθύμιου (57κ.), Καλομοίρα Μπίρνταχα (60κ.) και Ελευθερία
Μπαλαμπάνη (63κ.).

Οι Έλληνες που μετέχουν είναι οι Μπόρις Γεωργιάδης (57κ.), Βασίλης Τζόκας
(63,5κ.), Αντώνης Γιαννούλας ή Γιάννης Τσέλης (71κ.), Γιώργος Μουρλάς ή
Μιχάλης Ασλανίδης (81κ.), Λυμπέρης Φλέσσιας (+91κ.).

Από πλευράς ξένων ονομάτων ξεχωρίζουν οι Μαρτιροσιάν (Αρμενία) στα 51 κιλά,
Νάγκι (Ουγγαρία) και Τσιομπάνου (Ρουμανία) στα 57 κιλά, Ουσάγκιν (Μολδαβία)
και Ασλάν (Τουρκία) στα 71 κιλά, Ντρίβιτς (Κροατία) και Αουρίνο (Ιταλία) στα
81 κιλά, Λιόζιν (Ρωσία) στα +91 κιλά.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15837O102</ED>
<ID>
ID:205772

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O10&aa=2</URL></REF>


Article

<CATEGORY>vin10</CATEGORY>

 <H5>ΕΥΡΩ-ΡΥΘΜΙΚΗ
</H5><H2>Μουσική Παπαθανασίουκαι στο Πάτρα '97
</H2>
ΜΠΟΡΕΙ το αγωνιστικό πρόγραμμα του 13ου Ευρωπαϊκού Πρωταθλήματος Ρυθμικής
Γυμναστικής της Πάτρας να είναι το τριήμερο 23-25 Μαΐου, όμως η δράση στη
διοργάνωση θα αρχίσει δύο μέρες νωρίτερα και θα περιλαμβάνει ­ όπως το ΑΘΗΝΑ
'97 του στίβου ­ μουσική Βαγγέλη Παπαθανασίου!

Αρχή των εκδηλώσεων γίνεται την Τρίτη (21/5) με την υποδοχή από τον δήμαρχο
Πατρέων Γ. Καράβολα στο Αίθριο του Παλαιού Δημοτικού Νοσοκομείου των αρχηγών
αποστολών. Θα δοθεί μικρό κοντσέρτο με την Ορχήστρα Μ ικτών Εγχόρδων του Δήμου Πατρέων.

Έδρα της τελετής έναρξης την επομένη θα είναι το ιστορικό κάστρο της Πάτρας,
στο οποίο και θα κηρυχθεί η έναρξη των αγώνων, ύστερα από ομιλίες του
υφυπουργού Αθλητισμού Ανδρέα Φούρα, του προέδρου της Ελληνικής Γυμναστικής
Ομοσπονδίας Δημήτρη Δημητρόπουλου και του προέδρου της Ευρωπαϊκής Ομοσπονδίας
(UEG) Κλάους Λοτς. Θα ακολουθήσουν παραδοσιακοί χοροί απ' όλη την Ελλάδα και
πυροτεχνήματα (υπάρχουν 4.500 τεμάχια!).

Στη βραδιά της τελετής έναρξης θα κυριαρχήσει η μουσική του Βαγγέλη
Παπαθανασίου από το «Φόρος τιμής στον Δομίνικο Θεοτοκόπουλο» που κυκλοφόρησε
μόνο σε 3.000 CD ειδικά για συλλέκτες, αλλά θα υπάρχει μουσική και από την
«Αιολία» του Μ. Νικολούδη και το «Εξ αδοκήτων» του συγκροτήματος «Άβατον» που
συνθέτει σε αρχαϊκή μουσική και σαπφική ποίηση.

*** Οι ταλαντούχες πρωταθλήτριες της κατηγορίας κορασίδων ρυθμικής
Αγγελική Τσιγγούνη (Γ.Σ. Μοσχάτου), Δήμητρα Βλάγκου (Ο.Γ. Ηρακλείου Αττικής)
και Γεωργία Σφόλκου (Πανθεσσαλονίκειος) επελέγησαν από την ΕΓΟ να
εκπροσωπήσουν την Ελλάδα στο γνωστό διεθνές μήτινγκ της Σόφιας «Χρυσό Στεφάνι»
(27 Μαΐου).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15837O103</ED>
<ID>
ID:205807

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O10&aa=3</URL></REF>


Article

<CATEGORY>vin10</CATEGORY>

 <H5>ΚΩΠΗΛΑΣΙΑ
</H5><H2>Διεθνή κουπιά στο ΝΟΘ
</H2>
ΜΕΓΑΛΗ συμμετοχή σε ελληνικά και ξένα πληρώματα έχουν να επιδείξουν οι Ε'
Διεθνείς Αγώνες Κωπηλασίας που οργανώνει ο Ν.Ο. Θεσσαλονίκης το Σαββατοκύριακο
24-25 Μαΐου.

Τα ξένα πληρώματα θα αρχίσουν να φτάνουν στη Θεσσαλονίκη από την ερχόμενη
εβδομάδα, ενώ τα ελληνικά θα έλθουν παραμονή των αγώνων.

*** Την 1η θέση κατέλαβαν στους αγώνες πρόκρισης των εθνικών ομάδων
κανό-καγιάκ της Τσεχίας στην Μπρατισλάβα οι Ανδρέας Κιλιγκαρίδης - Γρηγόρης
Αμβράζης (500μ. Εφήβων).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15837O104</ED>
<ID>
ID:205828

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>Όλα έτοιμαστη Λάρισα
</H2>
ΟΛΑ είναι έτοιμα στη Λάρισα για τη διεξαγωγή το Σαββατοκύριακο 17-18 Μαΐου του
διεθνούς μήτινγκ πάλης εφήβων «Αχίλλεια», στο οποίο η Ελλάδα θα εκπροσωπηθεί
με 29 παλαιστές στην ελληνορωμαϊκή και 21 στην ελευθέρα.

Οι εθνικές ομάδες συγκροτήθηκαν ύστερα από τη λήξη των πανελληνίων
πρωταθλημάτων που έγιναν στα Άνω Λιόσια για την ελληνορωμαϊκή και στα
Γιαννιτσά για την ελευθέρα, με πρωταθλητές συλλόγους τον ΠΟΠ Χαλκίδας και το
Δυτικό Γιαννιτσών, αντίστοιχα.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15837O105</ED>
<ID>
ID:205844

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O10&aa=5</URL></REF>


Article

<CATEGORY>vin10</CATEGORY>

 <H2>Ονόματα εθελοντών
</H2>
Η «ΟΜΑΔΑ» δημοσιεύει σήμερα κι άλλα ονόματα από τους εθελοντές που έχουν
δηλώσει συμμετοχή στο πρόγραμμα για την Ολυμπιάδα του 2004:

18628) Παπαδάκη Χριστίνα, Χαλάνδρι. 18629) Ραφαηλίδης Σταύρος, Χαλάνδρι.
18630) Παπαδόπουλος Αναστάσιος, Μαρούσι. 18631) Μαβίδη Χρύσα, Μαρούσι. 18632)
Χόπκο Λένα, Μαρούσι. 18633) Μιλτιάδου Ευφροσύνη, Μαρούσι. 18634)
Κωνσταντοπούλου Αικατερίνη, Χαλάνδρι. 18635) Σοφικιώτη Αθανασία, Χαλάνδρι.
18636) Λάππας Γεώργιος, Μαρούσι. 18637) Τσιμπίδη Βασιλεία, Μαρούσι. 18638)
Χαμοσφακίδης Κώστας, Μαρούσι. 18639) Χαμογεωργάκη Έλενα, Μαρούσι. 18640)
Σωτηροπούλου Δανάη, Μαρούσι. 18641) Ρόκας Κωνσταντίνος, Μαρούσι. 18642)
Μακρυγιάννης Παναγιώτης-Αδαμάντιος, Μαρούσι. 18643) Γούπιου Γιάννα, Μαρούσι.
18644) Μουστάκα Ευδοκία, Μαρούσι. 18645) Βαλασκατζή Ηλέκτρα, Μαρούσι. 18646)
Καλογρίδης Γιώργος, Μαρούσι. 18647) Συκαράς Χρήστος, Μαρούσι. 18648)
Κυνηγαλάκης Γιώργος, Μαρούσι. 18649) Τσιλιούκα Κατερίνα, Χαλάνδρι. 18650)
Χαλβαντζή Φωτεινή, Πολύδροσο Αμαρουσίου. 18651) Κατσαρέλιας Ιωάννης, Μαρούσι.
18652) Τουλάνης Σωτήρης, Μαρούσι. 18653) Γιαννούλη Κατερίνα, Αθήνα. 18654)
Παρλαβάντσα Μαριλένα, Πολύδροσο Αμαρουσίου. 18655) Αντωνόπουλος Λάμπρος,
Μαρούσι. 18656) Εγγλέζου Σοφία, Μαρούσι. 18657) Γιαννούλη Τριάδα, Μαρούσι.
18658) Σωτηροπούλου Ειρήνη, Αθήνα. 18659) Αντωνοπούλου Μαρία, Μαρούσι. 18660)
Τρίκκη Χαρούλα, Πολύδροσο. 18661) Τσιροπούλου Ξένη, Μαρούσι. 18662) Γκικάκης
Μιχάλης, Μαρούσι. 18663) Τσιτσάνη Κατερίνα, Αθήνα. 18664) Κρούπη Μαρία,
Μαρούσι. 18665) Κόρμαλης Δημήτρης, Μαρούσι. 18666) Μιχόπουλος Βασίλης, Αθήνα.
18667) Αθανασόπουλος Αθανάσιος, Μαρούσι. 18668) Χαραλαμπόπουλος Νίκος,
Χαλάνδρι. 18669) Φωτοπούλου Θεοδώρα -Μαρία, Μαρούσι. 18670) Νάσιου Αννα,
Μαρούσι. 18671) Μεσαρίτου Ελίνα, Μαρούσι. 18672) Λειβαδίτης Κωνσταντίνος,
Μαρούσι. 18673) Μουστάκας Αυγουστίνος, Μαρούσι. 18674) Αλευρά Ελισάβετ,
Μαρούσι. 18675) Αζαριάδου Δέσποινα, Μαρούσι. 18676) Γαπκιάδης Γιάννης,
Μαρούσι. 18677) Γιαλαμά Μυρσίνη, Μαρούσι. 18678) Μαθιουδάκης Γιώργος, Μαρούσι.
18679) Γιαννακάρας Ανδρέας, Μαρούσι. 18680) Μονογυιός Μανώλης, Κόρινθος.
18681) Λεβέντης Χρήστος, Αθήνα. 18682) Βλάμης Γιάννης, Περιστέρι. 18683)
Παπαντωνίου Ευαγγελία, Αγ. Βαρβάρα. 18684) Παγγείου Έφη, Πειραιάς. 18685)
Παναγής Ταξιάρχης, Βούλα. 18686) Παναγή Ευθυμία, Βούλα. 18687) Σίσκας Θωμάς,
Αιτωλοακαρναρία. 18688) Πρίφτης Κωνσταντίνος, Κορωπί. 18689) Σταματάκη
Βασιλική, Μαρτίνο Φθιώτιδα. 18690) Σαμουλάκης Στέλιος, Θεσσαλονίκη -
Καλαμαριά. 18691) Μιχολός Νιασί, Ζωγράφου. 18692) Παπαδόπουλος Δρόσος,
Ζωγράφου. 18693) Καλογήρου Κωνσταντίνος, Χολαργός. 18694) Ζησιμοπούλου Γιώτα,
Ν. Σμύρνη. 18695) Ζαλώνης Αλέξανδρος, Καλλιθέα. 18696) Περικλάκης Ευστράτιος,
Ν. Ηράκλειο. 18697) Σαρλή Φίλια, Ν. Ηράκλειο. 18698) Γενεράλης Γιώργος, Ν.
Σμύρνη. 18699) Ψεγιαννάκη Νίκη, Χανιά Κρήτη. 18700) Χαντζάρας Απόστολος,
Αθήνα. 18701) Σορώτος Λουκάς, Πειραιάς. 18702) Αρμάου Μαρία Φραγκίσκα, Άσπρα
Σπίτια Βοιωτία. 18703) Αδάμ Δημήτρης, Κόρινθος. 18704) Βεϊογλάνης Γιώργος,
Χίος. 18705) Μελισσινός Παύλος, Ρέθυμνο Κρήτη. 18706) Βαβουλά Φλώρα, Ν.
Κόσμος. 18707) Κιουλπεκίδου Σοφία, Κ. Τούμπα Θεσσαλονίκη. 18708) Γεωργόπουλος
Σταύρος, Τρίπολη. 18709) Μπίνης Κωνσταντίνος, Τρίπολη. 18710) Παραγυιός
Κωνσταντίνος, Ρόδος. 18711) Γαλιώνη Χρυσούλα, Ν. Φιλαδέλφεια. 18712)
Κυπριανίδης Χαράλαμπος, Κομοτηνή. 18713) Βόντζος Γεώργιος, Ν. Ιωνία Βόλος.
18714) Πούντου Μαρία, Χαλάνδρι. 18715) Βόντζος Απόστολος, Ν. Ιωνία Βόλος.
18716) Λάζαρη Πόπη, Ηλιούπολη. 18717) Βρότσος Γιώργος, Πειραιάς. 18718)
Λεονταρίδης Δήμος, Κομοτηνή. 18719) Αγγελοπούλου Γεωργία, Ηλιούπολη. 18720)
Μπούρα Ελένη, Λουτράκι. 18721) Νάκης Μιχαήλ, Σάμος. 18722) Κουτσάκης Γεώργιος,
Άγ. Νικόλαος Κρήτη. 18723) Κωστοπούλου Ευδοξία, Θεσσαλονίκη. 18724)
Κωστοπούλου Κλεοπάτρα, Θεσσαλονίκη. 18725) Ζωγράφος Αλκιβιάδης, Αγ. Παρασκευή.
18726) Σαραφίδης Ιωάννης, Αθήνα. 18727) Βούρτσης Στέλιος, Μεταμόρφωση. 18728)
Κουράνος Ηλίας, Αγ. Παρασκευή. 18729) Πρίντζος Ιωάννης, Πειραιάς. 18730)
Οικονόμου Βίκυ, Ν. Λιόσια. 18731) Δέδες Αθανάσιος, Καστοριά. 18732) Πίστας
Γιώργος, Κορινθία. 18733) Αποστολάκου Ελένη, Ν. Λιόσια. 18734) Παπαπαναγιώτου
Μπετίνα Χριστιάνα, Αθήνα. 18735) Καρατζάς Αργύρης, Π. Φάληρο. 18736)
Ανδριωτέλη Φρόσω, Μενίδι. 18737) Σημαιοφορίδη Ξένια, Αθήνα. 18738) Τσιούπα
Εύη, Θεσσαλονίκη. 18739) Καρατζά Ελένη, Π. Φάληρο. 18740) Μεζίλη Κατερίνα,
Ελασσόνα. 18741) Τσαούσης Ιωάννης, Ζωγράφου. 18742) Κουτσογιάννη Ευρώπη,
Καλλιθέα. 18743) Μπικάκη Αννα, Αθήνα. 18744) Ρέτσου Ιωάννα, Καλλιθέα. 18745)
Βασιλάκου Μαίρη, Άγ. Ανάργυροι. 18746) Καλατζίκης Χαράλαμπος, Θεσσαλονίκη.
18747) Νάκου Μάγδα, Αθήνα. 18748) Ζαντέ Γαρυφαλλιά, Ηράκλειο. 18749) Ζαντέ
Δήμητρα, Ηράκλειο. 18750) Βασιλάκου Βάσω, Αθήνα. 18751) Αλικάρη Παρασκευή,
Πεύκη. 18752) Λιάκου Άννα, Ίλιον. 18753) Παπαδοπούλου Ελένη, Πάτρα. 18754)
Παπαδόπουλος Διονύσης, Πάτρα. 18755) Μαντρόχαλος Γεώργιος, Αθήνα. 18756)
Μπασκόζος Νικόλαος, Ν. Ερυθραία. 18757) Κωνσταντινίδης Γεώργιος, Αθήνα. 18758)
Τσαπρούνη Γιώτα, Αθήνα. 18759) Μπαξεβάνης Αλέξανδρος, Αθήνα. 18760) Σιδεράκης
Στυλιανός, Ελληνικό. 18761) Μοσχονάς Χάρης, Αιγάλεω. 18762) Γαϊτάνου
Παρασκευή, Χαϊδάρι. 18763) Γαϊτάνος Χαράλαμπος, Χαϊδάρι. 18764) Γαϊτάνος
Σπύρος, Χαϊδάρι. 18765) Περσεκίδης Κωνσταντίνος, Νίκαια. 18766) Δαμιανού
Αλίκη, Γλυφάδα. 18767) Τσουμάνη Μαρία, Μαρούσι. 18768) Στεφάνου Χρήστος,
Χολαργός. 18769) Τζιλιγκάνος Γιάννης, Αιγάλεω. 18770) Κούβελα Αναστασία, Κ.
Πεύκη. 18771) Ζιάκα Αθηνά, Άνω Πατήσια. 18772) Ζιάκας Ανδρέας, Άνω Πατήσια.
18773) Ζιάκας Ευάγγελος, Άνω Πατήσια. 18774) Γκέλας Χρήστος, Ν. Φάληρο. 18775)
Βασιλάκη Ηλιάνα, Αθήνα. 18776) Θεοδωρακόπουλος Οδυσσέας, Καματερό. 18777)
Τσούρας Νίκος, Αθήνα. 18778) Παπαχριστόπουλος Θοδωρής, Αγ Παρασκευή. 18779)
Σκαννάβη Σοφία, Αθήνα. 18780) Ζαφείρη Αγγελική, Μαρούσι. 18781) Κονδύλης
Γρηγόρης, Άλιμος. 18782) Γκατζιά Αγγελική, Περιστέρι. 18783) Ασίκη Αθανασία,
Γλυφάδα. 18784) Θεοδώρου Ράνια, Πεύκη. 18785) Λαϊνά Βίκυ, Αθήνα. 18786)
Τσουλούφη Ρεβέκκα, Παλλήνη. 18787) Γκόντοβος Βασίλης, Άνω Πατήσια. 18788)
Ζωιτσάκου Μαρία, Άλιμος. 18789) Κατσαμάτσα Ευτέρπη, Μυτιλήνη. 18790)
Παπαϊωάννου Χαράλαμπος, Άλιμος. 18791) Παπαδημούλη Μάγδα, Αθήνα. 18792)
Σαρίδου Μαρία, Χαϊδάρι. 18793) Παπαϊωάννου Μαριάννα, Βούλα. 18794)
Δημητρακοπούλου Κυριακή, Γαλάτσι. 18795) Παπαϊωάννου Άννα, Άλιμος. 18796)
Ταμπούρη Θεοδώρα, Ν. Ιωνία Βόλος. 18797) Μυλωνά Γεωργία, Άγ. Ανάργυροι. 18798)
Κουτζούμη Μαριάννα, Χαλάνδρι. 18799) Μπεξεριάνος Κυριάκος, Αθήνα. 18800)
Ελευθεριάδης Χαράλαμπος, Θεσσαλονίκη - Καλαμαριά. 18801) Στεφανοπούλου
Αλεξάνδρα, Αιγάλεω. 18802) Μουστάκης Βασίλης, Άνω Γλυφάδα. 18803)
Χριστακόπουλος Ιωάννης, Κουκάκι. 18804) Καρτέρης Γιώργος, Καλλιθέα. 18805)
Ψαράκης Αντώνης, Ερέτρια. 18806) Αναγνωστοπούλου Φεδρωνία, Αγ. Παρασκευή.
18807) Παπαχρήστου Ευαγγελία, Αθήνα. 18808) Αναγνωστοπούλου Κωνσταντίνα, Αγ.
Παρασκευή. 18809) Ακτύπης Γιώργος, Μελίσσια. 18810) Αβράσογλου Κωνσταντίνος,
Χαλάνδρι. 18811) Μελαχρινού Αγγελική, Περιστέρι. 18812) Μπαρούση Παναγιώτα,
Περιστέρι. 18813) Μακρυγιάννη Αλεξάνδρα, Περιστέρι. 18814) Φρυδάκης Ανδρέας,
Αμπελόκηποι. 18815) Στραβοσκούφης Θανάσης, Αμπελόκηποι. 18816) Νίκα
Κωνσταντίνα, Άνω Γλυφάδα. 18817) Κοτρότσου Ελευθερία, Πετρούπολη. 18818)
Χαραλαμποπούλου Χριστίνα, Άγ. Δημήτριος. 18819) Αθηναίου Κωνσταντίνα, Γλυφάδα.
18820) Κωνσταντέλλος Αναστάσιος, Αγ. Παρασκευή. 18821) Μπαρλά Αλεξάνδρα, Ν.
Κόσμος Αργος. 18822) Τσαντήλας Χρήστος, Περιστέρι. 18823) Βουλγαράκης Χρήστος,
Αθήνα. 18824) Αρώνης Νίκος, Ν. Ιωνία. 18825) Συναβέλη Ζωή Ειρήνη, Αγριά Βόλος.
18826) Ταμπούρη Αθηνά, Ν. Ιωνία Βόλος. 18827) Αλεξανδράκη Ελένη, Κ. Πεύκη.
18828) Χριστοδούλου Κωνσταντίνος, Καλύβια. 18829) Κοσσυβάκης Αθανάσιος, Άνω
Ιλίσια. 18830) Καλαντζής Παναγιώτης, Καρδίτσα. 18831) Ρεντζιάς Αργύρης,
Τρίκαλα. 18832) Παπαϊωάννου Λουκάς, Γαλάτσι. 18833) Γκόνη Χαρούλα, Βάρκιζα.
18834) Χατζησταύρου Πασχάλης, Πειραιάς. 18835) Χεϊγκουντ Γιάννης, Γλυφάδα.
18836) Χατζόπουλος Σοφοκλής, Ν. Φιλοθέη. 18837) Χεϊγκουντ Καλή Ανδρέ, Γλυφάδα.
18838) Βλάχου Γεωργία, Βάρη. 18839) Γιαννούκου Κωνσταντίνα, Αθήνα. 18840)
Δρούγκας Κωνσταντίνος, Πειραιάς. 18841) Γκότζης Ανδρέας, Γλυφάδα. 18842)
Κατσάρα Σωτηρία, Γλυφάδα. 18843) Μουζάκη Μαριλένα, Ελληνικό. 18844) Πρεζεράκος
Ματθαίος, Άλιμος. 18845) Αγγελίδου Έλενα, Γλυφάδα. 18846) Βολάνη Αικατερίνη,
Γλυφάδα. 18847) Αλεξόπουλος Παρασκευάς, Αχαρναί. 18848) Πανίδη Ιόλη, Ελευσίνα.
18849) Κολοφωτιά Χρυσούλα, Ν. Ιωνία. 18850) Corovesis Kali, Καναδάς. 18851)
Papadakis Angie, Καναδάς. 18852) Παναγιωτόπουλος Γιώργος, Άνω Πατήσια. 18853)
Papadakis Bessy, Καναδάς. 18854) Kalyviotis Dimitris, Καναδάς. 18855)
Andianakos Nick, Καναδάς. 18856) Lekkas Vasilis, Καναδάς. 18857) Farmakis
Panagiotis, Καναδάς. 18858) Manioudakis John, Καναδάς. 18859) Γκλιάτη
Αλεξάνδρα, Άνω Παγκράτι. 18860) Κουφόπουλος Φώτης, Παγκράτι. 18861)
Scourtellis Stefane, Καναδάς. 18862) Ιωαννίδης Γιάννης, Ν. Ιωνία. 18863)
Alevizos Chris, Καναδάς. 18864) Papamoniodis Victor, Καναδάς. 18865) Batzios
Agathonikos, Καναδάς. 18866) Toliopoulos Evanthia, Καναδάς. 18867) Paschalidis
Christianna, Καναδάς. 18868) Petropoulos Gregoris, Καναδάς. 18869) Manolis
Mariana, Καναδάς. 18870) Hatzikiriakos Koula, Καναδάς. 18871) Piplakis
Dimitrios, Καναδάς. 18872) Menounos Garyfalia Maria, Καναδάς. 18873)
Mitsopoulos Sophia, Καναδάς. 18874) Καραμήτσα Ιωάννα, Πειραιάς. 18875) Δρόσος
Σώζων, Καμίνια. 18876) Δερβέντζα Βασιλική, Ν. Κόσμος. 18877) Στασινόπουλος
Κώστας, Αιγάλεω. 18878) Γκλεζάκου Στέλλα, Αιγάλεω. 18879) Κουτούφος
Αναστάσιος, Πειραιάς. 18880) Μαρκόγλου Αναστάσιος, Αιγάλεω. 18881) Τσαγκάρης
Χαράλαμπος, Χαϊδάρι. 18882) Κουτσιούμπα Ελένη, Ν. Λιόσια. 18883) Patsourakis
John, Καναδάς. 18884) Κουτσιούμπας Άγγελος, Ν. Λιόσια. 18885) Λεμπιδαράς
Πολύκαρπος, Ν. Λιόσια. 18886) Συλλιγάρδος Κώστας, Περιστέρι. 18887) Καννά
Κατερίνα, Πειραιάς. 18888) Καρρά Ραχήλ, Ν. Ηράκλειο. 18889) Νικολόπουλος
Κώστας, Γαλάτσι. 18890) Μιχαλοπούλου Κατερίνα, Καλλιπόλη Πειραιάς. 18891)
Δελαγραμμάτικα Νικολέτα, Κερατσίνι. 18892) Χατζηγραμματάς Σίμος, Αμφιάλη.
18893) Giannias Nick, Καναδάς. 18894) Λάτσης Θοδωρής, Ν. Φάληρο. 18895)
Μαρίνου Αλεξία, Καματερό. 18896) Μαγνήσαλης Βαγγέλης, Αιγάλεω. 18897) Τσόμπος
Σταμάτης, Ν. Ιωνία. 18898) Πρασσάς Θανάσης, Δάσος Χαϊδαρίου. 18899) Trigylidas
Dennis, Καναδάς. 18900) Δανιηλίδης Δανιήλ, Πετρούπολη. 18901) Δελαγραμμάτικα
Μαρία, Κερατσίνι. 18902) Κουτρούλης Χρήστος, Δάσος Χαϊδαρίου. 18903)
Papatheodorakos Nick, Καναδάς. 18904) Exintaris Euridice Sophie, Καναδάς.
18905) Maroulis Peter, Καναδάς. 18906) Matzaras Stavroula, Καναδάς. 18907)
Trakakis Panagiotis, Καναδάς. 18908) Mantzoros Nektaria, Καναδάς. 18909)
Stavrakis Costas, Καναδάς. 18910) Angelakis Acrivi, Καναδάς. 18911) Moustridis
Marina, Καναδάς. 18912) Trigylidas Areti, Καναδάς. 18913) Trigylidas Theodore,
Καναδάς. 18914) Zigoronikos Johanne, Καναδάς. 18915) Thomakos Dimitra,
Καναδάς. 18916) Theodosopoulos Stavroula, Καναδάς. 18917) Nikolopoulos Elias,
Καναδάς. 18918) Alevizos Stavroula, Καναδάς. 18919) Adamidis Pelagia, Καναδάς.
18920) Tridimas Aristidis, Καναδάς. 18921) Petropoulos Angelos, Καναδάς.
18922) Alevetsovitis Dimitra, Καναδάς. 18923) Assimakopoulos Kostoula,
Καναδάς. 18924) Alevetsovitis Panagiotis, Καναδάς. 18925) Stavropoulou
Dimitra, Καναδάς. 18926) Karigiannis Vasiliki, Καναδάς. 18927) Karigiannis
Panagiota, Καναδάς. 18928) Giannis Costa, Καναδάς. 18929) Giannis Georgia,
Καναδάς. 18930) Δάγλαρης Ζαφείρης, Κερατσίνι. 18931) Σερλή Σταυρούλα, Ν.
Φάληρο. 18932) Σερλή Σοφία, Ν. Φάληρο. 18933) Γεωργακόπουλος Ανδρέας,
Μεταμόρφωση. 18934) Μακρή Μαρία, Παγκράτι.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15837O111</ED>
<ID>
ID:205725

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O11&aa=1</URL></REF>


Article

<CATEGORY>vin10</CATEGORY>

 <H5>ΑΝΕΧΕΙΑ
</H5><H2>Δικέφαλος στην αποθήκη...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Είπαμε: υπάρχουν οικονομικές δυσκολίες στην ΠΑΕ ΑΕΚ, αλλά όχι σε τόσο
μεγάλο βαθμό...

*** Προσέξτε είδηση η οποία εκθέτει την διοίκηση της αθηναϊκής
ποδοσφαιρικής εταιρείας.

*** Ο Σύνδεσμος οπαδών ΑΕΚ Νέας Υόρκης είχε τάξει στην ΠΑΕ ΑΕΚ δώρο με
σημασία και κράτησε την υπόσχεσή του.

*** Ένας τεράστιος δικέφαλος αετός, από ξύλο εκατό ετών, κατασκευάστηκε
και εστάλη στην Αθήνα.

*** Το δώρο, αξίας περίπου τριών εκατομμυρίων δραχμών, βρίσκεται εδώ
από τις αρχές του μήνα, αλλά όσοι υποθέσατε πως κοσμεί το γραφείο του κ.
Κυριόπουλου (ή του Νίκου Στράτου, τέλος πάντων), γελαστήκατε.

*** Στις αποθήκες του αεροδρομίου του Ελληνικού βρίσκεται ο «φουκαράς»
ο αμερικανικός δικέφαλος αετός, φαρδύς πλατύς σε μια γωνιά, και περιμένει...

*** Τι περιμένει; Να βρεθούν τα διαθέσιμα, ώστε υπάλληλος της ΠΑΕ να
μεταβεί στην αποθήκη να εκτελωνίσει το δώρο, να υπογράψει τα έγγραφα παραλαβής
και φυσικά να πληρώσει...

*** Άντε τώρα να βγει ο Μιχάλης Τροχανάς και να διαψεύσει προηγούμενη
δήλωσή του. Δηλαδή ότι «δεν πουλάει»...

Πάλι δεν μίλησε

Απόντος Τριβέλλα και έτσι με προεδρεύοντα τον αντιπρόεδρο Δέδε (!),
πραγματοποιήθηκε η χθεσινή ιστορική συνεδρίαση στην ΕΠΟ.

*** Ισχύει η κλήρωση της Τετάρτης και όχι της Τρίτης!

*** Ο Μάκης Γερμανάκος άκουσε την ετυμηγορία των συμβούλων χωρίς να
σηκώσει κεφάλι ή να βγάλει λέξη από το στόμα του.

*** Είχε χάσει ακόμα μια μάχη στην σύντομη (και πάντως ασήμαντη) θητεία
του ως αρχιδιαιτητής.

*** Η στήλη δεν έχει τίποτε με τον Μάκη τον Γερμανάκο. Ο άνθρωπος
πίστεψε πριν αναλάβει πως θα μπορούσε να φτιάξει την διαιτησία.

*** Δεν του προέκυψε και αυτό δεν είναι κακό (ή ασυνήθιστο στο
ταλαιπωρημένο ελληνικό ποδόσφαιρο).

*** Κακό (για τον Γερμανάκο ως παράγοντα) είναι ότι ο άνθρωπος δεν μιλάει.

*** Τι είπε χθες; «Ουδέν σχόλιον».

*** Θα παρακολουθούν την καριέρα του οι πρώην ηγέτες του χώρου Λάτσιος
(ο δάσκαλος), Α. Βασσάρας, Φ. Γεωργίου, ακόμη και ο φοβερός Συμιακός, και με
το δίκιο τους θα γελάνε...

*** Τουλάχιστον οι ανωτέρω μιλούσαν ­ είχαν άποψη.

*** Έτσι κι αλλιώς, Μάκη, είτε μιλάς από τη θέση του αρχιδιαιτητή είτε
όχι, κάποια στιγμή σου δείχνουν την έξοδο...

*** Ποιοι; Καλά τώρα!!!

Οριστικά παρελθόν;

Οριστικά τέλος για ΣΕΓΑΣ ο Στράτος Μολυβάς.

*** Το Πρωτοδικείο της Αθήνας διόρισε χθες 21μελή διοικούσα επιτροπή
και μέσα σε τέσσερις μήνες θα πρέπει να γίνουν εκλογές.

*** Διάβασα δύο φορές τη λίστα των διορισμένων. Μολυβάς πουθενά.

Διαφορά παιδείας

Το συνδρομητικό κανάλι για πρώτη φορά στην ιστορία του θεσμού θα μεταδώσει
εφέτος τον τελικό του Κυπέλλου Αγγλίας.

*** Με Γιάννη Διακογιάννη και ­ εύλογο είναι ­ αρκετή διαφήμιση.

*** Στη χθεσινή συνέντευξη Τύπου για το γεγονός, μίλησε ο έμπειρος
συνάδελφος, αλλά και ­ ως καλεσμένος ­ ο Γιώργος Δώνης.

*** Ο οποίος αποκάλυψε την πρώτη του περιπέτεια στο Μπλάκμπερν που έχει
ενδιαφέρον και παραπέμπει κατ' ευθείαν σε συγκρίσεις...

*** «Μόλις έληξε το πρώτο μου παιχνίδι, το οποίο είχαμε χάσει, έφευγα
για τα αποδυτήρια με το κεφάλι σκυμμένο».

*** Μέχρι εδώ κανένα πρόβλημα. Όμως, στο αποδυτήριο, τον πλησίασαν ο
πρόεδρος και ο προπονητής της ομάδας του και είχαν μαζί του σκληρό τετ α τετ:

*** Συνεχίζει ο Δώνης:

*** «Γιατί Έλληνα δεν χειροκρότησες τους οπαδούς μας; Εδώ τους
χειροκροτούμε είτε έχουμε χάσει είτε έχουμε νικήσει».

*** Κόκαλο το «τρένο».

*** Για να συμπληρώσει: «Άλλο να περιγράφεις και άλλο να ζεις τις
συνήθειες στα αγγλικά γήπεδα. Και αν θέλετε σχόλιο, θα πω ότι σε θέματα
ποδοσφαιρικής παιδείας οι Άγγλοι βρίσκονται έναντι ημών πολύ μπροστά».

*** Σκέφτεστε τον Λαγωνικάκη να χειροκροτεί το κοινό του Παναθηναϊκού
στην Καλογρέζα, ύστερα από ήττα από τον Απόλλωνα;

*** Αν δεν τον μπερδέψουν με τον Ντικουμέ, θα έχει πρόβλημα το παλικαράκι...

*** Που δεν πρόκειται να υπάρξει μπέρδεμα, διότι δεν μοιάζουν καθόλου...

*** Όπως θα έχετε πληροφορηθεί, ο τελικός θα γίνει αύριο στο Λονδίνο
μεταξύ Τσέλσι και Μίντλεσμπρο.

*** Ο Νορβηγός Φλο δεν έχει δικαίωμα να παίξει...

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15837O121</ED>
<ID>
ID:205726

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O12&aa=1</URL></REF>


Article

<CATEGORY>vin10</CATEGORY>

 <H2>Στη Ν. Σμύρνη ήταν ήρεμος...
</H2>
ΣΤΙΓΜΕΣ... έντασης στο περιθώριο του αγώνα Νιου Γιορκ Νικς - Μαϊάμι Χιτ, για
τη μάχη στο ΝΒΑ. Πρωταγωνιστής ο γνωστός μας με το πέρασμά του από τον
Πανιώνιο Π. Τζ. Μπράουν, ο οποίος περιποιείται τον Νεοϋρκέζο αντίπαλό του,
Τσάρλι Γουόρντ, επειδή έκανε το λάθος να τον σπρώξει κάτω από το καλάθι. Πολύ
ξύλο! Το ματς έγινε στην «Αρένα» του Μαϊάμι (έτσι ονομάζεται το γήπεδο...).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15837O122</ED>
<ID>
ID:205773

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O12&aa=2</URL></REF>


Article

<CATEGORY>vin10</CATEGORY>

 <H2>Έτοιμος ο Λουίς
</H2>
Μπορεί να πιστεύει (ή να δηλώνει) ο Μπομπ Ρόμπσον ότι επιθυμεί να μείνει και
άλλη σεζόν στη Βαρκελώνη, όμως ιδού ο... αντικαταστάτης του. 
Θα αντιληφθήκατε τη φιγούρα του Ολλανδού Λουίς Φαν Γκάαλ. Πράγματι, ο
κόουτς παρακολουθεί από το θεωρείο του σταδίου του Ρότερνταμ τον (προχθεσινό)
τελικό της προσεχούς του ομάδας εναντίον της Παρί Σεν Ζερμέν. Αυτά.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15837O123</ED>
<ID>
ID:205808

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ποιος διοικεί την ΕΠΟ;
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΕΙΝΑΙ ΦΑΙΝΕΤΑΙ περιττή πολυτέλεια για το ελληνικό ποδόσφαιρο η σωστή
συνεργασία των διαφόρων φορέων και οργάνων και ακόμα περισσότερο η πιστή
τήρηση των διατάξεων.

Κλήθηκε χθες το 29μελές Δ.Σ. της Ελληνικής Ποδοσφαιρικής Ομοσπονδίας να
διαλέξει από τις δύο κληρώσεις των διαιτητών της 33ης αγωνιστικής Α' Εθνικής,
ποιά είναι νόμιμη. Για άλλη μια φορά το παιχνίδι της κολοκυθιάς, που όπως
δείχνουν τα πράγματα αρέσει σε διάφορους φορείς του περίεργου ποδοσφαίρου μας.

Τελικά επελέγη η κλήρωση στην οποία μετείχε και ο δικαιωθείς από την Επιτροπή
Εφέσεων της ΕΠΟ διαιτητής Νίκος Αγγελάκης. Τα πράγματα είχαν μπερδευτεί από
τις γνωματεύσεις νομικών συμβούλων, που ήταν εκ διαμέτρου αντίθετες. Έτσι όπως
εξελίσσονται τα ποδοσφαιρικά πράγματα, ουδείς γνωρίζει τι ισχύει κάθε φορά,
αφού οι διατάξεις ερμηνεύονται ακραία, πίσω από τις γνωματεύσεις οχυρώνονται
τα μέλη Επιτροπών και το κουβάρι τυλίγεται και ξετυλίγεται βασανιστικά.

Άλλο ζήτημα: τιμωρήθηκε με αποκλεισμό ενός μηνός από την Πειθαρχική Επιτροπή
της ΕΠΟ ο διεθνής διαιτητής Γιώργος Φασόλης, για τις δηλώσεις του «δεν δέχομαι
να γίνω εργαλείο του παρασκηνίου». Κάποιοι παράγοντες του έριξαν λάσπη και ο
Φασόλης δεν είχε δικαίωμα να υπερασπίσει την τιμή και την αξιοπρέπειά του.
Τρομερά πράγματα. Επιφυλάσσεται τύχη δολιοφθορέα του ποδοσφαίρου σε έναν από
τους πιο προικισμένους και αξιοπρεπείς διαιτητές. Σημεία των καιρών.

Τους διεθνείς διαιτητές Φασόλη και Βοργιά φαίνεται ότι κάποιοι στην ΕΠΟ και τη
Διαιτησία δεν τους θέλουν πια. Δηλώθηκαν στην UEFA κωλυόμενοι με έγγραφο της
6ης Μαΐου, στο οποίο δεν υπήρχε υπογραφή των Τριβέλλα, Θωμαΐδη. Ποιος διοικεί
τελικά την ΕΠΟ;

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15837O124</ED>
<ID>
ID:205829

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O12&aa=4</URL></REF>


Article

<CATEGORY>vin10</CATEGORY>

 <H2>Αγγλία, Γεωργία τα χρυσά, η Ελλάδα την απογοήτευση
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ΝΙΚΗ επί της ουραγού Σκωτίας με 3-1, δεν χρύσωσε καν το χάπι της μεγαλύτερης
αποτυχίας της εθνικής ανδρών τα τελευταία χρόνια. Το πανευρωπαϊκό πρωτάθλημα
ολοκληρώθηκε με το αντιπροσωπευτικό μας συγκρότημα να καταλαμβάνει την 26η
θέση ανάμεσα σε 34 ομάδες. Η εθνική γυναικών στάθηκε συνολικά καλά, παρά την
ήττα από τη Ρωσία με 2-0 στον τελευταίο γύρο, ήττα που μπορεί να θεωρηθεί
αναμενόμενη. Η 11η θέση (ανάμεσα σε 30 ομάδες) δεν είναι πάντως από τις
καλύτερες στιγμές της, καθώς η ομάδα των γκραν μετρ Μπότσαρη και Μακροπούλου
έχει κατακτήσει μέχρι και 6η θέση σε Ολυμπιάδα.

Η Αγγλία λαχτάρησε αλλά τελικά κατέκτησε την πρώτη θέση. Στον τελευταίο γύρο
ηττήθηκε από τη Γερμανία με 2,5-1,5 και την έφθασε η Ρωσία που νίκησε τη
Λευκορωσία με 3,5-0,5. Τα κριτήρια ισοβαθμίας ήταν όμως υπέρ της. Ας σημειωθεί
ότι τη Ρωσία εκπροσωπούσε όχι η κανονική της Εθνική ομάδα αλλά η ομάδα του
συλλόγου που κατέκτησε το τελευταίο διασυλλογικό κύπελλο Ευρώπης. Στις
γυναίκες η Γεωργία δεν αντιμετώπισε προβλήματα στην κατάκτηση του χρυσού μεταλλίου.

Σκωτία - Ελλάδα 1-3: Άπτον (2.285) - Κοτρωνιάς 0,5-0,5 (59 κινήσεις),
Νικολαΐδης - Μουρ (2.300) 1-0 (27), Γκραντ (2.275) - Γρίβας 0,5-0,5 (63),
Άγκνος - Μόρισον (2.215) 1-0 (40).

Ελλάς - Ρωσία 0-2: Μπότσαρη - Γκαλιάμοβα (2.440) 0-1 (49), Ματβέεβα (2.475) -
Μακροπούλου 1-0 (31).

Τελική βαθμολογία ανδρών: 1) Αγγλία 22,5, 2) Ρωσία 22,5, 3) Αρμενία 22, 4)
Ουγγαρία 21,5, 5) Γερμανία 21,5, 6) Ισραήλ 21, 7) Κροατία 20,5, 8) Γεωργια 20,
9) Λευκορωσία 19,5, 10) Βοσνία - Ερζ. 19,5, 11) Ολλανδία 19,5, 12) Πολωνία
19,5, 13) Εσθονία 19, 14) Ελβετία 19, 15) Αζερμπαϊτζάν 19, 16) Σλοβακία 19,
17) Σουηδία 19, 18) Λετονία 18, 19) Γαλλία 18, 20) Ισπανία 18, 21) Τουρκία 18,
22) Ιταλία 17,5, 23) Κροατία (Β') 17,5, 24) Λιθουανία 17, 25) Τσεχία 17, 26)
Ελλάδα 17, 27) FYROM 17, 28) Σλοβενία 16,5, 29) Πορτογαλία 16,5, 30) Φινλανδία
16,5, 31) Αυστρία 15,5, 32) Ιρλανδία 12,5, 33) Σκωτία 8,5, 34) Ουαλία 6,5 βαθμοί.

Τελική βαθμολογία γυναικών: 1) Γεωργία 13, 2) Ρουμανία 12, 3) Αγγλία 12, 4)
Ρωσία 11,5, 5) Αρμενία 11, 6) Ουγγαρία 10,5, 7) Λιθουανία 10,5, 8) Βοσνία -
Ερζ. 10,5, 9) Γερμανία 10, 10) Πολωνία 10, 11) Ελλάδα 9,5, 12) Αζερμπαϊτζάν
9,5, 13) Ισραήλ 9,5, 14) Λετονία 9,5, 15) Κροατία 9, 16) Ολλανδία 9, 17)
Φινλανδία 9, 18) Ισπανία 9, 19) Σλοβακία 9, 20) Τσεχία 8,5, 21) FYROM 8, 22)
Γαλλία 8, 23) Κορατία (Β') 8, 24) Σουηδία 8, 25) Αυστρία 7,5, 26) Σλοβενία 7,
27) Πορτογαλία 6,5, 28) Τουρκία 5, 29) Ιταλία 5, 30) Ιρλανδία 4,5 βαθμοί.


<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15837O991</ED>
<ID>
ID:205733

</ID><URL>http://ta-nea.dolnet.gr/neaweb/neafile.print_unique?e=A&f=15837&m=O99&aa=1</URL></REF>


Article

<CATEGORY>vin09</CATEGORY>

 <H5>ΛΟΥΤΣΙΑΝΟ ΠΑΒΑΡΟΤΙ: «ΠΟΣΟ ΑΚΟΜΗ ΘΑ ΤΡΑΓΟΥΔΑ;», ΑΝΑΡΩΤΙΟΥΝΤΑΙ ΞΑΝΑ ΚΟΙΝΟ ΚΑΙ ΚΡΙΤΙΚΟΙ
</H5><H5></H5><H2>Το φάλτσο ενός μύθου
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

«Πόσο ακόμα θα μπορεί να τραγουδά;», αναρωτιόνταν κοινό και κριτικοί (κυρίως
οι τελευταίοι) από το 1992, όταν ακόμη ο «τενορίσιμο» Λουτσιάνο Παβαρότι
ξεπέρασε το φράγμα των 57 ετών. Και αυτό της φωνητικής του ακμής...

Από τότε άρχισαν οι πρώτες αμφισβητήσεις των κριτικών εναντίον τού άλλοτε
«Βασιλιά των Ψηλών Ντο». Έκριναν πως η ογκώδης φωνή του είχε αρχίσει να
εξασθενεί και πως η «ογκώδης παρουσία» του επιβάρυνε τη φωνητική του ευελιξία.

Και έπειτα ήρθε το κοινό. Τον Δεκέμβριο του 1992 ο «Μεγάλος Λούσι» (Big Lucy)
­ όπως είχαν αρχίσει να τον αποκαλούν, λόγω και του υπερβολικού βάρους του ­
δεν ήταν πλέον ο σούπερ σταρ που χειροκροτούσαν στις Θέρμες του Καρακάλα, μαζί
με τους δύο αχώριστους ­ έκτοτε ­ «φίλους» του, τενόρους Πλάθιντο Ντομίνγκο
και Χοσέ Καρέρας (το 1990). Δεν ήταν το «ποπ ίνδαλμα», που έκανε σούπερ
επιτυχία μιαν άρια από την όπερα «Τουραντό», το «Nessun Dorma». Δεν ήταν η
«μεγάλη φωνή», που 200.000 άτομα χειροκροτούσαν, υπό καταρρακτώδη βροχή, στο
Χάιντ Παρκ (το 1991).

Δύο μικρά λάθη («λαθάκια» ήθελε να τα αποκαλεί ο ίδιος) στην όπερα «Ντον
Κάρλος» του Βέρντι, στην πρεμιέρα της περίφημης Σκάλας του Μιλάνου, έκαναν
τους «λοτζιονίστι» (σαν να λέμε στα ελληνικά τη «γαλαρία») να τον γιουχάρουν.
Παρατεταμένα! Σε σημείο προσβολής, δηλαδή.

Και δεν ήταν μόνο στην πατρίδα του που ο άλλοτε «τενορίσιμο» (όπως τον
αποκαλούσαν, χαϊδευτικά, παλαιότερα) γιουχαΐστηκε. Ακολούθησε και το
Ντύσελντορφ (πάλι στον «Ντον Κάρλος») και σε μικρότερη κλίμακα και άλλες
παραγωγές και ­ ευρωπαϊκές κυρίως ­ πόλεις.

Τώρα, στα 61 του πια χρόνια, το ερώτημα «Πόσο ακόμη θα μπορεί να τραγουδά;»
επανέρχεται ­ επιτακτικότερο. Ο Παβαρότι, όμως, δεν δείχνει να κλονίζεται. Η
απάντηση που δίνει, πάντα, σε αυτό το ερώτημα στις συνεντεύξεις του είναι... ο
πατέρας του.

«Στα 80 του και έχει ακόμη θαυμάσια φωνή και τραγουδά. Στα 70 του είχε μόνο
μία κρίση με τη φωνή του, αλλά πέρασε. Κάθε Σαββατοκύριακο δε τραγουδά σε
γάμους. Και του δίνουν και κάπου 80 δολάρια!» ­ λέει περήφανος ο «Μπιγκ
Λούσι». Και αν επιμείνει κανείς, θυμάται τον μεγάλο τενόρο Κάρλο Μπεργκόντσι,
που στα 70 του ακόμα τραγουδούσε.

Για τον Παβαρότι, όμως, από τη μέρα που τέθηκε πρώτη φορά το ερώτημα έχουν
μεσολαβήσει πολλά ­ και καθοριστικά για το παρόν και για το μέλλον του. Οι
φήμες (εδώ ισχύει το ρητό «όπου υπάρχει καπνός, υπάρχει και φωτιά») πως στις
πρόβες για την «Τόσκα» στο Λονδίνο εμφανιζόταν με αναπηρικό καροτσάκι, λόγω
σοβαρού προβλήματος στο γόνατο (εξαιτίας του υπερβολικού του βάρους), βρήκαν
την απόδειξή τους ένα χρόνο μετά. Όταν ο τενόρος - σταρ αναγκάστηκε να
ακυρώσει μια σειρά παραστάσεων της όπερας «Παλιάτσοι» του Λεονκαβάλο, στη
Σκάλα του Μιλάνου, τον Μάρτιο του 1993, για να υποβληθεί σε επείγουσα επέμβαση
στο γόνατο. Τότε, οι κριτικοί άρχισαν να «φωνάζου»: «Ο γίγαντας γονάτισε!».

Εκείνος, όμως, απτόητος ­ και με την «κατηγορία» πως ακύρωσε τις παραστάσεις
λόγω του προηγούμενου γιουχαΐσματος να τον βαραίνει στους ώμους ­ συνέχισε με
το «Ελιξίριο του Έρωτα» του Ντονιτσέτι. Μόνον που ζήτησε από τους χορογράφους
να του μειώσουν τις «χορευτικές» κινήσεις... Εκεί εφαρμόστηκε και το τρικ της
κίνησης των χορευτριών γύρω του, ώστε το σύνολο να φαίνεται ως «Χορός»!

Έπειτα ήρθε η σειρά της «κατάρρευσης» του δισκογραφικού του μύθου. Ενώ έως και
το ρεσιτάλ για το Μουντιάλ του 1990, στις Θέρμες του Καρακάλα, ο Παβαρότι ήταν
για τη δισκογραφική «Decca» ο πρώτος σε πωλήσεις CD καλλιτέχνης της κλασικής
μουσικής (πόσο μάλλον με τους «Τρεις Τενόρους»), και ενώ δόθηκε μάχη (στο
παρασκήνιο) για το ποιος θα αναλάβει τη δισκογράφηση του νέου ρεσιτάλ στο Λος
Άντζελες το 1994 («κέρδισε» τελικά η Warner), η επιτυχία δεν επαναλήφθηκε. Ο
νέος δίσκος των «Τριών» δεν μπήκε πια στο βιβλίο των ρεκόρ Γκίνες...

Ο «Μπιγκ Λούσι», όμως, δεν το έβαλε κάτω. Τι και αν τον γιουχάισαν; Τι και αν
οι κριτικοί δεν «εκτίμησαν» τη δουλειά του στις όπερες ­ και δισκογραφικά;
Άλλαξε απλώς το «παιχνίδι»... Όσο και αν δηλώνει πάντα πως η σκηνή του λυρικού
θεάτρου είναι το άπαν («είκοσι ολόκληρα χρόνια δούλεψα εκεί»), τα ρεσιτάλ, οι
ανοιχτές συναυλίες και οι ροκ... συμπράξεις είναι που πουλάνε ­ ακόμη και αν
δεν αρέσουν στους κριτικούς. Μπήκε, λοιπόν, για καλά σε αυτόν τον στίβο.

«Ο Παβαρότι και οι φίλοι του», «Ο Παβαρότι και οι φίλοι του, ξανά» και πάει
λέγοντας. Ο Στινγκ, ο Έλτον Τζον, ο Έρικ Κλάπτον, ο Τσούκερο και τόσοι άλλοι
τραγούδησαν μαζί του για φιλανθρωπικούς σκοπούς. Κάθε συναυλία ήταν «γεγονός»,
κάθε δίσκος τους πούλησε ­ ακόμη και αν δεν μπήκε στο Γκίνες.

Ο «Βασιλιάς των Ψηλών Ντο» δεν πειράζει και αν δεν μπορεί πια να τολμήσει να
βγάλει ένα ψηλό ντο. Δεν χρειάζεται, άλλωστε. Και αν η φωνή του δεν είναι πια
τόσο «ογκώδης» όσο παλιά, σε τέτοιες συναυλίες τα μικρόφωνα επιβάλλονται. Και
η τεχνολογία προχωρά και μπορεί να τελειοποιεί τον ήχο...

Έτσι δίνει κάπου 25 συναυλίες τον χρόνο (εκτός των φιλανθρωπικών, με τους σταρ
του ροκ και της ποπ). Και αν ο Ντομίνγκο εισπράττει πλέον κάπου 25 με 50 εκατ.
δρχ. για μία του συναυλία, για την αμοιβή του Παβαρότι θα πρέπει να υπολογίζει
κανείς τουλάχιστον τα διπλά!

Ένα ακόμη ρεσιτάλ αυτής της σειράς έδωσε την περασμένη Κυριακή στο Κόβεντ
Γκάρντεν του Λονδίνου. Τα 2.100 εισιτήρια προπωλήθηκαν εν ριπή οφθαλμού, ο
«Μπιγκ Λούσι» δεν αποδείχθηκε ανεπαρκής, όλοι φάνηκαν ευχαριστημένοι. Τι και
αν αφέθηκε να ξεχαστεί το σχέδιό του ­ που ο ίδιος είχε ανακοινώσει μετά φανών
και λαμπάδων ­ πως θα τραγουδούσε στο Κόβεντ Γκάρντεν «Οθέλλο», τον Απρίλιο
που μας πέρασε. Τι και αν έκανε το ίδιο στη Μετροπόλιταν Όπερα της Νέας
Υόρκης, με τον ρόλο του Δον Αλβάρο, στη «Δύναμη του Πεπρωμένου» του Βέρντι
(που αντικαταστάθηκε, σιωπηλά, με τον «Χορό μεταμφιεσμένων»).

Ο ίδιος προγραμματίζει για την επόμενη σεζόν, στη Μετροπόλιταν Όπερα, να
τραγουδήσει τον ρόλο του Κάλαφ (και το περίφημο «Nessun Dorma»), 22 χρόνια
μετά την τελευταία του εμφάνιση στην όπερα «Τουραντό», στο Σαν Φραντσίσκο.
Προηγουμένως θα ερμηνεύσει Καβαραντόσι στην «Τόσκα» της Μετροπόλιταν, που θα
κάνει περιοδεία στην Ιαπωνία (τον Ιούλιο). Όμως, ο Παβαρότι έχει δύο ειδών
σημειώσεις στο προσωπικό ημερολόγιό του: κάποιες με στυλό (που σήμερα δεν
ξεπερνούν τη σεζόν 1997-1998) και κάποιες μόνο με μολύβι (για να μπορεί να τις
σβήσει;). Τα πλάνα του ισχύουν πλέον μόνο για τον επόμενο χρόνο.

Τα μόνα πλάνα που ξεπερνούν το επόμενο δωδεκάμηνο αφορούν το χόμπι του: την
ιππασία! Και αυτά τα οποία θέλει να είναι μακροπρόθεσμα αφορούν την
«αγαπημένη» του («inamorata», λέει) Νικολέτα Μαντοβάνι, για την οποία διέλυσε
τελικά τον γάμο του (από το 1961) με την Άντουα...

Σκέφτεται να αποσυρθεί πια; Τον ρώτησε πρόσφατα ο μουσικοκριτικός Χιου
Κάνινγκ, για τους «Sunday Times». «Αργά ή γρήγορα θα το κάνω», ήταν η
απάντηση. «Σκέφτομαι ότι το 2001 θα έχω 40 χρόνια στο επάγγελμα. Η φωνή μου,
όμως, είναι ακόμη καλή. Βλέπω και τον πατέρα μου, που είναι 85 και τραγουδά ακόμα»...

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15837P011</ED>
<ID>
ID:205734

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P01&aa=1</URL></REF>


Article

<CATEGORY>vin09</CATEGORY>

 <H5>ΑΠΟ ΤΗ ΝΑΤΑΣΣΑ ΖΟΥΚΑ ΣΤΟ «ΕΡΓΟΣΤΑΣΙΟ» - «ΟΔΥΣΣΕΙΑ» ΣΤΟ ΣΤΟΥΝΤΙΟ ΙΛΙΣΙΑ
</H5><H5></H5><H5>Μπρεχτ από μαθητές
</H5><H2>«Λουτροπόλεις» τέχνης
</H2>
«Φθινοπωρινές λουτροπόλεις» είναι ο τίτλος της νέας δουλειάς (perfomance art)
που παρουσιάζει η Νατάσσα Ζούκα στο «Εργοστάσιο». Πρόκειται για μια παράσταση
μιας ώρας, που συνδυάζει τη μουσική, την εικόνα, τον λόγο και την κίνηση με
κεντρικό θέμα τις σχέσεις των δύο φύλων και πώς αυτές εξελίχθηκαν τα τελευταία
50 χρόνια. Το σενάριο, η σκηνοθεσία και η χορογραφία είναι της Νατάσσας Ζούκα,
τα κοστούμια της Κλαιρ Μπρέσγουελ και συμμετέχουν οι χορευτές Μ. Καραλέκκα, Μ.
Ιωαννίδου, Β. Γιαννακοπούλου, Β. Κίτνα, Ε. Κουκούτσοϊ και οι ηθοποιοί Σ.
Αβιαγαδόρ, Γ. Μιχελής, Ν. Ζορμπάς. Για 10 μόνο παραστάσεις, οδός Βουλιαγμένης
268 (9 μ.μ.) τηλ. 9731.993.

*** Παράσταση με τρία ελληνικά παραμύθια για μεγάλους ­ «Οι παπαρούνες», «Της
Θάλασσας η θυγατέρα», «Ο Τσυρόγλες» ­ ανεβαίνει για ένα 10ήμερο στον «Φούρνο»
σε σκηνοθεσία του Δήμου Αβδελιώδη. Ερμηνεύει η Αγνή Στρουμπούλη, ενώ την
μουσική έχει συνθέσει και παίζει ζωντανά ο Δήμος Τσιγκάκος. (Μαυρομιχάλη 168,
τηλ. 6460.748).

ΦΩΤΟΓΡΑΦΙΑ

Εγκαίνια της έκθεσης φωτογραφίας του Θωμά Άνεμου και παρουσίαση του βιβλίου
του «... Εκεί» (εκδ. Σωματείου Ίμερος) στο Cafe Οβάλ, Τοσίτσα 5. (9 μ.μ.).

ΒΙΒΛΙΟ

Στο θέατρο Ιλίσια Στούντιο (Παπαδιαμαντοπούλου 4) θα ακουστεί η δέκατη ραψωδία
της «Οδύσσειας» που κυκλοφόρησε πρόσφατα σε μετάφραση Δ.Ν. Μαρωνίτη. Διαβάζουν
ο μεταφραστής, η Αμαλία Μουτούση και ο Μιχαήλ Μαρμαρινός (8 μ.μ.).

*** Ο Σύλλογος Κυπρίων Προσφύγων «Κύπρος 74» παρουσιάζει το βιβλίο «Η Ζώδια τα
παλιά χρόνια» του Σταύρου Λ. Τάντα στο Σπίτι της Κύπρου (Ηρακλείτου 10
Κολωνάκι). Θα μιλήσουν οι Ανδρέας Βοσκός και Κωνσταντίνος Κασίνης. (8.30 μ.μ. )..1

ΔΙΑΛΕΞΕΙΣ

Ο Δόκτωρ Michel de M'Uzan, τακτικό μέλος της Ψυχαναλυτικής Εταιρείας Παρισίων,
μιλάει στο θέατρο του Γαλλικού Ινστιτούτου Αθηνών με θέμα: «Το βλέμμα του
ψυχαναλυτή στη λογοτεχνική δημιουργία και την ασθένεια». (Σίνα 31, στις 7.30 μ.μ.).

ΣΥΝΑΥΛΙΑ

Έργα για δύο πιάνα με σολίστ την Έφη Αγραφιώτη και την Μαριάννα Αϊβάζοβα στην
αίθουσα της Πανελλήνιας Πολιτιστικής Κίνησης για την ενίσχυση του Ιδρύματος
«Τζένη Καρέζη». Θα παιχθούν έργα Σούμπερτ, Μότσαρτ, Προκόφιεφ κ.ά (Υπατίας 1 Β
στην Μητρόπολη Αθηνών, στις 9 μ.μ.).

ΕΙΚΑΣΤΙΚΑ

«Ζωγραφική σε ποίηση Ελύτη» είναι ο τίτλος της έκθεσης που εγκαινιάζεται απόψε
στις αίθουσες Τέχνης του Δήμου Αθηναίων «Οδυσσέας Ελύτης». Συμμετέχουν οι
ζωγράφοι Μ. Βενιός, Α. Γκίνης, Π. Ζουμπουλάκης, Χ. Καράς, Κ. Κατζουράκης,
Νίκος (Κυπραίος), Β. Κυριακή, Μ. Μιγάδης, Ν. Γ. Παπουτσίδης, Γ. Ρόρρης, Σ.
Σόρογκας, Μ. Σπέντζα, Π. Τέτσης, Α. Φασιανός, Α. Φιλίνη, Μ. Φιλοπούλου, Μ.
Φωτέα. Θα μιλήσει ο καθηγητής Πανεπιστημίου Κάρολος Μητσάκης (Ξενοφώντος 7, Σύνταγμα).

*** Αφιέρωμα στον πατριάρχη της op-art Victor Vasarely που έφυγε για πάντα τον
Μάρτιο που μας πέρασε διοργανώνει ο Πολιτισμικός Οργανισμός του Δήμου Αθηναίων
και η πρεσβεία της Ουγγαρίας στο Πολιτιστικό Κέντρο του Δήμου Αθηναίων «Μελίνα
Μερκούρη» (Ηρακλειδών 66, Θησείο).

*** Έργα που ανήκουν στην πινακοθήκη της ΑΓΕΤ Ηρακλής περιλαμβάνει η έκθεση
«Έλληνες Ζωγράφοι 1954-1997» που ανοίγει σήμερα στη Δημοτική Πινακοθήκη
Θεσσαλονίκης, στο πλαίσιο των εκδηλώσεων του Οργανισμού Πολιτιστικής
Πρωτεύουσας «Θεσσαλονίκη 1997».

*** Εγκαινιάζεται στις 7.30 μ.μ. η έκθεση του Μορφωτικού Ιδρύματος Εθνικής
Τραπέζης με θέμα «Χαρτογραφήσεις του Ελληνικού Χώρου» στο Μέγαρο Μελά.

*** Το φάσμα των σκοτεινών πλοίων, που μέσα είναι γεμάτα ζωή και ενέργεια και
διασχίζουν σαν φαντάσματα τον Πόντο ή επιβάλλονται με τον όγκο τους,
αγκυροβολημένα, εμπνέει τους πίνακες της Καναδής ζωγράφου Υβόννης Λάσμαν, στην
γκαλερί της Έρσης (Κλεομένους 4).

Η «περιπέτεια της μητρότητας» όπως παρουσιάζεται στον «Κύκλο με την κιμωλία»
του Μπέρτολτ Μπρεχτ είναι το στοιχείο που προβάλλουν οι μαθητές του Λεόντειου
Λυκείου Πατησίων στην παράσταση που θα δώσουν την Κυριακή στις 8 μ.μ. στο
θέατρο του σχολείου. Μετά την παράσταση θα ακολουθήσει απονομή τιμητικής
διάκρισης σε μητέρα του Παιδικού Χωριού SOS Βάρης από τον υπουργό Παιδείας για
την προσφορά της στο Παιδί και την Κοινωνία.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15837P021</ED>
<ID>
ID:205739

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ»
</H2><H2></H2>
Στις 9 μ.μ., στο Πεδίον του Άρεως, στα πλαίσια των εκδηλώσεων της 20ής Γιορτής
Βιβλίου, ο Λουκιανός Κηλαηδόνης θα τραγουδήσει σύγχρονα ελληνικά τραγούδια.

*** Μια ιέρεια του ροκ, η θρυλική Μάριον Φέιθφουλ, μετά την εμφάνισή της στο
«Ρόδον» τραγουδάει Κουρτ Βάιλ και Μπέρτολτ Μπρεχτ απόψε και αύριο στο κλαμπ
του «Μύλου» της Θεσσαλονίκης.

*** Κομμάτια από τον «Υφαντόκοσμο», την πρόσφατη δισκογραφική της δουλειά σε
στίχους δικούς της και μουσική του Στάθη Καλυβιώτη, τραγουδάει η Κρίστη
Στασινοπούλου στο Ebrime (Αγ. Μελετίου 38, τηλ. 8253.441).

*** Οι Flowers of Romance λίγο μετά την κυκλοφορία του άλμπουμ τους Brillant
Mistakes εμφανίζονται απόψε στο κλαμπ Porto Βοοζε (Κόνωνος 11, Σταθμός
Ηλεκτρικού Πειραιά, στις 10.30 μ.μ.).

*** Οι «Φόβοι του Πρίγκηπα» (ελληνικό ροκ) για δεύτερη βραδιά στο La Rocka
(Βασιλέως Παύλου 23, Καστέλλα).

*** Κλείνει ο «Ήχος» της Αγ. Παρασκευής και στην αποχαιρετιστήρια συναυλία
υποδέχεται Magic De Spell και Σπυριδούλα. Απόψε, Γούναρη 36 με ροκ και 
από αυτό το πιο δοκιμασμένο και ανθεκτικό. Μετά τις 11.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15837P022</ED>
<ID>
ID:205781

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P02&aa=2</URL></REF>


Article

<CATEGORY>vin09</CATEGORY>

 <H2>Καινούργια αρχή...
</H2>
<H3></H3>Ο Κώστας Στεργιόπουλος βγήκε πέμπτος σε ψήφους, αλλά εξελέγη πρόεδρος του
καινούργιου Δ.Σ. της Εταιρείας Συγγραφέων. Αντιπρόεδρος ο Αλέξης Ζήρας (πρώτος
σε ψήφους, μέλος και του προηγούμενου Δ.Σ.) και γενική γραμματέας η Παυλίνα
Παμπούδη (δεύτερη σε ψήφους). Ταμίας ορίστηκε ο Αλέξανδρος Αργυρίου και μέλη
(από το προηγούμενο Δ.Σ.), η Λύντια Στεφάνου και ο Τάκης Μενδράκος, καθώς και
ο Χριστόφορος Μηλιώνης (τρίτος σε ψήφους).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15837P023</ED>
<ID>
ID:205814

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P02&aa=3</URL></REF>


Article

<CATEGORY>vin09</CATEGORY>

 <H2>... χωρίς παραφωνίες
</H2>
<AUTHOR>Χ.</AUTHOR>

<H3></H3>Σημασία, βέβαια, δεν έχει η κατάταξή τους, αλλά να καταφέρουν όλοι μαζί να
κάνουν να ξεχαστεί η κρίση που πέρασε πρόσφατα το έγκριτο σωματείο τους. Πώς;
Με πνεύμα ενωτικό αλλά και μαχητικό. Προσφέροντας ευήκοον ους στις
διαμαρτυρίες αλλά και προχωρώντας στα ουσιαστικότερα ζητήματα. Με
δραστηριοποίηση σε όλους τους τομείς για να ακουστεί δυναμικά η φωνή των
ανθρώπων της πένας. Άνθρωπος μειλίχιος, καθηγητής - γνώστης της ιστορίας της
νεοελληνικής λογοτεχνίας που δεν έχει δημιουργήσει αντιθέσεις, ο Κώστας
Στεργιόπουλος καλείται τώρα όχι απλώς να προσδώσει το κύρος του στην εταιρεία,
αλλά να «βγει» από τον εαυτό του. Να γίνει ένας μαέστρος που θα εξαφανίσει τις
παραφωνίες και να ανοιχτεί προς τα έξω.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15837P024</ED>
<ID>
ID:205835

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P02&aa=4</URL></REF>


Article

<CATEGORY>vin09</CATEGORY>

 <H2>Η ομελέτα του πολιτισμού
</H2>
<AUTHOR>Π.Κ.</AUTHOR>

<H3></H3>Το Μουσείο της Ακροπόλεως, η ενοποίηση των αρχαιολογικών χώρων της Αθήνας, η
προβολή των αρχαιολογικών χώρων για το καλοκαίρι είναι τα πολιτιστικά θέματα
τα οποία συζητήθηκαν χθες κατά τη συνάντηση του Πρωθυπουργού κ. Κώστα Σημίτη
και του υπουργού Πολιτισμού κ. Ευάγγελου Βενιζέλου. Οι ρυθμοί που προχωρούν τα
έργα κρίνονται ως ικανοποιητικοί και θα γίνουν ακόμα εντονότεροι, δήλωσε ο κ.
Βενιζέλος. Αυτό που απομένει τώρα, είναι τι θα πει ο υπουργός Οικονομικών για
τα πολλά νέα νομικά πρόσωπα που ιδρύονται με το νομοσχέδιο του υπουργείου
Πολιτισμού. Σκοπός τού κ. Βενιζέλου είναι να ξεπεραστούν στη στροφή τα κακώς
κείμενα, χωρίς να θιγούν κατά το δυνατόν τα πρόσωπα και η κατεστημένη
δημοσιοϋπαλληλική νοοτροπία. Αντί να την ανατρέψει, επιχειρεί μέσα από τους
νέους θεσμούς να ξεμπλοκάρει νευραλγικούς τομείς, όπως είναι η οικονομική
εκμετάλλευση των πνευματικών δικαιωμάτων από τα αντίγραφα πάσης φύσεως της
πολιτιστικής κληρονομιάς ή όπως τα μεγάλα μουσεία. Δεν ξέρω τι θα γίνει
τελικά, αλλά εδώ ισχύει ότι «ομελέτα δεν γίνεται χωρίς να σπάσεις αυγά».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15837P025</ED>
<ID>
ID:205848

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P02&aa=5</URL></REF>


Article

<CATEGORY>vin09</CATEGORY>

 <H2>Μεράκι σε περγαμηνή
</H2>
<AUTHOR>Χ.</AUTHOR>

<H3></H3>Μια επιστολή του 397 μ.Χ. (την έγραψε ο Άγιος Βιγίλλιος με παραλήπτη τον
Ιωάννη τον Χρυσόστομο) θα προσφέρει την ερχόμενη Δευτέρα στον Οικουμενικό
Πατριάρχη κ. Βαρθολομαίο ο αρχιεπίσκοπος του Τρέντο της Ιταλίας κ. Μαρία
Σαρτόρι. Ο κ. Βαρθολομαίος θα πάει στην Ιταλία για να τιμήσει τους δεσμούς που
συνδέουν την Εκκλησία του Τρέντο με το Οικουμενικό Πατριαρχείο και η επιστολή
που θα του προσφερθεί έχει μεγάλη ιστορική αξία. Η επιστολή, όμως, έχει κι ένα
άλλο χαρακτηριστικό: συνδέεται μ' έναν αθόρυβο φιλόλογο και κωδικογράφο της
Νάξου, τον Μανόλη Κορρέ!

Ο κώδικάς της (18 φύλλα περγαμηνής) είναι δικό του έργο και έχει φιλοτεχνηθεί
πάνω σε περγαμηνές από δέρματα εριφίων. Δική του είναι και η μετάφραση, που
συνοδεύεται από ολοσέλιδους διακόσμους, εμβλήματα και μικρογραφίες. Δουλειά με
υπομονή, μεράκι και, πάνω απ' όλα, δεξιοτεχνία.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15837P026</ED>
<ID>
ID:205855

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P02&aa=6</URL></REF>


Article

<CATEGORY>vin09</CATEGORY>

 <H2>«Τα αρχεία» ανήκουν στο παρελθόν ή στην Τέχνη;
</H2><H2></H2>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

Στο Βερολίνο εγκαινιάσθηκε προ ημερών η εκπληκτική έκθεση «Ο αιώνας του
μοντερνισμού: Η Τέχνη του 20ου αιώνα» του Χρήστου Ιωακειμίδη και του Νόρμαν
Ρόζενταλ. Ανάμεσα στα εκθέματα ένα ξεχωριστό έργο: Μια μεγάλη επιφάνεια λευκού
τοίχου με εκατοντάδες μαυρόασπρες φωτογραφίες νεκρών ή ωσεί νεκρών προσώπων.
Ανάμεσά τους εντοιχισμένες λάμπες και ομοιώματα τενεκεδένιων οστεοθηκών.
Τίτλος του: «Τα αρχεία».

Δημιουργός του έργου ο Christian Boltanski.

Η τέχνη λοιπόν; Για μια ακόμη φορά η τέχνη θα μας σώσει;

Με την επινοητικότητά της θα μας σώσει από την απελπισία. Με τη θεουργική της
λειτουργία θα μας σώσει από τον Θεό;

Από τα σκοτεινά φαντάσματα των κάθε λογής αρχειολόγων; Των κάθε λογής
υποστηρικτών της μιας και μόνης αλήθειας, των Αγίων Γραφών, των καθαρών -
ρυπαρών ουρανών;

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15837P031</ED>
<ID>
ID:205740

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P03&aa=1</URL></REF>


Article

<CATEGORY>vin09</CATEGORY>

 <H5>ΕΛΛΗΝΕΣ ΦΟΙΤΗΤΕΣ ΘΑ ΔΙΑΜΑΡΤΥΡΗΘΟΥΝ ΓΙΑ ΤΑ ΜΑΡΜΑΡΑ ΤΟΥ ΠΑΡΘΕΝΩΝΑ
</H5><H5></H5><H2>Ψήφισμα στην Ντάουνινγκ Στριτ!
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Άκουσαν τον νέο υπουργό Περιβάλλοντος των Εργατικών να υποστηρίζει ότι «η
επιστροφή των Μαρμάρων του Παρθενώνα δεν θα ήταν εφικτή και λογική λύση» και
αποφάσισαν να πάρουν το θέμα στα χέρια τους.

Η Ένωση Ελλήνων Φοιτητών της Μεγάλης Βρετανίας, που «μετρά» μόνο μερικές
ημέρες ζωής, αποφάσισε να κατεβεί στο Λονδίνο την επόμενη εβδομάδα, για να
επιδώσει ψήφισμα διαμαρτυρίας για το θέμα. Και ετοιμάζει μιαν έκπληξη: «ψήνει»
κάποιους Εργατικούς βουλευτές, που έχουν ταχθεί υπέρ της επιστροφής των
Μαρμάρων στη χώρα μας, να την ακολουθήσουν...

Η πρόσκληση είναι για την ερχόμενη Παρασκευή και είναι ανοικτή για όλους τους
Έλληνες φοιτητές που σπουδάζουν στη Μεγάλη Βρετανία. Ο πρόεδρος της Ένωσης,
Τάσος Μέξας, έχει κάνει ήδη τις πρώτες επαφές για την «κάθοδο» των Ελλήνων στο
Λονδίνο. Τα Ελληνόπουλα προγραμματίζουν να πάνε στο Βρετανικό Μουσείο, στο
υπουργείο Πολιτισμού και να φτάσουν έως τη Ντάουνινγκ Στριτ 10, για να
παραδώσουν το ψήφισμα που ετοιμάζουν. Ήδη έχουν ξεκινήσει την επικοινωνία με
τους βουλευτές των Εργατικών και των Συντηρητικών που έχουν εκδηλωθεί στο
παρελθόν υπέρ της επιστροφής των Μαρμάρων στην Αθήνα.

«Πολλοί έχουν εκδηλώσει ενδιαφέρον. Μάλιστα, ένας βουλευτής του Εργατικού
Κόμματος από το Λίβερπουλ μάς ξεκαθάρισε από την αρχή ότι μας υποστηρίζει και
θέλει να κατεβεί μαζί μας στο Λίβερπουλ. Όμως είναι προβληματισμένος επειδή η
κυβέρνηση Μπλερ ανέβηκε μόλις τώρα στην εξουσία», λέει ο Τάσος Μέξας, που
παίρνει φέτος το πτυχίο του στην Πολιτική και τα Μέσα Μαζικής Ενημέρωσης, στο
Πανεπιστήμιο Demontfort, στο Λέστερ.

Υπολογίζεται ότι τα μέλη της Ένωσης, που θέτει ως μιαν από τις βασικές
προτεραιότητές της το να προωθήσει τον ελληνικό πολιτισμό, είναι περίπου
20.000 Έλληνες φοιτητές που σπουδάζουν στη Μεγάλη Βρετανία. Σε αυτόν τον
αριθμό δεν υπολογίζονται οι Έλληνες φοιτητές που ανήκουν σε περίπου είκοσι
ελληνικούς φοιτητικούς συλλόγους σε αντίστοιχα Πανεπιστήμια, οι οποίοι δεν
έγινε δυνατό να ενημερωθούν για τη δημιουργία της πρώτης Ένωσης Ελλήνων
Φοιτητών της Μεγάλης Βρετανίας.

Ελπίζεται ότι οι Έλληνες φοιτητές θα παρακινήσουν τους 33 βουλευτές του
Εργατικού Κόμματος που τον Νοέμβριο του 1996 είχαν καταθέσει στο βρετανικό
κοινοβούλιο ψήφισμα με το οποίο τάσσονταν υπέρ της επιστροφής των Μαρμάρων να
πιέσουν τη νέα κυβέρνηση Μπλερ να αναθεωρήσει τις πρόσφατες απόψεις της.

Η Ελλάδα ήδη από το 1974 έχει υποβάλει στον ΟΗΕ πρόταση για τον επαναπατρισμό
των Μαρμάρων, βάσει της Σύμβασης των Παρισίων, που ρυθμίζει την απόδοση των
λεηλατημένων εθνικών θησαυρών. Το 1982 το BBC πρόβαλε συνέντευξη της Μελίνας
Μερκούρη, με την οποία ζητούσε πίσω τα Μάρμαρα με την ευκαιρία της αναστήλωσης
του Παρθενώνα. Και την ίδια χρονιά, στη Διάσκεψη της ΟΥΝΕΣΚΟ στο Μεξικό, 58
χώρες τάσσονται υπέρ της επιστροφής, χωρίς όμως αποτέλεσμα...

Τον Ιούνιο του 1994 87 Βρετανοί βουλευτές και 29 καλλιτέχνες διεθνούς φήμης
υπογράφουν διακήρυξη υπέρ της επιστροφής των Μαρμάρων, χωρίς όμως να κάμψουν
την τότε κυβέρνηση των Συντηρητικών. 
Η αδιάλλακτη θέση της βρετανικής κυβέρνησης συνεχίστηκε και μετά τη
δημοσιοποίηση τηλεφωνικού δημοψηφίσματος του «Channel 4», πέρσι, σύμφωνα με το
οποίο το 92,5% των 100.000 τηλεθεατών ψήφισε υπέρ του επαναπατρισμού των
Μαρμάρων. Ίσως, λοιπόν, είναι η κατάλληλη στιγμή για τους Έλληνες φοιτητές να
πάρουν την κατάσταση στα χέρια τους. Ποιος ξέρει, μπορεί αυτοί να τα
καταφέρουν καλύτερα...

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15837P032</ED>
<ID>
ID:205782

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P03&aa=2</URL></REF>


Article

<CATEGORY>vin09</CATEGORY>

 <H5>Αρχεία και χιούμορ
</H5><H2>ΤΟ ΠΝΕΥΜΑ ΤΟΥ ΤΟΝΟΥ
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Όπως φαίνεται εξέλιπε το χιούμορ από τον τόπο μας. Παρακολουθώ με θλίψη τα
σχόλια, τις αναλύσεις, τις έρευνες και τις σπηλαιολογικές μελέτες πάνω στα
διαβόητα Αρχεία Κωνσταντίνου Καραμανλή. Από πού και ώς πού το προσωπικό αρχείο
του οιουδήποτε πολιτικού είναι τίποτε παραπάνω από διαθέσιμο υλικό προς
τεκμηρίωση και έλεγχο για τον προσεχή ιστορικό; Το ότι στο εν λόγω αρχείο
υπάρχουν και προσωπικές κρίσεις έχει για τον ιστορικό την αξία οποιουδήποτε
επιστολιμαίου ή αυτοβιογραφικού ή απομνημονευματογραφικού τεκμηρίου. Να γιατί
είπα πως εξέλιπε το χιούμορ από τη ζωή μας. Η Σουηδική Ακαδημία ως γνωστόν
προέβη στην πιο χιουμοριστική ενέργεια του αιώνα μας· απένειμε το βραβείο
Νόμπελ Λογοτεχνίας (!) στα Απομνημονεύματα του Τσώρτσιλ. Δηλαδή για τις
μέλλουσες γενιές ο Τσώρτσιλ είναι ένας μεγάλος λογοτέχνης (!), ένας
μυθοπλάστης, ένας ικανός χειριστής της γλώσσας, που ξέρει να αφηγείται
γοητευτικά ψέματα. Ιδού, λοιπόν, στάδιον δόξης λαμπρόν. Αν μιλήσουμε σοβαρά
για το ύφος Καραμανλή, για το αν διαθέτει γλωσσικό όργανο υψηλής
αποτελεσματικότητας, για το αν ξέρει να αφηγείται γοητευτικά ψέματα, για το αν
ξέρει να πλασάρει αποτελεσματικά ως πραγματικότητα τις φαντασιώσεις του ή αν
ξέρει να χρυσώνει με πασπάλη τους φόβους του ή τις δειλίες του. Ιδού το
γλέντι: ο Καραμανλής ως λογοτέχνης!

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15837P033</ED>
<ID>
ID:205815

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P03&aa=3</URL></REF>


Article

<CATEGORY>vin09</CATEGORY>

 <H2>Φεστιβαλικό τέλος... εποχής
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Τέλος εποχής και τα... τσιτάκια έξω! Ούτε μία ταινία της προκοπής! Αλλά μην
απελπίζεστε. Εντός του θέρους, τα γραφεία θα κυκλοφορήσουν περί τους 100 νέους
τίτλους, εκ των οποίων ζήτημα είναι αν οι 20 αξίζουν τον κόπο και τις 1.700
δρχ. μας!Κερδισμένο στο «φώτο φίνις», «Το μπαράκι» (Trees Lounge) του Στιβ
Μπουσέμι. Εις εκ των εκλεκτών «αστέρων» αμερικανικών ταινιών «cult», όπως
«Φάργκο» (υποδύεται τον «έξυπνο» απαγωγέα), «Pulp fiction», «Reservoir dogs»,
«Δύο μέσα στη σούπα». Ο Μπουσέμι, στην πρώτη του σκηνοθετική έξοδο, επιστρέφει
στο παρελθόν και δανείζεται... από τον μακαρίτη Τζων Κασσαβέτη. Αυτοσχεδιασμοί
στις ερμηνείες, ρεαλισμός, επιμήκυνση των σκηνών, ανεξάρτητα από τους
καθιερωμένους κώδικες του Χόλιγουντ και εσωτερική δράση. Ήρωάς του ένα ερείπιο
της ζωής (το υποδύεται ο ίδιος). Ένας looser. Με άλλα λόγια, όσο τυποποιημένη
και κλισαρισμένη είναι η εμπορική συνταγή ενός... Σίγκαλ (φερ' ειπείν), άλλο
τόσο είναι και η cult ταινία του Μπουσέμι.

Ο ήρωας, λοιπόν, είναι ένας τυπικός looser. Ο καλύτερός του φίλος, του
«άρπαξε» τη φιλενάδα, ο εργοδότης του τον έδιωξε και ο Μπουσέμι περιφέρεται με
ένα ποτήρι στο χέρι, πνίγοντας τον πόνο του στο αλκοόλ. 
Τελικά, κόβει το ουίσκι, φλερτάρει με μικρούλα και το «ερείπιο» βρίσκει την
αλήθεια για τον εαυτό του!

Αποτέλεσμα; Προσπερνάς την ταινία, αλλά κοντοστέκεσαι σε μερικά ονόματα:
Σάμιουελ Τζάκσον, Ελίζαμπεθ Μπράκο, Μίμι Ρότζερς, Ντάνιελ Μπόλντουιν.

«Όνειρο σε άσπρο φόντο»

Μετά τον «Ψύλλο», ο Δημήτρης Σπύρου περιπλανάται στην Πελοπόννησο αναζητώντας
έρωτα, αλήθεια, ανθρώπους. Προηγουμένως, ο ήρωάς του (Βασίλης Λάγγος) έχει
υπογράψει μια ταινία που κανείς δεν θέλει να παίξει. Με λίγα λόγια, ο Σπύρου
κάνει ταινία το πρόβλημά του. Νόμιμο, σοβαρό αυτό. Μερικές φορές αποβαίνει και
αποδοτικό. Αρκεί η περιπλάνηση να μην καταλήγει σε γραφικότητες, σε
κοινοτοπίες και σε ταξιδιωτικές εντυπώσεις.

Πλεονεκτήματα: Καλές προθέσεις και κάποιες ποιητικές στιγμές.

Μειονεκτήματα: Πρωτόλειο για «σχολική» χρήση.

Βαθμολογία=3 (λίαν επιεικώς).

«Τροπικό δέρμα»

Το «Τροπικό δέρμα» (Magadaskar Skin) του Κρις Νιούμπι, είναι η αγγλική,
φεστιβαλική, εκδοχή της εβδομάδας. Παραλήπτες της, γκέι με καλτ ανησυχίες.
Ήρωας, νεαρός με σημαδεμένο το μισό πρόσωπο (προφανώς συμβολικά) απορριπτέος
ακόμα και από τη λονδρέζικη κοινωνία των γκέι. Καταφεύγει στην εξοχή και στο
τέλος συμφιλιώνεται με το σημάδι του, αφού πρώτα πέσει στην αγκαλιά κάποιου
ώριμου γκέι.

Πλεονεκτήματα: Οπτική της νέας αγγλικής σχολής.

Μειονεκτήματα: Πλήξη και βαρεμάρα.

Βαθμολογία=2 (ουφ).

«Έκρηξη αδρεναλίνης»

Τελικώς, ο Στίβεν Σίγκαλ στην «Έκρηξη αδρεναλίνης» (The Glimmer Man) είναι ο
πιο ισορροπημένος. Δεξιοτέχνης των πολεμικών τεχνών, σούπερ μπάτσος, είναι ο
άνθρωπος που θα εξιχνιάσει εγκλήματα που διαπράττονται από σίριαλ κίλερ,
τύπου... «Seven». Σε ένα βροχερό Λος Άντζελες του μέλλοντος, κάποιος
παρανοϊκός σταυρώνει αθώους, για να τους στείλει συντομότερα στον παράδεισο!

Πλεονεκτήματα: Καταιγιστική δράση και βρωμόξυλο, κατάλληλο για
καλοκαιρινές νύχτες.

Μειονεκτήματα: Είναι ζήτημα γούστου.

Βαθμολογία=3 (με άφθονο ποπ κορν).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15837P041</ED>
<ID>
ID:205741

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Λογοτεχνική ενημέρωση
</H2><H2></H2>
<AUTHOR>ΧΡΙΣΤΟΦΟΡΟΣ ΜΗΛΙΩΝΗΣ</AUTHOR>

Τη στείλανε σ' εμένα για ενημέρωση! Δεν ερχόταν από το Παρίσι, όπου όλοι μάς
ξέρουν ως «Ωραίες Ξένες» ­ κάτι σαν Φιλιππινέζες ­ ούτε από το Λονδίνο, πηγή
και της δικής μας φιλολογικής πληροφόρησης. Ο Βενέζης θα την έλεγε «Κόρη του
Βορρά». Κάθισε στο τραπέζι, δέχτηκε τον χυμό, ταχτοποίησε το μαγνητόφωνο κι
αμέσως άρχισε:

­ Έχετε έντονη πνευματική ζωή στην Ελλάδα, λένε. Αλήθεια; Σκέφτηκα τη Ρόδο και
είπα με νόημα: ­ Είναι το μεσογειακό μας ταμπεραμέντο... ­ Η ποίηση; ­ Δύο
Νόμπελ! Πάνω από χίλιες συλλογές τον χρόνο! «Ό, τι επιχειρούμε να πούμε, είναι
στίχος», που λέει ο Βιργίλιος. Ή, όπως λέμε εμείς επί το αγροικότερον: «Τρέχει
από τα μπατζάκια μας». ­ Πώς κυκλοφορεί; ­ Με τα λεωφορεία! Μαζικώς! Έχουμε
μάλιστα ειδική υπηρεσία για την ανανέωση. Κοινωνικές παροχές, που λέτε εσείς.
Άλλες οι αξίες μας, βλέπετε... ­ Κι ο κόσμος; Τη διαβάζει; ­ Τι άλλο θα κάνει;
Άμα την έχει μπροστά του τόσες ώρες... Όπως την οδοντόκρεμα: «Η πρώτη φροντίδα
το πρωί κι η τελευταία το βράδυ». ­ Την αγοράζει; ­ Αμέ! Τυλιγμένη σε
χασαπόχαρτο χωνάκι, οικολογικό. Τρώει το περιεχόμενο και κρατάει για τη
βιβλιοθήκη το χασαπόχαρτο. ­ Η πεζογραφία; ­ Αυτή να δεις! Φουρνιές φουρνιές!
Κάτι βιβλία να! (με το συμπάθιο). Κι όλα με ζωγραφική στο εξώφυλλο, Μιχαήλ
Άγγελο. Όλη η Καπέλα Σιξτίνα! Κόβεις το εξώφυλλο και το κολλάς στον τοίχο. ­
Κυρίαρχη Λογοτεχνική Σχολή; ­ «Λιτερατούρα Σομνίφερα». ­ Αριστείο Ευρωπαϊκό; ­
Φτάνουμε κάθε χρόνο ως το έξι! Θα 'ρθει η σειρά μας. ­ Δοκίμια; ­ Αυτά όχι,
δεν τα σηκώνουμε τέτοια. Θέλουν σκέψη. ­ Περιοδικά; ­ Για κάθε γούστο.
Πληροφορίες και σχόλια για όλη την Αμερική, τη Βόρεια και τη Νότια. ­ Η
τηλεόραση; ­ Δεν της ξεφεύγει τίποτε. Από Αιγάλεω και Λιόσια μέχρι Καλύβια
Αττικής και Κερατέα. ­ Οι νέοι σας, επαναστατικοί; ­ Μετά τα εξήντα. Ως τότε
μόνο ιδιωτικώς. Καλό είναι να φτιάχνεις σχέσεις, όχι να χαλάς. Το φρόνιμο το
αρνί βυζαίνει δυο μανάδες! ­ Πνευματικός Διάλογος; ­ Τελειώσαμε τον Εθνικό.
Τώρα έχουμε τον Κοινωνικό. Ο άλλος αργότερα, με τη σειρά του. ­ Έχετε Σοφούς;
­ Δέκα! ­ Επτά! (με διορθώνει). ­ Επτά είχαν οι Αρχαίοι: Θαλής ο Μιλήσιος,
Βίας ο Πριηνεύς κ.λπ. (τους είπα όλους). Εμείς Δέκα (κι άρχισα πάλι τα
ονόματα, όπως τα είχα διαβάσει στην εφημερίδα). Δέκα, ανακεφαλαίωσα και σήκωσα
ανοιχτές τις παλάμες μου, μην ξέροντας πού να τις στρέψω. ­ Περισσεύουν τρεις,
είπε. (Δεν ξέρω αν το είπε σοβαρά. Αυτοί οι Ευρωπαίοι δεν καταλαβαίνεις πότε
σε δουλεύουν). ­ Πάρτε όποιους θέλετε, είπα. Ο πολιτισμός, άλλωστε, είναι το
εξαγώγιμο προϊόν μας. Μετά τα βερίκοκα, εννοείται, που σαπίζουν πιο νωρίς.

Εδώ χρειάστηκε ν' αλλάξει κασέτα και κάναμε διάλειμμα.

Ο Χριστόφορος Μηλιώνης είναι φιλόλογος και πεζογράφος.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15837P042</ED>
<ID>
ID:205783

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P04&aa=2</URL></REF>


Article

<CATEGORY>vin09</CATEGORY>

 <H5>Λεξικό σκηνοθετών
</H5><H2>ΒΙΒΛΙΟ ΠΑΡΟΥΣΙΑΣΗ
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3></H3>ΣΤΑΘΗΣ ΒΑΛΟΥΚΟΣ. «Λεξικό σκηνοθετών του παγκόσμιου κινηματογράφου».
Αθήνα. Εκδόσεις «Αιγόκερως», 1996. Σελ. 590.

Την τρίτη έκδοση του «Λεξικού σκηνοθετών του παγκόσμιου κινηματογράφου»,
εμπλουτισμένη με νέα ονόματα και πληρέστερη όσον αφορά τη φιλμογραφία,
υπογράφει και πάλι ο Στάθης Βαλούκος. Το λεξικό περιλαμβάνει όλα τα
κινηματογραφικά είδη ­ φιλμ με υπόθεση, καρτούν, ντοκιμαντέρ ­ καθώς και τις
σημαντικότερες υφολογικές και εθνικές σχολές. Οι ελληνικοί τίτλοι των ταινιών
είναι οι ίδιοι που είχαν όταν τα φιλμ έκαναν την πρώτη εμπορική προβολή τους
στις κινηματογραφικές αίθουσες της χώρας μας.

Αξιόλογο γεγονός αποτελεί η παρουσία νεώτερων σκηνοθετών ­ με δύο ή τρία
φιλμ στο ενεργητικό τους ­ που σε προηγούμενες εκδόσεις του βιβλίου δεν
υπήρχαν και ήταν εμφανής έλλειψη, ενώ τα κριτήρια επιλογής για τους παλιούς
σκηνοθέτες του βωβού ή τους πιονέρους το Χόλιγουντ είναι ιστορικά και αφορούν
στη μικρή ή μεγάλη συμμετοχή τους στη διαμόρφωση της αισθητικής και
τεχνολογικής εξέλιξης του κινηματογράφου. Στο πέρασμα μιας δεκαετίας, αυτό το
βιβλίο-λεξικό είναι ακόμη το μοναδικό στην ελληνική βιβλιο-αγορά και τώρα,
στην τρίτη και ουσιαστικά αναθεωρημένη έκδοσή του, έρχεται να καλύψει τις
προηγούμενες ατέλειές του.

Οι σκηνοθέτες είναι ταξινομημένοι σε λήμματα με απόλυτη αλφαβητική σειρά,
σύμφωνα με την επικρατέστερη απόδοση του ονόματός τους στα ελληνικά, με
σύντομο βιογραφικό σημείωμα, ιστορική και κριτική αποτίμηση του έργου τους και
παράθεση τυχόν διακρίσεων (Φεστιβάλ Καννών, Βερολίνου, Βενετίας και Όσκαρ).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15837P043</ED>
<ID>
ID:205816

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P04&aa=3</URL></REF>


Article

<CATEGORY>vin09</CATEGORY>

 <H5>ΚΑΤΩΤΕΡΟΣ ΤΩΝ ΠΡΟΣΔΟΚΙΩΝ Ο ΕΓΚΟΓΙΑΝ
</H5><H5>«Στέλλα» για πάντα!
</H5><H5>Καν Καν
</H5><H2>Μετριότητες και κους κους
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Το πρόγραμμα εξακολουθεί να τραμπαλίζεται μεταξύ αξιοπρεπούς επαγγελματικής
μετριότητας και μικρών ή μεγάλων απογοητεύσεων.
</H3>
Κατώτερη των προσδοκιών η ταινία του 35χρονου Καναδού Ατόμ Εγκογιάν «Μια άλλη
γλυκιά διάσταση». Ενώ το «Πεπρωμένο» του Αιγύπτιου Γιουσέφ Σαχίν έφερε στη
μνήμη μας εικόνες από μιούζικαλ του Γιάννη Δαλιανίδη! Τα πάνελ των κριτικών
εξακολουθούν (κι αυτά) να τραμπαλίζονται. Οι Αμερικανοί του «Βίλατζ Βόις» και
του «Βαράιτι» βαθμολογούν ως αριστούργημα την αστυνομική ταινία «Λ.Α.
Εμπιστευτικό» του Κέρτις Χάνσον. Το αριστούργημα των Γάλλων είναι το
«Γουέστερν» του Πουάριερ, το αριστούργημα των Ιταλών είναι η «Εκεχειρία» του
Ρόσι και τα αριστουργήματα των Βρετανών είναι το «Σαράγεβο» και «Τίποτα από το
στόμα» του Γκάρι Όλντμαν! Πολλά αριστουργήματα, αλλά ουδεμία συμμετοχή έχει
υπερβεί το φράγμα της συμπαθητικής, άντε της καλής ταινίας!

Αντιθέτως, με ρυθμό πολυβόλου, δημιουργούνται τα «άλλα» γεγονότα (πώς λέμε
μόδα, σταρ, κουτσομπολιά, πάρτι, ποιος κοιμήθηκε με ποιον, με συγχωρείτε,
εννοώ με ποιαν κ.ο.κ.). Χθες βράδυ, λοιπόν, η Ντέμι Μουρ, η οποία προβιβάστηκε
από το αμερικανικό «μίσις» στο κομψό «μαντάμ», ως πρόεδρος της οργάνωσης
εναντίον του AIDS, υποδέχθηκε δεκάδες καλεσμένους. 
Σ' ένα φαγοπότι που έλαβε χώρα στο θρυλικό για τις γεύσεις του «Moulin de
Mougins», με σεφ τον Ροζέ Βερζέ, που στο άκουσμα του ονόματός του απαξάπαντες
οι Γάλλοι καλοφαγάδες ανατριχιάζουν! 
Εκ του δείπνου που κόστιζε από 1.500 μέχρι 2.500 αμερικάνικα δολάρια,
επρόκειτο να συγκεντρωθούν μισό εκατομμύριο δολάρια. Μεταξύ των διάσημων
συνδαιτυμόνων της Ντέμι Μουρ (διαδόχου της Λιζ Τέιλορ, στο θώκο της προέδρου)
ήταν το μνημείο με το όνομα Λορίν Μπακόλ, ο μονίμως όμορφος Χιου Γκραντ, ο
χορευταράς Τζον Τραβόλτα, ο σαιξπηρικός Κένεθ Μπράνα, ο περιθωριακός Σον Πεν,
η τροτσκίστρια Βανέσα Ρεντγκρέιβ και η Τζίνα Ντέιβις, που μονίμως κυκλοφορεί
και φωτογραφίζεται με ανοιχτό το στόμα!

Οι ταινίες

Ατόμ Εγκογιάν: «Μια πιο γλυκιά διάσταση» (πιθανότητες βράβευσης: 70%)

Η ιστορία: Σχολικό λεωφορείο ντελαπάρει στο χιόνι και 20 παιδάκια
πνίγονται στην παγωμένη λίμνη. Το περιστατικό ανατρέπει τη ζωή των κατοίκων
ορεινής κωμόπολης. 
Διάσημος Νεοϋρκέζος δικηγόρος (Ίαν Χολμ) καταφθάνει, συγκινημένος από το
τραγικό αυτό περιστατικό και ζητάει από τους γονείς των θυμάτων να τον
εξουσιοδοτήσουν να μηνύσει το κράτος για αμέλεια, ώστε στο μέλλον να μη
θρηνήσουν κι άλλα θύματα. 
Η κόρη του δικηγόρου είναι ναρκομανής και μερικές από τις παθούσες οικογένειες
είχαν διαλυθεί από «τα πριν».

Ατού: Εξαιρετική σκηνοθεσία. Στην ίδια γραμμή των άλλων ταινιών του,
όπου η εναλλαγή των χρόνων (παρελθόν, παρόν, μέλλον) είναι δυσδιάκριτη.
Εξαιρετική και η μουσική του Μάισελ Ντάνα (πάει για επιτυχία), καλές και οι ερμηνείες.

Μείον: Πάλι το θέμα της οικογένειας, με τον σπαραγμό του πατέρα και τη
μελαγχολία από τα «παιδιά μας που χάνονται» (είτε από την κρατική «αμέλεια» ή
από τα ναρκωτικά).

Πρόβλεψη: Ήταν από τα αναμενόμενα φαβορί, αλλά η προβολή ξεφούσκωσε
πολλές ελπίδες. Πιθανότερα να διεκδικήσει το βραβείο σκηνοθεσίας.

Γιουσέφ Σαχίν «Το πεπρωμένο» (πιθανότητες: ούτε μία)

Ιστορία: Το αραβικό κερασάκι της τούρτας των Καννών. Πώς λέμε «να
βάλουμε και λίγο εξωτικό σκούρο χρώμα»; Κάπως έτσι. 
Υπερπαραγωγή Αιγύπτου, Συρίας, Λιβάνου, Γαλλίας, με μια ιστορία που λαμβάνει
χώρα τον 12ο αιώνα επί αραβικής κυριαρχίας στην Ανδαλουσία. 
Ο χαλίφης είναι καλός, ο γιος του είναι χορευταράς και... Ρωμαίος, αλλά
φανατικοί ισλαμιστές επιδίδονται σε δολοφονίες, επειδή έχουν διαβάσει λάθος το
Κοράνιο του Προφήτη!

Ατού: Τώρα τι να σας πω; Ότι αισθάνθηκα σαν φτωχοάραβας που παριστάνει
τον... Στάνλεϊ Ντόνεν, ενώ οι δυνατότητές του ζήτημα είναι αν ξεπερνούν
έναν... Γιάννη Δαλιανίδη.

Μείον: Ο χαλίφης είναι φτυστός ο Τζόγιας, ο πρίγκιπας, ο Άλκης
Κούρκουλος, τα χορευτικά Γιάννη Φλερύ και η χορεύτρια Καίτη Λαμπροπούλου στα
νιάτα της. 
Ε, τότε γιατί δεν μας φιλοξενούν κάθε χρόνο στο φεστιβάλ; (Γιατί τους έχουμε
κάνει να πιστέψουν πως είμαστε ευρωπαϊκή χώρα!).

Πρόβλεψη: Κι εδώ που έφθασαν θρίαμβος είναι!

«Α, μόλις είδα μια πανέμορφη ταινία που τη λέγανε "Στέλλα"», έλεγε σε άπταιστα
αμερικάνικα μια Γιαπωνέζα στο φεστιβάλ σε φίλη της αμιγώς Αμερικανίδα. «Τι
εθνικότητας είναι;», ρωτάει η φίλη. «Ισπανική», απαντάει η Γιαπωνέζα!

Το περιστατικό που μόλις διαβάσατε έλαβε χώρα προχθές τα μεσάνυχτα, τρεις ώρες
μετά την τιμητική προβολή της «Στέλλας» του Κακογιάννη, της Μελίνας, του
Φούντα, του Μάνου και του Τσαρούχη. Η αίθουσα «Εσπάς Μιραμάρε» γέμισε (άνευ
εθνικών υπερβολών), ο Κακογιάννης μίλησε, το κοινό καταχειροκρότησε δύο φορές
στο άκουσμα της Μελίνας και ουδείς έφυγε κατά τη διάρκεια της προβολής! Και
στο τέλος χειροκροτήματα, άνευ νοσταλγιών! Περασμένα μεγαλεία...

Ο Μάρλον Μπράντο δεν τον... βοήθησε * Τελευταίος (στον πάτο του βυθού) ο
«Γενναίος» του Τζόνι Ντεπ * Έχει εισπράξει τη χειρότερη βαθμολογία απ' όλους
(Γάλλους και ξένους) * Φωτογραφία για ξεκαρδιστικά γέλια * Η Κιμ Μπάσιντζερ
εξερχόμενη από την επίσημη προβολή στη «Λιμιέρ» και τη στιγμή που τα στίφη
παραληρούσαν, εκείνη φωτογραφήθηκε με τον Ντάνι ντε Βίτο (και οι δύο παίζουν
στο αστυνομικό «Λ.Α. εμπιστευτικό») * Το ξεκαρδιστικό δεν είναι αυτό, αλλά η
πόζα * Λόγου διαφοράς ύψους, ο πνευματώδης και ακομπλεξάριστος Ντάνι τής
ζήτησε να ακουμπήσει το χέρι της στον ώμο του * Μονομαχία Ελλήνων για τη βία
και τον Αυστριακό Χάνεκε * Ζήνος Παναγιωτίδης της Ρόζμπαντ και Βάσος Γιώργας
της Όβο διεκδικούν τα «Αστεία παιχνίδια» του 55χρονου Μίκαελ Χάνεκε * Η
«Βίλατζ» της Ελλάδας εξασφάλισε τον «Γενναίο», τη χειρότερη ταινία των Καννών
(σύμφωνα με τους κριτικούς) * Αλλά να δούμε ποιος θα γελάσει τελευταίος *
Μοναδικός τρόπος διείσδυσης της Ευρώπης στην αμερικανική αγορά είναι το
«Πέμπτο στοιχείο» του Λικ Μπεσόν * Δηλαδή υπερπαραγωγή 100 εκατομμυρίων
δολαρίων * «Μόνο τότε θα ασχοληθούν μαζί σου τα αμερικανικά μίντια» * Γράφουν
οι Γάλλοι * Λέω και με 200 (εκατομμύρια), ο γενικός γραμματέας της Εταιρείας
Σκηνοθετών πόσο βαθιά θα μπει στο Χόλιγουντ; * Τέσσερις μοναχοί από το Θιβέτ
προσευχήθηκαν για την ταινία του Σκορτσέζε «Kundun» * Τι ώρα; Εκεί κοντά στα
ξημερώματα --- Δεν με πιστεύετε, έτσι; * Την ίδια ώρα που οι καλόγεροι
προσεύχονταν, ο Σκορσέζε έδειχνε 12 λεπτά από την ταινία του, κόστους 35
εκατομμυρίων δολαρίων, στα αφεντικά της Μιραμάξ και στον διευθυντή της
πανίσχυρης γαλλικής UGC!

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15837P051</ED>
<ID>
ID:205742

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P05&aa=1</URL></REF>


Article

<CATEGORY>vin09</CATEGORY>

 <H5>ΟΙ «ΤΡΥΠΕΣ» ΑΠΟΨΕ, ΑΥΡΙΟ ΚΑΙ ΜΕΘΑΥΡΙΟ ΣΤΗΝ ΑΘΗΝΑ
</H5><H2>«Έχετέ μας εμπιστοσύνη»
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Είναι ένα ραντεβού καθορισμένο, όσο και φλου. Ισχύει πολύ πιο πολύ από τα
τακτοποιημένα στην ατζέντα και ξεκάθαρα στις ημερομηνίες τους ­ και κάπου δύο
φορές μέσα στον χρόνο οι «Τρύπες» κατεβαίνουν από τη Θεσσαλονίκη στην Αθήνα
για συναυλίες. Εκεί που τους περιμένει το κοινό. Μεσολαβούν καινούργιοι
δίσκοι, νέες περιπέτειες, μπόλικο ροκ, κιθάρες, ντραμς και λόγια που
πρωτακούγονται ή ωριμάζουν, όπως ας πούμε αυτήν τη φορά. Που το «Κεφάλι Γεμάτο
Χρυσάφι», η πιο πρόσφατη κυκλοφορία τους, έχει ήδη γίνει δίσκος αναφοράς στις
ροκ αναλύσεις, αν και οι αναλύσεις ταιριάζουν στις «Τρύπες» όσο το στρας στο
ροκ εν ρολ. Ο Γιάννης Αγγελάκας θα βρει τον τρόπο για να πει πως «δεν είμαστε
καλλιτέχνες» και το λέει ξανά στην κουβέντα μας («έχε μας εμπιστοσύνη») λίγο
προτού οι «Τρύπες» ανέβουν στη σκηνή του «Ρόδον» για τρεις βραδιές εκρηκτικού
ροκ (το έχουμε δει, γι' αυτό το λέμε) ­ έστω και με την ισχνή συμπαράσταση
ενός ανεμιστήρα.

­ Πώς, λοιπόν, ήταν τα πράγματα μέχρι εδώ;

«Σαν μια περιπέτεια. Έτσι τα βλέπουμε, σαν μια περιπέτεια. Ν' ανοίγεσαι σε
ουρανούς, που δεν ξέρεις πόσο θα πας. Δεν είπαμε ποτέ "τώρα θα γράψουμε
τραγούδια, θα κάνουμε δίσκο"... Γιατί, τι περιπέτεια θα ήταν αυτή, τότε;».

Κάπως έτσι ήταν και μόλις πριν από λίγες μέρες οι συναυλίες στον «Μύλο».
«Προτιμήσαμε να κάνουμε αυτές τις τέσσερις συναυλίες σε μικρό χώρο, παρά μια
μεγάλη συναυλία. Και ήταν μαγικά. Μαγικές νύχτες, που δεν τις αλλάζεις με
τίποτε. Απ' αυτά τα πράγματα που μένουν. Έτσι, προτιμώ και το "Ρόδον" απ' το
γήπεδο του Περιστερίου ­ είναι άλλη, διαφορετική επαφή με τον κόσμο που έχεις
σε μικρούς χώρους».

Ο κόσμος, βέβαια, είναι πάντα εκεί. Οι «Τρύπες» έχουν το χαρακτηριστικό να
ενώνουν τους σαραντάρηδες, τους τριαντάρηδες και τους πιτσιρικάδες. «Γιατί,
πιστεύω, μιλάμε στη γλώσσα των συνομηλίκων μας, δεν προσπαθούμε να μιλήσουμε
στη γλώσσα των πιτσιρικάδων. Θα ήταν ψέματα και θα το καταλάβαιναν και οι
ίδιοι. Δεν κατεβαίνουμε εμείς, μάλλον οι μικροί ανεβαίνουν το βουνό».

Από κάτω ξέρουν τους στίχους, είτε είναι η «Ταξιδιάρα Ψυχή» από τα μέσα της
δεκαετίας του '80 είτε η «Καινούργια σου Ζάλη», απ' τα πιο τελευταία δυνατά
κομμάτια τους.

«Είμαστε στις πρόβες τώρα ­ σχετικά γρήγορα για εμάς, μετά το "Κεφάλι Γεμάτο
Χρυσάφι". Ήταν οδυνηρό αυτό. Τρεις - τέσσερις μήνες συνέχεια στο στούντιο,
εξαντλητικό. Ίσως γι' αυτό αρχίσαμε κιόλας να δοκιμάζουμε καινούργια...».

Ο Γιάννης Αγγελάκας συνεχίζει το γράψιμο. Είδαμε στα βιβλιοπωλεία πριν από
λίγο καιρό το «Σάλια, Μισόλογα και Τρύπιοι Στίχοι». «Υπάρχει υλικό στα
συρτάρια, αλλά θέλει χτένισμα, θέλει δουλειά. Κάποια στιγμή πρέπει να το κάνω.
Αλλά να, το πάω από δω, από εκεί, γράφω κι άλλα και μαζεύονται. Είμαι
τεμπέλης, προτιμώ να ρεμβάζω, μέχρι να ανέβει κάτι μέχρι το κεφάλι και ν'
αρχίσει να μου φωνάζει: "γράψε με"...». Δεν μιλάει για ποιήματα ή πεζά ­ «δεν
τα πάω καλά με τις φόρμες», λέει, «δεν νιώθω εργάτης του λόγου».

«Θα προτιμούσα να μπορούσα να αποφύγω τη Θεσσαλονίκη, αυτόν το χρόνο...»
σχολιάζει η φωνή των «Τρυπών», για την πολιτιστική πρωτεύουσα, μια που η
Θεσσαλονίκη (με δύναμη απ' τις «Τρύπες», τα «Ξύλινα Σπαθιά» και άλλα βαριά
ονόματα) παίζει πρώτο ρόλο στο ροκ ελληνικό. «Ντρέπομαι και οργίζομαι και
νιώθω αδύναμος, να προστατευτώ μπροστά σ' όλα αυτά, που πάνε να με συνθλίψουν.
Έχουν γίνει και καλά πράγματα, αλλά η όλη μου αίσθηση απ' αυτή την υπόθεση
είναι "κτηνώδης δύναμη, ογκώδης άγνοια" και ποιος πολιτισμός;».

Οι «Τρύπες» παίζουν απόψε, αύριο και την Κυριακή στο «Ρόδον» (Μάρνη και 3ης
Σεπτεμβρίου). Εισιτήριο: 3.500 δρχ. Ώρα 9.30. Διοργάνωση DiDiMusic.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15837P061</ED>
<ID>
ID:205743

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P06&aa=1</URL></REF>


Article

<CATEGORY>vin09</CATEGORY>

 <H2>Μότσαρτ από νέους για... νέους
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

«Είναι ένα πολύ μεγάλο στοίχημα». Έτσι χαρακτήρισε ο μαέστρος Νίκος Τσούχλος
το «ντράμα τζιοκόζο» του Μότσαρτ «Έτσι κάνουν όλες», το οποίο θα διευθύνει και
που δίνει την πρεμιέρα του την Τετάρτη στην Αίθουσα Δημήτρη Μητρόπουλου του
Μεγάρου Μουσικής.

Γιατί στοίχημα; Διότι καταρχάς, το έργο που ανεβάζει το Λυρικό Εργαστήρι του
Μεγάρου θα ερμηνεύσουν νέοι καλλιτέχνες (που προέκυψαν από διαγωνισμό που
έγινε πέρσι) σε δύο διανομές, εκ των οποίων η μία θα τραγουδήσει στα ιταλικά
το πρωτότυπο λιμπρέτο του Λορέντσο ντα Πόντε και η άλλη ­ που θα κάνει και την
πρεμιέρα ­ στα ελληνικά τη μετάφραση της Αντιγόνης Φιλιπποπούλου. Τις έξι
παραστάσεις του Μεγάρου, για τις οποίες έχουν ήδη εξαντληθεί όλα τα εισιτήρια,
θα ακολουθήσει τον Ιούνιο και τον Σεπτέμβριο περιοδεία στην Κέρκυρα, στον
Βόλο, στη Λαμία και στην Κεφαλονιά. «Είναι, επίσης, στοίχημα», συμπλήρωσε ο κ.
Τσούχλος, «διότι για πρώτη φορά επιδιώξαμε να "ανακατέψουμε" στο ανέβασμα μιας
όπερας και άλλες πόλεις όχι μόνον ως φορείς υποδοχής μιας ήδη έτοιμης
δουλειάς, αλλά βάζοντάς τες στο "παιχνίδι". Σε κάθε πόλη που θα παιχτεί το
"Έτσι κάνουν όλες" θα συμμετάσχουν τοπικές δυνάμεις που θα πλαισιώνουν τη
Χορωδία. Είναι μία πρώτη συμβολική κίνηση, που ελπίζουμε ότι θα "έχει
ουσιαστικότερη συνέχεια"».

Ο κ. Τσούχλος είχε και την ευθύνη «να αναδιοργανώσει τις δυνάμεις της
ορχήστρας» ­ η οποία θα είναι η Καμεράτα, Ορχήστρα των Φίλων της Μουσικής ­
ήτοι να επεξεργαστεί την ενορχήστρωση, «ώστε να αντιμετωπιστούν πρακτικά
προβλήματα μεταφοράς σε θέατρα με μικρούς χώρους».

Όσο για τη σκηνοθεσία, την ανέλαβε άλλος ένας νέος ­ αλλά ήδη με «περγαμηνές»
επιτυχιών ­, ο Θωμάς Μοσχόπουλος, που πρωτοδοκιμάζεται στην όπερα. «Το να
δουλεύεις αυτό το έργο», είχε να πει χθες, «είναι κάτι εύκολο και ευχάριστο
γιατί όλες οι θεατρικές λύσεις υπάρχουν στη μουσική. 
Αλλά είναι και πολύ δύσκολο να καταφέρεις να φέρεις το αποτέλεσμα σε ύψος
ανάλογο με την τελειότητα και την ισορροπία του έργου».

Ο κ. Τσούχλος διαβεβαίωσε ότι το αποτέλεσμα θα είναι «φρέσκο, κεφάτο και
ανάλαφρο» αλλά και καρπός «πολλής σκέψης και δουλειάς». Και ο πρόεδρος, όμως,
του ΟΜΜΑ κ. Χρήστος Λαμπράκης είχε ήδη εκφράσει τη σιγουριά του ότι η
παράσταση αυτή «θα είναι ένα από τα ορόσημα του Μεγάρου στην προσπάθειά του να
βοηθήσει τους νέους καλλιτέχνες».

Ο κ. Λαμπράκης ανέφερε, εξάλλου, ότι το «Έτσι κάνουν όλες» θα παρακολουθήσουν
ξένοι κριτικοί και δημοσιογράφοι, αλλά και ο κ. Μπράιαν Ντίκι, διευθυντής της
μόλις ιδρυθείσης «Ευρωπαϊκής Όπερας Νέων», η οποία θα λειτουργήσει τον επόμενο
χρόνο και στην οποία ο κ. Λαμπράκης ελπίζει ότι «θα ενταχθούν και πάρα πολλοί
από τους δικούς μας καλλιτέχνες».

Οι παραστάσεις της όπερας του Μότσαρτ υποστηρίζονται από την πολύτιμη χορηγία
του κ. Κυριάκου Φιλίππου ­ «είναι μέσα στη φιλοσοφία μου και στη φιλοσοφία των
εταιρειών του Ομίλου μας να στηρίζουμε και να εμπιστευόμαστε τους νέους», είπε
χθες. Το «Έτσι κάνουν όλες» θα ερμηνεύσουν οι Σ. Βογιατζόγλου, Μ. Βουλογιάννη,
Μ. - Έλ. Νέζη, Μ. Φιδέλη, Μ. Κατσούλη, Τ. Μαλακατέ, Χ. Σταμπόγλης, Δ.
Κασιούμης, Ρ. Τσάουν, Τ. Χριστογιαννόπουλος, Τζ. Μόσλι, Α. Κορωναίος και Λ.
Μαρόκου, τους οποίους δίδαξε μια σπουδαία σοπράνο που διέπρεψε στον Μότσαρτ, η
Ζανέτ Πηλού.

Το έργο ανεβαίνει με σκηνικά και κοστούμια Ν. Λελούδα, χορογραφία Β.
Μυριανθόπουλου, φωτισμούς Α. Παναγιωτόπουλου και μουσική προετοιμασία Δ.Γιάκα,
Κ. Γερμανού και Θ. Αποστολόπουλου.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15837P062</ED>
<ID>
ID:205784

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P06&aa=2</URL></REF>


Article

<CATEGORY>vin09</CATEGORY>

 <H2>Ο «Βασιλιάς Ληρ» στην «Αποθήκη» του Λιμανιού
</H2>
ΘΕΣΣΑΛΟΝΙΚΗ.

Γραφείο Βόρ. Ελλάδας

Ο διεθνούς φήμης και πολυβραβευμένος ηθοποιός Ίαν Χολμ ερμηνεύει τον ρόλο
του τραγικού βασιλιά Ληρ, στην παραγωγή του Εθνικού Βασιλικού Θεάτρου της
Βρετανίας, που παρουσιάζεται στις 28, 29, 30 και 31 Μαΐου στη Θεσσαλονίκη, στο
πλαίσιο των εκδηλώσεων του Οργανισμού Πολιτιστικής Πρωτεύουσας.

Η ιστορική παραγωγή φέρει τη σκηνοθετική σφραγίδα του Ρίτσαρντ Άιρ ­ πρώην
καλλιτεχνικού διευθυντή του Εθνικού Βασιλικού Θεάτρου.

Οι τέσσερις συνολικά παραστάσεις του έργου, που παρουσιάζεται στη
Θεσσαλονίκη σε συνεργασία του Βρετανικού Συμβουλίου με τον Οργανισμό
Πολιτιστικής Πρωτεύουσας θα δοθούν στην «Αποθήκη 1» του Οργανισμού Λιμένος της Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15837P063</ED>
<ID>
ID:205817

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P06&aa=3</URL></REF>


Article

<CATEGORY>vin09</CATEGORY>

 <H2>Εν αναμονή U2 - Μπρέγκοβιτς
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Οι ημερομηνίες είναι καθορισμένες, οι χώροι επίσης (στη μία περίπτωση,
μάλιστα, ο χώρος είναι η ίδια η πόλη, που θα πεζοδρομηθεί, θα γίνει
«οικολογική» στο πνεύμα των καλλιτεχνών), οι επαφές έγιναν, απομένει η...
τελική συμφωνία.

Ο λόγος για τις περίφημες και αμφισβητούμενες (ως προς την τελική
πραγματοποίησή τους) συναυλίες των U2 και του Γκόραν Μπρέγκοβιτς, στο πλαίσιο
των εκδηλώσεων της Πολιτιστικής Πρωτεύουσας.

Οι U2 ­ αν τελικά δεν πάνε στην Κωνσταντινούπολη ­ θα έρθουν μετά το
Σαράγεβο (στις 23/9) στη Θεσσαλονίκη, στις 26 Σεπτεμβρίου. Και θα είναι τότε
που όλα θα γίνουν οικολογικά στην πόλη, δεν θα κυκλοφορούν αυτοκίνητα, ο ΟΣΕ
θα μεταφέρει δωρεάν τους επισκέπτες κ.λπ.

Όσο για τον Γκόραν Μπρέγκοβιτς; Αυτός ­ αν τελικά όλα πάνε καλά ­ θα
προηγηθεί στις 6 Σεπτεμβρίου υπαιθρίως στην Πλατεία Αριστοτέλους, με συναυλία
και έργο που θα γράψει για τη Θεσσαλονίκη. Το έργο αντί για παρτιτούρα, θα
παραδοθεί ­ αν, τελικά ­ στον διοργανωτή ΟΠΠΕ σε... CD, που θα ηχογραφήσει
αυτοσχεδιάζοντας ο γείτονας συνθέτης.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15837P064</ED>
<ID>
ID:205836

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P06&aa=4</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H5></H5><H2>Ύμνος στην Έβδομη Τέχνη
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Τέλος εποχής για κινηματογράφο και τηλεόραση, αλλά οι ωραίες εκπλήξεις δεν
λείπουν. Όταν η μεγάλη και η μικρή οθόνη διασταυρώνονται δημιουργώντας έναν
εντυπωσιακό ύμνο στην Έβδομη Τέχνη.
</H3>
Δίδυμες και δυναμικές όσο κανένα άλλο μέσο έκφρασης στην εποχή μας, οι
παράλληλες επιφάνειες του σινεμά και της τηλεόρασης συνέπεσαν για να υμνήσουν
την επέτειο των πενήντα χρόνων του Φεστιβάλ Καννών. Και ο κόσμος
ευχαριστήθηκε. Δεκάδες τηλεφωνήματα δεχθήκαμε με θερμές παραινέσεις να
υπογραμμίσουμε το γεγονός και επίσης την ωραία πρωτοβουλία της ΕΤ1 που
αφιέρωσε μεγάλο μέρος του προγράμματός της στην φεστιβαλική αυτή εκδήλωση. Με
το σπουδαίο ντοκιμαντέρ «Φεστιβάλ Καννών: Ο κόσμος των ονείρων», γαλλικής παραγωγής.

Αρχικά η εντύπωση που αποκόμιζες παρακολουθώντας την εκπομπή της ΕΤ1 ήταν μια
παρέλαση παλαιών διασημοτήτων, όπως η Τζίνα Λολομπρίτζιτα, η Κλαούντια
Καρντινάλε ή η Μόνικα Βίτι. Αλλά και αυτές οι λαμπερές παρουσίες στα πρώτα
χρόνια του Φεστιβάλ είχαν τη σημασία τους. Καθώς τώρα πια δεν βλέπουμε
παρόμοιες καλλονές ή τουλάχιστον τόσο σαγηνευτικές γυναίκες, σε καμία οθόνη,
εκτός από ψυχρές ανέκφραστες... μοντέλες που πλασάρουν την εκάστοτε μόδα.

Ομορφιά

Στο γαλλικό ντοκιμαντέρ, αντίθετα, η γυναικεία ομορφιά όπως την αξιοποιούσαν
σκηνοθέτες ολκής σαν τον Βισκόντι σου έκοβε την ανάσα. Τι θέλουμε να πούμε;
Πέρα από την τρομερή αξία ενός «Γατόπαρδου» που επισημαίνει την άνοδο της
αστικής τάξης στην Ιταλία, η ορμητική ζαλιστική γοητεία της αστής Κλαούντια
Καρντινάλε που μαγεύει τον αριστοκράτη Μπαρτ Λάνγκαστερ, είναι γεμάτη
σημαινόμενα που λειτουργούν τέλεια στις εικόνες του κόκκινου δούκα, όπως
αποκαλούσαν τον μεγάλο αυτό σκηνοθέτη. Από κοντά η Ανούκ Εμέ και η Ανίτα
Έκμπεργκ στην ταινία-σταθμό «Ντόλτσε Βίτα» και αμέσως μετά ο Άλφρεντ Χίτσκοκ
με την ταινία του «Πουλιά» που παίζεται και ξαναπαίζεται στη μικρή οθόνη,
κάνουν μια πρώτη αποσπασματική αλλά ενδεικτική ενότητα που επισημαίνει τη ρώμη
του σινεμά εκείνης της εποχής.

Ώσπου εισβάλλει στην οικιακή οθόνη το γαλλικό Νέο Κύμα με τα «400 χτυπήματα»
του Φρανσουά Τρυφό, που ο περίφημος ιστορικός του σινεμά Ζορζ Σαντούλ
υποδέχεται ως εξής: «Μας πνίγει η συγκίνηση. Ένα νέο ταλέντο γεννήθηκε»! Από
εκεί και πέρα οι ανανεωτές του κινηματογράφου έχουν το λόγο με ταινίες του
Γκοντάρ, του Αλέν Ρενέ ή του Κλοντ Σαμπρόλ, ενώ ο πρώτος δηλώνει: «Δεν θέλω
τράβελινγκ, το χρησιμοποιούν συνεχώς στην τηλεόραση»! Από το Φεστιβάλ περνάνε
ακόμα ο Μίλος Φόρμαν, ο Ρομάν Πολάνσκι, ο Κάρλος Σάουρα, ο Μπερτράν Ταβερνιέ
και βέβαια η Μπριζίτ Μπαρντό στις δόξες της. Για ένα μεγάλο διάστημα τον λόγο
έχει ο Κλοντ Μπριαλί με πικάντικα στιγμιότυπα του Φεστιβάλ, κυριολεκτικά
συναρπαστικός, για να περάσουμε κατόπιν στο «Ζ» του Κώστα Γαβρά που πήρε το
βραβείο της κριτικής επιτροπής και στον Χέρτζογκ («Αγκίρε, η μάστιγα του
θεού»), σπουδαίο Γερμανό σκηνοθέτη που γονάτισε μπροστά στον ημέτερο Θεόδωρο
Αγγελόπουλο όταν παίχθηκε στις Κάννες (σ.σ.: στο δεκαπενθήμερο σκηνοθετών!!» ο
«Θίασος» που οι Γάλλοι «έφτυσαν» και το ντοκιμαντέρ αυτό αγνόησε.

Ωστόσο, πέρα από τα «στραβά» του το εν λόγω ντοκιμαντέρ δεν ξέχασε τον Μάη του
'68 και τις επιπτώσεις που είχε στο Φεστιβάλ, ζωγραφίζοντας έτσι, παράλληλα,
μιαν ολόκληρη εποχή μέσα από τις εικόνες.

Ακολουθούν μερικές ακόμα κινηματογραφικές δημιουργίες όπως το «Μεγάλο
φαγοπότι» του πρόσφατα χαμένου Μάρκο Φερέρι, το «Ταμπούρλο» του Σλέντορφ, η
«Αποκάλυψη τώρα» του Κόπολα, ο «Άνθρωπος από σίδερο» του Βάιντα και το
αριστουργηματικό «Κάτω από το βλέμμα του σατανά» του Μορίς Πιαλά που βασίζεται
στο ομώνυμο βιβλίο του Μπερνάνος και μιλάει για την «πλήξη του κακού»!

Γκοντάρ

Αλλά, καθώς σκεφτόμαστε τι είχαμε γράψει τότε, στην κινηματογραφική κριτική
αυτής της εφημερίδας για την αυξανόμενη πλήξη του κακού, εμφανίζεται, εκ νέου,
ο Γκοντάρ στη μικρή οθόνη για να πει «Τα μίντια, μόνον αυτά κυριαρχούν. Το
Φεστιβάλ (Καννών) δεν υπάρχει»... Ο ίδιος όμως, για τα 100 χρόνια
κινηματογράφου είχε γυρίσει ένα υπέροχο τηλεοπτικό ντοκιμαντέρ που δείχνει τις
δυνατότητες της μικρής οθόνης την οποία εμπιστεύτηκε ο Φασμπίντερ,
δημιουργώντας εκείνο το αριστουργηματικό τηλεοπτικό έπος «Μπερλίνερ Αλεξάντερ
πλατς». Και βέβαια δεν επιτρέπεται να ξεχνάμε την Τζέιν Κάμπιον, η οποία πριν
από τα περίφημα «Μαθήματα πιάνου» μάς είχε δώσει την έξοχη μικρή τηλεοπτική
σειρά «Ένας άγγελος στο τραπέζι μου».

Παρ' όλα αυτά η μικρή οθόνη δέχεται κι άλλα βέλη μίσους: «Έχει εικόνες
επίπεδες. Είναι εχθρός του ονείρου. Η τηλεόραση σκοτώνει τη σκιά. Το σινεμά
είναι το υποσυνείδητο. Οι Κάννες είναι πια κοινωνικές επαφές»...

Ναι, αλλά ποιος θα έλεγε και θα έδειχνε όλα αυτά στο ευρύ κοινό εκτός από την
τηλεόραση; Και πόσο αγνόησε τη σκιά και το υποσυνείδητο ο μέγας Κισλόφσκι στον
τηλεοπτικό του «Δεκάλογο» με τις δέκα αριστουργηματικές «Μικρές ιστορίες»; Μια
απλή πρόχειρη σύγκριση μαζί του δεν θα έδειχνε τον φετινό κινηματογραφικό
«Άγγλο ασθενή» όχι απλώς επίπεδο αλλά σκέτη πίτα;

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15837P071</ED>
<ID>
ID:205744

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

<H3></H3>Τώρα πώς να πάρει κανείς στα σοβαρά έναν δάσκαλο καράτε που δέχεται να
εμφανιστεί στην εκπομπή της Άννας - Μαρίας Λογοθέτη «Ήρθε κι έδεσε»; Και ο
οποίος όχι μόνο μιλάει στην Άννα - Μαρία για αυτοάμυνα και για τη φιλοσοφία
μιας από τις αρχαιότερες πολεμικές τέχνες της Ανατολής, αλλά καταδέχεται να
της δείξει το «πώς», τη στιγμή που εκείνη δεν δείχνει την ελάχιστη προθυμία να
εγκλιματιστεί με τα λίγα που ζητάει το καράτε. Αντίθετα, φορώντας τις μπότες -
κοθόρνους, κλωτσούσε και στριφογύριζε εκτοπίζοντας τον δάσκαλο με μια από
τις... λαβές του μπούστου της.

* Τουλάχιστον η μάγισσα Σαμπρίνα, στην ξένη σειρά του Σκάι, έκανε
καράτε γιατί ήθελε να εντυπωσιάσει τον φίλο της. Και χρησιμοποίησε τα μαγικά
της κόλπα με άψογο στυλ, ώστε να ξεγελάσει τον δάσκαλό της που τη νόμισε
φυσικό ταλέντο. Μόνο το τρόπαιο που κέρδισε δεν εξαπατήθηκε και παίρνοντας ζωή
τής έκανε μάθημα ηθικής και ευγενούς άμιλλας.

* Βυθισμένη σε μια κόκκινη μπερζέρα. Ντυμένη με ταγιέρ στην ίδια φλογερή
απόχρωση. Και το κόκκινο χρώμα στο τρέιλερ της Αγγελικής Νικολούλη για
τα «Παιχνίδια της Ζωής» αποκτά συμβολική έννοια, αποπνέοντας ελπίδα, ζωντάνια,
θετική ενέργεια. Μαζί θα ενώσουμε οικογένειες που η ίδια η ζωή τις διέλυσε,
μοιάζει να λέει.

* Ένα δευτερόλεπτο πριν από τη λήξη του αγώνα μπάσκετ ΑΕΚ - Ολυμπιακού, με 
την ΑΕΚ να προηγείται 71-70, οι κόκκινοι κερδίζουν φάουλ. Μια αγωνία, μια
ανησυχία, οι οπαδοί της ομάδας του Πειραιά που παρακολουθούσαν τον αγώνα από
τον καναπέ τους, την είχαν. Αυτό δεν το υπολόγισε καθόλου ο Antenna που
διέκοψε τη μετάδοση για να βάλει διαφημίσεις. Και επανήλθε στο γήπεδο τη
στιγμή του τζάμπολ της παράτασης, ενώ τις βολές του φάουλ τις είδαν οι θεατές
σε ριπλέη.

* «Λάμψη», επεισόδιο 1.426. Η σειρά άρχισε με την εντυπωσιακή είσοδο της
Βίρνας Δράκου (Κάτια Δανδουλάκη) στην οικία της: άσπρο σακάκι
και άσπρα γυαλιά ηλίου με υπερμοντέρνο και νεανικό σκελετό, γνωστό και ως
«μύγα». Από πλευράς ενδυματολόγου, δεν ήταν ό,τι καλύτερο έχει προτείνει για
να αναδείξει το στυλ της εισαγγελέως.

* Σκηνή δεύτερη στην ίδια σειρά. Η χαμένη κόρη της Βίρνας (με την οποία είναι
ερωτευμένος ο Τίμος Δράκος) βρίσκεται στο κελί της. Φοράει παντελόνι
στρατιωτικό με χρώματα παραλλαγής και μαύρο Τ-shirt με το λογότυπο ενός
συγκροτήματος χέβι μέταλ μουσικής. Μαλλιά ξέπλεκα και μάτια με μαύρους
κύκλους. Από πλευράς στάιλινγκ, είναι τόσο μοντέρνο το ύφος της, σαν τα
εντιτόριαλ μόδας της ιταλικής Vogue. Και μέσα σε αυτήν την ατμόσφαιρα
μοντέρνας παρακμής, εμφανίζεται ο Τίμος Δράκος με κοστούμι και γραβάτα,
κρατώντας λουλουδένια σύνθεση συνοικιακού ανθοπωλείου. Από 'κεί κι ύστερα, πώς
να φτάσει το ανέφικτο; Πώς θα συγκινήσει με την κλασική του ενδυματολογική
παιδεία, την οργισμένη... Βαλκυρία του περιθωρίου;

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15837P072</ED>
<ID>
ID:205785

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P07&aa=2</URL></REF>


Article

<CATEGORY>vin04</CATEGORY>

 <H2>Σύσκεψη υπό τον Πρωθυπουργό για την αναθεώρηση του Συντάγματος
</H2><H2></H2>
ΑΝΑΚΙΝΕΙΤΑΙ εκ νέου το θέμα της αναθεώρησης του Συντάγματος, για την οποία οι
εξελίξεις είχαν «παγώσει» από το περασμένο καλοκαίρι, καθώς μεσολάβησαν οι
βουλευτικές εκλογές και μετατέθηκε η δυνατότητα αναθεώρησης στην επόμενη
Βουλή. Για το θέμα πραγματοποιήθηκε χθες το μεσημέρι σύσκεψη υπό τον
Πρωθυπουργό κ. Κ. Σημίτη και τη συμμετοχή των υπουργών Δημόσιας Διοίκησης κ.
Αλ. Παπαδόπουλο, Δικαιοσύνης κ. Ευάγ. Γιαννόπουλο, Πολιτισμού κ. Ευάγ.
Βενιζέλο και τον νομικό σύμβουλο του Πρωθυπουργού κ. Γ. Παπαδημητρίου. Κατά τη
σύσκεψη αποφασίστηκε να αρχίσει έναν νέος κύκλος επεξεργασίας των θέσεων της
κυβέρνησης και του ΠΑΣΟΚ για το ζήτημα, με βάση την προεργασία που έγινε κατά
τη θητεία της προηγούμενης Βουλής και απώτερο στόχο να επιτευχθεί ευρύτατη
συναίνεση μεταξύ των πολιτικών δυνάμεων.

Ενδεικτικές δηλώσεις έκανε ο υπουργός Πολιτισμού κ. Ευάγ. Βενιζέλος, ο οποίος
σημείωσε ότι η αναθεώρηση του Συντάγματος «συνιστά πολιτική επιλογή του ΠΑΣΟΚ
και πρέπει να είναι συναινετικού χαρακτήρα». «Υπάρχει ­ πρόσθεσε ­ το
προηγούμενο της Βουλής του '93 που δούλεψε σημαντικά και σε βάθος. Θα
αξιοποιήσουμε την πρόταση που είχε υποβληθεί, εμπλουτίζοντάς την σε ορισμένα
σημεία, έτσι ώστε να φθάσουμε σε ένα συνταγματικό κείμενο ικανό να υποδεχθεί
και τον επόμενο αιώνα».

Ο ΔΗΜ. ΤΣΑΤΣΟΣ

Για το ίδιο ζήτημα ο ευρωβουλευτής του ΠΑΣΟΚ, συνταγματολόγος κ. Δημ. Τσάτσος
σημείωσε (μιλώντας στον ρ/σ Φλας) ότι αυτή τη στιγμή «τα δύο μεγάλα κόμματα
έχουν κάνει τις προτάσεις τους, που σε πολλά σημεία συμπίπτουν και σε άλλα δεν
συμπίπτουν, και επομένως υπάρχει μια χρήσιμη προεργασία και θα κερδίσουμε
πολλά αν εκμεταλλευτούμε το χρόνο και εμβαθύνουμε στα προβλήματα...»

Ο κ. Τσάτσος επαίνεσε δε και την προχθεσινή πρωτοβουλία της Ν.Δ. να επαναφέρει
στο προσκήνιο το θέμα της αναθεώρησης, προσθέτοντας ότι «η σοβαρή ενασχόληση
με τους θεσμούς είναι χρέος όλων των κομμάτων» και πως «είναι ενδιαφέρον για
όλους τους πολίτες να έχουν την αίσθηση ότι όλα τα κόμματα είναι σκυμμένα πάνω
στα μεγάλα θέματα...».

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15837P082</ED>
<ID>
ID:205786

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P08&aa=2</URL></REF>


Article

<CATEGORY>vin09</CATEGORY>

 <H5>Ο ΤΕΛΙΚΟΣ ΤΟΥ ΚΥΠΕΛΛΟΥ ΑΓΓΛΙΑΣ ΣΤΟ SUPERSPORT
</H5><H5>Φιέστα ποδοσφαίρου
</H5>
<H3>Μία λαμπρή γιορτή προηγείται κάθε φορά του τελικού ποδοσφαιρικού αγώνα, για το
Κύπελλο Αγγλίας. </H3>
«Όλα αυτά τα χρόνια οι δημόσιοι υπάλληλοι της ΕΡΤ στερούσαν από τους Έλληνες
τηλεθεατές τη φιέστα αυτή, για τη λήξη της διοργάνωσης, αν και είχαν τα
δικαιώματα προβολής για όλο το "πακέτο"», έλεγε χθες ο Γιάννης Διακογιάννης με
αφορμή την τηλεοπτική κάλυψη ­ από την αρχή ως το τέλος ­ του σπουδαίου
αθλητικού γεγονότος από το SuperSport.

Αύριο, το αθλητικό συνδρομητικό κανάλι θα συνδεθεί, απευθείας, στις 16.00 με
το Στάδιο Γουέμπλεϊ, του Λονδίνου, όπου θα αναμετρηθούν για το Κύπελλο Αγγλίας
η Τσέλσι με τη Μίντλεσμπρο.

Ο Γιάννης Διακογιάννης δήλωνε «εντυπωσιασμένος διότι για πρώτη φορά στην
Ελλάδα θα μεταδοθεί όλη η φιέστα που προηγείται του ματς», η οποία
περιλαμβάνει πλάνα, από ελικόπτερο, των πόλεων των δύο ομάδων, στιγμιότυπα από
τη μεταφορά των παικτών ως το γήπεδο, καθώς κάμερες θα τους ακολουθήσουν μέσα
στα πούλμαν και θα τους «συνοδέψουν σε όλη τη διαδρομή ως τον «ναό του
ποδοσφαίρου», το Γήπεδο Γουέμπλεϊ του Λονδίνου, καταγράφοντας τις αντιδράσεις
τους μέχρι την ώρα που θα μπουν στον αγωνιστικό χώρο.

Το γεγονός αυτό στάθηκε αφορμή για να θυμηθεί ο δημοσιογράφος στιγμές που
έζησε από τους 19 προηγούμενους τελικούς Κυπέλλου Αγγλίας και επισήμανε τη
σπουδαιότητα που έχει για τους Βρετανούς φιλάθλους λέγοντας πως «ακόμα κι αν
το προηγούμενο βράδυ είχαν ξεφαντώσει στα μπαρ της περιοχής, την ημέρα του
ματς ήταν νηφάλιοι και έφθαναν στο γήπεδο λες και πήγαιναν στην εκκλησία για
την κυριακάκτικη λειτουργία. Αλλά και οι παίκτες δεν νοιάζονταν για το
αποτέλεσμα όσο για την παρουσία τους, τη συμμετοχή τους, στο κορυφαίο αυτό
αθλητικό γεγονός και προσπαθούσαν να κάνουν τέτοιο παιχνίδι ώστε να μη
"φορτωθούν" με κάρτες και δουν τον τελικό από τον πάγκο».

Ο Γιάννης Διακογιάννης θα βρεθεί πίσω από το μικρόφωνο, το μεσημέρι του
Σαββάτου, και μαζί με τον Αντώνη Κατσαρό θα περιγράψουν και θα σχολιάσουν τον
κορυφαίο αγώνα του βρετανικού ποδοσφαίρου.

Ο Έλληνας σπορτσκάστερ ήταν ιδιαίτερα συγκινημένος στη χθεσινή συνέντευξη
Τύπου διότι θα έχει την ευκαιρία να ζήσει από κοντά και να παρουσιάσει τον
αγώνα αυτόν, καθώς είναι ο εικοστός της συγκεκριμένης διοργάνωσης που περιγράφει.

Το πρόγραμμα του καναλιού ειδικά για αύριο θα προσαρμοστεί στην ατμόσφαιρα που
δημιουργεί το μεγάλο αυτό ματς. Στις 14.15 θα μεταδοθεί η εκπομπή «Giant
Killers» με φάσεις από εκείνους τους τελικούς, όπου ανατράπηκαν όλα τα
προγνωστικά και την κούπα σήκωσαν οι ομάδες - αουτσάιντερς, όπως το 1976 που η
Μάντσεστερ Γιουνάιτεντ ηττήθηκε από τη Σαουθάμπτον.

Στις 15.00 οι τηλεθεατές θα παρακολουθήσουν τα καλύτερα γκολ του Κυπέλλου
Αγγλίας, από το 1960 ως το 1995 και στις 16.00 το SuperSport θα συνδεθεί με το Γουέμπλεϊ.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15837P101</ED>
<ID>
ID:205735

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P10&aa=1</URL></REF>


Article

<CATEGORY>vin09</CATEGORY>

 <H2>Ρέππας: Δεν αλλάζει ο νόμος για το ΕΣΡ
</H2>
Δεν είναι στην πρόθεση της κυβέρνησης να αλλάξει τον νόμο που προβλέπει τη
σύνθεση του Εθνικού Συμβουλίου Ραδιοτηλεόρασης, δήλωσε χθες ο υπουργός Τύπου
Δημήτρης Ρέππας, απαντώντας σε ερωτήσεις των πολιτικών συντακτών, περί
αποκλεισμού του ΔΗΚΚΙ από το ΕΣΡ.

«Ο νόμος 2173/93 προβλέπει τη δυνατότητα των τεσσάρων μεγαλυτέρων στη δύναμη
πολιτικών κομμάτων της Ελληνικής Βουλής να προτείνουν τακτικά και
αναπληρωματικά μέλη για το Συμβούλιο Ραδιοτηλεόρασης. Ο νόμος αυτός ψηφίστηκε
σε στιγμή ουδέτερη και άσχετη με τις πολιτικές εξελίξεις».

Ο κ. Ρέππας επισήμανε ότι «το ΕΣΡ είναι ανεξάρτητη διοικητική αρχή και ουδείς
μπορεί να αλλάξει τη σύνθεσή του. Τα κόμματα εμπλέκονται μόνο στο σημείο
εκείνο που προτείνουν κάποιους για να συμπεριληφθούν στη σύνθεση του
Συμβουλίου, την ώρα που ξεκινάει μια νέα θητεία του». Διευκρίνισε, πάντως, ότι
«οι τροποποιήσεις στις οποίες μπορούμε, ίσως, να προβούμε για τη λειτουργία
του ΕΣΡ αφορούν άλλα θέματα. Όπως π.χ. μια αυξημένη αρμοδιότητα του προέδρου
του Συμβουλίου να επεμβαίνει αυτομάτως για να αντιμετωπίσει, σε επίπεδο
δεοντολογίας, διάφορα προγράμματα που εκπέμπονται από τα Οπτικοακουστικά Μέσα».

* Ο φάκελος με τα ονόματα προσώπων που υποδεικνύει το ΠΑΣΟΚ για τη νέα σύνθεση
του Εθνικού Συμβουλίου Ραδιοτηλεόρασης υποβλήθηκε στο υπουργείο Τύπου. Το
ΠΑΣΟΚ προτείνει για τακτικά μέλη τον Παύλο Σούρλα, νομικό - καθηγητή
Φιλοσοφίας του Δικαίου, τον δημοσιογράφο Ριχάρδο Σωμερίτη, την Ευαγγελία
Βαρνάβα - Σκούρα, καθηγήτρια Ψυχολογίας - Παιδαγωγικής και τον Κωνσταντίνο
Ρέμελη, νομικό, αναπληρωτή καθηγητή Διοικητικού Δικαίου.

Ως αναπληρωματικά μέλη από το ΠΑΣΟΚ προτάθηκαν ο δήμαρχος Χαλανδρίου
Κωνσταντίνος Παττακός, ο δημοσιογράφος Χρήστος Οικονόμου, η επικουρη
καθηγήτρια Κοινωνιολογίας Βάσω Αρτινοπούλου και ο οικονομολόγος Δημήτρης
Δρούγκας. 
<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15837P102</ED>
<ID>
ID:205779

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P10&aa=2</URL></REF>


Article

<CATEGORY>vin09</CATEGORY>

 <H2>Ο Μ. Ανδρουλάκης δηλώνει «γαύρος»
</H2>
Για τη σχέση πολιτικής - ποδοσφαίρου αλλά και τη σχέση του Ολυμπιακού
με τις λαϊκές μάζες και το «κόκκινο χρώμα» μιλά ο Μίμης Ανδρουλάκης στην
εκπομπή του δημοσιογράφου Γιώργου Παπαχρήστου «Θύρα 300» (SuperSport, 23.00).
Ο Μίμης Ανδρουλάκης δηλώνει «γαύρος» ιδεολογικά και αποκαλύπτει ότι εξαιτίας
του Ολυμπιακού τον διέγραψαν από τον Συνασπισμό.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15837P103</ED>
<ID>
ID:205812

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P10&aa=3</URL></REF>


Article

<CATEGORY>vin09</CATEGORY>

 <H2>Τα δραματικά σίριαλ άρεσαν περισσότερο από τα τρίποντα
</H2>
Τα δραματικά σίριαλ ήταν αυτά που συγκέντρωσαν τις περισσότερες προτιμήσεις
τηλεθεατών την προηγούμενη εβδομάδα. Από αυτά, δημοφιλέστερο ήταν το σίριαλ
«Καλημέρα ζωή». Στις κωμικές σειρές ξεχώρισε η «Ντόλτσε βίτα», ενώ υψηλό
ποσοστό τηλεθέασης συγκέντρωσε και το β' ημίχρονο του πρώτου αγώνα μπάσκετ
Ολυμπιακού - ΑΕΚ. Στα πολιτικά τοκ σόου ξεχώρισε το «Ενώπιος Ενωπίω», με τον
Ευάγγελο Γιαννόπουλο προσκεκλημένο του Νίκου Χατζηνικολάου.

Την πίτα της τηλεθέασης, για την εβδομάδα από 5 έως 11 Μαΐου, μοιράστηκαν τα
κανάλια ως εξής: Antenna 24,10%, Mega 20,88%, Σκάι 16,54%, Star 15,14%, ΕΤ2
3,67%, ΕΤ1 3,11%.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15837P104</ED>
<ID>
ID:205833

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P10&aa=4</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΕΥΤΥΧΙΑ ΕΙΝΑΙ ΣΤΟ ΛΙΒΑΔΙ»: Κομεντί μ' έναν επιχειρηματία, που ένα
καρδιακό επεισόδιο τον κάνει να δει τη ζωή διαφορετικά. Του Ετιέν Σατιλιέ, με
τους: Έντι Μίτσελ, Μισέλ Σερό, Κάρμεν Μάουρα. [Agora, Αίγλη, Αλεξάνδρα (Πατ.),
Απόλλων, Γαλαξίας, Κηφισιά 3].

«ΤΡΟΠΙΚΟ ΔΕΡΜΑ»: Το ταξίδι «αυτογνωσίας» ενός ομοφυλόφιλου. Του Κρις
Νουέμπι. (Άστυ).

«ΟΝΕΙΡΟ ΣΕ ΑΣΠΡΟ ΦΟΝΤΟ»: Οι δυσκολίες ενός Έλληνα σκηνοθέτη να βρει
αίθουσα προβολής για την ταινία του. Του Δημήτρη Σπύρου, με τους: Κάτια Γέρου,
Βασίλη Λάγγο. (Μαργαρίτα, Πλάζα, Φάληρο 2).

«ΤΟ ΜΠΑΡΑΚΙ»: Οι μέρες και οι νύχτες ενός ανέργου σ' ένα μπαράκι.
Κομεντί του Στιβ Μπουσέμι. (Village Centre 4).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον 2, Καλυψώ, Όπερα 1).

«ΦΕΥΓΑΤΗ ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με
τους: Τζον Λόβιτς, Τία Καρέρε. [Αθηνά, Άννα Ντορ, Ατλαντίς, Village Centre 10,
Μετάλλιον, Σπόρτιγκ, Αττικόν (Πειρ.)].

«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ
μεταφέρεται στην οθόνη. Από τον Φράνκο Τζεφιρέλι, με τους: Γουίλιαμ Χαρτ,
Σαρλότ Γκένσμπουργκ, Αν Πάκουιν. (Αθηναία, Ιντεάλ Μαρούσι, Μπροντγουαίη,
Φάληρο 1).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σον Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αρτ Στούντιο, Έλλη).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (Ααβόρα,
Ιντεάλ, Όσκαρ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την
Ματσάγγου και την Καραμπέτη. Τις κερδίζει ο προαγωγός... Άκης Σακελλαρίου.
(Αβάνα, Αθήναιον, Cinepolis 3, Κορονέτ, Φοίβος).

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15837P111</ED>
<ID>
ID:205736

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P11&aa=1</URL></REF>


Article

<CATEGORY>vin09</CATEGORY>

 <H2>«Με δεκανίκια προχωρά η γλωσσική μεταρρύθμιση»!
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

Με «δεκανίκια» προχωράει η γλωσσοεκπαιδευτική μεταρρύθμιση του 1976. Η
δημοτική γλώσσα νομοθετήθηκε αλλά δεν καλλιεργήθηκε ικανοποιητικά στους
διαφόρους τομείς του δημοσίου βίου και την εκπαίδευση. Το όραμα του
δημιουργικού σχολείου χάθηκε, όπως χάθηκε και το όραμα του εκπαιδευτικού δημοτικισμού.

Είκοσι χρόνια μετά τη μεταρρύθμιση - σταθμό, στην οποία πρωτοστάτησε ο
παιδαγωγός Ευάγγελος Παπανούτσος, φιλόλογοι και παιδαγωγοί επισημαίνουν τα
θετικά και αρνητικά της μεταρρύθμισης στη διάρκεια του Πανελληνίου Συνεδρίου
για τη γλώσσα που άρχισε χθες στη Θεσσαλονίκη.

Ένας από τους πρωτεργάτες της μεταρρύθμισης, ο καθηγητής Εμμανουήλ Κριαράς
υπογράμμισε ότι δεν έχει διαφωτιστεί το πλατύτερο κοινό για τη σωστή γλωσσική
χρήση, με αποτέλεσμα πολλοί να γράφουν τη δημοτική γλώσσα με σοβαρά λάθη. Ο κ.
Κριαράς υποστήριξε ότι δεν δικαιολογείται καμιά κινδυνολογία στον τομέα του
γλωσσικού οργάνου, αλλά τόνισε ότι πρέπει να αναληφθεί συστηματική προσπάθεια
για την επιτυχία της μεταρρύθμισης, ιδιαίτερα στη δημόσια διοίκηση.

«Υπήρξε εμπλοκή και στο χώρο της εκπαίδευσης γιατί δεν εφαρμόστηκαν με
συνέπεια οι αρχές τις μεταρρύθμισης και γιατί έγινε προσπάθεια να επανέλθουν
τα αρχαία στο Γυμνάσιο», υπογράμμισε ο καθηγητής Εμμανουήλ Κριαράς. «Η μέση
λύση που δόθηκε, σχετικά με τη διδασκαλία των αρχαίων, οδήγησε σε σύγχυση, μια
και οι μαθητές έρχονται στο Γυμνάσιο όχι όσο έπρεπε ενημερωμένοι στη χρήση της
νέας γλώσσας», πρόσθεσε ο κ. Κριαράς.

Εξάλλου ο ιστορικός της παιδείας κ. Αλέξης Δημαράς υπογράμμισε ότι η
σημαντικότερη αλλαγή ήταν η γλωσσική μεταρρύθμιση, αλλά σε πολλά εκπαιδευτικά
σημεία έγιναν παλιές επαναλήψεις και αλλαγές χωρίς νόημα (απλές μετονομασίες
λόγου χάρη από ΚΑΤΕΕ σε ΤΕΙ, δεν άλλαξε ο ρόλος των διδακτικών βιβλίων κ.λπ.).
Επισήμανε επίσης ότι η κριτική γίνεται με βάση το παρελθόν και δεν αναλύεται η
γλωσσική και εκπαιδευτική πραγματικότητα στο παρόν.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15837P131</ED>
<ID>
ID:205737

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P13&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Και στις οικοδομές χρησιμοποιούνται. 2. Είναι μία στις δύο
γυναίκες. 3. Οικογένεια Αμερικανών ηθοποιών. ­ Άρθρο. 4. Κοινή
ονομασία διεθνούς κινηματογραφικού φεστιβάλ (αντίστρ.). 5.
Χαρακτηρισμός ναού (αιτ.). ­ Συνηθισμένο στον τόπο μας δένδρο. 6.
Πολλούς δανειοδοτεί (αρχικά). 7. Πολέμησαν επανειλημμένα με τους
αρχαίους Έλληνες (αντίστρ.). ­ Αν διπλασιαστεί... ψαρεύει. 8. Από
ψαράδες χρησιμοποιούνται. 9. Προκαθορίζεται στην πρέφα (γεν.). ­ Λέξη
της αρχαίας για τη ναυτία.

ΚΑΘΕΤΑ

1. Περιλαμβάνεται στους πολύτιμους λίθους. 2. Προστακτική
προσκοπικού εμβλήματος. ­ Αντίστροφη γραφή πρόθεσης. 3. Συνδεδεμένοι με
τη μουσουλμανική θρησκεία. 4. Συγγενική σχέση. 5. Ο δημιουργούς
του κ. Υλώ (αντίστρ.). ­ Επώνυμο διοικητών της Ζακύνθου επί ενετοκρατίας.
6. Από τα λίγα... λίγα. ­ Γαλλικό σύμφωνο. 7. Κλάδος της
ανατομικής. 8. Εύκολα... μαυρίζει. ­ Σχετική με δούλους λατινική λέξη.
9. Έχει και την έννοια του «μήπως». ­ Άδικη, σύμφωνα με μια έννοια.

ΛΥΣΗ (15/5/97)

ΟΡΙΖΟΝΤΙΑ: 1. ΧΙΚΜΕΤ-ΦΑ 2. ΑΛΕΑ-ΟΛΑΦ 3. ΛΙΝΤΟ-ΙΝΑ
4. ΤΑΕ-ΧΗΝΑΣ 5. ΘΕΑ-ΑΤΙ 6. ΑΛΥΚΗΣ-ΙΑ 7. ΣΥΡΑ-ΚΑΙ
8. ΡΟΒΙΝΣΩΝ 9. ΑΣΗΠΤΙΝΗ. ΚΑΘΕΤΑ: 1. ΧΑΛΕΠΑΣ 2.
ΙΛΙΑ-ΛΥΡΑ 3. ΚΕΝΤΑΥΡΟΣ 4. ΜΑΤ-ΕΚΑΒΗ 5. ΟΧΘΗ 6.
ΤΟ-ΣΙΝΤ 7. ΛΙΝΑ-ΙΣΑ 8. ΦΑΝΑΤΙΚΩΝ 9. ΑΦΑΣΙΑ-ΝΗ.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15837P141</ED>
<ID>
ID:205756

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P14&aa=1</URL></REF>


Article

<CATEGORY>vin09</CATEGORY>

 <H5>Η ΤΡΑΒΙΑΤΑ ΤΗΣ ΒΑΣΩΣ ΠΑΠΑΝΤΩΝΙΟΥ ΚΑΙ ΤΩΝ ΧΑΤΖΙΔΑΚΙ - ΜΠΕΖΑΡ
</H5><H2>«Ευλογία» σε παγκόσμια πρώτη
</H2>
«Πάντα πίστευα ότι η όπερα είναι ένα λαϊκό είδος και χαίρομαι ιδιαίτερα που
μέσω του "Διφώνου" αυτή η ιστορική στιγμή θα πάει σε όσο περισσότερο κόσμο
γίνεται», παρατηρούσε χθες η σοπράνο Βάσω Παπαντωνίου.

Μαζί με το καινούργιο τεύχος του μουσικού περιοδικού «Δίφωνο», που κυκλοφόρησε
χθες, μοιράζεται ένα διπλό CD ντοκουμέντο με την ανέκδοτη ως τώρα «Τραβιάτα»
του Βέρντι, μια σπάνια στιγμή στην καριέρα της σοπράνο Βάσως Παπαντωνίου και
μια ακόμη πιο σπάνια συνάντηση του Μάνου Χατζιδάκι με τον Μωρίς Μπεζάρ. Γι'
αυτήν ακριβώς τη «συνάντηση» μίλησε χθες η Βάσω Παπαντωνίου, γοητεύοντας την
κατάμεστη αίθουσα του Ατενέουμ ­ αυτή τη φορά από την θέση της ομιλήτριας.

«Είναι μια κορυφαία στιγμή στη ζωή μου αυτή η συνεργασία», έλεγε η κ.
Παπαντωνίου, ανατρέχοντας σε εκείνη την εποχή. «Είχα μια ενέργεια τότε που
ίσως να μην την έχω πια. Πήγαινα προς την μουσική όπως πάει κανείς προς τον
θάνατο κι εκείνο που ένιωθα εγώ ως κατάρα ­ με την έννοια της επιταγής ­
γινόταν ευλογία».

Βάσω Παπαντωνίου (στον ρόλο της Βιολέτα Βαλερί), Μάνος Χατζιδάκις (διεύθυνση
ορχήστρας) και Μωρίς Μπεζάρ (σκηνοθεσία) ήταν οι συντελεστές της παράστασης
που δόθηκε στις 27 Φεβρουαρίου 1973 στο Βασιλικό Θέατρο «La Monnaie», και
περνά τώρα σε ένα διπλό CD, σε παγκόσμια πρώτη, από το «Δίφωνο», έντυπο που
όπως είπε η διευθύντριά του Άννα Βλαβιανού έχει μια διαφορά πολιτικής στον
τομέα των CD premiums μια που στοχεύει στην ανάδειξη ανέκδοτου υλικού, το
οποίο υποστηρίζεται και από την ύλη του.

Ανάμεσα στους παρευρισκόμενους χθες στο Athenaeum, ήταν άνθρωποι της
δισκογραφίας, δημοσιογράφοι, καλλιτέχνες, συγγραφείς. Ο σύντροφος της Βάσως
Παπαντωνίου, Βασίλης Βασιλικός, ο Μένης Κουμανταρέας, ο Μάνος Ελευθερίου, ο
Άγγελος Δεληβοριάς, η Αγγέλα Κοκκόλα, ο Χριστόφορος Λιοντάκης, ο Δημ.
Ταλαγάνης, ο Κώστας Βεργόπουλος, ο Γιώργος Παπαστεφάνου, η Ελένη Σαμαράκη και
πολλοί άλλοι.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15837P161</ED>
<ID>
ID:205738

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P16&aa=1</URL></REF>


Article

<CATEGORY>vin09</CATEGORY>

 <H2>«Παρακαλώ, όχι πολιτικές ερωτήσεις»!
</H2>
Ενήμερος για τις αντιδράσεις που έχει προκαλέσει και με μότο «δεν είμαστε
πολιτικοί, αλλά τραγουδιστές» ο Σάκης Ρουβάς και ο Τούρκος συνάδελφός του,
Μπουράτ Κουτ, χθες σε συνέντευξη Τύπου που έδωσαν στη «Μεγάλη Βρετάνια» έβαλαν
στην άκρη το μείζον πολιτικό θέμα του ψευδοκράτους και ανακοίνωσαν πως η κοινή
συναυλία τους στην πράσινη γραμμή θα γίνει, έτσι όπως είχε προγραμματιστεί από
τον Οργανισμό Ηνωμένων Εθνών.

Πολιτικό το θέμα ­ ο Σάκης είχε βγάλει τα σκούρα γυαλιά του προφανώς γι' αυτό
­ αλλά ο «μάνατζερ» Ηλίας Ψινάκης φρόντισε να ζητήσει: «Παρακαλώ, όχι
πολιτικές ερωτήσεις». 
Πιο... πρόθυμος όμως ο καλλιτέχνης είπε πως μπορεί να απαντήσει σ' όλες τις
ερωτήσεις, με μόνιμη επωδό την ειρήνη, τη συμφιλίωση και τους νέους.

Όσο για τα όσα έχουν εξαγριώσει πολλούς στην Κύπρο και έντονα είχαν
διαμαρτυρηθεί και τα μέλη της Κυπριακής Ομοσπονδίας Μοτοσυκλέτας, ο Σάκης
Ρουβάς προσπάθησε να ανασκευάσει. Δεν είπε, λέει, πως τα προβλήματα της
νεολαίας στην Κύπρο είναι το AIDS και τα ναρκωτικά, χωρίς να αναφέρει και την κατοχή.

Στις ερωτήσεις για το νόημα αυτής της κίνησης και για τις δραστηριότητες του
ΟΗΕ που έχει αναλάβει την όλη διοργάνωση και 
την ασφάλεια όσων θα παρακολουθήσουν τη συναυλία, ο Σάκης Ρουβάς έδειξε την
απόσταση που τον χωρίζει από την κατάσταση που βιώνουν οι Κύπριοι ­ αυτούς,
δηλαδή, που καλεί να τον ακούσουν στη συναυλία.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15837P162</ED>
<ID>
ID:205780

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P16&aa=2</URL></REF>


Article

<CATEGORY>vin09</CATEGORY>

 <H2>Ασφάλεια και αντοχή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ήταν πολλοί που πίστευαν πως στα τακούνια της Τίνα Τάρνερ κρύβονταν μηχανάκια
που την έκαναν να χοροπηδάει δύο και βάλε ώρες πάνω στη 
σκηνή.

* Ε, λοιπόν, η γιαγιά του ροκ για πρώτη φορά στη συναυλιακή της ιστορία,
προχτές στο Greek Theater του Λος Άντζελες, σταύρωσε σε κάποια στιγμή τις
πανάκριβα ασφαλισμένες γάμπες της και κάθισε σε ένα σκαμπό για να τραγουδήσει
με νοσταλγία. Η Τίνα Τάρνερ καθισμένη στη σκηνή; Μάλιστα, ασυγχώρητοι.

Την υπόλοιπη ώρα χόρευε με τα γνωστά μηχανάκια κάτω από τις
γόβες και έκανε πλάκα με την ηλικία της και τις πρώτες επιτυχίες που χάνονται
στα βάθη των σίξτις. Κι ακόμη πιο μακριά.

* Εξάλλου, όπως κάθε φορά, είναι η τελευταία περιοδεία της. Μέχρι την επόμενη...

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15837P163</ED>
<ID>
ID:205813

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P16&aa=3</URL></REF>


Article

<CATEGORY>vin09</CATEGORY>

 <H2>Οι.. Φαύστες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεκαπέντε ολόκληρα χρόνια. Τόσα είχαν περάσει από την πρώτη «Φαύστα»
της που παρουσίασε στη Θεσσαλονίκη, ως αυτή την τελευταία του χειμώνα με το
Εθνικό. Δεν πρόλαβαν να κυλήσουν δύο μήνες και ιδού η Σοφία Φιλιππίδου,
καπάκι «Φαύστα» Νο 3 στο «Σμαρούλα». Τώρα να ερμηνεύσω με εμπορικό κριτήριο
την επιλογή ή θα γίνω κακός; Για το one more time, εννοώ..

* «Φαύστα» του Μποστ, λοιπόν. Η οποία, απ' ό,τι μαθαίνω, πρόκειται να
έχει και έναν οικογενειακό χαρακτήρα. Αφού την προετοιμάζει σκηνοθετικά ο υιός
Μποστ, Γιάννης Μποστατζόγλου. Και θα υπογράψει την παράσταση.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15837P164</ED>
<ID>
ID:205834

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P16&aa=4</URL></REF>


Article

<CATEGORY>vin09</CATEGORY>

 <H2>Ολίγον σε new age
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Από την άλλη, σκηνοθετεί, αλλά δεν υπογράφει επισήμως ο Γιώργος
Πανουσόπουλος. Την πρωταγωνίστριά του ­ στην «Ελεύθερη Κατάδυση» ­
Βαλέρια Χριστοδουλίδου, αυτή τη φορά στο βιντεοκλίπ της. Καθότι η
Βαλέρια, εκτός από την υποκριτική τέχνη, ως γνωστόν, υπηρετεί και τη μουσική,
ιδίως δε αυτή την ονειρική, ατμοσφαιρική και ολίγον new age.

* Το μόνο γυμνό στο δίσκο της Βαλέρια είναι ο... χορός ­ «Γυμνός Χορός»
ο τίτλος του, απ' όπου και το βιντεοκλίπ. Στο οποίο, ο Γιώργος Πανουσόπουλος
είναι αόρατος ακόμη και από τα «κρέντιτς» του ­ ορατός δε στα μάτια του
ασυγχώρητου που σας παρουσιάζει ντοκουμέντα και δη φωτογραφικά.

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15837P165</ED>
<ID>
ID:205847

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P16&aa=5</URL></REF>


Article

<CATEGORY>vin09</CATEGORY>

 <H2>Χάντρες στο πεζοδρόμιο
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μία ­ σχεδόν καμία. Στη βαθιά σοφία της αλήθειας αυτής πρόκειται να
δηλώσουν ακλόνητη την πίστη τους οι κύριοι Λάμπης Λιβιεράτος και
Αντώνης Ρέμος. Ήταν το σουξέ του χειμώνα στις «Χάντρες» ­ φίσκα ως και
το πεζοδρόμιο κάθε βράδυ, ο μόνος που δεν πήγε ήμουν εγώ.

* Δεν γνωρίζω αν είχαν υπόψη τους εμένα ή το ταμείο, πάντως Ρέμος και
Λιβιεράτος θα είναι και πάλι μαζί στην παραλιακή «Φαντασία». Διότι και
η πραγματικότητα, μια εκδοχή της φαντασίας είναι κι αυτή.

Και σπεύδω να συγχαρώ τα «Ημισκούμπρια» ­ που διαλαλούν
το χιπ χοπ στα μέρη μας ­ για τον τίτλο του δίσκου που θα κυκλοφορήσουν και θα
λέγεται «Ο δίσκος που διαφημίζετε» ­ Τα πράγματα με τ' όνομά τους. Ενώ οι
άλλοι ­ χα! ­ περιμένουν να τους ανακαλύψει το κοινό.

*Εδώ στην Ελλάδα πόσοι και πόσοι δεν έμαθαν τον Dr John από μια
μπίρα και τους Clash από ένα μπλου τζιν!

<REF><SOURCE>ΤΑ ΝΕΑ</SOURCE>
<DATE>, 16-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15837P166</ED>
<ID>
ID:205854

</ID><URL>http://ta-nea.dolnet.gr/neaweb/neafile.print_unique?e=A&f=15837&m=P16&aa=6</URL></REF>


Article

<CATEGORY>vin04</CATEGORY>

 <H2>ΧΑΜΕΝΟΙ όλοι οι ιδιοκτήτες Ι.Χ.
</H2>
ΧΑΜΕΝΟΙ «βγαίνουν» όλοι οι ιδιοκτήτες αυτοκινήτων στην Ελλάδα (σε 2.250.000
οχήματα υπολογίζεται ο στόλος στη χώρα μας), από το νέο χαράτσι, τον φόρο
μεταβίβασης, που μελετά να επιβάλει η κυβέρνηση, τόσο στα εγχώρια όσο και τα
εισαγόμενα μεταχειρισμένα. Το πόσο χαμένοι θα είναι οι καταναλωτές, θα φανεί
από το ύψος του φόρου μεταβίβασης και τον τρόπο επιβολής του (εφάπαξ ποσό
αναλόγως του κυβισμού ή ποσοστό επί της αξίας).

σελίδα 15

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15838N011</ED>
<ID>
ID:168059

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N01&aa=1</URL></REF>


Article

<CATEGORY>vin04</CATEGORY>

 <H2>Δίωξη 27 γιατρών για ακτινολογικά - παγίδες
</H2><H2>(Εικόνα μεγέθους : 5249 bytes)
</H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15838N012</ED>
<ID>
ID:168060

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N01&aa=2</URL></REF>


Article

<CATEGORY>vin04</CATEGORY>

 <H2>Ζυρίχη - Κέρκυρα 32 ώρες με την... Ολυμπιακή
</H2><H2>(Εικόνα μεγέθους : 5652 bytes)
</H2>
σελίδα 39 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15838N013</ED>
<ID>
ID:168061

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N01&aa=3</URL></REF>


Article

<CATEGORY>vin04</CATEGORY>

 <H2>Στην Κω ετοιμάζονται για τα νέα χρυσά
</H2><H2>(Εικόνα μεγέθους : 13080 bytes)
</H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15838N015</ED>
<ID>
ID:168063

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N01&aa=5</URL></REF>


Article

<CATEGORY>vin04</CATEGORY>

 <H2>Ευθανασία ζήτησε πριν αυτοκτονήσει
</H2><H2>(Εικόνα μεγέθους : 13692 bytes)
</H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15838N016</ED>
<ID>
ID:168064

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΔΙΑΛΟΓΟΣ έχει προοπτικές όταν αμφότερα τα μέρη πειστούν ότι έχουν εξαντλήσει
τα περιθώρια κερδών από τη μεταξύ τους αντιπαλότητα. Εμείς, αντίθετα, έχουμε
«πείσει» την Τουρκία ότι μπορεί ανέξοδα να δημιουργεί τετελεσμένα εις βάρος
μας. Ο Χρύσ. Λαζαρίδης στην «Τρίτη Άποψη», σελ. 6.

ΤΗΝ ΚΥΒΕΡΝΗΣΗ δεν φαίνεται να την ενοχλεί τόσο η εσωκομματική αντιπολίτευση ή
οι «32 βουλευτές» όσο οι «διατασικές» συσπειρώσεις που διαμορφώνονται πάνω σε
ορισμένα θέματα. Όπως αυτό λ.χ. της μονιμοποίησης των εργατών καθαριότητας. Ο
Λ. Δημάκας στη σελ. 7.

Κ. ΣΗΜΙΤΗΣ: Μπορούμε να ζήσουμε σε κρίση με την Τουρκία, δεν μπορούμε, όμως,
να ζήσουμε χωρίς την ένταξη στην Οικονομική και Νομισματική Ένωση... Η φράση
αυτή συνοψίζει την πολιτική της κυβέρνησης για τα εθνικά και οικονομικά
προβλήματα της χώρας. Σελ. 9.

Σ. ΘΕΟΔΩΡΙΔΗΣ: Ο Ντούσαν Μπάγιεβιτς είναι η 
μεγαλύτερη μεταγραφή όλων των εποχών στον Ολυμπιακό. Η διαιτησία πρέπει να
γίνει επαγγελματική. Γνωρίζω μαγείρους, αλλά όχι μαγειρεία. Η θέση του
τερματοφύλακα είναι ηλεκτρική καρέκλα. Οι απαντήσεις στις «30 Ερωτήσεις» του
Δ. Μώρου, στη σελ. 12.

Η ΡΩΣΙΑ, ύστερα από 4μηνες διαπραγματεύσεις, συμφώνησε για την επέκταση του 
ΝΑΤΟ προς Ανατολάς. Οι ηγέτες των ΗΠΑ, της Ρωσίας και της Ευρώπης χαιρέτισαν
τη συμφωνία. 
Αλλά ο Τζ. Κέναν λέει ότι η συμφωνία είναι επικίνδυνη 
γιατί εκμεταλλεύτηκε την αδυναμία της Ανατολής. 
Σελ. 43.

Ο ΔΙΑΛΟΓΟΣ για τα ασφαλιστικά ταμεία αρχίζει τον Ιούνιο και θα αφορά 7 σημεία
που προτείνει η κυβέρνηση: συγχωνεύσεις Ταμείων, μέτρα κατά της
εισφοροδιαφυγής, αξιοποίηση της περιουσίας τους, εφαρμογή λίστας φαρμάκων
κ.λπ. Ο Ηλ. Γεωργάκης στη

σελ. 47.

101 ΓΥΝΑΙΚΕΣ στη Βουλή της Βρετανίας

από το Εργατικό Κόμμα. 
Το θέμα πάντως δεν είναι 
«ποιος φοράει τα παντελόνια» στην πολιτική, 
αλλά ποιος μπορεί να την ασκήσει αλλιώς 
και βέβαια ­ τέτοια που είναι ­ να την αλλάξει.

Η Λίνα Αλεξίου στους «Προβολείς». 
Σελ. 6.

Ανένδοτοι είναι οι πολίτες 
που διαμαρτύρονται όταν μια απλή φήμη 
φέρνει την περιοχή τους υποψήφια 
για ανέγερση καταστήματος κράτησης τοξικομανών, 
ίδρυση θεραπευτικής κοινότητας, ι

ατροδικαστικής υπηρεσίας 
ή υγειονομικής ταφής σκουπιδιών. 
Η Τζώρτζια Κοντράρου «Σε πρώτο ενικό».

Σελ. 13.

Ο Κ. ΚΑΖΑΚΟΣ 
και η καλή του Τζένη Κόλλια παντρεύονται.

Ναι! ναι! 
Έρχονται εις γάμου κοινωνίαν

απόψε στις 8, στο Πνευματικό Κέντρο 
του Δήμου Αθηναίων. «Ο έρως χρόνια δεν κοιτά» 
λένε οι «Ασυγχώρητοι».

«Πανόραμα», σελ. 16.

Ο ΕΝΔΟΞΟΣ ζωγράφος Τσαρούχης 
υμνείται εδώ, στα ένδοξα Παρίσια, 
όπως είπε ο Κάλβος... 
Η αλήθεια, η πίστη και η επιμονή του 
στο ιδεώδες του, 
τον αναδεικνύουν τώρα

ως τον μέγιστο της τέχνης. 
Ο Αλέκος Φασιανός 
γράφει από το Παρίσι. 
«Πανόραμα», σελ. 6.

Κ. ΓΚΟΜΠΛΙΑΣ: Η αρνητική διαφήμιση είναι ανεπίτρεπτη. Φρούτο που το έφεραν το
'93 στην Ελλάδα οι Αμερικανοί της Ν.Δ., οι οποίοι στη χώρα τους ακολουθούν
τους κανόνες τού «χωρίς έλεος» ή «δεν αφήνουμε πίσω αιχμαλώτους». Η συνέντευξη
στην Κάτια Πετροπούλου. Σελ. 20-21.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15838N021</ED>
<ID>
ID:168065

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ταχύτατοι
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Γιατί η ταχύτητα είναι σημαντικό προσόν για ένα σύγχρονο υπουργό; Μα, πρέπει
να προλαβαίνει να αποσύρει τις τροπολογίες πριν καταψηφιστούν.

Με τιμή

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15838N022</ED>
<ID>
ID:168066

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2><H2></H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15838N023</ED>
<ID>
ID:168067

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15838N032</ED>
<ID>
ID:168069

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N03&aa=2</URL></REF>


Article

<CATEGORY>vin01</CATEGORY>

 <H5>Αερόστατο;
</H5><H2>ΡΙΠΕΣ
</H2><H2></H2>
ΑΝ ένα αεροπορικό ταξίδι κανονικής διάρκειας τριών ωρών πραγματοποιείται
τελικά σε δέκα...

ΚΑΙ αν η συνολική καθυστέρηση μετάβασης στον προορισμό και επιστροφής
υπερβαίνει τις τριάντα...

ΤΟΤΕ ασφαλώς ­ και ας μη θεωρηθεί υπερβολή ­ προτιμότερη είναι μια πτήση με
αερόστατο παρά με την Ολυμπιακή.

ΓΙΑΤΙ η καταγγελία ταξιδιώτη από Ζυρίχη προς Κέρκυρα και αντίστροφα που σήμερα
φιλοξενείται στα «ΝΕΑ»...

ΑΠΟΚΑΛΥΠΤΕΙ ­ στην ακραία ίσως μορφή της ­ την ταλαιπωρία που υφίστανται
αναρίθμητοι άλλοι...

ΑΠΟ δυσλειτουργίες απαράδεκτες του εθνικού αερομεταφορέα, για τις οποίες ούτε
οι εξηγήσεις αρκούν ούτε βεβαίως οι αιτήσεις συγγνώμης.

ΚΑΙ αν ακόμη δεχόταν κανείς την «ανωτέρα βία» για το μισό της ταλαιπωρίας του
συγκεκριμένου ταξιδιώτη...

Η ΟΜΟΛΟΓΙΑ πως το άλλο μισό «οφείλετο σε έλλειψη πληρωμάτων» γι' αυτό και η
πτήση ­ μετά επτάωρη καθυστέρηση ­ «συγχωνεύθηκε» με άλλη...

ΦΘΑΝΕΙ και περισσεύει για να θυμίσει ­ δυστυχώς σε πολλούς ­ πως ο ίδιος λόγος
έχει επανειλημμένα προβληθεί...

ΑΛΛΑ και να επιβεβαιώσει όχι απλώς μιαν ασυνέπεια, αλλά την αφερεγγυότητα που
τόσες φορές έχει επιδείξει η εταιρεία.

ΚΑΙ θλιβερότερες ακούγονται οι «εξηγήσεις», όταν γνωστή είναι η προσπάθεια
εξυγίανσης της Ολυμπιακής...

ΑΛΛΑ και όταν προϋπόθεση ήταν και παραμένει η ανταγωνιστικότητά της.

ΚΑΙ αν οι σοβαρές αρρυθμίες ­ για όποιους λόγους ­ στις πτήσεις της
σημειώνονται πριν καν αρχίσει η περίοδος τουριστικής αιχμής...

ΑΝΑΛΟΓΙΖΕΤΑΙ κανείς τι πρόκειται να συμβεί ­ αν δεν υπάρξουν δραστικά μέτρα ­
στους αμέσως επόμενους μήνες.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15838N033</ED>
<ID>
ID:168070

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Βάσω Παπανδρέου:

(η υπουργός Ανάπτυξης, στη Βουλή, απαντά αστειευόμενη στον διαμαρτυρόμενο
βουλευτή του ΔΗΚΚΙ κ. Γ. Τσαφούλια)

«Προσέχετε, σας έχει ανεβεί η πίεση. Έχετε κοκκινίσει».

Γιάννης Καψής:

(ο πρώην αν. υπουργός Εξωτερικών για τις σχέσεις Κ. Καραμανλή - Α. Παπανδρέου
­ από το «Έθνος»)

«Ήμουν παρών στο Προεδρικό Μέγαρο σε συζητήσεις των δύο και θυμάμαι τον
Καραμανλή να λέει επανειλημμένως ότι συμφωνεί με την εξωτερική μας πολιτική.

­ Συμφωνώ. Έχεις δίκιο. Καλά τους τα λες!

Από εκεί και πέρα, το πάθος του αδικεί τη νοημοσύνη του, η οποία βέβαια δεν
είναι ιδιαιτέρως μεγάλη».

Θόδωρος Τσουκάτος:

(το μέλος του Ε.Γ. του ΠΑΣΟΚ στο «Status»)

«Καταρχήν, να πω κάτι: Εγώ θεωρώ ότι το ΠΑΣΟΚ είναι το πιο αριστερό κόμμα στην Ελλάδα».

Γεράσιμος Αρσένης:

(ο υπουργός Παιδείας ερωτάται για το Αρχείο Καραμανλή)

«Δεν έχω αρχίσει να διαβάζω ούτε τον πρώτο τόμο. Όταν θα φθάσω στον 12ο, θα τα πούμε...».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15838N034</ED>
<ID>
ID:168071

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Εμείς, οι άλλοι και οι «άλλοι»
</H5><H5>Ημών, υμών και αλλήλων...
</H5><H5>Τρίτη και δεκατρείς
</H5><H5>Ως τα... ξημερώματα
</H5><H5>Προεδρική ασθένεια
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, προσέξτε τι ωραία που τα περνάνε στο ΠΑΣΟΚ όταν είναι μεταξύ τους ­
και μπορούν να κάνουν χιούμορ, χωρίς να υπάρχει η ανάγκη για δημόσιες
«κορόνες»: Προχθές το βράδυ, συνεδρίαζε, υπό τον κ. Κ. Σημίτη, στα γραφεία της
Χαριλάου Τρικούπη, η Γραμματεία του Τομέα Ανάπτυξης ­ προετοίμαζε τη σύνοδο
της Κεντρικής Επιτροπής, που θα γίνει τον Ιούνιο, με θέμα την ανάπτυξη.

ΟΤΑΝ η συζήτηση έφτασε στη θεματολογία της συνόδου, ο κ. Χρ. Ροκόφυλλος είπε
προς τον κ. Σημίτη ότι τα τάδε και τα δείνα θέματα πρέπει «να τα βάλουμε
εμείς, στη σύνοδο, γιατί αλλιώς θα τα βάλουν... οι άλλοι»..

­ «ΠΟΙΟΙ... άλλοι;» πετάγεται γελώντας ο κ. Μ. Δασκαλάκης, από τους
γνωστότερους εκπροσώπους των «άλλων», που κατάλαβε ότι ο κ. Ροκόφυλλος είχε ξεχαστεί.

(δίπλα η συνέχεια)

ΠΟΥ λέτε, εκείνη τη στιγμή θυμάται ο κ. Ροκόφυλλος ότι στη συνεδρίαση μετέχουν
και στελέχη των «άλλων» ­ οπότε αρχίζει κι αυτός να... σπάει πλάκα: «Οι άλλοι,
οι αντιρρησίες», απαντάει στον κ. Δασκαλάκη.

­ ΠΟΙΟΙ είναι αυτοί; συνεχίζει, σκασμένος στα γέλια πλέον, ο κ. Μ. Δασκαλάκης.

­ ΑΥΤΟΙ, βρε παιδί μου, η εσωκομματική αντιπολίτευση, λέει ο κ. Ροκόφυλος, ενώ
τα γέλια αρχίζουν να τραντάζουν την αίθουσα.

­ ΟΙ 32; ξαναρωτάει ο κ. Δασκαλάκης.

­ ΟΧΙ 32, αλλά 33 μ' εσένα, του απαντάει τώρα ο κ. Κ. Σκανδαλίδης...

Λίγο αργότερα, ένας ακόμα από τους «άλλους», ο κ. Π. Οικονόμου επιχειρεί να
συνοψίσει τη θεματολογία «ώστε να μην υπάρχει πρόβλημα μεταξύ ημών και των άλλων».

­ ΜΕ ύψιλον το «ημών», πετάγεται πάλι ο κ. Δασκαλάκης. Σεισμός από τα γέλια!

ΙΣΩΣ ΘΥΜΑΣΤΕ το ξαφνικό πρόβλημα υγείας που αντιμετώπισε κατά τη διάρκεια της
τελευταίας συνόδου της Κοινοβουλευτικής Ομάδας του ΠΑΣΟΚ, ο κ. Γ. Κατσιμπάρδης
­ μπήκε στο νοσοκομείο, ανέρρωσε και επρόκειτο να κάνει τις τελικές εξετάσεις
την περασμένη Τρίτη, προκειμένου να πάρει το εξιτήριο.

Μπαίνει λοιπόν ο γιατρός στο δωμάτιό του ­ και τι του λέει; «Μήπως θέλεις να
αναβάλουμε την εξέταση; Σήμερα είναι Τρίτη και 13».

Ο παλιός βαλκανιονίκης όμως δεν αποδείχτηκε προληπτικός ­ αλλά ανυπόμονος:
Ούτε ώρα αναβολή, είπε στον γιατρό ­ και λίγο αργότερα μάθαινε ότι η περίπτωσή
του ήταν μία απλή γαστρεντερίτιδα...

ΟΥΤΕ ΜΙΑ, ούτε δύο, αλλά έξι ώρες... κοινωνικού διαλόγου έζησε προχθές το
βράδυ στην Υπηρεσία Πολιτικής Αεροπορίας, ο κ. Χ. Καστανίδης: Για έξι ώρες
συζητούσε με το σύνολο των εργαζομένων, εν όψει της κατάθεσης νομοσχεδίου για
το νομικό πλαίσιο λειτουργίας της Υπηρεσίας. Όπως αντιλαμβάνεστε, το ερώτημα
είναι: τους έπεισε ή τους εξάντλησε;

ΕΠΙ ΚΑΡΑΜΑΝΛΗ, η προεδρική ασθένεια ήταν το «λουμπάγκο». Επί Σημίτη, η
προεδρική ασθένεια μετακινήθηκε στη χολή ­ έτσι, ήταν χθες η σειρά του κ. Γ.
Ράλλη να υποστεί εγχείρηση αφαίρεσης χολής, που έγινε με απόλυτη επιτυχία, στο «Υγεία».

Ήδη, ο πρώην πρωθυπουργός νιώθει πολύ καλά.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15838N042</ED>
<ID>
ID:168073

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΕΣΣΕΡΙΣ ΓΙΑ ΔΥΟ νησιά: Τσουκάτος, Δρυς, Κοντομάρης και Βλασόπουλος
εξορμούν από σήμερα σε Κέρκυρα και Λευκάδα ­ η ανασυγκρότηση του ΠΑΣΟΚ πιάνει
τώρα τα νησιά...

ΑΡΧΕΙΑ, ΤΕΛΟΣ ­ όποιος πρόλαβε, πραξικοπήματα είδε...

Ο ΛΑΟΣ ΔΕΝ ξεχνά, στα αρχεία ξαναγυρνά...

ΦΗΜΟΛΟΓΕΙΤΑΙ ότι αν συνεχιστεί η υπόθεση των αντιδράσεων στις
τροπολογίες, τότε δεν αποκλείεται να θεσπιστούν κίνητρα απόσυρσης τροπολογιών...

ΑΥΤΟ ΘΑ ΚΑΝΕΙ πολύ καλό ­ γιατί έτσι, θα αποκτήσουμε τροπολογίες με καταλύτη...

ΚΑΘΕ ΤΡΟΠΟΛΟΓΙΑ και απόσυρση, κάθε νομοσχέδιο και κωλυσιεργία...

ΑΠ' Ο,ΤΙ ΦΑΙΝΕΤΑΙ, οι βουλευτές του ΠΑΣΟΚ κινούνται με βάση το σύνθημα:
Στηρίζουμε την κυβέρνηση, ελέγχουμε τους υπουργούς της...

ΤΕΛΙΚΑ, ΤΙ ΕΙΝΑΙ πιο δύσκολο; Να καταθέσει ο υπουργός μία τροπολογία ή
να την αποσύρει;

ΚΑΙ ΓΙΑΤΙ ΔΕΝ περνάνε μία τροπολογία που να απαγορεύει την καταψήφιση τροπολογιών;

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15838N043</ED>
<ID>
ID:168074

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N04&aa=3</URL></REF>


Article

<CATEGORY>vin05</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Συνθήματα
</H2><H2></H2>
Ο ΛΟΓΟΣ στους αναγνώστες. Ο Παν. Δούκας, Χρυσαλλίδος 11, Νέα Κηφισιά, γράφει:

«Συμπαθώ τους αναρχικούς ή τον χώρο τους, αν θέλετε, διότι είναι νέοι με
όνειρα, αμφισβητούν την κάθε μορφής εξουσία, που βεβαίως γίνεται τυραννία και
διαφθείρει όταν αυτή ασκείται από τους ίδιους και για πολύν καιρό. Ίσως διότι
εμείς οι παλαιότεροι περάσαμε τα καλύτερά μας χρόνια σε κάποιον καταναγκασμό
(σχολείο, οικογένεια, δουλειά εκείνες τις εποχές, χρόνια 1950-'60 κ.λπ.).

Όμως, οδηγώντας στην εθνική οδό ­ και συγκεκριμένα στη διασταύρωση με την
ανισόπεδη της Αχαρνών ­ είδα ένα φρεσκοβαμμένο σύνθημα στον τοίχο: "Πατριώτες,
εσείς φυλάτε τα σύνορα και εμείς τις γυναίκες σας". Αμέσως μου ήρθε στο μυαλό
μια άλλη εποχή, η εποχή του πολέμου. Το 1943, το ίδιο ακριβώς σύνθημα είχανε
τυπώσει οι Γερμανοί σε προκηρύξεις και τις είχανε σκορπίσει στην Ιταλία, όπου
υπήρχαν Αμερικανοί στρατιώτες, και έλεγαν, μάλιστα, συγκεκριμένα: "Όσο εσείς
πολεμάτε εδώ, κάποιος άλλος μπαίνει στην κρεβατοκάμαρά σας, πίσω στην πατρίδα σας".

Λυπάμαι, λοιπόν, γιατί τέτοια συνθήματα δεν έχουν καμία θέση εδώ. Τυχόν
αντιρρήσεις σε εξωτερικά θέματα πρέπει να διατυπώνονται με περισσότερη προσοχή
και με πειστικά επιχειρήματα, ώστε ο απλός κόσμος να τα κατανοεί και έτσι θα
κερδίσουν τη συμπάθεια του κόσμου. Αν τους ενδιαφέρει, βέβαια».

Η Εύη Γλυνίδου, Δεκελείας 18, Νέα Φιλαδέλφεια, γράφει:

«Ως συγγραφέας και νέος άνθρωπος που προσπαθεί να στηριχτεί σε αξίες και να
τις μεταδώσει θα ήθελα να εκφράσω μιαν απορία μου για το Εθνικό Κέντρο
Βιβλίου. Πριν από περίπου ένα χρόνο έστειλα το πρώτο βιβλίο μου για τον
Αγωνιστή Αλέκο Παναγούλη στη διευθύντρια κυρία Μυρσίνη Ζορμπά. Δεν έλαβα
καμία, τυπική έστω, απάντηση. Πριν από λίγον καιρό έστειλα και το δεύτερο
βιβλίο μου. Βρήκε, όμως, και αυτό την ίδια σιωπή, μαζί με την πρόσκληση του
αξιόλογου εκδότη μου, Βίκτωρα Παπαζήση, για την παρουσίαση. Αντίθετα, το
Γαλλικό Ινστιτούτο, από μόνο του, μου είχε ζητήσει βιβλία μου για να τα
συμπεριλάβει στο ετήσιο αφιέρωμά του ("Έλληνες συγγραφείς"). Οι μικρές
λεπτομέρειες αλλά και η ευγένεια κάνουν τον πολιτισμό. Και αυτές τις μικρές
λεπτομέρειες πολιτισμού θα έπρεπε να τις τιμά πρώτο το Εθνικό Κέντρο Βιβλίου.
Με την ευκαιρία, να ευχαριστήσω τις "Εκδόσεις Παπαζήση", για την ποιότητα με
την οποία με αντιμετώπισαν σε όλες τις διαδικασίες, για το βιβλίο μου».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15838N045</ED>
<ID>
ID:168076

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N04&aa=5</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Ντέιτον ή Μόναχο;
</H2>
<AUTHOR>ΧΡΥΣΑΝΘΟΣ ΛΑΖΑΡΙΔΗΣ</AUTHOR>

Ο διάλογος μεταξύ δύο αντιμαχόμενων κρατών έχει προοπτικές, όταν αμφότερα
πειστούν ότι έχουν εξαντλήσει τα περιθώρια κερδών από τη μεταξύ τους
αντιπαλότητα. 
Εμείς, αντίθετα, έχουμε «πείσει» την Τουρκία ότι μπορεί ανέξοδα να δημιουργεί
«τετελεσμένα» εις βάρος μας, να διευρύνει τις διεκδικήσεις της και να μας
φέρνει σε όλο και δυσχερέστερη θέση. Και όσο δυσκολότερη γίνεται η θέση μας,
τόσο πιο παγιδευτικός καθίσταται για μας ο διάλογος.

Ελλείψει άλλων πειστικών επιχειρημάτων, κάποιοι οπαδοί του ελληνοτουρκικού
διαλόγου ανακάλυψαν το εξής ρητορικό σχήμα: Μας λένε ότι πρέπει ­ επιτέλους ­
να περάσουμε από την «πολιτική των χαρακωμάτων» στην «πολιτική των ελιγμών».
Περίεργο, αλλά δεν αντιλαμβανόμαστε: πού ακριβώς τους είδαν τους... «ελιγμούς».

Είναι «ελιγμός» να ξεκινάμε έναν διάλογο, ευχόμενοι να... «χρεοκοπήσει»; Είναι
«ελιγμός» να ξεκινά διάλογος, χωρίς να είναι απολύτως σαφές μέχρι πού θα
φθάσει (καθώς άλλα λέει ο κ. Πάγκαλος, άλλα προκύπτουν από τη συνάντηση της
Μάλτας προηγουμένως και άλλα διαμηνύουν οι εταίροι μας εκ των υστέρων); Είναι
«ελιγμός» να πάμε σε διάλογο, χωρίς να είναι σαφές πώς ακριβώς θα συζητήσουμε
(αφού εμείς μιλάμε για δύο χωριστές «επιτροπές σοφών», ενώ Τούρκοι και
Ολλανδοί μιλάνε για συγχώνευση όλων των «σοφών» σε μία επιτροπή, που,
ενδεχομένως, θα συντάξει και κοινό πόρισμα); Μάλλον με «μαγική» εικόνα μοιάζει
αυτό. Είτε με «ντρίπλα» στον εαυτό μας, που «μυρίζει»... αυτογκόλ!

Επιτέλους, ελιγμοί γίνονται για να αποφύγουμε αδιέξοδα ­ όχι για να τα
αναπαράγουμε. Ούτε για να τα επιτείνουμε...

Η άρνηση του διαλόγου δεν είναι λύση, ασφαλώς. Όπως και ο διάλογος υπό τις
παρούσες περιστάσεις δεν είναι λύση. Λύση θα βρούμε αν είμαστε ρεαλιστές. Αν
συνειδητοποιήσουμε ότι αφού ­ έτσι κι αλλιώς ­ σε κάποια διαπραγμάτευση θα
πάμε, κάποτε, να ενισχύσουμε στο μεταξύ τη θέση μας. Και την αποτρεπτική ισχύ μας.

Χωρίς αποτροπή δεν υπάρχει αποθάρρυνση της αντίπαλης επιθετικότητας. Άρα δεν
υπάρχει «έντιμη λύση» ­ ούτε με διάλογο ούτε χωρίς διάλογο. Και έχει περάσει
ενάμισης χρόνος από την κρίση της Ίμιας χωρίς να ενισχύσουμε την αποτρεπτική
μας ισχύ.

Ας μιλήσουμε για διάλογο σοβαρά, δηλαδή με συγκεκριμένα επιχειρήματα και
συγκεκριμένα παραδείγματα:

­ Διάλογος μεταξύ Αιγύπτου - Ισραήλ δεν έγινε μετά τον Πόλεμο του 1967 ­ όταν
οι Ισραηλινοί είχαν ταπεινώσει τους Άραβες. Έγινε μετά τον πόλεμο του Γιοπ
Κιπούρ του 1973, όταν οι Αιγύπτιοι έφεραν σε δύσκολη θέση στρατιωτικά τους
Ισραηλινούς. Πρώτα αμφισβητήθηκε εμπράκτως η συντριπτική ισχύς του Ισραήλ και
ύστερα έδειξαν «σύνεση» οι Ισραηλινοί.

­ Αλλά και ο διάλογος Ισραήλ - Παλαιστινίων άρχισε ύστερα από επτά χρόνια
«Ιντιφάντα» κι αφού οι Ισραηλινοί είχαν έλθει σε αδιέξοδο, μέσα στην ίδια τη
χώρα τους.

­ Αλλά και ο διάλογος ΗΠΑ - ΕΣΣΔ επανελήφθη κι άρχισε να αποδίδει το 1986,
αφότου οι ΗΠΑ είχαν προχωρήσει σε μαζικά προγράμματα εξοπλισμών και είχαν
εξαγγείλει τον «πόλεμο των άστρων» (SDI) ­ βήματα που θορύβησαν τους
Σοβιετικούς και τους ανάγκασαν να επανέλθουν στο τραπέζι του διαλόγου, που οι
ίδιοι είχαν εγκαταλείψει το 1983.

­ Ακόμα και η Συνθήκη του Ντέιτον, που μας τη φέρνουν ως «υπόδειγμα», κατέστη
εφικτή αφότου τα ΝΑΤΟϊκά στρατιωτικά πλήγματα εξανάγκασαν τους Βοσνιοσέρβους
σε μερική αναδίπλωση από τα «κεκτημένα» τους στη Βοσνία. Αυτοί που μας ωθούν
σήμερα σε ελληνοτουρκικό διάλογο «τύπου Ντέιτον» δεν σκέπτονται, βέβαια, να
πλήξουν προηγουμένως τις τουρκικές θέσεις στην Κύπρο για να υποχρεώσουν τον
«Αττίλα» σε αναδίπλωση. 
Αντίθετα, μας σπρώχνουν σε διάλογο με όρους που «ανταμείβουν» την
επιθετικότητα της Άγκυρας.

Άρα δεν μας ωθούν σε ένα «νέο Ντέιτον» του 1995. Ούτε σε ένα «νέο Καμπ
Ντέιβιντ» του 1979. Μας ωθούν, μάλλον, σε ένα «νέο Μόναχο» του 1938! Και είναι
περίεργο στ' αλήθεια να εμφανίζεται ως «εκσυγχρονισμός», η επιστροφή στο... 1938.

Θυμηθείτε: και το Μόναχο έγινε με επιχειρήματα υπέρ της «συνεννόησης» των
λαών. Και οδήγησε σε διάλυση της Τσεχοσλοβακίας από τη ναζιστική Γερμανία. Και
το Μόναχο έγινε «εν ονόματι της ειρήνης» ­ κι οδήγησε στον χειρότερο πόλεμο
της Ιστορίας! Και τότε, όσοι αποκήρυξαν τη συνθηκολόγηση του Μονάχου
χαρακτηρίστηκαν «πολεμοκάπηλοι εθνικιστές» από τους «φιλειρηνιστές -
διεθνιστές» της εποχής...

Να συνεχίσουμε, ή ελήφθη το «μήνυμα»;

Ο Χρύσανθος Λαζαρίδης είναι δημοσιογράφος - οικονομολόγος

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15838N062</ED>
<ID>
ID:168078

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Με ίσες ευκαιρίες στην πολιτική
</H2><H2></H2>
<AUTHOR>ΛΙΝΑ ΑΛΕΞΙΟΥ</AUTHOR>

ΤΟ ΟΝΟΜΑ της δεν το ήξεραν. Ήταν «εκείνη η κοκκινομάλλα με τις ωραίες γάμπες».
Και όταν, στην πρώτη κυβέρνηση Μιτεράν, αντιμετώπισε τη δυναμική εξέγερση των
Γάλλων αγροτών, η Εντίτ Κρεσόν, υπουργός Γεωργίας τότε, αποδείχθηκε εύκολος
στόχος. Ακριβώς «σαν τη μύγα μέσα στο γάλα». Χρόνια αργότερα, ατύχησε και ως
πρωθυπουργός. «Φτούρησε» μόλις δέκα μήνες. Και ωστόσο δεν ήταν λιγότερο ικανή
από αρκετούς προκατόχους της. Ήταν, όμως, στις δύσκολες πολιτικές συγκυρίες
που αντιμετώπισε, «εκ φύσεως» πιο ευάλωτη ­ γυναίκα, έλεγαν οι οργισμένοι
συμπατριώτες της, τι περιμένεις...

Και να που οι Βρετανοί Εργατικοί έσπασαν τα φράγματα των προκαταλήψεων, έδωσαν
στις γυναίκες πολλαπλάσιες θέσεις υποψηφίων στα ψηφοδέλτια και εκείνες, με τη
σειρά τους, διπλασίασαν τον αριθμό γυναικών βουλευτών. Στην αναμνηστική
μετεκλογική φωτογραφία, ο Τόνι Μπλερ, ανάμεσα στις 101 γυναίκες βουλευτές του
κόμματός του, έδειχνε εξίσου ευτυχής με εκείνες. Κανένας δεν μπορεί εκ
προοιμίου να υποστηρίξει πως οι Βρετανίδες βουλευτές θα ασκήσουν τα καθήκοντά
τους καλύτερα από τους άνδρες. Βέβαιο ωστόσο είναι πως ψηφίστηκαν όχι επειδή
ήταν γυναίκες, αλλά διότι κρίθηκαν άξιες εμπιστοσύνης, σε έναν σκληρό
ανταγωνισμό «με ίσα όπλα», όπως δήλωσε η νεαρότερη, μόλις 25 χρόνων. Δεν ήταν
και μικρό επίτευγμα. Αλλά μην ξεγελιόμαστε. Το μεγάλο βήμα συντελέστηκε με το
άνοιγμα των κομματικών στεγανών στις γυναίκες, με την «ευκαιρία», που οι ίδιες
κατέκτησαν, να μπουν μάχιμες στον πολιτικό στίβο.

Παράδειγμα και πρόκληση για τους Γάλλους σοσιαλιστές ο θρίαμβος των γυναικών
πάνω από τη Μάγχη. Το σύστημα της ποσόστωσης (της συμμετοχής γυναικών στα
ψηφοδέλτια σε ποσοστό περίπου 30%, σύμφωνα με τις κοινοτικές οδηγίες) θα
δοκιμασθεί για πρώτη φορά. Και οι Γάλλοι (παραδοσιακά) ­ όπως και άλλοι
Ευρωπαίοι, εν οις και οι Έλληνες ­ αισθάνονται «πιο άνδρες» από τους
Σκανδιναβούς ­ και τώρα από τους Άγγλους. Το θέμα, πάντως, δεν είναι «ποιος
φοράει τα παντελόνια» στην πολιτική, αλλά ποιος μπορεί να την ασκήσει αλλιώς
και βέβαια ­ τέτοια που είναι ­ να την αλλάξει.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15838N063</ED>
<ID>
ID:168079

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΩΣ ΚΟΙΝΑ ΘΕΜΑΤΑ Ή ΠΡΟΒΛΗΜΑΤΑ «ΕΝΩΝΟΥΝ» ΒΟΥΛΕΥΤΕΣ ΑΠΟ ΔΙΑΦΟΡΕΤΙΚΕΣ ΠΛΕΥΡΕΣ ΤΟΥ ΠΑΣΟΚ
</H5><H5>Προβληματισμός Σημίτη
</H5><H2>Απειθαρχία πολλών τάσεων
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Η συνεδρίαση της Βουλής, κατά την οποία εκδηλώθηκε η «ανταρσία» των βουλευτών
του ΠΑΣΟΚ για την τροπολογία των προσλήψεων στους δήμους, μόλις έχει τελειώσει
και στην αίθουσα των δημοσιογράφων έχουν ανάψει τα τηλέφωνα για τις ανταποκρίσεις.

ΕΝΑΣ από τους γνωστούς βουλευτές του «εκσυγχρονιστικού» μπλοκ πλησιάζει τους
κοινοβουλευτικούς συντάκτες και εξηγεί τους λόγους για τους οποίους και ο
ίδιος εκδήλωσε τη συμπαράστασή του στο αίτημα των «15» για ονομαστική ψηφοφορία.

«Γράψτε σας παρακαλώ ότι δεν ήταν αντιπολιτευτική κίνηση προς τον Πρωθυπουργό
Κώστα Σημίτη. Ήταν ένας γενικότερος προβληματισμός, μια έκφραση αγωνίας για το
θέμα των διορισμών που "πνίγει" τους βουλευτές. Δεν μπορεί να λέμε ότι όλα
γίνονται αξιοκρατικά και τώρα να ανοίγουμε "παράθυρα"»...

Το προχθεσινό αίτημα των βουλευτών του ΠΑΣΟΚ για ονομαστική ψηφοφορία δεν
είναι παρά το τελευταίο από μια σειρά κρουσμάτων «απειθαρχίας», που τείνουν να
πάρουν διαστάσεις επιδημίας στην Κοινοβουλευτική Ομάδα.

ΤΟ ΚΛΙΜΑ

Το νέο ωστόσο στοιχείο που αναδεικνύεται είναι ότι το κλίμα που διαμορφώνεται
δεν εντοπίζεται μόνο σε αυτό που συνηθίζεται να χαρακτηρίζεται ως
«εσωκομματική αντιπολίτευση»: το ίδιο κλίμα, σ' άλλον όμως τόνο, μπορεί να
βρει κανείς και στην άλλη πλευρά.

Τα παραδείγματα είναι πολλά είτε έφθασαν σε δημόσια καταγραφή στη Βουλή είτε
περιορίστηκαν στις κομματικές διαδικασίες.

Είναι κοινό μυστικό στους κοινοβουλευτικούς κύκλους του ΠΑΣΟΚ ότι ορισμένες
από τις διαρροές κατά την ψηφοφορία για την κ. Βάσω Παπανδρέου είχαν...
«εκσυγχρονιστική» οσμή.

Το ίδιο συμβαίνει και σε ένα άλλο θέμα που ίσως φθάσει κι αυτό στη Βουλή. Οι
αντιδράσεις που υπάρχουν για ορισμένα σημεία της περιφερειακής συγκρότησης του
κράτους δεν έχουν προέλευση μόνο από τους «χαμένους» του Συνεδρίου, όπως
υποστηρίζει, για να υποβαθμίσει το θέμα, η άλλη πλευρά. Στα κομματικά όργανα
βρέθηκαν πριν από λίγες εβδομάδες να υποστηρίζουν τις ίδιες θέσεις ο κ. Α.
Τσοχατζόπουλος και ο «εκσυγχρονιστής» βουλευτής κ. Γ. Φλωρίδης.

ΟΙ ΑΝΤΙΔΡΑΣΕΙΣ

Κάτι ανάλογο συμβαίνει και στην υπόθεση των οικονομικών και των αναδρομικών
των βουλευτών. Η συνεχώς διογκούμενη «ομάδα» των βουλευτών που πιέζει την
κυβέρνηση να προχωρήσει σε ρυθμίσεις με δική της πρωτοβουλία, είναι
«διατασικής» σύνθεσης.

Ακριβώς αυτή η σύνθεση των «απειθάρχων» είναι που οδηγεί την κυβέρνηση στη
χλιαρή αντιμετώπισή τους ­ έστω κι αν το κλίμα αυτό την ενοχλεί. Κάτι που
βεβαίως δεν έκανε για την κίνηση των «32», τη σοβαρότερη εξάλλου αμφισβήτηση
των κυβερνητικών προθέσεων, καθώς εντοπίστηκε στον ευαίσθητο τομέα των
ελληνοτουρκικών σχέσεων.

Βεβαίως, από την πλευρά τους, οι βουλευτές που υπέγραψαν την επιστολή προς τον
Πρωθυπουργό αρνούνται σε όλους τους τόνους ότι αποτελούν ομάδα.

Τη λογική αυτή ­ ότι δηλαδή οι «32» δεν συντάσσονται πίσω από κάποιο
«στρατηγικό νου» ­ αποδέχτηκε χθες και η κ. Βάσω Παπανδρέου σε συνέντευξή της
στο περιοδικό «Tempo».

Η υπουργός Ανάπτυξης αποσύνδεσε εγκαίρως τις διαρροές ψήφων εις βάρος της από
την κίνηση των «32», χαρακτηρίζοντάς τους μάλιστα «εκλεκτά» στελέχη και ότι σε
κάθε περίπτωση ο κάθε βουλευτής έχει δικαίωμα να εκφράζει δημόσια την άποψή
του, κάτι που, όπως είπε, η ίδια και ο κ. Κ. Σημίτης πάλεψαν για να επιτευχθεί.

ΔΥΟ ΚΑΤΗΓΟΡΙΕΣ

Όσους πάντως την καταψήφισαν η κ. Παπανδρέου τους κατέταξε σε δύο κατηγορίες:
Ή πρόκειται, είπε, για εξαρτώμενους από συμφέροντα που ήθελαν την παρανομία ή
για κάποιους που ήθελαν «τυφλή ρήξη» που μπορεί, όμως, όπως είπε, να
δημιουργήσει ζήτημα συνοχής στην Κοινοβουλευτική Ομάδα.

Ένα τέτοιο ενδεχόμενο ωστόσο δεν φαίνεται να φοβάται η κυβέρνηση ­ «ουδείς
βουλευτής αμφισβητεί την εξωτερική πολιτική της κυβέρνησης», δήλωσε χθες ο κ.
Ρέππας. Το ίδιο κατηγορηματικός ήταν ο κυβερνητικός εκπρόσωπος και για τη
σημασία της αντίδρασης των βουλευτών στην προχθεσινή τροπολογία. «Δεν υπάρχει
στοιχείο που να δείχνει αποστασιοποίηση ή υπονόμευση της κυβέρνησης», τόνισε.

Τι υπάρχει λοιπόν;

Για την κυβέρνηση, εκτός από την ύπαρξη ενός «πυρήνα» βουλευτών που κινείται
στη λογική του Συνεδρίου, τα περισσότερα προβλήματα οφείλονται σε έλλειψη
συντονισμού και κακή ενημέρωση. Την άποψη αυτή ασπάζονται αρκετοί από τους
εκσυγχρονιστές, που πιστεύουν ότι στην Κοινοβουλευτική Ομάδα η επιχείρηση της
«ψυχικής επανένωσης» αποδίδει με τη συζήτηση. Υπάρχει βεβαίως και ο αντίποδας,
που ορισμένες φορές εμφανίζεται ισχυρότερος: τα στελέχη του «εκσυγχρονιστικού»
μπλοκ αυτής της κατηγορίας επιδιώκουν ξεκαθάρισμα της κατάστασης και ήδη έχουν
ενεργοποιηθεί τα αντανακλαστικά τους. Δεν είναι τυχαίο ότι μια δυο μέρες πριν
από την τελευταία σύνοδο της Κοινοβουλευτικής Ομάδας, αρκετοί βουλευτές πήραν
μαθήματα τακτικής «αμφιθεάτρου» σε γραφείο υφυπουργού, ούτε ότι δυο τρεις
άλλοι της ίδιας κατηγορίας εμφανίστηκαν υπέρμαχοι της «λίστας» στις επόμενες εκλογές...

ΓΙΑ ΠΑΙΔΕΙΑ

Προτεραιότητα στα θέματα Παιδείας και απασχόλησης ζήτησε από το ΠΑΣΟΚ και την
κυβέρνηση η Νεολαία του κόμματος σε συνάντηση που είχε χθες η ηγεσία της με
τον Πρωθυπουργό.

Ο κ. Κ. Σημίτης συνεχάρη τη Ν. ΠΑΣΟΚ για την επιτυχία της στις φοιτητικές
εκλογές και στο πλαίσιο άρσεων των «παρεξηγήσεων» που υπάρχουν στις σχέσεις
κόμματος και Νεολαίας δεσμεύτηκε για κοινή συνεδρίαση της Κεντρικής Επιτροπής
και του Κεντρικού Συμβουλίου της Νεολαίας τον Σεπτέμβριο. Παράλληλα
αποφασίστηκε να υπάρχουν τακτικές συναντήσεις του κ. Κ. Σκανδαλίδη με την
επικεφαλής της Νεολαίας κ. Τώνια Αντωνίου.

Σε άλλη συνεδρίαση που είχε ο κ. Κ. Σημίτης με τη γραμματεία του Τομέα Διεθνών
Σχέσεων αποφασίστηκε να επιδιωχθεί η αναβάθμιση των σχέσεων του κόμματος με
άλλα προοδευτικά κόμματα σε όλο τον κόσμο.

Η ΚΑΤΑΣΤΑΣΗ που επικρατεί στην Κοινοβουλευτική Ομάδα ήταν και 
το βασικό θέμα της συνεργασίας που είχαν χθες το βράδυ ο Πρωθυπουργός Κ.
Σημίτης και ο γραμματέας της Κ.Ε. Κ. Σκανδαλιδης. Η ηγεσία του ΠΑΣΟΚ είναι
προβληματισμένη από την κατάσταση στην Κοινοβουλευτική Ομάδα καθώς εκτιμά ότι
η εικόνα της επιδρά αρνητικά στο κυβερνητικό έργο, πολύ περισσότερο μάλιστα 
που στη βάση του ΠΑΣΟΚ υπάρχει, 
όπως τονίστηκε στη συνάντηση, πολύ καλό κλίμα. 
Βέβαια δεν παραγνωρίζεται ότι και οι βουλευτές έχουν δίκιο σ' αρκετές
περιπτώσεις και ότι πολλές φορές δεν υπάρχει σωστή ενημέρωση ή προετοιμασία
για το νομοθετικό έργο, όπως προχθές.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15838N071</ED>
<ID>
ID:168080

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N07&aa=1</URL></REF>


Article

<CATEGORY>vin04</CATEGORY>

 <H2>Αναζητείται διακομματικό διέξοδο για οριστική λύση με τα σκουπίδια
</H2><H2></H2>
ΔΙΕΞΟΔΟ μέσα από δύο συνεδριάσεις ­ μία κομματική και μία διακομματική ­ θα
αναζητήσει η κυβέρνηση την επόμενη εβδομάδα για το καυτό πρόβλημα της
τροπολογίας για τη μονιμοποίηση εργαζομένων στην Τοπική Αυτοδιοίκηση.

Η ηγεσία του υπουργείου Εσωτερικών και Δημόσιας Διοίκησης (που, όπως
υποστηρίζει, κληρονόμησε ένα πρόβλημα ετών και έχει τώρα να αντιμετωπίσει δύο
διαφορετικές απόψεις στους κόλπους της συμπολίτευσης και επιφυλακτικότητα,
τουλάχιστον, από την αντιπολίτευση) αναζητά τρόπο να βγει από το αδιέξοδο.

Η κατεύθυνση που θα κινηθεί η κυβέρνηση διά του αρμοδίου υπουργείου είναι ίδια
μ' αυτή της τροπολογίας των βουλευτών (που αναγκάστηκε να αποσύρει προχθές),
αλλά αφού εξασφαλίσει τη σύμφωνη γνώμη του ΠΑΣΟΚ και των κομμάτων της αντιπολίτευσης.

Κι αυτό θα το επιδιώξει, όσον αφορά τον χώρο της συμπολίτευσης, με μια σειρά
διαβουλεύσεων που θα έχει η ηγεσία του υπουργείου Εσωτερικών με βουλευτές του
ΠΑΣΟΚ που αντιτάχθηκαν στην τροπολογία, αλλά και με συζήτηση στον αρμόδιο
Κοινοβουλευτικό Τομέα Εργασίας (ΚΤΕ), που θα συνεδριάσει την Τρίτη με
διευρυμένη σύνθεση. Μια συνεδρίαση που από πολλές πλευρές αναμένεται «θερμή».
Την επομένη, την Τετάρτη, το θέμα θα τεθεί στην αρμόδια Διακομματική Επιτροπή,
η οποία εκ των πραγμάτων θα κληθεί να διαμορφώσει, μέσα από συγκερασμούς, μια
τροπολογία που αυθημερόν ή την Πέμπτη θα κατατεθεί στη Βουλή.

Στόχος της κυβέρνησης, όπως ανέφεραν στελέχη της, είναι να αποσαφηνισθεί μέσα
από τη νέα διατύπωση της τροπολογίας στη Διακομματική ποιοι ακριβώς από τους
εργαζομένους θα αλλάξουν σχέση εργασίας και θα μονιμοποιηθούν. Η τροπολογία
που θα διαμορφωθεί θα κατατεθεί σε νομοσχέδιο του ΥΠΕΧΩΔΕ. Αν δεν υπάρξει
τροπολογία κυβερνητική, ο εκ των υποστηρικτών της, κ. Λ. Κανελλόπουλος, είναι
διατεθειμένος να την υποβάλει μόνος του.

ΤΡΕΙΣ ΜΕΡΕΣ

Σε τρεις μέρες θα απαλλαγούν οι δρόμοι της Αθήνας και των άλλων δήμων του
Λεκανοπεδίου από τα «βουνά» των σκουπιδιών που σχηματίστηκαν στη διάρκεια της
πολυήμερης απεργίας των εργαζομένων στον Ενιαίο Σύνδεσμο Δήμων και Κοινοτήτων
του Νομού Αττικής (ΕΣΔΚΝΑ).

Η αποκομιδή των απορριμμάτων ξεκίνησε χθες το απόγευμα, αμέσως μετά την
αναστολή των απεργιακών κινητοποιήσεών που αποφάσισαν οι εργαζόμενοι στον
ΕΣΔΚΝΑ. Όμως, σύμφωνα με εκτιμήσεις των υπευθύνων καθαριότητας των δήμων, για
να μαζευτούν οι περίπου 9.000 τόνοι σκουπιδιών που συγκεντρώθηκαν στους
δρόμους όλες τις μέρες της απεργίας θα χρειαστούν τουλάχιστον τρία εικοσιτετράωρα.

Οι εργαζόμενοι στον ΕΣΔΚΝΑ αποφάσισαν να αναστείλουν τις κινητοποιήσεις που
ξεκίνησαν την περασμένη Κυριακή μετά τη συνάντηση που είχαν χτες το απόγευμα
με τον υπουργό Δημόσιας Διοίκησης και Αποκέντρωσης κ. Αλ. Παπαδόπουλο.

Στη διάρκεια της συνάντησης αυτής, ο κ. Παπαδόπουλος δεσμεύτηκε ότι θα
προωθήσει την ερχόμενη εβδομάδα στη διακομματική επιτροπή όλες τις τροπολογίες
που αφορούν σε θέματα ρύθμισης των σχέσεων εργασίας των συμβασιούχων των
Οργανισμών Τοπικής Αυτοδιοίκησης (ΟΤΑ).

Υπενθυμίζεται ότι οι εργαζόμενοι στον ΕΣΔΚΝΑ ζητούν τη μονιμοποίηση 100
συμβασιούχων συναδέλφων τους που απασχολούνται στη χωματερή των Άνω Λιοσίων,
στους σταθμούς μεταφόρτωσης απορριμμάτων και στο πρόγραμμα ανακύκλωσης. Οι
ίδιοι διά του προέδρου τους κ. Γ. Χάρδα, απειλούν ότι θα προχωρήσουν σε νέες
κινητοποιήσεις «σε περίπτωση που η δέσμευση του κ. Παπαδόπουλου δεν υλοποιηθεί».

ΣΤΗ ΘΕΣΣΑΛΟΝΙΚΗ

Κινητοποιήσεις προγραμματίζουν οι εργαζόμενοι στον Δήμο Θεσσαλονίκης εφόσον
δεν ικανοποιηθούν από την πλευρά της διοίκησης του δήμου τα χρόνια αιτήματά
τους, τα οποία για πρώτη φορά θα συζητηθούν κατά τη διάρκεια συνεδρίασης του
δημοτικού συμβουλίου την ερχόμενη Δευτέρα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15838N072</ED>
<ID>
ID:168081

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N07&aa=2</URL></REF>


Article

<CATEGORY>vin04</CATEGORY>

 <H5>ΦΡΕΝΟ ΣΤΙΣ ΠΡΟΣΠΑΘΕΙΕΣ ΓΙΑ ΠΡΟΩΘΗΣΗ ΦΙΛΟΤΟΥΡΚΙΚΩΝ ΘΕΣΕΩΝ
</H5><H5>Ο ΟΗΕ εισηγείται διαδικασία τύπου Ντέιτον
</H5><H2>Διπλό «όχι» σε Ολλανδία - ΗΠΑ
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Φρένο έβαλε χθες η κυβέρνηση στις προσπάθειες της Ολλανδίας και των ΗΠΑ για
την προώθηση εδώ και τώρα ­ ακόμη και εις βάρος των ελληνικών εθνικών
συμφερόντων ­ της ελληνοτουρκικής προσέγγισης.

Η ΑΘΗΝΑ πιστεύει ότι η προσέγγιση των δύο χωρών δεν είναι αυτοσκοπός, αλλά
αποτέλεσμα μιας διαδικασίας, η οποία μπορεί να προσφέρει καρπούς μόνο εφ' όσον
η Άγκυρα δείξει εμπράκτως την πρόθεσή της να εγκαταλείψει την επιθετική
πολιτική της στο Αιγαίο.

Ο κ. Πάγκαλος απέρριψε την πρόταση του Ολλανδού υπουργού Εξωτερικών Χανς Βαν
Μίρλο για την απ' ευθείας συνάντηση στις 26 Μαΐου στη Χάγη των Ελλήνων και των
Τούρκων εμπειρογνωμόνων. Επανέλαβε, μάλιστα, ότι η Αθήνα ζητεί την ανταλλαγή
σημειωμάτων μεταξύ των δύο πλευρών ­ μέσω της ολλανδικής προεδρίας ­ και την
ύπαρξη συνάντησης εμπειρογνωμόνων μόνο στην περίπτωση που βρεθεί «κοινό
έδαφος» ανάμεσα στις δύο πλευρές. Την ίδια στιγμή η Άγκυρα προχώρησε, χθες, σε
δήλωση αποδοχής «με ικανοποίηση» της πρότασης της ολλανδικής προεδρίας για
συνάντηση των Ελλήνων και Τούρκων εμπειρογνωμόνων. Λίγο αργότερα ωστόσο έγινε
γνωστό ότι η ολλανδική προεδρία αποδέχθηκε τη θέση της Αθήνας για κατ' αρχήν
ανταλλαγή σημειωμάτων μεταξύ των δύο πλευρών.

«Δεν είμαστε διατεθειμένοι να αποδεχθούμε μια συνάντηση εκ των προτέρων, και
εξάλλου, δεν βλέπουμε ποιο είναι το νόημα αυτής της σπουδής της ολλανδικής
προεδρίας. Εάν σκοπός είναι να λειτουργήσει ως πίεση προς τους μεν ή τους δε ή
και τους δύο, νομίζω ότι είναι λίγο αφελής αυτή η προσέγγιση», δήλωσε χθες ο
υπουργός Εξωτερικών, σχολιάζοντας επιστολή του κ. Μίρλο, με την οποία ζητούσε
τη συνάντηση των εμπειρογνωμόνων. Ο κ. Πάγκαλος, μάλιστα, στην απαντητική
επιστολή που έστειλε στον Ολλανδό ομόλογό του (με χθεσινή ημερομηνία)
προειδοποιεί ευθέως ότι τέτοιες προσπάθειες της προεδρίας κινδυνεύουν να
«τινάξουν στον αέρα» την προωθούμενη πρωτοβουλία.

Μία προσπάθεια δημιουργίας κλίματος εμπιστοσύνης ανάμεσα στις δύο χώρες
«χρειάζεται προσεκτική προετοιμασία και πλήρη κατανόηση του στόχου», τονίζει ο
υπουργός Εξωτερικών στην επιστολή του. Υπογραμμίζει ότι η πρωτοβουλία αυτή δεν
αποτελεί πολιτικό διάλογο ούτε μεσολάβηση, ενώ η πρόσκληση της ολλανδικής
προεδρίας υπερβαίνει την εντολή που έχει συμφωνηθεί.

Διπλωματικοί κύκλοι υπογράμμιζαν χθες ότι η ολλανδική προεδρία δεν
ενδιαφέρεται τόσο πολύ για την ουσιαστική προσέγγιση Αθήνας - Τουρκίας, ύστερα
από κάποια πραγματική υποχώρηση της Άγκυρας, όσο για την επίδειξη κάποιου
έργου από μέρους της έως τις 16 Ιουνίου ­ ημέρα σύγκλησης της Συνόδου Κορυφής
στο Άμστερνταμ.

Την ίδια στιγμή, η ελληνική κυβέρνηση απάντησε με δύο «ναι» και τρία «όχι»
στις παροτρύνσεις της αμερικανικής πλευράς για την υιοθέτηση των πέντε
συγκεκριμένων μέτρων οικοδόμησης εμπιστοσύνης στο Αιγαίο που έχει προτείνει ο
γ.γ. του ΝΑΤΟ.

ΠΡΟΚΛΗΣΗ

Τα μέτρα παρουσιάστηκαν κατά προκλητικό τρόπο από τον εκπρόσωπο του
αμερικανικού Πενταγώνου Κεν Μπέικον, ο οποίος παροτρύνοντας τις δύο πλευρές να
τα αποδεχθούν, έσπευσε να δηλώσει: «Σύμφωνα με όσα γνωρίζω η τουρκική πλευρά
είναι έτοιμη να τα αποδεχθεί».

Από τα πέντε μέτρα που προτείνει το ΝΑΤΟ ­ σύμφωνα με τον κ. Μπέικον ­ η Αθήνα
έχει ήδη αποδεχθεί δύο: την παράταση σε τρεις μήνες του διμήνου μορατόριουμ
των ασκήσεων στο Αιγαίο και την παροχή εικόνας στο ΝΑΤΟ για την παρακολούθηση
της κίνησης στον εναέριο χώρο του Αιγαίου.

Όμως η ΝΑΤΟϊκή πρόταση ­ που έτυχε χθες εκ νέου της απόλυτης υποστήριξης των
ΗΠΑ με δήλωση του εκπροσώπου του Στέιτ Ντιπάρτμεντ κ. Ν. Μπερνς ­ περιλαμβάνει
ακόμα τα εξής σημεία:

* Τα αεροσκάφη των δύο χωρών που μετέχουν σε εκπαιδευτικές ασκήσεις να μη
φέρουν οπλισμό.

* Τα μαχητικά των δύο χωρών να χρησιμοποιούν το σύστημα IFF (αναγνώρισης
φιλικού από εχθρικό αεροσκάφος), για να αποφευχθεί ενδεχόμενο θερμό επεισόδιο
και να μειωθούν οι πιθανότητες για αερομαχίες και παντός είδους λάθη.

* Τη δημιουργία γραμμής άμεσης επικοινωνίας ανάμεσα στα κέντρα αεροπορικών
επιχειρήσεων των δύο χωρών.

Ο υπουργός Άμυνας Άκης Τσοχατζόπουλος δήλωσε ότι κανένα από αυτά τα τρία μέτρα
δεν μπορούν να συζητηθούν από την ελληνική πλευρά. Ακόμη, τόσο ο κ. Πάγκαλος
όσο και ο κ. Ρέππας υπογράμμισαν ότι η Ελλάδα απορρίπτει τις άοπλες πτήσεις
πάνω από το Αιγαίο, ενώ παραμένει σταθερή στη θέση ότι ο έλεγχος του FIR
Αθηνών γίνεται από την αρμόδια κρατική αρχή (την Υπηρεσία Πολιτικής
Αεροπορίας) μέσω της υποβολής Σχεδίων Πτήσεων, όπως επανειλημμένα έχει τονίσει
ο υπουργός Άμυνας.

Πάντως, διπλωματικές πηγές έλεγαν χθες ότι νατοϊκοί κύκλοι προωθούν και άλλες
προτάσεις μέτρων οικοδόμησης εμπιστοσύνης σε Αθήνα και Άγκυρα, οι οποίες δεν
περιλαμβάνονται στα 5 αυτά μέτρα του αμερικανικού Πενταγώνου. Προτάσεις, όμως,
οι οποίες ­ εφ' όσον αμφισβητούν με τον ένα ή τον άλλο τρόπο την ελληνική
κυριαρχία στο Αιγαίο ­ απορρίπτονται εκ προοιμίου.

Η ελληνική πλευρά, όπως δήλωσε χθες ο κ. Ρέππας, θα ζητήσει από το ΝΑΤΟ στις 6
Ιουνίου (4 μήνες μετά την παροχή εικόνας από τα ελληνικά ραντάρ) να προβεί σε
ισχυρή πίεση στην Τουρκία, ώστε να σταματήσει τις συνεχιζόμενες όλο αυτό το
διάστημα παραβιάσεις του ελληνικού εναέριου χώρου.

ΑΠΟ ΤΟ '86

Εν τω μεταξύ, ο πρώην αναπληρωτής υπουργός Εξωτερικών Γιάννης Καψής, σε
συνέντευξή του στο περιοδικό «Tempo», τονίζει ότι, δυστυχώς, δεν διαψεύστηκε
από τότε ­ το '86 ­ που εξέφραζε την άποψη ότι δεν ήταν σωστή η πολιτική που
ακολουθούσε η Ελλάδα για προσέγγιση με την Τουρκία. Και προσθέτει με έμφαση:
«Αυτό με κάνει να τολμώ να μιλώ, γιατί, σε τελευταία ανάλυση, προτιμώ να
αποδειχθώ βλαξ και ηλίθιος παρά επίορκος, ψεύτης και ανέντιμος».

Τέλος, αναφερόμενος στους «32» που υπέγραψαν κείμενο για τα εθνικά θέματα,
σημειώνει: «Οι 32 δεν είμαστε ομάδα ούτε εσωκομματική αντιπολίτευση.
Ακολουθούμε το παράδειγμα του κ. Σημίτη».

ΔΙΑΔΙΚΑΣΙΑ τύπου Ντέιτον με εντατικές συνομιλίες τριών γύρων, μακριά από τα
φώτα της δημοσιότητας, εισηγούνται τα Ηνωμένα Έθνη και αποδέχονται χωρίς όρους
Κληρίδης και Ντενκτάς.

Τη συμφωνία Κληρίδη - Ντενκτάς για συναντήσεις «υψηλού επιπέδου» ανακοίνωσε
χθες το απόγευμα ο βοηθός γενικός γραμματέας των Ηνωμένων Εθνών σερ Κιέραν
Πρεντεργκάστ, τονίζοντας ότι αυτές «θα αρχίσουν κατά πάσα πιθανότητα κάπου
κοντά στη Νέα Υόρκη, θα συνεχιστούν στην Ευρώπη και θα επιστρέψουν για τον
τρίτο γύρο και πάλι στη Νέα Υόρκη». «Το ποτάμι δεν γυρίζει πίσω», είπε
χαρακτηριστικά ο σερ Κιέραν και εξήγησε ότι των συναντήσεων θα προεδρεύει ο
γενικός γραμματέας ή ο εκπρόσωπός του Ντιέγκο Κορντοβές, ο οποίος ­ όπως είπε
­ έχει μεγάλη πείρα και διαμορφώνει τώρα τις δικές του ιδέες. Οι συναντήσεις
του πρώτου γύρου αναμένεται να πραγματοποιηθούν τέλος Ιουνίου με αρχές Ιουλίου.

Ο ΚΛΗΡΙΔΗΣ

Ο Πρόεδρος Κληρίδης αποδέχθηκε τη διαδικασία με την επιφύλαξη ότι δεν έχει
εξευρεθεί κοινό έδαφος και κατά συνέπεια η ευθύνη ενός ναυαγίου δεν θα βαρύνει
την ελληνοκυπριακή πλευρά.

Σύμφωνα με πληροφορίες ο πρώτος γύρος των συναντήσεων στη Ν. Υόρκη θα
αφιερωθεί στο κοινό έδαφος και ο εκπρόσωπος της κυπριακής κυβέρνησης έκανε
χθες έκκληση προς το Συμβούλιο Ασφαλείας, τις Ηνωμένες Πολιτείες και την
Ευρώπη να μην περιοριστούν κατά τη διάρκεια των συναντήσεων σε ευχολόγια, αλλά
να παρέμβουν αποφασιστικά.

Η κυπριακή κυβέρνηση θεωρεί ότι από την αρχή πρέπει να διευκρινιστούν έξι
βασικά σημεία, τα οποία δεν διευκρινίστηκαν, ούτε υπήρξε σύγκλιση απόψεων σε
αυτά στις συνομιλίες εκ του σύνεγγυς. Τα σημεία αυτά είναι η κυριαρχία, η
πολιτική ισότητα, η ασφάλεια, οι τρεις βασικές ελευθερίες, το εδαφικό και η
ένταξη στην Ευρωπαϊκή Ένωση.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15838N081</ED>
<ID>
ID:168082

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N08&aa=1</URL></REF>


Article

<CATEGORY>vin02</CATEGORY>

 <H2>ΠΡΟΕΚΤΑΣΕΙΣ
</H2><H2>Οι προτεραιότητες Σημίτη
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

«ΜΠΟΡΟΥΜΕ να ζήσουμε σε κρίση με την Τουρκία (σ.σ.: με άλυτες διαφορές), δεν
μπορούμε όμως να ζήσουμε χωρίς την ένταξη στην Οικονομική και Νομισματική
Ένωση». Η φράση αυτή συνοψίζει τη «γραμμή» του Πρωθυπουργού για τα εθνικά
θέματα ­ και κυρίως, τις ελληνοτουρκικές σχέσεις ­ αλλά διαγράφει και τις
προτεραιότητές του για το επόμενο διάστημα.

Μετά την κρίση των Ιμίων, ο Πρωθυπουργός είχε την επίλυση των ελληνοτουρκικών
πολύ υψηλά στην «ατζέντα» του. Τώρα, όμως, και με την εμπειρία των τελευταίων
μηνών, ο Κώστας Σημίτης και στενοί του συνεργάτες έχουν καταλήξει στο
συμπέρασμα πως τα συμφέροντα της χώρας δεν βλάπτονται όσο η κρίση με την
Τουρκία είναι σε ένα «ελεγχόμενο» επίπεδο ­ ήτοι, όσο δεν απειλείται σύρραξη
στο Αιγαίο, με ένα απρόβλεπτο θερμό επεισόδιο, για παράδειγμα. Συνεργάτης του
Πρωθυπουργού εξηγούσε χαρακτηριστικά πως τα τελευταία 23 χρόνια η Ελλάδα έχει
ανεπίλυτα προβλήματα με την Τουρκία ­ κι αυτά δεν την επηρέασαν. Ως εκ τούτου,
δεν υπάρχει λόγος ιδιαίτερης σπουδής για κάποια «λύση», τη στιγμή μάλιστα που
δεν εκδηλώνεται και θετική διάθεση από μέρους της γείτονος, όπου απουσιάζει κι
ο παράγοντας του «αξιόπιστου συνομιλητή».

Ως εκ τούτου, υποστηρίζουν οι συνεργάτες του Πρωθυπουργού, αυτό που απαιτείται
δεν είναι μια συνολική «πλατφόρμα» επίλυσης των διαφορών με την Άγκυρα, αλλά
μέτρα εκτόνωσης της έντασης που δημιουργήθηκε μετά την υπόθεση των Ιμίων. Σε
αυτή την κατεύθυνση, σημειώνουν, έχουν ήδη γίνει αρκετά (τριγωνική γραμμή
επικοινωνίας Αθήνα - ΝΑΤΟ και Άγκυρα - ΝΑΤΟ κ.ά.).

Η «γραμμή» αυτή του Κώστα Σημίτη βρίσκει απολύτως σύμφωνο και τον υπουργό
Εξωτερικών, ο οποίος μολονότι ακολούθησε συμβιβαστική πολιτική στο Σκοπιανό,
χαρακτηρίζεται από πολλούς «τουρκοφάγος» ­ με την έννοια ότι αντιμετωπίζει με
ιδιαίτερη καχυποψία τις προσπάθειες «να τα βρούμε» με την Άγκυρα.

Ωστόσο, ξεχωριστή σημασία έχει και το δεύτερο σκέλος της σκέψης του
Πρωθυπουργού ­ ότι η Ελλάδα δεν μπορεί να ζήσει χωρίς την ένταξη στην ΟΝΕ. Στο
πνεύμα αυτό, εξάλλου, ήταν και η ομιλία του Κώστα Σημίτη στην έναρξη του
κοινωνικού διαλόγου. Θεωρεί, έτσι, όχι μόνο πως οι συνέπειες του αποκλεισμού
της χώρας από την ΟΝΕ θα είναι καταστροφικές, αλλά υπογραμμίζει και τις
προτεραιότητές του στην πολιτική «ατζέντα»: η έμφαση βρίσκεται στην καλή
πορεία της οικονομίας, έτσι ώστε να διασφαλιστεί η επίτευξη μεγεθών που θα
επιτρέπουν στη χώρα την είσοδο στη Νομισματική Ένωση κατά τη β' φάση.

ΣΤΗΝ Ε.Ε.

Ειδικότερα σε ό,τι αφορά την Ευρωπαϊκή Ένωση, συνεργάτες του Πρωθυπουργού
τονίζουν πως τρεις είναι οι προτεραιότητες της ελληνικής πολιτικής: η ΟΝΕ και,
μαζί, το περίφημο Α' Πακέτο Σαντέρ ­ το οποίο η κυβέρνηση θα επιδιώξει να
είναι όσο το δυνατόν πιο ενισχυμένο ­ η ένταξη της Κύπρου στην Ένωση και,
τέλος, η διατήρηση κατά το δυνατόν θεσμικής ισορροπίας μεγάλων και μικρών
χωρών στη λειτουργία της Ε.Ε.

Οι προτεραιότητες αυτές αναμένεται να τονισθούν, με τον ένα ή τον άλλο τρόπο,
από τον Κώστα Σημίτη και στις δύο συνόδους κορυφής της Ένωσης ­ την έκτακτη
του Μαΐου και την τακτική του Ιουνίου.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15838N091</ED>
<ID>
ID:168083

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N09&aa=1</URL></REF>


Article

<CATEGORY>vin04</CATEGORY>

 <H2>Επιμένουν τα Σκόπια στη «Δημοκρατία της Μακεδονίας»
</H2>
ΤΗΝ ΕΠΙΣΗΜΗ πρότασή τους για το θέμα της ονομασίας διεβίβασαν τα Σκόπια στον
μεσολαβητή Σ. Βανς, επιμένοντας στη διεθνή χρήση του ονόματος «Δημοκρατία της Μακεδονίας».

Σύμφωνα με δημοσίευμα της εβδομαδιαίας εφημερίδας «Πουλς», ο εκπρόσωπος της
ΠΓΔΜ στις συνομιλίες της Νέας Υόρκης Ιβάν Τόσεφσκι υπέβαλε την περασμένη
Δευτέρα στον διαμεσολαβητή Σάιρους Βανς επίσημη πρόταση για το θέμα της
ονομασίας, αποτελούμενη από τρία σημεία.

Η πρόταση συνίσταται πρώτον στη χρήση διεθνώς της ονομασίας «Ρεπούμπλικα
Μακεντόνια» ή «Ριπάμπλικ οφ Μασεντόνια», δηλαδή του συνταγματικού ονόματος της
χώρας. Δεύτερον, στην έναρξη απ' ευθείας διαπραγματεύσεων με την Ελλάδα για
την ονομασία που θα χρησιμοποιεί η ελληνική πλευρά στις διμερείς της σχέσεις
με την ΠΓΔΜ και τρίτον, στην αλφαβητική σειρά των χωρών η ΠΓΔΜ να καταχωρείται
στο γράμμα R και όχι στο Μ.

Η αρθρογράφος της «Πουλς» Ελεονώρα Καρανφίλοφσκα, που υπογράφει το δημοσίευμα,
προσθέτει ότι τα σημεία β και γ έχουν ως προϋπόθεση την αποδοχή του πρώτου
σημείου, ότι η νέα συνάντηση θα πραγματοποιηθεί στη Νέα Υόρκη στις 6 Ιουνίου
και ότι σχετικά με το περιεχόμενο της πρότασης ο διαμεσολαβητής Σάιρους Βανς
αναμένεται να επισκεφθεί την Αθήνα και τα Σκόπια.

Διπλωματικοί κύκλοι που ρωτήθηκαν να σχολιάσουν την πρόταση των Σκοπίων, την
απέρριψαν ως απαράδεκτη. 
Οι ίδιοι κύκλοι υπογράμμμισαν ότι με το σημερινό αδιέξοδο που παρατηρείται στο
θέμα της ονομασίας, θεωρείται μάλλον απίθανο να υπάρξει αναγνώριση των Σκοπίων
από την Ελλάδα με κάποιο από τα προτεινόμενα ονόματα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15838N092</ED>
<ID>
ID:168084

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N09&aa=2</URL></REF>


Article

<CATEGORY>vin04</CATEGORY>

 <H2>Κρανιδιώτης: Θα συζητήσουμε τους όρους
</H2>
<AUTHOR>Γ.Ε. ΔΙΑΚΟΓΙΑΝΝΗΣ</AUTHOR>

ΤΟ ΠΛΑΙΣΙΟ του ελληνοτουρκικού διαλόγου θα επιχειρήσει να συζητήσει η Ελλάδα
με τους Τούρκους, όπως είπε χθες στη Βουλή ο υφυπουργός Εξωτερικών Γιάννος
Κρανιδιώτης. «Θα επιχειρήσουμε να συζητήσουμε με τους Τούρκους τους όρους, οι
οποίοι θα προσδιορίσουν τις ελληνοτουρκικές σχέσεις» επισήμανε σχετικά με την
επιτροπή εμπειρογνωμόνων κατά τη διάρκεια συζήτησης για τα εθνικά θέματα.

Η συζήτηση έγινε με αφορμή επερώτηση του ΔΗΚΚΙ και κινήθηκε σε πολύ υψηλούς
τόνους και με βαρείς χαρακτηρισμούς και από τις δύο πλευρές.

Πάντως, ο κ. Κρανιδιώτης δίδοντας περισσότερες εξηγήσεις για το επίμαχο θέμα
πρόσθεσε ότι «δεν κάνουμε διάλογο με την Τουρκία και δεν υπάρχει ίχνος
υποχώρησης από τις ελληνικές θέσεις». 
Χθες, ο κ. Τσοβόλας κατηγόρησε με δριμύτητα την κυβέρνηση κάνοντας λόγο για
«ευθύνες που αγγίζουν τα όρια του ποινικού αδικήματος».

«Ο κ. Πάγκαλος φυγομαχεί», πρόσθεσε. «Γίνονται όλα ερήμην του λαού, με
μυστικές συμφωνίες, μυστική διπλωματία, αλλά και τη "φάμπρικα" των
καλλιτεχνικών εκδηλώσεων στην Κύπρο και στα Σκόπια...

Ξεπουλάτε τη χώρα...».

Στους ίδιους υψηλούς τόνους ήταν και η απάντηση από το ΠΑΣΟΚ. Ο
κοινοβουλευτικός εκπρόσωπος Φοίβος Ιωαννίδης είπε απευθυνόμενος στον κ.
Τσοβόλα: «Δεν το λέω για σας, αλλά ο Μπέτραντ Ράσελ είχε πει ότι η
πατριδοκαπηλεία είναι το τελευταίο καταφύγιο των απατεώνων». «Η
πατριδοκαπηλεία μπορεί», απάντησε ο κ. Τσοβόλας, αλλά «η φιλοπατρία αποτελεί
ύψιστο αγαθό και υπέρτατη ανθρώπινη αξία, την οποία εσείς λησμονήσατε». Το
ίδιο επικριτικός για τον κ. Τσοβόλα ήταν και ο κ. Κρανιδιώτης, ο οποίος τον
κατηγόρησε για πατριδοκαπηλεία και λαϊκισμό. Κριτική, τέλος, για τους
χειρισμούς της κυβέρνησης στα εθνικά θέματα έκαναν και οι βουλευτές κ.κ. Δ.
Σιούφας (Ν.Δ.), Ο. Κολοζώφ (ΚΚΕ) και Σπ. Δανέλλης (ΣΥΝ), ενώ ο βουλευτής του
ΔΗΚΚΙ κ. Γιάννης Δημαράς επεσήμανε ότι «η κυβέρνηση Σημίτη δεν αξιοποίησε
θετική για την Ελλάδα πρόσφατη απόφαση του αμερικανικού Κογκρέσου για τα
εθνικά θέματα».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15838N093</ED>
<ID>
ID:168085

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N09&aa=3</URL></REF>


Article

<CATEGORY>vin04</CATEGORY>

 <H5>ΠΡΟΣΦΥΓΗ ΤΟΥ ΒΛΑΧΟΥΤΣΙΚΟΥ ΓΙΑ ΔΗΜΟΣΙΕΥΜΑΤΑ
</H5><H2>Αγωγή για 720 εκατομμύρια
</H2>
Νέα προσφυγή στη Δικαιοσύνη πραγματοποίησε χθες ο σημερινός ιδιοκτήτης του
ακινήτου της Σοφίας Μινέικο, στο Π. Ψυχικό, ο οποίος ενεπλάκη σε ένα
πολυμέτωπο δικαστικό αγώνα από τη στιγμή που εμφανίστηκε η διαθήκη της μητέρας
του Ανδρέα Παπανδρέου.Ο ΧΑΡ. ΒΛΑΧΟΥΤΣΙΚΟΣ κατέθεσε αγωγή εναντίον του
ιδιοκτήτη της εφημερίδας «Αυριανή», με αφορμή σειρά δημοσιευμάτων που ο ίδιος
χαρακτηρίζει συκοφαντικά και κατασκευασμένα, διεκδικώντας ως αποζημίωση το
ποσό των 720.000.000 δραχμών συνολικά, το οποίο δηλώνει ότι θα εκχωρήσει στην
ΕΣΗΕΑ «για την προστασία πολιτών από συκοφαντικά δημοσιεύματα». Η απαίτηση του
ενάγοντος στρέφεται τόσο κατά του κ. Κουρή όσο και κατά της εταιρείας που
εκδίδει την εφημερίδα, αλλά και εναντίον του εκδότη της «Αυριανής»
δημοσιογράφου Γιάννη Αμανατίδη, από τον καθένα εκ των οποίων διεκδικεί το ποσό
των 240.000.000 δραχμών.

Τα επίμαχα δημοσιεύματα αναφέρονταν κυρίως στην τοποθέτηση του κ. Βλαχούτσικου
στην Εμπορική Τράπεζα με τη μεσολάβηση της κ. Δήμητρας Λιάνη-Παπανδρέου ­
γεγονός που ο ίδιος διαψεύδει, τονίζοντας ότι ανέλαβε καθήκοντα εξωτερικού
συμβούλου στην Εμπορική Κεφαλαίου το 1995 λόγω των ειδικών του γνώσεων σε
θέματα επενδύσεων στις Ανατολικές χώρες ­ καθώς και σε ύποπτες συναλλαγές του
με τους Ρώσους, σε διασπάθιση δημοσίου χρήματος και άλλα.

Στην πολυσέλιδη αγωγή του ο κ. Χαρ. Βλαχούτσικος περιγράφει λεπτομερώς την
επαγγελματική του δραστηριότητα, επισημαίνοντας ότι από το 1985 ­ οπότε
έκλεισε την οικογενειακή του επιχείρηση ­ δεν ανέπτυξε ποτέ επιχειρηματική
δραστηριότητα ούτε μεσολάβησε σε αθέμιτες συμφωνίες ή παράνομες συναλλαγές.

Καταθέτοντας την αγωγή ο δικηγόρος του κ. Δ. Γκούσκος, έκανε εκ μέρους του κ.
Βλαχούτσικου έκκληση στο ΠΑΣΟΚ να μεσολαβήσει για να σταματήσει εδώ αυτή η
αντιδικία που ξέσπασε με τη διεκδίκηση της μονοκατοικίας από τα παιδιά του
Ανδρέα Παπανδρέου, εκτιμώντας πως η καλύτερη λύση θα ήταν να προβεί το Κίνημα
στην αγορά του ακινήτου. Η αγωγή θα συζητηθεί στις 9 Απριλίου 1998.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15838N101</ED>
<ID>
ID:168086

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N10&aa=1</URL></REF>


Article

<CATEGORY>vin04</CATEGORY>

 <H2>Ο Γιώργος Βασιλακόπουλος
</H2>
ΣΕ ΣΧΟΛΙΟ που δημοσιεύθηκε στα «ΝΕΑ» της Πέμπτης απαντά σήμερα με επιστολή του
ο πρώην γενικός γραμματέας Αθλητισμού κ. Γιώργος Βασιλακόπουλος. Υπήρξε τόσο
σημαντική η προσφορά του επιστολογράφου στον αθλητισμό της χώρας και είναι
τόσο γνωστή η πορεία του μέσα στο ΠΑΣΟΚ, ώστε «ΤΑ ΝΕΑ», που έχουν πολλές φορές
εξάρει το έργο του, δεν μπορούν παρά να εκφράσουν τη λύπη τους για το θέμα που δημιουργήθηκε.

Ο κ. Βασιλακόπουλος μας γράφει:

«Θα μου επιτρέψετε αντί της "ΑΝΑΜΕΝΟΜΕΝΗΣ απάντησης..." να παραθέσω το εξής σχόλιο.

Σε αυτό τον τόπο το ήθος, η συνέπεια ή η ασυνέπεια, η συνεχής παρουσία ή η
παντελής απουσία, η γνώση ή η άγνοια και η συμβολή ή μη, τόσο στη διαμόρφωση
της πορείας του αθλητικού κινήματος όσο και στην επίτευξη μεγάλων αθλητικών
επιτυχιών σε επίπεδο ευρωπαϊκό και παγκόσμιο, όπως και η ιστορική διαδρομή και
προσφορά, θετική ή αρνητική, των εμπλεκομένων είναι σε όλους λίγο ως πολύ γνωστή.

Όσον αφορά τα περί "Φωτογραφικής συνέπειας" η απόσταση από την αλήθεια
χαρακτηρίζει αλλά και φωτογραφίζει την πηγή των πληροφοριών σας. Εδώ να
σημειώσω δεν "ήμουν" μέλος της Κ.Ε. του ΠΑΣΟΚ αλλά "είμαι" και επίσης ότι στα
πρακτικά της ΕΟΑ της 13/12/95 έχει καταγραφεί λεπτομερώς η θέση μου σχετικά με
την υποψηφιότητα του 2004.

Τέλος εάν η διαρροή αυτή αποτελεί πρόκληση - πρόσκληση για δημόσιο
"καταλογισμό" πράξεων ή παραλείψεων, την αποδέχομαι και περιμένω».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15838N102</ED>
<ID>
ID:168087

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N10&aa=2</URL></REF>


Article

<CATEGORY>vin04</CATEGORY>

 <H2>Η επέμβαση ήταν προγραμματισμένη
</H2>
ΣΕ ΠΡΟΓΡΑΜΜΑΤΙΣΜΕΝΗ επέμβαση για την αφαίρεση δύο κρεατοελιών από την κοιλιακή
χώρα υπεβλήθη χθες το πρωί η κ. Δήμητρα Λιάνη - Παπανδρέου.

Οι κρεατοελιές απεστάλησαν για βιοψία και τα αποτελέσματά της θα γίνουν γνωστά
σε 3 μέρες.

Μετά την επέμβαση, η οποία έγινε στο Απολλώνιο Θεραπευτήριο, ο θεράπων ιατρός
κ. Ι. Κοντογιάννης δήλωσε ότι πήγε καλά και κράτησε λίγη ώρα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15838N103</ED>
<ID>
ID:168088

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N10&aa=3</URL></REF>


Article

<CATEGORY>vin04</CATEGORY>

 <H5>ΝΟΜΙΜΟΙ ΟΙ ΧΕΙΡΙΣΜΟΙ ΑΠΟΦΑΝΘΗΚΕ Η ΟΛΟΜΕΛΕΙΑ ΤΟΥ ΣΥΜΒΟΥΛΙΟΥ ΤΗΣ ΕΠΙΚΡΑΤΕΙΑΣ
</H5><H2>Δικαίωση Βάσως για το καζίνο
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Απολύτως νόμιμοι είναι οι κυβερνητικοί χειρισμοί στο θέμα του καζίνο στον Φλοίσβο.

Η ΑΠΟΦΑΣΗ της υπουργού Ανάπτυξης Βάσως Παπανδρέου να ανακαλέσει την επίμαχη
άδεια που είχε χορηγηθεί στην Κοινοπραξία Καζίνο Αθηνών επικυρώνεται με
κατηγορηματικό τρόπο από την Ολομέλεια του Συμβουλίου της Επικρατείας, που
κλείνει, παράλληλα, τον δρόμο της διεκδίκησης αποζημιώσεων εις βάρος του
Δημοσίου, αλλά και κάθε μελλοντικής επιχείρησης για τη δημιουργία καζίνο στην
ευρύτερη περιοχή της Αθήνας.

Η Ολομέλεια του ΣτΕ έκρινε, κατά τη χθεσινή διάσκεψή της για το ζήτημα, ότι η
απόφαση της υπουργού Ανάπτυξης να ανακαλέσει την άδεια για το καζίνο στον
Φλοίσβο, που είχε χορηγηθεί από τον πρώην υπουργό Τουρισμού Διον. Λιβανό,
είναι όχι μόνον νόμιμη, αλλά ουσιαστικά και επιβεβλημένη.

Κι αυτό γιατί, όπως σχεδόν ομόφωνα (υπήρξε μόνον μια μειοψηφία) αποφάνθηκαν τα
μέλη του δικαστηρίου, η προγενέστερη απόφαση του κ. Λιβανού δεν ήταν νόμιμη,
αφού δεν επιτρέπεται από το Ρυθμιστικό Σχέδιο της Αθήνας (κυρωμένο με νόμο το
1985) η δημιουργία καζίνο, αλλά και η ανέγερση των άλλων συνοδευτικών για τη
λειτουργία του κτιρίων, στην περιοχή του Φλοίσβου.

Με την απόφαση αυτή, η Ολομέλεια του ΣτΕ ουσιαστικά μπλοκάρει κάθε μελλοντική
απόπειρα για την ίδρυση και λειτουργία καζίνο στην ευρύτερη περιοχή της Αθήνας
που καλύπτεται από το Ρυμοτομικό Σχέδιο.

Μάλιστα, σε αυτό το σημείο, η Ολομέλεια προχώρησε ένα βήμα πέρα από την
εισήγηση του συμβούλου Επικρατείας Χρ. Γεραρή, ο οποίος είχε αναφέρει ότι οι
επίμαχες χρήσεις είναι ανεκτές από το Ρυθμιστικό Σχέδιο, αλλά η απόφαση του
Διον. Λιβανού ήταν ακυρωτέα επειδή δεν είχε εκδοθεί προεδρικό διάταγμα για τον
καθορισμό των σημείων στα οποία θα ανεγείρετο το καζίνο και τα άλλα κτίρια.

Επιπλέον, με την απόφασή του το Ανώτατο Διοικητικό Δικαστήριο βάζει τέλος και
σε κάθε επιχείρηση απόδοσης ευθυνών εις βάρος του υπουργού ΠΕΧΩΔΕ Κων.
Λαλιώτη, επειδή είχε συνυπογράψει με τον Διον. Λιβανό την απόφαση για τις
χρήσεις γης και τους περιορισμούς δόμησης στην περιοχή του Φλοίσβου, με αφορμή
τη δημιουργία καζίνο. Το ΣτΕ έκρινε ότι αυτή η απόφαση δεν μπορεί να
ερμηνευθεί ως έγκριση τοπικού ρυμοτομικού σχεδίου, γιατί δεν καθορίζονται με
αυτήν θέσεις για την ανέγερση κτιρίων κοινής ωφελείας ή την εκτέλεση
στεγαστικών κρατικών προγραμμάτων.

Η απόφαση του ΣτΕ κλείνει, εξάλλου, τον δρόμο στην Κοινοπραξία Καζίνο Αθηνών
να διεκδικήσει αποζημιώσεις για την ανάκληση της άδειας. Κι αυτό γιατί κρίθηκε
ότι η επίμαχη απόφαση του Διον. Λιβανού δεν αποτελεί σύμβαση, αλλά πράξη
κατακύρωσης του έργου κι επομένως δεν απορρέουν συμβατικές υποχρεώσεις για τις
δύο πλευρές (Ελληνικό Δημόσιο - Κοινοπραξία).

Με αυτή τη σημαντική απόφαση, η οποία αναμένεται να δημοσιευθεί στις αρχές
Ιουνίου, απορρίφθηκαν οι προσφυγές που είχαν υποβάλει τέσσερις τεχνικές
εταιρείες (Προοδευτική, Αττι-Κατ, ΑΛΤΕ και Τεχνοδομική), οι οποίες διαθέτουν
την πλειοψηφία των μετοχών της Κοινοπραξίας Καζίνο Αθηνών.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15838N111</ED>
<ID>
ID:168089

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N11&aa=1</URL></REF>


Article

<CATEGORY>vin04</CATEGORY>

 <H5>ΝΕΑ ΔΗΜΟΚΡΑΤΙΑ
</H5><H5>Διευκρίνιση
</H5><H2>Μετρούν τις πληγές τους από τα Αρχεία
</H2>
«ΗΤΑΝ ΕΝΑΣ εφιάλτης και τελείωσε», αναφωνούν με ανακούφιση στη Ρηγίλλης μόλις
κόπασε η θύελλα που ξεσήκωσαν τα Αρχεία Καραμανλή. Τώρα ο κ. Κ. Καραμανλής και
το επιτελείο του μετρούν τις ζημίες που υπέστησαν και προσπαθούν να βρουν
τρόπους να κερδίσουν το χαμένο έδαφος. Η πρώτη κίνηση, στην οποία έχουν
επενδύσει πολλά, είναι η παρθενική εμφάνιση τη Δευτέρα στη Βουλή του προέδρου
της Ν.Δ., όπου θα αντιπαρατεθεί με τον Πρωθυπουργό για τα θέματα της
Οικονομίας. Η εσωκομματική αντιπολίτευση, από την πλευρά της, βρίσκεται σε
στάση αναμονής, έτοιμη να επικρίνει κατ' ιδίαν και δημοσίως τον κ. Κ.
Καραμανλή εάν ηττηθεί στην πρώτη αντιπαράθεσή του με τον κ. Σημίτη.

Στην περίπτωση που ο κ. Κ. Καραμανλής κερδίσει τη μάχη της Δευτέρας ­ όπως
εκτιμούν φίλοι του βουλευτές ­ θα αποκτήσει την πρωτοβουλία των κινήσεων
έναντι του Πρωθυπουργού και θα ανεβάσει το πεσμένο ηθικό των ψηφοφόρων τού
κόμματος, οι οποίοι δυσφορούν για την απραξία της νέας ηγεσίας.

Στελέχη της Ρηγίλλης αποδέχονται ότι δεν κινήθηκε δυναμικά τον μήνα που πέρασε
ο κ. Κ. Καραμανλής, αλλά αποδίδουν αυτή τη στάση του στα προβλήματα που
προέκυψαν επί 15 ημέρες με τα Αρχεία. Πάντως, τα κορυφαία στελέχη της Ν.Δ.
εκφράζουν την ικανοποίησή τους για το γεγονός ότι ο πρόεδρος του κόμματος
επέλεξε την οδό της σιωπής, γιατί ­ όπως λένε ­ οι συνέπειες θα ήταν
χειρότερες εάν είχε πάρει θέση.

Η απόφαση του προέδρου της Ν.Δ. είναι το κόμμα να βρίσκεται σε καθημερινή
κινητοποίηση, ώστε να υπάρχει αντίδραση σε κάθε κυβερνητική πρωτοβουλία. Το
νέο σύστημα προβλέπει την ώρα που συνεδριάζει ένα κυβερνητικό όργανο να
συνεδριάζει στη Ρηγίλλης η αντίστοιχη κομματική επιτροπή, η οποία θα
επεξεργάζεται το ίδιο θέμα. Για παράδειγμα, χθες, όταν η κυβερνητική επιτροπή
μελετούσε την εκλογή διδακτικού προσωπικού στα ΑΕΙ, στη Ρηγίλλης συνεδρίασε η
ομάδα κοινοβουλευτικής εργασίας για θέματα Παιδείας, υπό την προεδρία του κ.
Β. Κοντογιαννόπουλου.

ΤΟ ΟΝΟΜΑ του κ. Σήφη Βαλυράκη και όχι του Ελευθέριου Βαλυράκη όπως εκ
παραδρομής γράφτηκε στα «ΝΕΑ», αναφέρεται στα Αρχεία του Κωνσταντίνου
Καραμανλή, για τις κατηγορίες που είχε διατυπώσει η Ν.Δ. για «υποκλοπές
τηλεφωνικών συνδιαλέξεων της Προεδρίας της Δημοκρατίας».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15838N112</ED>
<ID>
ID:168090

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N11&aa=2</URL></REF>


Article

<CATEGORY>vin04</CATEGORY>

 <H2>Άλλα Κόλπα
</H2>
<AUTHOR>ΝΟΤΗ ΠΑΠΑΔΟΠΟΥΛΟΥ</AUTHOR>

* ΤΕΛΙΚΑ, μάλλον κακό έκανε στην υστεροφημία Καραμανλή η έκδοση των Αρχείων
του, αφού ακόμη και στην επίσημη τελετή παρουσίασής τους έλειπε η μισή
Κοινοβουλευτική Ομάδα της Ν.Δ., ενώ δεν εκπροσωπήθηκε καν το ΠΑΣΟΚ.

*ΟΜΩΣ, για να παραφράσουμε την (ατυχή είναι αλήθεια) δήλωση Μητσοτάκη για
το θέμα των Σκοπίων, σε δέκα χρόνια τα Αρχεία ­ με την ιστορία «κομμένη και
ραμμένη» στα μέτρα Καραμανλή ­ θα υπάρχουν σε πολλά σπίτια Ελλήνων. Οι
αντιδράσεις θα ξεχαστούν. Ψέματα;

*ΕΚΣΥΓΧΡΟΝΙΣΜΟΣ με... κορόνα. Οι προκηρύξεις που μοίραζε έξω από το Μέγαρο
Μουσικής ομάδα βασιλοφρόνων, κατά τη διάρκεια της εν λόγω τελετής, ήταν
γραμμένες ­ περιέργως πώς ­ χωρίς ορθογραφικά λάθη. Από τότε που βγήκαν οι
ηλεκτρονικοί υπολογιστές με ενσωματωμένο λεξικό... χάλασε ο κόσμος.

*ΠΑΝΤΩΣ, απ' όλη αυτή την ιστορία, σίγουρα ο πλέον κερδισμένος είναι ο
Πρωθυπουργός Κ. Σημίτης. Και υποτίμηση της δραχμής να 'κανε αυτή την εποχή, με
τα Αρχεία θα ασχολούνταν τα Μέσα Ενημέρωσης. Ε, σοφά ποιώντας προτίμησε ν'
αρχίσει τον κοινωνικό διάλογο, ο άνθρωπος... Κάποιοι τον είδαν, μάλιστα, μετά
τις δηλώσεις Ράλλη να τρίβει γελώντας τα χέρια του...

*Ο ΠΙΟ ΧΑΜΕΝΟΣ; Ε, είναι και πάλι ο Κώστας Καραμανλής, ο νεώτερος. Ο οποίος
και πάλι προτίμησε τη σιωπή. Παρά το γεγονός ότι υπήρξαν βουλευτές της Ν.Δ.,
που ανοιχτά ανακίνησαν πολιτειακό ζήτημα, ενθυμούμενοι αίφνης τον απίστευτο κ.
Γλύξμπουργκ... Αν η σιωπή είναι χρυσός και η απόλυτη σιωπή τι είναι;
Λευκόχρυσος αποκλείεται πάντως...

*ΑΝ ΚΑΙ μου είπαν ότι ο νέος εκπρόσωπος του Κ. Καραμανλή ­ Άρης Σπηλιωτόπουλος
με το όνομα ­ κάνει καθημερινά πρόβες σε ψεύτικες κάμερες (στην αίθουσα Κ.
Μητσοτάκη στη Ρηγίλλης), ελπίζοντας να εμφανιστεί, σύντομα, και στις
πραγματικές. Προς το παρόν, πάντως, του φταίει το γαλάζιο φόντο και το ψηλό
έδρανο του εκπροσώπου, λένε όσοι παρακολουθούν τη... γέννηση ενός τηλεοπτικού αστέρα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15838N113</ED>
<ID>
ID:168091

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N11&aa=3</URL></REF>


Article

<CATEGORY>vin04</CATEGORY>

 <H2>Μπάγιεβιτς, η συνταγή της επιτυχίας
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΓΕΝΝΗΘΗΚΕ: Στο Κολωνάκι το 1935.

ΘΑ ΗΘΕΛΕ ΝΑ ΓΕΥΜΑΤΙΣΕΙ: Με τους γιους του, Θόδωρο και Δημήτρη.

ΚΑΛΥΤΕΡΟ ΦΑΓΗΤΟ: Ψάρια.

ΕΛΕΥΘΕΡΕΣ ΩΡΕΣ: Αθλητισμός.

ΑΚΟΥΕΙ: Κλασική μουσική, λαϊκά και μοντέρνα τραγούδια.

ΑΠΟΦΕΥΓΕΙ: Τα ποτά, το κάπνισμα και τα ξενύχτια.

ΔΙΑΒΑΖΕΙ: Βιβλία κοινωνικού περιεχομένου και πάντα την ιστορία του Ολυμπιακού.

ΘΥΜΑΤΑΙ: Όταν σε ηλικία 25 ετών, στον κολοφώνα της δόξας του, εγκατέλειψε το
ποδόσφαιρο για να σπουδάσει.

Ο Ολυμπιακός εξασφάλισε τον τίτλο δύο αγωνιστικές πριν από τη λήξη του 18ου
επαγγελματικού πρωταθλήματος και ένας παλαίμαχος διεθνής άσος των
«ερυθρολεύκων» πανηγύρισε σαν μικρό παιδί τη μεγάλη επιτυχία, ύστερα από τα 10
πέτρινα χρόνια.

Ο παλαίμαχος γκολκίπερ του Ολυμπιακού Σάββας Θεοδωρίδης, με 12 τίτλους
(πρωταθλήματος και κυπέλλου), απαιτεί η ομάδα του να σαρώνει τους τίτλους και
χαρακτήρισε τον Ντούσαν Μπάγιεβιτς σαν τη μεγαλύτερη μεταγραφή όλων των εποχών
στον Ολυμπιακό. Ο κ. Θεοδωρίδης γνωρίζει... μάγειρους, αλλά όχι μαγειρεία στην
Ελληνική Ποδοσφαιρική Ομοσπονδία.ΕΡ.: Ο τίτλος στον Πειραιά ύστερα από 10 χρόνια;

ΑΠ.: Αναμενόμενος.

ΕΡ.: Ολυμπιακός;

ΑΠ.: Θρύλος.

ΕΡ.: Ντούσαν Μπάγιεβιτς;

ΑΠ.: Η μεγαλύτερη μεταγραφή όλων των εποχών στον Ολυμπιακό.

ΕΡ.: Σωκράτης Κόκκαλης;

ΑΠ.: Ανεπανάληπτος ηγέτης.

ΕΡ.: Η συνταγή της επιτυχίας;

ΑΠ.: Ντούσαν Μπάγιεβιτς.

ΕΡ.: Ο κόσμος του Ολυμπιακού;

ΑΠ.: Παγκόσμιο φαινόμενο.

ΕΡ.: Το εφετινό πρωτάθλημα;

ΑΠ.: Ο Ολυμπιακός έδωσε την απάντηση σε όλους.

ΕΡ.: Ελληνική διαιτησία;

ΑΠ.: Πρέπει να γίνει επαγγελματική.

ΕΡ.: ΕΠΟ ή ΕΠΑΕ;.

ΑΠ.: Οι συνθήκες απαιτούν αρμονική συνύπαρξη και των δύο.

ΕΡ.: Υπάρχουν... μαγειρεία;

ΑΠ.: Γνωρίζω μάγειρους, αλλά όχι μαγειρεία.

ΕΡ.: Ελληνικό ποδόσφαιρο;

ΑΠ.: Θέλει πολλή δουλειά ακόμα.

ΕΡ.: Υπάρχει παρασκήνιο;

ΑΠ.: Είμαι αναρμόδιος να απαντήσω.

ΕΡ.: Αναπολείτε το παρελθόν;

ΑΠ.: Πάρα πολύ.

ΕΡ.: Τι θα δίνατε για να γυρίσετε πίσω τον χρόνο;

ΑΠ.: Η κάθε εποχή έχει τη δική της αίγλη. Η γενιά μου είναι χορτασμένη από
τίτλους. Τώρα απαιτούμε να σαρώνει τους τίτλους ο Ολυμπιακός του Μπάγιεβιτς.

ΕΡ.: Η πρώτη αντίδρασή σας όταν ο Ολυμπιακός εξασφάλισε και μαθηματικά τον τίτλο;

ΑΠ.: Συγκίνηση.

ΕΡ.: Ο πιο πολύτιμος ποδοσφαιριστής του Ολυμπιακού;

ΑΠ.: Δημήτρης Ελευθερόπουλος. Ο καλύτερος τερματοφύλακας την εφετινή σεζόν.
Βρίσκεται ακόμα στο άλφα και μπορεί να αφήσει εποχή.

ΕΡ.: Δύσκολη η θέση του τερματοφύλακα;

ΑΠ.: Ηλεκτρική καρέκλα.

ΕΡ.: Ποιον ποδοσφαιριστή θαυμάζετε;

ΑΠ.: Τους παλιούς μου συμπαίκτες.

ΕΡ.: Τι έχετε ζήσει πιο έντονα στη ζωή σας;

ΑΠ.: Τους θριάμβους του Ολυμπιακού.

ΕΡ.: Μετράει η γνώμη των φίλων;

ΑΠ.: Πάρα πολύ.

ΕΡ.: Απραγματοποίητη φιλοδοξία σας;

ΑΠ.: Να αξιωθώ να δω τον Ολυμπιακό στο θρόνο της κορυφαίας ευρωπαϊκής διοργάνωσης.

ΕΡ.: Ο Ολυμπιακός τη νέα περίοδο στα μεγάλα σαλόνια του Τσάμπιονς Λιγκ...

ΑΠ.: Υπάρχει αισιοδοξία και πάνω απ' όλα σοβαρότητα και εμπιστοσύνη στον
προπονητή των τίτλων.

ΕΡ.: Στάδιο Καραϊσκάκη ή ΟΑΚΑ;

ΑΠ.: Είμαι δεμένος με τον Πειραιά, αλλά το Καραϊσκάκη είναι μικρό για τις
δεκάδες χιλιάδες των οπαδών του Ολυμπιακού. Ο προπονητής γνωρίζει καλύτερα από
τον καθένα για την έδρα της ομάδας.

ΕΡ.: Τι έχει αλλάξει από την εποχή τη δική σας μέχρι σήμερα;

ΑΠ.: Η μπάλα και τα γήπεδα. Στην εποχή μας η μπάλα είχε κορδόνια και οι
αγωνιστικοί χώροι ήταν τσιμέντο.

ΕΡ.: Το ποδόσφαιρο, ο βασιλιάς των σπορ;

ΑΠ.: Χωρίς συζήτηση.

ΕΡ.: Αναζητάτε την ποιότητα σε όλο το φάσμα της ζωής σας;

ΑΠ.: Πάντα.

ΕΡ.: Το μεγάλο σας προσόν;

ΑΠ.: Ισχυρό ένστικτο.

ΕΡ.: Τι ρόλο παίζει ο έρωτας στη ζωή σας;.

ΑΠ.: Το άλφα και το ωμέγα.

ΕΡ.: Οι υποχωρήσεις σας έχουν φθάσει στο όριό τους;.

ΑΠ.:... δυστυχώς, ναι.

ΕΡ.: Βλέπετε με αισιοδοξία το μέλλον;.

ΑΠ.: Ναι, γιατί πιστεύω στο Θεό.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15838N121</ED>
<ID>
ID:168092

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N12&aa=1</URL></REF>


Article

<CATEGORY>vin06</CATEGORY>

 <H5>47ΧΡΟΝΗ ΚΑΡΚΙΝΟΠΑΘΗΣ ΖΗΤΟΥΣΕ ΑΠΟ ΤΟΥΣ ΓΙΑΤΡΟΥΣ ΛΥΤΡΩΣΗ
</H5><H2>Έκανε μόνη της την ευθανασία...
</H2>
<AUTHOR>ΛΙΑ ΝΕΣΦΥΓΕ</AUTHOR>

Η διάγνωση του γιατρού ήταν «τελεσίγραφο» για τη σκληρή μάχη που θα έπρεπε να
δώσει με την αρρώστια. Τα λόγια του έπεσαν σαν κεραυνός. Η δυναμική,
αυτοδημιούργητη και επιτυχημένη επιχειρηματίας Ελένη Καριώτου κλονίσθηκε όταν
πριν από δύο χρόνια πληροφορήθηκε ότι έπασχε από καρκίνο.

Ήταν 47 χρόνων όταν δέχθηκε το μεγάλο χτύπημα της μοίρας. Η αρρώστια είχε
ραγδαία εξέλιξη. Το κορμί της έλιωνε μέρα με τη μέρα και οι πόνοι ήταν
αβάσταχτοι. Έφθασε στο σημείο να εκλιπαρεί τον γιατρό της να της κάνει
ευθανασία, χορηγώντας της χάπια για να πεθάνει. Ο γιατρός αρνήθηκε και η Ελένη
Καριώτου αποφάσισε να βρει τη λύτρωση μόνη της. Χθες το πρωί, με ένα πιστόλι
έγραψε τον τραγικό επίλογο της ζωής της. Με μια σφαίρα στον κρόταφο έβαλε
τέλος σε μιαν αδιέξοδη βασανιστική πορεία στον πόνο και την αρρώστια.

Έως πριν από δύο χρόνια η ζωή είχε χαρίσει στην Ελένη επιτυχημένη
επιχειρηματική καριέρα, και ευτυχισμένη ζωή δίπλα στον σύντροφό της.

Όλα σωριάσθηκαν σαν χάρτινος πύργος, μέσα σε λίγη ώρα, από τη διάγνωση του
γιατρού. Οι ελπίδες που της έδιναν οι γιατροί ­ τόσο στην Ελλάδα όσο και σε
μεγάλα νοσοκομεία του εξωτερικού, όπου κατέφυγε ­ ήταν ελάχιστες.

ΣΚΙΑ

Η αρρώστια είχε ραγδαία εξέλιξη. Μέσα σε ενάμιση χρόνο είχε γίνει σκιά του
εαυτού της. Η Ελένη Καριώτου, «τσακισμένη» από τους αφόρητους πόνους, δεν
άντεξε τη βασανιστική διαδρομή. Χθες το πρωί πραγματοποίησε τη μοιραία απόφασή
της, που είχε πάρει εδώ και καιρό. Με το αυτοκίνητό της πήγε στο Καβούρι και
σε έναν χωματόδρομο ­ στη διασταύρωση των οδών Λητούς και Καβουριού, κοντά
στην παραλία ­ με ένα 22άρι πιστόλι έβαλε τέλος στο μαρτύριό της.

Ο σύντροφός της τα τελευταία πέντε χρόνια της ζωής της, Παναγιώτης
Παπαβασιλείου, όταν ξύπνησε χθες στις 6 το πρωί, δεν τη βρήκε στο κρεβάτι της.
Ένα άσχημο προαίσθημα τον κατέλαβε. Είχε σταθεί πλάι της στην αρρώστια της.
Γνώριζε την αγωνία της, τον πόνο και την απελπισία της. Γνώριζε ότι μήνες τώρα
αναζητούσε τη λύτρωση. Πολλές φορές είχε εκλιπαρήσει τον γιατρό της να τη
βοηθήσει να φθάσει στο τέλος με χάπια. Να κάνει ευθανασία. Αυτός αρνιόταν και
προσπαθούσε να της δώσει κουράγιο. Ο σύντροφός της, χθες το πρωί, την
αναζήτησε παντού, χωρίς αποτέλεσμα. Το αυτοκίνητό της, ένα άσπρο Όπελ, έλειπε
από το σημείο όπου το στάθμευε. Αναγκάσθηκε τότε να απευθυνθεί στην Αστυνομία
και να δηλώσει την εξαφάνισή της. 
Λίγο αργότερα, στις 8.30 το πρωί, οι φόβοι του επιβεβαιώθηκαν. Ένας υπάλληλος
του δήμου, την ώρα που εργαζόταν στην παραλία του Καβουριού, άκουσε τον
πυροβολισμό. Πλησίασε στο αυτοκίνητο που ήταν σταματημένο στον χωματόδρομο.
Στη θέση του οδηγού βρήκε πεσμένη μέσα στα αίματα μια γυναίκα και ειδοποίησε
την Αστυνομία. Στα γόνατά της ήταν πεσμένο το 22άρι πιστόλι με το οποίο είχε
δώσει τέλος στη ζωή της.

Κλήθηκε ιατροδικαστής, ο οποίος διαπίστωσε ότι η άτυχη γυναίκα είχε
αυτοπυροβοληθεί στον κρόταφο και ότι επρόκειτο για αυτοκτονία. Στο Αστυνομικό
Τμήμα Βουλιαγμένης κλήθηκαν ο κ. Παπαβασιλείου, καθώς και ο πρώην σύζυγός της,
με τον οποίον είχαν χωρίσει πριν από πολλά χρόνια, για να αναγνωρίσουν το
πτώμα της και να δώσουν κατάθεση. Κανείς τους δεν ήξερε πότε και πώς
προμηθεύτηκε το όπλο η αυτόχειρας.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15838N131</ED>
<ID>
ID:168094

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N13&aa=1</URL></REF>


Article

<CATEGORY>vin06</CATEGORY>

 <H2>Ξεκίνησε από το μηδέν
</H2>
ΣΥΓΚΛΟΝΙΣΜΕΝΟΙ από την τραγική είδηση ήταν χθες το μεσημέρι οι υπάλληλοι του
καταστήματος αξεσουάρ αυτοκίνητων που διατηρούσε η άτυχη γυναίκα, στην Λεωφόρο
Συγγρού 61. Επιχείρηση που την έστησε το 1982 με πολύν κόπο και προσπάθεια,
ξεκινώντας από το μηδέν.

«Μπήκε στον χώρο δουλεύοντας ως υπάλληλος σε κατάστημα με αξεσουάρ
αυτοκίνητων. Ήταν πολύ έξυπνη και δραστήρια. Γρήγορα έμαθε τα πάντα για τη
δουλειά. Μόνη της, χωρίς βοήθεια, άνοιξε το δικό της μαγαζί», μας λέει
δακρυσμένος ο υπεύθυνος του καταστήματος και κουμπάρος της, Δημήτρης Ταχάς.
«Ήταν πολύ εργατική. Δούλευε ασταμάτητα από νωρίς το πρωί έως τα μεσάνυχτα.
Όλα περνούσαν από τα χέρια της. 
Ήταν η ψυχή του μαγαζιού. Η ίδια έτρεχε και έκλεινε συμφωνίες με τις
αντιπροσωπείες. Προτού τη "χτυπήσει" η αρρώστια, άνοιξε και άλλη επιχείρηση με
τουριστικά σκάφη».

Ώσπου τη χτύπησε η αρρώστια και την κατέβαλε. Το κορμί της έλιωνε μέρα με τη
μέρα. Οι πόνοι ήταν αβάσταχτοι.

«Τους τελευταίους μήνες δεν μπορούσε να βγει από το σπίτι της. Ήταν πολύ
καταβεβλημένη. "Πονάω πολύ. Δεν μπορώ να υποφέρω τους πόνους", μου έλεγε
συνέχεια», προσθέτει ο κ. Δημήτρης Ταχάς. «Τελευταία φορά την είδα προχθές το
πρωί. Είχα πάει σπίτι της για να συνεννοηθώ για δουλειές του μαγαζιού.
Μιλήσαμε αρκετήν ώρα και μου έδωσε οδηγίες. Έως την τελευταία στιγμή
ενδιαφερόταν για τη δουλειά και το μαγαζί. Δεν μου έδωσε να καταλάβω τι
σχεδίαζε να κάνει. Συγκλονίσθηκα όταν το έμαθα το πρωί. Δεν περίμενα ότι θα αυτοκτονούσε».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15838N132</ED>
<ID>
ID:168095

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N13&aa=2</URL></REF>


Article

<CATEGORY>vin02</CATEGORY>

 <H5>Το πρόβλημα έξω από την πόρτα μας
</H5><H2>Σε πρώτο ενικό
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΜΑΤΑΙΑ ο συνάδελφος ραδιοφωνικού σταθμού προσπαθούσε να πείσει τοπικό άρχοντα
πως ο χώρος υγειονομικής ταφής δεν έχει καμία σχέση με τις χωματερές που
βλέπουμε σήμερα. Ανένδοτος σε κάθε συζήτηση.

Το ίδιο ανένδοτοι είναι και οι πολίτες που μας βομβαρδίζουν με διαμαρτυρίες
όταν μια απλή φήμη φέρνει την περιοχή της κατοικίας τους υποψήφια για ανέγερση
ειδικού καταστήματος κράτησης τοξικομανών ή για ίδρυση θεραπευτικής
κοινότητας. Με το άκουσμα και μόνο της λέξης «ναρκωτικά» βγαίνουν στους
δρόμους, για να προστα-τεύσουν τα παιδιά τους. Τα παιδιά που κινδυνεύουν ­
κατά τη γνώμη τους ­ από τα άλλα παιδιά, τα «κακά», τα παραστρατημένα, που δεν
είναι παιδιά του γείτονά μας, του συγγενή μας, του φίλου μας. Που δεν είναι
στη διπλανή μας πόρτα.

Τις προάλλες προκηρύχθηκε διαγωνισμός για μίσθωση κτιρίου που θα στεγάσει την
Ιατροδικαστική Υπηρεσία. Βρέθηκε κτίριο στη περιοχή Μετς. Οι κάτοικοι στους
δρόμους. Θα υποβαθμισθεί η γειτονιά τους από τα πτώματα που θα πηγαινοφέρνουν
για πραγματογνωμοσύνη. Το Α' Νεκροταφείο, βλέπετε, που είναι στην ίδια
περιοχή, είναι... μουσείο.

Εξετάζεται πού θα γίνουν χώροι υγειονομικής ταφής των απορριμμάτων. Ε, εδώ
κηρύσσεται επανάσταση. Αναρτούν μαύρες σημαίες, κλείνουν δρόμους, απειλούν
θεούς και δαίμονες.

Νομίζουμε πως αν βγάλουμε τα σκουπίδια έξω από την πόρτα μας, αυτά δεν θα
ξαναμπούν από το παράθυρό μας.

Βέβαια, αν όλα αυτά επρόκειτο να γίνουν δίπλα από το σπίτι μου, δεν λέω, ίσως
να είχα κι εγώ αντιρρήσεις.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15838N133</ED>
<ID>
ID:168096

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N13&aa=3</URL></REF>


Article

<CATEGORY>vin06</CATEGORY>

 <H5>ΕΞΕΘΕΤΑΝ ΣΕ ΚΙΝΔΥΝΟ ΡΑΔΙΕΝΕΡΓΕΙΑΣ ΤΟΥΣ ΑΣΘΕΝΕΙΣ
</H5><H2>Σε δίκη 27 γιατροί με επικίνδυνα μηχανήματα
</H2>
Είκοσι επτά γιατροί σε κρατικά νοσοκομεία και κλινικές στην περιοχή της
Θεσσαλονίκης παραπέμπονται σε δίκη με την κατηγορία ότι λειτουργούσαν παράνομα
­ χωρίς άδεια ­ ακτινολογικά και διαγνωστικά μηχανήματα, γεγονός που εγκυμονεί
κινδύνους για τη δημόσια υγεία.

ΘΕΣΣΑΛΟΝΙΚΗ.

Γραφείο Βόρειας Ελλάδας

ΤΟ ΔΙΚΑΣΤΙΚΟ συμβούλιο βασιζόμενο σε πόρισμα που εξέδωσε τριμελής επιτροπή
καθηγητών στο Πανεπιστήμιο της Θεσσαλονίκης παραπέμπει τους γιατρούς ­ που
είναι υπεύθυνοι για τη λειτουργία των μηχανημάτων ­ να δικαστούν στο Τριμελές
Πλημμελειοδικείο για παράβαση του νομοθετικού διατάγματος σύμφωνα με το οποίο
όλα τα ακτινολογικά μηχανήματα, αλλά και οι χώροι όπου στεγάζονται, θα πρέπει
να λειτουργούν απαραίτητα με σχετική άδεια του υπουργείου Υγείας. Η υπόθεση
για τα επικίνδυνα ακτινολογικά μηχανήματα αποκαλύφθηκε τον Οκτώβριο του 1995
όταν νοσηλευτές και γιατροί δημόσιου θεραπευτηρίου στην περιοχή της Πιερίας
είχαν καταγγείλει ότι δεκάδες ασθενείς και εργαζόμενοι βρίσκονται καθημερινά
εκτεθειμένοι στις ακτινοβολίες που εκλύονται από τα παλιά και ακατάλληλα
μηχανήματα που λειτουργούν τα τελευταία χρόνια στο συγκεκριμένο νοσηλευτικό ίδρυμα.

Με εντολή της Εισαγγελίας Εφετών διατάχθηκε προκαταρκτική εξέταση και οι
έρευνες ανατέθηκαν σε τρεις καθηγητές του Αριστοτελείου Πανεπιστημίου.

Ο διευθυντής του Εργαστηρίου Ιατρικής Φυσικής του ΑΠΘ κ. Κ. Ψαρράκος και οι
συνεργάτες του Κ. Χατζηϊωάννου και Ε. Σοΐδου εκτός από τις μετρήσεις για
ραδιενέργεια έλεγξαν την ποιότητα των μηχανημάτων, τις απαιτούμενες από την
ελληνική και κοινοτική νομοθεσία άδειες για τη λειτουργία τους, καθώς επίσης
και τους χώρους όπου βρίσκονται εγκατεστημένα τα μηχανήματα και διαπίστωσαν ότι:

­ ένα ποσοστό 30% και πλέον των εργαστηρίων ­ 27 για την ακρίβεια ­
λειτουργούν ... παράνομα, χωρίς άδεια, τα 15 διαθέτουν άδειες παλιού τύπου,
χωρίς ημερομηνία λήξης, ενώ άλλα 22 λειτουργούν με απαράδεκτες, ελλιπείς ή
ανεπαρκείς θωρακίσεις των χώρων γύρω από τα ακτινολογικά μηχανήματα, γεγονός
που εγκυμονεί ­ όπως επισημαίνουν οι επιστήμονες ­ σοβαρό κίνδυνο για την
υγεία ασθενών και εργαζομένων. Συνολικά εντοπίστηκαν 58 ακτινοδιαγνωστικά
μηχανήματα που χαρακτηρίζονται από την επιστημονική επιτροπή ως «απαράδεκτα» ­
που σημαίνει ότι είναι δυνατόν να προξενήσουν ζημιά στον ασθενή, το προσωπικό
ή να οδηγήσουν τους θεράποντες γιατρούς ακόμα και σε... εσφαλμένη διάγνωση(!)
­ και άλλα 16 σε κακή έως πολύ κακή κατάσταση, σύμφωνα πάντα με τους
εμπειρογνώμονες. Το Συμβούλιο Πλημμελειοδικών αποφαίνεται ότι οι 27
κατηγορούμενοι γιατροί δεν εξασφάλισαν την άδεια όχι επειδή είχαν πρόθεση να
βλάψουν τους ασθενείς από τις εκλυόμενες ακτινοβολίες ­ άλλωστε κινδυνεύουν
και οι ίδιοι ­ αλλά επειδή δεν γνώριζαν την νομοθεσία. «Η έλλειψη ενημέρωσης
σ' ό,τι αφορά την απόφαση της ελληνικής επιτροπής ατομικής ενέργειας για τη
λειτουργία των ακτινοδιαγνωστικών κέντρων είναι προφανής από τις καταθέσεις
που δόθηκαν. Πάντως η ακτινοπροστασία στη Θεσσαλονίκη και στο υπόλοιπο της
Επικράτειας δεν αγγίζει το απαραίτητο επίπεδο για χώρα-μέλος της Ευρωπαϊκής
Ένωσης», αναφέρεται χαρακτηριστικά στο δικαστικό βούλευμα.

Η τριμελής επιτροπή αναφέρει στο πόρισμά της ότι τα ακτινολογικά μηχανήματα
που βρέθηκαν να λειτουργούν σε όλα σχεδόν τα δημόσια νοσοκομεία και ιδιωτικές
κλινικές της Θεσσαλονίκης θα πρέπει να επανελεγχθούν επειγόντως ­ μαζί με τους
χώρους εγκατάστασης ­ από τις αρμόδιες υπηρεσίες για την έκδοση αδειών.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15838N141</ED>
<ID>
ID:168097

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N14&aa=1</URL></REF>


Article

<CATEGORY>vin06</CATEGORY>

 <H2>Μυστικό καλής υγείας από τους μοναχούς
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

Η ΑΣΚΗΤΙΚΗ δίαιτα που εφαρμόζεται από τους μοναχούς των Ιερών Μονών του Αγίου
Όρους είναι το αντίδοτο στις ασθένειες που προκαλούν οι σύγχρονες διατροφικές συνήθειες.

Ελαιόλαδο, ψωμί, κρασί και γαλακτοκομικά είναι τα προϊόντα που καταναλώνουν
καθημερινά, όταν δεν νηστεύουν, οι μοναχοί του Αγίου Όρους. Στο καθημερινό
μενού κυριαρχούν τα όσπρια, τα λαδερά φαγητά, τα λαχανικά και τα φρούτα, ενώ
πολύ συχνά καταναλώνονται χαλβάς, ταχινόσουπα και τραχανάς.

Αυτές οι διατροφικές συνήθειες, που έχουν όλα τα χαρακτηριστικά της
μεσογειακής δίαιτας, εξασφαλίζουν απόλυτα σωστή διατροφή. Μπορεί από το
τραπέζι των μοναχών να απουσιάζει μόνιμο το κρέας και το ψάρι να μαγειρεύεται
μία-δύο φορές την εβδομάδα, αλλά «μία ευρύτερη μελέτη της διατροφής των
μοναχών του Αγίου Όρους σε συνάρτηση με την εμφάνιση νόσων, όπως καρδιοπάθεια,
υπέρταση και καρκίνος, και του μέσου όρου ζωής των μοναχών θα έδινε ίσως
επιπλέον στοιχεία για την αξία αυτού του τρόπου διατροφής».

Έρευνα του Τμήματος Διατροφής του Τεχνολογικού Εκπαιδευτικού Ιδρύματος (ΤΕΙ)
Θεσσαλονίκης στις διατροφικές συνήθειες των μοναχών της Ιεράς Μονής Σίμωνος
Πέτρας απέδειξε, ότι εφαρμόζοντας τις ορθόδοξες χριστιανικές παραδόσεις και
στο τραπέζι επιτυγχάνεται απόλυτα ικανοποιητική πρόσληψη θρεπτικών συστατικών,
καθώς υπερκαλύπτονται όλες ανάγκες των μοναχών για βιταμίνες.

Οι καθηγητές του ΤΕΙ, Ε. Φωτιάδου, Χ. Κατσίκας και Δ. Τριανταφύλλου, που
πραγματοποίησαν την έρευνα, ενημερώθηκαν για τα καθημερινά διαιτολόγια των
μοναχών της Ιεράς Μονής Σίμωνος Πέτρας των μηνών Ιουλίου και Ιανουαρίου κι
εκτίμησαν τη διατροφική πρόσληψη που επιτυγχάνεται, υπολογίζοντας τις
ποσότητες κάθε γεύματος με βάση τις μερίδες του Ελληνικού Κώδικα Τροφίμων και Ποτών.

Κατά τη διάρκεια της περιόδου της νηστείας ο χαλβάς, οι ελιές και η μαρμελάδα
αντικαθιστούν το τυρί και το αυγό στο τραπέζι των μοναχών.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15838N142</ED>
<ID>
ID:168098

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N14&aa=2</URL></REF>


Article

<CATEGORY>vin06</CATEGORY>

 <H2>Στις 21 Ιουνίου οι κατασκηνώσεις στον Άγ. Ανδρέα
</H2>
ΑΝΟΙΓΟΥΝ τις πύλες τους στις 21 Ιουνίου οι κατασκηνώσεις του Δήμου Αθηναίων
στον Άγιο Ανδρέα Αττικής. Το φετινό καλοκαίρι αναμένεται να φιλοξενηθούν στις
κατασκηνώσεις περίπου 5.200 παιδιά, που θα κατανεμηθούν σε τέσσερις
κατασκηνωτικές περιόδους. Στις κατασκηνώσεις έχουν δικαίωμα συμμετοχής κατά
σειρά προτεραιότητας τα παιδιά των δημοτών του Δήμου Αθηναίων, τα παιδιά των
εργαζομένων στον δήμο και, τέλος, τα παιδιά των μόνιμων κατοίκων της Αθήνας.
Παράλληλα με τις κατασκηνώσεις θα πραγματοποιηθούν και δύο αποστολές για άτομα
τρίτης ηλικίας που κατοικούν μόνιμα στον Δήμο Αθηναίων. Οι συμμετέχοντες σε
αυτές θα πρέπει να είναι τουλάχιστον 60 ετών, ενώ στην περίπτωση ζευγαριού θα
πρέπει τουλάχιστον ο ένας εκ των συζύγων να έχει αυτήν την ηλικία. Για
λεπτομέρειες σχετικά με τις κατασκηνώσεις, οι ενδιαφερόμενοι γονείς και
ηλικιωμένοι μπορούν να τηλεφωνούν στο 5242.111.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15838N143</ED>
<ID>
ID:168099

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N14&aa=3</URL></REF>


Article

<CATEGORY>vin06</CATEGORY>

 <H2>Η ανάπτυξη τηλεματικών δικτύων στην εκπαίδευση
</H2>
ΟΙ ΤΕΛΕΥΤΑΙΕΣ εξελίξεις στην ανάπτυξη των τηλεματικών δικτύων στην εκπαίδευση,
τόσο στην Ελλάδα όσο και στην υπόλοιπη Ευρώπη, ήταν το θέμα χθεσινής ημερίδας,
που διοργάνωσαν η Ελληνική Εταιρεία Επιστημόνων (ΕΠΥ), το Ίδρυμα Μελετών
Λαμπράκη και το Παιδαγωγικό Ινστιτούτο.

Στην εκδήλωση παρουσιάστηκαν τα δίκτυα Τηλέμαχος, Οδυσσέας, Σωκράτης,
Αιγαίο-Net, Globe-Αλέξανδρος, Ιστός και άλλα, στα οποία συμμετέχουν ελληνικά
σχολεία, καθώς και σχέδια για τη βελτίωση της υλικοτεχνικής υποδομής των σχολείων.

Ειδικοί από την Αγγλία, τη Σουηδία και την Ισπανία αναφέρθηκαν στις εμπειρίες
από αντίστοιχα δίκτυα στις χώρες τους και στην ανάγκη ανάπτυξης κοινών
προγραμμάτων στην Ευρώπη.

Τα «Σχολικά δίκτυα στην κοινωνία της μάθησης» ήταν η πρώτη μιας σειράς
εκδηλώσεων, που αφορούν θέματα για τη μάθηση στην κοινωνία της πληροφορίας.
Έτσι το φθινόπωρο θα γίνει στην Κρήτη το διεθνές συνέδριο «Σχολική εκπαίδευση
στην κοινωνία της πληροφορίας» και οι «Ευρωπαϊκές ημέρες των δικτύων στην εκπαίδευση».

Στην οργάνωση συμμετείχαν ακόμη το Ινστιτούτο 
Τεχνολογίας Υπολογιστών, το Ινστιτούτο Επεξεργασίας Λόγου και η Πληροφορική 
Τεχνογνωσία. Η εκδήλωση έγινε υπό την αιγίδα του υπουργείου Παιδείας.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15838N144</ED>
<ID>
ID:168100

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N14&aa=4</URL></REF>


Article

<CATEGORY>vin06</CATEGORY>

 <H2>Ειδικοί σύμβουλοι για τη νέα ΥΠΑ
</H2>
ΤΗΝ ΠΡΟΣΛΗΨΗ ειδικού συμβούλου που θα εκπονήσει μελέτη και θα διατυπώσει
προτάσεις για τη νέα νομική μορφή της Υπηρεσίας Πολιτικής Αεροπορίας (ΥΠΑ) 
ανακοίνωσε ο υπουργός Μεταφορών κ. Χάρης

Καστανίδης στη διάρκεια συνάντησης που είχε

προχτές τη νύχτα με 
το σύνολο των υπαλλήλων της υπηρεσίας.

Στη συνάντηση που έγινε με 
στόχο την ανταλλαγή απόψεων για τη «νέα ΥΠΑ», και 
κράτησε από τις 8.30 το βράδυ της Πέμπτης ως τις 2.30 χτες τα ξημερώματα, ο κ.
Καστανίδης διατύπωσε τη θέση ότι η ΥΠΑ στο μέλλον πρέπει να αποτελέσει
ξεχωριστή γραμματεία του υπουργείου Μεταφορών.

Στη γραμματεία αυτή, είπε ο υπουργός, θα υπαχθούν τρεις εταιρείες (ΝΠΙΔ) που θα

έχουν ως αντικείμενά τους τον έλεγχο της εναέριας κυκλοφορίας, τις υπηρεσίες εξυπηρέτη

σης στους αερολιμένες 
και τα έργα στα αεροδρόμια.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15838N145</ED>
<ID>
ID:168101

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N14&aa=5</URL></REF>


Article

<CATEGORY>vin06</CATEGORY>

 <H5>ΝΕΑ ΑΝΑΣΤΑΤΩΣΗ ΣΤΗΝ ΑΓΟΡΑ ΑΠΟ ΤΟΝ ΦΟΡΟ ΜΕΤΑΒΙΒΑΣΗΣ ΠΟΥ ΠΡΟΑΝΑΓΓΕΛΘΗΚΕ ΣΤΑ ΜΕΤΑΧΕΙΡΙΣΜΕΝΑ
</H5><H5>Όταν εξομοιωθούν οι φόροι το κράτος θα προσθέσει νέο...
</H5><H2>Χαμένοι πάλι οι ΙΧήδες
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Χαμένοι θα είναι όλοι οι κάτοχοι αυτοκινήτων (ο στόλος των κυκλοφορούντων
οχημάτων στην Ελλάδα ξεπερνάει τα 2.250.000) όταν θελήσουν να τα πουλήσουν.

ΕΝΑΣ καινούργιος φόρος, αυτός για τις μεταβιβάσεις, προαναγγέλθηκε ήδη
από την κυβέρνηση (θα εφαρμοστεί από τις αρχές του '98) και έρχεται να
προστεθεί στους υπάρχοντες, οι οποίο αισίως φθάνουν τους τρεις (ΦΠΑ, Ειδικός
Φόρος Κατανάλωσης και Πινακίδες).

Στην αγορά του αυτοκινήτου επικρατεί αναστάτωση, ενώ από την πλευρά τους οι
έμποροι απειλούν με νέα προσφυγή στο Ευρωπαϊκό Δικαστήριο.

Όσοι λοιπόν περίμεναν φθηνότερα αυτοκίνητα, έχασαν. Γιατί, ταυτόχρονα με την
μείωση του ΕΦΚ για τα εισαγόμενα μεταχειρισμένα, έρχεται ­ όπως δείχνουν τα
πράγματα ­ ο νέος φόρος μεταβίβασης να προκαλέσει αναστάτωση και να μετατρέψει
σε... όνειρο θερινής νυκτός τις όποιες ελπίδες πολλών καταναλωτών.

Όλοι λοιπόν οι κάτοχοι Ι.Χ. θα χάσουν χρήματα (το πόσα θα χάσουν, θα φανεί από
το ύψος και τον τρόπο επιβολής του νέου τέλους), όταν πουλήσουν το παλιό τους
αυτοκίνητο, λόγω του φόρου μεταβίβασης. Με δεδομένες τις τιμές στην αγορά του
μεταχειρισμένου, ένα V.W. Γκολφ μοντέλο 1992 έχει τιμή κοντά στα 3 εκατ. δρχ.
σήμερα. Με τη νέα κατάσταση, το ίδιο αυτοκίνητο θα πουληθεί στην ίδια τιμή,
όμως ο μεν αγοραστής θα πληρώσει τα 3 εκατ. δρχ., ο δε πωλητής θα βάλει στην
τσέπη του λιγότερα χρήματα, αφού στο ποσό που θα πάρει θα περιλαμβάνεται και ο
φόρος μεταβίβασης.

Ανάλογη κατάσταση βεβαίως θα αντιμετωπίσει ο πωλητής και στην περίπτωση που
αποφασίσει να αγοράσει καινούργιο αυτοκίνητο, δίνοντας σαν προκαταβολή το
παλιό του Ι.Χ. σε κάποιον έμπορο.

ΤΑ ΕΙΣΑΓΟΜΕΝΑ ΜΕΤΑΧΕΙΡΙΣΜΕΝΑ

Και ενώ αυτά ισχύουν για τα εγχώρια μεταχειρισμένα, για τα εισαγωγής
αυτοκίνητα από δεύτερο χέρι ο φόρος μεταβίβασης θα είναι ένα ακόμη πρόσθετο
βάρος. Αν λοιπόν η κυβέρνηση εξομοιώσει τον Ειδικό Φόρο Κατανάλωσης (ΕΦΚ) των
μεταχειρισμένων εισαγωγής με αυτόν των καινούργιων ΙΧ., τότε το παράδειγμα που
παραθέτουμε είναι απολύτως εύγλωττο: Μία Άλφα Ρομέο 33, μοντέλο 1993, έχει
τιμή στη Γερμανία 1.600.000 δρχ. Αν κάποιος θελήσει να εισάγει αυτό το
αυτοκίνητο, θα πληρώσει ΕΦΚ 320.000 δρχ., ΕΠΕΤ 192.000 δρχ. και Τέλη
Κυκλοφορίας 45.000 δρχ. Η τιμή του φθάνει τα 2.157.000 δρχ.. Η διαφορά του
λοιπόν από το εγχώριο μεταχειρισμένο που τιμάται περίπου 2.400.000 δρχ. είναι
243.000 δρχ. Όμως, στην τιμή του εισαγόμενου δεν έχουμε συμπεριλάβει δύο ακόμη
επιβαρύνσεις: τον φόρο μεταβίβασης αφενός και τα έξοδα μεταφοράς και
εκτελωνισμού αφετέρου. Με τις επιβαρύνσεις αυτές, η τιμή του εισαγόμενου
μοντέλου μπορεί να είναι τελικά και ακριβότερη του αντίστοιχου εγχώριου.

Ο πρόεδρος του Συνδέσμου Εισαγωγέων Αντιπροσώπων Αυτοκινήτων Ανδρέας
Ανδρικόπουλος, επεσήμανε στα «ΝΕΑ»: «Τον ιδιώτη καταναλωτή δεν τον ενδιαφέρει
αν στο αυτοκίνητο επιβάλλεται τόσος φόρος κατανάλωσης, τόσος περιβαλλοντικός
φόρος, τόσος φόρος για πινακίδες, αλλά πρώτον πόσο πληρώνει το αυτοκίνητο και
δεύτερον ­ ουσιαστικά με μικρό ενδιαφέρον ­ πόσοι φόροι είναι στο σύνολο της
τιμής. Προσωπικά, δεν αναμένω κανενός είδους αθροιστική μεταβολή του φόρου. Ή
θα είναι τόσο ασήμαντη, ώστε δεν θα έχει καμία απολύτως επίπτωση στον
καταναλωτή. Για παράδειγμα, ένα μεταχειρισμένο Φορντ Έσκορτ, τετραετίας, από
την ελληνική αγορά, έχει σήμερα 2.600.000 δρχ. Αν έρθει από κάποια ευρωπαϊκή
χώρα και η τιμή του είναι 2.500.000 δρχ., η διαφορά δεν είναι τέτοια που θα
αλλάξει δραματικά την ήδη υπάρχουσα κατάσταση στην αγορά του αυτοκινήτου.

Πιστεύω ότι δεν πρόκειται να γίνουν μεταβολές. Δεν αντέχει το ελληνικό Δημόσιο
να χάσει δημοσιονομικά έσοδα. Συγχρόνως δεν αντέχει άνοιγμα του ισοζυγίου
εξωτερικών πληρωμών. Έχω την εντύπωση πως θ' αλλάξει ο Μανολιός και θα φορέσει
τα ρούχα του αλλιώς. Πιστεύω ότι κυρίαρχο ζήτημα για την κυβέρνηση σήμερα
είναι ότι οι φόροι δεν μπορούν να δίνουν μικρότερα έσοδα απ' αυτά που
υπάρχουν. Σε ό,τι αφορά τον φόρο μεταβίβασης, ή όπως αλλιώς ονομάζεται, κάποια
αναστάτωση, έστω και μικρή, θα την επιφέρει».

ΑΠΕΙΛΗ ΝΕΑΣ ΠΡΟΣΦΥΓΗΣ

Από την άλλη πλευρά, ο πρόεδρος του Συνδέσμου Εμπόρων Αυτοκινήτων Γιώργος
Κολοκοτρώνης σημείωσε: «Όλα αυτά, το μόνο που επιτυγχάνουν είναι να
δημιουργούν αναστάτωση στην αγορά. Αν διαπιστώσουμε πάντως πως τα μέτρα που θα
πάρει η κυβέρνηση δεν είναι στο δρόμο της μείωσης των φόρων, τότε θα
προσφύγουμε εκ νέου στο Ευρωπαϊκό Δικαστήριο».

ΤΟ ΘΕΜΑ της εξομοίωσης του Ειδικού Φόρου Κατανάλωσης των εισαγόμενων
μεταχειρισμένων με αυτόν των καινούργιων Ι.Χ. δεν πρόκειται να φέρει
δραματικές αλλαγές στο σκηνικό της αγοράς αυτοκινήτου στη χώρα μας. (Η δίκη
στο Ευρωπαϊκό Δικαστήριο θα γίνει στις 29 Μαΐου, ενώ η Ελλάδα προσανατολίζεται
να ζητήσει αναβολή). Τώρα όμως, με την ενδεχόμενη επιβολή νέου φόρου, η
κατάσταση θα γίνει δυσκολότερη για τους υποψήφιους αγοραστές.

Και αυτό προκύπτει από δύο παραμέτρους:

α. Τα εισαγόμενα μεταχειρισμένα καταλυτικά αυτοκίνητα, με κυβισμό μέχρι 1.400
κ.ε. (αποτελούν το 75% της αγοράς), θα έχουν τιμές οι οποίες θα βρίσκονται στα
ίδια επίπεδα, ή λίγο πιο κάτω από αυτές που ισχύουν σήμερα στην αγορά του
εγχώριου μεταχειρισμένου. Επομένως για τις συγκεκριμένες κατηγορίες καμία
αλλαγή δεν θα επέλθει.

β. Οι διαφοροποιήσεις θα υπάρξουν στις κατηγορίες κυβισμού από 1.600 κ.ε. και
θα είναι ιδιαίτερα εμφανείς στα μοντέλα κυβισμού 2.000 κ.ε. και άνω. Αυτή όμως
η κατηγορία αποτελεί ένα μικρό κομμάτι της αγοράς (5.000-6.000 αυτοκίνητα όπως
λένε οι εισαγωγείς). Συγχρόνως όμως οι κάτοχοι μοντέλων κυβισμού 1.600 κ.ε.
και άνω θα χάσουν ένα σημαντικό μέρος της αξίας που έχει τώρα το αυτοκίνητό
τους στην αγορά του μεταχειρισμένου, αφού οι τιμές των εγχώριων
μεταχειρισμένων θα διαμορφωθούν με βάση τα μεταχειρισμένα εισαγωγής που θα
είναι σαφώς φθηνότερα. Αν για παράδειγμα μια εισαγόμενη BMW 316, μοντέλο του
1994, φθάνει να έχει 6.000.000 δρχ., είναι αυτονόητο πως και ο Έλληνας κάτοχος
αντίστοιχου μοντέλου θα πρέπει να το πουλήσει στην ίδια τιμή, και όχι στα
6.500.000 δρχ. που είναι η σημερινή του αξία.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15838N151</ED>
<ID>
ID:168102

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N15&aa=1</URL></REF>


Article

<CATEGORY>vin06</CATEGORY>

 <H2>Κατατίθεται το νομοσχέδιο για το προσωπικό ΑΕΙ
</H2>
ΤΟ ΝΟΜΟΣΧΕΔΙΟ για την εξέλιξη των μελών του Διδακτικού - Ερευνητικού
Προσωπικού (ΔΕΠ) των Ανωτάτων Εκπαιδευτικών Ιδρυμάτων (ΑΕΙ) κατατίθεται τη
Δευτέρα στη Βουλή, ενώ το νομοσχέδιο για τις αποδοχές των πανεπιστημιακών
αναμένεται να έρθει στη νομοπαρασκευαστική επιτροπή το αργότερο σε δεκαπέντε ημέρες.

Τη διαβεβαίωση αυτή έδωσε χθες ο υπουργός Παιδείας μετά την συνεδρίαση της
Κυβερνητικής Επιτροπής, που ασχολήθηκε με το θέμα.

Υπενθυμίζεται ότι το νομοσχέδιο για την εξέλιξη των πανεπιστημιακών προβλέπει
μεταξύ άλλων ανοικτές διαδικασίες κρίσης σε όλες τις βαθμίδες με εξαίρεση αυτή
του αναπληρωτή καθηγητή και ενοποίηση των διαφόρων κατηγοριών του διδακτικού προσωπικού.

Στο μεταξύ όμως οι πανεπιστημιακοί δυσανασχετούν με την καθυστέρηση της
κατάθεσης του νομοσχεδίου που αφορά τις αποδοχές τους. Είναι χαρακτηριστικό
ότι εξαιτίας και αυτού του λόγου απέχουν από τα καθήκοντά τους τα μέλη ΔΕΠ του
Παντείου Πανεπιστημίου.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15838N152</ED>
<ID>
ID:168103

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N15&aa=2</URL></REF>


Article

<CATEGORY>vin06</CATEGORY>

 <H5>ΚΑΤΗΓΟΡΕΙΤΑΙ ΓΙΑ ΠΕΝΤΕ ΔΟΛΟΦΟΝΙΕΣ * ΔΕΝ ΕΙΝΑΙ ΠΑΡΑΦΡΩΝ ΛΕΝΕ ΟΙ ΓΙΑΤΡΟΙ
</H5><H2>Ατάραχος περιμένει τη δίκη ο Θ. Σεχίδης
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

Δικάζεται στις 20 Ιουνίου στο Μεικτό Ορκωτό Κακουργιοδικείο της Δράμας ο
οικογενειοκτόνος της Θάσου, Θεόφιλος Σεχίδης, σύμφωνα με χθεσινή απόφαση του
Συμβουλίου Εφετών Θράκης και ύστερα από πρόταση - αίτηση του εισαγγελέα
Καβάλας κ. Δημ. Παπαγεωργίου.

ΟΙ ΚΑΤΗΓΟΡΙΕΣ που βαρύνουν τον Σεχίδη είναι:

* Ανθρωποκτονία από πρόθεση κατά συρροή (5 δολοφονίες).

* Περιύβριση νεκρών κατά συρροή (σ.σ. τεμαχισμός των πτωμάτων, τα 4 από τα
οποία δεν βρέθηκαν ποτέ).

* Παράνομη οπλοφορία και οπλοχρησία κατά συρροή. Και

* παράνομη κατοχή όπλων.

Βασικοί μάρτυρες κατηγορίας στη δίκη του θα είναι, μεταξύ των άλλων, η θεία
του Ελένη Γυμνοπούλου - Σεχίδη, σύζυγος του δολοφονηθέντος Δημ. Σεχίδη, του
οποίου το πτώμα βρέθηκε κατακρεουργημένο σε ερημική τοποθεσία του Λιμένα
Θάσου, ύστερα από υπόδειξη του Σεχίδη, ο γιος του θύματος Θ. Σεχίδης
(συνωνυμία) που διαμένει με τη μητέρα του στο Βέλγιο και πολλοί άλλοι.

Ο Σεχίδης πληροφορήθηκε ατάραχος την ημερομηνία εκδίκασης της υπόθεσής του και
είπε σε νομικούς και αστυνομικούς:

«Θέλω να με δικάσουν να τελειώνω. Έχω εμπιστοσύνη στην ελληνική Δικαιοσύνη. Θα
προσπαθήσω στο δικαστήριο να πείσω τους δικαστές ότι διέπραξα τις πέντε
δολοφονίες, επειδή οι δικοί μου (πατέρας, μάνα, αδελφή, θείος και γιαγιά) ήταν
εναντίον μου και πριν με... ξεκάνουν αυτοί, τους πρόλαβα εγώ»!

Ο Σεχίδης βρίσκεται προσωρινά στο Ψυχιατρικό Τμήμα του Κορυδαλλού, όπου
μεταφέρθηκε και υποβλήθηκε σε πρόσθετες ψυχιατρικές εξετάσεις από τις οποίες
προέκυψε ότι δεν πρόκειται για παράφρονα, αλλά για άτομο που διέπραξε τα
εγκλήματά του ενσυνείδητα, κάτω από σχιζότυπη διαταραχή. Δηλαδή είχε τη
δυνατότητα καταλογισμού για τα πέντε εγκλήματα που διέπραξε στη Θάσο τον Μάιο
του 1996. (σ.σ. Αυτό προκύπτει και από το πόρισμα των δύο καθηγητών -
ψυχιάτρων, που διενήργησαν τη ψυχιατρική πραγματογνωμοσύνη για τον Θ. Σεχίδη
στη Θεσσαλονίκη και αποφάνθηκαν πως δεν είναι παράφρων). Μετά τον Κορυδαλλό ο
Σεχίδης θα μεταφερθεί ­ μέσα στην ερχόμενη εβδομάδα ­ στα Διαβατά Θεσσαλονίκης
και από 'κεί θα μεταχθεί στις φυλακές Κομοτηνής, μέχρι να εκδικασθεί η υπόθεσή
του στη Δράμα.

Στο μεταξύ και όταν του είχε επιδοθεί πριν από λίγες ημέρες το παραπεμπτικό
βούλευμα με δικαστικό αντιπρόσωπο, αρνήθηκε να το διαβάσει, λέγοντας μόνο: «Ό,
τι είναι να γίνει ας γίνει το συντομότερο. Εγκλημάτισα και πρέπει να τιμωρηθώ.
Τα πολλά λόγια είναι φτώχεια...». (Ο Σεχίδης δεν μετάνιωσε ούτε μια φορά για
τις πέντε δολοφονίες του και εξακολουθεί να ισχυρίζεται πως σκότωσε για να μη
τον σκοτώσουν...).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15838N161</ED>
<ID>
ID:168104

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N16&aa=1</URL></REF>


Article

<CATEGORY>vin06</CATEGORY>

 <H2>Ο εισαγγελέας ζήτησε συγγνώμη εκ μέρους της Πολιτείας από κατοίκους του Καστελλόριζου
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

«ΕΙΜΑΙ υποχρεωμένος εκ μέρους της Πολιτείας να σας ζητήσω συγγνώμη για την
ταλαιπωρία που έχετε υποστεί», είπε ο εισαγγελέας Πρωτοδικών Χρ. Μπαρδάκης
απευθυνόμενος σε εννέα κατοίκους του ακριτικού Καστελλόριζου, οι οποίοι ήταν
κατηγορούμενοι επειδή πήγαν στην Τουρκία από το νησί τους «στερούμενοι των
κατά νόμον απαιτουμένων ταξιδιωτικών εγγράφων...».

Το δικαστήριο (Μονομελές Πρωτοδικείο Ρόδου) αθώωσε τελικά όλους τους
κατηγορούμενους, η δε σχετική απόφαση του δικαστή κ. Ν. Σάββα έγινε δεκτή με
χειροκροτήματα από το πυκνό ακροατήριο.

Το περιστατικό συνέβη στις 31 Ιουλίου 1992 στο Καστελλόριζο, όταν με τέσσερα
ψαροκάικα 19 κάτοικοι του νησιού (μεταξύ των οποίων και πέντε γυναίκες) πήγαν
στην απέναντι τουρκική πόλη Αντίφυλο (Κας) για να αγοράσουν φρούτα και
λαχανικά, όπως κάνουν κάθε Παρασκευή που λειτουργεί εκεί το παζάρι.

Όμως, κατά την επιστροφή τους οι δύο λιμενικοί Κ. Μουντζούρης και Εμμ.
Αντωνακάκης τούς συνέλαβαν και τους υπέβαλαν μήνυση διότι, μεταξύ των άλλων,
«εξήλθον του ελληνικού εδάφους άνευ των νομίμων διατυπώσεων».

Η δίκη έγινε χθες και οι δύο λιμενικοί στο δικαστήριο υπεραμύνθηκαν και πάλι
«του γράμματος του νόμου», αλλά ένας από τους εννέα κατηγορουμένους (που
προσήλθαν τελικά ενώπιον της Δικαιοσύνης) τους «κάρφωσε»:

­ Ξεχάσατε πόσες άλλες φορές πηγαίναμε στην Τουρκία κι εσείς μάς κάνατε τις
παραγγελίες σας σε φρούτα και λαχανικά;

Ο βασικός μάρτυρας υπεράσπισης δήμαρχος Καστελλόριζου Παύλος Πανηγύρης τόνισε
ότι η ελεύθερη επικοινωνία μεταξύ των κατοίκων του νησιού και της τουρκικής
πόλεως γίνεται και θα εξακολουθεί να γίνεται. «Αυτή τη στιγμή που σας μιλώ,
είπε ο κ. Πανηγύρης, πολλοί κάτοικοι από το Καστελλόριζο βρίσκονται στην
Αντίφυλο γιατί είναι Παρασκευή και λειτουργεί το παζάρι. 
Όταν το νησί παραμένει αποκλεισμένο και για πολλές μέρες δεν έρχεται πλοίο ή
αεροπλάνο, τι θέλετε να κάνουν οι κάτοικοι; Να πεθάνουν από την πείνα;».

Όλοι οι κατηγορούμενοι υποστήριξαν ότι δεν ήταν η μοναδική φορά που πήγαν στο
Αντίφυλο χωρίς διαβατήρια και αυτό θα εξακολουθούν να κάνουν και στο μέλλον,
αφού είναι γνωστές οι σχέσεις που διατηρούν με τους απέναντι γείτονες.

­ Κύριε πρόεδρε, είπε στην αγόρευσή του ο συνήγορος υπεράσπισης Παν.
Παλαιολόγος, ήρθαν εννέα από τους 19 κατηγορούμενους, διότι εάν ερχόντουσαν
όλοι θα άδειαζε το νησί!..

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15838N162</ED>
<ID>
ID:168105

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N16&aa=2</URL></REF>


Article

<CATEGORY>vin06</CATEGORY>

 <H2>Τα 5,5 Ρίχτερ της Οχρίδας δεν πρέπει να μας ανησυχούν </H2>
ΘΕΣΣΑΛΟΝΙΚΗ. Γραφείο Βόρειας Ελλάδας

«ΑΚΙΝΔΥΝΟ» για την Ελλάδα χαρακτηρίζει ο καθηγητής Γεωφυσικής στο Πανεπιστήμιο
της Θεσσαλονίκης κ. Βασίλης Παπαζάχος τον ισχυρό σεισμό, μεγέθους 5,5 βαθμών
της κλίμακας Ρίχτερ, που σημειώθηκε χθες το πρωί με επίκεντρο στην περιοχή της
λίμνης Οχρίδας στην Αλβανία.

Ο κ. Παπαζάχος χαρακτήρισε τον σεισμό ­ που έγινε αισθητός και σε περιοχές της
Βόρειας Ελλάδας ­ «επιφανειακό» και επισήμανε ότι δεν υπάρχει ιδιαίτερη
ανησυχία για τη χώρα μας, ακόμα και αν ο σεισμός είχε μεγαλύτερο μέγεθος. «Το
επίκεντρο του σεισμού απέχει αρκετά από τα ελληνικά σύνορα και γι' αυτό δεν
υπάρχει κανένας λόγος ανησυχίας. Σ' ό,τι αφορά την εξέλιξη της σεισμικής
δραστηριότητας, μέσα στις επόμενες μέρες είναι σίγουρο ότι θα σημειωθούν και
νέες ασθενέστερες δονήσεις. Είναι αναμενόμενο μετά ένα σεισμό 5,5 R», δήλωσε
στα «ΝΕΑ» ο κ. Παπαζάχος.

Όπως ανακοινώθηκε από το Εργαστήριο Γεωφυσικής στο Αριστοτέλειο Πανεπιστήμιο
της Θεσσαλονίκης, ο σεισμός καταγράφηκε από το σεισμολογικό τηλεμετρικό του
δίκτυο στις 10.01 ώρα Ελλάδας και το επίκεντρο εντοπίστηκε σε απόσταση 200
χιλιομέτρων βορειοδυτικά της Θεσσαλονίκης, στην πόλη Πόγραδετς, σε μικρή
απόσταση από τα σύνορα Αλβανίας - Σκοπίων.

Ο σεισμός έγινε ιδιαίτερα αισθητός σ' ολόκληρη σχεδόν τη Δυτική Μακεδονία ­
και ιδιαίτερα στους νομούς Φλώρινας, Καστοριάς και Κοζάνης ­ χωρίς, όμως, να
σημειωθούν ζημιές.

Περισσότερο ανησύχησαν κάτοικοι περιοχών στα Γρεβενά και στην Κοζάνη, επειδή
θεώρησαν αρχικά ότι η δόνηση είχε επίκεντρο στο σεισμογόνο ρήγμα της λίμνης Πολυφύτου.

Σεισμολόγοι του εργαστηρίου στο ΑΠΘ χαρακτηρίζουν την ευρύτερη περιοχή της
λίμνης Οχρίδας ιδιαίτερα σεισμογενή. Σύμφωνα με στοιχεία του Εργαστηρίου, ο
ισχυρότερος μέχρι σήμερα σεισμός σ' αυτή την περιοχή σημειώθηκε το 1991 και
είχε μέγεθος 6,7 Ρίχτερ.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15838N163</ED>
<ID>
ID:168106

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N16&aa=3</URL></REF>


Article

<CATEGORY>vin06</CATEGORY>

 <H2>22 μήνες φυλακή στον ιερέα που μετέφερε λαθρομετανάστες
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΣΕ ΦΥΛΑΚΙΣΗ είκοσι δύο μηνών καταδικάστηκε χθες από το αυτόφωρο δικαστήριο της
Θεσσαλονίκης ο 59χρονος ιερέας που κατηγορείται ότι μετέφερε με το αυτοκίνητό
του Αλβανούς λαθρομετανάστες έναντι αμοιβής. 
Πρόκειται για τον 59χρονο Σεραφείμ Ασημακόπουλο, εφημέριο στην ακριτική
κοινότητα Αυγή Καστοριάς, ο οποίος καλείται να πληρώσει και χρηματικό πρόστιμο
300.000 δραχμών, ενώ το δικαστήριο του επέβαλε και στέρηση των πολιτικών
δικαιωμάτων για ένα χρόνο.

Σύμφωνα με την Αστυνομική Διεύθυνση Θεσσαλονίκης ο Ασημακόπουλος συνεννοήθηκε
τηλεφωνικά την περασμένη Τρίτη στην Αλβανία με τους λαθρομετανάστες ­ ανάμεσά
τους και ένα ανήλικο κοριτσάκι ­ και συμφώνησε την επομένη να τους μεταφέρει
με το αυτοκίνητό του από τα σύνορα μέχρι τη Θεσσαλονίκη, όπου θα αναζητούσαν δουλειά.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15838N164</ED>
<ID>
ID:168107

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N16&aa=4</URL></REF>


Article

<CATEGORY>vin06</CATEGORY>

 <H2>«Υγεία για όλους»
</H2>
ΚΥΚΛΟΦΟΡΗΣΕ το νέο τεύχος του μηνιαίου περιοδικού «Υγεία για όλους». Στα
περιεχόμενά του, θέματα για την πρόληψη, την αυτοθεραπεία, τη διατροφή και
ό,τι σχετίζεται με νέα σημαντικά στοιχεία και ευρήματα της επιστήμης σ' αυτόν
τον τομέα από ξένες και ελληνικές πηγές.

Στο τεύχος που κυκλοφορεί ­ μόνο στα κεντρικά βιβλιοπωλεία και καταστήματα
υγιεινής διατροφής ­ συνεργάζονται οι καθηγητές Θ.Κ. Γεράνιος, Β. Γολεμάτης,
Π. Κουμεντάκης, Δ. Μπονίκος, Ι. Στ. Παπαδόπουλος, V. Coleman κ.ά.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15838N165</ED>
<ID>
ID:168108

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N16&aa=5</URL></REF>


Article

<CATEGORY>vin06</CATEGORY>

 <H5>ΤΑ ΠΑΙΔΙΑ ΠΟΥ ΒΡΑΒΕΥΟΥΝ ΣΗΜΕΡΑ «ΤΑ ΝΕΑ» ΓΙΑ ΤΙΣ ΕΚΔΟΤΙΚΕΣ ΤΟΥΣ ΠΡΟΣΠΑΘΕΙΕΣ
ΠΛΟΥΤΙΣΑΝ ΤΙΣ ΓΝΩΣΕΙΣ ΤΟΥΣ ΣΤΟ ΜΕΓΑΡΟ ΜΟΥΣΙΚΗΣ </H5><H2>«Μαθητές» του Μαρκ Σαγκάλ
</H2>
«Είναι πανέμορφα, θα ήθελα να ξανάρθω», έλεγε κοιτώντας γύρω της η 10άχρονη
μαθήτρια Αγλαΐα Παπανίδου, από τη Θεσσαλονίκη, χθες το απόγευμα στο Μέγαρο
Μουσικής.ΜΕ ΤΑ ΜΑΤΙΑ και τα αυτιά τους ορθάνοιχτα, ρουφώντας εικόνες
και γνώσεις, τα παιδιά που σήμερα θα βραβευτούν για τις προσπάθειές τους και
τη συμμετοχή τους στον 4ο Πανελλήνιο Διαγωνισμό Μαθητικών Εφημερίδων
ξεναγήθηκαν και φιλοξενήθηκαν στο Μέγαρο Μουσικής

Τα παιδιά υποδέχτηκε η κυρία Ελένη Σπανοπούλου, υπεύθυνη Προβολής και
Επικοινωνίας του Μεγάρου, η οποία τους μίλησε για την ιστορική εξέλιξη, τους
στόχους και τις δραστηριότητές του.

Είχαν την ευκαιρία να δουν από κοντά την Αίθουσα Φίλων της Μουσικής, να μάθουν
γιατί είναι μια από τις καλύτερες του κόσμου και να απολαύσουν την Κρατική
Ορχήστρα Αθηνών στο έργο «Missa Solemnis» σε ρε μείζονα, έργο 123 του Μπετόβεν.

Με μεγάλο ενδιαφέρον περιηγήθηκαν την έκθεση του Μαρκ Σαγκάλ, βλέποντας από
κοντά «Το Εβραϊκό Θέατρο Δωματίου» αλλά και τη συλλογή Λαμπάνοφ-Ροστόφσκι.«Δεν
έχω ξανάρθει ποτέ στο Μέγαρο Μουσικής», έλεγε η 10άχρονη Ματίνα Αστραντίνη,
«είναι εντυπωσιακά».

Οι μαθητές, που ήρθαν από διάφορα σημεία της Ελλάδας για την απονομή των
φετινών βραβείων τού 4ου Πανελλήνιου Διαγωνισμού Μαθητικών Εφημερίδων, με τις
φωτογραφικές μηχανές τους και τις κάμερες ανά χείρας δεν έπαψαν να
απαθανατίζουν το κάθε τι που έβλεπαν. Για τους περισσότερους ήταν μια μοναδική
εμπειρία, αφού επισκέπτονταν για πρώτη φορά το Μέγαρο Μουσικής.

Σήμερα, στις 10.30 π.μ. στην ΕΣΗΕΑ, οι μαθητές του Δημοτικού, του Γυμνασίου
και του Λυκείου που διακρίθηκαν για τα έντυπά τους θα παραλάβουν τα βραβεία
τους σε μια εκδήλωση αφιερωμένη ειδικά σε αυτά και στη συνέχεια θα επισκεφτούν
και θα ξεναγηθούν στο Αρχαιολογικό Μουσείο.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15838N181</ED>
<ID>
ID:168109

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N18&aa=1</URL></REF>


Article

<CATEGORY>vin06</CATEGORY>

 <H5>Η ΓΚΡΙΝΠΙΣ ΕΝΤΟΠΙΣΕ ΡΥΠΑΝΣΗ ΣΤΟ ΦΡΑΓΚΟΛΙΜΑΝΟ ΤΗΣ ΠΕΛΟΠΟΝΝΗΣΟΥ
</H5><H2>Ψάρια με πετρέλαιο
</H2>
Ζοφερή είναι η εικόνα που παρουσιάζει ο Σαρωνικός εννέα μήνες μετά τη θαλάσσια
ρύπανση που προκλήθηκε στις εγκαταστάσεις φορτοεκφόρτωσης πετρελαιοειδών της
Μότορ Όιλ. 
Το πετρέλαιο έχει εισχωρήσει στον θαλάσσιο πυθμένα, ενώ σε πολλές περιοχές τα
ίχνη του είναι εμφανή ακόμη και πάνω στα ψάρια. Αυτή την εικόνα συνάντησαν
μέλη της Γκρίνπις στο Φραγκολίμανο, ένα θέρετρο που βρίσκεται στις ακτές της
Πελοποννήσου. Έπειτα από έρευνα που πραγματοποίησαν στον πυθμένα του
Φραγκολίμανου, εντόπισαν ότι το πετρέλαιο έχει εισχωρήσει στην άμμο, ενώ σε
πολλά σημεία βρέθηκαν ακόμη και συμπαγή κομμάτια πετρελαίου. Οι ερευνητές της
Γκρίνπις, που πραγματοποίησαν υποβρύχια λήψη με βίντεο, συνάντησαν ακόμη και
ψάρια που ζουν και τρέφονται στο βυθό, τα οποία είναι καλυμμένα με
πετρελαιοειδή, εννέα μήνες μετά τη θαλάσσια ρύπανση. Είχε προηγηθεί άντληση
του πετρελαίου από τον πυθμένα του Φραγκολίμανου, από συνεργεία της Μότορ Όιλ,
έπειτα από διαμαρτυρίες των κατοίκων της περιοχής. 
«Η Πολιτεία πρέπει επιτέλους να αναλάβει τις ευθύνες της και να σταματήσει να
συμπαρατάσσεται με τα συμφέροντα των εταιρειών πετρελαίου». τόνισε ο κ. Ν.
Χαραλαμπίδης από το ελληνικό γραφείο της Γκρίνπις.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15838N191</ED>
<ID>
ID:168110

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N19&aa=1</URL></REF>


Article

<CATEGORY>vin06</CATEGORY>

 <H2>Έκρηξη στο «Ντα Μπρούνο»
</H2>
ΙΣΧΥΡΗ έκρηξη φιάλης υγραερίου προκάλεσε μεγάλες ζημιές στην γνωστή πιτσαρία
«DA BRUNO» στην λεωφόρο Ποσειδώνος 16 στο Καλαμάκι. Η έκρηξη σημειώθηκε στις
11.30 το πρωί και την ώρα εκείνη δεν υπήρχαν πελάτες στο μαγαζί. Έσπασαν
τζάμια και προκλήθηκαν ζημιές στο εσωτερικό του καταστήματος .

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15838N192</ED>
<ID>
ID:168111

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N19&aa=2</URL></REF>


Article

<CATEGORY>vin06</CATEGORY>

 <H5>Ο ΠΡΟΕΔΡΟΣ ΤΗΣ MASS ΠΟΥ ΔΙΗΥΘΥΝΕ ΤΗΝ ΚΑΜΠΑΝΙΑ ΤΟΥ ΠΑΣΟΚ, ΜΙΛΑΕΙ ΣΤΑ «ΝΕΑ» ΓΙΑ
ΤΟ ΕΠΑΓΓΕΛΜΑ ΤΟΥ ΚΑΙ ΤΗ ΣΧΕΣΗ ΤΟΥ ΜΕ ΤΗΝ ΠΟΛΙΤΙΚΗ
</H5><H5>«Δεν δημιουργούμε νέες ανάγκες»
</H5><H5>Τριάντα χρόνια ερωτευμένος...
</H5><H2>Κώστας Γκόμπλιας
</H2><H2>Η διαφήμιση δεν κερδίζει τις εκλογές
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Θυμάστε ασφαλώς ­ αν όχι τις αφίσες ­ τουλάχιστον την τηλεοπτική προεκλογική
εκστρατεία του ΠΑΣΟΚ τα τελευταία χρόνια, όταν οι εκλογές απέκτησαν και στη
χώρα μας ένα ακόμη αναπόσπαστο εξάρτημα: τον καναπέ του σπιτιού μας!
Συμφωνείτε, φαντάζομαι, πως «ζούμε στην ομορφότερη χώρα του κόσμου», ξέρετε ­
έστω και αν διαφωνείτε ­ ότι «η θεία Όλγα ξέρει», πιθανόν έχετε αναφωνήσει
«Ίδια γεύση», ακόμη και αν δεν αναφέρεστε σε μια μπίρα, και ασφαλώς έχετε
τραγουδήσει το «μια κατσαριδούλα, η μικρή Τερέζα». Αυτό που ίσως δεν ξέρατε,
ακόμη και όταν παρακινούμενοι από το «Δώστε και σώστε» προσφέρατε τον οβολόν
σας στον έρανο της Αντικαρκινικής Εταιρείας, είναι πως πίσω απ' όλα αυτά
κρύβεται ένας άνθρωπος: Ο Κώστας Γκόμπλιας, πρόεδρος της διαφημιστικής
εταιρείας Mass και ερωτευμένος καθ' έξιν και κατ' επάγγελμα με τη διαφήμιση.
Συγγραφέας τριών βιβλίων ­ «Πολιτική Διαφήμιση», «Διαφημι-ζώντας» και
«Διαφήμιση: μερικά πράγματα που ξέρω γι' αυτήν» ­ ο Κώστας Γκόμπλιας είναι ο
χειρότερος διαφημιστής του εαυτού του: «Το μόνο που ξέρω να κάνω είναι η
διαφήμιση. Αν αύριο έβγαινε ένας νόμος και την καταργούσε, εγώ θα έμενα χωρίς δουλειά»...

ΤΟ 1974, ο Κώστας Γκόμπλιας δημοσίευε ένα άρθρο του στον «Οικονομικό
Ταχυδρόμο», όπου ­ ούτε λίγο ούτε πολύ ­ παραλλήλιζε το κόμμα με το προϊόν.
Υποστήριζε, δηλαδή, ότι ένα κόμμα μπορεί να διαφημιστεί όπως ένα προϊόν,
τηρουμένων φυσικά των αναλογιών.

Ξεσηκώθηκε θύελλα αντιδράσεων: «Αυτό δα μας έλλειπε. Να συγκρίνουμε ένα κόμμα
με μια... οδοντόκρεμα». Ο Ρόσερ Ριβς, ο πατέρας της πολιτικής διαφήμισης που
στη δεκαετία του '50 είχε αναλάβει την προεκλογική εκστρατεία του Αϊζενχάουερ
χρησιμοποιώντας τηλεοπτικά σποτ, ήταν πολύ μακριά για να επιχειρηματολογήσει...

Η επιβεβαίωση για την Ελλάδα ήρθε μόλις τρία χρόνια αργότερα, όταν από τις
εκλογές του 1977 άρχισαν να χρησιμοποιούνται και εδώ οι τεχνικές της
διαφήμισης. «Για την ιστορία, η ΕΔΗΚ ήταν το πρώτο κόμμα που έκανε οργανωμένη
διαφημιστική εκστρατεία με διαφημιστική εταιρεία σ' εκείνες τις εκλογές, όσο
κι αν ο αρχηγός της Γεώργιος Μαύρος επέμενε να λέει από το μπαλκόνι ότι «...
δεν πρέπει να έρθουν οι τεχνικές της Μάντισον Άβενιου να αλλοιώσουν τα
πολιτικά μας ήθη»... «Εκλογές τις εκλογές, η χρησιμοποίηση διαφημιστικών
εταιρειών από τα κόμματα, που αναλαμβάνουν τις προεκλογικές τους εκστρατείες,
παγιώθηκε πλέον και στη χώρα μας ως τακτική.

ΤΟ ΑΠΟΤΕΛΕΣΜΑ

«Το κόμμα είναι κόμμα και το προϊόν προϊόν», θα πει σήμερα ο κ. Γκόμπλιας. «Αν
χρησιμοποίησα εκείνον τον παραλληλισμό ήταν για να καταδείξω ότι τα κόμματα ως
διαφημιζόμενοι χώροι δεν έχουν διαφορές από τα υπόλοιπα εμπορικά προϊόντα, ή
μάλλον έχουν τόσες διαφορές στη διαφήμισή τους όσο μια αεροπορική εταιρεία από
τα αλλαντικά ή μια τράπεζα από ένα εντομοκτόνο. Όμως οι κανόνες επικοινωνίας
παραμένουν οι ίδιοι. Τι θέλουμε να κάνουμε. Θέλουμε να πείσουμε τον κόσμο να
αγοράσει το δικό μας προϊόν, έναντι των άλλων ή έναντι κανενός, ή να ψηφίσει
το δικό μας κόμμα έναντι των άλλων, γιατί στην περίπτωση αυτή... υπάρχει
πάντοτε ανταγωνισμός. Στη μία περίπτωση έχουμε να μιλήσουμε για τις ιδιότητες
της οδοντόκρεμας λόγου χάριν, στην άλλη για τα χαρακτηριστικά του κόμματος,
την ιδεολογία του κ.λπ.».

Ίσως γιατί η εταιρεία του τα τελευταία χρόνια έχει αναλάβει αποκλειστικά τη
διαφημιστική προεκλογική εκστρατεία του ΠΑΣΟΚ, ίσως γιατί απέχουμε λιγότερο
από έναν χρόνο από τις τελευταίες εθνικές εκλογές, ο Κώστας Γκόμπλιας αρνείται
να σχολιάσει ευθέως την πολιτική διαφήμιση των κομμάτων του περασμένου
Σεπτεμβρίου. Το κάνει εμμέσως: «Οι προεκλογικές καμπάνιες κρίνονται εκ του
αποτελέσματος. Και μάλιστα ένα αποτέλεσμα που δεν έχει καμία δυνατότητα
διόρθωσης. Την Κυριακή το βράδυ ουδέν λάθος αναγνωρίζεται μετά την απομάκρυνση
από το ταμείο, ενώ σε οποιαδήποτε άλλη καμπάνια προϊόντων μπορείς να κάνεις
διορθωτικές κινήσεις».

Σημαίνει αυτό ότι ένα εκλογικό αποτέλεσμα επηρεάζεται σε μεγάλο βαθμό από μία
περισσότερο ή λιγότερο επιτυχημένη προεκλογική διαφημιστική εκστρατεία; «Η
διαφήμιση δεν κερδίζει ή χάνει τις εκλογές. Οι εκλογές κερδίζονται ή χάνονται
από τα κόμματα. Είναι αλήθεια ότι η διαφήμιση μπορεί να κάνει πολλά, αλλά δεν
μπορεί να "πουλήσει" κακό "προϊόν". Ακροβατώντας λίγο, θα έλεγα ότι θα
μπορούσε να μη γίνει και καθόλου διαφήμιση. Τα τελευταία χρόνια και σε όλες
τις αναμετρήσεις, είτε για την ανάδειξη των κυβερνήσεων είτε για την ανάδειξη
προέδρων κομμάτων ή πρωθυπουργών, έχω αρχίσει να πιστεύω ότι ο κόσμος επιλέγει
σοφά. Αυτό βεβαίως δεν καταργεί τη διαφήμιση, η οποία τι κάνει; Μεταφέρει με
συστηματικό τρόπο και κωδικοποιημένα τις βασικές θέσεις των κομμάτων. Τα "επτά
σημεία" του Έβερτ, με όποιο τρόπο κι αν τα έλεγε μια διαφήμιση θα παρέμεναν τα
επτά σημεία με συγκεκριμένο περιεχόμενο και δεν θα κέρδιζαν από την καλή ή την
κακή διαφήμιση περισσότερες ή λιγότερες ψήφους».

Η ΑΡΝΗΤΙΚΗ

Αρνητική διαφήμιση. Απαντά χωρίς κανέναν ενδοιασμό. «Πολύ κακό πράγμα.
Ανεπίτρεπτο. Είναι το φρούτο του '93 που έφεραν στην Ελλάδα οι Αμερικανοί της
Νέας Δημοκρατίας, οι οποίοι στη χώρα τους ακολουθούν τους κανόνες τού "no
mercy" (σ.σ.: χωρίς έλεος) ή του "δεν αφήνουμε πίσω μας αιχμαλώτους". Και
βεβαίως την πατήσανε, γιατί οι αρχές αυτές είναι αντίθετες με τη νοοτροπία του
Έλληνα που συμπάσχει με τον άρρωστο, τον αδύναμο, τον διωκόμενο, τον
βαλλόμενο"». Απάντηση πολύ κατηγορηματική για να δικαιολογεί το γεγονός ότι
στις εκλογές του περασμένου Σεπτεμβρίου το ΠΑΣΟΚ ακολούθησε στη λεγόμενη
αρνητική διαφήμιση... «Ακούστε. Κατ' αρχήν η αρνητική διαφήμιση είναι αντίθετη
με τις βασικές αρχές της διαφήμισης, που σου περιγράφει τι είναι ή τι δεν
είναι ο άλλος και όχι εσύ. Δείτε το και στην εμπορική διαφήμιση. Δεν μπορείς
να διαφημίζεις τα αυτοκίνητα "Saab", λέγοντας πόσο κακά είναι τα "Volvo".
Αλλά, βεβαίως, όταν βγαίνει η Νέα Δημοκρατία και λέει για τον πρωθυπουργό της
χώρας ότι είναι αναξιόπιστος ή προδότης... Αυτά είναι φοβερά πράγματα. Δεν
μπορείς να τα αφήσεις αναπάντητα, γιατί μπορεί να θεωρηθεί αδυναμία».

Για τον κ. Γκόμπλια «η εμπορική διαφήμιση είναι το επάγγελμα, η πολιτική
διαφήμιση το χόμπι». Και ναι μεν η εταιρεία του μπορεί να έχει αναλάβει το
ΠΑΣΟΚ, αποκλείεται όμως να αναλάβει ποτέ βουλευτές. «Ο βουλευτής είναι ό,τι
χειρότερο μπορεί να σου συμβεί προεκλογικά. Σε απασχολεί περισσότερο από ένα
κόμμα, είναι κακοπληρωτής και το κυριότερο περιστοιχίζεται από μια ομάδα
άσχετων, που ο καθένας τους νομίζει ότι προσφέρει υπηρεσίες με το να
επεμβαίνει κατά το δοκούν στο ποια πρέπει να είναι η επικοινωνιακή πολιτική
του υποψηφίου».

ΤΟ «ΙΜΑΤΖ»...

Όσον αφορά το «ίματζ μέικινγκ», έναν άλλο όρο που εισέβαλε επίσης τα τελευταία
χρόνια και στη χώρα μας... «Πρόκειται για μια πολύ μεγάλη διαδικασία, που δεν
έχει να κάνει μόνο με την εμφάνιση αλλά, κυρίως, με τη μοναδική θέση που
θέλουμε να καταλάβει το πρόσωπο ­ εν προκειμένω ο πολιτικός ­ ή το προϊόν στο
μυαλό του καταναλωτή. Αυτή η θέση πρέπει να είναι απλή, περιεκτική και να
μπορεί να κινητοποιεί. Και σ' αυτό πρέπει να κατατείνουν όλα. Και η εμφάνιση
και η εκφορά του λόγου, ώστε να εξυπηρετούνται οι ιδιότητες που θέλουμε να
προβάλλουμε, όπως φερ' ειπείν η εντιμότητα, η αποφασιστικότητα, η
δραστηριότητα, ο δυναμισμός, το σύγχρονο». Ο κ. Έβερτ είχε έναν δυναμισμό,
μιαν αποφασιστικότητα και εν πάση περιπτώσει δεν τον βάρυναν στοιχεία μη
εντιμότητας. Γιατί αυτή του η εικόνα δεν πέρασε στον κόσμο; «Μπορεί να μην
ήταν καλά βγαλμένη. Μπορεί να ήθελε ακόμη χρόνο για να οικοδομηθεί. Μην
ξεχνάτε ότι ήθελε να βάλει και πολλά πράγματα μέσα. Του αυθόρμητου. Του
λαϊκού. Ενώ ο κ. Σημίτης ήταν πιο μονοσήμαντος. Έβγαλε την εικόνα του
αποφασιστικού. Απαίτησε την πρωθυπουργία και την πήρε, διεκδίκησε με το
συνέδριο την προεδρία και την πήρε, διεκδίκησε τις εκλογές και τις κέρδισε».

ΜΠΗΚΕ ΣΤΟΝ χώρο της διαφήμισης... τυχαία. Είχε τελειώσει τις σπουδές του και
περίμενε να κάνει το Δημόσιο έναν διαγωνισμό για να μπει σε μια Εφορία ή σ'
ένα Τελωνείο. Τότε είδε μια μικρή αγγελία της ΑΔΕΛ που ζητούσε κειμενογράφο.
Απάντησε, πήγε και... κόλλησε. Στα 31 χρόνια που εργάζεται έχει διαφημίσει
εκατοντάδες προϊόντα, έχει εμπνευστεί εκατοντάδες μηνύματα ή συνθήματα. Η
πρώτη του διαφήμιση αφορούσε ένα τζιν και μια βότκα. «Τα ποτά δεν έχουν
ιδεολογική τοποθέτηση», έλεγε στο κείμενό του, που κρίθηκε πολύ τολμηρό για
την εποχή του. Ήταν λίγο πριν από τη χούντα, με την πολιτική κατάσταση
τεταμένη «... όπου και μόνο να έλεγες βότκα σε θεωρούσαν κομμουνιστή». Δηλαδή
σας πληρώνουμε εμμέσως 31 ολόκληρα χρόνια, για να μας δημιουργείτε νέες
ανάγκες, τον ρώτησα. Ήταν κατηγορηματικός: «Η διαφήμιση δεν δημιουργεί
ανάγκες, αλλά βοηθά να επιλέξει ο καταναλωτής να καλυφθούν οι ανάγκες που
έχουν προκύψει από την οικονομική, κοινωνική και πολιτισμική εξέλιξη ενός
τόπου». Να υποθέσω ότι είναι τόσο καλή η οικονομική και κοινωνική κατάσταση
στην Ελλάδα, ώστε να δικαιολογεί το πλήθος των διαφημίσεων που προβάλλονται
στην τηλεόραση και τα έντυπα; «Έχω ζήσει την Ελλάδα και σε εποχές που ήταν σαν
την Αλβανία σήμερα. Τότε που οι ανάγκες περιορίζονταν μόνον στο ψωμί, το νερό,
άντε και κανένα ρούχο. Πέραν λοιπόν από τις βιολογικές, η εξέλιξη του ανθρώπου
δημιουργεί και άλλες ανάγκες εξίσου σημαντικές. Και αυτές είναι που
παρακολουθούμε σήμερα μέσω των διαφημίσεων».

ΝΑ ΠΟΥΛΑΕΙ

Καλή διαφήμιση για τον Κώστα Γκόμπλια είναι «η διαφήμιση που πουλάει».
Βλέπουμε διαφημίσεις που δεν αρέσουν καθόλου και όμως πουλάνε σαν τρελές. Και
το αντίστροφο. Τώρα τι είναι αυτό που αρέσει, ανεξαρτήτως του αν πουλάει; Κατ'
αρχήν η ιδέα. Το πρώτο πράγμα και το είδος εν ανεπαρκεία σε όλους τους χώρους.
Που μπορεί να σου έρθει σε ένα δευτερόλεπτο, μπορεί όμως να είναι αποτέλεσμα
ερευνών. Πάντως τη δημιουργικότητα και την έμπνευση ή τις έχεις ή δεν τις
έχεις. Δεν διδάσκονται. Μερικοί λένε "ε, ρε και να είχα την Κόκα Κόλα τι θα
έκανα". Τι θα έκανες; Εγώ ζητούσα μια φορά κειμενογράφο και είχα βάλει μια
μικρή αγγελία στην οποία ζητούσα να μου γράψουν ένα κείμενο για ένα καμένο
σπίρτο. Μου ήρθαν αριστουργήματα που δείχνουν ότι ο δημιουργός μπορεί να
αντλεί έμπνευση από οπουδήποτε. Από μια σάλτσα. Ένα εντομοκτόνο. Μια σερβιέτα...».

Επιμένει πως ο κόσμος κακώς πιστεύει ότι ο ρόλος της διαφήμισης είναι να
προσδίδει καλά στοιχεία σ' ένα προϊόν που δεν τα έχει. «Οι διαφημιστές έχουν
αρχές και κανόνες. Μιλάμε για τους σωστούς επαγγελματίες. Ισχύει ότι το κακό
προϊόν δεν μπορεί να το σώσει καμιά διαφήμιση. Ίσα ίσα που μπορεί να το κάνει
και χειρότερο».

Αν κάτι τον ενοχλεί είναι η απουσία της ελληνικότητας από τις ελληνικές
διαφημίσεις. «Πιστεύω απολύτως ότι θα έρθει αυτή η περίοδος. Ίσως να φταίει
ότι για έναν μεγάλο αριθμό προϊόντων χρησιμοποιούνται στη χώρα μας ξένες
διαφημίσεις. Όταν χρησιμοποιούσα το σύνθημα "ζούμε στην ομορφότερη χώρα του
κόσμου" το πίστευα και εξακολουθώ να το πιστεύω. Ελληνικότητα δεν είναι το
φολκλόρ και το τουριστικό. Αλλά το πνεύμα, το ήθος, το φως ­ όχι το
φωτογραφικό ­ αλλά αυτό που εκπέμπει ο τόπος και οι παραδόσεις του, χωρίς
αυτές να συνδέονται αποκλειστικά με το μακρινό παρελθόν. Νομίζω πως την
ομορφιά αυτή πρέπει να τη βγάλουμε. Να δώσουμε σιγουριά και αισιοδοξία στον
κόσμο. Να του δώσουμε την αυτοπεποίθηση πως το γεγονός ότι ζει σ' αυτή τη χώρα
είναι ήδη κάτι πολύ σημαντικό».

ΕΙΝΑΙ ο χειρότερος διαφημιστής του εαυτού του... «Ούτε η ζωή μου, ούτε ο
εαυτός μου έχει τίποτα ενδιαφέρον. Αν γυρίσω πίσω, βλέπω μια ζωή επίπεδη.
Χωρίς βουνά και χωρίς λόφους. Όλα κανονικά, όλα τακτοποιημένα. Γεννήθηκα στην
Άρτα, τελείωσα το Γυμνάσιο, τελείωσα το Πανεπιστήμιο (σ.σ. Πολιτικές
Επιστήμες), πήγα φαντάρος, βρήκα δουλειά και από τότε δουλεύω. Επίσης, ο
εαυτός μου, ως χαρακτήρας, είναι ανιαρός και πληκτικός...». Γιατί έχετε τόσο
κακή εντύπωση για τον εαυτό σας, τον ρώτησα. Μήπως χρειάζεστε επειγόντως έναν
διαφημιστή; Μπήκε αμέσως στο πετσί του ρόλου του και για να μην αφήσει
ελεύθερο πεδίο στους... ανταγωνιστές του πρόσθεσε με δυσκολία: «... εντάξει,
είμαι ένας επαγγελματίας που προσπαθεί να κάνει όσο το δυνατόν καλύτερα τη
δουλειά του» και μετά ξαναγύρισε στο ίδιο τροπάριο: «Μια ζωή πληκτική. Ίδια.
Μια γυναίκα παντρεύτηκα, την ίδια έχω ακόμη...». Σ' αυτή τη γυναίκα ένιωσε την
ανάγκη να αφιερώσει το πρώτο του βιβλίο, την «Πολιτική Διαφήμιση»: «Στη
γυναίκα μου που ανέχεται ακόμη τις ερωτικές μου σχέσεις με τη διαφήμιση».
Ακόμη κι εδώ βρίσκει κάτι να πει: «Ε και πάλι, με την ίδια είμαι ερωτευμένος.
Τριάντα ένα χρόνια ερωτευμένος με τη διαφήμιση. Τι ενδιαφέρον να έχει αυτή η
σχέση»; Μετά αποφασίζει να αφήσει τα αστεία και να μιλήσει με πάθος για την
«ερωμένη» του, που τον ανέβασε στις πρώτες θέσεις του επαγγελματικού του χώρου
στην Ελλάδα. «Αν δεν είσαι ερωτευμένος, δεν μπορείς να κάνεις καλά τη δουλειά
σου. Οποιαδήποτε δουλειά. 
128 ΧΡΟΝΙΑ!

Εγώ, αν αύριο, με έναν νόμο, καταργηθεί η διαφήμιση, θα μείνω χωρίς δουλειά.
Δεν ξέρω να κάνω τίποτα άλλο. Εξάλλου, δεν ασχολούμαι με αυτήν 31 χρόνια, αλλά
128». Πώς τα υπολογίζει έτσι; Βάζει 31 χρόνια πρωινά, 31 απογεύματα συν
Κυριακές και αργίες κάνουν 64, συν τη διπλή προσπάθεια για να είσαι
αποδοτικός, ίσον 128 χρόνια. «Στον χώρο μας χρειάζεται μεγάλη προσπάθεια.
Πρέπει να είσαι σε διαρκή εγρήγορση, όλα τα κέντρα του μυαλού σου πρέπει να
δουλεύουν, να είσαι δημιουργικός. Να έχεις πάντα επιτυχίες, γιατί οι αποτυχίες
απαγορεύονται. Τα χρηματικά ποσά που διακινούνται στη διαφήμιση είναι
τεράστια, επομένως δεν επιτρέπονται πειραματισμοί. 
Εξάλλου, εμείς έχουμε μια εταιρεία με πενήντα ανθρώπους, ελληνική, και είμαστε
υπεύθυνοι γι' αυτούς και τις οικογένειές τους. Ό, τι κάνουμε εδώ, το κάνουμε
για μας και αφορά μόνον εμάς».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15838N201</ED>
<ID>
ID:168112

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N20&aa=1</URL></REF>


Article

<CATEGORY>vin11</CATEGORY>

 <H2>Για τα Αρχεία Καραμανλή
</H2>
Σε όσα γράφει ο Κωνσταντίνος Καραμανλής στα Αρχεία του αναφέρονται ο κ. Σωτ.
Ξ. Κουλουμπής και ο κ. Ευάγγελος Αναγνωστόπουλος. 
Σημειώνει ο κ. Κουλουμπής: «Ο τέως Πρόεδρος της Δημοκρατίας κ. Κωνσταντίνος
Καραμανλής με αυτά που εκμυστηρεύεται για τις εκλογές του 1961, χαρακτηρίζει
τους ψηφοφόρους της εκλογής εκείνης ως βλήτα. Εάν οι δεξιοί, παρακρατικοί,
εθνικόφρονες, χουντικοί και βασιλόφρονες αποδέχονται τον χαρακτηρισμό,
δικαίωμά τους. Εγώ δεν τον αποδέχομαι και διαμαρτύρομαι έντονα. Αν ανατρέξει
κανείς σε μία εφημερίδα της εποχής εκείνης, θα πέσει από τα σύννεφα. Σε μια
περιοχή της Μακεδονίας, έγραφαν: Εγγεγραμμένοι 1.994, Εψήφισαν 1.994, Έγκυρα
1.994, ΕΡΕ 1.994, ΚΕΝΤΡΟΝ Μηδέν. Κατά το χρονικό διάστημα από την προηγούμενη
εκλογική αναμέτρηση μέχρι το 1961 κανείς κάτοικος της περιοχής δεν μετανάστευε
στον Καναδά, στην Αμερική, στην Αυστραλία ή στα ορυχεία του Βελγίου και της
Γερμανίας. Κανείς δεν βρισκόταν φυλακή. Κανείς δεν ενοσηλεύετο σε νοσοκομείο.
Κανείς δεν ήταν παράλυτος στο σπίτι του από εγκεφαλικό ή καρδιακό επεισόδιο.
Κανείς δεν είχε αποδημήσει στον Άγιο Πέτρο. Κανείς δεν είχε διάρροια, κοινώς
ευκοιλιότητα, την ημέρα των εκλογών.

Πέρασε η εποχή που τα παραμύθια της Χαλιμάς γίνονταν πιστευτά.

Τόση αίγλη είχε ο κ. Καραμανλής στους πολίτες, που την τελευταία στιγμή και οι
αντιπρόσωποι του Κέντρου στα τμήματα μετεστράφησαν και εψήφισαν όλοι τους ΕΡΕ».

* Ο κ. Κουλουμπής, από την πλευρά του παρατηρεί: «Μίλησε με λόγια σκληρά ο κ.
Καραμανλής για τον πολιτικό του αντίπαλο, τον πρόσφατα αποθανόντα Ανδρέα
Παπανδρέου, χωρίς ίχνος γενναιοψυχίας, σεβασμού στη μνήμη του και πολιτικής
παλικαριάς. Και παρουσιάστηκε κάθετα αρνητικός ακόμη και σε εθνικές επιλογές
του ιδρυτή του ΠΑΣΟΚ, οι οποίες δικαίωσαν τον ελληνικό λαό. 
Η αποτυχημένη Ζυρίχη ήταν έργο αυτού του ανθρώπου. Την έξοδο από το ΝΑΤΟ,
αυτός την πραγματοποίησε».

Και ο αναγνώστης μας συμπληρώνει: «Χάσατε πολύ, κ. Καραμανλή, γιατί εσείς
βάλατε τον εαυτό σας πάνω από όλους, αφού εγκαταλείψατε το κόμμα σας στον κ.
Ράλλη ­ τον τόσο ειλικρινή για το πολίτευμα και άξιο πολιτικό ­ την ώρα που
ήταν αναμενόμενο ότι θα χάνατε τις εκλογές από τον Ανδρέα. Ο Ανδρέας, όμως,
παρέμεινε ηγέτης του ΠΑΣΟΚ σε δύσκολες ώρες, στη διάρκεια του εκ δεξιών
κατασκευασμένου Ειδικού Δικαστηρίου (με μια όχι και τόσο υψηλή δημοτικότητα),
τον καιρό της νοσηλείας του στο Λονδίνο, ενώ στο Ωνάσειο παραιτήθηκε γενναία,
ενώ ήταν μόλις εκλεγμένος πρωθυπουργός, για να ανοίξει ο δρόμος και να
καλυφθεί το κενό εξουσίας που άφηνε η ασθένειά του».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15838N221</ED>
<ID>
ID:168113

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N22&aa=1</URL></REF>


Article

<CATEGORY>vin11</CATEGORY>

 <H2>Έκκληση Ποντίων για το στεγαστικό πρόβλημα
</H2>
ΕΚΚΛΗΣΗ για την αντιμετώπιση των στεγαστικών προβλημάτων τους απευθύνουν στον
Πρωθυπουργό οι Πόντιοι από την πρώην Σοβιετική Ένωση. Σημειώνει η επιτροπή
«Προμηθέας» στην ανοιχτή επιστολή της (υπογράφουν οι Κ. Ζαριανίδης, Ι.
Καβαλίδης και Αθ. Νικολαΐδης) προς τον Κώστα Σημίτη:

«Είναι γνωστό ότι σε οικογένειες των Ποντίων (και αυτές κατά κανόνα είναι
πολύτεκνες) συχνά αρνούνταν να παραχωρήσουν «κανονικά» διαμερίσματα, αλλά εκεί
που παραχωρούσαν, οι ιδιοκτήτες ζητούσαν εξωφρενική τιμή που συχνά δεν βαστάει
η τσέπη.

Αυτές οι αιτίες ανάγκαζαν τους Ποντίους, να δίνουν τις τελευταίες δραχμές και
να αγοράζουν οικόπεδα για την ανέγερση των σπιτιών τους. 
Είναι φυσικό, οι άνθρωποι που είναι άστεγοι να μην μπορούν πάντα να τηρήσουν
αυστηρά τους νόμους... 
Και έτσι έγινε αυθαίρετη ανέγερση των σπιτιών στα οικόπεδα εκτός σχεδίου, για
τα οποία η αστυνομία αυστηρά τους καταδίωκε και δίκαζε. Και έτσι οι
περισσότεροι πολίτες, ίσως και όλοι, βρέθηκαν αντιμέτωποι με το δικαστήριο για
να υπερασπίσουν το σπίτι τους που χτίστηκε εκτός σχεδίου».

Η επιτροπή ζητεί από τον Πρωθυπουργό ακύρωση των καταδικαστικών αποφάσεων και
θίγει ένα ακόμη θέμα.

«Σκληρή καταδίωξη και τιμωρία για τους Πόντιους της διασποράς έγιναν τα
πρόστιμα για την ανέγερση των σπιτιών εκτός σχεδίου. 
Τα ποσά των προστίμων κυμαίνονται από ένα έως είκοσι έξι εκατομμύρια δραχμές. 
Οι ταχυδρόμοι σχεδόν κάθε μέρα φέρνουν στις δικές μας οικογένειες τέτοια
ακριβά «δώρα» μεγαλώνοντας την ήδη υπάρχουσα κατάσταση αγωνίας που έχει
αξιοθρήνητο αποτέλεσμα. 
Σχετικά με αυτά και τις διάφορες άλλες αιτίες, που άμεσα έχουν σχέση με την
ανέγερση των σπιτιών εκτός σχεδίου, υπήρξαν περιπτώσεις εμφράγματος,
εγκεφαλικής αιμορραγίας ακόμη και περίπτωση θανάτου».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15838N222</ED>
<ID>
ID:168114

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N22&aa=2</URL></REF>


Article

<CATEGORY>vin11</CATEGORY>

 <H2>Όχι «Μακεδονία» τα Σκόπια
</H2>
ΟΧΙ ΣΤΗ χρήση του ονόματος «Μακεδονία» ή παραγώγων του από τα Σκόπια λένε 166
μαθητές από τη Θεσσαλονίκη, με κοινή τους επιστολή προς τον Πρόεδρο της
Δημοκρατίας, τον Πρωθυπουργό και τους αρχηγούς των πολιτικών κομμάτων:

«Οι Μακεδόνες είμαστε εμείς. Οι Σκοπιανοί είναι Σλάβοι και οφείλουν να 'ναι
περήφανοι για τη σλαβική τους ιστορία και κληρονομιά. Θέλουμε να ζήσουμε
ειρηνικά με όλους τους γείτονές μας, αλλά δεν μπορούμε να χαρίσουμε το όνομά
μας. Καμιά πίεση δεν μπορεί να μας κάνει να αλλάξουμε γνώμη. Δεν ξέρουμε από
πολιτική και δεν θέλουμε να ξέρουμε...

Και τώρα, μερικές ερωτήσεις που χρειάζονται απαντήσεις και όχι υπεκφυγές.

Θέλετε «λύση» για το 1997 ή το 2027; Είναι δημοκρατικό να αποφασίζετε για μας
χωρίς εμάς; Μας ζητάτε να σταματήσουμε να διαβάζουμε την Ελληνική Ιστορία και
ιδιαίτερα την Ιστορία του Μακεδονικού Αγώνα;

Είναι δημοκρατικό να αγνοείται η θέληση της πλειοψηφίας του ελληνικού λαού που
είναι αντίθετη στη χρήση του όρου «Μακεδονία» και παραγώγου της;

Μας ζητάτε να πάθουμε αμνησία για να πλουτίσουν μερικοί Έλληνες επιχειρηματίες
που κάνουν επενδύσεις στα Σκόπια;

Μας ζητάτε να αγνοήσουμε τη θυσία τόσων Μακεδονομάχων; Θα σταματήσουμε να
καταθέτομε στεφάνια στον Παύλο Μελά και στον καπετάν Κώττα;

Μας ζητάτε να μη θυμόμαστε τη Μελίνα Μερκούρη που έλεγε: "Υπάρχει μόνο μία
Μακεδονία και αυτή είναι πιο Ελλάδα από την Ελλάδα";».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15838N223</ED>
<ID>
ID:168115

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N22&aa=3</URL></REF>


Article

<CATEGORY>vin06</CATEGORY>

 <H5>ΖΥΡΙΧΗ - ΚΕΡΚΥΡΑ ΣΕ... 32 ΩΡΕΣ * ΠΕΡΙΠΕΤΕΙΩΔΗΣ ΚΑΙ Η ΕΠΙΣΤΡΟΦΗ
</H5><H2>«Ολυμπιακή» ταλαιπωρία
</H2>
Τον δικό της «γολγοθά» έζησε τη Μεγάλη Εβδομάδα και την Πρωτομαγιά μια
οικογένεια Ελλήνων, που μένει μόνιμα στην Ελβετία και ταξίδεψε αεροπορικώς
στην Κέρκυρα για τις μέρες του Πάσχα.

«ΤΟ ΠΑΣΧΑ στην πατρίδα ήταν υπέροχο, όμως το ταξίδι μας με την
Ολυμπιακή Αεροπορία ήταν ένα μεγάλο μαρτύριο», λέει αγανακτισμένος ο
οδοντίατρος Γιώργος Στασινάκης, που εδώ και 35 χρόνια κατοικεί μόνιμα στη
Βέρνη της Ελβετίας.

Όπως ο ίδιος καταγγέλλει, το ταξίδι με την οικογένειά του και φίλους, στις 22
Απριλίου, από τη Ζυρίχη στην Κέρκυρα, μέσω Αθήνας, «αντί των 3 1/2 ωρών έγινε
σε... 32 ώρες», ενώ περιπετειώδης ήταν και η επιστροφή στη Ζυρίχη, ανήμερα της
Πρωτομαγιάς, αφού «ξεκίνησε με την Ολυμπιακή Αεροπορία και ολοκληρώθηκε με
τη... Swissair».

Σύμφωνα με τον κ. Στασινάκη, «ο μαραθώνιος της ταλαιπωρίας» ξεκίνησε τη Μεγάλη
Τρίτη, 22 Απριλίου. «Φτάσαμε από τη Ζυρίχη στην Αθήνα κανονικά και περιμέναμε
στο αεροδρόμιο του Ελληνικού έως τις 7 το απόγευμα, για να "πετάξουμε" με
προγραμματισμένη πτήση προς την Κέρκυρα», λέει ο κ. Στασινάκης και συνεχίζει:
«Η ώρα όμως περνούσε και η πτήση συνεχώς αναβαλλόταν. Λίγο πριν από τις 11 το
βράδυ και αφού η ταλαιπωρία της αναμονής είχε φτάσει στο κατακόρυφο,
εγκαταλείψαμε το αεροδρόμιο του Ελληνικού και καταφύγαμε για διανυκτέρευση σε
κάποιο ξενοδοχείο, χωρίς τις αποσκευές μας, που τις είχαμε ήδη παραδώσει για
τη... μετέωρη πτήση προς την Κέρκυρα. Τελικά συναντήσαμε τις αποσκευές μας το
επόμενο βράδυ, φτάνοντας στην Κέρκυρα ύστερα από 32 ώρες ταξιδιού».

Η ταλαιπωρία της οικογένειας Στασινάκη όμως δεν σταμάτησε εδώ. Όπως ο ίδιος
καταγγέλλει, συνεχίστηκε και στο ταξίδι της επιστροφής προς την Ελβετία,
ανήμερα της Πρωτομαγιάς. «Επρόκειτο να "πετάξουμε" προς τη Ζυρίχη με την
Ολυμπιακή Αεροπορία στις 10.45 το πρωί. Φτάνοντας όμως στο αεροδρόμιο του
Ελληνικού δεν λειτουργούσε τίποτα. Μας είπαν ότι υπήρχε στάση εργασίας λόγω
της Πρωτομαγιάς», λέει ο κ. Στασινάκης και συμπληρώνει: «Η στάση έληξε στις 12
το μεσημέρι, αλλά η πτήση πουθενά. Την ίδια στιγμή κανείς από τους αρμόδιους
δεν ήταν σε θέση να μας πει πότε τελικά θα γίνει. Και άλλοι επιβάτες δίπλα μας
ήταν αγανακτισμένοι. Τελικά, λίγο μετά τις 3 το απόγευμα, πήραμε τις αποσκευές
μας, πήγαμε στο Ανατολικό αεροδρόμιο και αναχωρήσαμε για τη Ζυρίχη με
αεροσκάφος της Swissair. Ευτυχώς δεν χρειάστηκε να βγάλουμε καινούργιο εισιτήριο...».

Το ερώτημα που διατυπώνει ο κ. Στασινάκης προς κάθε αρμόδιο, είναι: «Υπάρχει
τρόπος να επισκεπτόμαστε την πατρίδα μας σαν άνθρωποι;».

Η ΟΛΥΜΠΙΑΚΗ

Η Ολυμπιακή Αεροπορία, υπόψη της οποίας «ΤΑ ΝΕΑ» έθεσαν τις καταγγελίες του κ.
Στασινάκη, αναγνωρίζει ότι το δρομολόγιο της Πρωτομαγιάς από την Αθήνα προς τη
Ζυρίχη έγινε με καθυστέρηση επτά ωρών και εκφράζει «τη λύπη και τη συγγνώμη»
της προς όλους τους επιβάτες και την οικογένεια Στασινάκη. 
Σε ανακοίνωση δε της αρμόδιας διεύθυνσης, αναφέρεται συγκεκριμένα ότι «η πτήση
Ο.Α. 131 προς Ζυρίχη, της 1/5/97, λόγω έλλειψης πληρωμάτων συγχωνεύτηκε με την
πτήση 159 για Βιέννη και αντί για τις 10.45 αναχώρησε τελικά στις 17.45. 
Ορισμένοι επιβάτες, ενώ είχαν πραγματοποιήσει έλεγχο εισιτηρίων και αποσκευών,
ακύρωσαν το ταξίδι τους και αναχώρησαν με πτήση της Swissair».

Διαφορετική όμως ως προς τα καταγγελλόμενα από τον κ. Στασινάκη είναι η θέση
της Ο.Α. για την πτήση της 22ας Απριλίου από την Αθήνα προς την Κέρκυρα. 
«Η πτήση 606 της Μεγάλης Τρίτης προς την Κέρκυρα αναχώρησε με 4 ώρες και 30
λεπτά καθυστέρηση, λόγω δυσμενών καιρικών συνθηκών που επικρατούσαν στην
Κέρκυρα. Την ίδια μέρα και άλλες πτήσεις μας προς την Κέρκυρα καθυστέρησαν να
πραγματοποιηθούν λόγω καιρού. Η οικογένεια Στασινάκη ματαίωσε τη μετάβασή της
στην Κέρκυρα την ίδια μέρα με δική της απόφαση και ταξίδεψε με πτήση της
επομένης», αναφέρει η Ο.Α.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15838N391</ED>
<ID>
ID:168116

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N39&aa=1</URL></REF>


Article

<CATEGORY>vin06</CATEGORY>

 <H2>Ομόφωνα αθώοι οι συλληφθέντες για παράνομα στοιχήματα
</H2>
ΟΜΟΦΩΝΑ ΑΘΩΟΙ κρίθηκαν ύστερα από πολύωρη ακροαματική διαδικασία ενώπιον του
Αυτόφωρου Τριμελούς Πλημμελειοδικείου της Αθήνας οι συλληφθέντες για
διοργάνωση και συμμετοχή σε παράνομα στοιχήματα ιπποδρομιών και κυνοδρομιών.

Οι δικαστές ­ σύμφωνα με το σκεπτικό της απόφασής τους ­ έκριναν πως από τα
αποδεικτικά στοιχεία δεν προέκυψε για κανέναν από τους κατηγορουμένους ότι
συμμετείχε σε παράνομα στοιχήματα.

Οι ίδιοι οι κατηγορούμενοι στις απολογίες τους αρνήθηκαν τις πράξεις που τους
αποδίδονταν και υποστήριξαν ότι δεν συμμετείχαν σε κύκλωμα παράνομων
στοιχημάτων, αλλά απλώς παρακολουθούσαν αγώνες την ώρα που έκαναν την έφοδο οι
αξιωματικοί του Τμήματος Οικονομικού Εγκλήματος της Ασφάλειας, σε γραφείο, στη
λεωφόρο Συγγρού 220.

Οι δεκαπέντε συλληφθέντες, εις βάρος των οποίων είχε ασκηθεί ποινική δίωξη για
παράβαση του νόμου περί διοργάνωσης στοιχημάτων, είναι οι: Αν. Γεωργίου,
επιχειρηματίας, Νικ. Γκανάτσιος, ο οποίος είχε ενοικιάσει το γραφείο για
λογαριασμό του Γεωργίου, Ελένη Ανάγνου και Δημ. Ρίνας, υπάλληλοι, Λεων.
Λοϊζίδης, σκηνοθέτης, Χαρ. Λυμπερόπουλος- Λύμπερτ, δημοσιογράφος, Γ.
Πολύμερος, επιχειρηματίας, Θεοδ. Δεμεσούκας, καφεπώλης, Αν. Ρίσκας, άνεργος,
Αλεξ. Θεοφιλάτος, ιδιωτικός υπάλληλος, Παν. Βαξεβανάκης, φοιτητής, Μιχ.
Ευαγγελίδης, συνταξιούχος, Σπ. Λεγάκης, αρχιτέκτονας, Αν. Βαρδάκης, υπάλληλος
του ΟΑΚΑ και Γ. Χατζηαντωνίου, άεργος.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15838N392</ED>
<ID>
ID:168117

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N39&aa=2</URL></REF>


Article

<CATEGORY>vin06</CATEGORY>

 <H2>Στην Αθήνα θα έφερναν τα όπλα
</H2>
ΠΑΤΡΑ

ΕΝΑ ΑΚΟΜΑ όπλο, που ανήκε στο οπλοστάσιο της συμμορίας στην Πάτρα,
αναζητείται, αυτή τη φορά στην Αθήνα, από την Ασφάλεια, ενώ χθες συνελήφθη και
πέμπτο άτομο, που φέρεται ότι είχε μεσολαβήσει για την αγορά του συγκεκριμένου όπλου.

Πρόκειται για τον 27χρόνο Νικόλαο Μούκα, από τη Ναύπακτο, που μεσολάβησε στην
πώληση όπλου τύπου Μπερέτα, ενώ συνεχίζεται η βαλλιστική έρευνα στα υπόλοιπα όπλα.

Σύμφωνα με πληροφορίες, τα όπλα οι συλληφθέντες είχαν σκοπό να τα μεταφέρουν
στην Αθήνα, όπου θα χρησιμοποιούνταν σε «χτύπημα» με άγνωστο στόχο.

Ο αστυνομικός διευθυντής Αχαΐας Ανδρέας Συνοδινός, για το θέμα της πιθανής
χρησιμοποίησης όπλου της γιάφκας στη δολοφονία του Παύλου Μπακογιάννη, ανέφερε
ότι «είμαστε υποχρεωμένοι να ερευνήσουμε τα πάντα, όταν αντικρύζουμε ένα
τελειότατου τύπου οπλοστάσιο, αλλά όλα θα τα αποδείξουν οι βαλλιστικές
έρευνες». Χθες, οι πέντε συλληφθέντες Στυλ. Δευτεραίος, Γεωργ. Ξυπολιάς, Μιχ.
Κοντογιώργος, Στεφ. Τσονακίδης και Ν. Μούκας προσήχθησαν στην ανακρίτρια
Πάτρας κ. Λυμπεροπούλου, αλλά ζήτησαν και πήραν 48ωρη προθεσμία για να
απολογηθούν τη Δευτέρα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15838N393</ED>
<ID>
ID:168118

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N39&aa=3</URL></REF>


Article

<CATEGORY>vin06</CATEGORY>

 <H2>Ένοπλοι έκαναν... ανάληψη 7 εκατ.
</H2>
ΚΑΤΑ ΕΠΤΑ εκατομμύρια πλουσιότεροι έφυγαν δυο ένοπλοι χθες το μεσημέρι από το
υποκατάστημα της Εθνικής Τράπεζας Περιστερίου, το οποίο λήστεψαν.

Δύο βδομάδες παρακολουθούσαν οι δύο άγνωστοι την κίνηση στο υποκατάστημα και
χθες, που έλειπε ο φρουρός, βρήκαν την ευκαιρία να «χτυπήσουν». 
Η ένοπλη ληστεία έγινε στις 12 χθες το μεσημέρι, στο υποκατάστημα της Εθνικής
Τράπεζας, στην οδό Μ. Αλεξάνδρου 79, στο Περιστέρι. 
Οι δράστες, που είχαν καλύψει τα πρόσωπά τους με καλσόν, εισέβαλαν στο
υποκατάστημα και με την απειλή κοντόκαννης κυνηγετικής καραμπίνας
ακινητοποίησαν υπάλληλους και πελάτες και άρπαξαν 7.000.000 δρχ.

Οι δράστες στη συνέχεια επιβιβάσθηκαν σε κλεμμένο ΙΧ αυτοκίνητο, όπου τους
ανέμενε τρίτος συνεργός τους, και διέφυγαν.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15838N394</ED>
<ID>
ID:168119

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N39&aa=4</URL></REF>


Article

<CATEGORY>vin06</CATEGORY>

 <H2>Εξαπατούσε για...ψυχολογικούς λόγους
</H2>
ΨΥΧΟΛΟΓΙΚΑ προβλήματα επικαλείται ο Γιώργος Μαστορόπουλος, ο οποίος αποσπούσε
χρήματα από ηλικιωμένους, λέγοντάς τους ότι κάποιο αγαπημένο τους πρόσωπο έχει
τραυματιστεί σοβαρά και ότι χρειάζεται επειγόντως εγχείρηση.

Με αυτή τη μέθοδο ο Μαστορόπουλος είχε καταφέρει να εξαπατήσει περισσότερα από
τριάντα άτομα από τα οποία απέσπασε πάνω από 200.000.000 δραχμές.

Ο δράστης, ο οποίος συνελήφθη επ' αυτοφώρω την ώρα που έπαιρνε χρήματα από τη
Μαρία Γαλανοπούλου, 71 ετών, οδηγήθηκε χθες το απόγευμα στον εισαγγελέα
Πρωτοδικών, που άσκησε εναντίον του ποινική δίωξη για απάτη σε βαθμό
κακουργήματος και τον παρέπεμψε να απολογηθεί σε τακτικό ανακριτή.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15838N395</ED>
<ID>
ID:168120

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N39&aa=5</URL></REF>


Article

<CATEGORY>vin06</CATEGORY>

 <H5>ΟΙ ΤΣΑΝΤΑΚΗΔΕΣ ΤΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ ΣΤΟ ΔΟΚΑΝΟ ΤΗΣ ΑΣΤΥΝΟΜΙΑΣ
</H5><H2>Τους έπιασαν
</H2>
Οι τσαντάκηδες που δρούσαν τους τελευταίους μήνες σε περιοχές της Ανατολικής
Θεσσαλονίκης εντοπίσθηκαν και συνελήφθησαν λίγην ώρα μετά την τελευταία αρπαγή
τσάντας που διέπραξαν. Όπως προέκυψε τα χρήματα που αποσπούσαν τα διέθεταν για
την αγορά χασίς και ηρωίνης.ΘΕΣΣΑΛΟΝΙΚΗ. 
Γραφείο Βόρειας Ελλάδας

ΠΡΟΚΕΙΤΑΙ για τους Γιώργο Τιμούδα, 28 χρόνων και Θωμά Χρυσάφη, 23 χρόνων,
ιδιωτικούς υπαλλήλους, κατοίκους Θεσσαλονίκης, οι οποίοι συνελήφθησαν προχθές
το βράδυ ύστερα από καταδίωξη στην οδό Διοσκούρων, στην Ανατολική Θεσσαλονίκη.
Προηγουμένως είχαν αρπάξει την τσάντα 64χρονης που περιείχε 10.000 δρχ. Όπως
προέκυψε, οι συλληφθέντες εμπλέκονται σε 20 περίπου υποθέσεις αρπαγής τσαντών
από διερχόμενες γυναίκες κατά τη διάρκεια των πέντε τελευταίων μηνών απ' όπου
αποκόμισαν περίπου 1.000.000 δρχ.

Αφού άρπαζαν τις τσάντες, οι δύο νεαροί αφαιρούσαν τα χρήματα και στη συνέχεια
τις πετούσαν σε κάδους απορριμμάτων. Σε κάθε περίπτωση κινούνταν με δίκυκλη μοτοσυκλέτα.

Τα περισσότερα χρήματα που αποκόμισαν τα διέθεσαν για την αγορά ναρκωτικών,
ενώ στην κατοχή τους και στα σπίτια τους βρέθηκαν μικροποσότητες χασίς και ηρωίνης.

Ο Τιμούδας ισχυρίσθηκε ότι μαζί με άλλον συνεργό του διέπραξε άλλες πέντε
αρπαγές τσαντών στην περιοχή των Αμπελοκήπων στη Δυτική Θεσσαλονίκη με λεία
60.000 δρχ.

Με τη δικογραφία που σχηματίσθηκε εις βάρος τους οι δυο συλληφθέντες
οδηγήθηκαν στον εισαγγελέα, ενώ για την υπόθεση διενεργούνται ανακρίσεις από
το Α' Τμήμα Ασφαλείας Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15838N421</ED>
<ID>
ID:168121

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N42&aa=1</URL></REF>


Article

<CATEGORY>vin06</CATEGORY>

 <H2>Φεύγει από το Δημοκρίτειο ο Πανούσης
</H2>
ΚΑΒΑΛΑ

ΤΗΝ ΠΡΟΘΕΣΗ του να μην είναι υποψήφιος στις πρυτανικές εκλογές που θα γίνουν
στις 28 Μαΐου στο Δημοκρίτειο Πανεπιστήμιο Θράκης ανακοίνωσε χθες ο πρύτανης
κ. Γιάννης Πανούσης, προσθέτοντας ότι από τον Σεπτέμβριο δεν θα είναι ούτε
μέλος της ακαδημαϊκής κοινότητας του Δημοκριτείου.

Ο κ. Πανούσης ανακοίνωσε την απόφασή του αυτή κατά τη διάρκεια συνέντευξης των
πρυτανικών αρχών στην Κομοτηνή και σημείωσε ότι στα 19 χρόνια παραμονής του
στο ΔΠΘ έκανε τα πάντα για να αποκαταστήσει την εικόνα του πανεπιστημίου, που
είχε τρωθεί από δημοσιεύματα, καταγγελίες και κακή διαχείριση.

Σημείωσε δε πως όταν ήλθε η μετάκλησή του για το Πανεπιστήμιο της Αθήνας, με
πικρία διαπίστωσε ότι τελικά κάποιοι δεν τον ήθελαν στην περιοχή και δεν
εξεδήλωσαν πρόθεση για να τον μεταπείσουν.

Ο κ. Πανούσης υπογράμμισε ακόμη, πως παρ' ότι μέχρι στιγμής δεν έχει απαντήσει
θετικά για το αν θα είναι από το επόμενο ακαδημαϊκό έτος καθηγητής στο
Πανεπιστήμιο Αθηνών, εντούτοις ο κύκλος της παραμονής του στο Δημοκρίτειο έχει κλείσει.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15838N422</ED>
<ID>
ID:168122

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N42&aa=2</URL></REF>


Article

<CATEGORY>vin06</CATEGORY>

 <H2>Πνίγηκε στην Παμβώτιδα
</H2>
ΙΩΑΝΝΙΝΑ

ΣΤΗ ΛΙΜΝΗ των Ιωαννίνων βρέθηκε πνιγμένος χθες ο 64χρονος ψαράς Βασίλειος
Ζορμπάς. Ο Ζορμπάς ψάρευε στη λίμνη, σε απόσταση 30 μέτρων περίπου από την
ξηρά, όταν ανατράπηκε η αυτοσχέδια βάρκα του.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15838N423</ED>
<ID>
ID:168123

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N42&aa=3</URL></REF>


Article

<CATEGORY>vin06</CATEGORY>

 <H2>Η Φιλεκπαιδευτική Εταιρεία για το Αρσάκειο Θεσσαλονίκης
</H2>
ΕΚΔΗΛΩΣΗ αφιερωμένη στην ιστορία των Αρσακείων Σχολείων στη Θεσσαλονίκη
διοργανώνει τη Δευτέρα, στις 8 το βράδυ, η Φιλεκπαιδευτική Εταιρεία, στο
πλαίσιο της Πολιτιστικής Πρωτεύουσας '97. Στην εκδήλωση θα επιδοθούν
υποτροφίες σε τρεις μαθητές των Δήμων Θεσσαλονίκης και Πυλαίας, που πρώτευσαν
στις εισαγωγικές εξετάσεις της Α' Γυμνασίου. Την εκδήλωση θα πλαισιώσουν με
ύμνους και τραγούδια οι χορωδίες των Αρσακείων Σχολείων Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15838N424</ED>
<ID>
ID:168124

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N42&aa=4</URL></REF>


Article

<CATEGORY>vin06</CATEGORY>

 <H2>Τρία τροχαία, τρεις νεκροί
</H2>
ΚΑΒΑΛΑ

ΤΡΕΙΣ άνθρωποι έχασαν τη ζωή τους χθες, σε ισάριθμα τροχαία που έγιναν στην
περιφέρεια της Ανατολικής Μακεδονίας - Θράκης.

Στο ένα από αυτά, που συνέβη στο 17ο χιλιόμετρο του δρόμου Θάσου-Λιμεναρίων,
σκοτώθηκε ο 22χρονος Θεμιστοκλής Πατσέλης, όταν η μηχανή που οδηγούσε λόγω
υπερβολικής ταχύτητας ανετράπη και ξέφυγε από την πορεία της.

* Το δεύτερο ατύχημα συνέβη στην επαρχιακή οδό Διδυμοτείχου - Ισαακίου Έβρου
και νεκρός είναι ο 49χρονος γεωργός Χρήστος Καραμπατσίδης.

* Το τρίτο τροχαίο συνέβη στην επαρχιακή οδό Κομοτηνής - Ασωμάτων και
σκοτώθηκε ο 46χρονος Κιαπέζ Χουσνί, όταν έχασε τον έλεγχο της μηχανής του και
έπεσε σε χαντάκι.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15838N425</ED>
<ID>
ID:168125

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N42&aa=5</URL></REF>


Article

<CATEGORY>vin07</CATEGORY>

 <H5>ΟΙ ΣΧΕΣΕΙΣ ΝΑΤΟ - ΡΩΣΙΑΣ ΚΑΙ Η ΔΙΕΥΡΥΝΣΗ ΤΗΣ ΣΥΜΜΑΧΙΑΣ ΠΡΟΣ ΑΝΑΤΟΛΑΣ
</H5><H5>Πολλές αντίπαλες φωνές
</H5><H2>Συμφωνία με συν και πλην
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Χρειάστηκαν τέσσερις μήνες σκληρών διαπραγματεύσεων για να καμφθεί η ρωσική
άρνηση για την προς Ανατολάς διεύρυνση του ΝΑΤΟ και να επιτευχθεί τελικά η
Ιδρυτική Πράξη Αμοιβαίων Σχέσεων, Συνεργασίας και Ασφάλειας, που καθορίζει τις
μελλοντικές σχέσεις της Ατλαντικής Συμμαχίας και της Ρωσίας ­ συμφωνία
ιστορική για πολλούς, αλλά κολοσσιαίο λάθος της αμερικανικής εξωτερικής
πολιτικής κατ' άλλους.

«ΙΣΤΟΡΙΚΟ βήμα», που οδηγεί σε «μια νέα, διαφορετική Ευρώπη στον 21ο
αιώνα, σε μια αδιαίρετη ήπειρο, όπου οι δικές μας αξίες της δημοκρατίας, των
ανθρωπίνων δικαιωμάτων, της οικονομίας της αγοράς και της ειρήνης, δεν
γνωρίζουν πλέον σύνορα». Με αυτά τα λόγια χαιρέτισε ο Αμερικανός πρόεδρος Μπιλ
Κλίντον τη συμφωνία, η οποία θα υπογραφεί επίσημα στις 27 Μαΐου στο Παρίσι από
τους πρωθυπουργούς των χωρών - μελών του ΝΑΤΟ και από τον πρόεδρο της Ρωσίας
Μπ. Γιέλτσιν.

Η ΣΥΜΜΑΧΙΑ ΣΗΜΕΡΑ

Για τους περισσότερους Ευρωπαίους ηγέτες, από τον Γάλλο πρόεδρο Ζακ Σιράκ
μέχρι τον Τσέχο ομόλογό του Βάτσλαβ Χάβελ, η επέκταση της Ατλαντικής Συμμαχίας
αποτελεί πάνω απ όλα εγγύηση σταθερότητας μιας εθνικά τεμαχισμένης και
ιστορικά μεταβλητής περιοχής, απ' όπου ξεκίνησαν δύο παγκόσμιοι πόλεμοι. Και
για τον λόγο αυτό θεωρούν ουσιαστική τη συναίνεση της Ρωσίας.

Το ΝΑΤΟ, καθοδηγούμενο από τις Ηνωμένες Πολιτείες κατά τη μακρά διάρκεια του
ψυχρού πολέμου, θεωρείται σήμερα ως το καλύτερο μέσον αποτροπής νέων τραγωδιών
του τύπου του πολέμου της Βοσνίας, τον οποίο ούτε η Ευρωπαϊκή Ένωση ούτε τα
Ηνωμένα Έθνη κατόρθωσαν να σταματήσουν. Μπόρεσε να τον τερματίσει το ΝΑΤΟ, με
τη συμμετοχή ρωσικών στρατευμάτων στην ειρηνευτική δύναμη που απέστειλε.

ΕΛΛΑΔΑ ΚΑΙ ΤΟΥΡΚΙΑ

Ο φόβος επανάληψης παρόμοιων συγκρούσεων και όχι τόσο η ανησυχία από τη
γειτνίαση με τη Ρωσία, είναι ο βασικός λόγος της επιμονής της Τσεχίας, της
Ουγγαρίας, της Πολωνίας, της Ρουμανίας και της Βουλγαρίας να ενταχθούν στο
ΝΑΤΟ. Πιστεύουν ότι η εισδοχή τους σε μια συμμαχία, της οποίας τα κράτη - μέλη
δεσμεύονται να επιλύουν ειρηνικά τις εθνικές, ιστορικές ή εδαφικές διαφορές
τους, είναι ο καλύτερος τρόπος για να αποτραπεί μια νέα τοπική σύρραξη με
εκατόμβες νεκρών.

Οι επικριτές, όμως, μπορούν κάλλιστα να επικαλεστούν το παράδειγμα της Ελλάδας
και της Τουρκίας, που αν και μέλη του ΝΑΤΟ επί χρόνια και οι δύο, δεν έχουν
κατορθώσει ακόμα να διευθετήσουν τις διαφορές τους και έφτασαν κοντά στα
πρόθυρα του πολέμου.

Αλλά ο Βάτσλαβ Χάβελ έχει έτοιμη την απάντηση: «Πιστεύω ότι αν αυτές οι δύο
χώρες δεν ήταν μέλη του ΝΑΤΟ, θα είχαν ξεσπάσει τρεις ελληνοτουρκικοί πόλεμοι
μέσα στην τελευταία δεκαετία», δήλωσε πρόσφατα στην εφημερίδα «Νιού Γιόρκ Τάιμς».

ΥΠΑΡΧΟΥΝ, όμως, και πολλές αντίθετες φωνές, με πρώτη αυτή του Αμερικανού
διπλωμάτη Τζορτζ Κέναν, ο οποίος διαμόρφωνε την εξωτερική πολιτική των ΗΠΑ επί
ψυχρού πολέμου. 
Ο Τζορτζ Κέναν υποστηρίζει ότι η Ιδρυτική Πράξη Αμοιβαίων Σχέσεων, Συνεργασίας
και Ασφάλειας μεταξύ ΝΑΤΟ και Ρωσίας, όχι μόνο παραβιάζει τη Συνθήκη του 1990,
η οποία απέκλειε διεύρυνση της Ατλαντικής Συμμαχίας όταν η Σοβιετική Ένωση
απέσυρε τα στρατεύματά της από την Ανατολική Γερμανία, αλλά και εκμεταλλεύεται
τη σημερινή αδυναμία της Ρωσίας, που διέρχεται μια οδυνηρή περίοδο
μετασχηματισμού σε σύγχρονη δημοκρατική χώρα, προσανατολισμένη στην οικονομία
της αγοράς.

Όπως διατείνεται ο Αμερικανός διπλωμάτης, είναι σχεδόν βέβαιος ότι, υπό τις
παρούσες συνθήκες που επικρατούν στη Ρωσία, η συμφωνία θα προκαλέσει αυτό
ακριβώς που οι υπέρμαχοι της διεύρυνσης του ΝΑΤΟ φοβούνται.

«Η συμφωνία θα πυροδοτήσει τις εθνικιστικές, αντιδυτικές και μιλιταριστικές
τάσεις της ρωσικής κοινής γνώμης, αποκαθιστώντας την ατμόσφαιρα του ψυχρού
πολέμου στις σχέσεις Ανατολής - Δύσης και οδηγώντας την εξωτερική πολιτική τής
Μόσχας προς κατευθύνσεις που απευχόμαστε. Η συμφωνία είναι το πιο μοιραίο
λάθος της αμερικανικής πολιτικής κατά τη μεταψυχροπολεμική περίοδο»,
προειδοποίησε με άρθρο του στους «Νιού Γιόρκ Τάιμς».

Τις απόψεις του συμμερίζονται και οι πρώην διαπραγματευτές της συμφωνίας για
τον περιορισμό των εξοπλισμών Πολ Νίτσε και Πολ Ουόρνκε και οι πρώην διοικητές
του ΝΑΤΟ Άντριου Γκούντπαστερ και Τζον Γκάλβιν, οι οποίοι επισημαίνουν ότι ήδη
άρχισε να αντιστρέφεται

το κλίμα για παραπέρα μείωση των πυρηνικών όπλων.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15838N431</ED>
<ID>
ID:168126

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N43&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Τουρκικόν έαρ
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΤΟ ΤΟΥΡΚΙΚΟ στρατιωτικό κατεστημένο με την καθιερωμένη πλέον εαρινή πολεμική
επιχείρηση πέραν των τουρκικών συνόρων, στο έδαφος του Βόρειου Ιράκ, έδειξε
για μια ακόμα φορά τον τρόπο που σκέπτεται και δρα: ο δωδεκαετής πόλεμος
εναντίον των Κούρδων αυτονομιστών ανταρτών, συνεχίζεται ανεξαρτήτως αποχρώσεων
που έχουν οι κυβερνήσεις στην Άγκυρα. (Τις οποίες ελάχιστα υπολογίζουν οι
Τούρκοι στρατιωτικοί). 
Με τα ιρακινά σύνορα αφύλακτα και ασαφή διοίκηση από τον ΟΗΕ, τα τουρκικά
στρατεύματα αλωνίζουν την περιοχή ανεξέλεγκτα, επιβάλλοντας με τις
σιδερόφραχτες μεραρχίες τους τη θέλησή τους.

Οι ανελέητοι βομβαρδισμοί με το «αμυντικό ΝΑΤΟϊκό οπλοστάσιο» εναντίον
κουρδικών περιοχών στο Βόρειο Ιράκ, με τον απροσδιόριστο αριθμό θυμάτων,
αποτελεί συνέχεια στο ξεκλήρισμα των κουρδικών χωριών της τουρκικής Ανατολίας.

Δώστε στους Τούρκους αεροδιαδρόμους στο Αιγαίο και σε λίγο θα έχουμε τουρκικά
βομβαρδιστικά πάνω από το Λαύριο.

Ο τουρκικός στρατός, ο ισχυρότερος στους κόλπους της Ατλαντικής Συμμαχίας μετά
τις ΗΠΑ, αποτελεί εγγύηση για τα ΝΑΤΟϊκά σχέδια στη Μέση Ανατολή, με την
προσθήκη του ισραηλινού, που λίγο απέχει να ενταχθεί κι αυτός στη Συμμαχία. 
Άλλωστε τα κοινά τουρκο-ισραηλινά και ελληνο-ισραηλινά στρατιωτικά γυμνάσια
στο Αιγαίο, αυτό αφήνουν να εννοηθεί.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15838N432</ED>
<ID>
ID:168127

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N43&aa=2</URL></REF>


Article

<CATEGORY>vin07</CATEGORY>

 <H5>ΜΑΧΕΣ ΤΟΥΡΚΙΚΩΝ ΣΤΡΑΤΕΥΜΑΤΩΝ ΚΑΙ ΚΟΥΡΔΩΝ ΑΝΤΑΡΤΩΝ ΣΕ ΠΟΛΛΕΣ ΠΕΡΙΟΧΕΣ ΤΟΥ
ΒΟΡΕΙΟΥ ΙΡΑΚ
</H5><H5>Είκοσι βουλευτές της Τσιλέρ θα καταψηφίσουν την κυβέρνηση
</H5><H2>Τους χτυπούν με αεροπλάνα
</H2>
<H3></H3>Οι τουρκικές δυνάμεις προωθήθηκαν βαθύτερα στο ιρακινό έδαφος, προσπαθώντας να
πλήξουν βάσεις των αυτονομιστών ανταρτών του ΡΚΚ, ενώ Τούρκος αξιωματούχος
δήλωσε στην «Χουριέτ» πως η επιχείρηση αυτή μπορεί να διαρκέσει «πολύ πέραν
του αναμενόμενου. Μπορεί να παραμείνουμε εδώ όλο το καλοκαίρι».

ΟΠΩΣ γράφουν οι τουρκικές εφημερίδες, το τουρκικό εκστρατευτικό σώμα έχει
προωθηθεί σε βάθος 50 χιλιομέτρων στο ιρακινό έδαφος και η υποστήριξη της
τουρκικής αεροπορίας από τις βάσεις κοντά στα τουρκο-ιρακινά σύνορα είναι καθημερινή.

Τα τουρκικά στρατεύματα περικύκλωσαν περισσότερους από 2.000 αυτονομιστές
αντάρτες στην περιοχή Σινάντ, μετέδωσε το ιδιωτικό τηλεοπτικό κανάλι NTV, που
ανέφερε ότι γίνονται συγκρούσεις και σε άλλες περιοχές, κατά την τρίτη ημέρα
της ευρείας κλίμακας επιχείρησης των τουρκικών στρατιωτικών δυνάμεων στο
Βόρειο Ιράκ.

Η τουρκική πολεμική αεροπορία έπληξε στόχους και βάσεις του ΡΚΚ προκαλώντας
μεγάλες απώλειες «μεταξύ των αυτονομιστών τρομοκρατών», μετέδωσε το πρακτορείο
Ανατολή. Το ίδιο πρακτορείο ανέφερε ότι μαχητές του Δημοκρατικού Κόμματος του
Κουρδιστάν του Μασούντ Μπαρζανί υποστηρίζουν την τουρκική επιχείρηση.

ΕΞΟΡΜΗΣΗ ΚΟΥΡΔΩΝ

Κυβερνητικός αξιωματούχος στην Άγκυρα είπε πως περίπου 3.000 Κούρδοι
αυτονομιστές αντάρτες εξορμούν από το Βόρειο Ιράκ, αλλά χαρακτήρισε υπερβολικό
τον αριθμό των Τούρκων στρατιωτών που φέρεται ότι έχει περάσει τα σύνορα. Η
φιλοκουρδική τηλεόραση «Med» μετέδωσε ότι τα τουρκικά στρατεύματα
κατευθύνονται προς τα ανατολικά, στην περιοχή όπου οι Κούρδοι του Ιράκ έχουν
δημιουργήσει μία ντε φάκτο αυτοδιοίκηση μετά τον Πόλεμο του Κόλπου το 1991.

Ο Αραβικός Σύνδεσμος, σε ανακοίνωσή του καταγγέλλει ότι «οι στρατιωτικές
επιχειρήσεις σε εδάφη άλλων χωρών που έχουν στόχο την επίλυση εσωτερικών
προβλημάτων μπορεί να έχουν σοβαρές συνέπειες για την ασφάλεια της περιοχής».

ΠΡΟΤΑΣΗ ΜΟΜΦΗΣ εναντίον της κυβέρνησης συνασπισμού του ισλαμιστή πρωθυπουργού
υπέβαλε χθες η τουρκική αντιπολίτευση, που κατηγορεί τον Νετζμετίν Ερμπακάν
ότι διαιρεί τη χώρα σε ισλαμιστές και υπέρμαχους του λαϊκού χαρακτήρα του κράτους.

«Η κυβέρνηση σπρώχνει το λαό σε μια αδελφοκτόνο διένεξη», αναφέρει η πρόταση,
που για να υπερψηφιστεί χρειάζεται τη ψήφο αρκετών από τους διαφωνούντες
βουλευτές του συμμετέχοντος στην κυβέρνηση συνασπισμού Κόμματος του Ορθού
Δρόμου της Τανσού Τσιλέρ.

Όπως έγραψε η χθεσινή «Ζαμάν», ο πρώην υπουργός Βιομηχανίας Ερέζ, που ανήκει
στο Κόμμα του Ορθού Δρόμου της Τανσού Τσιλέρ, παρέδωσε στους ηγέτες της
αντιπολίτευσης λίστα με ονόματα 20 βουλευτών του κόμματος της κ. Τσιλέρ που θα
καταψηφίσουν την κυβέρνηση.

Για την ανατροπή της κυβέρνησης απαιτούνται 276 ψήφοι, ενώ η αντιπολίτευση
διαθέτει 267 έδρες στην τουρκική Βουλή. Οι πολιτικοί σχολιαστές στην Άγκυρα
δεν είναι ωστόσο βέβαιοι ότι η πρόταση θα έχει το επιδιωκόμενο αποτέλεσμα της
ανατροπής της κυβέρνησης Ερμπακάν. Ακόμα περισσότερο δεν είναι πεισμένοι ότι η
σημερινή εθνοσυνέλευση μπορεί να στηρίξει εναλλακτική λύση.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15838N451</ED>
<ID>
ID:168128

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N45&aa=1</URL></REF>


Article

<CATEGORY>vin07</CATEGORY>

 <H5>ΖΑΝ - ΜΑΡΙ ΛΕΠΕΝ
</H5><H2>ΠΡΟΣΩΠΑ
</H2><H2>Στήριγμά του οι «αουτσάιντερς»!
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

<H3></H3>Οι τελευταίες εκλογικές επιτυχίες του Λεπέν οφείλονται στην υποστήριξη των
μαύρων, των Εβραίων και των Αράβων! Έτσι τουλάχιστον υποστηρίζει το «Νιούζγουηκ».

ΗΔΗΜΟΣΙΟΓΡΑΦΟΣ που υπογράφει το σχετικό άρθρο του αμερικανικού περιοδικού
φαίνεται πως ανακάλυψε κάτι που είχε διαφύγει της προσοχής όλων των συναδέλφων
της: στη Γαλλία, γράφει, όλο και περισσότεροι Άραβες, Εβραίοι και άλλοι
«αουτσάιντερς», όπως τους χαρακτηρίζει, προσελκύονται από το Εθνικό Μέτωπο και
τις ιδέες του. Η άποψη θα πρέπει να εκπλήσσει ακόμη και τον ίδιο τον Ζαν-Μαρί
Λεπέν, σημειώνει η «Λε Μοντ», αλλά η δημοσιογράφος του «Νιούζγουηκ» είναι
σίγουρη: «Στα προπύργια του κόμματος, όπως η Βιτρόλ και η Τουλόν, ένας
αυξανόμενος αριθμός γυναικών, Εβραίων, μαύρων και Βορειοαφρικανών ψηφίζουν
τους υποψηφίους του Εθνικού Μετώπου».

Η θέση αυτή δεν βασίζεται σε κάποια λεπτομερή μελέτη των μετακινήσεων του
εκλογικού σώματος στη Βιτρόλ ή την Τουλόν, αλλά σε μια συνέντευξη του
αλγερινής καταγωγής Φαράντ Σμαχί, συγγραφέα ενός βιβλίου για τους Άραβες της
Γαλλίας, ή σ' εκείνη της Υγκυέτ Φατνά, η οποία κατάγεται από τη Μαρτινίκα και
εντάχθηκε στο ακροδεξιό κόμμα πριν από δεκάξι χρόνια. Ο πρώτος, γράφει το
«Νιούζγουηκ», «ενοχλείται να τον μπερδεύουν μ' αυτό που αποκαλεί "αλητοκρατία"
των μεταναστών και των παιδιών τους, που βλέπουν τη Γαλλία σαν "κυνηγότοπο"
κοινωνικών παροχών», ενώ η δεύτερη παραμένει πεπεισμένη ότι, με τον Λεπέν, η
γενέτειρά της θα παραμείνει στη Γαλλία. Και οι δύο διαβεβαιώνουν ότι οι ηγέτες
του Μετώπου είναι πολύ λιγότερο ρατσιστές από τους ομολόγους τους των άλλων κομμάτων.

Το «Νιούζγουηκ» εκτιμά ότι οι επιτυχίες του κόμματος του Λεπέν οφείλονται τόσο
στα υψηλά ποσοστά ανεργίας όσο και σε μια επιτυχημένη επιχείρηση «ανακαίνισης»
που το έκανε «ανοικτό σε όλους». Υπό την επιρροή του υπαρχηγού και δελφίνου
του Λεπέν, του Μπρυνό Μεγκρέ, «ενός τεχνοκράτη σπουδαγμένου στο Μπέρκλεϋ», «το
κόμμα έκανε μια σημαντική προσπάθεια να αποβάλει την εικόνα της ακροδεξιάς
συμμορίας που σπέρνει το μίσος», γράφει το αμερικανικό περιοδικό, το οποίο
παραδέχεται πάντως ότι το να είναι κανείς Άραβας και μέλος του κόμματος του
Λεπέν δεν είναι πάντα τόσο απλό ­ άλλωστε και ο τίτλος του άρθρου («Οι
Μπαρμπα-Θωμάδες;») είναι ενδεικτικός, αν και το ερωτηματικό περιττεύει: ο Σιντ
Άχμεντ Γιαχιάουϊ, άραβας δημοτικός σύμβουλος του Εθνικού Μετώπου στην περιοχή
του Παρισιού, έρχεται «διαρκώς σε αντιπαράθεση με άλλα μέλη του κόμματος πάνω
στο θέμα της μετανάστευσης». Τον Μάρτιο, στο συνέδριο του Εθνικού Μετώπου στο
Στρασβούργο, έκανε ένα τεστ θέτοντας υποψηφιότητα για την Κεντρική Επιτροπή.
Και φυσικά δεν εξελέγη...

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15838N461</ED>
<ID>
ID:168129

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N46&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Διαζύγιο με τις αγορές
</H2><H2></H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Όταν η κοινή γνώμη μιας χώρας έρχεται σε ευθεία αντίθεση με τις επιλογές της
λεγόμενης «χρηματοοικονομικής κοινότητας», κάτι δεν πάει καλά στη λειτουργία
της δημοκρατίας.

Η «ΦΙΓΚΑΡΟ» είχε μια πρωτότυπη και πολύ ενδιαφέρουσα ιδέα: να παραγγείλει μια
δημοσκόπηση με τη συμμετοχή 980 «εκπροσώπων της κοινής γνώμης» και 100
παραγόντων του χρηματιστηρίου, επενδυτών και αναλυτών. Τα θέματα στα οποία
κλήθηκαν να πουν την άποψή τους αφορούσαν όλα τα μεγάλα κοινωνικά προβλήματα:
ύψος των μισθών, ώρες εργασίας, ιδιωτικοποιήσεις, δημόσιες δαπάνες, κριτήρια
του Μάαστριχτ, φορολογία, κοινωνικό κράτος. Και τα αποτελέσματα, που
δημοσιεύτηκαν στο προχθεσινό φύλλο της εφημερίδας, ήταν εντυπωσιακά.

Σε ό,τι αφορά την αύξηση του κατώτατου μισθού και των μισθών γενικότερα, το
85% των Γάλλων απάντησε θετικά και το 68% των χρηματιστών αρνητικά. Το 63% των
Γάλλων επιθυμούν την καθιέρωση εβδομάδας 35 ωρών χωρίς μείωση των μισθών και
το 52% αρνούνται την αύξηση της ελαστικότητας. Στα ίδια αυτά ζητήματα, η στάση
των χρηματιστών βρίσκεται ακριβώς στον αντίποδα με ποσοστά που κυμαίνονται από
63% ως 78%.

Πρέπει να ιδιωτικοποιηθούν οι δημόσιες υπηρεσίες με τίμημα την απώλεια της
οικονομικής εξουσίας του κράτους; Η ιδέα γοητεύει το 85% των αντιπροσώπων των
αγορών, αλλά απορρίπτεται από το 52% της κοινής γνώμης. Σε ό,τι αφορά τη
μείωση των δημοσίων δαπανών και την αναγκαστική απώλεια θέσεων εργασίας που τη
συνοδεύει ­ δηλαδή τη βασική αρχή του φιλελευθερισμού ­ η χρηματοοικονομική
κοινότητα εμφανίζεται θετική κατά 90%, ενώ η κοινή γνώμη είναι μοιρασμένη: 47%
συμφωνούν και άλλοι τόσοι διαφωνούν. Πρέπει να διατηρηθούν οι κοινωνικές
κατακτήσεις έστω κι αν αυτό σημαίνει διατήρηση μιας υψηλής φορολογίας; Οι
πρωταγωνιστές των αγορών είναι σαφώς αντίθετοι (68%), ενώ οι απλοί πολίτες
μάλλον θετικοί (47%). Ανάλογη διχογνωμία υπάρχει και στο θέμα της μείωσης των
επιτοκίων με τίμημα την εξασθένηση του φράγκου. Οι χρηματιστές συμφωνούν, οι
εκπρόσωποι της κοινής γνώμης εκφράζουν την αντίθεσή τους κατά 50%.

Είναι εμφανής η διαφωνία ανάμεσα στους γάλλους πολίτες και τις αγορές,
σημειώνει η «Φιγκαρό». Η κομμουνιστική «Ουμανιτέ» προτιμά να μιλήσει για
διαζύγιο. Πρόκειται για φαινόμενο που ταράζει τα λιμνάζοντα νερά της
προεκλογικής εκστρατείας, σημειώνει σε κύριο άρθρο της η εφημερίδα. Τα
ερωτήματα που προκύπτουν παραπέμπουν στην καρδιά της κρίσης της γαλλικής
κοινωνίας. Πώς εξασφαλίζεται η ανάπτυξη, με την αύξηση της κατανάλωσης και άρα
των μισθών ­ όπως πιστεύει η κοινή γνώμη ­ ή με τη μείωση του πληθωρισμού και
των επιτοκίων, όπως πρεσβεύουν οι αγορές; Είναι δυνατή η δημιουργία
πραγματικών θέσεων εργασίας; Πώς μπορούν να μειωθούν οι ανισότητες; Πώς μπορεί
να αποκατασταθεί η κοινωνική συνοχή; Είναι δυνατή μια ευρωπαϊκή οικοδόμηση που
δεν θα υπηρετεί τα συμφέροντα των αγορών, αλλά των λαών;

Όσο η Αριστερά δεν ασχολείται με αυτά τα ερωτήματα, αντιμετωπίζει ένα σοβαρό
κίνδυνο: να την κατηγορήσουν ότι δεν έχει λόγο ύπαρξης.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15838N462</ED>
<ID>
ID:168130

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N46&aa=2</URL></REF>


Article

<CATEGORY>vin07</CATEGORY>

 <H5>Οι υποσχέσεις...
</H5><H5>Το πρόγραμμα...
</H5><H5>Οι «gay»...
</H5><H5>«Κουλτούρα»...
</H5><H2>ΑΥΤΟΙ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... που δίνουν οι πολιτικοί στις μέρες μας σου φέρνουν στον νου τον Άρνολντ
Τόϋνμπη, γράφει ο Ζακ Ζυλλιάρ στο «Νουβέλ Ομπσερβατέρ». Ο μεγάλος Άγγλος
ιστορικός έλεγε ότι συνολικά έχουν εμφανιστεί στην ανθρωπότητα 21 πολιτισμοί:
ο αιγυπτιακός, ο βαβυλωνιακός, ο ινδικός, ο Δυτικός κ.λπ. Και οι προεκλογικοί
«πολιτισμοί»; Ο Ζυππέ λέει ότι η ψήφος των Γάλλων θα είναι «επιλογή
κοινωνίας». Ο Ζοσπέν μιλά ευθέως για «επιλογή πολιτισμού». Μόνο που τα
πολιτικά προγράμματα, τα τελευταία χρόνια, καταρτίζονται για να τα αναιρέσεις
μετά τις εκλογές. Το έκανε ο Μιττερράν το 1983, το έκανε ο Σιράκ το 1995. Για
τους τωρινούς υποψήφιους των γενικών εκλογών, ίσως να είναι και το καλύτερο
που έχουν να κάνουν.

... της δεξιάς, λέει ο Ζ., είναι ανύπαρκτο. Του ΚΚ ανάπηρο. Των σοσιαλιστών
εξωπραγματικό. «Όταν οι σοσιαλιστές μιλούν για μιά "νέα οικονομική λογική" που
θα γεννήσει 700.000 θέσεις εργασίας χωρίς ν' αυξηθούν τα ελλείμματα ή ο
πληθωρισμός, ασφαλώς δεν γίνονται πιστευτοί. Ούτε βέβαια οι κομμουνιστές, που
για να φανούν διπλά αριστεροί υπόσχονται 1.500.000 θέσεις. Και τι να πεις για
τη δεξιά, που θα μειώσει τάχα τους φόρους και τις εισφορές, και μαζί τη
λιτότητα; Όσο για την υπόσχεσή της ότι θα αποκαταστήσει την ηθική τάξη, αυτό
μόνο άσεμνο θα μπορούσε να χαρακτηριστεί». Καλύτερα θα ήταν να μη θέτει τόσο
φιλόδοξους στόχους η πολιτική. «Ας κάνει τουλάχιστον, πολύ απλά, αυτό που
περιμένουμε από τη μεριά της: να είναι ένας καλός μαέστρος για να διευθύνει
την ορχήστρα που λέγεται κοινωνία».

... έχουν αύριο τη γιορτή τους. Κυνηγημένοι συνήθως, δακτυλοδεικτούμενοι, κάτι
σαν «Εβραίοι» του σεξ, οι ομοφυλόφιλοι έγιναν ουσιαστικά κίνημα πριν από 100
χρόνια, ξεκινώντας μάλιστα από τη χώρα που κατ' εξοχήν, υποτίθεται, εξέφραζε
θεωρίες αρρενωπές και ιδέες δύναμης και μιλιταριστικού μεγαλείου: τη Γερμανία.
Ορόσημο για την κοινωνική αποδοχή της σεξουαλικής διαφοράς θεωρείται η ίδρυση
στο Βερολίνο, τον Μάιο του 1897, της «Ανθρωπιστικής Επιστημονικής Επιτροπής»
υπό τον διάσημο γιατρό, μελετητή της ομοφυλοφιλίας, Μάγκνους Χίρσφελντ. Την
ίδια εποχή, διανοούμενοι και συγγραφείς όπως ο Τολστόι, ο Ζολά, ο Μπέμπελ και
άλλοι έκαναν εκστρατεία για την αποποινικοποίηση της ομοφυλοφιλίας.

... όμως οι gay έγιναν μόνο μερικά χρόνια αργότερα ­ στη δεκαετία του ΄20. Στη
Γερμανία παίχθηκε τότε και η πρώτη gay ταινία, «Anders als die Anderen»
(Αλλοιώτικος από τους άλλους), ενώ κυκλοφορούσαν και τα σχετικά περιοδικά και
γίνονταν συνάξεις ή πάρτυ με «διαφορετικούς» και «διαφορετικές» απ' όλη την
Ευρώπη. Η άνοδος του Χίτλερ έριξε τους gay στην πιο σκληρή παρανομία. Χιλιάδες
κλείστηκαν σε στρατόπεδα συγκέντρωσης μαζί με τους Εβραίους, τους ανάπηρους
και τους «φυλετικά ακάθαρτους», και δεν βγήκαν ποτέ απ' αυτά. Το «κίνημα»
πάντως προβλήθηκε ξανά στη δεκαετία του '60, τώρα πια στις ΗΠΑ, και με
διάσημους εκπροσώπους (Γουώρχολ, Βιντάλ, Ουίλλιαμς) για να γίνει και πάλι
δραματικά επίκαιρο στα ΄90, λόγω AIDS. Εκθέσεις και γιορτές αρχίζουν λοιπόν
αύριο στο Βερολίνο και θα συνεχιστούν τον Ιούνιο στο Παρίσι, όπου
αναγγέλλονται και παραστάσεις, γκαλά, μεγάλη παρέλαση, και ακόμη «Ολυμπιακοί
Αγώνες Gay». Ομολογουμένως, το μόνο που έλειπε από το «χαρούμενο» κίνημα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15838N463</ED>
<ID>
ID:168131

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N46&aa=3</URL></REF>


Article

<CATEGORY>vin08</CATEGORY>

 <H5>ΕΠΤΑ ΒΗΜΑΤΑ ΓΙΑ ΤΗΝ ΑΝΑΜΟΡΦΩΣΗ ΤΟΥ ΣΥΣΤΗΜΑΤΟΣ ΚΟΙΝΩΝΙΚΗΣ ΑΣΦΑΛΙΣΗΣ
</H5><H5>Ευνοϊκά επιτόκια για στεγαστικά σε δημοσίους υπαλλήλους
</H5><H2>Τάξη στα Ταμεία
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Συγχωνεύσεις Ταμείων, μέτρα κατά της εισφοροδιαφυγής, αξιοποίηση της κινητής -
ακίνητης περιουσίας, εφαρμογή της λίστας φαρμάκων είναι τα σημαντικότερα από
τα 7 μέτρα που προτείνει η κυβέρνηση στον διάλογο που θα αρχίσει εντός του
Ιουνίου για την αναμόρφωση του κοινωνικοασφαλιστικού συστήματος. 
Ο διάλογος θα γίνει σε δύο φάσεις. Η δεύτερη φάση (που θα προβλέπει ριζικές
παρεμβάσεις στο σύστημα της κοινωνικής ασφάλισης) θα ολοκληρωθεί το επόμενο
έτος με προοπτική τα μέτρα να ισχύσουν μετά το έτος 2004. Οι προτάσεις της
κυβέρνησης για την πρώτη φάση του διαλόγου ­ όπως ανακοινώθηκαν χθες από τον
υπουργό Εργασίας και Κοινωνικών Ασφαλίσεων, κ. Παπαϊωάννου, είναι:

1 Οργάνωση και λειτουργία συστήματος κοινωνικής ασφάλισης. Συγχώνευση -
ομαδοποίηση ασφαλιστικών ταμείων. Αξιοποίηση πληροφορικής. Βελτίωση σχέσεων
ταμείων - πολιτών.

2 Μέτρα για την εισφοροδιαφυγή. Ήδη σχεδιάζεται νομοσχέδιο για την
πάταξη της εισφοροδιαφυγής, το οποίο εντός του Ιουνίου θα κατατεθεί στη Βουλή.

3 Νοικοκύρεμα των κλάδων υγείας των ασφαλιστικών ταμείων, παρεμβάσεις
για την αντιμετώπιση της κατασπατάλησης πόρων, έλεγχος των δαπανών, εφαρμογή
της λίστας φαρμάκων.

4Αξιοποίηση κινητής και ακίνητης περιουσίας των ασφαλιστικών ταμείων.

5 Ασφαλιστική ρύθμιση νέων μορφών απασχόλησης (φασόν, τηλεργασία,
μερική απασχόληση κ.ά.).

6 Ειδικά μέτρα για τα προβληματικά ταμεία (ΝΑΤ, Ταμείο Μετάλλου, ΤΣΑ/αυτοκινητιστών).

7 Ασφάλιση αξίας συντάξεων, επέκταση του ΕΚΑΣ (επίδομα) και σε άλλες
κατηγορίες συνταξιούχων, αντιμετώπιση της εισφοράς 2% στις συντάξεις.

Η ΕΠΙΤΡΟΠΗ

Στόχος της κυβέρνησης είναι ο διάλογος για το ασφαλιστικό (α' φάση) να
ολοκληρωθεί εντός του έτους. Η επιτροπή που θα συγκροτηθεί δεν θα αποτελείται
από εκπροσώπους των κοινωνικών φορέων, αλλά από εμπειρογνώμονες περί των
ασφαλιστικών θεμάτων.

Ο κ. Παπαϊωάννου ανακοίνωσε ότι η δεύτερη φάση του διαλόγου για το ασφαλιστικό
εκτιμάται ότι θα ολοκληρωθεί προς τα τέλη του 1998 και θα θιγούν θέματα που θα
αφορούν τη ριζική αναμόρφωση του συστήματος κοινωνικής ασφάλισης
(χρηματοδότηση κ.ά.). Άφησε, πάντως, να εννοηθεί ότι όποιες αποφάσεις ληφθούν,
στη δεύτερη φάση του διαλόγου, δεν θα ισχύσουν άμεσα αλλά ύστερα από ορισμένα
έτη. Χαρακτηριστικά ανέφερε ότι δεν υπάρχει καμία ανησυχία, κανένας κίνδυνος
για το σύστημα κοινωνικής ασφάλισης για τα επόμενα 7-10 έτη.

ΤΙ ΠΡΟΒΛΕΠΕΙ

Σε άλλο σημείο των ανακοινώσεών του ο κ. Παπαϊωάννου επανέλαβε ότι θα
εφαρμοστεί ο νόμος 2094/92 (της Νέας Δημοκρατίας) παρά τις αντιδράσεις
εργαζομένων και συνταξιούχων και επισήμανε ότι για τις επικουρικές συντάξεις
θα συνταχθούν αναλογιστικές μελέτες. Υπενθυμίζεται ότι ο νόμος 2094/92
προβλέπει από την 1.1.1998 αύξηση ορίων ηλικίας προς συνταξιοδότηση. Επίσης,
προβλέπει τα εξής:

1 Θα αυξηθούν ή θα μειωθούν οι εισφορές
εργαζομένων και εργοδοτών για την επικουρική σύνταξη, αφού καθιερώνεται η
σχέση 1 προς 1 (από 1.1.1998).

2Από 1.1.1998 θα πρέπει το ποσοστό της
επικουρικής σύνταξης να είναι το 20%, για 35 έτη ασφάλισης, των συντάξιμων
αποδοχών. Μεγαλύτερο ποσοστό μπορεί να δοθεί με αναλογιστική μελέτη. Αυτό
σημαίνει ότι σε πολλές περιπτώσεις θα υπάρξει μείωση των επικουρικών
συντάξεων. Για τον λόγο αυτό υπάρχει σκέψη να επιβληθεί ένα κατώτατο όριο
επικουρικής σύνταξης, κάτω από το οποίο δεν θα μπορεί να υπάρξει μείωση.

3Από 1.1.1998 γίνεται η εναρμόνιση των
προϋποθέσεων συνταξιοδότησης από τον κύριο και τον επικουρικό φορέα ασφάλισης,
αφού πλέον οι παραμένουσες κατ' εξαίρεση σε ισχύ ευνοϊκότερες διατάξεις
καταργούνται (λήξη μεταβατικής περιόδου).

4Από 1.1.1998 το εφάπαξ βοήθημα θα
συναρτάται με τη συνταξιοδότηση του υπαλλήλου. Επίσης, καθιερώνεται πλαφόν
ύφους 13,5 εκατ. δρχ. για 35 έτη υπηρεσίας στη χορήγηση του εφάπαξ.

5Το εφάπαξ μετά το έτος 2002 (σταδιακά από
το 1993) θα βασίζεται μόνο στην εργατική εισφορά, αφού καταργείται η
εργοδοτική εισφορά.

Σημειώνεται ότι με την ισχύουσα νομοθεσία δυσμενέστερες για συνταξιοδότηση
γίνονται οι προϋποθέσεις για τους πρωτοασφαλιζόμενους από 1.1.1993 και μετά.

ΤΗ ΜΕΙΩΣΗ μέχρι και 3% των επιτοκίων στα στεγαστικά δάνεια ­ πρώτη κατοικία ­
που χορηγεί το Ταμείο Παρακαταθηκών και Δανείων στους δημοσίους υπαλλήλους
ανακοίνωσε και επίσημα χθες το υπουργείο Εθνικής Οικονομίας.

Παράλληλα, όπως έγραψαν χθες «ΤΑ ΝΕΑ», αυξάνεται και το ύψος των δανείων του
ταμείου από 10 σε 12,5 εκατ. δρχ. για έναν δικαιούχο υπάλληλο και από 15 εκατ.
δρχ. σε 18,5 εκατ. δρχ. όταν και οι δύο σύζυγοι είναι δημόσιοι υπάλληλοι. Για
τους δύο συζύγους σε παραμεθόριες περιοχές το ύψος του δανείου αυξάνεται στα
25 εκατ. δρχ., από 20 εκατ. δρχ. που είναι σήμερα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15838N471</ED>
<ID>
ID:168132

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N47&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ανησυχητικό μήνυμα
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΑΝΑΤΑΡΑΧΗ που υπάρχει στην διεθνή νομισματική αγορά με τις αιφνίδιες
εκτινάξεις των ισοτιμιών στέλνει ένα ανησυχητικό μήνυμα στις ελληνικές
επιχειρήσεις αλλά και στους ιδιώτες που τα τελευταία χρόνια, επωφελούμενοι
«της σκληρής δραχμής», έσπευσαν να δανεισθούν μαζικά σε ξένο νόμισμα.

Από τις αρχές του χρόνου, το δολάριο έχει ανατιμηθεί έναντι της δραχμής κατά
12,2% και το γιεν κατά 10,05%. Όσοι λοιπόν δανείσθηκαν σε δολάρια ή γιεν για
να επωφεληθούν των χαμηλών επιτοκίων των δανείων στα ξένα αυτά νομίσματα, που
ήσαν έως και τα μισά των αντίστοιχων επιτοκίων σε δραχμές, θα υποχρεωθούν κατά
την εξόφλησή τους να καλύψουν και την υποτίμηση της δραχμής.

Έτσι όμως το δάνειο σε ξένο νόμισμα θα αποδειχθεί ακριβό και αν η επιχείρηση ή
ο ιδιώτης δεν έχουν έσοδα σε συνάλλαγμα, μπορεί να φθάσουν σε αδιέξοδο.

Ίσως γι' αυτό ο διοικητής της Τραπέζης της Ελλάδος είχε προειδοποιήσει προ
ημερών ότι η προσφυγή στον ξένο δανεισμό πρέπει να γίνεται με περίσκεψη και με
συνεκτίμηση όλων των κινδύνων. Δυστυχώς, όμως, δεν εισακούσθη και σήμερα το
70% των νέων δανείων γίνεται σε συνάλλαγμα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15838N472</ED>
<ID>
ID:168133

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N47&aa=2</URL></REF>


Article

<CATEGORY>vin08</CATEGORY>

 <H2>Το '98 έτος σούπερ λιτότητας για τις δημόσιες δαπάνες
</H2>
ΛΙΤΟΤΗΤΑ και για το 1998 ετοιμάζει το υπουργείο Οικονομικών. Αυτό προκύπτει
από την εγκύκλιο που έστειλε στα άλλα υπουργεία και στα ΝΠΔΔ για την κατάρτιση
του νέου προϋπολογισμού τους. Η εγκύκλιος, που τα βασικά της σημεία
δημοσίευσαν χθες «ΤΑ ΝΕΑ», δόθηκε και επίσημα στη δημοσιότητα από το υπουργείο Οικονομικών.

Ανάμεσα στα άλλα, η εγκύκλιος συνιστά:

* Περιορισμένες αυξήσεις στους μισθούς.

* Συγκράτηση των δαπανών στα υπουργεία ­ πλην μισθοδοσίας ­ στα επίπεδα του 1997.

* Πάγωμα στα φετινά επίπεδα στις επιχορηγήσεις στα ασφαλιστικά ταμεία και
στους φορείς.

* Σε κάθε περίπτωση υπερβάσεων στις δαπάνες το 1997, το ποσό της υπέρβασης θα
αφαιρείται από το 1998.

* Αυστηρό περιορισμό των προσλήψεων. Στο εξής θα γίνεται μόνο 1 πρόσληψη για
κάθε 5 αποχωρήσεις.

* Ανάκληση αποσπάσεων και μεταφορά των αποσπασμένων.

* Λιγότερες δαπάνες για αποζημιώσεις, συμβούλια, επιτροπές.

* Φρένο στις υπερωρίες και στις υπηρεσιακές μετακινήσεις.

* Οικονομία στις λειτουργικές δαπάνες (κατανάλωση ρεύματος, τηλέφωνο, χαρτί κτλ).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15838N473</ED>
<ID>
ID:168134

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N47&aa=3</URL></REF>


Article

<CATEGORY>vin08</CATEGORY>

 <H2>3,5% πληθωρισμός και 3% ανεργία στην Κύπρο
</H2>
ΛΕΥΚΩΣΙΑ

ΑΥΞΗΣΗ του δημοσιονομικού ελλείμματος και του συνολικού δημόσιου χρέους
προβλέπει η κυβέρνηση για το 1997, σε σύγκριση με το 1996. Σύμφωνα με τα
τελικά στοιχεία που επεξεργάζεται η κυβέρνηση, το δημοσιονομικό έλλειμμα το
1997 θα κυμανθεί στο 3,5% του ΑΕΠ, έναντι 3,4% το 1996 (139 εκ. λίρες), ενώ το
συνολικό δημόσιο χρέος θα αυξηθεί στο 87,5%, έναντι 86,4% το 1996. 
Η κυβέρνηση πιστεύει ότι τόσο το δημοσιονομικό έλλειμμα όσο και το δημόσιο
χρέος βρίσκονται σε ελεγχόμενα πλαίσια σε σύγκριση με τα δεδομένα της Ε.Ε.

Αναφορικά με τον πληθωρισμό, η κυβέρνηση πιστεύει ότι το 1997 θα κυμανθεί γύρω
στο 3,5%, και αυτό αποδίδεται στις αυξημένες τιμές των γεωργικών προϊόντων
λόγω των καιρικών συνθηκών.

Για την ανεργία γίνεται πρόβλεψη ότι θα περιοριστεί στα περσινά επίπεδα,
δηλαδή γύρω στο 3%.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15838N474</ED>
<ID>
ID:168135

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N47&aa=4</URL></REF>


Article

<CATEGORY>vin08</CATEGORY>

 <H5>1,3 ΔΙΣ. ΔΟΛΑΡΙΑ ΜΕ ΕΥΝΟΪΚΟ ΕΠΙΤΟΚΙΟ * ΕΞΑΙΡΕΤΙΚΑ ΘΕΤΙΚΗ Η ΑΝΤΑΠΟΚΡΙΣΗ ΤΗΣ
ΔΙΕΘΝΟΥΣ ΑΓΟΡΑΣ
</H5><H2>Σπεύδουν να μας δανείσουν!
</H2>
Ο υφυπουργός Οικονομικών Νίκος Χριστοδουλάκης υπέγραψε χθες τη σύναψη
κοινοπρακτικού δανείου προς το ελληνικό Δημόσιο, ποσού 1,3 δισ. δολαρίων, το
οποίο πρόκειται να χρησιμοποιηθεί για την προεξόφληση δύο προηγούμενων
δανείων, ύψους 500.000.000 δολαρίων και 600.000.000 δολαρίων, τα οποία έχουν
υψηλότερο επιτόκιο και όρους.ΛΟΝΔΙΝΟ

ΤΟ ΕΠΙΤΟΚΙΟ του νέου δανείου, που υπογράφηκε χθες είναι 0,25% πάνω από
το «Λάιμπορ» (Libor), και είναι το ευνοϊκότερο επιτόκιο που εξασφάλισε το
ελληνικό Δημόσιο σε δανεισμό στα τελευταία 15 χρόνια.

Ο εκπρόσωπος της ελβετικής τράπεζας UBS, μιας από τις τέσσερις τράπεζες που
είχαν αναλάβει τον συντονισμό του δανείου, τόνισε ότι η ανταπόκριση της
διεθνούς αγοράς για την κάλυψη του δανείου προς το ελληνικό Δημόσιο υπήρξε
εξαιρετικά θετική, σε βαθμό που ξεπέρασε το αρχικό ποσό που ζητήθηκε και ήταν
1,1 δισ. δολάρια. Στην κοινοπραξία του δανείου μετέχουν 28 τράπεζες.

Ο υφυπουργός Οικονομικών Νίκος Χριστοδουλάκης, μιλώντας στους εκπροσώπους των
εν λόγω τραπεζών, στη διάρκεια γεύματος που ακολούθησε την υπογραφή του
δανείου, παρουσίασε τους δείκτες της ελληνικής οικονομίας και επεσήμανε ότι η
Ελλάδα προσφέρει σήμερα τις καλύτερες προοπτικές και συνθήκες για επενδύσεις.

Ανέφερε, επίσης, ο κ. Χριστοδουλάκης ότι είναι πολύ πιθανό ­ καθώς τώρα η
δανειοληπτική αξιοπιστία του ελληνικού Δημοσίου έχει βελτιωθεί σημαντικά ­ η
Ελλάδα να προχωρήσει στη σύναψη και άλλων δανείων με ανάλογους ευνοϊκούς όρους
για την προεξόφληση πάλι προηγούμενου δανείου. Το δάνειο του 1,3 δισ.
δολαρίων, το οποίο υπέγραψε ο κ. Χριστοδουλάκης, είναι το μεγαλύτερο που έχει
δοθεί έως σήμερα στο ελληνικό Δημόσιο.

Στο πλαίσιο της παραμονής του στο Λονδίνο, ο κ. Χριστοδουλάκης συναντήθηκε με
την Βρετανή υφυπουργό Οικονομικών Χέλεν Λίντελ.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15838N481</ED>
<ID>
ID:168136

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N48&aa=1</URL></REF>


Article

<CATEGORY>vin08</CATEGORY>

 <H2>Καθαρό κέρδος 4%: Ομόλογα με ρήτρα τιμαρίθμου
</H2>
Ομόλογα με ρήτρα τιμαρίθμου, που θα προσφέρουν στον αποταμιευτή σταθερή ετήσια
απόδοση 4% πάνω από τον ετήσιο πληθωρισμό, ρίχνει τη Δευτέρα στην αγορά το
υπουργείο Οικονομικών.

Τα τιμαριθμοποιημένα ομόλογα θα έχουν διάρκεια πέντε και δέκα χρόνια. Το
υπουργείο Οικονομικών μάλιστα πιστεύει ότι θα αγοραστούν ομόλογα αξίας 350
δισ. δρχ. μέχρι το τέλος του 1997. Τα ομόλογα θα διατεθούν στο κοινό με
δημόσια εγγραφή και με το σύστημα των άυλων τίτλων.

Το «ελκυστικό πακέτο» τιμαριθμοποιημένων ομολόγων απευθύνεται κυρίως στους
επενδυτές, καθώς και στους απλούς καταθέτες που θέλουν να εξασφαλίσουν τις
αποταμιεύσεις τους από τον πληθωρισμό και παράλληλα να έχουν και ένα καθαρό
κέρδος, το οποίο καθορίστηκε στο 4%. Πρόκειται κυρίως για τους καταθέτες που
δεν επιθυμούν να αναλάβουν μεγάλο ρίσκο.

Ειδικότερα, στους τίτλους αυτούς:

* Η αναπροσαρμογή του κεφαλαίου με το ποσοστό του πληθωρισμού υπολογίζεται και
καταβάλλεται στους επενδυτές κατά τη λήξη των τίτλων.

* Η σταθερή επιπλέον πραγματική απόδοση (4%) καταβάλλεται κάθε χρόνο.

Η πρόσοδος αυτή υπολογίζεται επί του αναπροσαρμοσμένου κάθε χρόνο κεφαλαίου,
ώστε να λαμβάνεται υπόψη και η αύξηση του τιμαρίθμου.

Να σημειωθεί ότι η επόμενη έκδοση κρατικών τίτλων θα γίνει στις 2 Ιουνίου,
όπου θα διατεθούν έντοκα γραμμάτια ετήσιας διάρκειας, με επιτόκιο μειωμένο για
πρώτη φορά σε επίπεδα κάτω του 10%. Το επιτόκιο θα είναι 9,7% από 10,3% που
ήταν μέχρι τώρα, λόγω της πτώσης του πληθωρισμού τον Απρίλιο στο 5,9%.

Από την έκδοση αυτή το υπουργείο προσδοκά να εισπράξει ποσό μεγαλύτερο των 250
δισ. δρχ., που είναι οι λήξεις των εντόκων την ίδια ημερομηνία.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15838N482</ED>
<ID>
ID:168137

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N48&aa=2</URL></REF>


Article

<CATEGORY>vin08</CATEGORY>

 <H2>Οι «ράμπο» κατά ιδιωτικών κλινικών και κέντρων διασκέδασης
</H2>
ΔΙΑΒΑΣΜΕΝΟΙ θα πηγαίνουν οι ράμπο του Σώματος Δίωξης Οικονομικού Εγκλήματος
στους ελέγχους σε Ι.Χ., ιδιωτικές κλινικές και κέντρα διασκέδασης.

Ήδη το επιτελείο του ΣΔΟΕ ετοιμάζει επιχειρησιακά σχέδια για τους ελέγχους σε
επιχειρήσεις που δραστηριοποιούνται στους συγκεκριμένους κλάδους. Τα σχέδια
αυτά θα είναι έτοιμα, σύμφωνα με τις απόψεις αρμόδιων παραγόντων, μέχρι τα
μέσα του επόμενου μήνα.

Πρέπει να σημειωθεί ότι ήδη έχουν συνταχθεί τα σχέδια για φορολογικούς
ελέγχους στο κύκλωμα διακίνησης πετρελαίου, οινοπνεύματος και καπνού, καθώς
και για τη φοροδιαφυγή στον ΦΠΑ.

Σύμφωνα με πληροφορίες, στα σχέδια αυτά θα δίδονται αναλυτικές οδηγίες για τον
τρόπο που θα γίνονται οι έλεγχοι στις συγκεκριμένες κατηγορίες επιχειρήσεων.

ΤΡΙΑΔΕΣ...

Πάντως, οι ελεγκτές του ΣΔΟΕ σ' ολόκληρη την Ελλάδα έχουν αρχίσει να κάνουν
φορολογικούς ελέγχους στις μεγαλύτερες επιχειρήσεις κάθε νομού. Οι οδηγίες που
έχουν δοθεί από την ηγεσία του ΣΔΟΕ προβλέπουν ότι θα πρέπει να ελεγχθούν
άμεσα οι τρεις μεγαλύτερες επιχειρήσεις σε κάθε νομό.

Παράλληλα, όπως ήδη έγραψαν χθες «ΤΑ ΝΕΑ», οι ράμπο της Εφορίας ξεκίνησαν τους
ελέγχους τους στα νησιά των Κυκλάδων που έχουν μεγάλη τουριστική κίνηση. Όπως
μάλιστα προβλέπεται στα πλάνα του ΣΔΟΕ, οι έλεγχοι στις Κυκλάδες θα γίνονται
από την περιφερειακή διεύθυνση Αττικής, ενώ στα υπόλοιπα τουριστικά θέρετρα
από τις αντίστοιχες περιφερειακές διευθύνσεις.

ΚΑΙ ΣΤΑ Ι.Χ.

Σημειώνεται ότι οι ράμπο του ΣΔΟΕ έχουν ξεκινήσει ελέγχους και στα Ι.Χ.-
μαϊμούδες. Συγκεκριμένα, ελέγχονται περιπτώσεις επαγγελματικών αυτοκινήτων που
έχουν μετατραπεί παράνομα σε επιβατικά, καθώς και περιπτώσεις Ι.Χ. με ξένες πινακίδες.

Όπως τόνιζαν μάλιστα αρμόδιοι παράγοντες, οι έλεγχοι για τα Ι.Χ. θα
πραγματοποιούνται σε διόδια, οδικές αρτηρίες αλλά και σε χώρους στάθμευσης
κέντρων διασκέδασης.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15838N483</ED>
<ID>
ID:168138

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N48&aa=3</URL></REF>


Article

<CATEGORY>vin08</CATEGORY>

 <H2>Όλες οι Τράπεζες στο ίδιο μηχάνημα!
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

ΑΠΛΟΥΣΤΕΡΕΣ γίνονται οι συναλλαγές με τις Τράπεζες για τους εκατοντάδες
χιλιάδες αποταμιευτές.

Μέχρι το φθινόπωρο οι αποταμιευτές ή όσοι λαμβάνουν τον μισθό τους μέσω
τραπεζικού λογαριασμού θα μπορούν να χρησιμοποιούν σχεδόν όποια Τράπεζα
επιθυμούν και μέσω των ειδικών αυτόματων ταμειακών μηχανημάτων να κάνουν
ανάληψη από τον λογαριασμό τους ή νέα κατάθεση στη δική τους Τράπεζα.

Αυτό θα καταστεί δυνατό αφού μέχρι το τέλος του καλοκαιριού προγραμματίζεται
να ενταχθεί στο «ΔΙΑΣ» (Διατραπεζικά Συστήματα Συναλλαγών) το 95% του συνόλου
των Αυτόματων Ταμειακών Μηχανών Ανάληψης και Κατάθεσης (ATMS) που υπάρχουν σήμερα.

Σύμφωνα με το σχέδιο της Ένωσης Ελληνικών Τραπεζών, όπως προκύπτει από τον
πίνακα, μέχρι το τέλος του καλοκαιριού θα έχουν ενταχθεί στο «ΔΙΑΣ» 1.802 ATMS
από τα 1.890 ATMS που υπάρχουν σήμερα. Θα παραμείνουν προς ένταξη μόνο 88
μηχανήματα. Έτσι υπολογίζεται ότι μέχρι το τέλος του 1997 και ίσως νωρίτερα θα
έχει ολοκληρωθεί η «επανάσταση» του «ΔΙΑΣ» στις συναλλαγές. 
* Μέχρι σήμερα έχει ενταχθεί στο «ΔΙΑΣ» το 50% του συνόλου των Αυτόματων
Ταμειακών Μηχανών που ανέρχονται σε 947 σε όλη την Ελλάδα. Πρόκειται για τα
μηχανήματα των παρακάτω 11 Τραπεζών: Ιονικής, Citibank, Εθνικής, Κτηματικής,
Δωρικής, ΑΒΝ AMRO, Ίντερμπανκ, Εργασίας, EUROBANK, BARCLAYS και ASPIS ΒΑΝΚ.

Την 27η Μαΐου έχει προγραμματισθεί να ενταχθούν στο σύστημα τα 362 μηχανήματα
της Εμπορικής Τραπέζης, ενώ τον Ιούνιο θα ενταχθούν τα 353 μηχανήματα της
ALPHA Τράπεζα Πίστεως. Η Αγροτική θα συνδεθεί από τον Ιούλιο και μετά μέχρι το φθινόπωρο.

Να σημειωθεί ότι οι Τράπεζες που μέχρι σήμερα δεν έχουν συνδεθεί με το «ΔΙΑΣ»
εξυπηρετούν την πελατεία τους με ειδικές συμβάσεις που έχουν κάνει με άλλες
Τράπεζες, ώστε να μπορούν οι καταθέτες τους να κάνουν αναλήψεις και από τις τελευταίες.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15838N501</ED>
<ID>
ID:168139

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N50&aa=1</URL></REF>


Article

<CATEGORY>vin08</CATEGORY>

 <H2>Νόμος για αναδιάρθρωση της ΔΕΗ έως το τέλος του '97
</H2>
ΕΩΣ ΤΑ ΤΕΛΗ του '97 θα έχει ψηφιστεί ο νόμος για την αναδιάρθρωση της
λειτουργίας της ΔΕΗ, ώστε να αποκτήσει η επιχείρηση τη δυνατότητα να
αντεπεξέλθει στον ανταγωνισμό της απελευθέρωσης της εσωτερικής αγοράς. Από το
'98 θα αρχίσει και η διαδικασία της μετατροπής της ΔΕΗ σε ανώνυμη εταιρεία,
σύμφωνα με τα όσα προβλέπονται στο νόμο για τις ΔΕΚΟ.

Αυτό αποφάσισε ομόφωνα χθες η κυβερνητική επιτροπή ­ παρά την αρχική αντίρρηση
του κ. Γ. Παπαντωνίου, ο οποίος εξαπέλυσε στην πρώτη φάση της συνεδρίασης
ανοικτή επίθεση στη διοίκηση της ΔΕΗ, υποστηρίζοντας ότι αντιδρά στο άνοιγμα
της αγοράς και έχει συντεχνιακή νοοτροπία. Ζήτησε δε να προκηρυχθεί άμεσα
διεθνής διαγωνισμός για το μάνατζμεντ της επιχείρησης, «για να μπει νέο αίμα
στην επιχείρηση».

Προς στιγμήν μάλιστα οι τόνοι ανέβηκαν, όταν ο κ. Παπαντωνίου άφησε αιχμές και
για το σύνολο της ενεργειακής πολιτικής, για να προκαλέσει την αντίδραση της
κ. Βάσως Παπανδρέου, η οποία είπε ότι η πολιτική έχει συνέχεια από το '93 ως
σήμερα καθώς και ότι οι προτάσεις της ΔΕΗ εν όψει της απελευθέρωσης της αγοράς
αφαιρούν πολύ περισσότερες αρμοδιότητες από τη ΔΕΗ από όσες προβλέπεται.
Μάλιστα η υπουργός Ανάπτυξης ανέφερε ότι τα τιμολόγια της επιχείρησης είναι
παγωμένα από το '95 και υπενθύμισε τα θετικά οικονομικά αποτελέσματα της ΔΕΗ.

Στη συνέχεια ­ μετά και τις τοποθετήσεις των κ.κ. Α. Τσοχατζόπουλου και Γερ.
Αρσένη, που υποστήριξαν την εισήγηση της κ. Παπανδρέου για «δύο φάσεις» ­ ο
Πρωθυπουργός τόνισε ότι πρέπει να προχωρήσει η αναδιάρθρωση της ΔΕΗ με
ιδιαίτερη προσοχή και συμφωνήθηκε από όλους να υιοθετηθεί η σχετική εισήγηση
της υπουργού Ανάπτυξης. Σημειώνεται ότι τόσο το περιβάλλον του υπουργού
Εθνικής Οικονομίας όσο και της υπουργού Ανάπτυξης διέψευδαν αργότερα με
κατηγορηματικό τρόπο τα περί επεισοδίου σχετικά με την ενεργειακή πολιτική και
ανέφεραν ότι υπήρξε μία διαφορετική εκτίμηση, η οποία όμως στο τέλος γεφυρώθηκε.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15838N502</ED>
<ID>
ID:168140

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N50&aa=2</URL></REF>


Article

<CATEGORY>vin08</CATEGORY>

 <H2>5 0/00 για όλους προτείνουν οι εστιάτορες
</H2>
ΤΗΝ ΑΝΤΙΘΕΣΗ της στις εισηγήσεις της Κεντρικής Ένωσης Δήμων και Κοινοτήτων
Ελλάδος (ΚΕΔΚΕ) προς το υπουργείο Εσωτερικών, για αναμόρφωση των τελών υπέρ
των δήμων που καταβάλλουν τα εστιατόρια και τα κέντρα διασκέδασης, διατύπωσε
χθες η Ένωση Εστιατόρων και Συναφών Επαγγελμάτων Αττικής.

Η ΚΕΔΚΕ εισηγήθηκε πρόσφατα τη μείωση του τέλους για τα εστιατόρια από 5% σε
2% και την αύξησή του για τα κέντρα ψυχαγωγίας από 5% σε 8%. Η Ένωση
Εστιατόρων από την πλευρά της, με επιστολή της προς τον υπουργό Εσωτερικών,
αντιπροτείνει την επιβολή τέλους πέντε τοις χιλίοις για όλα γενικώς τα καταστήματα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15838N503</ED>
<ID>
ID:168141

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N50&aa=3</URL></REF>


Article

<CATEGORY>vin08</CATEGORY>

 <H2>Συνεργασία Ελλήνων - Τούρκων μηχανικών
</H2>
ΟΙ ΔΥΝΑΤΟΤΗΤΕΣ και οι προοπτικές για τη συνεργασία των Ελλήνων και των Τούρκων
μηχανικών θα εξεταστούν τη Δευτέρα από τη διοίκηση του Τεχνικού Επιμελητηρίου
Ελλάδος και την αντιπροσωπεία Τούρκων μηχανικών που φθάνει αύριο στην Αθήνα. Η
συνεργασία των δύο πλευρών θα είναι στο πλαίσιο των διεθνών οργανισμών, της
συνεργασίας των μηχανικών των βαλκανικών χωρών καθώς και στο πλαίσιο της
δράσης των μηχανικών των χωρών της Μ. Ανατολής.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15838N504</ED>
<ID>
ID:168142

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N50&aa=4</URL></REF>


Article

<CATEGORY>vin08</CATEGORY>

 <H2>Ανάσα στις 1.639 μονάδες...
</H2>
Μικρή διορθωτική υποχώρηση σημείωσαν οι τιμές των μετοχών κατά την τελευταία

χθεσινή συνεδρίαση της εβδομάδας. Αξίζει να σημειωθεί ότι ο Γενικός Δείκτης

υποχώρησε τελευταία φορά την Τρίτη 22 Απριλίου 1997, όπου είχε κλείσει στις

1.432,79 μονάδες. Σημείωσε δηλαδή μέσα σε 14 συνεδριάσεις, αδιάλειπτη άνοδο
200 και πλέον μονάδων. Αναλυτικά, στη χθεσινή συνεδρίαση ο Γενικός Δείκτης
υποχώρησε στην αρχή στις 1.627,80 μονάδες, για να ανακάμψει στην συνέχεια στις
1.649,97 μονάδες. Τελικά όμως η ρευστοποίηση των μεγάλων βραχυχρόνιων κερδών
είχε ως επακόλουθο την μερική υποχώρηση του δείκτη κατά 4,72 μονάδες (0,29 %)
και το

κλείσιμό του στις 1.638,79 μονάδες.

Από τις 255 μετοχές που πραγματοποίησαν συναλλαγές, 104 σημείωσαν άνοδο, 117
πτώση και 34 παρέμειναν σταθερές, ενώ 63 έκλεισαν με αγοραστές και 120 με
πωλητές. Η αξία των συναλλαγών ανήλθε σε 29,7 δισ. δρχ. (6.758.187 τεμάχια).
Αναλυτικά τα 6.084.555 τεμάχια αξίας 28,2 δισ. δρχ. αφορούσαν την Κύρια Αγορά,
ενώ τα 667.252 τεμάχια συνολικής αξίας 1.527 εκατ. δρχ. την Παράλληλη Αγορά. 
Τη μεγαλύτερη αξία συναλλαγών σημείωσαν και πάλι οι μετοχές των Τραπεζών (12,6
δισ. δρχ. - 927.413 τεμάχια) και ακολούθησε ο κλάδος Διατροφής (με 3,2 δισ.
δρχ. - 504.862 τεμάχια).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15838N511</ED>
<ID>
ID:168143

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΤΑΥΡΟΣ

(20 Απριλίου - 20 Μαΐου). Αρμονικές είναι οι σχέσεις σας με το άλλο φύλο,
σήμερα. Σε τυχόν δημόσιες εμφανίσεις, θα κάνετε εντύπωση ­ τα γούστα σας,
ειδικά σήμερα, θα είναι λίγο εκκεντρικά και οι απόψεις σας πρωτότυπες.

ΔΙΔΥΜΟΙ

(21 Μαΐου - 21 Ιουνίου). Η Αφροδίτη, που είναι στο ζώδιό σας, σας οδηγεί σε
επαφές με ανθρώπους ενδιαφέροντες, εκκεντρικούς ή... Υδροχόους. Για τη
διασκέδασή σας θα διαλέξετε κάτι διαφορετικό, κάτι συναρπαστικό.

ΚΑΡΚΙΝΟΣ

(22 Ιουνίου - 22 Ιουλίου). Καλές είναι οι σχέσεις σας με το άλλο φύλο, σήμερα.
Η ημέρα είναι κατάλληλη για κοινωνική ζωή, για παρέα με φίλους ή ομοϊδεάτες.
Στον έρωτα ζητάτε «αλλιώτικες» εμπειρίες.

ΛΕΩΝ

(23 Ιουλίου - 22 Αυγούστου). Το τρίγωνο Αφροδίτης - Ουρανού σάς ωθεί να
επιδιώξετε επαφές με ανθρώπους που διαφέρουν από τα συνηθισμένα. Για τη
διασκέδασή σας, επίσης, θα θελήσετε κάτι «άλλο», κάτι συναρπαστικό.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Σελήνη είναι στο ζώδιό σας και σας κάνει
γοητευτικούς και περιζήτητους. Αρμονικές θα είναι οι σχέσεις σας με το άλλο
φύλο. Οι καλλιτέχνες θα έχουν πολλές πρωτότυπες ιδέες.

ΖΥΓΟΣ

(24 Σεπτεμβρίου - 23 Οκτωβρίου). Το τρίγωνο Αφροδίτης - Ουρανού σάς κάνει
«περίεργα» γοητευτικούς και σας ωθεί σ' επαφές με ενδιαφέροντες ανθρώπους.
Καλές οι σχέσεις σας με το άλλο φύλο. Οι καλλιτέχνες θα έχουν πρωτότυπες ιδέες.

ΣΚΟΡΠΙΟΣ

(24 Οκτωβρίου - 22 Νοεμβρίου). Πολύ καλές είναι οι σχέσεις σας με το άλλο
φύλο, σήμερα. Στον έρωτα, μπορεί να έχετε ασυνήθιστες εμπειρίες. Εύνοια για
τους καλλιτέχνες και για όσους γράφουν.

ΤΟΞΟΤΗΣ

(23 Νοεμβρίου - 21 Δεκεμβρίου). Η Σελήνη από το ζενίθ σάς «βγάζει» στο
προσκήνιο. Πολύ καλές οι σχέσεις σας με το άλλο φύλο και με προϊσταμένους. Σας
γοητεύουν πρόσωπα που έχουν έντονη προσωπικότητα.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Οι καλλιτέχνες θα έχουν πρωτότυπες ιδέες. Η
έμφαση είναι σε ταξίδια, πνευματικές και καλλιτεχνικές προσπάθειες. Πολύ
αρμονικές θα είναι οι σχέσεις σας με το άλλο φύλο.

ΥΔΡΟΧΟΟΣ

(20 Ιανουαρίου - 18 Φεβρουαρίου). Θέλετε να ξεφύγετε, σήμερα, από τη ρουτίνα ­
να κάνετε συναρπαστικά πράγματα. Είναι πιθανό να γνωρίσετε πολύ ενδιαφέροντα
πρόσωπα. Οι καλλιτέχνες θα έχουν έμπνευση.

ΙΧΘΥΕΣ

(19 Φεβρουαρίου - 20 Μαρτίου). Πολύ καλές οι σχέσεις σας με το άλλο φύλο, με
συνεργάτες, με φίλους, με ομοϊδεάτες. Αν καλέσετε κόσμο στο σπίτι, θα
δημιουργήσετε μια ευχάριστη ατμόσφαιρα. Οι καλλιτέχνες θα έχουν πρωτότυπες ιδέες.

ΚΡΙΟΣ

(21 Μαρτίου - 19 Απριλίου). Σήμερα, μπορεί να πάτε σε μέρη που δεν έχετε
ξαναπάει και να κάνετε νέες γνωριμίες, με ανθρώπους λίγο «αλλιώτικους»,
εκκεντρικούς ή... Υδροχόους.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15838N581</ED>
<ID>
ID:168144

</ID><URL>http://ta-nea.dolnet.gr/neaweb/neafile.print_unique?e=A&f=15838&m=N58&aa=1</URL></REF>


Article

<CATEGORY>vin10</CATEGORY>

 <H5>Ο ΑΛΕΞΑΝΔΡΗΣ ΣΥΜΦΩΝΗΣΕ ΓΙΑ ΤΡΙΕΤΕΣ ΣΥΜΒΟΛΑΙΟ
</H5><H2>Μένει έως το 2000
</H2>
Ο ΑΛΕΞΗΣ Αλεξανδρής θα κλείσει την καριέρα του στον Ολυμπιακό. Ο 29χρονος
διεθνής μεσοεπιθετικός συμφώνησε χθες με τον κ. Λούβαρη για νέο τριετές
συμβόλαιο. Η συζήτηση για τους οικονομικούς όρους και η υπογραφή του
συμβολαίου αναμένεται να γίνουν την ερχόμενη εβδομάδα.

σελίδα 2

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15838O001</ED>
<ID>
ID:168145

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O00&aa=1</URL></REF>


Article

<CATEGORY>vin10</CATEGORY>

 <H2>Παρέλαση για χρήματα στην ΑΕΚ!
</H2><H2>(Εικόνα μεγέθους : 7047 bytes)
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15838O002</ED>
<ID>
ID:168146

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O00&aa=2</URL></REF>


Article

<CATEGORY>vin10</CATEGORY>

 <H2>Πρεμιέρα αστέρων (Εικόνα μεγέθους : 7221 bytes)
</H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15838O003</ED>
<ID>
ID:168147

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O00&aa=3</URL></REF>


Article

<CATEGORY>vin10</CATEGORY>

 <H2>Εκτός 16άδας ο αρχηγός
</H2><H2>(Εικόνα μεγέθους : 6317 bytes)
</H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15838O004</ED>
<ID>
ID:168148

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O00&aa=4</URL></REF>


Article

<CATEGORY>vin10</CATEGORY>

 <H2>Η κρίσιμη στροφή των πλέι οφ
</H2>
ΤΑ ΠΛΕΪ ΟΦ μπαίνουν αυτό το Σαββατοκύριακο στην κρισιμότερη στροφή
τους, αφού οι νικητές των τρίτων αγώνων (Ολυμπιακού - ΑΕΚ, Περιστερίου - ΠΑΟΚ)
θα βρεθούν ένα βήμα πριν από το πρωτάθλημα και την Ευρωλίγκα αντίστοιχα.

σελίδες 10-
11

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15838O005</ED>
<ID>
ID:168149

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O00&aa=5</URL></REF>


Article

<CATEGORY>vin10</CATEGORY>

 <H2>Ο Σεβαστής προεδρεύων στον ΣΕΓΑΣ
</H2><H2>(Εικόνα μεγέθους : 5458 bytes)
</H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15838O006</ED>
<ID>
ID:168150

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O00&aa=6</URL></REF>


Article

<CATEGORY>vin10</CATEGORY>

 <H5>ΜΕΤΑ ΟΚΤΩ ΜΗΝΕΣ ΞΕΚΟΥΡΑΣΗΣ ΟΙ ΑΡΣΙΒΑΡΙΣΤΕΣ ΡΙΧΝΟΝΤΑΙ ΣΤΗ ΜΑΧΗ ΤΩΝ ΕΥΡΩΠΑΪΚΩΝ ΜΕΤΑΛΛΙΩΝ
</H5><H2>Και ξανά προς τη δόξα τραβούν
</H2>
<AUTHOR>ΠΑΝΟΣ ΜΠΑΙΛΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 36408 BYTES)
</AUTHOR>

ΚΩΣ

ΜΕΤΑ ΟΚΤΩ μήνες ανάπαυλας, οι χρυσοί Ολυμπιονίκες άρχισαν την
προετοιμασία τους για τους Μεσογειακούς και τους Πανευρωπαϊκούς Αγώνες. Παλιοί
και νέοι, με επικεφαλής τον Χρήστο Ιακώβου, βρίσκονται αυτές τις μέρες στη Κω.
Οι άνθρωποι που έγιναν γνωστοί σε όλο τον κόσμο από την Ατλάντα, που έτυχαν
«υποδοχής ηρώων», έχουν τους δικούς του κανόνες επικοινωνίας. Απλοί, αγνοί,
αυθόρμητοι λειτουργούν σαν μια μεγάλη οικογένεια. Πλήρης αρμονία, πειράγματα,
σκληρή δουλειά. Αλλά και επικοινωνία με όσους τους πλησιάζουν. Παιδιά που
θέλουν αυτόγραφα. Ντόπιοι που θέλουν να τους χαιρετήσουν και να τους κεράσουν
ένα ποτό. Ξενοι που τους κοιτάζουν με δέος. Και αυτοί συνεχώς χαμογελούν.

Είναι οι «γίγαντες με καρδιά μικρού παιδιού». Και σε κάθε στιγμή αυτό το
βλέπεις στα πρόσωπα όλων...

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15838O011</ED>
<ID>
ID:168151

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΛΕΞΑΝΔΡΗΣ - ΟΛΥΜΠΙΑΚΟΣ ΣΥΜΦΩΝΗΣΑΝ ΓΙΑ ΤΡΙΕΤΕΣ ΣΥΜΒΟΛΑΙΟ
</H5><H2>Μαζί έως το 2000
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΟΛΥΜΠΙΑΚΟΣ και Αλεξανδρής μαζί ­ εκτός σοβαρού απροόπτου ­ μέχρι το 2000.
Ο 29χρονος διεθνής μεσοεπιθετικός συναντήθηκε χθες με τον διευθύνοντα σύμβουλο
της «ερυθρόλευκης» ΠΑΕ, Γιώργο Λούβαρη, και συμφώνησαν για νέο τριετές συμβόλαιο.

Ο κ. Λούβαρης εξέφρασε την επιθυμία στον Αλεξανδρή να παραμείνει στον
Ολυμπιακό, και ο πρώτος σκόρερ της ομάδας δεν έφερε αντίρρηση. Ωστόσο,
συζήτηση επί της ουσίας δεν έγινε, καθώς η διοίκηση του Ολυμπιακού θα
ετοιμάσει γραπτή πρόταση για την ανανέωση των συμβολαίων τόσο του Αλεξανδρή
όσο και του Ίβιτς. Οι δύο ποδοσφαιριστές θα συναντηθούν εκ νέου με τον κ.
Λούβαρη την ερχόμενη εβδομάδα, με στόχο το κλείσιμο της συμφωνίας με την
υπογραφή των συμβολαίων.

«Ό, τι έγινε με τον Ίβιτς, το ίδιο έγινε με τον Αλεξανδρή. Η συζήτηση ήταν
διερευνητικού περιεχομένου και συμφωνήσαμε για τη χρονική διάρκεια του
συμβολαίου. Την ερχόμενη εβδομάδα θα κληθούν και οι δύο για συζήτηση επί της
ουσίας», τόνισε χθες στην «ΟΜΑΔΑ» ο κ. Λούβαρης.

Ο Αλέξης Αλεξανδρής ήταν επιφυλαχτικός: «Τώρα δεν μπορώ να πω τίποτα. Συμφωνώ
για τριετές συμβόλαιο, αλλά δεν γνωρίζω τις προθέσεις του Ολυμπιακού. Θέλω να
συνεχίσω την καριέρα μου στον Πειραιά, όλα όμως θα εξαρτηθούν από το οικονομικό».

Την ίδια γραμμή ακολουθεί και ο Ίλια Ίβιτς. Βάσει ιδιωτικού συμφωνητικού ο
Ολυμπιακός θα πρέπει να καταβάλει στον 26χρονο Σέρβο επιθετικό το ποσόν των
250 εκατ. δρχ. για συμβόλαιο δύο χρόνων. Όσον αφορά τον Αλεξανδρή, η πρόταση
του Ολυμπιακού θα κυμαίνεται στο ποσόν των 240 εκατ. δρχ. για τριετές συμβόλαιο.

Ο Ντούσαν Μπάγιεβιτς αναφερόμενος στους δύο άσους τόνισε: «Ο Αλέκος είναι
κοντά να υπογράψει νέο συμβόλαιο. Είναι καλό και για εμάς και για τον ίδιο.
Γνωρίζετε από την αρχή ότι θέλω να μείνει στην ομάδα. Και ο Ίλια είναι κοντά
και πιστεύω να υπογράψει».

Στο μεταξύ ο Μπάγιεβιτς έδωσε τις απαραίτητες οδηγίες στον Τάκη Περσία για τον
αυριανό αγώνα στην Ξάνθη. Ο Ολυμπιακός αναμένεται να παραταχθεί με τους:
Ελευθερόπουλο, Αμανατίδη, Καραταΐδη, Νταμπίζα, Ανατολάκη, Πασσαλή
(Σαμπανάτζοβιτς), Γιαννακόπουλο, Καραπιάλη, Αλεξανδρή, Τζόρτζεβιτς, Γεωργάτο.

Ο Νινιάδης μετά τον σοβαρό τραυματισμό του στο Χαριλάου (23 Μαρτίου '97) θα
είναι στην «ερυθρόλευκη» αποστολή. Αποκλείστηκαν οι Σκαρτάδος, Καρασαββίδης,
Ράντος, Ιωαννίδης, Ίβιτς και οι τιμωρημένοι Βαρεσάνοβιτς, Γκόγκιτς.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15838O021</ED>
<ID>
ID:168152

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O02&aa=1</URL></REF>


Article

<CATEGORY>vin10</CATEGORY>

 <H2>Και οι επτά είναι απλήρωτοι
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΤΗΝ ΑΕΚ μπορεί να μην συνεχίζονται οι επαφές με τους παίκτες που έχουν λήξεις
συμβολαίων, άρχισαν όμως με άλλους! Ο λόγος προφανής. Υπάρχουν εκκρεμότητες
και πρέπει (σύντομα) να τακτοποιηθούν.

Δηλαδή οικονομικά και άλλα θέματα. Από την ΠΑΕ πέρασαν συνολικά επτά άτομα, οι
Ατματσίδης - Μαχαιρίδης - Κωστής - Κωστένογλου - Κετσπάγια - Ντόμπος -
Μαρτσέλο. Βέβαια για τον κάθε παίκτη ξεχωριστά η συζήτηση (με τον Ν. Στράτο)
περιέλαβε και άλλες υποθέσεις. Ωστόσο το βασικό (λέγεται ότι) ήταν το
οικονομικό. Δεν είναι άλλωστε μυστικό πως στην Κυπελλούχο χρωστούν σε αρκετούς
παίκτες χρήματα, φροντίζουν όμως να δίνουν έναντι ώστε να μην διογκώνεται το
(υπαρκτό) πρόβλημα. Άπαντες έλαβαν διαβεβαιώσεις ότι τα πάντα θα έχουν αίσιο
τέλος. Μάλλον και τα διοικητικά... Στον αγωνιστικό τομέα, χθες έγινε γνωστό
ότι ένας ακόμη παίκτης λόγω τραυματισμού δεν θα ταξιδεύσει σήμερα στον Πύργο.
Ο Ντανιέλ Μπατίστα πάσχει από τενοντίτιδα, θα είναι απών και άρα ο Πέτρος
Ραβούσης αναγκαστικά θα παρατάξει ενδεκάδα ανάγκης. Δίχως Ατματσίδη - Μανωλά -
Καραγιάννη - Κετσπάγια - Μπορμπόκη και με αμφίβολους τους Μαλαδένη -
Μαχαιρίδη. Πιθανή σύνθεση: Καραγιάννης, Κοπιτσής, Κασάπης, Ντόμπος,
Κωστένογλου, Βλάχος, Παυλόπουλος, Σαβέβσκι, Μαρτσέλο, Κωστής, Νικολαΐδης. Στις
δηλώσεις του ο Ραβούσης απέφυγε να πάρει θέση για τα διοικητικά και το μέλημά
του είναι να δείξει η ΑΕΚ το καλό της πρόσωπο με τον Πανηλειακό και να μη
χάσει τη δεύτερη θέση στο πρωτάθλημα.

*** Εξελίξεις θα έχουμε την επόμενη εβδομάδα σε «καυτό» θέμα της ΑΕΚ.
Όπως διέρρευσε, παράγοντας θα μεταβεί στο εξωτερικό ώστε να ρυθμίσει υπόθεση
(μεταγραφικό ή κάτι σχετικά με το ιδιοκτησιακό) που έχει μεγάλη σημασία.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15838O022</ED>
<ID>
ID:168153

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O02&aa=2</URL></REF>


Article

<CATEGORY>vin10</CATEGORY>

 <H2>Τρεις βλέπουν τέσσερις
</H2>
ΤΡΙΠΛΗ αποστολή της τεχνικής ηγεσίας του Ολυμπιακού για την κατασκοπεία
τεσσάρων ποδοσφαιριστών. Ο Ντούσαν Μπάγιεβιτς ήταν χθες αποκαλυπτικός. Λίγο
πριν αρχίσει η προπόνηση τόνισε: «Θα ταξιδεύσω στη Γαλλία (σήμερα) για να
παρακολουθήσω τον αγώνα Νις-Μετς. Με ενδιαφέρουν οι Ντεμπά, Μιλίνκοβιτς. Στη
συνέχεια θα πάω στην Ισπανία για να δω τον Βραζιλιάνο Γκιγιέρμε της Ράγιο Βαγιεκάνο».

Ο Ντούσκο θα παρακολουθήσει στη Μαδρίτη τον 23χρονο Βραζιλιάνο επιθετικό Κάσιο
Άλβες Γκιγιέρμε (1μ. 83 εκατ.) στον αγώνα Ράγιο Βαγιεκάνο - Λογκρονιές. Ο
29χρονος Λιβεριανός φορ Τζέιμς Ντεμπά (1μ. 80 εκατ.) και ο 29χρονος Σέρβος
Ζόραν Μιλίνκοβιτς (1μ. 86 εκατ.) αγωνίζονται στη Νις.

Τη Δευτέρα θα ταξιδεύσει στο Όσλο ο Τάκης Περσίας για να παρακολουθήσει τον
27χρονο Νοργηγό επιθετικό της Λίλεστρομ Γκάιρ Φρίγκααρντ στον αγώνα με τη
Βίκινγκ. Ωστόσο πρώτος μεταγραφικός στόχος του Μπάγιεβιτς παραμένει ο Σέρβος
μέσος της Άστον Βίλα, Σάσα Τσούρτσιτς: «Βρισκόμαστε σε επαφή για το θέμα αυτό.
Περιμένουμε να επιστρέψει από τις ΗΠΑ η Άστον Βίλα (σ.σ: βρίσκεται σε
περιοδεία) και ο μάνατζερ Μπράιν Λιτλ για να μιλήσουμε για τον Τσούρτσιτς».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15838O023</ED>
<ID>
ID:168154

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O02&aa=3</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Πιο κοντά η Μπάγερν
</H2>
ΕΝΑ ΑΚΟΜΗ βήμα στην κούρσα για την κατάκτηση του τίτλου έκανε χθες η Μπάγερν.
Η ομάδα του Μονάχου σε αγώνα της στο πλαίσιο της 32ης αγωνιστικής, νίκησε
εκτός έδρας τη Χάνσα Ροστόκ με 3-0. Με τη νίκη τους αυτή, οι Βαυαροί ξέφυγαν
τέσσερις βαθμούς από τη Λεβερκούζεν (67 έναντι 63), που όμως έχει ένα παιχνίδι
λιγότερο. Επίσης, η Καρλσρούη νίκησε με 3-0 στο Ντύσελντορφ τη Φορτούνα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15838O024</ED>
<ID>
ID:168155

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O02&aa=4</URL></REF>


Article

<CATEGORY>vin10</CATEGORY>

 <H5>ΟΥΕΦΑ
</H5><H2>Αποκλεισμός της Αλβανίας
</H2>
ΑΠΟΚΛΕΙΣΜΟ για έναν (τουλάχιστον) χρόνο αποφάσισε η ΟΥΕΦΑ για τις
ποδοσφαιρικές ομάδες της Αλβανίας, λόγω της έκρυθμης κατάσταση που επικρατεί
στη γειτονική χώρα. «Εξετάσαμε τα πολιτικά προβλήματα που αντιμετωπίζει τον
τελευταίο καιρό η Αλβανία, αλλά και την κατάσταση στην οποία βρίσκεται το
ποδόσφαιρο στη χώρα και καταλήξαμε στο συμπέρασμα ότι αυτή τη στιγμή
τουλάχιστον, είναι αδύνατο να διεξαχθούν αγώνες στην Αλβανία», αναφέρει η
ανακοίνωση που εξέδωσε η ΟΥΕΦΑ

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15838O025</ED>
<ID>
ID:168156

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O02&aa=5</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Στο Βύρωνα το ντέρμπι
</H2>
Ο ΑΓΩΝΑΣ Δόξας Βύρωνα-Προοδευτικής ξεχωρίζει στην αυριανή 32η αγωνιστική του
πρωταθλήματος της Β' Εθνικής.

Τα υπόλοιπα ματς (αύριο, 18.30): Παναιτωλικός-Γιάννινα, Εθνικός-Πανσερραϊκός,
Δόξα Δράμας-Παναργειακός (17.30), Νάουσα-Πανελευσινιακός, Λάρισα-Καλαμαριά,
Λεβαδειακός-Νίκη Βόλου.

Τα παιχνίδια ΕΑΡ-Τρικάλων και Πύργου-Πανιωνίου θα διεξαχθούν μεθαύριο στις 17.00.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15838O026</ED>
<ID>
ID:168157

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O02&aa=6</URL></REF>


Article

<CATEGORY>vin10</CATEGORY>

 <H5>ΖΑΕΤΣ: ΔΕΝ ΕΧΕΙ ΔΥΝΑΜΕΙΣ Ο ΚΑΛΛΙΤΖΑΚΗΣ
</H5><H2>Τον απέκλεισε
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«Ο ΟΦΗ παίζει πολύ καλά εκτός έδρας και το απέδειξε όταν νίκησε την
ΑΕΚ. Όπως κι εμείς, κι αυτοί θέλουν τη νίκη και τη συμμετοχή στο ΟΥΕΦΑ.
Πιστεύω ότι έχουμε καλύτερη ομάδα και θα επικρατήσουμε. Έτσι κι αλλιώς, η νίκη
είναι μονόδρομος».

Το πιο κρίσιμο ματς της περιόδου παίζει αύριο ο Παναθηναϊκός εναντίον του ΟΦΗ,
στο Ολυμπιακό Στάδιο, και ο Βέλιμιρ Ζάετς κάθεται σε αναμμένα κάρβουνα: Μόνον
με νίκη το «Τριφύλλι» ελπίζει σε έξοδο στην Ευρώπη. Οποιοδήποτε άλλο
αποτέλεσμα ισοδυναμεί με αγωνιστική καταστροφή...

«Στο πρώτο ματς ήρθαμε ισόπαλοι 0-0, αλλά αποδείξαμε ότι έχουμε καλύτερη
ομάδα. Το ίδιο περιμένω να κάνουμε και αύριο».

­ Ο Καλλιτζάκης θα παίξει; Έχουν γραφεί πολλά.

«Ο Καλλιτζάκης είναι εκτός αγώνων σαράντα μέρες. Δεν έχει δυνάμεις! Μπορεί να
παίξει εναντίον του... Ηρακλή».

Γίνεται κατανοητό ότι ο Καλλιτζάκης δεν έχει απολύτως τίποτα. Γυμνάζεται
εντατικά εδώ και δέκα μέρες και μόνον δυνάμεις δεν του λείπουν. Τώρα, γιατί
αποκλείστηκε από τη δεκαεξάδα...

ΟΙ ΜΕΤΑΓΡΑΦΕΣ

Απαντώντας σε ερώτηση για τις μεταγραφές, ο Ζάετς είπε: «Θέλουμε έναν παίκτη
σε κάθε γραμμή. Αν βρούμε ξένους, τόσο το καλύτερο. Η Νορβηγία έχει πολύ
καλούς παίκτες και πειθαρχημένους επαγγελματίες. Μπορεί να πάω κι εγώ στη
Νορβηγία την προσεχή Δευτέρα. Ανάλογα τι θα μου πει ο Καρούλιας για τους
παίκτες που είδε».

*** Εκτός από τον Καλλιτζάκη, για τον αγώνα με τον ΟΦΗ αποκλείστηκαν οι
τραυματίες Κωνσταντινίδης, Καπουράνης και ο Γ.Σ. Γεωργιάδης, που υπέστη
τροφική δηλητηρίαση. Ο Βάντσικ θα καθήσει στον πάγκο, αλλά η παρουσία του θα
είναι τυπική, αφού υποφέρει ακόμη από λουμπάγκο.

Ο ΑΠΟΣΤΟΛΑΚΗΣ

ΝΟΚ ΑΟΥΤ τέθηκε χθες ο Στράτος Αποστολάκης.

Γύρισε το πόδι του, στη χθεσινοβραδινή προπόνηση, με αποτέλεσμα να γίνει
αδύνατη η συμμετοχή του στον αυριανό κρίσιμο αγώνα του ΟΑΚΑ.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15838O031</ED>
<ID>
ID:168158

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O03&aa=1</URL></REF>


Article

<CATEGORY>vin10</CATEGORY>

 <H2>ΣΤΡΑΝΤΛ
</H2><H2>Διαπρέπει ο Νορβηγός της Λίλεστρομ
</H2>
ΜΕ ΚΟΡΥΦΑΙΟ τον Φρανκ Στραντλ, η Λίλεστρομ πέτυχε την έκπληξη του νορβηγικού
πρωταθλήματος και νίκησε χθες εκτός έδρας την Μπραν 1-2!

Ο Στραντλ πέτυχε ένα γκολ και ενθουσίασε τον Καρούλια με την απόδοσή του. Ο
υπ' αριθμόν ένα στόχος του ΠΑΟ στις μεταγραφές βρίσκεται πλέον πολύ κοντά στο
«τριφύλλι» και ο Ζάετς θα πάει τη Δευτέρα για να τον παρακολουθήσει στο ματς
Λίλεστρομ - Βίκινγκ, ώστε να δώσει το οκέι για την ένταξή του στους
«πρασίνους». 
Όπως γράψαμε και χθες, έχουν γίνει οι πρώτες επαφές (ακόμη και σε διοικητικό
επίπεδο) και ο Νορβηγός άσος, εκτός πολύ σοβαρού απροόπτου, πρέπει ήδη να
θεωρείται με «το ένα πόδι στην Παιανία».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15838O032</ED>
<ID>
ID:168159

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O03&aa=2</URL></REF>


Article

<CATEGORY>vin10</CATEGORY>

 <H2>ΙΩΝΙΚΟΣ
</H2><H2>Ψάχνει στη Γενεύη ο Γκμοχ
</H2>
ΣΤΗ ΓΕΝΕΥΗ βρίσκεται από χθες το πρωί ο Γιάτσεκ Γκμοχ, για την ανεύρεση του
προπονητικού κέντρου, στο οποίο θα κάνει προετοιμασία για την επόμενη περίοδο
ο Ιωνικός. Ο Πολωνός τεχνικός θα επιστρέψει στην Ελλάδα σήμερα το απόγευμα ή
αύριο το πρωί και θα καθήσει στον πάγκο της ομάδας του, στο παιχνίδι με τον Ηρακλή.

Στο ματς αυτό δεν θα αγωνιστούν οι τιμωρημένοι Κλάεβιτς, Μπρούστερ, Φίλης και
Γιουργούσης που είναι τιμωρημένοι και εκτός απροόπτου ο Αντριόλι, που έχει
φύγει για τη Βραζιλία και είναι άγνωστο πότε θα επιστρέψει. Αντίθετα, εξέτισε
την ποινή του και επιστέφει ο Νταρακλίτσας. Οι παίκτες του Ιωνικού ­ με τη
σύμφωνη γνώμη του Γιάτσεκ Γκμοχ ­ δεν θα αποσυρθούν σε ξενοδοχείο, αφού το
παιχνίδι δεν έχει σημασία για την ομάδα της Νεάπολης και αρχίζει αργά το
απόγευμα (6.30 μ.μ.), έλεγε προχθές ο τεχνικός του Ιωνικού.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15838O033</ED>
<ID>
ID:168160

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O03&aa=3</URL></REF>


Article

<CATEGORY>vin10</CATEGORY>

 <H2>Σε θέσεις ... μάχης στην Καβάλα
</H2>
ΚΑΒΑΛΑ

ΠΕΝΗΝΤΑ διμοιρίες των 30 αστυνομικών η κάθε μία θα βρίσκονται από σήμερα το
απόγευμα στην Καβάλα, για να εποπτεύσουν τα μέτρα τάξης που πήρε η Αστυνομική
Διεύθυνση Καβάλας, εν όψει του αυριανού ποδοσφαιρικού αγώνα μεταξύ ΑΟΚ - ΠΑΟΚ,
που θα διεξαχθεί στις 8.15 το βράδυ στο Εθνικό Στάδιο της πόλης. Οι
αστυνομικοί θα προέρχονται από τις Αστυνομικές Διευθύνσεις της Θεσσαλονίκης,
του Κιλκίς, της Χαλκιδικής, των Σερρών, της Δράμας, της Ροδόπης και πολύ
πιθανόν από τη Σχολή Αστυφυλάκων της Ξάνθης. Σε αυτούς θα ενσωματωθούν και οι
αστυνομικοί της Διεύθυνσης Καβάλας, ενώ την εποπτεία των μέτρων θα έχει ο
αστυνομικός διευθυντής της Καβάλας Γιώργος Βονικάκης. Η παρουσία των
αστυνομικών αποφασίστηκε να είναι αισθητή στους Εθνικούς δρόμους από
Θεσσαλονίκη προς Καβάλα, στις οδούς που οδηγούν στο Εθνικό Στάδιο της Καβάλας
(Ερυθρού Σταυρού, Κουντουριώτου, Αμερ. Ερυθρού Σταυρού), στην αγορά της πόλης,
στους χώρους παρκαρίσματος των Ι.Χ. των φιλάθλων δίπλα στο στάδιο, μέσα κι έξω
από τον γηπεδικό χώρο κ.α.

*** Εκτός από τους 6.000 φιλάθλους και οπαδούς του ΠΑΟΚ που αναμένεται
να μεταβούν στην Καβάλα για τον αγώνα, θα έρθουν κι άλλοι 2.500 - 3.000 από
τον Έβρο και μέχρι το Κιλκίς, ενώ δεν αποκλείεται ο αριθμός αυτός να είναι
ακόμα μεγαλύτερος.

*** Για τον μεγάλο αγώνα με τον ΠΑΟΚ ο Γιώργος Παράσχος δεν θα έχει στη
διάθεσή του τους τιμωρημένους Παπανδρέου και Πεγκλή και μέχρι χθες
προβληματιζόταν για τους αντικαταστάτες τους. Το παιχνίδι ­ όπως είναι γνωστό
­ θα διευθύνει ο κ. Μπίκας του Συνδέσμου Χαλκιδικής και θα αρχίσει στις 8.15
το βράδυ.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15838O034</ED>
<ID>
ID:168161

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O03&aa=4</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Μετράει απόντες
</H2>
ΧΩΡΙΣ οκτώ ποδοσφαιριστές του ταξιδεύει ο Αθηναϊκός στην Πάτρα, για τον
αυριανό αγώνα κατά της Παναχαϊκής. Οι Σπίνουλας και Τριανταφυλλίδης έχουν
τεθεί εκτός μάχης λόγω τραυματισμού, ενώ το ίδιο ισχύει για τους Σκάρα,
Σιδηρόπουλο και Κουζέγια, που έχουν κάταγμα. Από την αποστολή αποκλείστηκαν
και οι Γκίνο, Τέπιτς, αφού ο Χρήστος Αρχοντίδης δεν έμεινε ευχαριστημένος από
την απόδοσή τους στον φιλικό αγώνα με τη Δόξα Βύρωνα. Επίσης αποκλείστηκε και
ο Σωτήρης Μαυρομάτης.

Ο Χρήστος Αρχοντίδης διαπίστωσε χθες ότι οι παίκτες του έχουν χαλαρώσει και
δήλωσε: «Ύστερα από αρκετούς μήνες πίεσης και έντασης η χαλάρωση
χαρακτηρίζεται φυσιολογική, αφού ο στόχος της παραμονής επετεύχθη. Όμως και η
χαλάρωση έχει τα όριά της. Πρέπει ακόμα να προσπαθήσουμε για να να καταλάβουμε
όσο το δυνατόν καλύτερη θέση στη βαθμολογία και μ' αυτό τον στόχο πρέπει να
τελειώσουμε το πρωτάθλημα».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15838O035</ED>
<ID>
ID:168162

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O03&aa=5</URL></REF>


Article

<CATEGORY>vin10</CATEGORY>

 <H2>Έλληνες στο Ιντερτότο
</H2>
ΤΡΕΙΣ ΕΛΛΗΝΕΣ διαιτητές θα διευθύνουν αγώνες του Κυπέλλου Ιντερτότο, καθώς η
ΟΥΕΦΑ αποδέχθηκε τη σχετική εισήγηση της ΕΠΟ. Οι τρεις ρέφερι που θα
εκπροσωπήσουν τη χώρα μας είναι οι Θανάσης Ζαχαριάδης, Γιώργος Μπίκας και
Ναούμ Μιντούρης.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15838O036</ED>
<ID>
ID:168163

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O03&aa=6</URL></REF>


Article

<CATEGORY>vin10</CATEGORY>

 <H5>ΟΙ ΙΤΑΛΟΙ ΑΠΑΓΟΡΕΥΟΥΝ ΣΤΟ ΕΞΗΣ ΤΙΣ ΠΛΗΡΟΦΟΡΙΕΣ ΠΟΥ ΑΦΟΡΟΥΝ ΘΕΜΑΤΑ ΥΓΕΙΑΣ Ή
ΑΛΛΑ ΠΡΟΣΩΠΙΚΑ
</H5><H2>Νόμος σιωπής για τους αθλητές
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΜΕ ΝΟΜΟ οι Ιταλοί παράγοντες, ποδοσφαιριστές και γενικότερα
άνθρωποι του αθλητισμού «δεν είναι υποχρεωμένοι από τώρα και στο εξής να
δίδουν πληροφορίες στον Τύπο και γενικότερα στα μέσα επικοινωνίας, για θέματα
που αφορούν την υγεία του αθλητή ή πληροφορίες που έχουν άμεση σχέση με το
πρόσωπο του "εργαζόμενου" στην εταιρεία. Δηλαδή, τον σύλλογο ή το σωματείο».

Η απόφαση προκάλεσε αναστάτωση μεν στους δημοσιογράφους και ιδιαίτερα τους
αθλητικούς συντάκτες, αλλά ταυτόχρονα προκάλεσε ανακούφιση στους
ποδοσφαιριστές και τους παράγοντες που μέχρι τώρα ήταν υποχρεωμένοι να δίνουν
πλήρη «αναφορά» και με στοιχεία για τον τραυματισμό, τη χειρουργική επέμβαση,
την αποχή, την τιμωρία, κ.λπ. του αθλητή τους.

­ Οι δημοσιογράφοι αντέδρασαν με το εύλογο ερωτηματικό «πώς θα γνωρίζουν τη
σοβαρότητα του τραυματισμού ενός ποδοσφαιριστή, ή αν πράγματι είναι γεγονός ή
μπλόφα ή τέλος σκοπιμότητα απέναντι στην κοινή γνώμη και τους φιλάθλους».

«Θα γράφουμε τότε κατά το δοκούν», είπαν οι Ιταλοί συνάδελφοι. «Κι εμείς θα
επιβάλλουμε τις ανάλογες ποινές που προβλέπει πλέον ο νόμος, σε περίπτωση
καταγγελίας ή μήνυσης από τον θιγόμενο» ανταπαντούν οι υπεύθυνοι των ομάδων με
επικεφαλής τον Γκαλιάνι, ουσιαστικά δεξί χέρι του Μπερλουσκόνι στη Μίλαν.

­ Σύμφωνα με τον νόμο αυτό, ο Σαβίσεβιτς π.χ. δεν είναι υποχρεωμένος να
δηλώσει στους δημοσιογράφους αν έχει μηνίσκο, ή αν πρόκειται να υποβληθεί σε
χειρουργική επέμβαση. 
Το ίδιο και οι προπονητές, οι οποίοι μέχρι σήμερα δήλωναν τις πιθανές
ενδεκάδες και όταν έφθαναν στις αμφιβολίες για τη συμμετοχή κάποιων παικτών,
έλεγαν ότι «θα δούμε γιατί αύριο θα κάνει την τελευταία προπόνηση». 
Τώρα, ο προπονητής έχει δικαίωμα να μην κάνει δηλώσεις και να μην αναφέρεται
στο αίτιο της απουσίας βασικών ή αναπληρωματικών παικτών του.

­ Περίπου 30.000.000 εργαζόμενοι σε ολόκληρη την Ιταλία περιελήφθησαν στην
ίδια διάταξη του σχετικού νόμου, σύμφωνα με τον οποίο θα εξεταστούν όλες οι
«καρτέλες των εργαζομένων» για να διαπιστωθεί ποιοι πραγματικοί λόγοι
συντρέχουν ώστε να παίρνουν απαλλαγή από τις εργασίες τους ή αν σωστά παίρνουν σύνταξη...

Ένας νόμος που έβαλε φωτιά στον ιταλικό αθλητισμό και, συμπληρώνουμε εμείς,
και στους δημοσιογράφους...

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15838O051</ED>
<ID>
ID:168164

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O05&aa=1</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Τιμώρησε 5 αντιπάλους
</H2>
ΕΙΧΕ δεν είχε ο Πι Τζέι Μπράουν το έκανε το...
θαύμα του. Μπορεί ο φόργουορντ των Μαϊάμι Χιτ να ήταν ο βασικός υπεύθυνος των
επεισοδίων στον αγώνα με τους Νιου Γιορκ Νικς, όμως η πειθαρχική επιτροπή του
ΝΒΑ τιμώρησε με αποκλεισμό ενός αγώνα, πέντε παίκτες της αντιπάλου ομάδας! 
Ο ίδιος τιμωρήθηκε με δύο αγωνιστικές και πρόστιμο περίπου 2.700.000 δρχ.

Οι Νικς προηγούνται με 3-2 νίκες, όμως κινδυνεύουν με αποκλεισμό πλέον, αφού
θα παίξουν στην έδρα τους το επόμενο ματς χωρίς τους δύο σκόρερ Γιούιν,
Χιούστον και τους Γουόρντ, Τζόνσον, Σταρκς. 
Σε περίπτωση που ηττηθούν θα δώσουν το πιο καθοριστικό παιχνίδι στο... Μαϊάμι.

Οι ποινές είναι σύμφωνες με τους νέους κανονισμούς του ΝΒΑ, αφού ο Μπράουν με
τον Γουόρντ συνεπλάκησαν, όμως οι Γιούιν, Χιούστον και Τζόνσον άφησαν τον
πάγκο που κάθονταν και πήραν μέρος στο επεισόδιο.

Οι Νικς υπέβαλαν έφεση και ελπίζουν...

Στο μεταξύ, οι Σιάτλ Σουπερσόνικς αποδεικνύονται «σκληρά καρύδια», αφού
πέτυχαν τη δεύτερη σερί νίκη τους (99-96) επί των Χιούστον Ρόκετς και
ισοφάρισαν σε 3-3.

Έτσι η πρόκριση στον τελικό της Δύσης (έχουν προκριθεί οι Γιούτα) θα κριθεί
στο έβδομο και τελευταίο ματς, που θα γίνει στο Τέξας.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15838O052</ED>
<ID>
ID:168165

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O05&aa=2</URL></REF>


Article

<CATEGORY>vin10</CATEGORY>

 <H5></H5><H2>Τον πήρε και η... Σαμπντόρια!
</H2><H2></H2>
ΜΕΤΑ την Τότεναμ και την Πάρμα τώρα ήρθε η σειρά της Σαμπντόρια για να
ανακοινώσει πως «απέκτησε» τον αρχηγό της Εθνικής Γερμανίας, Γιούργκεν
Κλίνζμαν. Σύμφωνα με όσα δήλωσε ο γενικός διευθυντής της ιταλικής ομάδας,
Εμιλιάνο Σαλβαρέτσα, ο επιθετικός της Μπάγερν συμφώνησε με τη Σαμπ την
περασμένη εβδομάδα. 
Ο Σαλβαρέτσα απέφυγε να πει λεπτομέρειες της συμφωνίας, γιατί, όπως τόνισε,
σέβεται το γεγονός ότι ο Κλίνζμαν αγωνίζεται ακόμη στην Μπάγερν και το
γερμανικό πρωτάθλημα βρίσκεται σε εξέλιξη.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15838O053</ED>
<ID>
ID:168166

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O05&aa=3</URL></REF>


Article

<CATEGORY>vin10</CATEGORY>

 <H2>ΜΠΑΡΤΣΕΛΟΝΑ
</H2><H2>Μην πυροβολείτε τον Ρόμπσον
</H2>
«ΣΤΑΜΑΤΗΣΤΕ να πυροβολείτε τον Ρόμπσον». Την εντολή
αυτή έδωσε στους φιλάθλους της Μπαρτσελόνα και στους δημοσιογράφους ο πρόεδρος
της Κυπελλούχου Ευρώπης '97, Χοσέ Λουίς Νούνιεθ, λίγες ώρες μετά τον τελικό
του Ρότερνταμ. Ο Μπόμπι Ρόμπσον είναι ίσως από τους λίγους προπονητές στην
Ευρώπη που δέχεται σκληρή κριτική καθημερινά, είτε χάνει η ομάδα του είτε κερδίζει.

«Ο Ρόμπσον έχει αρκετά προβλήματα και πάντα τον στηρίζω. Δημοσκοπήσεις και
άρθρα δεν του επιτρέπουν να εργαστεί σε ήρεμη ατμόσφαιρα. Είναι πολύ ευγενικός
άνθρωπος και ποτέ δεν μας δημιούργησε πρόβλημα. Γνωρίζουμε, όμως, πως
υποφέρει», ήταν τα λόγια του Νούνιεθ, που αποτελούν το καλύτερο τονωτικό για
τον Άγγλο κόουτς.

Ο Ρόμπσον, από την πλευρά του, επανέλαβε πως εύχεται να εξαντλήσει το διετές
συμβόλαιο που έχει με την καταλανική ομάδα, κυρίως τώρα που κατέκτησε το
Κύπελλο Κυπελλούχων.

«Δεν έχουν πολλοί πρόεδροι τη δυνατότητα να σηκώνουν ένα Κύπελλο Κυπελλούχων»,
είπε χαρακτηριστικά ο Ρόμπσον.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15838O054</ED>
<ID>
ID:168167

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O05&aa=4</URL></REF>


Article

<CATEGORY>vin10</CATEGORY>

 <H2>Ποντάρουν στον Τζόλα
</H2>
«ΦΩΤΙΑ» έχουν πάρει τα γραφεία στοιχημάτων στη Βρετανία ενόψει του σημερινού
τελικού του Κυπέλλου Αγγλίας, ανάμεσα στη Μίντλεσμπρο και την Τσέλσι. 
Οι «μπούκις» δίνουν πρώτο φαβορί για το τρόπαιο την Τσέλσι, την οποία παίζουν
11 προς 10

Η Μίντλεσμπρο παίζεται 9 προς 4. Ο Τζιανφράνκο Τζόλα έχει τις περισσότερες
πιθανότητες να ανοίξει το σκορ στον τελικό, σύμφωνα με τους μπουκμέικερς και
παίζεται 5 προς 1. 
Ακολουθούν οι Μαρκ Χιουζ, Τζιανλούκα Βιάλι και Μίκελ Μπεκ με 7 προς 1.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15838O055</ED>
<ID>
ID:168168

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O05&aa=5</URL></REF>


Article

<CATEGORY>vin10</CATEGORY>

 <H5>Η «ΟΜΑΔΑ» ΚΟΝΤΑ ΣΤΗΝ ΕΘΝΙΚΗ ΟΜΑΔΑ ΤΗΣ ΑΡΣΗΣ ΒΑΡΩΝ, ΠΟΥ ΠΡΟΕΤΟΙΜΑΖΕΤΑΙ ΣΤΗΝ ΚΩ
ΓΙΑ ΤΟΥΣ ΜΕΣΟΓΕΙΑΚΟΥΣ ΚΑΙ ΠΑΝΕΥΡΩΠΑΪΚΟΥΣ
</H5><H5>Για την Εθνική και τον προπονητή μου
</H5><H5>Στις 9 το πρωί αρχίζει το πρόγραμμα
</H5><H5>ΚΑΧΙΑΣΒΙΛΙ
</H5><H5>Μετά τα βάρη «παίζει» με τον παπαγάλο
</H5><H2>Μια χρυσή οικογένεια
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Ο ΧΡΗΣΤΟΣ Ιακώβου επέμενε. Οι αρσιβαρίστες επέμεναν και αυτοί. Η
διαφωνία... αγεφύρωτη. Τελικά οι αθλητές έφυγαν από το δωμάτιο του προπονητή
τους, γελώντας. Γέλασε και ο ίδιος «από καρδιάς». Άλλωστε, το λάθος του δεν
ήταν και τόσο σοβαρό. Απλώς ο άνθρωπος άκουγε κλασική μουσική. «Και τα παιδιά,
ο καθένας για τους λόγους του, προτιμούνε άλλα είδη, άλλα τραγούδια. Λαϊκά,
σύγχρονα. Άλλωστε, παιδιά... είναι». Και πώς να μη γελάει ο κ. Ιακώβου, αφού
τόσα χρόνια με τους «χρυσούς γίγαντες» η μόνη διαφωνία τους ήταν περί μουσικών
προτιμήσεων. Άντε και ποδοσφαιρικών. Κατά τα άλλα, έχουν βρει την πλήρη
αρμονία. Και δεν είναι υπερβολή που κάνουν λόγο για την «καλύτερη οικογένεια
στην Ελλάδα».

ΠΑΙΖΟΥΝ ΚΑΙ ΜΕΛΑΓΧΟΛΟΥΝ

«Κοίτα τώρα, ο Πύρρος θέλει να αποκτήσει παπαγάλο. Ο Βαλέριος το ίδιο. Και εγώ
θέλω να αποκτήσω παιδιά, που αυτοί έχουν. Πλάκα δεν έχει;». Ο Καχιασβίλι,
δίπλα δίπλα με τον Δήμα, γελάει. Ο Δήμας παίζει με την Τζούλια (τον παπαγάλο
που απέκτησε ο Κάχι πριν από λίγον καιρό και τον έχει πάντα μαζί του), αλλά
σκέφτεται την κόρη του και κάπου μελαγχολεί. Ο Λεωνίδης είναι μες στην καλή
χαρά. Περιμένει τον γιο του και τη γυναίκα του. Έχει καεί, όμως, στο μέτωπο
και δεν θέλει να φωτογραφηθεί. «Κακό του κεφαλιού του», γιατί δέχεται βροχή τα
πειράγματα. Γενικώς στην προετοιμασία της ομάδας της άρσης βαρών, που γίνεται
στην Κω εν όψει των Μεσογειακών και των Πανευρωπαϊκών Αγώνων, τα πειράγματα
και τα αστεία δίνουν και παίρνουν. Ο Μήτρου πειράζει τον Τζελίλη για τις
επιτυχίες του Ολυμπιακού. Ο Κόκκας τον Σαμπάνη και ο Σπύρου τους πάντες.

ΣΚΛΗΡΗ ΔΟΥΛΕΙΑ

Και όλα αυτά, βεβαίως, εκτός προπόνησης. Στο κλειστό γυμναστήριο του νησιού
δεν έχει τέτοια. Όλοι δουλεύουν σκληρά κάτω από τις αυστηρές πολλές φορές
οδηγίες του προπονητή τους. «Αν δεν δούλευαν, δεν θα είχαν αποτελέσματα. Δεν
θα δόξαζαν την Ελλάδα. Δεν θα έκαναν όλον τον κόσμο να μιλάει γι' αυτούς». Και
τώρα στην Κω, όπου προετοιμάζονται σκληρά, δουλεύουν. Μόνο που τώρα είναι «οι
γίγαντες», πρέπει να γυμνάζονται και παράλληλα να μοιράζουν αυτόγραφα, να
μιλούν με τα παιδιά, να χαιρετούν τον κόσμο στον δρόμο, που μόνο δεν τους
χειροκροτεί σε παράταξη. Και δεν κουράζονται καθόλου. Πάντα με το χαμόγελο στα
χείλη ανταποκρίνονται σε κάθε πρόσκληση. Και σαν κλείνονται στην «Πλανανίστα»,
το ξενοδοχείο όπου μένουν, ξεχνούν και κούραση και τα πάντα. Πιάνουν την
τράπουλα και παίζουν ξερή. Άλλοι παίζουν μπίνγκο, άλλοι λύνουν σταυρόλεξα και
άλλοι διαβάζουν. Και όλα αυτά το βράδυ, γιατί από το πρωί η μέρα τους μόνο
ευχάριστα δεν περνάει. Πρωινό, γυμναστήριο, επιστροφή στο ξενοδοχείο για
φαγητό, μπάνιο στην πισίνα και μετά πάλι γυμναστήριο...

ΤΑ ΛΕΝΕ ΜΕ ΤΟΥΣ ΑΡΣΙΒΑΡΙΣΤΕΣ

Αλλά και εκεί δεν είναι ήσυχοι. Έρχονται οι μαθητές και ζητούν αυτόγραφα.
(Απέναντι από το γυμναστήριο υπάρχει το Ιπποκράτειο Γυμνάσιο). Έρχονται και
πολίτες. Κάθονται μαζί τους και τα λένε. Μάλιστα, πολλοί αρσιβαρίστες παίρνουν
τα ποδήλατα των παιδιών και κάνουν βόλτες στο προαύλιο του σχολείου. Άλλοι
προτιμούν να ξεκουράζονται καθισμένοι σε σπασμένες καρέκλες. Και άλλοι στα
διαλείμματα παίζουν ξερή. Χαρτιά παίζει και ο Καχιασβίλι, μόνο που κάθε τόσο
σηκώνεται, δαγκώνει ένα μήλο και το μισό το δίνει στον παπαγάλο του, που τον
έχει ανεβάσει στην μπασκέτα. Ούτε παρατηρητής να ήταν...

Όταν αρχίζει η προπόνηση, όλοι σπεύδουν να υπακούσουν τις εντολές του Ιακώβου.
Τις εφαρμόζουν πιστά. Και κάθε φορά που κάποιος σηκώνει τα βάρη με σχετική
ευκολία, όλοι τον επιβραβεύουν με επιφωνήματα ή και ακόμη με πειράγματα. 
Υπάρχουν, όμως, και αυτοί που προσπαθούν ­ όπως για παράδειγμα ο Σαμπάνης ­
μέσα στη γενική ευφορία να αποσπάσουν το «ναι» του προπονητή για παραμονή μιας
μέρας στην Αθήνα. Έλα, όμως, που το αίτημα δεν γίνεται δεκτό. «Είπαμε, ούτε
για αστείο αυτό το πράγμα. Όλοι εδώ, μετά τους αγώνες», λέει ο κ. Ιακώβου. Και
μη έχοντας τι άλλο να κάνει, ο Λεωνίδας υπακούει. Σηκώνει βάρη. Πονάει και
λίγο στην πλάτη και ύστερα από κάθε προσπάθεια φωνάζει τον γιατρό της ομάδας,
τον Παναγιώτη Βρανόπουλο, για τη σχετική θεραπεία.

ΜΙΑ ΖΩΗ ΚΑΤΩ ΑΠΟ ΤΗ ΜΠΑΡΑ

Με το που τελειώνει, στις οκτώ το βράδυ, η προπόνηση, ανεβαίνουν στα
αυτοκίνητα που έχουν νοικιάσει και επιστρέφουν στο ξενοδοχείο. Από εκεί και
μετά οι «αρσιβαρίστες ανήκουν στον λαό». Αν και εκεί δεν συχνάζουν Έλληνες,
παρά μόνο ξένοι τουρίστες, κάθε στιγμή είναι στο επίκεντρο. Μοιράζουν
αυτόγραφα. Πειράζουν και πειράζονται από τους σερβιτόρους. Κάθονται στο μπαρ.
Μιλούν στα κινητά τους. Ε, σκέφτονται και λίγο τα σπίτια τους. «Αυτή είναι η
ζωή τους. Κάθε φορά που έχει αγώνες, χάνονται στις προπονήσεις». Μια ζωή κάτω
από την μπάρα». Από τα βάρη που τους έκαναν διάσημους. Που τους πρόσφεραν
χρήμα και δόξα. Χωρίς, όμως, να αλλοιώσουν στο ελάχιστο τον χαρακτήρα τους..

«ΚΑΛΑ, εσύ δεν είσαι που σηκώνεις τα βάρη και
γυρίζεις το κεφάλι δεξιά και αριστερά;».

«Ναι, εγώ είμαι». Η Γερμανίδα τουρίστρια μόνο που δεν έκλαψε από τη χαρά της.
Ο Πύρρος Δημας της χαμογέλασε. Με χαρά της έδωσε αυτόγραφα για τον εγγονό της,
για τον ανιψιό της. Μόνο για τη γειτονιά δεν του ζήτησε. Και δεν είναι η μόνη
που του ζητάει τη φωτογραφία του από την Ατλάντα με την αφιέρωσή του. Όλοι
όπου περνά του ζητούν αυτόγραφο. Τον χαιρετούν. Τώρα μάλιστα έχει περισσότερο
χρόνο από τους άλλους, αφού ένα μικρό πρόβλημα στο πόδι τον κρατάει μακριά από
τις προπονήσεις. Έτσι κοιμάται λίγο παραπάνω. Κάνει περισσότερες βουτιές στην
πισίνα. Και μιλάει περισσότερο με την Ελένη, την κόρη του. Και αυτή του τα
λέει όλα και τον κάνει να μελαγχολεί. Έτσι με τις φόρμες πάει στην παιδική
χαρά, βλέπει το παιδιά και το μυαλό του γυρνάει στο σπίτι του.

Και σαν έρχεται το βράδυ πάει στην πόλη και παίζει μπιλιάρδο. Και μετά κάθεται
στο μπαρ του ξενοδοχείου και πίνει μια μπίρα. Καπνίζει το πούρο του και μιλάει
με τους ξένους οι οποίοι θέλουν να μάθουν λεπτομέρειες για τον χρυσό
Ολυμπιονίκη. Και αυτός πέραν των αθλητικών μιλάει για την κόρη του, για τη
γυναίκα του, για τους δικούς του, για τον φίλο του τον Αντώνη Ρέμο, για τον
Γιώργο Λιάνη, για τον Ανδρέα Φούρα, για όλους όσους τον βοήθησαν..

«Αισθάνομαι πολύ άσχημα. Οι άλλοι πάνε για προπόνηση και γω κάθομαι. Μια ζωή
στα γυμναστήρια και ξαφνικά έξω απ' όλα. Αλλά να σου πω και τη μαύρη αλήθεια
χωρίς να θέλω αυτό να αποτελέσει σημείο παρεξήγησης. Έχω πάρει δύο χρυσά σε
Ολυμπιακούς. Δεν με συγκινούν ιδιαίτερα αυτοί οι αγώνες σαν Πύρρο Δήμα. 
Όμως αγωνίζομαι και θέλω να αγωνίζομαι για την εθνική ομάδα. Για τον προπονητή
μου, για τους συναθλητές μου, για τους δικούς μου. Θέλω να αγωνιστώ για την
Ελλάδα που με αγκάλιασε από την πρώτη στιγμή»...

ΣΥΜΦΩΝΑ με το πρόγραμμα που έχει καταρτίσει ο
Χρήστος Ιακώβου για τους 13 αρσιβαρίστες που συμμετέχουν στην προετοιμασία για
τους Μεσογειακούς και τους Πανευρωπαϊκούς Αγώνες, η δουλειά αρχίζει στις εννέα
το πρωί όταν φεύγουν από το ξενοδοχείο. Στις δέκα παρά τέταρτο ξεκινά η
προπόνηση. Το πρώτο μέρος ολοκληρώνεται στη μία. Το απόγευμα αρχίζουν στις
πέντε και μισή μέχρι στις οκτώ. Στην συνέχεια έχουν ελεύθερο χρόνο «αρκεί να
μην υπάρχουν υπερβολές».

Έτσι κάπου στις έντεκα το βράδυ αποσύρονται στα δωμάτιά τους όπου, εκτός
εξαιρέσεων, μένουν δύο - δύο. Ο Βίκτωρας Μήτρου με τον νεαρό Γιώργο Σπύρου,
όπου παίζουν τάβλι. Ο Κάχι Καχιασβίλι με τον Αλέκο Πανατίδη. Λίγη ξερή ή
κάποιο σταυρόλεξο χρειάζεται.

Ο Λεωνίδης μένει με τον Αλέξανδρο Πολιτίδη. Αυτοί τουλάχιστον εκτός των
άλλων έχουν να πουν πολλά για τον γιο του Βαλέριου.

Ο Τζελίλης μένει με τον Λεωνίδα Σαπάνη. Εκτός των τυπικών οι δύο έχουν να
πουν πολλά για τις περιοχές που γεννήθηκαν, για τα προβλήματα των ανθρώπων που
ζουν εκεί.

Ο Λεωνίδας Κόκκας μένει μόνος του. Αλλά μόνο όταν πρόκειται να πάει για ύπνο.
Τις υπόλοιπες ώρες όλο και κάτι βρίσκει να κάνει παρέα με τους άλλους.

Οι δύο νέοι, Ευθύμης Βιτσαράς και Στέφανος Μαυρίδης, μοιράζονται το δωμάτιο
και μαζί τις εμπειρίες για την προπόνηση με την «χρυσή ομάδα». Ο πιο μικρός
της παρέας, ο Τηλέμαχος Κιληκαρίδης την περνάει μόνος του. Είναι και ο μόνος
που «αυτοσυγκεντρώνεται», καθώς «πρέπει να πετύχει αφού έχει όλα τα προσόντα...».

ΚΡΑΤΑΕΙ τον παπαγάλο στα χέρια του. Όπου και να
πάει τον έχει μαζί του. Στο γυμναστήριο, στη βόλτα, στο φαγητό, στην πισίνα,
όπου κάνει θεαματικές βουτιές. Προπονείται κανονικά. Σκέφτεται τους αγώνες που
θα πάρει μέρος. Μοιράζει αυτόγραφα. Μιλάει με όλους και κυρίως με τα παιδιά.
Δείχνει όμως ιδιαίτερα προβληματισμένος για το προσωπικό του... μέλλον.

«Κοίτα τώρα τι έχω πάθει. Όσες με πλησιάζουν το κάνουν περισσότερο γιατί είμαι
γνωστός. Ε, έχω και κάποια χρήματα. Όσο περνάει ο καιρός γίνεσαι
επιφυλακτικός. Και εγώ θέλω να κάνω οικογένεια. Μεγάλωσα πια». Τα λέει και
γελάει. Αυτό το παιδί όλο γελάει. «Αγαθό γίγαντα τον αποκαλούν όλοι». Και όσοι
τον ζουν από κοντά το καταλαβαίνουν από την πρώτη στιγμή..

Στο γυμναστήριο υπακούει τον προπονητή του σε ό,τι του λέει. Στην ανάπαυλα
παίζει χαρτιά και ταΐζει τον παπαγάλο του. Και μόλις δει παιδιά τρέχει και
παίζει μαζί τους. Μάλιστα τα βάζει να σηκώνουν τα χέρια για να περάσει από
μπροστά τους και να τα χτυπήσει διαδοχικά σε έναν χαιρετισμό αθλητικό μεν αλλά
απόλυτα φιλικό. Έτσι είναι ο Κάχι με τα παιδιά. Απλός, αγνός και φιλικός. Όπως
είναι με όλους. Με τους ανθρώπους του ξενοδοχείου, με τους ξένους που τον
παρατηρούν με δέος. Με τους νέους και τους παλιούς συναθλητές του, οι οποίοι
τον πειράζουν και τους πειράζει. Μερικές φορές πάει πίσω τους την ώρα που
σηκώνουν τα βάρη. Τους κάνει και γελούν. Το ίδιο του κάνουν και αυτοί. Κάποιες
άλλες δε, παίρνει την μπάλα και τους κάνει σουτ την ώρα της προπόνησης. 
Κάθεται δίπλα-δίπλα με τον Λεωνίδη. Μιλάνε για διάφορα και κυρίως για θέματα
τεχνικής. Ακολουθεί κατά γράμμα τις εντολές του προπονητή, ακόμη και την ώρα
που είναι στην άλλη άκρη του γυμναστηρίου και ταΐζει τον παπαγάλο. Δείχνει
απόλυτα ευχαριστημένος, ακόμη και όταν το πρόγραμμα είναι ιδιαίτερα βαρύ. Πάνω
απ' όλα είναι αθλητής.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15838O061</ED>
<ID>
ID:168169

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O06&aa=1</URL></REF>


Article

<CATEGORY>vin10</CATEGORY>

 <H5>ΠΡΟΕΔΡΕΥΩΝ ΑΠΟ ΧΘΕΣ ΣΤΟ ΣΕΓΑΣ
</H5><H2>Ώρα Σεβαστή
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο ΒΑΣΙΛΗΣ Σεβαστής είναι από χθες προεδρεύων στον ΣΕΓΑΣ, αφού
αναδείχθηκε στην κορυφαία θέση της Διοικούσης Επιτροπής που όρισε το
Πρωτοδικείο. Στις υπόλοιπες θέσεις εξελέγησαν:

Α' αντιπρόεδρος: Γιώργος Χαλκίδης. Β' αντιπρόεδρος: Μιχάλης Ξεκαλάκης. Γ'
αντιπρόεδρος: Θανάσης Βογιατζής. Γενικός γραμματέας: Κώστας Παπαναστασίου. Α'
ειδικός γραμματέας: Βαγγέλης Παπαποστόλου. Β' ειδικός γραμματέας: Γιώργος
Κωσνταντόπουλος. Ταμίας: Γιώργος Αλεξανδράκης. Αναπληρωτής ταμίας: Γιάννης
Σταματόπουλος. Έφορος: Κυριακή Δημοσθένους. Μέλη: Κωστής Γραμματικόπουλος,
Παναγιώτης Βίγλας, Πτολεμαίος Παπαμιχαήλ, Βαγγέλης Μιχαήλ, Φωτεινή Παπαδάκη,
Βαγγέλης Τζελάτης, Γιώργος Κατσικάρος, Γιώργος Ματσκανίδης, Χάρης Λαζαρίδης,
Κώστας Μιχελής, Χρήστος Κασσαλιάς.

*** Και στην τελευταία του συνέντευξη στον ΣΕΓΑΣ, ο πρώην πρόεδρος
Στράτος Μολυβάς επέμεινε στις γνωστές του θέσεις περί «εξευτελισμού των
θεσμών», περί «πραξικοπημάτων από την αθλητική ηγεσία στη γυμναστική, το Αθήνα
'97 και το Πάτρα '97», περί «εξαγοράς συνειδήσεων ανθρώπων που στις 29 Μαρτίου
συμφωνούσαν σε όλα και στις 2 Μαΐου παραιτήθηκαν».

Όσο για το αν θα κατεβει ή όχι στις αρχαιρεσίες, για τις οποίες επέμεινε στην
ημερομηνία της 7ης Ιουνίου, τόνισε ότι «θα αποφασίσει το ΑΚΕΚΑ» (δηλαδή ο ίδιος...).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15838O091</ED>
<ID>
ID:168170

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O09&aa=1</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Ραντεβού αστέρων στο Ρέθυμνο
</H2>
Η ΘΕΡΙΝΗ σεζόν του στίβου, στο τέλος της οποίας περιμένει το μεγάλο ραντεβού
της χρονιάς για τον παγκόσμιο στίβο το ΑΘΗΝΑ '97 (1-10 Αυγούστου), μπαίνει σε
φουλ ρυθμό αυτό το Σαββατοκύριακο με τα «ΙΓ' Βαρδινογιάννεια» στο Ρέθυμνο.

Οι αγώνες αρχίζουν σήμερα (16.15') και αύριο (13.00'). Από ελληνικής πλευράς ξεχωρίζουν:

Στους άνδρες τα 100μ. ανδρών με Τερζιάν - Παυλακάκη, τα 200μ. με
Παναγιωτόπουλο - Σμπώκο - Ναυπλιώτη, το επί κοντώ με Παλλάκη - Τσαταλό -
Τσίτουρα, το μήκος με Κουκοδήμο - Βασδέκη - Χατζόπουλο - Ζαμπετάκη και το
ακόντιο με Γκατσιούδη - Πολυμέρου.

*** Στις γυναίκες, τα 100μ. με Θάνου - Κόφφα, το ύψος με Μπακογιάννη -
Ξένου, η σφαιροβολία με Τσεντεμείδου - Ουζούνη, η δισκοβολία με Κελεσίδου -
Τσικούνα - Βόγγολη και το ακόντιο με Τσιολακούδη - Μανιάνι.

*** Σημαντικές μεμονωμένες παρουσίες: Κεντέρης (400μ.), Στρουμπάκος
(800μ.), Παπούλιας (1.500μ.), Μπίσμπας (110μ. εμπ.), Κοκότης (ύψος),
Μελέτογλου (τριπλούν), Πολυχρονίου (σφύρα), Βασδέκη (τριπλούν), Μόρφη (σφύρα).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15838O092</ED>
<ID>
ID:168171

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O09&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Τετ α τετ με τον τίτλο
</H2>
ΤΗ ΝΙΚΗ που θα τους χαρίσει τον πρώτο τίτλο πρωταθλήματος στην ιστορία τους
αναζητούν αύριο Κυριακή (19.00') στη Βέροια η γηπεδούχος Γ.Ε. Βέροιας
ΑΡΒΑΝΙΤΙΔΗΣ και οι Σχ. Ξυνή.

Μετά την ισοπαλία (20-20) στο «Χολίδειο» του Μενιδίου, η αυριανή νικήτρια
αναδεικνύεται πρωταθλήτρια. Μόνο αν το ματς λήξει ισόπαλο θα διεξαχθεί και
τρίτος αγώνας, πάλι στη Βέροια, μεθαύριο Δευτέρα (19.00').

Στο μεταξύ, για την 3η θέση συναντώνται σήμερα (Χαλάνδρι, 18.00') Βριλήσσια -
Ιωνικός Ν.Φ. Τα Βριλήσσια είχαν νικήσει (32-29) στη Νέα Φιλαδέλφεια και με
ισοπαλία κατακτούν την 3η θέση. Αν νικήσει ο Ιωνικός θα διεξαχθεί τρίτο
παιγνίδι, αύριο Κυριακή (17.30'), πάλι στο Χαλάνδρι. Στο μεταξύ, στην
ημιτελική φάση του Κυπέλλου Ελλάδας ανδρών συναντώνται αύριο Κυριακή (13.00')
στο «Ζηρίνειο» Δούκας - Αθηναϊκός.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15838O093</ED>
<ID>
ID:168172

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ισοπαλία στην εκπνοή
</H2>
ΜΕ ΓΚΟΛ του Γιώργου Μαυρωτά μόλις 22'' πριν από το τέλος του αγώνα, η εθνική
μας ομάδα απέσπασε χθες ισοπαλία 8-8 από την Ρωσία στον πρώτο αγώνα της για το
τετραεθνές τουρνουά πόλο που διεξάγεται στο Ναύπλιο, υπό την αιγίδα της
Νομαρχιακής Αυτοδιοίκησης Αργολίδας (την έναρξη των αγώνων κήρυξε μπροστά σε
500 θεατές ο νομάρχης Αργολίδας Δημήτρης Σαραβάκος) σε συνεργασία με την ΕΚΟΦ.

Οι διεθνείς μας έκαναν πολλά λάθη (τα περισσότερα εκ των οποίων πλήρωσαν) και
βάση της συνολικής τους απόδοσης ο βαθμός της ισοπαλίας ήταν ό,τι καλύτερο.

«Έχουμε πολλά ακόμα να βελτιώσουμε εν όψει του ΦΙΝΑ ΚΑΠ, αλλά πιστεύω ότι με
λίγη τύχη δεν είναι απλησίαστο όνειρο ένα μετάλλιο», είπε ο αρχηγός της ομάδας
Γιώργος Μαυρωτάς, ενώ ο ομοσπονδιακός τεχνικός Κούλης Ιωσηφίδης τόνισε:
«Κάναμε πολλά λάθη και τα πληρώσαμε. Δεν είναι δυνατόν στο ΦΙΝΑ ΚΑΠ να κάνουμε
τόσα λάθη. Πιστεύω ότι θα είμαστε έτοιμοι. Ο στόχος μας είναι να μπορέσουμε να
δημιουργήσουμε μία καλή ομάδα στο σύνολο και να παίζουμε έτσι ομαδικά».

Αναλυτικά το χθεσινό παιχνίδι:

ΕΛΛΑΔΑ-ΡΩΣΙΑ 8-8 (2-3, 2-2, 2-2, 2-1).

Ελλάδα: Ψύχος 2, Αφρουδάκης 3, Παπαναστασίου 1, Βλοντάκης 1, Μαυρωτάς 1.

Ρωσία: Παφίλι 2, Γιερόσοφ 2, Γκόρκοφ 2, Ζεστενέγιεφ 1, Σμολοβόι 1.

*** Στο άλλο παιχνίδι η Αυστραλία έκανε την έκπληξη νικώντας με 7-6 τη Γιουγκοσλαβία.

*** Το πρόγραμμα του Σαββατοκύριακου:

Σήμερα: Ρωσία-Αυστραλία (18.15), Ελλάδα-Γιουγκοσλαβία (19.45 - ΕΤ1).

Αύριο: Ρωσία-Γιουγκοσλαβία (10.30), Ελλάδα-Αυστραλία (12.15 -ΕΤ2).

*** Η διοίκηση της Γλυφάδας έλυσε χθες τη συνεργασία της με τον
προπονητή της ομάδας πόλο, Ιάκωβο Κουμή.

ΤΑ ΔΕΛΦΙΝΙΑ

Είκοσι κολυμβητές και κολυμβήτριες θα πάρουν μέρος στους Μεσογειακούς που θα
διεξαχθούν στο Μπάρι της Ιταλίας. Αυτοί είναι οι: Μαγγανάς, Ντάτσος,
Παρασκευόπουλος, Αντωνακάκης, Πόποτας, Αδαμίδης, Νάτσιος, Πετρόπουλος,
Οικονόμου, Χειμάρας (άνδρες), Κλέπκου, Καβαρνού, Κώστα, Λυμπερτά, Μάρκου,
Φλώρου, Λιόση, Σαρακατσάνη, Μποχώρη, Γουνοπούλου (γυναίκες).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15838O094</ED>
<ID>
ID:168173

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O09&aa=4</URL></REF>


Article

<CATEGORY>vin10</CATEGORY>

 <H5>ΕΥΡΩΒΟΛΕΪ
</H5><H2>Οι γυναίκες κόντρα στην ισχυρή Λετονία
</H2>
ΑΠΟΦΑΣΙΣΤΙΚΗΣ σημασίας αγώνα στα προκριματικά του Ευρωβόλεϊ '97 δίνει σήμερα
(18.00' ­ «ζωντανό» από Supersport) στο Αθλητικό Μέλαθρο Νεάπολης Λάρισας η
εθνική μας ομάδα βόλεϊ γυναικών με αντίπαλο την ισχυρή Λετονία.

Το ελληνικό συγκρότημα, με μοναδικό πρόβλημα την απουσία της Πέπης Μάσσου (που
υποφέρει από διάστρεμμα και αντικαταστάθηκε στη 12άδα από την Κική Ζαννάρα),
θα προσπαθήσει για τη νίκη με την οποία θα διατηρήσει ακέραιες τις ελπίδες για
πρόκριση στην τελική φάση (25 Σεπτεμβρίου - 5 Οκτωβρίου στην Τσεχία).

Η ομάδα της Λετονίας διαθέτει τρεις έμπειρες παίκτριες επί πλέον από την ομάδα
που είχε νικήσει η Εθνική μας στο Κύπελλο Άνοιξης στη Μπιέλσκο Μπίαλα
Πολωνίας. Είναι η διαγώνια Σάντρα Απίν (1.93) που αγωνίζεται στη γαλλική Ριόμ
και οι ακραίες Ζανέτ Στράντινα (1.84 - Μπερλίν), Νέτα Σαβίισκα (1.80 - Κίμικις Ρίγα).

*** Ο ομοσπονδιακός προπονητής Γιάννης Νικολάκης δήλωσε για το σημερινό
ματς: «Το γεγονός ότι μας θεωρούν αουτσάιντερ για την πρόκριση, με φαβορί την
Ουκρανία, έχει πεισμώσει την ομάδα μας και αποτελεί πρόσθετο κίνητρο για τις
παίκτριες. Σεβόμαστε όλους τους αντίπαλους, αλλά δεν φοβόμαστε κανέναν. Με τη
συμπαράσταση των φιλάθλων της Λάρισας πιστεύω ότι θα φτάσουμε στη νίκη. Είναι
πολύ σημαντικό που κερδίσαμε δύο φορές με 3-0 την Ισπανία, ενώ η Ουκρανία
έχασε σετ. Ίσως η πρωτιά παιχθεί στα σετ».

Πιθανή αρχική εξάδα για την Εθνική μας η γνωστή, με πασαδόρο την Ελένη
Μεμετζή, διαγώνια τη Σοφία Ιορδανίδου, ακραίες τις Μαρία Γκαραγκούνη, Χαρά
Σάκκουλα και κεντρικές τις Σοφία Αγγελάκη και Νίκη Γκαραγκούνη. Ετοιμοπόλεμες
και οι Καρδαμανίδου, Δρακουλίδου, Ιωαννίδου, Καφετζάκη, Ζαννάρα, Νικολαΐδου.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15838O095</ED>
<ID>
ID:168174

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O09&aa=5</URL></REF>


Article

<CATEGORY>vin10</CATEGORY>

 <H5>ΕΥΡΩ-ΡΥΘΜΙΚΗ
</H5><H2>Ανοιχτή πρόσκληση στους Πατρινούς
</H2>
ΙΔΙΑΙΤΕΡΗ ευαισθησία δείχνει για το μέγεθος της προσέλευσης των φιλάθλων στους
αγώνες του 13ου Ευρωπαϊκού Πρωταθλήματος ρυθμικής γυμναστικής (22-25 Μαΐου στο
Αθλητικό Μέλαθρο «Δ. Τόφαλος» της Πάτρας) ο πρόεδρος της Οργανωτικής Επιτροπής
κ. Ανδρέας Φούρας.

Ο υφυπουργός Αθλητισμού εξέφρασε χθες την πεποίθησή του ότι «οι Πατρινοί θα
ανταποκριθούν στο κάλεσμα της μεγάλης διοργάνωσης που φιλοξενεί η πόλη τους
και θα κατακλύσουν τις κερκίδες του Εθνικού Γυμναστηρίου «Δ. Τόφαλος»
ενισχύοντας την προσπάθεια των Ελληνίδων αθλητριών».

Στο μεταξύ, τα εισιτήρια που διατίθενται από ειδικά διαμορφωμένους χώρους σε
κεντρικά σημεία της Πάτρας παρουσιάζουν μεγάλη ζήτηση και πιστεύεται ότι θα
έχουν εξαντληθεί μέχρι την πρώτη μέρα αγώνων (Παρασκευή 23 Μαΐου ­ την Πέμπτη
22 γίνεται μόνο η τελετή έναρξης).

Στο μεταξύ, ο πέριξ χώρος του Αθλητικού Μελάθρου «Δ. Τόφαλος» έχει διαμορφωθεί
σε ένα πρόσθετο στολίδι για την πόλη της Πάτρας.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15838O096</ED>
<ID>
ID:168175

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O09&aa=6</URL></REF>


Article

<CATEGORY>vin10</CATEGORY>

 <H5>ΓΚΟΥΡΟΒΙΤΣ: ΝΑ ΜΗ ΧΑΣΟΥΜΕ ΤΗ ΝΕΑ ΕΥΚΑΙΡΙΑ
</H5><H2>Τρίτη μάχη
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΗΤΡΙΤΗ «μάχη» και καθοριστική για την Ευρωλίγκα θα γίνει απόψε (18.40 -
ΑΝΤ1) μεταξύ του Περιστερίου και του ΠΑΟΚ. Οι γηπεδούχοι θέλουν να κρατήσουν
με «νύχια και με δόντια» το προβάδισμα έδρας, προκειμένου να έχουν το «πάνω
χέρι» σε περίπτωση ήττας στο Αλεξάνδρειο.

Στο Περιστέρι θέλουν να αποφύγουν τα λάθη του πρώτου αγώνα, που παραλίγο να
στοιχίσουν... ακριβά:

«Δεν πρέπει να πετάξουμε τη νέα ευκαιρία που μας παρουσιάζεται. Ίσως είναι το
κρισιμότερο παιχνίδι, αφού όποιος νικήσει θα βρεθεί πολύ κοντά στην επίτευξη
του στόχου του», τόνισε ο Μίλαν Γκούροβιτς.

*** Ο Ντράγκαν Σάκοτα ζήτησε από τους παίκτες του να ξεχάσουν τον αγώνα
στο Αλεξάνδρειο και προσπάθησε να τους απελευθερώσει από το άγχος. Ο κόσμος
του Περιστερίου θα είναι στο πλευρό της ομάδας, αφού τα εισιτήρια έχουν εξαντληθεί.

Ο Σκοτ Σκάιλς προσπάθησε να ηρεμήσει τους παίκτες του μετά την ήττα-σοκ στη
Θεσσαλονίκη και θα επιχειρήσει να «αλώσει» ξανά το Περιστέρι. Ο Αμερικανός
προπονητής θέλει να μπλοκάρει τα «ατού» των γηπεδούχων (Κορωνιό, Τσίτουμ),
πιστεύοντας ότι έτσι θα αποσυντονιστεί το παιχνίδι του Περιστερίου.

*** Το μεγάλο βάρος (άμυνα στον Κορωνιό) θα πέσει στους Μπουντούρη,
Νικολαΐδη, οι οποίοι δούλεψαν πολύ αυτές τις ημέρες για να μάθουν καλά τον
ρόλο τους.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15838O101</ED>
<ID>
ID:168176

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Απάντηση στον τέως χορηγό
</H2><H2>(Εικόνα μεγέθους : 38014 bytes)
</H2>
ΟΙ ΚΑΤΑΓΓΕΛΙΕΣ του τέως χορηγού του Πανιωνίου, Θανάση Αθανασούλη, προκάλεσαν
την αντίδραση του συλλόγου της Νέας Σμύρνης, που εξέδωσε χθες ανακοίνωση,
προειδοποιώντας για αποκαλύψεις σύντομα. Η γενική συνέλευση, που θα
πραγματοποιηθεί τη Δευτέρα και θα εκλέξει νέα διοίκηση, καθυστερεί τη συνολική
απάντηση, όπως τονίζει ο σύλλογος στην ανακοίνωσή του.

«Ο Πανιώνιος κατανοεί πλήρως τον πανικό και την απώλεια ψυχραιμίας τού τέως
χορηγού, από τις επερχόμενες επιπτώσεις που προκάλεσαν οι "ημέρες και τα έργα
του" εις βάρος του συλλόγου. Συνολική απάντηση, καθώς και πλήρη αποκάλυψη των
στοιχείων που δεν παραδόθηκαν τεχνηέντως στον Τύπο, θα γνωστοποιηθούν από τη
νέα διοίκηση, όπως θα προκύψει από τη γενική συνέλευση και τις αρχαιρεσίες της
19ης Μαΐου».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15838O102</ED>
<ID>
ID:168177

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O10&aa=2</URL></REF>


Article

<CATEGORY>vin10</CATEGORY>

 <H2>ΒΑΣΙΛΑΚΟΠΟΥΛΟΣ
</H2><H2>Βρήκε υποστηρικτές
</H2>
Η ΑΠΟΨΗ του Γιώργου Βασιλακόπουλου, που κατατέθηκε και στη ΦΙΜΠΑ, για τη μη
επέκταση των κοινοτικών παικτών και από άλλες χώρες (π.χ. Γιουγκοσλαβία, Ρωσία
κ.λπ.) βρήκε υποστηρικτή χθες στο πρόσωπο του προέδρου της ιταλικής
ομοσπονδίας μπάσκετ, Τζιάνι Πετρούτσι. Έτσι, ουσιαστικά δημιουργείται ένα
λόμπι μεταξύ των δυτικών χωρών (αναμένεται εντός των ημερών να εκδηλώσουν την
ίδια επιθυμία και η Γαλλία με την Ισπανία), πράγμα που σημαίνει ότι δεν
αποκλείεται στο συνέδριο της ΦΙΜΠΑ στην Κοπεγχάγη να μη συζητηθεί καν το
συγκεκριμένο θέμα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15838O103</ED>
<ID>
ID:168178

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O10&aa=3</URL></REF>


Article

<CATEGORY>vin10</CATEGORY>

 <H2>Σχολές προπονητών
</H2>
ΤΟ ΟΡΑΜΑ του Συνδέσμου Ελλήνων Προπονητών Καλαθοσφαίρισης γίνεται
πραγματικότητα, αφού με τη συνεργασία της ΓΓΑ και ύστερα από πρόταση του ΣΕΠΚ,
αλλά και της ΕΟΚ θα ιδρυθούν σχολές προπονητών μπάσκετ.

Αυτές θα λειτουργήσουν ως εξής:

Γ' κατηγορία: Αθήνα από 26/5-14/6, Θεσσαλονίκη από 17/6-5/7.

Β' κατηγορία: Αθήνα από 2/6-14/6.

Α' κατηγορία: Θεσσαλονίκη από 23/6-5/7.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15838O104</ED>
<ID>
ID:168179

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O10&aa=4</URL></REF>


Article

<CATEGORY>vin10</CATEGORY>

 <H5>Γρηγόρης Λαμπράκης
</H5><H5>Ο αθλητής, ο άνθρωπος, ο επιστήμονας
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΓΡΗΓΟΡΗΣ ΛΑΜΠΡΑΚΗΣ. Ο άνθρωπος, ο επιστήμονας, ο αθλητής, ο πρωτομάχος της
ειρήνης. Συμπληρώνονται 34 χρόνια από τη δολοφονική επίθεση που έγινε στον
συνεργαζόμενο βουλευτή της ΕΔΑ που του κόστισε τη ζωή, όταν μιλούσε σε
συγκέντρωση οπαδών της ειρήνης στο κέντρο της Θεσσαλονίκης (Σπανδωνή και
Βενιζέλου). Η επίθεση από παρακρατικούς έγινε το βράδυ της 22ας Μαΐου, 1963.
Με λοστό τον χτύπησαν στο κεφάλι και ο Λαμπράκης υπέκυψε ύστερα από πάλη 100 ωρών!

Ως αθλητής ο Γρηγόρης Λαμπράκης υπήρξε μία από τις κυριαρχούσες φυσιογνωμίες
στον ελληνικό στίβο. Το 1959, στο άλμα εις μήκος κατέρριψε το βαλκανικό ρεκόρ,
με 7.37 μ. Τα προσόντα του ήταν τρομερά και οι δάφνες του αξιοθαύμαστες. Νέος
στην ψυχή και στη διάθεση, ο Γρηγόρης Λαμπράκης τράβηξε με τεράστια άλματα το
δρόμο της επιστήμης. Σε ηλικία 28 χρόνων, έγινε υφηγητής στην Ιατρική Σχολή
του Πανεπιστημίου Αθηνών. Στις εκλογές της 29ης Οκτωβρίου 1961, εξελέγη
βουλευτής Πειραιά συνεργαζόμενος με την ΕΔΑ. Ανέπτυξε μεγάλη δραστηριότητα και
ήταν επικεφαλής στην Επιτροπή για την Ειρήνη και τον Αφοπλισμό.

Το 1962 τερμάτισε πρώτος, στην πορεία ειρήνης στον Μαραθώνα, παρά το κυνηγητό
της καραμανλικής τρομοκρατίας και της αστυνομικής βίας. Το δολοφονικό χέρι τον
έπληξε στη Θεσσαλονίκη, τη νύχτα της 22ας Μαΐου 1963. Ο χαμός του συγκλόνισε
όλη τη χώρα, ολόκληρη την προοδευτική ανθρωπότητα και τον κόσμο του αθλητισμού.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15838O105</ED>
<ID>
ID:168180

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O10&aa=5</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ ΚΑΙ ΑΕΚ ΘΕΛΟΥΝ ΤΗ ΝΙΚΗ ΣΤΟ ΣΕΦ ΓΙΑ ΝΑ ΚΑΝΟΥΝ ΤΟ ΠΙΟ ΜΕΓΑΛΟ ΒΗΜΑ ΓΙΑ
ΤΗΝ ΚΑΤΑΚΤΗΣΗ ΤΟΥ ΠΡΩΤΑΘΛΗΜΑΤΟΣ
</H5><H2>Το κρίσιμο ραντεβού
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΤΗΝ πιο κρίσιμη στροφή του μπαίνει αύριο (21.15 - ΑΝΤ1) ο τελικός των
πλέι οφ, αφού διεξάγεται το τρίτο παιχνίδι, που θα κρίνει κατά ένα μεγάλο
μέρος τον εφετινό πρωταθλητή. Όποιος νικήσει θα έχει κάνει το μεγάλο βήμα για
την κατάκτηση του πρωταθλήματος και θα ψάχνει πλέον μία νίκη σε αντίθεση με
τον ηττημένο που θα πρέπει να νικήσει δύο φορές σε ισάριθμες συναντήσεις.

Ο Ολυμπιακός έχει το πλεονέκτημα της έδρας, αλλά μαζί και το άγχος γνωρίζοντας
ότι εάν χάσει... χάνεται, αφού μετά η ΑΕΚ θα έχει την ευκαιρία να τελειώσει το
πρωτάθλημα στην έδρα της. Όμως οι «ερυθρόλευκοι» εφέτος έφαγαν με το...
κουτάλι τα ματς δίχως αύριο και ομολογουμένως τα ξεπέρασαν με επιτυχία.

Ο τομέας που απασχολεί τον Ντούσαν Ίβκοβιτς είναι φυσικά τα ριμπάουντ, αφού
την περασμένη Τετάρτη για πρώτη φορά εφέτος κόντρα στην ΑΕΚ ο Ολυμπιακός
νικήθηκε κατά κράτος κάτω από τα καλάθια, κάτι που του στοίχισε ιδιαίτερα. 
Στο «κιτρινόμαυρο στρατόπεδο» υπάρχει αισιοδοξία, όμως κρατούν χαμηλούς
τόνους. Πρώτος από όλους ο Γιάννης Ιωαννίδης, που πιστεύει ότι η ΑΕΚ μπορεί να
φύγει νικήτρια από το ΣΕΦ, όμως δεν θέλει να «ρίξει λάδι στη φωτιά» και
συνέστησε ηρεμία. 
Οι «Ενωσίτες» θα προσπαθήσουν να αποφύγουν τα λάθη του πρώτου αγώνα και να
αντέξουν στην πίεση των «ερυθρολεύκων». Πώς θα γίνει αυτό; Κοντρόλ μπάσκετ,
έλεγχος των ριμπάουντ και σφιχτή άμυνα. Στόχος είναι ακόμη να κλειστούν οι
διάδρομοι στον Ντέιβιντ Ρίβερς, που είναι ο παίκτης που έκανε τη «ζημιά» και
στους δύο προηγούμενους τελικούς.

ΣΕ ΑΠΟΛΟΓΙΑ

Ανήμερα του τέταρτου τελικού πρωταθλήματος ΑΕΚ - Ολυμπιακού την προσεχή
Τετάρτη, κλήθηκε για απολογία ο Γιάννης Ιωαννίδης. Χθες ήρθε η κλήση στον
προπονητή της «Ένωσης» και αφορά την απρεπή συμπεριφορά του στον πρώτο τελικό
στο ΣΕΦ (χτύπησε το χέρι στη γραμματεία με αποτέλεσμα να αποχωρήσει ο χρονομέτρης).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15838O111</ED>
<ID>
ID:168181

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O11&aa=1</URL></REF>


Article

<CATEGORY>vin10</CATEGORY>

 <H2>ΜΕΤΑΓΡΑΦΗ
</H2><H2>Ο Ριγκοντό υπέγραψε για 1,9 δισ. στην Κίντερ
</H2>
ΜΕΙΟΝ ένα σίριαλ (που διαφαινόταν πως θα μας ταλαιπωρούσε) για τον
Παναθηναϊκό. Ο Αντουάν Ριγκοντό υπέγραψε χθες στην Κίντερ Μπολόνια, αφού εκεί
δεν χρειάστηκε να υποβληθεί σε ιατρικές εξετάσεις όπως επίμονα ­ έτσι
υποστηρίζει ­ ζητούσε ο ΠΑΟ πριν προχωρήσει στην απόκτηση του κορυφαίου Γάλλου παίκτη.

Ο Ριγκοντό (που έχει τον ίδιο μάνατζερ με τον νέο προπονητή της Κίντερ, τον
Ετόρε Μεσίνα) υπέγραψε πενταετές συμβόλαιο και μαζί με την αποζημίωση της
Ορτέζ η μεταγραφή θα κοστίσει στην ιταλική ομάδα περίπου 1,9 δισ. δραχμές.

«Του ζητήσαμε να έρθει και να υποβληθεί σε εξετάσεις, ώστε να διαπιστώσουμε σε
τι κατάσταση είναι ο αγκώνας του, ύστερα από την εγχείρηση στην οποία
υποβλήθηκε και τον κράτησε περισσότερο από μισό χρόνο μακριά από αγώνες»,
απάντησε όταν ρωτήθηκε σχετικά με την απόκτηση του Ριγκοντό από την Κίντερ,
καθώς ο παίκτης ήταν «αγκαλιά» με τον ΠΑΟ, ο πρόεδρος των «πρασίνων» Παύλος Γιαννακόπουλος.

Από την Ιταλία οι πληροφορίες λένε πως ο παίκτης υπέγραψε και αναμένεται εντός
του επόμενων 48 ωρών στην ιταλική πόλη, προκειμένου να παρουσιαστεί από την
Κίντερ τη Δευτέρα. Δηλαδή δίχως ιατρικές εξετάσεις.

*** Ο Λάρι Μπερντ και η Ιντιάνα (την οποία πρόσφατα ανέλαβε ο
παλαίμαχος άσος των Σέλτικς) προβάλλουν ως αντίπαλοι του ΠΑΟ για την απόκτηση
του Βράνκοβιτς και σίγουρα λόγω των κανονισμών του ΝΒΑ είναι ιδιαίτερα
ισχυροί. Ο Μπερντ στην παρουσίασή του από την ομάδα του ΝΒΑ εξέφρασε την
επιθυμία να αποκτήσει τον Κροάτη σέντερ στην Ιντιάνα, εφόσον η Μινεσότα δεν
τον θέλει!

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15838O112</ED>
<ID>
ID:168182

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O11&aa=2</URL></REF>


Article

<CATEGORY>vin10</CATEGORY>

 <H2>Πιάνει δουλειά ο Αλεξανδρής
</H2>
ΘΕΣΣΑΛΟΝΙΚΗ

ΗΤΑΝ αναμενόμενο και χθες ο Βαγγέλης Αλεξανδρής είπε το «ναι» στον Ηρακλή, σε
τηλεφωνική επικοινωνία που είχε με τον πρόεδρο του ΤΑΚ Δημήτρη Μανώλογλου. Ο
«τίγρης» θα είναι ο νέος προπονητής του «γηραιού» για τη σεζόν 1997-1998 και
από Δευτέρα θα πιάσει δουλειά. Η επίσημη ανακοίνωση της συμφωνίας Αλεξανδρή -
Ηρακλή θα γίνει σήμερα, προκειμένου να έχει επιστρέψει από τις Ηνωμένες
Πολιτείες ο χορηγός του ΤΑΚ Γιώργος Οικονόμου.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15838O113</ED>
<ID>
ID:168183

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O11&aa=3</URL></REF>


Article

<CATEGORY>vin10</CATEGORY>

 <H2>Πρόβλημα και με Λιαδέλη
</H2>
ΘΕΣΣΑΛΟΝΙΚΗ

Η ΑΡΧΗ έγινε και το σίριαλ είναι πια αναπόφευκτο. Ο Παναγιώτης Λιαδέλης, όπως
φαίνεται, θα είναι το νούμερο ένα πρόβλημα του Ζαφείρη Σαμολαδά φέτος το
καλοκαίρι. Το «λιονταράκι» του Άρη όχι μόνο υποστηρίζει πως είναι ελεύθερος,
αλλά και ότι έχει πρόταση από ιταλική ομάδα ως εναλλακτική λύση, αν δεν
ικανοποιηθεί οικονομικά από τον Άρη ή άλλη ελληνική ομάδα.

Βέβαια ο χορηγός του ΤΑΚ δηλώνει πως δεν ανησυχεί. «Για όλα φταίνε οι
μάνατζερ, ο Λιαδέλης είναι παίκτης μας και μετά την Εθνική θα συζητήσουμε,
πέρυσι του έκανα δώρο αξίας 8 εκατ. δρχ. και φέτος σκοπεύω να του κάνω άλλο
δώρο, δεν θα τον αφήσω έτσι», είπε ο Σαμολαδάς. Αλλά ξεκαθάρισε ότι «αν βρει
καλύτερη πρόταση από αυτήν που θα του κάνω, ας φύγει». 
<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15838O114</ED>
<ID>
ID:168185

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O11&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Η μεγάλη κούρσα για το Κριτήριο Τριετών, με 14 συμμετοχές και έπαθλο
20.527.500 δρχ. (5η), ξεχωρίζει στο σημερινό πρόγραμμα ιπποδρομιών, που θ'
αρχίσει στις 4.00 μ.μ. Το πλήρες πρόγραμμα και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΜΠΙΟΥΤ. ΚΟΥΛΗΣ 56,5 Βαλακούδ. Ν.&#0091

2. ΣΚΑΫ ΜΠΟΫ 57 Σταύρου&#0092

3. ΥΠΕΡΟΠΤΗΣ 57 Λιάκος&#0099

4. ΗΜΙΘ. ΩΡΙΩΝ 56,5 Φίλιππος&#0095

5. ΚΕΪΠ ΤΑΟΥΝ 56 Οικονομίδης&#0097

6. ΖΑΡΑΞ 54,5 Τριανταφύλ.&#0093

7. Κ. ΧΡΗΣΤΑΡΑΣ 53 Γεωργίου&#0098

8. ΜΑΚΙΑΒΕΛΛΙ 52,5 Μπάκος&#0096

9. ΑΡΜΑΓΕΔΩΝ 57,5 Βαλακούδ.&#0094

* Οι ίπποι 1-9 είναι ομόσταβλοι.

­ Υπόδ.: ΥΠΕΡΟΠΤΗΣ - ΚΑΠ. ΧΡΗΣΤΑΡΑΣ (Ζάραξ).

ΔΕΥΤΕΡΗ ΙΠΠΟΔΡΟΜΙΑ

Ώρα 4.30, 1.400 μέτρα

1. ΜΠ. ΜΠ. ΑΦΑΝΤΙ 58 Κοσμάς&#0092

2. ΑΣΥΛΛΗΠΤΗ 57 Δρόσος&#0094

3. ΣΤΡ. ΒΑΣΙΛΗΣ 57 Μιχάλης&#0096

4. ΝΤΕ ΦΑΚΤΟ 56,5 Σταυρινός&#0091

5. ΤΕΟ 56 Καρδήμης&#0095

6. ΡΙΠΗ 52,5 Γλύμπης&#0093

­ Υπόδ.: ΑΣΥΛΛΗΠΤΗ - ΣΤΡΟΝΓΚ ΒΑΣΙΛΗΣ (Ντε Φάκτο).

ΤΡΙΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΚΙΟΥΡΑΝΑ 58 Περικλής&#0092

2. ΜΑΡΟΥΣΚΑ 58 Οικονομίδης&#0096

3. ΥΠΟΜΟΝΗ 58 Μάικελς&#00910

4. ΤΣΙΓΓΑΝΑ 56,5 Ζευγώλης&#0098

5. ΖΟΖΕΦΙΝΑ 56 Λιάκος&#0099

6. ΖΑΧΑΡΕΝΙΑ 55,5 Καραμάνογ.&#0095

7. ΜΕΓΑΛΗ ΝΙΚΗ 55 Ξυνός&#0091

8. ΒΛΑΧΑ 54,5 Φίλιππος&#0094

9. ΜΕΣΟΓΕΙΟΣ 53,5 Μπρούσαλης&#0097

10. ΕΚΤΙΝΑΞΗ 52,5 Καζάκος&#0093

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΤΣΙΓΓΑΝΑ - ΖΟΖΕΦΙΝΑ (Βλάχα).

ΤΕΤΑΡΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΛΕ·ΣΘΕΝΗΣ 58 Γλύμπης&#0092

2. ΣΟΥΠ. ΜΑΣΚΩΤ 58 Σταυρινός&#0093

3. ΝΙΚΗΦΟΡΟΣ 57 Δρόσος&#0095

4. ΚΛΕΙΣΘΕΝΗΣ 56,5 Μπακάλης&#0091

5. ΣΤΡ. ΧΡΗΣΤΟΣ 51,5 Μιχάλης&#0094

­ Υπόδ.: ΣΟΥΠΕΡ ΜΑΣΚΩΤ - ΝΙΚΗΦΟΡΟΣ.

ΠΕΜΠΤΗ ΙΠΠΟΔΡΟΜΙΑ

ΚΡΙΤΗΡΙΟ ΤΡΙΕΤΩΝ - ΔΡΧ. 20.527.500

Ώρα 6.00, 1.800 μέτρα

1. ΓΚΡΑΝΤ ΓΚΑΣ 58 Ξυνός&#0097

2. ΗΛΙΟΚΛΗΣ 58 Μπρούσαλης&#00913

3. ΚΑΣΤΕΛΛΟΡΙΖΟ 58 Βασίλης&#0094

4. ΜΕΣΣΗΝΙΑΚΟΣ 58 Φίλιππος&#00914

5. ΜΕΤ. ΓΚΑΡΝΤ 58 Περικλής&#0098

6. ΡΟΥΑΓ. ΒΙΚΤΟΡΥ 58 Ντίνος&#0099

7. ΤΖΑΜΠΟ 58 Ηλίας&#0092

8. ΦΑΣΙΝΕΪΤ. ΓΟΥΕΪ 58 Αντώνης&#0096

9. ΦΗΓΑΙΟΣ 58 Λιάκος&#00910

10. ΑΙΧΜΗ 56,5 Βαλακούδ.&#0091

11. Ρ. ΓΟΥΪΝΝΕΡ 58 Οικονομίδης&#0093

12. ΣΑΡΩΝ. ΓΟΥΪΝΤ 58 Ζευγώλης&#00912

13. ΦΕΪΜΟΥΣ ΓΟΥΕΪ 58 Σταύρου&#0095

14. ΦΙΛΑΝΔΡΟΣ 58 Δημητσάνης&#00911

* Οι ίπποι 5-12, 6-11, 8-13 και 9-14 είναι ομόσταβλοι.

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΦΙΛΑΝΔΡΟΣ - ΣΑΡΩΝΙΚ ΓΟΥΪΝΤ (Στάβλος, 8-13).

ΕΚΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΦΟΝ ΚΩΣΤΑΣ 58 Περικλής&#0093

2. ΡΙΜΠΕΛΛΕ 57 Σίντλερ&#0092

3. ΖΙΡΕΣ 56,5 Οικονομίδης&#0096

4. ΛΕ ΠΑ 56,5 Ντίνος&#0094

5. ΜΠΙ Ε ΠΡΙΝΣ 52,5 Βαλακούδ. Ν.&#0091

6. ΣΤΑΛΟΣ 53 Ζευγώλης&#0098

7. ΣΤ. ΑΠΟΣΤΟΛΗΣ 52 Γεωργίου&#0095

8. ΜΙΣΤΕΡ ΝΙΚΟΣ 50 Καζάκος&#0097

­ Υπόδ.: ΡΙΜΠΕΛΛΕ - ΣΤΑΛΟΣ (Στ. Αποστόλης).

ΕΒΔΟΜΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΠΕΝΝΥ ΣΤΑΡ 58 Δημητσάνης&#0096

2. ΖΗΡΥΝΘΗ 56 Φίλιππος&#0093

3. ΜΑΡΙΑΝΟΥ 55,5 Γεωργίου&#0094

4. ΑΓΚΙΜΠΑ 53,5 Ντίνος&#0091

5. ΛΕΪΝ. ΒΙΡΓΙΝΙΑ 53 Καραμάνογ.&#0092

6. ΒΕΡΓΩ 49 Βαλακούδ. Ν.&#0095

­ Υπόδ.: ΠΕΝΝΥ ΣΤΑΡ - Λ. ΒΙΡΓΙΝΙΑ (Ζηρύνθη).

ΟΓΔΟΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΖΕΥΞΙΣ 58 Σίντλερ&#0099

2. ΦΩΤΟΣΤΕΦΑΝΟΣ 57,5 Φίλιππος&#0098

3. ΝΟΥΡ ΕΛ ΝΤΙΝ 56,5 Χατζηγεωργ.&#0097

4. ΜΠΙΜΠΟ 56 Βασιλειάδης&#0096

5. ΖΗΝΑΣ 54,5 Γεωργίου&#0091

6. ΑΠΡΟΒΛΕΠΤΟΣ 54 Αντώνης&#0094

7. ΜΠΡΑΪΑΝ 53,5 Μπάκος&#0093

8. ΚΙΣΣΕΥΣ 53 Τριανταφύλ.&#0092

9. ΡΟΔΑΜΑΝΘΟΣ 52 Ντίνος&#0095

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΜΠΡΑΪΑΝ - ΖΗΝΑΣ (Ζεύξις).

ΕΝΑΤΗ ΙΠΠΟΔΡΟΜΙΑ

Ώρα 8.00, 1.800 μέτρα

1. ΜΑΪΜΟΥΤΖΗΣ 63,5 Οικονομίδης&#0095

2. ΡΗΤΟΣ 60,5 Δημητσάνης&#0097

3. ΦΟΥΛ ΣΠΙΝΤ 53 Βαλακούδ. Ν.&#0092

4. ΝΤΕΛ ΑΛΕΞ 52,5 Περικλής&#0091

5. ΡΟΥΚΕΤΑ 50 Ντίνος&#0094

6. ΑΔΙΚΗΤΗΣ 48,5 Τσεργάς&#0096

7. ΓΟΥΑΝΤΑ 48,5 Καζάκος&#0093

­ Υπόδ.: ΑΔΙΚΗΤΗΣ - ΡΟΥΚΕΤΑ (Ρητός).

­ Δύο αουτσάιντερ: ΡΟΥΑΓΙΑΛ ΓΟΥΪΝΝΕΡ (5η) ­ ΑΠΡΟΒΛΕΠΤΟΣ (8η).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15838O115</ED>
<ID>
ID:168184

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O11&aa=5</URL></REF>


Article

<CATEGORY>vin10</CATEGORY>

 <H5>ΕΤΣΙ ΛΕΕΙ...
</H5><H2>Κάνει κουμάντο ο «λαγός»
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Μπορεί να μη θεωρείται ­ μέχρι στιγμής ­ επιτυχημένος προπονητής ο Βέλιμιρ
Ζάετς στην Ελλάδα, εν τούτοις χθες έδωσε δείγμα τολμηρού στη δουλειά του.

*** «Ο Καλλιτζάκης απουσιάζει σαράντα μέρες, δεν έχει δυνάμεις».

*** Και τον απέκλεισε από τη δεκαεξάδα του αυριανού ντέρμπι.

*** Καλοί (και καλοπροαίρετοι) παρατηρητές όσων γίνονται στο
προπονητήριο της Παιανίας έχουν άποψη εντελώς διάφορη του Κροάτη κόουτς.

*** Ο Καλλιτζάκης και δυνάμεις έχει, και προπόνηση στο φουλ έκανε το
τελευταίο δεκαήμερο.

*** Άλλωστε, ο Ζάετς αυτό θα είχε κατά νου, όταν με προχθεσινή
τοποθέτησή του είχε υποστηρίξει πως «ποτέ στην δουλειά του δεν δέχεται υποδείξεις».

*** Ήταν δήλωση η οποία θύμισε άλλες εποχές...

*** Και από αυτές που σπάνια εμφανίζουν αντίκρυσμα...

*** Αυτά και καλή τύχη στον αντικαταστάτη του Καλλιτζάκη αύριο με τον
ΟΦΗ. Το ματς μόνο εύκολο δεν είναι...

*** (Για τον ΟΦΗ)!

Μουσική στη διαπασών

Προσέξτε τώρα: την ώρα που ο Ζάετς (και ο Γκέραρντ...) θα αγωνιούν για την
έξοδο των ομάδων τους στην Ευρώπη, άλλος συνάδελφός του θα βρίσκεται ήδη στην
Ευρώπη: ο Ντούσαν Μπάγιεβιτς.

*** Γαλλία ταξιδεύει ο «πρίγκηψ» και ακολούθως Μαδρίτη προκειμένου να
ζυγίσει νέα «προϊόντα» τα οποία ενδιαφέρουν τον Θρύλο.

*** Έτσι, η αποστολή (και η ευθύνη) της ομάδας στην Ξάνθη θα χρεωθεί
στον Μελέτη Περσία.

*** Ευκαιρία να δούμε τι έχει μάθει από το φετινό σεμινάριο ο Μελέτης...

*** Η χθεσινή ετοιμασία των ποδοσφαιριστών του Ολυμπιακού, στο μεταξύ,
κύλησε μέσα σε κλίμα «νυχτερινής διασκέδασης», γεγονός που δυσαρέστησε φανερά
τον Ντούσκο.

*** Με το που βγήκαν να γυμναστούν τα παιδιά, ώρα πέντε το απόγευμα,
από το κοντινό κτίριο βγήκαν με μπόλικα ντεσιμπέλ, ήχοι από εντελώς λαϊκά
τραγούδια... Χαμός.

*** Ο Καραπιάλης δεν ήθελε πολύ να μερακλωθεί, αλλά συγκρατήθηκε...

*** Τι είχε συμβεί; Όπως έγινε γνωστό, η επιχείρηση που συνορεύει με το
προπονητήριο του Ολυμπιακού έκανε πρόβες γιορτής και δοκίμαζαν τα... μεγάφωνα.

Μπαμπούλας οι προσφυγές

Κάτω από τον κίνδυνο προσφυγής ποδοσφαιριστών της, η διοίκηση της ΑΕΚ
ειδοποίησε χθες επτά μαχητές να περάσουν από το γραφείο της.

*** Καλή πηγή πληροφόρησε τη στήλη ότι δόθηκαν στους Κωστή, Ατματσίδη,
Κετσπάγια, Μαρτσέλο, Κωστένογλου και Μαχαιρίδη σοβαρές υποσχέσεις για χρήμα,
και σε έναν (Ντόμπος) δόθηκαν έναντι...

*** Του χρωστούσαν τέσσερις μήνες του Ρουμάνου, εισέπραξε δύο.

*** Συνεπώς, αυτός σίγουρα δεν θα αποφασίσει προσφυγή (και πού να πάει άλλωστε...).

*** Λεπτομέρεια: Ξέχασαν να ειδοποιήσουν τον Ντέμη Νικολαΐδη. Γιατί;

*** Η ουσία είναι πως από οικονομική άποψη η ΠΑΕ ΑΕΚ συνεχίζει να ζει
τις χειρότερες τιμές των τελευταίων χρόνων.

*** Παρ' όλ' αυτά, ειπώθηκε στους παίκτες: «Όλα θα πάνε καλά».

*** Μη ρωτάτε ποιοι από τους επτά επισκέπτες το πίστεψαν.

*** Η στήλη δεν μπορεί να τα γνωρίζει (ή να τα μαντεύει) όλα...

Στον Τζόλα τα στοιχήματα

Όλα είναι έτοιμα στο ιστορικό Γουέμπλεϊ του Λονδίνου για τον τελικό του
Κυπέλλου Αγγλίας.

*** Από τη μια πλευρά, θα παραταχθεί το φαβορί Τσέλσι και, από την
άλλη, η αουτσάιντερ (και ήδη υποβιβασμένη) Μίντλεσμπρο.

*** Αυτό δεν λέει απολύτως τίποτε και όσοι δείτε το ματς από το
Supersport σε περιγραφή Διακογιάννη μην εκπλαγείτε αν οι «κόκκινοι» της
περιφέρειας πάρουν το Κύπελλο από τους «μπλε» της πρωτεύουσας.

*** Τα στοιχήματα, στο μεταξύ, έφτασαν χθες σε απίστευτα ύψη. Φίλαθλοι
στοιχημάτισαν φανατικά υπέρ του Τζιανφράνκο Τζόλα ποντάροντας ότι θ' ανοίξει
το σκορ.

*** Θα κερδίσουν ακόμη και αν ο βραχύσωμος Ιταλός σκοράρει σε βάρος της
ομάδας του, δηλαδή με αυτογκόλ!

*** Στα στοιχήματα οι Άγγλοι βρίσκονται έτη μπροστά, μην το ψάχνουμε...

*** Σκεφθείτε πως σύμφωνα με τηλεγράφημα από το Λονδίνο δύο
χαζομπαμπάδες στοιχημάτισαν πολύ πολύ σοβαρά ότι τα παιδιά τους, όταν
μεγαλώσουν, θα παίξουν ο ένας στην βασική ομάδα της Τσέλσι και ο άλλος δεν
θυμάμαι σε άλλη καλή ομάδα της Πρέμιερ Λιγκ.

*** Και τα δύο αγοράκια, σε λίγες μέρες, θα κλείσουν τα τρία τους
χρόνια! 
Τα θρίλερ συνεχίζονται

Γερά παιγνίδια μάς περιμένουν, δύο σε ποδόσφαιρο και άλλα δύο σε μπάσκετ.

*** Έχουμε και λέμε: Περιστέρι - ΠΑΟΚ, με διαιτές Πιτσίλκα - Σπυρίδωνος.

*** Ολυμπιακός-ΑΕΚ με Βιδάλη - Μουζάκη.

*** Οι διαιτητές αναφέρονται, διότι ενδέχεται ν' αποδειχτούν οι σούπερ
πρωταγωνιστές των θρίλερ.

*** Σε κάπως μη πλεονεκτική θέση βλέπω τους κ.κ. Σκάιλς-Ιωαννίδη,
ειδικά τον δεύτερο.

*** Ξέρετε, μπορεί ο «ξανθός» αύριο βράδυ στο ΣΕΦ να θυμηθεί (από όσα
του προκύψουν) το κλασικό τραγούδι του Χατζιδάκι: «Αγάπη που' γινες δίκοπο μαχαίρι...».

*** Αν ναι, να είσθε σίγουροι πως δεν θα του φταίει ο δημιουργός...

ΤΙΤΛΟΣ: Προσοχή στις

καθυστερήσεις...

Στο ποδόσφαιρο είναι γνωστά τα δύο μέτωπα του πάθους.

*** Παναθηναϊκός-ΟΦΗ. Τα μάτια σας (μια και θα υπάρξει τηλεοπτική
μετάδοση) στον Νίκο Νιόπλια.

*** Άκουσα πως βρίσκεται στην καλύτερη φόρμα της ζωής του.

*** Και Καβάλα-ΠΑΟΚ. Η τοπική ομάδα θέλει ίσως να «ξεπλύνει» τη
συντριβή της ­ εντός ­ από τον Παναθηναϊκό.

*** Αν παίξει την μπάλα της, δύσκολα θα ενοχληθούν οι ΠΑΟΚτζήδες και
δεν θα' χουν άδικο.

*** Και τα δύο ντέρμπι θα ξεκινήσουν (με βάση την απόφαση της ΕΠΑΕ)
στις 8.15 το βράδυ.

*** Σε περίπτωση που το ένα παιγνίδι λήξει κάποια λεπτά αργότερα, θα
οφείλεται σε καθυστερήσεις από τραυματισμούς κ.λπ.

*** Αν αλλάξει αποτέλεσμα στην εκπνοή, απλώς θα έχουμε θέμα για τη Δευτέρα...

*** Παραδοσιακά αυτά τα πράγματα...

Ο ένας έχει ζήτηση

Ονομάζεται Τσούρτσις, είναι Σέρβος, σχεδόν άγνωστος στην Ελλάδα, αλλά όχι στον
Μπάγιεβιτς, παίζει στην Άστον Βίλα και λέγεται πως δίνει «γην και ύδωρ»
προκειμένου να έλθει στον Ολυμπιακό.

*** Παίζει στην θέση «10», είναι 25 ετών, αλλά δεν παρουσιάζει ζήτηση.

***Αν ο Ντούσκο τον είχε κατά νου, θα είχε ήδη προπονηθεί στου Ρέντη.

*** Ένας ακόμη αλλοδαπός ποδοσφαιριστής, αν και 33 χρόνων, πλέον,
εμφανίζει ασφυκτική ζήτηση: Γιούργκεν Κλίνσμαν!

*** Πρώτη τον διεκδίκησε πριν από λέγες μέρες η Τότεναμ.

*** Ακολούθως σχεδόν τον έκλεισε η Πάρμα.

*** Χθες ανακοίνωσε την απόκτησή του η Σαμπντόρια.

*** Λέτε να τον έχει κλείσει ήδη ο Παναθηναϊκός και να μην έχει
διαρρεύσει το θέμα;

*** Λίγο δύσκολο, διότι αν υπήρχε περίπτωση, ο Καρούλιας θα βρισκόταν
στο Μόναχο και όχι στις παγωνιές της Νορβηγίας...

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15838O121</ED>
<ID>
ID:168186

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O12&aa=1</URL></REF>


Article

<CATEGORY>vin10</CATEGORY>

 <H2>Αρέσει στο λιμάνι
</H2>
ΑΛΛΑ τρία χρόνια στον Ολυμπιακό θα συνεχίσει, όπως δείχνουν τα πράγματα, 
ο σκόρερ Αλεξανδρής και το ποσό το οποίο αναμένεται να συμφωνήσει πρέπει να
τον ικανοποιεί αρκετά. 
Περίπου 80 εκατ. το χρόνο. 
Και μάλιστα σε δύσκολους καιρούς για το επαγγελματικό ποδόσφαιρο στην Ελλάδα,
με βάση τα όσα συναντούν άλλοι (ακόμη και διεθνείς) παίκτες, 
προσπαθώντας να φτιάξουν νέο συμβόλαιο...

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15838O122</ED>
<ID>
ID:168187

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O12&aa=2</URL></REF>


Article

<CATEGORY>vin10</CATEGORY>

 <H2>Και πίσω του έτρεχαν σκυλιά...
</H2>
ΤΗΝ ΕΒΔΟΜΗ νίκη στο Ράλι Ιορδανίας διεκδικεί ο Μπιν Σουλαγιέμ, τρέχοντας με
την ομάδα των Ηνωμένων Αραβικών Εμιράτων και προφανώς αυτό δεν αρέσει πολύ
στους... ντόπιους σκύλους. Εδώ το αυτοκίνητο του Μπιν κυνηγούν δύο τετράποδα,
κατά το πέρασμά του από την έρημο της Ιορδανίας.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15838O123</ED>
<ID>
ID:168188

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O12&aa=3</URL></REF>


Article

<CATEGORY>vin10</CATEGORY>

 <H2>Σήμερα η μονομαχία Κάρποβ - Κοτρωνιά
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΣΗΜΕΡΑ στις 17.00 ξεκινάει στο «Μπάγκειο» (Πλ. Ομονοίας 18) η σημαντική
αναμέτρηση του οκτώ φορές πρωταθλητή Ελλάδας Βασίλη Κοτρωνιά με τον φημισμένο
Ρώσο σκακιστή Ανατόλι Κάρποβ. Ο Κάρποβ έφθασε χθες το μεσημέρι με πτήση της
Αεροφλότ από τη Μόσχα και θα μείνει στη χώρα μας δέκα μέρες. Το ματς με τον
πρωταθλητή μας περιλαμβάνει τέσσερις παρτίδες «ράπιντ», με άλλα λόγια παρτίδες
στις οποίες ο κάθε παίκτης διαθέτει συνολικά μισή ώρα χρόνο σκέψης. Η πρώτη
παρτίδα ξεκινάει στις 17.00, η δεύτερη στις 19.00, η τρίτη αύριο Κυριακή στις
13.00 και η τέταρτη αύριο στις 15.00. Θα υπάρξει και τηλεοπτική κάλυψη από το
συνδρομητικό κανάλι SuperSport.

Ο Βασίλης Κοτρωνιάς από την άλλη μεριά, σε συνομιλία που είχαμε μαζί του,
δήλωσε έτοιμος για πολύ καλό αποτέλεσμα, ακόμη και για νίκη. Το μόνο που τον
προβληματίζει είναι κάποιες ­ αδικαιολόγητες, όπως μας είπε ­ πιέσεις χρόνου
που «έβγαλε» στις τελευταίες, κατά τα άλλα καλές, εμφανίσεις του. Ο
πρωταθλητής μας αύριο βράδυ αναχωρεί για την Αργεντινή όπου θα συμμετάσχει σε
ισχυρό τουρνουά κατηγορίας 13 της διεθνούς ομοσπονδίας.

ΑΤΟΜΙΚΑ ΑΠΟΤΕΛΕΣΜΑΤΑ

Στο πανευρωπαϊκό πρωτάθλημα εθνικών ομάδων που τελείωσε προχθές στην Κροατία η
εικόνα της ομάδας μας ανδρών ήταν μάλλον απογοητευτική ενώ των γυναικών
κρίνεται ικανοποιητική. Από την ανδρική ομάδα μόνο οι Κοτρωνιάς και Άγκνος
είχαν μια αξιοπρεπή απόδοση. Αντίθετα κανένα από τα μέλη της γυναικείας ομάδας
δεν υστέρησε, χωρίς όμως να υπάρχουν και εξάρσεις. Τα αναλυτικά στοιχεία
απόδοσης κάθε παίκτη έχουν ως εξής:

Κοτρωνιάς (2590): αγωνίστηκε στην πρώτη σκακιέρα και πέτυχε 4,5 βαθμούς σε 8
αγώνες με 2 νίκες, 5 ισοπαλίες και μία ήττα. Στα «συν» οι ισοπαλίες με
Γιουσούποβ (2665), Κρασένκοβ (2615), Φτάτσνικ (2595). Είχε μέσο όρο ΕΛΟ
αντιπάλων 2511, έκανε απόδοση 2554 και έχασε 3,8 μονάδες.

Νικολαΐδης (2565): πέτυχε 2,5/7 στη δεύτερη σκακιέρα με δύο νίκες, μία
ισοπαλία και τέσσερις ήττες. Είχε μ.ο. ΕΛΟ αντιπάλων 2473, απόδοση 2371 και
απώλεια 19,1 μονάδων.

Γρίβας (2510): αγωνίστηκε έξι φορές στην τρίτη και δύο φορές στη δεύτερη
σκακιέρα. Πέτυχε 4/8 με δύο νίκες, τέσσερις ισοπαλίες και δύο ήττες. Με μ.ο.
ΕΛΟ αντιπάλων 2372 έκανε απόδοση 2372 και χάνει 15,2 μονάδες.

Μιλαντίνοβιτς (2510): πέτυχε 2/6 στην τέταρτη και τρίτη σκακιέρα σημειώνοντας
τέσσερις ισοπαλίες και δύο ήττες. Είχε μ.ο. ΕΛΟ αντιπάλων 2421, απόδοση 2296
και απώλεια 17,2 μονάδων.

Άγκνος (2495): αγωνίστηκε στην τέταρτη σκακιέρα και σημείωσε 4/7 με τρεις
νίκες, δύο ισοπαλίες και δύο ήττες. Είχε μ.ο. ΕΛΟ αντιπάλων 2434, απόδοση 2484
και απώλεια 0,6 μονάδες.

Μπότσαρη (2330): αγωνίστηκε στην πρώτη σκακιέρα και σημείωσε 3,5/8 με δύο
νίκες, τρεις ισοπαλίες και τρεις ήττες (οι δύο στους δύο τελευταίους γύρους).
Είχε μ.ο. αντιπάλων 2378, απόδοση 2335 και κέρδος 0,9 μονάδες.

Μακροπούλου (2295): αγωνίστηκε επτά φορές στη δεύτερη και μια φορά στην πρώτη
σκακιέρα σημειώνοντας 4/8. Με μ.ο. ΕΛΟ αντιπάλων 2310, έκανε απόδοση 2310 και
κέρδισε 2,4 μονάδες.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15838O991</ED>
<ID>
ID:168189

</ID><URL>http://ta-nea.dolnet.gr/neaweb/neafile.print_unique?e=A&f=15838&m=O99&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15838P011</ED>
<ID>
ID:168190

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P01&aa=1</URL></REF>


Article

<CATEGORY>vin09</CATEGORY>

 <H5>ΟΙ ΕΛΛΗΝΟΚΥΠΡΙΟΙ ΓΥΡΙΖΟΥΝ ΤΗΝ ΠΛΑΤΗ ΣΤΗ ΣΥΝΑΥΛΙΑ ΡΟΥΒΑ - ΚΟΥΤ
</H5><H5></H5><H2>Στα αζήτητα...
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

ΛΕΥΚΩΣΙΑ

Του ανταποκριτή μας

Ελάχιστη είναι η ζήτηση των εισιτηρίων - προσκλήσεων για την «ελληνοτουρκική»
συναυλία Σάκη Ρουβά - Μπουράτ Κουτ από τους Ελληνοκύπριους νέους. Περισσότερα
από τα μισά εισιτήρια παραμένουν αδιάθετα και τα Ηνωμένα Έθνη παρέτειναν για
τρεις ημέρες τη διανομή τους. Αντίθετα, στην κατεχόμενη Κύπρο τα εισιτήρια
έχουν εξαντληθεί.

Η συναυλία είναι προγραμματισμένη για τη Δευτέρα το βράδυ στο γήπεδο
Τσετίνκαγια που βρίσκεται στη «νεκρή ζώνη» δίπλα από το «Λήδρα Πάλας» και έχει
προκαλέσει πολλές αντιδράσεις. Η κυβέρνηση, η οποία έχει δώσει τη συγκατάθεσή
της για τη συναυλία, προσπαθεί, από τη μια, να αποθαρρύνει τις αντιεκδηλώσεις
και, από την άλλη, να τονώσει την ανύπαρκτη ζήτηση για εισιτήρια.

Ο κ. Χριστοφίδης τάχθηκε ανεπιφύλακτα υπέρ της πραγματοποίησης της συναυλίας ­
διότι έχουν αρχίσει να κυκλοφορούν και φήμες περί αναβολής ­ και είπε ότι σε
καμιά περίπτωση δεν θα επιτραπεί η είσοδος διαδηλωτών μέσα στη «νεκρή ζώνη».

Η προειδοποίηση απευθύνεται προς την Κυπριακή Ομοσπονδία Μοτοσυκλέτας, η οποία
ανήγγειλε αντισυγκέντρωση στην Πλατεία Ελευθερίας, με την παρουσία χιλιάδων μοτοσυκλετιστών.

Η κυβέρνηση φοβούμενη την επανάληψη επεισοδίων, όπως αυτά του περασμένου
καλοκαιριού, έδωσε οδηγίες για δρακόντεια μέτρα ασφαλείας και πλήρη επιφυλακή
των αρχών και των δυνάμεων Ασφαλείας.

Οι μοτοσυκλετιστές φαίνεται να προγραμματίζουν και εκδηλώσεις κατά την άφιξη
του Σάκη Ρουβά, πράγμα που προβληματίζει τους διοργανωτές. Ο μάνατζερ του Σάκη
Ρουβά Ηλίας Ψινάκης, ο οποίος ρωτήθηκε για το πότε θα φτάσει στην Κύπρο ο
τραγουδιστής και αν θα γίνει ή όχι η συναυλία, παρέπεμπε συνεχώς στην
κυβέρνηση και στον κυβερνητικό εκπρόσωπο.

Κανένα κόμμα δεν φαίνεται να «υιοθετεί» τη συναυλία. Μέχρι στιγμής, εκτός της
ΕΔΕΚ του κ. Λυσσαρίδη που δήλωσε ότι δεν θα παραστούν εκπρόσωποί του, δεν
υπήρξαν δημόσιες δηλώσεις. Αντίθετα, οργανώσεις κατεχόμενων δήμων έχουν
εκδηλώσει δημόσια την αντίθεσή τους και έχουν καλέσει τα μέλη τους να μην πάνε
στη συναυλία.

Εν τω μεταξύ, θέμα έχει δημιουργηθεί από την κυκλοφορία αφίσας της Ομοσπονδίας
Μοτοσυκλέτας, η οποία καλεί στη συγκέντρωση της Πλατεία Ελευθερίας με κεντρικό
σλόγκαν «Ελάτε να τους φτύσουμε!...».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15838P012</ED>
<ID>
ID:168191

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P01&aa=2</URL></REF>


Article

<CATEGORY>vin09</CATEGORY>

 <H2>Σαββόπουλος: «Πανηγυράκια...»
</H2>
<H3></H3>«Χαζοχαρούμενα πανηγυράκια» χαρακτήρισε ο Διονύσης Σαββόπουλος, από την σκηνή
της «Σφεντόνας», τη συναυλία Ρουβά - Κουτ. «Είναι πανηγύρια αυτά, όταν δεν μας
αφήνουν να διαδηλώσουμε καν απέναντι στα τουρκικά μπαϊράκια», είπε και θύμισε
τους δύο νεκρούς, Σολωμού και Ισαάκ, στην πράσινη γραμμή ­ στη μνήμη των
οποίων και αφιέρωσε τραγούδια.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15838P013</ED>
<ID>
ID:168192

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P01&aa=3</URL></REF>


Article

<CATEGORY>vin09</CATEGORY>

 <H2>Νταλάρας: «Ροζ χάπενινγκ»
</H2>
<H3></H3>«Ορθώς πράττουν οι Κύπριοι και γυρίζουν την πλάτη στη συναυλία. Όλο το
εγχείρημα, αν δεν είναι επιπολαιότητα, είναι φρικαλεότητα», σχολίασε στα «ΝΕΑ»
ο Γιώργος Νταλάρας. Και δεν είναι ότι δεν πιστεύει στην επαναπροσέγγιση,
βεβαίως, αλλά εκφράζει αμφιβολίες ως προς τον σπόνσορα. «Αφού αποφασίζει ο ΟΗΕ
να σπονσοράρει την επαναπροσέγγιση με ροζ χάπενινγκ ­ ενώ δεν έκανε τίποτα
αυτά τα 23 χρόνια των διωγμών και των λεηλασιών στην Κύπρο ­ ας το
αντιμετωπίσουμε κατάλληλα. Φαντάζεστε να μας προκύψει, καλοκαιριάτικα, κανένα
μπιτς πάρτι στην Αμμόχωστο με έποικους και επαναπροσεγγισμένους αγκαλίτσα;
Καλά, ε... Πώρωση».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15838P014</ED>
<ID>
ID:168193

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P01&aa=4</URL></REF>


Article

<CATEGORY>vin09</CATEGORY>

 <H2>ΜΕ ΑΡΙΣΤΑ ΤΟ 1
</H2><H2></H2>
10.Άννα - Μαρία Λογοθέτη: επειδή σταματάει η εκπομπή της στον Σκάι, απειλεί
ότι θα πάει στην Αμερική να κάνει καριέρα. Δεν τους λυπάται;

9.Τζένη Ιωακειμίδου: και μόνο η πόζα της στο εξώφυλλο του «Ζάπινγκ» είναι
υπαινικτική για την επιλογή της από τον Νίκο Φώσκολο στη «Λάμψη».

8.Ελένη Μενεγάκη: νομίζει ότι ένας άνδρας είναι ωραίος, όταν δεν φοράει ποδιά
και δεν πλένει πιάτα.

7.Βίκυ Κουλιανού: αποχαιρετά την πασαρέλα και αγναντεύει τη θεατρική αυλαία.

6.Σάκης Ρουβάς: δεν θέλει να απαντάει σε πολιτικές ερωτήσεις, γιατί το μόνο
που τον ενδιαφέρει είναι η συμφιλίωση των λαών. Τρομάρα του...

5.Μιχάλης Ασλάνης: οι δημιουργίες του για το καλοκαίρι πλαισίωσαν με ολίγη από
δαντέλα και άφθονη διαφάνεια τη Θεσσαλονίκη Πολιτιστική Πρωτεύουσα '97.

4.Πέμη Ζούνη: βγάζει την ψυχή της στο καμπαρέ που ετοιμάζει και εύχεται να
βγει και το ταλέντο της εκτός συνόρων.

3.Πόλυ Πάνου: ένας δίσκος δικός της, με τη συμμετοχή άλλων, προς ενίσχυση των
πωλήσεων και για «απολαϊκοποίηση» του λαϊκού τραγουδιού.

2.Μαργαρίτα Ζορμπαλά: έπειτα από χρόνια βγαίνει μπροστά με έναν δίσκο
τραγού-δια κι ένα «Καφενείον η Ελπίς».

1.Δήμητρα Γαλάνη: και περιοδεία στο εξωτερικό και δίσκος με λαϊκά τραγούδια.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15838P015</ED>
<ID>
ID:168194

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P01&aa=5</URL></REF>


Article

<CATEGORY>vin09</CATEGORY>

 <H5>ΓΙΟΡΤΑΖΕΤΑΙ ΑΥΡΙΟ - ΜΙΟΥΖΙΚΑΛ ΣΤΗ ΛΥΡΙΚΗ
</H5><H5></H5><H2>Η μέρα των μουσείων
</H2>
Αύριο είναι η Παγκόσμια Ημέρα Μουσείων και το Ελληνικό Παιδικό Μουσείο
συμμετέχει με ένα εκπαιδευτικό πρόγραμμα με θέμα «Διανυκτέρευση σε ένα
μουσείο». Απόψε λοιπόν το Παιδικό Μουσείο (Κυδαθηναίων 14) προσκαλεί παιδιά
ηλικίας 8 έως 11 ετών για να περάσουν τη νύχτα τους στο μουσείο και να
υποδεχθούν την Παγκόσμια Ημέρα των Μουσείων, αύριο. Για δηλώσεις συμμετοχής
στο τηλ. 3312.995.

ΧΟΡΟΣ

Αύριο, στο «Ανοιχτό Θέατρο» (Κάλβου και Γκύζη, τηλ. 6445.749), η ομάδα χορού
«Αίρεσις» παρουσιάζει το χοροθέατρο «Τρεις αδελφές». Η χορογραφία είναι του
Γιάννη Μπαγουρδή, η μουσική του Νίκου Κυπουργού και τα σκηνικά - κοστούμια των
Βαγγέλη Βλάχου και Νίκου Γιαβρόπουλου. Χορεύουν οι: Κλειώ Σουλέα, Αλεξάνδρα
Κάππα, Βίκυ Παπανικολάου, Φώτης Διαμαντόπουλος και Γιάννης Μπαγουρδής.

ΒΙΒΛΙΟ

Διήμερο συνάντησης, απόψε και αύριο, πραγματοποιείται στο Σωφρονιστικό
Κατάστημα Ανηλίκων Κασσαβέτειας Βόλου, με θέμα τον «Ρόλο της βιλιοθήκης στη
φυλακή». Από το 1994 εφαρμόζεται στις φυλακές ανηλίκων Κασσαβέτειας Βόλου
πρόγραμμα «Πολιτιστικής Παρέμβασης και Υποστήριξης της Βιβλιοθήκης» από το
Εθνικό Κέντρο Βιβλίου, σε συνεργασία με το υπουργείο Πολιτισμού και το
υπουργείο Δικαιοσύνης.

*** Ο Βασίλης Βασιλικός θα βρίσκεται από τις 7.00 μ.μ. στην έκθεση βιβλίου στο
Πεδίον του Άρεως και θα υπογράφει τα βιβλία του στο περίπτερο (267-269) του
Εκδοτικού Οργανισμού Λιβάνη.

ΚΟΜΟΤΗΝΗ

Αφοσιωμένοι στην παράδοση, οι μουσικοί, Έλληνες και Τούρκοι, μαζί μ' έναν
Αυστραλό φτιάχνουν το σχήμα το «Φανάρι της Ανατολής». Υπό την καλλιτεχνική
διεύθυνση του Νικηφόρου Μεταξά και παραδοσιακά όργανα της Ανατολικής Μεσογείου
παίζουν απόψε στο Αμφιθέατρο του Δημοκρίτειου Πανεπιστημίου Θράκης, στην
Κομοτηνή. Τραγουδούν η Μέλντα Κουρτ και η Βασιλική Παπαγεωργίου. Στις 10 μ.μ.
(Πληροφορίες, τηλ. 6817.008).

ΕΚΘΕΣΕΙΣ

Ομαδική έκθεση ζωγραφικής λειτουργεί στην αίθουσα Art Studio «ΕΣΤ», με τίτλο
«Περί φύσεως». Εκθέτουν έργα τους οι ζωγράφοι: Αξαόπουλος, Βεκόπουλος,
Βολουδάκης, Βαλτερρα, Ευαγγελάτος, Κόντης, Λεμονά, Μαντζουράνη, Ντίνια -
Μπούνταλη, Ντούλη - Αλεξίου.

*** Στην Αίθουσα Μελίνα Μερκούρη του Αρχαιολογικού Μουσείου Αιγίου
εγκαινιάζεται απόψε στις 8.30 η έκθεση ζωγραφικής του Πάνου Φειδάκη.
Παρουσιάζονται 100 αντιπροσωπευτικά έργα της περιόδου 1976-1996. Ώρες
λειτουργίας: Δευτέρα - Παρασκευή 6.30 - 9. 30 μ.μ. Σάββατο 10 π.μ. - 2 μ.μ.
Διάρκεια της έκθεσης μέχρι 7 Ιουνίου.

ΘΕΑΤΡΟ

Οι «Βάτραχοι» του Αριστοφάνη θα παρουσιαστούν για δεύτερη φορά από το Θεατρικό
Εργαστήρι του Λυκείου Κολλεγίου Αθηνών, απόψε στις 21.00, στο θέατρο του
σχολείου. Η φαντασία, η δημιουργική και συνθετική ικανότητα των παιδιών, αλλά
και η σκηνοθεσία (Γιώργου Ρεμούνδου) αναδεικνύουν την κωμωδία του Αριστοφάνη
σε μια πολύ καλή παράσταση. Πρωταγωνιστούν: Δημήτρης Κουρούμπαλης (Ευριπίδης,
Βάτραχος), Θοδωρής Παππάς (Αισχύλος).

ΛΥΡΙΚΗ

Απόψε και αύριο παρουσιάζεται στη Λυρική Σκηνή στις 8.30 μ.μ. το μιούζικαλ του
Κόουλ Πόρτερ «kiss me kate». Το λιμπρέτο αφηγείται τις περιπέτειες ενός
ζευγαριού ηθοποιών και ενός θιάσου που ανεβάζουν την κωμωδία «Η στρίγγλα που
έγινε αρνάκι». Η θεατρική διασκευή και σκηνοθεσία είναι της Κάρμεν Ρουγγέρη. Η
μουσική διασκευή και διεύθυνση ορχήστρας του Μάρκου Τσέτσου. Τα σκηνικά και τα
κοστούμια του Μιχάλη Σδούγγου και η χορογραφία της Ρωξάνης Παπανικόλα

Παίζουν οι: Δημήτρης Κάσσαρης, Γιάννης Βασιλάκης, Χρυσάνθη Βελουδάκη, Ελένη
Σταμίδου, Μαργαρίτα Συγγενιώτου κ.ά.

ΡΕΜΠΕΤΙΚΑ

Επιλογή από τα πιο ωραία ρεμπέτικα τραγούδια παρουσιάζει απόψε 8μελές
συγκρότημα στο «Στέκι» (Καλυψούς 45, Καλλιθέα - τηλέφωνο 9524.515). Παίζουν
και τραγουδούν οι: Λευτέρης Τσάτσης (μπαγλαμά), Νώε Ζαφειρίδης (μπουζούκι),
Ειρήνη Λασηθιωτάκη (κιθάρα), Δημήτρης Γκίνης (ακορντεόν), Νίκος Μαυρίκης
(κρουστά) και Βούλα Παπαδοπούλου (τραγούδι).

ΕΚΔΗΛΩΣΕΙΣ

Τον ποιητή Γ.Θ. Βαφόπουλο που «άνοιξε την αυλαία του σοβαρού ποιητικού λόγου
στη Θεσσαλονίκη» θα τιμήσει αύριο ο Οργανισμός Πολιτιστικής Πρωτεύουσας, στο
θέατρο «Αυλαία» στις 8.30 μ.μ. Για τη ζωή και το έργο του Γ.Θ. Βαφόπουλου θα
μιλήσουν οι: Γιώργος Κεχαγιόγλου, Γιώργος Αναστασιάδης, Στέφανος Μπαλής.

Η 79η επέτειος της Μάχης του Σκρα γιορτάζεται σήμερα στην κοινότητα Σκρα, του
Νομού Κιλκίς, με μνημόσυνο υπέρ των πεσόντων τον Μάιο του 1918. Η εκδήλωση
αρχίζει στις 10.30 το πρωί με δοξολογία στον ιερό ναό και κλείνει με δεξίωση
της κοινότητας στο Κέντρο Νεότητας και εθνικούς χορούς στην πλατεία του χωριού.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15838P021</ED>
<ID>
ID:168195

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P02&aa=1</URL></REF>


Article

<CATEGORY>vin09</CATEGORY>

 <H5></H5><H2>«ΖΩΝΤΑΝΑ»
</H2>
Η περιπέτεια συνεχίζεται, όπως ακριβώς το ροκ εν ροκ που με φόρα ήρθε από τη
Θεσσαλονίκη στο «Ρόδον» για ένα καυτό, εαρινό, τριήμερο. Σήμερα και αύριο,
μετά τη χθεσινή πρεμιέρα, οι «Τρύπες» συνεχίζουν με «Ένα κεφάλι γεμάτο
Χρυσάφι» και άλλο πολύ ροκ εν ρολ και λόγια που λένε πολλά. Μάρνη και 3ης
Σεπτεμβρίου, 10 μ.μ. Εισιτήριο 3.500 δρχ.

***Προλαβαίνετε απόψε κι αύριο να παρακολουθήσετε το πρόγραμμα του Διονύση
Σαββόπουλου και του Βασίλη Παπακωνσταντίνου στη «Σφεντόνα» (Λ. Αλεξάνδρας,
τηλ. 8253.991). Η αυριανή τελευταία παράσταση είναι στις 8.00 μ.μ.

*** Οι ποπ τραγουδιστές Μάρκος και Νάσος τραγουδούν ζωντανά στο πάρτι του
Jeronymo Groovy, στο «Extreme» της Βάρκιζας, σήμερα στις 6.00 μ.μ.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15838P022</ED>
<ID>
ID:168196

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P02&aa=2</URL></REF>


Article

<CATEGORY>vin09</CATEGORY>

 <H2>Ένα πνεύμα, ένα νησί
</H2>
<AUTHOR>Χ</AUTHOR>

<H3></H3>«Τα Λεσβιακά Γράμματα στάθηκαν περισσότερο μία "θέση" μέσα στην ιστορία της
νεοελληνικής λογοτεχνίας, μια στάση υπεύθυνη και συνειδητή, μια ειρηνική
επανάσταση. Δεν πρόκειται για "σχολή" (...), αλλά για μια κάθετη τομή μέσα στη
ζωή του Ελληνισμού. Ξεπέρασαν την κρίση του '22 και κήρυξαν την επιστροφή στο
παρόν. Στο πνεύμα της ζωής». Αυτό σημειώνει ο Λέσβιος συγγραφέας Τάκης
Χατζηαναγνώστου στη συνοπτική ιστορία της πνευματικής Λέσβου από τα αρχαία
χρόνια μέχρι τις μέρες μας που εξέδωσε με τον τίτλο «Μακαρία». Ένα βιβλίο
κομψό που στέκεται σε κάποιες πνευματικές μορφές χαρακτηριστικά «γεννήματα»
του νησιού και που προχωρεί σε μια περιήγηση στις περιοχές εκείνες που
σφραγίστηκαν από ποιητές ή πεζογράφους. Ο Ελύτης, ο Εφταλιώτης, ο Βενέζης, ο
Μυριβήλης, ο Αθανασιάδης, ο Πανσέληνος, ο Βαλέτας ξεχωρίζουν στις σελίδες του.
Αλλά πιο πολύ είναι η αύρα αυτού του νησιού που εκπλήσσει με το πλήθος των
ποικίλων δημιουργικών φωνών τις οποίες γέννησε. Το βιβλίο αυτό είναι ένα
εργαλείο για τον μελετητή, αλλά και μια κατάθεση ψυχής ενός πολύπειρου
συγγραφέα που... είναι να απορεί κανείς πώς (και ποιοι) δεν τον «πέρασαν»
ακόμα στην Εταιρεία Συγγραφέων.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15838P023</ED>
<ID>
ID:168197

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P02&aa=3</URL></REF>


Article

<CATEGORY>vin09</CATEGORY>

 <H2>Έκπληξη
</H2>
<AUTHOR>Γ.Δ.Σ.</AUTHOR>

<H3></H3>Η Κύπρος παράγει πάντα εκπλήξεις. Είδα πριν από λίγες μέρες στο «Ανοιχτό» το
εκ Λευκωσίας «Σατιρικό Θέατρο». Και «ανακάλυψα», βλέποντας το σύγχρονο
κυπριακό έργο «Λήδρας και Ρηγαίνης» του Αντρέα Κουκίδη, ότι κυπριακή θεατρική
πραγματικότητα δεν είναι μόνον ο ΘΟΚ. Και διαπίστωσα, για δεύτερη φορά ­ η
πρώτη ήταν πριν από αρκετά χρόνια όταν είχε ανεβάσει στη Λάρισα την «Εθνική
γιορτή» του Μάριου Ποντίκα, για να μην αναφέρω τη δουλειά που έκανε επί χρόνια
με τους ερασιτέχνες του Πνευματικού Κέντρου στη Νέα Ιωνία ­ ότι ο Πολύκαρπος
Πολυκάρπου, ηθοποιός, μαθητής του Κάρολου Κουν, άνθρωπος διαβασμένος, με
πολιτική συνείδηση και δάσκαλος φωτισμένος, που σκηνοθέτησε το έργο και που
έχει αναλάβει εδώ και δύο - τρία χρόνια τη διεύθυνση του «Σατιρικού» και της
δραματικής σχολής του ξέρει, όντως, τι σημαίνει «σκηνοθετώ»: να ζωντανεύει την
ατμόσφαιρα του έργου, να «δένει» ηθοποιούς, να «κατεβάζει» στην πλατεία τον
λόγο, να κρατάει αμείωτο το ενδιαφέρον και του θεατή που, όπως εγώ, δεν
καταλάβαινε όλες τις λέξεις της κυπριακής διαλέκτου στην οποία είναι γραμμένο
το έργο... Εν ολίγοις, να επιτυγχάνει αυτή την περιπόθητη «αλχημεία». Ελπίζω
να μην χρειαστεί να περάσουν πάλι χρόνια για να δω σκηνοθετική δουλειά του
Πολύκαρπου Πολυκάρπου...

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15838P024</ED>
<ID>
ID:168198

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P02&aa=4</URL></REF>


Article

<CATEGORY>vin09</CATEGORY>

 <H2>Ένα πλοίον ταξιδεύον...
</H2>
<AUTHOR>Β.Χ.</AUTHOR>

<H3></H3>Κάποιοι κακοπροαίρετοι θα μπορούσαν να μιλήσουν για... εγκατάλειψη του
καραβιού προτού βουλιάξει. Οι ίδιοι επικαλούνται «προσωπικούς λόγους» και...
εγκαταλείπουν τη θέση τους στο Διοικητικό Συμβούλιο του πολυπαθούς αλλά και
πολυπράττοντα Οργανισμού Πολιτιστικής Πρωτεύουσας. Μετά τον Γιάννη Μπουτάρη,
δύο ακόμη μέλη του Δ.Σ. του ΟΠΠΕ, ο επιχειρηματίας Αντώνης Δούδος και η
εκπρόσωπος της νομαρχιακής αυτοδιοίκησης κ. Χρύσα Αράπογλου υπέβαλαν τις
παραιτήσεις τους. Αρνούνται να συνδιοικούν στον Οργανισμό Πολιτιστικής
Πρωτεύουσας και επιστρέφουν στις ­ ούτως ή άλλως, δημιουργικές εργασίες τους,
που ουδέποτε αμφισβητήθηκαν ­ πολύ δε περισσότερο ουδέποτε αμφισβήτησαν οι
ίδιοι την αποτελεσματικότητα ή την ηθική τους. Οι παραιτήσεις δεν έγιναν
αποδεκτές, οι ίδιοι όμως είναι αποφασισμένοι να επιμείνουν...

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15838P025</ED>
<ID>
ID:168199

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P02&aa=5</URL></REF>


Article

<CATEGORY>vin09</CATEGORY>

 <H2>Αυτοί οι «άγνωστοι»..
</H2>
<AUTHOR>Γ.Δ.Σ.</AUTHOR>

<H3></H3>Ορισμένα από τα ΔΗΠΕΘΕ έχουν τους «δικούς τους ηθοποιούς ντόπιους ή «ξένους»,
που κόλλησαν, όμως, εκεί. Ηθοποιούς άλλοτε μέτριους, άλλοτε καλούς, άλλοτε
πολύ καλούς. Που, έτσι κι αλλιώς, ελάχιστοι από εμάς «του κέντρου» γνωρίζουν.
Έτσι και οι Σέρρες. Που το Δημοτικό τους θέατρο από...«κτήσεώς» του διαθέτει
τον Χρήστο Μωραΐτη, έναν από αυτούς τους πολύ καλούς, αλλά «αγνώστους» μας.
Γεμάτος, πλούσιος, άμεσος ηθοποιός, με γερά αντανακλαστικά, μπρούτος αλλά και
αστείος. Τον έχω δει και ξαναδεί και έχω βγάλει τα συμπεράσματά μου. Και τώρα,
τον είδα πάλι στο «Αθηναϊκό Δημοτικό», πλάι στον άνετα εγκλιματισμένο στο
είδος Νίκο Τσούκα και μαζί με τον νεώτερο Βασίλειο Φλώρο, να υπερασπίζονται με
θέρμη, σκηνοθετημένοι από τον Γιώργο Σίσκο, τους «Νταντάδες» του Γιώργου
Σκούρτη καταδεικνύοντας τη μακρά αντοχή του έργου στον χρόνο.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15838P026</ED>
<ID>
ID:168200

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P02&aa=6</URL></REF>


Article

<CATEGORY>vin09</CATEGORY>

 <H2>Τελευταίες παραστάσεις
</H2><H2></H2>
Τελευταίο Σαββατοκύριακο για ορισμένες παραστάσεις. Απόψε και αύριο μπορείτε
να δείτε το «Χάπι εντ» στο Θέατρο Τέχνης, της οδού Φρυνίχου στην Πλάκα, σε
σκηνοθεσία Γιώργου Λαζάνη. Επίσης, το έργο «Ποιος φοβάται τη Βιρτζίνια Γουλφ;»
στο Υπόγειο του Θεάτρου Τέχνης, σε σκηνοθεσία Μίμη Κουγιουμτζή, τους
«Βρυκόλακες» στη Νέα Σκηνή του Εθνικού Θεάτρου, σε σκηνοθεσία Σπύρου
Ευαγγελάτου. Το «Βικτόρ, τα παιδιά στην εξουσία» στον «Τεχνοχώρο», σε
σκηνοθεσία Γιάννη Κακλέα. Η επιλογή είναι δική σας.

*** Η παλαίμαχος ηθοποιός Θάλεια Καλλιγά παίζει την «Κραυγή» του Ζιλμπέρ
Λεοτιέ, που παρουσιάζεται για πρώτη φορά στην Ελλάδα, στο θέατρο «Εμπρός».

Πρόκειται για μονόλογο, όπου η ηρωίδα εκπροσωπεί όλες τις μοναχικές γηραιές
κυρίες του κόσμου. Η πρόσκληση της γηραιάς κυρίας από το γηροκομείο στο σπίτι
μιας «νορμάλ οικογένειας» για να περάσει το ρεβεγιόν των Χριστουγέννων, μας
οδηγεί στην καρδιά του προβλήματος.

Η γηραιά κυρία, ακινητοποιημένη στην πολυθρόνα της, απομονώνεται στον
διακοσμητικό ρόλο, που της έχουν υποβάλει, δίπλα στο χριστουγεννιάτικο δέντρο.
Ίσως η φωνή της ακουστεί μέσα στη σιωπή της γιορτινής νύχτας. Η μετάφραση και
η σκηνοθεσία είναι του Γιάννη Ιορδανίδη. Τα σκηνικά και τα κοστούμια του Τάκη Δελή.

*** Τα Εκπαιδευτήρια Πλάτων παρουσιάζουν απόψε στις 8.30 στον Λυκαβηττό την
«Αντιγόνη» του Σοφοκλή, στο πρωτότυπο αρχαιοελληνικό κείμενο.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15838P031</ED>
<ID>
ID:168201

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P03&aa=1</URL></REF>


Article

<CATEGORY>vin09</CATEGORY>

 <H2>Σχολική παράσταση
</H2><H2></H2>
Τον «Κύκλο με την κιμωλία» του Μπ. Μπρεχτ παρουσιάζει αύριο στις 8.00 το βράδυ
το Λεόντειο Λύκειο Πατησίων (Νεϊγύ 17, τηλ. 2522.402). Το έργο παρουσιάζουν
μαθητές του Δημοτικού, του Γυμνασίου και του Λυκείου. Η είσοδος είναι ελεύθερη
για το κοινό.

ΠΑΡΑΜΥΘΙΑ

Σήμερα και αύριο, στις 9.00 μ.μ. και στις 12 τα μεσάνυχτα, τρία ελληνικά
παραμύθια παρουσιάζονται στον «Φούρνο» (Μαυρομιχάλη 168, τηλ. 6460.748). Είναι
τα «Παπαρούνες», «Της θάλασσας η θυγατέρα» και «Ο Τσυρόγλις», που ερμηνεύει η
Αγνή Στρουμπούλη, σε σκηνοθεσία Δήμου Αβδελιώδη. Τη μουσική έχει συνθέσει και
παίζει ζωντανά ο Δήμος Τσιγκάκος.

ΓΙΟΡΤΗ

Η 11η Γιορτή Λουλουδιών στην Πλαζ ΕΟΤ Βάρκιζας περιλαμβάνει απόψε στις 8.00
συναυλία για το πανηγυρικό κλείσιμό της. Θα τραγουδήσουν οι: Δημήτρης
Κοντολάζος, Θέμης Αδαμαντίδης, Καστερίνα Κόρου και Στέλιος Διονυσίου. Η
είσοδος είναι ελεύθερη.

ΠΑΝΑΓΟΥΛΕΙΑ '97

Συναυλία ελληνικού τραγουδιού δίνει απόψε στις 9.30 ο Νίκος Ανδρουλάκης, στην
Πλατ. Παναγούλη στον Δήμο Αγ. Δημητρίου, στο πλαίσιο των εκδηλώσεων
«Παναγούλεια '97». Συμμετέχει στη συναυλία η τραγουδίστρια Μαρία Μετζάκη.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15838P032</ED>
<ID>
ID:168202

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P03&aa=2</URL></REF>


Article

<CATEGORY>vin09</CATEGORY>

 <H5>Ο ΕΝΤ ΚΟΥΠΕΡ ΑΠΟΨΕ ΣΤΗΝ ΑΘΗΝΑ
</H5><H5></H5><H2>«Προκαλώ τον εαυτό μου»
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Φανταστείτε αυτό. Δεκαετία του '70 και το ροκ εν ρολ έχει μπει στην πιο μεγάλη
του περιπέτεια. Αρτίστικες φόρμες, κοσμικά ταξίδια, απίστευτα βαρετά κομμάτια
χωρίς τέλος ­ ένας δρόμος χωρίς επιστροφή. Ώσπου εδώ κι εκεί, σε διαφορετικά
σημεία του χάρτη, ξεφυτρώνουν γκρουπ που παίζουν στιγμιαίο, ανατρεπτικό,
άκομψο και ωμό ροκ ­ έτσι όπως ήταν τα πράγματα απ' την αρχή. Το είπαν πανκ
γι' αυτή την ανατρεπτική συμπεριφορά του ­ και εκτός του ότι έβαλε τα πράγματα
πάλι σε τροχιά ­ άφησε κληρονομιά άξιους εκπροσώπους του είδους και τις σχολές τους.

Οι Βρετανοί πνίγηκαν στο στυλ και στις ενασχολήσεις με τη βασιλική οικογένεια,
οι Αμερικανοί βούτηξαν για τα καλά σε ροκ εν ρολ, λέδερ και ποπ-αρτ και στη
μακρινή Αυστραλία είδαν την ουσία του πράγματος πρώτα απ' όλα κι έπαιξαν το
πιο δαιμονισμένο ροκ του πλανήτη. Οι Saints, ο Τεξ Πέρκινς και οι Beasts of
Burbon, οι Go Betweens, οι Moodists, οι Angels, ο Νικ Κέιβ επίσης.

Ο Εντ Κούπερ το '73 έφτιαξε τους Saints, μετά τους Laughing Clowns και
συνέχισε μόνος, αξεπέραστη φυσιογνωμία, που, αν κάποια μέρα ανοίξουν τα
πραγματικά αρχεία του ροκ, θα του αναγνωριστούν όλα όσα έχει κάνει.

«Δεν ξέρω τι συμβαίνει με την Αυστραλία, πραγματικά δεν ξέρω. Θα μπορούσα να
μαντέψω. Έχει σχέση ίσως με το ότι είναι μια απομονωμένη χώρα, ότι είναι
εύκολο να φτιάξεις ένα γκρουπ και να κάνεις μουσική, αλλά πάλι δεν ξέρω...»,
λέει ο Κούπερ, λίγες μέρες πριν κατέβει για την πρώτη του συναυλία εδώ (αυτός
κι αν άργησε!) και τη μέρα που θα έπαιζε στο Κάμπντεν, στην Αγγλία έπειτα από
κάμποσο καιρό και εκεί.

«Όλη μου η ζωή είναι η μουσική. Δεν θυμάμαι τίποτε άλλο. Δεν έκανα ποτέ κάτι
άλλο. Είχε τα πάνω της και τα κάτω της. Συνεχίζω ν' ακούω, να μαθαίνω, να
δοκιμάζω πράγματα». Και όσοι παρακολουθούσαν τον κ. Κούπερ από κοντά στις...
μυστηριώδεις αποστολές τους από το Σίντνεϊ σε ανεξιχνίαστες περιοχές της
μουσικής τον έχουν συναντήσει σε πάσης φύσεως παράξενες υποθέσεις. Το ροκ
γυμνό ­ η τζαζ σε νέες περιπέτειες ­ και τι είδε πίσω απ' το κενό.

«Μ' αρέσει να προκαλώ τον εαυτό μου, λέει ο ίδιος. Να ανοίγω τους ορίζοντες.
Δεν λέω πως πάντα προχωράω μπροστά, δεν μ' ενδιαφέρει αυτό, δεν κάνω τον
προοδευτικό. Μ' αρέσει να πηγαίνω και δίπλα και πίσω».

Εκεί που τον πάει η έμπνευση, αλλά, όταν λες γι' αυτό, ο Εντ Κούπερ απαντά πως
«τώρα, μπαίνουμε στη ζώνη του Λυκόφωτος. Δεν έχω κανένα έλεγχο πάνω σ' αυτό.
Τα πράγματα συμβαίνουν κατά τύχη. Καμιά φορά μπαίνω στο στούντιο με μια ιδέα
και βγαίνω με κάτι εντελώς διαφορετικό. Όχι απαραίτητα καλύτερο (γελάει).
Συχνά μπορεί να είναι ακόμη κι ένα ορχηστρικό κομμάτι μουσικής που να μου
δώσει το ερέθισμα. Αλλά για τους στίχους είναι τελείως διαφορετικό. Δύσκολο να
το προσδιορίσεις. Αν καθήσω να γράψω και δεν έρχεται η έμπνευση, δεν το
παλεύω, γιατί μπορεί να γίνει εκνευριστικό. Λέω, απλώς, κάποια στιγμή θα 'ρθει
ή κάποια στιγμή θα σταματήσω για τα καλά».

Στη συναυλία του στην Αθήνα ­ ακούει απ' τους φίλους του στη Μελβούρνη πως
εκτιμούν τη μουσική του ­ θα θυμίσει τα παλιά και θα προχωρήσει στις δικές του
πιο καινούργιες συνθέσεις. «Θα είναι εμπειρία», λέει. Γενικά, περνάει τις ώρες
του, με την οικογένεια, το σινεμά και τα βιβλία. «Μ' αρέσει και να ζωγραφίζω».
Και ν' ακούει μουσική οπωσδήποτε. «Πολλά απ' τα καινούργια μ' αρέσουν.
Ηλεκτρονική μουσική κι όλα αυτά. Δεν επιχειρώ ν' ακούγομαι και εγώ έτσι, αλλά
τ' ακούω, κι όσο μεγαλώνω ακόμη πιο κριτικά. Αλλά να, αν κάτι μου έχει αρέσει,
θα μ' αρέσει πάντα. Μένω πιστός σ' αυτό...». Και τι θα ζήλευε ένας Εντ Κούπερ,
μετά τις τόσες αποστολές στη μουσική;. «Πολλά. Πάρα πολλά. Αλλά δεν πρόκειται
να στα πω...».

Ο Εντ Κούπερ παίζει απόψε στις 11 μ.μ., στο «Μπαρ των
Ασωμάτων», στο Θησείο (4.000 το εισιτήριο).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15838P033</ED>
<ID>
ID:168203

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P03&aa=3</URL></REF>


Article

<CATEGORY>vin09</CATEGORY>

 <H2>Δύο υπουργοί στο ελπιδοφόρο ξεκίνημα
</H2><H2></H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Όρθιοι στο προαύλιο της Εθνικής Πινακοθήκης περίμεναν επί 45 λεπτά της ώρας
την άφιξη των υπουργών Παιδείας κ. Γεράσιμου Αρσένη και Πολιτισμού, κ.
Ευάγγελου Βενιζέλου, οι απόφοιτοι της ΑΣΚΤ, οι γονείς τους, ο Γιάννης Μόραλης,
η Ζωή Σπυροπούλου, ο Ίων Βορρές, η Πέγκυ Ζουμπουλάκη, η Μαρλένα Λιακοπούλου
και πάρα πολλοί άλλοι. Περίμεναν τους επισήμους να εγκαινιάσουν. Κατόπιν
άρχισαν οι θερμοί λόγοι.

­ Τι «ιοστεφές μέλλον» ονόμασαν οι επίσημοι τους αποφοίτους, τι ελπιδοφόρα
ξεκινήματα, τι συμβουλές δέχθηκαν για το πώς θα αντιμετωπίσουν τον διεθνή
ανταγωνισμό, τι ευχές να καταλήξουν στην Εθνική Πινακοθήκη, την κιβωτό της
καταξίωσης. Όλοι ήταν μελιστάλαχτοι με τους 103 νέους καλλιτέχνες, αποφοίτους
της ΑΣΚΤ της χρονιάς '95 - '96. Αν πίστευε κανείς στ' αυτιά του, θα πειθόταν
ότι τουλάχιστον η ανώτατη εικαστική παιδεία μας πάει περίφημα.

Κατόπιν, οι εκατοντάδες που είχαν συγκεντρωθεί ­ αφίχθησαν και οι περισσότεροι
καθηγητές της σχολής, οι συγγενείς με το μπουκετάκι λουλούδια στο χέρι ­
ανέβηκαν με όσο κουράγιο τους είχε απομείνει ένα ένα τα εκατό περίπου
μαρμάρινα σκαλιά που οδηγούσαν στις αίθουσες από τον κήπο με τα ανθισμένα
λουλούδια, τα κλαδεμένα δέντρα, το πράσινο γκαζόν και τα γλυπτά χωρίς ταμπέλες
­ γεμάτα με τις κουτσουλιές, τη σκόνη. Ας μην επεκταθούμε τώρα σ' αυτό το
θλιβερό θέαμα που παρουσιάζουν.

Η ανταμοιβή της υπομονής ήταν η έκθεση. Πολύ ωραία. Είναι θαύμα πώς μπόρεσε να
στηθεί μέσα σε δύο μέρες. Οι αίθουσες ελαφρώς πιο μεγάλες, μετά την πρόσφατη
απομάκρυνση κάποιων αποθηκών, και μέσα, όχι μόνο πολύ ζωγραφική, χαρακτική,
γλυπτική, κατασκευές, εγκαταστάσεις, αλλά και βίντεο και φωτογραφία...
Πλουραλισμός με άλλα λόγια, ενημέρωση και κάποια έργα που ήδη ξεχωρίζουν.

Αν χάσατε αυτά τα εγκαίνια, να χαρείτε τα έργα με την ησυχία σας και μάλιστα
κάθε Δευτέρα και Τετάρτη η Εθνική Πινακοθήκη θα μένει ανοιχτή και τα
απογεύματα, 6-9 μ.μ. Καλορίζικα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15838P034</ED>
<ID>
ID:168204

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P03&aa=4</URL></REF>


Article

<CATEGORY>vin09</CATEGORY>

 <H5>ΠΡΟΒΛΕΨΕΙΣ ΓΙΑ ΤΑ ΒΡΑΒΕΙΑ ΤΗΣ ΚΡΟΥΑΖΕΤ, ΟΠΟΥ ΜΑΓΕΙΡΕΥΕΤΑΙ» Ο ΧΕΙΜΩΝΑΣ ΤΗΣ
ΕΛΛΗΝΙΚΗΣ ΜΕΓΑΛΗΣ ΟΘΟΝΗΣ
</H5><H5></H5><H5>Μίσος για τον δημιουργό του «Μίσους»
</H5><H2>21 στοιχήματα για μια θέση στον... ίσκιο του Χρυσού Φοίνικα
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Αύριο το βράδυ θα ξέρουμε πόσο «φώτισε» ο καλός Θεούλης τα εκλεκτά μέλη της
Κριτική Επιτροπής, ώστε ο Χρυσός Φοίνικας και τα άλλα βραβεία να πάνε σε καλά
χέρια και να πιάσουν τόπο. Μεταξύ μας, τώρα, αυτό είναι μια ευχή. Εδώ που
έφτασαν τα πράγματα ένας... θεός ξέρει τι μέλλει γενέσθαι! Λόγω του, γενικώς
και ειδικώς, μετρίως μετρίου επιπέδου, επικρατεί φοβερός συνωστισμός
υποψηφίων. Από την «Παγοθύελλα» του Ανγκ Λι, τη «Γλυκιά διάσταση» του Ατόμ
Εγκογιάν, έως το «Σαράγεβο» του Γουίντερμποτομ, το «Γουέστερν» του Γάλλου
Πουαριέρ, έως ακόμα την «Εκεχειρία» του Ρόσι! Οι μισές ταινίες του διαγωνισμού
διεκδικούν κάποιο βραβείο. Ούτε ψύλλος στον κόρφο της προέδρου Ιζαμπέλ
Αντζανί, αλλά και των υπολοίπων: Νάνι Μορέτι, Μάικ Λι, Τιμ Μπέρτον, Πολ Όστερ,
Μάικλ Ονταάτζε, Λικ Μπορί, Γκονγκ Λι, Μίρα Σορβίνο.

Ώσπου η Κριτική Επιτροπή του 50ού Φεστιβάλ Καννών να ξετυλίξει το κουβάρι και
να ανακαλύψει κάποιο φως στο τούνελ, ευκαιρία είναι να τοποθετήσουμε τα
πράγματα στη θέση τους. Εμείς ξέρουμε από τώρα τι πρόκειται του «χρόνου» (από
τον Σεπτέμβριο) να δούμε στην Ελλάδα. Όπως επίσης ξέρουμε πως η ελληνική
«αγορά» συμπεριφέρεται διαφορετικά από οποιαδήποτε άλλη του κόσμου (το
βραβευμένο «Αντεργκράουντ» έσκισε στην Ελλάδα, αλλά καταποντίστηκε στον
υπόλοιπο κόσμο). Εδώ είναι Βαλκάνια. Εμπρός για τις προβλέψεις, λοιπόν:

Λικ Μπεσόν «Το Πέμπτο Στοιχείο». Γαλλική, πολυδάπανη, φουτουριστική
φαντασία, με τον Μπρους Γουίλις και με στυλ μόδας Ζαν Πολ Γκοτιέ ­ Η Γαλλία
στο Χόλιγουντ!

Πρόβλεψη: (ελληνική): Ο Μπεσόν δεν κόβει εισιτήρια, οι Έλληνες θεατές
προτιμούν το αυθεντικό.

Ατού: Ο Μπρους Γουίλις και η μουσική του Ερίκ Σερά

Διανομή: Νέα Κίνηση.

Γκάρι Όλντμαν «Τίποτα από το στόμα». Μνήμες του Όλντμαν από τη σκληρή
γειτονιά και τον αλκοολικό πατέρα του. Ρεαλιστικές εικόνες μιζέριας και
οικογενειακής διάλυσης.

Ατού: Η ερμηνεία του Ρέι Γουίντστον και η πενιές του Έρικ Κλάπτον

Διανομή: Κανείς (αν πάρει κάποιο βραβείο, τότε βλέπουν).

Μαουέλ Πουαριέ «Γουέστερν». Δύο μέτοικοι (Καταλανός, Ρώσος) γίνονται
φίλοι και περιφέρονται στους δρόμους της Βρετάνης.

Ατού: Τρυφερότητα, αισθήματα, καλές ερμηνείες από το δίδυμο Σέρζι Λόπεζ
- Σάσα Μπουρντό.

Πρόβλεψη: Εκπληξούλα. Πάει για «καλτ» ταινία του χειμώνα.

Διανομή: Ρόουζμπαντ

Μάρκο Μπελόκιο «Ο πρίγκιπας του Αμβούργου» Ιστορία εποχής, με τον
πρίγκιπα του Αμβούργου να οδηγείται στο απόσπασμα επειδή δεν υπάκουσε στις
εντολές της εξουσίας. Από αφήγημα του Χάινριχ φον Κλάιστ.

Ατού: Το στυλ και η μουσική του Κάρλο Κριβέλι

Διανομή: Κανένας (τζιζ, καίει).

Μάικλ Γουίντερμποτομ «Καλώς ήρθατε στο Σαράγεβο». Άγγλος ρεπόρτερ στο
Σαράγεβο υιοθετεί εγκαταλειμμένη πιτσιρίκα Βόσνια Μουσουλμάνα, ενώ οι
Σέρβοι... κανιβαλίζουν.

Ατού: Συγκίνηση για τα θύματα των βομβαρδισμών.

Πρόβλεψη: Οι Έλληνες είναι με τους Σέρβους· επομένως... γιοκ πολλά εισιτήρια.

Διανομή: Ρόουζμπαντ.

Μανουέλ Ντε Ολιβέιρα «Ταξίδι μέχρι την άκρη του κόσμου». Η τελευταία -
τελευταία ταινία του Μαστρογιάνι, που υποδύεται τον 87χρονο κοτσονάτο
Πορτογάλο σκηνοθέτη. Νοσταλγεί και φιλοσοφεί.

Ατού: Η ωριμότητα της σκέψης και του μεστού λόγου τρέχουν από τα
μπατζάκια της ταινίας.

Πρόβλεψη: Κάτι θα κάνει, πάνω κάτω 5.000-6.000

Διανομή: OVO

Έιμπελ Φεράρα «Μπλακ άουτ». Σταρ του Χόλιγουντ βυθίζεται αγκαλιά με το
αλκοόλ, την ηρωίνη, τις γυναίκες και παραλλήλως αναζητεί την αγαπημένη του Άννα.

Ατού: Τα ονόματα Μόντιν, Κλόντια Σίφερ (εμφανίζεται ελάχιστα), Ντένις
Χόπερ, Μπεατρίς Νταλ.

Πρόβλεψη: Κάτω, πολύ κάτω.

Διανομή: Βίλατζ.

Γιουσέφ Σαχίν «Το πεπρωμένο». Κλασικά εικονογραφημένα, με Άραβες του
12ου αιώνα στην Ανδαλουσία και με φανατικούς ισλαμιστές.

Ατού: Σαν ινδική ταινία του '50.

Διανομή: Κανείς (ακόμα δεν τρελάθηκαν).

Τζόνι Ντεπ «Ο γενναίος». Ινδιάνος, με ποινικό μητρώο, πουλάει τη ζωή
του στον Σατανά Μάρλον Μπράντο, έναντι 50.000 δολαρίων, για να θρέψει τη
ρακένδυτη οικογένεια.

Ατού: Ο Μπράντο (ως όνομα) και η μουσική του Ίγκι Ποπ.

Πρόβλεψη: Φτωχό αντίγραφο του «Νεκρού» του Τζιμ Τζάρμους.

Διανομή: Βίλατζ.

Βιμ Βέντερς «Το τέλος της βίας». Η CIA πειραματίζεται με κέντρο
δορυφορικής παρακολούθησης των κατοίκων του Λος Άντζελες, σκοτώνει
Αμερικανούς, όπως στο Ιράκ, και παράλληλα παραγωγός βίαιων ταινιών απάγεται
για να εκτελεστεί.

Ατού: Φιλοσοφικό θρίλερ, γνωστά ονόματα (Πούλμαν, Άντι Μακ Ντάουελ,
Γκάμπριελ Μπερν) και καλή μουσική από τον Ράι Κούντερ.

Πρόβλεψη: Οι φίλοι του Βέντερς θα ανακουφιστούν.

Διανομή: Ρόουζμπαντ.

Άνγκ Λι «Παγοθύελλα». Η παρακμή δύο μεσοαστικών αμερικανικών
οικογενειών που αλληλοεξαπατώνται, ενώ τα παιδιά παρακολουθούν το σκάνδαλο του
«Γουότεργκεϊτ» και χάνουν την αθωότητά τους στη δεκαετία του '70.

Ατού: Καλό, πικρό, μαύρο, με εξαιρετικές ερμηνείες των Τζόαν Άλεν,
Κέβιν Κλάιν, Σιγκούρνι Γουίβερ.

Πρόβλεψη: Άνω των 50.000 εισιτηρίων.

Διανομή: Ρόουζμπαντ.

Σοέι Ιμαμούρα «Το χέλι». Συζυγοκτόνος (σκότωσε από ζήλια)
αποφυλακίζεται με τύψεις, αλλά η κακή του η μοίρα τον ακολουθεί παντού!

Ατού: Τίποτα.

Διανομή: Κανείς (γλιτώσανε).

Κένεθ Μπράνα «Άμλετ». Εξαντλητικός Άμλετ 4 ωρών, με ολόκληρο κείμενο
και με πληθωρική σκηνοθεσία.

Ατού: Ό, τι πρέπει για τους τρελαμένους με τον Σαίξπηρ.

Διανομή: ΕΛΚΕ.

Φραντζέσκο Ρόσι «Η εκεχειρία». Ο Ιταλοεβραίος Πρίμο Λέβι περιφέρεται σε
στρατόπεδα συγκέντρωσης και σε γκέτο της Κεντρικής Ευρώπης, λίγες ημέρες πριν
από το τέλος του πολέμου.

Ατού: Συγκίνηση για τον... Εβραίο Τζον Τορτούρο, που... μιλάει ιταλικά.

Πρόβλεψη: Καμία σχέση με τη «Λίστα του Σίντλερ».

Διανομή: Νέα Κίνηση (έχασε).

Φίλιπ Χάρελ «Η απαγορευμένη γυναίκα». Νέα, 22 ετών, τα φτιάχνει
με 39χρονο παντρεμένο. Η σχέση τραμπαλίζεται μεταξύ πάθους, ανασφάλειας και
άλλων παράλληλων καταστάσεων.

Ατού: Πρωτότυπη γραφή (δεν βλέπουμε το πρόσωπο του παντρεμένου) και
ακτινογραφία σχέσεων τέτοιου είδους!

Πρόβλεψη: Έχει κοινό από την αφθονία γυναικών που συνάπτουν σχέσεις με παντρεμένους.

Διανομή: Ουδείς (μέχρι στιγμής).

Κέρτις Χάνσον «Λ.Α. Εμπιστευτικό». Αστυνομική, νουάρ ιστορία του
'50 και τους Λος Άντζελες, με δύο μπάτσους, την Κιμ Μπάσιντζερ σε ρόλο πόρνης
και με άφθονη διαφθορά.

Ατού: παλιομοδίτικο ύφος, πολλές ανατροπές, μεστή ιστορία.

Πρόβλεψη: Κάτι θα κάνει.

Διανομή: Βίλατζ.

Μίκαελ Χάνεκε «Αστεία παιχνίδια». Δύο κολεγιόπαιδα βορείων προαστίων
βασανίζουν και σκοτώνουν, με φριχτό τρόπο, τριμελή οικογένεια. Το τελετουργικό
της ηδονής ανθρώπων που σκοτώνουν για να σκοτώνουν.

Ατού: Το σκάνδαλο και το γεγονός των Καννών. Ο Χάνεκε χειρουργεί τον
«διπλανό» μας φασισμό.

Πρόβλεψη: Από τις πρώτες (ίσως η πρώτη) καλές ταινίες του χειμώνα.

Διανομή: Ρόουζμπαντ ή ΟΒΟ.

Σαμάνθα Λανγκ «Το πηγάδι». Ανάπηρη, πλούσια, ερωτευμένη με γοητευτικό
διαβολοκόριτσο, σε ερημικές περιοχές της Αυστραλίας.

Ατού: Νέα υπογραφή 29 ετών, αλλά...

Διανομή: Άσε καλύτερα, ώσπου η Αυστραλέζα να αποδειχτεί νέα Κάμπιον.

Ματιέ Κασοβίτς «Δολοφόνοι». Γερασμένος επαγγελματίας, παλιομοδίτης
δολοφόνος, προσλαμβάνει νεαρό, τον εκπαιδεύει, αλλά εκείνος λιποτακτεί και
τότε ο γέρος αναλαμβάνει πιτσιρίκο που μιμείται την TV και σκοτώνει χωρίς να
έχει συνείδηση.

Ατού: Επίδειξη σκηνοθετικής δεξιοτεχνίας, αλλά οι χαρακτήρες είναι
σχηματικοί και η ταινία φλύαρη. Μεγάλη απογοήτευση.

Πρόβλεψη: Πανωλεθρία.

Διανομή: ΑΜΑ.

Ατόμ Εγκογιάν «Μια πιο γλυκιά διάσταση». Σχολικό ντελαπάρει στο χιόνι,
είκοσι παιδιά σκοτώνονται σε ορεινή επαρχία και δικηγόρος της Νέας Υόρκης
ζητάει από τους δύστυχους γονείς να τον εξουσιοδοτήσουν για να μηνύσει το
κράτος για εγκληματική αμέλεια.

Ατού: Εξαιρετική σκηνοθεσία στο ύφος του Εγκογιάν, καλή μουσική από τη
Μισέλ Ντάνα, αλλά «λίγο» περιεχόμενο.

Πρόβλεψη: Θα κόψει εισιτήρια, αλλά όχι τα αναμενόμενα.

Διανομή: ΑΜΑ.

Νικ Κασσαβέτης «Είναι υπέροχη». Έρωτας και πάθος της Ρόμπιν Ράιτ Πεν
για τον (άντρα της) Σον Πεν. Εκείνος όμως σκοτώνει, μπαίνει στο τρελάδικο,
μένει δέκα χρόνια και στο μεταξύ εκείνη παντρεύεται τον Τζον Τραβόλτα. Ο Πεν
επιστρέφει για να τη διεκδικήσει.

Ατού: Το πρώτο μισό είναι εκρηκτικό, ερωτικό. Πρώτης γραμμής η ερμηνεία
της Ρόμπιν Ράιτ Πεν και «δυνατή» η μουσική του Τζόζεφ Βιταρέλι.

Πρόβλεψη: Ένα από τα ερωτικά «καλτ» γεγονότα του χειμώνα.

Διανομή: Σπέντζος.

Μοιραίος άνθρωπος του 50χρονου Φεστιβάλ των Καννών, ο 29χρονος Ματιέ Κασοβίτς,
σκηνοθέτης των «Δολοφόνων». Η «αίθουσα»... δολοφόνησε την ταινία του,
σφυρίζοντας και γιουχάροντας. Ενώ η χθεσινή συνέντευξη Τύπου μεταβλήθηκε σε
μικρή... αρένα! Οι Γάλλοι (κυρίως) δημοσιογράφοι που περίμεναν πολλά από το
αγαπημένο τους «παιδί», αιφνιδιάστηκαν με την ταινία. Άφθονη, ωμή βία,
σχηματικοί χαρακτήρες, δάνεια από παντού και ρηχό περιεχόμενο. Βία για τη βία.
Η συνέντευξη άρχισε μέσα σε έντονο κλίμα, δημοσιογράφος επιτέθηκε «μετωπικά»,
κατηγορώντας τον Κασοβίτς για εμπορευματοποίηση της τέχνης, αλλά ευτυχώς ο
Κασοβίτς επέδειξε ψυχραιμία και με την παρέμβαση του σεβάσμιου Μισέλ Σερό,
πρωταγωνιστή της ταινίας, αποκαταστάθηκε η... τάξη. Αξίζει να σημειωθεί πως ο
Κασοβίτς ανακαλύφθηκε στις Κάννες πριν από δύο χρόνια με το «Μίσος» και πως
φέτος όλοι θεωρούσαν φαβορί την τελευταία ταινία του! Ας πρόσεχε και ας μην
καβάλαγε καλάμι τεραστίων διαστάσεων. Μιαν άλλη φορά.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15838P041</ED>
<ID>
ID:168205

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Οι λόγιοι
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Αφορμή για τη σημερινή επιφυλλίδα στάθηκε πρόσφατη έκδοση. Χρήσιμη και
ενδιαφέρουσα, αλλά φιλολογικώς σπασμωδική και αδόκιμη, αποτελεί μείγμα
θαυμασμού, προσωπικών αναμνήσεων και τεκμηρίων, και συνιστά πράξη δικαιοσύνης,
μια και επαναφέρει στη μνήμη μας ένα συμπαθητικό, ιδιόρρυθμο και ξεχασμένο
πρόσωπο των γραμμάτων μας. Πρόκειται για το βιβλίο του Γιώργου Ι. Κοκοσούλα
«Μίμης Λιμπεράκης (1880-1967). Ο ποιητής και αισθητικός από το Μεσολόγγι»
(Εκδόσεις Φιλιππότη, 1997).

Η έκδοση περιλαμβάνει πολλά ανεκδοτολογικά στοιχεία από τη ζωή του Λιμπεράκη,
τεκμηριωμένα βιογραφικά του, φωτογραφίες και περιστατικά από τα τελευταία
σιωπηλά χρόνια του και, ταυτόχρονα, συγκεντρώνει και συσσωματώνει τα λιγοστά ­
σκόρπια και δυσεύρετα σήμερα ­ κείμενά του. Γιατί η παρουσία του Λιμπεράκη
στον λογοτεχνικό χώρο χρονολογείται από τις αρχές του αιώνα, όταν
πρωτοδημοσιεύει γραπτά του στα περιοδικά της εποχής: στο «Περιοδικόν μας» του
Γεράσιμου Βώκου, στη «Ζωή» του Απόστολου Μελαχρινού, τον «Ακρίτα» του Σωτήρη
Σκίπη, την ποιητική «Ηγησώ», τον «Πάνα» του Άριστου Καμπάνη και, λίγο
αργότερα, στα πασίγνωστα «Γράμματα» της Αλεξάνδρειας.

Μετά αυτή την αρχική, πολύ δραστήρια δεκαπενταετία (1901-1913), το όνομα του
Λιμπεράκη επανεμφανίζεται το 1936 στο νέο περιοδικό του Μελαχρινού, τον
«Κύκλο», και για τα υπόλοιπα τριάντα χρόνια της ζωής του ο Λιμπεράκης θα
παραμείνει σιωπηλός, στο περιθώριο της λογοτεχνίας. Βιβλίο του δεν τύπωσε, όσο
ζούσε. Αρνήθηκε την πρόταση των αλεξανδρινών «Γραμμάτων» να συγκεντρώσει την
έως τότε παραγωγή του σ' ένα τομίδιο. Αντιστάθηκε, επίσης, στην πρωτοβουλία
φίλων του να προωθήσουν στο τυπογραφείο τα λιγοστά ποιήματά του. 
Έπειτα από πολλές πιέσεις, συγκατατέθηκε στην εκτύπωση, υπό τον όρο ότι θα
τυπωθούν 15 μόνον αντίτυπα! Η πληροφορία γι' αυτή την «έκδοση», που ασφαλώς
αποτελεί βιβλιογραφική σπανιότητα, αναφέρεται και σε παλαιότερα κείμενα όσων
έγραψαν για τον Λιμπεράκη. Κανένας, όμως, μέχρι στιγμής, δεν έχει περιγράψει ή
εμφανίσει αντίτυπο αυτού του φυλλαδίου.

Άνθρωπος ευρωπαϊκής παιδείας, με ταξίδια στο εξωτερικό σε μιαν εποχή που οι
μετακινήσεις αυτές ήταν η εξαίρεση και όχι ο κανόνας, πολύγλωσσος, μεταφραστής
μεγάλων ξένων ποιητών (Μαλλαρμέ, Ουίτμαν, Πόε, Γέητς, Βερλαίν), με έντονο
ενδιαφέρον για τη μουσική και τα εικαστικά, ο Λιμπεράκης ανταποκρίνεται
περισσότερο στον τύπο του λογίου, παρά του αμιγούς λογοτέχνη. Φίλος γνωστών
ζωγράφων και λογοτεχνών είναι, επιπλέον, ο αινιγματικός «Μ.Λ.», τον οποίον ο
Κοσμάς Πολίτης χαρακτηρίζει «ποιητή και αισθητικό από το Μεσολόγγι» και του
αφιερώνει την «Ερόικα».

Πριν από μήνες, έγραφα σε τούτην εδώ τη σελίδα («ΤΑ ΝΕΑ», 4.1.1997) για τους
ελάσσονες ποιητές, για ορισμένα ελαττώματά τους, για τη χαμηλή τους πνοή, την
περιορισμένη δημιουργική τους δύναμη. 
Είναι ζήτημα αν τα ποιήματα που έγραψε ο Λιμπεράκης φτάνουν τα τριάντα. Και,
νομίζω, ότι το κριτήριο για να διακρίνουμε τους ελάσσονες από τους λογίους
είναι ότι οι δεύτεροι δεν έχουν να επιδείξουν συγκροτημένο προσωπικό έργο ­
καλό ή μέτριο, αδιάφορο. Η συγγραφική τους παραγωγή είναι ανύπαρκτη ή ελάχιστη.

Οι λόγιοι διαθέτουν αξιοπρόσεχτες γνώσεις, διακρίνονται για το υγιές και
κάποτε εξεζητημένο φιλολογικό τους γούστο και για τη γενικότερη παιδεία τους·
είναι, δηλαδή, ερασιτέχνες, με την αρχική και την πιο θετική έννοια του όρου. 
Παρακολουθούν την εγχώρια και την ξένη πνευματική και καλλιτεχνική ζωή· συχνά
είναι φίλοι γνωστών ποιητών και πεζογράφων. Με άλλα λόγια, είναι άνθρωποι που
αποπειράθηκαν (αλλά δεν μπόρεσαν ή δεν θέλησαν) να γίνουν συγγραφείς

Θα συνεχίσω με ορισμένα ακόμη παραδείγματα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15838P042</ED>
<ID>
ID:168206

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P04&aa=2</URL></REF>


Article

<CATEGORY>vin09</CATEGORY>

 <H5>Οι καρποί της τριετίας
</H5><H2>ΒΙΒΛΙΟ ΠΑΡΟΥΣΙΑΣΗ
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3></H3>ΘΕΑΤΡΟ ΤΟΥ ΝΟΤΟΥ. Φωτογράφιση της δεύτερης τριετίας.
1995-97. Αθήνα, έκδοση του «Θέατρου του Νότου»
1997. Μονόφυλλα 64.

Έξι χρόνια μετράει πια το «Θέατρο του Νότου» του Γιάννη Χουβαρδά. Ξεκίνησε
λίγο «αβέβαια» την πρώτη χρονιά, αλλά ήδη από τη δεύτερη άρχισε να πείθει, να
στεριώνει και ­ το βασικότερο ­ να αποκτά κοινό. Κοινό υψηλού επιπέδου και,
κυρίως, κατά ένα μεγάλο μέρος του, κοινό νεανικό. Η εξαρχής κατάρριψη της ενός
ανδρός σκηνοθέτου αρχής, η ανάθεση σκηνοθεσιών και σε νέους ανθρώπους που
δοκιμάστηκαν και καθιερώθηκαν, η συνεργασία με άγνωστους ή «άγνωστους»
συντελεστές, η συστηματική «αλίευση» υποκριτικών ταλάντων από τις νεώτερες και
νεώτατες γενιές και, κυρίως, η καθιέρωση πολύ-ρεπερτορίου με πέντε, έξι, επτά
έργα τη «σεζόν» στις δύο σκηνές του «Αμόρε» ­ που η μίμησή του έχει γίνει πια
δυστυχώς πληγή ­ είναι τα καινούργια που κόμισε ο Γιάννης Χουβαρδάς,
πιάνοντας, ίσως, ορισμένα νήματα που ξεκινούσαν από τον Κάρολο Κουν και το
«Θέατρο Τέχνης». Αποτυχίες; Ε, φυσικό ήταν να μη λείψουν. Αλλά ότι το «Θέατρο
του Νότου», μέσα από τις σαράντα ως τώρα παραστάσεις του, δημιούργησε θεατρική
ζύμωση κανείς, νομίζω, δεν μπορεί να το αρνηθεί.

Η πορεία της πρώτης τριετίας του καταγράφηκε ήδη σε έναν πρώτο τόμο. Τώρα
κυκλοφορεί ο δεύτερος. Μια απλή, μαύρη θήκη γεμάτη με φωτογραφίες των είκοσι
μιας παραστάσεων της δεύτερης τριετίας, από τις «Τρεις αδελφές» ως το αφρώδες
«Ποιος ανακάλυψε την Αμερική;» της Χρύσας Σπηλιώτη, που ακόμα παίζεται στον
Εξώστη. Φωτογραφίες ικανές να μας συγκινήσουν με τις μνήμες που αναδεύουν.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15838P043</ED>
<ID>
ID:168207

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P04&aa=3</URL></REF>


Article

<CATEGORY>vin09</CATEGORY>

 <H5>Ο ΑΛΕΚΟΣ ΦΑΣΙΑΝΟΣ ΓΡΑΦΕΙ ΓΙΑ «ΤΑ ΝΕΑ» ΑΠΟ ΤΟ ΠΑΡΙΣΙ
</H5><H5></H5><H2>Παρίσι υμνεί Τσαρούχη
</H2>
<AUTHOR>ΑΛΕΚΟΣ ΦΑΣΙΑΝΟΣ</AUTHOR>

Εδώ στα ένδοξα Παρίσια όπως είπε ο Κάλβος, ο ένδοξος ζωγράφος Τσαρούχης
υμνείται. Με πόση χαρά μπαίνεις στην γκαλερί του Κλοντ Μπερνάρ, εκεί στην οδό
των Καλών Τεχνών. Και η συγκίνηση είναι μεγάλη και πιο σπουδαία, γιατί η
αλήθεια, η πίστη και η επιμονή του στο ιδεώδες του, τον αναδεικνύουν τώρα, ως
τον μέγιστο της τέχνης. Όπως γράφει ο ίδιος, «υπήρχαν δύο κόσμοι. Δύο
μουσικές, δύο τρόποι να ντύνονται οι άνθρωποι, δύο τρόποι να χορεύουν και να
τραγουδούν, δύο τρόποι να φέρονται. Υπήρχε η Δύση και η Ανατολή». Αυτός
προτίμησε να αγγίξει και να κατανοήσει «τα μυστηριώδη πράγματα του λαϊκού
κόσμου που κρατούσαν ακόμη την ομορφιά του λαού. Εξαθλιωμένοι και
περιφρονημένοι οι άνθρωποι του λαού είχαν μια αριστοκρατικότητα που δεν
μπορούσες να συναντήσεις στον χυδαίο αστικό κόσμο».

Δυστυχώς, όμως, αυτός ο λαϊκός κόσμος ενέδωσε και αυτός τώρα στη χυδαιότητα.
Με τα χοντροπάπουτσα του μπάσκετ, τα μπλουτζίν και τα μοδάτα, ξέχασα την
καταγωγή του. Αν πας στα περίχωρα των Αθηνών στην πρώτη φτωχογειτονιά, θα δεις
μαγαζιά και βιτρίνες με παρισινές και ιταλικές φίρμες. Και οι κυράτσες
ντυμένες ανάλογα. Αλλά, ευτυχώς, ο Τσαρούχης διέσωσε την ομορφιά στον αιώνα
των αιώνων. Η Ελλάδα θα πρέπει να περηφανεύεται για τον Τσαρούχη· γιατί μόνος
χωρίς χρήματα, ούτε καμιά κρατική βοήθεια, και μουσείο έφτιαξε και στο
εξωτερικό υμνήθηκε. Γνωρίζω ότι ο Πιέρ Ματίς της Νέας Υόρκης τού πρότεινε να
αγοράσει όλα του τα έργα. Κάτι που θα τον αναδείκνυε αφάνταστα. Αλλά δεν
ενέδωσε ούτε στο χρήμα ούτε στη δόξα.

Προτίμησε να κρατήσει τα έργα για τον ελληνικό λαό. Αν ήταν άλλος ζωγράφος σε
άλλη χώρα και είχε το ένα τέταρτο της επιτυχίας του Τσαρούχη, το κράτος θα τον
προωθούσε, θα τον προέβαλλε παντού.

Ο ζωγράφος Ντελβό εκθέτει τώρα στο Βέλγιο και υπάρχουν προσπέκτους σε όλα τα
ξενοδοχεία του Παρισιού, να επισκεφθούν την έκθεσή του εκεί.

Αλλά, ευτυχώς, η δύναμη των έργων του Τσαρούχη είναι τόσο μεγάλη, που είναι
ανώτερη από κάθε υποστήριξη ή βοήθεια άνωθεν.

Είναι τόσο ωραίο να βλέπεις τα ωραία κορμιά, τον Ενδυμίωνα, τον Πειραιά και
τους ναύτες με τα άσπρα τους να στολίζουν τους τοίχους της παρισινής γκαλερί.
Το παράξενο είναι ότι ενώ κατηγορούσαν πολλοί Έλληνες τον Τσαρούχη πως κάνει
«ελληνική ζωγραφική», εδώ στο Παρίσι κανείς δεν το είπε ούτε καν το σκέφτηκε.
Μόνο βλέπεις τα έργα και κατέχεσαι από τη δύναμη και το δέος, που απορρέουν
από αυτά.

Η δικαίωση είναι αναπόφευκτη της φωτεινής αλήθειας. Τιμή στον Κλοντ Μπερνάρ,
την κυρία Τεριάντ και το ίδρυμα Τσαρούχη που αναδεικνύουν το έργο του.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15838P061</ED>
<ID>
ID:168208

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P06&aa=1</URL></REF>


Article

<CATEGORY>vin09</CATEGORY>

 <H2>Στέλιος Σκοπελίτης: Από το Λαύριο, στην ανθρωποφαγία!..
</H2><H2></H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Η πορεία του Στέλιου Β. Σκοπελίτη στη φωτογραφία είναι μακρά ­ πάνω από 30
χρόνια ­ και σύνθετη.

Είναι ένας καλλιτέχνης, που εκφράζεται με εικόνες. Ο φακός του μας έχει
προσφέρει, εκτός από εκθέσεις, και βιβλία, μοναδικά στη βιβιλιογραφία της
φωτογραφίας και της ιστορίας του τόπου, και ο στοχασμός του, βιβλία με πεζά
κείμενα. Οι εικόνες του Σ.Β. Σκοπελίτη έχουν «λόγο», τέτοιον, που αγγίζει τις
αισθήσεις και προκαλεί τη σκέψη.

Ο φακός του συγκεντρώνεται με εμμονή στο θέμα που επιλέγει να μας δείξει, η
τεχνική του αποτυπώνει τον χώρο και η τέχνη του, τον χρόνο. Πρόσφατα, έγινε η
παρουσίαση του τελευταίου του βιβλίου. Ένα μνημειώδες λεύκωμα για το Λαύριο.
Ένας όγκος δουλειάς που παρουσιάζεται με πληρότητα και ευαισθησία, με ιστορική
συνείδηση και ποιητικότητα. «Η ιστορία ανήκει στους αισθαντικούς ανθρώπους»,
λέει. Αυτές τις ημέρες στο Κέντρο Σύγχρονης Τέχνης «Ιλεάνα Τούντα»
παρουσιάζεται η έκθεσή του «Τρίπτυχο», με 60 έργα, φωτογραφίες μεγάλων
διαστάσεων (1.30 Χ 2,80).

Μπαίνοντας στον χώρο της έκθεσης, το κόκκινο χρώμα και η αίσθηση ενός
απέραντου σφαγείου σε ακινητοποιεί, σαν να δέχεσαι γροθιά στο στομάχι. Εικόνες
σκληρού σεξ και εικόνες σφαγής ζώων. Γυναίκες κι άντρες που κάνουν έρωτα και
ζώα που σφαγιάζονται. Μέλη σωμάτων, κρέατα που στάζουν αίμα. Ο εφιάλτης σε
κάδρο. Κόλαση ή διαστροφή; «Τα έργα είναι παλιά. Έχουν γίνει στις αρχές της
δεκαετίας του '80. Παρουσιάζονται τώρα για πρώτη φορά. Είναι η σχέση του
κόσμου με τον ίδιο του τον εαυτό. Το τελευταίο ισχυρό παράδειγμα είναι ο
διαμελισμός της Γιουγκοσλαβίας ­ ένα είδος ανθρωποφαγίας. Αν δεν μπορώ ν'
αλλάξω τη φρίκη, νιώθω ενοχή. Οι εικόνες γίνονται πράξη. Ο εφιάλτης ξορκίζεται
­ προσωρινά».

Σ' αυτόν τον εφιάλτη ο Σκοπελίτης μοιάζει με άνθρωπο παγιδευμένο και
ταυτόχρονα τολμηρό. Καταφεύγει και απευθύνεται στη συνείδηση. Η συνείδηση
διευρύνεται: «Το να έχεις κοινωνική συνείδηση σημαίνει ότι είσαι άτομο μη
εγωιστικό, μη ναρκισσευόμενο, νοιάζεσαι για τον άλλο, διεκπεραιώνεις τον ίδιο
σου τον εαυτό. Η κόλαση δεν είναι οι άλλοι. Η κόλαση είμαι εγώ».

Ο Σκοπελίτης προσέχει την οικονομία των λόγων του. Δίνει σπάνια συνεντεύξεις
κι όταν μιλάει φτάνει αμέσως στην ουσία. «Σέβομαι κι εκτιμώ κάθε άνθρωπο που
με βοήθησε να ζήσω, που δεν μ' εμπόδισε, που προσφέρθηκε, που μ' ανέχθηκε. Η
ανοχή είναι θεία. Είναι απεριόριστο άτομο εκείνο που κατέχει την ανοχή. Φυσικά
και δεν μιλάω για καλοσύνη. Μιλάω για τιμιότητα. Ίσως αυτή η δουλειά μου να
βγαίνει από τον Παζολίνι και τον Πέκινπα που δηλώνει ότι δεν υπάρχει καλό,
αλλά τίμιο. Τα αδύναμα πλάσματα προκαλούν το κακό. Το να είναι κάποιος τίμιος
σημαίνει ότι έχει κουράγιο». Ο Σκοπελίτης έχει μια σύνθετη σκέψη που τη
φιλτράρει και την εκφράζει απλά, σαν τη δουλειά του, που είναι πολυεπίπεδη και
πολύπλευρη καταλήγοντας σ' ένα λιτό, ευανάγνωστο αποτέλεσμα. «Δεν μπορώ να δω
μεμονωμένα πράγματα. Το ένα συνυπάρχει με το άλλο. Το ένα αιτιολογείται με
κάτι άλλο. Όταν κάνουμε κάτι από αγάπη, συνυπάρχουν τα πάντα. Μπορεί να
συνυπάρξει η ύβρις με την τιμή. Η βία με την τρυφερότητα. Η ασχήμια με την
ομορφιά. Φτάνει να είμαστε εμείς αληθινοί ­ όχι μονοδιάστατοι. Δεν έχω
πρόβλημα να ταπεινωθώ, να ικετεύσω, να γονατίσω ­ αρκεί να το θεωρήσω φυσικό,
αρκεί να ξέρω ότι δεν υπάρχει υστεροβουλία».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15838P062</ED>
<ID>
ID:168209

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P06&aa=2</URL></REF>


Article

<CATEGORY>vin09</CATEGORY>

 <H5>«Οι διαφορετικοί...»
</H5><H2>ΘΕΑΤΡΟ ΚΡΙΤΙΚΗ
</H2>
<AUTHOR>ΑΛΚ. ΜΑΡΓΑΡΙΤΗΣ</AUTHOR>

<H3></H3>Αρκετοί συγγραφείς. Ιδίως Άγγλοι και Αμερικανοί. Χρησιμοποίησαν ως θέμα
τους. Την ομοφυλοφιλία. Είτε ανδρών, είτε γυναικών. Όχι για μια ηθική και
αισθητική δικαίωση. Πλην ελάχιστοι αρρωστημένοι δραματουργοί. Αλλά ως απλό
δικαίωμα «διαφορετικότητας». Εφόσον βέβαια η «σχέση». Δεν είναι αποτέλεσμα
εκβιασμού ή ωμής βίας. Οι περιπτώσεις τών «παρά φύσιν» αυτών «εταιρισμών».
Οδηγούν συχνά σε αληθινές τραγωδίες. Όταν μάλιστα κάποιος από τους «εταίρους».
Κάποια στιγμή αποφασίσει. Να σπάσει το «συμβόλαιο». Και να ακολουθήσει πλέον
«ομαλήν πορείαν». Ανάλογο θέμα επεχείρησε να δραματοποιήσει. Ο άγνωστός μας
Τζο Σάουτερ. Με το έργο του «Οι Διαφορετικοί...» (Joe Sauter, «The different
shade of the rainbow»). Λέγεται ότι στη Νέα Υόρκη και γενικότερα στις ΗΠΑ.
Διαπρέπει στο ελαφρό μουσικό θέατρο. Και ότι πρώτη φορά «καταπιάνεται» με
ορθόδοξο δράμα. Όμως η αφελής διαγραφή των χαρακτήρων. Οι παιδαριώδεις
ψυχολογικές αντιφάσεις· και συγκρούσεις. Κατατάσσουν το θεατρογράφημα. Κάτω
και από ένα πρωτόλειο! Ατυχής η εκλογή του έργου! Αγωνιώδης η προσπάθεια. Της
Μαίρης Βιδάλη. Να το σώσει. Και να αξιοποιήσει το ταλέντο της. Χαμένος και ο
Απόστολος Σφακιανάκης να προβάλει το δικό του. «Σκιαμάχησαν» και οι Δημήτρης
Λιάγκας, Λουκάς Τζιανής, Βίλλυ Σκούρα. Τι να σκηνοθετήσει ο ατυχής Κύπριος; Ο
Λεωνίδας Λοϊζίδης; Τι να «σκεπάσουν» οι άλλοι παράγοντες του θεάματος; Η
πεπειραμένη Πόπη Κοντού (μετάφραση); Η Δέσποινα Βολίδη (σκηνικά); Ο Γιώργος
Σκορδίλης (μουσική); Ο Ανδρέας Μαυράκης (γενικός βοηθός); Το έργο «ξεσκεπάζει»
την επιπολαιότητά του από τις πρώτες σκηνές. Εξουδετερώνει κάθε καλή προσπάθεια.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15838P063</ED>
<ID>
ID:168210

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P06&aa=3</URL></REF>


Article

<CATEGORY>vin09</CATEGORY>

 <H2>Αντεισαγγελέας του Αρείου Πάγου για τις καταγγελίες στην Πολιτιστική Πρωτεύουσα
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

Τις καταγγελίες δικαστικού εις βάρος συναδέλφων του, σχετικά με τον
χειρισμό των ερευνών για την υπόθεση της Πολιτιστικής Πρωτεύουσας, θα εξετάσει
μεθαύριο Δευτέρα, στη Θεσσαλονίκη, ο αντεισαγγελέας του Αρείου Πάγου Δημ.
Δωρής. Σύμφωνα με πληροφορίες ­ οι δικαστικές αρχές στη Θεσσαλονίκη αρνούνται
ακόμα και να επιβεβαιώσουν την επίσκεψη του ανώτατου δικαστή στη συμπρωτεύουσα
­ ο κ. Δωρής θα συναντηθεί πρωτίστως με τον εισαγγελέα Εφετών κ. Δημήτρη
Σιδέρη, που φέρεται ο συντάκτης της έγγραφης αναφοράς εναντίον συναδέλφων του
που αρχειοθέτησαν δυο δικαστικές έρευνες για την Πολιτιστική Πρωτεύουσα. Στην
έγγραφη αναφορά του προς την Εισαγγελία του Αρείου Πάγου, ο κ. Σιδέρης έκανε
λόγο για απόκρυψη στοιχείων και για συγκάλυψη, ενώ κατηγορούσε ευθέως τον
προϊστάμενό του στην Εισαγγελία Εφετών κ. Αναστάσιο Καπόλα. Ο κ. Δωρής θα
ερευνήσει τις παραπάνω καταγγελίες, ενώ θα ενημερωθεί από τον κ. Σιδέρη για
την πορεία των δυο δικαστικών ερευνών για την Πολιτιστική Πρωτεύουσα, μετά την
ανάσυρσή τους από το αρχείο.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15838P064</ED>
<ID>
ID:168211

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P06&aa=4</URL></REF>


Article

<CATEGORY>vin09</CATEGORY>

 <H2>Ενδιαφέρον ΥΠΠΟ για τον «θησαυρό» της Ιονικής
</H2>
<H3></H3>Ο υπουργός Πολιτισμού κ. Ευάγγελος Βενιζέλος εκδήλωσε χθες ενδιαφέρον για
τη σημασία, την αξία αλλά και την τύχη του ξεχασμένου θησαυρού αρχαίων
νομισμάτων που ανακαλύφθηκεν στο θησαυροφυλάκιο της Ιονικής Τράπεζας. Ο
διευθυντής του Νομισματικού Μουσείου κ. Γιάννης Τουράτσογλου θα επισκεφθεί τον
χώρο όπου φυλάσσεται ο θησαυρός αρχαίων νομισμάτων που ανακαλύφθηκε πρόσφατα
σε θησαυροφυλάκιο της Ιονικής Τράπεζας. Τη σχετική εντολή έδωσε χθες ο
υπουργός Πολιτισμού κ. Ευάγγελος Βενιζέλος, προκειμένου ο διακεκριμένος
επιστήμονας να αποφανθεί για τη χρονολόγηση, την αυθεντικότητα και την
αρχαιολογική αξία του «θησαυρού». Ταυτόχρονα, ο υπουργός Πολιτισμού ζήτησε από
το γραφείο του νομικού συμβούλου του ΥΠΠΟ γνωμοδότηση για το νομικό καθεστώς
επί του «θησαυρού».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15838P065</ED>
<ID>
ID:168212

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P06&aa=5</URL></REF>


Article

<CATEGORY>vin09</CATEGORY>

 <H5>ΤΙ ΠΡΟΣΕΧΟΥΝ ΟΙ ΤΗΛΕΣΤΑΡ ΠΡΙΝ ΒΓΟΥΝ ΣΤΟ ΓΥΑΛΙ
</H5><H5></H5><H2>Φόντο ασορτί με τη γραβάτα...
</H2>
Το ύψος της καρέκλας, το χτένισμα, το στρώσιμο του πουκαμίσου, η χροιά της
φωνής στην παρουσίαση των ειδήσεων, ο βαθμός ετοιμότητας στο πλατό, είναι
μερικές λεπτομέρειες που προσέχουν οι τηλεστάρ των καναλιών, λίγο πριν σταθούν
απέναντι στην κάμερα, για να «μπουν» στα σπίτια μας.

Ο τελευταίος έλεγχος πριν διαβούν τη βαριά ηχομονωμένη πόρτα του στούντιο. Η
... διαγώνια ματιά στον εαυτό τους, μέσα από τον καθρέφτη ή το φευγάτο «είμαι
εντάξει;» στον floor manager, πριν το μάτι του φακού «εντοπίσει» τη μικρή
ατέλεια που θα χαλάσει την «εικόνα» και που μπορεί να δώσει αφορμή για σχολιασμούς.

Είναι ένα μικρό άγχος, μια έννοια που συνήθως δεν παραλείπεται, παρά την
ένταση των στιγμών που προηγούνται.

Τι είναι όμως αυτό που τους απασχολεί πριν βγουν στο γυαλί; Πού δίνουν
ιδιαίτερη σημασία;

«Πρώτη έγνοια μου είναι αν έχουμε όλα τα link, τα video και τέλος αν είναι
καλά δεμένη η γραβάτα και αν είναι εντάξει το πουκάμισο, χωρίς ζάρες», μας
είπε ο Μανώλης Καψής. Τι άλλο προσέχει ιδιαιτέρως; «Να χρωματίζω τη φωνή μου
κατά την εκφώνηση μιας είδησης· μια τακτική που εφαρμόζουν οι Αμερικανοί του
CNN για να πείσουν με τον λόγο τους τον τηλεθεατή».

Ο Παύλος Τσίμας νοιάζεται περισσότερο «ώστε να νιώθουν άνετα οι καλεσμένοι
μου, γι' αυτό και φροντίζω να συζητώ μαζί τους λίγο πριν αρχίσει η εκπομπή.
Στην εμφάνισή μου δεν δίνω ιδιαίτερη σημασία και ντύνομαι συνήθως όπως όταν
κυκλοφορώ και ανάλογα με τη διάθεσή μου. Είναι δε φορές που δεν κοιτάζομαι
στον καθρέφτη, με αποτέλεσμα να έρχεται ασθμαίνοντας η μακιγιέρ στο πλατό για
να διορθώσει το μακιγιάζ και να "στρώσει" τα μαλλιά μου».

Το πρώτο πράγμα που ελέγχει η Πηνελόπη Γαβρά είναι «η καρέκλα μου. Θέλω να
είναι σε συγκεκριμένο ύψος, έτσι ώστε το τρίτο κουμπί από το σακάκι μου να
είναι στην ευθεία του τραπεζιού». Πάντα δε έχει μαζί της δύο συγκεκριμένα
στυλό που εναλλάσσει. «Ακόμα κι αν τελειώσει το μελάνι, το κρατώ στο χέρι κι
αν χρειαστεί να σημειώσω κάτι, ζητώ ένα άλλο από τον floor manager που το
επιστρέφω αμέσως».

Η προετοιμασία για την παρουσίαση του δελτίου θυμίζει κάτι από εκείνη που
«προβλέπει ο Κώδικας Οδικής Κυκλοφορίας», μας είπε η Μαρία Χούκλη, ορμώμενη
από την πρόσφατη εμπειρία της για την απόκτηση άδειας οδήγησης. «Προσέχω για
το ύψος της καρέκλας, τις θέσεις της κάμερας και των μόνιτορ. Θέλω η κάμερα να
είναι αρκετά μακριά και ψηλά, στο ύψος περίπου των ματιών, όπως επίσης και τα
μόνιτορ από τα οποία βλέπω τα ρεπορτάζ που "πέφτουν"».

«Εντάξει είναι το σακάκι παιδιά;», ρωτά κάθε φορά τους τεχνικούς ο Αιμίλιος
Λιάτσος «διότι δεν μου "κάθεται". Είναι σα να φυσάει άνεμος εννέα Μπωφόρ.
Προσέχω και τα μαλλιά μου, γιατί είναι λίγο περίεργα. Είναι μονίμως σε... αταξία».

Ο Γιάννης Πρετεντέρης έχει αδυναμία στις γραβάτες. Προσέχει πάρα πολύ τον
συνδυασμό της με το πουκάμισο, ενώ η αγωνία της τελευταίας στιγμής, λίγο πριν
αρχίσει την συζήτηση με τους καλεσμένους του, έχει να κάνει με τη διαμόρφωση
της πρώτης ερώτησης. Πάντα κρατά στα χέρια του την αγαπημένη του πένα, καθώς
και το δερμάτινο ντοσιέ, που στα... κίτρινα φύλλα του κρατά τις σημειώσεις του.

Η μόνη αγωνία του Τέρενς Κουίκ είναι η θέση του μικροφώνου, «που συνήθως
τοποθετείται στο πέτο του σακακιού ή στη γραβάτα μου», ενώ η παρτενέρ του στο
κεντρικό δελτίο ειδήσεων Τατιάνα Στεφανίδου έχει πάντα το βλέμμα της στραμμένο
στο ρολόι: «Κοιτάζω ακόμη και τα δευτερόλεπτα, για να μην αργήσω να μπω στο
στούντιο. Κάθε φορά αναζητώ το αγαπημένο μου στυλό που το ξεχνάω διαρκώς σε
διάφορα σημεία και ρίχνω μια τελευταία ματιά σε όλες τις ειδήσεις μήπως και
μας ξεφύγει κάποιο λαθάκι που μπορεί να οδηγήσει σε σαρδάμ στον αέρα».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15838P071</ED>
<ID>
ID:168213

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -ΠΑΘΕΙΑ
</H2>
<AUTHOR>ΕΦΗ ΦΑΛΙΔΑ</AUTHOR>

* Λίγη ώρα πριν τη δική της εκπομπή στο Mega, η Νίκη Μπακογιάννη
εμφανίζεται στα «Χείλια χρώματα» της Τζένης Μπαλατσινού. Πριν λοιπόν
φορέσει σαλοπέτες, μικροσκοπικές φόρμες και κρατώντας μια κορδέλα ρυθμικής
γυμναστικής και υποδεχθεί τον Κάχι Καχιασβίλι, η Ολυμπιονίκης της
Ατλάντα μιλάει με την εκπρόσωπο της μόδας περί αθλητικού ντυσίματος, αλλά και
για τις προσδοκίες της, καθότι σήμερα κάνει την πρώτη της επίσημη εμφάνιση
στον στίβο, μετά την Ατλάντα, στα Βαρδινογιάννεια της Κρήτης.

* «Γόρδιος δεσμός» στον Σκάι. Χωρίς πόνο και δάκρυα δεν μπορεί να μπει το
μεσημέρι. Να κλαίει η κυρία για το παιδί που θα της πάρουν, επειδή την κρίνουν
επικίνδυνη, να «ερευνά» το θέμα η παρουσιάστρια με... διεισδυτικές ερωτήσεις
και να νομίζει ότι έχει τον ρόλο ανακρίτριας και να αποφαίνεται το βουβό
ακροατήριο για την ενοχή ή την αθωότητα της μητέρας. Βαρετό και φορεμένο το σενάριο.

* Ο Γιώργος Βέλτσος βάζει αύριο το απόγευμα στο «Μάτι του Κυκλώνα» τη
ζωγραφική του Χρήστου Μποκώρου, ο οποίος επιστρέφει στην πιστή
αναπαράσταση. Μαζί παρακολουθούν το ντοκιμαντέρ του Γάλλου σκηνοθέτη
Ανρί-Ζορζ Κλουζό, για τον Πάμπλο Πικάσο. Καθώς και το βίντεο από
το παριζιάνικο Μουσείο Ορσέ, αρχίζοντας μια εκτενή συζήτηση με αφορμή το έργο
του Κουρμπέ «Η καταγωγή του κόσμου», το οποίο περιστρέφεται γύρω από
ένα γυμνό αιδοίο.

* Τάρια Μπούρα, καλοκαιρινή και ελαφροντυμένη, δροσερή και μαυρισμένη,
συνεργάτις της Ελένης Μενεγάκη σε γυναικεία θέματα. Συζητούσε για
υφάσματα επιπλώσεων με την υπεύθυνη ενός καταστήματος. Και στη θέα ενός
υφάσματος καραβόπανου με μεξικάνικα σχέδια ή με κιτρινογάλαζα καρό που θύμιζαν
σκακιέρα έδειχνε εκστασιασμένη. Είναι ωραίο να ενθουσιάζεται κανείς με τα απλά
πράγματα. Είναι κι αυτό ένα ταλέντο. Από την άλλη, ως σαράντα ημερών μητέρα,
εμφανίζεται απόψε στο «Κόκκινο βελούδο» και μιλάει με τη Νανά
Παλαιτσάκη για τους έρωτες της ζωής της. Καθότι θεωρείται πιο
ελκυστικός ο ερωτισμός από τη μητρότητα.

* Γύρω από ένα τραπέζι γεμάτο δίσκους με καπνιστούς σολομούς, σαλάτες και
βουτυράκια με ψωμί είχαν καθήσει η Σοφία Βόσσου και το ντουέτο των
τραγουδιστών. Με φόντο τη θάλασσα και πρώτο πλάνο τα ορεκτικά. 
Με την παρουσιάστρια τού «Έξω ντέρτια και καημοί κλπ, κλπ...» να παίζει
κομπολόι, να μασουλάει μεζεδάκια και να παροτρύνει τους τραγουδιστές να πούνε
κάτι. Κι εκείνοι να παραμερίζουν τα πιάτα, για να τραγουδήσουν πλέι μπακ,
χάνοντας όμως την εκκίνηση.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15838P072</ED>
<ID>
ID:168214

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P07&aa=2</URL></REF>


Article

<CATEGORY>vin09</CATEGORY>

 <H5>Ο ΑΝΘΡΩΠΟΣ - ΣΚΙΑ ΕΔΩΣΕ ΤΗΝ ΠΡΩΤΗ ΘΕΣΗ ΣΤΟ «ΚΑΛΗΜΕΡΑ ΖΩΗ»
</H5><H5></H5><H2>Κυρίαρχος ένας... άφαντος
</H2>
Το «Καλημέρα ζωή», διαβαίνοντας τα σύνορα της φαντασίας, με πρωταγωνιστή
τον... άνθρωπο - σκιά, ρόλο - εύρημα του Νίκου Φώσκολου, αναδείχθηκε σε
τηλεοπτικό μαγνήτη της προηγούμενης εβδομάδας.

Το πράγμα είχε αρχίσει να μαγειρεύεται από την προπερασμένη Δευτέρα. Η είδηση
πως στο σίριαλ «Καλημέρα ζωή» κυριαρχεί ένας... άφαντος κυκλοφόρησε από στόμα
σε στόμα και έτσι τα πέντε επεισόδια της σαπουνόπερας φιγουράρουν στις θέσεις
με τις υψηλότερες τηλεθεάσεις.

Δημοφιλέστερο δε αναδείχθηκε όχι μόνον από τα άλλα τέσσερα, αλλά και από κάθε
άλλο πρόγραμμα του προηγούμενου επταημέρου, το επεισόδιο της προπερασμένης
Τετάρτης. Η κρίση που ξέσπασε στην οικογένεια Άρχου έφερε άλλη μια φορά τον
Λεωνίδα και τον Μάκη σε έντονη αντιπαράθεση. Η Αντιγόνη επεδίωκε να συμβιβάσει
τους δύο άνδρες και να μετριάσει τις διαφορετικές αντιλήψεις που ταλανίζουν
την οικογένεια. Τα δύο αδέλφια, όμως, παρέμειναν ανένδοτα, με αποτέλεσμα οι
προσπάθειες της Αντιγόνης να αποβούν άκαρπες.

Αν και ο άνθρωπος - σκιά δεν είχε συμμετοχή στο εν λόγω επεισόδιο, η
«παρουσία» του από τα προηγούμενα ήταν καταλυτική, γεγονός που ώθησε 773.000
τηλεθεατές να δουν τα επεισόδια, αδημονώντας να δουν, ίσως και να εντοπίσουν
κάπου μέσα στο σκηνικό, το νέο «πρόσωπο» της σειράς.

Στη δεύτερη θέση έφθασε το απογευματινό δελτίο του Antenna, που επέλεξαν για
την ενημέρωσή τους 756.000 τηλεθεατές. Γενικότερα, όμως, παρατηρήθηκε,
τουλάχιστον το περασμένο επταήμερο, στροφή στις προτιμήσεις των τηλεθεατών ως
προς τα δελτία ειδήσεων. Αυτήν τη φορά εμφάνισαν υψηλά ποσοστά τηλεθέασης τρία
απογευματινά δελτία, όλα του Antenna.

Σταθερότητα διακρίνει το «Λόγω τιμής», που δεν έχει πάψει να γυροφέρνει την
πρώτη θέση (και άλλοτε να την καταλαμβάνει). Με το επεισόδιο της προπερασμένης
Δευτέρας, το σίριαλ που σκηνοθετεί ο Λάμπης Ζαρουτιάδης, σε σενάριο Μιρέλας
Παπαοικονόμου, συγκέντρωσε την προσοχή 755.000 τηλεθεατών.

Το «Επιτέλους μαζί» της προπερασμένης Τετάρτης ήταν πόλος έλξης για 754.000
τηλεθεατές, ενώ μόλις στην πέμπτη βαθμίδα έφθασαν τα «Διλήμματα», που είχαν
αναδειχθεί ως δημοφιλέστερη σειρά πριν από δύο εβδομάδες. Από την άλλη, η
σειρά «Εις θάνατον» ­ συγγενής πρώτου βαθμού με τη «Λάμψη» και την «Καλημέρα
ζωή» ­ βελτίωσε τη θέση της αισθητά, μειώνοντας την απόσταση που τη χωρίζει
από την κορυφή στο μισό. 
Το επεισόδιο της προπερασμένης Τρίτης είδαν 733.000 τηλεθεατές.

Απροσδόκητα απότομη πτώση, στο μεταξύ, έκανε η «Ντόλτσε βίτα», που βρέθηκε
στην όγδοη θέση, την οποία, όμως, παρακολούθησαν 717.000 ζευγάρια μάτια.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15838P121</ED>
<ID>
ID:168215

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P12&aa=1</URL></REF>


Article

<CATEGORY>vin09</CATEGORY>

 <H2>Και ο Θεός έπλασε τον... Ζωρζ
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Την «Όγδοη μέρα» γνωρίζουν τι θα πει ευαισθησία οι Ντανιέλ Οτέιγ και Πασκάλ
Ντικέν και ο Ολιβιέ Μαρτινέζ είναι «Ο ουσάρος στη στέγη» που γνωρίζει τον
έρωτα δίπλα στη Ζιλιέτ Μπινός. Όσο για τον δυναμικό Πιρς Μπρόσναν είναι ο νέος
Τζέιμς Μποντ στο φιλμ «Επιχείρηση χρυσά μάτια». Τρία φιλμ που μπορείτε να
βρείτε στα βιντεοκλάμπ.

«Η ΟΓΔΟΗ ΜΕΡΑ». Ένας πολυάσχολος, εγκαταλελειμμένος από τη γυναίκα του άνδρας
συναντά στον δρόμο έναν νέο που πάσχει από το σύνδρομο Ντάουν («μογγόλος») και
το έχει σκάσει από το ίδρυμα στο οποίο ζούσε. Δύο εντελώς διαφορετικοί
άνθρωποι που θα ενώσουν τις ζωές τους και θα μας προσφέρουν μια βαθιά
ανθρώπινη ταινία, «είδος» που λείπει από την εποχή μας. 
Σκηνοθεσία: Ζακο Βαν Ντόρμεαλ. Παίζουν: Ντανιέλ Οτέιγ, Πασκάλ Ντικέν. Βραβείο
ερμηνείας στο Φεστιβάλ των Καννών. Διάρκεια: 117' ***

«ΟΥΣΑΡΟΣ ΣΤΗ ΣΤΕΓΗ». Ο νεαρός Ουσάρος Άντζελο διασχίζει την Προβηγκία και
αντιμετωπίζει παντού τον πανικό που έχει σπείρει η χολέρα, 
αλλά μέσα σ' αυτή την κόλαση θα γνωρίσει τον έρωτα στο πρόσωπο μιας
μυστηριώδους γυναίκας. Αυτή τη φορά ο Ζαν Πολ Ραπενό («Συρανό ντε Μπερζεράκ»),
δεν τα καταφέρνει να φτιάξει ένα φιλμ εποχής με απογει-

ωμένο ταμπεραμέντο.

Παίζουν: Ζυλιέτ Μπινός, Ολιβιέ Μαρτινέζ, Ζεράρ Ντεπαρντιέ. Διάρκεια 113' **

«ΕΠΙΧΕΙΡΗΣΗ ΧΡΥΣΑ ΜΑΤΙΑ». Ο νέος Τζέιμς Μποντ είναι αυτή τη φορά ο Πιρς
Μπρόσναν κι έχει να αντιμετωπίσει τη Ρωσική Μαφία, που καταφέρνει μέσα από την
εγκληματική οργάνωση «Ιανός» να κλέψει τους κωδικούς πυροδότησης ενός
πυρηνικού οπλικού συστήματος που έχει μείνει στο Διάστημα. Η βρετανική μυστική
υπηρεσία ΜΙ6 στέλνει, φυσικά, τον καλύτερό της πράκτορα, τον 007, να
διαλευκάνει την υπόθεση. Άλλη μια ταινία με τον κύριο 007, που δείχνει από την
εμπορική της απήχηση στο κοινό ότι, ακόμα, κάνει γκελ στα ταμεία.

Σκηνοθεσία: Μάρτιν Κάμπελ. Παίζουν: Πιρς Μπρόσναν, Σον Μπιν. Διάρκεια: 125' **

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15838P122</ED>
<ID>
ID:168216

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P12&aa=2</URL></REF>


Article

<CATEGORY>vin09</CATEGORY>

 <H2>Πανελλήνιο Συνέδριο Δημοτικών Ραδιοσταθμών
</H2>
<H3></H3>Το Πρώτο Πανελλήνιο Συνέδριο για τα Δημοτικά Ραδιόφωνα θα πραγματοποιηθεί
στις 2 και 3 Ιουνίου στο Ζάππειο, έπειτα από πρωτοβουλία του δημάρχου Αθηναίων
Δημήτρη Αβραμόπουλου και του ραδιοφωνικού σταθμού «Αθήνα 9,84».

Το Συνέδριο διοργανώνεται στο πλαίσιο των εκδηλώσεων για τον εορτασμό των
10 χρόνων της ελεύθερης ραδιοφωνίας (31 Μαΐου 1987 - 31 Μαΐου 1997).
Περισσότεροι από 30 περιφερειακοί δημοτικοί σταθμοί απ' όλη την Ελλάδα έχουν
ήδη δηλώσει συμμετοχή στο Συνέδριο, του οποίου την έναρξη θα κηρύξει ο
δήμαρχος Αθηναίων, ενώ χαιρετισμό θα απευθύνει ο υπουργός Τύπου Δημήτρη Ρέππας
και η κ. Ελένη Γλύκατζη - Αρβελέρ θα αναπτύξει το θέμα «Παιδεία και Πολιτισμός
μέσα από την Επικοινωνία».

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15838P123</ED>
<ID>
ID:168217

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P12&aa=3</URL></REF>


Article

<CATEGORY>vin09</CATEGORY>

 <H2>Συζήτηση για τα τροχαία
</H2>
<H3></H3>«Δρόμοι χωρίς επιστροφή» είναι το θέμα συζήτησης που διοργανώνει το
ραδιόφωνο του Σκάι την ερχόμενη Δευτέρα (και ώρα 7.00 μ.μ.) στην αίθουσα
«Μελίνα Μερκούρη του Σταδίου Ειρήνης και Φιλίας, με αφορμή τα τροχαία
ατυχήματα και τις αιτίες που τα προκαλούν. Στη συζήτηση, που θα συντονίζει ο
δημοσιογράφος Κώστας Τσαρούχας, παίρνουν μέρος οι Γιώργος Ρωμαίος, Κώστας
Λαλιώτης, Χάρης Καστανίδης, Κώστας Λιάσκας, κ.ά.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15838P124</ED>
<ID>
ID:168218

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P12&aa=4</URL></REF>


Article

<CATEGORY>vin09</CATEGORY>

 <H2>Η Μ. Δαμανάκη στην «7η μέρα»
</H2>
<H3></H3>Η Μαρία Δαμανάκη φιλοξενείται αυτή την Κυριακή από τον δημοσιογράφο Νίκο
Χασαπόπουλο στην εκπομπή του «Η έβδομη μέρα» (ΕΤ1, 15.15). Θα συζητήσουν
κυρίως για τον κοινωνικό διάλογο, τα ελληνοτουρκικά, αλλά και για το Αρχείο Καραμανλή.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15838P125</ED>
<ID>
ID:168219

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P12&aa=5</URL></REF>


Article

<CATEGORY>vin09</CATEGORY>

 <H2>Πάρτι γενεθλίων
</H2><H2></H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Έλεγα πως τίποτα δεν μπορεί να με γιατρέψει. Το ξαναλέω, σαν να μη θέλω
γιατρειά. Σαν να θέλω να οχυρωθώ στην αρρώστια. Λέω αλήθεια;Βρέθηκα προχθές
στο Πανεπιστήμιο Αθηνών μεταξύ των εκλεκτόρων για εκλογή αναπληρωτή καθηγητή.
Η τύχη με βοήθησε να δραπετεύσω από την αίθουσα στα πρώτα πέντε λεπτά. Το
εκλεκτορικό σώμα ήταν κατά λάθος υπεράριθμο. Όταν το διαπίστωσε ο πρόεδρος,
βρήκα την ευκαιρία και πετάχτηκα στη στιγμή έξω.

Κουράστηκα από τους κριτές. Μισούν τη ζωή. Την κρίνουν στο όνομα της αλήθειας.
Αλλά τους ανθρώπους δεν τους ονομάζουν. Διαβάζουν καταλόγους παρόντων για την απαρτία.

Δεν με ενδιαφέρει η απαρτία. Διέπραξα, εν τούτοις, επαίσχυντες πράξεις για να
την επιτύχω. Προήδρευσα. Πολλή αυταρέσκεια, απαίτηση ενός σεβασμού που δεν μου
ανήκει. Κέρδισα πολλά παιχνίδια, έχασα το σπουδαιότερο. Είναι αργά;

Αναζητώ αυτό που οι Γερμανοί ονομάζουν Stimmung. Μου αρέσει η λέξη, όλα της τα
γράμματα. Μου είπαν ότι σημαίνει «ψυχικός τόνος», κάτι που έχει σχέση
με το Θυμό. Θέλω να τον μεταδώσω. Αν έγραφα; Ποτέ δεν είναι αργά.

Λένε πως για να μεταδώσεις την ένταση, η ένταση θα έπρεπε να εκλάβει ως
αντικείμενο τον ίδιο της τον εαυτό, ώστε να επιστρέψει στον εαυτό της. Δεν
νομίζω πως είναι πολύ δύσκολο, αρκεί να το θέλεις και, κατά κάποιο τρόπο, να
το πεις. Οι άνθρωποι που θαυμάζω το έχουν κάνει. Πολλοί όμως δεν το λένε. Παρ'
όλα αυτά η ένταση φαίνεται.

Αυτοί οι άνθρωποι έχουν σημάδι. (Ο τρελός της ημέρας;).

Επιστρέφοντας στον εαυτό της η ένταση, ερμηνεύεται. Αλλά πώς ερμηνεύει αυτό
που είναι; Ανθιστάμενη σ' αυτό που είναι. Αυτή η αντίσταση, αυτή η άλλη,
ηθελημένη ένταση που επιστρέφεται στην πρώτη, είναι η γραφή. Ο έρωτας, πάντως,
δεν είναι. Δεν επιδιώκεται, δεν ερμηνεύεται. Τον ζεις. Όπως όταν λέμε: «έζησε
έναν μεγάλο έρωτα». Θα αφήναμε τη βουλησιοκρατία να υπερισχύσει; Σας ερωτώ.

Οικτίρω όσους συνεχώς ερμηνεύουν ­ οικτίρω βέβαια και τον εαυτό μου. Θέλουν να
πουν αλήθεια, αλλά με ιδιοτελή κίνητρα. Κρύβουν μέσα τους τον εκδικητικό,
γιατί είναι μαύροι, όπως ο Οθέλλος.

Να πω κάτι; Εκδικητικοί είναι και όσοι κρίνουν. Το δίκαιο υπήρξε πάντα
εκδίκηση. Υπ' αυτή την έννοια, προτιμώ να είμαι άδικος. Η αδιαφορία.

Η αλήθεια υπάρχει, αλλά ως χρόνος. Ο χρόνος είναι η αλήθεια. Αυτός όμως
ο χρόνος δεν είναι χρονολογημένος. Είναι ολόκληρος μια Stimmung.

Η αλήθεια είναι ψυχικός τόνος, αλλά του ψεύδους.

Ο Deleuze εκθρονίζει την αλήθεια και στη θέση της στέφει την αφήγηση. Το
σύστημα της αλήθειας, γράφει, καταρρέει εμπρός σε μια νέα αφήγηση. Παραπέμπει
βέβαια στον Ν. «Ο αληθολόγος καταλαβαίνει στο τέλος ότι ουδέποτε έπαψε να ψεύδεται».

Συνεχίζω και σήμερα να ψεύδομαι. Λέω πως θέλω τη ζωή από τη σκοπιά της
αρρώστιας. Το λέω εδώ, στην εφημερίδα. Λέω αλήθεια, γιατί η αρρώστια είναι
ακόμα ζωή. Αντιθέτει στο θάνατο τη ζωή και όχι την αλήθεια.

Λέω όμως. Λέω.

Ξέρω, όλα αυτά είναι λόγια.

Είναι και δεν είναι. Ξέρω ακόμη ότι με εγκαταλείπουν, τουλάχιστον, όσα από
αυτά είναι λόγια. Για τα άλλα, τι να πω;

Πάντως, εκείνη η φράση του Β. «πρέπει να λες λόγια, όσο ακόμα υπάρχουν πρέπει
να λέγονται», με ενθουσιάζει όλο και λιγότερο. Τι θα πει «πρέπει»;

Είπα ότι η αλήθεια, δηλαδή ο χρόνος, δηλαδή η αφήγηση είναι δύναμη του
ψεύδους. Ένας φίλος με προειδοποίησε: «Πρόσεξε, η δύναμη δεν είναι αυτό
που θέλει το ψέμα, αλλά αυτό που θέλει μέσα στο ψέμα, δηλαδή ο συγγραφέας.
Φρόντισε να μην οικονομείς τον εαυτό σου».

(Κατά σύμπτωση, ο φίλος αυτός ακούει στο όνομα ενός αρχαίου θεού.
Αμετάφραστος; έτσι τον χαρακτήρισαν).

Είπε κανείς πως είμαι ανοικονόμητος; Γνωρίζουν άλλον που να συνδέει, όπως εγώ,
προστασία και έκθεση; Οπότε ­ γιατί να μην το παραδεχθώ ­ είμαι ο «εξελιγμένος
άνθρωπος» όπως στον Pinter ο Γκόλντμπεργκ του.

Εξελιγμένος είναι ο άνθρωπος που απορροφάται από τη μορφή της εξέλιξής του. Τα
λόγια αυτά δεν τα λέω εγώ, αλλά ο Άκης Δαβής, ο σκηνοθέτης του Πάρτι
γενεθλίων, παράσταση που είδα στο Θέατρο της Οδού Αλκμήνης. Δεν την κρίνω.
Όμως, κάτι έμαθα κι από εκεί. Ότι, φερ' ειπείν, το σημαντικό δεν είναι το
αίσθημα, αλλά η απόφαση· και ότι ο χρόνος δεν είναι όπως τον υποθέτουμε, αλλά
όλος μαζί σε μια στιγμή. Ο Δαβής είναι ομοϊδεάτης μου. Μόνο που εγώ
άργησα. Επί χρόνια ζημίωνα εξίσου την ιδέα και το όμοιο.

Τώρα;

Τώρα γιορτάζω χωρίς προκαταλήψεις τα γενέθλιά μου. Το Θέατρο ­ εννοώ το
Θέατρο γενικώς ­ οργανώνει για πάρτη μου, κάθε ημέρα ένα πάρτι
γενεθλίων όπου μου δίνεται η ευκαιρία να γελώ και να επαναλαμβάνω τα λόγια του
ήρωα του Πάρτι γενεθλίων, και, παρακαλώ, μη βιαστείτε να τον χαρακτηρίσετε.

­ «Ξέρεις; Έχω όλα μου τα δόντια. Από την ημέρα που γεννήθηκα. Δεν μου έχει
πέσει ούτε ένα. Τίποτα. Γι' αυτό έφτασα εδώ που έφτασα. Γιατί έχω σιδερένια
υγεία. Όλη μου τη ζωή αυτό έλεγα πάντα. Εμπρός, θάρρος, παίξε το παιχνίδι σου...»

Έλεγα πως τίποτα δεν μπορεί να με γιατρέψει. Έχω σιδερένια υγεία. Το ξαναλέω
σαν να μη θέλω γιατρειά. Λέω: «εμπρός, θάρρος, παίξε το παιχνίδι σου».

Να μια ωραία φράση του Κ., αλλά που... «Μόνον όταν σωπαίνω μπορώ να κρατώ την
ψυχή μου παθητικώς πίσω από την απάτη του κωμικού».

Αυτή τη φράση, ο Άκης Δαβής δεν μπορεί να την πει. Πρέπει κάθε βράδυ να παίζει
στο θέατρο. Το παράδοξο είναι ότι σωπαίνει.

Και κρατά την ψυχή του παθητικώς πίσω.

Λες κι αυτός ο άνθρωπος θέλει να είναι εκείνος που υπήρξε.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15838P131</ED>
<ID>
ID:168220

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P13&aa=1</URL></REF>


Article

<CATEGORY>vin09</CATEGORY>

 <H2>Ελληνικά σχήματα και χρώματα στην Ευρώπη
</H2><H2></H2>
Δεν είναι μόνο η πρόσφατη συμμετοχή του Βλάση Κανιάρη σε μια έκθεση στο Κέντρο
Πομπιντού στο Παρίσι ούτε μόνο οι εκθέσεις του Ιδρύματος Ελληνικού Πολιτισμού
(με Φώτη Κόντογλου στη Νέα Υόρκη και τους «Έλληνες του Σπρέε» στο Βερολίνο)
ούτε μόνο η έκθεση Γιάννη Τσαρούχη στην Γκαλερί Κλοντ Μπερνάρ στο Παρίσι που
δίνουν το μέτρο της εικαστικής κίνησης Ελλήνων εκτός των συνόρων.

Ακόμα τρεις ζώντες Έλληνες ζωγράφοι εκτίθενται στο εξωτερικό αυτόν τον καιρό.
Καθώς η ευρωπαϊκή έκδοση της εικαστικής επιθεώρησης «Φλας Αρτ Ιντερνάσιοναλ»
αφιερώνει πεντασέλιδο στο εικαστικό τοπίο της Αθήνας (δίνοντας πρώτη φορά, σε
διεθνές επίπεδο, τόσο εκτεταμένη αναφορά), ένας Έλληνας γλύπτης, ο Κώστας
Βαρώτσος, ετοιμάζεται για τα επίσημα εγκαίνια (στο τέλος Ιουνίου) ενός
τεράστιου γλυπτού από γυαλί, στα Απέννινα. 
Στην Γκαλερί Κορντ, στο Παρίσι, ετοιμάζεται να εκθέσει τους πρόσφατους πίνακές
του ο ζωγράφος Σαράντης Καραβούζης. 
Τα εγκαίνια της έκθεσης ορίσθηκαν για τις 29 Μαΐου και η διάρκειά της ένα
μήνα. Ο Σαράντης Καραβούζης ζει και εργάζεται στο Παρίσι από το 1967 και έχει
τιμηθεί το 1984, για το σύνολο της δουλειάς του, με το Βραβείο Ντρουάν Καρτιέ.
Στο Λονδίνο, στην Γκαλερί Γουίνγκμορ, δύο εκθέσεις Ελλήνων σχεδόν διαδέχονται
η μία την άλλη.

Όλον τον Απρίλιο η γκαλερί φιλοξένησε την πρώτη στο Λονδίνο ατομική έκθεση
ζωγραφικής του Μανώλη Χάρου, με πρόσφατη δουλειά του, όπου συνδυάζονται
αρμονικά το τοπίο και η νεκρή φύση. 
Από τις αρχές ώς το τέλος Μαΐου πάλι, η ίδια γκαλερί παρουσιάζει πρώτη φορά
στο Λονδίνο τη ζωγραφική του αυτοδίδακτου Μεσσήνιου ζωγράφου Νικήτα Φλέσσα.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15838P132</ED>
<ID>
ID:168221

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P13&aa=2</URL></REF>


Article

<CATEGORY>vin09</CATEGORY>

 <H5>Το πάθος και η δύναμη μιας νέας ερμηνεύτριας
</H5><H2>ΗΧΟΙ
</H2><H2></H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΜΑΡΙΑ ΚΑΤΙΝΑΡΗ: «Αν ήμουν άντρας». Σμυρνέικα τραγούδια 1928-1937 (ΜΒΙ).

Με ρίζες βαθιές στο κλασικό ρεμπέτικο και στο λαϊκό τραγούδι, που το
υπηρετεί με συνέπεια και ήθος τα τελευταία 20 χρόνια, η Μαρία Κατινάρη
επιχειρεί ένα τόλμημα στη δισκογραφία. Να ηχογραφήσει παλιά αυθεντικά
τραγούδια, σε βινύλιο και σε CD. Είναι αλήθεια ότι παραξενεύεται κανείς όταν
ακούει από την φωνή της Κατινάρη, αλλά και από την συγκροτημένη ορχήστρα που
την συνοδεύει, έναν ήχο σημερινό που δεν έχει να ζηλέψει τίποτα, απολύτως, από
τον παλιό καλό, που δημιουργούσε το παίξιμο των κλασικών οργάνων που
πλαισίωναν τις λαϊκές ορχήστρες μιας άλλης παλιάς ζηλευτής εποχής.

Η Μαρία Κατινάρη (κόρη του παλιού σολίστα του μπουζουκιού και λαϊκού
συνθέτη Αντώνη Κατινάρη) με θητεία μεγάλη και εμπειρίες πολλές και θετικές από
το λαϊκό πάλκο της Αθήνας, τα τελευταία χρόνια, τραγουδά με πάθος συνθέσεις
γνωστών δημιουργών, του κλασικού ρεμπέτικου, που έδωσαν με τον δικό τους τρόπο
την κοινωνική διάσταση του λαϊκού τραγουδιού στις μέρες μας. Η βοήθεια του
μελετητή του ρεμπέτικου Παναγιώτη Κουνάδη σ' αυτή την ηχογράφηση είναι
αποφασιστική. Δίνει τη δυνατότητα στην Μαρία Κατινάρη να τραγουδήσει γνωστά
τραγούδια, για να τα μάθει σήμερα ο κόσμος, η νεολαία. Η «Μοντέρνα χήρα» και
το «Σωφεράκι» του Τούντα, «Το παιχνίδι του Αμερικανού» του Κώστα Σκαρβέλη και
ο «Τζογαδόρος» του Αντώνη Διαμαντίδη ή Νταλγκά αντιπροσωπεύουν μια εποχή
παλιά, δύσκολη, που ζωντανεύει με τη φωνή της Μαρίας Κατινάρη. Μια νέα λαϊκή
τραγουδίστρια, χωρίς έπαρση, ερμηνεύει με τρόπο απαλό, αισθησιακό, αυτά τα
μοναδικά τραγούδια, που μας δένουν σ' έναν κόσμο ρομαντικό, που βλέπει και
πιστεύει το τραγούδι σαν τρόπο ζωής και σαν διασκέδαση.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15838P133</ED>
<ID>
ID:168222

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P13&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΕΥΤΥΧΙΑ ΕΙΝΑΙ ΣΤΟ ΛΙΒΑΔΙ»: Κομεντί μ' έναν επιχειρηματία, που ένα καρδιακό
επεισόδιο τον κάνει να δει τη ζωή διαφορετικά. Του Ετιέν Σατιλιέ, με τους:
Έντι Μίτσελ, Μισέλ Σερό, Κάρμεν Μάουρα. [Agora, Αίγλη, Αλεξάνδρα (Πατ.),
Απόλλων, Γαλαξίας, Κηφισιά 3].

«ΤΡΟΠΙΚΟ ΔΕΡΜΑ»: Το ταξίδι «αυτογνωσίας» ενός ομοφυλόφιλου. Του Κρις Νουέμπι. (Άστυ).

«ΟΝΕΙΡΟ ΣΕ ΑΣΠΡΟ ΦΟΝΤΟ»: Οι δυσκολίες ενός Έλληνα σκηνοθέτη να βρει αίθουσα
προβολής για την ταινία του. Του Δημήτρη Σπύρου, με τους: Κάτια Γέρου, Βασίλη
Λάγγο. (Μαργαρίτα, Πλάζα, Φάληρο 2).

«ΤΟ ΜΠΑΡΑΚΙ»: Οι μέρες και οι νύχτες ενός ανέργου σ' ένα μπαράκι. Κομεντί του
Στιβ Μπουσέμι. (Village Centre 4).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ Φεράρα σε
στυλ υπαρξιακού κοινωνικού δράματος και με ύφος Κασσαβέτη. Με τους Κρις Πεν,
Κρίστοφερ Γουόκεν, Βίνσεντ Γκάλο. (Αθήναιον 2, Καλυψώ, Όπερα 1).

«ΦΕΥΓΑΤΗ ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με τους:
Τζον Λόβιτς, Τία Καρέρε. [Αθηνά, Άννα Ντορ, Ατλαντίς, Village Centre 10,
Μετάλλιον, Σπόρτιγκ, Αττικόν (Πειρ.)].

«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ μεταφέρεται στην
οθόνη. Από τον Φράνκο Τζεφιρέλι, με τους: Γουίλιαμ Χαρτ, Σαρλότ Γκένσμπουργκ,
Αν Πάκουιν. (Αθηναία, Ιντεάλ Μαρούσι, Μπροντγουαίη, Φάληρο 1).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο στο
ομώνυμο βιβλίο του Βλαντίμιρ Ναμπόκοφ. Με τους: Σον Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αρτ Στούντιο, Έλλη).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με Καβάφη τον
Δημήτρη Καταλειφό και μουσική Βαγγέλη Παπαθανασίου. (Ααβόρα, Ιντεάλ, Όσκαρ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την Ματσάγγου
και την Καραμπέτη. Τις κερδίζει ο προαγωγός... Άκης Σακελλαρίου. (Αβάνα,
Αθήναιον, Cinepolis 3, Κορονέτ, Φοίβος).

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15838P141</ED>
<ID>
ID:168223

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P14&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Αξίωμα των αρχαίων Ρωμαίων και Βυζαντινών. 2. Το χαρακτηρίζει
έλλειψη πρωτοτυπίας. 3. Πρωτεύουσα ελληνικού νομού (γεν.). 4.
Ξενικής προέλευσης επίρρημα με τη σημασία του τσάμπα (αντίστρ.). ­ Ρήμα που
συνδέει (καθ.). 5. Τα αρχικά μεγάλης εταιρείας πετρελαιοειδών. ­
Συνεχόμενα στο αλφάβητο. ­ Η έννοιά του απασχόλησε τους φιλοσόφους. 6.
Ορισμένη η κατεύθυνσή του (γεν.). 7. Προπονητής του ο Γιάτσεκ Γκμοχ.
8. Ό, τι και το 5 γ' οριζόντια. ­ Θαλάσσιος θεός της μυθολογίας μας.
9. Μορφή ολοκληρωτισμού (αιτ.).

ΚΑΘΕΤΑ

1. Του Σαιν Σανς περίφημος «χορός». 2. Λυρικός ποιητής της
αρχαιότητας. 3. Απαραίτητο σε πολλά γκυκίσματα. ­ Γραφή του αριθμού
450. 4. Είδος λαδερού φαγητού. ­ Θεατρικό έργο του Λέσινγκ. 5. Ο
συγγραφέας του «Λάθους». 6. Σχετικά με την ασφάλιση των αυτοκινητιστών
μας αρχικά. ­ Δυσχεραίνει τη θέα. 7. Κατηγορηματική, σύμφωνα με μια
έννοια. ­ Ο πληθυντικός αντωνυμίας (θηλ.). 8. Ιστορικό οροπέδιο μεγάλου
νησιού μας. ­ Αρχή... ύμνου. 9. Βρίσκεται έξω από τον κόλπο της Αυλώνας
(καθ.). ­ Η βάση της μελωδίας στη βυζαντινή μουσική.

ΛΥΣΗ (16/5/97)

ΟΡΙΖΟΝΤΙΑ: 1. ΖΕΜΠΙΛΙΑ 2. ΑΣΙΑΤΙΣΣΑ 3. ΦΟΝΤΑ ­ ΤΗΝ
4. ΜΟΣΤΡΑ 5. ΙΕΡΟ ­ ΕΛΙΑ 6. ΕΤΕ 7. ΜΗΔΟΙ ­ ΓΡΙ
8. ΠΕΤΟΝΙΕΣ 9. ΚΑΣΑΣ ­ ΑΣΗ. 
ΚΑΘΕΤΑ: 1. ΖΑΦΕΙΡΙ 2. ΕΣΟ ­ ΑΠΟ 3. ΜΙΝΑΡΕΔΕΣ 4.
ΠΑΤΡΟΤΗΤΑ 5. ΤΑΤΙ ­ ΕΜΟΣ 6. ΛΙ ­ ΣΕ 7. ΙΣΤΟΛΟΓΙΑ
8. ΑΣΗΜΙ ­ ΡΕΣ 9. ΑΝ ­ ΑΝΙΣΗ.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15838P142</ED>
<ID>
ID:168224

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P14&aa=2</URL></REF>


Article

<CATEGORY>vin09</CATEGORY>

 <H2>«Τι είπα στην Κλαούντια» μεταξύ φίλων
</H2><H2></H2>
Ήταν μια ζεστή βραδιά στο καφέ «Αιολίς». Ο δικός μας Μηνάς Βιντιάδης
παρουσίασε σε φίλους, συναδέλφους και στο κοινό που είχε γεμίσει την αίθουσα
το μυθιστόρημά του «Τι είπα στην Κλαούντια» (το οποίο ήδη βρίσκεται στην
δεύτερη έκδοση).

Στο τι ακριβώς είπε στην Κλαούντια ο Μηνάς Βιντιάδης αναφέρθηκε ο ποιητής και
συνεκδότης του περιοδικού «Η Λέξη» Θανάσης Νιάρχος, ενώ μίλησε και ο
δημοσιογράφος για την πρώτη του συγγραφική απόπειρα.

Στην ίδια εκδήλωση ­ που οργανώθηκε στο πλαίσιο των 25 χρόνων των εκδόσεων
«Νέα Σύνορα Λιβάνη» ­ ο Νίκος Καραμπάσης παρουσίασε το βιβλίο του «Άγγελοι
στην κόλαση», το οποίο ανέλυσε ο δημοσιογράφος Θύμιος Παπανικολάου.

Αρκετοί οι συνάδελφοι και οι φίλοι, που μ' ένα ποτηράκι κρασί ευχήθηκαν το
καλύτερο στον Μηνά. Ανάμεσά τους ο Λευτέρης Παπαδόπουλος με την σύζυγό του
Ράια Μουζενίδου, ο Αδαμάντιος Πεπελάσης και ο Κώστας Κόλλιας.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P15</CAT>
<ED>
Κωδικός άρθρου: A15838P151</ED>
<ID>
ID:168225

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P15&aa=1</URL></REF>


Article

<CATEGORY>vin09</CATEGORY>

 <H2>Πέντε τραγωδίες εις «σάρκαν μίαν» στις Σέρρες
</H2><H2></H2>
Εντυπωσιακό σύνολο ονομάτων συγκέντρωσε για το καλοκαίρι το ΔΗΠΕΘΕ Σερρών. Η
Αντιγόνη Βαλάκου, ο Στέφανος Κυριακίδης, η Μαρία Σκούντζου, ο Γιώργος Σίσκος
και ο Γιάννης Ροζάκης θα είναι επικεφαλής ενός έμπειρου εικοσαμελούς θιάσου
που θα επωμιστεί την ερμηνεία μιας σύνθεσης του Κώστα Γεωργουσόπουλου που
υπογράφει και τη μετάφραση με τον τίτλο «Λαβδακίδα», βασισμένη σε πέντε
τραγωδίες του «θηβαϊκού κύκλου»: «Επτά επί Θήβας» του Αισχύλου, «Οιδίποδα
τύραννο», «Οιδίποδα επί Κολωνώ» και «Αντιγόνη» του Σοφοκλή και «Φοίνισσες» του Ευριπίδη.

Τη σκηνοθεσία της παράστασης, με την οποία το ΔΗΠΕΘΕ Σερρών θα συμμετάσχει σε
φεστιβάλ και σε άλλες μεγάλες θεατρικές διοργανώσεις του καλοκαιριού, έχει
αναλάβει ο Σταύρος Τσακίρης ενώ εξασφαλίστηκαν για τη μουσική ο Σταύρος
Ξαρχάνος, για τα σκηνικά και τα κοστούμια ο Γιάννης Μετζικώφ και για τις
χορογραφίες η Ντόρα Τσάτσου.

Οι δοκιμές έχουν ήδη αρχίσει στην Αθήνα από τις 5 Μαΐου.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P15</CAT>
<ED>
Κωδικός άρθρου: A15838P152</ED>
<ID>
ID:168226

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P15&aa=2</URL></REF>


Article

<CATEGORY>vin09</CATEGORY>

 <H5>Big Soul, «Love Crazy» (Sony)
</H5><H5>Ben Folds Five, «Whatever and Ever Amen» (Sony)
</H5><H5>The Charlatans, «Tellin' Stories» (Beggars Banquet/Virgin)
</H5><H5>Cast, «Mother Nature Calls» (Polygram)
</H5><H2>Με τη δεύτερη δαγκωματιά
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Το δεύτερο άλμπουμ ενός γκρουπ μοιάζει κάπως σαν τη δεύτερη δαγκωματιά.
Ύστερα από αυτήν ή το αφήνεις στην άκρη ή καταβροχθίζεις με βουλιμία το
υπόλοιπο. Στους Ben Folds Five ανοίγει η όρεξη, στους Cast καταλαβαίνεις
καλύτερα τη γεύση, στους Big Soul ­ τώρα ­ συνδυάζεις όλα τα προηγούμενα. Οι
Charlatans πέρασαν το «σύνδρομο του δεύτερου άλμπουμ» βαριά, το ότι
βρίσκονται, όμως, στο 5ο σημαίνει πως δεν τους άφησε τραύματα.

Κάθε συγκρότημα έχει μια παράξενη ιστορία να διηγηθεί. Των Big Soul είναι μια
από τις καλές. Με ήρωα ένα Γάλλο τουρίστα, το συγκρότημα αμερικανικό όσο τα
hot dogs. Έπαιζαν, λοιπόν, από κλαμπ σε κλαμπ και κάλυπταν την περιοχή Λος
Άντζελες - Σαν Φραντσίσκο, όταν κάπου ξέπεσε ένα CD τους στα χέρια του Γάλλου
που λέγαμε, ο οποίος το πήρε, στις αποσκευές του, στο Παρίσι. Στο Παρίσι,
εκτός από κομψευόμενους και «ιντελεκτιουέλ», κυκλοφορούσαν και ντιτζέι. Ένας
από αυτούς, φίλους του τουρίστα, βρέθηκε με το CD-δώρο. Υπήρχε και ένα
κομματάκι εκεί μέσα το «Hippy Hippy Shake», που άρεσε και ο ντιτζέι το έκανε
σουξέ στη Γαλλία. Οι Big Soul έγιναν Big in Europe και βρέθηκαν με συμβόλαιο
και καριέρα. Στο δεύτερο έργο τους, τώρα, το «Love Crazy», συνειδητοποίησαν
όλο αυτό που τους συνέβη με ροκ φετινής κοπής, φρεσκοκομμένο trip hop και
κιθάρες σε πολλούς ρόλους. Για τους Big Soul, όμως, πάντα ο θεός θα είναι Γάλλος.

Και ιδού ένα παλικάρι με μέλλον. Μπεν Φολντς να θυμάστε και οι πέντε του, που
είναι σύνολο τρεις. (Δεν ξέρω αν είναι σύμπτωση πως αυτόν τον καιρό αυτοί που
αξίζει κανείς να προσέξει πάνε τρεις τρεις. Οι Fun Loving Criminals και οι
Morphine, λόγου χάρη). Το ροκ εν ρολ έχει θέση στα νάιντις μόνο όταν
αυτοσαρκάζεται (όπως και πολλές άλλες τέχνες, επίσης) και ο κ. Μπεν Φολντς
ξέρει να οδηγεί το πλοίο του, ακριβώς κατά κει. Πιανίστας και τραγουδιστής,
στην όψη ένας αιώνιος φοιτητής, που έχει ξεχάσει γιατί έκανε εξ αρχής τον
κόπο. Το δεύτερο είναι αυτό εδώ το άλμπουμ του σε μεγάλη εταιρεία, πράγμα που
φαίνεται ότι τον όπλισε με κουράγιο και νέα έμπνευση, να συνδέσει έξυπνα
μελωδίες και στίχους που τις ροκανίζουν.

Ξεκινάει με έναν «ύμνο εκδίκησης», όπως ο ίδιος περιγράφει το «One Angry Dwarf
and 200 Solemm Faces», και καταλήγει με ένα τραγούδι για την απώλεια,
«Evaporated», ξεδιπλώνοντας τις ικανότητές του για μια σούπερ ενισχυμένη νέα
άποψη. Ο Μπεν Φολντς έχει επιπλέον εμπιστοσύνη στα πλήκτρα που τον υπακούουν,
στον Ρόμπερτ Σλετζ και τον Ντουράν Τζέσε που τον συντροφεύουν. 
Αν οι Charlatans ­ συγκρότημα της βρετανικής ποπ ­ ήταν αεροπλάνο, θα ήταν ένα
αεροπλάνο που έπειτα από άξια απογείωση, και χωρίς να προσγειωθεί ποτέ, θα
ακολουθούσε χαμηλή πτήση, με μερικές ίσως αναταράξεις. Μια από αυτές θα ήταν
σίγουρα η μαύρη μοίρα που περίμενε πολλά από εκείνα τα γκρουπ του Μάντσεστερ,
όταν μετά την αποθέωσή τους ­ πριν από μερικά χρόνια ­, ήρθε η συντριβή.
Μιλάμε για συντριβή! Το ότι οι Charlatans επέζησαν είναι ήδη ένα πρώτο
σημαντικό υπέρ τους, και παρότι δεν έγραψαν ξανά ένα «The only one Ι know»,
έμειναν στο παιχνίδι. Με την κυκλοφορία του πέμπτου («Tellin' Stories»)
άλμπουμ τους επέστρεψαν με εμπορική αναγνώριση.

Όχι επειδή ανακάλυψαν κάτι εντυπωσιακό γύρω από την ποπ που κρατάει τον σφυγμό
της εποχής, αλλά επειδή βρήκαν έναν ευχάριστο, άξιο εμπιστοσύνης και καθόλου
ανιαρό τρόπο να πουν εύκολα και κατανοητά πράγματα. Αυτή είναι η ποπ των
Charlatans. Κάπου σε μια γωνιά της κρύβει ένα εύρημα, έστω και την τελευταία
στιγμή, και κάπως σαν να φαίνεται ότι κερδίζουν ύψος.

Το «Κάλεσμα της Φύσης» για τους Cast ξεκινάει πολύ χαρακτηριστικά ­ και προς
τιμήν τους ­ με τη φράση «δώσ' μου λίγο χρόνο να είμαι ο εαυτός μου (...) δώσ'
μου ένα λόγο να υπάρξω». Έτσι είπαν οι Cast σε αυτό το δεύτερο κρίσιμο άλμπουμ
τους, αφού η ουρανοκατέβατη επιτυχία τούς έκανε μετά να σκεφτούν. Οι Cast
είναι τεχνίτες αυτού του είδους που ακμάζει, ενός ραφινάτου, δηλαδή, ροκ ­ στα
όρια, όμως, πια της μετάλλαξής του. Αφού οι άλλοι είδαν πάνω τους χίλιες
επιδράσεις (και πώς να μην υπάρχουν), οι Cast αναζητούν τώρα τον εαυτό τους.
Κακό τάιμινγκ, στο βήμα νούμερο δύο, που θα τους αφήσει απώλειες, αλλά ­ προς
το παρόν ­ και ένα σουξέ. Μαντέψτε ποιο. «Δώσ' μου λίγο χρόνο να είμαι ο
εαυτός μου», το «Free 
Me». Εντάξει, ίσως τελικά αυτή η ενδιάμεση αμηχανία να μην τους κοστίσει και
πολλά. Υπάρχει κάπου εκεί μέσα συνείδηση.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15838P161</ED>
<ID>
ID:168227

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P16&aa=1</URL></REF>


Article

<CATEGORY>vin09</CATEGORY>

 <H5></H5><H2>Γάμος εν κρυπτώ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ξεκίνησε ως ειδύλλιο ­ το οποίο και οι δύο πλευρές θέλησαν να κρατήσουν κρυφό
(όσο μπόρεσαν). Εξελίχθηκε σε μεγάλον έρωτα, που άφησε τις φήμες να οργιάζουν
­ ερήμην του.

* Και τώρα έφθασε και σε γάμο. Ναι, ο Κώστας Καζάκος και η καλή της
καρδιάς του Τζένη Κόλλια παντρεύονται τελικά απόψε, στις 8, στο
Πνευματικό Κέντρο του Δήμου Αθηναίων (στην Ακαδημίας). Εκείνος δεν χρειάζεται,
βεβαίως, συστάσεις από εμένα, τον ασυγχώρητο. Για εκείνη, να σας ενημερώσω πως
είναι ηθοποιός, απόφοιτος της Σχολής του Θεάτρου Τέχνης, ωραιοτάτη και λεπτή
(αυτό κρατήστε το, θα μας χρειαστεί παρακάτω).

Έτσι, αποδεικνύεται και το περίφημο ρητόν «Ο έρως χρόνια δεν κοιτά»...

*Τώρα, ποιος θα τους παντρέψει απόψε δεν έμαθα.
Ξέρω όμως πως ο δήμαρχος Αθηναίων Δημήτρης Αβραμόπουλος, που λόγω
θέσεως θα ήταν ο εξάρχων της τελετής, απουσιάζει στο εξωτερικό. Το άλλο που
έμαθα (και επιχείρησα και να το τσεκάρω) είναι πως η νύφη είναι και έγκυος ­
αρκετών μηνών (επτά, οκτώ, δηλαδή). Λόγω σιλουέτας όμως, δεν της φαίνεται.

* Το μόνο που μένει είναι να τους ευχηθώ βίον ανθόσπαρτον.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15838P162</ED>
<ID>
ID:168228

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Πρόβα αντοχής
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεν το είπε σε κανέναν, δεν ακούστηκε πουθενά, μπήκε μόνη της στο νοσοκομείο η
Ντόρα Γιαννακοπούλου της «Πρόβας Νυφικού» και του «Μεγάλου Θυμού» και
σαν... πρόβα αντοχής, έκανε μια εγχείρηση μαστού και είναι καλά, πολύ καλά,
κοντά στους δικούς της ανθρώπους, τον σύζυγό της θεατρικό κριτικό Μηνά
Χρηστίδη και τον γιο της Λένο.

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15838P163</ED>
<ID>
ID:168229

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Πείσμα
</H2>
Το 'πε και το 'κανε. Ο Νίκος Τριανταφυλλίδης. Πεισματάρης και
εκλεκτικός. Στο «Ράδιο Μόσχα» την ταινία του, σκηνοθέτησε εκτός από τον πατέρα
Χάρρυ Κλυνν και τον Μπλέιν Ρέινιγκερ, ψυχή των πρωτοπόρων στην
ατμοσφαιρική μουσική Tuxedomoon, που από το 1989 υπάρχουν μόνο σαν ανάμνηση.

* Και του 'χε σφηνωθεί στο μυαλό να πείσει τον φίλο
του Ρέινιγκερ να ξαναφτιάξει τους Tuxedomoon, έστω και για λίγο. Δεν ήθελε ο
Μπλέιν, ήταν απασχολημένος και ο Στίβεν Μπράουν, δύσκολα τα πράγματα τα
έβλεπε και ο σκηνοθέτης. Ώσπου, να που τους έπεισε. Για τρεις και μόνο
συναυλίες, οι δύο απ' αυτές στην Ελλάδα ­ η μία στον Λυκαβηττό στις 18
Ιουνίου. Ο ελληνικός παράγων (και μάλιστα αυτός της φιλίας) έπαιξε ρόλο και πάλι...

<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15838P164</ED>
<ID>
ID:168230

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P16&aa=4</URL></REF>


Article

<CATEGORY>vin09</CATEGORY>

 <H5></H5><H2>Μην πυροβολείτε...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μην πυροβολείτε τους καλλιτέχνες παρακαλώ. Και κυρίως όχι στο χολ της έκθεσης.

* Αν είναι δυνατόν! Να τους καλείς, να απαντούν στην πρόσκληση και μετά να
τους περιφρονείς... Θα σας εξηγήσω αμέσως.

Είχε εγκαίνια, λοιπόν, προχθές η έκθεση που διοργάνωνε
Πολιτισμικός (;) Οργανισμός του Δήμου Αθηναίων της έκθεσής του με έργα
εμπνευσμένα από την ποίηση του Οδυσσέα Ελύτη, στην αίθουσα «Οδυσσέα
Ελύτη» μάλιστα, της πρώην γκαλερί «Ώρα».

*Δεκαοκτώ γνωστοί και λιγότερο γνωστοί καλλιτέχνες
έστειλαν έργα τους και τα έργα ήταν εκεί. Άρχισαν, όμως, να φτάνουν στ' αυτιά
μου διαμαρτυρίες έντονες και εικαστικές για την κακόγουστη και εκτός πραγμάτων
τοποθέτηση των έργων, όπως του Γιάννη Μιγάδη, που ήταν μάλιστα εκεί στα εγκαίνια.

Όπως θα έλεγε και ο Έλβις, «Αγαπήστε τους τρυφερά»

Μού είχαν βάλει Φασιανό, Καρρά, Βενιό; Στον προθάλαμο.
Ενώ ο ζωγράφος Άλκης Γκίνης, έπειτα από έντονη συζήτηση με την
υπεύθυνη του Δήμου, παρ' ολίγον να αποσύρει το έργο του. Τι να πω; Πως φταίνε
οι καλλιτέχνες που ανταποκρίθηκαν; 
<REF><SOURCE>ΤΑ ΝΕΑ</SOURCE>
<DATE>, 17-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15838P165</ED>
<ID>
ID:168231

</ID><URL>http://ta-nea.dolnet.gr/neaweb/neafile.print_unique?e=A&f=15838&m=P16&aa=5</URL></REF>


Article

<CATEGORY>vin04</CATEGORY>

 <H5>ΓΚΑΛΟΠ
ΤΗΣ V-PRC ΓΙΑ «ΤΑ ΝΕΑ»</H5>
<H2>ΥΠΕΡΕΧΟΥΝ σε εμπιστοσύνη ΠΑΣΟΚ-Σημίτης</H2>
<H2>σελ. 10-11</H2>

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15839N011</ED>
<ID>
ID:168232

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N01&aa=1</URL></REF>


Article

<CATEGORY>vin04</CATEGORY>

 <H2>Ποιοι θα πάρουν μικρότερη σύνταξη το '98</H2>
<H2>(Εικόνα μεγέθους : 5928 bytes)
</H2>
σελίδες
44-45 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15839N013</ED>
<ID>
ID:168234

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N01&aa=3</URL></REF>


Article

<CATEGORY>vin04</CATEGORY>

 <H2>Τρίτος γάμος για τον Κώστα Καζάκο</H2>
<H2>(Εικόνα μεγέθους : 4805 bytes)
</H2>
στο Πανόραμα 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15839N014</ED>
<ID>
ID:168235

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N01&aa=4</URL></REF>


Article

<CATEGORY>vin04</CATEGORY>

 <H2>Ύστερα από 14 χρόνια εκτός Ευρώπης ο ΠΑΟ</H2>
<H2></H2>
στην
ΟΜΑΔΑ 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15839N015</ED>
<ID>
ID:168236

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N01&aa=5</URL></REF>


Article

<CATEGORY>vin04</CATEGORY>

 <H2>Μαθητές του... Τύπου</H2>
<H2>(Εικόνα μεγέθους : 4282 bytes)
</H2>
σελίδες 16-17 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15839N016</ED>
<ID>
ID:168237

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N01&aa=6</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΞΕΧΑΣΕ Ο Κ. Καραμανλής πώς συμπεριφερόταν στους υπουργούς του τα χρόνια της
παντοδυναμίας του. Ξέχασε τις βαριές κουβέντες που χρησιμοποιούσε εναντίον
τους. Και ξέχασε πρωτίστως τις «τιμωρίες» που επέβαλλε σε άμεσους συνεργάτες
του επειδή δεν συμμορφώνονταν προς τις υποδείξεις του! Ο Λ. Παπαδόπουλος, στις «Ματιές».

Σελ. 4.

ΑΝΘΡΩΠΟΙ που δοξάστηκαν στο ελαφρύ θέατρο και το τραγούδι, κυρίως, τους βλέπω
να σέρνονται, φαντάσματα του εαυτού τους, σε πάλκα και σε στούντιο και σε
θέατρα με πλέι μπακ και μικρόφωνα, υποβασταζόμενοι, και με υποβολείς, και με
πλαστικές, για να αποδείξουν τι; Ότι υπάρχουν;... Ο Γ.Δ. Σαρηγιάννης, στους
«Προβολείς». Σελ. 6.

ΟΙ ΠΟΛΙΤΙΚΟΙ μύθοι, ο Καραμανλής και ο Παπανδρέου, κατασκευάζονταν με τον
τρόπο του Κάρι Γκραντ: «εφευρίσκοντας τον εαυτό τους». Τόσο, ώστε και
αυτοβιογραφούμενοι να παρασύρονται πια από τη μυθική τους «περσόνα» και να
περιφρονούν την αλήθεια. Ο Π. Τσίμας, στην «Τρίτη Άποψη».

Σελ. 6.

ΜΕ ΤΙΣ ΔΙΩΞΕΙΣ έντιμων και αδέκαστων λειτουργών της Δικαιοσύνης παίρνουν το
μήνυμα και οι άλλοι. Οι λιγότερο άξιοι. Μαζεύονται. Προσέχουν.
Τρομοκρατούνται. Ο φόβος φυλάει τα έρημα. Και μαζί τους στενάζουν και οι
πολίτες στα ακροατήρια. Η Τζώρτζια Κοντράρου, στην «Ατζέντα». Σελ. 13.

Φ. ΓΕΩΡΓΙΤΣΗΣ: Στην «Γκόλφω» με συγκινούν τα Ελληνικά που έχουν χαθεί, ο
εκπληκτικός ποιητικός λόγος, η συγκίνηση, το γέλιο. Με την παρουσία μου στην
TV τα τελευταία πέντε χρόνια ο κόσμος συνειδητοποιεί πως γερνάω και μου
επιτρέπει να μεγαλώνω φυσιολογικά. Οι απαντήσεις στις «30 Ερωτήσεις» του Β.
Λουμπρίνη, στη σελ. 14.

ΚΑΙ ΙΔΟΥ «υπό την αιγίδα του ΟΗΕ» η συναυλία Σάκη - Μπουράτ στην «πράσινη
γραμμή» ­ αποθέωση της «συμφιλιωτικής» υποκρισίας, ύβρις για τις ανεξίτηλες
πληγές της βαρβαρότητας, όχι μόνο στο σώμα της Μεγαλονήσου, αλλά και στις
αξίες του πολιτισμού. Η Λίνα Αλεξίου, «Σε πρώτο ενικό». Σελ. 15.

Η ΓΕΡΜΑΝΙΑ, τελικά, κάνει πίσω στην υπόθεση του Ιράν. Δεν πρόκειται να
προωθήσει την ανωτάτου επιπέδου έρευνα εναντίον των ηγετών της Τεχεράνης, τους
οποίους δικαστήριο του Βερολίνου είχε κατηγορήσει ότι είχαν συμμετοχή στη
συνωμοσία για τις δολοφονίες 4 Κούρδων. Από «New York Times», στη σελ. 27.

ΧΡ. ΠΑΠΟΥΤΣΗΣ:

Δυστυχώς, η προετοιμασία του κοινωνικού διαλόγου στην Ελλάδα 
δεν έγινε με τον καλύτερο δυνατό τρόπο.

Ορισμένοι βιάστηκαν, μάλλον, 
να εκφράσουν ακραίες νεοφιλελεύθερες θέσεις, 
που στην Ευρώπη δεν γίνονται αποδεκτές. 
Η συνέντευξη στην Ειρήνη Καρανασοπούλου, 
στις σελ. 8-9.

ΟΙ ΝΕΕΣ ΓΥΝΑΙΚΕΣ συγγραφείς 
επιβεβαίωσαν τις ελπίδες που είχαν γεννήσει

με το πρώτο τους βιβλίο. 
Διότι αυτές τις γυναίκες συγγραφείς 
τις διαβάζουν και οι άνδρες, 
αλλά και οι νεώτερες ηλικίες.

Ποιες είναι; 
Η έρευνα της Μικέλας Χαρτουλάρη 
στο «Πανόραμα». Σελ. 1, 8 και 9.

ΜΑΥΡΟ πανί επεχείρησαν να βάλουν οι άνδρες του ΟΗΕ πάνω σε μια τοιχογραφία που
απεικονίζει το δράμα της Κύπρου και προοιωνίζεται την ένταση που αναμένεται να
επικρατήσει σήμερα στην κοινή συναυλία Σάκη Ρουβά - Μπουράτ Κουτ στην Κύπρο
(φωτογραφία). Ο Γ. Τσαλακός στο «Πανόραμα», σελ. 11.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15839N021</ED>
<ID>
ID:168238

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αρχειακά
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Χθες, ένας 12χρονος νίκησε τον νεώτερο Καραμανλή σε ηλεκτρονικό παιχνίδι ­ και
ιδού η αξία των αρχείων: Όταν κυκλοφορήσουν, θα μάθουμε αν ο κ. Καραμανλής
συγχώρησε τον μικρό.

Με τιμή

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15839N022</ED>
<ID>
ID:168239

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15839N023</ED>
<ID>
ID:168240

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N02&aa=3</URL></REF>


Article

<CATEGORY>vin01</CATEGORY>

 <H5>ΣΗΜΙΤΗΣ - ΚΑΡΑΜΑΝΛΗΣ ΓΙΑ ΤΗΝ ΟΙΚΟΝΟΜΙΑ ΣΤΗ ΒΟΥΛΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ </H2><H2>Πρώτη μονομαχία
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

<H3></H3>Τη μία μετά την άλλη κάνει τις πρεμιέρες του ο νέος αρχηγός της αξιωματικής
αντιπολίτευσης Κώστας Καραμανλής. Δύο ολόκληρους μήνες μετά την εκλογή του,
συγκρούεται σήμερα στη Βουλή, για πρώτη φορά, με τον Πρωθυπουργό Κώστα Σημίτη.

ΤΟ ΠΕΔΙΟ της αντιπαράθεσης είναι η οικονομική πολιτική της κυβέρνησης και ο κ.
Σημίτης θα έχει έναν λόγο παραπάνω: τι να του πει η αντιπολίτευση για μια
οικονομία στην οποία οι αριθμοί ευημερούν, και μάλιστα, εσχάτως, πολύ;

Χθες, ο Κώστας Καραμανλής, κατ' άλλους έκανε μια εμφάνιση κοινωνικού
περιεχομένου, κατ' άλλους αποπειράθηκε να ακονίσει μυαλό και αντανακλαστικά:
επισκέφθηκε έκθεση ηλεκτρονικών παιχνιδιών στην Κηφισιά, και... αποτόλμησε να
αναμετρηθεί με δύο δεκάχρονα παιδιά. Παρά τις φιλότιμες προσπάθειες που
κατέβαλε, ηττήθηκε κατά κράτος και από τα δύο ­ κι αυτός είναι ένας κακός
οιωνός. (Σελ. 12).

Όμως ούτε και τα στοιχεία των δημοσκοπήσεων, των σύγχρονων οιωνοσκόπων,
προβλέπουν θετικά για τον πρόεδρο της Νέας Δημοκρατίας. Η έρευνα της V. PRC
που δημοσιεύουν σήμερα «ΤΑ ΝΕΑ» αποκαλύπτει βέβαια πως σε ό,τι αφορά τη
δημοτικότητα έχει υπερκαλύψει τη διαφορά με τον πρόεδρο του ΠΑΣΟΚ. Ωστόσο οι
πολίτες θεωρούν πιο αξιόπιστο για πρωθυπουργό τον Κώστα Σημίτη από τον Κώστα
Καραμανλή, και το χειρότερο ­ για τον Κ.Κ. ­ πιο αξιόπιστο το ΠΑΣΟΚ ως
κυβέρνηση από τη Ν.Δ. ως αντιπολίτευση. Συμπερασματικά, έχει πολλή δουλειά ο
Κώστας Καραμανλής. (Σελ. 10-11).

Η ανακίνηση της υπόθεσης αναθεώρησης του Συντάγματος τελικά δεν είναι και τόσο
ξαφνική. Η κυβέρνηση σχεδιάζει ως τον άλλο μήνα, ως το τέλος δηλαδή της
παρούσας συνόδου της Βουλής, να συγκροτηθεί η επιτροπή της Βουλής η οποία θα
επεξεργασθεί τις προτάσεις για την αναθεώρηση του Συντάγματος. Πάντως, μην το
δένετε και κόμπο ότι με τη συγκρότηση της επιτροπής θα κινηθεί και η
διαδικασία για την αναθεώρηση του Συντάγματος. Το ίδιο έργο το είχαμε δει και
στην προηγούμενη Βουλή, αλλά η πρόωρη προσφυγή στις κάλπες ματαίωσε την
αναθεώρηση. (Σελ. 12).

Στα εθνικά θέματα, το γεγονός της ημέρας έχει ονοματεπώνυμο: ονομάζεται Σάκης
Ρουβάς. Ναι, ο γνωστός τραγουδιστής που, αψηφώντας τις αντιδράσεις κομμάτων
και πολιτών στην Ελλάδα και την Κύπρο, δίνει απόψε συναυλία στην «πράσινη
γραμμή» στη Λευκωσία, με τον Τούρκο... «ομόλογό» του, Μουράτ Κουτ. (Στο «Πανόραμα»).

Εν Ελλάδι, ο Άκης Τσοχατζόπουλος, ο Γ. Παπανδρέου, ο Δημ. Ρέππας, ο Δημ.
Αποστολάκης και άλλοι τινές, με ομιλίες, συνεντεύξεις ή παρεμβάσεις τους,
επιβεβαίωσαν ότι η κυβερνητική ομοφωνία στα ελληνοτουρκικά είναι μια υπόθεση
που έχει πολύ δρόμο ακόμη. (Σελ. 5).

Τέλος, ο Θεόδωρος Πάγκαλος μεταβαίνει σήμερα στην ταραγμένη γη του Ισραήλ, με
στόχο την αναθέρμανση των σχέσεων και με τις δύο πλευρές της κρίσης. Σήμερα θα
συναντηθεί με τον ηγέτη της παλαιστινιακής αρχής Γιάσερ Αραφάτ και αύριο με
τον πρωθυπουργό του Ισραήλ Μπέντζαμιν Νετανιάχου. (Σελ. 5).

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15839N032</ED>
<ID>
ID:168242

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N03&aa=2</URL></REF>


Article

<CATEGORY>vin01</CATEGORY>

 <H5>Αναθεώρηση
</H5><H2>ΡΙΠΕΣ
</H2><H2></H2>
ΟΤΙ υπάρχει ανάγκη αναθεώρησης του Συντάγματος αποτελεί διαπίστωση που είχε
ήδη γίνει εδώ και δύο χρόνια...

ΚΑΙ ορθώς η κυβέρνηση προωθεί από τώρα τη νέα συζήτηση του θέματος για να
δοθεί στα κόμματα επαρκής χρόνος να επαναδιατυπώσουν τις προτάσεις τους.

ΦΥΣΙΚΟ είναι στο πλαίσιο αυτό να συγκρατεί την προσοχή η πρόταση ο Πρόεδρος
της Δημοκρατίας να μπορεί να εκλέγεται και με απόλυτη μόνο πλειοψηφία...

ΧΩΡΙΣ να χρειάζεται προσφυγή σε πρόωρες εκλογές κάθε φορά που η αυξημένη
πλειοψηφία, που απαιτεί σήμερα το Σύνταγμα, καθίσταται ανέφικτη.

ΑΣΦΑΛΩΣ, η πρόταση αυτή επιδέχεται αντίλογο καθώς συγκρούεται με την άποψη ότι
ο θεσμός του Προέδρου απαιτεί την όσο γίνεται ευρύτερη αποδοχή του προσώπου
του φορέα του...

ΠΩΣ όμως και να αγνοηθεί το επιχείρημα ότι ο εκσυγχρονισμός του πολιτεύματος
επιτάσσει ενίσχυση της συνταγματικής θέσης της Βουλής...

ΚΑΙ περιορισμό του Προέδρου σε συμβολικό πολιτειακό ρόλο.

ΑΛΛΑ υπάρχουν και κενά και ρωγμές που έχουν διαπιστωθεί κατά την εφαρμογή του
ισχύοντος Συντάγματος...

ΚΑΙ που επιβάλλουν την αναθεώρηση σε μία σειρά βασικών ενοτήτων...

ΤΟΣΟ για την ενίσχυση του Κράτους Δικαίου και ­ ιδίως ­ των ατομικών και
κοινωνικών δικαιωμάτων των πολιτών..

ΟΣΟ και για τη θωράκιση της εσωτερικής και λειτουργικής ανεξαρτησίας της Δικαιοσύνης.

ΠΑΝΤΩΣ οι νέες προτάσεις, μαζί με εκείνες που είναι από διετίας γνωστές, αποτελούν...

ΤΗΝ πρόκληση για ένα γόνιμο διάλογο που εκ των πραγμάτων έχει ήδη αρχίσει.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15839N033</ED>
<ID>
ID:168243

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Μαίρη Χρονοπούλου:

(η ηθοποιός, στη «Γυναίκα»)

«Βαριέμαι να μιλάω για πολιτική, πλήττω. Ούτε νούμερο στην επιθεώρηση δεν θέλω
να κάνω. Εγώ που διάβαζα 5 εφημερίδες την ημέρα, τώρα δεν παίρνω καλά καλά
ούτε μία. Τα δελτία ειδήσεων βλέπω, επειδή είναι σαν επιθεώρηση...».

Άκης Τσοχατζόπουλος:

(ο υπουργός Άμυνας εκρήγνυται)

«Είπε ο Γενικός Γραμματέας Αθλητισμού ότι, αν δεν το κάνετε (το κολυμβητήριο)
θα σας το πάρω. Τι σημαίνει αυτό; Τι είμαστε; Σε ποια περιοχή ζούμε; Κάποιοι
σε κάποιες γραμματείες ή κάποια υπουργεία στην Αθήνα αποφασίζουν αν θα γίνουν
ή δεν θα γίνουν κάποια έργα; Είναι πρωτοφανή πράγματα αυτά που λέγονται».

Ευάγγελος Κουλουμπής:

(ο υπερνομάρχης Αττικής, λέει στο «Έξυπνο Χρήμα» ποιους υπουργούς θα άλλαζε αν
ήταν πρωθυπουργός)

«Όλους όσοι έχουν τοποθετηθεί στα υπουργεία και είναι άσχετοι με το
αντικείμενο ως επαγγελματίες στην προσωπική τους ζωή. Δεν θέλω να πω ονόματα,
μετρήστε τους...».

Δημήτρης Ρέππας:

(ο υπουργός Τύπου αρνείται να βάλει στοίχημα ότι θα αφήσει ξανά μουστάκι αν
γίνει ανασχηματισμός ­ στο «Money and Life»):

«Ο ανασχηματισμός είναι θέμα του Πρωθυπουργού, το μουστάκι είναι θέμα δικό μου».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15839N034</ED>
<ID>
ID:168244

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Στην ουρά για την «Άνοιξη»...
</H5><H5>Στο υπουργείο με τον Πατάκη...
</H5><H5>Χρωματιστή Ευρώπη
</H5><H5>Λαϊκές απαιτήσεις
</H5><H5>Δασκαλάκης γενικώς...
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΞΑΛΛΟΣ έγινε χθες το πρωί ο κ. Αντ. Σαμαράς, όταν άρχισε να ενημερώνεται από
τους συνεργάτες του για τη συμμετοχή των μελών του κόμματος στις εκλογικές
διαδικασίες για την ανάδειξη των συνέδρων ­ θυμίζουμε ότι το συνέδριο αρχίζει
στις 30 του μήνα...

ΓΙΑΤΙ έξαλλος; Μα, επειδή η συμμετοχή ήταν μαζική ­ έφτασε και το 80%, σε
πολλές οργανώσεις. Και ο κ. Σαμαράς αναλογιζόταν ότι αν η συμμετοχή ήταν
τέτοια και στην προεκλογική περίοδο, το κόμμα του ίσως να μην ήταν τώρα εκτός Βουλής...

ΠΑΝΤΩΣ, τον οργανωτικό υπεύθυνο, τον κ. Α. Γεροντόπουλο, τον πήρε στο τηλέφωνο
και του έδωσε τα θερμά του συγχαρητήρια...

ΠΟΙΟΣ να το 'λεγε, μετά τα όσα έγιναν τον χειμώνα με τα μπλόκα των
αγροτοσυνδικαλιστών, ότι θα ερχόταν μία στιγμή οπότε ο κ. Γ. Πατάκης θα
προσήρχετο στο υπουργείο Γεωργίας χαμογελαστός, για συνάντηση με τον κ. Στ.
Τζουμάκα ­ και μιλάμε για συνάντηση μακριά από τα φώτα της δημοσιότητας, χωρίς
δηλώσεις και αντιδηλώσεις...

ΚΙ ΟΜΩΣ, συνέβη κι αυτό τις προάλλες ­ ο κ. Πατάκης συνόδευσε μία ομάδα
αγροτών που είχαν ένα κοινό πρόβλημα και ζητούσαν συνάντηση με τον κ. Τζουμάκα...

Η ΣΥΝΑΝΤΗΣΗ έγινε σε πολύ καλό κλίμα ­ και μάλιστα, ο υπουργός και ο
αγροτοσυνδικαλιστής αντάλλαξαν και φιλοφρονήσεις!

ΛΟΙΠΟΝ, ΟΣΟΙ πάσχουν από αχρωματοψία, θα δυσκολευτούν να βρουν τη θέση τους
στην Ευρώπη του αύριο ­ όπως θα δυσκολευτούν και όσοι δεν αντιλαμβάνονται τους
ευρωνεολογισμούς: Αυτό προκύπτει από τα όσα είπε χθες ο κ. Κ. Λαλιώτης στη
Θεσσαλονίκη, μιλώντας για την ανάπτυξη: Είπε για πράσινη και μπλε μπανάνα, για
πράσινο σταφύλι, για άσπρη και μπλε Ευρώπη, αλλά και για το νέο ευρωπαϊκό
σπίτι με τα 7 διαμερίσματα.

Τι σημαίνουν όλα αυτά; Ο «Μικροπολιτικός» δεν μπορεί να σας διαφωτίσει ­
μπορεί όμως να σας υπενθυμίσει ότι και άλλες φορές στο παρελθόν, ο κ. Λαλιώτης
χρησιμοποιούσε εκφράσεις που ακούγονταν «ακαταλαβίστικες», αλλά λίγο αργότερα
έμπαιναν στο λεξιλόγιό μας.

ΧΜΜ... ΦΑΙΝΕΤΑΙ ότι βρήκε τον μπελά του ­ ή, τέλος πάντων, κινδύνεψε να βρει
τον μπελά του και μάλιστα στην πόλη του ­ ο κ. Γ. Τσακλίδης, εκ των
πρωτεργατών της προσωρινής απόσυρσης της γνωστής τροπολογίας Παπαδόπουλου, για
τη μονιμοποίηση εργαζομένων στους Δήμους.

Ως και κινητοποίηση εργαζομένων οργανώθηκε στην Καβάλα, για να τον υποχρεώσουν
ν' αλλάξει γνώμη!

ΓΙΑ ΤΗ ΘΕΣΗ του προέδρου της Γενικής Τράπεζας προορίζει τον κ. Γ. Δασκαλάκη ο
κ. Α. Τσοχατζόπουλος ­ πρόκειται για μία θέση που δεν περιλαμβάνεται στον
κατάλογο με τα «ασυμβίβαστα». Έτσι, ο κ. Δασκαλάκης θα εκτεθεί και πάλι στον
προεκλογικό αγώνα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15839N042</ED>
<ID>
ID:168246

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΛ-ΛΑΣ - ΕΛ - λάς - Σάκης ο Ρουβάς...

ΠΕΡΑΣΤΕ ΚΟΣΜΕ ­ μεγάλη μονομαχία σήμερον: Καραμανλής εναντίον Σημίτη,
κόσμε. Για την τσέπη σου λένε, κόσμε. Περάστε.

ΘΑ ΤΑ ΠΕΙ ο κ. Σημίτης, κατά τα γνωστά. Θα τα πει κι ο κ. Καραμανλής,
κατά τα άγνωστα. Η κ. Παπαρήγα θα τους τα πει μετά από την καλή κι από την
ανάποδη, ο κ. Κωνσταντόπουλος θα τους καλέσει να σοβαρευτούν κι ο κ. Τσοβόλας
θα τους καταγγείλει εποικοδομητικά. Και μετά, τέλος.

ΑΧ, ΕΡΜΟ Μάαστριχτ ­ τι έχεις να πάθεις απόψε...

ΚΑΙ ΠΑΡΕ και τούτη, Μάαστριχτ, και πάρε κι εκείνη, Μάαστριχτ ­ και μετά
ίσως ξυπνήσουμε...

ΤΕΛΙΚΑ, τι θα γίνει; Θα περάσει η τροπολογία Παπαδόπουλου για τη
μονιμοποίηση των εργατών στην καθαριότητα; Ή η κυβέρνηση θα εισάγει πλέον
τροπολογίες προς απόσυρση;

ΕΚΤΟΣ ΚΙ ΑΝ εφαρμόσουν άλλο κόλπο ­ και εισάγουν στο μέλλον μη
τροπολογίες, ώστε να ψηφίζονται άνετα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15839N043</ED>
<ID>
ID:168247

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N04&aa=3</URL></REF>


Article

<CATEGORY>vin02</CATEGORY>

 <H5>Καραμανλικά
</H5><H2>ΜΑΤΙΕΣ
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΓΡΑΦΩ, γράφω, για τα Αρχεία Καραμανλή, αλλά πού τελειωμός... Πραγματικά· τι να
πιάσεις και τι ν' αφήσεις, από τον 12ο, ειδικά, τόμο, όπου ο «εθνάρχης» βγάζει
προς τα έξω όλο τον κακό εαυτό του ­ τον εγωκεντρισμό του, την εμπάθειά του,
το ιντριγκαδόρικο πνεύμα του, τη ζήλεια του... Φτάνει στο σημείο να λέει για
την προεδρική εκλογή: «... Έβλεπα στην τηλεόραση τη σκηνή των 165 βουλευτών,
που μέχρι το πρωί της 9ης Μαρτίου ήταν αποφασισμένοι να με ψηφίσουν, να
πανηγυρίζουν μετά μια ώρα, κατά τρόπο έξαλλο, την απόρριψη της υποψηφιότητός
μου. Σκηνή που έδειχνε τη δουλοφροσύνη τους απέναντι του αρχηγού τους, το
χαμηλό επίπεδο των πολιτικών μας ηθών και ίσως και το μίσος από το οποίο
κατείχοντο εναντίον εκείνου για τον οποίο επί 10 χρόνια υποκρινόμενοι
εξέφραζαν τον σεβασμό και την εκτίμησή τους...».

Δούλοι, λοιπόν, του αρχηγού τους οι βουλευτές του ΠΑΣΟΚ! Ξέχασε ο κ. Κ.
Καραμανλής πώς συμπεριφερόταν στους υπουργούς του στα χρόνια της παντοδυναμίας
του! Ξέχασε τις βαριές κουβέντες που χρησιμοποιούσε εναντίον τους, κάθε φορά
που δεν γινόταν κάτι σύμφωνα με τις επιθυμίες του! Και ξέχασε, πρωτίστως, τις
«τιμωρίες» που επέβαλλε σε άμεσους συνεργάτες του, επειδή δεν είχαν
συμμορφωθεί προς τις υποδείξεις του! (Μήνες και μήνες έγραφαν οι εφημερίδες
της εποχής για κάποιον ατυχή υπουργό, που ο «Θεός» αρνιόταν να δεχτεί στο
γραφείο του για να του σπάσει τον «τσαμπουκά» και να τον εξευτελίσει!).

Και θυμάμαι εδώ δύο περιστατικά που μου διηγήθηκε ο Μιχάλης Κακογιάννης και τα
οποία μιλούν εύγλωττα για τον άνδρα. Το πρώτο· είχαν μαζευτεί στο «Χίλτον»
καμιά εκατοστή διανοούμενοι, καλλιτέχνες κ. λπ προς τους οποίους θα μιλούσε ο
κ. Καραμανλής. Κάποια στιγμή, ένας παρακοιμώμενός του, βλέπει τον σκηνοθέτη
και λέει στον πρωθυπουργό: «Ήρθε και ο Κακογιάννης. Θα σας τον φέρω να σας τον
συστήσω...». Και ο εθνάρχης, με άκρως περιφρονητικό ύφος, παρατηρεί: «Α, αυτόν
τον... Κύπριο!».

Το δεύτερο· «ζητούσαμε επίμονα επί 6 μήνες, η Λαμπέτη κι εγώ, να συναντήσουμε
τον Καραμανλή για κάποια θέματα του θεάτρου. Δεν μας δεχόταν. Τελικά, μας
δέχτηκε. Μπήκαμε στο γραφείο του. Μπροστά η Λαμπέτη, πίσω εγώ. Ο Καραμανλής
καθόταν. Και ούτε καν σηκώθηκε να δώσει το χέρι του στη Λαμπέτη ­ μια
κυρία! Παρέμεινε καθισμένος! Οπότε η Έλλη θύμωσε και κάνοντας μια
θεατρική κίνηση, πήγε και κάθησε πάνω στο γραφείο του, σαν να 'τανε στο
σπίτι της και άρχισε να του μιλάει! 
Ο Καραμανλής αναψοκοκκίνισε και αναγκάσθηκε να σηκωθεί, φυσικά, για να
συνεχισθεί η κουβέντα. Αυτός είναι ο άνθρωπος...».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15839N045</ED>
<ID>
ID:168249

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N04&aa=5</URL></REF>


Article

<CATEGORY>vin04</CATEGORY>

 <H5>ΔΙΑΦΟΡΕΤΙΚΕΣ ΕΙΣΗΓΗΣΕΙΣ ΣΤΟ ΜΑΞΙΜΟΥ ΓΙΑ ΤΟΝ ΤΡΟΠΟ ΑΝΤΙΜΕΤΩΠΙΣΗΣ ΤΟΥΣ
</H5><H2>«Πονοκέφαλος» οι απείθαρχοι στο ΠΑΣΟΚ
</H2>
Στην παλιά δοκιμασμένη συνταγή των επισκέψεων-σκούπα μεικτών κλιμακίων
υπουργών, βουλευτών και κομματικών στελεχών στην επαρχία, επιστρέφει το ΠΑΣΟΚ,
προκειμένου να βελτιώσει την εικόνα της κυβέρνησης και να προβάλει το έργο
της.ΤΗΝ ΙΔΙΑ ώρα το θέμα του συντονισμού της Κοινοβουλευτικής Ομάδας και της
απειθαρχίας που εμφανίζεται συχνά - πυκνά αποτελεί το νέο «πονοκέφαλο» για το
Μέγαρο Μαξίμου, καθώς στον Πρωθυπουργό φθάνουν διαφορετικές εισηγήσεις για τον
τρόπο αντιμετώπισης της κατάστασης αυτής.

Το θέμα της Κοινοβουλευτικής Ομάδας αναμένεται να έλθει στο προσκήνιο και αυτή
την εβδομάδα, λόγω των συζητήσεων σε κομματικό και διακομματικό επίπεδο της
τροπολογίας για τους εργαζόμενους στην Τοπική Αυτοδιοίκηση, που υπήρξε και η
αφορμή για την «ανταρσία» πολλών βουλευτών του ΠΑΣΟΚ.

Η εκτίμηση που επικρατεί στο Μέγαρο Μαξίμου είναι ότι το πρόβλημα δεν
οφείλεται κατ' ανάγκην σε αντιπολιτευτική διάθεση και ότι ένας καλύτερος
συντονισμός και συνεργασία βουλευτών - υπουργείων θα αμβλύνει το πρόβλημα. Στο
πώς θα επιτευχθεί αυτό υπάρχουν πολλές απόψεις: απ' την ανάγκη ανάληψης
ουσιαστικότερου ρόλου από το Προεδρείο της Κοινοβουλευτικής Ομάδας ­ με
εξατομικευμένες όμως ευθύνες ­ μέχρι την αναζήτηση ενός «νέου Λιβάνη».

Ολοκληρωμένες προτάσεις δεν έχουν φθάσει στον Πρωθυπουργό, που έχει, ωστόσο,
συζητήσει το θέμα με συνεργάτες του. Πάντως, χθες, ο υφυπουργός παρά τω
Πρωθυπουργώ Γιώργος Πασχαλίδης, που έχει καθήκοντα συνδέσμου με το προεδρείο
της Κοινοβουλευτικής Ομάδας, εξέφρασε την πλήρη αντίθεσή του σε επιστροφή «σε
λογικές επιστασίας» εκφράζοντας τη λύπη του για όσους νοσταλγούν το παλιό
μοντέλο. «Αυτό που χρειάζεται σήμερα ­ είπε στον Βόλο ­ είναι περισσότερη
δημοκρατία, η οποία για να λειτουργήσει χρειάζεται τη συνυπευθυνότητα όλων».

Το ίδιο στέλεχος έκανε άνοιγμα και στη λεγόμενη «εσωκομματική αντιπολίτευση».
«Θα πρέπει κατ' αρχήν, τόνισε, να απενοχοποιήσουμε τον όρο "εσωκομματική
αντιπολίτευση" και στη συνέχεια να τον απομυθοποιήσουμε. Υπάρχουν βουλευτές
που είτε ομαδικά είτε ατομικά καταθέτουν απόψεις. Εκεί που κρινόμαστε όλοι
είναι οι συλλογικές αποφάσεις και οι πράξεις της κυβέρνησης και του κόμματος».

Από την άλλη, υπάρχουν στελέχη που θεωρούν ότι το μοντέλο συντονισμού της
δραστηριότητας της Κ.Ο. από το προεδρείο «δεν τράβηξε» όσο θα ήθελε ο Κ.
Σημίτης και ότι πρέπει να βρεθεί λύση, αφού η εικόνα στη Βουλή επιδρά αρνητικά
σε όλη την κυβέρνηση. Για τη βελτίωση της εικόνας της κυβέρνησης, πάντως, το
ΠΑΣΟΚ οργανώνει εκ νέου εξορμήσεις στην επαρχία, ενώ σε πρώτη προτεραιότητα
θέτει και την κομματική αντισυγκρότηση στο Λεκανοπέδιο. Για τον λόγο αυτόν ο
Κ. Σκανδαλίδης θα έχει εντός της εβδομάδος διαδοχικές συναντήσεις με τις
γραμματείες των Νομαρχιακών Οργανώσεων όλης της Αττικής. Οι εξορμήσεις των
κλιμακίων θα ξεκινήσουν από αυτή την εβδομάδα.

Μιλώντας σε στελέχη του ΠΑΣΟΚ Κέρκυρας ο Θ. Τσουκάτος είπε πως η οργανωτική
ανασυγκρότηση που επιδεικνύει το κυβερνών κόμμα, αυτή την εποχή, είναι
σημαντικό θέμα, καθώς στοχεύει να επαναφέρει την πολιτική ως κοινωνική
λειτουργία στο προσκήνιο και ν' αναδείξει το ΠΑΣΟΚ ως πρότυπο λειτουργίας κόμματος.

Έμφαση στο θέμα της Κεντροαριστεράς έδωσε, από την πλευρά του, ο κ. Γ.
Πασχαλίδης. Αναφερόμενος στο ΠΑΣΟΚ, τόνισε ότι καθήκον του είναι να δώσει στον
«πλειοψηφικό κοινωνικό χώρο» που εκφράζει την Κεντροαριστερά «σαφή κυβερνητικό
προσανατολισμό. Και αυτό, είπε, το κάνει το ΠΑΣΟΚ με τις πρωτοβουλίες
ανασύνθεσης του κοινωνικού χώρου της σύγχρονης Αριστεράς».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15839N051</ED>
<ID>
ID:168250

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N05&aa=1</URL></REF>


Article

<CATEGORY>vin04</CATEGORY>

 <H5>ΒΑΣΩ ΠΑΠΑΝΔΡΕΟΥ
</H5><H2>«Να μην ξανασυμβούν τέτοιες αθλιότητες»
</H2>
ΤΗΝ ΙΔΙΑ στιγμή η Βάσω Παπανδρέου χαρακτήριζε την απόφαση του ΣτΕ για το
καζίνο του Φλοίσβου κόλαφο για τη Ν.Δ., το ΔΗΚΚΙ, αλλά και τους 23 βουλευτές ­
και του ΠΑΣΟΚ ­ οι οποίοι, όπως χαρακτηριστικά ανέφερε, «ψήφισαν εναντίον της
αποκατάστασης της νομιμότητας και της διασφάλισης του δημοσίου συμφέροντος».

Για τους βουλευτές του ΠΑΣΟΚ η κ. Παπανδρέου είπε ότι «η στάση τους
καθορίστηκε είτε από προσωπικές πικρίες είτε από το στόχο τους να χτυπηθεί η κυβέρνηση».

«Ελπίζω ­ συνέχισε ­ τέτοιες αθλιότητες να μην ξανασυμβούν» και συμπλήρωσε:
«Στο θέμα του Φλοίσβου υπήρξε μεγάλη υποκρισία και διαστροφή της αλήθειας. Η
απόφαση του ΣτΕ είναι μια ακόμα δικαίωση της κυβέρνησης για την απόφασή της να
ανακαλέσει την άδεια του καζίνο του Φλοίσβου».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15839N052</ED>
<ID>
ID:168251

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N05&aa=2</URL></REF>


Article

<CATEGORY>vin04</CATEGORY>

 <H2>Συνάντηση Κρανιδιώτη με τον γενικό γραμματέα του ΟΗΕ για το Κυπριακό
</H2>
ΤΙΣ ΤΕΛΕΥΤΑΙΕΣ εξελίξεις στο Κυπριακό και την προοπτική έναρξης απευθείας
συνομιλιών μεταξύ του προέδρου της Κύπρου Γλ. Κληρίδη και του Τουρκοκύπριου
ηγέτη Ρ. Ντενκτάς συζήτησαν χθες ο υφυπουργός Εξωτερικών Γ. Κρανιδιώτης και ο
βοηθός γενικού γραμματέα του ΟΗΕ κ. Πρέντεργκαστ.

Ο κ. Πρέντεργκαστ ενημέρωσε τον κ. Κρανιδιώτη για την πρόθεση του γ.γ. του ΟΗΕ
κ. Ανάν να καλέσει τις δύο πλευρές στην Κύπρο μέσα στον Ιούνιο για απευθείας
διάλογο. Ανέφερε ότι κατά τις διαπραγματεύσεις θα εξετασθούν όλα τα θέματα του
κυπριακού προβλήματος.

Ο κ. Κρανιδιώτης υπογράμμισε ότι για να πετύχουν οι συνομιλίες της Νέας Υόρκης
απαιτείται η κοινή αποδοχή ορισμένων βασικών αρχών και κανόνων και από τις δύο
πλευρές, καθώς η μέχρι τώρα στάση της τουρκοκυπριακής πλευράς υπήρξε αρνητική
και αδιάλλακτη.

Ο κ. Κρανιδιώτης είπε ακόμη στον κ. Πρέντεργκαστ ότι με την έναρξη του
διαλόγου ο ΟΗΕ αναλαμβάνει και την ευθύνη για τη διεξαγωγή του. Ενδεχόμενο
αδιέξοδο στις συναντήσεις θα πρέπει να οδηγήσει στην απόδοση ευθυνών από τον
γενικό γραμματέα στην πλευρά που θα ακολουθήσει αρνητική στάση. Πάντως όλο το
φάσμα του Κυπριακού θα έχει την ευκαιρία να συζητήσει ο Έλληνας υφυπουργός και
με τον ίδιο τον κ. Κόφι Ανάν στις 26 Μαΐου στη Νέα Υόρκη.

ΠΑΓΚΑΛΟΣ ΣΤΟ ΙΣΡΑΗΛ

Εν τω μεταξύ με τον Παλαιστίνιο ηγέτη Γιάσερ Αραφάτ, τον πρόεδρο του Ισραήλ κ.
Βάισμαν και τον πρωθυπουργό Μπ. Νετανιάχου θα συναντηθεί ο υπουργός Εξωτερικων
Θ. Πάγκαλος, ο οποίος πραγματοποιεί σήμερα και αύριο επίσκεψη στο Ισραήλ και
στη Γάζα.

Ο Έλληνας υπουργός θα γίνει δεκτός στην Κνεσέτ (Βουλή του Ισραήλ) και θα έχει
επαφές και με τον αρχηγό της αξιωματικής αντιπολίτευσης κ. Σ. Πέρες.

Κύριο αντικείμενο των συνομιλιών Πάγκαλου - Αραφάτ θα είναι η ειρηνευτική
διαδικασία και η βοήθεια για την ανοικοδόμηση του νέου παλαιστινιακού κράτους.

Εκτός από την πρόοδο της ειρηνευτικής διαδικασίας, ο κ. Πάγκαλος θα συζητήσει
με την πολιτική ηγεσία του Ισραήλ και την περαιτέρω ενεργοποίηση της αμυντικής
συμφωνίας Ισραήλ - Ελλάδας. Το πρώτο ουσιαστικό βήμα αυτής της συμφωνίας είναι
η κοινή αεροναυτική άσκηση που πραγματοποιείται από 24 έως 26 Ιουνίου στην
περιοχή των Δωδεκανήσων.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15839N053</ED>
<ID>
ID:168252

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N05&aa=3</URL></REF>


Article

<CATEGORY>vin04</CATEGORY>

 <H2>Στα βήματα του Γρηγόρη Λαμπράκη
</H2>
ΣΤΑ ΒΗΜΑΤΑ του Γρηγόρη Λαμπράκη περπάτησαν χθες εκατοντάδες πολίτες κάθε
ηλικίας, οι οποίοι έλαβαν μέρος στην Πορεία Ειρήνης που διοργάνωσε η Ελληνική
Επιτροπή για τη Διεθνή Ύφεση και Ειρήνη (ΕΕΔΥΕ). Ανάμεσα στους ειρηνιστές ήταν
και οι δύο γιοι του δολοφονημένου βουλευτή της ΕΔΑ, ενώ στα συνθήματα
κυριάρχησαν αυτά που ζητούσαν ειρήνη στα Βαλκάνια.

Πορεία Ειρήνης στη μνήμη του βουλευτή της ΕΔΑ Γρηγόρη Λαμπράκη
πραγματοποιήθηκε χθες και στη Θεσσαλονίκη, με τη συμπλήρωση 34 χρόνων από τη
δολοφονία του νεαρού μαραθωνοδρόμου, στη συμπρωτεύουσα, από το οργανωμένο παρακράτος.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15839N054</ED>
<ID>
ID:168253

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N05&aa=4</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Σινεμά και πολιτική
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Πρώτη κοινοβουλευτική αναμέτρηση, απόψε, για δύο πολιτικούς ηγέτες με
ελάχιστες κοινοβουλευτικές περγαμηνές και μέτρια, μάλλον, κοινοβουλευτικά
χαρίσματα: ο Κ. Σημίτης και ο Καραμανλής ο νεώτερος θα αναμετρηθούν απόψε για
πρώτη φορά. Ο ΕΝΑΣ, ΓΙΑ να προσδιορίσει, επιτέλους, το νέο αντιπολιτευτικό
στίγμα τού κόμματός του και ο άλλος για να απαντήσει (όχι στον Καραμανλή,
βέβαια, αλλά μέσω αυτού στην αληθινή του αντιπολίτευση· την εσωκομματική).

Το αληθινό ενδιαφέρον, όμως, της βραδιάς, ας είμαστε ειλικρινείς, δεν
βρίσκεται στις, προβλέψιμες άλλωστε, πολιτικές αναλύσεις. Βρίσκεται στην ίδια
τη σκηνική παρουσία των δύο ανδρών. Μοιάζει πια με αλήθεια του Λαπαλίς: στις
κοινωνίες του θεάματος, η μοίρα των πολιτικών εξαρτάται από την «εικόνα» που
προβάλλουν. Η αποψινή κοινοβουλευτική κόντρα, λοιπόν, έχει κάτι από
«σκριντέστ». Είναι σαν να περιμένουμε να δούμε το πρώτο δοκιμαστικό δύο
επίδοξων πρωταγωνιστών, δύο υποψήφιων σταρ, στους οποίους τα στούντιο
επενδύουν κάποιες ελπίδες...

Λένε συνήθως ότι πολιτικοί μεγάλου βεληνεκούς, πολιτικοί μυθικών διαστάσεων,
δεν υπάρχουν πια. Όπως λένε ότι και στην κινηματογραφική βιομηχανία δεν
υπάρχουν πια τα ιερά τέρατα του παρελθόντος. Ότι στην πολιτική δεν υπάρχουν
πια Καραμανλήδες και Παπανδρέου, όπως και στο σινεμά δεν υπάρχουν πια Τζον Γουέιν.

Κατά σύμπτωση, μόλις κυκλοφόρησε, με πάταγο, στην Αμερική, μια νέα βιογραφία
του Τζον Γουέιν (ή Μάριον Μόρισον, όπως ήταν το αληθινό του όνομα). Για να
αποδειχθεί, και πάλι, πως η αλήθεια από τον μύθο απέχει όσο το αληθινό όνομα
από το καλλιτεχνικό ψευδώνυμο ή όσο ο Καραμανλής της ιστορίας από τον
Καραμανλή των φιλοτεχνημένων αρχείων: ο Γουέιν, το αρχέτυπο αυτό του καουμπόι,
σιχαινόταν τα άλογα, το πρότυπο του Αμερικανού πατριώτη την είχε κοπανήσει με
κομπίνα από τη στρατολογία στον Β' Παγκόσμιο Πόλεμο, το υπόδειγμα αυτό έντιμου
αρσενικού και καλού οικογενειάρχη έζησε από διαζύγιο σε διαζύγιο...

Αλλά ο σταρ είναι σταρ: ο Τζον Γουέιν και οι όμοιοί του (της Αλίκης
Βουγιουκλάκη συμπεριλαμβανομένης), έπαιζε πάντα τον ίδιο ρόλο ­ τον εαυτό του
(ή τον μύθο του). Οι διάδοχοί του και οι καλύτεροι εξ αυτών, παίζουν απλώς τον
κάθε φορά ρόλο τους. Έτσι και στην πολιτική: ο Παπανδρέου ή ο Καραμανλής
έμοιαζαν να φέρνουν το έργο στα μέτρα τους· οι επίγονοί τους παίζουν απλώς,
καλύτερα ή χειρότερα, τον ρόλο που η συγκυρία αναθέτει.

Και υπάρχουν δύο τρόποι για την κατασκευή ενός κινηματογραφικού μύθου: είτε ο
τρόπος του ίδιου του Τζον Γουέιν ­ ο οποίος παντελώς στερημένος από
προσωπικότητα ο ίδιος έγινε η λευκή οθόνη, πάνω στην οποία οι σκηνοθέτες (ο
Τζον Φορντ ή Χοκς) προέβαλλαν και επέβαλλαν ένα δικό τους κατασκεύασμα. Είτε ο
τρόπος ενός άλλου μεγάλου, του Κάρι Γκραντ, ο οποίος «εφηύρε τον εαυτό του»:
έπαιζε αδιάκοπα έναν ρόλο, έναν τύπο που ο ίδιος διαμόρφωσε, μέχρι που να μη
μείνει τίποτε από τον αληθινό Γκραντ και να αφομοιωθεί ο αληθινός άνθρωπος
στον αρχέτυπο ρόλο.

Οι πολιτικοί μύθοι, ο Καραμανλής και ο Παπανδρέου, φερ' ειπείν,
κατασκευάζονταν συνήθως με τον τρόπο του Γκραντ. «Εφευρίσκοντας τον εαυτό
τους» ­ τόσο, ώστε και αυτοβιογραφούμενοι να παρασύρονται πια από τη μυθική
τους περσόνα και να περιφρονούν την αλήθεια.

Το ότι ούτε στο σινεμά, ούτε στην πολιτική κατασκευάζονται πια ιερά τέρατα,
ίσως να εξηγείται από την αλλαγή στους όρους λειτουργίας της βιομηχανίας του
θεάματος και της συντεχνίας της πολιτικής· ίσως να εξηγείται από την αλλαγή
στο επικοινωνιακό περιβάλλον, στα θρασύτατα και εικονοκλαστικά «μίντια»· ίσως
να είναι και σημάδι ενηλικίωσης του κοινού. Οι σημερινές φίρμες του Χόλιγουντ
δεν γεμίζουν το πανί όπως ο Τζον Γουέιν και οι σημερινοί πολιτικοί ηγέτες το
ίδιο. Καλύτερα έτσι.

Αλλά κάτι μοιάζει να μην έχει αλλάξει: όπως στο παλιό Χόλιγουντ, έτσι και στη
σημερινή πολιτική, αυτό που βλέπεις είναι σπάνια αυτό που στ' αλήθεια
παίρνεις, η «εικόνα» των πολιτικών είναι σπάνια αντίστοιχη με την αλήθεια.
Σπανιότερα, μάλιστα, οι εφευρέτες της είναι οι ίδιοι, στο στυλ του Κάρι
Γκραντ, και συχνότερα είναι κατασκευασμένη από κάποιους άγνωστους και αφανείς
Φορντ και Χοκς ­ καμιά φορά εμάς τους ίδιους, τους δημοσιογράφους.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15839N062</ED>
<ID>
ID:168255

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Αυτογνωσία και ανθρωπάρια
</H2>
<AUTHOR>ΓΙΩΡΓΟΣ Δ.ΣΑΡΗΓΙΑΝΝΗΣ</AUTHOR>

ΑΚΟΥΩ δίσκους, βλέπω ανακοινώσεις για «επανεμφανίσεις», διαβάζω δηλώσεις για
ένδοξα «come back» και ψευτορεπορτάζ για «θριάμβους» κορυφαίων του «ελαφρού»
μας, κυρίως, θεάτρου και του τραγουδιού. Και θλίβομαι. Βαθύτατα. Διότι τα έτη
παρέρχονται, οι δυνάμεις μειώνονται και σπάνια το αποτέλεσμα δεν προξενεί
θλίψη. Ξέρω, οι εξαιρέσεις υπάρχουν. Τις βλέπω, με συγκινούν και τις θαυμάζω.
Αλλά βλέπω και τον κανόνα. Ανθρώπους που δοξάστηκαν, να σέρνονται, φαντάσματα
του εαυτού τους, σε πάλκα και σε στούντιο και σε θέατρα με «πλέι μπακ» και με
μικρόφωνα και υποβασταζόμενοι και με υποβολείς και με περούκες και με
πλαστικές, για να αποδείξουν τι; Ότι υπάρχουν; Και να μην αντιλαμβάνονται ότι
έχασαν το μέτρο κρίσης, και να μην αντιλαμβάνονται ­ σκληρό που το λέω, αλλά η
αλήθεια πρέπει να λέγεται ­ ότι μόνο τον οίκτο, άντε τη συμπάθεια μπορεί να
προκαλέσουν, να μην αντιλαμβάνονται ότι το μόνο που λειτουργεί πια στο κοινό
είναι το όνομά τους και η «κεκτημένη ταχύτητα».

Ίσως ­ πώς να το αγνοήσω; ­ έτσι να αντλούν ζωή. Αλλά η ζωή αντλείται από την
αυτογνωσία και όχι από τις ψευδαισθήσεις. Επιτρέψτε μου, λοιπόν, να θαυμάσω
περισσότερο μια Ρένα Ντορ που απεσύρθη εν πλήρη δόξη και έκτοτε σιώπησε, χωρίς
να πάψει να διάγει βίον ευτυχή και να τρέχει στα θέατρα ως καλός θεατής. 
Όμως, τους άλλους, που κάποτε λάτρεψα και ακόμα λατρεύω, όταν βλέπω κάποιοι να
τους περιφέρουν στα στούντιο και στα πάλκα και στα θέατρα και στις αρχαίες
ορχήστρες πονάει η ψυχή μου. Και οργίζομαι ­ έξαλλος γίνομαι ­ μ' αυτά τα
ανθρωπάκια από την άθλια ράτσα των αυλικών και των σφουγγοκωλάριων ­ κάποτε,
αλίμονο, είναι και δικοί τους άνθρωποι, συγγενείς ­ που τους κάνουν πλύση
εγκεφάλου, τους πείθουν για την αντοχή τους και αδίστακτα τους σέρνουν να
εξαργυρώσουν το όνομά τους. Αποκλειστικά για δικό τους όφελος. Για να
προβληθούν ­ οι μωροφιλόδοξοι, για να τσεπώσουν ποσοστά και επιχορηγήσεις ­ τα
ανθρωπάρια, για να δουν κάπου γραμμένο το όνομά τους και κάπου τυπωμένη τη
φάτσα τους ­ οι ετερόφωτοι. Κι εμείς να τους ανεχόμαστε και να τους
αβαντάρουμε για να μην πληγώσουμε αυτούς που αγαπήσαμε και σεβόμαστε. Κάποιος,
όμως, κάποια στιγμή, πρέπει να τα πει. Έξω από τα δόντια.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15839N063</ED>
<ID>
ID:168256

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΤΕΛΕΧΗ ΤΟΥ ΠΑΣΟΚ ΚΑΤΑ ΚΩΝΣΤΑΝΤΙΝΟΥ ΚΑΡΑΜΑΝΛΗ
</H5><H2>Δριμύ κατηγορώ για τα Αρχεία
</H2>
Σκληρή επίθεση στον Κων. Καραμανλή για τα όσα περιλαμβάνονται στα Αρχεία του
εξαπέλυσαν το Σαββατοκύριακο γνωστά στελέχη του ΠΑΣΟΚ.

ΔΡΙΜΥ και μακρύ κατηγορώ για τις αναφορές των Αρχείων του Κων. Καραμανλή
στον Ανδρέα Παπανδρέου και το ΠΑΣΟΚ εξαπέλυσε χθες από τη Θεσσαλονίκη ο
υπουργός ΠΕΧΩΔΕ Κώστας Λαλιώτης.

«Τα Αρχεία αποδεικνύουν ότι και ως πολιτικός και ως άνθρωπος ο κ. Καραμανλής
ήταν εγωπαθής και εμπαθής. Οι κρίσεις για τον Ανδρέα Παπανδρέου είναι και
απαράδεκτες και ανιστόρητες. Και για το ΠΑΣΟΚ το ίδιο. Είναι κρίμα ένας
πολιτικός να διανύει αυτόν τον κύκλο ως ηγέτης μιας παράταξης, ως εθνάρχης σε
εισαγωγικά ή χωρίς εισαγωγικά και να καταλήγει ως κομματάρχης» είπε ο κ.
Λαλιώτης σε σχετική ερώτηση δημοσιογράφου.

«Τα Αρχεία Καραμανλή, πρόσθεσε, απέδειξαν ότι ο Κωνσταντίνος Καραμανλής ήταν
και είναι ένας πολιτικός, ένας ηγέτης, που βεβαίως έχει προσφέρει στη χώρα,
αλλά δεν ήταν αυτή η μαγική εικόνα, αυτή η αγιογραφία που είχε κι αυτός και οι
συνεργάτες του καταφέρει να ζωγραφίσει μετά το 1974».

«Πιστεύω», κατέληξε ο κ. Λαλιώτης, «ότι είχε μια σπάνια ευκαιρία να έχει
καταγραφεί ως ιστορικός ηγέτης με εθνικό διαμέτρημα. Τα Αρχεία όμως επανέφεραν
στο νου και τη μνήμη και ανέδειξαν όλα τα βιώματα των προηγούμενων δεκαετιών,
έτσι ώστε ο Καραμανλής να είναι ο πολιτικός που εξέφρασε μια παράταξη,
προσπάθησε να αγιογραφηθεί ως εθνάρχης και δυστυχώς στο τέλος της ζωής του με
την έκδοση των Αρχείων του ξαναγίνεται πάλι αρχηγός μιας παράταξης και μάλιστα
μιας μισής παράταξης».

ΑΠΟΚΡΥΠΤΕΙ

«Το ΠΑΣΟΚ έκανε πολύ καλά που δεν επέλεξε τον Κων. Καραμανλή για την Προεδρία
της Δημοκρατίας το 1985».

Αυτό τόνισε το Σάββατο στην Κέρκυρα το μέλος του Εκτελεστικού Γραφείου του
ΠΑΣΟΚ και στενός συνεργάτης του Πρωθυπουργού Θ. Τσουκάτος, προσθέτοντας ότι
αυτό προκύπτει από τα Αρχεία Καραμανλή.

Ο κ. Τσουκάτος πρόσθεσε πως ο ιδρυτής της Ν.Δ. μέσω των Αρχείων αυτών
προσπαθεί να αξιοποιήσει οτιδήποτε θετικό υπάρχει από τη δράση του και
ταυτόχρονα να αποκρύψει άλλα αρνητικά σημεία.

Ουσιαστικά, πρόσθεσε ο κ. Τσουκάτος, ο κ. Καραμανλής επιδιώκει εν ζωή να
αγιοποιήσει τον εαυτό του.

ΔΙΑΣΤΡΕΒΛΩΣΗ

Είχαν προηγηθεί, την Παρασκευή, δηλώσεις του κ. Α. Τσοχατζόπουλου στο Mega με
τις οποίες αποκάλυψε ότι οι βολιδοσκοπήσεις υποψηφίων για την Προεδρία της
Δημοκρατίας το '85 είχαν αρχίσει πολύ καιρό πριν από την επιλογή Σαρτζετάκη
και μίλησε για φαινόμενα διαστρέβλωσης της πραγματικότητας.

«ΠΡΟΣΩΠΙΚΗ»

Σε εντελώς διαφορετικό κλίμα κινήθηκε ο υφυπουργός παρά τω Πρωθυπουργώ Γ.
Πασχαλίδης. Όταν ρωτήθηκε σχετικά, στον Βόλο, απάντησε ως εξής:

«Τα Αρχεία Καραμανλή είναι η προσωπική άποψη του τέως προέδρου της Δημοκρατίας
για ένα μεγάλο κομμάτι της μεταπολεμικής ιστορίας της Ελλάδας. Πρόκειται για
μια σημαντική άποψη που δεν παύει να είναι μια προσωπική άποψη και σαν τέτοια
θα καταγραφεί και θα αξιοποιηθεί από τον ιστορικό του μέλλοντος».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15839N071</ED>
<ID>
ID:168257

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N07&aa=1</URL></REF>


Article

<CATEGORY>vin04</CATEGORY>

 <H5>Ο ΕΠΙΤΡΟΠΟΣ ΤΗΣ ΕΛΛΑΔΑΣ ΣΤΗΝ ΕΥΡΩΠΑΪΚΗ ΕΝΩΣΗ ΠΡΟΕΙΔΟΠΟΙΕΙ ΟΤΙ «Η ΕΥΕΛΙΞΙΑ ΣΤΗΝ
ΑΓΟΡΑ ΕΡΓΑΣΙΑΣ ΔΕΝ ΠΡΕΠΕΙ ΝΑ ΘΕΩΡΗΘΕΙ ΠΑΝΑΚΕΙΑ ΓΙΑ ΤΗΝ ΑΝΕΡΓΙΑ, ΟΥΤΕ ΕΓΓΥΗΣΗ
ΓΙΑ ΤΗΝ ΑΝΤΑΓΩΝΙΣΤΙΚΟΤΗΤΑ»
</H5><H5>Μας κάνουν κακό οι πολλαπλές ερμηνείες για τον διάλογο με Τουρκία
</H5><H2>ΧΡΗΣΤΟΣ ΠΑΠΟΥΤΣΗΣ
</H2><H2>Καμπανάκι για τον κοινωνικό διάλογο
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Η προετοιμασία του κοινωνικού διαλόγου στην Ελλάδα «δεν έγινε με τον
καλύτερο τρόπο», λέει ο επίτροπος Χρήστος Παπουτσής, προειδοποιώντας παράλληλα
ότι «η ευελιξία στην αγορά εργασίας δεν πρέπει να θεωρηθεί πανάκεια».

ΕΧΟΝΤΑΣ κάνει σαφές ότι είναι «πολιτικός» επίτροπος ­ και όχι
«τεχνοκράτης» επίτροπος ­ ο κ. Παπουτσής προσπαθεί να εμποδίσει τα καθήκοντά
του στην Κομισιόν να γίνουν αιτία να αποκοπεί από την ελληνική πολιτική
πραγματικότητα. Ωστόσο, τα «σκληρά» λόγια των προσυνεδριακών ημερών του ΠΑΣΟΚ
μοιάζουν να ανήκουν στο παρελθόν ­ χωρίς να σημαίνει ότι... ο επίτροπος δεν
έχει άποψη.

Επισημαίνει, έτσι, την ανάγκη να υπάρξει διασφάλιση των κονδυλίων του
λεγόμενου Α' Πακέτου Σαντέρ πριν από τη λήξη της Διακυβερνητικής.

«Στάση ισορροπίας» επιλέγει ο Χρήστος Παπουτσής όταν τον ρωτούν για τον
κοινωνικό διάλογο και τα 19 σημεία που έδωσε στη δημοσιότητα η κυβέρνηση:

«Χωρίς αμφιβολία, δεν μπορούμε να αντιμετωπίζουμε τα σημερινά προβλήματα της
ελληνικής οικονομίας και της κοινωνίας ξεκομμένα από τις διεθνείς και τις
ευρωπαϊκές εξελίξεις, ούτε μπορεί να αγνοούμε τα νέα δεδομένα.

Ο κοινωνικός διάλογος είναι μία διαδικασία που μπορεί να συμβάλει στην
επισήμανση των προβλημάτων, στην προβολή των διαφορετικών προσεγγίσεων και στη
σύγκλιση των απόψεων.

Η οικονομική ανάπτυξη και η κοινωνική ευημερία είναι υπόθεση όλων. Είναι
αναγκαίος, λοιπόν, ο κοινός προβληματισμός, αλλά θα έλεγα και η κοινή ευθύνη.
Γιατί ευθύνη δεν έχουν μόνον οι κυβερνήσεις. Έχουν και οι εργαζόμενοι και οι
επιχειρηματίες, αλλά και πολίτες αυτής της κοινωνίας».

Ωστόσο, προσθέτει ο κ. Παπουτσής, «δυστυχώς, η προετοιμασία αυτής της
διαδικασίας στην Ελλάδα δεν έγινε με τον καλύτερο τρόπο. Ορισμένοι, μάλλον,
βιάστηκαν να εκφράσουν ακραίες, φιλελεύθερες θέσεις, που στην Ευρώπη δεν
γίνονται αποδεκτές ούτε από τα Σοσιαλδημοκρατικά ούτε από τα
Χριστιανοδημοκρατικά Κόμματα.

Και αυτό δημιούργησε φόβους και ανησυχίες. Χαίρομαι που ο Πρωθυπουργός
ξεκαθάρισε ότι δεν υπάρχουν εκ των προτέρων αποφάσεις και ότι στόχος είναι
ένας ουσιαστικός και ειλικρινής διάλογος με όλους τους φορείς της παραγωγικής
διαδικασίας. Αυτό, άλλωστε, σημαίνει κοινωνικός διάλογος».

Η ΑΓΟΡΑ ΕΡΓΑΣΙΑΣ

Ιδιαιτέρως επιφυλακτικός είναι ο Έλληνας επίτροπος στο ζήτημα της περίφημης
ευελιξίας στην αγορά εργασίας:

«Η ευελιξία στην αγορά εργασίας δεν πρέπει να θεωρηθεί πανάκεια για την
ανεργία, ούτε εγγύηση για την ανταγωνιστικότητα και την ανάπτυξη. Και αυτό
υποστήριξα και στην πρόσφατη συζήτηση που είχαμε γι' αυτό το θέμα στην
Επιτροπή. Πρέπει να μελετήσουμε την ευρωπαϊκή εμπειρία, που δεν ήταν σε όλες
τις περιπτώσεις θετική. Σε πολλές περιπτώσεις, μάλιστα, όπου εφαρμόστηκε αυτή
η ευελιξία είχαμε ελάχιστη βελτίωση της ανταγωνιστικότητας, χωρίς να έχουμε
αύξηση των θέσεων απασχόλησης.

Την ώρα που δίνουμε τη μάχη στην Ευρώπη για την οικονομική και κοινωνική
συνοχή, πρέπει ταυτόχρονα να προωθούμε την ενίσχυση της κοινωνικής συνοχής στη
χώρα μας».

ΤΑ ECU ΤΗΣ ΕΥΡΩΠΗΣ

Εσχάτως, πολύς λόγος γίνεται για το... επερχόμενο Α' Πακέτο Σαντέρ ­ και το
ύψος των κονδυλίων που θα λάβει η Ελλάδα, το οποίο κυβερνητικές πηγές εκτιμούν
σε κάτι λιγότερο από 17 εκατ. ECU. Ο Χρήστος Παπουτσής, σπεύδει να... βάλει
φρένο στην υπεραισιοδοξία ­ και εξηγεί:

«Βρισκόμαστε ακόμη σε πολύ πρώιμο στάδιο. Αυτή τη στιγμή οι υπηρεσίες μας
επεξεργάζονται ορισμένα σενάρια. Η συζήτηση στην Ευρωπαϊκή Επιτροπή
προβλέπεται να ολοκληρωθεί στα μέσα του Ιουλίου. Στη συνέχεια θα υποβάλουμε
την πρότασή μας στο Συμβούλιο, όπου οι κυβερνήσεις θα λάβουν τις τελικές αποφάσεις.

Αυτή την περίοδο έχουμε ξεκινήσει μια ευρύτερη συζήτηση υπό τον γενικό τίτλο
Agenda 2000. Μία συζήτηση κρίσιμη, καθώς αφορά το μελλοντικό δημοσιονομικό
πλαίσιο της Κοινότητας, το μέλλον των Διαρθρωτικών Ταμείων και της Κοινής
Αγροτικής Πολιτικής.

Δηλαδή, μέσα από αυτήν τη συζήτηση επιχειρούμε να δώσουμε μια απάντηση για το
πώς θα καλυφθεί το κόστος της διεύρυνσης, αλλά και η κατάλληλη προετοιμασία
των κρατών αυτών για την ένταξή τους στην Ένωση.

Και αυτό, με δεδομένη την απροθυμία των κυβερνήσεων των κρατών-μελών να
συμφωνήσουν σε μία αύξηση των ιδίων πόρων του Κοινοτικού Προϋπολογισμού.

Είναι προφανές, λοιπόν, ότι οι αναγκαίοι πόροι για τη διεύρυνση θα αναζητηθούν
από την αναδιανομή του υπάρχοντος Κοινοτικού Προϋπολογισμού και, φυσικά, μέσα
από την επιβολή αυστηρότερης δημοσιονομικής πειθαρχίας και κανόνων λειτουργίας
των Διαρθρωτικών Ταμείων της Κοινότητας.

Πρέπει να σας πω όμως ότι είναι ιδιαίτερης πολιτικής βαρύτητας η δήλωση του
προέδρου Σαντέρ, εδώ στην Αθήνα, για την ανάγκη συνέχειας των πολιτικών της
Οικονομικής και Κοινωνικής Συνοχής, μέσα από την υποστήριξη των Διαρθρωτικών Ταμείων».

ΚΑΚΕΣ ΥΠΗΡΕΣΙΕΣ

Και ο επίτροπος συνοψίζει:

«Τίποτε δεν είναι εύκολο και δεδομένο. Ούτε το πλαίσιο εφαρμογής ούτε οι
διαθέσιμοι πόροι, που άλλωστε είναι αδύνατον να καθοριστούν από τώρα. Η
θριαμβολογία και η δημιουργία κλίματος εφησυχασμού δεν βοηθούν στην
αποτελεσματική και ουσιαστική διεκδίκηση. Μία διεκδίκηση που, κατά τη γνώμη
μου, πρέπει να περιλαμβάνει μία πολιτική δέσμευση του Ευρωπαϊκού Συμβουλίου,
και το τονίζω αυτό, πριν από το τέλος της Διακυβερνητικής.

Όσοι πάλι σπεύδουν να εντάξουν στο πακέτο Σαντέρ από τώρα τα έργα που θα
χρηματοδοτηθούν, προσφέρουν κακές υπηρεσίες στον ορθολογικό σχεδιασμό. Έναν
σχεδιασμό που είναι αναγκαίος για τη μελλοντική αξιοποίηση αυτών των κονδυλίων
κατά τον καλύτερο τρόπο».

Βέβαια, αυριανή Ευρώπη δεν σημαίνει μόνο... αυριανά κονδύλια, μολονότι το
ελληνικό ενδιαφέρον είναι εύλογο. Η ολλανδική προεδρία φιλοδοξεί να υπογραφεί
η νέα συνθήκη της Ένωσης στη σύνοδο κορυφής του Άμστερνταμ ­ μέχρι στιγμής,
όμως, τα κρίσιμα ζητήματα, όπως επισημαίνει και ο κ. Παπουτσής, είναι ανοιχτά:

«Είναι αλήθεια ότι έχουμε πλέον εισέλθει στην τελική ευθεία των συζητήσεων της
Διακυβερνητικής Διάσκεψης. Τα μεγάλα θέματα όμως παραμένουν ανοιχτά.

Μέχρι σήμερα υπήρξε περισσότερο μία παρουσίαση των επιμέρους θέσεων. Τώρα,
βρισκόμαστε στην κρίσιμη φάση όπου επιχειρείται η σύνθεση των απόψεων.

ΤΟ ΜΕΛΛΟΝ ΤΩΝ ΕΥΡΩΠΑΙΩΝ

Τα θέματα που απασχολούν τη Διακυβερνητική Διάσκεψη είναι πολλά. Η μελλοντική
φυσιογνωμία όμως της Ευρωπαϊκής Ένωσης θα κριθεί κυρίως από την πολιτική
συμφωνία που θα επιτευχθεί σε τρία βασικά θέματα.

Στη θεσμική και δημοσιονομική προσαρμογή της Ένωσης εν όψει της διεύρυνσης.
Στην κατοχύρωση των πολιτικών που στοχεύουν στην απασχόληση και την κοινωνική
Ευρώπη, παράλληλα με την πορεία προς την ΟΝΕ. 
Και φυσικά στις προϋποθέσεις ανάπτυξης μιας πραγματικής κοινής εξωτερικής
πολιτικής ασφάλειας.

Θα ήθελα όμως να επιμείνω ότι εν όψει της διεύρυνσης είναι ανάγκη να
κατοχυρωθεί το κοινοτικό κεκτημένο και η ισότιμη θεσμική συμμετοχή όλων των
κρατών-μελών της Ευρωπαϊκής Ένωσης. Αυτό είναι βασικό. Αλλά, και πάλι δεν
αρκεί. Χρειάζεται να κατοχυρωθεί η συνέχεια των πολιτικών που στοχεύουν στην
οικονομική και κοινωνική συνοχή.

Δηλαδή των πολιτικών που δημιουργούν τους όρους και διασφαλίζουν την ισότιμη
παρακολούθηση της κοινής ευρωπαϊκής πορείας από όλα τα κράτη-μέλη».

ΟΙ «ΔΥΟ ΤΑΧΥΤΗΤΕΣ»

Ήδη από την έναρξη της Διακυβερνητικής Διάσκεψης, οι μικρές χώρες δεν έκρυψαν
τους φόβους τους για το ενδεχόμενο θεσμοθέτησης μιας Ευρώπης των «δύο
ταχυτήτων». Κάποιοι υποστηρίζουν ότι οι φόβοι αυτοί δικαιώθηκαν με την πρόταση
των μεγάλων της Ένωσης για «ευελιξία» στον τρόπο λήψης των αποφάσεων. Ο
Χρήστος Παπουτσής ακολουθεί μια πιο ψύχραιμη προσέγγιση ­ και πιο ρεαλιστική:

«Η αλήθεια είναι ότι και σήμερα υπάρχουν διαφοροποιημένα επίπεδα ολοκλήρωσης,
με χαρακτηριστικότερο παράδειγμα την Οικονομική και Νομισματική Ένωση. Τώρα
όμως προτείνεται η ευρύτερη θεσμοθέτηση αυτής της δυνατότητας διαφορετικών
επιπέδων συνεργασίας στο πλαίσιο της Ευρωπαϊκής Ένωσης. Και αυτό είναι φυσικό
να δημιουργεί πολλές ανησυχίες.

Ωστόσο, ακόμα και αν τελικά οι κυβερνήσεις αποδεχθούν τη θεσμοθέτηση μιας
ρήτρας ευελιξίας, πιστεύω ότι θα πρέπει να υπάρχει σαφής ορισμός του πεδίου
εφαρμογής της με αυστηρά κριτήρια ενεργοποίησής της.

Η διαδικασία αυτή δεν πρέπει να ισχύσει στο λεγομενο κοινοτικό πυλώνα, που
αποτελεί τη ραχοκοκαλιά της Ευρωπαϊκής Ένωσης. Δηλαδή στην εσωτερική αγορά,
την Κοινή Αγροτική Πολιτική, τις διαρθρωτικές και τις άλλες ευρωπαϊκές πολιτικές.

Κάτι τέτοιο θα υπονόμευε την ίδια την πορεία της ευρωπαϊκής ολοκλήρωσης, καθώς
θα οδηγούσε σε μια Ευρώπη a la carte και σε διάκριση ανάμεσα σε κράτη-μέλη
πρώτης και δεύτερης κατηγορίας.

Εάν όμως ισχύσει στον τομέα της κοινής εξωτερικής πολιτικής καταλαβαίνετε,
πιστεύω, γιατί επιμένω ότι τα κριτήρια της εφαρμογής θα πρέπει να είναι πολύ
αυστηρά. Γιατι σε διαφορετική περίπτωση, θα είναι πολύ εύκολη η παράκαμψη ενός
κράτους-μέλους, που δεν θα συμφωνεί θεωρώντας ότι έχει ζωτικό εθνικό συμφέρον».

«ΤΟΛΜΗΡΗ διπλωματική κίνηση» χαρακτηρίζει ο Χρήστος Παπουτσής την απόφαση της
κυβέρνησης να ανταποκριθεί θετικά στην πρόταση της ολλανδικής προεδρίας για
συγκρότηση Επιτροπής Εμπειρογνωμόνων Ελλάδας - Τουρκίας. Προειδοποιεί, ωστόσο,
ότι «θα ήταν ολέθριο» εάν από αυτήν οδηγηθούμε σε μια επίσημη καταγραφή των
τουρκικών αξιώσεων ως διαφορών των δύο χωρών: «Κατ' αρχάς, πιστεύω ότι όλοι
συμφωνούμε με τη χρησιμότητα μιας εξομάλυνσης των σχέσεων με την Τουρκία. Όπως
επίσης όλοι κατανοούμε την ανάγκη ενίσχυσης του ευρωπαϊκού προσανατολισμού της
Τουρκίας. Ευρωπαϊκός προσανατολισμός όμως δεν σημαίνει μόνο οικονομική
συνεργασία. Σημαίνει αποδοχή από την ίδια την Άγκυρα του δρόμου της
Δημοκρατίας, του σεβασμού των Ανθρωπίνων Δικαιωμάτων και του Διεθνούς Δικαίου.
Σημαίνει αποχώρηση των τουρκικών στρατευμάτων κατοχής από την Κύπρο. Σημαίνει
σεβασμό στις αξίες στις οποίες βασίζεται η ευρωπαϊκή κοινωνία. Δυστυχώς, μέχρι
στιγμής τουλάχιστον, δεν έχουμε έμπρακτη απόδειξη ότι η Άγκυρα έχει
εγκαταλείψει τη σταθερή στρατηγική της για ανατροπή του καθεστώτος του Αιγαίου
ούτε μία σαφή δήλωση ότι η Τουρκία σταματά την από χρόνια αμφισβήτηση των
Διεθνών Συνθηκών. Υπάρχει και η εμπειρία του παρελθόντος. Η Ελλάδα πολλές
φορές έδειξε τις καλές της προθέσεις. Προσπάθησε επανειλημμένα να οικοδομήσει
σχέσεις καλής γειτονίας και συνεργασίας, αλλά η Άγκυρα συστηματικά τις
εκμεταλλεύθηκε για να διευρύνει τις διεκδικήσεις της.

Δεν θέλω να προδικάσω αυτή τη διαδικασία που ξεκινά στο πλαίσιο της ολλανδικής
προεδρίας. Πιστεύω όμως ότι θα ήταν ολέθριο αν μέσα από αυτήν οδηγηθούμε σε
μία επίσημη καταγραφή των τουρκικών αξιώσεων ως διαφορών ανάμεσα στις δύο
χώρες και στη συνέχεια σε έναν νέο κύκλο πιέσεων και έντασης. Αυτό είναι κατά
τη γνώμη μου το κρισιμότερο σημείο σ' αυτήν τη συζήτηση. Πρέπει να γίνει σαφές
προς την Προεδρία του Συμβουλίου ότι οι τουρκικές απόψεις που θα καταγραφούν
δεν πρέπει να θεωρηθούν de facto ως ελληνοτουρκικές διαφορές. Οπωσδήποτε, η
επιλογή της κυβέρνησης αποτελεί μια τολμηρή διπλωματική κίνηση. Αλλά μια
τέτοια κίνηση πρέπει να συνοδεύεται από σταθερές πολιτικές θέσεις, ενιαία
κυβερνητική φωνή και στάση. Πιστέψτε με, οι πολλαπλές κυβερνητικές ερμηνείες
και απόψεις γύρω από τις θέσεις και τις προθέσεις της κυβέρνησης σ' αυτό το
θέμα δεν βελτιώνουν την εικόνα μας στις Βρυξέλλες, το αντίθετο μάλιστα».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15839N081</ED>
<ID>
ID:168258

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N08&aa=1</URL></REF>


Article

<CATEGORY>vin04</CATEGORY>

 <H5>ΓΚΑΛΟΠ ΤΗΣ V-PRC ΓΙΑ «ΤΑ ΝΕΑ»: ΠΡΩΤΟΣ ΣΕ ΔΗΜΟΤΙΚΟΤΗΤΑ Ο ΑΡΧΗΓΟΣ ΤΗΣ Ν.Δ.,
ΚΑΤΑΛΛΗΛΟΤΕΡΟΣ ΠΡΩΘΥΠΟΥΡΓΟΣ Ο Κ. ΣΗΜΙΤΗΣ
</H5><H5>Εμπιστοσύνη για Ευρώπη και πληθωρισμό
</H5><H2>Υπεροχή ΠΑΣΟΚ, άνοδος Καραμανλή, αλλά και... δυσπιστία
</H2>
<AUTHOR>ΗΛΙΑΣ ΝΙΚΟΛΑΚΟΠΟΥΛΟΣ</AUTHOR>

Σαφή υπεροχή στην εμπιστοσύνη της κοινής γνώμης όσον αφορά τη διακυβέρνηση της
χώρας έχουν ο Κ. Σημίτης και το ΠΑΣΟΚ, σύμφωνα με το γκάλοπ της V- PRC που
έγινε για λογαριασμό των «ΝΕΩΝ».

Σε όλα τα σημαντικά ζητήματα που απασχολούν τη χώρα το ΠΑΟΣΚ θεωρείται πολύ
πιο ικανό από τη Ν.Δ. να δώσει λύσεις. Αξιοσημείωτο ωστόσο είναι ότι τα
περισσότερα πολιτικά προβλήματα της Ελλάδας δεν μπορεί να τα αντιμετωπίσει
αξιόπιστα κανένα μεγάλο πολιτικό κόμμα, σύμφωνα με την ίδια σφυγμομέτρηση.

Παράλληλα, ενώ ο Κ. Καραμανλής παρουσιάζει υψηλότερη προσωπική δημοτικότητα
από τον Κ. Σημίτη, ο Πρωθυπουργός θεωρείται ο πλέον κατάλληλος κυβερνήτης της χώρας.

Η ΕΚΛΟΓΗ του Κ. Καραμανλή στην ηγεσία της Ν.Δ., πριν από δύο μήνες,
προσφέροντας στο κόμμα της αξιωματικής αντιπολίτευσης ένα νέο ηγετικό πρόσωπο
με θετική απήχηση στην κοινή γνώμη, αναδιαμόρφωσε τους όρους του πολιτικού
ανταγωνισμού. Αφαίρεσε έτσι από το ΠΑΣΟΚ ένα από τα βασικά πλεονεκτήματά του,
δηλαδή τη συντριπτική υπεροχή που διέθετε ­ τουλάχιστον στα μάτια της κοινής
γνώμης ­ ο σημερινός Πρωθυπουργός, ως πολιτική προσωπικότητα, σε σύγκριση με
τον Μ. Έβερτ. Σήμερα, με την αλλαγή στην ηγεσία της Ν.Δ., το χάσμα αυτό έχει
πλέον εξαλειφθεί και εμφανίζεται μια πρωτόγνωρη κατάσταση, όπου οι ηγέτες και
των δύο μεγάλων κομμάτων αξιολογούνται θετικά, και περίπου ισάξια, από την
πλειοψηφία του πληθυσμού. Πρέπει όμως να σημειωθεί ότι η θετική αυτή
αξιολόγηση του Κ. Σημίτη και του Κ. Καραμανλή αναφέρεται αποκλειστικά στην
προσωπική τους παρουσία και δεν επεκτείνεται στην πολιτική πρακτική των
αντίστοιχων κομμάτων: είναι χαρακτηριστικό ότι, κατά μέσο όρο, πάνω από το 40%
των ερωτηθέντων θεωρεί πως και τα δύο μεγάλα κόμματα είναι ανίκανα να
διαχειρισθούν τα μεγάλα προβλήματα που αντιμετωπίζει σήμερα η χώρα.

ΝΕΟ ΠΡΟΣΩΠΟ

Η αποδέσμευση αυτή των δύο ηγετών από τους αντίστοιχους κομματικούς τους
φορείς επιβάλλει επομένως τη συστηματικότερη διερεύνηση της δημοτικότητάς τους
και των ιδιαίτερων στοιχείων που αντανακλά. Και η προσέγγιση αυτή είναι ακόμη
πιο αναγκαία για τον Κ. Καραμανλή, ο οποίος αποτελεί το νέο πρόσωπο της
πολιτικής σκηνής και επομένως είναι αναπόφευκτο η αξιολόγησή του να
παρουσιάζει τις μεγαλύτερες ασάφειες και διακυμάνσεις. Ο Κ. Καραμανλής, όσον
αφορά τη γενική δημοτικότητα, εμφανίζει μια σαφώς θετική εικόνα (θετικές
γνώμες 54,2%, αρνητικές 31,7%), η οποία έχει φυσικά ως σκληρό πυρήνα τους
ψηφοφόρους της Ν.Δ. (85,8% θετικές κρίσεις και μόνον 8,5% αρνητικές), αλλά
ταυτόχρονα υπερβαίνει κατά πολύ τον συγκεκριμένο πολιτικό χώρο. Είναι
χαρακτηριστικό στο σημείο αυτό ότι οι αρνητικές κρίσεις για τον Κ. Καραμανλή
ξεπερνούν το 50% μόνον για όσους αυτοτοποθετούνται στις ακραίες αριστερές
θέσεις της κλίμακας, ενώ, ακόμη και μεταξύ των ψηφοφόρων που αυτοτοποθετούνται
στην Κεντροαριστερά, οι θετικές και οι αρνητικές κρίσεις ουσιαστικά
ισομοιράζονται (41,9% και 45,5% αντίστοιχα).

Είναι η πρώτη φορά, τουλάχιστον τα τελευταία δεκαπέντε χρόνια, που ένας ηγέτης
της Ν.Δ. ξεπερνά σε δημοτικότητα το φράγμα του 50%. Πρέπει μάλιστα να
σημειωθεί ότι οι θετικές κρίσεις για τον Κ. Καραμανλή υπερβαίνουν το 50% σε
όλες ανεξαιρέτως τις ηλικιακές ομάδες και σε όλες τις εισοδηματικές
κατηγορίες, γεγονός που αντανακλά την ευμενή απήχηση που είχε η ανάδειξή του
στην ηγεσία της Ν.Δ. σε ένα ευρύτατο, μη κομματικά δομημένο, ακροατήριο. Με
την έννοια αυτή η παρουσία του νέου προέδρου της Ν.Δ. δεν λειτουργεί πολωτικά
(όπως συνέβαινε με τον προκάτοχό του), παρ' όλο που ο κατ' εξοχήν προνομιακός
του χώρος εντοπίζεται στο δεξιόστροφο τμήμα του εκλογικού σώματος και μάλιστα
με ιδιαίτερη ένταση στις πιο ακραίες δεξιές θέσεις.

Η γενική αυτή θετική εικόνα δεν μεταφράζεται πάντως αυτόματα και σε
εμπιστοσύνη ως προς τις ηγετικές ­ και κυρίως τις κυβερνητικές ­ ικανότητες
του Κ. Καραμανλή. Όταν οι ερωτώμενοι καλούνται να αναφέρουν ποιον θεωρούν ως
καταλληλότερο πρωθυπουργό για τη σημερινή Ελλάδα μόνον το 10,8% εκφράζει την
προτίμησή του για τον Κ. Καραμανλή, έναντι 17,4% για τον Κ. Σημίτη. Και όταν
καλούνται να επιλέξουν (εξαναγκαστικά) μεταξύ του Κ. Σημίτη και του Κ.
Καραμανλή (ποιον από τους δύο θεωρούν καταλληλότερο για πρωθυπουργό ή έστω
λιγότερο κακό), μόνον το 31,7% προτιμούν τον Κ. Καραμανλή, έναντι 46,1% για
τον Κ. Σημίτη.

Ο Κ. Σημίτης υπερέχει του Κ. Καραμανλή σε όλες τις ηλικιακές ομάδες και τις
κοινωνικές κατηγορίες. Είναι μάλιστα χαρακτηριστικό ότι ο Κ. Σημίτης
συγκεντρώνει διπλάσιες περίπου προτιμήσεις από τον Κ. Καραμανλή (με ποσοστά
της τάξεως 50% προς 25%) σε όλες εκείνες τις δυναμικές κοινωνικές ομάδες ­
εργαζόμενοι, απόφοιτοι ανωτάτων σχολών, μεσαία και ανώτερα εισοδήματα, ηλικίες
30-50 ετών ­ η απώλεια των οποίων τραυμάτισε σοβαρά την πολιτική αξιοπιστία
της Ν.Δ. τα τελευταία χρόνια και ιδίως στις εκλογές του 1996. Με την έννοια
αυτή, η αλλαγή στην ηγεσία της Ν.Δ., παρ' όλο που απάλειψε ένα βασικό
μειονέκτημα που βάραινε στην πολιτική της εικόνα (τη χαμηλή δημοτικότητα του
αρχηγού της), εντούτοις δεν μετέβαλε τα δομικά χαρακτηριστικά της πολιτικής
της επιρροής.

Από τη συγκριτική αξιολόγηση της πρωθυπουργικής (ή πρωθυπουργίσιμης) εικόνας
των αρχηγών των δύο μεγάλων κομμάτων, προκύπτουν όμως και ορισμένα αλλά
χρήσιμα συμπεράσματα.

Η πρώτη παρατήρηση αφορά τα σχετικώς χαμηλά ποσοστά που συγκεντρώνουν και οι
δύο ­ και κυρίως ο Κ. Καραμανλής ­ ως αυθόρμητες αναφορές. Από αυτούς που
ψήφισαν ΠΑΣΟΚ τον Σεπτέμβριο του 1996, μόνον το 40% αναφέρει αυθόρμητα τον Κ.
Σημίτη ως τον καταλληλότερο πρωθυπουργό για τη σημερινή Ελλάδα, ποσοστό που
σχεδόν ταυτίζεται με αυτούς που διατυπώνουν ανεπιφύλακτα θετική γνώμη για το
πρόσωπό του (47,1%). Από τους υπόλοιπους το 25% αποφεύγει να πάρει θέση
(«κανένας» και ΔΓ/ΔΑ) και το 35% κατανέμει τις προτιμήσεις του σε διάφορα άλλα
πρόσωπα ­ κυρίως τον Ν. Κωνσταντόπουλο (7,2%), τον Δ. Αβραμόπουλο (5,4%), τον
Ευάγ. Βενιζέλο (5,1%), τον Δ. Τσοβόλα (4,7%) κ.τ.λ.

ΑΠΟΚΛΙΣΕΙΣ

Ακόμη μεγαλύτερη είναι όμως η πολυδιάσπαση των προτιμήσεων που παρουσιάζεται
μεταξύ εκείνων που ψήφισαν Ν.Δ. τον περασμένο Σεπτέμβριο: μόνον το 30,7%
θεωρεί ανεπιφύλακτα (και αναφέρει αυθόρμητα) τον Κ. Καραμανλή ως τον
καταλληλότερο πρωθυπουργό, ενώ σημαντικό αριθμό προτιμήσεων συγκεντρώνουν ο Δ.
Αβραμόπουλος (14,8%), ο Κ. Μητσοτάκης (11,9%) αλλά και ο Κ. Σημίτης (4,5%).
Διαπιστώνεται επομένως μια τεράστια απόσταση, ακόμη και στο εσωτερικό της
Ν.Δ., μεταξύ αυτών που έχουν (ανεπιφύλακτα ή μάλλον) θετική γνώμη για τον Κ.
Καραμανλή (περίπου 85%) και αυτών που είναι ήδη πεπεισμένοι για τις
κυβερνητικές του ικανότητες. Οι εντυπωσιακότερες μάλιστα αποκλίσεις στο σημείο
αυτό εντοπίζονται στον κρίσιμο κεντροδεξιό χώρο, όπου οι θετικές γνώμες για
τον Κ. Καραμανλή φτάνουν το 76,1%, αλλά οι αυθόρμητες αναφορές ως
καταλληλότερου πρωθυπουργού μόλις το 17,5% (με αντίστοιχα 17,2% για τον Δ.
Αβραμόπουλο, 12,5% για τον Κ. Μητσοτάκη και 10,3% για τον Κ. Σημίτη). Η
διεκδίκηση επομένως του κεντροδεξιού χώρου και η διαμόρφωση μιας εικόνας
υπεύθυνου πολιτικού που μπορεί να κυβερνήσει αποτελεί για τον Κ. Καραμανλή ένα
ανοιχτό στοίχημα, από την έκβαση του οποίου θα εξαρτηθεί σε μεγάλο βαθμό και η
μελλοντική πορεία της δημοτικότητάς του. Αν δηλαδή θα κατορθώσει να μετατρέψει
τη γενική συμπάθεια που εκφράζει αυτή τη στιγμή μεγάλο τμήμα της κοινής γνώμης
προς το πρόσωπό του, σε απαιτητικότερα εκφραζόμενη εμπιστοσύνη ως προς τις
κυβερνητικές ικανότητες, τόσο τις δικές του όσο και του κόμματός του.

ΓΙΑ Ν.Δ.

Ένα βασικό εμπόδιο που έχει όμως να αντιμετωπίσει ο Κ. Καραμανλής στο σημείο
αυτό είναι η εξαιρετικά χαμηλή κυβερνητική αξιοπιστία της Ν.Δ. Είναι
χαρακτηριστικό ότι ­ στις αντιλήψεις της κοινής γνώμης ­ οι κυβερνητικές
ικανότητες της Ν.Δ. υστερούν σημαντικά ως προς τις αντίστοιχες του ΠΑΣΟΚ και
για τους έξι τομείς κυβερνητικής πολιτικής που διερευνήθηκαν. Και το
κυριότερο, τα ποσοστά της Ν.Δ. ­ δηλαδή αυτοί που θεωρούν ότι μπορεί να
αντιμετωπίσει τα αντίστοιχα προβλήματα καλύτερα από το ΠΑΣΟΚ ­ βρίσκονται σε
εξαιρετικά χαμηλά επίπεδα: μόλις 15,7% για ανεργία και πληθωρισμό, κάτω από
20% για τον εκσυγχρονισμό της Δημόσιας Διοίκησης, την Παιδεία και τα
ελληνοτουρκικά και με μέγιστο 22% για την ευρωπαϊκή πορεία της χώρας.

Έτσι, ενώ οι δείκτες της κυβερνητικής δημοτικότητας έχουν αρχίσει πλέον, μετά
από δεκαέξι μήνες διακυβέρνησης από τον Κ. Σημίτη, να σταθεροποιούνται και να
προσφέρουν μια σχετικώς συνεκτική εικόνα ­ κυμαίνονται από 50,9% θετικές
γνώμες για τον Κ. Σημίτη έως 21,0% θετικές γνώμες για την κυβέρνηση ­ οι
αντίστοιχοι δείκτες για τη Ν.Δ. βρίσκονται σήμερα σε τελείως αποκλίνουσες
κατευθύνσεις. Η γενική συμπάθεια για τον Κ. Καραμανλή φτάνει το 54,2%, αλλά η
συγκριτική (ως προς τον Κ. Σημίτη) αξιολόγησή του για τη θέση του πρωθυπουργού
στο 31,7%, ενώ ο μέσος όρος εμπιστοσύνης στις κυβερνητικές ικανότητες της Ν.Δ.
στο 18,3% και η ικανοποίηση από την αξιωματική αντιπολίτευση στο 10,6%. Η, εκ
πρώτης όψεως, αντιφατική αυτή εικόνα αποτυπώνει τον έντονα διαφοροποιημένο
τρόπο με τον οποίο η κοινή γνώμη αξιολογεί τα επιμέρους στοιχεία που συνθέτουν
την εικόνα της Ν.Δ. και αντανακλά την περίοδο χάριτος που προσφέρει στον νέο
αρχηγό της.

ΤΟ ΠΑΣΟΚ μπορεί να αντιμετωπίσει καλύτερα τα προβλήματα της χώρας σε σχέση με
τη Ν.Δ., αν και στα πιο πολλά ζητήματα κανένα από τα δύο πολιτικά κόμματα δεν
μπορεί να δώσει λύσεις!

Αυτό είναι το συμπέρασμα της σφυγμομέτρησης της PRC, που δείχνει αφενός μεν
την έλλειψη αξιοπιστίας της Ν.Δ. ως εναλλακτική λύση για τη διακυβέρνηση της
χώρας, αφετέρου δε τη γενικότερη κρίση εμπιστοσύνης που περνούν τα δύο μεγάλα κόμματα.

Το παράδοξο είναι ότι το κυβερνών κόμμα έχει την απόλυτη εμπιστοσύνη του
κόσμου για την αντιμετώπιση δύο, κατ' αρχήν, θεμάτων τα οποία, ιδεολογικά
τουλάχιστον, βρίσκονται πολύ κοντύτερα στην πολιτική φυσιογνωμία της Ν.Δ.
Αφορούν την ευρωπαϊκή πορεία της χώρας και την καταπολέμηση του πληθωρισμού.

Η εντυπωσιακή μείωση του πληθωρισμού τα τελευταία δύο χρόνια (αυτή τη στιγμή
βρίσκεται στο χαμηλότερο σημείο του από το 1972) έχει ως αποτέλεσμα το 38,7%
των Ελλήνων να θεωρούν ότι το ΠΑΣΟΚ είναι το καταλληλότερο κόμμα για την
καταπολέμηση του πληθωρισμού, έναντι μόλις 15,7% της Νέας Δημοκρατίας.

Εξίσου σημαντική διαφορά έχει το ΠΑΣΟΚ από τη Ν.Δ. στο ζήτημα της ευρωπαϊκής
πορείας της χώρας. Το 32,4% των ερωτηθέντων έχει μεγαλύτερη εμπιστοσύνη σε μία
κυβέρνηση του ΠΑΣΟΚ να αντιμετωπίσει την ευρωπαϊκή πρόκληση παρά σε μία
κυβέρνηση της Ν.Δ. (22%).

Το ΠΑΣΟΚ θεωρείται επίσης πιο ικανό από τη Ν.Δ. να αντιμετωπίσει τα προβλήματα
της δημόσιας διοίκησης (27% έναντι 19% της Ν.Δ.), των ελληνοτουρκικών (28,4%
έναντι 19,7% της Ν.Δ.), της ανεργίας (21% έναντι 15,7% της Ν.Δ.) και της
παιδείας (24% έναντι 17,5% της Ν.Δ.).

Ωστόσο και στα τέσσερα αυτά θέματα η κοινή γνώμη πιστεύει ότι κανένα από τα
δύο μεγάλα πολιτικά κόμματα δεν μπορεί να δώσει τις αναγκαίες λύσεις.
Ενδεικτική είναι η απογοήτευση της κοινής γνώμης για τη συνεχώς αυξανόμενη
ανεργία. Το 56% των ερωτηθέντων θεωρεί ότι ούτε η Ν.Δ. ούτε το ΠΑΣΟΚ είναι
ικανά να προσφέρουν λύσεις στο ζήτημα της ανεργίας.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15839N101</ED>
<ID>
ID:168259

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N10&aa=1</URL></REF>


Article

<CATEGORY>vin04</CATEGORY>

 <H5>ΣΥΓΚΡΟΤΕΙΤΑΙ ΩΣ ΤΟ ΤΕΛΟΣ ΙΟΥΝΙΟΥ Η ΕΠΙΤΡΟΠΗ ΑΝΑΘΕΩΡΗΣΗΣ
</H5><H2>Θα αλλάξουν πολλά στο Σύνταγμα
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Επιταχύνεται η διαδικασία για την αναθεώρηση του Συντάγματος, και έως το τέλος
της παρούσας συνόδου της Βουλής, έως το τέλος Ιουνίου δηλαδή, θα έχει
συγκροτηθεί η επιτροπή που θα επεξεργασθεί τις προτεινόμενες προτάσεις για την
αναθεώρηση του Καταστατικού Χάρτη της χώρας.

ΟΙ ΑΛΛΑΓΕΣ που προτείνονται εστιάζονται κυρίως στην αλλαγή του τρόπου εκλογής
του Προέδρου της Δημοκρατίας (ίσως και με 151 ψήφους), την αναβάθμιση του
έργου του Κοινοβουλίου, την εναρμόνιση του ελληνικού Συντάγματος με τα
ισχύοντα στην Ευρωπαϊκή Ένωση, την κατάργηση της θανατικής ποινής, την παροχή
του δικαιώματος της απεργίας και στους δικαστικούς, το προσωπικό των Σωμάτων
Ασφαλείας κ.ά.

Πριν από τη συγκρότηση της κοινοβουλευτικής επιτροπής, που θα επεξεργασθεί την
αναθεώρηση του Συντάγματος, θα έχουν συνεδριάσει κυβερνητικά και κομματικά
όργανα. Συγκεκριμένα θα συγκληθούν η Κεντρική Επιτροπή, το Εκτελεστικό Γραφείο
και η Κοινοβουλευτική Ομάδα, προκειμένου να εξετασθούν οι προτάσεις που έχει
υποβάλει στην κυβέρνηση ο νομικός σύμβουλος του Πρωθυπουργού καθηγητής κ.
Γιώργος Παπαδημητρίου.

ΣΥΜΨΗΦΙΣΜΟΣ ΑΠΟΨΕΩΝ

Οι προτάσεις αυτές, που συζητήθηκαν σε μια πρώτη συνεδρίαση υπό τον
Πρωθυπουργό κ. Κώστα Σημίτη (μετείχαν επίσης οι υπουργοί Εσωτερικών, Δημόσιας
Διοίκησης και Αποκέντρωσης κ. Αλ. Παπαδόπουλος, Δικαιοσύνης κ. Ε. Γιαννόπουλος
και Πολιτισμού κ. Ε. Βενιζέλος), αποτελούν έναν συμψηφισμό των προτάσεων του
κ. Βενιζέλου και των νέων προτάσεων του κ. Παπαδημητρίου. Η σύσκεψη, που έγινε
την περασμένη Τετάρτη στο Μέγαρο Μαξίμου, ουσιαστικά υιοθέτησε το κείμενο που
παρουσίασε ο καθηγητής κ. Παπαδημητρίου, με την επιφύλαξη των μετασχόντων να
το μελετήσουν πιο επισταμένα και να υποβάλουν κρίσεις, εάν βεβαίως έχουν.

ΑΠΕΡΓΙΕΣ

Ένα σημείο πάντως της πρότασης που συγκέντρωσε τα πυρά των μετασχόντων στη
σύσκεψη, και τον σκεπτικισμό του ίδιου του Πρωθυπουργού κ. Κ. Σημίτη, ήταν
αυτό που αναφέρει ότι «διευρύνεται το δικαίωμα απεργίας των δημοσίων υπαλλήλων
και για όσους υπηρετούν στα Σώματα Ασφαλείας, αναγνωρίζεται δε (σ.σ.: το
δικαίωμα της απεργίας) και στους δικαστικούς λειτουργούς». Αυτός ήταν ο λόγος
που οι υπό τον κ. Παπαδημητρίου εμπειρογνώμονες φαίνεται τώρα να αναθεωρούν
τις απόψεις τους ως προς το συγκεκριμένο ζήτημα.

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ

Όπως προαναφέρθηκε το σημαντικότερο θέμα που προτείνει ο καθηγητής κ.
Παπαδημητρίου με την βελτιωμένη πρόταση αναθεώρησης, είναι ­ τη σχετική
αποκάλυψη έκανε χθες «ΤΟ ΒΗΜΑ» ­ αυτό που αφορά την εκλογή του Προέδρου της
Δημοκρατίας. Στην αιτιολογική έκθεση αναφέρεται συγκεκριμένα ότι «απλοποιείται
η διαδικασία ανάδειξης του Προέδρου της Δημοκρατίας, γιατί η μεσολάβηση του
εκλογικού σώματος με διάλυση της Βουλής δεν δικαιολογείται εν όψει της
νομικοπολιτικής του θέσης». Σε πιο απλουστευμένη γλώσσα αυτό σημαίνει ότι η
Βουλή δεν θα διαλύεται αν αδυνατεί να εκλέξει Πρόεδρο με τις δεσμεύσεις του
Συντάγματος του 1985, δηλαδή αν ένας υποψήφιος δεν καταφέρει να συγκεντρώσει
180 ψήφους κατά τις δύο πρώτες ψηφοφορίες. Θα εκλέγεται Πρόεδρος με μικρότερη
πλειοψηφία, ίσως και με πλειοψηφία 151 ψήφων.

ΣΕΙΡΑ ΑΛΛΑΓΩΝ

Από εκεί και πέρα προτείνονται μια σειρά αλλαγές, όπως:

*η απάλειψη των διοικητικών κυρώσεων από τη μη άσκηση του εκλογικού δικαιώματος,

* η προστασία του πολίτη από βιοϊατρικούς πειραματισμούς,

*η κατάργηση της θανατικής ποινής με απάλειψη της σχετικής πρόβλεψης,

*η καθιέρωση εναλλακτικής θητείας για τους αντιρρησίες συνείδησης,

* η αποδέσμευση του όρκου που δίνουν οι δημόσιοι υπάλληλοι από τον θρησκευτικό
του χαρακτήρα,

* η κατοχύρωση του δικαιώματος της «διαρκούς εκπαίδευσης», ανεξάρτητου από την
επαγγελματική ενασχόληση,

* η διασφάλιση της ελευθερίας και της ισότητας του ατόμου και των ατόμων να
είναι πραγματική και αποτελεσματική,

* η απαγόρευση της ανάθεσης στους δικαστικούς λειτουργούς διοικητικών καθηκόντων.

ΚΑΙ ΑΛΛΕΣ ΠΡΟΤΑΣΕΙΣ

Ο καθηγητής κ. Παπαδημητρίου δήλωσε στα «ΝΕΑ» ότι οι συγκεκριμένες προτάσεις
δεν είναι και οι μοναδικές που θα περιληφθούν στην πρόταση αναθεώρησης του
Συντάγματος που θα διατυπώσει το ΠΑΣΟΚ.

Όπως ανέφερε, ορισμένες είναι δυνατόν να μην περιληφθούν τελικά στην πρόταση,
άλλες να συμπληρωθούν, ενώ το ΠΑΣΟΚ μπορεί να κρίνει ότι απαιτείται η
συμπλήρωση των προτάσεων και με άλλες. Είπε επίσης ότι ορισμένα θέματα που
περιλαμβάνονται στην πρόταση έχουν ήδη λυθεί με νόμους της κυβέρνησης ή
προγραμματίζονται να επιλυθούν.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15839N121</ED>
<ID>
ID:168260

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N12&aa=1</URL></REF>


Article

<CATEGORY>vin04</CATEGORY>

 <H2>Στη Νέα Δημοκρατία δεν πάνε διακοπές...
</H2>
«ΔΕΝ ΠΑΜΕ διακοπές» είναι το νέο σύνθημα στη Ρηγίλλης. Πρόεδρος και κορυφαία
στελέχη προσπαθούν τώρα να κερδίσουν τον χαμένο χρόνο και να κινητοποιήσουν
έως και τα τέλη Ιουνίου τον κομματικό μηχανισμό. Το «πράσινο φως» δίνει σήμερα
ο Κ. Καραμανλής στην πρώτη αντιπαράθεσή του στη Βουλή με τον Πρωθυπουργό.

Ο πρόεδρος της Ν.Δ. προετοιμάζεται ημέρες τώρα για την παρθενική του εμφάνιση
στο Κοινοβούλιο και οι συνεργάτες του προβλέπουν ότι θα ικανοποιήσει
βουλευτές, στελέχη και ψηφοφόρους, αφού με στοιχεία και παραδείγματα θα
προσπαθήσει να αντιστρέψει την αισιοδοξία της κυβέρνησης για την βελτίωση της
οικονομίας. «Δεν θα βγάλει, όμως, ο κ. Κ. Καραμανλής όλα τα βέλη από την
φαρέτρα του στη σημερινή συζήτηση» τονίζουν οι συνεργάτες του γιατί ­ όπως
εξηγούν ­ μένει πολύς χρόνος ακόμη μέχρι τις εκλογές.

Όσο για τον Κ. Σημίτη δεν τον ανησυχεί, λένε στελέχη της κυβέρνησης, η
σημερινή αντιπαράθεσή του με τον νέο πρόεδρο της Ν.Δ. και δεν σκοπεύει να
ανεβάσει τους τόνους για να κερδίσει τη μάχη των εντυπώσεων. Θα τονίσει ότι η
πολιτική που ακολουθεί είναι η μόνη που μπορεί να εξασφαλίσει τη σύγκλιση της
Ελλάδος με τις άλλες χώρες της Ευρωπαϊκής Ένωσης και θα δηλώσει με έμφαση ότι
στη χώρα μας βελτιώνονται οι δείκτες της οικονομίας με το μικρότερο δυνατό
κοινωνικό κόστος.

Ο Κ. Καραμανλής εκτιμά ότι μέχρι τα τέλη Ιουνίου, με τις πρωτοβουλίες και τις
κινήσεις του, θα αλλάξει το κλίμα δυσφορίας που υπάρχει αυτή την ώρα στην
Κοινοβουλευτική Ομάδα και στη βάση του κόμματος μετά τις επικρίσεις που έχει
δεχθεί για απραξία. Στόχος του είναι κάθε ημέρα να κάνει και μια κίνηση μικρή
ή μεγάλη, τώρα, που σταμάτησε ο θόρυβος που προκάλεσαν τα Αρχεία Καραμανλή. Σ'
αυτό το πλαίσιο εντάσσεται και η χθεσινή επίσκεψή του στην έκθεση ηλεκτρονικών
παιχνιδιών. Ο πρόεδρος της Ν.Δ., ο οποίος δηλώνει οπαδός της νέας τεχνολογίας,
έπαιξε για αρκετή ώρα ηλεκτρονικά παιχνίδια με ένα δεκάχρονο αγόρι και ένα
8χρονο κορίτσι και έχασε και από τους δύο. Μετά την επίσκεψή του στο εκθεσιακό
κέντρο δήλωσε ότι είναι ανάγκη τα νέα παιδιά να εξοικειώνονται από νωρίς με
την τεχνολογία.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15839N122</ED>
<ID>
ID:168261

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N12&aa=2</URL></REF>


Article

<CATEGORY>vin04</CATEGORY>

 <H2>Ενημέρωση για τη Διακυβερνητική ζητεί ο Νίκος Κωνσταντόπουλος
</H2>
Η ΚΥΒΕΡΝΗΣΗ «δεν έχει ουσιαστικά ενημερώσει τον ελληνικό λαό για τη
Διακυβερνητική Διάσκεψη, ούτε έχει τολμήσει να επεξεργασθεί σχέδιο εθνικής
διαπραγμάτευσης με πολιτικούς όρους, ώστε να μη μείνει η χώρα έκθετη».Αυτό
υποστήριξε χθες ο πρόεδρος του ΣΥΝ, Νίκος Κωνσταντόπουλος, μιλώντας στην Πάτρα
­ και πρόσθεσε πως το κόμμα του θα πάρει πρωτοβουλία για τη διαμόρφωση αυτού
του εθνικού πλαισίου διαπραγμάτευσης.Στο πλαίσιο αυτό, δύο είναι ­ σύμφωνα με
τον κ. Κωνσταντόπουλο ­ οι στόχοι: α) Να μη μείνει η Ελλάδα μόνη κι έκθετη έξω
από τις διαδικασίες ευρωπαϊκής ολοκλήρωσης και β) Να μειωθούν τα μεγάλα
ελλείμματα κοινωνικής συνοχής, πραγματικής σύγκλισης των οικονομιών,
δημοκρατικών ελέγχων και θεσμών συμμετοχής, οικολογικής προστασίας, που
χαρακτηρίζουν τη σχέση της Ελλάδας προς την Ευρωπαϊκή Ένωση, αλλά και την
ευρωπαϊκή πραγματικότητα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15839N123</ED>
<ID>
ID:168262

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N12&aa=3</URL></REF>


Article

<CATEGORY>vin04</CATEGORY>

 <H5>ΟΙ ΔΙΚΑΣΤΕΣ ΦΟΡΤΩΝΟΝΤΑΙ ΜΕ ΟΓΚΟΥΣ ΔΟΥΛΕΙΑΣ ΑΛΛΑ Η ΕΚΔΙΚΑΣΗ ΤΩΝ ΥΠΟΘΕΣΕΩΝ
ΚΑΘΥΣΤΕΡΕΙ ΑΠΕΛΠΙΣΤΙΚΑ
</H5><H5>Μόνο το 1/10 των υποθέσεων του πινακίου εκδικάζονται
</H5><H2>Ως πότε τέτοια Δικαιοσύνη;
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Παιδί προσχολικής ηλικίας επιχείρησε να πετάξει από το μπαλκόνι του σπιτιού
του τις δικογραφίες που χειριζόταν η μητέρα του δικαστική λειτουργός. Τις
έπιασε στο αέρα η πρωτοδίκης και διέσωσε τα χαρτιά αλλά και τον εαυτόν της. Το
παιδί ήθελε να εξαφανίσει αυτό ακριβώς που το χώριζε από τη μητέρα του. Η
δουλειά, που μόνο ο κλάδος αυτός κουβαλάει μαζί του εικοσιτέσσερις ώρες το εικοσιτετράωρο.

ΤΗ ΣΚΗΝΗ περιγράφει η ίδια η μητέρα στον εισαγγελέα του Αρείου Πάγου ­
συνταξιούχο σήμερα ­ όταν ο τελευταίος την κάλεσε να δώσει εξηγήσεις γιατί
καθυστερούσε την έκδοση των αποφάσεων. Και το συμπέρασμα που έβγαλε αυτός, ο
ανώτατος εισαγγελικός λειτουργός, ήταν ότι οι γυναίκες δικαστίνες δεν είναι
αποδοτικές λόγω των οικογενειακών υποχρεώσεων που έχουν. Ειρήσθω εν παρόδω, η
δική του σύζυγος δεν εργαζόταν γιατί είχε οικονομική άνεση από το σπίτι της.

Γλίτωσε την πειθαρχική δίωξη, αλλά της έμεινε η μομφή ­ καταλυτική σε ώρα
προαγωγής ­ της «τεμπέλας».

Οι οκτώ δικαστικοί λειτουργοί που διώκονται για την παραγραφή των αδικημάτων
εμπορίας ναρκωτικών δεν γλιτώνουν ούτε τη διαπόμπευση αλλά ούτε την πειθαρχική αγωγή.

Κι ας απαλλαγούν. Γιατί εκεί θα καταλήξει η όλη υπόθεση. Όχι γιατί θα
«κλαφτούν» στους ανωτέρους τους, αλλά γιατί δεν έπραξαν τίποτε με πρόθεση,
όπως ομολογούν κι αυτοί ακόμη οι ανώτεροί τους.

Περιγράφονται στο σινάφι τους ως άριστοι δικαστές, οι οποίοι, όμως, «τράβηξαν
τον κλήρο του εξιλαστήριου θύματος της κακοδαιμονίας της Δικαιοσύνης».

Και τούτο διότι οι επιθεωρητές των δικαστικών λειτουργών δεν λένε κουβέντα για
τις εκκλήσεις των στελεχών του Εφετείου να αυξήσουν τα ακροατήρια γιατί οι
υποθέσεις στοιβάζονται και οδηγούνται εκ του ασφαλούς στην παραγραφή.

Ο αριθμός των υποθέσεων που εισάγονται κάθε ημέρα στα ακροατήρια είναι
τριπλάσιος εκείνων που μπορούν να εκδικασθούν.

Και ποιες υποθέσεις θα προηγηθούν; Αυτές που επίκειται παραγραφή ή εκείνες που
αφορούν κρατουμένους, οι οποίοι συμπληρώνουν το ανώτατο όριο προφυλάκισης;
Έμποροι ναρκωτικών οι μεν, έμποροι ναρκωτικών οι δε. Οι ίδιοι οι δικαστές
έχουν καταγγείλει τη δυσλειτουργία των δικαστικών υπηρεσιών. Οι ίδιοι έχουν
επισημάνει τις αδυναμίες τους. Και οι ανώτεροι τους «ποιούν την νήσσαν».

Ασκούν διώξεις γιατί τάχα δεν ανέβαλαν την υπόθεση σε ρητή δικάσιμο. Και για
τη δεκαεξάχρονη εκκρεμοδικία της υπόθεσης ποιος φταίει; Και απαντούν οι σοφοί
του Αρείου Πάγου: «Αυτά έχουν παραγραφεί». Τι λέτε; Για τους δικαστές ο θεσμός
της παραγραφής είναι σεβαστός και για τους πολίτες όχι;

Και φταίνε πράγματι οι δικαστές για την πολύχρονη κωλυσιεργία ή ευθύνονται
δικαστικοί υπάλληλοι ή και αστυνομικά όργανα που, με το αζημίωτο, εξαντλούνται
σε ανεπίδοτες ή παράνομες κλητεύσεις;

­ Θα πρέπει να ερευνηθεί και αυτή η πτυχή του θέματος, υποστηρίζουν οι επαΐοντες.

Νια ήμουν και γέρασα και ουδέποτε πληροφορήθηκα τους πραγματικά υπευθύνους για
μία τέτοια εξέλιξη υποθέσεως.

Πάντοτε εντόπιζα επιτήδειους που γνώριζαν καλά να εκμεταλλεύονται το σύστημα
λειτουργίας της Δικαιοσύνης.

Προσδιορισμοί σε ημέρες εκλογών και απεργίας δικηγόρων. Αναβολές με επίσημες
βεβαιώσεις νοσοκομείων ­ κρατικών μάλιστα ­ για ασθένεια των κατηγορουμένων.

«Δεν διέταξαν πραγματογνωμοσύνη», λένε οι πειθαρχικοί δικαστές. Τώρα πια
μπορούν να λένε ό,τι θέλουν. Ποιος θα τους ελέγξει; Ποιος θα μάθει πώς
ενεργούσαν οι ίδιοι στο παρελθόν, όταν βρισκόντουσαν στην πρώτη γραμμή της
δικαστικής λειτουργίας και αντιμετώπιζαν παρόμοιες περιπτώσεις;

Εκ του ασφαλούς, λοιπόν, και ευρισκόμενοι στα πρόθυρα της συνταξιοδότησης,
στρέφουν τα πυρά τους στους νεωτέρους. Σ' αυτούς που «στενάζουν» στα
ακροατήρια της Σωκράτους και της Σχολής Ευελπίδων. Αυτούς μόνο προλαβαίνουν
και μπορούν να «πιάσουν» για να δικαιολογήσουν τη δουλειά τους.

Με τις διώξεις εντίμων και αδέκαστων λειτουργών παίρνουν το μήνυμα και οι
άλλοι. Οι λιγότερο άξιοι. Μαζεύονται. Προσέχουν. Τρομοκρατούνται. Ο φόβος
φυλάει τα έρημα.

Και μαζί τους «στενάζουν» και οι πολίτες στα ακροατήρια. Γιατί ποιος θα
πετύχει αναβολή της υπόθεσής του, ακόμη κι αν το αίτημα είναι θεμιτό; Ποιος
κύριος και ποια κυρία ­ με πανάκριβα κοσμήματα, μαυροκίτρινη στέκα στα μαλλιά
και εμπριμέ πουκαμισάκι ­ θα τολμήσει να αποδεχθεί αίτημα αναβολής ή
αποφυλάκισης; Απορρίπτοντας αιτήματα γλιτώνει και τη σύνταξη αποφάσεων.
Διεκπεραιώνει πολλές δικογραφίες. Δεν χολοσκάει. Και, συν τοις άλλοις,
προάγεται. Άλλωστε οι άνθρωποι δεν το κρύβουν. Ακούστηκε σε ακροατήριο: «Δεν
μπορώ να αναβάλω, γιατί δεν με αφήνει ο Άρειος Πάγος».

ΚΡΑΥΓΗ ΑΓΩΝΙΑΣ

Με τη λογική του δικαστηρίου της λεωφόρου Αλεξάνδρας οι πολίτες περιμένουν να
βρουν το δίκιο τους από ένα δικαστή πιεσμένο, απειλούμενο, τρομοκρατημένο.

Ένα δικαστή που κανείς δεν ακούει, παρά μόνο τον ελέγχει. Τρανή απόδειξη η
κραυγή αγωνίας των υπηρετούντων στο Εφετείο Αθηνών για το φαινόμενο
αρνησιδικίας που υπάρχει λόγω του φόρτου εργασίας.

Ποιος ανώτατος δικαστής ενέκυψε στα λειτουργικά προβλήματα της Δικαιοσύνης,
όπως αυτά κατεγράφησαν πέρυσι τον Μάιο στη μεγάλη έρευνα των «ΝΕΩΝ», αλλά και
όπως καταγράφονται κάθε μέρα σ' όλες τις εφημερίδες; Ποιος ανώτατος
θεμιστοπόλος προώθησε προς το υπουργείο Δικαιοσύνης τις προτάσεις των
υφισταμένων του και πίεσε για την επίλυση των προβλημάτων που αντιμετωπίζουν
πάνω και πίσω από τις έδρες;

Η προηγούμενη ηγεσία του Αρείου Πάγου απαιτούσε από τους δικαστές αυστηρότητα,
η σημερινή απαιτεί ταχύτητα. Ας ελπίσουμε ότι κάποια, κάποτε, θα ζητήσει και
ποιότητα ­ με όποιο κόστος.

«ΑΔΙΚΗΜΑΤΑ, που διεπράχθησαν πριν από 10 χρόνια, εκδικάζονται σήμερα στο
Εφετείο Αθηνών, ενώ κανένα από τα πλημμελήματα που διεπράχθησαν μαζί με
κακουργήματα δεν πρόκειται να εκδικασθεί, γιατί όλα έχουν παραγραφεί». Αυτά
έγραφαν πέρυσι «ΤΑ ΝΕΑ» στο πλαίσιο έρευνας με τίτλο «Η Δικαιοσύνη σαλιγκάρι».

Η εικόνα των δικαστηρίων, όπως σκιαγραφήθηκε από τους ίδιους τους δικαστές των
μεγάλων Πρωτοδικείων και Εφετείων της χώρας, ήταν απελπιστική. Ανώτεροι
δικαστές και εισαγγελείς εγνωσμένου κύρους και ήθους, που υπηρετούσαν στα
δικαστήρια για τα οποία μιλούσαν, κατήγγειλαν τη δυσλειτουργία της
Δικαιοσύνης. Έκρουαν τον κώδωνα κινδύνου παραγραφής αδικημάτων. Εξέφραζαν την
αγωνία τους για τους αργούς ρυθμούς απονομής της Δικαιοσύνης. Παράλληλα
μιλούσαν για τον τεράστιο φόρτο εργασίας τους, αλλά και το ανθρωπίνως αδύνατον
να εκδικάσουν σε μία ημέρα δεκαπέντε υποθέσεις στο Εφετείο και τριάντα σε
Τριμελές Πλημμελειοδικείο. Διαπρεπής εισαγγελέας Εφετών είχε επισημάνει πως
μόνο το 1/10 των υποθέσεων που αναγράφονται στα πινάκια εκδικάζονται σε μία
δικάσιμο. Και βέβαια δεν παρέλειπαν να επιρρίψουν ευθύνες στους δικηγόρους,
κατηγορώντας τους για προσπάθεια κωλυσιεργίας στην προώθηση μιας δικογραφίας
με στόχο να εισπράττουν πολλαπλές αμοιβές για την ίδια υπόθεση. Ακόμη ζητούν
να περιορισθούν τα ένδικα μέσα. Για να διευκολυνθεί η δική τους δουλειά, να
περιορισθούν εκείνα τα μέσα, εκείνες οι διαδικασίες που προστατεύουν τον
πολίτη από αυθαιρεσίες, λάθη, παρατυπίες, αβλεψίες, υπερβολές, αδικίες. Ή
ακόμη του δίνουν την ευκαιρία να τύχει επιεικέστερης αντιμετώπισης. Να δει το
ανθρώπινο πρόσωπο της Δικαιοσύνης και όχι ένα μηχανισμό διεκπεραίωσης δικογραφιών.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15839N131</ED>
<ID>
ID:168263

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N13&aa=1</URL></REF>


Article

<CATEGORY>vin04</CATEGORY>

 <H2>Είμαι άνθρωπος του μέλλοντος
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΕΝΝΗΘΗΚΕ: Στις 21/1/1939.

ΜΕΓΑΛΗ ΤΟΥ ΑΓΑΠΗ: Η οικογένειά του και η δουλειά του.

ΜΟΥΣΙΚΗ ΠΟΥ ΠΡΟΤΙΜΑ: Έντεχνη.

ΒΙΒΛΙΑ ΠΟΥ ΔΙΑΒΑΖΕΙ: Φιλοσοφικά. Αγάπησε με πάθος Καζαντζάκη και Ντοστογιέφσκι.

ΕΝΑ ΑΞΕΧΑΣΤΟ ΤΑΞΙΔΙ:Δεν το έχει κάνει ακόμη. Ελπίζει κάποια στίγμη να πάει
στην Ασία και την Αφρίκη.

ΑΓΑΠΗΜΕΝΗ ΤΟΥ ΓΩΝΙΑ: Το σπίτι του.

ΔΕΝ ΞΕΧΝΑ: Γενικώς.

«"Η Γκόλφω" είναι κλασικό έργο και θα παίζεται πάντα», δηλώνει ο Φαίδων
Γεωργίτσης που με τον θίασό του το παρουσιάζει αυτή την περίοδο στο θέατρο
«Μινώα». Ο ίδιος υποδύεται τον προξενητή και, όταν είναι στη σκηνή, έχει την
αίσθηση ότι είναι «ο παλιός κωμικός Χρήστος Ευθυμίου».

Επισημαίνει ότι η συνεργασία του με τη νέα γενιά των ηθοποιών είναι
καταπληκτική και θα 'θελε κάποτε να ανεβάσει στο θέατρο τις «Θαλασσιές τις
χάντρες» με την κόρη του Μαρίζα στον ρόλο της Ζωής Λάσκαρη.

ΕΡ.: Ελλάδα ­ μια ζωή «Γκόλφω»;

ΑΠ.: Η «Γκόλφω» είναι κλασικό έργο και θα παίζεται πάντα.

ΕΡ.: Τι σας συγκινεί στην «Γκόλφω»;

ΑΠ.: Τα ελληνικά που έχουν χαθεί, ο εκπληκτικός ποιητικός λόγος, η συγκίνηση,
το γέλιο.

ΕΡ.: Και στον ρόλο του προξενητή;

ΑΠ.: Έχω την αίσθηση επί σκηνής ότι είμαι ο παλιός κωμικός Χρήστος Ευθυμίου.
Τον απολαμβάνω.

ΕΡ.: Ο λόγος που προτιμήσατε αυτό το έργο;

ΑΠ.: Μου το πρότεινε η κορούλα μου.

ΕΡ.: Λεωνίδας Άρχος;

ΑΠ.: Έχει στοιχεία πραγματικών μεγιστάνων, αλλά και στοιχεία από τη μυθολογία.

ΕΡ.: Διαφωνείτε με τη λογική του Άρχου;

ΑΠ.: Βεβαίως. Άλλωστε το παράλογο χρήμα το αποστρέφομαι. Μου αρέσει η ασκητική ζωή.

ΕΡ.: Θα υπάρξει φινάλε στο «Καλημέρα ζωή»;

ΑΠ.: Το «Καλημέρα ζωή» έχει παρόν και μέλλον.

ΕΡ.: Η σχέση σας με τη νέα γενιά των ηθοποιών;

ΑΠ.: Με την πολύ - πολύ νέα γενιά είναι καταπληκτική. Πολλοί απ' αυτούς είναι
μαθητές μου.

ΕΡ.: Και με τον Νίκο Φώσκολο;

ΑΠ.: Φιλική εδώ και 34 χρόνια.

ΕΡ.: Συνεχής παρουσία στην TV;

ΑΠ.: Ο κόσμος συνειδητοποιεί πως γερνάω και μου επιτρέπει να μεγαλώνω φυσιολογικά.

ΕΡ.: Η τηλεόραση βοηθάει το θέατρο;

ΑΠ.: Άλλοτε ναι και άλλοτε όχι.

ΕΡ.: Γιατί πιστεύετε ότι το «Καλημέρα ζωή» έχει φαν;

ΑΠ.: Είναι μια τέχνη που την κατέχει πολύ καλά ο Νίκος Φώσκολος.

ΕΡ.: Στο δίλημμα τηλεόραση ή σινεμά, απαντάτε;

ΑΠ.: Δεν υπάρχει δίλημμα, αφού δεν υπάρχει κινηματογράφος.

ΕΡ.: Η αποχή σας από τον σύγχρονο ελληνικό κινηματογράφο;

ΑΠ.: Δεν με κάλεσε ποτέ κανείς να παίξω.

ΕΡ.: Τι λείπει από τον σημερινό κινηματογράφο;

ΑΠ.: Το κοινό.

ΕΡ.: Οι άνθρωποι που σημάδεψαν την καριέρα σας;

ΑΠ.: Ο Φιλοποίμην Φίνος, ο Νίκος Φώσκολος, ο Γιάννης Δαλιανίδης, ο Βασίλης
Γεωργιάδης, ο Ντίνος Δημόπουλος.

ΕΡ.: Ενδιαφέρον για τις παλιές ελληνικές ταινίες;

ΑΠ.: Οι άνθρωποι εκείνης της εποχής ήταν ευτυχισμένοι. Και αυτό έβγαινε στις ταινίες.

ΕΡ.: Τι νοσταλγείτε από εκείνη την εποχή;

ΑΠ.: Τα πάντα και τίποτα. Δεν είμαι άνθρωπος του παρελθόντος, αλλά του μέλλοντος.

ΕΡ.: Ένα μιούζικαλ που θα θέλατε να ανεβάσετε στο θέατρο;

ΑΠ.: Τις «Θαλασσιές τις χάντρες» με την κόρη μου Μαρίζα στον ρόλο της Ζωής Λάσκαρη.

ΕΡ.: Η ικανοποίηση του ηθοποιού στη σκηνή;

ΑΠ.: Είναι κάτι που μόνον μεγάλοι πολιτικοί στο μπαλκόνι σε πολύ μεγάλες
στιγμές μπορούν να το νιώσουν.

ΕΡ.: Τι νιώθει ο ηθοποιός όταν παίζει σε άδεια αίθουσα;

ΑΠ.: Δεν απογοητεύομαι. Παίζω με κέφι ώστε οι λίγοι που παρακολουθούν, να μην
τους περάσει απ' το μυαλό ότι η αίθουσα είναι άδεια.

ΕΡ.: Ηθοποιός σημαίνει φως;

ΑΠ.: Όταν σέβεσαι αυτό που κάνεις σημαίνει φως και λάμψη.

ΕΡ.: Τι θα συμβουλεύατε ένα νέο ηθοποιό;

ΑΠ.: Στο μέτρο που είναι δυνατόν να κάνει αυτό που του αρέσει.

ΕΡ.: Παρουσία ηθοποιού στην Επίδαυρο;

ΑΠ.: Θέλω να νιώσω αυτή την ιερή στιγμή, να παίξω ένα ρόλο στην Επίδαυρο.

ΕΡ.: Ξένον ηθοποιό που θα θέλατε να συναντήσετε;

ΑΠ.: Τον Μάρλον Μπράντο.

ΕΡ.: Εάν δεν ήσασταν ηθοποιός τι θα θέλατε να είστε;

ΑΠ.: Σκηνοθέτης - συγγραφέας.

ΕΡ.: Σας ζητούν αυτόγραφα στον δρόμο;

ΑΠ.: Μου ζητούν.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15839N141</ED>
<ID>
ID:168265

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N14&aa=1</URL></REF>


Article

<CATEGORY>vin06</CATEGORY>

 <H5>ΜΕΤΑ 32 ΩΡΕΣ ΒΡΕΘΗΚΕ ΝΕΚΡΟΣ ΣΕ ΣΩΡΟ ΣΚΟΥΠΙΔΙΩΝ Ο ΑΤΥΧΟΣ ΕΡΓΑΤΗΣ
</H5><H2>Τραγωδία στη χωματερή
</H2>
Με τον πιο τραγικό τρόπο επιβεβαιώθηκαν χθες, στις 12.10 το μεσημέρι, ύστερα
από 32 δραματικές ώρες, οι φόβοι για τον άτυχο εργάτη, που τον «κατάπιαν»
τόνοι σκουπιδιών της χωματερής των Άνω Λιοσίων.

ΣΥΓΚΛΟΝΙΣΜΕΝΟΙ ο γιος του και υπάλληλοι της χωματερής, είδαν τις «δαγκάνες»
του ειδικού γερανοφόρου οχήματος να ξεθάβουν μέσα από τον σωρό των σκουπιδιών
το πτώμα του 56χρονου εργάτη καθαριότητας του Δήμου Αγίας Παρασκευής, Γιώργου Δρακίδη.

Το θρίλερ στη χωματερή των Άνω Λιοσίων άρχισε να εκτυλίσσεται στις 4.10 τα
ξημερώματα του Σαββάτου.

Ο υπάλληλος του Δήμου Αγίας Παρασκευής, Γιώργος Δρακίδης, έφθασε στη χωματερή
με το απορριμματοφόρο του Δήμου, όπου εκτός από τον οδηγό, επέβαινε και άλλος
ένας εργάτης. Την ώρα εκείνη στη χωματερή, στους χώρους ταφής των σκουπιδιών,
είχε δημιουργηθεί το αδιαχώρητο. Πριν από λίγες ώρες είχε λήξει η απεργία και
δεκάδες απορριμματοφόρα από όλους τους Δημους του λεκανοπεδίου είχαν σπεύσει
στη χωματερή για να αδειάσουν τα σκουπίδια. Στο χώρο ταφής βρίσκονταν πάνω από
30 απορριμματοφόρα, ενώ «ουρές» από δεκάδες αλλά, που περίμεναν να αδειάσουν,
είχαν σχηματισθεί στο δρόμο που οδηγεί στο σημείο ταφής.

Κάποια στιγμή, το απορριμματοφόρο του Δήμου Αγίας Παρασκευής κόλλησε στα
σκουπίδια και ο οδηγός του ζήτησε από τους εργάτες να ειδοποιήσουν γερανό για
να τραβήξει το όχημα.

Όπως περιγράφει ο πρόεδρος των εργαζομένων του Ενιαίου Συνδέσμου, Γιώργος
Χαρδας, ο χειριστής του μηχανήματος τράβηξε το όχημα. Ήταν ο τελευταίος που
είδε ζωντανό τον άτυχο εργάτη. Στη συνεχεία και χωρίς να τον αντιληφθεί
κανείς, ο 56χρόνος Γιώργος Δρακίδης απομακρύνθηκε από το απορριμματοφόρο και
από τότε χάθηκαν τα ίχνη του.

Ένα τέταρτο αργότερα, οι δυο υπάλληλοι καθαριότητας του Δήμου Αγίας Παρασκευής
άρχισαν να τον αναζητούν. Τον φώναξαν, τον έψαξαν, αλλά κανένα αποτέλεσμα.
Τότε έτρεξαν στα γραφεία της χωματερής και ειδοποίησαν τους υπεύθυνους για την
εξαφάνιση του συναδέλφου τους. Αμέσως δόθηκε εντολή να σταματήσουν οι εργασίες
στη χωματερή και ειδοποιήθηκαν Αστυνομία και Πυροσβεστική.

Στη χωματερή σήμανε συναγερμός. Ειδικά γερανοφόρα και μπουλντόζες έσπευσαν στο
σημείο ταφής των σκουπιδιών και άρχισε μια γιγαντιαία επιχείρηση για την
ανεύρεση του άτυχου εργάτη.

Η ζέστη και η έντονη δυσοσμία, όσο περνούσε η ώρα, έκαναν την κατάσταση
αφόρητη. Ούτε τα ειδικά εκπαιδευμένα σκυλιά της Πυροσβεστικης μπόρεσαν να
αντέξουν στη φοβερή δυσοσμία και οι συνοδοί τους αναγκάσθηκαν να τα
απομακρύνουν. Οι χειριστές των μηχανημάτων συνέχισαν να εργάζονται κάτω από
αντίξοες συνθήκες. Όσο περνούσαν οι ώρες οι ελπίδες να βρεθεί ζωντανός ο
εργάτης εξανεμίζονταν.

Στο μεταξύ είχε ειδοποιηθεί η οικογένεια του άτυχου εργάτη και ο γιος του
συγκλονισμένος έσπευσε στη χωματερή για να παρακολουθήσει τις προσπάθειες για
την ανεύρεση του πατέρα του.

Μόλις νύχτωσε, οι προσπάθειες σταμάτησαν και τα γερανοφόρα οχήματα
αποσύρθηκαν. Οι έρευνες συνεχίσθηκαν με την ανατολή του ήλιου χθες. Στις 12.10
γερανοφόρο ανέσυρε από σωρό σκουπιδιών το πτώμα του άτυχου εργάτη, που βρήκε
φρικτό θάνατο καταπλακωμένος.

Οι εκδοχές που εξετάζονται για τις συνθήκες θανάτου του είναι οι εξής: ο
άτυχος εργάτης πήγε, όπως όλα δείχνουν, για τη σωματική του ανάγκη και
απομακρύνθηκε από το απορριμματοφόρο. Καθώς ήταν σκυμμένος δίπλα σε σωρούς
σκουπιδιών, πιθανόν να πέρασε κάποιο απορριμματοφόρο και, όπως έκανε ελιγμούς,
να τον χτύπησε και στη συνεχεία να τον καταπλάκωσε με τα σκουπίδια. Μέσα στο
σκοτάδι ο οδηγός του απορριμματοφόρου δεν μπόρεσε να τον δει, ενώ ο θόρυβος
από τις μηχανές «κάλυψε» τις φωνές του που καλούσαν σε βοήθεια.

Η δεύτερη εκδοχή είναι ο άτυχος εργάτης, την ώρα που έκανε τη σωματική του
ανάγκη, να λιποθύμησε και απορριμματοφόρο να άδειασε πάνω του τα σκουπίδια.

Ο ιατροδικαστής κ. Μ. Νόνας, που έκανε την αυτοψία, δεν μπόρεσε να δώσει
απάντηση για τις συνθήκες του θανάτου του. Το πτώμα μεταφέρθηκε στο
νεκροτομείο και σήμερα θα γίνει νεκροτομή. «Θα εξετάσω αν υπήρξαν προθανάτιες
κακώσεις, όπως χτυπήματα από τυχόν παράσυρση του από απορριμματοφόρο», είπε ο
κ. Νόνας.

Είκοσι επτά χρόνια εργαζόταν στην καθαριότητα στο Δήμο Αγίας Παρασκευής ο
Γιώργος Δρακίδης.

«Τουλάχιστον δυο φορές την ημέρα ερχόταν στη χωματερή και ήξερε όλες τις
παγίδες της», επισημαίνει ο πρόεδρος των Εργαζομένων Γιώργος Χαρδας: «Είχαμε
πάρει όλα τα μέτρα ασφάλειας. Ο χώρος φωτίζεται με προβολείς, ενώ τα οχήματά
μας έχουν φάρο. Και το κυριότερο, οι μπουλντόζες δεν πλησιάζουν πριν
απομακρυνθούν τα απορριμματοφόρα. Πράγματι, προχθές τα ξημερώματα υπήρχε
πρόβλημα, επειδή δεκάδες απορριμματοφόρα ξεφόρτωναν. Γινόταν, όμως, έλεγχος
στην πύλη, ώστε να περνούν κάθε 10 λεπτά, 25 απορριμματοφόρα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15839N151</ED>
<ID>
ID:168267

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N15&aa=1</URL></REF>


Article

<CATEGORY>vin06</CATEGORY>

 <H5>Και ο Δώρος έψαχνε το σπίτι του
</H5><H2>Σε πρώτο ενικό
</H2>
ΣΤΟ ΜΙΚΡΟ ύψωμα, στις παρυφές της Δερύνειας, στεκόμασταν ­ κοντά δεκαοκτώ
χρόνια πριν ­ και δακρύζαμε. Αγναντεύαμε την πόλη - φάντασμα, την Αμμόχωστο,
και σημαδεύαμε, με τον τηλεφακό της φωτογραφικής μηχανής, τις νεκρές συνοικίες
της. Ο Δώρος που μας συνόδευε ζήτησε τον φακό ­ «μπορεί και να δω το σπίτι
μου», είπε και για ώρα έψαχνε, έψαχνε... Και ήταν τα μάτια του θολά όταν μας
γύρισε την πλάτη και πήγε παράμερα. Ο Κωστάκης πήρε βαθιά ανάσα ­ την Μόρφου,
το δικό του μέρος, δεν μπορούσε να την δει, ούτε καν να την πλησιάσει.
Θυμόμουν τη Νίκη που μου μιλούσε για τις ομορφιές της Κυρήνειας, για τις
ανθισμένες πορτοκαλιές και το άρωμα που δεν λέει να ξεχάσει. 
Στο Σταυρό, μέρα βροχής, μας καλοδέχτηκε η προσφυγιά, τα παιδιά μάς κύκλωσαν ­
οι ενοχές μάς δάγκωναν, η πίκρα και η ταραχή φούσκωναν στα λασπωμένα στενά.

Τα χρόνια πέρασαν, ο καταυλισμός του Σταυρού δεν υπάρχει, η κατοχή συνεχίζεται
και ο ΟΗΕ καμώνεται ­ όπως και οι καλοί μας σύμμαχοι ­ πως τίποτε δεν μπορεί
να πράξει, πλην των πρωτοβουλιών προσέγγισης των θυμάτων με τους θύτες! Και
ιδού «υπό την αιγίδα του» η συναυλία Σάκη - Μουράτ στην πράσινη γραμμή ­
αποθέωση της «συμφιλιωτικής» υποκρισίας, ύβρις για τις ανεξίτηλες πληγές της
βαρβαρότητας, όχι μόνο στο σώμα της Μεγαλονήσου αλλά και στις αξίες του πολιτισμού.

Ισχύει τάχα και εδώ η παραγραφή της Ιστορίας και η παράδοση στα κατευθυνόμενα
«μηνύματα των καιρών»; Και στα παιδιά που τρέχουν πίσω από κούφια ινδάλματα,
να πούμε «ωραίοι ο Σάκης και ο Μουράτ»;

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15839N152</ED>
<ID>
ID:168268

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N15&aa=2</URL></REF>


Article

<CATEGORY>vin06</CATEGORY>

 <H5>ΝΙΑΤΑ ΚΑΙ ΖΩΝΤΑΝΙΑ ΚΥΡΙΑΡΧΗΣΑΝ ΣΤΗΝ ΕΙΔΙΚΗ ΤΕΛΕΤΗ ΓΙΑ ΤΟΥΣ ΝΙΚΗΤΕΣ ΤΟΥ 4ου
ΠΑΝΕΛΛΗΝΙΟΥ ΔΙΑΓΩΝΙΣΜΟΥ ΜΑΘΗΤΙΚΩΝ ΕΦΗΜΕΡΙΔΩΝ, ΠΟΥ ΔΙΟΡΓΑΝΩΣΑΝ «ΤΑ ΝΕΑ»
</H5><H5>Προσέφεραν σε όσους έχουν ανάγκη τα έσοδα από την εφημερίδα τους
</H5><H5>ΛΥΚΕΙΑ
</H5><H5>ΓΥΜΝΑΣΙΑ
</H5><H5>ΔΗΜΟΤΙΚΑ
</H5><H2>Έφυγαν με νέες ιδέες, εμπειρίες και βραβεία
</H2>
<AUTHOR>ΔΗΜΗΤΡΑ ΣΚΟΥΦΟΥ ΑΜΑΛΙΑ ΝΕΓΡΕΠΟΝΤΗ</AUTHOR>

Συναντήθηκαν. Γνωρίστηκαν. Βραβεύθηκαν. Χειροκροτήθηκαν. Και ανανέωσαν τη
συνάντηση για την επόμενη χρονιά οι μαθητές «του Τύπου».

ΣΕ ΜΙΑ κατάμεστη από μαθητές αίθουσα, στα μάτια των οποίων ήταν έκδηλος ο
ενθουσιασμός, έγινε το περασμένο Σάββατο, το πρωί, στην Ένωση Συντακτών
Ημερησίων Εφημερίδων Αθηνών (ΕΣΗΕΑ), η απονομή των βραβείων στους νικητές του
4ου Πανελλήνιου Διαγωνισμού Μαθητικών Εφημερίδων, που διοργάνωσαν «ΤΑ ΝΕΑ». Τα
παιδιά έδωσαν ξεχωριστή νότα ζωντάνιας σε εκδήλωση αφιερωμένη εξαιρετικά σε
αυτούς. Αντάλλαξαν απόψεις. Πήραν ιδέες. Και απέκτησαν νέες εμπειρίες.

Στον φετινό διαγωνισμό συμμετείχαν 205 εφημερίδες από Λύκεια, Γυμνάσια και
Δημοτικά Σχολεία όλης της χώρας, αλλά και ελληνικά σχολεία του εξωτερικού, που
εντυπωσίασαν με τη φαντασία και την πρωτοτυπία των θεμάτων τους τα μέλη της
κριτικής επιτροπής.

Την εκδήλωση τίμησαν με την παρουσία τους ο υπουργός Τύπου, κ. Δημήτρης
Ρέππας, ο γενικός γραμματέας Τύπου, κ. Νίκος Αθανασάκης, ο υφυπουργός
Παιδείας, κ. Γιάννης Ανθόπουλος, ο γενικός γραμματέας Νέας Γενιάς, κ. Πέτρος
Σφηκάκης, οι οποίοι και απένειμαν βραβεία στους νικητές. Ακόμη, βραβεία έδωσαν
ο πρόεδρος της ΟΛΜΕ, κ. Νίκος Τσούλιας, ο πρόεδρος της ΕΣΗΕΑ, κ. Αριστείδης
Μανωλάκος, ο ταμίας του Δ.Σ. της ΕΣΗΕΑ, κ. Νίκος Καραντηνός, ο φιλόλογος, κ.
Αντώνης Σανουδάκης, ο σκιτσογράφος των «ΝΕΩΝ», κ. Κώστας Μητρόπουλος, καθώς
και οι εκπρόσωποι των χορηγών εταιρειών κύριοι Παρασκευόπουλος, Πλατσίδης, και
Ρούλιας, από την ΙΒΜ ΕΛΛΑΣ Α.Ε., και ο κ. Μακρυγιάννης, από την εταιρεία ΨΑΡΡΟΣ.

ΤΑ ΔΩΡΑ

Φέτος απονεμήθηκαν 12 βραβεία και 4 έπαινοι. Τα βραβεία του φετινού
διαγωνισμού ήταν: από 500.000 δραχμές και ένας προσωπικός ηλεκτρονικός
υπολογιστής για την καλύτερη εφημερίδα από κάθε κατηγορία, Δημοτικού,
Γυμνασίου και Λυκείου. Ένας έγχρωμος εκτυπωτής ΙΒΜ στις εφημερίδες που
διακρίθηκαν για την καλύτερη εμφάνιση, την καλύτερη επιλογή θεμάτων, και το
καλύτερο ρεπορτάζ, από τις κατηγορίες Γυμνασίου και Λυκείου. Ενώ στις
μαθητικές εφημερίδες των Δημοτικών Σχολείων που διακρίθηκαν τα βραβεία ήταν
από μία τηλεόραση, προσφορά της αλυσίδας καταστημάτων ηλεκτρικών συσκευών
ELEPHANT. Τέλος, στα μέλη της συντακτικής ομάδας της καλύτερης εφημερίδας
Λυκείου η εταιρεία ΨΑΡΡΟΣ προσέφερε από μία χρυσή πέννα TOWNSEND CROSS.

Αμέσως μετά την εκδήλωση, τα παιδιά αναχώρησαν για το Εθνικό Αρχαιολογικό
Μουσείο, όπου και ξεναγήθηκαν σε ορισμένες από τις αίθουσες. Κυρίαρχο ήταν το
κλίμα της «παρέας» που επικρατούσε, καθώς τα παιδιά γνωρίζονταν μεταξύ τους.
Κεντρικό θέμα συζήτησης δεν θα μπορούσε να ήταν άλλο από τις... εφημερίδες!
Φεύγοντας, τα παιδιά ανανέωσαν το ραντεβού για την επόμενη χρονιά. Ενώ πολλοί
ομολόγησαν ότι η επίσκεψή τους αυτή τους είχε γεμίσει... ιδέες για την επόμενη εφημερίδα.

ΤΑ ΠΑΙΔΙΑ του 3ου Δημοτικού Σχολείου Παλαιού Φαλήρου δεν ήταν ανάμεσα στους
νικητές. Βρέθηκαν όμως στην αίθουσα όπου πραγματοποιήθηκε η εκδήλωση για να
χειροκροτήσουν και να συγχαρούν τους νικητές, αλλά και να ανακοινώσουν μια
σημαντική προσφορά.

Η μικρούλες Αιμιλία Φιλιπποπούλου και Θεολογία Μποσταντζόγλου (φωτογραφία)
δήλωσαν ότι ήταν γι' αυτές μεγάλη τιμή και σημαντική εμπειρία η συμμετοχή τους
στον διαγωνισμό. Εντυπωσίασαν μάλιστα τους παρευρισκόμενους, όταν ανακοίνωσαν
ότι όλα τα έσοδα από την εφημεριδούλα τους αποφάσισαν να τα διαθέσουν μαζί με
τους άλλους συμμαθητές τους από το 3ο Δημοτικό Παλαιού Φαλήρου σε όσους τα
έχουν ανάγκη. «Δεν είναι μεγάλο το ποσό, αλλά κάποιον μπορεί να βοηθήσει»
είπαν τα κορίτσια που δεν ξέχασαν να σχολιάσουν ότι η συμμετοχή τους στον
Πανελλήνιο Διαγωνισμό στάθηκε αφορμή να κάνουν καινούργιες γνωριμίες με παιδιά
από άλλα σχολεία.

«Ήταν το μεράκι και το πείσμα μας, αυτή η αγαπημένη εφημερίδα μας», λένε
χαμογελαστά τα τέσσερα αγόρια, συντάκτες του «Μαθητικού Παλμού», εφημερίδας
του Ενιαίου Πολυκλαδικού Λυκείου Βόλου, που απέσπασε το Βραβείο της Καλύτερης
Εφημερίδας, στην κατηγορία του Λυκείου. «Ήταν μία καθαρά μαθητική
πρωτοβουλία», λέει ο Γιάννης, μαθητής της Β' Λυκείου και από τους συντάκτες
της εφημερίδας, «που ελπίζουμε να γίνει θεσμός», συμπληρώνει ο Γιώργος.
«Δυστυχώς, όμως, δεν είχαμε καθόλου υποστήριξη», λέει με λίγο παράπονο, ο
Δημήτρης, «και οι καθηγητές που μας βοήθησαν, ελάχιστοι», συμπληρώνει ο
Γιώργος, «ας ελπίσουμε ότι, και έπειτα από αυτή τη βράβευσή μας από "ΤΑ ΝΕΑ",
τα πράγματα θα αλλάξουν...».

Όταν σκέφτηκαν να δημιουργήσουν τους ΙΛΙΟ... ΣΠΟΡΟΥΣ, τους απασχολούσε μόνο να
επικοινωνήσουν με τους άλλους μαθητές του σχολείου τους. Όταν αποφάσισαν να
συμμετάσχουν στο διαγωνισμό μαθητικών εφημερίδων των «ΝΕΩΝ», το έκαναν για την
εμπειρία. Το Σάββατο η προσπάθειά τους βραβεύτηκε και οι μαθήτριες που
εκπροσώπησαν το 3ο Λύκειο Ιλίου, παρέλαβαν το Βραβείο Καλύτερης Εμφάνισης για
την εφημερίδα τους.

«Ήταν η πρώτη χρονιά που συμμετείχαμε στο διαγωνισμό. Πρώτη χρόνια που
εκδώσαμε το περιοδικό μας και μάλλον δεν μπορούμε να περιγράψουμε τη χαρά μας
και την υπερηφάνειά μας» είπε η Αθανασία Κρατήμενου, μια από τις μαθήτριες που
μαζί με τον φιλόλογό τους κ. Κυριακόπουλο βρέθηκαν στην αίθουσα της ΕΣΗΕΑ.

Έψαξαν και βρήκαν. Στηλίτευσαν και πρωτοτύπησαν. Και βραβεύθηκαν για «Τα άνθη
του κακού γούστου», το καλύτερο ρεπορτάζ, στην κατηγορία του Λυκείου. Ο λόγος
για τη συντακτική ομάδα του Ενιαίου Πολυκλαδικού Λυκείου Καβάλας.

«Ήταν μία ομαδική δουλειά», λέει η Βασιλική Μίχα, μαθήτρια της Α' Λυκείου και
συντάκτης της εφημερίδας «Ενιαίος Πολυκλαδικός Λόγος». «Είμαστε περίπου 10
άτομα που εργαστήκαμε σκληρά, αλλά με πολύ κέφι, για το τελικό αποτέλεσμα,
δηλαδή την εφημερίδα μας». Δίπλα της η Εύη Λαμπροπούλου, η καθηγήτρια που
έμαθε στα παιδιά «πώς να λειτουργήσουμε ως δημοσιογράφοι», λέει χαμογελαστά,
αγκαλιάζοντάς την η Βασιλική.

«Η δουλειά που κάναμε και η υποστήριξη που είχαμε, σε κάθε βήμα, από τη
φιλόλογό μας, κ. Σιβροπούλου, είναι που βραβεύθηκαν», λένε τα παιδιά του
Πειραματικού Γυμνασίου Πατρών, συντάκτες της εφημερίδας «Νεανικά Βήματα», που
πήρε το Βραβείο Καλύτερης Εφημερίδας, στην κατηγορία του Γυμνασίου. «Οι
επιλογές των θεμάτων έγιναν από εμάς, τα παιδιά», λέει ο Γιάννης, «και
περιελάμβαναν πολλούς τομείς: από τη Θεσσαλονίκη ως Πολιτιστική Πρωτεύουσα,
έως σχόλια επάνω στην "Αντιγόνη" του Ευριπίδη». «Νιώθουμε μεγάλη χαρά που
τελειώσαμε αυτό που ονειρευόμασταν να δημιουργήσουμε. Που έγινε ακριβώς όπως
το θέλαμε. Και που βραβεύθηκε αυτή η προσπάθειά μας, από "ΤΑ ΝΕΑ"», καταλήγει
και η Βάσια.

«Θέλαμε να επικοινωνήσουμε ανάμεσά μας. Να δημιουργήσουμε και να αποτυπώσουμε
τον κόσμο μας. Γι' αυτό και δημιουργήσαμε την εφημερίδα μας και την ονομάσαμε
έτσι», λέει η Πάκυ Μπιτζελέρη, μέλος της συντακτικής ομάδας της εφημερίδας «Ο
Κόσμος μας», από το Β' Τοσίτσειο Γυμνάσιο Εκάλης, που πήρε το βραβείο της
καλύτερης εμφάνισης, στην κατηγορία Γυμνασίου. «Θέλαμε να έχουμε έναν σταθερό
και κοινό "τόπο" όπου να εκφράζουμε, όλοι οι μαθητές, τις απόψεις, τις
αντιρρήσεις και τα όνειρά μας», συμπληρώνει η Αυγουστίνα Σχολίδου. Και οι
«συνάδελφοί» της Πάρης Σαμπάνης και Βασιλική Μπρισίμη συμφωνούν, κρατώντας το
βραβείο τους, περιχαρείς.

Ήταν η πρώτη φορά που συμμετείχαν στον Διαγωνισμό Μαθητικών Εφημερίδων των
«ΝΕΩΝ». Με την εφημερίδα «Η ΦΩΝΗ ΜΑΣ», το 2ο Δημοτικό Σχολείο Λεχαινών κέρδισε
το Βραβείο Καλύτερης Εφημερίδας.

«Ξεκινήσαμε βγάζοντας μια χειρόγραφη εφημεριδούλα. Στα τρία χρόνια που
συνεχίζεται αυτή μας η προσπάθεια βελτιωθήκαμε αρκετά. Εφέτος, κερδίσαμε το
βραβείο και είμαστε περήφανοι για τη διάκριση αυτή», είπε η Ειρήνη
Καρακασίδου, μαθήτρια της Ε' Τάξης. Ενώ η συμμαθήτριά της Δήμητρα Δημοπούλου
συμπλήρωσε ότι όλη η διοργάνωση ήταν εντυπωσιακή.

Τα παιδιά όμως δεν ξέχασαν να δείξουν και την ευαισθησία τους. Αποφάσισαν και
ανακοίνωσαν στη διάρκεια της τελετής βράβευσης ότι ένα μέρος από το σύνολο των
χρημάτων που αντιπροσωπεύει το βραβείο τους πρόκειται να το διαθέσουν στο
Κέντρο Περίθλαψης Παίδων Λεχαινών για να βοηθήσουν τα παιδιά που έχουν ανάγκη.

Κρατώντας στα χέρια τους το βραβείο τους και ένα αντίτυπο της εφημερίδας τους
«ΤΑ ΠΟΝΤΙΚΑΚΙΑ ΤΗΣ ΑΓΟΡΑΣ», οι μαθητές που εκπροσώπησαν το 2ο Δημοτικό Σχολείο
Αγ. Νικολάου Κρήτης δεν έκρυβαν τον ενθουσιασμό τους. «Δεν έχω ξαναδεί τέτοια
εκδήλωση και φαντασθείτε ότι όλα έγιναν για μας» έλεγε ο Άλκης Ζαχαρόπουλος,
μαθητής της Ε' Τάξης. Μαζί με τον φίλο και συμμαθητή του Βιργίλιο Τσουμάνη
παρέλαβαν το Βραβείο Καλύτερης Εμφάνισης για την εφημερίδα τους και όπως
είπαν, θα γυρίσουν περήφανοι στο σχολείο τους. «Μάθαμε πολλά και σημαντικά
πράγματα στην προσπάθειά μας να βγάλουμε την εφημερίδα μας. Μακάρι να έρθουμε
και του χρόνου, ακόμα και εάν δεν είμαστε ξανά εμείς οι νικητές. Πάντως το
βραβείο είναι μια αφορμή για να βελτιωθούμε και να γίνουμε ακόμα καλύτεροι».

Η μικρούλα Αγλαΐα Παπανίδου δεν μπορούσε να κρύψει τη χαρά της. Ήρθε από τη
Γεωργία πριν από δύο χρόνια. Παιδί Ποντίων από την πρώην Σοβιετική Ένωση, η
11χρονη Αγλαΐα είναι μαθήτρια της Β' Δημοτικού. Το Σάββατο παρέλαβε το βραβείο
καλύτερου ρεπορτάζ στην κατηγορία των δημοτικών σχολείων για το κείμενό της
στην εφημερίδα του 57ου Δημοτικού Σχολείου Θεσσαλονίκης «ΤΑ ΦΙΛΕΙΡΗΝΑΚΙΑ» με
θέμα «Οι συμμαθητές μας που ήρθαν από την πρώην Σοβιετική Ένωση μάς μιλούν για
την πατρίδα μας».

«Ήταν όλα φανταστικά», επαναλάμβανε εμφανώς εντυπωσιασμένη. «Δεν περίμενα να
πάρω το βραβείο. Είμαι πολύ χαρούμενη που διάλεξαν το δικό μου κομμάτι και δεν
θα σταματήσω να γράφω. Θα ήθελα να ξανάρθω. Μου άρεσαν πολύ», έλεγε κρατώντας
στα χέρια το βραβείο της, καθώς ποζάριζε για να φωτογραφηθεί.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15839N161</ED>
<ID>
ID:168269

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N16&aa=1</URL></REF>


Article

<CATEGORY>vin06</CATEGORY>

 <H5>ΓΙΑ 4η ΧΡΟΝΙΑ ΜΑΘΗΤΕΣ ΑΠΟ 15 ΣΧΟΛΕΙΑ ΤΗΣ Β. ΕΛΛΑΔΑΣ ΣΥΝΑΝΤΗΘΗΚΑΝ ΚΑΙ
ΚΟΥΒΕΝΤΙΑΣΑΝ ΜΕ ΤΟΥΣ ΚΑΘΗΓΗΤΕΣ ΤΟΥΣ
</H5><H2>Θέλουμε να συζητάμε...
</H2>
«Για να αλλάξουμε το σχολείο πρέπει πρώτα να αλλάξουμε την κοινωνία. Η
εκπαιδευτική διαδικασία δεν είναι ανεξάρτητη, δεν είναι αυτόνομη σε σχέση με
την κοινωνική διαδικασία...».

ΘΕΣΣΑΛΟΝΙΚΗ

Γραφείο Βόρ. Ελλάδας

Η ΜΟΡΦΗ του Τσε ­ αυτή η γνωστή από την αφίσα των δικών μας εφηβικών δωματίων
είκοσι χρόνια πριν ­ είναι τώρα τυπωμένη στο μακό μπλουζάκι του 17χρονου
μαθητή. «Μόνο που τώρα η επανάσταση πήρε τη μορφή της άρνησης. Δεν έχουμε
πρόταση. Ίσως μετά 20-30 χρόνια. Προς το παρόν απλώς αρνούμαστε...» απαντά
αποστομωτικά σχεδόν, με μια ηρεμία χωρίς ίχνος «εφηβικής επαναστατικότητας».

Η άρνηση συνίσταται μονάχα στην... πρόταση αλλαγής.

Η συμμετοχή παρ' όλα αυτά είναι δεδομένη.

Τα παιδιά θέλουν να συζητούν για τα αδιέξοδά τους.

«Ποια κενά, ελλείψεις και απογοητεύσεις νιώθουμε στο σχολείο που ζούμε, στις
διαδικασίες του και στην ατμόσφαιρά του;» ήταν το θέμα που κλήθηκαν να
αναπτύξουν με λόγο, με θεατρική πράξη, με μουσική τα παιδιά 15 σχολείων από τη
Βόρεια Ελλάδα που συμμετείχαν για τέταρτη συνεχή χρονιά στην ετήσια συνάντηση
που διοργανώνουν σε συνεργασία με τους καθηγητές τους, προκειμένου να βρουν
δημιουργικές διεξόδους στην εκπαιδευτική διαδικασία.

Τα παιδιά συγκεντρώθηκαν το Σαββατοκύριακο στο Πολιτιστικό Κέντρο της Θέρμης
Θεσσαλονίκης. Ήταν όλοι τους μαθητές Γυμνασίου και Λυκείου από τη Νάουσα, τη
Βέροια, την Κατερίνη, τη Χαλκιδική. Οι περισσότεροι είναι «παλιοί».
Συμμετείχαν πέρυσι στον «Μύλο» της Θεσσαλονίκης, πρόπερσι στη Συκιά της
Χαλκιδικής, το 1994 στην Κρύα Βρύση της Πέλλας σε αντίστοιχες συγκεντρώσεις -
συζητήσεις με τους καθηγητές και τους συμμαθητές τους.

«Δεν μας αρέσει όπως γίνεται το μάθημα, σχεδόν δεν μας ενδιαφέρει το σχολείο
αλλά... δεν μπορεί να αλλάξει τίποτα. Διαφορετικά οδηγούμαστε στην πλήρη
αναρχία κι έτσι δεν θα γίνει δουλειά. Θα το διαλύσουμε... Καλώς ή κακώς οι
σχέσεις καθηγητή - μαθητή είναι σχέσεις εξουσιαστή - εξουσιαζόμενου. Δεν
αλλάζει το σχολείο αν δεν αλλάξει η κοινωνία. Η δική μας επανάσταση είναι η
άρνηση. Αυτή είναι που φέρνει τα ναρκωτικά, τις αυτοκτονίες. Η άρνηση είναι
αποτέλεσμα των αδιεξόδων. Δεν έχουμε προτάσεις. Δεν ξέρουμε πώς θα θέλαμε να
ήταν. Θέλουμε όμως να τα συζητάμε...».

Η ΠΑΡΑΣΤΑΣΗ

Τα παιδιά χωρίστηκαν σε ομάδες και κλήθηκαν να απαντήσουν. Να συζητήσουν και
να προτείνουν. Τα αιτήματα καταγράφηκαν. Το απόγευμα τα παιδιά αυτοσχεδίασαν θεατρικά.

Θέμα της παράστασης; Μια σχολική μέρα.

Οι ρόλοι αντιστράφηκαν. Οι καθηγητές έγιναν μαθητές. Οι μαθητές καθηγητές ή...
αντιπαθείς συμμαθητές τους. Το «καρφί», ο «γλείφτης», ο «καθηγητής» ­ ρόλοι
προσφιλείς και άψογα ερμηνευμένοι. Και οι καθηγητές ήταν καλοί στους ρόλους
τους. Έβγαλαν τα... «σπασμένα» τους. Φτιάχναν βελάκια και τα πετούσαν στην
έδρα, μιλούσαν με τους «συμμαθητές» τους σε ώρα μαθήματος, αδιαφορούσαν...

Τόσο που ο καθηγητής - ρόλος θύμωσε... Και φώναξε τον γυμνασιάρχη να επιβάλει
την τάξη. Κι ο άλλος καθηγητής - ρόλος τούς έβαλε διαγώνισμα για...«να μάθουν
αυτοί που όλο μιλούσαν». Και ο γυμνασιάρχης - ρόλος πολύ αγανάκτησε και...
μοίρασε «σφαλιάρες και... αποβολές».

Τον Νοέμβρη τα παιδιά θα ξανασυναντηθούν με τους καθηγητές. Εκεί θα σχεδιάσουν
«Μια σχολική μέρα όπως θα ήθελαν να τη ζήσουν».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15839N181</ED>
<ID>
ID:168270

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N18&aa=1</URL></REF>


Article

<CATEGORY>vin06</CATEGORY>

 <H2>«Οι αλλαγές δεν γίνονται τόσο εύκολα»
</H2>
Ο 17ΧΡΟΝΟΣ Αναστάσης Βλάχος είναι μαθητής της Β' Λυκείου στο ΔΕΛΑΣΑΛ της
Θεσσαλονίκης. Πιστός στο ετήσιο ραντεβού τρία χρόνια τώρα. Δεν έχει πρόταση
αλλά είναι εκεί. Συμμετέχει. 
Συζητά.

Η 15χρονη Κική Σαούλη, μαθήτρια της Γ' Γυμνασίου από το Γυμνάσιο της
Αξιούπολης, είναι αντίθετα πιο αισιόδοξη:

«Δεν θα αλλάξουμε τίποτα, αλλά τουλάχιστον θα "βρεθούμε". Θα τα πούμε και με
τους καθηγητές σε ένα πλαίσιο εκτός του σχολείου που δεν επιτρέπει 
τέτοιου είδους συζητήσεις. 
Και με τα άλλα παιδιά θα βρούμε κοινά προβλήματα, κοινές προτάσεις, θα
επικοινωνήσουμε. Αυτό είναι το ζητούμενο. Οι αλλαγές δεν γίνονται τόσο εύκολα.
Η επικοινωνία όμως είναι που μας λείπει και σε τέτοιες συγκεντρώσεις μπορεί
και να επιτυγχάνεται»...

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15839N182</ED>
<ID>
ID:168271

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N18&aa=2</URL></REF>


Article

<CATEGORY>vin06</CATEGORY>

 <H2>Τα παιδιά μιλούν ελεύθερα
</H2>
Ποιες ανάγκες δεν εκπληρώνονται στο σημερινό σχολείο;

Οι καταγραμμένες (από τα ίδια τα παιδιά) απαντήσεις:

­ Τα παιδιά στον χώρο του σχολείου δεν εκφράζονται ελεύθερα. Φορούν προσωπείο
και υποδύονται ένα ρόλο που δεν τους αντιπροσωπεύει.

­ Δεν γίνεται συζήτηση για σύγχρονους κοινωνικούς προβληματισμούς που αφορούν
τα παιδιά.

­ Δεν υπάρχει επικοινωνία μαθητών - καθηγητών.

­ Λείπει το μάθημα της σεξουαλικής διαπαιδαγώγησης, που είναι απαραίτητο.

­ Τα παιδιά δεν συνειδητοποιούν τα ερωτήματα που έχουν μέσα τους, αλλά πολύ
περισσότερο η εκπαιδευτική διαδικασία δεν τους φέρνει σε επαφή με τα ερωτήματα αυτά.

­ Για τους καθηγητές είναι η δουλειά τους, για μας τα παιδιά είναι η ζωή μας.

­ Τα μαθήματα δεν πλησιάζουν την ψυχή του μαθητή. Δεν τον ωριμάζουν. Είναι
περισσότερο διανοητικά.

Και τι ζητούν;

­ Εξάλειψη διακρίσεων μεταξύ καλών και κακών μαθητών.

­ Καλύτερες σχέσεις καθηγητών - μαθητών.

­ Ερωτικές σχέσεις με τους καθηγητές ή τις καθηγήτριές μου!

­ Εξωσχολικές εργασίες.

­ Καπνιστήρια.

­ Πρακτική ενασχόληση αντί για αποστήθιση.

­ Ελευθερία στην εμφάνιση.

­ Καλύτερες εγκαταστάσεις.

­ Μουσική στα διαλείμματα.

­ Κουτί προφυλακτικών.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15839N183</ED>
<ID>
ID:168272

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N18&aa=3</URL></REF>


Article

<CATEGORY>vin06</CATEGORY>

 <H5>ΤΟΞΙΚΟΜΑΝΗΣ ΒΡΕΘΗΚΕ ΝΕΚΡΟΣ ΣΕ ΔΡΟΜΟ ΤΟΥ ΠΕΡΙΣΤΕΡΙΟΥ
</H5><H2>Θύμα νονών ηρωίνης
</H2>
Στα κυκλώματα που διοχετεύουν τον «λευκό θάνατο» στις πιάτσες του Περιστερίου
αναζητούν οι αρχές ασφαλείας τον δράστη της αποτρόπαιης δολοφονίας του
22χρονου τοξικομανούς Σέργιου Ι. Αγραδα.Ο ΑΤΥΧΟΣ νέος βρέθηκε δολοφονημένος
στις 3.45 τα ξημερώματα του Σαββάτου, στο πεζοδρόμιο της οδού Παρνασσίδος 7,
στο Περιστέρι, κοντά σε νεοαναγειρόμενη οικοδομή, όπου τον είχαν πετάξει οι δολοφόνοι.

Ο 22χρονος ήταν γνωστός στους αστυνομικούς, επειδή ήταν τοξικομανής και για
τον λόγο αυτό στην αρχή εξέτασαν το ενδεχόμενο να ήταν ένα ακόμα θύμα της
ηρωίνης. Το γεγονός, όμως, ότι δεν βρέθηκε σύριγγα δίπλα στο πτώμα ή άλλα
σύνεργα που χρησιμοποιούν οι τοξικομανείς για τη δόση τους προβλημάτισε τους
αξιωματικούς της Ασφάλειας.

Η απάντηση για τις συνθήκες που προκάλεσαν τον θάνατο του άτυχου χρήστη ήρθε
την επόμενη ημέρα από τον ιατροδικαστή που έκανε τη νεκροτομή στο πτώμα. Όπως
διαπίστωσε, ο 22χρονος είχε πέσει θύμα εγκληματικής ενέργειας. Οι άγνωστοι
δολοφόνοι (ή ο άγνωστος δολοφόνος) τον έπνιξαν κλείνοντάς του τη μύτη και το
στόμα, ώσπου πέθανε από ασφυξία.

Ο 22χρονος το βράδυ της Παρασκευής σκόπευε να βγει με φίλους του για να
διασκεδάσουν. Κατά τις 10 το βράδυ πέρασε ένας νεαρός με μοτοσυκλέτα από το
σπίτι του, στην οδό Π. Καβάλας 193, τον πήρε και έφυγαν. Από τότε χάθηκαν τα
ίχνη του έως στις 3.45 τα ξημερώματα του Σαββάτου, που βρέθηκε δολοφονημένος.

Οι άγνωστοι δολοφόνοι, για λόγους που διερευνώνται, τον παρέσυραν και του
έκλεισαν για πάντα το στόμα.

*Με δύο σύριγγες έκανε το τελευταίο του «ταξίδι» στην ηρωίνη ο 28χρονος
Δημήτρης Χρ. Θανάσης. 
Ο άτυχος νεαρός βρέθηκε νεκρός προχθές στις 11.30 το βράδυ στο διαμέρισμα όπου
διέμενε, στον πέμπτο όροφο πολυκατοικίας στην οδό Χατζηκωνσταντίνου 29, στους
Αμπελοκήπους. Οι δύο χρησιμοποιημένες σύριγγες που βρέθηκαν δίπλα του
φανερώνουν την αιτία που προκάλεσε τον θάνατό του.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15839N191</ED>
<ID>
ID:168273

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N19&aa=1</URL></REF>


Article

<CATEGORY>vin06</CATEGORY>

 <H2>Λαλιώτης: «Βόμβες» στην υγεία οι ανεξέλεγκτες χωματερές
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΟΙ ΔΗΜΑΡΧΟΙ της ανατολικής Αττικής οφείλουν να διαχειριστούν τα απορρίμματά
τους «με τον εναλλακτικό σχεδιασμό διαχείρισης απορριμμάτων και την
ανακύκλωση». 
Αυτό τόνισε χθες στη Θεσσαλονίκη ο υπουργός ΠΕΧΩΔΕ κ. Κώστας Λαλιώτης. Οι
δήμαρχοι, συνέχισε ο κ. Λαλιώτης, «ξέρουν καλά αλλά αποκρύπτουν την αλήθεια
ότι οι 800 περίπου τόνοι από τους χίλιους που παράγει κάθε μέρα κατά μέσον όρο
η περιοχή τους, σήμερα εναποτίθενται σε 20 ανεξέλεγκτες χωματερές, που είναι
"βόμβες" για τη δημόσια υγεία και το περιβάλλον. Έχουν χρέος, κατέληξε ο κ.
Λαλιώτης, να κλείσουν τις ανεξέλεγκτες αυτές χωματερές και να αναλάβουν την
ευθύνη να οργανώσουν τη διαχείριση των δικών τους απορριμμάτων».

Στο μεταξύ συγκέντρωση διαμαρτυρίας πραγματοποίησαν χθες το πρωί κάτοικοι του
Δήμου Κερατέας, ύστερα από απόφαση του Ενιαίου Συνδέσμου Δήμων και Κοινοτήτων
Νομού Αττικής να δημιουργηθεί στην Κερατέα χώρος υγειονομικής ταφής απορριμμάτων.

Το ίδιο έγινε και στον Αυλώνα, όπου οι κάτοικοι προχώρησαν σε συμβολική
κατάληψη της σιδηροδρομικής γραμμής χθες το απόγευμα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15839N192</ED>
<ID>
ID:168274

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N19&aa=2</URL></REF>


Article

<CATEGORY>vin06</CATEGORY>

 <H2>Άφησε τη φίλη του να πεθάνει «για να μην μπλέξει»
</H2>
ΑΦΗΣΕ τη φίλη του να πεθάνει ύστερα από χρήση ναρκωτικών, φοβούμενος ότι θα
βρεθεί μπλεγμένος. Και τελικά βρέθηκε και καταδικάστηκε, μάλιστα, σε κάθειρξη
6 ετών, για «έκθεση σε κίνδυνο που επέφερε τον θάνατο» της γυναίκας...

Με απόφαση του Αρείου Πάγου, ο Στυλ. Λίταινας ­ από τη Λάρισα ­ θα
ξαναδικαστεί και ελπίζει αυτήν τη φορά σε μείωση της ποινής, αν και το Ανώτατο
Δικαστήριο άνοιξε την πόρτα ακόμη και για μεγαλύτερη. Ο Λίταινας βρέθηκε
αντιμέτωπος με μία σπάνια κατηγορία για τα ελληνικά δικαστικά χρονικά και το
Πενταμελές Εφετείο Κακουργημάτων δεν έδειξε επιείκεια.

Σύμφωνα με το κατηγορητήριο, ο 30χρονος κατηγορούμενος ήταν υπεύθυνος για τον
θάνατο της φίλης του Βασιλικής Πολυμέρου, τον Απρίλιο του 1991. Είχε
φιλοξενήσει τη γυναίκα στο σπίτι του και αυτή έκανε χρήση ηρωίνης που της
προκάλεσε καρδιοαναπνευστικά προβλήματα. Ο ίδιος τρομοκρατήθηκε και αντί να τη
μεταφέρει στο νοσοκομείο, υποκατέστησε τον γιατρό χωρίς να έχει ειδικές γνώσεις.

Επί ώρες, μέσα στη νύχτα, έκανε μαλάξεις στη γυναίκα, χωρίς αποτέλεσμα. Και
τελικά, στις 5 τα ξημερώματα, αποφάσισε (όταν εκείνη πλέον βρισκόταν σε
κωματώδη κατάσταση) να τη μεταφέρει στο νοσοκομείο. Αλλά την εγκατέλειψε 20
μέτρα από την είσοδο του νοσοκομείου και έφυγε χωρίς να ειδοποιήσει κανέναν.
Όταν οι υπεύθυνοι του νοσοκομείου βρήκαν την Πολυμέρου ήταν πια αργά, αφού η
γυναίκα είχε υποστεί πνευμονικό οίδημα που στάθηκε μοιραίο για τη ζωή της.

Με την κατηγορία της «έκθεσης σε κίνδυνο» που κατέληξε στον θάνατο της φίλης
του, ο Λίταινας βρέθηκε στο εδώλιο, καταδικάστηκε σε κάθειρξη και έφτασε έως
τον Άρειο Πάγο. Το Ανώτατο Δικαστήριο έκανε δεκτή την αίτησή του και αναίρεσε
την καταδικαστική απόφαση, αποδεχόμενο όμως την κατηγορία της έκθεσης. 
Η καταδικαστική απόφαση αναιρέθηκε, γιατί ­ όπως τονίζεται από τον Άρειο Πάγο
­ «εκτός από την πρόθεση για τη βασική κατηγορία της έκθεσης, απαιτείται και
αμέλεια του δράστη για την επέλευση του βαρύτερου αποτελέσματος, δηλαδή του θανάτου.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15839N193</ED>
<ID>
ID:168275

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N19&aa=3</URL></REF>


Article

<CATEGORY>vin06</CATEGORY>

 <H2>Συνελήφθησαν Αλβανοί ε χειροβομβίδες
</H2>
ΛΑΜΙΑ

ΟΠΛΙΣΜΕΝΟΙ με χειροβομβίδες συνελήφθησαν το απόγευμα του Σαββάτου 141 Αλβανοί
λαθρομετανάστες από άνδρες της Αστυνομίας στην περιοχή του Δομοκού Φθιώτιδας. 
Οι Αλβανοί μεταφέρονταν με φορτηγό από το Μουργκάνι Τρικάλων με προορισμό την
Αθήνα και την Πάτρα. Στο φορτηγό βρέθηκαν στοιβαγμένοι οι 141 Αλβανοί
λαθρομετανάστες, οι οποίοι και συνελήφθησαν. Ύστερα από έρευνα των
αστυνομικών, στις αποσκευές των λαθρομεταναστών βρέθηκαν 5 καινούργιες
χειροβομβίδες (προέλευσης Ανατολικής Γερμανίας), που όπως εκτιμάται από την
Αστυνομία, είναι πιθανό να είχαν κλαπεί από στρατιωτικές αποθήκες της
Αλβανίας, μετά την πρόσφατη κρίση που ξέσπασε στη χώρα. 
Τέλος, να σημειωθεί ότι το φορτηγό ανήκει στον 47χρονο Βασίλη Γιαννωτάκη από
τη Φύκη Τρικάλων, ο οποίος και συνελήφθη.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15839N194</ED>
<ID>
ID:168276

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N19&aa=4</URL></REF>


Article

<CATEGORY>vin06</CATEGORY>

 <H2>Τετραετής διάσταση σημαίνει νεκρό γάμο
</H2>
ΣΥΝΤΑΓΜΑΤΙΚΗ είναι η διάταξη του Αστικού Κώδικα που παρέχει τη δυνατότητα
αυτόματης έκδοσης διαζυγίου, λόγω κλονισμού του γάμου ύστερα από 4ετή διάσταση
των συζύγων.

Αυτό έκρινε ο Άρειος Πάγος και απέρριψε την αίτηση διαζευγμένης που
αμφισβητούσε τη συνταγματικότητα της διάταξης (επίκληση της οποίας γίνεται
σήμερα στις περισσότερες αγωγές διαζυγίου) γιατί «πλήττει τον θεσμό του
γάμου». Το Ανώτατο Διακστήριο σημειώνει στην απόφασή του ότι «αντιθέτως ο
θεσμός του γάμου εξυγιαίνεται, καθώς παρέχεται η δυνατότητα να λυθούν και
τυπικώς οι "νεκροί" γάμοι...». Προσθέτει δε ότι «η συνταγματική προστασία του
γάμου και της οικογένειας δεν επιδιώκει το αδιάλυτο του γάμου, αφού μπορεί να
προκύψουν εξώγαμα παιδιά από έγγαμους που βρίσκονται σε διάσταση, αλλά και
αντιπάθειες ή μίση μεταξύ των συζύγων, που δεν συμβιβάζονται με τον θεσμό του γάμου».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15839N195</ED>
<ID>
ID:168277

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N19&aa=5</URL></REF>


Article

<CATEGORY>vin06</CATEGORY>

 <H2>Γιορτάστηκε η 56η επέτειος της Μάχης της Κρήτης
</H2>
ΕΚΔΗΛΩΣΕΙΣ για την 56η επέτειο της Μάχης της Κρήτης έγιναν χθες σε Αθήνα και Πειραιά.

Το πρωί εψάλη επιμνημόσυνος δέηση στην Μητρόπολη Αθηνών και έγινε κατάθεση
στεφάνων στο Μνημείο του Άγνωστου Στρατιώτη, ενώ το βράδυ οργανώθηκε εκδήλωση
στο Βεάκειο Θέατρο του Πειραιά. Μιλώντας στην εκδήλωση του Πειραιά, ο
υφυπουργός Άμυνας κ. Δημ. Αποστολάκης (που εκπροσώπησε την κυβέρνηση και στην
πρωινή επιμνημόσυνη δέηση) τόνισε την ανάγκη να μην υπάρξουν ξανά μέρες σαν κι
αυτές του Β' Παγκοσμίου Πολέμου και κατήγγειλε την Τουρκία για τις
«νεοοθωμανικές βλέψεις» της στο Αιγαίο για το οποίο επιδιώκει να αναθεωρήσει
το status quo. «Εμείς, είπε, δεν τρέφουμε επεκτατικές βλέψεις όπως ο γείτονάς
μας εξ Ανατολών. Διεκδικούμε, όμως, τα καταπατημένα δίκαια του Ελληνισμού.
Αυτό ας το λάβουν σοβαρά υπόψη εχθροί και φίλοι».

Στις πρωινές εκδηλώσεις παρέστησαν ο πρώην πρόεδρος της Δημοκρατίας κ. Χρ.
Σαρτζετάκης, ο α' αντιπρόεδρος της Βουλής κ. Π. Κρητικός, εκπρόσωποι κομμάτων,
των Ενόπλων Δυνάμεων, των Κρητικών Σωματείων της Αττικής, και πρεσβειών.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15839N196</ED>
<ID>
ID:168278

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N19&aa=6</URL></REF>


Article

<CATEGORY>vin06</CATEGORY>

 <H5>17 ΣΥΛΛΗΨΕΙΣ ΣΕ ΕΦΟΔΟ ΤΗΣ ΑΣΤΥΝΟΜΙΑΣ ΣΕ ΑΡΕΝΑ ΚΟΚΟΡΟΜΑΧΙΩΝ ΣΤΟΝ ΡΕΝΤΗ
</H5><H5>Διασταυρώσεις κοτόπουλων και αρπακτικών πουλιών οι «αθλητές»
</H5><H2>Τζόγος με κοκόρια
</H2>
Μετά τις κυνομαχίες, τη... σκυτάλη του παράνομου τζόγου φαίνεται πως πήραν οι
κοκορομαχίες! Χθες το πρωί άντρες του Αστυνομικού Τμήματος Μοσχάτου έκαναν
έφοδο σε παλιό κτίριο, επί της οδού Ιθάκης 93, στον Ρέντη, και συνέλαβαν 17
άτομα, τα οποία ­ σύμφωνα με τους αστυνομικούς ­ στοιχημάτιζαν χρηματικά ποσά
πάνω στα πτηνά και ήταν έτοιμοι να βάλουν δύο κοκόρια να χτυπηθούν...

ΣΥΜΦΩΝΑ με τα όσα έγιναν γνωστά από την Αστυνομική Διεύθυνση Πειραιώς, στον 3ο
όροφο του κτιρίου υπάρχει αρένα διαστάσεων 5 επί 3 μέτρων, με πλαστικό
κιγκλίδωμα, ενώ υπήρχαν και άλλα 7 κοκόρια έτοιμα να μπουν στην αρένα για τις κοκορομαχίες.

Επίσης, βρέθηκαν και κατασχέθηκαν 374.000 δραχμές, 216 δολάρια, ζυγαριά
ακριβείας, στιλέτο και τετράδιο με ονόματα, χρηματικά ποσά που παίζονταν και
κουπόνια με αριθμούς για τα παράνομα στοιχήματα.

Η έφοδος των αστυνομικών έγινε στις 9.20 το πρωί από την ταράτσα του παλιού
κτιρίου. 
Όμως, οι συλληφθέντες, που επρόκειτο να οδηγηθούν το πρωί στον εισαγγελέα
Πειραιώς, αλλά και οι συγγενείς τους, που συγκεντρώθηκαν έξω από το Αστυνομικό
Τμήμα Μοσχάτου, υποστηρίζουν ότι δεν έχουν σχέση με κοκορομαχίες και ότι είναι
μέλη συλλόγου με την επωνυμία Σύλλογος Φίλων Θεάματος Κοκορομαχιών, που
διοργανώνουν κάθε Κυριακη αγώνες επίδειξης και καθαροαιμίας των πτηνών...

Ένα από τα μέλη του Συλλόγου είναι ο Μανώλης Κεβορκιάν, ο γιος του οποίου
βρίσκεται μεταξύ των συλληφθέντων και έχει το καφενείο του Συλλόγου. «Είμαστε
σύλλογος με καταστατικό εγκεκριμένο από το Πρωτοδικείο και κάνουμε αγώνες
επίδειξης, που διαρκούν από 5 έως 10 λεπτά, αφού όμως προηγουμένως βάλουμε στα
κοκόρια προστατευτικά στο ράμφος και στα νύχια», λέει. «Το καταστατικό
απαγορεύει ρητώς τα στοιχήματα και αυτήν τη στιγμή ο σύλλογος απαριθμεί 45 μέλη».

Οι ίδιοι υποστηρίζουν πως υπάρχουν ανάλογοι σύλλογοι στη Δράμα και την
Κατερίνη και ότι τα κοκόρια, που στοιχίζουν γύρω στις 15.000 δραχμές,
εισάγονται κυρίως από την Αγγλία.

Χθες, στην οδό Ιθάκης, τα στόματα ήταν κλειστά και οι περισσότεροι κάτοικοι
της περιοχής «κάτι είχαν ακούσει», αλλά κανείς δεν ήξερε τίποτα γι' αυτό που
γινόταν κάθε Κυριακή, στον 3ο όροφο του παλιού εργοστασίου. 
«Κάθε Κυριακή βλέπαμε τα αυτοκίνητα, αλλά ποτέ αυτοί που συγκεντρώνονταν δεν
δημιούργησαν το παραμικρό πρόβλημα στη γειτονιά», λέει ένας από τους
κατοίκους, ο Σταμάτης Γδοντάκης.

Οι συλληφθέντες είναι οι: Δημήτρης Ζεϊμπέκης, 50 χρόνων, Αντώνης Βάλβης, 50
χρόνων, Δημήτρης Πικάσης, 48 χρόνων, Νικόλαος Σπυρίδωνος, 51 χρόνων, Μιχαήλ
Βισβίκης, 47 χρόνων, Θεόδωρος Σμυρλιάδης, 45 χρόνων, Δημήτρης Καραϊσκάκης, 51
χρόνων, Θεογένης Φαραντάκος, 45 χρόνων, Ιωάννης Κουτσοδόντης, 59 χρόνων,
Ιωάννης Νικολαΐδης, 62 χρόνων, Χαριτιούν Κεβορκιάν, 28 χρόνων, Αντώνης
Κανάκης, 70 χρόνων, Ιωάννης Οικονόμου, 39 χρόνων, Νικόλαος Ξανθόπουλος, 49
χρόνων, Χαράλαμπος Παπαδόπουλος, 53 χρόνων, Χαράλαμπος Απατσίδης, 60 χρόνων
και Γεώργιος Αμπατσίδης, 52 χρόνων.

ΟΙ «ΑΘΛΗΤΕΣ» είναι διασταυρώσεις κοτόπουλων και αρπακτικών πουλιών, όπως τα
γεράκια. Αγωνίζονται στην αυτοσχέδια αρένα μέχρι θανάτου και τα στοιχήματα που
παίζονται ανεβαίνουν στα ύψη.

Οι κοκορομαχίες, «άθλημα» αρκετά παλιό στην Ελλαδα, λέγεται ότι έφτασαν στη
χώρα μας μαζί με τους πρόσφυγες από τη Μικρά Ασία. Άλλοι υποστηρίζουν ότι
έχουν τις ρίζες τους στην τουρκοκρατία.

Σημερα, σε διάφορες περιοχές της χώρας, γίνονται ακόμα κοκορομαχίες. Τα πτηνά
που χρησιμοποιούνται είναι διασταυρώσεις νάνων κοκόρων με αρπακτικά, για να
γίνονται μικρόσωμα, ευκίνητα και πιο επιθετικά. Αγοράζονται από μικρά και
εκπαιδεύονται, ώστε να μπορούν ­ όταν βρεθούν στην αρένα ­ να αντιμετωπίσουν
«δυναμικά» τον αντίπαλό τους. Τέτοια κοκοράκια εισάγονται από την Τουρκία και
οι τιμές τους φτάνουν ακόμα και τις πεντακόσιες με οκτακόσιες χιλιάδες
δραχμές, ανάλογα με το πόσο επιθετικό είναι το πτηνό.

Στην Ελλάδα υπάρχει και αναγνωρισμένο σωματείο κοκορομαχιών με ιστορία 30
χρόνων, το «Σωματείο Κοκορομάχων Νομού Δράμας», το οποίο έχει εγγεγραμμένα 120 μέλη.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15839N211</ED>
<ID>
ID:168279

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N21&aa=1</URL></REF>


Article

<CATEGORY>vin06</CATEGORY>

 <H2>Ξανά στο εδώλιο για την τελική κρίση ο Ματθαίος Μονσελάς
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

ΤΟΝ ΑΠΟΚΑΛΕΣΑΝ «κατά παραγγελία δολοφόνο». Άλλοι, πάλι, τον χαρακτήρισαν
«ψυχρό εκτελεστή». Εκείνος υποστηρίζει ότι νιώθει ένοχος, αλλά και αθώος,
γιατί η καρδιά του δεν κατάλαβε ότι σκότωσε έναν άνθρωπο.

Ο πρωταγωνιστής αυτής ιστορίας δεν είναι άλλος από τον 40χρονο παρκαδόρο
Ματθαίο Μονσελά, ο οποίος το βράδυ της 11ης Ιανουαρίου 1994 πυροβόλησε την
οδοντίατρο Γιόλα Βαγενά, ύστερα από αλλεπάλληλες πρόβες θανάτου που είχαν προηγηθεί.

Στις 11 Ιουνίου ο Ματθαίος Μονσελάς θα βρεθεί για δεύτερη φορά στο εδώλιο του
κατηγορουμένου να λογοδοτεί για την πράξη του ενώπιον των δικαστών του Μεικτού
Ορκωτού Εφετείου της Αθήνας. Οι λειτουργοί της Θέμιδος σε πρώτο βαθμό τον
έκριναν ένοχο ­ με οριακή πλειοψηφία ­ για ανθρωποκτονία από πρόθεση,
αναγνωρίζοντάς του το ελαφρυντικό του προτέρου εντίμου βίου. Η τιμωρία που του
επέβαλαν για ένα έγκλημα που από την πρώτη στιγμή της σύλληψής του ομολόγησε
ήταν κάθειρξη δώδεκα ετών και εννέα μηνών.

Τρεις, όμως, από τους ενόρκους είχαν και τότε την άποψη ότι ο Ματθαίος
Μονσελάς έπρεπε να κηρυχθεί ένοχος για ανθρωποκτονία με συναίνεση του θύματος,
όπως προβλέπεται και τιμωρείται από το άρθρο 300 του Ποινικού Κώδικα, αδίκημα
που τιμωρείται σε βαθμό πλημμελήματος.

Έτσι, λοιπόν, με την έναρξη της δίκης σε δεύτερο βαθμό, θεωρείται πολύ πιθανό
πως οι συνήγοροι του Μονσελά θα επαναφέρουν τον υπερασπιστικό αυτό ισχυρισμό
με την ελπίδα πως ο κατηγορούμενος θα τύχει ευνοϊκότερης ποινικής μεταχείρισης.

Ο ίδιος, όπως είχε υποστηρίξει στην απολογία του, δεν είχε πρόθεση να σκοτώσει
τη Γιόλα Βαγενά, αλλά να τη βοηθήσει να ξεπεράσει τα προβλήματά της μετά την
αποκάλυψη των εξωσυζυγικών σχέσεων του συζύγου της. Το αποτέλεσμα, όμως, ήταν
διαφορετικό. Ο Μονσελάς δεν κατάφερε να ισορροπήσει, όπως πίστεψε, ανάμεσα στη
ζωή και στο θάνατο και έγινε η αιτία να χαθεί μια ανθρώπινη ζωή. Τους
τελευταίους μήνες ­ σύμφωνα πάντα με τους ισχυρισμούς του μοναδικού εν ζωή
πρωταγωνιστή της υπόθεσης ­ η Γιόλα Βαγενά είχε γίνει φορτική και δεν της
αρκούσαν πια οι βραδινές βόλτες θανάτου. Και εκείνο το βράδυ η Γιόλα βγήκε,
όπως συνήθιζε, από το αυτοκίνητο, προχώρησε λίγα βήματα και του είπε «Άντε,
τώρα, Μάνθο πυροβόλησε». Από τη σκηνή αυτή ο κατηγορούμενος δεν θυμάται καμία
άλλη λεπτομέρεια, εκτός από τον τρίτο πυροβολισμό, μετά τον οποίο «ξύπνησε»
και συναισθανόμενος τι είχε κάνει, άφησε πίσω του το πτώμα της Βαγενά και
έφυγε προς άγνωστη κατεύθυνση. 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15839N212</ED>
<ID>
ID:168280

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N21&aa=2</URL></REF>


Article

<CATEGORY>vin06</CATEGORY>

 <H2>Καταστροφές από έκρηξη σε οθωμανικό τέμενος
</H2>
ΛΑΡΙΣΑ

ΟΘΩΜΑΝΙΚΟ ΤΕΜΕΝΟΣ στο χωριό Τέμπη βρέθηκε στο στόχαστρο μετά το τουρκικό χαμάμ
του Τυρνάβου. Άγνωστοι δράστες τοποθέτησαν δυναμίτιδα, που προκάλεσε ισχυρή
έκρηξη, τρομοκρατώντας τους κατοίκους του χωριού, καταστρέφοντας τη μία πλευρά
του οικοδομήματος και μέρος του ισογείου του κτιρίου.

Τόσο η προ 15ημέρου βομβιστική ενέργεια στο τουρκικό χαμάμ στον Τύρναβο, όσο
και η προχθεσινή έχουν προβληματίσει τις Αρχές που διερευνούν με προσοχή τις
δύο υποθέσεις.

Οι αστυνομικοί διερωτώνται μήπως οι δύο ενέργειες σχετίζονται με τις
εκδηλώσεις που έχουν προγραμματισθεί για την ερχόμενη εβδομάδα για την
αδελφοποίηση της Λάρισας με την τουρκική πόλη Ουργκούτ (Προκόπι).

Η έκρηξη σημειώθηκε λίγα λεπτά μετά τα μεσάνυχτα του Σαββάτου, ενώ λίγο
αργότερα εντοπίσθηκε εγκαταλελειμμένο το αυτοκίνητο με το οποίο οι δράστες
είχαν μεταφέρει τα εκρηκτικά.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15839N213</ED>
<ID>
ID:168281

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N21&aa=3</URL></REF>


Article

<CATEGORY>vin06</CATEGORY>

 <H5>ΤΑ ΗΛΕΚΤΡΟΚΙΝΗΤΑ ΜΠΟΡΟΥΝ ΝΑ ΚΙΝΗΘΟΥΝ ΙΚΑΝΟΠΟΙΗΤΙΚΑ ΣΤΗΝ ΠΟΛΗ
</H5><H2>Καθαρά αυτοκίνητα για καθαρή Αθήνα
</H2>
Ο στόχος για μια Αθήνα, πρωτεύουσα της αντιρρυπαντικής τεχνολογίας, φαίνεται
πλέον πιο ρεαλιστικός, καθώς ήδη ανακοινώθηκε η διοργάνωση του 2ου Ευρωπαϊκού
Συνεδρίου Καθαρών Αυτοκινήτων, μαζί με τις εκδηλώσεις που το συνοδεύουν, για
του χρόνου.

ΤΗΝ ΚΥΡΙΑΚΗ έκλεισε η σειρά των εφετινών εκδηλώσεων στα πλαίσια του 1ου
Ευρωπαϊκού Συνεδρίου Καθαρών Αυτοκινήτων με την πραγματοποίηση του 1ου
ελληνικού ράλι στον περιφερειακό της Πολυτεχνειούπολης. Αρκετός κόσμος, με τα
νέα άτομα να αποτελούν την πλειοψηφία, προτίμησε παρά τον καύσωνα αντί για την
παραλία να παρακολουθήσει να συναγωνίζονται μεταξύ τους ηλεκτροκίνητα και
υβριδικά μοντέλα, όπως ονομάζονται τα αυτοκίνητα που εκτός από κινητήρα
εσωτερικής καύσης διαθέτουν και έναν άλλο, συνήθως ηλεκτροκινητήρα.

Αυτή τη φορά όμως το ράλι ήταν διαφορετικό, καθώς οι εξατμίσεις των
αυτοκινήτων παρέμεναν βουβές, ενώ λίγα καυσαέρια εκπέμπονταν μόνον από τα
μοντέλα με κινητήρες που έκαιγαν φυσικό αέριο.

Τόσο στο κυρίως μέρος του αγώνα όσο και στα σπριντ, νικητής ανεδείχθη το
μοντέλο EV-1 της General Motors. Πρόκειται για το πρώτο αυτοκίνητο που
σχεδιάστηκε από την αρχή μόνον για ηλεκτροκίνηση και του οποίου η εξέλιξη έχει
κοστίσει πολλαπλάσια από των άλλων. Μάλιστα στις ΗΠΑ προσφέρεται στο εμπόριο
με την μέθοδο του λίζινγκ με την μηνιαία δόση να στοιχίζει περίπου 100.000 δρχ.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15839N221</ED>
<ID>
ID:168282

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N22&aa=1</URL></REF>


Article

<CATEGORY>vin06</CATEGORY>

 <H2>Μήνυσε τον καθηγητή γιατί χαστούκισε τον γιο του
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΚΑΘΗΓΗΤΗΣ Γυμνασίου στη Θεσσαλονίκη κατηγορείται ότι χαστούκισε και έβρισε
μέσα στην αίθουσα διδασκαλίας μαθητή του, με αποτέλεσμα να μηνυθεί.

Η μήνυση στο ΙΒ' Αστυνομικό Τμήμα Θεσσαλονίκης κατατέθηκε από τον 42χρονο Ρήγα
Λεμονή, πατέρα του μαθητή της Γ' τάξης του Γυμνασίου Πυλαίας Θεσσαλονίκης, με
αποτέλεσμα να σχηματιστεί εις βάρος του εκπαιδευτικού δικογραφία για απειλή,
εξύβριση και απλή σωματική βλάβη.

Ο πατέρας του 15χρονου μαθητή υποστηρίζει στη μήνυση ότι ο καθηγητής Α.Λ. τον
χτύπησε με τα χέρια στο πρόσωπο εν ώρα μαθήματος.

Ο καθηγητής ­ που αναζητείται από την Αστυνομία στα πλαίσια της αυτοφώρου
διαδικασίας ­ απουσιάζει από το περασμένο Σάββατο από το σπίτι του, στο
Ασβεστοχώρι Θεσσαλονίκης. 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15839N222</ED>
<ID>
ID:168283

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N22&aa=2</URL></REF>


Article

<CATEGORY>vin06</CATEGORY>

 <H2>Καλούνται να περάσουν ΚΤΕΟ
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του νομού Αττικής αυτή την εβδομάδα:

*Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΑ
1000 μέχρι ΥΕΑ 4000. Εξάλλου την εβδομάδα από 26 Μαΐου μέχρι 30 Μαΐου θα
περάσουν από ΚΤΕΟ τα αυτοκίνητα με τους αριθμούς:

*Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΑ
4001 μέχρι ΥΕΑ 7000. Οι κάτοχοι των παραπάνω αυτοκινήτων πρέπει να τηλεφωνούν
στον αριθμό 167 για να καθορίσουν την ακριβή ημέρα και ώρα που θα πάνε το
όχημά τους για έλεγχο. 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15839N223</ED>
<ID>
ID:168284

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N22&aa=3</URL></REF>


Article

<CATEGORY>vin06</CATEGORY>

 <H5>13ΧΡΟΝΟΣ ΕΠΕΣΕ ΜΕΣΑ ΚΑΙ ΣΚΟΤΩΘΗΚΕ, ΠΑΙΖΟΝΤΑΣ ΜΕ ΔΥΟ ΜΙΚΡΑ ΣΚΥΛΑΚΙΑ
</H5><H2>Χάθηκε σε ξεροπήγαδο
</H2>
Η επιθυμία του 13χρονου Φώτη Λουκόπουλου, από τη Θήβα, να πλησιάσει δύο μικρά
σκυλάκια που έπαιζαν σε χωράφι τον «έσυρε» στον σκοτεινό πυθμένα του
ξεροπήγαδου, όπου τον περίμενε ο θάνατος...

Ο 13ΧΡΟΝΟΣ Φώτης ­ το έβδομο παιδί αγροτικής 10μελούς οικογένειας ­ έχασε τη
ζωή του το απόγευμα του Σαββάτου, όταν έπεσε σε πηγάδι βάθους εξήντα μέτρων
στην αγροτική περιοχή Μπήτος, κοντά στο Τάχι Θηβών, από όπου καταγόταν. Η ώρα
ήταν περίπου έξι (το απόγευμα), όταν ο αγρότης Δημήτρης Σπανός, που εργαζόταν
στο χωράφι του, είδε τον μικρό Φώτη κοντά στο πηγάδι να προσπαθεί να πλησιάσει
δύο μικρά σκυλάκια. Σύμφωνα με τον αυτόπτη μάρτυρα, αυτή ήταν και η τελευταία
φορά που είδε τον 13χρονο. Λίγα λεπτά αργότερα ο Δημήτρης Σπανός «έχασε»
ξαφνικά από τα μάτια του το αγόρι. Ανησύχησε και ειδοποίησε αμέσως συγγενείς
του Φώτη, που διατηρούν πτηνοτροφείο στην περιοχή. Ο νους τους, όπως
υποστηρίζουν, πήγε αμέσως στο κακό, αφού γνώριζαν την ύπαρξη του πηγαδιού,
αλλά και το γεγονός ότι είχε στερέψει και δεν λειτουργούσε και ως εκ τούτου
ήταν σκεπασμένο με μερικές σκουριασμένες λαμαρίνες.

Ειδοποίησαν στη συνέχεια την Πυροσβεστική Υπηρεσία Θηβών, άντρες της οποίας
όταν έφθασαν διαπίστωσαν ότι το παιδί είχε πέσει στο ξεροπήγαδο. Λόγω, όμως,
του μεγάλου βάθους, η ανάσυρσή του ήταν δύσκολη και ειδοποιήθηκε η ΕΜΑΚ.

Τελικά, στις 10.00 το βράδυ ο πυροσβέστης Κωνσταντίνος Δεϊρμιτζόγλου κατέβηκε
στο πηγάδι, χρησιμοποιώντας φιάλη οξυγόνου, αφού υπήρχε μεθάνιο. Δέκα λεπτά
αργότερα, μπροστά στους απαρηγόρητους γονείς και φίλους του άτυχου Φώτη,
ανασύρθηκε το πτώμα του. «Η επιχείρηση της ανάσυρσης ήταν εξαιρετικά δύσκολη»,
λέει ο πυροσβέστης Δεϊρμιτζόγλου, «γιατί στο πηγάδι υπήρχαν αέρια. Το σώμα του
παιδιού είχαν σταματήσει δύο ξύλα, στα περίπου 55 μέτρα. Αν δεν είχε
σταματήσει εκεί και είχε φθάσει στον πυθμένα του πηγαδιού, στα εξήντα μέτρα,
τότε η ανάσυρσή του θα ήταν σχεδόν αδύνατη».

Η σορός του άτυχου Φώτη Λουκόπουλου μεταφέρθηκε στο Νοσοκομείο της Θήβας και
στη συνέχεια στην Αθήνα για να γίνει νεκροψία, ενώ το Τμήμα Ασφαλείας Θηβών
διενεργεί προανάκριση για τα ακριβή αίτια του δυστυχήματος.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15839N241</ED>
<ID>
ID:168285

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N24&aa=1</URL></REF>


Article

<CATEGORY>vin06</CATEGORY>

 <H2>Έβαλε από λάθος όπισθεν και έπεσε στη θάλασσα
</H2>
ΤΡΑΓΙΚΟ θάνατο βρήκε το μεσημέρι του Σαββάτου ο 62χρονος Στυλιανός Θεοδωράτος,
όταν το αυτοκίνητο που οδηγούσε, με αριθμό κυκλοφορίας ΧΑΕ 2251, έπεσε από
άγνωστη μέχρι στιγμής αιτία στη θάλασσα, στον Νέο Μόλο Δραπετσώνας.

Ο Στυλιανός Θεοδωράτος προσπάθησε να απεγκλωβιστεί χωρίς να τα καταφέρει και
τελικά ανασύρθηκε από δύτες, αλλά απεβίωσε κατά τη μεταφορά του στο Τζάνειο
Νοσοκομείο Πειραιά. Προανάκριση διενεργεί το Β' Λιμενικό Τμήμα του Πειραιά.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15839N242</ED>
<ID>
ID:168286

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N24&aa=2</URL></REF>


Article

<CATEGORY>vin06</CATEGORY>

 <H2>Τι γυρεύει στη θάλασσα το ελεφαντάκι;
</H2>
Βουτιά μέσα στο Θερμαϊκό κόλπο, στην περιοχή Νέας Παραλίας της Θεσσαλονίκης,
έκανε... ελέφαντας τσίρκου κάτω από αδιευκρίνιστες συνθήκες, μπροστά στις
κάμερες ιδιωτικού τηλεοπτικού συνεργείου.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Η ΠΕΡΙΕΡΓΗ πτώση του μικρού ελέφαντα «Dumbo» στη θάλασσα, το μεσημέρι
του περασμένου Σαββάτου, διαδόθηκε αστραπιαία σε δεκάδες περαστικούς ­ ανάμεσά
τους και πολλά παιδιά ­ που έσπευσαν στο σημείο της πτώσης, στο ύψος της
Σχολής Τυφλών στη νέα παραλία, όπου πραγματοποιείται η ανθοκομική έκθεση, για
να προσφέρουν βοήθεια.

Ο δωδεκάχρονος Dumbo, ο μικρότερος σε ηλικία από τους οκτώ συνολικά ελέφαντες
του τσίρκου, αφού ξεπέρασε το αρχικό σοκ άρχισε να καταβάλλει απεγνωσμένες
προσπάθειες για να βγει από τη θάλασσα. Το ελεφαντάκι άρχισε να κουράζεται και
μπροστά στον κίνδυνο να πνιγεί οι υπάλληλοι του τσίρκου βούτηξαν στη θάλασσα
και τον βοήθησαν, αφού πρώτα τον έδεσαν με μια αλυσίδα στο λαιμό.

Σύμφωνα με δελτίο Τύπου που διένειμε η διεύθυνση του τσίρκου, ο μικρός Dumbo
αποφάσισε να πέσει στη θάλασσα για να δροσιστεί την ώρα που έκανε βόλτα με
άλλους επτά ελέφαντες στο πλακόστρωτο της παραλίας. 
Όμως πολλοί περαστικοί που παρακολούθησαν την περιπέτειά του σχολίαζαν ότι
ενδεχομένως η βουτιά στο Θερμαϊκό να εντάσσεται στο πλαίσιο του σόου και της διαφήμισης.

Πάντως όλη η επιχείρηση διάσωσης φωτογραφήθηκε με κάθε λεπτομέρεια και
καταγράφηκε από τηλεοπτικό συνεργείο, ενώ το γεγονός δεν έχει καταγραφεί στο
βιβλίο συμβάντων της Πυροσβεστικής Υπηρεσίας Θεσσαλονίκης, η οποία δηλώνει
άγνοια για το συμβάν.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N26</CAT>
<ED>
Κωδικός άρθρου: A15839N261</ED>
<ID>
ID:168287

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N26&aa=1</URL></REF>


Article

<CATEGORY>vin07</CATEGORY>

 <H2>Φαβορί ο συντηρητικός σιίτης Νατέκ Νουρί
</H2>
ΤΕΣΣΕΡΙΣ είναι οι υποψήφιοι που φιλοδοξούν να διαδεχθούν τον Αλί Αχμπάρ Χασεμί
Ραφσανζανί, ο οποίος εγκαταλείπει την προεδρία τον Αύγουστο ύστερα από οκταετή θητεία:

*Μοχάμαντ Χατάμι, 54 ετών. Πρώην υπουργός Πολιτισμού και Ισλαμικής
Καθοδήγησης, έχει τη φήμη μετριοπαθούς πολιτικού. Χαίρει μεγάλης υποστήριξης
μεταξύ των γυναικών, των νέων και των διανοουμένων που δεν θα ήθελαν
αυστηρότερη εφαρμογή των ισλαμικών ηθών στην καθημερινή ζωή και περιορισμούς
στην ελευθερία έκφρασης.

* Αλί Αχμπάρ Νατέκ Νουρί, 54 ετών. Πρόεδρος της Βουλής, ηγέτης μιας
συντηρητικής ομάδας σιιτών. Υποστηρίζεται από κληρικούς και εμπόρους, που
θεωρούν ότι απειλούνται από τις ξένες επενδύσεις. Γιος κληρικού, διετέλεσε
υπουργός Εσωτερικών.

*Μοχάμαντ Μοχαμάντι Ρεϊσάχρι, 51 ετών. Πρώην επικεφαλής των υπηρεσιών
Ασφαλείας, ένθερμος θιασώτης των ισλαμικών αξιών. Γνωστός για τις ακραίες
συντηρητικές απόψεις του, υποστηρίζει την πιστή τήρηση των αρχών της Ιρανικής
Επανάστασης του 1979.

* Ρεζά Ζαβαρέι, 59 ετών. Υφυπουργός Εσωτερικών μετά την Επανάσταση, θεωρείται
ένας από τους πιο επιτυχημένους κρατικούς λειτουργούς. Είναι ο μοναδικός από
τους τέσσερις υποψηφίους που δεν είναι κληρικός. Ανήκει στην ίδια πολιτική
τάση με τον Νατέκ Νουρί.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N27</CAT>
<ED>
Κωδικός άρθρου: A15839N271</ED>
<ID>
ID:168288

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N27&aa=1</URL></REF>


Article

<CATEGORY>vin02</CATEGORY>

 <H5>Κυβέρνηση - κόμματα - ελληνοτουρκικά
</H5><H2>ΕΚΤΟΣ ΣΥΝΟΡΩΝ
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΚΑΤΑΙΓΙΣΜΟΣ αλληλοσυγκρουόμενων, αόριστων και φλύαρων δηλώσεων κυβέρνησης και
αντιπολίτευσης· σχόλια των μέσων ενημέρωσης· επιστημονικοφανείς αναλύσεις·
ιδεολογήματα περί τα ελληνοτουρκικά· συμπτώματα πεμπτοφαλαγγιτισμού
εισαγόμενου ή αυτόχθονος· όλα αυτά επιτείνουν την ευρύτατη σύγχυση περί την
τουρκική απειλή. Απονευρώνουν φρόνημα και αντιστάσεις. Χαρακτηριστικώς
αξιοθρήνητα το φαινόμενο Ρουβά, τα ποικίλα μέτωπα ειρήνης, συναδέλφωσης,
φιλίας και άλλα κερασφόρα...

Από την αντίπεραν η Τουρκία, ενόπλως υπερέχουσα κατ' εφαρμογήν παραδοσιακής
«αυτοκρατορικής» πολιτικής, γεωπολιτικώς πλεονεκτούσα και, συνακόλουθα,
διπλωματικώς υπέρτερη, παραμένει στυγνά αταλάντευτη, ανατριχιαστικά σαφής στην
προς Δυσμάς ­ και άλλες κατευθύνσεις ­ επεκτατική διεκδικητικότητά της. Συναφή
τα ακόλουθα:

* Ενώ, λοιπόν, η Τουρκία σταθερώς αξιώνει μείζονες ελληνικές παραχωρήσεις, η
Ελλάς ελάχιστα έχει ακινδύνως να «δώσει» και αυτά όμως ανεπαρκή προς
ικανοποίηση της Άγκυρας... Και πάντως ουδέν μάς εγγυάται ότι δεν θα επανήρχετο
στις αξιώσεις, της ευκαιρίας δοθεισομένης ή ότι θα επήρχετο εκτόνωση.

*Την κατάσταση επιδεινώνει βαρύτατα η αμερικανική πολιτική, ρητώς ή αρρήτως,
ωμά υιοθετούσα την σκοπιμότητα μεταβολής χάριν της Άγκυρας του αιγαιακού
status quo. Πιεστικά μας λέγουν: Συνομιλείτε και... υποχωρείτε!

*Κύριο ανάχωμα κατά της επιθετικότητας της Άγκυρας θα 'ταν οικοδόμηση ­
εφικτής ­ ένοπλης αντίρροπης δύναμης. Ωστόσο, λογικώς και ιστορικώς ανεξήγητα,
όλα τα κόμματα, πλην κάποιων μεμονωμένων ­ επαινετών ­ εξαιρέσεων, συγκλίνουν
σε πολιτική κατευνασμού, που σημειωτέον εφήρμοσε η Νέα Δημοκρατία, ακολούθησε,
με φραστικές, λογοπαικτικές παραλλαγές, το ΠΑΣΟΚ και την επαναλαμβάνει σήμερα
η Νέα Δημοκρατία, ασκούσα κομψή «ανεπαίσθητη» αντιπολίτευση. Υπό τις συνθήκες
αυτές, και δη του στρατιωτικού ανισοζυγίου, βέβαιον είναι ο ελληνοτουρκικός
διάλογος θα βλάψει. Αβέβαιον μόνον το πόσον.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N27</CAT>
<ED>
Κωδικός άρθρου: A15839N272</ED>
<ID>
ID:168289

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N27&aa=2</URL></REF>


Article

<CATEGORY>vin07</CATEGORY>

 <H5>Ο ΜΟΜΠΟΥΤΟΥ ΠΗΓΑΙΝΕΙ ΣΤΟ ΜΑΡΟΚΟ ­ Η ΧΩΡΑ ΟΝΟΜΑΖΕΤΑΙ ΠΑΛΙ ΚΟΓΚΟ
</H5><H5>Ο Μομπούτου θα διωχθεί όπου και αν πάει
</H5><H2>Λαϊκή Δημοκρατία στο Ζαΐρ
</H2>
Ο δικτάτορας έφυγε, το καθεστώς του έπεσε, η σημαία του υπεστάλη.
Διακηρύσσοντας τη νίκη τους, ύστερα από επτά μήνες εμφυλίου πολέμου στο Ζαΐρ,
οι αντάρτες του Λοράν Καμπίλα ανακοίνωσαν την ίδρυση της Λαϊκής Δημοκρατίας
του Κονγκό.

«Ο κ. ΛΟΡΑΝ Ντεζιρέ Καμπίλα αναλαμβάνει από σήμερα τα καθήκοντα του προέδρου
της Λαϊκής Δημοκρατίας του Κονγκό», αναφέρεται σε ανακοίνωση που διάβασε το
Σάββατο ο ίδιος ο Καμπίλα, από το αρχηγείο του στη Λουμπούμπασι. Την ίδια ώρα,
οι αντάρτες του έμπαιναν θριαμβευτικά στην πρωτεύουσα Κινσάσα, χωρίς να
συναντήσουν καμία αντίσταση. Ήταν το επιστέγασμα 32 χρόνων αγώνων του Λοράν
Καμπίλα κατά του δικτάτορα Μομπούτου Σέσε Σέκο.

Ο ανατραπείς πρόεδρος του Ζαΐρ, μόλις που κατόρθωσε να διασωθεί από επίθεση
των ανταρτικών δυνάμεων στη γενέτειρα πόλη του Γκμπαντολίτε. Αεροσκάφος που
μετέφερε τον Μομπούτου αναγκάστηκε, λόγω βλάβης, να σταματήσει στο Τόγκο,
προτού απογειωθεί ξανά πιθανότατα με τελικό προορισμό το Μαρόκο. Ο Λοράν
Καμπίλα δήλωσε ότι θα σχηματίσει κυβέρνηση εθνικής σωτηρίας εντός των προσεχών
δύο ημερών και υποσχέθηκε ότι εντός εξήντα ημερών θα συγκροτηθεί συντακτική
συνέλευση που θα επεξεργαστεί το νέο σύνταγμα της χώρας. 
Επίσης, απείλησε με αυστηρές τιμωρίες όσους κάνουν λεηλασίες. Έτσι, ως Λαϊκή
Δημοκρατία του Κονγκό, το Ζαΐρ ανακτά και πάλι την ονομασία που είχε όταν
κήρυξε την ανεξαρτησία του από το Βέλγιο, το 1960. Η χώρα είχε μετονομαστεί σε
Ζαΐρ, το 1971, από τον Μομπούτου.

Πρέπει να σημειωθεί ότι η Νότιος Αφρική, η Κένυα και η Ρουάντα είναι οι πρώτες
χώρες που αναγνώρισαν το καθεστώς του Καμπίλα.

ΠΡΟΕΙΔΟΠΟΙΗΣΗ προς κάθε κατεύθυνση ότι ο έκπτωτος πρόεδρος Μομπούτου θα
διωχθεί όπου και αν πάει, απηύθυνε χθες η νέα ηγεσία της χώρας και κάλεσε τη
Γαλλία να μην του χορηγήσει άσυλο. 
Ο Μομπούτου διαθέτει έπαυλη στη γαλλική Ριβιέρα. Όμως, σύμφωνα με αξιωματούχο
των μαροκινών υπηρεσιών ασφαλείας, «τρία αεροπλάνα των αερογραμμών της Γκαμπόν
μετέφεραν τον Μομπούτου και την οικογένειά του στο στρατιωτικό αεροδρόμιο της
Ραμπάτ, με τη βοήθεια και τη συνεργασία των μαροκινών αρχών».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N28</CAT>
<ED>
Κωδικός άρθρου: A15839N281</ED>
<ID>
ID:168290

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N28&aa=1</URL></REF>


Article

<CATEGORY>vin07</CATEGORY>

 <H2>Κομμουνιστής ο νέος πρόεδρος της Μογγολίας
</H2>
Ο ΗΓΕΤΗΣ του πρώην κομμουνιστικού Λαϊκού Επαναστατικού Κόμματος της
αντιπολίτευσης Νατσαγκίν Μπαγκαμπάντι εξελέγη πρόεδρος της Μογγολίας στις
εκλογές που έγιναν με τάξη και χωρίς μαχητικές αντιπαραθέσεις.

Αυτό ανακοίνωσε σήμερα εκπρόσωπος του παραπάνω κόμματος.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N28</CAT>
<ED>
Κωδικός άρθρου: A15839N282</ED>
<ID>
ID:168291

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N28&aa=2</URL></REF>


Article

<CATEGORY>vin07</CATEGORY>

 <H2>Προσηλυτίζει νέους πράκτορες η ΜΙ5
</H2>
Η ΒΡΕΤΑΝΙΚΗ Υπηρεσία Πληροφοριών, η γνωστή ΜΙ5, πρόκειται να ανοίξει τις
τηλεφωνικές γραμμές της για τον «προσηλυτισμό» νέων πρακτόρων που θα
συγκεντρώνουν πληροφορίες για απειλές εναντίον της εθνικής ασφάλειας. Την
προσεχή εβδομάδα θα δημοσιευθούν στις βρετανικές εφημερίδες διαφημιστικές
καταχωρήσεις για την προσέλκυση διπλωματούχων πανεπιστημίου, πρόθυμων να
γίνουν πράκτορες πληροφοριών.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N28</CAT>
<ED>
Κωδικός άρθρου: A15839N283</ED>
<ID>
ID:168292

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N28&aa=3</URL></REF>


Article

<CATEGORY>vin07</CATEGORY>

 <H2>Στόχος της Άγκυρας η εξόντωση των Κούρδων ανταρτών
</H2>
ΑΠΟΦΑΣΙΣΜΕΝΗ να εξοντώσει τους αντάρτες του ΡΚΚ εμφανίζεται η Τουρκία. Η
επιχείρηση που διεξάγει ο τουρκικός στρατός από την Τετάρτη στο Βόρειο Ιράκ
εναντίον των Κούρδων ανταρτών της Τουρκίας θα συνεχιστεί ως την «εξουδετέρωση»
των αυτονομιστών και την υποταγή της περιοχής υπό τον έλεγχο του Μασούντ
Μπαρζάνι, αναφέρει ανακοίνωση του εκπροσώπου του υπουργείου Εξωτερικών, Ομέρ Ακμπέλ.

Τις τέσσερις τελευταίες ημέρες έχουν σκοτωθεί 902 μαχητές του ΡΚΚ και έχουν
συλληφθεί 126, ενώ από την κυβερνητική πλευρά οι στρατιωτικές πηγές αναφέρουν
12 νεκρούς και 25 τραυματίες. Ωστόσο, δεν είναι δυνατή η επιβεβαίωση των
στοιχείων, καθώς τα μέσα ενημέρωσης έχουν αποκλειστεί από τη ζώνη των επιχειρήσεων.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15839N291</ED>
<ID>
ID:168293

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N29&aa=1</URL></REF>


Article

<CATEGORY>vin07</CATEGORY>

 <H2>Η Χίλαρι κινδυνεύει να παραπεμφθεί για το Γουαϊτγουότερ
</H2>
Η ΧΙΛΑΡΙ Ρόνταμ Κλίντον μπορεί να παραπεμφθεί στη δικαιοσύνη για την υπόθεση
Γουάιτγουότερ, όπως μετέδωσε χθες το αμερικανικό τηλεοπτικό δίκτυο ABC,
επικαλούμενο μαγνητοσκοπημένη αναφορά ενός βοηθού του ανεξάρτητου εισαγγελέα,
Κένεθ Σταρ, που διεξάγει τις έρευνες για το σκάνδαλο.

Το ABC ανέφερε ότι έχει στην κατοχή του μια μαγνητοταινία με παρατηρήσεις του
ανεξάρτητου νομικού συμβούλου, Τζον Μπέιτς, που έγιναν κατά τη διάρκεια μιας
κεκλεισμένων των θυρών δίκης σε Εφετείο, νωρίτερα φέτος. «Πράγματι ερευνούμε
ιδιώτες και αυτοί οι ιδιώτες, μεταξύ τους και η κυρία Κλίντον, μπορεί να
παραπεμφθούν», δήλωσε ο Μπέιτς κατά τη διάρκεια της δικαστικής διαδικασίας.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15839N292</ED>
<ID>
ID:168294

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N29&aa=2</URL></REF>


Article

<CATEGORY>vin07</CATEGORY>

 <H2>Ο Ρίφκιντ παρεμπόδισε διεθνή έρευνα για τη δράση του Μιλόσεβιτς
</H2>
Ο ΠΡΩΗΝ υπουργός Εξωτερικών της Βρετανίας Μάλκολμ Ρίφκιντ παρεμπόδισε τη
διεξαγωγή διεθνούς έρευνας για τις δραστηριότητες του προέδρου της Σερβίας
Σλόμπονταν Μιλόσεβιτς, γράφει η εφημερίδα «Ομπζέρβερ».

Στα τέλη του 1995, ο Ρίφκιντ άσκησε βέτο σε πρόταση των Ηνωμένων Πολιτειών να
δημοσιοποιηθούν έγγραφα των βρετανικών και αμερικανικών μυστικών υπηρεσιών που
αφορούσαν πράξεις του Μιλόσεβτις.

Τα έγγραφα ενδέχεται να αποδεικνύουν τις σχέσεις του Μιλόσεβιτς με
επιχειρήσεις εθνοκάθαρσης που έκαναν Σέρβοι της Βοσνίας το 1992.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15839N293</ED>
<ID>
ID:168295

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N29&aa=3</URL></REF>


Article

<CATEGORY>vin07</CATEGORY>

 <H5>ΣΟΝΙΑ ΓΚΑΝΤΙ
</H5><H2>ΠΡΟΣΩΠΑ
</H2><H2>Είσοδος στην πολιτική
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μολονότι αρνιόταν ως τώρα πεισματικά να μπει στην πολιτική, η Σόνια Γκάντι
μοιάζει να υπαναχωρεί· κυρίως για την οικογένεια, λένε μερικοί.

Η ΣΟΝΙΑ Γκάντι θα μιλήσει αυτή την εβδομάδα σε συγκέντρωση στο σημείο όπου, το
1991, δολοφονήθηκε ο σύζυγός της, ο Ρατζίβ. Είναι μια νέα αρχή για τη χήρα του
ινδού πρωθυπουργού, η οποία δεν είχε ως τώρα ακολουθήσει την παράδοση χωρών
της περιοχής που θέλει συζύγους και θυγατέρες πρώην ηγετών να εκλέγονται σε
υψηλά αξιώματα (Πακιστάν, Μπανγκλαντές, Σρι Λάνκα). Τώρα πολλοί είναι αυτοί
που περιμένουν ότι η κομματική της στράτευση θα αναζωογονήσει το Κόμμα του
Κογκρέσου, το οποίο έχει πληγεί τελευταία από σκάνδαλα διαφθοράς. Η Δεξιά
κερδίζει δύναμη στην Ινδία και πρόσφατη σφυγμομέτρηση στο Νέο Δελχί έδειξε πως
57% των ψηφοφόρων προτιμούν το δεξιό Κόμμα Μπαρατίγια Τζανάτα από τον αριστερό
συνασπισμό που κυβερνά σήμερα με την υποστήριξη του Κόμματος του Κογκρέσου.

«Εντάσσομαι στο Κογκρέσο για να αποκαταστήσω την ενότητά του», φέρεται να
δήλωσε η Σόνια Γκάντι. Και τα στελέχη του κόμματος είναι έτοιμα να παρακάμψουν
ορισμένα άρθρα του καταστατικού τους, βάσει των οποίων η Σόνια θα έπρεπε, για
να γίνει μέλος, να βεβαιώσει πως «φοράει τακτικά το χάντι» ­ το οικιακής
παραγωγής ύφασμα που φορούσε ο Μαχάτμα Γκάντι ­ ότι «απέχει από αλκοολούχα
ποτά», ότι «εργάζεται χειρωνακτικά τουλάχιστον μία εβδομάδα τον χρόνο», ότι η
περιουσία της δεν υπερβαίνει το «περιουσιακό όριο» που επιβάλλεται στα μέλη
του Κόμματος του Κογκρέσου.

Αλλά τα εμπόδια αυτά αναμένεται να ξεπεραστούν και η Ιταλίδα που παντρεύτηκε
τον Ρατζίβ Γκάντι το 1968, όταν αυτός σπούδαζε μηχανικός στο Κέμπριτζ, θα μπει
τελικά στην πολιτική, κάτι που απέφευγε συστηματικά ως τώρα στη ζωή της.
Μερικοί επισημαίνουν πάντως ότι η απόφασή της μπορεί να μην οφείλεται και τόσο
στην ανησυχία της για την τύχη του κόμματος όσο στην πρόθεσή της να σταματήσει
την έρευνα για το σκάνδαλο προμηθειών της εταιρείας Μπόφορς, στο οποίο φέρεται
αναμειγμένος ο σύζυγός της ­ εργάζεται, λένε ακόμη, για την έκδοση δύο βιβλίων
με στόχο να αποκαταστήσει τη φήμη του. Αν εξάλλου πάρει την εξουσία το
Μπαρατίγια Τζανάτα, συνεχίζουν οι επικριτές της, το πιθανότερο είναι να της
αφαιρέσει τη διεύθυνση έξι δημοσίων ταμείων τα οποία διαχειρίζεται εξ ονόματος
των Γκάντι. Αλλά εκείνο που ενδιαφέρει πραγματικά τους ρεαλιστές πολιτικούς
είναι τα τραπεζικά βιβλιάρια που έχει στην κατοχή της η Σόνια, λέει στην
«Ιντιπέντεντ» ένας πολιτικός αναλυτής: «Αλλιώτικα γιατί θα την καλόπιαναν όλα
αυτά τα χρόνια; Έχει στοιχεία με τα οποία μπορεί να συντρίψει πολλούς».
<REF><SOURCE>
ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N30</CAT>
<ED>
Κωδικός άρθρου: A15839N301</ED>
<ID>
ID:168296

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N30&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ο κυνηγός του Πασκάλ
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Έφτασα στο τέλος της ζωής χωρίς να έχω καταλάβει τα σημαντικότερα ίσως
πράγματα». Νορμπέρτο Μπόμπιο.

ΑΥΤΗ τη φορά ο φιλόσοφος αιφνιδίασε τους συμπατριώτες του. Η «Αυτοβιογραφία»
του, που μόλις κυκλοφόρησε στην Ιταλία από τις εκδόσεις Laterza,
χαρακτηρίστηκε το πιο απροσδόκητο βιβλίο του Μπόμπιο, το πιο προσωπικό και το
πιο εξομολογητικό. Στα 86 του χρόνια, αισθάνεται ότι πλησιάζει στο τέλος. Και
αν σε όλη του τη ζωή ταξίδευε σε όλο τον κόσμο και σε όλα τα πεδία της γνώσης,
τώρα που φτάνει στο τέλος αποφάσισε να κάνει το πιο δύσκολο και το πιο επώδυνο
ταξίδι: ένα ταξίδι στα βάθη της ύπαρξής του. Πάντα προσπαθώντας να καταλάβει.

Γράφει: «Τα γηρατειά είναι αναπόσπαστα από την αίσθηση του τέλους. Έχεις
φτάσει, ακόμη κι εσύ, στο ραντεβού με τον θάνατο. Συνειδητοποιείς ότι δεν
έχεις πια καιρό να κάνεις τον απολογισμό της ζωής σου. Το ενδιαφέρον σου για
το μέλλον αδυνατίζει. Το μέλλον δεν σου ανήκει πια. Αισθάνεσαι, αντίθετα, την
ανάγκη να καταλάβεις αν η ζωή σου είχε νόημα, και ποιο ήταν αυτό».

Γράφει: «Βρισκόμαστε σ' ένα λαβύρινθο. Πιστεύουμε πως γνωρίζουμε ότι υπάρχει
έξοδος, όχι όμως και πού βρίσκεται. Κανείς δεν μπορεί να μας την υποδείξει κι
έτσι προσπαθούμε να τη βρούμε μόνοι μας».

Το βιβλίο κινείται γύρω από τα τρία βασικά θέματα που κυριάρχησαν στη ζωή του
ιταλού φιλοσόφου. Τον ορισμό και την υπεράσπιση της δημοκρατίας σε μια
«τραγική χώρα» όπως η Ιταλία, «παρ' όλο που οι περισσότεροι Ιταλοί δεν το
γνωρίζουν ή κάνουν πως δεν το γνωρίζουν. Καλύτερα, δεν θέλουν να το
γνωρίζουν». Τη διαρκή σύγκρουση του διανοούμενου με τον κομμουνισμό. Και την
αποφασιστική αντίθεση προς τον πόλεμο ­ πράγμα που δεν ισοδυναμεί κατ' ανάγκη
με απόρριψη της βίας. Η θέση του συγγραφέα για τη χώρα του ξαφνιάζει:
«Περίμενα μια Ιταλία πιο φτωχή, αλλά πιο δημοκρατική. Δεν είμαι αντίθετος κατ'
αρχήν με τη μεταρρύθμιση του Συντάγματος. Διαφωνώ όμως με την ψευδαίσθηση ότι
μόλις καταργηθεί το παλιό Σύνταγμα και ψηφιστεί καινούργιο, οι Ιταλοί θα
ζήσουν επιτέλους ευτυχισμένοι. Το θεμέλιο μιας καλής Δημοκρατίας, πριν από
τους καλούς νόμους, είναι η αρετή των πολιτών».

Από αρετή, αυτός ο στρατευμένος (με τον τρόπο του) φιλόσοφος έχει συγκεντρώσει
πολλή. Η αρετή τον έκανε να αμφιβάλλει. «Είμαι ένας αναποφάσιστος άνθρωπος, μ'
αρέσει να συζητώ τα υπέρ και τα κατά περισσότερο από το να βγάζω συμπεράσματα.
Σαν τον κυνηγό του Πασκάλ: το κυνήγι μετράει περισσότερο από το θήραμα».

Παρουσιάζοντας την περασμένη εβδομάδα το βιβλίο του σ' έναν τηλεοπτικό σταθμό,
ο Μπόμπιο αποκάλυψε το κυριότερο δίδαγμα αυτού του κυνηγιού: «Αυτό που μετράει
στη ζωή είναι πάνω απ' όλα οι ανθρώπινες σχέσεις, πόσους ανθρώπους αγάπησες,
πόσοι σε δίδαξαν, στάθηκαν δίπλα σου. Όσο για μένα, προσπάθησα να σκάψω σε
βάθος αλλά δεν τα κατάφερα. Κι έμεινα έτσι στην επιφάνεια».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N30</CAT>
<ED>
Κωδικός άρθρου: A15839N302</ED>
<ID>
ID:168297

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N30&aa=2</URL></REF>


Article

<CATEGORY>vin07</CATEGORY>

 <H5>Ο Μπιλ Κλίντον...
</H5><H5>Αποχαιρέτησε...ο πρεσβευτής της Ρωσίας
</H5><H5>Ο παρουσιαστής...
</H5><H5>Τα Ανάκτορα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... επισκέφθηκε και πάλι το Σάββατο την υπουργό Εξωτερικών Μαντλίν Ολμπράιτ
που γιόρταζε για δεύτερη νύκτα τα 60ά της γενέθλια.

Στη γιορτή ήταν προσκεκλημένες 200 προσωπικότητες της δημόσιας ζωής στο σπίτι
της οικογένειας Ολμπράιτ, στην παλιά συνοικία Τζορτζτάουν της Ουάσιγκτον.
Βουλευτές και γερουσιαστές του Δημοκρατικού και του Ρεπουμπλικανικού Κόμματος
ήταν ανάμεσα στους προσκεκλημένους αλλά και ξένοι διπλωμάτες, ο γραμματέας του
ΝΑΤΟ Χαβιέρ Σολάνα, ο πρόεδρος της Κεντρικής Τράπεζας Αλν Γκρίνσπαν, ο
υποψήφιος διευθυντής της CIA Τζορτζ Τένετ και η πρώην υποψηφία για την
αντιπροεδρία των ΗΠΑ Τζεραλντίν Φεράρο. Η τσεχικής καταγωγής Ολμπράιτ είχε
δώσει και άλλη μία δεξίωση την Παρασκευή, στην οποία είχαν παραστεί επίσης ο
πρόεδρος Κλίντον, ο πρόεδρος της Τσεχίας Βάτσλαβ Χάβελ και ο σύμβουλος για
θέματα Εθνικής Ασφαλείας Σάμιουελ «Σάντι» Μπέργκερ.

... στη Βρετανία Ανατόλι Ανταμίσιν αποχαιρέτισε το Λονδίνο με έναν ύμνο προς
τις βρετανικές δημόσιες... τουαλέτες, αποκαλώντας τες «μνημείο της πλέον
πολιτισμένης κοινωνίας στη Γη».

Σε αποχαιρετιστήριο άρθρο του στους «Σάντεϊ Τάιμς», ο Ανταμίσιν γράφει πως
πολλοί ξένοι θεωρούν τους Βρετανούς περισσότερο υποκριτές παρά αξιολάτρευτους,
αλλά ο ίδιος, έπειτα από τριετή παραμονή του στο Λονδίνο, θεωρεί ότι η
Βρετανία είναι μια χώρα με γελαστούς, φιλικούς ανθρώπους, προικισμένους με το
δώρο να λένε αθώα ψέματα.

Ένα από τα τελευταία τεύχη αμερικανικού ειδησεογραφικού περιοδικού είχε
χαρακτηρίσει το Λονδίνο ως την πρωτεύουσα που αξίζει να επισκεφτεί κανείς λόγω
της αξιόλογης νυχτερινής της ζωής και της πολιτιστικής της κίνησης.

Ο ηλικίας 62 χρόνων Ανταμίσιν, όμως, απ' όλες τις χάρες της Βρετανίας
εξετίμησε μόνο μία: «Όταν είσαι κάποιας ηλικίας και με δεδομένο πρόβλημα
υγείας, τότε αξιολογείς πρώτα απ' όλα τις δημόσιες τουαλέτες».

... ραδιοφωνικής εκπομπής στην Αργεντινή Χουάν «Τεντέν» Οτέρο μιλούσε σχεδόν
ακατάπαυστα επί 144 ώρες και 18 λεπτά στο μικρόφωνο, σημειώνοντας νέο ρεκόρ
Γκίνες και εκθρονίζοντας τον πρώην κάτοχο, έναν συνάδελφό του από το Μεξικό.

Ο Μεξικανός Ραούλ Τόρες κατείχε το προηγούμενο ρεκόρ με 136 ώρες και 20 λεπτά
συνεχούς ραδιοφωνικής μετάδοσης.

Ο ραδιοφωνικός μαραθώνιος του Οτέρο ξεκίνησε την περασμένη Κυριακή και
τερματίστηκε το Σάββατο, ενώ ο ομιλητής ξεκουραζόταν και κοιμόταν μόνο 4 ώρες
την ημέρα όλη την εβδομάδα. Στο μικρόφωνο του ραδιοφωνικού σταθμού στην πόλη
Ιτουτζαΐντο, 1.000 χιλιόμετρα βορειοανατολικά του Μπουένος Άιρες, ο Χουάν
Οτέρο, εκτός από μια θέση στο βιβλίο των Ρεκόρ Γκίνες συγκέντρωσε και χρήματα
για τις φτωχές οικογένειες της περιοχής.

... του Μπάκιγχαμ εξετάζοντας τρόπους για να μειωθούν τα μεταφορικά έξοδα των
μελών της βασιλικής οικογένειας μελετούν την αγορά, με τη μέθοδο λίζινγκ, ενός
αεροπλάνου, το οποίο θα μοιράζεται η Βασίλισσα Ελισάβετ Β' με τον πρωθυπουργό
Τόνι Μπλερ, γράφουν οι «Σάντεϊ Τάιμς».

Το καινούργιο αεροπλάνο θα μοιάζει με το «Αιρ Φορς Ουάν», το αμερικανικό
προεδρικό αεροσκάφος, και αυτό πολύ θα αρέσει στον Μπλερ, του οποίου το γούστο
για το προεδρικό στυλ είναι εμφανέστατο, σχολιάζει η βρετανική εφημερίδα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N30</CAT>
<ED>
Κωδικός άρθρου: A15839N303</ED>
<ID>
ID:168298

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N30&aa=3</URL></REF>


Article

<CATEGORY>vin08</CATEGORY>

 <H5>ΧΑΝΟΥΝ ΕΔΑΦΟΣ ΟΙ ΜΕΓΑΛΕΣ ΤΡΑΠΕΖΕΣ * ΕΥΘΡΑΥΣΤΗ ΙΣΟΡΡΟΠΙΑ ΣΤΗΝ ΑΓΟΡΑ ΧΡΗΜΑΤΟΣ
</H5><H5>Σε δυο «στρατόπεδα» οι τραπεζίτες
</H5><H2>Οι 6 πονοκέφαλοι των επιτοκίων
</H2>
Σε έξι σημεία θα κριθεί η «μάχη» των επιτοκίων σε δάνεια και καταθέσεις τους
επόμενους μήνες. 
Οι τράπεζες, μετά την επιθετική πολιτική επιτοκίων που ακολούθησαν τον
τελευταίο χρόνο, τώρα μετράνε πιο πολύ τα «βήματά» τους, καθώς διαπιστώνεται
ότι στην αγορά χρήματος επικρατεί εύθραυστη ισορροπία.

Στα πλαίσια αυτά, πολλές τράπεζες εμφανίζονται διστακτικές στο να απαντήσουν
άμεσα στη μείωση των επιτοκίων που ανακοίνωσε στις αρχές της προηγούμενης
εβδομάδας η Alpha Τράπεζα Πίστεως.

Έτσι για τις επιλογές τους ως προς τα επιτόκια λαμβάνουν υπόψη τα εξής:

1 Τα νέα δεδομένα που έχουν διαμορφωθεί στην ελληνική αγορά, όπου οι μεγάλες
τράπεζες χάνουν συνεχώς μερίδια αγοράς. Όπως χαρακτηριστικά αναφέρεται στην
μελέτη των κ.κ. Δ. Μόσχου, Δ. Φραγγέτη που έχει τίτλο «Το παρόν και το μέλλον
των ελληνικών τραπεζών», οι μεγάλες τράπεζες την τελευταία δεκαετία έχουν
χάσει σημαντικό μερίδιο αγοράς. Έτσι, ενώ το 1985 οι 2 μεγαλύτερες τράπεζες
είχαν το 71,3% των καταθέσεων και το 76,2% των χορηγήσεων, το 1995 είχαν
περιορισθεί στο 53,5% των καταθέσεων και στο 40,6% των χορηγήσεων.

2 Την πορεία του πληθωρισμού, καθώς τώρα οι διοικήσεις τραπεζών περιμένουν
σαφή στοιχεία για την εξέλιξή του τον Μάιο προτού προχωρήσουν σε μείωση των
επιτοκίων σε δάνεια και καταθέσεις. Πρέπει να σημειωθεί ότι σύμφωνα με τις
εκτιμήσεις που είχε διατυπώσει ο γενικός γραμματέας της ΕΣΥΕ κ. Ν. Καραβίτης,
τον Μάιο ο πληθωρισμός θα πέσει στο 5,5%-5,6% περίπου.

3Την απόφαση της Τραπέζης της Ελλάδος να απελευθερώσει τις καταθέσεις σε
συνάλλαγμα με την οποία θα προσφέρονται ακόμα περισσότερες εναλλακτικές λύσεις
στους αποταμιευτές και ως εκ τούτου είναι πιθανό να δημιουργήσει εμπόδια στην
επιτάχυνση της μείωσης των επιτοκίων στις καταθέσεις. Όπως ήδη έχουν γράψει
«ΤΑ ΝΕΑ», μέχρι τον επόμενο μήνα η Τράπεζα της Ελλάδος με πράξη του διοικητή
της θα δίνει τη δυνατότητα στους αποταμιευτές να μετατρέπουν τις δραχμές τους
σε συνάλλαγμα και να το καταθέτουν σε τραπεζικούς λογαριασμούς.

4 Την εξέλιξη των επιτοκίων στους τίτλους του Δημοσίου, καθώς μια περαιτέρω
μείωσή τους διευκολύνει τις τράπεζες να ρίξουν και αυτές με τη σειρά τους τα
επιτόκια των καταθέσεων.

5Τη ζήτηση για δάνεια σε συνάλλαγμα, η οποία αναμένεται ότι θα εμφανίσει
σημάδια κόπωσης. Συγκεκριμένα, ήδη πολλές επιχειρήσεις έχουν αρχίσει να
μετατρέπουν τα δάνεια που έχουν πάρει σε γιεν, εξαιτίας της παρατηρούμενης
διολίσθησης της δραχμής σε σχέση με το ιαπωνικό νόμισμα. Σημειώνεται ότι
σύμφωνα με τις εκτιμήσεις τραπεζιτών το 50% περίπου των δανείων σε συνάλλαγμα
έχουν συναφθεί σε γιεν και οι ελληνικές κυρίως τράπεζες μέσω της μείωσης των
επιτοκίων στα δραχμικά δάνεια ουσιαστικά παροτρύνουν τις επιχειρήσεις να
επιστρέψουν στα δάνεια σε δραχμές. Έτσι η επιτάχυνση της μείωσης των επιτοκίων
στα δάνεια είναι ένα κίνητρο για επιχειρήσεις και καταναλωτές να επιστρέψουν
στη δραχμή.

6Την αυξημένη κερδοφορία που έχουν οι τράπεζες κατά το α' τρίμηνο. Τα μεγάλα
κέρδη τούς δίνουν τη δυνατότητα να κάνουν πιο ευέλικτη και πιο επιθετική
πολιτική επιτοκίων. Σύμφωνα, μάλιστα, με εκτιμήσεις που διατύπωναν κορυφαία
στελέχη τραπεζών, στο α' τρίμηνο του '97 τα κέρδη εμφανίζουν αύξηση που
ξεπερνά το 30% σε σύγκριση με το αντίστοιχο τρίμηνο του 1996. Πρέπει να
σημειωθεί ότι η αυξημένη κερδοφορία προέρχεται κατά κύριο λόγο από το
χαρτοφυλάκιο παλαιότερων εκδόσεων τίτλων του Δημοσίου.

Σε όλα αυτά θα πρέπει να προστεθεί και η προτροπή της Τραπέζης της Ελλάδος
προς τους τραπεζίτες να ακολουθήσουν πιο συγκρατημένη πολιτική επιτοκίων η
οποία θα πρέπει να συμβαδίζει με την πορεία αποκλιμάκωσης του πληθωρισμού.

ΣΤΟΝ ΤΡΑΠΕΖΙΚΟ χώρο έχουν διαμορφωθεί δύο απόψεις.

Η μία άποψη που προέρχεται κυρίως από ιδιωτικές τράπεζες είναι να υπάρξει
«απάντηση» στην απόφαση της Τράπεζες Πίστεως με ανάλογη μείωση των επιτοκίων.

Η άλλη άποψη που διατυπώνεται από στελέχη μεγάλων τραπεζών είναι να τηρηθεί
στάση αναμονής μέχρις ότου να υπάρχουν σαφείς ενδείξεις για την πορεία του
πληθωρισμού και την πολιτική του Δημοσίου με τα επιτόκια των τίτλων του Δημοσίου.

Καθοριστική θα είναι η στάση των μεγάλων κρατικών τραπεζών καθώς, αν τελικά
μια απ' αυτές αποφασίσει να ρίξει τα επιτόκιά της, τότε θα αναγκασθούν να την
ακολουθήσουν και οι υπόλοιπες, διαμορφώνοντας με τον τρόπο αυτό ένα νέο τοπίο
στην αγορά επιτοκίων.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15839N431</ED>
<ID>
ID:168299

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N43&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Τα κεκτημένα
</H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΝΑΙ, αυτή είναι η αλήθεια, όσο κι αν είναι δυσάρεστη, ότι δηλαδή «συμφωνίες
συντήρησης των κεκτημένων» θα οδηγήσουν σε αποτυχία διαλόγου και προπάντων
πολιτικής και, το χειρότερο, σε αποκλεισμό της χώρας μας από την ροή των
εξελίξεων στην Ευρώπη. Αυτό το τελευταίο αναγκαστικά θα υπονομεύσει τις
προϋποθέσεις για πρόοδο και ευημερία στην κοινωνία μας. Όσοι διαρρηγνύουν τα
ιμάτιά τους αντιδρώντας σ' αυτή την αλήθεια, ασχολούνται με λεπτομέρειες ή
προβάλλουν «προφάσεις εν αμαρτίαις».

Είναι, π.χ., δυνατόν να μιλάμε για αποτελεσματική και μακροχρόνια αντιμετώπιση
της ανεργίας χωρίς να εξορθολογίζονται με ταχύτερους ρυθμούς οι συνθήκες που
διέπουν την παραγωγική διαδικασία και την παραγωγικότητα;

Τα «κεκτημένα», όσο ασαφής και μεταμορφούμενη κατά το δοκούν η έννοια,
εκφράζουν συσχετισμούς και ισορροπίες ανάμεσα σε άλλες παλιότερες κοινωνικές
και οικονομικές συνθήκες, ορισμένες μάλιστα από τις οποίες μπορεί πλέον να
είναι άσχετες και ασύνδετες.

Τα «κεκτημένα» επίσης μπορεί να αντανακλούν ισορροπίες μεταξύ στόχων και
πολιτικών, ορισμένες από τις οποίες δεν εξυπηρετούν πλέον, αλλά κάποτε και
βλάπτουν, το κοινωνικό συμφέρον ή και αυτή την έννοια της κοινωνικής δικαιοσύνης.

Όπως ο Κ. Σημίτης τόλμησε προχθές να μιλήσει την αλήθεια, έτσι συνδικαλιστές
και άλλοι κοινωνικοί συνομιλητές να αναζητήσουν τους νέους συσχετισμούς, τις
νέες ισορροπίες, τους νέους στόχους, μέσα στο πλαίσιο της άλλης
πραγματικότητας όπως αναδύεται από τις εξελίξεις, τις νέες δυνατότητες και
νέες προοπτικές στον τόπο μας, αλλά και στην Ευρωπαϊκή Ένωση.

Υποσημείωση: Λάθος αυτό που κάθε τόσο ακούγεται, ότι δηλαδή η σημερινή
οικονομική πολιτική είναι η πολιτική που είχε εμπνευσθεί η Ν. Δημοκρατία! Μια
οικονομική πολιτική έχει όχι μόνο περιεχόμενο αλλά και ποιότητα. Η διαφορά
ισχύει και για τα δύο, ιδίως το δεύτερο που διακρίνει τη σημερινή πολιτική.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15839N432</ED>
<ID>
ID:168300

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N43&aa=2</URL></REF>


Article

<CATEGORY>vin08</CATEGORY>

 <H5>ΟΔΗΓΟΣ
</H5><H5>Μείωση επικουρικών συντάξεων έως 75% προβλέπουν οι ειδικοί
</H5><H2>Τι και πώς αλλάζει σε επικουρικές και εφάπαξ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

<H3>ΜΙΚΡΟΤΕΡΗ ΣΥΝΤΑΞΗ ΑΠΟ ΤΟ '98, ΘΑ ΛΑΜΒΑΝΟΥΝ ΠΟΛΛΟΙ ΠΑΛΑΙΟΙ ΚΑΙ ΝΕΟΙ ΑΠΟΜΑΧΟΙ
ΤΗΣ ΕΡΓΑΣΙΑΣ
</H3>
«ΤΑ ΝΕΑ» με τη συνεργασία του επιστημονικού συνεργάτη της ΟΤΟΕ, εξειδικευμένου
σε ζητήματα κοινωνικής ασφάλισης, κ. Νικήτα Μποζανίνου, συνέταξαν ένα μικρό
οδηγό για τις αλλαγές που επέρχονται στο καθεστώς των επικουρικών συντάξεων
και του εφάπαξ βοηθήματος.

ΕΡ.: Τι προβλέπει ακριβώς ο νόμος 2084/92 για τις επικουρικές συντάξεις;

ΑΠ.: Ο νόμος 2084/92 προβλέπει για την ασφάλιση επικουρικής σύνταξης τα εξής:

1 Εισφορές: 3%
τουλάχιστον και άνω για τον ασφαλισμένο και 3% ομοίως και άνω για τον εργοδότη
αλλά με διατήρηση της σχέσης 1 προς 1 μεταξύ τους είτε με μείωση της
μεγαλύτερης είτε με αύξηση της μικρότερης ποσοτικής και ποσοστιαίας εισφοράς,
αθροιστικά υπολογιζομένης. Όπου βάσει διατάξεων υποχρεούται ο εργοδότης στην
κάλυψη των ελλειμμάτων του οικείου φορέα, επιβάλλεται πλαφόν κάλυψής τους
μέχρι το ποσόν που είχε διατεθεί το έτος 1992. Οι εισφορές υπολογίζονται επί
των κατά το καταστατικό κάθε φορέα αποδοχών υπολογισμού τους.

2 Εισφορές σε φορείς
αυτοαπασχολούμενων: Εισφορές 6% τουλάχιστον υπολογιζόμενες επί του
μέσου μηνιαίου κατά κεφαλήν ΑΕΠ έτους 1991 (105.000) όπως αυτό έχει
αναπροσαρμοστεί έκτοτε με το εκάστοτε ποσοστό αύξησης των συντάξεων των
δημοσίων υπαλλήλων.

3 Προϋποθέσεις
συνταξιοδότησης: Οι προϋποθέσεις για τη θεμελίωση συνταξιοδοτικού
δικαιώματος και τη χορήγηση της επικουρικής σύνταξης (χρόνια ασφάλισης και
όρια ηλικίας) λόγω γήρατος, αναπηρίας και θανάτου, των φορέων επικουρικής
ασφάλισης μισθωτών ή αυτοαπασχολουμένων, εξομοιώνονται με αυτές που
απαιτούνται για την κύρια σύνταξή τους, αντίστοιχα, στους φορείς κύριας
ασφάλισης στους οποίου υπάγονται. Σε όσους φορείς επικουρικής σύνταξης
υπάρχουν ευνοϊκότερες προϋποθέσεις (από αυτές των οικείων φορέων κύριας
σύνταξης) αναπροσαρμόζονται μέχρι 31.12.1997 και ισχύουν από 1.1.1998 και σ'
αυτούς οι δυσμενέστερες προϋποθέσεις των φορέων κύριας σύνταξης. Από την
παραπάνω αναπροσαρμογή των προϋποθέσεων συνταξιοδότησης εξαιρείται το
επικουρικό ταμείο των εκπροσώπων των συνδικαλιστικών οργανώσεων και των
εργαζομένων σ' αυτές (ΤΕΑΕΥΕΕΟ) ενώ τα επικουρικά ταμεία που χορηγούν
επικουρική σύνταξη, σε υποκατάσταση της κύριας σύνταξης, αναπροσαρμόζουν τις
προϋποθέσεις συνταξιοδότησής τους με αυτές των ταμείων κύριας σύνταξης του
κλάδου εργασίας τους π.χ. των ειδικών ταμείων και όχι με αυτές του ταμείου
κύριας σύνταξης που υπάγονται, π.χ. ΙΚΑ.

4 Συντάξιμες αποδοχές και ποσό
σύνταξης: Σε όσα επικουρικά ταμεία συμπεριλαμβάνονται στις συντάξιμες
αποδοχές (δηλαδή στις αποδοχές επί των οποίων υπολογίζεται η επικουρική
σύνταξη) τα δώρα Χριστουγέννων και Πάσχα καθώς και το επίδομα αδείας, θα
λαμβάνονται υπόψη μειωμένα κατά 10% κάθε χρόνο από 1.1.93 και μετά ώστε από
1.1.2003 να μην συμπεριλαμβάνονται στις συντάξιμες αποδοχές υπολογισμού του
ποσού της σύνταξης καθόλου.

Το ύψος του ποσού της επικουρικής σύνταξης που χορηγείται από τους φορείς
επικουρικής ασφάλισης μισθωτών καθορίζεται με απόφαση του υπουργού Εργασίας
και Κοινωνικών Ασφαλίσεων, ύστερα από γνώμη του Δ.Σ. των φορέων και
γνωμοδότηση του Συμβουλίου Κοινωνικής Αασφάλισης (ΣΚΑ) ανάλογα με την
οικονομική τους κατάσταση όπως προκύπτει από αναλογιστική μελέτη που
καταρτίζεται βάσει των δεδομένων του ν. 2084/92 για τις εισφορές, τα
απαιτούμενα έτη ασφάλισης και τα όρια ηλικίας προς συνταξιοδότηση. Με την
παραπάνω απόφαση μπορεί ο υπουργός να ανακαθορίζει και τις ήδη καταβαλλόμενες
συντάξεις για λόγους ίσης μεταχείρισης. Πάντως από 1.1.1998 και μετά το ποσό
των παραπάνω συντάξεων δεν μπορεί να είναι μεγαλύτερο από το 20% των τακτικών
ή των συντάξιμων αποδοχών (εφόσον αυτές είναι μεγαλύτερες) για 35 έτη
ασφάλισης, προκειμένου για φορείς που υπάρχει και εργοδοτική εισφορά ή
κοινωνικός πόρος ή άλλη επιχορήγηση εργοδότη, εκτός και αν η οικονομική
κατάσταση του οικείου φορέα επικουρικής σύνταξης επιτρέπει τη χορήγηση
μεγαλύτερου ποσοστού βάσει αναλογιστικής μελέτης και έπειτα από απόφαση των
υπουργών Εθνικής Οικονομίας, Οικονομικών και Εργασίας και Κοινωνικών Ασφαλίσεων.

Εάν συνταξιοδοτηθεί το αυτό πρόσωπο από περισσότερους από ένα φορέα
επικουρικής σύνταξης οι επιπλέον επικουρικές συντάξεις δεν μπορεί να
υπερβαίνουν από 1.1.1998 το 15% (κάθε μία) των τακτικών αποδοχών ή των
συντάξιμων αποδοχών αν είναι μεγαλύτερες, προκειμένου για φορείς που υπάρχει
και εργοδοτική εισφορά ή κοινωνικός πόρος ή άλλη επιχορήγηση εργοδότη, εκτός
και αν η οικονομική κατάσταση του κάθε επιπλέον του ενός φορέα επικουρικής
σύνταξης επιτρέπει τη χορήγηση μεγαλύτερου ποσοστού (από 15%) βάσει
αναλογιστικής μελέτης και ύστερα από απόφαση των υπουργών Εθνικής Οικονομίας,
Οικονομικών και Εργασίας και Κοινωνικών Ασφαλίσεων. Εάν από τα καταστατικά
κάποιων φορέων επικουρικής σύνταξης προβλέπονται μικρότερα (από τα παραπάνω)
ποσοστά ή ποσά συντάξεων, εξακολουθούν να ισχύουν. Από όλα τα παραπάνω
εξαιρούνται οι φορείς επικουρικής ασφάλισης που χορηγούν επικουρική σύνταξη σε
υποκατάσταση κύριας σύνταξης.

Σημειώνεται ότι για κάθε έτος παραμονής στην υπηρεσία μετά τα 35 έτη
ασφάλισης, το ποσό της επικουρικής σύνταξης αυξάνεται κατά 1/50 για κάθε έτος
υπηρεσίας ­ ασφάλισης πέραν των 35, καθ' υπέρβαση του προαναφερομένου ποσοστού (20%).

Στις περιπτώσεις συνταξιοδότησης με μειωμένη σύνταξη, μειώνονται αντίστοιχα
και τα χορηγούμενα κατώτατα όρια συντάξεων των εμπιπτόντων σε αυτά με εξαίρεση
τη συνταξιοδότηση μητέρων με ανήλικα παιδιά.

Υπογραμμίζεται ότι τα παραπάνω αφορούν τους ασφαλισμένους των ταμείων
επικουρικής σύνταξης των μισθωτών όλων των τομέων εργασίας (πλην του Δημοσίου)
καθώς και των αυτοαπασχολουμένων.

ΕΡ.: Ποιους αφορά η διάταξη για τις επικουρικές συντάξεις; Μόνο τους νέους
(από 1.1.1998) ή και τους παλιούς συνταξιούχους;

ΑΠ.: Οι διατάξεις των άρθρων 52-54 αφορούν τους ασφαλισμένους μέχρι 31.12.1992
μισθωτούς (πλην του Δημοσίου) και αυτοαπασχολούμενους. Οι επιπτώσεις μετά την 1.1.1998:

1 Για το ποσό της σύνταξης: Αφορούν τόσο τους ήδη όσο και
τους μετά την 1.1.1998 συνταξιούχους αφού ο υπουργός Εργασίας και Κοινωνικώ
Ασφαλίσεων με την απόφασή του μπορεί να επεκτείνει και σε αυτούς το 20% «χάριν
ίσης μεταχείρισης».

2 Για τις προϋποθέσεις συνταξιοδότησης: Αφορούν μόνο
όσους εκ των μέχρι 31.12.1992 ασφαλισμένους δεν θα έχουν συμπληρώσει μέχρι
31.12.1997 στον οικείο φορέα τους επικουρικής σύνταξης τα απαιτούμενα έτη
ασφάλισης κατά περίπτωση (25, 20 κ.λπ.) οπότε θα ακολουθήσουν τις από 1.1.1998
οριζόμενες μεταβολές των ετών ασφάλισης και των ορίων ηλικίας ή του +7 έτη.

3 Για τις εισφορές: Θα υπάρξουν μεταβολές μόνο στις
περιπτώσεις εξισορρόπησης της σχέσης 1 προς 1 των εισφορών εργαζομένου -
εργοδότη (μείωσης της μεγαλύτερης ή αύξησης της μικρότερης).

ΕΡ.: Τι ισχύει σήμερα για τον υπολογισμό του επικουρικού;

ΑΠ.: Κάθε επικουρικό ταμείο ορίζει βάσει του καταστατικού του τις προϋποθέσεις
συνταξιοδότησης που μπορούν ή όχι να είναι ίδιες με αυτές του οικείου φορέα
κύριας σύνταξης καθώς επίσης και τις εισφορές τους (χωρίς τη σχέση 1 προς 1),
το ποσό ή το ποσοστό της επικουρικής σύνταξης και τις συντάξιμες αποδοχές στις
οποίες συμπεριλαμβάνονται ή όχι και τα δώρα εορτών ή το επίδομα αδείας.

ΕΡ.: Τι προβλέπει ο νόμος για το εφάπαξ, ποια ταμεία αφορά και σε τι
ποσοστά θα υπάρξει περικοπή;

ΑΠ.: Δεν θα χορηγείται εφάπαξ παροχή στις περιπτώσεις αποχώρησης από
την υπηρεσία αλλά μόνο όταν συνταξιοδοτείται ο ασφαλισμένος από τον οικείο
φορέα κύριας σύνταξης (αφορά όλα τα ταμεία πρόνοιας - ΝΠΔΔ και όχι και τα
ταμεία ΝΠΙΔ). Στα ταμεία Τραπεζών και ΔΕΚΟ καταργείται σταδιακά η εργοδοτική
εισφορά από 1.1.1993 κατά 10% κάθε έτος και προστίθεται αντίστοιχα στην
εργοδοτική εισφορά του οικείου ταμείου κύριας σύνταξης ­ πλην της Εμπορικής
Τράπεζας που προστίθεται στο οικείο επικουρικό ταμείο. Επίσης, ορίζεται πλαφόν
13.500.000 δρχ. για 35 έτη ασφάλισης, μειούμενο ή προσαυξανόμενο κατά 1/35 με
λιγότερα ή περισσότερα των 35 ετών ασφάλισης, αναπροσαρμοζόμενο κάθε έτος (από
1.1.1993 και μετά με απόφαση του υπουργού Εργασίας και Κοινωνικών Ασφαλίσεων)
μέχρι του εκάστοτε ποσοστού αύξησης των συντάξεων των δημοσίων υπαλλήλων.

Έντονη ανησυχία επικρατεί στους εργαζομένους και τους συνταξιούχους λόγω της
εφαρμογής των διατάξεων του νόμου 2084/92 (νόμος της Ν.Δ.), οι οποίες αφορούν
το ύψος της επικουρικής σύνταξης.

ΟΙ ΕΚΤΙΜΗΣΕΙΣ των ταμείων και των εκπροσώπων των συνταξιούχων - ασφαλισμένων
είναι ότι αν εφαρμοστούν ως έχουν οι διατάξεις του νόμου (προβλέπουν ότι σε
καμία περίπτωση το ποσό της επικουρικής σύνταξης για χρόνο ασφάλισης 35 ετών
δεν μπορεί να υπερβαίνει το 20% των τακτικών ή των συντάξιμων αποδοχών) θα
επέλθει μείωση στις επικουρικές συντάξεις μέχρι και 75%! Τα συνδικάτα
υπολογίζουν ότι ο μέσος όρος της μείωσης των συντάξεων θα κινηθεί στο 40%.

Τα εργατικά συνδικάτα ζητούν από την κυβέρνηση να καταργήσει όλες τις
διατάξεις του νόμου που αφορούν τις προϋποθέσεις και το ύψος των επικουρικών
συντάξεων που σήμερα καταβάλλονται και εκείνων που θα καταβληθούν μετά την
31.12.1997. 
ΤΙ ΠΡΟΒΛΕΠΕΙ Ο ΝΟΜΟΣ

Ο νόμος 2084/92 αποτελεί το μεγάλο αγκάθι στον κοινωνικό διάλογο για το
ασφαλιστικό, αλλά η κυβέρνηση επιμένει στην εφαρμογή του. Ο νόμος αυτός
προβλέπει από 1.1.1998:

* Αυξημένα νέα όρια ηλικίας συνταξιοδότητης.

* Αλλαγές στον ελάχιστο συντάξιμο χρόνο.

* Εναρμόνιση προϋποθέσεων συνταξιοδότησης κύριας και επικουρικής ασφάλισης.
Λήξη μεταβατικής περιόδου.

* Επικουρικές συντάξεις στο 20% της κύριας σύνταξης ή του συντάξιμου μισθού.
Αναμένεται μεγάλη μείωση των επικουρικών συντάξεων, όχι μόνο για τους νέους,
αλλά και για τους ήδη συνταξιούχους.

* Προσαρμογή προϋποθέσεων για χορήγηση εφάπαξ, κατάργηση ευνοϊκών ρυθμίσεων
που ισχύουν.

Ενδεικτικό του κλίματος ανησυχίας που επικρατεί είναι ότι από τώρα
οργανώνονται απεργίες και συσκέψεις. Οι αντιπροσωπείες των ασφαλιστικών
οργανισμών και συνδικαλιστικών οργανώσεων του χώρου του Τύπου και των
ηλεκτρονικών Μέσων Μαζικής Ενημέρωσης, σημειώνουν ότι με την εφαρμογή του
νόμου 2084/92 ανατρέπεται το καθεστώς του ανταποδοτικού υπολογισμού των
επικουρικών συντάξεων εις βάρος των ασφαλισμένων, οι οποίοι ποικιλοτρόπως
είχαν εκφράσει την αντίθεσή τους στις ρυθμίσεις αυτού του νόμου.

ΕΝΑΣ ΣΥΝΔΙΚΑΛΙΣΤΗΣ ΥΠΟΛΟΓΙΖΕΙ

Ο πρόεδρος της Πανελλήνιας Ομοσπονδίας Ιατρικών Επισκεπτών και αντιπρόεδρος
του Ταμείου Επικουρικής Ασφάλισης Υπαλλήλων Φαρμακευτικών Εργασιών κ. Γερ.
Κονιδάρης, τονίζει ότι από 1.1.1998 με τον νόμο 2084/92 (άρθρο 54) θα υπάρξει
μείωση των επικουρικών συντάξεων μέχρι και 115.000 δρχ. τον μήνα (-68%) για
τους δικαιούχους με προϋπηρεσία 35 έτη και συντάξιμες αποδοχές 270.000 δρχ. Οι
εργαζόμενοι και οι συνταξιούχοι στο φάρμακο ­ τόνισε ο κ. Κονιδάρης ­
ετοιμάζονται να αντιδράσουν δυναμικά με απεργίες και δικαστικούς αγώνες αν
χρειαστεί, προκειμένου να μην εφαρμοστεί το άρθρο 54 του ν. 2084/92 για τις
επικουρικές συντάξεις. Δεν είναι δυνατόν ­ επισήμανε ­ επί 35 έτη να
πληρώνουμε εισφορές 8% επί των ονομαστικών μισθών, για τον κλάδο σύνταξης και
αντί να πάρουμε μια αξιοπρεπή σύνταξη να παίρνουμε «φιλοδωρήματα».

ΠΑΡΑΤΗΡΗΣΕΙΣ ΤΟΥ ΥΠΟΥΡΓΟΥ

Θα πρέπει να αναφερθεί ότι ο υπουργός Εργασίας - Κοινωνικών Ασφαλίσεων κ. Μ.
Παπαϊωάννου σε ερώτηση που του έθεσαν «ΤΑ ΝΕΑ» αν θα εφαρμόσει τον νόμο
2084/92 ως έχει ή θα προχωρήσει σε τροποποιήσεις, απάντησε ως εξής:

«Η σημερινή νομοθεσία έχει διαμορφώσει μια πραγματικότητα που δεν μπορούμε να
την αγνοήσουμε, ανεξάρτητα αν τότε είχαμε διαφωνίες. Σήμερα είναι μια
πραγματικότητα. Και έχουμε εκτιμήσει ότι το κόστος των όποιων αλλαγών θα είναι
πολύ μεγαλύτερο από το οποιοδήποτε όφελος. Κατά συνέπεια, υπάρχει ένα ζήτημα».
Και πρόσθεσε ο κ. Παπαϊωάννου:

«Ίσως δεν έχει γίνει κατανοητό τι είναι αυτό το 20%. Θα το επαναλάβω για άλλη
μία φορά. Το 20% αφορά όχι τη σχέση της επικουρικής με την κύρια ασφάλιση,
αλλά τη σχέση της επικουρικής με το σύνολο των συντάξιμων αποδοχών. Και
δεύτερον, υπάρχει και μία άλλη παρατήρηση, που λέει τι; Ότι το 20% δεν ισχύει
αν υπάρχουν αναλογιστικές μελέτες που δίνουν τη δυνατότητα στα ασφαλιστικά
ταμεία να δώσουν πάνω από το 20%. Και όπως γνωρίζετε, ο κ. Φαρμάκης εδώ και
αρκετό καιρό έστειλε μια εγκύκλιο και κάλεσε τα Επικουρικά Ταμεία να κάνουν
τις αναλογιστικές μελέτες».

Και κατέληξε:

«Έχω πει ότι κάποια ζητήματα του συνόλου των παροχών πάλι, που μέσα σ' αυτά,
στις συντάξιμες αποδοχές, προσθέτουμε και τα επικουρικά, δημιουργούν
προβλήματα σε χαμηλοσυνταξιούχους. Θα τα αντιμετωπίσουμε με μια ιδιαιτερότητα.
Από εκεί και πέρα, δεν βλέπω κανέναν λόγο να υπάρχουν ιδιαίτερες ανησυχίες και
πολλές φορές ανεύθυνες και άκαιρες διεκδικήσεις για τέτοιο πράγμα».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15839N441</ED>
<ID>
ID:168301

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N44&aa=1</URL></REF>


Article

<CATEGORY>vin08</CATEGORY>

 <H5>ΤΟ ΕΝΙΑΙΟ ΝΟΜΙΣΜΑ ΘΑ ΑΝΑΓΚΑΣΕΙ ΚΑΙ ΤΙΣ ΕΛΛΗΝΙΚΕΣ ΤΡΑΠΕΖΕΣ ΝΑ ΑΛΛΑΞΟΥΝ ΑΠΟ
ΜΗΧΑΝΟΡΓΑΝΩΣΗ ΕΩΣ ΔΙΑΔΙΚΑΣΙΕΣ </H5><H5>Χωρίς κανέναν περιορισμό ­ στην ουσία ­ το συνάλλαγμα
</H5><H2>Οι τράπεζες στο... αναμορφωτήριο
</H2>
Το ενιαίο νόμισμα (εύρω) που θα χρησιμοποιούν από το 1999 οι ευρωπαϊκές
τράπεζες, απαιτεί την επιμόρφωση του προσωπικού τους, την αλλαγή των
διαδικασιών στις συναλλαγές με τους πελάτες τους, και την αντικατάσταση των
μηχανογραφικών συστημάτων.ΟΙ αλλαγές αυτές υπολογίζεται ότι θα
διαρκέσουν 3-4 χρόνια και θα αυξήσουν περισσότερο από 2% το ετήσιο λειτουργικό
κόστος των τραπεζών.

Αυτά προκύπτουν από χθεσινή ομιλία του γενικού γραμματέα της Ένωσης Ελληνικών
Τραπεζών, κ. Ιωάννη Μάνου, στο 25ο συνέδριο «Ευρωμπάνκινγκ» που διοργανώνει η
Εθνική Τράπεζα.

Το συνέδριο άνοιξε με ομιλία του κ. Φρέντριγκ Ριτζγουέι, της τράπεζας της
Ιρλανδίας, που είπε ότι στο συνέδριο αυτό ανταλάσσονται πληροφορίες για
αποτελεσματικές λύσεις πάνω στα σύγχρονα προβλήματα και τις προκλήσεις του μέλλοντος.

Ο υποδιοικητής της Εθνικής Τράπεζας κ. Ανδρέας Βρανάς στην ομιλία του
περιέγραψε μια νέα ελληνική τραπεζική αγορά, όπου οι τράπεζες:

* θα είναι στελεχωμένες με έμπειρα, ικανά και μορφωμένα στελέχη

* θα είναι «πελατοκεντρικές»

* θα έχουν ισχυρό δίκτυο, για να φέρνουν σε επαφή τους πελάτες με τις
επιτόπιες ευκαιρίες

* θα χρησιμοποιούν εκτεταμένα την πληροφορική, αφού η ίδια η πληροφορία θα
αποτελεί τη βάση της επιχειρηματικής δραστηριότητας.

ΣΤΗΝ ΑΡΣΗ και των τελευταίων περιορισμών στο ταξιδιωτικό συνάλλαγμα για όσους
ταξιδεύουν προς τις χώρες-μέλη της Ευρωπαϊκής Ένωσης προχωρεί η Τράπεζα της
Ελλάδος τον Ιούνιο.

Η απόφαση θα ανακοινωθεί μαζί με την απελευθέρωση των καταθέσεων συναλλάγματος
(βλ. σχετικά στο ρεπορτάζ της σελίδας 43).

Σύμφωνα με πληροφορίες, οι αρμόδιες υπηρεσίες της Τραπέζης της Ελλάδος
προτείνουν την αύξηση του τουριστικού συναλλάγματος στα 10.000 ECU (3,5 εκατ.
δρχ.) χωρίς δικαιολογητικά για τις χώρες της Ε.Ε., από 2.000 ECU σήμερα.

Για τη χορήγηση του ποσού αυτού θα απαιτείται μόνο μια απλή δήλωση από τον
ταξιδιώτη, ενώ μέχρι σήμερα απαιτούνταν πλήθος δικαιολογητικών από όσους
ζητούσαν ταξιδιωτικό συνάλλαγμα πάνω από 2.000 ECU.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15839N461</ED>
<ID>
ID:168302

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N46&aa=1</URL></REF>


Article

<CATEGORY>vin08</CATEGORY>

 <H2>Διπλάσια επιδότηση για κάθε θέση στάθμευσης
</H2>
ΘΕΣΣΑΛΟΝΙΚΗ

Γραφείο Βόρ. Ελλάδας

ΚΑΤΑ 600.000 επιδοτείται κάθε θέση στάθμευσης στα πολεοδομικά συγκροτήματα
Αθήνας και Θεσσαλονίκης, προκειμένου να λυθεί το οξυμμένο κυκλοφοριακό
πρόβλημα των ελληνικών μεγαλουπόλεων.

Τον διπλασιασμό της επιδότησης (από 300.000 δρχ.) ανακοίνωσε ο υπουργός ΠΕΧΩΔΕ
κ. Κώστας Λαλιώτης, προχθές, στη διάρκεια συνεδρίασης του δημοτικού συμβουλίου
Θεσσαλονίκης, στην οποία ψηφίστηκε το ενιαίο σχέδιο στάθμευσης στο κέντρο της
πόλης, με το οποίο εξασφαλίζονται 3.000-4.000 θέσεις.

Ο κ. Λαλιώτης εξέφρασε την αντίθεσή του για τη σημερινή κατάσταση πάρκινγκ και
επέκρινε την τακτική του δημάρχου Αθηναίων κ. Δημήτρη Αβραμόπουλου για την
πυκνή εγκατάσταση παρόδιων θέσεων στάθμευσης στο κέντρο της πρωτεύουσας.

Για τη λύση του κυκλοφοριακού στη Θεσσαλονίκη, ο κ. Λαλιώτης αντιπρότεινε,
πέρα από τη δημιουργία υπόγειων και υπέργειων χώρων στάθμευσης που θα
επιχορηγηθούν με ενάμισι δισ. δρχ. από το ΥΠΕΧΩΔΕ, την αναδιοργάνωση των μέσων
μαζικής μεταφοράς, την απαγόρευση των Ι.Χ. στο ιστορικό κέντρο της πόλης και
την εφαρμογή κλιμακωτού ωραρίου.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15839N462</ED>
<ID>
ID:168303

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N46&aa=2</URL></REF>


Article

<CATEGORY>vin08</CATEGORY>

 <H2>Ελληνική Βιομηχανία σε CD-ROM
</H2>
ΟΙΚΟΝΟΜΙΚΑ στοιχεία και πληροφορίες για την πορεία 1.250 βιομηχανικών
επιχειρήσεων το 1996 περιλαμβάνει μεταξύ άλλων η δεύτερη, ανανεωμένη έκδοση
του multimedia CD-ROM «Ελληνική Βιομηχανία & Οικονομία», που κυκλοφορεί
από τη MultiPress.

Με το νέο CD-ROM ο χρήστης μπορεί να πληροφορηθεί για το τι άλλαξε το 1996
στην ελληνική βιομηχανία και το πώς πήγαν 1.250 βιομηχανίες τη χρονιά που πέρασε.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15839N463</ED>
<ID>
ID:168304

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N46&aa=3</URL></REF>


Article

<CATEGORY>vin08</CATEGORY>

 <H2>Εγκαίνια μονάδας παραγωγής αντιολισθητικής ασφάλτου
</H2>
ΚΑΒΑΛΑ

ΕΠΕΝΔΥΣΗ ύψους 800.000.000 δραχμών υλοποιείται στη βιομηχανική περιοχή της
Καβάλας από την εταιρεία Ατλαντίς Α.Ε. Η μονάδα θα παράγει αντιολισθητική
άσφαλτο, η οποία θα χρησιμοποιηθεί για πρώτη φορά στα μεγάλα οδικά έργα της
Βόρειας Ελλάδας. Τα εγκαίνια έκανε ο υφυπουργός Εσωτερικών και Δημόσιας
Διοίκησης κ. Τάσος Μαντέλης.

Η βιομηχανία είναι η πρώτη στη χώρα που παράγει άσφαλτο του συγκεκριμένου τύπου.

Επενδυτές είναι οι αδελφοί Τζιόλα, που έχουν την έδρα τους στη Θεσσαλονίκη.

Ο εκπρόσωπος της εταιρείας, κ. Γιώργος Βλάχος, δήλωσε ότι «η μονάδα της
Καβάλας είναι η πρώτη στην Ελλάδα και γίνεται σύμφωνα με τις προδιαγραφές της
Κοινότητας. Η άσφαλτος που θα παράγει το εργοστάσιο θα διατίθεται στην Ελλάδα
και θα εξάγεται σε διάφορες χώρες μέσω του νέου εμπορευματικού λιμανιού της Καβάλας»

Το νέο εργοστάσιο θα παράγει τέσσερις τύπους ασφάλτου (γαλακτώματος μεγάλης
απορροφητικότητας), που θα χρησιμοποιούνται σε οδοποιητικά έργα, μονώσεις
κ.λπ. Με τη λειτουργία της μονάδας θα δημιουργηθούν αρκετές θέσεις εργασίας
στην Καβάλα, όπου υπάρχει σοβαρό πρόβλημα ανεργίας.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15839N464</ED>
<ID>
ID:168305

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N46&aa=4</URL></REF>


Article

<CATEGORY>vin08</CATEGORY>

 <H2>Ενιαία η ΔΕΗ αλλά με νέα λειτουργία για να είναι ανταγωνιστική
</H2>
ΕΝΙΑΙΑ θα παραμείνει η ΔΕΗ και μετά το άνοιγμα της αγοράς ενέργειας ­ αλλά
κάθε μία από τις δραστηριότητές της (παραγωγή, μεταφορά, διανομή) θα έχει
διοικητική και λογιστική αυτοτέλεια.

Αυτό ανέφερε σε συνεντεύξεις της (στον Σκάι και στον Φλας) η υπουργός
Ανάπτυξης κ. Βάσω Παπανδρέου ­ η οποία αρνήθηκε ότι υπήρξε «κόντρα» με τον
υπουργό Εθνικής Οικονομίας για το θέμα: «Υπήρξε απλώς μία διαφορετική εκτίμηση
ως προς τις ενέργειες στις οποίες θα πρέπει να προβούμε άμεσα σε σχέση με τη
ΔΕΗ», ανέφερε η υπουργός, συμπληρώνοντας ότι ως το τέλος του χρόνου θα υπάρξει
αλλαγή του νομοθετικού πλαισίου που καθορίζει τη λειτουργία της ΔΕΗ.

Η υπουργός ανέφερε ότι στόχος της νέας νομοθεσίας θα είναι να καταστήσει τη
ΔΕΗ ανταγωνιστική με οποιεσδήποτε ιδιωτικές επιχειρήσεις δημιουργηθούν στο
μέλλον, χωρίς παράλληλα να απολεσθεί ο κοινωφελής χαρακτήρας της επιχείρησης.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15839N471</ED>
<ID>
ID:168306

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N47&aa=1</URL></REF>


Article

<CATEGORY>vin08</CATEGORY>

 <H5>ΔΙΚΑ ΤΟΥΣ ΚΤΙΡΙΑ ΕΠΙΔΙΩΚΟΥΝ ΝΑ ΑΠΟΚΤΗΣΟΥΝ ΥΠΟΥΡΓΕΙΑ ΚΑΙ ΔΗΜΟΣΙΕΣ ΥΠΗΡΕΣΙΕΣ ΓΙΑ
ΝΑ ΣΤΑΜΑΤΗΣΟΥΝ ΝΑ ΠΛΗΡΩΝΟΥΝ ΝΟΙΚΙΑ...
</H5><H2>Το άστεγο κράτος ... νοικοκυρεύεται!
</H2>
Το δικό τους κεραμίδι άρχισαν να ψάχνουν τα υπουργεία και οι δημόσιες
υπηρεσίες. Ύστερα από χρόνια στο νοίκι, τα περισσότερα από αυτά αναζητούν τώρα
τρόπους για να αποκτήσουν δικό τους κτίριο.ΠΡΟΣ την κατεύθυνση αυτή πιέζει και
το υπουργείο Οικονομικών που δίνει προθεσμία μέχρι τις 20 Ιουνίου σε όλα τα
υπουργεία και τις δημόσιες υπηρεσίες να υποβάλουν τις προτάσεις τους για ιδιοστέγαση.

Σε σχετική εγκύκλιο αναφέρεται χαρακτηριστικά ότι:

«Σήμερα, η στέγαση των υπουργείων και δημοσίων υπηρεσιών γίνεται σε διάφορα μη
ιδιόκτητα κτίρια, με αποτέλεσμα να παρατηρείται υψηλό λειτουργικό κόστος για
ενοίκια, πολυδιάσπαση της Δημόσιας Διοίκησης και σοβαρή αδυναμία εξυπηρέτησης
του πολίτη. 
Το ύψος των καταβαλλόμενων ενοικίων αποτελεί μία σημαντική και συνεχώς
ανερχόμενη δαπάνη για τον κρατικό προϋπολογισμό». 
Και τονίζεται ότι:

«Σε αρκετές περιπτώσεις τα υπουργεία και άλλες δημόσιες υπηρεσίες με το ύψος
των καταβαλλόμενων ενοικίων θα μπορούσαν να αποκτήσουν ιδιόκτητα κτίρια...».

Για την υποβολή των προτάσεών 
τους τα υπουργεία θα πρέπει να εξετάσουν τις δυνατότητες αξιοποίησης της 
δικής τους ακίνητης περιουσίας ή εκτάσεων της Κτηματικής Εταιρείας του
Δημοσίου (ΚΕΔ).

Από το πρόγραμμα ιδιοστέγασης των δημοσίων υπηρεσιών το υπουργείο 
Οικονομικών εκτιμά ότι θα εξοικονομηθούν αρκετοί πόροι που αφορούν κυρίως τις
λειτουργικές δαπάνες των δημοσίων φορέων.

Το πρόγραμμα αναμένεται να αποδώσει από το 1998 και εντάσσεται στους στόχους
που θέτει το υπουργείο με την εγκύκλιο που έστειλε στα άλλα υπουργεία και τις
δημόσιες υπηρεσίες για την κατάρτιση του προϋπολογισμού του 1998.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15839N481</ED>
<ID>
ID:168307

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N48&aa=1</URL></REF>


Article

<CATEGORY>vin08</CATEGORY>

 <H2>Η Στατιστική στον Πειραιά ­ σε 2 1/2 χρόνια
</H2>
ΜΕΤΑΚΟΜΙΖΕΙ στον Πειραιά η Εθνική Στατιστική Υπηρεσία της Ελλάδας (ΕΣΥΕ). Το
νέο κτίριο της ΕΣΥΕ θα κατασκευάσει και θα παραδώσει σε δυόμισι χρόνια η
κατασκευαστική εταιρεία ΓΕΝΕΡ Α.Ε. σύμφωνα με σχετική σύμβαση που υπογράφηκε.
Την πορεία κατασκευής του κτιρίου θα επιβλέπει η Κτηματική Εταιρεία του Δημοσίου.

Το νέο κτίριο ­ στη συμβολή των οδών Γ. Λαμπράκη & Πειραιώς ­ θα έχει
συνολική έκταση 19.000 τ.μ., ώστε να στεγασθούν οι 1.000 υπάλληλοι της ΕΣΥΕ,
καθώς και η υποδομή μηχανολογικού και ηλεκτρονικού εξοπλισμού, καθώς και οι
ειδικοί εκπαιδευτικοί χώροι.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15839N482</ED>
<ID>
ID:168308

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N48&aa=2</URL></REF>


Article

<CATEGORY>vin08</CATEGORY>

 <H2>Νέες καλύψεις
</H2>
ΕΙΔΙΚΑ ΠΡΟΓΡΑΜΜΑΤΑ για την ασφάλιση ηλεκτρονικών υπολογιστών, συστημάτων
ασφαλείας και συναγερμού, ραδιοτηλεοπτικούς σταθμούς, προσφέρει στην αγορά η
ασφαλιστική εταιρεία ΑΣΠΙΣ - Πρόνοια.

Με τα νέα προγράμματα, αναφέρεται σε σχετική ανακοίνωση, καλύπτονται επίσης:

* Οι δαπάνες για την αποκατάσταση κατεστραμμένων αρχείων

* Καταβολή αποζημίωσης σε τρέχουσες αξίες για την αγορά νέου εξοπλισμού.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15839N483</ED>
<ID>
ID:168309

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N48&aa=3</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΤΑΥΡΟΣ

(20 Απριλίου - 20 Μαΐου). Το τρίγωνο Σελήνης - Δία, το πρωί, επηρεάζει ευνοϊκά
την καριέρα και τη δημόσια εικόνα σας, τις σχέσεις σας με προϊσταμένους και
γονείς, την υγεία σας. Προς το βράδυ, η διάθεσή σας θα «πέσει».

ΔΙΔΥΜΟΙ

(21 Μαΐου - 21 Ιουνίου). Ο Δίας ευνοεί, έως τον Ιούλιο, τους γεννημένους γύρω
στις 12 Ιουνίου ­ σε ταξίδια, σπουδές, μίντια και εκδόσεις, τέχνη και
εξωτερική πολιτική, δίκες, σχέσεις με συγγενείς εξ αγχιστείας και αλλοδαπούς.

ΚΑΡΚΙΝΟΣ

(22 Ιουνίου - 22 Ιουλίου). Το τρίγωνο Σελήνης - Δία, το πρωί, επηρεάζει
ευνοϊκά εργασίες και υποθέσεις που σχετίζονται με το σπίτι, την οικογένεια,
ακίνητα, κληρονομικά, φορολογικά, δάνεια κ.λπ. Προς το βράδυ, κατήφεια.

ΛΕΩΝ

(23 Ιουλίου - 22 Αυγούστου). Το τρίγωνο Σελήνης - Δία, το πρωί, ευνοεί
ταξίδια, μετακομίσεις, σπουδές, δίκες, μίντια και διαφήμιση, σχέσεις με
αδέλφια και γείτονες, εμπορικές συναλλαγές και επισκέψεις. Προς το βράδυ, θα
«πέσει» η διάθεσή σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Το τρίγωνο Σελήνης - Δία, το πρωί, επηρεάζει
ευνοϊκά τα οικονομικά και τη δουλειά σας, την υγεία σας επίσης. Προς το βράδυ,
θα χαλάσει το κέφι σας, καθώς η ερωτική σας ζωή έχει προβλήματα.

ΖΥΓΟΣ

(24 Σεπτεμβρίου - 23 Οκτωβρίου). Ο Δίας επηρεάζει ευνοϊκά, έως τον Ιούλιο,
τους γεννημένους γύρω στις 14 Οκτωβρίου ­ στα οικονομικά, στον έρωτα, στην
υγεία, στον τομέα των παιδιών, στον τομέα της τέχνης και της δημιουργίας. Θα
νιώθετε δυνατοί.

ΣΚΟΡΠΙΟΣ

(24 Οκτωβρίου - 22 Νοεμβρίου). Το τρίγωνο Σελήνης - Δία, το πρωί, επηρεάζει
θετικά την ψυχική σας διάθεση και βοηθάει στο σπίτι, στην οικογένεια, σε σχέση
με ακίνητα. Προς το βράδυ, θα χάσετε λίγο το κέφι σας.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Δίας ευνοεί, έως τον Ιούλιο, τους
γεννημένους στις 13 Δεκεμβρίου ­ στον τομέα των ταξιδιών, των σπουδών, των
μίντια και της διαφήμισης, των μετακομίσεων, των εμπορικών συναλλαγών, της τέχνης.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το τρίγωνο Σελήνης - Δία, το πρωί, επηρεάζει
ευνοϊκά τα οικονομικά, την καριέρα σας, την εικόνα σας, τις σχέσεις σας με
προϊσταμένους και γονείς. Το βράδυ, η διάθεσή σας θα «πέσει».

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Δίας επηρεάζει ευνοϊκά, έως τον Ιούλιο,
τους γεννημένους γύρω στις 10 Φεβρουαρίου. Τους βοηθάει στην καριέρα, στην
προσωπική ζωή, στον τομέα της υγείας. Αρκεί να μην ξεπερνούν τα όριά τους.

ΙΧΘΥΕΣ

(19 Φεβρουαρίου - 20 Μαρτίου). Το τρίγωνο Σελήνης - Δία, το πρωί, επηρεάζει
ευνοϊκά την ερωτική σας ζωή και οικονομικής φύσεως υποθέσεις ­ κληρονομικά,
φορολογικά, δάνεια, πριμ κ.λπ. Προς το βράδυ, κατήφεια.

ΚΡΙΟΣ

(21 Μαρτίου - 19 Απριλίου). Ο Δίας ευνοεί, έως τον Ιούλιο, τους γεννημένους
γύρω στις 11 Απριλίου ­ στον τομέα των φιλικών σχέσεων, της ερωτικής φιλίας,
της πολιτικής, της τέχνης, των μίντια. Κάποια όνειρά σας θα πραγματοποιηθούν.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15839N501</ED>
<ID>
ID:168310

</ID><URL>http://ta-nea.dolnet.gr/neaweb/neafile.print_unique?e=A&f=15839&m=N50&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΟ ΥΣΤΕΡΑ ΑΠΟ 14 ΧΡΟΝΙΑ ΕΚΤΟΣ
ΕΥΡΩΠΗΣ</H5>
<H2>Πέτρινη χρονιά</H2>

ALIGN="CENTER"> 
ΕΚΤΟΣ Ευρώπης ο Παναθηναϊκός!
Οι «πράσινοι» υποχρεώθηκαν χθες σε ισοπαλία (1-1) με τον ΟΦΗ, στο ΟΑΚΑ, κι
έμειναν τρίτοι, πίσω από τους Κρητικούς και τον ΠΑΟΚ, στη μάχη για τις δύο
θέσεις του ΟΥΕΦΑ. 
σελίδες 2-
3 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15839O001</ED>
<ID>
ID:168311

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Καμαρώνει τον ΠΑΟΚ</H2>
<H2>(Εικόνα μεγέθους : 9128 bytes)
</H2>
σελίδα 5 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15839O002</ED>
<ID>
ID:168312

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Γιορτάζει η Κρήτη</H2>
<H2>(Εικόνα μεγέθους : 10354 bytes)
</H2>
σελίδες 2-
3 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15839O003</ED>
<ID>
ID:168313

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Προβάδισμα για πέμπτο τίτλο (Εικόνα μεγέθους : 24353 bytes)
</H2>
Προβάδισμα Ολυμπιακού. Οι «ερυθρόλευκοι» νίκησαν χθες στο ΣΕΦ την ΑΕΚ
και προηγούνται 2-1 στους τελικούς της Α1. Στο στιγμιότυπο από το χθεσινό
ματς, ο Σιγάλας μαρκάρει τον Έντουαρντς 
σελίδες 15-
17

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15839O004</ED>
<ID>
ID:168314

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O00&aa=4</URL></REF>


Article

<CATEGORY>vin10</CATEGORY>

 <H5>(Εικόνα μεγέθους : 4380 bytes)
</H5><H2>Πτώση με επεισόδια</H2>

σελίδα 4 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15839O005</ED>
<ID>
ID:168315

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O00&aa=5</URL></REF>


Article

<CATEGORY>vin10</CATEGORY>

 <H5>(Εικόνα μεγέθους : 5034 bytes)
</H5><H2>4
γκολ ο Αλεξανδρής</H2>

σελίδες 12-13 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15839O006</ED>
<ID>
ID:168316

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O00&aa=6</URL></REF>


Article

<CATEGORY>vin10</CATEGORY>

 <H5>(Εικόνα μεγέθους : 4507 bytes)
</H5><H2>Ρεκόρ και υποσχέσεις</H2>

σελίδα 23 
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15839O007</ED>
<ID>
ID:168317

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O00&aa=7</URL></REF>


Article

<CATEGORY>vin10</CATEGORY>

 <H5>ΑΠΟΓΟΗΤΕΥΜΕΝΟΣ Ο ΓΙΩΡΓΟΣ ΒΑΡΔΙΝΟΓΙΑΝΝΗΣ
</H5><H2>Ραγδαίες εξελίξεις
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΣΤΗ ΝΟΡΒΗΓΙΑ ήταν να πάει από το πρωί ο Ζάετς, αλλά αργά χθες βράδυ έγινε
γνωστό ότι το ταξίδι αναβάλλεται...

Σύμφωνα με καλά ενημερωμένη πηγή δεν αποκλείεται να υπάρξουν ραγδαίες
εξελίξεις στο τμήμα, που μπορούν να φτάσουν ακόμη και στην αποχώρηση κορυφαίου παράγοντα.

Η κατάσταση στον Παναθηναϊκό είναι ρευστή. Και για πρώτη φορά ύστερα από
χρόνια υπάρχει περίπτωση να παραιτηθεί ακόμη και ο Βαρδινογιάννης.

Οι έντονες αποδοκιμασίες συγκλόνισαν τον πρόεδρο. Ο οποίος κουνούσε με νόημα
το κεφάλι καθώς αποχωρούσε από το Στάδιο. Τι θα πράξει ο κ. Βαρδινογιάννης; Θα
το μάθουμε σύντομα. Διότι αυτά τα θέματα είναι πολύ σοβαρά και δεν αφορούν
«καπρίτσια» ή αποφάσεις της στιγμής.

Ο Παναθηναϊκός δεν αλλάζει χέρια κι αυτό είναι σίγουρο. Η περίπτωση όμως ν'
αλλάξει πρόεδρο είναι για πρώτη φορά υπαρκτή μετά τη χθεσινή αγωνιστική
αποτυχία. Ο κ. Βαρδινογιάννης κάτι σκέπτεται. Είναι πικραμένος, απογοητευμένος
και... απρόβλεπτος. Βέβαια, υπάρχει και η άποψη ότι στα δύσκολα φαίνονται οι
μεγάλοι. Και ο Βαρδινογιάννης είναι σημαντική προσωπικότητα και οδήγησε τον
ΠΑΟ στις κορυφαίες διακρίσεις της ιστορίας του.

Η «επόμενη μέρα» για τον Παναθηναϊκό και τα εκατομμύρια των οπαδών του θα
είναι κρίσιμη. Και οι εξελίξεις ήδη τρέχουν...

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15839O011</ED>
<ID>
ID:168318

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΟΦΗ ΚΡΑΤΗΣΕ ΤΟΝ ΠΑΝΑΘΗΝΑΪΚΟ ΜΑΚΡΙΑ ΑΠΟ ΤΑ ΜΕΓΑΛΑ ΠΟΔΟΣΦΑΙΡΙΚΑ ΣΑΛΟΝΙΑ ΕΝΩ Ο
ΙΔΙΟΣ ΕΤΟΙΜΑΖΕΙ ΤΙΣ ΒΑΛΙΤΣΕΣ ΤΟΥ
</H5><H2>Ευρώπη καληνύχτα!
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΕΠΙΣΤΡΟΦΗ στα πέτρινα χρόνια για τον Παναθηναϊκό. Που από χθες βρίσκεται εκτός
Ευρώπης και διέρχεται τη μεγαλύτερη κρίση στην ιστορία του.

Ο ομογάλακτος ΟΦΗ απέσπασε ισοπαλία (1-1) και μαζί με τον πολύτιμο βαθμό και
το ευρωπαϊκό διαβατήριο πήρε στο Ηράκλειο την οδύνη και τον κλαυθμό των
Παναθηναϊκών, οι οποίοι ­ μη μπορώντας να πιστέψουν ότι ύστερα από 14 χρόνια
βρίσκονται εκτός Ευρώπης ­ έσπασαν, έκαψαν, έκλαψαν και αποδοκίμασαν άγρια,
παίκτες, προπονητή και πρόεδρο...

Όλα κρίθηκαν το 70'. Ο Κουτσουπιάς με καρφωτή κεφαλιά από κοντά, έπειτα από
σέντρα του Ρίζνιτς, ισοφάρισε το γκολ του Λυμπερόπουλου και έστειλε στην...
κόλαση 10.000 οπαδούς των «πρασίνων», οι οποίοι στην απελπισία τους έβαλαν
φωτιά στο Στάδιο.

Ο ΟΦΗ επί 70 λεπτά δεν έκανε σχεδόν τίποτα. Ο Παναθηναϊκός ήλεγχε το παιχνίδι,
αλλά κάπου πίστεψε ότι όλα τελείωσαν με το γκολ του Λυμπερόπουλου το 34'. Οι
Κρητικοί καιροφυλακτούσαν και όταν τους δόθηκε η ευκαιρία έκαναν τη ζημιά! Μια
ζημιά ανεπανόρθωτη που ίσως γυρίσει σελίδα και ανατρέψει καταστάσεις στον Παναθηναϊκό.

Ο Βαρδινογιάννης έφυγε στο 85' αποδοκιμαζόμενος άγρια.

Ο Ζάετς άκουσε τα εξ' αμάξης μετά τη λήξη του αγώνα. Κι έξω από το Στάδιο οι
οπαδοί ήρθαν στα χέρια μεταξύ τους, μη ξέροντας πως θα αποτινάξουν αυτήν την
αγωνιστική συμφορά...

Ένας Γκμοχ άλλαξε το ρουν της ιστορίας του ΠΑΟ το 83'. Σήμερα, αποστεωμένες
ιδέες και πείσματα του παρελθόντος εμποδίζουν την επιστροφή του Πολωνού μάγου.
Τι θα γίνει τώρα με τον Παναθηναϊκό; Ουδείς γνωρίζει. Θα φύγει ή θα παραμείνει
ο Βαρδινογιάννης; Θα συνεχίσει ο Ζάετς; Οι Παναθηναϊκοί δεν έχουν απαντήσεις.
Έχουν υποστεί σοκ...

Θα παραμείνουμε λίγο παρά πάνω σ' αυτό το περίεργο ματς, που ήθελε τον ΠΑΟ
άνετο, σίγουρο και αρκετά καλό μέχρι το 70'.

Στην ουσία ο ΟΦΗ ήταν αυτός που αποκοίμισε τους γηπεδούχους. Και «δάγκωσε» με
την πρώτη ευκαιρία. Τη μοναδική πραγματική ευκαιρία μέχρι το συγκεκριμένο λεπτό...

Από την άλλη ακυρώθηκε κανονικό γκολ του Βαζέχα στο 8' ως οφσάιντ. Ο επόπτης
Γκιόσης είδε μόνος του τη δήθεν παράβαση και δεν διέκρινε αμυντικό του ΟΦΗ, ο
οποίος κάλυπτε το Βαζέχα τουλάχιστον ένα μέτρο...

Εν πάση περιπτώσει ο ΠΑΟ προηγήθηκε με δύσκολο σουτ - πλασέ του Λυμπερόπουλου
από πλάγια (34') και έχασε τετ α τετ ευκαιρίες με τον Αλεξούδη (50'),
Λυμπερόπουλο (15') και Γ.Χ. Γεωργιάδη (80').

Ο ΟΦΗ μετά την ισοφάριση του Κουτσουπιά μπορούσε να πετύχει και δεύτερο γκολ,
αλλά οι παίκτες του μεθυσμένοι από τον προδιαγραφόμενο θρίαμβο δεν έβλεπαν
δίχτυα με τίποτα...

Ο Γκέραρντ έκανε μια κίνηση που αποδείχτηκε καθοριστική. Έβγαλε τον Μαρινάκη
(59') και πέρασε στον αγώνα τον Ρίζνιτς. Ο παίκτης αυτός έκανε σχεδόν τα
πάντα, αλλά από τον πάγκο του ΠΑΟ ουδείς... ξύπνησε. Έβλεπαν κι αυτοί ό,τι
έβλεπε ο κόσμος: τον Παναθηναϊκό να χάνει σιγά - σιγά την αυτοσυγκέντρωσή του
και τον ΟΦΗ να αρχίζει να απειλεί. Μέχρι να πάρουν χαμπάρι οι... τεχνικοί
ηγέτες των «πρασίνων» ότι το πουλάκι είχε πετάξει, είχαν χάσει τ' αυγά και τα
πασχάλια και μαζί την Ευρώπη...

Ο Ρίζνιτς έκανε τη μαγική σέντρα στο 70'. Και ο Κουτσουπιάς κάρφωσε τον
Παναθηναϊκό. Γεώργιος Κουτσουπιάς, κύριοι. Ο άνθρωπος με το... πριόνι...

Μπράβο στον ΟΦΗ που κέρδισε την Ευρώπη με το σπαθί του. Και θερμά συγχαρητήρια
στον Παναθηναϊκό, που αναβάπτισε την ελληνική επαρχία...

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15839O021</ED>
<ID>
ID:168319

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O02&aa=1</URL></REF>


Article

<CATEGORY>vin10</CATEGORY>

 <H5></H5><H2>ΣΚΙΤΣΟ
</H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15839O022</ED>
<ID>
ID:168320

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O02&aa=2</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
Ο ΑΡΗΣ στη Β' Κατηγορία και ο Παναθηναϊκός εκτός Ευρώπης!.

*** Η χθεσινή 33η αγωνιστική του 18ου επαγγελματικού πρωταθλήματος ήταν
συγκλονιστική, αν και στιγματίστηκε από επεισόδια, αφού ο Άρης υποβιβάσθηκε
για πρώτη φορά στην ιστορία του, μετά το 0-0 με την Καλαμάτα, ενώ ο
Παναθηναϊκός υποχρεώθηκε σε 1-1 από τον ΟΦΗ, στο ΟΑΚΑ.

*** Οι Κρητικοί εξασφάλισαν τη συμμετοχή τους στο κύπελλο ΟΥΕΦΑ, ενώ το
δεύτερο εισιτήριο κρατάει πλέον στα χέρια του ο ΠΑΟΚ, που νίκησε στην Καβάλα
με 3-0 και ξέφυγε δύο βαθμούς από τον Παναθηναϊκό. 
Τι απομένει για τους Θεσσαλονικείς;

*** Να νικήσουν στο φινάλε την Καστοριά στην Τούμπα, ενώ ο Παναθηναϊκός
θα παίξει στο «Καυταντζόγλειο» με τον Ηρακλή.

*** Η Παναχαϊκή (3-0 τον Αθηναϊκό) και η Βέροια (2-1 στην Καστοριά)
εξασφάλισαν και μαθηματικά την παραμονή τους στην κατηγορία των μεγάλων.

*** Ο Ολυμπιακός με τον Περσία στον πάγκο (ο Μπάγιεβιτς είδε παίκτες
στο εξωτερικό) πέτυχε τη 13η εκτός έδρας νίκη του με 5-3 επί της Ξάνθης (4
γκολ ο Αλεξανδρής).

*** Με γκολ των Βλάχου και Κωστή η ΑΕΚ νίκησε (2-0) στον Πύργο ενώ με
το ίδιο σκορ επικράτησε και ο Ιωνικός του Ηρακλή. Νίκη (1-0) πέτυχε και ο
Απόλλων στην Έδεσσα

*** Στο μπάσκετ, ο Ολυμπιακός και ο ΠΑΟΚ πέτυχαν το 2-1 και απέκτησαν
προβάδισμα απέναντι σε ΑΕΚ και Περιστέρι.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15839O023</ED>
<ID>
ID:168321

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O02&aa=3</URL></REF>


Article

<CATEGORY>vin10</CATEGORY>

 <H2>«Φωνάζουν» οι πράκτορες του ΠΡΟ-ΠΟ
</H2>
ΜΕ ανακοίνωσή τους οι επαγγελματίες πράκτορες ΠΡΟ-ΠΟ Αττικής-Πειραιώς
διαμαρτύρονται στους διοικούντες τον ΟΠΑΠ, τον πρόεδρο Σωτήρη Αλημίση και τον
γενικό διευθυντή Χρήστο Σαλαλέ. Ο λόγος;

Διαπίστωσαν ότι «στα πρόσφατα εκκαθαριστικά του ΟΠΑΠ χρεώνουν όλους τους
πράκτορες για την απόσβεση οικονομικών εκκρεμοτήτων ολίγων πρακτόρων προς τον
ΟΠΑΠ» και συμπληρώνουν πως «δεν δεχόμαστε τη χρέωση αυτή, διότι είναι άδικη
και αποτελεί χαράτσι που επιβάλλεται μονομερώς εις βάρος των συνεπώς και
οικονομικά εντάξει πρακτόρων, που δεν ευθύνονται για τις οφειλές αυτές».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15839O024</ED>
<ID>
ID:168322

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O02&aa=4</URL></REF>


Article

<CATEGORY>vin10</CATEGORY>

 <H2>ΓΚΕΡΑΡΝΤ
</H2><H2>Μέτρησαν το πάθος και η γενναία ψυχή
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

«ΑΥΤΗ την επιτυχία μας την αφιερώνω στα παλικάρια μας, στους φιλάθλους της
Κρήτης και στη μνήμη του Θόδωρου Βαρδινογιάννη».

Ενθουσιασμένος αλλά και συγκινημένος ο Ολλανδός Ε. Γκέραρντ για το σπουδαίο
αποτέλεσμα στο Ολυμπιακό Στάδιο είχε εμψυχώσει από τις αρχές της εβδομάδας
τους παίκτες τους θέλοντας να πάρει το αίμα του πίσω...

Για την απόδοση των Κρητικών δεν έμεινε απόλυτα ικανοποιημένος, όμως, εκείνο
που μέτρησε για τον ίδιο ήταν «η γενναία ψυχή» και το πάθος των παικτών του.
Και καθώς ετοιμάζεται να σφραγίσει το εισιτήριο για το ΟΥΕΦΑ, στο μυαλό του
πλέον στριφογυρίζουν τα μεταγραφικά. Ήδη, χθες, ήλθε και παρακολούθησε το
παιχνίδι στο ΟΑΚΑ ο Αρούνα Νιάρα, από το Μάλι της Αφρικής, παίκτης της εθνικής νέων.

Πώς κατάφερε όμως ο Γκέραρντ να σχηματίσει μια νεανική ομάδα στην Κρήτη και να
πρωταγωνιστεί; Συγκινημένος, δεν ξεχνά τα λόγια του αείμνηστου Θόδωρου
Βαρδινογιάννη: «Φτιάξαμε τις εγκαταστάσεις στο Ηράκλειο και μου είχε πει ο
Θόδωρος να δουλεύουμε με νέα παιδιά και αν είναι δυνατόν από την Κρήτη».

Τα συναισθήματα στ' αποδυτήρια του ΟΦΗ στους παράγοντες της κρητικής ομάδας
ανάμεικτα. Ο πρόεδρος της ΠΑΕ Γιάννης Παπαματθαιάκης δεν θέλησε να σχολιάσει
το θρίαμβο της ομάδας του, ενώ ο γενικός αρχηγός Παντελής Μυριοκεφαλιτάκης
ήταν ιδιαίτερα εκνευρισμένος.

Βέβαια, στον ίδιο χώρο παίκτες και προπονητές πανηγύριζαν αποδεικνύοντας ότι η
νεανική ομάδα του ΟΦΗ, φέτος, όπως και σε άλλα «κάστρα», έκανε τη ζημιά.

Ο Κώστας Κιάσσος, από τους πρωταγωνιστές της μάχης, σχολίασε: «Στα κρίσιμα
σημεία ήμασταν ήρεμοι και δίκαια φτάσαμε σ' αυτό το αποτέλεσμα». Ο παίκτης
χτύπησε στον έξω πλάγιο και «είναι λίγο δύσκολο να παίξει την Κυριακή».

Ο Γιάννης Αναστασίου δίνει τη δική του εκδοχή για τη φετινή εκπληκτική πορεία
του ΟΦΗ: «Όλα οφείλονται στη σκληρή δουλειά που ξεκινήσαμε με την καθοδήγηση
του κ. Γκέραρντ το καλοκαίρι».

ΣΤΟ ΗΡΑΚΛΕΙΟ

Με βαρελότα και πυροτεχνήματα πανηγύρισαν χιλιάδες οπαδοί του ΟΦΗ στο Ηράκλειο
Κρήτης την ευρωπαϊκή έξοδο της ομάδας τους μετά το τέλος του χθεσινού αγώνα
στο ΟΑΚΑ. Οι Κρητικοί με κασκόλ του ΟΦΗ στα χέρια και ανεμίζοντας σημαίες της
αγαπημένης τους ομάδας ξεχύθηκαν στους δρόμους του Ηρακλείου μέχρι τις πρώτες
πρωινές ώρες φωνάζοντας ρυθμικά συνθήματα υπέρ της ομάδας τους.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15839O031</ED>
<ID>
ID:168323

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O03&aa=1</URL></REF>


Article

<CATEGORY>vin10</CATEGORY>

 <H2>ΟΠΑΔΟΙ
</H2><H2>Μαρίνο, καλά κάνεις και φεύγεις!
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

«ΛΑΪΚΟ δικαστήριο» περίμενε τους παίκτες του Παναθηναϊκού κατά την έξοδό τους
από τα αποδυτήρια. Περίπου πενήντα οπαδοί των «πρασίνων», αγανακτισμένοι από
τον αποκλεισμό του ΠΑΟ, είχαν συγκεντρωθεί έξω από τα αποδυτήρια του σταδίου
και περίμεναν να «δικάσουν» κάθε παίκτη του «τριφυλλιού» ξεχωριστά. Πρώτος
τα... άκουσε ο Θανάσης Κολιτσιδάκης, στον οποίο φώναξαν με έντονο ύφος: «Πότε
έπαιξες για το τριφύλλι. Όλο στην επαρχία παίζεις. Πουλημένε!», και συνέχισαν:
«Παίκτες πουλημένοι, ο ΠΑΟ δεν πεθαίνει». Ο Κώστας Μαλέκος κούνησε το κεφάλι
του όταν άκουσε να του λένε: «Σε τρώνε οι κλίκες».

Στη συνέχεια οι οπαδοί του Παναθηναϊκού στράφηκαν στον Γιώργο Νασιόπουλο και
του είπαν εξοργισμένοι: «Γύρνα πίσω στην Έδεσσα. Εδώ δεν παίζεις μπάλα και
βρίσκεσαι συνεχώς στο κομμωτήριο».

Την αποθέωση γνώρισαν ο Μαρίνος Ουζουνίδης και ο Κρίστο Βαζέχα. Στον αμυντικό
των «πρασίνων» φώναξαν: «Μαρίνο, καλά κάνεις και φεύγεις. Εδώ θα ξεχάσεις την
μπάλα που ξέρεις», ενώ στον «κανονιέρη» του «τριφυλλιού», αφού τον
χειροκρότησαν, τον πλησίασαν και του είπαν: «Κρίστο, μόνο εσύ τιμάς τη
φανέλα». Στη συνέχεια οι οπαδοί του Παναθηναϊκού απομακρύνθηκαν. Ο Βέλιμιρ
Ζάετς, ο οποίος έφυγε τελευταίος, παρακάλεσε τους εκπροσώπους του Τύπου ότι
δεν ήθελε να προβεί σε κάποιες δηλώσεις. Αποχωρώντας από το στάδιο μαζί με τον
Μάικ Γαλάκο, κάποιος τον πλησίασε και του είπε: «Ζέκο, να φύγεις από την ομάδα».

Ο βοηθός του προπονητή του Παναθηναϊκού απομάκρυνε τον φίλο του «τριφυλλιού»,
λέγοντάς του: «Δεν είναι ώρα για τέτοιες κουβέντες».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15839O032</ED>
<ID>
ID:168324

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O03&aa=2</URL></REF>


Article

<CATEGORY>vin10</CATEGORY>

 <H5></H5><H5>Δεν άντεξε τις αποδοκιμασίες
</H5><H5>Και πάλι φωτιές
</H5><H5>«Φόρτσα Ρότσα Μπουμπλής»
</H5><H2>ΕΜΠΙΣΤΕΥΤΙΚΑ
</H2>
Πέντε λεπτά πριν από τη λήξη του αγώνα (85'), αποχώρησε από το στάδιο ο
πρόεδρος του Παναθηναϊκού Γιώργος Βαρδινογιάννης, αφού δεν άντεξε να ακούει
τις εις βάρος του αποδοκιμασίες. Ο κ. Βαρδινογιάννης ήταν σε όλη τη διάρκεια
του αγώνα σκεφτικός. «Έκοβε» βόλτες μέσα και έξω από τους χώρους του σταδίου,
ενώ στο ημίχρονο επισκέφθηκε για πέντε λεπτά τα αποδυτήρια της ομάδας του.

* Ο αντιπρόεδρος του Παναθηναϊκού, Μάνος Μαυροκουκουλάκης, μετά τη λήξη του
αγώνα, είχε έντονη συνομιλία με τον γενικό αρχηγό του ΟΦΗ, Παντελή Μυριοκεφαλιτάκη.

* Στο 42' της συνάντησης, οι οπαδοί του Παναθηναϊκού φώναζαν ρυθμικά τα
ονόματα των Γιάννη Καλλιτζάκη και Μαρίνου Ουζουνίδη.

* Περίπου 200 οπαδοί του ΟΦΗ από το Σύνδεσμο Αθηνών υποστήριξαν την ομάδα τους.

Στο 80' του αγώνα, οι οπαδοί των «πρασίνων» έβαλαν φωτιά πίσω από την εστία
του τερματοφύλακα του ΟΦΗ, Νίκου Γιαλαμά, όμως η άμεση επέμβαση των δυνάμεων
της Πυροσβεστικής έβαλε τέλος στο συμβάν.

Στο 83' μερίδα οπαδών του Παναθηναϊκού θυμήθηκαν τον πρώην προπονητή τους
φωνάζοντας: «Φόρτσα Ρότσα Μπουμπλής».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15839O033</ED>
<ID>
ID:168325

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O03&aa=3</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΓΩΝΙΣΤΗΣ
</H5><H5>Νικολά Ντικουμέ
</H5><H2>Οι Εδεσσαίοι αποχαιρέτησαν την Α' Εθνική με αποτυχία
</H2>
ΕΔΕΣΣΑ

ΜΕ ΗΤΤΑ 1-0 από τον Απόλλωνα, τελείωσε τους εντός έδρας αγώνες του, στην Α'
εθνική, ο Εδεσσαϊκός. Μία ήττα που, για μία ακόμα φορά, έφερε μετά το τέλος
του παιχνιδιού αποδοκιμασίες από τους οπαδούς της ομάδας, τόσο προς τους
ποδοσφαιριστές όσο και προς τον προπονητή, Λούις Βίλα.

Το παιχνίδι δεν διεκδικεί δάφνες ποιότητας, αφού οι δύο ομάδες δεν
δημιούργησαν πολλές φάσεις (ιδιαίτερα στο πρώτο ημίχρονο). Ματς χωρίς πολλές
ευκαιρίες, με κακό ποδόσφαιρο, κυρίως από την πλευρά των γηπεδούχων, παρά το
γεγονός ότι οι δύο αντίπαλοι δεν είχαν άγχος. Στο δεύτερο ημίχρονο ο Απόλλων
ήταν σίγουρα καλύτερος. Κυριάρχησε στον αγωνιστικό χώρο και κατάφερε να πάρει
δίκαια τους τρεις βαθμούς της νίκης, αφού κράτησε εύκολα το γκολ που σημείωσε
ο Ντικουμέ στο 44' (0-1). Ο παίκτης του Απόλλωνα (ήταν ο κορυφαίος της ομάδας
του) βρέθηκε μόνος του, μέσα στη μεγάλη περιοχή του Τόλιου, και με δυνατό σουτ
σημείωσε το μοναδικό γκολ της συνάντησης, το οποίο χειροκρότησαν οι οπαδοί του Εδεσσαϊκού.

Ο Απόλλων τελείωσε το παιχνίδι με εννέα παίκτες, αφού στο 79' αποβλήθηκε ο
Θεοδωράκος, για αντιαθλητικό μαρκάρισμα στον Χασιώτη, και στο 89' ο
Καραγκούνης με δεύτερη κίτρινη κάρτα.

Με πολλά λάθη η διαιτησία του Χατζή σε εύκολο αγώνα.

Ο Μπάμπης Τεννές χαρακτήρισε δίκαιη τη νίκη του Απόλλωνα, ενώ ανέφερε ότι η
ομάδα του ήταν και τυχερή: «Είναι επιτυχία, που έχουμε μεγαλύτερη συγκομιδή
βαθμών από ό,τι είχαμε θέσει σαν στόχο, στην αρχή του πρωταθλήματος», είπε ο
τεχνικός της ομάδας της Ριζούπολης, που τόνισε, ακόμα, ότι συζήτησε με τον
Κώστα Αλαμάνο και βρίσκεται κοντά στην ανανέωση της συνεργασίας του με τον
Απόλλωνα. Ο Λούις Βίλα δήλωσε ότι ο Εδεσσαϊκός μπήκε στο γήπεδο για να πάρει
τους τρεις βαθμούς, έπαιξε καλά, αλλά έχασε ευκαιρίες.

*** Εκτός δεκαεξάδας ήταν ο Βασίλης Ανδρεάδης. Ο παίκτης είπε στον
προπονητή του ότι αισθάνεται ενοχλήσεις, ενώ ο φυσιοθεραπευτής του Εδεσσαϊκού
δεν διέγνωσε πρόβλημα. Ο παίκτης πάντως αποκλείστηκε από τον Λούις Βίλα.

Ο ΝΙΚΟΛΑ ΝΤΙΚΟΥΜΕ ήταν ο κορυφαίος ποδοσφαιριστής, όχι μόνο του Απόλλωνα, αλλά
όλων όσων αγωνίστηκαν στο χθεσινό ματς της Έδεσσας. Ο παίκτης της Ελαφράς
Ταξιαρχίας ήταν «όαση» στο χθεσινό ματς. Έτρεξε, κυνήγησε τις φάσεις και
κατάφερε να σημειώσει και το μοναδικό γκολ του αγώνα

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15839O041</ED>
<ID>
ID:168326

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O04&aa=1</URL></REF>


Article

<CATEGORY>vin10</CATEGORY>

 <H5>Ο ΑΡΗΣ ΟΥΤΕ ΧΘΕΣ ΠΗΡΕ ΤΟΥΣ ΤΡΕΙΣ ΒΑΘΜΟΥΣ
</H5><H5>Πεδίο μάχης το Χαριλάου
</H5><H5>Ο ΠΡΩΤΑΓΩΝΙΣΤΗΣ
</H5><H5>Χρήστος Κελπέκης
</H5><H2>Τυπικό το «αντίο» του
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ. 
Του ανταποκριτή μας.

ΤΟ ΠΙΚΡΟ «αντίο» του Άρη! Ο Δημητριάδης δεν κατάφερε να νικήσει τον Κελπέκη
και το 0-0 έστειλε και τυπικά τον Άρη για πρώτη φορά στη Β' Κατηγορία, ενώ
διατήρησε την Καλαμάτα στο κλαμπ των ισχυρών.

Στο Χαριλάου έγινε πόλεμος που μπορεί να μην ανέδειξε νικητή στον αγωνιστικό
χώρο (αν και η Καλαμάτα ικανοποιήθηκε από το βαθμό), ωστόσο υποχρέωσε σε ήττα
το ποδόσφαιρο, με τα όσα θλιβερά συνέβησαν στην εξέδρα, κατά τη διάρκεια και
μετά το τέλος του αγώνα. Ο Άρης ήθελε αλλά δεν μπορούσε. Το σώμα του ήταν στον
αγωνιστικό χώρο αλλά το μυαλό του βρισκόταν σε Πάτρα και Καστοριά. Από νωρίς
έμαθε ότι Παναχαϊκή και Βέροια είχαν πετύχει γκολ και η αποστολή του έγινε
εξαιρετικά δύσκολη. Τι ήθελε ο Άρης; Νίκη με 6-0 επί της Καλαμάτας για να
αποκτήσει καλύτερη διαφορά σε περίπτωση ισοβαθμίας με τους χθεσινούς
αντιπάλους του. Ακατόρθωτο, όπως αντιλαμβάνεστε...

Ο Άρης ήταν και άτυχος. Στο 38' ο Πανόπουλος είχε δοκάρι, ενώ στο 43' ο Δέλλας
μόνος του αστόχησε. Στο 56' ο Δημητριάδης βρήκε κι αυτός δοκάρι, ενώ σε άλλες
τρεις περιπτώσεις νικήθηκε από τον Κελπέκη. Το ματς διακόπηκε για πέντε λεπτά
στο 77', όταν οι οπαδοί του Άρη βομβάρδισαν με αντικείμενα (ό,τι μπορείτε να
φανταστείτε) την εστία της Καλαμάτας, με αποτέλεσμα να αποχωρήσει ο Κελπέκης.
Η φάση που σημάδεψε τον αγώνα έγινε στις καθυστερήσεις. Ο Λιολίδης ανατράπηκε
από δύο αμυντικούς, οι γηπεδούχοι ζήτησαν πέναλτι, ο διαιτητής Αμπελάκιας είπε
«όχι» κι ακολούθησε πανδαιμόνιο. Ο Φοιρός και οι υπόλοιποι του πάγκου μπήκαν
στον αγωνιστικό χώρο, αλλά τελικά το παιχνίδι έληξε...

ΘΕΣΣΑΛΟΝΙΚΗ. Του ανταποκριτή μας

ΟΙ ΟΠΑΔΟΙ του Άρη (όχι περισσότεροι από 300) «ξέσπασαν» μετά το τέλος του
αγώνα και δημιούργησαν σοβαρά επεισόδια. Κατ' αρχήν πέταξαν όσα αντικείμενα
είχαν μαζί τους εναντίον των ποδοσφαιριστών της Καλαμάτας, την ώρα που
αποχωρούσαν για τα αποδυτήρια. Πέτρες, αναπτήρες, κατσαβίδια, σφυριά,
ραδιοφωνάκια ήταν τα... πυρομαχικά των οπαδών του Άρη, μερικά από τα οποία
μάζεψε ο αντιπρόεδρος της Καλαμάτας Δημήτρης Τσίχλης και δείχνοντάς τα έλεγε:
«Δεν έχουμε παράπονο από τον Άρη, αλλά τι πράγματα είναι αυτά. Αν μας είχαν...
πετύχει, θα μας είχαν σκοτώσει. Εμείς στην Καλαμάτα είμαστε φιλόξενοι με όλους».

Τα επεισόδια όμως συνεχίστηκαν. Οι οπαδοί του Άρη έσπασαν τα κιγκλιδώματα και
μπήκαν στον αγωνιστικό χώρο (μετά το ματς). Εκεί βρέθηκαν αντίπαλοι με τρεις
διμοιρίες των ΜΕΑ. Νέος πετροπόλεμος, αλλά τελικά ύστερα από μισή ώρα οι
οπαδοί αποχώρησαν από το γήπεδο. Το επόμενο «κτύπημά» τους ήταν στην εξωτερική
πόρτα των αποδυτηρίων, ενώ άναψαν αρκετές φωτιές σε δρόμους κοντά στο Χαριλάου.

Για να θυμηθούμε ότι στο Χαριλάου παίχθηκε χθες και ποδόσφαιρο, παραθέτουμε
τις δηλώσεις των δύο προπονητών.

Ο Γιώργος Φοιρός, που ξέσπασε σε λυγμούς μετά το ματς, είπε: «Δεν είναι ώρα
για να πούμε τι φταίει. Ελπίζουμε ότι θα δικαιωθούμε από τις ενέργειες της
διοίκησης στα δικαστήρια».

Ο τεχνικός της Καλαμάτας Μπο Πέτερσον τόνισε: «Τώρα σωθήκαμε, έχουμε νεανική
ομάδα και το μέλλον μας ανήκει».

ΧΡΗΣΤΟΣ Κελπέκης. Γεννημένος στη Θεσσαλονίκη, μεγάλωσε στη «θύρα 3» των οπαδών
του Άρη. Χθες όμως κράτησε ανέπαφη την εστία της Καλαμάτας και με το 0-0 ο
Άρης υποβιβάστηκε. Θέλετε κι άλλο; Αναδείχθηκε, ποδοσφαιρικά, στη Βέροια που
έδινε κι αυτή τον δικό της αγώνα για τη σωτηρία. Τα παιχνίδια της μοίρας...

«Είμαι επαγγελματίας», είπε απλά ο Κελπέκης και πρόσθεσε: «Μεγάλωσα στη "θύρα
3" του Άρη, αλλά τι να κάνουμε; Αυτά έχει η ζωή. Πάντως, αυτά που έγιναν ήταν απαράδεκτα».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15839O042</ED>
<ID>
ID:168327

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O04&aa=2</URL></REF>


Article

<CATEGORY>vin10</CATEGORY>

 <H5>Ο ΠΑΟΚ ΠΕΡΑΣΕ ΚΑΙ ΤΟ ΤΕΛΕΥΤΑΙΟ ΕΜΠΟΔΙΟ ΓΙΑ ΤΗΝ ΕΥΡΩΠΗ
</H5><H5>Ο ΠΡΩΤΑΓΩΝΙΣΤΗΣ
</H5><H5>Θόδωρος Ζαγοράκης
</H5><H5>Πανηγυρισμοί στη Θεσσαλονίκη
</H5><H2>Ανοιχτός ο δρόμος
</H2><H2></H2><H2></H2>
<AUTHOR>ΚΩΣΤΑΣ ΚΟΥΓΙΟΥΜΤΖΟΓΛΟΥ</AUTHOR>

ΚΑΒΑΛΑ

Ο ΠΑΟΚ ξεπέρασε με χαρακτηριστική ευκολία το τελευταίο σοβαρό εμπόδιο προς την
έξοδό του στην Ευρώπη, νικώντας εκτός έδρας την Καβάλα 3-0 και έδωσε την
ευκαιρία στους 6.000 (!) οπαδούς του να κάνουν τον γύρο του θριάμβου.

Η ομάδα της Θεσσαλονίκης εξασφάλισε τη συμμετοχή της στο Κύπελλο ΟΥΕΦΑ (εκτός
συγκλονιστικού απροόπτου) για την επόμενη περίοδο, ύστερα από εκπληκτική
πορεία στον δεύτερο γύρο, αφού συγκέντρωσε 40 βαθμούς, με 13 νίκες, μία
ισοπαλία και δύο ήττες.

«Ήταν μεγάλη νίκη για τον ΠΑΟΚ. Δημιουργήσαμε ευκαιρίες στο πρώτο ημίχρονο,
αλλά δεν σημειώσαμε γκολ. Ευχαριστώ τον Θεό, που μας βοήθησε, και τους παίκτες
μου», είπε ο Άγγελος Αναστασιάδης μετά το τέλος του αγώνα.

Το άγχος ήταν φανερό στις προσπάθειες των ποδοσφαιριστών του «Δικέφαλου του
Βορρά» καθ' όλη τη διάρκεια του πρώτου ημιχρόνου. Στο διάστημα αυτό δεν
παίχτηκε αξιόλογο ποδόσφαιρο, αφού οι παίκτες του ΠΑΟΚ προσπάθησαν, αλλά δεν
κατάφεραν να βρουν διαδρόμους προς την εστία του Λογαρά.

Η Καβάλα, για μία ακόμα φορά, αγωνιστικά μεταμορφώθηκε. Από «λιοντάρι» που
ήταν στη Βέροια, την προηγούμενη αγωνιστική, έγινε «αρνάκι» χθες. Οι οπαδοί
της απογοητεύτηκαν από την απόδοση των ποδοσφαιριστών της και μετά το τρίτο
γκολ του ΠΑΟΚ αποχώρησαν από το γήπεδο.

«Τα προβλήματα που δημιουργήθηκαν από το ματς με τη Βέροια και ο τραυματισμός
του Σουκιασιάν μάς εμπόδισαν», είπε ο Γιώργος Παράσχος και κατέληξε: «Θέλαμε
να κλείσουμε τους αγώνες μας με επιτυχία, αλλά δεν τα καταφέραμε. Ευχαριστώ
τους παίκτες μου για την υπερπροσπάθεια που μας έφερε στην έκτη θέση».

Στο δεύτερο ημίχρονο, όμως, το γρήγορο γκολ (0-1), δύο λεπτά μετά την έναρξή
του (47'), με κτύπημα πέναλτι του Τουρσουνίδη (ανατροπή του Βρύζα από τον
Καλλιμάνη), απελευθέρωσε τους φιλοξενούμενους και όλα έγιναν πιο απλά. Οι
παίκτες της Καβάλας προσπάθησαν να ισοφαρίσουν, αλλά δεν τα κατάφεραν. Και
εκεί που το παιχνίδι είχε πάρει αμφίρροπη μορφή, κτύπησε ο Κώστας Φραντζέσκος,
με τον γνωστό του τρόπο. Απευθείας κτύπημα φάουλ, στο 63' λάθος του Λογαρά
(φέρει ευθύνη), η μπάλα στα δίχτυα, 0-2 και τα πανηγύρια άρχισαν στις εξέδρες
του σταδίου της Καβάλας, από τους οπαδούς του «Δικεφάλου». Πανηγύρια, που
έγιναν έξαλλα, αφού την ίδια στιγμή ήρθε από το Ολυμπιακό Στάδιο η είδηση για
την ισοφάριση του ΟΦΗ, επί του Παναθηναϊκού.

Το τρίτο γκολ του ΠΑΟΚ σημείωσε στο 75' ο Πάρης Ζουμπούλης (δέχτηκε πάσα από
τον κορυφαίο παίκτη του γηπέδου, Θόδωρο Ζαγοράκη), απέφυγε τον Καλλιμάνη και
έστειλε την μπάλα στα δίχτυα (0-3).

Καλή ήταν η διαιτησία του κ. Μπίκα.

ΜΟΡΦΗ του παιχνιδιού Καβάλας-ΠΑΟΚ ήταν χθες ο Θόδωρος Ζαγοράκης. Ο διεθνής
μέσος έκανε όλο το παιχνίδι της ομάδας του. Από αυτόν ξεκινούσε σχεδόν κάθε
καλή προσπάθεια του «δικεφάλου», ενώ ήταν άριστος και στα αμυντικά του καθήκοντα.

ΜΠΟΡΕΙ ο κύριος όγκος των φίλων του ΠΑΟΚ να είχε μεταφερθεί στην Καβάλα,
ωστόσο δεν έλειψαν και οι (έντονοι) πανηγυρισμοί στη Θεσσαλονίκη! 
Περίπου 1.500 οπαδοί με σημαίες και κασκόλ αμέσως μετά την ισοπαλία ΠΑΟ-ΟΦΗ
στο ΟΑΚΑ βγήκαν στους δρόμους της Θεσσαλονίκης και γιόρτασαν την έξοδο στην
Ευρώπη (θα οριστικοποιηθεί με τη νίκη επί της Καστοριάς) με το δικό τους
ξεχωριστό τρόπο. Φυσικά, επίκεντρο των εκδηλώσεων ήταν ο Λευκός Πύργος.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15839O051</ED>
<ID>
ID:168328

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O05&aa=1</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΓΩΝΙΣΤΗΣ
</H5><H5>Μωχάμετ Αφάς
</H5><H2>Ο Ιωνικός έπαιξε σαν να ήταν η πρεμιέρα!
</H2>
<AUTHOR>ΒΑΓΓ. ΚΟΥΚΟΥΛΟΓΛΟΥ</AUTHOR>

ΤΕΛΟΣ καλό στη Νεάπολη, όλα καλά στο πρωτάθλημα για τον Ιωνικό, που
αποχαιρέτησε ως γηπεδούχος το πρωτάθλημα με μια ακόμη νίκη επί του Ηρακλή με
2-0. Ήταν ό,τι καλύτερο μπορούσε να προσφέρει η ομάδα της Νίκαιας στους λίγους
οπαδούς της, σε μια περίοδο που άλλες ομάδες δεν επιδεικνύουν τον ίδιο
σεβασμό, καθώς από νωρίς έχουν εξασφαλίσει την παραμονή τους στην Α' Εθνική.

Η ομάδα του Γκμοχ νίκησε δίκαια και με σχετική ευκολία. Και νίκησε γιατί παρά
την αφόρητη ζέστη, έπαιξε καλό ποδόσφαιρο. Έτρεξε πολύ, δούλεψε πολύ και στα
δυο ημίχρονα και βέβαια επιβραβεύτηκε για τις προσπάθειές της. Αν μάλιστα οι
παίκτες της ήταν πιο ψύχραιμοι, θα μπορούσε να νικήσει με ευρύ σκορ. Από την
άλλη πλευρά, ο Ηρακλής, αν και αγωνίστηκε ελεύθερα και είχε επιθετικούς
προσανατολισμούς, παρουσίασε πολλά κενά και στις τρεις γραμμές. Ειδικότερα στο
χώρο του κέντρου και της επίθεσης, όπου έχασε σχεδόν όλες τις μάχες. Έκανε δυο
τρεις καλές ευκαιρίες, όμως, δεν κατάφερε να αξιοποιήσει καμία και να γυρίσει
το παιγνίδι, όταν το σκορ ήταν 1-0.

Οι γηπεδούχοι διετήρσαν την υπεροχή από την αρχή έως το τέλος του αγώνα. Και
είχαν συνεχώς την πρωτοβουλία στις κινήσεις. Όταν δε άνοιξαν το σκορ στο 21'
μ' ένα θαυμάσιο σε συνδυασμό και εκτέλεση γκολ του Πάολο Αντριόλι, κυριάρχησαν
πλήρως και επέβαλαν το δικό τους ρυθμό. Όμως άργησαν πολύ να πετύχουν το
δεύτερο, αυτό ήρθε στην εκπνοή του αγώνα και συγκεκριμένα στο 90' από τον Σύρο
Μωχάμετ Αφάς.

Το παιγνίδι σε γενικές γραμμές ήταν καλό. Ήταν καθαρό, αλλά το χάλασε κάπως η
σκοπιμότητα την κιτρίνων καρτών που επεζήτησαν ουσιαστικά τρεις παίκτες, για
να αποβληθούν. Οι Σέμος (75'), Ξανθόπουλος (87'), Στολτίδης (90').

Από τον Ιωνικό κορυφαίος παίκτης ήταν ο Αφάς, ενώ πολύ καλά έπαιξαν και οι
Δελιγιάννης, Νταρακλίτσας, Σταματής. Απο τον Ηρακλή διακρίθηκαν οι Στολτίδης,
Ξενίδης, Σέμος. Δεν συνάντησε δυσκολίες η διαιτησία του κ. Γιανναδάκη. Έδειξε
κίτρινη στους Σταματή, Βαβίλη, Τσιαντάκη, Παπαδόπουλο, Οφρυδόπουλο.

*** Με τη διοργανώτρια αρχή (ΕΠΑΕ) τα έβαλε ο προπονητής του Ιωνικού Γιάτσεκ
Γκμοχ, επειδή, όπως τόνισε, «υπάρχει άνιση μεταχείριση για τις μικρές ομάδες,
που δεν γνωρίζουν πότε θ' αρχίσει το πρωτάθλημα, για να προετοιμαστούν και να
προγραμματίσουν φιλικούς αγώνες».

ΕΝΑ από τα καλύτερα παιγνίδια του στον Ιωνικό έκανε χθες ο Μωχάμετ Αφάς. Ο
Σύρος ποδοσφαιριστής ήταν ο κορυφαίος παίκτης της ομάδας του στον αγώνα με τον
Ηρακλή, καθώς υπήρξε μια διαρκής απειλή για την άμυνα του «γηραιού». Μόχθησε
παρά πολύ και τελικά πέτυχε κι ένα γκολ.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15839O052</ED>
<ID>
ID:168329

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O05&aa=2</URL></REF>


Article

<CATEGORY>vin10</CATEGORY>

 <H5>750 νίκες συμπλήρωσε ο Ολυμπιακός
</H5><H5>Έχασε το τρένο της Ευρώπης
</H5><H5>Η ΚΑΛΥΤΕΡΗ ΕΝΔΕΚΑΔΑ
</H5><H5>33η ΑΓΩΝΙΣΤΙΚΗ
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ
</H2><H2>Αλεξανδρής: 99 γκολ στην Α' Εθνική
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο ΑΛΕΚΟΣ Αλεξανδρής, που γεννήθηκε στις 21.10.1968, χθες για πρώτη φορά στην
καριέρα του στην Α' Εθνική πέτυχε καρέ. Αν όμως σημείωνε άλλο ένα γκολ, τότε
θα έφτανε τα 100 στο «μεγάλο» μας πρωτάθλημα. Ο διεθνής άσος έχει ειδικότητα
στο να παραβιάζει την εστία της Ξάνθης, αφού σε τέσσερις αγώνες σημείωσε 9
γκολ!! Πιο αναλυτικά: 17.5.1992 ΑΕΚ - Ξάνθη 4-1, 1 γκολ, 8.1.1995 Ολυμπιακός -
Ξάνθη 5-1, 3 γκολ, 14.5.1995 Ξάνθη - Ολυμπιακός 3-2, 1 γκολ, και χθες Ξάνθη -
Ολυμπιακός 3-5, 4 γκολ! Στιγμές του πρωταθλήματος 1993-94 αρχίζει να θυμίζει ο
Αλεξανδρής, αφού τότε ως παίκτης της ΑΕΚ μαζί με τον Κριστόφ Βαζέχα του
Παναθηναϊκού αναδείχθηκαν πρώτοι γκολκτζήδες, από 24 γκολ ο καθένας. Ο παίκτης
ξεκίνησε την πορεία του, στο πρωτάθλημα που μετέχει, αγωνιζόμενος με τα
χρώματα της Βέροιας, με την οποία έπαιξε 43 παιχνίδια, πετυχαίνοντας 7 γκολ,
όλα με σουτ. Στη συνέχεια πήγε στην ΑΕΚ, όπου σε 89 αγώνες σημείωσε 49 γκολ (7
κεφαλιές - 8 πέναλτι - 34 σουτ). Από την ΑΕΚ πήγε στον Πειραιά, όπου στις
τρεις περιόδους που αγωνίστηκε σημείωσε 43 τέρματα (4 κεφαλιές, 4 πέναλτι, 35
σουτ). Ήταν η τρίτη συνεχής αγωνιστική που έβγαζε γκολ, κάτι που δεν είχε
πετύχει άλλη φορά εφέτος!


ΜΕΤΑ τη χθεσινή του επιτυχία ο Ολυμπιακός συμπλήρωσε 750 νίκες (εντός - εκτός)
στους 1.231 αγώνες που έδωσε στην Α' Εθνική, στις 38 συμμετοχές που έχει σε αυτό!

*** Πρώτη φορά στην ιστορία της Α' Εθνικής ο Ολυμπιακός έκανε τις εκτός
έδρας νίκες του 13. Το προηγούμενο ρεκόρ ήταν αυτό που σημειώθηκε την περίοδο
1972-'73, τότε που προπονητής των Πειραιωτών ήταν ο αξέχαστος Λάκης Πετρόπουλος.

*** Όταν ο Αλεξανδρής άνοιξε το σκορ, η Ξάνθη δεχόταν το 250ό γκολ σε
199 αγώνες της στο «μεγάλο» μας Πρωτάθλημα.

*** Και στις 20.3.1994 είχε σκοράρει πάλι ο Πέτρος Τεγγελίδης κατά του
Ολυμπιακού στην Ξάνθη (4-6).

*** Η Ξάνθη παραβιάζει πάντα την εστία του Ολυμπιακού στη Θράκη!

*** Ο Πανηλειακός συμπλήρωσε 100 παθητικά γκολ στις 2 συμμετοχές του
και σε 67 αγώνες (Κωστής). Η ομάδα του Πύργου έχασε χθες πέμπτη συνεχή αγωνιστική.

*** Μετά 11 αγωνιστικές χωρίς νίκη, η Βέροια νίκησε στην Καστοριά και
θα παίζει και του χρόνου στο «μεγάλο» Πρωτάθλημα.

*** Τους 200 αγώνες στην Α' Εθνική έφτασε ο Γιώργος Βαΐτσης (89 στον
Ολυμπιακό και 111 στην Παναχαϊκή!).

*** Από τις 12.9.1993 ο Εδεσσαϊκός δεν μπορεί να παραβιάσει την εστία
του Απόλλωνα στην πρωτεύουσα του Νομού Πέλλας.

*** Από τις 21.11.1992 είχε να νικήσει ο Ιωνικός τον Ηρακλή στη Νεάπολη (4-1)!

*** Ο Παναθηναϊκός, που σκοράρει πάντα στην Αθήνα κατά του ΟΦΗ,
παραχώρησε ισοπαλία στην έδρα του με σκορ 1-1, όπως και την τελευταία φορά
(24.11.1991). Έτσι, τώρα οι «πράσινοι» συμπλήρωσαν 2.350 βαθμούς στους 1.231
αγώνες στις 38 συμμετοχές τους στην Α' Εθνική Κατηγορία. 
Ο ΠΑΝΑΘΗΝΑΪΚΟΣ ουσιαστικά έχασε φέτος το τρένο που οδηγεί στην Ευρώπη.
Φαίνεται πρωτάκουστο και όμως είναι σχεδόν γεγονός. Μήπως πιστεύει κάποιος πως
η Καστοριά με τη μία νίκη στο πρωτάθλημα (1.12.1996 με Αθηναϊκό 1-0) θα
μπορέσει να κτυπήσει τον ΠΑΟΚ στην Τούμπα, παίρνοντάς του μια ισοπαλία, για να
ισοβαθμήσουν οι δύο ομάδες και να βγουν οι «πράσινοι» στην Ευρώπη, αφού έχουν
μία νίκη κατά του ΠΑΟΚ στην Αθήνα με σκορ 5-0, έναντι μιας ήττας τους στη
Θεσσαλονίκη με 0-1. Έτσι, ύστερα από 14 χρόνια ο Παναθηναϊκός δεν θα βγει
εκτός Ελλάδας, αφού για τελευταία φορά είχαν κλείσει οι πόρτες γι' αυτόν την
περίοδο 1983-84!

1. ΚΕΛΠΕΚΗΣ (Καλαμάτας)

2. ΚΟΠΙΤΣΗΣ (ΑΕΚ)

3. ΜΙΤΕΦ (Καβάλας)

4. ΔΕΛΗΓΙΑΝΝΗΣ (Ιωνικού)

5. ΚΑΡΑΓΕΩΡΓΙΟΥ (Skoda Ξάνθης)

6. ΣΤΟΛΤΙΔΗΣ (Ηρακλή)

7. ΖΑΓΟΡΑΚΗΣ (ΠΑΟΚ)

8. ΚΑΡΙΜΠΟΦ (Παναχαϊκής)

9. ΑΛΕΞΑΝΔΡΗΣ (Ολυμπιακού)

10. ΠΡΟΤΑΣΟΦ (Βέροιας)

11. ΡΙΖΝΙΤΣ (ΟΦΗ)


<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15839O061</ED>
<ID>
ID:168330

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O06&aa=1</URL></REF>


Article

<CATEGORY>vin10</CATEGORY>

 <H5>Μικρά κέρδη στο έκτακτο
</H5><H5>Από 1,7 εκατ. οι 13άρηδες
</H5><H2>ΠΡΟ-ΠΟ
</H2>
Παίχθηκαν 5.675.265 στήλες και μοιράζονται 67.422.148 δρχ. Βρέθηκαν 114 δελτία
με 13 επιτυχίες και θα πάρουν από 236.565 δρχ. Με 12 επιτυχίες 2.529 στήλες
και κερδίζουν από 8.795 δρχ. Τέλος με 11 επιτυχίες 23.827 και θα πάρουν από
760 δρχ.:

1. Τσέλσι-Μίντλεσμπρο (Τελ. Κυπ. Αγγλίας)&#0091

2. Ομόνοια-ΑΠΟΕΛ (Τελ. Κυπ. Κύπρου)&#0092

3. Αμβούργο-Κολωνία&#0092

4. Γκλάντμπαχ-Μπόχουμ&#0091

5. Μόναχο 1860-Σάλκε 04&#0091

6. Μπάγερν Λεβερ.-Σεντ Πάουλι&#0091

7. Μπορούσια Ντόρτ.-Βέρντερ Βρέμης&#0091

8. Στουτγκάρδη-Ντούισμπουργκ&#0092

9. Άγιαξ-Τβέντε&#0091

10. Αϊντχόβεν-Ουτρέχτη&#0091

11. Αλκμάρ-Γκρόνιγκεν&#0092

12. Βίτεσε-Φορτούνα Σιτάρτ&#0091

13. Μπρέντα-Βάαλβικ&#0092

Παίχθηκαν 22.976.545 στήλες και μοιράζονται 272.961.355 δρχ. Βρέθηκαν 61 με 13
επιτυχίες και θα μοιραστούν από 1.789.910 δρχ. Με 12 επιτυχίες 1.766 στήλες
και κερδίζουν από 51.055 δρχ. Τέλος με 11 επιτυχίες 22.360 και θα πάρουν από
3.290 δρχ.:

1. Άρης-Καλαμάτα&#009Χ&#009

2. Εδεσσαϊκός-Απόλλων Αθ.&#0092

3. Ιωνικός-Ηρακλής&#0091

4. Καβάλα-ΠΑΟΚ&#0092

5. Παναθηναϊκός-ΟΦΗ&#009Χ

6. Παναχαϊκή-Αθηναϊκός&#0091

7. Πανηλειακός-ΑΕΚ&#0092

8. Ξάνθη-Ολυμπιακός&#0092

9. Δόξα Βύρ.-Προοδευτική&#0092

10. Λεβαδειακός-Νίκη Β.&#009Χ

11. Γιουβέντους-Πάρμα&#009Χ

12. Μίλαν-Λάτσιο&#009Χ

13. Σαμπντόρια-Ουντινέζε&#0091

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15839O062</ED>
<ID>
ID:168331

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O06&aa=2</URL></REF>


Article

<CATEGORY>vin10</CATEGORY>

 <H2>ΠΡΟ - ΠΟ Γκολ
</H2>
Οι αριθμοί που κερδίζουν στο ΠΡΟΠΟγκόλ είναι: 9, 13, 15, 23, 25, 19, 21, 24.

Είχαμε τζακ-ποτ κι έτσι τα 75 7άρια θα πάρουν από 165.715 δρχ. και τα 3.516
6άρια από 2.890 δρχ.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15839O071</ED>
<ID>
ID:168332

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O07&aa=1</URL></REF>


Article

<CATEGORY>vin10</CATEGORY>

 <H2>ΒΈΘΝΙΚΗ
</H2>
<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15839O081</ED>
<ID>
ID:168333

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O08&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ: ΠΑΝΑΙΤΩΛΙΚΟΣ, ΠΡΟΟΔΕΥΤΙΚΗ ΚΑΙ ΕΘΝΙΚΟΣ ΠΡΟΧΩΡΗΣΑΝ ΜΕ ΝΙΚΕΣ ­ ΣΗΜΕΡΑ:
ΠΥΡΓΟΣ - ΠΑΝΙΩΝΙΟΣ
</H5><H2>Τίποτα δεν κρίθηκε
</H2>
<AUTHOR>ΔΗΜΗΤΡΗΣ ΔΟΝΤΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 16366 BYTES)
</AUTHOR>

ΜΕ ΝΙΚΕΣ προχώρησαν χθες Παναιτωλικός, Προοδευτική και Εθνικός, που διεκδικούν
τις δύο από τις τρεις θέσεις που οδηγούν στην Ευρώπη, ενώ ο πρωτοπόρος
Πανιώνιος αντιμετωπίζει σήμερα στον Πύργο την ομώνυμη ομάδα και δεν αναμένεται
να αντιμετωπίσει προβλήματα. Ο Παναιτωλικός αν και αιφνιδιάσθηκε από τον ΠΑΣ
«Γιάννινα», που προηγήθηκε, πέτυχε να νικήσει με 2-1. Η Προοδευτική πέρασε
νικηφόρα και από τον Βύρωνα (0-1 την τοπική Δόξα), ενώ ο Εθνικός «κατέβαλε»
2-0 στο «Καραϊσκάκη» τον Πανσερραϊκό. Δύο αγωνιστικές, λοιπόν, προτού «πέσει»
η αυλαία του Πρωταθλήματος της Β' Εθνικής, ο Πανιώνιος εφόσον νικήσει σήμερα
έχει το προβάδισμα. Για τις υπόλοιπες δύο θέσεις που «οδηγούν» στη μεγάλη
κατηγορία αναμένεται σκληρή «μάχη». Σε ό,τι αφορά την... ουρά του βαθμολογικού
πίνακα, ΠΑΣ «Γιάννινα» και Πανσερραϊκός ­ μαζί με τον Πύργο (τελευταίος με 14
βαθμούς) και τη Νάουσα (πέτυχε νίκη 3-2 εις βάρος της Ελευσίνας, αλλά χωρίς
αντίκρυσμα, αφού με 22 βαθμούς δεν μπορεί να ελπίζει) ­ βρίσκονται στις
τέσσερις τελευταίες θέσεις και κινδυνεύουν άμεσα με υποβιβασμό. Ούτε και χθες
κατάφεραν να πάρουν έστω και βαθμό και οι ελπίδες τους για παραμονή στην
κατηγορία μάλλον εξανεμίζονται.

Την ευρύτερη σε σκορ νίκη σημείωσε η Λάρισα, που συνέτριψε στο Αλκαζάρ την
Καλαμαριά με 5-2. Δύο παιχνίδια έληξαν ισόπαλα με 0-0: Στη Δράμα η τοπική
ομάδα με αντίπαλο τον Παναργειακό, και στη Λιβαδειά ο Λεβαδειακός με τη Νίκη Βόλου.

Με ώρα έναρξης 5 μ.μ. θα διεξαχθούν σήμερα οι συναντήσεις Πύργος-Πανιώνιος και ΕΑΡ-Τρίκαλα.

*** Οι Γιαννιώτες αιφνιδίασαν τον φιλόδοξο Παναιτωλικό, με γκολ που
σημείωσε ο Μπάμπιτς στο 38'. Οι γηπεδούχοι ­ όμως, που διατήρησαν την
πρωτοβουλία των κινήσεων στη μεγαλύτερη διάρκεια του αγώνα ­ κατάφεραν να
ανακάμψουν και, παρά την αποβολή του Δελάκα στο 45', με γκολ που πέτυχαν οι
Αντεμάρ και Γιοβάνοβιτς (πέναλτι), στο 69' και το 78' αντίστοιχα, έφθασαν στη
σπουδαία νίκη.

*** Με γκολ του Πολίτη (στο 71') η Προοδευτική πήρε τη σπουδαία νίκη
στον Βύρωνα, κόντρα στην τοπική Δόξα. Οι γηπεδούχοι μπήκαν «φουριόζοι» στο
παιχνίδι, όμως οι Πειραιώτες κατάφεραν μετά το πρώτο ημίωρο να ελέγξουν τον
ρυθμό του αγώνα. Με ξαφνικές αντεπιθέσεις οι παίκτες της Προοδευτικής έφεραν
σε αρκετές περιπτώσεις σε δύσκολη θέση την άμυνα της Δόξας.

*** Στο Στάδιο Καραϊσκάκη ο Εθνικός... καρδιοχτύπησε ώσπου να φθάσει
στη νίκη επί του Πανσερραϊκού με 2-0. Ύστερα από άκαρπο πρώτο ημίχρονο, οι
Πειραιώτες βρήκαν τον δρόμο προς τα δίχτυα με πέναλτι του Λύσσανδρου Γεωργαμλή
στο 53' (ανατροπή του Γελαδάρη), για να κάνει το 2-0 ο Χόνι, στο 78'. Οι
Σερραίοι διαμαρτύρονται για τη διαιτησία του Καλαθενού, υποστηρίζοντας πως δεν
ήταν πέναλτι αυτό που καταλογίσθηκε υπέρ του Εθνικού. Με κόκκινη κάρτα
χρεώθηκαν ο Μεσέρδης (52') και ο Αθανασιάδης (90'), ενώ αποβλήθηκε και ο
Τσίφκας από τον πάγκο της ομάδας της Μακεδονίας.

*** Το σκορ της ημέρας χθες στη Λάρισα, με την τοπική ομάδα να
συντρίβει τον Απόλλωνα Καλαμαριάς με 5-2 και τον Ραντοΐκοβιτς να σημειώνει
χατ-τρικ. Τα άλλα 2 γκολ των γηπεδούχων, ο Ξάνθης. Τα 2 γκολ της Καλαμαριάς
πέτυχε ο Σαμλίδης, ενώ οι Πόντιοι είχαν πέναλτι στο δοκάρι του Γεωργίου, με
τον Βλαχούδη.

*** Λεβαδειακός και Νίκη Βόλου έμειναν στο 0-0 ύστερα από μέτριο
ποιοτικά παιχνίδι.

*** Ματς μεταξύ αδιάφορων ομάδων έγινε στη Δράμα, όπου η τοπική Δόξα
και ο Παναργειακός αναδείχθηκαν ισόπαλοι 0-0. Και αυτό το παιχνίδι
χαρακτηρίσθηκε από την αδιαφορία των ποδοσφαιριστών, οι οποίοι φάνηκε να
κάνουν αγγαρεία κάτω από τον καυτό ήλιο.

*** Νίκη γοήτρου για τη Νάουσα, με 3-2, επί του Πανελευσινιακού. Ο
Γαζής έδωσε το προβάδισμα στους φιλοξενουμένους, για να ισοφαρίσει ο Ανδρεάδης
και να δώσει το προβάδισμα στη Νάουσα ο Δημητριάδης. Ο Μόσχος με πέναλτι
ισοφάρισε και πάλι και ο Καραλιόπουλος έδωσε τη νίκη στους γηπεδούχους. Από
ένα δοκάρι είχαν οι δύο ομάδες, με τους Γρόσση (19') και Μόσχο (35').

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15839O091</ED>
<ID>
ID:168334

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O09&aa=1</URL></REF>


Article

<CATEGORY>vin10</CATEGORY>

 <H5>Ο «Φίλανδρος» νικητής του Κριτηρίου
</H5><H2>ΙΠΠΟΔΡΟΜΟΣ
</H2><H2></H2>
Ο ΘΑΥΜΑΣΙΟΣ «Φίλανδρος» επικεφαλής της διαδρομής, επιβλήθηκε προχθές εύκολα
των αντιπάλων του στη μεγάλη ιπποδρομία για το Κριτήριο Τριετών (έπαθλο
20.527.500 δρχ.). Ο νικητής, φαβορί της κούρσας, είναι ιδιοκτησία της κυρίας
Μαρίνας Μαρινοπούλου και προπόνησης του κ. Α. Σκυριάνογλου, ιππεύθηκε δε
αριστουργηματικά από τον αναβάτη Δημητσάνη. Δεύτερος στην κούρσα αυτή
τερμάτισε ο «Φασινέιτινγκ Γουέι» και τρίτος ο «Σαρωνίκ Γουίντ» (ενδεδειγμένοι).

Τα προχθεσινά αποτελέσματα:

1η: Σκάι Μπόι (Σταύρου) 306-183. Αρμαγεδών 98. Δίδυμο 1Χ2=332. Φορκάστ 2Χ1=1.161.

2η: Μπολ Μπολ Αφάντι (Κοσμάς) 122-51. Ασύλληπτη 17. Δίδυμο 1Χ2=194. Φορκάστ
1Χ2=498. Σύνθετο 2Χ1=4.154. ΣΔ 1Χ2Χ1Χ2=7.193.

3η: Μαρούσκα (Οικονομίδης) 29-15. Ζοζεφίνα 18. Τρίτος, Τσιγγάνα. Δίδυμο
2Χ5=86. Φορκάστ 2Χ5=123. Σύνθετο 1Χ2=412. ΣΔ 1Χ2Χ2Χ5=1.710. Trio: 2Χ4Χ5=52.
Tri-Cast: 2Χ5Χ4=268.

4η: Κλεισθένης (Μπακάλης) 40-15. Σούπερ Μασκώτ 12. Δίδυμο 2Χ4=45. Φορκάστ
4Χ2=126. Σύνθετο 2Χ4=177. ΣΔ 2Χ5Χ2Χ4=354.

5η: (Κριτήριο Τριετών, δρχ. 20.527.500): Φίλανδρος (Δημητσάνης) 12-15.
Φασινέιτινγκ Γουέι 14. Τρίτος, Σαρωνίκ Γουίντ. Δίδυμο 8Χ9=23. Φορκάστ 9Χ8=31.
Σύνθετο 4Χ9=121. ΣΔ 2Χ4Χ8Χ9=132. Trio: 5Χ8Χ9=34. Tri-Cast: 9Χ8Χ5=74.

6η: Στ. Αποστόλης (Γεωργίου) 70-40. Ριμπέλλε 30. Δίδυμο 2Χ7=221. Φορκάστ
7Χ2=413. Σύνθετο 9Χ7=177. ΣΔ 8Χ9Χ2Χ7=986.

7η: Πέννυ Σταρ (Δημητσάνης) 15-11. Λέιντυ Βιργινία 13. Δίδυμο 1Χ5=27. Φορκάστ
1Χ5=36. Σύνθετο 7Χ1=183. ΣΔ 2Χ7Χ1Χ5=898.

8η: Ζεύξις (Σίντλερ) 71-27. Φωτοστέφανος 17. Τρίτος, Ζήνας. Δίδυμο 1Χ2=194.
Φορκάστ 1Χ2=517. Σύνθετο 1Χ1=131. ΣΔ 1Χ5Χ1Χ2=1.197. Trio: 1Χ2Χ5=204. Tri-Cast: 1Χ2Χ5=1.719.

9η: Ρητός (Δημητσάνης) 51-21. Φούλ Σπιντ 28. Δίδυμο 2Χ3=109. Φορκάστ 2Χ3=265.
Σύνθετο 1Χ2=412. ΣΔ 1Χ2Χ2Χ3=2.821.

Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΦΛ. ΕΝ ΡΕΪΣΙΝΓΚ 58 Βασίλης&#0096

2. ΓΙΟΣΩΝΑΣ 57,5 Λιάκος&#0094

3. ΤΟΤ. ΦΟΡ ΕΒΕΡ 57,5 Καρακατσάν.&#0092

4. ΠΑΟΥΕΡ 56,5 Οικονομίδης&#0091

5. ΤΑΡΖΑΝΙΑΡΗΣ 56,5 Μπάμπης&#0093

6. ΗΘΙΚΟΣ 55 Χατζημίμης&#0097

7. ΜΙΚΡΟΣ ΦΩΤΗΣ 54,5 Φίλιππος&#0095

8. ΣΕΜΠΑΣΤ. ΦΟΥΣΚ 54,5 Περικλής&#0098

­ Υπόδ.: ΠΑΟΥΕΡ - ΣΕΜΠΑΣΤΙΑΝ ΦΟΥΣΚ (Μικρός Φώτης).

ΔΕΥΤΕΡΗ ΙΠΠΟΔΡΟΜΙΑ

Ώρα 4.30, 1.000 μέτρα

1. ΣΤΡ. ΑΠΟΛΛΩΝ 58 Γεωργίου&#0092

2. ΤΑΚΑΡΟΣ 58 Ντίνος&#0093

3. ΦΟΙΝΙΚΑΣ 58 Δημητσάνης&#0095

4. ΑΚΡΑΤΗΤΟΣ 57,5 Βασίλης&#0098

5. ΜΕΡΙΤ 57,5 Φίλιππος&#0091

6. ΠΡΑΟΥΝΤ ΓΚΡΕΚ 57,5 Περικλής&#0097

7. ΣΤΑΜΜΕΡ 57 Τσεργάς&#0096

8. ΣΤΡΑΤΑΡΧΗΣ 57 Χατζημίμης&#0094

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΜΕΡΙΤ - ΦΟΙΝΙΚΑΣ (Ακράτητος).

ΤΡΙΤΗ ΙΠΠΟΔΡΟΜΙΑ

Ώρα 5.00, 1.000 μέτρα

1. ΑΠΟΛΛ. ΦΟΥΣΚ 58 Οικονομίδης&#0091

2. ΒΥΖΑΝΤΙΝΟΣ 58 Τριανταφύλ.&#0092

3. ΜΑΝΑΓΡΟΣ 58 Λιάκος&#0097

4. ΜΙΣΤΕΡ ΤΖΩΝ 58 Ξυνός&#0096

5. ΝΤΕΜΠΟΝΑΙΡ 58 Μπάμπης&#0094

6. ΝΤΟΚ. ΔΕ ΜΠΕΣΤ 58 Βασίλης&#0095

7. ΟΛΓΟΥΕΪΣ ΤΟΤΝ. 58 Καρακατσάν.&#0093

­ Υπόδ.: ΝΤΟΚΤΟΡ ΔΕ ΜΠΕΣΤ - ΟΛΓΟΥΕΪΣ ΤΟΤΝΑΜ (Μίστερ Τζων).

ΤΕΤΑΡΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΦΙΛΙΑ 60 Καρακατσάν.&#0093

2. ΦΟΝ ΓΚΡΑΦ 58,5 Ζευγώλης&#0095

3. Γ. ΤΟΥΕΝΤΥ ΝΑΪΝ 53,5 Σπύρος&#0098

4. ΣΟΤΟΚΑΝ 55,5 Περικλής&#0096

5. ΕΛΑ ΚΑΛΕ ΜΟΥ 55,5 Βασιλειάδης&#0092

6. ΘΡΙΑΜΒΟΣ 51,5 Τσεργάς&#0091

7. ΜΑΝΤΑΜ ΝΙΚΗ 50,5 Δούκας&#0094

8. ΣΑΛΟΝΙΚΙΑ 49,5 Μανώλης&#0099

9. ΝΑΡΓΚΙΣ 48,5 Καζάκος&#0097

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: Γ. ΤΟΥΕΝΤΥ ΝΑΪΝ - ΦΟΝ ΓΚΡΑΦ (Θρίαμβος).

ΠΕΜΠΤΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΒΑΓΓΕΛΑΡΟΣ 58 Φίλιππος&#0092

2. ΣΥΝΝΕΦΟΥΛΑ 55 Μιχάλης&#0097

3. ΣΤΡ. ΒΑΓΓΕΛΗΣ 57 Καρακατσάν.&#0091

4. ΑΛΜΠΕΡΤ 56 Οικονομίδης&#0096

5. ΣΑΝΤΑ ΚΑΤΕΡΙΝΑ 55,5 Λιάκος&#0094

6. ΤΑΓΟΣ 51,5 Μπακάλης&#0095

7. ΔΟΥΛΙΑΣ 51 Νικολαΐδης&#0093

­ Υπόδ.: ΑΛΜΠΕΡΤ - ΒΑΓΓΕΛΑΡΟΣ (Ταγός).

ΕΚΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΣΤ. ΛΕΥΤΕΡΗΣ 58 Σταύρου&#0093

2. ΤΟΛΜΗΡΟΣ 53,5 Δημητσάνης&#0098

3. ΑΜΕΡ. ΝΕΚΤΑΡ 51 Βαλακούδ. Ν.&#0099

4. ΚΑΡΛΑ 52,5 Ντίνος&#0096

5. ΛΙΛΑ 52,5 Τσεργάς&#0097

6. Μ. ΑΝΑΣΤΑΣΙΑ 49 Κοσμάς&#0094

7. ΞΕΝΙΟΣ ΖΕΥΣ 52,5 Περικλής&#0092

8. ΠΡΙΓΚΙΠ. ΣΟΦΗ 52,5 Καζάκος&#0095

9. ΥΠΕΡΒΑΣΗ 52,5 Ξυνός&#0091

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΑΜΕΡΙΚΑΝ ΝΕΚΤΑΡ - ΚΑΡΛΑ (Υπέρβαση).

ΕΒΔΟΜΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΓΙΟΓΙΑΚΑΣ 58 Βασίλης&#0098

2. ΕΡΑΤΕΙΝΗ 57 Πακίδης&#0091

3. ΦΡΟΝΙΜΟΣ 57 Καρακατσάν.&#0092

4. ΦΡΟΓΚΥ 54 Γλύμπης&#0097

5. ΛΑΪ ΦΑΪΑΡ 53,5 Σπύρος&#0095

6. ΝΤΙΝΟΣ ΠΡΑΗΝΤ 55 Δούκας&#0096

7. ΓΟΥΒΕΛΗ 53,5 Γεωργίου&#0094

8. ΑΡΑΞΟΣ 53,5 Τριανταφύλ.&#0099

9. ΜΑΡΙ ΝΙΚΟΛ 49,5 Μανώλης&#0093

* Οι ίπποι 1-9 είναι ομόσταβλοι.

­ Υπόδ.: ΦΡΟΝΙΜΟΣ - ΝΤΙΝΟΣ ΠΡΑΗΝΤ (Λάιτ Φάιαρ).

ΟΓΔΟΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΦΡΑΝΤΙΚ ΓΟΥΕΪ 58 Γεωργίου&#0091

2. ΓΚΟΛ. ΟΝΤΥΣΣΥ 57,5 Λάος&#0098

3. ΑΔΙΑΦΘΟΡΟΣ 54,5 Βαλακούδ. Ν.&#0097

4. ΗΓΗΣΙΑΣ 57 Βασίλης&#0095

5. ΡΟΔΑΝΟΣ 56,5 Ζευγώλης&#0092

6. ΛΕΒΕΝΤΟΝΙΟΣ 55,5 Μπάκος&#0099

7. ΧΑΛΙΦΗΣ 55,5 Τριανταφύλ.&#0093

8. ΦΛΟΥΟΡ. ΓΟΥΕΪ 57,5 Σταύρου&#0093

9. ΗΡΟΦΩΝ 56,5 Οικονομίδης&#0094

* Οι ίπποι 1-8 και 4-9 είναι ομόσταβλοι.

­ Υπόδ.: ΦΛΟΥΟΡ. ΓΟΥΕΪ - ΡΟΔΑΝΟΣ (Γκόλντεν Όντυσσυ).

ΕΝΑΤΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΣΤΡΟΝ. ΚΡΟΥΖ 58 Καρακατσάν.&#0095

2. ΚΑΡΑΤΖΑΣ 56 Χατζημίμης&#0096

3. ΜΟΥΒΙΝ. ΕΓΟΥΕΪ 54 Γεωργίου&#0098

4. ΜΠΑΡΜΠΥ 55 Φίλιππος&#0093

5. ΜΠΙΓΚ ΝΤΗΝ 53 Ξυνός&#0097

6. ΑΛΛΕ 50,5 Δούκας&#0091

7. ΕΛΑ ΦΙΛΕ ΜΟΥ 50,5 Τσεργάς&#0092

8. ΕΠΙΤΙΜΗ 49 Καζάκος&#0094

­ Υπόδ.: ΚΑΡΑΤΖΑΣ - ΕΛΑ ΦΙΛΕΜΟΥ (Μούβινγκ Εγουέι).

­ Δύο αουτσάιντερ: ΣΑΛΟΝΙΚΙΑ (4η) ­ ΤΟΛΜΗΡΟΣ (6η).

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15839O092</ED>
<ID>
ID:168335

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O09&aa=2</URL></REF>


Article

<CATEGORY>vin10</CATEGORY>

 <H2>Δ' ΕΘΝΙΚΗ
</H2><H2>Σταθερά πρώτος ο Πάμισος
</H2>
ΤΑ ΑΠΟΤΕΛΕΣΜΑΤΑ της 35ης αγωνιστικής του 3ου ομίλου στο πρωτάθλημα της Δ'
Εθνικής: Μεσολόγγι-Διαγόρας Πολ. 6-2, Παναρκαδικός-Διοβουνιώτης 4-1, Τέλλος
Άγρας-Παντοκράτορας 5-1, Πάμισος-Αχαϊκή 4-1, ΑΕΚ Αγ. Κωνστ.-Φωκικός 0-3,
Πανναυπλιακός-Αστέρας Βλαχ. 4-2, Ποσειδών Διδ.-Αίας Γαστ. 0-1,
Πανθυρεατικός-Πάτρα 5-3, Ευρώτας Ελ.-Ατρόμητος Αντ. 2-0 α.α..

*** Η βαθμολογία διαμορφώθηκε ως εξής: Πάμισος 78, Φωκικός 71, Εθνικός
Π. 68, Πανθυρεατικός 66, Αχαϊκή 63, Τέλλος Άγρας 63, Αίας Γαστούνης 63,
Ευρώτας Ελ. 62, Αστέρας Βλαχ. 61, Παναρκαδικός 59, Ποσειδών Διδ. 53,
Πανναυπλιακός 49, ΑΕΚ Αγ. Κωνστ. 38, Μεσολόγγι 37, Διοβουνιώτης 34, Ατρόμητος
Αντ. 22, Αστέρας Ληξ. 18, Παντοκράτορας 17, Διαγόρας Πολ. 6.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15839O093</ED>
<ID>
ID:168336

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O09&aa=3</URL></REF>


Article

<CATEGORY>vin10</CATEGORY>

 <H5>ΣΕ ΑΓΩΝΑ ΧΩΡΙΣ ΙΔΙΑΙΤΕΡΟ ΕΝΔΙΑΦΕΡΟΝ ΕΠΙΚΡΑΤΗΣΕ Η ΑΕΚ
</H5><H5>Ο ΠΡΩΤΑΓΩΝΙΣΤΗΣ
</H5><H5>Χρήστος Κωστής
</H5><H2>Επιστροφή στις νίκες
</H2>
<AUTHOR>ΘΕΜΗΣ ΜΑΝΤΑΣ</AUTHOR>

ΕΠΑΝΗΛΘΕ ­ μετά τρεις αγωνιστικές ­ στις νίκες η ΑΕΚ. Και με το χθεσινό
2-0 επί του Πανηλειακού έκλεισε τις εφετινές εκτός έδρας υποχρεώσεις της,
εξασφαλίζοντας παράλληλα (κατά μεγάλο ποσοστό) τη δεύτερη θέση.

Ο στόχος αυτός ήταν το μόνο στοιχείο που διατηρούσε το ενδιαφέρον στους άσους
του Πέτρου Ραβούση. Μάλιστα, δεν το αρνήθηκε κανείς, ούτε καν ο ίδιος ο
τεχνικός, ο οποίος ήθελε μετά την απώλεια του τίτλου να μη χάσει «κάτι
παραπάνω» η Κυπελλούχος.

Από την άλλη, ο Πανηλειακός του Βασίλη Δανιήλ αποχαιρέτησε τους φιλάθλους του
Πύργου με ήττα. Με πέντε συνεχείς ήττες και με επίθεση που δεν «είδε δίχτυα»
στους αντίστοιχους αγώνες, το αντίο σίγουρα δεν ήταν το καλύτερο δυνατό.
Ωστόσο, να σημειώσουμε ότι οι γηπεδούχοι πίεσαν, άγγιξαν το γκολ, δημιούργησαν
ευκαιρίες και εν ολίγοις ίσως δικαιούνταν τον βαθμό της ισοπαλίας. Η ΑΕΚ απλώς
στηρίχθηκε στην κλάση των παικτών της, στη λεγόμενη... στόφα της μεγάλης
ομάδας και, βέβαια, στο γρήγορο γκολ του Μιχάλη Βλάχου.

Ο διεθνής χαφ, λοιπόν, σκόραρε νωρίς και τα πράγματα πήραν τον δρόμο τους.
Μόλις στο 5' ο Κοπιτσής έβγαλε καλή σέντρα και ο Βλάχος με απευθείας σουτ
«έγραψε» το 1-0. Το σκορ «έκλεισε» με πέναλτι ο Κωστής (32'). Η ποινή
καταλογίστηκε σε μονομαχία Νικολαΐδη-Κολοσκόπη έξω από την περιοχή! Ο κ.
Δούρος, όμως, ήταν αρκετά μακριά και μόνο με... κιάλια μπορούσε να πάρει σωστή απόφαση.

Τονίζεται ότι ο αγώνας είχε μορφή «φιλικής συνάντησης». Με την μπάλα να
πηγαίνει πάνω κάτω, τις άμυνες να μη δίνουν σημασία «στη λεπτομέρεια», τα
μαρκαρίσματα να είναι σχετικά χαλαρά και τα σουτ να πέφτουν ­ τέλη Μαΐου ­
βροχή! Κυρίως από πλευράς Πανηλειακού. Όταν χρειάστηκε όμως, ο Καραγιάννης
ήταν εκεί...

Ο Πανηλειακός απείλησε με τον Παπαδόπουλο (8'), τον Μπάντοβιτς (18'-27'), ενώ
στο 83' γκολ από κοντά του Λάκη δεν μέτρησε, ως οφσάιντ. Στον αντίποδα, η ΑΕΚ
πλησίασε στην επιτυχία με τον Νικολαΐδη (ο Τοχούρογλου νίκησε τον φορ στο 36'
και στο 40') και τον Κωστή (ο Κολοσκόπης απέκρουσε επί της γραμμής στο 67').

«Σε ματς όπου δεν είχαμε στόχο ήταν δύσκολο να παίξουμε καλύτερα από ό,τι
δείξαμε», τόνισε στην αρχή των δηλώσεών του ο Πέτρος Ραβούσης. Και συμπλήρωσε:
«Ο Πανηλειακός ήλεγχε τον αγώνα. Εμείς, όμως, καταφέραμε να προηγηθούμε νωρίς
και παίζοντας συντηρητικά καταφέραμε να μη χαλάσουμε την εικόνα μιας χρονιάς.
Ο Πανηλειακός είναι καλή ομάδα και δεν αξίζει όσα δείχνει τώρα, λόγω χαλάρωσης».

Ο Βασίλης Δανιήλ υποστήριξε: «Εμφανιστήκαμε σαφώς βελτιωμένοι και με καλή
κυκλοφορία της μπάλας. Κοντράραμε όσο γινόταν την ΑΕΚ, που άνοιξε νωρίς το
σκορ και αυτό έπαιξε τον ρόλο του».

Ο τεχνικός του Πανηλειακού δεν παρέλειψε να ρίξει «καρφί» για τη διαιτησία του
κ. Δούρου: «Αυτός και η παρέα του να μη μας θεωρούν αφελείς»!

Με λάθη η διαιτησία του κ. Δούρου.

Η ΑΠΟΔΟΣΗ του δεν ήταν αυτή που συνήθως αποκαλούμε σπουδαία, ωστόσο, ο Χρήστος
Κωστής δικαιούται τον τίτλο του πρωταγωνιστή. Κι αυτό, εν όψει της μάχης με
τον Αλεξανδρή για την κατάκτηση της κορυφής στον πίνακα των σκόρερ!

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15839O101</ED>
<ID>
ID:168337

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O10&aa=1</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΓΩΝΙΣΤΗΣ
</H5><H5>Όλεγκ Προτάσοφ
</H5><H2>Τέλος καλό, όλα καλά για τη Βέροια
</H2>
ΚΑΣΤΟΡΙΑ

Του ανταποκριτή μας

Η ΒΕΡΟΙΑ αποδείχθηκε «Βασίλισσα» στην Καστοριά, νίκησε 2-1 και εξασφάλισε και
μαθηματικά την παραμονή της στην κατηγορία των μεγάλων.

Νωρίς νωρίς, μόλις στο 2', ο Πέτκοβιτς με απευθείας φάουλ έστειλε την μπάλα
στα δίχτυα της Καστοριάς και γέμισε τους συμπαίκτες του με αυτοπεποίθηση
(0-1). Η Βέροια ­ που είχε τον έλεγχο του παιχνιδιού στο μεγαλύτερο διάστημα
του αγώνα ­ βρέθηκε στο 30' μία «ανάσα» από το δεύτερο γκολ, αλλά ο Τρούπκος
έστειλε με σουτ την μπάλα στο οριζόντιο δοκάρι. Πέντε λεπτά αργότερα (35')
πέτυχε, όμως, τον στόχο της. Ο Γιουρόπουλος ανατράπηκε από τον Παντόπουλο και
ο Τρούπκος αξιοποίησε το πέναλτι (0-2). Οι φιλοξενούμενοι βρέθηκαν ξανά σε
θέση σουτ από τα 11 μέτρα (ανατροπή Νίκολιτς από Μπούρκα), αλλά ο Πέτκοβιτς
«σημάδεψε» το οριζόντιο δοκάρι.

Στο 86' ο Νώλης μείωσε σε 1-1, ύστερα από σέντρα του Γατόπουλου, ενώ στο 88' ο
Στόικα είχε και αυτός... δοκάρι.

«Τέλος καλό, όλα καλά», δήλωσε ο (υπηρεσιακός) προπονητής της Βέροιας, Νίκος
Καρύδας, και πρόσθεσε: «Είχαμε άγχος, αλλά αξίζουν συγχαρητήρια στους παίκτες
μας. Ευχαριστούμε και τους οπαδούς μας για τη συμπαράσταση».

Ο τεχνικός της Καστοριάς, Κώστας Τσαγκαλίδης, τόνισε: «Τελειώνει μια μαύρη
χρονιά για εμάς. Η νίκη της Βέροιας ήταν δίκαιη».

Ο ΟΛΕΓΚ Προτάσοφ ήταν ο ηγέτης της Βέροιας στη χθεσινή νίκη της. Ο έμπειρος
Ουκρανός σέντερ φορ ήταν μόνιμη απειλή για την άμυνα της Καστοριάς και
δημιούργησε τους διαδρόμους για τους συμπαίκτες του.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15839O102</ED>
<ID>
ID:168338

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O10&aa=2</URL></REF>


Article

<CATEGORY>vin10</CATEGORY>

 <H5>Ο ΕΠΙΘΕΤΙΚΟΣ ΤΟΥ ΟΛΥΜΠΙΑΚΟΥ ΜΕ ΤΑ ΤΕΣΣΕΡΑ ΓΚΟΛ ΠΟΥ ΠΕΤΥΧΕ ΣΤΗΝ ΞΑΝΘΗ ΠΑΤΗΣΕ
ΣΤΟ ΠΡΩΤΟ ΣΚΑΛΙ ΤΟΥ ΠΙΝΑΚΑ ΤΩΝ ΣΚΟΡΕΡ
</H5><H5>Ο ΠΡΩΤΑΓΩΝΙΣΤΗΣ
</H5><H5>Αλέξης Αλεξανδρής
</H5><H5>ΠΕΡΣΙΑΣ
</H5><H5>Θέλαμε τη νίκη και την πήραμε
</H5><H5>Θα λείπει από τη φιέστα
</H5><H5>Ο Μπάγιεβιτς επέστρεψε απογοητευμένος
</H5><H2>Θέλει και άλλον τίτλο ο Αλεξανδρής
</H2>
<AUTHOR>ΔΗΜΗΤΡΗΣ ΞΑΝΘΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 40799 BYTES)
</AUTHOR>

ΞΑΝΘΗ

Του ανταποκριτή μας

Ο ΠΡΩΤΑΘΛΗΤΗΣ Ολυμπιακός με τοπ σκόρερ τον Αλέξη
Αλεξανδρή (τέσσερα γκολ) πέτυχε στην αποστολή του στην Ξάνθη, όπου νίκησε την
τοπική ομάδα με 5-3 και ετοιμάζεται να πραγματοποιήσει γύρο θριάμβου στο
φινάλε του 18ου Επαγγελματικού Πρωταθλήματος στο ματς με την Καβάλα, στο
Στάδιο Καραϊσκάκη.

Αξίζει να σημειωθεί ότι ο Ολυμπιακός πέτυχε ρεκόρ με τις 13 εκτός έδρας νίκες.

Οι 5.000 θεατές απόλαυσαν γκολ και θέαμα. Χειροκρότησαν τις προσπάθειες των
δύο ομάδων, αλλά όχι τα σφυρίγματα του Αθηναίου διαιτητή Βελιώδη, ο οποίος τα
έκανε... θάλασσα.

Τόσο η SKODA Ξάνθη όσο και ο Ολυμπιακός έπαιξαν επιθετικό ποδόσφαιρο και δεν
έδωσαν ιδιαίτερη σημασία στην άμυνά τους. Αυτό είχε ως αποτέλεσμα να
σημειωθούν οκτώ γκολ, ενώ τρεις φορές η μπάλα χτύπησε στο δοκάρι (δύο της
εστίας των γηπεδούχων και μία του Ολυμπιακού).

Ο Αλέξης Αλεξανδρής είχε την τιμητική του χθες και με τέσσερα γκολ βρέθηκε
στην πρώτη θέση του πίνακα των σκόρερ.

Οι παίκτες του Ολυμπιακού δεν είχαν την απαιτούμενη σοβαρότητα και, απόντος
του Ντούσαν Μπάγιεβιτς στο εξωτερικό, έκαναν τα εύκολα δύσκολα. Οι
«ερυθρόλευκοι» βρέθηκαν να χάνουν στο 79' με 3-2, αλλά μέσα σε εννιά λεπτά
απάντησαν με τρία γκολ και έτσι ησύχασε ο Τάκης Περσίας, ο οποίος είχε
αναλάβει το κοουτσάρισμα των «ερυθρολεύκων».

Το σκορ άνοιξε ο Ολυμπιακός στο 11', όταν οι Καραπιάλης-Αλεξανδρής έπαιξαν
άριστα το «1-2» και ο τελευταίος με κοντινό πλασέ πέτυχε το 0-1. Ο
Καραγεωργίου στο 22' με φάουλ και επωφελούμενος από την κόντρα του τείχους
σημείωσε το 1-1 (η μπάλα άλλαξε πορεία και ξεγέλασε τον Ελευθερόπουλο). Ο
Ολυμπιακός πήρε προβάδισμα στο σκορ στο 39', όταν ο Νταμπίζας «βρήκε» τον
Αλεξανδρή. Ο 29χρονος διεθνής μεσοεπιθετικός απέφυγε τον Καρκάνη και από
πλάγια θέση πέτυχε εντυπωσιακό γκολ (1-2).

Η ομάδα του Γιάννη Μαντζουράκη μπήκε δυνατά στο β' ημίχρονο. Ο Τεγγελίδης στο
49' με γυριστό σουτ «σημάδεψε» το οριζόντιο δοκάρι της «ερυθρόλευκης» εστίας,
ενώ ένα λεπτό αργότερα ο Καραγεωργίου με κεφαλιά έστειλε την μπάλα στα δίχτυα (2-2).

Ο Ολυμπιακός αφυπνίστηκε και πέρασε στη συνέχεια στην αντεπίθεση. Στο 65' ο
Ζήκος ανέτρεψε τον Γιαννακόπουλο μέσα στην περιοχή, αλλά ο ρέφερι έδειξε
«παίζετε». Στο 68' ο Γεωργάτος με φάουλ έστειλε την μπάλα στο οριζόντιο δοκάρι
της εστίας του Καρκάνη. Ωστόσο, τη μεγάλη ευκαιρία έχασε η SKODA Ξάνθη δύο
λεπτά αργότερα με τον Τεγγελίδη (δεν βρήκε στόχο από πλεονεκτική θέση). Τελικά
ο Τεγγελίδης βρήκε τον δρόμο προς τα δίχτυα στο 79'. Απέφυγε τον Ελευθερόπουλο
και σε κενή εστία «έγραψε» το 3-2. Στο 80' σε σέντρα του Καραταΐδη η μπάλα
χτύπησε στο δοκάρι, αφού προηγήθηκε απόκρουση του Καρκάνη.

Ο Ολυμπιακός πέτυχε την ισοφάριση με πέναλτι που είδε μόνο ο Βελιώδης. Σε
κανονικό μαρκάρισμα του Γιαννακόπουλου από τον Χάβο ο Αθηναίος διαιτητής έδωσε
πέναλτι, θέλοντας προφανώς να διορθώσει το προηγούμενο λάθος του (αγνόησε την
παράβαση μέσα στην περιοχή της Ξάνθης, όταν η μπάλα χτύπησε στο χέρι του Χάβου).

Το πέναλτι εκτέλεσε με επιτυχία ο Αλεξανδρής στο 81' (3-3). Τρία λεπτά
αργότερα ο Νινιάδης έδωσε πάσα ακριβείας στον Γιαννακόπουλο, ο οποίος με άψογο
σουτ έστειλε την μπάλα στο «Γ» της εστίας του Καρκάνη (3-4). Το τελικό 3-5
διαμόρφωσε ο Αλεξανδρής στο 88', ύστερα από πάσα του Πασσαλή.

Απέτυχε στο έργο του ο διαιτητής Βελιώδης. Με σοβαρά λάθη ο επόπτης Μποντιώτης
(δείχνει να έχει άγνοια του... οφσάιντ).

Ο ΑΛΕΞΗΣ Αλεξανδρής έκλεψε την παράσταση στην
Ξάνθη. 
Ο 29χρονος διεθνής μεσοεπιθετικός απέδειξε ότι διανύει περίοδο φόρμας και με
τέσσερα γκολ έφτασε τα 21, περνώντας πρώτος στον πίνακα των σκόρερ.

Ο ΤΑΚΗΣ ΠΕΡΣΙΑΣ ήταν ικανοποιημένος από τη νίκη, όχι όμως και από την
απόδοση των ποδοσφαιριστών του Ολυμπιακού. Μετά το τέλος του αγώνα τόνισε:
«Επειδή και οι δύο ομάδες έχουν εκπληρώσει τους στόχους τους, σήμερα έπαιξαν
ανοιχτό παιχνίδι με πολλά γκολ και πλούσιο θέαμα. Αξίζαμε και πήραμε δίκαια τη
νίκη. Δημιουργήσαμε τις περισσότερες ευκαιρίες. Ξεκινήσαμε καλά τον αγώνα,
αλλά χαλαρώσαμε και δεχτήκαμε την ισοφάριση. Στο δεύτερο ημίχρονο κάναμε λάθη
και δεν είχαμε σοβαρότητα. Παράλληλα δεν υπήρχε συντονισμός στις γραμμές της
ομάδας μας. Από παιδαριώδη λάθη η Ξάνθη πήρε προβάδισμα στο σκορ. Ευτυχώς, στο
τέλος σοβαρευτήκαμε και πήραμε τη νίκη. Τη θέλαμε πολύ γιατί επιθυμούμε να
τελειώσουμε το πρωτάθλημα έτσι όπως το αρχίσαμε».

Απογοητευμένος ήταν ο τεχνικός της SKODA Ξάνθης, Γιάννης Μαντζουράκης, ο
οποίος έδωσε συγχαρητήρια στους παίκτες του: «Οι ποδοσφαιριστές μας έδωσαν
χαρά και θέαμα στον κόσμο. Δημιούργησαν πολλά στον αγωνιστικό χώρο, αλλά
δυστυχώς πήραν λίγα. Η Ξάνθη θα μπορούσε να κατακτήσει τη νίκη. Αντιμετώπισε
όμως σοβαρά εμπόδια στην προσπάθειά της αυτή».

Μετά τη λήξη του αγώνα οπαδοί της Ξάνθης αποδοκίμασαν έντονα τον Αθηναίο
διαιτητή Βελιώδη.

Ο ΒΑΣΙΛΗΣ Καραπιάλης δεν πανηγύρισε όπως άλλες φορές τη χθεσινή νίκη του
Ολυμπιακού. Ο Λαρισαίος μέσος δέχτηκε κίτρινη κάρτα (συμπλήρωσε έξι) και δεν
θα είναι παρών στον τελευταίο αγώνα με την Καβάλα, στο Στάδιο Καραϊσκάκη, όπου
οι «ερυθρόλευκοι» θα κάνουν γύρο θριάμβου για την κατάκτηση του τίτλου μπροστά
στον κόσμο τους.

*** Ο Γρηγόρης Γεωργάτος, που αποχώρησε στο 76', διαπιστώθηκε ότι
υπέστη τράβηγμα στο ισχιακό.

*** Η ΠΕΦΟ Σαμοθράκης και Έβρου τίμησαν τον αρχηγό του Ολυμπιακού,
Κυριάκο Καραταΐδη.

ΔΕΝ ενθουσιάστηκε από αυτά που είδε ο Ντούσαν
Μπάγιεβιτς στη διπλή αποστολή του το Σαββατοκύριακο. Ο Ντούσκο παρακολούθησε
προχθές στη Γαλλία τον αγώνα Νις-Μετς και αναφερόμενος στους μεταγραφικούς
στόχους του Ολυμπιακού τόνισε: «Ο Λιβεριανός Ντεμπά είναι γρήγορος και
δυνατός, καλός παίκτης. Δεν είναι, όμως, ο κλασικός σκόρερ. 
Πέτυχε δύο γκολ με πέναλτι. Ο Ροντρίγκεζ δεν βρέθηκε σε καλή μέρα και δεν
αγωνίστηκε καλά. Ο Πιρές είναι διαφορετικός. Πολύ καλός, τεχνίτης, γρήγορος.
Αγωνίζεται, όμως, πιο πίσω από τους άλλους δύο».

Ο Μπάγιεβιτς είδε χθες το βράδυ στη Μαδρίτη τον αγώνα Ράγιο
Βαγιεκάνο-Λογκρονιές (1-0), αλλά απογοητεύτηκε από την απόδοση του Βραζιλιάνου
σκόρερ Κάσιο Άλβες Γκιγιέρμε (έφτασε τα 14 γκολ): «Η απόδοσή του κυμάνθηκε σε
μέτρια επίπεδα. Δεν βιάζομαι να βγάλω συμπεράσματα. Θα παρακολουθήσω όλους
τους ποδοσφαιριστές που μας ενδιαφέρουν και ύστερα θα αποφασίσω».

Ο προπονητής του Ολυμπιακού θα επιστρέψει σήμερα στην Αθήνα, ενώ ο Τάκης
Περσίας θα ταξιδεύσει στο Όσλο για να κατασκοπεύσει τον 27χρονο Νορβηγό φορ
Γκάιρ Φρίγκρααντ στον αγώνα Λίλεστρομ-Βίκινγκ.

Στο μεταξύ, ο διευθύνων σύμβουλος Γιώργος Λούβαρης θα καλέσει αυτήν την
εβδομάδα τους Αλεξανδρή (πιθανότατα μεθαύριο) και Ίβιτς, προκειμένου να
οριστικοποιηθεί η συνεργασία τους με την υπογραφή των συμβολαίων.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15839O121</ED>
<ID>
ID:168339

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O12&aa=1</URL></REF>


Article

<CATEGORY>vin10</CATEGORY>

 <H5>Ο ΠΡΩΤΑΓΩΝΙΣΤΗΣ
</H5><H5>Βαλερί Καρίμποφ
</H5><H2>Εύκολη λεία οι «λόρδοι»
</H2>
<AUTHOR>ΣΤΑΘΗΣ ΚΕΡΑΜΙΔΑΣ</AUTHOR>

ΠΑΤΡΑ. Του ανταποκριτή μας.

Ο ΚΑΤΣΟΥΡΑΝΗΣ «κτύπησε» δύο φορές και η Παναχαϊκή, που επικράτησε του
Αθηναϊκού με 3-0, πήρε τους βαθμούς της νίκης και εξασφάλισε την παραμονή της
(και τυπικά) στη μεγάλη κατηγορία.


Το χθεσινό ματς δεν αντέχει σε ιδιαίτερη κριτική αφού θύμιζε... φιλικό
παιχνίδι. 
Ήταν φανερό ότι μόνο η μία ομάδα ήθελε τη νίκη (Παναχαϊκή), ενώ η άλλη
(Αθηναϊκός) ήταν αδιάφορη. Ενδεικτική ήταν η δήλωση του προπονητή των «λόρδων»
Χρήστου Αρχοντίδη: «Και η χαλάρωση έχει τα όριά της». 
Οι παίκτες του Αθηναϊκού φαίνεται όμως ότι ξεπέρασαν αυτά τα όρια και
αποτέλεσαν εύκολη λεία για τους Πατρινούς. 
Στο 21' ο Κατσουράνης με σουτ πέτυχε το 1-0, ενώ στο 57' ο Τσέροβιτς με
κεφαλιά έδωσε τέλος στην αγωνία των γηπεδούχων (2-0). Στο 86' ο Κατσουράνης με
κεφαλιά «έγραψε» το τελικό 3-0.

Στα αξιοσημείωτα του αγώνα τα σουτ των Παναγιωτίδη (40') και Τασιγιαννάκη
(55') που εξουδετέρωσε ο Καρασάββας, η αποβολή στο 88' με δεύτερη κίτρινη του
Θεοδωρόπουλου (την επιδίωξε) και η τετράλεπτη συμμετοχή του τερματοφύλακα
Μπακόπουλου, λόγω... Στρατού.

Λίγα λόγια είπε και ο Ανδρέας Μιχαλόπουλος: «Εμείς θέλαμε τους τρεις βαθμούς
για να παραμείνουμε στην κατηγορία. 
Του χρόνου θα διορθώσουμε τα λάθη που έγιναν εφέτος». Τέτοιες ώρες τι να πεις.

Ο ΒΑΛΕΡΙ Καρίμποφ ήταν ο πρωταγωνιστής της Παναχαϊκής, αν και ο Κατσουράνης
πέτυχε δύο γκολ. Ο χαφ των γηπεδούχων τα έκανε όλα και είχε τη μεγαλύτερη
συμβολή στη νίκη της ομάδας του επί του Αθηναϊκού.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15839O122</ED>
<ID>
ID:168340

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O12&aa=2</URL></REF>


Article

<CATEGORY>vin10</CATEGORY>

 <H5>ΜΗΝΥΜΑ ΤΟΥ ΣΙΓΑΛΑ ΠΡΟΣ ΤΟΝ ΠΡΟΕΔΡΟ ΤΗΣ ΕΣΑΚ
</H5><H5>ΙΩΑΝΝΙΔΗΣ
</H5><H5>Οι παίκτες μου έκαναν υπέρβαση!
</H5><H2>Φέρτε την Τετάρτη το Κύπελλο στο ΟΑΚΑ
</H2>
<AUTHOR>ΓΙΑΝΝΗΣ ΛΑΜΠΙΡΗΣ - ΣΩΤΗΡΗΣΒΕΤΑΚΗΣ - ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

<H3></H3>ΚΥΡΙΟΝ Καρατζά, ενταύθα. Ο αρχηγός του Ολυμπιακού Γιώργος Σιγάλας δήλωσε
αισιόδοξος για την κατάκτηση της νίκης και του πρωταθλήματος την Τετάρτη στο
ΟΑΚΑ και μάλιστα ζήτησε να υπάρχει και στο Κύπελλο της διοργάνωσης στο
Ολυμπιακό Στάδιο. 
«Ελπίζω ο κ. Καρατζάς να φέρει το Κύπελλο την Τετάρτη στο ΟΑΚΑ...», τόνισε ο
Σιγάλας, φανερώνοντας με τον καλύτερο τρόπο την πεποίθησή του για νίκη στο ΟΑΚΑ.

«Θέλω να ζητήσω συγγνώμη από τα υπόλοιπα παιδιά που τους άφησα για 10 λεπτά
μόνους. Είμαι χαρούμενος και τους ευχαριστώ που τα κατάφεραν», είπε ο διεθνής
γκαρντ των «ερυθρολεύκων», που σχολιάζοντας το ματς τόνισε: 
«Είναι λογικό να είναι το ματς νευρικό και γεμάτο άγχος για τους παίκτες. Έτσι
είναι όλοι οι τελικοί. Σημασία έχει ότι νικήσαμε...».

Ο Παναγιώτης Φασούλας στις δηλώσεις του επεσήμανε: «Δεν παίχθηκε καλό μπάσκετ.
Εμείς ήμασταν πιο έτοιμοι και νικήσαμε δίκαια. 
Το σκορ πήγε σε χαμηλά επίπεδα και πάντα σε τέτοιες περιπτώσεις κινδυνεύεις.
Ευχαριστούμε τον κόσμο που μας βοήθησε. Θέλουμε μια νίκη ακόμη και θα την
πάρουμε. Δεν ξέρω αν αυτή θα έρθει την Τετάρτη ή την Κυριακή...».

*** Σήμερα θα διαπιστωθεί η σοβαρότητα του τραυματισμού του Δημήτρη
Παπανικολάου. Η πρώτη διάγνωση αναφέρει διάστρεμμα, όμως σήμερα θα είναι
ξεκάθαρη η εικόνα. «Κάπου πάτησα και γύρισα το πόδι. Δεν είδα. Δεν έχει
πρηστεί... όμως θα δούμε αύριο (σήμερα)», είπε ο Παπανικολάου, μετά το τέλος
του αγώνα.

ΟΛΙΓΟΛΟΓΟΣ και ταχύτατος στις δηλώσεις του ήταν ο Γιάννης Ιωαννίδης, που
έσπευσε να αποχωρήσει από την αίθουσα Τύπου, όταν ολοκλήρωσε τις απόψεις του
προφασιζόμενος (τον ίδιο λόγο με τον Ίβκοβιτς την περασμένη Τετάρτη) την
αναχώρηση του πούλμαν που μετέφερε την «κιτρινόμαυρη» ομάδα.

«Έδωσα συγχαρητήρια στους παίκτες μου. Έπαιξαν μεγάλο μπάσκετ. Τρομερή άμυνα
και θεωρώ πως έκαναν υπέρβαση. Από το πρώτο λεπτό έως το 40ό έδωσαν τα πάντα
και μπράβο τους. Ελπίζω ότι θα έρθουμε ξανά εδώ την Κυριακή» τόνισε ο
Ιωαννίδης, που απέφυγε με ειρωνικά χαμόγελα να σχολιάσει τις πολλές βολές του
Ολυμπιακού και την υποδοχή των «ερυθρόλευκων» οπαδών. Αμέσως μετά ευχαρίστησε
και ενημέρωσε τον Ίβκοβιτς και τους εκπροσώπους του Τύπου πως έπρεπε να φύγει
γιατί όλη η ομάδα ήταν έτοιμη να αναχωρήσει.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15839O151</ED>
<ID>
ID:168341

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O15&aa=1</URL></REF>


Article

<CATEGORY>vin10</CATEGORY>

 <H5>ΞΕΧΩΡΙΣΕ (16 ΠΟΝΤΟΥΣ - 14 ΡΙΜΠΑΟΥΝΤ - ΑΜΥΝΑ ΣΤΟΝ ΑΛΕΞΑΝΤΕΡ) Σ' ΕΝΑΝ ΑΠΟ ΤΟΥΣ
ΠΙΟ ΚΑΚΟΥΣ ΤΕΛΙΚΟΥΣ ΤΩΝ ΤΕΛΕΥΤΑΙΩΝ ΧΡΟΝΩΝ
</H5><H5>Πήρε σειρά για τα ντραφτ του ΝΒΑ
</H5><H5>ΚΑΚΙΟΥΖΗΣ
</H5><H5>Και ο... Ιωνικός θα έπαιρνε πρωτάθλημα με τέτοια διαιτησία
</H5><H5>ΙΒΚΟΒΙΤΣ
</H5><H5>Τώρα δεν φοβάμαι
</H5><H2>Με κορυφαίο τον Τάρλατς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο ΝΤΡΑΓΚΑΝ Τάρλατς είχε αρχίσει την καριέρα του από το ποδόσφαιρο και
γνώρισε τα βασικά και αυτού του αθλήματος. Έτσι λοιπόν με δικό του... γκολ
χθες ο Ολυμπιακός έκανε το 2-1 (53-49) στο πιο καθοριστικό ίσως παιχνίδι και
απέκτησε προβάδισμα στο κυνήγι του τίτλου. Έναν τίτλο που εάν θέλει η ΑΕΚ να
τον πάρει θα πρέπει να νικήσει την άλλη Κυριακή τον αντίπαλό της στο ΣΕΦ, με
απαραίτηση προϋπόθεση βέβαια να έχει ισοφαρίσει σε 2-2 την Τετάρτη.

Ο «Τάκι» λοιπόν ήταν το Α και το Ω στον χθεσινό Ολυμπιακό κάνοντας τη διαφορά
σε ένα παιχνίδι που θα μείνει στη μνήμη μας ως ένα από τα χειρότερα στην
ιστορία των τελικών. Δεκαέξι πόντους, 14 ριμπάουντ, σε συνδυασμό με την πολύ
καλή άμυνα πάνω στον Βίκτορ Αλεξάντερ. Μόνο το γήπεδο δεν... σκούπισε.

Μέχρι να φτάσουμε εκεί όμως, οι 15.000 θεατές που βρέθηκαν στο ΣΕΦ και οι
χιλιάδες που στάθηκαν μπροστά στις τηλεοράσεις τους, υπέφεραν αφάνταστα από
δύο ομάδες που ταλαιπώρησαν το δύσμοιρο άθλημα. Και στο ΝΒΑ υπάρχει άγχος,
αλλά όχι και έτσι...

Οι δύο ομάδες στα πρώτα επτά λεπτά δεν είχαν πετύχει καλάθι (!) αν και είχαν
εκδηλώσει από μια ντουζίνα επιθέσεις εκάστη. Πρώτος προηγήθηκε ο Ολυμπιακός με
2-0, ενώ στη συνέχεια ο Έντουαρντς έκοψε σουτ του Τάρλατς αφού η μπάλα είχε
χτυπήσει στο ταμπλό. Η ΑΕΚ σημείωσε το πρώτο της καλάθι ­ για την ακρίβεια ­
13' και 20'' πριν από το τέλος του ημιχρόνου. Στο 9' το σκορ ήταν 6-5 και μόνο
τα σύμβολα στις φανέλες των παικτών, αλλά και τα ονόματα των ομάδων στο
ταμπλό, θύμιζαν ότι παίζουν οι δύο κορυφαίες ομάδες του καλύτερου
πρωταθλήματος της Ευρώπης και όχι δύο ομάδες μίνι, οι οποίες σίγουρα θα είχαν
να προσφέρουν κάτι καλύτερο. Από το συγκλονιστικό ματς της Τετάρτης λοιπόν...
στη σούπα της Κυριακής και το γαϊτανάκι του τίτλου συνεχίζεται.

Ο Ντούσαν Ίβκοβιτς ξεκίνησε με τον Μπακατσιά πάνω στον Ποδαρά, ένα μαρκάρισμα
που αποδείχθηκε αποτελεσματικό (άποντος ο Ποδαράς!), αλλά ο άσος του
Ολυμπιακού δεν μπορούσε να βοηθήσει στην επίθεση όπου οι αμυντικοί της ΑΕΚ τον
άφηναν αμαρκάριστο. Ο Στέφανο Ατρούια, από την άλλη πλευρά, εγκλώβισε τον
Ντέιβιντ Ρίβερς και έτσι οι ισορροπίες ήταν μοιρασμένες στο πρώτο ημίχρονο.
Μόνη διαφορά ο Τάρλατς με 10 πόντους σε εκείνο το χρονικό σημείο, όταν ο
Ολυμπιακός είχε να παρουσιάσει τραγικά ποσοστά (6/24 δίποντα και 1/8 τρίποντα).

Όμως και η ΑΕΚ δεν πήρε τις επιθετικές λύσεις που ήθελε από τον Αλεξάντερ (6
π.) και τον Έντουαρντς (5 π.), οι οποίοι είχαν πέσει στα... δίχτυα των Τάρλατς
και Σιγάλα αντίστοιχα. Η είσοδος του Κακιούζη στο τέλος του ημιχρόνου έδωσε
μια ανάσα στην ΑΈΚ, ιδιαίτερα με το τρίποντο πίσω από τη σέντρα στην εκπνοή (28-24).

Στην επανάληψη η ΑΕΚ ισοφάρισε γρήγορα (30-30 στο 28') με μοναδικό σκόρερ τον
Ατρούια που «τρύπαγε» με τις διεισδύσεις του την αντίπαλη άμυνα. Αλλά ο
Γιώργος Σιγάλας έδωσε το έναυσμα και με ένα τρίποντο έφτασε τη διαφορά στη
μέγιστη τιμή της (43-34 στο 30'). Αμέσως μετά όμως, έκανε το 4ο του φάουλ στον
Κολντεμπέλα και δεχόμενος τεχνική ποινή για διαμαρτυρία πήγε στον πάγκο.

Εκεί ο Ολυμπιακός «κόλλησε» στην πολύ καλή άμυνα της «Ένωσης» και έκανε το
δικό του αρνητικό σερί (έμεινε εξίμισι λεπτά χωρίς να σκοράρει) και οι
φιλοξενούμενοι ισοφάρισαν στο 36' σε 43-43 (καθοριστικές οι βολές που έχασαν
εκεί οι Ατρούια και Έντουαρντς). Όμως ήταν και πάλι η σειρά του Ντράγκαν
Τάρλατς που σήκωσε τον Ολυμπιακό στις πλάτες του τόσο στην άμυνα όσο και στην
επίθεση με τους «ερυθρόλευκους» να σημειώνουν ενα σερί 10-3 πριν πετύχει
τρίποντο στην εκπνοή ο Αλεξάντερ.

Η διαιτησία των Βιδάλη και Μουζάκη ήταν κακή, ιδιαίτερα του πρώτου, που
εκτέθηκε (κυρίως στο πρώτο ημίχρονο) με την ευκολία που έδινε τα φουλ στους
παίκτες της ΑΕΚ. Η «Ένωση» έχει κάθε λόγο να διαμαρτύρεται για τους δύο
ρέφερι, αλλά θα πρέπει να ψάξει και αλλού τα αίτια της ήττας της.

Αντε, πήρε σειρά και ο Δημητράκης. Ο άσος του Ολυμππιακού βρίσκεται μέσα στους
46 πρώτους εφήβους που έκαναν αίτηση για να συμμετάσχουν στον πρώτο γύρο
ντραφτ (έστειλε σχετική επιστολή). Είναι ο τέταρτος Ευρωπαίος παίκτης που θα
συμμετάσχει, μαζί με τους Μάρκο Μίλιτς (20 χρ., Ολύμπια Λιουμπλιάνα), Μιρσάνι
Τουρκσάν (20 χρ., Εφές Πίλσεν), Λούκας Βικτοριάνο (19 χρ., ιταλικής καταγωγής
που παίζει στην Ολύμπια Αργεντινής). Τα ξημερώματα επρόκειτο να γίνει στις ΗΠΑ
η κλήρωση για τα νούμερα που θα πάρουν οι ομάδες στα φετινά ντραφτ, αλλά η
επιλογή θα γίνει αργότερα.

ΣΕ ΕΝΑ μόνο πράγμα επικεντρώθηκαν οι δηλώσεις των παικτών της ΑΕΚ: στη διαιτησία.

Οι «Ενωσίτες» ήταν πυρ και μανία με τους Βιδάλη, Μουζάκη ­ αλλά μίλησαν για...
παίκτες παραπάνω (διαιτητές) και ορισμένοι έκαναν χιούμορ προκειμένου να
δείξουν το μέγεθος της αδικίας, όπως ο Μιχάλης Κακιούζης για παράδειγμα που
δεν κρατήθηκε: «Χωρίς να θέλω να υποτιμήσω την πρώην μου ομάδα, ακόμη και ο
Ιωνικός θα έπαιρνε το πρωτάθλημα με τέτοια σφυρίγματα».

Και συνέχισε: «Το μόνο που θέλουμε είναι διαιτησία 50-50. Είδατε... πώς μας έπαιξαν».

Ο Μπιλ Έντουαρντς φάνηκε καλά ενημερωμένος για πρόσωπα και καταστάσεις:

«Οι διαιτητές έχουν αποφασίσει να αποσυρθούν (σ.σ. Βιδάλης), γιατί δεν τους
αφήνουν σπίτι τους; Δεν μπορούμε να νικήσουμε έτσι ­ οι διαιτητές δεν μας
αφήνουν. Ήμασταν άστοχοι, όμως καταφέραμε να μείνουμε στο παιχνίδι μέχρις ότου
δεχτήκαμε το τελικό χτύπημα».

Ο έτερος Αμερικανός, Βίκτορ Αλεξάντερ, υποστήριξε ότι ο Ολυμπιακός ευνοήθηκε
και υπέδειξε τη στατιστική (34 βολές):

«Οι αντίπαλοί μου κέρδιζαν συνεχώς φάουλ και εμένα μόνο με χρέωναν. Ακόμη και
στα ριμπάουντ τα πήγαμε καλά, όμως τι να το κάνεις. Ξέρουμε ότι είναι δύσκολο
να νικήσεις εκτός έδρας, αλλά εδώ παίζουμε κόντρα σε οκτώ αντιπάλους
(διαιτητές και κόσμο)».

Ο Αλεξάντερ ήταν χείμαρρος: «Είναι τρομερό αυτό που συμβαίνει. Δυστυχώς η
διαιτησία κρίνει το αποτέλεσμα και όχι οι προσπάθειες των παικτών».

Ο Δημήτρης Ποδαράς δήλωσε:

«Να μας αφήσουν να παίξουμε μπάσκετ. Είδατε τι έγινε με τις βολές. Υπάρχουν
και όρια».

Όσο για τη συνεχεία;

Οι περισσότεροι μιλούσαν για νέο «ραντεβού» στο ΣΕΦ την ερχόμενη Κυριακή.

ΑΦΟΥ ΝΙΚΗΣΕ ο Ολυμπιακός με τέτοια ποσοστά, μπορεί να νικήσει και στο ΟΑΚΑ
μεθαύριο, αφού τέτοιες επιδόσεις δεν επαναλαμβάνονται. Αυτό ήταν το...
κεντρικό νόημα στις δηλώσεις του Ντούσαν Ίβκοβιτς, που έδωσε συγχαρητήρια
στους παίκτες του για τη νίκη, καθώς αυτή ήρθε παρά τις δύσκολες συνθήκες
(άγχος, πίεση, νευρικότητα).

«Νικήσαμε έχοντας ποσοστό 28% στα σουτ μέσα στη ρακέτα και 15% στα τρίποντα.
Αφού τα καταφέραμε και έτσι, δεν φοβάμαι για την Τετάρτη. Θα νικήσουμε στο
ΟΑΚΑ» τόνισε ο προπονητής του Ολυμπιακού που επεσήμανε πως μονάχα δύο (ή
ενάμισι) στοιχεία του αγώνα τού δημιούργησαν ανησυχίες.

«Όλα ήταν από μπασκετικής πλευράς πολύ σωστά. Όλα όσα έκανε ο Μπακατσιάς ήταν
σωστά. Δεν με ενόχλησε ότι όταν έπαιζε ο Θύμιος, ο Έντουαρντς ήταν βοηθητικός
παίκτης στην άμυνα της ΑΕΚ μέσα στη ρακέτα. Εκείνο που με προβλημάτισε είναι
ότι στα πρώτα οκτώ λεπτά, όπου σίγουρα είχαμε αρνητικό ρεκόρ (2-2), δεν
μπορούσαμε να τρέξουμε. Δεν είχαμε το ρυθμό μας. Με την πιεστική άμυνά μας,
είχαμε όμως αναγκάσει την ΑΕΚ να κάνει λάθη και να μπλοκάρουμε τους αντιπάλους
μας. Ακόμη με ανησυχεί η διαφορά στα ριμπάουντ, όπως στο προηγούμενο παιχνίδι.
Βέβαια αυτό είναι κάπως φυσικό, αφού με τέτοια ποσοστά είναι λογικό ο
αντίπαλος να παίρνει πολλά ριμπάουντ».

Ο Ντούσαν Ίβκοβιτς έκανε λόγο για τη συσσωρευμένη κούραση που έχουν να
ξεπεράσουν οι παίκτες του εξηγώντας έτσι και τη συμμετοχή του Θύμιου Μπακατσιά
στην αρχική πεντάδα, τόσο στο πρώτο όσο και στο δεύτερο ημίχρονο.

«Όλοι οι παίκτες αξίζουν συγχαρητήρια, γιατί νίκησαν στο παιχνίδι σήμερα
(χθες) σε πολύ δύσκολες συνθήκες. Όσο περνάει ο καιρός με τόσα πολλά
παιχνίδια, που πλησιάζουμε τα 60 επίσημα, πάντα κάποια παιδιά βγαίνουν από την
καλή κατάσταση. Δεν πρέπει ακόμη να ξεχνάμε ότι σχεδόν όλοι έχουν υποβληθεί σε
κάποια χειρουργική επέμβαση. Γι' αυτό χρειαζόμαστε κάποιο φρεσκάρισμα στην
ομάδα και έτσι χρησιμοποίησα τον Μπακατσιά».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15839O161</ED>
<ID>
ID:168342

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O16&aa=1</URL></REF>


Article

<CATEGORY>vin10</CATEGORY>

 <H5></H5><H5>Γιαούρτια, αυγά κατά Ιωαννίδη
</H5><H5>Ξέφυγαν οι φωτοβολίδες...
</H5><H5>Τον τίτλο η Μπένετον
</H5><H5>Κεφάλι που δεν ξεχνάει
</H5><H5>Θεάρεστο το έργο σας
</H5><H2>Εμπιστευτικά
</H2>
Με γιαούρτια, αυγά, φωτοβολίδες και έντονες αποδοκιμασίες υποδέχθηκαν αυτή τη
φορά οι οπαδοί του Ολυμπιακού τον Γιάννη Ιωαννίδη. Χρειάστηκε, λοιπόν, μόλις
δύο επισκέψεις του «ξανθού» στο ΣΕΦ για να σταματήσουν να τον χειροκροτούν οι
φίλοι της πρώην ομάδας του. Ο Γιάννης Ιωαννίδης, πάντως, δεν αντέδρασε, παρά
χαμογέλασε ειρωνικά, χωρίς καν να προσπαθήσει να αποφύγει τη φωτοβολίδα που
έσκασε δίπλα του. Κάθησε στον πάγκο του και απλά άναψε τσιγάρο...

*Οι φίλοι των «ερυθρολεύκων» μετά τις αποδοκιμασίες προς τον «ξανθό» άρχισαν
να βρίζουν και τον συνονόματό του τον «Ολλανδό», για τις ενέργειες του στον
αγώνα της Τετάρτης, όταν είχε φραστικό επεισόδιο με παίκτες του Ολυμπιακού.

Πραγματικά, ο έλεγχος της Αστυνομίας ήταν... εξονυχιστικός αυτή τη φορά.
Βλέπετε, δεν πέρασαν πολλά κέρματα, αλλά μόνο κεσεδάκια με γιαούρτια και...
φωτοβολίδες. Να δούμε τι μας περιμένει στο επόμενο παιχνίδι και αν οι παίκτες
θα εμφανιστούν με κράνη... Είπαμε όμως εδώ κομισάριος δεν είναι ο Λιούμπομιρ
Κοτλέμπα ούτε διαιτητής ο Μιγκέλ Μπετανκόρ.

*Στο αστυνομικό τμήμα πέρασε το βράδυ της Παρασκευής ο μάνατζερ του Ολυμπιακού
Τάκης Λιβιεράτος, αφού του έκλεψαν τη μηχανή (αξίας τριών εκατομμυρίων
δραχμών) έξω από το Στάδιο Ειρήνης και Φιλίας...

Η Μπένετον Τρεβίζο μέσα σε ένα 24ωρο νίκησε δύο φορές την Τιμσύστεμ Μπολόνια
στο Τρεβίζο και κατέκτησε το πρωτάθλημα Ιταλίας. Οι παίκτες του Μάικ Ντ'
Αντόνι το Σάββατο ύστερα από συγκλονιστικό αγώνα νίκησαν στην παράταση, ενώ
χθες στον πέμπτο τελικό (και πάλι στο Τρεβίζο) επιβλήθηκαν με 84-82 και πήραν
τον τίτλο.

*Στην Ισπανία, η Ρεάλ Μαδρίτης κατάφερε να νικήσει στη Βαρκελώνη την
Μπαρτσελόνα με 89-82 και να ισοφαρίσει τη σειρά σε 2-2. Έτσι ο τίτλος θα
κριθεί στο τελευταίο παιχνίδι που θα γίνει στη Μαδρίτη. Οι Καταλανοί το
Σάββατο είχαν νικήσει στην έδρα τους στην παράταση και είχαν προηγηθεί με 2-1.

Με έναν παλιόφιλό του, οπαδό του Ολυμπιακού φυσικά, αντάλλαξε 2-3 κουβέντες ο
«ξανθός» αμέσως μετά το τέλος του αγώνα. «Εγώ είμαι Κινέζος και όταν όλοι θα
αποκεφαλιστούν, τότε θα με βρεις πάλι μπροστά σου», του είπε ο Γιάννης
Ιωαννίδης, για να πάρει την απάντηση: «Εμείς είμαστε Λερναία Ύδρα, δεν
αποκεφαλιζόμαστε. Ένα κεφάλι μας κόβουν, βγάζουμε δύο». Ο τεχνικός της ΑΕΚ δεν
ήταν δυνατόν να μην έχει την τελευταία λέξη: «Το βουλγάρικο κεφάλι δεν ξεχνάει».

*«Επέτρεψαν το σκληρό παιχνίδι εις βάρος και των δύο ομάδων». Αυτή ήταν η
δήλωση του παρατηρητή διαιτησίας Αντρέα Τσαγκαμίλη, για την εικόνα που
παρουσίασαν οι δύο ρέφερι. Σύμφωνα με τις πρώτες πληροφορίες, οι δύο ρέφερι
δεν θα πάρουν υψηλό βαθμό, αλλά δεν θα κινδυνέψουν και με παραπομπή. Φυσικά,
αναμένεται η έκθεση του κ. Τσαγκαμίλη.

«Μπράβο, το έργο σας ήταν θεάρεστο», είπε ο Σπύρος Αναλυτής στους δύο
διαιτητές, ενώ ο γυμναστής της ΑΕΚ Γιάννης Παπαγεωργίου (ο οποίος μάλιστα
ορκιζόταν ότι δεν έβρισε στο ΟΑΚΑ τους παίκτες του Ολυμπιακού, «Τα παιδιά μου
θα έβριζα;») απευθυνόμενος στους δύο ρέφερι είπε: «Δεν πειράζει, υπάρχει και
Θεός». Πάντως, οπαδοί του Ολυμπιακού κινήθηκαν εναντίον του Σπύρου Αναλυτή και
τον αποδοκίμασαν έντονα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15839O171</ED>
<ID>
ID:168343

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O17&aa=1</URL></REF>


Article

<CATEGORY>vin10</CATEGORY>

 <H5>Ο ΣΚΑΪΛΣ ΤΗΡΗΣΕ ΤΑ ΟΣΑ ΕΙΠΕ ΣΤΟ ΠΕΡΙΣΤΕΡΙ ΚΑΙ ΔΕΝ ΧΑΙΡΕΤΗΣΕ. ΤΟΥΣ ΟΠΑΔΟΥΣ ΤΟΥ
ΠΑΟΚ ΣΤΟ ΑΕΡΟΔΡΟΜΙΟ ΤΗΣ ΘΕΣΣΑΛΟΝΙΚΗΣ
</H5><H5>Δεν τήρησε τις εντολές
</H5><H5>ΑΝΤΟΝΙ ΜΠΟΝΕΡ
</H5><H5>Να γιορτάσουμε στο σπίτι μας
</H5><H5>ΣΑΚΟΤΑ
</H5><H5>Εμείς δεν πρόκειται να τα παρατήσουμε
</H5><H5>Ο ΠΑΟΚ κρατάει στα χέρια του το εισιτήριο
</H5><H2>Έφυγε από την πίσω πόρτα </H2>
<AUTHOR>ΓΙΑΝΝΗΣ ΛΑΜΠΙΡΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 17197 BYTES)
</AUTHOR>

ΑΠΟ ΤΗΝ πίσω πόρτα, της αίθουσας αφίξεων του αεροδρομίου «Μακεδονία»,
έφυγε ο Σκότ Σκάιλς, χωρίς να χαιρετήσει και να χαιρετηθεί από τους φίλους του
ΠΑΟΚ (περί τα 100 άτομα), που περίμεναν καρτερικά την ομάδα.

Όχι, ο Αμερικανός τεχνικός του ΠΑΟΚ δεν έχει τίποτα με τον κόσμο του
«Δικεφάλου», απλώς έκανε πράξη τα λεγόμενά του, πριν από λίγες ώρες στην Αθήνα.

«Όσο και αν μας αγαπάνε οι οπαδοί μας, δεν τους θέλω στο αεροδρόμιο. Μην
έρθουν με λουλούδια να μας υποδεχτούν, δεν τους θέλουμε τώρα. Ακόμα δεν έχει
τελειώσει τίποτε και το βασικό για μας είναι να μην ξαναέρθουμε σε μία
εβδομάδα στο ίδιο γήπεδο», είπε ο «Σκότι» αμέσως μετά το τέλος του ­
θριαμβευτικού για τον ΠΑΟΚ ­ αγώνα στο Περιστέρι. Με αυτήν τη δήλωση ο
τεχνικός του ΠΑΟΚ ήθελε να δείξει πόσο σημαντικό είναι το μυαλό των παικτών
του να μην αποπροσανατολιστεί, όπως έγινε την περασμένη εβδομάδα μετά το πρώτο
«μπρέικ» στην Αθήνα.

«Παιδιά δεν τελείωσε τίποτα. Σας παρακαλώ προσέξτε τη ζωή σας έως την Τρίτη,
για να κερδίσουμε και να πάμε όλοι μαζί νωρίτερα διακοπές», είπε στους παίκτες
του στα αποδυτήρια, αλλά και στο αεροπλάνο της επιστροφής, ενώ νωρίτερα στους
εκπροσώπους του Τύπου δήλωνε κατηγορηματικά: «Κάναμε το καλύτερό μας παιχνίδι
από τότε που ανέλαβα την ομάδα. Η επιτυχία μας οφείλεται στην πολύ καλή μας
άμυνα, που σε συνδυασμό με την ευστοχία μας στα τρίποντα δεν επέτρεψε στο
Περιστέρι να κάνει το παιχνίδι του», είπε ο Σκοτ Σκάιλς, που όπως και ο
Ντράγκαν Σάκοτα δεν μπόρεσε να εξηγήσει αυτές τις μεταμορφώσεις της ομάδας:
«Ίσως αισθάνονται και οι δύο καλύτερα εκτός έδρας. Δεν μπορώ να δώσω άλλη
εξήγηση. Εμείς σε σχέση με την Τρίτη είχαμε αυτήν τη φορά την ενέργειά μας
στην άμυνα και ελπίζω να την έχουμε και στο τέταρτο παιχνίδι. Ο Μπόνερ το
τελευταίο τρίμηνο είναι ο καλύτερος παίκτης του Πρωταθλήματος και ήταν αυτός
που μας βοήθησε τόσο επιθετικά όσο και αμυντικά πάνω στον Τσίτουμ».

ΙΔΙΑΙΤΕΡΑ βαριά ήταν η ατμόσφαιρα στα αποδυτήρια του Περιστερίου, μετά τη νέα
εντός έδρας ήττα από τον ΠΑΟΚ, που έφερε την ομάδα των δυτικών προαστίων στο
χείλος του αποκλεισμού από την Ευρωλίγκα. 
Στη διάρκεια του αγώνα, δεν έλειψαν οι μουρμούρες στον πάγκο (τέσσερα λεπτά
πριν από το τέλος έγινε ένα φραστικό επεισόδιο μεταξύ του Αργύρη Πεδουλάκη και
του Πάολο Μορέτι ο οποίος δεν έπαιξε καθόλου) ενώ η κατάσταση έφτασε στο
απροχώρητο με τον Μάρλον Μάξεϊ.

«Θα παίζεις κοντά στο καλάθι, για να σκοράρεις και να κερδίζεις φάουλ» του
έλεγε ο Σάκοτα στα τάιμ άουτ. Το χαβά του ο Μάξεϊ, που προτιμούσε να σουτάρει
από μακριά (5/11 δ., 0/1 τρ.). Όλη τη χρονιά ο Σάκοτα έκανε μεγάλη υπομονή,
αφού έρχονταν και τα αποτελέσματα, αλλά πλέον το ποτήρι έχει ξεχειλίσει. 
Ο Μάξεϊ ήταν πάντως, ο μόνος, έστω και νευριασμένος που είχε την όρεξη να πει
δυο κουβέντες: «Είμαι νευριασμένος γιατί χάσαμε τη μεγάλη ευκαιρία να
νικήσουμε στο γήπεδό μας και να πλησιάσουμε πιο κοντά στην Ευρωλίγκα» είπε ο
Αμερικανός, που θα πρέπει όμως να αναλογιστεί κάποια στιγμή και τις δικές του ευθύνες.

«ΕΝΤΑΞΕΙ, μπορεί να παίζουμε καλύτερα στο Περιστέρι, αλλά πίστεψέ με, δεν
θέλουμε να γυρίσουμε πάλι εκεί. Το θέμα είναι να τελειώνουμε την Τρίτη».

Ο Άντονι Μπόνερ ήταν χωρίς αμφιβολία ο παίκτης - κλειδί της ομάδας του το
Σάββατο, αλλά όταν του είπαμε αν προτιμά να παίξουν και την... Τρίτη στο
Περιστέρι, αφού εκεί αποδίδουν καλύτερα, ήταν κατηγορηματικός:

«Δεν χρειάζεται, αφού μπορούμε να τους κερδίσουμε και στο σπίτι μας και να
γιορτάσουμε εκεί την έξοδο στην Ευρωλίγκα, που θα είναι ό,τι καλύτερο για την
ομάδα μου».

­ Πιστεύεις ότι δεν θα την ξαναπάθετε;

«Το πάθημα μάς έγινε μάθημα. Η ήττα στο Αλεξάνδρειο την Τρίτη θα μας βοηθήσει
πάρα πολύ και αυτή τη φορά θα είμαστε προσγειωμένοι».

­ Ποιό είναι το μυστικό σου που παίζεις τόσο καλά;

«Για μένα το κλειδί είναι ότι μελετώ πολύ τον προσωπικό μου αντίπαλο πριν από
το παιχνίδι και αυτό με βοηθάει ιδιαίτερα. Όμως και στο ΝΒΑ, οι παίκτες την
καλύτερή τους απόδοση συνήθως την έχουν στα πλέι οφ».

­ Ο Σκάιλς είπε ότι είσαι αυτή τη στιγμή ο καλύτερος παίκτης του πρωταθλήματος.

«Θα σου πω όταν τελειώσει το πρωτάθλημα και ήσυχα πλέον στην Ιντιάνα ξαναδώ τα
παιχνίδια μου στο βίντεο».

­ Οι πρόωρες διακοπές είναι ένα επιπλέον κίνητρο για να νικήσετε την Τρίτη;

«Σίγουρα. Θέλω πολύ να πάω διακοπές, αλλά αυτή τη στιγμή πιο πολύ θέλω να
βγούμε Ευρωλίγκα. Θα κάνω ό,τι μπορώ για να το πετύχουμε τόσο για τους
συμπαίκτες όσο και για τον Σκάιλς που αποδεικνύει ότι είναι και μεγάλος προπονητής».

Ο Άντονι Μπόνερ πέρασε την επόμενη μέρα του θριάμβου ηρεμώντας στο σπίτι του,
ακούγοντας μουσική και παίζοντας με τον αγαπημένο του σκύλο Μπόρις. Οι ήρεμες
στιγμές όμως ήδη τελείωσαν και από σήμερα μπήκε και πάλι στο... λούκι των
προπονήσεων και της προετοιμασίας για τον αυριανό αγώνα.

Ένα ματς που οι φίλοι του ΠΑΟΚ το περιμένουν πώς και πώς, αφού έχουν από το
1984 να γιορτάσουν μια μεγάλη επιτυχία στο Αλεξάνδρειο (κύπελλο Ελλάδος) και
είναι χαρακτηριστικά τα λόγια του Νίκου Μπουντούρη: «Εδώ που φτάσαμε είναι
κρίμα να χάσουμε την ευκαιρία. 
Μπορούμε να τα καταφέρουμε, αρκεί να μην κάνουμε πάλι μόλις 4 φάουλ στο πρώτο ημίχρονο».

«ΑΛΗΘΕΙΑ, πότε στο παρελθόν το Περιστέρι έπαιζε ακόμα μπάσκετ, μέσα Μαΐου; Δεν
θέλω έτσι να δικαιολογηθώ για την ήττα, ούτε αυτό σημαίνει ότι δεν θα
προσπαθήσουμε να ξανανικήσουμε στη Θεσσαλονίκη, αλλά τουλάχιστον να μην
περάσει "έτσι" το πού ήμασταν και τι πετύχαμε εφέτος».

Ο Ντράγκαν Σάκοτα, σαφώς απογοητευμένος, δεν μπορούσε να δώσει εξήγηση για τη
νέα... μεταμόρφωση της ομάδας του: «Υπήρχε και πάλι μεγάλο άγχος, αλλά δεν
μπορώ να εξηγήσω το γιατί έγινε αυτό. Σίγουρα σε τέτοια παιχνίδια συνεχόμενα
το σύστημα είναι διαφορετικό και οι ομάδες μπορούν να διαβαστούν πολύ
καλύτερα, απ' ό,τι στο πρωτάθλημα. Είχαμε ετοιμάσει με προσοχή την τακτική μας
για να παίζουμε κοντά στο καλάθι, αλλά πολύ γρήγορα οι τρεις ψηλοί μας είχαν
φορτωθεί με τρία φάουλ και δεν μπορούσαν να βοηθήσουν όσο θα ήθελαν στην
άμυνα. Όταν μάλιστα αλλάξαμε την άμυνά μας με παγίδες, ο ΠΑΟΚ μάς τιμώρησε με
τα τρίποντα», συνέχισε ο τεχνικός του Περιστερίου, που ετοιμάζει πλέον τα
πλάνα του για το αυριανό ματς.

ΞΑΝΑ «δικέφαλος» ήταν ο ΠΑΟΚ το Σάββατο και πραγματοποιώντας μια από τις
καλύτερες εφετινές του εμφανίσεις, διέλυσε το Περιστέρι στην έδρα του (86-61),
ξαναπήρε το προβάδισμα της έδρας και πλέον θέλει τη νίκη στο αυριανό 4ο
παιχνίδι στην έδρα του για να κάνει πραγματικότητα το όνειρο της Ευρωλίγκα.

Οι παίκτες του Σκοτ Σκάιλς, παρά τη βαριά ήττα της Τρίτης στο Αλεξάνδρειο,
παρουσιάστηκαν πανέτοιμοι με άριστη ψυχολογία και «αιχμαλώτισαν» τους
αντιπάλους τους.

Ο Σκάιλς επέμεινε για τρίτο συνεχόμενο παιχνίδι στη σύνθετη άμυνα ζώνης, και,
όπως και στο πρώτο παιχνίδι, δικαιώθηκε. Τα ατού του Περιστερίου παγιδεύθηκαν
και απλά προσπαθούσαν με σουτ από μακριά να σπάσουν τη ζώνη του ΠΑΟΚ, αλλά
χωρίς αποτέλεσμα.

Ο Άντονι Μπόνερ έπαιζε... αφηνιασμένος και στο πρώτο ημίχρονο κράτησε σχεδόν
μόνος του τον ΠΑΟΚ (17 πόντοι, 5 ριμπάουντ στα πρώτα 20 λεπτά), ενώ έκανε τον
Μέλβιν Τσίτουμ να περάσει ένα δύσκολο απόγευμα, αφήνοντάς τον στους δύο
πόντους (!). Ο Ευθύμης Ρεντζιάς έχει βρει το κουμπί τού Μάρλον Μάξεϊ, ενώ ο
Αχιλλέας Μαματζιόλας ανέλαβε την ομάδα του στο δεύτερο ημίχρονο και με το...
φαρμακερό του σουτ τελείωσε νωρίς τις όποιες ελπίδες των γηπεδούχων..

Σημαντική η προσφορά των Μπουντούρη - Νικολαΐδη που εναλλάσσονταν στη
νευραλγική θέση του πλέι μέικερ και έδιναν τον ρυθμό που ήθελε ο ΠΑΟΚ.

Οι οπαδοί του Περιστερίου τα έβαλαν με τη διαιτησία, ψάχνοντας εκεί μια αιτία
της ήττας, αλλά είχαν άδικο. Άλλωστε, τι φταίνε οι δύο ρέφερι που οι
γηπεδούχοι έμειναν σχεδόν 10 λεπτά χωρίς καλάθι στο δεύτερο μέρος (από το 23'-
33' πέτυχαν μόλις 4 βολές); Ας είμαστε σοβαροί...

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O18</CAT>
<ED>
Κωδικός άρθρου: A15839O181</ED>
<ID>
ID:168344

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O18&aa=1</URL></REF>


Article

<CATEGORY>vin10</CATEGORY>

 <H5></H5><H5>Τρίποντο στο ημίφως
</H5><H5>Τύχη και στο γήπεδο
</H5><H5>Πήρε και... παράσημα
</H5><H2>Εμπιστευτικά
</H2>
Το παιχνίδι είχε τη... δική του ιστορία (και παλαιότερα υπήρξε διακοπή λόγω
μπλάκ άουτ της ΔΕΗ) και έτσι όταν 1.20' πριν από το τέλος του ημιχρόνου,
έσβησαν κάποια φώτα του γηπέδου, κανείς δεν ανησύχησε. Μάλιστα, μετά
πεντάλεπτη διακοπή, οι δύο ομάδες συμφώνησαν να τελειώσουν το ημίχρονο στο...
ημίφως. Κερδισμένος ο Ευθύμης Ρεντζιάς (θα τρώει πολύ ψάρι...) που έστω και με
λίγο σκοτάδι κατάφερε να πετύχει το μοναδικό του τρίποντο (!).

Με γεμάτες τις τσέπες ήρθε οπαδός του ΠΑΟΚ από τη Θεσσαλονίκη, αφού η ατυχία
του να χάσει την πρώτη πτήση τού απέφερε 150.000 δραχμές (στο καζίνο δίπλα στο
αεροδρόμιο) στην αναμονή για την επόμενη πτήση. Βλέποντας ότι είναι η... μέρα
του, μόλις διεκόπη το παιχνίδι λόγω φώτων (η διαφορά ήταν στους επτά πόντους
υπέρ του ΠΑΟΚ) μιλώντας σε έναν οπαδό του Περιστερίου τού χάρισε 20 πόντους.
Οι δύο άντρες έβγαλαν από 100.000 δραχμές για το στοίχημα, αλλά δεν βρέθηκε
άνθρωπος κοινής αποδοχής να κρατήσει τα χρήματα. Τυχερός ο Περιστεριώτης (αφού
το στοίχημα δεν μπήκε) και μάλιστα όταν η διαφορά έφτασε στους 23 πόντους
αποχώρησε διακριτικά, ώστε να γλιτώσει και την καζούρα.

* Η... βροχή των αντικειμένων που έπεσαν στον αγωνιστικό χώρο (σε κάποιο
σημείο του παιχνιδιού, αλλά και κατά την αποχώρηση των διαιτητών) αναγράφηκε
στο φύλλο αγώνα από τους δύο ρέφερι και πλέον το Περιστέρι πλην της ήττας θα
επιβαρυνθεί και οικονομικά από τον αθλητικό δικαστή.

Με παράσημο τρία... ράμματα έφυγε από την Αθήνα ο Σωτήρης Νικολαΐδης. Ο νεαρός
πλέι μέικερ του ΠΑΟΚ δέχτηκε αγκωνιά από τον Τσίτουμ (άθελά του) σε μία
προσπάθεια να τον μαρκάρει και αποχώρησε αιμόφυρτος. Αποθεώθηκε όμως τόσο
εκείνη τη στιγμή όσο και στο τέλος από τους φίλους της ομάδας του.

* Από τους πιο φανατικούς φίλους της σειράς Χ-files είναι ο Ντελ Ντεμπς, όπως
και οι υπόλοιποι συμπαίκτες του, που έδειξαν ειδικοί στις... μεταλλάξεις το Σάββατο.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15839O191</ED>
<ID>
ID:168345

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O19&aa=1</URL></REF>


Article

<CATEGORY>vin10</CATEGORY>

 <H2>Συζητάει και με Ορτίθ
</H2>
ΑΠΟ ΠΟΛΥ νωρίς εφέτος το Ηράκλειο οργανώνεται και προετοιμάζεται για τη
συμμετοχή του στην Α1 κατηγορία. 
Οι ιθύνοντες της κρητικής ομάδας μετά τη συμφωνία με τον Γιώργο Καλαφατάκη
έχουν αρχίσει συζητήσεις με μάνατζερ ξένων παικτών. Τα ονόματα που ακούγονται
είναι πολλά, όμως, η διοίκηση του ΤΑΚ Ηρακλείου έχει αποφασίσει να διαθέσει
για τις μεταγραφές των δύο ξένων το ποσό των 600.000 δολαρίων. Συζητήσεις
γίνονται και με τον Πικουλίν Ορτίθ, που αγωνιζόταν στο Ηράκλειο, όταν ήταν στη
μεγάλη κατηγορία, όμως η τιμή του Πορτορικανού σέντερ είναι τσουχτερή. Πάντως,
οι αποφάσεις όσον αφορά το μεταγραφικό τομέα δεν πρόκειται να παρθούν εν μιά
νυχτί, αφού όλοι περιμένουν να δουν τι θα γίνει στη συνεδρίαση της ΦΙΜΠΑ στην
Κοπεγχάγη (αφορά τους κοινοτικούς). Στο μεταξύ, γίνονται επαφές με την Air
Greece, προκειμένου να παραμείνει χορηγός της ομάδας και τη νέα αγωνιστική περίοδο.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15839O192</ED>
<ID>
ID:168346

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O19&aa=2</URL></REF>


Article

<CATEGORY>vin10</CATEGORY>

 <H2>Οι Χιούστον στον τελικό
</H2>
ΑΓΩΝΑΣ ζωής ή θανάτου χαρακτηρίζεται το έβδομο ματς (3-3 το σκορ) μεταξύ των
Χιτ και των Νικς στο Μαϊάμι. Η ομάδα του Πατ Ράιλι έκανε τη μεγάλη ανατροπή
(έχανε με 3-1) και πλέον θα διεκδικήσει την πρόκριση στο «σπίτι της». Οι Νιού
Γιόρκ Νικς λύγισαν στο τέλος (95-90), παρ' ότι δεν αγωνίστηκαν πέντε παίκτες
λόγω τιμωρίας. 
Οι Μαϊάμι Χιτ κατάφεραν στο τέλος να πάρουν τη νίκη χάρη στα καθοριστικά
τρίποντα των Χάρνταγουέι, Μόουρνιγκ και Μάερλι.

Στο έβδομο και καθοριστικό παιχνίδι επιστρέφουν και οι πέντε τιμωρημένοι των
Νικς, ενώ με τους Μαϊάμι Χιτ δεν θα αγωνιστεί ο Πι Τζέι Μπράουν, που εκτίει τη
δεύτερη (και τελευταία) αγωνιστική της ποινής του.

Εξάλλου, οι Χιούστον Ρόκετς προκρίθηκαν στον τελικό της Δύσης (ημιτελικός του
πρωταθλήματος), αφού νίκησαν τους Σιάτλ Σουπερσόνικς με 96-91 στην έβδομη
αναμέτρησή τους. Τη διαφορά έκαναν οι Ντρέξλερ, Ολάζουον και Μπάρκλεϊ, που
πέτυχαν 67 πόντους από τους 96. Στον τελικό θα αντιμετωπίζουν τους Γιούτα
Τζαζ, που έχουν και το πλεονέκτημα της έδρας.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15839O193</ED>
<ID>
ID:168347

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O19&aa=3</URL></REF>


Article

<CATEGORY>vin10</CATEGORY>

 <H5>Ο «ΛΕΓΕΩΝΑΡΙΟΣ» ΤΗΣ ΜΑΝΤΣΕΣΤΕΡ ΓΙΟΥΝΑΪΤΕΝΤ ΑΠΟΦΑΣΙΣΕ ΣΤΑ 31 ΤΟΥ ΧΡΟΝΙΑ ΝΑ
ΚΡΕΜΑΣΕΙ ΤΑ ΠΟΔΟΣΦΑΙΡΙΚΑ ΤΟΥ ΠΑΠΟΥΤΣΙΑ
</H5><H2>Κατεβάζει τον... γιακά του!
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο «ΛΕΓΕΩΝΑΡΙΟΣ» που «σημάδεψε» όσο κανένας άλλος το αγγλικό ποδόσφαιρο και
τη Μάντσεστερ Γιουνάιτεντ, αποφάσισε να κατεβάσει τον γιακά του και να
κρεμάσει τα παπούτσια του, λίγες μόλις ημέρες πριν συμπληρώσει τα 31 του
χρόνια (στις 24 Μαΐου).

Καλά καταλάβατε. Ο Ερίκ Καντονά, ο άνθρωπος των πέντε αγγλικών τίτλων και δύο
Κυπέλλων, αυτός που δημιούργησε μόδα με τον σηκωμένο γιακά της κόκκινης
μπλούζας των «μπέμπηδων» και το χαρακτηριστικό κούρεμά του, θα παρακολουθεί
στο εξής τους αγώνες από τις εξέδρες των γηπέδων.

Ο πρόεδρος της Μάντσεστερ Γιουνάιτεντ, Μάρτιν Έντουαρντς, ήταν ο άνθρωπος που
έκανε γνωστό πως ο Καντονά αποχωρεί από το επαγγελματικό ποδόσφαιρο.

«Λυπάμαι πολύ που ο Ερίκ έφτασε σ' αυτή την απόφαση, αλλά σέβομαι και
καταλαβαίνω τους λόγους του. Πολλοί από εμάς πιστεύουμε πως η παρουσία του
Καντονά ήταν καταλυτική για την πιο επιτυχημένη περίοδο της ιστορίας μας»,
είπε μεταξύ άλλων συγκινημένος ο Έντουαρντς, κατά τη διάρκεια της έκτακτης
συνέντευξης Τύπου, στο Ολντ Τράφορντ

Ο Καντονά, με επιστολή του, έκανε γνωστά τα εξής:

«Παίζω επαγγελματικό ποδόσφαιρο για 13 χρόνια, που είναι μεγάλο διάστημα. Τώρα
θέλω να κάνω άλλα πράγματα. Πάντα σκεφτόμουν να παραιτηθώ όταν ήμουν στην
κορυφή της καριέρας μου και στη Μάντσεστερ Γιουνάιτεντ πέτυχα τον στόχο μου.
Στα τελευταία τεσσεράμισι χρόνια απόλαυσα το καλύτερό μου ποδόσφαιρο και είχα
ευτυχισμένες στιγμές. Είχα θαυμάσιες σχέσεις με τον μάνατζερ, τον προπονητή,
το σταφ, τους παίκτες και φυσικά τους φιλάθλους. Εύχομαι στη Μάντσεστερ
Γιουνάιτεντ ακόμη περισσότερες επιτυχίες στο μέλλον».

Μιλώντας για τον Καντονά, ο Φέργκιουσον μόνο καλά λόγια είχε να πει:

«Είναι ένας από τους πιο προικισμένους παίκτες με τον οποίο είχα την
ευχαρίστηση να συνεργαστώ. Αποτελεί παράδειγμα επαγγελματία ποδοσφαιριστή.
Όταν οι φίλαθλοι της Γιουνάιτεντ θα αναφέρονται στους σπουδαιότερους παίκτες
της ομάδας τους, σίγουρα ο Καντονά θα έχει μία τιμητική θέση», είπε
συγκινημένος ο Σκωτσέζος μάνατζερ.

Ο Καντονά ξεκίνησε την επαγγελματική του καριέρα το 1983 στην Οσέρ. Στη
συνέχεια αγωνίστηκε στις Μάρτιγκ, Μαρσέιγ, Μπορντό, Μονπελιέ και Νιμ πριν
περάσει το κανάλι για τη Λιντς. Το 1995 ο Καντονά επιτέθηκε με κίνηση που
θύμιζε κουνγκ φου εναντίον φιλάθλου, επειδή ο τελευταίος τον έβρισε, γράφοντας
έτσι την πιο μαύρη σελίδα της καριέρας του.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15839O201</ED>
<ID>
ID:168348

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O20&aa=1</URL></REF>


Article

<CATEGORY>vin10</CATEGORY>

 <H5>ΟΛΛΑΝΔΙΑ
</H5><H2>Ο Μαχλάς χτύπησε ξανά...
</H2>
ΤΟ 8ο φετινό του γκολ πέτυχε στο ολλανδικό πρωτάθλημα ο Νίκος Μαχλάς,
οδηγώντας την ομάδα του Βίτεσε στη νίκη με 2-1 σε βάρος της Φορτούνα Σιτάρντ. 
Ο διεθνής επιθετικός σκόραρε στο 45', ενώ το δεύτερο γκολ της Βίτεσε πέτυχε ο
Κούροβιτς στο 90'. 
Η Φορτούνα είχε προηγηθεί στο 19' με τον Πάαβε.

Στα υπόλοιπα παιχνίδια:

Αϊντχόβεν-Ουτρέχτη 6-1, Βίλεμ-Γκράαφσαπ 2-0, Μπρέντα-Βάαλβικ 0-2,
Χεερένβιν-Βόλενταμ 1-2, Αλκάαρ-Γκρόνινγκεν 1-4, Άγιαξ-Τβέντε 3-2,
Νιμέγκεν-Ρόντα 2-1.

Η βαθμολογία: Αϊντχόβεν 74, Φέγενορντ 67 (με έναν αγώνα λιγότερο), Τβέντε 59.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15839O202</ED>
<ID>
ID:168349

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O20&aa=2</URL></REF>


Article

<CATEGORY>vin10</CATEGORY>

 <H5>ΓΚΟΥΛΙΤ
</H5><H2>Θα έρθουν και άλλοι τίτλοι
</H2>
«ΑΥΤΟ το Κύπελλο είναι μόνο η αρχή. Σύντομα θα έρθουν και άλλο τίτλοι». Την
υπόσχεση αυτή έδωσε ο Ρούουντ Γκούλιτ στους οπαδούς της Τσέλσι, αμέσως μετά
την κατάκτηση του Κυπέλλου Αγγλίας, για δεύτερη φορά στην ιστορία της.

Η Τσέλσι επικράτησε της Μίντλεσμπρο 2-0, χάρη στα τέρματα των Ντι Ματέο (1'),
Νιούτον (83'). Μάλιστα, το γκολ του Ντι Ματέο, που σημειώθηκε 42,4
δευτερόλεπτα μετά την έναρξη του τελικού, είναι το πιο γρήγορο που έχει
σημειωθεί από το 1895.

«Πήρα την μπάλα στα 25 μέτρα και σκέφτηκα, γιατί δεν δοκιμάζω να σουτάρω.
Ήμουν τόσο μπερδεμένος που δεν κατάλαβα ότι σκόραρα», υποστήριξε ο Ντι Ματέο,
που μαζί με τον άλλο Ιταλό άσο της Τσέλσι, Τζιανφράνκο Τζόλα, έκαναν μαγικά
πράγματα στο Γουέμπλεϊ.

«Αυτή είναι μία από τις σημαντικότερες στιγμές στην καριέρα μου. Κάθε παίκτης
θέλει να ζήσει τις στιγμές που ζω εγώ τώρα», τόνισε ο κορυφαίος ποδοσφαιριστής
της Πρέμιερ Λιγκ, φέτος, Τζιανφράνκο Τζόλα.

Αντίθετα, ο Ζουνίνιο θα χρειαστεί αρκετό καιρό για να συνέλθει από τα απανωτά
«χαστούκια» που δέχτηκε σε διάστημα λίγων ημερών.

Δύο χαμένοι τελικοί (Λιγκ Καπ, Κύπελλο), ένας υποβιβασμός και ο αποκλεισμός
του από την Εθνική Βραζιλίας δεν είναι ό,τι καλύτερο για έναν παίκτη της
κλάσης του Ζουνίνιο, ο οποίος χαρακτήρισε τη φετινή χρονιά τη «χειρότερη στην
καριέρα του».

Ο μάνατζερ της Μίντλεσμπρο, Μπράιαν Ρόμπσον, παρά την απογοήτευσή του,
προσπάθησε να διατηρήσει την ψυχραιμία του.

«Είναι σπουδαίο γεγονός η πρόκριση της ομάδας σε δύο τελικούς, ειδικά για έναν
σύλλογο όπως είναι η Μίντλεσμπρο, η οποία ποτέ στο παρελθόν δεν είχε παίξει σε
έναν μεγάλο τελικό. Νιώθω πως η ομάδα βρίσκεται στομ σωστό δρόμο. Θα μιλήσω
σύντομα στους παίκτες για να πάρουμε αποφάσεις σχετικά με το μέλλον τους και
το μέλλον της Μίντλεσμπρο», είπε μεταξύ άλλων ο Ρόμπσον.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15839O203</ED>
<ID>
ID:168350

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O20&aa=3</URL></REF>


Article

<CATEGORY>vin10</CATEGORY>

 <H2>Γιατί διάλεξα τη Σαμπντόρια
</H2>
ΤΟ ΕΠΙΘΕΤΙΚΟ παιχνίδι της Σαμπντόρια ήταν αυτό που συγκίνησε τον Γιούργκεν
Κλίνζμαν και τον οδήγησε στην απόφαση να συνεχίσει την καριέρα του στην ομάδα
της Γένοβα, απορρίπτοντας ταυτόχρονα πιο δελεαστικές προτάσεις που προέρχονταν
από την Αγγλία.

Ο αρχηγός της Εθνικής Γερμανίας πιστεύει ότι στη «Σαμπ» θα καταφέρει να
αξιοποιήσει το ταλέντο του στο σκοράρισμα και παράλληλα να ηρεμήσει μετά τις
πολύ άσχημες καταστάσεις που πέρασε τον τελευταίο χρόνο στο Μόναχο με την Μπάγερν.

«Η Σαμπντόρια είναι η πιο επιθετική ομάδα στην Ιταλία. Η απόφασή μου, όμως,
δεν ήταν μόνο προσωπική, αλλά και οικογενειακή. Μας αρέσει η Ιταλία. Η Γένοβα
είναι ωραία πόλη και απέχει μόλις μία ώρα και 15 λεπτά από το Μιλάνο»,
υποστήριξε ο Κλίνζμαν.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15839O204</ED>
<ID>
ID:168351

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O20&aa=4</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H2>Καραδοκεί η Λεβερκούζεν
</H2>
Η ΑΓΩΝΙΑ κορυφώνεται στην Μπουντεσλίγκα, καθώς δύο αγωνιστικές πριν πέσει η
αυλαία, η Μπάγερν βρίσκεται μόλις έναν βαθμό μπροστά από τη Λεβερκούζεν, η
οποία διέρχεται καταπληκτική φόρμα.

Η βαυαρική ομάδα επικράτησε της Χάνσα Ροστόκ 3-0 εκτός έδρας, ενώ με το ίδιο
σκορ η Λεβερκούζεν νίκησε στην έδρα της τη Σεντ Πάουλι. 
Η τελευταία, με την ήττα της αυτή, καταδικάστηκε σε υποβιβασμό στη β'κατηγορία.

Πολλά αναμένεται να κριθούν την κούρσα προς τον τίτλο το Σάββατο, όταν η
Μπάγερν θα συγκρουστεί στο Μόναχο με τη Στουτγκάρδη.

Μπάγερν και Λεβερκούζεν, ωστόσο, θεωρείται σχεδόν βέβαιο πως θα εκπροσωπήσουν
τη Γερμανία στο Τσάμπιονς Λιγκ της νέας περιόδου, αφού η τρίτη στη βαθμολογία
Ντόρτμουντ έχει έξι βαθμούς διαφορά.

Αναλυτικά, τα αποτελέσματα:

Γκλάντμπαχ - Μπόχουμ 6-2 (Σνάιντερ 60', Νόιν 68', Νταλίν 70', 89', Λουπέσκου
73' με πέναλτι, Γιουσκόβιακ 75' - Βος 36', Χουτβέλκερ 83'), Λεβερκούζεν - Σεντ
Πάουλι 3-0 (Κίρστεν 58', Μπάιερ 75', Λένχοφ 82'), Ντόρτμουντ - Βέρντερ Βρέμης
2-1 (Σαπουΐζα 33', 75'-Ούνγκερ 51'), Μόναχο 1860 - Σάλκε 2-1 (Χάμαν 19', Χελντ
36'με πέναλτι - Μαξ 51'), Στουτγκάρδη - Ντούισμπουργκ 0-2 (Όστχοφ 52', 69').
Αμβούργο - Κολωνία 0-4 (Μουντεάνου 41', Πόλστερ 48', 54', 67'), Χάνσα Ροστόκ -
Μπάγερν 0-3 (Τζίγκε 33', Κλίνζμαν 56', Σολ 62'), Ντύσελντορφ - Καρλσρούγ 0-3
(Κέλερ 68', 90', Νταντί 73').

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15839O205</ED>
<ID>
ID:168352

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O20&aa=5</URL></REF>


Article

<CATEGORY>vin10</CATEGORY>

 <H2>Πλεονέκτημα για τη Ναντ
</H2>
ΠΛΕΟΝΕΚΤΗΜΑ έναντι της Παρί Σεν Ζερμέν για την κατάκτηση της δεύτερης
προνομιούχου θέσης που οδηγεί στο Τσάμπιονς Λιγκ απέκτησε η Ναντ, μετά την
επικράτησή της επί της Μονπελιέ με 3-0, στην προτελευταία αγωνιστική του
πρωταθλήματος. 
Στα υπόλοιπα παιχνίδια: Μπαστιά-Οσέρ 2-1, Νις-Μετς 3-0, Μπορντό-Λιόν 2-2,
Νανσί-Μονακό 1-3, Στρασβούργο-Λανς 1-0, Καν-Κάννες 3-0, Ρεν-Γκινγκάμπ 1-1,
Λιλ-Χάβρη 2-2.

Η βαθμολογία: Μονακό 76, Ναντ και Παρί Σεν Ζερμέν 64.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15839O211</ED>
<ID>
ID:168353

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O21&aa=1</URL></REF>


Article

<CATEGORY>vin10</CATEGORY>

 <H2>Για τα μάτια του Μπατιστούτα
</H2>
ΜΑΝΤΣΕΣΤΕΡ Γιουνάιτεντ και Ίντερ «μονομαχούν» για τα μάτια του Γκαμπριέλ
Μπατιστούτα. Όπως αναφέρει δημοσίευμα της «Γκατζέτα Ντέλο Σπορτ», ο μάνατζερ
της αγγλικής ομάδας, Άλεξ Φέργκιουσον, με φαξ που έστειλε στη Φιορεντίνα έκανε
γνωστό πως προσφέρει «κας» 5,6 δισ. δραχμές για να αποκτήσει τον Αργεντινό
επιθετικό. Όμως προσφορά έχει καταθέσει και η Ίντερ, η οποία είναι μάλιστα
κατά ένα δισ. μεγαλύτερη απ' αυτή των «μπέμπηδων».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15839O212</ED>
<ID>
ID:168354

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O21&aa=2</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>Η Πάρμα χάλασε τη φιέστα
</H2>
Η ΠΑΡΜΑ ματαίωσε τη φιέστα που είχε ετοιμάσει η Γιουβέντους στο Ντέλε Άλπι,
προκειμένου να γιορτάσει την κατάκτηση του τίτλου στο Καμπιονάτο, δεύτερη φορά
τα τρία τελευταία χρόνια. Η ομάδα του Κάρλο Αντσελότι κατάφερε να αποσπάσει
ισοπαλία (1-1) ύστερα από σκληρό παιχνίδι. Μάλιστα, ο Αντσελότι αποβλήθηκε από
τον διαιτητή, όταν διαμαρτυρήθηκε έντονα για τον καταλογισμό πέναλτι στην
ανατροπή του Βιέρι από τον Καναβάρο, από το οποίο προήλθε και η ισοφάριση για
τους «μπιανκονέρι».

Ουσιαστικά η Γιουβέντους είναι από χθες πρωταθλήτρια χωρίς... βούλα, αφού δύο
αγωνιστικές πριν από το φινάλε βρίσκεται έξι βαθμούς μπροστά από την Πάρμα. Με
μία ισοπαλία στα επόμενα παιχνίδια θα επισημοποιήσει τον τίτλο της
πρωταθλήτριας η «Μεγάλη Κυρία».

Η Πάρμα, πάντως, διατήρησε τις ελπίδες της για έξοδο στο Τσάμπιονς Λιγκ, αφού
η μεγάλη αντίπαλός της, Ίντερ, δεν κατάφερε να νικήσει εκτός έδρας τη Ρόμα
(1-1) και παρέμεινε έτσι στην τρίτη θέση.

Η Βερόνα έγινε η δεύτερη ομάδα μετά τη Ρετζιάνα που υποβιβάζεται στη β'
κατηγορία, αφού δεν κατάφερε να κερδίσει την Αταλάντα στην έδρα της (1-1).

Κάλιαρι, Πιατσέντζα και Περούτζια θα δώσουν μεγάλη μάχη για να αποφύγουν
επίσης τον υποβιβασμό, αφού ισοβαθμούν στην τρίτη θέση από το τέλος.

Αναλυτικά τα αποτελέσματα: Μπολόνια-Βιτσέντζα 0-0. Γιουβέντους-Πάρμα 1-1
(Αμορούζο 41'-Ζιντάν 29' με πέναλτι). Μίλαν-Λάτσιο 2-2 (Γουεά 29', 74'-Φαβάλι
56', Νέντβεντ 86'). Νάπολι-Φιορεντίνα 2-2 (Αλιέτι 68', Εσπόζιτο 86'-Ολιβέιρα
7', 41'). Πιατσέντζα-Κάλιαρι 1-1 (Λουίζο 8'-Τοβαλιέρι 44'). Ρετζιάνα-Περούτζια
1-4 (Ματσόλα 48'-Ματεράτσι 36', Νέγκρι 39', 87', Τζιούντι 44'). Ρόμα-Ίντερ 1-1
(Στατούτο 55'-Τζορκάεφ 83'). Σαμπντόρια-Ουντινέζε 4-0 (Βερόν 39', Λεγκλ
61'-Μοντέλα 63', 90' με πέναλτι). Βερόνα-Αταλάντα 1-1 (Κολούτσι 28'-Ινζάγκι
58' με πέναλτι).

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15839O213</ED>
<ID>
ID:168355

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O21&aa=3</URL></REF>


Article

<CATEGORY>vin10</CATEGORY>

 <H5></H5><H5>Κυπελλούχος ο ΑΠΟΕΛ
</H5><H5>Τον τίτλο η Γαλατάσαραϊ
</H5><H5>Ένοχοι οι οπαδοί
</H5><H5>Ο Αγκοστίνι στο Μόναχο
</H5><H2>Εμπιστευτικά
</H2>
Για 16η φορά στην ιστορία του ο ΑΠΟΕΛ κατέκτησε το Κύπελλο Κύπρου, νικώντας
στον τελικό την Ομόνοια 2-0. Σκόραραν οι Κώστας Φασουλιώτης (88') και Άνδρος
Σωτηρίου (90'). Ο κόουτς του ΑΠΟΕΛ, Νίκος Αλέφαντος, υποστήριξε πως στην
Ελλάδα αδικήθηκε, ενώ στην Κύπρο βρήκε τελικά τη δικαίωση.

* Η Πόρτο έγινε η πρώτη ομάδα της Πορτογαλίας που κατάφερε να κατακτήσει για
τρίτη συνεχόμενη χρονιά τον τίτλο της πρωταθλήτριας. Η ομάδα του Οπόρτο,
στέφηκε πρωταθλήτρια (για 16η φορά στην ιστορία της) τρεις αγωνιστικές πριν
πέσει και τυπικά η αυλαία, νικώντας 4-0 εκτός έδρας την Γκιμαράες.

Τον τίτλο της πρωταθλήτριας κατέκτησε όμως και η Γαλατάσαραϊ για 11η φορά στην
ιστορία της, μετά την ήττα που γνώρισε η μεγάλη της αντίπαλος Φενερμπαχτσέ από
την Γκενσλερμπίγλι (4-1).

* Την τεχνική ηγεσία της Μαρσέιγ θα αναλάβει από τη νέα περίοδο ο Ρολάν
Κουρμπίς, όπως ανακοίνωσε ο ίδιος ο προπονητής. Ο Κουρμπίς υπέγραψε συμβόλαιο
συνεργασίας ενός έτους και στόχος του είναι να οδηγήσει την ομάδα της
Μασσαλίας στην πρώτη πεντάδα.

Δικαστήριο του Μπουένος Άιρες επέβαλε ποινές καθείρξεως σε πέντε οπαδούς της
Μπόκα Τζούνιορς έως 20 χρόνια, καθώς τους θεώρησε ενόχους για το φόνο δύο
οπαδών της Ρίβερ Πλέιτ το 1994.

* Η ΜΤΚ Βουδαπέστης εξασφάλισε τον τίτλο στο ουγγρικό πρωτάθλημα μετά τη νίκη
της με 5-3 επί της Στάντλερ, που της έδωσε «αέρα» δέκα βαθμών από τη δεύτερη
Ουίπεστ, δύο αγωνιστικές πριν πέσει η αυλαία.

Ο Νεοζηλανδός επιθετικός, Πολ Αγκοστίνι, θα συνεχίσει την καριέρα του στο
γερμανικό πρωτάθλημα και το Μόναχο 1860, όπου υπέγραψε τριετές συμβόλαιο
συνεργασίας. Να σημειωθεί πως ο Αγκοστίνι είναι ο έκτος παίκτης που αποκτά το
Μόναχο 1860 εν όψει της νέας περιόδου.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O21</CAT>
<ED>
Κωδικός άρθρου: A15839O214</ED>
<ID>
ID:168356

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O21&aa=4</URL></REF>


Article

<CATEGORY>vin10</CATEGORY>

 <H5>Ο ΑΣΟΣ ΤΟΥ ΝΟΒ ΧΑΡΙΣΕ ΤΗ ΝΙΚΗ ΣΤΗΝ ΕΘΝΙΚΗ, ΠΟΥ ΠΗΡΕ ΤΗΝ 3η ΘΕΣΗ ΣΤΟ ΝΑΥΠΛΙΟ
</H5><H2>Λύση από Μαυρωτά
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΕ ΝΙΚΗ επί της Αυστραλίας (5-4) και την 3η θέση «έκλεισε» η εθνική μας
ομάδα πόλο το τουρνουά του Ναυπλίου. Οι παίκτες του Κούλη Ιωσηφίδη άφησαν και
πάλι αρκετά καλές εντυπώσεις, ουσιαστικά στο τελευταίο τους τεστ πριν από το
Παγκόσμιο Κύπελλο της Αθήνας (ΦΙΝΑ ΚΑΠ). Το μόνο πρόβλημα ήταν το άσχημο
ποσοστό στον παίκτη παραπάνω, ενώ κάποιες διακυμάνσεις στην απόδοση της
Εθνικής ήταν φυσιολογικές αφού έγιναν αρκετές αλλαγές.

Οι διεθνείς μας το Σάββατο, παρά την καλή εμφάνισή τους στα δύο τελευταία
επτάλεπτα, δεν κατάφεραν να πάρουν τουλάχιστον την ισοπαλία από τους
πανίσχυρους Γιουγκοσλάβους, χάνοντας με 7-6. Χθες το μεσημέρι, αν και
ξεκίνησαν πολύ δυνατά κόντρα στους Αυστραλούς (προηγήθηκαν με 4-1),
ισοφαρίστηκαν σε 4-4 και τελικά πήραν τη νίκη με γκολ του Γιώργου Μαυρωτά 23''
πριν από το τέλος (στο ίδιο χρονικό σημείο είχαν ισοφαρίσει τον αγώνα με τη Ρωσία).

*** «Η Εθνική παρουσιάστηκε βελτιωμένη σε αυτό το τουρνουά αλλά στο
χρόνο που απομένει θα πρέπει να βελτιωθούμε στον παίκτη παραπάνω» είπε ο
ομοσπονδιακός τεχνικός μας Κούλης Ιωσηφίδης, ο οποίος είχε την ευκαιρία να
δοκιμάσει όλους τους παίκτες του στο τουρνουά και πλέον ελπίζει να παρουσιάσει
πανέτοιμο το αντιπροσωπευτικό μας συγκρότημα στο ΦΙΝΑ ΚΑΠ της Αθήνας (27/5-1/6).

Αναλυτικά τα παιχνίδια της Εθνικής το Σαββατοκύριακο:

*** ΓΙΟΥΓΚΟΣΛΑΒΙΑ - ΕΛΛΑΔΑ 7-6 (2-0, 2-1, 3-3, 0-2).

Γιουγκοσλαβία (3/5 με π.π., 1 στην κόντρα, 1 στην περιφέρεια, 2 στον
φουνταριστό): Βουγιασίνοβιτς 2, Νίκολιτς 1, Βίσεβιτς 1, Ουσκόκοβιτς 1, Τσίριτς
1, Βούκανιτς 1.

Ελλάδα (3/8 με π.π., 3 στο φουνταριστό): Καϊάφας 2, Αφρουδάκης 2, Βλοντάκης 1,
Θωμάκος 1.

*** ΕΛΛΑΔΑ - ΑΥΣΤΡΑΛΙΑ 5-4 (1-0, 0-1, 3-0, 1-3).

Ελλάδα (2/8 με π.π., 2 από περιφέρεια, 1 κόντρα): Αφρουδάκης 1, Λοράντος 1,
Μάζης 1, Παπαναστασίου 1, Μαυρωτάς 1.

Αυστραλία: Μάρτσεν 1, Φόξ 1, Π. Όμπερμαν 1, Γουότερμαν 1.

*** Στα άλλα παιχνίδια η Ρωσία νίκησε εύκολα την Αυστραλία με 11-5 και
χθες το πρωί αναδείχθηκε ισόπαλη 7-7 με τη Γιουγκοσλαβία και κατέκτησε την 1η
θέση στο τουρνουά. Η τελική βαθμολογία: 1) Ρωσία 4, 2) Γιουγκοσλαβία 3, 3)
Ελλάδα 3, 4) Αυστραλία 2.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15839O221</ED>
<ID>
ID:168357

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O22&aa=1</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ
</H5><H2>Χάλκινο μετάλλιο ο Ταμουρίδης
</H2>
ΤΟ ΧΑΛΚΙΝΟ μετάλλιο στον έκτο ποδηλατικό γύρο Μακεδονίας με έφηβους αθλητές,
κατέκτησε ο 17χρονος πρωταθλητής Γιάννης Ταμουρίδης, στους Αμπελόκηπους
Θεσσαλονίκης. Ο διεθνής αθλητής του Αυτόδρομου κατέκτησε την τρίτη θέση τόσο
στη γενική ατομική κατάταξη όσο και στα σπριντ ευθείας και ανάβασης. 
Νικητής του γύρου αναδείχθηκε ο Ρώσος Ρομάν Λουκίνε, ενώ τη δεύτερη θέση πήρε
ο Πάβελ Πόλεφ της ρωσικής ομάδας Νόβγκοροντ. Επίσης, την 3η θέση κατέλαβε το
εθνικό μας συγκρότημα σε σύνολο 13 ομάδων.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15839O222</ED>
<ID>
ID:168358

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O22&aa=2</URL></REF>


Article

<CATEGORY>vin10</CATEGORY>

 <H2>Αγώνας δρόμου στη φύση
</H2>
Ο 15ος ετήσιος Αγώνας Δρόμου Υγείας, μέσα στη φύση, διεξάγεται την προσεχή
Κυριακή (2 χλμ. - 4 χλμ. - 8 χλμ.) και ώρα 10.45, με αφετηρία και τερματισμό
το Μοναστήρι του Άη Γιάννη του Καρέα. Ο καθένας μπορεί να τρέξει όποια
απόσταση θέλει, ανάλογα με τις ικανότητες και την ηλικία του.

Η απόσταση των 2 χλμ. προορίζεται για παιδιά έως 12 ετών και οι πρώτοι 50 θα
βραβευτούν με ειδικό μετάλλιο. 
Οι δηλώσεις συμμετοχής γίνονται σήμερα στα γραφεία του Συλλόγου Δρομέων Υγείας
Αθηνών ή στον χώρο της εκδήλωσης, τουλάχιστον μία ώρα πριν από την έναρξη του αγώνα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15839O223</ED>
<ID>
ID:168359

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O22&aa=3</URL></REF>


Article

<CATEGORY>vin10</CATEGORY>

 <H2>Πρωταθλήτρια η Βέροια
</H2>
ΠΡΩΤΑΘΛΗΤΡΙΑ στο χάντμπολ ανδρών της Α1 αναδείχτηκε η Γ.Ε. Βέροιας, μετά τη
χθεσινή νίκη της (22-19) επί των Σχολών Ξυνή, στο δεύτερο τελικό του πρωταθλήματος.

Τα Βριλήσσια κατέκτησαν την τρίτη θέση και παράλληλα εξασφάλισαν την ευρωπαϊκή
τους έξοδο την επόμενη περίοδο, καθώς επιβλήθηκαν με 29-25 του Ιωνικού, στο
μικρό τελικό του πρωταθλήματος.

*** Στον πρώτο τελικό για το πρωτάθλημα της Α1 γυναικών, η Αναγέννηση
Άρτας επικράτησε με 30-27 του Αθηναϊκού, ενώ οι δύο ομάδες έδωσαν νέο ραντεβού
για την Πέμπτη στο Βύρωνα.

Ο Αθηναϊκός πήρε το εισιτήριο για τον τελικό του Κυπέλλου Ελλάδος,
αποκλείοντας (24-21) στα ημιτελικά τον Δούκα και περιμένει να μάθει τον
αντίπαλό του από τον άλλο ζευγάρι των ημιτελικών Γ.Ε. Βέροιας-Σχολές Ξυνή.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15839O224</ED>
<ID>
ID:168360

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O22&aa=4</URL></REF>


Article

<CATEGORY>vin10</CATEGORY>

 <H5>ΜΠΑΝΤΜΙΝΤΟΝ
</H5><H2>Δύσκολες ώρες στη Γλασκώβη
</H2>
ΔΡΑΜΑΤΙΚΕΣ στιγμές περνάει η ελληνική αποστολή μπάντμιντον, που βρίσκεται στη
Γλασκώβη της Σκωτίας προκειμένου να λάβει μέρος για πρώτη φορά στην ιστορία
της στο παγκόσμιο πρωτάθλημα.

Είναι χαρακτηριστικό ότι οι Έλληνες αθλητές και αθλήτριες, μαζί με τη μοναδική
προπονήτρια και τον δημοσιογράφο - απεσταλμένο του ΠΣΑΤ, τρώνε μόνο το...
πρωί, αφού σύμφωνα με τον διακανονισμό που έκανε η Ομοσπονδία με το
ξενοδοχείο, τους καλύπτει μόνο τη διαμονή και το πρωινό.

Κάτω από αυτές τις συνθήκες, η Εθνική μας, που ανήκει στην 8η κατηγορία της
διοργάνωσης, αρχίζει σήμερα τους αγώνες της αντιμετωπίζοντας τη Ζάμπια.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15839O225</ED>
<ID>
ID:168361

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O22&aa=5</URL></REF>


Article

<CATEGORY>vin10</CATEGORY>

 <H2>Πρωτιά της Δραπετσώνας
</H2>
Η ΟΜΑΔΑ κοριτσιών του 1ου Γενικού Λυκείου Δραπετσώνας στην τελική φάση του
Πανελλήνιου Σχολικού Πρωταθλήματος Πετοσφαίρισης, που έγινε στη Θεσσαλονίκη,
κατέκτησε την 1η θέση, κερδίζοντας κατά σειρά το 40ό Λύκειο Αθηνών με 3-0 σετ
(15-7, 15-7, 15-9), το 2ο Λύκειο Ευόσμου Θεσσαλονίκης με 3-0 σετ (15-9, 15-5,
15-8) και στον τελικό, την κάτοχο (4) τεσσάρων κατά σειράν Πανελληνίων
Πρωταθλημάτων και περσινή 3η Παγκόσμια Σχολική Πρωταθλήτρια ομάδα του 1ου
Λυκείου Λάρισας με 3-0 σετ (15-6, 15-5, 15-9).

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15839O226</ED>
<ID>
ID:168362

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O22&aa=6</URL></REF>


Article

<CATEGORY>vin10</CATEGORY>

 <H5>ΚΟΜΟΤΗΝΗ
</H5><H2>Τίμησαν τους Ολυμπιονίκες
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΛΕΩΦΟΡΟΣ ΟΛΥΜΠΙΟΝΙΚΩΝ ονομάζεται από χθες ο δρόμος που οδηγεί στις κτιριακές
εγκαταστάσεις του ΤΕΦΑΑ Κομοτηνής.

Εκτός από τον ονοματοδοσία υπάρχουν μαρμάρινες στήλεςμε αρχαίες παραστάσεις
και με γραμμένα τα ονόματα όλων των Ολυμπιονικών. Οι πιο πολλοί από τους
Ολυμπιονίκες μας βρέθηκαν στην Κομοτηνή, όπου και τιμήθηκαν.

Για την παγκόσμια προσφορά τους μίλησε ο πρύτανης του Πανεπιστημίου Θράκης κ.
Γιάννης Πανούσης, ο οποίος είπε μεταξύ άλλων ότι ο αθλητισμός στέλνει μηνύματα
ενάντια στον ρατσισμό, τη φοβία και καταρρίπτει τον αποκλεισμό ευαίσθητων
ομάδων συνανθρώπων μας από την κοινωνία.

Απαντώντας οι Ολυμπιονίκες Γιάννης Μελισσανίδης και Νίκος Κακλαμανάκης,
τόνισαν ότι η τιμή που τους έγινε είναι πολύ μεγάλη και αισθάνθηκαν τις
στιγμές βράβευσής τους το ίδιο δέος που τους κυρίευσε όταν αγωνίζονταν στην Ατλάντα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O22</CAT>
<ED>
Κωδικός άρθρου: A15839O227</ED>
<ID>
ID:168363

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O22&aa=7</URL></REF>


Article

<CATEGORY>vin10</CATEGORY>

 <H5>ΡΕΚΟΡ ΚΑΙ ΕΝΤΥΠΩΣΙΑΚΕΣ ΕΠΙΔΟΣΕΙΣ ΤΟ ΣΑΒΒΑΤΟΚΥΡΙΑΚΟ ΣΤΑ «ΒΑΡΔΙΝΟΓΙΑΝΝΕΙΑ»
</H5><H2>Υπόσχεση για μετάλλια
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

ΠΡΟΓΕΥΣΗ για το τι μπορούν να πετύχουν οι Έλληνες αθλητές και αθλήτριες
στο Παγκόσμιο Πρωτάθλημα Στίβου τον Αύγουστο στην Αθήνα ήταν ο εντυπωσιακές
επιδόσεις τους ΙΓ' Βαρδινογιάννεια που έγιναν το Σαββατοκύριακο στο Στάδιο
Γάλλου του Ρεθύμνου. Την πρώτη ημέρα των αγώνων, τις εντυπώσεις κέρδισαν οι
γυναίκες, με μεγάλη πρωταγωνίστρια την Τασία Κελεσίδου στη δισκοβολία, ενώ τη
δεύτερη ημέρα την παράσταση έκλεψε ο Κώστας Γκατσούδης στον ακοντισμό και η
Ορφανιώτου στη σφαιροβολία που σημείωσε νέο πανελλήνιο ρεκόρ νεανίδων με
16μ.39.. Στη δισκοβολία η Τασία Κελεσίδου με επίδοση 63μ. 54 συνέτριψε το δικό
της πανελλήνιο ρεκόρ (62,76), ενώ τρεις ακόμα αθλήτριες πέτυχαν βολές πάνω από
60 μ. Ήταν η Στέλλα Τσικούνα με 63,08, η Αρετή Αμπατζή με 61,22 και η Αμαλία
Λάμπουρα με 60,78. Χθες ο Κώστας Γκατσούδης με βολή 85μ. στον ακοντισμό έδειξε
ότι είναι έτοιμος για μεγάλα πράγματα στο Παγκόσμιο Πρωτάθλημα, ενώ ο
Αλέξανδρος Τερζιάν στα 200μ. πέτυχε ατομικό ρεκόρ με 20.68.

Η Τασία Κελεσίδου λίγο μετά τη μεγάλη επιτυχία της, δήλωσε: 
«Δουλεύουμε επίμονα και μεθοδικά. Σίγουρα αισθάνομαι καλύτερα απ' ό,τι πέρυσι,
καθώς δεν έχω πρόβλημα με τη μέση μου. Ελπίζω σε μια καλύτερη συνέχεια, αφού
πρέπει να κάνω κάποιους αγώνες μέχρι το Παγκόσμιο Πρωτάθλημα του Αυγούστου. Η
διάκριση σ' αυτό θα έλθει, μόνο αν ρίξω πάνω από 65μ.». Στα 100μ. γυναικών η
Κατερίνα Θάνου με χρόνο 11.22 ήλθε πρώτη και την ακολούθησε η Κατερίνα Κόφφα
με χρόνο 11.24.

Η ΕΚΚΙΝΗΣΗ

«Ήθελα καλύτερο χρόνο, όμως, έκανα λάθος στην εκκίνηση και έφυγα
καθυστερημένα. Πιστεύω ότι μπορώ να κατέβω περισσότερο, αρκεί να διορθώσω
κάποια λάθη», δήλωνε μετά τη νίκη της η Κατερίνα Θάνου.

Στο μήκος ανδρών, ο Κώστας Κουκοδήμος ήταν αναμφισβήτητα ο μεγάλος
πρωταγωνιστής. 
Με άλμα 8μ. 18 πήρε τη δεύτερη θέση, μετά τον Ρώσο Σοσούνοφ (8μ.20), αλλά το
γεγονός ότι ο Έλληνας πρωταθλητής είχε άλλα τέσσερα άλματα πάνω από 8μ.
δείχνει ότι βρίσκει σιγά - σιγά τον εαυτό του και θα είναι πανέτοιμος τον
Αύγουστο. 
Στην τρίτη θέση βρέθηκε ο Δημήτρης Χατζόπουλος με 7.90 και στην τέταρτη ο
Σπύρος Βασδέκης με 7μ.84.

«Η σημερινή μου παρουσία ήταν σίγουρα ένα καλό ξεκίνημα, που μου δίνει
μεγαλύτερη αυτοπεποίθηση για τη συνέχεια. 
Μπορεί να έχασα από τον Σοσούνοφ, αλλά μην ξεχνάτε ότι είναι ένας πολύ μεγάλος
αθλητής. 
Ο δρόμος μέχρι το Παγκόσμιο είναι μακρύς», υπογράμμισε χαμογελώντας ο Κουκοδήμος.

Στα 100μ. ανδρών, ο Άγγελος Παυλακάκης συνέχισε τις καλές του εμφανίσεις και
βελτίωσε την ατομική του επίδοση, με χρόνο 10.24 (προηγούμενος 10.31),
καταλαμβάνοντας τη δεύτερη θέση πίσω από τον Νιγηριανό Αλιού που πέτυχε χρόνο
10,16, ενώ στην τρίτη θέση ήταν ο Παναγιωτόπουλος με 10.27.

Στα 400μ. ανδρών ο 18χρονος Περικλής Ιακωβάκης με χρόνο 46.49 κατάφερε να
κλέψεις τις εντυπώσεις, αφού ανέβηκε στο ψηλότερο σκαλί του βάθρου.

Χθες ακόμη στα 110μ. εμπόδια ο Στέλιος Μπίσμπας πέτυχε στην πρώτη εφετινή
εμφάνιση 13,57.

Η ΜΠΑΚΟΓΙΑΝΝΗ

Στο ύψος γυναικών, η Νίκη Μπακογιάννη ξεκίνησε εντυπωσιακά με 1μ.91, αλλά στη
συνέχεια είχε τρεις αποτυχημένες προσπάθειες στο 1μ.94.

Στα 800μ. ανδρών ο Παναγιώτης Στρουμπάκος με χρόνο 1.47.95 πέτυχε νέο ατομικό
ρεκόρ (παλαιό 1.48.10) που αποτελεί την έβδομη καλύτερη επίδοση στην Ελλάδα.

Στα 1.500μ. γυναικών η Καρολίνα Σκούρτη συνέτριψε το ρεκόρ της με χρόνο
4.14.00 (παλαιό 4.14.13), που είναι ο δεύτερος καλύτερος όλων των εποχών μετά
το πανελλήνιο ρεκόρ της Θεοδωρίδου με 4.10.13.

Στο τριπλούν γυναικών η Όλγα Βασδέκη δεν αντιμετώπισε προβλήματα και πήρε
άνετα την πρώτη θέση με άλμα 13μ.98.

Στη σφαιροβολία γυναικών η Κυριακίδου πήρε την πρώτη θέση με 17μ.68.

Πολύ καλή εμφάνιση έκανε στο τριπλούν ανδρών ο Χρήστος Μελέτογλου, που ήλθε
πρώτος με επίδοση 16μ.92.

Στη σφαιροβολία γυναικών η Ασημίνα Μόρφα πέτυχε νέο πανελλήνιο ρεκόρ με βολή 59μ.18.

*** Τα αποτελέσματα της πρώτης ημέρας:

100 μ. (Α): Αλιού (Νιγηρία) 10.16, Παυλακάκης 10.24, Παναγιωτόπουλος
10.27, Μπαντά (Νιγηρ.) 10.27, Τερζιάν 10.32.

100 μ. (Γ): Θάνου 11.22, Κόφφα 11.24, Πάσκε (Γερμ.) 11.40.

400 μ. (Α): Ιακωβάκης 46.49, Μουμουλίδης 47.04, Δημότσιος 47.39.

400 μ. (Γ): Ταμπάκη 57.98, Φαράντζου 59.68, Αγγελίδου (Κύπρος) 59.85.

800 μ. (Γ): Κωστοπούλου 2.06.37, Βρανά 2.09.90, Κουταλά 2.11.09.

1.500 μ. (Α): Κατσούλης 3.48.41, Μαμούρης 3.48.77, Παπαθανασίου 3.49.32.

Μήκος (Α): Σοσούνοφ (Ρωσία) 8μ.20, Κουκοδήμος 8μ.18, Χατζόπουλος 7μ.90,
Βασδέκης 7μ.84.

Μήκος (Γ): Αζίνουα (Νιγηρ.) 6μ.54, Λιούις (Μ. Βρετ.) 6μ.48, Καραμπεσίνη 6μ.21.

Ύψος (Α): Μπακλάκοφ (Λευκορ.) 2μ.24, Γιάντσιος 2μ.21, Σάνκοβιτς
(Λευκορ.) 2μ.21.

Δίσκος (Α): Παπαδόπουλος 58μ.84, Αραμπατζής 53μ.40, Αλατσατιανός 51μ.38.

Δίσκος (Γ): Κελεσίδου 63μ. 54 (ΝΠΡ), Τσικούνα 63μ.08, Αμπατζή 61μ.21,
Λάμπουρα 60μ.78.

Βαρδινογιάννειος δρόμος (Α): Καραγιάννης 1.13.10, Γεωργίτσας 1.13.40,
Ζαρκάδας 1.14.01.

Βαρδινογιάννειος δρόμος (Γ): Πατρινέλη 1.37.40, Καρπούζη 1.39.50,
Λαγωνινάκη 1.47.10.

Τα αποτελέσματα της δεύτερης μέρας:

Ύψος (Γ): Μπακογιάννη 1μ.91, Ζελέσκιενε (Λιθουανία) 1μ.91, Καλιτουρμίνα
(Λιθουανία) 1μ.91.

Τριπλούν (Α): Μελέτογλου 16μ.92, Γούλας 15μ.89, Στάικος 15μ.55.

Τριπλούν (Γ): Βασδέκη 13μ.98, Μπακατσάκη 12μ.92, Μαρκοπούλου 12μ.93.

Σφαιροβολία (Α): Λεωνίδης 18μ.27, Τίγκας 17μ.03, Βασιλόπουλος 16μ.18.

Σφαιροβολία (Γ): Κυριακίδου 17μ.68, Ουζούνη 16μ.98, Ορφανιώτου 16μ.39.

Ακοντισμός (Α): Γκατσιούδης 85 μ., Μίλος (Τσεχία) 76μ.18, Πολυμέμου 73μ.02.

Ακοντισμός (Γ): Τσαλακούδη 61μ.64, Τζελίλη 60μ.18, Κουσούλου 49μ.90.

200 μ. (Α): Μπαντά (Νιγηρ.) 20.59, Αλιού (Νιγηρ.) 20.61,
Παναγιωτόπουλος 20.66, Τερζιάν 20.68.

200 μ. (Γ): Πάσκε (Γερμαν.) 23.04, Ατέντε (Νιγηρ.) 23.11, Σουτσόβσκα 23.26.

800 μ. (Γ): Σκούρτη 4.14.00, Βρακά 4.32.43, Κονταλά 4.40.88.

800 μ. (Α): Στρουμπάκος 1.47.95, Αναγνώστου 1.48.66, Καραγιώργος 1.51.70.

5.000 μ. (Α): Ανδριόπουλος 14.13.87, Ζάχος 15.14.87, Κομπογιάννης 15.26.65.

110 μ. (Α): Μπίσμπας 13.87, Μάγγος 13.95, Τσιατούνης 14.01.

Σφαιροβολία (Γ): Μόρφη 59μ.18, Τσαμόγλου 46μ.92, Περαματζή 45μ.30.

ΣΥΝΕΝΤΕΥΞΗ ΤΥΠΟΥ

«Όλα θα είναι έτοιμα στην ώρα τους. `

Οι εργασίες για το Παγκόσμιο Πρωτάθλημα προχωρούν και ελπίζουμε η Αθήνα να
προσφέρει συγκινήσεις, ανάλογες με την ιστορία της τον Αύγουστο, καθώς θα
είναι η αθλητική πρωτεύουσα του κόσμου».

Αυτό τόνισε χθες ο υφυπουργός Αθλητισμού Ανδρέας Φούρας, στη συνέντευξη Τύπου
που παραχώρησε στον Ρέθυμνο με θέμα το Παγκόσμιο Πρωτάθλημα Στίβου.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15839O231</ED>
<ID>
ID:168364

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O23&aa=1</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Έρχονται οι αποστολές
</H2>
ΣΤΗΝ τελική ευθεία μπήκε, πλέον, το 13ο Πανευρωπαϊκό Πρωτάθλημα Ρυθμικής
Γυμναστικής, που θα διεξαχθεί στην Πάτρα, στο εθνικό γυμναστήριο «Δ. Τόφαλος».
Χθες έφτασαν οι πρώτες αποστολές της Πορτογαλίας και της Αγγλίας, ενώ σήμερα
αναμένονται οι αποστολές του Ισραήλ, της Λευκορωσίας, της Γαλλίας, της Ρωσίας,
της Ελβετίας, της Ολλανδίας, της Ισπανίας, της Σλοβενίας και της Ουκρανίας.

*** Στο μεταξύ, ιδιαίτερη ζήτηση παρουσιάζουν τα εισιτήρια των αγώνων,
τα οποία προμηθεύονται οι θεατές από την πλατεία Γεωργίου και από μεθαύριο στα
εκδοτήρια εθνικού γυμναστηρίου. Ο πρόεδρος της ΕΓΟ, κ. Δ. Δημητρόπουλος,
υποδέχτηκε χθες τα μέλη της τεχνικής επιτροπής της UEG, οι οποίοι σε δηλώσεις
τους τόνισαν ότι «το 13ο πανευρωπαϊκό πρωτάθλημα θα στεφθεί από απόλυτη επιτυχία».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15839O232</ED>
<ID>
ID:168365

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O23&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Τρίτη νίκη οι γυναίκες
</H2>
ΤΗΝ ΤΡΙΤΗ συνεχόμενη νίκη της στα προκριματικά του ευρωπαϊκού πρωταθλήματος,
σημείωσε η εθνική ομάδα βόλεϊ γυναικών επί της Λετονίας με 3-2. Τα σετ: 15-9
(25'), 8-15 (25'), 15-11 (33'), 9-15 (25'), 15-7 (10'). Με το ίδιο σκορ που
την είχε νικήσει πριν από είκοσι περίπου ημέρες στο κύπελλο Άνοιξης, η εθνική
μας ομάδα, επικράτησε και πάλι της Λετονίας. Τα κορίτσια του Γιάννη Νικολάκη,
με πολύ καλή απόδοση, έβαλαν τα θεμέλια για την πρόκριση στην τελική φάση του
ευρωπαϊκού πρωταθλήματος που θα διεξαχθεί τον Σεπτέμβριο στην Τσεχία.

ΕΛΛΑΔΑ: Γκαραγκούνη Μ. (4,5-6), Γκαραγκούνη Ν. (1-9,5), Μεμετζή
(4-1,5), Σάκουλα (8-3,5), Αγγελάκη (5,5-14), Ιορδανίδου (8,5-12), Ζανάρα
(11-0), Δρακουλίδου (2-1), Νικολαΐδου (5,5-9,5).

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15839O233</ED>
<ID>
ID:168366

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O23&aa=3</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ
</H5><H2>«Είχε ενημερωθεί»
</H2>
«ΛΥΠΑΜΑΙ γι' αυτό που έγινε και δεν μπόρεσα να αγωνιστώ στο Ευρωπαϊκό
Πρωτάθλημα της Οστάνδης, ενώ είχε ενημερωθεί εγκαίρως ο αρχηγός της ελληνικής
αποστολής ότι είχα δικαίωμα συμμετοχής και δεν με δήλωσε ο ίδιος με δική του
πρωτοβουλία». Με αυτά τα λόγια, ο Ολλανδός Πρωταθλητής Ευρώπης Τζούντο, Άλεκ
Σμετς, διέψευσε κατηγορηματικά, μιλώντας στην «ΟΜΑΔΑ», την άποψη που
επικαλέστηκε ως δικαιολογία ο αρχηγός της ελληνικής αποστολής στην Οστάνδη,
Θανάσης Καπράλος, ότι είχε ενημερωθεί εκπρόθεσμα από τον πρόεδρο της
Ομοσπονδίας για την απόφαση που επέτρεψε τη συμμετοχή του Ολλανδού αθλητή με
τα ελληνικά χρώματα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O23</CAT>
<ED>
Κωδικός άρθρου: A15839O234</ED>
<ID>
ID:168367

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O23&aa=4</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Με το σπαθί του!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Για να καταλάβετε τι «παλιόπαιδα» είναι οι φανατικοί του Ολυμπιακού, φιλοξενώ
αντίδραση «επιστήμονος», όπως διατυπώθηκε με επώνυμο τηλεφώνημα προς τη στήλη:

*** «Τέτοια χαρά άξιζε να την περιμένουμε δέκα χρόνια!».

*** Ευτυχώς, πάντως, για τη δημόσια τάξη, δεν εμφανίστηκαν
«ερυθρόλευκοι» στην πλατεία Ομονοίας!!!

*** Ο ΠΑΟ, λοιπόν, εκτός Ευρώπης εξαιτίας της ισοπαλίας που του
απέσπασε ο ΟΦΗ στο ΟΑΚΑ; Έτσι είναι.

*** Χωρίς ίχνος ειρωνείας τώρα: το χθεσινό 1-1 μεταξύ των δύο ομάδων,
το είχε ανάγκη η αξιοπιστία του Πρωταθλήματος.

*** Όση έχει απομείνει...

*** Βέβαια, ο Παναθηναϊκός δεν βρίσκεται μαθηματικά εκτός Κυπέλλου Ευρώπης.

*** Η αυλαία ενός απίστευτου φινάλε, θα κλείσει την προσεχή Κυριακή στη Θεσσαλονίκη.

*** Εκεί όπου η θέση ΟΥΕΦΑ θα χαμογελάσει οριστικά σε μία από τις δύο
μεγάλες ομάδες της χώρας.

*** Ο Παναθηναϊκός παίζει με τον Ηρακλή και ο ΠΑΟΚ με την Καστοριά. 
*** Αν η... Καστοριά καταφέρει να αποσπάσει ισοπαλία στην Τούμπα και
παράλληλα οι «πράσινοι» ξαναβρούν το θάρρος τους, τότε θα μιλάμε για το
συναρπαστικότερο Πρωτάθλημα της Ευρώπης!

*** Όλα αυτά, είναι θεωρία, θα σκεφθείτε και δεν θα έχετε άδικο, εντάξει.

*** Τι άλλο να πει κανείς για να δείξει συμπάθεια στους ταλαιπωρημένους
οπαδούς μιας ομάδας, που πέρυσι διεκδικούσε θέση στον τελικό του Τσάμπιονς Λιγκ;

*** Όσο για τον ΟΦΗ; Μπράβο του. Βγαίνει στην Ευρώπη με το σπαθί του.

*** Ο διαιτητής Παπαδάκος σφύριξε προσεκτικά. Κρίμα που στο φινάλε τον
χαιρέτησε μόνο ο Ουζουνίδης...

Όχι και... στη Λεωφόρο

Χάρη στην παράλληλη (με το ντέρμπι του Μαρουσιού) τηλεοπτική σύνδεση με
Καβάλα, ζήσαμε το κοντράστ της βραδιάς.

*** Λες και τους είχε πιάσει αμόκ, εκατοντάδες οπαδοί του ΠΑΟΚ
εισέβαλαν στο τερέν, μόλις έληξε ο αγώνας.

*** Ευτυχώς για την ομαλή τάξη εντός παιδειάς, δεν τόλμησε κάποιος
υπεύθυνος να τους παρατηρήσει να μην πατάνε το χόρτο...

*** Μικρό το κακό. Την ίδια στιγμή, αλλού ξερίζωναν πλαστικά καθίσματα
και τα έστελναν στην πυρά...

*** Πρόβλεψη: μπορεί να γεμίσει τώρα η Τούμπα και ας παίζει ο
«Δικέφαλος» με την ουραγό και καταδικασμένη Καστοριά.

*** Κίνητρο είναι το πάθος.

*** Όσο για τον Παναθηναϊκό; Θα ήταν λάθος να πάρει ο πρόεδρος στα
σοβαρά κάποια συνθήματα που ακούστηκαν χθες, προς το τέλος του «πράσινου
εφιάλτη» και που αφορούσαν επιστροφή στη Λεωφόρο.

*** Αν δεν γίνουν σοβαρά έργα βελτίωσης στο «Απόστολος Νικολαΐδης», το
ιστορικό γήπεδο δεν κάνει πια ούτε για προπόνηση του Αθηναϊκού Βύρωνα...

Υπάρχει παράγων;

Η σκληρή μοίρα του φετινού Άρη, που έδειχνε προδιαγεγραμμένη από τις ήττες με
Καβάλα και ΟΦΗ στου Χαριλάου, είναι από χθες γεγονός.

*** Ο Άρης στη Β' Εθνική για πρώτη φορά στην ιστορία του.

*** Η ποδοσφαιρική Θεσσαλονίκη είναι από σήμερα πιο φτωχή, αλλά δείξτε
μου έναν ικανό παράγοντα ο οποίος προσπάθησε να «χτίσει» την τελευταία τριετία
στον σύλλογο.

*** Εκεί ακουμπάει το πρόβλημα των «κιτρίνων» και όχι αν έφυγε και πώς
έφυγε ο Νεϊζίνιο ή ότι ο προικισμένος Μαυρογενίδης έπαιζε περισσότερο για
τη... μεταγραφή του και λιγότερο για την ομάδα του.

*** Αν τώρα δεν βρεθεί ικανός (και ισχυρός οικονομικά) παράγων στον
Άρη, είναι σχεδόν βέβαιο πως η ταλαιπωρία θα συνεχιστεί. Ρίξτε μια ματιά τι
έχει συμβεί εδώ και έξι μήνες στην ΠΑΕ ΠΑΟΚ και θα καταλάβετε.

Είναι η χρονιά τους

Ως πρωταθλητής αγωνίστηκε στην Ξάνθη ο «θρύλος» και σκοράρισε όσες φορές και
στην προηγούμενη έξοδό του: πέντε (όσα στον Πύργο).

***Ήταν η 13η νίκη εκτός έδρας για τους παίκτες του μεγάλου λιμανιού
και ήδη οι σημειολόγοι των πρωταθλημάτων διέγνωσαν ρεκόρ του είδους.

*** Τώρα αναμένεται ζωηρή φιέστα την οποία δικαιούνται οι φίλοι της
πειραϊκής ομάδας.

*** Είπαμε: εφέτος ήταν η χρονιά τους.

*** Η οποία θα κλείσει εξαιρετικά έτσι και χαρούν (και) το πρωτάθλημα
στο μπάσκετ.

*** Χθες, όπως θα πληροφορηθήκατε, υπήρχε άγχος, υπήρχε (τελικό) σκορ
νίκης... ημιχρόνου, εντούτοις Ίβκοβιτς 2-Ιωαννίδης 1.

*** Μεθαύριο Τετάρτη, έχουμε το τέταρτο θρίλερ στο κλειστό του
Μαρουσιού και χρειάζεται ψυχραιμία, κυρίως εκ μέρους των διαιτητών...

*** Οι ισορροπίες είναι εξαιρετικά επικίνδυνες και επιβάλλεται απόλυτη δικαιοσύνη.

*** Ξέρετε τι δεν μπορώ να συγχωρήσω στα κρίσιμα παιγνίδια μπάσκετ; Το
να πηγαίνει στην αίθουσα συνεντεύξεων μόνο ο ένας προπονητής.

*** Μοιάζει με εικόνα που κολακεύει ελάχιστα επαγγελματίες με αμοιβές
εκατοντάδων εκατομμυρίων ετησίως.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15839O241</ED>
<ID>
ID:168368

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O24&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Κλεφτές ματιές
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΑΝΑΜΕΣΑ στο μαύρο και το άσπρο η Θεσσαλονίκη. Ο Άρης, για πρώτη φορά στην
ιστορία του, γεύτηκε το πικρό ποτήρι του υποβιβασμού, ενώ ο ΠΑΟΚ εξασφάλισε
λογικά συμμετοχή στο Κύπελλο UEFA, αφού έχει δύο βαθμούς περισσότερους από τον
Παναθηναϊκό και υποδέχεται την τελευταία αγωνιστική στην Τούμπα την αδύνατη Καστοριά.

Ο Παναθηναϊκός, ύστερα από 14 χρόνια, έμεινε έξω από την Ευρώπη, αφού δεν
κατάφερε να λυγίσει την αντίσταση του αξιόμαχου ΟΦΗ (1-1) στο Ολυμπιακό
Στάδιο. Η ομάδα της Κρήτης πανηγυρίζει την κατάκτηση της τρίτης θέσης και με
το εισιτήριο για το Κύπελλο UEFA στο χέρι.

Στο γήπεδο Χαριλάου οι οπαδοί του Άρη έσπασαν κιγκλιδώματα, εκφράζοντας βίαια
την πικρία τους για την οδυνηρή πραγματικότητα. Το λάθος στον Βύρωνα με τα
δελτία των ποδοσφαιριστών αποδείχτηκε καταστροφικό, αποσυντόνισε πλήρως τον
Άρη και τον παγίδευσε κάτω από τη ζώνη σωτηρίας. 
Στο επαγγελματικό ποδόσφαιρο χρειάζεται μεγαλύτερη σοβαρότητα και φυσικά
στοιχειώδης έστω προγραμματισμός.

Βέβαια στο ελληνικό ποδόσφαιρο μετράνε κι άλλα στοιχεία, που δεν είναι ορατά
διά γυμνού οφθαλμού. 
Στοιχεία που δεν δίνουν ίσες ευκαιρίες σε όλες τις ομάδες.

Φωτιές, σπασμένα καθίσματα και επεισόδια στο Ολυμπιακό Στάδιο, όπου οι φίλοι
του Παναθηναϊκού αντέδρασαν για τον αποκλεισμό της ομάδας τους από την Ευρώπη.

Όσο για τον Πρωταθλητή Ολυμπιακό (5-3 στην Ξάνθη), πέτυχε τη 13η νίκη του
εκτός έδρας, δημιουργώντας ρεκόρ για τη δική του συλλογή.

Με νίκες εξασφάλισαν την παραμονή τους στην κατηγορία η Παναχαϊκή και η
Βέροια. 
Η δήλωση του προπονητή του Αθηναϊκού Χρήστου Αρχοντίδη «και η χαλάρωση έχει τα
όριά της» επιτρέπει κλεφτές ματιές πίσω από την κουρτίνα των γηπέδων μας.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15839O242</ED>
<ID>
ID:168369

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O24&aa=2</URL></REF>


Article

<CATEGORY>vin10</CATEGORY>

 <H2>Πάλι οι... πυροσβέστες
</H2>
Πάλι τα πλαστικά καθίσμαστα του σταδίου «πλήρωσαν» την αγανάκτηση των οπαδών.
Αυτή τη φορά ήταν φανατικοί (και αδιόρθωτοι) Παναθηναϊκοί που έβαλαν τη φωτιά
μετά την ισοφάριση του ΟΦΗ. Ως πότε; Ευτυχώς, οι πυροσβέστς εμφανίστηκαν
έγκαιρα και με τις μάνικες περιόρισαν τις ζημιές.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15839O243</ED>
<ID>
ID:168370

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O24&aa=3</URL></REF>


Article

<CATEGORY>vin10</CATEGORY>

 <H2>Ψυχραιμία = ανωτερότης!
</H2>
Ο κόουτς Ιωαννίδης και ο συνεργάτης του Ραυτόπουλος παρακολουθούν ψύχραιμοι
την εξέλιξη στο ΣΕΦ, εντούτοις σε... πρώτο πλάνο διακρίνονται τα ίχνη του
γιαουρτοπόλεμου τον οποίο επιχείρησαν «θαυμαστές» του «ξανθού». 
Αυτά δεν είναι ωραία πράγματα...

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O24</CAT>
<ED>
Κωδικός άρθρου: A15839O244</ED>
<ID>
ID:168371

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O24&aa=4</URL></REF>


Article

<CATEGORY>vin10</CATEGORY>

 <H2>Τιμητική ήττα του Κοτρωνιά από τον Κάρποβ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΒΑΣΙΛΗΣ Κοτρωνιάς ηττήθηκε στο ματς τεσσάρων παρτίδων (μειωμένου χρόνου
σκέψης) εναντίον του Κάρποβ με σκορ 2,5-1,5. Ο Έλληνας πρωταθλητής κέρδισε την
πρώτη παρτίδα του Σαββάτου παίζοντας μια νέα κίνηση πάνω σε μια πρόσφατη
παρτίδα Κάρποβ - Λοτιέ (Μονακό, '97) στην άμυνα κάρο καν. Πρόκειται για την
πρώτη νίκη Έλληνα παίκτη εναντίον παγκόσμιου πρωταθλητή, έστω και σε αγώνα
ράπιντ. Δύο μόνο ισοπαλίες έχουν σημειωθεί στο παρελθόν, του Παρλιάρου με τον
Όιβε και του Καζιλάρη με το Σμίσλοβ. 
Ας σημειωθεί οι τόσο ο Κάρποβ όσο και ο Κοτρωνιάς είναι ειδικοί στο άνοιγμα
αυτό. Ο Κάρποβ παίζει συχνά ­ και με επιτυχία ­ κάρο καν με τα μαύρα, ενώ και
ο Κοτρωνιάς έχει σημαντικές επιτυχίες ως λευκός. Ο Έλληνας παίκτης έχει
εκδώσει και βιβλίο πάνω στην άμυνα κάρο καν. 
Στη δεύτερη παρτίδα ο Κάρποβ κέρδισε με τα λευκά μια ινδική του βασιλιά. Στο
τέλος ο Κοτρωνιάς είχε χαμένη θέση, ωστόσο παραλίγο να κερδίσει από χρόνο,
καθώς η σημαία του Κάρποβ έπεσε δύο δευτερόλεπτα μετά του Βασίλη. Στην τρίτη
παρτίδα, εχθές το μεσημέρι, ο Κοτρωνιάς είχε τα λευκά. Παίχθηκε ξανά κάρο καν,
εντούτοις ο Κάρποβ άλλαξε την κίνησή του στην κρίσιμη θέση και κέρδισε. Στη
δεύτερη παρτίδα της ίδιας μέρας, ο Κάρποβ πρότεινε ισοπαλία σε κερδισμένη γι'
αυτόν θέση, επειδή είχε ελάχιστο χρόνο στο ρολόι του. Ο Κοτρωνιάς δέχθηκε
δείχνοντας αθλητικό πνεύμα, παρ' όλο που θα μπορούσε να παίξει για το χρόνο
και να επιδιώξει ένα καλύτερο σκορ. Γενικά εντύπωση προκάλεσε η ταχύτητα
σκέψης του Κοτρωνιά σε σχέση με τον Κάρποβ. Στην πρώτη παρτίδα του Κάρποβ ο
χρόνος τελείωνε όταν ο Κοτρωνιάς είχε σκεφτεί μόλις πέντε λεπτά, ενώ και στην
τέταρτη ο Κοτρωνιάς είχε βρεθεί να έχει 15 λεπτά εναπομείναντα χρόνο έναντι 2
του αντιπάλου του.

Το ματς πραγματοποιήθηκε στο Μπάγκειο Μέγαρο της Ομόνοιας και το
παρακολούθησαν πάνω από 100 θεατές κάθε ημέρα. Οι συνθήκες αγώνων ήταν πολύ
καλές, με εξαίρεση την αφόρητη ζέστη που προκαλούσε η έλλειψη κλιματισμού.

Κοτρωνιάς - Κάρποβ (1η παρτίδα)

1. ε4 γ6 2. δ4 δ5 3. ε5 Αζ5 4. Ιγ3 ε6 5. η4 Αη6 6. Ιηε2 Ιε7 7. Ιζ4 γ5 8. θ4 γ:
δ4 9. Ιβ5 Ιεγ6 10. θ5 Αε4 11. ζ3 Α: ζ3 12. Β: ζ3 Ι: ε5 13. Βη3 Ιβγ6 14. Ιδ3 Ι:
δ3+ 15. Α: δ3 ε5 16. 0-0 Αγ5 17. Πζ5 (η καινούργια κίνηση) 0-0 18. θ6 η6 19.
Π: ε5 α6 20. Ια3 Βγ7 21. Αζ4 Ι: ε5 22. Α: ε5 Ββ6 23. Πζ1 (αμφίβολη κίνηση,
σύμφωνα με τον ίδιο τον Κοτρωνιά. Ο Έλληνας παίκτης είπε ότι ενώ το άνοιγμα
αποτέλεσε μια εξαιρετική επιτυχία γι' αυτόν, με την τελευταία αυτή κίνηση
δημιούργησε δυνατότητες για αντιπαιχνίδι του μαύρου. Το σωστό ήταν 23. Βζ3!)
23... Παε8! 24.η5;! (Ιβ1! με ιδέα Ιδ2-β3) Πε6! 25. Βζ4 ζ5! 26 η: ζ6 Ρζ7 27.
β4!; Αδ6!! (27... Β: β4; 28. Πβ1+-) 28. Ιγ4; δ: γ4 29. Α: γ4 δ3+ 30. Ρθ2
Πζε8;; (ο Κάρποβ βιαζόταν τόσο να στηρίξει τον καρφωμένο του πύργο που ξέχασε
να πάρει πρώτα το ε5) 31. Α: δ6 δ: γ2 32. Αγ5 Βγ6 33. Αδ5;; (ο Κοτρωνιάς είπε
ότι θέλοντας να ευχαριστήσει το κοινό έπαιξε πολύ πρόχειρα την κίνηση αυτή,
όμως η σημαία του Κάρποβ έπεσε. Στην πραγματικότητα η κίνηση αυτή μετατρέπει
μια εντελώς κερδισμένη θέση σε χαμένη μετά το απλό 33... γ1=Β!) 1-0.

Αμέσως μετά το τέλος του ματς, ο Κοτρωνιάς μετέβη στο αεροδρόμιο αναχωρώντας
για την Αργεντινή όπου τον περιμένει ένα δύσκολο τουρνουά κατηγορίας 13. Σε
δηλώσεις του το Σάββατο είχε πει ότι ο Καρπόβ θα κέρδιζε οπωσδήποτε τον Ντιπ
Μπλου και ότι ο Κασπάροβ, εναντίον του μηχανήματος, δε διέθετε ένα από τα
βασικά του όπλα: την ψυχολογική του επιβολή στους αντιπάλους του. Ο Κάρποβ από
τη μεριά του επαίνεσε τον Κοτρωνιά και δήλωσε ευχαριστημένος από την ποιότητα
του ματς και της διοργάνωσης.

ΜΠΑΡΑΖ

Ο Γαλαξίας και η Ηλιούπολη είναι οι ομάδες που ανεβαίνουν στην Α' Εθνική. Το
τριήμερο αυτό έγιναν στο Στάδιο Ειρήνης και Φιλίας τα μπαράζ ανάμεσα στις
ομάδες που είχαν αναδειχθεί νικήτριες στους τέσσερις ομίλους της Β' Εθνικής. Ο
Γαλαξίας φάνηκε ιδιαίτερα ισχυρός, ενώ η δεύτερη προνομιούχος θέση κρίθηκε στη
χθεσινή συνάντηση Ηλιούπολης - Πανελληνίου.

Τα αναλυτικά αποτελέσματα του τριημέρου ήταν: Πανελλήνιος - Ο.Α. Χανίων
7,5-2,5, Ηλιούπολη - Γαλαξίας 3,5-6,5, ΟΑΧ - Ηλιούπολη 2,5-7,5, Πανελλήνιος -
Γαλαξίας 5-5, Γαλαξίας - ΟΑΧ 7,5-2,5, Ηλιούπολη - Πανελλήνιος 6-4.

* Ο Ζήνων Γλυφάδας και η Ένωση Ποντίων Μελισσίων ανεβαίνουν στη Γ' Εθνική,
καθώς πρώτευσαν στα αντίστοιχα μπαράζ της Α' τοπικής κατηγορίας Αττικής. Ο
Ζήνων υπήρξε με διαφορά η καλύτερη ομάδα της κατηγορίας, όπως δείχνει και ο
βαθμολογικός πίνακας των ομάδων που συμμετείχαν στα μπαράζ: 1) Ζήνων 6, 2)
Ε.Π. Μελισσίων 3, 3) Κάντζα 2, 4) Λαρισαϊκός 1 βαθμό. Στους χθεσινούς αγώνες ο
Ζήνων κέρδισε την Κάντζα με σκορ 5-3, ενώ Λαρισαϊκός και Μελίσσια ήρθαν
ισόπαλοι 4-4.

* Από το πρόσφατο πανευρωπαϊκό πρωτάθλημα της Κροατίας είναι η παρτίδα που ακολουθεί.

Κοτρωνιάς - Κάμινγκς (2.375), Ελλάδα - Ουαλία, 1ος γύρος.

1. ε4 γ5 2. Ιζ3 ε6 3. δ4 γ: δ4 4. Ι: δ4 Ιγ6 5. Ιγ3 Βγ7 6. Αε3 α6 7. Αδ3 Ιζ6 8.
0-0 Ι: δ4 9. Α: δ4 Αγ5 10. Α: γ5 Β: γ5 11. Ρθ1 β5 12. α3 Αβ7 13. ζ4 β4 14. α:
β4 Β: β4 15. Βε1 0-0 16. ε5 Ιε8 17. ζ5 ζ6 18. Πα4 Β: β2 19. ζ: ε6 δ: ε6 20.
Βε3 ζ5 21. Αγ4 Αγ6 22. Α: ε6+ Ρθ8 23. Πγ4 Ββ7 24. Π: γ6 Β: γ6 25. Αδ5 Βγ8 26.
Α: α8 Β: α8 27. Βγ5 Πη8 28. Ιδ5 η6 29. ε6 Ββ7 30. Πε1 Βη7 31. ε7 θ6 32. Ββ6
Βζ7 33. γ4 Πθ7 34. Β: α6 ζ4 35. Βε6 Β: ε6 36. Π: ε6 Ρη7 37. Ι: ζ4 Ρζ7 38. Πε1
η5 39. Ιδ5 Πη6 40. Πζ1+ Ρε6 41. η4 Ρδ6 42. Πζ8 Πδ7 43. Ρη2 Πγ6 44. Πθ8 Πε6 45.
Π: ε8 Ρ: ε8 46. Ιγ7+ Ρ: ε7 47. Ι: ε6 Ρ: ε6 48. Ρζ3 1-0.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15839O991</ED>
<ID>
ID:168372

</ID><URL>http://ta-nea.dolnet.gr/neaweb/neafile.print_unique?e=A&f=15839&m=O99&aa=1</URL></REF>


Article

<CATEGORY>vin09</CATEGORY>

 <H5>ΚΑΙΝΟΥΡΓΙΕΣ ΣΥΓΓΡΑΦΕΙΣ ΠΟΥ ΞΕΧΩΡΙΖΟΥΝ
</H5><H5></H5><H2>Άρωμα γυναίκας
</H2>
Αυτές τις γυναίκες τις διαβάζουν και οι άνδρες. Τις διαβάζουν και οι νεώτερες
ηλικίες που δεν λατρεύουν (το αντίθετο μάλιστα) τη νεοελληνική λογοτεχνία. Τις
διαβάζουν και εκείνοι που βγάζουν... φουσκάλες μ' αυτό που λέγεται «γυναικεία
ματιά». Τις διαβάζουν κι αυτοί που απογοητεύθηκαν από τα πρόσφατα δείγματα
λογοτεχνίας «με αξιώσεις», αλλά και οι δύσπιστοι απέναντι στους
πρωτοεμφανιζόμενους. Τις διαβάζουν αυτοί που θέλουν να μπουν, ή να
παραμείνουν, στο παιχνίδι.

Αυτές οι γυναίκες έχουν ρεύμα. Αυτές οι γυναίκες φέρνουν καινούργιο αέρα στην
πεζογραφία μας. Αυτές οι γυναίκες ανάβουν μια σπίθα.

Η Αμάντα Μιχαλοπούλου, η Μανίνα Ζουμπουλάκη, η Σώτη Τριανταφύλλου, η Λένα
Διβάνη, η Ιωάννα Καρυστιάνη και κοντά τους η Μαρία Μήτσορα που επέστρεψε μετά
σιωπή 12 χρόνων, δεν έχουν γίνει αυτό που λέμε «εμπορικές». Όμως δείχνουν με
το δεύτερο βιβλίο τους (τέταρτο για τη Μήτσορα) ότι έχουν μέλλον. Ότι τήρησαν
την υπόσχεση που έδωσαν με την πρώτη τους προσπάθεια και πως θα πάρουν τη
σκυτάλη από την προηγούμενη λογοτεχνική γενιά της Μάρως Δούκα, της Ρέας
Γαλανάκη, της Νένης Ευθυμιάδη, της Ευγενίας Φακίνου (που εμφανίστηκαν στη
Μεταπολίτευση), αλλά και της Ζυράννας Ζατέλη (που εμφανίστηκε το 1984).

Έδειξαν ακόμη πως επιθυμούν να διαφοροποιηθούν από το είδος της γραφής
«γυναικείου» προσανατολισμού και προβληματισμού, που υπηρετούν με μεγάλη
εμπορική επιτυχία οι, επίσης φρέσκιες στα γράμματα, Αλκυόνη Παπαδάκη, Ντόρα
Γιαννακοπούλου, Γιοβάννα ή η νεώτατη Εύα Ομηρόλη, αλλά και οι δοκιμασμένες
Λιλή Ζωγράφου και Μάρω Βαμβουνάκη.

Χαρακτήρες διαφορετικοί μεταξύ τους και ηλικίες διαφορετικές, από κύκλους
διαφορετικούς, με διαφορετικές επιδιώξεις, αυτές οι γυναίκες δεν συνιστούν
«Σχολή» ως συγγραφείς, ούτε και τα βιβλία τους μοιάζουν. Ωστόσο συναντιούνται
σε αρκετά σημεία: Στο πνεύμα ανεξαρτησίας και στη μαχητικότητα που τις
διακρίνει. Στη φρέσκια και ανήσυχη ματιά τους στα πράγματα. Στο στυλ τους ­
στον λόγο τους που είναι άλλοτε κοφτός και γρήγορος, άλλοτε προκλητικός,
άλλοτε συνειρμικός και φευγάτος, άλλοτε στοχαστικός και καλλιεργημένος,
πάντως, «ψαγμένος» και πολύ προσωπικός. Συναντιούνται ακόμα στη γοητεία που
εξασκεί πάνω τους η έννοια του ταξιδιού, η οποία και αποτυπώνεται στο γραπτό τους.

Γυναίκες με έντονη και γεμάτη προσωπική ή οικογενειακή ζωή (η Ζουμπουλάκη και
η Καρυστιάνη είναι μητέρες), οι οποίες είχαν πετύχει ήδη σε απαιτητικές
δουλειές και ήταν ήδη αναγνωρισμένες από τους άνδρες συναδέλφους τους στη
δημοσιογραφία, στη νομική επιστήμη, στο σχολιαστικό σκίτσο ή στη λογοτεχνική
μετάφραση, διαφυλάσσουν πεισματικά ένα χαμηλό προφίλ ως συγγραφείς... Και
διαβάζουν και οι ίδιες πολύ, Έλληνες αλλά και ξένους ­ και Αμερικανούς ­ συγγραφείς.

«ΤΑ ΝΕΑ» τις παρουσιάζουν σήμερα μέσα από τα βιβλία τους και τις απόψεις τους
για το γράψιμο, παρουσιάζοντας και τις απόψεις δύο καταξιωμένων γυναικών
συγγραφέων της προηγούμενης γενιάς, της Μάρως Δούκα και της Ρέας Γαλανάκη, που
βρίσκονται επίσης στο προσκήνιο με βιβλία τους. Η Γαλανάκη μόλις κυκλοφόρησε
από τις Εκδόσεις Άγρα τα δοκίμιά της με τίτλο «Βασιλεύς ή Στρατιώτης;», όπου
προβληματίζεται στο θέμα γυναίκα και δημιουργία, και η Δούκα θα
επακυκλοφορήσει ξαναγραμμένες τις τρεις πρώτες (1974) νουβέλες της, με τον
γενικό τίτλο «Η πηγάδα» («Κέδρος»).

«Με το δεύτερο βιβλίο τους», σχολιάζει η Μ. Δούκα, «αυτές οι συγγραφείς
επιβεβαιώνουν τις προσδοκίες που δημιούργησε το πρώτο. Δεν ξέρω αν λένε κάτι
διαφορετικό ­ αυτό θα το δούμε μετά 20 χρόνια ­ άλλωστε η νεανικότητά τους
έγκειται για μένα στη γραφή τους. Πάντως αποδείχθηκε ότι έχουν ταλέντο και
ουσιαστική αίσθηση του χρόνου και της εποχής μας».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15839P011</ED>
<ID>
ID:168373

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P01&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ
</H2>
<AUTHOR>ΣΠΥΡΟΣ ΟΡΝΕΡΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15839P012</ED>
<ID>
ID:168374

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P01&aa=2</URL></REF>


Article

<CATEGORY>vin09</CATEGORY>

 <H5>ΠΡΕΜΙΕΡΑ ΤΟΥ «ΝΗΡΕΑ ΤΟΥ ΒΑΡΑ» ΣΤΟ ΓΙΟΥΣΟΥΡΟΥΜ
</H5><H5></H5><H2>Τσιγγάνικοι ήχοι
</H2>
«Οι μουσικοί δρόμοι των Τσιγγάνων» τιτλοφορείται το πρώτο αφιέρωμα του Μεγάρου
Μουσικής Αθηνών στους φλογερούς τσιγγάνικους ήχους της περιοχής, που ορίζεται
από τη Μεσόγειο και τα Βαλκάνια έως την Ινδία. Στο αποψινό μουσικό αναλόγιο
συμμετέχουν ένα μουσικό συγκρότημα δεξιοτεχνών Τσιγγάνων από τη Μάρσα της
Ρουμανίας, το ισπανικό συγκρότημα Τσιγγάνων «Φλαμένκο Ντε Όι» με τον χορευτή
Μανολέτε και η Κομπανία Χάλκινων Πνευστών του Δημήτρη Κάτσικα από την Κοζάνη.
Ώρα έναρξης: 8.30. Τιμές εισιτηρίων: 2.000, 3.500, 5.000, 6.000 και φοιτητικά
1.500 δρχ.

ΘΕΑΤΡΟ

Η πρεμιέρα στην Πλατεία Αβησσυνίας, στο περίφημο «Γιουσουρούμ», με το έργο του
Δημήτρη Παπαχρήστου «Ο Νηρέας ο Βάρας» και τον Γιώργο Αρμένη στον επώνυμο ρόλο
του αιώνιου Έλληνα, που πονάει και χαίρεται με την ψυχή του, αναμένεται να
δώσει μια διαφορετική αίσθηση στην κίνηση της βραδιάς και μια μοναδική
εμπειρία στους θεατρόφιλους. Η σκηνοθεσία είναι της Εύας Κοταμανίδου, τα
σκηνικά - κοστούμια του Γιώργου Ζιάκα, η μουσική του Γιάννη Σπυρόπουλου -
Μπαχ, οι φωτισμοί του Νίκου Σμαραγδή. Παίζουν οι ηθοποιοί: Χάρης Σώζος και
Μαρίκα Τζιραλίδου. Ώρα 9 μ.μ. Είσοδος ελεύθερη.

*** Ο νεοσύστατος θίασος «Οι ανήσυχοι θεατρίνοι» παρουσιάζουν στο θέατρο του
Κολλεγίου Αθηνών (Στ. Λέλια 15, Π. Ψυχικό) μια πρωτότυπη θεατρική μουσική
παράσταση «Κομέντια ντελ Άρτε», με τίτλο «Ο ερωτευμένος Σίλβιο», από το
αυθεντικό αναγεννησιακό σενάριο, που μετάφρασε και σκηνοθέτησε η Αθηνά Κεφαλά.
Τα κοστούμια είναι της Πάγιας Βεάκη, η μουσική του Σωτήρη Μελίσση και τον
θίασο απαρτίζουν οι Γρηγόρης Τουμασάτος, Ειρήνη Ελευθερίου, Μαρίνος Βουρδαμής,
Μαρία Καπέλλα, Χριστόφορος Πανούτσος, Λετίτσια Μουστάκη, Αλέξανδρος Καμαρινέας
και Κώστας Γεωργίου. Ώρα: 9 μ.μ. Τιμές: 5.000 και 2.500 δρχ. φοιτητικό.

ΓΙΑ ΤΟΝ ΨΑΘΑ

Οι Πόντιοι τιμούν τον «δικό τους» Δημήτρη Ψαθά, για τα 90 χρόνια από τη
γέννησή του, στην αίθουσα του Συλλόγου Ποντίων Αργοναύται - Κομνηνοί (Κ.
Δαβάκη 10). Προλογίζει ο βουλευτής Θόδωρος Κατσανέβας. Για το έργο του Δ. Ψαθά
μιλά η Έλσα Γαλανίδου - Μπαλφούσια και αποσπάσματα διαβάζουν οι: Κίτσα
Μακρίδου, Τάσος Ράμψης, Λάζος Τερζάς και η κόρη τού συγγραφέα Μαρία Ψαθά.
Παράλληλα λειτουργεί έκθεση του φωτογραφικού αρχείου και των βιβλίων του. Ώρα
έναρξης: 8 μ.μ.

ΜΟΥΣΕΙΑ

«Στον αγώνα κατά της παράνομης διακίνησης της πολιτισμικής μας κληρονομιάς»
είναι αφιερωμένος ο εορτασμός της Διεθνούς Ημέρας Μουσείων, που οργανώνει το
Διεθνές Συμβούλιο Μουσείων στο κτίριο του Συλλόγου Ελλήνων Αρχαιολόγων (Ερμού
134). Προσφωνήσεις κάνουν ο υπουργός Πολιτισμού Ευάγγελος Βενιζέλος, η
πρόεδρος του Ελληνικού Τμήματος ICOM Τέτη Χατζηνικολάου, ενώ στη συζήτηση
στρογγυλής τράπεζας συμμετέχουν ο Χριστόφορος Αργυρόπουλος, ο Δημήτρης
Παντερμαλής και ο Γιάννης Τζεδάκις. Ώρα: 7 μ.μ.

ΧΟΡΟΣ

Χορευτική παράσταση με τους Αμερικανούς χορευτές καθηγητές, Αλίτο Αλέσι και
Έμερι Μπλάκγουελ, δίνεται στο πλαίσιο του 1ου Σεμιναρίου Χορού με άτομα με
ειδικές ανάγκες στο Αθηναϊκό Δημοτικό Θέατρο (Τιμοκρέοντος 6 Α, τηλ.
9344.131). Το σεμινάριο και την εκδήλωση οργανώνουν η Ομάδα Χορού «Λάθος
Κίνηση», σε συνεργασία με την Κρατική Σχολή Χορού, τη Γενική Γραμματεία Νέας
Γενιάς, την Ελληνοαμερικανική Ένωση και τον Δήμο Αθηναίων. Ώρα 9 μ.μ. Είσοδος ελεύθερη.

ΟΜΙΛΙΑ

Ο διάσημος Ιταλός συγγραφέας Βιντσέντσο Κόνσολο δίνει ομιλία στο Παλαιό
Αμφιθέατρο της Ιατρικής του Πανεπιστημίου Αθηνών, με θέμα «Η μετρική της
μνήμης». Ώρα: 7 μ.μ.

ΕΚΔΗΛΩΣΗ

«Η κρίση στην Αλβανία, οι επιπτώσεις της στη Βαλκανική και ο ρόλος της
Ευρωπαϊκής Ένωσης» είναι το θέμα εκδήλωσης που πραγματοποιείται στο αμφιθέατρο
της ΓΣΕΕ (Πατησίων 69). Συμμετέχουν ως εισηγητές ­ και θα απαντήσουν σε
ερωτήματα του κοινού ­ οι ευρωβουλευτές κ.κ. Π. Αυγερινός (ΠΑΣΟΚ), Π. Λαμπρίας
(Ν.Δ.), Γ. Θεωνάς (ΚΚΕ) και Νικ. Κακλαμάνης (Πολιτική Άνοιξη).

Η εκδήλωση οργανώνεται από τη «Βαλκανική Ένωση Φιλίας» και είναι η πρώτη του
κύκλου εκδηλώσεων με θέμα «Οι κρίσεις στα Βαλκάνια και ο ρόλος της Ευρωπαϊκής
Ένωσης». Ώρα 7.30 μ.μ.

ΗΜΕΡΙΔΑ

«Οι εξελίξεις στα Βαλκάνια και οι προοπτικές» είναι το θέμα ημερίδας, που
πραγματοποιείται στο αμφιθέατρο του Πολεμικού Μουσείου. Εισιγητές είναι ο
υφυπουργός Εθν. Άμυνας Δημ. Αποστολάκης, ο βουλευτής Βύρων Πολύδωρας, ο
πρόεδρος της Πολιτικής Άνοιξης Αντ. Σαμαράς και ο πρέσβης Ε.Τ. Ευθύμιος
Στοφορόπουλος. Την ημερίδα οργανώνει ο Σύνδεσμος Επιτελών Εθνικής Άμυνας. Μετά
τις εισηγήσεις, θα ακολουθήσει συζήτηση. Ώρα έναρξης 7 μ.μ.

ΠΟΙΗΣΗ

Την ποιήτρια Ελένη Βακαλό παρουσιάζει στον «Φούρνο» (Μαυρομιχάλη 168) ο
ποιητής Ανδρέας Παγουλάτος, ενώ η γνωστότατη κριτικός και ιστορικός της Τέχνης
διαβάζει ανέκδοτη ποίησή της. Ώρα: 9 μ.μ. Είσοδος: 600 δρχ.

ΕΙΚΑΣΤΙΚΑ

Σχέδια και ζωγραφική του Χρίστου Καρά, με τη χαρακτηριστική ρευστότητα της
γραμμής και τη διαφάνεια στην απόδοση των χρωμάτων και των ιδεών των
αντικειμένων που απαθανατίζει, παρουσιάζει ο χώρος Τέχνης «Σελήνη» (Λ.
Κηφισίας 331, Κηφισιά). Θέμα της έκθεσης τα ανοιξιάτικα βάζα, τα ζωντανά
λουλούδια και υπέροχα κορίτσια. Διάρκεια έκθεσης έως 17 Ιουνίου.

ΠΙΝΑΚΟΘΗΚΗ

«Τέχνη, εκπαίδευση, πολιτισμός» είναι το θέμα της συνάντησης, που οργανώνεται
στην Εθνική Πινακοθήκη από τον Οίκο Κρίστι'ς, με θέσεις και προτάσεις που
διατυπώνουν οι υπουργοί Πολιτισμού Ελλάδας Ευάγγελος Βενιζέλος και Κύπρου
Κλαίρη Αγγελίδη, ο πρύτανης του Πανεπιστημίου Αθηνών, Πέτρος Γέμτος, ο
καθηγητής διευθυντής του Μουσείου Μπενάκη Άγγελος Δεληβοριάς και ο καθηγητής
φιλόλογος Αλέξης Δημαράς. Ώρα έναρξης: 7 μ.μ. Τιμή εισόδου: 15.000 και 8.000
δρχ. φοιτητικό.

ΑΦΙΕΡΩΜΑ

Αφιέρωμα στα είκοσι χρόνια δημιουργίας του θεατρικού συγγραφέα Κώστα Μουρσελά
οργανώνει η Πανελλήνια Πολιτιστική Κίνηση (Υπατίας 1 Β), με ομιλητές τούς
Γιάννη Βαρβέρη, Γιώργο Πεφάνη, Νίκο Χαραλάμπους, Γιάννη Χρυσούλη και τον ίδιο
τον τιμώμενο. Αποσπάσματα από έργα του διαβάζουν οι ηθοποιοί Δήμητρα Χατούπη
και Φαίδων Παρτσαλάκης. Ώρα 8.30 μ.μ. Είσοδος ελεύθερη.

*** Η συγγραφέας Βάνα Παπαθανασίου παρουσιάζει στο καφέ του βιβλιοπωλείου
Ελευθερουδάκης (Πανεπιστημίου 17) το βιβλίο της «Οι Ερινύες πεθαίνουν στον
καθρέφτη». Για το βιβλίο μιλά ο συγγραφέας Πέτρος Τατσόπουλος. Ώρα 6.30 μ.μ.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15839P021</ED>
<ID>
ID:168375

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P02&aa=1</URL></REF>


Article

<CATEGORY>vin09</CATEGORY>

 <H2>Τα «τρυγόνια»...
</H2>
<H3></H3>Οι μεταπασχαλινές πρεμιέρες των δεύτερων και των τρίτων έργων ορισμένων
επιχορηγούμενων θιάσων συνεχίζονται ακάθεκτες. Με τη ζέστη να φθάνει πια τους
τριάντα και κάτι... βαθμούς σε αίθουσες χωρίς κλιματισμό. «Μα γιατί τόσο
αργά;», μπορεί να αναρωτηθείτε. Όχι. Να μην αναρωτηθείτε, ω αφελείς. Οι
πρεμιέρες αυτές, για να καταλάβετε, «εγγράφονται» στο φετινό ­ 1996-1997 ­
ρεπερτόριο των περί ων ο λόγος επιχορηγουμένων, οι επιχορηγούμενοι
εμφανίζονται να πληρούν τις υποχρεώσεις που απορρέουν από τις συμβάσεις τους
με το υπουργείο Πολιτισμού να ανεβάσουν δύο ή τρία έργα, του χρόνου θα
αρχίσουν πάλι με την ίδια παράσταση διότι, βέβαια, δεν θα έχει «εξαντληθεί»,
θα εγγράψουν το έργο αυτό στο ρεπερτόριο και της χρονιάς 1997-1998 ­ πώς λέμε
«μ' ένα σμπάρο δυο τρυγόνια», πώς λέμε «δύο σε ένα»; ­ το υπουργείο θα «κάνει»
ότι δεν κατάλαβε, εμείς θα «κάνουμε» ότι δεν καταλάβαμε σεβόμενοι την ιστορία
και την τέχνη ορισμένων ανθρώπων και όλα μέλι - γάλα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15839P022</ED>
<ID>
ID:168376

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P02&aa=2</URL></REF>


Article

<CATEGORY>vin09</CATEGORY>

 <H2>και το δάχτυλο
</H2>
<H3></H3>Όμως η πιάτσα βοά. Ότι κάτι βρωμάει ­ και βρωμάει πολύ ­ στο βασίλειο των
επιχορηγήσεων. Όπου όλοι κρυβόμαστε πίσω από το δάχτυλό μας και κάνουμε ότι
δεν αντιλαμβανόμαστε τίποτα για τις κομπίνες που λέγονται «καθυστερ..
ημένες πρεμιέρες» και «συμπαραγωγές», και «δεύτερες σκηνές» ­ εκεί που
«υιοθετούνται» στο τσάμπα χήρες και ορφανά και αναξιοπαθούντες και ψώνια... ­
που λέγονται «μονόλογοι» και «αλλαξοκωλιές»...

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15839P023</ED>
<ID>
ID:168377

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P02&aa=3</URL></REF>


Article

<CATEGORY>vin09</CATEGORY>

 <H2>και... και...
</H2>
<AUTHOR>Γ.Δ.Σ.</AUTHOR>

<H3></H3>Επειδή, λοιπόν, η αγανάκτηση μόλις και συγκρατείται, μήπως κάποιος πρέπει πια
να μιλήσει με ονόματα; Εγώ, πάντως, ακόμη ντρέπομαι. Εκείνοι, βέβαια, όχι...

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15839P024</ED>
<ID>
ID:168378

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P02&aa=4</URL></REF>


Article

<CATEGORY>vin09</CATEGORY>

 <H2>Σαν τη μύγα μες στο γάλα
</H2>
<AUTHOR>Π.Κ.</AUTHOR>

<H3></H3>Μικρό μεν, σαν μπιζουτιέρα, «χωμένο» μέσα σε μια στοά, της οδού Πανεπιστημίου
57, αλλά πανέμορφο και μοντέρνο είναι το πρώτο βιβλιοπωλείο που άνοιξε το
Ταμείο Αρχαιολογικών Πόρων στην Αθήνα, για να προβάλλει τις πολλές και καλές
εκδόσεις του.

Αρχαιολογία, αρχιτεκτονική, λαϊκή τέχνη, αναστηλώσεις, αλλά και εκλαϊκευμένοι
αρχαιολογικοί οδηγοί είναι το περιεχόμενό του. Ο πρόεδρος του ΤΑΠ κ. Σαβαλάνος
υποσχέθηκε ότι το «μαγαζί» - βιβλιοπωλείο του ΤΑΠ θα λειτουργεί με ωράριο
καταστημάτων και όχι με ωράριο δημοσίων υπηρεσιών.

Στα ατού του βιβλιοπωλείου είναι ένα ηλεκτρονικό πρόγραμμα, που δείχνει όλα τα
βιβλία, τα θέματα, τις εποχές, τις περιοχές και δίνει τη δυνατότητα για ένα
ηλεκτρονικό ξεφύλλισμα.

Άλλο καλό είναι οι αρχαιολογικοί οδηγοί για «σπάνιους» αρχαιολογικούς τόπους.
Ας πούμε τις Πρέσπες, το Νεκρομαντείο του Αχέροντα. Έγκυροι, και με την
τελευταία λέξη των αρχαιολογικών πορισμάτων, ευχάριστοι και πλούσια
εικονογραφημένοι. Το μελανό σημείο είναι ότι αυτά τα βιβλία βγαίνουν σε λίγα
αντίτυπα, 2.000 κομμάτια, για να αποφεύγονται οι προκηρύξεις δημόσιων
μειοδοτικών διαγωνισμών ­ οπότε, φοβούμαι ότι τα αποθέματα σύντομα θα
εξαντληθούν. Θα μου πείτε, γιατί τέτοιο «κουκλί» βιβλιοπωλείο, το χώσανε μέσα
στη Στοά με το Νο 57, όπου μοιάζει σαν τη μύγα μες στο γάλα, αφού η θέση του
θα ήταν μέσα στη Στοά του Βιβλίου;

Ας όψεται ο κύριος Μπαμπινιώτης της Φιλεκπαιδευτικής Εταιρείας.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15839P025</ED>
<ID>
ID:168379

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P02&aa=5</URL></REF>


Article

<CATEGORY>vin09</CATEGORY>

 <H2>Ροκ επαναφορά
</H2>
<AUTHOR>Μ.Μ.</AUTHOR>

<H3></H3>Το «My Generation» έγινε ο ύμνος της νεολαίας, κάθε νέας γενιάς από τη
δεκαετία του '60, που γράφτηκε, και μετά. Το «Quadrophenia» ήταν η βίβλος των
«μοντ», των νεαρών με τις βέσπες και τα μεγάλα όνειρα. Οι Who, όσο κανένα άλλο
συγκρότημα, έχουν σημαδέψει τη νεανική κουλτούρα. Έτσι, όταν τώρα και πάλι
στα... πενήντα τόσα τους βγαίνουν ξανά περιοδεία, ζωντανεύοντας τον μύθο του
«Quadrophenia» ­ την ιστορία του Τζίμι που έπαιξε στο σινεμά ο Φιλ Ντάνιελς,
μια ροκ όπερα όπως την είχαν γράψει ­ πώς είναι δυνατό να μη σκορπίζουν ρίγη
συγκίνησης. Στους πιτσιρικάδες για το ορμητικό ροκ τους και σε όσους έχουν με
αυτό πολλά να θυμηθούν. Προχθές στη Ζυρίχη όλα τα εισιτήρια εξαντλήθηκαν. Θα
ήταν τολμηρό να φανταστούμε κάτι σαν... οι Who στην Αθήνα. Μια και οι
διοργανωτές ψάχνουν για κοινό.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15839P026</ED>
<ID>
ID:168380

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P02&aa=6</URL></REF>


Article

<CATEGORY>vin09</CATEGORY>

 <H5>ΑΠΟ ΤΗΝ ΑΙΓΥΠΤΟ ΚΑΙ ΤΟ ΙΡΑΝ ΕΩΣ ΤΗΝ... ΙΑΠΩΝΙΑ ΟΙ «ΦΟΙΝΙΚΕΣ»
</H5><H5></H5><H2>Το γκλάμουρ βράβευσε «φτωχούς»
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

«Αλό Ιζαμπέλ», ρωτούσε κάθε τόσο η τελετάρχις, Ζαν Μορό, την πρόεδρο Ιζαμπέλ
Ατζανί. Κι εκείνη, τρακαρισμένη, μοίραζε τα πρώτα βραβεία του πιο γκλάμουρ
Φεστιβάλ των 50 χρόνων... Χρυσών Καννών σε τριτοκοσμικούς (που ζήτημα είναι αν
οι ταινίες τους θα κάνουν κάποια καριέρα στις πατρίδες τους).

Ποιοι είναι οι φετινοί κερδισμένοι των Καννών; Ο 56χρονος Ιρανός «ασκητής»
Αμπάς Κιαροστάμι και ο 71χρονος Αιγύπτιος Γιουσέφ Σαχίν, η μεγαλύτερη έκπληξη
των Καννών (μοιράστηκαν τον Χρυσό Φοίνικα). Ακολουθεί στις εκπλήξεις ο
71χρονος Ιάπωνας Σοέι Ιμαμούρα και το μετριότατο «Χέλι» που κέρδισε το ειδικό
βραβείο των 50χρονων των Καννών (το 1983 ο ίδιος σκηνοθέτης είχε κερδίσει τον
Χρυσό Φοίνικα για την «Μπαλάντα του Ναραγιάμα»).

Ο Τρίτος Κόσμος και τα... αθάνατα γηρατειά εκτόπισαν τα μεγάλα γαλλικά και
αμερικανικά φαβορί: Εγκογιάν, Πουαριέ (ο αγαπημένος των Γάλλων), Ανγκ Λι, Νικ Κασσαβέτης!

Τι έχει συμβεί; Αυτό που συνήθως συμβαίνει όταν σε μια επιτροπή συνωστίζονται
πολλές, ισχυρές προσωπικότητες: Νάνι Μορέτι, Μάικ Λι, Τιμ Μπέρτον, Πολ Όστερ,
Μάικλ Ονταάτζε «έκαναν το παιχνίδι» και η πρόεδρος Ιζαμπέλ Ατζανί υποδυόταν
τον ρόλο του τροχονόμου. Εκ της διαμοιράσεως των ψήφων ωφελήθηκαν οι
«ουδέτεροι» του Τρίτου Κόσμου! Όμως, πέρα από κάθε συζήτηση ο Αμπάς Κιαροστάμι
το άξιζε. Ήταν ο μοναδικός «σοφός» και αληθινός καλλιτέχνης των φετινών Καννών.

Τι θα δούμε στην Ελλάδα

Κερδισμένο (όπως πέρυσι) από τα βραβεία το μικρό γραφείο ΑΜΑ της οικογένειας
Στεργιάκη. Που την τελευταία στιγμή εξασφάλισε την ταινία του Αμπάς
Κιαροστάμι. Το ίδιο γραφείο έχει την εκμετάλλευση της ταινίας του Εγκογιάν και
τους «Δολοφόνους» του Κασοβίτς (δεν πήρε τίποτα). Οι ταινίες του Αιγύπτιου
Σαχίν και του Ιάπωνα Ιμαμούρα δεν έχουν εξασφαλίσει ούτε πρόκειται, κατά τα
φαινόμενα, να προβληθούν στην Ελλάδα! Μεγάλος χαμένος (για δεύτερη συνεχή
χρονιά) ο Ζηνόβιος Παναγιωτίδης της «Ρόουζμπαντ». Ο οποίος διαθέτει τις
ταινίες: «Παγοθύελλα» του Ανγκ Λι, «Το τέλος της βίας» του Βιμ Βέντερς (δεν
πήρε τίποτα), «Αστεία παιχνίδια» του Μίκαελ Χάνεκε (τίποτα) και «Καλώς ήρθατε
στο Σαράγιεβο» (τίποτα).

Τι δεν ψήφισε η Επιτροπή:

­ Βία (Χάνεκε, Βέντερς, Κασοβίτς).

­ Πολιτική (Γουίντερμποτομ, Ρόσι).

­ Λαμπερά ονόματα.

Τα αστεία της τελετής

* Ο Άγγλος Ντέιβιντ Θιούλις μασούσε μονίμως τσίχλα, απονέμοντας το βραβείο
στον σκηνοθέτη του «Γουέστερν».

* Η Εμανουέλ Μπεάρ, που μαζί με την Σαντρίν Μπονέρ απένειμε το βραβείο
ανδρικής ερμηνείας στον Σον Πεν, εξέφρασε, δημοσίως, την προτίμησή της στο
γαλλικό «Γουέστερν».

* Ο Χιου Γκραντ έβγαλε λογύδριο στην απονομή του βραβείου γυναικείας ερμηνείας
λέγοντας πως αγαπάει όλες τις... γυναίκες.

* Ο Τζον Τραβόλτα ήταν κόσμιος.

12 ημέρες

Το κινηματογραφικό «σύμπαν» σε 12 ημέρες; Περίπου! Η Χρυσή Ακτή, η Κρουαζέτ
και οι Κάννες είναι το θερμόμετρο. Είναι το ετήσιο «Μουντιάλ» του
κινηματογράφου. Από τον Μάιο των Καννών ρυθμίζεται ο «χειμώνας» της 7ης
Τέχνης! Έχουμε και λέμε (λοιπόν):

1ο Πασαρέλα: Όλοι μαζί και ο ψωριάρης χώρια

Κατέφθασε το μισό Χόλιγουντ, το 1/3 της Ευρώπης και το σύμπαν του σόου
μπίζνες. Η πλημμυρίδα σταρ αντέστρεψε τα πράγματα. Εξαιτίας της αφθονίας, η
«αξία» έγινε... απαξία. Ένας Σαρλ Αζναβούρ περιφερόταν χωρίς οπαδούς και
ελάχιστοι έδιναν σημασία στη σύζυγο του Σον Πεν, Ρόμπιν Ράιτ Πεν. Οι Κάννες
φέτος έλαμψαν έξω από το «Παλαί». Στους δρόμους, στις λιμουζίνες, στα
φαστφουντάδικα, στα πάρτι, στις πλατείες και στις τελετές.

2ο Ονόματα: Ποιοι κέρδισαν τις εντυπώσεις και το χειροκρότημα

Διά της βοής και διά του αριθμού των συγκεντρωμένων, περισσότερο δημοφιλείς
αναδείχθηκαν οι εξής (με την ακόλουθη σειρά): Μάικλ Τζάκσον (διαφημιστικός...
προαγωγός του τελευταίου του δίσκου ) - Σιλβέστερ Σταλόνε (διαφημιστικός
προαγωγός της επιστροφής του σε ρόλο Ράμπο, αλλά και προαγωγός της αλυσίδας
φαστφουντάδικων με την επωνυμία «Πλάνετ Χόλιγουντ», η οποία ίσως μας προκύψει
και στην Αθήνα) - Μπρους Γουίλις (προαγωγός της υπερ-παραγωγής «Το πέμπτο
στοιχείο» και ζωντανός διαφημιστής της ίδιας αλυσίδας φαστφουντάδικων με τον
Σιλβέστερ Σταλόνε) - Ντέμι Μουρ (πρόεδρος φιλανθρωπικής οργάνωσης
καταπολέμησης του AIDS).

3οΠολιτική: Μυστική διπλωματία

Πρώτον, τελικά ο Ιρανός Αμπάς Κιαροστάμι κατάφερε να φέρει την ταινία του στις
Κάννες, παρά την κόντρα με τον... Αγιατολάχ. ­ Δεύτερον, ο Ζιλ Ζακόμπ
(διευθυντής των Καννών) «πνίγει» στο παρασκήνιο τις κινεζικές διαμαρτυρίες
εναντίον κινεζικής ταινίας με γκέι που προβλήθηκε στο επίσημο πρόγραμμα (η
ταινία δεν έλεγε τίποτα, αλλά το σκάνδαλο είναι οι Κινέζοι... γκέι). ­ Τρίτον,
ο Κινέζος παραγωγός του Ζανγκ Γιμού αποσύρει την ταινία του για να μην
«κοντραριστεί» με την κινεζική ηγεσία ­ Τέταρτον, ο Μάρτιν Σκορσέζε εξαπολύει
μύδρους εναντίον της Κίνας με αφορμή την επερχόμενη υπερ-παραγωγή του
«Κουντούν», όπου απεικονίζεται η γενοκτονία του Θιβέτ ­ Πέμπτον, οι Κινέζοι
απειλούν τη θηριώδη Γουότλ Ντίσνεϊ πως αν διανείμει παγκοσμίως την παραγωγή
του Σκορσέζε, τότε εκείνοι θα διώξουν το... Χόλιγουντ από κάθε σπιθαμή
κινεζικού εδάφους!

4οΑίμα: Δολοφόνος είναι η κοινωνία

Ξεσηκώθηκαν οι πάντες εξαιτίας δύο βίαιων ταινιών. Των «Αστείων παιχνιδιών»
του Μίκαελ Χάνεκε και των «Δολοφόνων» του Ματιέ Κάσοβιτς (θα τις συναντήσετε
του «χρόνου» στην Ελλάδα, μη βιάζεστε). Οι Ευρωπαίοι ακολουθούν τους
Αμερικανούς και η «Σιωπή των αμνών» δεν γράφεται από ψυχοπαθείς σίριαλ κίλερς
αλλά από καλόπαιδα των βορείων προαστίων που σκοτώνουν για πλάκα, αλλά και από
την τηλεόραση που προπονεί τα πιτσιρίκια στο σπορ της βίας.

5ο Παρασκήνιο: Άφθονο, ουδείς αναμάρτητος

Κάθε ημέρα άφθονο παρασκήνιο. Αλέν Ντελόν, Ζαν Πολ Μπελμοντό δεν προσκλήθηκαν,
η Εμανουέλ Μπεάρ χαρακτηρίζεται «ψυχοπαθής», ο γιος του μεγάλου τιμώμενου
Ίνγκμαρ Μπέργκμαν εκλιπαρεί για ένα εισιτήριο στην τελετή βράβευσης του πατέρα
του και ο Ζακ Σιράκ αξιοποιεί τη «διακριτική» του παρουσία σαν προεκλογικό πυροτέχνημα!

6οΔολάρια: Το χρώμα του χρήματος

Το χρήμα δεν έχει πατρίδα. Απόδειξη; Το Χόλιγουντ συνεργάζεται με την
«αντίπαλη» Γαλλία, η Γιουνιβέρσαλ αγοράζει την ανεξάρτητη Οκτόμπερ και η
βρετανική κυβέρνηση μοιράζει εκατομμύρια δολάρια στη γαλλική Πατέ. Μερικές
συμφωνίες είναι αποκαλυπτικές: Μεγάλα αστέρια του βεληνεκούς Ντε Νίρο,
Σταλόνε, Ρόμπιν Ουίλιαμς θα συνεργαστούν με την «ανεξάρτητη» Μιραμάξ. Την ίδια
στιγμή η Αγγλία προσφέρει από τη λοταρία για το σινεμά το ποσό των 65
εκατομμυρίων δολαρίων στη γαλλική Πατέ για την προώθηση της βρετανικής
παραγωγής. Ο συνολικός τζίρος που θα προκύψει από τις επενδύσεις κεφαλαίων στη
Μεγάλη Βρετανία, με τη βοήθεια της λοταρίας, θα ξεπεράσει, μέσα στα επόμενα 6
χρόνια, το μισό δισεκατομμύριο δολάρια!

7οΕισιτήρια

Ταμειακό γεγονός, εκτός Φεστιβάλ, ο θρίαμβος του «Πέμπτου στοιχείου» του Λικ
Μπεσόν που έκοψε 2 εκατομμύρια εισιτήρια μέσα σε μία εβδομάδα σ' ολόκληρη τη
Γαλλία. Ο Χρυσός Φοίνικας βοηθάει την εμπορική πορεία μιας ταινίας; Εξαρτάται.
Να θυμηθούμε τα τελευταία χρόνια:

1990: «Ατίθαση καρδιά» του Ντέιβιντ Λιντς (Αθήνα με 60.000).

1991: «Μπάρτον Φινκ» των Κοέν (με το ζόρι τα ίδια εισιτήρια).

1992 «Καλύτερες προθέσεις» του Δανού Μπιλ Όγκαστ (ούτε 5.000!).

1993 «Μαθήματα πιάνου» - «Αντίο παλλακίδα μου» (μεταξύ 80.000 και 100.000).

1994 «Παλπ φίξιον» του Ταραντίνο (στην αρχή, ζήτημα είναι αν έκοψε 50.000).

1995 «Αντεργκράουντ» του Κουστουρίτσα (ο θρίαμβος των 200.000 εισιτηρίων).

1996 «Μυστικά και ψέματα» του Μάικ Λι (120.000).

8οΚαι από ταινίες; Καλύτερα... άσε

Ποιες ταινίες θα αναγνωριστούν σαν γεγονότα από ένα ευρύτερο κοινό; Εδώ
αρχίζουν τα δύσκολα. Ούτε μια ταινία δεν πρόκειται να πλησιάσει τα 100.000
εισιτήρια (μακάρι να διαψευστώ). 
Μοναδικός, γνήσιος ασκητής του σινεμά ο Ιρανός Αμπάς Κιαροστάμι με την ταινία
του «Γεύση κερασιών» που προβλήθηκε την τελευταία ημέρα του διαγωνιστικού
προγράμματος (ευτυχώς, εξασφαλίσθηκε από μικρή ελληνική εταιρεία). Από εκεί
και πέρα τα πράγματα κυμαίνονται μεταξύ εξαιρετικών σκηνοθεσιών και ιδιαίτερων
ευαισθησιών. «Αστεία παιχνίδια» του Χάνεκε (η ταινία που θα γίνει καλτ γεγονός
­ «Μια πιο γλυκιά διάσταση» του Έγκογιάν - «Παγοθύελλα» του Ανγκ Λι (με πολλές
πιθανότητες εμπορικής καριέρας) - «Γουέστερν» του Γάλλου Μανουέλ Πουαριέ
(συγκίνηση και τρυφερότητα) - «Είναι υπέροχη» του Νικ Κασσαβέτη.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15839P031</ED>
<ID>
ID:168381

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P03&aa=1</URL></REF>


Article

<CATEGORY>vin09</CATEGORY>

 <H2>Ο Εφιάλτης ως κόμικς
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Η Έρση Βασιλικιώτη στον κομψό και εντυπωσιακό θεατρικό χώρο που δημιούργησε
στου Γκύζη, το «Θέατρο των Καιρών», ανέβασε φέτος ένα προκλητικά ενδιαφέρον
έργο, το «Τότενφλος», του Χάραλντ Μίλερ.

Η Βασιλικιώτη είναι ένας ανήσυχος άνθρωπος, εντυπωσιακά ενημερωμένος πάνω στα
πιο προχωρημένα θεατρικά ρεύματα των καιρών μας. Και ιδού, μας προσφέρει μια
πρόταση γραφής που αντιπροσωπεύει μια νέα θεατρική οπτική στο σύγχρονο
ευρωπαϊκό θέατρο.

Ο Χ. Μίλερ μιμείται την τεχνική των κόμικς· γράφει σκηνές καρέ-καρέ και τα
πρόσωπά του έχουν δύο μόνο διαστάσεις. Η παλιά δοκιμασμένη τεχνική της
δραματουργικής ανάπτυξης, η ανάδειξη των κινήτρων που οδηγούν τους ήρωες να
πράττουν, η αφηγηματική ευθύγραμμη ή τεθλασμένη, αδιάφορο, εξέλιξη, η
πρισματική φασματογραφική χαρακτηρολογία δεν υπάρχουν εδώ. Τα πρόσωπα - ήρωες
μπαινοβγαίνουν στη δράση χωρίς λογική και χωρίς σχέδιο. Κάθε καρέ - σκηνή
είναι αυτόνομο και ανεξάρτητο, δεν συνεχίζει ή δεν προηγείται ενός άλλου. Οι
κινήσεις είναι σπασμωδικές, σχηματικές και αφελώς σαφείς, οι σχέσεις
πρωτογενείς και ο λόγος συγκεκομμένος, ανεπίδοτος, αφοριστικός. Η γλώσσα, το
γνωστό υβρίδιο των νεανικών περιοδικών, στρεβλή σύνταξη, αγγλισμοί, ιδιόλεκτα,
αργκό, αλλά και ένας διανοουμενίστικος σνομπισμός που καταντά αργκό. Ως
ανανέωση του θεατρικού κώδικα, το ιδίωμα του Χ. Μίλερ έχει το ενδιαφέρον του
και πρέπει να πω ότι η μεταφράστρια κ. Ιώ Μαρμαρινού πέτυχε εν πολλοίς να
μεταφέρει αυτό το γλωσσικό κλίμα που συναντά πλέον κανείς στις πολυεθνικές και
πολυπολιτισμικές πρωτεύουσες του κόσμου.

Αλλά, ας έρθουμε στο θέμα του έργου. Τέσσερις άνθρωποι δραπετεύουν, ο καθένας
για δικό του λόγο, από μία πόλη του εφιαλτικού μέλλοντος, όπου κυβερνά ο
τεχνολογικός φασισμός και έχει εγκατασταθεί ως αυθεντία η τυραννία του Μεγάλου
Αδελφού. Ο κόσμος είναι πνιγμένος στη ραδιενέργεια και ο καθένας από τη μια
στιγμή στην άλλη «φέρει» το μίασμα και απομονώνεται από τους άλλους. Τους
κώδικες ηθικής και αξιών των προηγούμενων πολιτισμών έχει αντικαταστήσει ένα
όργανο ανίχνευσης ραδιενέργειας. Οι άνθρωποι χωρίζονται σε καθαρούς και
μολυσμένους. Όπως η μεσαιωνική λέπρα, η πανώλης, η συφιλίδα, η ραδιενέργεια
καθιστά τον μολυσμένο απόβλητο. Η κοινωνία των καθαρών τον ωθεί στον θάνατο ή
σε γκέτο.

Οι τέσσερις «ήρωες» του Χ. Μίλερ επιβιβάζονται σε μία σχεδία και διαπλέοντας
τον ποταμό, διασχίζουν τη μολυσμένη χώρα με σκοπό έναν τόπο «καθαρό».
Πρόκειται για το γνωστό μοτίβο του χαμένου παραδείσου, της ουτοπίας, της Γης
της Επαγγελίας κ.λπ. Όπως είναι αναμενόμενο οι «ήρωες» δεν θα φθάσουν ποτέ
εκεί συντρεχόντων δύο λόγων· αλληλοσπαράσσονται για να εξασφαλίσουν την
επιβίωση, άρα για να εξοικονομήσουν τρόπους, ώστε να φθάσουν στη σωτηρία και
διότι η υπεσχημένη γη ή δεν υπάρχει ή έχει ήδη μολυνθεί.

Πράγματι, το έργο σκηνή-σκηνή καταγράφει τις ποικίλες στάσεις, σχέσεις,
συγκρούσεις των τεσσάρων, τις συμμαχίες τους, τις υπονομεύσεις τους, τις
διαβολές, τους πρόσκαιρους προσεταιρισμούς, τις ανθρωποφαγικές τους τάσεις,
την όξυνση των ενστίκτων, αλλά και τις στιγμιαίες τρυφερότητες.

Η «Τότενφλος», η «Σχεδία των νεκρών», θέλει να μας πει ο συγγραφέας είναι εν
σμικρώ και πυκνώ ο κόσμος μας, οι κοινωνίες μας, με αλήτες, οραματιστές, θύτες
και θύματα, καπάτσους και απατεώνες, τρυφερούς και κτηνώδεις, που πλέουν
γλιστρώντας ασφαλώς προς τον αφανισμό.

Αλλού είναι το πρόβλημα με το έργο αυτό. Είναι η αποθέωση της κοινοτοπίας, της
ιδεολογικής αφέλειας και των τετριμμένων. Ιδέες πρωτογενείς και αυτονόητες,
σχέσεις σχηματικές και ένας υποβόσκων διδακτισμός που θυμίζει Μπρεχτ της
πρώτης περιόδου, όταν ευελπιστούσε να κάνει θέατρο προλεταριακό με ερασιτέχνες
στα εργοστάσια.

Πού απευθύνεται ο Χάραλντ Μίλερ; Αν απευθύνεται στους ευαισθητοποιημένους,
ενήμερους για τους κινδύνους του τεχνοκρατικού καπιταλιστικού πολιτισμού,
ανοίγει ανοικτές πόρτες· αν όμως θέλει να αφυπνίσει τις μάζες, φοβάμαι πως
κανείς μαζάνθρωπος δεν θα χαλάσει τη ζαχαρένια του και την τηλεοπτική του
χαύνωση για να κλειστεί σε ένα θέατρο να «ψυχοπλακωθεί».

Ένας φυσιολογικός άνθρωπος με βασική ενημέρωση πλήττει με το έργο του Χ.
Μίλερ. Σχεδόν εξοργίζεται με τον αφελή του διδακτισμό, όπως εξοργίζεται με τα
εξυπναδίστικα υπερπολυτελή περιοδικά για νέους, που βγάζουν εκατομμύρια για
τους εκδότες τους, πουλώντας σκουπίδια, σάχλα, τάχα μου τολμηρότητες και
γλώσσα μαϊμού.

Φαίνεται, πως το έργο έκανε καριέρα στη Γερμανία. Δεν εκπλήσσομαι. Πιθανόν εδώ
ακόμη ούτε άνθρωποι κόμικς δεν καταντήσαμε ούτε ο πυρηνικός όλεθρος είναι επί θύραις.

Παρ' όλα αυτά, η Βασιλικιώτη προσφέρει υπηρεσίες θετικές και αρνητικές,
παρουσιάζοντάς το. Θετικές, γιατί μαθαίνουμε πως τα «καλά» ξένα έργα δεν είναι
καλύτερα από τα ανάλογα αρνητικά. Αρνητικές, γιατί επέλεξε ένα ξένο αντί ένα
ελληνικό. Π.χ. είναι άπαιχτη ακόμη η, κλάσεις ανώτερη, «Βιοχημεία» του Παύλου Μάτεσι.

Η παράσταση της Βασιλικιώτη είναι καλύτερη, πολύ καλύτερη από το έργο. Σχεδόν
το σώζει. Μέσα στο τεφρό σκηνικό του Τόμας Μίλερ καθοδήγησε τους ηθοποιούς σε
ένα εξπρεσιονιστικό μπονουελικό παίξιμο, που εξουδετερώνει την πλήξη των
κοινοτοπιών του κειμένου.

Και οι τέσσερις ηθοποιοί είναι θαυμάσιοι, ο Σορμαΐνης, ο Μόσχος, ο Λύτρας, η Σκόκου.

Η μουσική των Στέρεο Νόβα δεν μπόρεσα να καταλάβω αν υπογράμμισε ειρωνικά το
υπαρξιακό και εκρηκτικό αδιέξοδο των ηρώων ή ήταν ακριβώς ειρωνευόμενο προϊόν
μιας εποχής που έχει καταργήσει εκτός των άλλων και το γούστο.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15839P041</ED>
<ID>
ID:168382

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P04&aa=1</URL></REF>


Article

<CATEGORY>vin09</CATEGORY>

 <H2>«Έτσι υποστηρίζω»...
</H2><H2></H2>
<AUTHOR>ΝΙΚΟΣ ΚΕΣΣΑΝΛΗΣ</AUTHOR>

Κάποτε, στην αρχή της συνεργασίας μου με «ΤΑ ΝΕΑ» είχα γράψει ένα σύντομο (τις
ίδιες γραμμές, αλίμονο, που στέλνω επί χρόνια) περιστατικό που αφορούσε μία
φίλη μου κοντέσα και τις αντιδράσεις στην εκλογή μου, τότε, ως πρύτανη.

Είχε βουτήξει την πένα της στην καλόβουλη ειρωνεία της και μου 'λεγε ότι
λυπόταν!! Για το χουνέρι που μου 'καναν ή μάλλον έκανα στον εαυτό μου.

Τα λόγια ήταν πιο σκληρά και τελείωνε με «άξιος ο μισθός σου». Έτσι υποστήριζε
η κοντέσα. Κι εδώ κλικ... Μόλις είχα τελειώσει το υπέροχο βιβλίο του Tambuchi
«Έτσι ισχυρίζεται ο Pereira».

Ζω διαβάζοντας, αλλά είναι ελάχιστα τα βιβλία που με κρατούν αγκαλιασμένο με
τέτοια δύναμη σαν το παραπάνω.

Έπειτα, όπως συμβαίνει συνήθως στους πιο προχωρημένης ηλικίας, έχω τις μανίες
μου, τους αγαπημένους συγγραφείς και πολλές φορές ξεναπαίρνω ένα βιβλίο εκεί
που τ' άφησα χρόνια πριν. Είναι περιττό να σας πω πως για μένα οι μεγάλες μου
στιγμές είναι ο Celine κι ο Cendrars κατ' αρχήν και... αλλά ας μη συνεχίσω να
απαριθμώ τους αγαπητούς μου αυτούς φίλους, που ζω μαζί τους πάνω απ' τον μισό
μου χρόνο.

Αλλά ύστερα από το «Cosi sostienne Pereira» πρόσθεσα κι άλλον στο προσωπικό
μου Πάνθεον. Τον Tambuchi.

Και μου κάνει κατάπληξη πώς ένας τόσος διαφορετικός σε στυλ συγγραφέας μ'
άγγιξε με τον ίδιο τρόπο με τους δύο παραπάνω.

Οι άνθρωποι είναι διαφορετικοί. Καμία σχέση η οργή, η λύσσα του Celine ή ο
μισοαδιάφορος κοσμοπολιτισμός του Cendrars, με τον Tambuchi. Φυσικά, τώρα
προσπαθώ, όπως κάνω πάντα, να μάθω τα πάντα. Ένα άλλο βιβλίο βρίσκεται στα
χέρια μου «Το χαμένο κεφάλι του Damasceno Monteire» κι άλλα έπονται. Είναι
χαρακτηριστικό πως τα βιβλία του αντί να τελειώνουν με απαντήσεις, κλείνουν με
ερωτήσεις. Βέβαια, η λατρεία του για τον μεγάλο Πορτογάλο, τον Possoa δεν
είναι κρυφή. 
Εκείνο που με τράβηξε και με γοήτευσε στο πρώτο βιβλίο του που διάβασα, ήταν ο
τρόπος που αφηγήθηκε τις περιπέτειες του Pereira. Ένας τρόπος, μια γραφή απλή,
δημοσιογραφική θα 'λεγα, που ακουμπά τα όρια της φτώχειας. Αλλά αμέσως γίνεται
κλασική. Και η επανάληψη, ύστερα από κάθε σχεδόν δράση, ή παράγραφο, του
αγχώδους αλλά σύγχρονα ειρηνικού σαν να θέλει να σε ησυχάσει, «έτσι
τουλάχιστον διατείνεται ο Pereira». 
Συνέχεια επαναλαμβάνεται σαν ένα μοτίβο, σαν refrain ενός τραγουδιού. Και
σπάνια, ύστερα από μια τέτοια γραφή, αισθάνθηκα τόσο το τέλος μιας ζωής, την
απελπισία της μοναξιάς του ανθρώπου, αλλά σύγχρονα και τη φιλία. 
Ποτέ με τόσο λίγα και απλά λόγια δεν ένιωσα την αλλαγή στη στάση ενός ανθρώπου
τόσο ριζική και σύγχρονα ελπιδοφόρα.

Αυτό το μικρό βιβλιαράκι είναι ένα μεγάλο βιβλίο.

Έτσι τουλάχιστον υποστηρίζω.

Υποστηρίζω ακόμα ότι ο Ανταίος Χρυσοστομίδης έκανε μια μετάφραση τέλεια. Έτσι υποστηρίζω.

* Ο Νίκος Κεσσανλής είναι ζωγράφος.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15839P042</ED>
<ID>
ID:168383

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P04&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Η Του-Βούλα κουκιά σπέρνει...
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Ενώ οι Αμερικανοί «κατανοούν» τις τουρκικές ανησυχίες για το ελληνικό
«πρόβλημα των 12 μιλίων στο Αιγαίο», η δική μας Του-Βούλα κουκιά σπέρνει. Με
τα δελτία ειδήσεων να επικεντρώνουν το ενδιαφέρον, Παρασκευή - Σάββατο βράδυ,
σε... κοιλιακές αισθητικές επεμβάσεις της κ. Δ. Λιάνη και στον τρίτο γάμο του
ηθοποιού Κώστα Καζάκου!
</H3>
Αφαίρεση ελαιών ή λιποαναρρόφηση από την κοιλιακή χώρα της τρίτης(;) κυρίας
Παπανδρέου; Ιδού η απορία! Οι ρεπόρτερ τής εκάστοτε λιποαναρροφήσεως της πρώην
πρώτης κυρίας του έθνους, έχουν συγκεντρωθεί έξω από το Ωνάσειο και πιέζουν
τον αισθητικό ιατρό να δώσει περισσότερες λεπτομέρειες. Τι να πει ο δυστυχής;
Καλοκαίρι εν όψει, αρχίζουν τα μπάνια και το μπικίνι απαιτεί άψογη εμφάνιση.
Χωρίς ελιές ή περιττά παχάκια. Καθώς επιπλέον, όπως μαθαίνουμε από άλλο δελτίο
ειδήσεων, η κυρία Δήμητρα Λιάνη - Παπανδρέου, η οποία εισέρχεται στην πέμπτη
δεκαετία της, πρόκειται να καταδηλώσει τον δεσμό της με τον νεαρό Κώστα Σπυρόπουλο!

Εξέλιξη ­ σημειωτέον ­ που είχε προβλεφθεί από ορισμένες δέσποινες της παλαιάς
αθηναϊκής κοινωνίας, εις ανύποπτον χρόνο, όταν βλέπαμε, στην τηλεόραση, την
νεαρή Δήμητρα στο Χέρφιλντ ν' αλλάζει καθημερινώς μοντελάκια γεμάτα κομψότητα
και χάρη, έτσι ώστε να επιβεβαιώνεται η άποψη ότι «μια εικόνα αξίζει όσο
χίλιες λέξεις».

Ρομάντζο

Αλλά η ιστορία έχει κι άλλες προεκτάσεις. Διότι, όπως μας πληροφόρησε η
εκπομπή «Κάτσε καλά» του Antenna, το ρομάντζο «Ανδρέα - Λιάνη» θα γίνει
ταινία. Σεναριογράφος είναι ο κριτικός κινηματογράφου κ. Χρυσοβιτσιάνος, ο
οποίος έχει ήδη κάποιες επαφές με το Χόλιγουντ για τη χρηματοδότηση του εν
λόγω φιλμ. Με πιθανούς, λέει, πρωταγωνιστές, τον Άντονι Χόπκινς και τη Σάρον
Στόουν, ή τον Μάικλ Ντάγκλας και την Εντ Χάρις!.

Στην ίδια εκπομπή αναγγέλθηκε και ο γάμος του Κώστα Καζάκου, ο οποίος
ενυμφεύθη τη νεαρή Τζένη Κόλλια, μαθήτριά του στη σχολή Κουν, όπου τονίστηκε
εμφατικά η διαφορά ηλικίας, διαφορά 35 ολόκληρων χρόνων.

Την επομένη, όμως, τα εμπορικά κανάλια και ιδιαιτέρως ο Σκάι είχαν στείλει
συνεργεία στο Πνευματικό Κέντρο του Δήμου Αθηναίων για να καλύψουν το
«γεγονός». Γιατί; Γιατί πρέπει να ενδιαφέρει τον κόσμο η ιδιωτική ζωή ενός
ηθοποιού; Κι όμως, τα περισσότερα δελτία και οι... ανταποκρίσεις από την οδό
Ακαδημίας, τόνιζαν συνέχεια όχι μόνο την ηλικιακή απόσταση των νεονύμφων αλλά
και την εγκυμοσύνη της τρίτης κυρίας Καζάκου, ενώ ορισμένοι σταθμοί φόρτιζαν
με απέραντη συγκίνηση τους θεατές, δείχνοντας εικόνες της πανέμορφης δεύτερης
συζύγου, δηλαδή της αλησμόνητης άλλης Τζένης. Οι σκηνές, από ταινίες, την
έδειχναν μόνη και λυπημένη, θυμίζοντας το τελευταίο έργο της, το μελαγχολικό
«Διαμάντια και μπλουζ» της Λούλας Αναγνωστάκη...

Αλλάζουμε κανάλι. Αλλά πέφτουμε στις «Τρεις αδελφές» του Τσέχωφ,
κινηματογραφική μεταφορά από τον Λόρενς Ολίβιε, με πρωταγωνίστρια μια
συγκλονιστική Τζόαν Πλοουράιτ (ΕΤ2). «Αρχίζω να ξεχνάω» λέει η μεγάλη Αγγλίδα
ηθοποιός, «αυτή είναι η μοίρα μας. Γιατί να την αλλάξουμε»; Ο γιατρός, δηλαδή
ο ίδιος ο Τσέχωφ, που τον υποδύεται ο Λόρενς Ολίβιε, απαντά: «Πόσο χαμηλοί
είναι οι άνθρωποι».

Το όλο θέμα, όμως, λίγες ημέρες πριν, έχει συλληφθεί και από τον κύριο Μάκη
Τριανταφυλλόπουλο στον Σκάι. Όπου είναι συγκεντρωμένοι νέοι και ηλικιωμένοι σε
διάφορους συνδυασμούς. Καταπονημένοι από τη ζωή και τον χρόνο άνδρες, με δίπλα
τους νεαρές γυναίκες, αρμονικά ζευγάρια από άποψη ηλικίας και νέα παιδιά που
σχολιάζουν την ανάρμοστη ηλικιακά ερωτική ένωση. 
Κόμπλεξ

Το συμπέρασμα που βγαίνει είναι ότι «οι πλούσιοι παίρνουν τις μικρές» και
επίσης το γεγονός πως αρκετές φορές οι νέες κοπέλες αναγκάζονται να
παντρευτούν ηλικιωμένους για να λύσουν δύσκολα προβλήματα, όπως είναι η «άδεια
παραμονής στην Ελλάδα» για τις αλλοδαπές και από άποψη ψυχολογίας το περίφημο
«φάδερ κόμπλεξ».

Ωστόσο, ένας ηλικιωμένος κύριος με άσπρα μαλλιά και χωρίς κάτω δόντια, που
έχει παντρευτεί αλλοδαπή μερικές δεκαετίες μικρότερη, θυμώνει και αποφαίνεται:
«Οι κουλτουριάρηδες είναι ψοφοδεείς», πράγμα που σημαίνει ότι εκείνος ως
λαϊκός τύπος είναι ταύρος. Στη συζήτηση επεμβαίνει η Σπεράντζα Βρανά, που λέει
διάφορα σόκιν για να υποστηρίξει την άποψή της ότι «αν υπάρχει διαφορά
ηλικίας, κάτι δεν πάει καλά στο δέσιμο», ενώ τα νέα παιδιά που βρίσκονται στο
στούντιο καταδικάζουν τα ανόμοια ηλικιακά ζευγάρια, προβάλλοντας ταυτόχρονα
την τρυφερή εικόνα του νεανικού έρωτα, καθώς ορισμένα κορίτσια και αγόρια
κρατιούται χεράκι χεράκι. Την «παράσταση» όμως έκλεψε ένα νεαρό ανδρόγυνο, που
είπε απλά: «Μεγαλώσαμε μαζί. Δεν έχουμε παρά μόνον δύο χρόνια διαφορά ηλικίας.
Και σαν παιδιά που είμαστε, αναθρέψαμε τα δύο δικά μας παιδιά»...

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15839P051</ED>
<ID>
ID:168384

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -ΠΑΘΕΙΑ
</H2>
<AUTHOR>ΕΦΗ ΦΑΛΙΔΑ</AUTHOR>

* Μια φωνή από το παρελθόν προέκυψε στην «Εκπομπή» του Νάσου Αθανασίου,
υπενθυμίζοντας πως η τηλεόραση μπορεί και να επιτελέσει καθήκοντα οπτικού
μουσείου. Και έτσι εμφανίστηκε ο Γιάννης Πουλόπουλος. Ο τραγουδιστής
των ταινιών της Φίνος Φιλμ και των επιτυχιών «Θα πιω απόψε το φεγγάρι»,
«Καμαρούλα μια σταλιά». Ο Γιάννης Πουλόπουλος βγήκε μέσα από τα 60'ς και τα
70'ς για να απαντήσει στους επικριτές του, που αμφισβητούν τη συνεισφορά του
στη δημιουργία μερικών από τις μεγαλύτερες επιτυχίες του λαϊκού τραγουδιού.
Τώρα, αν πέτυχε να ανασκευάσει τις απόψεις του, θα φανεί στο ρεπερτόριο των
«ελληνάδικων», με τυχόν νέες προσθήκες.

* Σημειώθηκαν όμως και άλλες εμφανίσεις «αγνοούμενων» καλλιτεχνών το
Σαββατοκύριακο που μας πέρασε. Με τον Γιάννη Φλωρινιώτη, ναι αυτόν
ακριβώς που ρωτούσε άδοντας αν πειράζει που είναι μεγάλη βεντέτα, να
συμμετέχει στους «Λογοδοσμένους». Με εκπληκτικό κοστούμι σε συνδυασμούς μοβ
και μαύρου, του οποίου οι ρόμβοι και τα γεωμετρικά σχήματα απαιτούν τόλμη και
θάρρος από εκείνον που θα το επέλεγε για μια δημόσια εμφάνισή του.

* Θυμήθηκε και ο Ανδρέας Μικρούτσικος πώς είναι να κάνεις τον
παρουσιαστή τηλεπαιχνιδιού με το «Το κάνει δεν το κάνει» στον Antenna.
Σπουδαίο παιχνίδι να χωρίζεσαι σε δύο ομάδες, να κοιτάς το βίντεο με τον
παρουσιαστή να υποβάλλει σε δοκιμασίες τον κόσμο και να ψηφίζεις αν θα
ενδώσουν ή όχι στις προτάσεις του. Προτάσεις του είδους «μπορείς σε παρακαλώ
να φορέσεις ένα μαγιό τάνγκα που θέλω να πάρω δώρο στη Φωτεινή;» (τη γυναίκα του).

* Βγαίνει η Άντζελα Δημητρίου στη «Βόλτα» της ΕΤ3. Και πηγαίνει
μαζί με τον παρουσιαστή της εκπομπής σε ένα μεζεδοπωλείο. Και για να τη
χαλαρώσει από την ερώτηση που θα της υποβάλλει αργότερα, περί του έργου της
που δεν παρουσιάζει ρεπερτόριο με ανθεκτικές στον χρόνο επιτυχίες, αρχίζει από
ερωτήσεις για την εμφάνισή της. Για ανόρθωση γλουτών τη ρωτούσε και για
βλεφαροπλαστική. Και η Άντζελα απαντούσε πως πάνω από όλα υπάρχει η
γυμναστική, η προσεκτική διατροφή και ένας καλός μακιγιέρ. Ε, με τέτοιες
προσεκτικές απαντήσεις δεν τόλμησε ούτε μια μπουκιά να γευτεί. Έπρεπε να
κρατήσει χαρακτήρα.

* Πρεμιέρα και για τη νέα σειρά της ΕΤ2 «Ο Νόμος στην πλάτη του». Με τον
Ρόουαν Άτκινσον να μιλάει και όχι μόνο να προκαλεί γέλιο με τις
γκριμάτσες του. Πώς ήταν το πρώτο επεισόδιο με τον επιθεωρητή Ρέιφορντ Φόουλερ
να εξαρθρώνει σπείρα ληστών; Προς το χλιαρό, σαν χαλαρωτικό μπάνιο. Γιατί
έχουμε δει και καλύτερα.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15839P052</ED>
<ID>
ID:168385

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P05&aa=2</URL></REF>


Article

<CATEGORY>vin09</CATEGORY>

 <H5>ΜΑΡΩ ΔΟΥΚΑ, ΡΕΑ ΓΑΛΑΝΑΚΗ, ΜΑΡΙΑ ΜΗΤΣΟΡΑ, ΙΩΑΝΝΑ ΚΑΡΥΣΤΙΑΝΗ, ΛΕΝΑ ΔΙΒΑΝΗ, ΣΩΤΗ
ΤΡΙΑΝΤΑΦΥΛΛΟΥ, ΜΑΝΙΝΑ ΖΟΥΜΠΟΥΛΑΚΗ, ΑΜΑΝΤΑ ΜΙΧΑΛΟΠΟΥΛΟΥ ΑΝΤΑΛΛΑΣΣΟΥΝ ΑΠΟΨΕΙΣ
</H5><H5></H5><H5>Αμάντα Μιχαλοπούλου
</H5><H5>«Ψάχνω έναν διαφορετικό τρόπο για να πω χιλιοειπωμένα πράγματα»
</H5><H5>Λένα Διβάνη
</H5><H5>«Ζούμε το τελευταίο σκοτάδι πριν από την αυγή»
</H5><H5>Σώτη Τριανταφύλλου
</H5><H5>«Θέλω να φωτίσω κοινωνικές ομάδες με προβληματικές αφετηρίες»
</H5><H5>Μανίνα Ζουμπουλάκη
</H5><H5>«Με ενδιαφέρει το θέμα της γυναικείας σεξουαλικότητας»
</H5><H5>Ιωάννα Καρυστιάνη
</H5><H5>«Με ενδιαφέρουν οι σχέσεις των ανθρώπων»
</H5><H5>Μαρία Μήτσορα
</H5><H5>«Με συγκινούν αυτοί που δεν δέχονται την καθημερινότητα των άλλων»
</H5><H2>Άλλο γυναικεία «γραφή» και άλλο ιδιαιτερότητα
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Υπάρχει ιδιαιτερότητα στη γυναικεία δημιουργία; Και σε τι διαφοροποιείται η
ματιά τούτων των γυναικών συγγραφέων, από τις ομότεχνές τους;

Αυτό το ερώτημα έθεσαν «ΤΑ ΝΕΑ» και... μπερδεύτηκαν στις αποχρώσεις των
απαντήσεων. Ένα πάντως είναι σίγουρο: ότι τούτες οι γυναίκες διεκδικούν όχι να
ξεχωρίσουν απέναντι στους άνδρες ομοτέχνους τους, αλλά να κριθούν με τα
οικουμενικά κριτήρια του ταλέντου που δεν ξεχωρίζει φύλα, ηλικίες ή φυλές.

«Δεν δέχομαι τον διαχωρισμό γυναικείας και ανδρικής λογοτεχνίας. Έτσι όμως και
μια γυναίκα είναι τόσο δα προικισμένη, μπορεί να εμβαθύνει σ' ένα θέμα και να
το προεκτείνει πολύ περισσότερο από έναν άνδρα», υποστηρίζει η Μάρω Δούκα.
«Γιατί έχει άλλη αίσθηση του χρόνου ­ αφού μόνον αυτή είναι σε θέση να
μετρήσει πάνω στο σώμα της τον χρόνο ­ και μπορεί γι' αυτό να διυλίσει τα
πράγματα με διαφορετικό τρόπο».

«Η ιδιαιτερότητα στη γυναικεία δημιουργία», λέει από την πλευρά της και η Λένα
Διβάνη, «έγκειται στο διαφορετικό της γυναικείας εμπειρίας», ενώ η Μανίνα
Ζουμπουλάκη υποστηρίζει ότι «τουλάχιστον στις ερωτικές σχέσεις και από εκεί
στις ανθρώπινες, οι γυναίκες έχουν μια άλλη οπτική».

«Το αιτούμενο στη δημιουργία γενικά, είναι να έχει κάτι ιδιαίτερο, αλλά αφήνω
ανοιχτό το ερώτημα αν υπάρχει "γυναικεία" ιδιαιτερότητα», λέει η Ρέα Γαλανάκη.

«Εγώ δεν πιστεύω πάντως ότι υπάρχει γυναικεία "γραφή", παρ' όλο που η γραφή
είναι ανδρική εφεύρεση», τονίζει η Μαρία Μήτσορα. «Κάποιος γράφει καλά ή δεν
γράφει καλά». 
Και η Αμάντα Μιχαλοπούλου, επαναστατεί: «Η γυναικεία "γραφή" είναι ένα
κοινωνικό στερεότυπο από τα χιλιάδες που έχουν κατασκευαστεί για τους
ομοφυλόφιλους, τους έγχρωμους και τα γυναικόπαιδα. Το πνεύμα δεν έχει φύλο. 
Αλλά ακόμα κι αν έχει, τότε η Γερτρούδη Σταΐν είναι άνδρας, ο Φλομπέρ γυναίκα
και ο Γκαίτε ερμαφρόδιτος! Δεν έχω καμιά διάθεση όμως να υπερασπιστώ τις
γυναίκες που γράφουν, μόνο και μόνο επειδή γράφουν».

Και από εδώ περνάμε στην ειδοποιό διαφορά που τούτες οι συγγραφείς αισθάνονται
να τις χαρακτηρίζει.

«Δεν πιστεύω στη λογοτεχνία των φύλων», λέει η Σώτη Τριανταφύλλου. «Και εγώ,
ως αναγνώστρια, δεν θα διάλεγα μυθιστορήματα με γυναικεία θέματα, όπως έχουμε
μάθει να τα καταλαβαίνουμε, με τη μελαγχολία δηλαδή του πολίτη β' κατηγορίας.
Δεν με ενδιαφέρουν π.χ. τα θέματα που απασχολούν τις γυναίκες της προηγούμενης
γενιάς και τα οποία φαίνονται ανάγλυφα στην εμπορική γυναικεία λογοτεχνία. Μια
λογοτεχνία που μειώνει την προσωπική ευθύνη των γυναικών για τη θέση τους, που
ανάγει όλα τα προβλήματα στα άγρια αρσενικά και που, τελικά, υποτιμά τη γυναίκα».

«Το θέμα είναι ποια οπτική έχεις και πώς γράφεις για ένα πρόβλημα»,
διευκρινίζει η Μάρω Δούκα. «Να μην επαναπαύεσαι, να μην εφησυχάζεις, να μην
ακολουθείς την παραδοσιακή ματιά στον κόσμο, να μην κολακεύεις τις γυναίκες
προβάλλοντας ένα εξωραϊσμένο πρόσωπό τους, με το οποίο σπεύδουν να ταυτιστούν
οι αναγνώστριες. Αλλά να τις βοηθάς να αναρωτηθούν, να μη διστάζεις να τις φοβίσεις».

«Στόχος είναι, λέει η Λένα Διβάνη, να μην πουλήσουμε την πιο εύκολη συνταγή
που απευθύνεται στα βασικά αντανακλαστικά της γυναίκας ­ διαμορφωμένα ανά τους
αιώνες ­ και η οποία προκαλεί ένα αποτέλεσμα όχι γνήσιο».

«Στην εποχή μας υποστηρίει η Αμάντα Μιχαλοπούλου μια συγγραφέας δεν μπορεί να
ισχυριστεί ότι η Ιστορία, και η λογοτεχνία κατ' επέκτασιν, είναι κατασκεύασμα
των ανδρών. Αν λοιπόν αποφασίσει να ζήσει πλάι σε έναν άνδρα που λέει, όπως ο
Σαββόπουλος, ότι μόνο η ανώμαλη γυναίκα αισθάνεται την ανάγκη να εκφραστεί
καλλιτεχνικά, τότε είναι άξια της μοίρας της. Αν πάλι γράψει δακρύβρεχτες
ιστορίες για βασανισμένες γυναίκες, τότε είναι άξια του θυμικού της».
«Προσοχή», επισημαίνει η Μαρία Μήτσορα, «η Τζέιν Όστεν π.χ. που διαβαζόταν
πολύ τον περασμένο αιώνα, έχει μια γυναικεία θεματολογία που με απωθεί ­ πώς
θα ζευγαρώσουν κάποιες και πώς θα παντρευτούν. Όμως ο τρόπος που τα γράφει
αυτά, με κάνει να τη διαβάζω μονορούφι». Και η Ρέα Γαλανάκη καταλήγει:

«Γυναικείο δράμα υπάρχει, αλλά σημασία έχει με ποιους όρους το θέτεις. Διότι
έχει τόσο εκλαϊκευτεί το είδος μιας επιφανειακής αυτοαναφορικότητας, όπου ο
καθένας λέει το πρόβλημά του και έχει γίνει τόσο κοινόχρηστο, ώστε είναι πολύ
δύσκολο να είναι καλό το αποτέλεσμα. Κατά τη γνώμη μου, λοιπόν, δεν θα πρέπει
να μας αγκυλώσει η εποχή σ' ένα επιχείρημα του τύπου "είστε γυναίκες, μιλήστε
για τη γυναίκα", αλλά θα πρέπει να είμαστε πιο ευρείες στην αντίληψη. Γι' αυτό
κι εγώ βρίσκω ότι το ενδιαφέρον στη γυναικεία λογοτεχνία είναι η έξοδός της
από την αυτοαναφορικότητα. Θεωρώ δηλαδή ότι το να κλειστεί η γυναίκα
συγγραφέας στην έκφραση του γυναικείου εαυτού της είναι περιοριστικό και ότι
θα πρέπει να είναι πιο ανταγωνιστική. Να βγει από το "εγώ" της».

Η νεώτερη της παρέας, 31 ετών, δημοσιογράφος κι αυτή, που εγκατέλειψε όμως τον
μαχόμενο στίβο, κυκλοφόρησε πριν από τρία χρόνια τη συλλογή διηγημάτων «Έξω η
ζωή είναι πολύχρωμη» («Καστανιώτης») και έκανε αμέσως εντύπωση με τη δουλεμένη
γραφή της.

Το δεύτερο βιβλίο της, το μυθιστόρημα «Γιάντες» («Καστανιώτης»), κυκλοφόρησε
πριν από πέντε μήνες και απέσπασε ιδιαίτερα κολακευτικές κριτικές. Η Α.
Μιχαλοπούλου το έγραψε στη Γερμανία, όπου παρέμεινε για έναν χρόνο έχοντας
κερδίσει μια ευρωπαϊκή υποτροφία ενίσχυσης νέων συγγραφέων. Το χαρακτηριστικό
του βιβλίου, που αναφέρεται στην αθηναϊκή κοινωνία του '90, είναι η ποικιλία
στα είδη αφήγησης (επιστολές, ημερολόγια, αντικειμενικές περιγραφές,
εσωτερικοί μονόλογοι, αυτοσχόλια) και στη γλώσσα και το τέχνασμά της να
«περάσει» τις περιπέτειες των ηρώων της μέσα από την περιπέτεια της γεύσης,
δηλαδή των αισθήσεων.

«Με ενδιαφέρει πολύ ­ εξηγεί ­ το παιχνίδι του ανθρώπου που γράφει και που
παρατηρεί τον εαυτό του να γράφει, γι' αυτό και στα κείμενά μου υπάρχει έντονη
αυτοαναφορικότητα. Η αγωνία μου είναι να βρω έναν διαφορετικό τρόπο να εκφράσω
χιλιοειπωμένα πράγματα και, πάντως, να μιλήσω για τούτη την εποχή. Επίσης, με
απασχολεί στα γραπτά μου η τέχνη και ιδιαίτερα η ζωγραφική, καθώς και το
ταξίδι ως κυριολεκτική αλλά και μεταφορική κατάσταση».

Καθηγήτρια στη Νομική Αθηνών, ειδικευμένη στη διπλωματική ιστορία, άνθρωπος
δυναμικός, η Λένα Διβάνη δεν ντρέπεται να πει ότι οι συνάδελφοί της δεν
θεωρούν προσόν το ότι εμφανίστηκε πριν από δύο χρόνια κι αυτή στη λογοτεχνία.
Τότε ήταν με τη συλλογή διηγημάτων «Γιατί δε μιλάς για μένα;» («Νεφέλη»), που
ξεχώρισε στον χώρο της λογοτεχνίας με γυναικεία θέματα. Τώρα επιστρέφει με το
πρώτο της μυθιστόρημα «Οι γυναίκες της ζωής της», που θα κυκλοφορήσει την
ερχόμενη εβδομάδα («Καστανιώτης») και όπου επτά γυναίκες μιλούν για τις
σχέσεις ανάμεσα σε γυναίκες και οι άνδρες παίζουν έναν σχεδόν διακοσμητικό
ρόλο. «Διότι οι γυναίκες πάντα καταπιέζονται περισσότερο από γυναίκες». Ηρωίδα
της είναι μια 35άρα σύζυγος και μητέρα, που φωτίζεται μέσα από τα μάτια άλλων
γυναικών σε μια κρίσιμη καμπή της ζωής της. «Πιστεύω», λέει στα «ΝΕΑ», «ότι
ζούμε το τελευταίο σκοτάδι πριν από την αυγή, ένα σκοτάδι, γι' αυτό, πιο βαθύ
και πιο απελπιστικό. Γι' αυτό θα ήθελα γράφοντας να συλλάβω τη μοίρα της
σημερινής γυναίκας. Σε ποιο ποσοστό προσδιορίζεται από την κοινωνία και σε
ποιο από τα γονίδιά της. Και κυρίως, πόσες ευκαιρίες διαφυγής υπάρχουν με τις
σημερινές συνθήκες. Γιατί η επιτυχία του συστήματος είναι ότι βάζει τις
γυναίκες να κάνουν τον χωροφύλακα στις άλλες γυναίκες».

Όταν η δημοσιογράφος Σώτη Τριανταφύλλου κυκλοφόρησε πριν από έναν χρόνο το
«Σάββατο βράδυ στην άκρη της πόλης» («Πόλις»), για την αμερικανική εμπειρία
μιας νεαρής Ελληνίδας, χτύπησε το καμπανάκι. Δεν ήταν μόνο το κλίμα, αλλά και
η γραφή αυτού του βιβλίου που έφερνε έναν αέρα φρεσκάδας. Ίσως γι' αυτό και να
άρεσε τόσο στη νεολαία. Πριν από λίγο καιρό, κυκλοφόρησε το δεύτερο
μυθιστόρημά της «Αύριο μια άλλη χώρα» («Πόλις»), για την παιδική ηλικία και τη
δεκαετία του '60, καθώς και για τη δημοκρατία, την ευημερία, τα συλλογικά
όνειρα που διαλύονται και το αβέβαιο αύριο σε μια άλλη χώρα. Πρωταγωνιστές
της, δύο παιδιά μιας μεσοαστικής οικογένειας και οι μικρές τους περιπέτειες
που συνθέτουν το πολύχρωμο μωσαϊκό της ζωής όλων αυτών, οι οποίοι καλούνται να
προετοιμαστούν για το 2000! «Με απασχολεί», λέει στα «ΝΕΑ», «να φωτίσω
κοινωνικές ομάδες με προβληματικές αφετηρίες. Κόσμους ­ με τους οποίους όμως
να έρχομαι σ' επαφή ­ που πρέπει να αγωνιστούν για τη ζωή τους. Και κυρίως, με
ενδιαφέρει ο κόσμος ολόκληρος και όχι μόνον "η πατρίδα μας". Θέλω να είμαι
ανοιχτή σε πολλά και να τα επεξεργάζομαι».

Δημοσιογράφος περιοδικών, με σπουδές Ιστορίας της Τέχνης στις ΗΠΑ, η Μανίνα
Ζουμπουλάκη ξεχώρισε με το... ανδρικό (με την έννοια του φαλλοκρατικού)
γράψιμό της και τις περπατημένες ηρωίδες της. Αυθόρμητη, ατίθαση, μοντέρνα και
εξηγημένη, μίλησε με έναν νεανικό τρόπο για τη γυναικεία σεξουαλικότητα στα
«Κενά Μνήμης» («Ιστός»), που κυκλοφόρησαν το 1995. Το δεύτερο βιβλίο της,
«Μυροβόλος Άνοιξις», από το όνομα ενός καφενείου που έγινε καφετέρια, με
δώδεκα διηγήματα, κυκλοφόρησε πριν από ένα εξάμηνο («Ιστός») και διαβάστηκε
πολύ από νεαρές ηλικίες. Αναφέρεται στον έρωτα, με μια νεανική αμεσότητα κι
ένα ασυνήθιστο θράσος και έχει για ηρωίδες κορίτσια «παλαβά», πονηρεμένα και
ατίθασα, τα οποία κάνουν «σόκιν» πράγματα.

«Με ενδιαφέρει, λέει, το θέμα της γυναικείας σεξουαλικότητας. Μέχρι τώρα το
διαβάζαμε μέσα από την ανδρική ματιά, πράγμα που ευτυχώς αλλάζει. Θα ήθελα να
μπορέσω να μιλήσω για το πόσο σύνθετη είναι σήμερα η ζωή των γυναικών, πόσο
πιο δύσκολη από εκείνη των ανδρών, με τους πολλαπλούς ρόλους της, όπου πρέπει
να είναι παντού καλή. Τελικά το μόνο που μπορεί μια γυναίκα να διαχειριστεί,
είναι το σώμα της. Αυτό με απασχολεί, αλλά δεν σημαίνει ότι δεν θέλω να γράψω
και για άλλα πράγματα».

Όταν πριν από δύο χρόνια κυκλοφόρησε η συλλογή διηγημάτων «Η κυρία Κατάκη»
(«Καστανιώτης»), οι άνθρωποι των γραμμάτων εντυπωσιάστηκαν. Η Ιωάννα
Καρυστιάνη ήταν γνωστή από την αντιδικτατορική της δράση, από τα σχολιαστικά
της σκίτσα, ως προσωπικότητα της Αριστεράς και διακριτική σύζυγος του Παντελή
Βούλγαρη και αποκαλυπτόταν στα 40 και κάτι, συγγραφέας με ταλέντο. Τόσο που η
«Κυρία Κατάκη» έγινε και θεατρικό έργο. Τώρα κυκλοφόρησε μόλις το πρώτο της
μυθιστόρημα «Μικρά Αγγλία» («Καστανιώτης»), που αφορά τη ζωή των ανθρώπων της
θάλασσας και κυρίως των γυναικών, οι οποίες μένουν μόνες στο νησί να
περιμένουν. Είναι μια ερωτική ιστορία η οποία αναπτύσσεται στην Άνδρο (που την
ονόμαζαν «Μικρά Αγγλία») την εικοσαετία 1929-1948 και ταυτόχρονα είναι ένα
ταξίδι στην ψυχή των ανθρώπων. Στα άσχημα και στα πανέμορφά της, στη λαχτάρα
τους να προκόψουν και στα αλλεπάλληλα ναυάγια που τους καθορίζουν. «Με
ενδιαφέρουν οι σχέσεις των ανθρώπων, το κακό που κάνουμε πολλές φορές χωρίς να
το θέλουμε, τα "πρέπει" των κλειστών κοινωνιών, οι χαρακτήρες που δεν
αλλάζουν», εξηγεί τονίζοντας: «Πάλεψα με τις λέξεις και τον κόσμο που
αναδύεται πίσω απ' αυτές».

Με σπουδές Κοινωνιολογίας στο Παρίσι, πολλά εξωτικά ταξίδια και μεταφραστικές
δουλειές στο ενεργητικό της, η Μαρία Μήτσορα είναι μια «παλιά» συγγραφέας ­ το
πρώτο της βιβλίο κυκλοφόρησε το 1979 «Άννα να ένα άλλο» ­ που είχε κάνει
εντύπωση με το αιρετικό της στυλ την περασμένη δεκαετία και η οποία επέστρεψε
μετά 12 χρόνια σιωπής. 
Το τέταρτο βιβλίο της, που κυκλοφόρησε πρόσφατα από τον «Οδυσσέα» με τίτλο «Ο
ήλιος δύω», έχει τέσσερις ήρωες οι οποίοι γυρίζουν γύρω από την «άσπρη σκόνη». 
Μια ιστορία σκληρή, παράλογη, «χαμένη», με έρωτες που δεν μπορούν να οδηγήσουν
πουθενά, με έναν φόνο και πολλούς αργούς θανάτους, με χαλασμένες ψυχές, ψέματα
και προδοσίες, με ήρωες κυνικούς, καταδικασμένους, αλλά και ήρωες που θα βρουν
τη διέξοδο. Το βιβλίο δεν αναφέρεται στο «πρόβλημα των ναρκωτικών», αλλά θέτει
το ζήτημα της μυθοποιημένης «drug culture».

«Μ' ενδιαφέρει ως θέμα η επιθυμία που καταστρέφει το αντικείμενό της», λέει η
συγγραφέας. «Οι νέοι άνθρωποι που χάνονται σε έναν δικό τους κόσμο, οι οποίοι
δεν είναι τακτοποιημένοι ακόμα κι αν έχουν λεφτά, που δεν δέχονται την
καθημερινότητα των άλλων και αρνούνται τις αξίες τις οποίες έχει επιβάλει η
κοινωνία. Είναι δύσκολο να ζήσεις με τις δικές σου αξίες στον σημερινό
κόσμο... 
Γι' αυτό με ενδιαφέρουν οι άνθρωποι που είναι σαν κι εμένα, κατά κάποιο τρόπο
ουρανοκατέβατοι, και που ­ όπως δεν διαλέγουν ποτέ να έχουν απογόνους ­ δεν θα
ήθελαν να έχουν ούτε προγόνους. 
Για τα ναρκωτικά γράφω, επειδή αντιπαθώ το αλκοόλ, την απαγόρευση και είμαι
υπέρ της αποποινικοποίησης της χρήσης τους. Θα ήθελα να έχω την ψευδαίσθηση
ότι ζω σε έναν ελεύθερο κόσμο».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15839P081</ED>
<ID>
ID:168386

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P08&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΕΥΤΥΧΙΑ ΕΙΝΑΙ ΣΤΟ ΛΙΒΑΔΙ»: Κομεντί μ' έναν επιχειρηματία, που ένα καρδιακό
επεισόδιο τον κάνει να δει τη ζωή διαφορετικά. Του Ετιέν Σατιλιέ, με τους:
Έντι Μίτσελ, Μισέλ Σερό, Κάρμεν Μάουρα. [Agora, Αίγλη, Αλεξάνδρα (Πατ.),
Απόλλων, Γαλαξίας, Κηφισιά 3].

«ΤΡΟΠΙΚΟ ΔΕΡΜΑ»: Το ταξίδι «αυτογνωσίας» ενός ομοφυλόφιλου. Του Κρις Νουέμπι. (Άστυ).

«ΟΝΕΙΡΟ ΣΕ ΑΣΠΡΟ ΦΟΝΤΟ»: Οι δυσκολίες ενός Έλληνα σκηνοθέτη να βρει αίθουσα
προβολής για την ταινία του. Του Δημήτρη Σπύρου, με τους: Κάτια Γέρου, Βασίλη
Λάγγο. (Μαργαρίτα, Πλάζα, Φάληρο 2).

«ΤΟ ΜΠΑΡΑΚΙ»: Οι μέρες και οι νύχτες ενός ανέργου σ' ένα μπαράκι. Κομεντί του
Στιβ Μπουσέμι. (Village Centre 4).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ Φεράρα σε
στυλ υπαρξιακού κοινωνικού δράματος και με ύφος Κασσαβέτη. Με τους Κρις Πεν,
Κρίστοφερ Γουόκεν, Βίνσεντ Γκάλο. (Αθήναιον 2, Καλυψώ, Όπερα 1).

«ΦΕΥΓΑΤΗ ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με τους:
Τζον Λόβιτς, Τία Καρέρε. [Αθηνά, Άννα Ντορ, Ατλαντίς, Village Centre 10,
Μετάλλιον, Σπόρτιγκ, Αττικόν (Πειρ.)].

«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ μεταφέρεται στην
οθόνη. Από τον Φράνκο Τζεφιρέλι, με τους: Γουίλιαμ Χαρτ, Σαρλότ Γκένσμπουργκ,
Αν Πάκουιν. (Αθηναία, Ιντεάλ Μαρούσι, Μπροντγουαίη, Φάληρο 1).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο στο
ομώνυμο βιβλίο του Βλαντίμιρ Ναμπόκοφ. Με τους: Σον Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αρτ Στούντιο, Έλλη).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με Καβάφη τον
Δημήτρη Καταλειφό και μουσική Βαγγέλη Παπαθανασίου. (Ααβόρα, Ιντεάλ, Όσκαρ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την Ματσάγγου
και την Καραμπέτη. Τις κερδίζει ο προαγωγός... Άκης Σακελλαρίου. (Αβάνα,
Αθήναιον, Cinepolis 3, Κορονέτ, Φοίβος).

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15839P101</ED>
<ID>
ID:168387

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Πολλά αυτά τα αυτοκίνητα. 2. Είναι αρκετά από τα δρομάκια της
Πλάκας. 3. Ραδιοφωνικά αρχικά (αντίστρ.). ­ Ασιατική πρωτεύουσα.
4. Γριά της μυθολογίας μας, που φιλοξένησε τον Θησέα. 5. Αρκετοί
νέοι οδηγοί το... αποφεύγουν. ­ Όταν συντάσσεται με γενική, μπορεί να σημαίνει
και χρόνο. ­ Άρθρο. 6. Συνηθισμένοι σε ταινίες γουέστερν (αιτ.).
7. Χρησιμοποιείται στη φαρμακοβιομηχανία. 8. Ο πληθυντικός
αντωνυμίας. ­ Η προσβολή της απασχολεί τον Ποινικό Κώδικα. 9. Και
ακατανίκητη χαρακτηρίζεται, στη γενική (αντίστρ.). ­ Ενέβαλλε τον «πανικόν».

ΚΑΘΕΤΑ

1. Ο αιώνας των πρώτων Σταυροφοριών. ­ Ένας αριθμός για τον οποίο δεν
υπάρχει... σύμβολο. 2. Επαναφορά στο προσκήνιο. 3. Κοινώς
λέγεται ταγάρι. ­ Ελάχιστοι την αποτελούν (καθ.). 4. Και η «κοινή»
αναφέρεται. 5. Ξενική απάντηση. ­ Όπλο που χρησιμοποιήθηκε από τους
αγωνιστές του 1821 (με άρθρο). 6. Οργή, για τους λατινομαθείς. ­
Στρατιώτης σε γνωστό παιχνίδι (αντίστρ.). 7. Ηττήθηκε το 1895 σε πόλεμο
με την Ιαπωνία. ­ Γνωστικό ρήμα της αρχαίας. 8. Ίσχυε παλαιότερα στη
χώρα μας (αντίστρ.). ­ Προκαλεί καταστροφές (καθ.). 9. Κάτι που
εξετάζεται (γεν.).

ΛΥΣΗ (17/5/97)

ΟΡΙΖΟΝΤΙΑ: 1. ΜΑΓΙΣΤΡΟΣ 2. ΑΝΑΜΑΣΗΜΑ 3. ΚΑΛΑΜΑΤΑΣ
4. ΑΜΑΚΑ-ΗΛΩ 5. ΒΡ-ΡΣ-ΟΝ 6. ΡΕΥΜΑΤΟΣ 7. ΙΩΝΙΚΟΣ
8. ΟΝ-ΝΗΡΕΥΣ 9. ΦΑΣΙΣΜΟ. ΚΑΘΕΤΑ: 1. ΜΑΚΑΒΡΙΟΣ 2.
ΑΝΑΚΡΕΩΝ 3. ΓΑΛΑ-ΥΝ 4. ΙΜΑΜ-ΜΙΝΑ 5. ΣΑΜΑΡΑΚΗΣ 6.
ΤΣΑ-ΣΤΟΡΙ 7. ΡΗΤΗ-ΟΣΕΣ 8. ΟΜΑΛΟΣ-ΥΜ 9. ΣΑΣΩΝ-ΙΣΟ.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15839P102</ED>
<ID>
ID:168388

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P10&aa=2</URL></REF>


Article

<CATEGORY>vin09</CATEGORY>

 <H5>ΓΙΑ ΤΗΝ ΑΠΟΨΙΝΗ ΣΥΝΑΥΛΙΑ ΡΟΥΒΑ - ΚΟΥΤ ΣΤΗΝ ΚΥΠΡΟ
</H5><H5>Πόντιοι: «Πες όχι»
</H5><H2>Προανάκρουσμα με μαύρο πανί...
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

ΛΕΥΚΩΣΙΑ 
Του ανταποκριτή μας

Προανάκρουσμα της έντασης που αναμένεται να συνοδέψει απόψε την
«ελληνοτουρκική» συναυλία των Σάκη Ρουβά - Μπουράτ Κουτ είχαμε χθες το πρωί,
όταν άνδρες των Ηνωμένων Εθνών επιχείρησαν να σκεπάσουν με μαύρο πανί μια
μεγάλη τοιχογραφία που απεικονίζει το δράμα της Κύπρου, ακριβώς πίσω από την
εξέδρα απ' όπου θα δοθεί η συναυλία.

Συγγενείς αγνοουμένων και μέλη του Παγκύπριου Αντικατοχικού Κινήματος, που
βρίσκονταν στο οδόφραγμα του Λήδρα Πάλας, κατέβασαν το μαύρο πανί ενώ
σημειώθηκαν μικροεπεισόδια μεταξύ των διαμαρτυρομένων και ανδρών του ΟΗΕ αλλά
και της Κυπριακής Αστυνομίας, άνδρες της οποίας έσπευσαν επιτόπου.

Ολόκληρη τη μέρα χθες άνδρες των Ηνωμένων Εθνών συμπλήρωσαν τις προετοιμασίες
για τη συναυλία και έκαναν δοκιμαστική εφαρμογή του σχεδίου για τα μέτρα
ασφαλείας και προστασίας όσων θα παρακολουθήσουν την εκδήλωση.

Πρόβα-τζενεράλε έκαναν και οι Τούρκοι στρατιώτες στα κατεχόμενα και η Κυπριακή
Αστυνομία. Στις πρόβες χρησιμοποιήθηκαν ελικόπτερα και τεθωρακισμένα
στρατιωτικά οχήματα. Υπολογίζεται ότι ένας μεγάλος αριθμός της Αστυνομίας θα
είναι από το πρωί σε επιφυλακή καθώς θα έχουν να επιτηρήσουν και την
αντισυγκέντρωση που οργανώνεται την ίδια ώρα (9.30 μ.μ.) από την Κυπριακή
Ομοσπονδία Μοτοσυκλέτας στην πλατεία Ελευθερίας.

Ο πρόεδρος της Ομοσπονδίας κ. Χατζηκώστας τροποποίησε προηγούμενη απόφαση και
οι μοτοσυκλετιστές δεν θα κάνουν πορεία προς τον χώρο της συναυλίας.

Ο κ. Χατζηκώστας είπε ακόμα ότι μίλησε με τον Σάκη Ρουβά και από τη συνομιλία
τους κατέληξε στο συμπέρασμα ότι ο τραγουδιστής εμφανίζεται μετανιωμένος.
Πάντως η επιτροπή για το βραβείο Ιππεκτσί ανακοίνωσε ότι θα προτείνει το
δίδυμο Ρουβά - Κουτ για το βραβείο που απονέμεται κάθε χρόνο.

«Πες ένα μεγάλο όχι». Αυτό ζήτησαν από τον νεαρό τραγουδιστή Σάκη Ρουβά
δεκάδες μέλη της Ένωσης Ποντίων Γλυφάδας η «Ρωμανία», που αντιτίθενται στη
συναυλία με Τούρκο συνάδελφό του στην πράσινη γραμμή. Στις επτά χθες το
απόγευμα, νέοι με παραδοσιακές στολές συγκεντρώθηκαν έξω από το σπίτι του
νεαρού τραγουδιστή, όπου χόρεψαν ποντιακούς χορούς. Δίπλα τους μέλη της Ένωσης
είχαν αναρτήσει πανό διαμαρτυρίας, το οποίο έγραφε: «Ρουβά σεβάσου τη
γενοκτονία των Ποντίων».

Οι Ενώσεις και τα Σωματεία των Ποντίων της χώρας εναντιώνονται στη συναυλία
του Σάκη Ρουβά, που έχει προγραμματιστεί για σήμερα, ημέρα πένθους για τη
γενοκτονία 350.000 Ποντίων από τις δυνάμεις του Κεμάλ Ατατούρκ.

«Συμπολίτη Σάκη Ρουβά, η συμμετοχή σου σ' αυτήν την εκδήλωση, που
προγραμματίστηκε από προπαγανδιστές, προφανώς εσκεμμένα, μας φέρνει σε
αντίθεση με την αγνή σου επιθυμία να συνεορτάσεις με αυτούς που πανηγυρίζουν
για τον αφανισμό του ελληνικού στοιχείου του Πόντου», έγραφε το ψήφισμα που
θυροκόλλήθηκε τελικά στο σπίτι του νεαρού τραγουδιστή, που δεν ήταν σπίτι του.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15839P111</ED>
<ID>
ID:168389

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P11&aa=1</URL></REF>


Article

<CATEGORY>vin09</CATEGORY>

 <H5>Αυτιστικοί
</H5><H2>ΤΟ ΠΝΕΥΜΑ ΤΟΥ ΤΟΝΟΥ
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

<H3></H3>Κάποτε είχα προκαλέσει τη μάνα μου να μου αφηγηθεί τη ζωή της ­ μπας κι έβγαζα
κάνα βιβλίο! Μου είχε πει, κατά λέξη, αυτά: «Ε, παιδάκι μου, ο πατέρας σου,
εσείς τα παιδιά, η φτώχεια, οι αρρώστιες, οι πόλεμοι, πώς να φάτε, πώς να
ντυθείτε... αυτά είναι η ζωή μου». Κι όταν, μια άλλη φορά, είχα δώσει στον
πατέρα μου ένα μπλοκ εκατό φύλλων και τρία στυλό μπικ, για να μου γράψει τη
ζωή του, σε τρεις μέρες με φώναξε: «Έλα, τέλειωσα». Πήγα αμέσως και τι μου
έδειξε; Δύο σελίδες! Γεννήθηκα τότε, πήγα φαντάρος, παντρεύτηκα, έκανα πέντε
παιδιά, μια ζωή στο μεροκάματο, και τώρα μου λέει ο γιος μου να του γράψω τη
ζωή μου. Ε, αυτή είναι, τι άλλο να του γράψω;

Τι έχουνε πάθει, λοιπόν, οι περισσότεροι που γράφουν σήμερα και μας βγάζουν
την αυτοβιογραφία τους σε... «μυθιστόρημα;». Σιγά, ρε παιδιά, με ρέγουλα!
Έγραψε και ο Σαρτρ τις «Λέξεις» του και τόσοι άλλοι μεγάλοι τις δικές τους,
αλλά είχαν ζήσει μια ζωή μέσα στη ζωή, στα γεγονότα, στην Ιστορία, κι αυτά που
έγραφαν αφορούσαν και τη δικιά μας ζωή. Τώρα, όλοι εσείς που βγάζετε το πρώτο
(!) σας βιβλίο, τόσο πολύ σημαντική θεωρείτε τη ζωούλα σας που μας τη γράφετε
για να τη διαβάσουμε; Στα παπάρια της λογοτεχνίας οι αυτιστικές σας
επιδιώξεις. Η χωματερή είναι ανοιχτή και το χώμα της καταβροχθίζει...

(Τώρα, θα μου πείτε, επιτρέπεται να τα λέω εγώ αυτά; Δεν ξέρω ότι ο
συγγραφέας γράφει πάντα για ­ και από ­ τον εαυτό του; Ναι, εντάξει, όμως
γεμίσαμε αυτοβιογραφίες! Όχι τίποτ' άλλο, αλλά «για τη λογοτεχνία, ρε γαμώτο!»).

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15839P112</ED>
<ID>
ID:168390

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P11&aa=2</URL></REF>


Article

<CATEGORY>vin09</CATEGORY>

 <H5>ΠΑΝΤΡΕΥΤΗΚΕ ΤΗΝ ΗΘΟΠΟΙΟ ΤΖΕΝΗ ΚΟΛΛΙΑ ΣΤΟ ΠΑΛΑΙΟ ΔΗΜΑΡΧΕΙΟ
</H5><H5></H5><H2></H2><H2>Για τρίτη φορά γαμπρός ο Καζάκος
</H2>
Από την πίσω πόρτα μπήκαν, από την πίσω βγήκαν. Τρέχοντας. Κι έτσι ούτε πολλοί
φωτορεπόρτερ ούτε τηλεοπτικά συνεργεία πρόλαβαν τους νεόνυμφους. Μόνον την
καφετί Μερτσέντες, με τον Κώστα Καζάκο και τη νέα κυρία Καζάκου, Τζένη Κόλλια,
είδαν να απομακρύνεται στην οδό Αθηνάς.

Για τον Κώστα Καζάκο ήταν ο τρίτος γάμος του. Είχε παντρευτεί πρώτα τη ζωγράφο
Νερίνα Λυμπεροπούλου (αδελφή της σκηνοθέτιδος Μάγιας Λυμπεροπούλου), με την
οποία είχε χωρίσει. Ο δεύτερος γάμος του ήταν με την αξέχαστη Τζένη Καρέζη
(σύντροφό του, αχώριστη, και στη σκηνή του θεάτρου). Για τον τρίτο του γάμο
όλα άρχισαν προχτές το βράδυ, όταν ­ παρά τη θέληση του ζεύγους ­ μαθεύτηκε
πως ο Κώστας Καζάκος επρόκειτο να παντρευτεί, σε κλειστό κύκλο και όσο γίνεται
μακριά από τη δημοσιότητα, την καλή της καρδιάς του, στην Αθήνα. Αρχικά είχαν
επιλέξει για το γάμο το Πολιτιστικό Κέντρο του Δήμου Αθηναίων (στην οδό
Ακαδημίας), αλλά αποφάσισαν να αλλάξουν το χώρο, τη παραινέσει και του
δημάρχου Αθηναίων Δημήτρη Αβραμόπουλου, που επέστρεψε το Σάββατο από ταξίδι
του για να τους παντρέψει. Το Σάββατο όμως στο Πολιτιστικό Κέντρο υπήρχε
άνθρωπος (του Δήμου), που ενημέρωνε τα τηλεοπτικά συνεργεία πως ο γάμος δεν
γίνεται εκεί.

Τελικά ως χώρος ορίστηκε το Παλαιό Δημαρχείο Αθηνών, στην πλατεία Κοτζιά, όπου
και «τοποθετήθηκαν» μέλη της Δημοτικής Αστυνομίας, στην είσοδο, για να
αποτρέψουν τη διέλευση δημοσιογράφων στο μέγαρο, όπως είχαν παρακαλέσει οι
μελλόνυμφοι. Στις 8 το βράδυ είχε οριστεί ο γάμος, στις 8.05 έφτασαν, στην
πίσω είσοδο του κτιρίου και μακριά από το «αδιάκριτο» βλέμμα του φακού. Με την
καφέ Μερτσέντες του Κώστα Καζάκου και με φύλακα-άγγελο έναν άντρα της
Δημοτικής Αστυνομίας. Εκείνος με μπλε κοστούμι, εκείνη με λευκό σύνολο (σακάκι
και παντελόνι) και ένα μπουκετάκι λευκά άνθη στα μαλλιά. Με εμφανή και τα
σημάδια της εγκυμοσύνης της (είναι στον έβδομο μήνα, όπως έλεγε χτες στα «ΝΕΑ»).

Δέκα άτομα (κυρίως οι οικογένειες του γαμπρού και της νύφης) είχαν περάσει το
κατώφλι του Παλαιού Δημαρχείου, καλεσμένοι στην τελετή. Ανάμεσά τους και ο
θεατρικός συγγραφέας Ιάκωβος Καμπανέλλης και ο επιχειρηματίας Τέρης
Κοκκινάκης, που υπέγραψαν στο βιβλίο του δήμου ως μάρτυρες. Ο υιός
Κωνσταντίνος Καζάκος δεν πήγε στο μυστήριο, καθώς ήταν σε περιοδεία με τον
Στράτο Τζώρτζογλου και τις «Επικίνδυνες σχέσεις», στην Πάτρα, όπου έδιναν
παράσταση το ίδιο βράδυ.

Ο δήμαρχος Αθηναίων εκτέλεσε χρέη «τελετάρχη» στο Δημαρχείο και προσέφερε
μάλιστα σαμπάνια στους νεόνυμφους. Μπομπονιέρες δεν υπήρχαν. Μόνον ένα
μπουκέτο με μικρά λευκά τριαντάφυλλα για την Τζένη Κόλλια. Και ένα φιλί του
ζεύγους λίγο προτού αφήσουν το μέγαρο, στις 9 παρά 20, για να μπουν, τρέχοντας
σχεδόν, στη Μερτσέντες και να φύγουν γρήγορα για το σπίτι του Κώστα Καζάκου,
στο παρκάκι του Αγίου Χαραλάμπους (ελάχιστα φλας πρόλαβαν να αστράψουν την ώρα
της «φυγής»).

Στο σπίτι ακολούθησε δείπνο για τους πολύ κοντινούς ανθρώπους του ζευγαριού,
που τις επόμενες μέρες δεν αποκλείεται να τις περάσει στο Λαγονήσι.

«Έγιναν όλα όπως τα θέλαμε», έλεγε χτες στα «ΝΕΑ» η 27χρονη νεόνυμφη Τζένη
Κόλλια. «Ήταν όλοι πολύ διακριτικοί». Η ηθοποιός είπε ακόμη πως μετά τη γέννα
θα καταστρώσει θεατρικά σχέδια για την ερχόμενη (χειμερινή) θεατρική σεζόν.
Ενδιαφέρουσες συμπτώσεις είναι ότι η Τζένη Κόλλια, όπως και ο γνωστός
ηθοποιός, είναι από την περιοχή του Πύργου Ηλείας και είναι απόφοιτος της
Σχολής του Θεάτρου Τέχνης (ή «Καρόλου Κουν»), όπου είχε σπουδάσει και ο Κώστας
Καζάκος και είχε πρωτοεμφανιστεί στο ίδιο θέατρο σαράντα χρόνια πριν, το 1957,
στον «Κύκλο με την κιμωλία» του Μπρεχτ. Για την ερχόμενη σεζόν ο Κώστας
Καζάκος σκεφτόταν να ανεβάσει, μετά τον «Βασιλιά Ληρ», και πάλι Σαίξπηρ και δη
τον «Ριχάρδο Γ'».

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15839P121</ED>
<ID>
ID:168391

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P12&aa=1</URL></REF>


Article

<CATEGORY>vin09</CATEGORY>

 <H5></H5><H2>Ουζάκια...
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Βεβαίως και θα σας εξηγήσω. Συνάντησα, που λέτε, εκεί κάτω προς Φρεαττύδα
μεριά, τον Βασίλη Δημητρίου, με ουζάκια και μαριδούλα, και είπα θα
έκαναν διάλειμμα με τον Διαγόρα Χρονόπουλο εκεί που ετοιμάζουν τη
«Λυσιστράτη» τους στο Εθνικό με την Κάτια Δανδουλάκη, αλλά έπεσα έξω

*Διότι ο Βασίλης Δημητρίου αποχώρησε, τη στιγμή μάλιστα που είχε
προχωρήσει στη σύνθεση του μεγαλύτερου μέρους της μουσικής. Πώς επήλθε η
ρήξις; ­ βιάζεται ο ασυγχώρητος χαρακτήρας μου. Ουδεμία ρήξις, πληροφορούμαι,
ανάμεσα στον Διαγόρα Χρονόπουλο και τον Βασίλη Δημητρίου, οι οποίοι έχουν
συνεργαστεί και στο παρελθόν, να θυμηθώ τους «Αχαρνείς», λόγου χάρη

Αλλά, τι; Να, ο σκηνοθέτης αποφάσισε μία διαφοροποίηση εκεί στη μέση της
δουλειάς. Τι ήταν αυτό ακριβώς που είχε κατά νου; Άκουσα κάτι από Χορό του
Ζαλόγγου, Βέμπο, Στη στεριά δε ζει το ψάρι και άλλα πατριωτικά έως και τον
ύμνο των Αμερικανών πεζοναυτών (λιγότερο πατριωτικό αυτό). Οπότε ο συνθέτης,
που γεννιόταν εκεί κατά το τέλος του πολέμου, είπε ο άνθρωπος καλύτερα να αποχωρήσει.

*Και από τον βράχο στο Σούλι προτίμησε τα βραχάκια της Πειραϊκής, έτσι για να
ξεκουραστεί κιόλας, και αφού έχει ήδη διαπρέψει στον Αριστοφάνη
(Εκκλησιάζουσες και Όρνιθες), ετοιμάζεται να διαπρέψει και στις βουτιές.

* Βασίλης Δημητρίου φεύγει (από τη Λυσιστράτη). Δημήτρης
Παπαδημητρίου έρχεται.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15839P122</ED>
<ID>
ID:168392

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Ψευδώνυμα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δημήτρης Δημητρίου μάλλον φεύγει. Ως ψευδώνυμο δηλαδή. Ψευδώνυμο των
δύο, Νίκου Καμπάνη και Βύρωνα Μακρίδη που τα είχαν τσουγκρίσει
προ δεκαετίας και δεν υπέγραφαν μαζί ­ αυτό το Δημητρίου χρησιμοποιήθηκε όταν
μαλάκωσαν κάπως τα πράγματα και βγήκαν κάποια έργα από τα συρτάρια. Μέχρι που
φέτος ξανασμίγουν τα αηδόνια και βγαίνουν μαζί ξανά στην επιθεώρηση,
υπογράφοντας το «Σκάει νύφη Σκάι γαμπρός», στο Μετροπόλιταν.

* Και ενώ ο Βασίλης Τσιβιλίκας συνεχίζει τρίτη χρονιά με τους
Καμπάνη-Μακρίδη. Ο Δημητρίου πήρε άδεια ­ δύσκολοι καιροί για ψευδώνυμα την
σήμερον ημέραν.

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15839P123</ED>
<ID>
ID:168393

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Εισπρακτικά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεν ξέρω να σας πω για τη μεγαλύτερη εισπρακτική επιτυχία στο θέατρο (ξέρετε
πώς «παίζουν» αυτά τα πράγματα), αλλά για την πιο καρπερή μπορώ να σας πω! 
* Ο θίασος του «Λουτ» στο Θέατρο Αθηνά. Κρατήστε σημειώσεις: Η σύζυγος του
Πέτρου Φιλιππίδη, Ελπίδα Νίνου, περιμένει παιδί, η γυναίκα του
Γιώργου Λέφα, που παίζει στην παράσταση, η Ευτυχία Μοσχάκη,
είναι έγκυος, όπως έγκυος επίσης είναι και η Μπέσυ Μάλφα, που
παντρεύτηκε τις προάλλες με τον Γεράσιμο Σκαδαρέση και περιμένει δίδυμα...

Άδικο έχω να την πω την πιο καρπερή παράσταση; Αφού και η γυναίκα του
φροντιστή του Θεάτρου Αθηνά, όπου παίζεται το «Λουτ», Κώστα Βαρδακά,
έγκυος είναι και αυτή! Σύνολον: 5!

<REF><SOURCE>ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15839P124</ED>
<ID>
ID:168394

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Βαφτίσια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πάντως, χθες Κυριακή και ζέστη, ο συγγραφέας Δημήτρης Νόλλας βάφτισε
την κόρη του συγγραφέα Βαγγέλη Ραπτόπουλου και της Σταυρούλας
Παπασπύρου, στην Πεύκη. Το όνομα αυτής, Κατερίνα.

* Αν όμως σας άνοιξε η όρεξη για κουφέτα, δεν πρόκειται να σταματήσω εδώ.
Γιατί στις 2 Ιουνίου και ημέρα Δευτέρα ο Βαγγέλης Χατζής ­ μαέστρος της
κομμωτικής και με δική του υπογραφή πολλά διάσημα κεφάλια ­ «ντύνει» αλλιώς το
στυλ του και πηγαίνει γαμπρός στην Αγία Μαρίνα του Θησείου, όπου θα παντρευτεί
την εκλεκτή της καρδιάς του, Ορόρα.

Τεχνίτες της κομψότητας κι οι δυο τους (γιατί και η Ορόρα ­ και στη Ν. Υόρκη
και στην Αθήνα ­ ασχολείται με το στυλ και τις απόψεις του), πώς να μην έχουν
και τα προσκλητήρια το δικό τους γούστο επάνω. Λευκά χάρτινα κουτιά, με
κίτρινη κορδέλα και μαργαρίτες ­ μαζί και σπόροι μαργαρίτας για να φυτευτούν.
<REF><SOURCE>
ΤΑ ΝΕΑ</SOURCE>
<DATE>, 19-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15839P125</ED>
<ID>
ID:168395

</ID><URL>http://ta-nea.dolnet.gr/neaweb/neafile.print_unique?e=A&f=15839&m=P12&aa=5</URL></REF>


Article

<CATEGORY>vin04</CATEGORY>

 <H5>ΣΤΗΝ ΠΡΕΜΙΕΡΑ ΚΑΡΑΜΑΝΛΗ
</H5><H2>ΕΚΛΕΨΕ την παράσταση ο Σημίτης
</H2>
ΕΚΛΕΨΕ την παράσταση ο Πρωθυπουργός Κώστας Σημίτης στον δεύτερο «γύρο» της
αντιπαράθεσης για την οικονομία, στη Βουλή, με τον αρχηγό της Ν.Δ. Κώστα
Καραμανλή, ο οποίος και έκανε την παρθενική ομιλία του. Ο κ. Σημίτης
κατηγόρησε τον κ. Καραμανλή ότι η ομιλία του περιείχε μόνον «πυροτεχνήματα».
Και επεσήμανε, χειροκροτούμενος θερμά από τους βουλευτές του, ότι αποσιώπησε
πως το ΠΑΣΟΚ παρέλαβε το '81 «μεγάλο κοινωνικό και δημοκρατικό έλλειμμα από τη Δεξιά».

σελίδες 8-
9

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15840N011</ED>
<ID>
ID:168396

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N01&aa=1</URL></REF>


Article

<CATEGORY>vin04</CATEGORY>

 <H2>Ξύλο και 30 τραυματίες για τη συναυλία Ρουβά </H2>
σελίδες 14-
15

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15840N012</ED>
<ID>
ID:168397

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N01&aa=2</URL></REF>


Article

<CATEGORY>vin04</CATEGORY>

 <H2>Οι γυναίκες που γράφουν μπεστ σέλερ
</H2><H2></H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15840N014</ED>
<ID>
ID:168399

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N01&aa=4</URL></REF>


Article

<CATEGORY>vin04</CATEGORY>

 <H2>12,5% μαθαίνουν ναρκωτικά στο Στρατό
</H2>
<H3>σελίδα 18
</H3>
<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15840N015</ED>
<ID>
ID:168400

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΠΑΡΕΜΒΑΣΗ στη γενετική διαδικασία, πέραν από τους κινδύνους που περικλείει
σχετικά με την κατασκευή «ομοιόμορφων όντων», βρίσκει ανέτοιμη την ανθρωπότητα
να «ελέγξει» (κυρίως ηθικά) αυτά τα «προϊόντα» και ν' απαντήσει στο ερώτημα: ο
«νέος άνθρωπος» θα γεννηθεί, τελικά, στο εργαστήριο ή μέσα από
ιστορικοκοινωνικές συγκυρίες; Ο Ι. Πανούσης στην «Τρίτη Άποψη». Σελ. 6.

Δ. ΚΟΥΣΕΛΑΣ: Ο μικρότερος μισθός στις τράπεζες είναι το ελάχιστο κόστος της
διαβίωσης για δύο. Οι συγχωνεύσεις τραπεζών είναι αναγκαίες μέσα από μελέτη,
διάλογο και προστασία της απασχόλησης. Η πτώση των επιτοκίων εξυπηρετεί τους
καταναλωτές ­ όχι όμως και των επιτοκίων καταθέσεων. Οι απαντήσεις στις «30
Ερωτήσεις» του Η. Γεωργάκη στη 
σελ. 12.

Η ΝΑΠΟΛΙ, σήμερα, είναι η ελπίδα της Ευρώπης, γιατί δεν έχασε τον πολιτισμό
της, που είναι συνυφασμένος με τις δυστυχίες της. Μήπως αυτό οφείλεται στους
Έλληνες, που πριν 2.700 χρόνια την ίδρυσαν; Σίγουρα, αυτό παίζει κάποιο ρόλο.
Ο Β. Βασιλικός στη 
σελ. 13.

ΧΑΣΤΟΥΚΙ έριξε ένας δάσκαλος στον μαθητή του. Είτε από αυτοάμυνα είτε γιατί
πίστευε στη ρήση ότι το «ξύλο βγήκε από τον παράδεισο». Ποιος ξέρει; Ο Γρ.
Βαλτινός, ο Θ. Καληώρας, ο Στ. Μάινας και η Λίλα Καφαντάρη, όμως, ξέρουν πώς
επέδρασε στη ζωή τους. Σελ. 17.

ΚΑΙ ΟΙ ΑΝΕΡΓΟΙ θα μπορούν να παίρνουν μέρος στις εκδρομές που οργανώνει η
Εργατική Εστία. 
Φέτος θα γίνουν εκδρομές για 37.600 δικαιούχους. 
Επίσης, χορηγεί δελτία 
στους εργαζομένους για ν' αγοράσουν 100.000 βιβλία.

Σελ. 23.

Η ΜΟΣΧΑ και το Πεκίνο έθαψαν το τσεκούρι του πολέμου και τώρα προσπαθούν να
ενισχύσουν τη θέση τους στο παγκόσμιο σκάκι του 21ου αιώνα. 
Η ρωσική αρκούδα και ο κινέζικος δράκος θα διεκδικήσουν πάλι τα ηνία 
από τις ΗΠΑ. Από «Le Monde», στη σελ. 49.

ΑΝ ΣΥΝΕΧΙΖΩ να μετράω τ' αστέρια, 
το κάνω κρυφά από την ηλικία μου. 
Έμαθα πια πως όταν βλέπουμε

τ' αστέρια, δεν βλέπουμε τ' αστέρια, 
αλλά την υπέρλαμπρη έκρηξή τους, 
που συνέβη πριν από χιλιάδες έτη φωτός.

Η Έλενα Δ. Χατζηιωάννου 
«Σε Πρώτο Ενικό». Σελ. 13.

ΤΑ ΠΑΙΔΙΑ δεν έχουν οράματα, 
αλλά έχουν ανάγκες. 
Εξάλλου, 
τα παιδιά που μαζεύτηκαν στη Θεσσαλονίκη δεν κραύγασαν, 
δεν διεκδίκησαν. 
Ζήτησαν μόνο επικοινωνία. 
Ξαναγύρισαν στη... διαδικασία. 
Θέλουν κι αυτά να αλλάξουν τον κόσμο.

Η Βίκυ Χαρισοπούλου 
στους «Προβολείς». Σελ. 6.

ΤΑ ΘΕΑΤΡΑ του καλοκαιριού

ετοιμάζουν τις παραγωγές τους.

Μερικά διατείνονται ότι 
θα δώσουν και... Όσκαρ. 
Άλλα, όμως, υπόσχονται

να δώσουν μπομπονιέρες. 
Ο Θανάσης Βέγγος (φωτογραφία) 
είναι «Έλλην εξασθενής». 
«Πανόραμα», σελ. 1.

ΤΟ ΣΩΜΑ μας μπορεί να αλλάξει μορφή, αν το θέλουμε, με άσκηση, διατροφή και
υπομονή. Δεν μπορεί όμως να αλλάξει σχήμα και να μακρύνει, λ.χ. τα κοντά
πόδια. Για να βελτιωθεί λοιπόν η σιλουέτα σας, διαλέξτε τις ασκήσεις που σας
ταιριάζουν. Στο «Υγεία», σελ. 1-5.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15840N021</ED>
<ID>
ID:168401

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αλλαγές
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Πώς αλλάζουν τα πράγματα στην Οικονομία! Από το «δυστυχώς επτωχεύσαμε», στο
«δυστυχώς συζητήσαμε».

Με τιμή

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15840N022</ED>
<ID>
ID:168402

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2><H2></H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15840N023</ED>
<ID>
ID:168403

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N02&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
<H3>Γιώργος Σούρλας:
</H3>
(ο βουλευτής της Ν.Δ., στην «Αυριανή», για την κατάσταση στο κόμμα του)

«Ασφαλώς και υπάρχει πρόβλημα ασυνεννοησίας. Όποιος δεν το βλέπει έχει μυωπία.
Κι εγώ σαν οφθαλμίατρος μπορώ να τον βοηθήσω. Σαν πολιτικός, καταλαβαίνω ότι
όλα αυτά συνθέτουν μία εικόνα παθογένειας».

Γιώργος Καρατζαφέρης:

(ο βουλευτής της Ν.Δ., στην «Απογευματινή»)

«Είναι αλήθεια ότι η εντύπωση που εισπράττει ο κόσμος είναι ότι η Ν.Δ.
"μαρσάρει", αλλά... με σηκωμένο το χειρόφρενο. Ας ελπίσουμε ότι θα "λυθεί" το χειρόφρενο...».

Γιάννης Καψής:

(ο πρώην αναπληρωτής υπουργός, με αφορμή την επιστολή των «32» θυμάται μία
άλλη, παλιότερη, που υπέγραψαν ο κ. Κ. Σημίτης και άλλοι 25 βουλευτές)

«Για εκείνη τη δήλωση, η έγκρισή μου ελήφθη τηλεφωνικώς από τον ίδιο τον Κώστα
Σημίτη. Και δόθηκε στον Α. Παπανδρέου χωρίς την υπογραφή μου, αλλά αυτό δεν
σημαίνει πως εγώ δεν την είχα προσυπογράψει! Και στην περίπτωση των "32" δεν
έγινε τίποτα περισσότερο απ' ό,τι έκανε ο νυν Πρωθυπουργός μας τότε».

Έφη Σαρρή:

(η τραγουδίστρια, στο «Έθνος»)

«Νομίζω ότι τώρα πια ο πολιτισμός μας είναι στις αρμοδιότητες του ιατροδικαστή».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15840N031</ED>
<ID>
ID:168404

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N03&aa=1</URL></REF>


Article

<CATEGORY>vin01</CATEGORY>

 <H5>ΚΕΡΔΙΣΕ ΤΙΣ ΕΝΤΥΠΩΣΕΙΣ Ο ΠΡΩΘΥΠΟΥΡΓΟΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Χτύπησε στον 2ο γύρο
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Με την επικράτηση του Πρωθυπουργού στα σημεία έληξε η πρώτη κοινοβουλευτική
σύγκρουση μεταξύ Σημίτη - Καραμανλή.

Η ΣΥΖΗΤΗΣΗ, στην πρώτη της φάση, είχε εξελιχθεί σε «μάχη χαρακωμάτων», με την
παράθεση εκατέρωθεν απόψεων για την πορεία και τις προοπτικές της οικονομίας.
Όμως, στις δευτερολογίες ανέβηκαν οι τόνοι και ο Κ. Σημίτης κέρδισε τις
εντυπώσεις, όπως κέρδισε και το χειροκρότημα των βουλευτών της συμπολίτευσης,
οι οποίοι αρχικά ήταν πιο συγκρατημένοι.

Ιδιαίτερη δε εντύπωση έκανε η «καταγγελία» του Κ. Καραμανλή ότι ο Κ. Σημίτης
είναι... ΠΑΣΟΚ!

Στη χθεσινή συζήτηση η Ν.Δ. είχε επενδύσει πολλά, όχι μόνο γιατί την είχε
προκαλέσει, αλλά και γιατί θεωρούσε τον χώρο της οικονομίας προνομιακό για την
άσκηση αντιπολίτευσης. (Σελ. 8 - 9).

* Πάντως, ενδιαφέροντα στοιχεία για την ικανοποίηση του εκλογικού σώματος από
τον ρόλο και τη δραστηριότητα της κυβέρνησης και της αντιπολίτευσης δίνει η
δημοσκόπηση της V-PRC, που έγινε για λογαριασμό των «ΝΕΩΝ», σε δείγμα 978
ατόμων: η κυβέρνηση συγκεντρώνει την ικανοποίηση (μεγάλη ή αρκετή) του 21% των
ερωτηθέντων, ενώ, αντίθετα, η αντιπολίτευση μόνο του 10,6%.

Μικρή ή καθόλου ικανοποίηση εκφράζει το 78,4% προκειμένου για την κυβέρνηση
και το 86,4% για την αντιπολίτευση.

Παράλληλα, από την έρευνα παρουσιάζεται ένα ποσοστό 52% που διαφωνεί με την
πολιτική της μείωσης του χρόνου εργασίας με παράλληλη μείωση των αμοιβών.
(Σελ. 10 - 11).

* Κατά τα άλλα, ανησυχητικά μηνύματα προκύπτουν από έρευνα του υπουργείου
Εθνικής Άμυνας, αφού αποκαλύπτεται ότι και τις πύλες των στρατοπέδων περνούν
τώρα τα ναρκωτικά. Από τα στοιχεία της έρευνας τεκμαίρεται ότι το 12,5% των
χρηστών ναρκωτικών την «έπαθαν», όταν υπηρετούσαν τη θητεία τους (το
αντίστοιχο ποσοστό για τα σχολεία είναι 12%).

Από την έρευνα, προκύπτει ακόμη ότι ένας στους τέσσερις που υπηρετούν στις
Ένοπλες Δυνάμεις είχε επαφή με τα ναρκωτικά πριν καταταγεί, ενώ ένας στους
εκατό υπηρετούντες απολύεται από τον Στρατό ως χρήστης ναρκωτικών.

Την ίδια στιγμή, εντυπωσιακή αύξηση παρατηρείται και στις συλλήψεις
στρατευμένων για χρήση, κατοχή κ.τ.λ. ναρκωτικών. Από τους 23 συλληφθέντες το
1995 φθάσαμε στους 86 το 1996, για να σημειωθεί άλμα το πρώτο πεντάμηνο του
1997: 82 συλληφθέντες. (Σελ. 18).

* Στο μεταξύ, η Αθήνα αναλαμβάνει μεσολαβητική πρωτοβουλία μεταξύ Ισραήλ και
Παλαιστινίων για τη διάσωση της ειρηνευτικής διαδικασίας στην περιοχή που
απειλείται από την επιμονή των Ισραηλινών για τον εποικισμό. Προς τον σκοπό
αυτόν, ο υπουργός και ο υφυπουργός Εξωτερικών Θ. Πάγκαλος και Γ. Κρανιδιώτης
έχουν επαφές με τους Γ. Αραφάτ και Μπ. Νετανιάχου λαμβάνοντας ανοιχτά
καταδικαστική θέση για τον εποικισμό και ζητώντας συνέχιση της ειρηνευτικής διαδικασίας.

Η ελληνική αντιπροσωπεία διαβεβαίωσε ακόμη τους Παλαιστινίους ότι υποστηρίζει
όλες τις προσπάθειες που αποσκοπούν στην υλοποίηση του σχεδίου ειρήνευσης στην
περιοχή. (Σελ. 51).

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15840N033</ED>
<ID>
ID:168406

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N03&aa=3</URL></REF>


Article

<CATEGORY>vin01</CATEGORY>

 <H5>Δίλημμα;
</H5><H2>ΡΙΠΕΣ
</H2>
ΣΤΟΝ ένα δήμο έκλεισαν τη σιδηροδρομική γραμμή και ακινητοποίησαν επί δίωρο τα τρένα...

ΣΤΟΝ άλλο κάλεσαν τους φορείς και τους κατοίκους σε επαγρύπνηση...

ΣΤΟΝ τρίτο συμφώνησαν προσφυγή στο Συμβούλιο της Επικρατείας.

ΚΑΙ τελικά όλα δείχνουν πως το πρόβλημα των σκουπιδιών δεν πρόκειται να επιλυθεί...

ΟΣΟ ο καθένας θα πιστεύει πως η δική του περιοχή είναι κατάλληλη μεν για να
«φιλοξενεί» ανεξέλεγκτες χωματερές...

ΑΛΛΑ απολύτως απαγορευμένη για τη δημιουργία σύγχρονου χώρου υγειονομικής
ταφής απορριμμάτων.

ΚΑΙ αν στην Αττική υπάρχουν τουλάχιστον είκοσι παράνομοι σκουπιδότοποι και το
γνωρίζουν ­ καλύτερα παντός άλλου ­ οι τοπικές αρχές...

ΤΟΤΕ τι εμποδίζει το αρμόδιο υπουργείο να τους κλείσει;

ΚΑΙ αν, όπως υπενθυμίζεται, οι ανεξέλεγκτες χωματερές αποτελούν «βόμβες» για
τη δημόσια υγεία...

ΠΡΟΣ τι η διαπίστωση δίχως και τα αναγκαία μέτρα;

ΠΑΝΕ χρόνια που το πρόβλημα σέρνεται, με τις μελέτες να σωρεύονται...

ΚΑΙ τις επιτροπές ειδικών να διαδέχονται η μία την άλλη.

ΚΑΙ όσο η Τοπική Αυτοδιοίκηση θα αποποιείται την ευθύνη να το λύσει...

ΑΛΛΑ και όσο το αρμόδιο υπουργείο θα παίρνει αποφάσεις δίχως και να τις εκτελεί...

ΤΟ άναρχο ­ και επικίνδυνο ­ καθεστώς της αυθαιρεσίας θα διαιωνίζεται...

ΤΑΧΑ για να προστατευθεί από την υποβάθμιση το περιβάλλον.

ΠΟΙΟΣ να το έλεγε πως στις παραμονές του 2000, το δίλημμα για το Λεκανοπέδιο
θα ήταν...

ΝΑ φτιάξουμε σύγχρονους χώρους υγειονομικής ταφής ή... να μάθουμε να τρώμε τα σκουπίδια...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15840N034</ED>
<ID>
ID:168407

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N03&aa=4</URL></REF>


Article

<CATEGORY>vin05</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Οι στρατιωτικοί
</H2>
Ο ΛΟΓΟΣ στους αναγνώστες: Ο Πέτρος Μαυροφρύδης, Εθν. Αντίστασης 10,
Σέρρες, γράφει: «Υποχρεώνομαι και πάλι να απευθυνθώ στη στήλη σας, εξαιτίας
της απαράδεκτης συμπεριφοράς κάποιων εν ενεργεία και ε.α. αξιωματικών σχετική
με προηγούμενη επιστολή μου στη στήλη σας.

Δεν ξέρω τι τους έπιασε και με συνεχή τηλεφωνήματά τους με ενοχλούν ­ πολλές
φορές σε ακατάλληλες ώρες ­ στο σπίτι μου ζητώντας εξηγήσεις. Προ μηνών
διάβασα στα "ΝΕΑ" ανακοίνωση διαμαρτυρίας του προέδρου του Συνδέσμου τους κ.
Νικολάου Δεληγιάννη και του γραμματέα κ. Νικολάου Ζαρκάδα, που προσπαθώντας να
αντικρούσουν τα γραφόμενά μου παραθέτουν αριθμητικά στοιχεία αποδοχών των Ε.Δ.
και Σ.Α. σε ενέργεια και αποστρατεία.

Με την επιστολή μου εκείνη εξέφραζα κάποιες απόψεις μου για την επιστολή του
ταξίαρχου ε.α. κ. Γεωργίου Οικονόμου της 24/10/1996 στα "ΝΕΑ", που ήταν
δικαίωμά μου.

Τι ζητούν τέλος πάντων οι κύριοι αυτοί; Δεν μπορούν λοιπόν να καταλάβουν ότι
με τη συμπεριφορά τους αυτή εκτίθενται περισσότερο στην κοινή γνώμη;

Γράφουν ότι οι αποδοχές τους δεν είναι της τάξεως των 400, 380 κ.λπ. χιλιάδων
και είναι 280-380 χιλιάδες χωρίς να υπολογίζουν τα διάφορα επικουρικά ταμεία
και τα λοιπά προνόμια ­ πρατήρια, παραθεριστικά θέρετρα κ.λπ. ­ τα οποία είναι
άγνωστα στην πλειοψηφία του ελληνικού λαού. Στο κάτω της γραφής ήταν επιλογή
δική τους η ένταξη στις Ε.Δ. και οι συνθήκες διαβίωσής τους. Εμείς οι
υπόλοιποι υπηρετήσαμε επί 2-4 χρόνια χωρίς πληρωμή, ενώ αυτοί υπηρέτησαν και
υπηρετούν επί πληρωμή. Εγώ προσωπικά υπηρέτησα από τον Απρίλιο 1939 ­ τον
Απρίλιο 1941 επί δύο χρόνια ως κληρωτός και από τον Ιούλιο 1945 μέχρι τον
Νοέμβριο 1946 ­ άλλους 16 μήνες ­ ως έφεδρος στην Εθνοφυλακή ­ 145ο Τ.Ε.,
μετέπειτα 561 Τ.Ε.

«Η κοσσάρα ­ κότα ­ πίνει νερό και κοιτάει στον ουρανό ευχαριστώντας τον Θεό,
λέμε εμείς οι Πόντιοι. Ας σταματήσουν λοιπόν οι κύριοι αυτοί τις διαμαρτυρίες
τους. Να δουν επιτέλους και να συνειδητοποιήσουν τις συνθήκες διαβίωσης της
συντριπτικής πλειοψηφίας του λαού μας και να μη ζητούν την διεύρυνση
προνομιακής μεταχείρισής τους».

Ο Νίκος Βασιλακάκος, Εφεσίου Διός 29, Μέγαρα, γράφει: «Δεν ήξερα τι σημαίνει η
λέξη "τεκμήριο" και άνοιξα την εγκυκλοπαίδεια. Διάβασα: τεκμήριον: ένδειξις,
παν το συντελούν εις την απόδειξιν. Απευθύνομαι στον υπουργό Οικονομικών και
τον ερωτώ: πού, τέλος πάντων, απευθύνεσθε με τα τεκμήρια, τα τεκμαρτά, τους
κωδικούς αριθμούς και μας παραπέμπετε από τεκμήριο σε τεκμαρτόν και από κωδικό
σε κωδικό, στα έντυπα των φορολογικών δηλώσεων που μας στείλατε; Μήπως εις
τους συνταγματολόγους Δημήτριον Τσάτσον, Ευάγγελον Βενιζέλον κ.λπ.; Αυτά είναι
πράγματα ακαταλαβίστικα, κύριε Υπουργέ. Λαβύρινθος για το 90% του ελληνικού
λαού. Εκτός εάν θέλετε να δώσετε δουλειά για να θησαυρίζουν τα λογιστικά
γραφεία, από άκρου εις άκρον της Ελλάδος. Προτείνω: Για το κάθε επάγγελμα, να
εκδίδονται ξεχωριστά φορολογικά έντυπα, με λίγα και κατανοητά απ' όλους τους
Έλληνες λόγια (σωστή ενημέρωση και όχι απειλές επιβολής προστίμων κ.λπ.)».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15840N041</ED>
<ID>
ID:168408

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N04&aa=1</URL></REF>


Article

<CATEGORY>vin05</CATEGORY>

 <H2>Περιοδείες νέου τύπου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, είναι γνωστό σε όλους ότι ο κ. Κ. Σημίτης έχει επιλέξει ­ από την
πρώτη περίοδο της πρωθυπουργίας του ­ την τακτική της απευθείας επικοινωνίας
με τους πολίτες: Έχει ήδη κάνει περιοδείες στη Θράκη, την Κρήτη, τη Θεσσαλία
και τώρα ετοιμάζεται για την Ήπειρο.

ΒΕΒΑΙΑ, τώρα πια ο Πρωθυπουργός έχει εμπειρία σε τέτοιες περιοδείες ­ κι έχει
δώσει αυστηρές εντολές στους συνεργάτες του: Θέλει πρόγραμμα πιο «σφιχτό» από
παλιά, θέλει να «παίζουν μπάλα» με τους κατά τόπους φορείς οι υπουργοί που τον
συνοδεύουν κι όχι ο ίδιος, ώστε οι επαφές να έχουν ουσιαστικά αποτελέσματα και
να μην είναι «εθιμοτυπικές».

ΓΙΑ να δούμε...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15840N042</ED>
<ID>
ID:168409

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N04&aa=2</URL></REF>


Article

<CATEGORY>vin05</CATEGORY>

 <H2>Οι άνθρωποι με τα σημειώματα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΙ ΑΝ τυχόν παρακολουθήσατε χθες το βράδυ από την τηλεόραση τη συζήτηση προ
ημερησίας διατάξεως στη Βουλή για την Οικονομία, σίγουρα δεν είχατε τη
δυνατότητα να αντιληφθείτε ποιοι ήταν εκείνοι, από την κυβερνητική πλευρά, που
κρατούσαν σημειώσεις και έστειλαν σημειώματα στον κ. Κ. Σημίτη, την ώρα που
μιλούσε ο κ. Κ. Καραμανλής.

ΛΟΙΠΟΝ, έχουμε και λέμε: Κατ' αρχήν, ήταν ο κ. Τ. Γιαννίτσης, ο οικονομικός
σύμβουλος του Πρωθυπουργού, που έστειλε 4-5 σημειώματα. Ένα σημείωμα έγραψε ο
κ. Γ. Παπαντωνίου, ένα ο κ. Γ. Δρυς.

ΤΩΡΑ, ποιος έστειλε το σημείωμα για τα του '81; Α, σ' αυτά ο κ. Σημίτης δεν
χρειάζεται «βοήθειες».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15840N043</ED>
<ID>
ID:168410

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N04&aa=3</URL></REF>


Article

<CATEGORY>vin05</CATEGORY>

 <H2>Οργανώσεις μάλαμα...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΩΣ; Ε, ΟΧΙ και... ψυχική επανένωση στις Οργανώσεις του ΠΑΣΟΚ ­ μπορεί στην
κορυφή τα πράγματα να έχουν κάπως βελτιωθεί, αλλά στη «βάση» το συνεδριακό
πνεύμα ζει και βασιλεύει.

Λοιπόν, σε αρκετές Οργανώσεις ­ στις οποίες, όπως είναι γνωστό, τα λεγόμενα
όργανα, δηλαδή Νομαρχιακές Επιτροπές, Συντονιστικά Γραφεία και όλα τα συναφή,
έχουν εκλεγεί με τους προσυνεδριακούς συσχετισμούς ­ «το καζάνι βράζει», μιας
και τα πράγματα έχουν αλλάξει πάρα πολύ, ειδικά μετά τις εκλογές του
περασμένου Σεπτεμβρίου.

Μην απορήσετε, λοιπόν, αν διαβάστε τις επόμενες ημέρες για κείμενα
διαμαρτυρίας από τη μειοψηφία αρκετών Οργανώσεων ­ όπου μειοψηφία, η...
πλειοψηφία του συνεδρίου.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15840N044</ED>
<ID>
ID:168411

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N04&aa=4</URL></REF>


Article

<CATEGORY>vin05</CATEGORY>

 <H2>Ακριβό φιλί
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΘΕΡΜΟ ΑΣΠΑΣΜΟ από τον μητροπολίτη Ιάκωβο και τον δήμαρχο της Αγιάσου, στη
Μυτιλήνη, δέχθηκε χθες ο κ. Θ. Κοτσώνης ­ μόνο που... άξιζε 120 εκατομμύρια
δραχμές: Βλέπετε, οι ασπασμοί σφράγισαν τη λύση του οικονομικού προβλήματος
του ιδρύματος «Θεομήτωρ» της πόλης.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15840N045</ED>
<ID>
ID:168412

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N04&aa=5</URL></REF>


Article

<CATEGORY>vin05</CATEGORY>

 <H2>Οι σκληροί
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΣ ΓΝΩΣΤΟΝ, οι σκληροί δεν χορεύουν ­ αλλά, αν είναι βουλευτές και εφόσον
χρειαστεί, χειρονομούν: Χθες, «ο σκληρός» της Ν.Δ. στη Βουλή, όταν μιλούσαν οι
αρχηγοί, ήταν ο κρητικός κ. Γ. Κεφαλογιάννης, τον οποίον μάλιστα συγκρατούσε
κατά καιρούς ο κ. Γ. Παπαστάμκος, και ο «σκληρός» του ΠΑΣΟΚ ήταν ο κεφαλονίτης
κ. Τ. Μαντέλης.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15840N046</ED>
<ID>
ID:168413

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΙ ΗΤΑΝ Η δευτερολογία Σημίτη; ΠΑΣΟΚ classic.

Ε, ΤΙ ΝΑ ΚΑΝΟΥΜΕ; Έχει μερικές θερμίδες παραπάνω, αλλά είναι πιο νόστιμο...

ΓΙΑΤΙ Ο κ. Καραμανλής μιλάει χωρίς χειρόγραφο; Α, όλα κι όλα ­ ένας
Καραμανλής δεν αποκαλύπτει ποτέ τις προθέσεις του ­ ούτε και στον εαυτό του, πιθανότατα...

ΠΑΝΤΩΣ, ΜΗΝ ανησυχείτε ­ κάποια στιγμή, θ' αρχίσει να μιλάει από
χειρογράφου, αλλά θέλει να γίνει όταν αυτό θα θεωρηθεί άνοιγμα προς το Κέντρο...

ΚΟΥΙΖ: ΤΙ ποσοστό Μάνου είχε η χθεσινή ομιλία Καραμανλή;

Α, ΟΛΑ ΚΙ ΟΛΑ ­ ένας Καραμανλής δεν αποκαλύπτει ποτέ τις
επιρροές του...

ΠΡΟΣΕΞΑΤΕ το βλέμμα του κ. Μ. Έβερτ, όταν κοίταζε τον κ. Καραμανλή; Σα
να του 'λεγε «εκεί που ήσουν, ήμουνα...» ­ και τη γνωστή συνέχεια, βεβαίως...

ΠΑΝΤΩΣ, μπορούμε να συνοψίσουμε τη φιλοσοφία περί των οικονομικών όλων
των κομμάτων της αντιπολίτευσης ­ πλην ΚΚΕ ­ στο εξής: Καλύτερα πλούσιος και
υγιής, παρά φτωχός και ασθενής...

ΓΙΑ ΤΟ ΚΚΕ, ισχύει το «καλύτερα φτωχός και ΚΚΕ, παρά οτιδήποτε άλλο»...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15840N048</ED>
<ID>
ID:168415

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N04&aa=8</URL></REF>


Article

<CATEGORY>vin04</CATEGORY>

 <H5>ΒΟΥΛΕΥΤΕΣ ΤΗΣ Ν.Δ. ΜΙΛΟΥΝ ΓΙΑ ΠΛΗΡΗ ΑΠΟΔΥΝΑΜΩΣΗ ΤΟΥ ΡΟΛΟΥ ΤΟΥ
</H5><H2>Διαμάχη για τον Πρόεδρο
</H2>
Έντονος είναι ο διάλογος των αρμόδιων κυβερνητικών στελεχών με στελέχη της
αξιωματικής αντιπολίτευσης για τις νέες προτάσεις αναθεώρησης του Συντάγματος,
που είδαν το φως της δημοσιότητας και αφορούν τον τρόπο εκλογής του Προέδρου
της Δημοκρατίας.ΟΙ ΒΟΥΛΕΥΤΕΣ της Ν.Δ. κ.κ. Προκ. Παυλόπουλος, Άννα Ψαρούδα -
Μπενάκη και Ιωάν. Βαρβιτσιώτης κάνουν λόγο για «πλήρη αποδυνάμωση του Προέδρου
της Δημοκρατίας», ενώ υποστηρίζουν ότι η αλλαγή του τρόπου εκλογής ­ με τη μη
μεσολάβηση εκλογών εάν δεν συγκεντρωθεί αυξημένη πλειοψηφία ­ οδηγεί σε
«αμιγώς κομματική εκλογή υποψηφίου».

Ο κ. Παυλόπουλος κατηγόρησε (μιλώντας στον ραδιοσταθμό Πλάνετ) το ΠΑΣΟΚ για
«προσπάθεια μεγαλύτερης υποβάθμισης του θεσμού από αυτή που έκανε κατά την
αναθεώρηση του 1985-86» και πρόσθεσε ότι η εκλογή Προέδρου από μονοκομματική
πλειοψηφία θα αναδείξει έναν πλήρως ελεγχόμενο από την πλειοψηφία αυτή Πρόεδρο.

Ο κ. Βαρβιτσιώτης εξάλλου χαρακτηρίζει ως λάθος την εκλογή του Προέδρου της
Δημοκρατίας από τη θητεύουσα Βουλή και προτείνει τη δημιουργία ενός Σώματος,
υπό την ονομασία «Άνω Βουλή» ή «Συμβούλιο Δημοκρατίας», το οποίο θα
απαρτίζεται από 30 μέλη, όλων των κομμάτων, και θα αποφαίνεται για την άρση
ασυλίας βουλευτών, παραπομπή υπουργών στο Ειδικό Δικαστήριο, ερμηνεία
συνταγματικών διατάξεων, επιλογές διαφόρων προσώπων, όπως τον «όμπουτσμαν» ή
των διοικητών Οργανισμών.

Οι υπουργοί, Δικαιοσύνης κ. Ευάγ. Γιαννόπουλος και Πολιτισμού κ. Ευάγ.
Βενιζέλος, που μετείχαν στην κυβερνητική σύσκεψη για το θέμα της αναθεώρησης,
μιλώντας χθες στους ραδιοσταθμούς Αθήνα 9,84 και Πλάνετ, υπεραμύνθηκαν των
προτάσεων για την απλοποίηση του τρόπου εκλογής του Προέδρου της Δημοκρατίας. 
Ο κ. Γιαννόπουλος έθεσε δε και θέμα αρμοδιοτήτων του Προέδρου, αναφέροντας:
«Αν χρειαστεί θα περιοριστούν οι αρμοδιότητες του Προέδρου».

Από την πλευρά του, ο κ. Βενιζέλος ανέφερε ότι «το Αρχείο Καραμανλή δικαιώνει
αναδρομικά την αναθεώρηση του 1985-86 (σ.σ.: κατά την οποία περιορίστηκαν οι
αρμοδιότητες του Προέδρου), γιατί από τις μαρτυρίες του ιδίου φαίνεται ότι η
αντίληψη που είχε για το ρόλο του ως Προέδρου και τις αρμοδιότητές του τον
καθιστούσαν πόλο και σημείο αναφοράς σε αντίθεση με την υπεύθυνη κυβέρνηση...».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15840N051</ED>
<ID>
ID:168417

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N05&aa=1</URL></REF>


Article

<CATEGORY>vin04</CATEGORY>

 <H2>Πρέπει ν' αλλάξει και το Σύνταγμα της Κύπρου
</H2>
ΜΠΟΡΕΙ η συμμετοχή ή όχι του Σάκη Ρουβά σε συναυλία στην «πράσινη γραμμή» να
αποτελούσε εκείνη την ώρα αίνιγμα, αλλά όσοι βρέθηκαν χθες το μεσημέρι στο
«Σπίτι της Κύπρου» ουδόλως ασχολήθηκαν με το ζήτημα. 
Το θέμα που συγκέντρωσε πολιτικούς, πανεπιστημιακούς, ανώτατους δικαστές και
άλλους στο νεοκλασικό κτίριο της οδού Ηρακλείτου ήταν σοβαρότερο, έστω κι αν
τυπικώς επρόκειτο για την παρουσίαση ενός βιβλίου.

Το θέμα ήταν ουσιαστικά το κυπριακό πρόβλημα και οι κατευθύνσεις στις οποίες
θα πρέπει να οδηγούν οι προτάσεις επίλυσής του. Και η ευκαιρία για μια
συζήτηση γι' αυτό, δόθηκε με την παρουσίαση του νέου βιβλίου του νομικού
συμβούλου του Πρωθυπουργού Κων. Σημίτη, συνταγματολόγου Γ. Παπαδημητρίου, με
τον τίτλο «Το Συνταγματικό Πρόβλημα της Κυπριακής Δημοκρατίας» (Εκδόσεις Αντ.
Ν. Σάκκουλα, με επιμέλεια του Κέντρου Ευρωπαϊκού Συνταγματικού Δικαίου -
Ίδρυμα Θεμιστοκλή και Δημήτρη Τσάτσου).

Κατ' αρχήν, στο ίδιο το βιβλίο περιλαμβάνονται σειρά από σκέψεις και
επισημάνσεις για το Κυπριακό, οι οποίες προκύπτουν μέσα από την ανάλυση των
συνταγματικών προβλημάτων που έχει δημιουργήσει η τουρκική κατοχή του 38% του
νησιού, αλλά και όσων αναφύονται από τις προτάσεις του ΟΗΕ για την επίλυσή του
(Σχέδιο Ντε Κουεγιάρ και Δέσμη Ιδεών Γκάλι), καθώς και από αυτήν ακόμη την
προοπτική της ένταξης της Κύπρου στην Ευρωπαϊκή Ένωση.

Η αναγκαιότητα αναθεωρήσεων στο συνταγματικό κείμενο του 1960 ήταν κοινός
τόπος για όλους τους ομιλητές και το στίγμα των αλλαγών έδωσε ξεκάθαρα ο
ευρωβουλευτής - συνταγματολόγος Δημήτρης Τσάτσος, ο οποίος τόνισε ότι «η λύση
του προβλήματος δεν περνά μέσα από ένα συνταγματικό κείμενο, στο οποίο θα
συμφωνούν οι δύο πλευρές, αλλά από ένα κείμενο που θα λαμβάνει υπόψη του την
ιστορική πραγματικότητα, ότι δηλαδή ο ελληνικός πληθυσμός αποτελεί το 80% των
κατοίκων της Κύπρου...».

Ο κ. Τσάτσος πρόσθεσε ότι τα κείμενα που περιλαμβάνονται στο βιβλίο του κ.
Παπαδημητρίου μπορεί να διαφέρουν ως προς τον χρόνο γέννησής τους (σ.σ.:
καλύπτουν την πορεία του Κυπριακού στην τελευταία 20ετία), αλλά όχι ως προς
τον βαθμό επικαιροτητάς τους. 
Θέση με την οποία συντάχθηκαν και οι υπόλοιποι ομιλητές, ο πρεσβευτής της
Κυπριακής Δημοκρατίας Χαρ. Χριστοφόρου και ο τέως εισαγγελέας Μιχ.
Τριανταφυλλίδης, ο οποίος μάλιστα σημείωσε ότι «οι τότε προβληματισμοί του
συγγραφέα αποτελούν σήμερα συνταρακτικές διαπιστώσεις».

Ο Κύπριος πρεσβευτής, από την πλευρά του, στάθηκε ιδιαίτερα στη θέση του κ.
Παπαδημητρίου ότι η οποιαδήποτε λύση στο Κυπριακό «πρέπει να έχει γνώμονα τον
ευρωπαϊκό και συνταγματικό πολιτισμό», ενώ κατέληξε ότι το βιβλίο παρέχει
επιχειρήματα απέναντι στην τουρκική επιθετικότητα και αδιαλλαξία.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15840N052</ED>
<ID>
ID:168418

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N05&aa=2</URL></REF>


Article

<CATEGORY>vin04</CATEGORY>

 <H2>Αναίρεση για το «γιαούρτωμα»
</H2>
ΣΕ ΑΝΑΙΡΕΣΗ της απόφασης του Πρωτοδικείου Πάτρας να απαλλάξει τον δράστη του
«γιαουρτώματος» εις βάρος του υπουργού Εργασίας και Κοινωνικών Ασφαλίσεων
Μιλτ. Παπαϊωάννου, προχωρεί η Εισαγγελία του Αρείου Πάγου.

Το Πρωτοδικείο είχε κρίνει ότι δεν συνέτρεχε στη συγκεκριμένη περίπτωση το
αδίκημα της απρόκλητης έργω εξύβρισης και απήλλαξε τον κατηγορούμενο. Με
δεδομένο όμως ότι υπάρχουν και αντίθετες δικαστικές αποφάσεις, όπως στην
περίπτωση του κατοίκου Θεσσαλονίκης που είχε ρίξει μπογιά στον Πρόεδρο της
Δημοκρατίας, η Εισαγγελία του Αρείου Πάγου ασκεί αναίρεση ώστε να νομολογήσει
για το θέμα το Ποινικό Τμήμα του Ανωτάτου Δικαστηρίου.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15840N053</ED>
<ID>
ID:168419

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N05&aa=3</URL></REF>


Article

<CATEGORY>vin04</CATEGORY>

 <H2>Συνδικαλιστές του ΠΑΣΟΚ ζητούν την κατάργηση νόμων της Ν.Δ.
</H2>
ΤΗΝ ΚΑΤΑΡΓΗΣΗ των αντιασφαλιστικών νόμων της Νέας Δημοκρατίας ζήτησαν οι
συνδικαλιστές της ΠΑΣΚΕ (ΠΑΣΟΚ) από τον υπουργό Εργασίας - Κοινωνικών
Ασφαλίσεων, Μ. Παπαϊωάννου και τον υφυπουργό Χ. Πρωτόπαπα, σε ευρεία σύσκεψη
που έγινε χθες το βράδυ.

Στη σύσκεψη πήραν μέρος περίπου 50 συνδικαλιστές του ΠΑΣΟΚ 
και υπήρξε κριτική σε διάφορους 
χειρισμούς της κυβέρνησης και κυρίως στη φερεγγυότητα του κοινωνικού διαλόγου.

Ο κ. Παπαϊωάννου, σύμφωνα με πληροφορίες, επέμεινε στην εφαρμογή του νόμου
2084/92 για το Ασφαλιστικό, επισημαίνοντας ότι αν στον επικείμενο διάλογο
αποφασιστούν τροποποιήσεις αυτού του νόμου, τότε θα υπάρξουν αλλαγές. 
Η όλη συζήτηση, πάντως, έγινε σε καλό κλίμα και όλα δείχνουν ότι η ΠΑΣΚΕ θα
προχωρήσει κανονικά με τη συμμετοχή της στον κοινωνικό διάλογο.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15840N054</ED>
<ID>
ID:168420

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N05&aa=4</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η επανάσταση του διαλόγου
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

«Η ΕΠΙΚΟΙΝΩΝΙΑ είναι που μας λείπει. Το σχολείο δεν αλλάζει. Πρέπει πρώτα να
αλλάξει η κοινωνία. Ας τα βρούμε με τους εαυτούς μας και με τους γύρω μας πρώτα».

Το αίτημα των παιδιών μπορεί να μη διοχετεύεται πλέον στις θεωρητικές
προσεγγίσεις ιδανικών συστημάτων που εμείς οραματιζόμασταν, είναι όμως
επιτακτικό. Τόσο επιτακτικό και αγωνιώδες, που στο βωμό της επίτευξής του
μπερδεύουν (;) ακόμα κι αυτό (τόσο απλό το θαρρούν ­ τόσο σύνθετο το βιώσαμε)
των ερωτικών σχέσεων. Επιζητούν και μέσω αυτών την επικοινωνία.

«Τα παιδιά δεν έχουν οράματα», συνηθίζουμε να λέμε οι «μεγάλοι».

Ικανοποιήθηκαν όλα. Και το... «ψωμί» ­ και με το παραπάνω μάλιστα ­ και η
«ελευθερία» ασυδοσία έγινε, και τους κούρασε και η «παιδεία» ­ αυτή μπορεί και
να παραμένει ως αίτημα, αλλά ούτε αυτοί που την ασκούν ούτε αυτοί που τη
δέχονται έχουν μορφοποιήσει το πρότυπό της.

Τα παιδιά δεν έχουν οράματα, έχουν όμως ανάγκες. Ας το συνειδητοποιήσουμε πια
οι μεγάλοι με τις προτεραιότητες του... ψωμιού από την πείνα και της
ελευθερίας από τη δικτατορία (υπάρχουν κι άλλες δικτατορίες που επιβάλλονται
ύπουλα, επιστημονικά, εκσυγχρονισμένα, πολιτισμένα).

Τα παιδιά που μαζεύτηκαν προχθές στη Θεσσαλονίκη δεν κραύγασαν, δεν
διεκδίκησαν. Ζήτησαν μόνο επικοινωνία. Ξαναγύρισαν στη... διαδικασία. Αλλά και
μαθητές που δημιούργησαν τις μαθητικές εφημερίδες, μετά την 4η πρόσκληση -
πρόκληση των «ΝΕΩΝ», τι άλλο επιζητούν από την επικοινωνία; Δεν συναντήθηκαν
ούτε οι μεν ούτε οι δε για να προτείνουν λύσεις. Ούτε για να σχηματοποιήσουν
το ιδανικό σχολείο. Αυτό, είπαν στη Θεσσαλονίκη, δεν υπάρχει, καθώς δεν
υπάρχει ιδανική κοινωνία. «Προτιμώ ένα σχολείο που βγάζει ευτυχισμένους
οδοκαθαριστές, παρά νευρωτικούς σοφούς», τόλμησε να πει και να πράξει πριν από
χρόνια στο Σάμερχιλ ο Ο' Νιλ.

«Εκτός από τον ιμπεριαλισμό υπάρχει και η μοναξιά», τόλμησαν να
συνθηματολογήσουν κάποιοι υποψιασμένοι της δικής μου γενιάς.

Δεν είναι πολύ μακριά από όλα τούτα τα παιδιά σήμερα. Απλώς, αρχίζουν από
την... αρχή. Ξέρουν πολύ καλά τι θέλουν. Θέλουν κι αυτά να αλλάξουν τον κόσμο.
Κι αρχίζουν από την αρχή. Εν αρχή ην ο λόγος... Ο δια-λογος. Με τους εαυτούς,
τους φίλους, τους καθηγητές, τους γονείς, τους... άλλους. Που δεν είναι
απαραίτητα η κατά τον Σαρτρ «κόλαση».

Μπορεί σήμερα να είναι το μέσον για τη δική τους επανάσταση. Αυτή του διαλόγου...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15840N061</ED>
<ID>
ID:168421

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N06&aa=1</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Τερατο-μηχανές
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Η επιστήμη έχει λύσει αρκετά προβλήματα της βιολογίας αλλά πολύ λίγα της δικής
της ηθικής κατεύθυνσης. Μπορεί όμως ο άνθρωπος να παρέμβει στη μοίρα του
αλλάζοντας τον βιολογικό του προσανατολισμό;Οι βίαιοι θάνατοι ξεπηδούσαν

σαν τα μανιτάρια

αλλά δεν ήταν από τους θανάτους

που απασχολούσαν την κοινή γνώμη

(Γ. Ξανθούλη, Το τρένο με τις φράουλες)

Οι κανόνες της βιο-ηθικής είναι αρκετοί για να μας προστατεύσουν από τα
στρατόπεδα (πειραματικής) συγκέντρωσης, τις λαθεμένες μεταλλάξεις τύπου
Φρανκενστάιν, τις εύκολες λύσεις του ευνουχισμού ή του σωλήνα; Η παρέμβαση στη
γενετική διαδικασία, πέραν από τους κινδύνους που περικλείει σχετικά με την
κατασκευή «ομοιόμορφων όντων» (έστω και τελειοποιημένων), βρίσκει ανέτοιμη την
Ανθρωπότητα να «ελέγξει» (κυρίως ηθικά) αυτά τα «προϊόντα» και να απαντήσει
στο καίριο ερώτημα:

Ο «νέος άνθρωπος» θα γεννηθεί τελικά μέσα στο εργαστήριο ή μέσα από
ιστορικοκοινωνικές συγκυρίες; Οι βιοϊατρικές έρευνες που στοχεύουν στο να
«βελτιώσουν» το άτομο, η ψυχοχειρουργική που φιλοδοξεί να εξαλείψει τη
βιαιότητα, ο περιορισμός γεννήσεων στις οικογένειες που παρουσιάζουν
εκφυλιστικά στοιχεία, ο ευνουχισμός των βιαστών, η ιατρικοποίηση φαινομένων
όπως η λήψη ναρκωτικών ουσιών, συνιστούν μια σειρά «νέων μέτρων».

Η βία του Ράμπο και η βία κατά του Ράμπο ­ πιθανόν μέσω Robocop ­ θα
αποτελέσουν το κρίσιμο ερώτημα για την αυριανή επιστήμη και τον πολιτισμό. Η
προστασία της κοινωνίας από το έγκλημα δεν πρέπει να περάσει από τους
νευροχειρουργικούς θαλάμους. Όπως τα βασανιστήρια, έτσι και οι ιατρικές
«θεραπευτικές» επεμβάσεις πρέπει να απαγορευτούν. Η ιδεολογία που καταλήγει
στον (εγκληματικό) ιατρικό πειραματισμό πάνω στον άνθρωπο - εγκληματία δεν
συμβιβάζεται με τον πολιτισμό μας.

Η ηθική, η αυτοκριτική και η νέα συνείδηση αποτελούν πλέον κρίσιμα σημεία
διαλόγου ανάμεσα στους επιστήμονες. Αναρωτιέται όμως κανείς πόσο οι θεμελιακές
αξίες του ανθρώπου είναι συμβιβαστές με τα «θαύματα της επιστήμης».

Η μεταβολή π.χ. του εγκεφάλου του ανθρώπου θα μας σώσει από εγκληματίες ή θα
μετατρέψει την ψυχοχειρουργική σε επικίνδυνο άλλοθι για εγκλήματα κατά του
Ανθρώπου και της Ανθρωπότητας; Τα ηθικά διλήμματα στην εγκληματολογική έρευνα
με ιατρική κατεύθυνση είναι πολλά γιατί είναι «δύσκολο να διακρίνεις τον
νομικό δρόμο μέσα στον ηθικό βάλτο».

Ο χειρουργικός κανιβαλισμός και η δημιουργία τεράτων, η ψυχιατρική
δαιμονολογία και τα θεραπευτικά ιδεολογήματα, η τεχνητή νοημοσύνη ανθρώπων και
μηχανών σε συνδυασμό με τον φόβο για/από τον εγκληματία μπορεί εύκολα να
«συνεργαστούν» παγιδεύοντας την Εγκληματολογία στο παιχνίδι του ομαδικού
ασυνειδήτου που ικανοποιεί τη δίψα του «μέσου ανθρώπου» για αυτοδικαίωση.

Η «ιατρικοποίηση» και «θεραπεία» όπως και η «μηχανοποίηση» και «επισκευή» του
εγκληματία δημιουργούν κινδύνους για τον άνθρωπο - εγκληματία και ανασφάλειες
στον εγκληματολόγο - ερευνητή. Από την ηθική της ιατρικοποίησης και τον συναφή
κίνδυνο για τυραννία των γιατρών περάσαμε στην εξουσία των Η/Υ και στην
τεχνικοποίηση της «αναμόρφωσης».

Η μηχανή μπορεί να διατείνεται ότι είναι «συναινετική», «συμμετοχική»,
«αντικειμενική», «μετρημένη» ή και «ιδεολογικά ουδέτερη», η ιστορία όμως έχει
αποδείξει ότι όποιος επιχειρεί να δημιουργήσει ένα ουδέτερο σύστημα ανάλυσης
καταλήγει στο να ενεργοποιεί έναν ιδεολογικό μηχανισμό.

Η κυβερνητική δεν μπορεί σε καμιά περίπτωση να υποκαταστήσει τη φιλοσοφία ούτε
να άρει το ερώτημα «ποιος ελέγχει τον έλεγχον ή και τον ελέγχοντα;».

Οι Η/Υ εκφράζουν μια εξουσία ή μια εκμετάλλευση άλλου τύπου; Τελικά ποιος
είναι στην υπηρεσία ποιανού στο σύστημα «άνθρωπος - μηχανή»;

Η ανθρώπινη δράση ­ ακόμα και η εγκληματική ­ δεν έχει ούτε κανονικότητες,
ούτε λογικότητα, ούτε μαθητική προβλεψιμότητα, ούτε μπορεί να ενταχθεί μέσα
στα πλαίσια μιας περιχαρακωμένης σκέψης.

Παρ' όλο που πολλοί ισχυρίζονται ότι η διαίσθηση δεν μπορεί να υποκαταστήσει
την πληροφορία, είμαστε πεπεισμένοι ότι στην ερμηνεία «της οριακής στιγμής της
εγκληματογένεσης» ο επιστημονικός ορθολογισμός με τις αντικειμενικές τεχνικές
κατασκευές του πρέπει να συνεκτιμά τους «ζωντανούς μύθους» και το «ένστικτο»
(υποκειμενισμού) του ευαίσθητου δέκτη - εγκληματολόγου.

Ο καθηγητής της Νομικής Γιάννης Πανούσης είναι πρύτανης του Δημοκρίτειου
Πανεπιστημίου Θράκης.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15840N063</ED>
<ID>
ID:168423

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΙ ΤΟΠΙΚΟΙ ΑΡΧΟΝΤΕΣ ΤΗΣ ΕΥΡΩΠΗΣ «ΨΗΦΙΣΑΝ» ΣΥΝΑΙΝΕΣΗ ΓΙΑ ΤΟ ΜΕΛΛΟΝ ΤΗΣ
</H5><H2>Ενίσχυση στην περιφέρεια
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Έξω από το παλιό Χρηματιστήριο του Άμστερνταμ, η πόλη ζούσε τον δικό της
ρυθμό. Πολύχρωμα τραμ κυκλοφορούσαν στις ράγες. Εκατοντάδες ποδήλατα συνέθεταν
την εικόνα μιας άλλης πολιτικής μαζικών μεταφορών. Αρκεί βεβαίως να διαθέτεις
επίπεδη χώρα

ΑΜΣΤΕΡΝΤΑΜ

ΣΤΙΣ αποβάθρες των καναλιών, «κράχτες» διαλαλούσαν τις βόλτες των πλοιαρίων,
ενώ στεριανοί συνάδελφοί τους, σου απευθύνουν την πρόσκληση για ένα ταξίδι
στον κόσμο των ναρκωτικών.

Σε απόσταση αναπνοής, τα κορίτσια της ολλανδικής «οδού Φυλής» ­ ολοζώντανη
ατραξιόν ­ την οποία ουδείς ευυπόληπτος τουρίστας αρνείται να παρακολουθήσει.

Σ' αυτό το περιβάλλον και μέσα στις αυστηρά προστατευμένες από πλήθος
αστυνομικών αίθουσες του Χρηματιστηρίου, δήμαρχοι, περιφερειάρχες και
κυβερνήτες περιοχών χωρών της Ευρωπαϊκής Ένωσης απασχολήθηκαν για δύο ημέρες ­
τις νύχτες συμπεριφέρονταν ως απλοί τουρίστες ­ με το μέλλον της Ευρώπης. Στην
πραγματικότητα ασχολήθηκαν με την έκδοση μιας διακήρυξης, εν όψει της
Διακυβερνητικής του Ιουνίου, με την οποία θα προσπαθήσουν να πείσουν τους
ισχυρούς, που κρατούν στα χέρια τους την αναθεώρηση της Συνθήκης του
Μάαστριχτ, ότι η Ευρώπη έχει ανάγκη «της πλήρους στήριξης των περιφερειών, των
πόλεων και των κοινοτήτων που αντλούν τη δύναμή τους από τις ιδιαιτερότητες,
την αυτονομία τους και τη δυνατότητά τους να προσεγγίζουν τους πολίτες».

Φαίνεται απλό; Δεν είναι καθόλου. Όσο κι αν εκπροσωπείς την αυτοδιοίκηση άλλο
είναι να είσαι πρωθυπουργός της Βαυαρίας και άλλο δήμαρχος μιας μικρής πόλης.
Άλλο Βόρειος που ξέρεις ότι πρέπει να βάλεις το χέρι στην τσέπη κι άλλο Νότιος
που στηρίζεις τις ελπίδες σου σ' αυτήν ακριβώς την τσέπη. Άλλο συντηρητικός κι
άλλο σοσιαλιστής.

Έτσι λοιπόν η διακήρυξη που εκδόθηκε (με βάση την εισήγηση για την οποία από
ελληνικής πλευράς υπεύθυνοι ήταν οι δήμαρχοι Καλαμαριάς και Λιβαδειάς κ.κ.
Λαζαρίδης και Παλαιολόγος) δεν μπορούσε παρά να είναι ένα προϊόν αμοιβαίων
συμβιβασμών και συμμαχιών. Θετικά σημεία;

1 Διατυπώνεται ομοφώνως η θέση ­ με βάση την αρχή της επικουρικότητας ­
ότι οι πολιτικές πρέπει να διαμορφώνονται μέσω της συναίνεσης σε τοπικό,
περιφερειακό, εθνικό και υπερεθνικό επίπεδο και όχι μέσω της αντιπαράθεσης.
Προς τούτο χρειάζεται η ενίσχυση του ρόλου της Επιτροπής Περιφερειών, η
ανάδειξή της σε θεσμικό όργανο και η επέκταση της υποχρεωτικής γνωμοδότησής
της σε θέματα απασχόλησης, κοινωνικής πολιτικής, επαγγελματικής κατάρτισης,
περιβάλλοντος και ενέργειας στο Ευρωπαϊκό Δικαστήριο.

2 Διατυπώνεται η θέση για διεύρυνση της Κοινότητας προς την Κεντρική
και Ανατολική Ευρώπη με ρητή αναφορά στην Κύπρο (σ.σ. οι προσπάθειες των
Σκανδιναβών να συμπεριληφθούν και οι χώρες της Βαλτικής απέτυχε).

3 Εκφράζεται η επιθυμία να υπάρξει στη νέα Συνθήκη σαφής αναφορά σε μια
πολιτική απασχόλησης.

Μάχη δόθηκε από τις λεγόμενες χώρες συνοχής (Ελλάδα, Ισπανία, Πορτογαλία,
Ιρλανδία) να υπάρξει μια αναφορά δεσμευτική ότι το κόστος της διεύρυνσης προς
την Κεντρική και Ανατολική Ευρώπη πρέπει να καλυφθεί από μια σημαντική αύξηση
των ιδίων πόρων της Ε.Ε., θέση που δεν πέρασε παρ' όλο που υποστηρίχθηκε και
από Βόρειους ομιλητές. Γεγονός που πολύ εξενεύρισε τον πρωθυπουργό της
Βαυαρίας Έντμουντ Στόιμπερ...

Ενόχληση στην ελληνική αντιπροσωπεία προκάλεσε και η θέση του δημάρχου
Αθηναίων για την προώθηση κοινής πολιτικής για τα αστικά κέντρα και για τη
δημιουργία θέσης επιτρόπου αστικών θεμάτων, θέση που θεωρήθηκε ότι δημιουργεί
προβλήματα ­ αν γίνει αποδεκτή ­ στην ενίσχυση της περιφέρειας στη χώρα μας
και του αγροτικού πληθυσμού, καθώς θα λειτουργήσει εις βάρος της κοινής
αγροτικής πολιτικής. Είναι χαρακτηριστικό ότι το θέμα «έπιασαν» και έθιξαν ο
δήμαρχος του Άμστερνταμ, ο πρωθυπουργός της Ολλανδίας αλλά και με πολύ κομψό
τρόπο ­ είναι αλήθεια ­ και ο πρόεδρος του Ευρωπαϊκού Κοινοβουλίου. «Απορώ πώς
αντιμετωπίζετε την προοπτική μιας ενιαίας ευρωπαϊκής αστικής πολιτικής χωρίς
μια ιδιαίτερη εμβάθυνση και ολοκλήρωση της πρότασης για τον τρόπο
χρηματοδότησής της...».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15840N071</ED>
<ID>
ID:168424

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N07&aa=1</URL></REF>


Article

<CATEGORY>vin04</CATEGORY>

 <H5>ΕΛΑΜΨΕ ΑΠΟ ΤΗ ΧΑΡΑ ΤΟΥ Ο ΠΡΩΘΥΠΟΥΡΓΟΣ ΟΤΑΝ Ο ΑΡΧΗΓΟΣ ΤΗΣ ΑΞΙΩΜΑΤΙΚΗΣ
ΑΝΤΙΠΟΛΙΤΕΥΣΗΣ ΤΟΝ ΚΑΤΗΓΟΡΗΣΕ «ΓΙΑ ΕΠΙΣΤΡΟΦΗ ΣΤΟ ΠΑΣΟΚ ΤΟΥ '81» ΚΑΙ ΟΤΙ
«ΕΚΦΡΑΖΕΙ ΚΑΙ ΕΚΕΙΝΟ ΤΟ ΠΑΣΟΚ»
</H5><H2>Δώρο στον Σημίτη η «κατηγορία» του Καραμανλή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Κέρδισε τις εντυπώσεις ο Πρωθυπουργός Κώστας Σημίτης στον δεύτερο γύρο της
αντιπαράθεσης στη Βουλή με τον Κώστα Καραμανλή, ο οποίος και έκανε την
παρθενική του ομιλία στην αίθουσα ως αρχηγός της Ν.Δ.

ΤΟ ΠΑΡΑΤΕΤΑΜΕΝΟ χειροκρότημα των βουλευτών του ΠΑΣΟΚ, όταν αναφέρθηκε ο
Πρωθυπουργός στο '81 και «στο μεγάλο δημοκρατικό και κοινωνικό έλλειμμα» που
παρέλαβε τότε το κυβερνών κόμμα από τη Δεξιά, ήταν η σημαντικότερη απόδειξη
της αποδοχής που είχε στους κόλπους της πλειοψηφίας η σε υψηλούς τόνους
δευτερολογία του.

Ο κ. Σημίτης κατηγόρησε τον αρχηγό της Ν.Δ. για «αποσιώπηση» της ιστορίας, για
«πυροτεχνήματα» και για «έλλειψη πρότασης».

«Το μόνο που ξέρετε να πείτε, κ. Καραμανλή, είναι ότι θα θέλατε ένα άλλο
"μείγμα" της πολιτικής μας», ήταν η απάντηση του κ. Σημίτη, ενώ λίγο αργότερα,
ο Πρωθυπουργός σε ερώτηση δημοσιογράφου «πώς του φάνηκε ο κ. Καραμανλής ως
αντίπαλος», απάντησε με χαμόγελο και μονολεκτικά: «Συμπαθής».

ΔΩΡΟ Η «ΚΑΤΗΓΟΡΙΑ»

Στο μεταξύ, βουλευτές της πλειοψηφίας, που θεωρούνται ότι ανήκουν στην
εσωκομματική αντιπολίτευση, σχολίαζαν ότι το σημαντικότερο στοιχείο της
συζήτησης «ήταν ότι ο Κώστας Καραμανλής έκανε δώρο στον Κώστα Σημίτη τη δήθεν
κατηγορία "της επιστροφής στο ΠΑΣΟΚ του '81" και ότι ο Πρωθυπουργός εκφράζει
και εκείνο το ΠΑΣΟΚ, "ως πραγματικό παιδί της 3ης του Σεπτέμβρη"».

Για το ίδιο θέμα, συνεργάτης του αρχηγού της Ν.Δ. σημείωνε αντιθέτως ότι
«επετεύχθη ο στρατηγικός στόχος να "σπρωχθεί" ο Κώστας Σημίτης στην υπεράσπιση
του "παλαιού ΠΑΣΟΚ", του ΠΑΣΟΚ του '81» και έτσι να «"ταυτισθεί" ο Κώστας
Καραμανλής με το γύρισμα της σελίδας της ιστορίας και ο Κώστας Σημίτης με το παλιό».

Είναι ενδεικτικό, πάντως, του κλίματος που επικράτησε στην «κόντρα» ­ του
δεύτερου γύρου ­ ότι στο επιχείρημα του κ. Κώστα Καραμανλή, πως περισσότερο
από τον μισό προϋπολογισμό του Ιδρύματος Παλιννοστούντων πηγαίνει για μισθούς,
ο κ. Σημίτης, χειροκροτούμενος από τους βουλευτές του ΠΑΣΟΚ, επεσήμανε ότι
όλοι σχεδόν οι διορισμοί έγιναν επί Ν.Δ. και ότι οι διορισμένοι την περίοδο
'90-'93 είναι από την Καλαμάτα, από την περιοχή όπου εκλεγόταν ο τότε υπουργός
Εξωτερικών, Αντώνης Σαμαράς.

Όπως επίσης το επιχείρημα του κ. Καραμανλή ότι ο κ. Σημίτης «παραμένει παιδί
της 3ης του Σεπτέμβη» ή ότι «δεν θα τον παρακολουθήσει στον κομματικό
φανατισμό του», διότι «η δική του πολιτική παιδεία είναι διαφορετική», μπορεί
να ικανοποίησε κάποιους βουλευτές της Ν.Δ., αλλά προκάλεσε πολλά σκωπτικά
σχόλια βουλευτών των άλλων κομμάτων και οπωσδήποτε την ικανοποίηση των
βουλευτών του ΠΑΣΟΚ.

«Είδα να διαψεύδομαι μέσα σε λίγα λεπτά. Νόμιζα, κύριε Σημίτη, ότι είχατε μια
διαφορετική πολιτική παιδεία», ήταν η ατάκα - απάντηση του κ. Καραμανλή, η
οποία και ικανοποίησε και τους βουλευτές τους προσκείμενους στον κ. Μητσοτάκη.

Οι ίδιοι βουλευτές επεσήμαιναν αργότερα ότι «η όλη παρουσία του Κώστα
Καραμανλή ήταν καλή», ότι «οριοθέτησε τον χώρο», «αποδέχθηκε θέσεις όλων των
τάσεων της Ν.Δ.», ότι «είχε καλή σκηνική παρουσία», και ότι εκτός μιας μερικής
πειστικότητας του κ. Σημίτη στον δεύτερο γύρο, «ήταν ετοιμόλογος».

ΘΕΤΙΚΟ ΚΛΙΜΑ

Χαρακτηριστικό του θετικού κλίματος που επικράτησε στη Ν.Δ., μετά το τέλος της
ομιλίας του Κώστα Καραμανλή, είναι ότι ο επίτιμος πρόεδρος του κόμματος,
Κωνσταντίνος Μητσοτάκης, είπε στους δημοσιογράφους στο καφενείο της Βουλής πως
«η ομιλία του νέου αρχηγού ήταν ένα στριπτίζ του κ. Σημίτη».

Στην πρωτολογία του πάντως ο Πρωθυπουργός, η οποία στηρίχθηκε σε γραπτή
ομιλία, κατηγόρησε τους πολιτικούς του αντιπάλους ότι δεν κατάλαβαν ακόμη την
τραγωδία και τη μοίρα της παλιάς Αλβανίας, ενώ παρουσιάζοντας «τα θετικά και
τα αρνητικά» της ελληνικής οικονομίας έδωσε το περίγραμμα της πολιτικής που θα
ακολουθήσει σε θέματα προσλήψεων και μισθών.

«Αν απαιτήσουμε μεγαλύτερες αυξήσεις από την παραγωγικότητα, το εγχείρημα
μπορεί και να μετατρέψει την πραγματική μεγέθυνση του ΑΕΠ σε επιτάχυνση του
πληθωρισμού», είπε χαρακτηριστικά. Και πρόσθεσε ­ για το θέμα των προσλήψεων:
«Σε καμία περίπτωση δεν πρέπει να διακινδυνεύσουμε τη μεγέθυνση του ΑΕΠ με
απαιτήσεις δυσανάλογες με τις δυνατότητές μας».

ΜΙΚΡΑΙΝΕΙ ΤΟ ΧΑΣΜΑ

Ο κ. Σημίτης παραδέχθηκε ότι «το χάσμα στο βιοτικό επίπεδο μεταξύ Ελλάδας και
Ευρώπης μικραίνει». Τόνισε, όμως, ότι η χώρα βρίσκεται στον δρόμο της
ανάκαμψης με τη σημαντική αύξηση του ΑΕΠ, και ότι πολλοί στόχοι για την
οικονομική σύγκλιση με την Ευρωπαϊκή Ένωση θα επιτευχθούν. 
Ενδιαφέρον είχε η τοποθέτηση του Πρωθυπουργού για τις αμοιβές των μισθωτών.
«Μόνο αν επιτύχουμε στην αύξηση της παραγωγικότητας και στην ανάπτυξη θα
αποτρέψουμε το ενδεχόμενο να εξαναγκασθούμε σε μείωση των αμοιβών εργασίας», τόνισε.

Στην αντίστοιχη και το ίδιο μακρά σε χρονική διάρκεια ­ χωρίς, όμως,
χειρόγραφο ­ πρωτολογία του ο κ. Καραμανλής προσπάθησε να στηρίξει την άποψη
ότι ο κ. Σημίτης υλοποιεί την πολιτική της Ν.Δ., χωρίς όμως επιτυχία. Και αυτό
γιατί, όπως είπε, το ΠΑΣΟΚ δεν άλλαξε και ότι σήμερα «υπάρχει ένας
καλοστημένος χορός μεταμφιεσμένων».

«Οι ίδιοι στρατηγοί τότε και τώρα», είπε ο κ. Καραμανλής, κάνοντας λόγο για
«δραματική κατάσταση» σε ορισμένους τομείς της οικονομίας, αλλά και «σε
σκάνδαλα», αλλά και «σε διασπάθιση του δημόσιου χρήματος».

Στον κ. Καραμανλή απάντησε αργότερα και ο υπουργός Εθνικής Οικονομίας, Γιάννος
Παπαντωνίου, ο οποίος επεσήμανε, πάντως, ότι «η ανεργία είναι το σημαντικότερο
κοινωνικό πρόβλημα». Πρόσθεσε, όμως, ότι «δεν βρισκόμαστε σε τόσο άσχημη θέση
όπως οι άλλοι Ευρωπαίοι».

Η συζήτηση χθες, και παρά το ότι πολλά έδρανα άδειασαν, είχε ένα ενδιαφέρον
και στο τρίτο μέρος της, όταν πήραν τον λόγο οι αρχηγοί των μικρότερων κομμάτων.

ΠΟΛΙΤΙΚΟ ΤΟ ΠΡΟΒΛΗΜΑ

Η γενική γραμματέας του ΚΚΕ, Αλέκα Παπαρήγα, στήριξε την ομιλία της στην άποψη
πως «το πρόβλημα της ελληνικής οικονομίας είναι πριν απ' όλα πολιτικό, έχει
σχέση με το ποιος κυβερνά, για ποια συμφέροντα».

Και παρέθεσε στοιχεία με βάση τα οποία «ενώ εμφανίζεται το Ακαθάριστο Εγχώριο
Προϊόν (ΑΕΠ) να σημειώνει αύξηση της τάξης του 2,5%, η κατανομή εις βάρος των
εργαζομένων χειροτέρευσε».

«Στο συνέδριο του ΠΑΣΟΚ», είπε η γενική γραμματέας του ΚΚΕ, «δόθηκαν στοιχεία
που δείχνουν ότι το 1980 η κατανομή του ΑΕΠ σε μισθούς ήταν 47% και το 1995
έφτασε το 32%, ενώ τα επιχειρηματικά κέρδη το 1980 είχαν μερίδιο 34% και το
1995 έφτασαν στο 51%».

Ο πρόεδρος του Συνασπισμού, Νίκος Κωνσταντόπουλος, έριξε ιδιαίτερο βάρος στην
ομιλία του, στο ότι «η κυβέρνηση αδυνατεί να αξιοποιήσει ουσιαστικά τους
κοινοτικούς πόρους».

«Η κυβέρνηση παρουσιάζει μια πολύ υψηλή απορροφητικότητα του εισοδήματος των
εργαζομένων και μια εξαιρετικά χαμηλή απορροφητικότητα των κοινοτικών πόρων»,
είπε τονίζοντας με έμφαση: «Το ερώτημα είναι τι θα συμβεί όταν δεν θα υπάρχουν
άλλα περιθώρια συμπίεσης των εργαζομένων και όταν μειωθούν ή στερέψουν οι
κοινοτικοί πόροι».

ΣΤΗΝ ΙΔΙΑ ΜΟΙΡΑ

Τελευταίος από τους αρχηγούς ήταν ο πρόεδρος του ΔΗΚΚΙ, Δημήτρης Τσοβόλας, ο
οποίος, αφού τόνισε ότι «οι κοινωνίες δεν συγκινούνται από δείκτες» και ότι
«μόνον οι ιδέες συναρπάζουν», έθεσε σε ίση μοίρα το «νέο ΠΑΣΟΚ» και τη Ν.Δ.
Απευθυνόμενος προς τους κ.κ. Σημίτη και Καραμανλή σημείωσε: «Σας
προειδοποιούμε κύριοι κύριοι αρχηγοί των δύο μεγάλων κομμάτων που εμπαίζετε
τον ελληνικό λαό. Μη νομίζετε ότι δεν σας κατάλαβαν οι νέοι και οι
εξαθλιωμένοι πολίτες».

Ο κ. Τσοβόλας έκανε λόγο για «δεύτερο δρόμο» στο πλαίσιο της Ενωμένης Ευρώπης.
Και μίλησε για τον «εκτός νεοφιλελευθερισμού δρόμο που στηρίζεται στον άνθρωπο
και τις ανθρώπινες αξίες και όχι μόνο στη βελτίωση των αριθμών».

Η συζήτηση προ ημερησίας διατάξεως για την οικονομία, από την οποία ουσιαστικά
δεν αναδείχθηκε κανένα νέο στοιχείο ­ τη συζήτηση είχε ζητήσει η Ν.Δ. ­,
έκλεισε μετά τα μεσάνυχτα με τις ομιλίες των βουλευτών κ.κ. Δ. Σιούφα (Ν.Δ.),
Α. Καταρτζή (ΚΚΕ), Γ. Δραγασάκη (Ν.Δ.) και Α. Ιντζέ (ΔΗΚΚΙ).

ΠΡΟΤΑΣΕΙΣ ΣΑΜΑΡΑ

Σειρά «προτάσεων - τομών για την οικονομία», όπως τις χαρακτήρισε, παρουσίασε
χθες σε συνέντευξη Τύπου ο πρόεδρος της «Άνοιξης» κ. Αντ. Σαμαράς, με αφορμή
την σχετική συζήτηση στη Βουλή.

Ο κ. Σαμαράς πρότεινε την ίδρυση Εθνικού Συμβουλίου Ανταγωνιστικότητας, τον
ορισμό μόνιμου υφυπουργού προϋπολογισμού, την επιλογή των διοικήσεων των ΔΕΚΟ
ύστερα από ανοικτό διαγωνισμό για πενταετή θητεία, όπως και τη δημιουργία
Διυπουργικού Οργάνου Εξωτερικών Οικονομικών Σχέσεων.

Για την αντιμετώπιση της ανεργίας, ο κ. Σαμαράς πρότεινε τη γενική μείωση τών
ασφαλιστικών εισφορών κατά 15%, την περαιτέρω μείωση των ασφαλιστικών εισφορών
για τους χαμηλόμισθους και τους νεοπροσλαμβανόμενους, τη δοκιμαστική εφαρμογή
της μείωσης του χρόνου εργασίας χωρίς μείωση αποδοχών, όπως και τη δημιουργία
ελεύθερων ζωνών απασχόλησης για νέους.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15840N081</ED>
<ID>
ID:168425

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N08&aa=1</URL></REF>


Article

<CATEGORY>vin04</CATEGORY>

 <H2>Ο εκνευρισμός ξεπεράστηκε με τη βοήθεια... προπονητών
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Η ΠΡΕΜΙΕΡΑ του Κώστα Καραμανλή στον ρόλο του αρχηγού της αξιωματικής
αντιπολίτευσης έγινε δεκτή με στεναγμούς ανακούφισης από τους βουλευτές του
κόμματός του, που με τα χειροκροτήματά τους έδειχναν να σκέφτονται όλοι το
ίδιο: Habemus Papam. Ο αρχικός εκνευρισμός και η αγωνία ξεπεράστηκαν ­ με τη
βοήθεια της «προπονητικής ομάδας», που δεν σταμάτησε να εμψυχώνει τον πρωταγωνιστή.

Από την πρώτη στιγμή που ο Κώστας Καραμανλής κάθησε στη θέση του, οι κινήσεις
του πρόδιδαν έναν μικρό εκνευρισμό. Έπιανε τη μύτη του, έφτιαχνε τις μανσέτες
του, κουνούσε νευρικά το αριστερό του πόδι, έπινε κάθε λίγο και λιγάκι νερό
και έπαιζε με τα χαρτιά του.

Ο αρχηγός της Νέας Δημοκρατίας, κρατώντας 7 καρτέλες με σημειώσεις στα χέρια
του, έκανε όλη την ομιλία του απ' έξω, χωρίς να διαβάζει κάποιο κείμενο,
κάνοντας παύσεις που του επέτρεπαν να σκεφτεί και χρησιμοποιώντας έντονες
κινήσεις και χειρονομίες ­ αρκετές φορές κουνώντας ακόμα και το δάχτυλο.
Ξεκίνησε με χαμηλούς τόνους, για να ακολουθήσουν σε αρκετές περιπτώσεις
εκρήξεις, που κινήθηκαν πάντως σε ένα πλαίσιο σοβαρότητας, μια και αυτό ήταν
το κυρίαρχο στοιχείο που ήθελε να δώσει στη χθεσινή του εμφάνιση ο Κ.
Καραμανλής. Φρόντισε, ωστόσο, ταυτόχρονα να υπενθυμίζει το νεαρόν της ηλικίας
του, τονίζοντας ότι δεν θα καταφύγει σε παρελθοντολογία. Ήταν μια ομιλία που
απευθυνόταν κυρίως στους βουλευτές της αξιωματικής αντιπολίτευσης, μια και
προς αυτούς ήταν στραμμένος στο μεγαλύτερο μέρος της ομιλίας του ο Κ.
Καραμανλής. Και αυτοί για να του δώσουν, λες, θάρρος, τον χειροκρότησαν 8
φορές, ίσως όχι μόνο από ευγένεια, μια και έβλεπες στα πρόσωπά τους την
ανακούφιση να έχουν αρχηγό που να μπορεί να τους συσπειρώσει και αν μη τι
άλλο, να χειρίζεται τον λόγο με ευχέρεια.

Ο Κ. Καραμανλής παρέμεινε ψύχραιμος στη σκληρή επίθεση που εξαπέλυσε ο
Πρωθυπουργός (και ύστερα από τις συμβουλές των γύρω του), αποφάσισε να τον
«κατηγορήσει» ότι «παραμένει πραγματικό παιδί του ΠΑΣΟΚ της 3ης Σεπτέμβρη»,
γεγονός που μόνο ως κατηγόρια δεν το πήρε ο Κ. Σημίτης, που έλαμψε από τη χαρά του...

Καθώς καθόταν στη θέση του, ο Κ. Καραμανλής δέχθηκε το επιβραβευτικό σφίξιμο
των ώμων από τον Ι. Βαρβιτσιώτη, για την πρώτη του αυτή αρχηγική εμφάνιση...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15840N091</ED>
<ID>
ID:168427

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N09&aa=1</URL></REF>


Article

<CATEGORY>vin04</CATEGORY>

 <H2>Με δύο πρόσωπα: του καθηγητή και του ηγέτη
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΔΥΟ ΠΕΡΙΠΟΥ ώρες χρειάστηκε ο Πρωθυπουργός για να διανύσει την απόσταση από
τα... πέντε εύκολα μαθήματα (ευρωπαϊκής) οικονομίας στον... κλασικό πολιτικό
λόγο του ΠΑΣΟΚ ­ με το τέλος της διαδρομής να συνεπαίρνει, καθώς φαίνεται,
πολύ περισσότερο το ακροατήριό του.

Ο Κώστας Σημίτης έδωσε χθες την αίσθηση ότι διαθέτει «δύο προσωπικότητες» ­
χωρίς, ωστόσο να αποκαλύπτει ποια από τις δύο είναι η αυθεντική: από τη μια
μεριά υπάρχει ο εκσυγχρονιστής, ο καθηγητής πανεπιστημίου, που καταβάλλει
προσπάθεια να μιλήσει απλά, χωρίς να το κατορθώνει πάντα, με σαφείς
προτεραιότητες στο «άχαρο» πεδίο της οικονομίας. Κι από την άλλη, υπάρχει ο
«ηγέτης της προοδευτικής παράταξης», συνέχεια των προκατόχων του, με πάθος και
­ ασφαλώς για τους βουλευτές του ΠΑΣΟΚ ­ πειθώ.

Στην πρωτολογία του ο Πρωθυπουργός έκανε ό,τι μπορούσε για να «μιλήσει απλά» ­
φθάνοντας μερικές φορές σε σημεία υπερβολής, όπως όταν επιστράτευσε το
παράδειγμα της οικογένειας με δύο παιδιά που 'χει πάρει δάνειο, προκειμένου να
καταδείξει τα πλεονεκτήματα της μείωσης των επιτοκίων. Ο ίδιος ο κ. Σημίτης,
άλλωστε, υποστήριξε πως δεν θα κουράσει το κοινό του με αριθμούς. Το
κατόρθωσε; Μάλλον όχι ­ και αριθμοί υπήρχαν και η κόπωση των ακροατών του ήτο
πλέον εμφανής και οι λέξεις τύπου «μεσομακροπρόθεσμα» δεν έλειπαν.

Η μοναδική στιγμή, στην οποία ο Πρωθυπουργός έδειξε να νιώθει κάποιο πάθος
στην πρωτολογία του, ήταν όταν τόνιζε πως η οικονομία «είναι το όπλο του
έθνους», πως η ισχύς της χώρας είναι άρρηκτα δεμένη με την ισχύ της οικονομίας
της. Έφθασε, μάλιστα, στο... έσχατο σημείο να κατεβάσει το χέρι του, ωσάν για
να το χτυπήσει ­ η ψυχραιμία του καθηγητή, όμως, φαίνεται πως υπερίσχυσε ­ και
η κίνηση έμεινε μετέωρη.

Θα ήταν άδικο να μην επισημανθούν κάποια νέα χαρακτηριστικά στον πολιτικό λόγο
και τη στάση του κ. Σημίτη. Όπως η συχνότερη από συνήθως αναφορά στην
κοινωνία, η κεκαλυμμένη, διστακτική, συγκρατημένη ­ αλλά πάντως παρούσα ­
αισιοδοξία, η «κομψή» ειρωνεία των «αδαών» αντιπάλων...

Κι έπειτα... έπειτα ξύπνησε το «παλιό ΠΑΣΟΚ» ­ προγραμματισμένα, ενδεχομένως,
καθώς ο Πρωθυπουργός δεν φημίζεται για τον αυθορμητισμό του γενικώς και στο
βήμα της Βουλής, ειδικώς. Επιθετικός, ετοιμόλογος, με άριστη χρήση του «εσείς
κι εμείς», θύμισε άλλες εποχές ­ τις οποίες οι «δικοί του» νοσταλγούν, όπως
έδειξε το συγκινητικό, για κάποιους παρατεταμένο, χειροκρότημα.

Μπορεί σε όσους τον άκουσαν και στον ίδιο τον Κώστα Σημίτη, που το
πραγματοποίησε, το «ξέσπασμα» να... σκέπασε το πεδίο της οικονομίας ­ ωστόσο,
τα «εύσημα» που έλαβε από τον πρόεδρο της Ν.Δ. (είστε «πραγματικό παιδί της
3ης του Σεπτέμβρη») προκάλεσαν και το απροσδόκητον: ένα γνήσιο, δυνατό γέλιο
ικανοποίησης του Πρωθυπουργού...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15840N092</ED>
<ID>
ID:168428

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N09&aa=2</URL></REF>


Article

<CATEGORY>vin04</CATEGORY>

 <H2>Σημειώματα για τον Πρωθυπουργό ­ νοήματα για τον αρχηγό της Ν.Δ.
</H2>
ΜΕ... ΝΟΗΜΑΤΑ ενεθάρρυναν οι σύμβουλοι του Κώστα Καραμανλή τον πρόεδρο της
Ν.Δ. στην παρθενική ομιλία του. Ιδιαίτερα... καθήκοντα είχε αναλάβει ο Γιώργος
Αλογοσκούφης, που με κινήσεις της κεφαλής επιδοκίμαζε ή αποδοκίμαζε τον Κ.
Καραμανλή, ενώ εκείνος βρισκόταν στο βήμα.

Σε μια περίπτωση τον διόρθωσε φωναχτά, αλλά δεν ήταν ο μόνος. Αναφερόμενος στο
εξωτερικό χρέος ο Κ. Καραμανλής, αντί να πει 2,4 τρισ., είπε 2,4 δισ. ­ και
εκτός του κ. Αλογοσκούφη τον διόρθωσαν ο Κ. Μητσοτάκης και ο Μ. Έβερτ!

Όλα τα μάτια ήταν στραμμένα στον Κ. Καραμανλή. Έτσι, όταν έφθασε στις 7.20 το
βράδυ στην αίθουσα της Βουλής, όλοι παρατήρησαν ότι οι περισσότεροι βουλευτές
της Ν.Δ. σηκώθηκαν από τη θέση τους και τον χειροκρότησαν. Όχι όμως ο Μ.
Έβερτ, που ούτε σηκώθηκε φυσικά ούτε όμως και χειροκρότησε τον διάδοχό του. Σε
αντίθεση με τον Κ. Μητσοτάκη που χειροκρότησε ­ έστω και γελώντας σαρδόνια ­
τον αρχηγό της Ν.Δ.

*Ο Πρωθυπουργός Κώστας Σημίτης στη διάρκεια της ομιλίας του αρχηγού της
αξιωματικής αντιπολίτευσης... μάζευε σημειώματα. Όσοι ήταν δίπλα του, στα
υπουργικά έδρανα, του έστελναν σημειώματα. Έλαβε λοιπόν σημειώματα από τον Γ.
Δρυ και τον Ν. Χριστοδουλάκη, άκουσε σχόλια από τον Γ. Παπαντωνίου και έλαβε
σημειώματα και από την άλλη πλευρά, από τα έδρανα των κρατικών λειτουργών όπου
καθόταν ο οικονομικός του σύμβουλος Τάσος Γιαννίτσης. Όσο για τον Κ. Καραμανλή
έπαιρνε στοιχεία όση ώρα μιλούσε ο Κ. Σημίτης από τους κ.κ. Αλογοσκούφη,
Παπαστάμκο, Βαρβιτσιώτη και Δήμα, που αποτελούσαν και την... προπονητική του ομάδα.

ΣΥΝΘΗΜΑ ΕΚΚΕΝΩΣΗΣ

Το τέλος της ομιλίας Καραμανλή και της σύντομης αντιπαράθεσης με τον
Πρωθυπουργό έδωσε το σύνθημα για την εκκένωση της αίθουσας του Κοινοβουλίου.
Βουλευτές και των δύο μεγάλων κομμάτων, σε μεικτά πηγαδάκια, συζητούσαν για
την εμφάνιση του προέδρου της Ν.Δ., αλλά δεν ομοφωνούσαν. Έτσι μοιραία
κατέφευγαν σε τρίτους, όπως στους δημοσιογράφους, από τους οποίους ζητούσαν
μία αντικειμενική κρίση. Το πιο σκληρό σχόλιο πάντως για τον Κ. Καραμανλή δεν
το έκαναν ούτε βουλευτές του ΠΑΣΟΚ ούτε του ΚΚΕ, αλλά ένας βουλευτής της Ν.Δ.,
σκληρός μητσοτακικός, που προφανώς δεν είχε πληροφορηθεί τη θετική κριτική του
Κ. Μητσοτάκη για τον αρχηγό της Ν.Δ.:

«Για βουλευτής του... Σημίτη, καλά τα είπε!». Από το παρουσιολόγιο της
βραδιάς, επισημαίνεται η χαρακτηριστική απουσία αρκετών βουλευτών του ΠΑΣΟΚ,
οι οποίοι βρίσκονταν στη Χαρ. Τρικούπη σε συνεδρίαση του Τομέα Συνδικαλιστικού
για τον κοινωνικό διάλογο. Μεταξύ τους και ο Κ. Σκανδαλίδης, που πετάχτηκε
μέχρι τη Βουλή, δήλωσε «παρών» και επέστρεψε στο κομματικό καθήκον.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15840N093</ED>
<ID>
ID:168429

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N09&aa=3</URL></REF>


Article

<CATEGORY>vin04</CATEGORY>

 <H5>ΤΟ ΓΚΑΛΟΠ ΤΗΣ V-PRC
</H5><H5>Μικρή πτώση της κυβέρνησης ­ Σε στενά όρια ο Καραμανλής
</H5><H5>«Όχι» στο ελαστικό ωράριο εργασίας
</H5><H5>2 στους 3 λένε «ναι» στην επιτροπή για τα ελληνοτουρκικά
</H5><H5>ΤΑΥΤΟΤΗΤΑ ΤΗΣ ΕΡΕΥΝΑΣ
</H5><H5>Το «πολιτικό βαρόμετρο» των «ΝΕΩΝ»
</H5><H2>Παραμένει το «πρόβλημα εικ όνας» στη Ν.Δ.
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Ιδιαίτερα σοβαρό παραμένει το πρόβλημα εικόνας της Ν.Δ. και μετά την εκλογή
Καραμανλή στην ηγεσία του κόμματος της αξιωματικής αντιπολίτευσης από το
συνέδριο της Νέας Δημοκρατίας.

Τα αποτελέσματα της δημοσκόπησης της V-PRC εμφανίζουν ελαφρότατη, οριακή
βελτίωση της εικόνας της Ν.Δ., παρά το γεγονός ότι η εκλογή Καραμανλή έδειξε
προς στιγμήν να δημιουργεί δυναμική για το κόμμα της αξιωματικής αντιπολίτευσης.

Παράλληλα, η κυβέρνηση διατηρεί το επίπεδο ικανοποίησης της κοινής γνώμης από
την πολιτική της στα υψηλότερα επίπεδα της τελευταίας δεκαετίας ­ πράγμα που
δείχνει ότι η πολιτική Σημίτη συντηρεί σοβαρά αποθέματα αξιοπιστίας στην κοινή
γνώμη. Μάλιστα, σε μεγάλο ποσοστό, η κοινή γνώμη αποδέχεται μεγάλες επιλογές
της κυβέρνησης ­ όπως ο διάλογος εμπειρογνωμόνων για τα ελληνοτουρκικά ή η
αποστολή ελληνικής στρατιωτικής δύναμης στην Αλβανία.

ΟΡΙΑΚΕΣ είναι οι μεταβολές στην εικόνα της κυβέρνησης και της αντιπολίτευσης,
δύο μήνες μετά την εκλογή του κ. Κ. Καραμανλή στην ηγεσία της Νέας
Δημοκρατίας. Έτσι, η ψαλίδα μεταξύ ΠΑΣΟΚ και Ν.Δ. παραμένει μεγάλη, όπως και
στην περίοδο Έβερτ. Είναι χαρακτηριστικό ότι το ποσοστό των ψηφοφόρων της Ν.Δ.
που δηλώνουν ικανοποιημένοι (πολύ ή αρκετά) από την αντιπολίτευση, μόλις πού
αγγίζει το 21%, ενώ στο σύνολο των ψηφοφόρων το ποσοστό των ικανοποιημένων από
την αντιπολίτευση φτάνει το 10,6%, από 9,6% τον περασμένο Ιανουάριο ­ όταν η
εικόνα της Ν.Δ. είχε φτάσει στο ιστορικά πιο αρνητικό επίπεδό της.

Στο 21% φτάνει ­ στο σύνολο των ψηφοφόρων ­ η ικανοποίηση από την κυβέρνηση,
σημειώνοντας επίσης οριακή πτώση από το 23,3% πού είχε μετρηθεί τον Ιανουάριο
του '97.

Σημειώνεται ότι στο σύνολο οι αρνητικές γνώμες για τη Ν.Δ. φτάνουν σήμερα το
86,4%, ενώ για την κυβέρνηση οι αρνητικές γνώμες έχουν φτάσει το 78,4% ­
πράγμα πού αναδεικνύει για άλλη μία φορά την κόπωση του εκλογικού σώματος και
τη δυσφορία και για τα δύο μεγάλα κόμματα.

Η μοναδική επιτυχία του κ. Κ. Καραμανλή συνίσταται στο ότι η εκλογή του
οδήγησε ένα ποσοστό γύρω στο 6% του εκλογικού σώματος της περιοχής της
πρωτεύουσας να τηρεί στάση αναμονής απέναντι στη Ν.Δ. ­ και έτσι να
απαγκιστρωθεί από τη στάση της πλήρους άρνησης που είχε υιοθετήσει έναντι της
Ν.Δ. Πραγματικά, το ποσοστό εκείνων πού δηλώνουν «καθόλου ικανοποιημένοι» από
το κόμμα τους έχει μειωθεί στο 56,1%, από 62,6% τον περασμένο Ιανουάριο. Οι
ψηφοφόροι αυτοί έχουν «μεταφερθεί» στην κατηγορία των «λίγο» ικανοποιημένων ­
πράγμα που δείχνει ότι πρόκειται για ένα ποσοστό πολιτών που ανιχνεύουν σ'
αυτή τη φάση τις δυνατότητες του νέου αρχηγού της Ν.Δ.

Σημειώνεται, πάντως, ότι μεταξύ των ψηφοφόρων των άλλων κομμάτων, μόνον μεταξύ
των ψηφοφόρων της Άνοιξης σημειώνεται διψήφιο ποσοστό ικανοποίησης από τη Ν.Δ.
­ ένα ποσοστό ιδιαίτερα μεγάλο, που φθάνει το 22,2% και αποδεικνύει ότι με την
εκλογή Καραμανλή άνοιξε κανάλι επικοινωνίας μεταξύ των δύο κομμάτων.

Ωστόσο, η ιδιαίτερα χαμηλή «επίδοση» της Ν.Δ. μεταξύ των ψηφοφόρων των άλλων
κομμάτων της αντιπολίτευσης αποδεικνύει και τα στενά όρια μέσα στα οποία έχει
να κινηθεί ο κ. Καραμανλής ­ είναι χαρακτηριστικό ότι ακόμα και στην κατηγορία
των «απογοητευμένων» ψηφοφόρων, που είχαν ψηφίσει άκυρο ή λευκό τον περασμένο
Σεπτέμβριο, το ποσοστό ικανοποίησης από την αντιπολίτευση φτάνει μόλις στο 9,6%.

Τα στοιχεία αυτά, σε συνδυασμό με την άνοδο της προσωπικής δημοτικότητας του
κ. Καραμανλή, αποδεικνύει ότι προς το παρόν η δυναμική της εκλογής του δεν
«πέρασε» και στο κόμμα της Ν.Δ.

Η ΕΙΚΟΝΑ ΤΗΣ ΚΥΒΕΡΝΗΣΗΣ

Στους δημοσίους υπαλλήλους ­ που εμφανίζονται ικανοποιημένοι από την κυβέρνηση
σε ποσοστό 33%, αλλά και (όσο κι αν ακούγεται παράξενο) στους ανέργους, που
εμφανίζονται ικανοποιημένοι σε ποσοστό 25%, βασίζεται εν πολλοίς η εικόνα της
κυβέρνησης, που έχει σοβαρό πρόβλημα στις... νοικοκυρές, όπου το ποσοστό
ικανοποίησης πέφτει στο 15%!

Μεταξύ των ψηφοφόρων του ΠΑΣΟΚ το ποσοστό ικανοποίησης από την κυβέρνηση
φτάνει το 37% ­ σχεδόν διπλάσιο από το αντίστοιχο ποσοστό ικανοποίησης μεταξύ
των ψηφοφόρων της Ν.Δ. για το κόμμα τους.

Παράλληλα, ένα ποσοστό 39% των ψηφοφόρων του ΠΑΣΟΚ τηρεί στάση αναμονής από
την κυβέρνηση ­ ενώ υπάρχει και ένα ποσοστό 21% που δηλώνει πλήρως
απογοητευμένο από το κόμμα πού ψήφισαν..

Σημειώνεται, επίσης, ότι η κυβέρνηση πετυχαίνει σημαντικά ποσοστά ικανοποίησης
και μεταξύ των οπαδών άλλων κομμάτων ­ για παράδειγμα, το 17% των ψηφοφόρων
της Άνοιξης, το 17% των ψηφοφόρων του ΣΥΝ και ανάλογο ποσοστό των ψηφοφόρων
του ΔΗΚΚΙ δηλώνουν πολύ ή αρκετά ικανοποιημένοι από την κυβέρνηση, ενώ το
σχετικό ποσοστό ξεπερνάει το 22% μεταξύ των πολύ νέων, που δεν είχαν δικαίωμα
ψήφου στις εκλογές του περασμένου Σεπτεμβρίου.

Σοβαρό πρόβλημα εικόνας έχει η κυβέρνηση μεταξύ των ψηφοφόρων κατώτερης
εκπαίδευσης ­ μόλις στο 15,3% ­ ενώ το σχετικό ποσοστό μεταξύ των ψηφοφόρων
ανώτερης εκπαίδευσης αγγίζει το 28%!

ΟΧΙ ΣΤΗ μείωση του χρόνου εργασίας με παράλληλη μείωση αποδοχών, λένε οι
Αθηναίοι. Οι άνεργοι διαφωνούν σε μεγαλύτερο ποσοστό από το σύνολο των
ψηφοφόρων του Λεκανοπεδίου, με την πρόταση για μείωση του χρόνου εργασίας με
παράλληλη μείωση των αποδοχών!

Χαρακτηριστική της αντίδρασης σε ένα τέτοιο ενδεχόμενο είναι το γεγονός ότι οι
θεωρητικά κατ' εξοχήν ενδιαφερόμενοι διαφωνούν σε ποσοστό 70%, ενώ στο σύνολο
των ψηφοφόρων το σχετικό ποσοστό φτάνει έως το 65%!!

Τα μικρότερα ποσοστά διαφωνίας σε μία τέτοια εξέλιξη σημειώθηκαν μεταξύ των
αυτοαπασχολουμένων ­ αν και στην κατηγορία αυτή τα «όχι» ξεπερνούν το 50%.

Πάντως, ένας στους τρεις πολίτες συμφωνεί είτε απόλυτα είτε σε κάποιο βαθμό με
ένα τέτοιο ενδεχόμενο ­ και είναι χαρακτηριστικό ότι συμφωνούν σε ποσοστό
34,5% οι ψηφοφόροι με εισόδημα πάνω από 500.000 δραχμές τον μήνα. Αντίθετα, οι
ψηφοφόροι χαμηλού εισοδήματος ­ λιγότερο από 150.000 δραχμές τον μήνα ­
συμφωνούν μόνον σε ποσοστό 28,5%.

Μεταξύ των ψηφοφόρων του ΠΑΣΟΚ, συμφωνεί με μία τέτοια εξέλιξη ο ένας στους
τρεις, ενώ μεταξύ των ψηφοφόρων της Ν.Δ. συμφωνεί ο ένας στους τέσσερις ­ το
σχετικό ποσοστό πέφτει στο 23% μεταξύ των ψηφοφόρων του ΚΚΕ και φτάνει στο 26%
μεταξύ των ψηφοφόρων του ΔΗΚΚΙ και στο 28% μεταξύ των ψηφοφόρων του ΣΥΝ.

ΝΑΙ ΣΤΗ δημιουργία της επιτροπής εμπειρογνωμόνων για τα ελληνοτουρκικά λένε
δύο στους τρεις ψηφοφόρους του Λεκανοπεδίου, σύμφωνα με τα αποτελέσματα της
δημοσκόπησης της V-PRC. Παράλληλα, ένα ελαφρώς μικρότερο ποσοστό λέει ναι, αν
και με κάποιες επιφυλάξεις, στην αποστολή της ελληνικής στρατιωτικής δύναμης
στην Αλβανία.

Ένας στους πέντε ψηφοφόρους του ΠΑΣΟΚ και ένας στους τρεις ψηφοφόρους της Ν.Δ.
δηλώνουν ότι «διαφωνούν απόλυτα» με την δημιουργία της επιτροπής
εμπειρογνωμόνων ­ και το σχετικό ποσοστό αγγίζει το 35% μεταξύ των ψηφοφόρων
του ΔΗΚΚΙ. Σημειώνεται ότι στην έρευνα εμφανίζονται οι ψηφοφόροι της «Άνοιξης»
να διαφωνούν σε πολύ μικρότερο ποσοστό στην εξέλιξη αυτή, σε σχέση με τους
ψηφοφόρους των άλλων κομμάτων ­ μόλις σε ποσοστό 17%, αν και πρέπει να
σημειωθεί ότι τα συμπεράσματα για τους ψηφοφόρους της «Άνοιξης» είναι απλώς
ενδεικτικά, αφού το σχετικό δείγμα είναι πολύ μικρό.

Υπέρ της δημιουργίας της επιτροπής τάσσονται σε αναλογία τρία προς ένα όσοι
αυτοτοποθετούνται ως αριστεροί, κεντροαριστεροί και κεντρώοι, αλλά όσο
πηγαίνουμε προς το δεξιό τμήμα της κλίμακας το σχετικό ποσοστό βαίνει μειούμενο.

Οι νέοι ηλικίας 18 έως 24 ετών συμφωνούν με τη δημιουργία της επιτροπής σε
ποσοστό 70%, ενώ στις ηλικίες από 55 έως 64 ετών το σχετικό ποσοστό πέφτει στο 54%.

* Τό 56% των ερωτηθέντων συμφωνούν με την αποστολή στρατιωτικής δύναμης στην
Αλβανία ­ ένα ποσοστό που φθάνει το 60% μεταξύ των ψηφοφόρων του ΠΑΣΟΚ και
πέφτει στο μέσο όρο γύρω στο 55% μεταξύ των ψηφοφόρων της Ν.Δ., ενώ μειώνεται
μόλις στο 23% μεταξύ των ψηφοφόρων του ΚΚΕ.

Σημαντικό ποσοστό άρνησης ­ στο 51% ­ εμφανίζεται μεταξύ των ψηφοφόρων που
ψήφισαν λευκό ή άκυρο, όπως και μεταξύ εκείνων που αυτοτοποθετούνται ως
αριστεροί ­ ξεπερνά το 63%

Πολύ μικρό ποσοστό, γύρω στο 30%, εκφράζει διαφωνία για την στρατιωτική μας
εμπλοκή στην Αλβανία, στην ομάδα ηλικίας από 18 έως 24 ετών, και το ποσοστό
διαφωνίας ανεβαίνει μόλις στο 32% μεταξύ της επόμενης ηλικιακής ομάδας, των
ηλικιών από 25 έως 34 ετών.

Έντονη διαφωνία, σε ποσοστό που αγγίζει το 50%, εκφράζουν για την ελληνική
ανάμειξη οι ψηφοφόροι κατώτερης εκπαίδευσης, ποσοστό που πέφτει δραματικά στις
άλλες κατηγορίες.

Πάντως η διαφωνία προς την αποστολή της ελληνικής δύναμης έχει «ταξικό»
χαρακτήρα ­ διαφωνούν σε αναλογία ένα προς δύο οι ψηφοφόροι με εισόδημα
μικρότερο των 150.000 δραχμών το μήνα και το σχετικό ποσοστό μειώνεται
σημαντικά όσο ανεβαίνουμε στην εισοδηματική κλίμακα.

ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΕΡΕΥΝΑΣ: Ποσοτική έρευνα με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτώμενων και χρήση δομημένου ερωτηματολογίου.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Πολεοδομικό Συγκρότημα Πρωτεύουσας.

ΔΕΙΓΜΑ: Το μέγεθος του δείγματος ανέρχεται σε 978 άτομα.

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων, ως προς την ψήφο των
βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα 7 έως 15 Μαΐου 1997.

ΜΕ ΤΗΝ έρευνα αυτή συμπληρώνονται 17 μήνες από τότε που «ΤΑ ΝΕΑ» αποφάσισαν να
καθιερώσουν ένα σταθερό «πολιτικό και κοινωνικό βαρόμετρο», επιθυμώντας να
προσφέρουν στους αναγνώστες τους ένα αξιόπιστο όργανο για τη συστηματική
παρακολούθηση των τάσεων της κοινής γνώμης.

Οι έρευνες που συγκροτούν το «πολιτικό βαρόμετρο» των «ΝΕΩΝ», τη διενέργεια
των οποίων αναλαμβάνει η εταιρεία PRC, πραγματοποιούνται τέσσερις φορές τον
χρόνο (Ιανουάριος, Μάιος, Ιούλιος, Νοέμβριος) στην περιφέρεια της πρωτεύουσας
και δύο φορές τον χρόνο (Μάρτιος, Σεπτέμβριος) σε πανελλαδική κλίμακα. Οι
έρευνες που πραγματοποιούνται στην περιφέρεια της πρωτεύουσας (όπως αυτή που
δημοσιεύεται σήμερα) έχουν στόχο να καταγράψουν τις βασικές τάσεις της κοινής
γνώμης σε κρίσιμα πολιτικά και κοινωνικά ζητήματα της συγκυρίας. Το μέγεθος
του δείγματος για τις έρευνες αυτές, όταν περιέχουν πολιτικές ερωτήσεις,
αποφασίστηκε να είναι 1.000 άτομα, σύμφωνα με τις προδιαγραφές που
εφαρμόζονται σε όλες τις ευρωπαϊκές χώρες για αντίστοιχου τύπου τακτικά
«πολιτικά βαρόμετρα» («ευρωβαρόμετρο» κ.λπ.). Οι δύο πανελλαδικές έρευνες
(Μάρτιος και Σεπτέμβριος) προσφέρουν επίσης μια εκτίμηση για τη δυνάμει
εκλογική επιρροή των κομμάτων τη δεδομένη στιγμή και για τον λόγο αυτό
χρησιμοποιούν ελαφρώς αυξημένο δείγμα (1.200 άτομα).

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15840N101</ED>
<ID>
ID:168430

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N10&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Αναγκαίες οι συγχωνεύσεις τραπεζών
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΓΕΝΝΗΘΗΚΕ: Στην Κυπαρισσία Μεσσηνίας, το 1955.

ΤΟΥ ΑΡΕΣΕΙ: Η ενασχόληση με τα κοινά.

ΠΟΛΙΤΙΚΟ ΠΟΥ ΘΑΥΜΑΖΕΙ: Ανδρέα Γ. Παπανδρέου.

ΤΙ ΑΛΛΟ ΘΑ ΗΘΕΛΕ ΝΑ ΗΤΑΝ: Τίποτα περισσότερο από αυτό που είναι.

ΟΝΕΙΡΕΥΕΤΑΙ: Μια κοινωνία πιο ανθρώπινη.

ΑΚΟΥΕΙ: Κάθε δημιουργική πρόταση.

ΣΠΟΥΔΑΣΕ: Πολιτικές 
επιστήμες.

ΟΜΑΔΑ: Καλαμάτα.

ΜΟΥΣΙΚΗ ΠΟΥ ΠΡΟΤΙΜΑ: Ελληνική μουσική ποιότητας.

Το ασφαλιστικό είναι το μεγαλύτερο πρόβλημα που απασχολεί σήμερα τους
τραπεζοϋπαλλήλους στη χώρα μας, παρατηρεί ο πρόεδρος της ΟΤΟΕ, κ. Δημήτρης
Κουσελάς, ο οποίος θεωρεί ικανοποιητική τη διετή σύμβαση εργασίας που υπέγραψε
η Ομοσπονδία με την Ένωση Ελληνικών Τραπεζών. Ο κ. Κουσελάς πιστεύει ότι οι
συγχωνεύσεις τραπεζών είναι αναγκαίες υπό όρους και εκτιμά ότι η τεχνολογία
επηρεάζει αρνητικά την απασχόληση στον τραπεζικό χώρο.

ΕΡ.: Διετής συμφωνία στις τράπεζες για τους μισθούς. Πώς το σχολιάζετε;

ΑΠ.: Ικανοποιητική συμφωνία για το παρόν και το μέλλον.

ΕΡ.: Ποιες είναι οι πραγματικές αυξήσεις που θα πάρουν οι τραπεζοϋπάλληλοι;

ΑΠ.: Ένα μικρό κομμάτι σε σχέση τη συμβολή τους στην αύξηση της
παραγωγικότητας και των κερδών.

ΕΡ.: Ο κόσμος πιστεύει ότι είστε οι καλύτερα αμειβόμενοι εργαζόμενοι.

ΑΠ.: «Καλύτερα να σου βγει το μάτι παρά το όνομα».

ΕΡ.: Ποιος είναι ο μικρότερος και ποιος ο μεγαλύτερος μισθός στις τράπεζες;

ΑΠ.: Ο μικρότερος είναι το ελάχιστο κόστος διαβίωσης διά δύο. Για το
μεγαλύτερο ρωτήστε τις διοικήσεις.

ΕΡ.: Ο δικός σας μισθός;

ΑΠ.: Από τους χαμηλότερους, γιατί είμαι συνδικαλιστής.

ΕΡ.: Συγχωνεύσεις τραπεζών. Ποιες είναι οι εκτιμήσεις σας;

ΑΠ.: Αναγκαίες μέσα από μελέτη, διάλογο και προστασία της απασχόλησης.

ΕΡ.: Η πτώση των επιτοκίων εξυπηρετεί το καταναλωτικό κοινό και πώς;

ΑΠ.: Αναμφισβήτητα ναι. Όχι, όμως, και των επιτοκίων καταθέσεων.

ΕΡ.: Συμφέρουν σήμερα οι καταθέσεις στις τράπεζες και ποιες;

ΑΠ.: Για όσους δεν έχουν άλλες επιλογές και δεν ρισκάρουν, οι προθεσμιακές.

ΕΡ.: Αν είχατε 10 εκατ. δρχ. πού θα τα επενδύατε;

ΑΠ.: Δυστυχώς δεν υπάρχουν τόσα διαθέσιμα για να προβληματίζομαι.

ΕΡ.: Τα κέρδη των τραπεζών;

ΑΠ.: Για μία ακόμα φορά μεγάλα και ανοδικά.

ΕΡ.: Τι θα γίνει με τις ουρές αναμονής στις τράπεζες;

ΑΠ.: Με εκσυγχρονισμό των συναλλαγών, περισσότερα ταμεία και νέα τεχνολογία θα
αποτελούν παρελθόν.

ΕΡ.: Θησαυροί ξεχασμένοι στις θυρίδες τραπεζών;

ΑΠ.: Μόνο στις θυρίδες;

ΕΡ.: Κατά πόσο η ανάπτυξη της τεχνολογίας θα επηρεάσει την απασχόληση στις τράπεζες;

ΑΠ.: Την επηρεάζει ήδη. Ένα μηχανάκι (ATM'S) αντικαθιστά 1,5 εργαζόμενο.

ΕΡ.: Η πορεία της ελληνικής οικονομίας;

ΑΠ.: Συγκρατημένη αισιοδοξία. Έμφαση στην ανάπτυξη και στην αντιμετώπιση της ανεργίας.

ΕΡ.: Το μεγαλύτερο πρόβλημα που αντιμετωπίζει σήμερα ο τραπεζοϋπάλληλος;

ΑΠ.: Το ασφαλιστικό.

ΕΡ.: Τι θα γίνει με το ενιαίο ταμείο κύριας ασφάλισης στις τράπεζες;

ΑΠ.: Αγώνας για τη δημιουργία του.

ΕΡ.: Τι θα ωφελήσει τον κλάδο η δημιουργία του ενιαίου ταμείου;

ΑΠ.: Θα δώσει βιώσιμη λύση και προοπτική για τα επόμενα 50 έτη.

ΕΡ.: Τι λέτε για τον κοινωνικό διάλογο;

ΑΠ.: Δύσκολος, αλλά αναγκαίος.

ΕΡ.: Οι εκτιμήσεις σας για την ΟΝΕ;

ΑΠ.: Δεν αρκεί από μόνης της, είναι απαραίτητη και η κοινωνική διάσταση.

ΕΡ.: Βλέπετε θέση στη Βουλή;

ΑΠ.: Άκαιρο ερώτημα.

ΕΡ.: Οι εργαζόμενοι εγκαταλείπουν τα συνδικάτα. Τι πρέπει να γίνει;

ΑΠ.: Συνδικαλισμός με αρχές, όραμα και φαντασία.

ΕΡ.: Η πορεία του κυβερνητικού έργου;

ΑΠ.: Μπορεί να γίνει και καλύτερη.

ΕΡ.: Με ποια γυναίκα θα θέλατε να μείνετε ναυαγοί σε ένα ερημονήσι;

ΑΠ.: Ουδέν σχόλιον.

ΕΡ.: Ένα σύνθημα, στον τοίχο, που σας εντυπωσίασε;

ΑΠ.: «Ψωμί, παιδεία, ελευθερία».

ΕΡ.: Γίνονται σήμερα ρουσφετολογικές προσλήψεις στις τράπεζες;

ΑΠ.: Όχι, αλλά υπάρχει ζήτηση.

ΕΡ.: Πρέπει να εφαρμοστεί ο νόμος Πεπονή, για τις προσλήψεις, και στις τράπεζες;

ΑΠ.: Ναι. Με κατάλληλη, όμως, προσαρμογή στις ιδιομορφίες και ανάγκες του κλάδου.

ΕΡ.: Ποια είναι η θέση σας για τον Νόμο 2084/92 (ασφαλιστικό), ο οποίος από
1.1.1998 επιφέρει νέες δυσμενείς αλλαγές;

ΑΠ.: Άμεση αντικατάστασή του ύστερα από διάλογο.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15840N121</ED>
<ID>
ID:168431

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N12&aa=1</URL></REF>


Article

<CATEGORY>vin06</CATEGORY>

 <H5>ΜΙΑ ΠΟΛΙΤΕΙΑ ΣΥΜΒΟΛΟ ΚΑΙ Η ΘΕΩΡΙΑ ΤΟΥ ΔΕΡΤΟΥΖΟΥ
</H5><H2>Η Νάπολι και η Ελλάδα του Ίντερνετ
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Και τώρα που τελειώσαμε με τα σκουπίδια, θυμήθηκα ξαφνικά τη Νάπολι. Πώς έτσι;
θα αναρωτηθεί, και με το δίκιο του, κανείς. Ο συνειρμός αυτός παραπέμπει στη
χολέρα. Ακριβώς γι' αυτό. Επειδή δεν απέφυγα κι εγώ αυτόν τον συνειρμό, θέλησα
σήμερα να σας μιλήσω γι' αυτή την πολιτεία σύμβολο της αντίστασης στη νέα
Ευρώπη που θέλουν να κατασκευάσουν οι χαρτογιακάδες του Μάαστριχτ.Η ΝΑΠΟΛΙ
σήμερα είναι η ελπίδα της Ευρώπης, γιατί δεν έχασε τον πολιτισμό της που είναι
συνυφασμένος με τις δυστυχίες της. Σήμερα η Νάπολι αποτελεί το μοντέλο του
Νότου ­ με ­ πρόσωπο απέναντι στον απρόσωπο Βορρά. Σήμερα στη Νάπολι
ξαναβρίσκει κανείς μια γεύση αυθεντικότητας που τόσο λείπει από τον
κομπιουταρισμένο χρόνο. (Όπως λέγαμε και άλλοτε: βρίσκει μια ντομάτα με γεύση ντομάτας).

Μήπως αυτό οφείλεται στους Έλληνες που πριν από δύο χιλιάδες εφτακόσια χρόνια
την ίδρυσαν; Σίγουρα το ότι ο σπόρος υπήρξε ελληνικός παίζει κάποιο σημαντικό
ρόλο. Έχει αποδειχθεί ότι όπου υπήρξε σπέρμα των προγόνων μας, το σπέρμα αυτό
φτούρησε, δεν αλλοτριώθηκε, εκτός ίσως παρά μέσα στον ίδιο του τον τόπο.
Μασσαλία, Βαρκελώνη, Νάπολι ­ πολιτείες που ίδρυσαν οι Έλληνες ­ αποτελούν
ακόμα εστίες αναποφλοίωτου χυμού.

Αν από τους Έλληνες οι Ναπολιτάνοι κληρονόμησαν την περιπαικτικότητα κι από
τους Ισπανούς κατακτητές το περιπαθές, ακόμα και την καμόρα ­ από το αραβικό
kumar, δηλαδή το κουμάρι ­ ωστόσο ποτέ δεν πόδησε στην πολιτεία τους η Ιερά
Εξέταση, πράγμα πρωτοφανές για την εποχή εκείνη.

«Είναι η πραγματική πρωτεύουσα της Ιταλίας, γράφει τον περασμένο αιώνα ο
Στεντάλ. Όλες οι άλλες πόλεις, ακόμα και η Ρώμη, μοιάζουν με ενισχυμένες Λυών».

Τι κάνει όμως σήμερα την πόλη αυτή να αποτελεί τρόπον τινά μοντέλο για τους
απογοητευμένους Μααστριχάνθρωπους; Εκείνο νομίζω που την χαρακτήριζε άλλοτε κι
εξακολουθεί να την χαρακτηρίζει είναι η γαστρονομική της αυτάρκεια, (τα
γαλακτερά τυριά γνωστότερα ως «μπούφαλα» πέρασαν με την επωνυμία της, όπως και
η δική μας φέτα, στην ΕΟΚ), η αγάπη της για την μεταμφίεση με την περιώνυμη
«πουλτσινέλα» της Κομέντια ντελ Άρτε, (στα καθ' ημάς ο Καραγκιόζης ή καλύτερα
ο φασουλής) και η μουσική της παράδοση, εννοώντας κυρίως την κλασική της
εκδοχή και όχι την καντσονετίστικη.

Από την Νάπολι πέρασαν όλοι, από τον Χάσε, τον Χάιδν, τον Μπαχ, τον Γκλουκ,
τους δικούς της καστράτι (Καφαρέλι και Φαρινέλι) γνώρισε ο νεαρός Μότσαρτ,
εκεί έγραψαν ο Ροσίνι, ο Ντονιζέτι, εκεί ακόμα το άγαλμα του Μπελίνι είναι
συνώνυμο του δικού μας Κολοκοτρώνη.

Το θέατρό της, το Σαν Κάρλο, χτίστηκε σαράντα χρόνια πριν από τη Σκάλα του
Μιλάνου και πενήντα χρόνια πριν από το «Φενίτσε» της Βενετίας από τον
αρχιτέκτονα Μεντράνο, που τον ξέρουμε δυστυχώς μόνο ως περιοδεύον τσίρκο. Μα
το San Carlo και σήμερα έχει την ίδια σπουδαιότητα που είχε άλλοτε.

Και βέβαια το ερώτημα είναι: προς τι το εγκώμιον αυτό της Νεαπόλεως; Σε τι
αποσκοπεί; Στο διήγημα του Βιζυηνού «Μεταξύ Πειραιώς και Νεαπόλεως» υπήρχε ένα
δράμα. Σε αυτό το κείμενο τι δράμα κατοικεί;

Τίποτα περισσότερο ή λιγότερο, αγαπητοί αναγνώστες, από αυτά που διαβάζουμε
συχνά περί της πληροφορικής επανάστασης. Όπως στο τελευταίο βιβλίο του Μάικλ
Δερτούζου, (Έλληνα από το Κολωνάκι) που σε τηλεφωνική του επαφή με το «Βήμα
της Κυριακής» λέει στον συνεργάτη της εφημερίδας Δημήτρη Μητρόπουλο, τα εξής
ωραία: «Η Ελλάδα μπορεί σε έναν ή δύο αιώνες να μετατραπεί από φυσικά δεμένη
χώρα της Μεσογείου στο ελληνικό δικτυωτό έθνος. Οι μισοί Έλληνες που
βρίσκονται εντός συνόρων με τους άλλους μισούς που βρίσκονται στην Αμερική,
στην Αυστραλία ή στην Ευρώπη μπορούν να φτιάξουν ένα δίκτυο και να δυναμώνουν
όλοι μαζί το έθνος μας. Γιατί όχι;».

Για τη γενιά τη δική μου που μαρτύρησε για τις «δικτυωτές κάλτσες» μιας
«λαμπράκισσας» (αιωνία του η μνήμη, σαν μεθαύριο κλείνουν 34 χρόνια που τον
σκότωσαν) ως τη σημερινή γενιά που ψάχνει για «δικτυωτό έθνος», (δηλαδή έθνος
μέσω Ίντερνετ) υπάρχει κάποια διαφορά.

Και συνεχίζει ο Μάικλ αυτός (σαν τον άλλον Μάικλ, τον αρχάγγελο εννοώ): «Όταν
ήμουν παιδί περνούσα σχεδόν κάθε Κυριακή στους πλημμυρισμένους από κόσμο
δρόμους στο Μοναστηράκι, όπου άνθρωποι πωλούσαν, αγόραζαν ή αντήλασσαν πάσης
φύσεως αγαθά. [...] Σχεδόν όλοι οι άνθρωποι ήταν φιλικοί και ομιλητικοί,
συζητώντας επί παντός επιστητού πριν και μετά το παζάρεμα. 
Συγκροτούσαν μια κοινότητα που υπερέβαινε την εμπορική της υπόσταση. 
Δεν υπήρχε κεντρική εξουσία: οι συμμετέχοντες είχαν άμεσο έλεγχο των
ενδιαφερόντων και των ασχολιών τους. Μου φαίνεται φυσικό και αναπόφευκτο ότι ο
μελλοντικός κόσμος των δικτύων και των υπολογιστών θα είναι σαν το αθηναϊκό
Μοναστηράκι ­ μόνο που, αντί για υλικά αγαθά, αντικείμενο συναλλαγής θα είναι
τα πληροφοριακά αγαθά».

Θα καταλάβατε πιστεύω γιατί κι εγώ σήμερα αποφάσισα να ασχοληθώ με τη Νάπολι
της Ιταλίας. Γιατί, κατά τη γνώμη μου, η πολιτεία αυτή που ανέτρεψε όλα τα
δεδηλωμένα, που κατάργησε την τηλεόραση και το Ίντερνετ, πρέπει να ανακηρυχθεί
πρωτεύουσα της μη εικονικής πραγματικότητας.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15840N131</ED>
<ID>
ID:168433

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N13&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Στη μοναξιά των αστεριών
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΣΥΧΝΑ επενδύω τα απομεινάρια της αθωότητάς μου στον έναστρο θόλο. Τις νύχτες
που μετράω τ' αστέρια, μετράω και τις διαθέσεις μου.

Ανωριμότητα, ωριμότητα, κοσμικό, θρησκευτικό αίσθημα, αισιοδοξία, φόβος ­ ένα
κουβάρι. 
Μπερδεύομαι. Καταφεύγω στην αρμονία του Σύμπαντος και στις θεωρίες του χάους
και ταράζομαι.Διαβάζω: ένα συν ένα δεν κάνουν πάντα δύο.Αυτή την ανατροπή της
πρόσθεσης την πρωτοαντιμετώπισα έφηβη στο σινεμά. Δεν ξαφνιάστηκα τότε.

Βρήκα, μάλιστα, ποιητική τη σκηνή,όπου ένα παιδί παίζοντας με το σταγονόμετρο
μετράει τις σταγόνες: Μία... ­ ρίχνει τη δεύτερη πάνω στην πρώτη ­ και μία,
ίσον... ­ σταματάει έκπληκτο από το αποτέλεσμα. Σήμερα, τα μεγάλα πειράματα
δίνουν τα κλειδιά κι ανοίγουν μυστικές πόρτες στο αδιανόητο.Κι όμως, η αγωνία
είναι σταθερή. Κι αν συνεχίζω να μετράω τ' αστέρια, το κάνω κρυφά από την
ηλικία μου ­ έχασα και τις δικαιολογίες.

Έμαθα πια, πως όταν βλέπουμε τ' αστέρια, δεν βλέπουμε τ' αστέρια, αλλά την
υπέρλαμπρη έκρηξή τους, που συνέβη πριν από χιλιάδες έτη φωτός, εκατομμύρια
χρόνια πριν. Βλέπουμε δηλαδή το παρελθόν μας.Τις νύχτες, όταν κοιτάζω τον
ουρανό και προσπαθώ να συλλάβω τα κολοσσιαία μεγέθη στο Σύμπαν, βγαίνω από το
δικό μου. Στιγμιαία αθάνατη, κοιτώ το παρελθόν κι έχω έτοιμη την ευχή για τη
στιγμή που θα πέφτει ένα αστέρι.

Αν και ξέρω πια, ότι τ' «αστέρια» που πέφτουν, δεν είναι αστέρια, αλλά μετεωρίτες.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15840N133</ED>
<ID>
ID:168435

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N13&aa=3</URL></REF>


Article

<CATEGORY>vin06</CATEGORY>

 <H5>ΠΕΔΙΟ ΜΑΧΗΣ Η ΛΕΥΚΩΣΙΑ ΓΙΑ ΤΗΝ «ΕΛΛΗΝΟΤΟΥΡΚΙΚΗ ΠΡΟΣΕΓΓΙΣΗ» ΡΟΥΒΑ - ΚΟΥΤ ΠΟΥ
ΜΑΖΕΨΕ ΛΙΓΟΤΕΡΟ ΚΟΣΜΟ ΑΠΟ ΤΗ ΜΑΖΙΚΗ ΑΝΤΙΣΥΝΑΥΛΙΑ ­ ΑΠΑΝΤΗΣΗ ΤΩΝ ΑΝΤΙΚΑΤΟΧΙΚΩΝ
ΟΡΓΑΝΩΣΕΩΝ ΣΤΗΝ ΠΛΑΤΕΙΑ ΕΛΕΥΘΕΡΙΑΣ
</H5><H5>Γιατί δεν πέτυχε
</H5><H5>Διαφορετικές αντιδράσεις σε Ελλάδα και Κύπρο
</H5><H2>Ξύλο, πέτρες, φωτιές, δακρυγόνα, τριάντα τραυματίες!
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

<H3></H3>Σε πεδίο μάχης μετατράπηκε χθες τη νύχτα το κέντρο της Λευκωσίας από
συγκρούσεις νεαρών διαδηλωτών μετά την «ελληνοτουρκική» συναυλία Ρουβά - Κουτ
και την αντισυναυλία, που οργανώθηκε από αντικατοχικές οργανώσεις στην πλατεία
Ελευθερίας. 
Μέχρι τα μεσάνυχτα τουλάχιστον 30 άτομα είχαν μεταφερθεί τραυματίες, μεταξύ
των οποίων και αστυνομικός. Τα επεισόδια άρχισαν, ενώ συνεχίζονταν ακόμα οι
δύο συναυλίες, από ομάδα μοτοσυκλετιστών και όταν άρχισε πετροπόλεμος στην
περιοχή της Βουλής, όπου ήταν η πρόσβαση των Ελληνοκυπρίων προς τον χώρο του
γηπέδου της Τσετίνκαγια, όπου γινόταν η συναυλία των Ρουβά - Κουτ.

Ξύλο, φωτιές, δακρυγόνα και συλλήψεις ήταν η εικόνα του κέντρου της Λευκωσίας,
αμέσως μετά το τέλος της αντισυναυλίας στην πλατεία Ελευθερίας. Από
αστυνομικές πηγές έγινε γνωστό, ότι έξι τουλάχιστον άτομα συνελήφθησαν. Η
Κυπριακή Ομοσπονδία Μοτοσυκλέτας κάλεσε επανειλημμένα τα μέλη της να
απομακρυνθούν από τον χώρο των επεισοδίων, αλλά ο κλεφτοπόλεμος αστυνομίας -
διαδηλωτών συνεχίστηκε μέχρι αργά.

Η συναυλία των Ρουβά - Κουτ ολοκληρώθηκε χωρίς κανένα σοβαρό επεισόδιο, εκτός
από μία περίπτωση που προκλήθηκε ένταση όταν δύο Τούρκοι φώναξαν συνθήματα
υπέρ της Τουρκίας, αλλά απομακρύνθηκαν αμέσως από άνδρες των Ηνωμένων Εθνών.

Η αστυνομία είχε λάβει δρακόντεια μέτρα ασφαλείας και είχε στήσει σειρά από
οδοφράγματα μέχρι την πρόσβαση προς τον χώρο της συναυλίας. Τα ίδια και πιο
ενισχυμένα μέτρα είχαν λάβει και οι δυνάμεις των Ηνωμένων Εθνών που είχαν την
ευθύνη της ασφάλειας όσων παρακολούθησαν τη συναυλία.

Η συναυλία καθυστέρησε για μισή ώρα και κυκλοφόρησαν πληροφορίες ότι ο Τούρκος
τραγουδιστής έγινε στόχος επίθεσης των «Γκρίζων Λύκων» που του έσπασαν τα
τζάμια του αυτοκινήτου του. Τουρκοκύπριοι έδωσαν, επίσης, πληροφορίες ότι
ομάδες «Γκρίζων Λύκων» κατέλαβαν τις προσβάσεις προς τον χώρο της συναυλίας
και αποδοκίμαζαν τους προσερχόμενους. Θα πρέπει όμως να σημειωθεί ότι οι
Τουρκοκύπριοι ήταν περισσότεροι από τους Ελληνοκύπριους στη συναυλία και
επευφήμησαν ζωηρά τον Τούρκο τραγουδιστή.

Ο Σάκης Ρουβάς και ο Μουράτ Κουτ έδωσαν συνέντευξη Τύπου αμέσως μετά το τέλος
της συναυλίας στο Λήδρα Πάλας και εξέφρασαν ευχές για ειρήνη και συμφιλίωση. 
Πάντως, από την άλλη, στη διάρκεια της συναυλίας υπήρξαν και συγκινητικές
στιγμές καθώς Ελληνοκύπριοι και Τουρκοκύπριοι έδιναν ο ένας στον άλλο
λουλούδια, αντάλλασσαν τηλέφωνα και πληροφορίες.

Λιγότερο από χίλια μέτρα απόσταση από εκεί που Ρουβάς και Κουτ τραγουδούσαν,
στην πλατεία Ελευθερίας, τα συνθήματα και οι ομιλίες ήταν σε διαφορετικό
κλίμα. 
Οι ομιλητές, εκπρόσωποι της Ομοσπονδίας Μοτοσυκλετιστών, του Παγκύπριου
Αντικατοχικού Κινήματος, των Ποντίων, των Αρμενίων και των Κούρδων καταδίκασαν
την «επαναπροσεγγιστική» συναυλία θεωρώντας την ως προσβολή στη μνήμη των
νεκρών της Κύπρου.

Οι συγκεντρωμένοι έκαψαν ομοίωμα στολής Τούρκου στρατηγού και ενέκριναν
ψηφίσματα καταδίκης της Τουρκίας, αλλά και εκδηλώσεων όπως αυτή του Λήδρα
Πάλας. Στην εκδήλωση συμμετείχαν κυπριακά λαϊκά συγκροτήματα και η
τραγουδίστρια Άντρι Κωνσταντίνου.

Η ΕΛΛΗΝΟΤΟΥΡΚΙΚΗ συναυλία των Ρουβά και Κουτ δεν φαίνεται ότι υπήρξε επιτυχής
ούτε μπορεί να θεωρηθεί ότι πέτυχε τους στόχους της, αφού:

Πρώτον, δεν κατάφερε να συγκεντρώσει ούτε τους μισούς από τις 6
χιλιάδες που υπολόγιζαν τα Ηνωμένα Έθνη.

Δεύτερον, η αντισυναυλία αποδείχθηκε μια μαζική εκδήλωση διαμαρτυρίας,
που συγκέντρωσε 5-6 χιλιάδες πολίτες.

Τρίτον, αν ο στόχος ήταν η επαναπροσέγγιση Ελληνοκυπρίων -
Τουρκοκρυπίων, έδωσε την ευκαιρία ν' ακουστούν πολύ δυνατά οι αντίθετες φωνές.

ΔΙΑΦΟΡΕΤΙΚΕΣ εκτιμήσεις διατυπώθηκαν σε Αθήνα και Λευκωσία για τη συναυλία. Η
ελληνική κυβέρνηση αντέδρασε στην πραγματοποίηση της συναυλίας Ρουβά - Κουτ,
σημειώνοντας ότι το Κυπριακό είναι πρόβλημα της εισβολής ξένων δυνάμεων και
κατοχής ενός κομματιού της ανεξάρτητης Κύπρου. Ο κυβερνητικός εκπρόσωπος
Δημήτρης Ρέππας κάλεσε τους καλλιτέχνες, όταν αναλαμβάνουν οποιαδήποτε
πρωτοβουλία, να μην αγνοούν τον χαρακτήρα που έχει ένα συγκεκριμένο πρόβλημα
και να μην αδιαφορούν για τις δυσμενείς συνέπειες, οι οποίες παράγονται σε
πολιτικό επίπεδο.

Ο υπουργός Άμυνας Άκης Τσοχατζόπουλος με μία αιχμηρή δήλωσή του, με πολλούς
αποδέκτες, επέκρινε τη διοργάνωση της συναυλίας υπογραμμίζοντας: «Καλό θα
είναι να συνειδητοποιήσουμε ότι απλά και μόνο με πολιτιστικές εκδηλώσεις τα
διαχωριστικά τείχη δεν πέφτουν, όσο κι αν γίνεται μια προσπάθεια να τονίσουν
το αντίθετο». «Χρειάζεται», τόνισε ο υπουργός Άμυνας χαρακτηρίζοντας τη γραμμή
του «Αττίλα» ως το τελευταίο διαχωριστικό τείχος στην Ευρώπη, «να
ευαισθητοποιηθεί η διεθνής κοινή γνώμη ότι εδώ έχουμε να κάνουμε με ένα θέμα
εισβολής, κατοχής και καταπάτησης ανθρωπίνων ελευθεριών και δικαιωμάτων. Άρα,
λοιπόν, η απάντηση εδώ βρίσκεται. Και εύχομαι αυτό να το συνειδητοποιήσουν
όλοι, με ή χωρίς εκδηλώσεις».

Ο κ. Τσοχατζόπουλος αναφέρθηκε στην προκλητικότητα της Άγκυρας εις βάρος της
Ελλάδας, σε μία ιδιαίτερα σκληρών τόνων ομιλία του στη Θεσσαλονίκη, κατά τη
διάρκεια εκδηλώσεων της Πανελλήνιας Ομοσπονδίας Ποντιακών Σωματείων για την
Ημέρα Μνήμης της Γενοκτονίας του Ποντιακού Ελληνισμού από τους Τούρκους
εθνικιστές. Ο αναπληρωτής υπουργός Εξωτερικών Γιώργος Παπανδρέου ήταν πιο
ήπιος, επισημαίνοντας ότι μπορεί κανείς να δει θετικά να συναντιούνται
νεολαίες σε ένα πολιτικό γεγονός. Τόνισε, ωστόσο, ότι έχουν ήδη υπάρξει και
πιο ουσιαστικές συναντήσεις Ελληνοκυπρίων και Τουρκοκυπρίων, από μια συναυλία.
Ο κ. Παπανδρέου σημείωσε ότι δεν έχουν προσεχθεί οι συμβολισμοί της εκδήλωσης αυτής.

Η ΝΕΟΛΑΙΑ ΠΑΣΟΚ

Ιδιαίτερα σκληρή η Νεολαία ΠΑΣΟΚ κατηγόρησε τον ΟΗΕ για την εξίσωση θύματος
και θύτη και προώθηση τετελεσμένων. «Εκδηλώσεις φιλίας, αναφέρεται, δεν
μπορούν να γίνονται κάτω από τα αιματοβαμμένα όπλα των βάρβαρων κατακτητών.
Δεν ενώνουν. Διχάζουν ακόμη περισσότερο», τόνισε σε ανακοίνωσή της.

Σε διαφορετική συχνότητα η Λευκωσία ενεθάρρυνε επίσημα και υπεύθυνα τη
διεξαγωγή της συναυλίας με δηλώσεις του κυβερνητικού εκπροσώπου, ο οποίος όμως
ξεκαθάρισε ότι πολιτική θέση της κυβέρνησης είναι να μην παραστούν τα μέλη της
και ο πρόεδρος στη συναυλία, όπως και δεν παρέστησαν, γιατί, όπως είπε, θέλουν
να είναι η εκδήλωση αυτή καθαρά των νέων και των Ηνωμένων Εθνών.

Παρόντες ήταν η κόρη του Προέδρου της Δημοκρατίας κυρία Καίτη Κληρίδη, ο
πρόεδρος του κόμματος των Φιλελευθέρων Ν. Ρολάνδης, ο αντιπρόεδρος των
Ενωμένων Δημοκρατών Μιχάλης Παπαπέτρου και ο κοινοβουλευτικός εκπρόσωπος του
ΑΚΕΛ Ανδρέας Χρίστου.

Σχολιάζοντας πάντως τις δηλώσεις Ρέππα, ο κ. Χριστοφίδης παραδέχτηκε ότι ήταν
λάθος η ημερομηνία διεξαγωγής της συναυλίας, επειδή συνέπεσε με την ημέρα κατά
την οποία τιμάται η γενοκτονία των Ποντίων από τον τουρκικό στρατό του Κεμάλ
Ατατούρκ. Στην Αθήνα καθηγητές και μαθητές ένωσαν τη φωνή τους για να
υπερασπιστούν το δικαίωμα στη διατήρηση της μνήμης. Ημέρα πένθους χθες για τον
Ποντιακό Ελληνισμό και 218 καθηγητές και μαθητές του 5ου Γυμνασίου Αιγάλεω
εξέφρασαν την αντίθεσή τους στους παραχαράκτες της Ιστορίας.

«Δεν πρόκειται να ξεχάσουμε τη σφαγή του Ποντιακού Ελληνισμού από τους
Τούρκους ρατσιστές και ληστοσυμμορίτες του Κεμάλ Ατατούρκ και του Τοπάλ
Οσμάν», αναφέρουν στο κείμενο διαμαρτυρίας που συνέταξαν με αφορμή τη
συναυλία. «Δεν μπορούμε παρά να ανατριχιάζουμε στην ιδέα πως την Ημέρα Μνήμης
της Γενοκτονίας των Ποντίων, ένας κατ' όνομα Έλληνας καλλιτέχνης πραγματοποιεί
με έναν Τούρκο "συνάδελφό" του συναυλία στα κατεχόμενα της Κύπρου», σημειώνουν.

Από την πλευρά τους οι μαθητές υπογραμμίζουν χαρακτηριστικά: «Δεν είμαστε
χαζοχαρούμενοι και ξέρουμε ανάμεσα στον Ρουβά και τον Σολωμό Σολωμού να
προτιμάμε τον δεύτερο».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15840N141</ED>
<ID>
ID:168436

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N14&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Επικίνδυνες γραφικότητες
</H2><H2></H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

ΜΕΓΑ θέμα, δίχασε και πάλι τον Ελληνισμό. Η συναυλία του Σάκη Ρουβά με τον
Τούρκο... «ομόλογο» Μουράτ Κουτ. Δηλώσεις επί δηλώσεων, διαμαρτυρίες στην
Ελλάδα και την Κύπρο, αντισυγκεντρωσεις αλλά και αθλιότητες. Όπως αυτή που
άπτεται της προσωπικής ζωής του Ρουβά. Με ζήλο που παραπέμπει στην περίοδο της
επικράτησης του ναζισμού, κάποιοι εδώ και στην Κύπρο, λοιδορούν το
«γιουσουφάκι» Ρουβά, επειδή ­ άκουσον, άκουσον ­ συμμετέχει σε μια συναυλία
που βρίσκεται υπό την αιγίδα του ΟΗΕ και έχει την έγκριση της κυπριακής κυβέρνησης.

Αλλά έτσι χάνουν κάθε δίκιο εκείνοι που αντιδρούν. Για μας τους υπόλοιπους, το
θέμα είναι μάλλον γραφικό. Κυρίως επειδή είναι ακραία υπερβολικό να
δημιουργείται μείζον ζήτημα για μια συναυλία του Ρουβά, έστω στην πράσινη
γραμμή και να μη σκέπτεται κανείς νηφάλια ότι δεν μπορεί ο συγκεκριμένος
Ρουβάς να χαρακτηρίζει την επικαιρότητα στο υπ' αριθμόν ένα εθνικό θέμα, το Κυπριακό.

Αποδεικνύεται για άλλη μια φορά ότι ως έθνος δεν έχουμε την αίσθηση του
μέτρου. Κι αυτό, ειδικά στο Κυπριακό, το έχουμε πληρώσει ακριβά. Είναι όμως
ευκαιρία, την ώρα που οι μάνατζερ του Ρουβά και του Κουτ θα κάνουν «ταμείο»,
να κάνουμε και ως λαός το δικό μας. Στην κρίσιμη φάση που βρίσκεται το
Κυπριακό, ο απολογισμός μπορεί να μας βοηθήσει να δούμε καθαρά ότι αρκετές
ευκαιρίες χάθηκαν έως τώρα επειδή εμείς διχαζόμασταν κάθε φορά για πράξεις ή
παραλείψεις κατώτερες των περιστάσεων, αλλά και της ίδιας της εθνικής υπόθεσης.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15840N151</ED>
<ID>
ID:168437

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N15&aa=1</URL></REF>


Article

<CATEGORY>vin06</CATEGORY>

 <H5>«ΦΑΡΜΑΚΟ» ΚΑΤΑ ΤΗΣ ΠΑΡΑΛΥΣΗΣ ΤΩΝ ΠΑΝΕΠΙΣΤΗΜΙΩΝ
</H5><H2>Εξέλιξη με νέους όρους
</H2>
Στην τελική ευθεία εισήλθε χθες το νομοσχέδιο για την εξέλιξη των
πανεπιστημιακών, καθώς κατατέθηκε επιτέλους για συζήτηση στην Ολομέλεια της
Βουλής.ΤΟ ΝΟΜΟΣΧΕΔΙΟ, με το περιεχόμενο του οποίου έχει συμφωνήσει η
Πανελλήνια Ομοσπονδία Συλλόγων Διδακτικού Ερευνητικού Προσωπικού (ΠΟΣΔΕΠ) των
ΑΕΙ, «υλοποιεί (όπως αναφέρεται χαρακτηριστικά στην εισηγητική έκθεση) το
αυτονόητο δικαίωμα των μελών ΔΕΠ να αναζητά, μέσω της προσφοράς του στην
επιστήμη, την προαγωγή του στις ανώτατες βαθμίδες της ακαδημαϊκής ιεραρχίας».

Το νομοσχέδιο αποτελεί στην ουσία μείξη των νομοθετημάτων 1268/82 και 2083/92,
αλλά αποφεύγει τις δυσλειτουργίες και τα διαπιστωμένα από την εμπειρία
προβλήματα και των δύο νόμων. 
Ειδικότερα η προτεινόμενη ρύθμιση:

* Επαναφέρει το δικαίωμα εξέλιξης των μελών ΔΕΠ σε όλες τις βαθμίδες.

* Αποσυνδέει το δικαίωμα εξέλιξης των μελών ΔΕΠ από την κρίση για μονιμοποίηση.

* Καθιερώνει ανοικτές διαδικασίες κρίσης σε όλες τις βαθμίδες των μελών ΔΕΠ,
πλην της βαθμίδας των υπηρετούντων αναπληρωτών καθηγητών, οι οποίοι για λόγους
ίσης μεταχείρισης με τους μόνιμους αναπληρωτές καθηγητές εξελίσσονται στη
βαθμίδα του καθηγητή χωρίς προκήρυξη της αντίστοιχης θέσης.

* Καταργεί τον μέγιστο χρόνο παραμονής σε όλες τις βαθμίδες των μελών ΔΕΠ πλην
αυτής του λέκτορα, με σκοπό την αποφυγή της αναγκαστικής καθηγητοποίησης των
μελών ΔΕΠ.

* Ενοποιεί τις διάφορες κατηγορίες μελών ΔΕΠ, ρυθμίζοντας με τον ίδιο ακριβώς
τρόπο το καθεστώς για όσα μέλη ΔΕΠ διορισθούν στο μέλλον στα ΑΕΙ, χωρίς τη
διάκριση μονίμων και επί θητεία μελών ΔΕΠ σε κάθε βαθμίδα.

* Τείνει προοδευτικά στην ενοποίηση των υπηρετούντων μελών ΔΕΠ με τα μέλη ΔΕΠ
που θα διορισθούν στο μέλλον στα ΑΕΙ.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15840N161</ED>
<ID>
ID:168438

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N16&aa=1</URL></REF>


Article

<CATEGORY>vin06</CATEGORY>

 <H2>Αλαχιώτης - Μπονίκος - Μισιρλής υποψήφιοι πρυτάνεις στην Πάτρα
</H2><H2></H2>
ΠΑΤΡΑ

ΤΡΕΙΣ συνδυασμοί συμμετέχουν στις πρυτανικές εκλογές που γίνονται αύριο στο
Πανεπιστήμιο της Πάτρας.

Στο πρώτο ψηφοδέλτιο, επικεφαλής είναι ο σημερινός πρύτανης Σταμάτης
Αλαχιώτης, καθηγητής στο Τμήμα Βιολογίας, με υποψηφίους αντιπρυτάνεις τους
Νικ. Ζούμπο, καθηγητή της Ιατρικής Σχολής, και Κωνσταντίνο Βαγενά, καθηγητή
της Πολυτεχνικής Σχολής.

* Στον δεύτερο συνδυασμό υποψήφιος πρύτανης είναι ο καθηγητής της Ιατρικής
Διονύσιος Μπονίκος, νυν αντιπρύτανης, με υποψηφίους αντιπρυτάνεις τον καθηγητή
της Χημείας Γεώργιο Καραϊσκάκη και τον Ευθύμιο Μαστρογιάννη, καθηγητή της
Πολυτεχνικής Σχολής.

* Στο τρίτο ψηφοδέλτιο ηγείται ο Ιωάννης Μισιρλής, καθηγητής της Σχολής
Μηχανολόγων, με υποψηφίους αντιπρυτάνεις τον καθηγητή στη Σχολή Ηλεκτρονικών
Υπολογιστών Ελευθέριο Κυρούση και τον Νικόλαο Ζαγούρα, καθηγητή της Πολυτεχνικής.

Ο πρώτος συνδυασμός του Στ. Αλαχιώτη φαίνεται να στηρίζεται από το ΠΑΣΟΚ. Ο
δεύτερος, με υποψήφιο πρύτανη τον Δ. Μπονίκο, στηρίζεται κυρίως από τη Ν.Δ.
και ο τρίτος του Ι. Μισιρλή, από το ΚΚΕ.

Πάντως, καθοριστικό ρόλο θα παίξει η ψήφος των ανεξάρτητων, των προσκείμενων
στον Συνασπισμό και ορισμένων μελών της ακαδημαϊκής κοινότητας που παλαιότερα
υποστήριζαν τον πρώην πρύτανη Αλέξη Λυκουργιώτη που είχε εκλεγεί
υποστηριζόμενος από το ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15840N162</ED>
<ID>
ID:168439

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N16&aa=2</URL></REF>


Article

<CATEGORY>vin06</CATEGORY>

 <H2>Αλβανοί πειρατές κατέλαβαν μότορσιπ
</H2><H2></H2>
ΠΕΠΛΟ ΜΥΣΤΗΡΙΟΥ καλύπτει την «εξαφάνιση» (για μια μέρα...) ενός Έλληνα
ναυτικού, μέλους του πληρώματος του μότορσιπ «Τζανέτ», από Αλβανούς μαφιόζους.
Επισήμως, ο πλοίαρχος και ο υποπλοίαρχος του πλοίου δεν έκαναν καμία
καταγγελία στις λιμενικές αρχές και χαρακτηριστικό είναι το γεγονός ότι το
υπουργείο Εμπορικής Ναυτιλίας ενημερώθηκε για το περιστατικό μόλις χθες το απόγευμα...

Ανώτεροι αξιωματικοί του Λιμενικού δεν μπορούσαν χθες να πουν με βεβαιότητα αν
ο Έλληνας ναυτικός έπεσε όμηρος στα χέρια της αλβανικής μαφίας ή αν κρατήθηκε
από αυτούς σαν «εγγύηση» προκείμενου να τηρηθεί μεταξύ των δύο πλευρών η
συμφωνία για μοιρασιά των κερδών από τη μεταφορά τσιγάρων, από την Ηγουμενίτσα
στους Αγίους Σαράντα.

Οι πρώτες πληροφορίες που έφθασαν χθες στο υπουργείο Εμπορικής Ναυτιλίας
ανέφεραν ότι ο Έλληνας ναυτικός που έπεσε προχθές το απόγευμα θύμα απαγωγής
είναι ο Θεόδωρος Βερύκιος, αδελφός του ιδιοκτήτη του μότορσιπ «Τζανέτ»,
Χρήστου, (που ήταν παλαιότερα πρόεδρος της κοινότητας Νυδρί της Λευκάδας).

Σύμφωνα πάντα με τις ίδιες πληροφορίες, οι Αλβανοί μαφιόζοι ζήτησαν από την
οικογένειά του, προκειμένου να τον ελευθερώσουν, λύτρα 30 εκατομμυρίων
δραχμών, ποσό όμως που το βράδυ, ύστερα από διαπραγματεύσεις, το κατέβασαν στα
10 εκατομμύρια δραχμές.

Αργά χθες το βράδυ όμως έγινε γνωστό ότι ο Θεόδωρος Βερύκιος εμφανίστηκε στην
Ηγουμενίτσα, γεγονός που κάνει τους λιμενικούς να πιστεύουν ότι ο πλοιοκτήτης
είχε οικονομικές διαφορές με τους Αλβανούς, οι οποίοι για τον λόγο αυτό
κράτησαν τον αδελφό του, προκειμένου να τον αναγκάσουν να τους δώσει τα
χρήματα που είχαν συμφωνήσει.

Όποιο, πάντως, και από τα δύο σενάρια κι αν αποδειχθεί ακριβές, οι Αλβανοί
μαφιόζοι κατέλαβαν το πλοίο με ρεσάλτο την ώρα που αυτό έπλεε τέσσερα ναυτικά
μίλια από το λιμάνι των Αγίων Σαράντα.

Το μότορσιπ «Τζανέτ», με εξαμελές πλήρωμα, έκανε τακτικά το δρομολόγιο
Ηγουμενίτσα - Άγιοι Σαράντα - Δυρράχιο, μεταφέροντας κυρίως τσιγάρα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15840N163</ED>
<ID>
ID:168440

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N16&aa=3</URL></REF>


Article

<CATEGORY>vin06</CATEGORY>

 <H2>Μέτρα για αναπτέρωση του φρονήματος των κατοίκων της Ηπείρου
</H2><H2></H2>
ΠΡΟΒΛΗΜΑΤΙΖΕΤΑΙ η κυβέρνηση από τις επιπτώσεις που έχει στο φρόνημα των
κατοίκων της Ηπείρου η δράση της αλβανικής μαφίας στην ευρύτερη περιοχή και
προχωρά στη λήψη συγκεκριμένων μέτρων.

Τα μέτρα, που θα ανακοινώσει ο ίδιος ο Πρωθυπουργός κατά την περιοδεία του
στην Ήπειρο στο τέλος Μαΐου, περιλαμβάνουν όλους τους τομείς της κρατικής
δραστηριότητας και όχι μόνο στον τομέα της αστυνόμευσης.

Στο πλαίσιο αυτό ο κ. Κ. Σημίτης θα εγκαινιάσει το νοσοκομείο Άρτας (ήδη
άρχισε να λειτουργεί προ 20ημέρου) και θα επισκεφθεί τα μεγάλα έργα που
γίνονται στην περιοχή (λιμάνι Ηγουμενίτσας, σήραγγα Αμβρακικού, Εγνατία,
εργοτάξια ενεργειακού τομέα κ.ά.). Επίσης θα επισκεφθεί και θα προεδρεύσει
συσκέψεων για τη λύση προβλημάτων στο Πανεπιστήμιο Ιωαννίνων και το ΤΕΙ Άρτας.
Όσον αφορά τα μέτρα ασφαλείας τα αρμόδια υπουργεία επεξεργάζονται μέτρα για
ενίσχυση με μέσα και προσωπικό, μονάδων, Αστυνομικών Τμημάτων και Λιμεναρχείων.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15840N164</ED>
<ID>
ID:168441

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N16&aa=4</URL></REF>


Article

<CATEGORY>vin06</CATEGORY>

 <H5>ΓΥΜΝΑΣΙΟ ΠΥΛΑΙΑΣ
</H5><H5>ΤΕΣΣΕΡΙΣ ΗΘΟΠΟΙΟΙ ΘΥΜΟΥΝΤΑΙ...
</H5><H5>Γρηγόρης Βαλτινός
</H5><H5>Λίλα Καφαντάρη
</H5><H5>Θάνος Καληώρας
</H5><H5>Στέλιος Μάινας
</H5><H2>Το χαστούκι άναψε φωτιές
</H2>
«Θα το λύσουμε μεταξύ μας το πρόβλημα που δημιουργήθηκε. Δεν θέλουμε να
εκτεθεί ούτε το σχολείο ούτε ο καθηγητής, αλλά περισσότερο ούτε ο μαθητής. Για
μας το θέμα θεωρείται λήξαν προς τα έξω. Είναι εσωτερική, οικογενειακή υπόθεση».

ΘΕΣΣΑΛΟΝΙΚΗ. 
Γραφείο Βόρειας Ελλάδας

ΜΑΘΗΤΕΣ και καθηγητές του Γυμνασίου Πυλαίας, που βρέθηκε στο... επίκεντρο του
ενδιαφέροντος της κοινής γνώμης μετά το επεισόδιο μεταξύ καθηγητή και μαθητή
(ο καθηγητής, σύμφωνα με τη μήνυση που υπέβαλε ο πατέρας τού μαθητή,
κατηγορείται για απειλή, εξύβριση και απλή σωματική βλάβη), είναι απόλυτοι σε
ό,τι αφορά στην εξέλιξη του θέματος. «θα τα βρούμε μεταξύ μας για το καλό όλων».

Όπως έγραψαν χθες «ΤΑ ΝΕΑ», το περασμένο Σάββατο ο Ρήγας Λεμονής υπέβαλε
μήνυση στο ΙΒ' Αστυνομικό Τμήμα Θεσσαλονίκης, σύμφωνα με την οποία ο γιος του
­ μαθητής της Γ' Γυμνασίου στο Γυμνάσιο Πυλαίας ­ έπεσε θύμα ξυλοδαρμού και
απειλών από τον καθηγητή του Αντώνιο Λιούτα. Σύμφωνα με τη μήνυση, ο καθηγητής
κατά τη διάρκεια του μαθήματος χτύπησε με τα χέρια στο πρόσωπο τον μαθητή και
στη συνέχεια τον απείλησε και τον εξύβρισε με ακατονόμαστες φράσεις.

ΝΑ ΔΙΑΦΥΛΑΧΘΕΙ

«ΤΑ ΝΕΑ» επικοινώνησαν χθες με τους γονείς τού μαθητή. «Παρακαλώ, μη μας
ενοχλείτε. Το παιδί είναι ανήλικο και σε κάθε περίπτωση που θα δημοσιοποιηθεί
αυτό που έγινε, θα του κάνει κακό. Από την πλευρά μας θα κάνουμε όλες τις
νόμιμες ενέργειες για το θέμα που δημιουργήθηκε», είπε η μητέρα του μαθητή.

Στο μεταξύ, με επιστολή του προς τον γυμνασιάρχη και τον Σύλλογο Καθηγητών του
Γυμνασίου Πυλαίας, ο πατέρας τού μαθητή ζητεί να μη γίνει καμιά δήλωση στα
Μέσα Μαζικής Ενημέρωσης για το θέμα, προκειμένου να διαφυλαχθεί και το
Γυμνάσιο και οι εμπλεκόμενοι στην υπόθεση.

«Μετά το δυσάρεστο για όλους επεισόδιο που έγινε την περασμένη Παρασκευή, κατά
τη διάρκεια λειτουργίας του Γυμνασίου, από καθηγητή του Γυμνασίου εις βάρος
του γιου μου και επειδή κάθε δημοσιοποίηση του θέματος στα ΜΜΕ δεν έχει σε
τίποτα να ωφελήσει ούτε το Γυμνάσιο ούτε τον γιο μου, παρακαλώ να αρνηθείτε
κάθε δήλωση προς τα ΜΜΕ. Το ίδιο θα κάνω και εγώ», αναφέρει η επιστολή τού
πατέρα του μαθητή.

«ΜΕ ΧΤΥΠΗΣΕ»

«Με έβρισε χυδαία. Του έδωσα ένα μέτριο χαστούκι και στη συνέχεια επιτέθηκε
εναντίον μου και με χτύπησε στο πρόσωπο. Αντέδρασα. Βρέθηκα εκτός εαυτού και
τον χτύπησα, όχι όμως σε δραματικό βαθμό. Είναι ζωηρό παιδί. Δημιουργούσε
προβλήματα στο μάθημα της Πληροφορικής από την αρχή της χρονιάς. Πριν από
λίγες ημέρες έκανε φασαρία και αναγκάστηκα να διακόψω το μάθημα. Πιστεύω ότι
το θέμα που δημιουργήθηκε μπορεί να επιλυθεί μέσα στο σχολείο και μόνο σ'
αυτό», είπε στα «ΝΕΑ» ο καθηγητής Πληροφορικής του Γυμνασίου Πυλαίας Αντώνης Λιούτας.

Αμέσως μετά τη γνωστοποίηση του επεισοδίου και της μήνυσης που υπέβαλε ο
πατέρας του μαθητή, πραγματοποιήθηκε έκτακτη συνεδρίαση στο Γυμνάσιο με τη
συμμετοχή εκπροσώπων του συλλόγου Καθηγητών, Γονέων και μαθητών, όπου
συζητήθηκε σε πρώτη φάση το θέμα και αναζητήθηκαν οι λύσεις του στο πλαίσιο
του διαλόγου.

«Για μας το θέμα θεωρείται λήξαν», είπε στα «ΝΕΑ» ο διευθυντής του Γυμνασίου
Πυλαίας, Φώτης Μιχαηλίδης, σεβόμενος και την έκκληση του πατέρα του μαθητή για
τη μη περαιτέρω δημοσιοποίηση του θέματος.

ΕΠΕΙΣΟΔΙΑ

Χθες το μεσημέρι, την ώρα που χτύπησε το κουδούνι και σήμανε το τέλος της
πρωινής βάρδιας, οι μαθητές του Γυμνασίου αποχωρούσαν από το σχολείο τους
χωρίς να φαίνεται να τους απασχολεί το θέμα που προέκυψε την περασμένη
Παρασκευή. Στη θέα του φωτογραφικού φακού... μπήκαν αμέσως στο νόημα. Όλοι
τους ήταν απόλυτοι. Δεν πρέπει να εκτεθεί το σχολείο. Ήταν ένα δυσάρεστο
περιστατικό που θα το λύσουν μεταξύ τους.

«Ο καθηγητής υπερέβαλε. Και άλλες φορές δημιούργησε επεισόδια με μαθητές. Δεν
έπρεπε να γίνει έτσι», είπε ο 13χρονος Μηνάς, ενώ ο συμμαθητής του, ο 14χρονος
Μαρίνος έλεγε ότι και ο συμμαθητής του το παράκανε.

«Θα μπορούσε να συμβεί σε κάθε σχολείο. Σίγουρα δεν είναι καλό να πέφτει ξύλο
μεταξύ καθηγητών και μαθητών. Έχουμε πολλά σοβαρότερα πράγματα να ασχοληθούμε
τώρα που τελειώνει και η χρονιά. Ελπίζουμε να μην γίνονται τέτοια πράγματα»,
είπε ο 14χρονος Σταύρος.

«Σε καμιά περίπτωση δεν πρέπει να εκτεθεί το σχολείο. Είναι οικογενειακό μας
το θέμα που δημιουργήθηκε. Να είστε σίγουροι ότι θα τα βρούμε μεταξύ μας. Ο
διάλογος είναι η καλύτερη λύση σε κάθε περίπτωση», είπε ο 14χρονος Δημήτρης,
μαθητής του Γυμνασίου Πυλαίας.

«Τη στιγμή που "έτρωγα" το χαστούκι, αναμφίβολα ένιωθα άσχημα. Αυτό, ωστόσο,
δεν με συμμόρφωνε, γιατί επαναλάμβανα τη ζαβολιά και την εκτός "κανονισμών του
σχολείου συμπεριφορά".

Η ελεγχόμενη, πάντως, αυστηρότητα δεν νομίζω ότι είναι επικίνδυνη για τον
ψυχισμό του παιδιού. 
Όταν τα επιχειρήματα της πειθούς και των συμβουλών δεν "πιάνουν", τότε οι
πιθανότητες για μερικές "ξυλιές" αυξάνονται».

«Πλήρωσα για κάτι που δεν είχα φταίξει... Ένιωσα φοβερή ταπείνωση. 
Τότε ίσως για πρώτη φορά κατάλαβα τι σημαίνει να "εκτίθεσαι" και να
"αδικείσαι". 
Δεν ήταν ο πόνος που ένιωσα στα χέρια μου. Αυτό ήταν το λιγότερο. 
Η αδικία και η ταπείνωση ήταν αυτά που μου έμειναν. Ακόμη και τώρα δεν τα έχω
ξεπεράσει. Είναι ένα γεγονός που με "χάραξε"».

«Η επιθετική συμπεριφορά που αντιμετωπίζαμε από τον δάσκαλο στην εποχή μας,
μας προετοίμαζε κατά κάποιον τρόπο για τις συνθήκες που θ' αντιμετωπίζαμε στον Στρατό...

Σήμερα οι συνθήκες που μεγαλώνουν τα παιδιά είναι διαφορετικές, όπως άλλωστε
και του Στρατού.

Υπάρχει μια "χαλάρωση" στο σχολείο που δεν μ' εκφράζει. 
Ωστόσο, αν και πιστεύω "ότι το ξύλο βγήκε από τον παράδεισο" και ισχύει σε
μερικές περιπτώσεις, δεν δέχομαι ότι είναι τρόπος επιβολής γνώσεων και πειθαρχίας».

«Μίσησα τα μαθηματικά, γιατί ο καθηγητής μου ­ στις πρώτες τάξεις του
Γυμνασίου ­ με χαστούκιζε και μου φώναζε.

Ήταν συμπεριφορά ακατανόητη, προσβλητική και ταπεινωτική.

Ο μαθητής απέναντι σ' αυτήν την κατάσταση δεν μπορεί ν' αντιδράσει εξ
αντικειμένου, γεγονός που του γεννά αρνητικά συναισθήματα. Η μάθηση δεν
προκαλείται με τον φόβο και τη βία»...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15840N171</ED>
<ID>
ID:168442

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N17&aa=1</URL></REF>


Article

<CATEGORY>vin06</CATEGORY>

 <H5></H5><H2>Το ξύλο βγήκε από τον Παράδεισο και... από τα σχολεία
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Οι εποχές, που οι ραβδισμοί, τα τραβήγματα αυτιών και τα χαστούκια ήταν
αναμενόμενη εξέλιξη μιάς σχολικής αταξίας, έχουν περάσει ευτυχώς ανεπιστρεπτί.
Σήμερα, όμως, τέτοιες συμπεριφορές αποτελούν μονάχα θλιβερή εξαίρεση, που όλοι
σπεύδουν να καταδικάσουν. Σύμφωνα, λοιπόν, με τον νόμο, οι μοναδικές κυρώσεις
που επιτρέπεται να επιβληθούν σε μαθητές είναι: η παρατήρηση, η επίπληξη, η
ωριαία απομάκρυνση από το μάθημα, η αποβολή μέχρι 3 ή 5 ημέρες. Έσχατο μέσο, η
αλλαγή σχολικού περιβάλλοντος.

«Οι διάφορες μορφές ξυλοδαρμού ποτέ δεν επιτρέπονταν από τον νόμο. Ίσως, να
γίνονταν ανεκτές, παλαιότερα. Αλλά δεν είναι ο νόμος που καθορίζει την
συμπεριφορά του εκπαιδευτικού απέναντι στα παιδιά» αναφέρει ο κ. Χρήστος
Σιγάλας, διευθυντής Σπουδών Δευτεροβάθμιας Εκπαίδευσης στο υπουργείο Παιδείας.
Και συνεχίζει: Ο καθηγητής δεν είναι πια ο παλιός καταστολέας - φρονηματιστής,
αλλά λειτουργεί ως συνεργάτης των παιδιών. Σε κάθε περίπτωση, θεωρώ την
σωματική βία αδιανόητη. Γιατί, ο σεβασμός της ανθρώπινης αξιοπρέπειας είναι
υπεράνω όλων».

Όσο για τους ίδιους τους εκπαιδευτικούς, ο καθηγητής κ. Χρήστος Κάτσικας
σημειώνει: «Πέρα από συγκεκριμένα περιστατικά, οφείλει να δει κανείς το έδαφος
πάνω στο οποίο εκκολάπτονται η σχέση μεταξύ εκπαιδευτικών - μαθητών, το
μαθητικό παράπτωμα και η αυταρχική συμπεριφορά του εκπαιδευτικού. Παράλληλα
οφείλουμε να επισημάνουμε ότι ο μαθητής δεν έχει ανάγκη ούτε από την
αυστηρότητα ούτε από την ανεκτικότητα του εκπαιδευτικού όσο από την ουσιαστική
συμμετοχή σε μία διαδικασία που δρομολογεί τους όρους θέσπισης και τήρησης των
κανόνων της σχολικής ζωής, οι οποίοι εξασφαλίζουν δικαιώματα και καθήκοντα σε όλους».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15840N172</ED>
<ID>
ID:168443

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N17&aa=2</URL></REF>


Article

<CATEGORY>vin06</CATEGORY>

 <H5>ΤΟ 12,5% ΤΩΝ ΧΡΗΣΤΩΝ ΕΙΧΕ ΤΗΝ ΠΡΩΤΗ ΕΠΑΦΗ ΜΕ ΝΑΡΚΩΤΙΚΕΣ ΟΥΣΙΕΣ ΣΤΟΝ ΣΤΡΑΤΟ
</H5><H5>Ο Πύρρος Δήμας επικεφαλής της ενημερωτικής εκστρατείας
</H5><H2>«Εισβολείς» στα στρατόπεδα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>«Δυστυχώς, τα ναρκωτικά δεν έχουν χτυπήσει μόνο τις πύλες των στρατοπέδων,
αλλά μπήκαν μέσα στα στρατόπεδα».

Η ΔΡΑΜΑΤΙΚΗ αυτή επισήμανση από τον προσωπάρχη - στρατηγό του ΓΕΣ, στη χθεσινή
επίσημη ανακήρυξη από τον Στρατό Ξηράς του 1997 ως έτους για την καταπολέμηση
των ναρκωτικών, επιβεβαιώνεται από τον τραγικό «χορό» των αριθμών που ακολούθησε:

Από το σύνολο των χρηστών ναρκωτικών ουσιών ένα σοβαρό ποσοστό, το 12,5%, έχει
την πρώτη επαφή με τις ουσίες αυτές στον Στρατό. Χώροι πρώτης επαφής είναι
επίσης το Γυμνάσιο - Λύκειο (12%), η γειτονιά (11%), τα μπαρ-καφετέριες (14%),
τα φιλικά σπίτια (20%) κ.ο.κ.

Το ποσοστό των νέων που ξεκινούν τη σοβαρή και συνεχή χρήση ναρκωτικών εντός
του στρατεύματος δεν παρουσιάζει αύξηση τα τελευταία χρόνια, όμως ως μερίδιο
στο σύνολο της κοινωνίας είναι ανησυχητικό, καθώς 1 στους 4-5 χρήστες χασίς
και 1 στους 4-6 χρήστες ηρωίνης είχε την πρώτη επαφή και συνέχισε τη σοβαρή
χρήση τους στον Στρατό Ξηράς! Ανάλογο, με τάση μείωσης το 1996, είναι το
ποσοστό χρηστών κοκαΐνης.

Ο αριθμός των στρατιωτικών (κυρίως κληρωτών) που συνελήφθησαν εκτός
στρατοπέδων από την Αστυνομία για κατοχή, χρήση και εμπορία ναρκωτικών αυξάνει
ραγδαία (23 το 1995, 86 το 1996, ενώ ήδη 82 έχουν συλληφθεί στο πρώτο 5μηνο
του 1997!). Βεβαίως, ο αριθμός των πραγματικά συλληφθέντων είναι μεγαλύτερος,
καθώς δεν δόθηκαν στοιχεία ­ άγνωστο γιατί ­ των στρατιωτικών που συνελήφθησαν
μέσα στα στρατόπεδα από τη Στρατονομία.

ΑΠΟΚΑΛΥΠΤΙΚΟΙ ΑΡΙΘΜΟΙ

Τα στοιχεία αυτά, που παρουσιάστηκαν χθες από τους αρμόδιους αξιωματικούς
παρουσία του υπουργού Άμυνας κ. Άκη Τσοχατζόπουλου και του αρχηγού ΓΕΣ
αντιστράτηγου Μ. Παραγιουδάκη, προκύπτουν από σειρά ερευνών και μελετών που
έγιναν στο στράτευμα. Το ενδιαφέρον των στοιχείων που παρουσιάστηκαν είναι
ευρύτερο και ξεπερνά τα στενά όρια του Στρατού, δίνοντας το μέγεθος της
μάστιγας που χτυπά τη νεολαία. Συγκεκριμένα:

Το 23% των υπηρετούντων ανέφεραν ότι είχαν επαφή με ναρκωτικά πριν από την
κατάταξή τους. Όμως, το πραγματικό ποσοστό των νέων που έχουν επαφή με τα
ναρκωτικά είναι μεγαλύτερο, καθώς δεν περιλαμβάνονται σ' αυτούς οι
συστηματικοί χρήστες, που απομακρύνονται από το στάδιο της επιλογής.

Περίπου ένας (0,8%) στους εκατό νέους που παρουσιάζονται για κατάταξη
απαλλάσσεται από την υποχρέωση στράτευσης (συνολικά περίπου 550 νέοι κάθε
χρόνο). Το ποσοστό αυτό είναι πλασματικό, καθώς ­ όπως ειπώθηκε επισήμως ­ δεν
δηλώνει χρήστης ή δηλώνει άλλο πρόβλημα υγείας για να φύγει απ' τον Στρατό...
Στις απαλλαγές αυτές οφείλεται και το ότι δεν υπάρχουν θάνατοι από ναρκωτικά
στον Στρατό.

Το 85% των χρηστών κάνει χρήση χασίς και το υπόλοιπο κάνει χρήση άλλων ουσιών.
Όπως δήλωσε ο κ. Παραγιουδάκης, το ποσοστό αυτό δεν θα οδηγήσει σε
διαφοροποίηση της πολιτικής σε σκληρά - μαλακά ναρκωτικά.

«Είμαι αισιόδοξος, είμαι ήσυχος ότι ξεκινά μια καλή προσπάθεια», τόνισε ο κ.
Τσοχατζόπουλος για το ευρύ πρόγραμμα ευαισθητοποίησης, πρόληψης και
καταπολέμησης των ναρκωτικών που ξεκινά το ΓΕΣ και το υπουργείο Άμυνας.

«Το πιο δύσκολο πολλές φορές είναι να παραδεχθούμε ότι υπάρχει πρόβλημα. Εμείς
είμαστε έτοιμοι να δούμε το κρίσιμο αυτό θέμα», είπε ο κ. Τσοχατζόπουλος. Στο
ίδιο μήκος κύματος κινήθηκαν και οι βασικοί εισηγητές του προγράμματος, ο
διευθυντής Υγειονομικού, υποστράτηγος Μ. Φρούσος, ο διευθυντής Β' Κλάδου,
υποστράτηγος Π. Μητσακάκης και ο υποπτέραρχος ε.α. κ. Σιωμόπουλος, ειδικός
σύμβουλος του υπουργού.

ΕΝΑΣ Ολυμπιονίκης - υπολοχαγός τίθεται επικεφαλής της ενημερωτικής 
εκστρατείας κατά των ναρκωτικών στο Στρατό.

Ο χρυσός Ολυμπιονίκης Πύρρος Δήμας, αξιωματικός του Ελληνικού Στρατού, έδωσε
χθες το δικό του μήνυμα προς τους στρατευμένους νέους:

«Τα ναρκωτικά καταστρέφουν τη νεολαία, είναι δρόμος χωρίς επιστροφή. Ναι στον
αθλητισμό - όχι στα ναρκωτικά. Σηκώστε τη σημαία μας ψηλά!».

Ο Πύρρος Δήμας, που μίλησε εκ μέρους και των άλλων αξιωματικών - Ολυμπιονικών,
θα πηγαίνει σε μονάδες μαζί με τον επιθεωρητή Στρατού και θα μιλά στους
στρατευμένους για την αξία του αθλητισμού.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15840N181</ED>
<ID>
ID:168444

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N18&aa=1</URL></REF>


Article

<CATEGORY>vin06</CATEGORY>

 <H2>16χρονος θύμα της διαμάχης των γονέων του
</H2><H2></H2>
ΘΥΜΑ ΤΗΣ διαμάχης των γονέων του είναι ο 16χρονος Αλέξανδρος, η τύχη του
οποίου αγνοείται τα τελευταία πέντε χρόνια.

Η μητέρα του, Φρειδερίκη Κατωπόδη, που σήμερα είναι μοναχή στη Μονή Αγίας
Βαρβάρας, στη Ροδόπολη Αττικής, βρέθηκε χθες στο εδώλιο του Τριμελούς Εφετείου
της Αθήνας, κατηγορούμενη για την αρπαγή του ανήλικου παιδιού της, ύστερα από
μήνυση που είχε υποβάλει εναντίον της ο σύζυγός της, γιατρός Αντώνιος Αντέφ
Αουάν. Την ίδια κατηγορία αντιμετώπιζαν η μοναχή Σοφία Λιάκου και η ηγουμένη
της μονής, Πηνελόπη Κουζιγιάννη.

«Αντί να τρέχετε στα δικαστήρια, θα έπρεπε να είχατε κινήσει γην και ουρανό
για να βρείτε το παιδί σας», παρατήρησε η πρόεδρος του δικαστηρίου,
απευθυνόμενη στους γονείς του μικρού Αλέξανδρου, σε μια ύστατη προσπάθεια να
τους θέσει προ των ευθυνών τους.

Έως πριν από πέντε χρόνια, ο Αλέξανδρος έμενε με τη μητέρα του στο μοναστήρι,
αλλά έκτοτε ­ όπως ισχυρίζεται η Φρειδερίκη Κατωπόδη ­ εξαφανίστηκε και δεν
γνωρίζει πού βρίσκεται το μονάκριβο παιδί της. Υποθέτει μόνο, όπως είπε χθες
απολογούμενη στο δικαστήριο, πως πρέπει να έχει καταφύγει σε μονή του Αγίου Όρους.

Ο καθένας από τους πρωταγωνιστές αυτής της υπόθεσης έδωσε χθες τη δική του
διάσταση. Ο πατέρας του παιδιού κατέθεσε πως ποτέ δεν είχε κανένα πρόβλημα με
τον Αλέξανδρο, τον οποίο υπεραγαπά. Αντίθετα, έριξε τις ευθύνες στην πρώην
σύζυγό του, η οποία μετά τον χωρισμό τους πήρε το παιδί και έφυγε από το
σπίτι, ζητώντας άσυλο στη Μονή της Αγίας Βαρβάρας.

Οι δικαστές έκριναν ένοχη τη μητέρα του παιδιού και τη μοναχή Σοφία Λιάκου,
καταδικάζοντας την κάθε μία σε ποινή φυλάκισης 2 1/2 ετών.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15840N182</ED>
<ID>
ID:168445

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N18&aa=2</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ ΚΑΙ ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ
</H5><H5>Πράσινοι φόροι
</H5><H2>Φόροι και ανεργία
</H2>
Και τι δουλειά κάνεις;» είναι μια από τις πρώτες ερωτήσεις που απευθύνουμε
προς κάποιον που μόλις γνωρίσαμε. Από την απάντησή του περιμένουμε να
καταλάβουμε τι είδους άνθρωπος είναι και να τον εντάξουμε κοινωνικά.

Άνθρωπος χωρίς δουλειά είναι κάτι σαν άνθρωπος χωρίς ιδιότητες. Ο νεολογισμός
«απασχολήσιμος» αυτό ακριβώς το κενό προσπαθεί άτεχνα να καλύψει. Η εργασία,
έστω και αυτή που πολλοί θεωρούν «αλλοτριωτική», έχει γίνει «είδος εν
ανεπαρκεία». Και αυτό σε έναν κόσμο όπου η παραγωγή αγαθών και η σπατάλη των
φυσικών πόρων αυξάνονται. Οι μηχανές υποκαθιστούν τους ανθρώπους γιατί είναι
παραγωγικότερες, δεν συνδικαλίζονται και δεν απεργούν. Επιπλέον, οι μηχανές
δεν υποχρεώνουν αυτόν που τις χρησιμοποιεί να καταβάλλει κοινωνικές εισφορές,
ενώ η ενέργεια που τις κινεί είναι σχετικά φθηνή. Αντίθετα η ανθρώπινη εργασία
είναι ακριβή. Αυτό δεν συμβαίνει γιατί οι εργαζόμενοι υπεραμείβονται, αλλά
γιατί η εργασία επιβαρύνεται με φόρους και εισφορές που οφείλουν να
καταβάλλουν τόσο ο εργαζόμενος όσο και ο εργοδότης. Το πολύτιμο αγαθό
«ανθρώπινη εργασία» αντιμετωπίζεται από τα φορολογικά συστήματα σαν κοινωνικό
«κακό» και πηγή εσόδων για τον κρατικό προϋπολογισμό. Αντίθετα, τα πραγματικά
κοινωνικά κακά, όπως η σπάταλη χρήση της ενέργειας και η ρύπανση, δεν
επιβαρύνονται ή η επιβάρυνσή τους είναι αμελητέα. Δείκτης γι' αυτήν τη
στρέβλωση είναι οι φορολογικές επιβαρύνσεις και εισφορές που επιβάλλονται στην
εργασία, την ενέργεια, τους φυσικούς πόρους και το κεφάλαιο εκφρασμένες ως
ποσοστό της αξίας του Ακαθάριστου Εγχώριου Προϊόντος, δηλ. ως ποσοστό επί της
αξίας του συνόλου των προϊόντων που παρήχθησαν και των υπηρεσιών που
προσεφέρθησαν σε μια χώρα κατά τη διάρκεια ενός έτους.

Στην Ευρωπαϊκή Ένωση των 15, η επιβάρυνση της εργασίας από τους φόρους και τις
εισφορές των εργοδοτών και των εργαζομένων ανέρχεται σε περίπου 22% του ΑΕΠ
και κυμαίνεται από 13,5% στην Πορταγαλία έως 27,7%, στη Δανία. Στην Ελλάδα το
αντίστοιχο ποσοστό ανέρχεται σε 16,2% του ΑΕΠ. Ως μέτρο συγκρίσεως αξίζει να
τονισθεί ότι ο μέσος όρος των εσόδων από τη φορολόγηση των φυσικών πόρων στην
Ευρωπαϊκή Ένωση είναι γύρω στο 1,2% του ΑΕΠ, ενώ ο φιλόδοξος στόχος της
Δανίας, που συγκαταλέγεται μεταξύ των πλέον προηγμένων χωρών σε θέματα
περιβάλλοντος, είναι να αυξήσει τους φόρους στη χρήση των φυσικών πόρων ώστε
να φθάσουν το 1,4% του ΑΕΠ.

Η ανεργία, η ρύπανση και η εξάντληση των φυσικών πόρων δεν έχουν κατά κανόνα
κανένα κόστος για την επιχείρηση που απολύει για να εξορθολογίσει την παραγωγή
της, εκπέμπει τους ρύπους της στο περιβάλλον και χρησιμοποιεί φθηνές
πρωτογενείς πρώτες ύλες αντί να ανακυκλώνει χρησιμοποιημένα υλικά. Έχουν όμως
κόστος για την κοινωνία, μόνο που το κόστος αυτό δεν εμφανίζεται σε κανέναν
ετήσιο ισολογισμό. Οι οικονομικές αποφάσεις λαμβάνονται με οικονομικά και όχι
με κοινωνικά κριτήρια. Και αυτό σημαίνει ότι όποιος θέλει να παραμείνει στην
αγορά είναι υποχρεωμένος να ελαχιστοποιεί συνεχώς το κόστος της παραγωγής του.
Κριτήριο είναι οι τιμές της αγοράς ­ αλλά αυτές στέλνουν τα λάθος σήματα:
Κοινά αγαθά, όπως ο αέρας ή η θάλασσα δεν έχουν τιμή και δεν κοστολογούνται.
Άρα ο καθένας μπορεί να τα χρησιμοποιεί και να τα καταστρέφει ελεύθερα ­ και
κυρίως δωρεάν.

Αντίθετα η ανθρώπινη εργασία είναι ένας ακριβός «συντελεστής παραγωγής» που η
τιμή του επιβαρύνεται από φόρους και εισφορές. Η επιβολή περιβαλλοντικών ­
«πράσινων» ­ φόρων για τη ρύπανση και τη χρήση της ενέργειας και των φυσικών
πόρων με παράλληλη ελάφρυνση των φόρων και των εισφορών που επιβάλλονται στην
εργασία θα διόρθωνε τις τιμές της αγοράς και θα είχε διπλό όφελος: Την αύξηση
των προσλήψεων και τον περιορισμό της καταστροφής του περιβάλλοντος, χωρίς να
θιγούν το πραγματικό εισόδημα των εργαζομένων και οι κοινωνικές παροχές. Η
προσπάθεια επιβολής σε ευρωπαϊκό επίπεδο ενός φόρου στην ενέργεια και το
διοξείδιο του άνθρακα απέτυχε. Δειλά, στις βόρειες κυρίως χώρες της Ευρώπης,
έχουν αρχίσει να εφαρμόζονται «πράσινοι» φόροι. Στην Ελλάδα εφαρμόζεται φόρος
στα υγρά καύσιμα, τα έσοδα του οποίου υπερβαίνουν το 10% του συνόλου των
φορολογικών εσόδων, σε σύγκριση με 4,5% που είναι ο μέσος όρος στην Ευρωπαϊκή
Ένωση. Ο σκοπός όμως του φόρου αυτού είναι καθαρά εισοδηματικός και δεν
επηρεάζει την απασχόληση.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15840N201</ED>
<ID>
ID:168446

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N20&aa=1</URL></REF>


Article

<CATEGORY>vin06</CATEGORY>

 <H5>ΠΡΟΗΓΜΕΝΗ ΤΕΧΝΟΓΝΩΣΙΑ ΑΠΟ ΤΟ ΠΟΛΥΤΕΧΝΕΙΟ ΚΡΗΤΗΣ ΣΤΗΝ ΕΥΡΩΠΗ ΑΛΛΑ ΟΧΙ ΣΤΗΝ ΕΛΛΑΔΑ
</H5><H5>Εξειδικευμένες τηλεπικοινωνίες από τον ΟΤΕ
</H5><H5></H5><H5>Δυσάρεστα
</H5><H2>Δικαίωμα στο αύριο </H2><H2>Μόνο για εξαγωγή!
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

<H3></H3>Αυτόματα συστήματα ελέγχου, έξυπνα φανάρια, υπολογιστές και ηλεκτρονικοί
πίνακες διευκολύνουν την κυκλοφορία των αυτοκινήτων και προειδοποιούν τους
οδηγούς για τυχόν προβλήματα σε πολλές ευρωπαϊκές πόλεις.

Η ΔΗΜΙΟΥΡΓΙΑ τους οφείλεται, κατά ένα μεγάλο μέρος, στους επιστήμονες
καθηγητές που εργάζονται στο Εργαστήριο Δυναμικών Συστημάτων και Προσομοίωσης
του Πολυτεχνείου Κρήτης.

Οι εφαρμογές των συστημάτων είναι πολλές και ποικίλες. Ο διευθυντής του
εργαστηρίου, Μάρκος Παπαγεωργίου, εξηγεί: Στο Άαλμποργκ της Δανίας
ηλεκτρονικοί πίνακες μεταβλητών μηνυμάτων σας καθοδηγούν αυτόματα προς τον
συντομότερο δρόμο διέλευσης του θαλάσσιου στενού που χωρίζει στα δύο την πόλη.
Στη Σκωτία, αντίστοιχοι ηλεκτρονικοί πίνακες θα σας βοηθήσουν να αποφύγετε
κυκλοφοριακές συμφορήσεις, το ίδιο και στον περιφερειακό δακτύλιο του
Παρισιού, χάρη στο προηγμένο σύστημα ελέγχου εισόδου και πληροφόρησης οδηγών.
Στη Γλασκώβη, λειτουργεί ένα ολοκληρωμένο σύστημα ελέγχου φωτεινών
σηματοδοτών, εισόδων αυτοκινητοδρόμων και ηλεκτρονικών πινακίδων. Το ίδιο
συμβαίνει στο Μόναχο και το Άμστερνταμ.

Όσο για την Ελλάδα; Ο κ. Παπαγεωργίου είναι ειλικρινής: «Αν αναρωτιέστε, γιατί
αυτή η προηγμένη τεχνογνωσία, με προφανή διεθνή αντανάκλαση, δεν
χρησιμοποιείται για τη βελτίωση συστημάτων και υπηρεσιών στη χώρα μας,
επανειλημμένες προσπάθειές μας και αιτήσεις μας προς εθνικούς, περιφερειακούς
και τοπικούς φορείς "αξιολογήθηκαν" ανεπαρκείς»...

Τα συστήματα ελέγχου στους ευρωπαϊκούς δρόμους δίνουν μηνύματα στους οδηγούς
για ατυχήματα, μποτιλιάρισμα, την κατάσταση του οδοστρώματος και προτείνουν
εναλλακτικές διαδρομές για γρηγορότερη ροή της κυκλοφορίας. Τόσο οι
ηλεκτρονικοί πίνακες, όσο και τα φανάρια, ελέγχονται από έναν κεντρικό
υπολογιστή, ο οποίος είναι προγραμματισμένος να λαμβάνει αυτόματα αποφάσεις,
βασιζόμενος στα δεδομένα που δέχεται από μετρητές. Αυτοί έχουν τοποθετηθεί
κάτω από το οδόστρωμα και μετρούν πόσα αυτοκίνητα, με τι ταχύτητα και σε τι
συχνότητα περνούν. Πληροφορίες δέχεται, επίσης, ο υπολογιστής από την αστυνομία.

Εκτός, όμως, από τους αυτοκινητόδρομους, τα συστήματα ελέγχου, που
κατασκευάζονται στο εργαστήριο, χρησιμοποιούνται και σε άλλους τομείς. 
Στο χιονοδρομικό θέρετρο του Όμπερσντορφ, των βαυαρικών Άλπεων, ένα παρόμοιο
σύστημα ελέγχει το αποχετευτικό δίκτυο της ευρύτερης περιοχής, φροντίζοντας
για την ποιότητα των φυσικών υδατικών συστημάτων. Και στη Δυτική Μεσόγειο, το
2000, θα παρακολουθεί και θα ελέγχει τη θαλάσσια κυκλοφορία, οδηγώντας τα
πλοία με ασφάλεια στον προορισμό τους.

Η ΠΑΡΟΥΣΙΑΣΗ της νέας θυγατρικής εταιρείας του ΟΤΕ, «ΝΑΥΤΙΛΙΑΚΕΣ
ΤΗΛΕΠΙΚΟΙΝΩΝΙΑΚΕΣ ΥΠΗΡΕΣΙΕΣ ΠΕΙΡΑΙΑ Α.Ε. MARITEL», έγινε χθες σε εκδήλωση που
πραγματοποιήθηκε στον Ναυτικό Όμιλο Πειραιώς.

Η νέα θυγατρική εταιρία του ΟΤΕ θα παρέχει εξειδικευμένες τηλεπικοινωνίες που
είναι απαραίτητες στον τομέα της Ναυτιλίας, όπως telex, fax και βάσεις
δεδομένων. 
Ο ΟΤΕ συνεργαζόμενος με τις εταιρείες ALCATEL και GLOBAL ΟΝΕ και
χρησιμοποιώντας την τεχνογνωσία της πρώτης και το δίκτυο της δεύτερης
δημιούργησε την MARITEL. 
Η νέα αυτή θυγατρική εταιρία του ΟΤΕ λειτουργεί με ιδιωτικοοικονομικά κριτήρια
και ευελπιστεί να αντιμετωπίσει την οποία πρόκληση και τον ανταγωνισμό,
δίνοντας νέα προϊόντα και υπηρεσίες στον χώρο της Ελληνικής Ναυτιλίας.

Στην εκδήλωση παρευρέθησαν, μεταξύ άλλων, ο υπουργός Εμπορικής Ναυτιλίας
Σταύρος Σουμάκης, ο υπουργός Μεταφορών και Τηλεπικοινωνιών Χάρης Καστανίδης, ο
πρόεδρος του Δ.Σ. του ΟΤΕ Δ. Παπούλιας, ο διευθύνων σύμβουλος του ΟΤΕ και
μέλος του Δ.Σ. της MARITEL Πέτρος Λάμπρου, o Γεν. Διευθυντής του ΟΤΕ και
πρόεδρος της MARITEL Νικόλαος Μαρνιέρος, το μέλος του Δ.Σ. της Ένωσης Ελλήνων
Εφοπλιστών και αντιπρόεδρος της MARITEL Θεόδωρος Δενιάμης, εκπρόσωποι της
ALCATEL και της GLOBAL ΟΝΕ.

ΔΥΣΑΡΕΣΤΑ τα μηνύματα για τον ελληνικό κλάδο πληροφορικής, σύμφωνα με τον
καινούργιο οδηγό πληροφορικής ΕΙΤΟ '97 που κυκλοφόρησε πρόσφατα. Σύμφωνα με
τον Σύνδεσμο Επιχειρήσεων Πληροφορικής Ελλάδας, πρόκειται για τον εγκυρότερο
στατιστικό οδηγό στην Ευρώπη. «Δυστυχώς, όπως παρουσιάζεται στον οδηγό, η χώρα
μας έπεται όχι μόνον των υπολοίπων εταίρων μας στην Ευρωπαϊκή Ένωση, αλλά και
πολλών χωρών στην Ανατολική Ευρώπη. Η κατά κεφαλήν κατανάλωση σε είδη
πληροφορικής στην Ελλάδα, το 1996, ήταν στο εξαιρετικά χαμηλό ποσό των 55 ECU,
όταν ο μέσος κοινοτικός όρος ήταν 389 ECU, στην Ιαπωνία 759 ECU και στις ΗΠΑ
862 ECU! Επίσης, η αγορά πληροφορικής ως προς το ΑΕΠ είναι: Στην Ελλάδα 0,63%,
στη Δ. Ευρώπη 2,08% και στις ΗΠΑ 4%»

.

1.Την τελική φάση του 9ου Πανελλήνιου Μαθητικού Διαγωνισμού
Πληροφορικής διοργανώνει το Σάββατο (9 π.μ., Τμήμα Πληροφορικής, Πανεπιστήμιο
Αθηνών, Ιλίσια) η ελληνική Εταιρεία Επιστημόνων Πληροφορικής (ΕΠΥ), σε
συνεργασία με το Τμήμα Πληροφορικής του Πανεπιστημίου Αθηνών. Οι νικητές θα
συμμετάσχουν στην Ολυμπιάδα και τη Βαλκανιάδα Πληροφορικής. Η εξέταση θα γίνει
στις γλώσσες προγραμματισμού TurboPascal V.7.0., Quick Basic V.4, C++.
Πληροφορίες στα τηλέφωνα: 7248.154, 7247.495, 7230.172.

2.Σήμερα και αύριο διεξάγεται η έκθεση τραπεζικών συστημάτων Banktech
'97, στο ξενοδοχείο Ιντερκοντινένταλ (11 π.μ. - 9 μ.μ.). Την ευθύνη της
διοργάνωσης έχει το Ελληνοαμερικανικό Εμπορικό Επιμελητήριο. Το πρόγραμμα
περιλαμβάνει διαλέξεις, από τις 12 μ. έως τις 6 μ.μ. Πληροφορίες στα τηλέφωνα
3636.407, 3623.231-3.

3.Ημερίδα για την παρουσίαση των προϊόντων και υπηρεσιών της, καθώς και
των συνεργατών της (Cisco Systems, ΙΒΜ, Net-Tel, Computer Systems, Siemon, Sun
Microsystems, Stet Hellas), διοργανώνει η εταιρεία European Dynamics, την
Παρασκευή, στο Μουσείο Λαλαούνη (αίθουσα συνεδρίων, Καρυατίδων 4). Τα θέματα
της ημερίδας είναι οι τηλεπικοινωνίες και τα δίκτυα, το ηλεκτρονικό εμπόριο
και τα διαδίκτυα ίντρανετ και η ανάπτυξη νέων τεχνολογιών. Πληροφορίες στο
τηλέφωνο 6484.333.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15840N211</ED>
<ID>
ID:168447

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N21&aa=1</URL></REF>


Article

<CATEGORY>vin06</CATEGORY>

 <H5>ΜΕΤΑ 72 ΧΡΟΝΙΑ ΠΑΡΟΥΣΙΑΣ ΣΤΗΝ ΑΓΟΡΑ ΚΑΤΕΒΑΣΕ ΤΑ ΡΟΛΑ
</H5><H2>Ράγισε το κρύσταλλο του Άκρον </H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

<H3></H3>Οι πελάτες που εδώ και χρόνια έκαναν τα ψώνια του γάμου από το
Άκρον-Ίλιον-Κρυστάλ, παρακολουθούν τώρα άδειες βιτρίνες και κατεβασμένα ρολά.
Η φίρμα με ιστορία 72 χρόνων απειλείται με οριστικό λουκέτο.

ΟΙ 220 εργαζόμενοι της επιχείρησης προχώρησαν σε επίσχεση εργασίας,
διεκδικώντας μισθούς 3 μηνών και το δώρο Πάσχα.

Την προηγούμενη Τρίτη όμως η Ιονική Τράπεζα έκανε κατάσχεση εμπορευμάτων για
να καλυφθεί για οφειλές της επιχείρησης ύψους 120 εκατομμυρίων δρχ.

Παράλληλα, όπως λένε οι εργαζόμενοι, η επιχείρηση που αναλαμβάνει την
καθαριότητα στα καταστήματα υπέβαλε αίτηση για πτώχευση του Άκρον,
διεκδικώντας και αυτή οφειλόμενα (ενώ διατηρείται το δικαίωμα έφεσης του ιδιοκτήτη).

Όπως λένε οι εργαζόμενοι, έκαναν ό,τι μπορούσαν για να μην κλείσει η
επιχείρηση, αφού οι περισσότεροι έχουν ηλικία 45-50 ετών και κινδυνεύει ως και
η σύνταξή τους.

«Υπολογίζουμε ότι το χρέος της επιχείρησης κυμαίνεται μεταξύ 4-5,5 δισ. δρχ.
Υπάρχουν οφειλές προς την Τράπεζα Πίστεως, την Εμπορική και την Εθνική
Τράπεζα, ενώ φαίνεται ότι υπάρχει και χρέος στην Εφορία, αφού δεν μπορούσαμε
να πάρουμε θεωρημένες αποδείξεις για να πουλήσουμε», λέει ο γραμματέας του
συλλόγου υπαλλήλων Δημήτρης Καρακατσάνης. Οι εργαζόμενοι πέραν των μισθών
διεκδικούν και αποζημιώσεις που φθάνουν το 1 δισ. δρχ. «Εμείς δεν θέλαμε να
κάνουμε κατάσχεση, γιατί όσο υπάρχει η επιχείρηση τόσο υπάρχουν ελπίδες να
ξαναλειτουργήσει. Είμαστε 20 χρόνια υπάλληλοι εδώ μέσα και την πονάμε», λέει η
πρόεδρος των εργαζομένων Ευανθία Γκλιάου, και οι υπόλοιποι κουνούν το κεφάλι.
«Δεν μπορώ να το πιστέψω ότι έκλεισε», λέει ο Πέτρος Ιωακειμόπουλος.

«Τι θα κάνουμε τώρα; Ένα χρόνο κάναμε υπομονή για να μην κλείσει η επιχείρηση».

Όλοι ελπίζουν ότι ο τελευταίος ιδιοκτήτης της επιχείρησης Γιώργος
Κουτσογέωργας θα καταφέρει να συμφωνήσει με βελγικό οίκο για πώληση της
επιχείρησης. Όμως εδώ και μια εβδομάδα ο επιχειρηματίας δεν απαντά στα
τηλεφωνήματά τους.

Όπως διηγήθηκαν οι εργαζόμενοι στα «ΝΕΑ», η επιχείρηση ιδρύθηκε το 1925 από
την οικογένεια Μεϊμαρίδη Περπίρογλου. Πρώτο κατάστημα ήταν αυτό της οδού
Αιόλου. Σήμερα ο αριθμός είχε φτάσει τα 8 καταστήματα (Ερμού, Σταδίου, Ψυχικό,
Χαλάνδρι, Ερυθραία, Ν. Ιωνία, Ανάβυσσο και Θεσσαλονίκη). Εκτός από αυτά
υπάρχει και συγγενική επιχείρηση με τριώροφη αποθήκη στον Ταύρο.

Ο Αντισθένης Μεϊμαρίδης παρέδωσε την επιχείρηση στους γιους του Γιώργο και
Γιάννη Μεϊμαρίδη.

Ο τελευταίος, γνωστός ραλίστας με το παρατσούκλι «Μαύρος», έχασε τη ζωή του
ύστερα από θανατηφόρο ατύχημα στο σιρκουί της Ρόδου, τη δεκαετία του 1970.

Ο αδελφός του Γιώργος, έμπειρος και ικανός επιχειρηματίας, την πούλησε στα
τέλη της δεκαετίας του 1980 στον επιχειρηματία Περ. Παναγόπουλο, που έχει
δρομολογημένα φέρι μποτ στη γραμμή της Πάτρας προς Ιταλία.

Όμως η επιχείρηση είχε χρέη, λένε οι εργαζόμενοι. Πριν από τρία χρόνια η
εταιρεία πέρασε στον κ. Κουτσογέωργα, που ήθελε κι αυτός να την πουλήσει.
Μάλιστα εμφάνισε στην αρχή του χρόνου και εκπρόσωπο ξένων επενδυτών, που είχαν
εκδηλώσει ενδιαφέρον να την αγοράσουν.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15840N221</ED>
<ID>
ID:168448

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N22&aa=1</URL></REF>


Article

<CATEGORY>vin06</CATEGORY>

 <H2>Η κρίση «χτυπάει» και «μεγάλα ονόματα»
</H2><H2></H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Η ΚΡΙΣΗ στην αγορά αρχίζει και «χτυπάει» και «μεγάλα ονόματα». Αυτό τονίσθηκε,
μεταξύ άλλων, σε χθεσινή συνέντευξη Τύπου της Εθνικής Συνομοσπονδίας Ελληνικού
Εμπορίου (ΕΕΣΕ), στη διάρκεια της οποίας εκπρόσωπος του ΣΕΛΠΕ (μεγάλες μονάδες
λιανικής πώλησης) ανέφερε ότι όπως το Άκρον Ίλιον Κρυστάλ και η εταιρεία
Διαμαντής, παλιότερα, και άλλες εταιρείες αντιμετωπίζουν έντονα προβλήματα.

Ο πρόεδρος της ΕΕΣΕ, κ. Δημ. Καψάλης, τόνισε ότι το εμπόριο βρίσκεται σε
μεταβατική περίοδο και χρειάζεται μέσα στήριξης, προκειμένου να παραμείνει σε
ελληνικά χέρια.

Ακόμη πιο έντονα, υπογραμμίσθηκε, είναι τα προβλήματα για τις μικρομεσαίες
επιχειρήσεις, ενώ η Πολιτεία επιμένει να μη δίνει κίνητρα για συνενώσεις ή
συγχωνεύσεις των μικρών επιχειρήσεων.

Ήδη οι εκπρόσωποι του εμπορικού κόσμου έχουν καταλήξει σε κοινές θέσεις για το
«πράσινο βιβλίο στο εμπόριο» που προωθεί η Ε.Ε. και μεταξύ άλλων προτείνουν:

* Να υπάρξει κοινοτική πρόβλεψη για τον αθέμιτο ανταγωνισμό και ειδικότερα για
τις πωλήσεις κάτω του κόστους.

* Να αξιοποιηθούν καλύτερα τα κοινοτικά κονδύλια και να υπάρξει διαφάνεια στη
διάθεση των σχετικών πόρων για τις ΜΜΕ.

Από την κυβέρνηση οι εκπρόσωποι του εμπορικού κόσμου ζητούν:

* Κίνητρα για συγχωνεύσεις και συνεργασίες κοινοτικών επιχειρήσεων.

* Τριετή περίοδο «φορολογικής χάριτος» για νεοϊδρυόμενες εμπορικές επιχειρήσεις.

* Συμφωνία των κοινωνικών εταιρειών για εφαρμογή νέων ελαστικών μορφών απασχόλησης.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15840N222</ED>
<ID>
ID:168449

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N22&aa=2</URL></REF>


Article

<CATEGORY>vin06</CATEGORY>

 <H2>Φυλάκιση 10 μηνών σε δημοσιογράφο για δυσφήμηση του Γ. Συμπιλίδη
</H2><H2></H2>
ΠΟΙΝΗ φυλάκισης 10 μηνών για απλή δυσφήμηση εις βάρος του άλλοτε βουλευτή της
Ν.Δ., και μετέπειτα πολιτευτή της Πολιτικής Άνοιξης κ. Γ. Συμπιλίδη, επέβαλε
το 6ο Τριμελές Πλημμελειοδικείο της Αθήνας στον δημοσιογράφο κ. Γ. Μασσαβέτα,
μετατρέποντας την αρχική κατηγορία που ήταν συκοφαντική δυσφήμηση δια του Τύπου.

Η μήνυση είχε υποβληθεί εκ μέρους του κ. Συμπιλίδη με αφορμή περικοπή του
βιβλίου του κ. Γ. Μασσαβέτα «Ανατρέψατε Μητσοτάκη», στην οποία αναφέρεται πως
ο μηνυτής οδήγησε με την παραίτησή του σε παραίτηση την κυβέρνηση Μητσοτάκη το
1993, αφού εξαγοράστηκε με το ποσό των 320.000.000 δραχμών.

Η δίκη διεξήχθη σε ιδιαίτερα φορτισμένη ατμόσφαιρα, ενώ οι τόνοι ανέβαιναν
επικίνδυνα κατά τη διάρκεια της εξέτασης μαρτύρων και κυρίως όταν γίνονταν
αναφορές στο κλίμα που επικρατούσε το 1993. Η ακροαματική διαδικασία ξεκίνησε
με την κατάθεση του μηνυτή, ο οποίος διέψευσε κατηγορηματικά ότι χρηματίστηκε
προκειμένου να παραιτηθεί και να οδηγήσει έτσι την κυβέρνηση Μητσοτάκη σε
παραίτηση, προσθέτοντας ότι επέλεξε την οδό της παραίτησης επειδή διαφωνούσε
με τον κ. Μητσοτάκη ως προς τον χειρισμό του ζητήματος των Σκοπίων, αλλά και
σε ό,τι αφορούσε την προσπάθεια ιδιωτικοποίησης του ΟΤΕ. «Ο κατηγορούμενος δεν
αναφέρεται σε κανένα συγκεκριμένο περιστατικό που να τεκμηριώνει τις εις βάρος
μου συκοφαντίες, αλλά τις περιέλαβε στο βιβλίο του για λόγους εμπορικότητας»,
κατέληξε ο κ. Συμπιλίδης.

Αμέσως μετά εξετάστηκε ο άλλοτε βουλευτής της Πολιτικής Άνοιξης κ. Νικήτας
Κακλαμάνης, ο οποίος αφού διέψευσε με τη σειρά του όσα καταμαρτυρεί ο κ. Γ.
Μασσαβέτας στον κ. Γ. Συμπιλίδη, τόνισε: «Αν είχα πληροφορία ότι ο κ.
Συμπιλίδης είχε χρηματιστεί, εγώ ή οι άλλοι συνάδελφοι ούτε θα προσχωρούσαμε
και πολύ περισσότερο δεν θα παραμέναμε στην Πολιτική Άνοιξη».

Στη συνέχεια κατέθεσαν πρώην βουλευτές και στελέχη της Πολιτικής Άνοιξης ­ οι
κ.κ. Στ. Στεφανόπουλος, Α. Γεροντόπουλος, Δημ. Μαθιόπουλος και Ν. Τσαγκανέλης
­ που επίσης χαρακτήρισαν ανυπόστατες τις κατηγορίες περί χρηματισμού του κ.
Συμπιλίδη. Ως μάρτυρες υπεράσπισης του κ. Γ. Μασσαβέτα εξετάστηκαν οι
βουλευτές της Ν.Δ. κ.κ. Ν. Ζαφειρόπουλος, Αρ. Τσιπλάκος, Έλσα Παπαδημητρίου,
Β. Μεϊμαράκης, και Θ. Κασσίμης.

Στην απολογία του ο κατηγορούμενος υποστήριξε πως δεν είχε πρόθεση να
συκοφαντήσει τον κ. Συμπιλίδη, αλλά πως κατέγραψε τις πληροφορίες που όλοι
τότε γνώριζαν. Πάντως ο εισαγγελέας της έδρας πρότεινε την μετατροπή του
κατηγορητηρίου ­ εισήγηση που δέχτηκε το δικαστήριο ­ με το σκεπτικό ότι ο
κατηγορούμενος δεν γνώριζε την αναλήθεια των συγκεκριμένων πληροφοριών.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15840N223</ED>
<ID>
ID:168450

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N22&aa=3</URL></REF>


Article

<CATEGORY>vin06</CATEGORY>

 <H5>100.000 ΔΩΡΕΑΝ ΒΙΒΛΙΑ ΚΑΙ ΕΚΔΡΟΜΕΣ ΓΙΑ 37.600 ΔΙΚΑΙΟΥΧΟΥΣ ΠΡΟΣΦΕΡΕΙ Ο
ΟΡΓΑΝΙΣΜΟΣ ΕΡΓΑΤΙΚΗΣ ΕΣΤΙΑΣ
</H5><H5>Ποια δικαιολογητικά χρειάζονται
</H5><H5>Μοιράζονται οι βεβαιώσεις για τον κοινωνικό τουρισμό
</H5><H2>Παροχές και σε ανέργους
</H2>
<H3></H3>Το πρόγραμμα χορήγησης δελτίων αγοράς βιβλίων σε 100.000 δικαιούχους των
παροχών του Οργανισμού Εργατικής Εστίας εγκαινιάζεται από την Παρασκευή.
Παράλληλα, αρχίζει και το θερινό εκδρομικό πρόγραμμα για 37.600 δικαιούχους.

Η ΔΙΟΙΚΗΣΗ της Εργατικής Εστίας αποφάσισε να τύχουν, χωρίς προϋποθέσεις, των
παροχών (δελτία κοινωνικού τουρισμού ή εισιτήρια εκδρομών) και οι άνεργοι.

Πρόγραμμα χορήγησης δελτίων αγοράς βιβλίων. Αρχίζει την Παρασκευή 23
Μαΐου σε όλη τη χώρα η δωρεάν διανομή δελτίων σε εργαζομένους, συνταξιούχους
και τα προστατευόμενα μέλη των οικογενειών τους, καθώς και σε άτομα με ειδικές
ανάγκες. Δελτία αγοράς βιβλίων δικαιούνται όσοι δεν συμμετέχουν στο φετινό
πρόγραμμα κοινωνικού τουρισμού ή δεν θα λάβουν εισιτήρια εκδρομών (πλην των
ημερησίων). Το πρόγραμμα απευθύνεται πανελλαδικά σε 100.000 δικαιούχους,
προσφέροντάς τους τη δυνατότητα να διαβάσουν τουλάχιστον ένα βιβλίο της δικής
τους επιλογής. Ο κάτοχος δελτίου αγοράς βιβλίων θα προμηθεύεται δωρεάν βιβλία
αξίας 4.000 δρχ. Τα συμβεβλημένα βιβλιοπωλεία και εκδοτικοί οίκοι προσφέρουν
στην Εργατική Εστία υποχρεωτική έκπτωση τουλάχιστον 10%. Το δελτίο, συνεπώς,
επιδοτείται από τον Οργανισμό Εργατικής Εστίας με το ποσό των 3.600 δρχ. Για
την προμήθεια βιβλίων αξίας μεγαλύτερης της επιδότησης, ο δικαιούχος θα
καταβάλει την επιπλέον διαφορά. Η συνολική δαπάνη του προγράμματος ανέρχεται
σε 360 εκατ. δρχ. Τα βιβλία θα προμηθεύονται οι δικαιούχοι από βιβλιοπωλεία
και εκδοτικούς οίκους που έχουν υπογράψει σχετική σύμβαση με τον Οργανισμό. Το
πρόγραμμα απευθύνεται:

* Σε εργαζομένους που καταβάλλουν εισφορές υπέρ του Οργανισμού Εργατικής
Εστίας και έχουν πραγματοποιήσει 50 ημερομίσθια το τρέχον έτος.

* Σε συνταξιούχους που κατέβαλαν, όταν εργάζονταν, τις σχετικές εισφορές.

* Σε άτομα με ειδικές ανάγκες.

* Σε απολυόμενους από το στράτευμα και για χρονικό διάστημα μέχρι 6 μηνών.

* Σε επιδοματούχους ανέργους του ΟΑΕΔ, εφόσον έχουν πραγματοποιήσει 50 ημερομίσθια.

Για την παραλαβή των δελτίων οι εργαζόμενοι θα απευθύνονται στα κατά τόπους
γραφεία διανομής της Εργατικής Εστίας κάθε Τετάρτη και Παρασκευή και οι
συνταξιούχοι κάθε Τρίτη, τις ώρες από 8 π.μ. έως 1 μ.μ., προσκομίζοντας τα
απαραίτητα δικαιολογητικά.

Παροχές σε ανέργους. Για πρώτη φορά άνεργοι δικαιούχοι των παροχών του
Οργ. Εργατικής Εστίας επιδοτούμενοι πάνω από 6 μήνες το 1996 και 1997 θα
τύχουν, χωρίς προϋποθέσεις, παροχών της Εργατικής Εστίας (δελτία κοινωνικού
τουρισμού και εισιτήρια εκδρομών), προσκομίζοντας στα τοπικά γραφεία της
Εργατικής Εστίας: α) βιβλιάριο επιδότησης από τον ΟΑΕΔ, που να φαίνεται
το χρονικό διάστημα της επιδότησης και β) βιβλιάρια ασθενείας ατομικό
και οικογενειακό, θεωρημένα για το τρέχον έτος. Για τη χορήγηση της παροχής
του κοινωνικού τουρισμού σημειώνεται ότι οι ενδιαφερόμενοι δικαιούχοι θα
πρέπει να προσέλθουν στα γραφεία μέχρι 20 Ιουνίου.

Εκδρομικό πρόγραμμα Νομού Αττικής. Το θερινό εκδρομικό πρόγραμμα
του Οργανισμού Εργατικής Εστίας για δικαιούχους των παροχών του στον Νομό
Αττικής περιλαμβάνει 7ήμερες και 8ήμερες εκδρομές σε όλη σχεδόν την Ελλάδα και
θαλάσσιες μονοήμερες, διήμερες και τριήμερες εκδρομές σε νησιά του
Αργοσαρωνικού και τις Κυκλάδες. Η συνολική δαπάνη του προγράμματος
υπολογίζεται σε 1,5 δισ. δρχ. Το χερσαίο πρόγραμμα (με τουριστικά λεωφορεία)
θα διεξαχθεί από τις 31.5.1997 μέχρι τις 20.9.1997, σε διάφορες περιοχές της
χώρας. Το σύνολο των εκδρομέων υπολογίζεται σε 27.200 άτομα και η δαπάνη είναι
της τάξης του 1,3 δισ. δρχ. Το θαλάσσιο εκδρομικό πρόγραμμα θα διαρκέσει μέχρι
τις 31.10.1997, θα πάρουν μέρος 10.400 άτομα και η δαπάνη είναι ύψους 157
εκατ. δρχ. Σημειώνεται ότι εισιτήρια εκδρομών δεν δικαιούνται:

­ Όσοι έχουν λάβει δελτία κοινωνικού τουρισμού έτους 1997.

­ Όσοι συμμετείχαν στο περυσινό εκδρομικό πρόγραμμα (πλην ημερησίων εκδρομών).

­ Όσοι πάρουν φέτος δελτία αγοράς βιβλίων, εισιτήρια θεάτρου θερινής περιόδου
και εισιτήρια θερινών κινηματογράφων.

Η διανομή των εισιτηρίων θα αρχίζει από κοινού για τους εργαζομένους και τους
συνταξιούχους κάθε Δευτέρα από 8 π.μ. έως τη 1 μ.μ. Υπογραμμίζεται ότι οι
συνταξιούχοι δικαιούνται εισιτηρίων για τις εκδρομές που θα γίνουν το χρονικό
διάστημα από 31.5.1997 έως 28.6.1997 και από 6.9.1997 έως 20.9.1997. Για τις
εκδρομές των εργαζομένων στα νησιά Κρήτη, Ρόδο, Σάμο, Λέσβο, Χίο, τους μήνες
Ιούλιο και Αύγουστο, θα γίνουν προεγγραφές δικαιούχων εργαζομένων για την
αποφυγή συνωστισμού, το χρονικό διάστημα από 12.6.1997 έως 18.6.1997 και από
15.7.97 έως 18.7.97, τις ώρες από 8 π.μ. έως 1 μ.μ.

Εργαζόμενοι: Το τελευταίο βιβλιάριο ενσήμων με 50 τουλάχιστον
ημερομίσθια επικολλημένα κατά το τρέχον έτος. Σε περίπτωση πολλαπλής
απασχόλησης θα προσκομίζεται το βιβλιάριο ενσήμων της κύριας απασχόλησης.
Ατομικό και οικογενειακό βιβλιάρια ασθενείας, θεωρημένα για το τρέχον έτος.
Αστυνομική ταυτότητα. Οι απολυόμενοι από το στράτευμα θα προσκομίζουν εκτός
από την αστυνομική τους ταυτότητα, απολυτήριο στρατού και βιβλιάριο ασθενείας
θεωρημένο από το ΙΚΑ.

Συνταξιούχοι: Αστυνομική ταυτότητα. Βιβλιάρια ασθενείας, ατομικό και
οικογενειακό, θεωρημένα για το τρέχον έτος. Αρχική απόφαση συνταξιοδότησης.

Άτομα με ειδικές ανάγκες: (Εργαζόμενοι - συνταξιούχοι - ασφαλισμένοι,
που δεν καταβάλλουν εισφορές υπέρ Εργατικής Εστίας). Βιβλιάριο ασθενείας,
θεωρημένο για το τρέχον έτος. Αστυνομική ταυτότητα. Βεβαίωση ασφαλιστικού
φορέα ότι ανήκουν στην κατηγορία των ατόμων με ειδικές ανάγκες σε περίπτωση
που δεν αναγράφεται στο βιβλιάριο ασθενείας.

Ανασφάλιστοι: Αστυνομική ταυτότητα. Βεβαίωση αρμόδιας Υγειονομικής
Επιτροπής ότι ανήκουν στην κατηγορία των ατόμων με ειδικές ανάγκες.

Ξεναγοί: Βιβλιάριο ενσήμων προηγούμενου έτους. Βιβλιάριο ασθενείας.
Βεβαίωση από τον ΕΟΤ ότι ασκείται το επάγγελμα του ξεναγού για το τρέχον έτος.

ΤΑ ΓΡΑΦΕΙΑ ΔΙΑΝΟΜΗΣ ΣΤΟΝ ΝΟΜΟ ΑΤΤΙΚΗΣ

Αθήνας: Αγ. Μάρκου 11

Πατησίων 125

Πειραιά: Ομηρίδου Σκυλίτση 19

Ταύρου: Τιμοθέου Ευγενικού 5

Περιστερίου: Θίσβης 7

Αιγάλεω: Θεσσαλονίκης - Εργατικές Πολυκατοικίες

Αργυρούπολης: Κύπρου 68

Χολαργός: Αγαμέμνονος 18

Ν. Ιωνίας: Β' Συγκρότημα Εργατικών Πολυκατοικιών

Ελευσίνας: Χαριλάου 30

Χωρίς προβλήματα ξεκίνησε χθες στην Αθήνα η διανομή από τον ΕΟΤ των βεβαιώσεων
κοινωνικού τουρισμού σε χαμηλόμισθους εργαζόμενους και συνταξιούχους.

Για το νέο πρόγραμμα κοινωνικού τουρισμού του ΕΟΤ, που αρχίζει τον Ιούνιο και
θα διαρκέσει έως το Μάρτιο του 1998, θα διατεθούν συνολικά 23.000 βεβαιώσεις
σε δικαιούχους από όλη την Ελλάδα.

Δικαίωμα συμμετοχής στο πρόγραμμα αυτό έχουν όλοι οι χαμηλόμισθοι εργαζόμενοι
και συνταξιούχοι (συμπεριλαμβάνονται οι ανάπηροι, οι άνεργοι, οι ομογενείς
πρόσφυγες, οι ανάπηροι πολέμου, οι αγωνιστές της Εθνικής Αντίστασης) που δεν
είναι ασφαλισμένοι στο ΙΚΑ και δεν μετέχουν στο αντίστοιχο πρόγραμμα της
Εργατικής Εστίας.

Στην Αθήνα, η διανομή των βεβαιώσεων κοινωνικού τουρισμού γίνεται με
αλφαβητική σειρά από το το θέατρο «ΒΡΕΤΑΝΙΑ». Χθες και σήμερα παρέλαβαν τις
βεβαιώσεις τους οι δικαιούχοι των οποίων το επώνυμο αρχίζει από Α έως Ζ (χθες
δόθηκαν οι πρώτες 300 βεβαιώσεις). Στους δικαιούχους με επώνυμο από Η έως Κ η
διανομή θα γίνει αύριο και στις 22 Μαΐου, από Λ έως Ο στις 23 και 26 Μαΐου και
από Π έως Σ στις 27 και 28 Μαΐου. Στις 2 Ιουνίου θα διανεμηθούν βεβαιώσεις σε
δικαιούχους με επώνυμο από Τ έως Ω, καθώς και σε εκείνους (ανεξαρτήτως
αλφαβητικής σειράς) που δεν πρόλαβαν να τις παραλάβουν τις προηγούμενες ημέρες.

Υπενθυμίζεται ότι για τη χορήγηση των βεβαιώσεων οι δικαιούχοι πρέπει να έχουν
μαζί τους την αστυνομική ταυτότητα, το βιβλιάριο ασθενείας και φωτοτυπία του
εκκαθαριστικού σημειώματος της Εφορίας του 1996.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15840N231</ED>
<ID>
ID:168451

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N23&aa=1</URL></REF>


Article

<CATEGORY>vin06</CATEGORY>

 <H5>ΚΑΤΑΓΓΕΛΙΑ ΓΙΑ «ΡΩΓΜΗ ΣΤΟ ΔΑΠΕΔΟ» ­ ΕΠΕΜΒΑΣΗ ΕΙΣΑΓΓΕΛΕΑ
</H5><H5>«Κακομεταχείριση» λέει η εταιρεία
</H5><H2>Στα δικαστήρια για μοντέλο Πεζό </H2>
<H3></H3>Την επέμβαση του εισαγγελέα προκάλεσε η έγγραφη αναφορά ενός ιδιώτη, ο οποίος
κατήγγειλε ότι το αυτοκίνητο μάρκας Peugeot 106 Rallye, που αγόρασε τον Ιούλιο
του 1995, παρουσιάζει προβλήματα που θέτουν σε κίνδυνο την ασφάλεια, αλλά και
τη ζωή των επιβατών.Ο κ. ΓΙΩΡΓΟΣ Βλάχος πριν από λίγες ημέρες κατέθεσε στον
εισαγγελέα ακροάσεων κ. Νίκο Αθανασόπουλο την καταγγελία του, σύμφωνα με την
οποία το αυτοκίνητό του παρουσίασε «ρωγμή στο δάπεδο, στην περιοχή περαίωσης
του κιβωτίου μετάδοσης κίνησης».

Μαζί με την αναφορά του ο κ. Βλάχος προσκόμισε και έκθεση πραγματογνωμοσύνης,
την οποία υπογράφει ο επίκουρος καθηγητής Κατασκευής Οχημάτων στο Εθνικό
Μετσόβιο Πολυτεχνείο, κ. Κωνσταντίνος Σπέντζας, ο οποίος κρούει τον κώδωνα του
κινδύνου και για άλλους ιδιοκτήτες αυτοκινήτων της ίδιας σειράς. Συγκεκριμένα,
ο κ. Σπέντζας αναφέρει μεταξύ άλλων ότι «το ελάττωμα που εμφανίζει το
αυτοκίνητο του κ. Γ. Βλάχου αποτελεί σοβαρό κίνδυνο για ανθρώπινες ζωές». Και
προσθέτει: «Καθώς είναι βάσιμο ότι το ίδιο πρόβλημα είναι δυνατόν να
εμφανιστεί και σε άλλα αυτοκίνητα της ίδιας σειράς, συνιστούμε ενθέρμως στον
κατασκευαστή να μην περιοριστεί στη δωρεάν επισκευή ­ όπως έχει υποχρέωση ­
αλλά να ερευνήσει όλα τα αυτοκίνητα αυτής της σειράς. Επίσης, να τροποποιήσει
τις κατασκευαστικές λεπτομέρειες στην περιοχή του δαπέδου, ώστε να εξαλειφθεί
κάθε κίνδυνος θραύσεως από κόπωση μετάλλου, δυνατόν να αποβεί μοιραία για τις
ανθρώπινες ζωές».

Ο εισαγγελικός λειτουργός με βάση τα στοιχεία αυτά έδωσε παραγγελία προς το
Αστυνομικό Τμήμα του Περιστερίου να κληθεί να καταθέσει ο υπεύθυνος της
εταιρείας Lion Healls, ο οποίος οφείλει να ενημερώσει όλους τους αγοραστές
αυτού του μοντέλου να ελέγξουν τα αυτοκίνητά τους.

Η κατάθεση που θα δώσει ο υπεύθυνος της εταιρείας μαζί με όλα τα σχετικά
έγγραφα θα διαβιβασθούν στον εισαγγελέα κ. Ν. Αθανασόπουλο, ο οποίος με τη
σειρά του ­ εάν κρίνει ότι συντρέχει λόγος ­ θα προχωρήσει στη διενέργεια
ποινικής προκαταρκτικής εξέτασης.

ΑΠΟ την πλευρά της η Lion Hellas, που αντιπροσωπεύει την Peugeot στη χώρα μας,
θεωρεί ότι η ζημιά στο συγκεκριμένο αυτοκίνητο προέρχεται προφανώς από
κακομεταχείρισή του και κάτω από αδιευκρίνιστες συνθήκες οδήγησης. Μάλιστα η
εταιρεία αναφέρει ότι ποτέ μέχρι τώρα δεν της γνωστοποιήθηκε παρόμοια
περίπτωση. Επίσης η Lion Hellas αμφισβητεί ευθέως την αξιοπιστία της μελέτης
του καθηγητή κ. Σπέντζου, καθώς σε αυτή δεν λαμβάνεται υπόψη το γεγονός ότι το
αυτοκίνητο είχε υποβληθεί σε μετατροπές και είχε εμπλακεί στο παρελθόν σε
σοβαρό τροχαίο ατύχημα. Σύμφωνα επίσης με την εταιρεία, θα έπρεπε να έχει
πραγματοποιηθεί μικροσκοπικός έλεγχος του αυτοκινήτου με τις προβλεπόμενες
επιστημονικές μεθόδους και όχι απλή μακροσκοπική οπτικού ελέγχου, όπως έγινε τώρα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15840N241</ED>
<ID>
ID:168452

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N24&aa=1</URL></REF>


Article

<CATEGORY>vin06</CATEGORY>

 <H2>Απόφαση για αγορά δύο Αιρ Μπας από την Ολυμπιακή
</H2><H2></H2>
ΤΟ ΠΡΟΓΡΑΜΜΑ αγοράς νέων αεροσκαφών από την Ολυμπιακή Αεροπορία, το
επιχειρησιακό πρόγραμμα ανάπτυξης των Ελληνικών Ταχυδρομείων και η ανάληψη των
έργων του ΟΣΕ από τη θυγατρική εταιρεία του Οργανισμού (την ΕΡΓΟΣΕ), ήταν τα
θέματα που συζήτησαν χθες ο Πρωθυπουργός, κ. Κ. Σημίτης, με τον υπουργό
Μεταφορών και Επικοινωνιών, κ. Χ. Καστανίδη.

Για την αγορά των αεροσκαφών αποφασίστηκε να προχωρήσει σε δύο φάσεις, αφού
αρχικά αγοραστούν τα δύο Αιρ Μπας για τα οποία υπάρχει προσυμφωνία από χρόνια,
ενώ έως το 2005 θα προχωρήσει η αγορά αεροσκαφών τύπου Μπόινγκ 737 - 400
(περίπου 28) και μάλλον δύο Αιρ Μπας.

Φαίνεται, πάντως, ότι κάποιο πρόβλημα υπάρχει με την έγκριση της αγοράς των
παραπάνω αεροσκαφών, κυρίως για τον λόγο ότι η Επιτροπή Θεσμών και Διαφάνειας
της Βουλής θεωρεί ότι είναι αναρμόδια να αποφασίσει. Έτσι, η όποια απόφαση θα
παρθεί μάλλον από την κοινοβουλευτική επιτροπή του υπουργείου Μεταφορών και Επικοινωνιών.

Σχετικά με την υλοποίηση του αναπτυξιακού προγράμματος των ΕΛΤΑ διαπιστώθηκε
ότι ­ ύστερα από πολλές καθυστερήσεις και αναβολές ­ το πρόγραμμα αυτό άρχισε
να προχωρά και εκφράστηκε η αισιοδοξία ότι θα υλοποιηθεί πλήρως.

Μετά τη συνάντηση ο κ. Καστανίδης δήλωσε ότι με τον Πρωθυπουργό υπήρξε
συνεργασία εφ' όλης της ύλης για θέματα των Οργανισμών που εποπτεύονται από το υπουργείο.

* Συνάντηση με τον Πρωθυπουργό θα έχουν αύριο και οι διοικήσεις των εταιρειών
του ομίλου της Ολυμπιακής Αεροπορίας.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15840N242</ED>
<ID>
ID:168453

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N24&aa=2</URL></REF>


Article

<CATEGORY>vin06</CATEGORY>

 <H2>Προφυλάκιση για τους 5 με τα όπλα
</H2><H2></H2>
ΠΑΤΡΑ

ΠΡΟΦΥΛΑΚΙΣΘΗΚΑΝ χθες μετά την απολογία τους οι πέντε συλληφθέντες στην Πάτρα
που εντοπίσθηκαν να κατέχουν όπλα πριν από λίγες ημέρες σε διαμέρισμα της πόλης.

Στις φυλακές οδηγήθηκαν οι Στυλιανός Δευτεραίος, Γεωργ. Ξυπολιάς, Μιχ.
Κοντόγιωργας, Στέφανος Τσονακίδης και Νικόλαος Μούκας. Οι τέσσερις πρώτοι
κατηγορούνται για εμπορία κι απόκρυψη όπλων και ο πέμπτος για μεσολάβηση σε
πώληση όπλων.

Οι αστυνομικές αρχές συνεχίζουν τις έρευνες σε άλλες περιοχές της χώρας αλλά
και στην Πάτρα, ενώ στην Αθήνα γίνεται βαλλιστικός έλεγχος των όπλων που
ανακαλύφθηκαν για να διαπιστωθεί εάν έχουν χρησιμοποιηθεί μέχρι σήμερα σε
εγκληματικές ενέργειες. Σύμφωνα με όλες τις ενδείξεις είναι πιθανή η σχέση των
προφυλακισθέντων στην Πάτρα με την ομάδα Ανδρεάδη και Κούση, που βρίσκονται
προφυλακισμένοι για σωρεία αδικημάτων στην Ελλάδα και στο εξωτερικό.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15840N243</ED>
<ID>
ID:168454

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N24&aa=3</URL></REF>


Article

<CATEGORY>vin06</CATEGORY>

 <H5></H5><H2>Χωρίς μετρό και πράσινα λεωφορεία έως τις 5
</H2>
ΧΩΡΙΣ ηλεκτρικό σιδηρόδρομο και πράσινα λεωφορεία (της γραμμής Αθήνα-Πειραιάς)
θα μείνει έως τις 5 μ.μ. σήμερα η πρωτεύουσα, λόγω της εξάωρης στάσης εργασίας
που πραγματοποιούν οι εργαζόμενοι στους ΗΣΑΠ.

Η στάση εργασίας θα επαναληφθεί και από τις 11 π.μ. - 5 μ.μ. την προσεχή
Πέμπτη 22 Μαΐου. Οι εργαζόμενοι διεκδικούν την ικανοποίηση οικονομικών
αιτημάτων τους.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15840N244</ED>
<ID>
ID:168455

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N24&aa=4</URL></REF>


Article

<CATEGORY>vin06</CATEGORY>

 <H5>ΑΠΟΦΑΣΙΖΕΤΑΙ ΣΗΜΕΡΑ Η ΕΦΑΡΜΟΓΗ ΤΟΥ ΑΠΟ ΤΗ ΔΕΥΤΕΡΑ 2 ΙΟΥΝΙΟΥ
</H5><H2>Όπως και πέρυσι το κλιμακωτό
</H2>
Την εφαρμογή, από τη Δευτέρα 2 Ιουνίου, κλιμακωτού ωραρίου λειτουργίας των
καταστημάτων και των δημοσίων υπηρεσιών στην περιοχή της Αττικής θα εισηγηθεί
σήμερα ο υπουργός ΠΕΧΩΔΕ, κ. Κ. Λαλιώτης, στη σύσκεψη που θα γίνει με τη
συμμετοχή όλων των ενδιαφερόμενων πλευρών: εμπόρων, ΓΣΕΕ, ΑΔΕΔΥ,
τραπεζοϋπαλλήλων, εμποροϋπαλλήλων, βιοτεχνών κ.λπ.ΤΟ ΚΛΙΜΑΚΩΤΟ ωράριο θα
ισχύσει έως το τέλος Σεπτεμβρίου, εκτός και αν γίνει δεκτή σχετική πρόταση του
κ. Λαλιώτη για την εφαρμογή του όλο τον χρόνο.

Η εφαρμογή του κλιμακωτού ωραρίου γίνεται εφέτος για τρίτη χρονιά, ως μέτρο
καταπολέμησης του νέφους, αφού οι μετρήσεις των προηγούμενων χρόνων έδειξαν
ότι οι εκπομπές των ρύπων μειώθηκαν σημαντικά από τη διαφορετική ώρα
προσέλευσης των εργαζομένων στη δουλειά τους, επειδή αυτό δημιουργεί μικρότερα
μποτιλιαρίσματα στους κεντρικούς δρόμους της Αθήνας.

Σύμφωνα με την πρόταση του υπουργού ΠΕΧΩΔΕ, το κλιμακωτό ωράριο που θα
εφαρμοστεί και εφέτος θα είναι το ίδιο το περυσινό, χωρίς να αποκλείεται
κάποια μικροδιαφοροποίηση. Δηλαδή:

* Στις 7 π.μ. αρχίζει η λειτουργία των δημοσίων υπηρεσιών, των Δημοσίων
Οργανισμών Και Επιχειρήσεων, καθώς και των Νομικών Προσώπων Δημοσίου Δικαίου
και των Οργανισμών Τοπικής Αυτοδιοίκησης. 
Την ίδια ώρα θα ανοίγουν και τα σούπερ μάρκετ, τα κρεοπωλεία, οι φούρνοι, τα
καταστήματα ειδών οικοδομών (χρώματα, σιδηρικά κ.λπ.), τα ιχθυοπωλεία, τα
οπωρολαχανοπωλεία, τα καθαριστήρια κ.λπ.

* Στις 7.45 π.μ. αρχίζει η λειτουργία των τραπεζών, ασφαλιστικών εταιρειών
καθώς και των θυγατρικών εταιρειών ή νομικών τους προσώπων.

* Στις 8.45 π.μ. ανοίγουν τα πολυκαταστήματα, τα καταστήματα ειδών ένδυσης και
υπόδησης, τα χρυσοχοεία, τα καταστήματα καλλυντικών, δίσκων, τα υαλοπωλεία κ.λπ.

Στο πλαίσιο εφαρμογής του κλιμακωτού ωραρίου αναμένεται να ισχύσει και εφέτος,
το ίδιο διάστημα, η απαγόρευση της τροφοδοσίας (με φορτηγά αυτοκίνητα ωφέλιμου
φορτίου άνω των 3,5 τόνων) των σούπερ μάρκετ που βρίσκονται στον εσωτερικό
δακτύλιο της Αθήνας κατά τις ώρες 7.30 π.μ. - 10 π.μ. και από τις 4 μ.μ - 6 μ.μ.

Όσο για τον δακτύλιο, αναμένεται ότι θα ισχύσει και εφέτος όλο το καλοκαίρι
εκτός από το διάστημα 1-20 ή 4-24 Αυγούστου.

* Στο μεταξύ, νέφος φέρνει στην Αττική η καλοκαιρία των τελευταίων ημερών,
αλλά ευτυχώς ­ μέχρι στιγμής ­ οι τιμές των ρύπων δεν υπερβαίνουν τα όρια
λήψης έκτακτων μέτρων.

Χθες το διοξείδιο του αζώτου (ρύπος που παράγεται κυρίως από τα αυτοκίνητα)
ξεπέρασε σε πολλούς σταθμούς μέτρησης το όριο επιφυλακής των 200
μgr/m3και έφθασε στα 307 μgr/m3στον σταθμό μέτρησης της
οδού Πατησίων. Το ΠΕΡΠΑ προβλέπει ότι και σήμερα θα επικρατήσει η ίδια κατάσταση.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15840N451</ED>
<ID>
ID:168456

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N45&aa=1</URL></REF>


Article

<CATEGORY>vin06</CATEGORY>

 <H2>Λαλιώτης: Ο Θερμαϊκός θα γίνει πάλι γαλάζιος
</H2><H2></H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΞΑΝΑΖΩΝΤΑΝΕΥΕΙ ο Θερμαϊκός Κόλπος και μετατρέπεται σε «πηγή ζωής και ανάπτυξης
για τους κατοίκους της Θεσσαλονίκης», διαβεβαίωσε ο υπουργός Χωροταξίας
Περιβάλλοντος και Δημοσίων Έργων (ΠΕΧΩΔΕ) κ. Κώστας Λαλιώτης μετά την επίσκεψή
του χθες στα εργοτάξια των έργων της β' φάσης των υφισταμένων εγκαταστάσεων
του βιολογικού καθαρισμού, όπου θα γίνεται πλήρης επεξεργασία των λυμάτων του
πολεοδομικού συγκροτήματος Θεσσαλονίκης. Θα υπάρχει η δυνατότητα να γίνεται
επεξεργασία 296.000 κυβικών μέτρων λυμάτων (αστικά και βιομηχανικά), ενώ η
σημερινή καθημερινή... παραγωγή λυμάτων των κατοίκων του πολεοδομικού
συγκροτήματος Θεσσαλονίκης είναι περίπου 170.000 κυβικά μέτρα.

«Είναι σίγουρο ότι ο Θερμαϊκός θα γίνει και πάλι γαλάζιος. 
Θα γίνει μία θάλασσα ζωντανή, χρήσιμη για την αλιεία, που θα συμβάλλει στην
τουριστική ανάπτυξη της παράκτιας περιοχής», τόνισε ο κ. Λαλιώτης. «Οι
πρόσθετες δυνατότητες των εγκαταστάσεων αφορούν την κεντρική Θεσσαλονίκη, κάτι
που σημαίνει ότι στην περιοχή από το λιμάνι μέχρι τον ναυτικό όμιλο δεν θα
υπάρχει δυσοσμία», εξήγησε ο υπουργός ΠΕΧΩΔΕ.

Από τα 60.000 κυβ. μέτρα οι δυνατότητες επεξεργασίας αυξάνονται σε 80.000 κ.μ.

«Το έργο των εγκαταστάσεων επεξεργασίας λυμάτων θα είναι πραγματικότητα στο
τέλος του 1998», συμπλήρωσε ο κ. Λαλιώτης για τον βιολογικό καθαρισμό, έργο
προϋπολογισμού 13 δισ. δραχμών. Στο μεταξύ ο κ. Λαλιώτης κατά την παραμονή του
στη Θεσσαλονίκη βρέθηκε στην τελετή εγκαινίων του νέου Δημαρχιακού Μεγάρου του
Δήμου Καλαμαριάς, όπου δεσμεύτηκε για συνέπεια ως προς την εκταμίευση του
ποσού των τριών δισ. δραχμών που απαιτούνται για την υλοποίηση των έργων (τρία
υπόγεια πάρκινγκ, παρεμβάσεις στο στρατόπεδο «Σκόδρα», έργα ανάπλασης), τα
οποία προβλέπονται από την προγραμματική σύμβαση του ΠΕΧΩΔΕ με τον Δήμο Καλαμαριάς.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15840N452</ED>
<ID>
ID:168457

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N45&aa=2</URL></REF>


Article

<CATEGORY>vin06</CATEGORY>

 <H5></H5><H2>Δίκη για το κλείσιμο του σχολείου
</H2>
ΣΤΗΝ ΑΝΤΕΠΙΘΕΣΗ πέρασαν χθες η διευθύντρια του «Mammy's College» Αλεξάνδρα
Σκλάβη και 21 γονείς μαθητών, οι οποίοι ζητούν από τη Δικαιοσύνη να μην
επιτρέψει να σταματήσει η λειτουργία του σχολείου, λίγες μόλις ημέρες πριν από
το τέλος της σχολικής χρονιάς. Την περασμένη Παρασκευή ­ όπως είναι γνωστό ­ ο
ιδιοκτήτης του σχολείου στο Χαλάνδρι κ. Ιωάννης Μαρούδας κοινοποίησε στην
διευθύντρια την απόφαση του δικαστηρίου, που διέτασσε την έξωσή της από το
κτίριο, στο οποίο μπήκε λουκέτο, καθώς η διευθύντρια του σχολείου χρωστούσε
ενοίκια ενός χρόνου και δεν ήταν συνεπής στις οικονομικές της υποχρεώσεις,
παρά τις συνεχείς οχλήσεις του..

Οι γονείς των μαθητών από την πλευρά τους επισημαίνουν στην αίτηση των
ασφαλιστικών μέτρων, που συζητήθηκε χθες ενώπιον του Μονομελούς Πρωτοδικείου
της Αθήνας, με το κλείσιμο του σχολείου 28 ημέρες πριν από το τέλος της
χρονιάς παραβιάζεται το συνταγματικά κατοχυρωμένο δικαίωμα των παιδιών στη
μόρφωση, ενώ παράλληλα αποδίδουν ποινικές και πειθαρχικές ευθύνες σε όσους
προχώρησαν στη διαδικασία της έξωσης. Ωστόσο, ο κ. Μαρούδας αντέταξε από την
δική του πλευρά πως ο ίδιος δεν έκανε τίποτα περισσότερο από το να εκτελέσει
μία δικαστική απόφαση, που είχε εκδοθεί από τον περασμένο Ιανουάριο. Το
δικαστήριο αφού άκουσε και τις δύο πλευρές επιφυλάχθηκε να εκδώσει την απόφασή του.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15840N453</ED>
<ID>
ID:168458

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N45&aa=3</URL></REF>


Article

<CATEGORY>vin06</CATEGORY>

 <H5></H5><H2>Αντιδρούν στη συνένωση
</H2>
ΠΑΤΡΑ

ΤΗΝ ΑΝΤΙΔΡΑΣΗ τους για συνένωση με τον Δήμο Ανδραβίδας εξέφρασαν χθες οι
κάτοικοι της Κοινότητας Τραγανού Ηλείας με πορεία στους δρόμους του Πύργου.

Εκατοντάδες κάτοικοι με γεωργικά μηχανήματα πολιόρκησαν τα γραφεία της τοπικής
Ένωσης Δήμων και Κοινοτήτων, με αίτημα τη δημιουργία δήμου με την περιοχή της
Αγίας Μαύρας.

Ανάλογες κινητοποιήσεις έγιναν στην Κυλλήνη και στο Κατάκολο, όπου οι κάτοικοι
απέκλεισαν συμβολικά τα δύο λιμάνια.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15840N454</ED>
<ID>
ID:168459

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N45&aa=4</URL></REF>


Article

<CATEGORY>vin02</CATEGORY>

 <H5></H5><H2>ΕΚΤΟΣ ΣΥΝΟΡΩΝ </H2><H2>Υψηλή τάση
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

ΠΡΙΝ ΑΚΟΜΗ από τη σύνοδο κορυφής του Μάαστριχτ, στις 9 Δεκεμβρίου 1991, Γάλλοι
και Γερμανοί είχαν (προ)συμφωνήσει στα περίφημα ­ και εν πολλοίς αυθαίρετα ­
ομώνυμα κριτήρια. 
Κανένας τότε δεν μπορούσε να φανταστεί ότι η σύγκλιση με αυτά θα αποδεικνυόταν
τόσο δύσκολη. 
Χρειάστηκε να περάσουν έξι ολόκληρα χρόνια, ώσπου να διαπιστωθεί ότι η
αντιπληθωριστική πολιτική που ακολούθησε ο γαλλογερμανικός πυρήνας οδήγησε σε
αναπτυξιακή κρίση. Τώρα, οι ίδιοι που τότε μιλούσαν για «απόλυτη σύγκλιση»
λένε ότι εκείνο που θα μετρήσει για την ένταξη στο εύρω είναι η «τάση
σύγκλισης». Σε τι, λοιπόν, εξυπηρετεί πια η κινδυνολογία των πολιτικών, που
τρομάζουν τον λαό, όποτε κάποια χώρα απομακρύνεται από τα κριτήρια; 
Ίσως, μόνο, στην αποδοχή της λιτότητας. Έτσι κι αλλιώς, οι «απόλυτοι αριθμοί»
του Μάαστριχτ ήταν μια τεχνοκρατική πρόταση. 
Τώρα, από την τεχνοκρατική πρόταση θα περάσουμε στην πολιτική ερμηνεία. Από το
βασίλειο των τεχνοκρατών, στο βασίλειο των πολιτικών. Και όσο περισσότερο
απομακρυνθεί ο γαλλογερμανικός άξονας από τα κριτήρια τόσο περισσότερο
διασταλτική θα είναι η ερμηνεία τους. Έτσι, αν αυτούς που τόσα χρόνια Γάλλοι
και Γερμανοί βάφτιζαν κακούς μαθητές γιατί δεν πληρούσαν τα κριτήρια, τώρα
τους βαφτίζουν καλούς, το κάνουν για να ευλογήσουν τα γένια τους. (Εσχάτως
καλή μαθήτρια βαφτίστηκε και η Ελλάδα).

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15840N491</ED>
<ID>
ID:168460

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N49&aa=1</URL></REF>


Article

<CATEGORY>vin07</CATEGORY>

 <H5>ΤΟ ΜΕΛΗΜΑ ΤΟΥ ΝΕΟΥ ΚΑΘΕΣΤΩΤΟΣ ΤΟΥ ΚΟΝΓΚΟ ΠΡΙΝ ΑΠΟ ΤΙΣ ΕΚΛΟΓΕΣ
</H5><H2>Πολιτική αφύπνιση
</H2>
Η πολιτική αφύπνιση του πληθυσμού και όχι η διενέργεια εκλογών είναι το πρώτο
καθήκον του νέου καθεστώτος του μετονομασθέντος σε Λαϊκή Δημοκρατία του Κονγκό
Ζαΐρ, μετά την ήττα τού επί 32 χρόνια δικτάτορά του, Μομπούτου Σέσε Σέκο από
τους αντάρτες του Λοράν Καμπίλα.

ΟΠΩΣ ανακοίνωσε από τον κρατικό ραδιοφωνικό σταθμό ο στενός συνεργάτης του
νέου ηγέτη, Ντεογκράτιας Μπουγκέρα, ο οποίος θεωρείται ο Νο2 του νικηφόρου
πλέον ανταρτικού κινήματος, οι εκλογές θα διεξαχθούν μόνο μετά την πολιτική
εκπαίδευση του λαού της Λαϊκής Δημοκρατίας του Κονγκό.

Με την ιδεολογική ανακοίνωση, που παρέπεμπε στην αντιαποικιοκρατική ρητορεία
της δεκαετίας του 1960, ο Ντεογκράτιας Μπουγκέρα διαβεβαίωσε ότι οι εκλογές θα
είναι ελεύθερες και τίμιες, αλλά συνέστησε υπομονή.

Ο Λοράν Καμπίλα δέχεται διεθνείς πιέσεις να εγκαθιδρύσει γρήγορα μια
πλουραλιστική δημοκρατία, που θα περιλαμβάνει όλα τα πολιτικά ρεύματα της χώρας.

Σύμφωνα με τα λεγόμενα του Μπουγκέρα, ο Λοράν Καμπίλα θα φτάσει στην Κινσάσα
«σε τρεις ή πέντε μέρες, μπορεί και σε μία βδομάδα». Ο νέος ισχυρός άνδρας του
Ζαΐρ βρίσκεται ακόμα στο αρχηγείο του στο Λουμπουμπάσι, μια μικρή πόλη στα
νοτιοανατολικά της χώρας, που λέγεται ότι θα γίνει η νέα πρωτεύουσα.

Αποκαλώντας τους συμπατριώτες του «συντρόφους στον αγώνα», ο Ντεογκράτιας
Μπουγκέρα τόνισε ότι η ψυχολογική κληρονομιά του Μομπούτου, που επί 32 χρόνια
απέκλεισε πολιτικά τις μάζες, πρέπει να μεταβληθεί, για να πετύχει η
διαδικασία εκδημοκρατισμού. «Πρέπει να αφυπνίσουμε πολιτικά τον λαό. Αυτό
είναι το πρώτο μας καθήκον», δήλωσε.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15840N501</ED>
<ID>
ID:168461

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N50&aa=1</URL></REF>


Article

<CATEGORY>vin07</CATEGORY>

 <H2>Βλάβη πάλι σε αντιδραστήρα του Τσερνόμπιλ
</H2>
Ο ΥΠ' ΑΡΙΘΜΟΝ 3 αντιδραστήρας του πυρηνικού σταθμού του Τσερνόμπιλ σταμάτησε
χθες λόγω κακής λειτουργίας ενός ηλεκτρικού μετασχηματιστή, χωρίς όμως να
προκληθεί αύξηση του επιπέδου της ραδιενέργειας, δήλωσε εκπρόσωπος του
σταθμού. Τα αίτια του συμβάντος δεν έχουν ακόμα εξακριβωθεί, σύμφωνα με τον
ίδιο. Ο αντιδραστήρας θα επαναλειτουργήσει μεθαύριο 22 Μαΐου. Ο υπ' αριθμόν 4
αντιδραστήρας είναι αυτός που εξερράγη στις 26 Απριλίου 1986 προκαλώντας
πυρηνική καταστροφή.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15840N502</ED>
<ID>
ID:168462

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N50&aa=2</URL></REF>


Article

<CATEGORY>vin07</CATEGORY>

 <H2>Κάηκαν 100 Μαροκινοί
</H2>
ΕΚΑΤΟ και πλέον άτομα έχασαν τη ζωή τους από πυρκαγιά που ξέσπασε σε
παραγκούπολη της Καζαμπλάνκα στο Μαρόκο. Στην περιοχή αυτή ζουν οι φτωχότεροι
κάτοικοι της περιοχής. 
<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15840N503</ED>
<ID>
ID:168463

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N50&aa=3</URL></REF>


Article

<CATEGORY>vin07</CATEGORY>

 <H5>ΣΚΛΗΡΗ ΓΛΩΣΣΑ ΠΑΓΚΑΛΟΥ ΣΤΗ ΓΑΖΑ ΕΝΑΝΤΙΟΝ ΤΗΣ ΙΣΡΑΗΛΙΝΗΣ ΣΤΑΣΗΣ ΣΤΗΝ
ΕΙΡΗΝΕΥΤΙΚΗ ΔΙΑΔΙΚΑΣΙΑ
</H5><H5>Ο Νετανιάχου αγνοεί προηγούμενες συμφωνίες
</H5><H2>Ελληνικό όχι στον εποικισμό
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Σκληρή γλώσσα χρησιμοποίησε χθες στη Γάζα ο υπουργός Εξωτρικών Θ. Πάγκαλος,
για να δείξει την πλήρη αντίθεση της Αθήνας στο αδιέξοδο που έχει δημιουργηθεί
­ με ισραηλινή υπαιτιότητα ­ στην ειρηνευτική διαδικασία για το Μεσανατολικό.

ΙΕΡΟΥΣΑΛΗΜ

Ο κ. Πάγκαλος, μετά τη συνάντηση που είχε με τον Παλαιστίνιο ηγέτη Γιάσερ
Αραφάτ, καυτηρίασε τη στάση της ισραηλινής κυβέρνησης Νετανιάχου, η οποία
συνεχώς απομακρύνεται από τα συμφωνηθέντα μεταξύ των δύο πλευρών στο Όσλο.

Η Ελλάδα καταδικάζει κάθε προσπάθεια να διακοπεί η ειρηνευτική διαδικασία,
κάθε προσπάθεια που έχει ως στόχο να διακοπεί η πορεία προς τη συμφωνημένη
λύση την οποία και οι δύο πλευρές έχουν υπογράψει, υπογράμμισε ο Έλληνας υπουργός.

ΜΕ ΤΟΝ ΝΕΤΑΝΙΑΧΟΥ

Η Ελλάδα καταδικάζει την πολιτική εποικισμών που γίνεται τώρα από το Ισραήλ
στα κατεχόμενα εδάφη, πρόσθεσε ο κ. Πάγκαλος, υπενθυμίζοντας ανάλογη
καταδικαστική δήλωση της Ευρωπαϊκής Ένωσης.

«Όλοι πρέπει να τιμήσουν την υπογραφή τους», σημείωσε με νόημα ο υπουργός
Εξωτερικών, επισημαίνοντας ότι θα θέσει τα ζητήματα αυτά στον πρωθυπουργό του
Ισραήλ Μπ. Νετανιάχου, με τον οποίο αναμένεται να συναντηθεί σήμερα το απόγευμα.

Κατά τη συνάντηση Πάγκαλου - Αραφάτ, ο Παλαιστίνιος ηγέτης ­ φανερά
καταπονημένος από τις συνεχείς προσπάθειες να «κρατήσει στη ζωή» την
ειρηνευτική διαδικασία ­ εξέφρασε την έντονη αγωνία του για το μέλλον και την
ανάγκη να πιεσθεί το Ισραήλ να τηρήσει τη συμφωνία ειρήνης.

Διπλωματικοί κύκλοι έλεγαν χθες ότι ο κ. Αραφάτ είναι ιδιαίτερα απογοητευμένος
από τη στάση της αμερικανικής πλευράς, η οποία αν και είναι εγγυητής στη
συμφωνία ειρήνης του Όσλο, δεν κάνει τίποτα σήμερα για να την επιβάλει.

Η ΚΥΒΕΡΝΗΣΗ Νετανιάχου θεωρεί, λίγο πολύ, ότι όσα συμφώνησαν το 1993 ο Γ.
Αραφάτ με τον δολοφονηθέντα στη συνέχεια από «υπερεθνικιστές» πρώην
πρωθυπουργό του Ισραήλ Γ. Ραμπίν, δεν τον αφορά. Γι' αυτό συνεχίζει τους
εποικισμούς σε περιοχές μεταξύ της Βηθλεέμ και της Ιερουσαλήμ, σε μια
προσπάθεια να διακόψει τη συνέχεια των παλαιστινιακών περιοχών αλλά και να τις
κρατήσει υπό τον έλεγχό του.

Παράλληλα, στην προσπάθειά του να δείξει την αδιαλλαξία του απέναντι στην
αυτόνομη παλαιστινιακή αρχή και να ευχαριστήσει τους «σκληρούς» τού
κυβερνώντος δεξιού - ακροδεξιού συνασπισμού, σφίγγει συνεχώς τον κλοιό γύρω
από την περιοχή της Γάζας, μη επιτρέποντας τη γρήγορη ανάπτυξή της. Ένα
ελάχιστο αλλά ιδιαίτερα ενδεικτικό παράδειγμα αυτού του ιδιότυπου
«στραγγαλισμού» ανέφερε στις χθεσινές συνομιλίες ο ίδιος ο Γ. Αραφάτ.
Προσπαθούμε, είπε, να δημιουργήσουμε έναν λιμενοβραχίονα στην παραλία της
Γάζας, ώστε τα ψαράδικα καΐκια μας να προστατεύονται από τον καιρό. Οι
ισραηλινές αρχές, όμως, δεν μας δίνουν την άδεια να μεταφέρουμε από άλλες
παλαιστινιακές αρχές τους απαραίτητους ογκόλιθους για την κατασκευή του έργου...

Αν η ειρηνική διαδικασία ναυαγήσει, έλεγαν στα «ΝΕΑ» διπλωματικοί κύκλοι, τότε
θα επικρατήσουν οι ακραίες φωνές και στους Παλαιστινίους. Κι ένας νέος πόλεμος
θα αρχίσει.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15840N511</ED>
<ID>
ID:168464

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N51&aa=1</URL></REF>


Article

<CATEGORY>vin07</CATEGORY>

 <H2>Ο στρατός δεν ενημέρωσε για την επιδρομή τον Ερμπακάν
</H2>
ΕΝ ΑΓΝΟΙΑ του Νετζμετίν Ερμπακάν διεξήγαγε ο τουρκικός στρατός τις
εκκαθαριστικές επιχειρήσεις κατά των Κούρδων στο Βόρειο Ιράκ, γιατί φοβόταν
μήπως ο Τούρκος πρωθυπουργός «καρφώσει» τα σχέδια της στρατιωτικής ηγεσίας
στους Κούρδους αυτονομιστές.

Στην εντυπωσιακή αποκάλυψη προέβη ο βετεράνος Τούρκος διπλωμάτης Σουκρού
Ελεκντάγκ στην εφημερίδα «Μιλιέτ». Επικαλούμενος ανώτατη στρατιωτική πηγή,
δήλωσε ότι η κυβέρνηση δεν ενημερώθηκε από τον στρατό για την εκστρατεία κατά
των Κούρδων αυτονομιστών. «Ο στρατός φοβόταν ότι αν έδινε αυτήν την πληροφορία
στην κυβέρνηση, θα υπήρχαν διαρροές προς το Εργατικό Κόμμα του Κουρδιστάν και
θα ετίθετο σε κίνδυνο η επιχείρηση», είπε ο Ελεκντάγκ. Ο τουρκικός στρατός
είχε κατηγορήσει τον περασμένο μήνα τις παράνομες ισλαμικές οργανώσεις ότι
συνεργάζονται με τους Κούρδους αντάρτες. Στρατιωτικοί έχουν κατηγορήσει
στελέχη του κυβερνώντος Κόμματος της Ευημερίας για δεσμούς με εξτρεμιστικές
οργανώσεις όπως η Χεζμπολά.

Έκκληση προς τις δυτικές χώρες να πιέσουν την Τουρκία να τερματίσει τις
στρατιωτικές επιχειρήσεις κατά των Κούρδων, που από την περασμένη Δευτέρα
έχουν κοστίσει τη ζωή χιλίων ανταρτών, απηύθυνε χθες ο αρχηγός του Εργατικού
Κόμματος του Κουρδιστάν, Αμπντουλάχ Οτσαλάν.

Γυαλιά καρφιά τα έκαναν χθες υποστηρικτές των υποψηφίων για την ηγεσία του
Κόμματος Εθνικιστικής Δράσης, στην Άγκυρα. Το συνέδριο του ακροδεξιού κόμματος
διεκόπη, όταν οι οπαδοί του γιου του εκλιπόντος ηγέτη Αλπαρσλάν Τουρκές, που
φιλοδοξεί να αναλάβει την ηγεσία του κόμματος που ίδρυσε ο πατέρας του,
συνεπλάκησαν με οπαδούς των άλλων υποψηφίων.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15840N512</ED>
<ID>
ID:168465

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N51&aa=2</URL></REF>


Article

<CATEGORY>vin07</CATEGORY>

 <H2>Έντεκα νεκροί από σφαίρες στην Αλβανία
</H2>
ΕΝΤΕΚΑ άτομα σκοτώθηκαν από σφαίρες το τελευταίο 24ωρο στην Αλβανία. Στον
Αυλώνα τρία άτομα σκοτώθηκαν χθες το πρωί στη διάρκεια συγκρούσεων ανάμεσα σε
αντίπαλες συμμορίες. Δύο άνθρωποι σκοτώθηκαν από ένοπλους μασκοφόρους σε
καφενείο στα περίχωρα του Αυλώνα και ένας τρίτος από αδέσποτη σφαίρα. Η
αλβανική αστυνομία ζήτησε τη βοήθεια της πολυεθνούς δύναμης για να
αντιμετωπιστεί η δράση των ένοπλων συμμοριών που τρομοκρατούν την πόλη. Οι
συγκρούσεις μεταξύ αντίπαλων συμμοριών συνεχίζονταν όλο το πρωί στους δρόμους
του Αυλώνα, όπου τα καταστήματα και τα σχολεία παραμένουν κλειστά. Οι κάτοικοι
αρνούνται για λόγους ασφαλείας να στείλουν τα παιδιά τους στα σχολεία της
πόλης, παρά την παρουσία της πολυεθνούς δύναμης. Δύο ιταλικά θωρακισμένα
οχήματα περιπολούσαν χθες στους κεντρικούς δρόμους.

Στο Μεμαλάι, 180 χιλιόμετρα νότια των Τιράνων, τέσσερα άτομα σκοτώθηκαν σε
συγκρούσεις αντίπαλων συμμοριών. Νωρίτερα, ένοπλες συμμορίες είχαν συγκρουστεί
με άνδρες της αστυνομίας στο Τεπελένι. Τα μέλη των συμμοριών υποχώρησαν όταν
εμφανίστηκαν θωρακισμένα οχήματα της αστυνομίας. Συγκρούσεις αναφέρθηκαν και
στη Βόρεια Αλβανία. Στη Σκόδρα ένα άτομο σκοτώθηκε όταν μέλη συμμοριών
προσπάθησαν να κλέψουν ένα αυτοκίνητο.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15840N513</ED>
<ID>
ID:168466

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N51&aa=3</URL></REF>


Article

<CATEGORY>vin07</CATEGORY>

 <H5>ΑΝΤΡΙΟΥ ΟΥΙΛ
</H5><H2>ΠΡΟΣΩΠΑ
</H2><H2>Το μέλλον της Ιατρικής
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Απόφοιτος της Ιατρικής Σχολής του Χάρβαρντ, ο Άντριου Ουίλ βλέπει το μέλλον
της Ιατρικής σ' έναν συνδυασμό δυτικής επιστήμης και εναλλακτικών θεραπειών.

ΕΞΑΙΡΕΤΙΚΑ δημοφιλείς στην Αμερική, οι ιδέες του δρος Ουίλ περί «ενοποιητικής
ιατρικής» («integrative medicine», συνδυάζει την παραδοσιακή και την
εναλλακτική ιατρική), διαδίδονται τώρα και στην Ευρώπη. Το τελευταίο βιβλίο
του, «8 Εβδομάδες για Άριστη Υγεία», βρίσκεται επί εννέα εβδομάδες στην κορυφή
των αμερικανικών μπεστ σέλερ· το «Αυθόρμητη Θεραπεία», το οποίο εξέδωσε το
1995, έμεινε 65 εβδομάδες στα μπεστ σέλερ και μεταφράστηκε σε 22 γλώσσες. Τον
Απρίλιο, η διεύθυνσή του στο Ίντερνετ δέχθηκε τουλάχιστον δύο εκατομμύρια
επισκέψεις από ασθενείς και περιέργους που ζητούσαν να μάθουν τις απόψεις του
γιατρού για το άσθμα, το έκζεμα, τον πόνο στην πλάτη και πολλές άλλες παθήσεις.

Το πρόγραμμα υγείας οκτώ εβδομάδων που προτείνει ο δρ Ουίλ είναι από ορισμένες
πλευρές μια κούρα ανάπαυσης: συμβουλεύει να αφιερώνουμε περισσότερο χρόνο στον
εαυτό μας, να αναπνέουμε βαθιά, να τρώμε καλά, να ασχολούμαστε με την
κηπουρική και να κάνουμε «νηστεία ειδήσεων» κλείνοντας την τηλεόραση για μια
ημέρα. Ο γιατρός πιστεύει ακόμη στην ευεργετική επίδραση της βιταμίνης C και
ότι τα ηλεκτρομαγνητικά πεδία βλάπτουν το σύστημα ίασης του σώματος (γι' αυτό,
λέει, δεν πρέπει να κοιμόμαστε με ηλεκτρικό ρολόι - ραδιόφωνο κοντά στο κεφάλι
μας). Ο Ουίλ δεν παύει να υπογραμμίζει τη σημασία της συμβατικής ιατρικής ­
«Σε μια κρίση ή σε μια έκτακτη ανάγκη, αν ήμουν θύμα αυτοκινητικού
δυστυχήματος ή αν είχα καρκίνο, θα ήθελα να με φροντίσει ένας παραδοσιακός
γιατρός», λέει στη «Σάντεϊ Τάιμς» ­ αλλά επιμένει πως ο συνδυασμός θεραπειών
είναι σημαντικός, γιατί «μια θεραπεία μπορεί να αυξήσει την αποτελεσματικότητα
μιας άλλης»· όπως, για παράδειγμα, τα κινέζικα φάρμακα από βότανα, που
περιορίζουν την τοξικότητα ορισμένων θεραπειών του καρκίνου.

Η συνταγή του δρος Ουίλ για καλή υγεία είναι μάλλον απλή: πρέπει να περπατάμε
τουλάχιστον 45 λεπτά την ημέρα, να παίρνουμε βιταμίνη C, να ασκούμαστε στις
βαθιές αναπνοές, να αποφεύγουμε την έκθεση στην ακτινοβολία των ηλεκτρονικών
υπολογιστών, να τρώμε περισσότερα μπρόκολα και πιπερόριζα και λιγότερα ζωικά
λίπη, αλλά και να θυμόμαστε ότι, σε μερικές περιπτώσεις, μόνο τα σύγχρονα
φάρμακα και η ιατρική τεχνολογία μπορούν να βοηθήσουν. Τούτων λεχθέντων, ο δρ
Ουίλ είναι πρόθυμος να εξετάσει οποιαδήποτε θεραπεία, εφόσον βέβαια πεισθεί
πως δεν θα βλάψει τον ασθενή. Η φήμη του έχει τόσο αυξηθεί, ώστε από τον
Ιούλιο ξεκινάει ένα πρόγραμμα υποτροφιών στην Ιατρική Σχολή του Πανεπιστημίου
της Αριζόνα για εκπαίδευση στην ενοποιητική ιατρική.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15840N521</ED>
<ID>
ID:168467

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N52&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Εφημερίδες στα σχολεία
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Το πρόβλημα τείνει να αποκτήσει χρόνιο χαρακτήρα: η κυκλοφορία των εφημερίδων
πέφτει συνεχώς. Φταίνε οι δημοσιογράφοι; Οι αναγνώστες; Ή η κακούργα κοινωνία;

ΤΑ ΣΤΟΙΧΕΙΑ για την κυκλοφορία των εφημερίδων στην Ιταλία, όπως
περιλαμβάνονται στην έκθεση για την τριετία 1993-1996 που παρουσίασε την
περασμένη εβδομάδα η Ένωση Εκδοτών στη Ρώμη, δεν είναι ενθαρρυντικά. Η
συνολική κυκλοφορία του ημερήσιου Τύπου ­ στον οποίο περιλαμβάνονται και οι
τρεις αθλητικές εφημερίδες ­ έπεσε πέρυσι για πρώτη φορά κάτω από τα 6
εκατομμύρια φύλλα. Η Ιταλία, είπε ο πρόεδρος της Ένωσης Μάριο Τσάντσο, είναι
πλέον τρίτη από το τέλος στην Ευρώπη, περνώντας μόνο την Πορτογαλία και την
Ελλάδα. Δεν συντρέχει όμως λόγος ανησυχίας: το φαινόμενο είναι παγκόσμιο,
εκτείνεται από την Αμερική ως την Ιαπωνία. Και οι λόγοι πολλοί. Προβλήματα
διανομής. Ο περιορισμός της πώλησης εφημερίδων από τα περίπτερα. Μα πάνω απ'
όλα, οι βλαβερές επιπτώσεις της τηλεόρασης.

Η τηλεόραση, είπε ο Ιταλός εκδότης, «είναι ένα τέρας που εκτρέφουμε στο σπίτι
μας και μιλάμε συνεχώς γι' αυτό. Πρέπει να σταματήσουμε να το ακολουθούμε και
να διαφοροποιήσουμε τα προϊόντα μας, περιλαμβάνοντας για παράδειγμα
περισσότερες έρευνες στις σελίδες μας. Δεν είμαστε κατά της τηλεόρασης. Είναι
αναγκαίο όμως να βρούμε μια ισορροπία, ώστε τα μεγάλα κανάλια να μη
μεγιστοποιούν τα κέρδη τους εις βάρος του γραπτού Τύπου».

Πώς θα βρεθεί αυτή η ισορροπία; Όχι βέβαια με διοικητικά μέτρα. Ούτε με την
πώληση εφημερίδων από τα σούπερ-μάρκετ. Αυτή είναι η «γαρνιτούρα», γράφει ο
Τζάνι Ρόκα στην «Ουνιτά». Το «κύριο πιάτο» είναι ο τρόπος με τον οποίο
γράφονται οι εφημερίδες. Ο ισχυρισμός ότι οι αναγνώστες δεν ενδιαφέρονται για
την πολιτική είναι λανθασμένος. Οι εφημερίδες ήταν εκείνες που δυσφήμησαν την
πολιτική με τη σκανδαλοθηρία τους, τα κουτσομπολιά και την τυφλή μίμηση της
τηλεόρασης. Είναι δυνατόν να μην ενδιαφέρεται η κοινή γνώμη για τη συζήτηση
γύρω από το κοινωνικό κράτος; Για τις συνέπειες της νομισματικής ενοποίησης;
Για το κράτος και τους θεσμούς του, όλο και πιο απόμακρους, όλο και πιο ξένους
προς τις προσδοκίες των πολιτών;

Οι δημοσιογράφοι πρέπει λοιπόν να βελτιώσουν τη γραφή τους, να την κάνουν πιο
ελκυστική, πιο ζωντανή. Αλλά αυτό δεν φτάνει. Αντί να γκρινιάζουν οι εκδότες
και να ζητούν συνεχώς οικονομικές ενισχύσεις, θα έπρεπε να πιέσουν την
κυβέρνηση Πρόντι να λάβει μέτρα «διαρθρωτικού» χαρακτήρα. Και το πρώτο τέτοιο
μέτρο είναι να περιληφθεί η ανάγνωση μιας καθημερινής εφημερίδας στην
υποχρεωτική ύλη των γυμνασίων και των λυκείων. Με τον τρόπο αυτό, που απαιτεί
μια επένδυση μικρότερη των 30 δισ. λιρετών (4,5 δισ. δρχ.) τον χρόνο, μπορεί
μέσα στην επόμενη πενταετία να δημιουργηθούν περισσότεροι από ένα εκατομμύριο
νέοι αναγνώστες.

Κι αυτό δεν θα ωφελήσει μόνο τους ιδιοκτήτες των εφημερίδων, αλλά ολόκληρη την
κοινωνία. Γιατί η υγεία του Τύπου είναι θέμα εθνικό.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15840N522</ED>
<ID>
ID:168468

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N52&aa=2</URL></REF>


Article

<CATEGORY>vin07</CATEGORY>

 <H5>Ο ηγέτης... </H5><H5>Ο τελευταίος... </H5><H5>Τα 77 χρόνια του...
</H5><H5>Η διαδικασία...
</H5><H2>ΑΥΤΟΙ
</H2><H2></H2>
... του κόμματος της Κομμουνιστικής Επανίδρυσης Φάουστο Μπερτινότι κάλεσε την
κυβέρνηση να διαψεύσει πληροφορίες ότι σκοπεύει να καταργήσει τη δυνατότητα
των δημοσίων υπαλλήλων για πρόωρη συνταξιοδότηση. Πρόκειται για εξαιρετικά
σοβαρό ζήτημα, δήλωσε ο Μπερτινότι. Αν η κυβέρνηση σκοπεύει να άρει αυτό το
δικαίωμα των εργαζομένων, δεν θα πρέπει να υπολογίζει πλέον στη στήριξη των
κομμουνιστών. Ο Μπερτινότι έχει ήδη εκφράσει την αντίθεση του κόμματός του σε
οιαδήποτε περικοπή των κρατικών δαπανών. Η κυβέρνηση του Ρομάνο Πρόντι
ενέκρινε την Παρασκευή σχέδιο που προβλέπει την απόρριψη των μισών από τις
αιτήσεις που έχουν υποβάλει δάσκαλοι για πρόωρη συνταξιοδότηση. Οι αιτήσεις
αυτές έχουν αυξηθεί τελευταία από πολλές κατηγορίες εργαζομένων

... κομμουνιστής ηγέτης της Βουλγαρίας Τοντόρ Ζίβκοφ, με τον γνωστό ειρωνικό
του τρόπο, διέψευσε τηλεγράφημα του πρακτορείου Ρώυτερ, στο οποίο γίνεται
λόγος για καταθέσεις του σε ελβετικές τράπεζες και συγκρίνεται με τον
ανατραπέντα δικτάτορα του Ζαΐρ, Μομπούτου. «Προσφέρω στο Ρώυτερ όλες μου τις
καταθέσεις σε ελβετικές τράπεζες, προκειμένου να βρει ανταποκριτές με
υψηλότερα επαγγελματικά και ηθικά προσόντα», δηλώνει ο Ζίβκοφ σε επιστολή του
προς το βουλγαρικό πρακτορείο ΒΤΑ. «Περιμένω από το Ρώυτερ να προχωρήσει σε
διάψευση του τηλεγραφήματός του στους συνδρομητές του σε όλον τον κόσμο, και
σ' εμένα, προσωπικά, να μου απευθύνει συγγνώμη για την προσβολή», είπε ακόμα ο
πρώην κομμουνιστής ηγέτης. 
... γιόρτασε προχθές, μαζί με τα παιδιά μιας ενορίας της Ρώμης, ο Ιωάννης -
Παύλος ο Β'. Ο κατ' εξοχήν πολιτικός Πάπας, ο Κάρολος Βοϊτίλα από την
Κρακοβία, που, από το 1978, όταν ανέβηκε στον θρόνο της Αγίας Έδρας το όνομά
του έχει αναμειχθεί πάρα πολλές φορές σε διαφορετικές υποθέσεις ­ από την
ίδρυση της «Αλληλεγγύης» στην Πολωνία, ως το σκάνδαλο της στοάς Πε ντούο, και
της πτώχευσης της τράπεζας «Αμπροζιάνο». Το θέμα της διαδοχής βέβαια υφίσταται
εδώ και αρκετά χρόνια, μολονότι οποιαδήποτε συζήτηση για την εκλογή νέου Πάπα,
τη στιγμή που βρίσκεται ακόμη εν ζωή ο προκάτοχός του, απαγορεύεται ρητά από
τον νόμο της Αγίας Έδρας. Και δεν λείπουν βέβαια τα σενάρια περί
«μεταρρυθμιστών» ή «δογματικών» υποψηφίων, συνοδευόμενα από μερικά ονόματα
γνωστών αρχιεπισκόπων και καρδιναλίων.

... της διαδοχής αρχίζει πολύ πριν το κονκλάβιο (συνέδριο των καρδιναλίων για
την εκλογή του νέου Πάπα) συνεδριάσει για να χαράξει τις κατευθυντήριες
γραμμές που θα οδηγήσουν στη σωστή επιλογή. Για το θέμα αυτό, διαφωτιστικός
υπήρξε ο καρδινάλιος Ράτζινκερ, «δεξί χέρι» του Ιωάννη - Παύλου Β' και
θεματοφύλακας του Καθολικισμού. Ποιο θα είναι το «προφίλ» του νέου Πάπα; Όπως
προκύπτει από τις διάφορες δηλώσεις του καρδιναλίου Ράτζινγκερ, ο διάδοχος του
Πάπα Βοϊτίλα θα πρέπει να είναι μεταρρυθμιστής, ικανός να προωθήσει τον
εκδημοκρατισμό της Καθολικής Εκκλησίας, περιορίζοντας τον «συγκεντρωτισμό». 
<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15840N523</ED>
<ID>
ID:168469

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N52&aa=3</URL></REF>


Article

<CATEGORY>vin08</CATEGORY>

 <H5>ΚΑΙ ΝΕΑ ΔΙΕΥΚΟΛΥΝΣΗ ΣΤΟΥΣ ΦΟΡΟΛΟΓΟΥΜΕΝΟΥΣ ΠΟΥ ΔΕΝ ΕΠΩΦΕΛΗΘΗΚΑΝ ΤΟΝ ΝΟΕΜΒΡΙΟ
</H5><H5>Σκοτωμός για τα νέα τιμαριθμοποιημένα ομόλογα
</H5><H5>Στο τσακ για νέο ρεκόρ στη Σοφοκλέους
</H5><H2>Πληρώστε, έστω και τώρα
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Νέα ευκαιρία ­ διευκόλυνση, για να ξεπληρώσουν 
τα χρέη τους δίνει το υπουργείο Οικονομικών σε όσους χρωστούν στην Εφορία...Η
ευκαιρία αφορά όσους οφειλέτες είχαν αποδεχθεί ­ τον περασμένο Νοέμβριο ­ τη
ρύθμιση για τα ληξιπρόθεσμα χρέη τους προς το Δημόσιο, αλλά για διάφορους
λόγους δεν πήγαν στην Εφορία να πληρώσουν την πρώτη ή δύο συνεχόμενες δόσεις
και έτσι έχασαν το δικαίωμα της ρύθμισης. Αυτοί τώρα θα μπορούν να
«επανορθώσουν» και να διατηρήσουν τα πλεονεκτήματα της ρύθμισης, αφού
καταβάλουν έως και τις 17 Ιουνίου 1997 τις 7 πρώτες δόσεις για την εξόφληση
του χρέους τους.

Δώστε και σώστε...

Αυτό προβλέπεται σε απόφαση που υπέγραψε ο υφυπουργός Οικονομικών, κ. Γ. Δρυς,
και η οποία αναμένεται να δοθεί στη δημοσιότητα τις επόμενες ημέρες. Η
«κίνηση» αυτή του υπουργείου προς τους οφειλέτες εντάσσεται στην αγωνιώδη
προσπάθειά του να αυξήσει τα δημόσια έσοδα τον Μάιο, καθώς και τους επόμενους
μήνες, προκειμένου να καλυφθεί η υστέρηση των εσόδων και να εκτελεσθεί
κανονικά ο φετινός προϋπολογισμός. Να σημειωθεί ότι το σύνολο των
ληξιπρόθεσμων χρεών προς το Δημόσιο ξεπερνά το 1 τρισ. δρχ., παρά τις ευνοϊκές
ρυθμίσεις που έχουν δοθεί κατά καιρούς.

Πρόκειται ουσιαστικά για ακόμη μία κίνηση «καλής θέλησης» του υπουργείου μέσα
στους τελευταίους δύο μήνες, καθώς τον περασμένο μήνα είχε ανακοινωθεί
παράταση της προθεσμίας για την εξόφληση της δόσης του Απριλίου ­ για όσους
είχαν πληρώσει τις προηγούμενες δόσεις εξόφλησης του χρέους τους ­, ενώ μόλις
την περασμένη εβδομάδα δόθηκε η ευκαιρία και σε όσους είχαν εκκρεμείς
φορολογικές υποθέσεις να επανενταχθούν στην ευνοϊκή ρύθμιση που είχε δώσει
παλαιότερα το υπουργείο.

Υπήρξαν αιτήματα

Στην απόφαση του υπουργείου Οικονομικών για τα ληξιπρόθεσμα χρέη αναφέρεται
ότι η νέα ευκαιρία δόθηκε ύστερα από τον μεγάλο αριθμό ανάλογων αιτημάτων που
έχουν υποβληθεί στις Εφορίες. Ειδικότερα, στην απόφαση ­ μεταξύ άλλων ­
ορίζεται ότι:

* Οι 7 δόσεις που έχουν καθυστερήσει θα καταβληθούν μαζί με τις προσαυξήσεις
οι οποίες ανέρχονται σε 5% για κάθε μήνα καθυστέρησης.

* Διατηρούνται οι προβλεπόμενες από τον νόμο εκπτώσεις για όσους καταβάλουν
ολόκληρο το ποσό της ρύθμισης, ενώ υπενθυμίζεται ότι με βάση τη ρύθμιση η
εξόφληση του χρέους θα πρέπει να γίνει σε 24 ισόποσες δόσεις.

ΑΝΑΡΠΑΣΤΑ έγιναν τα τιμαριθμοποιημένα ομόλογα που εξέδωσε το υπουργείο Οικονομικών.

Στη δημόσια εγγραφή που έγινε χθες, ιδιώτες και τράπεζες αγόρασαν ομόλογα
συνολικής αξίας 70 δισ. δρχ.

Πρόκειται για τίτλους, η αξία των οποίων συνδέεται με τον τιμάριθμο (αυξάνεται
από χρόνο σε χρόνο ανάλογα με τον πληθωρισμό), ενώ πάνω από την εκάστοτε
τιμαριθμοποιημένη τιμή τους προστίθεται ένα επιπλέον 4%, που είναι η σταθερή
πραγματική απόδοσή τους.

Τα ομόλογα αυτά είναι 5ετούς και 10ετούς λήξεως.

ΜΙΑ ανάσα από το ιστορικό ρεκόρ του 1990 απέχει ο Δείκτης Τιμών για τις
μετοχές του Χρηματιστηρίου. Αρκεί μια άνοδος 14 μονάδων (δηλαδή λιγότερο από
1%), για να δημιουργηθεί ένα νέο ρεκόρ. Χθες, ο Γενικός Δείκτης πέταξε στις
1.670,23 μονάδες, σημειώνοντας αύξηση 1,92%. Οι συναλλαγές έφθασαν τα 30,2
δισ. δρχ.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15840N531</ED>
<ID>
ID:168470

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N53&aa=1</URL></REF>


Article

<CATEGORY>vin08</CATEGORY>

 <H2>Αυξήσεις μέχρι 4% το '98 στους μισθούς
</H2>
ΜΕ ΑΥΞΗΣΕΙΣ στους μισθούς πάνω από τα όρια του πληθωρισμού, λαμβανομένης υπόψη
και της παραγωγικότητας, αλλά και με περιορισμό της έμμεσης φορολογίας είναι
εφικτός ο στόχος για περαιτέρω μείωση του πληθωρισμού και για το 1998, σύμφωνα
με τους στόχους του Προγράμματος Σύγκλισης.

Αυτό είναι το συμπέρασμα της έκθεσης της επιτροπής του καθηγητή Γ. Σπράου, η
οποία έχει τεθεί υπόψη της κυβέρνησης.

Σύμφωνα με πληροφορίες, στην έκθεση επισημαίνεται ότι η πορεία του πληθωρισμού
συνδέεται με την εξέλιξη του κόστους εργασίας, το οποίο θα πρέπει να
κυμαίνεται στα επίπεδα του 4% περίπου για την επόμενη χρονιά. Δηλαδή, οι
μισθοί θα αυξηθούν κατά 2,5% που θα είναι ο στόχος του πληθωρισμού συν 1,5%
περίπου που εκτιμάται ότι θα είναι η μεταβολή της παραγωγικότητας.

Από την άλλη πλευρά, επισημαίνεται ότι κλειδί για την επίτευξη του
Προγράμματος Σύγκλισης όσον αφορά τον στόχο του πληθωρισμού θα είναι η πορεία
του το 1997. Έτσι, στην περίπτωση που ο πληθωρισμός φέτος κινηθεί σε επίπεδα
άνω του 5%, τότε ο στόχος του Προγράμματος Σύγκλισης το 1988, όσον αφορά τις
τιμές, μπορεί να επιτευχθεί με τον περιορισμό της έμμεσης φορολογίας.

Πάντως, ενώ η έκθεση έχει λάβει υπόψη της τα χειρότερα σενάρια για την εξέλιξη
του πληθωρισμού φέτος (διατυπώνεται η εκτίμηση για 5,3%), η μέχρι στιγμής
εξέλιξή του φαίνεται ότι τελικά θα κλείσει το πολύ γύρω στο 5%. Αυτό σημαίνει,
σύμφωνα με τις απόψεις τεχνοκρατών, ότι δεν θα χρειασθεί να γίνουν σημαντικές
παρεμβάσεις φορολογικού χαρακτήρα, όπως για παράδειγμα μείωση της έμμεσης
φορολογίας, που στην παρούσα φάση θα έχει αρνητική επίπτωση στην εξέλιξη των
φορολογικών εσόδων.

Για τη σύνταξη της μελέτης που ολοκληρώθηκε την προηγούμενη εβδομάδα
συμμετείχαν, υπό την προεδρία του καθηγητή κ. Γ. Σπράου, τεχνοκράτες των
υπουργείων Εθνικής Οικονομίας, Οικονομικών και Ανάπτυξης, καθώς και της
Τραπέζης της Ελλάδος.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15840N532</ED>
<ID>
ID:168471

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N53&aa=2</URL></REF>


Article

<CATEGORY>vin08</CATEGORY>

 <H2>Επιδιώκουν να αποφύγουν τα πρόστιμα
</H2>
ΜΕΣΩ του Συμβουλίου της Επικρατείας επιδιώκουν να αποφύγουν τα πρόστιμα των
900 εκατ. δραχμών οι εμπλεκόμενοι στην υπόθεση της Δέλτα Χρηματιστηριακής Παν.
Τρύφωνας, Αγγ. Ντίκος και Δημ. Τζανής. Με προσφυγές που κατάθεσαν στο ΣτΕ
ζητούν να ακυρωθούν τα πρόστιμα που έχει επιβάλει το Διοικητικό Συμβούλιο της
Επιτροπής Κεφαλαιαγοράς, ως ενέργεια «παράνομη και αντισυνταγματική».
Σημειώνεται ότι εις βάρος του επιχειρηματία Παν. Τρύφωνα, που φέρεται ότι
υπήρξε συνέταιρος του προέδρου της Δέλτα, Δημ. Αργυριάδη, έχουν επιβληθεί
πρόστιμα ύψους 700 εκατ. δραχμών, ενώ από 100 εκατ. δραχμές καλούνται να
καταβάλουν οι Ντίκος και Τζανής. Με τις προσφυγές υποστηρίζουν ότι τα πρόστιμα
είναι ακυρωτέα γιατί δεν κλήθηκαν να δώσουν εξηγήσεις, ενώ αρνούνται και κάθε
συνεργασία με τη Δέλτα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15840N533</ED>
<ID>
ID:168472

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N53&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Μάχη επιβίωσης
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΚΑΤΑΡΡΕΥΣΗ του ιστορικού εμπορικού καταστήματος «Άκρον - Ίλιον - Κρυστάλ»,
που έρχεται λίγους μήνες μετά την εξαφάνιση του άλλου μεγάλου
πολυκαταστήματος, του «Διαμαντή», είναι ίσως η πιο εντυπωσιακή προβολή της
βαθιάς κρίσεως που μαστίζει το ελληνικό εμπόριο.

Αν για τη βαθμιαία εξαφάνιση χιλιάδων μικρών καταστημάτων από το παραδοσιακό
εμπορικό κέντρο αλλά και την περιφέρεια και την επαρχία η προβαλλόμενη
δικαιολογία ήταν ο υπερεπαγγελματισμός και ο ανταγωνισμός των μεγάλων, τώρα η
πτώση και των «γιγάντων» αποδεικνύει ότι η κρίση είναι σκληρή και δεν φείδεται μεγεθών.

Βεβαίως οι δείκτες της οικονομίας ευημερούν αλλά ούτε όλοι οι πολίτες και
ακόμη ούτε όλες οι επιχειρήσεις επωφελούνται της πτώσεως του πληθωρισμού και
της αποκλιμάκωσης των επιτοκίων. Ιδιαίτερα τα εμπορικά καταστήματα δίνουν τη
μάχη επιβίωσης του ανταγωνισμού, σε μια αγορά που, ακριβώς λόγω των μέτρων
λιτότητας, διαρκώς συρρικνούται.

Όλα αυτά βέβαια εν όψει και του Μάαστριχτ είναι εν πολλοίς αναπόφευκτα. Οι
δυσκολίες είναι μπροστά μας, αλλά δεν είναι αναπόφευκτο να οδηγήσουν σε
κατάρρευση των μικρομεσαίων. Προϋπόθεση γι' αυτό όμως είναι να χαράξει
αμυντική πολιτική το υπουργείο Ανάπτυξης και να τη χρηματοδοτήσει με τους
κοινοτικούς πόρους που λιμνάζουν.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15840N534</ED>
<ID>
ID:168473

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N53&aa=4</URL></REF>


Article

<CATEGORY>vin08</CATEGORY>

 <H5>ΣΥΓΧΩΝΕΥΣΕΙΣ ΕΦΟΡΙΩΝ, ΠΕΡΙΚΟΠΕΣ ΣΕ ΦΩΣ, ΝΕΡΟ, ΤΗΛΕΦΩΝΟ...
</H5><H2>Κάντε οικονομία
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Με οικονομία σε φως, νερό, τηλέφωνο και με 
συγχωνεύσεις και καταργήσεις Εφοριών το υπουργείο Οικονομικών προσπαθεί να
προχωρήσει σε οργανωτικές αλλαγές και να δώσει το καλό παράδειγμα 
στα άλλα υπουργεία για οικονομία.ΟΙ ΚΑΤΑΡΓΗΣΕΙΣ και οι συγχωνεύσεις όμως θα
έχουν άμεση επίπτωση και στους φορολογουμένους που υπάγονται στις
συγκεκριμένες Εφορίες. Οι φορολογούμενοι μάλιστα που υπάγονται στις 15 Εφορίες
που συγχωνεύονται ή καταργούνται θα πάρουν φέτος το εκκαθαριστικό μέχρι τις
αρχές Ιουλίου.

* Με άλλη εγκύκλιό του το υπουργείο Οικονομικών ζητεί από τους επικεφαλής των
Εφοριών όλης της χώρας να κάνουν οικονομίες σε φως, νερό και τηλέφωνο για να
περιορίσουν τις λειτουργικές δαπάνες. Συγκεκριμένα ζητείται από τους εφόρους
να βάλουν φραγή στα τηλέφωνα, να κάνουν οικονομία στη χρήση των κλιματιστικών
μηχανημάτων και να ελέγχουν τις υδραυλικές εγκαταστάσεις των κτιρίων όπου
στεγάζονται οι Εφορίες ώστε να αποφεύγονται οι διαρροές νερού.

*Σύμφωνα με την απόφαση που έχει πάρει η ηγεσία του υπουργείου Οικονομικών, οι
6 Εφορίες που καταργούνται είναι: Α' Κεφαλαίου Αθηνών, Β' Κεφαλαίου Αθηνών,
Κεφαλαίου Πειραιά και Θεσσαλονίκης, Νοσηλίων Αθηνών, Α' και Β' Ελευθερίων
Επαγγελμάτων Αθηνών.

Επίσης συγχωνεύονται 14 Εφορίες σε Αθήνα, Πειραιά και Θεσσαλονίκη. Πρόκειται
για τις Εφορίες Α', Β', Γ' Αθηνών, Δ', Η' Αθηνών, Ε' και Θ' Αθηνών, ΣΤ' και Ζ'
Αθηνών, Α' και Β' Πειραιά, Β' και Γ' Θεσσαλονίκης, καθώς και Δικαστικών
Εισπράξεων Αθηνών. 
Με κατεπείγουσα εγκύκλιο μάλιστα καλούνται οι εφοριακοί που εργάζονται σε
Εφορίες που θα συγχωνευθούν να έχουν ολοκληρώσει μέχρι το τέλος Μαΐου την
επεξεργασία και την αποστολή των φορολογικών δηλώσεων. 
Επίσης έχουν δοθεί εντολές στο ΚΕΠΥΟ να δώσει προτεραιότητα στην εκκαθάριση
των δηλώσεων που προέρχονται από τις Εφορίες που συγχωνεύονται και καταργούνται.

Οι αλλαγές αυτές είναι πιθανόν να προκαλέσουν ταλαιπωρία χιλιάδων
φορολογουμένων εξαιτίας της μεταφοράς και της επεξεργασίας των αρχείων των Εφοριών.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15840N541</ED>
<ID>
ID:168474

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N54&aa=1</URL></REF>


Article

<CATEGORY>vin08</CATEGORY>

 <H2>Κεφάλαιο ενέργειας προτείνει ο Παπουτσής
</H2>
«Η ΕΝΕΡΓΕΙΑΚΗ πολιτική δεν μπορεί να διαδραματίσει τον πλήρη ρόλο της στην
ανάπτυξη της Ευρωπαϊκής Ένωσης, εάν δεν διαθέτει μια νομική βάση, ένα ειδικό
κεφάλαιο στη νέα Συνθήκη».

Αυτό τόνισε ο Έλληνας επίτροπος Χρήστος Παπουτσής σε ομιλία του στο 14ο
Συνέδριο της Διεθνούς Ένωσης Παραγωγών και Διανομέων Ηλεκτρικής Ενέργειας
(UNIPEDE), που πραγματοποιήθηκε χθες στο Μοντρέ της Ελβετίας.

«Ελπίζω ότι η βιομηχανία θα υποστηρίξει την ιδέα για ένα Κεφάλαιο Ενέργειας,
διότι πιστεύω ότι είναι προς το συμφέρον της να υπάρχει μια ισχυρότερη
ενεργειακή πολιτική, θεσμοθετημένη στη νέα Συνθήκη», πρόσθεσε ο κ. Παπουτσής.

Ο Έλληνας επίτροπος τόνισε την πίστη του ότι «η διεθνής συνεργασία στον
ενεργειακό τομέα έχει τεράστια σημασία για το ενεργειακό μας μέλλον» και στο
πλαίσιο αυτό, αναφερόμενος στην περιοχή της Μεσογείου, επισήμανε ότι ήδη
υφίστανται ή πρόκειται να υλοποιηθούν οι ηλεκτρικές διασυνδέσεις μεταξύ
Ισπανίας και Μαρόκου, μεταξύ Ελλάδας και Ιταλίας, όπως και στις χώρες του
Μαγκρέμπ και του Μασρέκ. Και συμπλήρωσε: 
«Εάν τελικά πραγματοποιηθεί και η ηλεκτρική διασύνδεση μεταξύ Ελλάδας και
Τουρκίας, μπορεί στο όχι πολύ μακρινό μέλλον να έχουμε έναν "Μεσογειακό
Ηλεκτρικό Δακτύλιο"».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15840N542</ED>
<ID>
ID:168475

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N54&aa=2</URL></REF>


Article

<CATEGORY>vin08</CATEGORY>

 <H2>Δοκιμή στο Κερατσίνι με φυσικό αέριο
</H2>
ΑΡΧΙΖΕΙ σήμερα δοκιμαστικά η λειτουργία των μονάδων της ΔΕΗ στο Κερατσίνι, με
φυσικό αέριο. Η ποσότητα του αερίου που θα καταναλώνει η ΔΕΗ για το σταθμό
παραγωγής ρεύματος στο Κερατσίνι υπολογίζεται να φθάσει σταδιακά τα 480 εκατ.
κυβικά μέτρα το χρόνο.

Όπως τονίζει σε δηλώσεις του ο διευθύνων σύμβουλος της ΔΕΠΑ κ. Σ.
Παπαφιλίππου, η ΔΕΗ είναι ο μεγαλύτερος πελάτης φυσικού αερίου στη χώρα μας.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15840N543</ED>
<ID>
ID:168476

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N54&aa=3</URL></REF>


Article

<CATEGORY>vin08</CATEGORY>

 <H2>Να ξανακατοικηθεί το Ιστορικό Κέντρο
</H2>
ΝΕΕΣ πρωτοβουλίες για το Ιστορικό Εμπορικό Κέντρο της Αθήνας σχετικά με το
κυκλοφοριακό, αλλά και την αναβίωση ζωνών κατοικίας, εξήγγειλε η νέα διοίκηση
του Συνδέσμου Αναβάθμισης Ιστορικού Εμπορικού Κέντρου Αθήνας.

Το νέο Δ.Σ., στο οποίο πρόεδρος επανεξελέγη ο κ. Διον. Καράμπελας - Σγούρδας,
αποφάσισε την πραγματοποίηση μελετών σε συνεργασία με τον Δήμο Αθηναίων και τα
συναρμόδια υπουργεία.

Ένα νέο στοιχείο στην όλη προσπάθεια είναι, παράλληλα με την εξυπηρέτηση των
επισκεπτών και τη λειτουργία των καταστημάτων, η ύπαρξη κινήτρων για την
εξασφάλιση συνθηκών μόνιμης κατοικίας.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15840N544</ED>
<ID>
ID:168477

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N54&aa=4</URL></REF>


Article

<CATEGORY>vin08</CATEGORY>

 <H5>ΑΔΕΔΥ: ΘΕΤΙΚΗ Η ΜΕΙΩΣΗ ΤΩΝ ΕΠΙΤΟΚΙΩΝ ΓΙΑ ΤΑ ΠΑΛΑΙΑ ΔΑΝΕΙΑ, ΑΛΛΑ ΤΑ ΕΠΙΤΟΚΙΑ
ΣΗΜΕΡΑ ΓΙΑ ΤΑ ΝΕΑ ΔΑΝΕΙΑ ΠΑΡΑΜΕΝΟΥΝ ΥΨΗΛΑ
</H5><H5>Και πριμ απόδοσης στους ταχυδρομικούς
</H5><H2>Παράθυρο για νέα μείωση
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Τη μείωση των επιτοκίων που ισχύουν σήμερα για τα νέα δάνεια που χορηγεί στους
δημοσίους υπαλλήλους το Ταμείο Παρακαταθηκών και Δανείων ζητούν οι εκπρόσωποι
των εργαζομένων αλλά και χιλιάδες δικαιούχοι. Η ΔΙΟΙΚΗΣΗ του Ταμείου ­
παρουσία του γενικού γραμματέα του υπουργείου Εθνικής Οικονομίας κ. Απ.
Φωτιάδη ­ ανακοίνωσε χθες τη μείωση των επιτοκίων για τα παλαιά δάνεια από
1%-3%, καθώς και την αύξηση του ποσού των δανείων.

Η ΑΔΕΔΥ ­ όπως δήλωσε ο πρόεδρός της κ. Γιαν. Κουτσούκος ­ χαρακτηρίζει θετική
τη μείωση των επιτοκίων για τα παλαιά δάνεια. 
Παραμένει όμως αναπάντητο ­ τονίζει ο κ. Κουτσούκος ­ το αίτημα που αφορά τη
μείωση των επιτοκίων που ισχύουν σήμερα για τα νέα δάνεια, τα οποία
εξακολουθούν να είναι υψηλά.

Ο πρόεδρος του Ταμείου κ. Παν. Αλεξόπουλος δήλωσε ότι η απόφαση για το αν θα
μειωθούν τα επιτόκια για τα νέα δάνεια θα ληφθεί το προσεχές δίμηνο.

Σύμφωνα με τις χθεσινές ανακοινώσεις της διοίκησης του Ταμείου Παρακαταθηκών
και Δανείων:

* Τα επιτόκια των στεγαστικών δανείων που έχουν χορηγηθεί κατά την περίοδο από
1.7.1982 έως 14.5.1994 θα μειωθούν (από 1.7.1997) κατά 3% και θα εναρμονιστούν
με τα σημερινά επιτόκια.. Για τις περιοχές Αττικής και Θεσσαλονίκης από 14% το
επιτόκιο μειώνεται στο 11% ενώ για τις άλλες περιοχές μειώνεται από το 13% στο
11% και από το 12% στο 9%. Μείωση από το 9% στο 7% θα γίνει για τους
δικαιούχους ειδικών κατηγοριών.

* Τα επιτόκια της περιόδου από 15.5.1994 έως 2.8.1995 θα μειωθούν κατά 2% και
θα φθάσουν στο 11% (από 13%) για την Αττική - Θεσσαλονίκη και στο 9%-10% από
11-12% αντίστοιχα για τις άλλες περιοχές.

* Τα επιτόκια της περιόδου από 3.8.1995 έως 30.8.1996 θα μειωθούν κατά 1% και
θα φθάσουν στο 11% (από 12%) για Αττική - Θεσσαλονίκη κ.ο.κ.

Η οικονομική ελάφρυνση (όφελος) που θα προκύψει ανέρχεται στο ποσό των 26.000
δρχ. περίπου το έτος ανά 1 εκατ. δρχ. Ένας υπάλληλος που έχει υπόλοιπο «άληκτο
κεφάλαιο 12 εκατ. δρχ. θα επωφεληθεί 312.000 δρχ. το έτος.

Επίσης αποφασίστηκε η αύξηση των ανωτάτων ορίων ως εξής:

* Για ένα δημόσιο υπάλληλο από 10 εκατ. δρχ. σε 12,5 εκατ. δρχ.

* Για δύο συζύγους δημοσίους υπαλλήλους από 15 εκατ. δρχ. σε 18.750.000 δρχ.

* Για δύο συζύγους δημοσίους υπαλλήλους παραμεθόριων περιοχών από 20 εκατ.
δρχ. σε 25 εκατ. δρχ.

Η αύξηση των ορίων για τα χορηγούμενα δάνεια ισχύει από την Πέμπτη.

ΥΠΟΓΡΑΦΗΚΕ χθες στα γραφεία της διοίκησης των ΕΛΤΑ (ταχυδρομεία) η διετής
Συλλογική Σύμβαση Εργασίας καλύπτοντας αυξήσεις 6,5% για το 1997 και 4% για το
1998. Στη νέα σύμβαση προβλέπεται επίσης η χορήγηση πριμ παραγωγικότητας με
στόχο την αύξησή της και τη βελτίωση της ποιότητας των παρεχόμενων υπηρεσιών.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15840N551</ED>
<ID>
ID:168478

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N55&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΤΑΥΡΟΣ

(20 Απριλίου - 20 Μαΐου). Η διάθεσή σας δεν θα είναι καλή και υπάρχει
κίνδυνος προστριβών με αγαπημένα πρόσωπα, φίλους, προϊσταμένους, γονείς.
Εύνοια για την έρευνα, την τέχνη, την ιατρική, τη μεταφυσική.

ΔΙΔΥΜΟΙ

(21 Μαΐου - 21 Ιουνίου). Η έμφαση είναι σε αγγαρείες και δουλειές ρουτίνας ­
θα είστε όλο γκρίνια και παράπονα. Το τρίγωνο Ηλίου - Ποσειδώνα βοηθάει τους
ερευνητές και τους καλλιτέχνες. Η διαίσθησή σας θα είναι σε υψηλά επίπεδα.

ΚΑΡΚΙΝΟΣ

(22 Ιουνίου - 22 Ιουλίου). Είναι πιθανό να έρθετε σε σύγκρουση με αγαπημένα
πρόσωπα, φίλους, συνεργάτες ­ η λογική σας σάς έχει εγκαταλείψει. Μεγάλη
εύνοια για τους καλλιτέχνες και τους πολιτικούς.

ΛΕΩΝ

(23 Ιουλίου - 22 Αυγούστου). Η διάθεσή σας δεν θα είναι καλή και μπορεί να
έρθετε σε σύγκρουση με πρόσωπα της οικογενείας ή με προϊσταμένους. Εύνοια για
τα καλλιτεχνικά, τα ιατρικά και τα εκκλησιαστικά επαγγέλματα.

ΠΑΡΘΕΝΟΣ

(23 Αυγούστου - 23 Σεπτεμβρίου). Τα άστρα επηρεάζουν αρνητικά την ψυχική
και την πνευματική σας κατάσταση. Αποφύγετε συγκρούσεις και σημαντικές
αποφάσεις. Εύνοια για τους καλλιτέχνες, τους πολιτικούς, τους ερευνητές.

ΖΥΓΟΣ

(24 Σεπτεμβρίου - 23 Οκτωβρίου). Η κρίση σας δεν λειτουργεί σωστά και η ψυχική
σας διάθεση δεν είναι καλή. Αποφύγετε καβγάδες και σημαντικές αποφάσεις.
Εύνοια για επαγγέλματα που έχουν σχέση με θρησκεία, μεταφυσική, ψυχολογία, τέχνη.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Σελήνη είναι στο ζώδιό σας και σας ωθεί
στο προσκήνιο. Εύνοια για επαγγέλματα που έχουν σχέση με την τέχνη και το
γράψιμο. Αλλά η διάθεσή σας θα είναι κακή. Γκρίνια και παράπονα.

ΤΟΞΟΤΗΣ

(23 Νοεμβρίου - 21 Δεκεμβρίου). Θα είστε εσωστρεφείς, ευσυγκίνητοι και οι
σχέσεις σας με τους άλλους θα είναι δύσκολες. Αποφύγετε καβγάδες και
σημαντικές αποφάσεις. Εύνοια για επαγγέλματα που έχουν σχέση με τέχνη, έρευνα, ιατρική.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κρίση σας δεν λειτουργεί σωστά σήμερα
και μπορεί να γίνετε παράλογοι με τους άλλους. Αποφύγετε συζητήσεις που
οδηγούν σε καβγάδες. Εύνοια για τους καλλιτέχνες και τους πολιτικούς.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Σελήνη από τον Σκορπιό σάς ωθεί στο
προσκήνιο, αλλά η κρίση σας δεν λειτουργεί σωστά και οι σχέσεις σας με
συνεργάτες και δικούς θα είναι δύσκολες. Οι καλλιτέχνες θα έχουν έμπνευση.

ΙΧΘΥΕΣ

(19 Φεβρουαρίου - 20 Μαρτίου). Το τρίγωνο Ηλίου - Ποσειδώνα σάς κάνει
γοητευτικούς και οραματιστές. Αλλά η λογική σας σάς εγκαταλείπει και η
αλλοπρόσαλλη συμπεριφορά σας δημιουργεί προβλήματα.

ΚΡΙΟΣ

(21 Μαρτίου - 19 Απριλίου). Κλείνεσθε στον εαυτό σας, έχετε γκρίνια και
παράπονα. Αποφύγετε συζητήσεις για οικονομικά, ερωτικά και πολιτικά θέματα. Το
τρίγωνο Ηλίου - Ποσειδώνα ευνοεί καλλιτεχνικά, ιατρικά και εκκλησιαστικά επαγγέλματα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15840N581</ED>
<ID>
ID:168479

</ID><URL>http://ta-nea.dolnet.gr/neaweb/neafile.print_unique?e=A&f=15840&m=N58&aa=1</URL></REF>


Article

<CATEGORY>vin10</CATEGORY>

 <H5>Η ΜΠΟΡΑ ΣΤΟΝ ΠΑΟ ΠΗΡΕ ΚΑΙ ΤΟΝ ΚΡΟΑΤΗ ΠΡΟΠΟΝΗΤΗ
</H5><H2>Φινάλε για Ζάετς
</H2>
Η ΣΥΝΤΟΜΗ καριέρα του Βέλιμιρ Ζάετς στον Παναθηναϊκό τελείωσε και ήδη ο κ. Γ.
Βαρδινογιάννης ψάχνει για νέο προπονητή. Οι... μετασεισμικές δονήσεις από τη
μη συμμετοχή του ΠΑΟ στο Κύπελλο ΟΥΕΦΑ συνεχίζονται.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15840O001</ED>
<ID>
ID:168480

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O00&aa=1</URL></REF>


Article

<CATEGORY>vin10</CATEGORY>

 <H2>Μένουν Μπατίστα - Βλάχος, δοκιμάζεται ο Νατροσβίλι
</H2><H2>σελίδα 1
</H2>
<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15840O002</ED>
<ID>
ID:168481

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O00&aa=2</URL></REF>


Article

<CATEGORY>vin10</CATEGORY>

 <H2>Ο Παράσχος κοντά στον Ηρακλή </H2>
σελίδα 6

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15840O003</ED>
<ID>
ID:168482

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O00&aa=3</URL></REF>


Article

<CATEGORY>vin10</CATEGORY>

 <H2>Υπογράφει ο Γερμανός Γκαουντίνιο (Εικόνα μεγέθους : 10219 bytes)
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15840O004</ED>
<ID>
ID:168483

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O00&aa=4</URL></REF>


Article

<CATEGORY>vin10</CATEGORY>

 <H2>Άρεσε στον Περσία o Στραντλ
</H2><H2>(Εικόνα μεγέθους : 10958 bytes)
</H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15840O005</ED>
<ID>
ID:168484

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O00&aa=5</URL></REF>


Article

<CATEGORY>vin10</CATEGORY>

 <H2>Κοντά στα δισ. της Ευρωλίγκα
</H2><H2>(Εικόνα μεγέθους : 9924 bytes)
</H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15840O006</ED>
<ID>
ID:168485

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O00&aa=6</URL></REF>


Article

<CATEGORY>vin10</CATEGORY>

 <H5>ΣΥΜΦΩΝΙΑ ΓΙΑ 1 ΚΑΙ 3 ΧΡΟΝΙΑ ΑΝΤΙΣΤΟΙΧΑ - ΕΠΙΚΕΙΤΑΙ ΡΑΝΤΕΒΟΥ ΚΑΙ ΜΕ ΜΠΟΡΜΠΟΚΗ
</H5><H5>Αποστολή στο εξωτερικό
</H5><H5>Ταχύς και με δυνατό σουτ ο Γεωργιανός Νατροσβίλι
</H5><H2>Η ΑΕΚ κράτησε Μπατίστα και Βλάχο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΤΙΣ ΠΡΩΤΕΣ της (εσωτερικές) μεταγραφές υλοποίησε χθες η ΑΕΚ! Ανανέωσε τα
συμβόλαια των Ντανιέλ Μπατίστα - Μιχάλη Βλάχου, για ένα και τρία χρόνια αντίστοιχα.

Κατά συνέπεια η ΑΕΚ εξασφάλισε αξιόπιστες λύσεις σε επίθεση και άμυνα, ενώ την
Πέμπτη (ή το αργότερο την Παρασκευή) επίκειται ραντεβού (και συμφωνία) με τον
Βασίλη Μπορμπόκη.

Ο Μπατίστα συναντήθηκε με τον Νίκο Στράτο και μεταξύ των δύο πλευρών επήλθε
συμφωνία. Η ΑΕΚ θα ήθελε η συνεργασία να έχει διάρκεια δύο έτη, ωστόσο ο
διεθνής επιθετικός προτίμησε το ένα και εκεί «όλα έληξαν».

Δεν αποκλείεται ΑΕΚ και Μπατίστα να τα ξαναπούν πριν εκπνεύσει το συμβόλαιο.
Κι αυτό διότι πρόθεση του Ντανιέλ είναι να τελειώσει την καριέρα του στη Νέα
Φιλαδέλφεια ­ το συμβόλαιο (μπορεί και ένα συν ένα) θα υπογραφεί προσεχώς και
πάντως μάλλον αφού ξεκαθαρίσουν ορισμένες (διοικητικές ) εκκρεμότητες.

«Μένω στην ΑΕΚ που αρκετοί την έχουν διαλυμένη. 
Δεν είναι έτσι, καθώς είχαμε πολύ καλή χρονιά, παίζοντας ωραίο ποδόσφαιρο και
κατακτώντας το Κύπελλο. 
Όσο για μένα, θέλω να δείξω ποιός είμαι, αν και στα 33 μου χρόνια δεν έχω να
αποδείξω το παραμικρό! Θα μας αισθανθούν οι αντίπαλοι και θα προσπαθήσω να
δείξω... έφηβος», έλεγε χθες μετά τη συμφωνία, σαφώς ικανοποιημένος, στο
περιβάλλον του ο Ντανιέλ Μπατίστα. Ο «Ντάνι» όπως αναφέρουν αξιόπιστες πηγές,
προβλέπεται να εισπράξει ποσό που θα πλησιάζει τα 35 εκατ.

Ο Μιχάλης Βλάχος συμφώνησε να υπογράψει συμβόλαιο για τρία χρόνια. Δηλαδή η
αυγή της νέας χιλιετίας θα βρει τον πολυσύνθετο ποδοσφαιριστή στα
«κιτρινόμαυρα» και να εισπράττει σεβαστό ποσό. 
Λέγεται ότι η συμφωνία «έκλεισε» στα περίπου 35 εκατ. για κάθε χρόνο
συμβολαίου. Ίσως και παραπάνω! 
«Χαίρομαι που συνεχίζω στην ομάδα που με ανέδειξε και με ωρίμασε ως παίκτη και
ως άνθρωπο. Ελπίζω στη συνέχεια όλα να πάνε καλά και να μας εγκαταλείψουν όλα
τα προβλήματα. 
Όσοι με έλεγαν πουλημένο και άφηναν υπονοούμενα πήραν την απάντησή τους! Τώρα
θέλουμε κοντά μας τον κόσμο», τόνισε ο Βλάχος μετά την οριστικοποίηση της συμφωνίας.

Ο ΝΙΚΟΣ Στράτος και αντιπροσωπεία του SoE βρίσκονται στο εξωτερικό (ενδιάμεσος
σταθμός η Ζυρίχη), προκειμένου να εξετάσουν προτάσεις για πώληση της ΠΑΕ! Στο
SoE υπάρχει η εκτίμηση ότι η συμφωνία δεν θα αργήσει να έρθει, δηλαδή η «εκτός
Ελλάδας πρόταση» είναι ιδιαίτερα σοβαρή. Δεν κρύβουν μάλιστα την αισιοδοξία
τους και παράλληλα λένε ότι χτυπούν παίκτες σε όλα τα μέτωπα. Είναι
χαρακτηριστικό ότι θεωρούν το ταξίδι καθοριστικό. Από την πλευρά Φιλίππου
διαρρέει ότι εξελίξεις θα υπάρξουν μετά τους τελικούς στο πρωτάθλημα μπάσκετ. 
Δηλαδή, πέπλο μυστηρίου! Αξίζει να πούμε και το εξής. Αργά το βράδυ της
Κυριακής επέστρεψε από σκανδιναβική χώρα όπου είχε μεταβεί για μεταγραφικούς
σκοπούς ο κ. Σουξές.

Η ΑΕΚ κινήθηκε κατά τη χθεσινή ημέρα και για την απόκτηση ξένου παίκτη. Στην
Αθήνα ήρθε ο Γεωργιανός Νατροσβίλι, μέχρι πρότινος στέλεχος της κυπριακής
ΑΠΕΠ. 
Προπονήθηκε με τους υπόλοιπους παίκτες της κυπελλούχου και έδειξε ως καλά
στοιχεία την ταχύτητα και το δυνατό σουτ. Περισσότερα συμπεράσματα θα βγουν
μετά το αυριανό φιλικό (18.30, Νέα Φιλαδέλφεια) με τον Απόλλωνα. Θυμίζουμε ότι
από την Κύπρο (Ανόρθωση) είχε αποκτηθεί το καλοκαίρι του '94 και ο Τιμούρ
Κετσπάγια, ενώ την περασμένη χρονιά ήρθε (δίχως να μείνει) ο επίσης Γεωργιανός
διεθνής Τσχατάντζε. Αν ικανοποιήσει ο Νατροσβίλι, σίγουρα θα μπει στα «υπ' όψιν»!

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15840O011</ED>
<ID>
ID:168486

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O01&aa=1</URL></REF>


Article

<CATEGORY>vin10</CATEGORY>

 <H5>ΣΤΟΝ ΓΚΑΟΥΝΤΙΝΙΟ ΤΗΣ ΧΕΡΤΑ ΠΡΟΤΕΙΝΕΙ Ο ΠΑΟΚ ΤΡΙΕΤΕΣ ΣΥΜΒΟΛΑΙΟ ΓΙΑ 450 ΕΚΑΤ
</H5><H2>Θέλει Γερμανό
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΜΙΑ ΑΓΩΝΙΣΤΙΚΗ πριν από το τέλος του Πρωταθλήματος ο ΠΑΟΚ πήρε το
εισιτήριο για το τρένο της Ευρώπης. Η επιτυχία του αναμένεται να επισφραγιστεί
την Κυριακή, στην Τούμπα, με αντίπαλο την Καστοριά.

Το «εξπρές» του Άγγελου Αναστασιάδη συνέχισε την ξέφρενη πορεία του και στην
Καβάλα, όπου πήρε τους τρεις υπερπολύτιμους βαθμούς και μαζί γεύτηκε το νέκταρ
της Ευρώπης. Έχοντας εντυπωσιακό σερί στον δεύτερο γύρο ­ 13 νίκες, μία
ισοπαλία (με τον Ολυμπιακό) και μόλις δύο ήττες ­, ο ΠΑΟΚ κατάφερε να
ανατρέψει όλα τα προγνωστικά και να υλοποιήσει τον στόχο του.

Ο Άγγελος Αναστασιάδης ανέλαβε την ομάδα της Θεσσαλονίκης στις 3 Φεβρουαρίου
και όλα άλλαξαν. Ο «Δικέφαλος του Βορρά» ξύπνησε και «φτερούγισε» ψηλά,
απολαμβάνοντας από προχθές τη χαρά της επιστροφής του στα ευρωπαϊκά σαλόνια. Η
επένδυση του Γιώργου Μπατατούδη στη μεταγραφική περίοδο του Ιανουαρίου έφερε
τα αποτελέσματα που περίμενε ο κόσμος του ΠΑΟΚ. Περισσότερα από 900 εκατ.
δραχμές επενδύθηκαν για να καλυφθούν οι απαιτήσεις των παικτών, αλλά και για
ανανεώσεις συμβολαίων. Οι Φραντζέσκος, Μαραγκός, Σιδηρόπουλος, Πίρβου,
Κολομπούρδας ήρθαν στην Τούμπα, ενώ παρέμειναν οι Μιχόπουλος, Ζαγοράκης. Ο
ΠΑΟΚ οργανώθηκε και έφερε πάλι τον κόσμο του στο γήπεδο. Με υπομονή και
επιμονή, διοίκηση, τεχνική ηγεσία και παίκτες δούλεψαν πολύ και τώρα ήρθε η
δικαίωση. Δικαίωση που φέρνει την ΠΑΕ να έχει κέρδη (από αθλητικές εταιρείες,
τηλεοπτικά δικαιώματα και διαρκείας ΠΑΕ) περισσότερα από 500 εκατ. δραχμές.

Ήδη, όμως, έχουν αρχίσει και οι μεταγραφικές κινήσεις για την επόμενη περίοδο.
Ο ΠΑΟΚ πρότεινε στον Γκαουντίνιο τριετές συμβόλαιο έναντι 350 εκατ. δραχμών,
το οποίο μαζί με τα πριμ θα ξεπεράσει τα 450 εκατ. δραχμές: «Είναι πολύ καλός
ποδοσφαιριστής. Τον είδα στο ματς με τη Χέρτα στη Φρανκφούρτη όπου είχε
πετύχει δύο γκολ και τώρα είναι ελεύθερος», τόνισε ο μάνατζερ της ομάδας,
Παναγιώτης Κερμανίδης, που είδε τον παίκτη και έδωσε το «οκέι» για την
απόκτησή του και τώρα δεν απομένει παρά η απάντηση του παίκτη, που ήρθε χθες
στη Θεσσαλονίκη για να υπογράψει: «Θέλω να παίξω ποδόσφαιρο στην Ελλάδα.
Χαίρομαι που βγήκε ο ΠΑΟΚ στην Ευρώπη», είπε ο Μαουρίτσιο Γκαουντίνιο, που
συζήτησε πέντε ώρες με τους ανθρώπους της ομάδας της Θεσσαλονίκης.

Στην Τούμπα, πάντως, οι πανηγυρισμοί ακόμη δεν έχουν σταματήσει, ενώ
ετοιμάζεται φιέστα για την Κυριακή, για την οποία οι άνθρωποι του ΠΑΟΚ
τονίζουν ότι τα 40.000 εισιτήρια που κυκλοφόρησαν θα εξαντληθούν! «Η έξοδός
μας στην Ευρώπη είναι δικαίωση για όλους μας», τόνισε ο Θόδωρος Ζαγοράκης, ο
οποίος δεν ξέχασε τον κόσμο: «Με τέτοιους οπαδούς δεν μπορεί, παρά να νικάς».

Ο Τάσος Τασιόπουλος δήλωσε: «Ζω μεγάλες στιγμές. Οι κόποι μας δικαιώθηκαν.
Στον δεύτερο γύρο παίξαμε καταπληκτικό ποδόσφαιρο και ανταμειφθήκαμε». Ο
Άγγελος Αναστασιάδης ήταν χθες λακωνικότατος: «Μπράβο στα παιδιά. Οι θυσίες
δεν πήγαν χαμένες», τόνισε ο τεχνικός του ΠΑΟΚ, που όπως δείχνουν τα πράγματα
θα συνεχίσει στην τεχνική ηγεσία της ομάδας και τον επόμενο χρόνο.

«Αγάπησα τον ΠΑΟΚ και τη Θεσσαλονίκη. Την επόμενη περίοδο θα έχουμε καλύτερα
αποτελέσματα. Είμαι συγκινημένος και δικαιώθηκα που ήρθα στον ΠΑΟΚ», είπε χθες
ο Κώστας Φραντζέσκος. Οι παίκτες του «Δικεφάλου του Βορρά» γιόρτασαν έως τις
πρώτες πρωινές ώρες την έξοδό τους στην Ευρώπη, σε κοσμικό κέντρο. Το πριμ που
θα μοιραστούν θα ξεπεράσει τα 60 εκατ. δραχμές.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15840O021</ED>
<ID>
ID:168487

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O02&aa=1</URL></REF>


Article

<CATEGORY>vin10</CATEGORY>

 <H5>ΡΕΘΥΜΝΟ
</H5><H2>Τα έβαλαν με τον διαιτητή
</H2><H2>(Εικόνα μεγέθους : 21387 bytes)
</H2>
ΣΕ «ΚΟΛΑΣΗ» μετατράπηκε το Γήπεδο Γάλλου του Ρεθύμνου, όταν ο διαιτητής
Ζαχαριάδης σφύριξε τη λήξη του αγώνα ΕΑΡ-Τρικάλων 2-3. Οπαδοί και παίκτες των
γηπεδούχων επιτέθηκαν κατά του διαιτητή, τον οποίο θεώρησαν υπεύθυνο για την
ήττα. Ήττα που βάζει, πλέον, την ομάδα του Ρεθύμνου για τα καλά στον χορό του υποβιβασμού.

Τα γκολ πέτυχαν οι Ντάμπιτς (7'), Καρβάλιο (24'), Μυρίλοβιτς (44'), Στοΐνοβιτς
(48') και Μηνάς (84'). Με πολλά λάθη η διαιτησία του Ζαχαριάδη.

ΕΑΡ: Κατσιπάνος, Σεληνιωτάκης, Μάντα, Παπαματθαιάκης (77' Λιονουδάκης),
Ξηράκης, Λυρώνης, Μηνάς, Σουτζής (64' Μαυροειδής), Καρβάλιο, Καφφές, Βότσικας.

ΤΡΙΚΑΛΑ: Βουλόγκας, Κυζιρίδης, Θεοδοσιάδης, Γκανάς, Λαγούγιας,
Μουστακίδης, Ντάμπιτς (55' Μούτσιος), Στοΐνοβιτς, Ιορδανίδης (77' Παππάς),
Μυρίλοβιτς, Πολυζωΐδης.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15840O022</ED>
<ID>
ID:168488

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O02&aa=2</URL></REF>


Article

<CATEGORY>vin10</CATEGORY>

 <H5>ΣΤΟΝ ΠΥΡΓΟ
</H5><H2>Ο 12ος παίκτης παραλίγο και σκόρερ!
</H2>
Ο ΔΙΑΙΤΗΤΗΣ Νώττας (συνδ. Φλώρινας) ήταν ο αρνητικός πρωταγωνιστής του
χθεσινού αγώνα Πύργου - Πανιωνίου (1-6), αφού μία φάση στο δεύτερο ημίχρονο
τον εξέθεσε ανεπανόρθωτα.

Συγκεκριμένα στο 61' ο Γκότλιν πήρε την θέση του Αρβανιτάκη στην ομάδα του
Πύργου, αλλά ο παίκτης που έγινε αλλαγή παρέμεινε στον αγωνιστικό χώρο, χωρίς
να τον αντιληφθεί κανένας από το διαιτητικό τρίο.

Μάλιστα στην επόμενη φάση, ο Αρβανιτάκης λίγο έλειψε να σκοράρει και να γίνει
ίσως ο μοναδικός ποδοσφαιριστής που πετυχαίνει γκολ, ενώ είχε ήδη...
αντικατασταθεί. 
Τελικά αποχώρησε στο 64' με εντολή των ανθρώπων του πάγκου της ομάδας του.

Στον αγωνιστικό τομέα ο Πανιώνιος επικράτησε, όπως αναμενόταν, εύκολα του
Πύργου και πλησίασε πιο κοντά στην Α' Εθνική. Τα γκολ των νικητών πέτυχαν οι:
Σαπουντζής (7', 34'), Τζούλης (45', 85'), Αντώνας (47') και Μητσόπουλος (55'),
ενώ για τους γηπεδούχους σκόραρε ο Αλεξανδρόπουλος (61').

Πύργος: Μπούγλας (62' Πλιάτσικας), Βιθούλκας, Δούρος (46' Καραθανάσης),
Δουφεξής, Κουζινός, Σταματόπουλος, Σταθόπουλος, Αρβανιτάκης (61' Γκότλιν),
Αλεξανδρόπουλος, Βόκολος, Παρασκευόπουλος.

Πανιώνιος: Φακής (71' Παπατριανταφύλλου), Μάντζιος, Τζανετής,
Βάσμπεργκ, Κούσουλας, Μητσόπουλος, Καμίτσης, Τζούλης, Μένταν (46' Κατσαρός),
Σαπουντζής (62' Κατσιαμπής), Αντώνας.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15840O023</ED>
<ID>
ID:168489

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΛΛΟΝ ΠΗΓΕ ΝΑ ΔΕΙ Ο ΠΕΡΣΙΑΣ ΣΤΗ ΝΟΡΒΗΓΙΑ, ΣΤΟΝ ΣΤΟΧΟ ΤΟΥ ΠΑΟ «ΕΠΕΣΕ ΤΟ ΜΑΤΙ ΤΟΥ»
</H5><H2>Του άρεσε ο Στραντλ
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΤΟΝ ΓΚΑΪΡ Φρίγκααρντ πήγε χθες να δει στη Νορβηγία ο Τάκης Περσίας,
αλλά έμεινε εντυπωσιασμένος από τον 25χρονο διεθνή φορ της Λίλεστρομ, Φρανκ
Στραντλ, ο οποίος πέτυχε δύο γκολ στον αγώνα με τη Βίκινγκ (2-0).

Ο Φρίγκααρντ αγωνίστηκε ως αλλαγή 20 λεπτά και ο Περσίας ενημέρωσε χθες από τη
Νορβηγία τον Ντούσαν Μπάγιεβιτς.

Ο τεχνικός του Ολυμπιακού δήλωσε: «Ο Φρίγκααρντ αγωνίστηκε μόνο είκοσι λεπτά.
Τι να δει ο Τάκης;

Τον Στραντλ τον γνωρίζουμε. Ήταν μέσα στους στόχους μας και είναι ένας από
τους παίκτες που μας ενδιαφέρουν».

Για την απόκτηση του Στραντλ έχει δείξει ενδιαφέρον ο Παναθηναϊκός και ο
Περσίας μίλησε με κολακευτικά λόγια στον Μπάγιεβιτς για τον 25χρονο Νορβηγό διεθνή.

Ο ΑΛΕΞΑΝΔΡΗΣ

«Δεν κυνηγούσα τον τίτλο του πρώτου σκόρερ.

Τώρα που μου προέκυψε δεν θα πω όχι». Ο Αλέξης Αλεξανδρής μετά τα τέσσερα
γκολ που πέτυχε στην Ξάνθη έφτασε στην κορυφή του πίνακα των σκόρερ με 21 γκολ
και δεν θα αφήσει την ευκαιρία να πάει χαμένη. 
Ο Αλεξανδρής θα προσπαθήσει να εκπληρώσει τον στόχο του στο φινάλε του
Πρωταθλήματος, στο ματς με την Καβάλα.

Η φιέστα θα γίνει μπροστά σε 30.000 οπαδούς του Ολυμπιακού, στο Στάδιο
Καραϊσκάκη. Ήδη υπάρχει μεγάλη ζήτηση για τα εισιτήρια του αγώνα, τα οποία θα
τεθούν αύριο στην κυκλοφορία (τιμώνται 1.000, 2.000, 3.000 και 5.000 δρχ.). 
Στο μεταξύ, ο κ. Λούβαρης περιμένει σήμερα από την Αγγλία φαξ από τον μάνατζερ
που έχει τα δικαιώματα του Σάσα Τσούρτσιτς, για να έχει στα χέρια του τις
οικονομικές απαιτήσεις του Σέρβου μέσου. 
Παράλληλα, ο διευθύνων σύμβουλος του Ολυμπιακού περιμένει να επιστρέψει την
Παρασκευή στην Αγγλία ο μάνατζερ της Άστον Βίλα, Μπράιν Λιτλ, προκειμένου να
γίνουν οι σχετικές διαπραγματεύσεις για την παραχώρηση του Τσούρτσιτς.

Σε περίπτωση που υπάρξει συμφωνία των δύο πλευρών, ο κ. Λούβαρης θα ταξιδεύσει
στο Μπέρμιγχαμ.

Ο Ντούσαν Μπάγιεβιτς επέστρεψε χθες αργά το απόγευμα από τη Μαδρίτη και πήγε
κατευθείαν στον Ρέντη.

Η προπόνηση έγινε υπό την επίβλεψη του γυμναστή Δημήτρη Μπουρουτζήκα. 
Ο Ντούσκο απέρριψε τους ποδοσφαιριστές (Ντεμπά, Ροντρίγκεζ, Πιρές, Γκιγέρμε)
που παρακολούθησε στη Γαλλία και την Ισπανία.

Ο Μπάγιεβιτς και οι ποδοσφαιριστές του Ολυμπιακού θα δειπνήσουν απόψε στην
Κηφισιά, για την κατάκτηση του τίτλου.

*** Από ισχιαλγία υποφέρει ο Γρηγόρης Γεωργάτος.

*** Ο ΑΣΠ Πλατάνου Μαγνησίας ευχαριστεί τους παλαίμαχους ποδοσφαιριστές
του Ολυμπιακού για το φιλικό παιχνίδι που έγινε πρόσφατα για φιλανθρωπικό σκοπό.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15840O031</ED>
<ID>
ID:168490

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O03&aa=1</URL></REF>


Article

<CATEGORY>vin10</CATEGORY>

 <H2>Όταν ανατρέπονται οι κανόνες
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΠΟΡΕΙ ο Ολυμπιακός να κυνηγούσε το ρεκόρ άμυνας στο ποδόσφαιρο στην Ξάνθη,
αλλά κατάφερε τελικά να δημιουργήσει ένα εκπληκτικό (από πλευράς
παραγωγικότητας) επιθετικό ρεκόρ, όπου μέσα σε ένα επτάλεπτο πέτυχε τρία γκολ. 
Γεγονός σίγουρα αξιοσημείωτο για αγώνα ποδοσφαίρου. Αν μιλούσαμε για μπάσκετ,
τότε τα επτά λεπτά θα ήταν αρκετά για να σημειωθούν αρκετοί πόντοι και από τις
δύο ομάδες. 
Και όμως, στον 3ο τελικό Ολυμπιακού-ΑΕΚ, που έγινε επίσης την Κυριακή, οι δύο
ομάδες επιδόθηκαν σε ένα απίστευτο σερί αστοχίας, με αποτέλεσμα στα πρώτα 6
λεπτά και 40 δευτερόλεπτα του αγώνα να έχει σημειωθεί μόλις ένα καλάθι από τον
Ολυμπιακό (2-0). Μάλιστα, για την ακρίβεια, η μπάλα δεν είχε μπει το καλάθι,
απλώς βρήκε ταμπλό σε σουτ του Τάρλατς και μετά κόπηκε από τον Έντουαρντς και
σωστά οι διαιτητές το μέτρησαν.Πάντως οι «ερυθρόλευκοι» έμειναν για ένα ίδιο
διάστημα (6'40") χωρίς καλάθι στο δεύτερο ημίχρονο, όταν από το 30' όπου
προηγήθηκαν με τρίποντο του Σιγάλα 43-34, ισοφαρίστηκαν σε 43-43 και
ξανασκόραραν με δύο βολές του Ρίβερς ύστερα από απραξία σχεδόν επτά λεπτών(!).

Έτσι, λοιπόν, μπορεί στο μπάσκετ η επίθεση να γίνεται πιο γρήγορα, αλλά
τουλάχιστον αυτήν την Κυριακή αποδείχθηκε η εξαίρεση του κανόνα από τους
«ερυθρόλευκους» σε ποδόσφαιρο και μπάσκετ.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15840O032</ED>
<ID>
ID:168491

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O03&aa=2</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Αποθέωση στο Ηράκλειο
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΥΠΟΔΟΧΗ ΗΡΩΩΝ επιφύλαξαν χθες το πρωί εκατοντάδες φίλαθλοι στην αποστολή του ΟΦΗ

Οι 300 και πλέον νεαροί σήκωσαν στα χέρια τους παίκτες της κρητικής ομάδας και
τα συνθήματα «ΟΦΗ ολέ» και «Να οι πρώτοι σε όλη την Ευρώπη» ξεσήκωσαν το αεροδρόμιο.

Την αποστολή υποδέχτηκαν με ανθοδέσμες στο αεροδρόμιο οι πρόεδροι, του
ερασιτέχνη ΟΦΗ Βασ. Ξημέρης και Μιχ. Τζιράκης του ΟΦΗ '94, ενώ παρέμειναν
μέχρι το απόγευμα στην Αθήνα οι κ.κ. Γκέραρντ, Παπαματαθάκης και Καζανάκης.

Στην «αδελφομαχία» του ΟΑΚΑ σπουδαία εμφάνιση έκανε ο Ηλίας Πουρσανίδης, που
χθες χαρακτήρισε τον ΟΦΗ «την πιο έντιμη ομάδα του πρωταθλήματος» και τόνισε:
«Θέλω να διασκεδάσουμε και να χαρούμε. Είναι νωρίς ακόμη να σκεφθώ τα μεταγραφικά».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15840O033</ED>
<ID>
ID:168492

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΡΧΟΝΤΙΔΗΣ
</H5><H2>Χαλαρώσαμε
</H2>
«ΑΔΙΑΦΟΡΙΑ και παθητικότητα» καταλόγισε ο Χρήστος Αρχοντίδης στους παίκτες του
Αθηναϊκού για την ήττα από την Παναχαϊκή στην Πάτρα.

Ο τεχνικός των «Λόρδων» δεν παρέλειψε να αναφερθεί και στις πολλές απουσίες
που είχε η ομάδα του: «Η μεγάλη χρονολογικά πίεση για τη σωτηρία μας και η
απουσία πολλών ποδοσφαιριστών έπαιξαν βέβαια σημαντικό ρόλο. Δεν πρέπει βέβαια
να ξεχνάμε και τη συνήθεια που έχουν οι ομάδες στην Ελλάδα, να χαλαρώνουν,
όταν φτάνουν στο στόχο τους» πρόσθεσε ο προπονητής της ομάδας του Βύρωνα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15840O034</ED>
<ID>
ID:168493

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O03&aa=4</URL></REF>


Article

<CATEGORY>vin10</CATEGORY>

 <H2>Στην Πειθαρχική
</H2>
ΣΤΗΝ Πειθαρχική Επιτροπή Διαιτησίας παραπέμπονται οι διαιτητές Γιώργος Δούρος
από την Κόρινθο (εναντίον του εξέδωσε ανακοίνωση και ο Πανηλειακός) για την
απόδοσή του στο παιχνίδι Πανηλειακός - ΑΕΚ και Γιάννης Αμπελάκιας από την
Θεσσαλία για τις αποφάσεις του στο ματς Άρης - Καλαμάτα. Οι παρατηρητές
διαιτησίας Κακλαμάνος (για τον Δούρο) και Μαυρίδης (για τον Αμπελάκια)
βαθμολόγησαν και τους δύο με 5 στην εφαρμογή κανονισμών.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15840O035</ED>
<ID>
ID:168494

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O03&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H2>Το έκτακτο
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15840O036</ED>
<ID>
ID:168495

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O03&aa=6</URL></REF>


Article

<CATEGORY>vin10</CATEGORY>

 <H5>ΦΙΛΑΘΛΟΙ ΣΕ ΑΓΓΛΙΑ ΚΑΙ ΓΑΛΛΙΑ ΠΕΡΙΜΕΝΟΥΝ ΤΗΝ ΕΠΙΣΤΡΟΦΗ ΚΑΝΤΟΝΑ
</H5><H2>Δεν το πιστεύουν
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

«ΔΕΝ ΕΙΜΑΙ βέβαιος πως παραιτήθηκε. Τα μεγάλα αστέρια προετοιμάζουν την
αποχώρησή τους περισσότερες από μία φορές. Αυτός ήταν ένας από τους πρώτους
του αποχαιρετισμούς. Είμαι σίγουρος ότι θα πεισθεί να επιστρέψει».

Η ανακοίνωση της αποχώρησης του Ερίκ Καντονά από την ενεργό δράση, προκάλεσε
ποικίλα σχόλια τόσο στην Αγγλία όσο και στην πατρίδα του, τη Γαλλία.

Ωστόσο, ο λόγος του Γκι Ρου, του ανθρώπου που ανακάλυψε τον Καντονά, έχει
ιδιαίτερη βαρύτητα

«Ο Καντονά με έχει συνηθίσει στις εκπλήξεις. Θα περιμένω να ανακοινωθεί και
πάλι η επιστροφή του στα γήπεδα».

Ο Γάλλος κόουτς της Οσέρ, ο οποίος ανακάλυψε τον Καντονά το 1983 στη Μασσαλία
και του πρότεινε το πρώτο επαγγελματικό συμβόλαιο στην καριέρα του, δεν έχει
πειστεί ακόμη πως ο αρχηγός της Μάντσεστερ Γιουνάιτεντ αποφάσισε να κρεμάσει
τα παπούτσια του.

Μάλιστα, ο Ρου προκειμένου να τεκμηριώσει την άποψη αυτή, θυμήθηκε ένα
περιστατικό που συνέβη τον Δεκέμβριο του 1991

«Ο Καντονά τότε είχε πετάξει την μπάλα σε έναν διαιτητή, με αποτέλεσμα να
τιμωρηθεί από την ομοσπονδία. Τα πρώτα λόγια του Καντονά, μετά την ανακοίνωση
της πειθαρχικής επιτροπής της ομοσπονδίας ήταν: "Θα παραιτηθώ. Δεν αντέχω να
παραμένω άλλο στο ποδόσφαιρο". Ωστόσο, ο ΚαντονΆ, που τότε αγωνιζόταν με τη
Νιμ, αντί να παραιτηθεί πήρε μεταγραφή για τη Λιντς, με τα γνωστά αποτελέσματα».

Πολλοί Γάλλοι συνέδεσαν την απόφαση του Καντονά με το γεγονός ότι δεν
αγωνίζεται στους «τρικολόρ», μετά την απόφαση του ομοσπονδιακού προπονητή Εμέ
Ζακέ. Μάλιστα, πρόσφατη δημοσκόπηση (Μάρτιος) έδειξε πως το 76% των
ερωτηθέντων επιθυμούν να ηγηθεί ο Καντονά της εθνικής Γαλλίας, στο Μουντιάλ
του 1998.

Ο ΕρΊκ Καντονά, πρόσφατα έκανε το ντεμπούτο του και στη μεγάλη οθόνη με την
ταινία «Happiness is in the Meadow», με μεγάλη μάλιστα επιτυχία. Έτσι, δεν
είναι λίγοι αυτοί που υποστηρίζουν, πως ο ιδιόρρυθμος Γάλλος ίσως σύντομα
ανακοινώσει πως θα γίνει επαγγελματίας ηθοποιός, όπως και ο ΜπερνΆρ Ταπί πριν
καταλήξει στη φυλακή.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15840O041</ED>
<ID>
ID:168496

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O04&aa=1</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Υποψηφιότητα Λυσαρίδη για την προεδρία
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΤΙΣ ΠΡΟΓΡΑΜΜΑΤΙΚΕΣ θέσεις και αρχές της Ποδοσφαιρικής Ενωτικής Κίνησης, εν
όψει των εκλογών για την ανάδειξη νέου Δ.Σ. της ΕΠΟ (πιθανότατα θα γίνουν τον
Νοέμβριο), παρουσίασε χθες, σε συνέντευξη Τύπου, ο πρώην γενικός γραμματέας
Αθλητισμού και επικεφαλής της Π.Ε.Κ. Γιώργος Λυσαρίδης.

«Πιστεύουμε ότι έχει φτάσει η ώρα μηδέν. Η ώρα που είναι ανάγκη να σημάνει
συναγερμός για τη σωτηρία του ποδοσφαίρου, η ώρα που ο καθένας πρέπει να
αναλογιστεί τις ευθύνες του και να ληφθούν αποφάσεις με τόλμη,
αποφασιστικότητα και προπάντων ειλικρίνεια», τόνισε μεταξύ άλλων ο κ. Λυσαρίδης.

«Το ελληνικό ποδόσφαιρο ­ υπογράμμισε ­ κινδυνεύει να βυθιστεί ολοκληρωτικά
στο τέλμα της μιζέριας και της ανυποληψίας. Αγωνιστική καχεξία, φτωχό θέαμα,
άδειες κερκίδες στα γήπεδα, πέπλο αδιαφάνειας στο επαγγελματικό ποδόσφαιρο,
οικονομική ανέχεια, ανυπαρξία σχεδιασμού, ανάπτυξης στο ερασιτεχνικό
ποδόσφαιρο, κλονισμένη σοβαρά αξιοπιστία, πελατειακές σχέσεις εξάρτησης και
διοικητική αποσύνθεση, είναι μερικά από τα συμπτώματα του "ασθενούς"
ποδοσφαίρου στη χώρα μας».

Στη συνέχεια ο κ. Λυσαρίδης παρουσίασε τις θεμελιώδεις αρχές της Ενωτικής
Κίνησης, επισημαίνοντας:

«Το ποδοσφαιρικό τοπίο σήμερα κάνει ακόμη πιο επίκαιρες τις θεμελιώδεις
αρχές της Κίνησής μας, την αξιοκρατία, την ίση μεταχείριση, την πιστή τήρηση
των νόμων και των κανονισμών προς κάθε κατεύθυνση. Τα προβλήματα του
ποδοσφαίρου δεν λύνονται με αποθηκευμένες δικαιολογίες και κομματικές ταυτότητες».

Αισθηση, πάντως, προκάλεσαν οι καταγγελίες του μέλους της Π.Ε.Κ. Παναγιώτη
Σαλπέα, προέδρου της ΕΠΣ Πειραιά, που υποστήριξε:

«Κάποιοι εμπορεύονται τις θέσεις τους στο ποδόσφαιρο. Τους αποκαλώ...
έμπορους θανάτου. Θα τους θέσουμε εκτός του λαοφιλούς αθλήματος, όχι ποινικά,
αλλά με διοικητικά μέτρα».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15840O042</ED>
<ID>
ID:168497

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O04&aa=2</URL></REF>


Article

<CATEGORY>vin10</CATEGORY>

 <H2>Απέλυσαν τον Μάγκατ
</H2>
ΠΑΡΕΛΘΟΝ αποτελεί για το Αμβούργο ο Φέλιξ Μάγκατ. Η διοίκηση της γερμανικής
ομάδας αποφάσισε να απολύσει τον Μάγκατ μετά τα τελευταία απογοητευτικά
αποτελέσματα που είχαν ως αποτέλεσμα το Αμβούργο να κινδυνεύει άμεσα με
υποβιβασμό. Ο Μάγκατ, παλιά δόξα του Αμβούργου, είχε αναλάβει την ομάδα τον
Οκτώβριο του 1995 και κατάφερε να την οδηγήσει στα ευρωπαϊκά σαλόνια, για
πρώτη φορά μετά από πολλά χρόνια. Μάλιστα, η διοίκηση του Αμβούργου υπέγραψε
συμβόλαιο με τον Μάγκατ μέχρι το 1999.

Οι φετινές άσχημες εμφανίσεις του Αμβούργου και το γεγονός ότι οι παίκτες
δεν στήριζαν πια τον Μάγκατ, οδήγησαν τον πρόεδρο Ούβε Ζέελερ στην απόφαση να
δείξει την πόρτα στον Γερμανό προπονητή.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15840O043</ED>
<ID>
ID:168498

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O04&aa=3</URL></REF>


Article

<CATEGORY>vin10</CATEGORY>

 <H5>ΑΥΣΤΡΑΛΙΑ
</H5><H2>Σοβαρά επεισόδια με Κροάτες οπαδούς
</H2>
ΣΟΒΑΡΑ επεισόδια μεταξύ οπαδών ελληνικής και κροατικής καταγωγής προκλήθηκαν
μετά τη λήξη του αγώνα Σίδνεϊ Γιουνάιτεντ - Νότιας Μελβούρνης για τα ημιτελικά
του Κυπέλλου Αυστραλίας.

Τα επεισόδια ξεκίνησαν όταν οι οπαδοί της Σίδνεϊ Γιουνάιτεντ, στην πλειοψηφία
τους κροατικής καταγωγής, πανηγύρισαν το τέρμα που πέτυχε η ομάδα τους
εκτοξεύοντας πυροτεχνήματα. Οι αστυνομικοί που επιχείρησαν να επαναφέρουν την
τάξη δέχτηκαν επίθεση από τους οπαδούς της Γιουνάιτεντ.

Μετά τη λήξη της συνάντησης, περίπου 1.000 οπαδοί κροατικής καταγωγής
εισέβαλαν στον αγωνιστικό χώρο και επιτέθηκαν στους φιλάθλους της Νότιας
Μελβούρνης, στην πλειοψηφία τους Ελληνες ομογενείς, οι οποίοι κυμάτιζαν
σερβικές σημαίες.

Τρία άτομα συνελήφθησαν και πέντε αστυνομικοί υπέστησαν μικροτραυματισμούς
επιχειρώντας να διαλύσουν τους συμπλεκόμενους οπαδούς.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15840O044</ED>
<ID>
ID:168499

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O04&aa=4</URL></REF>


Article

<CATEGORY>vin10</CATEGORY>

 <H5></H5><H5>Ντοπέ πέντε Λευκορώσοι
</H5><H5>Ξέχασαν τον Κούμαν
</H5><H2>Εμπιστευτικά
</H2>
Πέντε Λευκορώσοι αθλητές της άρσης βαρών βρέθηκαν ντοπέ, με αποτέλεσμα η
Λευκορωσία να κινδυνεύει να αποκλειστεί ακόμη και από το ευρωπαϊκό πρωτάθλημα
που θα φιλοξενηθεί σε λίγες ημέρες στην Κροατία. Πρόκειται για τους αθλητές
Αντρέι Μαρτσένκο, Βλαντιμίρ Χλουντ, Αλεξέι Κρούσεβιτς, Ρουσλάν Ντορόσεβιτς και
Φιοντόρ Μάγκερ, στα δείγματα των οποίων βρέθηκαν πολύ υψηλές τιμές τεστοστερόνης.

* Με δύο χρόνια αποκλεισμό από τους αγωνιστικούς χώρους κινδυνεύει να
τιμωρηθεί ο άσος της Θέλτα, Φραντσίσκο Μπόρχα Αγκουϊρέτχου, καθώς βρέθηκε
ντοπαρισμένος στον αγώνα με τη Βαγιαδολίδ, στις 4 Ιανουαρίου.

Η Μπαρτσελόνα δεν πρόκειται να τιμήσει τον Ρόναλντ Κούμαν στο αποχαιρετιστήριο
παιχνίδι του. Η καταλανική ομάδα απέρριψε πρόσκληση του Ολλανδού πρώην διεθνή
άσου για να αγωνιστεί με τη Φέγενορντ στις 9 Αυγούστου, στο Ρότερνταμ, λόγω
αγωνιστικών υποχρεώσεων. Να σημειώσουμε πως η Μπαρτσελόνα κατέκτησε το
μοναδικό Κύπελλο Πρωταθλητριών στην ιστορία της, χάρη σε γκολ που πέτυχε ο
Ρόναλντ Κούμαν.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15840O045</ED>
<ID>
ID:168500

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O04&aa=5</URL></REF>


Article

<CATEGORY>vin10</CATEGORY>

 <H5>Ο ΚΩΣΤΑΣ ΦΡΑΝΤΖΕΣΚΟΣ, ΣΕ ΜΙΑ ΑΓΩΝΙΣΤΙΚΗ ΠΕΡΙΟΔΟ, ΒΟΗΘΗΣΕ ΟΦΗ ΚΑΙ ΠΑΟΚ ΝΑ ΒΓΟΥΝ
ΣΤΟ ΚΥΠΕΛΛΟ ΟΥΕΦΑ
</H5><H2>Ευρωπαίος με δύο φανέλες!
</H2>
ΦΡΑΝΤΖΕΣΚΟΣ, ο σούπερ σταρ! Ο διεθνής χαφ
κατάφερε να συμβάλει τα μέγιστα στην επιτυχία δύο ομάδων, του ΟΦΗ και του
ΠΑΟΚ, ώστε να εξασφαλίσουν τη συμμετοχή τους στο Κύπελλο ΟΥΕΦΑ!

Ο Κώστας Φραντζέσκος, σε μία αγωνιστική περίοδο, έπαιξε με δύο ομάδες κι αυτές
είναι οι τυχερές που θα εκπροσωπήσουν τη χώρα μας στο Κύπελλο ΟΥΕΦΑ. Σύμπτωση;
Όχι δα. Ο Φραντζέσκος είχε σημαντική έως καθοριστική συμβολή και πέτυχε το
δικό του ρεκόρ: να γίνει Ευρωπαίος με... δύο ομάδες. Έχει πετύχει σε 33 αγώνες
19 γκολ (τα 9 με... τείχος) και όπως δείχνουν αριθμοί (που συνήθως λένε την
αλήθεια) έχει προσφέρει πολλά σε ΟΦΗ και ΠΑΟΚ.

ΣΤΟ ΗΡΑΚΛΕΙΟ

Ο «μίστερ φάουλ» ξεκίνησε την αγωνιστική περίοδο 1996-'97 με τη φανέλα του
ΟΦΗ. 
Στο Ηράκλειο άρχισε να ρίχνει τα «βέλη» του έξω από την αντίπαλη περιοχή. Την
πρώτη αγωνιστική σκόραρε εις βάρος της μελλοντικής του ομάδας. Πέτυχε το 2-0
στο 45' και θεμελίωσε τη νίκη του ΟΦΗ, που τελικά επικράτησε του ΠΑΟΚ με 3-1.
Στην Καστοριά πέτυχε το γκολ της νίκης (0-1), στην έκτη αγωνιστική, ενώ
σκόραρε και στο 4-0 επί του Πανηλειακού στον Πύργο (με πέναλτι στο 41'). 
Την 9η αγωνιστική έδωσε στην ομάδα του το προβάδισμα στο 9', εναντίον της
Καλαμάτας, αλλά το τελικό αποτέλεσμα ήταν 1-1. Ο Φραντζέσκος ήταν ο μεγάλος
πρωταγωνιστής του αγώνα ΟΦΗ - Παναχαϊκής τη 12η αγωνιστική. Άνοιξε το σκορ για
τους Κρητικούς, αλλά πέτυχε και το νικητήριο γκολ (2-1) στο 90'.

ΟΤΑΝ ΑΛΛΑΞΕ ΣΤΡΑΤΟΠΕΔΟ

Όπως είναι γνωστό, τον Γενάρη άλλαξε στρατόπεδο. Από το Ηράκλειο βρέθηκε στη
Θεσσαλονίκη και στον ΠΑΟΚ. Τι ακολούθησε; «Φραντζεσκομάνια». Αυτό τα λέει όλα.
Πέτυχε 13 γκολ και οδήγησε τον ΠΑΟΚ στη δεύτερη προνομιούχο θέση. 
Τα επιτεύγματά του με τον ΠΑΟΚ: ένα γκολ στην Ξάνθη (1-1), με την Καβά-

λα (1-0), δύο γκολ στην Καστοριά (1-2), δύο επί του ΟΦΗ (2-1), ένα γκολ με τον
Απόλλωνα (3-1), με τον Αθηναϊκό (3-2), τον Εδεσσαϊκό (1-4), τον Παναθηναϊκό
στο 87' (1-0), δύο με την Ξάνθη (4-1) και ένα με την Καβάλα.

Γκολ από φάουλ πέτυχε και με την εθνική ομάδα στη νίκη (1-0) επί της Βοσνίας.
Ποιος τερματοφύλακας δεν φοβάται τα φάουλ του Κώστα Φραντζέσκου;

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15840O051</ED>
<ID>
ID:168501

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O05&aa=1</URL></REF>


Article

<CATEGORY>vin10</CATEGORY>

 <H2>Παραιτήθηκε ο πρόεδρος της Καβάλας
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΠΑΡΑΙΤΗΘΗΚΕ ο πρόεδρος της Καβάλας, κ. Γιάννης
Παπαϊωάννου. Σε επιστολή του αναφέρει, μεταξύ άλλων, ότι «από το 1992 που
επιστρατεύθηκα από τον αείμνηστο Χρήστο Μπάτση προσφέρω ανελλιπώς τις
υπηρεσίες μου σε όλα τα Δ.Σ. που προέκυψαν από τότε μέχρι σήμερα. Πιστεύω ότι
έχω προσφέρει ηθικά και υλικά στο μέτρο των δυνατοτήτων μου ό,τι μπορούσα,
ώστε να βρίσκεται σήμερα η Καβάλα σ' αυτή τη θέση». Και συνεχίζει: «Δυστυχώς,
εδώ και λίγο καιρό και με αποκορύφωμα τον αγώνα με τον ΠΑΟΚ, βλέπω ότι όχι
μόνο δεν αναγνωρίζεται η προσφορά μου, αλλά βάλλομαι προσωπικά για την
τιμιότητά μου, γεγονός που δεν μπορώ να το δεχθώ. Μετά από πολλή σκέψη και
μεγάλη στενοχώρια αποφάσισα να παραιτηθώ από τη θέση του προέδρου του Δ.Σ. και
του μέλους του συμβουλίου».

Ο κ. Παπαϊωάννου αναφέρει, εξάλλου: «Εύχομαι το νέο Δ.Σ., που θα προκύψει από
τις προσεχείς εκλογές, να έχει περισσότερο ηθικό ανάστημα από το δικό μου, που
αμφισβητήθηκε, και να οδηγήσει την ομάδα σε ακόμα καλύτερη θέση, απ' αυτή που
βρίσκεται σήμερα». Και καταλήγει: «Θα ήθελα να ευχαριστήσω τους
ποδοσφαιριστές, τους προπονητές, συναδέλφους στο Δ.Σ., καθώς και τους αγνούς
φιλάθλους, για τη συμπαράσταση που έδειξαν στην ομάδα».

ΣΥΜΦΩΝΙΑ ΜΕ ΜΙΤΕΦ

Για δύο ακόμα χρόνια θα αγωνίζεται στην Καβάλα ο Ιβάν Μίτεφ. Ο Βούλγαρος
ποδοσφαιριστής συναντήθηκε χθες με εκπροσώπους της διοίκησης και συμφώνησε να
συνεχίσει την καριέρα του στην τοπική ομάδα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15840O052</ED>
<ID>
ID:168502

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O05&aa=2</URL></REF>


Article

<CATEGORY>vin10</CATEGORY>

 <H2>Στο εδώλιο τρεις νεαροί
</H2>
ΚΑΒΑΛΑ

ΤΡΙΑ νεαρά άτομα παραπέμπονται να δικασθούν αύριο
στο Αυτόφωρο Τριμελές Πλημμελειοδικείο της Καβάλας.

Είναι οι Δημήτρης Ελευθερίου, 19 χρόνων, μαθητής Τεχνικού Λυκείου της Καβάλας
(πετούσε πέτρες σε αυτοκίνητα φιλάθλων και οπαδών του ΠΑΟΚ), Δημήτριος
Φωτόπουλος (κατείχε αναμμένη κροτίδα και ήταν έτοιμος να την πετάξει) και
Χαράλαμπος Δρόσος, 27 χρόνων (έριξε καπνογόνο στο κέντρο της Καβάλας).

Εξάλλου, παραπέμπεται σε τακτική δικάσιμο ο Αρσένης Πάλλης, 28 χρόνων,
κατηγορούμενος για «πρόκληση επικίνδυνης βλάβης».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15840O053</ED>
<ID>
ID:168503

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O05&aa=3</URL></REF>


Article

<CATEGORY>vin10</CATEGORY>

 <H5>Ο ΠΑΝΑΘΗΝΑΪΚΟΣ ΨΑΧΝΕΙ ΓΙΑ ΝΕΟ ΠΡΟΠΟΝΗΤΗ * ΟΙ ΠΟΔΟΣΦΑΙΡΙΣΤΕΣ ΔΕΝ ΘΑ ΜΕΙΝΟΥΝ ΣΤΟ ΑΠΥΡΟΒΛΗΤΟ
</H5><H5>Πώς έφθασε ο ΠΑΟ στην κόψη του ξυραφιού
</H5><H5>Τραυματίσθηκε σε τροχαίο ο Καρούλιας
</H5><H2>Η αποτυχία οδηγεί τον Ζάετς στην έξοδο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Η ΣΥΝΤΟΜΗ καριέρα του Βέλιμιρ Ζάετς στον Παναθηναϊκό τελείωσε μετά
την αποτυχία του Παναθηναϊκού να συμμετάσχει στο Κύπελλο ΟΥΕΦΑ. Ο Ζέκο από
προχθές εκδήλωσε επιθυμία να παραιτηθεί, αλλά ήταν τόσο άσχημη η ψυχολογική
κατάσταση στην οποία βρισκόταν ο κ. Βαρδινογιάννης, ώστε δεν μπόρεσε να
επικοινωνήσει μαζί του.

Η ουσία είναι ότι ο Παναθηναϊκός ψάχνει ήδη για νέο προπονητή. Ακούστηκε το
όνομα του Ολέγκ Μπλαχίν, ενώ στα υπ' όψιν είναι πάντοτε ο Άγγελος Ιορντανέσκου.

Το ενδεχόμενο να μην πάει σήμερα στην προπόνηση ο Ζάετς είναι πολύ πιθανό. Η
παρουσία του, εξάλλου, είναι άνευ αντικειμένου. Σίγουρα θα συναντηθεί με τον
πρόεδρο ή θα τα πει τηλεφωνικά, αφού οι σχέσεις των δύο παραμένουν καλές.

Αν όντως ο Βαρδινογιάννης είναι αποφασισμένος να ξανακάνει μεγάλο τον
Παναθηναϊκό, θα προχωρήσει σε ριζοσπαστικές λύσεις. Οι αλλαγές θα πρέπει να
είναι σαρωτικές και το έμψυχο υλικό θα ανανεωθεί πλήρως. Ας μη ξεχνάμε ότι και
οι παίκτες έχουν σημαντικότατες ευθύνες για το κατάντημα της ομάδας. Δεν είναι
δυνατόν, λοιπόν, να μείνουν στο απυρόβλητο.

Χθες δεν έγινε καθόλου προπόνηση σε μια προσπάθεια να εκτονωθεί το κλίμα. Ο
Ζάετς δεν εμφανίστηκε πουθενά, προσπαθώντας να ηρεμήσει. Επαναλαμβάνουμε ότι
εκ των πραγμάτων είναι αδύνατον να συνεχίσει ο Ζάετς στον Παναθηναϊκό. Απέτυχε πλήρως.

ΣΤΗΝ κόψη του ξυραφιού βρίσκεται πλέον ο
Παναθηναϊκός. Και πληρώνει τα απανωτά λάθη των τριών τελευταίων χρόνων και
ιδίως της περιόδου 1996-97. Το ζητούμενο αυτήν την ώρα δεν είναι μόνον η
κριτική. Τώρα το θέμα είναι ακόμη πιο σοβαρό. Διότι αφορά το μέλλον και την
ύπαρξη αυτής της μεγάλης ομάδας. Όπως αποκαλύψαμε και χθες, ο πρόεδρος Γιώργος
Βαρδινογιάννης είναι έτοιμος «να τα βροντήξει». Οι ύβρεις, οι αποδοκιμασίες, η
μη αναγνώριση της προσφοράς του τον έχουν απογοητεύσει βαθιά.

Πριν από 14 χρόνια ο ΠΑΟ έζησε την ίδια κατάσταση. Και παρακολουθήσαμε από
κοντά τα γεγονότα: ο ΠΑΟ κατέληξε έκτος στη βαθμολογία, δεν έπαιξε στην
Ευρώπη, γνώρισε ταπεινωτικές ήττες. Τότε ο Βαρδινογιάννης αντιμετώπισε με
ψυχραιμία την κατάσταση και επέδειξε θαυμαστή αποφασιστικότητα. Συσπείρωσε
τους παλιούς παίκτες-σύμβολα (Δομάζο-Αντωνιάδη) για να δουλέψουν σε διάφορους
τομείς, προσέλαβε τον καλύτερο προπονητή (Γκμοχ) και απέκτησε νέους
ταλαντούχους παίκτες, οι οποίοι μαζί με κάποιους παλιούς (Καρούλια, Ρότσα,
Κυράστα, Καψή, Λιβαθηνό, Γαλάκο) δημιούργησαν ενθουσιώδες σύνολο που, πήρε το νταμπλ.

Την επόμενη χρονιά ο ΠΑΟ δεν επαναπαύθηκε στους τίτλους: απέκτησε δύο από τους
καλύτερους παίκτες της Ευρώπης εκείνην την εποχή. Τον Δημήτρη Σαραβάκο και τον
Βέλιμιρ Ζάετς. Με αποτέλεσμα ο Παναθηναϊκός να φτάσει στους τέσσερις του
κυπέλλου πρωταθλητριών και ν' αποκλειστεί από τη μεγάλη Λίβερπουλ.

Μ' αυτόν τον τρόπο, τότε, ο Παναθηναϊκός βγήκε από την κρίση και επανήλθε ως
πρωταγωνιστής. Πέρυσι, αντί να ενισχυθεί ακόμη περισσότερο (μετά την
εκπληκτική πορεία στο Τσάμπιονς Λιγκ) για να επαναλάβει παρόμοιους άθλους, ο
Παναθηναϊκός αποδυναμώθηκε, έχασε βασικά στελέχη, επαναπαύθηκε σε όλα τα
επίπεδα και επί πλέον καβάλησε καλάμι από τον τελευταίο παίκτη έως τον τότε
προπονητή, ακόμη και τον πρόεδρο.

ΤΟ ΧΤΥΠΗΜΑ

Ο θάνατος του Θόδωρου Βαρδινογιάννη ήταν το μεγαλύτερο χτύπημα για την
πανίσχυρη διοίκηση του Παναθηναϊκού, η οποία αποδυναμώθηκε, δεν κατάφερε να
παρακολουθήσει τις εξελίξεις στο ποδοσφαιρικό γίγνεσθαι και όταν
συνειδητοποίησε ότι στην Ελλάδα ο Ολυμπιακός ήταν κυρίαρχος του παιχνιδιού και
στην Ευρώπη ο Παναθηναϊκός είχε αποκλειστεί δύο φορές, από το Τσάμπιονς Λιγκ
και το ΟΥΕΦΑ, αντέδρασε σπασμωδικά.

Εκ των υστέρων αποδείχτηκε ότι η πρόσληψη του Ζάετς ήταν λάθος. Ο Ζέκο είναι
καλός χαρακτήρας, προσωπικότητα στον χώρο του ποδοσφαίρου, αλλά δεν είχε τα
απαραίτητα ψυχολογικά αποθέματα για να αναστρέψει την κατάσταση. Τι βρήκε ο
Ζάετς στον Παναθηναϊκό; Μια ομάδα απροπόνητη, παρεούλες, χρεοκοπημένους
παίκτες και κόντρα διαιτησία. Τι κατάφερε; Απολύτως τίποτα! Διότι η διαιτησία,
χώρος όπου ο Παναθηναϊκός είχε ερείσματα τα τελευταία χρόνια, κατευθύνθηκε
στην αντίπερα όχθη. Κι αυτό το κατάλαβε ο Κροάτης όταν έχασε το πρώτο του
ντέρμπι με τον Ολυμπιακό. Το πέναλτι έγινε έξω από την περιοχή και η παράβαση
δόθηκε μέσα...

Επακολούθησαν κι άλλα διαιτητικά ατοπήματα. Οι «πράσινοι» έφτασαν στο σημείο
να δεχτούν γκολ με το χέρι και να το θεωρήσουν περίπου φυσιολογικό! Πουθενά
δεν εισακούσθηκαν. Μέρα με τη μέρα γινόταν φανερό ότι κάτι δεν πήγαινε καλά.
Επήλθε απογοήτευση, επακολούθησαν αλλεπάλληλες ήττες και, χωρίς κανείς να το
πολυκαταλάβει, ο Παναθηναϊκός βρέθηκε εκτός Ευρώπης!

ΤΑ «ΠΑΡΑΡΤΗΜΑΤΑ»

Για άλλη μια φορά ο ΠΑΟ πλήρωσε το τίμημα της επιβεβαίωσης ότι δεν έχει
παραρτήματα. Μήπως ο ΟΦΗ, «το παράρτημα», δεν ωφελήθηκε; Δεν έκοψε τέσσερις
βαθμούς από τον Παναθηναϊκό (δύο ισοπαλίες εφέτος). Δεν νίκησε δύο φορές την
ΑΕΚ; Και δεν έχασε δύο φορές από τον Ολυμπιακό; Τι σόι παράρτημα είναι αυτό
που έχει κόψει δύο πρωταθλήματα από τον Παναθηναϊκό, του έχει βάλει πέντε γκολ
στο Στάδιο και προχθές τον άφησε εκτός Ευρώπης, προκαλώντας μια άνευ
προηγουμένου κρίση;

Ναι, ο Βαρδινογιάννης έκανε σοβαρά λάθη. Έσπειρε θύελλες και θερίζει ανέμους.
Αν όμως τα παρατήσει θα μεσολαβήσει αναγνωριστική περίοδος (όπως έγινε και με
τον Κόκκαλη στην περίπτωση του Ολυμπιακού) που θα διαρκέσει το λιγότερο
τέσσερα χρόνια. Αυτό λέει η στατιστική. Στον Παναθηναϊκό πρέπει να αναλάβουν
τα σωστά πρόσωπα στις σωστές θέσεις. Πρέπει να μην επαναληφθούν τα λάθη του
παρελθόντος. Να αποφευχθούν πειράματα. Δεν σημαίνει ότι επειδή πέτυχε ένα
πείραμα θα πετύχει και το επόμενο. Ο Βαρδινογιάννης πληρώνει τους
«αχυράνθρωπους» που ο ίδιος δημιούργησε τα τελευταία χρόνια. Τους Φρανκενστάιν
που συναρμολόγησε και που τώρα επιχειρούν να τον κατασπαράξουν. Όπως λέει ο
ίδιος, του «αρέσουν τα δύσκολα». Ας σηκώσει πάλι τον γίγαντα που κείτεται
πληγωμένος, κι αυτοί οι ίδιοι που τον έβρισαν χυδαία θα είναι οι πρώτοι που θα
τον ξαναχειροκροτήσουν. Έτσι είναι η μπάλα σε ολόκληρο τον κόσμο...

ΚΑΙ ΜΕΣΑ σε όλα τραυματίστηκε ο Νίκος Καρούλιας...
στο Βελιγράδι! Ο Καρούλιας, που αναχώρησε αιφνιδιαστικά από το Όσλο και πήγε
στο Βελιγράδι για να πάρει το αυτοκίνητό του και να επιστρέψει οδικώς στην
Ελλάδα, τραυματίστηκε ελαφρά, όταν μεθυσμένος οδηγός παραβίασε το STOP και
έπεσε πάνω του!

Ο «πράσινος» απεσταλμένος υπέστη σοκ, αλλά ευτυχώς γλίτωσε με μώλωπες και
πόνους στα πλευρά. Ο Καρούλιας αναμένεται να επιστρέψει σήμερα στην Αθήνα και
θα ενημερώσει τον κ. Βαρδινογιάννη για τις επαφές του.

Στο μεταξύ, ο Φρανκ Στραντλ πέτυχε χθες και τα δυο γκολ στο ματς
Λίλεστρομ-Βίκινγκ (2-0) και, όπως δήλωσε ο Ντόκεν από το Όσλο, περιμένει το
οκέι από τον πρόεδρο για την ολοκλήρωση της μεταγραφής του Νορβηγού άσου. Όπως
έχει όμως η κατάσταση αυτή τη στιγμή ουδείς γνωρίζει ποιος θα είναι ο
προγραμματισμός για τη νέα σεζόν. Όλα είναι στον αέρα. Κι αν ο ΠΑΟ
καθυστερήσει, ίσως ο Στραντλ καταλήξει σε άλλη ομάδα!

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15840O061</ED>
<ID>
ID:168504

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΠΑΛΛΗΣ
</H5><H2>Τραγικά λάθη από τη διοίκηση
</H2>
ΘΕΣΣΑΛΟΝΙΚΗ

«ΒΙΒΛΙΚΗ καταστροφή». Με αυτήν την, για άλλους
υπερβολική και για άλλους ιδανική, έκφραση ξεκίνησε ο Ντίνος Μπαλλής ­ παλιά
δόξα του Άρη ­ την αποτίμησή του για τη φετινή πορεία των «κιτρινόμαυρων» και
τον υποβιβασμό τους στη Β' Εθνική.

«Πριν από λίγες εβδομάδες έζησα μία μεγάλη τραγωδία χάνοντας τον πατέρα μου,
τώρα ζω άλλη μία εξίσου μεγάλη με τον υποβιβασμό του Άρη», πρόσθεσε
συνεχίζοντας την αποτίμησή του ο Ντίνος Μπαλλής, που βλέπει ακόμη χειρότερες
μέρες για τον Άρη. «Έγιναν τραγικά λάθη από τη διοίκηση του Λάμπρου Γράντα και
ύστερα από αυτό το κτύπημα οι τελευταίοι που απέμειναν για να στηρίξουν την
ομάδα είναι τα παλικάρια της κερκίδας. Παρακαλώ να μην τα παρατήσουν γιατί δεν
υπάρχει άλλος να βοηθήσει τον Άρη».

Πάντως, ένα 24ωρο δεν ήταν αρκετό για να συνειδητοποιήσουν οι Αρειανοί πως
βρίσκονται πλέον με τα δύο... πόδια στη Β' Εθνική. Ουδείς βρήκε το κουράγιο να
μιλήσει και ο Λάμπρος Γράντας δεν έχει να κάνει τίποτε άλλο από το να
περιμένει το φινάλε του πρωταθλήματος για να πάρει τις αποφάσεις του ως
μεγαλομέτοχος της ΠΑΕ. Όπως άφησε να εννοηθεί χθες δεν σκοπεύει να τα παρατήσει.

*** Ένας - ένας θα αρχίσουν να εγκαταλείπουν το...
πλοίο οι πρωτοκλασάτοι παίκτες του Άρη και αυτό θα είναι το μεγαλύτερο
κτύπημα. Ο Δημήτρης Μαυρογενίδης, φημολογείται πλέον εντονότατα πως βρίσκεται
καθ' οδόν για τον Ολυμπιακό, ενώ και ο Χρήστος Καρκαμάνης, που περιμένει ή να
του ανανεωθεί το συμβόλαιο για τρία χρόνια με 100 εκατ. δρχ. ή να μείνει
ελεύθερος, ετοιμάζεται να μετακομίσει από το Χαριλάου προς τη «γειτονιά» του
Καυταντζογλείου. Τελειωμένοι θεωρούνται ακόμη και οι Μιλόγεβιτς, Εντίνιο,
Ποζαπαλίδης, Λεκμπέλο.

*** Διέψευσε χθες το βράδυ ο μεγαλομέτοχος της ΠΑΕ
Αρης κ. Λάμπρος Γράντας τις φήμες που ήθελαν να έχει πουλήσει τον Δημήτρη
Μαυρογενίδη έναντι του ποσού των 300 εκατ.

Ο Γράντας τόνισε ότι έχει στα χέρια του επιταγή 300 εκατ. από την πώληση
ακινήτου, ενώ επανέλαβε ότι ισχύει η δήλωση που είχε κάνει πριν από ένα μήνα,
ππαραχωρώντας για 4 χρόνια τις μετοχές στον Α.Σ. Άρη, χωρίς καμία απαίτηση.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15840O062</ED>
<ID>
ID:168505

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O06&aa=2</URL></REF>


Article

<CATEGORY>vin10</CATEGORY>

 <H2>Ο Παράσχος κοντά στον Ηρακλή
</H2>
ΜΙΑ... ΑΝΑΣΑ από τον «Γηραιό» βρίσκεται ο Γιώργος Παράσχος, αφού, όπως
ομολόγησε χθες, «είμαι πολύ κοντά σε συμφωνία με τον Ηρακλή». Ο Θεσσαλονικιός
προπονητής της Καβάλας δέχεται ασφυκτικό πρέσινγκ από τους «κυανολεύκους» και
έως το τέλος της εβδομάδας αναμένεται να πάρει τη μεγάλη απόφαση, που δεν θα
είναι άλλη από το «ναι» στον Ηρακλή. Ο Παράσχος σήμερα θα έχει τελευταία
συνάντηση με τους ανθρώπους της Καβάλας, οι οποίοι του έκαναν δελεαστική
πρόταση. Όμως, ο πετυχημένος Έλληνας τεχνικός έκρινε πως ήρθε η ώρα να κάνει
ένα βήμα παραπάνω, αναλαμβάνοντας τον Ηρακλή. Βέβαια, ο Πέτρος Θεοδωρίδης με
τον Τέλη Μπατάκη έχουν προκρίνει και την περίπτωση του Μάκη Κατσαβάκη.

*** Τρεις εξώδικους προσκλήσεις έστειλε χθες η ΠΑΕ
Ηρακλής στους Άκη Στολτίδη, Στέφανο Μπορμπόκη, Νίκο Μιρτσέκη, για να
συζητήσουν τις ανανεώσεις των συμβολαίων τους. Από τους τρεις, «κυανόλευκος»
θα παραμείνει εκτός απροόπτου ο Στολτίδης, για τον Μπορμπόκη θα εισηγηθεί ο
νέος προπονητής, ενώ για τον Μιρτσέκη οι ελπίδες να συνεχίσει στον «Γηραιό»
είναι ελάχιστες, όπως και για τους Λαγωνίδη, Γιοβάνοβιτς, Ρομπακίεβιτς.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15840O063</ED>
<ID>
ID:168506

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O06&aa=3</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΜΕ ΝΙΚΗ ΕΠΙ ΤΗΣ ΡΟΥΜΑΝΙΑΣ ΠΑΙΡΝΕΙ ΤΟ ΕΙΣΙΤΗΡΙΟ ΓΙΑ ΤΑ ΤΕΛΙΚΑ ΤΗΣ ΕΥΡΩΠΗΣ
</H5><H2>Μονόδρομος
</H2>
ΝΙΚΗ χρειάζεται στον σημερινό αγώνα (16.00, ΕΤ 1) η Εθνική βόλεϊ εναντίον της
Ρουμανίας, για να πάρει το «εισιτήριο» της πρόκρισης στα τελικά του Ευρωπαϊκού Πρωταθλήματος.

Το ματς που θα διεξαχθεί στην Ορεστιάδα, είναι το τελευταίο της ελληνικής
ομάδας στην προκριματική φάση της διοργάνωσης.

Ο ομοσπονδιακός προπονητής Στέλιος Καζάζης επέλεξε τους εξής 12 παίκτες:
Θεοδωρίδη, Γκιούρδα Χριστοφιδέλη, Κουρνέτα, Ντράκοβιτς, Σαμαρά, Μποζίδη, Α.
Κοβάτσεφ, Χατζηαντωνίου, Μητρούδη, Μπάεφ και Τσακιρόπουλο, ενώ αποκλείστηκαν
από την 12άδα οι Δ. Καζάζης και Αλεξανδρόπουλος.

Τον αγώνα θα διευθύνουν οι Κοντάκοφ (Ουκρανία) και Στ. Βασιλειάδης.

*** Σε παιχνίδι του ομίλου μας, το Βέλγιο νίκησε με 3-1 εκτός έδρας τα Σκόπια.

*** Η Εθνική γυναικών αντιμετωπίζει αύριο (18.00) εκτός έδρας την
Ουκρανία, στον τέταρτο αγώνα της, στην προκριματική φάση του Ευρωπαϊκού
Πρωταθλήματος και θα επιδιώξει να πάρει τουλάχιστον δύο σετ, προκειμένου να
διατηρήσει τις ελπίδες της για την κατάκτηση της πρώτης θέσης του ομίλου, που
οδηγεί στα τελικά της Τσεχίας.

Σε περίπτωση που η ελληνική ομάδα δεν τα καταφέρει και καταταγεί δεύτερη, θα
διεκδικήσει την πρόκριση σε τουρνουά της Σλοβακίας.

Ο ομοσπονδιακός προπονητής Γιάννης Νικολάκης έχει στη διάθεσή του τις:
Αγγελάκη, Ζανάρα, Μ. Γκαραγκούνη, Ν. Γκαραγκούνη, Μεμετζή, Σάκουλα,
Ιορδανίδου, Καφετζάκη, Καρδαμανίδου, Νικολαΐδου, Δρακουλίδου και Ιωαννίδου.

Σε αγώνα του ομίλου μας, η Ουκρανία επικράτησε εντός έδρας με 3-0 της Ισπανίας.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15840O091</ED>
<ID>
ID:168507

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O09&aa=1</URL></REF>


Article

<CATEGORY>vin10</CATEGORY>

 <H2>ΜΠΙΤΣ ΒΟΛΕΪ
</H2><H2>Εξαμελή αποστολή στη Βιέννη
</H2>
ΜΕ ΒΑΣΗ τη βαθμολογία του Πανελληνίου Πρωταθλήματος Beach Volley 1996,
ορίστηκαν από την ΕΟΠ τα ονόματα των αθλητών και αθλητριών που θα
εκπροσωπήσουν τη χώρα μας στο 1ο Τουρνουά Πανευρωπαϊκού Πρωταθλήματος Beach
Volley 1997.

Στη διοργάνωση, που θα γίνει στη Βιέννη, θα πάρουν μέρος στους άνδρες τα
ζευγάρια Βαγγέλης Οικονόμου - Πάνος Δημητράκος και Μανώλης Ρουμελιώτης -
Γιάννης Φάκας, ενώ στις γυναίκες παρούσες θα είναι οι Βάσω Καραντάσιου και Έφη
Σφυρή. 
Επίσης, καθορίστηκε ότι άλλες δύο ομάδες σε κάθε κατηγορία και με γνώμονα τη
βαθμολογία του Πανελληνίου Πρωταθλήματος 1997 θα προκριθούν στο 2ο Τουρνουά
Ευρωπαϊκού Πρωταθλήματος που θα διεξαχθεί το διάστημα 9-13 Ιουλίου στη Ρόδο.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15840O092</ED>
<ID>
ID:168508

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O09&aa=2</URL></REF>


Article

<CATEGORY>vin10</CATEGORY>

 <H2>ΚΩΠΗΛΑΣΙΑ
</H2><H2>8 μετάλλια η Εθνική στη ρεγκάτα της Βουλγαρίας
</H2>
ΜΕ ΤΡΙΑ χρυσά μετάλλια, τρία αργυρά και δύο χάλκινα επέστρεψε η εθνική ομάδα
της κωπηλασίας από τη διεθνή ρεγκάτα του Πλόβντιβ της Βουλγαρίας, που έγινε το Σαββατοκύριακο.

Στους αγώνες έλαβαν μέρος πληρώματα από τη Γιουγκοσλαβία, Τουρκία και τη
διοργανώτρια Βουλγαρία. Την πρώτη θέση κατέκτησαν οι: Χρύσα Μπισκιτζή (σκιφ
ελαφρών βαρών γυναικών), Β. Κουκάρα - Π. Γιώση (διπλό σκιφ νεανίδων) και Α.
Λίγκας - Γ. Σαράκης (διπλό σκιφ εφήβων).

Αργυρό μετάλλιο πήραν οι: Γ. Κουρκουρίκης (σκιφ ελαφρών βαρών ανδρών), Α.
Μοσδρόμου - Ι. Κουτσαγιώτου (δίκοπος άνευ πηδαλιούχου νεανίδων) και Α. Πανταζή
(σκιφ νεανίδων).

Τέλος, την τρίτη θέση κατέλαβαν οι Π. Πρωτόγερος - Ν. Παγούνης (δίκωπος άνευ,
εφήβων) και Σ. Ασπρογέρακας (σκιφ εφήβων). Ο εθνικός προπονητής Στέλιος
Κυπριώτης δήλωσε: «Το επίπεδο στα περισσότερα αγωνίσματα ήταν υψηλό και η
εμφάνιση των αθλητών μας πολύ ικανοποιητική. Βρισκόμαστε σε επίπεδο
προετοιμασίας, αλλά στη συνέχεια θα πάμε καλύτερα».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15840O093</ED>
<ID>
ID:168509

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O09&aa=3</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>«Γιατί καθυστέρησαν τα πριμ»
</H2>
«ΓΝΩΡΙΖΩ ότι οι αθλητές Παπαδιάς, Κόφφα και Ξάνθου δεν έχουν πάρει ακόμα το
πριμ από τις επιτυχίες στο Παγκόσμιο Πρωτάθλημα Κλειστού Στίβου στο Παρίσι.
Όμως δεν μπορούσα να υπογράψω όσο ίσχυε η εκκρεμότητα στο ΣΕΓΑΣ. Άν έστελνα τα
χρήματα στον ΣΕΓΑΣ, θα τα έψαχνα σε άλλες διαδρομές».

Αυτά τόνισε χθες ο υφυπουργός αθλητισμού Ανδρέας Φούρας μετά τη συνάντηση που
είχε με τους πρωταθλητές Βασδέκη, Παναγιωτόπουλο, Ξάνθου, Θάνου και τον
προπονητή Πομάσκι για το θέμα των πριμ των αθλητών που κατέλαβαν θέσεις μέσα
στην οκτάδα του Παγκοσμίου Πρωταθλήματος Κλειστού Στίβου που έγινε στο Παρίσι.
Το χρυσό μετάλλιο επιβραβεύεται με 65 εκατ. δρχ. και το αργυρό με 45 εκατ.
δρχ. Οι υπόλοιποι αθλητές που πλασαρίστηκαν στην 8άδα θα πάρουν από 15 εκατ. δρχ.

«Τα χρήματα αυτά θα τα πάρουν οι Έλληνες πρωταθλητές εντός των προσεχών
ημερών», πρόσθεσε ο κ. Φούρας, ενώ δεν παρέλειψε να αναφέρει ότι τα
αποτελέσματα του στίβου είναι απόρροια σκληρής δουλειάς αθλητών και προπονητών.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15840O094</ED>
<ID>
ID:168510

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O09&aa=4</URL></REF>


Article

<CATEGORY>vin10</CATEGORY>

 <H2>ΤΕΝΙΣ
</H2><H2>Πρώτος ο Πρετζ στην Πρέβεζα
</H2>
Ο ΓΕΡΜΑΝΟΣ Άξελ Πρετζ κατέκτησε το πρώτο τουρνουά αντισφαίρισης στο Σάτελαϊτ
«Γκρις ΙΙ» που έγινε στην Πρέβεζα.

Ο Πρετζ, που ήταν Νο 1 στο ταμπλό (Νο 286 στην παγκόσμια κατάταξη) στους δύο
πρώτους γύρους είχε αποκλείσει διαδοχικά τους Μοσχούτη και Πέππα, επικράτησε
εύκολα στον τελικό του Φινλανδού Τουόμας Κέτολα με 6-1, 7-6 (7-3). 
Στα ημιτελικά ο Πρετζ είχε αποκλείσει τον Αμερικανό Τόμας με 2-6, 6-4, 6-4 και
ο Κέτολα τον Σουηδό Χίλντεμπραντ με 6-3, 6-3. 
Καλή εμφάνιση στο διπλό πραγματοποίησαν οι Οικονομίδης - Βασιλειάδης, οι
οποίοι έφτασαν στα ημιτελικά όπου αποκλείστηκαν από τους Κέτολα - Τιέλεμαν με
7-6 (7-3), 6-4.

*** Χθες το πρωί ξεκίνησε στη Φιλιππιάδα το δεύτερο τουρνουά στο Σάτελαϊτ
«Γκρις ΙΙ» στην Φιλιππιάδα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15840O095</ED>
<ID>
ID:168511

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O09&aa=5</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ
</H5><H2>Δεύτερη θέση η Ελλάδα
</H2>
ΠΟΛΥ καλή εμφάνιση πραγματοποίησαν οι Ελληνες ποδηλάτες στον διεθνή γύρο της
Τουρκίας, στον οποίο πήραν μέρος 12 ομάδες από 12 χώρες και συνολικά 66
αθλητές. Η ελληνική ομάδα πήρε τη δεύτερη θέση στη γενική ομαδική βαθμολογία,
μετά την ολοκλήρωση επτά ετάπ. Την πρώτη θέση κατέκτησε η Αίγυπτος και την
τρίτη η Ρουμανία.

*** Ο Βασίλης Αναστόπουλος ήταν ο πρωταγωνιστής στο έβδομο και
τελευταίο ετάπ, που ήταν σιρκουί 80 χλμ., στην Αττάλεια, πήρε την πρώτη θέση,
ενώ ο Β. Γιαννώσης την 6η, ο Μανιάτης την 9η, ο Μαρεντάκης την 12η και ο
Ποτουρίδης τη 18η.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15840O096</ED>
<ID>
ID:168512

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O09&aa=6</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Έχουν ζήτηση τα εισιτήρια
</H2>
ΜΕΓΑΛΗ ζήτηση παρουσιάζουν τα εισιτήρια του 13ου Ευρωπαϊκού Πρωταθλήματος
Ρυθμικής Γυμναστικής, που θα ξεκινήσει στις 22 του μηνός, στο Παλέ ντε Σπορ
«Δ. Τόφαλος» της Πάτρας. Η κίνηση στα εκδοτήρια των εισιτηρίων κρίνεται
ικανοποιητική, αφού έχει ήδη διατεθεί περίπου το ένα τρίτο των 3.650 εισιτηρίων.

Με δηλώσεις τους οι κορυφαίες αθλήτριες της παγκόσμιας ρυθμικής γυμναστικής,
εκφράζουν την αισιοδοξία ότι θα συμμετάσχουν σε μία πετυχημένη διοργάνωση, ενώ
ελπίζουν και σε προσωπική διάκριση.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15840O097</ED>
<ID>
ID:168513

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O09&aa=7</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>7 αθλητές στη Φινλανδία
</H2>
ΑΝΑΧΩΡΟΥΝ σήμερα οι επτά παλαιστές της ελληνορωμαϊκής στη Φινλανδία, για να
συμμετάσχουν στο ευρωπαϊκό πρωτάθλημα (θα διεξαχθεί στην πόλη Κούβολα 22-25
του μήνα).

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15840O098</ED>
<ID>
ID:168514

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O09&aa=8</URL></REF>


Article

<CATEGORY>vin10</CATEGORY>

 <H5>Ο ΠΑΟΚ ΜΕ ΝΙΚΗ ΠΑΙΡΝΕΙ ΤΟ «ΧΡΥΣΟ» ΕΙΣΙΤΗΡΙΟ ­ ΒΑΡΥ ΤΟ ΚΛΙΜΑ ΣΤΟ ΠΕΡΙΣΤΕΡΙ
</H5><H2>Όλα για όλα
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΡΑΝΤΕΒΟΥ με την Ευρωλίγκα έχει απόψε (21.15 - ΑΝΤ1) ο ΠΑΟΚ. Η ομάδα της
Θεσσαλονίκης υποδέχεται στον τέταρτο μικρό τελικό το Περιστέρι και χρειάζεται
μόλις μια νίκη για να πάρει το «χρυσό» εισιτήριο.

Για το Περιστέρι είναι αγώνας χωρίς... αύριο και οι Περιστεριώτες θα
προσπαθήσουν να πετύχουν ό,τι και στον πρώτο αγώνα στο Αλεξάνδρειο. Όμως τα...
φτερά τους, μετά τη δεύτερη εντός έδρας ήττα, είναι κομμένα

Ο Σκοτ Σκάιλς απέφυγε τους πανηγυρισμούς, αφού είδε πριν από μια εβδομάδα πόσο
κακό μπορούν να κάνουν. «Κάτω τα κεφάλια» ήταν η εντολή του Αμερικανού
προπονητή, που προσπάθησε να ενεργοποιήσει τους παίκτες του στο γήπεδο του
Περιστερίου ­ αμέσως μετά τον δεύτερο θρίαμβο ­ βγάζοντάς τους έξω στον
αγωνιστικό χώρο:

«Βλέπετε το γήπεδο αυτό; Κανονίστε να μην το ξαναδούμε...».

Ο Σκάιλς συνέστησε ψυχραιμία στους παίκτες του για να μην μπούν σε νέες
περιπέτειες, χάνοντας το αβαντάζ έδρας. Και οι παίκτες του ΠΑΟΚ είναι
διατεθειμένοι να τελειώνουν, προκειμένου να δούν την ομάδα τους να βγαίνει
στην Ευρωλίγκα και το... χρώμα τού χρήματος (περίπου 200 εκατ. δρχ. είναι το πριμ).

Στο Περιστέρι απέφυγαν τις δηλώσεις, αφού το κλίμα είναι βαρύ, μετά το νέο
σόκ, όμως, είναι διατεθειμένοι να «πολεμήσουν», αφού ελπίδες υπάρχουν. Ο
Σάκοτα ζήτησε καλή άμυνα και πειθαρχημένες επιθέσεις, προκειμένου να ελέγξουν
τον ρυθμό του αγώνα. Όλο το ενδιαφέρον ωστόσο έχει στραφεί στους δύο ξένους,
τους Τσίτουμ και Μάξεϊ, από τους οποίους ζητήθηκαν και οι λόγοι της κακής
απόδοσής τους. Οι δύο Αμερικανοί με τη σειρά τους υποστήριξαν ότι δεν βρέθηκαν
σε καλή ημέρα και υποσχέθηκαν πως θα δώσουν τον καλύτερό τους εαυτό στο
Αλεξάνδειο. Στην αποστολή του Περιστερίου συμπεριελήφθησαν και οι Κρητικός και Νώντας.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15840O101</ED>
<ID>
ID:168515

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O10&aa=1</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>Επικίνδυνες σχέσεις Σούμποτιτς με Σαμολαδά
</H2>
ΘΕΣΣΑΛΟΝΙΚΗ

ΔΥΟ «ΑΓΚΑΘΙΑ» ενοχλούν τον χορηγό του ΤΑΚ Άρης Ζαφείρη Σαμολαδά. Πρόκειται για
τις τεταμένες σχέσεις του με τον Λευτέρη Σούμποτιτς και την οικονομική
διαφωνία με τον Παναγιώτη Λιαδέλη, δηλαδή με δύο από τα βασικά στελέχη της
ομάδας του Άρη.

Ο Ζαφείρης Σαμολαδάς επιστρέφοντας χθες από τη Βουλγαρία ήταν προγραμματισμένο
να συναντηθεί με τον Σούμποτιτς, αλλά δεν πήγε σε αυτό το ραντεβού και ο Πίξι
είναι ακόμη περισσότερο χολωμένος με την συμπεριφορά του προέδρου, αν και
πιθανότατα θα υπάρξει σήμερα συνάντηση των δύο για να ξεκαθαρίσουν τις σχέσεις τους.

Όσον αφορά τον Λιαδέλη, επανέλαβε και χθες, «θέλω να μείνω στον Άρη, αρκεί να
ικανοποιηθώ», όμως είναι δυσαρεστημένος που ακόμη δεν έγινε συνάντηση του
προέδρου με τον μάνατζέρ του. Ο χορηγός, από την πλευρά του, ζήτησε συνάντηση,
όχι όμως με τον μάνατζερ, αλλά με τον ίδιο τον παίκτη και, όπως διαγράφεται η
υπόθεση αυτή, αναμένεται να έχουμε καλοκαιρινό σίριαλ.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15840O102</ED>
<ID>
ID:168516

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O10&aa=2</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Πρώτη μεταγραφή ο Φώτσης
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η ΕΠΙΣΤΡΟΦΗ του Παύλου Γιαννακόπουλου από το εξωτερικό σήμερα σηματοδοτεί
εξελίξεις στον Παναθηναϊκό, που πλέον, από όσο όλα δείχνουν, δραστηριοποιείται
στις μεταγραφικές κινήσεις.

Έτσι, λοιπόν, αύριο αναμένεται να ολοκληρωθεί η πρώτη μεταγραφή και ταυτόχρονα
να προχωρήσει επισήμως και η δεύτερη. Ο πρόεδρος του Παναθηναϊκού θα έχει
ραντεβού με τον εκπρόσωπο του Αντώνη Φώτση και αναμένεται να ολοκληρωθεί η
απόκτησή του από τους «πρασίνους».

Ο νεαρός, που είναι γιος του Βαγγέλη Φώτση, αγωνίζεται στον Ηλυσιακό και παρ'
ότι έχει 2μ03 ύψος, είναι πλέι μέικερ. Σε ηλικία 16 χρόνων ο Φώτσης θεωρείται
ως ένα από τα μεγαλύτερα ταλέντα. Για τη μεταγραφή του, που ο Παναθηναϊκός
έχει κινηθεί και έχει «κλείσει» εδώ και αρκετό καιρό, θα δαπανηθεί ποσό γύρω
στα 70-80 εκατομμύρια δραχμές. Τα 45 θα εισπραχθούν από τον παίκτη για τριετές
συμβόλαιο (με όψιον για άλλα τρία), ενώ τα υπόλοιπα θα μπουν στο ταμείο του
Ηλυσιακού, που θα ενισχυθεί με τη βοήθεια του ΠΑΟ και σε έμψυχο υλικό.

Με την ευκαιρία της ολοκλήρωσης της συμφωνίας του Φώτση, ο Παναθηναϊκός,
σύμφωνα με πληροφορίες, θα καταθέσει επίσημη πρόταση στον Φάνη Χριστοδούλου,
καθώς ο διεθνής φόργουορντ και ο νεαρός παίκτης του Ηλυσιακού έχουν τον ίδιο εκπρόσωπο.

Ο ΠΑΟ, σύμφωνα με τις ίδιες πάντα πληροφορίες, επιθυμεί να ολοκληρώσει από
τώρα τη μεταγραφή του παίκτη. Άλλωστε έχει κινηθεί από πολύ νωρίς για την
απόκτησή του, ενώ ο Χριστοδούλου, παρ' ότι θέλει και ο ίδιος (και το δήλωσε
προσφάτως) να τελειώσει το συντομότερο το θέμα του, φέρεται να προτιμά να
περιμένει τις πιθανές προτάσεις από τον Ολυμπιακό και την ΑΕΚ και μετά να αποφασίσει.

*** Η συνεχόμενη μεταγραφολογία που τον χαρακτηρίζει συχνά ως
αντάλλαγμα για την απόκτηση στόχων του ΠΑΟ, έχει ενοχλήσει τον Χρήστο Μυριούνη
που αναμένει ­ λόγω ηθικής δέσμευσης ­ στο ακουστικό του το «τριφύλλι». Ο
εκπρόσωπος του διεθνούς παίκτη, Γιάννης Τάρκας, με δήλωσή του θέλησε να δώσει
τέλος σε όλα αυτά τα σενάρια, υπενθυμίζοντας τις ικανότητες του Μυριούνη και
ζητώντας να μην γίνονται τέτοιου είδους συγκρίσεις: «Χαίρομαι που διάφοροι
"καλοί συνάδελφοι" καθημερινά μεταγράφουν τους πελάτες τους στον Παναθηναϊκό
με αντάλλαγμα τον Χρήστο Μυριούνη. Λυπάμαι που μέσα στην αγωνία τους
ονειρεύονται ανταλλαγή παίκτη της Εθνικής ομάδας με αθλητές που δεν έχουν
μετάσχει ούτε καν σε προπόνηση του αντιπροσωπευτικού μας συγκροτήματος»

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15840O103</ED>
<ID>
ID:168517

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O10&aa=3</URL></REF>


Article

<CATEGORY>vin10</CATEGORY>

 <H2>ΕΘΝΙΚΗ
</H2><H2>Συνάντηση Γιαννάκη με τους Έλληνες προπονητές
</H2>
ΣΥΝΑΝΤΗΣΗ με το προεδρείο και τα μέλη του Δ.Σ. του Συνδέσμου Ελλήνων
Προπονητών θα έχει την προσεχή Δευτέρα ο ομοσπονδιακός τεχνικός Παναγιώτης
Γιαννάκης. Σκοπός της συνάντησης θα είναι η ανταλλαγή απόψεων για την πορεία,
τα προβλήματα και τις προοπτικές των εθνικών ομάδων. Στο μεταξύ, ο Παναγιώτης
Γιαννάκης θα ανακοινώσει την Πέμπτη τους 17 παίκτες που θα κληθούν στην Εθνική
εν όψει της τελικής φάσης του ευρωπαϊκού πρωταθλήματος. Η πρώτη συνάντηση των
διεθνών θα πραγματοποιηθεί την προσεχή Τρίτη.

*** Γιουγκοσλαβία, Τουρκία, Βοσνία-Ερζεγοβίνη και Αλβανία θα είναι
αντίπαλοι της ελληνικής ομάδας στον Α' όμιλο του τουρνουά ανδρών, στους
Μεσογειακούς Αγώνες του Μπάρι.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15840O104</ED>
<ID>
ID:168518

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Νέος πρόεδρος ο Λαζαρίδης
</H2>
Ο ΜΙΛΤΟΣ ΛΑΖΑΡΙΔΗΣ είναι ο νέος πρόεδρος του Πανιωνίου, ύστερα από τις
χτεσινές αρχαιρεσίες. Κατά τη διάρκεια της γενικής συνέλευσης συζητήθηκε
κυρίως το οικονομικό θέμα. Το ΤΑΚ έχει «άνοιγμα» 360 εκατ. δρχ., ενώ
απαιτούνται 77 εκατ. για τις τρέχουσες ανάγκες, έως τις 31/8. Ο Φάνης Γαλλής
δεν μετείχε στο ψηφοδέλτιο, αλλά υποσχέθηκε ότι θα στηρίξει τη νέα διοίκηση.
Όσον αφορά το σχεδιασμό της ομάδας, οι συζητήσεις θα αρχίσουν αυτή την εβδομάδα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15840O105</ED>
<ID>
ID:168519

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O10&aa=5</URL></REF>


Article

<CATEGORY>vin10</CATEGORY>

 <H5>ΜΕΣΟΓΕΙΑΚΗ
</H5><H2>Συνέτριψε την Τσεχία
</H2>
«ΠΕΤΑΓΕ« χθες η Μεσογειακή μας ομάδα και συνέτριψε στη Γλυφάδα την εθνική
Τσεχίας με 102-72 (53-33) στα πλαίσια της προετοιμασίας της για τους
Μεσογειακούς του Μπάρι. Η σύνθεση του αντιπροσωπευτικού μας συγκροτήματος:
Κικίλιας 7, Αρμούτης, Γιαννουζάκος 2, Λημνιάτης 8, Χρυσανθόπουλος 16(3),
Νικάκης 1, Βετούλας 13 (2), Υφαντής 12(2), Σούλης 14, Δρελιώζης 6.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15840O106</ED>
<ID>
ID:168520

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O10&aa=6</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H2>Τα χθεσινά αποτελέσματα
</H2>
1η: Πάουερ (Οικονομίδης) 13-11. Ηθικός 13. Δίδυμο 4Χ6 = 37. Φορκάστ 4Χ6 = 51.

2η: Φοίνικας (Δημητσάνης) 12-10. Ακράτητος 14. Τρίτος, Μερίτ. Δίδυμο 3Χ4 = 24.
Φορκάστ 3Χ4 = 28. Σύνθετο 4Χ3 = 20. ΣΔ 4Χ6Χ3Χ4 = 104. TRIO: 3Χ4Χ5 = 43.
TRI-CAST: 3Χ4Χ5 = 81.

3η: Ντόκτορ Δε Μπεστ (Βασίλης) 18-14. Μίστερ Τζω 36. Δίδυμο 4Χ6 = 107. Φορκάστ
6Χ4 = 156. Σύνθετο 3Χ6 = 21. ΣΔ 3Χ4Χ4Χ6 = 577.

4η: Γ. Τουέντυ Νάιν (Σπύρος) 16-14. Θρίαμβος 15. Τρίτος, φιλία. Δίδυμο 3Χ6 =
57. Φορκάστ 3Χ6 = 65. Σύνθετο 6Χ3 = 36. ΣΔ 4Χ6Χ3Χ6 = 895. TRIO: 1Χ3Χ6 = 309.
TRI-CAST: 3Χ6Χ1 = 493.

5η: Συννεφούλα (Μιχάλης) 91-71. Στρονγκ Βαγγέλης 64. Δίδυμο 2Χ3 = 559. Φορκάστ
2Χ3 = 810. Σύνθετο 3Χ2 = 142. ΣΔ 3Χ6Χ2Χ3 = 4.525.

6η: Αμέρικαν Νέκταρ (Βαλακούδουνας Ν.) 17-14. Λίλα 25. Τρίτος, Κάρλα. Δίδυμο
3Χ5 = 74. Φορκάστ 3Χ5 = 83. Σύνθετο 2Χ3 = 192. ΣΔ 2Χ3Χ3Χ5 = 6.397. TRIO: 3Χ4Χ5
= 146. TRI-CAST: 3Χ5Χ4 = 439.

7η: Ντίνος Πράηντ (Δούκας) 23-20. Ερατεινή 32. Δίδυμο 2Χ6 = 53. Φορκάστ 6Χ2 =
62. Σύνθετο 3Χ6 = 43. ΣΔ 3Χ5Χ2Χ6 = 454.

8η: Φλουόρεσεντ Γουέι (Σταύρου) 14-12. Ροδανός 21. Δίδυμο 1Χ5 = 37. Φορκάστ
1Χ5 = 46. Σύνθετο 6Χ1 = 29. ΣΔ 2Χ6Χ1Χ5 = 244. (Διεγράφη ο ίππος 2, Γκόλντεν Όντυσσυ).

9η: Μούβινγκ Εγουέι (Γεωργίου) 19-10. Στρονγκ Κρουζ 11. Δίδυμο 1Χ3 = 36.
Φορκάστ 3Χ1 = 57. Σύνθετο 1Χ3 = 27. ΣΔ 1Χ5Χ1Χ3 = 209. (Διεγράφη ο ίππος 2, Καρατζάς).

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15840O107</ED>
<ID>
ID:168521

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O10&aa=7</URL></REF>


Article

<CATEGORY>vin10</CATEGORY>

 <H5>ΟΙ ΕΝΩΣΙΤΕΣ ΘΕΛΟΥΝ ΠΑΣΗ ΘΥΣΙΑ ΤΗ ΝΙΚΗ ΓΙΑ ΝΑ ΠΑΙΞΟΥΝ ΤΗΝ ΚΥΡΙΑΚΗ ΣΤΟ ΣΕΦ
</H5><H5>ΔΙΑΙΤΗΤΕΣ
</H5><H5>Συμεωνίδης, Παπαδημητρίου σφυρίζουν στον τέταρτο τελικό
</H5><H2>Βλέπουν μπροστά
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 23361 BYTES)
</AUTHOR>

«ΠΑΜΕ για... άλλο». Το επόμενο βήμα κοιτούν στην ΑΕΚ και δεν «κλαίνε τη...
μοίρα τους». Το πώς και γιατί χάθηκε ο τρίτος τελικός στο ΣΕΦ ενδιαφέρει τόσο
τον Γιάννη Ιωαννίδη όσο και τους παίκτες, όμως αυτό που τους «καίει»
περισσότερο είναι το αυριανό ματς στο ΟΑΚΑ. Οι «Ενωσίτες» θέλουν πάση θυσία τη
νίκη για να πάνε την ερχόμενη Κυριακή στο ΣΕΦ και ποιος... ξέρει.

Η ξαφνική ηρεμία του Γιάννη Ιωαννίδη και ο τρόπος με τον οποίο απέφυγε να
απαντήσει σε ερώτηση για τη διαιτησία, δεν είναι τυχαία. Ο «ξανθός» είδε -
απόειδε ότι με τις φωνές δεν γίνεται τίποτα και αποφάσισε να μη ρίξει λάδι στη
φωτιά, μέχρι να τελειώσει η σειρά των αγώνων. Ενδεχομένως σε αυτό να έχει
συμμετοχή και ο αντιπρόεδρος και γενικός διευθυντής του ΤΑΚ Γιάννης Γρανίτσας,
που είναι «λόου προφάιλ». Όλοι στην ΑΕΚ είναι ευχαριστημένοι από την απόδοση
της ομάδας στους τελικούς και αυτό έχει διώξει το άγχος από τους παίκτες, που
«διψάνε» για το παραπάνω. 
Ακόμη και ο ακόρεστος Γιάννης Ιωαννίδης παραδέχθηκε ότι αυτά τα παιδιά έχουν
ξεπεράσει τους εαυτούς τους. Παρόλα αυτά ο «ξανθός» όχι μόνο δεν τα παρατάει,
αλλά επιθυμεί να δώσει μια απάντηση σε όσους θεώρησαν «λίγη» την ΑΕΚ για
τελικό. Και στους τρεις τελικούς η ΑΕΚ απέδειξε ότι ξέρει να «μάχεται» εντός
και εκτός έδρας, όμως της λείπει η εμπειρία, κάτι που... περισσεύει στον Ολυμπιακό.

Αυτό που έχει προκαλέσει εντύπωση και περιλαμβάνεται στα κατά του Ιωαννίδη,
είναι ο παραγκωνισμός του Παπαχρόνη και η μικρή συμμετοχή του Κακιούζη στους
τρεις τελικούς. Ο Παπαδόπουλος που έχει πάρει τη θέση του Παπαχρόνη και στους
τρεις τελικούς βοήθησε πολύ λίγο την ΑΕΚ. 
Και για να μην τα ρίχνουμε όλα στον «γιατρό», η αλήθεια είναι ότι του λείπουν
αγώνες, αφού στην πλειοψηφία των αγώνων του Πρωταθλήματος ήταν εκτός 10άδας.
Όσον αφορά τον Κακιούζη, έχει αγωνιστεί στον πρώτο αγώνα μόλις 1'34 (καμία
προσπάθεια), στο δεύτερο καθόλου και στον τρίτο 6'03 (100% ευστοχία με 1/1
δίπ., 1/1 τρίπ. και 2 ριμπ.). 
Ο Κακιούζης αγωνίζεται στη θέση «3» πίσω από τον Έντουαρντς. Όμως θα μπορούσε
να είχε χρησιμοποιηθεί και σαν 4άρι και να έχει παίξει περισσότερα λεπτά σαν
3άρι, αφού ­ κατά γενική ομολογία ­ ο Αμερικανός δεν έχει φθάσει σε υψηλά
επίπεδα απόδοσης και όποιον παίκτη αντιμετωπίζει στην άμυνα, γίνεται... σκόρερ.

Ο ΣΤΕΛΙΟΣ Συμεωνίδης από τη Θεσσαλονίκη και ο Νίκος Παπαδημητρίου από τα
Γιάννινα κληρώθηκαν να διευθύνουν τον αυριανό τέταρτο τελικό των πλέι-οφ,
ανάμεσα στην ΑΕΚ και τον Ολυμπιακό, στο ΟΑΚΑ.

Στην αρχή της διαδικασίας αποφασίστηκε (με κλήρωση) να μπουν στην κληρωτίδα
μόνο οι διαιτητές της πρώτης κατηγορίας. Από αυτούς (εννέα) εξαιρέθηκαν οι
Κουκουλεκίδης, Κορομηλάς (έχουν παραπεμφθεί από τον πρώτο τελικό) και οι
Καρούσης, Βιδάλης (σφύριξαν σε προηγούμενα ματς).

*** Η ΑΕΚ ζήτησε να διευθύνουν τον αγώνα εξ ορισμού οι Ζαβλανός,
Παπαδημητρίου, οι οποίοι έχουν σφυρίξει στα λιγότερα παιχνίδια των πλέι-οφ
(σύμφωνα με τον κανονισμό της κλήρωσης οι διαιτητές στα πλέι-οφ δεν πρέπει να
έχουν διαφορά πάνω από ένα ματς), αλλά το αίτημα αυτό απορρίφθηκε από τον
πρόεδρο της ΕΟΔ κ. Κουλουσούσα («θα είναι ορισμός κι όχι κλήρωση»).

Στη συνέχεια, η ΑΕΚ κατέθεσε και δεύτερη πρόταση: με έξοδα των δύο ομάδων οι
πέντε διαιτητές που είχαν απομείνει (Πιτσίλκας, Ζαβλανός, Παπαδημητρίου,
Τσανίδης, Συμεωνίδης) να έρθουν στην Αθήνα και να γίνει κλήρωση λίγες ώρες
πριν από την έναρξη του ματς. Κι αυτό το αίτημα απορρίφθηκε, αφού σύμφωνα με
την ΕΟΔ δεν είχε συμφωνηθεί κάτι τέτοιο από την αρχή των τελικών.

*** Απορρίφθηκε από το ΑΣΕΑΔ η προσφυγή που είχαν καταθέσει οι
διαιτητές Γιάννης Ράλλης και Λάζαρος Βορεάδης κατά της απόφασης της ΟΔΚΕ για
ανάκληση της δήλωσης εν ενεργεία. Έτσι και αλλιώς όμως το πρωτάθλημα έχει
φτάσει στο τέλος του για εφέτος.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15840O111</ED>
<ID>
ID:168522

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O11&aa=1</URL></REF>


Article

<CATEGORY>vin10</CATEGORY>

 <H2>ΙΒΚΟΒΙΤΣ
</H2><H2>Μπορούμε να νικήσουμε στο Μαρούσι
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΝΑ ΑΠΟΦΥΓΟΥΝ τη ρουλέτα του πέμπτου παιχνιδιού θέλουν στον Ολυμπιακό και γι'
αυτό οι παίκτες του Ντούσαν Ίβκοβιτς θα τα δώσουν όλα, ώστε να στεφθούν αύριο
πρωταθλητές στο ΟΑΚΑ. Κάτι που δεν είχαν καταφέρει πέρυσι κόντρα στον Παναθηναϊκό.

Φυσιολογικά είναι αδύνατον οι «ερυθρόλευκοι» να παρουσιάσουν τα τραγικά
ποσοστά ευστοχίας (32% στα δίποντα με 13/40 και 15% στα τρίποντα με 2/13), που
είχαν στον αγώνα της Κυριακής και λογικά ο Ντούσαν Ίβκοβιτς είπε ότι αφού
νίκησε με τέτοια ποσοστά η ομάδα του, δεν φοβάται τίποτα και ότι με λίγη
προσοχή μπορεί να επιβληθούν και στο ΟΑΚΑ της ΑΕΚ. Ο «Ντούντα» και το 1992, ως
προπονητής του ΠΑΟΚ, είχε νικήσει εκτός έδρας τον Ολυμπιακό του Γιάννη
Ιωαννίδη και είχε κατακτήσει το Πρωτάθλημα με 3-1 νίκες. «Πολύ καλά κάνουν η
ΑΕΚ και ο κ. Ιωαννίδης να πιστεύουν στη νίκη, αφού αυτή είναι η δουλειά τους.
Απλώς και εμείς πιστεύουμε ότι μπορούμε να κερδίσουμε εκτός έδρας», είπε ο
κόουτς των «ερυθρολεύκων», που μιλώντας στους παίκτες του, στα αποδυτήρια,
μετά τον αγώνα, τους είπε ότι αφού κέρδισαν με τέτοια ποσοστά, είναι ευκαιρία
να «καθαρίσουν» τον τίτλο στο Μαρούσι. Ο Δημήτρης Παπανικολάου και ο
Παναγιώτης Φασούλας ήταν οι δύο παίκτες που αντιμετωπίζουν προβλήματα. Ο
πρώτος είχε ενοχλήσεις από το διάστρεμμα που υπέστη την Κυριακή (το πόδι του
ήταν ερεθισμένο και δεν προπονήθηκε), ενώ ο δεύτερος έχει το πρόβλημα με την
επιγονατίδα του και ακολούθησε συντηρητική προπόνηση.

Για τον ψηλό δεν τίθεται θέμα, ενώ για τον «Πάπ» μετά την αποψινή προπόνηση θα
αποφασίσει ο «Ντούντα» εάν τελικά θα τον συμπεριλάβει ή όχι στην αποστολή.

Πάντως, οι πιθανότητες είναι υπέρ του νεαρού, που έχει τις δυνατότητες να
ξεπεράσει το πρόβλημά του.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15840O112</ED>
<ID>
ID:168523

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O11&aa=2</URL></REF>


Article

<CATEGORY>vin10</CATEGORY>

 <H5>Ο Ράιλι κόντρα στο Σικάγο
</H5><H5>ΔΗΜΟΣΙΟΓΡΑΦΟΙ
</H5><H5>Ψήφισαν Μαλόουν!
</H5><H2>ΝΒΑ
</H2><H2></H2>
Ο ΠΑΤ ΡάΙλι τα κατάφερε. Οι Μαϊάμι Χιτ νίκησαν στον έβδομο αγώνα τους Νιού
Γιόρκ Νικς με 101-90 και προκρίθηκαν στους τελικούς της Ανατολής όπου τους
περιμένει ο Μάικλ Τζόρνταν και η υπόλοιπη παρέα των Σικάγο Μπουλς. Η ομάδα του
Πατ Ράιλι έγινε έτσι η έκτη στην ιστορία των πλέι-οφ που πέτυχε να ανατρέψει
το 3-1 με το οποίο είχε προηγηθεί ο αντίπαλος.

Χάρνταγουέι (38π, ρεκόρ καριέρας) και Μούρνινγκ (22π) ήταν οι κορυφαίοι για το
Μαϊάμι. Οι Νικς, που αγωνίστηκαν χωρίς τους τιμωρημένους Σταρκς και Λ.
Τζόνσον, δεν κατάφεραν να αντιδράσουν και είχαν καλύτερο παίκτη τον Πατ Γιούιν
(37π, 13ρ). Θυμίζουμε, ότι στους τελικούς της Δύσης, η Γιούτα Τζαζ θα
αντιμετωπίσει τους Χιούστον Ρόκετς.

ΚΙ ΟΙ δημοσιογράφοι... έδειξαν Καρλ Μαλόουν! Ο άσος της Γιούτα αναδείχτηκε
πολυτιμότερος παίκτης στην κανονική περίοδο του ΝΒΑ, νικώντας στο... σπριντ
τον Μάικλ Τζόρνταν. 
Οι 115 αθλητικοί συντάκτες που ψήφισαν έδωσαν στον Μαλόουν 986 βαθμούς, ενώ
στον Τζόρνταν 957. Τρίτος ήταν ο Γκραντ Χιλ των Ντιτρόιτ Πίστονς με 376
βαθμούς και τέταρτος ο Χαρνταγουέι των Μαϊάμι Χιτ με 238.

Ο Μαλόουν δέχτηκε με χιούμορ την είδηση για τον τίτλο του πολυτιμότερου
παίκτη: «Με ρώτησε η γυναίκα μου πώς είναι το τρόπαιο, αλλά απέφυγα να
απαντήσω αφού πραγματικά θα είναι η πρώτη φορά που θα το δω», είπε.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15840O113</ED>
<ID>
ID:168524

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O11&aa=3</URL></REF>


Article

<CATEGORY>vin10</CATEGORY>

 <H5>ΥΠΟΘΕΣΗ ΚΑΝΤΟΝΑ
</H5><H2>Πήρε θέση ο Τζορτζ!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Τα κατάφερε πάλι ο Ερίκ Καντονά και έχει τρελάνει τους Άγγλους (και τα διεθνή
ειδησεογραφικά πρακτορεία).

*** Συνεπώς, θα ήταν παράλειψη να απουσιάσει από τη στήλη...

*** Το ότι θα σταματήσει το ποδόσφαιρο μπορεί και να είναι αλήθεια,
αφού μέχρι χθες ο Γάλλος δεν είχε μετανιώσει...

*** Σίγουρα όμως ακούγεται λίγο τρελό, για ποδοσφαιριστή μόλις 31 ετών
και μάλιστα όταν ο Τύπος και το κοινό στην Αγγλία τον θεωρούν τον κορυφαίο
ξένο παίκτη της δεκαετίας.

*** Πάμε πρώτα στην θεση που πήρε ο Τζορτζ Μπεστ, παλιό αστέρι των «μπέμπηδων».

*** «Θα έδινα όση σαμπάνια έχω πιει, για να αγωνιστώ συμπαίκτης του
Καντονά σε ευρωπαϊκό παιγνίδι του Ολντ Τράφορντ».

*** Ευτυχώς, δεν εξηγεί πώς θα μπορούσε να... συγκεντρωθεί το υγρό
αντίτιμο, διότι θα έπιαναν δουλειά σήμερα οι ψυχολόγοι.

*** Πάντως, οι παλιοί θαυμαστές του Τζορτζ τον θυμούνται κυρίως ως
υπερβολικό πότη ουΐσκι...

*** Όσο για τις πληροφορίες, τώρα, γύρω από το μέλλον του «γιακαδάκια»: 
*** Είναι πολύ πιθανό να επενδύσει την φήμη του βγαίνοντας στο σινεμά.

*** Όσοι έχουν δει την πρώτη του ταινία τον χαρακτήρισαν αρκετά καλό,
δηλαδή όχι για πέταμα...

*** Υπάρχουν, τέλος, και οι λογιστές, στατιστικολόγοι κ.λπ., οι οποίοι
τώρα δίνουν διάφορες τιμές γύρω από την εγγλέζικη θητεία του Ερίκ.

*** Έχουμε και λέμε: Αυτός ο πολύ καλός ποδφοσφαιριστής με την σούπερ
προσωπικότητα και τα ευθύβολα σουτ κόστισε στην Μάντσεστερ το 1/10 των
στερλινών που ξόδεψε η Νιουκάστλ για να αποκτήσει τον Άλαν Σίρερ.

*** Είναι ένα θέμα.

Έμειναν για εξομάλυνση;

Στα μπουζούκια της αττικής παραλίας γλέντησαν την Ευρώπη ποδοσφαιριστές και
συνοδοί του ΟΦΗ και το κέφι, όπως πληροφορήθηκα, ανέβηκε σε υψηλά σκορ.

*** Ο Γκέραρντ σηκώθηκε να χορέψει και χειροκροτήθηκε...

*** Ο Πουρσανίδης, με ρίζα από το Χαϊδάρι, απέφυγε το «κρυφτό» με τους
εκπροσώπους του Τύπου.

*** «Ευρώπη, λοιπόν, ο ΟΦΗ, Ηλία;» τον ρώτησαν.

*** «Ναι, αλλά χωρίς εμένα...» ήταν η απάντηση.

*** Ήταν η πρώτη φορά που επιβεβαίωσε την αναμενόμενη μεταγραφή του ο Πουρσανίδης.

*** Η επιστροφή των Κρητικών στο Ηράκλειο πραγματοποιήθηκε λίγο πριν το
μεσημέρι χθες, όμως, κάποιοι δεν μπήκαν στο αεροπλάνο.

*** Έμειναν στην Αθήνα, προφανώς, για... εξομάλυνση σχέσεων!

*** Καζανάκης, Γκέραρντ, Παπαματθαιάκης...

*** Έτσι κι αλλιώς, με την ως άνω σειρά θεωρούνται οι ισχυροί της
κρητικής ΠΑΕ.

ΠΑΟΚ σημαίνει μέθοδος

Αντίθετα με τους Κρήτες, οι «μεγάλοι του Βορρά», δεν ασχολήθηκαν με νυχτερινή διασκέδαση.

*** Ό, τι έγινε, προέκυψε από τους υποστηρικτές...

*** Όμως, στον ΠΑΟΚ η επόμενη μέρα ήταν πολύ δημιουργική και επί της ουσίας.

*** Με αστραπιαίες ενέργειες, κλείστηκε ο Γερμανός Μαουρίτσιο
Καοντίνιο, ο οποίος θεωρείται «καλό όνομα».

*** Μπορεί να θυμίζει Ιταλία του Νότου ή ολίγη Βραζιλία, εν τούτοις
είναι Γερμανός.

*** Ταυτόχρονα, με μεσημβρινή πτήση, η διοίκηση Μπατατούδη έστειλε τον
νομικό σύμβουλο στην Ελβετία, με στόχο να τακτοποιήσει την εκκρεμότητα του
θέματος Τσερνίσοφ.

*** Μιλάμε για κινήσεις αστραπής!

*** Ο σημερινός ΠΑΟΚ δίνει την 
εντύπωση ότι «δεν αφήνει για αύ-

ριο ό,τι μπορεί να τακτοποιήσει σήμερα».

*** Κατά συνέπειαν, είναι φανερό πως οι επιτυχίες δεν θα σταματήσουν σε
μια θέση ΟΥΕΦΑ.

*** Αν δυναμώσει τώρα ο Παναθηναϊκός, πουληθεί σε φιλόδοξο σχήμα η ΑΕΚ
και εξακολουθήσει να ενδιαφέρεται ο Κόκκαλης, πάμε για νέο πρωτάθλημα σούπερ.

*** Ε, μετά δεν θέλει πολύ η Α' Εθνική να μοιάσει στο καμπιονάτο...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15840O121</ED>
<ID>
ID:168525

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O12&aa=1</URL></REF>


Article

<CATEGORY>vin10</CATEGORY>

 <H2>Σέρβοι, βεβαίως...
</H2>
Έγιναν γνωστές οι πρώτες περιπέτειες του Μπάγιεβιτς κατά την εξόρμησή του
στην Ευρώπη για παρακολούθηση ποδοσφαιριστών. Κατ' αρχάς, τον «πρίγκιπα» στην
Γαλλία, τον υποδέχτηκε ο προπονητής της Νις, Τάκατς (Σέρβος). Στη Μαδρίτη, επί
της υποδοχής Μπάγιεβιτς ήταν ο Βλάντο Λούκιτς, πρώην ποδοσφαιριστής του
Ερυθρού Αστέρα! Αυτούς ξέρει, αυτούς εμπιστεύεται. Όσο για παίκτες; Είδε
αρκετούς μη Σέρβους τους οποίους ­ όπως θα πληροφορηθήκατε ήδη από το σχετικό
ρεπορτάζ ­ τους απέρριψε. Βάλτε στοιχήματα υπέρ του... Μπάντοβιτς (και του
Σάσα Τσούρτσιτς της Άστον Βίλα...). Αν και ο Σάσα θεωρείται παικταράς!

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15840O122</ED>
<ID>
ID:168526

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O12&aa=2</URL></REF>


Article

<CATEGORY>vin10</CATEGORY>

 <H2>Η δύναμη του ραδιοφώνου
</H2>
ΕΙΝΑΙ η στιγμή της καλής είδησης για τους παίκτες του ΠΑΟΚ στην Καβάλα. Ο
Βαγγέλης Πουρλιοτόπουλος, ενημερωμένος από το τρανζίστορ, δίνει το τελικό σκορ
του ΟΑΚΑ και ο Τουρσουνίδης ετοιμάζεται να γιορτάσει, ενώ οι συμπαίκτες... καραδοκούν.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15840O123</ED>
<ID>
ID:168527

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Σάλπισμα ρήξης
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Ο ΓΙΩΡΓΟΣ Λυσαρίδης, επικεφαλής της Ποδοσφαιρικής Ενωτικής Κίνησης (ΠΕΚ), που
θα διεκδικήσει τη διοίκηση της ΕΠΟ στις προσεχείς εκλογές, παρουσίασε χθες τις
προγραμματικές θέσεις για το ελληνικό ποδόσφαιρο. Έδωσε στη δημοσιότητα
διακήρυξη αρχών και στόχων.

Όσοι αγαπούν πραγματικά το ποδόσφαιρο άκουσαν επιτέλους σοβαρές κουβέντες για
το άθλημα, που ταλαιπωρείται πεταμένο στη γωνία.

Μεταξύ άλλων είπε: «Τα προβλήματα του ποδοσφαίρου μας είναι πολλά και χρόνια.
Οι απαντήσεις σ' αυτά δεν μπορεί να έρθουν από αποθηκευμένες ιδεολογίες, αλλά
από τον συνδυασμό σοβαρότητας και συνέπειας, δημιουργικής φαντασίας και
αποφασιστικής ρήξης με το σύστημα, που υποθάλπει και ενθαρρύνει πελατειακές
σχέσεις και εκδουλεύσεις επί αντιπαροχή».

Σάλπισμα ρήξης και αλλαγής από τον κ. Λυσαρίδη: «Πιστεύουμε πως έχει φτάσει η
ώρα μηδέν. Η ώρα που είναι ανάγκη να σημάνει συναγερμός για τη σωτηρία του
λαοφιλούς αθλήματος. Η ώρα που ο καθένας πρέπει να αναλογιστεί τις ευθύνες
του. Έφτασε η ώρα των αποφάσεων, που πρέπει να τις πάρουμε με τόλμη,
αποφασιστικότητα και προπάντων με ειλικρίνεια».

Ξέρετε ποιες είναι οι θεμελιώδεις αρχές της Ποδοσφαιρικής Ενωτικής Κίνησης; Η
αξιοκρατία, η ίση μεταχείριση, η πιστή τήρηση των νόμων προς κάθε κατεύθυνση
και η ειλικρινής συνεργασία με όλους τους φορείς σε μια εκστρατεία εξυγίανσης.
Οι στόχοι: αποκατάσταση αξιοπιστίας του ποδοσφαίρου και επιστροφή των φιλάθλων
στα γήπεδα, η αποενοχοποίηση του αθλήματος, η οργανωτική ανασυγκρότηση των
φορέων, η διάδοση και ισόρροπη ανάπτυξη του ερασιτεχνικού ποδοσφαίρου σε όλη
την επικράτεια, ο εκσυγχρονισμός του επαγγελματικού ποδοσφαίρου κ.ά.

Δίχως άλλο ανθίζει μια ελπίδα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15840O124</ED>
<ID>
ID:168528

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O12&aa=4</URL></REF>


Article

<CATEGORY>vin10</CATEGORY>

 <H2>Εκκίνηση του Ίκαρου στην Καλλιθέα
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΞΕΚΙΝΑΕΙ σήμερα η νέα φάση των εκδηλώσεων «Ίκαρος '97». Τη φορά αυτή ο Σ.Ο.
Ικαρίας συνεργάζεται με τον όμιλο Καλλιθέας ο οποίος και θα φιλοξενήσει στο
εντευκτήριό του (Λυκούργου 50, κοντά στο σταθμό ΗΣΑΠ «Ελ. Βενιζέλος - Ταύρος»)
τα δύο νέα ανοιχτά τουρνουά. Το πρώτο αρχίζει σήμερα και θα πραγματοποιείται
κάθε Τρίτη και Πέμπτη (ώρα έναρξης 17.30) μέχρι τις 10 Ιουνίου. Το δεύτερο
ξεκινάει το Σάββατο και θα διεξάγεται Σάββατο και Κυριακή (ώρα έναρξης 16.30)
μέχρι τις 14 Ιουνίου. Και στα δυο τουρνουά η συμμετοχή είναι ελεύθερη με την
καταβολή παραβόλου (3.000 για ενήλικες, 2.000 για νέους) που προορίζεται για
τα έπαθλα. Τα τουρνουά υπολογίζονται στη συγκεντρωτική βαθμολογία του φετινού
Ίκαρου, οι δέκα πρώτοι της οποίας θα φιλοξενηθούν στην Ικαρία κατά τη διάρκεια
του διεθνούς τουρνουά (7-15 Ιουλίου). Επίσης, οι σκακιστές που θα διακριθούν
σε κάθε κατηγορία δικαιούνται συμμετοχής σε κλειστό τουρνουά νόρμας τίτλου.

Διευθυντής αγώνων είναι ο κ. Τάκης Δρεπανιώτης και διαιτητές οι Ν. Κουκίδης,
Β. Βρεττός, Γ. Μαρής και Κ. Χατζηγεωργίου. Πληροφορίες και δηλώσεις συμμετοχής
στα τηλ. 9582.445 (κ. Γιάννη Μαρή), 9234.342 (κ. Ρωμύλο Χριστόπουλο), 9592.163
(Σ.Ο. Καλλιθέας, απόγευμα).

Α. ΛΙΟΣΙΑ

Τριήμερο σκακιστικών εκδηλώσεων στα Άνω Λιόσια προς τιμήν των Πολιούχων
Κωνσταντίνου και Ελένης. Χθες ήταν προγραμματισμένος διαγωνισμός λύσης
προβλημάτων. Σήμερα θα πραγματοποιηθεί τουρνουά μπλιτς με ώρα έναρξης 17.00.
Ειδικά για την εκδήλωση αυτή θα διατεθεί πούλμαν που θα ξεκινήσει από το
ξενοδοχείο «Ομόνοια» στις 16.00. Τα έπαθλα του τουρνουά είναι από 10.000 έως
40.000 δρχ. για τους πρώτους τέσσερις, 15.000 για την πρώτη γυναίκα, ενώ
υπάρχουν και έπαθλα για τους τοπικούς σκακιστές. Αύριο Τετάρτη θα
πραγματοποιηθεί σιμουλτανέ από τον Ανδρέα Κοφίδη. Όλες οι εκδηλώσεις
πραγματοποιούνται στο Πνευματικό Κέντρο Δροσούπολης (Αμφίκλειας και Δελφών,
τηλ. 2470.212) με ώρα έναρξης 17.00. Οι ενδιαφερόμενοι πρέπει να βρίσκονται
μισή ώρα πριν από την έναρξη στο χώρο αγώνων. Διοργανώτρια είναι η Δημοτική
Επιχείρηση Ανάπτυξης του δήμου Άνω Λιοσίων σε συνεργασία με το Δημοτικό Κέντρο Πνεύματος.

ΣΧΟΛΙΚΟ ΚΥΠΕΛΛΟ

Με επιτυχία πραγματοποιήθηκε το Σαββατοκύριακο στο Περιστέρι το 9ο σχολικό
Κύπελλο Αττικής. Στις ομαδικές βαθμολογίες τρεις πρωτιές πήρε το 1ο Δημοτικό
Παπάγου (1η, 4η και 6η τάξη). Στη δεύτερη κέρδισαν οι Σχολές Χατζήβεη, στην
τρίτη το 116ο Αθηνών και στην πέμπτη το 6ο Ν. Σμύρνης. Στο Γυμνάσιο
διακρίθηκαν ιδιαίτερα οι ομάδες της Λεοντείου που κέρδισαν την πρώτη θέση στη
Β' και στη Γ' τάξη. Στην Α' Γυμνασίου 1ο σχολείο αναδείχθηκε το 7ο Κορυδαλλού.
Στο Λύκειο υπήρχε κοινή κατηγορία για όλες τις τάξεις. Κέρδισε το 2ο Α.
Λιοσίων με δεύτερο το Γενικό Αίγινας και τρίτο το 6ο Νέων Λιοσίων.

Οι πρώτοι κάθε τάξης ήταν: Ν. Παναγιωτάκος (Α' Δημ., 1ο Κηφισιάς), Γ.
Παναγιωτόπουλος (Β'Δημ., 4ο Παπάγου), Κ. Αλεβίζος (Γ' Δημ., «Έρασμος»), Α.
Παναγιωτόπουλος (Δ' Δημ., 5ο Παλλήνης), Κ. Θεοχάρης (Ε' Δημ., 6ο Ν. Σμύρνης),
Β. Στούκας (Στ' Δημ., 10ο Περιστερίου), Μιχαηλίδης (Α' Γυμν., 4ο Περιστερίου),
Αλ. Κουκουφίκης (Β' Γυμν., 1ο Καρέα), Γ. Μαζάκης (Γ' Γυμν., Λεόντειος), Γ.
Κουκουφίκης (Λύκεια, Λύκειο Καρέα). Διοργανωτές ήταν η ΕΣΟ, το Αθλητικό Κέντρο
Δήμου Περιστερίου και η Πνευματική Στέγη. Χορηγοί ήταν οι Τράπεζες Εμπορική,
Κτηματική και ο Ενιαίος Σύνδεσμος Δήμων και Κοινοτήτων Νομού Αττικής.

Οι τελικοί του πανελλήνιου σχολικού κυπέλλου θα γίνουν στη Θεσσαλονίκη
(Φοιτητική Λέσχη, Γ' Σεπτεμβρίου και Εγνατίας) την ερχόμενη Κυριακή 25 Μαΐου
(ώρα έναρξης 10.30). Αναμένεται να συμμετάσχουν πάνω από 500 παιδιά. Τα έξοδα
μετάβασης όσων έχουν προκριθεί τα αναλαμβάνει η ΕΣΟ. Τα αποτελέσματα των
σχολικών κυπέλλων κάθε πόλης και οι δηλώσεις συμμετοχής των παιδιών πρέπει να
φτάσουν στα γραφεία της ΕΣΟ (Λ. Συγγρού 25, 4ος όροφος, 117 43, Αθήνα, τηλ.
9220.972) μέχρι αύριο Τετάρτη.


<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15840O991</ED>
<ID>
ID:168529

</ID><URL>http://ta-nea.dolnet.gr/neaweb/neafile.print_unique?e=A&f=15840&m=O99&aa=1</URL></REF>


Article

<CATEGORY>vin09</CATEGORY>

 <H5>ΕΠΙΘΕΩΡΗΣΗ ΚΑΙ ΜΙΟΥΖΙΚΑΛ ΣΕ ΔΕΚΑ ΑΝΟΙΧΤΑ ΘΕΑΤΡΑ
</H5><H5>Τα πρόσωπα και τα όπλα τους
</H5><H2>Καλοκαίρι και λάιτ
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

«Και το Όσκαρ πάει στο...». Ας μην είμαστε υπερβολικοί. Δεν γίναμε και
Αμερική, ώστε να εκμεταλλευτούμε στο έπακρο την ιδιαιτερότητά μας στα
καλοκαιρινά θεάματα.

Αλλά πάντως Όσκαρ ­ γιαλαντζί ­ θα δοθούν φέτος στα καλοκαιρινά ασκεπή θέατρα.
Η ιδέα έρχεται από το «Δελφινάριο», που ξεκινάει με το δεδομένο των 10 Όσκαρ
και ετοιμάζει την επιθεώρηση «Έλλην εξασθενής».

Συμπίπτει και στην επιθεώρηση του «Άλσους» να σατιρίζεται ένας «Έλλην -
πολίτης - ασθενής», ενώ υπάρχει κι άλλη επιθεώρηση στο «Μετροπόλιταν».

Εκεί, όμως, παντρεύονται. Αντί για Όσκαρ μοιράζουν μπομπονιέρες και νυφικά σ'
όσους επιδείξουν «άδεια γάμου»...

Με «Όσκαρ» ή μπομπονιέρες, με γρανίτα ή πασατέμπο, η σεζόν αυτή «έχει ψωμί».

Κι αυτό φαίνεται από το στίγμα της φετινής καλοκαιρινής περιόδου, που είναι ανταγωνιστικό.

Δέκα κεντρικά καλοκαιρινά θέατρα ετοιμάζουν τις παραγωγές τους με γνώμονα μια
πλούσια και δελεαστική μαρκίζα.

Κύριο χαρακτηριστικό αυτού του καλοκαιριού είναι τα μεγάλα ονόματα δημοφιλών
ηθοποιών, που κάθε ένα από τα θέατρα φρόντισε να έχει. Από 'κεί και πέρα, τον
λόγο τον έχει το κείμενο. Ανάλογα με το είδος του θεατρικού κειμένου ράβεται
και το κοστουμάκι και χτίζεται η παράγκα ή το παλάτι.

Κι ο ήχος στη διαπασών. Ένας τελάλης μουσικός, πολύ δυνατός φέτος, αφού έχει
να προσελκύσει κόσμο για τρεις επιθεωρήσεις, δύο αμερικανικά μιούζικαλ και μία
μποστική παρωδία μιούζικαλ.

Υπάρχουν και δύο νεοελληνικές κωμωδίες, μια αμερικανική φαρσοκωμωδία κι ένα
βαλκανικό δράμα.

Πλαστικά καθίσματα, γρανίτα και χαλίκι στην πλατεία και στη σκηνή κάτι λάιτ·
γελαστικό κατά προτίμηση. Αλλά και στο δράμα υποκύπτει ο συναισθηματισμός του
Έλληνα θεατή. Αρκεί να υπάρχει μήνυμα.

Κωμωδία ή δράμα, η Σκηνή του καλοκαιριού επιστρατεύει κι ακριβοπληρώνει
παλαίμαχους σταρ, κωμικούς ηθοποιούς, τηλεοπτικά αστέρια κι αστεράκια,
θιασάρχες, ταλαντούχους, φαντεζί, «μπλόφες» κι επαγγελματίες. Όλοι σε κάτι
ελπίζουν κι όλοι κάτι υπόσχονται. Έχουμε ένα καλοκαίρι μπροστά μας να δούμε
και να κρίνουμε.

Τα πρόσωπα του καλοκαιριού στις κεντρικές σκηνές διασταυρώνονται,
συσχετίζονται, συναγωνίζονται, διαπλέκονται, ανατρέπουν, διαλαλούν. Ο καθείς
και τα όπλα του. 
Κάποιοι έρχονται στο προσκήνιο αυτής της σεζόν για πρώτη φορά, κάποιοι
επιστρέφουν ύστερα από χρόνια, άλλοι τεστάρουν την επιτυχία τους και άλλοι τη ρισκάρουν.

Ο Γιώργος Σκούρτης φέρνει στην παρέα τού «Δελφινάριου» τον Μήτσο Ευθυμιάδη και
συνεργάζονται με τον Λάκη Μιχαηλίδη στην επιθεώρηση «Έλλην εξασθενής», με τον
Θανάση Βέγγο. 
Οι διάσημοι στις δεκαετίες '60 και '70 χορευτές και χορογράφοι, Φώτης
Μεταξόπουλος και Βαγγέλης Σειληνός, σκηνοθετούν αντίστοιχα από μία επιθεώρηση
­ «Δελφινάριο» και «Άλσος».

Στο «Άλσος» και στην επιθεώρηση «Το παραμύθι του Χάλι-μας» θα ντεμπουτάρει ως
σόουμαν ο τραγουδιστής Στέλιος Ρόκκος και θα πει και πέντε τραγούδια.

Αυτήν την επιθεώρηση διάλεξε για να επιστρέψει ύστερα από πολλά χρόνια στο
είδος αυτό, ο Σταύρος Παράβας, κάνοντας ένα πολιτικό νούμερο.

Στην επιθεώρηση επιστρέφει και ο Σωτήρης Τζεβελέκος, ο οποίος περιπλανήθηκε
πολλά χρόνια μ' ένα εκτός θεατρικής πιάτσας επάγγελμα. Τώρα συνεργάζεται στο
«Μετροπόλιταν» και στην επιθεώρηση «Σκάει η νύφη... σκάει ο γαμπρός». Όπου,
βέβαια, στην παράσταση θα κυριαρχεί η ιδέα των «Λογοδοσμένων».

Αν και στον θίασο ανήκουν βετεράνοι κωμικοί, όπως ο Κώστας Χατζηχρήστος, η
Κατερίνα Γιουλάκη, η ντάμα Μαίρη Χρονοπούλου, η ατραξιόν θα ανήκει στη Γιούλη
Ηλιοπούλου, την προξενήτρα του Σκάι, την ορίτζιναλ.

Γιατί την καρικατούρα της ανταγωνίστριάς της του Star, τη «Βρωμίτα Πάνια», θα
τη δείτε από τον Σωτήρη Μουστάκα στην επιθεώρηση του «Άλσους».

Σε μιούζικαλ και ο Γρηγόρης Βαλτινός στο θέατρο «Αθήναιον», με την
υπερπαραγωγή (για ελληνικά δεδομένα) του μελοδραματικού «Βιολιστή στη στέγη».

Σε μιούζικαλ και ο Γιώργος Κιμούλης στο «Παρκ» με την αισθηματική κωμωδία
«Αντίο κορίτσι μου».

Σε παρωδία του μιούζικαλ και η Σοφία Φιλιππίδου. Και πάλι ως «Φαύστα» στην
παράσταση του θεάτρου «Σμαρούλα», όπου οι γιοι του Μποστ παρουσιάζουν Μποστ. Ο
Γιάννης σκηνοθετεί και ο Κώστας σκηνογραφεί.

Ο Βασίλης Τσιβιλίκας «σέρνει» για τρίτη σεζόν στο θέατρο «Περοκέ» την επιτυχία
του «Τρεις πάνω... δύο κάτω» και σκηνοθετεί την επιθεώρηση «Σκάει η νύφη...
σκάει ο γαμπρός», που ανοίγει τη σεζόν αυτό το Σαββατοκύριακο.

Ο Παύλος Ευαγγελόπουλος, αργά αλλά σταθερά, παίρνει φέτος τα ηνία του θεάτρου
«Αθηνά» και ηγείται πλέον θιάσου κωμωδίας.

Ενώ ο Στάθης Ψάλτης αποσκιρτά από την κωμωδία, ετοιμάζοντας παράσταση με
αντιμιλιταριστικό μήνυμα και παίρνοντας το ρίσκο να κάνει τον φονιά ενός
ζευγαριού που τρέχει προς την ελευθερία.

Τέλος, η Μίνα Αδαμάκη επιστρέφει ύστερα από τριετία στο θέατρο με μια κλασική,
χαμένη κωμωδία των Τσιφόρου - Βασιλειάδη «Ολίγον παντρεμένοι».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15840P011</ED>
<ID>
ID:168530

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P01&aa=1</URL></REF>


Article

<CATEGORY>vin09</CATEGORY>

 <H5>ΣΥΝΕΧΙΖΕΤΑΙ Ο ΜΗΝΑΣ ΧΟΡΟΥ ΣΤΟ «ΑΝΟΙΧΤΟ ΘΕΑΤΡΟ»
</H5><H5></H5><H5>«ΖΩΝΤΑΝΑ»
</H5><H2>Κωμωδίες του '30
</H2>
Η άγνωστη πλευρά του γερμανικού κινηματογράφου, με την προβολή κωμωδιών της
δεκαετίας του '30, παρουσιάζεται στο αφιέρωμα του Ινστιτούτου Γκαίτε (Ομήρου
14-16), που συνδιοργανώνει με τον Ελληνογερμανικό Σύλλογο «Φιλαδέλφεια». Απόψε
στις 8 προβάλλεται «Το φίμωτρο», σε σκηνοθεσία Έριχ Ένγκελ. 
ΧΟΡΟΣ

Ο Μήνας Χορού '97 συνεχίζεται στο «Ανοιχτό Θέατρο» (Κάλβου 70, Γκύζη, τηλ.
6445.749). Απόψε και αύριο η ομάδα χορού «Μεταίχμιο» παρουσιάζουν τη
χορογραφία «Ισκιάτων», σε επιμέλεια των Θέμη Βλάχου και Νίκης Λουλαδάκη. Στις 9.

ΕΓΚΑΙΝΙΑ

Το τέλος μιας εποχής παρουσιάζει στα έργα του ο ζωγράφος Μιχάλης Αδαμίδης, στο
Πνευματικό Κέντρο Παλαιού Φαλήρου (Ζησιμοπούλου 62, τηλ. 9420.630, 9412.594).
Εγκαίνια στις 8 μ.μ. Μέχρι τις 29 Μαΐου.

ΘΕΑΤΡΟ

Το διήγημα του Όσκαρ Ουάιλντ «Ο Ψαράς και η Ψυχή του» παρουσιάζει σε θεατρική
διασκευή η Ομάδα Κρίταμο στο «Θέατρο κάτω από τη γέφυρα» (Σταθμός Ηλεκτρικού
Ν. Φαλήρου). Το αν αξίζει κανείς να δώσει όλη του την αγάπη σε ένα μόνο ξωτικό
της ζωής του δίνεται σκηνοθετικά από τον Χρήστο Προσύλη και από τους ηθοποιούς
Σπύρο Χαϊκάλη, Κυριάκο Υφαντή, Λένα Ευαγγελοπούλου, Κώστα Κανελλόπουλο και
Βίκυ Αράλη. Στις 9.15 μ.μ.

ΒΙΒΛΙΟ

Η κόρη του Ερνέστο Τσε Γκεβάρα, Αλέιδα Γκεβάρα Μαρτς, παρευρίσκεται στην
παρουσίαση του βιβλίου τών Α. Κουπούλ και Φ. Γκονσάλες «CIA κατά Τσε». Στο
βιβλιοπωλείο της «Σύγχρονης Εποχής» (Μαυροκορδάτου 3), στις 7 μ.μ.

*** Στο πλαίσιο της σειράς «Ξένοι λογοτέχνες στη Θεσσαλονίκη», ο συγγραφέας
Κώστας Πλαστήρας μιλάει για τον Ιβάν Γκατζάνσκι, ένας από τους σημαντικότερους
σύγχρονους Σέρβους ποιητές. Στο θέατρο «Αυλαία», στις 8.30 μ.μ.

ΧΟΡΩΔΙΑ

Την πρώτη της επίσημη εμφάνιση κάνει απόψε στις 8.30, στο Μέγαρο Μουσικής, η
Χορωδία της Εμπορικής Τράπεζας (πληρ. 3242.645, 3252.666).

ΟΜΙΛΙΑ

Η γεωγραφία των εκδόσεων της μεταφρασμένης στα ελληνικά λογοτεχνίας και η
μαρτυρία των τόπων από τον 18ο έως τον 20ό αιώνα είναι το θέμα της ομιλίας τού
καθηγητή Κωνσταντίνου Κασίνη, στο πλαίσιο των διαλέξεων του Εθνικού Ιδρύματος
Ερευνών (Βασ. Κωνσταντίνου 48). Στις 7.30 μ.μ.

Ο Δημήτρης Κόκοτας τραγουδάει απόψε στο «Βαρελάδικο» και γιορτάζει τον χρυσό
δίσκο, για την καινούργια του δουλειά «Αχαριστία». Στις 11.

*** Ο Βαγγέλης Γερμανός τραγουδάει τα παλιά και τα νεώτερά του στο κλαμπ
«Palenque» (Φαραντάτων 41, Πλατεία Αγ. Θεοδώρων, Αμπελόκηποι, τηλ. 7487.548, 7718.090).

*** Η Κωνσταντίνα δίνει συναυλία στην Πλατεία Ηρώων στα Άνω Λιόσια,
συμμετέχοντας στις εκδηλώσεις του δήμου για τον εορτασμό των Πολιούχων Αγίων
Κωνσταντίνου και Ελένης. Στις 9.30 μ.μ

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15840P021</ED>
<ID>
ID:168531

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P02&aa=1</URL></REF>


Article

<CATEGORY>vin09</CATEGORY>

 <H5>ΣΤΗΝ ΑΝΑΠΑΥΛΑ
</H5><H2>Τι δεν είδε ο Γιαπωνέζος
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Τα τελευταία χρόνια δεν είχα ούτε μια Άνοιξη δική μου. Κάτι τέτοιες μέρες είχα
πάντα πρόβα και, ή σκηνοθετούσα ή έπαιζα, μ' έτρωγε η Αθήνα. Φέτος όμως, όχι.
Για πρώτη φορά κι εγώ είπα να χαρώ τις χαρές του Έαρος. Πήρα τον δρόμο λοιπόν,
και ήρθα στη Ρώμη με φίλους γιατί... «Η Ρώμη καλή χρυσή αλλά δεν θέλει
καλοκαίρι. Θέλει Άνοιξη ή Φθινόπωρο. Μην πας καλοκαίρι, θα το μετανιώσεις»...
έλεγε και ξανάλεγε η φίλη μου η Μαργιέτα, Ξερόλα το επώνυμο.

«Θα πήξεις στον τουρίστα και τον Γιαπωνέζο». Και βέβαια, Μάης μήνας καλοκαίρι
δεν είναι, αλλά στην Ρώμη ο Γιαπωνέζος, Γιαπωνέζος. Πολύ πράμα, βρε παιδί μου.

Πήγαμε σαν καλοί χριστιανοί και μεις στον Άγιο Πέτρο να δούμε την «Πιετά»
τουλάχιστον, στάθηκε εντελώς αδύνατον. Ανάμεσα σε μας και το άγαλμα χιλιάδες
Γιαπωνέζοι κρατούσαν μια κάμερα στα χέρια, τελευταίο μοντέλο της Sony με την
οθόνη δίπλα να βλέπεις το πλάνο τελειωμένο. Σηκωνόμουνα στις μύτες να δω
(είμαι και πρώτο μπόι, βλέπεις), πιανόμουνα απ' τους ώμους της παρέας μου και
έκανα εκτινάξεις, τίποτα. Ένα δάσος από μικρές γιαπωνέζικες οθονίτσες έκρυβαν
τη θέα.

Η Μαργιέτα έξαλλη να φωνάζει «Κάντε στην πάντα, καλέ, να δούμε και μεις οι
Ευρωπαίοι». (Δεν μιλάει έτσι βέβαια η γυναίκα, αλλά εγώ την βάζω να λέει ό,τι
αηδία ακούστηκε σ' αυτό το ταξίδι, για να την εκδικηθώ που δεν ήρθε μαζί μας
στην Ρώμη, αλλά σηκώθηκε και πήγε στη Μύκονο).

Όμως, ακόμα κι αν παραμέριζαν οι μηχανές και οι άνθρωποι, πάλι ήταν πολύ
δύσκολο να δεις μ' έναν τρόπο πιο προσωπικό το έργο. Σαν να έμπαινε πάντα
ανάμεσά μας κάτι. Κάτι αδιόρατο και όμως αδιαπέραστο. Άυλο και σου 'κρυβε τη θέα.

Έτσι πίνακες που χρόνια ζούσα με την ελπίδα να δω, αγάλματα που από κάρτες και
φωτογραφίες μόνο ήξερα ακόμα και την πιο μικρή τους λεπτομέρεια, τώρα ήταν για
μένα αόρατα. Δρόμοι που από τον ήχο του ονόματός τους ήξερα τη μυρωδιά τους,
τώρα που ήμουνα κοντά τους μου ήτανε κλειστοί και απροσπέλαστοι.

«Γιατί, Σταμάτη μου, δεν κάνεις αυτό που κάνουνε όλοι; Γιατί, παιδί μου, θες
πάντα να ξεχωρίζεις; (άρχισε πάλι η φίλη μου η Μαργιέτα). Γιατί δεν παίρνεις
κι εσύ την βιντεοκάμερα που σου 'χω κάνει δώρο (ψέματα λέει. Εδώ αυτή δεν ήρθε
στην Ιταλία, μου 'χει κάνει και δώρο; τέλος πάντων) να βιντεοσκοπήσεις ό,τι
δεν βλέπουμε εδώ. Και όταν πάμε στην Αθήνα με το καλό, το προβάλεις και
κάθεσαι και το απολαμβάνεις με την ησυχία σου. Έτσι κάνει ο τουρίστας ο
σωστός, ο πρόστυχος».

Τι να κάνω κι εγώ, την άλλη μέρα το πρωί παίρνω την κάμερα και μισή ντροπή
δική μου, μισή ντροπή δική τους, ξαναπάω στον Άγιο Πέτρο. Στριμώχνομαι,
σπρώχνομαι. Φτάνω στην «Πιετά». Η οθόνη τίποτα. Μαύρη αμόρσα. Κι εκεί μέσα
στον ναό, μέσα στο στρίμωγμα και στο βουητό το κατάλαβα: Εγώ ήμουνα οι
Γιαπωνέζοι που μ' εμποδίζανε να δω.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15840P022</ED>
<ID>
ID:168532

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P02&aa=2</URL></REF>


Article

<CATEGORY>vin09</CATEGORY>

 <H2>Πρώτης γραμμής
</H2>
<AUTHOR>Γ.Δ.Σ.</AUTHOR>

Μία ώριμη, μεστή χορογραφική γλώσσα. Ένα πλούσιο χορογραφικό λεξιλόγιο. Και
μια ομάδα γερά δεμένη και σκληρά δουλεμένη. Αυτό διαπίστωσα βλέποντας στο
«Ανοιχτό Θέατρο», στο πλαίσιο του χορταστικού «Μήνα Χορού», που με πείσμα και
κέφι οργανώνει η ωραία Δόνη Μιχαηλίδη, τους «Sine qua non» στο σφιχτό, γρήγορο
και υψηλής αισθητικής αφαιρετικό θέαμα «Τρυφερός χρόνος», που χορογράφησε η,
όπως όλα δείχνουν, ιδιαίτερα ταλαντούχος Αποστολία Παπαδαμάκη. Είναι η δεύτερη
φορά που τους βλέπω και έχω σιγουρευτεί ότι δικαίως οι του χώρου τούς
κατατάσσουν στις πρώτης γραμμής χορευτικές ομάδες μας. Που ­ ευτύχημα! ­ όλο
και πληθαίνουν.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15840P023</ED>
<ID>
ID:168533

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P02&aa=3</URL></REF>


Article

<CATEGORY>vin09</CATEGORY>

 <H2>Κόντρα στο φολκλόρ
</H2>
<AUTHOR>Ε.Φ.</AUTHOR>

Την ανάγκη να αλλάξει η φολκλορική εικόνα που τρέφουν οι ξένοι για τη χώρα
μας, ένιωσε ο γενικός γραμματέας του Συμβουλίου Γαλλοφωνίας. Και με τη
συμβουλευτική παρέμβαση της υπεύθυνης των εκδόσεων του Γαλλικού Ινστιτούτου,
Κατρίν Βελλισάρις, καθώς και με τη συμβολή της διευθύντριας του «Εξάντα»,
Μάγδας Κοτζιά, το πρώτο γαλλόφωνο περιοδικό που αφορά την Ελλάδα του παρόντος
κυκλοφορεί με τον τίτλο «athemes». Με στόχο να μαθαίνουν οι γαλλόφωνοι
κάτοικοι ή περαστικοί από τη χώρα, τις μικρές και μεγάλες στιγμές ενός
πολιτισμού που δεν σταμάτησε μεταξύ εποχής Ομήρου και Περικλή και που έχει να
δείξει δείγματα περισσότερα από τον χορό του Ζορμπά και τον πελεκάνο της Μυκόνου.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15840P024</ED>
<ID>
ID:168534

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P02&aa=4</URL></REF>


Article

<CATEGORY>vin09</CATEGORY>

 <H2>Εντός... βιομηχανίας σουξέ
</H2>
<AUTHOR>Χ.Π</AUTHOR>

Ο μάγος των επιτυχιών, το γκανιάν της δισκογραφίας, το σίγουρο στοίχημα ­
κάποια από τα παρατσούκλια του νέου συνθέτη Φοίβου. Καμία αντίρρηση. Περί
ορέξεως... κολοκυθόπιτα. Εξάλλου ­ και γι' αυτό δεν υπάρχει καμιά αμφιβολία ­
μία σοβαρή παράμετρος της επιτυχίας είναι το νούμερο των πωλήσεων. Και εκεί ο
Φοίβος (όχι ο Δεληβοριάς, ο Φοίβος - σκέτο) έχει καθιερωθεί ως ο νούμερο ένα
«εμπορικός» συνθέτης της νεώτερης γενιάς. Αυτό όμως που σκέφτομαι και με
προβληματίζει (λίγο), είναι η τάση που έχει η δισκογραφία να ξεζουμίζει ό,τι
νομίζει για σίγουρη επιτυχία. Φοίβο τραγουδάει στον νέο του δίσκο ο Δημήτρης
Κόκοτας (όπως άλλωστε και στον προηγούμενο που έγινε χρυσός), Φοίβο η Καίτη
Γαρμπή, Φοίβο ο Αντώνης Ρέμος, Φοίβο και ο Βασίλης Καρράς. Μακάρι να αντέξει
το παιδί και να κάνουν κι άλλα χρυσά οι «χρυσοί» καλλιτέχνες, αλλά λίγο κράτει
δεν κάνει κακό ­ κυρίως για τον ίδιο.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15840P025</ED>
<ID>
ID:168535

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P02&aa=5</URL></REF>


Article

<CATEGORY>vin09</CATEGORY>

 <H2>Νίκη κατά της αρχαιοκαπηλίας
</H2>
<AUTHOR>Π.Κ.</AUTHOR>

Τι κι αν ο μέγας Ιταλός αρχαιοκάπηλος έκανε έφεση στα ιταλικά δικαστήρια για
τις ελληνικές αρχαιότητες που κατασχέθηκαν το 1994 στο Πρίντεζι,
υποστηρίζοντας λίγο πολύ ότι αυτός είχε δώσει εντολή σε άλλους να του
αγοράσουν νόμιμα αρχαία από την Ελλάδα... για την γκαλερί του στο Μόναχο, με
συνέπεια να παραμένουν στην Ιταλία οι κατεσχημένες αρχαιότητες. Τι κι αν οι
αρχαιολόγοι τραβούν τώρα τα μαλλιά τους, επειδή η χρηματική ταρίφα του
κακουργήματος ανέβηκε στα δικαστήρια από τα 5 στα 50 εκατομμύρια ­ κι άντε να
τους πιάσεις τους αρχαιοκάπηλους και να τους τιμωρήσεις...Μια επιστροφή
αρχαίου είναι πάντα μια νίκη και μπορεί να σκορπίσει χαρά σε μια εκδήλωση σαν
αυτή που οργάνωσε το ICOMOS για την επιστροφή των παρανόμως εξαχθέντων
θησαυρών. Πόσο μάλλον όταν έχει να κάνει με την επιστροφή ενός αρχαίου που
εκλάπη στην Κατοχή από την Παιανία. Είναι μία μικρή κεφαλή θεραπαινίδος από
επιτύμβιο ναΐσκο του 4ου π.Χ. αιώνα. Η μαρμάρινη κεφαλή εθεάθη από Γερμανό
αρχαιολόγο σε έκθεση του Μητροπολιτικού Μουσείου Νέας Υόρκης πριν από λίγα
χρόνια. Εντοπίσθηκε ο Αμερικανός «ιδιοκτήτης» της, μπήκαν μπρος οι διαδικασίες
και πριν από είκοσι ημέρες το αρχαίο επεστράφη στην πατρίδα του. Άντε και σ' ανώτερα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15840P026</ED>
<ID>
ID:168536

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P02&aa=6</URL></REF>


Article

<CATEGORY>vin09</CATEGORY>

 <H5>ΤΑ ΠΟΛΙΤΙΚΑ ΚΕΙΜΕΝΑ ΤΟΥ ΓΙΩΡΓΟΥ ΘΕΟΤΟΚΑ (1925-1966) ΣΕ ΕΚΔΟΣΗ ΤΗΣ «ΕΣΤΙΑΣ»
</H5><H5></H5><H2>283 επίκαιροι στοχασμοί
</H2>
<AUTHOR>ΕΦΗ ΦΑΛΙΔΑ</AUTHOR>

«Φρονιμάδα» στην πολιτική και «τρέλα» στη σκέψη και τη δημιουργία. Σε αυτή τη
διάσταση ισορροπεί το πολιτικό δοκίμιο του Γιώργου Θεοτοκά, του πεζογράφου της
γενιάς του '30 με τη διαρκέστερη παρουσία στα πνευματικά πράγματα του τόπου.

Και από αυτήν τη μεγάλη παραγωγή, λογοτεχνική και δοκιμιακή, ο συνταγματολόγος
Νίκος Κ. Αλιβιζάτος σταχυολόγησε 283 πολιτικά του κείμενα ­ σε θέματα
τρέχουσας πολιτικής επικαιρότητας ή αναλύσεις και σχόλια κοινωνικών ρευμάτων
και ιδεολογικών τάσεων ­ και τα παρουσιάζει στη δίτομη έκδοση του
«Βιβλιοπωλείου της Εστίας» «Γιώργος Θεοτοκάς, Στοχασμοί και Θέσεις, Πολιτικά
Κείμενα 1925-1966».

Ο Γιώργος Θεοτοκάς με τα κείμενά του προσπαθούσε να διατυπώσει τις απόψεις του
για τα κοινά, συγκροτώντας το χρονικό μιας εποχής γεμάτης από γεγονότα που
επηρέασαν το παρόν και προδιέγραψαν αρκετές πτυχές του μέλλοντος. Τα πολιτικά
δοκίμια και άρθρα του παρέχουν υλικό για την ιστορία των ιδεών και των
νοοτροπιών μιας κρίσιμης περιόδου για τον τόπο και την Ευρώπη. Δημοσιευμένα,
μετά τον πόλεμο, σε εφημερίδες και έντυπα μεγάλης κυκλοφορίας ­ μεταξύ άλλων
«Το Βήμα», «Η Καθημερινή», «Εθνικός Κήρυξ», «Ακρόπολις», «Η Πρωία», «Νέα
Εστία», «Καθημερινά Νέα» ­ τα κείμενα αυτά είχαν επιρροή, προκαλώντας διάλογο
και αντιπαραθέσεις. Από το γλωσσικό ζήτημα έως τη γλώσσα του κινηματογράφου,
από την καταστροφή της Αθήνας έως την ανάγκη να συντηρηθεί το καβαλιώτικο
Ιμαρέτ και από τον Φραγκλίνο Ρούσβελτ έως τον Αλέξανδρο Παπαναστασίου ­
περνώντας από τον Ελευθέριο Βενιζέλο, τον Αντρέ Μαλρώ και τον Γεώργιο
Παπανδρέου ­ τα θέματα που ο Γιώργος Θεοτοκάς έθιξε με τα πολιτικά του κείμενα
είναι πολλά και ποικίλα. Και όπως επισημαίνει ο συγγραφέας αυτής της έκδοσης
στον πρόλογό του, Νίκος Κ. Αλιβιζάτος, για να αιτιολογήσει τον χαρακτήρα
επικαιρότητας αυτών των κειμένων σημειώνει πως «στη νέα ιεράρχηση των πηγών
για τη σύγχρονη έρευνα των ιδεών και των νοοτροπιών δεν αρκεί η μελέτη του
λόγου των πολιτικών. Οι ανώνυμες μαρτυρίες, τα δημοσιογραφικά ρεπορτάζ, οι
καλλιτεχνικές στήλες, οι κυκλοφορίες των εφημερίδων και τώρα πια οι δείκτες
παρακολούθησης των ραδιοφωνικών και τηλεοπτικών εκπομπών αποτελούν πηγές συχνά
πιο φερέγγυες από εξαγγελίες, προγράμματα κομμάτων, νόμους που δεν
εφαρμόζονται ή κοινοβουλευτικές αγορεύσεις. 
Για τους λόγους αυτούς, τα πολιτικά κείμενα των ανθρώπων του πνεύματος
ενδέχεται να καταλάβουν σημαίνουσα θέση».

Στο ερώτημα λοιπόν γιατί ο πολιτικός Θεοτοκάς σήμερα, ο συνταγματολόγος
συγγραφέας θεωρεί ότι τα κείμενα του ξαναζωντανεύουν έναν τύπο διανοούμενου
που τείνει να εκλείψει στην τηλεοπτική μας κοινωνία: του διανοούμενου με
πλατιά γενική παιδεία ο οποίος αρνείται να περιχαρακωθεί στο όποιο εργαστήρι
του και είναι αποφασισμένος να παρέμβει στα δημόσια πράγματα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15840P031</ED>
<ID>
ID:168537

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P03&aa=1</URL></REF>


Article

<CATEGORY>vin09</CATEGORY>

 <H2>Κανίβαλοι με χρυσά μαχαιροπίρουνα
</H2>
Πολλοί ήταν οι στοχαστές που υποστήριξαν σθεναρά πως πρέπει να εγκαταλείψουμε
την ιδέα ότι ο άνθρωπος είναι από τη φύση του προορισμένος να προοδεύει. Η
εξέλιξη είναι ψευδαίσθηση, μας δίδαξαν, αλλά θα υπάρχει πάντα: γιατί κάθε που
συνειδητοποιούμε ένα κακό σπεύδουμε να το θεραπεύσουμε ­ θεωρώντας έτσι πως
προοδεύουμε ­ ξεχνώντας πως τα περισσότερα δεινά δεν είναι παρά τα
αποτελέσματα (που ξαφνικά αποκτούν δραματικές διαστάσεις) οπισθοδρομήσεων, οι
οποίες δεν έγιναν αντιληπτές την κατάλληλη στιγμή· ξεχνώντας ότι οι
συμβιβαστικές μας θεραπείες σπάνια μας δίνουν πίσω το χαμένο έδαφος·
ξεχνώντας, πάνω απ' όλα, ότι στον εκφυλιστικό μονόδρομο που ακολουθούμε, ό,τι
θεωρούσαμε πριν από λίγο χρήσιμο ή ωραίο φαντάζει αίφνης περιττό και άσχημο
και καταστρέφεται χωρίς ενδοιασμό, εν ονόματι της προόδου, εν ονόματι μιας
ενεστώσας ηθικής, που επιμένει να αγνοεί το παρελθόν της ζωής, να ξεχνά πως
«για να γεννηθεί ένα αγριολούλουδο χρειάζεται τοκετός αιώνων».

Ο πρώτος που αμφισβήτησε με ριζοσπαστικό τρόπο τις καθιερωμένες ιδέες και
έννοιες της προόδου και του πολιτισμού ήταν, βέβαια, ο Ρουσσώ. Στην περίφημη
«Δεύτερη Πραγματεία» του υποστηρίζει πως η εξέλιξη του πολιτισμού αποστέρησε
τον άνθρωπο από τη φυσική ελευθερία και ευτυχία, μετατρέποντάς τον από αυτάρκη
αφέντη σε άπληστο δούλο. 
Η αθώα αγάπη που αισθανόταν ο πρωτόγονος άνθρωπος για τον εαυτό του (amour de
soi) χάθηκε· στη θέση της τώρα υπάρχει η αλαζονεία (amour-propre) του
σύγχρονου ανθρώπου, που αντλεί την αυτοεκτίμησή του από τους άλλους και τα
αγαθά που διαρκώς συσσωρεύει. Μολονότι πολλοί αναγνώστες της «Πραγματείας»
αυτής θα έμπαιναν στον πειρασμό ­ όπως κι εγώ, άλλωστε, στα φοιτητικά μου
χρόνια ­ να απορρίψουν την ειδυλλιακή περιγραφή της «άγριας ζωής» σαν
ρομαντική φαντασίωση (ο Βολταίρος στην περίφημη «Επιστολή» του ήταν ο πρώτος),
η σύγχρονη ανθρωπολογική έρευνα των πρωτόγονων κοινωνιών φαίνεται να
επικυρώνει τον Ρουσσώ. 
Είναι χαρακτηριστική η παρατήρηση του Μάρτιν Χάρις, εξέχοντος ανθρωπολόγου του
Πανεπιστημίου Columbia: «Ο Ινδιάνος κυνηγός, όπως και ο κυνηγός της νεολιθικής
εποχής, εργαζόταν πολύ λιγότερο απ' ό,τι ο μέσος Κινέζος ή Ινδός αγρότης ή ο
σύγχρονος βιομηχανικός εργάτης ­ όσο κι αν αυτός ο τελευταίος έχει πασχίσει να
διασφαλίσει το οκτάωρό του με πολύχρονους συνδικαλιστικούς αγώνες. Και όσον
αφορά αγαθά, όπως καλή τροφή, διασκέδαση, αισθητική ικανοποίηση, οι κυνηγοί
των "πρωτόγονων" κοινωνιών απολάμβαναν πολυτέλειες, που μόνο οι οικονομικά
ευρωστότεροι Αμερικανοί μπορούν να διανοηθούν. 
Για δύο ημέρες ανάπαυση πλάι στα δάση, τις λίμνες και τον καθαρό αέρα, τα
στελέχη επιχειρήσεων πρέπει να εργαστούν πέντε». Από τον Ρουσώ στους
«αντί-διαφωτιστές» Βίκο («Scienza nuova») και Herder («Φιλοσοφία της
Ιστορίας») από εκεί στον Αντόρνο και τον Μπερλίν και τους σύγχρονους
ανθρωπολόγους, φτάνουμε έως τον Βίτγκενστάιν ­ επιφυλακτικό, αν όχι
απορριπτικό, της ιδέας της προόδου. 
«Δεν είναι παράλογο να πιστεύει κανείς πως ο αιώνας της επιστήμης και της
τεχνολογίας είναι η αρχή του τέλους της ανθρωπότητας;», σημειώνει στα 1948·
«πως η ιδέα της μεγάλης προόδου είναι μια εθελοτυφλία, όπως άλλωστε και η ιδέα
ότι κάποια μέρα θα γνωρίσουμε επιτέλους την αλήθεια; Κι όμως, φαίνεται να μην
είναι». Ο Ε.Ε. Κάμινγκς μοιάζει να υπερθεματίζει όταν γράφει τους στίχους: «Μη
λυπάσαι αυτό το πολυάσχολο τέρας, την απ-ανθρωπότητα. / Η πρόοδος είναι
ευχάριστη ασθένεια», αλλά σήμερα πόσοι θα συμφωνούσαν με τον Αμερικανό ποιητή
ή με τον Γουίλιαμ Μπλέηκ, που διακόσια χρόνια (!) πριν, στο προφητικό του έργο
«Οι Γάμοι του Ουρανού και της Κόλασης», έγραφε: «Η Πρόοδος φτιάχνει ίσιους
δρόμους· αλλά οι ανώμαλοι δρόμοι χωρίς την Πρόοδο είναι οι δρόμοι της
ιδιοφυΐας»; Λίγοι. Γι' αυτό κι ο Μπλέηκ βάζει τα λόγια αυτά στο στόμα του
Διάβολου, αφού οι Άγγελοι έχουν παθητικά αποδεχθεί πια τα ορθόδοξα κηρύγματα
της επιστήμης κι ο Παράδεισος δεν είναι παρά ένας λασπώδης, ρυπαρός,
νεφοσκεπής τόπος.

Ο Χάρης Βλαβιανός είναι ποιητής και διευθύνει το περιοδικό «Ποίηση».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15840P032</ED>
<ID>
ID:168538

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P03&aa=2</URL></REF>


Article

<CATEGORY>vin09</CATEGORY>

 <H5>Καλό καλοκαίρι!
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Απότομα, ως συνήθως τα τελευταία χρόνια, μπήκε και φέτος το καλοκαίρι, αφότου
η Μυροφόρος Άνοιξη μας γύρισε την πλάτη, αηδιασμένη από τις...
εκσυγχρονιστικές δραστηριότητες ημών των ανθρώπων που έφεραν τα πάνω κάτω στις
κλιματολογικές συνθήκες. Ούτε μυρωδιές ούτε ευωδιές, εκτός αυτών που αναδύουν
τα σέποντα συσσωρευμένα σπουπίδια στους δρόμους και στις πλατείες.

Εκτός από τη φύση που επιμένει να πετάει νέα βλαστάρια και ν' ανθίζει
αμύριστα, οργασμός επικρατεί και στους θερινούς κινηματογράφους και στα
θέατρα. Στους πρώτους οι ηθοποιοί, πανέτοιμοι, κλεισμένοι στα κουτιά τους
περιμένουν υπομονετικά να προβληθούν στις άσπρες οθόνες μόλις σβήσουν τα φώτα.

Στα θέατρα, αντιθέτως, προετοιμάζονται πυρετωδώς ν' ανέβουν στις σκηνές
μόλις ανάψουν οι προβολείς και πλημμυρίσει φως το σκοτάδι. Δοκιμές
εξαντλητικές, αναζητήσεις και ελπίδες στους θιάσους των θεάτρων της πόλης,
στους περιοδεύοντες ανά τη χώρα φεστιβαλιστές, με κορυφαία γιορτή αυτή του
κοίλου της Επιδαύρου.

Η σεζόν στους θερινούς κινηματογράφους άρχισε ήδη, τα θέατρα ανανεώνονται,
βάφονται, καθαρίζονται στην αναμονή του βραδινού καλέσματος των θεατών.

Κάθε σεζόν με τις εκπλήξεις της, τις επιτυχίες και απογοητεύσεις της. Ας
ευχηθούμε μαζί με το «καλό καλοκαίρι», όλα να πάνε καλά για όλους τους πιστούς
της Έβδομης Τέχνης και του θεάτρου.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15840P033</ED>
<ID>
ID:168539

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P03&aa=3</URL></REF>


Article

<CATEGORY>vin09</CATEGORY>

 <H2>Διεγερτικό οξύ
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Δύο πρωτότυπα βιβλιαράκια δίνουν το στίγμα ενός καινούργιου και από κάθε άποψη
νεανικού εκδοτικού οίκου. Πρόκειται για τις εκδόσεις «οξύ», που δημιουργήθηκαν
και διευθύνονται από ένα μικρό επιτελείο ανήσυχων νέων ανθρώπων. Η επιλογή των
τίτλων, η αισθητική των εξωφύλλων, η τυποτεχνική εικόνα μαρτυρούν μια δροσερή
και κατασταλαγμένα αιρετική αντίληψη για το βιβλίο στο τέλος του εικοστού
αιώνα, μακριά από τις αδιέξοδα παρορμητικές ακρότητες συναφών προσπαθειών των
προηγούμενων χρόνων.

Η απάτη της στατιστικής γράφτηκε πριν από αρκετές δεκαετίες, αλλ' ανήκει σ'
εκείνη τη σπάνια κατηγορία βιβλίων που η επικαιρότητά τους αυξάνεται με τον
χρόνο. Γιατί σήμερα η στατιστική, στην υπηρεσία της εμπορικής διαφήμισης, της
κατασκευής κοινής γνώμης, της πολιτικής χειραγώγησης, παίζει βέβαια πολύ
σημαντικότερο ρόλο απ' όσο πριν από τριάντα-σαράντα χρόνια και τίποτα δεν
δείχνει ότι επίκειται αντιστροφή της κατάστασης. Η εντύπωση της επιστημονικής,
αντικειμενικής καταγραφής, που δημιουργεί με τους αριθμούς και τα γραφήματά
της, παραλύει στους περισσότερους ανθρώπους κάθε διάθεση αμφισβήτησης κι
εκβιάζει έτσι την αποδοχή του συμπεράσματος που βγάζει θριαμβευτικά ο χρήστης
της (και κατά κανόνα παραγγελιοδόχος της).

Η εντύπωση είναι σχεδόν πάντα ψευδής. Και ­ εδώ είναι η ουσία ­ όχι επειδή τα
νούμερα είναι αναληθή, όπως πιστεύουν μερικοί. Η «απάτη της στατιστικής»
γίνεται φαινομενικά με όλους τους κανόνες της δεοντολογίας, γι' αυτό και είναι
τόσο πετυχημένη. Για ν' αποκαλυφθεί η λαθροχειρία, χρειάζεται λίγο κοινός νους
(αυτό το καθόλου κοινό πράγμα, όπως έλεγε ο Όσκαρ Ουάιλντ), λίγη υγιής
δυσπιστία και λίγη γνώση των μεθόδων που χρησιμοποιούν οι στατιστικολόγοι. Όλα
αυτά, μαζί με μια καυστικότατη ειρωνεία, είναι τα όπλα του Darrel Huff στο
πανέξυπνο και χρησιμότατο βιβλίο του.

Πόσοι σκέφτονται ότι ένα «αντιπροσωπευτικό δείγμα» ­ αυτό το τρανταχτό
επιχείρημα των δημοσκοπήσεων ­ μπορεί στην πραγματικότητα να μην είναι καθόλου
αντιπροσωπευτικό; Ας πάρουμε, μαζί με τον Huff, το παράδειγμα της περίφημης
έκθεσης Kinsey, που μέχρι σήμερα πολλοί επικαλούνται ως την πιο αξιόπιστη
εικόνα της σεξουαλικής συμπεριφοράς των σύγχρονων Αμερικανών (αν όχι των
σύγχρονων ανθρώπων γενικά). Ακόμη και αν το δείγμα των 16.000 ατόμων που
απάντησαν στο ερωτηματολόγιο ήταν αντιπροσωπευτικό ως προς την ηλικιακή,
κοινωνική, μορφωτική, επαγγελματική κ.λπ. σύνθεση (στην πραγματικότητα δεν
ήταν), πάλι θα είχαμε σοβαρούς λόγους ν' αμφιβάλλουμε για την
αντιπροσωπευτικότητά του. Διότι άνθρωποι που δέχονται να περιγράψουν με
λεπτομέρειες τη σεξουαλική ζωή τους σ' έναν τρίτο δεν είναι λογικό να
θεωρηθούν αντιπροσωπευτικοί για το σύνολο του πληθυσμού.

Στην περίπτωση της έκθεσης Kinsey έχουμε τουλάχιστον να κάνουμε με μια
επιστημονική έρευνα χωρίς ιδιοτελείς σκοπούς. Μπορούμε τώρα να φανταστούμε
πόσο πράγματι «αντιπροσωπευτικά» είναι τα δείγματα των σφυγμομετρήσεων που
διεξάγονται κατά παραγγελία κατασκευαστών προϊόντων, κομμάτων, εφημερίδων,
περιοδικών, τηλεοπτικών καναλιών και που επηρεάζουν τη ζωή μας πολύ
περισσότερο απ' όσο μια έκθεση Kinsey, αφού από αυτές εξαρτάται ποια είδηση θα
δούμε πρώτη στο δελτίο των 8.30, πώς θα χειριστεί η κυβέρνηση κρίσιμα θέματα ή
σε ποια φάρμακα θα εμπιστευτούμε την υγεία μας. Άτομα που δέχονται να
εγκατασταθούν στο σπίτι τους τηλεμετρικά «μηχανάκια» ή που απαντούν σε
πολύπλοκες ερωτήσεις μ' ένα ναι ή μ' ένα όχι ή που είναι πρόθυμα να πάρουν
μέρος σε «έρευνες αγοράς» μπορεί στην πραγματικότητα να συνιστούν ένα πολύ
ειδικό δείγμα.

Το «αντιπροσωπευτικό δείγμα» δεν είναι το μόνο παραπλανητικό στις στατιστικές.
Ο Huff απαριθμεί ένα σωρό άλλες δολιότητες ή γκάφες (συνήθως η διαφορά
βρίσκεται απλώς στις προθέσεις του χρήστη της στατιστικής) που δίνουν στρεβλή
εικόνα των πραγμάτων. 
Μέσοι όροι χωρίς νόημα (π.χ. τα 3, 6 άτομα που αποτελούν τη «μέση» αμερικανική
οικογένεια, με αποτέλεσμα οι κατασκευαστικές εταιρείες να φτιάχνουν
διαμερίσματα άβολα για τις περισσότερες οικογένειες)· διαγράμματα που,
αλλάζοντας απλώς την κλίμακα, κάνουν μια ασήμαντη πρόοδο να φαίνεται τεράστια·
μισές αλήθειες που λειτουργούν ως ακέραια ψεύδη («αποδείχτηκε στατιστικά ότι
το τάδε παρασκεύασμα θεραπεύει το κρυολόγημα σε 4 μέρες» ­ σε τέσσερις μέρες
το κρυολόγημα μπορεί να περνούσε και από μόνο του)· αιτιολογική σύνδεση
δεδομένων που μπορεί να συσχετίζονται αλλιώς («οι καρκίνοι είναι συχνότεροι
στις βιομηχανικές χώρες, άρα ο πολιτισμός προκαλεί καρκίνους» ­ λησμονείται
ότι ο καρκίνος πλήττει κυρίως άτομα προχωρημένης ηλικίας και στις βιομηχανικές
κοινωνίες η μέση διάρκεια ζωής είναι πολύ μεγαλύτερη).

Όπως φαίνεται και από τα παραδείγματα, η μεγάλη απήχηση των στατιστικών και
των σφυγμομετρήσεων οφείλεται προπαντός στην ευπιστία μιας μαζικής κοινωνίας
που έχει θεοποιήσει τους αριθμούς και τα γραφήματα, χωρίς να σκέφτεται πάνω
στο νόημά τους. Γι' αυτό τον λόγο, το βιβλίο του Huff είναι ένα εγχειρίδιο
πνευματικής αυτοάμυνας απέναντι σ' εκείνους που χρησιμοποιούν τη στατιστική
για να καταργήσουν τη σκέψη και να κατευθύνουν τη συμπεριφορά μας.

Ένα από τα σημεία όπου οι στατιστικές δεν ψεύδονται είναι εκείνο που αφορά στα
αεροπορικά ταξίδια: τα αεροπλάνα είναι πράγματι ασφαλέστερα από κάθε άλλο μέσο
συγκοινωνίας. Ωστόσο, πολύς κόσμος τα φοβάται απείρως περισσότερο απ' όσο το
αυτοκίνητο ή το τρένο ή το πλοίο. Όταν θα διαβάζετε αυτό το κείμενο, ελπίζω να
έχω φτάσει σώος στο εξωτερικό ­ αν ταξίδευα με το τρένο, θα έγραφα ότι θα
βρίσκομαι στο εξωτερικό. 
Η ανημπόρια του επιβάτη μπροστά σ' ένα επικείμενο αεροπορικό δυστύχημα και ο
συνήθως ολοκληρωτικός χαρακτήρας της καταστροφής επισκιάζουν, για μια φορά
(αλίμονο, στη λιγότερη ενδεδειγμένη περίπτωση), την πειθώ της στατιστικής.

Το μαύρο κουτί του Malcolm MacPherson ­ απομαγνητοφωνημένες συνομιλίες μεταξύ
του πληρώματος και μεταξύ πιλότου-εδάφους σε πτήσεις με συνήθως μοιραίο τέλος
­ είναι ένα συγκλονιστικό βιβλίο. Και όχι τόσο ως ντοκουμέντο. Αν το
διαβάσουμε ως λογοτεχνικό κείμενο (ελπίζω να μη θεωρηθώ βλάσφημος), θα
νιώσουμε καλύτερα την πρωτοτυπία και τη συγκινησιακή δύναμή του.

Όταν διαβάζουμε αφηγήματα καταστροφής ή όταν βλέπουμε τέτοιες ιστορίες στον
κινηματογράφο, είμαστε εξοικειωμένοι με δύο συμβάσεις, τις οποίες μάλιστα
προϋποθέτουμε. Πρώτον, ότι θα υπάρχουν μέσα στην ιστορία κάποιοι οιωνοί που
προαναγγέλλουν με τον ένα ή τον άλλο τρόπο τη συμφορά, προετοιμάζοντάς μας
ψυχολογικά κι επιβεβαιώνοντας, από την άλλη, ένα είδος τάξης στην πορεία των
πραγμάτων. Και, δεύτερον, ότι οι ηρωικές προσπάθειες των ανθρώπων να σώσουν
τον εαυτό τους και τους συνανθρώπους τους θα έχουν, τουλάχιστον εν μέρει,
αίσια κατάληξη.

Αλλά στο Μαύρο κουτί ­ και, δυστυχώς, στην πραγματικότητα ­ τίποτα από τα δυο
δεν συμβαίνει. Η πορεία προς την καταστροφή αρχίζει χωρίς προμηνύματα, σαν
ξαφνική εισβολή του χάους (ο εκ των υστέρων εντοπισμός των αιτίων είναι βέβαια
άλλο ζήτημα). Και οι πράγματι ηρωικές προσπάθειες του κυβερνήτη, των μελών του
πληρώματος, του πύργου ελέγχου ν' αποτρέψουν τον πανικό, την απελπισία, τη
θανάσιμη πρόσκρουση λίγες φορές καρποφορούν.

Ιχνηλατώντας, τώρα, αυτή την πραγματικότητα ως κείμενο, με την οριστική,
μνημειακή μορφή του, αποκτούμε κάτι από την αίσθηση που μας μεταδίνουν μερικά
μεγάλα μυθιστορήματα. Ότι ο έλεγχός μας πάνω στα του βίου μας είναι σχετικός.
Ότι το πιο τέλεια οργανωμένο σχέδιο μπορεί να ματαιωθεί από ένα καπρίτσιο της
τύχης. 
Ότι μια συνηθισμένη κατάσταση ηρεμίας και κανονικότητας μπορεί να εγκυμονεί
την Αποκάλυψη. Και ότι η πάλη του ανθρώπου, ή και κάθε πλάσματος, ν' αποφύγει
τον όλεθρό του γίνεται πιο συγκινητική όταν ξέρουμε ή υποψιαζόμαστε ότι είναι καταδικασμένη.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15840P041</ED>
<ID>
ID:168540

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P04&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

Ό, τι βγαίνει για πρώτη φορά, προκαλεί την προσοχή των θεατών. Που,
φιλοπερίεργοι καθώς είναι, παρακολουθούν με όρεξη αυτό που τους σερβίρεται. Να
έχουν και μια άποψη, να σχηματίσουν μια γνώμη, για να έχουν να λένε την άλλη
μέρα στη δουλειά. Γι' αυτό και το παιχνίδι του Αντρέα Μικρούτσικου «Το κάνει
δεν το κάνει» στον Antenna προσείλκυσε περισσότερα βλέμματα από τα καλιαρντά
της Ισαβέλλας Βλασιάδου στο «Ραντεβού στα τυφλά». Βέβαια, ορισμένα πράγματα,
όπως οι ελληνικές ταινίες, είναι αξεπέραστα. Κι έτσι η Ρένα Βλαχοπούλου ως
«Ελληνίδα στο χαρέμι», που πήρε σειρά μετά τις τυφλές συναντήσεις του Mega,
αναδείχθηκε σε σταθερή αξία υψηλής τηλεθέασης.

* Την απάτησε, τον απάτησε και «Επιτέλους μαζί». Κι εκεί στην εκπομπή του
Αντρέα Μικρούτσικου, το ζευγάρι υπό την καθοδήγηση του
παρουσιαστή ξεκινούσε για μια νέα αρχή, επί ίσοις όροις. Για την πιθανότητα
μιας νέας ζωής συζητούσε ­ σε επανάληψη ­ και η Βίκυ Μιχαλονάκου στο
«Ερωτοδικείο» της, με έναν νεαρό ζιγκολό που διατυμπάνιζε τον μονογαμικό έρωτά
του για την Πολωνέζα γυναίκα του. Μάλιστα, μάλιστα. Τέτοια είναι η επιτυχία
της εκπομπής, που για όσους δεν προλαβαίνουν να την παρακολουθήσουν τους
δίνεται και η ευκαιρία της επανάληψης. Και βέβαια, όταν ο έρωτας ο μεγάλος
φθαρεί, οι ίδιοι πρωταγωνιστές καταλήγουν για διευθετήσεις τύπου «Επιτέλους
μαζί» για να κλείσει ο κύκλος της τηλεοπτικής τους πραγματικότητας.

* Τα όμορφα και τα μεστά όμως τα είπαν οι καλεσμένοι συγγραφείς του
Βασίλη Βασιλικού στο «Άξιον Εστί» της ΕΤ2. Ο Αλέξης
Πανσέληνος, η Αμάντα Μιχαλοπούλου και ο Μένης Κουμανταρέας,
που συζητούσαν ο ένας για το βιβλίο του άλλου. Ιδιαίτερα ο τελευταίος,
συγγραφικά ο πρεσβύτερος, ξεχώρισε με τις εύστοχες παρατηρήσεις του. Που
μπορεί να ήταν αυστηρές, ήταν όμως εποικοδομητικές για τους συγγραφείς των
μυθιστορημάτων «Ζαΐδα ή Η καμήλα στα χιόνια» και «Γιάντες», καθώς τα έλεγε με
τις καλύτερες προθέσεις.

* Με γραβάτα «εκκωφαντική», μαύρου φόντου με χρυσές περικοκλάδες, υποδέχθηκε ο
Γιώργος Τράγκας τον Αλέκο Τζανετάκο στο «Viva Antenna», για να
τον ρωτήσει διάφορα από το παρελθόν του. Κι εκείνος βρήκε κάτι νόστιμο και
αστείο να θυμηθεί, αφηγούμενος ένα περιστατικό μεταξύ Σαπφούς Νοταρά
και Κώστα Ταχτσή. Μετά όμως, η συζήτηση παρεκτράπη σε πικάντικους
υπαινιγμούς για τα φετίχ του ηθοποιού και ο Αμφιτρύων εκτίμησε πως ήταν ώρα
για μια μουσική ανάσα.

* Το αν η Χριστίνα Φαρμάκη είναι σε θέση να προσφέρει... φιλί της ζωής
με το μικρόφωνο και τα τραγούδια της, αφορά την κριτική. Το αν η Μαίρη
Χρονοπούλου θα εμφανίζεται ανά εξάμηνο σε κάθε εκπομπή του κ. Τράγκα, είτε
λέγεται «Χωρίς αναισθητικό» είτε «Viva Antenna», αφορά τον ίδιο. Γιατί κάτι
νέο, κάτι πρωτότυπο δεν πρόλαβε η καλεσμένη του να σκεφθεί και να πει.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15840P051</ED>
<ID>
ID:168541

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P05&aa=1</URL></REF>


Article

<CATEGORY>vin09</CATEGORY>

 <H5>ΣΕ 130 ΧΩΡΕΣ ΘΑ ΜΕΤΑΔΟΘΟΥΝ ΟΙ ΠΑΓΚΟΣΜΙΟΙ ΑΓΩΝΕΣ ΤΗΣ ΑΘΗΝΑΣ
</H5><H2>72 κάμερες στον στίβο
</H2>
Με 72 κάμερες ­ κάτι πρωτόγνωρο για τα ελληνικά δεδομένα ­ θα καλύψει η ΕΡΤ το
6ο Παγκόσμιο Πρωτάθλημα Στίβου «Αθήνα '97».

Τι παραπάνω θα δουν οι τηλεθεατές σ' αυτή τη διοργάνωση; Κατ' αρχάς κάθε
αγώνισμα θα καλύπτεται με ξεχωριστές κάμερες που θα «αποτυπώνουν» κάθε
λεπτομέρεια των αθλημάτων. Για παράδειγμα, 15 κάμερες θα καλύπτουν
αποκλειστικά τους αγώνες δρόμου, οκτώ κάμερες το επί κοντώ, 10 κάμερες το άλμα
εις ύψος. Πλάι στους δρόμους ταχύτητας θα έχει εγκατασταθεί ειδικό «τρενάκι»
(κάμερα που θα τρέχει παράλληλα με τους αθλητές και θα καταγράφει την κάθε
τους κίνηση), ενώ ο μαραθώνιος θα παρακολουθείται λεπτό προς λεπτό από
ελικόπτερο, αυτοκίνητα και μοτοσυκλέτες που θα έχουν ενσωματωμένες κάμερες
(σαν εκείνες που χρησιμοποιεί το Χόλιγουντ)!

Στο «Αθήνα '97» έχουν δηλώσει συμμετοχή πάνω από 200 χώρες και 130 ξένοι
τηλεοπτικοί σταθμοί, ενώ αναμένεται να συγκεντρωθούν στις εγκαταστάσεις του
Ολυμπιακού Σταδίου κορυφαίοι αθλητές απ' όλο τον κόσμο.

Την ευθύνη για τις τελετές έναρξης (στο Παναθηναϊκό Στάδιο) και λήξης (στο
Ολυμπιακό Στάδιο) ανέλαβε ο παγκοσμίου φήμης Ελληνας συνθέτης Βαγγέλης Παπαθανασίου.

Το 6ο Παγκόσμιο Πρωτάθλημα Στίβου θα καλύψει και η ΕΡΑ, ενώ θα απασχολούνται
σε καθημερινή βάση 380 υπάλληλοι, εκ των οποίων οι 282 ανήκουν στο δυναμικό
της ΕΡΤ και οι υπόλοιποι είναι οπερατέρ και σκηνοθέτες που θα προέρχονται από
άλλες χώρες (Ολλανδία, Αγγλία, Σουηδία, κ.λπ.). 
Επιπλέον, η ΕΡΤ θα χρησιμοποιήσει πέντε κάμερες για να παρουσιάζει τα γεγονότα
που ενδιαφέρουν αποκλειστικά τους Έλληνες τηλεθεατές. Καινοτομία αποτελεί η
εγκατάσταση στούντιο στις εξέδρες του Ολυμπιακού Σταδίου, απ' όπου θα βγαίνουν
στον αέρα οι ενημερωτικές εκπομπές. Μάλιστα, η Κεντρική Οργανωτική Επιτροπή
τού «Αθήνα '97» (ΚΟΕ) διέθεσε πάνω από 2 δισ. δραχμές για την αγορά και
ενοικίαση τεχνικού εξοπλισμού από την ΕΡΤ.

Για την Αμερική τα αποκλειστικά δικαιώματα των αγώνων απέκτησε το NBC, που για
τον σκοπό αυτόν θα στείλει στη χώρα μας 100 άτομα (δημοσιογράφους και
τεχνικούς), ενώ για την πληρέστερη κάλυψη θα φθάσουν στην Αθήνα τεχνικοί και
δημοσιογράφοι από το BBC (80 άτομα) και από άλλα μεγάλα τηλεοπτικά δίκτυα της
Γερμανίας, της Γαλλίας, της Ιαπωνίας, του Καναδά και της Αυστραλίας. Συνολικά
θα έλθουν για τους αγώνες πάνω από 1.500 δημοσιογράφοι από όλο τον κόσμο. Στη
σημασία του 6ου Παγκοσμίου Πρωταθλήματος Στίβου αναφέρθηκε χθες ο πρόεδρος της
ΕΡΤ Παναγιώτης Παναγιώτου, χαρακτηρίζοντάς το «πρόκριμα» για τη χώρα μας, αφού
από την επιτυχή διεξαγωγή του θα κριθεί σε μεγάλο βαθμό, στις 5 Σεπτεμβρίου
στην Λωζάνη, η ανάληψη της Ολυμπιάδας του 2004 από την Ελλάδα.

Από την πλευρά του, ο προϊστάμενος του αθλητικού τμήματος της ΕΤ1, Στράτος
Σεφτελής, αναφέρθηκε στην εννιάμηνη προετοιμασία της ΕΡΤ για την κάλυψη όλων
των αθλητικών διοργανώσεων του καλοκαιριού που είναι: οι Μεσογειακοί Αγώνες
στο Μπάρι (από 13 έως 25 Ιουνίου), το 10ο Παγκόσμιο Κύπελλο Υδατοσφαίρισης
Fina Cup στην Αθήνα (από 27 Μαΐου έως 1 Ιουνίου), το Ευρωπαϊκό Πρωτάθλημα
Μπάσκετ στην Καταλωνία (από 26 Ιουνίου έως 6 Ιουλίου), το 13ο Ευρωπαϊκό
Πρωτάθλημα Ρυθμικής Γυμναστικής Γυναικών - Νεανίδων στην Πάτρα (από 22 έως 25
Μαΐου), το Παγκόσμιο Κύπελλο Ποδηλασίας Πίστας στην Αθήνα (από 4 έως 6
Ιουλίου), το Ευρωπαϊκό Πρωτάθλημα Υγρού Στίβου στην Σεβίλλη (από 13 έως 24
Αυγούστου) και η μάχη για την Ολυμπιάδα του 2004 στην Λωζάνη, στις 5 Σεπτεμβρίου.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15840P081</ED>
<ID>
ID:168542

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P08&aa=1</URL></REF>


Article

<CATEGORY>vin09</CATEGORY>

 <H2>Μνήμη Γρηγόρη Λαμπράκη με την ταινία «Ζ»
</H2>
Με αφορμή τη συμπλήρωση 24 χρόνων από τη δολοφονία του βουλευτή Γρηγόρη
Λαμπράκη (22 Μαΐου 1963) η ΕΤ3 τιμά την μνήμη του προβάλλοντας μεθαύριο Πέμπτη
την ταινία του Κώστα Γαβρά «Ζ».

Η ταινία, παραγωγής 1969, κέρδισε το Όσκαρ ξενόγλωσσης ταινίας και είχε
προταθεί για τρία ακόμη Όσκαρ (καλύτερης ταινίας, σκηνοθεσίας, σεναρίου).
Βασίζεται στην ομώνυμη νουβέλα του Βασίλη Βασιλικού και αναφέρεται στα τραγικά
γεγονότα της 22ας Μαΐου του 1963 στη Θεσσαλονίκη, όταν παρακρατικοί
δολοφόνησαν τον Γρηγόρη Λαμπράκη.

Στον ρόλο του Γρηγόρη Λαμπράκη ο Ιβ Μοντάν, ενώ η Ειρήνη Παππά υποδύεται τη
γυναίκα του και ο Ζαν Λουί Τρεντινιάν τον ανακριτή Χρήστο Σαρτζετάκη. Με
μουσική «έντυσε» την ταινία ο Μίκης Θεοδωράκης.

Οι υπόλοιπες έξι ταινίες που είναι αφιερωμένες στον Κώστα Γαβρά θα προβληθούν
από την ΕΤ3 τις επόμενες ημέρες:.

«Κατάσταση πολιορκίας». (Παρασκευή 23, 01.00). Η απαγωγή ενός πρέσβη των ΗΠΑ
από τους Τουπαμάρος της Λατινικής Αμερικής. Με τον Ίβ Μοντάν και τον Ρενάτο Σαλβατόρι.

«Η λάμψη μιας γυναίκας». (Σάββατο 24, 23.00). Ψυχολογικό ερωτικό μελόδραμα που
ξεκινά με μια τυχαία συνάντηση του Ίβ Μοντάν με την Ρόμι Σνάιντερ.

«Hanna Κ» (Σάββατο 24, 01.00). Ο Κώστας Γαβράς μετά την Ελλάδα, την Γαλλία και
την Λατινική Αμερική, δείχνει μεγάλο ενδιαφέρον για τη δυνατότητα λύσης του
Μεσανατολικού ζητήματος. Πρωταγωνιστούν οι Τζιν Γκλέιμπουργκ, Ζαν Γιαν.

«Ειδικό δικαστήριο» (Κυριακή 25, 01.00). Εδώ ο σκηνοθέτης ασχολείται με ένα
θέμα ταμπού για τη Γαλλία που θεωρήθηκε εθνική ντροπή. Πρόκειται για τις δίκες
αυτών που επάνδρωσαν κατά την διάρκεια της κατοχής την κυβέρνηση και
παραπέμφθηκαν ως δοσίλογοι.

«Η ομολογία». (Δευτέρα 26, 01.00). Μια ταινία ­ παραγωγής 1979 ­ που
αναφέρεται στις περιβόητες δίκες αντικαθεστωτικών στη δεκαετία του '50.
Παίζουν οι Ίβ Μοντάν, Σιμόν Σινιορέ.

«Οικογενειακό συμβούλιο» (Τρίτη 27, 01.00). Έγχρωμη ταινία παραγωγής 1986 που
όμως δεν έχει προβληθεί στις ελληνικές κινηματογραφικές αίθουσες. Με τους
Τζόνι Χάλιντέι, Φανί Αρντάν, Γκι Μάρσαν.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15840P082</ED>
<ID>
ID:168543

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P08&aa=2</URL></REF>


Article

<CATEGORY>vin09</CATEGORY>

 <H2>Πεντάωρη στάση εργασίας στην ΕΡΤ
</H2>
<H3></H3>Πεντάωρη στάση εργασίας (από τις 5 έως τις 10 το βράδυ) πραγματοποιεί
μεθαύριο Πέμπτη η Πανελλήνια Ομοσπονδία Προσωπικού ΕΡΤ (ΠΟΣΠΕΡΤ) στην κρατική
ραδιοτηλεόραση, με αίτημα ουσιαστικές αυξήσεις εν όψει της υπογραφής
συλλογικής σύμβασης εργασίας.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15840P083</ED>
<ID>
ID:168544

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P08&aa=3</URL></REF>


Article

<CATEGORY>vin09</CATEGORY>

 <H2>«Επισκέπτης» ο Μιχάλης Παπακωνσταντίνου
</H2>
Ο ανεξάρτητος βουλευτής Μιχάλης Παπακωνσταντίνου είναι ο «Νυχτερινός
επισκέπτης» (ΕΤ1, 23.00) του Άρη Σκιαδόπουλου. Ο ίδιος δηλώνει ιδιαίτερα
ευχαριστημένος που είναι ανεξάρτητος και έχει την ευχέρεια να λέει εκείνα που
θεωρεί σωστά, χωρίς να ακολουθεί κάποια συγκεκριμένη κομματική γραμμή με την
οποία ενδεχομένως να μη συμφωνεί.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15840P084</ED>
<ID>
ID:168545

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P08&aa=4</URL></REF>


Article

<CATEGORY>vin09</CATEGORY>

 <H2>Το «Προφίλ» του Χάρρυ Κλυνν
</H2>
Το «Προφίλ» του Χάρρυ Κλυνν σκιαγραφεί απόψε ο Πάνος Παναγιωτόπουλος (Σκάι,
23.30). Ο δημοφιλής κωμικός, με την ευκαιρία της έκδοσης του νέου του βιβλίου,
λέει όλα όσα θα ήθελε ίσως να πει ο μέσος Έλληνας για τα πρόσωπα της δημόσιας
ζωής, τις δύσκολες καταστάσεις που ζούμε καθημερινά, την τηλεόραση και το
περιεχόμενο των μηνυμάτων που στέλνει στο σπίτι μας. Στη διάρκεια της
συνέντευξης ο Χάρρυ Κλυνν μιλά ακόμη για τα media και τους ανθρώπους τους.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15840P085</ED>
<ID>
ID:168546

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P08&aa=5</URL></REF>


Article

<CATEGORY>vin09</CATEGORY>

 <H2>Η αντιμετώπιση της στεφανιαίας νόσου
</H2>
Ο καθηγητής Καρδιολογίας Δημήτρης Κρεμαστινός είναι καλεσμένος σήμερα στην
εκπομπή της Εύας Ντελιδάκη

«Με υγεία» (ΕΤ1, 18.20), όπου θα μιλήσει για

την αντιμετώπιση της στεφανιαίας νόσου αλλά και για τα προβλήματα που
αντιμετωπίζουν οι καρδιοπαθείς.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15840P086</ED>
<ID>
ID:168547

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P08&aa=6</URL></REF>


Article

<CATEGORY>vin09</CATEGORY>

 <H5>ΤΕΣΣΕΡΙΣ ΓΥΝΑΙΚΕΣ ΣΥΓΓΡΑΦΕΙΣ ΜΠΕΣΤ ΣΕΛΕΡ ΑΠΟΚΑΛΥΠΤΟΥΝ
</H5><H2>Συνταγή επιτυχίας; Άγνωστη!
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Η υπογραφή τους φέρνει εκατομμύρια. Τα βιβλία τους είναι χρυσωρυχεία και η
αλληλογραφία τους μεγάλη. Οι αναγνώστες παραδίδονται στις ανθρώπινες -
συναισθηματικές περιπέτειές τους και ταυτίζονται με τις ηρωίδες (περισσότερο)
και τους ήρωές τους. Γυναίκες (κυρίως) όλων των ηλικιών, αλλά και άνδρες, τους
γράφουν συστηματικά για να τις ευχαριστήσουν που «με βοηθήσατε με το βιβλίο
σας να ξεπεράσω το πρόβλημά μου» ή «μου ξαναδώσατε κουράγιο για τη ζωή» ή «μου
δείξατε τη διέξοδο» ή «ξαναβρήκα την αυτοπεποίθησή μου»... Γιατί οι νουβέλες
και τα μυθιστορήματά τους λειτουργούν και σαν έξοδος κινδύνου, σαν βάλσαμο ή
σαν οδηγίες χρήσης της ζωής.

Εδώ και μια πενταετία περίπου, τρία καινούργια γυναικεία ονόματα έχουν ταράξει
τα νερά στον χώρο των μπεστ σέλερς: Η Αλκυόνη Παπαδάκη, δημοσιογράφος στα
νιάτα της, στην προδικτατορική «Αυγή», και μητέρα ενός δεκαοκτάχρονου
κάμεραμαν, που ξεχώρισε το 1991 με το «Χρώμα του φεγγαριού» (100.000 αντίτυπα,
ΚΑΛΕΝΤΗΣ) και έπειτα με το «Σκισμένο ψαθάκι» (1993) και το «Αμάν Αμάν» (1995).
Η νεώτατη και ανύπαντρη Εύα Ομηρόλη με σπουδές οικονομικών, που «έπιασε
κορυφή» το 1992 με τους «Αναλφάβητους του έρωτα» (ΛΙΒΑΝΗΣ) και έπειτα με τους
«Παραχαράκτες της Ευτυχίας» και τους «Κομπάρσους της ηδονής» (1995).

Και η γνωστή ερμηνεύτρια του Θεοδωράκη και ηθοποιός Ντόρα Γιαννακοπούλου,
μητέρα του ταλαντούχου νέου συγγραφέα Λένου Χρηστίδη, που ανέτρεψε τις
ισορροπίες της αγοράς το 1993 με την «Πρόβα νυφικού» (61 εκδόσεις) και πριν
από εξήμισι μήνες με τον «Μεγάλο θυμό» (ΚΑΣΤΑΝΙΩΤΗΣ). Παράλληλα, εδώ και 19
χρόνια, συνεχίζει να σαρώνει (20.000-40.000 αντίτυπα για καθένα από τα 19
βιβλία της) η επί 15 χρόνια συμβολαιογράφος και... αυτοδίδακτη ψυχολόγος,
μητέρα κι αυτή ενός, 24χρονου αγοριού που κάνει μεταπτυχιακά στη Θεολογία,
Μάρω Βαμβουνάκη, με «Το χρονικό μιας μοιχείας» (1981), το «Η μοναξιά είναι από
χώμα» (1987) ή το «Οι παλιές αγάπες πάνε στον παράδεισο» (1990) και πριν από
μερικούς μήνες με το «Ραντεβού με τη Σιμόνη» (ΦΙΛΙΠΠΟΤΗΣ).

Επιβεβαίωση

Η κριτική τους γυρίζει ίσως την πλάτη, όμως αυτές οι γυναίκες επιβεβαιώνονται
από το μεγάλο κοινό, καθώς έχουν ξεπεράσει το φράγμα των 100.000 αντιτύπων και
εξαντλούν πια περί τη μία έκδοση τον μήνα (τρεις για τον «Μεγάλο θυμό»). Πριν
από αυτές ήταν η Λιλή Ζωγράφου ή η Ευγενία Φακίνου με καλές κριτικές και
ενδεχομένως υπάρχουν κι άλλες που ξεχωρίζουν στην αγορά όπως η άλλοτε
τραγουδίστρια Γιοβάννα, όμως είτε δεν έχουν φθάσει σε τόσο μεγάλες πωλήσεις
είτε δεν έχουν προλάβει να δείξουν αν η ανταπόκριση που βρήκαν θα έχει συνέχεια.

Ποιο είναι το μυστικό της επιτυχίας τους; «Αν το ξέραμε, θα γράφαμε όλοι
βιβλία που να πουλιούνται», λέει η Ντόρα Γιαννακοπούλου. Και εξηγεί στα «ΝΕΑ»
ότι γράφοντας «δεν σκέφτομαι κανέναν αναγνώστη. Μόνο τον μέσα μου αναγνώστη
θέλω να ικανοποιήσω».

«Δεν φρόντισα ποτέ να είμαι αρεστή σε κάποιο κοινό», λέει η Αλκυόνη Παπαδάκη,
ενώ η Εύα Ομηρόλη υποθέτει «Φαντάζομαι θα βρίσκει ανταπόκριση ο τρόπος που
αντιλαμβάνομαι τον κόσμο». Απ' την πλευρά της η Μάρω Βαμβουνάκη ξεκαθαρίζει:
«Ναι, υπάρχει μια συνταγή, η μοναδική που πιστεύω: Για να έχεις ελπίδα ν'
αρέσεις, πρέπει να καταφέρεις να μη σ' ενδιαφέρει να αρέσεις. Και στη ζωή σου
και στη γραφή σου. Ακούγεται απλό κάτι τέτοιο, όμως γίνεται στην πράξη
εξαιρετικά δύσκολο. Η ματαιοδοξία μας και οι ανασφάλειές μας μας στήνουν
παγίδες συνεχώς».

Και οι τέσσερις τούτες συγγραφείς ­ όπως και οι έξι καινούργιες και
ενδιαφέρουσες γυναικείες φωνές που «ΤΑ ΝΕΑ» παρουσίασαν χθες ­ αρνούνται την
ύπαρξη «γυναικείας γραφής». Και υποστηρίζουν ότι κάτι τέτοιο εντοπίζεται μόνον
στα «μέτρια κείμενα» (Α. Παπαδάκη), τονίζοντας ότι τρυφερότητα, ευαισθησία και
ανατομία της γυναικείας ψυχής βρίσκει κανείς και σε μεγάλους άνδρες συγγραφείς
(Ντ. Γιαννακοπούλου), γιατί «στον βαθύ τόπο του συναισθήματος και στον
βαθύτερο τόπο της πνευματικότητας τα φύλα συγγενεύουν - συγχέονται» (Μ. Βαμβουνάκη).

Προσωπικές αγωνίες

Υπάρχει, ωστόσο, κάτι διαφορετικό στα βιβλία των γυναικών που γίνονται μπεστ
σέλερς. Είναι, άραγε, ότι δεν ενοχλούν, δεν αποδίδουν ευθύνες, δεν
αναστατώνουν ή κολακεύουν τους αναγνώστες τους; Ότι αποδέχονται τις κοινωνικές
συμβάσεις και τους προκαθορισμένους κοινωνικούς ρόλους, τις κοινές αλήθειες
και τα μικρά όνειρα; Είναι ότι δεν αποστασιοποιούνται από τη ζωή και ότι
έμμεσα δίνουν οδηγίες πλεύσης; Είναι ότι μιλούν αποκλειστικά για τον έρωτα, τα
συναισθηματικά διλήμματα, την πάλη των αισθημάτων, τα ανεκπλήρωτα πάθη; Είναι
η γραμμική αφήγησή τους πλούσια σε διαλόγους και το απλό καθημερινό λεξιλόγιό
τους που δεν έχουν απαιτήσεις από τον αναγνώστη; Είναι ο ρομαντισμός και η
διάθεση αισιοδοξίας τους που διευκολύνουν τη φυγή μακριά από τα προβλήματα και
τα διλήμματα της σκληρής πραγματικότητας; Ένα είναι σίγουρο: Πως όλες τους
έχουν αφετηρία τις προσωπικές τους ανάγκες και αγωνίες.

«Ξεκίνησα να γράφω μετά από μια μεγάλη στενοχώρια για να ξεφύγω. Και θέλω στα
βιβλία μου να μην υπάρχει αυτή η μιζέρια που νιώθεις όταν είσαι δυστυχής»,
λέει η Ντόρα Γιαννακοπούλου στα «ΝΕΑ». «Γι' αυτό μερικές φορές προχωρώ σε...
ανατροπές των πραγμάτων. Ο μπάτσος Μανιάς π.χ. στην "Πρόβα..." είναι όπως θα
ήθελα εγώ να είναι οι μπάτσοι. Έπειτα, δεν περιγράφω σχεδόν ποτέ τους ήρωές
μου εξωτερικά. Ο χαρακτήρας τους βγαίνει από τις πράξεις τους ­ τις
περισσότερες φορές αντιδρούν όπως θα αντιδρούσα εγώ ­ και τα άλλα τα
φαντάζεται όπως θέλει ο αναγνώστης».

«Γράφω κινηματογραφικά, με πολλές εικόνες και ζωντανή γλώσσα ­ στο "Σκισμένο
ψαθάκι" π.χ. έχω και αργκό ­ και νομίζω ότι αυτό αρέσει στους αναγνώστες»,
λέει από την πλευρά της η Αλκυόνη Παπαδάκη. «Κι έπειτα, όσο και αν υπάρχει
απαισιοδοξία στα βιβλία μου, αφού περιγράφω και καταστάσεις τραγικές, πάντα
υπάρχει και μια έξοδος κινδύνου. Μιλάω για γυναίκες πόρνες, παιδιά του
ορφανοτροφείου, μοναχικούς και ξεχασμένους ανθρώπους με όνειρα που τα έχουν
σκοτώσει άλλοι. Όμως δεν είναι άνθρωποι νικημένοι. Το παλεύουν και
εξακολουθούν να ονειρεύονται να ζήσουν τις μικροχαρές της ζωής. Την ουσία της τελικά».

«Δεν θα έλεγα ποτέ ότι τα βιβλία μου είναι ροζ, ελαφρά, ευαίσθητα, όπως
πιστεύουν μερικοί άντρες, υπογραμμίζει και η 25χρονη Εύα Ομηρόλη. Γιατί έχουν
να κάνουν με σκληρά πράγματα, όπως π.χ. με την κατασπατάληση της ζωής στους
"Αναλφάβητους του έρωτα". Στους "Κομπάρσους της ηδονής" λέω π.χ. ότι το
σημαντικό δεν είναι να ερωτευτούμε, αλλά να μας ερωτευτούν. Όμως αυτό δεν
βγαίνει μόνο από μια ιστορία που διηγούμαι. Πάντα μελετώ πολύ και ξεκινώ από
έναν "φιλοσοφικό πυρήνα". Αυτό που μ' ενδιαφέρει ν' αλλάξω είναι όχι τις
σχέσεις των ανθρώπων, αλλά τα όνειρά τους. Γιατί έχουν όλοι τα ίδια όνειρα ­
καλή δουλειά, μοντέρνο αυτοκίνητο, μικρό διαμέρισμα, μεγάλη πόλη, ελεύθερη ζωή».

Σαραντάρηδες

Από τη θέση της «παλιάς», έμπειρης και δοκιμασμένης εμπορικής συγγραφέως, η
Μάρω Βαμβουνάκη καταθέτει: «Μ' ενδιαφέρει πολύ η οριακή ηλικία των 40. Των
ανθρώπων που από τη μια διατηρούν ακόμα τη λαχτάρα της ζωής και από την άλλη
έχουν μια βαριά επίγνωση εμπειριών που ο νέος δεν τις έχει. Και όταν ήμουν 28
χρόνων, οι ήρωές μου ήταν σαραντάρηδες και με εκπλήσσει ­ από τα γράμματα που
παίρνω ­ πόση ανταπόκριση βρίσκουν στις νέες γενιές, των φοιτητών π.χ. Από
εκεί και πέρα, το να πω πως τα θέματά μου πηγαινοέρχονται στις παρανοήσεις των
σχέσεων ή στην πάλη με τον άγνωστο εαυτό θα είναι μια γενικότητα. Οι ιστορίες
μου έρχονται και με κυριεύουν από μόνες τους, σαν κεραυνοβόλοι έρωτες. Έτσι με
στοίχειωσαν πρόσωπα αλλιώτικα και χρόνοι αλλιώτικοι. Δεν φανταζόμουν πάντως
ότι κείμενα τόσο εξομολογητικά και για προσωπική μου ανακούφιση θα ενδιέφεραν
τόσους αναγνώστες».

Η Μάρω Βαμβουνάκη ασχολείται αυτόν τον καιρό με τη θεατρική διασκευή (για τον
Χρήστο Τσάγκα) του ντοστογιεφσκικού «Υπόγειου» με τον φοβερό αντιήρωά του και
­ τι σύμπτωση ­ η Εύα Ομηρόλη μόλις ολοκλήρωσε την πρώτη της προσπάθεια για
θεατρικό έργο. Η Αλκυόνη Παπαδάκη από την πλευρά της έχει έτοιμες τις
«Κάργιες», όπου με αφετηρία αυτά τα σκληρά και παρατηρητικά πουλιά αφηγείται
πέντε ιστορίες ανάμεσα στον λυρισμό και στον ρεαλισμό. Όσο για την Ντόρα
Γιαννακοπούλου, είναι πολύ νωρίς ακόμα για νέα σχέδια. Τα μπεστ σέλερς δεν
γεννιούνται αυτόματα...

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15840P091</ED>
<ID>
ID:168548

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P09&aa=1</URL></REF>


Article

<CATEGORY>vin09</CATEGORY>

 <H2>Η Λευκάδα θα τιμήσει τον Νάνο Βαλαωρίτη
</H2>
Τον βραβευμένο ποιητή και πεζογράφο Νάνο Βαλαωρίτη, φίλο του Εμπειρίκου και
του Ελύτη, συνομιλητή του Αντρέ Μπρετόν, ψυχή στη δεκαετία του '60 του
περίφημου αιρετικού περιοδικού «Πάλι», καθηγητή στο Πανεπιστήμιο του Σαν
Φρανσίσκο και συνεργάτη γαλλικών, αμερικανικών και ελληνικών περιοδικών, θα
τιμήσει τον Αύγουστο η ιδιαίτερη πατρίδα της οικογένειάς του, η Λευκάδα. Η
Εταιρεία Λευκαδικών Μελετών και η Κοινότητα Νυδρίου Λευκάδας ετοιμάζουν για
τις 11 Αυγούστου ­ και παρουσία του ­ ένα αφιέρωμα για την πολύπλευρη προσφορά
του με ομιλητές τους ποιητές Έκτορα Κακναβάτο και Ανδρέα Παγουλάτο, τους
καθηγητές Ερατοσθένη Καψωμένο και Γιώργη Γιατρομανωλάκη, τον μουσικολόγο Μάρκο
Δραγούμη, τη φιλόλογο Αγγελική Στασινοπούλου - Σκιαδά και τους ντόπιους
λόγιους και παράγοντες Χρίστο Σολδάτο, Τάσο Γαζή και Δημήτρη Σκλαβενίτη.

Γιος προξένου που γεννήθηκε το 1921 στη Λωζάννη της Ελβετίας, ο Νάνος
Βαλαωρίτης, που πρωτοεμφανίστηκε ως ποιητής το 1947 με την «Τιμωρία των μάγων»
και ως πεζογράφος το 1980 με τον «Προδότη του γραπτού λόγου», έχει στο
ενεργητικό του 25 βιβλία υπερρεαλιστικής ή γλωσσοκεντρικής αντίληψης, αλλά
ξεχώρισε στην αρχή ως μεταφραστής. Διότι υπήρξε ο πρώτος που έκανε γνωστούς
από το 1944, στο αγγλόφωνο κοινό, τους Έλληνες ποιητές της γενιάς του '30.
Ζώντας μεταξύ Καλιφόρνιας, Παρισιού, Αθήνας και Λευκάδας, κυκλοφόρησε πρόσφατα
την ποιητική συλλογή «Ήλιος, ο δήμιος μιας πράσινης σκέψης» (ΚΑΣΤΑΝΙΩΤΗΣ) και
τα πεζά της «Παραμυθολογίας» (ΝΕΦΕΛΗ).

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15840P101</ED>
<ID>
ID:168549

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P10&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΜΗΜΑΤΟΓΡΑΦΩΝ
</H2>
«Η ΕΥΤΥΧΙΑ ΕΙΝΑΙ ΣΤΟ ΛΙΒΑΔΙ»: Κομεντί μ' έναν επιχειρηματία, που ένα
καρδιακό επεισόδιο τον κάνει να δει τη ζωή διαφορετικά. Του Ετιέν Σατιλιέ, με
τους: Έντι Μίτσελ, Μισέλ Σερό, Κάρμεν Μάουρα. [Agora, Αίγλη, Αλεξάνδρα (Πατ.),
Απόλλων, Γαλαξίας, Κηφισιά 3].

«ΤΡΟΠΙΚΟ ΔΕΡΜΑ»: Το ταξίδι «αυτογνωσίας» ενός ομοφυλόφιλου. Του Κρις
Νουέμπι. (Άστυ).

«ΟΝΕΙΡΟ ΣΕ ΑΣΠΡΟ ΦΟΝΤΟ»: Οι δυσκολίες ενός Έλληνα σκηνοθέτη να βρει
αίθουσα προβολής για την ταινία του. Του Δημήτρη Σπύρου, με τους: Κάτια Γέρου,
Βασίλη Λάγγο. (Μαργαρίτα, Πλάζα, Φάληρο 2).

«ΤΟ ΜΠΑΡΑΚΙ»: Οι μέρες και οι νύχτες ενός ανέργου σ' ένα μπαράκι.
Κομεντί του Στιβ Μπουσέμι. (Village Centre 4).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον 2, Καλυψώ, Όπερα 1).

«ΦΕΥΓΑΤΗ ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με
τους: Τζον Λόβιτς, Τία Καρέρε. [Αθηνά, Άννα Ντορ, Ατλαντίς, Village Centre 10,
Μετάλλιον, Σπόρτιγκ, Αττικόν (Πειρ.)].

«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ
μεταφέρεται στην οθόνη. Από τον Φράνκο Τζεφιρέλι, με τους: Γουίλιαμ Χαρτ,
Σαρλότ Γκένσμπουργκ, Αν Πάκουιν. (Αθηναία, Ιντεάλ Μαρούσι, Μπροντγουαίη,
Φάληρο 1).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σον Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αρτ Στούντιο, Έλλη).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (Ααβόρα,
Ιντεάλ, Όσκαρ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την
Ματσάγγου και την Καραμπέτη. Τις κερδίζει ο προαγωγός... Άκης Σακελλαρίου.
(Αβάνα, Αθήναιον, Cinepolis 3, Κορονέτ, Φοίβος).

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15840P111</ED>
<ID>
ID:168550

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P11&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Τίτλος μουσικού έργου του Γ. Μαρκόπουλου. 2. Δημιουργεί
ρομαντική διάθεση. 3. «... βρεμένος, μούστος μετρημένος», λέει μία
παροιμία μας. - Βρίσκονται μέσα στο... σπίτι. 4. Βελγική πόλη. - Δεν
είναι πυκνά πλεγμένο. 5. Η αταραξία τον χαρακτηρίζει. - Διασχίζει την
Αυστρία. 6. Σταθμοί μεταφορικών μέσων. 7. Γνωστός... πεισματάρης
(καθ.). - Όμοια γράμματα. 8. Ενδιαφέρει κτηνοτρόφους. 9.
Δίφθογγος. - Καλή καιρική κατάσταση.

ΚΑΘΕΤΑ

1. «Κατερίνα... », τίτλος μελοδράματος του Τσαϊκόφσκι. 2.
Μυθιστόρημα του Γκράχαμ Γκριν (χωρίς άρθρο). 3. Μπαμπάς...
παραμυθένιος. - Επώνυμο διοικητών της Ζακύνθου επί ενετοκρατίας. 4.
Δυνάμωνε τον Ανταίο (γεν.). - Μέρος του σκάφους, σε κοινή ονομασία του.
5. Σύμβολο των αλχημιστών. - Ηλεκτρικό το φορτίο του. - Άρθρο.
6. Αντίστροφη γραφή του 5 β' κάθετα. - Μουσική νότα. - Δύο... οδοντικά.
7. Ο αριθμός των Πλειάδων. - Ιταλική ποδοσφαιρική ομάδα (αντίστρ.).
8. Πατέρας της ήταν ο Ιναχος. - Από τα τρία... δύο. Αγγλικό σύμφωνο.
9. Δημόσια δύναμη.

ΛΥΣΗ (19/5/97)

ΟΡΙΖΟΝΤΙΑ: 1. ΙΑΠΩΝΙΚΑ 2. ΑΝΗΦΟΡΙΚΑ 3. ΕΡΑ-ΑΝΟΙ 4.
ΕΚΑΛΗ 5. ΝΙ-ΕΠΟ-ΤΗ 6. ΙΝΔΙΑΝΟΥΣ 7. ΚΗΡΑΛΟΙΦΗ 8.
ΟΣΑ-ΑΙΔΩΣ 9. ΕΞΗΣ-ΠΑΝ. 
ΚΑΘΕΤΑ: 1. ΙΑ-ΕΝΙΚΟΣ 2. ΑΝΑΚΙΝΗΣΗ 3. ΠΗΡΑ-ΔΡΑΞ 4.
ΩΦΕΛΕΙΑ 5. ΝΟ-Η ΠΑΛΑ 6. ΙΡΑ-ΠΙΟΝΙ 7. ΚΙΝΑ-ΟΙΔΑ 8.
ΟΚΑ-ΤΥΦΩΝ 9. ΑΙΤΗΣΗΣ.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15840P112</ED>
<ID>
ID:168551

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P11&aa=2</URL></REF>


Article

<CATEGORY>vin09</CATEGORY>

 <H5>ΕΙΔΑΜΕ ΔΟΚΙΜΗ ΤΗΣ ΟΠΕΡΑΣ ΤΟΥ ΜΟΤΣΑΡΤ ΣΤΟ ΜΕΓΑΡΟ
</H5><H5></H5><H5>Γιώργος Δ. Σαρηγιάννης
</H5><H2>Έτσι κάνουν όλοι
</H2>
Δώδεκα το μεσημέρι και διασχίζω τους «λαβυρίνθους» του Μεγάρου για να φτάσω
στην Αίθουσα Δημήτρη Μητρόπουλου. Σκοτάδι στην πλατεία. Μόνον η σκηνή είναι
φωτισμένη. Το Λυρικό Εργαστήρι του Μεγάρου εντατικά ετοιμάζει την όπερα του
Μότσαρτ «Έτσι κάνουν όλες». Με διπλή διανομή. Η πρώτη ­ της πρεμιέρας και
άλλων δύο παραστάσεων ­ θα τραγουδήσει στα ελληνικά τη μετάφραση της Αντιγόνης
Φιλιπποπούλου και η δεύτερη ­ σε άλλες τρεις παραστάσεις ­ στα ιταλικά το
πρωτότυπο λιμπρέτο του Λορέντσο ντα Πόντε.

«Σήμερα κάνει πρόβα η "ιταλική" διανομή», μου ψιθυρίζει η «ξεναγός» μου από το
γραφείο Τύπου κ. Γιούλη Παπαθεοδώρου. Σε μια άκρη της πλατείας παρακολουθεί
προσηλωμένος ο σκηνοθέτης Θωμάς Μοσχόπουλος ­ νέος, επιτυχημένος και πρωτάρης
στην όπερα. Εκεί στοχεύει όμως και όλη η φιλοσοφία της παράστασης: στη
φρεσκάδα και στα νιάτα. Στο κέντρο της πλατείας κάθεται ο πολύτιμος Δημήτρης
Γιάκας, που ασχολήθηκε, μαζί με την Καλλιόπη Γερμανού ­ διευθύντρια και της
χορωδίας ­ και τον Θανάση Αποστολόπουλο, με τη μουσική προετοιμασία, ενώ τους
ρόλους φωνητικά δίδαξε η έμπειρη και σπουδαία Ζανέτ Πηλού.

Στη σκηνή η πρώτη πράξη βαίνει προς το τέλος της. Η Φιορντιλίτζι (Μαρίνα
Βουλογιάννη) και η Ντοραμπέλα (Μαρίνα Φιδέλη) στα μαύρα, με λευκές ομπρέλες
στο χέρι, «πενθούν» γιατί οι αγαπημένοι τους έφυγαν στον πόλεμο. Όμως δεν
πρόκειται παρά περί απάτης. Εκείνοι απλώς έβαλαν στοίχημα ότι οι
αρραβωνιαστικές τους είναι πιστές, με τον γηραιό φίλο τους Ντον Αλφόνσο
(Ράινερ Τσάουν) που επιμένει ότι... «Έτσι κάνουν όλες» και εξαφανίστηκαν για
να επιστρέψουν μεταμφιεσμένοι σε... Αλβανούς με τον σκοπό να «ρίξουν» ο ένας
την κοπέλα του άλλου.

Η οδηγός σκηνής Μαριλένα Ρασιδάκη και κάποιοι τεχνικοί πηγαινοέρχονται στις
κουίντες. Τριγύρω, σε ημικύκλιο, ένα φόντο γεμάτο πόρτες με γρίλιες, το οποίο
στηρίζεται με μια γερή μεταλλική σκαλωσιά που σχηματίζει μπαλκόνια δεξιά και
αριστερά και από πάνω εξώστη. Μερικά φυτά στο βάθος, στο κέντρο δύο ανάκλιντρα
και πάνω τους ξαπλωμένοι ­ χωρίς τα κοστούμια της παράστασης αλλά με τα τζιν
τους ­ οι δύο δήθεν Αλβανοί δηλαδή, ο Γκουλιέλμο (Τζορτζ Μόσλεϊ) και ο Φεράντο
(Λορέντσο Μαρόκου), οι οποίοι υποκρίνονται ότι έχουν αυτοδηλητηριαστεί γιατί
οι δυο αδελφές δεν υποκύπτουν στον έρωτά τους. Ο Ντον Αλφόνσο και η δαιμόνια
καμαριέρα Ντεσπίνα (Μάτα Κατσούλη), μεταμφιεσμένη σε γιατρό, φτάνουν για να
παράσχουν τις «πρώτες βοήθειες» με μηχάνημα... ηλεκτροσόκ. Συνδέουν τα
ηλεκτρόδια, οι Αλβανοί «πετάγονται», «τινάζονται», «σπαρταρούν» και
«συνέρχονται». Οι δυο αδελφές δείχνουν να συγκινούνται.

Τέλος του πρώτου μέρους. «Τα κοστούμια της Ντόρας Λελούδα (σ.σ.: που υπογράφει
και το σκηνικό, ενώ οι φωτισμοί είναι του Αντώνη Παναγιωτόπουλου) θα παίζουν
σε μονοχρωμίες: μαύρο, γκρίζο, άσπρο, μπεζ...», μου εξηγεί η Αλεξάνδρα
Κουζέλη, εκ των υπευθύνων της παραγωγής. Ο Νίκος Τσούχλος που διευθύνει την
Καμεράτα, από την τάφρο της ορχήστρας κάνει τις παρατηρήσεις του μπλέκοντας
αγγλικά και ελληνικά. 
Οι μουσικοί βγαίνουν σιγά - σιγά για να πάρουν μια ανάσα. Τρυπώνουμε με τον
σκηνοθέτη σ' ένα καμαρίνι. Μου λέει ότι διάλεξε να μεταφέρει το έργο έναν
αιώνα μετά το 1790 που είναι η εποχή του και έναν αιώνα πριν από μας, δηλαδή
γύρω στο 1900. Η χρονική μετακίνηση, όμως, γίνεται σταδιακά μέσα από ένα
χορευτικό παιχνίδι ­ χορογράφος ο Βασίλης Μυριανθόπουλος ­ που καλύπτει όλη
την εισαγωγή της όπερας.

«Το έργο δεν είναι ξεκάθαρα κωμωδία», μου τονίζει. «Είναι μια φάρσα αρχικά που
όλο και σοβαρεύει για να καταλήξει σχεδόν στο δράμα. "Ντράμα τζιοκόζο",
εξάλλου, το χαρακτηρίζει ο Μότσαρτ που θα πει περίπου "δράμα κωμικό". Και ο
τίτλος του θα έπρεπε να είναι "Έτσι κάνουν όλοι" κι όχι "όλες". Γιατί ανήθικες
δεν είναι μόνον οι γυναίκες του έργου που δεν μένουν πιστές στους άνδρες.
Ανήθικο είναι και το στοίχημα που βάζουν οι άνδρες εις βάρος τους».

Η πρόβα έχει τελειώσει. Ο μαέστρος και οι μουσικοί έφυγαν. Φωνάζουν τον Θωμά
Μοσχόπουλο να κατέβει στην πλατεία. Οι ηθοποιοί περιμένουν για να ακούσουν τις
δικές του παρατηρήσεις.

Αύριο δίνεται η πρεμιέρα από το Λυρικό Εργαστήρι του Μεγάρου (8.30 μ.μ.).

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15840P121</ED>
<ID>
ID:168552

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P12&aa=1</URL></REF>


Article

<CATEGORY>vin09</CATEGORY>

 <H2>«Κρόνος» σε τροχιά Ηρωδείου
</H2>
Την τελευταία φορά που βρέθηκαν στην Ελλάδα, στην Πάτρα συγκεκριμένα, για
συναυλίες στο Φεστιβάλ της πόλης, ζήτησαν να ακούσουν ελληνική μουσική. Μαζί
τους άλλωστε πήραν κάμποσα CD, έτσι για μια καλύτερη γνωριμία, και δεν
αποκλείεται να κάνουν το ίδιο και αυτή τη φορά. Ο Ντέιβιντ Χάρινγκτον, ο Τζον
Σέρμπα, ο Χανκ Ντατ και η Τζόαν Τζίνρενοντ ­ γνωστοί βεβαίως ως οι «Kronos
Quartet» ­ έρχονται για ακόμη ένα μουσικό ραντεβού με το κοινό της Αθήνας.
Αυτή τη φορά στο Ηρώδειο την Κυριακή. Έχοντας στην πλάτη τους, καλά φυλαγμένη,
πείρα δύο δεκαετιών και βάλε, επιμένουν πως ένα από τα μυστικά τους είναι
αυτό, πως έχουν πάντα ανοιχτά τ' αυτιά τους σ' όλες τις μουσικές του κόσμου.
Αυτές τις μέρες εξώφυλλο στο έγκυρο μουσικό περιοδικό «Diapason», που
αγκαλιάζει κλασική και τζαζ, οι «Kronos Quartet», ξεδιπλώνουν τα σχέδιά τους
για μιά ακόμη έξτρα-λαρτζ περιοδεία. Έχουν συνηθίσει άλλωστε να δίνουν κάπου
εκατό συναυλίες τον χρόνο. Έχουν ανέβει τον Λυκαβηττό, έχουν παίξει στο Μέγαρο
Μουσικής και επισκέπτονται τώρα το Ηρώδειο. Αυτή κι αν είναι τροχιά του «Κρόνου».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15840P122</ED>
<ID>
ID:168553

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P12&aa=2</URL></REF>


Article

<CATEGORY>vin09</CATEGORY>

 <H2>Γέλια μέχρι δακρύων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μια χαρά κωμικός είναι ο Στάθης Ψάλτης, ουδεμία πρόθεση έχω να αμφισβητήσω το
ταλέντο του. Τις επιλογές του όμως, ναι· αλλά αυτό είναι μια άλλη ιστορία. Έλα
όμως που έπεσε κι αυτός στην παγίδα του κωμικού που θέλει να κάνει ρόλο
δραματικό και να που ξαναπέφτει.

* Πτωχός, καταφρονεμένος και δυστυχής ήταν ολόκληρο τον χειμώνα που μας πέρασε
στη «Θεοδώρα» της Μιμής Ντενίση. Μαύρη μοίρα βλέπω στον ορίζοντα να τον
περιμένει και στον νέο του ρόλο. Αίμα και δάκρυ στον ορίζοντα. Ω ναι, θα το
διαπράξει ξανά και μάλιστα σε έργο με θέμα το Σαράγεβο, αν δεν με απατούν οι
πληροφορίες μου, κάπως σε στυλ όμως b-movie.

Άλλο θέλω να πω τώρα: Να, πώς έρχονται τα εισιτήρια. Γιάννης Φέρτης, Γιάννης
Μπέζος, Θέμις Μπαζάκα· ονόματα, δηλαδή, που τα ξέρει ο κόσμος, που τα βλέπει
εδώ κι εκεί και θα τρέξει να τα δει και στη σκηνή. Τα χρειάζονται και τα
ΔΗΠΕΘΕ, ξέρετε. Και να που ο «Δον Ζουάν», ας πούμε, από το ΔΗΠΕΘΕ Βόλου στις
πρώτες έξι παραστάσεις του έκοψε πάνω από 3.500 εισιτήρια. Έτσι, με τέτοια
φόρα θα πάει και περιοδεία ανά την Ελλάδα

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15840P123</ED>
<ID>
ID:168554

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P12&aa=3</URL></REF>


Article

<CATEGORY>vin09</CATEGORY>

 <H2>Στα πλακιώτικα σοκάκια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κόσμος πάει κι έρχεται. Στα σοκάκια της Πλάκας, συνωστισμός. Μέσα σ' αυτόν,
όμως, εντόπισα τις προάλλες τον συγγραφέα Τάκη Θεοδωρόπουλο να κάνει βόλτες με
στελέχη του γαλλικού καναλιού που ασχολείται με τα πολιτιστικά του γνωστού
Arte. Στην ίδια συντροφιά, η Κατρίν Βελισσάρη, που πολλά ελληνικά βιβλία έχει
μεταφράσει στα γαλλικά με τον σύζυγό της, και η σύζυγος του Τάκη Θεοδωρόπουλου
Δανάη. Τώρα κι εμένα αρχίζει και τρέχει το μυαλό μου σε αφιερώματα του
γαλλικού καναλιού στον συγγραφέα, άντε και στη λογοτεχνία μας, γενικότερα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15840P124</ED>
<ID>
ID:168555

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P12&aa=4</URL></REF>


Article

<CATEGORY>vin09</CATEGORY>

 <H2>Μίνιμαλ... Γκάζι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Έρχεται - έρχεται. Γιατί κάποιοι είπαν πως δεν θα 'ρθει. Όμως, ο Πασκάλ
Κομελάντε, Γάλλος και μινιμαλιστής, θα είναι στο Γκάζι στην Πειραιώς, στις
9.30 ακριβώς, την Παρασκευή το βράδυ. Το τσέκαρα προσωπικά. Όπως προσωπικά
ανέλαβε την υπόθεση ο Θάνος Φουριώτης της δισκογραφικής Ankh, που τυγχάνει να
είναι και ο μάνατζερ του καλλιτέχνη στα μέρη μας. Όταν, μετά την αποχώρηση της
Media Art, η συναυλία για λίγο είχε μείνει μετέωρη στον αέρα.

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15840P125</ED>
<ID>
ID:168556

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P12&aa=5</URL></REF>


Article

<CATEGORY>vin09</CATEGORY>

 <H2>Ελευσίνια μυστήρια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Η καρδιά της δισκογραφίας, ως γνωστόν, χτυπά στη Μεσογείων. Έμαθα όμως πως
κάποιοι αδιαφορούν για τα τοπικά χαρακτηριστικά της και σηκώνουν σημαία απ'
την Ελευσίνα. Αυτό ακριβώς: νέα δισκογραφική εταιρεία, η RPA Records.*
Ανακάλυψα όμως και γιατί. Γιατί πίσω από τα CD κρύβεται Ελευσίνιος συνθέτης, ο
Πάνος Ρουμελιώτης, δραστήριο μέλος της πολιτιστικής ζωής της πόλης, συνεργάτης
του αξέχαστου Δημήτρη Λάγιου και ­ σε κάποιες συναυλίες ­ του Γιώργου Νταλάρα.
Οι καινούργιες κυκλοφορίες δεν έφτασαν ακόμη στ' αυτιά μου. Έφτασαν τα
ονόματα: Πάνος Κέλλης, Γεωργία Χριστοφόρου και Χριστίνα Γαλάνη. Μη ρωτήσετε·
θα δείξει. Ακόμη μια δισκογραφική εταιρεία; Μη βιάζεστε, όπου να 'ναι έρχεται
κι άλλη...Έχω λάθος εντύπωση ή μήπως όλοι ψάχνουν για διεθνή καριέρα; Η Μαντώ,
για παράδειγμα· άφησε κι αυτή τις ποπ-μελό ενασχολήσεις της, κοίταξε τον
καθρέφτη με ύφος σοβαρό, τον Φοίβο (τον κατασκευαστή σουξέ) με νόημα κι άρχισε
να προπονείται σε τουρκικές, πορτογαλέζικες και άλλες μουσικές τεχνοτροπίες. Γιατί;

* Για να κάνει επιτυχίες στα ελληνάδικα! Αλλά, όπως λένε οι Smashing Pumpkins
στο τραγούδι τους που κυκλοφορεί σήμερα για την ταινία «Μπάτμαν και Ρόμπιν».

<REF><SOURCE>ΤΑ ΝΕΑ</SOURCE>
<DATE>, 20-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15840P126</ED>
<ID>
ID:168557

</ID><URL>http://ta-nea.dolnet.gr/neaweb/neafile.print_unique?e=A&f=15840&m=P12&aa=6</URL></REF>


Article

<CATEGORY>vin04</CATEGORY>

 <H5>ΖΗΤΕΙ ΑΥΞΗΣΗ ΟΡΙΩΝ ΚΑΙ ΕΙΣΦΟΡΩΝ
</H5><H2>ΒΟΜΒΑ ΟΟΣΑ για τις συντάξεις
</H2>
ΜΙΑ βόμβα για τις συντάξεις ετοιμάζει ο ΟΟΣΑ. Πρόκειται για έκθεση με την
οποία προειδοποιεί ότι αν δεν αυξηθούν στην Ελλάδα τα όρια για τη
συνταξιοδότηση τόσο της ηλικίας όσο και της εργασίας, καθώς και οι εισφορές,
τότε το ασφαλιστικό σύστημα θα καταρρεύσει με τη διόγκωση των ελλειμμάτων.

σελίδα 43

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15841N011</ED>
<ID>
ID:168558

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N01&aa=1</URL></REF>


Article

<CATEGORY>vin04</CATEGORY>

 <H2>Παγίδες ζέστης στη μισή Αθήνα
</H2><H2></H2>
σελίδες 18-19

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15841N012</ED>
<ID>
ID:168559

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N01&aa=2</URL></REF>


Article

<CATEGORY>vin04</CATEGORY>

 <H2>Πώς ζήσαμε με το δίλημμα της ευθανασίας
</H2><H2></H2>
σελίδα 15

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15841N014</ED>
<ID>
ID:168561

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N01&aa=4</URL></REF>


Article

<CATEGORY>vin04</CATEGORY>

 <H2></H2><H2>Στην πυρά ξανά ο «αιρετικός Καζαντζάκης»!
</H2><H2></H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15841N015</ED>
<ID>
ID:168562

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N01&aa=5</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΣΥΝΑΥΛΙΑ έπρεπε να γίνει. Σε άλλο χώρο, και όχι, βεβαίως, στις 19
Μαΐου. Μακάρι να πραγματοποιούνται τέτοιες εκδηλώσεις. Μακάρι να έρχονται οι
νέοι σε επαφή: να τραγουδάνε, να αναπτύσσουν φιλίες, να ερωτεύονται. Ο Λ.
Παπαδόπουλος στις «Ματιές», σελ. 4. Βλ. και ρεπορτάζ στη 
σελ. 22.

ΤΟ ΝΟΜΟΣΧΕΔΙΟ στην ουσία τακτοποιεί σε πρώτη φάση τα της μεγάλης
πανεπιστημιακής οικογένειας, μέσα από διαδικασίες καθαρά «ενδοοικογενειακές».
Γι' αυτό οι πανεπιστημιακοί πήραν βαθιά ανάσα με την κατάθεσή του. Η Συλβάνα
Ράπτη στους «Προβολείς», σελ. 6.

Η ΑΝΕΡΓΙΑ δεν μπορεί να αντιμετωπιστεί, παρά μόνο με την εφαρμογή ενός
αξιόλογου διαρθρωτικού μέτρου στον τομέα των εργασιακών σχέσεων, όπως είναι οι
35 ώρες εργασίας χωρίς μείωση των αποδοχών. Ο Σάββας Ρομπόλης στην «Τρίτη
Άποψη». Σελ. 6.

ΠΟΛΥ ΠΑΝΟΥ: Μέχρι τώρα δεν υπάρχει ο νέος «θηλυκός Καζαντζίδης» που θα
με διαδεχθεί. Προσπάθησαν πολλοί να μιμηθούν τον Καζαντζίδη κι εμένα, αλλά
είναι δύσκολο. Όλα τα παιδιά θα πρέπει να μάθουν να σέβονται τους
μεγαλύτερους. Οι απαντήσεις στις «30 Ερωτήσεις» του Β. Λουμπρίνη, στη 
σελ. 12.

ΟΙ ΔΗΜΑΡΧΟΙ αντιδρούν στην υγειονομική ταφή των σκουπιδιών στην περιοχή
τους. Ο Κ. Λαλιώτης σημειώνει ότι τα απορρίμματα στην Ανατολική Αττική
θυμίζουν τριτοκοσμική χώρα. Αλλά ο νομάρχης Βοιωτίας μελετά να δεχθεί τα
σκουπίδια στον νομό του. Μάλλον κάτι ξέρει. Σελ. 13.

ΤΑ ΑΜΕΡΙΚΑΝΙΚΑ σενάρια φέρνουν την Τουρκία να εμπλέκεται σε πόλεμο είτε
με την Ελλάδα είτε με άλλες όμορες χώρες. Τόσο σπουδαίος παράγοντας
σταθερότητας είναι λοιπόν αυτή η χώρα, που οι μόνες προβλέψεις που μπορούν να
γίνουν είναι για πόλεμο; 
Σελ. 39.

Η ΑΛΒΑΝΙΑ βρίσκεται πάλι σε κρίση. Η διαμάχη για τον εκλογικό νόμο
απειλεί να τινάξει στον αέρα την πορεία ομαλοποίησης. Και οι 
ευρωπαϊκές δυνάμεις, Ελλάδα, Ιταλία κ.λπ., πιέζουν για συμφωνία. Διαφορετικά,
απειλούν να αποχωρήσουν. 
Σελ. 40.

ΑΧ, ΚΑΗΜΕΝΕ Ρουβά!

Το φανταζόσουν ότι θα σήκωνες στους ώμους σου 
όλο το βάρος της κατακραυγής για μια επιλογή του ΟΗΕ; 
Όταν έλεγες ναι στην πρόσκληση 
ούτε που θα σου πέρναγε από το μυαλό 
ότι ξαφνικά το Κυπριακό 
θα επικεντρωνόταν στο πρόσωπό σου... 
Η Λεονί Σταφυλά, 
«Σε πρώτο ενικό». Σελ. 13.

ΡΕΑ ΓΑΛΑΝΑΚΗ: 
Θεωρώ πως πρέπει να προκύπτει 
μια πρόταση ζωής από ένα έργο. 
Αυτό είναι που καθιστά τον συγγραφέα του «δημιουργό».

Δεν αρκεί, δηλαδή, η έμπνευση, 
η επινόηση, η πολλή δουλειά. 
Η συνέντευξη, στη Μικέλα Χαρτουλάρη,

στο «Πανόραμα». 
Σελ. 3.

Ο ΤΖΟΝ ΛΕΝΟΝ 
στα τραγούδια του τραγούδησε τη ζωή του. 
Αλλά ποιος ήταν στην πραγματικότητα, 
ο νέος που ξεκίνησε με τους Μπιτλς; 
Ζηλιάρης και ονειροπόλος, 
λέει ο νέος του βιογράφος. 
Από «The Times», στο «Πανόραμα». Σελ. 1.

ΤΑ ΚΑΘΑΡΑ αυτοκίνητα δεν μπορούν να κυκλοφορήσουν στην Ελλάδα διότι υπάρχει
κενό νόμου. Το κράτος δεν χορηγεί πινακίδες. Και ξέρετε γιατί; Διότι η
κατάταξή τους στην κλίμακα γίνεται με βάση τον κυβισμό της μηχανής. Και τα
ηλεκτρικά αυτοκίνητα δεν έχουν κυβισμό... Στο AUTO-ΝΕΑ, σελ. 1, 5, 6 και 7.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15841N021</ED>
<ID>
ID:168563

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Απόδειξη
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ομολογώ ότι δεν πίστευα ότι ο κ. Σημίτης είχε πράγματι κερδίσει τις εντυπώσεις
στη Βουλή, ώσπου πληροφορήθηκα ότι ο κ. Μητσοτάκης εξεθείαζε μεγαλοφώνως τις
επιδόσεις του κ. Καραμανλή.

Με τιμή

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15841N022</ED>
<ID>
ID:168564

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2><H2></H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15841N023</ED>
<ID>
ID:168565

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N02&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Άννα Διαμαντοπούλου:

(στην υφυπουργό Ανάπτυξης επισημαίνεται ότι επειδή στο υπουργείο της υπάρχουν
δύο γυναίκες στην κορυφή μήπως οι φαλλοκράτες πρέπει να ανησυχούν ­ από το «Έψιλον»)

«Με ενδιαφέρει πολύ ν' ανησυχούν οι φαλλοκράτες. Ας βγουν απ' την ηρεμία τους,
τα πράγματα αλλάζουν».

Νίκη Μπακογιάννη:

(η Ολυμπιονίκης, στο «ELLE»)

«Στην πολιτική τα πράγματα δεν είναι ξεκάθαρα. Για να ανέβεις πρέπει να κάνεις πονηριές»)

Νίκη Τζαβέλλα:

(η πρώην βουλευτής της Ν.Δ. λέει στην «Εξουσία» τι έχει κάνει στον κ. Ε.
Γιαννόπουλο και λέει καλά λόγια γι' αυτήν)

«Αμοιβαία μάγια εδώ και μια 10ετία»

Μαρίζα Κωχ:

(η τραγουδίστρια, στο «Δίφωνο»)

«Εγώ κυκλοφορώ και είμαι το αντίθετο τελείως του... "οπλοφορώ". Είμαι όλο
"βαράτε, παιδιά!". Πάντα»

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15841N031</ED>
<ID>
ID:168566

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N03&aa=1</URL></REF>


Article

<CATEGORY>vin01</CATEGORY>

 <H5>ΠΑΣΟΚ ΚΑΙ Ν.Δ. ΑΠΟΤΙΜΟΥΝ ΤΗ ΣΥΖΗΤΗΣΗ ΣΤΗ ΒΟΥΛΗ
</H5><H5></H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Χωρίς «πληγές»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΥ</AUTHOR>

<H3></H3>Η επόμενη ημέρα της πρώτης αναμέτρησης στη Βουλή του Κώστα Σημίτη και του
Κώστα Καραμανλή βρήκε τα δύο μεγάλα κόμματα να αποτιμούν τη συζήτηση. Στη Νέα
Δημοκρατία πανηγυρίζουν. Κρίνουν ότι ο Κώστας Καραμανλής πέρασε το τεστ,
καταφέρνοντας να συσπειρώσει στελέχη και οπαδούς, δηλαδή ολόκληρη την παράταξη.

Η ΚΥΒΕΡΝΗΣΗ, βέβαιη ότι επικράτησε ο Κώστας Σημίτης, κρατάει χαμηλούς τους
τόνους και επικροτεί το καλό κλίμα που κυριάρχησε στη διάρκεια της πρώτης
αυτής αναμέτρησης των δύο, κατά τεκμήριο, κορυφαίων πολιτικών ηγετών της
χώρας. Από τα αξιοσημείωτα της χθεσινής ημέρας, η θετική αντιμετώπιση του Κ.
Καραμανλή από τον κυβερνητικό εκπρόσωπο Δημ. Ρέππα. (Σελ. 10-11).

Μία ώρα συζητούσαν χθες ­ όχι βέβαια για την αναμέτρηση του Πρωθυπουργού με
τον Κ. Καραμανλή ­ ο Κώστας Σημίτης με τον Άκη Τσοχατζόπουλο. Αντικείμενο της
συζήτησης τα θέματα του υπουργείου Εθνικής Άμυνας, αλλά τα καλύτερα ο Α.
Τσοχατζόπουλος τα κρατούσε για τη συνέχεια. Για το γεύμα της Ένωσης Ξένων
Ανταποκριτών, όπου ξεκαθάρισε ότι απέναντι στην Τουρκία δεν κάνουμε την
παραμικρή υποχώρηση. Κι όσο για τους διαύλους που ζητεί στο Αιγαίο, πρότεινε
το απλό: να αποδεχθεί η Τουρκία την επέκταση των χωρικών μας υδάτων στα 12
μίλια. Η αποδοχή της Συνθήκης προβλέπει την ύπαρξη διαύλων στον αέρα και τη
θάλασσα, άλλωστε... (Σελ. 5).

Ο υπουργός Εθνικής Άμυνας ανέφερε ότι η κυβέρνηση αναβαθμίζει την σημασία της
εγχώριας πολεμικής βιομηχανίας, με προοπτική να εισάγει τις πολεμικές
βιομηχανίες στο Χρηματιστήριο. Και όσο για το εξοπλιστικό πρόγραμμα των
Ενόπλων Δυνάμεων, τις επόμενες εβδομάδες θα συνεδριάσει το ΚΥΣΕΑ προκειμένου
να αποφασίσει τις προτεραιότητες του προγράμματος. Πάλι συνεδρίαση; (Σελ. 5).

Η Ελληνική Αστυνομία έχει αναλάβει τις ανακρίσεις για τον θάνατο του
υπαστυνόμου Μαρκάκη που σκοτώθηκε μέσα στο προξενείο του Αργυροκάστρου και
αποδίδεται σε ατύχημα. Η εκδοχή που συγκεντρώνει τις περισσότερες πιθανότητες
είναι ότι ο άτυχος νέος σκοτώθηκε ενώ περιεργαζόταν ή συντηρούσε το υπηρεσιακό
του όπλο. Αλλά επειδή μιλάμε για το προξενείο Αργυροκάστρου, το οποίο στο
παρελθόν έχει δεχθεί πολλές επιθέσεις από Αλβανούς οπλοφόρους, είναι φανερό
ότι πρέπει να εξεταστούν όλες οι πιθανότητες. (Σελ. 21).

Το υπουργείο Παιδείας είναι πρόθυμο να εφαρμόσει το Εθνικό Απολυτήριο από τον
Σεπτέμβριο του 1997, αλλά το Παιδαγωγικό Ινστιτούτο απαντάει στον υπουργό τον
Σεπτέμβριο του 1998 και βλέπουμε. Πότε θα καταφέρουν να συγχρονισθούν
υπουργείο και αρμόδιοι φορείς; Ιδού ένα ερώτημα για... έκθεση ιδεών. (Σελ. 14).

Των Αγίων Κωνσταντίνου και Ελένης σήμερα, μεγάλη η χάρη Τους, κι από
Ελενίτσες, πλην της κυρίας Ανουσάκη, δεν διαθέτει πολλές η πολιτική ζωή. Αλλά
από Κωνσταντίνους... Στεφανόπουλος, Σημίτης, Καραμανλής (εις διπλούν),
Μητσοτάκης βεβαίως, Λαλιώτης, Σκανδαλίδης, Γείτονας και τινές άλλοι μικρότερου
βεληνεκούς, δέχονται από το πρωί συγχαρητήρια και ευχές. Ο Πρωθυπουργός θα
δεχθεί το μεσημέρι ευχές από υπουργούς και στελέχη του ΠΑΣΟΚ και το βράδυ, από
τις 8.30, απλούς πολίτες. Οι υπόλοιποι κατ' οίκον. Ευχές... 
<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15841N033</ED>
<ID>
ID:168568

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N03&aa=3</URL></REF>


Article

<CATEGORY>vin01</CATEGORY>

 <H5>Κέρδος
</H5><H2>ΡΙΠΕΣ
</H2>
ΑΝ πράγματι κάτι διαφορετικό εισέφερε η συζήτηση στη Βουλή για την Οικονομία,
ήταν το υψηλό επίπεδο της αντιπαράθεσης...

ΚΑΙ η αποφυγή ­ κατά το δυνατόν ­ ανταλλαγής φραστικών πυροτεχνημάτων για τη
δημιουργία ­ και μόνον ­ εντυπώσεων.

ΚΑΙ η διαπίστωση αυτή δίδει την ελπίδα ότι κάτι επιτέλους μπορεί ν' αλλάξει
στον κοινοβουλευτικό διάλογο...

ΩΣΤΕ να καταστεί ουσιαστικότερη η ενημέρωση των πολιτών, δίχως υπερβολές και
ακρότητες, από τη μία ή την άλλη πλευρά.

ΓΙΑΤΙ όσο ­ και ευλόγως ­ η ομιλία του κ. Σημίτη περιείχε τα θετικά στοιχεία
που βεβαιώνουν τη βελτίωση των δεικτών της Οικονομίας...

ΑΛΛΟ τόσο παρείχε και την εξήγηση πως τα προβλήματα δεν έχουν λυθεί ­ και γι'
αυτό χρειάζεται μεγαλύτερη προσπάθεια.

ΚΑΙ όσο ο αντιπολιτευτικός λόγος του κ. Καραμανλή εστιάστηκε ­ επίσης ευλόγως
­ στο δημοσιονομικό πρόβλημα...

ΑΛΛΟ τόσο εμφανές ήταν πως η κριτική του διαφοροποιείται από κάποια
ισοπεδωτικά πρότυπα του παρελθόντος.

ΔΙΟΛΟΥ περίεργο ­ προς απογοήτευση κάποιων ­ που στον απολογισμό της συζήτησης
δύσκολα μπορεί να χωρέσει...

Η ΠΑΛΑΙΑ σχηματική αξιολόγηση ­ των μεν ή των δε ­ ότι «η κυβέρνηση
κατατροπώθηκε» ή ­ αντιθέτως ­ ότι «η αντιπολίτευση συνετρίβη».

ΚΑΙ αν μερικοί επιμένουν στις «παραδοσιακές αναμετρήσεις» όπου οι
χαρακτηρισμοί κατίσχυαν των στοιχείων και των επιχειρημάτων...

Η ΣΥΖΗΤΗΣΗ κατέδειξε πως είχε νόημα ακριβώς γιατί σηματοδότησε τη διαφορά...

ΑΝΑΜΕΣΑ στα παρωχημένα πρότυπα και την κατανόηση πως οι πολίτες απαιτούν
σοβαρό διάλογο ουσίας ­ και αυτό αποτελεί κέρδος.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15841N034</ED>
<ID>
ID:168569

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N03&aa=4</URL></REF>


Article

<CATEGORY>vin05</CATEGORY>

 <H5>Για μια κάρτα Καραμανλή...
</H5><H5>Ένας Κρητικός για τον Βενιζέλο...
</H5><H5>Έλληνες στα ξένα
</H5><H5>«Είπαν» χρήσιμα
</H5><H5>Και ναι και όχι..
</H5><H2>ΜΙΚΡΟΠΟΛΙΤΙΚΟΣ
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΩΣ είναι γνωστό, υπάρχουν λογιών και λογιών συλλέκτες ­ δεν είναι μόνον
εκείνοι που συλλέγουν γραμματόσημα, ή εκείνοι που προτιμούν παλιά βιβλία ή
στρατιωτάκια. Είναι κι εκείνοι που στρέφουν το ενδιαφέρον τους σε πιο
«περίεργα» είδη ­ όπως, ας πούμε, την καρτ βιζίτ ενός επωνύμου, ή, ακόμα
καλύτερα, ενός... Θεού..

ΜΕΤΑ τα Αρχεία, λοιπόν, και τον θόρυβο που ξεσήκωσαν, να σου τώρα και η
επισκεπτήρια κάρτα του κ. Κων. Καραμανλή ­ εσοδείας 1974, παρακαλώ, και με
χειρόγραφη σημείωσή του: Στίς 29 Μαΐου βγαίνει σε δημοπρασία από τη «Μικρή
Βιβλιοφιλία», με ποσό εκκίνησης τις 100.000 δραχμές.

ΠΟΥ λέτε, χθες το απόγευμα, η Βουλή απένειμε σε τέσσερις ερευνητές εύφημες
μνείες για εργασίες τους, με θέμα τον Ελευθέριο Βενιζέλο και τη δράση του ­ ας
σημειωθεί ότι καμία μελέτη δεν κρίθηκε άξια για το μεγάλο βραβείο που έχει
θεσπίσει το Κοινοβούλιο...

ΣΤΗΝ τελετή, λοιπόν, ο κοινοβουλευτικός εκπρόσωπος της Ν.Δ. κ. Δ. Σιούφας
επιχείρησε να βάλει «στην ίδια μοίρα» τον Ελ. Βενιζέλο με τον κ. Κων. Καραμανλή!

ΟΡΓΙΣΜΕΝΟΣ, ο αντιπρόεδρος της Βουλής κ. Παν. Κρητικός είπε στον κ. Απ.
Κακλαμάνη ότι θα ζητούσε τον λόγο... επί προσωπικού, για να απαντήσει. Δεν του
δόθηκε, βέβαια ­ ίσως επειδή δεν το ζήτησε ως... Κρητικός!

ΜΕΓΑΛΗ ΕΠΙΤΥΧΙΑ σημείωσε η εκδήλωση που διοργάνωσε το ΠΑΣΟΚ του Μονάχου, με
ομιλητή τον κ. Κ. Σκανδαλίδη ­ περίπου χίλιοι άνθρωποι συγκεντρώθηκαν και
δημιούργησαν μία πολύ θερμή ατμόσφαιρα, σε μία μεγάλη αίθουσα του Δήμου της
πρωτεύουσας της Βαυαρίας, όπου το ΠΑΣΟΚ διαθέτει πλέον 3 δημοτικούς συμβούλους!

ΛΟΙΠΟΝ, Η στήλη «Είπαν» της 3ης σελίδας των «ΝΕΩΝ», εκτός από διασκεδαστική,
αποδεικνύεται ενίοτε και χρήσιμη: Να, όπως συνέβη χθες με τα όσα εκρηκτικά
είχε εκστομίσει ο κ. Α. Τσοχατζόπουλος εναντίον της Γενικής Γραμματείας
Αθλητισμού, με αφορμή τις καθυστερήσεις στην κατασκευή ενός κολυμβητηρίου
στους Αμπελοκήπους της Θεσσαλονίκης: Μόλις κυκλοφόρησε η εφημερίδα, δέχθηκε
τηλεφώνημα από τον γενικό γραμματέα Αθλητισμού κ. Γ. Σγουρό ­ και δόθηκαν όλες
οι εξηγήσεις. Το έργο θα γίνει, μόλις εξασφαλιστεί το ιδιοκτησιακό καθεστώς
του χώρου που έχει εντοπιστεί.

ΤΗΝ ΠΑΡΑΣΚΕΥΗ πραγματοποιείται η σύνοδος κορυφής της Διακυβερνητικής ­ και
χθες, το θέμα συζητήθηκε στη Χάγη, μεταξύ των υπουργών Εξωτερικών. Τη χώρα μας
εκπροσώπησε ο κ. Γ. Παπανδρέου ­ και το θέμα του ειδικού καθεστώτος για τα
νησιά (μας), περπατάει καλά.

Πώς; Α, προσέξτε ­ το άλλο που ζητάμε διακαώς, οι εγγυήσεις για τα σύνορα των
χωρών της Ένωσης δηλαδή, απλώς σέρνεται.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15841N041</ED>
<ID>
ID:168570

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N04&aa=1</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΜΝΗΜΟΝΙΟ αμυντικής συνεργασίας με τον κ. Σλ. Μιλόσεβιτς συζητεί σήμερα και
αύριο στο Βελιγράδι ο κ. Α. Τσοχατζόπουλος ­ σε καλό να μας βγει...

Η ΥΠΟΘΕΣΗ έκλεισε, τα τραύματα όχι ­ ο βουλευτής του ΠΑΣΟΚ στην Αχαΐα,
ο κ. Δ. Γεωργόπουλος, που ήταν μέλος της Εξεταστικής Επιτροπής για την υπόθεση
του Φλοίσβου, έλεγε χθες σε πηγαδάκι στη Βουλή ότι μετά την απόφαση του
Συμβουλίου της Επικρατείας, «κάποιοι» του οφείλουν μία συγγνώμη. Ποιοι, άραγε;

ΣΕ ΣΤΕΝΟ οικογενειακό κύκλο γιορτάζει σήμερα τη γιορτή του ο κ. Κων.
Μητσοτάκης ­ προφανώς, δεν θέλει να θεωρηθεί ότι κάνει «αντίπραξη» στον
πρόεδρο (του κόμματος, εννοείται).

ΤΙ ΕΝΩΝΕΙ όλες τις πολιτικές και πολιτειακές δυνάμεις της χώρας; Μα, ο Κώστας.

ΑΠΟ ΣΗΜΕΡΑ σφίγγουν οι ζέστες ­ ας το έχουν υπόψη τους οι διάφορες
εσωκομματικές αντιπολιτεύσεις σε όλα τα κόμματα...

ΚΙ ΑΝ ΠΙΑΣΕΙ καύσωνας, φέτος υπάρχει λύση: χρησιμοποιήστε τα Αρχεία
Καραμανλή ως βεντάλια...

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15841N043</ED>
<ID>
ID:168572

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Η συναυλία
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Ο ΤΡΑΓΟΥΔΙΣΤΗΣ Σάκης Ρουβάς είναι ένας πολύ όμορφος νέος, που φοράει δερμάτινα
πανταλόνια και «φρουφράτα» πουκάμισα, χορεύει, όταν βρίσκεται στην πίστα και
με τα «σόου» του ξετρελαίνει τα κοριτσόπουλα των 15-16 χρόνων. Ανόητος, όπως
νομίζουν μερικοί, δεν είναι. Αν ήταν ανόητος, δεν θα είχε έξυπνο μάνατζερ, δεν
θα έκανε σωστές επαγγελματικές κινήσεις (κέντρα, συναυλίες, δίσκοι), δεν θα
διάλεγε τραγούδια που του «πάνε» και δεν θα κέρδιζε τα λεφτά που κερδίζει.

Ο Σάκης Ρουβάς μαζί μ' έναν Τούρκο «τραγουδιστή της νεολαίας», ονόματι Μουράτ
Κουτ, πήραν μέρος σε μια συναυλία, που οργάνωσαν, προχθές, τα Ηνωμένα Έθνη,
στην πράσινη γραμμή. Η συναυλία έγινε με την έγκριση της κυπριακής κυβέρνησης
και δεν είχε την αναμενόμενη επιτυχία: κόπηκαν πολύ λιγότερα εισιτήρια απ' όσα
περίμεναν οι διοργανωτές.

Αντίθετα, η «αντισυναυλία», όπως έγραψαν χθες «ΤΑ ΝΕΑ», «εξελίχθηκε σε μαζική
συγκέντρωση διαμαρτυρίας 5-6 χιλιάδων πολιτών». Δεν έλειψαν, φυσικά, τα
επεισόδια. Συμπλοκές, πετροπόλεμος, δακρυγόνα, φωτιές. Είχαμε και
τραυματισμούς. Και συλλήψεις. Κατά τα άλλα, η εκδήλωση ήταν φιλειρηνική. Και
είχε στόχο την «επαναπροσέγγιση Ελληνοκυπρίων και Τουρκοκυπρίων».

Να πω, από την αρχή, την άποψή μου. Πρώτον, κακώς έγινε η συναυλία στις 19
Μαΐου, μέρα μνήμης και πένθους του Ελληνισμού για τη γενοκτονία των Ποντίων
από τους Τούρκους. Δεύτερον, κακώς επιλέχθηκε ως χώρος για την εκδήλωση η
αιματοβαμμένη πράσινη γραμμή. Αυτά όφειλε να τα σκεφτεί όχι ο ΟΗΕ, που δεν
έχει τέτοιες ευαισθησίες, αλλά η κυπριακή κυβέρνηση. Και, βεβαίως, ο νεαρός
Έλληνας τραγουδιστής, που δεν είναι νησί, αλλά, υποθέτω, ανήκει στο κορμί του
ελληνικού λαού.

Από κει και πέρα, όμως, η συναυλία έπρεπε να γίνει. Σε άλλο χώρο,
επαναλαμβάνω. Και όχι, βεβαίως, στις 19 Μαΐου. Μακάρι να πραγματοποιούνται
τέτοιες εκδηλώσεις. Μακάρι να έρχονται οι νέοι σε επαφή. Να τραγουδάνε, να
αναπτύσσουν φιλίες, να ερωτεύονται. Ο Ντενκτάς είναι εκείνος που θέλει τους
Τουρκοκυπρίους εγκλωβισμένους. Τον Ντενκτάς και την Τουρκία ευνοεί η ακινησία.
Αν επιτραπεί στους Τουρκοκυπρίους να κυκλοφορούν ελεύθερα στην ελληνική Κύπρο,
όπου η ζωή είναι όμορφη, πλούσια, φωτεινή και όχι μίζερη, το κέρδος των
Ελληνοκυπρίων θα είναι μεγάλο. Γι' αυτό και ο Ντενκτάς παίρνει τα μέτρα του.
Αντίθετα με την κυπριακή κυβέρνηση, που επιδιώκει την επικοινωνία των
Τουρκοκυπρίων με τους Ελληνοκυπρίους.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15841N045</ED>
<ID>
ID:168574

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N04&aa=5</URL></REF>


Article

<CATEGORY>vin04</CATEGORY>

 <H5>Ο ΤΣΟΧΑΤΖΟΠΟΥΛΟΣ ΑΠΕΙΛΕΙ ΜΕ ΑΠΟΧΩΡΗΣΗ ΤΩΝ ΔΥΝΑΜΕΩΝ ΜΑΣ </H5><H5></H5><H2>Σκληρή γλώσσα προς Μπερίσα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Ανοιχτή, αυστηρή, προειδοποίηση προς τα πολιτικά κόμματα της Αλβανίας ότι
οι ελληνικές στρατιωτικές δυνάμεις θα αποχωρήσουν από τη γειτονική χώρα αν δεν
καταλήξουν σε κοινή στάση για τον εκλογικό νόμο απηύθυνε χθες η Αθήνα.

ΤΟ ΣΤΙΓΜΑ της ελληνικής θέσης, που φαίνεται ότι ασπάζονται και οι άλλες χώρες
που συμμετέχουν στην πολυεθνική δύναμη, έδωσε ο υπουργός Εθνικής Άμυνας κ.
Άκης Τσοχατζόπουλος κατηγορώντας εμμέσως πλην σαφώς τον κ. Μπερίσα ότι
χρησιμοποιεί τις εκλογές προς όφελός του.

Το θέμα έχει ανακύψει από την εμμονή του κ. Μπερίσα και του Δημοκρατικού
Κόμματος, που ελέγχει, για την εφαρμογή ενός εκλογικού συστήματος το οποίο όλα
τα άλλα κόμματα δεν αποδέχονται, καθώς θεωρούν ότι είναι «κομμένο και ραμμένο»
στα δικά του εκλογικά συμφέροντα. 
Τόσο η Ευρωπαϊκή Ένωση όσο και ο ΟΑΣΕ διά του κ. Βρανίτσκι επιδιώκουν μια
συμφωνία των κομμάτων για το εκλογικό σύστημα, αλλά και διασφάλιση των
συνθηκών ομαλής διεξαγωγής των εκλογών. 
«Αν αυτά δεν διασφαλισθούν, τότε μπαίνει θέμα παραμονής της πολυεθνικής
δύναμης», κατέστησε σαφές ο κ. Τσοχατζόπουλος. «Πήγαμε στην Αλβανία για να
στηρίξουμε την πορεία προς τις εκλογές. Δεν πήγαμε για να χρησιμοποιηθούμε απ'
οποιονδήποτε θεσμικό παράγοντα», συνέχισε για να υπογραμμίσει: «Σ' αυτό θα μας
βρει κατηγορηματικά αντίθετους και θα βάλουμε θέμα παραμονής των δυνάμεων».

Ο κ. Τσοχατζόπουλος άφησε ανοιχτό το ενδεχόμενο η ελληνική στρατιωτική
αποστολή στην Αλβανία να αναλάβει την ευθύνη λειτουργίας των τελωνείων
Κακαβιάς και Κρυσταλλοπηγής, όπως μας έχει ζητηθεί. «Βρισκόμαστε σε
συζητήσεις, θα βοηθήσουμε», είπε.

Η ελληνική στρατιωτική δύναμη που έχει αναπτυχθεί στην πρωτεύουσα της
Αλβανίας, στον Αυλώνα και το Ελμπασάν ανέλαβε ήδη την ευθύνη του οδικού άξονα
Τιράνων - Ελμπασάν - Κορυτσάς που προωθεί ανθρωπιστική βοήθεια και προς νότον.

Ο υπουργός Άμυνας κ. Άκης Τσοχατζόπουλος, που έδωσε χθες συνέντευξη Τύπου
προσκεκλημένος της Ένωσης Ξένων Ανταποκριτών, χρησιμοποίησε σκληρή γλώσσα για
την επιθετικότητα της Άγκυρας τονίζοντας ότι η αντιμετώπιση της τουρκικής
απειλής είναι «κρίσιμη εθνική προτεραιότητα».

Αναφερόμενος στην ελληνική θέση για επέκταση των χωρικών υδάτων σε 12 μίλια
είπε ότι η άσκηση του δικαιώματος αυτού δεν αναιρεί το στάτους κβο στο Αιγαίο
και επανέλαβε ότι όσοι θέλουν διαύλους αβλαβούς διέλευσης δεν έχουν παρά να
δεχθούν την εφαρμογή του διεθνούς δικαίου που τις προβλέπει ρητώς.

Παράλληλα, απαντώντας σε σχετικές ερωτήσεις, έστειλε μήνυμα προς ΗΠΑ και ΝΑΤΟ
ότι η Ελλάδα τα μόνα μέτρα οικοδόμησης εμπιστοσύνης που δέχεται να εφαρμοστούν
στο Αιγαίο είναι αυτά που προβλέπονται στο μνημόνιο Παπούλια - Γιλμάζ του 1988.

ΓΙΑ ΝΑΤΟ

Μήνυμα όμως έστειλε ο υπουργός Άμυνας και προς την Ατλαντική Συμμαχία,
αφήνοντας εμμέσως να φανεί ότι η Ελλάδα είναι αποφασισμένη να ασκήσει βέτο στη
νέα δομή του ΝΑΤΟ αν δεν διασφαλισθούν τα εθνικά συμφέροντα. Ο κ.
Τσοχατζόπουλος επέκρινε τη συμφωνία επανένταξης της Ελλάδας στο ΝΑΤΟ που είχε
κάνει η Ν.Δ. το 1980, τονίζοντας ότι μας έκανε τότε μέλος «δεύτερης κατηγορίας».

«Δεν είμαστε διατεθειμένοι να δεχθούμε τώρα ειδικές συνθήκες όπως στο
παρελθόν», υπογράμμισε. «Θα διεκδικήσουμε ­ είπε ­ ίδιες λειτουργίες και όρους
για όλα τα μέλη, ειδάλλως δεν θα προχωρήσει η νέα δομή».

Ο Κ. ΜΗΤΣΟΤΑΚΗΣ

Για άλλη μια φορά, ο πρώην πρωθυπουργός κ. Κ. Μητσοτάκης συμφώνησε με τις
κατευθύνσεις της εξωτερικής πολιτικής της κυβέρνησης. Μετά τη συνάντηση που
είχε χθες με τον πρώην αρχιεπίσκοπο Βορείου και Νοτίου Αμερικής κ. Ιάκωβο,
δήλωσε ότι η προσωπική του εκτίμηση είναι ότι «βρισκόμαστε μεν στο σωστό
δρόμο, πλην όμως η πολιτική που ακολουθείται είναι διστακτική, όχι καθαρή. Δεν
έχει η κυβέρνηση το θάρρος να πει καθαρά τι επιδιώκει και να πραγματοποιήσει
αυτό το οποίο πιστεύει».

Από τη Ν.Δ. δεν υπήρξε κανένα σχόλιο για τη νέα διαφοροποίηση του πρώην
πρωθυπουργού από την επίσημη κομματική θέση, γιατί ­ όπως εξηγούν στελέχη της
Ρηγίλλης ­ οι θέσεις που εκφράζει ο κ. Κ. Μητσοτάκης δεν δημιουργούν
εσωκομματικό πρόβλημα.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15841N051</ED>
<ID>
ID:168575

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N05&aa=1</URL></REF>


Article

<CATEGORY>vin04</CATEGORY>

 <H2>Καθησυχάζει ο Νετανιάχου για τις σχέσεις Ισραήλ - Τουρκίας
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΔΙΑΒΕΒΑΙΩΣΕΙΣ στην Αθήνα ότι η στρατιωτική συνεργασία Ισραήλ - Τουρκίας δεν
έχει καμία αιχμή κατά της Ελλάδας έδωσε χθες στον υπουργό Εξωτερικών Θ.
Πάγκαλο ο Ισραηλινός πρωθυπουργός Μπ. Νετανιάχου.

Παράλληλα, ο κ. Νετανιάχου απέδωσε μεγάλη σημασία ­ σύμφωνα με τον κ. Πάγκαλο
­ στην στρατιωτική συνεργασία Ελλάδας - Ισραήλ και εμφανίσθηκε αποφασισμένος
για την πραγματοποίηση της κοινής στρατιωτικής ισραηλοελληνικής άσκησης στο
Αιγαίο στα τέλη Ιουνίου. Άσκηση, ωστόσο, που ενδέχεται να μην πραγματοποιηθεί,
όπως δήλωσε ο κ. Πάγκαλος, εάν τελικά η Τουρκία συμφωνήσει στην επέκταση για
έναν ακόμη μήνα του δίμηνου μορατόριουμ ασκήσεων στο Αιγαίο. (Σε μια τέτοια
περίπτωση, το μορατόριουμ θα αρχίσει στις 15 Ιουνίου).

Ο Έλληνας υπουργός, πάντως, θέλησε να δώσει έμφαση στο γεγονός ότι η
συγκεκριμένη ελληνοϊσραηλινή άσκηση εμφανώς δεν στρέφεται κατά των γειτονικών
χωρών, καθώς αφορά τη διάσωση από θαλάσσης.

Ο κ. Πάγκαλος σημείωσε επίσης ότι ενδεχόμενη συμφωνία επέκτασης του
μορατόριουμ στο Αιγαίο αφορά και τις ενδεχόμενες κοινές ασκήσεις Τουρκίας - Ισραήλ.

Ιδιαίτερα απαισιόδοξος, όμως, εμφανίστηκε ο κ. Πάγκαλος για τις προοπτικές
εξεύρεσης λύσης στο Μεσανατολικό στο άμεσο μέλλον και τόνισε την ανάγκη
μεγαλύτερης εμπλοκής της Ευρωπαϊκής Ένωσης στο ζήτημα αυτό.

Υπογράμμισε, μετά τη συνάντηση με τον πρωθυπουργό του Ισραήλ, ότι η Ευρωπαϊκή
Ένωση «πρέπει να αναλάβει τις ευθύνες της». Τώρα που, όπως είπε, υπάρχει μία
εμφανής καθίζηση, ένας δισταγμός της αμερικανικής πλευράς να πιέσει για την
τήρηση της συμφωνίας ειρήνης.

Οι κ.κ. Νετανιάχου και Πάγκαλος συζήτησαν ακόμη τις δυνατότητες προώθησης μιας
οικονομικής συνεργασίας στα Βαλκάνια, αλλά και τη συνεργασία σε τεχνολογικούς τομείς.

Ο πρωθυπουργός του Ισραήλ εξέφρασε ακόμη την ανησυχία του για την αυξανόμενη
επιρροή «ακραίων απόψεων» σε χώρες της περιοχής (επέκταση φονταμενταλισμού).

Ο κ. Πάγκαλος, που είχε συνάντηση και με τον Ισραηλινό ομόλογό του κ. Λέβι,
κάλεσε τον πρόεδρο της χώρας κ. Βάισμαν να επισκεφθεί την Αθήνα για τα
εγκαίνια του μνημείου του Ολοκαυτώματος στη Θεσσαλονίκη που θα είναι έτοιμο
μέχρι το τέλος του χρόνου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15841N052</ED>
<ID>
ID:168576

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N05&aa=2</URL></REF>


Article

<CATEGORY>vin04</CATEGORY>

 <H2>Αρχίζει ο εκσυγχρονισμός των 39 Φάντομ
</H2>
ΣΕ 15 ΗΜΕΡΕΣ θα υπογραφεί η πρώτη προμήθεια αμυντικού υλικού στο πλαίσιο του
γιγαντιαίου 5ετούς εξοπλιστικού προγράμματος, ύψους 4 τρισ. δραχμών. Πρόκειται
για τον εκσυγχρονισμό των 39 αεροσκαφών Φάντομ (F-4) για τον οποίο ανοίχθηκαν
ήδη οι οικονομικές προσφορές των δύο εταιρειών από τις ΗΠΑ και Γερμανία που
«μονομάχησαν». Θα ακολουθήσουν τα αντιαεροπορικά συστήματα μικρού και μεγάλου
βεληνεκούς, η κατακύρωση της προμήθειας μιας φρεγάτας (από την Ολλανδία) και
στη συνέχεια θα ανοίξει ο δρόμος για τα κατευθυνόμενα βλήματα, τα νέα μαχητικά
και το τανκ νέας γενιάς. «Μέχρι το τέλος του έτους θα έχει προχωρήσει μια
σειρά σημαντικών προγραμμάτων», δήλωσε ο κ. Τσοχατζόπουλος, ο οποίος άφησε να
εννοηθεί ότι δεν υπάρχουν πολλές πιθανότητες για αγορά ανατολικοευρωπαϊκών
οπλικών συστημάτων. Για την καλύτερη αξιοποίηση των ελληνικών αμυντικών
βιομηχανιών, ο κ. Τσοχατζόπουλος προωθεί συνεργασίες κρατικών και ιδιωτικών
φορέων, ενώ τα συναρμόδια υπουργεία επεξεργάζονται σχέδιο για εισαγωγή των
κρατικών εταιρειών στο Χρηματιστήριο. Για την προώθηση του καινοτόμου αυτού
μέτρου θα δημιουργηθεί ενιαίος φορέας της ΕΒΟ, της ΠΥΡΚΑΛ και άλλων κρατικών
εταιρειών. Το θέμα του εκσυγχρονισμού των Φάντομ θα συζητηθεί και στο ΚΥΣΕΑ,
το οποίο και θα επικυρώσει την τελική απόφαση. Η αμερικανική εταιρεία έκανε
την οικονομικότερη προσφορά σε απόλυτες τιμές: Για 39 αεροσκάφη απαιτεί 328,3
εκατ. δολ., ενώ η γερμανική 356,7 εκατ. δολ. Αν επιλεγεί η λύση του
εκσυγχρονισμού 20 αεροσκαφών, οι προσφορές είναι αντίστοιχα 220,2 και 254,1
εκατ. δολάρια. Θα υπολογιστούν, ωστόσο, τεχνική αξιολόγηση και τα
αντισταθμιστικά οφέλη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15841N053</ED>
<ID>
ID:168577

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N05&aa=3</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Χρόνος εργασίας και μισθός
</H2><H2></H2>
<AUTHOR>ΣΑΒΒΑΣ ΡΟΜΠΟΛΗΣ</AUTHOR>

Οι επιπτώσεις από τη μείωση του χρόνου εργασίας χωρίς μείωση των αποδοχών
στους τομείς της απασχόλησης και της ανταγωνιστικότητας συζητούνται τα
τελευταία χρόνια σε όλες τις χώρες-μέλη της Ευρωπαϊκής Ένωσης.

Η ΣΥΖΗΤΗΣΗ πραγματοποιείται από τις κυβερνήσεις, τις συνδικαλιστικές
οργανώσεις των εργαζομένων και των εργοδοτών, καθώς και από τα
αντιπροσωπευτικά όργανα της Ευρωπαϊκής Ένωσης (Ευρωπαϊκό Κοινοβούλιο) για τη
λήψη διαρθρωτικών μέτρων μακράς πνοής και αποτελεσματικής καταπολέμησης της ανεργίας.

Παράλληλα, όμως, διατυπώνονται απόψεις που θεωρούν ότι η μείωση του χρόνου
εργασίας χωρίς μείωση των αποδοχών επιδρά αρνητικά στο κόστος εργασίας, στην
ανταγωνιστικότητα και την απασχόληση.

Για τους λόγους αυτούς προτείνουν την εφαρμογή του μέτρου με μείωση των
αποδοχών, την προώθηση ευέλικτων μορφών απασχόλησης, μερική απασχόληση,
ελαστικά και ευέλικτα σχήματα χρόνου εργασίας, μείωση του έμμεσου
(ασφαλιστικές εργοδοτικές εισφορές) κόστους εργασίας κ.λπ. 
Όμως είναι ενδιαφέρον τις προτάσεις αυτές να τις προσεγγίσουμε από την οπτική
της σημερινής εργασιακής κατάστασης χωρών που έχουν εφαρμόσει πολιτικές
ευελιξίας στην αγορά εργασίας.

Χαρακτηριστικό παράδειγμα τέτοιας χώρας αποτελεί η Αγγλία, όπου το 35% των
εργαζομένων απασχολείται σε εργασίες πλήρους απασχόλησης με πλήρη εργασιακά,
συνδικαλιστικά και ασφαλιστικά δικαιώματα. Οι υπόλοιποι εργαζόμενοι
απασχολούνται με μερική, καθώς και με άλλες άτυπες μορφές απασχόλησης.

Στην ίδια χώρα, σύμφωνα με τα αποτελέσματα πρόσφατης έρευνας, το 50% των
ανέργων που μετά την ανεργία τους επιστρέφουν στην αγορά εργασίας, μέσα σε
διάστημα εννέα μηνών καθίστανται και πάλι άνεργοι.

Ειδικότερα με τα πρόσφατα (1995) μέτρα ευελιξίας, όσοι εργαζόμενοι απολύονται
με απασχόληση μικρότερη των δύο ετών, δεν δικαιούνται καμίας αποζημίωσης.

Επίσης, οι επιδοτούμενοι άνεργοι οι οποίοι δεν αποδέχονται την προσφορά μιας
οποιασδήποτε εργασίας, για λόγους χαμηλότερων αμοιβών, περιεχομένου εργασίας,
κ.λπ., στερούνται του δικαιώματος επιδότησης της ανεργίας.

Παράλληλα και σε άλλες χώρες, όπως στη Γαλλία και την Ισπανία, παρατηρούμε ότι
η αύξηση του αριθμού των εργαζομένων με μερική απασχόληση, τα τελευταία
δεκαπέντε χρόνια, συνοδεύτηκε με σημαντική αύξηση της ανεργίας.

Κατά συνέπεια, αυτό το οποίο περιμένει κανείς από την εφαρμογή πολιτικών
ευελιξίας στην αγορά εργασίας και την επικράτηση συνθηκών κοινωνικού dumping
στο εσωτερικό της Ευρωπαϊκής Ένωσης δεν είναι η μείωση της ανεργίας, αλλά η
αύξησή της, η εργασιακή και ασφαλιστική ανασφάλεια, η απορρύθμιση των
εργασιακών σχέσεων, η συρρίκνωση του εισοδήματος και ο περιορισμός των
προϋποθέσεων ανάπτυξης συνδικαλιστικής συμμετοχής και δράσης.

Έτσι αποδεικνύεται ότι η ανεργία δεν μπορεί να αντιμετωπιστεί, παρά μόνο με
την εφαρμογή ενός αξιόλογου διαρθρωτικού μέτρου στον τομέα των εργασιακών
σχέσεων, όπως είναι οι 35 ώρες εργασίας χωρίς μείωση των αποδοχών. Αυτή την
ιστορική πρόκληση του τέλους του αιώνα μας, επιτρέπει η αύξηση της
παραγωγικότητας και τα νέα τεχνολογικά μέσα παραγωγής. 
Μέχρι τώρα έχει υιοθετηθεί η άποψη ότι ο μισθός είναι η αμοιβή του εργαζομένου
για το προϊόν που προσφέρει για οκτώ ώρες εργασίας. Άρα ο μισθός δεν είναι
συνάρτηση των ωρών εργασίας, αλλά του παραγόμενου προϊόντος. Κατά συνέπεια,
εάν η διάρκεια της εργάσιμης ημέρας μειωθεί και το παραγόμενο προϊόν
παραμείνει το ίδιο, λόγω της χρήσης των νέων τεχνολογιών, τότε δεν συντρέχει
κανένας λόγος για τη μείωση του μισθού, αφού ο μισθωτός δικαιούται ένα μερίδιο
από την αύξηση του παραγόμενου προϊόντος. Το ίδιο και η συντελούμενη κατά το
ήμισυ μείωση του χρόνου εργασίας, στη διάρκεια ενός αιώνα, χρηματοδοτήθηκε όχι
από τη μείωση των κερδών, αλλά από την αύξηση της παραγωγικότητας.

Από την άποψη αυτή, η απάντηση στις απόψεις των εργοδοτικών ενώσεων
στοιχειοθετείται από το πραγματικό γεγονός ότι, σύμφωνα με υπολογισμούς, το
ενδεχόμενο κόστος από τη μείωση του χρόνου εργασίας χωρίς μείωση των αποδοχών
είναι χαμηλού επιπέδου και μπορεί να απορροφηθεί από την αύξηση της
παραγωγικότητας και τη μείωση των δαπανών για επιδόματα ανεργίας, αφού η
τελευταία θα μειωθεί σημαντικά.

Πράγματι, είναι χαρακτηριστικό ότι σήμερα στις χώρες της Ευρωπαϊκής Ένωσης
δαπανάται για την ανεργία κάθε χρόνο ποσό που προσεγγίζει τα 400 δισ. ECU.

Ο Σάββας Ρομπόλης είναι καθηγητής του Παντείου Πανεπιστημίου και επιστημονικός
διευθυντής του ΙΝΕ της ΓΣΕΕ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15841N061</ED>
<ID>
ID:168578

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Εσωτερικές υποθέσεις...
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

<H3></H3>ΒΑΘΙΑ ΑΝΑΣΑ πήραν οι πανεπιστημιακοί μόλις κατατέθηκε στην Ολομέλεια της
Βουλής το νομοσχέδιο για την εξέλιξη των μελών του Διδακτικού - Ερευνητικού
Προσωπικού (ΔΕΠ) των Ανωτάτων Εκπαιδευτικών Ιδρυμάτων (ΑΕΙ) και με το δίκιο τους.

Παρά το γεγονός ότι αυτό που κυρίως διαφημίστηκε από το εν λόγω νομοσχέδιο
είναι οι ανοικτές διαδικασίες κρίσης, που με το πρώτο άκουσμα δημιουργούν την
εντύπωση ότι δίνεται η δυνατότητα ανανέωσης και εμπλουτισμού του
πανεπιστημιακού δυναμικού, κάθε άλλο παρά έτσι είναι τα πράγματα.

Στην ουσία πρόκειται για ένα νομοσχέδιο που σε πρώτη φάση τακτοποιεί τα της
μεγάλης πανεπιστημιακής οικογένειας μέσα από διαδικασίες καθαρά
«ενδοοικογενειακές», όπως τουλάχιστον προκύπτει από τις μεταβατικές διατάξεις
για τις δύο άκρες της ακαδημαϊκής ιεραρχίας.

Να ξεκινήσουμε από την κορυφή: «Οι κατά την δημοσίευση του παρόντος νόμου
υπηρετούντες αναπληρωτές καθηγητές κρίνονται για εξέλιξη στην βαθμίδα του
καθηγητή χωρίς προκήρυξη της αντίστοιχης θέσης», προβλέπει μεταξύ άλλων το
νομοσχέδιο. Με άλλα λόγια, η πρόσβαση στην κορυφαία καθηγητική βαθμίδα γίνεται
μια εσωτερική πανεπιστημιακή υπόθεση, που αποτρέπει οποιονδήποτε λαμπρό εκτός
Πανεπιστημίου επιστήμονα ακόμη και να ελπίζει ότι κάποτε μπορεί να του δοθεί η
ευκαιρία να προσφέρει κι αυτός στο Ελληνικό Πανεπιστήμιο.

Όσον αφορά τη βάση της πυραμίδας, το νομοσχέδιο θα έλεγε κανείς ότι δρα ως
φορέας κοινωνικής, παρά εκπαιδευτικής πολιτικής: «Οι κατά τη δημοσίευση του
παρόντος νόμου υπηρετούντες μόνιμοι Βοηθοί, Επιστημονικοί Συνεργάτες,
Επιμελητές και τα μέλη του Ειδικού Εκπαιδευτικού προσωπικού (ΕΕΠ), οι οποίοι
έχουν ή θα αποκτήσουν διδακτορικό, υπηρετούν επί επταετία στο ΑΕΙ, κ.λπ. έχουν
δικαίωμα εντός έξι μηνών από τη δημοσίευση του παρόντος νόμου, να ζητήσουν μία
φορά την ένταξή τους μετά από κρίση στη βαθμίδα του λέκτορα». Με απλά λόγια,
δίνεται η δυνατότητα σε όλο το, εκτός ΔΕΠ, διδακτικό προσωπικό των ΑΕΙ να
καταλάβει θέση λέκτορος και πάλι μέσα από καθαρά ενδοπανεπιστημιακή διαδικασία.

Μέσω του νομοσχεδίου, δηλαδή, το υπουργείο Παιδείας προσπαθεί να ασκήσει όχι
μόνον εκπαιδευτική αλλά και κοινωνική πολιτική, ακόμη και μέσα στα Πανεπιστήμια.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15841N062</ED>
<ID>
ID:168579

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N06&aa=2</URL></REF>


Article

<CATEGORY>vin04</CATEGORY>

 <H5>ΟΣΟΙ ΤΑ ΠΗΡΑΝ ΚΑΛΟΥΝΤΑΙ ΝΑ ΤΑ ΕΠΙΣΤΡΕΨΟΥΝ
</H5><H2>Στοπ στα αναδρομικά συνταξιούχων δικαστικών
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Οι συνταξιούχοι δικαστικοί λειτουργοί δεν πρόκειται να εισπράξουν
αναδρομικά την αύξηση της σύνταξής τους κατά το ποσοστό αύξησης που έλαβαν οι
εν ενεργεία δικαστικοί λειτουργοί. Ενώ όσοι συνταξιούχοι δικαστικοί έχουν
εισπράξει αναδρομικά, καλούνται να τα δώσουν πίσω.

ΜΕ ΔΙΑΤΑΞΗ που περιλαμβάνεται σε νομοσχέδιο του υπουργείου Οικονομικών, οι
διεκδικήσεις των συνταξιούχων δικαστικών ­ ακόμη κι αν αυτοί έχουν δικαιωθεί
από τα διοικητικά δικαστήρια ­ δεν πρόκειται να ικανοποιηθούν από το Δημόσιο.

Η επίμαχη διάταξη προβλέπει ρητά πως οι δικαστικές αποφάσεις που εκκρεμούν και
αντιτίθενται στις ρυθμίσεις του νομοσχεδίου το οποίο κατατέθηκε στη Βουλή, δεν
πρόκειται να εκτελεστούν.

Σύμφωνα με την εισηγητική έκθεση του σχεδίου «αποκλείεται ο υπολογισμός στη
σύνταξη ή στην αύξηση τής οιασδήποτε μορφής παροχής, επιδόματος, αποζημίωσης
που καταβάλλονται σε δικαστικούς λειτουργούς και υπαλλήλους του Δημοσίου,
βάσει δικαστικών ή υπουργικών αποφάσεων, θεωρουμένων ως συμπλήρωμα αποδοχών,
ακόμα κι αν με τις εν λόγω αποφάσεις χαρακτηρίζονται ως τακτικές αποδοχές, μη
επιτρεπομένου επίσης του επιμερισμού τους σε βασικό μισθό και χρονοεπίδομα,
εφόσον τούτο δεν προβλέπεται ρητά από ειδική συνταξιοδοτική διάταξη».

ΦΡΑΓΜΟΣ

Με τις επισημάνσεις αυτές, η κυβέρνηση επιχειρεί να θέσει φραγμό στην εκτέλεση
των αποφάσεων των διοικητικών δικαστηρίων που έκριναν ότι εφόσον οι εν
ενεργεία δικαστικοί λειτουργοί πέτυχαν ­ με δικαστικές αποφάσεις ­ την
εξομοίωση ­ και συνεπώς αύξηση ­ των αποδοχών τους με τους γιατρούς του ΕΣΥ, η
αύξηση αυτή πρέπει να υπολογιστεί κατά το νόμιμο ποσοστό και στις συντάξεις
των λειτουργών του κλάδου.

Με το ίδιο νομοσχέδιο προβλέπεται επίσης ότι οι υποθέσεις που εκκρεμούν «σε
οποιοδήποτε στάδιο, τίθενται στο αρχείο, ενώ οι δίκες που εκκρεμούν ενώπιον
του Ελεγκτικού Συνεδρίου ή άλλου δικαστηρίου, καταργούνται και τυχόν δε
επιπλέον ποσά, τα οποία έχουν καταβληθεί κατά διαφορετικό από τις αυθεντικά
ερμηνευόμενες διατάξεις (σ.σ. εννοούνται οι διατάξεις του προτεινόμενου
νομοσχεδίου) τρόπο για τη χρονική περίοδο από 1-1-87 μέχρι 31-12-95
αναζητούνται με πράξη του αρμόδιου διευθυντή συντάξεων».

Στην αιτιολογική έκθεση αναφέρεται ότι οι προτεινόμενες ρυθμίσεις «κρίνονται
αναγκαίες επειδή η καταβολή συμπληρωματικών εφάπαξ βοηθημάτων από το Ταμείο
Πρόνοιας Δημοσίων Υπαλλήλων σε συνταξιούχους δικαστικούς λειτουργούς, λόγω
συνυπολογισμού των αναφερόμενων αναδρομικών διαφορών, θα επιφέρει σοβαρή
οικονομική επιβάρυνση στο εν λόγω Ταμείο.

ΒΟΗΘΗΜΑ

Με το ίδιο νομοσχέδιο που ρυθμίζονται και άλλα συνταξιοδοτικά θέματα πολιτικών
και στρατιωτικών υπαλλήλων, καθορίζεται εφάπαξ βοήθημα στις οικογένειες των
αξιωματικών που έχασαν τη ζωή τους κατά την πτώση του ελικοπτέρου στα Ίμια και
κατά τη βύθιση της πυραυλακάτου «Κωστάκος». Το βοήθημα είναι ύψους 3 εκατ.
δραχμών και χορηγείται από το υπουργείο Άμυνας ύστερα από αίτηση των ενδιαφερομένων.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15841N071</ED>
<ID>
ID:168581

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N07&aa=1</URL></REF>


Article

<CATEGORY>vin04</CATEGORY>

 <H2>Αφού διαφώνησαν, συμφώνησαν σε περισσότερες προσλήψεις!
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΠΕΡΙΠΟΥ 3.500 μονιμοποησίες. θα γίνουν τελικώς στους ΟΤΑ, ύστερα από συμφωνία
που επήλθε στον Κοινοβουλευτικό Τομέα Εργασίας του ΠΑΣΟΚ και μια πεντάωρη
επεισοδιακή συνεδρίαση. Η νέα ρύθμιση προβλέπει ουσιαστικά περισσότερες
προσλήψεις απ' όσες αρχικώς προέβλεπε η τροπολογία του υπουργείου Εσωτερικών,
για την οποία βουλευτές του ΠΑΣΟΚ είχαν ζητήσει ­ διαφωνώντας γιατί
«καταστρατηγείται ο νόμος Πεπονή» ­ ονομαστική ψηφοφορία την περασμένη Πέμπτη.

Πάντως, ο υπουργός Εσωτερικών και Δημόσιας Διοίκησης Αλέκος Παπαδόπουλος έκανε
έκκληση στους βουλευτές, οι οποίοι εξέφραζαν αλληλοσυγκρουόμενες απόψεις, να
μην ανοίξει νέο μέτωπο με τους εργαζόμενους στους ΟΤΑ, και κυρίως τους
εργαζόμενους στην καθαριότητα. Η ρύθμιση, τελικώς, που θα προταθεί από τον
υπουργό σήμερα στην εθνική διακομματική επιτροπή και η οποία βασίζεται σε
σχέδιο που κατέθεσε χθες ο κ. Αναστάσιος Πεπονής, περιλαμβάνει ασφαλιστική
δικλίδα, με βάση την οποία «από εδώ και πέρα, εάν γίνονται προσλήψεις από τους
ΟΤΑ, πέραν του νόμου 2190, θα υπόκεινται οι δήμοι στις ευθύνες που ορίζει ο
ποινικός νόμος». Σύμφωνα με την πρόταση που κατέληξαν χθες ­ και η οποία δεν
είναι η οριστική, αφού είναι στην κρίση της διακομματικής επιτροπής ­ θα μονιμοποιηθούν:

1 Οι εργαζόμενοι στην καθαριότητα, στα κοιμητήρια και στους κήπους των ΟΤΑ.

2 Όσοι δεν έχουν καλυφθεί από τον νόμο Πεπονή ή τις παλαιότερες
ρυθμίσεις Κουλούρη, οι οποίοι έχουν σχέση εργασίας ορισμένου χρόνου ή σύμβαση
έργου (έως τις 16.9.94).

3 Οι έκτακτοι των ΟΤΑ που έχουν συμπληρώσει δύο χρόνια εργασίας. (Ο
χρόνος αυτός δεν είναι οριστικός και θα αποφασίσει η διακομματική).
Ενδεικτικό, πάντως, του κλίματος και της έλλειψης πληροφόρησης που υπήρξαν
χθες είναι ότι κανείς δεν ήξερε πόσοι τελικώς θα προσληφθούν. Και ο αριθμός
που έδιναν βουλευτές του ΠΑΣΟΚ ­ για 3.500 μονιμοποιήσεις ­ ίσως δεν είναι και
ο ακριβής. Περισσότερες αντιδράσεις στις ρυθμίσεις αυτές που «κάνουν
αναξιόπιστο το ΠΑΣΟΚ και την κυβέρνηση» εξέφρασαν οι κ.κ. Ντ. Βρεττός, Νόρα
Κατσέλη και Λ. Βερυβάκης, οι οποίοι και κάποια στιγμή αποχώρησαν από τη
συνεδρίαση. Ο κ. Γιάννης Τσακλίδης, τέλος, που είχε προ ημερών δηλώσει στην
Ολομέλεια ότι θα παραιτηθεί, αν περάσει η σχετική τροπολογία του υπουργείου
Εσωτερικών, συμφώνησε με τη διάταξη όπως διαμορφώθηκε.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15841N072</ED>
<ID>
ID:168582

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N07&aa=2</URL></REF>


Article

<CATEGORY>vin04</CATEGORY>

 <H2>Όχι στην πρόταση του ΚΚΕ για απλή αναλογική
</H2>
ΔΕΝ προσιδιάζει στο πολιτικό μας σύστημα η απλή αναλογική δήλωσε στη Βουλή ο
υπουργός Εσωτερικών, Δημ. Διοίκησης και Αποκέντρωσης Αλέκος Παπαδόπουλος. Με
το αιτιολογικό αυτό ζήτησε από την αρμόδια επιτροπή της Βουλής να απορρίψει
προτάσεις νόμου του ΚΚΕ για την καθιέρωση της απλής αναλογικής ως πάγιου
εκλογικού συστήματος της χώρας. Η πρόταση απορρίφθηκε με τη συνδρομή της Νέας
Δημοκρατίας, που διά του εκπροσώπου της Αν. Καραμάριου υπερκέρασε τις
κυβερνητικές απόψεις υποστηρίζοντας ότι ισχυρές κυβερνήσεις δίνουν μόνο τα
συστήματα ενισχυμένης αναλογικής. Συνασπισμός και ΔΗΚΚΙ τάχθηκαν υπέρ της
πρότασης του ΚΚΕ, ενώ η απλή αναλογική βρήκε έναν υποστηρικτή και στο
κυβερνητικό στρατόπεδο. Πρόκειται για τον βουλευτή Βοιωτίας Γιώργο
Κατσιμπάρδη, που κατηγόρησε την κυβέρνηση ότι κακώς απορρίπτει την πρόταση του
ΚΚΕ. Ο υπουργός Αλ. Παπαδόπουλος υποσχέθηκε ότι η κυβέρνηση θα εξετάσει το
θέμα του εκλογικού νόμου στο πλαίσιο της συνταγματικής αναθεώρησης, αλλά,
τόνισε και πάλι, όχι προς την κατεύθυνση της απλής αναλογικής. Ο βουλευτής Πρ.
Παυλόπουλος στην αγόρευσή του ζήτησε το Σύνταγμα να ορίζει σαφώς ότι το
εκλογικό σύστημα είναι μια μορφή απλής αναλογικής, αφήνοντας στον κοινό
νομοθέτη την περαιτέρω εξειδίκευσή του.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15841N073</ED>
<ID>
ID:168583

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N07&aa=3</URL></REF>


Article

<CATEGORY>vin04</CATEGORY>

 <H2>Παρέμβαση στα «γκέτο» των πόλεων
</H2>
ΤΕΛΟΣ στα «γκέτο» των πόλεων επιχειρεί να βάλει το νέο οικιστικό νομοσχέδιο
που έφερε χθες στην Ολομέλεια της Βουλής ο υπουργός ΠΕΧΩΔΕ Κώστας Λαλιώτης.

Με την πλέον ενδιαφέρουσα ­ ίσως ­ διάταξη του νομοσχεδίου, «για πρώτη φορά οι
δήμοι θα έχουν τη δυνατότητα να προωθούν ξεχωριστούς θεσμούς για την ανάπλαση
και την αναβάθμιση ορισμένων περιοχών που βρίσκονται "εντός σχεδίου"».

Η διάταξη αυτή ­ «επαναστατική», όπως τη χαρακτήρισαν ορισμένοι ­ επιτρέπει να
γίνουν εκτεταμένες παρεμβάσεις σε υποβαθμισμένες περιοχές, έτσι ώστε αυτές «να
μη μετατρέπονται σε ιδιόμορφα "γκέτο", αλλά να αποκαθίσταται μέσα στις πόλεις
μια ισορροπία των περιοχών, διασφαλίζοντας την απαραίτητη κοινωνική και
περιβαλλοντική συνοχή τους».

Το νομοσχέδιο αυτό δεν «ήρθε εξ ουρανού». Αποτελεί, όπως τονίζει στη σχετική
του εισήγηση ο υπουργός ΠΕΧΩΔΕ, αλλά και ο εισηγητής της πλειοψηφίας Αλέκος
Βούλγαρης, τη συνέχεια μιας «επαναστατικής προσπάθειας» που ξεκίνησε ο Αντώνης
Τρίτσης το '83.

«Δικαιώθηκε το εγχείρημα του Αντώνη Τρίτση», ήταν η χαρακτηριστική έκφραση του
Κώστα Λαλιώτη.

«Με τον νόμο 1337/83 και από την έναρξη της πολεοδομικής ανασυγκρότησης,
έχουν αλλάξει ριζικά τα πάντα που έχουν σχέση με το παρόν και το μέλλον των
πόλεων και των οικισμών».

Σημείο τριβής πάντως με την αντιπολίτευση ήταν διάταξη του νομοσχεδίου η οποία
προβλέπει την καταβολή χρηματικών ποσών σε ιδιώτες που θέλουν να
νομιμοποιήσουν ακίνητη περιουσία τους (οικόπεδα και κτίσματα).

Κατα τ' άλλα, η εισηγήτρια της μειοψηφίας κ. Έλσα Παπαδημητρίου έκανε λόγο για
πρόχειρο νομοσχέδιο και συρραφή διαφόρων διατάξεων. 
Ο βουλευτής του ΚΚΕ Νικόλαος Γκατζής έκανε λόγο για «πολιτική που θέλει τη γη
εμπόρευμα». Ο Σπύρος Δανέλλης του ΚΚΕ είπε ότι «το νομοσχέδιο απέχει πολύ από
τον τίτλο του, για "βιώσιμη οικιστική ανάπτυξη"». 
Και ο Τάσος Ιντζές του ΔΗΚΚΙ τόνισε ότι παρατηρείται ένας
«αλληλογρονθοκοπισμός» ανάμεσα στα σχετικά νομοσχέδια.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15841N074</ED>
<ID>
ID:168584

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N07&aa=4</URL></REF>


Article

<CATEGORY>vin04</CATEGORY>

 <H5>ΑΝΕΚΔΟΤΑ ΝΤΟΚΟΥΜΕΝΤΑ ΣΤΟ ΒΙΒΛΙΟ ΤΟΥ ΚΑΘΗΓΗΤΗ ΠΑΥΛΟΥ ΠΕΤΡΙΔΗ ΓΙΑ ΤΗΝ ΥΠΟΘΕΣΗ ΛΑΜΠΡΑΚΗ
</H5><H5>Αποτέλεσμα συνωμοσίας και σχεδίου
</H5><H2>Το παρακράτος δολοφόνος
</H2>
Την Τετάρτη, 22 Μαΐου 1963, λίγο μετά τις 10 το βράδυ, ο βουλευτής Γρηγόρης
Λαμπράκης έπεφτε νεκρός στο κέντρο της Θεσσαλονίκης. Η συμπτωματική αποκάλυψη
των δολοφόνων και των συνεργών τους συγκλόνισε την ελληνική και διεθνή κοινή
γνώμη. Τα ντοκουμέντα της πολύκροτης υπόθεσης εξέδωσε σε βιβλίο ο καθηγητής
Παύλος Β. Πετρίδης, ο οποίος στην εισαγωγή αναφέρει:

«Η δολοφονία του Λαμπράκη συνετελέσθη παρόντων 180 ανδρών και αξιωματικών της
Χωροφυλακής και της Αστυνομίας με επικεφαλής τον επιθεωρητή Χωροφυλακής,
στρατηγό Κ. Μήτσου, τον διευθυντή της Αστυνομίας Ευθ. Καμουτσή, τον
υποδιευθυντή Μιχ. Διαμαντόπουλο, τον διοικητή Εθνικής Ασφαλείας Κ. Δόλκα και
τους υπομοιράρχους Εμμ. Καπελώνη και Δ. Κατσούλη. Εντολή καταδίωξης των
εκτελεστών δεν δόθηκε ποτέ. Παρών στην αντισυγκέντρωση της 22ας Μαΐου ήταν και
ο πρόεδρος της παρακρατικής οργάνωσης "Σύνδεσμος αγωνιστών και θυμάτων Εθνικής
Αντιστάσεως Βορ. Ελλάδος" δωσίλογος Ξεν. Γιοσμάς, στη δικαιοδοσία του οποίου
ανήκε η πλειοψηφία των "αντιφρονούντων" τραμπούκων».

Η ΣΤΙΓΜΗ ΤΗΣ ΔΟΛΟΦΟΝΙΑΣ

Τα περιστατικά της δολοφονίας Λαμπράκη περιγράφονται με ενάργεια, δύο χρόνια
αργότερα, στην εισαγγελική πρόταση προς το Συμβούλιο Εφετών του τότε
αντεισαγγελέα Εφετών, Παύλου Γ. Δελαπόρτα.

«... Όπισθεν του Λαμπράκη έβαινεν ο Ρηγόπουλος, ο δε Λαμπράκης περιεστοιχίζετο
εξ εκατέρας πλευράς του υπό φίλων του, του δικηγόρου Σύλλα Παπαδημητρίου και
άλλων. Ότε η ομάς αυτή ευρίσκετο περίπου εις το κέντρον του ευρυχωροτέρου εν
είδει πλατείας τμήματος των διασταυρουμένων οδών Βενιζέλου - Ερμού και της
συμβαλλούσης οδού Σπανδωνή, μία ομάς υπόπτων αποσπασθείσα εκ του έναντι
πεζοδρομίου της οδού Ερμού έλαβε διεύθυνσιν προς τον Λαμπράκην με κακούς
σκοπούς. Ο Λαμπράκης αντιληφθείς τούτους αιφνιδίως απεσπάσθη των παραπλεύρως
του οδευόντων φίλων του και στραφείς προς τους εις τα αριστερά του
αστυνομικούς και επί των πεζοδρομίων των οδών Σπανδωνή - Βενιζέλου
ευρισκομένους εφώναξεν επιδεικνύων τους υπόπτους τύπους ίνα επέμβη η
Αστυνομία: "Νάτους, πάλιν έρχονται, τι κάνει η Αστυνομία;". Του Λαμπράκη
ευρισκομένου εις την θέσιν αυτήν, το τρίκυκλον του Κοτζαμάνη, ελλοχεύον μέχρι
της στιγμής εκείνης εν ακινησία εις τα αριστερά τω κατερχομένω τμήματι της
οδού Σπανδωνή, τίθεται εις κίνησιν με εκκωφαντικόν θόρυβον, παραλλήλως ή
ταυτοχρόνως ένα άτομον ανυψοί τας δύο χείρας, κραδαίνον ρόπαλον ή λοστόν
σιδηρούν και μεθ' όλης του της δυνάμεως καταφέρει τούτο επί της κεφαλής του
Λαμπράκη, με αποτέλεσμα να πληγή ο Λαμπράκης καιριώτατα και θανασίμως...

Εν συνεχεία ο πλήξας Εμμανουηλίδης επήδησεν επί του τρικύκλου, το οποίον
διελθόν ύπερθεν του σώματος του Λαμπράκη και αναπτύξαν όσην μεγίστην ταχύτητα
ηδύνατο, ετράπη προς το φεύγειν λαβόν κατεύθυνσιν απηγορευμένης καθόδου διά
της οδού Βενιζέλου, διά της οποίας ως μονοδρόμου επιτρέπεται μόνον η άνοδος».

Η ΧΩΡΟΦΥΛΑΚΗ ΔΙΕΥΚΟΛΥΝΕΙ ΤΗ ΦΥΓΗ

Στη συνέχεια, η πρόταση του αντεισαγγελέα περιγράφει τη φυγή των εγκληματιών
και τη διευκόλυνση από την αστυνομική δύναμη:

« Παρά το ότι εις όλα τα πέριξ πεζοδρόμια της οδού Βενιζέλου, Σπανδωνή -
Ερμού, Ερμού - Βενιζέλου κ.λπ. υπήρχον πάρα πολλοί αξιωματικοί, υπαξιωματικοί
και χωροφύλακες, ουδείς αυτών εκινήθη προς δίωξιν του Κοτζαμάνη, όλοι έμειναν
"μαρμαρωμένοι" εις τας θέσεις των».

Ο Πολάτογλου και άλλοι ορμούν στην καρότσα του τρικύκλου, αλλά ο Εμμανουηλίδης
τους χτυπά και τους ρίχνει στον δρόμο. Όμως, συνεχίζει η πρόταση:

«Την στιγμήν εκείνην έστρεφε το τρίκυκλον την γωνίαν των οδών Ερμού -
Βενιζέλου ότε ο εκεί ιστάμενος Εμμανουήλ Χατζηαποστόλου εφορμήσας ανεπήδησε
και κατώρθωσε να ανέλθη και παραμείνη εντός του αμαξώματος του τρικύκλου.

Ο Χατζηαποστόλου αμέσως επετέθη κατά του Εμμανουηλίδη και τον εκτύπα διά
γρόνθων και λακτισμάτων ανηλεώς και ο Εμμανουηλίδης προσεπάθη να αμυνθή,
μάλιστα δε ότε το τρίκυκλον επλησίαζε την διασταύρωσιν των οδών Βενιζέλου -
Τσιμισκή, έναντι του γωνιακού καταστήματος Λουμίδη, ο Εμμανουηλίδης εξήγαγε
περίστροφον το οποίον υπό τα πλήγματα του Χατζηαποστόλου ηναγκάσθη να απορρίψη.

... Εν τω μεταξύ ο Χατζηαποστόλου είχεν εξουδετερώσει τον Εμμανουηλίδην και
ήρχισε να κτυπά διά του γρόνθου του εκ της δεξιάς πλευράς το παράθυρον του
τρικύκλου διά να αναγκασθή να σταματήση ο Κοτζαμάνης, όστις όμως δεν εφαίνετο
διατεθειμένος να σταματήση, αλλ' εσυνέχισε την πορείαν του. Ότε όμως μετ'
ολίγον ο Χατζηαποστόλου έθραυσε διά των γρόνθων του το υάλινον παράθυρον και
εισήγαγε την χείρα του κρατούσαν τεμάχιον θραυσθέντος κρυστάλλου εντός του
κουβουκλίου και προσεπάθη να πλήξη δι' αυτού τον Κοτζαμάνην. Ο Κοτζαμάνης
φοβηθείς ίσως μήπως του κόψη τον λαιμόν με το κρύσταλλον ο εισβολεύς
Χατζηαποστόλου, έστρεψεν ολίγον δεξιά επί της γωνίας των οδών Τσιμισκή -
Καρόλου Ντηλ και εσταμάτησε, κατελθών δε του τρικύκλου, ήρξατο διά του
αστυνομικού ροπάλου (γκλομπ), διά του οποίου ήτο εφοδιασμένος, να κτυπά τον
Χατζηαποστόλου, ον κατέβαλεν καταπεσόντα εν τη οδώ και καλούντα εις βοήθειαν
και τελικώς υπό τα πλήγματα του γκλομπ απομείναντα εκείσε αδρανή. Ο
Εμμανουηλίδης μόλις εστάθη το τρίκυκλον επωφεληθείς της απασχολήσεως του
Χατζηαποστόλου με τον Κοτζαμάνην, επήδησεν εκ του αμαξώματος του τρικύκλου εις
την οδόν και κατέφυγεν εις τα γραφεία της εφημερίδας "Ελληνικός Βορράς"».

Και καταλήγει η εισαγγελική πρόταση:

«Επειδή όμως και η γενναία αυτή πράξις του Χατζηαποστόλου εκινδύνευσε να αποβή
ματαία μετά την υπό του Κοτζαμάνη εξουδετέρωσιν του Χατζηαποστόλου διά του
γκλομπ, η θεία δίκη έκαμε τη δευτέραν παρέμβασίν της. Δεν έρριψεν απλώς εις
τον δρόμον του Κοτζαμάνη ως εμπόδια τους Πορταλίδην, υποδιοικητήν της
Πυροσβεστικής Υπηρεσιάς εν στολή και τον χωροφύλακα Ασπιώτη, αλλά και τούτο
έχει μείζονα σπουδαιότητα, απέτρεψεν αμφοτέρους από του να ακούσουν τας
"εξηγήσεις" τας οποίας επεδίωξε κατ' επανάληψιν να δώση εις αμφοτέρους ο
Κοτζαμάνης διότι αν τον άφηναν να τους "εξηγήση", ασφαλώς και ο Ασπιώτης
πιθανώτατα και ο Πορταλίδης θα τον άφηναν να φύγη, αν δεν τον εχαιρέτων και
στρατιωτικώς κατά την αναχώρησίν του, μανθάνοντες από τας "εξηγήσεις" τι είχε
κάμει κατ' εντολήν τίνος και ποίοι τον επροστάτευον».

Η ΥΠΟΘΕΣΗ Λαμπράκη έφθασε ύστερα από τρία χρόνια στη Δικαιοσύνη «χάρις εις τη
υπεράνθρωπον και άκρως ευσυνείδητον προσπάθειαν του ανακριτού κ. Χρήστου
Σαρτζετάκη (κατόπιν Προέδρου της Δημοκρατίας)». Οι μάρτυρες αστυνομικοί που
ήταν από την αρχή ως το τέλος κατέθεταν ομοιόμορφα και «εδήλουν εξεταζόμενοι
εις τον Ανακριτήν άγνοιαν ή αμνησίαν περί πάντων».

Το ερώτημα όμως που προκύπτει είναι: γιατί δολοφόνησαν τον Λαμπράκη στη Θεσσαλονίκη;

Ο Γρηγόρης Λαμπράκης ήταν πρωταθλητής του στίβου, υφηγητής της Ιατρικής στο
Πανεπιστήμιο, βουλευτής συνεργαζόμενος με την ΕΔΑ, αλλά και επικεφαλής
επιτροπής ειρήνης. Είχε πάρει μέρος στην πρώτη απαγορευμένη Μαραθώνια Πορεία
Ειρήνης, αλλά και στις αποδοκιμασίες της Φρειδερίκης. Η δολοφονία του έρχεται
μετά τη βία και νοθεία με το «Σχέδιο Περικλής» στις εκλογές του 1961. Αποτελεί
προσπάθεια τού να επιβάλει την κυριαρχία του το παρακράτος πάνω στην κοινωνία.
Γι' αυτό όταν ανακοινώθηκε ότι ο Λαμπράκης θα μιλήσει στη Θεσσαλονίκη, 
οργανώθηκε η συνωμοσία ενός τμήματος του κράτους με το παρακράτος. Στην αρχή
προσπάθησαν να ματαιώσουν την ομιλία που θα γινόταν στις 7.30 μ.μ. στο κέντρο
«Πικαντίλυ». Ο Λαμπράκης ανακοίνωσε ότι θα μιλούσε στην αίθουσα του
Δημοκρατικού Συνδικαλιστικού Κινήματος (ΔΕΚ).

Από νωρίς έξω από το κτίριο είχαν μαζευτεί οι τραμπούκοι της παρακρατικής
οργάνωσης του Ξενοφών Γιοσμά και ασφαλίτες με πολιτικά. Όταν ο Λαμπράκης και η
συνοδεία του πήγαν να μπουν στο κτίριο, οι τραμπούκοι όρμησαν και τον χτύπησαν
στο κεφάλι. Οι Εμμανουηλίδης και Κοτζαμάνης ανάμεσα σε άλλους (Πιτσώκο κ.λπ.)
τραυμάτισαν και τον Γιώργο Τσαρουχά, και όταν πήγε να τον πάρει το ασθενοφόρο
έσπασαν τα τζάμια του, το έδιωξαν και συνέχισαν να τον κτυπούν για να τον σκοτώσουν.

Τελικά, ο Λαμπράκης μπήκε στην αίθουσα και μίλησε, ενώ οι τραμπούκοι
πετροβολούσαν τα παράθυρα του ΔΕΚ. Όταν κατέβηκε για να επιστρέψει στο
ξενοδοχείο του, τον δολοφόνησαν.

Η ΔΟΛΟΦΟΝΙΑ Λαμπράκη ήταν αποτέλεσμα συνωμοσίας και σχεδίου. Σχεδιάστηκε από
ένα επιτελείο στο οποίο, λίγο ή πολύ, συμμετείχαν:

* Ο Κωνσταντίνος Μήτσου, υποστράτηγος της Χωροφυλακής, επιθεωρητής Χωροφυλακής
Β. Ελλάδος, ο οποίος είχε επαφές και συναντήσεις όχι μόνο με τον Ξενοφώντα
Γιοσμά, αλλά πήγαινε και στις εκδηλώσεις τους και παρέθεσε γεύμα στα μέλη της οργάνωσης.

*Ο Κωνσταντίνος Δόλκας, ταγματάρχης Χωροφυλακής, διοικητής της υποδιεύθυνσης
Εθνικής Ασφάλειας Θεσσαλονίκης.

*Τρύφων Παπατριανταφύλλου, μοίραρχος και διοικητής του Ε' Αστυνομικού Τμήματος
Θεσσαλονίκης, όπου ως διοικητής Ασφαλείας υπηρετούσε ο υπομοίραρχος Εμμανουήλ Καπελώνης.

Άλλα πρόσωπα της τραγωδίας που ξετυλίχθηκε πριν από 34 χρόνια στη Θεσσαλονίκη ήταν:

*Ο Ευθύμιος Καμουτσής, συνταγματάρχης Χωροφυλακής, διευθυντής Αστυνομίας Θεσσαλονίκης.

*Ο Ζήσης Πέλκας, ενωμοτάρχης .

Πώς όμως αυτοί οι ανώτεροι κρατικοί λειτουργοί είχαν σχέσεις με τον δοσίλογο
Ξ. Γιοσμά, τον μεταφορέα Σπ. Κοτζαμάνη, τον εργάτη Εμ. Εμμανουηλίδη, τον
Πιτσώκο και τον Φωκά, που ήταν αμόρφωτοι και με καταδίκες εις βάρος τους;

Η εισαγγελική πρόταση παρατηρεί σχετικά ότι:

«Διά να κρατή εις συνοχήν ο Καπελώνης την οργάνωσιν και τα μέλη προθύμους και
πειθαρχικούς εκτελεστάς των διδομένων παρ' αυτού εντολών, εξεβίαζε τους εξ
αυτών επιδεικνύοντας απροθυμίαν ή αδιαφορίαν ή άρνησιν και τους ηπείλει ότι θα
ενήργει να τους αφαιρεθώσιν αι άδειαι μικροπωλητών, τας οποίας είχον ή θα τους
επέβαλλεν άλλας κυρώσεις και ούτω καθίσταντο πειθήνιοι και υποτακτικοί».

Η εισαγγελική πρόταση σημειώνει ακόμη:

*«Πρώτον, ότι είχεν εξυφανθεί ήδη προ της 22 Μαΐου και μελετήθη εις
λεπτομερείας σχέδιον επιθέσεως προς τραυματισμόν ή θανάτωσιν του Λαμπράκη».

Σε άλλο σημείο προσθέτει: «Εις την πυρετώδη ταύτην κίνησιν προστίθεται
συνάντησις του Καπελώνη την ιδίαν πρωΐαν της 22 Μαΐου μετά του Κοτζαμάνη, τον
οποίον παραλαμβάνει και μεταβαίνουσιν εις εν μπουγατσοπωλείον εν τη αγορά
Μοδιάνο και προσφέρει εις αυτόν μπουγάτσαν».

Ο Κοτζαμάνης τις προηγούμενες μέρες είχε 15 συναντήσεις με τον Ξ. Γιοσμά, ενώ
την ίδια μέρα πριν και μετά το έγκλημα είχε πολλαπλές συναντήσεις με τον Καπελώνη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15841N081</ED>
<ID>
ID:168585

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N08&aa=1</URL></REF>


Article

<CATEGORY>vin04</CATEGORY>

 <H5>ΙΚΑΝΟΠΟΙΗΣΗ ΕΚΦΡΑΖΟΥΝ ΟΙ ΒΟΥΛΕΥΤΕΣ ΠΑΣΟΚ ΚΑΙ Ν.Δ. ΓΙΑ ΤΗΝ ΕΜΦΑΝΙΣΗ ΤΩΝ
ΑΡΧΗΓΩΝ ΤΟΥΣ ΣΤΗΝ ΠΡΩΤΗ ΤΟΥΣ ΚΟΝΤΡΑ ΣΤΗ ΒΟΥΛΗ
</H5><H2>Η επόμενη μέρα βρήκε μόνο νικητές
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

<H3></H3>Όρθιος ο Κωνσταντίνος Μητσοτάκης χειροκρότησε θερμά τον νέο πρόεδρο της Ν.Δ.
μόλις κατέβηκε από το βήμα της Βουλής, το βράδυ της Δευτέρας. Λίγη ώρα
αργότερα, ενώ έβγαινε από την αίθουσα, σταμάτησε στα υπουργικά έδρανα και είπε
χαμογελώντας στον Ευάγγελο Γιαννόπουλο: «Σας έκανε πολιτικό στριπτίζ ο μικρός,
θα τα βρείτε δύσκολα».

ΣΤΟ ΙΔΙΟ κλίμα της πλήρους ικανοποίησης με την πρώτη εμφάνιση Καραμανλή στη
Βουλή ήταν και η κ. Ντ. Μπακογιάννη. Για αρκετή ώρα στο καφενείο και το
περιστύλιο, προσπαθούσε να πείσει βουλευτές και δημοσιογράφους ότι ο κ. Κ.
Καραμανλής νίκησε τον Πρωθυπουργό, ότι εγκατέλειψε τον λαϊκισμό που είχε
επιβάλει στο κόμμα ο προκάτοχός του και ότι βρίσκεται στον «σωστό δρόμο».

Η μητσοτακική πτέρυγα της Ν.Δ. ήλπιζε ότι θα βρει έδαφος η νέα τακτική της ­
να στηρίζει στο εξής δημοσίως τον κ. Κ. Καραμανλη ­ στους διαφωνούντες του
ΠΑΣΟΚ. Έκανε λάθος όμως γιατί με τη δευτερολογία του ο κ. Σημίτης και τι
αναφορές του στο ΠΑΣΟΚ του '81 ικανοποίησε όλες τις τάσεις στο κόμμα του και
εισέπραξε τα θερμά χειροκροτήματα των εσωκομματικών του αντιπάλων. «Καβάλησε
το άλογο του Ανδρέα Παπανδρέου στη δευτερολογία του και πέταξε», έλεγε μετά τη
συζήτηση ένα από τα πιο γνωστά στελέχη της «κίνησης των 32», το οποίο σπάνια
βρίσκει καλά λόγια να πει για τον Πρωθυπουργό.

ΛΑΘΗ ΤΑΚΤΙΚΗΣ

Κορυφαία στελέχη της κυβέρνησης και στενοί συνεργάτες του κ. Κ. Σημίτη
καταλόγιζαν στον κ. Κ. Καραμανλή απειρία στην κοινοβουλευτική αντιπαράθεση που
τον οδήγησε σε λάθη τακτικής. «Στην προσπάθειά του ­ λένε ­ να επικρίνει τον
Πρωθυπουργό, τον βοήθησε εσωκομματικά. Τον χαρακτήρισε γνήσιο παιδί της 3ης
του Σεπτέμβρη την ώρα που οι αντίπαλοί του στο κόμμα τον κατηγορούν ότι έχει
εγκαταλείψει τις βασικές θέσεις του ΠΑΣΟΚ».

Έτσι, η επόμενη ημέρα της πρώτης μονομαχίας Σημίτη - Καραμανλή στη Βουλή δεν
ανέδειξε ηττημένους αλλά μόνο νικητές. Νομιμόφρονες και διαφωνούντες και των
δύο κομμάτων δήλωναν ότι ο δικός τους αρχηγός κατάφερε ένα δυνατό χτύπημα στον
αντίπαλό του. «Είχα πολύ καιρό να χειροκροτήσω με τόση θέρμη αρχηγό του
κόμματος και αυτό σας το λέει κάποιος που δεν ψήφισε Καραμανλή στο συνέδριο»,
έλεγε στους δημοσιογράφους ο Γιώργος Βουλγαράκης και έσπευδαν να συμφωνήσουν
μαζί του βουλευτές όλων των τάσεων.

ΠΕΡΙΜΕΝΕΙ ΤΙΣ ΕΥΡΩΕΚΛΟΓΕΣ

Τα περισσότερα ερωτηματικά στις πολιτικές συζητήσεις προκαλούσε η φανερή
στήριξη του κ. Κ. Καραμανλή από τον κ. Κ. Μητσοτάκη, την κ. Ντ. Μπακογιάννη
και τους φίλους τους βουλευτές. Κορυφαία στελέχη της Ν.Δ. μιλούσαν για
στρατηγική κίνηση του πρώην πρωθυπουργού, η οποία προβλέπει ότι για ένα μεγάλο
διάστημα ο κ. Κ. Μητσοτάκης θα βαδίζει τον δρόμο της νομιμότητας ώστε να
αλλάξει την εντύπωση που υπάρχει στη βάση του κόμματος από την περίοδο Έβερτ
ότι υπονομεύει την ηγεσία. Τα ίδια στελέχη προέβλεπαν ότι θα περάσει στην
αντεπίθεση και θα χτυπήσει ξανά με τον δικό του τρόπο εάν το κόμμα ηττηθεί
στις ευρωεκλογές. Ενδεικτικό του κλίματος είναι το σχόλιο βουλευτή φίλου του
κ. Μητσοτάκη, ο οποίος έλεγε χθες σε πηγαδάκι στη Βουλή ότι «δεν είμαστε εμείς
πλέον οι διαφωνούντες αλλά η ομάδα του Έβερτ».

Ο κ. Μ. Έβερτ όμως δεν συμμερίζεται αυτή την άποψη και εμφανίζεται και εκείνος
ευχαριστημένος με τα όσα είπε ο διάδοχός του αφού, όπως εξηγούν οι φίλοι του
βουλευτές, στην ουσία συμπεριέλαβε στην ομιλία του τις περισσότερες δικές του
θέσεις. Στη Βουλή, ο πρώην πρόεδρος χειροκρότησε τον κ. Κ. Καραμανλή αλλά όχι
με τόση θέρμη όση ο κ. Κ. Μητσοτάκης, ενώ περισσότερο ψυχρός ήταν κ. Γ. Σουφλιάς.

ΠΕΡΙ «3ΗΣ ΣΕΠΤΕΜΒΡΗ»

Όσο για τους φίλους του κ. Κ. Καραμανλή πανηγυρίζουν. Θεωρούν ότι η νίκη του
προέδρου της Ν.Δ. στη Βουλή ήταν καταφανής. Έδειξε, όπως επισήμαιναν, τις
ικανότητές του στη ρητορική τέχνη και τη γνώση του στα θέματα της Οικονομίας.
Στο ερώτημα γιατί προσέφερε βοήθεια στον κ. Κ. Σημιτη στα εσωκομματικά του
προβλήματα, αποκαλώντας τον «γνήσιο παιδί του ΠΑΣΟΚ της 3ης του Σεπτέμβρη», η
απάντηση των συνεργατών του προέδρου της Ν.Δ. ήταν ξεκάθαρη: «Μα τον Καραμανλή
­ λένε ­ δεν τον ενδιαφέρει εάν θα λύσει ή όχι τα προβλήματα στο κόμμα του ο
κ. Σημίτης. Εκείνο που θέλει είναι να επιστρέψουν στο κόμμα τους οι ψηφοφόροι
της Ν.Δ. που τον στήριξαν στις πρόσφατες εκλογές και για να γίνει αυτό πρέπει
διαρκώς να θυμίζει ότι είναι ιδρυτικό μέλος του κυβερνώντος κόμματος και
διετέλεσε υπουργός και μέλος του Εκτελεστικού Γραφείου για πολλά χρόνια υπό
την καθοδήγηση του Ανδρέα Παπανδρέου».

Την τακτική αυτή δεν συμμερίζονται όμως όλοι οι βουλευτές της Ν.Δ. Μάλιστα
ένας από τους φίλους του κ. Γ. Σουφλιά έλεγε αμέσως μετά τη συζήτηση ότι «ο κ.
Κ. Καραμανλής με την εμφάνισή του ήταν ένα πολύ καλό στέλεχος του Σημίτη».

ΚΑΛΥΤΕΡΟΣ ΤΟΥ ΕΒΕΡΤ

Η κυβέρνηση πάντως θεωρεί ότι οι πανηγυρισμοί των στελεχών της Ν.Δ. είναι
αποτέλεσμα της ανακούφισης που αισθάνθηκαν επειδή ο κ. Κ. Καραμανλής ήταν
καλύτερος από τον κ. Μ. Έβερτ και όχι επειδή ήταν ο νικητής στην αντιπαράθεσή
του με τον Πρωθυπουργό: «Ο κ. Κ. Καραμανλής έκανε μια περιπτωσιολογική αναφορά
σε διάφορα επιμέρους θέματα χωρίς να μπει στον κόπο να μιλήσει επί τις ουσίας,
να μας παρουσιάσει τις θέσεις της παράταξής του», δήλωσε ο κ. Δ. Ρέππας,
προκαλώντας την αντίδραση του εκπροσώπου της Ν.Δ. κ. Α. Σπηλιωτόπουλου, ο
οποίος είπε ότι «δεν έχει σημασία αν ο Πρωθυπουργός και η κυβέρνηση δεν
αντελήφθησαν τις θέσεις της Ν.Δ. Σημασία έχει ότι τις αντελήφθη ο ελληνικός λαός».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15841N101</ED>
<ID>
ID:168586

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N10&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Ο θρίαμβος της κοινοτοπίας
</H2><H2></H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΟΤΑΝ πας σε μια συνοικιακή ταβέρνα, έχεις απαιτήσεις συνοικιακής ταβέρνας.
Όταν πας σε ένα κοσμικό ρεστοράν, έχεις απαιτήσεις κοσμικού ρεστοράν ­ ποτέ
όμως δεν έχει ακουστεί ότι κάποιος εξεθείασε την εξυπηρέτηση ενός κοσμικού
ρεστοράν με το επιχείρημα ότι ήταν πολύ ανώτερη από εκείνη μιας συνοικιακής ταβέρνας..

Το περίεργο είναι ότι τα παραπάνω, αν και αυτονόητα για κάθε Έλληνα στο πεδίο
της βραδινής εξόδου, δεν λαμβάνονται υπόψη όταν μεταφέρονται στην πολιτική.
Έτσι, ο θρίαμβος της κοινοτοπίας στην προχθεσινή προ ημερησίας διατάξεως
συζήτηση στη Βουλή για την πορεία της ελληνικής οικονομίας, θεωρήθηκε ­ ούτε
λίγο ούτε πολύ ­ ως... αναβάθμιση του επιπέδου του πολιτικού διαλόγου στη χώρα μας!

Ήρκεσε το ­ «κατακτημένο» εδώ και καιρό, το αυτονόητο πλέον για την πολιτική
μας σκηνή ­ «κλίμα αστικής ευγένειας» που επικράτησε, ώστε να μιλούμε για
«αναβάθμιση». Τι σημασία έχει που δεν ακούστηκε ούτε μια νέα ιδέα; Ή το ότι
ουδείς διανοήθηκε έστω να ψελλίσει ένα μικρό ­ έστω ­ όραμα; Ή ότι δεν
προβληματίστηκε κανείς για κάτι διαφορετικό απ' ό,τι πριν από μία εβδομάδα; Ή
το ότι οι αρχηγοί ­ και κυρίως ο κ. Κ. Καραμανλής, που είχε και την ευθύνη για
το «νέο» ­ προτίμησαν να απευθυνθούν όχι στην κοινωνία αλλά στο εσωτερικό των
κομμάτων τους;

Αν όμως τα σωστά ελληνικά και η καλή «σκηνική παρουσία» είναι αναβάθμιση της
πολιτικής, τότε το πρόβλημα προφανώς δεν το έχει η αναβάθμιση: Το έχει η πολιτική...

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15841N102</ED>
<ID>
ID:168587

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N10&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Όταν ευημερούν οι αριθμοί...
</H2><H2></H2>
<AUTHOR>ΓΙΑΝΝΗΣ Ε.ΔΙΑΚΟΓΙΑΝΝΗΣ</AUTHOR>

ΕΙΝΑΙ αρκετό για τον Πρωθυπουργό το ότι κέρδισε τη μάχη των εντυπώσεων στη
Βουλή, στο δεύτερο γύρο της αναμέτρησης με τον αρχηγό της αξιωματικής αντιπολίτευσης.

Μήπως η έλλειψη πνοής και προοπτικής, που χαρακτήρισε την πρωθυπουργική
ομιλία, είναι τελικώς και το σοβαρότερο πρόβλημα όπως αυτό διεφάνη κατά τη συζήτηση;

Η ολοκληρωμένη παράθεση οικονομικών στοιχείων από τον Πρωθυπουργό μπορεί να
έδωσε την εντύπωση συγκροτημένης ομιλίας. 
Τι νέο, όμως, προσέφερε στο Κοινοβούλιο;

Ακόμη και η υπενθύμιση της προσφοράς του ΠΑΣΟΚ, το '81, στη δημοκρατία και
στην κοινωνική πρόοδο, για την οποία και χειροκροτήθηκε ιδιαίτερα ο
Πρωθυπουργός, δεν προσέφερε νέα στοιχεία. Εκτός κι αν η παράλειψη του ονόματος
του Ανδρέα Παπανδρέου ήταν το «νέο»...

Υπάρχει κι άλλο ένα ερώτημα: την οικονομική και την κοινωνική πρόοδο την κινεί
η μάχη των αριθμών; Ή η συνειδητή προσπάθεια ενός λαού που πιστεύει σε οράματα
και ιδανικά;

Αν ίσχυε το πρώτο, τότε θα ήταν πολύ εύκολη η λύση των οικονομικών
προβλημάτων, ακόμη και στον λεγόμενο Τρίτο Κόσμο, ο οποίος μαστίζεται από τη
φτώχεια και όπου ακόμη κι εκεί υπάρχουν λαμπροί οικονομικοί επιστήμονες.

Αν, όμως, ισχύει το δεύτερο, η ομιλία του Πρωθυπουργού, δυστυχώς, θυμίζει το
γνωστό απόφθεγμα του Γεωργίου Παπανδρέου: (Όταν) ευημερούν οι αριθμοί, οι
άνθρωποι πάσχουν...

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15841N103</ED>
<ID>
ID:168588

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N10&aa=3</URL></REF>


Article

<CATEGORY>vin04</CATEGORY>

 <H2>Δικάζονται στη Λάρισα οι ηγέτες της Πανθεσσαλικής
</H2><H2></H2>
ΛΑΡΙΣΑ

ΑΠΟΦΑΣΙΣΜΕΝΟΙ είναι οι αγρότες της Θεσσαλίας να πάρουν τον δρόμο προς τις
φυλακές, εφόσον αδυνατούν να εξαγοράσουν τις ποινές που τους έχουν επιβληθεί
για τη συμμετοχή τους στις αγροτικές κινητοποιήσεις των τελευταίων ετών.

Μεθαύριο, Παρασκευή, θα γίνει στη Λάρισα ακόμη μια μεγάλη δίκη αγροτών. Στο
εδώλιο θα καθήσει ολόκληρη η διοίκηση της Πανθεσσαλικής Συντονιστικής
Επιτροπής, κατηγορούμενη μαζί με πολλούς άλλους αγρότες για παρακώλυση
συγκοινωνιών και ηθική αυτουργία στο αδίκημα.

Την ίδια ώρα, έξω από το Δικαστικό Μέγαρο της Λάρισας θα πραγματοποιηθεί
πανθεσσαλικό συλλαλητήριο, στο οποίο η Συντονιστική Επιτροπή με ανακοίνωσή της
έχει καλέσει τον αγροτικό κόσμο της περιοχής να πάρει μέρος και να καταγγείλει
την κυβερνητική πολιτική και τις μεθοδεύσεις, όπως αναφέρει.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15841N111</ED>
<ID>
ID:168590

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N11&aa=1</URL></REF>


Article

<CATEGORY>vin04</CATEGORY>

 <H2>Συναγερμός στα δάση για τους Γκρίζους Λύκους
</H2><H2></H2>
ΣΕ ΚΑΤΑΣΤΑΣΗ συναγερμού είναι οι αρμόδιες αρχές ασφαλείας για να αποτραπεί το
ενδεχόμενο Γκρίζοι Λύκοι να ξαναβάλουν φωτιές στα δάση μας. Ταυτόχρονα, όμως,
απαιτείται κινητοποίηση όλων των συναρμόδιων υπουργείων στον τομέα της
αντιπυρικής προστασίας.

Σχετικές επισημάνσεις έκανε χθες ο γενικός γραμματέας Δασών και Φυσικού
Περιβάλλοντος, κ. Η. Μπεριάτος.

Η επαγρύπνηση, επισήμανε, είναι απαραίτητη, ιδιαίτερα φέτος, που ο κρατικός
μηχανισμός έχει προσανατολιστεί στη φύλαξη των συνόρων με τις βαλκανικές χώρες
(για τους λαθρομετανάστες κ.λπ.).

Σημειώνεται ότι πέρυσι αρμόδιες πηγές είχαν αποδώσει εμπρησμούς και
καταστροφές δασών, σε νησιά, αλλά και την υπόλοιπη Ελλάδα, σε μέλη τουρκικών
παρακρατικών οργανώσεων (π.χ. Γκρίζοι Λύκοι) κ.λπ.

Από τα επιμέρους ζητήματα, πάντως, που διαπιστώνουν οι επικεφαλής της Γενικής
Γραμματείας Δασών, φαίνεται ότι υπάρχουν σημαντικά προβλήματα στον τομέα της
δασοπροστασίας και ειδικότερα:

* Δεν έχει ακόμη ολοκληρωθεί η πρόσληψη και η εκπαίδευση 4.332 εποχικών
υπαλλήλων (προτείνεται τροποποίηση του νόμου Πεπονή)

* Η εναέρια προστασία παρουσιάζει προβλήματα, ενώ και 4 Καναντέρ, που
αγοράστηκαν από τη Σερβία, δεν φαίνεται να μπορούν να χρησιμοποιηθούν πριν από
τον Ιούλιο.

Στο μεταξύ, σε εκκρεμότητα παραμένει και το νομοσχέδιο για τα δάση, που
προωθεί το υπουργείο Γεωργίας, για το οποίο δεν συμφωνούν οι αρμόδιοι του ΥΠΕΧΩΔΕ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15841N112</ED>
<ID>
ID:168591

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N11&aa=2</URL></REF>


Article

<CATEGORY>vin04</CATEGORY>

 <H2>Άκαρπες έρευνες για τις δύο εκρήξεις στη Λάρισα
</H2><H2></H2>
<AUTHOR>Γ. ΒΟΥΝΑΤΣΟΣ</AUTHOR>

ΛΑΡΙΣΑ

ΣΗΜΕΡΑ φθάνει η 30μελής τουρκική αντιπροσωπεία της αδελφοποιημένης πόλης
Ουργκούπ (Προκόπι) με τη Λάρισα, με επικεφαλής τον αντιδήμαρχό της Μεμέτ Τσαλιστάν.

Η άφιξη των Τούρκων στη Λάρισα συνδυάζεται με τις δύο εκρήξεις που έγιναν τις
τελευταίες ημέρες στο χαμάμ στον Τύρναβο και στο οθωμανικό τέμενος στο χωριό
Τέμπη, αλλά και με τις εκδηλώσεις για τη γενοκτονία των Ποντίων και γενικότερα
για τις «Χαμένες Πατρίδες».

Άποψη του εκπροσώπου του δημάρχου της Λάρισας, Φώτη Χασιώτη, είναι ότι δεν
μπορεί να συσχετισθούν οι εκρήξεις με την έλευση της τουρκικής αντιπροσωπείας
εφόσον δεν υπάρχει κανένα επίσημο στοιχείο για τη σύνδεση των δύο γεγονότων.

Στο μεταξύ, άκαρπες παραμένουν οι έρευνες της Αστυνομίας για τον εντοπισμό των
δραστών των δύο εκρήξεων.

Πάντως συνεχίζονται οι προσαγωγές υπόπτων και οι έρευνες σε σπίτια, από την
Ασφάλεια Λάρισας.

Για τον λόγο αυτό τ' αστυνομικά μέτρα αναμένεται να είναι αυξημένα και ισχυρή
αστυνομική δύναμη θα ακολουθεί τα μέλη της τουρκικής αντιπροσωπείας και τους
άλλους επισήμους κατά την παραμονή τους στη Λάρισα.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15841N113</ED>
<ID>
ID:168592

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N11&aa=3</URL></REF>


Article

<CATEGORY>vin04</CATEGORY>

 <H2>Εξαίρεση της ελληνικής ναυτιλίας
</H2><H2></H2>
ΧΑΓΗ (ΑΠΕ)

ΤΗΝ εξαίρεση της ελληνικής ναυτιλίας από το άρθρο 113 της Συνθήκης των
Ευρωπαϊκών Κοινοτήτων, το οποίο δίνει το δικαίωμα στην Ευρωπαϊκή Επιτροπή να
διαπραγματεύεται εμπορικές συμφωνίες με κράτη ή με διεθνείς οργανισμούς ζήτησε
κατά τη διάρκεια της παρέμβασής του στην Σύνοδο των 15 υπουργών Εξωτερικών της
Ευρωπαϊκής Ένωσης που συνήλθε στη Χάγη της Ολλανδίας, στο πλαίσιο της
Διακυβενητικής, ο αναπληρωτής υπουργός Εξωτερικών κ. Γ. Παπανδρέου.

Ο Έλληνας υπουργός τόνισε προς τους ομολόγους του ότι ο τομέας της ναυτιλίας
έχει ειδικό βάρος για την Ελλάδα δεδομένου του μεγέθους του και ζήτησε να μην
περιληφθεί στον κατάλογο των υπηρεσιών, για τις οποίες η Ευρωπαϊκή Επιτροπή θα
έχει το δικαίωμα της διαπραγμάτευσης εξ ονόματος της Ευρωπαϊκής Ένωσης.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15841N114</ED>
<ID>
ID:168593

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N11&aa=4</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ </H2><H2>Το λαϊκό τραγούδι μιλάει στην ψυχή
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΕΝΝΗΘΗΚΕ: Στην Αθήνα, αλλά μεγάλωσε στην Πάτρα.

ΕΛΠΙΖΕΙ: Η φωνή της να αντέχει πολλά χρόνια ακόμα, η υγεία προέχει.

ΑΠΟΓΟΗΤΕΥΕΤΑΙ: Πολλές φορές από την κακοήθεια των ανθρώπων και την αχαριστία.

ΔΕΝ ΞΕΧΝΑ: Την αγάπη του κόσμου.

ΑΝΑΠΟΛΕΙ: Σαράντα πέντε χρόνια καριέρας... πολλά! Περισσότερο αναπολεί
το παιχνίδι που δεν έκανε μικρή.

ΑΞΕΧΑΣΤΟ ΤΑΞΙΔΙ: Όταν πήγε πρώτη φορά, 16 χρόνων, στην Αμερική. Νέα
Υόρκη - Σικάγο.

ΒΙΒΛΙΟ ΠΟΥ ΔΙΑΒΑΖΕΙ: Αυτήν την εποχή δεν έχει πολύ χρόνο για διάβασμα.
Όταν θέλει να ξεκουραστεί ασχολείται με τον κήπο της.

ΘΑ ΚΑΛΟΥΣΕ ΣΕ ΓΕΥΜΑ: Τους πιστούς και αγαπημένους της φίλους.

Αυτές τις ημέρες εμφανίζεται στο κέντρο «Ντουζένια» και ετοιμάζει τον νέο της
δίσκο με 12 τραγούδια για τον Πειραιά. Η Πόλυ Πάνου (ο «Θηλυκός Καζαντζίδης»)
μιλάει με τα καλύτερα λόγια για τον Γρηγόρη Μπιθικώτση («αν δεν ήταν ο
Μπιθικώτσης δεν ξέρω αν αυτήν τη στιγμή θα ήμουν τραγουδίστρια»), αλλά και για
τον Μίκη Θεοδωράκη, τον Μάνο Χατζιδάκι, τον Σταύρο Ξαρχάκο, τον Στέλιο Καζαντζίδη.

ΕΡ.: Είστε στα... «Ντουζένια» σας;

ΑΠ.: Στα πολύ μεγάλα «Ντουζένια», και πάμε πολύ καλά.

ΕΡ.: Και πάλι επί σκηνής;

ΑΠ.: Δεν είχα λείψει ποτέ.

ΕΡ.: Λαϊκό τραγούδι σημαίνει;

ΑΠ.: Διασκέδαση που μιλάει στην ψυχή του λαού.

ΕΡ.: Νέος δίσκος με 12 τραγούδια για τον Πειραιά...

ΑΠ.: Καταπληκτικά τραγούδια, επιλεγμένα από το ρεπερτόριο των
μεγαλύτερων λαϊκών συνθετών.

ΕΡ.: Θα τραγουδήσετε και για τον Ολυμπιακό;

ΑΠ.: Σε αυτόν τον δίσκο όχι!

ΕΡ.: Γιώργος Μητσάκης: «Γύρνα παιδί της ξενιτιάς»...

ΑΠ.: Μου θυμίζει τα παιδικά μου χρόνια. Το τραγούδησα 14 χρόνων.

ΕΡ.: Τι σας δένει με τον Πειραιά;

ΑΠ.: «Τα παιδιά του Πειραιά» και το λαϊκό τραγούδι που βγήκε από τις
γειτονιές του.

ΕΡ.: Και με την Πάτρα;

ΑΠ.: Οι ρίζες των γονιών μου. Την αγαπώ πολύ.

ΕΡ.: Ποιος σας αποκάλεσε «Θηλυκό Καζαντζίδη»;

ΑΠ.: Όλοι οι συνθέτες, αλλά και ο κόσμος.

ΕΡ.: Ήταν τιμή για σας;

ΑΠ.: Βέβαια, γιατί αναμφισβήτητα ο Στέλιος Καζαντζίδης είναι η
μεγαλύτερη φωνή.

ΕΡ.: Βλέπετε τον νέο «Θηλυκό Καζαντζίδη» που θα σας διαδεχθεί;

ΑΠ.: Έως σήμερα όχι. Προσπάθησαν πολλοί να μιμηθούν τον Καζαντζίδη και
μένα, αλλά είναι δύσκολο.

ΕΡ.: Το πρώτο τραγούδι που θυμάστε με νοσταλγία;

ΑΠ.: Του Απόστολου Καλδάρα: «Απόψε που 'χω συννεφιά».

ΕΡ.: Και ο άνθρωπος που σας βοήθησε στα πρώτα σας βήματα;

ΑΠ.: Ο Γρηγόρης Μπιθικώτσης. Με ανακάλυψε στην Πάτρα, σε ηλικία
εντεκάμισι ετών.

ΕΡ.: Η Μελίνα Μερκούρη όταν άκουσε από σας τα «Παιδιά του Πειραιά»;

ΑΠ.: Μου είχε πει: «Εγώ δεν είμαι τραγουδίστρια, είμαι ηθοποιός και δεν
μπορώ να κάνω τη δική σου ερμηνεία. Το είπα σαν ηθοποιός».

ΕΡ.: Το τραγούδι που θα θέλατε πολύ να ήταν δικό σας;

ΑΠ.: Είναι πολλά, δεν είναι ένα.

ΕΡ.: Τι σημαίνει για το τραγούδι ο Μίκης Θεοδωράκης;

ΑΠ.: Ένας πολύ μεγάλος συνθέτης, που «πάντρεψε» μοναδικά το λαϊκό
τραγούδι με το έντεχνο.

ΕΡ.: Ο Μάνος Χατζιδάκις;

ΑΠ.: Πολύ μεγάλος συνθέτης και ο αγαπημένος μου.

ΕΡ.: Ο Σταύρος Ξαρχάκος;

ΑΠ.: Ο μόνος που μπορεί να γράψει σήμερα καινούργια λαϊκά τραγούδια.
Μας λείπει. Πρέπει να γράψει.

ΕΡ.: Μια ανάμνηση με τον Στέλιο Καζαντζίδη;

ΑΠ.: Δούλεψα μαζί του μόνο μια σεζόν, το 1962. Το 1964, που παντρεύτηκε
με τη Μαρινέλλα, γίναμε και κουμπάροι.

ΕΡ.: Και με τον Γρηγόρη Μπιθικώτση;

ΑΠ.: Αν δεν ήταν ο Γρηγόρης Μπιθικώτσης, δεν ξέρω αν αυτήν τη στιγμή θα
ήμουν τραγουδίστρια.

ΕΡ.: Στίχος τραγουδιού που σας έχει σημαδέψει;

ΑΠ.: «Μην απελπίζεσαι», του Τσιτσάνη.

ΕΡ.: «Του λιμανιού το καλντερίμι». Σας έρχεται στον νου...

ΑΠ.: Μόλις με φώναξε ο Σταύρος Ξαρχάκος να ερμηνεύσω αυτό το τραγούδι,
με άγγιξε τόσο πολύ, που πίστεψα αμέσως ότι θα ακούγεται πάντα.

ΕΡ.: Τι θα συμβουλεύατε μια νέα λαϊκή τραγουδίστρια;

ΑΠ.: Όλα τα παιδιά θα πρέπει να μάθουν να σέβονται τους μεγαλύτερους.

ΕΡ.: Λαϊκό, ρεμπέτικο ή έντεχνο;

ΑΠ.: Λαϊκό.

ΕΡ.: Η δεύτερη μεγάλη αγάπη μετά το τραγούδι;

ΑΠ.: Η μητέρα μου και ο γιος μου.

ΕΡ.: Σε ποιον θα λέγατε σήμερα «ευχαριστώ»;

ΑΠ.: Σε όλους τους μεγάλους συνθέτες που με πίστεψαν.

ΕΡ.: Σας ζητούν αυτόγραφα στον δρόμο;

ΑΠ.: Πολλές φορές.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15841N121</ED>
<ID>
ID:168594

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N12&aa=1</URL></REF>


Article

<CATEGORY>vin06</CATEGORY>

 <H5>ΕΠΙΘΕΣΗ ΛΑΛΙΩΤΗ ΓΙΑ ΤΙΣ ΑΝΤΙΔΡΑΣΕΙΣ ΤΟΥΣ ΣΤΟ ΘΕΜΑ ΤΩΝ ΧΥΤΑ
</H5><H2>Οργή κατά δημάρχων
</H2>
<H3></H3>Επίθεση με σκληρές εκφράσεις εξαπέλυσε χθες ο υπουργός Περιβάλλοντος -
Χωροταξίας και Δημοσίων Έργων κ. Κ. Λαλιώτης, εναντίον όλων όσων αντιδρούν στη
δημιουργία χώρου υγειονομικής ταφής για τα απορρίμματα της Ανατολικής Αττικής.

ΤΑ ΠΥΡΑ του υπουργού στράφηκαν κυρίως κατά των τριών δημάρχων (Αυλώνα,
Γραμματικού και Κερατέας) που εναντιώνονται, με ποικίλους τρόπους, στην
απόφαση του υπουργού για προέγκριση χωροθέτησης των ΧΥΤΑ (Χώροι Υγειονομικής
Ταφής Απορριμμάτων) σε περιοχές των παραπάνω δήμων.

Η προέγκριση χωροθέτησης, είπε ο κ. Λαλιώτης, δεν σημαίνει ότι θα γίνει εκεί
ΧΥΤΑ. Θα γίνουν όλες οι μελέτες πεδίου και κατόπιν θα αποφασιστεί πού θα γίνει ΧΥΤΑ.

Όμως, συνέχισε ο υπουργός, η κατάσταση που επικρατεί με τα απορρίμματα της
Ανατολικής Αττικής θυμίζει τριτοκοσμική αθλιότητα και πρέπει να αλλάξει. Οι
1.000 τόνοι απορριμμάτων που παράγονται κάθε ημέρα στην περιοχή πρέπει να
βρεθεί χώρος για να πάνε. Είναι ανευθυνότητα αυτά που γίνονται και
παρουσιάζονται ως αντιδράσεις κατοίκων, φορέων κ.λπ. Πού θα πάνε επιτέλους
αυτά τα απορρίμματα, αφού μάλιστα οι γειτονικοί νομοί δήλωσαν ότι δεν τα
θέλουν, διερωτήθη ο κ. Λαλιώτης. Ο υπουργός αναρωτήθηκε επίσης τι απέγινε η
δικαστική έρευνα που είχε διαταχθεί για την κατάσταση που επικρατεί με τις
περίπου 20 παράνομες, αυθαίρετες και επικίνδυνες για τη δημόσια υγεία και το
περιβάλλον χωματερές που υπάρχουν στην περιοχή της Ανατολικής Αττικής.

ΣΤΗ ΒΟΙΩΤΙΑ

Πάντως, την ώρα που στην Ανατολική Αττική το θέμα της διαχείρισης και
επεξεργασίας των απορριμμάτων... ξαναρχίζει από την αρχή, στη γειτονική
Βοιωτία έχει ήδη πάρει τον δρόμο του και αναμένονται σύντομα εξελίξεις, που
ίσως δώσουν λύσεις και για την Αθήνα. Ο νομάρχης Βοιωτίας κ. Γιάννης
Σταμούλης, μιλώντας χθες στα «ΝΕΑ» δεν απέκλεισε το ενδεχόμενο να δεχθεί
μελλοντικά η περιοχή του, «υπό όρους και προϋποθέσεις», απορρίμματα από
γειτονικούς νομούς, «φωτογραφίζοντας» αυτά της Αττικής.

«Αυτό όμως ­ διευκρίνισε ­ θα εξαρτηθεί από τα αποτελέσματα της μελέτης
συγκριτικής αξιολόγησης των μεθόδων διαχείρισης και επεξεργασίας των
απορριμμάτων, που βρίσκεται ήδη σε εξέλιξη και θα ολοκληρωθεί μέσα στον Ιούνιο».

Οι μελετητές, σύμφωνα με τον κ. Σταμούλη, ερευνούν τον καλύτερο από
περιβαλλοντικής και οικονομικής πλευράς τρόπο διαχείρισης και επεξεργασίας των
απορριμμάτων (οικιακών, οργανικών βιομηχανικών, αποβλήτων βιολογικών
καθαρισμών) της Βοιωτίας. Συγκεκριμένα, εξετάζονται οι μέθοδοι της καύσης των
απορριμμάτων, της υγειονομικής ταφής τους και της «κομποστοποίησής» τους. Με
την ολοκλήρωση της μελέτης αυτής, θα δημοπρατηθεί αμέσως η κατασκευή της
μονάδας που θα προτείνουν οι μελετητές, σε χώρο που επίσης θα υποδεικνύουν,
ενώ ταυτοχρόνως θα ξεκινήσει και η ενημέρωση της κοινής γνώμης.

«Με τον τρόπο αυτό ­ λέει ο κ. Σταμούλης ­ η Βοιωτία θα αποκτήσει μια πιλοτική
λύση για το πρόβλημα των απορριμμάτων της, αλλά και θα δεχθεί απορρίμματα
γειτονικών νομών, εάν αυτό τη συμφέρει οικονομικά και δεν επιβαρύνει το
περιβάλλον της...».

Την ίδια στιγμή, η Νομαρχία Ανατολικής Αττικής βρίσκεται σε στάση αναμονής.
«Θα περιμένουμε τις νέες μελέτες που θα γίνουν για τους χώρους που
προεγκρίθηκαν πρόσφατα από το ΥΠΕΧΩΔΕ και θα πάρουμε τις αποφάσεις μας μόλις
τα πορίσματά τους φθάσουν στο Νομαρχιακό Συμβούλιο», λέει ο νομάρχης
Ανατολικής Αττικής, κ. Δημήτριος Φράγκος.

Όπως ο ίδιος επισημαίνει, ο κίνδυνος διαιώνισης του προβλήματος είναι ορατός,
καθώς «οι δήμοι και οι κοινότητες της Ανατολικής Αττικής, εάν δεν συμφωνήσουν
με τα νέα πορίσματα των μελετητών, έχουν δικαίωμα προσφυγής στο Συμβούλιο της
Επικρατείας και στα ευρωπαϊκά δικαστήρια».

* Στο μεταξύ χθες στον Δήμο Άνω Λιοσίων ο Ενιαίος Σύνδεσμος Δήμων και
Κοινοτήτων του Νομού Αττικής (ΕΣΔΚΝΑ) παρουσίασε το πρόγραμμα των έργων που θα
γίνουν για την αποκατάσταση 500 στρεμμάτων (από το σύνολο των 1.600
στρεμμάτων) της χωματερής των Άνω Λιοσίων.

Τα έργα, συνολικής δαπάνης 4,5 δισ. δρχ., περιλαμβάνουν, μεταξύ άλλων,
δεντροφυτεύσεις, δημιουργία χώρων πρασίνου, εγκαταστάσεις διαχείρισης του
βιοαερίου, καθώς και τη δημιουργία φυτωρίων και θερμοκηπίων.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15841N131</ED>
<ID>
ID:168596

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N13&aa=1</URL></REF>


Article

<CATEGORY>vin06</CATEGORY>

 <H2>Πρωταθλήτρια στις καθαρές ακτές η Ελλάδα
</H2><H2></H2>
ΒΡΥΞΕΛΛΕΣ

ΤΙΣ ΠΙΟ καθαρές παραλίες για μπάνιο από όλες τις χώρες-μέλη της Ευρωπαϊκής
Ένωσης έχει η Ελλάδα.

Σύμφωνα με την τελευταία έκθεση της Ευρωπαϊκής Επιτροπής για την καθαρότητα
των παραλιών και πλαζ των κοινοτικών χωρών, η Ελλάδα εμφανίζει το καταπληκτικό
ποσοστό της τάξης του 99,9%. Ένα ασήμαντο ποσοστό 0,1% επί συνολικά 1.690
μετρήσεων σε παραλίες ολόκληρης της χώρας δεν πληροί τις κοινοτικές
προϋποθέσεις καθαρότητας. Οι λιγότερο καθαρές και πάντως όχι ακατάλληλες για
κολύμβηση ελληνικές πλαζ βρίσκονται μεταξύ Κέρκυρας και Ηγουμενίτσας, στον
Κορινθιακό Κόλπο (Βόρεια Πελοπόννησος), στη Σαλαμίνα, την Ανάβυσσο, την Κρήτη
και τη Ρόδο.

Η Βρετανία (46,8%), η Γαλλία (24,6%), η Ισπανία (18,8%) και το Βέλγιο (33,3%)
εμφανίζουν πολύ υψηλά ποσοστά ακτών που ελέγχθηκαν και δεν ικανοποιούν τα
ελάχιστα υποχρεωτικά κριτήρια καθαρότητας που θέτει η Κοινότητα, χωρίς όμως να
είναι επικίνδυνες για τους κολυμβητές. 
Σύμφωνα με την ανακοίνωση της Ευρωπαϊκής Επιτροπής, η έκθεσή της για την
ποιότητα του νερού των ακτών καλύπτει 13.000 παραλίες και πλαζ και 6.000
σημεία κολύμβησης ποταμών και λιμνών (γλυκά νερά). Το 90% των ακτών τηρούν τις
μίνιμουμ προϋποθέσεις καθαρότητας και ποιότητας που έχει θέσει η Επιτροπή,
πράγμα που δεν συμβαίνει για τα σημεία κολύμβησης στο γλυκό νερό, το 75% των
οποίων δεν πληροί τις κοινοτικές προδιαγραφές. Οι έλεγχοι του νερού καλύπτουν
τα κολοβακτηρίδια, τους στρεπτόκοκκους, τις φαινόλες και τα ορυκτέλαια.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15841N132</ED>
<ID>
ID:168597

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N13&aa=2</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Αχ, καημένε Σάκη...
</H2><H2></H2>
<AUTHOR>ΛΕΟΝΙ ΣΤΑΦΥΛΑ</AUTHOR>

ΑΧ ΚΑΗΜΕΝΕ Ρουβά. Το φανταζόσουν ότι θα σήκωνες στους ώμους σου όλο το βάρος
της κατακραυγής για μιαν επιλογή των Ηνωμένων Εθνών; 
Όταν έλεγες εκείνο το ναι στην πρόσκληση του ΟΗΕ ούτε θα σου περνούσε από το
μυαλό ότι ξαφνικά το Κυπριακό θα εστιαζόταν στο πρόσωπό σου. 
Εδώ που τα λέμε, άλλωστε, από κανενός σώφρονος το μυαλό δεν θα περνούσε η ιδέα
ότι το Κυπριακό θα έκανε βήματα μπροστά ή πίσω με μια τέτοια συναυλία. Ώσπου
το μη θέμα έγινε θέμα και η συναυλία σου πήρε συμβολικές διαστάσεις.
Μεγαλύτερες από τις πραγματικές της.

Και όλα αυτά γιατί; Γιατί όταν απάντησες ναι, δεν σκέφτηκες ότι το όνομά σου
δεν έχει το κύρος ενός Θεοδωράκη και ενός Λιβανελί ­ αυτοί μάλιστα,
δικαιούνται να τραγουδούν χέρι-χέρι για τη συμφιλίωση των λαών. 
Εσύ, όμως, από πού ώς πού; Το προσόν σου είναι να τραγουδάς με μεγάλη επιτυχία
μπροστά σε μια πολύ νέα γενιά. 
Εκεί σε κατατάξαμε και εκεί οφείλεις να μείνεις. 
Ακούς εκεί να ανακατευτείς σε θέματα που άπτονται των εθνικών μας.

Δεν ξέρω πώς ήταν για σένα το να αναγκαστείς να απολογείσαι για το Κυπριακό
ούτε και το να τραγουδάς ενώ απ' έξω έπεφταν δακρυγόνα και ξύλο. 
Δεν ξέρω ασφαλώς και αν έχεις μετανιώσει που δέχτηκες να πάρεις μέρος σε αυτήν
τη συναυλία. Φαντάζομαι, όμως, ότι έμαθες πολύ καλά δύο πράγματα. 
Το ένα είναι ότι με έναν τέτοιο θόρυβο το όνομά σου γίνεται γνωστό και στο
τελευταίο χωριό της Ελλάδας, της Κύπρου και της Τουρκίας. Το άλλο, που είναι
και το πιο σημαντικό, είναι ότι η μισαλλοδοξία έχει πολλά πρόσωπα. Γι' αυτό
και δεν αναγνωρίζεται πάντα πολύ εύκολα.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15841N133</ED>
<ID>
ID:168598

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N13&aa=3</URL></REF>


Article

<CATEGORY>vin06</CATEGORY>

 <H5>«ΕΝ ΚΑΙΡΩ Η ΚΑΤΑΡΓΗΣΗ ΤΩΝ ΓΕΝΙΚΩΝ ΕΞΕΤΑΣΕΩΝ» ΛΕΕΙ ΤΩΡΑ Ο ΥΠΟΥΡΓΟΣ ΠΑΙΔΕΙΑΣ
</H5><H5>Αντιμέτωπος με φοιτητές του Ιονίου ο Γ. Αρσένης
</H5><H2>Η μεταρρύθμιση... μπορεί να περιμένει
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

<H3></H3>«Καιρός φέρνει τα λάχανα, καιρός τα παραπούλια». «Εν καιρώ και η κατάργηση των
Γενικών Εξετάσεων», είπε χθες ο υπουργός Παιδείας κ. Γερ. Αρσένης, μιλώντας σε
διημερίδα που διοργάνωσε το Παιδαγωγικό Ινστιτούτο για «Το σχολείο του 2000»,
αφήνοντας να εννοηθεί αυτό που «ο κόσμος το 'χει τούμπανο κι εμείς κρυφό
καμάρι»: αναβολή για ένα τουλάχιστον έτος παίρνει η μεγάλη μεταρρύθμιση του
εκπαιδευτικού συστήματος, πράγμα που σημαίνει ότι η ελεύθερη πρόσβαση στα
πανεπιστήμια διολισθαίνει από το 2000 προς το 2001.

Με άλλα λόγια άλλη μια «φουρνιά» παιδιών θα τη... φάει το χτυποκάρδι, μέχρι να
δεήσει ο αρμόδιος να δηλώσει ευθέως και κατηγορηματικώς τι θα γίνει και πότε
με τις Γενικές Εξετάσεις για τα ΑΕΙ και τα ΤΕΙ. Πρόκειται για τα παιδιά που
τελειώνουν φέτος το Γυμνάσιο και θα εγγραφούν τον Σεπτέμβριο στην Α' Λυκείου.
Τους είχαν υποσχεθεί αρχικά ελεύθερη πρόσβαση στα πανεπιστήμια, τώρα σαν να το ξανασκέφτονται...

Την αναβολή πάντως επιβεβαίωσε με πλείστη όση ειλικρίνεια και ο πρόεδρος του
Παιδαγωγικού Ινστιτούτου κ. Θ. Εξαρχάκος. Μιλώντας ευθέως και εντίμως, είπε ο
άνθρωπος: «Από τον Σεπτέμβριο δεν θα έχουμε ετοιμάσει τίποτα απολύτως, εκτός
από την αξιολόγηση που θα γίνει με τα παλιά βιβλία και κάποια άλλα νέα, τα
οποία δεν θα είναι στο πνεύμα της μεταρρύθμισης... Τα πρώτα βιβλία, σύμφωνα με
τα νέα μέτρα, θα πάνε στα σχολεία το 1998... Σε ό,τι αφορά την Α' Λυκείου δεν
είναι δυνατόν να πάνε βιβλία, σύμφωνα με τα νέα μέτρα, γιατί δεν προφταίνουν
να κάνουν τέτοιες διαδικασίες».

Και επειδή, προφανώς, θα έχετε βαρεθεί να ακούτε τι δεν θα γίνει, να δούμε τι
λένε οι αρμόδιοι ότι θα γίνει από τον Σεπτέμβριο στην Α' Λυκείου. Σύμφωνα
λοιπόν με τα λεγόμενα του κ. Εξαρχάκου, αυτό που θα γίνει φέτος είναι ότι οι
μαθητές της Α' Λυκείου θα παραλάβουν ανατυπώσεις των παλαιών γνωστών βιβλίων,
επί των οποίων όμως θα εξετασθούν με νέες μεθόδους. Δηλαδή στο τέλος κάθε
ενότητας θα γίνεται ένας είδος διαγωνίσματος, που όμως δεν θα έχει την
παραδοσιακή μορφή, αλλά ενδέχεται να γίνεται υπό τη μορφή των ερωτήσεων
πολλαπλής επιλογής, ή και άλλων μορφών. Όλα αυτά θα μελετηθούν ως τον
Σεπτέμβριο από ειδική ομάδα εκπαιδευτικών που θα συστήσει το Παιδαγωγικό
Ινστιτούτο. Οι μαθητές, αλλά και οι καθηγητές, θα ενημερωθούν για όλα αυτά με
έντυπο υλικό, το οποίο θα τους παραδοθεί εντός φακέλου μαζί με τα βιβλία τους
­ πρώτα ο Θεός ­ τον ερχόμενο Σεπτέμβριο. Όχι πως δεν θα υπάρχουν και
καινούργια βιβλία τον ερχόμενο Σεπτέμβριο. Μόνον που δεν θα βρίσκονται στο
πνεύμα της σχεδιαζόμενης μεταρρύθμισης. 
ΝΕΟ ΜΠΕΡΔΕΜΑ

Χθες πάντως τα πράγματα μπερδεύτηκαν για μια ακόμη φορά στον τομέα της
Παιδείας. Ο κ. Αρσένης, μιλώντας στη διημερίδα, είπε μεταξύ άλλων ότι
«χρειαζόμαστε νέο διδακτικό υλικό και ελπίζω από αυτόν τον Σεπτέμβριο το
Παιδαγωγικό Ινστιτούτο να προχωρήσει στην παροχή βοηθητικού υλικού αλλά και
νέων συγγραμμάτων, έτσι που σε περίοδο μιάς τετραετίας να μπορούμε να πούμε
ότι θα έχουμε ολοκληρώσει τη βασική υποδομή για ένα νέο τύπο Λυκείου».

Ο κ. Εξαρχάκος δήλωσε ­ μιλώντας ως πανεπιστημιακός και όχι ως πολιτικός ­ ότι
από αυτόν τον Σεπτέμβριο δεν θα έχουμε τίποτα.

Ακούγοντας ραδιοφωνικώς τις δηλώσεις αυτές, ο προϊστάμενός του υπουργός κ.
Αρσένης τον κάλεσε πάραυτα στο υπουργείο Παιδείας, όπου ακολούθησε τρίωρη
περίπου σύσκεψη. Εξερχόμενος της συσκέψεως, προς τιμήν του, ο κ. Εξαρχάκος δεν
άλλαξε ούτε λέξη από τις πρωινές του δηλώσεις. Απλώς προσέθεσε τα περί φακέλου
με το ενημερωτικό υλικό που θα δοθεί στους μαθητές από τον Σεπτέμβριο.

Εκείνο όμως που και πάλι παραμένει μετέωρο είναι το τι θα γίνει και πότε με
την κατάργηση των Γενικών Εξετάσεων.

* Δέκα λεπτά πριν από τα μεσάνυχτα, από το Γραφείο Τύπου του υπουργείου
Παιδείας εξεδόθη η ακόλουθη ανακοίνωση:

«Σχετικά με όσα αναφέρονται στα Μέσα Ενημέρωσης για δήθεν καθυστερήσεις στην
εκπαιδευτική μεταρρύθμιση, το Γραφείο Τύπου του υπουργείου Παιδείας
διευκρινίζει ότι δεν έχει αλλάξει τίποτα, ούτε στους στόχους ούτε στο
χρονοδιάγραμμα υλοποίησής της.

Επισημαίνεται ότι δεν θα υπάρξει καθυστέρηση στη διανομή του βοηθητικού υλικού
(ντοσιέ - διδακτικό υλικό) ούτως ώστε να αρχίσει κανονικά να εφαρμόζεται η νέα
διδακτική μεθοδολογία και οι νέοι τρόποι αξιολόγησης των μαθητών της Α'
Λυκείου από τον Σεπτέμβριο.

Όσον αφορά, τέλος, την εκτύπωση των βιβλίων, θα αρχίσει εντός του 1997, ενώ η
συλλογική ανανέωση του εκπαιδευτικού υλικού θα πραγματοποιηθεί από το 1998 έως
το 2000, ώστε να υπάρχουν όλες οι προϋποθέσεις για την ελεύθερη πρόσβαση στην
τριτοβάθμια εκπαίδευση το 2000».

ΚΕΡΚΥΡΑ

Του ανταποκριτή μας

ΑΝΤΙΜΕΤΩΠΟΣ με φοιτητές του Ιονίου Πανεπιστημίου βρέθηκε χθες ο υπουργός
Παιδείας κ. Γεράσιμος Αρσένης, όταν επισκέφθηκε το Παλαιό Φρούριο, για να
εγκαινιάσει το νέο κτίριο της Δημόσιας Βιβλιοθήκης.

Οι φοιτητές έκλεισαν την είσοδο την ώρα που ο υπουργός αναχωρούσε, φωνάζοντας
συνθήματα κατά του νομοσχεδίου που προωθεί το υπουργείο Παιδείας.

Ο κ. Αρσένης προχώρησε προς την ομάδα των φοιτητών, ζητώντας να έρθει σε
διάλογο μαζί τους, αλλά αυτοί αρνήθηκαν επιμένοντας να φωνάζουν συνθήματα. Ο
υπουργός Παιδείας είχε μία σύντομη συνομιλία με παράγοντες του τοπικού
πανεπιστημίου για τα προβλήματα που αντιμετωπίζει το Ιόνιο Πανεπιστήμιο και
στη συνέχεια, συνοδευόμενος από αστυνομικούς, πέρασε από τον κλοιό των φοιτητών.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15841N141</ED>
<ID>
ID:168599

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N14&aa=1</URL></REF>


Article

<CATEGORY>vin06</CATEGORY>

 <H5></H5><H2>Απεργούν οι πανεπιστημιακοί
</H2>
ΣΕ ΔΙΗΜΕΡΗ προειδοποιητική απεργιακή κινητοποίηση κατεβαίνουν στις 27 και 28
του μηνός οι πανεπιστημιακοί. Την απόφαση έλαβε η Πανελλήνια Ομοσπονδία
Συλλόγων Διδακτικού - Ερευνητικού Προσωπικού (ΠΟΣΔΕΠ) των ΑΕΙ, σε ένδειξη
διαμαρτυρίας κυρίως για την καθυστέρηση που παρατηρείται στην κατάθεση του
νομοσχεδίου το οποίο αφορά το πανεπιστημιακό μισθολόγιο. Σύμφωνα με την
απόφαση της ΠΟΣΔΕΠ, δεν αποκλείεται οι κινητοποιήσεις των πανεπιστημιακών να
κλιμακωθούν στις εξεταστικές περιόδους του Ιουνίου και του ερχόμενου
Σεπτεμβρίου. Στην απόφασή της η εκτελεστική γραμματεία της ΠΟΣΔΕΠ, παρά το
γεγονός ότι επισημαίνει πως «το θέμα της εξέλιξης των μελών ΔΕΠ
αντιμετωπίζεται θετικά» στο ήδη κατατεθειμένο νομοσχέδιο, υπογραμμίζει ότι
«αφαιρέθηκαν από αυτό διατάξεις που θα διασφάλιζαν αντικειμενικότερες και πιο
αξιοκρατικές διαδικασίες κρίσεων». Η ΠΟΣΔΕΠ σημειώνει ακόμη ότι «εξαγγέλλονται
ρυθμίσεις που αφορούν στην ουσία του πανεπιστημιακού θεσμού (Ανοιχτό
Πανεπιστήμιο, Ελεύθεροι Κύκλοι Σπουδών) χωρίς να έχει πραγματοποιηθεί
ουσιαστικός διάλογος με τους πανεπιστημιακούς, ενώ είναι γνωστή η θέση της
Ομοσπονδίας για τη θετική ανταπόκριση στο διαρκώς αυξανόμενο αίτημα της
ελληνικής κοινωνίας για ανώτατη εκπαίδευση, με όρους όμως και προϋποθέσεις που
δεν θα αλλοιώνουν τη σημερινή δομή του Πανεπιστημίου».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15841N142</ED>
<ID>
ID:168600

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N14&aa=2</URL></REF>


Article

<CATEGORY>vin06</CATEGORY>

 <H2>«Οδηγία» κατά Καζαντζάκη με εγκύκλιο σχολικού επιθεωρητή
</H2><H2></H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ

ΣΧΟΛΙΚΟΣ ΕΠΙΘΕΩΡΗΤΗΣ στη Λάρισα με επίσημη εγκύκλιό του καλεί τους
εκπαιδευτικούς να αποτρέπουν τους μαθητές από την ανάγνωση των έργων του
«αιρετικού» Κρητικού συγγραφέα Ν. Καζαντζάκη.

Ο δρ Θεολογίας Αχιλλέας Πιτσίλκας δηλώνει πως με την παρέμβασή του αυτή στο
«αμφιλεγόμενο θέμα που αφορά στη ζωή και στο συγγραφικό έργο του Ν.
Καζαντζάκη, απλώς, απέδωσε την ιστορική αλήθεια». Όπως δε, τονίζει «είναι
αποφασισμένος να αντιμετωπίσει με υπεύθυνα, ιστορικά και θεολογικά
επιχειρήματα» το αφοριστικό περιεχόμενο της εγκυκλίου του.

Όπως αναφέρει ο Α. Πιτσίλκας, ο Ν. Καζαντζάκης είναι ένας από τους
πολυγραφότερους συγγραφείς της νεώτερης Ελλάδας, αλλά «με ταλέντο λογοπλόκου
που διαστρέφει και ξεθεμελιώνει τη χριστιανική πίστη οδηγώντας στη διαστροφή
της αλήθειας όλους τους αναγνώστες των έργων του και ειδικά τους μαθητές...».

Για την παραπάνω εγκύκλιο υπήρξε οξύτατη αντίδραση του προϊστάμενου
Δευτεροβάθμιας Εκπαίδευσης, καθηγητού Φιλολογίας Κων. Παπακώστα, ο οποίος
τόνισε «ο καθείς μπορεί ως ιδιώτης να εκφράζει οποιεσδήποτε αντιλήψεις και
απόψεις του, για ένα θέμα όπως αυτό του μεγάλου συγγραφέα Ν. Καζαντζάκη. Όμως
όταν κατέχει δημόσια θέση θα πρέπει να είναι προσεκτικότερος στις παρεμβάσεις
του. Στην προκειμένη περίπτωση προκύπτει θέμα δεοντολογίας διότι ο κ.
Πιτσίλκας χρησιμοποίησε τον μηχανισμό της υπηρεσίας για να διατυπώσει τις
παράδοξες απόψεις του για λογοκρισία ενός μεγάλου συγγραφέα που μόνο δέος
εκπέμπει στους Έλληνες αλλά και διεθνώς...». 
Τέλος, τονίζει πως οι σχολικοί σύμβουλοι δεν ελέγχονται από τη Δευτεροβάθμια
Εκπαίδευση αλλά από το υπουργείο Παιδείας και υποστήριξε πως με το θέμα που
προκύπτει θα πρέπει να ασχοληθεί το αρμόδιο Παιδαγωγικό Ινστιτούτο του
υπουργείου ενεργώντας, έτσι ώστε να ανακληθεί η απαράδεκτη εγκύκλιος...».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15841N143</ED>
<ID>
ID:168601

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N14&aa=3</URL></REF>


Article

<CATEGORY>vin06</CATEGORY>

 <H5>Η ΔΑΦΝΗ ΚΑΙ Η ΜΑΡΙΑ ΑΦΗΓΟΥΝΤΑΙ ΠΩΣ ΕΖΗΣΑΝ ΤΟ ΒΑΣΑΝΙΣΤΙΚΟ ΤΕΛΟΣ ΤΟΥ ΑΓΑΠΗΜΕΝΟΥ
ΤΟΥΣ ΠΑΤΕΡΑ
</H5><H5>Η ΔΑΦΝΗ
</H5><H5>Ένιωθα τύψεις που τόλμησα να το σκεφθώ...
</H5><H5>Η ΜΑΡΙΑ
</H5><H5>Τι είδους πρακτική είναι η συντήρηση του πόνου;
</H5><H2>Το δίλημμα της ευθανασίας
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

<H3></H3>Συγκλονιστική η είδηση (το περασμένο Σάββατο). Αντιμέτωπη εδώ και δύο χρόνια
με τον καρκίνο, η Ελένη Καριώτου βίωνε μια βασανιστική πορεία προς τον θάνατο. 
Ζήτησε ευθανασία από τον γιατρό της ­ να την απαλλάξει από τον πόνο με λίγα
χάπια, να τη βοηθήσει να λυτρωθεί. Εκείνος αρνήθηκε. 
Και εκείνη αυτοκτόνησε με ένα περίστροφο...

Η ελπίδα, λένε, πεθαίνει τελευταία ­ αρκεί να μην την «νεκρώσει» ο πόνος... Η
Δάφνη και η Μαρία είναι η πρωτότοκη και η μεσαία κόρη του μπάρμπα Γιάννη από
τις Σέρρες. 
Η τρίτη του κόρη, η Έλενα, βρίσκεται αυτή τη στιγμή στο πατρικό της ­
προετοιμάζοντας το μνημόσυνο των «σαράντα», που θα γίνει το Σάββατο. Ο πατέρας
τους πέθανε στις 21 Απριλίου. Ήταν Μ. Δευτέρα, αλλά η «εβδομάδα των παθών»
είχε αρχίσει για τις τρεις αδερφές από τις 8 του περασμένου Μαρτίου. 
Όταν η βιοψία έδειξε ότι ο πατέρας τους έπασχε από αδενοκαρκίνωμα τετάρτου
βαθμού. 
«Κράτησε» μόλις ενάμιση μήνα. Η αρρώστια τού επιφύλαξε το πιο αδυσώπητο
πρόσωπό της...

Δεν είχε απασχολήσει έως τότε το δίλημμα της ευθανασίας την Δάφνη και την
Μαρία. Δεν είχαν έρθει ποτέ αντικρυστά με τον θάνατο. 
Τις διακατείχε η βεβαιότητα ότι το θέμα δεν τους αφορούσε, αφορούσε μόνο τους
άλλους. 
Μέχρι που το βίωσαν ως την τελευταία του σταγόνα...

Η σχέση τους υπήρξε βαθιά, μοναδική. Όπως και ο πόνος: απύθμενος. Εκείνος ήρθε
με αεροπλάνο στην Αθήνα από τις Σέρρες. 
Κάποιο φούσκωμα στο στομάχι του προξενούσε δυσφορία. Έτσι, για έναν έλεγχο σε
ένα καλό νοσοκομείο της πρωτεύουσας.

Ενεργός και ευκίνητος ως έφηβος, ο μπάρμπα Γιάννης ούτε που το διανοήθηκε ότι
μπορούσε να 'χε προσβληθεί από καρκίνο. Κι «έφυγε» δίχως να το μάθει...

Στις 4 Μαρτίου μπήκε στο «Σωτηρία». Στις 8 η Δάφνη, η Μαρία και η Έλενα
μάθαιναν ότι ο πατέρας τους δεν είχε φυματίωση ­ όπως ήλπιζαν ­ αλλά καρκίνο.
Σε ένα μήνα και κάτι, τον είχαν χάσει. Και έναν ακριβώς μήνα μετά στέκονται
απέναντι σε ένα μαγνητόφωνο καταθέτοντας την πιο σκληρή τους εμπειρία.

Επώδυνη «κατάθεση» και για τις δύο. Αλλά, πια, ξέρουν: Ο πόνος και ο θάνατος
δεν κάνουν διακρίσεις...

Η ΠΡΩΤΗ συγκλονιστική στιγμή είναι όταν η λέξη «καρκίνος» μπαίνει στο σπίτι
σου. Λες: «ό,τι κι αν έχει, θα το αντιμετωπίσουμε ­ αρκεί να μην είναι
καρκίνος». Σε χτυπάει ο κεραυνός και ύστερα λες: «έχει καρκίνο, αλλά μπορεί να
μην είναι τόσο κακός, να αντιμετωπίζεται».

Μία βδομάδα μετά τη διάγνωση, ο πατέρας μας είχε υποστεί υποδόριο εμφύσημα.
Είχε φυσαλίδες κάτω από το δέρμα, ασφυκτιούσε. Είπαμε: «τώρα θα πεθάνει». Δεν
πέθανε. «Μπορεί να σκάσει ­ το παθαίνουν κάποιοι άρρωστοι. Αλλά μπορεί και να
σπάσει η σπονδυλική του στήλη και να μείνει ανάπηρος», είπε ένας γιατρός και
εμείς παγώσαμε. Τότε μιλήσαμε μεταξύ μας και αποφασίσαμε να πάμε στον
διευθυντή. Το να σκεφθείς ακόμη ­ πόσο μάλλον να ζητήσεις ­ «ευθανασία»
εξαρτάται από τις εσωτερικές σου αντοχές. Και από το πόσο δραματικά είναι τα
γεγονότα. «Τι θα γίνει με το υποδόριο εμφύσημα;», τον ρωτήσαμε. «Δεν μπορούμε
τίποτα να κάνουμε», είπε. «Αυτό που βλέπετε εξωτερικά είναι τίποτα μπροστά σ'
αυτό που συμβαίνει μέσα στο σώμα του. Δεν υπάρχει λύση. Μπορεί να πεθάνει από
το πρήξιμο, μπορεί από ασφυξία, πάντως θα πεθάνει...». Και τότε του θέσαμε το
ζήτημα: «αφού δεν υπάρχει λύση ούτε σωτηρία, τι να την κάνει τέτοια ζωή;
Μπορούμε να κάνουμε κάτι να τον απαλλάξουμε από τον μαρτυρικό κι ανέλπιδο
πόνο. Ενεργητική ή παθητική ευθανασία. Κάτι να λυτρωθεί...».

Ήμασταν σε κατάσταση πανικού. Τρεις γυναίκες ξαγρυπνισμένες, τρελαμένες από
τον πόνο, ανίσχυρες να βοηθήσουν τον άνθρωπο που λάτρευαν. Αλλά ο γιατρός
μειδιά και απόλυτα ψύχραιμος απαντά: «Αυτά που λέτε, δεν γίνονται. Δεν συζητώ
ούτε την παθητική ευθανασία. Όσο μπορούμε, θα τον κρατήσουμε. Και όσο αντέξει...».

Η αλήθεια είναι ότι άντεξε. Άρχισε, μάλιστα, να ξεπρήζεται. Και εγώ να νιώθω
τύψεις που τόλμησα να σκεφθώ ευθανασία. «Πώς μπόρεσα;», αναρωτιόμουν. Η
βελτίωση δεν κράτησε παρά δυο-τρεις ημέρες. Μετά άρχισε να ξαναπρήζεται.
Υπήρχε πάλι χειρότερο ­ και δεν το ξέραμε. 
Η ελπίδα στένευε. Ο πόνος θέριευε. Είχε φτάσει στα όριά του. Οι γιατροί έλεγαν
ότι δεν υπάρχει καμία λύση, παρά να του κάνουν θωρακοτομή. Ήταν πλέον αργά ­
οι ιστοί είχαν γίνει «βούτυρο», δεν έπαιρνε τίποτε. Μετά την επέμβαση, χειροτέρεψε.

Έφτασα να πω, ίσως για να παρηγορηθώ, ότι άξιζε που πέρασε τέτοιο βάσανο, μόνο
για τις δυο-τρεις ημέρες που άνοιξε τα μάτια του, είδε τον ήλιο και το χρώμα
του ουρανού, μας χαμογέλασε, χάιδεψε τα εγγόνια του. Αλλά έφτασα επίσης και
στο σημείο, ειδικά το τελευταίο βράδυ πριν από την αναχώρησή του, να σκέφτομαι
ότι αν του αφαιρούσα για λίγο τη μάσκα του οξυγόνου, θα τον διευκόλυνα.

ΣΗΜΕΡΑ ΞΕΡΩ ότι αν έμενε στο σπίτι του θα είχε πάλι πεθάνει, αλλά πιο εύκολα,
πιο ανώδυνα. Τον δικό μας εγωισμό ικανοποιούμε απαιτώντας να ζήσει ο άνθρωπός
μας μια έστω μέρα παραπάνω ­ και όπως ζήσει. Αλλά ενάμισης μήνας τέτοιας ζωής,
τελικά, δεν αξίζει. Οι γιατροί, όχι μόνο αρνούνται να διευκολύνουν έναν
άνθρωπο να φύγει με περισσότερη αξιοπρέπεια, αλλά εφαρμόζουν και τέτοιες
πρακτικές που επιτείνουν το μαρτύριό του. Κάνουν τον θάνατό του περισσότερο
βασανιστικό. Ο πατέρας μας ήταν σαν σακί αδειανό. Ήταν ­ έλεγαν ­
ετοιμοθάνατος, με ελάχιστες ώρες ζωής και του έδιναν ειδικό φάρμακο να δουν αν
οξυγονώνεται ο εγκέφαλος. Κι ύστερα άλλο φάρμακο να διαπιστώσουν αν αντιδρά ο
εγκέφαλος! Αν αντιδρά σε τι; Στον πόνο; Έπρεπε να βιώσει κι άλλο πόνο; Κάποια
στιγμή αρχίσαμε να αντιδράμε, δεν θέλαμε να τον τρυπάνε άλλο. Ένα βράδυ, προς
το τέλος, ένας γιατρός που εφημέρευε μας είπε ότι όταν εργαζόταν στον
«Ευαγγελισμό» στις δικές του εφημερίες δεν επέτρεπε να βάζουν ορούς σε μη
αναστρέψιμα περιστατικά. Τον ρώτησα «στον πατέρα μου γιατί βάζετε;» και μου
απάντησε ότι ήταν η πρακτική της συγκεκριμένης κλινικής. Τι είδους πρακτική
είναι η «συντήρηση» του πόνου;

Ικετέψαμε την τελευταία μέρα να του κάνουν μια ένεση μορφίνης ­ τίποτα πια δεν
τον έπιανε. 
Την έκαναν ­ δεν «νάρκωσε» τον πόνο. Είπαμε του γιατρού: «βάλτε του κι άλλη»,
να ηρεμήσει λίγο, να κοιμηθεί. Ένας άλλος γιατρός πρότεινε και ένα ακόμη
φάρμακο μαζί με τη μορφίνη, που θα τον ηρεμούσε, αλλά ο υπεύθυνος της κλινικής
δεν το ενέκρινε. 
Γιατί, όπως δήλωσε, υπήρχε πιθανότητα μετά να χρειασθεί μηχανική υποστήριξη
της αναπνοής και επειδή αυτό δεν ήταν συμβατό με τις εξελίξεις της αρρώστιας
του «θα 'ταν ευθέως μια πράξη ευθανασίας!».

Τα συναισθήματα είναι αντιφατικά, αντικρουόμενα, αλλά εκείνο που σαφώς γνωρίζω
είναι ότι οι τελευταίες πέντε μέρες ζωής του πατέρα μας θα μπορούσαν να μην
υπήρχαν. Οι γιατροί δυσκόλεψαν τον θάνατό του. 
Κι αυτός είναι ένας φοβερός επαγγελματισμός, μία ευθυνοφοβία, χωρίς ίχνη
ανθρωπιάς. Αν ήταν δικός τους πατέρας δεν θα έπρατταν το ίδιο. Ο δικός μας
πατέρας στερήθηκε της αξιοπρέπειας του θανάτου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15841N151</ED>
<ID>
ID:168602

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N15&aa=1</URL></REF>


Article

<CATEGORY>vin06</CATEGORY>

 <H5>ΕΝΑΣ ΠΙΛΟΤΟΣ ΤΗΣ ΟΛΥΜΠΙΑΚΗΣ ΠΡΟΣΓΕΙΩΝΕΤΑΙ ΥΣΤΕΡΑ ΑΠΟ 34 ΧΡΟΝΙΑ...
</H5><H2>Ιπτάμενος... αγρότης
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

<H3></H3>Απελευθερώνεται πετώντας. Μαγεύεται όταν βλέπει τα φωτάκια της Αθήνας από
ψηλά. Και μόλις δει να ξεπροβάλλουν οι απαλές καμπύλες της ελληνικής
χερσονήσου, ξέρει ότι έφτασε. Σπίτι. Μέχρι που να πετάξει. Ξανά. Και ξανά. Και ξανά...

ΜΙΚΡΟΣ, κοιτούσε τον ουρανό ψηλά, μόλις περνούσε κάποιο αεροπλάνο. Δεκαεπτά
ετών, ήδη, ταξίδευε στα σύννεφα, πετώντας με ιδιωτικά αεροπλάνα. Και ύστερα,
ήρθε η Ολυμπιακή. Με τον Ωνάσση. Τότε που γεννήθηκε η Ολυμπιακή. Επί 34
χρόνια, ο κ. Γιάννης Τσαντής, πιλότος της Ολυμπιακής, περνάει μέσα από τα
χρόνια και τον κόσμο, στην πίστα του αεροδρομίου. Και έπειτα, στο χειριστήριο
του αεροπλάνου. Εκεί όπου όλα παραμένουν ίδια. Στην καθημερινότητα του αέρα.
Και των ονείρων.

Χθές πραγματοποίησε την τελευταία του πτήση. «Τελευταία πτήση, ως ενεργός
πιλότος της αγαπημένης μου Ολυμπιακής. Γιατί η ζωή δεν τελειώνει με την
σύνταξη. Και το πέταγμα και τα αεροπλάνα είναι αχώριστα από την ζωή μου...».

Η πτήση Νέα Υόρκη-Αθήνα δεν έχει καθυστέρηση. Μια ευγενική φιγούρα με καπέλο
καπετάνιου ξεπροβάλλει στην μικρή πόρτα. Δεν κρατάει τίποτε στα χέρια του.
Πέφτει στις αγκαλιές των συναδέλφων του, που τον πολιορκούν. Τον φιλάνε.
Βουρκώνουν. Και βουρκώνει. Με τα μάτια του, αναζητάει. Και ξεχωρίζει,
απέναντι, την γυναίκα του, τη Σύλβια. «Τελείωσε κι αυτός ο κύκλος, Σύλβια» της
σιγοψιθυρίζει, «έκλεισε κι αυτό». Γυρνάει στους συναδέλφους του, «να φύγετε με
την ίδια υγεία που φεύγω κι εγώ. Πάντα σάς αγαπούσα. Και σας αγαπώ. Όλους».

Η αγάπη και η συγκίνηση όλων ξεχειλίζουν. Δεν χωράνε στο μικρό γραφείο, όπου
οι συνάδελφοί του τού έχουν ετοιμάσει μία σεμνή αποχαιρετιστήρια γιορτή. «Όλα
έχουν αρχή και τέλος» λέει, «έχω κάνει περίπου 25 χιλιάδες ώρες πτήσεις ­ αν
και ποτέ δεν με ενδιέφερε να κρατάω στοιχεία. Μου αρκούσε που πετούσα. Και
είμαι εδώ 34 χρόνια. Το πιο μαγικό ταξίδι της ζωής μου ήταν τότε, εκείνο τον
Αύγουστο του 1971, που γνώρισα την Σύλβια. Εκείνη ήταν ιπταμένη. Και το...
κακό ήταν ακαριαίο! Από τότε είμαστε μαζί. Ξεκίνησα από ιπτάμενος μηχανικός». 
Τα χρόνια περνάνε σαν αέρας, μέσα στα καταγάλανα μάτια του 60χρονου πιλότου.
«Τα πρώτα επτά χρόνια, έτσι δούλευα στην Ολυμπιακή. Κι ύστερα έγινα χειριστής.
Το ήθελα πολύ. Μετά ήρθαν όλα. Αρχιχειριστής. Γενικός αρχιχειριστής.
Εκπαιδευτής. Συγκυβερνήτης. Κυβερνήτης. Διευθυντής Πτητικής Εκμετάλλευσης της
Ολυμπιακής. Και τώρα... αγρότης!». Η αντίδραση όλων, είναι ακαριαία:
«αγρότης;». Η Σύλβια, αγαπημένη σύντροφός του, επεμβαίνει: «Έχουμε κάτι
στρέμματα στο Μαρκόπουλο. Φτιάχνουμε το δικό μας κρασί. Μαζί με τα παιδιά μας
­ τον 14χρονο Μιχάλη και τον 12χρονο Άλκη ­ πατάμε τα σταφύλια. Ο Γιάννης
ασχολείται και με τα μελίσσια. Του αρέσει να γεύεται το δικό του μέλι».

Από τον αέρα... σταθερά στην γη...

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15841N161</ED>
<ID>
ID:168603

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N16&aa=1</URL></REF>


Article

<CATEGORY>vin06</CATEGORY>

 <H2>Καταδίκη για εισφοροδιαφυγή
</H2><H2></H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΣΕ ΦΥΛΑΚΙΣΗ τεσσάρων ετών καταδικάσθηκε χθες, ερήμην, από δικαστήριο της
Θεσσαλονίκης η εκδότρια Κατερίνα Βελλίδη για μη καταβολή εισφορών σε
ασφαλιστικό ταμείο.

Το Τριμελές Πλημμελειοδικείο εκτός από την παραπάνω ποινή επέβαλε στην κ.
Βελλίδη και χρηματικό πρόστιμο 1.500.000 δραχμών, ενώ αθώωσε παμψηφεί τα
υπόλοιπα πέντε μέλη του διοικητικού συμβουλίου της εκδοτικής επιχείρησης «Ι.Κ.
Βελλίδης Δημοσιογραφικός Οργανισμός Βορείου Ελλάδος Α.Ε.» με το αιτιολογικό
ότι δεν ήταν αρμόδιοι να καταβάλουν τα χρέη στον ασφαλιστικό φορέα.

Σύμφωνα με το κατηγορητήριο, η πρόεδρος και τα μέλη του Δ.Σ. από τον Ιούλιο
του 1990 μέχρι και τον Μάιο του 1993 δεν κατέβαλαν στο Ταμείο Συντάξεων
Προσωπικού Εφημερίδων Αθηνών και Θεσσαλονίκης (ΤΣΠΕΑΘ) εισφορές ύψους 28
εκατομμυρίων δραχμών περίπου, παρά το γεγονός ότι παρακράτησαν τις εισφορές
εργαζομένων προς το Ταμείο που ανέρχονταν στο ποσό των 32.310.000 δραχμών.

Το δικαστήριο έδωσε το δικαίωμα στην κ. Βελλίδη να ασκήσει έφεση στην
καταδικαστική απόφαση, καταβάλλοντας όμως το ποσό του 1 εκατ. δραχμών ως
εγγύηση. Μέχρι αργά χθες το μεσημέρι δεν είχε ασκηθεί έφεση από την κ. Βελλίδη
­ σύμφωνα με πληροφορίες βρίσκεται στην Αθήνα ­ αλλά ούτε και από τους
συνηγόρους που την υπερασπίζονται.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15841N162</ED>
<ID>
ID:168604

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N16&aa=2</URL></REF>


Article

<CATEGORY>vin06</CATEGORY>

 <H2>Παραγράφηκαν τα αδικήματα
</H2><H2></H2>
ΟΚΤΩ χρόνια μετά έφθασε στον Άρειο Πάγο υπόθεση απόπειρας ανθρωποκτονίας με
πρωταγωνιστή τον γνωστό κακοποιό Κ. Ναστούλη, με αποτέλεσμα όλα τα
πλημμελήματα που συνόδευαν τη βασική κατηγορία να παραγραφούν...

Για την υπόθεση της απόπειρας φόνου κατά του αστυνομικού Δ. Μουστάκα, τον
Ιανουάριο του 1989, ο Ναστούλης έχει καταδικαστεί σε 10ετή κάθειρξη. Η
καταδίκη του επικυρώθηκε από τον Άρειο Πάγο, αλλά όλες οι συνοδευτικές
κατηγορίες (οπλοφορία, οπλοχρησία, αντίσταση κατά της αρχής) παραγράφηκαν,
εξέλιξη που επιβεβαιώνει για μια ακόμη φορά τους αργούς ρυθμούς με τους
οποίους κινείται η Δικαιοσύνη.

Ο Ναστούλης είχε πυροβολήσει εναντίον του αστυνομικού κατά τη διάρκεια
καταδίωξής του, καθώς εκκρεμούσε εις βάρος του ένταλμα σύλληψης για σειρά
αδικημάτων. Ο ίδιος υποστήριξε ότι άθελά του πυροβόλησε, αλλά ο Άρειος Πάγος
έκρινε ότι δικαιολογημένα καταδικάστηκε για απόπειρα ανθρωποκτονίας.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15841N163</ED>
<ID>
ID:168605

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N16&aa=3</URL></REF>


Article

<CATEGORY>vin06</CATEGORY>

 <H2>Υπονοούμενα για σκοπιμότητες
</H2><H2></H2>
ΜΕ ΑΦΟΡΜΗ το θέμα που δημιουργήθηκε, ύστερα από την επέμβαση του εισαγγελέα
σχετικά με πρόβλημα που παρουσιάστηκε σε αυτοκίνητο μάρκας Peugeot 106, το
οποίο αγοράστηκε το 1995, η Λάιον Ελλάς Α.Ε. Γενική Αντιπροσωπεία της Peugeot
αναφέρει σε χθεσινή ανακοίνωσή της τα εξής:

«Το αυτοκίνητο του κ. Γ. Βλάχου είχε υποστεί σοβαρότατο τρακάρισμα πριν από
ένα χρόνο και ο κάτοχός του κατέβαλε 1.200.000 δραχμές για την επισκευή του.
Μετά την επισκευή είχε πραγματοποιήσει αυθαίρετες μετατροπές στο αυτοκίνητο,
μη προβλεπόμενες και μη εγκεκριμένες από τον κατασκευαστή. Ο κάτοχος του
συγκεκριμένου αυτοκινήτου απευθύνθηκε σε τεχνικό σύμβουλο προκειμένου να του
συντάξει έκθεση πραγματογνωμοσύνης για το πρόβλημα που είχε παρουσιάσει. Για
άγνωστους όμως μέχρι σήμερα λόγους, από αυτή την έκθεση φαίνεται ότι έγινε
απόκρυψη των παραπάνω δεδομένων και στη συνέχεια υπήρξε απαίτηση του κατόχου
να επισκευαστεί δωρεάν το αυτοκίνητο για να κλείσει η όλη υπόθεση χωρίς θόρυβο
και δημοσιότητα, πράγμα το οποίο δεν αποδέχθηκε η εταιρεία».

«Κατόπιν όλων αυτών ­ καταλήγει η ανακοίνωση ­ η εταιρεία μας, παράλληλα με
άλλες ενέργειες που έχει ήδη δρομολογήσει, ερευνά εάν τυχόν υπάρχουν κάποιες
σκοπιμότητες με στόχο την ανακοπή της εξαιρετικά ανοδικής πορείας των πωλήσεων
ενός μοντέλου που αποτελεί παγκόσμια επιτυχία του εργοστασίου της Peugeot».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15841N164</ED>
<ID>
ID:168606

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N16&aa=4</URL></REF>


Article

<CATEGORY>vin06</CATEGORY>

 <H2>56 χρόνια από τη Μάχη της Κρήτης
</H2><H2></H2>
ΗΡΑΚΛΕΙΟ

ΚΟΡΥΦΩΝΟΝΤΑΙ σήμερα και στο Ηράκλειο οι εκδηλώσεις εορτασμού της 56ης επετείου
της Μάχης της Κρήτης.

Χθες το πρωί, ο υφυπουργός Εθνικής Άμυνας κ. Δημήτρης Αποστολάκης εγκαινίασε
έκθεση πολεμικού υλικού στο χώρο του Ενετικού λιμανιού.

Σήμερα, μετά την επίσημη δοξολογία, στις 10.30 το πρωί στον μητροπολιτικό ναό
του Αγίου Μηνά, θα πραγματοποιηθεί, μια ώρα μετά, τελετή στο μνημείο Μάχης της
Κρήτης, με επιμνημόσυνη δέηση, επίσημη έπαρση των σημαιών των 4 κρατών
(Ελλάδας, Μεγ. Βρετανίας, Αυστραλίας, Νέας Ζηλανδίας) και κατάθεση στεφάνων.

Το βράδυ στις 8.00 στην περιοχή του Ενετικού λιμανιού θα γίνει ρίψη
αλεξιπτωτιστών στο φρούριο του Κούλε, θα ακολουθήσει ένα ποικίλο καλλιτεχνικό
πρόγραμμα και οι εκδηλωσεις θα κλείσουν με εκτόξευση πυροτεχνημάτων.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15841N165</ED>
<ID>
ID:168607

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N16&aa=5</URL></REF>


Article

<CATEGORY>vin06</CATEGORY>

 <H5></H5><H2>Αναβάλλονται οι ενέργειες για το Ηλειακό Χωριό
</H2>
ΝΕΑ ΥΟΡΚΗ, ΗΠΑ

ΤΗΝ ΕΝΤΑΤΙΚΟΠΟΙΗΣΗ της προετοιμασίας του Δεύτερου Παγκόσμιου Συνεδρίου των
Ηλείων, που θα πραγματοποιηθεί στην Ολυμπία το καλοκαίρι του 1998 υπό την
αιγίδα της Παγκόσμιας Ηλειακής Συνομοσπονδίας, αποφάσισε κατά το τριήμερο των
εργασιών της στη Νέα Υόρκη, η Πανηλειακή Ομοσπονδία Αμερικής και Καναδά.

Εμπόδια

Εν αναμονή της αντιμετώπισης των διαφόρων γραφειοκρατικών εμποδίων και
ειδικότερα, σαν πρώτο βήμα, της συζήτησης στη Βουλή του νομοσχεδίου για την
παραχώρηση έκτασης στη Δημόσια Επιχείρηση Πολεοδομίας (ΔΕΠΟΣ) για τη
δημιουργία του Ηλειακού Χωριού, οι 51 σύλλογοι που έλαβαν μέρος στη συνάντηση
της Νέας Υόρκης αποφάσισαν ν' αναβάλλουν κάθε περαιτέρω ενέργεια για το θέμα,
παρ' όλο που είναι πολλοί οι ομογενείς που επιθυμούν εδώ και πολύ καιρό ν'
αποκτήσουν ένα σπίτι στον τόπο της καταγωγής τους.

Αποχώρηση

Επίσης, το νέο υπό τον Βασίλειο Καυκά Διοικ. Συμβούλιο της Ομοσπονδίας
επικύρωσε την υποστήριξη του έργου του ΣΑΕ (Συμβουλίου Απόδημου Ελληνισμού)
και ιδιαίτερα των πρωτοβουλιών για την προώθηση των εθνικών θεμάτων.
Επικυρώθηκε ακόμη η εισδοχή της Ομοσπονδίας στην Πελοποννησιακή Ένωση, ενώ
αποφασίστηκε η αποχώρησή της από το Εθνικό Συμβούλιο Αποδήμων.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15841N166</ED>
<ID>
ID:168608

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N16&aa=6</URL></REF>


Article

<CATEGORY>vin06</CATEGORY>

 <H5>ΕΡΕΥΝΑ ΑΠΟΚΑΛΥΠΤΕΙ ΤΙΣ ΠΑΓΙΔΕΣ ΖΕΣΤΗΣ ΣΤΟ ΚΕΝΤΡΟ ΚΑΙ ΤΗ ΔΥΤΙΚΗ ΑΘΗΝΑ * ΙΟΥΛΙΟ
- ΑΥΓΟΥΣΤΟ ΜΕΤΡΗΘΗΚΑΝ 43 ΒΑΘΜΟΙ ΣΤΗΝ ΙΠΠΟΚΡΑΤΟΥΣ ΚΑΙ ΤΗΝ ΙΔΙΑ ΣΤΙΓΜΗ 33 ΣΤΗΝ ΗΛΙΟΥΠΟΛΗ!
</H5><H5>Στο κέντρο η απόδοση των κλιματιστικών μειώνεται κατά 25%
</H5><H2>Συν 10 βαθμοί από το τσιμέντο!
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

<H3></H3>Οι επιστήμονες αποκρυπτογραφούν ένα ακόμη στοιχείο υποβάθμισης του Κέντρου και
της Δυτικής Αθήνας. Τη ζέστη! Οι μετρήσεις έδειξαν ότι το καλοκαίρι στο Κέντρο
και στη Δυτική Αθήνα έχουν δημιουργηθεί πολλές νησίδες ζέστης. Μάλιστα τη
νύχτα η ζέστη «μετακομίζει» και στη Δυτική Αττική. Κύριοι υπεύθυνοι; Η πυκνή
δόμηση, το κυκλοφοριακό και η έλλειψη πρασίνου.

Η ΕΡΕΥΝΑ διεξάγεται από το Εργαστήριο Μετεωρολογίας του Τμήματος Φυσικής στο
Πανεπιστήμιο Αθηνών και αποτελεί το μεγαλύτερο αστικό πείραμα στην Ευρώπη.
Χρηματοδοτείται από το πρόγραμμα POLIS της Ευρωπαϊκής Ένωσης και έχει στόχο τη
διερεύνηση της επίδρασης της αστικοποίησης στο περιβάλλον και στην κατανομή
της θερμοκρασίας. Και η Αθήνα ίσως είναι η πιο κατάλληλη πόλη για τη διεξαγωγή
αυτής της μελέτης, αφού αποτελεί ένα μοντέλο αστικοποίησης. Προς αποφυγήν...
«Πάνω σε μια πόλη με υποδομή για 600-700 χιλιάδες κατοίκους, χτίστηκαν άλλες
δύο πόλεις», λέει χαρακτηριστικά ο συντονιστής της έρευνας και επίκουρος
καθηγητής Φυσικής, κ. Μάνθος Σανταμούρης. «Η υπερβολική δόμηση στο Κέντρο και
τη Δυτική Αθήνα δημιούργησαν πολλά προβλήματα, μεταξύ των οποίων και αυτό της
αύξησης της θερμοκρασίας».

ΚΑΙ Η ΚΥΚΛΟΦΟΡΙΑ

Το κέντρο της πρωτεύουσας παρουσιάζει κατά τη διάρκεια της ημέρας μια σταθερά
αυξημένη θερμοκρασία κατά 3-7 βαθμούς Κελσίου. Η επιπτώσεις είναι σημαντικές.
«Στην κατανάλωση ενέργειας, στην ποιότητα ζωής και στην άνεση όλων όσων
κυκλοφορούν, κατοικούν ή εργάζονται στην περιοχή», συνεχίζει ο κ. Σανταμούρης.
«Οι αιτίες του φαινομένου έχουν να κάνουν με την υπερβολική συγκέντρωση
δραστηριοτήτων, την έλλειψη ελεύθερων χώρων, χώρων πρασίνου, το κυκλοφοριακό
και την πυκνή δόμηση».

Έτσι στις ώρες κορύφωσης της ζέστης το καλοκαίρι, κατά το μεσημέρι, το Κέντρο
παρουσιάζει θερμοκρασίες μέχρι και 10 βαθμούς Κελσίου υψηλότερες σε σχέση με
την περιφέρεια. Η σημασία του πρασίνου μπορεί να φανεί ανάγλυφα από τις
διαφορές στη θερμοκρασία που μετρήθηκαν στην οδό Ιπποκράτους και στον Εθνικό
Κήπο. Στον πρώτο σταθμό μέτρησης η ανώτατη θερμοκρασία που μετρήθηκε τον
περασμένο Ιούλιο και Αύγουστο ήταν 43 βαθμοί, ενώ στο στο δεύτερο ήταν μόλις
36. Στην Ηλιούπολη και την Κηφισιά ήταν 33 και 35,5 αντίστοιχα.

ΑΝΑΚΟΥΦΙΣΗ ΟΙ ΠΕΖΟΔΡΟΜΟΙ

Μια άλλη παράμετρος του προβλήματος είναι αυτή της κίνησης των οχημάτων, τα
οποία αποτελούν σημαντική πηγή θερμότητας. Η οδός Ερμού που πεζοδρομήθηκε πριν
από δύο χρόνια έδειξε ανώτατη θερμοκρασία 40,5 βαθμών Κελσίου, δηλαδή κατά 3
βαθμούς χαμηλότερη από την Ιπποκράτους.

Κατά τη διάρκεια της νύχτας το πρόβλημα φαίνεται να μεταφέρεται και στα δυτικά
προάστια της Αττικής. Ο κ. Σανταμούρης εξηγεί: «Η ευρύτερη περιοχή της Δυτικής
Αθήνας αποτελεί την πιο πυκνοδομημένη περιοχή της Αττικής. Κατά τη διάρκεια
της ημέρας συσσωρεύεται θερμότητα από την ακτινοβολία στα κτίρια και τη νύχτα
η αποθηκευμένη θερμότητα συμβάλλει στην άνοδο της θερμοκρασίας του περιβάλλοντος».

Αυτό το γεγονός σε συνδυασμό με την έλλειψη χώρων πρασίνου στη Δυτική Αττική
και τη γενικότερη θέση στο Λεκανοπέδιο δημιουργούν το φαινόμενο. 
Είναι χαρακτηριστικό ότι τον Ιούλιο και τον Αύγουστο η μέση ανώτερη
θερμοκρασία στον Κορυδαλλό και το Αιγάλεω ήταν στη μία η ώρα τη νύχτα 34,5 και
32,5 βαθμοί Κελσίου αντίστοιχα, ενώ στην Κηφισιά και την Ηλιούπολη ήταν 30,2
και 30,5. Σε γενικές γραμμές τα δυτικά προάστια παρουσιάζουν τη νύχτα μια
σταθερά αυξημένη θερμοκρασία κατά 2-4 βαθμούς Κελσίου σε σχέση με τη Βόρεια,
την Ανατολική και τη Νότια Αθήνα.


Η ΣΠΑΤΑΛΗ ενέργειας είναι μία από τις σημαντικότερες επιπτώσεις από την αύξηση
της θερμοκρασίας λόγω της αστικοποίησης. Ένα τμήμα της έρευνας αφορά στον
υπολογισμό της κατανάλωσης ενέργειας για ψύξη (κλιματισμό) σε διάφορες
περιοχές της Αττικής.

Οι ερευνητές χρησιμοποίησαν τα στοιχεία ενός τεχνολογικά προηγμένου κτιρίου
και το μετέφεραν «εικονικά» στα σημεία που βρίσκονται οι σταθμοί μέτρησης της
θερμοκρασίας. Στόχος τους ήταν να υπολογίσουν την ενέργεια που απαιτείται για
να διατηρηθεί μια σταθερή θερμοκρασία 26 βαθμών Κελσίου μέσα σ' αυτό. Οι
διαφορές είναι εντυπωσιακές.

Όταν το κτίριο βρίσκεται στο κέντρο της Αθήνας απαιτούνται 14 κιλοβατώρες
(KWh) ανά τετραγωνικό μέτρο, σχεδόν διπλάσια ενέργεια από αυτή που απαιτείται
αν το κτίριο βρισκόταν στην Κηφισιά. Όταν το κτίριο μετακομίζει στον Κορυδαλλό
απαιτούνται 10 κιλοβατώρες ανά τετραγωνικό μέτρο. Η ενέργεια αυτή αντιστοιχεί
σε πραγματικά κλιματολογικά στοιχεία του Αυγούστου 1996. Ένα άλλο στοιχείο
αφορά στην απόδοση των κλιματιστικών, σε διάφορες περιοχές της Αττικής. Όταν
ένα κλιματιστικό βρίσκεται στο κέντρο αποδίδει κατά 25% λιγότερο από ό,τι στην
περιφέρεια της Αθήνας. Η απόδοση αυτή αντιστοιχεί στις δυσμενέστερες
κλιματολογικά συνθήκες (μέγιστη θερμοκρασία-υγρασία). Ήδη οι μελετητές
εργάζονται για να εξακριβώσουν πόσο κοστίζει στην εθνική οικονομία η
αστικοποίηση, από άποψη κατανάλωσης ενέργειας για κλιματισμό.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15841N181</ED>
<ID>
ID:168609

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N18&aa=1</URL></REF>


Article

<CATEGORY>vin06</CATEGORY>

 <H2>Είναι εποχή για τα ... μαρούλια της θάλασσας
</H2><H2></H2>
ΜΑΡΟΥΛΙΑ όχι από τη λαχαναγορά αλλά από τη... θάλασσα γέμισε ξαφνικά η
επιφάνεια των νερών στο Τουρκολίμανο. 
Πρόκειται για ένα φυσιολογικό φαινόμενο της εποχής, που παρατηρείται σε
ολόκληρο το Αιγαίο, λένε οι υδροβιολόγοι, και δεν υπάρχει λόγος ανησυχίας.

«Κάθε χρόνο τέτοια εποχή, λόγω της άνοιξης και της ζέστης, τα φυτά του βυθού
μεγαλώνουν, κόβονται μόνα τους και ανεβαίνουν στην επιφάνεια. Είναι συνήθως
δύο είδη: τα μαρούλια της θάλασσας και τα εντερόμορφα», εξηγεί ο κ. Πάνος
Παναγιωτίδης, υδροβιολόγος στο Εθνικό Κέντρο Θαλασσίων Ερευνών.

Τα φυτά αυτά παρασύρονται από τα ρεύματα και συχνά καταλήγουν σε κλειστούς
κόλπους και όρμους, όπως το Τουρκολίμανο. Εκεί παγιδεύονται γιατί τα νερά
είναι στάσιμα. 
Τα φυτά αυτά μπορεί να παραμείνουν ακόμα και ένα μήνα. «Επειδή όμως σαπίζουν
και μυρίζουν άσχημα, πρέπει κάποιος να τα μαζέψει. Πάντως, δεν πρόκειται για
ρύπανση της θάλασσας. Αν συνέβαινε αυτό τον Αύγουστο, τότε θα έπρεπε να ανησυχούμε».

Από τη μεριά του πάντως, το υπουργείο Εμπορικής Ναυτιλίας έχει ζητήσει από τον
ΕΟΤ να καθαρίσει τον «βούρκο» στο βυθό του όρμου της Ζέας και να ερευνήσει τις
παράνομες αποχετεύσεις που καταλήγουν εκεί.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15841N191</ED>
<ID>
ID:168610

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N19&aa=1</URL></REF>


Article

<CATEGORY>vin06</CATEGORY>

 <H5>ΣΕΪΧ ΣΟΥ
</H5><H2>Οι στρατιωτικές ασκήσεις φράζουν τον δρόμο σε επίδοξους εμπρηστές
</H2>
<H3></H3>ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΤΡΑΤΙΩΤΙΚΕΣ ασκήσεις μέσα στο Σέιχ Σου «κλείνουν» τον δρόμο στους επίδοξους
εμπρηστές προς το δάσος-πνεύμονα της Θεσσαλονίκης, ενώ δύο πυροσβεστικά
αεροσκάφη θα βρίσκονται σε ετοιμότητα το καλοκαίρι για να καταστείλουν όποια
πυρκαγιά εμφανιστεί στη Βόρεια Ελλάδα.

Η εναέρια εποπτεία του νομού Θεσσαλονίκης για την πρόληψη πυρκαγιών κατά τη
διάρκεια της θερινής περιόδου θα γίνει με αεροσκάφη τύπου Καναντέρ, που θα
βρίσκονται σταθμευμένα σε κατάσταση ετοιμότητας όλο το εικοσιτετράωρο στο
αεροδρόμιο Μακεδονία από την 1η Ιουλίου.

Στη διάθεση των υπηρεσιών της νομαρχίας Θεσσαλονίκης για την κατάσβεση
πυρκαγιάς κατά τους θερινούς μήνες θα βρίσκονται επίσης τρία πυροσβεστικά
οχήματα των Δήμων Θέρμης, Συκεώνος και Αγίου Παύλου, ενώ για προστασία του
περιαστικού δάσους της Θεσσαλονίκης θα πραγματοποιηθούν ακόμη και στρατιωτικές
ασκήσεις στην έκταση που καταλαμβάνει.

Όπως ανακοινώθηκε από τη νομαρχία Θεσσαλονίκης, ύστερα από σύσκεψη μεταξύ των
συναρμοδίων φορέων, προγραμματίζονται στρατιωτικές ασκήσεις διαβίωσης μέσα στο
δάσος του Σέιχ Σου με στόχο την προστασία και διαφύλαξη του πνεύμονα οξυγόνου
της Θεσσαλονίκης.

Για την προστασία του ίδιου δάσους θα στελεχωθούν ομάδες που θα το περιπολούν
σε εικοσιτετράωρη βάση, ενώ οι οδηγοί των βυτιοφόρων οχημάτων των δήμων του
πολεοδομικού συγκροτήματος της Θεσσαλονίκης θα βρίσκονται όλο το
εικοσιτετράωρο σε κατ' οίκον επιφυλακή.

Στη σύσκεψη που έγινε υπό τον νομάρχη Θεσσαλονίκης κ. Κώστα Παπαδόπουλο
συμμετείχαν εκπρόσωποι δήμων και κοινοτήτων που συνορεύουν με το δάσος Σέιχ
Σου, αρμόδιοι οργανισμοί και υπηρεσιακοί παράγοντες.

Όπως ανακοινώθηκε, για την πρόληψη των πυρκαγιών που ξεσπούν σε ευαίσθητες
περιοχές τους θερινούς μήνες έχουν δημιουργηθεί αντιπυρικές ζώνες και
πραγματοποιήθηκαν περιφράξεις στους σκουπιδότοπους του πολεοδομικού συγκροτήματος.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15841N192</ED>
<ID>
ID:168611

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N19&aa=2</URL></REF>


Article

<CATEGORY>vin06</CATEGORY>

 <H5>ΑΝΑΜΕΝΕΤΑΙ Η ΕΚΘΕΣΗ ΤΩΝ ΙΑΤΡΟΔΙΚΑΣΤΩΝ * «ΚΛΕΙΔΙ» ΤΗΣ ΥΠΟΘΕΣΗΣ Ο ΟΔΗΓΟΣ ΤΟΥ ΠΡΟΞΕΝΕΙΟΥ
</H5><H5>Ελεύθερος μετά 24 ώρες
</H5><H2>Έρευνες για τον θάνατο
</H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

<H3></H3>Σε ατύχημα αποδίδουν οι ελληνικές αρχές τον θάνατο του υπαστυνόμου Νίκου
Μαρκάκη, που υπηρετούσε στο προξενείο του Αργυροκάστρου. Σύμφωνα με δήλωση του
κυβερνητικού εκπροσώπου κ. Δημήτρη Ρέππα, «η πρώτη εξέταση που έγινε δείχνει
ότι ο κάλυκας προήλθε από το όπλο του υπαστυνόμου».

«Ο ΧΩΡΟΣ ήταν κλειστός, δεν υπήρχε επικοινωνία με το εξωτερικό περιβάλλον».
Πάντως, για τις συνθήκες θανάτου του Μαρκάκη αστυνομικοί έχουν πάει στο
Αργυρόκαστρο, ενώ για σήμερα αποφασίστηκε και δεύτερη νεκροψία..

Η πρώτη που έγινε χθες το μεσημέρι στο Νοσοκομείο Ιωαννίνων οδήγησε σε κάποια
πρώτα συμπεράσματα τα οποία όμως περιπλέκουν τα πράγματα. Σύμφωνα με τον
ιατροδικαστή κ. Δάλλα, «η σφαίρα εισήλθε στο κρανίο πάνω από τα μάτια και είχε
φορά προς τη βάση του κεφαλιού. Τα τραύμα είναι τυφλό, ενώ όπως έγινε γνωστό
βρέθηκαν θραύσματα από τη σφαίρα που βρήκε τον άτυχο υπαστυνόμο». 
Κατόπιν παραγγελίας του αρχηγού της ΕΛ.ΑΣ. αντιστράτηγου Αθαν. Βασιλόπουλου
προς την Ιατροδικαστική Υπηρεσία Αθηνών και, ειδικότερα, προς τον προϊστάμενό
της κ. Εμμ. Νόνα, σήμερα το πρωί απεστάλησαν στα Ιωάννινα δύο ιατροδικαστές,
οι οποίοι θα διενεργήσουν νεκροτομή στο πτώμα του υπαστυνόμου Νίκου Μαρκάκη.

Ο 33χρονος αστυνόμος βρέθηκε νεκρός στις 10.30 χθες το πρωί στον πρώτο όροφο
του κτιρίου, όπου βρισκόταν με έναν από τους οδηγούς του προξενείου. Ο νεαρός
οδηγός υπέστη σοκ και δεν ήταν σε θέση να δώσει πληροφορίες για τις συνθήκες
του ατυχήματος. 
Συνάδελφοί τους που έτρεξαν, μόλις άκουσαν τον πυροβολισμό, βρήκαν τον Μαρκάκη
πλημμυρισμένο στα αίματα και τον μετέφεραν στην Κακαβιά και από κει με
ασφενοφόρο στα Γιάννινα, όπου απλώς διαπιστώθηκε ο θάνατός του. Αρκετοί
συνάδελφοί του πάντως δεν απέκλειαν το ενδεχόμενο ο υπαστυνόμος να
πυροβολήθηκε από σκοπευτή ο οποίος ήταν μέσα στο τζαμί που βρίσκεται απέναντι
ακριβώς από το προξενείο..

Όμως δίπλα στον νεκρό βρέθηκε κάλυκας που προέρχεται από το όπλο του, γεγονός
που οδηγεί στο συμπέρασμα του ατυχήματος. Για τη διερεύνηση της υπόθεσης
βρίσκεται στο Αργυρόκαστρο ομάδα Ελλήνων αξιωματικών με επικεφαλής τον
επιθεωρητή Ηπείρου, ταξίαρχο Ηλία Κροκίδη.

Όταν έγινε γνωστό το περιστατικό, ο υπουργός Εξωτερικών κ. Θεόδωρος Πάγκαλος
έκανε την ακόλουθη δήλωση: «Εκφράζω τη βαθιά μου θλίψη για τον θάνατο του
υπαστυνόμου Νίκου Μαρκάκη. Ο υπαστυνόμος προσέφερε τις υπηρεσίες του στην
ιδιαίτερα σημαντική θέση για την ελληνική οικογένεια της Αλβανίας όπου υπηρετούσε».

Ο ΘΕΟΔΩΡΟΣ Βερύκιος, ο Έλληνας ναυτικός του μότορσιπ «Τζάνετ» που έμεινε
όμηρος για μια μέρα των Αλβανών μαφιόζων, μίλησε στα «ΝΕΑ» για την περιπέτεια
που έζησε:.

«Ήμασταν κενοί φορτίου και ερχόμασταν από το λιμάνι Μόντε Νέγκρο της
Γιουγκοσλαβίας», εξιστορεί. «Στ' ανοιχτά των αλβανικών ακτών, περίπου 4
ναυτικά μίλια από τους Αγίους Σαράντα, μας πλησίασαν το απόγευμα της Κυριακής
δύο ταχύπλοα στα οποία επέβαιναν γύρω στους 30 Αλβανοί, οι οποίοι κατέλαβαν το
πλοίο και με την απειλή των όπλων μάς οδήγησαν στο λιμάνι. 
Λίγο πριν είχε γίνει πειρατεία στο μότορσιπ «Σαράντα», και τα πνεύματα στην
περιοχή ήταν οξυμμένα».

Ο ίδιος λέει ότι οι Αλβανοί έκαναν πλιάτσικο στο πλοίο και επιβεβαιώνει ότι
ζήτησαν λύτρα 30 εκατομμυρίων δραχμών, ποσό που ύστερα από διαπραγματεύσεις
δέχτηκαν να το κατεβάσουν. Αποφεύγει να πει περισσότερα για το αν τελικώς
πληρώθηκε το ποσό και υποστηρίζει ότι έμεινε εκεί σαν «εγγύηση» προκειμένου να
διευθετηθεί το ζήτημα.

«Δεν έχουμε καμία σχέση με αυτούς και κατά λάθος μπλεχτήκαμε στην πειρατεία», λέει.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15841N211</ED>
<ID>
ID:168612

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N21&aa=1</URL></REF>


Article

<CATEGORY>vin06</CATEGORY>

 <H2>Επίθεση σε Άγγλους τουρίστες
</H2><H2></H2>
ΝΕΑ ΚΡΟΥΣΜΑΤΑ πειρατείας ανοιχτά της Κέρκυρας αναστατώνουν τις τοπικές αρχές
οι οποίες εκφράζουν έντονες ανησυχίες για τις επιπτώσεις στην τουριστική περίοδο.

Αυτή τη φορά θύματα των πειρατών ήταν τέσσερις Άγγλοι τουρίστες οι οποίοι
ταξίδευαν με δύο σκάφη προς την Κέρκυρα. Συγκεκριμένα, χθες το απόγευμα, και
ενώ το ελληνικό επαγγελματικό σκάφος «Sagitarious», στο οποίο επέβαιναν δύο
Άγγλοι τουρίστες, έπλεε στη θαλάσσια περιοχή του ακρωτηρίου Στύλος της
Αλβανίας, προσεγγίσθηκε από ταχύπλοο στο οποίο επέβαιναν τέσσερις Αλβανοί
κουκουλοφόροι, που με την απειλή των όπλων, αφού επιβιβάστηκαν στο
ιστιοπλοϊκό, τους λήστεψαν παίρνοντας μαζί τους όλα τα χρήματα των τουριστών,
τα χρυσαφικά τους και τα εφόδια του σκάφους. Το ταχύπλοο απομακρύνθηκε προς
τους Αγίους Σαράντα. 
Δύο ώρες νωρίτερα και ενώ η θαλαμηγός «Echythump» με επιβαίνοντες δύο Άγγλους
υπηκόους έπλεε στην ίδια θαλάσσια περιοχή προσεγγίσθηκε από το αλβανικό
ταχύπλοο με τους τέσσερις ενόπλους, το οποίο, αφού έκανε διάφορους ελιγμούς,
απομακρύνθηκε προς τις αλβανικές ακτές χωρίς οποιαδήποτε ενέργεια εις βάρος
της θαλαμηγού.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15841N212</ED>
<ID>
ID:168613

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N21&aa=2</URL></REF>


Article

<CATEGORY>vin06</CATEGORY>

 <H2>Ήταν η «σκιά» του γενικού προξένου
</H2><H2></H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Ο ΥΠΑΣΤΥΝΟΜΟΣ Ν. Μαρκάκης, 33 χρόνων, υπηρετούσε στο γενικό προξενείο
Αργυροκάστρου από τις 25 Οκτωβρίου 1995, ενώ πριν υπηρετούσε στο Τμήμα
Ασφαλείας Ιωαννίνων. Ήταν παντρεμένος και πατέρας ενός κοριτσιού, της
Ευθαλίας, 8 χρόνων.

Έμπειρος και καλός αξιωματικός, ήταν επικεφαλής της φρουράς στο γενικό
προξενείο και στην προξενική κατοικία του Αργυροκάστρου, που είχαν γίνει
στόχος ενόπλων τον περασμένο Μάρτιο. Σε μία από τις επιθέσεις αυτές, όπως ο
ίδιος είχε αποκαλύψει στα «ΝΕΑ», είχε κινδυνεύσει σοβαρά, αφού οι σφαίρες από
τη ριπή των αγνώστων κατά της προξενικής κατοικίας είχαν καρφωθεί δίπλα του
στο παράθυρο, όπου βρισκόταν.

Κυκλοφορούσε πάντα με αλεξίσφαιρο γιλέκο. Στις επιθέσεις κατά του προξενείου
και της προξενικής κατοικίας, στις αρχές του περασμένου Μαρτίου, είχε κερδίσει
τον θαυμασμό όλων με τον τρόπο που είχε οργανώσει την άμυνα και αντιμετώπισε
τις επιθέσεις των ενόπλων.

Ο άτυχος υπαστυνόμος, όλους αυτούς τους μήνες της κρίσης στην Αλβανία ήταν η
«σκιά» του γενικού προξένου, κ. Νίκου Κανέλλου, και συνόδευε πάντα τις
αποστολές ανθρωπιστικής βοήθειας που έφθαναν από την Ελλάδα.

Τον είχαμε συναντήσει στο σπίτι του προξένου στο Αργυρόκαστρο να έχει
οργανώσει τα μέτρα ασφαλείας και να φυλάει ο ίδιος σκοπιά στην ταράτσα, κατά
την επίσκεψη του Αλβανού πρωθυπουργού, κ. Μπασκίμ Φίνο, την παραμονή της
επίσκεψής του στη χώρα μας. Βιαζόταν, μας έλεγε, να έρθει το καλοκαίρι, ώστε
να βρεθεί για μερικές ημέρες κοντά στην οικογένειά του, τη γυναίκα και την
κορούλα του, την Ευθαλία, που τον περίμεναν στα Γιάννενα...

Ο γενικός πρόξενος στο Αργυρόκαστρο, κ. Ν. Κανέλλος, που βρισκόταν χθες το
πρωί στην Αθήνα, πληροφορήθηκε τον θάνατο του υπαστυνόμου Ν. Μαρκάκη στις
10.30 π.μ. κι αμέσως αναχώρησε για το Αργυρόκαστρο με το αυτοκίνητό του.
Προλάβαμε κι επικοινωνήσαμε μαζί του την ώρα που αναχωρούσε. Ήταν
συγκλονισμένος και δεν μπορούσε να συγκρατήσει τα δάκρυά του, αφού πέρα από
την υπηρεσιακή σχέση τούς συνέδεε και βαθιά φιλία.

Ο κ. Κανέλλος έφθασε στο Αργυρόκαστρο στις 6 το απόγευμα κι αμέσως ενημερώθηκε
από τους υπαλλήλους για το τι ακριβώς συνέβη χθες το πρωί. Την ίδια ώρα στο
προξενείο, προκειμένου να γίνει αυτοψία, βρισκόταν κλιμάκιο αστυνομικών από τα
Γιάννενα, με επικεφαλής τον αστυνομικό επιθεωρητή Ηπείρου, ταξίαρχο Ηλία
Κροκίδη, καθώς επίσης και ο αντεισαγγελέας Αργυροκάστρου, κ. Αρμπέν Πάσο. 
Την αυτοψία και τις έρευνες για τις ακριβείς συνθήκες θανάτου του υπαστυνόμου
παρακολουθούσαν και Αλβανοί αστυνομικοί για τις τυχόν ευθύνες Αλβανών πολιτών
απέξω από το προξενείο ή από μέσα...

Συλληπητήριο τηλεγράφημα στην οικογένεια του 33χρονου υπαστυνόμου Νίκου
Μαρκάκη απέστειλε ο υπουργός Δημόσιας Τάξης, Γιώργος Ρωμαίος. Στο τηλεγράφημά
του ο υπουργός τονίζει τα εξής: «Εκφράζω τη λύπη μου για τον αδόκητο χαμό του
προσφιλούς σας προσώπου και συμπαραστέκομαι προσωπικά στις δύσκολες στιγμές
που περνάτε...».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15841N213</ED>
<ID>
ID:168614

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N21&aa=3</URL></REF>


Article

<CATEGORY>vin06</CATEGORY>

 <H5>ΕΙΚΟΝΑ ΚΑΤΑΣΤΡΟΦΗΣ ΣΤΟ ΚΕΝΤΡΟ ΤΗΣ ΠΟΛΗΣ * ΕΠΕΙΣΟΔΙΑ ΚΑΙ ΣΤΗΝ ΠΡΟΣΑΓΩΓΗ ΤΩΝ 55 ΣΥΛΛΗΦΘΕΝΤΩΝ
</H5><H5>Ζήτημα ευαισθησίας...
</H5><H5>ΜΑΡΙΑ ΦΑΡΑΝΤΟΥΡΗ
</H5><H5>ΛΑΥΡΕΝΤΗΣ ΜΑΧΑΙΡΙΤΣΑΣ
</H5><H5>ΚΩΣΤΑΣ ΚΟΥΤΣΟΜΥΤΗΣ
</H5><H5>ΦΟΙΒΟΣ ΔΕΛΗΒΟΡΙΑΣ </H5><H5>ΓΙΑΝΝΗΣ ΠΟΛΥΖΟΣ
</H5><H5>Τι λένε οι δύο κυβερνήσεις
</H5><H2>Μία Λευκωσία αγνώριστη
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

<H3></H3>Η ΚΥΒΕΡΝΗΣΗ επέρριψε την ευθύνη για τα επεισόδια σε ανεύθυνους ταραχοποιούς
νεαρούς και αιτιολόγησε την στάση της Αστυνομίας λέγοντας ότι η κυβέρνηση έχει
υποχρέωση να προστατεύει την ελευθερία του «συνέρχεσθαι».

Ζημιές χιλιάδων λιρών, πενήντα τέσσερις τραυματίες, εκ των οποίων οι 15 μόνον
πολίτες, και πενήντα πέντε συλληφθέντες είναι ο απολογισμός των συγκρούσεων
Αστυνομίας - διαδηλωτών, που για περισσότερες από τρεις ώρες μετέτρεψαν το
κέντρο της Λευκωσίας σε πεδίο μάχης.

Σπασμένες βιτρίνες, ζημιές σε καταστήματα, οι κεντρικοί δρόμοι της πρωτεύουσας
γεμάτοι πέτρες και σπασμένα γυαλιά, καμένοι κάλαθοι των αχρήστων και
γκρεμισμένοι ανθώνες συνέθεταν την εικόνα του κέντρου της πρωτεύουσας, που
χθες το πρωί προσπαθούσε να συνέλθει από το νυχτερινό σοκ.

Καταστηματάρχες δήλωναν ότι αναγκάστηκαν να διανυκτερεύσουν στα μαγαζιά τους
για να αποτρέψουν κλοπές ή λεηλασίες, που ευτυχώς δεν σημειώθηκαν.

Η επόμενη μέρα βρήκε όμως και πενήντα πέντε άτομα, τα περισσότερα νεαρά, στα
κρατητήρια της Αστυνομίας για το όργιο των καταστροφών και των βανδαλισμών.
Από αυτούς οδηγήθηκαν το μεσημέρι στο δικαστήριο οι 21, ενώ από τους
υπόλοιπους άλλοι αφέθηκαν ελεύθεροι χωρίς να τους απαγγελθεί κατηγορία και
άλλοι κατηγορήθηκαν γραπτώς και αφέθηκαν στη συνέχεια ελεύθεροι.

Η Αστυνομία έλαβε έκτακτα μέτρα ασφαλείας στην περιοχή των δικαστηρίων.
Δεκάδες αστυνομικοί και άντρες της μηχανοκίνητης μονάδας δράσης αναπτύχθηκαν
στην περιοχή, καθώς στο χώρο έφθασαν και δεκάδες από τους γονείς των
συλληφθέντων. Δημιουργήθηκε ένταση όταν οι γονείς και συγγενείς των
συλληφθέντων διαμαρτυρήθηκαν για την στάση της Αστυνομίας.

Οι συλληφθέντες παρουσιάστηκαν λόγω του αριθμού τους καθ' ομάδες σε τρεις
διαφορετικές αίθουσες του δικαστηρίου.

* Στη Νέα Υόρκη ο εκπρόσωπος του γενικού γραμματέα των Ηνωμένων Εθνών, κ.
Έκχαρντ, χαρακτήρισε τη συναυλία Ρουβά - Κουτ ως ένδειξη ότι οι δύο Κοινότητες
επιθυμούν να γεφυρώσουν τις διαφορές τους.

Ο καλλιτέχνης πρέπει να λαμβάνει υπόψη και να σέβεται την ευαισθησία της
κοινής γνώμης. 
Στην προκειμένη περίπτωση η άποψη της κοινής γνώμης ήταν μάλλον αρνητική,
διότι η συναυλία έγινε σε χώρο που χωρίζεται στα δύο. 
Πολύ δε περισσότερο όταν εκεί, πριν από περίπου ένα χρόνο, έγιναν βαρβαρότητητες.

Διαφωνώ ως προς τον χώρο και τον χρόνο που έγινε η συναυλία Ρουβά - Κουτ.

Είναι πολύ λεπτό θέμα. 
Οι ισορροπίες είναι πολύ λεπτές και πρέπει να λαμβάνονται υπόψη πολλές παράμετροι.

Δεν είναι θέμα για τέτοιου είδους κατανάλωση. Απαιτείτο μεγαλύτερη σοβαρότητα
και λιγότερη φιέστα, από όλους.

Πρωτίστως δε από τα Ηλεκτρονικά Μέσα Ενημέρωσης.

Διαφωνώ ριζικότατα. Στην κατάσταση που είναι η Κύπρος, όλο αυτό το πράγμα ήταν
εμπαιγμός. 
Με εκνευρίζει να εκπροσωπείται η χώρα μας από τον Ρουβά. 
Δεν μπορεί να θεωρηθεί κομμάτι του ελληνικού πολιτισμού. Μετά το αίμα που
χύθηκε στη νεκρή ζώνη, ήταν πρόκληση η συναυλία αυτή.

Και ο Μίκης Θεοδωράκης έχει κάνει συνεργασίες με Τούρκους καλλιτέχνες, αλλά
όχι σε τέτοιους χώρους και χρονικές στιγμές.

Ο Σάκης Ρουβάς και ο παχουλός Τούρκος στην πραγματικότητα δεν υπάρχουν. 
Είναι φανταστικά πρόσωπα. Η μουσική τους μπορεί να ενώσει λαούς μόνο εκεί που
μπορεί να ενώσει δύο ανθρώπους η Αννίτα Πάνια.

Στη χώρα, δηλαδή, της τηλεανίχνευσης. Στη χώρα που γνωρίζω εγώ, όλοι
αγωνίζονται όπως όπως να διατηρήσουν το πρόσωπό τους ζωντανό και ξεχωριστό και
δεν έχουν καιρό να αναρωτιούνται αν είναι φίλοι ή όχι.

(Αντιπρύτανης του ΕΜΠ)

Μακροχρόνια, μια τέτοια ενέργεια θα αποτελούσε την ενδεδειγμένη λύση, στο
πλαίσιο του διαλόγου των λαών που ζουν και ανήκουν στον ίδιο γεωγραφικό χώρο.
Η Λευκωσία πρέπει να πάψει να είναι η τελευταία διχοτομημένη πρωτεύουσα της Ευρώπης

. Η κίνηση αυτή, ωστόσο, παίρνοντας τα μηνύματα των πρώτων αντιδράσεων, και με
νωπή τη μνήμη του πρόσφατου παρελθόντος, θα έπρεπε να αναβληθεί.

Η ΚΥΠΡΙΑΚΗ κυβέρνηση έδωσε την πλήρη υποστήριξή της στη συναυλία Ρουβά - Κουτ
και ο κυβερνητικός εκπρόσωπος απέδωσε τα έκτροπα σε ανεύθυνα και ταραχοποιά στοιχεία.

Η συναυλία Ρουβά - Κουτ, είπε, έδωσε το μήνυμα ότι Ελληνοκύπριοι και
Τουρκοκύπριοι μπορούν να συνυπάρξουν κόντρα στις διαβεβαιώσεις περί του
αντιθέτου. Τόνισε επίσης ότι η συναυλία πραγματοποιήθηκε σε πείσμα πολλών και
απέδειξε τη φυσική και ανθρώπινη επιθυμία των νέων της Κύπρου να συνυπάρξουν.

Όπως είπε ο εκπρόσωπος, οι δύο εκδηλώσεις είχαν εντελώς διαφορετικό στόχο η
κάθε μία και τα μηνύματά τους ήταν καθαρά και σημείωσε ότι μπορούν αυτά τα
μηνύματα να συνυπάρξουν.

Στην Αθήνα, ο κυβερνητικός εκπρόσωπος κ. Δ. Ρέππας δήλωσε ότι η συναυλία ήταν
ένα βήμα για την προσέγγιση μεταξύ των πληθυσμών της Κύπρου. 
Ως προς τα επεισόδια, ο κ. Ρέππας σημείωσε ότι η ελληνική κυβέρνηση εκφράζει
την αποδοκιμασία της για τους υπαιτίους και προσέθεσε: «Πιστεύουμε ότι οι
πολίτες σε ένα ελεύθερο κράτος είναι ελεύθεροι και γι' αυτό μπορούν ελεύθερα
να εκφράζουν τις πεποιθήσεις τους, χωρίς να εμποδίζουν άλλους συμπολίτες τους
να εκφράζουν τις δικές τους πεποιθήσεις». 
Το βασικό συμπέρασμα, κατέληξε ο κυβερνητικός εκπρόσωπος, είναι ότι η συναυλία
πέτυχε τους σκοπούς της: «Από εκεί και πέρα καλό είναι να μην υπάρχουν ταραχές
και αντιδικίες ή επεισόδια σε εκδηλώσεις ­ σε όποια μορφή κι αν γίνονται ­
στην ελεύθερη Κύπρο».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15841N221</ED>
<ID>
ID:168615

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N22&aa=1</URL></REF>


Article

<CATEGORY>vin06</CATEGORY>

 <H5>ΤΡΙΑ ΧΡΟΝΙΑ ΦΥΛΑΚΗ ΣΕ ΑΠΑΤΕΩΝΑ ΠΟΥ ΕΞΑΠΑΤΟΥΣΕ ΑΘΩΟΥΣ ΠΟΛΙΤΕΣ
</H5><H2>Έταζε έναντι αμοιβής
</H2>
Πλησίαζε ανύποπτους πολίτες και τους έπειθε πως μπορούσε να βρει λύση στο
πρόβλημά τους μέσω των υψηλών γνωριμιών του, αποσπώντας τους έτσι μεγάλα
χρηματικά ποσά.Ο 45ΧΡΟΝΟΣ Γιώργος Γούσιος είχε επικαλεστεί ακόμη και ότι ήταν
κουμπάρος με τον πρώην υπουργό κ. Γ. Πέτσο, προκειμένου να πείσει ένα από τα
υποψήφια θύματά του για τις σχέσεις του με υψηλά κυβερνητικά στελέχη.

Χθες ο Γ. Γούσιος κάθισε στο εδώλιο του Τριμελούς Εφετείου Κακουργημάτων της
Αθήνας κατηγορούμενος για απάτη. Οι δικαστές τον έκριναν ένοχο και τον
καταδίκασαν σε συνολική ποινή φυλάκισης τριών ετών.

Ένα από τα θύματά του καταθέτοντας στο δικαστήριο περιέγραψε τη μέθοδο που
ακολουθούσε ο κατηγορούμενος. Ο Αντ. Τσαγκαρόπουλος, αγρότης, είχε δώσει, όπως
είπε στον Γούσιο 500.000 δραχμές για να του διορίσει τον γιο του στο Δημόσιο
και άλλες 200.000 δραχμές προκειμένου να μεσολαβήσει για την έκδοση ενός δανείου.

Ο ίδιος τον είχε συστήσει μάλιστα και σε άλλους συγχωριανούς του. Σε όλους ο
Γούσιος μοίραζε αφειδώς υποσχέσεις πως είχε τη δυνατότητα να πραγματοποιήσει
αυτά που του ζητούσαν. Όσο περνούσε ο καιρός, όμως, και οι υποσχέσεις του
έμεναν μόνο στα λόγια, άρχισαν υποψιάζονται πως κάτι δεν πήγαινε καλά. Έτσι,
οι συγχωριανοί του κ. Τσαγκαρόπουλου όταν κατάλαβαν με τι άνθρωπο είχαν να
κάνουν δεν κυνηγούσαν μόνο τον Γούσιο αλλά και τον ίδιο, διεκδικώντας πίσω τα
χρήματα που είχαν δώσει.

Όταν έφτασε η ώρα της απολογίας του κατηγορουμένου ο Γούσιος αρνήθηκε τις
πράξεις που του αποδίδονται και ισχυρίστηκε πως πρόκειται για σκευωρία που
έχουν στήσεις εις βάρος του συγκεκριμένα άτομα, τα οποία έχει καταγγείλει στην
Δικαιοσύνη για διάφορα ποινικά αδικήματα.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15841N371</ED>
<ID>
ID:168616

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N37&aa=1</URL></REF>


Article

<CATEGORY>vin06</CATEGORY>

 <H2>Αποποινικοποίηση της χρήσης χασίς ζητεί ο Γιώργος Παπανδρέου
</H2>
ΣΤΟ ΘΕΜΑ της αποποινικοποίησης της χρήσης χασίς επανήλθε ο αναπληρωτής
υπουργός Εξωτερικών κ. Γ. Παπανδρέου.

Διατυπώνοντας, όπως αναφέρει σε συνέντευξή του στο περιοδικό «ΚΛΙΚ» την
προσωπική του άποψη για το θέμα, ο κ. Γ. Παπανδρέου επαναφέρει προηγούμενη
πρόταση που είχε καταθέσει παλιότερα μαζί με άλλους βουλευτές, σύμφωνα με την
οποία ο χρήστης κάνναβης θα έχει τη δυνατότητα να καλλιεργεί στο σπίτι του μια
μικρή ποσότητα για δική του μόνο χρήση. Την ποσότητα αυτή του χασίς ο χρήστης
δεν θα έχει το δικαίωμα να τη διακινεί ή να την πουλάει. 
Ο κ. Γ. Παπανδρέου υποστηρίζει ότι με τον μη διαχωρισμό της κάνναβης από τα
σκληρά ναρκωτικά ο νέος τα συνδέει και οδηγείται από το ένα στο άλλο μέσω των
εμπόρων. Η ίδια νομική αντιμετώπιση της κάνναβης και των σκληρών ναρκωτικών
τους μόνους που βοηθάει στην πραγματικότητα, λέει ο υπουργός, είναι την
οργανωμένη μαφία.

Με πρόταση τού κ. Γ. Παπανδρέου η Ευρωπαϊκή Ένωση θα διοργανώσει συμπόσιο -
συζήτηση για να ναρκωτικά και τις επιπτώσεις τους, στην Αθήνα από 20- 22 Ιουνίου.

Σύμφωνα με δημοσκόπηση που δημοσιεύει το περιοδικό, αυτοί που υπέρ του
διαχωρισμού των ναρκωτικών σε σκληρά και μαλακά αθροίζονται στο 53,8% και κατά
το 40,8%. Την αποποινικοποίηση της χρήσης του χασίς τη ζητεί το 38,5%.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15841N372</ED>
<ID>
ID:168617

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N37&aa=2</URL></REF>


Article

<CATEGORY>vin06</CATEGORY>

 <H2>Δύο χρήστες κατηγορούνται για το φόνο
</H2>
Δύο ατομα που «συντρόφευαν» τον 22χρονο Σέργιο Ι. Αγράδα στα ταξίδια του στον
κόσμο της ηρωίνης κατηγορούνται ότι είναι οι δράστες της ανθρωποκτονίας του
άτυχου νεαρού.

Το πτώμα του 22χρονου είχε βρεθεί τα ξημερώματα του Σαββάτου στο πεζοδρόμιο
της οδού Παρνασσίδος στο Περιστέρι, όπου το είχαν πετάξει οι δράστες. Τρία
εικοσιτετράωρα αργότερα αξιωματικοί της Ασφάλειας εξιχνίασαν την υπόθεση. Όπως
προέκυψε, δράστες είναι ο Παναγιώτης Γ. Κυριακόπουλος 34 χρόνων και η
Αναστασία Ι. Τζούντζα, 43 χρόνων, εργάτρια του Δήμου Αθηναίων. 
Στην ίδια υπόθεση εμπλέκονται κατηγορούμενοι για υπόθαλψη εγκληματία και οι
Αριστομένης Δ. Κλεφτογιάννης, 20 χρόνων, υπάλληλος ΟΤΕ, ο Δημήτρης Σπ. Μίγκος
23 χρόνων γυψαδόρος, ο Οδυσσέας Γ. Μαρίνος, 21 χρόνων, ιδιωτικός υπάλληλος και
ο Γιάννης Ελ. Μαργαρώνης, 23 χρόνων, άνεργος. Από αυτούς συνελήφθη μόνο ο
Κυριακόπουλος, ενώ οι υπόλοιποι δεν κρατήθηκαν λόγω παρέλευσης του αυτόφωρου.

Άλλη διάσταση, για τις συνθήκες θανάτου του άτυχου νεαρού χρήστη, έδωσαν στην
Ασφάλεια με τις καταθέσεις τους οι δράστες. Ισχυρίσθηκαν ότι επρόκειτο για
ατύχημα την ώρα που προσπαθούσαν να τον συνεφέρουν με μαλάξεις, επειδή είχε
πέσει σε κώμα.

Το επόμενο βράδυ ο Κυριακόπουλος, με τη βοήθεια των τεσσάρων φίλων του που
κατηγορούνται για υπόθαλψη, μετέφεραν το πτώμα από το μπάνιο του σπιτιού τού
Κυριακοπουλου στο σημείο όπου βρέθηκε.

Ο ιατροδικαστής που έκανε τη νεκροτομή απέδωσε τον θάνατο σε πνιγμονή διά
αποφράξεων των εξωτερικών οδών. 
Κάποια σημάδια από γροθιές στο μάτι του θύματος τον οδήγησαν στο συμπέρασμα
ότι πρόκειται για εγκληματική ενέργεια. 
Εναντίον του Παναγιώτη Κυριακόπουλου ο Εισαγγελέας Πρωτοδικών κ. Μανώλης
Ρασιδάκης άσκησε ποινική δίωξη για ανθρωποκτονία από πρόθεση και παραβάσεις
του νόμου περί ναρκωτικών. Τέσσερα ακόμη άτομα κατηγορούνται για υπόθαλψη εγκληματία.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15841N373</ED>
<ID>
ID:168618

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N37&aa=3</URL></REF>


Article

<CATEGORY>vin06</CATEGORY>

 <H2>19 χρόνια φυλάκιση στον βιαστή πατέρα
</H2>
ΤΟ ΑΔΥΝΑΤΟ και εμφανώς κακοποιημένο μωρό που κρατούσε στην αγκαλιά του ένας
αλλοδαπός επαίτης στον ηλεκτρικό σταθμό στα Κάτω Πατήσια, κίνησε το ενδιαφέρον
δύο γυναικών, που τυχαία βρέθηκαν στο σημείο εκείνο.

Μπορεί να πέρασε από το μυαλό τους ότι το μωρό είχε πέσει θύμα κακοποίησης,
αλλά δεν μπορούσαν να φανταστούν το μέγεθος των τραυμάτων που κουβαλούσε στο
σώμα και την ψυχή του.

Ο μικρός Άλμπερτ, στα δύο του χρόνια ­ όπως εκ των υστέρων αποδείχθηκε ­ είχε
πέσει θύμα βιασμού. Δράστης ήταν ο ίδιος ο πατέρας του, ο 34χρόνος Αλβανός
Αρτούρ Νταούτζιο, ο οποίος κλήθηκε να λογοδοτήσει ενώπιον της ελληνικής
Δικαιοσύνης για την αποτρόπαιη πράξη του

Ο κατηγορούμενος, κατά τη διάρκεια της χθεσινής απολογίας του, αρνήθηκε ότι
αυτός είναι ο δράστης της πράξης που του αποδίδεται. Ισχυρίστηκε μάλιστα, για
πρώτη φορά, ότι ο Άλμπερτ, που βρίσκεται στο Ιδρυμα «Μητέρα», δεν είναι δικό
του παιδί, αλλά της κουνιάδας του και το είχε φέρει στην Ελλάδα γιατί
αντιμετώπιζε προβλήματα υγείας και είχε ανάγκη ιατροφαρμακευτικής περίθαλψης.

Οι ισχυρισμοί του όμως, δεν έγιναν δεκτοί από τους δικαστές του Μεικτού
Ορκωτού Εφετείου της Αθήνας, οι οποίοι με την ετυμηγορία τους επικύρωσαν την
πρωτόδικη απόφαση, καταδικάζοντας τον κατηγορούμενο σε συνολική κάθειρξη 19
ετών, χωρίς να μειώσουν την ποινή του ούτε κατά μία μέρα.

Εξάλλου, εις βάρος του ιδίου εκκρεμεί μία ακόμη κατηγορία για βιασμό εις βάρος
νεαρής κοπέλας, που αναγνώρισε τον δράστη όταν είδε το πρόσωπό του στην
τηλεόραση κατά την προσαγωγή του στην Εισαγγελία της Αθήνας.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15841N374</ED>
<ID>
ID:168619

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N37&aa=4</URL></REF>


Article

<CATEGORY>vin06</CATEGORY>

 <H2>Έφεση κατά της αθωωτικής απόφασης των δεκαπέντε
</H2>
ΣΤΟ ΕΔΩΛΙΟ του κατηγορουμένου θα καθίσουν για δεύτερη φορά, παρά την αθωωτική
απόφαση, τα δεκαπέντε άτομα που συνελήφθησαν την περασμένη εβδομάδα για τη
διοργάνωση και τη συμμετοχή σε παράνομα στοιχήματα.

Από την Εισαγγελία Πρωτοδικών της Αθήνας ασκήθηκε χθες έφεση κατά της
αθωωτικής απόφασης που εξέδωσαν οι δικαστές του Αυτόφωρου Τριμελούς
Πλημμελειοδικείου της Αθήνας, με το σκεπτικό ότι δεν εκτιμήθηκαν σωστά τα
αποδεικτικά στοιχεία που συμπεριλαμβάνονταν στη δικογραφία, η οποία είχε
σχηματισθεί εις βάρος των κατηγορουμένων.

Η υπόθεση αποκαλύφθηκε ύστερα από έφοδο των αξιωματικών του Τμήματος
Οικονομικού Εγκλήματος της Ασφάλειας σε γραφείο, το οποίο διατηρούσε Κύπριος
επιχειρηματίας, στη λεωφόρο Συγγρού 220.

Οι συλληφθέντες αρχικά οδηγήθηκαν ενώπιον του εισαγγελέα Πρωτοδικών της
Αθήνας, ο οποίος άσκησε εναντίον τους ποινική δίωξη για διοργάνωση και
συμμετοχή σε παράνομα στοιχήματα ιπποδρομιών και κυνοδρομιών. Για την πράξη
αυτή παραπέμφθηκαν σε δίκη, αλλά παρά την καταδικαστική πρόταση του εισαγγελέα
της έδρας, οι δικαστές κήρυξαν ομόφωνα αθώους όλους τους κατηγορουμένους.

Κατά τη διάρκεια των απολογιών τους οι κατηγορούμενοι ισχυρίστηκαν ότι δεν
συμμετείχαν σε κύκλωμα παράνομων στοιχημάτων, αλλά απλώς παρακολουθούσαν
αγώνες την ώρα που έγινε η έφοδος των αστυνομικών.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15841N375</ED>
<ID>
ID:168620

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N37&aa=5</URL></REF>


Article

<CATEGORY>vin06</CATEGORY>

 <H2>Τραγικός θάνατος 28χρονου σιδηρουργού
</H2>
ΤΡΑΓΙΚΟ θάνατο βρήκε χθες το πρωί ο 28χρονος σιδηρουργός Σταύρος Καραμιχάλης,
ο οποίος έπαθε ηλεκτροπληξία και έπεσε στο κενό από ύψος 13 μέτρων. Ο άτυχος
σιδηρουργός δούλευε σε νεοανεγειρόμενη οικοδομή επί της οδού Φλέμιγκ 37, στο
Πέραμα, και προσπαθούσε, ενώ βρισκόταν στην ταράτσα της οικοδομής, να ανεβάσει
με σχοινί ένα σιδερένιο προστατευτικό κάγκελο.

Λίγο πριν από τις 9 το πρωί και ενώ είχε ανεβάσει το κάγκελο στην ταράτσα, το
σίδερο ήρθε σε επαφή με τα ηλεκτροφόρα καλώδια της ΔΕΗ, με αποτέλεσμα να πάθει
ηλεκτροπληξία και να τιναχθεί στο κενό. Μεταφέρθηκε στο Τζάνειο Νοσοκομείο του
Πειραιά, όπου οι γιατροί διαπίστωσαν τον θάνατό του.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15841N376</ED>
<ID>
ID:168621

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N37&aa=6</URL></REF>


Article

<CATEGORY>vin06</CATEGORY>

 <H2>Και Μπόινγκ στη Μύκονο
</H2>
ΝΕΟ μεγαλύτερο διάδρομο, στον οποίο θα μπορούν να προσγειώνονται πλέον και
μεγάλα αεροσκάφη (Μπόινγκ, Αιρμπάς) απέκτησε πριν από λίγες μέρες το
αεροδρόμιο της Μυκόνου. Σύμφωνα με την Υπηρεσία Πολιτικής Αεροπορίας (ΥΠΑ),
για τη λειτουργία του νέου διαδρόμου του αεροδρομίου της Μυκόνου ­ έχει
συνολικό μήκος 2.020 μέτρων και διαθέτει και φωτοσήμανση για νυχτερινές
πτήσεις ­ έχουν ενημερωθεί με ειδικό ΝΟΤΑΜ όλες οι αεροπορικές εταιρείες και
οι τουριστικοί πράκτορες.

Το συνολικό κόστος των έργων για την επέκταση, διαπλάτυνση και φωτοσήμανση του
διαδρόμου προσγειώσεων-απογειώσεων ανήλθε σε 1,75 δισ. δρχ., ενώ για την
ανακαίνιση των κτιρίων του αεροσταθμού δαπανήθηκαν επιπλέον 120 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15841N377</ED>
<ID>
ID:168622

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N37&aa=7</URL></REF>


Article

<CATEGORY>vin07</CATEGORY>

 <H5>ΟΙ ΑΜΕΡΙΚΑΝΟΙ ΕΜΠΛΕΚΟΥΝ ΤΗΝ ΕΛΛΑΔΑ ΣΕ ΣΥΡΡΑΞΗ ΜΕ ΤΗΝ ΤΟΥΡΚΙΑ
</H5><H2>Ξανά πολεμικά σενάρια
</H2>
<AUTHOR>ΡΟΥΣΣΟΣ ΒΡΑΝΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 46897 BYTES)
</AUTHOR>

Αμερικανικά σενάρια, δύο εκ των οποίων εμπλέκουν την Ελλάδα σε ένοπλη σύρραξη
με την Τουρκία, φέρνει στη δημοσιότητα η τουρκική εφημερίδα «Ντέιλι Νιούς». Τα
σενάρια είναι προϊόν μελέτης που ανέθεσε το Πεντάγωνο στην αμερικανική
εταιρεία Science Applications International Corporation.

ΣΕΝΑΡΙΟ 1ο. Τουρκία και Ισραήλ δημιουργούν μια νέα τάξη πραγμάτων στη Μέση
Ανατολή. Προϋποθέσεις: να συνεχιστεί η τουρκοϊσραηλινή στρατιωτική συνεργασία,
να επιλέξουν πολιτικά οι ΗΠΑ την Ελλάδα έναντι της Τουρκίας και να έχει τη
δυνατότητα η Τουρκία να διεξαγάγει διμέτωπο αμυντικό πόλεμο. 
1997-1999. Η πώληση ρωσικών αντιαεροπορικών πυραύλων στους Ελληνοκυπρίους
προκαλεί αναταραχή στην Τουρκία. Συγκρούσεις μεταξύ των δύο κοινοτήτων ξεσπούν
στην Κύπρο.

2000-2002. Με πραξικόπημα, ο στρατός αναλαμβάνει την εξουσία στην Τουρκία.
Τουρκικά F-16 χτυπούν κυπριακές βάσεις πυραύλων, τουρκικά στρατεύματα
αποβιβάζονται στην Κύπρο και σε ελληνικά νησιά. Η Ελλάδα απαντά με αεροπορικά
πλήγματα κατά τουρκικών εγκαταστάσεων στο Αιγαίο. Με παρέμβαση του ελληνικού
λόμπι, το Κογκρέσο «παγώνει» τη βοήθεια προς την Τουρκία. Η Ευρωπαϊκή Ένωση
επιβάλλει εμπάργκο στην Τουρκία, που δεν τηρείται από όλες τις χώρες - μέλη.
Τα φιλοτουρκικά αισθήματα είναι ισχυρά στη Γερμανία, την Αυστρία και την
Πολωνία. Το αμερικανοεβραϊκό λόμπι υποστηρίζει την Τουρκία.

ΙΣΡΑΗΛ ΕΝΑΝΤΙΟΝ ΑΣΑΝΤ

2003-2005. Έντονα αντιαμερικανικά αισθήματα επικρατούν στην Τουρκία, όπου
κλείνουν όλες οι αμερικανικές βάσεις. Το Ισραήλ προτείνει στην Τουρκία πλήρη
στρατιωτική συνεργασία και υπογράφει μαζί της μυστικό πρωτόκολλο για δράση
κατά της Συρίας, η οποία ενισχύει τους Κούρδους.

2006-2007. Το Ισραήλ υποκινεί ανεπιτυχές πραξικόπημα κατά του Άσαντ, στη
Δαμασκό. Από το Χαλέπι, οι πραξικοπηματίες ζητούν τη βοήθεια της Τουρκίας, που
εισβάλλει από βορράν στη Συρία. Η Ελλάδα βρίσκει ευκαιρία να πλήξει τα
τουρκικά παράλια του Αιγαίου και τη Σμύρνη. Η Τουρκία απαντά με πλήγματα στην
ελληνική ενδοχώρα. Ελληνοτουρκική ναυμαχία στο Αιγαίο. Το Κογκρέσο
τοποθετείται σαφώς κατά της Τουρκίας. Η ελληνική αεροπορία υποστηρίζει τους
Σύρους, που οι Ισραηλινοί τούς χτυπούν στα μετόπισθεν. Οι απώλειες που
προκαλεί η ισραηλινή αεροπορία στην ελληνική, υποχρεώνουν την Ελλάδα να
αποσυρθεί από τη σύγκρουση.

2008-2012. Το Ισραήλ προελαύνει στη Δαμασκό. Το αεροπλάνο του Άσαντ
καταρρίπτεται καθώς προσπαθεί να διαφύγει στο Σουδάν. Η Τουρκία και το Ισραήλ
καταλαμβάνουν τη Συρία. Το Ισραήλ υποκινεί πραξικόπημα κατά του Σαντάμ και
διαμελίζεται το Ιράκ ανάμεσα στην Τουρκία και το Ιράν.

Σενάριο 2ο. Η Ρωσία δαμάζει την Τουρκία. Προϋποθέσεις: να ανακάμψει οικονομικά
και στρατιωτικά η Ρωσία, να παρέμβει ο τουρκικός στρατός στην πολιτική και να
διατηρήσει η Τουρκία τις φιλοδοξίες της στον Καύκασο.

1999-2008. Ο τουρκικός στρατός επιβάλλει τη συγκρότηση «υπερκομματικής»
κυβέρνησης. Οι ισλαμιστές κερδίζουν τις εκλογές, το 2000, που όμως ακυρώνονται
από τους στρατιωτικούς. Η Ευρωπαϊκή Ένωση δεν κάνει δεκτή την Τουρκία, επειδή
δεν έχει δημοκρατική κυβέρνηση. Το Κογκρέσο τερματίζει τη χορήγηση βοήθειας
στην Τουρκία. Η Ρωσία καταλαμβάνει τη Λευκορωσία και κινείται κατά της Ουκρανίας.

ΡΩΣΙΑ - ΤΟΥΡΚΙΑ

2009-2012. Οι Τούρκοι στρατιωτικοί συνεχίζουν να υποστηρίζουν το Αζερμπαϊτζάν
και τη Γεωργία έναντι του ρωσικού επεκτατισμού. Η Ρωσία επιδίδει τελεσίγραφο
στην Τουρκία, να πάψει να αναμειγνύεται στον Καύκασο, να αποκαταστήσει τα προ
του 1918 σύνορα και να αναγνωρίσει την ανεξαρτησία του Κουρδιστάν. Η Τουρκία
απορρίπτει το τελεσίγραφο.

2013. Η Ρωσία εισβάλλει στην Τουρκία από τη Μαύρη Θάλασσα, καταλαμβάνοντας την
Κωνσταντινούπολη, τον Μαρμαρά και τα λιμάνια της Μαύρης Θάλασσας. Η Ελλάδα
καταλαμβάνει τη Σμύρνη και τα περισσότερα τουρκικά παράλια στο Αιγαίο.

2025. Οι μεγάλες δυνάμεις συμφωνούν στην αποστρατιωτικοποίηση και την απόσπαση
της Κωνσταντινούπολης και του Μαρμαρά από την τουρκική Δημοκρατία. Ιδρύεται
κουρδικό κράτος και ζητείται από την Ελλάδα να αποσυρθεί από τη Σμύρνη και τα
παράλια του Αιγαίου, επειδή δεν ζουν πια Έλληνες εκεί. Η κολοβωμένη Τουρκία
διατηρεί την Κεντρική Ανατολία και τα μεσογειακά παράλια πλην της
Αλεξανδρέττας, που η Ρωσία επιμένει να επιστραφεί στη Συρία. Λιμός πλήττει
εκατομμύρια Τούρκους πρόσφυγες του πολέμου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15841N391</ED>
<ID>
ID:168623

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N39&aa=1</URL></REF>


Article

<CATEGORY>vin07</CATEGORY>

 <H2>Και... «τουρκοϊρανική ομοσπονδία»
</H2>
ΣΕΝΑΡΙΟ 3ο. Τουρκία και Ιράν προσεγγίζουν και σχηματίζουν ομοσπονδία. 
1997-2000. Με την υπογραφή ενεργειακών συμφωνιών, η Τουρκία γίνεται η γέφυρα
που ενώνει το Ιράν με τη Δύση, παρά το αμερικανικό εμπάργκο. 
2001-2011. Η Ευρωπαϊκή Ένωση απορρίπτει την ένταξη της Τουρκίας ως πλήρους
μέλους, το 2001. Οι Κούρδοι πλήττουν ιρανικούς πετρελαιαγωγούς και η Τουρκία
χτυπάει στόχους στο Ιράκ. Ισραηλινοί πιλότοι πετούν με τουρκικά αεροπλάνα κατά
του Ιράκ, όπου εισβάλλει το Ιράν. 
Το Ιράκ καλεί σε βοήθεια τη Μόσχα, που μένει αδρανής. 
Κηρύσσεται η ίδρυση Τουρκοϊρανικής Ομοσπονδίας.

Σενάριο 4ο. Η Τουρκία ιδρύει Καυκασιανή Ομοσπονδία. 
1999-2004. Ο Γιέλτσιν πεθαίνει από καρδιακή προσβολή. 
Ο Λέμπεντ, που τον διαδέχεται, δολοφονείται και στη Ρωσία επικρατεί αναρχία.

Οι χώρες του Καυκάσου ιδρύουν ομοσπονδία που αναγνωρίζεται από την Τουρκία.

Στην Κεντρική Ασία ιδρύεται από τις τουρκόφωνες χώρες Τουρανική Ομοσπονδία.

Αποκαθιστώντας στενές σχέσεις με τις δύο ομοσπονδίες, η Τουρκία αναδεικνύεται
σε περιφερειακή αυτοκρατορία.

* Η τουρκική εθνοσυνέλευση απέρριψε χθες πρόταση μομφής που υπέβαλε η
αντιπολίτευση κατά της κυβέρνησης του ισλαμιστή Νετζμετίν Ερμπακάν.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15841N392</ED>
<ID>
ID:168624

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N39&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>«Ιστορικός συμβιβασμός»
</H2>
<AUTHOR>Γ. Ε. ΣΕΚΕΡΗΣ</AUTHOR>

ΑΝΤΑΠΟΚΡΙΣΗ των «Νιου Γιορκ Τάιμς» χαρακτηρίζει την επέκταση της Ατλαντικής
Συμμαχίας προς Ανατολάς ως «τη σημαντικότερη πρωτοβουλία εξωτερικής πολιτικής
των ΗΠΑ μετά το τέλος του ψυχρού πολέμου». Και αναντίρρητα, μαζί με τον πόλεμο
του Περσικού, η διεύρυνση σφραγίζει την Παξ Αμερικάνα. Ακριβώς, όμως, λόγω της
καίριας σημασίας της, έχει προκαλέσει στους κόλπους του αμερικανικού πολιτικού
κατεστημένου ζωηρές αντιπαραθέσεις. Με τον πολύν Κίσινγκερ να θεωρεί το μέτρο
απαραίτητο για την αποτροπή ενδεχόμενης αναβιώσεως του ρωσικού ηγεμονισμού.
Και τον πατριάρχη των ρωσολόγων Κέναν να το απορρίπτει ως έναυσμα νέου ψυχρού πολέμου.

Η επίσημη, πάντως, Ουάσιγκτον ­ προσπαθώντας να διασφαλίσει συγχρόνως τη
σίτιση του παροιμιακού σκύλου και την ακεραιότητα της επίμαχης πίτας ­
προέκρινε, κατά την έκφραση του αναπληρωτή υπουργού Εξωτερικών Τάλμποτ, «να
επεκτείνει το ΝΑΤΟ, συνδέοντάς το όμως με τη Ρωσία». Καρπός δε της επιλογής
αυτής είναι η «ιδρυτική πράξη» που την άλλη Τρίτη υπογράφεται στο Παρίσι. Και
η οποία προβλέπει μηχανισμό τακτικών ρωσοΝΑΤΟϊκών διαβουλεύσεων και
ειρηνευτικής συνεργασίας ­ χωρίς εν τούτοις να ικανοποιούνται κρίσιμα ρωσικά
αιτήματα, όπως η θέσπιση δεσμευτικών περιορισμών στην προώθηση των
στρατιωτικών δυνάμεων και στην έκταση της διευρύνσεως της Συμμαχίας.

Και το μεν ρωσικό κοινό φαίνεται επί του παρόντος να αντιδρά μάλλον στωικά σε
αυτόν τον «ιστορικό συμβιβασμό» της ηγεσίας του με το αναπόφευκτο. Πλην, όποια
και αν είναι η απόληξή τους, οι σχέσεις της Μόσχας με τη Δύση θα περάσουν
ασφαλώς από πολλές ακόμη φάσεις ­ και δοκιμασίες.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15841N393</ED>
<ID>
ID:168625

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N39&aa=3</URL></REF>


Article

<CATEGORY>vin07</CATEGORY>

 <H5>ΗΠΑ, ΕΛΛΑΔΑ, ΙΤΑΛΙΑ ΕΠΙΜΕΝΟΥΝ ΓΙΑ ΤΗ ΔΙΕΞΑΓΩΓΗ ΤΩΝ ΕΚΛΟΓΩΝ
</H5><H2>Διεθνείς πιέσεις στα Τίρανα
</H2>
Οι Ηνωμένες Πολιτείες, η Ιταλία και η Ελλάδα, καθώς και ο ειδικός απεσταλμένος
του ΟΑΣΕ στα Τίρανα Φραντς Βρανίτσκι ασκούν πιέσεις στον πρόεδρο της Αλβανίας
να τερματιστεί η διαμάχη που έχει ξεσπάσει γύρω από τις εκλογές και απειλεί να
δημιουργήσει νέο χάος και αιματοχυσία στη χώρα.

«ΑΝ ΤΑ κόμματα της Αλβανίας δεν κατορθώσουν να φτάσουν σε συμφωνία για τις
συνθήκες κάτω από τις οποίες θα διεξαχθούν οι εκλογές, τότε δημιουργείται
πρόβλημα με την παρουσία της πολυεθνούς δύναμης», δήλωσε χθες ο υπουργός
Άμυνας Άκης Τσοχατζόπουλος.

Η Ιταλία έκανε έκκληση στα αλβανικά κόμματα να αποφύγουν «επικίνδυνη
διολίσθηση σε νέα πολιτική κρίση» και, όπως είπε ο Ιταλός υπουργός Άμυνας
Μπενιαμίνο Αντρεάτα, «τα επόμενα 24ωρα θα είναι πολύ κρίσιμα.

Ο πρώην καγκελάριος Φραντς Βρανίτσκι έστειλε χθες τελεσίγραφο προς τους
διαφωνούντες μεταξύ τους Αλβανούς πολιτικούς, να επιτύχουν συναίνεση στη
διαμάχη, αλλιώς θα αντιμετωπίσουν τις συνέπειες.

ΟΙ ΜΑΡΑΘΩΝΙΕΣ συνομιλίες του πρωθυπουργού της Αλβανίας Μπασκίμ Φίνο με τα
πολιτικά κόμματα όχι μόνο απέτυχαν να οδηγήσουν σε συμφωνία για την ομαλή
διεξαγωγή των εκλογών, αλλά επιδείνωσαν την κρίση στην Αλβανία, δήλωσε
εκπρόσωπος του πρωθυπουργού στα Τίρανα.

Οι επαφές που είχε και χθες ο Φίνο ολόκληρη την ημέρα με όλα τα κόμματα που
μετέχουν στην Κυβέρνηση Εθνικής Συμφιλίωσης δεν οδήγησαν στην εξεύρεση
συμβιβαστικής λύσης.

Ο Αλβανός πρωθυπουργός σχεδιάζει πάντως να συνεχίσει τις διαβουλεύσεις με τις
πολιτικές δυνάμεις αλλά και με τη διεθνή κοινότητα.

Τα περισσότερα πολιτικά κόμματα δηλώνουν ότι θα απόσχουν από τις
προγραμματισμένες για τις 29 Ιουνίου εκλογές, υποστηρίζοντας ότι ο εκλογικός
νόμος ευνοεί μόνο το Δημοκρατικό Κόμμα του προέδρου Σαλί Μπερίσα.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15841N401</ED>
<ID>
ID:168626

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N40&aa=1</URL></REF>


Article

<CATEGORY>vin07</CATEGORY>

 <H2>Επανάληψη ζητεί ο Κασπάροβ
</H2>
Ο ΠΑΓΚΟΣΜΙΟΣ πρωταθλητής Γκάρι Κασπάροβ πέταξε πάλι το γάντι στον υπολογιστή
της ΙΒΜ, Deep Blue, καλώντας τον σε νέα αναμέτρηση. Μια εβδομάδα μετά την ήττα
του από τον εξελιγμένο υπολογιστή, ο Κασπάροβ υπαινίχθηκε ότι το μηχάνημα
βοηθήθηκε στη διάρκεια του αγώνα από έμπειρους σκακιστές και ζήτησε ο αγώνας
να επαναληφθεί χωρίς εξωτερική βοήθεια αυτή τη φορά. «Ο αγώνας πρέπει να
επαναληφθεί επειδή από αθλητική άποψη το προηγούμενο ματς σήμαινε πολύ λίγα...
Εγώ το εξέλαβα ως φιλικό επιστημονικό πείραμα. Η ΙΒΜ το εξέλαβε ως αγώνα για
νίκη ή ήττα με κάθε τίμημα», δήλωσε ο Κασπάροβ από το Τελ Αβίβ όπου βρίσκεται
για την έναρξη λειτουργίας του Διεθνούς Σκακιστικού Κέντρου. Ο Κασπάροβ τόνισε
ότι οι κινήσεις του Deep Blue «ξεπερνούν και την πιο άγρια φαντασία για την
ανάπτυξη των υπολογιστών... αλλά η ΙΒΜ οφείλει μερικές εξηγήσεις για το πώς
λαμβάνει τις αποφάσεις της και η άρνηση της εταιρείας να δώσει στη δημοσιότητα
το σύνολο των κινήσεων του υπολογιστή εγείρει υποψίες».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15841N402</ED>
<ID>
ID:168627

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N40&aa=2</URL></REF>


Article

<CATEGORY>vin07</CATEGORY>

 <H2>Η Αγγλίδα μηνύει τον Κύπριο ψαρά
</H2>
ΠΡΙΝ ΑΠΟ έναν χρόνο, η μεσήλικος Αγγλίδα έφυγε από την Κύπρο, όπου σκόπευε να
ξεκινήσει νέα ζωή. Και επέστρεψε στην πατρίδα της. Ασθενής πλέον του AIDS.
Προχθές, ξαναγύρισε στην Κύπρο. Για να καταθέσει στη μήνυση που έχει υποβάλει
κατά του Κύπριου ψαρά, Παύλου Γεωργίου, ο οποίος, σύμφωνα με την ίδια, της
μετέδωσε εν γνώσει του τη θανατηφόρο ασθένεια.

Η Τζανέτ Πινκ μετακόμισε στην Κύπρο το 1993, αμέσως μετά το διαγύζιο που πήρε.
Εκεί γνώρισε και ερωτεύθηκε τον Παύλο Γεωργίου. Τρία χρόνια αργότερα, η
ερωτική σχέση ανάμεσα στον Γεωργίου και την Πινκ, είχε λήξει. 
Και η Πινκ ήταν σοβαρά άρρωστη. Τότε, επέστρεψε στο σπίτι της, στη Βρετανία.

Ύστερα από αρκετούς μήνες, η 45χρονη Τζανέτ, η οποία είναι μητέρα δύο παιδιών,
επανέρχεται στην Κύπρο, για να καταθέσει εναντίον του 39χρονου ψαρά, Παύλου
Γεωργίου. «Η μήνυση που έχω υποβάλει σκοπεύει στο να προειδοποιήσω τους άλλους
για τους κινδύνους που το σεξ χωρίς προφυλακτικό, ενέχει», λέει η Τζανέτ.
«Είμαι θυμωμένη ­ όχι γι' αυτό που αυτός έκανε σε μένα, γιατί για εμένα είναι
πλέον πολύ αργά ­ αλλά γιατί σκέπτομαι ότι μπορεί ακόμη να μολύνει γυναίκες,
οι οποίες δεν γνωρίζουν τίποτε για την αρρώστιά του».

Ο Γεωργίου κατηγορείται ότι εν γνώσει του μόλυνε την Πινκ. Πάντως, ο Γεωργίου
αρνείται την κατηγορία, και υποστηρίζει ότι η Τζανέτ γνώριζε πως ήταν φορέας
του ιού.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15841N403</ED>
<ID>
ID:168628

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N40&aa=3</URL></REF>


Article

<CATEGORY>vin07</CATEGORY>

 <H2>Εκστρατεία κατά του παιδεραστικού σεξουαλικού τουρισμού
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

«ΕΙΝΑΙ ανάγκη να δράσουμε, ακόμη κι αν επρόκειτο να σωθεί έστω και ένα παιδί,
επειδή τα παιδιά είναι θύματα και εγκληματίες οι ενήλικοι, ορισμένοι από τους
οποίους κυκλοφορούν ανάμεσά μας». Αυτό τόνισε ο επίτροπος Χρ. Παπουτσής,
αρμόδιος για τον Τουρισμό, μιλώντας σε συνεδρίαση της Επιτροπής Δημοσίων
Ελευθεριών του Ευρωκοινοβουλίου, για την καταπολέμηση του «σεξουαλικού
τουρισμού για παιδεραστές».

Όπως είπε, από πρακτικής πλευράς, οι προτάσεις, που έγιναν από την Ευρωπαϊκή
Επιτροπή για το πρόβλημα αυτό, εστιάζονται σε 4 στόχους:

1. Η αποτροπή και η τιμωρία όσων κακοποιούν σεξουαλικώς παιδιά, με ενθάρρυνση
των κρατών-μελών να υιοθετήσουν νομοθεσία που να τιμωρεί το αδίκημα της
παιδεραστίας, ακόμη και εάν αυτό διαπράττεται σε τρίτες χώρες.

2. Η αναχαίτιση της ροής τουριστών από τα κράτη-μέλη που επιδίδονται σε
παιδεραστικό σεξουαλικό τουρισμό, κάνοντας διάκριση μεταξύ των συστηματικών παιδοφίλων.

3. Η υποστήριξη της καταπολέμησης του παιδεραστικού σεξουαλικού τουρισμού στις
τρίτες χώρες.

4. Η ενθάρρυνση των κρατών-μελών της Ένωσης να σχηματίσουν ένα κοινό μέτωπο
εναντίον του θλιβερού φαινομένου.

Κατά τον Έλληνα επίτροπο, «ένα τουλάχιστον εκατομμύριο παιδιά οδηγούνται κάθε
χρόνο στην πορνεία» και ενώ το φαινόμενο παρατηρείται κυρίως στην Ασία, τη
Νότιο Αμερική, την Καραϊβική και την Αφρική, «τα τελευταία χρόνια εμφανίζονται
παρόμοια κρούσματα και στην Ανατολική Ευρώπη, ενώ είναι πλέον υπαρκτός ο
κίνδυνος να εμφανισθεί και στις χώρες-μέλη της Ένωσης».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15841N404</ED>
<ID>
ID:168629

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N40&aa=4</URL></REF>


Article

<CATEGORY>vin07</CATEGORY>

 <H2>Αντιοξει-δωτικές βιταμίνες εναντίον άσθματος
</H2>
ΕΥΕΡΓΕΤΙΚΕΣ για τους πάσχοντες από άσθμα αποδεικνύονται οι αντιοξειδωτικές
βιταμίνες, αφού η καθημερινή λήψη τους ως συμπλήρωμα της διατροφής βοηθά την
αναπνοή, υποστηρίζουν Αμερικανοί επιστήμονες.

Νέα έρευνα επισημαίνει ότι οι ασθματικοί γίνονται λιγότερο ευαίσθητοι στην
ατμοσφαιρική ρύπανση όταν λαμβάνουν καθημερινά βιταμίνες Ε και C.

Τα αποτελέσματα της έρευνας, με επικεφαλής την καθηγήτρια Κάρολ Τρένγκα στην
Ιατρική Σχολή του Πανεπιστημίου της Ουάσιγκτον στο Σιάτλ, παρουσιάστηκαν στη
διεθνή διάσκεψη της Αμερικανικής Πνευμολογικής Ένωσης και της Αμερικανικής
Θωρακικής Εταιρείας στο Σαν Φρανσίσκο.

«Τα πορίσματά μας δείχνουν ότι η χορήγηση αντιοξειδωτικών βιταμινών μπορεί να
ευνοήσει τους ασθματικούς που είναι ιδιαίτερα ευάλωτοι στην ατμοσφαιρική
ρύπανση. Όσοι ταλαιπωρούνται από το άσθμα, επιβάλλεται να παίρνουν και τις δύο
βιταμίνες Ε και C, τονίζει η δρ Τρένγκα.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15841N405</ED>
<ID>
ID:168630

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N40&aa=5</URL></REF>


Article

<CATEGORY>vin07</CATEGORY>

 <H2>Βραβείο στη Σούχα
</H2>
Η ΣΟΥΧΑ, σύζυγος του Παλαιστινίου ηγέτη Γιάσερ Αραφάτ, έφθασε χθες το πρωί στη
Ρώμη, μαζί με την δίχρονη κόρη της Ζάχουα, για να παραλάβει ένα βραβείο για
την προσφορά της στα θέματα που αφορούν τις γυναίκες όλου του κόσμου.

Η Σούχα Αραφάτ επισκέπτεται την ιταλική πρωτεύουσα έπειτα από πρόσκληση της
πολιτιστικής ένωσης «Donna Roma», η οποία θα της απονείμει το βραβείο. Αμέσως
μετά τη βράβευση, την Πέμπτη, η κ. Αραφάτ θα μεταβεί στη Βερόνα για να
εγκαινιάσει το διεθνές κέντρο της ΟΥΝΕΣΚΟ για τη βοήθεια προς τα παιδιά.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15841N406</ED>
<ID>
ID:168631

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N40&aa=6</URL></REF>


Article

<CATEGORY>vin07</CATEGORY>

 <H5>ΟΙ ΥΠΟΣΧΕΣΕΙΣ ΤΩΝ ΓΑΛΛΩΝ ΠΟΛΙΤΙΚΩΝ ΔΕΝ ΤΟΥΣ ΠΕΙΘΟΥΝ
</H5><H2>Απελπισμένοι οι άνεργοι
</H2>
Λίγες μέρες πριν από τη διεξαγωγή του πρώτου γύρου των εκλογών της 25ης Μαϊου,
ο προεκλογικός αγώνας εντείνεται μεταξύ των κομμάτων, αλλά για τους ανέργους
ψηφοφόρους το όλο σκηνικό θυμίζει την επανάληψη μιας κακογυρισμένης ταινίας.

ΟΙ ΠΟΛΙΤΙΚΟΙ όλων των αποχρώσεων διασταυρώνουν τα ξίφη τους, κατηγορούν τους
πολιτικούς τους αντιπάλους για ανικανότητα στην αντιμετώπιση του μείζονος
θέματος της ανεργίας και δεσμεύονται ότι, αν κερδίσουν τις εκλογές, έχουν και
τη θέληση και τη δυνατότητα να εργαστούν αποτελεσματικά για να μειωθούν οι
στρατιές των ανέργων. Οι υποσχέσεις τους, όμως, δεν πείθουν πλέον τους
ανέργους, που είναι πεπεισμένοι ότι τα μεγάλα λόγια περί δημιουργίας νέων
θέσεων εργασίας θα ξεχαστούν μετά τις εκλογές, όποια κι αν είναι η έκβασή τους.

Στη Γαλλία, η ανεργία έχει φτάσει στο ύψος-ρεκόρ του 12,8% ­ το μεγαλύτερο της
μεταπολεμικής εποχής. Ο ένας στους τέσσερις ανέργους είναι κάτω των 25 χρόνων
και ο ένας στους τρεις βρίσκεται έξω από την αγορά εργασίας για ένα και πλέον χρόνο.

Μεσούσης της προεκλογικής περιόδου, άρχισαν απεργιακές κινητοποιήσεις. Μετά
την εξαήμερη απεργία των σιδηροδρομικών υπαλλήλων απεργούν από χθες και για
τέσσερις μέρες οι πιλότοι του εθνικού αερομεταφορέα της Γαλλίας, της Αιρ-Φρανς
και της θυγατρικής της εταιρείας Αιρ-Φρανς Ερόπ, σε ένδειξη διαμαρτυρίας για
τις σχεδιαζόμενες περικοπές μισθών και τις αλλαγές στις εργασιακές σχέσεις.
Αλλά και οι αγρότες ξεσηκώθηκαν για μία ακόμα φορά. Ομάδες αγροτών
παρεμπόδισαν την τροφοδοσία των μεγάλων σούπερ μάρκετ σε διάφορα σημεία της
χώρας, καταγγέλλοντας ότι οι εταιρείες διανομής μειώνουν σταδιακά τις τιμές γάλακτος.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15841N411</ED>
<ID>
ID:168632

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N41&aa=1</URL></REF>


Article

<CATEGORY>vin07</CATEGORY>

 <H2>Το παθητικό κάπνισμα διπλασιάζει τους κινδύνους
</H2>
ΤΟ ΠΑΘΗΤΙΚΟ κάπνισμα διπλασιάζει τους κινδύνους για εμφάνιση καρδιοπαθειών,
σύμφωνα με έρευνα ιατρικής ομάδας του Πανεπιστημίου του Χάρβαρντ, που
δημοσίευσε η εφημερίδα «Τάιμς της Νέας Υόρκης».

Το δημοσίευμα αναφέρει ότι η έρευνα κράτησε 10 χρόνια, και συμμετείχαν 32.000
υγιείς γυναίκες που ποτέ δεν κάπνισαν, αλλά ήταν εκτεθειμένες στον καπνό άλλων
καπνιστών στο σπίτι ή το γραφείο.

«Τα αποτελέσματα αυτά αποδεικνύουν ότι ενδέχεται τουλάχιστον 50.000 Αμερικανοί
να πεθαίνουν από καρδιακή προσβολή κάθε χρόνο, επειδή είναι παθητικοί
καπνιστές», τόνισε ο Ισίρο Καουάσι, επίκουρος καθηγητής της Υγειονομικής και
Κοινωνικής Συμπεριφοράς στη Σχολή Δημόσιας Υγείας του Χάρβαρντ και κύριος
συντάκτης της μελέτης.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15841N412</ED>
<ID>
ID:168633

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N41&aa=2</URL></REF>


Article

<CATEGORY>vin07</CATEGORY>

 <H5>ΛΟΡΑΝ - ΝΤΕΖΙΡΕ ΚΑΜΠΙΛΑ
</H5><H2>ΠΡΟΣΩΠΑ
</H2><H2>Μια ανησυχητική φυσιογνωμία
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Άνθρωπος με αρχές και ισχυρή προσωπικότητα, όπως λένε οι φίλοι του, ή
βάναυσος, άπληστος και τυραννικός, όπως λένε οι επικριτές του; Λοράν Καμπίλα,
ένας άνθρωπος με πολλά πρόσωπα.

Ο ΠΡΑΓΜΑΤΙΚΟΣ Καμπίλα παραμένει ένα μυστήριο, καθώς οι πληροφορίες γι' αυτόν
είναι ελλιπείς και εν πολλοίς αντιφατικές. Οι επαναστατικές ρίζες του φτάνουν
ως τη δεκαετία του 1950, ωστόσο δεν έχει ξεκαθαριστεί πόσο σημαντικός ήταν ο
ρόλος του στις διάφορες εξεγέρσεις του Ζαΐρ· η πολιτική φιλοσοφία του ήταν επί
πολλές δεκαετίες μαρξιστική, ωστόσο τώρα υιοθετεί την ελεύθερη αγορά και τη
δημοκρατία για το Ζαΐρ· επιπλέον, έχει κατηγορηθεί για αυταρχισμό ως ηγέτης
ενός μικρού θυλάκου, ωστόσο επαινέθηκε η συμπεριφορά του προς τους Ζαϊρινούς
στις περιοχές που καταλάμβαναν οι αντάρτες του, τους επτά τελευταίους μήνες.
Πενήντα έξι ετών σήμερα, ο Καμπίλα ήταν σύμμαχος του Πατρίς Λουμούμπα, του
πρώτου πρωθυπουργού του ανεξάρτητου Ζαΐρ, και μετά την ανατροπή και τη
δολοφονία του συμμετείχε το 1963-64 με τους Λουμουμπιστές στην εξέγερση του
Στάνλεϊβιλ (το σημερινό Κισανγκάνι), η οποία συνετρίβη από τον Μομπούτου.
Επανεμφανίσθηκε επικεφαλής του μαρξιστικού Λαϊκού Επαναστατικού Κόμματος και
δημιούργησε ένα θύλακο στο ανατολικό άκρο της επαρχίας Κίβου, όπου έζησε
κυβερνώντας τον λαό Μπέμπε χωρίς να ενοχληθεί από το κράτος του Μομπούτου.

Ένας ζαϊρινός συγγραφέας τον είχε χαρακτηρίσει τότε τον Καμπίλα «τυπικό
αφρικανό πολέμαρχο» και πολλοί Μπέμπε αφηγούνται πώς ζούσε από τον κόπο τους,
εκμεταλλευόμενος τον χρυσό της περιοχής. «Δεν είναι απελευθερωτής. Είναι ένας
δικτάτορας, χειρότερος από τον Μομπούτου», λέει ένας διανοούμενος Μπέμπε. «Η
χειρότερη ανάμνηση των Μπέμπε από τον Καμπίλα», λέει ένας πρώην σύμμαχός του,
«είναι ότι έκαιγε ζωντανούς εχθρούς και αντιπάλους του» ­ μια καταγγελία που
διατυπώθηκε από διάφορες πηγές, αλλά δεν κατέστη δυνατό να επαληθευτεί. Ο
Καμπίλα κατηγορείται επίσης ότι κέρδισε πολλά χρήματα πουλώντας τον χρυσό των
Μπέμπε, αρκετά για να διατηρεί δύο μεγάλα σπίτια στο Νταρ ες Σαλαάμ και ένα
στην Ουγκάντα.

Πάντως ο λαός έμεινε μαζί του και οι φίλοι του τον περιγράφουν ως άνθρωπο
ακέραιο, με αρχές και ισχυρή προσωπικότητα. Οφείλει, λένε, την περιουσία του
όχι στη διαφθορά αλλά στη συνετή διαχείριση και ουδέποτε συμβιβάστηκε με τον
Μομπούτου και το καθεστώς του. Ωστόσο ο Καμπίλα έφτασε τώρα στην εξουσία στο
Ζαΐρ χάρη στους μαχητές Τούτσι (Ζαϊρινούς και Ρουαντέζους), οι οποίοι δεν
εκπροσωπούν παρά μία μόνο από τις πολλές φυλές που αποτελούν την τεράστια αυτή
χώρα. Και το να καταλάβεις την εξουσία είναι κάτι, αλλά το να την
διαχειριστείς, και μάλιστα δημοκρατικά, είναι κάτι άλλο.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15841N421</ED>
<ID>
ID:168634

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ένας αθεράπευτα αισιόδοξος
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Το μόνο κενό που υπήρχε στην ατζέντα του ήταν το Σάββατο, στις επτά η ώρα το
πρωί. Τι να κάνει κι ο ισπανός δημοσιογράφος, σηκώθηκε και πήγε.

ΣΤΑ 72 του χρόνια, ο Άντονυ Νιλ Ουέντγκουντ Μπεν εξακολουθεί να είναι
υπερδραστήριος. Το κόμμα του βρίσκεται επιτέλους στην εξουσία έπειτα από 18
χρόνια στην αντιπολίτευση κι εκείνος είναι ξανά βουλευτής στην περιφέρεια του
Τσέστερφιλντ. Ιστορικός ηγέτης της αριστερής πτέρυγας των Εργατικών, ο Μπεν
δεν ενδιαφέρεται πλέον για την προοπτική μιας εξέγερσης των 30-40 βουλευτών
αυτής της πτέρυγας ώστε να επιβάλουν τη γραμμή τους στο κόμμα. Αυτό που τον
ενδιαφέρει σήμερα, λέει σε συνέντευξή του στη «Βανγκουάρδια», είναι τι
συμβαίνει στην κοινωνία, στα στρώματα που υποφέρουν και έχουν πλέον φωνή μέσω
των βουλευτών της αριστεράς. Ο Τόνυ Μπλαιρ μπορεί βέβαια να εκδιώξει από το
κόμμα τους σοσιαλιστές. Η Ιστορία όμως έχει αποδείξει ότι οι σοσιαλδημοκράτες
που μετακινήθηκαν προς τα κεντροδεξιά δεν ευτύχησαν. Αν απέκτησαν δημοτικότητα
μεταξύ των τραπεζιτών, στη συνέχεια έχασαν την εξουσία.

Μπορεί ο Τόνυ Μπεν να είναι ρομαντικός, αλλά αυτό δεν τον εμποδίζει να είναι
ρεαλιστής. Στη Βρετανία, τονίζει, την πραγματική εξουσία δεν την έχει το
κοινοβούλιο. Ποτέ δεν την είχε. «Το Σίτυ έχει μεγαλύτερη εξουσία από τον
Μπλαιρ, αυτό αποφασίζει το ύψος των επιτοκίων και τα ποσοστά διακύμανσης της
λίρας. Έπειτα υπάρχει ο Τύπος. Ο Ρούπερτ Μέρντοκ είναι ισχυρότερος από τον
Μπλαιρ, αν μη τι άλλο επειδή διαθέτει εξουσία σε διάφορες χώρες. Είμαι
πεπεισμένος ότι ο σύγχρονος καπιταλισμός απαιτεί την ύπαρξη ενός
μονοκομματικού καθεστώτος, όπως ο κομμουνισμός. Στη Ρωσία υπήρχαν οι πολιτικοί
κομισάριοι, στην Ευρώπη έχουμε τις κεντρικές τράπεζες. Αυτός είναι ο λόγος που
οι μηχανισμοί δεν μας επιτρέπουν να αμφισβητούμε το σύστημα, παρά μόνο τη
διαχείριση του συστήματος. Ο κομμουνισμός απέτυχε γιατί δεν ήταν δημοκρατικός.
Η σοσιαλδημοκρατία απέτυχε γιατί δεν ήταν σοσιαλιστική».

Και οι Νέοι Εργατικοί, τι ακριβώς είναι; Ούτε νέοι ούτε εργατικοί, απαντά ο
Μπεν. Κατ' αρχήν το Εργατικό Κόμμα δεν υπήρξε ποτέ αριστερό. Ο Τζέιμς Κάλαχαν
ήταν δεξιός, τα 'βαλε με τα συνδικάτα και παραδόθηκε στις τράπεζες. Επειτα
ήλθε η ομάδα με επικεφαλής τον Ντέιβιντ Όουεν και τον Ρόι Τζένκινς, που
προσπάθησε να καταστρέψει το κόμμα. Στη συνέχεια, το Εργατικό Κόμμα στήριξε τη
Μάργκαρετ Θάτσερ στον πόλεμο των Μαλβίνας. Αυτό που ονομάζεται σήμερα Νέο
Εργατικό Κόμμα είναι το Παλιό Εργατικό Κόμμα: κατά των συνδικάτων, υπέρ του
καπιταλισμού, υπέρ της Ευρώπης. Το Νέο Εργατικό Κόμμα είναι το
Σοσιαλδημοκρατικό Κόμμα που ίδρυσε ο Όουεν. Κατά μία έννοια, βρίσκεται
δεξιότερα του Όουεν. Ο κόσμος όμως ψήφισε αλλαγή. Δεν απέρριψε απλώς τους
συντηρητικούς, αλλά τις αξίες τους. Και θα πιέσει τώρα την κυβέρνηση να
δημιουργήσει περισσότερες θέσεις εργασίας, να κτίσει περισσότερα σπίτια».

Τόνυ Μπεν: ένας αθεράπευτα αισιόδοξος.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15841N422</ED>
<ID>
ID:168635

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N42&aa=2</URL></REF>


Article

<CATEGORY>vin07</CATEGORY>

 <H5>Ο αιωνόβιος...
</H5><H5>Πλήρη κάλυψη...
</H5><H5>Η υποσμηναγός Κέλλυ Φλινν...
</H5><H5>Οι μισοί Σουηδοί...
</H5><H2>ΑΥΤΟΙ
</H2><H2></H2>
... Ιταλός, Τζούλιο Πάτζι, αποκάλυψε χθες το μυστικό της μακροζωίας του: Πολύ
σεξ! «Νιώθω ακόμα σαν παιδί. Και το μυστικό γι' αυτό είναι ότι σ' όλη μου τη
ζωή έζησα έντονα τον έρωτα», είπε ο ηλικίας 101 ετών Τζούλιο Πάτζι,
απευθυνόμενος στα μέλη της οικογένειάς του και σε φίλους του που
συγκεντρώθηκαν στο σπίτι του στο Ούντινε της Βορειοανατολικής Ιταλίας για να
γιορτάσουν τα γενέθλιά του. Ο Πάτζι και η συνομήλικη σύντροφος της ζωής του
εδώ και 77 χρόνια, Αλίτσε Γκάντους, γεννήθηκαν το 1896 στην Αλεξάνδρεια της
Αιγύπτου. Ο Πάτζι είχε συλληφθεί αιχμάλωτος στον Α' Παγκόσμιο Πόλεμο.
Παντρεύτηκε την Αλίτσε το 1920 και ως τα 90 του χρόνια εργαζόταν ως πωλητής γραφομηχανών.

... στον φυγόδικο Αζίλ Ναντίρ ανακοίνωσε η τουρκική αστυνομία, η οποία δεν
σκοπεύει να τον παραδώσει στις βρετανικές αρχές. «Δεν είναι δυνατόν να εκδοθεί
Τούρκος πολίτης στη Βρετανία, όποιο κι αν είναι το έγκλημα που μπορεί να έχει
κάνει», δήλωσε ο αξιωματικός της τουρκικής αστυνομίας Ιχσάν Γιλμαζτούρκ. Ο
Ναντίρ, που έχει τουρκικό διαβατήριο, βρίσκεται από χθες στην Τουρκία για
μπίζνες, πραγματοποιώντας το πρώτο ταξίδι εκτός Κύπρου, που είναι η γενέτειρά
του. Ο Τούρκος αξιωματικός Γιλμαζτούρκ, ο οποίος είναι επικεφαλής του
τουρκικού τμήματος της Ιντερπόλ, ενημέρωσε, όπως είπε ο ίδιος, τη βρετανική
αστυνομία ότι δεν θα αναληφθεί δράση κατά του Ναντίρ στην Τουρκία.

... δεν δικάσθηκε τελικά χθες. Το Αεροδικείο, που πρόκειται να δικάσει την
πρώτη γυναίκα πιλότο βομβαρδιστικού Β52 της Πολεμικής Αεροπορίας των ΗΠΑ,
αναβλήθηκε, ενώ οι αρχές ζήτησαν από το Πεντάγωνο την άδεια να προχωρήσουν στη
δίκη. Η 26χρονη ανύπανδρη υποσμηναγός επιδιώκει τώρα να αποστρατευθεί χωρίς να
περάσει από στρατοδικείο, με τις κατηγορίες της μοιχείας και της
«συναδέλφωσης», όπως ονομάζεται στον ποινικό κώδικα της Π.Α. των ΗΠΑ το
«έγκλημα» της σύναψης ερωτικών σχέσεων με συνάδελφο. Η ίδια έχει παραδεχθεί
ότι είχε σχέσεις με έναν παντρεμένο πολίτη και, παλιότερα, μ' έναν κατώτερό
της στρατευμένο, και το θέμα απασχολεί πλέον την ανώτατη ηγεσία της Πολεμικής
Αεροπορίας. Η υποσμηναγός Φλινν θα διωχθεί ποινικά άραγε για τους έρωτές της ή
απλώς θα αποστρατευθεί; Την απόφαση αναμένεται να πάρει η ίδια η υφυπουργός
Πολεμικής Αεροπορίας!

... δεν είναι ικανοποιημένοι από τη σεξουαλική τους ζωή, σύμφωνα με έρευνα, τα
αποτελέσματα της οποίας δημοσιεύτηκαν χθες στη Στοκχόλμη. Ίσως να παίζει ρόλο
το ότι οι περισσότεροι βιώνουν προβληματικές καταστάσεις και ανωριμότητα,
δήλωσε σε δημοσιογράφους η ερευνήτρια Σέρσιτν Φογκελμάγιερ, που πρόσθεσε: «Τα
αποτελέσματα με εκπλήσσουν, η ερμηνεία τους δεν είναι απλή και δεν ήταν
άλλωστε αυτός ο στόχος της έρευνας. Η κατάσταση της υγείας παίζει σημαντικό
ρόλο, όπως επίσης ρόλο παίζει και το ενδιαφέρον που οι ίδιοι δείχνουμε για τη
σεξουαλική μας ζωή. Ελπίζω στο μέλλον να αναλυθούν τα αποτελέσματα και να
προταθούν λύσεις». Από τα στοιχεία της έρευνας προκύπτει ότι το 38% των
Σουηδών έχουν εξωσυζυγικές σχέσεις, ενώ για τις Σουηδέζες το ποσοστό είναι
μικρότερο, 23%. Οι γυναίκες έχουν μειωμένο ενδιαφέρον για τη σεξουαλική ζωή σε
ποσοστό 50% σε σχέση με τους άνδρες.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15841N423</ED>
<ID>
ID:168636

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N42&aa=3</URL></REF>


Article

<CATEGORY>vin08</CATEGORY>

 <H5>ΒΟΜΒΑ ΟΟΣΑ ΓΙΑ ΤΙΣ ΣΥΝΤΑΞΕΙΣ: ΖΗΤΕΙ ΑΥΞΗΣΗ ΟΡΙΩΝ ΚΑΙ ΕΙΣΦΟΡΩΝ
</H5><H2>Δουλειά για όλους έως τα 65
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Μέτρα για να μην καταρρεύσει το ασφαλιστικό σύστημα προτείνει ο ΟΟΣΑ σε
έκθεση-βόμβα που καταρτίζουν οι τεχνοκράτες του και που αναμένεται ότι θα
συζητηθεί τις πρώτες ημέρες του Ιουνίου.ΣΥΜΦΩΝΑ με πληροφορίες, στην έκθεση
εμμέσως πλην σαφώς επισημαίνεται ότι στις επόμενες δεκαετίες τα ελλείμματα των
Ταμείων θα διογκωθούν, αφού εξαιτίας της γήρανσης του πληθυσμού οι δαπάνες
τους θα εκτιναχθούν στα ύψη, ενώ τα έσοδα δεν θα έχουν την ανάλογη εξέλιξη.
Για να αποφευχθεί το οικονομικό αδιέξοδο, οι τεχνοκράτες του διεθνούς
Οργανισμού στην έκθεσή τους προτείνουν την λήψη μέτρων το συντομότερο δυνατόν,
αφού, όπως χαρακτηριστικά αναφέρεται, «μια έγκαιρη εφαρμογή μέτρων θα έχει
μεγάλα οφέλη με την αποφυγή αποτελεσμάτων χιονοστιβάδας που θα οδηγούσε σε
εκρηκτική αύξηση του δημοσίου χρέους».

ΤΑ 4 ΜΕΤΡΑ

Στις προτάσεις για μέτρα οι τεχνοκράτες του διεθνούς Οργανισμού αναφέρουν
μεταξύ άλλων:

1 Την αύξηση του χρόνου εργασίας που απαιτείται για την συνταξιοδότηση. Αυτό
θα έχει ως αποτέλεσμα από την μια πλευρά τον περιορισμό του αριθμού των
συνταξιούχων και από την άλλη αύξηση των εσόδων από εισφορές.

2 Να γίνει αυστηρός έλεγχος ώστε να αποφευχθούν οι καταστρατηγήσεις σε
περιπτώσεις πρόωρης συνταξιοδότησης κυρίως σε περιπτώσεις αναπηρίας και βαρέων επαγγελμάτων.

3 Αύξηση του ορίου ηλικίας για συνταξιοδότηση.

4 Ενίσχυση του συστήματος της ανταποδοτικότητας, ώστε να ενισχυθεί η σχέση των
εισφορών με το ύψος των παρεχόμενων συντάξεων.

ΟΙ ΕΙΣΦΟΡΕΣ

Οι τεχνοκράτες του ΟΟΣΑ ως προς την αύξηση των εισφορών επισημαίνουν ότι αν οι
εισφορές παραμείνουν σταθερές ως ποσοστό του Ακαθάριστου Εγχώριου Προϊόντος,
τότε το έλλειμμα των Ταμείων θα πολλαπλασιασθεί. Επισημαίνεται μάλιστα ότι
παρά τη θετική επίπτωση που αναμένεται από τα μέτρα του '90-'92 οι δαπάνες για
σύνταξη θα αυξηθούν σημαντικά σε σχέση με τα έσοδα από εισφορές αν δεν ληφθούν
μέτρα. Αιτία θα είναι η γήρανση του πληθυσμού, καθώς στην Ελλάδα οι
δημογραφικές εξελίξεις είναι ακόμα πιο δυσμενείς σε σχέση με άλλες χώρες λόγω
μεγαλύτερου μέσου όρου ζωής. Χαρακτηριστική θα πρέπει να θεωρηθεί η αναφορά
που γίνεται στη σχέση ηλικιωμένων προς νέους, η οποία από 25% που είναι σήμερα
θα αυξηθεί σε 40% το 2030 και σε 61% το 2050.

ΕΝ ΕΥΘΕΤΩ ΧΡΟΝΩ

Πάντως επισημαίνεται ότι αυτή τη στιγμή «το σύστημα είναι σε διαδικασία ωρίμανσης».

Υπενθυμίζεται ότι οι τεχνοκράτες του ΟΟΣΑ συγκέντρωσαν στοιχεία για την πορεία
και τις προοπτικές του ασφαλιστικού συστήματος.

Πρέπει όμως να σημειωθεί ότι ανάλογα προβλήματα αντιμετωπίζουν και οι άλλες
χώρες της Ευρωπαϊκής Ένωσης, καθώς και σ' αυτές προβλέπεται ότι οι δαπάνες του
ασφαλιστικού συστήματος αναμένεται ότι θα εκτιναχθούν εξαιτίας κυρίως της
γήρανσης του πληθυσμού.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15841N431</ED>
<ID>
ID:168637

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N43&aa=1</URL></REF>


Article

<CATEGORY>vin08</CATEGORY>

 <H2>Μειώστε τα επιτόκια στεγαστικών και άλλων δανείων
</H2>
ΤΑ ΕΠΙΤΟΚΙΑ προκαλούν τριβές μεταξύ υπουργείου Εθνικής Οικονομίας και
Τραπεζών, καθώς διαπιστώνεται ότι παρά την πτώση του πληθωρισμού η «ψαλίδα»
μεταξύ των επιτοκίων χορηγήσεων και καταθέσεων είναι μεγάλη.

Σύμφωνα με πληροφορίες, κορυφαία στελέχη του υπουργείου Εθνικής Οικονομίας
έχουν ήδη κάνει συστάσεις στους επικεφαλής των Τραπεζών για να μειώσουν τα
επιτόκια των δανείων πολύ περισσότερο από τα επιτόκια των καταθέσεων ώστε να
μειωθεί η «ψαλίδα» των επιτοκίων.

Σημειώνεται ότι από στοιχεία μελέτης που έχει γίνει πρόσφατα από την ALPHA
Τράπεζα Πίστεως προκύπτει ότι η διαφορά μεταξύ των επιτοκίων στα δάνεια και
στις καταθέσεις ξεπερνά τις 6 ποσοστιαίες μονάδες και είναι η δεύτερη
μεγαλύτερη μεταξύ των 15 χωρών της Ευρωπαϊκής Ένωσης μετά τη Γερμανία όπου η
διαφορά φτάνει τις 7,3 ποσοστιαίες μονάδες.

Τώρα ο υπουργός Εθνικής Οικονομίας κ. Γιάννος Παπαντωνίου στις συναντήσεις που
έχει με τους τραπεζίτες θέτει ανοικτά το θέμα της μείωσης της «ψαλίδας» των
επιτοκίων ώστε να πέσουν ακόμα περισσότερο τα επιτόκια στα δάνεια σε
επιχειρήσεις και υποψήφιους αγοραστές κατοικιών. Τονίζεται μάλιστα ότι η πτώση
των επιτοκίων στα στεγαστικά δάνεια θα έχει εντυπωσιακές επιπτώσεις στην
οικοδομική δραστηριότητα.

Από την άλλη πλευρά οι τραπεζίτες εμφανίζονται προβληματισμένοι για την στάση
που θα ακολουθήσουν μετά την απόφαση της ALPHA Τράπεζας Πίστεως να ρίξει τα
επιτόκια στα δάνεια και στις καταθέσεις.

Έτσι ορισμένοι απ' αυτούς διατυπώνουν την άποψη ότι η πτώση των επιτοκίων θα
πρέπει να συνδυαστεί με την ανακοίνωση του πληθωρισμού του Μαΐου, ο οποίος
αναμένεται ότι θα σημειώσει σημαντική κάμψη. 
Ενδεικτική θα πρέπει να θεωρηθεί η άποψη που διατύπωνε χθες κορυφαίο στέλεχος
της Εθνικής Τράπεζας, που σε ερώτηση σχετικά με τη στάση της Τράπεζας με τα
επιτόκια περιορίσθηκε στο να επισημάνει ότι η ΕΤΕ εξετάζει πάντα τις συνθήκες
της οικονομίας και της αγοράς και στη συνέχεια ενεργεί.

Άλλοι τραπεζίτες πάλι εμφανίζονται υπέρ της άμεσης πτώσης των επιτοκίων τους.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15841N432</ED>
<ID>
ID:168638

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N43&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Να πιάσουν τόπο οι θυσίες
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΩΡΑ ήρθε η ώρα να πάρει η κυβέρνηση χωρίς καθυστέρηση δύσκολες μεν αλλά
απαραίτητες αποφάσεις. Η πτώση του πληθωρισμού είναι μια κερδισμένη μάχη, αλλά
η έκβαση του πολέμου θα κριθεί από την εξέλιξη των δημοσιονομικών ελλειμμάτων
και του χρέους. Αν δεν μειωθούν τα ελλείμματα, ακόμα και αυτή η μείωση του
πληθωρισμού μπορεί να αποδειχθεί περιστασιακή. Τα περιθώρια πλέον έχουν
περιορισθεί στο ελάχιστο, αφού οι λύσεις που έχει η κυβέρνηση είναι
περιορισμένες. Δηλαδή, θα πρέπει να περιορίσει τη φοροδιαφυγή, να μειώσει τις
δαπάνες και να προχωρήσει άμεσα σε επιτάχυνση των αποκρατικοποιήσεων. Κάθε μία
από αυτές τις λύσεις, αλλά και οι τρεις μαζί, έχουν μεγάλο πολιτικό κόστος.

Όμως, αν δεν γίνουν γρήγορα οι απαραίτητες παρεμβάσεις, τότε το πολιτικό
κόστος θα είναι όχι μόνο μεγαλύτερο, αλλά και πιο μόνιμο, καθώς η
περιθωριοποίηση μιας σημαντικής μερίδας του ενεργού πληθυσμού μπορεί να
ανατρέψει την κοινωνική συνοχή, δημιουργώντας δεκάδες άλλων προβλημάτων. Και ο
μόνος τρόπος για να αποτραπεί η προοπτική είναι η οικονομική εξυγίανση, ώστε
να δοθούν οι πόροι εκεί όπου πραγματικά θα πιάσουν τόπο.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15841N433</ED>
<ID>
ID:168639

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N43&aa=3</URL></REF>


Article

<CATEGORY>vin08</CATEGORY>

 <H5>ΠΩΣ ΘΑ ΙΣΧΥΣΕΙ ΤΟ ΝΕΟ ΘΕΡΙΝΟ ΚΛΙΜΑΚΩΤΟ ΩΡΑΡΙΟ ΣΤΟΝ ΔΗΜΟΣΙΟ ΚΑΙ ΣΤΟΝ ΙΔΙΩΤΙΚΟ ΤΟΜΕΑ
</H5><H2>Και πρόστιμα για παραβάτες
</H2>
Ανακοινώθηκε χθες και επίσημα, από τον υπουργό ΠΕΧΩΔΕ Κ. Λαλιώτη, η εφαρμογή,
από τη Δευτέρα 2 Ιουνίου, του κλιμακωτού ωραρίου λειτουργίας καταστημάτων και
υπηρεσιών στην περιοχή της Αττικής, ως μέτρου για την καταπολέμηση της ρύπανσης.

Το νέο ωράριο, που θα ισχύσει μέχρι τις 30 Σεπτεμβρίου, είναι το εξής:

* Στις 7 π.μ. θα αρχίζει η λειτουργία όλων των δημοσίων υπηρεσιών, των Νομικών
Προσώπων Δημοσίου Δικαίου και των δημόσιων οργανισμών. Πάντως ισχύει και το
ελαστικό ωράριο των 30 λεπτών.

Την ίδια ώρα θα ανοίγουν και τα εμπορικά καταστήματα όπως: κρεοπωλεία,
φούρνοι, είδη οικοδομής, χρωματοπωλεία, είδη σιδηρικών, ιχθυοπωλεία,
οπωρολαχανοπωλεία, βαφεία, καθαριστήρια, χονδρεμπόριο, βιοτεχνίες, εργαστήρια,
σούπερ μάρκετ κ.λπ.

* Στις 7.45 π.μ. θα ανοίγουν οι 
τράπεζες και οι πάσης φύσεως θυγατρικές τους.

* Στις 9 π.μ. θα ανοίγουν τα πολυκαταστήματα, τα είδη ένδυσης, υπόδησης, τα
χρυσοχοεία, τα βιβλιοπωλεία, τα καταστήματα δίσκων, καλλυντικών, ηλεκτρικών
ειδών, υαλικών κ.λπ. Εδώ παρατηρείται και η μόνη διαφοροποίηση σε σχέση με τα
προηγούμενα χρόνια, μια και τα καταστήματα αυτά συμφωνήθηκε χθες να ανοίγουν
στις 9 π.μ. αντί των 8.45 π.μ.

Η σχετική υπουργική απόφαση θα υπογραφεί αυτές τις ημέρες και στους παραβάτες
του ωραρίου θα προβλέπεται ­ εκτός από τις ποινικές κυρώσεις ­ και η επιβολή
προστίμου από 100.000 μέχρι 1.000.000 δραχμές.

ΟΙ ΕΞΑΙΡΕΣΕΙΣ

Από την εφαρμογή κλιμακωτού ωραρίου εξαιρείται η περιοχή του λιμανιού του
Πειραιά, λόγω των ιδιαιτεροτήτων που παρουσιάζει. Επίσης το δικό τους ωράριο
εργασίας θα εφαρμόζουν και τα καταστήματα που βρίσκονται στο πεζοδρομημένο
εμπορικό τρίγωνο της Αθήνας.

Επίσης υπάρχουν περί τις 40 ακόμη εξαιρέσεις από την εφαρμογή του κλιμακωτού
ωραρίου. Μεταξύ αυτών είναι οι υπηρεσίες της Προεδρίας της Δημοκρατίας, των
γραφείων του Πρωθυπουργού και των υπουργών, υφυπουργών, γενικών γραμματέων και
νομαρχών, όλες οι υπηρεσίες των υπουργείων Εθνικής Άμυνας, Δημόσιας Τάξης και
Εμπορικής Ναυτιλίας, οι εκπαιδευτικοί, οι υπάλληλοι των νοσηλευτικών ιδρυμάτων
και των φυλακών, οι οδηγοί της ΕΥΠ κ.λπ.

Η ΤΡΟΦΟΔΟΣΙΑ

Όσον αφορά στην τροφοδοσία των καταστημάτων, απαγορεύεται κατά τις ώρες
7.30-10 π.μ. και 4-6 μ.μ., να γίνεται με φορτηγά ωφέλιμου φορτίου άνω των 3,5
τόνων. Η απαγόρευση της τροφοδοσίας κατά τις παραπάνω ώρες θα ισχύει για τα
καταστήματα που βρίσκονται στον μικρό δακτύλιο και στους εξής δρόμους:

* Σε όλους τους περιμετρικούς δρόμους του εσωτερικού δακτυλίου.

* Για την οδό Μεσογείων μέχρι το Πεντάγωνο, την οδό Κηφισίας από Αμπελοκήπους
μέχρι την Αγ. Βαρβάρα και την οδό Πανόρμου σε όλο το μήκος της.

* Για την οδό Πατησίων από οδό Γαλατσίου μέχρι πλατεία Αιγύπτου.

* Την οδό 3ης Σεπτεμβρίου σε όλο το μήκος της.

* Τις λεωφόρους Βουλιαγμένης και Ηλιουπόλεως κατά τα μονοδρομημένα τμήματά τους.

* Την οδό Πειραιώς σε όλο το μήκος της.

* Τη λεωφόρο Κηφισού από τη λαχαναγορά μέχρι τον κόμβο Τατοΐου.

Ο κ. Λαλιώτης είπε ότι το κλιμακωτό ωράριο είναι πλέον θεσμός για την
πρωτεύουσα (μάλιστα ήδη άρχισαν συζητήσεις για την εφαρμογή του και στη
Θεσσαλονίκη) και δεν αποκλείεται να επεκταθεί η ισχύς του για όλο το χρόνο, αν
υπάρξει σχετική συμφωνία κατά τις συζητήσεις που θα γίνουν με τους
ενδιαφερόμενους φορείς.

ΜΕΙΩΣΗ ΡΥΠΩΝ

Ο υπουργός είπε ότι από την εφαρμογή του κλιμακωτού ωραρίου υπήρξε σημαντική
μείωση των ρύπων τις πρωινές ώρες, που ­ σε μερικές περιπτώσεις ­ έφθασε μέχρι
και το 25%.

Στη χθεσινή σύσκεψη κατά την οποία συμφωνήθηκε η εφαρμογή του κλιμακωτού
ωραρίου πήραν μέρος εκπρόσωποι όλων των ενδιαφερομένων πλευρών (ΓΣΕΕ, ΑΔΕΔΥ,
Εργατικό Κέντρο Αθηνών, τραπεζοϋπάλληλοι, εμποροϋπάλληλοι, έμποροι κ.λπ.) και
μετείχαν και οι υφυπουργοί Μεταφορών - Επικοινωνιών Μαν. Λουκάκης και Εργασίας
Χρ. Πρωτόπαπας καθώς και εκπρόσωποι της Τροχαίας.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15841N441</ED>
<ID>
ID:168640

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N44&aa=1</URL></REF>


Article

<CATEGORY>vin08</CATEGORY>

 <H2>Αποστέλλονται άλλα 500.000 εκκαθαριστικά σημειώματα
</H2>
ΣΤΗΝ ΑΠΟΣΤΟΛΗ άλλων 500.000 εκκαθαριστικών σημειωμάτων προχωρεί το ΚΕΠΥΟ από
την Παρασκευή. Η επεξεργασία της νέας παρτίδας εκκαθαριστικών σημειωμάτων από
τις υπηρεσίες του ΚΕΠΥΟ αναμένεται να ολοκληρωθεί τις επόμενες δύο ημέρες και
αμέσως μετά θα ξεκινήσει η αποστολή τους προς τους φορολογούμενους..

Έτσι, μέχρι και την άλλη εβδομάδα θα έχουν λάβει το εκκαθαριστικό τους από την
Εφορία πάνω από 1.000.000 φορολογούμενοι, καθώς μέχρι τώρα έχουν ήδη σταλεί
περίπου 530.000 σημειώματα. Με βάση τα στοιχεία αυτά εκτιμάται ότι με την
αποστολή ακόμη μίας παρτίδας θα έχει αποσταλεί περίπου το 25% του συνόλου των
εκκαθαριστικών, καθώς το σύνολο των φορολογικών δηλώσεων που υποβλήθηκαν φέτος
ανήλθε στα 4,6 εκατ.

Να σημειωθεί πάντως ότι ήδη έχει καθυστερήσει αρκετά η εκκαθάριση των
φορολογικών δηλώσεων και έτσι η αποστολή των εκκαθαριστικών κινείται με πιο
αργούς ρυθμούς από ό,τι πέρυσι.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15841N442</ED>
<ID>
ID:168641

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N44&aa=2</URL></REF>


Article

<CATEGORY>vin08</CATEGORY>

 <H2>Θα έχει και σήμερα νέφος
</H2>
ΕΝΤΟΝΑ ΑΙΣΘΗΤΟ θα είναι και σήμερα το νέφος στην περιοχή της πρωτεύουσας,
σύμφωνα με την πρόβλεψη του ΠΕΡΠΑ.

Χθες το διοξείδιο του αζώτου έφθασε στα 324 mgr/m3στον σταθμό
μέτρησης της οδού Πατησίων, ξεπερνώντας κατά πολύ το όριο επιφυλακής των 200
mgr/m3. Η ζέστη και η άπνοια που επικρατούν τις τελευταίες ημέρες
βοηθούν στη συσσώρευση των ρύπων και τη δημιουργία νέφους.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15841N451</ED>
<ID>
ID:168642

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N45&aa=1</URL></REF>


Article

<CATEGORY>vin08</CATEGORY>

 <H2>Μόνον 1-20 Αυγούστου χωρίς δακτύλιο
</H2>
ΜΙΝΙ διακοπές θα κάνει και εφέτος ο δακτύλιος, αφού δεν θα ισχύσει μόνο κατά
το χρονικό διάστημα 1-20 Αυγούστου. Όλο το υπόλοιπο διάστημα ο δακτύλιος για
τα Ι.Χ. θα ισχύει κανονικά.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15841N452</ED>
<ID>
ID:168643

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N45&aa=2</URL></REF>


Article

<CATEGORY>vin08</CATEGORY>

 <H2>Απεργούν σήμερα οι ταχυδρόμοι της Αττικής
</H2>
ΣΕ 24ΩΡΗ απεργία μετέχουν σήμερα οι ταχυδρόμοι της Αττικής. Η κινητοποίηση
οργανώνεται από το σωματείο ταχυδρόμων ΕΛΤΑ της περιοχής Αττικής. Για το πρωί
είχε προγραμματιστεί διαδήλωση έξω από το υπουργείο Μεταφορών - Επικοινωνιών.
Το σωματείο ταχυδρόμων έχει προγραμματίσει και μία ακόμη 48ωρη απεργία, στις
4-5 Ιουνίου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15841N453</ED>
<ID>
ID:168644

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N45&aa=3</URL></REF>


Article

<CATEGORY>vin08</CATEGORY>

 <H2>Κομπίνα α λα κινεζικά...
</H2>
ΣΤΗΝ Εισαγγελία Πρωτοδικών Αθήνας παραπέμφθηκε η εισαγωγική εταιρεία
Fashionable Trade S.Α. με έδρα την οδό Ζησιμοπούλου και Αγίων Αναργύρων 25, Π.
Φάληρο, για παράνομη εισαγωγή περίπου 1.350.000 τεμάχια μπλούζες και
παντελόνια κινεζικής προέλευσης συνολικής αξίας 285 εκατ. δρχ. Σύμφωνα με
στοιχεία της Τελωνειακής Διεύθυνσης Ελέγχου Οικονομικού Εγκλήματος, η εν λόγω
εταιρεία κατά τα έτη 1993 και 1994, για να αποφύγει τους ποσοτικούς
περιορισμούς που υπήρχαν, εκτελώνιζε με την προσκόμιση παραποιημένων
τιμολογίων που εμφάνιζαν τα προϊόντα αυτά ως κυπριακά.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15841N454</ED>
<ID>
ID:168645

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N45&aa=4</URL></REF>


Article

<CATEGORY>vin08</CATEGORY>

 <H2>Ό, τι «φάτε» φέτος δεν θα το έχετε του χρόνου!
</H2>
ΟΠΟΙΑΔΗΠΟΤΕ υπέρβαση στις δαπάνες του φετινού προϋπολογισμού θα αφαιρείται από
τις δαπάνες του προϋπολογισμού του 1998..

Στην αρχή αυτή θα κινηθεί η πολιτική που θα ακολουθήσει το υπουργείο
Οικονομικών προκειμένου να περιορίσει τις δαπάνες ­ επιχορηγήσεις και άλλες
πιστώσεις ­ στα όρια που προβλέπει ο φετινός προϋπολογισμός και να τηρήσει
αυστηρά τα αντίστοιχα όρια που προβλέπει το Πρόγραμμα Σύγκλισης για το 1998.
Το μήνυμα για λιτότητα στις δαπάνες δόθηκε χθες από τον υφυπουργό Οικονομικών
κ. Ν. Χριστοδουλάκη προς τους γενικούς γραμματείς όλων των υπουργείων και τους
εκπροσώπους των φορέων του Δημοσίου, σε σύσκεψη που είχε μαζί τους για την
κατάρτιση του προϋπολογισμού του 1998..

Στη σύσκεψη αναλύθηκαν διεξοδικά οι κατευθύνσεις της εγκυκλίου που στάλθηκε
την περασμένη εβδομάδα προς όλους τους φορείς και η οποία περιλαμβάνει
αυστηρές οδηγίες ώστε κάθε υπουργείο να περιορίσει τις προτάσεις του για
αύξηση των δαπανών του το επόμενο έτος στα απολύτως αναγκαία επίπεδα.
Ειδικότερα στην εγκύκλιο ορίζεται, μεταξύ άλλων, ότι:

* Μέχρι τις 23 Ιουνίου όλα τα υπουργεία θα πρέπει να έχουν υποβάλει στο Γενικό
Λογιστήριο του Κράτους τα πρώτα σχέδια των προϋπολογισμών τους για το 1998..

* Όλες οι δαπάνες ­ πλην δαπανών μισθοδοσίας ­ θα παγώσουν στα επίπεδα του
1997. Πρόκειται για τις επιχορηγήσεις προς τους φορείς, τις λειτουργικές
δαπάνες των υπουργείων κτλ.

* Η αύξηση των δαπανών θα προσδιορισθεί με τις αυξήσεις που θα δοθούν μέσω του
νέου μισθολογίου στις αρχές του 1998..

* Για τις προσλήψεις θα εφαρμοσθεί αυστηρά η αρχή ότι για κάθε 5 αποχωρήσεις
θα γίνεται μία πρόσληψη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15841N455</ED>
<ID>
ID:168646

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N45&aa=5</URL></REF>


Article

<CATEGORY>vin08</CATEGORY>

 <H2>Μέσω Ελλάδας επενδύσεις στα Βαλκάνια
</H2>
«Η ΕΛΛΑΔΑ θα διαδραματίσει μεσολαβητικό ρόλο στην αξιοποίηση επενδυτικών
κεφαλαίων, τόσο από τις ΗΠΑ όσο και από την υπόλοιπη Ευρώπη, που θα
διοχετευθούν για τη δημιουργία έργων υποδομής στις βαλκανικές χώρες».

Αυτό υπογράμμισε μεταξύ άλλων χθες ο Πρωθυπουργός κ. Κων. Σημίτης
απευθυνόμενος στους προέδρους των βαλκανικών Επιμελητηρίων, οι οποίοι με
επικεφαλής τον πρόεδρο της Ένωσης Βαλκανικών Επιμελητηρίων και της Κεντρικής
Ένωσης Επιμελητηρίων κ. Ανδρέα Κυριαζή τον επισκέφθηκαν και του έθεσαν υπόψιν
όλα τα προβλήματα που απασχολούν τις επιχειρήσεις στα Βαλκάνια.

Ο κ. Σημίτης υπογράμμισε ότι η Ελλάδα έχει ζητήσει από την Ευρωπαϊκή Ένωση τη
διαμόρφωση μιας ιδιαίτερης πολιτικής που θα αφορά στην ανάπτυξη της οικονομίας
των βαλκανικών χωρών. Η επίσκεψη έγινε στο πλαίσιο της γενικής συνέλευσης της
Ένωσης Βαλκανικών Επιμελητηρίων, την έναρξη της οποίας κήρυξε ο υπουργός
Εθνικής Οικονομίας κ. Γ. Παπαντωνίου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15841N456</ED>
<ID>
ID:168647

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N45&aa=6</URL></REF>


Article

<CATEGORY>vin08</CATEGORY>

 <H2>Μακριά από τα χέρια των ιδιωτών η ΔΕΗ...
</H2>
ΔΕΝ ΜΠΟΡΟΥΜΕ να παραδώσουμε μια εύρωστη και δυναμική επιχείρηση, όπως η ΔΕΗ,
στα χέρια των ιδιωτών, αλλοιώνοντας τους στόχους και τη φυσιογνωμία της.

Αυτό υπογραμμίζεται, μεταξύ άλλων, σε ανακοίνωση της Ένωσης Τεχνικών ΔΕΗ
(ΕΤΕ/ΔΕΗ) μετά και τις χθεσινές εξαγγελίες του υπουργού Εθνικής Οικονομίας κ.
Γ. Παπαντωνίου στη Βουλή για απελευθέρωση της αγοράς ενέργειας με διαμελισμό
της ΔΕΗ, είσοδο ιδιωτικών κεφαλαίων, προκειμένου να υπάρξει, όπως υποστήριξε,
φθηνό ρεύμα.

Η ΔΕΗ, τονίζεται στην ανακοίνωση, υπήρξε, αλλά και εξακολουθεί να είναι ο
μοχλός ανάπτυξης.

Έγκυροι, πάντως, συνδικαλιστικοί κύκλοι τόνιζαν ­ γεγονός ιδιαίτερα σημαντικό
με δεδομένο ότι ο κοινωνικός διάλογος είναι σε εξέλιξη ­ ότι με τη θέση για
μετοχοποίηση της ΔΕΗ, που προβλήθηκε από στελέχη του υπουργείου Εθνικής
Οικονομίας, θα μπορούσε να υποθέσει κανείς απόπειρα επιστροφής στη «λογική»
ιδιωτικοποίησης της παραγωγής ρεύματος, όπως είχε επιχειρηθεί και την περίοδο
1990 - '92 (ΒΟΟΤ, ΒΟΟ).

«Χαιρετίζουμε», επισημαίνει στην ανακοίνωσή της η ΕΤΕ-ΔΕΗ, «την απόφαση της
υπουργού Ανάπτυξης να μη συμπεριλάβει τη ΔΕΗ στις ρυθμίσεις του Ν. 2414/96
(σ.σ. απλή μετατροπή σε Α.Ε.) και καλούμε την κυβέρνηση να διαφυλάξει το
δημόσιο και κοινωνικό χαρακτήρα της ΔΕΗ».

Η Ένωση Τεχνικών με την ανακοίνωσή της ζητεί επίσης να μην υιοθετηθεί
βεβιασμένα καμία πρόταση προσαρμογής στην κοινοτική οδηγία, αφού ήδη η ίδια
οδηγία αμφισβητείται από χώρες που ουσιαστικά συνέβαλαν στη διαμόρφωσή της.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15841N461</ED>
<ID>
ID:168648

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N46&aa=1</URL></REF>


Article

<CATEGORY>vin08</CATEGORY>

 <H2>Υπό δημοτικό έλεγχο η λειτουργία του Κερατσινίου
</H2>
ΕΠΙΤΡΟΠΗ Κοινωνικού Ελέγχου σε συνεργασία με τη δημοτική αρχή θα εποπτεύει τη
λειτουργία του σταθμού της ΔΕΗ στο Κερατσίνι. Έτσι, η λειτουργία των μονάδων
θα διακόπτεται εφόσον οι τιμές των ρύπων θα είναι πάνω από τα επιτρεπόμενα όρια.

Ήδη από χθες τέθηκε στη διάθεση της ΔΕΗ το φυσικό αέριο για τον σταθμό.

Όπως ανακοινώθηκε:

Σύμφωνα με τις προβλέψεις της ΔΕΗ, ο σταθμός θα λειτουργήσει δοκιμαστικά
ύστερα από περίπου 2 μήνες. Έως τότε θα έχουν εγκατασταθεί και οι μετρητικοί σταθμοί.

Υπενθυμίζεται ότι, όπως έχει συμφωνηθεί μεταξύ της ΔΕΗ και της Τοπικής
Αυτοδιοίκησης, ο σταθμός θα λειτουργήσει το πολύ 6 χρόνια και μέσα σε αυτήν
την εξαετία το πολύ 33 μήνες, μια και όπως προκύπτει από το επενδυτικό
πρόγραμμα της ΔΕΗ, μετά τον παραπάνω χρόνο, δεν θα υφίστανται πλέον οι
ενεργειακές ή άλλες ανάγκες οι οποίες θα επιβάλουν την περαιτέρω λειτουργία
αυτού του εργοστασίου.

Παράλληλα, προχωρούν με γοργούς ρυθμούς τα έργα ανάπλασης στην περιοχή του
Κερατσινίου. Ήδη η ΔΕΗ κατέβαλε 500.000.000 δρχ. στον δήμο για την
απαλλοτρίωση εκτάσεων που θα μετατραπούν σε πράσινο, ενώ τις επόμενες ημέρες
θα καταβάλει επιπλέον 300.000.000 δρχ.

Συνολικά, ο Δήμος Κερατσινίου θα εισπράξει 3.000.000.000 δρχ., 1.500.000.000
δρχ. από τη ΔΕΗ και 1.500.000.000 δρχ. από το ΥΠΕΧΩΔΕ.

Πριν από λίγους μήνες ολοκληρώθηκε και η αποξήλωση των δεξαμενών της ΔΕΗ στο
Κερατσίνι, όγκου 17.000 κυβικών μέτρων, και ήδη ο δήμος απαλλοτρίωσε έκταση
περίπου 15 στρεμμάτων.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15841N462</ED>
<ID>
ID:168649

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N46&aa=2</URL></REF>


Article

<CATEGORY>vin08</CATEGORY>

 <H2>Οικισμός ΟΕΚ στο Καρπενήσι
</H2>
Η ΘΕΜΕΛΙΩΣΗ του νέου οικισμού του Οργανισμού Εργατικής Κατοικίας (ΟΕΚ) στο
Καρπενήσι θα γίνει το Σάββατο. Ο οικισμός περιλαμβάνει 30 κατοικίες, δύο
καταστήματα και μια αίθουσα πολιτιστικών εκδηλώσεων, συνολικού προϋπολογισμού
1.100.000.000 δρχ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15841N463</ED>
<ID>
ID:168650

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N46&aa=3</URL></REF>


Article

<CATEGORY>vin08</CATEGORY>

 <H2>Η υψηλότερη τιμή όλων των εποχών
</H2>
Κατακόρυφη πτώση σημείωσαν τελικά οι τιμές των μετοχών κατά τη χθεσινή
συνεδρίαση του Χρηματιστηρίου Αξιών Αθηνών (ΧΑΑ), η οποία επεφύλαξε έντονες
συγκινήσεις γιά τους επενδυτές. Στην αρχή της συνεδρίασης, εκδηλώθηκε έντονο
αγοραστικό ενδιαφέρον με αποτέλεσμα οι τιμές των μετοχών να σημειώσουν μεγάλη
άνοδο. Στο σημείο αυτό ο Γενικός Δείκτης διαμορφώθηκε στις 1.695,03 μονάδες,
τιμή η οποία καταγράφεται ως η μεγαλύτερη από καταβολής Χρηματιστηρίου. Η
ρευστοποίηση τίτλων όμως που ακολούθησε γιά την αποκόμιση των μεγάλων
βραχυχρονίων κερδών επανέφερε τις τιμές στα επίπεδα του προηγούμενου
κλεισίματος και τον Γενικό Δείκτη στα επίπεδα των 1.670 μονάδων. Στα τελευταία
45 λεπτά όμως της συνεδρίασης εκδηλώθηκε μεγάλη προσφορά τίτλων με «ανοιχτές»
εντολές (χωρίς όριο) με αποτέλεσμα οι τιμές των μετοχών να σημειώσουν
κατακόρυφη πτώση. Ενδεικτική είναι η πτώση του Γενικού Δείκτη ο οποίος προς
στιγμή απώλεσε 62 περίπου μονάδες. (1.608,80 μονάδες). Τελικά το κλείσιμο
βρήκε τον Γενικό Δείκτη ελαφρά βελτιωμένο σε σχέση με τη χαμηλότερη τιμή αλλά
με σημαντικές απώλειες. Συγκεκριμένα έκλεισε στις 1.621,71 μονάδες
σημειώνοντας πτώση 48,52 μονάδων ή ποσοστό 2,90%. Από τις 255 μετοχές που
πραγματοποίησαν συναλλαγές, 64 σημείωσαν άνοδο, 170 πτώση και 21 παρέμειναν
σταθερές, ενώ 59 έκλεισαν με αγοραστές και 121 με πωλητές. Η αξία των
συναλλαγών ανήλθε σε 41,5 δισ. δρχ. (10.562.230 τεμ.). Αναλυτικά τα 9.777.710
τεμάχια αξίας 40,1 δισ. δρχ. αφορούσαν την Κύρια Αγορά ενώ τα 784.520 τεμάχια
συνολικής αξίας 1.361 εκατ. δρχ. την Παράλληλη Αγορά. Τη μεγαλύτερη αξία
συναλλαγών σημείωσαν οι μετοχές των Τραπεζών (16,6 δισ. δρχ. -1.065.556
τεμάχια) και ακολούθησε ο κλάδος Ετ. Συμμετοχών (με 4,6 δισ. δρχ. -2.077.305 
τεμάχια).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15841N471</ED>
<ID>
ID:168651

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N47&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Ο Ήλιος περνάει στο ζώδιό σας και για έναν μήνα
γίνεστε οι πρωταγωνιστές του ζωδιακού. Θα σας δοθεί η ευκαιρία να προβληθείτε
σε μικρή ή μεγάλη κλίμακα. Θα γίνετε πιο εγωκεντρικοί.

ΚΑΡΚΙΝΟΣ

(22 Ιουνίου - 22 Ιουλίου). Ο Ήλιος περνάει στους Διδύμους και για έναν μήνα θα
είστε πιο εσωστρεφείς, θ' αποφεύγετε τον πολύ κόσμο. Θα νιώθετε συχνά άγχη και
αδικαιολόγητους φόβους.

ΛΕΩΝ

(23 Ιουλίου - 22 Αυγούστου). Ο Ήλιος περνάει στους Διδύμους και για έναν μήνα
θα νιώθετε την ανάγκη να βλέπετε συχνότερα τους φίλους ή τους ομοϊδεάτες σας.
Θα προσπαθήσετε να πραγματοποιήσετε και έναν φιλόδοξο στόχο.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Ήλιος περνάει στους Διδύμους και για έναν
μήνα γίνεστε πολύ φιλόδοξοι. Θα σας απασχολούν, κυρίως, η καριέρα και η
δημόσια εικόνα σας. Θα σας δοθεί η ευκαιρία να προβληθείτε.

ΖΥΓΟΣ

(24 Σεπτεμβρίου - 23 Οκτωβρίου). Ο Ήλιος περνάει στους Διδύμους και για έναν
μήνα η έμφαση θα είναι σε ταξίδια, σπουδές, εκδόσεις και μίντια, εξωτερική
πολιτική, καλλιτεχνικές και πνευματικές προσπάθειες, σχέσεις με αλλοδαπούς.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Ήλιος περνάει στους Διδύμους και για έναν
μήνα, ψυχολογικά, θα είστε λίγο «πεσμένοι». Θα σας απασχολήσουν προβλήματα της
ερωτικής σας ζωής, υπαρξιακά θέματα και οικονομικής φύσεως υποθέσεις.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Ήλιος περνάει στους Διδύμους και για έναν
μήνα θα σας απασχολούν κυρίως οι «άλλοι» ­ το πώς τους βλέπετε και το πώς σας
βλέπουν. Θα γίνουν, πιθανώς, κάποια ξεκαθαρίσματα.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Ήλιος περνάει στους Διδύμους και για έναν
μήνα γίνεστε πιο εργασιομανείς και λεπτολόγοι. Μερικοί θα φροντίσετε και ένα
πρόβλημα υγείας. Άλλοι αποφασίζετε να κάνετε δίαιτα και γυμναστική.

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ήλιος περνάει στους Διδύμους και για έναν
μήνα γίνεστε πιο κεφάτοι και πιο δημιουργικοί. Θα σας απασχολήσει ο έρωτας, η
τέχνη, η ψυχαγωγία. Ένα παιδί μπορεί να έρθει στην οικογένεια.

ΙΧΘΥΕΣ

(19 Φεβρουαρίου - 20 Μαρτίου). Ο Ήλιος περνάει στους Διδύμους και για έναν
μήνα θα σας απασχολούν κυρίως υποθέσεις και προβλήματα του σπιτιού και της
οικογένειας, οι γονείς σας, ένα ακίνητο ή περιουσιακά θέματα.

ΚΡΙΟΣ

(21 Μαρτίου - 19 Απριλίου). Ο Ήλιος περνάει στους Διδύμους και για έναν μήνα η
καθημερινότητα θα γίνει πολύ πιο ζωηρή ­ με μετακινήσεις, τηλεφωνήματα,
επισκέψεις, επαφές, συναλλαγές.

ΤΑΥΡΟΣ

(20 Απριλίου - 20 Μαΐου). Ο Ήλιος περνάει στους Διδύμους και για έναν μήνα θα
σας απασχολήσουν κυρίως οικονομικά θέματα. Οι λιγότερο υλιστές θ' ασχοληθούν
γενικότερα με αξίες ­ ηθικές, συναισθηματικές.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15841N581</ED>
<ID>
ID:168652

</ID><URL>http://ta-nea.dolnet.gr/neaweb/neafile.print_unique?e=A&f=15841&m=N58&aa=1</URL></REF>


Article

<CATEGORY>vin10</CATEGORY>

 <H5>Ο Γ. ΒΑΡΔΙΝΟΓΙΑΝΝΗΣ ΒΛΕΠΕΙ ΑΚΟΜΑ ΚΑΙ ΤΗΝ ΕΞΟΔΟ
</H5><H2>Έτοιμος για όλα
</H2>
ΕΞΑΚΟΛΟΥΘΕΙ να προβληματίζεται ο κ. Γ. Βαρδινογιάννης και αφήνει ανοιχτά όλα
τα ενδεχόμενα. Οι καθολικές αποδοκιμασίες των οπαδών του ΠΑΟ ηχούν ακόμη στ'
αυτιά του και ουδείς γνωρίζει αν θα παραμείνει ή όχι ο πρόεδρος στην ηγεσία
του ΠΑΟ...

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15841O001</ED>
<ID>
ID:168653

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Τα πιο κρίσιμα 40 λεπτά
</H2><H2></H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15841O002</ED>
<ID>
ID:168654

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O00&aa=2</URL></REF>


Article

<CATEGORY>vin10</CATEGORY>

 <H5></H5><H2>Ο ΠΑΟΚ φτερουγίζει ξανά στην Ευρώπη </H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15841O003</ED>
<ID>
ID:168655

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O00&aa=3</URL></REF>


Article

<CATEGORY>vin10</CATEGORY>

 <H2>ΝΒΑ και στην Ευρώπη
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15841O004</ED>
<ID>
ID:168656

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Πρόκριση με θρίαμβο
</H2><H2></H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15841O005</ED>
<ID>
ID:168657

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Ο Μπάγιεβιτς, ο Τσούρτσιτς και το 1,5 δισ.
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15841O006</ED>
<ID>
ID:168658

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>9 στους 10 λένε «ναι» για το 2004 </H2>
σελίδες 2-3

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15841O007</ED>
<ID>
ID:168659

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O00&aa=7</URL></REF>


Article

<CATEGORY>vin10</CATEGORY>

 <H5>Η ΑΣΤΟΝ ΒΙΛΑ ΠΑΡΑΧΩΡΕΙ ΤΟΝ ΤΣΟΥΡΤΣΙΤΣ ΣΤΟΝ ΟΛΥΜΠΙΑΚΟ ΜΕ ΑΝΤΑΛΑΓΜΑ 1,5 ΔΙΣ.
</H5><H2>Οι Άγγλοι ζητούν πολλά
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΑΠΟ την υπόθεση της μεταγραφής του Σάσα Τσούρτσιτς θα εξαρτηθούν όλα στον
Ολυμπιακό. Ο Ντούσαν Μπάγιεβιτς έχει πρώτο στη λίστα του τον 25χρονο Σέρβο
διεθνή της Άστον Βίλα και έχει ανάψει το «πράσινο φως» στη διοίκηση της
πειραϊκής ΠΑΕ για την απόκτησή του.

Ωστόσο, οι Άγγλοι έχουν βάλει «φρένο» στον Ολυμπιακό, καθώς το κόστος της
μεταγραφής του Τσούρτσιτς αγγίζει το ποσόν του 1,5 δισ.! Ο μέσος της Άστον
Βίλα έχει συμφωνήσει στο οικονομικό με τον Ολυμπιακό, αλλά το μεγάλο εμπόδιο
είναι οι Άγγλοι, αφού για την παραχώρησή του θέλουν 1,1 δισ. Η μεταγραφή του
Τσούρτσιτς θα γίνει μόνο σε περίπτωση που η Άστον Βίλα κατεβάσει τις
οικονομικές της απαιτήσεις.

«Φοβάμαι ότι έτσι όπως εξελίσσονται τα πράγματα, θα πάει μακριά το θέμα των
μεταγραφών. Είναι κάτι που δεν μου αρέσει καθόλου», τόνισε χθες ο Ντούσαν
Μπάγιεβιτς, ο οποίος δεν ήταν και τόσο αισιόδοξος για την απόκτηση του Τσούρτσιτς.

Ο διευθύνων σύμβουλος του Ολυμπιακού Γιώργος Λούβαρης έχει ανοιχτή γραμμή με
το Μπέρμιγχαμ και περιμένει τον μάνατζερ της Άστον Βίλα Μπ. Λιτλ να επιστρέψει
το μεσημέρι της Παρασκευής στην Αγγλία. Σε περίπτωση που υπάρξει προσέγγιση
στο οικονομικό, ο κ. Λούβαρης θα πραγματοποιήσει ταξίδι - αστραπή στο
Μπέρμιγχαμ για να διαπραγματευθεί τη μεταγραφή του Σέρβου μέσου.

Ο Ντούσκο υποστήριξε χθες ότι υπάρχει περίπτωση να ταξιδέψει στη Νορβηγία για
να παρακολουθήσει τον Φρίγκααρντ, ενώ έχει στα χέρια του βιντεοκασέτες από
αγώνες της Μπουντεσλίγκα. Στην κατοχή του είναι το ματς Μπάγερν - Μόναχο 1860,
ενώ έχει και δύο αγώνες της Ντούισμπουργκ. Στη Μόναχο 1860 αγωνίζεται ο
31χρονος Γερμανός φορ Βίγκλερ, ο οποίος βρίσκεται μέσα στις πρώτες θέσεις του
πίνακα των σκόρερ με 17 γκολ.

Ο Μπάγιεβιτς είναι πολύ πιθανόν να ταξιδέψει στη Γερμανία την ερχόμενη
εβδομάδα, για να παρακολουθήσει στο Μόναχο τον τελικό του Τσάμπιονς Λιγκ
Μπορούσια Ντόρτμουντ - Γιουβέντους.

*** Ο Ολυμπιακός θα καλέσει εκτός σοβαρού απροόπτου αύριο τον Αλεξανδρή για το
θέμα της ανανέωσης του συμβολαίου του.

*** Ο προπονητής του Ολυμπιακού και οι ποδοσφαιριστές του δείπνησαν χθες στο
Κεφαλάρι. Σήμερα θα τεθούν στην κυκλοφορία τα εισιτήρια του αγώνα με την
Καβάλα. Αναμένεται να γίνουν ανάρπαστα καθώς την Κυριακή θα γίνει στο στάδιο
Καραϊσκάκη η επίσημη στέψη των πρωταθλητών.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15841O011</ED>
<ID>
ID:168660

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O01&aa=1</URL></REF>


Article

<CATEGORY>vin10</CATEGORY>

 <H2>Πανηγυρισμοί στη Θεσσαλονίκη
</H2>
ΧΙΛΙΑΔΕΣ οπαδών του ΠΑΟΚ ξεχύθηκαν, χθες, στους δρόμους της Θεσσαλονίκης με
επίκεντρο τον Λευκό Πύργο για να πανηγυρίσουν τη νίκη-πρόκριση της ομάδας τους
στην Ευρωλίγκα μέχρι τις πρώτες πρωινές ώρες. 
Άνδρες, γυναίκες, παιδιά, σήκωσαν ψηλά τη γροθιά τους και γιόρτασαν με ένα
στόμα τη μεγάλη πρόκριση του «δικεφάλου» του Βορρά, που είχε τόσο καιρό να
γευτεί επιτυχία σαν κι αυτή.

Ήρθε λοιπόν η ώρα και για τους φίλους του ΠΑΟΚ να φωνάξουν το «παρών» στις
μεγάλες διακρίσεις. 
Η επιτυχία αυτή του ΠΑΟΚ ήταν γενικότερα μια επιτυχία της μπασκετομάνας
Θεσσαλονίκης, που τόσα χρόνια απουσίαζε από την κορυφαία ευρωπαϊκή διοργάνωση.

Φωτοβολίδες, βεγγαλικά, καπνογόνα, αναστάτωσαν τον ουρανό της συμπρωτεύουσας.
Συνθήματα όπως «νάτοι οι πρώτοι σε όλοι την Ευρώπη» και «ΠΑΟΚ είσαι μοναδικός»
δονούσαν τη γιορτινή ατμόσφαιρα. Φυσικά δεν έλειψαν και ιαχές εναντίον του
αιωνίου αντιπάλου τους, Άρη. Όμως, οι περισσότεροι ασχολήθηκαν μόνο με την
ομάδα τους και έδωσαν το ραντεβού τους για τη νέα μεγάλη επιτυχία του
«δικεφάλου» είτε στο ποδόσφαιρο είτε στο μπάσκετ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15841O012</ED>
<ID>
ID:168661

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O01&aa=2</URL></REF>


Article

<CATEGORY>vin10</CATEGORY>

 <H5>ΤΟ ΓΚΑΛΟΠ ΤΗΣ V-PRC ΓΙΑ ΤΟΥΣ ΟΛΥΜΠΙΑΚΟΥΣ ΑΓΩΝΕΣ ΤΟΥ 2004
</H5><H5>Οι γυναίκες δεν το συζητούν...
</H5><H5>Οι χαμηλές εισοδηματικές τάξεις θέλουν περισσότερο τους αγώνες
</H5><H5>Απόλυτη πλειοψηφία από τα κόμματα
</H5><H5>Θετική απάντηση από τη Μέση Εκπαίδευση
</H5><H2>Εννιά στους 10 λένε «ναι»
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΤΡΕΙΣ μόλις μήνες πριν από την ψηφοφορία των μελών της Διεθνούς Ολυμπιακής
Επιτροπής στη Λωζάννη, για την ανακήρυξη της πόλης που θ' αναλάβει τη
διοργάνωση των Ολυμπιακών Αγώνων του 2004, οι κάτοικοι του λεκανοπεδίου της
Αττικής λένε «ναι» σε ποσοστό 87,7% στην ανάληψη των αγώνων. Μια σταθερή
πλειοψηφία των Αθηναίων που απάντησε σε σειρά ερωτημάτων, από τα οποία πολλά
είχαν απάντηση σε μεγάλο ποσοστό θετική για την υποψηφιότητα και φυσικά τη
θέληση η πρωτεύουσα ν' αναλάβει τη διοργάνωση των αγώνων.

Σε μια περίοδο που η Επιτροπή Διεκδίκησης των Ολυμπιακών Αγώνων αναπτύσσει
δραστηριότητα σε όλο τον κόσμο, προκειμένου να πείσει τα μέλη της Διεθνούς
Ολυμπιακής Επιτροπής, είναι ενθαρρυντικό το αποτέλεσμα που βρίσκει σύμφωνη
στην πλειοψηφία της την κοινή γνώμη και στέλνει μήνυμα ανάλογο στα μέλη της
ΔΟΕ, που εξετάζουν σε μεγάλο ποσοστό τη «θέληση του λαού της πόλης που
διεκδικεί τους αγώνες», αλλά και το πολιτικό βαρόμετρο μέσα στη χώρα, με τις
τάσεις που επικρατούν μεταξύ των κομμάτων.

Στο «δείγμα» των ερωτηθέντων αξιοσημείωτο είναι ένα ακόμα γεγονός που
προκύπτει από τη δημοσκόπηση. Δηλαδή, οι γυναίκες με ποσοστό 91,3% επιθυμούν
τους αγώνες, ενώ οι άνδρες σε ποσοστό 83,1%. Το εκπληκτικότερο, όμως, όλων
είναι το «ναι» των νέων ηλικίας 18-24 χρόνων, που φθάνει το 90,6%. Επίσης,
σημαντικό ειναι το ποσοστό των ανδρών - γυναικών ηλικίας 65 χρόνων και άνω,
που φθάνει το 90,1%.

ΟΙ ΓΥΝΑΙΚΕΣ έχουν την απόλυτη πλειοψηφία με ποσοστό 91,3% στην αποδοχή της
διεξαγωγής των αγώνων στην Αθήνα, ενώ ένα ποσοστό 7,9% διαφωνούν απόλυτα
(4,9%) ή μάλλον διαφωνούν (3,0%).

Στους άνδρες, ποσοστό 83,1% είναι υπέρ της διεξαγωγής των Ολυμπιακών στην
Αθήνα και 14,5% αντίθετοι (9,9% απόλυτα).

Στο σύνολο των 978 ψηφισάντων, 87,7% λένε «ναι», ενώ 7,1% διαφωνούν απόλυτα
και 4,6% «μάλλον διαφωνούν». Επιφυλάχθηκε ν' απαντήσει ποσοστό 1,5%.

Η νεολαία έχει όμως το γενικό πρόσταγμα και σχεδόν ανεπιφύλακτα ψηφίζει «ναι»
στους Ολυμπιακούς του 2004. Στο σύνολο (άνδρες και γυναίκες) οι νέοι ηλικίας
18-24 χρόνων, 90,6%, θέλουν τους αγώνες στην Αθήνα, ενώ ποσοστό 6,8% «διαφωνεί
απόλυτα» με τη διεξαγωγή των αγώνων του 2004.

Σημαντικό επίσης είναι το μέτρο διάθεσης στο σύνολο ανδρών - γυναικών ηλικίας
65 ετών και άνω, όπου εμφανίζεται ποσοστό 90,1% να απαντά καταφατικά στην
ανάληψη των Ολυμπιακών (συμφωνώ απόλυτα 75,3% και 14,8% μάλλον συμφωνώ). 
Στο ίδιο συγκριτικό μέτρο οι διαφωνούντες απόλυτα φθάνουν ποσοστό 3,2% και ένα
ποσοστό 5,1% «μάλλον διαφωνώ».

ΠΕΡΙΣΣΟΤΕΡΟΙ ΟΙ ΠΕΙΡΑΙΩΤΕΣ

Οι κάτοικοι της Αττικής, λένε «ναι» στους Ολυμπιακούς Αγώνες του 2004, στη
συντριπτική πλειοψηφία τους που φθάνει ποσοστό 87,7% επί 978 ερωτηθέντων
κατοίκων του λεκανοπεδίου (δείγμα). Είναι αξιοσημείωτο το γεγονός ότι, το
92,1% των κατοίκων του Πειραιά, υπερισχύει στις προτιμήσεις των ερωτηθέντων
και απαντά «ναι» στην ανάληψη, ενώ ακολουθεί η περιοχή της Δ. Αττικής με
ποσοστό 89,9% και τέλος η Αθήνα (κέντρο) με ποσοστό 85,5%.

Ένα ποσοστό 1,5% επιφυλάχθηκε ν' απαντήσει, ενώ στο σύνολο των ερωτηθέντων
ποσοστό 7,1% διαφωνεί απόλυτα με την ανάληψη των Ολυμπιακών Αγώνων.
Συμπερασματικά ο ένας τους δέκα κατοίκους της Αττικής, επιθυμεί τη διεξαγωγή
των Ολυμπιακών Αγώνων στην ελληνική πρωτεύουσα.

ΟΙ ΜΗΝΙΑΙΕΣ αποδοχές των οικογενειών και το εισόδημά τους είναι ένα από τα
αξιοπρόσεκτα της δημοσκόπησης. Υπάρχουν τέσσερις κατηγορίες ερωτηθέντων και
αφορούν τις οικογένειες εκείνες που έχουν εισόδημα 150.000 δραχμές (απάντησαν
197), 150-300.000 δρχ. (απάντησαν 393), 300-500.000 δραχμές (απάντησαν 206)
και τέλος εκείνες που έχουν εισόδημα μεγαλύτερο από 500.000 δραχμές.

Στην πρώτη κατηγορία ποσοστό 91,1% θέλει τους αγώνες, ενώ αντίστοιχα 8,3%
(4,2% μάλλον διαφωνώ και 4,1% διαφωνώ απόλυτα) ψηφίζουν αρνητικά.

Οι εύποροι που κερδίζουν περισσότερες από 500.000 δραχμές το μήνα ψηφίζουν
«ναι» σε ποσοστό 76,4%, ενώ διαφωνούν απόλυτα 14,6%, και «μάλλον» ποσοστό 7,6%.

ΕΝΩ τα μεγάλα κόμματα συμφωνούν με απόλυτη πλειοψηφία στην ανάληψη των
Ολυμπιακών Αγώνων του 2004 από την Αθήνα, με ποσοστό που ξεπερνά το 91%, στα
μικρότερα κόμματα και ιδιαίτερα στον Συνασπισμό, όπου η αντίθεσή του γίνεται
καθημερινά εμφανής, υπάρχει παρ' όλα αυτά ένα σημαντικό ποσοστό μεταξύ των
ψηφοφόρων του που ο ένας στους πέντε παίρνει αντίθετη θέση με την κομματική τοποθέτηση.

Το ΚΚΕ, επίσης, που έχει ταχθεί υπέρ των Ολυμπιακών Αγώνων, όπως και το ΔΗΚΚΙ
(με προϋποθέσεις), έχουν παρ' όλα αυτά θέσεις αντίθετες με τη γενική
τοποθέτηση του κόμματός τους, σε σημαντικά μεγάλο ποσοστό.

Τα ποσοστά που αναγράφονται στον σχετικό αναλυτικό πίνακα είναι με βάση τις
τελευταίες εκλογές του Σεπτεμβρίου, όπου το δείγμα των 978 που απάντησαν στα
ερωτήματα καταμερίζονται ως εξής: ΠΑΣΟΚ 276, Ν.Δ. 176, Πολιτική Άνοιξη 18, ΚΚΕ
52, ΣΥΝ 72, ΔΗΚΚΙ 23. Δεν είχαν δικαίωμα ψήφου στις εκλογές του 1996, 27 από
τους ερωτηθέντες, που ήταν και η βάση των ποσοστών τα οποία παραθέτουμε.

ΚΑΤΑΓΡΑΦΟΝΤΑΣ τις τάσεις μεταξύ των ερωτηθέντων σε επίπεδο εκπαίδευσης,
ποσοστό 90,2% (80,3% απόλυτα και 9,9% μάλλον συμφωνώ) προέρχεται από άτομα της
Μέσης Εκπαίδευσης. Το αντίστοιχο ποσοστό στους διαφωνούντες φθάνει το 9,4%
(2,6% μάλλον διαφωνώ και 6,8% διαφωνώ απόλυτα). Είναι επίσης σημαντικό το
γεγονός ότι, από τους 978 ερωτηθέντες, 228 προερχόντουσαν από την κατώτερη
εκπαίδευση, 478 από τη μεσαία και 260 από την ανώτερη εκπαίδευση, της οποίας
το μερίδιο φθάνει σε ποσοστό 17,2% (μάλλον διαφωνώ 4,9% και 12,3% διαφωνώ απόλυτα).

ΕΤΑΙΡΕΙΑ: ΙΝΣΤΙΤΟΥΤΟ V - PROJECT RESEARCH CONSULTING. Μέλος του ΣΕΔΕΑ,
της ESOMAR και της WAPOR.

ΑΝΑΘΕΣΗ: «ΤΑ ΝΕΑ».

ΤΥΠΟΣ ΕΡΕΥΝΑΣ: Ποσοτική έρευνα με ατομικές συνεντεύξεις, πρόσωπο με
πρόσωπο (face to face) στα νοικοκυριά των ερωτώμενων και χρήση δομημένου ερωτηματολογίου.

ΠΛΗΘΥΣΜΟΣ: Γενικός πληθυσμός 18 ετών και άνω.

ΠΕΡΙΟΧΗ: Πολεοδομικό Συγκρότημα Πρωτεύουσας.

ΔΕΙΓΜΑ: Το μέγεθος του δείγματος ανέρχεται σε 978 άτομα.

ΣΤΑΘΜΙΣΗ ΔΕΙΓΜΑΤΟΣ: Προκειμένου να εξισορροπηθούν τυχόν παράγοντες
μεροληψίας, το δείγμα σταθμίστηκε εκ των υστέρων, ως προς την ψήφο των
βουλευτικών εκλογών του Σεπτεμβρίου 1996.

ΧΡΟΝΟΣ ΔΙΕΞΑΓΩΓΗΣ: Η έρευνα πεδίου πραγματοποιήθηκε στο χρονικό
διάστημα 7 έως 15 Μαΐου 1997.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15841O021</ED>
<ID>
ID:168662

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O02&aa=1</URL></REF>


Article

<CATEGORY>vin10</CATEGORY>

 <H5>ΜΟΝΑΚΟ
</H5><H2>Παρουσιάζεται η πορεία των πέντε υποψηφίων για το 2004
</H2>
ΣΤΟ ΜΟΝΑΚΟ άρχισαν χθες οι εργασίες της κοινής συνεδρίασης των 28 διεθνών
Ομοσπονδιών θερινών Ολυμπιακών αθλημάτων με την Εκτελεστική Επιτροπή της
Διεθνούς Ολυμπιακής Επιτροπής..

Στην τελετή έναρξης πού έγινε στην Όπερα του Μόντε Κάρλο, ο πρόεδρος της ΔΟΕ
Χουάν Αντόνιο Σάμαρανκ, αναφερόμενος στις πέντε υποψήφιες πόλεις (Αθήνα, Ρώμη,
Κέιπ Τάουν, Στοκχόλμη και Μπουένος Άιρες) που διεκδικούν την Ολυμπιάδα του
2004, τις ευχαρίστησε για τη συμβολή τους στο Ολυμπιακό Κίνημα..

Η ελληνική αντιπροσωπεία, με επικεφαλής την πρόεδρο του «Αθήνα 2004» κ. Γιάννα
Δασκαλάκη - Αγγελοπούλου και με τη συμμετοχή του προέδρου της ΕΟΑ Λάμπη
Νικολάου, του Ολυμπιονίκη Γιάννη Μελισσανίδη και των στελεχών της Επιτροπής
Διεκδίκησης, Σίμιτσεκ, Γάγγα, Καπράλου και Κούρτη, είχε σημαντικές επαφές με
προσωπικότητες της ΔΟΕ και των διεθνών Ομοσπονδιών, ενώ διέθεσε μακέτες και
έντυπο υλικό της ελληνικής υποψηφιότητας στο περίπτερο που στεγάζεται στο
ξενοδοχείο των επισήμων.

Σήμερα θα παρουσιαστεί η πορεία των υποψηφιοτήτων των πέντε πόλεων ενώπιον των
μελών της Εκτελεστικής Επιτροπής της ΔΟΕ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15841O022</ED>
<ID>
ID:168663

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O02&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Τρέξιμο σε ρυθμούς Ευρώπης
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΤΡΕΧΟΥΝ και δεν φτάνουν στον ΠΑΟΚ, ύστερα από την επιστροφή της ομάδας στα
ευρωπαϊκά σαλόνια, μετά πέντε χρόνια. Οι αγωνιστικές υποχρεώσεις στο κύπελλο
ΟΥΕΦΑ ξεκινούν στις 23 Ιουλίου και όλοι βρίσκονται σε κατάσταση...
ετοιμότητας, αφού αλλάζουν όλα τα σχέδια προγραμματισμού. Όπως έγινε γνωστό,
οι παίκτες θα κάνουν διακοπές οι οποίες δεν θα ξεπεράσουν τις είκοσι ημέρες,
αφού η προετοιμασία εν όψει της νέας αγωνιστικής περιόδου θα ξεκινήσει στο
δεύτερο δεκαήμερο του Ιουνίου. Επίσης, οι άνθρωποι του «δικεφάλου» ψάχνουν
ομάδες για φιλικά, ενώ η κινητοποίηση της ΠΑΕ είναι άμεση και στον τομέα των
εγκαταστάσεων της Τούμπας, αφού η διοίκηση ζήτησε μέσω της ΕΠΟ τον φάκελο που
αναφέρει τις προδιαγραφές που απαιτούνται για τη διεξαγωγή αγώνων. Ο πρόεδρος
της ΠΑΕ, Γιώργος Μπατατούδης, έχοντας σκοπό να αλλάξει μορφή στο γήπεδο της
Τούμπας τόσο στον αγωνιστικό χώρο όσο και στις κερκίδες και το ηλεκτρονικό
ρολόι, συνεργάζεται με διάφορες εταιρείες.

Στο μεταξύ, παίκτες και τεχνική ηγεσία ξεκίνησαν την προετοιμασία εν όψει του
αγώνα με την Καστοριά, όπου οι σύνδεσμοι του ΠΑΟΚ ετοιμάζουν φιέστα για να
γιορτάσουν την έξοδο στην Ευρώπη, ενώ η ΠΑΕ θα κάνει ειδική εκδήλωση για να
τιμήσει παράγοντες και ποδοσφαιριστές που βοήθησαν την ομάδα τα τελευταία χρόνια.

Όσον αφορά τα μεταγραφικά, ο ΠΑΟΚ περιμένει την απάντηση του Μαουρίσιο
Καουντίνιο, ενώ συνεχίζει να συζητάει με τους μάνατζερ των Λάουντρουπ, Ιβάνοφ
και Στοΐσκοβιτς. Από τον εσωτερικό χώρο έχουν γίνει συζητήσεις με τους
Καλλιτζάκη, Μάρκο, Κατσαβό, Λάκη και Βελή. Χθες, ο αντιπρόεδρος του ΠΑΟΚ,
Κώστας Ορφανός, συμφώνησε προφορικά με τον Πάρη Ζουμπούλη, σχετικά με την
ανανέωση του συμβολαίου τού διεθνή επιθετικού για τα επόμενα τρία χρόνια.
Ωστόσο, παρελθόν πρέπει να θεωρείται ότι αποτελούν οι Ντιμκόφσκι, Νικολάου και Γιουκούδης..

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15841O031</ED>
<ID>
ID:168664

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O03&aa=1</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΒΑΘΜΟΛΟΓΙΚΟ ΕΝΔΙΑΦΕΡΟΝ ΟΙ ΑΓΩΝΕΣ ΤΗΣ ΚΥΡΙΑΚΗΣ
</H5><H2>Δελτίο-γρίφος
</H2>
ΟΛΑ έχουν (ουσιαστικά) τελειώσει στην Α' Εθνική και, έτσι, οι αγώνες δεν
παρουσιάζουν βαθμολογικό ενδιαφέρον. Όταν, λοιπόν, οι «αδιάφοροι» κυριαρχούν
στο δελτίο, οι εκπλήξεις παραμονεύουν.

*** Μια ματιά στην ετοιμασία των ομάδων.

1. ΑΕΚ-ΞΑΝΘΗ: Από την ΑΕΚ θα απουσιάσουν οι τιμωρημένοι Μανωλάς,
Καραγιάννης, ενώ από τους φιλοξενούμενους ο (επίσης τιμωρημένος) Καραγεωργίου.

2. ΑΘΗΝΑΪΚΟΣ-ΕΔΕΣΣΑΪΚΟΣ: Σε τέσσερις συναντήσεις στην Α' εθνική, ο
Αθηναϊκός έχει τρεις νίκες επί του Εδεσσαϊκού, που θα αγωνιστεί χωρίς τον
τιμωρημένο Μουρατίδη.

3. ΑΠΟΛΛΩΝ ΑΘ.-ΑΡΗΣ: Απουσίες έχουν και οι δυο ομάδες: Πρόκειται για
τους τιμωρημένους Θεοδωράκο, Καραγκούνη (Απόλλωνα) και Λεκμπέλο (Άρη).

4. ΒΕΡΟΙΑ-ΟΦΗ: Οι γηπεδούχοι θα αγωνιστούν χωρίς τον Κουλακιώτη. Στην
τελευταία αναμέτρησή τους (1987-88) η Βέροια είχε νικήσει 1-0.

5. ΗΡΑΚΛΗΣ-ΠΑΝΑΘΗΝΑΪΚΟΣ: Ισόπαλα τέλειωσαν τα παιχνίδια
Ηρακλή-Παναθηναϊκού τα τελευταία δύο χρόνια.

6. ΚΑΛΑΜΑΤΑ-ΙΩΝΙΚΟΣ: Οι γηπεδούχοι δεν αντιμετωπίζουν προβλήματα, ενώ
από τον Ιωνικό θα απουσιάσει ο τιμωρημένος Φίλης.

7. ΟΛΥΜΠΙΑΚΟΣ-ΚΑΒΑΛΑ: Ο Ντούσαν Μπάγιεβιτς δεν υπολογίζει στον
τιμωρημένο Καραπιάλη. Για τον ίδιο λόγο θα απουσιάσουν από την Καβάλα οι
Κόλτσης, Παπανδρέου.

8. ΠΑΝΑΧΑΪΚΗ-ΠΑΝΗΛΕΙΑΚΟΣ: Ο Ανδρέας Μιχαλόπουλος θα έχει όλους τους
παίκτες στη διάθεσή του, ενώ ο Βασίλης Δανιήλ δεν μπορεί να χρησιμοποιήσει τον
τιμωρημένο Κολοσκόπη.

9. ΝΙΚΗ Β.-ΔΟΞΑ ΒΥΡ.: Χωρίς προβλήματα θα αγωνιστούν οι γηπεδούχοι, ενώ
από τη Δόξα θα απουσιάσει ο τιμωρημένος Γιαννενάκης.

10. ΠΑΝΑΡΓΕΙΑΚΟΣ-ΠΑΝΑΙΤΩΛΙΚΟΣ: Δεν προβλέπονται αλλαγές στην 11άδα του
Παναργειακού, ενώ ο Νίκος Αναστόπουλος στον Παναιτωλικό δεν υπολογίζει στον
τιμωρημένο Δελακά.

11. ΤΡΙΚΑΛΑ-ΕΘΝΙΚΟΣ: Δεν υπάρχουν προβλήματα στα Τρίκαλα, ενώ ο Εθνικός
θα έχει τρεις απουσίες: Μπουγάς, Βιτεβής, Αθανασιάδης (τιμωρημένοι).

12. ΚΑΛΙΑΡΙ-ΣΑΜΠΝΤΟΡΙΑ: Από την Κάλιαρι θα απουσιάσει ο τιμωρημένος
Μπεταρίνι. Πρόβλημα για την Σαμπντόρια, ο τραυματισμός του Λαμόνικα.

13. ΠΕΡΟΥΤΖΙΑ-ΡΟΜΑ: Από μια απουσία, θα έχουν οι δύο ομάδες: Πρόκειται
για τους τιμωρημένους Καστελίνι (Περούτζια) και Στατούτο (Ρόμα).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15841O041</ED>
<ID>
ID:168665

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O04&aa=1</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΒΟΛΕΪ ΣΤΑ ΤΕΛΙΚΑ ΤΟΥ ΕΥΡΩΠΑΪΚΟΥ ΠΡΩΤΑΘΛΗΜΑΤΟΣ
</H5><H5>Με αντίπαλο την... κούραση
</H5><H2>Πρόκριση σε 90'
</H2>
ΤΟ ΑΡΩΜΑ της τουλίπας μυρίζουν από χθες οι Έλληνες
διεθνείς, μετά τη νίκη τους (3-0) επί της Ρουμανίας στην Ορεστιάδα, που
εξασφάλισε την πρόκριση στα τελικά του Ευρωπαϊκού Πρωταθλήματος της Ολλανδίας.

Η ομάδα του Στέλιου Καζάζη ήθελε να «τελειώσει» γρήγορα τον αγώνα και κατάφερε
σε διάστημα λιγότερο από μιάμιση ώρα να επικρατήσει των Ρουμάνων.

*** Η ελληνική ομάδα νίκησε με 15-8 τη Ρουμανία στο πρώτο σετ, πήρε το δεύτερο
με σχετική ευκολία (15-3) και ολοκλήρωσε τον θρίαμβό της στο τρίτο σετ (15-9),
γνωρίζοντας την αποθέωση από τους φιλάθλους της ακριτικής πόλης, που βοήθησαν
με την παρουσία τους την προσπάθεια του αντιπροσωπευτικού μας συγκροτήματος.

Διαιτητές της συνάντησης ήταν οι Κοντάκοφ (Ουκρανία) και Βασιλειάδης.

Ελλάδα: Θεοδωρίδης, Χατζηαντωνίου, Κουρνέτας, Ντράγκοβιτς, Σαμαράς, Γκιούρδας
(αρχική εξάδα), Μπάεφ, Μποζίδης, Χριστοφιδέλλης, Κοβάτσεφ.

ΤΗΝ ΚΟΥΡΑΣΗ και την Εθνική Ουκρανίας καλείται να
αντιμετωπίσει σήμερα η Εθνική βόλεϊ των γυναικών, για τα προκριματικά του
Ευρωπαϊκού Πρωταθλήματος.

Η αποστολή της ελληνικής ομάδας αναμενόταν να φτάσει στην ουκρανική πόλη
Ντόνιετσκ, όπου θα διεξαχθεί ο αγώνας, ύστερα από ταξίδι διάρκειας 48 ωρών!.

Τα μέλη της αποστολής εξέφρασαν τα παράπονά τους και υποστήριζαν ότι θα
απέφευγαν αυτή την ταλαιπωρία αν είχε γίνει η μετάβαση στην Ουκρανία μέσω
Κωνσταντινούπολης, αφού εκεί υπάρχουν συχνά δρομολόγια για το Κίεβο.

Παρά τα προβλήματα, ο ομοσπονδιακός προπονητής Γιάννης Νικολάκης φάνηκε
αισιόδοξος για το σημερινό ματς και τόνισε ότι πρωταρχικός στόχος της
ελληνικής ομάδας είναι να πάρει τουλάχιστον ένα σετ.

*** Η διεθνής παίκτρια Σοφία Ιορδανίδου δήλωσε ότι ακόμα και σε
περίπτωση ήττας, έχει η Ελλάδα τις δυνατότητες να πετύχει νίκες στα υπόλοιπα
δύο παιχνίδια και να πάρει την πρόκριση.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15841O051</ED>
<ID>
ID:168666

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O05&aa=1</URL></REF>


Article

<CATEGORY>vin10</CATEGORY>

 <H2>«Στοίχημα για το μέλλον της Πάτρας»
</H2>
ΑΝΟΙΓΕΙ ΑΠΟΨΕ στις 9.30, στο Αίθριο του Παλαιού Δημοτικού Νοσοκομείου,
η αυλαία του 13ου Πανευρωπαϊκού Πρωταθλήματος Ρυθμικής Γυμναστικής. Ο Δήμαρχος
Πατρέων κ. Ανδρέας Καράβολας θα υποδεχτεί τους αρχηγούς των αποστολών των
ομάδων (στους οποίους θα προσφερθούν αναμνηστικά δώρα), καθώς και τα μέλη της
Οργανωτικής Επιτροπής του Πρωταθλήματος, ενώ αύριο θα γίνει η πανηγυρική
τελετή έναρξης του Πρωταθλήματος στο Κάστρο της Πάτρας.

Ο πρόεδρος της ΕΓΟ κ. Δημήτρης Δημητρόπουλος τόνισε εν όψει της πρεμιέρας των
αγώνων: «Οι κάτοικοι της Πάτρας έχουν υποχρέωση να αγκαλιάσουν τη διοργάνωση
και να γεμίσουν το γυμναστήριο και τις τρεις ημέρες των αγώνων. Είναι ένα
στοίχημα για το μέλλον της Πάτρας σε μεγάλες αθλητικές διοργανώσεις, που
εξαρτάται κατά μεγάλο ποσοστό από τη μαζική παρουσία του κόσμου».

Αξίζει να σημειωθεί πως σήμερα από τις 7 μ.μ. - 9 μ.μ. θα πραγματοποιηθεί
σύσκεψη μεταξύ των αρχηγών των ομάδων, κατά την οποία θα συζητηθούν θέματα που
αφορούν τη διοργάνωση.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15841O052</ED>
<ID>
ID:168667

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O05&aa=2</URL></REF>


Article

<CATEGORY>vin10</CATEGORY>

 <H2>Πρεμιέρα απόψε στο «Ακρόπολις»
</H2>
ΑΝΟΙΓΕΙ σήμερα στις 4 μ.μ. η αυλαία του 20ού Κυπέλλου Ακρόπολις, στην
πυγμαχία. Στη διοργάνωση, η οποία θα διεξαχθεί στο κλειστό γυμναστήριο του
Μετς, θα πάρουν μέρος οι καλύτεροι πυγμάχοι της γηραιάς ηπείρου και θα
διεκδικήσουν την πρόκρισή τους στο πανευρωπαϊκό πρωτάθλημα που θα γίνει το
1998 στο Μινσκ της Λευκορωσίας.

Στους αγώνες θα πάρουν μέρος πυγμάχοι όπως ο Ιταλός Κριστιάν Αουρίνο (89
κιλά), 1ος στους Πανευρωπαϊκούς Αγώνες, οι Τούρκοι Νουχράμ Σουλεϊμάνογλου
(63,5 κιλά), 1ος στους Παγκόσμιους του 1995 και Σινάμ Σίνισλαμ (+91) 1ος στο
Πανευρωπαϊκό του 1996, και ο Βούλγαρος Τζούλιαν Στρογκόφ (51), 2ος στους
Πανευρωπαϊκούς του 1996. Από ελληνικής πλευράς υπάρχει μεγάλη αισιοδοξία και η
προετοιμασία των Ελλήνων αθλητών υπό την καθοδήγηση του ομοσπονδιακού
προπονητή, Ραφίκ Μεχραμπιάν, πραγματοποιείται σε έντονους ρυθμούς.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15841O053</ED>
<ID>
ID:168668

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O05&aa=3</URL></REF>


Article

<CATEGORY>vin10</CATEGORY>

 <H5>ΣΚΙ
</H5><H2>Νέο ρεκόρ η Ανδριοπούλου
</H2>
ΝΕΟ πανελλήνιο ρεκόρ στο θαλάσσιο σκι έκανε η Αγγελική Ανδριοπούλου, μ' ένα
εκπληκτικό άλμα στα 43.90 μ. Το προηγούμενο ρεκόρ κατείχε η ίδια με 41.80 μ.
Το ρεκόρ έγινε στον πρώτο της αγώνα που συμμετείχε, στο Ορλάντο των Ηνωμένων
Πολιτειών, όπου πήραν μέρος όλοι οι μεγάλοι αθλητές διεκδικώντας μια θέση στη
μεγάλη γιορτή του θαλάσσιου σκι, που είναι οι αγώνες «Masters».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15841O054</ED>
<ID>
ID:168669

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O05&aa=4</URL></REF>


Article

<CATEGORY>vin10</CATEGORY>

 <H5></H5><H5>Πρώτη θέση στο σπριντ
</H5><H5>Σεμινάριο
</H5><H2>ΕΜΠΙΣΤΕΥΤΙΚΑ
</H2>
Σε αγώνα που διοργάνωσε η Ομοσπονδία της Κολομβίας, η Εθνική ποδηλασίας στο
Ολυμπιακό σπριντ κατέκτησε την πρώτη θέση. Ο Δημήτρης Γεωργαλής, ο Γιώργος
Χειμωνέτος και ο Λάμπρος Βασιλόπουλος, έφεραν τον πολύ καλό χρόνο 46.200,
κερδίζοντας το χρυσό μετάλλιο. Τη δεύτερη θέση κατέκτησε η Β' Ελλάδας με
48.400, έχοντας στη σύνθεσή της τους Αγγελίδη, Μπάργκα και Πολίτη.

* Στη μάχη του Eurolymp του Μέντεμπλικ ρίχνονται
σήμερα 4 ιστιοπλόοι. Ο Αιμίλιος Παπαθανασίου στα FINN, o Αντώνης Μπουγιούρης
στα LASER και οι Ανδρέας Κοσματόπουλος και Κώστας Τριγκώνης στα 470 θα
αντιμετωπίσουν μερικούς από τους κορυφαίους ιστιοπλόους στον κόσμο.

* Ο Τάμας Ντάλα, που αγωνίστηκε πέρυσι στον
Ολυμπιακό, αποκλείστηκε από την Εθνική πόλο της Ουγγαρίας, εν όψει των αγώνων
του ΦΙΝΑ ΚΑΠ, που θα αρχίσει την Τρίτη στο κολυμβητήριο του ΟΑΚΑ. Στο μεταξύ,
η ελληνική ομάδα συνέχισε και χθες την προετοιμασία της με μοναδικό πρόβλημα
τον Αφρουδάκη που ταλαιπωρείται από ίωση.

Το διεθνές σεμινάριο με θέμα «Οι Ολυμπιακοί Αγώνες της Ατλάντα και τα ΜΜΕ» και
η πανελλήνια συνάντηση των Ελλήνων αθλητικών συντακτών, είναι οι δύο
σημαντικές εκδηλώσεις που γίνονται αυτές τις μέρες στην αρχαία Ολυμπία. Στο
σεμινάριο της ΔΟΑ ομιλητές είναι οι Γάλλοι δημοσιογράφοι Μπιλουέν και
Λουνζεφιστέρ της Εκίπ, ο Αμερικανός Βον Λι, ο Βρετανός Μέτκαλφ και οι Έλληνες,
Πέτρος Λινάρδος και Κώστας Γεωργιάδης.

* Ξεκινάει σήμερα στην Άρτα το δεύτερο τουρνουά της
σειράς Σάτελαϊτ στο τένις με την ονομασία «Greece ΙΙ». Οκτώ Έλληνες αθλητές
που τοποθετήθηκαν είτε με βάση τη βαθμολογία τους είτε με χρήση κάρτας
ελεύθερης συμμετοχής, θα πάρουν μέρος στη διοργάνωση. Πρόκειται για τους
Οικονομίδη, Βλάχο, Ροβά, Μοσχούτη, Παπαχριστόπουλο, Μιχαλόπουλο, Πέπα και Βασιλειάδη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15841O055</ED>
<ID>
ID:168670

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O05&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΜΕΤΑΞΙΑ 58 Χατζημίμης&#0091

2. ΒΕΓΓΕΡΑ 57,5 Βασίλης&#0098

3. ΗΡΑ 57,5 Σίντλερ&#0094

4. ΛΟΥΚΑ ΣΠΥΡ 57,5 Ξυνός&#0096

5. ΑΝΤΡΙΑΝΑ 57 Βαλακούδ&#0093

6. ΛΕΪΝΤΥ ΑΜΑΛΙΑ 56 Τριανταφύλ.&#0092

7. ΜΙΚΡΗ ΗΡΩ 55,5 Περικλής&#0097

8. ΕΛΛΗ ΦΟΥΣΚ 54,5 Ντίνος&#0095

­ Υπόδ.: ΛΕΪΝΤΥ ΑΜΑΛΙΑ - ΑΝΤΡΙΑΝΑ (Βεγγέρα).

ΔΕΥΤΕΡΗ ΙΠΠΟΔΡΟΜΙΑ

Ώρα 4.30, 1.000 μέτρα

1. ΑΛΙΚΟΥΛΑ 58 Μπάμπης&#0098

2. ΑΝΣΑΣΠΕΚΤΙΒ 58 Σταύρου&#0093

3. ΒΑΪΟΛΕΤ 58 Μπρούσαλης&#0092

4. ΓΙΑΝ. ΓΛΥΚΕΡΙΑ 58 Σίντλερ&#0094

5. ΜΑΡΑΘ. ΣΠΕΑΡ 55,5 Βαλακούδ. Ν.&#0095

6. ΠΑΝΙΩΝΑΡΑ 58 Ξυνός&#0091

7. ΤΖΕΝΑΚΙ 58 Περικλής&#00910

8. ΗΛΙΟΓΕΝΝΗΤΗ 54 Ντίνος&#0099

9. ΛΕΪΝΤΥ ΕΥΑ 55 Φίλιππος&#0096

10. ΩΡΑΙΑ ΜΕΛΙΝΑ 54 Δημητσάνης&#0097

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΜΑΡΑΘΩΝ ΣΠΕΑΡ - ΑΝΣΑΣΠΕΚΤΙΒ (Ηλιογέννητη).

ΤΡΙΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΗΖΥ ΒΟΥΛΑ 60,5 Φίλιππος&#0096

2. ΝΤΕΜΑΡΑΖ 59 Σταύρου&#0094

3. ΤΡΑΪΟΜΦ 55,5 Γλύμπης&#0098

4. ΙΠΠΟΜΕΔΩΝ 58 Δημητσάνης&#0092

5. ΕΥΗΝΟΣ 55,5 Δούκας&#0093

6. ΑΥΓΟΥΣΤΙΝΑ 51,5 Νικολαΐδης&#0095

7. ΜΙΡΑΚΟΥΛΟΥΣ 51 Κουτσούκος&#0091

8. ΧΡΥΣΤΑΛΕΝΙΟΣ 48,5 Τσεργάς&#0097

­ Υπόδ.: ΕΥΗΝΟΣ - ΙΠΠΟΜΕΔΩΝ (Μιράκουλους).

ΤΕΤΑΡΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΧΙΟΣ ΜΠΟΫ 59,5 Φίλιππος&#0092

2. ΣΠΕΡΧΕΙΟΣ 58 Μπάμπης&#0095

3. ΧΑΡΡΥ ΚΛΙΝΝ 56,5 Ντίνος&#0094

4. ΕΝΟΛΑ ΓΚΕΫ 55 Μπάκος&#0091

5. ΓΚΡ. ΓΟΥΪΝΝΕΡ 55,5 Σταύρου&#0096

6. ΣΑΡΑ ΒΟΝ 51,5 Αλέξανδρος&#0093

7. ΛΑΪΤΕΝ. ΣΤΑΡ 48,5 Κουτσούκος&#0097

­ Υπόδ.: ΛΑΪΤ. ΣΤΑΡ - ΣΑΡΑΒΟΝ (Ενόλα Γκέυ).

ΠΕΜΠΤΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΙΠΠΟΚΑΜΠΟΣ 58 Δημητσάνης&#0099

2. ΕΞΠΛΟΖΙΟΥΡ 57 Λάος&#0092

3. ΧΙΟΝΙΑΣ 54 Ξυνός&#0091

4. ΑΛ ΟΣΤΑΖ 53,5 Καρασαββίδης&#0097

5. ΩΚΕΑΝΟΣ 53 Τριανταφύλ.&#0096

6. ΚΗΠ ΔΕ ΟΘ 51 Ντίνος&#0098

7. ΜΟΡΝ. ΣΑΝΣΑΪΝ 50 Δούκας&#0095

8. ΜΟΜΠΑΣΑ 49,5 Κουτσούκος&#0094

9. ΝΟΤΟΡΙΟΥΣ 49 Μπάκος&#0093

* Σ' αυτή την ιπποδρομία θα λειτουργήσει Trio και Tri-Cast.

­ Υπόδ.: ΑΛ ΟΣΤΑΖ-ΝΟΤΟΡΙΟΥΣ (Ιππόκαμπος).

ΕΚΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΝΕΡΙΝΑ 58 Φίλιππος&#0095

2. ΛΑΪΤ ΓΟΥΙΝΤ 57 Νικολαΐδης&#0094

3. ΣΙΛΒ. ΑΡΡΟΟΥ 55,5 Σταύρου&#0091

4. ΦΙΛΟΤΙΜΟΣ 53 Γεωργίου&#0092

5. ΧΟΥΑΝΙΤΑ 53 Μανώλης&#0098

6. ΠΥΡΑΜΙΣ 52,5 Μπάκος&#0093

7. ΕΙΡΗΝΗ ΜΟΥ 51,5 Δημητσάνης&#0097

8. ΣΠΙΝΤ ΦΑΪΑΡ 52 Λάος&#0096

* Οι ίποι 3-8 είναι ομόσταβλοι.

­ Υπόδ.: ΣΤΑΒΛΟΣ - ΕΙΡΗΝΗ ΜΟΥ (Χουανίτα).

ΕΒΔΟΜΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΛΑΝΤΙΝ. ΚΡΑΦΤ 58 Μανώλης&#0097

2. ΔΡΟΜΙΟΣ 56,5 Γ. Φορτσετσάν.&#0099

3. ΤΟΤ. ΜΠΙΟΥΤΥ 55,5 Ξυνός&#0098

4. ΔΗΜΗΤ. ΓΚΛΟΡΥ 53 Κουτσούκος&#0093

5. ΙΠΠ. ΛΟΓΙΑΛΤΥ 52,5 Τσεργάς&#0096

6. ΛΑΡΙΣΑΙΟΣ ΤΖ. 52,5 Νικολαΐδης&#0094

7. ΛΟΥΜΙΝΟΥΣ 52,5 Μπάκος&#0092

8. ΜΙΚ. ΜΑΝΩΛΗΣ 52,5 Δούκας&#0091

9. ΣΟΦΙΑ ΚΑΤΡΑ 52,5 Θοδωράκης&#0095

* Σ' αυτή την ιπποδρομία θα λειτουργήσει Trio και Tri-Cast.

­ Υπόδ.: ΛΑΝΤΙΝΓΚ ΚΡΑΦΤ - ΛΑΡΙΣΑΙΟΣ ΤΖΟΥΝΙΟΡ (Δρόμιος).

ΟΓΔΟΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΜΑΡΑΘΩΝ ΛΕΪΚ 55,5 Βαλακούδ. Ν.&#0097

2. ΝΙΚ ΧΑΪΚ 57 Βασίλης&#0094

3. ΑΡΕΚΙΑ 55,5 Περικλής&#0092

4. ΓΙΑΝΓΚ ΣΕΜΙΝΑ 55,5 Γεωργίου&#0093

5. ΤΟΣΚΑΝΕΛΛΟ 55,5 Σταύρου&#0091

6. ΧΟΡΤΥ 54,5 Ντίνος&#0098

7. ΔΟΝΑ ΛΕΝΑ 54 Νικολαΐδης&#0095

8. ΣΚΙΠΠΕΡ 54 Ζευγώλης&#0096

9. ΚΙ ΕΓΩ 52 Δημητσάνης&#0099

­ Υπόδ.: ΜΑΡΑΘΩΝ ΛΕΪΚ - ΣΚΙΠΠΕΡ (Χόρτυ).

ΕΝΑΤΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΛΕΪΤ ΑΟΥΑΡ 58 Μπάμπης&#0096

2. ΤΖΕΪΝ 58 Σίντλερ&#0093

3. ΛΕΪΚ ΜΠΑΝΚ 55 Βαλακούδ. Ν.&#0092

4. ΑΡΙΣΤΟΜΑΧΟΣ 56 Νίνος&#0094

5. ΣΤΡΟΝ. ΝΙΚΟΣ 54,5 Γεωργίου&#0091

6. ΝΤΟΡΑ 54 Καρασαββίδης&#0095

7. ΔΟΝΑ ΚΑΘΡΗΝ 53,5 Νικολαΐδης&#0097

­ Υπόδ.: ΣΤΡΟΝΓΚ ΝΙΚΟΣ - ΛΕΪΤ ΑΟΥΑΡ (Λέικ Μπανκ).

­ Δύο αουτσάιντερ: ΛΕΪΝΤΥ ΕΥΑ (2η) ­ ΜΟΡΝΙΝΓΚ ΣΑΝΣΑΪΝ (5η).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15841O056</ED>
<ID>
ID:168671

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O05&aa=6</URL></REF>


Article

<CATEGORY>vin10</CATEGORY>

 <H5>ΑΠΟΓΟΗΤΕΥΜΕΝΟΣ Ο ΠΡΟΕΔΡΟΣ ΤΟΥ ΠΑΝΑΘΗΝΑΪΚΟΥ Γ. ΒΑΡΔΙΝΟΓΙΑΝΝΗΣ ΑΠΟ ΤΗ ΣΤΑΣΗ ΤΩΝ
10.000 ΟΠΑΔΩΝ ΣΤΟ ΟΑΚΑ
</H5><H5>Συνάντηση σήμερα με Ζάετς
</H5><H2>Βλέπει ακόμα και την έξοδο!
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΑΜΦΙΤΑΛΑΝΤΕΥΕΤΑΙ ο Γιώργος Βαρδινογιάννης
και ακόμη δεν έχει αποφασίσει, αν θα παραμείνει στην ηγεσία του Παναθηναϊκού ή
θ' αποχωρήσει. Ο πρόεδρος δεν μπορεί να συνειδητοποιήσει ότι 10.000 οπαδοί τον
έβριζαν εν χορώ. Θεωρεί ότι ουδείς του αναγνωρίζει την πραγματικά μεγάλη
προσφορά του στην ομάδα και δεν κρύβει την απογοήτευσή του.

Όπως αποκάλυψε η «ΟΜΑΔΑ» από την περασμένη Δευτέρα, ο Γ. Βαρδινογιάννης
επανεξετάζει τη στάση του. Ουδείς τον έχει πείσει ότι πρέπει να παραμείνει για
να ξανακάνει μεγάλο τον Παναθηναϊκό. Και όπως λέει στους στενούς συνεργάτες
του, το μόνο που εισέπραξε αυτά τα 18 χρόνια, ήταν η αμφισβήτηση και οι
ατελείωτες πίκρες, παρά το γεγονός ότι απέδειξε πολλά...

Ο Παναθηναϊκός δεν πρόκειται ν' αλλάξει χέρια. Αυτό είναι σίγουρο και το
δήλωσε στην «ΟΜΑΔΑ» ο Βαρδινογιάννης. Αν τελικά αποχωρήσει, άλλος
Βαρδινογιάννης (ο Γιάννης του Σήφη) θ' αναλάβει τα ηνία και η εταιρεία δεν
πρόκειται να περάσει σε ξένα χέρια. Προς το παρόν όλα είναι ρευστά. Τα
εκατομμύρια των «πράσινων» οπαδών περιμένουν με αγωνία τις εξελίξεις και
θεωρείται σίγουρο ότι εντός των ημερών θα ξεκαθαρίσει η κατάσταση, διότι
εκκρεμούν οι μεταγραφές, το θέμα του νέου προπονητή και οι ανανεώσεις ή μη των
συμβολαίων των Καλλιτζάκη και Μάρκου.

Ο ΖΑΕΤΣ 
«Νίκο, κάνε εσύ προπόνηση. Εγώ δεν έρχομαι»!

Αυτό το μήνυμα έστειλε χθες τηλεφωνικά ο Βέλιμιρ Ζάετς στο Νίκο Καρούλια και η
προπόνηση έγινε υπό την επίβλεψη του βοηθού του και του Μάικ Γαλάκου. Ο Ζέκο
εξαφανίστηκε και, όπως ήδη γράψαμε, αποτελεί παρελθόν για τον Παναθηναϊκό.

Ο ΝΤΟΚΕΝ

Στους υποψήφιους να αναλάβουν τον Παναθηναϊκό είναι και ο Άρνε Ντόκεν! Ο
Ντόκεν, προσωπικός φίλος του Βαρδινογιάννη, έχει κατακτήσει τρία νταμπλ με τη
Ρόζενμποργκ (ως μάνατζερ) και έρχεται στην Ελλάδα σε δύο εβδομάδας. Ο γιος του
Ντόκεν, 18 ετών, παίκτης της Εθνικής Ελπίδων Νορβηγίας, θα κάνει προετοιμασία
με τον Παναθηναϊκό το καλοκαίρι. Οι άλλοι δυο υποψήφιοι Μπλαχίν (που έχει
πολλές συμπάθειες στον Παναθηναϊκό) και Ιορντανέσκου αναμένουν στο ακουστικό
τους. Όμως, όπως όλα είναι ρευστά στον Παναθηναϊκό, ουδείς γνωρίζει τι θα
ξημερώσει η επόμενη μέρα.

ΣΗΜΕΡΑ θα συναντηθούν ο πρόεδρος Γ. Βαρδινογιάννης και ο Βέλιμιρ Ζάετς στο
γραφείο του προέδρου στο Μαρούσι. Οι δύο συνεργάτες, που εξακολουθούν να
διατηρούν πολύ καλές σχέσεις, θα ανταλλάξουν απόψεις για διάφορα θέματα. Ο
Ζέκο θα υποβάλει και επίσημα την παραίτησή του.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15841O061</ED>
<ID>
ID:168672

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O06&aa=1</URL></REF>


Article

<CATEGORY>vin10</CATEGORY>

 <H2>Άρης και Εδεσσαϊκός ζητούν 20 ομάδες στην Α' Εθνική
</H2>
ΜΕΤΑ ΤΟΝ Εδεσσαϊκό και ο Άρης, με αίτημα που υπέβαλε χτες στην ΕΠΑΕ,
ζητάει την αύξηση των ομάδων της Α' Εθνικής σε 20.

Το αίτημα του Άρη θα τεθεί στη γενική συνέλευση της ΕΠΑΕ τον επόμενο μήνα,
αλλά θεωρείται εκ των ουκ άνευ ότι θα απορριφθεί. Όπως έχει επισημάνει ο
πρόεδρος της ΕΠΑΕ Γιώργος Δέδες, η ΟΥΕΦΑ δεν επιτρέπει περαιτέρω επιμήκυνση
της αγωνιστικής περιόδου (για τα πρωταθλήματα όλων των χωρών-μελών της). Κι
αυτό προκειμένου να εξυπηρετούνται τόσο οι ανάγκες των εθνικών ομάδων όσο και
των ομάδων που μετέχουν στις ευρωπαϊκές διοργανώσεις.

Στο μεταξύ, ο ΠΑΟΚ ζήτησε χτες το παιχνίδι του με την Καστοριά στην Τούμπα,
την Κυριακή, να αρχίσει στις 8 μ.μ.

Ηρακλής και Παναχαϊκή είναι οι δύο ομάδες που θα εκπροσωπήσουν το ελληνικό
ποδόσφαιρο στο Κύπελλο Ιντερτότο.

Εξάλλου, όλα δείχνουν πως η φιέστα του Ολυμπιακού την Κυριακή με την Καβάλα θα
αρχίσει είτε στις 6.45 μ.μ. (εφ' όσον υπάρχει πέμπτος τελικός στο πρωτάθλημα
μπάσκετ) είτε στις 8.30 μ.μ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15841O062</ED>
<ID>
ID:168673

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O06&aa=2</URL></REF>


Article

<CATEGORY>vin10</CATEGORY>

 <H2>Αγώνες ρουτίνας για τις Εθνικές Ανδρών και Ελπίδων
</H2>
ΜΕ ΑΓΩΝΑ ρουτίνας αποχαιρετούν την περίοδο οι εθνικές ομάδες Ανδρών και
Ελπίδων. Η συνάντησή τους θα γίνει την επόμενη Τετάρτη στο Μαρκόπουλο, αφού θα
έχουν προηγηθεί ενημερωτικές ομιλίες για τη νέα σεζόν και ευχές για καλό
καλοκαίρι των ομοσπονδιακών προπονητών.

Στο τελευταίο ραντεβού, ο Κώστας Πολυχρονίου επέλεξε 22 παίκτες (νέο πρόσωπο ο
Τάκης Γκώνιας) και ο Γιάννης Κόλλιας 24. Στην Εθνική Ανδρών κλήθηκαν οι:
Ατματζίδης, Κασάπης, Νικολαΐδης, Κωστής (ΑΕΚ), Ουζουνίδης, Καλλιτζάκης,
Γεωργιάδης Γ.Χ, Κωνσταντινίδης, Αποστολάκης (Παναθηναϊκού), Καραταΐδης,
Αλεξανδρής, Νταμπίζας, Ανατολάκης, Γεωργάτος (Ολυμπιακού), Ζαγοράκης,
Φραντζέσκος, Βρύζας, Μιχόπουλος (ΠΑΟΚ), Πουρσανίδης (ΟΦΗ), Γκώνιας (Ηρακλή),
Δώνης (Μπλακμπερν), Μαχλάς (Βίτεσε Άρνεμ).

Και στην Ελπίδων οι: Λυμπερόπουλος, Κωστούλας, Κουτσουρές (Καλαμάτας), Λάκης,
Τασίδης (Πανηλειακού), Μαυρογενίδης, Δέλλας, Πανόπουλος (Άρη), Λυμπερόπουλος,
Αλεξόπουλος, Γκούμας (Παναθηναϊκού), Κουλακιώτης (Βέροιας), Κιάσσος,
Δερμιτζάκης (ΟΦΗ), Καραγκούνης, Κωνσταντινίδης (Απόλλωνα), Σφακιανάκης,
Ελευθερόπουλος (Ολυμπιακού), Στολτίδης, Σέμος, Κωνσταντινίδης (Ηρακλή), Άντζας
(Ξάνθης), Χιώτης (ΑΕΚ) και Κόλτζος (Αθηναϊκού).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15841O063</ED>
<ID>
ID:168674

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O06&aa=3</URL></REF>


Article

<CATEGORY>vin10</CATEGORY>

 <H2>Σούπερ ματς στην Καισαριανή
</H2>
ΤΟ ΝΤΕΡΜΠΙ Εθνικού Αστέρα - Αιολικού (18.00) ξεχωρίζει στη σημερινή 30ή
αγωνιστική του νότιου ομίλου στο πρωτάθλημα της Γ' Εθνικής.

Το υπόλοιπο πρόγραμμα: (16.30 - SUPERSPORT): Αιγάλεω - Μαρκό, Κόρινθος -
Εργοτέλης, Ηρόδοτος - Κέρκυρα. (18.00): Ένωση Ρ.Δ. - Ηλυσιακός, Ατρόμητος Αθ.
- Πάτρα, Παναιγιάλειος - Καλλιθέα, Βαρβασιακός - Άγ. Νικόλαος, Ναυπακτιακός - Ιάλυσος.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15841O064</ED>
<ID>
ID:168675

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O06&aa=4</URL></REF>


Article

<CATEGORY>vin10</CATEGORY>

 <H5>ΙΝΤΕΡ
</H5><H2>Δίνει 16 δισ. για τον Ρονάλντο!
</H2>
ΟΙ ΑΣΥΝΗΘΙΣΤΕΣ για την εποχή υψηλές θερμοκρασίες
που επικρατούν στην Ευρώπη, φαίνεται πως επηρέασαν τον πρόεδρο της Ίντερ,
Μάσιμο Μοράτι. Αλλιώς, δεν μπορεί να εξηγηθεί το γεγονός, ότι προσφέρει
συνολικά 16 δισ. δραχμές (!) για την απόκτηση του Ρονάλντο.

Για πρώτη φορά και οι τρεις μεγάλες αθλητικές εφημερίδες της Ιταλίας (Γκατζέτα
ντελο Σπορτ, Τουτοσπορτ και Κοριέρε ντελο Σπορτ) ανέφεραν πως ο Ρονάλντο θα
συνεχίσει την καριέρα του στην Ίντερ.

Ο Μάσιμο Μοράτι, μεγάλο αφεντικό της Ίντερ και της Πιρέλι, φαίνεται να
κερδίζει τη μάχη από τη Λάτσιο, η οποία ήταν η πρώτη που είχε ενδιαφερθεί
ουσιαστικά για την απόκτηση του Ρονάλντο, καθώς προσφέρει στην Μπαρτσελόνα
8,25 δισ. δραχμές για να αποδεσμεύσει τον παίκτη.

Για να δελεάσει τον Βραζιλιάνο άσο, ο Μοράτι προτείνει στον Ρονάλντο επταετές
συμβόλαιο (μέχρι το 2005), με ετήσιες αποδοχές που αγγίζουν τα 1,1 δισ.
δραχμές! Δηλαδή, ο Ρονάλντο θα κερδίσει σε επτά χρόνια 7,7 δισ. δραχμές, μόνο
από την Ιντερ (τα κέρδη του από τις διαφημίσεις αναμένεται να είναι
υπερδιπλάσια). Επίσης, ο Μοράτι υπόσχεται στον Ρονάλντο, πως η εταιρεία του
Πιρέλι, θα τον βοηθήσει στα επαγγελματικά του σχέδια στη Νότιο Αμερική.

Αν τελικά πραγματοποιηθεί η μεταγραφή (κάτι πολύ πιθανό) τότε θα σπάσει κάθε
ρεκόρ και θα αποτελέσει ορόσημο για το επαγγελματικό ποδόσφαιρο.

Αξίζει να σημειωθεί, πως ο Μοράτι μπορούσε να αποκτήσει τον Ρονάλντο πέρυσι,
όταν ακόμη αγωνιζόταν στην Αϊντχόβεν, με τα μισά χρήματα, αλλά τον απέρριψε
επειδή ήταν... ακριβός.

Αίσθηση αναμένεται να προκαλέσει στο ευρωπαϊκό ποδόσφαιρο και η μεταγραφή του
Ρομπέρτο Μπάτζιο, όχι τόσο του υψηλού κασέ του όσο για την ομάδα που θα επιλέξει.

Ο Ιταλός άσος αναμένεται να είναι ο αντικαταστάτης του Ερίκ Καντονά στην ομάδα
αλλά και τους φιλάθλους της Μάντσεστερ Γιουνάιτεντ. Οι «μπέμπηδες» εξέφρασαν
το ενδιαφέρον τους για τον Μπάτζιο, μετά την απόφαση του Ζουνίνιο να συνεχίσει
την καριέρα του στην Ισπανία, απορρίπτοντας την πρόταση της αγγλικής ομάδας.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15841O065</ED>
<ID>
ID:168676

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O06&aa=5</URL></REF>


Article

<CATEGORY>vin10</CATEGORY>

 <H2>Υποσχέθηκε να σκοράρει κατά της Σάλκε
</H2>
ΕΤΟΙΜΗ για την κατάκτηση του Κυπέλλου ΟΥΕΦΑ για τρίτη φορά στη δεκαετία
του '90, είναι η Ίντερ, η οποία υποδέχεται απόψε τη Σάλκε στη ρεβάνς του
πρώτου τελικού. Οι «νερατζούρι» είχαν γνωρίσει την ήττα με 1-0 στο
Γκελζενκίρχεν, ωστόσο παραμένουν φαβορί, λόγω κυρίως της αγωνιστικής πτώσης
της Σάλκε. Η γερμανική ομάδα δεν έχει νικήσει στα 10 τελευταία παιχνίδια της
στην Μπουντεσλίγκα, ενώ θα στερηθεί και των υπηρεσιών των Μέλντερ, Ντούλεϊ.

Αντίθετα, η Ίντερ θα παραταχθεί για πρώτη φορά φέτος πλήρης, ενώ ο πρώτος
σκόρερ της διοργάνωσης, Μαουρίτσιο Γκαντζ υποσχέθηκε πως θα σκοράρει και πάλι.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15841O066</ED>
<ID>
ID:168677

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O06&aa=6</URL></REF>


Article

<CATEGORY>vin10</CATEGORY>

 <H2>Ταξίδι- μυστήριο στο εξωτερικό
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΜΥΣΤΗΡΙΟ εξακολουθεί να καλύπτει το ταξίδι του
Νίκου Στράτου στο εξωτερικό. Και όλες οι πληροφορίες είναι συγκεχυμένες, με
δεδομένο ότι παίζουν όλα τα ενδεχόμενα! Από προσπάθεια για πώληση ή προσέγγιση
με αγοραστή, έως βολιδοσκόπηση παικτών και προπονητή.

Από το περιβάλλον του μεγαλομετόχου διέρρευσε ότι ο κ. Στράτος δεν έχει σχέση
με τα μετοχικά και άρα σκοπός του ταξιδιού του ήταν να προωθήσει τις
μεταγραφικές επιδιώξεις της Κυπελλούχου και να «δει» το θέμα του (νέου)
προπονητή. Ωστόσο, άλλες πηγές ανέφεραν άλλα: δηλαδή, ναι μεν ο παράγοντας
κινείται για άσους, ωστόσο με στοιχεία ή χαρτιά «φλερτάρει» αγοραστές.

Φημολογείται ότι ο κ. Στράτος συναντήθηκε με τους ενδιαφερόμενους στην
Ελβετία, χωρίς να αποκλειστεί όμως η πιθανότητα να έκανε ταξίδι-αστραπή αλλού!
Οι υποψήφιοι λέγεται ότι έχουν πρόταση-πακέτο για προπονητή. Ανάλογα
ενεργοποιείται και μάνατζερ, ο οποίος προτείνει παίκτες. Πάντως, βασική
προτεραιότητα του Ν. Στράτου ήταν ο τεχνικός. Θεωρείται βέβαιο ότι από την
αυριανή ημέρα θα υπάρξουν εξελίξεις, με δραστηριοποίηση όλων των ανθρώπων της
ΑΕΚ σε πολλούς τομείς, ενώ υφίσταται περίπτωση την Κυριακή ο Μ. Τροχανάς με
άλλο στέλεχος του SoE να μεταβεί στο εξωτερικό. Ο λόγος σίγουρα (θα)
σχετίζεται με την υπόθεση-πώληση.

Όσον αφορά στους ξένους παίκτες, τα ονόματα που έχουν ακουστεί (προταθεί)
γεμίζουν βιβλία! Κάτι ανάλογο συμβαίνει και με τους προπονητές. Χθες, «έπαιξε»
και το όνομα του Χρίστο Μπόνεφ, ενώ ακούστηκε και του Σέρβου Τουμπάκοβιτς.
Άλλη φήμη δεν απέκλεισε την εξής περίπτωση (και ίσως να έχει βάση): η ΑΕΚ
στρέφεται στον Ζόραν Φιλίπποβιτς, μέχρι πρότινος προπονητή της Μποαβίστα. Ο
άλλοτε σέντερ φορ του Ερυθρού Αστέρα έφυγε από την Πορτογαλία και περιμένει
προτάσεις. Λέτε (με το νυν ιδιοκτησιακό σχήμα) να βαδίζουμε για Σέρβο στο
τιμόνι της Κυπελλούχου;

Εντός της ημέρας θα γίνουν σαφέστερες εκτιμήσεις για την αξία του Γεωργιανού
Νατροσβίλι. Ο μεσοεπιθετικός θα αγωνιστεί στο φιλικό με τον Απόλλωνα, σε ματς
που θα δοκιμαστεί και ο γκολκίπερ του Εδεσσαϊκού, Μιχαηλίδης. Αν ο Έλληνας
ικανοποιήσει, τότε θα υπογράψει συμβόλαιο πέντε ετών.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15841O071</ED>
<ID>
ID:168678

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O07&aa=1</URL></REF>


Article

<CATEGORY>vin10</CATEGORY>

 <H2>Ψάχνουν τον διάδοχο του Παράσχου
</H2>
ΣΤΟΝ ΗΡΑΚΛΗ θα συνεχίσει την προπονητική του καριέρα ο Γιώργος
Παράσχος, καθώς λήγει το συμβόλαιό του με την Καβάλα. Τα ονόματα που
ακούγονται ως αντικαταστάτες του στην τεχνική ηγεσία της Καβάλας είναι του
Αυστριακού Ντίντι Κωνσταντίνι (είχε αγωνιστεί παλαιότερα στην ομάδα) και του
Μάκη Κατσαβάκη..

Παράλληλα, με τον Παράσχο, παρελθόν αποτελούν και οι Χέρντναγκλ και Σουκασιάν.
Ο πρώτος δεν δέχτηκε την προσφορά της Καβάλας και μάλλον θα καταλήξει στον
Ηρακλή, ενώ ο δεύτερος τραυματίσθηκε σοβαρά στους χιαστούς και θα μείνει έξι
μήνες εκτός αγωνιστικών χώρων, χάνοντας τη δυνατότητα να διαπραγματευθεί το
νέο του συμβόλαιο, αφού δεν δέχτηκε να ανανεώσει το συμβόλαιο του με την Καβάλα.

Αντίθετα, υπέγραψαν τα νέα τους συμβόλαια οι Μίτεφ και Μάλλιος, ενώ εντός των
ημερών θα κλείσει και ο Καλλιμάνης.

Στο μεταξύ, ανακάλεσε προσωρινά την παραίτησή του ο πρόεδρος της ΠΑΕ Γιάννης
Παπαϊωάννου, που θα παραμείνει στη θέση του μέχρι τις εκλογές για την ανάδειξη
νέου Δ.Σ. που θα γίνουν αρχές Ιουλίου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15841O072</ED>
<ID>
ID:168679

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O07&aa=2</URL></REF>


Article

<CATEGORY>vin10</CATEGORY>

 <H5>ΠΑΙΚΤΕΣ ΚΑΙ ΠΡΟΠΟΝΗΤΗΣ ΑΝΤΙΚΡΥΖΟΥΝ ΜΕ ΑΙΣΙΟΔΟΞΙΑ ΤΗΝ ΕΥΡΩΛΙΓΚΑ
</H5><H5>Απειλείται με τιμωρία για τα επεισόδια
</H5><H5>Δεν είχαμε λύσεις
</H5><H2>Δικαίωση Σκάιλς
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

«ΚΡΑΤΗΣΑΜΕ το καλύτερο για το τέλος». Ο Σκοτ Σκάιλς ήταν ευτυχισμένος
για την εξέλιξη του ματς και την πρόκριση του ΠΑΟΚ στην επόμενη διοργάνωση της
Ευρωλίγκα. Στον ΠΑΟΚ επικρατούσε, όπως είναι φυσικό, ευφορία για τη μεγάλη
επιτυχία και οι παίκτες είχαν πολλά καλά λόγια για τον Σκάιλς: «Άλλαξε τη
νοοτροπία της ομάδας και στο τέλος ήμασταν νικητές», έλεγαν οι Γιανούλης,
Μαματζιόλας, ενώ ο Ρεντζιάς συμπλήρωσε: «Η επιτυχία αυτή ήταν πολύ σημαντική.
Δουλέψαμε σκληρά και δικαιωθήκαμε. Θα παίξουμε εκεί που αξίζει να είναι ο ΠΑΟΚ
και μπορούμε να ανταποκριθούμε».

Ο τεχνικός του ΠΑΟΚ τόνισε: «Είχαμε στόχο να περιορίσουμε το Περιστέρι κάτω
από πενήντα πόντους και το καταφέραμε. Τρέξαμε, είχαμε σωστή κυκλοφορία της
μπάλας και σίγουρα, είμαι πολύ ευτυχισμένος που δικαίωσα όσους με
εμπιστεύτηκαν». Ο Αμερικανός τεχνικός είπε επίσης ότι σήμερα αναχωρεί για τις
Ηνωμένες Πολιτείες. «Ζητώ συγγνώμη από τους παίκτες, αλλά έχω αρκετές
υποθέσεις στην πατρίδα μου και τρία παιδιά σε διαφορετικά σπίτια. Ακόμα δεν
έχω σκεφτεί τι θα κάνω στη νέα περίοδο. Έχω τον ΠΑΟΚ στην καρδιά μου και
σύντομα θα αποφασίσω για το μέλλον μου.»

Ο πρόεδρος του ΤΑΚ ΠΑΟΚ Λάκης Αλεξόπουλος, υποστήριξε: «Θα μιλήσω με τον
Σκάιλς για μια ενδεχόμενη συνεργασία μας», ενώ δεν έκρυψε ότι θα ήθελε τον
Άγγελο Κορωνιό στην ομάδα: «Ο Κορωνιός είναι η αδυναμία μου» είπε, κάτι για το
οποίο φαίνεται ότι συμφωνούν και οι οπαδοί του ΠΑΟΚ, που φώναζαν στα τελευταία
λεπτά: «Έλα στον ΠΑΟΚ, Κορωνιέ».

ΛΙΓΟ πιο... αλμυρά θα κοστίσει στον ΠΑΟΚ η έξοδος στην Ευρωλίγκα, αφού είναι
σχεδόν βέβαιο ότι θα τιμωρηθεί στην καλύτερη των περιπτώσεων με χρηματικό
πρόστιμο για τα αντικείμενα που έπεσαν στον αγωνιστικό χώρο. Δέκα λεπτά πριν
από το τέλος του αγώνα ο Νίκος Καρούσης χρέωσε με τεχνική ποινή τον προπονητή
του ΠΑΟΚ Σκοτ Σκάιλς, ο οποίος αναγκάστηκε (αφού ήταν η δεύτερη που δέχθηκε)
να δει το υπόλοιπο ματς πίσω από τα κάγκελα σε ένα σημείο που βρισκόταν πίσω
από το καλάθι.

Σε εκείνο το σημείο οι οπαδοί του «δικεφάλου» άρχισαν να φωνάζουν υβριστικά
συνθήματα και να πετούν αντικείμενα στον αγωνιστικό χώρο, με αποτέλεσμα οι δύο
ρέφερι να διακόψουν τον αγώνα και να κατευθυνθούν στα αποδυτήρια, όπου και
έμειναν για ένα πεντάλεπτο. Τελικά συνέχισαν και τελείωσαν κανονικά το
παιχνίδι.. Το φύλλο αγώνα είναι ιδιαίτερα επιβαρυντικό για τον ΠΑΟΚ, αφού οι
Ζαβλανός και Καρούσης αναφέρουν χαρακτηριστικά: «Δέκα λεπτά πριν από το τέλος
χρεώθηκε με δεύτερη τεχνική ποινή ο προπονητής του ΠΑΟΚ, γιατί εξύβρισε, ενώ
αργότερα κρατήθηκε και το δελτίο του αφού δεν συμμορφώθηκε. Σε εκείνο το
σημείο η εξέδρα άρχισε τα υβριστικά συνθήματα και έπεσαν πολλά αντικείμενα με
αποτέλεσμα να διακόψουμε το παιχνίδι προσωρινά. Έγινε και έγγραφη παρατήρηση
και αφού η κατάσταση ηρέμησε συνεχίσαμε τον αγώνα. Πέντε λεπτά πριν από το
τέλος έπεσαν στον πάγκο του Περιστερίου βεγγαλικά. Θα ακολουθήσει σχετική έκθεση».

Ο ΠΡΟΠΟΝΗΤΗΣ του Περιστερίου Ντράγκαν Σάκοτα παραδέχτηκε την ανωτερότητα του
ΠΑΟΚ: 
«Δίκαια προκρίθηκε στην Ευρωλίγκα», είπε ο Σέρβος τεχνικός. «Έπαιξε πολύ καλά
σε άμυνα και επίθεση και εμείς δεν καταφέραμε να αντεπεξέλθουμε στην πίεση.
Δεν είχαμε λύσεις σε κανένα σημείο».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15841O091</ED>
<ID>
ID:168680

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O09&aa=1</URL></REF>


Article

<CATEGORY>vin10</CATEGORY>

 <H2>Ξέσπασε στο φινάλε
</H2>
ΜΕ ΕΝΑ ξέσπασμα στο τελευταίο ενάμισι λεπτό η Μεσογειακή ομάδα νίκησε με 71-68
(έχανε 63-68 μόλις 1'και 37'' πριν το τέλος) την Τσεχία στο τελευταίο επί
ελληνικού εδάφους της φιλικό (αφού αύριο αναχωρεί για την Τουρκία για να λάβει
μέρος σε τουρνουά).

Η σύνθεση της Εθνικής μας: Κικίλιας 2, Σιούτης 8(1), Τσόπης 5, Χρυσανθόπουλος
13 (2), Σούλης 20, Γιαννουζάκος 4, Λημνιάτης 1, Χαλκιαδάκης 2, Κούβαρης 2,
Υφαντής 2, Δάκος 12..

Πρώτος σκόρερ των Τσέχων ο Πέτσκα με 16 πόντους.

*** Η Σουηδία θα είναι η πρώτη αντίπαλος της εθνικής ομάδας γυναικών,
στην πρεμιέρα της προκριματικής φάσης του ευρωμπάσκετ που γίνεται σήμερα
(16.30) στη Φινλανδία.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15841O092</ED>
<ID>
ID:168681

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O09&aa=2</URL></REF>


Article

<CATEGORY>vin10</CATEGORY>

 <H5>ΤΙ ΕΙΣΗΓΗΘΗΚΕ Ο ΓΙΩΡΓΟΣ ΒΑΣΙΛΑΚΟΠΟΥΛΟΣ ΣΤΗ ΦΙΜΠΑ ΓΙΑ ΝΑ ΓΙΝΕΙ ΤΟ ΑΘΛΗΜΑ ΠΙΟ ΕΛΚΥΣΤΙΚΟ
</H5><H5>Μπλόκο στους «μη κοινοτικούς»
</H5><H5>Ποιο θα είναι το σούπερ πρωτάθλημα
</H5><H2>Πρόταση για το μπάσκετ
</H2>
<AUTHOR>ΓΙΑΝΝΗΣ ΛΑΜΠΙΡΗΣ - ΣΩΤΗΡΗΣ ΒΕΤΑΚΗΣ</AUTHOR>

ΜΕ ΣΤΟΧΟ να γίνει το μπάσκετ πιο... ελκυστικό ώστε να αντιμετωπίσει τις
προκλήσεις της Ευρώπης του 21ου αιώνα, ο ισχυρός άντρας του ελληνικού μπάσκετ
Γιώργος Βασιλακόπουλος δημιούργησε ένα σχέδιο για το μπάσκετ του μέλλοντος (η
πρόταση δημιουργίας ενός ευρωπαϊκού ΝΒΑ, με την ονομασία Supra National League
είναι η πιο σημαντική πρόταση), το οποίο εισηγήθηκε στη ΦΙΜΠΑ.

«Βρισκόμαστε σε ένα κρίσιμο σταυροδρόμι όπου το μπάσκετ δέχεται μεγάλο
ανταγωνισμό, όχι μόνο από τα άλλα αθλήματα αλλά και από την τηλεόραση, όπου
την ώρα των αγώνων προβάλλονται στα κανάλια που δεν έχουν μπάσκετ προγράμματα
υψηλής τηλεθέασης. Το πρόβλημα σε λίγο καιρό θα επεκταθεί και στη χώρα μας και
το μπάσκετ θα μπει στο περιθώριο», είπε ο Γιώργος Βασιλακόπουλος στον πρόλογό
του, αιτιολογώντας ουσιαστικά την επαναστατική λύση που προτείνει.

Σύμφωνα λοιπόν με τα δεδομένα όπου χώρες με υψηλή αγορά και οικονομία
(Γερμανία και Αγγλία) έχουν χαμηλό έως ανύπαρκτο επίπεδο στο μπάσκετ, ο
ισχυρός ανήρ του ελληνικού μπάσκετ προτείνει το άνοιγμα προς αυτές τις χώρες
προς όφελος του μπάσκετ που με τις σημερινές συνθήκες δεν έχει μέλλον.

ΤΟ ΣΥΝΕΔΡΙΟ της εκτελεστικής επιτροπής της ΦΙΜΠΑ στην Κοπεγχάγη έχει
«μπλοκάρει» την Ευρώπη, καθώς δεν είναι λίγες οι ομάδες που περιμένουν το
άνοιγμα των «κοινοτικών συνόρων» και την ελεύθερη μετακίνηση των παικτών από
τις μη κοινοτικές χώρες. Ο Γιώργος Βασιλακόπουλος τόνισε πως διαφωνεί κάθετα
με την ελεύθερη μετακίνηση «μη κοινοτικών» και μάλιστα αποκάλυψε πως μαζί με
τους εκπροσώπους της Ιταλίας, της Γαλλίας και της Τουρκίας θα επιδιώξουν να
αφήσουν εκτός συζήτησης το συγκεκριμένο θέμα.

«Πολύ φοβάμαι ότι αν τεθεί θέμα στη γενική συνέλευση θα εγκριθεί η κατάργηση
των κοινοτικών ορίων. Όμως μαζί με τον Πετρούτσι, τον Μαϊνινί και τον Τούρκο
εκπρόσωπο δημιουργούμε ένα ισχυρό λόμπι, ώστε να το μπλοκάρουμε. Να μη
συζητηθεί καν», είπε ο κ. Βασιλακόπουλος, που τόνισε πως ακόμη κι αν εγκριθεί
η πλήρης ενοποίηση, αυτή θα ανακληθεί γρήγορα από τα ευρωπαϊκά δικαστήρια:

«Θα αποτελεί καταστρατήγηση της απόφασης Μπόσμαν. Η απόφαση αναφέρει πως
επιτρέπεται η μετακίνηση αθλητών από χώρα-μέλος της ΕΟΚ σε άλλη χώρα-μέλος.
Δηλαδή μεταγραφές μεταξύ κοινοτικών παικτών και χωρών. Το Ευρωπαϊκό Δικαστήριο
ήθελε να διασφαλίσει τα δικαιώματα των κοινοτικών, αλλά και να τους
προστατεύσει τονίζοντας τη λέξη "εντός κοινοτικών ορίων»". Αν, λοιπόν, περάσει
απόφαση και γίνουν μεταγραφές μη κοινοτικών, οι κοινοτικοί θα προσφύγουν στα
δικαστήρια και θα κερδίσουν τη δίκη».

Μάλιστα θέλοντας να δώσει έμφαση στο μέγεθος της «παράνομης» απόφασης που
πιθανόν θα εκδοθεί προχώρησε ακόμη περισσότερο: «Αποτελεί μια "βόμβα"
ενδεχομένως αυτό που θα πω τώρα. Μπορεί να προσφύγει κάποιος κοινοτικός και
για τους ξένους, π.χ. για τους Αμερικανούς, αφού τυπικά βάση της απόφασης τους
"κλέβουν" θέσεις εργασίας, τις οποίες θέλει το Ευρωπαϊκό Δικαστήριο να διασφαλίσει!».

ΤΙ ΕΙΝΑΙ όμως η Supra National League που προτείνει ο Γιώργος Βασιλακόπουλος;
Είναι ένα πρωτάθλημα με 20 ομάδες-αθλητικές εταιρείες οι οποίες θα αυξάνονται
κατά μία ανά έτος, μέχρις ότου να φτάσουν τις 28. Με αυτόν τον τρόπο
διασφαλίζεται μια 8ετής περίοδος μετάβασης στην κλειστή λίγκα αλλά ταυτόχρονα
και 8ετής περίοδος επικοινωνίας και σχέσης με τα εθνικά πρωταθλήματα.

Θα υπάρχει αντιπροσωπευτική γεωγραφική κάλυψη της Ευρώπης, ενώ ο ανώτατος
αριθμός συμμετοχών από μία χώρα θα είναι 4 ομάδες. Δικαίωμα συμμετοχής στην
αρχική φάση (ξεκίνημα την περίοδο 1999-2000) θα έχουν: Τρείς ομάδες από τις
τρεις πρώτες χώρες στη βαθμολογία της ΦΙΜΠΑ. Δύο ομάδες από την 4η βαθμολογικά
και από μία ομάδα θα έχουν η Ρωσία, το Ισραήλ, η Γιουγκοσλαβία, η Τουρκία, η
Γερμανία, η Πολωνία, η Βρετανία. Επίσης μία ομάδα από τις σκανδιναβικές χώρες
και μία από τις Κάτω Χώρες (Ολλανδία - Βέλγιο - Λουξεμβούργο).

Βασικές προϋποθέσεις: Κάθε ομάδα να έχει γήπεδο 8.000 θέσεων (με προοπτική να
φτάσει τις 12.000 μέσα στην οκταετία), να έχει έδρα σε πόλη με πληθυσμό άνω
των 200.000 κατοίκων, διεθνές αεροδρόμιο και ξενοδοχείο πέντε αστέρων. Επίσης
το κατώτατο μετοχικό κεφάλαιο θα είναι 2 εκατ. δολάρια.

Η κάθε ομάδα θα έχει στη διάθεσή της 20 παίκτες (τουλάχιστον 17 κοινοτικούς).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15841O101</ED>
<ID>
ID:168682

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O10&aa=1</URL></REF>


Article

<CATEGORY>vin10</CATEGORY>

 <H2>Αλλάζουν πολλά στον Απόλλωνα
</H2>
ΚΑΙ ΟΙ ξένοι θα αλλάξουν και μεταγραφές θα γίνουν στον Απόλλωνα Πατρών, όπως
υποστήριξε ο Κώστας Διαμαντόπουλος στην πρώτη του συνέντευξη Τύπου. Τον νέο
προπονητή παρουσίασε ο πρόεδρος του ΤΑΚ της πατρινής ομάδας Σπύρος Γαλάνης,
που επισήμανε πως ο «Κίτσος» πληρούσε τους όρους (ήθος, ύφος, χαρακτήρα και
εργατικός) που ήθελε η διοίκηση.

«Το οικονομικό ήταν το τελευταίο που μας απασχόλησε», κατέληξε ο πρόεδρος του
Απόλλωνα, ενώ ο Κώστας Διαμαντόπουλος μίλησε για τα σχέδιά του: «Πιστεύω ότι ο
Απόλλωνας μπορεί να πάει καλύτερα στο Πρωτάθλημα, να προχωρήσει στο Κύπελλο με
μια καλή κλήρωση και να διακριθεί στο Ευρωπαϊκό Κύπελλο, αφού πλέον έχει την
εμπειρία που χρειάζεται».

Ο Διαμαντόπουλος είχε συνάντηση γνωριμίας και με τους παίκτες του Απόλλωνα από
τους οποίους ζήτησε να δείξουν συνέπεια, προκειμένου να παραμείνει η ομάδα
ψηλά και να συνεχίσει την καλή φετινή πορεία.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15841O102</ED>
<ID>
ID:168683

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O10&aa=2</URL></REF>


Article

<CATEGORY>vin10</CATEGORY>

 <H2>Επίσκεψη Σούμποτιτς σε Σαμολαδά
</H2>
ΘΕΣΣΑΛΟΝΙΚΗ

ΚΑΘΥΣΗΧΑΣΤΙΚΗ επίσκεψη στον Ζαφείρη Σαμολαδά έκανε χθες το πρωί ο Λευτέρης
Σούμποτιτς και τον ηρέμησε ζητώντας του να κλείσει μάτια και αυτιά. Ο χορηγός
του ΤΑΚ Άρης βλέποντας και ακούγοντας τις τελευταίες ημέρες να «κυκλοφορούν»
σε εφημερίδες, ραδιόφωνα και τηλεοράσεις, πληροφορίες που θέλουν τον
Σούμποτιτς δυσαρεστημένο και αποφασισμένο να φύγει από τον Άρη, εξοργίστηκε
και, όσο απίστευτο αν φαντάζει, προσπαθεί να μη συναναστρέφεται άλλο
εκπροσώπους του Τύπου. Ο «Πίξι», βέβαια, είναι κοινό μυστικό πως «ψάχνεται»
και παραμένει επιφυλακτικός με τον χορηγό.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15841O103</ED>
<ID>
ID:168684

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O10&aa=3</URL></REF>


Article

<CATEGORY>vin10</CATEGORY>

 <H2>Χόρεψαν τζαζ οι Χιούστον
</H2>
Η ΓΙΟΥΤΑ Τζαζ... άνοιξε το σκορ στους τελικούς της Δύσης κόντρα στους Χιούστον
Ρόκετς (101-86). Ο Καρλ Μαλόουν αφού παρέλαβε το τρόπαιο για τον τίτλο του
πολυτιμότερου παίκτη στην κανονική περίοδο, σημείωσε 21 π., μάζεψε 13 ριμπ.
και έπαιξε πολύ καλή άμυνα με αντίπαλο τον Τσαρλς Μπάρκλεϊ (12 π.). Η Γιούτα
πήρε διαφορά ασφαλείας στην τρίτη περίοδο, όταν ο Τζεφ Χόρνατσεκ σημείωσε 11
π. (συνολικά 19), ενώ πολύ καλή απόδοση είχε και ο Τζον Στόκτον (16 π., 13
ασίστ). Από τους Ρόκετς, ο Ολάζουον είχε 30 π., 13 ριμπ., ενώ ο Ντρέξλερ 13 π.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15841O104</ED>
<ID>
ID:168685

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O10&aa=4</URL></REF>


Article

<CATEGORY>vin10</CATEGORY>

 <H5>ΜΟΝΟΔΡΟΜΟΣ Η ΝΙΚΗ ΓΙΑ ΤΗΝ ΑΕΚ ­ Ο ΟΛΥΜΠΙΑΚΟΣ ΘΕΛΕΙ ΣΗΜΕΡΑ ΤΟΝ ΤΙΤΛΟ
</H5><H2>Η ώρα της κρίσης
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ - ΓΙΑΝΝΗΣ ΛΑΜΠΙΡΗΣ</AUTHOR>

ΤΕΛΟΣ στην αγωνία ή... ραντεβού την Κυριακή στο ΣΕΦ; Αγώνας χωρίς αύριο
είναι για την ΑΕΚ ο αποψινός (21.15 - ΑΝΤ1) τέταρτος τελικός στο ΟΑΚΑ, αφού ο
Ολυμπιακός σε περίπτωση νίκης στέφεται για 5η συνεχόμενη χρονιά πρωταθλητής.

Για την «Ένωση» είναι μονόδρομος η νίκη, προκειμένου να ισοφαρίσει σε 2-2 και
να διεκδικήσει το πρωτάθλημα στο Φάληρο. Νίκη πάση θυσία, έστω και με έναν
πόντο διαφορά ζήτησε ο Γιάννης Ιωαννίδης, που θεωρεί ότι τίποτα δεν έχει
τελειώσει ακόμη. Οι παίκτες της ΑΕΚ είναι αποφασισμένοι και στοχεύουν να
«καθαρίσουν» το παιχνίδι πριν από το τέλος για να μην τους καταβάλλει το άγχος
της κρισιμότητας του ματς. Το μόνο που ζητούν στην ΑΕΚ είναι διαιτησία 50-50,
αφού έχουν πολλά παράπονα από τους διαιτητές που σφύριξαν στο ΣΕΦ την Κυριακή.

Για άλλη μια φορά ο Ιωαννίδης θα επιχειρήσει να σταματήσει τον Ντέιβιντ Ρίβερς
και να ελέγξει τον ρυθμό του παιχνιδιού. Τα εύκολα καλάθια του Αμερικανού
(πολλά από κλεψίματα και διεισδύσεις) έχουν προβληματίσει τον «ξανθό», που
περιμένει καλύτερη άμυνα από τον Ατρούια.

Η βελτίωση στα ριμπάουντ έγινε αισθητή στο τελευταίο παιχνίδι, όμως για άλλη
μια φορά σε αυτόν τον τομέα πρέπει να υπερισχύσει η ΑΕΚ για να μην
αντιμετωπίσει προβλήματα.

Από την πλευρά του, ο Ολυμπιακός και με τον Δημήτρη Παπανικολάου στη σύνθεσή
του (δεν έκανε χθες προπόνηση, προληπτικά, αφού το πόδι του έχει ξεπριστεί,
ενώ ακόμα και σήμερα στο ξενοδοχείο θα συνεχίσει τη θεραπεία με μηχανήματα) θα
επιδιώξει να τελειώσει την υπόθεση πρωτάθλημα σήμερα. Φυσικά, για να γίνει
αυτό οι παίκτες του Ντούσαν Ίβκοβιτς (ο οποίος πήρε και τον Ζουρπένκο στην
αποστολή, ως 11ο παίκτη) θα πρέπει να θυμηθούν το μεγάλο τους όπλο που είναι η
υπεροπλία τους κάτω από τα καλάθια, τομέας στον οποίο νικήθηκαν στους δύο
τελευταίους τελικούς. Δεν αποκλείεται ο «Ντούντα» να αναθέσει και πάλι το
μαρκάρισμα του Δημήτρη Ποδαρά στον Θύμιο Μπακατσιά, ενώ η εντολή του προς τους
παίκτες του ήταν να παίξουν ήρεμα, χωρίς άγχος, αφού δεν έχουν να φοβηθούν τίποτα.

Οι «ερυθρόλευκοι» στις τρεις προηγούμενες επισκέψεις τους στο ΟΑΚΑ εφέτος
κόντρα στην ΑΕΚ μετρούν δύο ήττες στον πόντο (70-69, 78-77) και μία νίκη στο
καλάθι (63-61).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15841O111</ED>
<ID>
ID:168686

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O11&aa=1</URL></REF>


Article

<CATEGORY>vin10</CATEGORY>

 <H2>Ψάχνει για προπονητή
</H2>
ΣΤΗ ΓΙΟΥΓΚΟΣΛΑΒΙΑ προτίθεται να αναζητήσει προπονητή ο Πανιώνιος. Αυτή είναι
και η πρώτη προτεραιότητα της νέας διοίκησης, μάλιστα, σύμφωνα με πληροφορίες
στους στόχους είναι ο Ντάρκο Ρούσο που εργάστηκε τα τελευταία χρόνια στην
Μπεομπάνκα. Η συνεργασία με τον Μάκη Δενδρινό φαίνεται εξαιρετικά δύσκολη,
αφού κι ο Μίλτος Λαζαρίδης παραδέχτηκε: «Δεν μπορούμε να τον πληρώσουμε
σύμφωνα με την αξία του». Όσον αφορά τους παίκτες, ήδη συζητείται η επιστροφή
του Τσόπη από τη Δάφνη, αλλά και η συμφωνία με τους Δρελιώζη και Καλαϊτζή, που
αγωνίστηκαν στην Ιταλία αυτή την περίοδο. Όσον αφορά τα διοικητικά θέματα, ο
Μίλτος Λαζαρίδης θα είναι πρόεδρος και στο ΤΑΚ, έχοντας εξασφαλίσει τη βοήθεια
του Φάνη Γαλλή. Ο Πανιώνιος θα κινηθεί, όπως είναι γνωστό, κατά του πρώην
χορηγού Θανάση Αθανασούλη, ενώ θα καταβληθεί προσπάθεια, ώστε να βρεθεί
χορηγός για την ομάδα μπάσκετ, εν όψει της νέας περιόδου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15841O112</ED>
<ID>
ID:168687

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O11&aa=2</URL></REF>


Article

<CATEGORY>vin10</CATEGORY>

 <H2>Στα... μαχαίρια με τον Μυριούνη
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΚΟΝΤΡΑ Παναθηναϊκού με τον Χρήστο Μυριούνη προέκυψε χθες, μετά τις δηλώσεις
του διεθνούς άσου στην ΕΤ 3. Ο 26χρονος φόργουορντ όταν ρωτήθηκε για την
περίπτωση να αγωνισθεί στον Ηρακλή, απάντησε με ερώτηση: «Γιατί να μη θέλω να
παίξω για έναν προπονητή (Αλεξανδρής) ο οποίος βοήθησε στην "αναγέννησή" μου;»
Και συμπλήρωσε: 
«Περιμένω πρώτα όμως τον Παναθηναϊκό... Αναρωτιέμαι αν είναι διατεθειμένος να μιλήσουμε».

Οι δηλώσεις προφανώς έφθασαν στα αυτιά του Παύλου Γιαννακόπουλου, ο οποίος
αποκάλυψε την ύπαρξη επιταγής ύψους 100 εκατ. δραχμών στο ταμείο του ΠΑΟ. 
Κάτι που σημαίνει πως για να ακολουθήσει τον δικό του δρόμο ο Μυριούνης, όπως
ισχυρίζεται ο πρόεδρος του ΠΑΟ, θα πρέπει να φέρει στους «πράσινους» ίσο ποσό.

Διευκρινίσεις από τον Μυριούνη ή το περιβάλλον του δεν δόθηκαν, όμως ο ­
αναμφίβολα ­ πιο βελτιωμένος παίκτης της περιόδου στο πρόσφατο παρελθόν
επανειλημμένως είχε τονίσει πως θα σεβαστεί την ηθική (!) δέσμευση που έχει με
τον Παναθηναϊκό και αυτόν θα περιμένει.

*** Την οριστικοποίηση της απόκτησης του Αντώνη Φώτση σήμερα, επιβεβαίωσε χθες
ο Παύλος Γιαννακόπουλος, που ωστόσο δεν θέλησε να σχολιάσει τα περί παράλληλης
συζήτησης (κοινός μάνατζερ) για τον Φάνη Χριστοδούλου.

*** Με δηλώσεις του στην «Γκαζέτα Ντέλο σπορτ», ο Αντουάν Ριγκοντό τονίζει πως
ανασταλτικός παράγοντας για να έρθει στον ΠΑΟ ήταν η αποτυχία του να
συμμετάσχει στην Ευρωλίγκα και το 
γεγονός ότι «το ελληνικό πρωτάθλημα είναι πολύ σκληρό, ενώ τώρα πρέπει να
προετοιμαστεί εντατικά» (!), ομολογώντας έτσι την αδυναμία του στη φυσική κατάσταση.

*** Ενδιαφέρον για τον Γιώργο Καλαϊτζή έχει δείξει ο ΠΑΟ, μετά σχετική πρόταση
του μάνατζερ του διεθνούς πλέι-μέικερ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15841O113</ED>
<ID>
ID:168688

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O11&aa=3</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H2>Η ώρα του παρασκηνίου
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Ακόμη δεν έκλεισε η αυλαία του πρωταθλήματος, ιδού που οι ανά την Ευρώπη
μάνατζερ (και «μάνατζερ») έπιασαν δουλειά.

*** Η βιασύνη έχει την εξήγησή της.

*** Αν έχετε παρακολουθήσει λεπτομερώς τα ποσά που δημοσιεύονται για
νέους παίκτες από την αλλοδαπή, θα την χαρακτηρίσετε αυτονόητη (την βιασύνη).

*** Ο Σέρβος της Άστον Βίλα, για παράδειγμα, που ενδιαφέρει τον Θρύλο,
μπορεί και να ξεπεράσει (παίκτης - ομάδα) το 1,5 δισ.

*** Έτσι, για να σπάσει το ρεκόρ Κοσκωτά με την αγορά Ντέταρι...

*** Το ερώτημα είναι αν θα ξεσπάσει πόλεμος μεταξύ μάνατζερ, δεδομένου
ότι φιλόδοξοι είναι όλοι οι πρόεδροι, αλλά καλοπληρωτές ελάχιστοι στην Ελλάδα.

*** Όποιος προλάβει - πρόλαβε και εμάς δεν μας πέφτει λόγος...

*** Για παράδειγμα, τι μας νοιάζει αν ο Ραϊμόν Καλά της Παναχαϊκής
διαθέτει μάνατζερ ή κάνει απ' ευθείας επαφές για λογαριασμό του ο πρόεδρός του...

*** Σε τι μπορεί να μας αγγίξει αν ο Νίκος Στράτος (λόγου χάρη) μιλάει
ταυτόχρονα με δύο μάνατζερ στο Λεκανοπέδιο και άλλους τόσους στην Ευρώπη για
προπονητή και παίκτες;

*** Ένα μικρό πρόβλημα μόνο ενδέχεται να υπάρξει.

*** Στο τέλος της μεταγραφικής περιόδου, με το καλό, να έχουν αυξηθεί
επικίνδυνα οι Σέρβοι.

*** Δεν λέω, άριστα στελέχη είναι στο ποδόσφαιρο οι Σέρβοι, αλλά
κινδυνεύουμε να χάσουμε το δικό μας προφίλ στους αγωνιστικούς χώρους...

*** Δεν κάνει. Τι θα σκεφθεί ο Κώστας Πολυχρονίου εν όψει των προσεχών
εξορμήσεων της Εθνικής;

*** Προσέξτε ενδεκάδα που θα μπορούσε να αποτελεί αντιπροσωπευτικό
συγκρότημα γείτονος χώρας:

*** Τερματοφύλακας: Ράμπουσιτς. Αμυντικοί: Βαρεσάνβοβιτς, Μιλόγιεβιτς,
Ίλιτς, Κλάεβιτς, Μπάντοβιτς κ.λπ.

*** Μεσαία γραμμή: Ρίζνιτς, Πέτκοβιτς, Τζόρτζεβιτς, Σαμπανάντζοβιτς.

*** Κυνηγοί Ίβιτς, Μίτιτς (με ρεζέρβα τον 35χρονο Γκόγκιτς).

*** Και ο Νταμιάνοβιτς του Απόλλωνα, καλός παίκτης είναι, αλλά δεν είχε
ευκαιρίες να το δείξει...

*** Έπεσε πάνω στον Ντικουμέ!

Επέλεξε υψηλό...

Για να λέμε, τώρα, τα πράγματα με τ' όνομά τους, με καλό Σέρβο γίνεται
δουλειά, αρκεί ν' αποδειχτεί φιλότιμος και να έχει κατά νου το ίδιο
υποχρεώσεις και συμφέροντα εν Ελλάδι.

*** Ούτε κοπάνες ούτε... ξυλοδαρμούς δεσποινίδων που λέει ο λόγος.

*** Αυτά πρέπει να τα μετρήσουν οι παράγοντες πριν δώσουν τις επιταγές
στους γείτονες...

*** Αλλά, έτσι όπως «παίζουν» πλέον οι αποζημιώσεις καλών παικτών στα
μεγάλα ευρωπαϊκά πρωταθλήματα, και πάλι στην Ελλάδα θα επικρατήσει το ρίσκο.

*** Για παράδειγμα, ο Παναθηναϊκός. Όπως έμαθα, επέστρεψε χθες ο Νίκος
Καρούλιας από το Όσλο μέσω... Βελιγραδίου, φέρνοντας μαζί του Νορβηγό νεανία
υψηλό, ξανθό, ξερακιανό, αγνώστων λοιπών στοιχείων.

*** Ό, τι βγήκε ως είδηση αφορούσε ένα κοίταγμα και μόνο...

*** Αυτός ο Σκανδιναβός μην περιμένετε να είναι φτασμένος ή να ζητήσει
τον μισό προϋπολογισμό του «τριφυλλιού».

*** Μπορεί ­ αν αποκτηθεί ­ να αποδειχτεί νέος Τόμπιορτ Νίλσεν, όμως
προς το παρόν παραπέμπει σε ρίσκο.

*** Μεταξύ μας, λίγο καλύτερος από τον... Καρβάλιο αν είναι ο μικρός,
τότε έχει θέση στη δύναμη της Παιανίας...

Σούπερ ΠΑΟΚ

Νεώτερα από τη μάχη της Ευρωλίγκα (και δεν αναφέρομαι στους γνωστούς Ολυμπιακό
και ΑΕΚ που παίζουν απόψε για τον τίτλο).

*** Μετά το ποδόσφαιρο, ιδού που και η ομάδα μπάσκετ του ΠΑΟΚ
εντυπωσίασε, παίρνοντας το εισιτήριο από το Περιστέρι.

*** Κι όμως. Ο «δικέφαλος» του Βορρά είχε τερματίσει στην έκτη θέση της
κανονικής περιόδου και δεν άφηνε ­ τότε ­ αισιόδοξο μήνυμα, κυρίως λόγω της
απουσίας του Στογιάκοβιτς.

*** Τι πέτυχε ο ΠΑΟΚ;

*** Να ανατρέψει το αβαντάζ έδρας του πρωταθλητή Ευρώπης Παναθηναϊκού
και ακολούθως του Περιστερίου.

*** Κάτι ακόμη για την καλαθόσφαιρα. Στο πλαίσιο της εντυπωσιακής
τοποθέτησης Βασιλακόπουλου, για τη δημιουργία σούπερ πρωταθλήματος, βγήκαν
ειδήσεις, αλλά όχι από συναδέλφους.

*** Γιατί; Διότι οι εκπρόσωποι των μέσων δεν... πρόλαβαν να κάνουν
ερωτήσεις. Τους πρόλαβε ο Γιάννης Ιωαννίδης και άλλοι άνθρωποι του μπάσκετ,
που είχαν γεμίσει την αίθουσα!

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15841O121</ED>
<ID>
ID:168689

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Σχέδιο έως το 2020
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΔΕΝ ΕΙΝΑΙ τυχαία η άνθηση του μπάσκετ στην Ελλάδα. Ευτύχησε ο χώρος να έχει
σπουδαίους παίκτες με διεθνή κριτήρια, στελέχη με πολλές γνώσεις και πείρα,
αλλά και παράγοντες που τόλμησαν σοβαρές επενδύσεις. Επιτυχίες στο μπάσκετ
είχαμε και πριν από το 1987, όταν η Εθνική με το μεγάλο αστέρι της Νίκο Γκάλη
στέφθηκε Πρωταθλήτρια Ευρώπης.

Ο Ολυμπιακός, ο Παναθηναϊκός, ο ΠΑΟΚ και ο Άρης διακρίθηκαν ιδιαίτερα στις
ευρωπαϊκές διοργανώσεις την τελευταία δεκαετία και κατέκτησαν αστραφτερά τρόπαια.

Ωστόσο, το μπάσκετ στον ευρωπαϊκό χώρο παρουσιάζει πτωτική τάση και αυτό
σημαίνει ότι χρειάζονται τομές για να ξεκινήσει η διαδικασία της ανάκαμψης.

Ο πρώην ΓΓΑ και μέλος του Κεντρικού Συμβουλίου της FIBA, Γιώργος
Βασιλακόπουλος, από το 1988 μελετάει σε βάθος το μπάσκετ και χθες παρουσίασε
επαναστατικές προτάσεις για να κερδηθεί το στοίχημα τουλάχιστον έως το 2020.

Ο κ. Βασιλακόπουλος, από τους πιο καταρτισμένους και έμπειρους παράγοντες του
μπάσκετ στον κόσμο, προτείνει τον διαχωρισμό της αθλητικής παραγωγικής
διαδικασίας από το αθλητικό προϊόν. Προτείνει διαφορετικό χτίσιμο του μπάσκετ,
με στόχο να κερδίσει μεγαλύτερο ποσοστό της ευρωπαϊκής αθλητικής αγοράς.

Θεωρεί απαραίτητη τη δημιουργία «ευρωπαϊκού ΝΒΑ» (Supra National League) με 20
ομάδες για 8 χρόνια, οι οποίες θα γίνουν σταδιακά 28, με τη συμμετοχή κάθε
χρόνο της Πρωταθλήτριας Ευρώπης.

Η ανάλυση των προτάσεων του Γιώργου Βασιλακόπουλου είναι εντυπωσιακή και όλα
δείχνουν ότι τον Νοέμβριο θα εγκριθούν από τη FIBA και θα εφαρμοστούν από την
αγωνιστική περίοδο 1999-2000. Αν είχε Βασιλακόπουλο και το ποδόσφαιρο, η θέση
του θα ήταν σαφώς υψηλότερη στην Ευρώπη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15841O122</ED>
<ID>
ID:168690

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O12&aa=2</URL></REF>


Article

<CATEGORY>vin10</CATEGORY>

 <H2>Όλα έτοιμα στην Πάτρα
</H2>
Με υποδοχή των αποστολών και προσφορά αναμνηστικών δώρων στους αρχηγούς από
τον δήμαρχο Α. Καράβολα ανοίγει απόψε την αυλαία του στην Πάτρα το 13ο
Πανευρωπαϊκό Πρωτάθλημα Ρυθμικής Γυμναστικής. Η τελετή έναρξης θα γίνει αύριο
στο Κάστρο της πόλης. Κατά τον πρόεδρο της ΕΓΟ, Δ. Δημητρόπουλο, οι αγώνες
αποτελούν στοίχημα για το μέλλον της Πάτρας σε μεγάλες αθλητικές διοργανώσεις.
Στην εικόνα, γεύση από φιγούρα του ελληνικού στοιχείου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15841O123</ED>
<ID>
ID:168691

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O12&aa=3</URL></REF>


Article

<CATEGORY>vin10</CATEGORY>

 <H2>Πανικός στις μετοχές...
</H2>
Φαίνεται πως ο Ερίκ Καντονά το αποφάσισε οριστικά να αφήσει την Γιουνάιτεντ
και δεν κάνει πλάκα. Η δήλωση του Γάλλου να ξεχάσει την ενεργό ποδοσφαιρική
δράση έφερε ήδη το πρώτο σκληρό αποτέλεσμα για τον μεγάλο σύλλογο του
Μάντσεστερ. Η τιμή μετοχών στο Χρηματιστήριο του Λονδίνου παρουσίασε πτώση
22,5%. Όπως καταλαβαίνετε, ο Καντονά ήταν πολύ μεγάλη υπόθεση στην Αγγλία και
ίσως εμείς τον είχαμε υποτιμήσει. Μεταξύ μας: πέραν του ότι υπήρξε παίκτης με
προσωπικότητα στο γήπεδο, τι άλλο θα του ζήλευε οποιοσδήποτε πρωτοκλασάτος
κυνηγός στην Πρέμιερ Λιγκ; Η στήλη προτιμά τον... Γκασκόιν.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15841O124</ED>
<ID>
ID:168692

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O12&aa=4</URL></REF>


Article

<CATEGORY>vin10</CATEGORY>

 <H2>Θετικό ξεκίνημα του Κοτρωνιά στην Αργεντινή
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΙΣΟΠΑΛΟ αποτέλεσμα ξεκίνησε ο Βασίλης Κοτρωνιάς τα παιχνίδια του στο ισχυρό
τουρνουά που διεξάγεται στο Μπουένος Άιρες, στη μνήμη του μεγάλου σκακιστή
Μιγκέλ Νάιντορφ. Ο Κοτρωνιάς αντιμετώπισε στον πρώτο γύρο με τα μαύρα τον
τοπικό γκραν μετρ Ζαρνίκι (ΕΛΟ 2.560). Στους αγώνες μετέχουν ακόμη οι Αντιάντο
(Ινδονησία, 2.615), Μόροβιτς (Χιλή, 2.580), Ρικάρντι (Αργ. 2.575), Βολφ (ΗΠΑ,
2.575), Σουτόβσκι (Ισρ. 2.560), Καμπόρα (Αργ. 2.555), Σπάγκεμπεργκ (Αργ.,
2.550), Πάνο (Αργ. 2.465). Όλοι οι συμμετέχοντες είναι γκραν μετρ. Ο μέσος
όρος ΕΛΟ είναι 2.563 και η κατηγορία του τουρνουά 13. Ο Έλληνας πρωταθλητής
αναχώρησε για την Αργεντινή αμέσως μετά το τέλος της τέταρτης παρτίδας του
εναντίον του Κάρποβ.

* Καλέσης και Ψάρρας προηγούνται με 3,5 βαθμούς σε 4 αγώνες στο πρωτάθλημα
Αττικής. Ακολουθούνται από τους Τσομή, Χατζόπουλο και Φουρναράκο που έχουν 3
βαθμούς. Τους αγώνες ξεκίνησαν 25 παίκτες και συνεχίζουν 20. Μεταξύ αυτών που
αποχώρησαν είναι και οι Τάκης Σκλαβούνος, Κ. Ιγνατιάδης. Ο πρώτος διαφώνησε με
απόφαση του διαιτητή κ. Βαζελάκη για μία απόρριψη αιτήματός του να αρχίσει μια
παρτίδα του αργότερα από την προκαθορισμένη ώρα, ο δεύτερος αγωνιζόταν στα
μπαράζ με την Ηλιούπολη και έχασε χωρίς αγώνα τον 4ο γύρο.

Τα αναλυτικά αποτελέσματα του 4ου γύρου έχουν ως εξής Καλέσης - Φουρναράκος
1-0, Χαλιαμάνης - Ψάρρας 0-1, Κασιούρα - Χατζόπουλος 0-1, Τσομής - Κούκος 1-0,
Ζυγούρης - Κλεμέν 0,5-0,5, Καραφίδης - Τεγγελίδης 0,5-0,5, Κ. Ιγνατιάδης -
Γοντικάκης 0-1 α.α., Χ. Συμεωνίδης - Δ. Βαζελάκης 1-0, Αληγεωργίου - Θ.
Σίδερης 1-0, Κεσόγλου - Μαθιόπουλος 1-0.

Σύμφωνα με τη χθεσινή κλήρωση στον 5ο γύρο της Παρασκευής θα αγωνιστούν τα
ζευγάρια: Ψάρρας - Καλέσης, Χατζόπουλος - Φουρναράκος, Τσομής - Χαλιαμάνης,
Κλεμέν - Γοντικάκης, Κούκος - Ζυγούρης, Κεσόγλου -Καραφίδης, Τεγγελίδης -
Συμεωνίδης, Αληγεωργίου - Κασιούρα, Βαζελάκης - Ι. Κουκουφίκης, Μαθιόπουλος - Σίδερης.

ΣΚΕΜΠΡΗΣ

Σημαντικές εκδηλώσεις διοργάνωσε ο Σ.Ο. Αγρινίου (πρόεδρος ο κ. Κουτσούκης) με
τη συνεργασία του Δήμου Αγρινίου και της εταιρείας Ιντεραμέρικαν. Κατ' αρχήν,
στις αρχές του μήνα ολοκληρώθηκαν οι σχολικοί αγώνες. Νικητές ήταν στα Λύκεια
ο Γ. Παναγιωτόπουλος, στα Γυμνάσια ο Χρ. Χαμαλέτσος και στα Δημοτικά ο Γ.
Κουτσούκης. Οι απονομές έγιναν στις 16/5 στο ανακαινισμένο Δημοτικό Καφενείο
από τον αντιδήμαρχο Αγρινίου κ. Θωμά Χαρδαλιά με την ευκαιρία της πρόσκλησης
του γκραν μετρ Σπύρου Σκέμπρη στο Αγρίνιο. Ο Κερκυραίος σκακιστής έδωσε αγώνα
σιμουλτανέ κάνοντας μόνο νίκες επί 21 αντιπάλων, ανάμεσα στους οποίους και
ένας Η/Υ.

Την επομένη, στον ίδιο χώρο, ο Σκέμπρης έδωσε διάλεξη πάνω στις αρχές του
σκακιού και ανέλυσε παρτίδες από τους πρόσφατους αγώνες της Εθνικής ομάδας
στην Κροατία, της οποίας ο ίδιος υπήρξε αρχηγός.

* Με επιτυχία έληξε και στην Τριανδρία το αντίστοιχο σχολικό κύπελλο.
Παράλληλα με τους αγώνες έγινε και μαθητική έκθεση ζωγραφικής με θέμα το σκάκι.

* Από το πανευρωπαϊκό της Κροατίας είναι η παρτίδα που ακολουθεί.

Μπότσαρη - Φλίαρ (2.250) Ελλάδα - Γαλλία, 3ος γύρος

1. δ4 δ5 2. γ4 δ: γ4 3. Ιζ3 ε6 4. ε3 Ιζ6 5. Α: γ4 α6 6. α4 γ5 7. 0-0 Ιγ6 8.
Βε2 γ: δ4 9. Πδ1 Αε7 10. ε: δ4 0-0 11. Ιγ3 Ιδ5 12. Ιε4 Ιγβ4 13. Ιε5 β6 14. Πα3
Αβ7 15. Πθ3 Ιζ6 16. Ιη5 Ιβδ5 17. Αδ3 θ6 18. Ιε: ζ7 Π: ζ7 19. Β: ε6 θ: η5 20.
Αη6 Βζ8 21. Α: η5 Ιθ5 22. Π: θ5 Α: η5 23. Α: ζ7+ Β: ζ7 24. Πθ8+ Ρ: θ8 25. Β:
ζ7 Πβ8 26. Πε1 Αγ6 27. Βθ5+ Αθ6 28. Πε6 Πγ8 29. Π: γ6 1-0

* Ο Γάλλος γκραν μετρ Μπαχάρ Κουάτλι αγόρασε το γνωστό γαλλικό σκακιστικό
περιοδικό «Ερόπ Εσέκ». Το περιοδικό ήταν ιδιοκτησία των εκδόσεων Γκρασέ οι
οποίες κρατούν το 30% της ιδιοκτησίας. Το περιοδικό αυτό εκδόθηκε το 1958 και
είναι από τα παλαιότερα και εγκυρότερα ευρωπαϊκά.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15841O991</ED>
<ID>
ID:168693

</ID><URL>http://ta-nea.dolnet.gr/neaweb/neafile.print_unique?e=A&f=15841&m=O99&aa=1</URL></REF>


Article

<CATEGORY>vin09</CATEGORY>

 <H5>«ΕΤΣΙ ΚΑΝΟΥΝ ΟΛΕΣ» ΑΠΟ ΤΟ ΛΥΡΙΚΟ ΕΡΓΑΣΤΗΡΙ ΤΟΥ ΜΕΓΑΡΟΥ
</H5><H5>«ΖΩΝΤΑΝΑ» </H5><H2>Μότσαρτ από νέους
</H2>
Μια παράσταση που σφύζει από νιάτα: «Έτσι κάνουν όλες» του Μότσαρτ, από το
Λυρικό Εργαστήρι του Μεγάρου Μουσικής στην Αίθουσα Δημήτρη Μητρόπουλου (τηλ.
7282.333). Σκηνοθετεί ο Θωμάς Μοσχόπουλος, τα σκηνικά και τα κοστούμια είναι
της Ντόρας Λελούδα, η χορογραφία του Βασίλη Μυριανθόπουλου, οι φωτισμοί του
Αντώνη Παναγιωτόπουλου και η μουσική προετοιμασία τών Δημήτρη Γιάκα, Καλλιόπης
Γερμανού και Θανάση Αποστολόπουλου. Την Καμεράτα - Ορχήστρα των Φίλων της
Μουσικής διευθύνει ο Νίκος Τσούχλος, ενώ τους ρόλους δίδαξε η Ζανέτ Πηλού.
Σήμερα ερμηνεύουν τους ρόλους στα ελληνικά, σε μετάφραση Αντιγόνης
Φιλιπποπούλου, οι Σοφία Βογιατζόγλου, Μαίρη - Έλεν Νέζη, Τίνα Μαλακατέ,
Χριστόφορος Σταμπόγλης, Τάσης Χριστογιαννόπουλος, Αντώνης Κορωναίος. Τα
εισιτήρια (8.000, 5.000 και για φοιτητές 1.500 δρχ.) έχουν εξαντληθεί. Χορηγός
της παράστασης είναι ο κ. Κυριάκος Φιλίππου.

ΣΥΝΑΥΛΙΕΣ

Συναυλία σύγχρονης μουσικής με έργα Ελλήνων συνθετών, φοιτητών και αποφοίτων
της Ακαδημίας του Βερολίνου και Γερμανών καθηγητών οργανώνει το Κρατικό Ωδείο
Θεσσαλονίκης, σε συνεργασία με την Ανωτάτη Σχολή Καλών Τεχνών του Βερολίνου.
Στις 8.30 μ.μ., στην αίθουσα «Μελίνα Μερκούρη» του Κρατικού Ωδείου (Λέοντος
Σοφού 16)υπό τους Γιώργο Σφυρίδη και Φρανκ Γκούτσμιντ, με έργα Γκόλντμαν,
Γιουν, Γουρζή και Αντωνόπουλου.

*** Η διάσημη ενενηκονταμελής συμφωνική ορχήστρα του Κιότο της Ιαπωνίας
μετέχει με μια συναυλία της στις εκδηλώσεις της Θεσσαλονίκης Πολιτιστικής
Πρωτεύουσας της Ευρώπης. Η συναυλία δίνεται απόψε στην αίθουσα τελετών του
Αριστοτελείου Πανεπιστημίου Θεσσαλονίκης με έργα Τακεμίτσου, Μότσαρτ, Μπραμς
και Ξενάκη. Εισιτήρια 3.000, 2.000, 1.000 δρχ.

ΘΕΑΤΡΟ

Τη «Ραμαγιάνα», σε διασκευή για το θέατρο Βασίλη Τσοκόπουλου - Δημήτρη Περετζή
και σε σκηνοθεσία Μαρίας Περετζή, παρουσιάζει η θεατρική ομάδα «Ρόδα» στις
8.30 μ.μ. στο Αθηναϊκό Δημοτικό Θέατρο (Τιμοκρέοντος 6 Α, Άγιος Σώστης, τηλ.
9344.131), με είσοδο ελεύθερη.

*** Τρία παραμύθια του Όσκαρ Ουάιλντ σε κοινή παράσταση, με τον τίτλο «Ο κήπος
με τις ροδιές», παρουσιάζει η ομάδα «Ατραπός», σε σκηνοθεσία Πανδώρας Σέργη,
στις 9.15 μ.μ. στο Μουσείο Ιστορίας του Πανεπιστημίου Αθηνών «Το Παλαιό
Πανεπιστήμιο» (Θόλου 5, Πλάκα, τηλ. 3240.861). Τιμή εισιτηρίου 1.500 και για
φοιτητές 500 δρχ.

*** Το έργο του Φεδερίκο Γκαρθία Λόρκα «Οι φασουλήδες με τη μαγκούρα»
παρουσιάζει η Θεατρική Ομάδα της Ανοιχτής Θεραπευτικής Κοινότητας «Στροφή»
στις 8.30 μ.μ., στο θέατρο «Κάτω από τη Γέφυρα» (Σταθμός Ηλεκτρικού Νέου
Φαλήρου, τηλ. 4816.200).

ΠΡΟΒΟΛΗ

Η ταινία του Λουσιέν Πιντίλιε «Η βελανιδιά», με τη Μάγια Μόργκενστερν
προβάλλεται στις 9 μ.μ. στο Γαλλικό Ινστιτούτο (Σίνα 31, τηλ. 3624.301-5).

ΣΥΖΗΤΗΣΕΙΣ

Δημόσια συζήτηση με θέμα «Ο Μιρτσέα Ελιάντε και το βιβλίο του "Το ιερό και το
ανίερο", 1957-1997: ύστερα από σαράντα χρόνια», οργανώνεται στις 7.30 μ.μ. στο
Ίδρυμα Γουλανδρή - Χορν (Μάρκου Αυρηλίου 5, πλατεία Αέρηδων, Πλάκα, τηλ.
3219.196). Συζητούν οι: Θεόδωρος Παραδέλλης και Βασίλης Αδραχτάς, με
συντονιστή τον Μάριο Μπέγζο. Η είσοδος ελεύθερη.

ΕΚΘΕΣΕΙΣ

Έκθεση με έργα του Χέρμαν Γκλέκνερ θα λειτουργεί από σήμερα έως τις 3 Ιουλίου
στο Ινστιτούτο Γκαίτε (Ομήρου 14-16, τηλ. 3608.111).

*** Έκθεση ζωγραφικής της Τζούλιας Περράκη με θέμα «Περιπλάνηση στα χρώματα»
και με επιμέλεια του Βασίλη Καμπέρου εγκαινιάζεται στις 8 μ.μ. στην αίθουσα
πολλαπλών χρήσεων του Σιδηροδρομικού Μουσείου (Σιώκου 4, πάροδος από Λιοσίων
299, τηλ. 5130.300). Έως τις 3 Ιουνίου.

ΔΙΑΛΕΞΗ

«Ευριπίδης και αρχαίο ελληνικό μυθιστόρημα» είναι το θέμα του καθηγητή του
Πανεπιστημίου Αθηνών Γιώργη Γιατρομανωλάκη που θα μιλήσει στις 7.30 μ.μ. με
είσοδο ελεύθερη στο Αετοπούλειο Πολιτιστικό Κέντρο Δήμου Χαλανδρίου (Φιλικής
Εταιρείας - Τομπάζη 18, Χαλάνδρι, τηλ. 6820.464, 6825.373).

ΒΙΒΛΙΟ

Ο υπουργός Δικαιοσύνης, Ευάγγελος Γιαννόπουλος, με την ευκαιρία της έκδοσης
του βιβλίου του «Η εθνική αντίσταση των Ελλήνων κατά των Γερμανών - Ιταλών»
από τις εκδόσεις Γ. Τσιβεριώτη, θα βρίσκεται στις 5 το απόγευμα στο
βιβλιοπωλείο του Μανώλη Μπαρμπουνάκη «Το κατώι του βιβλίου» για να συζητήσει
και να υπογράψει το βιβλίο του.

ΑΝΑΛΟΓΙΟ

Ο «Παρμενίδης» του Πλάτωνος παρουσιάζεται ως θεατρικό αναλόγιο στις 8 μ.μ. στο
«Ιδεοθέατρον» (Στουρνάρη 57, 3ος όροφος, τηλ. 5237.543). Θα ακολουθήσει
συζήτηση με το κοινό. Είσοδος 1.500 δρχ.

«Νύχτα... ξανά» είναι ο τίτλος του θεάματος με τραγούδια των Κουρτ Βάιλ και
Θανάση Νικόπουλου, που παρουσιάζει για τριάντα παραστάσεις η Πέμη Ζούνη στο
«Βαρελάδικο», στα σφαγεία της Θεσσαλονίκης. Οι στίχοι είναι των Μπέρτολντ
Μπρεχτ, Γκέοργκ Κράισλερ, Ενρίκ Φερνάντεζ, Κ.Χ. Μύρη, Ρούλας Κακλαμανάκη,
Αθηνάς Παπαδάκη, Θεόδωρου Φίλου, Δημήτρη Κομνηνού και Θεμιστοκλή Ανδριόπουλου,
η σκηνοθεσία του Ανδρέα Βουτσινά, οι χορογραφίες του Πάνου Μεταξόπουλου, που
συμμετέχει και στην παράσταση, το σκηνικό του Νίκου Σκοπελίτη, τα κοστούμια
της Δέσποινας Χειμώνα και οι φωτισμοί της Ελευθερίας Ντεκώ. Συμμετέχουν,
επίσης, οι Μιχάλης Ιατρόπουλος, Λίνα Λοτσάρη, Λίζυ Ξανθοπούλου, Σάνια Πρέντζα,
Αντρέα Βαχτσόικ.

*** «Πυξ Λαξ» απόψε στις 10 στο Γκάζι. Τιμή εισιτηρίου 3.000 δρχ.

*** Βραδιά μαύρης μουσικής με τον Τζέιμς Μπενίτες, απόψε στο μπαρ «Ασώματοι»
(Αγίων Ασωμάτων 43, Θησείο, τηλ. 3236.670).

*** Το συγκρότημα «Συμπληγάδες» εμφανίζεται στις 11 μ.μ. στο «Μπαράκι του
Βασίλη», πάντα χωρίς μικρόφωνο.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15841P021</ED>
<ID>
ID:168694

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P02&aa=1</URL></REF>


Article

<CATEGORY>vin09</CATEGORY>

 <H2>Κουτοπόνηρες σκέψεις
</H2>
<AUTHOR>Π.Α.Γ.</AUTHOR>

Κάποιος δημιουργός που θέλει να παρουσιάζει τον εαυτό του μεγάλο, χωρίς ποτέ
να το κατορθώνει, μαζί με κάποιον «εκσυγχρονιστή» μάνατζερ σκέπτονται να
χρησιμοποιήσουν τον Στέλιο Καζαντζίδη και τη φωνή του, να ερμηνεύσει έντεχνα
τραγούδια, τα οποία μάλιστα στο παρελθόν είχαν ερμηνεύει με επιτυχία ο
Ξυλούρης και ο Νταλάρας. Δηλαδή ξαναζεσταμένο φαγητό, που δεν αρέσει ­ όπως
έχει αποδειχθεί μια ζωή ­ στον μεγάλο λαϊκό βάρδο. Είμαστε σε θέση να
γνωρίζουμε απόλυτα, ότι ο ίδιος ο Στέλιος δεν συζήτησε προς το παρόν κάτι
τέτοιο. Γι' αυτό είναι δύσκολο να σκεφθούμε σε ποιο γεγονός στηρίζονται
εκείνοι (ή εκείνος) ώστε να του διοχετεύσουν τέτοιες κουτοπόνηρες σκέψεις.
Όλοι έχουν ένα τέτοιο όνειρο ζωής. Να τραγουδήσει ο Καζαντζίδης τραγούδια
τους. Επί 48 χρόνια, όμως, ο Καζαντζίδης γεννήθηκε και ζει με το αυθεντικό
λαϊκό τραγούδι. Θα το εγκαταλείψει τώρα, γι' αυτούς που χρόνια πολεμούσαν το
είδος; Αποκλείεται.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15841P022</ED>
<ID>
ID:168695

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P02&aa=2</URL></REF>


Article

<CATEGORY>vin09</CATEGORY>

 <H2>3.250 εκκρεμότητες
</H2>
<AUTHOR>Π.Κ.</AUTHOR>

Τρεις χιλιάδες διακόσιες πενήντα «φόρμες» που περιέχουν πάσης φύσεως
εκκρεμότητες και σχέδια δράσης που έχουν οι αρχαιολογικές υπηρεσίες του
υπουργείου Πολιτισμού για το 1997 έφθασαν στα γραφεία του γενικού γραμματέα
του υπουργείου Πολιτισμού, κ. Ευγένιου Γιαννακόπουλου. Οι φάκελοι
αξιολογήθηκαν από ειδικές επιτροπές και η πολιτική ηγεσία πήρε την πρωτοβουλία
να ορίσει τα κριτήρια, τις προτεραιότητες, τα κονδύλια ­ και πως θα
κατανεμηθούν τα 36 δισ. δρχ. Επιλέχθηκαν 1.500 έργα. Και όταν τελείωσε η
επιλογή, έφθασε η τελευταία εντολή. Κάθε υπηρεσία, από τις 170 που συμμετέχουν
στη μοιρασιά, καλείται τώρα να θυσιάσει τα κονδύλια για ένα εγκεκριμένο έργο
και να τα διαθέσει για μια δράση πολιτιστικού περιεχομένου (λ.χ. μια έκθεση
σύγχρονης τέχνης ή μια συναυλία). Έτσι, το παρελθόν και το παρόν του
πολιτισμού θα μπουν στην ίδια κοίτη. Ελπίζω να υπάρξει δικαιοσύνη, δηλαδή οι
φορείς σύγχρονου πολιτισμού να θυσιάσουν και μια συναυλία ή έκθεση, για χάρη
ενός αρχαιολογικού έργου...

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15841P023</ED>
<ID>
ID:168696

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P02&aa=3</URL></REF>


Article

<CATEGORY>vin09</CATEGORY>

 <H2>Το «γραφικό σεξ» τη μάρανε...
</H2>
<AUTHOR>Χ.Π.</AUTHOR>

Μια ακόμη ιστορία τηλεοπτικής τρέλας με πρωταγωνίστρια αυτή τη φορά τη χυμώδη
Πάμελα Άντερσον Λι, τέως ναυαγοσώστρια του «Baywatch». Η κυρία Λι βρίσκεται
αυτή την εποχή στα δικαστήρια. Και υποφέρει. Γιατί η κινηματογραφική εταιρεία
με την οποία είχε συνάψει συμβόλαιο για την τηλεταινία «Hello, She Lied» όπου
θα πρωταγωνιστούσε, της έκανε μήνυση και της ζητάει 5 εκατομμύρια δολάρια. Όχι
χωρίς λόγο βέβαια. Η κυρία έσπασε το συμβόλαιο για την ταινία (ύψους 200.000
δολαρίων, ήτοι 55 εκατ. δρχ.) γιατί της προσέφεραν πάνω από τα διπλά για την
ταινία «Barb Wire». Στο δικαστήριο είπε ότι παρότι δεν είχε αντιρρήσεις για
τις γυμνές σκηνές της ταινίας, την ενόχλησαν οι «γραφικές σκηνές σεξ» που
διάβασε στο σενάριο-σημείο της απολογίας της, που καταρρίφθηκε από τις
καταθέσεις πολλών μαρτύρων που είπαν ότι η κ. Λι δεν έφερε ποτέ αντίρρηση για
το... σεξ (όσο γραφικό κι αν ήταν).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15841P024</ED>
<ID>
ID:168697

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P02&aa=4</URL></REF>


Article

<CATEGORY>vin09</CATEGORY>

 <H2>Μια Αγγλίδα από τα παλιά
</H2>
<AUTHOR>Μ.Χ.</AUTHOR>

Το όνομά της είναι Νοέλ Μπάξερ, και όμως είναι τόσο Ελληνίδα στην ψυχή, σαν να
την έλεγαν... Ελένη Παπαδοπούλου. Θείος της μαμάς της ήταν ο θεατρικός
επιχειρηματίας Γεώργιος Χέλμης, σύζυγος της Μαρίκας Κοτοπούλη. Και ο πατέρας
της ήταν Βρετανός πρόξενος στην Καβάλα, ένας άνθρωπος που μιλά εξαίρετα
ελληνικά, καθώς ο δικός του πατέρας είχε στα Πατήσια την πρώτη ­ αναγνωρισμένη
­ ελληνοαγγλική σχολή, προτού εμφανιστεί το Κολλέγιο... Η Νοέλ Μπάξερ ζει
σήμερα στην Αγγλία, παντρεμένη με Έλληνα, όμως θέλησε να εκδώσει το πρώτο της
βιβλίο στα ελληνικά. Είναι το «Μια φορά και έναν καιρό, σήμερα...»
(ΑΝΑΤΟΛΙΚΟΣ) με τρεις σύγχρονες ιστορίες για μεγάλους, σαν τα παραμύθια που
μας άρεσαν όταν ήμασταν μικροί. Ήρωές τους, ο αγύμναστος δεκαθλητής, η
πολύγαμη γεροντοκόρη, η γιαγιά που ξεπόρτισε... Ήρωες ευπρόσδεκτοι σαν τους
ήρωες που μας γέμιζαν με ένα αίσθημα ασφάλειας στα παιδικά μας χρόνια. Το
βιβλίο αυτό μπορεί να μη σφραγίζει τη λογοτεχνία του καιρού μας, όμως η
διάθεσή του σφραγίζει την ψυχή του αναγνώστη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15841P025</ED>
<ID>
ID:168698

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P02&aa=5</URL></REF>


Article

<CATEGORY>vin09</CATEGORY>

 <H5>ΡΕΑ ΓΑΛΑΝΑΚΗ: ΚΥΚΛΟΦΟΡΗΣΕ Η ΣΥΛΛΟΓΗ ΔΟΚΙΜΙΩΝ ΤΗΣ «ΒΑΣΙΛΕΥΣ Ή ΣΤΡΑΤΙΩΤΗΣ;»
</H5><H5>Ο φακός απειλεί τη γυναίκα - δημιουργό
</H5><H5>Όταν γράφω, σκέφτομαι τον εαυτό μου και τους φίλους μου
</H5><H2>Ζητείται πρόταση ζωής
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ντύθηκε και έζησε τέσσερα χρόνια σαν άνδρας στην Ιταλία του 1848-1852. Όλα
αυτά για να μπορέσει να σπουδάσει ζωγραφική. Την έλεγαν Ελένη Αλταμούρα, ήταν
Σπετσιωτίσσα, παντρεύτηκε Ιταλό, έκανε τρία παιδιά και βασανίστηκε από
οικογενειακές περιπέτειες. Ήταν η πρώτη Ελληνίδα σπουδαγμένη ζωγράφος και από
τις πρώτες επώνυμες γυναίκες δημιουργούς...

Αυτή η ζωγράφος θα είναι η πρώτη γυναίκα που θα πρωταγωνιστήσει σε μυθιστόρημα
της Ρέας Γαλανάκη ­ στο τρίτο της ­ που θα είναι έτοιμο το 1998. Μετά τον «Βίο
του Ισμαήλ Φερίκ Πασά» («Άγρα», 1989), όπου έθετε το πρόβλημα της ταυτότητας,
μετά το «Θα υπογράφω Λουί» («Άγρα», 1993), όπου έθετε ερωτήματα για την
επανάσταση και τον έρωτα, αυτή τη φορά η ακριβοθώρητη τούτη συγγραφέας θα
σκύψει πάνω στο ζήτημα Γυναίκα και Δημιουργία.

Ένα ζήτημα που την προβληματίζει ήδη σε τρία από τα επτά κείμενα του
δοκιμιακού βιβλίου της «Βασιλεύς ή στρατιώτης;», το οποίο μόλις κυκλοφόρησε
από τις εκδόσεις «Άγρα» και όπου συγκεντρώνει τις εκφρασμένες απόψεις της για
τη σχέση της λογοτεχνίας με την Ιστορία, τον χρόνο, τη γλώσσα, το φύλο, τη μαστοριά...

Δεκαοκτώ χρόνια από την πρώτη, ποιητική, εμφάνισή της στα γράμματα, τέσσερα
χρόνια μετά το προηγούμενο βιβλίο της, δέκα μήνες αφότου οι βρετανικοί «Τάιμς»
αφιέρωσαν τρία τεύχη τους στην αλληλογραφία αναγνωστών γύρω από τον κρυφό
εθνικισμό ή όχι του «Ισμαήλ Φερίκ Πασά» και ενώ το Πανεπιστήμιο της Ρώμης την
καλεί να μιλήσει για τον «Λουί» που διδάσκεται εκεί, αυτή η μαστόρισσα του
λόγου, η οποία κατοικεί στην Πάτρα και αποφεύγει συστηματικά τη δημοσιότητα,
καταθέτει τις απόψεις της στα «ΝΕΑ». Απόψεις αυστηρές, όμως συνεπείς με το
έργο της και με την προς τα έξω εικόνα της.

Σήμερα που η λογοτεχνική παραγωγή έχει διογκωθεί, έτσι που όλοι
αυτοαποκαλούνται «συγγραφείς», η Ρέα Γαλανάκη αναζητεί τους «δημιουργούς».

Υπάρχουν, λέει, πολλές απόψεις για τη δημιουργία. «Η δική μου είναι λίγο πιο
αυστηρή. Παρ' όλο που, ίσως φαίνεται παλαιομοδίτικο, θεωρώ πως πρέπει να
προκύπτει μια πρόταση ζωής από ένα έργο. Αυτό είναι που καθιστά τον συγγραφέα
του, "δημιουργό". Δεν αρκεί δηλαδή για μένα η έμπνευση, η επινόηση, η πολλή
δουλειά του συγγραφέα. Ούτε και η γνώση της παράδοσης και η πολύτροπη χρήση
της γλώσσας είναι αρκετές. Ούτε κι αν προστεθεί σ' αυτά η συγκίνηση του
συγγραφέα. Πρέπει όλα, αν είναι δυνατόν, να συγκλίνουν σε μία "πρόταση ζωής"
που δεν θα είναι ανεξάρτητη από το πρόσωπο του "δημιουργού". Ο δημιουργός
πρέπει να "σβήνεται" μέσα στο έργο του και να "ανασταίνει" πάλι το πρόσωπό
του, παρά τα προσωπεία».

Δεν είναι τυχαίο, ύστερα από αυτά, πως στα βιβλία της την ενδιαφέρουν οι
ηττημένοι. Αυτοί που συγκρούστηκαν με την εποχή τους «επί ματαίω και εν γνώσει
τους». Διότι έχω την αίσθηση, λέει, «πως εκ των υστέρων, μέσα από τη
λογοτεχνία, δικαιώνονται αυτές οι διαφορετικές προτάσεις ζωής που εκείνοι
εκπροσωπούν. Και πως μπορούν καμιά φορά να λειτουργήσουν και ως ένα
παράδειγμα. Που αφορά και στηρίζει προφανώς εμένα, αλλά ίσως και άλλους στην
εποχή μας». Μια εποχή απ' όπου, κατά τη γνώμη πολλών, απουσιάζουν οι σύγχρονοι
μύθοι. 
Η Ρέα Γαλανάκη δεν συμφωνεί απόλυτα, γιατί «οι μύθοι αλλάζουν, ενώ έχει
σημασία και το τι λέμε μύθους», όπως λέει. «Αν πάντως», τονίζει, «μπορούμε να
εντάξουμε το όραμα σε έναν μύθο, θα έλεγα σίγουρα ότι η εποχή μας έχει
μετριάσει τα συλλογικά οράματα...».

«Η γυναίκα μπορεί να δημιουργήσει έργα τέχνης εξίσου σημαντικά
μ' εκείνα των ανδρών. Το αν δεν της αναγνωρίζεται κάτι τέτοιο, το αν δεν
"ακούγεται", οφείλεται σε κοινωνικούς λόγους», λέει κατηγορηματικά η Ρέα
Γαλανάκη. Όμως, από την άλλη πλευρά, αφήνει στο βιβλίο της ανοιχτό το ερώτημα
αν η γυναικεία δημιουργία έχει ιδιαιτερότητα.Εκείνο στο οποίο επιμένει έχει να
κάνει με την εικόνα των γυναικών δημιουργών. «Υπάρχει, λέει, μια έλξη του
φακού προς τη γυναίκα και αυτό αποτελεί κίνδυνο για τις γυναίκες δημιουργούς.
Γιατί έτσι πέφτουν θύματα της ιδιαιτερότητας του φύλου τους. Ο κόσμος
ασχολείται όχι με τον ίδιο τον λόγο τους π.χ., αλλά με τα περί τον λόγο. Με το
"ίματζ" δηλαδή. Γι' αυτό όσο πιο γνωστές γίνονται τόσο περισσότερο πρέπει να προφυλάσσονται».

Μετά τον Ισμαήλ Φερίκ Πασά, το Κρητικόπουλο που εξισλαμίσθηκε και διχάστηκε
όταν επέτρεψε σαν κατακτητής να πολεμήσει τα αδέλφια του, μετά τον συγγραφέα
και οραματιστή - πολιτικό Ανδρέα Ρηγόπουλο με το επαναστατικό ψευδώνυμο Λουί,
ένα άλλο πρόσωπο του 19ου αιώνα και πάλι, η Ε. Αλταμούρα, εμπνέει τη Ρέα
Γαλανάκη, πράγμα που γεννά μια σειρά ερωτημάτων.

­ Δεν σας δεσμεύει το γεγονός ότι οι ήρωες όλων των μυθιστορημάτων σας είναι
ιστορικά πρόσωπα;

«Σημασία έχει ο τρόπος που ο δικός μου χρόνος, η δική μας εποχή, συμπλέκεται
με τον παλαιότερο. Πώς δηλαδή εμείς κατανοούμε τον εαυτό μας μέσα από τον
καθρέφτη μιας άλλης εποχής ή τη γλώσσα μας μέσα από τον καθρέφτη μιας
προγενέστερης γλώσσας, περισσότερο, παρά το απομονωμένο γεγονός ότι μας
εμπνέει ένα ιστορικό πρόσωπο ­ πράγμα συνηθισμένο άλλωστε στην ιστορία της
λογοτεχνίας. 
Από εκεί και πέρα, και βέβαια δεσμεύομαι. Γιατί νομίζω ότι πρέπει κανείς να
σέβεται το υπαρκτό πρόσωπο και τα γεγονότα κι ας έχει δείξει η λογοτεχνία πολύ
μεγάλη ελευθεριότητα, όταν δουλεύει με ιστορικά πρόσωπα... Για μένα, λοιπόν,
υπάρχουν περιορισμοί. Και χρειάζομαι μεγάλη έρευνα και μελέτη προκειμένου να
ανασυγκροτήσω όλη την ατμόσφαιρα στο μυαλό μου και να τη συμπλέξω με την εποχή
μας, αφού από τα προβλήματα της εποχής μας ξεκινώ. Πιστεύω, ωστόσο, ότι και
κοντά να μείνει κανείς στην άλλη εποχή, η λογοτεχνία τού επιτρέπει μια πολύ
πλούσια και πολύπλευρη προσέγγιση του θέματός του».

«Ζωντανά» μοντέλα δεν έχετε καθόλου;

«Όλοι οι συγγραφείς συνδυάζουμε υπαρκτά και ανύπαρκτα πρόσωπα, είτε από τη
σύγχρονή μας ζωή είτε από το παρελθόν. Τους φίλους μου και τον εαυτό μου
σκέφτομαι όταν γράφω. Όμως, σήμερα, που βλέπουμε μυθιστορήματα όπου το 80% του
έργου είναι μία απομαγνητοφώνηση, εγώ θεωρώ πως ο δημιουργός πρέπει να
επεμβαίνει στο υλικό του. 
Και να το ανασυνθέτει σε μία μυθοπλασία, ώστε η δημιουργική δουλειά να είναι
σημαντικά μεγαλύτερη από τα δεδομένα που έχει στη διάθεσή του».

Δίνετε περισσότερη σημασία στη γλωσσική επεξεργασία ή στη λογοτεχνική σύνθεση;

«Δεν τα αποσυνδέω εγώ. Γι' αυτό π.χ. στα δύο προηγούμενα μυθιστορήματά μου,
όπου οι ήρωες ανήκουν σε άλλη εποχή, προσπάθησα η γλώσσα μου να αναφέρεται
στον καθένα με διαφορετικό τρόπο, εφόσον πρόκειται για εντελώς διαφορετικούς
χαρακτήρες, και να αφομοιώνει άλλες παλαιότερες γλωσσικές μορφές».

Τελικά τι είναι ο λογοτέχνης στο πεδίο του; Βασιλιάς ή στρατιώτης;

«Δεν ξέρω. Το θέτω ως ερώτημα».

Πόσο ελεύθερα διαμορφώνει την προς τα έξω εικόνα του;

«Πιστεύω πως μπορεί ασφαλώς να μην πέσει θύμα των Μέσων Μαζικής Ενημέρωσης.
Και αν θέλει, μπορεί να αντισταθεί, αν όχι σε όλα σίγουρα όμως σε πολλά.
Προσωπικά αισθάνομαι τόσο περισσότερο ελεύθερη όσο λιγότερο απασχολώ τη
δημοσιότητα και επιμένω ότι η εικόνα πρέπει να διαμορφώνεται μέσα από το έργο.
Δεν θα ήθελα να είμαι διαφορετική από αυτό που συμπεραίνει κανείς διαβάζοντας
το έργο μου.».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15841P031</ED>
<ID>
ID:168699

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P03&aa=1</URL></REF>


Article

<CATEGORY>vin09</CATEGORY>

 <H5>Ανεμόμυλοι
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Δεν μπόρεσα ούτε μια στιγμή να αντιληφθώ τι ώθησε τον μεγαλοφυή Κασπάροφ να
αναμετρηθεί με την ηλίθια μηχανή που έχει προγραμματισθεί να παίζει σκάκι. Τι
δονκιχωτισμός είναι αυτός να τα βάζουν μερικοί άνθρωποι με τους ανεμόμυλους!
Το μόνο που κατόρθωσε ο μεγάλος μετρ είναι να διαφημίσει τις κατακτήσεις της
ηλεκτρονικής τεχνολογίας και, βέβαια, να στερεώσει, εμμέσως, τη θέση του ως
πρώτου μεταξύ των Ανθρώπων!

Αλλά για ελάτε να σκεφθούμε το πράγμα, φίλοι, αναλογικά. Πώς θα κρίνατε τον
αγώνα μεταξύ μιας βολίδας κανονιού κα του Καρλ Λιούις; Έπαθε τίποτε, όχι
βέβαια γιατί δεν είναι αλαζόνας άνθρωπος, ο γυπαετός που τον ξεπερνάνε στις
πτήσεις τους τα τζετ;

Τι άλλο έχουμε να δούμε ακόμα; Φανταστείτε, λοιπόν, τον καθηγητή της Αρχαίας
Ελληνικής να διαγωνίζεται με τον Ίβυκο, το πρόγραμμα που αποθησαυρίζει 75
εκατομμύρια αρχαίες ελληνικές λέξεις.

Αλήθεια, γιατί δεν βάζουν τον πρόεδρο των Ελλήνων Εφοριακών, τον κ. Μακρυπίδη,
να διαγωνιστεί με τους ηλεκτρονικούς εγκεφάλους του ΚΕΠΥΟ, ποιος θα
εκκαθαρίσει γρηγορότερα 100.000 δηλώσεις;

Μ' όλο τον σεβασμό μου στην ιδιοφυΐα του Κασπάροφ, θα ήθελα να γνωρίζουμε τι
εισέπραξε για να ηττηθεί· γιατί αν νικούσε η αμοιβή του θα ήταν λιγότερη από
τα επιστημονικά κέρδη των προγραμματιστών που θα βελτίωναν έτσι τη μηχανή τους.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15841P032</ED>
<ID>
ID:168700

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P03&aa=2</URL></REF>


Article

<CATEGORY>vin09</CATEGORY>

 <H2>Η τέχνη του σοκ
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Δύο εκθέσεις εικαστικής φωτογραφίας (Σ. Β. Σκοπελίτης - «Τούντα» και Δ.
Αντωνίτσης - «Ζουμπουλάκη»), με θέμα τις σεξουαλικές ιδιορρυθμίες, αλλά με
διαφορετικές καλλιτεχνικές απόψεις, μεταφέρουν στις γκαλερί τον ρεαλισμό της
λαϊκής τηλεόρασης.Υπάρχει άραγε στις μέρες μας τέχνη που μπορεί να σοκάρει τον
θεατή; Θεωρητικά, όχι. Μετά τους αναρχικούς ντανταϊστές του Μεσοπολέμου, οι
οποίοι έκαναν έργο και τα σκουπίδια και επιχείρησαν ακόμη και αυτοκτονίες
μπρος στο κοινό, τα σύνορα είναι συμφωνημένα. Ό, τι γίνεται μεταπολεμικά είναι
ξαναφτιάξιμο, ριμέικ. Είτε μιλάμε για τη γαλλική πρωτοπορία του 1960 («Νέος
Ρεαλισμός»), είτε για την αμερικανική ποπ, είτε για το γερμανικό «Φλούξους»
του Γ. Μπόις είτε για τον Αυστριακό Χ. Νις που σφάζει ζώα μπρος στο κοινό.
Καθώς φαίνεται, ήρθε και η ώρα της ελληνικής τέχνης να περάσει αυτήν την
παιδική αρρώστια της «πρωτοπορίας σε περπατημένα μονοπάτια». Την ίδια στιγμή
που ξαναπαίρνει πάνω της η «τέχνη για το σπίτι», οικεία, και διαλεκτική προς
τον «χρήστη» της, επανεμφανίζονται υπερχρησιμοποιημένα στερεότυπα με τα οποία
η «πρωτοπορία» επιχειρεί ανάκαμψη. Παραξενιά για την παραξενιά, στα εκφραστικά
μέσα ή στα θέματα, σαν ξιπασμένος επαρχιώτης που κάνει οτιδήποτε για να δείξει
στους συγχωριανούς του ότι είναι απ' αλλού», χωρίς να προσέξει πως η πλατεία
έχει «Γκούντις» και το σπίτι Ίντερνετ ή τηλεοπτικά «ρεάλιτι-σόου».

Η έκθεση του Σ. Β. Σκοπελίτη έχει τέτοια πρωτόλεια σύνδρομα. Ο εκθέτης,
γνωστός φωτογράφος σε προσωπογραφίες ή οικιστικά θέματα, επιχειρεί με την
τρέχουσα έκθεσή του («Τούντα») να κάνει τέχνη και μάλιστα σοκαριστική.
Αντικρύζουμε φωτογραφίες ή μεγεθυμένα στοπ - καρέ από βίντεο, με θέματα
πορνογραφικά ή και διαστροφικά.

Μεγεθυμένα πλάνα από σεξουαλικά (και μη) όργανα, σε στιγμές έντονης ερωτικής
δράσης, συμβατικής ή και σαδομαζοχιστικής, δίπλα σε (φωτογραφημένα) σφαχτά
κρεοπωλείου, που θυμίζουν το γνωστό έργο του Ρέμπραντ, λειτουργώντας ως
δεκανίκι θεωρητικής υποστήριξης του εγχειρήματος. Το θέμα ψάχνει αδαείς για να
σοκάρει και ο καλλιτέχνης για να αγρεύσει τον θρίαμβο ότι «δεν τον
καταλαβαίνουν, άρα είναι προχωρημένος». Παλιό καλλιτεχνικό τρικ και χωρίς
βελτίωση. Μιμείται μια νεοϋορκέζικη τάση (φωτογραφία, πομπηιανός ερωτισμός,
κ.λπ.), η οποία έχει λίγους φίλους εκεί αλλά πολλούς στην Αθήνα, ιδίως μετά
την περυσινή πανηγυρική έκθεση της Συλλογής Δ. Ιωάννου.

Φοβηθήκαμε προκαταρκτικά ότι και από την έκθεση του Δ. Αντωνίτση στη
«Ζουμπουλάκη» θα υφιστάμεθα ανάλογη απόπειρα χειρισμού, μια και πρόκειται για
φωτογραφίες από τη «ζώνη της παρενδεσίας (μίμηση γυναίκας), της
ετεροφυλενδεσίας (τραβεστί) και της ολοκληρωτικής αλλαγής φύλου», όπως
σημειώνει και η Π. Κουνενάκη στον κατάλογο. Ο καλλιτέχνης όμως δεν πέφτει στην
παγίδα να επιχειρήσει σοκ του θεατή, αντίθετα χειρίζεται το θέμα του
προσεκτικά και με τους όρους που αυτό βάζει. Φωτογραφίες ανδρών που μιμούνται
γυναίκες, ή και έκαναν πλήρη αλλαγή φύλου. Όλα παρουσιάζονται με φυσικότητα
και με ρεαλισμό, ο θεατής «μπαίνει» στον απεικονιζόμενο χώρο, κερδίζει μια
ενδιαφέρουσα εμπειρία. Ο φωτογράφος καταθέτει έτσι και έναν διακριτικό
σχολιασμό για το ίδιο το μέσο του, τη φωτογραφία, που, ως γνωστόν,
μετεωρίζεται εκ γενετής ανάμεσα στην πραγματικότητα και στην αληθοφάνεια. Η
έκθεση είναι ένα trompe l' oeil (έντεχνη οφθαλμαπάτη), φτιαγμένο απ' τους
απεικονιζόμενους κι όχι απ' τον εικονοποιό. Μια αντιστροφή και μια προέκταση
των προβληματισμών που συναντήσαμε παλιότερα στον Κ. Τσόκλη, τον Γ. Ψυχοπαίδη
και τον Αχ. Δρούγκα, ή στην «Τεχνητή Φύση» της Συλλογής Δ. Ιωάννου.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15841P041</ED>
<ID>
ID:168701

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P04&aa=1</URL></REF>


Article

<CATEGORY>vin09</CATEGORY>

 <H2>Η ιστορία, οι ιστορικοί και άλλα ασήμαντα
</H2>
<AUTHOR>ΒΑΣΙΛΗΣ ΚΡΕΜΜΥΔΑΣ</AUTHOR>

Ο ΒΙΑΣΜΟΣ της ιστοριογραφίας και των ιστορικών που επιχειρήθηκε μέσω των
«Αρχείων Κ. Καραμανλή», όπως επιμένουν να τα λένε ­ στην πραγματικότητα
πρόκειται για τύπο Απομνημονευμάτων, τα Αρχεία είναι άλλο πράγμα ­, και η
ευρύτατη συζήτηση που συνόδευσε την έκδοσή τους αποκάλυψαν και κάτι άλλο πολύ
ενδιαφέρον: την ιδέα που έχει η πολύμορφη εξουσία για την ιστορία, την
ιστοριογραφία και τον ιστορικό. Με αυτό το ζήτημα προτίμησα να απασχοληθώ ­
και να σας απασχολήσω ­ σήμερα, αφήνοντας το ίδιο το πρόβλημα «Αρχεία Κ.
Καραμανλή» για μιαν επόμενη φορά.

Αυτή η ιδέα που έχουν για την ιστορία και τον ιστορικό η πολιτική εξουσία της
χώρας και μεγάλη μερίδα των Μέσων, έντυπων και ηλεκτρονικών, ίσως και η
κοινωνία, προβάλλει ως άκρως απαξιωτική και εν μέρει καταστρεπτική· ένα
δείγμα: «αλίμονο αν οι πολιτικοί του σήμερα έχουν στραμμένο το βλέμμα στα
γεγονότα του χθες». Το συμπλήρωμα είναι ακόμη καλύτερο: «Τα ιστορικά γεγονότα
του παρελθόντος (λες και υπάρχουν και ιστορικά γεγονότα του μέλλοντος!) έχουν
ιδιαίτερη αξία για τους ιστορικούς· για τους πολιτικούς έχουν αξία όταν
μπορούν να οδηγήσουν σε χρήσιμες συμπεριφορές για τη σημερινή δράση και σκέψη».

Βγάλαμε αμέσως το συμπέρασμα: το παρελθόν είναι ένα ωραίο παιχνίδι για να
περνούν την ώρα τους οι ιστορικοί· εμείς οι πολιτικοί, που έχουμε σοβαρά
πράγματα να κάνουμε, αλίμονο αν κοιτάζουμε στο παρελθόν· αυτό δεν πρέπει να το
κάνουμε παρά μόνον αν μπορεί να βελτιώσει τη συμπεριφορά μας, τη σημερινή.
Έτσι λοιπόν, η ιστορία μόνον ως δίδαγμα έχει αξία, δεν είναι από μόνη της και
ολόκληρη μια μέγιστη κοινωνική αξία· όπως νόμιζα, εγώ ο αιθεροβάμων!

Τα παραπάνω δημοσιεύτηκαν, εντός εισαγωγικών, στον Τύπο ως θέση του προέδρου
της Νέας Δημοκρατίας που την έκανε γνωστή μέσω κύκλων του περιβάλλοντός του.
Τα είχα διαβάσει αυτά, όταν άκουσα τον υπουργό Τύπου να λέει, με την ιδιότητα
του κυβερνητικού εκπροσώπου, τα ίδια, με πιο κομψό τρόπο βέβαια και ίσως με
κάπως διαφορετικό νόημα ως προς το ένα σκέλος: ο πολιτικός, είπε, κοιτάζει να
βελτιώσει το παρόν και το μέλλον· το παρελθόν το μελετούν οι ιστορικοί.
Ευτυχώς, ως προς το δεύτερο! Το πρώτο όμως; Τι σημαίνει; Γιατί τα ίδια
ακούστηκαν και γράφτηκαν, κατά κόρον τις τελευταίες ημέρες, και από
δημοσιογράφους, επιστήμονες κ.ά.

Το πρόβλημα βρίσκεται στο εξής: το νόημα όλων αυτών δεν είναι αφήστε τους
ιστορικούς ήσυχους να μελετήσουν το παρελθόν, να ασκήσουν το επάγγελμά τους
δηλαδή, για να μας τα πουν να μάθουμε και μεις· το νόημα είναι να τα
μελετήσουν οι ιστορικοί για να μάθουν οι ίδιοι των υπολοίπων το παρελθόν, η
ιστορία είναι αχρείαστη. Δεν είχα φανταστεί ότι αυτή η αντίληψη εξακολουθούσε
να έχει τόση έκταση και τέτοιο βάθος· φαίνεται πως έχουμε ακόμη πολύ δρόμο να
διανύσουμε. Και σκέφτομαι με τρόμο: πώς να πεις σε όλους αυτούς ότι η ιστορία
είναι η εικόνα της σημερινής κοινωνίας· πώς να τους πεις ότι ο ιστορικός είναι
η συνείδηση της κοινωνίας· θα καταλάβουν;

aO Βασίλης Κρεμμυδάς είναι καθηγητής στο Πανεπιστήμιο Αθηνών.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15841P042</ED>
<ID>
ID:168702

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P04&aa=2</URL></REF>


Article

<CATEGORY>vin09</CATEGORY>

 <H5>Κάθε δρόμος και μια ιστορία
</H5><H2>ΒΙΒΛΙΟ παρουσίαση
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Κυτίνου Ευάγγελου: «Δρόμοι της Αθήνας και η σημασία τους». Στοιχειοθεσία -
Εκτύπωση Εκδοτική Ο.Ε. Γ. Μπεζεβέγκης και ΣΙΑ. Πρέβεζα, 1996, σελ. 224.

Ας υποθέσουμε ότι κατοικείτε στην οδό Ευρυμέδοντος. Ποιος ήταν; Τι ήταν;
Ποιητής, πολιτικός, ή φιλόσοφος;

Η απάντηση βρίσκεται στο βιβλίο (ο Ευρυμέδων ήταν Αθηναίος στρατηγός του 5ου
π.Χ. αιώνα, που εστάλη στην Κέρκυρα για να βοηθήσει τους δημοκρατικούς κ.λπ.).
Ήταν, επίσης, ο Ευρυμέδων ποταμός της Μ. Ασίας. Το ενδιαφέρον όμως είναι ότι
«συγγραφέας» του λήμματος με το όνομα του δρόμου που ψάχνετε, μπορεί να είναι
κάποιος από τους 120 μαθητές - συγγραφείς του 7ου Λυκείου Παγκρατίου, που
συγκέντρωσαν εθελοντικά το υλικό των 600 λημμάτων υπό την καθοδήγηση του
καθηγητή κ. Ευάγγελου Κυτίνου, ο οποίος επεξεργάσθηκε στοιχεία για 900 ακόμη
δρόμους, βρήκε τους χορηγούς ­ τη Δημόσια Επιχείρηση Πετρελαίου των Ελληνιών
Διυλιστηρίων Ασπροπύργου ­ και προχώρησε στην έκδοση που καλύπτει τα ονόματα
των δρόμων από τους Αμπελοκήπους και τη Νεάπολη, μέχρι το Κουκάκι, του Μετς
και τον Καρέα. Οι δρόμοι έχουν ταξινομηθεί αλφαβητικά, αν και βεβαίως η
περιοχή πρωτεύουσας Αθήνα - Πειραιάς προάστια έχει περίπου 3.000 διαφορετικά
ονόματα δρόμων, αν και πολλά επαναλαμβάνονται. Λ.χ. το όνομα Κολοκοτρώνη
υπάρχει σε 52 δρόμους. Πώς να μη τη χαρεί κανείς αυτή την πρωτοβουλία, όταν
μάλιστα οι πληροφορίες που δίνονται για πρόσωπα και τόπους είναι μεστές.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15841P043</ED>
<ID>
ID:168703

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>«Οικονομία. Οικονομία, Οράτιε»
</H2><H2></H2>
<AUTHOR>ΜΥΡΤΩ ΡΗΓΟΥ</AUTHOR>

Γνωρίζει άραγε ο Πρωθυπουργός την ερώτηση του Αϊνστάιν: «Είναι σίγουρο πως το
φεγγάρι υπάρχει είτε το κοιτάζει κανείς είτε όχι;». Διότι εάν την γνώριζε και,
πολύ περισσότερο, εάν γνώριζε την απάντηση, θα αναγνώριζε ότι η τηλεόραση,
όπως και το φεγγάρι, υπάρχει ούτως ή άλλως. Οπότε, η δήλωσή του στη Βουλή «η
κοινωνία να πιέσει την ιδιωτική τηλεόραση για τη βελτίωση των τηλεοπτικών
προγραμμάτων», δηλαδή η κοινωνία να μην κοιτάζει την ιδιωτική τηλεόραση, δεν
θα είχε αποτέλεσμα.

Η τηλεόραση υπάρχει γιατί υπάρχει αυτή η κοινωνία που βλέπει αυτή την
τηλεόραση. Και τότε πώς μια κοινωνία πιέζει, όταν η πίεσή της πιέζει τον εαυτό της;

Ο Πρωθυπουργός γίνεται μάρτυρας μιας αντίφασης: δεν θέλει τη λογοκρισία,
προτείνοντας τη λογοκρισία. Δεν θέλει την κρατική παρέμβαση, προτείνοντας μια
παρέμβαση, την κοινωνική, της οποίας το αποτέλεσμα ­ η λογοκρισία ­ επιστρέφει
στον εαυτό της. Κοντολογίς, ο Σημίτης προτείνει η κοινωνία να αυτολογοκριθεί.
Στην έκκλησή του για ιδιωτική απελευθέρωση από τα ιδιωτικά κανάλια, οι ιδιώτες
τού απαντούν: «σε μας απελευθέρωση είναι η σκλαβιά». Και τότε ο Πρωθυπουργός
με μια αμλετική απαισιοδοξία επαναλαμβάνει τα λόγια του Άμλετ: «Όσο λιγότερο
αξίζουν οι άλλοι τόσο περισσότερο πρέπει ν' αξίζουν εκείνα που τους δίνεις».

Ενδεχομένως όμως τα πράγματα να μην είναι τόσο σκοτεινά και η κοινωνία να
αποζητά πράγματι την ποιότητα της τηλεόρασης. 
Ανταλλαγές

Το βέβαιο είναι ότι δεν θα την βρει ποτέ στο χώρο της αγοράς επειδή η αξία των
τηλεοπτικών προγραμμάτων καθορίζεται από τον φαύλο κύκλο της προσφοράς και της
ζήτησης. Και η ζήτηση δεν εξαρτάται ποτέ από την πραγματική ζήτηση των
τηλεθεατών ­ η οποία άλλωστε δεν μετριέται με ποσοστά τηλεθέασης ­ αλλά
ορίζεται ως το αποτέλεσμα ενδεχόμενων ανταλλαγών. Ανταλλαγές ανάμεσα σε
ποιούς; Όχι πάντως ανάμεσα στον πωλητή και τον πελάτη για τον απλούστατο λόγο
ότι ο ίδιος ο πωλητής γίνεται και πελάτης του εαυτού του. Εδώ βρίσκεται το
παράδοξο της αγοράς: η κινητήρια δύναμή της δεν είναι ο ανταγωνισμός πωλητών
και αγοραστών διότι οι συναλλασσόμενοι είναι ταυτόχρονα διαμορφωτές της αξίας
του τηλεοπτικού προϊόντος και υποκείμενα των εισοδημάτων τους, δηλαδή πελάτες
του εαυτού του. Με δυο λόγια, οι τιμές της αγοράς είναι και τα εισοδήματα των ατόμων.

Κάτω απ' αυτή την οπτική ο Πρωθυπουργός έχει δίκιο: δεν προτείνει να υπάρξει
ένας νόμος που να ρυθμίζει τα όρια του επιτρεπτού, αλλά αντίθετα υποστηρίζει
ότι ο κανόνας μπορεί να γεννηθεί απ' την ίδια την πρακτική. Με ποιο τρόπο; Αν
οι τιμές της αγοράς είναι και τα εισοδήματα των ατόμων, αν δηλαδή
χρυσοπληρώνονται οι παραγωγοί και οι τηλεπαρουσιαστές των «Χρυσών κουφέτων»,
των χρυσών καναλιών (ακόμη κι όσων εμφανίζονται με παθητικό), το ατομικό τους
συμφέρον τους ωθεί στο να υπολογίζουν τις αποκλίσεις. Να υπολογίζουν δηλαδή
την προτροπή του Πρωθυπουργού για τη μεγαλύτερη δυνατή απόκλιση: το κλείσιμο
της τηλεόρασης!

Ίσως όμως τα πράγματα να ξαναγίνονται σκοτεινά. Διότι αν η αγορά υπολογίζει
τις αποκλίσεις, αυτό δεν σημαίνει ότι τις καταργεί. Αντίθετα, τις ενσωματώνει.
Η αγορά έχει έναν τρόπο που δεν έχει ο Πρωθυπουργός: αποκλίνει την απόκλιση
απεριόριστα. Δείχνοντας τις αποκλίσεις από μια κοινωνική συμπεριφορά, εκτρέπει
την απόκλιση του τηλεθεατή, δηλαδή το κλείσιμο της τηλεόρασης διότι ο
τηλεθεατής επιθυμεί τις αποκλίσεις. Το σύστημα στο οποίο ζει, είναι η
απόκλιση. Ποιος έλεγε ότι ο καπιταλισμός επεκτείνει διαρκώς τα όριά του,
αποκλίνει συνεχώς από τον εαυτό του για να διαιωνίσει τον εαυτό του;

Παράβαση

Η πολιτική που υποτίθεται ότι απελευθέρωσε την ιδιωτική τηλεόραση, φυλακίστηκε
απ' αυτήν. Πρόκειται εντέλει για μια διπλή παράβαση του «πολιτικού» από το
«τηλεοπτικό» και αντίστροφα. Η αγορά δεν λαμβάνει υπόψη της την παρέκκλιση που
θα ρυθμίσει την προσφορά και τη ζήτηση αλλά την προσφέρει, παραβιάζοντας τη
ζήτηση. Και το Κράτος όμως παραβιάζει την προστασία που προσφέρει στην
κοινωνία από την ολοκληρωτική κατίσχυση των αγοραίων σχέσεων, όταν συντηρεί τη
λογική της αγοράς. Κι αυτό δεν είναι τίποτα. Γιατί η παράβαση της παράβασης
είναι, φευ, η ίδια η κοινωνία της οποίας τα αιτήματα γίνονται κι αυτά
αντικείμενο πολιτικής διαπραγμάτευσης. 
Οπότε εάν η κυβέρνηση δεν έχει τον τρόπο να πιέσει την ιδιωτική τηλεόραση,
κατά τα λεγόμενα του Πρωθυπουργού, έχει τον τρόπο να δείχνει την κοινωνία στον
εαυτό της, δείχνοντας όμως μέσα στο κάτοπτρο ­ την τηλεόραση ­ και τη δική της αδυναμία.

«Οικονομία. Οικονομία Οράτιε

Τα ψητά του νεκρόδειπνου δεν πήγαν χαμένα

Τα αποτέλειωσαν κρύα στο τραπέζι του γάμου».

aH Μυρτώ Ρήγου είναι επίκουρος καθηγήτρια στο Τμήμα Επικοινωνίας και ΜΜΕ του
Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15841P051</ED>
<ID>
ID:168704

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Οι άνθρωποι που στερήθηκαν στα παιδικά και εφηβικά τους χρόνια την
οικογενειακή θαλπωρή και ανατράφηκαν σε ιδρύματα διηγήθηκαν τις ιστορίες τους
στη Νατάσσα Ράγιου. Μοναξιά, συγκίνηση, αλλά και δύναμη
προέκυψαν από τα στιγμιότυπα που διηγήθηκαν για τα χρόνια που πέρασαν στα
Ορφανοτροφεία Λάρισας και Νταού Πεντέλης και στο ίδρυμα «Χατζηκώστα». Καθώς η
εκπομπή παρουσιάζει και μια ροπή στο μελό, βγήκε και η σχετική ατμόσφαιρα από
«Όλιβερ Τουίστ» του Ντίκενς, με δόσεις από τους σύγχρονους
κινηματογραφικούς «Σλίπερς».

* Τρελά κοτόπουλα απασχόλησαν τους ντετέκτιβ Μόλντερ και Σκάλι
των «Χ-Files». Διότι η νόσος Κρόιτσφελντ-Γιάκομπς μεταδόθηκε σε
πτηνοτροφείο αμερικάνικης επαρχίας και μαζί με αυτήν προέκυψαν και τελετές
μαύρης μαγείας, με τον σερίφη της πόλης να φοράει τη μάσκα του μάγου-ιερέα και
να κόβει κεφάλια. Παραλίγο και η Σκάλι να έχανε το δικό της, αλλά ο Μόλντερ
την έσωσε την τελευταία στιγμή, υπενθυμίζοντας ότι είναι από εκείνους τους
άντρες που ο ρόλος τους δεν είναι διακοσμητικός στο πλευρό των γυναικών.

* Τόσα χρόνια σιωπής και απουσίας που κράτησαν τη Μαργαρίτα Ζορμπαλά
μακριά από την τηλεόραση αρχίζουν να «εξατμίζονται». Δεύτερη εβδομάδα μετά την
τηλεοπτική παρουσίαση του δίσκου της και έκανε επανάληψη στο χθεσινό «Μεταξύ
μας». Την πρωτοτυπία, όμως, στην παρουσίαση μουσικού σχήματος την είχε η
εκπομπή της ΕΤ3 «Επί παντός», με ένα συγκρότημα μουσικών από τις Φιλιππίνες.
Οι οποίοι είχαν καταλύσει σε έναν χώρο φυτεμένο με γκαζόν και ντυμένοι με
ενδυμασίες που παρέπεμπαν σε στολές σερβιτόρων ασιατικού εστιατορίου
τραγουδούσαν τα δικά τους.

* Τη στιγμή που ο Νίκος Ευαγγελάτος απευχόταν να γίνουν πιο σοβαρά
επεισόδια στη συναυλία των Σάκη Ρουβά - Μουράτ Κουτ, μετέδιδε ο
απεσταλμένος του Σκάι πως «τα δακρυγόνα έχουν δημιουργήσει αναπνευστικά
προβλήματα καρδιάς»! Το μάθαμε και αυτό από τον ρεπόρτερ. Ότι δηλαδή η καρδιά
έχει δικό της αυτόνομο αναπνευστικό σύστημα...

* Προτού αρχίσει η αναμετάδοση της συναυλίας, έβγαλε ο Νίκος
Ευαγγελάτος στα παράθυρα των ειδήσεων τη Βάνα Μπάρμπα, για να πει
και εκείνη μια γνώμη. Και είπε ότι «οι Τούρκοιδεν πρέπει ποτέ να ξεχνούν»,
εννοώντας τους Κυπρίους, όπως τη διόρθωσε 
ο δημοσιογράφος. Και με την ευκαιρία, ανακοίνωσε πως 
θα περιοδεύσει με το «Αίμα Αγάπης» της στην Κύπρο, την ερχόμενη εβδομάδα.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15841P052</ED>
<ID>
ID:168705

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P05&aa=2</URL></REF>


Article

<CATEGORY>vin09</CATEGORY>

 <H5>ΣΕ ΕΡΩΤΙΚΗ ΚΩΜΩΔΙΑ Ο ΦΙΛΙΠΠΙΔΗΣ ΤΟ ΦΘΙΝΟΠΩΡΟ
</H5><H2>Ο Πέτρος και η Ζωή του
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Εβδομήντα σενάρια είδε ο Πέτρος Φιλιππίδης για να καταλήξει στο σίριαλ όπου θα
πρωταγωνιστήσει από το φθινόπωρο στο Mega και φέρει τον τίτλο «C' est la vie»
(«Έτσι είναι η ζωή»).«Ήταν κι άλλα πέντε έξι σενάρια καλά, αλλά αυτό μου
κέντρισε το ενδιαφέρον και μάλιστα όταν το πρότεινα στο Mega ενθουσιάστηκαν».
Ο Πέτρος Φιλιππίδης, ανήσυχος όπως πάντα για ό,τι έχει να κάνει με τη δουλειά
του, θεωρεί το καλό σενάριο σημαντική υπόθεση και πιστεύει ότι το νέο σίριαλ
θα πάει καλά, ξεκαθαρίζοντας πως «τον τελευταίο λόγο τον έχει πάντα ο κόσμος».

Εκτός από τον ίδιο, το βασικό καστ αποτελούν οι Ελίνα Ακριτίδη, Ελευθερία
Ρήγου, Γιώργος Λέφας, Τόνυ Δημητρίου και η Στέλλα Κρούσκα. Τα σενάρια γράφουν
η Μαίρη Ζαφειροπούλου και ο Σταύρος Καλαφατίδης (η παραγωγή είναι της On
Production). Αυτήν τη σεζόν ο Πέτρος Φιλιππίδης παρουσιάζει στο Star το «Ριμότ
κοντρόλ» και τους «Διαπλεκόμενους» μαζί με τον Γιώργο Γαλίτη. Όμως από τη νέα
τηλεοπτική περίοδο θα βρίσκεται στο Mega, ενώ είναι πολύ πιθανόν να
συνεχιστούν και οι «Διαπλεκόμενοι» (ίσως με μιαν άλλη μορφή), όχι όμως και το
«Ριμότ κοντρόλ» που σταματάει οριστικά. Ο Πέτρος Φιλιππίδης την αγαπά την
τηλεόραση: «Μ' αρέσει και να παίζω και να βλέπω». Ερωτευμένος, όμως, δηλώνει
και με την καλή κωμωδία: «Ο κόσμος έχει μπουχτίσει από ποσότητες κι επειδή
βλέπει πολλές τηλεοπτικές παραγωγές μπορεί και ξεχωρίζει από ένστικτο ποιο
είναι το καλό και ποιο όχι».

Πάντως, αποφεύγει να επισκέπτεται τακτικά εκπομπές, και έχει τους λόγους του:
«Πηγαίνω όταν έχω κάτι να πω. Στην αντίθετη περίπτωση πιστεύω ότι αυτό δεν
βοηθάει ούτε εμένα, αλλά ούτε την ίδια την εκπομπή».

Ήδη ο σκηνογράφος Αντώνης Χαλκιάς ετοιμάζει στα καινούργια στούντιο του
Καραγιάννη στα Σπάτα τα σκηνικά για τις ανάγκες του σίριαλ «Έτσι είναι η ζωή»,
που θα αποτελούνται από δύο πλήρη σπίτια (με τους εσωτερικούς τους χώρους), τα
γραφεία διαφημιστικής εταιρείας, ένα κατάστημα δίσκων και από εξωτερικούς
χώρους. 
Στις αρχές Ιουνίου θα αρχίσουν κανονικά τα γυρίσματα υπό τις σκηνοθετικές
οδηγίες του Άκη Σταματιάδη, με τον οποίο ο Πέτρος Φιλιππίδης έχει συνεργαστεί
τα τελευταία χρόνια στα σίριαλ: «Ο Πέτρος και τα κορίτσια του», και «Χάι ροκ».

Η υπόθεση αφορά την ιστορία δύο νέων ανθρώπων, του Πέτρου (Πέτρος Φιλιππίδης)
και της Ζωής (Ελίνα Ακριτίδη) που ενώ δεν γνωρίζονται μεταξύ τους, όταν
συναντώνται ­ κάτω από περίεργες συνθήκες ­ αποφασίζουν να συμβιώσουν.

«Ερωτική κομεντί και κωμωδία καταστάσεων» χαρακτηρίζει το νέο του σίριαλ ο
Πέτρος Φιλιππίδης για το οποίο δηλώνει ότι θα είναι ακριβή παραγωγή και φιλόδοξη.

Θα τον δούμε και σε δραματικό σίριαλ; «Έχω παίξει παλαιότερα σε ένα αυτοτελές
επεισόδιο της "Ανατομίας ενός εγκλήματος" και θα εμφανιστώ και σε ένα
επεισόδιο της "Διπλής αλήθειας" του Πάνου Κοκκινόπουλου. Με ενδιαφέρει πάρα
πολύ να παίξω σε δραματικό σίριαλ και αυτό θα γίνει κάποια στιγμή».

Εκτός από την παρουσία του στο σίριαλ «Έτσι είναι η ζωή», ο Πέτρος Φιλιππίδης
θα εμφανιστεί τον χειμώνα στο θέατρο «Τζένη Καρέζη» μαζί με τον Κώστα Καζάκο.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15841P081</ED>
<ID>
ID:168706

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P08&aa=1</URL></REF>


Article

<CATEGORY>vin09</CATEGORY>

 <H2>Επανατοποθετείται το αίτημα για τα Μάρμαρα
</H2>
Το αίτημα της επιστροφής των γλυπτών του Παρθενώνα είναι το θέμα της αποψινής
εκπομπής της Άννας Παναγιωταρέα «Η συνέντευξη» (ΕΤ1, 23.00). Με αφορμή τις
πρώτες μετεκλογικές δηλώσεις της κυβέρνησης των Εργατικών στη Μεγάλη Βρετανία,
ο υπουργός Πολιτισμού κ. Ευάγγελος Βενιζέλος επανατοποθετεί το ελληνικό αίτημα
και τη μεθόδευση για τη διεκδίκηση των Μαρμάρων του Παρθενώνα. Ο Βρετανός
πρεσβευτής στη χώρα μας, σερ Μάικλ Λουέλεν Σμιθ, δίνει μια προσεκτική αλλά
αποκαλυπτική διάσταση της βρετανικής θέσης. Ο Ζυλ Ντασσέν επιμένει στην
εκστρατεία του για να αποκτήσει η Ακρόπολη ένα μουσείο αντάξιο της σημασίας
της. Καλεσμένοι στο στούντιο είναι η Έλεν Κιούμπιτ, πρόεδρος της Βρετανικής
Επιτροπής για την επιστροφή των Μαρμάρων, ο Βασίλης Σκουρής (καθηγητής του
Πανεπιστημίου Θεσσαλονίκης) και ο ευρωβουλευτής Αλέκος Αλαβάνος.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15841P082</ED>
<ID>
ID:168707

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P08&aa=2</URL></REF>


Article

<CATEGORY>vin09</CATEGORY>

 <H2>Μουσική Δήμητρας Γαλάνη σε ντοκιμαντέρ
</H2>
Φαν των ντοκιμαντέρ του Στέλιου Κούλογλου «Ρεπορτάζ χωρίς σύνορα» δηλώνει η
Δήμητρα Γαλάνη, που έγραψε τη μουσική ­ και τραγούδησε ­ στο επεισόδιο που θα
προβληθεί τη Δευτέρα 26 Μαΐου (στις 9 το βράδυ από την ΕΤ2) και φέρει τον
τίτλο «Συνομωσία αγάπης». Είναι η πρώτη της φορά που η Δήμητρα Γαλάνη γράφει
μουσική για ντοκιμαντέρ (οι στίχοι του τραγουδιού είναι του Άρη Δαβαράκη). Και
θα ξαναγράψει επειδή, όπως είπε χθες στην παρουσίαση του ντοκιμαντέρ, «έχει
φοβερό ενδιαφέρον».

Το επεισόδιο αυτό, (είναι διάρκειας 55 λεπτών και αποτελεί προϊόν μοντάζ 120
ωρών), η Δήμητρα Γαλάνη το χαρακτήρισε «προσπάθεια ψυχής», ενώ για τους δύο
πρωταγωνιστές (τον εκ Λαμίας φοιτητή Στράτο που κατάφερε να βγάλει από
βομβαρδισμένο Σαράγεβο την αγαπημένη του Ελίσα) είπε ότι «μας δίδαξαν την
έννοια της αγάπης». Η επόμενη αποστολή του Στέλιου Κούλογλου θα γίνει στην
Κούβα, όπου θα γυρίσει ένα ντοκιμαντέρ για τη ζωή και τη δράση του Τσε Γκεβάρα.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15841P083</ED>
<ID>
ID:168708

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P08&aa=3</URL></REF>


Article

<CATEGORY>vin09</CATEGORY>

 <H2>Μικρότερο τελικά το Νέο Μουσείο Ακροπόλεως
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ομόφωνη αλλά όχι ενθουσιώδης, και υπό όρους, ήταν η έγκριση που
δόθηκε χθες βράδυ από το Κεντρικό Αρχαιολογικό Συμβούλιο στην προμελέτη για
την ανέγερση του Νέου Μουσείου Ακροπόλεως, που εμφανίζεται τώρα μικρότερο ­
29.000 τ.μ. (από 43.000 που περιελάμβανε η πρόταση των Ιταλών Λ. Πασαρέλι και
Μ. Νικολέτι, η οποία είχε βραβευθεί πριν από 6 χρόνια από διεθνή επιτροπή).

Η βασική ιδέα διεσώθη ­ το μουσείο βάθρο, μια κεκλιμένη πλάκα οροφής με ένα
μάτι - παράθυρο απ' όπου αντικρύζει ο επισκέπτης τον Παρθενώνα και μια είσοδο
- ράμπα που οδηγεί «μέσα» στο έδαφος. Από το σήμερα στο χθες..

Ωστόσο, οι περιορισμοί που τέθηκαν ­ μικρότερο οικόπεδο εξαιτίας των ακινήτων,
που αργούν να απαλλοτριωθούν (17 στρέμματα αντί για 24), η παρουσία του
σταθμού του Μετρό μέσα στο οικόπεδο, οι ισχύοντες οικοδομικοί κανονισμοί, και
κυρίως η ανάγκη να ανεγερθεί σε 2 φάσεις ­ ανάγκασαν τους μελετητές να
κολλήσουν σχεδόν το νέο μουσείο δίπλα στο κτίριο Βάιλερ, με αντιαισθητικές
επιπτώσεις και για τα δύο κτίρια. Άλλο σοβαρό μειονέκτημα είναι ότι στην πρώτη
φάση κατασκευής δεν προβλέπονται χώροι έκθεσης για τα βυζαντινά κ.ε. εκθέματα,
ενώ η δημιουργία υπόγειου γκαράζ, κάτω από τους εκθεσιακούς χώρους, θεωρήθηκε
ως επισφαλής.

Στους όρους που αποφάσισε το ΚΑΣ, ζητείται: Η απομάκρυνση του νέου μουσείου
κατά το δυνατόν από το κτίριο Βάιλερ, το άνοιγμα και άλλων εισόδων με πρόβλεψη
η βασική είσοδος του μουσείου να γίνει κάποτε από την πλευρά της οδού
Μητσαίων, ο περιορισμός του περιγράμματος του μουσείου στο λειτουργικό μέρος
των αιθουσών. Εσωτερικά, η βασική υπόδειξη αφορά την αλλαγή του τρόπου έκθεσης
της ζωφόρου και των μετοπών του Παρθενώνα. Αντί να «κρέμεται» από την οροφή,
με κενά τα διαστήματα των πλακών που λείπουν, η ζωφόρος θα εκτίθεται σε
συμπαγές βάθος και βάση. Πάντως χώρος για την έκθεση της ζωφόρου του Ναού της
Νίκης ­ ίσως και ολόκληρου του ναού ­ δεν υφίσταται υπό την παρούσα μελέτη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15841P091</ED>
<ID>
ID:168709

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P09&aa=1</URL></REF>


Article

<CATEGORY>vin09</CATEGORY>

 <H5>ΘΑ ΑΝΟΙΓΟΥΝ ΓΙΑ ΤΗΝ ΠΑΝΣΕΛΗΝΟ ΑΠΟ ΤΟΝ ΙΟΥΝΙΟ
</H5><H2>Ρομάντζα στα μνημεία!
</H2>
Πολιτιστικές πανσελήνους θα γιορτάσουμε φέτος στα μνημεία όλης της Ελλάδας,
ίσως, υπό τα βλέμματα ένστολων και οπλισμένων αστυνομικών, ενώ οι
αρχαιολογικές υπηρεσίες πήραν την εντολή να εφαρμόσουν ένα συγκεκριμένο
πρόγραμμα εργασιών στα μνημεία και τα μουσεία βάσει των προτεραιοτήτων που
υπαγόρευσε χθες ο υπουργός Πολιτισμού Ευάγγελος Βενιζέλος.

Την «γενίκευση των πολιτιστικών βραδινών στις θερινές πανσελήνους» όχι μόνο
στην Ακρόπολη των Αθηνών αλλά «σε όλη τη χώρα», με την «αξιοποίηση των
αρχαιολογικών χώρων», τη «βραδινή λειτουργία των μουσείων» σε όλες τις
πρωτεύουσες των νομών εξήγγειλε χθες ο υπουργός Πολιτισμού. Πρώτοι αποδέκτες
αυτής της εξαγγελίας ήταν οι 160 προϊστάμενοι όλων των υπηρεσιών του
υπουργείου Πολιτισμού ­ κυρίως αρχαιολόγοι ­ που συγκεντρώθηκαν απ' όλα τα
μέρη της Ελλάδας και συμμετείχαν σε μια πρωτοφανή πρόσωπο με πρόσωπο εφ' όλης
της ύλης σύσκεψη.

Τα πρώτα δείγματα πάσης φύσεως πολιτιστικών εκδηλώσεων περί την πανσέληνο θα
τα δούμε τον Ιούνιο. Το μήνυμα του κ. Βενιζέλου προς αυτούς που διαχειρίζονται
τα μνημεία ήταν ότι οι αρχαιολογικές υπηρεσίες πρέπει να συμβάλουν και αυτές
στη συνολική πολιτιστική προσπάθεια που κάνει το υπουργείο Πολιτισμού σε όλους
τους τομείς των τεχνών.

Το δεύτερο θεαματικό μέτρο που εξαγγέλθηκε αφορά τη συμμετοχή ένστολων και
οπλισμένων αστυνομικών στη φύλαξη των αρχαιολογικών χώρων, με πιθανή συμμετοχή
στη δαπάνη του υπουργείου Πολιτισμού.

Ο βασικός νεωτερισμός όμως ήταν η εντολή που δόθηκε προς όλες τις
αρχαιολογικές υπηρεσίες (οι οποίες έχουν ήδη υποβάλει από την αρχή του έτους
τα αιτήματα και τα προγράμματά τους) να δώσουν απόλυτη προτεραιότητα στα έργα
εξωραϊσμού, ανάδειξης και προβολής των αρχαιολογικών χώρων είτε πρόκειται για
την τοποθέτηση οδικών πινακίδων είτε για την έκδοση φυλλαδίων είτε για τη
διαμόρφωση έστω και πρόχειρων περιπάτων είτε για την άμεση εκτέλεση έργων που
έχουν προγραμματισθεί.

Έπονται κατά σειράν η προώθηση των έργων του Β' Πακέτου Κοινοτικής Στήριξης,
των Περιφερειακών Προγραμμάτων κ.ά. Εντολή υπουργού είναι όμως και η
αντιστροφή στα κονδύλια. Ζήτησε ο υπουργός να μην καταφεύγουν οι προϊστάμενοι
στα έσοδα του ΛΟΤΤΟ για την εύκολη κάλυψη των αναγκών, αλλά να εξαντλούν κατά
σειρά τα κονδύλια του κρατικού προϋπολογισμού και του ΤΑΠΑ.

Άλλο νέο στοιχείο είναι η θέσπιση πολλαπλού εισιτηρίου ενιαίας αρχαιολογικής
διαδρομής για την επίσκεψη πολλών αρχαιολογικών χώρων.

Σοβαρές αντιδράσεις κατ' αρχήν δεν εκδηλώθηκαν από τους παριστάμενους, εκτός
από το ζήτημα της καταβολής των επιχορηγήσεων για να γίνουν τα έργα τα οποία
ζητεί το υπουργείο. Όπως φάνηκε, υπάρχουν πολλές υπηρεσίες που δεν έχουν πάρει
ούτε δραχμή ακόμη, ίσως, επειδή τα κονδύλια έχουν σκαλώσει στα γραφεία του ΟΠΑΠ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15841P092</ED>
<ID>
ID:168710

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P09&aa=2</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Ένας ρωσικός «θησαυρός», μουσική τού... Ποταμού,
αγγελικές φωνές χαλεπών καιρών και η ωραία του βιολιού..

Λούντβιχ βαν Μπετόβεν, κοντσέρτα για πιάνο αρ. 4 και 5.
Έμιλ Γκίλελς, πιάνο, Ορχήστρα Φιλαρμόνια, υπό τον
Λέοπολντ Λούντβιχ (Testament).

Ένας ακόμη μουσικός θησαυρός από τα αρχεία της ΕΜΙ, που αξιοποιεί τώρα ­ σε
CD και καλής ποιότητας βινύλιο ­ η εταιρεία Testament. Αυτή τη φορά
πρόκειται για την ιστορική ηχογράφηση των κοντσέρτων του Μπετόβεν (το 1957),
από έναν από τους μεγαλύτερους πιανίστες του αιώνα μας και ιδανικό ερμηνευτή
των κλασικών έργων: τον (Σοβιετικό) Έμιλ Γκίλελς. Γεννημένος στην Οδησσό (στη
σημερινή Ουκρανία), έκανε τις πρώτες του εμφανίσεις στη Δύση ­ στο Παρίσι και
το Λονδίνο ­ το 1954, με μεγάλη επιτυχία και πέθανε πριν από 12 χρόνια στη
Μόσχα. Θεωρείται αξεπέραστη ιδιαίτερα η ερμηνεία τού Γκίλελς στο κοντσέρτο αρ.
5 (που ονομάστηκε αργότερα στη Βρετανία και τις Ηνωμένες Πολιτείες
«Αυτοκρατορικό»), το μοναδικό από τα πέντε που δεν ερμήνευσε στην πρώτη του
εκτέλεση ο ίδιος ο Μπετόβεν.

Γκέοργκ Φρίντριχ Χέντελ, «Η Μουσική των Νερών», Σουίτα από την όπερα
«Il pastor fido». Tafelmusic, υπό τη Ζαν Λαμόν (Sony).

«Τόσο πολύ άρεσε στην Αυτού Εξοχότητα, τον Βασιλέα Γεώργιο Α', η μουσική του
Κυρίου Χέντελ που ζήτησε να παιχθεί τρεις φορές, ενώ το πλοίο της γιορτής
ανέβαινε και κατέβαινε το Ποτάμι», έγραφε τον Ιούλιο του 1717 μία βρετανική
εφημερίδα. Η μουσική δεν ήταν άλλη παρά η περίφημη ­ και πολύ «χαρούμενη» ­
«Μουσική των Νερών», που ερμηνεύθηκε στη βασιλική γιορτή, εν πλω στον Τάμεση,
προς το Τσέλσι. Θεωρείται ότι το έργο αποτελεί ουσιαστικά τρεις σουίτες,
ανάλογες με τη μουσική που ο Χέντελ είχε προσθέσει (για χορευτικά «νούμερα»)
στην όπερά του «Il pastor fido» και μαζί με τον ορχηστικό του πρόλογο
«Τερψιχόρη» αποτελούν τη δεύτερη σουίτα τής εν λόγω έκδοσης. Τα έργα
ερμηνεύονται από το σημαντικό σύνολο μπαρόκ του Καναδά Tafelmusic, που θα
εμφανιστεί στις 11 Ιουνίου, με συναυλίες, στη Θεσσαλονίκη.

«Αγγελική Συμφωνία», μαδριγάλια των Γκαμπριέλι, Βέλραντ,
Μαρέντσιο, Ντε Μόντε, Φερέτι. Φωνητικό και οργανικό
σύνολο, υπό τον Κόνραντ Γιουνγκχένελ (ACCENT).

Ο χώρος; Η Αμβέρσα. Ο χρόνος; Ο 16ος αιώνας. Τα γεγονότα; Η «διάλυση» ­ και
επανασύσταση ­ αργότερα της πόλης που ανθούσαν τα τυπογραφεία, οι μουσικές
εκδόσεις και η ζωγραφική, εξαιτίας της εισβολής του βασιλέα Φιλίππου Β' της
Ισπανίας. Όπου ο τενόρος Χούμπερτ Βέλραντ δίδασκε ένα νέο είδος σολφέζ (οι
μαθητές του αντί του ντο-ρε-μι τραγουδούσαν μπο-σε-ντι-γκα-λο-μα-νί!) και
εξέδιδε, μεταξύ 1554 και 1558, δεκαέξι μουσικές συλλογές. Ανάμεσά τους, τους
«Μυσικούς Κήπους» του και έναν τόμο μαδριγαλιών ­ τραγουδιών ­ που ο ίδιος
ονόμαζε «Αγγελική Συμφωνία διαφόρων θαυμαστών μουσικών κομματιών για τέσσερις,
πέντε και έξι φωνές» και είχε αφιερώσει στον έπαρχο και θησαυροφύλακα της
Αμβέρσας. Το έργο αυτό (που περιελάμβανε 58 μαδριγάλια) δίνει μία γεύση της
μουσικής κουλτούρας των «δίσεκτων» εκείνων καιρών και μιας πόλης που δεν είχε
να επιδείξει μόνον τούς, πασίγνωστους σήμερα, πίνακες των ζωγράφων της...

«Βοημικές ραψωδίες». Έργα των Σαρασάτε, Σεν Σανς,
Βιενιάβσκι, Μασνέ, Ραβέλ, Σοσόν. Λέιλα
Γιοσέφοβιτς, βιολί, Ορχήστρα της Ακαδημίας του Αγίου Μαρτίνου
των Αγρών, υπό τον Σερ Νέβιλ Μάρινερ (Philips).

Στα 18 της χρόνια η Αμερικανίδα μουσικός Λέιλα Γιοσέφοβιτς έχει ήδη στο
ενεργητικό της ηχογραφήσεις, συναυλίες με τις μεγαλύτερες ορχήστρες της Νέας
Ηπείρου και «κλεισμένες» ημερομηνίες στο προσωπικό της σημειωματάριο. Εκτός δε
από το ταλέντο της, έχει πίσω της ένα ολόκληρο σύστημα μάρκετινγκ, που προωθεί
την «κλασική μουσική» και με βάση την εμφάνιση ­ ακόμη και την εκκεντρικότητα
­ των νέων ερμηνευτών της. Φαινόμενο ανάλογο με εκείνο της Βανέσα Μέι, η Λέιλα
Γιοσέφοβιτς εκμεταλλεύεται στο έπακρον στους μεγάλους συναυλιακούς χώρους την
εμφάνισή της, χωρίς αυτό να σημαίνει ότι δεν εργάζεται και σκληρά. Αποτέλεσμα
της δουλειάς της και η νέα έκδοση, με ένα απάνθισμα έργων ­ των ωραιότερων στη
βιολιστική μουσική φιλολογία ­ που η ίδια θεωρεί πως αντιπροσωπεύουν τον
«ρομαντικό λυρισμό».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15841P093</ED>
<ID>
ID:168711

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P09&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«Η ΕΥΤΥΧΙΑ ΕΙΝΑΙ ΣΤΟ ΛΙΒΑΔΙ»: Κομεντί μ' έναν επιχειρηματία, που ένα
καρδιακό επεισόδιο τον κάνει να δει τη ζωή διαφορετικά. Του Ετιέν Σατιλιέ, με
τους: Έντι Μίτσελ, Μισέλ Σερό, Κάρμεν Μάουρα. [Agora, Αίγλη, Αλεξάνδρα (Πατ.),
Απόλλων, Γαλαξίας, Κηφισιά 3].

«ΤΡΟΠΙΚΟ ΔΕΡΜΑ»: Το ταξίδι «αυτογνωσίας» ενός ομοφυλόφιλου. Του Κρις
Νουέμπι. (Άστυ).

«ΟΝΕΙΡΟ ΣΕ ΑΣΠΡΟ ΦΟΝΤΟ»: Οι δυσκολίες ενός Έλληνα σκηνοθέτη να βρει
αίθουσα προβολής για την ταινία του. Του Δημήτρη Σπύρου, με τους: Κάτια Γέρου,
Βασίλη Λάγγο. (Μαργαρίτα, Πλάζα, Φάληρο 2).

«ΤΟ ΜΠΑΡΑΚΙ»: Οι μέρες και οι νύχτες ενός ανέργου σ' ένα μπαράκι.
Κομεντί του Στιβ Μπουσέμι. (Village Centre 4).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον 2, Καλυψώ, Όπερα 1).

«ΦΕΥΓΑΤΗ ΓΕΝΙΑ»: Παρωδία των «νεανικών ταινιών». Του Χαρτ Μπόχνερ, με
τους: Τζον Λόβιτς, Τία Καρέρε. [Αθηνά, Άννα Ντορ, Ατλαντίς, Village Centre 10,
Μετάλλιον, Σπόρτιγκ, Αττικόν (Πειρ.)].

«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ
μεταφέρεται στην οθόνη. Από τον Φράνκο Τζεφιρέλι, με τους: Γουίλιαμ Χαρτ,
Σαρλότ Γκένσμπουργκ, Αν Πάκουιν. (Αθηναία, Ιντεάλ Μαρούσι, Μπροντγουαίη,
Φάληρο 1, Έλενα).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σον Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αρτ Στούντιο, Έλλη).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (Ααβόρα,
Ιντεάλ, Όσκαρ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την
Ματσάγγου και την Καραμπέτη. Τις κερδίζει ο προαγωγός... Άκης Σακελλαρίου.
(Αβάνα, Αθήναιον, Cinepolis 3, Κορονέτ, Φοίβος).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15841P101</ED>
<ID>
ID:168712

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Γνωστός από μία προδοσία. 2. Ευρωπαϊκή πρωτεύουσα, στη γλώσσα
της. ­ Εκφράζει και δισταγμό. 3. Πάντοτε εμπύρετη. ­ Δεν είναι πυκνά
πλεγμένο. 4. Τεχνητή ρητίνη. 5. Το φοβούνται οι... προληπτικοί.
­ Γλοιώδες το σώμα του. 6. Σαν υποκείμενο συχνά παραλείπεται
(αντίστρ.). ­ Αρχαία ονομασία του Βόλγα. 7. Διασχίζει το 2 α' οριζόντια
(ξεν.). ­ Μυθικός διπρόσωπος. 8. Κοινή ονομασία ελληνικής πολης (με
άρθρο). 9. Μέλος πληρώματος.

ΚΑΘΕΤΑ

1. Αρκετοί ζουν με το άγχος της (γεν.). 2. Οστάρια άκρων μας.
3. Άραβες οι κάτοικοί του. ­ Κορυφαίος ιμπρεσιονιστής Γάλλος ζωγράφος
(αντίστρ.). 4. Δίνονται επί συμφωνίας (αντίστρ.). ­ Μισό... κιλό.
5. Δημοφιλής Ελληνίδα τραγουδίστρια. 6. Άρθρο. ­ Ιταλικό άρθρο.
­ Πρόθεση με απόστροφο. 7. Χαρακτηρισμός πρόκλησης (αντίστρ.). ­
Συγκοινωνιακός κόμβος της Σερβίας. 8. Υπονοεί και τον δράστη,
αντίστροφα (καθ.). ­ Αυτός και τ' αδέλφια του αποτελούν τον τίτλο γνωστής
ταινίας του Λ. Βισκόντι. 9. Υποδηλώνει και τη συγκρότηση (γεν.).

ΛΥΣΗ (20/5/97)

ΟΡΙΖΟΝΤΙΑ: 1. ΙΘΑΓΕΝΕΙΑ 2. ΣΕΛΗΝΟΦΩΣ 3. ΜΑΗΣ ­ ΤΙ
4. ΑΤ ­ ΑΡΥ 5. ΗΡΕΜΟΣ ­ ΙΝ 6. ΛΙΜΑΝΙΑ 7. ΟΝΟΣ ­
ΜΜΜ 8. ΒΟΣΚΟΤΟΠΙ 9. ΑΙ ­ ΑΙΘΡΙΑ. 
ΚΑΘΕΤΑ: 1. ΙΣΜΑΗΛΟΒΑ 2. ΘΕΑΤΡΙΝΟΙ 3. ΑΛΗ ­ ΕΜΟΣ 4.
ΓΗΣ ­ ΜΑΣΚΑ 5. ΕΝ ­ ΙΟΝ ­ ΟΙ 6. ΙΟΝ ­ ΣΙ ­ ΤΘ 7. ΕΦΤΑ ­
ΡΟΜΑ 8. ΙΩ ­ ΡΙ ­ ΜΠΙ 9. ΑΣΤΥΝΟΜΙΑ.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15841P102</ED>
<ID>
ID:168713

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P10&aa=2</URL></REF>


Article

<CATEGORY>vin09</CATEGORY>

 <H5>Ο ΟΡΦΕΑΣ ΠΕΡΙΔΗΣ ΜΑΖΙ ΜΕ ΛΙΔΑΚΗ ΚΑΙ ΑΛΚΙΝΟΟ
</H5><H2>Όχι πια μόνος
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Μπορεί ο λόγος της συνάντησής μας να ήταν η δεύτερη χρυσή δισκογραφική του
επιτυχία («Καλή σου μέρα κι αν ξυπνάς»), δεν είναι όμως πολύς καιρός από την
εποχή που «καλημέρα» τού έλεγε μόνον ο θυρωρός της πολυκατοικίας του.Έπειτα,
είναι και θέμα χαρακτήρα. Ένα σεμνό και μάλλον νευρικό χαμόγελο, που σε
προδιαθέτει για ένα άτομο ιδιαίτερα κλειστό και ευαίσθητο, δεν μπορεί να
αλλάξει εντελώς από τη μια στιγμή στην άλλη ­ κι ας είναι πολλά, τώρα πια, τα
κεφάλια που γυρνούν στον δρόμο να δουν αυτόν τον όχι και τόσο νεαρό καλλιτέχνη
(κοντά στα 40) που τραγουδάει τη «Φωτοβολίδα». Η δισκογραφική του ιστορία
αρχίζει το 1993 με το «Αχ Ψυχή μου φαντασμένη», έναν δίσκο με 12 δικά του
τραγούδια, εκ των οποίων τα τέσσερα είχαν διαγράψει ήδη μια επιτυχημένη πορεία
­ η «Φωτοβολίδα», το «Φεύγω» και το «Θάνατο θέλω τραγικό» ­ και ήταν ήδη
γνωστά με τη φωνή του Νίκου Παπάζογλου, ενώ ο «Ρομπέν των Καμένων Δασών» είχε
κερδίσει το τέταρτο βραβείο στους Αγώνες Ελληνικού Τραγουδιού Καλαμάτας, το 1991.

Καθηγητής

Πολύ πριν γίνει ο δίσκος «χρυσός» (συνέβη δύο χρόνια μετά), ο χώρος βούιζε με
το όνομά του, ενώ οι «γνώστες» των μουσικών πραγμάτων είχαν βρει αφορμή για
συζητήσεις και προγνωστικά: ο Περίδης και ο Μάλαμας, οι δύο νέοι «σιωπηλοί»
καλλιτέχνες, που υπόσχονταν πολλά για το μέλλον του ελληνικού τραγουδιού, θα
άντεχαν στον χρόνο ή θα έσβηναν σαν διάττοντες αστέρες; Αυτά λέγονταν εκείνη
την εποχή (τέσσερα χρόνια πριν, δηλαδή), όταν ακόμη ο Ορφέας Περίδης συνέχιζε
την πρωινή του δουλειά, ως καθηγητής κλασικής κιθάρας, και τα βράδια έπαιζε σε
ρεμπετάδικα ως μέλος κάποιας μικρής λαϊκής ορχήστρας. Όταν όμως τα ιόντα του
αέρα φορτίζονται με τους στίχους σου και όταν το τραγούδι σου μεταφέρεται από
στόμα σε στόμα, δεν αργεί να φτάσει η στιγμή που ο προβολέας σε στριμώχνει στη
γωνία, και σε τυφλώνει, και σε ζαλίζει. Τι κάνεις τότε;

Ο Περίδης, πάντως, μετά την ανέλπιστη πρώτη του επιτυχία ­ που μπορούμε να
πούμε ήταν και για τη δισκογραφία ανέλπιστη ­ εξαφανίστηκε για ενάμιση χρόνο
στον σκιερό χώρο του δωματίου του, κι αφού το πήρε απόφαση ότι η ζωή του θα
άλλαζε από 'δώ κι εμπρός, αναδύθηκε με έναν δεύτερο δίσκο, που αυτήν τη φορά
βρήκε ένα κοινό έτοιμο να τον περιμένει. Το κρίσιμο δεύτερο βήμα έγινε (και
«χρυσό» μέσα σε έναν χρόνο) κι άρχισαν συστηματικά πλέον οι συναυλίες το
καλοκαίρι και τον χειμώνα που μας πέρασε και σιγά σιγά κόπασαν οι συζητήσεις
και οι συγκρίσεις, μια που το νερό έχει μπει πλέον στο αυλάκι. 
Από 'δώ και μπρος; «Για πρώτη φορά αισθάνομαι την ανάγκη να συνεργαστώ και με
άλλους καλλιτέχνες. Αυτή την εποχή προσπαθώ να μελοποιήσω ­ και νομίζω ότι πάω
καλά ­ στίχους του Θοδωρή Γκόνη για τον καινούργιο δίσκο του Μανώλη Λιδάκη και
το καλοκαίρι θα συνεργαστώ σε συναυλιακό επίπεδο με τον Αλκίνοο Ιωαννίδη». 
Όλα έχουν τον χρόνο τους. Και οι μοναχικές πορείες επίσης. Για τον Ορφέα
Περίδη ο ορίζοντας μοιάζει πιο ανοιχτός από πριν, όπως ακριβώς και η διάθεσή
του, που μάλλον έγινε πιο ανάλαφρη, έτοιμη για νέες εμπειρίες. Η επιτυχία έχει
και τη θετική της πλευρά, το ομολογεί ­ αν και κομπιάζει αρκετά την ώρα που το
λέει. «Ανοίγεις και σαν άνθρωπος. Είναι μια μεγάλη χαρά. Μου έκανε καλό δηλαδή
από πολλές πλευρές. Ε, βέβαια, σε προσωπικό επίπεδο το παλεύεις, το παλεύω
δηλαδή, προσπαθώ». Δεν φοβάται μήπως ο επαγγελματισμός με τον οποίο
αναγκάζεται να κινηθεί πια επηρεάσει τη δημιουργικότητά του; «Α, μπα. Το 'χω
δει αυτό, εξακολουθώ και γράφω και πιο πολύ από πριν. Ξέρεις, όταν δεν έχεις
στόχο, όταν δεν ξέρεις τι ακριβώς θέλεις, δεν την κυνηγάς την έμπνευση ­ ενώ
πρέπει να την κυνηγάς. Ο Μπετόβεν, ας πούμε, έσταζε την πένα του κι όπου
έπεφτε το μελάνι έγραφε νότες ­ έτσι τυχαία. Και η τύχη, ξέρεις, είναι η
καλύτερη μούσα».

­ Έχεις πάντα ένα μολύβι και ένα χαρτί στην τσέπη διά παν ενδεχόμενο;

«Όχι, εγώ τα φυλάω στο μυαλό μου. Περπατάω, κάνω βόλτες στο βουνό (μένει στον
Χολαργό) και μου 'ρχονται. Είμαι της περιπατητικής φιλοσοφίας».

63 παραστάσεις

Ο φετινός χειμώνας πρέπει να ήταν πολύ εποικοδομητικός για τον ίδιο. Συναυλίες
στην Αθήνα και στην επαρχία, δουλειά αρκετά κουραστική, αλλά και «σχολείο» για
κάποιον που δεν έχει πολλές ζωντανές εμφανίσεις στην πλάτη του... «Ναι, έκανα
φέτος 63 παραστάσεις σε όλη την Ελλάδα και ήταν καλά. Επειδή εγώ δεν είχα και
μεγάλη πείρα στα ζωντανά, ένιωθα ότι από πόλη σε πόλη είχα διαφορά ­ τόσο πολύ
αισθανόμουν τη βελτίωση. Ένιωσα πολύ κουρασμένος στο τέλος, αλλά και πολύ γεμάτος».

Πώς το αποφάσισε αυτό το «άνοιγμα» προς άλλους καλλιτέχνες; Θα μπορούσε να το
θεωρήσει κανείς ως έμμεση πίεση της εταιρείας; 
«Δεν ήταν πίεση, πρόταση ήταν. Και δεν είχα κανένα λόγο να μην τη δεχτώ...».

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15841P111</ED>
<ID>
ID:168714

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P11&aa=1</URL></REF>


Article

<CATEGORY>vin09</CATEGORY>

 <H2>«Στην πλατεία Αβησσυνίας, με τα παλιατζίδικα»...
</H2>
Πανηγυρικό χαρακτήρα των παραστάσεών του με τον «Νηρέα του Βάρα» ήθελε να
δώσει ο Γιώργος Αρμένης και διάλεξε γι' αυτό να δώσει την πρεμιέρα του στο
Μοναστηράκι. Η αλήθεια είναι ότι η ιδέα ήταν έξυπνη και πέτυχε διάνα. Προχθές
βράδυ, στην πλατεία Αβησσυνίας, στήθηκε το πανηγύρι.

Από νωρίς είχε αρχίσει η προσέλευση του κόσμου. Ως τις 9.30 μ.μ., που άρχισε η
παράσταση, η πλατεία ήταν γεμάτη. Αδιαχώρητο από 2.000 περίπου άτομα. Βέβαια
είχαν προβλεφθεί και 900 καρέκλες, αλλά οι όρθιοι έδιναν το στίγμα. Γιατί
αυτοί όχι μόνον άντεξαν τη δίωρη παράσταση, αλλά και δεν έφυγαν στο διάλειμμα
και ακόμα δεν έκαναν βόλτες κατά τη διάρκειά τους. Στους ορθίους ­ επειδή
καθυστέρησαν ­ ήταν ο υπουργός Κώστας Λαλιώτης αλλά και η Ελένη Καραΐνδρου με
τον Αντώνη Αντύπα και ο Στέφανος Ληναίος και η Μπέτυ Αρβανίτη. Η παράσταση
δόθηκε σε ένα πατάρι που είχε στηθεί στο ένα άκρο της πλατείας. Κι έμοιαζε
αυθεντικός καφενές, αφού λίγο πριν από την έναρξη οργανοπαίχτες έδωσαν το
στίγμα της βραδιάς και του ελληνικού πανηγυριού. Κλαρίνα και τραγούδια και
ελληνικοί χοροί, από τους θερμόαιμους, έκλεισαν την ιδιότυπη αυτή πρεμιέρα
κατά τις μικρές ώρες, ζωντανεύοντας μια περιοχή μεγάλης γοητείας που ασκείται
σε όλους μας.

Η παράσταση χειροκροτήθηκε και οι ηθοποιοί Γιώργος Αρμένης, Μαρίκα Τζιραλίδου,
Χάρης Σώζος, με τη σκηνοθέτιδα Εύα Κοταμανίδου, δέχονταν μέχρι αργά συγχαρητήρια.

Από τους αφανείς αλλά ιδιαίτερους «εργάτες» της βραδιάς η γυναίκα του Γιώργου
Αρμένη, Ελισάβετ, που είχε φροντίσει για τον μπουφέ, τα κρασιά, κι όλα ήταν
άψογα και εύγευστα. Μια καλή αρχή που έδωσε κουράγιο στους συντελεστές οι
οποίοι έχουν μπροστά τους μια τεράστια περιοδεία σε πόλεις και χωριά όλης της Ελλάδας.

Ήταν ακόμη εκεί οι: Λ. Καλλέργης, Α. Παπαθανασίου, Ν. Κούνδουρος, Δ.
Χρονόπουλος, Γ. Σμαραγδής, Κ. Τσιάνος, Γ. Σκούρτης, Κ. Μητρόπουλος, Γρ.
Φαράκος, Μ. Ανδρουλάκης και Ν. Τριανταφυλλίδη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15841P121</ED>
<ID>
ID:168715

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P12&aa=1</URL></REF>


Article

<CATEGORY>vin09</CATEGORY>

 <H5>ΠΗΓΑΜΕ ΣΤΟΝ «ΕΞΩΣΤΗ» ΣΤΟ ΘΕΑΤΡΟ ΑΜΟΡΕ
</H5><H2>Γυναίκες 8 έως 80....
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Και ξαφνικά, μες στη ζέστη της κλειστής αίθουσας κι ενώ εκπνέει η χειμερινή
θεατρική σεζόν ο θεατρόφιλος Αθηναίος ανακαλύπτει την... Αμερική. Ανακαλύπτει
και καλωσορίζει μία νέα συγγραφική φωνή, γνήσια θεατρική και αφοπλιστικά απλή.
Είναι η ηθοποιός Χρύσα Σπηλιώτη που παρουσιάζει το πρώτο της θεατρικό έργο
«Ποιος ανακάλυψε στην Αμερική».

Ένα έργο για δύο πρόσωπα, ένα μονόπρακτο με πολλές εικόνες, ένα λεύκωμα δύο
φίλων, που αρχίζει από τα χρόνια τους στο Δημοτικό ως τα γεράματά τους στο
ίδρυμα. Σας φαίνεται πολύπλοκο;

Καθόλου! Η παράσταση διαρκεί μόλις μία ώρα κι ένα τέταρτο ­ χωρίς διάλειμμα.
Οι δύο φίλες είναι διαρκώς επί σκηνής. Η Χρύσα Σπηλιώτη και η Αννέτα
Παπαθανασίου δεν παίζουν μόνο τις δύο φίλες αλλά και τις μαμάδες τους, τις
δασκάλες τους.

Μπερδευτήκατε;

Το έργο έχει σκηνές και επεισόδια που φωτίζουν σχέσεις, χαρακτήρες, όνειρα,
γεγονότα με την τεχνική του ενσταντανέ. Έτσι οι διάλογοι είναι ρεαλιστικοί με
την πιο καθημερινή γλώσσα. «Ποιος ανακάλυψες την Αμερική;» ρωτάει η αυστηρή
μητέρα την πανικόβλητη κόρη της που προετοιμάζεται για το διαγώνισμα.

«Ο Χρ..., ο Χρ...» τη διευκολύνει. Τίποτα η μικρή.

«Ο Χρισ...» κάνει μια ακόμα προσπάθεια η εκνευρισμένη μητέρα.

«Ο Χριστός»... απαντάει ζορισμένη η μικρή που θέλει να δώσει μια απάντηση ­ τη
σωστή ­ αλλά δεν μπορεί να σκεφτεί τίποτα.

Οι σκηνές προχωρούν στον χρόνο. Τα κορίτσια γίνονται έφηβες. Ανακαλύπτουν το
φλερτ, το σεξ, το κόμμα. Η μία κάνει οικογένεια. Η άλλη καριέρα. Χαμένες και
οι δύο αναζητούν το νόημα της ζωής μέσα από τη γιόγκα, τον διαλογισμό, τις
καφετζούδες, την ψυχανάλυση. Η σύγκρουση στο μεσοστράτι της ζωής τους γίνεται
για έναν άντρα, που διεκδικούν και οι δύο.

Ποια είναι η χαμένη, ποια η κερδισμένη. Πώς μετριέται η ήττα και πώς
απολαμβάνεται η νίκη;

Η συγγραφέας δεν έχει απαντήσεις, έχει ευαισθησία, χιούμορ, ταλέντο. Και ξέρει
καλά την οικονομία του θεατρικού χρόνου.

Η τελευταία σκηνή είναι σ' ένα ίδρυμα. Οι δύο γυναίκες σε βαθιά γεράματα.
Κοκέτες μέσα στην εγκατάλειψη και ανταγωνιστικές. Ανθρώπινες. Όταν η μία
αρχίζει να βυθίζεται στην ανία, η άλλη προσπαθεί να τη συνεφέρει παίζοντας τον
ρόλο της αυταρχικής μητέρας.

«Ποιος ανακάλυψε την Αμερική;». «Ο Χριστόφορος Κολόμβος».

Αυτό τουλάχιστον το 'μαθε. Και η παράσταση το 'δείξε, γιατί ο σκηνοθέτης
Βαγγέλης Θεοδωρόπουλος δείχνει ν' αγαπάει και να γνωρίζει τη γυναικεία
ψυχολογία. Με τρόπους απλούς, με ανεπαίσθητες υποδείξεις οργάνωσε μια
παράσταση μεταμορφώσεων. Κι όμως αυτές οι μεταμορφώσεις των ηθοποιών δεν
παρουσιάζουν τεχνικά προβλήματα, δεν ξοδεύουν χρόνο για αλλαγή ρούχων ή
μακιγιάζ. Η κατάσταση και η ηλικία αλλάζουν χωρίς μέσον ­ μόνον ηθοποιΐστικα.
Τα κοστούμια της Κλαιρ Μπρίσγουελ υπακούουν σ' αυτή την αντίληψη. Μια
ζακετούλα, μια ποδιά, ένα φουλάρι, μια κοντή ή μακριά φούστα πάνω στις λευκές
μόλιες βοηθούν τις μεταμορφώσεις. Και το σκηνικό μια σύνθεση με λευκά
πουπουλένια μαξιλάρια. Ένα πολύ γυναικείο έργο και μια ανάλαφρη παράσταση που
παίζεται στον «Εξώστη» του Θεάτρου Αμόρε, που ξεχειλίζει από θεατές, οι οποίοι
ανακάλυψαν επιτυχία.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15841P122</ED>
<ID>
ID:168716

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P12&aa=2</URL></REF>


Article

<CATEGORY>vin09</CATEGORY>

 <H2>Στο μακρινό Ιράν
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Για τρεις λόγους είναι ιστορική η σήμερον ημέρα. (Πρώτο) Σαν σήμερα
παντρεύεται το θρυλικό ζεύγος Χάμφρι Μπόγκαρτ - Λορίν
Μπακόλ! (Δεύτερο) Σήμερα δεν μας επιτρέπεται να ξεχάσουμε τα ονόματα
Κώστας, Κωνσταντίνος, Κωσταντίνα, Ντίνα, καθώς και τις... παραφυάδες τους.
(Τρίτο) Διανύουμε το δεύτερο 24ωρο εκ της διπλωματικής συναυλίας Ρουβά-Κουτ!

Διπλωματική (λόγου χάρη) είναι και η Εβδομάδα Ιρανικού Κινηματογράφου που
άρχισε από τη Δευτέρα στο «Παλλάς» της Βουκουρεστίου! Και η οποία
διοργανώνεται από το (ελληνικό) υπουργείο Πολιτισμού και το Μορφωτικό Κέντρο
της Πρεσβείας της Ισλαμικής Δημοκρατίας του Ιράν (ακολουθώ το πρωτόκολλο και
αντιγράφω την πλήρη ονομασία).

Μία μέρα μετά τον κυριακάτικο θρίαμβο του Ιρανού «ασκητή» Αμπάς
Κιαροστάμι, που έλαβε τον «μισό» Χρυσό Φοίνικα των Καννών, οι ελληνικές,
επίσημες αρχές διοργανώνουν κινηματογραφικό αφιέρωμα στο Ιράν, άνευ ουδεμιάς
ταινίας του... αιρετικού Κιαροστάμι! Καταλάβατε;

(ειρήσθω εν παρόδω, διάβασα πως παρά τις πιέσεις των επιγόνων του
Χομεϊνί, οι Γάλλοι έπαιξαν τελικώς την ταινία του Κιαροστάμι και την
ενέταξαν στο πρόγραμμα την τελευταία στιγμή).

*Άλλο Λωζάννη, άλλο Κοζάνη.

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15841P123</ED>
<ID>
ID:168717

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P12&aa=3</URL></REF>


Article

<CATEGORY>vin09</CATEGORY>

 <H2>Στις χρυσές Κάννες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Διπλωματικώς» κινήθηκε και Έλλην εις την Αλλοδαπήν! Ποιος νομίζετε πως σάρωσε
στις γκλάμουρ Κάννες; Ο ευτραφής Βάσος Γιώργας του λιλιπούτειου γραφείου OVO.
Ενώ οι «θηριώδεις» αντίπαλοί του διεκδικούσαν την αγορά ταινιών μεγάλων
ονομάτων, εκείνος, με την τακτική της «μυστικής διπλωματίας», εξασφάλισε τα
τρία πρώτα βραβεία! (προτού καν ανακοινωθεί η ετυμηγορία της επιτροπής).

* Έτσι, χάριν Γιώργα, θα δούμε (όσοι και όσες διαθέτουν την τόλμη και την
περιέργεια να δούνε) τις εξής τρεις με βραβεία των Καννών: «Το χέλι» του
Ιάπωνα Σοέι Ιμαμούρα (που μοιράστηκε τον Χρυσό Φοίνικα με τον Κιαροστάμι) ­
«Το πεπρωμένο» του Αιγύπτιου Γιουσέφ Σαχίν (μεγάλο βραβείο για τα 50 χρόνια
των Καννών) ­ «Ευτυχισμένοι μαζί» του Γουάνγκ Καρ Γουάι (και ουχί Βάι) εκ του
Χονγκ Κονγκ (βραβείο καλύτερης σκηνοθεσίας).

Διακριτικώς (και καθόλου... διπλωματικώς) κινείται προς την Αλλοδαπήν και η
Δήμητρα Γαλάνη! Πακετάρει τη βαλίτσα της και ετοιμάζεται να αναχωρήσει εντός
των προσεχών ημερών με κατεύθυνση τη Γερμανία!

(πάντως προχθές βράδυ, που έτρωγε στη Ράτκα, μιλούσε με ενθουσιασμό για την
καινούργια δισκογραφική δουλειά που ετοιμάζει με λαϊκά τραγούδια του Σούκα).

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15841P124</ED>
<ID>
ID:168718

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P12&aa=4</URL></REF>


Article

<CATEGORY>vin09</CATEGORY>

 <H2>Στο μισό του φεγγαριού
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

«Διπλωματικώς» διαρρέουν και οι πληροφορίες για την καλοκαιρινή εμφάνιση του
Στάθη Ψάλτη στη «Σφεντόνα». Ακολουθώ και προς πληροφόρησή σας «συμπληρώνω» τον
χθεσινό Ασυγχώρητο. «Στο μισό του φεγγαριού» είναι ο τίτλος του έργου που
έγραψε ο Πέτρος Γεωργιόπουλος και που θα το ανεβάσει ο Ψάλτης. Η ιστορία είναι
εμπνευσμένη από τον τραγικό έρωτα μουσουλμάνων και χριστιανών της Γιουγκοσλαβίας!

Όμως η είδηση είναι πιο... κάτω. Το ζεύγος «Ρωμαίου - Ιουλιέτας» θα παίξουν ο
Νίκος Ψαρρός (ο Μερκούτιος στην παράσταση της Ελένης Κούρκουλα)
με τη Λήδα Ματσάγγου. Και η Εύα Κοταμανίδου θα παίξει τη
μάνα! Κάτι μου λέει πως η καλλιτεχνική συναδέλφωση των λαών δεν αρχίζει από το
γήπεδο της Τσετίνκαγιας (με τον Ρουβά), αλλά από τη Λεωφόρο Αλεξάνδρας με
τη... Σφεντόνα. Πώς να το κάνουμε;

<REF><SOURCE>ΤΑ ΝΕΑ</SOURCE>
<DATE>, 21-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15841P125</ED>
<ID>
ID:168719

</ID><URL>http://ta-nea.dolnet.gr/neaweb/neafile.print_unique?e=A&f=15841&m=P12&aa=5</URL></REF>


Article

<CATEGORY>vin04</CATEGORY>

 <H5>ΟΜΟΛΟΓΗΣΕ Ο ΑΝΔΡΑΣ ΤΩΝ ΕΚΑΜ ΣΤΟ ΠΡΟΞΕΝΕΙΟ</H5>
<H2>ΤΟΝ ΣΚΟΤΩΣΑ την ώρα που παίζαμε με το όπλο</H2>

Ο
ΑΣΤΥΝΟΜΙΚΟΣ των ΕΚΑΜ Δημήτρης Τζαβέλας, 28 χρόνων, ομολόγησε ότι σκότωσε τον
επικεφαλής της φρουράς του ελληνικού προξενείου Αργυροκάστρου, υπαστυνόμο Νίκο
Μαρκάκη (στη φωτογραφία). «Παίζαμε με τα όπλα με τον υπαστυνόμο εκείνο το
πρωί, είπε ο Τζαβέλας, όταν ξαφνικά το όπλο μου εκπυρσοκρότησε και τον
σκότωσα. Δεν το ήθελα» 
σελίδα 14 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15842N011</ED>
<ID>
ID:168720

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N01&aa=1</URL></REF>


Article

<CATEGORY>vin04</CATEGORY>

 <H2>Παιδεία:
Άλλα λένε το πρωί, άλλα λέν' το βράδυ</H2>
<H2></H2>
σελίδα 13 και ΡΙΠΕΣ: Ακροβασίες (
σελ. 3)

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15842N013</ED>
<ID>
ID:168722

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N01&aa=3</URL></REF>


Article

<CATEGORY>vin04</CATEGORY>

 <H2>Κλιματιστικά, γυαλιά και κρέμες για το θέρος</H2>

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15842N014</ED>
<ID>
ID:168723

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N01&aa=4</URL></REF>


Article

<CATEGORY>vin04</CATEGORY>

 <H2>Τα πήρε
όλα ο Ολυμπιακός</H2>
<H2></H2>
στο ένθετο 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15842N015</ED>
<ID>
ID:168724

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N01&aa=5</URL></REF>


Article

<CATEGORY>vin04</CATEGORY>

 <H2>Ληστείες στο δρόμο και μέρα μεσημέρι</H2>

σελίδα 15 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15842N016</ED>
<ID>
ID:168725

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N01&aa=6</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΣΤΑ
ΝΑΡΚΩΤΙΚΑ, με περισσή υποκρισία, αφήνουμε ­ αν δεν ενισχύουμε ­ τις υστερικές
ή πονεμένες κραυγές που ζητούν όλο και μεγαλύτερη καταστολή να σκεπάζουν τις
ψύχραιμες φωνές που δείχνουν με στοιχεία ότι αυτή η πολιτική δεν έχει φέρει
αποτέλεσμα. Η Νανά Νταουντάκη στους «Προβολείς». Σελ. 6. 
ΟΠΟΙΟΣ διαβάσει
προσεκτικά την εφετινή έκθεση του Διεθνούς Νομισματικού Ταμείου θα
διαπιστώσει, όχι χωρίς έκπληξη, ότι δεν περιέχει τίποτα περισσότερο ή λιγότερο
απ' ό,τι εισηγούνται ή παρατηρούν οι τεχνοκράτες της κυβέρνησης. Ο Ν. Νικολάου
στην «Τρίτη Άποψη». Σελ. 6. Βλ. ρεπορτάζ στη σελ. 43. 
Ο ΓΕΩΡΓΙΟΣ βρέθηκε
τότε με τους Γερμανούς ante portas και άνευ πρωθυπουργού. Πώς αντιμετώπισε τη
δύσκολη αυτή ώρα; Με τη γνωστή του ευστοχία: Πρότεινε για τη θέση του
πρωθυπουργού ένα πρόσωπο που άφησε τον Palairet άφωνο. Τον γερμανόφιλο Κ.
Κοτζιά! Η Λένα Διβάνη στις σελ. 10-11. 
Δ. ΔΗΜΗΤΡΟΠΟΥΛΟΣ: Δύσκολος, αλλά
όμορφος ήταν ο δρόμος μέχρι να γίνει το Ευρωπαϊκό Πρωτάθλημα Γυμναστικής στην
Πάτρα. Η Ελλάδα είναι μεγάλη, παγκόσμια δύναμη στη Ρυθμική Αγωνιστική
Γυμναστική. Αγώνες με άδειες κερκίδες είναι θάνατος στον αθλητισμό. Οι
απαντήσεις στις «30 Ερωτήσεις» του Π. Θεοδωρακόπουλου στη σελ. 12. 
Η
ΔΑΙΜΟΝΙΑ Γαλλίδα δημοσιογράφος επισημαίνει: «Ένα μυθιστόρημα γραμμένο στα
μακεδονίτικα, από Μακεδόνα συγγραφέα, αλβανικής καταγωγής»! Από την πόλη
έρχομαι και στην κορφή κανέλλα... Τίποτα δεν έχουν καταλάβει ακόμα οι Γάλλοι.
Η Μικέλα Χαρτουλάρη «Σε Πρώτο Ενικό». Σελ. 13. 
ΟΙ ΠΟΝΤΙΟΙ έκτισαν έναν
ολόκληρο οικισμό στο Μενίδι, όπου στεγάζονται 3.000 ψυχές. Αλλά η Πολεοδομία
λέει ότι είναι αυθαίρετος και πρέπει να κατεδαφιστεί. Και πολύ σωστά. Αλλά
πρώτα να τους δημιουργήσουν έναν νόμιμο οικισμό. Έτσι δεν είναι; Ο Στ. Κρίκκης
στη σελ. 18. 
ΣΤΗΝ ΕΥΡΩΠΗ αναμένεται να ξεσπάσει πόλεμος, από στιγμή σε
στιγμή, ανάμεσα στις πλούσιες χώρες του Βορρά και τις φτωχές του Νότου. Οι
τελευταίες, και κυρίως η Ισπανία, φοβούνται ότι θα μειωθούν οι πόροι από τα
διαρθρωτικά ταμεία της Ευρωπαϊκής Ένωσης. Από τους «New York Times» στη σελ.
37. 
Ο Ν. ΚΑΖΑΝΤΖΑΚΗΣ, σε
ανέκδοτη επιστολή του από το 1954, έγραφε: Είμαι βαθύτατα θρησκευτική φύση, μα
χωρίς να μπορώ να μένω σε μάντρα. Κάπου - κάπου μπαίνω για ν' αρπάξω κανένα
αρνί και να το μάθω να γίνει λύκος. Η Μικέλα Χαρτουλάρη στο «Πανόραμα», σελ. 1
και 3. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15842N021</ED>
<ID>
ID:168726

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ</H2>
<H2>Μεταρρυθμιστές</H2>

<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Μιας και ο
υπουργός Παιδείας έχει σπουδάσει στις ΗΠΑ, θα έχει ακούσει μία τοπική
παροιμία: Μη μου κάνεις ερωτήσεις και δεν θα σου πω άλλ' αντ' άλλων. 
Με
τιμή 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15842N022</ED>
<ID>
ID:168727

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N02&aa=2</URL></REF>


Article

<CATEGORY>vin12</CATEGORY>

 <H2>Ο
ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15842N023</ED>
<ID>
ID:168728

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N02&aa=3</URL></REF>


Article

<CATEGORY>vin01</CATEGORY>

 <H5>ΚΩΣΤΗΣ, ΚΩΣΤΑΣ, ΚΩΣΤΑΚΗΣ, ΔΕΧΘΗΚΑΝ ΕΥΧΕΣ</H5>
<H2>ΤΟ ΣΤΙΓΜΑ ΤΗΣ ΗΜΕΡΑΣ</H2>
<H2>Θεσμική... εορτή</H2>

<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

</H3>Μέρα γιορτής για
την πολιτική και την πολιτειακή ηγεσία της χώρας χθες, καθώς έτσι το 'φερε η
συγκυρία, ώστε Κώστας να λέγεται ο Πρόεδρος της Δημοκρατίας, Κώστας ο
Πρωθυπουργός, Κώστας και ο αρχηγός της αξιωματικής αντιπολίτευσης ­ και
αναφέρουμε μόνο στους θεσμικούς Κώστηδες, γιατί υπάρχει ακόμη ο επίτιμος
πρόεδρος της Ν.Δ., ο πρώην Πρόεδρος της Δημοκρατίας, και πάει
λέγοντας.ΟΠΡΩΘΥΠΟΥΡΓΟΣ, μάλιστα, άνοιξε τις πόρτες του Μεγάρου Μαξίμου και
δεχόταν όσους πολίτες επιθυμούσαν να του ευχηθούν χρόνια πολλά. Και, βέβαια,
κάποιοι του ζητούσαν και το ρουσφετάκι τους... (Σελ. 5). 
Γιατί και στην
Ευρώπη τι γίνεται δηλαδή; Σε ένα ατέλειωτο παζάρι έχει μεταβληθεί η διαδικασία
αλλαγής της Συνθήκης της Ευρωπαϊκής Ένωσης, καθώς οι «15» που συναντώνται
αύριο εκτάκτως στην Ολλανδία, κοιτούν να εξασφαλίσουν ο καθείς για τον εαυτό
του όσο το δυνατόν περισσότερα οφέλη. Σ' αυτό το παζάρι, η Αθήνα φαίνεται να
κερδίζει μια θέση στην Επιτροπή και τη χρήση του βέτο σε θέματα ζωτικού
εθνικού συμφέροντος. Έτσι, ζητήματα όπως η εξασφάλιση των συνόρων και το
ειδικό καθεστώς για τις νησιωτικές περιοχές, πάνε, όπως φαίνεται, περίπατο.
(Σελ. 9). 
Σ' αυτό το παζάρι, πάντως, η Αθήνα δεν φαίνεται διατεθειμένη,
ευτυχώς, να βάλει τα ελληνοτουρκικά. 
Το μνημόνιο των Ελλήνων
εμπειρογνωμόνων θα σταλεί στην ολλανδική προεδρία ως το τέλος της εβδομάδας
και μόνο εφόσον υπάρχουν κοινά σημεία με το αντίστοιχο μνημόνιο που θα
στείλουν οι Τούρκοι, θα υπάρξει συνάντηση των δύο πλευρών. 
Το ελληνικό
κείμενο, των κ.κ. Ιωάννου και Φατούρου, δεν αναφέρει συγκεκριμένα θέματα προς
επίλυση (π.χ. υφαλοκρηπίδα) αλλά αντίθετα αναφέρεται σε γενικές αρχές επίλυσης
των ελληνοτουρκικών διαφορών. Και βλέπουμε. (Σελ. 9). 
Ας ελπίσουμε,
ωστόσο, ότι οι ενέργειες που κάνει το υπουργείο Εξωτερικών είναι πιο σοβαρές
από αυτές που γίνονται από το υπουργείο Παιδείας. 
Καθώς λίγους μόλις μήνες
πριν από τη νέα σχολική χρονιά, κανένας μαθητής και κανένας καθηγητής δεν
μπορεί να πει με απόλυτη βεβαιότητα τι θα περιέχουν τα νέα προγράμματα για το
Λύκειο που έχει ήδη εξαγγείλει ο υπουργός Παιδείας. Βλέποντας και κάνοντας.
(Σελ. 13). 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15842N032</ED>
<ID>
ID:168730

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N03&aa=2</URL></REF>


Article

<CATEGORY>vin01</CATEGORY>

 <H5>Ακροβασίες</H5>
<H2>ΡΙΠΕΣ</H2>
<H2></H2>
ΚΑΙ αυτή τη φορά η... παραπληροφόρηση ευθύνεται για τις
αντιφάσεις... 
ΑΛΛΑ και για τη μετάθεση του νέου εκπαιδευτικού προγράμματος
στα Λύκεια; 
ΚΑΙ όταν οι αρμόδιοι του Παιδαγωγικού Ινστιτούτου βεβαιώνουν
πως τον Σεπτέμβριο δεν θα είναι έτοιμα τα νέα βιβλία... 
ΕΝΩ ο υπουργός
υποστηρίζει πως «τίποτε δεν έχει αλλάξει στο χρονοδιάγραμμα της εκπαιδευτικής
μεταρρύθμισης»... 
ΝΑ υποθέσει ­ μήπως ­ κανείς πως ο νέος τύπος Λυκείου θα
υλοποιηθεί... μετά τη μεταρρύθμιση; 
ΑΛΛΑ το θέμα δεν προσφέρεται για
λεκτικές ακροβασίες: 
ΑΝ πράγματι όλα προχωρούν με βάση την εξαγγελία για
την κατάργηση των Γενικών Εξετάσεων το έτος 2000... 
ΤΟΤΕ από την ερχόμενη
χρονιά οι μαθητές του Λυκείου πρέπει να έχουν τα νέα προγράμματα... 
ΚΑΙ
ασφαλώς τα νέα συγγράμματα και το νέο βοηθητικό υλικό. 
ΔΙΟΤΙ διαφορετικά
πώς να νοηθεί προετοιμασία για αλλαγές τόσο βασικές όπως η ελεύθερη πρόσβαση
στα πανεπιστήμια... 
ΠΟΥ προϋποθέτει ­ κατά την κοινή λογική ­ εισαγωγή των
μαθητών στο νέο εκπαιδευτικό σύστημα. 
ΚΑΙ αν αυτή τη στιγμή, μόλις
τέσσερις μήνες πριν από τη νέα σχολική χρονιά, τίποτε βέβαιο και απτό δεν
φαίνεται στον ορίζοντα... 
ΤΟ λιγότερο που μπορεί να ειπωθεί είναι πως οι
ασάφειες και οι παλινδρομήσεις των υπουργικών δηλώσεων... 
ΟΦΕΙΛΟΝΤΑΙ
ακριβώς στην καθυστέρηση που δεν ομολογείται ευθέως. 
ΚΑΙ δυστυχώς τις
συνέπειες καλούνται να τις υποστούν οι μαθητές... 
ΑΥΤΟΙ, δηλαδή, που θα
κληθούν αύριο «να τρέξουν» για να κερδίσουν τον ­ από άλλους και εις βάρος
τους ­ χαμένο χρόνο. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15842N033</ED>
<ID>
ID:168731

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

(«τραβηγμένη απ' τα μαλλιά» χαρακτήρισε ο υπουργός Άμυνας την προσπάθεια
ορισμένων να υποστηρίξουν ότι η Ελλάδα 
επιχειρεί εγκατάσταση πολιτών σε
βραχονησίδες) «Κι όπως ξέρετε, τα μαλλιά δεν αντέχουν τέτοια πράγματα» 
Ευάγγελος Γιαννόπουλος: 
(τι βαθμό βάζει στην κυβέρνηση ο
υπουργός Δικαιοσύνης; ­ απ' τον «9,84») «Λίαν καλώς με άριστα». 
Αντώνης Κοτσακάς: 
(ο βουλευτής του ΠΑΣΟΚ, στο «ACCOUNT») 
«Παραφράζοντας εκείνο που ο Κ. Σημίτης είχε πει στον Α. Παπανδρέου "κανένας
υπουργός δεν είναι υπάλληλος του πρωθυπουργού", μπορώ να πω ότι κανένας
βουλευτής δεν είναι υπάλληλος κανενός». 
Μιχάλης Νεονάκης: 
(ο υπεύθυνος Οργανωτικού του ΠΑΣΟΚ ερωτάται απ' τον «Αδεύσμευτο Τύπο» αν το
κόμμα του διαθέτει ακόμα «σοσιαλιστικό χαρακτήρα») 
«Βεβαίως, μα, εκτός των
άλλων, το λέει το όνομά του». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15842N034</ED>
<ID>
ID:168732

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N03&aa=4</URL></REF>


Article

<CATEGORY>vin05</CATEGORY>

 <H5>Ο παλιός...είναι αλλιώς</H5>
<H5>«Χρόνια πολλά»στη Νομαρχία</H5>
<H5>Εορταστικά γαβγίσματα</H5>
<H5>Ώς τα...ξημερώματα</H5>
<H5>Το γεύμα των «έξι»</H5>
<H2>ΜΙΚΡΟΠΟΛΙΤΙΚΟΣ</H2>

<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, δεν λένε χωρίς λόγο
εκείνο το «ο νέος είν' ωραίος, αλλά ο παλιός είναι αλλιώς»... Για να
καταλάβετε, ο κ. Κώστας Καραμανλής ο νεώτερος δεν πρόλαβε χθες το πρωί ούτε
τον θείο του να πάρει πρώτος τηλέφωνο για τα «χρόνια πολλά» ­ πρόλαβε ο θείος,
και είναι βέβαιο ότι το γεγονός θα καταγραφεί στον 13ο τόμο των αρχείων... 
ΟΜΩΣ, τον πρόεδρο της Ν.Δ. τον πρόλαβε και ο επίσης εορτάσας ­ σε στενό
οικογενειακό κύκλο φέτος ­ κ. Κώστας Μητσοτάκης: Πήρε κι αυτός, όπως και ο κ.
Μ. Έβερτ, τηλέφωνο για «χρόνια πολλά» τον κ. Κ. Καραμανλή που δέχθηκε τις
ευχές των βουλευτών της Ν.Δ. στη Ρηγίλλης ­ εργένης γαρ... 
ΣΕ εορταστική εκδήλωση, στη Νομαρχία
Ζακύνθου, ήταν χθες το μεσημέρι ο Πρόεδρος της Δημοκρατίας, όταν χτύπησε το
τηλέφωνο του νομάρχη ­ στην άλλη άκρη ήταν ο Πρωθυπουργός κ. Κ. Σημίτης, που
ζήτησε τον Πρόεδρο για να ανταλλάξουν ευχές. 
ΟΙ δυο τους μίλησαν για λίγα
λεπτά και ο κ. Σημίτης ζήτησε από τον κ. Στεφανόπουλο να συναντηθούν μέσα στις
επόμενες ημέρες ­ αν μάλιστα οι παριστάμενοι κρυφάκουσαν σωστά, το θέμα της
επικείμενης συνάντησης θα είναι η σχεδιαζόμενη αναθεώρηση του Συντάγματος. 
ΠΩΣ προέκυψε αυτό; Μα, ακούστηκε ο κ. Στεφανόπουλος να λέει: «Είναι
ενδιαφέρον, γιατί αφορά γενικότερα τους θεσμούς». 
ΟΙ ΠΡΩΤΕΣ ευχές που δέχτηκε χθες στο γραφείο
του ο υπουργός Υγείας κ. Κ. Γείτονας ήταν από... τα σκυλιά της Αστυνομίας! Πώς
κι έτσι; Ε, απλώς, έγινε ένα τηλεφώνημα-φάρσα για τοποθέτηση βόμβας στο
υπουργείο... 
ΤΕΛΙΚΑ, θα του γίνει συνήθεια του κ. Χ. Καστανίδη ο μεταμεσονύχτιος
διάλογος: Ώς τις δυόμισι το πρωί συζητούσε τις προάλλες στο «Σώου Σέντερ» με
τους ιπτάμενους συνοδούς και φροντιστές που απειλούσαν με απεργίες. 
Πώς;
Ε, ναι, προς τα ξημερώματα, άρχισε να φτιάχνει το κλίμα... 
ΕΝΑ ΓΕΥΜΑ με... σημασία. Έξι βουλευτές ­
προσκείμενοι στους «32», με αντιστασιακή δράση και κοινή πολιτική καταγωγή από
τους «Δημοκρατικούς Συνδέσμους» του '66, που ίδρυσε ο Α. Παπανδρέου ­
συνέφαγαν χθες το μεσημέρι σε ταβέρνα της Αθήνας. 
Οι Γιάννης
Χαραλαμπόπουλος, Αναστάσιος Πεπονής, Παναγιώτης Κρητικός, Λευτέρης Βερυβάκης,
Σήφης Βαλυράκης και Γιώργος Ανωμερίτης, συζήτησαν, λέει, τις εξελίξεις στο
κόμμα και τα μεγάλα προβλήματα της χώρας. Πού κατέληξαν δεν έμαθα. Ούτε αν θα
μιλάμε κάποτε για το γεύμα των «έξι»... 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15842N042</ED>
<ID>
ID:168734

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

ΕΞΑΛΛΟΣ ΕΓΙΝΕ γνωστός και μη εξαιρετέος δήμαρχος,
όταν ο κ. Αλ. Παπαδόπουλος του ανακοίνωσε ότι δεν μπορούσε να τον δει χθες,
επειδή είχε να πάει στα Άνω Λιόσια για τα εγκαίνια της Τεχνικής Εταιρείας του
Δήμου. «Καλά, υποφέρετε όλοι στην κυβέρνηση από το σύνδρομο της χωματερής;»,
τού πέταξε. 
«ΑΥΤΟ ΤΟ ξεπέρασαν και τα Άνω Λιόσια ­ τώρα,
έχουμε το σύνδρομο της ανάπτυξης», τού πέταξε και ο κ. Αλ. Παπαδόπουλος!! 
ΛΟΙΠΟΝ, ΤΟ σωστό να λέγεται: Οι προτάσεις Πεπονή
αποσκοπούσαν στη μείωση του αριθμού των μονιμοποιούμενων υπαλλήλων της Τοπικής
Αυτοδιοίκησης ­ ναι, μ' αυτή την περιβόητη τροπολογία Παπαδόπουλου. Τώρα, τι
θα γίνει τελικά, άγνωστον... 
ΠΟΙΑ ΛΕΤΕ ΟΤΙ ήταν η μεγαλύτερη
χαρά για τον κ. Στ. Περάκη, τον αρχιδιαπραγματευτή μας στη Διακυβερνητική,
όταν οι συνεδριάσεις σταμάτησαν να πραγματοποιούνται στις Βρυξέλλες; Μα, ότι
στα ­ καθημερινά ­ επίσημα γεύματα σερβίρονταν κι άλλα ψάρια εκτός από σολομό!

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15842N043</ED>
<ID>
ID:168735

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N04&aa=3</URL></REF>


Article

<CATEGORY>vin05</CATEGORY>

 <H5>Άρης -
Ζέρβας</H5>
<H2>ΓΡΑΜΜΑΤΑ ΣΤΙΣ ΜΑΤΙΕΣ</H2>

Ο ΛΟΓΟΣ στους αναγνώστες. Ο
καθηγητής Γ.-Α. Μαγκάκης, πρόεδρος της Ενωμένης Εθνικής
Αντίστασης, γράφει: 
«Φίλε Λευτέρη, μόλις τώρα πληροφορήθηκα το δημοσίευμά
σου (11/4) σχετικά με την αυτοκτονία του Άρη. 
Όπως ξέρεις, τον Σεπτέμβριο
του 1976 αγωνιστές της Εθνικής Αντίστασης από όλες τις αντιστασιακές
οργανώσεις συγκεντρωθήκαμε και ιδρύσαμε την Ενωμένη Εθνική Αντίσταση, με κύριο
στόχο την εθνική συμφιλίωση, την καθολική αναγνώριση από την Πολιτεία της
Εθνικής Αντίστασης και την καλλιέργεια του κοινού πνεύματος της Αντίστασης και
των αξιών της, που μας εμπνέουν όλους. 
Μεταξύ εκείνων που είχαμε την
πρωτοβουλία για την ανάληψη αυτής της προσπάθειας ήταν ο Λ. Αποστόλου, ο
Μήτσος Παρτσαλίδης, ο Κομ. Πυρομάγλου, η Εριφύλη Καρτάλη, χήρα του Γ. Καρτάλη,
ο Αριστ. Δαμβουνέζης, ο Αντώνης Μυτιληναίος, η Καίτη Ζεύγου, ο Κώστας
Παπαγιαννάκης, ο Αναστάσιος Πεπονής, ο Πέτρος Ανταίος και πάρα πολλοί άλλοι
αγωνιστές από όλους τους αντιστασιακούς ιδεολογικούς χώρους. 
Η προσπάθειά
μας αυτή υπήρξε επίπονη, αλλά απέδωσε θετικούς καρπούς. Σήμερα η εθνική
συμφιλίωση μεταξύ όλων μας και ο αλληλοσεβασμός είναι το πνεύμα που κυριαρχεί·
και τα πάθη, οι διαστροφές των γεγονότων και οι φρικτές αλληλοκατηγορίες έχουν
ξεπεραστεί και ανήκουν σ' ένα μαύρο παρελθόν που δεν έχει επιστροφή. 
Έτσι,
το δημοσίευμα με εξέπληξε οδυνηρά. Οι πληροφορίες του καθηγητή Παπανικολάου
για τη δήθεν ανάμειξη του Ζέρβα στα γεγονότα μετά την τραγική αυτοκτονία του
Άρη είναι πέρα για πέρα ψέματα, που επιχειρούν να βρυκολακιάσουν το
εμφυλιοπολεμικό μαύρο παρελθόν. 
Οι συναγωνιστές και συμμαχητές μου στην
Ενωμένη Εθνική Αντίσταση και εγώ αισθανόμαστε έντονα την ανάγκη να
επικοινωνήσουμε μαζί σου, γιατί τα ερωτήματα του καθηγητή, που φιλοξένησες στη
στήλη σου, είναι προϊόντα νοσηρής φαντασίας και απειλούν να τραυματίσουν τις
επίπονες προσπάθειες εθνικής συμφιλίωσης, που ασφαλώς όλοι μας, και εσύ και
εμείς, επιθυμούμε. 
Σκέφτομαι τι θα μπορούσε να σημαίνει ένα κατρακύλισμα
ξανά πίσω στις βαρύτατες αλληλοκατηγορίες και τη φρικτή εκατέρωθεν
"πτωματολογία" και κυριολεκτικά ανατριχιάζω. Το ίδιο πιστεύω θα συμβαίνει και
σε σένα». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15842N045</ED>
<ID>
ID:168737

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N04&aa=5</URL></REF>


Article

<CATEGORY>vin04</CATEGORY>

 <H5>ΣΥΜΦΩΝΗΣΑΝ ΤΑ ΚΟΜΜΑΤΑ ­ ΔΙΑΦΩΝΟΥΝ ΟΙ ΕΡΓΑΖΟΜΕΝΟΙ</H5>
<H5>24ωρη απεργία</H5>
<H2>Μονιμοποίηση και με υπογραφή</H2>

Μονιμοποίηση πέντε χιλιάδων εκτάκτων στους ΟΤΑ και επέκταση του νόμου Πεπονή
σε τράπεζες και δημοτικές επιχειρήσεις με την... υπογραφή της Διακομματικής.Οι
εκπρόσωποι των κομμάτων που συνεδρίασαν χθες στο υπουργείο Εσωτερικών και
Δημόσιας Διοίκησης συμφώνησαν στο περιεχόμενο της τροπολογίας, την οποία ο κ.
Α. Παπαδόπουλος αναμένεται να καταθέσει σήμερα στο υπό συζήτηση οικιστικό
νομοσχέδιο του ΥΠΕΧΩΔΕ. 
Σύμφωνα μ' αυτή, μονιμοποιούνται οι 5.000 από τους
8.500 εκτάκτους των ΟΤΑ που εργάζονται στους τομείς του πρασίνου, της
καθαριότητας και των κοιμητηρίων, καθώς και όσοι είχαν προσληφθεί μέχρι τις
16-9-94 και δεν είχαν συμπεριληφθεί σε άλλες διατάξεις. 
Απαραίτητες
προϋποθέσεις: προϋπηρεσία 12 μηνών για τους συμβασιούχους ορισμένου χρόνου,
ενώ για τους εργαζόμενους στην αυτεπιστασία απαιτείται προϋπηρεσία 24 μηνών.

Εξάλλου, η διακομματική επιτροπή συμφώνησε στη επέκταση του νόμου 2190
(Πεπονή) στις τράπεζες που σήμερα δεν εφαρμόζεται (Εθνική, Αγροτική κ.λπ., που
αντιπροσωπεύουν τον κύριο όγκο των τραπεζοϋπαλλήλων) και στις δημοτικές
επιχειρήσεις. 
Με την τελευταία κατηγορία κλείνει το παράθυρο να μπορούν οι
δήμοι να προσλαμβάνουν εκτός της διαδικασίας των αντικειμενικών κριτηρίων
εργαζομένους και μετά να τους μετατάσσουν στις κεντρικές υπηρεσίες τους. 
Ειδική ρύθμιση θα υπάρξει για τις προσλήψεις στον ΟΠΑΠ και τον Οργανισμό
Ιπποδρομιών. 
Σύμφωνα με τον υπουργό Εσωτερικών, το νομοσχέδιο που θα
τροποποιεί ­ επεκτείνοντάς τον ­ τον νόμο Πεπονή θα κατατεθεί την ερχόμενη
εβδομάδα στη Βουλή, ώστε να έχει ψηφιστεί μέσα στον Ιούλιο. 
ΔΙΑΦΩΝΕΙ ΜΕ την τροπολογία της
διακομματικής επιτροπής η Πανελλήνια Ομοσπονδία των εργαζομένων στην Τοπική
Αυτοδιοίκηση (ΠΟΕ/ΟΤΑ) επειδή κρίνει ότι δεν καλύπτει το σύνολο των
εργαζομένων στον τομέα καθαριότητας και πρασίνου. Γι' αυτό προχώρησε, από τα
μεσάνυχτα σε 24ωρη απεργία στους δήμους και τις κοινότητες της χώρας
κλείνοντας ταυτόχρονα τη χωματερή των Άνω Λιοσίων. Τα μέλη της ζήτησαν χθες να
συναντηθούν με τον υφυπουργό Εσωτερικών Λουκά Παπαδήμα προκειμένου να
συζητήσουν τη διαφωνία τους αλλά η συνάντηση δεν πραγματοποιήθηκε . Σήμερα το
απόγευμα θα γίνει νέα συνεδρίαση του Δ.Σ. για να αποφασιστεί αν θα κλιμακωθούν
οι κινητοποιήσεις. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15842N051</ED>
<ID>
ID:168738

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N05&aa=1</URL></REF>


Article

<CATEGORY>vin04</CATEGORY>

 <H2>Διαφωνίες Κουλουμπή για τη διοικητική διαίρεση της χώρας</H2>

ΠΡΟΒΛΗΜΑΤΙΣΜΟΣ για τη διοικητική διαίρεση της χώρας. Ο στραγγαλισμός της
Νομαρχιακής Αυτοδιοίκησης ανάμεσα στις προωθούμενες ως ισχυρές 13 περιφέρειες
και τους νέους βιώσιμους ΟΤΑ που θα προκύψουν από τις συνενώσεις απασχολούν
τους νομάρχες. 
«Πιστεύουμε ότι η διοικητική διαίρεση της χώρας είναι
λάθος», είπε χθες ο «υπερνομάρχης» Αθηνών - Πειραιώς κ. Σ. Κουλουμπής σε
συνέντευξη, εν όψει του συνεδρίου νομαρχών, που αρχίζει αύριο στον Βόλο. «Στο
Συνέδριο θα βάλουμε με τόλμη το θέμα»... Αν όμως τα παραπάνω αφορούν στο
μέλλον, το παρόν της Νομαρχιακής Αυτοδιοίκησης διαγράφεται μάλλον σκοτεινό.
«Έχουμε σοβαρές αμφιβολίες αν μέσα στο επόμενο κρίσιμο εξάμηνο θα έχουν
αποσαφηνιστεί οι αρμοδιότητες κάθε επιπέδου ­ κεντρική διοίκηση, περιφέρεια,
νομαρχιακή και πρωτοβάθμια αυτοδιοίκηση». 
Στη συνέχεια τόνισε ότι «αν δεν
γίνουν κάποιες ρυθμίσεις για το προσωπικό, οι Ν.Α. κινδυνεύουν να μείνουν
χωρίς προσωπικό». 
Αναφερόμενος στο θέμα της οικονομικής αυτοτέλειας, ο
νομάρχης Αθηνών κ. Ευσταθιάδης είπε ότι η θέση της ΕΝΑΕ είναι η θεσμοθέτηση
κεντρικών αυτοτελών πόρων και η μεταβίβαση ποσοστού υφιστάμενων φόρων. Σύμφωνα
με πληροφορίες, προωθείται ρύθμιση για τη μεταβίβαση στη Ν.Α. ποσοστού του
φόρου επί των ακινήτων και των αυτοκινήτων. «Ακόμη και έτσι, όμως, δεν
καλύπτονται ούτε τα μισά από τα πάγια έξοδα των νομαρχιών». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15842N052</ED>
<ID>
ID:168739

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N05&aa=2</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ</H2>
<H2>Χάθηκε ο «μπαμπούλας»</H2>

<AUTHOR>ΝΙΚΟΣ ΝΙΚΟΛΑΟΥ</AUTHOR>

Όταν έγινε φανερό ότι η ελληνική οικονομία επιστρέφει στην Ευρώπη,
το Διεθνές Νομισματικό Ταμείο γράφει όλο και καλύτερα σχόλια. Κατέρρευσαν οι
μύθοι και τώρα πια δεν υπάρχει ο «μπαμπούλας» να μας φοβίζει.ΚΑΘΩΣ οι δείκτες
της οικονομίας βελτιώνονται και η χώρα ανακτά την εμπιστοσύνη των διεθνών
αγορών, αρχίζουν να ξεθωριάζουν ορισμένοι μύθοι που τους είχαν πλάσει οι κατά
καιρούς κυβερνητικοί προπαγανδιστές για να συγκαλύπτουν τα δικά τους λάθη.
Π.χ. στα χρόνια της διακυβερνήσεως της χώρας από τον κ. Κ. Μητσοτάκη, όταν η
αναξιοπιστία μας στις Βρυξέλλες είχε κατέβει στο σημείο να αρνείται η Επιτροπή
να εγκρίνει την εκταμίευση της δεύτερης δόσης του κοινοτικού δανείου για τη
σταθεροποίηση της οικονομίας μας, είχε αναχθεί σε προσωπικότητα πρώτου
μεγέθους, σε φόβο και τρόμο, ο πολύς κ. Μπράιαν Ο' Λάφλιν! 
Ποιος ήταν;
Ένας Ιρλανδός δευτεροκλασάτος υπάλληλος της Κομισιόν, που όμως ερχόμενος κάθε
τρίμηνο στην Αθήνα για να ελέγξει την πορεία των μεγεθών της οικονομίας μας
και να διαπιστώσει αν αυτά είναι σύμφωνα με όσα είχαμε υποσχεθεί όταν πέρναμε
το 1990 το κοινοτικό δάνειο, τροφοδοτούσε πρωτοσέλιδα δημοσιεύματα. «"Έκθεση -
βόμβα" θα υποβάλει στις Βρυξέλλες ο Λάφλιν» έγραφε μια εφημερίδα, ενώ άλλη
πλειοδοτούσε για «μέτρα - φωτιά» που θα εισηγηθεί ο Ιρλανδός. 
Από το 1994
που ο πληθωρισμός άρχισε να μειώνεται, τα ελλείμματα να περιορίζονται και το
Πρόγραμμα Σύγκλισης να τηρείται σε γενικές γραμμές, ο Ιρλανδός λογιστής
περιέπεσε στην αφάνεια που του άξιζε και ένα από τα «θρίλερ» της οικονομικής
πολιτικής εξαφανίσθηκε! 
Το πιο εντυπωσιακό «θρίλερ» βέβαια στηνόταν κάθε
χρονιά, από την έντυπη και ηλεκτρονική πληροφόρηση, με αφορμή την έκθεση του
Διεθνούς Νομισματικού Ταμείου. Η αλήθεια, βέβαια, είναι ότι το ίδιο το ΔΝΤ με
τη διεθνή πολιτική του, που συνίσταται στη μονοδιάστατη παροχή σκληρών
συμβουλών για προγράμματα λιτότητας, προσφερόταν και για συνωμοσιολογία του
Τύπου ο ιμπεριαλισμός και τα επιτελεία του αξιώνουν υποταγή. Όμως από την άλλη
πλευρά, οι ανοιχτές πληγές της οικονομίας μας έδιναν την ευκαιρία στους
εμπειρογνώμονες του ΔΝΤ «να μας τα ψάλλουν κάθε χρόνο» και δημιουργούσαν στις
κυβερνήσεις μας ένα άγχος και μια αγωνία για τις επικρίσεις του Ταμείου.
Ακριβώς για τους λόγους αυτούς, οι εκθέσεις του ΔΝΤ, που είναι εμπιστευτικές,
διέρρεαν πάντα από τις εφημερίδες της αντιπολίτευσης. 
Σήμερα όμως ή μάλλον
από το 1995 όταν έγινε φανερό ότι η ελληνική οικονομία επιστρέφει στην Ευρώπη
μέσα από τις διαδικασίες της σταθεροποίησης, το ΔΝΤ γράφει όλο και καλύτερα
σχόλια και τώρα πια οι διαρροές της Έκθεσής του γίνονται όχι από την
αντιπολίτευση αλλά από την κυβέρνηση. 
Αν, όμως, κατέρρευσαν οι μύθοι και
τώρα πια δεν υπάρχουν μπαμπούλες να μας φοβίζουν, απαξιώθηκε ταυτόχρονα και το
συνταξολόγιο των ξένων συμβούλων που μέχρι πριν από λίγα χρόνια φάνταζε σαν
κάτι πολύ σημαντικό, σαν προϊόν κάποιας «σοφίας» που έλειπε από τους δικούς
μας συμβούλους. Πράγματι, όποιος διαβάσει προσεκτικά την εφετινή έκθεση του
ΔΝΤ, θα διαπιστώσει όχι χωρίς έκπληξη ότι δεν περιέχει τίποτε περισσότερο ή
τίποτε λιγότερο απ' ό,τι εισηγούνται ή παρατηρούν οι τεχνοκράτες της
κυβέρνησης από τον διοικητή της Τραπέζης της Ελλάδος, μέχρι τον οικονομικό
σύμβουλο του Πρωθυπουργού. Και μάλιστα, και αυτό έχει ιδιαίτερη σημασία, το
ΔΝΤ για όλα τα φλέγοντα προβλήματα της οικονομίας έχει ταυτόσημες απόψεις,
π.χ. με τον υπουργό Εθνικής Οικονομίας κ. Γιάννο Παπαντωνίου, τον υφυπουργό
Οικονομικών κ. Ν. Χριστοδουλάκη και με τον πρόεδρο του συμβουλίου Οικονομικών
Εμπειρογνωμόνων κ. Ιωάν. Στουρνάρα, δηλαδή στην ουσία με το οικονομικό
επιτελείο της κυβερνήσεως. 
Πέραν της θετικής κρίσεως του ΔΝΤ ότι η
ελληνική οικονομία βρίσκεται σταθερά στον δρόμο της προόδου και προσεγγίζει
στην ΟΝΕ, και όσων παρατηρήσεων γίνονται εις βάρος της κυβερνήσεως για
καθυστερήσεις στις ιδιωτικοποιήσεις, τις δαπάνες, τις διαρθρωτικές αλλαγές
κ.λπ., ακόμη και με αυτές συμφωνούν τουλάχιστον τα μέλη του οικονομικού
επιτελείου. 
Όπως θυμούνται οι αναγνώστες των «ΝΕΩΝ», η εφετινή έκθεση του
διοικητή της Τραπέζης της Ελλάδος κ. Λουκά Παπαδήμου, άρχιζε και έκλεινε με
την προειδοποίηση ότι δεν θα συνεχισθεί η πρόοδος της οικονομίας, αν δεν
γίνουν γρήγορα οι απαραίτητες διαρθρωτικές αλλαγές. Και ως τέτοιες μνημόνευε
τις αποκρατικοποιήσεις, τις απελευθερώσεις των αγορών, συμπεριλαμβανομένης και
της εργασίας και τη δραστική περικοπή των δημοσίων δαπανών. Τα τρία σημεία
δηλαδή στα οποία εστιάζει την κριτική του το ΔΝΤ. 
Μαζί με τα ξένα φόβητρα
λοιπόν που εξαφανίσθηκαν, χάθηκε και η εξ εσπερίας σοφία. Ωριμάσαμε και δεν
έχουμε ανάγκη συμβουλών! 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15842N062</ED>
<ID>
ID:168741

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ</H2>
<H2>Ζητείται τόλμη...
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΜΠΟΡΕΙ να μεγαλώσαμε με τον
στίχο του Κάλβου στη σχολική κουλτούρα μας και να δηλώνουμε, όταν το φέρει ο
λόγος, ότι «θέλει αρετήν και τόλμην η ελευθερία», αλλά απομένει να το
αποδείξουμε ­ κι όχι μόνο για την ελευθερία. 
Αυτή τη φορά μιλάμε για τα
ναρκωτικά. Όπου με περισσή υποκρισία, αφήνουμε ­ αν δεν ενισχύουμε ­ τις
υστερικές ή πονεμένες κραυγές που ζητούν όλο και μεγαλύτερη καταστολή να
σκεπάζουν τις ψύχραιμες φωνές που δείχνουν, με στοιχεία, ότι αυτή η πολιτική
δεν έχει φέρει κανένα αποτέλεσμα. Γιατί αν μπορούσε να φέρει, θα είχε πάψει,
προ πολλού, να υπάρχει το πρόβλημα των ναρκωτικών. 
Χθες, ένας ακόμη
θάνατος νέου ήρθε να προστεθεί στον μακρύ κατάλογο ­ την ίδια ώρα που η
τολμηρή φωνή του αναπληρωτή υπουργού Εξωτερικών κ. Γ. Παπανδρέου επανέλαβε
(όπως και άλλοι στο παρελθόν) την ανάγκη να αποποινικοποιηθεί η χρήση της
κάνναβης, για να βγει από την παράνομη αγορά. 
Το πείραμα της Ολλανδίας
δίνει απάντηση σε πολλά ερωτήματα. Έτσι, οι μελέτες έχουν δείξει ότι: 
Δεν
έχει παρατηρηθεί αύξηση της χρήσης κάνναβης σε νεαρά άτομα μετά τη δεκαετία
του '70 που απελευθερώθηκε η πώληση μαλακών ναρκωτικών. 
Δεν υπάρχουν
περισσότεροι χρήστες κάνναβης στην Ολλανδία από ό,τι σε άλλες χώρες με
περισσότερο κατασταλτική πολιτική, όπως η Γαλλία και οι ΗΠΑ. 
Η πολιτική
διαχωρισμού των δύο αγορών έχει κρατήσει τους χρήστες μαλακών ναρκωτικών
ουσιών μακριά από τα σκληρά ναρκωτικά και μόνο ένα πολύ μικρό ποσοστό από τους
χρήστες προχωρεί στη χρήση σκληρών ναρκωτικών. 
Ο αριθμός των τοξικομανών
είναι σχετικά χαμηλός (0,6% του συνολικού πληθυσμού). 
Σημασία έχει ο
στόχος. Στην Ολλανδία ο στόχος είναι να προφυλαχθούν οι χρήστες, το άμεσο
περιβάλλον τους και η κοινωνία σαν σύνολο, και η διάκριση μεταξύ των
ναρκωτικών αφορά στην επικινδυνότητα του κάθε ναρκωτικού για την υγεία. 
Ο
δικός μας ο στόχος ποιος είναι; Αν δεν το αποφασίσουμε αυτό ­ με τόλμη και
αρετή ­ τίποτα δεν θα αλλάξει και θα παραμείνουμε κακοί διαχειριστές ή και
χρήστες ­ όπως κάποτε πολύ καίρια είχε παρατηρήσει ο υφυπουργός Υγείας κ. Μ.
Σκουλάκης ­ του προβλήματος. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15842N063</ED>
<ID>
ID:168742

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N06&aa=3</URL></REF>


Article

<CATEGORY>vin04</CATEGORY>

 <H5>ΤΙΜΗΘΗΚΕ Ο ΑΚΑΔΗΜΑΪΚΟΣ ΚΑΙ ΠΡΩΗΝ ΠΡΩΘΥΠΟΥΡΓΟΣ ΞΕΝΟΦΩΝ ΖΟΛΩΤΑΣ</H5>
<H2>Ο σοφός «έφηβος» των 93 χρόνων</H2>

</H3>Λίγοι
άνθρωποι σ' αυτή τη χώρα πέτυχαν να είναι κοινής αποδοχής όλων των κομμάτων. Ο
ακαδημαϊκός και πρώην πρωθυπουργός Ξενοφών Ζολώτας, ο οποίος τιμήθηκε χθες,
αποτελεί μία από αυτές τις φωτεινές εξαιρέσεις. 
Και στο έργο του, όπως
αυτό προβάλλεται μέσα από μία επιλογή κειμένων που κυκλοφόρησε ο
Δημοσιογραφικός Οργανισμός Λαμπράκη, διαφαίνεται η αγωνία του «μοντέρνου και
μεγάλου ακαδημαϊκού δασκάλου» για μια Ελλάδα «ευημερούσα και ανεξάρτητη». 
Χθες φίλοι του, ακαδημαϊκοί, καθηγητές πανεπιστημίων, ο πρόεδρος της Βουλής
Απόστολος Κακλαμάνης, η υπουργός Ανάπτυξης Βάσω Παπανδρέου, βουλευτές, ο
εκδότης Χρήστος Λαμπράκης και πολλοί μαθητές του τον τίμησαν σε μια σεμνή
εκδήλωση στο ξενοδοχείο «Μεγάλη Βρετανία», που έγινε με αφορμή την κυκλοφορία
του τελευταίου βιβλίου του. Την παρουσίαση έκαναν ο ακαδημαϊκός Γιάγκος
Πεσμαζόγλου και ο δημοσιογράφος Βάσος Μαθιόπουλος, ο οποίος και επιμελήθηκε
την επιλογή κειμένων του Ξενοφώντα Ζολώτα στην έκδοση του Δημοσιογραφικού
Οργανισμού Λαμπράκη. 
Και οι δύο ομιλητές, που χειροκροτήθηκαν θερμά από
τον κόσμο που είχε συγκεντρωθεί, επέμειναν κυρίως «στη φρεσκάδα της σκέψης του
93χρονου μεγάλου οικονομολόγου, του σοφού Ξενοφώντα Ζολώτα», αλλά και τη
μεγάλη προσφορά του στην εξέλιξη της ελληνικής κοινωνίας. «Υπήρξε πάντα
μοντέρνος οικονομολόγος και δάσκαλος», είπαν οι ομιλητές. 
Κυρίως επεσήμαναν ότι ο
καθηγητής Ζολώτας συνέδεσε την οικονομική του συμβολή στον τόπο με την
αντίληψη πως χρειάζεται ένας δικαιότερος τρόπος κατανομής του Ακαθάριστου
Εγχώριου Προϊόντος στα πλαίσια ενός «δημιουργικού - δημοκρατικού σοσιαλισμού».

Δύο φορές, όπως είπαν, ο Ξενοφών Ζολώτας προτίμησε τη μελέτη, την έρευνα
και την πανεπιστημιακή προσφορά από τα ύπατα αξιώματα της πολιτείας. Τη μία
φορά, σημείωσαν, δεν δέχθηκε πρόταση του Ελευθερίου Βενιζέλου να αναλάβει
ακόμη και οικονομικό υπουργείο ­ σε νεαρή ηλικία ­ και τη δεύτερη, όταν όλα τα
κόμματα του πρότειναν, την περίοδο '89-'90, τη θέση του Προέδρου της
Δημοκρατίας. Το βιβλίο που περιλαμβάνει ενδιαφέροντα άρθρα και συνεντεύξεις
του Ξενοφώντα Ζολώτα ­ στη χθεσινή παρουσίαση παραβρέθηκε και η σύζυγός του ­
είναι το έκτο στη σειρά των εκδόσεων «Προοδευτική Ευρωπαϊκή Σκέψη», που
εκδίδει ο Δημοσιογραφικός Οργανισμός Λαμπράκη, ύστερα από εκείνα για τους
Βίλλυ Μπραντ, Ούλοφ Πάλμε, Ζακ Ντελόρ, Φρανσουά Μιτεράν και Άγγελο
Αγγελόπουλο. 
Θα εκδοθούν συνολικά 12 τόμοι ­ άλλοι έξι δηλαδή ­ που θα
αναφέρονται σε Ευρωπαίους σοσιαλιστές όπως οι Γκονζάλες, Σοάρες και
Μπρούτλαντ, ενώ ο τελευταίος τόμος θα αναφέρεται στον «δημοκρατικό σοσιαλισμό»
στην Ελλάδα για την περίοδο 1870 - 1967 και σε μια σειρά πολιτικούς, όπως ο
Αλέξανδρος Παπαναστασίου και ο Γεώργιος Παπανδρέου. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15842N071</ED>
<ID>
ID:168743

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N07&aa=1</URL></REF>


Article

<CATEGORY>vin04</CATEGORY>

 <H2>«Καπετάν Μιχάλης»,</H2>
<H2>το αγαπημένο μου</H2>

Ο ΚΩΣΤΑΣ ΚΑΡΑΜΑΝΛΗΣ στάθηκε μπροστά στο περίπτερο του
εκδοτικού οίκου που εκδίδει τα βιβλία του Νίκου Καζαντζάκη, πήρε στα χέρια του
το γνωστό έργο του μεγάλου συγγραφέα ο «Καπετάν Μιχάλης» και είπε στους
συνεργάτες του και τους δημοσιογράφους που τον συνόδευαν: «Ξέρετε, αυτό είναι
το αγαπημένο μου βιβλίο». 
Λίγο αργότερα σχολίασε την εγκύκλιο του σχολικού
επιθεωρητή στη Λάρισα, με την οποία καλεί τους μαθητές να αποφεύγουν την
ανάγνωση των έργων του «αιρετικού» Καζαντζάκη. «Θεωρώ ­ είπε ο κ. Καραμανλής ­
ότι το έργο του Καζαντζάκη είναι πολύτιμο κομμάτι της πολιτιστικής μας
κληρονομιάς. Προσωπικά το συνιστώ ανεπιφύλακτα για όλες τις ηλικίες». 
Ο
πρόεδρος της Ν.Δ. ρωτήθηκε ποιο βιβλίο έχει διαβάσει τελευταία και απάντησε
γελώντας: «Πολλά και πολύτομα», αφήνοντας να εννοηθεί ότι αναφέρεται στο
δωδεκάτομο Αρχείο Καραμανλή. 
Ο κ. Καραμανλής, ο οποίος επέλεξε να
επισκεφθεί την έκθεση βιβλίου την ημέρα της εορτής του, δέχθηκε ευχές,
χειροκροτήματα και πολλά φιλιά από τους οπαδούς της Ν.Δ. που ήταν εκείνη την
ώρα στο Πεδίον του Άρεως, ενώ πολλοί μικροί θαυμαστές του έσπευσαν να
φωτογραφηθούν μαζί του. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15842N082</ED>
<ID>
ID:168744

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N08&aa=2</URL></REF>


Article

<CATEGORY>vin04</CATEGORY>

 <H2>Στις 10 Ιουνίου η συζήτηση αρχηγών για τον κοινωνικό διάλογο</H2>

ΤΗΝ ΤΡΙΤΗ 10 Ιουνίου θα γίνει τελικά η νέα προ
ημερησίας διατάξεως συζήτηση στη Βουλή, με θέμα αυτή τη φορά τον κοινωνικό
διάλογο που επρόκειτο να πραγματοποιηθεί την ερχόμενη Δευτέρα, όπως είχε
προτείνει ο πρόεδρος του ΣΥΝ, Ν. Κωνσταντόπουλος. 
Όμως, ο κ. Σημίτης θα
είναι τότε στο Παρίσι, για την υπογραφή της συμφωνίας ΝΑΤΟ - Ρωσίας. Έτσι,
προέκυψε η ανάγκη συμφωνίας όλων των αρχηγών κομμάτων για άλλη ημερομηνία. Ο
κ. Σημίτης πρότεινε τη 2α Ιουνίου, αλλά δεν μπορούσε ο κ. Δ. Τσοβόλας. Μετά,
πρότεινε την 29η Μαΐου, αλλά δεν μπορούσε ο κ. Κ. Καραμανλής. Ο κ. Ν.
Κωνσταντόπουλος πρότεινε την 23η Μαΐου, αλλά τότε ο κ. Σημίτης θα είναι στο
Άμστερνταμ, οπότε ύστερα από συνεχείς συναντήσεις, συναποφάσισαν ορισμό της
συζήτησης για τις 10 Ιουνίου. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15842N083</ED>
<ID>
ID:168745

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N08&aa=3</URL></REF>


Article

<CATEGORY>vin04</CATEGORY>

 <H2>«Συγγνώμη» από Μπερνς</H2>

Ο ΕΚΠΡΟΣΩΠΟΣ του Στέιτ Ντιπάρτμεντ
Νίκολας Μπερνς αποκήρυξε έγγραφο της υπηρεσίας του, σύμφωνα με το οποίο τα
Μέσα Μαζικής Ενημέρωσης της Ελλάδας είναι «συνήθως επιθετικά, τείνουν στον
εντυπωσιασμό και είναι πολύ συχνά ανεύθυνα». 
Ο Νίκολας Μπερνς δήλωσε ότι
εξεπλάγη όταν διάβασε τους χαρακτηρισμούς αυτούς σε έγγραφο του Στέιτ
Ντιπάρτμεντ για τον ελληνικό λαό, την κυβέρνηση και τον πολιτισμό της Ελλάδας.

«Κατά την προσωπική μου άποψη, ο ελληνικός Τύπος είναι υπεύθυνος», δήλωσε
ο κ. Μπερνς, προσθέτοντας ότι διατηρεί καλές σχέσεις με Έλληνες δημοσιογράφους
που εργάζονται στην Ουάσινγκτον. 
Σύμφωνα με το έγγραφο του Στέιτ
Ντιπάρτμεντ, «η αντικειμενικότητα, όπως την γνωρίζουμε στον αμερικανικό Τύπο,
δεν υπάρχει στον ελληνικό. Οι περισσότεροι ιδιοκτήτες των Μέσων Μαζικής
Ενημέρωσης είναι επιχειρηματίες, με εμπορικά συμφέροντα σε άλλους τομείς της
οικονομίας». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15842N084</ED>
<ID>
ID:168746

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N08&aa=4</URL></REF>


Article

<CATEGORY>vin04</CATEGORY>

 <H2>Θα κουκουλώνει τα προβλήματα η νέα συνθήκη της Ευρώπης</H2>

ΤΑ ΚΕΡΔΗ και τις ζημίες της από τις
διαπραγματεύσεις της Διακυβερνητικής Διάσκεψης μετρά ήδη η Αθήνα, ενώ την ίδια
στιγμή οι «15» ετοιμάζονται για μια σύνοδο κορυφής «κρίσης» αύριο, στο Νόρβικ
Ολλανδίας, καθώς αυτά που τους χωρίζουν αποδεικνύονται περισσότερα από αυτά
που τους ενώνουν. 
Η ολλανδική προεδρία ­ με τη «συμπαράσταση» της Γαλλίας
και της Γερμανίας ­ δείχνει αποφασισμένη να ολοκληρώσει τη Διακυβερνητική τον
Ιούνιο, στη σύνοδο κορυφής του Άμστερνταμ, μολονότι δεν πρόκειται «να πέσουν
υπογραφές», αφού οι τεχνικές λεπτομέρειες θα παραπεμφθούν στη λουξεμβουργιανή
προεδρία. 
ΑΣΑΦΕΙΕΣ 
Δεδομένων, όμως, των δυσκολιών που
υπάρχουν, ελληνικές διπλωματικές πηγές εκτιμούν ότι και η νέα συνθήκη της
Ευρωπαϊκής Ένωσης θα περιέχει πάρα πολλές ασάφειες ­ «θα είναι ένα
κουκούλωμα», έλεγαν χαρακτηριστικά. Επιπλέον, βέβαιη πρέπει να θεωρείται και
μια κλασική σύγκρουση Λονδίνου ­ Παρισίων, καθώς ο νέος πρωθυπουργός της
Βρετανίας Τόνι Μπλερ εμφανίζεται να συνεχίζει τη σκληρή γραμμή του προκατόχου
του κ. Μέητζορ ­ με εξαίρεση την κοινωνική πολιτική. Έτσι, η κοινή ευρωπαϊκή
άμυνα, με την ενσωμάτωση της Δυτικοευρωπαϊκής Ένωσης στην Ε.Ε., την οποία
υποστηρίζει ενθέρμως η Γαλλία, καθίσταται όνειρο απατηλό. 
Η διαφαινόμενη
αποτυχία της Ένωσης να αποκτήσει κοινή άμυνα συνιστά και μια από τις «ζημίες»
της Ελλάδας, καθώς η Αθήνα ­ λόγω των επεκτατικών βλέψεων της γείτονος ­
επιθυμούσε η άμυνά της να καταστεί υπόθεση όλων. 
ΤΑ ΣΥΝΟΡΑ

Επιπλέον, η επιθυμία της χώρας μας να χαρακτηρισθούν τα σύνορά της σύνορα
της Ευρώπης δεν φαίνεται να συναντά μεγάλη αποδοχή, καθώς μέχρι στιγμής οι
«15» έχουν καταλήξει απλώς σε μια διατύπωση περί «ακεραιότητας της Ένωσης» ­
χωρίς τον προσδιορισμό «εδαφική» και χωρίς να είναι στις βασικές αρχές της
νέας συνθήκης. 
Αντιθέτως, θετική αντίδραση συναντούν δύο άλλα αιτήματα της
Αθήνας ­ η ρήτρα πολιτικής αλληλεγγύης κι η ανάγκη ομοφωνίας, όταν το θέμα
είναι «ζωτικού συμφέροντος» (μολονότι η χρήση του βέτο φαίνεται να
περιορίζεται πολύ). 
Ικανοποιημένη είναι η Αθήνα και για το γεγονός ότι οι
επιδιώξεις ορισμένων εταίρων για περιορισμό του αριθμού των επιτρόπων ­ διά
της μερικής... απαλοιφής των εκπροσώπων των μικρών χωρών στην Κομισιόν ­ δεν
επετεύχθησαν. Βέβαια, απομένει να δούμε το αντάλλαγμα, το οποίο αναμένεται να
είναι μια διαφορετική κατανομή των ψήφων της κάθε χώρας στο Συμβούλιο, προς
όφελος των μεγάλων της Ένωσης. 
ΤΑ ΝΗΣΙΑ 
Το ειδικό
καθεστώς για τις νησιωτικές περιοχές, το οποίο επιδιώκει η Ελλάδα, αρχικά
έγινε δεκτό ως ξεχωριστό άρθρο στην υπό διαμόρφωση νέα συνθήκη ­ αλλά τώρα
έχει περιορισθεί σε μια απλή δήλωση. Η πλειοψηφία των «15» φαίνεται να
υποστηρίζει την ευελιξία στην υλοποίηση των κοινοτικών πολιτικών (κάποιες
χώρες να προχωρούν σε μια πολιτική χωρίς τις υπόλοιπες), γεγονός που δεν
ενθουσιάζει την Αθήνα. Ωστόσο, τόσο ο διαπραγ-ματευτής της Ελλάδας στη
Διακυ-βερνητική κ. Στ. Περράκης όσο και η πολιτική ηγεσία της χώρας δείχνουν
αποφασισμένοι να επιμεί-νουν σε πολλές και αυστηρές προϋ-ποθέσεις για την
εφαρμογή της «ευελιξίας». Πάντως, τόσο η ηγε-σία του υπουργείου Εξωτερικών όσο
κι ο ίδιος ο Πρωθυπουργός είναι ιδιαιτέρως ευχαριστημένοι από τη θετική πορεία
των θεμάτων κοινωνικής πολιτικής (ειδικός τίτλος για την απασχόληση, το
κοινωνικό πρωτόκολλο κ.λπ). 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15842N092</ED>
<ID>
ID:168747

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N09&aa=2</URL></REF>


Article

<CATEGORY>vin04</CATEGORY>

 <H5></H5><H2>Ομαδική ασφάλιση όσων υπηρετούν στην Αλβανία</H2>

ΣΕ ΟΜΑΔΙΚΗ ασφάλιση και των 810 ανδρών που υπηρετούν στην Ελληνική
Δύναμη Αλβανίας, για το ενδεχόμενο θανάτου ή μόνιμης ανικανότητας από ατύχημα,
προχώρησε το υπουργείο Εθνικής Άμυνας. Το σχετικό συμβόλαιο υπέγραψαν χθες ο
υπουργός Εθνικής Άμυνας Άκης Τσοχατζόπουλος και ο κ. Μιλτιάδης Νεκτάριος εκ
μέρους της Εθνικής Ασφαλιστικής. Το συμβόλαιο καλύπτει όλο το προσωπικό και
ισχύει για όλη τη διάρκεια της παραμονής της στρατιωτικής δύναμης στην
επικράτεια της γειτονικής χώρας. Για τους μόνιμους αξιωματικούς το ύψος της
ασφάλισης είναι 5 εκατομμύρια δραχμές στην περίπτωση θανάτου ή ολικής
ανικανότητας (και ποσοστό αυτού σε περίπτωση μερικής ανικανότητας). Για τους
εφέδρους αξιωματικούς, τους υπαξιωματικούς και τους οπλίτες, το ύψος της
ασφάλισης είναι 3 εκατ. δραχμές στην περίπτωση θανάτου ή μόνιμης ανικανότητας
και ποσοστό αυτού σε περίπτωση μερικής ανικανότητας. Το κόστος της ασφάλισης
βαρύνει εξ ολοκλήρου την Εθνική, της οποίας και αποτελεί προσφορά. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15842N093</ED>
<ID>
ID:168748

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N09&aa=3</URL></REF>


Article

<CATEGORY>vin04</CATEGORY>

 <H2>Συνέδριο για τον ρόλο των δικαστηρίων</H2>

ΘΕΣΣΑΛΟΝΙΚΗ 
Γραφείο Βόρειας Ελλάδας 
ΔΙΑΠΡΕΠΕΙΣ καθηγητές Πανεπιστημίου
και δικαστές από την Ελλάδα και το εξωτερικό συμμετέχουν στις εργασίες
διεθνούς συνεδρίου με θέμα τον ρόλο των ανώτατων δικαστηρίων ανά τον κόσμο,
που πραγματοποιείται από χθες το βράδυ στη Θεσσαλονίκη. 
Την έναρξη των
εργασιών του συνεδρίου με θέμα «Ο ρόλος των ανώτατων δικαστηρίων σε εθνικό και
διεθνές επίπεδο» κήρυξε στην αίθουσα τελετών του Πανεπιστημίου της
Θεσσαλονίκης ο υπουργός Πολιτισμού κ. Ε. Βενιζέλος, ενώ προσφωνήσεις και
χαιρετισμούς απηύθυναν ο υπουργός Δικαιοσύνης κ. Ε. Γιαννόπουλος, ο υπουργός
Μακεδονίας - Θράκης κ. Φ. Πετσάλνικος, ο πρόεδρος του Αρείου Πάγου κ. Σ.
Ματθίας κ.ά. Στις επιστημονικές εργασίες του συνεδρίου ­ που ολοκληρώνονται
σήμερα το βράδυ ­ θα λάβουν μέρος σύνεδροι, καθηγητές Πανεπιστημίων και
δικαστές από την Ευρώπη, τη Βόρεια και Νότια Αμερική, την Ασία και την Αφρική.

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15842N094</ED>
<ID>
ID:168749

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N09&aa=4</URL></REF>


Article

<CATEGORY>vin04</CATEGORY>

 <H5>ΑΝ ΣΗΜΕΡΑ ΑΜΦΙΣΒΗΤΕΙΤΑΙ ΑΠΛΩΣ Η ΣΟΒΑΡΟΤΗΤΑ ΤΟΥ ΚΩΝΣΤΑΝΤΙΝΟΥ, ΕΝΩ ΠΑΙΖΟΤΑΝ ΤΟ
ΜΕΛΛΟΝ ΤΗΣ ΕΛΛΑΔΑΣ ΣΤΟΝ Β' ΠΑΓΚΟΣΜΙΟ ΠΟΛΕΜΟ Ο ΘΕΙΟΣ ΤΟΥ ΔΕΝ ΕΝΔΙΑΦΕΡΟΤΑΝ ΠΑΡΑ
ΓΙΑ ΤΟ ΣΤΕΜΜΑ ΚΑΙ ΤΗ ΣΩΤΗΡΙΑ ΤΟΥ</H5>
<H5>Πώς δραπέτευσε και από τη Μάχη της Κρήτης</H5>
<H2>Γεώργιος Β9 ­ Ισχύς του η αγάπη του Φόρεϊν Όφις...</H2>

<AUTHOR>ΛΕΝΑ ΔΙΒΑΝΗ</AUTHOR>

<H3></H3>Η
απροσδόκητη επανεμφάνιση του έκπτωτου Κωνσταντίνου Γλύξμπουργκ στο ελληνικό
πολιτικό προσκήνιο, με αφορμή την έκδοση των Αρχείων Καραμανλή, φαίνεται πως
άνοιξε ξανά τους ασκούς του Αιόλου. Οι ­ λίγοι, αλλά λαλίστατοι ­
φιλοβασιλικοί βρήκαν την ευκαιρία να ξεμουδιάσουν. Ζητούν να αποκατασταθεί ο
ρόλος του βασιλιά που συκοφαντείται και απειλούν με αποχώρηση από τη Νέα
Δημοκρατία αν η νέα ηγεσία της δεν τους καλύψει. 
ΦΥΣΙΚΑ αυτό που
συκοφαντείται εν προκειμένω είναι η συλλογική μνήμη του ελληνικού λαού, ο
οποίος γνωρίζει πολύ καλά ότι το μόνο που αποκόμισε από τη δυναστεία
Γλύξμπουργκ ήταν η καταδυνάστευσή του. Αυτό το κομμάτι αφιερώνεται σ' αυτήν
ακριβώς την πολύτιμη συλλογική μνήμη, αλλά και στον αγώνα του ελληνικού λαού
κατά τον Β' Παγκόσμιο Πόλεμο στην ηπειρωτική Ελλάδα, την Κρήτη και τη Μέση
Ανατολή. Γιατί, αν τώρα αμφισβητείται απλώς η σοβαρότητα του τέως, εκείνη την
άνοιξη του 1941 παιζόταν το μέλλον της Ελλάδας. Από τον Οκτώβριο του 1940
ξεκίνησε ο σκληρός αγώνας του ελληνικού λαού, που ανέτρεψε κάθε δεδομένο. Οι
μάχες κερδίζονταν η μία μετά την άλλη, αναγκάζοντας τους πάντες να αναρωτηθούν
από πού ήρθε αυτή η νίκη; Ποιος την ενέπνευσε; Δύσκολο να το πει κανείς. 
Σίγουρα πάντως δεν την ενέπνευσε η ηγεσία της χώρας. Πολύ περισσότερο δεν την
ενέπνευσε η υποτιθέμενη κεφαλή της χώρας, ο τότε βασιλιάς Γεώργιος ο Β'. Ο
Γεώργιος που είχε εκκαθαρίσει τον στρατό από όλους τους δημοκρατικούς
αξιωματικούς, ώστε να τον ελέγχει απολύτως. Ο Γεώργιος που στήριξε το
αυταρχικό καθεστώς του Μεταξά, γιατί του έδινε απόλυτη ελευθερία κινήσεων. Ο
Γεώργιος που ανάγκασε τον ίδιο τον λόρδο Wilson να αναφωνήσει: «Η θέση μας το
1941 ήταν πραγματικά παράδοξη γιατί στη μάχη μας κατά του ολοκληρωτισμού
είχαμε να υποστηρίξουμε μια φασιστική κυβέρνηση ενάντια σε μια άλλη φασιστική
κυβέρνηση». Σημειώστε ότι αυτά τα έλεγαν οι Βρετανοί που ήταν, ως γνωστόν, οι
μεγαλύτεροι υποστηρικτές του Γεωργίου και επιχείρησαν τα πάντα για να πετύχουν
την επιστροφή του στην Ελλάδα μετά τον πόλεμο. 
ΣΤΙΣ ΦΥΛΑΚΕΣ

Τι έκανε λοιπόν ο αρχηγός του ελληνικού κράτους όταν πέθανε ο Μεταξάς, τον
Ιανουάριο του '41, μεσούντος του πολέμου; Μήπως εκμεταλλεύτηκε την ευνοϊκή
αυτή συγκυρία για να πετύχει συσπείρωση του πολιτικού κόσμου και
εκδημοκρατισμό του καθεστώτος; Κάθε άλλο. Άφησε τα πολιτικά κόμματα έξω από το
παιχνίδι, τους αριστερούς στις φυλακές και τους δημοκρατικούς αξιωματικούς,
που παρακαλούσαν να πολεμήσουν, έξω από τα πεδία της μάχης. Είναι σαφές ότι
φοβόταν να μη χάσει τα ερείσματά του στον στρατό περισσότερο, από το να χάσει
η Ελλάδα (και οι σύμμαχοι) τον πόλεμο. 
Σύμφωνα με τη μαρτυρία του
στρατηγού Σαράφη, «σε επιτροπές αξιωματικών που παρουσιάστηκαν και ζήτησαν την
άμεση αποστολή τους στο μέτωπο, ο τότε υπουργός Στρατιωτικών Ν. Παπαδήμας τούς
έβριζε λέγοντας πως ζητούν να επανέλθουν για να βελτιώσουν τη θέση και τη
σύνταξή τους» (sic). Στο πνεύμα λοιπόν τού ο σώζων εαυτόν σωθήτω, ο Γεώργιος
διορίζει πρωθυπουργό της μάχης τον Α. Κορυζή, έναν άνθρωπο έντιμο, αλλά χωρίς
την ελάχιστη πείρα στην πολιτική. Για να χρησιμοποιήσω τα λόγια του Γ.
Βεντήρη, «επί της δικτατορικής έδρας ετοποθέτησεν έναν διαπρεπή λογιστή της
Εθνικής Τραπέζης, εις δε τον στρατόν διοικητάς τούς ίδιους εκείνους Παπάγον,
Τσολάκογλου, Μπάκον, οι οποίοι τρεις μήνες μετά παρήκουσαν τας διαταγάς του
και συνωμολόγησαν εν αγνοία του την ανακωχήν μετά του εχθρού. Διατί τούτο;
Επειδή ο υπουργός της Αστυνομίας εθεώρει την πολιτικήν και στρατιωτικήν
ενότητα του αγωνιζόμενου έθνους επικινδύνους διά την ασφάλειαν του θρόνου!».

Οι Βρετανοί μένουν έκπληκτοι από την επιλογή του Γεωργίου και υποψιάζονται
ότι ο διαβόητος Μανιαδάκης ήταν ο εμπνευστής της. Στο Foreign Office
συζητείται έντονα να πιέσουν τον προστατευόμενό τους βασιλιά να σχηματίσει
κυβέρνηση εθνικής ενότητας. Τελικά δεν ρισκάρουν την ανάμειξή τους, λόγω του
κρισίμου των στιγμών. 
Ο Γεώργιος, επειδή διαβλέπει τις βρετανικές
επιφυλάξεις, φροντίζει να πείσει τον πρέσβη Palairet ότι «οι στρατιώτες στο
μέτωπο ανακουφίστηκαν που δεν έκανε καμία αλλαγή στην κυβέρνηση. Αν είχαν μπει
εκπρόσωποι των κομμάτων δεν θα μπορούσαν να εγγυηθούν συμπαράταξη του
στρατού»! Το αστείο είναι ότι ο βασιλιάς έχει εμπιστευτεί την ηγεσία τού πιο
κρίσιμου υπουργείου, του υπουργείου Στρατιωτικών, στον Ν. Παπαδήμα, τον οποίο
ακόμα και ο ίδιος θεωρούσε «ελαφρώς φιλογερμανό». Το κλίμα των ημερών που
ακολούθησαν, περιγράφει γλαφυρά ο ποιητής Γ. Σεφέρης, ανώτερος υπάλληλος τότε
του γραφείου Τύπου του υπουργείου Εξωτερικών: «Ρωτιέται κανείς γιατί, αν έχουν
αυτές τις ιδέες, μένουν σ' αυτές τις καίριες θέσεις και δεν πάνε σπίτια τους.
Αλλά μένουν χωρίς τη συναίσθηση πως το κακό που προξενούν ισοδυναμεί με
προδοσία». 
ΟΙ ΓΕΡΜΑΝΟΙ 
Αρχές Απριλίου αρχίζει η γερμανική επίθεση και το κλίμα
διάλυσης εντείνεται. Η κύρια σκέψη του Γεωργίου ήταν πώς να φύγει από την
Ελλάδα για Κρήτη ή Κύπρο. Παρά την επιμονή του Palairet να κάνει, έστω και την
τελευταία στιγμή, κυβέρνηση εθνικής ενότητας, ο Γεώργιος αντιδρά. Η κατάσταση
οδηγήθηκε στο μη περαιτέρω με την ξαφνική αυτοκτονία του Κορυζή, ο οποίος,
ειρήσθω εν παρόδω, ήταν ο μόνος Έλληνας πολιτικός που αυτοκτόνησε για λόγους
ευθιξίας... 
Ο Γεώργιος βρέθηκε τότε με τους Γερμανούς ante portas και άνευ
πρωθυπουργού. Πώς αντιμετώπισε τη δύσκολη αυτή ώρα; Με τη γνωστή του ευστοχία:
Πρότεινε για τη θέση του πρωθυπουργού ένα πρόσωπο που άφησε τον Palairet
άφωνο: τον γερμανόφιλο Κ. Κοτζιά! Η δικαιολογία, όπως την κατέγραψε ο
Palairet, ήταν ότι είχε «ανάγκην δραστηρίου δημαγωγού». 
Ο Βρετανός
διπλωμάτης τρομοκρατήθηκε από την επίπτωση που θα είχε ένας τέτοιος διορισμός
στην κοινή γνώμη. Τους φόβους του συμμερίζονταν και οι Αμερικανοί. Τελικά,
ούτε ο ίδιος ο Κοτζιάς τόλμησε να αναλάβει την πρωθυπουργία. Έπειτα από έναν
καταιγισμό προτάσεων και παρασκηνιακών συζητήσεων μέσα σε κλίμα έντονης
αμφιθυμίας, την 21η Απριλίου 1941 ορκίζεται πρωθυπουργός ο Εμμανουήλ
Τσουδερός. Το αξιοσημείωτο είναι ότι, ενώ η εκλογή του ήταν μάλλον
απροσδόκητη, ο Τσουδερός στις σημειώσεις του αναφέρει ότι έχει προετοιμάσει
τον λόγο του για την ανάληψη καθηκόντων του προ δεκαημέρου. Προαίσθημα; Ποιος
ξέρει; 
Ο Τσουδερός πάντως ήταν μία ακόμα βολική λύση για τον βασιλιά: Ήταν
αποδεκτός από τους Βρετανούς ως αγγλόφιλος. Ήταν μια φιλελεύθερη πνοή στην
τεταρταυγουστιανή κυβέρνηση ως βενιζελογενής. 
Είχε όμως βρει κι ένα modus
vivendi με τον Μεταξά, τουλάχιστον μέχρι το 1939 που παρέμεινε στην ηγεσία της
Τραπέζης της Ελλάδος. Χρήσιμο αυτό γιατί και ο Μανιαδάκης και όλη η υπόλοιπη
κυβέρνηση Μεταξά διατηρήθηκαν από τον Γεώργιο. Από την άλλη μεριά, ο
βενιζελικός Τσουδερός δεν ήταν ακριβώς πολιτικός μεγάλης εμβέλειας, ούτε είχε
λαϊκό έρεισμα ­ ήταν μάλλον τεχνοκράτης, τραπεζίτης με πολιτικές διασυνδέσεις,
άρα δεν θα μπορούσε να αποτελέσει απειλή για τον βασιλιά. Αντίθετα, θα
προσπαθούσε να συνδέσει την τύχη του με την τύχη του βασιλιά, αν επιθυμούσε να
παραμείνει στη θέση του. Το κυριότερο όμως προσόν του για τη θέση του
πρωθυπουργού το περιγράφει ο ίδιος: «Άνευ ημών θα ήτο προβληματική και η
διέλευσις καν του βασιλέως εκ Κρήτης!». 
ΦΟΒΟΤΑΝ 
Πραγματικά ο βασιλιάς Γεώργιος πολύ τη φοβόταν την επαφή με τον δημοκρατικό
λαό της Κρήτης, γι' αυτό και χρησιμοποίησε ως ασπίδα προστασίας τον εκ Κρήτης
προερχόμενο Τσουδερό. Πιο πολύ όμως ο βασιλιάς φοβόταν την επέλαση των
Γερμανών και βιαζόταν να φύγει από την Αθήνα, όπως μετέφερε στις 18 Απριλίου ο
Βρετανός πρέσβης στο Foreign Office: «Επέμενα πάντοτε λέγων ότι η κυβέρνησις
έφευγε πολύ νωρίς. Δεν νομίζω πάντως ότι θα φύγουν προ της παρελεύσεως
εβδομάδος». 
Τελικά ο Γεώργιος και ο Τσουδερός έφυγαν στις 23 Απριλίου για
την Κρήτη. Ο Τσουδερός προσπάθησε να τον πείσει να απαλλαγεί τουλάχιστον από
τον Μανιαδάκη. Ο Γεώργιος, ωστόσο, για να μη στερηθεί τις υπηρεσίες του, είπε
ψέματα στον Τσουδερό ότι τον κρατάει κατ' απαίτησιν των Άγγλων! Η αλήθεια
βέβαια ήταν ότι οι Βρετανοί τον πίεζαν από καιρό να απαλλαγεί από τον
λαομίσητο Μανιαδάκη, αλλ' αυτός δεν άκουγε κουβέντα. 
Τελικά, όπως ήταν
αναμενόμενο, ο Μανιαδάκης φυγαδεύτηκε από την Κρήτη, γιατί οι ντόπιοι δεν
ήθελαν να τον βλέπουν μπροστά τους και τον απείλησαν με δολοφονία. Η Κρήτη
ετοιμαζόταν να πολεμήσει τους Γερμανούς με ελλιπή άμυνα. Βλέπετε ο βασιλιάς
και ο Μεταξάς έτρεμαν στην ιδέα των οπλισμένων Κρητικών και γι' αυτό ποτέ δεν
υλοποίησαν το σχέδιο οργάνωσης ένοπλης πολιτοφυλακής, που είχε συζητηθεί από
το '40. Σημειωτέον ότι ακόμα και οι κληρωτοί που στέλνονταν στην Κρήτη ήταν
ατελώς οπλισμένοι και κατάγονταν ως επί το πλείστον από τη λεγόμενη παλιά
Ελλάδα. 
Λίγες ημέρες μετά την άφιξη της κυβέρνησης στην Κρήτη ξαναρχίζει η
συζήτηση περί του πότε θα φύγουν και από 'κεί για την Αίγυπτο. Σύμφωνα με το
αρχείο Τσουδερού στα Γενικά Αρχεία του Κράτους «ενδιαφέρουσα κατά το διάστημα
αυτό είναι η έρις μεταξύ Φράιμπεργκ, συμπαθούς αρχιστρατήγου και του πρέσβεως
Αγγλίας. Ο πρώτος ισχυρίζετο ότι ο Βασιλεύς και η κυβέρνησις δεν έπρεπε να
μείνουν εν Κρήτη. 
Έμεινα σύμφωνος εφόσον ισχυρίζετο ότι τούτο επεβάλλετο
διότι ήθελε να προκηρύξη στρατιωτικόν νόμον και να διοικήση μ' αυτόν. Αλλά ο
πρέσβυς μετέβαλε αίφνης γνώμην. Εφρόντισε μέσω Foreign Office όπως ο Ουέιβελ
επέμβη διά να μας είπη ότι αυτός εφρόνη ότι δεν έπρεπε να φύγωμεν». Αυτό ο
Γεώργιος δεν το συγχώρεσε ποτέ στους Βρετανούς, ακόμα και όταν βρέθηκε στην
ασφάλεια του Καΐρου. Παραπονέθηκε έντονα στον Palairet ότι με την επιμονή τού
Wavell να μην τον αφήσει να φύγει πριν από τη γερμανική επίθεση, βρήκε
τεράστιες δυσκολίες να το σκάσει τελικά και παρά λίγο να αιχμαλωτιστεί. 
Πώς να εξηγήσουν όμως στον βασιλιά, ότι ο Wavell τον πίεζε να μείνει αφενός
για να μην αποθαρρυνθούν οι μαχόμενοι Κρήτες και αφετέρου για να μην
καταλάβουν οι Γερμανοί ότι είχαν συγκεκριμένες πληροφορίες για τη γερμανική
επίθεση... Πραγματικά, ο βασιλιάς στην Κρήτη έχασε λίγες από τις ψευδαισθήσεις
που του είχε εξασφαλίσει το αστυνομικό καθεστώς Μεταξά. 
Όταν ο ουρανός
άρχισε να βρέχει αλεξιπτωτιστές, ο βασιλιάς ήταν με τη ρομπ ντε σαμπρ και
πανικοβλήθηκε. Άρχισε λοιπόν να τηλεφωνεί στο Αρχηγείο, για να μεθοδεύσει τη
σωτηρία του. Ο συνταγματάρχης Blunt τον συμβούλεψε να ντυθεί και να ετοιμαστεί
για διαφυγή από τα βουνά. Στην ομάδα, εκτός από τον Γεώργιο, ήταν ο πρίγκηπας
Πέτρος, ο Λεβίδης, ο Τσουδερός, ο Βαρβαρέσσος και άλλα οκτώ άτομα. 
Ο
Τσουδερός πρότεινε να πάνε προς τον Θέρισσο. Ο Blunt, εν τω μεταξύ, θα πήγαινε
στη Σούδα να κανονίσει τα της φυγής και θα τους συναντούσε στον Θέρισσο. Εκεί
μια δυσάρεστη έκπληξη περίμενε τον βασιλιά και τον πρωθυπουργό: Οι χωρικοί που
δεν τους αναγνώρισαν, έβγαιναν στα κατώφλια και τους έβριζαν. «Γιατί δεν πάτε
να πολεμήσετε;», φώναζαν, «τι δουλειά έχετε στο χωριό μας;». 
Ο δρόμος της
μεγάλης φυγής είχε δυσκολίες πρωτόγνωρες για τον καλομαθημένο γαλαζοαίματο.
Αναγκάστηκε να κατέβει ­ αυτός και η συνοδεία του ­ το φαράγγι της Σαμαριάς με
τα πόδια, διότι ένα μόνο μουλάρι υπήρχε και αυτό κουβαλούσε όλες τις
αποσκευές. Ο βασιλιάς, παρ' όλο που έβλεπε το ζώο να αγκομαχάει, επέμενε να
ανέβει κι αυτός. Το καβάλησε, λοιπόν, αλλά το δύστυχο ζώο αρνήθηκε να
συνεχίσει με όλο αυτό το βάρος. Έτσι, όλο νεύρα, αναγκάστηκε να κατέβει και να
χρησιμοποιήσει τα πόδια του. 
ΗΤΑΝ ΜΑΚΡΙΑ 
Ο Γεώργιος και
η κυβέρνησή του έφθασαν στην Αίγυπτο στις 23 Μαΐου, αλλά δεν έμειναν για πολύ
εκεί, γιατί οι αιγυπτιακές αρχές δημιούργησαν προβλήματα. Στη συνέχεια πέρασαν
από τη Νότιο Αφρική, όπου άφησαν διακριτικά τον Παύλο και τη Φρειδερίκη, η
οποία ως γερμανόφιλη, απειλούσε το αντιφασιστικό image του βασιλιά. Εν τέλει
κατέφυγαν στο Λονδίνο μαζί με τις υπόλοιπες εξόριστες κυβερνήσεις. 
Ήταν
πια πολύ μακριά από την Ελλάδα και τη μάχη που άρχισε να οργανώνει ο λαός στα
ελληνικά βουνά. Μετά το πρώτο διάστημα και αφού ξεπεράστηκαν τα διαδικαστικά
προβλήματα με την κυβέρνηση της Αιγύπτου, το Foreign Office προσπάθησε με κάθε
τρόπο να πείσει τον βασιλιά και τον Τσουδερό να αφήσουν την αδράνεια του
Claridges και να κατέβουν στη Μέση Ανατολή, όπου είχε συγκεντρωθεί ο ελληνικός
στρατός και όπου η επαφή με τη μαχόμενη Ελλάδα θα ήταν καλύτερη. Στόχος των
Βρετανών ήταν φυσικά να βελτιώσουν την εικόνα του Γεωργίου, ή για να
χρησιμοποιήσω τη δική τους έκφραση «to sell the king to his people». 
Η
εικόνα ενός αδιάφορου άνακτα που δεν ήθελε να εγκαταλείψει την Αγγλίδα
(έγγαμη) αγαπημένη του για να ζήσει κοντά στον ελληνικό στρατό, ασφαλώς δεν θα
τον καθιστούσε δημοφιλή στα αγανακτισμένα μάτια των Ελλήνων, που εκείνη την
εποχή πέθαιναν στους δρόμους από την πείνα. 
Όμως ο Γεώργιος δεν
συγκινήθηκε καθόλου από το επιχείρημα. Προφανώς, γνώριζε καλά, ότι η ισχύς του
ποτέ δεν θα ήταν η αγάπη του λαού, αλλά η ­ πολύ αποτελεσματικότερη εκείνη την
εποχή ­ αγάπη του Foreign Office. Και φυσικά δικαιώθηκε. Αν κατόρθωσε τελικά
να γυρίσει στην Ελλάδα, μετά τα όσα διέπραξε, το χρωστάει στους Βρετανούς και
όχι στον ελληνικό λαό που απλώς αναγκάστηκε να σκύψει το κεφάλι και να τον
ανεχθεί. 
Αυτό είναι ένα μόνο κομματάκι της ιστορίας της δυναστείας που
καταδυνάστευσε την Ελλάδα. Γι' αυτό καλό θα είναι οι εναπομείναντες
Γλύξμπουργκ και όσοι τους υπηρέτησαν ή τους υπηρετούν, να ακολουθήσουν την
παλιά καλή βρετανική συμβουλή: Let the sleeping dog lie... 
Ο
ΒΑΣΙΛΙΑΣ Γεώργιος πολύ τη φοβόταν την επαφή με το δημοκρατικό λαό της Κρήτης,
γι' αυτό και χρησιμοποίησε ως ασπίδα προστασίας τον εκ Κρήτης προερχόμενο
Τσουδερό. Πιο πολύ όμως ο βασιλιάς φοβόταν την επέλαση των Γερμανών και
βιαζόταν να φύγει από την Αθήνα, πράγμα που έκανε στις 23 Απριλίου (...). 
Στην Κρήτη ο βασιλιάς έχασε λίγες από τις ψευδαισθήσεις που του είχε
εξασφαλίσει το αστυνομικό καθεστώς Μεταξά. Όταν ο ουρανός άρχισε να βρέχει
αλεξιπτωτιστές, ο βασιλιάς ήταν με τη ρομπ ντε σαμπρ και πανικοβλήθηκε. Άρχισε
λοιπόν να τηλεφωνεί στο αρχηγείο για να μεθοδεύσει τη σωτηρία του. Ο
συνταγματάρχης Blunt τον συμβούλεψε να ντυθεί και να ετοιμαστεί για διαφυγή
από τα βουνά. Ο δρόμος της μεγάλης φυγής είχε δυσκολίες πρωτόγνωρες για τον
καλομαθημένο γαλαζοαίματο. Αναγκάστηκε να κατέβει ­ αυτός και η συνοδεία του ­
το φαράγγι της Σαμαριάς με τα πόδια, διότι ένα μόνο μουλάρι υπήρχε και αυτό
κουβαλούσε όλες τις αποσκευές. 
Ο βασιλιάς, παρ' όλο που έβλεπε το ζώο να
αγκομαχάει, επέμενε να ανέβει κι αυτός. Το καβάλησε λοιπόν, αλλά το δύστυχο
ζώο αρνήθηκε να συνεχίσει με όλο αυτό το βάρος. 
Έτσι, όλο νεύρα,
αναγκάστηκε να κατέβει και να χρησιμοποιήσει τα πόδια του. Στις 23 Μαΐου
έφθασε στην Αίγυπτο. Κι από κει, μέσω της Νότιας Αφρικής κατέφυγε στο Λονδίνο.
Πολύ μακριά από την Ελλάδα και τη μάχη που άρχισε να οργανώνει ο λαός στα
ελληνικά βουνά. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15842N101</ED>
<ID>
ID:168750

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N10&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ</H2>
<H2>Η Ολυμπιάδα, στοίχημα του έθνους</H2>

<AUTHOR>ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

ΓΕΝΝΗΘΗΚΕ: Στην Πάτρα. 
ΑΓΑΠΑ: Την ομορφιά 
ΜΙΣΕΙ: Τους ψευτοεκβιαστές. 
ΑΔΥΝΑΜΙΕΣ: Σκέφτεται δυνατά. 
ΘΑ ΗΘΕΛΕ ΝΑ ΕΠΙΣΚΕΦΘΕΙ: Κάθε γωνιά της Ελλάδας. 
ΓΕΛΑΕΙ: Με
αυτούς που γελούν. 
ΘΥΜΩΝΕΙ: Με αυτούς που θυμώνουν 
ΔΕΝ
ΞΕΧΝΑ: Αυτούς που τον αγαπούν. 
ΟΝΕΙΡΟ ΤΟΥ: Έγινε πραγματικότητα
(η ανεξάρτητη ομοσπονδία γυμναστικής). 
Παγκόσμια δύναμη χαρακτηρίζει τη
ρυθμική αγωνιστική γυμναστική ο πρόεδρος της νεοσύστατης Ελληνικής Γυμναστική
Ομοσπονδίας, Δημήτρης Δημητρόπουλος, κι ενώ το Πανευρωπαϊκό Πρωτάθλημα αρχίζει
σήμερα στην Πάτρα. Ο ίδιος θεωρεί την ανάληψη από την Αθήνα της Ολυμπιάδας του
2004 ως «στοίχημα του έθνους». Και υποστηρίζει ότι με τη σημερινή κατάσταση
στον ΣΕΓΑΣ η γυμναστική είναι ο φτωχός συγγενής. 
ΕΡ.: Πάτρα '97;

ΑΠ.: Κορυφαία αθλητική εκδήλωση στην ιστορία της Πάτρας. 
ΕΡ.: Δημήτριος Τόφαλος; 
ΑΠ.: Ιστορία της Πάτρας. 
ΕΡ.:
Ο δρόμος μέχρι να γίνει το ευρωπαϊκό πρωτάθλημα στην Πάτρα; 
ΑΠ.:
Δύσκολος, αλλά όμορφος. 
ΕΡ.: Ιωάννης Μελισσανίδης; 
ΑΠ.:
Ο αθλητής - άνθρωπος. 
ΕΡ.: Ελληνική γυμναστική; 
ΑΠ.:
Αξιόλογη, αλλά με τη δική της ομοσπονδία θα μεγαλουργήσει. 
ΕΡ.:
Επαναστάτης της γυμναστικής; 
ΑΠ.: Η γυμναστική χρειαζόταν
επανάσταση. 
ΕΡ.: Τα συστατικά της επιτυχίας; 
ΑΠ.:
Δουλειά - δουλειά - δουλειά. 
ΕΡ.: Γυμναστική, σπορ και θέαμα;

ΑΠ.: Από τα ωραιότερα που υπάρχουν. 
ΕΡ.: Ελπίδα για
μετάλλιο; 
ΑΠ.: Πολλές. 
ΕΡ.: Ελένη Λάμπρου; 
ΑΠ.: Πρωτεργάτης στον χώρο της ρυθμικής αγωνιστικής γυμναστικής. 
ΕΡ.: Το μέλλον της γυμναστικής στην Ελλάδα; 
ΑΠ.: Μεγάλη,
παγκόσμια δύναμη. 
ΕΡ.: Αθήνα 2004; 
ΑΠ.: Στοίχημα του
έθνους. 
ΕΡ.: Δάσκαλος ή παράγοντας; 
ΑΠ.: Το πρώτο δεν
συγκρίνεται. 
ΕΡ.: Με τι «υλικά» χτίζεται μια νέα ομοσπονδία; 
ΑΠ.: Γνώση - θέληση - αγάπη. 
ΕΡ.: Ανδρέας Φούρας; 
ΑΠ.: Στήριγμα για την Αχαΐα. 
ΕΡ.: Στράτος Μολυβάς; 
ΑΠ.: Λυπήθηκα γι' αυτό το τέλος του. 
ΕΡ.: Τι θυμάστε με
νοσταλγία; 
ΑΠ.: Διακοπές στην Ελαφόνησο. 
ΕΡ.: Αγώνες με
άδειες κερκίδες; 
ΑΠ.: Θάνατος για τον αθλητισμό. 
ΕΡ.:
Αθλητικές εκδηλώσεις για την προσέλκυση και τουρισμού; 
ΑΠ.:
Λύση προοπτικής ανάπτυξης. 
ΕΡ.: Πάτρα, πρωτεύουσα της γυμναστικής;

ΑΠ.: Ελλάδα δεν είναι μόνο Αθήνα. 
ΕΡ.: Αθλητισμός και
νεολαία; 
ΑΠ.: Μήνυμα ζωής. 
ΕΡ.: Δήμος της Πάτρας; 
ΑΠ.: Το σπίτι μου. 
ΕΡ.: Η θέση της γυμναστικής στον ΣΕΓΑΣ;

ΑΠ.: Ο φτωχός συγγενής. 
ΕΡ.: Πόσο δύσκολη είναι η
επιτυχία στη γυμναστική; 
ΑΠ.: Μιλάει από μόνη της η παγκοσμιότητα
του αθλήματος που είδαμε και στην Ατλάντα. 
ΕΡ.: Πανευρωπαϊκοί
αγώνες γυμναστικής, τι αφήνουν στην Πάτρα; 
ΑΠ.: Ανήκει πλέον στις
πρωτεύουσες του παγκόσμιου αθλητισμού. 
ΕΡ.: Η πρώτη αντίδρασή σας
όταν δημιουργήθηκε η νέα ομοσπονδία; 
ΑΠ.: Αίσθημα ευθύνης. 
ΕΡ.: Ένας κούκος φέρνει την άνοιξη; 
ΑΠ.: Χρειάζονται
τουλάχιστον άλλοι 14. 
ΕΡ.: Υπάρχουν; 
ΑΠ.: Στην ΕΓΟ είναι
όλοι τους υπέροχοι. 
ΕΡ.: Μαρία Πάγκαλου; 
ΑΠ.: Ανήκει ήδη
στο πάνθεο των μεγάλων αθλητριών της γυμναστικής. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15842N121</ED>
<ID>
ID:168751

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N12&aa=1</URL></REF>


Article

<CATEGORY>vin06</CATEGORY>

 <H5>ΤΑ ΣΕΝΑΡΙΑ ΤΗΣ ΠΟΛΥΠΑΘΟΥΣ ΜΕΤΑΡΡΥΘΜΙΣΗΣ ΣΤΗΝ ΠΑΙΔΕΙΑ</H5>
<H2>Γύρω γύρω όλοι και στη μέση οι εξετάσεις</H2>

<AUTHOR>ΣΥΛΒΑΝΑ ΡΑΠΤΗ</AUTHOR>

</H3>Στην παλιά γνωστή
μέθοδο της μαργαρίτας ­ μ' αγαπάει δεν μ' αγαπάει ­ πρέπει να καταφύγουν για
μιαν ακόμη φορά μαθητές και γονείς, προκειμένου να πληροφορηθούν πότε θα
καταργηθούν οι Γενικές Εξετάσεις και τι ακριβώς θα γίνει από τον ερχόμενο
Σεπτέμβριο στην Α' Λυκείου. 
ΠΡΙΝ πάρουμε, όμως, τα πράγματα από την αρχή,
για να παρακολουθήσουμε πώς ακριβώς εξελίσσεται το σενάριο της πολύπαθης
μεταρρύθμισης στην Παιδεία, ας δούμε τα σίγουρα. 
Πρώτο σίγουρο είναι ότι
έως και το 1999 η εισαγωγή στα Πανεπιστήμια θα γίνεται με το γνωστό ισχύον
σύστημα των Γενικών Εξετάσεων. 
Δεύτερο σίγουρο είναι ότι θα επιχειρηθεί
αλλαγή στον τρόπο αξιολόγησης των μαθητών που θα φοιτήσουν στην Α' Λυκείου από
τον ερχόμενο Σεπτέμβριο. Όμως για το πώς ακριβώς θα γίνεται αυτή η αξιολόγηση
μόνον εικασίες μπορεί να κάνει κανείς, καθώς τίποτα ακόμη δεν είναι έτοιμο.
Στην προχθεσινή, μάλιστα, σύσκεψη στο υπουργείο Παιδείας δεν είχε ακόμη
ξεκαθαρισθεί αν η συγκρότηση των επιτροπών που θα μελετήσουν τους νέους
τρόπους αξιολόγησης είχε ανατεθεί στο Παιδαγωγικό Ινστιτούτο ή στο Εθνικό
Κέντρο Εκπαιδευτικής Έρευνας. 
ΤΕΣΤ ΕΡΩΤΗΣΕΩΝ 
Αν οι
αρμόδιοι, ελλείψει χρόνου, χρησιμοποιήσουν τα έτοιμα προηγούμενα σχέδια που
είχαν καταρτισθεί επί υπουργίας Γ.Α. Παπανδρέου, δεν αποκλείεται η νέα μέθοδος
εξέτασης να βασίζεται σε τεστ ερωτήσεων πολλαπλής επιλογής κατά ενότητα σε
κάθε μάθημα ή κατά ενότητες μαθημάτων. 
Τρίτο σίγουρο είναι ότι... όπου
ακούτε πολλά κεράσια, να κρατάτε μικρά καλάθια. Με άλλα λόγια, ούτε το 2000
ούτε το 2001 να το δέσετε κόμπο ότι θα καταργηθούν οι Γενικές Εξετάσεις. Ο
καιρός θα δείξει... 
ΑΛΛΑ ΤΟ ΠΡΩΙ ΑΛΛΑ ΤΟ ΒΡΑΔΥ 
Προς το
παρόν εκτός από τα προαναφερθέντα σίγουρα, τα υπόλοιπα παίζονται, καθώς άλλα
λένε το πρωί και άλλα λένε το βράδυ οι διάφοροι αρμόδιοι. 
Προχθές το πρωί
ο κ. Αρσένης δήλωσε ότι οι Γενικές Εξετάσεις θα καταργηθούν εν καιρώ.
Μεσάνυχτα παρά κάτι, όμως, με ανακοίνωση του γραφείου Τύπου του υπουργείου
Παιδείας έγινε γνωστό ότι η μεταρρύθμιση θα προχωρήσει κανονικά το 2000. 
ΤΑΡΑΝΤΕΛΑ 
Ξημέρωσε η χθεσινή ημέρα και συνεχίστηκε η
ταραντέλα: την ώρα που ο κ. Αρσένης δήλωνε στην Κέρκυρα ­ όπου εκπροσωπούσε
την κυβέρνηση σε τοπική εορτή ­ ότι η μεταρρύθμιση θα γίνει το 2000, ο
υφυπουργός Παιδείας κ. Ανθόπουλος δήλωνε στην Ελληνική Ραδιοφωνία ότι «το
σχολικό έτος 2001 και το ακαδημαϊκό έτος 2001 θα είναι η χρονιά κατάργησης των
Γενικών Εξετάσεων και ελεύθερης πρόσβασης στα Πανεπιστήμια». 
Παράλληλα ο
κ. Ανθόπουλος εξέδωσε και δισέλιδη γραπτή ανακοίνωση, στην πρώτη σελίδα της
οποίας αναφέρεται ότι «από το επόμενο σχολικό έτος ξεκινά το νέο πρόγραμμα
εφαρμογής της μεταρρύθμισης», ενώ στη δεύτερή της σελίδα επισημαίνεται ότι «το
σχολικό έτος 2000-2001 θα αποτελέσει το έτος της νέας εκπαιδευτικής
μεταρρύθμισης. Γι' αυτό δεν υπάρχει καμία αμφιβολία». 
Τη σκυτάλη των
παλινδρομήσεων πήρε ακολούθως ο κυβερνητικός εκπρόσωπος, κ. Ρέππας, ο οποίος
πέφτοντας θύμα της ενημέρωσης που του έγινε από το υπουργείο Παιδείας
προσπάθησε να συμβιβάσει τα ασυμβίβαστα, μπερδεύοντας ακόμη περισσότερο τα
πράγματα, καθώς κάποια στιγμή μίλησε για συνυπολογισμό των επιδόσεων της Α'
Λυκείου για την εισαγωγή στα Πανεπιστήμια. Αργότερα διευκρινίστηκε ότι οι
επιδόσεις της Α' Λυκείου δεν θα υπολογίζονται ­ αλλά μην το δένετε και κόμπο.

ΤΑ ΣΥΜΦΕΡΟΝΤΑ 
Και σαν να μην έφθαναν όλα αυτά, ο κ.
Αρσένης βρήκε πού να ρίξει το ανάθεμα: «η σύγκρουση είναι αναμενόμενη ­ είπε ο
υπουργός ­ καθώς οι μεταρρυθμίσεις αυτές θίγουν συμφέροντα ύψους 600
δισεκατομμυρίων δραχμών»! Μα, αντιθέτως, οι φροντιστές ­ στους οποίους
εμμέσως, αλλά σαφώς αναφέρεται ­ όχι μόνο δεν είχαν καμία ανάμειξη στην όλη
υπόθεση, αλλά έχουν και κάθε λόγο να θέλουν τη μεταρρύθμιση μια ώρα αρχύτερα,
εφόσον είναι κοινό μυστικό ότι το φροντιστήριο θα αρχίζει από το Δημοτικό.

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15842N131</ED>
<ID>
ID:168753

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N13&aa=1</URL></REF>


Article

<CATEGORY>vin06</CATEGORY>

 <H2>Δεύτερος γύρος πρυτανικών εκλογών στην Πάτρα</H2>
<H2></H2>
Ο ΔΕΥΤΕΡΟΣ και τελευταίος γύρος των πρυτανικών εκλογών
πραγματοποιείται σήμερα στο Πανεπιστήμιο Πάτρας μεταξύ των δύο συνδυασμών που
συγκέντρωσαν τις περισσότερες ψήφους. Στο χθεσινό πρώτο γύρο ο συνδυασμός του
νυν πρύτανη κ. Στ. Αλαχιώτη έλαβε 384 ψήφους, ο συνδυασμός του κ. Δ. Μπονίκου
360 ψήφους και ο συνδυασμός του κ. Ι. Μισιρλή 135 ψήφους, ενώ ευρέθησαν 46
λευκά και 19 άκυρα ψηφοδέλτια. 
Την ερχόμενη Τετάρτη 28 του μηνός θα
πραγματοποιηθούν πρυτανικές εκλογές στο Πανεπιστήμιο Θράκης, όπου ενδέχεται να
είναι και πάλι υποψήφιος ο νυν πρύτανης κ. Ι. Πανούσης επικεφαλής ενωτικού
ψηφοδελτίου, εφόσον όμως του δοθεί η δυνατότητα να αναστείλει για μία τριετία
τη μετάκλησή του στο Πανεπιστήμιο Αθηνών. Διαφορετικά δεν θα θέσει
υποψηφιότητα και συζητείται ότι θα κατέβουν τρία υποψήφια σχήματα. Η πρώτη
τριάδα συγκροτείται από τους κ.κ. Δ. Κλάδη του Παιδαγωγικού Τμήματος, Μ. Σαρρή
της Πολυτεχνικής και Κ. Τριανταφυλλίδη της Ιατρικής. Η δεύτερη τριάδα
συγκροτείται από τους Αρ. Χαραλαμπάκη της Νομικής, Π. Σπαρή της Πολυτεχνικής
και Κ. Σιμόπουλο της Ιατρικής. Τέλος η τρίτη τριάδα, που θεωρείται ότι
εκπροσωπεί το συντηρητικό χώρο, συγκροτείται από τους κ.κ. Ν. Γκότση της
Ιατρικής, Γ. Παπάζογλου του Τμήματος Ιστορίας - Εθνολογίας και Κ. Σίδερη της
Πολυτεχνικής. 
Στα υπόλοιπα πανεπιστήμια οι πρυτανικές εκλογές έχουν
προσδιορισθεί για την πρώτη εβδομάδα του Ιουνίου. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15842N133</ED>
<ID>
ID:168755

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N13&aa=3</URL></REF>


Article

<CATEGORY>vin02</CATEGORY>

 <H2>Σε πρώτο ενικό</H2>
<H2>Μιλήστε
τους για το Ρεξόνα</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

ΕΞΙ στήλες είχε τις προάλλες η
έγκριτη γαλλική «Μοντ» για το πολυποίκιλο ελληνικό καλοκαίρι, με ενδιαφέρουσα
σοδειά μεταφρασμένων έργων ελληνικής λογοτεχνίας. Όμως εμένα άλλα μου έκαναν
εντύπωση: Το «χαρμάνι» (Αμπατζόγλου, Χάκκας, Χριστιανόπουλος, Μητσάκης,
Πρεβελάκης) που αποδίδει ελλιπώς την εικόνα του σημερινού λογοτεχνικού τοπίου
στην Ελλάδα και καθόλου τη δυναμική του. Έπειτα η εικονογράφηση του γαλλικού
άρθρου, που παραπέμπει στη δεκαετία του '70 και σε γραφικά στοιχεία ­ ένας
καλόγερος στο πρώτο πλάνο, ένας συνταξιούχος στο φόντο, μια «κουλτούρα» στο
κέντρο... Και κυρίως μου έκανε εντύπωση μια μικρή υποσημείωση. Κοντά στα
ελληνικά λογοτεχνικά «λεξικά» και στους τίτλους που παραθέτει, η δαιμόνια
Γαλλίδα δημοσιογράφος επισημαίνει «ένα μυθιστόρημα γραμμένο στα μακεδονίτικα
από Μακεδόνα συγγραφέα αλβανικής καταγωγής»! Από την πόλη έρχομαι και στην
κορφή κανέλλα... Τίποτα δεν έχουν καταλάβει ακόμα οι Γάλλοι. Αλλά ποιος
φταίει; Μήπως και εμείς; Μήπως και οι συγγραφείς μας; 
Υπάρχει σήμερα
υπόγειος διάλογος όπως του Σεφέρη με τον Έλιοτ, του Εμπειρίκου με τους
σουρεαλιστές, του Ελύτη με τον Χέλντερλιν ή τον Νοβάλις; Πόσοι Έλληνες
συνδιαλέγονται με Ευρωπαίους ή Αμερικανούς συγγραφείς; Και πώς; Πώς τους
διαβάζουν, πότε αναφέρονται σε αυτούς; Πότε τους συναντούν; Σήμερα, που τους
προσκαλούν συστηματικά τα ξένα πανεπιστήμια, γνωρίζουν κανέναν ομότεχνό τους ή
μόνο φοιτητές, καθηγητές και μεταφραστές; Ο Σαμαράκης τιμάται στην Ουρουγουάη,
ο Παυλόπουλος διδάσκεται στα Κανάρια Νησιά, ο Πατρίκιος «αλωνίζει» στην
Ιταλία, η Δημουλά έχει φανατικούς αναγνώστες στη Σουηδία, ο Βασιλικός είναι
μέλος στο Κοινοβούλιο των Ευρωπαίων Συγγραφέων, αλλά φαίνεται πως αυτές οι
μεμονωμένες πράξεις αναγνώρισης δεν αρκούν, όπως δεν αρκεί και το κρατικό
μεταφραστικό πρόγραμμα. Λείπει ο μηχανισμός από τις εταιρείες συγγραφέων, από
τις ελληνικές πρεσβείες ή τους εκδότες, που θα δημιουργήσει «λόμπι». Και
κυρίως λείπει η προσωπική επαφή Ελλήνων με ξένους συγγραφείς, που θα «ανοίξει»
τα κυκλώματα. Γιατί κάποτε, τελοσπάντων, πρέπει κάποιος να μιλήσει σε όλους
αυτούς τους καλοπροαίρετους (;), αλλήθωρους ξένους, για το... Ρεξόνα! 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15842N134</ED>
<ID>
ID:168756

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N13&aa=4</URL></REF>


Article

<CATEGORY>vin06</CATEGORY>

 <H5>Ο 28ΧΡΟΝΟΣ ΑΣΤΥΝΟΜΙΚΟΣ
ΤΩΝ ΕΚΑΜ ΔΗΜΗΤΡΗΣ ΤΖΑΒΕΛΑΣ ΟΜΟΛΟΓΗΣΕ ΤΟΝ ΦΟΝΟ ΤΟΥ ΜΑΡΚΑΚΗ</H5>
<H2>«Παίζαμε και τον σκότωσα...»</H2>

<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

«Παίζαμε με τα όπλα με τον υπαστυνόμο εκείνο το πρωί,
όταν ξαφνικά το όπλο μου εκπυρσοκρότησε και τον σκότωσα... Δεν το ήθελα...
Τώρα πια δεν αντέχω. Θέλω να αυτοκτονήσω». Με αυτά τα λόγια ο 28χρονος
αστυνομικός των ΕΚΑΜ Δημήτρης Τζαβέλας περιέγραψε τη σκηνή του φόνου του
άτυχου υπαστυνόμου Νίκου Μαρκάκη μέσα στο προξενείο Αργυροκάστρου προχθές στις
10.30 το πρωί.Οι συνθήκες θανάτου του υπαστυνόμου Μαρκάκη, που βρέθηκε νεκρός
με μια σφαίρα στο μέτωπο στον δεύτερο όροφο του προξενείου, άρχισαν να
φωτίζονται νωρίς χθες το βράδυ, όταν άρχισαν να βγαίνουν τα αποτελέσματα από
τη βαλλιστική έρευνα των όπλων των Ελλήνων αστυνομικών που υπηρετούν στο
ελληνικό προξενείο και τα οποία είχαν μεταφερθεί στην Αθήνα. 
Ο
ΒΟΡΕΙΟΗΠΕΙΡΩΤΗΣ 
Νωρίτερα είχε γίνει γνωστό το περιεχόμενο της
κατάθεσης του Βορειοηπειρώτη οδηγού του προξενείου Οδυσσέα Μήτση, ο οποίος
ήταν αυτόπτης μάρτυρας στη σκηνή και σύμφωνα με την οποία τον υπαστυνόμο
Μαρκάκη είχε πυροβολήσει και σκοτώσει ο ένας από τους δύο αστυνομικούς των
ΕΚΑΜ που υπηρετούν στο Αργυρόκαστρο. 
Αμέσως μόλις αυτό έγινε γνωστό, ο
αρχηγός της ΕΛ.ΑΣ. αντιστράτηγος Αθανάσιος Βασιλόπουλος έδωσε εντολή να
εξετασθεί κατά προτεραιότητα στα εργαστήρια της Εγκληματολογικής Υπηρεσίας το
όπλο του αστυνομικού των ΕΚΑΜ. 
Η βαλλιστική έρευνα έδειξε αργά χθες το
βράδυ ότι πραγματικά η σφαίρα που έπληξε τον άτυχο υπαστυνόμο είχε βληθεί από
το όπλο του συγκεκριμένου αστυνομικού. 
Την ίδια ώρα ο Δημήτρης Τζαβέλας, ο
οποίος κατετάγη στην Αστυνομία το 1993, υπηρέτησε στα ΜΑΤ και στα ΕΚΑΜ και από
31 Μαρτίου φέτος υπηρετούσε στο ελληνικό προξενείο Αργυροκάστρου, παραδεχόταν
ότι αυτός ήταν ο δράστης και δικαιολόγησε το έγκλημα λέγοντας ότι
εκπυρσοκρότησε το όπλο, ενώ έπαιζαν με τον υπαστυνόμο. 
Σύμφωνα με τις
ίδιες πήγες, ο αστυνομικός των ΕΚΑΜ αργά χθες το βράδυ νιώθοντας προφανώς
τύψεις ή για άλλους λόγους τηλεφώνησε στον αστυνόμο Σπύρο Παπαχρήστο που
υπηρετεί στο Τμήμα Όπλων της Ασφάλειας και αφού του απεκάλυψε την αλήθεια
πρόσθεσε πως τώρα πια θέλει να βάλει τέλος στη ζωή του. 
Ο Τζαβέλας
αναμένεται να μεταφερθεί σήμερα από το Αργυρόκαστρο στην Αθήνα προκειμένου να
δώσει περισσότερες λεπτομέρειες για τις ακριβείς συνθήκες κάτω από τις οποίες
πυροβόλησε τον υπαστυνόμο Μαρκάκη και να παραπεμφθεί στον εισαγγελέα Ποινικής
Δίωξης. 
ΚΛΕΙΣΤΟ ΤΟ ΣΤΟΜΑ 
Ο Τζαβέλας, που μέχρι χθες βράδυ
κρατούσε το στόμα του κλειστό για το θάνατο του υπαστυνόμου, όπως επεσήμαναν
πηγές της Αστυνομίας, πίστευε ότι το βλήμα το οποίο έπληξε τον άτυχο Μαρκάκη
θα είχε παραποιηθεί, αφού αυτός ο τύπος του βλήματος των 9mm διαλύεται, όταν
βρει το στόχο και έτσι δεν θα αποκαλυπτόταν η αλήθεια. 
Δεν είχε υπολογίσει
όμως τον κάλυκα της σφαίρας που βρέθηκε δίπλα στο πτώμα του υπαστυνόμου και
τον οποίο πιθανόν δεν πρόλαβε να εξαφανίσει, αφού μετά τον πυροβολισμό
προσέτρεξαν οι άλλοι υπάλληλοι του προξενείου. 
ΑΠΟΚΑΛΥΨΗ 
Καθοριστική βέβαια ήταν η κατάθεση του Βορειοηπειρώτη οδηγού Οδυσσέα Μήτση, ο
οποίος ήταν παρών στη σκηνή της δολοφονίας του υπαστυνόμου και ο οποίος όταν
συνήλθε από το σοκ που είχε υποστεί αποκάλυψε στην κατάθεση του ποιος ήταν ο
δράστης. 
Ο αστυφύλακας Τζαβέλας, όταν κατάλαβε πλέον, μετά την παράδοση
όλων των όπλων των αστυνομικών των προξενείου για βαλλιστική εξέταση, πως ο
κλοιός έσφιγγε απελπιστικά γύρω του και πως η αποκάλυψή του πλέον ήταν θέμα
ωρών, επικοινώνησε με τον γνωστό του αστυνόμο Παπαχρήστου και παραδέχθηκε την
πράξη του. 
Πρέπει να σημειωθεί ότι ο Τζαβέλας συμμετείχε στη μεταφορά του
νεκρού στα Ιωάννινα. 
Για το όλο θέμα αναμένεται σήμερα να δοθούν
περισσότερες λεπτομέρειες από τον υπουργό Δημόσιας Τάξης κ. Γ. Ρωμαίο και τον
αρχηγό της ΕΛ.ΑΣ. αντιστράτηγο Θ. Βασιλόπουλο. 
Αργά το βράδυ ο
προϊστάμενος της Εισαγγελίας Πρωτοδικών Αθηνών Αναστάσιος Κανελόπουλος έδωσε
εντολή να οδηγηθεί ο δράστης του φόνου του άτυχου υπαστυνόμου Νίκου Μαρκάκη
ενώπιόν του για την άσκηση ποινικής δίωξης. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15842N141</ED>
<ID>
ID:168757

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N14&aa=1</URL></REF>


Article

<CATEGORY>vin06</CATEGORY>

 <H2>Απήγαγαν δύο κτηνοτρόφους</H2>

ΙΩΑΝΝΙΝΑ 
ΟΙ ΑΛΒΑΝΟΙ ληστές άφησαν
για άλλη μια φορά το «επισκεπτήριό» τους στη Θεσπρωτία. Αυτή τη φορά με νέα
απαγωγή δύο κτηνοτρόφων από την περιοχή της Σαγιάδας. 
Προχθές το βράδυ στη
Φτελιά Σαγιάδας, οκτώ ένοπλοι Αλβανοί, κρατώντας Καλάζνικοφ και φορώντας
μάσκες σταμάτησαν τους κτηνοτρόφους Λεωνίδα Τσέπα, 41 χρόνων από το
Ασπροκκλήσι και Γιώργο Προκοπίου, 23 χρόνων από τη Σαγιάδα και τους ανάγκασαν
να τους ακολουθήσουν μαζί με τα αυτοκίνητά τους στα σύνορα. Εκεί εγκατέλειψαν
τα αυτοκίνητα των κτηνοτρόφων και με δικά τους κατευθύνθηκαν στους Αγίους
Σαράντα. 
Καθ' οδόν, πήραν και έναν Αλβανό κτηνοτρόφο, ο οποίος όμως τους
διέφυγε και ενημέρωσε και τις ελληνικές αρχές. 
Οι Αλβανοί ήλθαν σε επαφή
με τους συγγενείς των δύο κτηνοτρόφων, από τους οποίους ζήτησαν λύτρα για να
τους αφήσουν ελεύθερους. 
Μέχρι το απόγευμα δεν είχαν αφεθεί ελεύθεροι. 
Εν τω μεταξύ, χθες τα ξημερώματα στο χωριό Καμαρίνα Πρέβεζας, άγνωστος Αλβανός
λαθρομετανάστης μπήκε στο απομονωμένο σπίτι της Κ.Ε. 72 χρόνων και τη βίασε με
την απειλή στιλέτου. Ο δράστης αναζητείται. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15842N142</ED>
<ID>
ID:168758

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N14&aa=2</URL></REF>


Article

<CATEGORY>vin06</CATEGORY>

 <H2>Ισόβια σε Αλβανό δολοφόνο γεωργού</H2>

ΘΕΣΣΑΛΟΝΙΚΗ
 Γραφείο
Βόρειας Ελλάδας 
ΣΥΓΓΕΝΕΙΣ ΓΕΩΡΓΟΥ που δολοφονήθηκε από Αλβανό
λαθρομετανάστη εισέβαλαν χθες σε αίθουσα του δικαστηρίου στη Θεσσαλονίκη και
επιχείρησαν να λιντσάρουν τον δράστη μετά την καταδίκη του σε ισόβια. 
Γύρω
στα είκοσι άτομα συγγενείς, φίλοι και συγχωριανοί του θύματος, μόλις το
δικαστήριο ανακοίνωνε την ποινή, επιτέθηκαν με κραυγές και απειλές στον
23χρονο Αλβανό Πίτρι Τριτζάν, τον οποίο έσωσαν από βέβαιο ξυλοδαρμό
αστυνομικοί. 
Ο δράστης φυγαδεύθηκε από την πίσω πόρτα των δικαστηρίων και
κάποια στιγμή οι διαμαρτυρόμενοι στράφηκαν κατά των αστυνομικών και των
δικαστών, με αποτέλεσμα να εκκενωθεί η αίθουσα από ισχυρές αστυνομικές
δυνάμεις. 
Από την Αστυνομία συνελήφθησαν και κρατούνται δύο συγγενείς του
θύματος, οι οποίοι θα οδηγηθούν σήμερα στο Αυτόφωρο δικαστήριο με την
κατηγορία ότι διέκοψαν τη συνεδρίαση του Μεικτού Ορκωτού Δικαστηρίου. 
Σύμφωνα με το κατηγορητήριο, ο 23χρονος Αλβανός, μαζί με τους συμπατριώτες του
Βλαντιμίρ Κοντελί 23 χρόνων και Λίκα Ρετρίκ 24 χρόνων ­ οι οποίοι αναζητούνται
­ στις 21 Ιουνίου 1996 πυροβόλησαν με καραμπίνα δύο φορές σε αγροτική περιοχή
έξω από την Κοινότητα Αγίας Μαρίνας Ημαθίας τον 49χρονο γεωργό Χρήστο
Αρμουτίδη. 
Στην απολογία του ο νεαρός ομολόγησε ότι σκότωσε τον γεωργό για
να τον ληστέψει, γεγονός που προκάλεσε έντονες αντιδράσεις στους συγγενείς
του. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15842N143</ED>
<ID>
ID:168759

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N14&aa=3</URL></REF>


Article

<CATEGORY>vin06</CATEGORY>

 <H2>Και άλλοι 15 λιμενικοί στην Κέρκυρα</H2>

«ΕΧΩ ΧΑΣΕΙ τον ύπνο μου»,
ήταν το μεγάλο παράπονο του υπουργού Εμπορικής Ναυτιλίας Σταύρου Σουμάκη, χθες
στη Βουλή, «εξαιτίας της δράσης των μαφιόζων της Αλβανίας, που πυροβολούν
χωρίς καμία αναστολή εναντίον ανδρών του Λιμενικού». 
Ο υπουργός ανακοίνωσε
ότι θα στείλει άλλους 15 άνδρες στα Λιμεναρχεία Κέρκυρας και Ηγουμενίτσας, για
να ενισχυθούν, ενώ πρόσθεσε ότι πολλά προβλήματα θα λυθούν άμα προσληφθούν 300
λιμενοφύλακες με μόρια (ορισμένοι από αυτούς θα είναι για τις Ειδικές
Δυνάμεις). 
Τέλος, ο υπουργός, απαντώντας σε ερωτήσεις των βουλευτών κ.κ.
Σ. Σπύρου και Γ. Καλού (Ν.Δ.), σημείωσε ότι αναβλήθηκε ο διαγωνισμός για την
αγορά 4 πλωτών του Λιμενικού, ενώ πρόσθεσε ότι επίκειται μια σημαντική αγορά.

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15842N144</ED>
<ID>
ID:168760

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N14&aa=4</URL></REF>


Article

<CATEGORY>vin06</CATEGORY>

 <H5>ΛΗΣΤΕΙΕΣ ΚΑΙ ΜΕΡΑ
ΜΕΣΗΜΕΡΙ ΣΤΟΝ ΔΡΟΜΟ ­ ΠΑΜΕ ΓΙΑ ΡΕΚΟΡ ΤΟ '97</H5>
<H5>Για... «ψιλά»
χτυπούν ταξί και για «χοντρά» βενζινάδικα</H5>
<H5>Οι χθεσινές ληστείες στην Πεύκη και την Ακρόπολη</H5>
<H2>Στήνουν καρτέρι έξω από Τράπεζες</H2>

Με ρεκόρ ληστειών,
εκ των οποίων πολλές συμβαίνουν μέρα μεσημέρι, φαίνεται ότι θα κλείσει το 1997

ΟΙ ΑΡΙΘΜΟΙ από τα στατιστικά στοιχεία της Ασφάλειας Αττικής κάθε άλλο παρά
καθησυχαστικοί είναι: Το 1995 σημειώθηκαν 338 ληστείες, το 1996 ο αριθμός τους
ανέβηκε στις 393, ενώ μόνο μέσα στο πρώτο τετράμηνο φέτος σημειώθηκαν 284
ληστείες. 
Η «νέα τάση» που τον τελευταίο χρόνο έχει πάρει επικίνδυνες
διαστάσεις είναι οι επιθέσεις κοντά σε υποκαταστήματα Τραπεζών. Καμικάζι
τσαντάκηδες, οι οποίοι διαθέτουν μοτοσυκλέτες μεγάλου κυβισμού, «την στήνουν»
έξω από υποκαταστήματα Τραπεζών. Παρακολουθούν με προσοχή την κίνηση. Τους
ενδιαφέρουν οι πελάτες που κάνουν αναλήψεις χρημάτων. Όταν εκείνοι βγαίνουν
από το υποκατάστημα τούς ακολουθούν και αναζητούν την κατάλληλη ευκαιρία για
να «χτυπήσουν». Στα φανάρια του δρόμου «πλευρίζουν» τα αυτοκίνητα των θυμάτων
τους και με αστραπιαία ταχύτητα σπάνε τα τζάμια και τους αρπάζουν τις τσάντες
με τα χρήματα. Μέσα σε δευτερόλεπτα τσάντες με εκατομμύρια αλλάζουν χέρια πριν
τα θύματα προλάβουν να αντιδράσουν. 
Από τις 367 αρπαγές τσαντών που έχουν
γίνει τους τελευταίους τέσσερις μήνες στην Αθήνα, οι περισσότερες έχουν γίνει
έξω από Τράπεζες από «δίδυμα νεαρών». 
ΟΙ ΣΥΜΜΟΡΙΕΣ έχουν
«μοιράσει» τη δραστηριότητά τους κατά τομείς. Άλλες ομάδες κάνουν επιθέσεις σε
οδηγούς ταξί, άλλες έχουν «ειδικότητα» τα πρατήρια υγρών καύσιμων και άλλοι
«χτυπούν» σπίτια ή μεμονωμένα επιτίθενται σε περαστικούς. 
Οι περισσότερες
επιθέσεις γίνονται από αλλοδαπούς, κυρίως Αλβανούς, και αυτό φαίνεται από τις
εξιχνιάσεις των υποθέσεων και τις συλλήψεις των δραστών. 
«Οι Έλληνες
κακοποιοί, που δρουν πιο οργανωμένα, επιτίθενται κυρίως σε πρατήρια υγρών
καύσιμων ή επιλέγουν τους στόχους τους και "χτυπούν" κυρίως άτομα τα οποία
γνωρίζουν ότι μεταφέρουν μεγάλα χρηματικά ποσά. Τις επιθέσεις για μικροποσά
τις έχουν "παραχωρήσει" σε αλλοδαπούς "συναδέλφους" τους» τονίζει αξιωματικός
της Ασφάλειας. «Επίσης, οι Έλληνες κακοποιοί έχουν ειδικότητα στις αρπαγές
τσαντών κοντά σε τράπεζες». 
Στις «ομάδες υψηλού κίνδυνου» βρίσκονται οι
οδηγοί ταξί. Οι νυχτερινές διαδρομές πολύ συχνά μετατρέπονται σε «κούρσες
τρόμου», καθώς πέφτουν θύματα ληστών. 
Οι δράστες, κυρίως Αλβανοί, δρουν
κατά ομάδες που αποτελούνται από τρία άτομα. Παρουσιάζονται ως πελάτες και
παρασύρουν τον οδηγό του ταξί σε ερημικές περιοχές στην Παλλήνη, στα Γλυκά
Νερά κ.λπ. Ο ένας από τους δράστες κάθεται μπροστά και οι άλλοι συνεργοί του
στο πίσω κάθισμα. Όταν βρουν την κατάλληλη ευκαιρία, οι δράστες επιτίθενται
κυρίως με μαχαίρια στον οδηγό ταξί και τον ακινητητοποιούν. Στη συνεχεία τον
δένουν, τον φιμώνουν και του αρπάζουν τις εισπράξεις. Άλλοτε του κλέβουν το
ταξί και διαφεύγουν και άλλοτε απομακρύνονται με τα πόδια. Μαρτυρικές στιγμές
στα χέρια αδίστακτων και επικίνδυνων κακοποιών πέρασε πριν από λίγες ημέρες
ένας οδηγός ταξί στον Ασπρόπυργο. Οι δράστες τον κλείδωσαν στο πορτ μπαγκάζ
και ο άτυχος ταξιτζής σώθηκε από θαύμα, όταν το ταξί έπεσε πάνω σε
μανδρότοιχο. 
Οι συμμορίες που «χτυπούν» τις νυχτερινές ώρες τα πρατήρια
υγρών καυσίμων, προτιμούν αυτά που βρίσκονται σε συνοικίες της Αθήνας.
Χρησιμοποιούν κοντόκαννες καραμπίνες, με τις οποίες ακινητοποιούν τους
υπαλλήλους και διαφεύγουν με κλεμμένα αυτοκίνητα ή μοτοσυκλέτα. Χαρακτηριστική
είναι η περίπτωση μιας συμμορίας η οποία δρούσε σε βενζινάδικα. Οι δράστες
κλείδωναν τους υπάλληλους στην τουαλέτα και στη συνέχεια, για να βγάλουν
καλύτερο «μεροκάματο», στρώνονταν στη δουλεία. Έβαζαν βενζίνη στα αυτοκίνητα
και έπαιρναν και.. «πουρμπουάρ» από τους οδηγούς που εξυπηρετούσαν. 
Τα
μοναχικά, ηλικιωμένα άτομα, που είναι ανήμπορα να αντιδράσουν, πέφτουν συχνά
θύματα επιθέσεων στα σπίτια τους. Οι δράστες, κυρίως Αλβανοί, επιλέγουν
μονοκατοικίες σε συνοικίες της Αθήνας όπου διαμένουν ηλικιωμένοι. Τους
επιτίθενται τα βράδια και αφού τους δένουν και τους φιμώνουν αρπάζουν ό,τι
βρουν μπροστά τους. Από χρήματα μέχρι τρόφιμα από το ψυγείο. 
Ο
66ΧΡΟΝΟΣ έμπορος καλλυντικών Πρόδρομος Σπυριδωνίδης και η σύζυγός του Ελένη,
επέστρεφαν προχθές στις 10.30 το βράδυ με το αυτοκίνητο τους στο σπίτι τους,
στην οδό Κολοκοτρώνη 52 στην Πεύκη. Δεν πρόλαβαν να ανοίξουν την πόρτα του
αυτοκινήτου τους για να κατεβούν και βρέθηκαν αντιμέτωποι με την πριονισμένη
κάννη μιας κυνηγετικής καραμπίνας. Ο κουκουλοφόρος που είχε στήσει καρτέρι έξω
από το σπίτι τους και περίμενε να επιστρέψουν για να τους ληστέψει δεν
αστειευόταν. Όταν η γυναίκα προσπάθησε να αντιδράσει, τη χτύπησε με το κοντάκι
του όπλου και της άρπαξε μέσα από τα χέρια την τσάντα της με 50.000 δρχ. 
Ο
δράστης στη συνέχεια επιβιβάσθηκε σε ΙΧ αυτοκίνητο, όπου τον περίμενε συνεργός
του, και απομακρύνθηκαν με ιλιγγιώδη ταχύτητα. 
Μία ακόμα ληστρική επίθεση
στο πλούσιο «ποινικό μητρώο» της ανοχύρωτης Αθήνας. Και δεν ήταν η μοναδική το
εικοσιτετράωρο που μας πέρασε. Προχθές, στη 1.20 μετά τα μεσάνυχτα, παρόμοια
οδυνηρή εμπειρία έζησε στην περιοχή Ακροπόλεως και η 34χρονη Στέλλα Γούλα. Της
επιτέθηκαν δυο νεαροί και αφού τη γρονθοκόπησαν άγρια στη μέση του δρόμου, της
άρπαξαν 20.000 δρχ. που είχε κρύψει σε ένα πακέτο τσιγάρων. 
Στις άγριες
και επικίνδυνες νύχτες της Αθήνας, πρώτοι στις προτιμήσεις των ένοπλων
συμμοριών έρχονται οι οδηγοί ταξί και οι υπάλληλοι των βενζινάδικων. 
Στο
έλεος των ένοπλων συμμοριών βρίσκονται πολλές περιοχές της Αθήνας. Όπως
δείχνουν τα στατιστικά στοιχεία της Ασφάλειας, όλο και αυξάνονται οι ένοπλες
επιθέσεις. Το 1995 στην Αττική είχαν γίνει 338 ληστείες και 10 απόπειρες, ενώ
τον επόμενο χρόνο οι ληστείες αυξήθηκαν στις 393 και σημειώθηκαν και δύο
απόπειρες. Φέτος, το πρώτο κιόλας τετράμηνο, οι ληστείες έφθασαν τις 284, ενώ
σημειώθηκαν και τρεις απόπειρες ληστειών και, όπως δείχνουν τα πράγματα, πάμε
για νέο ρεκόρ ληστειών. 
Από τις 284 ένοπλες ληστείες που έγιναν φέτος
έχουν εξιχνιασθεί οι 38 και έχουν συλληφθεί 31 άτομα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15842N151</ED>
<ID>
ID:168761

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N15&aa=1</URL></REF>


Article

<CATEGORY>vin06</CATEGORY>

 <H5>ΜΕΝΟΥΝ ΣΤΑ ΚΡΑΤΙΚΑ
ΤΑΜΕΙΑ 20 ΔΙΣ. ΔΡΧ. ΠΟΥ ΠΕΤΥΧΑΝ ΓΙΑ ΤΟΥΣ ΕΑΥΤΟΥΣ ΤΟΥΣ ΟΙ ΔΙΚΑΣΤΕΣ</H5>
<H2>«Μπλόκο» στις αυξήσεις τους</H2>

<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Είκοσι δισεκατομμύρια δραχμές
παραμένουν στο κρατικό ταμείο, με το νομοθετικό «μπλόκο» του υπουργείου
Οικονομικών στις δικαστικές αποφάσεις που επέβαλαν σημαντικές αυξήσεις τόσο
στη σύνταξη όσο και στο εφάπαξ των συνταξιούχων δικαστικών. 
ΑΠΟ την άλλη
πλευρά, ποσό που αγγίζει τα 10 δισ. δραχμές ζητείται να επιστραφεί από τους
συνταξιούχους δικαστικούς, αφού είχε καταβληθεί σε εφαρμογή των δικαστικών
αποφάσεων που με τη νομοθετική ρύθμιση καθίστανται ανεφάρμοστες. Η νομοθετική
ρύθμιση αναμένεται να πυροδοτήσει έντονες αντιδράσεις από τους 1.700
συνταξιούχους δικαστές και εισαγγελείς, αλλά οι δικαστικές ενώσεις απέφυγαν
χθες να τοποθετηθούν για το ζήτημα, αφού δεν θίγονται οι εν ενεργεία
δικαστικοί που βρίσκονται, μάλιστα, σε αναμονή της προώθησης του νέου ειδικού
μισθολογίου του κλάδου. Πάντως, ανώτατοι δικαστικοί έθεταν χθες θέμα
αντισυνταγματικότητας των επίμαχων διατάξεων, κυρίως αυτών που αφορούν την
επιστροφή καταβληθέντων ποσών και την κατάργηση δικών ή την αρχειοθέτηση
προσφυγών που εκκρεμούν στα δικαστήρια. Υπέρ της αντισυνταγματικότητας έχει
γνωμοδοτήσει, εξάλλου, από πέρυσι και η Ολομέλεια του Ελεγκτικού Συνεδρίου.

Δηλώσεις για τη ρύθμιση του υπουργείου Οικονομικών έκανε μόνον ο νέος
πρόεδρος της Ένωσης Διοικητικών Δικαστών, εφέτης Λάμπρος Γεωργακόπουλος, ο
οποίος εξέφρασε την απορία γιατί δεν είχαν ενημερωθεί γι' αυτήν την εξέλιξη οι
δικαστικές ενώσεις. Ο κ. Γεωργακόπουλος απέφυγε να σχολιάσει τη νομική πλευρά
του ζητήματος, αλλά υπάρχει όπως είπε και «η ηθική πλευρά, ότι δηλαδή ζητείται
η επιστροφή χρημάτων από ανθρώπους που με νόμιμα μέσα πέτυχαν να τους δοθεί
κάποια αύξηση στη σύνταξη ή το εφάπαξ». 
Ο πρόεδρος της ΕΔΔ εκτίμησε ακόμα
ότι μόλις εκδοθούν οι διοικητικές πράξεις για την επιστροφή ποσών θα είναι
άμεση η προσφυγή των συνταξιούχων στα δικαστήρια, αλλά θεωρεί ότι το όλο
ζήτημα δεν θα επηρεάσει τις συζητήσεις για το νέο μισθολόγιο του δικαστικού
κλάδου. 
Με τη νομοθετική ρύθμιση το υπουργείο Οικονομικών μπλοκάρει την
εφαρμογή των αποφάσεων του Συμβουλίου της Επικρατείας και του Ελεγκτικού
Συνεδρίου που έκριναν ότι λόγω των αναδρομικών που καταβάλλονται στους εν
ενεργεία δικαστικούς για τη διαφορά αποδοχών με διευθυντές - γιατρούς του ΕΣΥ
θα πρέπει να αυξηθούν αναλογικά (και με αναδρομική καταβολή ποσών) το εφάπαξ
και οι συντάξεις των δικαστικών. 
Οι αποφάσεις του ΣτΕ αφορούν την αύξηση
του εφάπαξ και υπολογίζεται ότι επιβαρύνουν το Ταμείο Προνοίας των δημοσίων
υπαλλήλων κατά 3 δισ. δραχμές, ενώ οι αποφάσεις του Ε.Σ. καταλήγουν σε αύξηση
των συντάξεων και επιβάρυνση του κρατικού προϋπολογισμού κατά 17 δισ. δραχμές.
Η συνολική επιβάρυνση των 20 δισ. δραχμών αναφέρεται στο διάστημα 1991-1995,
που καλύπτουν τα αναδρομικά που καταβάλλονται στους εν ενεργεία δικαστικούς.
Οι συνταξιούχοι που έχουν εισπράξει χρήματα με δικαστικές αποφάσεις γι' αυτήν
την περίοδο είναι ελάχιστοι, αφού είχε εκδοθεί αντίστοιχη (με τη νομοθετική
ρύθμιση) εγκύκλιος του υπουργείου Οικονομικών και δεν ικανοποιούνταν από τις
αρμόδιες υπηρεσίες οι σχετικές απαιτήσεις. Αντιθέτως, εκατοντάδες συνταξιούχοι
δικαστικοί έχουν εισπράξει αναδρομικά ποσά, λόγω του «πακέτου αναδρομικών» που
έχουν λάβει οι εν ενεργεία για την περίοδο 1987-1991. Και γι' αυτήν την
περίοδο ζητείται τώρα επιστροφή των χρημάτων που συνολικά υπολογίζονται σε 10
δισ. δραχμές. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15842N161</ED>
<ID>
ID:168763

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N16&aa=1</URL></REF>


Article

<CATEGORY>vin06</CATEGORY>

 <H2>Δεν ήταν αθώο το χαστούκι στον μαθητή, αλλά ξυλοδαρμός</H2>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
«ΜΠΟΡΕΙ ΤΟ ξύλο να βγήκε από τον
Παράδεισο, αλλά υπάρχουν και ποινικοί νόμοι που το απαγορεύουν. Εξάλλου, αυτό
δεν ήταν ένα αθώο χαστούκι δασκάλου σε μαθητή. Ήταν άγριος ξυλοδαρμός.
Κυνηγούσε το παιδί μου στους διαδρόμους του σχολείου και εκσφενδόνιζε καρέκλες
και κάδους απορριμμάτων». 
Με τις παραπάνω φράσεις ο 42χρονος δάσκαλος
προσπάθησε χθες να εξηγήσει τους λόγους που τον ανάγκασαν πριν από τέσσερις
μέρες να καταθέσει μήνυση εναντίον συναδέλφου του εκπαιδευτικού στο Γυμνάσιο
Πυλαίας Θεσσαλονίκης, επειδή έδειρε τον γιο του μέσα στην τάξη. 
Όπως
έγραψαν τα «ΝΕΑ» προχθές ο δάσκαλος Ρήγας Λεμονής, από το Ασβεστοχώρι
Θεσσαλονίκης, υπέβαλε μήνυση στο ΙΒ' Αστυνομικό Τμήμα, σύμφωνα με την οποία ο
γιος του, μαθητής της Γ' Γυμνασίου, έπεσε θύμα ξυλοδαρμού και απειλών από τον
καθηγητή του Αντώνιο Λιούτα. 
Ο πατέρας του μαθητή και η σύζυγός του
αρνήθηκαν κατηγορηματικά τις πρώτες μέρες να αναφερθούν σε λεπτομέρειες για το
θέμα ­ για να μην εκτεθεί ο γιος τους και το σχολείο, όπως είπαν ­ στις
εξηγήσεις που έδωσε ο καθηγητής για το ατυχές περιστατικό. 
«Ο καθηγητής
είπε τη μισή αλήθεια. Δεν ήταν ένα απλό χαστούκι. Έριξε το παιδί μου στο
πάτωμα και άρχισε να το χτυπάει αλύπητα μπροστά στους συμμαθητές του πετώντας
καρέκλες. Ο γιος μου βγήκε τρέχοντας από την αίθουσα για να κρυφτεί, αλλά
αυτός τον κυνήγησε και εκσφενδόνισε έναν κάδο απορριμμάτων. Κάποιος άλλος
καθηγητής που άκουσε τη φασαρία, βγήκε στο διάδρομο και έσωσε το γιο μου από
τα χέρια του. Εσείς τι θα κάνατε αν συμπεριφερόταν έτσι στο παιδί σας;», είπε
στα «ΝΕΑ» ο 42χρονος δάσκαλος. 
Ο πατέρας του μαθητή καταγγέλλει ότι
τέσσερις ολόκληρες μέρες μετά το επεισόδιο ο καθηγητής δεν αναζήτησε τον
μαθητή για να συζητήσει προσωπικά μαζί του και να εκτονωθεί η έκρυθμη
κατάσταση που έχει δημιουργηθεί στο σχολείο μετά τη δημοσιοποίηση του θέματος.

Ο Λεμονής Ρήγας, δάσκαλος επί 18 χρόνια, είναι αντίθετος με την
παιδαγωγική αντίληψη του χαστουκιού: «Είναι ξεπερασμένη μέθοδος. Άλλωστε το
Ποινικό Δίκαιο το απαγορεύει. Όμως ακόμα και αν υποθέσουμε ότι ο καθηγητής
έπρεπε να δείρει το γιο μου για να τον συνετίσει, μετά τη διάσταση που πήρε το
θέμα έπρεπε να πλησιάσει ο ίδιος το παιδί. Δεν θα μιλούσα, αλλά μετά απ' όσα
είπε είμαι υποχρεωμένος να απαντήσω», είπε χαρακτηριστικά. 
Ο καθηγητής
είχε δηλώσει στα «ΝΕΑ» ότι ο μαθητής επιτέθηκε εναντίον του και τον χτύπησε
στο πρόσωπο και γι' αυτό αναγκάστηκε να αντιδράσει, ενώ ο διευθυντής του
σχολείου θεωρεί το θέμα λήξαν και υποστηρίζει ότι οι δύο εκπαιδευτικοί θα
πρέπει να τα βρουν μεταξύ τους για το καλό του μαθητή και του σχολείου. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15842N162</ED>
<ID>
ID:168764

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N16&aa=2</URL></REF>


Article

<CATEGORY>vin06</CATEGORY>

 <H2>Τερματίζεται το μονοπώλιο του ΟΤΕ μετά το 2001</H2>

Η ΕΛΛΑΔΑ
συμφώνησε να απελευθερώσει όλες τις τηλεπικοινωνιακές υπηρεσίες από την 1η
Ιανουαρίου του 2001, τερματίζοντας έτσι το μονοπώλιο της συμβατικής
τηλεφωνίας, που ανήκει στον ΟΤΕ. Αυτό αναφέρεται σε ανταπόκριση από την Αθήνα
που δημοσιεύεται στους χθεσινούς «Φαϊνάνσιαλ Τάιμς». 
Το δημοσίευμα
αναφέρει ακόμη ότι θα περάσουν στον ελεύθερο ανταγωνισμό από το 1998 και άλλες
υπηρεσίες, όπως οι δορυφορικές επικοινωνίες και η καλωδιακή τηλεόραση. 
Κατά τους «Φαϊνάνσιαλ Τάιμς», η σοσιαλιστική κυβέρνηση δέχθηκε πιέσεις από την
Ευρωπαϊκή Επιτροπή να επιταχύνει τις διαδικασίες για την απελευθέρωση, όταν
υποστήριξε ότι ο ΟΤΕ δεν θα ήταν σε θέση να ολοκληρώσει το πρόγραμμα
εκσυγχρονισμού του δικτύου του πριν από το 2003 ­ ανώτατο χρονικό όριο που
έθεσε αρχικά η Ευρωπαϊκή Ένωση για Ελλάδα, Ισπανία, Πορτογαλία, Λουξεμβούργο
και Ιρλανδία. Η Επιτροπή ξεκίνησε νομικές διαδικασίες κατά της Ελλάδας με το
σκεπτικό ότι θα αποτύχει να υλοποιήσει την κοινοτική ντιρεκτίβα για την ίδρυση
ενός ανεξάρτητου ρυθμιστικού φορέα που θα διασφαλίζει τον ανταγωνισμό στις
δορυφορικές επικοινωνίες και την καλωδιακή τηλεόραση. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15842N163</ED>
<ID>
ID:168765

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N16&aa=3</URL></REF>


Article

<CATEGORY>vin06</CATEGORY>

 <H2>Τα έργα να ανατίθενται στον τελευταίο μειοδότη</H2>

ΣΤΗΝ ΠΑΓΙΑ θέση
τους, ότι τα έργα πρέπει να ανατίθενται στον τελευταίο μειοδότη, επιμένουν
όλες οι εργοληπτικές οργανώσεις της χώρας. Αυτό τονίζεται σε κοινή επιστολή
που έστειλαν προς τα κόμματα οι εργοληπτικές οργανώσεις ΠΕΔΜΕΣΕ, ΣΑΤΕ,
ΠΕΔΜΗΕΔΕ και ΠΕΣΕΔΕ, στην οποία προστίθεται ότι 
ο τρόπος επιλογής 
των αναδόχων των δημοσίων έργων είναι μόνο ένα από τα πολλά θέματα που πρέπει
να ρυθμιστούν, προκειμένου να αλλάξει προς το καλύτερο η κατάσταση που
επικρατεί στον τομέα παραγωγής των δημοσίων έργων. Τέτοια θέματα είναι τα
αναλυτικά τιμολόγια, ο τρόπος επίβλεψης, ο σωστός προγραμματισμός, οι μελέτες,
η χρηματοδότηση κ.λπ. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15842N164</ED>
<ID>
ID:168766

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N16&aa=4</URL></REF>


Article

<CATEGORY>vin06</CATEGORY>

 <H2>Προς αξιοποίηση εκτάσεις του ΕΟΤ</H2>

ΤΗΝ ΑΠΟΦΑΣΗ παραχώρησης σε
ιδιώτες για τουριστική αξιοποίηση δύο εκτάσεων του ΕΟΤ, στην Κυλλήνη Ηλείας
και στην Επανωμή Χαλκιδικής, υπέγραψε χθες η υπουργός Ανάπτυξης κ. Βάσω
Παπανδρέου. Οι δύο εκτάσεις θα παραχωρηθούν ύστερα από διεθνή διαγωνισμό ­ οι
σχετικές προσφορές θα υποβληθούν ώς τον ερχόμενο Σεπτέμβριο ­ ενώ το σύνολο
των έργων που προβλέπεται να γίνουν σε αυτές θα υπερβεί τα 20 δισ. δραχμές.
Στην περιοχή της Κυλλήνης θα παραχωρηθούν συνολικά 1.900 στρέμματα. Στην
Επανωμή Χαλκιδικής θα παραχωρηθούν συνολικά 600 στρέμματα για τη δημιουργία
γηπέδου γκολφ. Σημειώνεται ότι στη Χαλκιδική προβλέπεται η δημιουργία
εγκαταστάσεων γκολφ και στις περιοχές Νέα Φώκαια και Πόρτο Καρράς, ενώ στην
Επανωμή ο ΕΟΤ θα παραχωρήσει περίπου 2.000 στρέμματα στην Ελληνική
Ορνιθολογική Εταιρεία, για τη δημιουργία παρατηρητηρίου πουλιών. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15842N165</ED>
<ID>
ID:168767

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N16&aa=5</URL></REF>


Article

<CATEGORY>vin06</CATEGORY>

 <H2>Η προστασία των ζώων</H2>

«ΜΠΟΡΕΙ να μας πρόλαβε η φρίκη μια φορά...
ας προλάβουμε να μην υπάρξει επόμενη!». Με αυτό το μήνυμα ξεκίνησε η
εκστρατεία της Ελληνικής Φιλοζωικής Εταιρείας. Στόχος της, η συμπλήρωση και
τροποποίηση του βασικού νόμου (Ν. 1197/1981) «Περί προστασίας των Ζώων». Μετά
τα γεγονότα των κυνομαχιών που προέκυψαν πριν από μερικούς μήνες, η ΕΦΕ πήρε
πρωτοβουλία να συντάξει σχέδιο νόμου, το οποίο προτείνει πέντε καινούργιες
διατάξεις. Η απαγόρευση μαχών μεταξύ ζώων είναι μια από τις προτεινόμενες
αυτές διατάξεις... 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15842N166</ED>
<ID>
ID:168768

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N16&aa=6</URL></REF>


Article

<CATEGORY>vin06</CATEGORY>

 <H5>ΟΙ ΠΡΟΣΦΥΓΕΣ
ΑΠΟ ΤΗ ΡΩΣΙΑ ΗΡΘΑΝ ΑΠΟ ΤΟ '80, ΕΧΤΙΣΑΝ ΣΤΟ ΜΕΝΙΔΙ ΜΕ ΤΑ ΧΕΡΙΑ ΤΟΥΣ ΚΑΙ ΤΩΡΑ
ΤΟΥΣ ΚΥΝΗΓΟΥΝ ΠΟΛΕΟΔΟΜΙΑ ΚΑΙ ΙΚΑ</H5>
<H2>Κάθε του πέτρα καημός και κοροϊδία...</H2>

<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

«Αλήθεια, έχει κανείς τους εδώ
καταλάβει για ποιο λόγο, όλοι εμείς, αφήσαμε εκεί πέρα ό,τι είχαμε και δεν
είχαμε, για να έρθουμε σ' αυτόν τον τόπο που λέγεται Ελλάδα; Αν νομίζεις πως
εκεί πεινάγαμε, κάνεις λάθος. Τίποτα δεν μας έλειπε. Ούτε καν το φυσικό αέριο,
που εσείς τώρα βάζετε. Τίποτα, εκτός... από την αληθινή μας πατρίδα». 
ΚΑΙ
ΕΤΣΙ, το πιο ζωντανό κομμάτι του Ελληνισμού, που μέχρι τότε ζούσε στα εδάφη
της άλλοτε Σοβιετικής Ένωσης, άρχισε να παίρνει τον μακρύ δρόμο της
επιστροφής. Προς το μέρος εκείνο που, όπως αναγραφόταν και στα διαβατήρια τα
οποία κρατούσαν, ήταν η χώρα που γέννησε τους παππούδες τους. 
Πολλοί από
αυτούς άρχισαν από το 1980 και μετά να εγκαθίστανται γύρω από το Μενίδι, σε
μια περιοχή που σήμερα λέγεται Πλάτωνας. Και που φιλοξενεί έναν από τους
οικισμούς, τον οποίο έκτισαν μόνοι τους. Με ό,τι περίσσευε και δεν περίσσευε
από το μεροκάματο. Έναν οικισμό που η Πολιτεία λέει πως είναι «παράνομος» κι
ας ζουν εκεί σήμερα 3.000 ψυχές, σαν τα θύματα μιας ιστορίας, που δείχνει
ημέρα με την ημέρα να επαναλαμβάνεται όλο και πιο κακόγουστα. 
«ΤΕΤΟΙΑ
ΥΠΟΔΟΧΗ»... 
Γιατί από μόνο του το γεγονός ότι ο οικισμός είναι
παράνομος δεν αποτελεί την κατ' εξοχήν αιτία που αναγκάζει τον καθηγητή
Φυσικής Αγωγής, Κώστα Σεργιανίδη, να λέει μελαγχολικά: «Τέτοια υποδοχή
λοιπόν». Είναι πολλά εκείνα που συνέβησαν και που συμβαίνουν με αφορμή τις
τρεις αυτές λέξεις: «Εκτός Σχεδίου Πόλεως». 
Ο καθένας από τους 3.000
Έλληνες πρόσφυγες, που μένουν στα 500 σπίτια της συγκεκριμένης περιοχής, θα
μπορούσε να μιλάει επί ημέρες ολόκληρες για το «ταξίδι προς την Ιθάκη», το
οποίο άρχισε με τους καλύτερους οιωνούς και που δεν λέει ακόμη να τελειώσει.
Όταν και όπως τελειώσει. 
Τις περιπέτειες του ταξιδιού αυτού θα τις ακούσει
όποιος περπατήσει μέσα από τον Πλάτωνα. Σαν θα συναντήσει στη βεράντα του
σπιτιού του τον 48χρονο πατέρα πέντε παιδιών, Κώστα Χαριτίδη, που θα του λέει
πώς «έφτιαξα αυτό το σπίτι με τη βοήθεια των παιδιών μου και με όση δύναμη
έχει απομείνει στο ένα μου χέρι». 
Θα δει, ακόμη, τον ίδιο άνθρωπο να
προσπαθεί να πιάσει με το ένα του χέρι «τα χαρτιά από το ΙΚΑ και την
Πολεοδομία που λένε να πληρώσω 3.000.000 δραχμές, επειδή δεν έχω ένσημα,
επειδή το σπίτι είναι αυθαίρετο...». 
Θα πει ακόμη, ως συνέχεια «της
γοητευτικής αυτής εξιστόρησης», πως το κτήμα που αγόρασε εκεί, για να κτίσει
το σπίτι του, του το πούλησε ένας μεσίτης, «αλλά το διεκδικούν ­ δεν ξέρω και
'γώ πώς ­ άλλοι 22 (!) και τρέχω από δικαστήριο σε δικαστήριο, πληρώνοντας
τους δικηγόρους με λεφτά από τα λεφτά των παιδιών μου». 
ΔΙΚΕΣ
ΕΡΗΜΗΝ 
Η διαδρομή στα δικαστήρια είναι παράλληλη και για τη Μαρία
Καγκασίδου, που «με δίκασαν χωρίς να το ξέρω, με φυλακή 20 μήνες». «Επειδή η
Πολεοδομία μού έβαλε πρόστιμο 370.000 δραχμές και οι αρμόδιοι τάχα δεν με
βρήκαν για να με ειδοποιήσουν. Με βρήκαν, όμως, όταν ήταν να μου πουν την
ποινή». 
Μελαγχολεί λοιπόν πάλι ο κ. Σεργιανίδης, από τους πιο δραστήριους
Έλληνες πρόσφυγες στο Μενίδι, όταν εξηγεί ότι «οι δικαστικοί κλητήρες δεν
κάθονται να ψάξουν να μας βρουν, όταν είναι να μας πουν ότι θα δικαστούμε. Και
δικαζόμαστε ερήμην, για τα αυθαίρετα σπίτια μας που αναγκαστήκαμε να χτίσουμε
τούβλο προς τούβλο, για να μείνουμε σε μια πατρίδα που δεν μας έδωσε το
ελάχιστο από αυτά που έπρεπε». 
Καταλαβαίνει λοιπόν κανείς το μέγεθος της
κοροϊδίας, όταν βρέθηκαν κάποιοι επιτήδειοι που προσποιήθηκαν τους καλούς
πατριώτες και προσέφεραν «αντί πινακίου(;) φακής» και με ψεύτικα χαρτιά
οικόπεδα, για να μείνουν οι άνθρωποι εκείνοι οι οποίοι λίγα ελληνικά
καταλάβαιναν, που τίποτε από την εγχώρια νομοθεσία δεν ήξεραν. 
Και τώρα,
εν όψει των δημοτικών εκλογών «θα ξαναδούμε τους δημάρχους και όλους αυτούς να
έρχονται βράδυ στα σπίτια μας και να χαμογελούν στα παιδιά μας», λέει ο κ.
Σάββας Συρινίδης. «Τα παιδιά αυτά που πηγαίνουν σχολείο δύο χιλιόμετρα πιο
μακριά, που κάθονται στα θρανία το ένα πάνω στο άλλο, χωρίς ο δάσκαλος να
μπορεί να τους δώσει να καταλάβουν», όπως λέει ο γυμναστής κ. Γιάννης
Καβαλίδης. 
Στον Πλάτωνα, ο κ. Παναγιώτης Καρπαρίδης, με επταμελή
οικογένεια, συνεχίζει τα απογεύματα να φτιάχνει με το σκεπάρνι στα χέρια, σιγά
σιγά το σπίτι του. Κι ας ξέρει πως, όπου να ναι, «θα έχω και εγώ την ίδια τύχη
με τους άλλους». 
Δίπλα από την αυλή του είναι το σπιτικό δύο γερόντων. Ένα
τραπέζι με καρέκλες, σ' έναν ημιτελή τσιμεντένιο όροφο. Φαίνονται πολλοί
κουρασμένοι, πλέον, για μια νέα αρχή. Ένα ποτήρι βότκα και ένα πιάτο με
κόκκινες πιπεριές, μάλλον φέρνουν στον νου τα χρόνια που κυλούσαν καλύτερα,
μακριά από την πατρίδα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15842N181</ED>
<ID>
ID:168769

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N18&aa=1</URL></REF>


Article

<CATEGORY>vin06</CATEGORY>

 <H5>ΧΟΡΗΓΗΣΑΝ ΤΟ SEPTRIN ΣΕ
21ΧΡΟΝΗ, Η ΟΠΟΙΑ ΣΤΗ ΣΥΝΕΧΕΙΑ ΑΠΕΒΙΩΣΕ</H5>
<H2>Εισαγγελέας διώκει γιατρούς</H2>

Την
επέμβαση του Εισαγγελέα Πειραιά προκάλεσε ο θόρυβος από τον θάνατο λόγω
αλλεργικού σοκ, τον περασμένο Μάρτιο, της 21χρονης Ελευθερίας Νικολοπούλου, η
οποία άφησε την τελευταία της πνοή στο Τζάνειο Νοσοκομείο Πειραιά, προτού
βρεθεί, όπως καταγγέλλουν οι γονείς της, κρεβάτι σε Μονάδα Εντατικής
Θεραπείας.ΟΙ ΓΟΝΕΙΣ της αποδίδουν τον θάνατο στη χορήγηση του αντιβιοτικού
Septrin Forte, που της χορηγήθηκε λίγες ώρες πριν, στο Γενικό Κρατικό
Νοσοκομείο Νικαίας. 
Ειδικότερα, ο εισαγγελέας κ. Αντώνης Λιόγας άσκησε
ποινική δίωξη για ανθρωποκτονία από αμέλεια κατά παντός υπεύθυνου γιατρού στο
Γενικό Κρατικό Νοσοκομείο Νικαίας, επειδή χορήγησε, χωρίς να ενδείκνυται ­
σύμφωνα με τους γονείς ­ για την περίπτωση της Ειρήνης Νικολοπούλου, ένα τόσο
βαρύ αντιβιοτικό. Επίσης άσκησε δίωξη και κατά των υπεύθυνων γιατρών του
Τζάνειου Νοσοκομείου Πειραιά, επειδή ­ σύμφωνα με τη δίωξη ­ δεν προχώρησαν
άμεσα στη διασωλήνωση της ασθενούς, με αποτέλεσμα να χαθεί πολύτιμος χρόνος
έως ότου μεταφερθεί σε Μονάδα Εντατικής Θεραπείας στο Σισμανόγλειο. 
Μιλώντας χθες στα «ΝΕΑ» ο πρόεδρος του Τζάνειου Νοσοκομείου κ. Γιώργος Στάθης,
είπε ότι απ' ό,τι τον διαβεβαίωσαν οι γιατροί ­ όπως είπε, ο ίδιος δεν είναι
γιατρός ­ η περίπτωση της Ελευθερίας Νικολοπούλου ήταν μια ατυχής περίπτωση.
«Δυστυχώς, ιατρικά δεν μπορούσε να σωθεί», τόνισε. «Οι γιατροί έκαναν το
καθήκον τους και δεν τίθεται για μας θέμα καθυστέρησης». 
Από την πλευρά
του, ο αντιπρόεδρος του Γενικού Κρατικού Νοσοκομείου Νικαίας κ. Μιχάλης
Γεωργάς υποστήριξε «ότι ο γιατρός που την εξέτασε ενήργησε κατά την κρίση του
όπως έπρεπε και χορήγησε ένα φάρμακο το οποίο κυκλοφορεί με την έγκριση του
ΕΟΦ». 
Δύο μήνες μετά τον θάνατο της Ελευθερίας, οι γονείς της αδυνατούν να
πιστέψουν πως έφυγε από κοντά τους. Πεπεισμένοι ότι ο θάνατός της προκλήθηκε
μόνο και μόνο από την αμέλεια των γιατρών στα δύο νοσοκομεία, βλέπουν την
ενέργεια του Εισαγγελέα σαν ελάχιστη πια ηθική δικαίωση. 
«Δεν έχω την
παραμικρή αμφιβολία για το ποιος ευθύνεται που η Ελευθερία πέθανε, τόσο
ξαφνικά», λέει ο πατέρας της, Βαγγέλης. 
Πάντως, σε ό,τι αφορά το Septrin
Forte, ιατρικοί κύκλοι υποστηρίζουν ότι είναι ένα ευρύτατης κυκλοφορίας
φάρμακο που ενδείκνυται σε περιπτώσεις λοιμώξεων του ανώτερου και κατώτερου
αναπνευστικού συστήματος και χορηγείται σε όλες τις ηλικίες, ενώ μέχρι σήμερα
δεν έχει αποσυρθεί από την κυκλοφορία. 
ΚΑΒΑΛΑ 
* Τα ψυχοφάρμακα
σκότωσαν νεαρή κοπέλα στο Ορφάνι Παγγαίου Καβάλας. Είναι η Ιωάννα Ταχτσόγλου,
24 χρόνων. 
Οι γονείς της ειδοποίησαν την Αστυνομία Παγγαίου και από την
προανάκριση προέκυψε ότι η 24χρονη πήρε άγνωστο αριθμό δισκίων ψυχοφαρμάκων,
τα οποία είχε προμηθευθεί με ιατρική συνταγή. Η Αστυνομική Διεύθυνση Καβάλας
έδωσε εντολή να διενεργηθεί νεκροψία και νεκροτομή, προκειμένου να
εξακριβωθούν τα αίτια του θανάτου της. 
Παράλληλα, γίνεται έρευνα για να
διαπιστωθεί αν τα ψυχοφάρμακα τής χορηγήθηκαν νόμιμα για κάποια ψυχική της
πάθηση. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15842N191</ED>
<ID>
ID:168770

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N19&aa=1</URL></REF>


Article

<CATEGORY>vin06</CATEGORY>

 <H5>ΥΣΤΕΡΑ ΑΠΟ ΟΚΤΩ ΜΗΝΕΣ
ΔΙΑΔΙΚΑΣΙΑΣ ΕΚΔΙΔΕΤΑΙ ΣΗΜΕΡΑ Η ΑΠΟΦΑΣΗ</H5>
<H2>Ώρα κρίσης για Κοσκωτά</H2>

Ο ΕΙΣΑΓΓΕΛΕΑΣ της έδρας κ. Ιωάννης Γαβρίλης έχει ήδη
εισηγηθεί προς τους δικαστές να κηρύξουν ένοχο τον Γ. Κοσκωτά για όλα τα
αδικήματα που αντιμετωπίζει με το ελαφρυντικό της ειλικρινούς μεταμέλειας. 
Πρωτοδίκως ο Γ. Κοσκωτάς είχε κριθεί ένοχος και είχε καταδικασθεί κατά
συγχώνευση σε κάθειρξη 25 ετών, καθώς του είχε αναγνωρισθεί το ίδιο
ελαφρυντικό για το οποίο στη συνέχεια ασκήθηκε έφεση υπέρ του νόμου, γιατί η
ποινή του είχε θεωρηθεί επιεικής. 
Ο εισαγγελέας της έδρας κ. Γαβρίλης,
αιτιολογώντας την πρότασή του για την αναγνώριση του ελαφρυντικού στο πρόσωπο
του Κοσκωτά, είχε επισημάνει στην αγόρευσή του μεταξύ άλλων ότι: «Καλώς είχε
ασκηθεί η έφεση για το ύψος της ποινής και ουσιαστικά για την αναγνώριση του
ελαφρυντικού, διότι ο Γ. Κοσκωτάς δεν είχε ακόμη εκχωρήσει τα περιουσιακά του
στοιχεία στην Τράπεζα Κρήτης. Είχε μόνο δηλώσει ότι επρόκειτο να το κάνει.
Τώρα όμως έχουν αλλάξει τα δεδομένα. Ο κατηγορούμενος επιχειρεί να άρει ή να
μειώσει τις συνέπειες των πράξεών του εκχωρώντας στην Τράπεζα Κρήτης 15
μεζονέτες και 9 στρέμματα στην Εκάλη». 
Μαζί με τον Γ. Κοσκωτά το εδώλιο
του κατηγορουμένου μοιράζονται οι Παναναγιώτης Βακάλης, πρώην αντιπρόεδρος της
Τράπεζας Κρήτης, Δημήτρης Κουνελάκης, άλλοτε διευθύνων σύμβουλος στην εκδοτική
εταιρεία ΓΡΑΜΜΗ, Ευστράτιος Μαράντος και Ιωάννης Σακκαλής, πρώην υπάλληλοι στο
Λογιστήριο της Τράπεζας Κρήτης, Γιώργος Μουρελάτος, πρώην ανώτερος υπάλληλος
στην Τράπεζα και ο ορκωτός λογιστής Αναστάσιος Παλιεράκης, οι οποίοι σε πρώτο
βαθμό έχουν καταδικαστεί σε ποινές κάθειρξης από 10 έως 16 χρόνια κάθειρξη.

Για τους έξι κατηγορουμένους ο εισαγγελέας έχει ζητήσει την ενοχή τους με
την αναγνώριση ελαφρυντικών, αλλά και την απαλλαγή ορισμένων από κάποια
αδικήματα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15842N211</ED>
<ID>
ID:168771

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N21&aa=1</URL></REF>


Article

<CATEGORY>vin06</CATEGORY>

 <H2>Οι αναστενάρηδες περπάτησαν πάλι στη φωτιά</H2>

ΚΑΒΑΛΑ 
ΤΟ ΕΘΙΜΟ
των αναστενάρηδων αναβίωσε και πάλι χθες στην Αγία Ελένη Σερρών και στη
Μαυρολεύκη Δράμας. Πρόκειται για ένα παλιό έθιμο των προσφύγων, που ήρθαν το
1922 από την Ανατολική Θράκη. 
Το πανηγύρι άρχισε όταν οι αναστενάρηδες,
γυναίκες και άνδρες, στολισμένοι με τα γιορτινά τους, βγήκαν με τις εικόνες
των Αγίων Κωνσταντίνου και Ελένης από τα «κονάκια». 
Οι εικόνες ήσαν
στολισμένες με τριαντάφυλλα και τις κρατούσαν οι «εικονοφόροι». Κατόπιν, με
τους ήχους της γκάιντας και του ταμπουρά, άρχισαν έναν αργό χορό, ενώ έβγαζαν
δύσληπτες φωνές. 
Ο χορός διάρκεσε αρκετές ώρες, με αποτέλεσμα οι
αναστενάρηδες και αναστενάρισσες να υποπέσουν σε έκσταση. Προηγήθηκε
λειτουργία στα «κονάκια» των αρχιπυροβατών και μετά όλοι και όλες μαζί οι
αναστενάρηδες βγήκαν και αγίασαν τα νερά. Στη συνέχεια θυσίασαν ένα μεγάλο
ζώο. Η σφαγή του ζώου έγινε μπροστά στο πλήθος. Επακολούθησαν αργός χορός και
λιτάνευση της εικόνας των Αγίων. 
Στην κεντρική πλατεία των χωριών Αγίας
Ελένης και Μαυρολεύκης, κάτοικοι άναψαν μεγάλες φωτιές. Όταν σχηματίσθηκε
θράκα, οι αναστενάρηδες ειδοποιήθηκαν και άφησαν το «κονάκι» και με τη σειρά ο
ένας πίσω από τον άλλο, άρχισαν να εισέρχονται στη θράκα, κρατώντας τις
εικόνες των Αγίων Κωνσταντίνου και Ελένης. Αφού χόρεψαν πάνω στα αναμμένα
κάρβουνα για αρκετό χρονικό διάστημα, σε κάποια στιγμή εγκατέλειψαν τη θράκα
και αφού βγήκαν από τον χώρο της πυράς επέστρεψαν και πάλι στο «κονάκι». 
Τα πέλματά τους ήσαν ακριβώς όπως όταν μπήκαν στη φωτιά να χορέψουν. Δηλαδή
άθικτα, χωρίς το παραμικρό έγκαυμα. Το φαινόμενο αυτό είναι ­ όπως λένε οι
ειδικοί μελετητές ­ αποτέλεσμα της βαθιάς θρησκευτικής πίστης των
αναστενάρηδων. 
Την αναβίωση του εθίμου της πυροβασίας παρακολούθησαν πολλά
άτομα από διάφορα μέρη της χώρας. 
Κατά τους ιστορικούς και τους ερευνητές,
ο χαρακτήρας του εθίμου αυτού είναι αποτρεπτικός και καθαρτικός. Στην παλιά
πατρίδα τους, το Κωστί της Ανατολικής Θράκης, το έκαναν οι αναστενάρηδες για
φύλαξη από το «κακό πράμα». Για να μην μπορεί να προχωρήσει και να τους
βλάψει. 
Το «κακό πράμα» ήταν είτε «χασταλίκ» ­ δηλαδή ασθένεια, και όλοι
γνωρίζουν ότι την άνοιξη εμφανίζονται πολλές αρρώστιες ­ είτε «βασιλικό
πράμα», δηλαδή ο τουρκικός στρατός του 1920-22. 
Κατά τη διάρκεια αναβίωσης
του εθίμου είχαν ληφθεί μέτρα προστασίας των πυροβατών από την Αστυνομία. 
Το έθιμο έληξε με ευχές για υγεία και αναβίωσή του την ερχόμενη χρονιά, μέρα
της γιορτής των Αγίων Κωνσταντίνου και Ελένης. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15842N212</ED>
<ID>
ID:168772

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N21&aa=2</URL></REF>


Article

<CATEGORY>vin06</CATEGORY>

 <H2>Με ψευδές πιστοποιητικό «αρρώστησε» ο Μ. Ψωμιάδης</H2>

ΕΝΑ ΨΕΥΔΕΣ
πιστοποιητικό που υπέγραφε γιατρός από το Ωνάσειο Καρδιοχειρουργικό Κέντρο
φέρεται να χρησιμοποίησε ο εκδότης της εφημερίδας «Το Όνομα» Μάκης Ψωμιάδης
για να επιτύχει την αναβολή της δίκης του, στην οποία είναι κατηγορούμενος για
πλαστογραφία και συκοφαντική δυσφήμηση εις βάρος του υπουργού ΠΕΧΩΔΕ Κώστα
Λαλιώτη. 
Ο εισαγγελέας Πρωτοδικών Ισίδωρος Ντογιάκος, ο οποίος διενήργησε
τη σχετική προκαταρκτική εξέταση, προέβη χθες στην άσκηση ποινικής δίωξης για
έκδοση ψευδούς ιατρικού πιστοποιητικού εναντίον του επιμελητή Β' του Ωνασείου
Στέφανου Αγγελάκα, ενώ ο Μ. Ψωμιάδης αντιμετωπίζει την κατηγορία της χρήσης
του ψευδούς αυτού εγγράφου. 
Στο πλαίσιο της ίδιας υπόθεσης είναι
κατηγορούμενος και ο Περίανδρος Τσαΐρης, ο οποίος φέρεται να κατέθεσε ψευδώς
στο δικαστήριο ότι ήταν ασθενής ο εργοδότης του Μ. Ψωμιάδης, εναντίον του
οποίου ασκήθηκε δίωξη και για το αδίκημα της ηθικής αυτουργίας στην ψευδορκία.

Η δικαστική έρευνα ξεκίνησε με βάση δημοσίευμα της εφημερίδας «Αδέσμευτος
Τύπος», σύμφωνα με το οποίο την ημέρα που ο Μ. Ψωμιάδης ζητούσε να αναβληθεί η
εκδίκαση της υπόθεσής του, λόγω ασθενείας του, εθεάθη να κυκλοφορεί με το
αυτοκίνητό του σε κεντρική λεωφόρο της Αθήνας. 
Στο ιατρικό πιστοποιητικό,
που έφερε την υπογραφή του κ. Αγγελάκα, βεβαιωνόταν ότι ο κατηγορούμενος
«προσήλθε εκτάκτως μέσω του ΕΚΑΒ στο Τμήμα Επειγόντων Περιστατικών του
Ωνασείου στις 24.4.1997, λόγω ασταθούς στηθάγχης». Ωστόσο, με επίσημο έγγραφό
του το ΕΚΑΒ στις 13 Μαΐου βεβαίωνε με τη σειρά του τον εισαγγελέα κ. Ντογιάκο
ότι τη συγκεκριμένη ημερομηνία δεν μεταφέρθηκε κανένας ασθενής με το όνομα Μ.
Ψωμιάδης. 
Στη συνέχεια, ο εισαγγελικός λειτουργός έδωσε εντολή και
κατασχέθηκε το βιβλίο εισαγωγής ασθενών, όπου διαπίστωσε πως το όνομά του
κατηγορουμένου είχε εγγραφεί εκ των υστέρων και έφερε τον ίδιο αύξοντα αριθμό
(847) με τον προηγούμενο ασθενή. 
Υπενθυμίζεται ότι η υπόθεση για την οποία
κατηγορείται ο Μ. Ψωμιάδης αφορά δημοσίευμα της εφημερίδας, στις 22
Φεβρουαρίου 1996, το οποίο έφερε τον Κ. Λαλιώτη να έχει εισπράξει προμήθεια
για την ανάθεση κατασκευής μεγάλων δημοσίων έργων. 
Το επίμαχο δημοσίευμα
είχε προκαλέσει τότε την άμεση αντίδραση του υπουργού, ο οποίος έχει προσφύγει
τόσο στα ποινικά όσο και στα αστικά δικαστήρια. 
Η περαιτέρω διερεύνηση της
υπόθεσης αυτής ανατέθηκε σε πταισματοδίκης, ενώπιον του οποίου θα κληθούν να
απολογηθούν οι κατηγορούμενοι για τις πράξεις που τους αποδίδονται. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15842N213</ED>
<ID>
ID:168773

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N21&aa=3</URL></REF>


Article

<CATEGORY>vin06</CATEGORY>

 <H2>Ναρκωτικά σε γαριδάκια για δύο στρατιώτες</H2>

<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ 
ΝΑΡΚΩΤΙΚΑ
μέσα σε... γαριδάκια και πατατάκια, με παραλήπτες δύο στρατιώτες, που
υπηρετούν σε μονάδα τεθωρακισμένων της Αλεξανδρούπολης. 
Συγκεκριμένα, χθες
το πρωί οι στρατιώτες Ηλίας Π. Κάμπογλου 20 χρόνων και Δημήτριος Β.
Αναγνωστόπουλος πήγαν στον σταθμό ΚΤΕΛ της Αλεξανδρούπολης να πάρουν δέμα, το
οποίο ειχε σταλεί στον πρώτο, από τη Θεσσαλονίκη. Ο αποθηκάριος του ΚΤΕΛ
καθυστερούσε να τους παραδώσει το δέμα επειδή είχε να διεκπεραιώσει άλλες
εργασίες και τους παρακάλεσε να περιμένουν λίγο. Οι στρατιώτες διαπληκτίστηκαν
μαζί του και τότε επενέβησαν αστυνομικοί. Αφού άνοιξαν το δέμα βρήκαν
«σκονάκια» με χασίς, βάρους 24 γραμμαρίων, ανάμεσα σε σακουλάκια με γαριδάκια
και τσιπς. 
Ειδοποιήθηκαν άνδρες της Δίωξης Ναρκωτικών Αλεξανδρούπολης, οι
οποίοι παρέλαβαν για ανάκριση τους δύο στρατιώτες, ενώ ενημέρωσαν και τη
μονάδα τους. 
Πρόκειται για την τρίτη υπόθεση αποστολής ναρκωτικών που
στέλνονται μέσω ΚΤΕΛ σε στρατιώτες που υπηρετούν στον Έβρο. 
* Εκατόν
είκοσι (120) ναρκωτικά χάπια των 6 και των 2,5 μιλιγκράμ, 30 σπόρους χασίς,
μια σιδηρογροθιά και ένα μαχαίρι με μεγάλη λεπίδα είχε στο σπίτι του ο
33χρονος Αρτέμης Κασιμάτης, κάτοικος Σερρών. Εξάλλου, στην αυλή του σπιτιού
του ο Κασιμάτης καλλιεργούσε 4 χασισόδεντρα, τα οποία εντοπίστηκαν από τους
αστυνομικούς και ξεριζώθηκαν. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15842N214</ED>
<ID>
ID:168774

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N21&aa=4</URL></REF>


Article

<CATEGORY>vin06</CATEGORY>

 <H5>Ο ΣΧΟΛΙΚΟΣ ΤΡΟΧΟΝΟΜΟΣ ΔΕΝ
ΘΕΣΠΙΣΤΗΚΕ ΓΙΑ ΛΟΓΟΥΣ ΕΝΔΥΜΑΤΟΛΟΓΙΑΣ!..</H5>
<H2>Για όλα φταίει η στολή</H2>

<AUTHOR>ΓΙΑΝΝΗΣ Ε.ΔΙΑΚΟΓΙΑΝΝΗΣ</AUTHOR>

Πέντε χρόνια από τότε που τέθηκε το θέμα του σχολικού
τροχονόμου δεν είναι αρκετά για να δοθεί λύση... Ακόμη και οι αγωνιώδεις
προσπάθειες που έγιναν τον περασμένο Δεκέμβριο δεν απέδωσαν. 
ΜΙΑ
ΑΠΟΚΑΛΥΠΤΙΚΗ συζήτηση χθες στη Βουλή ανάμεσα στον υφυπουργό Παιδείας Γιάννη
Ανθόπουλο και τον βουλευτή του ΔΗΚΚΙ Γιάννη Δημαρά έφερε νέα στοιχεία γι' αυτή
τη διελκυστίνδα ανάμεσα σε υπηρεσίες του κράτους. 
Η επίσημη εξήγηση γι'
αυτή την καθυστέρηση που έδωσε ο υφυπουργός είναι ότι κινδυνεύει η σωματική
ακεραιότητα του τροχονόμου, κυρίως σε δρόμους μεγάλης ταχύτητας και ότι δεν
έχει αλλάξει ο Κώδικας Οδικής Κυκλοφορίας. 
Μία άλλη εξήγηση μέσα από
έγγραφα που κατατέθηκαν είναι ότι δεν έχει βρεθεί ακόμη η κατάλληλη... στολή
για τον σχολικό τροχονόμο, παρά το ότι η σχετική υπουργική απόφαση έχει
υπογραφεί από τον Μάρτιο του '93! 
Κι ενώ εκκρεμεί, 5 χρόνια μετά, η
υπόθεση να συμφωνήσουν τα υπουργεία Παιδείας και Δημόσιας Τάξης για τη στολή,
έγγραφο της Διεύθυνσης Τροχαίας (με ημερομηνία 10.12.96 και αριθμό πρωτοκόλλου
2515/5/89-6) που κατατέθηκε χθες στη Βουλή υποδεικνύει: «Πρέπει να
επισπευσθούν οι διαδικασίες ενεργοποίησης της σχετικής διαταγής, ώστε να
εκδοθεί η προβλεπόμενη για το σκοπό αυτό υπουργική απόφαση προκειμένου να
αντιμετωπισθεί νόμιμα και οριστικά το πρόβλημα». 
Η συζήτηση έγινε στο
πλαίσιο μιας ερώτησης στη Βουλή που είχε υποβάλει ο κ. Δημαράς, και από την
οποία κατατέθηκαν στοιχεία για δυστυχήματα με θύματα μαθητές (το 30% μπροστά
στα σχολεία από Ι.Χ. που παρασέρνουν παιδιά). 
Όμως, η απάντηση του
υπουργείου Παιδείας αφήνει ανοιχτό το θέμα της λύσης του προβλήματος.
Χρειάζεται αναθεώρηση της σχετικής νομοθεσίας, είπε ο υφυπουργός. Κι αυτό
απαιτεί χρόνο. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15842N221</ED>
<ID>
ID:168775

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N22&aa=1</URL></REF>


Article

<CATEGORY>vin06</CATEGORY>

 <H2>Διοξείδιο του αζώτου και όζον πάνω από τα όρια</H2>

ΣΥΝΕΧΙΖΕΤΑΙ
και σήμερα η έντονη παρουσία του νέφους στην περιοχή της πρωτεύουσας, μια και
οι καιρικές συνθήκες που επικρατούν (άπνοια, ζέστη, θερμοκρασιακή αναστροφή)
βοηθούν στη συσσώρευση των ρύπων. 
Χθες το διοξείδιο του αζώτου, ρύπος που
παράγεται κύρια από τα αυτοκίνητα, ξεπέρασε για μια ακόμη φορά το όριο
επιφυλακής των 200 mgr/m3και έφθασε στο σταθμό μέτρησης της οδού
Πατησίων στα 348 mgr/m3. Το όριο επιφυλακής ξεπέρασε και το όζον
στο σταθμό μέτρησης της Λυκόβρυσης, όπου έφθασε στα 212 mgr/m3. 
Η πρόβλεψη του ΠΕΡΠΑ είναι ότι και σήμερα θα επικρατήσει η ίδια κατάσταση.

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15842N222</ED>
<ID>
ID:168776

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N22&aa=2</URL></REF>


Article

<CATEGORY>vin06</CATEGORY>

 <H2>Δίνουν ζωή για δεύτερη φορά στα παιδιά τους</H2>

ΘΕΣΣΑΛΟΝΙΚΗ 
Γραφείο Βόρειας Ελλάδας 
ΖΩΗ ΓΙΑ... δεύτερη φορά έδωσε στο παιδί της μητέρα
από την Κεφαλονιά, ενώ το δεύτερο παιδί της οικογένειας θα «ξαναγεννηθεί» με
τη βοήθεια του πατέρα του.Ο Στέλιος και η Όλγα Καμίτση έχουν δύο κόρες, την
οκτάχρονη Ανθή και τη δεκάχρονη Ευαγγελία. Πριν από δύο χρόνια διαπιστώθηκε
ότι τα δύο παιδιά πάσχουν από νεφρική ανεπάρκεια και χρειάζονταν
μεταμόσχευση.Έπειτα από αρκετούς μήνες αναμονής, γιατροί του Ιπποκράτειου
Νοσοκομείου της Θεσσαλονίκης ειδοποίησαν τους γονείς για τη δυνατότητα
μεταμόσχευσης νεφρού στη μία από τις κόρες τους.Χθες έγινε με απόλυτη επιτυχία
στο τμήμα μεταμοσχεύσεων του Ιπποκράτειου η μεταμόσχευση του ενός νεφρού της
Όλγας Καμίτση στην οκτάχρονη Ανθή. Για τον ερχόμενο Ιούλιο προγραμματίσθηκε να
πραγματοποιηθεί στο ίδιο νοσοκομείο μεταμόσχευση νεφρού στη δεκάχρονη
Ευαγγελία με δότη τον πατέρα της Στέλιο.Όπως δήλωσε ο αναπληρωτής καθηγητής
χειρουργικής στο ΑΠΘ, Δημήτρης Τακούδης, στο Ιπποκράτειο έχουν πραγματοποιηθεί
600 μεταμοσχεύσεις νεφρού. Είναι η δεύτερη περίπτωση που πραγματοποιήθηκε
μεταμόσχευση με δότη γονέα και λήπτη το παιδί του. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15842N223</ED>
<ID>
ID:168777

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N22&aa=3</URL></REF>


Article

<CATEGORY>vin06</CATEGORY>

 <H2>Γιόρτασε τα 160 χρόνια</H2>

ΤΑ 160 χρόνια της εκπαιδευτικής της
παρουσίας γιόρτασε χθες στη Θεσσαλονίκη η Φιλεκπαιδευτική Εταιρεία, στο
πλαίσιο της Πολιτιστικής Πρωτεύουσας. Στην εκδήλωση επιδόθηκαν υποτροφίες, τις
οποίες θέσπισε από πέρσι η Φιλεκπαιδευτική Εταιρεία σε συνεργασία με τους
Δήμους Θεσσαλονίκης και Πυλαίας. Οι υποτροφίες καλύπτουν δωρεάν φοίτηση τριών
μαθητών στο Αρσάκειο Γυμνάσιο και στο Λύκειο Θεσσαλονίκης. Την εκδήλωση
πλαισίωσαν με ύμνους και τραγούδια οι χορωδίες των Αρσακείων Σχολείων
Θεσσαλονίκης. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15842N224</ED>
<ID>
ID:168778

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N22&aa=4</URL></REF>


Article

<CATEGORY>vin06</CATEGORY>

 <H5>ΝΕΑ ΕΠΙΧΕΙΡΗΣΗ ΤΟΥ ΔΗΜΟΥ ΣΤΟΥΣ
ΠΕΖΟΔΡΟΜΟΥΣ * «ΥΠΕΡΒΑΛΛΕΙ ΠΑΙΖΟΝΤΑΣ ΤΟΝ ΜΠΑΜΠΟΥΛΑ» ΛΕΝΕ ΟΙ ΙΔΙΟΚΤΗΤΕΣ ΤΩΝ ΚΑΦΕ
</H5><H2>Τα τραπεζάκια... μέσα</H2>

Για μία ακόμη φορά τις τελευταίες ημέρες, οι
υπάλληλοι του Δήμου Αθηναίων εξόρμησαν στους πεζοδρόμους της Τσακάλωφ και της
Μηλιώνη κατάσχοντας τραπεζάκια και καθίσματα που είχαν τοποθετήσει οι
ιδιοκτήτες των παρακείμενων καφέ στα πεζοδρόμια. 
Η ΕΠΙΧΕΙΡΗΣΗ ήταν μέρος
των ελέγχων που έχει αρχίσει να κάνει καθημερινά ο δήμος όχι μόνο στο
Κολωνάκι, αλλά και στα Εξάρχεια, την Πλάκα, τη Φωκίωνος Νέγρη και το Θησείο,
όπως κάθε χρόνο τέτοια εποχή. 
«Προχωρούμε σε κατάσχεση τραπεζοκαθισμάτων
όταν ο ιδιοκτήτης δεν έχει άδεια κατάληψης κοινόχρηστου χώρου ή όταν τα
τετραγωνικά μέτρα που έχει καταλάβει ξεπερνούν αυτά που αναγράφονται στην
άδειά του», εξηγεί ο κ. Βασίλης Κορομάτζος, αντιδήμαρχος Αθηναίων. «Πέρυσι
μειώθηκε αισθητά ο χώρος όπου επιτρέπονταν τα τραπέζια έξω στα πεζοδρόμια και
φέτος θα μειωθεί ακόμα περισσότερο. Τα συνεργεία μας κάνουν καθημερινά
ελέγχους και από την επόμενη εβδομάδα θα ξεκινήσουν και νυχτερινές επιδρομές.
Ήδη έχουμε ειδοποιήσει τους καταστηματάρχες στην Πλάκα και αν δεν
συμμορφωθούν, θα κάνουμε κατασχέσεις». 
Στη Φωκίωνος, αυτή την εβδομάδα, θα
ολοκληρωθεί η οριοθέτηση της πλατείας από το δήμο με τα σημεία όπου θα
επιτρέπονται τα τραπέζια. Παράλληλα, θα γίνουν και έργα ανάπλασης της πλατείας
με περισσότερο πράσινο, παγκάκια, σιντριβάνια και επέκταση της παιδικής χαράς.

Τα τραπέζια που κατάσχονται επιστρέφονται στον ιδιοκτήτη, αφού καταβάλει
ένα πρόστιμο για τη φύλαξη και τη μεταφορά τους. Αυτό κυμαίνεται από 30.000
δρχ ως 500.000 δρχ, ανάλογα με τον αριθμό τους και τις ημέρες που τα κρατά ο
δήμος, σύμφωνα με τον κ. Κορομάτζο. Μέχρι τώρα, κατασχέσεις έχουν γίνει στο
Κολωνάκι και στα Εξάρχεια. 
Οι καταστηματάρχες από τη μεριά τους,
διαμαρτύρονται για την απόφαση του δήμου, την οποία χαρακτηρίζουν «αυθαίρετη».
Ο κ. Χρήστος Καλαμαράς, υπεύθυνος καφεμπάρ στην οδό Μηλιώνη, υποστηρίζει ότι
οι επιδρομές του δήμου γίνονται χωρίς καμία προειδοποίηση, μόνο και μόνο για
την είσπραξη του προστίμου. «Έρχεται ξαφνικά το φορτηγό του δήμου μπροστά στον
πεζόδρομο και οι υπάλληλοι μαζεύουν τα πρώτα τραπεζάκια που θα βρουν μπροστά
τους, τα δικά μας. Τάχα το κάνουν για να μπορεί να περάσει το ασθενοφόρο ή το
πυροσβεστικό όχημα. Αλλά πώς είναι δυνατόν να περάσει μέσα από τα δέντρα ένα
μεγάλο αυτοκίνητο; Αν μαζέψουν τα τραπέζια από το πεζοδρόμιο, ο κόσμος δε θα
έρχεται πια για να πιει τον καφέ του και ο επιχειρηματίας θα καταστραφεί
οικονομικά». 
Την ίδια άποψη έχει και ο κ. Γιάννης Γεωργόπουλος, ιδιοκτήτης
καφέ στην πλατεία Εξαρχείων. «Ο δήμος παίζει το ρόλο του μπαμπούλα με το
φορτηγό που προσπαθεί να συνετίσει τα μικρά παιδιά. Τα Εξάρχεια αναβαθμίστηκαν
χάρη στους επιχειρηματίες που επένδυσαν πολλά χρήματα στην περιοχή και γέμισε
κόσμο. Αν ο δήμος κυνηγήσει τα μαγαζιά αυτά και απαγορέψει τα τραπέζια, δε θα'
ρχεται πια κανείς. Και αν κλείσουν οι καφετέριες, η πλατεία θα γυρίσει στο
άσχημο παρελθόν της. Το περυσινό μέτρο του περιορισμού των τραπεζιών στη
Θεμιστοκλέους ήταν σωστό γιατί πολλοί το είχαν παρακάνει. Αλλά τώρα ο δήμος
υπερβάλλει. Ας φροντίσουν πρώτα για την ανάπλαση της πλατείας με περισσότερο
φωτισμό και πράσινο». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15842N231</ED>
<ID>
ID:168779

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N23&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ</H2>
<H2>Αυτοϋπονόμευση</H2>

<AUTHOR>ΘΕΜΟΣ Χ. ΣΤΟΦΟΡΟΠΟΥΛΟΣ</AUTHOR>

ΟΙ ΤΟΥΡΚΟΙ φασίστες συμφωνούν μεταξύ τους πως τελικός
στρατηγικός τους στόχος στην Κύπρο είναι να τη θέσουν ολόκληρη υπό τον έλεγχό
τους. Στο τακτικό όμως επίπεδο έχουν διαμορφωθεί δύο σχολές. Η πρώτη τάσσεται
υπέρ παγίωσης ή και νομιμοποίησης της υφιστάμενης de facto διχοτόμησης. Οι
υποστηρίζοντες την άποψη αυτή θεωρούν πως η εμπέδωση της διαίρεσης αποτελεί
απαραίτητο ενδιάμεσο στάδιο για περαιτέρω τουρκική επέκταση. 
Κατά τη
δεύτερη σχολή, δεν συμφέρει την Τουρκία να συνεχίζει να κατέχει μόνο το βόρειο
τμήμα της Μεγαλονήσου και το υπόλοιπο «να κάνει ό,τι θέλει» (όπως έχει γράψει
ο δημοσιογράφος Μπιράντ, που ανήκει στην τάση αυτή), αλλά θα πρέπει να
επισπευσθεί, με την εγκαθίδρυση ομοσπονδιακού συστήματος, η υπαγωγή στην
ουσιαστική κυριαρχία της Άγκυρας των ελεύθερων σήμερα περιοχών. 
Ανάλογη
διχογνωμία υπάρχει μεταξύ των σχεδιαστών της δυτικής πολιτικής, που έχουν
χωρισθεί αφενός σε εκείνους οι οποίοι θεωρούν ικανοποιητική, επί του παρόντος
και για τα αμέσως επόμενα έτη, τη θέση Άγγλων και Αμερικανών στην Κύπρο και
αφετέρου σε όσους θα ήθελαν να εξασφαλισθούν ακόμα περισσότερο στο εγγύς
μέλλον τα προνόμια των ιμπεριαλιστών, μέσω μιας «λύσης» υπό την αιγίδα της
Δύσης. 
Και εμείς τι κάνουμε; Δεχόμενοι διαλόγους Αθήνας - Άγκυρας,
«διακοινοτικές» συνομιλίες, μέτρα «οικοδόμησης εμπιστοσύνης», συγκαλύπτουμε τη
φύση και τη συμπεριφορά του τουρκικού καθεστώτος και διευκολύνουμε τη
σταθεροποίηση της διχοτόμησης ή την επιβολή μιας μοιραίας για τον Κυπριακό
Ελληνισμό ομοσπονδίας. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15842N371</ED>
<ID>
ID:168780

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N37&aa=1</URL></REF>


Article

<CATEGORY>vin07</CATEGORY>

 <H5>ΒΟΜΒΑ ΤΟΥ ΓΕΝΙΚΟΥ
ΕΙΣΑΓΓΕΛΕΑ ΤΗΣ ΑΓΚΥΡΑΣ ΚΑΤΑ ΤΟΥ ΙΣΛΑΜΙΚΟΥ ΚΟΜΜΑΤΟΣ ΤΟΥ ΕΡΜΠΑΚΑΝ</H5>
<H2>«Απειλή το Ρεφάχ, να διαλυθεί»</H2>

Τη μεγαλύτερη μέχρι σήμερα βόμβα εξαπέλυσε κατά των
ισλαμιστών του πρωθυπουργού Νετζμετίν Ερμπακάν το στρατιωτικοπολιτικό
κατεστημένο στον συνεχιζόμενο και κλιμακούμενο πόλεμο φθοράς εναντίον του. 
Ο ΓΕΝΙΚΟΣ εισαγγελέας της Άγκυρας Βουράλ Σαβάς ζητεί από το Ανώτατο Δικαστήριο
να απαγορεύσει τη λειτουργία του ισλαμικού Κόμματος της Ευημερίας (Ρεφάχ) του
πρωθυπουργού, επειδή απειλεί τον κοσμικό χαρακτήρα του τουρκικού κράτους. 
«Ξεκίνησα ήδη τη διαδικασία για να τεθεί εκτός νόμου το κόμμα Ρεφάχ», δήλωσε ο
Βουράλ Σαβάς, όπως μετέδωσε το τουρκικό πρακτορείο ειδήσεων Ανατολή. 
Η
προοπτική ενός δικαστικού αγώνα για την επιβίωση του κόμματος Ρεφάχ δεν αφήνει
περιθώρια ανάσας στον κυβερνητικό συνασπισμό υπό τον Νετζμετίν Ερμπακάν, που
μόλις κέρδισε την πιο σκληρή κοινοβουλευτική μάχη της 11μηνης διακυβέρνησής
του, με την απόρριψη από την εθνοσυνέλευση της πρότασης μομφής της
αντιπολίτευσης. 
Αν το Ανώτατο Δικαστήριο κάνει δεκτό το εισαγγελικό
αίτημα, τότε το κυβερνών ισλαμικό Κόμμα της Ευημερίας θα πρέπει να διαλυθεί.

ΑΝΤΙΔΡΑΣΗ ΕΡΜΠΑΚΑΝ 
Ο ίδιος ο Νετζμετίν Ερμπακάν επεχείρησε να
υποβαθμίσει τη σημασία της εναντίον του κόμματός του δικαστικής ενέργειας,
υπογραμμίζοντας ότι δεν ευσταθούν οι κατηγορίες που διατυπώνονται κατά του
Ρεφάχ. 
Πάντως δεν μπόρεσε να κρύψει τη δυσαρέσκειά του, τονίζοντας ότι η
διαδικασία που ξεκίνησε ο εισαγγελέας της Άγκυρας ήταν «μια μεγάλη έκπληξη για
μας». 
«Το κατηγορητήριο δεν έχει καμία σχέση με την πραγματικότητα.
Πρόκειται απλώς για μια κατηγορία που δεν ευσταθεί. Το Ρεφάχ είναι το
μεγαλύτερο κόμμα της χώρας και αποτελεί εγγύηση του αληθινού λαϊκού χαρακτήρα
του τουρκικού κράτους», δήλωσε ο Νετζμετίν Ερμπακάν. 
ΚΑΤΗΓΟΡΗΤΗΡΙΟ 18
ΣΕΛΙΔΩΝ 
Αλλά το αποτελούμενο από 18 σελίδες κατηγορητήριο μιλά καθαρά
για την απειλή που αντιπροσωπεύει για τη χώρα το Ρεφάχ. 
«Έχει γίνει πλέον
σαφές ότι το Κόμμα της Ευημερίας είναι εστία ενεργειών που αντιβαίνουν στην
αρχή του λαϊκού χαρακτήρα του κράτους, όπως ορίζει το Σύνταγμα», δήλωσε ο
Βουράλ Σαβάς, επικαλούμενος το κατηγορητήριο. 
Ο εισαγγελέας της Άγκυρας
κατηγορεί το Ρεφάχ ότι «έχει παραβιάσει αρκετά άρθρα της νομοθεσίας για την
λειτουργία των κομμάτων και έχει οδηγήσει την χώρα σε μια ατμόσφαιρα εμφυλίου
πολέμου». 
Αλλά πάνω απ' όλα, ξιφουλκεί ο Βουράλ Σαβάς, η κυβέρνηση
προσπαθεί να ανατρέψει τον κοσμικό χαρακτήρα του τουρκικού κράτους που
εγκαθίδρυσε ο Κεμάλ Ατατούρκ στην δεκαετία του 1920, μετά την πτώση της
οθωμανικής αυτοκρατορίας. 
«ΤΟ ΚΡΑΤΟΣ ΘΑ ΕΠΙΖΗΣΕΙ» 
«Ακόμα κι αν
ορισμένοι πολιτικοί μας είναι παραπλανημένοι, κατευθυνόμενοι ή αναμεμειγμένοι
σε προδοσία, το κράτος που δημιούργησε ο μεγάλος Ατατούρκ θα επιζήσει», τόνισε
ο εισαγγελέας της Άγκυρας και ανέφερε αποσπάσματα από ομιλίες του Νετζμετίν
Ερμπακάν και στελεχών του Ρεφάχ, που μιλούν για την επιβολή του ισλαμικού
νόμου της σαρία, ακόμα και με την βία αν κριθεί απαραίτητο. 
Κίνηση
εκτόνωσης των πιέσεων, που προκάλεσε στη λεγόμενη λαϊκή παράταξη στην Τουρκία
η διάψευση των προσδοκιών για την κοινοβουλευτική ανατροπή της κυβέρνησης
Ερμπακάν, θεωρούν πολιτικοί κύκλοι την κίνηση του εισαγγελέα Βουράλ Σαβάς. 
Όμως, ανεξαρτήτως των κινήτρων της, η εισαγγελική ενέργεια μπορεί να έχει
τρομερές συνέπειες, αν το δικαστήριο θελήσει να κάνει χρήση των ειδικών
προνομίων που του επιτρέπει η τουρκική νομοθεσία, λένε αναλυτές. Η κίνηση του
εισαγγελέα αποτελεί συνέχεια των πιέσεων που ασκεί το τουρκικό επιτελείο και
μεγάλη μερίδα του Τύπου για την ανατροπή της κυβέρνησης Ερμπακάν. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15842N381</ED>
<ID>
ID:168781

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N38&aa=1</URL></REF>


Article

<CATEGORY>vin07</CATEGORY>

 <H2>Συγκέντρωση συριακού, ιρακινού και ιρανικού στρατού</H2>

ΤΗ
ΣΥΓΚΕΝΤΡΩΣΗ συριακών, ιρακινών και ιρανικών στρατευμάτων στα σύνορα γύρω από
την κουρδική ζώνη του Βορείου Ιράκ, θέατρο της τουρκικής στρατιωτικής
επιχείρησης κατά των Κούρδων ανταρτών του ΡΚΚ, καταγγέλλει η Τουρκία. 
Όπως
μετέδωσε το τουρκικό πρακτορείο ειδήσεων Ανατολή, επικαλούμενο στρατιωτικές
πηγές, η συγκέντρωση δυνάμεων αποτελεί κοινή προσπάθεια των τριών χωρών για
παροχή βοήθειας και καταφυγίου μέσα στα σύνορά τους στους αντάρτες του ΡΚΚ,
που προσπαθούν να διαφύγουν από τις επιθέσεις των τουρκικών στρατιωτικών
δυνάμεων. 
«Η Συρία, η χώρα που παρέχει την μεγαλύτερη υποστήριξη στο ΡΚΚ,
έχει αναπτύξει στρατιωτικές δυνάμεις στα σύνορά της με το Βόρειο Ιράκ,
χρησιμοποιώντας ως πρόσχημα μια στρατιωτική άσκηση», μετέδωσε το πρακτορείο
Ανατολή. 
Αν, όμως, το τουρκικό πρακτορείο κάνει λόγο για «στρατιωτική
άσκηση», ο τουρκικός στρατός μιλά για στρατιωτική επιχείρηση. 
Σε
ανακοίνωση του στρατού τονίζεται ότι η επιχείρηση των κυβερνητικών δυνάμεων
στο Βόρειο Ιράκ, εναντίον του εκτός νόμου ΡΚΚ (Εργατικού Κόμματος του
Κουρδιστάν) υπήρξε «η περισσότερο επιτυχημένη από όλες τις μέχρι σήμερα
επιχειρήσεις». 
Τουρκικά στρατεύματα, με την υποστήριξη της πολεμικής
αεροπορίας, εξαπέλυσαν ευρείας κλίμακας επιχείρηση στο Βόρειο Ιράκ, μέσω του
μεθοριακού περάσματος Χαμπούρ και ύστερα από έκκληση για υποστήριξη του
Μασούντ Μπαρζανί, ηγέτη του Δημοκρατικού Κόμματος του Κουρδιστάν. 
Αξιωματούχοι ανέφεραν ότι από την επιχείρηση των περίπου 
25.000
στρατιωτών, σκοτώθηκαν μέσα σε οκτώ ημέρες 1.300 αντάρτες του ΡΚΚ. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15842N382</ED>
<ID>
ID:168782

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N38&aa=2</URL></REF>


Article

<CATEGORY>vin07</CATEGORY>

 <H2>«Ψυχρός και νεφελώδης ο καιρός στον Άρη»!</H2>

«Ο ΚΑΙΡΟΣ στον Άρη
είναι σήμερα ψυχρός και νεφελώδης, με πιθανότητα εκδήλωσης θύελλας από ροζ
σκόνη». Αυτό ήταν το δελτίο καιρού που έδινε χθες το διαστημικό τηλεσκόπιο
Χαμπλ για τον Άρη, εν όψει του ραντεβού του διαστημόπλοιου Ιχνηλάτης με τον
κόκκινο πλανήτη, στις 4 Ιουλίου. Το διαστημικό τηλεσκόπιο παρακολουθεί
άγρυπνα, εδώ και μερικούς μήνες, τις καιρικές συνθήκες που επικρατούν στον
Άρη. Ακόμη και τις θερμότερες ημέρες, η επιφανειακή θερμοκρασία του δεν
ξεπερνάει τους 18 βαθμούς υπό το μηδέν. Η διαφορά της ημερήσιας από τη
νυκτερινή θερμοκρασία μπορεί να φτάσει έως τους 100 βαθμούς Κελσίου. Με βάση
τα στοιχεία που μεταδίδει το Χαμπλ, οι επιστήμονες της NASA πιστεύουν ότι ο
Ιχνηλάτης θα προσεδαφιστεί στον Άρη σε περίοδο κατά την οποία θα επικρατούν
ψύχος, νεφώσεις και θύελλες από σκόνη. Ρομπότ, που θα αποβιβαστεί από τον
Ιχνηλάτη, θα εξετάσει τη γεωλογική σύνθεση του Άρη και θα μεταδώσει στοιχεία
στους επιστήμονες στη Γη, με τα οποία θα διαμορφώσουν καλύτερη εικόνα για τον
κόκκινο πλανήτη. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15842N383</ED>
<ID>
ID:168783

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N38&aa=3</URL></REF>


Article

<CATEGORY>vin07</CATEGORY>

 <H5>ΑΝΤΙΦΑΤΙΚΕΣ ΚΙΝΗΣΕΙΣ ΤΟΥ ΠΕΡΙΠΛΕΚΟΥΝ ΠΕΡΙΣΣΟΤΕΡΟ ΤΗΝ ΚΑΤΑΣΤΑΣΗ</H5>
<H5>Καταστράφηκε από έκρηξη
γέφυρα στο Αργυρόκαστρο</H5>
<H2>Και δημοψήφισμα θέλει τώρα ο Σαλί Μπερίσα</H2>

Αντιφατικές κινήσεις του προέδρου Μπερίσα περιπλέκουν την κατάσταση στην
Αλβανία. Νέο γύρο συνομιλιών με τα κόμματα που μετέχουν στην αλβανική
κυβέρνηση άρχισε χθες ο πρωθυπουργός Μπασκίμ Φίνο, με την ελπίδα να
εξασφαλιστεί η ομαλή διεξαγωγή των εκλογών της 29ης Ιουνίου. 
ΔΗΜΟΨΗΦΙΣΜΑ
για τη μελλοντική μορφή του πολιτεύματος θέλει να διεξαχθεί ο Μπερίσα στις 29
Ιουνίου, ταυτόχρονα με τις γενικές εκλογές, σύμφωνα με προεδρικό διάταγμα που
εξέδωσε χθες. Έτσι οι Αλβανοί θα κληθούν να αποφασίσουν αν η χώρα τους θα
παραμείνει δημοκρατία ή θα μετατραπεί σε συνταγματική μοναρχία. Οι
υποστηρικτές της μοναρχίας ασκούν πιέσεις υπέρ του διεκδικητή του θρόνου Λέκα
Α'. 
Μία ακόμη προειδοποίηση προς τους Αλβανούς πολιτικούς να καταλήξουν σε
συμφωνία για την εκλογική διαδικασία απηύθυνε χθες ο Ευρωπαίος μεσολαβητής
Φραντς Βρανίτσκι, απειλώντας ότι διαφορετικά θα διακοπεί η διεθνής βοήθεια
προς την Αλβανία. Πάντως, σε ανακοίνωση της αλβανικής προεδρίας, ο πρόεδρος
Σαλί Μπερίσα φέρεται να υποχωρεί στο κύριο αίτημα της αντιπολίτευσης,
παραχωρώντας στην κυβέρνηση το δικαίωμα να ορίσει τα μέλη της κεντρικής
εκλογικής επιτροπής. 
Σύμφωνα με τον εκλογικό νόμο που είχε ψηφιστεί από το
Κοινοβούλιο, ο διορισμός των μελών της κεντρικής εκλογικής επιτροπής θα
γινόταν από τον πρόεδρο της χώρας. 
ΣΤΗ ΧΘΕΣΙΝΗ ανακοίνωση της αλβανικής
προεδρίας, ο Σαλί Μπερίσα φέρεται να δεσμεύεται στην υλοποίηση μιας
«συνεργασίας για διαφανή εκλογική διαδικασία και ελεύθερες και τίμιες εκλογές»
και καλεί τον πρωθυπουργό Μπασκίμ Φίνο «να προσκαλέσει ειδικούς των διεθνών
οργανισμών για την επόπτευση της εκλογικής διαδικασίας». 
Την ίδια ώρα, η
δράση ενόπλων συμμοριών συνεχίζεται στον αλβανικό Νότο. Δύο αλλεπάλληλες
εκρήξεις κατέστρεψαν χθες μια γέφυρα στην περιοχή του Αργυροκάστρου.
Εθελοντική ομάδα, που στηρίζεται οικονομικά από εμπόρους της περιοχής,
συγκροτήθηκε για τον έλεγχο του οδικού άξονα από την Κακαβιά μέχρι το
Τεπελένι. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15842N391</ED>
<ID>
ID:168784

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N39&aa=1</URL></REF>


Article

<CATEGORY>vin07</CATEGORY>

 <H2>Αναζητούν τον θησαυρό του Μομπούτου</H2>

ΣΕ ΑΝΑΖΗΤΗΣΗ της αμύθητης
περιουσίας του έκπτωτου προέδρου Μομπούτου επιδίδεται το νέο καθεστώς της
Κινσάσα, ενώ αδιευκρίνιστες παραμένουν οι προθέσεις του νέου ηγέτη της χώρας,
Λοράν Καμπίλα. 
Ο αντιπρόσωπος του νέου καθεστώτος της Κινσάσα στην Ευρώπη,
ζήτησε χθες από τη Γαλλία να μην παραχωρήσει άσυλο στον έκπτωτο πρόεδρο του
Ζαΐρ Μομπούτου Σέσε Σέκο και να κατάσχει την πολυτελή του βίλα στην Κυανή
Ακτή. 
Το αυστριακό υπουργείο Οικονομικών ανέθεσε στο εποπτικό συμβούλιο
τραπεζών να ερευνήσει αν μέρος της τεράστιας περιουσίας του Μομπούτου
βρίσκεται σε αυστριακές τράπεζες, ανακοινώθηκε χθες από τον καγκελάριο Βίκτορ
Κλίμα. 
Το ευρωπαϊκό γραφείο της Συμμαχίας Δημοκρατικών Δυνάμεων για την
Απελευθέρωση του Κονγκό - Ζαΐρ, που εδρεύει στη Γενεύη, έχει ζητήσει από την
Αυστρία και άλλες ευρωπαϊκές χώρες να παγώσουν τα περιουσιακά στοιχεία του
Μομπούτου. 
Η Κούβα, η οποία από τη δεκαετία του 1960 υποστήριζε τους
αγώνες του Λοράν Καμπίλα στο Ζαΐρ, αναγνώρισε χθες την κυβέρνησή του, καθώς
και τη μετονομασία της χώρας σε Λαϊκή Δημοκρατία του Κονγκό. 
Δύο από τους
κορυφαίους στρατηγούς του ανατραπέντος δικτάτορα Μομπούτου Σέσε Σέκο
παραδόθηκαν χθες στις ανταρτικές δυνάμεις του Λοράν Καμπίλα μπροστά στα πλήθη
που επευφημούσαν. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15842N392</ED>
<ID>
ID:168785

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N39&aa=2</URL></REF>


Article

<CATEGORY>vin07</CATEGORY>

 <H2>Τα κινητά στην τσέπη μπορεί να προκαλέσουν ζημιά στον βηματοδότη</H2>

ΤΑ ΨΗΦΙΑΚΑ κινητά τηλέφωνα όταν φυλάγονται στην τσέπη του πουκαμίσου ή
του σακακιού, είναι πιθανό να προκαλέσουν προβλήματα στη λειτουργία του
βηματοδότη, προκύπτει από έρευνα που έγινε σε χίλιους ασθενείς. 
Όταν όμως
κρατούν το τηλέφωνο κοντά στο αυτί, «οι παρεμβολές δεν αποτελούν κίνδυνο για
την υγεία», αναφέρεται στην ιατρική επιθεώρηση «New England Journal of
Medicine». 
Η μελέτη αυτή συμπίπτει με την Εβδομάδα για την Ασφάλεια των
Ασύρματων Τηλεφώνων που διοργανώνει η Ένωση Βιομηχανιών Ψηφιακής
Τηλεπικοινωνίας. 
Επίσης, το σήμα που παράγει το τηλέφωνο και το μοντέλο
του, καθώς και ο τύπος του βηματοδότη, παίζουν σημαντικό ρόλο. Είναι αισθητά
μειωμένος ο κίνδυνος στους βηματοδότες που διαθέτουν φίλτρα για τον
ηλεκτρονικό ήχο. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15842N393</ED>
<ID>
ID:168786

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N39&aa=3</URL></REF>


Article

<CATEGORY>vin07</CATEGORY>

 <H2>Εισβολή σε τράπεζα στη Λουκέρνη</H2>

ΕΝΑΣ άνθρωπος σκοτώθηκε χθες όταν ένοπλος
εισέβαλε σε τράπεζα στη Λουκέρνη της Ελβετίας και συνέλαβε δύο υπαλλήλους ως
ομήρους, ανακοίνωσε η αστυνομία. Πυροβολισμοί ακούσθηκαν μέσα στο κτίριο της
τράπεζας Ρέτσιο κατά τη διάρκεια της επίθεσης που σημειώθηκε χθες το πρωί. Ο
ένοπλος ζητούσε ένα εκατομμύριο ελβετικά φράγκα για να αφήσει ελεύθερο τον
έναν από τους δύο ομήρους. Οι δυνάμεις ασφαλείας απέκλεισαν την περιοχή και
κατόρθωσαν να συλλάβουν τον ένοπλο, τον οποίο απομάκρυναν από την τράπεζα
σιδηροδέσμιο και με τα εσώρουχά του. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15842N394</ED>
<ID>
ID:168787

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N39&aa=4</URL></REF>


Article

<CATEGORY>vin07</CATEGORY>

 <H2>Ζητούνται πράκτορες μέσω μικρών αγγελιών</H2>

«ΖΗΤΕΙΤΑΙ πράκτωρ. Αν
επιθυμείτε καλό μισθό και σταδιοδρομία αλλιώτικη από τις άλλες, επικοινωνήστε
με τη Μ15, Λονδίνο». Πρώτη φορά στα χρονικά της, η βρετανική υπηρεσία
αντικατασκοπίας αποφάσισε να στρατολογήσει τους πράκτορές της από τις μικρές
αγγελίες των εφημερίδων. Έτσι, χθες, στο τμήμα των αγγελιών της εφημερίδας
«Γκάρντιαν», εμφανίστηκε η καταχώρηση της Μ15 που αναζητεί πεπειραμένα στελέχη
για πράκτορες ή άλλες ειδικότητες της αντικατασκοπίας. Όπως τονίζεται στην
αγγελία, θα προτιμηθούν για τις θέσεις όσοι προέρχονται από τους χώρους της
εκπαίδευσης, της διαφήμισης και της δημοσιογραφίας. Η νέα μέθοδος που υιοθετεί
το αρμόδιο πέμπτο γραφείο της Μ15 σπάει μια μακρόχρονη παράδοση μυστικής
στρατολόγησης στελεχών από τους χώρους του στρατεύματος, της αστυνομίας και
του διπλωματικού σώματος. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15842N395</ED>
<ID>
ID:168788

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N39&aa=5</URL></REF>


Article

<CATEGORY>vin07</CATEGORY>

 <H5>Όλοι οι σοφοί...</H5>
<H5>Ο Ροζέ Συ...</H5>
<H5></H5><H5>Ο Ζαν-Φρανσουά Καν...</H5>
<H5>Η νέα τάξη...</H5>
<H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... της
οικονομικής επιστήμης, από τον Σαιν-Σιμόν και τον Άνταμ Σμιθ ως τον Μαρξ,
θεωρούσαν την εργασία ­ κατά βάθος ­ ως κακό, που θα έπρεπε βαθμιαία να
γίνεται όλο και λιγότερο αναγκαίο. Η λύτρωση από από τη δουλειά/δουλεία ήταν η
ωραιότερη προσδοκία του ανθρώπου. Ποιος να το 'λεγε ότι οι εργαζόμενοι,
παραμονές 2000, θα έτρεμαν μήπως χάσουν τις αλυσίδες τους! Το «τέλος της
εργασίας» στην τραγική εκδοχή του το είχαν διακρίνει μόνο η Χάννα Άρεντ, που
πρόβλεπε «μια κοινωνία εργατών χωρίς εργασία», και ο Τζων Κέυνς, που έλεγε ότι
στα τέλη του αιώνα θα ξεσπούσε συλλογική νευρική κρίση στα έθνη. Όλα αυτά μας
τα υπενθυμίζει ο Γάλλος κοινωνιολόγος Ροζέ Συ στο υπό έκδοση έργο του
«Συνεταιρική κοινωνία. Προς την τεταρτογενή οικονομία» (R. Sue: «La
Rιpublique des associιs. Vers l'ιconomie quaternaire»,
Odile Jacob). 
... σημειώνει ότι η εργασία έχει ήδη μειωθεί.
«Ο μέσος μισθωτός δουλεύει το 8-9% του ξύπνιου χρόνου του. 
Ο άνεργος
ακόμη λιγότερο ­ λέει ο συγγραφέας στο «Νουβέλ Ομπσερβατέρ». ­ 
Αλλά
αυξάνει και η μερική ή η πρόσκαιρη απασχόληση. Στη Γαλλία, αυτή αφορά πλέον το
80% των προσφερόμενων θέσεων. Στις ΗΠΑ, οι μερικώς απασχολούμενοι τείνουν να
ξεπεράσουν τους πλήρως.
 Όπως λένε και οι οικονομολόγοι, το κάλπικο χρήμα
εκτοπίζει το καλό». 
Η εργασία δεν θα χαθεί βέβαια, λέει ο Συ, αλλά θα
φθίνει διαρκώς. «Ήδη στις ΗΠΑ οι επιχειρήσεις υπολειτουργούν. 
Υπολογίσθηκε ότι αν τα εργοστάσια αξιοποιούσαν όλο τους τον τεχνικό εξοπλισμό,
θ' απολύονταν πολλά εκατομμύρια εργάτες. 
Ο πειρασμός είναι μεγάλος. Τα
ρομπότ δεν απεργούν». 
Ο Συ βλέπει και δύο επαγγέλματα που σύντομα, όπως
πιστεύει, θα τα καταπιούν οι μηχανές: οι ταμίες πολυκαταστημάτων και οι
εισπράκτορες διοδίων. 
... συγγραφέας και
ιδρυτής του «Εβενμάν ντυ Ζεντί» (τώρα εκδίδει τη «Μαριάν», περιοδικό
«θεσμικοεπαναστατικ»ο), συνδέει την κρίση στην απασχόληση με τις μεγάλες
γεωπολιτικές αλλαγές. Στο νέο βιβλίο του, για το παρόν και το μέλλον της
εργασίας, ο Καν αναφέρεται και στην πτώση του κομμουνισμού. Υπήρχαν ως τώρα
δύο αντίπαλοι δράκοντες, λέει. Αδιάκοπα τρώγονταν, και όμως, όλο και τα
κατάφερναν να τα βγάλουν πέρα. Ώσπου έμεινε μόνος ο καπιταλισμός. «Ένας κώλος
για δύο καρέκλες». Και τα πράγματα μπερδεύτηκαν. «Πώς να το γιορτάσεις, όταν
παντού απλώνεται η δικτατορία της Μοναδικής Κοσμοθεωρίας, γεννώντας ένα νέο,
ιδεολογικού τύπου, προλεταριάτο;». Και το χειρότερο, όταν «ο κυριαρχήσας
παμφιλελευθερισμος συμπεριφέρεται κιόλας με βάση τη λογική του συστήματος το
οποίο ανέτρεψε: υπόσχεται παράδεισο!» (J-F. Kahn: «Le Retour de Terre de Djid
Andrew», Fayard). 
... πραγμάτων στον χώρο της
απασχόλησης, αυτός ο «παμφιλελευθερισμός», σύνδρομο του «παγκαπιταλισμού»,
διαμορφώνει μια εργατοϋπαλληλικη τάξη «εύπλαστη», που όλα τα δέχεται, όλα τα
υπομένει: ακόμη και το ψαλίδισμα των όποιων κατακτήσεών της και, τέλος, την
αναπαραγωγή όχι ευημερίας αλλά μιζέριας. Το πρόβλημα, λέει ο Γάλλος αναλυτής,
είναι ότι μια φιλοσοφία με αφετηρία την ελευθερία του επιχειρείν, σχεδιασμένη
υποτίθεται προς το συμφέρον του μέγιστου δυνατού αριθμού πολιτών, απολήγει
στην εμφάνιση μιας δυναμικής τελείως αντίστροφης: όπου ολίγοι μόνον ωφελούνται
ενώ οι περισσότεροι αντί να ελευθερώνονται παγιδεύονται. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15842N401</ED>
<ID>
ID:168789

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N40&aa=1</URL></REF>


Article

<CATEGORY>vin07</CATEGORY>

 <H5>ΜΑΡΙΟ ΣΟΑΡΕΣ</H5>
<H2>ΠΡΟΣΩΠΑ</H2>
<H2>Ξανά στην επικαιρότητα</H2>

<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το χρυσάφι των ναζί, η Ευρώπη, το ίδρυμα, το αρχείο:
ένα χρόνο αφότου εγκατέλειψε την πορτογαλική προεδρία, ο Μάριο Σοάρες έχει
ακόμη πολλά να κάνει. 
Ο ΒΕΤΕΡΑΝΟΣ σοσιαλιστής είχε πει όταν έφυγε από την
προεδρία της Πορτογαλίας ότι θα αφιερωνόταν πλέον στο ίδρυμά του, το οποίο
συστάθηκε για να επεξεργαστεί τους σωρούς των ντοκουμέντων που συγκέντρωσε
κατά τη μακρά πολιτική σταδιοδρομία του, και στο γράψιμο. Ο «Βασιλιάς» Σοάρες,
όπως ήταν γνωστός για τους ηγεμονικούς τρόπους του, είχε τονίσει τότε ότι
τελείωσε με την εσωτερική πολιτική. Αλλά οι πολιτικοί δεν είχαν τελειώσει μαζί
του. 
Ο Σοάρες είναι ήδη επικεφαλής της Ανεξάρτητης Παγκόσμιας Επιτροπής
για τους Ωεκανούς, η οποία συστάθηκε στα τέλη του 1995 για να ερευνήσει, για
λογαριασμό των Ηνωμένων Εθνών, την κατάσταση των θαλασσών του κόσμου. Πρόσφατα
εξελέγη επίσης στην προεδρία του Ευρωπαϊκού Κινήματος, μιας μη κυβερνητικής
οργάνωσης με στόχο την προώθηση της ευρωπαϊκής ολοκλήρωσης: «Είμαι υπέρ των
Ηνωμένων Πολιτειών της Ευρώπης», δηλώνει προς το Ρώυτερ ο φεντεραλιστής
Σοάρες, ο οποίος ελπίζει εξάλλου πως η νίκη του Τόνι Μπλερ στη Βρετανία θα
αποκαταστήσει την «πολιτική ανισορροπία» της Ευρώπης και θα φέρει και πάλι στο
προσκήνιο την κοινωνική πρόνοια και την κοινωνική δικαιοσύνη. 
Αλλά το
ζήτημα που αναμένεται να τον κρατήσει στη δημοσιότητα στους επόμενους μήνες
είναι πολύ πιο ευαίσθητο: κατόπιν αιτήματος της κυβέρνησης του επίσης
σοσιαλιστή πρωθυπουργού Αντόνιο Γκουτέρες και της Τράπεζας της Πορτογαλίας, ο
Σοάρες θα τεθεί επικεφαλής μιας επιτροπής που θα αναλάβει τη διεξαγωγή ερευνών
σχετικά με τις συναλλαγές σε χρυσό της Πορτογαλίας με τη ναζιστική Γερμανία
στη διάρκεια του Δευτέρου Παγκοσμίου Πολέμου. Μετά την Ελβετία, η Πορτογαλία
είναι η χώρα που είχε πάρει τον περισσότερο χρυσό από τους ναζί κατά την
περίοδο αυτή ως πληρωμή για εξαγωγές προς τη ναζιστική Γερμανία. «Είναι κάτι
σοβαρό, δύσκολο. Δεν είναι κάτι που ήθελα να κάνω, αλλά όταν μου το ζήτησε και
η εβραϊκή κοινότητα, ήταν δύσκολο να αρνηθώ», δήλωσε ο Σοάρες. Κατά τα άλλα, ο
73χρονος πρώην πρόεδρος ασχολείται με το ίδρυμά του, στο οποίο φυλάσσονται
περισσότερα από δύο εκατομμύρια έγγραφα, όλα περασμένα σε ηλεκτρονικό
υπολογιστή. Σε μια γωνιά της μηχανικής κρύπτης που στεγάζει τα έγγραφα υπάρχει
μια παλιά βαλίτσα, ενθύμιο λιγότερο σίγουρων καιρών. Μέσα σε δεκάδες τέτοιες
βαλίτσες που έκρυβε σε σπίτια φίλων του, ο Σοάρες κατάφερε να διαφυλάξει τα
χαρτιά και τα αρχεία του στα χρόνια της δεξιάς δικτατορίας. «Μ' αυτό τον τρόπο
η μυστική αστυνομία δεν κατάφερε να τα βάλει στο χέρι», εξηγεί. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15842N402</ED>
<ID>
ID:168790

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N40&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ</H2>
<H2>Ηνωμένες Πολιτείες της Αφρικής</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Σε διπλωματικό επίπεδο, φιλοαμερικανική. Σε οικονομικό, οπαδός του Άνταμ
Σμιθ. Πολιτικά, όμως, ανεξάρτητη. Αυτή είναι η νέα Αφρική. Και σ' όποιον
αρέσει. 
ΝΙΚΗΦΟΡΑ ήταν η προέλαση των ανταρτών του Λωράν Καμπίλα στο Ζαΐρ,
αναίμακτη όχι. Ο ΟΗΕ κατήγγειλε επανειλημμένα τη σφαγή ή «εξαφάνιση» δεκάδων
χιλιάδων προσφύγων Χούτου στ' ανατολικά της χώρας και την άρνηση των ανταρτών
να δεχθούν επιτόπια επίσκεψη αντιπροσωπείας του Οργανισμού. Η επίτροπος
Ανθρωπιστικών Υποθέσεων Έμμα Μπονίνο κατηγόρησε τον Καμπίλα ότι μετέτρεψε το
Ανατολικό Ζαΐρ σε «πραγματικό σφαγείο». Και οι Γιατροί Χωρίς Σύνορα μίλησαν
αυτή την εβδομάδα για προμελετημένη στρατηγική των νέων ηγετών της χώρας να
εξοντώσουν όλους τους πρόσφυγες Χούτου από τη Ρουάντα που έχουν απομείνει,
συμπεριλαμβανομένων γυναικών και παιδιών. «Οι πρόσφυγες είναι αυριανά πτώματα,
χωρίς δύναμη ούτε για να φάνε», είπε ένας γιατρός στο στρατόπεδο Μπιάρο. 
Οι ξένες κυβερνήσεις όμως δεν ανησυχούν για τους εξαθλιωμένους πρόσφυγες. Όταν
οι Ηνωμένες Πολιτείες καλούν τον Καμπίλα να προκηρύξει το ταχύτερο εκλογές,
δεν έχουν βέβαια στο μυαλό τους την ανάγκη να αποκατασταθεί το ταχύτερο η
δημοκρατία. Γνωρίζουν, ή θα έπρεπε να γνωρίζουν, ότι στην πολύπαθη αυτή χώρα,
με κατεστραμμένη οικονομία, διαλυμένη υποδομή και ανύπαρκτη πολιτική τάξη, το
να γίνουν σύντομα εκλογές θα ήταν επικίνδυνο ­ αν όχι μοιραίο. Οι
περιφερειακές και εθνοτικές διαιρέσεις θα οξύνονταν, με κίνδυνο να ξεσπάσει
ένας νέος κύκλος βίας. Αν για παράδειγμα διεξάγονταν σήμερα εκλογές στην
πλούσια σε μεταλλεύματα επαρχία Σάμπα, γράφει η «Γκάρντιαν», θα νικούσε
πιθανότατα ο Κυούνγκου ούα Κουμουάνζα. Πρώην κυβερνήτης, ο άνθρωπος αυτός
πρωταγωνίστησε στο παρελθόν στην αιματηρή «εθνοκάθαρση» της επαρχίας του, με
ένα εκατομμύριο θύματα. Αλλά τότε δεν μιλούσε κανείς, γιατί ο Μομπούτου
εγγυάτο την ενότητα της χώρας... 
Όχι, αυτό που ανησυχεί σήμερα τη Δύση δεν
είναι οι σφαγές, αλλά το γεγονός ότι μια σειρά αφρικανών ηγετών παίρνουν για
πρώτη φορά σ' αυτόν τον αιώνα την τύχη της ηπείρου στα χέρια τους. «Πατέρας»
της ομάδας αυτής είναι ο πρόεδρος της Ουγκάντα Γιοουέρι Μουσεβένι και
«μαθητές» ο Πωλ Καγκάμε της Ρουάντα, ο αυτονομιστής ηγέτης του Νότιου Σουδάν
Τζων Γκάρανγκ, οι ηγέτες της Αιθιοπίας και της Ερυθραίας και, βέβαια, ο
Καμπίλα. «Με τον Μουσεβένι», λέει ο τελευταίος, «μιλάμε συχνά για το μέλλον
της Αφρικής και για το γεγονός ότι είμαστε μια ήπειρος ζητιάνων. Υπολογίζουμε
στη Ρουάντα, την Ουγκάντα, την Ανγκόλα και άλλες χώρες για να γίνουμε οι
Ηνωμένες Πολιτείες της Αφρικής». 
Χωρίς να αμφισβητούν την οικονομία της
αγοράς ­ η Ουγκάντα αποτελεί σήμερα πρότυπο οικονομικής ανάπτυξης ­ οι νέοι
ηγέτες της Αφρικής εννοούν να μην παίρνουν πλέον εντολές από ξένους δυνάστες ή
«προστάτες». Δεν αποκλείουν ακόμη και την επαναχάραξη των συνόρων που
αποφασίστηκαν το 1884 στη Σύνοδο του Βερολίνου. Στα προβλήματά τους αρχίζουν
να δίνουν «αφρικανικές» λύσεις. Αυτό δεν τους ζητούσε τόσα χρόνια η διεθνής
κοινότητα; 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15842N403</ED>
<ID>
ID:168791

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N40&aa=3</URL></REF>


Article

<CATEGORY>vin08</CATEGORY>

 <H5>ΠΡΟΤΑΣΕΙΣ ΠΟΥ ΟΔΗΓΟΥΝ ΣΕ
ΜΕΙΩΣΗ ΜΙΣΘΩΝ, ΣΥΝΤΑΞΕΩΝ, ΟΜΑΔΙΚΕΣ ΑΠΟΛΥΣΕΙΣ, ΚΑΤΑΡΓΗΣΗ 8ΩΡΟΥ ΚΑΙ ΑΥΞΗΣΕΙΣ ΣΤΑ
ΤΙΜΟΛΟΓΙΑ</H5>
<H2>Μέτρα φωτιά ζητεί το ΔΝΤ</H2>

Πάρτε τώρα μέτρα για μισθούς, συντάξεις, Ταμεία, προσλήψεις και
δαπάνες, προτρέπει την κυβέρνηση το Διεθνές Νομισματικό Ταμείο. 
ΣΤΟ
ΣΗΜΕΙΩΜΑ, μάλιστα, που έχουν συντάξει οι τεχνοκράτες του διεθνούς οργανισμού
και το οποίο παραδόθηκε την προηγούμενη εβδομάδα στον υπουργό Εθνικής
Οικονομίας και Οικονομικών, υποδεικνύονται δώδεκα συγκεκριμένα σκληρά μέτρα
για την οικονομία. 
Οι τεχνοκράτες του ΔΝΤ επικροτούν τη νομισματική και
συναλλαγματική πολιτική που ακολουθεί η Τράπεζα της Ελλάδος. Τονίζεται,
μάλιστα, ότι η μείωση των επιτοκίων θα πρέπει να είναι σταδιακή και σύμφωνα με
τον πληθωρισμό. 
Αναφορικά με την πορεία της οικονομίας διατυπώνεται η
εκτίμηση «ότι το έλλειμμα της κεντρικής διοίκησης το 1997 μπορεί να ξεπεράσει
κατά περίπου 0,5% του ΑΕΠ τον στόχο του προϋπολογισμού». 
Επίσης στο
σημείωμα αναφέρεται ότι φέτος ο πληθωρισμός δεν θα πέσει κάτω από 5%. Πάντως
πρέπει να σημειωθεί ότι πρώτη φορά το ΔΝΤ σε κείμενό του για την ελληνική
οικονομία επισημαίνει ότι δεν υπάρχουν περιθώρια για πρόσθετη φορολογία,
κυρίως σε μισθωτούς. «Τα φορολογούμενα τμήματα της κοινωνίας υπόκεινται ήδη σε
υψηλή φορολογία», τονίζεται χαρακτηριστικά στο σημείωμα του ΔΝΤ. 
ΘΕΤΙΚΗ ΠΟΡΕΙΑ 
Οι τεχνοκράτες του ΔΝΤ σημειώνουν, όμως, ότι η
ελληνική οικονομία παρουσίασε αισθητή βελτίωση, καθώς επιταχύνθηκε ο ρυθμός
ανάπτυξης, ο πληθωρισμός έπεσε στο χαμηλότερο επίπεδο των τελευταίων 20 ετών
και ενισχύθηκε η θέση της Ελλάδας στις διεθνείς χρηματαγορές. 
Τονίζεται,
επίσης, ότι η συμμετοχή της Ελλάδας στην ΟΝΕ και η σταδιακή σύγκλιση των
εισοδημάτων προς το βιοτικό επίπεδο στην Ευρωπαϊκή Ένωση αποτελούν πλέον
ρεαλιστική δυνατότητα. 
Χθες, ο υπουργός Εθνικής Οικονομίας και
Οικονομικών, κ. Γ. Παπαντωνίου, ο οποίος ρωτήθηκε από «ΤΑ ΝΕΑ» για την έκθεση
του ΔΝΤ, τόνισε ότι «αναγνωρίζει τη θετική πορεία της ελληνικής οικονομίας».

Πρέπει να σημειωθεί ότι αναλόγου περιεχομένου είναι και η έκθεση του ΟΟΣΑ
που θα συζητηθεί στις αρχές Ιουνίου στο Παρίσι. Σύμφωνα με πληροφορίες, στην
έκθεση θα επισημαίνεται ότι έχουν γίνει θετικά βήματα στην οικονομία, αλλά
απαιτούνται πρόσθετα μέτρα για να γίνει εφικτή η σύγκλιση. 
ΑΠΟΡΡΙΠΤΕΙ Η ΓΣΕΕ 
Στο μεταξύ, χθες η ΓΣΕΕ απέρριψε τις
προτάσεις που κάνει ο ΟΟΣΑ για την αναμόρφωση και τον εκσυγχρονισμό του
ασφαλιστικού συστήματος.. 
Σε ανακοίνωση που εξέδωσε χθες ­ με αφορμή τις
προτάσεις της έκθεσης του ΟΟΣΑ (αύξηση ορίων συνταξιοδότησης και εισφορών),
που αποκάλυψαν «ΤΑ ΝΕΑ» ­ η ΓΣΣΕ τονίζει ότι απορρίπτει το πλαίσιο των μέτρων
αυτών και εμμένει στις βασικές της προτάσεις που έχει υποβάλει στην
κυβέρνηση.. 
Όπως σημειώνεται, «βασική θέση και αρχή της Συνομοσπονδίας
είναι ότι τα μεγάλα προβλήματα της Κοινωνικής Ασφάλισης πρέπει να
αντιμετωπισθούν με την κατάργηση των αντιασφαλιστικών διατάξεων των Νόμων
1902/90 και 2084/92 (κατώτερη σύνταξη, 35ετία κ.λπ.), με νέους πόρους κ.λπ. Με
ριζική αναδιοργάνωση των λειτουργίας του συστήματος κοινωνικής ασφάλισης,
αυτονομία των επικουρικών ταμείων, εξορθολογισμό του συστήματος παροχών και
αναβάθμισή τους».. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15842N431</ED>
<ID>
ID:168792

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N43&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ</H2>
<H2>Πόσο απέχουμε από
το Μάαστριχτ</H2>

<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

Η ΠΡΟ ημερησίας διατάξεως
συζήτηση στη Βουλή για την ελληνική οικονομία ήταν μια ευκαιρία να ενημερωθεί
ο ελληνικός λαός για την «απόσταση» της χώρας μας από το Μάαστριχτ, αλλά,
δυστυχώς, χάθηκε. Και να σκεφτεί κανείς ότι ήταν πάρα πολύ εύκολη η μέτρησή
της, αφού είναι γνωστά τα κριτήρια, τα όρια και τα αποτέλεσματα της
οικονομικής πολιτικής στην πορεία προς την Οικονομική και Νομισματική Ένωση.

Τα όρια, λοιπόν, για τη σύγκλιση είναι το έλλειμμα του κρατικού
προϋπολογισμού (ως ποσοστό του ΑΕΠ) να είναι το 1998 κάτω από το 3%, το
δημόσιο χρέος (ως ποσοστό πάλι του ΑΕΠ) να είναι κάτω από 60%, ο πληθωρισμός
να είναι κάτω από 2,9% και τα επιτόκια κάτω από 8,4%. Οι πραγματοποιήσεις το
1996 είναι 7,4%, 111,8%, 8,5% και 12,9% αντίστοιχα, ενώ στόχος για το 1997
είναι 4,2%, 107,7%, 6,5%, 10,4% και για το 1998 είναι 2,4%, 103,6%, 3,9% και
7,9% αντίστοιχα. 
Το κριτήριο των επιτοκίων έχει ήδη επιτευχθεί από το
πρώτο πεντάμηνο του 1997 και, φυσικά, αναμένεται να διαμορφωθεί το 1998 σε
επίπεδα χαμηλότερα ακόμη και από τα όρια του Μάαστριχτ. 
Επίσης, βελτίωση
σημειώνεται και στο κριτήριο του ελλείμματος του κρατικού προϋπολογισμού, αλλά
οι έντονες δημοσιονομικές ανισορροπίες προκαλούν έντονο προβληματισμό για τον
τελικό στόχο. Η «απόσταση» του κριτηρίου του χρέους είναι απελπιστική, ενώ και
για τον πληθωρισμό ο στόχος του Μάαστριχτ είναι «άπιαστος» ακόμη και από το
Πρόγραμμα Σύγκλισης. 
Με λίγα λόγια, οι προσπάθειες πρέπει να είναι ακόμη
πάρα πολύ σκληρές, γιατί το σημείο εκκίνησης ήταν πάρα πολύ μακριά, σε
σύγκριση με τις άλλες χώρες. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15842N432</ED>
<ID>
ID:168793

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N43&aa=2</URL></REF>


Article

<CATEGORY>vin08</CATEGORY>

 <H2>Η Ευρωεπενδυτική πήρε και τα υποκαταστήματα της Κρεντί Λιονέ</H2>

ΤΑ
5 τραπεζικά υποκαταστήματα της Κρεντί Λιονέ απέκτησε η Ευρωεπενδυτική μετά τη
συμφωνία μεταβίβασης του καταναλωτικού τμήματος της γαλλικής τράπεζας στην
Ελλάδα. 
Χθες η Ευρωεπενδυτική ανακοίνωσε νέα μειωμένα επιτόκια στα δάνεια
και τις καταθέσεις. Τα επιτόκια στα επιχειρηματικά δάνεια διαμορφώνονται στο
12,5% (μείωση κατά 3,2% ποσοστιαίες μονάδες). Τα επιτόκια των στεγαστικών
δανείων διαμορφώνονται από 7% (χαμηλής επικίνησης) μέχρι 14% (κυμαινόμενου
επιτοκίου). Τέλος, τα επιτόκια καταθέσεων μειώνονται κατά 1 ποσοστιαία μονάδα
και διαμορφώνονται από 8% μέχρι 9,75%. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15842N433</ED>
<ID>
ID:168794

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N43&aa=3</URL></REF>


Article

<CATEGORY>vin08</CATEGORY>

 <H2>Αύξηση τιμών στις βενζίνες</H2>

ΜΕΧΡΙ 1,30 δρχ. το λίτρο αυξήθηκαν
από χθες τα μεσάνυχτα οι λιανικές τιμές των βενζινών, λόγω μεταβολής των
διεθνών τιμών. 
Οι νέες τιμές που ήδη διαμορφώνονται στην αγορά είναι: 
* Αττική - Θεσσαλονίκη 224,10 δρχ. το λίτρο η σούπερ, 208,10 δρχ. το λίτρο η
αμόλυβδη. 
* Υπόλοιπη χώρα: 224-234 δρχ. το λίτρο η σούπερ, 209-218 δρχ. η
αμόλυβδη. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15842N434</ED>
<ID>
ID:168795

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N43&aa=4</URL></REF>


Article

<CATEGORY>vin08</CATEGORY>

 <H2>Κέρδη κατά 115% αυξημένα</H2>

ΑΥΞΗΣΗ κατά 115% παρουσίασαν τα κέρδη
της εταιρείας ΑΣΠΡΟΦΟΣ το 1996, σε σχέση με το 1995, και κατά 52% ο κύκλος
εργασιών. 
Όπως ανακοίνωσε ο διευθύνων σύμβουλος της εταιρείας κ. Γ.
Δεσύπρης, η ΑΣΠΡΟΦΟΣ ήδη έχει διευρύνει, ως εταιρεία συμβούλων (θυγατρική των
ΕΛΔΑ), τον κύκλο των πελατών της: ΔΕΗ, Εγνατία οδός Α.Ε., PANCEVO (Σερβία),
Δίκτυο Χαμηλής Πίεσης, Αργυρομεταλλευμάτων και Βαρυτίνης, PETROLINA Α.Ε.).

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15842N435</ED>
<ID>
ID:168796

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N43&aa=5</URL></REF>


Article

<CATEGORY>vin08</CATEGORY>

 <H5>ΤΟ ΚΟΣΤΟΣ ΤΩΝ ΜΙΚΡΟΜΕΣΑΙΩΝ
ΑΥΤΟΚΙΝΗΤΩΝ ΣΤΗΝ ΕΛΛΑΔΑ ΕΙΝΑΙ ΤΟ ΙΔΙΟ ΜΕ ΑΛΛΕΣ ΧΩΡΕΣ</H5>
<H2>Ξεχάστε τα φθηνά</H2>

Δεν πρόκειται να μειωθούν οι τιμές στα μεταχειρισμένα αυτοκίνητα στην
περίπτωση που εναρμονισθούν οι φόροι τους με τα καινούργια.. 
Αυτο
προκύπτει από μελέτη του Ινστιτούτου Οικονομικών και Βιομηχανικών Ερευνών
(ΙΟΒΕ) για την αγορά του αυτοκινήτου στην Ελλάδα. Σύμφωνα με τη μελέτη αυτό
δεν θα γίνει γιατί με δεδομένες τις μειώσεις του Ειδικού Φόρου Κατανάλωσης που
πραγματοποιήθηκαν το 1993 και τον συνεχή ανταγωνισμό τα περιθώρια νέας μείωσης
των τιμών είναι ελάχιστα ως μηδενικά.. 
Στο σημείο αυτό επισημαίνεται ότι:
«Οι τυχόν διαφοροποιήσεις τους, ειδικά στα αυτοκίνητα μικρού και μεσαίου
κυβισμού που κυρίως κυκλοφορούν στην Ελλάδα, θα είναι ασήμαντες, αφού ήδη το
κόστος αγοράς τους είναι σχεδόν το ίδιο με άλλες χώρες».. 
Σημειώνεται ότι
τα μικρά και μεσαίου κυβισμού Ι.Χ. στην Ελλάδα αντιπροσωπεύουν το 75% του
συνόλου. Αντίθετα ­ κατά τη μελέτη ­ στα αυτοκίνητα μεγάλου κυβισμού άνω των
2.000 κυβικών θα υπάρξουν μειώσεις όσο θα αυξάνεται ο κυβισμός και θα
εκδηλώνεται αγοραστικό ενδιαφέρον... 
Πάντως, σύμφωνα με την έρευνα, θα
πρέπει: 
1 Να μειωθεί ο ΕΦΚ και τα Τέλη Ταξινόμησης (ΕΠΕΤ), με στόχο
τον περιορισμό του φαινομένου της αθρόας κυκλοφορίας αυτοκινήτων με ξένες
πινακίδες. Τα δημοσιονομικά έσοδα από τη φορολογία των αυτοκινήτων θα πρέπει
να προέρχονται σε μεγαλύτερο βαθμό από την κυκλοφορία τους, παρά από τη χρήση
τους. 
2 Μέχρι να εξαλειφθεί ο ΕΦΚ, θα πρέπει να διαμορφωθεί μία νέα
φορολογική βάση που θα υπολογίζεται με βάση την πραγματική αξία ενός
αυτοκινήτου και όχι την τεκμαρτή. 
3 Να δοθούν οικονομικά κίνητρα
αντικατάστασης των επιβατικών αυτοκινήτων ηλικίας μεγαλύτερης των 12 χρόνων.

Η μελέτη που εκπονήθηκε από τον κ. Ιωάννη Γιάνναρο, σημειώνει τα
προβλήματα του χώρου και επισημαίνει: 
* Η ιδιαιτερότητα του φορολογικού
συστήματος να λαμβάνει σαν κριτήριο προσδιορισμού της φορολογητέας αξίας του
αυτοκινήτου τον κυβισμό, έχει προκαλέσει στρεβλώσεις στην αγορά και χρόνιες
παρενέργειες στο κυκλοφοριακό της πρωτεύουσας. 
* Βραχυπρόσθεσμα ίσως
μειωθεί και η ζήτηση των καινούργιων Ι.Χ., λόγω της αναμενόμενης μείωσης του
ΕΦΚ στα μεταχειρισμένα. 
* Ο μέσος όρος ηλικίας των αυτοκινήτων που ήταν
8,8 χρόνια το 1993, έχει φθάσει το 1996 τα 10 και η συνεχής αυξητική τάση έχει
σαν αποτέλεσμα να χαθούν τα οφέλη που προέκυψαν από την εφαρμογή του μέτρου
της απόσυρσης το 1990. 
* Μονόδρομο αποτελεί για την κυβέρνηση η ριζική
αναμόρφωση των μέσων μαζικής μεταφοράς. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15842N441</ED>
<ID>
ID:168797

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N44&aa=1</URL></REF>


Article

<CATEGORY>vin08</CATEGORY>

 <H2>Πάνω οι λιανικές πωλήσεις στην αγορά</H2>

ΑΥΞΗΣΗ 1,7%
παρουσίασε ο όγκος λιανικών πωλήσεων το δίμηνο Ιανουαρίου - Φεβρουαρίου 1997
σε σχέση με το αντίστοιχο διάστημα πέρυσι. Τον Φεβρουάριο ο όγκος λιανικών
πωλήσεων σημείωσε οριακή πτώση 0,3% συγκριτικά με τον αντίστοιχο περυσινό
μήνα. 
Τα παραπάνω προκύπτουν από τα στοιχεία της Εθνικής Στατιστικής
Υπηρεσίας που δόθηκαν χθες στη δημοσιότητα. Ειδικότερα, το δίμηνο Ιανουαρίου -
Φεβρουαρίου τη μεγαλύτερη αύξηση, 4,9%, σημείωσαν οι πραγματικές πωλήσεις στα
λοιπά είδη και ακολούθησαν οι πωλήσεις στα έπιπλα και τον οικιακό εξοπλισμό,
που αυξήθηκαν κατά 9%. Αύξηση κατά 1,1% παρουσίασε και ο όγκος των πωλήσεων
στα είδη ένδυσης και υπόδησης. Πάντως, αξιοσημείωτη πτώση κατά 4,1% παρουσίασε
ο όγκος των πωλήσεων στα είδη διατροφής. 
Τον Φεβρουάριο τη μεγαλύτερη
αύξηση, κατά 9,3%, παρουσίασαν οι πωλήσεις στα έπιπλα και τον οικιακό
εξοπλισμό, ενώ αύξηση κατά 2,9% σημείωσε ο όγκος των πωλήσεων στα λοιπά είδη.
Μείωση κατά 4,5% σημείωσαν αντίστοιχα οι πραγματικές πωλήσεις στα είδη ένδυσης
και υπόδησης και στα είδη διατροφής 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15842N442</ED>
<ID>
ID:168798

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N44&aa=2</URL></REF>


Article

<CATEGORY>vin08</CATEGORY>

 <H5>ΜΕΙΩΣΗ ΑΠΟΔΟΧΩΝ ΛΟΓΩ ΤΟΥ
ΝΕΟΥ ΜΙΣΘΟΛΟΓΙΟΥ ΤΩΝ Δ.Υ. ΚΑΙ ΤΗΣ ΠΕΡΙΚΟΠΗΣ ΤΟΥ ΟΙΚΟΓΕΝΕΙΑΚΟΥ ΕΠΙΔΟΜΑΤΟΣ</H5>
<H2>Κόπηκαν επιδόματα παιδιών!</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Ακόμη και μείωση των αποδοχών τους
έχουν οικογένειες εργαζομένων, λόγω της εφαρμογής του νέου μισθολογίου των
δημοσίων υπαλλήλων και της περικοπής του οικογενειακού επιδόματος! 
ΤΟ
ΘΕΜΑ έχει προκαλέσει έντονες αντιδράσεις στον δημοσιοϋπαλληλικό χώρο και η
ΑΔΕΔΥ ετοιμάζεται να απαντήσει με απεργίες. 
Σύμφωνα με τις εκτιμήσεις των
συνδικαλιστών, η περικοπή του οικογενειακού επιδόματος οδηγεί σε μείωση που
φθάνει και τις 36.000 δρχ. τον μήνα σε ζευγάρι εργαζομένων (ο ένας στον
δημόσιο και ο άλλος στον ιδιωτικό τομέα). Όλα ξεκίνησαν από την ερμηνευτική
εγκύκλιο που έστειλε το υπουργείο Οικονομικών για την εφαρμογή του νέου
μισθολογίου των δημοσίων υπαλλήλων. 
Η ΕΓΚΥΚΛΙΟΣ 
Στην
εγκύκλιο τονίζεται ότι στην περίπτωση που ο ένας από τους δύο συζύγους
λαμβάνει οικογενειακό επίδομα από οποιαδήποτε πηγή του δημόσιου ή του
ιδιωτικού τομέα, δεν καταβάλλεται στον έτερο σύζυγο αυτή η παροχή. Επίσης
διευκρινίζεται ότι σε καμιά περίπτωση δεν καταβάλλονται μόνο οι προσαυξήσεις
λόγω τέκνων χωρίς τη σύγχρονη καταβολή και του βασικού ποσού. Αυτό σημαίνει
ότι ο/η υπάλληλος του ιδιωτικού τομέα παίρνει βεβαίωση από τον εργοδότη του
ότι λαμβάνει το επίδομα γάμου (βάσει της Εθνικής Γενικής Συλλογικής Σύμβασης
Εργασίας) ώστε η βεβαίωση αυτή να δοθεί στην υπηρεσία του/της υπαλλήλου του
Δημοσίου. Η υπηρεσία του Δημοσίου όμως αρνείται να καταβάλει το ενιαίο
οικογενειακό επίδομα (γάμου - τέκνων) στον/στη δημόσιο υπάλληλο. Έτσι, το
ζευγάρι μένει μόνο με το επίδομα γάμου του ιδιωτικού τομέα και δεν παίρνει
ούτε μια δραχμή για τα τέκνα. 
ΣΥΣΚΕΨΗ 
Με αυτό τον τρόπο
ζευγάρια εργαζομένων (ο ένας στο Δημόσιο και ο άλλος στον ιδιωτικό τομέα) που
έχουν δύο ή τρία ή περισσότερα παιδιά, δεν παίρνουν κανένα επίδομα γι' αυτά! Η
κατηγορία αυτή των υπαλλήλων είναι μεγάλη αν ληφθεί υπόψη ότι στο παρελθόν
έγιναν χιλιάδες προσλήψεις με το σύστημα των μορίων (ανάλογα με τα παιδιά). Το
θέμα της περικοπής του οικογενειακού επιδόματος και των αποδοχών απασχόλησε
χθες ευρεία σύσκεψη που έγινε στην ΑΔΕΔΥ με τη συμμετοχή εκπροσώπων
ομοσπονδιών του Δημοσίου. Κατά τη σύσκεψη αναλύθηκαν περιπτώσεις υπαλλήλων που
έχουν μείωση των αποδοχών τους λόγω της περικοπής του οικογενειακού
επιδόματος. 
ΕΥΘΥΝΕΣ 
Ο πρόεδρος της ΑΔΕΔΥ κ. Γιαν.
Κουτσούκος δήλωσε σχετικά στα «ΝΕΑ»: «Με την επέκταση της απαγόρευσης
καταβολής του οικογενειακού επιδόματος και στους δύο συζύγους και για τον
ιδιωτικό τομέα δημιουργείται μεγάλο πρόβλημα που οδηγεί ακόμη και σε μείωση
του εισοδήματος σε οικογένειες ιδιαίτερα πολύτεκνων. Κι αυτό γιατί
περικόπτεται το επίδομα των τέκνων από τον δημόσιο τομέα, ενώ δεν καταβάλλεται
στον ιδιωτικό. Ο κ. Κουτσούκος επιρρίπτει ευθύνες στον αρμόδιο υφυπουργό
Οικονομικών κ. Ν. Χριστοδουλάκη γιατί αγνόησε τις επισημάνσεις της ΑΔΕΔΥ για
το πρόβλημα που θα δημιουργήσει η διάταξη του μισθολογίου για το οικογενειακό
επίδομα. 
Τέλος, στη χθεσινή σύσκεψη των συνδικαλιστών εκφράστηκαν οι
ανησυχίες του 
δημοσιοϋπαλληλικού συνδικαλιστικού κινήματος για την πορεία
της συζήτησης με την κυβέρνηση, σε σχέση με την εφαρμογή του θεσμού των
συλλογικών διαπραγματεύσεων. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15842N451</ED>
<ID>
ID:168799

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N45&aa=1</URL></REF>


Article

<CATEGORY>vin08</CATEGORY>

 <H2>Συμφωνία στους ΗΣΑΠ</H2>

ΚΑΝΟΝΙΚΑ κινούνται σήμερα οι
ηλεκτρικοί σιδηρόδρομοι και τα πράσινα λεωφορεία (ΗΣΑΠ) μετά την αναστολή των
κινητοποιήσεων που έγινε μετά τη συμφωνία για την υπογραφή της συλλογικής
σύμβασης εργασίας. Στο μεταξύ, χθες πήραν μέρος σε 24ωρη απεργία οι ταχυδρόμοι
της περιοχής Αττικής. 
* Σε 48ωρη απεργία την Παρασκευή και το Σάββατο θα
πάρουν μέρος οι εργαζόμενοι στο Γαλλικό Ινστιτούτο Αθηνών. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15842N452</ED>
<ID>
ID:168800

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N45&aa=2</URL></REF>


Article

<CATEGORY>vin08</CATEGORY>

 <H2>Θα πάρουν μέρος στον κοινωνικό διάλογο Ν.Δ.-ΣΥΝ</H2>

ΚΑΝΟΝΙΚΑ ΘΑ
πάρουν μέρος στον κοινωνικό διάλογο για την απασχόληση, το ασφαλιστικό, την
ανταγωνιστικότητα και την ανάπτυξη οι εκπρόσωποι της ΔΑΚΕ (Ν.Δ.) και της
Αυτόνομης Παρέμβασης (Συνασπισμός). Η Εκτελεστική Επιτροπή της ΓΣΕΕ συνεδρίασε
χθες και ασχολήθηκε με τα θέματα οργάνωσης του κοινωνικού διαλόγου. Στην
επιτροπή της ΓΣΕΕ που θα συμμετάσχει στον διάλογο θα πάρουν μέρος ο πρόεδρός
της κ. Χρ. Πολυζωγόπουλος, ο αντιπρόεδρος κ. Γ. Μανώλης και ο αναπληρωτής
γενικός γραμματέας κ. Α. Καλύβης. Στη χθεσινή συνεδρίαση της Ε.Ε. της ΓΣΕΕ
υπήρξε προβληματισμός για την οργάνωση αγωνιστικών κινητοποιήσεων το φθινόπωρο
προκειμένου να αναδειχθούν τα ζητήματα της απασχόλησης και της ανεργίας. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15842N453</ED>
<ID>
ID:168801

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N45&aa=3</URL></REF>


Article

<CATEGORY>vin08</CATEGORY>

 <H2>Να μην είναι ατέρμων ζητούν οι βιομήχανοι</H2>

ΣΥΓΚΕΚΡΙΜΕΝΟ χρονικό
ορίζοντα θα πρέπει να έχει ο κοινωνικός διάλογος, δήλωσε χθες ο πρόεδρος του
ΣΕΒ κ. Ι. Στράτος. 
Εμείς με τους εργαζόμενους, πρόσθεσε, έχουμε πετύχει
για πολλά χρόνια τώρα με μια εργασιακή ειρήνη να διαμορφωθούν συνθήκες που
επιτρέπουν την ομαλή λειτουργία. 
Η πλευρά της βιομηχανίας διαφωνεί με
οποιαδήποτε διοικητική παρέμβαση στην κατάρτιση της Εθνικής Συλλογικής
Σύμβασης Εργασίας. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15842N454</ED>
<ID>
ID:168802

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N45&aa=4</URL></REF>


Article

<CATEGORY>vin08</CATEGORY>

 <H2>Άρχισε η έκτη «Θράκη» με φιλόδοξους στόχους</H2>

ΚΑΒΑΛΑ 
ΜΙΑ ΑΠΟ
τις πιο αξιόλογες εκθέσεις της Helexpo, η «Θράκη '97», με την οποία άρχισε και
η περιφερειακή πολιτική του εθνικού εκθεσιακού φορέα, εγκαινίασε χθες τον
φετινό της κύκλο στις εγκαταστάσεις του εκθεσιακού κέντρου Κομοτηνής.
Πρόκειται για την 6η Πανελλήνια Εμπορική Έκθεση, με την επωνυμία, «Θράκη» που
διοργανώνεται στην ακριτική αυτή περιοχή, με στόχο να συμβάλει και φέτος στην
προβολή του τοπικού παραγωγικού δυναμικού και την οικονομική διασύνδεσή του με
άλλες περιοχές της χώρας. 
Για πρώτη φορά υπάρχει συμμετοχή από
επιμελητήρια της Ανατολικής Μακεδονίας (Δράμας και Σερρών), καθώς και
αξιόλογες παράλληλες εκδηλώσεις διεθνούς ενδιαφέροντος. 
Η «Θράκη '97»,
φιλοξενεί 109 επιχειρήσεις από την Ελλάδα και το εξωτερικό και την κρατική
συμμετοχή της Κύπρου. 
Η «Θράκη '97» θα είναι ανοιχτή μέχρι και την Κυριακή
25 Μαΐου, καθημερινά από τις 5 το απόγευμα μέχρι τις 11 το βράδυ. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15842N455</ED>
<ID>
ID:168803

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N45&aa=5</URL></REF>


Article

<CATEGORY>vin08</CATEGORY>

 <H5>ΑΠΕΙΛΗ ΓΙΑ ΤΙΣ ΜΙΚΡΕΣ
ΤΡΑΠΕΖΕΣ Η ΧΡΗΣΙΜΟΠΟΙΗΣΗ ΤΟΥ ΕΥΡΩ</H5>
<H2>Και σύγκλιση επιτοκίων</H2>

Δυσοίωνες είναι οι
προοπτικές για τις μικρές τράπεζες στο νέο τοπίο που θα δημιουργηθεί στην
ευρωπαϊκή οικονομία με την έναρξη της Οικονομικής και Νομισματικής Ένωσης
(ΟΝΕ) και τη χρησιμοποίηση του εύρω σε όλες τις συναλλαγές. 
Ο
αυξημένος ανταγωνισμός μεταξύ των τραπεζών ενδέχεται να οδηγήσει ακόμη και σε
χρεοκοπία κυρίως μικρών τραπεζών, καθώς, εκτός των άλλων, στο νέο καθεστώς οι
κυβερνήσεις θα έχουν μικρότερα οικονομικά και πολιτικά κίνητρα για να
στηρίξουν μία τράπεζα.. Αυτό προκύπτει από την ομιλία του υφυπουργού
Οικονομικών κ. Ν. Χριστοδουλάκη στην ημερίδα που διοργάνωσε χθες το Γενικό
Λογιστήριο του Κράτους για τις επιπτώσεις που θα προκληθούν στη δημόσια
διοίκηση από την εισαγωγή του εύρω. Αναφερόμενος στις σημερινές συνθήκες ο
υφυπουργός σημείωσε: «Στη σημερινή ολιγοπωλιακή διάρθρωση των εθνικών
τραπεζικών συστημάτων, ο κίνδυνος χρεοκοπίας μιας τράπεζας σε μια ευρωπαϊκή
χώρα είναι σχεδόν αμελητέος. Όμως στις νέες συνθήκες του ενιαίου χώρου της
Ε.Ε. η σχετική σημασία της οποιασδήμποτε τράπεζας θα μειωθεί σημαντικά. 
«Με άλλα λόγια ­ τόνισε χαρακτηριστικά ­ ο κίνδυνος τραπεζικής επισφάλειας θα
αρχίσει να γίνεται περισσότερο αισθητός». Αποτέλεσμα των παραπάνω θα είναι η
αύξηση των συγχωνεύσεων στο τραπεζικό σύστημα και έτσι θα ενισχυθούν οι τάσεις
συγκεντρωποίησης στην ενιαία ευρωπαϊκή τραπεζική αγορά. 
Από την ομιλία του
υφυπουργού προκύπτει ακόμη ότι: 
* Σε πρώτη φάση, από τον περιορισμό των
πράξεων συναλλάγματος οι τράπεζες σε όλη την Ευρώπη θα χάσουν έσοδα περίπου 9
τρισ. δρχ. 
* Τα έσοδα αυτά αναμένεται να αναδιανεμηθούν προς την
κατεύθυνση ενίσχυσης της βιομηχανίας και προς τα νοικοκυριά. 
* Τα φερέγγυα
τραπεζικά ιδρύματα θα εξασφαλίζουν την προτίμηση των καταθετών και για τον
λόγο αυτόν θα δίνουν φθηνότερο επιτόκιο και θα έχουν φθηνότερο κόστος
συγκέντρωσης χρήματος. 
* Ο ανταγωνισμός θα οδηγήσει σε σύγκλιση επιτοκίων
σε ευρωπαϊκό επίπεδο, ενώ ο περιορισμός των επενδύσεων στις τιμές
συναλλάγματος θα αυξήσει τις τοποθετήσεις κεφαλαίων σε άλλες επενδύσεις, τη
ζήτηση στεγαστικών δανείων κ.λπ. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15842N461</ED>
<ID>
ID:168804

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N46&aa=1</URL></REF>


Article

<CATEGORY>vin08</CATEGORY>

 <H2>1 δισ. τζίρο η Courva το 4μηνο</H2>

ΑΝΟΔΟ σημείωσαν ο κύκλος
εργασιών και οι εξαγωγές της βιομηχανίας Courva το πρώτο τετράμηνο του 1997.
Ειδικότερα οι πωλήσεις της εταιρείας ανήλθαν σε 995.905.000 δρχ., ενώ το
αντίστοιχο χρονικό διάστημα του 1996 ήταν 827.315.000 δρχ. (αύξηση 20,4%). 
Οι εξαγωγές του πρώτου τετραμήνου ανήλθαν σε 125.730.000 δρχ. σημειώνοντας
αύξηση 85%, ενώ τα κέρδη της εταιρείας έφθασαν τα 57.762.000 δρχ. έναντι
47.984.000 δρχ. πέρυσι στο αντίστοιχο τετράμηνο. 
Η βιομηχανία Courva,
κατασκευάζει στην Ελλάδα πάγκους και πορτάκια κουζίνας και υπνοδωματίου των
μεγαλυτέρων παγκοσμίως οίκων παραγωγής laminate. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15842N462</ED>
<ID>
ID:168805

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N46&aa=2</URL></REF>


Article

<CATEGORY>vin08</CATEGORY>

 <H2>Τερματίζεται το μονοπώλιο του ΟΤΕ μετά το 2001</H2>

Η ΕΛΛΑΔΑ
συμφώνησε να απελευθερώσει όλες τις τηλεπικοινωνιακές υπηρεσίες από την 1η
Ιανουαρίου του 2001, τερματίζοντας έτσι το μονοπώλιο της συμβατικής
τηλεφωνίας, που ανήκει στον ΟΤΕ. Αυτό αναφέρεται σε ανταπόκριση από την Αθήνα
που δημοσιεύεται στους χθεσινούς «Φαϊνάνσιαλ Τάιμς». 
Το δημοσίευμα
αναφέρει ακόμη ότι θα περάσουν στον ελεύθερο ανταγωνισμό από το 1998 και άλλες
υπηρεσίες, όπως οι δορυφορικές επικοινωνίες και η καλωδιακή τηλεόραση. 
Κατά τους «Φαϊνάνσιαλ Τάιμς», η σοσιαλιστική κυβέρνηση δέχθηκε πιέσεις από την
Ευρωπαϊκή Επιτροπή να επιταχύνει τις διαδικασίες για την απελευθέρωση, όταν
υποστήριξε ότι ο ΟΤΕ δεν θα ήταν σε θέση να ολοκληρώσει το πρόγραμμα
εκσυγχρονισμού του δικτύου του πριν από το 2003 ­ ανώτατο χρονικό όριο που
έθεσε αρχικά η Ευρωπαϊκή Ένωση για Ελλάδα, Ισπανία, Πορτογαλία, Λουξεμβούργο
και Ιρλανδία. 
Η Επιτροπή ξεκίνησε νομικές διαδικασίες κατά της Ελλάδας με
το σκεπτικό ότι θα αποτύχει να υλοποιήσει την κοινοτική ντιρεκτίβα για την
ίδρυση ενός ανεξάρτητου ρυθμιστικού φορέα που θα διασφαλίζει τον ανταγωνισμό
στις δορυφορικές επικοινωνίες και την καλωδιακή τηλεόραση. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15842N463</ED>
<ID>
ID:168806

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N46&aa=3</URL></REF>


Article

<CATEGORY>vin08</CATEGORY>

 <H2>Η ζήτηση ήρθε το μεσημέρι</H2>

Σημαντική
διορθωτική άνοδο σημείωσε ο Γενικός Δείκτης του Χρηματιστηρίου Αξιών (ΧΑΑ)
μετά απο τις εντονότατες διακυμάνσεις που εκδηλώθηκαν κατά τη διάρκεια της
συνεδρίασης.Με την έναρξη της συνεδρίασης εκδηλώθηκε σημαντική προσφορά
τίτλων, η οποία σε συνδυασμό με την απουσία ικανοποιητικού αγοραστικού
ενδιαφέροντος είχε ως επακόλουθο την μεγάλη υποχώρηση των τιμών των μετοχών
και την διαμόρφωση του δείκτη κάτω απο το ψυχολογικό φράγμα των 1.600 μονάδων
(1596,67 μονάδες). Στη συνέχεια το κλίμα ανεστράφη και η άνοδος των τιμών των
μετοχών κάλυψε τις ημερήσιες απώλειες.Το νέο κλίμα προσφοράς που εκδηλώθηκε
είχε ως συνέπεια την εκ νέου υποχώρηση των μετοχών στα αρχικά ημερήσια
επίπεδα.Μετά το μέσον της συνεδρίασης για ακόμη μία φορά η προσφορά έδωσε τη
θέση της σε υψηλή ζήτηση της οποίας επακόλουθο ήταν η σημαντικότατη, σε σχέση
με τα επίπεδα της ημέρας, άνοδος των τιμών. Ο Γενικός Δείκτης αυξήθηκε τελικά
κατά 17,30 μονάδες και έκλεισε στις 1.639,01 μονάδες, σημειώνοντας άνοδο της
τάξεως του 1,07%. Από τις 253 μετοχές που πραγματοποίησαν συναλλαγές, 133
σημείωσαν άνοδο , 95 πτώση και 25 παρέμειναν σταθερές, ενώ 47 έκλεισαν με
αγοραστές και 137 με πωλητές. Η αξία των συναλλαγών ανήλθε σε 27 δισ. δρχ.
(6.503.386 τεμ.). Αναλυτικά τα 5.887.085 τεμάχια αξίας 26 δισ. δρχ. αφορούσαν
την Κύρια Αγορά ενώ τα 616.301 τεμάχια συνολικής αξίας 1.022 εκατ. δρχ. την
Παράλληλη Αγορά. Τη μεγαλύτερη αξία συναλλαγών σημείωσαν οι μετοχές των
Τραπεζών (11,4 δισ. δρχ. -763.545 τεμάχια) και ακολούθησε ο κλάδος των
Μεταλλουργικών επ. (με 2,3 δισ. - 519.375 τεμάχια). 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15842N471</ED>
<ID>
ID:168807

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N47&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΔΙΔΥΜΟΙ 
(21 Μαΐου - 21 Ιουνίου).
Η Πανσέληνος στον Τοξότη επηρεάζει πιο άμεσα τους γεννημένους γύρω στις 22
Μαΐου. Προβλήματα υπάρχουν σε σχέσεις ή συνεργασίες που έχουν φθαρεί. Προσοχή
σε θέματα υγείας. 
ΚΑΡΚΙΝΟΣ 
(22 Ιουνίου - 22 Ιουλίου). Η
Πανσέληνος στον Τοξότη προκαλεί, ίσως, προβλήματα στη δουλειά σας και στις
σχέσεις σας με συναδέλφους. Προσοχή σε θέματα υγείας και δίαιτας. 
ΛΕΩΝ 
(23 Ιουλίου - 22 Αυγούστου). Η Πανσέληνος στον Τοξότη
επηρεάζει, ίσως, μια αισθηματική σχέση, μια καλλιτεχνική προσπάθεια ή ένα
παιδί σας. Οι γυναίκες που περιμένουν παιδί να προσέχουν περισσότερο. 
ΠΑΡΘΕΝΟΣ 
(23 Αυγούστου - 23 Σεπτεμβρίου). Η Πανσέληνος στον Τοξότη
επηρεάζει πιο άμεσα τους γεννημένους γύρω στις 24 Αυγούστου. Προφυλάξτε την
υγεία σας, την υγεία ηλικιωμένων συγγενών, την καριέρα και τη δημόσια εικόνα
σας. 
ΖΥΓΟΣ 
(24 Σεπτεμβρίου - 23 Οκτωβρίου). Η Πανσέληνος
στον Τοξότη επηρεάζει ταξίδια, το μεταφορικό σας μέσον, μετακομίσεις,
συμφωνίες και συμβόλαια, σπουδές, μίντια, στενούς συγγενείς. Να προσέχετε όταν
οδηγείτε. 
ΣΚΟΡΠΙΟΣ 
(24 Οκτωβρίου - 22 Νοεμβρίου). Η
Πανσέληνος στον Τοξότη επηρεάζει τα οικονομικά σας. Μερικοί χάνετε μία πηγή
εσόδων. Άλλοι αντιμετωπίζετε μεγάλους λογαριασμούς ή απρόβλεπτα έξοδα. 
ΤΟΞΟΤΗΣ 
(23 Νοεμβρίου - 21 Δεκεμβρίου). Η Πανσέληνος γίνεται στο
ζώδιό σας και επηρεάζει πιο άμεσα τους γεννημένους γύρω στις 23 Νοεμβρίου.
Προφυλάξτε την υγεία σας, σχέσεις και συνεργασίες που χρειάζεστε. 
ΑΙΓΟΚΕΡΩΣ 
(22 Δεκεμβρίου - 10 Ιανουαρίου). Η Πανσέληνος στον Τοξότη
επηρεάζει την ψυχική ή τη σωματική σας υγεία ­ ή την υγεία των δικών σας.
Έρχονται στην επιφάνεια φοβίες, συμπλέγματα, ενοχές και σας ταλαιπωρούν. 
ΥΔΡΟΧΟΟΣ 
(20 Ιανουαρίου - 18 Φεβρουαρίου). Η Πανσέληνος στον
Τοξότη μπορεί να ματαιώνει κάποιον στόχο σας και να φέρνει απογοητεύσεις από
φίλους, ομοϊδεάτες ή υποστηρικτές. Οι πολιτικοί και οι συνδικαλιστές ας είναι
προσεκτικοί. 
ΙΧΘΥΕΣ 
(19 Φεβρουαρίου - 20 Μαρτίου). Η
Πανσέληνος στον Τοξότη επηρεάζει πιο άμεσα τους γεννημένους γύρω στις 23
Νοεμβρίου. Προφυλάξτε την υγεία σας, την υγεία ηλικιωμένων συγγενών, την
καριέρα και τη δημόσια εικόνα σας. 
ΚΡΙΟΣ 
(21 Μαρτίου - 19 Απριλίου). Η
Πανσέληνος στον Τοξότη συνδέεται με ταξίδια, σπουδές, μίντια και εκδόσεις,
τέχνη και εξωτερική πολιτική, δίκες, συγγενείς εξ αγχιστείας και αλλοδαπούς.
Αποφύγετε συγκρούσεις και παραβάσεις νόμων. 
ΤΑΥΡΟΣ 
(20
Απριλίου - 20 Μαΐου). Με την Πανσέληνο στον Τοξότη μπορεί να χάνονται κάποια
πρόσωπα, παλιές συνήθειες ή παλιές καταστάσεις από τη ζωή σας. Προβλήματα
μπορεί να υπάρξουν στην ερωτική σας ζωή ή στον οικονομικό τομέα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15842N581</ED>
<ID>
ID:168808

</ID><URL>http://ta-nea.dolnet.gr/neaweb/neafile.print_unique?e=A&f=15842&m=N58&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΠΡΩΤΑΘΛΗΤΗΣ ΓΙΑ 5η ΣΥΝΕΧΗ
ΧΡΟΝΙΑ</H5>
<H2>Όλα
δικά του!</H2>

ALIGN="CENTER"> 
Ο ΟΛΥΜΠΙΑΚΟΣ
κατέκτησε το τρίτο τρόπαιο στη φετινή αγωνιστική περίοδο. Οι «ερυθρόλευκοι»
πέτυχαν χθες, στο ΟΑΚΑ, την τρίτη νίκη τους, επί της ΑΕΚ (68-53) και κράτησαν
για πέμπτη χρονιά στον Πειραιά τον τίτλο του πρωταθλητή. σελίδες 1, 8-10 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15842O001</ED>
<ID>
ID:168809

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O00&aa=1</URL></REF>


Article

<CATEGORY>vin10</CATEGORY>

 <H5></H5><H2>Σιγάλας: Βλέπαμε σαν εφιάλτη το 5ο ματς</H2>

σελίδα 8

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15842O002</ED>
<ID>
ID:168810

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O00&aa=2</URL></REF>


Article

<CATEGORY>vin10</CATEGORY>

 <H5></H5><H2>Ιωαννίδης: Βάζω πρώτα τον άνθρωπο</H2>

σελίδα 9 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15842O003</ED>
<ID>
ID:168811

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O00&aa=3</URL></REF>


Article

<CATEGORY>vin10</CATEGORY>

 <H2>Το
συμβόλαιο δένει Ζάετς και Παναθηναϊκό</H2>
<H2></H2>
σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15842O004</ED>
<ID>
ID:168812

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O00&aa=4</URL></REF>


Article

<CATEGORY>vin10</CATEGORY>

 <H2>ΑΕΚ: Δεν έπεισε ο Νατροσβίλι </H2>
σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15842O005</ED>
<ID>
ID:168813

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O00&aa=5</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ, Η 8η ΟΜΑΔΑ
ΠΟΥ ΤΗΝ ΙΔΙΑ ΧΡΟΝΙΑ ΚΑΤΕΚΤΗΣΕ ΠΡΩΤΑΘΛΗΜΑ ΕΥΡΩΠΗΣ, ΠΡΩΤΑΘΛΗΜΑ ΣΤΗ ΧΩΡΑ ΤΟΥ ΚΑΙ
ΤΟ ΚΥΠΕΛΛΟ</H5>
<H2>Τρίποντο στην... Ιστορία</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΤΟ ΤΡΙΤΟ» φώναξε χθες το βράδυ ο Γιώργος
Σιγάλας στα αποδυτήρια του ΟΑΚΑ αλλά εκείνη τη στιγμή ίσως ο αρχηγός των
«ερυθρολεύκων» δεν συνειδητοποίησε τι ακριβώς πέτυχε εφέτος ο Ολυμπιακός. 
Η θρυλική ομάδα του Πειραιά σημείωσε το μεγαλύτερο... τρίποντο της ιστορίας
της καταφέρνοντας κάτι εκπληκτικό, το οποίο δεν είχε καμία άλλη ελληνική ομάδα
έως τώρα. Να πετύχει το λεγόμενο «Τριπλ κράουν». Δηλαδή, στην ίδια χρονιά να
κατακτήσει το κορυφαίο ευρωπαϊκό τρόπαιο (πρωταθλητριών) και παράλληλα το
νταμπλ στη χώρα της. 
Ένα κατόρθωμα στο οποίο είχε πλησιάσει πολύ κοντά και
το 1994, αλλά ας... όψεται το τρίποντο του Κορνήλιους Τόμπσον στον τελικό του
πρωταθλητριών στο Τελ Αβίβ. 
Το «Τριπλ κράουν» στην μακρόχρονη ιστορία του
ευρωπαϊκού μπάσκετ έχουν πετύχει μόλις οκτώ ομάδες (μαζί με τον Ολυμπιακό) εκ
των οποίων οι τρεις (Ρεάλ Μαδρίτης, Ίνις Βαρέζε και Γιουγκοπλάστικα Σπλιτ) από
δύο φορές! 
Όμως το επίτευγμα του Ολυμπιακού αποκτά μεγαλύτερη σημασία,
διότι κατέκτησε το δυσκολότερο έως τώρα Κύπελλο πρωταθλητριών (η νεοσύστατη
Ευρωλίγκα είχε τις καλύτερες ομάδες και περισσότερα παιχνίδια) αλλά και το
καλύτερο πρωτάθλημα της Ευρώπης, όπως είναι το ελληνικό. 
Παράλληλα πήρε το
Κύπελλο Ελλάδος αποκλείοντας όλους τους αντιπάλους του έως και τον τελικό
εκτός έδρας! Δικαιωματικά, λοιπόν, του ανήκει ο τίτλος της καλύτερης ομάδας
της χρονιάς. 
Άλλα ρεπορτάζ στις σελίδες 8,9,10. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15842O011</ED>
<ID>
ID:168814

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΕΤΑ ΤΗΝ ΜΠΑΓΕΡΝ ΕΦΕΤΟΣ ΕΙΧΕ
ΣΕΙΡΑ Η ΣΑΛΚΕ ΝΑ ΥΨΩΣΕΙ ΤΟ ΚΥΠΕΛΛΟ ΟΥΕΦΑ</H5>
<H2>Έμεινε στους Γερμανούς</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

ΤΗ ΜΕΓΑΛΗ έκπληξη πέτυχε η Σάλκε, νικώντας στα πέναλτι την Ίντερ με
4-1 και κατακτώντας έτσι για πρώτη φορά στην ιστορία της το Κύπελλο ΟΥΕΦΑ. 
Ο (δεύτερος) τελικός έληξε με νίκη της Ίντερ 1-0, η οποία ισοφάρισε έτσι την
ήττα της στον πρώτο τελικό στο Γκελζενκίρχεν. Μάλιστα, οι «νερατζούρι» έφτασαν
στο γκολ μόλις έξι λεπτά πριν από την ολοκλήρωση του 90λεπτου με τον Ιβάν
Ζαμοράνο. Οι παίκτες που «πρόδωσαν» την Ίντερ στη διαδικασία των πέναλτι ήταν
ο Ζαμοράνο (πρώτο) και ο Ολλανδός Άρον Βίντερ (τρίτο). Η Σάλκε έφτασε στην
κατάκτηση του πρώτου ευρωπαϊκού τροπαίου της χωρίς να είναι καλύτερη από την
αντίπαλό της. Μάλιστα, ο διαιτητής δεν καταλόγισε σε δύο περιπτώσεις πέναλτι
εις βάρος της γερμανικής ομάδας. 
Ωστόσο, οι Γερμανοί είχαν την τύχη να
βρίσκεται κάτω από τα δοκάρια της εστίας τους ένας καταπληκτικός Λέμαν, ο
οποίος πραγματοποίησε εντυπωσιακές αποκρούσεις. 
Να σημειωθεί, πως Γερμανοί
κατακτούν για δεύτερη συνεχόμενη χρονιά το Κύπελλο ΟΥΕΦΑ, καθώς πέρυσι το
τρόπαιο είχε καταλήξει στα χέρια των παικτών της Μπάγερν. 
ΣΤΗ
ΓΙΟΥΓΚΟΣΛΑΒΙΑ 
Το Κύπελλο Γιουγκοσλαβίας κατέκτησε ο Ερυθρός Αστέρας,
νικώντας στον δεύτερο τελικό που έγινε στο Βελιγράδι 1-0 τη Βοϊβοντίνα (ο
πρώτος τελικός είχε λήξει ισόπαλος χωρίς τέρματα). Το μοναδικό τέρμα της
αναμέτρησης πέτυχε ο Ζόραν Νιέγκους στο 84ο λεπτό με πέναλτι. 
Ο
ΜΠΕΣΑΝΟΒΙΤΣ 
Στη Μαρσέιγ θα συνεχίσει την καριέρα του τα επόμενα τρία
χρόνια ο Γιουγκοσλάβος επιθετικός Μιλαντίν Μπεσάνοβιτς. Ο Μπεσάνοβιτς
αγωνίστηκε φέτος με τα χρώματα της Λιλ, πετυχαίνοντας 13 γκολ, τα οποία ωστόσο
δεν ήταν αρκετά για να τη βοηθήσουν να παραμείνει στην πρώτη κατηγορία του
γαλλικού πρωταθλήματος. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15842O021</ED>
<ID>
ID:168815

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O02&aa=1</URL></REF>


Article

<CATEGORY>vin10</CATEGORY>

 <H2>«Βδέλλα»
το παράνομο στοίχημα</H2>

ΜΕ ΤΗΝ αποκέντρωση, το παράνομο στοίχημα
και το «Αθήνα '97» ασχολήθηκε κατά τη διάρκεια συνέντευξης Τύπου χτες ο
υφυπουργός Αθλητισμού Ανδρέας Φούρας. 
Ο υφυπουργός χαρακτήρισε «βδέλλα»
για τον αθλητισμό το παράνομο στοίχημα και πρόσθεσε: «Πέρυσι μέχρι τον
Νοέμβριο ο ΟΔΙΕ έχανε περίπου 100 εκατ. δρχ. τον μήνα από τη δραστηριότητα των
παράνομων μπουκ. Τον τελευταίο καιρό παρουσιάζει κέρδη που φθάνουν τα 300
εκατ. δρχ., λόγω του πλήγματος που δέχθηκε το παράνομο στοίχημα». 
Στα
πλαίσια της αποκέντρωσης δημιουργήθηκε η θέση του ειδικού γραμματέα της ΓΓΑ
στη Θεσσαλονίκη. Ο Στέλιος Αγγελούδης (μέλος του τομέα Αθλητισμού του ΠΑΣΟΚ
στην Κεντρική Μακεδονία) ανέλαβε τη θέση αυτή. Στις πρώτες δηλώσεις του
επισήμανε την ανάγκη δημιουργία θέσης αθλητικού δικαστή στη Θεσσαλονίκη, ενώ
τόνισε: «Είναι απαράδεκτη, ανιστόρητη και καταστροφική η φιλολογία περί
Βορείων και Νοτίων. Η ελληνική επικράτεια είναι ενιαία, και όλα αυτά μόνο κακό
κάνουν». 
Σε ό,τι αφορά το «Αθήνα '97» ο υφυπουργός κατηγόρησε ευθέως τον
πρώην πρόεδρο του ΣΕΓΑΣ Στράτο Μολυβά (χωρίς να τον κατονομάσει) και τη Σοφία
Σακοράφα (μετείχε στο οργανωτικό σχήμα). Για την τελευταία είπε ότι ήταν
αντίθετη με τη διοργάνωση της τελετής έναρξης από τον Βαγγέλη Παπαθανασίου,
γιατί ενδιαφερόταν να πάρει την τελετή κάποια εταιρεία. Αναφερόμενος στον Στ.
Μολυβά, τόνισε: «Δεν έχουν δικαίωμα οι υπόδικοι να ομιλούν. Βγαίνει κάποιος
υπόδικος παράγοντας, που κατηγορείται για οικονομικό σκάνδαλο στο παγκόσμιο
πρωτάθλημα βετεράνων του στίβου το 1994, και κάνει κριτική για το "Αθήνα
'97"». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15842O022</ED>
<ID>
ID:168816

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O02&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ</H2>

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15842O023</ED>
<ID>
ID:168817

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O02&aa=3</URL></REF>


Article

<CATEGORY>vin10</CATEGORY>

 <H5>Γ'
ΕΘΝΙΚΗ</H5>
<H2>Αστέρας τεσσάρων... γκολ</H2>

ΣΠΟΥΔΑΙΑ νίκη (4-1) πέτυχε ο Εθνικός Αστέρας επί του Αιολικού στο ντέρμπι της
χθεσινής 30ής αγωνιστικής, στο πρωτάθλημα του νοτίου ομίλου της Γ' Εθνικής.

Η καισαριανιώτικη ομάδα «πάτησε» την κορυφή της βαθμολογίας, αφού
εκμεταλλεύτηκε την ήττα (2-0) της Καλλιθέας στο Αίγιο από τον Παναιγιάλειο,
ενώ ο Ιάλυσος πέτυχε σημαντική νίκη (3-0) στη Ναύπακτο και απέκτησε προβάδισμα
στη «μάχη» της ανόδου. 
Αγώνας για ΠΡΟ-ΠΟγκόλ έγινε στη Ρόδο, όπου ο
Ηλυσιακός επιβλήθηκε με το εντυπωσιακό 7-3 της Ένωσης Ρόδου Διαγόρα, αλλά
δυστυχώς τα 10 τέρματα είδαν μόλις πέντε θεατές... 
Όλα τα αποτελέσματα:
Αιγάλεω-Μαρκό 0-1, Κόρινθος-Εργοτέλης 3-0, Ηρόδοτος-Κέρκυρα 0-0, Ένωση
Ρ.Δ.-Ηλυσιακός 3-7, Ατρόμητος Αθ.-Πάτρα 3-0, Παναιγιάλειος-Καλλιθέα 2-0,
Βαρβασιακός-Αγ. Νικόλαος 0-2, Εθν. Αστέρας-Αιολικός 4-1, Ναυπακτιακός-Ιάλυσος
0-3. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15842O024</ED>
<ID>
ID:168818

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O02&aa=4</URL></REF>


Article

<CATEGORY>vin10</CATEGORY>

 <H5>ΛΟΤΤΟ</H5>
<H2>Ένας τυχερός κερδίζει 260 εκατ.</H2>

ΕΝΑΣ ΤΥΧΕΡΟΣ εξάρης βρέθηκε στο χθεσινό διαγωνισμό του ΛΟΤΤΟ, ο οποίος
κερδίζει 260.695.250 δρχ. Επίσης βρέθηκαν 177 πεντάρηδες που θα πάρουν από
667.395 δρχ. και 11.929 τεσσάρηδες που θα εισπράξουν από 8.100 δρχ.. 
Τα
νούμερα του ΛΟΤΤΟ είναι: 21, 5, 37, 36, 38, 40. 
Στο ΠΡΟΤΟ, έγινε τζακ ποτ
στην πρώτη κύρια και στις δύο πρόσθετες κατηγορίες. Στις άλλες κατηγορίες τα
κέρδη είναι: Στη δεύτερη κύρια 3 τυχεροί κερδίζουν από 7.077.055 δρχ., στην
τρίτη κύρια 28 θα πάρουν από 758.255 δρχ., στην τέταρτη κύρια 281 θα
εισπράξουν από 75.555 δρχ., στην πέμπτη κύρια 2.491 κερδίζουν από 8.520 δρχ.
και στην έκτη κύρια 24.965 θα πάρουν από 850 δρχ.. 
Ο αριθμός του ΠΡΟΤΟ
είναι: 9825064. 
Στις ειδικές κατηγορίες του ΛΟΤΤΟ: Στις κατηγορίες των
600.000.000 δρχ. (τα δύο αρχικά νούμερο του ΠΡΟΤΟ: 98) και 100.000.000 δρχ.
(το πρώτο αρχικό νούμερο του ΠΡΟΤΟ: 9) ουδείς εξάρης βρέθηκε. 
Στην
κατηγορία των συντάξεων, οι αριθμοί του ΛΟΤΤΟ είναι: 38, 6, 39, 16, 26, 31. Το
τελευταίο νούμερο του ΠΡΟΤΟ: 4. Ουδείς εξάρης βρέθηκε. 
Στην κατηγορία των
κατοικιών, οι αριθμοί του ΛΟΤΤΟ είναι: 42, 2, 40, 24, 28, 15. Τα δύο τελευταία
νούμερα του ΠΡΟΤΟ: 64. Ουδείς εξάρης βρέθηκε. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15842O025</ED>
<ID>
ID:168819

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O02&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα</H5>
<H2>ΙΠΠΟΔΡΟΜΟΣ</H2>

1η: Λέιντυ Αμαλία (Τριανταφύλλου) 29-18. Βεγγέρα 83. Δίδυμο 2Χ6=294. Φορκάστ
6Χ2=391. 
2η Μαραθών Σπέαρ (Βαλακούδουνας) 18-15. Πανιωνάρα 18. Τρίτος,
Λέιντυ Εύα. Δίδυμο 5Χ6=57. Φορκάστ 5Χ6=85. Σύνθετο 6Χ5=73. ΣΔ 2Χ6Χ5Χ6=1.826.
TRIO 5Χ6Χ9=104. TRI-CAST 5Χ6Χ9=297 
3η: Αυγουστίνα (Νικολαΐδης) 107-40.
Τράιομφ 100. Δίδυμο 3Χ6=645. Φορκάστ 6Χ3=1.321. Σύνθετο 5Χ6=235. ΣΔ
5Χ6Χ3Χ6=6.230. 
4η: Ενόλα Γκέυ (Μπάκος) 43-31. Γρέητ Γουίννερ 21. Δίδυμο
4Χ5=126. Φορκάστ 4Χ5=250. Σύνθετο 6Χ4=443. ΣΔ 3Χ6Χ4Χ5=10.302. 
5η:
Νοτόριους (Μπάκος) 39-15. Αλ Οστάζ 12. Δίδυμο 4Χ9=49. Φορκάστ 9Χ4=154. Σύνθετο
4Χ9=280. ΣΔ 4Χ5Χ4=869. Τρίτος, Ιππόκαμπος. TRIO 1Χ4Χ9=77. TRI-CAST 9Χ4Χ1=467.

6η: Σπιντ Φάιαρ (Λάος) 12-12. Ειρήνη Μου 14. Δίδυμο 3Χ7=29. Φορκάστ
3Χ7=40. Σύνθετο 9Χ3=110. ΣΔ 4Χ9Χ3Χ7=145. 
7η: Λάντινγκ Κραφτ (Μανώλης)
37-32. Μικρός Μανώλης 15. Τρίτος, Τότναμ Μπιούτυ. Δίδυμο 1Χ8=116. Φορκάστ
1Χ8=256. Σύνθετο 3Χ1=88. ΣΔ 3Χ7Χ1Χ8=461. TRIO 1Χ3Χ8=307. TRI-CAST 1Χ8Χ3=1.744.

8η: Κι Εγώ (Δημητσάνης) 32-21. Νικ Χάικ 70. Δίδυμο 2Χ9=369. Φορκάστ
9Χ2=670. Σύνθετο 1Χ9=306. ΣΔ 1Χ8Χ2Χ9=8.754. (Διεγράφη ο ίππος 8, Σκίππερ). 
9η: Λέιτ Άουαρ (Μπάμπης) 87-20. Τζέιν 17. Δίδυμο 1Χ2=79. Φορκάστ 1Χ2=135.
Σύνθετο 9Χ1=257. ΣΔ 2Χ9Χ1Χ2=3.214. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15842O026</ED>
<ID>
ID:168820

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O02&aa=6</URL></REF>


Article

<CATEGORY>vin10</CATEGORY>

 <H5>ΣΕ 5 ΩΡΕΣ «ΕΞΑΦΑΝΙΣΤΗΚΑΝ»
ΤΑ ΕΙΣΙΤΗΡΙΑ ΓΙΑ ΤΟ ΠΑΝΗΓΥΡΙΚΟ ΦΙΝΑΛΕ</H5>
<H2>Πήραν θέσεις για τη φιέστα</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΕΙΣΙΤΗΡΙΑ τέλος στον Ολυμπιακό, για τη φιέστα με την Καβάλα,
την Κυριακή στο Φάληρο. Μέσα σε πέντε ώρες εξαφανίστηκαν 27.500 εισιτήρια και
το στάδιο Καραϊσκάκη αποδείχθηκε για άλλη μία φορά εφέτος μικρό. 
Οι φίλοι
του Ολυμπιακού μετά 10 χρόνια θέλουν να ζήσουν στιγμές θριάμβου και να
παρακολουθήσουν από κοντά τη στέψη των πρωταθλητών. Μετά το τέλος του αγώνα η
ΕΠΑΕ θα απονείμει στον Ολυμπιακό το Κύπελλο για την κατάκτηση του τίτλου του
18ου επαγγελματικού πρωταθλήματος. 
Ο Ντούσαν Μπάγιεβιτς επιθυμεί τη νίκη
γοήτρου και θα ζητήσει από τους παίκτες του γκολ και θέαμα για να κλείσει ο
Ολυμπιακός με επιτυχία τους αγώνες του εφετινού πρωταθλήματος. Εκτός των
τιμωρημένων Καραπιάλη, Βαρεσάνοβιτς, οι υπόλοιποι ποδοσφαιριστές θα είναι στη
διάθεση του Μπάγιεβιτς. Στο χθεσινό οικογενειακό δίτερμα με τη βασική ομάδα
αγωνίστηκαν οι: Ελευθερόπουλος, Γιαννακόπουλος, Καραταΐδης, Νταμπίζας,
Σαμπανάντζοβιτς, Ανατολάκης, Γεωργάτος, Νινιάδης (Σφακιανάκης), Αλεξανδρής,
Γκόγκιτς, Τζόρτζεβιτς. 
Η σημερινή προπόνηση θα γίνει υπό την επίβλεψη των
Περσία - Μπουρουτζήκα, αφού ο Μπάγιεβιτς θα βρίσκεται στη Γερμανία. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15842O031</ED>
<ID>
ID:168821

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O03&aa=1</URL></REF>


Article

<CATEGORY>vin10</CATEGORY>

 <H2>Ο
Μπάγιεβιτς βλέπει τρεις της Άιντραχτ</H2>

ΤΑΞΙΔΙ
αστραπή στη Γερμανία θα πραγματοποιήσει σήμερα ο Ντούσαν Μπάγιεβιτς, για να
κατασκοπεύσει τρεις ποδοσφαιριστές της Άιντραχτ Φρανκφούρτης. 
Ο τεχνικός
του Ολυμπιακού θα μεταβεί στη Φρανκφούρτη για να παρακολουθήσει τον αγώνα
Άιντραχτ - Γκέτερσλοχτ για το γερμανικό πρωτάθλημα της Β' κατηγορίας. Η
προσοχή του θα είναι στραμμένη στον 26χρονο Σέρβο μέσο Σλόμπονταν Κομιένοβιτς,
στον 23χρονο Γερμανό επιθετικό Ματίας Μπέκερ και στον Ιταλογερμανό επιτελικό
μέσο Μαουρίτσιο Γκαουντίνιο. 
Στόχος του Μπάγιεβιτς είναι να περάσει από το
μικροσκόπιο τους ποδοσφαιριστές που έχει στη λίστα του και στη συνέχεια να
πάρει τις αποφάσεις του. Ο μέσος της Άστον Βίλα, Σάσα Τσούρτσιτς, παραμένει ο
πρώτος μεταγραφικός στόχος του Μπάγιεβιτς, ο οποίος προσπαθεί να έχει
εναλλακτικές λύσεις σε περίπτωση που ναυαγήσει η μεταγραφή του 25χρονου Σέρβου
διεθνούς μέσου στον Ολυμπιακό. 
Ο Ντούσκο θα κρατήσει τις απαραίτητες
σημειώσεις και θα επιστρέψει αύριο το απόγευμα στην Αθήνα. Από το αεροδρόμιο
θα μεταβεί απευθείας στον Ρέντη για να προλάβει την προπόνηση. 
Στο μεταξύ,
ο διευθύνων σύμβουλος του Ολυμπιακού Γιώργος Λούβαρης έχει καλέσει σήμερα μετά
την προπόνηση τον Αλέξη Αλεξανδρή για το θέμα της ανανέωσης του συμβολαίου
του. Ο κ. Λούβαρης έχει έτοιμη την προσφορά στον πρώτο σκόρερ για τριετές
συμβόλαιο (περίπου 240 εκατ. δρχ.). Οι οικονομικές απαιτήσεις του Αλεξανδρή
κυμαίνονται από 280-300 εκατ. δρχ. και το πιθανότερο είναι να βρεθεί η χρυσή
τομή για την υπογραφή του συμβολαίου. 
Ο κ. Λούβαρης θα καλέσει στη
συνέχεια τον Ίλια Ίβιτς για το θέμα της ανανέωσης του συμβολαίου. Ο Σέρβος
επιθετικός είναι δυσαρεστημένος γιατί ο Ολυμπιακός καθυστερεί το δεύτερο
ραντεβού. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15842O032</ED>
<ID>
ID:168822

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004</H5>
<H2>«Κρατάμε κλαδί ελιάς»</H2>

«Η
ΑΘΗΝΑ για τους αθλητές». Με τη φράση αυτή η αντιπροσωπεία της Επιτροπής
Διεκδίκησης, που είχε επικεφαλής την πρόεδρο κ. Γιάννα Δασκαλάκη-Αγγελοπούλου,
παρουσίασε ενώπιον των μελών των 28 Διεθνών Ομοσπονδιών και της Εκτελεστικής
Επιτροπής της ΔΟΕ στο Μονακό την πρόταση υποψηφιότητας του Αθήνα 2004. 
«Η
Αθήνα θα προσφέρει το καλύτερο δυνατό στους αθλητές και στα σπορ τα οποία
επιδίδονται. Η Ελλάδα έχει αποκτήσει την απαραίτητη εμπειρία γι' αυτή την
προσπάθεια, με τη διοργάνωση μεγάλων αθλητικών γεγονότων, είτε αυτά είναι
Ευρωπαϊκά είτε Παγκόσμια Πρωταθλήματα», τόνισε η κ. Δασκαλάκη-Αγγελοπούλου..

Η πρόεδρος του Αθήνα 2004, αναφερόμενη στην υποδομή της Αθήνας, είπε:
«Γίνονται αλλαγές που ανεξάρτητα αν αναλάβουμε τους Ολυμπιακούς Αγώνες του
2004 αυτές θα προχωρήσουν. Μέχρι το 1999 η επέκταση του Μετρό θα έχει
ολοκληρωθεί με δύο νέες γραμμές και 21 νέους σταθμούς, ενώ το 2000 η Αθήνα θα
έχει το πλέον σύγχρονο αεροδρόμιο σε όλη την Ευρώπη, ικανό να εξυπηρετήσει
6.000 επιβάτες την ώρα. Επίσης το 2001 θα είναι έτοιμα 72 χλμ. νέων
αυτοκινητοδρόμων. Με τα έργα αυτά η ποιότητα της ατμόσφαιρας στην πόλη θα
βελτιωθεί κατά 35%, ενώ ο αριθμός των αυτοκινήτων στο κέντρο της Αθήνας θα
μειωθεί κατά 250.000 ημερησίως».. 
Μετά το τέλος της παρουσίασης της
ελληνικής υποψηφιότητας, η πρόεδρος του Αθήνα 2004, φανερά ικανοποιημένη,
δήλωσε: «Η Αθήνα είναι υπερήφανη γιατί ακολουθεί το σωστό δρόμο στη διεκδίκηση
και έχει πολλά στοιχεία για να φιλοξενήσει τους αγώνες. Ο συναγωνισμός είναι
σκληρός, αλλά ο ένας πρέπει να σέβεται τον άλλον. Εμείς κρατάμε ένα κλαδί
ελιάς»... 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15842O033</ED>
<ID>
ID:168823

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O03&aa=3</URL></REF>


Article

<CATEGORY>vin10</CATEGORY>

 <H5>Ο ΣΑΜΠΑΝΗΣ ΣΤΗΝ ΠΡΕΜΙΕΡΑ ΤΟΥ ΕΥΡΩΠΑΪΚΟΥ
ΠΡΩΤΑΘΛΗΜΑΤΟΣ ΑΡΣΗΣ ΒΑΡΩΝ</H5>
<H2>Πήρε χρυσό</H2>

ΜΕ ΤΡΙΑ μετάλλια (ένα χρυσό και δύο
αργυρά), που κατέκτησε ο Λεωνίδας Σαμπάνης, ξεκίνησε χθες τις προσπάθειές της
η ελληνική ομάδα άρσης βαρών, στην πρεμιέρα του Ευρωπαϊκού Πρωταθλήματος, που
διεξάγεται στη Ριέκα της Κροατίας. 
Ο Έλληνας πρωταθλητής, ο οποίος
αγωνίστηκε στην κατηγορία των 59 κιλών, πήρε το χρυσό μετάλλιο στο αρασέ με
132.5 κ., κατέκτησε το αργυρό στο ζετέ σηκώνοντας 155 κιλά, ενώ κατέλαβε τη
δεύτερη θέση και το αργυρό στο σύνολο με 287.2 κ. 
«Επιτυχία Θεωρώ το χρυσό
μετάλλιο», δήλωσε ο Σαμπάνης μετά το τέλος του αγώνα. 
Και τόνισε: «Είμαι
πολύ ευχαριστημένος, αφού οι αντίπαλοί μας ήταν καλύτερα προετοιμασμένοι από
εμάς, που ξεκινήσαμε να γυμναζόμαστε πριν από δύο μήνες». 
Ο Έλληνας
αρσιβαρίστας υποσχέθηκε ότι θα υπάρξουν ανάλογες και ίσως μεγαλύτερες
διακρίσεις: «Επιφυλάσσω στο μέλλον πολλές ευχάριστες εκπλήξεις στους Έλληνες
φιλάθλους, κυρίως στους Μεσογειακούς και στο Παγκόσμιο Πρωτάθλημα τον
Δεκέμβριο». 
Ο Τηλέμαχος Τιλιγκαρίδης, που πήρε μέρος στην ίδια κατηγορία
με τον Σαμπάνη, αναδείχτηκε όγδοος στο αρασέ με 110 κιλά, έβδομος στο ζετέ με
140 κ. και στην ίδια θέση κατετάγη στο σύνολο με 250 κ. 
Το χρυσό μετάλλιο
στο σύνολο κατέκτησε ο Βούλγαρος Νικολάι Πεσάλοφ με 290 κιλά, όπως και στο
ζετέ με 160 κ., ενώ ήρθε δεύτερος στο αρασέ με 130 κ. 
Την τρίτη θέση πήρε
ο συμπατριώτης του Γκεοργκίεφ στο σύνολο (282.5 κ.), στο αρασέ (127.5 κ.) και
στο ζετέ (155 κ.). 
Στην κατηγορία των 55 κιλών, ο Τούρκος Χαλίλ Μουτλού
πήρε το χρυσό μετάλλιο στο σύνολο με 280 κιλά (125-155), ενώ δεύτερος ήρθε ο
Βούλγαρος Σεβνταλίν Αγγέλοφ με 260 κ. (120-140) και την τρίτη θέση κατέκτησε ο
Ρώσος Μιχαήλ Σεβτσένκο με 145 κιλά (115-130). 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15842O041</ED>
<ID>
ID:168824

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O04&aa=1</URL></REF>


Article

<CATEGORY>vin10</CATEGORY>

 <H2>Στους «16» ο Γιαννούλας</H2>

ΜΕ ΕΠΙΤΥΧΙΑ για την
ελληνική πυγμαχία άρχισε το 20ό Κύπελλο Ακρόπολις. Ο πυγμάχος μας Αντώνης
Γιαννούλας (στην κατηγορία των 71 κιλών) νίκησε με 16-7 στα σημεία τον
Βούλγαρο Εμίλ Ντάνκοβ και προκρίθηκε στους «16» της διοργάνωσης, όπου σήμερα
θα αντιμετωπίσει τον Λετονό Ντένις Γκαβρούτο. 
*** Αντίθετα, ο Βασίλης
Τζόκας (στην κατηγορία των 63,5 κιλών) έχασε από τον Σουηδό Τόντον Σεμακέλα με
8-4 στα σημεία και αποκλείστηκε. Στην κατηγορία των 57 κιλών ο Μπόρις
Γεωργιάδης έχει περάσει «μπάι» και θα αντιμετωπίσει σήμερα τον Βούλγαρο
Βλάχοβ. Στην κατηγορία των 80 κιλών ο Γιώργος Μουρλάς, που είχε περάσει και
αυτός «μπάι», θα αντιμετωπίσει σήμερα τον Κροάτη Ντρβις. Στα +91 κιλά ο
Λυμπέρης Φλέσας κληρώθηκε να αγωνιστεί σήμερα με τον Τσέχο Πετρ Χόρατσεκ. Αν ο
Πρωταθλητής μας περάσει, θα αγωνιστεί για την είσοδό του στους «8» με τον
νικητή του αγώνα μεταξύ του Ούγγρου Χαρτ και του Πολωνού Ζάτικα. 
Στο 20ό
Κύπελλο Ακρόπολις θα αγωνιστούν τελικά 118 πυγμάχοι από 32 χώρες τις Ευρώπης.

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15842O042</ED>
<ID>
ID:168825

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O04&aa=2</URL></REF>


Article

<CATEGORY>vin10</CATEGORY>

 <H2>Κούραση,
λάθη και άγχος λύγισαν την εθνική γυναικών</H2>

ΤΟ
ΚΟΥΡΑΣΤΙΚΟ ταξίδι, τα πολλά λάθη και το άγχος των παικτριών, είχε ως
αποτέλεσμα η εΘνική γυναικών Ελλάδας να γνωρίσει σε διάστημα 52 λεπτών την
ήττα (3-0) στην πόλη Σεβεροντονιέτσκ από την Ουκρανία, στην προκριματική φάση
του Ευρωπαϊκού Πρωταθλήματος. 
Η ελληνική ομάδα βρίσκεται στη δεύτερη θέση
του ομίλου και παρά το γεγονός ότι δεν κατάφερε να κατακτήσει τουλάχιστον ένα
σετ, διατηρεί ελπίδες για την πρόκριση. 
«Δεν πιστέψαμε από την Αθήνα ότι
θα μπορούσαμε να πάρουμε αυτό το παιχνίδι. Φοβηθήκαμε το όνομα της Ουκρανίας
και ειδικά μετά το 8-9 του πρώτου σετ, ήταν σαν να μην υπήρχαμε στο γήπεδο»,
δήλωσε ο ομοσπονδιακός προπονητής Γιάννης Νικολάκης. 
Οι κοπέλες φάνηκαν
στην αρχή του πρώτου σετ ότι έχουν τις δυνατότητες να κοντράρουν την αντίπαλό
τους, καθώς προηγήθηκαν με 9-8, αλλά 4 συνεχόμενα λάθη έγειραν την πλάστιγγα
προς το μέρος των γηπεδούχων που επικράτησαν τελικά με 15-9 (23'). 
Στα
επόμενα δύο σετ οι Ουκρανές εκμεταλλεύτηκαν με τον καλύτερο τρόπο την κακή
ψυχολογία των παικτριών μας και πήραν το δεύτερο με 15-5 (16') και το τρίτο με
15-3 (13'). 
Οι δύο ομάδες θα βρεθούν αντιμέτωπες την ερχόμενη Κυριακή
(16.00) στην Ηλιούπολη και η διεθνής Σοφία Αγγελάκη κάνει έκκληση στον κόσμο
να βοηθήσει την εθνική ομάδα. «Ελπίζω στην προσπάθεια που κάνουμε να έχουμε
και τη συμπαράσταση του κόσμου, ο οποίος δεν έδωσε το παρών ούτε στη Λαμία
ούτε στη Λάρισα». 
ΕΛΛΑΔΑ: Αγγελάκη, Μ. Καραγκούνη, Ν. Καραγκούνη,
Μεμετζή, Ιορδανίδου, Σάκουλα, Δρακουλίδου, Νικολαΐδου, Καρδαμανίδου, Ζανάρα,
Ιωαννίδου. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15842O043</ED>
<ID>
ID:168826

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O04&aa=3</URL></REF>


Article

<CATEGORY>vin10</CATEGORY>

 <H5>ΕΥΡΩ-ΡΥΘΜΙΚΗ</H5>
<H2>Ραντεβού αστέρων στην Πάτρα</H2>

Η ΩΡΑ του μεγάλου ραντεβού του 13ου Ευρωπαϊκού Πρωταθλήματος ρυθμικής
γυμναστικής στην Πάτρα, έφτασε. Σήμερα, με την τελετή έναρξης ανοίγει η αυλαία
της διοργάνωσης, που θα φτάσει στο φόρτε της με το αγωνιστικό τριήμερο, από
αύριο Παρασκευή μέχρι την Κυριακή 25 του μήνα. 
Χώρος της τελετής έναρξης
(σήμερα, 21.00) το μικρό θέατρο στο Κάστρο της Πάτρας, στο οποίο μέσα σ' ένα
πρωτότυπο παιχνίδι ήχου και φωτός θα γίνει η ανάδειξη του σήματος των αγώνων.
Η μουσική που θα κυριαρχήσει στην εκδήλωση θα είναι επιλογή από το έργο του
Βαγγέλη Παπαθανασίου «Φόρος τιμής στον Δομίνικο Θεοτοκόπουλο», που έχει
εκδοθεί μόνο σε 3.000 συλλεκτικά CD. 
Χαιρετισμούς θ' απευθύνουν ο
υφυπουργός Αθλητισμού και πρόεδρος της Οργανωτικής Επιτροπής του ΠΑΤΡΑ '97
Ανδρέας Φούρας, ο πρόεδρος της Ελληνικής Γυμναστικής Ομοσπονδίας και πρόεδρος
της Εκτελεστικής Επιτροπής του, Δημήτρης Δημητρόπουλος και ο πρόεδρος της
Ευρωπαϊκής Ομοσπονδίας Γυμναστικής (UEG) Κλάους Λοτς, ο οποίος και θα κηρύξει
την έναρξη των αγώνων. 
350 ΑΘΛΗΤΡΙΕΣ 
Στο αγωνιστικό πρόγραμμα,
που αρχίζει αύριο στο υπέρλαμπρο Παλέ Ντε Σπορ «Δ. Τόφαλος», μετέχουν γύρω
στις 350 αθλήτριες από 30 χώρες. Παρόντα τα κορυφαία αστέρια του αθλήματος,
όπως η χρυσή Ολυμπιονίκης της Ατλάντα Ουκρανή Γεκατερίνα Σερεμπριάνσκαγια, η
ασημένια Ολυμπιονίκης Ρωσίδα Γιανίνα Μπατίρτσινα και η «χάλκινη» Ουκρανή Ολένα
Βιτριτσένκο. 
*** Μεγαλύτερη ελληνική ελπίδα για μετάλλιο στο ΠΑΤΡΑ
'97 η εθνική ομάδα ομαδικού (ανσάμπλ) νεανίδων, που θεωρείται ανάμεσα στις
κορυφαίες και είναι ικανή ακόμη και για το χρυσό, ενώ η αντίστοιχη ομάδα των
γυναικών ελπίζει σε θέση στην εξάδα. 
*** Χαρακτηριστικές της
αισιοδοξίας που επικρατεί για ελληνικές διακρίσεις στο Ευρωπαϊκό Πρωτάθλημα
ρυθμικής, είναι και οι δηλώσεις Ελληνίδων προπονητριών. 
Η προπονήτρια της
Μαρίας Παγκάλου, Νούλη Γιαννιτσοπούλου, είπε για την αθλήτριά της: «Στα
τέσσερα όργανα που θα αγωνισθεί έχει τη δυνατότητα να κατακτήσει ένα
μετάλλιο». Από την πλευρά της η Τζένη Παπαδοπούλου είπε για την Ειρήνη
Πολυδώρου: «Βρίσκεται σε πολύ καλή αγωνιστική κατάσταση. Το Σάββατο που θα
αγωνισθεί πιστεύω να πάρει ένα μετάλλιο». Οι προπονήτριες του ομαδικού
τόνισαν: 
Ία Χαρανά (υπεύθυνη εθνικών ομάδων ανσάμπλ): «Η ομάδα των
νεανίδων πιστεύω ότι μπορεί να κατακτήσει ακόμα και το χρυσό μετάλλιο, ενώ η
ομάδα των γυναικών μπορεί να βρεθεί στην πρώτη εξάδα.». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15842O044</ED>
<ID>
ID:168827

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O04&aa=4</URL></REF>


Article

<CATEGORY>vin10</CATEGORY>

 <H2>Ο
Νεμπιόλο πρόεδρος για άλλα 4 χρόνια</H2>

Ο ΠΡΟΕΔΡΟΣ της IAAF Πρίμο Νεμπιόλο επανεξελέγη
πρόεδρος της Ένωσης Διεθνών Ομοσπονδιών αθλημάτων θερινών Ολυμπιακών αγώνων
για τα επόμενα τέσσερα χρόνια. Επίσης εκλέχθηκαν τρία νέα μέλη: ο Ισπανός
Καλθάδο (χόκεϊ), ο Αμερικανός Χέντερσον (ιστιοπλοΐα) και ο Κινέζος Λου
(μπάντμιντον). 
Ο Πρίμο Νεμπιόλο, αφού ευχαρίστησε τα μέλη της Ένωσης,
είπε: «Είμαι πεπεισμένος ότι οι διεθνείς αθλητικές ομοσπονδίες μαζί με τη ΔΟΕ
θα πράξουν το καλύτερο για την ανθρωπότητα». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15842O045</ED>
<ID>
ID:168828

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O04&aa=5</URL></REF>


Article

<CATEGORY>vin10</CATEGORY>

 <H5>ΠΑΛΗ</H5>
<H2>Με 4 συμμετοχές στη Φινλανδία</H2>

ΜΕ
ΤΕΣΣΕΡΙΣ παλαιστές ξεκινάει σήμερα τις προσπάθειές της η Εθνική Ελλάδας στο
Ευρωπαϊκό Πρωτάθλημα ελληνορωμαϊκής πάλης, που θα διεξαχθεί στην πόλη Κούβολα
της Φινλανδίας. 
Ο Μουρατίδης (54 κ.) θα αντιμετωπίσει τον Ρώσο Όλεγκ
Ναμτσένκο, ο Ρουμπινιάν (63 κ.) θα αγωνιστεί με τον Γερμανό Σεβκέρ Καραμπινάρ,
ο Αβράμης (76 κ.) με τον Ελβετό Γιούρι Σίλιαν και ο Θάνος (97 κ.) θα έχει
αντίπαλο το Γάλλο Καμέλ Αμισί. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15842O046</ED>
<ID>
ID:168829

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O04&aa=6</URL></REF>


Article

<CATEGORY>vin10</CATEGORY>

 <H5>ΤΕΝΙΣ</H5>
<H2>Προκρίθηκε ο Οικονομίδης</H2>

Ο
ΚΩΝΣΤΑΝΤΙΝΟΣ Οικονομίδης προκρίθηκε στον β' γύρο του δεύτερου τουρνουά τένις
Σατελάιτ «Γκρις ΙΙ», που διεξάγεται στη Φιλιππιάδα. Ο Οικονομίδης νίκησε 6-0,
6-1 τον Γώγο και θα αντιμετωπίσει στον επόμενο γύρο τον Γερμανό Άξελ Πρετζ. Οι
Βλάχος και Μουσχούτης αποκλείστηκαν από τους Ταχίρι (Μαρόκο) και Στένμαν
(Σουηδία), αντίστοιχα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15842O047</ED>
<ID>
ID:168830

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O04&aa=7</URL></REF>


Article

<CATEGORY>vin10</CATEGORY>

 <H2>Ήττα στο μπάντμιντον</H2>

ΤΗΝ ήττα (5-0) γνώρισε χθες η εθνική
Ελλάδας μπάντμιντον από την αντίστοιχη ομάδα της Εσθονίας, στο 10ο Παγκόσμιο
Πρωτάθλημα ανδρών-γυναικών και 5ο Σούντερμαν Καπ, που διεξάγεται στη Γλασκώβη.

Στον άλλο αγώνα του ομίλου, η Λιθουανία επικράτησε με 5-0 της Αρμενίας.

Η βαθμολογία του ομίλου: Λιθουανία (2 αγ.) 4, Εσθονία (2 αγ.) 4, Ελλάδα (3
αγ.) 4, Αρμενία (3 αγ.) 4, Χιλή (2 αγ.) 2.. Στο τελευταίο παιχνίδι της η
ελληνική ομάδα θα αγωνιστεί σήμερα (16.00) με τη Λιθουανία, ενώ η Εσθονία θα
παίξει με τη Χιλή. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15842O048</ED>
<ID>
ID:168831

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O04&aa=8</URL></REF>


Article

<CATEGORY>vin10</CATEGORY>

 <H5>Η ΙΝΤΕΡ ΑΝΑΜΕΝΕΙ ΤΗΝ ΑΠΟΦΑΣΗ ΤΟΥ ΡΟΝΑΛΝΤΟ
</H5><H2>Στο
περίμενε</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

«ΕΜΕΙΣ κάναμε την προσφορά μας. Τώρα περιμένουμε». Ο
πρόεδρος της Ίντερ, Μάσιμο Μοράτι, αναμένει στο ακουστικό του τις τελευταίες
ώρες μετά την προσφορά ­ ύψους 16 δισ. δραχμών ­ που κατέθεσε για την απόκτηση
του Ρονάλντο. 
«Περιμένω τα γεγονότα με ψυχραιμία. Δεν θα απογοητευτούμε αν
δεν πάρουμε τελικά τον παίκτη, γιατί είναι βέβαιο ότι αν αποφασίσει να φύγει
από την Μπαρτσελόνα, τότε εκείνος θα διαλέξει την ομάδα που θα συνεχίσει την
καριέρα του», υπογράμμισε το μεγάλο αφεντικό των «νερατζούρι». 
Ο Μοράτι,
εκφράζοντας την προσωπική του άποψη για τις πιθανότητες να μεταγραφεί στην
ομάδα του ο Ρονάλντο, τόνισε: «Δεν πιστεύω πως ο Ρονάλντο θα επιλέξει την
Ίντερ στο τέλος». 
Στο μεταξύ, ο Ρονάλντο ίσως φορέσει για τελευταία φορά
τη φανέλα της Μπαρτσελόνα το Σάββατο, στον αγώνα με τη Λα Κορούνια. Ο
Βραζιλιάνος άσος θα ενσωματωθεί την επόμενη με την εθνική ομάδα της χώρας του
στο Όσλο, για τον φιλικό αγώνα με τη Νορβηγία. Στη συνέχεια θα αγωνιστεί με
την παγκόσμια πρωταθλήτρια στο τετραεθνές τουρνουά στη Γαλλία (θα συμμετάσχουν
Γαλλία, Ιταλία και Αγγλία), με αποτέλεσμα να απουσιάσει από τον τελικό του
ισπανικού Κυπέλλου, στις 28 Ιουνίου (με αντίπαλο την Μπέτις). Πολλές ισπανικές
εφημερίδες αναφέρουν πως ο αγώνας με τη Λα Κορούνια θα αποτελέσει το κύκνειο
άσμα του Ρονάλντο με τα χρώματα της Μπάρτσα. Για τον λόγο αυτό, ο Μπόμπι
Ρόμπσον πιέζει τη διοίκηση της καταλανικής ομάδας ώστε να μη δώσει μεταγραφή
στο Ρονάλντο, αφού έτσι θα αποδυναμωθεί σημαντικά η Μπαρτσελόνα. 
«Οι
μεγάλες ομάδες φτιάχνονται με τους καλύτερους παίκτες του κόσμου», είπε
χαρακτηριστικά ο Ρόμπσον στους διοικούντες την ισπανική ομάδα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15842O051</ED>
<ID>
ID:168832

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O05&aa=1</URL></REF>


Article

<CATEGORY>vin10</CATEGORY>

 <H5></H5><H5>Θα μείνουν στη Γιούβε</H5>
<H5>3,2
δισ. δρχ. για τον Ζιντάν</H5>
<H5>Συγχώνευση</H5>
<H5>Θέλει δύο μετάλλια</H5>
<H2>Εμπιστευτικά</H2>

Ντελ Πιέρο και Βιέρι θα αγωνιστούν τουλάχιστον έναν ακόμη χρόνο με τα
χρώματα της Γιουβέντους. Αυτό έκανε γνωστό ο γενικός μάνατζερ των
«μπιανκονέρι» Λουτσιάνο Μότζι, βάζοντας έτσι ένα τέλος στη μεταγραφολογία που
υπήρχε γύρω από τα ονόματα των δύο αυτών παικτών. Χαρακτηριστικό πάντως είναι
το γεγονός πως το θέμα της μεταγραφής των Ντελ Πιέρο, Βιέρι είχαν κινήσει οι
ίδιοι οι διοικούντες την πρωταθλήτρια Ευρώπης. 
Μετά τον Ζουνίνιο και τον Ρομπέρτο
Μπάτζιο, ένας ακόμη παίκτης φέρεται ως πιθανός αντικαταστάτης του Έρικ Καντονά
στη σύνθεση της Μάντσεστερ Γιουνάιτεντ. Πρόκειται για τον Γάλλο μεσοεπιθετικό
της Γιουβέντους, Ζινεντίν Ζιντάν, για τον οποίο προσφέρουν οι «μπέμπηδες» 12
εκατ. δολάρια (περίπου 3,2 δισ. δραχμές). 
Δύο αυστριακές ομάδες, η ΛΑΣΚ Λιντζ και η Λιντζ,
αποφάσισαν να συγχωνευθούν, εν όψει της νέας περιόδου. Η νέα ομάδα θα
ονομάζεται... ΛΑΣΚ Λίντζ, θα έχει τα χρώματα της ΛΑΣΚ Λιντζ, αλλά θα
χρησιμοποιεί το γήπεδο της Λιντζ. Στόχος της νέας ΛΑΣΚ Λιντζ είναι η κατάκτηση
του πρωταθλήματος. 
* Απανωτά χτυπήματα
δέχεται η ομοσπονδία κλασικού αθλητισμού των ΗΠΑ, καθώς η ΙΑΑΦ έκανε γνωστό
πως συνολικά τέσσερις Αμερικανοί αθλητές έχουν βρεθεί ντοπαρισμένοι. Τα
ονόματα των δύο πρώτων είναι της Σάντρα Φάρμερ Πάτρικ και της Μαίρη Σλάνι, ενώ
για τους δύο άλλους δεν έχουν ανακοινωθεί προς το παρόν τα ονόματά τους, κάτι
που αναμένεται να γίνει εντός των προσεχών ημερών. 
Η Μαρί Ζοζέ Πέρεκ θα επιχειρήσει να
κατακτήσει χρυσά μετάλλια στα 200 και 400 μέτρα με εμπόδια στο παγκόσμιο
πρωτάθλημα της Αθήνας, γεγονός που δεν έχει προηγούμενο στην ιστορία των
αγώνων. Η Γαλλίδα πρωταθλήτρια άσκησε κριτική για τον καταρτισμό του
προγράμματος, γιατί, όπως τόνισε, θα υποχρεωθεί να αγωνιστεί σε δύο
προκριματικούς αγώνες στα 400 μέτρα την ίδια ημέρα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15842O052</ED>
<ID>
ID:168833

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O05&aa=2</URL></REF>


Article

<CATEGORY>vin10</CATEGORY>

 <H2>Δελτίο ΠΡΟ-ΠΟγκόλ</H2>

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15842O053</ED>
<ID>
ID:168834

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O05&aa=3</URL></REF>


Article

<CATEGORY>vin10</CATEGORY>

 <H5>ΣΕ
ΑΠΟΖΗΜΙΩΣΗ ΕΚΑΤΟΜΜΥΡΙΩΝ ΚΡΥΒΕΤΑΙ ΤΟ ΜΥΣΤΙΚΟ ΤΗΣ ΠΑΡΑΜΟΝΗΣ ΤΟΥ «ΛΑΓΟΥ» ΣΤΗΝ
ΠΑΙΑΝΙΑ</H5>
<H2>Μόνο το συμβόλαιο κρατάει τον Ζάετς στον ΠΑΟ</H2>

<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΣΤΟ
συμβόλαιο που έχειο Βέλιμιρ Ζάετς με τον Γ. Βαρδινογιάννη και κατ' επέκταση με
τον Παναθηναϊκό βρίσκεται το «μυστικό» της απρόσμενης παραμονής του Κροάτη
τεχνικού στην ομάδα των «πρασίνων»! 
Η χθεσινή συνάντηση προέδρου και
προπονητή στο Μαρούσι επιφύλαξε δυσάρεστη έκπληξη στον κ. Βαρδινογιάννη. Ο
Ζέκο δέχτηκε να λυθεί η συνεργασία του με τον ΠΑΟ, αλλά επικαλέστηκε τη ρήτρα
που υπάρχει στο διετές συμβόλαιο και που ανέρχεται σε δεκάδες εκατομμύρια
δραχμές! 
Παρά τις συζητήσεις, συμβιβασμός δεν υπήρξε κι έτσι, μέχρι να
λυθεί η νομική πλευρά του θέματος, ο Ζάετς «αναχώρησε για το εξωτερικό
προκειμένου να βρει παίκτες για τον ΠΑΟ», όπως δήλωσαν επίσημες πηγές. 
Γίνεται κατανοητό ότι οι οικονομικοί όροι του συμβολαίου είναι τόσο ισχυροί,
ώστε απευθείας απόλυση του Ζάετς θα συνιστούσε αποζημίωση η οποία ισοδυναμεί
με μικρή περιουσία... 
Προπονητής υπό προθεσμία είναι, λοιπόν, ο Ζέκο.
Μέχρι να βρεθεί φόρμουλα για να λυθεί το θέμα του συμβολαίου. Και έως τότε θα
λειτουργήσει με αρμοδιότητες που θα καθοριστούν από τον πρόεδρο. Έτσι
εξηγείται η ξαφνική «στροφή» της διοίκησης του ΠΑΟ για την «υπόθεση Ζάετς».
Διότι δεν μπορεί από τη μια στιγμή στην άλλη, με τον Παναθηναϊκό εκτός
Ευρώπης, πέμπτο στη βαθμολογία και με ρεκόρ... ηττών εφέτος, ο πρόεδρος να
δώσει ψήφο εμπιστοσύνης σ' ένα «καμένο χαρτί». Αυτό δεν έχει ξαναγίνει! 
Όλα αυτά, που νωρίς το απόγευμα έμοιαζαν... μεταφυσικά, αργά το βράδυ βρήκαν
την εξήγησή τους. Ο Παναθηναϊκός θα πορευθεί με τον έναν ή τον άλλον τρόπο.
Και επιμένουμε. Με άλλον προπονητή. Αργά ή γρήγορα. Η μοναδική επιφύλαξη αφορά
στο γεγονός για το ποιος πραγματικά θα επιλέξει τους παίκτες που θα έρθουν.
Πώς θα γίνει, δηλαδή, ο σχεδιασμός της νέας σεζόν. Προφανώς την απάντηση
γνωρίζει μόνον ο κ. Βαρδινογιάννης. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15842O061</ED>
<ID>
ID:168835

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Δεν ήταν ο Νατροσβίλι ό,τι ζητούσε</H2>

<AUTHOR>ΚΩΣΤΑΣ ΚΟΦΙΝΑΣ</AUTHOR>

ΜΕ ΑΠΟΛΥΤΗ επιτυχία στέφθηκε το ταξίδι του Νίκου Στράτου
στο εξωτερικό. Τουλάχιστον αυτό διέρρευσε χθες από την πλευρά του Μ. Τροχανά,
ο οποίος δεν είχε λόγο να μην είναι (δείξει) ικανοποιημένος. 
«Το ταξίδι
του κ. Στράτου ήταν για αποκλειστικό σκοπό, πολύ συγκεκριμένο. Η αποστολή ήταν
100% επιτυχής. Τα αποτελέσματα θα φανούν στο τέλος της εβδομάδας ή στην
επόμενη», ήταν η (αινιγματική) δήλωση του μεγαλομετόχου. 
Κατά συνέπεια,
είμαστε εν αναμονή εξελίξεων. Τόσο στο διοικητικό επίπεδο όσο και στα άλλα
θέματα που βρίσκονται σε εκκρεμότητα. Οι νυν υπεύθυνοι της ΑΕΚ έλεγαν «πάμε
καλά, χωρίς να έχουν πέσει ακόμη υπογραφές», ενώ κυκλοφόρησαν φήμες ότι
τελείωσε η υπόθεση προπονητή! Όσο για τον Ν. Στράτο, άλλοι έλεγαν ότι πήγε
(και) στη Γερμανία, άλλοι στο Βέλγιο. Ορισμένοι δεν δίστασαν να μιλήσουν και
για βόμβες ­ τέτοια αισιοδοξία... 
Σχετικά με τη δοκιμή Νατροσβίλι,
απέτυχε. «Έχει τεχνική κατάρτιση, αλλά η ΑΕΚ χρειάζεται κάτι καλύτερο», ήταν
μέσες άκρες το νόημα των δηλώσεων του Πέτρου Ραβούση. Ο τεχνικός απέρριψε
συνεπώς με συνοπτικές διαδικασίες τον Γεωργιανό, ο οποίος ναι μεν στέκεται σε
ομάδα Α' Εθνικής, όχι όμως σε συγκρότημα του βεληνεκούς (και των φιλοδοξιών)
της Κυπελλούχου. Θα το ξαναπούμε: για να βρεθεί ο αντικαταστάτης του Τιμούρ
Κετσπάγια χρειάζεται να ριχθούν χρήματα στην αγορά. Διότι και οι (πάσης
φύσεως) ευκαιρίες στο παζάρι κάποτε τελειώνουν. 
Κατά τα άλλα, η ΑΕΚ νίκησε
στο φιλικό 5-3 τον Απόλλωνα, με τους νεαρούς Πλατάκη και Πάσιο να ξεχωρίζουν.
Σκόραραν οι Καρτάλης (17'), Πλατάκης (26'), Ντικουμέ (30'), Μπελλά (51'),
Νικολαΐδης (60'), Ολιβέιρα (68') και Κωστής (75', 80'). 
ΑΕΚ: Καραγιάννης
(Ατματσίδης), Μπορμπόκης (Κοπιτσής), Καραγιάννης, Μανωλάς (Ντόμπος),
Μαχαιρίδης, Βλάχος (Κωστένογλου), Κετσπάγια (Κασάπης), Νατροσβίλι (65'
Αναστασάκος), Μαρτσέλο (Νικολαΐδης), Καρτάλης (Πάσιος), Πλατάκης (Κωστής). 
Απόλλων: Χαλκιάς (Καβαρατζής), Δαμίγος (Ιωάννου), Αποστόλου, Κεφαλάς,
Μιλόγιεβιτς (Καρανικόλας), Τάτσης (Σφακιανάκης), Αλέξης (Ολιβέιρα), Ντικουμέ
(Θωμαΐδης), Έρακ (Μπελλά), Βελέντζας (Ματσαγγός). 
*** Χθες ακούστηκε ­ ακόμη μια φορά ­ ότι η ΑΕΚ
ενδιαφέρεται για την απόκτηση του Δημήτρη Μάρκου. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15842O062</ED>
<ID>
ID:168836

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O06&aa=2</URL></REF>


Article

<CATEGORY>vin10</CATEGORY>

 <H5>ΔΙΑΙΤΗΣΙΑ</H5>
<H2>Για τον Φασόλη, νέα κλήρωση</H2>

ΧΩΡΙΣ ιδιαίτερα προβλήματα έγινε
χθες η κλήρωση των διαιτητών της τελευταίας αγωνιστικής του επαγγελματικού
πρωταθλήματος. Σε αυτή μετείχαν ο Νίκος Αγγελάκης και ο Γιώργος Φασόλης. Ο
δεύτερος μάλιστα κληρώθηκε αναπληρωματικός διαιτητής στον αγώνα Βέροιας-ΟΦΗ,
όμως στη συνέχεια έγινε νέα κλήρωση για το συγκεκριμένο παιχνίδι, καθώς είχε
φθάσει FAX από την ΕΠΟ που έκανε γνωστό ότι ο Φασόλης είχε τιμωρηθεί από την
Πειθαρχική Επιτροπή της Ομοσπονδίας με ένα μήνα αποκλεισμό για δηλώσεις του
στον Τύπο. Έτσι ο διεθνής ρέφερι βγήκε από την κληρωτίδα που ανέδειξε τους
παρακάτω διαιτητές για τα ματς της Κυριακής: Ολυμπιακός - Καβάλα: Βασσάρας,
ΑΕΚ - SKODA Ξάνθη: Ηλιάδης, Βέροια - ΟΦΗ: Παπαχίντζιος, ΠΑΟΚ - Καστοριά:
Παπαπέτρου, Ηρακλής - Παναθηναϊκός: Μπίκας, Παναχαϊκή - Πανηλειακός: Μπέγκος,
Αθηναϊκός - Εδεσσαϊκός: Αμπελάκιας, Απόλλων - Άρης: Καλαθενός και Καλαμάτα -
Ιωνικός: Τεβεκέλης.. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15842O063</ED>
<ID>
ID:168837

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O06&aa=3</URL></REF>


Article

<CATEGORY>vin10</CATEGORY>

 <H5>ΕΠΑΕ</H5>
<H2>Σήμερα αποφασίζει</H2>

ΤΟ
ΧΘΕΣΙΝΟΒΡΑΔΙΝΟ παιχνίδι μπάσκετ ΑΕΚ - Ολυμπιακού ανέβαλε για σήμερα την
ανακοίνωση των αποφάσεων της ΕΠΑΕ για την ώρα έναρξης των παιχνιδιών τής
τελευταίας αγωνιστικής του πρωταθλήματος. 
Σε ό,τι αφορά το παιχνίδι
Ολυμπιακού - Καβάλας, τα (γνωστά) ενδεχόμενα ήταν δύο: 6.45 μ.μ. ή 9.15 μ.μ.

Στο μεταξύ η ΕΠΑΕ προκήρυξε έκτακτη γενική συνέλευση για την ερχόμενη
Τετάρτη. Θέματα της Γ.Σ. είναι η πλήρωση της κενής θέσης στο Δ.Σ., από την
απομάκρυνση του Κ. Χρηστίδη, και το αίτημα του Άρη για αύξηση των ομάδων της
Α' Εθνικής σε 20. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15842O064</ED>
<ID>
ID:168838

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O06&aa=4</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ</H5>
<H2>Μένει και ο Καλιμάνης</H2>

ΜΕΤΑ
ΤΟΥΣ Μίτεφ και Μάλλιο, χθές ήταν η σειρά του Καλιμάνη να ανανεώσει γιά άλλα
δύο χρόνια το συμβόλαιό του με την Καβάλα. Ο έμπειρος αμυντικός δέχτηκε την
πρόταση της ΠΑΕ, που ικανοποιούσε απόλυτα τις απαιτήσεις του. 
Στο μεταξύ
ανοικτό παραμένει το θέμα προπονητή της ομάδας, καθώς η διοίκηση της Καβάλας
εξετάζει προσεκτικά όλες τις πιθανές λύσεις. Πιο κοντά στο να αναλάβει την
ομάδα είναι ο Μάκης Κατσαβάκης, με τον οποίο ήδη έχουν γίνει κάποιες
συζητήσεις. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15842O065</ED>
<ID>
ID:168839

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O06&aa=5</URL></REF>


Article

<CATEGORY>vin10</CATEGORY>

 <H2>Από τον
Αύγουστο στην Ευρώπη</H2>

ΘΕΣΣΑΛΟΝΙΚΗ 
ΕΥΧΑΡΙΣΤΑ ήταν τα μαντάτα που πήρε ο ΠΑΟΚ από την ΟΥΕΦΑ,
αφού δεν θα συμμετάσχει στην κλήρωση της προκριματικής σειράς τον Ιούλιο, αλλά
θα ξεκινήσει τις ευρωπαϊκές του υποχρεώσεις από τον Αύγουστο. 
Έτσι, ο
προγραμματισμός και το χρονοδιάγραμμα των ανθρώπων του δικεφάλου μένει σταθερό
και η προετοιμασία θα ξεκινήσει στο πρώτο δεκαήμερο του Ιουλίου. 
Στον
μεταγραφικό τομέα, θετικά απάντησε ο Γερμανός διεθνής της Άιντραχτ
Φρανκφούρτης Μαουρίτσιο Καουντίνιο, ενώ ο δικέφαλος του Βορρά βρίσκεται πολύ
κοντά στη συμφωνία με τον Κατσαβό της Βέροιας. 
Φιέστα ετοιμάζουν οι
σύνδεσμοι οπαδών του ΠΑΟΚ την Κυριακή στην Τούμπα, στο παιχνίδι με την
Καστοριά, όπου, όπως τόνιζαν οι άνθρωποι της ΠΑΕ, στο γήπεδο θα παρευρεθούν
περισσότεροι από 35.0000 θεατές, γιορτάζοντας την επιστροφή της ομάδας, ύστερα
από πέντε χρόνια, στα ευρωπαϊκά σαλόνια. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15842O071</ED>
<ID>
ID:168840

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O07&aa=1</URL></REF>


Article

<CATEGORY>vin10</CATEGORY>

 <H5>ΣΙΓΑΛΑΣ: ΕΙΝΑΙ ΜΙΑ
ΜΕΓΑΛΗ ΕΠΙΤΥΧΙΑ ΚΑΙ ΣΚΕΦΤΟΜΑΣΤΕ ΝΑ ΤΟ ΓΙΟΡΤΑΣΟΥΜΕ ΚΑΠΩΣ ΔΙΑΦΟΡΕΤΙΚΑ, ΩΣΤΕ ΝΑ
ΜΗΝ ΤΟ ΑΝΑΜΕΙΞΟΥΜΕ ΜΕ ΤΟ ΠΟΔΟΣΦΑΙΡΟ ­ ΦΑΣΟΥΛΑΣ: ΜΑΣ ΛΕΙΠΕΙ ΜΟΝΟ ΤΟ
ΔΙΗΠΕΙΡΩΤΙΚΟ</H5>
<H5>Κανείς δεν
περίμενε ότι θα κατακτήσουμε και τους 3 τίτλους</H5>
<H5>«Κοκκίνισαν» τη νύχτα Πασαλιμάνι και
Ομόνοια</H5>
<H2>Ψάχνουμε ημέρα για το πανηγύρι</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΜΗ ΣΤΑΜΑΤΑΣ, μη σταματάς "δικέφαλε", μη σταματάς "δικέφαλε"». Όχι
βέβαια, δεν γιόρτασαν οι παίκτες της ΑΕΚ, απλά οι παίκτες του πρωταθλητή (και)
Ελλάδος Ολυμπιακού τραγουδούσαν αυτό το σύνθημα δίνοντας έτσι το δικό τους
τόνο στα πανηγύρια. Και πώς να μην πανηγυρίσουν άλλωστε όταν μέσα σε μία
χρονιά τα πήραν όλα, αποδεικνύοντας ότι είναι η καλύτερη ομάδα της χρονιάς.

Τελευταίος έφτασε στους συμπαίκτες του ο αρχηγός Γιώργος Σιγάλας, που
αποθεώθηκε, ενώ δεν έλειψαν και τα πειράγματα μέσα στα αποδυτήρια. Πάντως ο
«Ράμπο» βγήκε και πρώτος. 
«Τι να πω, μας τα χάλασε λίγο ο κύριος Ρήγας που
δεν μας έφερε απόψε (χθες) το Κύπελλο εδώ. Το βασικό βέβαια ήταν να πάρουμε το
πρωτάθλημα και τώρα απλά ψάχνουμε ημερομηνία και για να το... σηκώσουμε», είπε
ο αρχηγός των «ερυθρολεύκων», που δεν συμφώνησε με την ιδέα να το γιορτάσουν
από κοινού την Κυριακή στο Στάδιο Καραϊσκάκη μαζί με την ποδοσφαιρική ομάδα.

Η ΓΙΟΡΤΗ 
«Είναι μία μεγάλη επιτυχία της ομάδας μπάσκετ η φετινή
και έχουμε πει με τα παιδιά να κάνουμε κάτι που θα το γιορτάσουμε ξεχωριστά με
τον κόσμο μας. Κάπως διαφορετικά, ώστε να μην το αναμείξουμε και με το
ποδόσφαιρο» είπε ο αρχηγός που όταν ρωτήθηκε για το ΝΒΑ, ήταν σαφής. 
«Παιδιά δεν είναι ώρα ακόμη για τέτοια πράγματα. Αυτή τη στιγμή γιορτάζουμε».

Όσο για τη χρονιά που πέρασε: «Ήταν απόλυτα επιτυχημένη, αλλά συνάμα και
πολύ δύσκολη. Είχαμε νέο προπονητή, νέα δεδομένα και χρειάστηκε λίγος χρόνος
προσαρμογής. Ήταν λογικό κάποια στιγμή να παίξουμε σαν ομάδα και να
αποδείξουμε την αξία μας. Όλοι θέλαμε να τελειώσουμε, γιατί η κούραση ήταν
μεγάλη, ενώ την Τρίτη πολλά παιδιά έχουμε τη συγκέντρωση της Εθνικής. Γι' αυτό
το βλέπαμε και λίγο ως εφιάλτη το πέμπτο παιχνίδι». 
Ο Παναγιώτης Φασούλας
έτρεξε αμέσως στο πούλμαν και κάθησε στη «γαλαρία». Η ξεκούραση του πολεμιστή.
Τι ξεκούραση δηλαδή: «Είμαστε έτοιμοι να παίξουμε τρεις μήνες ακόμα... Πλάκα
κάνω, έτσι; Απλά ήρθε η ώρα για διακοπές. Όλα έχουν δρομολογηθεί ακόμα και
στην Εθνική και είναι ώρα για ξεκούραση» είπε ο «ψηλός», που όμως του έλειπε
κάτι. «Μα τι άλλο; Το διηπειρωτικό...». 
ΣΤΗΝ ΑΡΓΕΝΤΙΝΗ 
Όμως
(δύσκολα) ο Ολυμπιακός θα πάει στην Αργεντινή να παίξει με την Ατένας Ντε
Κόρντομπα (2 Σεπτεμβρίου στην Αθήνα και 9 και 11 στην Κόρντομπα) αφού, πρώτον,
η διοργάνωση είναι προαιρετική και, δεύτερον, είναι πάνω στο βασικό στάδιο της
προετοιμασίας της ομάδας. 
Ο Δημήτρης Παπανικολάου μπορεί τελικά να μην
έπαιξε, αλλά είχε να κάνει μια αφιέρωση για τους Έλληνες παίκτες: «Τους
αφιερώνω αυτό το Κύπελλο, επειδή όλη τη χρονιά ένιωθαν ξένοι μέσα στο σπίτι
τους...». 
Ο Ευθύμης Μπακατσιάς (που παντρεύεται στις 11 Ιουνίου) και ο
Κρίστιαν Βελπ μίλησαν για δικαίωση («επιτέλους τελειώσαμε» έλεγε ο Γερμανός
φανερά κουρασμένος), ενώ ο Μίλαν Τόμιτς μίλησε για την καλύτερη στιγμή της
καριέρας του. 
Ο Ντέιβιντ Ρίβερς μιλούσε και για το μέλλον: «Θέλω να
συνεχίσω με την ομάδα, αλλά εξαρτάται από τις καταστάσεις. Το σημαντικό είναι
ότι πήραμε και το πρωτάθλημα», ενώ ο Νάσος Γαλακτερός φανερά ικανοποιημένος
σκεφτόταν ότι τώρα θα έχει και περισσότερη άνεση να ετοιμάσει το γάμο του με
την εκλεκτή της καρδιάς του Τέτα (29 Μαΐου). 
ΣΥΓΧΑΡΗΤΗΡΙΑ μοίραζε σε όλους ο
Ντούσαν Ίβκοβιτς. Ο Σέρβος προπονητής, που γεύτηκε για δεύτερη φορά το
«τριπλ-κράουντ», στην τελευταία του εφετινή συνέντευξη Τύπου μίλησε για τα
«παλικάρια» (όπως χαρακτηριστικά είπε), τους συνεργάτες του, τον κόσμο και τον
πρόεδρο του Ολυμπιακού, για τον οποίο έκανε ξεχωριστή μνεία. 
«Είχαμε
μεγάλη βοήθεια από τον κ. Κόκκαλη, που ήταν κοντά μας τις πιο δύσκολες στιγμές
και στήριξε την ομάδα», είπε ο Ντούσαν Ίβκοβιτς. 
«Μεγάλα συγχαρητήρια σε
όλους. Τους παίκτες μου. Τους συνεργάτες. Στον υπέροχο κόσμο. Κανείς δεν
περίμενε ότι θα μπορούσαμε να κατακτήσουμε και τους τρεις τίτλους. Τα
παλικάρια τώρα χρειάζονται ξεκούραση», τόνισε ο Ντούντα, που ξεκινώντας τις
δηλώσεις του επεσήμανε: 
«Όπως σε ολόκληρη τη σεζόν, έτσι και στο τελευταίο
μας ματς, κάναμε μεγάλο παιχνίδι. Είχαμε τον απόλυτο έλεγχο για 40 λεπτά. 
Παίξαμε πολύ καλή άμυνα και για πρώτη φορά το πολύ καλό δίδυμο των ξένων της
ΑΕΚ (Έντουαρντς - Αλεξάντερ) έμειναν στους εννέα πόντους. 
Επίσης παίξαμε
ομαδικό μπάσκετ στην επίθεση. Είναι λίγες οι φορές που είχαμε πέντε παίκτες με
διψήφιο αριθμό πόντων». 
ΟΙ ΟΠΑΔΟΙ του Ολυμπιακού μπορεί να μην ήταν στο ΟΑΚΑ για να
γιορτάσουν την κατάκτηση του τίτλου και στην Ελλάδα, αλλά με τη λήξη του
αγώνα, ξεχύθηκαν στους δρόμους πανηγυρίζοντας τη νέα επιτυχία. 
Ομόνοια και
Πασαλιμάνι ήταν οι χώροι που συγκέντρωσαν και πάλι τους «ερυθρόλευκους»
οπαδούς. Φωτοβολίδες, βεγγαλικά και καπνογόνα αναστάτωσαν τον ουρανό της
Αθήνας και του Πειραιά και οι πανηγυρισμοί κράτησαν ως τις πρώτες πρωινές
ώρες. Άλλωστε, η κατάκτηση όλων των τίτλων σε Ελλάδα και Ευρώπη αποτελεί ένα
σημαντικό επίτευγμα για την ομάδα του Ντούσαν Ίβκοβιτς. 
Οι οπαδοί του
Ολυμπιακού περιμένουν πλέον να μάθουν πότε θα γίνει η απονομή του τροπαίου από
την ΕΣΑΚ (η ημερομηνία θα γίνει γνωστή ίσως και σήμερα), ενώ φυσικά
ετοιμάζονται και για τη φιέστα της Κυριακής στο Στάδιο Καραϊσκάκη όπου θα
γιορτάσουν τον τίτλο του πρωταθλητή και στο ποδόσφαιρο. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15842O081</ED>
<ID>
ID:168841

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O08&aa=1</URL></REF>


Article

<CATEGORY>vin10</CATEGORY>

 <H5></H5><H5>Η απονομή</H5>
<H5>Πάλι με «Ξανθό»</H5>
<H5>Και ο Σερφ</H5>
<H2>Εμπιστευτικά</H2>

Εντάξει, το πήρε το
πρωτάθλημα ο Ολυμπιακός. Πότε θα το σηκώσει όμως; Μια σκέψη ήταν, την Κυριακή
στο Καραϊσκάκη μαζί με την ποδοσφαιρική ομάδα. Όμως το πιθανότερο (αυτή η
σκέψη υπερτερούσε χθες) είναι να συνδυαστεί το πρωτάθλημα με την εκδήλωση που
έχει ετοιμάσει ο δήμαρχος Πειραιά Στέλιος Λογοθέτης στο «Βεάκειο» για την
ερχόμενη Δευτέρα προκειμένου να τιμήσει τις ομάδες του μπάσκετ, του
ποδοσφαίρου, του βόλεϊ και του πόλο του Ολυμπιακού. 
*Μπορεί ο Ολυμπιακός να πέτυχε για πρώτη φορά στην
ιστορία του το «τριπλ κράουν» (κύπελλο πρωταθλητριών και νταμπλ στη χώρα του
σε μία χρονιά), κάτι που μόλις επτά ομάδες έχουν πετύχει στην ιστορία του
ευρωπαϊκού μπάσκετ, αλλά ο Ντούσαν Ίβκοβιτς για δεύτερη φορά στην καριέρα του
πήρε και τα τρία τρόπαια που διεκδικούσε σε μια χρονιά. Το 1979 είχε πάρει και
πάλι το νταμπλ στη Γιουγκοσλαβία με την Παρτιζάν, ενώ τον ίδιο χρόνο κατέκτησε
και το κύπελλο Κόρατς. 
Ο «Ντούντα» παίρνει για δεύτερη φορά το πρωτάθλημα από τον Γιάννη Ιωαννίδη
στην έδρα του τελευταίου. Το 1992 το είχε κάνει με τον ΠΑΟΚ στο ΣΕΦ κόντρα
στον Ολυμπιακό. Μάλιστα ο «Ξανθός» για πρώτη φορά στην ιστορία του έχασε σε
τρεις τελικούς πρωταθλήματος. 
* Ένα κιλό
γαύρο (!), ένα σάντουιτς, πολλά κέρματα και διάφορα άλλα αντικείμενα μάζεψε
χθες ο φροντιστής του Ολυμπιακού Αντρέας Βουρλιώτης, ενώ το τι έπεσε στον
αγωνιστικό χώρο δεν περιγράφεται (το φύλλο αγώνα ήταν γεμάτο...). Από κορίνες
μέχρι κόκα κόλες και ό,τι άλλο μπορείτε να φανταστείτε. 
Παρών στο παιχνίδι και ο
ομοσπονδιακός τεχνικός του Ισραήλ και της Μακάμπι Τελ Αβίβ, Σβι Σερφ,
συνοδευόμενος από τη σύζυγό του. «Ήρθα μόνο για διακοπές, αύριο (σήμερα) πάω
στη Μύκονο και την Κυριακή γυρίζω Τελ Αβίβ όπου αρχίζουμε προετοιμασία για το
Ευρωμπάσκετ» μας είπε αμέσως, αρνούμενος ότι είχε κάποια πρόταση για
συνεργασία. 
* Όμως και από το χώρο του
πόλο, ο εκ των ομοσπονδιακών τεχνικών Τάκης Μίχαλος είχε έρθει στο γήπεδο,
πείθοντας να τον ακολουθήσει και ο διεθνής φουνταριστός της Χίου Τάσος
Παπαναστασίου. 
* Με τη μουσική του...
μάπετ σόου και του Καραγκιόζη υποδέχτηκαν τον Ολυμπιακό τα μεγάφωνα του
Σταδίου, ενώ δεν έλειψαν και τα ηχητικά, αφού σε κάθε επίθεση των
«ερυθρολεύκων» ακουγόταν και μια σειρήνα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15842O082</ED>
<ID>
ID:168842

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O08&aa=2</URL></REF>


Article

<CATEGORY>vin10</CATEGORY>

 <H2>Όλο τον
χρόνο με στέλνουν σε άλλες ομάδες</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΠΡΩΤΑ από όλα είναι ο Ιωαννίδης ο... άνθρωπος.
Έτσι απάντησε ο προπονητής της ΑΕΚ σε ερώτηση σχετική με τα σενάρια που
αναφέρονται στο όνομά του. Και μάλιστα ως άνθρωπος ­ και όχι ως προπονητής ­
άρχισε να μιλάει για τον ΠΑΟΚ στο μπάσκετ, αλλά και στο ποδόσφαιρο, και με την
ευκαιρία ζήτησε να δραστηριοποιηθούν οι βουλευτές της Θεσσαλονίκης για να
«σωθεί» ο Άρης και να μην υποβιβαστεί στη Β' Εθνική! 
«Είμαι ευτυχής που
μια ομάδα από την πατρίδα μου, ο ΠΑΟΚ, θα εκπροσωπήσει τη χώρα μας στην
Ευρωλίγκα. Η ομάδα της Θεσσαλονίκης αναστήθηκε και στο ποδόσφαιρο, αφού με μια
εκπληκτική πορεία κέρδισε την έξοδό της στην Ευρώπη. Μεγάλη χαρά και αξίζουν
συγχαρητήρια. Θέλω όμως να πω ότι πρέπει η πολιτεία να αντιμετωπίσει δίκαια
τον Άρη που υποβιβάζεται. Δεν είναι δυνατόν να υποβιβάζεται μια ομάδα επειδή
κάποιος ξέχασε τα δελτία των παικτών της. Μόνο σε ομάδα της Θεσσαλονίκης
μπορούν να το κάνουν αυτό. Πρέπει οι βουλευτές της πόλης να δραστηριοποιηθούν
ώστε να υπάρξει δικαιοσύνη και ο Άρης να παραμείνει εκεί που του αξίζει». 
Όσο για τα σενάρια; «Τι να πω; Άλλωστε όλο το χρόνο τα ίδια λέγονται. Έχω πει
ότι ο προπονητής είναι ένα κομμάτι του ανθρώπου. Και ο προπονητής Ιωαννίδης
είναι ένα κομμάτι από τον άνθρωπο Ιωαννίδη. Και εγώ βάζω πρώτα τον
άνθρωπο...». Μάλλον... αποκρυπτογράφηση χρειάζεται, αλλά πάντως αυτή ήταν η
απάντησή του. 
Ο Ιωαννίδης μίλησε και για την ελπίδα, όπως τις τρεις
προηγούμενες φορές. Όμως αυτή τη φορά είπε πως πέθανε νωρίτερα από ό,τι θα
έπρεπε στο μυαλό ορισμένων: «Συγχαρητήρια στον Ολυμπιακό που κατέκτησε και το
τρίτο τρόπαιο. Σε ορισμένους όμως δεν νομίζω ότι έπαιξε ανασταλτικό ρόλο η
καλή άμυνα του Ολυμπιακού, για να έχουν τόσο μειωμένη απόδοση. Όπως, δηλαδή,
για τον Αλεξάντερ. Η ελπίδα πέθανε στο μυαλό. Εκεί ζει η ελπίδα και στον
Αλεξάντερ πέθανε την Κυριακή. Αύριο (σήμερα) στις έξι το πρωί φεύγει για τις
ΗΠΑ, αφού έχει βγάλει ήδη τα εισιτήρια». Ο «ξανθός» όμως πρόλαβε να σβήσει
κάθε υπονοούμενο: 
«Ο Αλεξάντερ είναι ο καλύτερος επαγγελματίας που έχω
συναντήσει. Ή, για να μην πω ο καλύτερος, γιατί και ο Ρίβερς και ο Έντι
Τζόνσον ήταν "κύριοι", είναι, λοιπόν, ένας από τους καλύτερους επαγγελματίες.
Όταν όμως χάνεται η ελπίδα, δεν το πιστεύεις δηλαδή, χάνεται και το ματς. Αν
κερδίζαμε θα έφευγε τη Δευτέρα. Αλλά μόνο που σκέφτηκε ότι θα μπορούσε να
έφευγε αύριο...». 
Συγκρίνοντας την πρώτη του χρονιά στην ΑΕΚ, με την
αντίστοιχη στον Ολυμπιακό, χαρακτήρισε καλύτερη τη φετινή και τόνισε ακόμη:
«Δίνουμε και εμείς συγχαρητήρια στον κόσμο μας και στους παίκτες μας. Αυτή η
πορεία που κάναμε φέτος ήταν μεγάλη. Θα συνεχίσει, αλλά υπάρχουν ορισμένες
ατέλειες και πρέπει να διορθωθούν». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15842O091</ED>
<ID>
ID:168843

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O09&aa=1</URL></REF>


Article

<CATEGORY>vin10</CATEGORY>

 <H2>Δεν βλέπω
τον λόγο γιατί να φύγει ο Ιωαννίδης</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΘΑ ΜΕΙΝΕΙ, δεν θα μείνει... Ενδεχομένως η παραμονή του Ιωαννίδη στην
ΑΕΚ να θυμίζει το μάδημα της μαργαρίτας, όμως ο πρόεδρος του ΤΑΚ ΑΕΚ Γιάννης
Φιλίππου έδειξε να απορεί χθες (για όσα φημολογούνται) στα αποδυτήρια, αμέσως
μετά τη λήξη του ματς: 
«Συγχαρητήρια στον Ιωαννίδη, του τα είπα κιόλας,
που αναμόρφωσε την ομάδα. 
Έχουμε άριστη συνεργασία και δεν βρίσκω τον λόγο
γιατί να εγκαταλείψει την ΆΕΚ στα μέσα του δρόμου». 
Ο κ. Φιλίππου ήταν
απογοητευμένος από την προσέλευση του κόσμου. «Δεν ξέρω γιατί δεν γέμισε το
γήπεδο. Ή δεν βρήκαν εισιτήριο ή ήταν ακριβά...», κατέληξε ο πρόεδρος του ΤΑΚ,
που επισήμανε πως στην αρχή της χρονιάς ο στόχος όλων ήταν η τετράδα και
επετεύχθη με το παραπάνω. 
Ο Βίκτορ Αλεξάντερ «έβγαλε το... καπέλο του»
στον Ολυμπιακό: «Τι να πω. Οι αντίπαλοί μας απέδειξαν ότι είναι οι
καλύτεροι».Ο αρχηγός της ΑΕΚ Δημήτρης Ποδαράς υποστήριξε: «Κάναμε το καθήκον
μας. Η αλήθεια είναι όμως ότι σε αυτό το ματς δεν παίξαμε καλά και χάσαμε. Το
κλίμα ήταν φορτισμένο». 
Ο Μιχάλης Κακιούζης δήλωσε πως το άγχος δεν ήταν η
δικαιολογία: «Ας είναι. Του χρόνου θα πάμε να κατακτήσουμε όλους τους
στόχους». 
Ο Νίκος Χατζής είπε πως έφταιξε η ψυχολογική κούραση: «Μας
επηρέασε σημαντικά και δεν αντέξαμε». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15842O092</ED>
<ID>
ID:168844

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O09&aa=2</URL></REF>


Article

<CATEGORY>vin10</CATEGORY>

 <H5>ΟΔΗΓΗΣΕ ΚΑΙ ΠΑΛΙ ΤΟΝ ΟΛΥΜΠΙΑΚΟ ΣΤΗ
ΝΙΚΗ ΚΑΙ ΣΤΗΝ ΚΑΤΑΚΤΗΣΗ ΤΟΥ ΤΡΟΠΑΙΟΥ</H5>
<H2>Ξανά ο Τάρλατς</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΠΕΜΠΤΟ συνεχόμενο πρωτάθλημα για τον Ολυμπιακό
­ τέταρτη και... φαρμακερή για την ΑΕΚ. Οι «ερυθρόλευκοι» πέτυχαν την τρίτη
νίκη τους (68-53) χθες στο ΟΑΚΑ και τα πήραν όλα! Κύπελλο Ελλάδας, Ευρωπαϊκό
Πρωτάθλημα και Πρωτάθλημα Ελλάδας, κατά σειρά, γράφοντας τη δική τους ιστορία.

Κύπελλο πάντως δεν σήκωσαν, αφού η ΕΣΑΚ είχε πάρει αυτή την απόφαση για να
μην διατρέξουν κίνδυνο οι αθλητές. 
Ευτυχώς, δηλαδή, γιατί τα κέρματα και
τα αντικείμενα έπεσαν βροχή με το άκουσμα της κόρνας της λήξης και οι
«ερυθρόλευκοι» ξέχασαν τους πανηγυρισμούς και έτρεξαν να βρουν θαλπωρή στα
αποδυτήρια. 
Ο Ολυμπιακός ήταν αποφασισμένος χθες να τελειώσει το
πρωτάθλημα. Η ΑΕΚ δεν άντεξε και έκανε το χειρότερό της παιχνίδι. Ο Συμεωνίδης
όσο και ο Παπαδημητρίου έπαιξαν 50-50, ενώ αδίκησαν σε κάποιες (ανούσιες)
φάσεις την ΑΕΚ. 
Οι παίκτες του Ντούσαν Ίβκοβιτς ήλεγξαν το ρυθμό του αγώνα
και στα σαράντα λεπτά, έπαιξαν καλή άμυνα και είχαν την εμπειρία να
σταματήσουν το ξέσπασμα της ΑΕΚ (το 33-47 έγινε 43-49 στο 34') όταν
χρειάστηκε. Η διαφορά εκτοξεύτηκε ξανά, αφού ο Νάκιτς, ο Ρίβερς και ο Σιγάλας
ήταν εύστοχοι ­ δίνοντας το τελικό κτύπημα. 
Ο Ντράγκαν Τάρλατς αναδείχθηκε
σε μορφή του αγώνα και στο μεγαλύτερο διάστημα του ματς σήκωσε στις πλάτες του
τον Ολυμπιακό. Ο Βίκτορ Αλεξάντερ έκανε το χειρότερό του παιχνίδι και έμεινε
στους 4 πόντους ­ έναν λιγότερο από τον έτερο Αμερικανό Μπιλ Έντουαρντς! Με 9
πόντους από τους δύο ξένους ήταν δυνατόν να φύγει νικήτρια η «Ένωση»; 
Ο
Ολυμπιακός πήρε από την αρχή του αγώνα το προβάδισμα και το διατήρησε μέχρι το
τέλος. Είχε υπομονή και πήγε την μπάλα στους ψηλούς που υπερείχε. Είναι
ενδεικτικό ότι στο ημίχρονο οι Τάρλατς, Φασούλας είχαν 18 πόντους και ο
Αλεξάντερ μόλις 2. Στο δεύτερο ημίχρονο το σκηνικό δεν άλλαξε, η είσοδος του
Μιχάλη Κακιούζη τάραξε τα νερά, έδωσε φρεσκάρισμα, όμως η ΑΕΚ ήθελε, αλλά δεν
μπορούσε. 
Ούτε το κέρμα που μάζεψε ο «ξανθός» από κάτω και έβαλε στην
τσέπη (7.20'' πριν από την λήξη), δεν αποδείχτηκε τυχερό για την ΑΕΚ. Στο
τέλος ο κόσμος της ΑΕΚ χειροκρότησε την «Ένωση», τον Γιάννη Ιωαννίδη και
ευχήθηκε στον Φιλίππου να πάρει την ΠΑΕ. Η ισχυρή αστυνομική δύναμη άντεξε
πίσω από τον «ερυθρόλευκο» πάγκο και αποφεύχθηκαν τα... χειρότερα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15842O101</ED>
<ID>
ID:168845

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O10&aa=1</URL></REF>


Article

<CATEGORY>vin10</CATEGORY>

 <H2>Φεύγουν τέσσερις από το Περιστέρι</H2>

<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΕΛΟΣ ΕΠΟΧΗΣ τουλάχιστον για τέσσερις παίκτες στο
Περιστέρι. Ο τελευταίος και μεγαλύτερος στόχος (Ευρωλίγκα) δεν επετεύχθη και
για κάποιους παίκτες οι διακοπές θα είναι... μόνιμες. Ήδη αναχώρησε για την
Αμερική ο Μέλβιν Τσίτουμ και θα ακολουθήσει εντός των ημερών ο Μάρλον Μάξεϊ.
Φεύγει επίσης ο Πάολο Μορέτι, ενώ διατεθειμένος να κλείσει την καριέρα του
δείχνει ­ σύμφωνα με έγκυρες πηγές ­ ο Γιώργος Μακαράς 
Οι δύο ξένοι
αποτελούν ήδη παρελθόν για το Περιστέρι. Ο Μέλβιν Τσίτουμ υποστήριξε ότι στο
Περιστέρι πέρασε τα δύο καλύτερα χρόνια της καριέρας του και επιθυμεί να
συνεχίσει και του χρόνου σε ελληνική ομάδα: 
«Θα ήθελα να κλείσω τον κύκλο
μου στο Περιστέρι με έξοδο στην Ευρωλίγκα, όμως αυτό δεν επετεύχθη. Παρ' όλα
αυτά, στο Περιστέρι πέρασα τα δύο πιο όμορφα και δημιουργικά χρόνια της
καριέρας μου. Τους ευχαριστώ όλους. Πάντως έχω τις καλύτερες εντυπώσεις από
την Ελλάδα και αν μου γίνει πρόταση από ελληνική ομάδα θα τη σκεφτώ πολύ
σοβαρά» υποστήριξε ο Τσίτουμ, λίγο πριν μπει στο αεροπλάνο για την Αμερική.

Με τους Μάξεϊ και Μορέτι, τα πράγματα είναι λίγο πολύ γνωστά, αφού οι δύο
παίκτες δεν ικανοποίησαν τους ιθύνοντες της ομάδας, ενώ ο Μακαράς με δηλώσεις
του στη Θεσσαλονίκη έκανε γνωστό ότι θα συνεχίσει το μπάσκετ μόνο αν βρει τα
κίνητρα που θέλει. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15842O102</ED>
<ID>
ID:168846

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O10&aa=2</URL></REF>


Article

<CATEGORY>vin10</CATEGORY>

 <H2>Πιάνει
δουλειά ο Αλεξανδρής</H2>

ΣΗΜΕΡΑ πιάνει και επίσημα τα... ηνία του
Ηρακλή ο Βαγγέλης Αλεξανδρής. Θα παρουσιαστεί σε συνέντευξη Τύπου και
ακολούθως θα ξεκινήσει συναντήσεις με τους παίκτες, για να τους προετοιμάσει
σχετικά με τον τρόπο λειτουργίας της ομάδας. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15842O103</ED>
<ID>
ID:168847

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O10&aa=3</URL></REF>


Article

<CATEGORY>vin10</CATEGORY>

 <H2>Θέλει
Βούκσεβιτς και Βετούλα</H2>

Ο ΠΑΝΑΘΗΝΑΪΚΟΣ μπορεί να διέψευσε χθες
με ανακοίνωση του όλα τα σενάρια για απόκτηση παικτών από το ΝΒΑ, αλλά οι
φήμες εξακολουθούν να θέλουν τους «πράσινους» να ασχολούνται με θέματα
μεταγραφών. Σύμφωνα με αυτές τις φήμες λοιπόν, ο Παναθηναϊκός εξετάζει την
περίπτωση να αποκτήσει από τον Απόλλωνα Πάτρας τους Βούκσεβιτς και Βετούλα.
Για τον πρώτο μάλιστα, λέγεται ότι θα μείνει στην Πάτρα για τον επόμενο χρόνο.
Όσον αφορά τα ανταλλάγματα ενδέχεται να είναι οι Γεωργικόπουλος, Μιριούνης.

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15842O104</ED>
<ID>
ID:168848

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΟΙΟΙ ΕΞΑΣΦΑΛΙΣΑΝ ΤΗΝ ΕΞΟΔΟ ΤΟΥΣ
ΣΤΗΝ ΚΟΡΥΦΑΙΑ ΕΥΡΩΠΑΪΚΗ ΔΙΟΡΓΑΝΩΣΗ</H5>
<H2>Οι
24 της Ευρωλίγκα</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο ΠΑΟΚ συμπλήρωσε
το παζλ της νέας Ευρωλίγκα, αφού η ομάδα του Σκοτ Σκάιλς ήταν η τελευταία
(24η) που εξασφάλισε την έξοδό της στην κορυφαία ευρωπαϊκή διοργάνωση. Πάνω
κάτω δεν υπάρχουν μεγάλες αλλαγές, αφού μεγάλα ονόματα του χώρου (Ρεάλ
Μαδρίτης, Μπένετον Τρεβίζο) επέστρεψαν εκεί που... ανήκουν, ενώ νέα χώρα σε
σχέση με πέρυσι είναι η Πορτογαλία (Πόρτο) που πήρε τη θέση που έχασε το
Βέλγιο από τον υποβιβασμό της Σαρλερουά. 
Επίσης οι ομάδες που συμμετέχουν
με τρεις εκπροσώπους τους στην Ευρωλίγκα, αυξήθηκαν από τέσσερις (Ισπανία -
Ελλάδα - Ιταλία - Γαλλία) σε πέντε με την προσθήκη της Τουρκίας, η οποία
κέρδισε μία θέση από τον υποβιβασμό της Ρωσίας (Δυναμό Μόσχας) η οποία πλέον
θα έχει μόνο μία ομάδα. 
Τέλος, το Ισραήλ εκμεταλλευόμενο και αυτό τον
υποβιβασμό της Γερμανίας (έχασε μια θέση με τη Λεβερκούζεν) θα δώσει το
«παρών» τη νέα χρονιά με δύο ομάδες. 
Χαρακτηριστικό είναι το γεγονός ότι
ύστερα από πάρα πολλά χρόνια στην κορυφαία διασυλλογική διοργάνωση θα βρεθεί
και πάλι η ΑΕΚ, με στόχο να πρωταγωνιστήσει και στον ευρωπαϊκό χώρο. 
Η
«ΟΜΑΔΑ» παρουσιάζει σήμερα τον νέο χάρτη της Ευρωλίγκα όπως αυτός θα ισχύσει
τη νέα περίοδο. Σε όλες τις χώρες πρώτη ομάδα που βγήκε είναι η πρωταθλήτρια
και από εκεί και έπειτα ίσχυσε η κανονική περίοδος. Έτσι στη Γαλλία, η
Βιλερμπάν έφτασε στον τελικό του πρωταθλήματος, αλλά στην Ευρωλίγκα μαζί με
την πρωταθλήτρια Ρασίνγκ Παρί βγήκαν η Ορτέζ και η Λιμόζ (αποκλείστηκαν στα
ημιτελικά των πλέι-οφ) που είχαν καταλάβει την 1η και 2η θέση αντίστοιχα στην
κανονική περίοδο του γαλλικού πρωταθλήματος. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15842O111</ED>
<ID>
ID:168849

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O11&aa=1</URL></REF>


Article

<CATEGORY>vin10</CATEGORY>

 <H2>Αδυναμία
στον Κορωνιό ­ κλειστές πόρτες για Μπάνε</H2>

<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ. 
Γραφείο Βόρειας Ελλάδας 
ΗΜΕΡΕΣ του
'91 και του '94 ζει ο ΠΑΟΚ μετά την πρόκριση στην προσεχή διοργάνωση της
Ευρωλίγκα. 
Ο άνθρωπος που ενσάρκωσε ένα άπιαστο για πολλούς όνειρο ήταν ο
Σκοτ Σκάιλς, ο οποίος υποχρεώθηκε σε μια δύσκολη στιγμή για την ομάδα του να
αφήσει την ασπρόμαυρη στολή τού παίκτη και να μετατραπεί εν μιά νυκτί σε χεντ
κόουτς. 
Το ρίσκο δικαιώνει τον ίδιο, αλλά πολύ περισσότερο τον πρόεδρο
Απόστολο Αλεξόπουλο, που ανέλαβε προσωπικά την ευθύνη και ήταν αυτός που
γέλασε τελευταίος. 
Η επιτυχία του ΠΑΟΚ λαμβάνει ακόμη μεγαλύτερες
διαστάσεις αν σκεφθεί κάποιος την απουσία της «πριμαντόνας» του «δικεφάλου»,
τον καλύτερο νεαρό Ευρωπαίο μπασκετμπολίστα για φέτος, Πρέντραγκ Στογιάκοβιτς.

Τους καρπούς της μεγάλης επιτυχίας θα γευθούν οι καλαθοσφαιριστές του
ΠΑΟΚ, καθώς με την έξοδό τους στην Ευρωλίγκα θα μοιρασθούν συνολικά το ποσό
των 200.000.000 δρχ. ως πριμ που τους υποσχέθηκε ο πρόεδρος του ΠΑΟΚ. 
Η
επόμενη ημέρα για την ομάδα της Θεσσαλονίκης, που ξενύχτησε μέχρι πρωίας,
βρήκε τον πρόεδρο να ετοιμάζει τα νέα σχέδια για τη νέα χρονιά. 
«Στόχος
μας είναι η διάκριση στην Ευρωλίγκα και η είσοδος στο φάιναλ φορ. Θα επενδύσω
πολλά χρήματα σε σχέση με την περσινή χρονιά. Μέσα από την προσωπική ατυχία
του Σκάιλς, ο ΠΑΟΚ στάθηκε τυχερός», ήταν τα λόγια του Απόστολου Αλεξόπουλου,
ο οποίος αποκάλυψε ότι δεν υπάρχει περίπτωση να έρθει ο Πρέλιεβιτς στην ομάδα.

«Ο Σκάιλς, που έφυγε στην Αμερική, έχει τον πρώτο λόγο. Σε δέκα ημέρες θα
συζητήσουμε και θα περιμένουμε την έκθεσή του. 
Οι δύο Αμερικανοί θα
μείνουν μόνο σε περίπτωση που το θέλει ο προπονητής. Δεν πρόκειται να
επιστρέψει ο Πρέλιεβιτς στον ΠΑΟΚ. Ο Κορωνιός είναι η αδυναμία μου και τον
θέλω πολύ στην ομάδα. 
Η έξοδός μας στην Ευρωλίγκα είναι ένας μοχλός πίεσης
για την Πολιτεία. Ο ΠΑΟΚ να έχει το δικό του γήπεδο μέσα σ' ένα χρόνο. Το
μπάσκετ θα έρθει στη Θεσσαλονίκη. 
Όλοι οι άλλοι είναι ετερόφωτοι»,
κατέληξε ο πρόεδρος του ΤΑΚ, ο οποίος περιμένει τον Ευθύμη Ρεντζιά να
υπογράψει στην ομάδα. 
Ο Αμερικανός προπονητής του «δικεφάλου», Σκοτ
Σκάιλς, έφυγε χθες για την πατρίδα του και από εκεί έπειτα από μία εβδομάδα θα
δώσει την απάντησή του. Πάντως, ο Σκάιλς έχει πρόταση από τους Νάγκετς, ενώ ο
Μπόνερ θέλει να παίξει στο ΝΒΑ. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15842O112</ED>
<ID>
ID:168850

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O11&aa=2</URL></REF>


Article

<CATEGORY>vin10</CATEGORY>

 <H2>Ο
Μυριούνης «δείχνει» τους ξένους</H2>

Η ΠΑΡΑΜΟΝΗ ή όχι του Χρήστου
Μυριούνη είναι το «κλειδί» στον Απόλλωνα Πάτρας, όσον αφορά τις θέσεις των δύο
ξένων. Ο νέος τεχνικός του Απόλλωνα Κώστας Διαμαντόπουλος μίλησε με τον διεθνή
φόργουορντ και του επισήμανε ότι θα ήθελε να συνεχιστεί η συνεργασία τους. Ο
Διαμαντόπουλος θα συζητήσει και πάλι με τον Μυριούνη στην Αθήνα. Όσον αφορά
τους ξένους, ο ένας θα καλύψει τη θέση του σέντερ, ενώ αν φύγει ο Μυριούνης
τότε ο δεύτερος ενδέχεται να είναι πάουερ φόργουορντ. Ο Κώστας Διαμαντόπουλος
αναλαμβάνει ουσιαστικά τα καθήκοντά του από την 1η Ιουνίου, ενώ ήδη είχε
επικοινωνία με τον προκάτοχό του Βαγγέλη Αλεξανδρή από τον οποίο ενημερώθηκε
για διάφορα θέματα της ομάδας. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15842O113</ED>
<ID>
ID:168851

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O11&aa=3</URL></REF>


Article

<CATEGORY>vin10</CATEGORY>

 <H2>Ο
Μίσσας για τρίτο χρόνο στον Παπάγου</H2>

Ο ΚΩΣΤΑΣ ΜΙΣΣΑΣ ανανέωσε
για τρίτη χρονιά τη συνεργασία του με τον Παπάγου. Ο Μίσσας συναντήθηκε χθες
με τον Θόδωρο Καρατζά και οριστικοποίησαν τη συμφωνία τους. Τις επόμενες
ημέρες θα συζητηθούν θέματα που αφορούν την οργάνωση της ομάδας και το έμψυχο
υλικό. Πρώτη σκέψη, πάντως, είναι να... μετακομίσουν και στη νέα περίοδο να
αγωνίζονται στο γήπεδο του Χολαργού. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15842O114</ED>
<ID>
ID:168852

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O11&aa=4</URL></REF>


Article

<CATEGORY>vin10</CATEGORY>

 <H2>Πρώτοι και στην άμυνα οι Μπουλς</H2>

ΟΙ ΣΙΚΑΓΟ Μπουλς... δίδαξαν
άμυνα στον Πατ Ράιλι και τους Μαϊάμι Χιτ. Στην τέταρτη και καθοριστική περίοδο
το Σικάγο περιόρισε το Μαϊάμι στους ένδεκα πόντους με αποτέλεσμα τη νίκη 84-77
και το... 1-0 στη σειρά των τελικών της Ανατολής. Είναι χαρακτηριστικό ότι στο
πρώτο ημίχρονο το Μαϊάμι προηγήθηκε 49-38. Ο Τζόρνταν σημείωσε 37 πόντους, ο
Πίπεν 24, ενώ ο Ρόντμαν μάζεψε 19 ριμπάουντ. Από το Μαϊάμι ο Μούρνινγκ πέτυχε
21 πόντους, ενώ δε βοήθησε ο Χάρνταγουέι (13π). 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15842O115</ED>
<ID>
ID:168853

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O11&aa=5</URL></REF>


Article

<CATEGORY>vin10</CATEGORY>

 <H2>Οι
γυναίκες</H2>

ΣΗΜΑΝΤΙΚΟ βήμα για την πρόκριση στην τελική φάση του
ευρωπαϊκού πρωταθλήματος έκανε η εθνική γυναικών, αφού στο πρώτο ματς της
προκριματικής φάσης στο Ελσίνκι νίκησε τη Σουηδία με 92-85. Τους πόντους της
ελληνικής ομάδας πέτυχαν: Παπαηλία 11, Τότσκα 12, Τασούλη 13, Σαρέλκου 18,
Βαρδάκη 12, Τριαλώνη 14, Κλιγκοπούλου 12. Σήμερα η εθνική αντιμετωπίζει τη
Νορβηγία. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15842O116</ED>
<ID>
ID:168854

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O11&aa=6</URL></REF>


Article

<CATEGORY>vin10</CATEGORY>

 <H5>ΠΑΕ ΠΑΟ</H5>
<H2>Όλα σε εκκρεμότητα...</H2>

<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Ιδού, λοιπόν, που ο Βέλιμιρ Ζάετς... αναβαπτίστηκε. 
*** Εκεί που περίμενε ο κόσμος του Παναθηναϊκού να απαλλαγεί από τον
Κροάτη, ο πρόεδρος είχε διαφορετική άποψη. 
*** Μένει. Και, μάλιστα,
βρίσκεται σε αποστολή στο εξωτερικό «για μεταγραφικές υποθέσεις». 
*** Πού ακριβώς μη ρωτάτε, διότι ενδέχεται να μην το γνωρίζει ούτε ο
ίδιος ο κόουτς, που λέει ο λόγος... 
*** Νομίζω πως ο Παναθηναϊκός
ποτέ στο παρελθόν δεν μετρούσε μεγαλύτερο σκορ σύγχυσης. 
*** Και εν
τέλει είναι βέβαιο πως υπάρχουν σοβαροί υποστηρικτές που θα ενοχληθούν από τα
όσα προκύπτουν στην ομάδα τους τις τελευταίες ώρες. 
*** Τι
σκέφτονται; Απλό είναι. Αν θέλεις, κύριε Βαρδινογιάννη, να αλλάξεις τον Ζάετς
με άλλον προπονητή, κάντο φανερά και επί τόπου. 
*** Δεν υπάρχει
συμβόλαιο στον κόσμο που να μη διακόπτεται όταν υπάρχουν δύο χρήσιμα στοιχεία:
Καλή θέση και χρήματα. Ιδού που το ένα (προς το παρόν;) απουσιάζει... 
*** Νωρίς χθες έγινε γνωστό ότι ο Ζέκο κατευθύνεται στο... Μάντζικερτ.

*** Μην ψάξετε στον χάρτη, δεν θα το βρείτε, διότι δεν πρόκειται
για πόλη. 
*** Ήταν κάποτε φρούριο στην Ανατολία και οι φρουροί του
έπαιζαν ποδόσφαιρο. Όλο και κάποιο ταλέντο θα έχει ξεμείνει!!! 
Σεβασμός στον Ανδρέα 
Αλλά, πώς και γιατί έφυγε στο εξωτερικό ο Ζάετς
για μεταγραφικά θέματα του Παναθηναϊκού, όταν είναι σαφές πως άλλα στελέχη
έχουν αναλάβει την ευθύνη του τομέα. 
*** Η στήλη ανέφερε στο
χθεσινό φύλλο ότι ο Καρούλιας, από Όσλο μέσω Βελιγραδίου, ήρθε Παιανία
φέρνοντας μαζί του άγνωστο υψηλό νεαρό. 
*** Λόγω απίστευτης
σύγχυσης, ο νεαρός «πολιτογραφήθηκε» Σκανδιναβός, αλλά δεν. 
***
Νεώτερη πληροφορία (όχι βεβαίως από πηγή της Παιανίας) ειδοποίησε ότι ο νεαρός
είναι Σκοπιανός και εντελώς φθηνός. 
*** Για να το παρακολουθήσουμε
το θέμα, διότι εμφανίζει ενδιαφέρον. 
*** Αντίθετα, στην ΑΕΚ οι
δοκιμές υποψήφιων ποδοσφαιριστών γίνονται κάτω από άπλετη δημοσιότητα. 
*** Ο Γεωργιανός Νατροσβίλι, ο οποίος προτάθηκε από τον Ανδρέα
Σταματιάδη και χρησιμοποιήθηκε στο χθεσινό φιλικό με τον Απόλλωνα, δεν ήταν
εντελώς κακός. 
*** Για την ακρίβεια, δεν ήταν αυτό που χρειάζεται η
κενή θέση Κετσπάγια, αλλά μη βιαζόμαστε. 
*** με την οικονομική
στενότητα της ΠΑΕ, οι οπαδοί δεν πρέπει να ζητούν τώρα τον Καντονά ή τον
Ζουνίνιο, που είναι κοντός αλλά παικταράς! 
*** Λεπτομέρεια:
ρωτήθηκε βασικός ποδοσφαιριστής της ΑΕΚ να εκφράσει άποψη για τον Νατροσβίλι.

*** Η απάντηση θύμισε τον Μπράιαν Κλαφ στις μεγάλες του ημέρες: 
*** «Άλλη ερώτηση»!!! 
*** Κστόπιν αυτού, μπορώ να καταλήξω
στο συμπέρασμα πως κάποιοι στην ΑΕΚ δεν σέβονται στην ΑΕΚ ούτε τον
Σταματιάδη... 
Κι άλλο ταξίδι 
Νίκαια (Γαλλίας), Μαδρίτη,
Φρανκφούρτη (σήμερα). 
*** Να που ο Μπάγιεβιτς δεν το βάζει κάτω.
Θέλει καλούς ξένους παίκτες και το ψάχνει. 
*** Τι ψάχνει; Γνωστό.

*** Απλώς, θα είχε αποφύγει τα ταξίδια στις διάφορες ευρωπαϊκές
πόλεις αν είχαν φροντίσει όλοι οι υποψήφιοι να συγκεντρωθούν στη χώρα τους.

*** Δηλαδή στο Βελιγράδι! 
*** Όπως αντιληφθήκατε, και
στη Γερμανία Σέρβο θα δει ο κόουτς, τον Κομιένοβιτς, και στον ελεύθερο χρόνο
του κάποιους μη Σέρβους. 
*** Μπέγκερ, Γκαουντίνιο... 
***
Η ομάδα και πάλι θα ετοιμαστεί με τη φροντίδα του Περσία. 
*** Μετά
τη νίκη στην Ξάνθη, είναι πιο άνετος ο Μελέτης. 
*** Όσο για τους
οπαδούς; Η μεγάλη ημέρα πλησιάζει, τα εισιτήρια εξαφανίστηκαν, υπολογίζεται το
Καραϊσκάκη να γεμίσει για ματς, απονομή και γιορτή. 
*** Κάτι
ανάλογο προβλέπεται την Κυριακή και για το γήπεδο Τούμπας. 
*** Αν
τα δύο γήπεδα γεμίσουν, τότε πάμε για ρεκόρ εισιτηρίων στο πρωτάθλημα. 
*** Λίγο ειρωνικό ακούγεται για φινάλε χωρίς βαθμολογικό ενδιαφέρον,
όμως είναι μια αναμενόμενη πραγματικότητα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15842O121</ED>
<ID>
ID:168855

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ</H2>
<H2>Πολύτιμο εργαλείο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Η ΑΝΑΓΚΗ να δημιουργηθεί δική μας σχολή
ποδοσφαίρου περνάει μέσα από τη σωστή εκπαίδευση και συνεχή επιμόρφωση των
Ελλήνων προπονητών. Οι σχολές προπονητών της ΓΓΑ και από πέρυσι της ΕΠΟ, παρά
το γεγονός ότι έχουν πλούτο μαθημάτων και καλούς καθηγητές, είναι μικρής
διάρκειας και δεν δίνουν στους νέους προπονητές το πλήθος των γνώσεων που
κρίνονται απαραίτητες στο απαιτητικό σύγχρονο ποδόσφαιρο. 
Τα ειδικά βιβλία
σπανίζουν, ενώ οι πληροφορίες για τα νέα δεδομένα του αθλήματος σε παγκόσμιο
επίπεδο, δεν περνάνε εύκολα από προπονητή σε προπονητή. Έτσι όταν εκδίδεται
ένα καινούργιο βιβλίο, το κέρδος για το ποδόσφαιρο είναι σημαντικό. Η δουλειά
των γυμναστών-προπονητών Δημήτρη Μπουρουτζήκα, Χαράλαμπου Ζελενίτσα και Γιάννη
Τόλη, που περιλαμβάνεται σε πολυτελή τόμο με τίτλο «Προπονητική ποδοσφαίρου»,
κρίνεται από τις καλύτερες. 
Σε 314 σελίδες μεγάλου σχήματος, με περίπου
200 δίχρωμα σκίτσα ασκήσεων και 14 σελίδες για το διαιτολόγιο του
ποδοσφαιριστή, το βιβλίο του γυμναστή του Ολυμπιακού Δημήτρη Μπουρουτζήκα και
των δύο συναδέλφων του, είναι πολύτιμο εργαλείο για τους ειδικούς του
ποδοσφαίρου. 
Στον τομέα της φυσικής κατάστασης των ποδοσφαιριστών υπάρχουν
θεαματικές αλλαγές σε σύγκριση με αυτά που ίσχυαν. Ο συνδυασμός διαφόρων
επιστημών (εργοφυσιολογία, διαιτολογία, στατιστική κ.λπ.) συμβάλουν ώστε ο
παίκτης να αναπτύσσει όλες του τις φυσικές δυνάμεις στο μέγιστο βαθμό. Ο
ποδοσφαιριστής επιβάλλεται να είναι ταχύς, δυνατός, με αποθέματα αντοχής και
να συνδυάζει τα στοιχεία αυτά με αξιόλογη τεχνική κατάρτιση. 
Οι προπονητές
ποδοσφαίρου χρειάζονται τέτοια πολύτιμα βιβλία. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15842O122</ED>
<ID>
ID:168856

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O12&aa=2</URL></REF>


Article

<CATEGORY>vin10</CATEGORY>

 <H2>Ήταν η πιο... κόκκινη περίοδος</H2>

Η ΚΟΡΥΦΑΙΑ αγωνιστική
περίοδος στην ιστορία του «ερυθρόλευκου» μπάσκετ έληξε χθες βράδυ στο ΟΑΚΑ,
όπου ο πρωταθλητής Ευρώπης πήρε από την ΑΕΚ τον τίτλο της Α1. 
Μεταξύ
άλλων, ήταν η πρώτη επιτυχία μη Έλληνα κόουτς στο πρωτάθλημα Ελλάδας, αλλά
αυτό δεν πρέπει τώρα να στενοχωρήσει τον Ιωαννίδη, γιατί θα τον χαρακτήριζαν
κάποιοι «πλεονέκτη». Στη φωτογραφία ο κ. Ίβκοβιτς «πληρώνει» το τίμημα της
επιτυχίας. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15842O123</ED>
<ID>
ID:168857

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O12&aa=3</URL></REF>


Article

<CATEGORY>vin10</CATEGORY>

 <H2>Στη Νότιο Γαλλία</H2>

Αν βαρεθήκατε κάθε ημέρα να βλέπετε (και να
διαβάζετε) Καντονά, λίγη υπομονή, θα ξεθυμάνει το θέμα. 
Και χθες, λοιπόν,
τα διεθνή (φωτο)ειδησεογραφικά πρακτορεία «κυνήγησαν» τον διάσημο Γάλλο
«φυγάδα του Μάντσεστερ» και ιδού το έργο τους. 
Ο Ερίκ με τον γιο του
Ραφαέλ, απολαμβάνουν βολτίτσα με μοτοσυκλέτα στη Νότιο Γαλλία. Ο οδηγός
αποφεύγει το κράνος, μάλλον για να μη χαλάσει η φρέσκια χωριστρούλα... 
Ο
μικρός συνεπής. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15842O124</ED>
<ID>
ID:168858

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O12&aa=4</URL></REF>


Article

<CATEGORY>vin10</CATEGORY>

 <H2>Νέος σύλλογος, νέο τουρνουά</H2>

<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΕΝΑΣ
ΚΑΙΝΟΥΡΓΙΟΣ σύλλογος ιδρύθηκε και φρόντισε να το γνωστοποιήσει δυναμικά στον
σκακιστικό κόσμο. Πρόκειται για τη «Σκακιστική Επικοινωνία Ηρακλείου Αττικής»
που δημιουργήθηκε από τον Δήμο Ηρακλείου και τον ραδιοφωνικό σταθμό
«Επικοινωνία 94,1 FM». Ο νέος σύλλογος διοργανώνει τουρνουά γνωριμίας στο
κτίριο του Ελληνικού Ερυθρού Σταυρού, Πευκών 8, δίπλα στον σταθμό ΗΣΑΠ του
Νέου Ηρακλείου. Οι αγώνες θα γίνονται κάθε Δευτέρα, Τετάρτη και Παρασκευή,
αρχής γενομένης από αυτή τη Δευτέρα, 25 Μαΐου, με ώρα έναρξης 17.30. Δικαίωμα
συμμετοχής έχουν σκακιστικές γραμμένοι στα μητρώα της ομοσπονδίας αλλά και
ερασιτέχνες. Τα έπαθλα είναι για τους πρώτους χρηματικά (80.000 δρχ. ο πρώτος,
50.000 ο δεύτερος, 30.000 ο τρίτος), για την κατηγορία των ερασιτεχνών είναι
δώρα (βιβλία, σκακιέρες κ.ά.). Δηλώσεις συμμετοχής στον κ. Γιάννη Μακρή (τηλ.
2799.706, ώρες 12.00-18.00). 
Μία ακόμη ισοπαλία στην Αργεντινή για τον
Βασίλη Κοτρωνιά. Ο πρωταθλητής μας αγωνιζόταν ξανά με τα μαύρα, αυτή τη φορά
με τον Πάνο (Αργεντινή, 2.465). Τα πλήρη αποτελέσματα των δύο πρώτων γύρων
έχουν ως εξής: 
1ος γύρος: Σουτόβσκι - Πάνο 1-0, Αντιάντο - Καμπόρα
0,5-0,5, Μόροβιτς - Σπάγκεμπεργκ 1-0, Ρικάρντι - Βολφ 0-1, Ζαρνίκι - Κοτρωνιάς
0,5-0,5. 
2ος γύρος: Πάνο - Κοτρωνιάς 0,5-0,5, Βολφ - Ζαρνίκι 0,5-0,5,
Σπάγκεμπεργκ - Ρικάρντι 1-0, Καμπόρα - Μόροβιτς 0-1, Σουτόβσκι - Αντιάντο 1-0.

Από δύο νίκες έχουν οι Μόροβιτς (Χιλή, 2.580), Σουτόβσκι (Ισρ. 2.560), 1,5
βαθμό έχει ο Βολφ (ΗΠΑ, 2.575), από 1 βαθμό οι Κοτρωνιάς (2.590), Ζαρνίκι
(Αργ. 2.560), Σπάγκεμπεργκ (Αργ. 2.550), από μισό βαθμό οι Αντιάντο (Ινδον.
2.615), Καμπόρα (Αργ. 2.555), Πάνο (Αργ. 2.465), ενώ χωρίς βαθμό είναι ο
Ρικάρντι (Αργ. 2.575). Στον 3ο γύρο ο Κοτρωνιάς παίζει λευκός με τον Βολφ. 
Με τη συμμετοχή 26 σκακιστών ξεκίνησε το ανοιχτό τουρνουά του Ίκαρου στην
Καλλιθέα. Στον πρώτο γύρο σημειώθηκαν μεταξύ άλλων τα ακόλουθα αποτελέσματα:
Γ. Δημητριάδης - Ευκαρπίδης 1-0, Καραμαγκιόλας - Μανάι 0-1, Ανάγνου -
Μαυρογιάννης 0,5-0,5, Ιωαννίδης - Ποτέας 0-1, Λογοθέτης - Μαρτέν 1-0 κ.ά. Στον
σημερινό 2ο γύρο θα παίξουν: Ι. Κουκουφίκης - Δημητριάδης, Μανάι -
Εμμανουηλίδης, Ποτέας - Μπαρμπαγιάννης, Οράν - Λογοθέτης, Μπόλης -
Κανελλόπουλος, Λαμπρόπουλος - Γεωργουλάκης, Μαυρογιάννης - Κούλης, Μαριανίδης
- Ανάγνου, Κατσιμίχας - Ιωαννίδης, Αραμπογλίδης - Βασιλειάδης, Μαρτέν -
Γερούκαλης, Ευκαρπίδης - Σακελλαρίδης, Γκαμπάι - Καραμαγκιόλας, ενώ ο
Αγιωργίτης έχει bye. 
Το Σάββατο, εξάλλου, ξεκινάει το δεύτερο τουρνουά του
Ίκαρου στον ίδιο χώρο (Λυκούργου 50). Οι αγώνες θα γίνονται Σάββατο και
Κυριακή μέχρι τις 14 Ιουνίου. Δηλώσεις συμμετοχής στον κ. Γιάννη Μαρή (τηλ.
9582.445). 
Ο Σύνδεσμος Φίλων Γραμμάτων και
Τεχνών σε συνεργασία με τους σκακιστικούς συλλόγους της Καβάλας θα διοργανώσει
το 7ο διεθνές τουρνουά της πόλης στο διάστημα 13-21 Αυγούστου. Η επίσημη
προκήρυξη δόθηκε χθες στη δημοσιότητα και προβλέπει χρηματικά έπαθλα συνολικού
ύψους 1.500.000 δρχ. Οι τρεις πρώτοι θα πάρουν 350.000, 225.000 και 150.000
δρχ. αντίστοιχα. Τα έπαθλα φθάνουν μέχρι τον 12ο της κατάταξης, ενώ υπάρχουν
και εννέα ειδικά έπαθλα (1η γυναίκα 50.000, 1ος βετεράνος 25.000 κ.ά.). Το
παράβολο συμμετοχής είναι 10.000 δρχ. (7.000 για νέους, 5.000 για παίδες).
Απαλλάσσονται από το παράβολο και φιλοξενούνται οι γκραν μετρ με ΕΛΟ πάνω από
2.500 (ξενοδοχείο και φαγητό) και οι διεθνείς μετρ με ΕΛΟ πάνω από 2.400
(ξενοδοχείο). Οι προσφερόμενες τιμές των ξενοδοχείων «Ωκεανίς», «Εσπέρια» και
«Νεφέλη» κυμαίνονται από 4.500 (το φτηνότερο μονόκλινο) έως 9.000 (το
ακριβότερο τρίκλινο) την ημέρα. Δηλώσεις συμμετοχής στα τηλ. 051/222.996
(ΣΦΓΤ), 832.451, 231.737 (κ. Θεοδωρίδης), 093-609548 (κ. Κλεοπάτρα
Χαλβατζόγλου). Επίσης στα φαξ 051/831.004, 223.504. 
Το διασυλλογικό
πρωτάθλημα γρήγορου σκακιού της περιφέρειας Αχαΐας - Ηλείας θα πραγματοποιηθεί
την Κυριακή 25 Μαΐου (ώρα έναρξης 10.00) στο εντευκτήριο του Α.Ο. Τραπεζικών,
Τσαμαδού 94, Πάτρα, τηλ. 318.060. 
Όπως έχουμε ήδη γράψει, από την Α'
τοπική κατηγορία Αττικής ανέρχονται στην Γ' Εθνική ο Ζήνωνας Γλυφάδας και η
Ένωση Ποντίων Μελισσίων. Στον όμιλο παραμονής στην Α' τοπική πρώτευσε ο
Ιωνικός Σύνδεσμος με 6 βαθμούς και ακολούθησαν ο Χολαργός με 3 (12,5), η
Σαλαμίνα με 3 (11,5) και ο ΑΦΟΑΝ χωρίς βαθμό. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15842O995</ED>
<ID>
ID:168859

</ID><URL>http://ta-nea.dolnet.gr/neaweb/neafile.print_unique?e=A&f=15842&m=O99&aa=5</URL></REF>


Article

<CATEGORY>vin09</CATEGORY>

 <H5>ΑΝΕΚΔΟΤΗ ΕΠΙΣΤΟΛΗ
ΤΟΥ ΝΙΚΟΥ ΚΑΖΑΝΤΖΑΚΗ ΑΠΟ ΤΟ 1954</H5>
<H5>Η επιστολή</H5>
<H2>«Αθλιότητες εναντίον μου»</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

«Είμαι βαθύτατα θρησκευτική φύση, μα
χωρίς να μπορώ να μένω σε μάντρα. Κάπου κάπου μπαίνω, μα για να φάω κανένα
αρνί. Ή, καλύτερα, για ν' αρπάξω ένα αρνί και να το μάθω να γίνει λύκος». 
Αυτά έγραφε ο Νίκος Καζαντζάκης στον σπουδαίο θεατράνθρωπο και φίλο του
Αιμίλιο Χουρμούζιο πριν από 43 χρόνια και ενώ μαίνονταν εναντίον του η
Εκκλησία και οι μικρόνοες, κατηγορώντας τον σαν αρνητή και υβριστή του Θεού.
Την ανέκδοτη αυτή επιστολή από ένα σύνολο 164 επιστολών του, φέρνουν σήμερα
στο φως τα «ΝΕΑ». Και δίνουν το λόγο έτσι στον ίδιο τον Καζαντζάκη να
απαντήσει από τον τάφο του στον σκοταδισμό του σχολικού συμβούλου στη Λάρισα
και θεολόγου Αχιλλέα Πιτσίλκα, που συνέστησε στους εκπαιδευτικούς να
αποτρέπονται οι μαθητές από το να διαβάζουν Καζαντζάκη. 
Οι επιστολές αυτές
θα εκδοθούν σύντομα από τον Πάτροκλο Σταύρου, θετό γιο της Ελένης Καζαντζάκη,
ο οποίος τόνισε στα «ΝΕΑ»: «"Λύκος" για τον Καζαντζάκη σημαίνει μαχητής.
Αγωνιστής για την εσωτερική ελευθερία και την αξιοπρέπεια του ανθρώπου». 
Από την πλευρά της, η δεύτερη σύζυγος του συγγραφέα, η Ελένη Καζαντζάκη, που
τον παντρεύτηκε το 1945 και είναι σήμερα 94 χρόνων και με κλονισμένη υγεία, το
μόνο που θέλησε να πει είναι να επιταχυνθούν οι διαδικασίες για τη δημιουργία
του «Ιδρύματος Μελετών Νίκου και Ελένης Καζαντζάκη», που ετοιμάζει με τον Π.
Σταύρου. Φανερά απογοητευμένη από τα τελευταία γεγονότα, τού είπε: «Αν
καθυστερήσει κι άλλο το ίδρυμα θα πεθάνω. Δεν θα το προλάβω». 
Το κυνήγι
μαγισσών που εξαπέλυσε κατά του «αιρετικού» Καζαντζάκη ο Α. Πιτσίλκας, δεν
απέχει πολύ από το κυνήγι των φανατικών ισλαμιστών κατά του συγγραφέα Σαλμάν
Ρουσντί. Ένα κυνήγι που καταδικάστηκε ανεπιφύλακτα από κάθε ελεύθερο πνεύμα σε
όλη την υφήλιο. Έτσι και η πρωτοβουλία Πιτσίλκα προκάλεσε θύελλα αντιδράσεων
και τον «έθεσε» σε διαθεσιμότητα με απόφαση του υφυπουργού Παιδείας, κ.
Ανθόπουλου. 
Η εγκύκλιος Πιτσίλκα είχε κυκλοφορήσει στις 26 Μαρτίου με
παραλήπτες τους θεολόγους καθηγητές των Νομών Λάρισας, Μαγνησίας και Πιερίας,
αλλά και τους διευθυντές των σχολείων. Όμως ήρθε μόλις χθες στη δημοσιότητα,
επαναφέροντας ένα θέμα που είχε απασχολήσει το πανελλήνιο πριν από 40 χρόνια.
Τότε η ελληνική Ορθόδοξη Εκκλησία παραλίγο να τον αφορίσει και ο Καζαντζάκης
είχε γράψει: «Με καταραστήκατε άγιοι Πατέρες. 
Εγώ σας δίνω την ευχή μου.
Εύχομαι η συνείδησή σας να είναι τόσο καθαρή όσο η δική μου και να είστε τόσο
ηθικοί και τόσο θρησκευάμενοι όσο εγώ». Τώρα ο υπουργός Παιδείας Γεράσιμος
Αρσένης σχολίασε χθες από την Κέρκυρα: 
«Συμβαίνουν παράξενα ακόμη και στο
υπουργείο Παιδείας». Και πρόσθεσε πως μόλις ενημερώθηκε έδωσε σχετικές οδηγίες
στους συνεργάτες του στο υπουργείο για την αντιμετώπιση του ζητήματος, ενώ
διευκρίνισε πως δεν είναι έργο οποιουδήποτε επιθεωρητή να εκδίδει τέτοιες
εγκυκλίους. 
Αντίπολις,
30-5-54 
Αγαπητέ Μίλιο, 
Αριστούργημα είταν το
προχτεσινό σου άρθρο γραμμένο με μεγάλη μαεστρία για παπάδες, με συγκρατημένη
αγανάχτηση, με κατηγορίες βαρειές ειπωμένες με σέβας. Θαυμάζουμαι (σ.σ.: απορώ
- εκπλήττομαι) πως μπόρεσες και συγκρατήθηκες. Γιατί δεν είναι επιπολαιότητα
απλή είναι κακοήθεια κι αναισχυντία η διαγωγή του Μιχαήλ (σ.σ.: Αρχιεπίσκοπου
της Αμερικής τότε) να καταδικάζει ως «αισχρότατο», βιβλίο που δε διάβασε. Κι
όμως, για νάχει επίδραση στους παπάδες το άρθρο, έτσι έπρεπε να γραφτεί. Σ'
ευχαριστώ θερμά για τα καλά Σου λόγια για τον «καπετάν Μιχάλη» και μένα.
Ύστερα από τόσες αθλιότητες που ξαπόλυσαν εναντίον μου, η επέμβασή Σου μούδοκε
διπλή και τριπλή χαρά. Ο Θεός να Σ' έχει καλά να ξεσπαθώνεις κάθε τόσο για τη
δικαιοσύνη και την τιμή. 
Ετοίμασα όλη την προεργασία και σε λίγες μέρες
που θα μετακομιστούμε στο «Κουκούλι» (σ.σ.: το σπίτι του στην Αντίμπ) θ'
αρχίσω να γράφω το νέο βιβλίο· είχα γράψει πρόπερσι ένα μυθιστόρημα, που δεν
θα τυπώσω ποτέ, θα το κάψω· μα διατήρησα μονάχα τον τίτλο για το νέο βιβλίο:
«Θέλει, λέει, νάναι λέφτερος - Σκοτώστε τον!» (σ.σ.: Ο Πάτροκλος Σταύρου
πιστεύει ότι δεν το έκαψε και πρόκειται για τους «Αδερφοφάδες» (1954). 
Δουλέβω ήσυχα, με τη συνείδηση αναπαμένη, σαν άνθρωπος που κάνει το χρέος του.
Σ' εφχαριστώ που μου στέλνεις την «Καθημερινή» κι έτσι παρακαλουθώ τι γίνεται
στην Ελάδα (σ.σ.: μ' ένα λ την έγραφε ο Καζαντζάκης). Έδοκα στην «Ελευθερία»
να δημοσιέψει σ' επιφυλλίδα τον Άγιο Φραγκίσκο (σ.σ.: πρόκειται για τον
«Φτωχούλη του Θεού») αφού η «Καθημερινή» θάταν αδύνατο να τον δεχτεί. Κι έτσι
μπαίνω πάλι ­ σα λύκος ­ στη μάντρα της παπικής Εκλησίας (σ.σ.: όπως με τον
«Τελευταίο πειρασμό»). Σίγουρα, όπως το λες, είμαι βαθύτατα θρησκευτική φύση,
μα χωρίς να μπορώ να μένω σε μάντρα· κάπου κάπου μπαίνω, μα για να φάω κανένα
αρνί. Ή καλύτερα για ν' αρπάξω ένα αρνί, και να το μάθω να γίνει λύκος. 
Πάλι το ίδιο ερώτημα: Πότε θα ιδοθούμε; Ο Αμερικανός εκδότης μου Simon and
Schuster στέλνει το καλοκαίρι ετούτο στην Αντίμπ τον (Κίμωνα Φράιαρ) να
συνεργαστεί μαζί μου να μεταφραστεί η Οδύσσεια. Είταν προχτές σπίτι, την είδε,
και δεν τρόμαξε· και αποφάσισε να την εκδόσει (σ.σ.: κυκλοφόρησε στ' αγγλικά
το 1958, έγινε μπεστ σέλερ και χαρακτηρίστηκε το «Έπος της λευκής φυλής»). 
Νίκος Καζαντζάκης 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15842P011</ED>
<ID>
ID:168860

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P01&aa=1</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΣΚΙΤΣΩΝ ΤΟΥ
ΣΤΑΘΗ ΣΤΑ ΓΙΑΝΝΕΝΑ</H5>
<H2>Θέατρα εντός και εκτός</H2>

Σύμφωνα με τον
μύθο ζει αιώνια και στο Θέατρο Κοτοπούλη - Rex, «ο Δράκουλας» ­ της «Ομάδας
Εδάφους» παίρνει παράταση και συνεχίζεται απόψε, αύριο, το Σάββατο και την
Κυριακή. Τηλέφωνο για κρατήσεις θέσεων: 3301.881. 
*** Και στη Θεσσαλονίκη
από σήμερα, στο Θέατρο Αθήναιον, το «Χαμάμ Γυναικών», της Νελ Νταν, ύστερα από
έναν αθηναϊκό χειμώνα. Την παράσταση έχει σκηνοθετήσει ο Γιάννης
Διαμαντόπουλος και παίζουν η Μάρθα Καραγιάννη, η Άννα Παϊταζή. (Βασ. Όλγας 35,
τηλ. 832060 - 857397). 
*** Οι τελειόφοιτοι της Ανωτέρας Σχολής Δραματικής
Τέχνης Βεάκη στήνουν απόψε την παράσταση «Θυμήσου τότε». Σκηνοθεσία του
Γιώργου Γεωγλερή, μουσική του Ασημάκη Κοντογιάννη. Στο θέατρο «Όραμα» του
Κώστα Πρέκα. (Εθνικής Αμύνης 58, Παπάγου, τηλ. 6540.260). 
*** Η ομάδα
θεάτρου «Περίακτος» παρουσιάζει τον «Κατά φαντασίαν ασθενή» του Μολιέρου. Οι
ηθοποιοί είναι απόφοιτοι της Δραματικής Σχολής «Ράμπα». Στο θέατρο «Σταθμός»
(Βικτ. Ουγκώ 55, Πλατεία Καραϊσκάκη, τηλ. 5222.656). 
*** Το θεατρικό
εργαστήρι της Κύπρου, το «Μελίσσι», βρίσκεται σήμερα στη Γλυφάδα για να
παρουσιάσει τη δουλειά του. Παιδιά ηλικίας από 7 έως 18 ετών ασκούνται στην
τέχνη του θεάτρου στο Κινηματοθέατρο «Μελίνα Μερκούρη», στην Τερψιθέα
Γλυφάδας. 
*** Το «Τι είδε ο υπηρέτης» του Τζο Όρτον θα παρουσιάσει σήμερα
το Southeastern American University στο θέατρο «Αυλωνίτη» (Βουκουρεστίου 1).
Στις 9.30 μ.μ., όπως και αύριο και μεθαύριο. 
*** Τρία παραμύθια του Όσκαρ
Ουάιλντ («Το αηδόνι και το τριαντάφυλλο», «Τα γενέθλια της Ινφάντα» και «Ο
ψαράς και η ψυχή του»), διασκευασμένα από την Πανδώρα Σέργη ­ που σκηνοθετεί ­
και τον Πέτρο Χίο, παρουσιάζει απόψε (9.15) και αύριο ο θεατρικός τομέας του
Πολιτιστικού Ομίλου Φοιτητών του Πανεπιστημίου Αθηνών, υπό τον τίτλο «Ο κήπος
με τις ροδιές». 
ΒΙΒΛΙΟ 
Στο καφέ «Αιολίς» (Αιόλου 23 και Αγ.
Ειρήνης) και αυτή την Πέμπτη. Εκεί η Μυρτώ Κοντοβά και ο Πέτρος Αυγερινός
παρουσιάζουν τα βιβλία τους «Το κουβάρι των αλλόκοτων πραγμάτων» και «Περί
απολεσθέντων ερώτων». Θα μιλήσουν γι' αυτά ο δημοσιογράφος Γρηγόρης Ψαριανός
και ο συγγραφέας Ανδρέας Μήτσου. Στις 8 μ.μ. 
*** Την ποιητική συλλογή του
Σπύρου Βέργου «Ρίζες στον Χρόνο» παρουσιάζουν οι Εκδόσεις Καστανιώτη, στις
12.30 μ.μ. στην αίθουσα Λόγου της Φιλεκπαιδευτικής Εταιρείας (Στοά Βιβλίου,
Πεσμαζόγλου 5). Για το βιβλίο θα μιλήσουν οι Γεράσιμος Αρσένης και Τίτος
Πατρίκιος, ενώ θα διαβάσουν οι ηθοποιοί: Χρήστος Τσάγκας και Λαρίσα Βέργου.

ΕΚΘΕΣΕΙΣ 
*** Δεν είναι μόνο οι δραστηριότητες των «Αέρα
πατέρα», που απασχολούν τον Τζίμι Ευθυμίου. Μια σειρά έργων του φιλοξενεί ο
χώρος τέχνης «Χ», στην έκθεση που εγκαινιάζεται σήμερα και θα κρατήσει έως τις
29 Ιουνίου, με τίτλο «Homo Ludens». (Ζωσιμάδων 10, τηλ. 3816.161). 
***
Άσπρο - μαύρο σε μέταλλο είναι τα έργα του Αμερικανού Κρίστοφερ Γουλ, που
εκθέτει από σήμερα η γκαλερί «Ελένη Κορωναίου». Η έκθεση θα διαρκέσει έως τις
22 Ιουνίου. (Μητσαίων 5-7, τηλ. 9244.271). 
*** Για τρίτη φορά εκθέτει στην
Αθήνα, στην γκαλερί «Jean Bernier» ο Γερμανός Χάραλντ Κλινγκελχόλερ. Εγκαίνια
απόψε στις 8 έως τις 5 Ιουλίου. Μαρασλή 51. 
ΕΚΔΗΛΩΣΕΙΣ 
Ιμβριακό
τετραήμερο ξεκινάει σήμερα με θέμα «Αναζητώντας την Ίμβρο του 2000». Στη Στοά
του Βιβλίου, Πεσμαζόγλου 5. 
*** Το Φινλανδικό Ινστιτούτο Αθηνών οργανώνει
εκδήλωση (7 μ.μ.) στην Ιταλική Αρχαιολογική Σχολή, όπου θα μιλήσουν η
διευθύντρια του Ινστιτούτου δρ Κίρστι Σιμονσούρι και η καθηγήτρια του
Πανεπιστημίου του Ελσίνκι Αΐλι Νενόλα. Παρθενώνος 14-16, στου Μακρυγιάννη. 
*** Αφιερωμένη στον αγωνιστή, πολιτικό και συγγραφέα Ανδρέα Λεντάκη είναι η
εκδήλωση απόψε (στις 8.30) στο Σπίτι της Κύπρου, Ηρακλείτου 10, στο Κολωνάκι.

ΧΟΡΟΣ 
Χοροί, τραγούδια και ελληνική παράδοση στο Δημοτικό
Θέατρο Πειραιά, από τη χορευτική ομάδα του Δήμου Αλίμου στις 8.30 μ.μ. 
ΚΙΝΗΜΑΤΟΓΡΑΦΟΣ 
Η σχολή κινηματογράφου - τηλεόρασης «Λυκούργου
Σταυράκου» παρουσιάζει το 5ο Φεστιβάλ Ταινιών Μικρού Μήκους με δουλειά των
σπουδαστών της. Σήμερα και αύριο από τις 5.30 μ.μ. στην αίθουσά της. 3ης
Σεπτεμβρίου 69 και Τρικόρφων 3. 
Ατομική έκθεση σκίτσων και γελοιογραφιών κάνει ο δικός
μας ΣΤΑΘΗΣ (Σταυρόπουλος) στα Γιάννενα, από σήμερα έως το τέλος του μήνα. Η
έκθεση θα γίνει στον Πολιτιστικό Χώρο «Μορφές», Καποδιστρίου 9, και τα
εγκαίνια γίνονται στις 9 το βράδυ. Ταυτοχρόνως θα παρουσιασθεί και το
καινούργιο βιβλίο του Στάθη «Σσσσ!... Το Φεγγάρι». 
Στη συνέχεια η
έκθεση θα μεταφερθεί στην Κόνιτσα (3 ως 9 Ιουνίου) και στο Μέτσοβο (11 ως 17
Ιουνίου). Σ' αυτήν την έκθεση ο Στάθης παρουσιάζει 105 πολιτικές γελοιογραφίες
από τις καλύτερες των τριών τελευταίων χρόνων, 90 «σκίτσα χωρίς λόγια» και 18
εικονογραφημένα τραγούδια. 
ΖΩΝΤΑΝΑ 
Ένας φίλος έρχεται από τα παλιά... Ο Λάκης
Παππάς θα παρουσιάσει από απόψε έως και την Κυριακή δύο κύκλους τραγουδιών
του Μάνου Χατζιδάκι (για τον «Ματωμένο Γάμο» και το «Παραμύθι χωρίς όνομα»),
αλλά και τραγούδια των Χατζιδάκι, Θεοδωράκη και άφθονο νέο κύμα. Στο «Άσσος
Καφέ Παράσταση» (Βαλτετσίου15), στις 10, συνοδεία ορχήστρας. 
*** Έχει
γράψει μουσική για το σινεμά, το θέατρο και τον χορό. Κάποιες φορές και για
επιδείξεις μόδας. Ο Πασκάλ Κομελάντ έρχεται για πρώτη φορά στην Ελλάδα και
παίζει απόψε στον «Μύλο» της Θεσσαλονίκης, μινιμαλιστικά, μελωδικά, ξεκινώντας
από το πιάνο του. Αύριο στο Γκάζι. 
*** Λάτιν παίζουν απόψε οι Grupo Conga
και ταξιδεύουν στους ρυθμούς των κρουστών. 
Στο Palenque Club. (Φαραντάτων
41, στην πλατεία του Αγ. Θωμά, στους Αμπελοκήπους. Τηλ. 7487.548, 7718.090-1).

*** Στο «Μπαράκι του Βασίλη» είναι απόψε οι «Δερβίσηδες» ­ βιολί, κιθάρα,
κλαρίνο ­ και με την Αλίκη Κατσαρού στο τραγούδι. (Ζωοδόχου Πηγής 98, τηλ.
815.345). 
*** Συναυλία της Νένας Βενετσιάνου με τη συμμετοχή της Άννας
Κορπίνσκα απόψε στις 8.30 στο Διεθνές Καλλιτεχνικό Κέντρο Athenaeum. Αμερικής
8. Με είσοδο ελεύθερη. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15842P021</ED>
<ID>
ID:168861

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P02&aa=1</URL></REF>


Article

<CATEGORY>vin09</CATEGORY>

 <H2>Η
δικαίωση του Σλάβα</H2>

<AUTHOR>Χ.</AUTHOR>

Το 1978 τού αφαιρέθηκε
η υπηκοότητα από τις σοβιετικές ­ τότε ­ αρχές. Το 1990 ο Μιχαήλ Γκορμπατσώφ
τού έδωσε πίσω τον τίτλο του Ρώσου πολίτη και μόλις χθες ο Μπόρις Γιέλτσιν τον
τίμησε «για τις υπηρεσίες του στην πατρίδα». Η εν λόγω τελετή ήταν που
ξανάφερε στη Μόσχα τον διάσημο τσελίστα και μαέστρο Μστισλάβ Ροστροπόβιτς ­ ή
απλώς Σλάβα, για τους φίλους του, στους οποίους συμπεριλαμβάνονται και πολλοί
Έλληνες, όπως κι εκείνος δηλώνει φίλος της Ελλάδας και των Ελλήνων. Γιατί έχει
πολλά να κάνει τον καιρό αυτό με την περιοδεία του για τα 70χρονά του. «Τόσα
χρόνια ονειρευόμουν μια ελεύθερη Ρωσία, με ευτυχισμένο μέλλον... Πιστεύω ότι
κάποτε θα γίνει», δήλωνε μετά την τιμητική τελετή στο Κρεμλίνο. Και αυτό από
τον μουσικό που οι κριτικοί θεωρούν ότι είναι στην ακμή της καριέρας του (και
σε επίπεδο ερμηνείας) σε μια ηλικία που άλλοι αποσύρονται... 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15842P022</ED>
<ID>
ID:168862

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P02&aa=2</URL></REF>


Article

<CATEGORY>vin09</CATEGORY>

 <H2>Το
πάθημα...</H2>

Με πολλή χαρά, σχεδόν με αγαλλίαση, πληροφορήθηκα
χθες ότι ο υπουργός Πολιτισμού κ. Βενιζέλος έδωσε το σήμα για να ανοίξουν και
φέτος οι αρχαιολογικοί χώροι κατά τις νύχτες των καλοκαιρινών πανσελήνων. Και
η Ακρόπολη, βέβαια. Δεν ξέρω αν τη χαρά μου συμμερίζεται και το Φεστιβάλ
Αθηνών. Να θυμίσω στον κ. υπουργό και στους επί των πανσελήνων συμβούλους και
συνεργάτες του ότι το Φεστιβάλ Αθηνών, το οποίο «δεν υπάγεται» βέβαια στο
υπουργείο Πολιτισμού, αλλά, τι διάβολο, πολιτιστική έκφραση θεωρείται ­ ακόμη
τουλάχιστον... ­ στην πανσέληνο του Ιουνίου (20/6) έχει προγραμματίσει στο
Ηρώδειο ­ το οποίο, αν δεν κάνω λάθος, βρίσκεται ακριβώς κάτω από την Ακρόπολη
­ παράσταση του Εθνικού Μπαλέτου Ισπανίας, στην πανσέληνο του Ιουλίου
παράσταση του Μπαλέτου της Λυρικής και στην πανσέληνο του Σεπτεμβρίου (16/9)
βραδιά στη μνήμη της Μαρίας Κάλλας του «Ατενέουμ» με το «Ρέκβιεμ» του Μότσαρτ.

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15842P023</ED>
<ID>
ID:168863

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P02&aa=3</URL></REF>


Article

<CATEGORY>vin09</CATEGORY>

 <H2>που δεν
έγινε μάθημα</H2>

<AUTHOR>Γ.Δ.Σ.</AUTHOR>

Αναρωτιέμαι, λοιπόν, αν το περσινό ρεζιλίκι με
τον ορυμαγδό των αλαλαζόντων και «... σεληνιασμένων» της Ακρόπολης, που οι
κραυγές, οι βρισιές και τα κλέφτικα σφυρίγματά τους μπλέκονταν... αρμονικά με
τους ήχους του Σούμπερτ και του Μότσαρτ, τους οποίους έπαιζαν ταλαίπωροι
Βιεννέζοι μουσικοί, έγινε μάθημα ή όχι. Και δεν εννοώ στον κ. υπουργό
Πολιτισμού που δεν ήταν υπουργός Πολιτισμού πέρσι, αλλά στους επί των
πανσελήνων συμβούλους και συνεργάτες του. Που κάποιος θα πρέπει να έχει
διαβάσει τα ρεπορτάζ της 30ής Αυγούστου 1996. Α, και μη μου πουν ότι δεν
ήξεραν το πρόγραμμα. Γιατί εγώ ξέρω πολύ καλά ότι το Φεστιβάλ έχει ειδοποιήσει
έγκαιρα και προ πολλού το υπουργείο. Αλλά αυτόν τον τόπο σαν να τον κυβερνούν
κουφοί... 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15842P024</ED>
<ID>
ID:168864

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P02&aa=4</URL></REF>


Article

<CATEGORY>vin09</CATEGORY>

 <H2>Λιγόλογος ο... καπετάνιος</H2>

<AUTHOR>Χ.</AUTHOR>

Συγκινημένος
ο καπετάνιος Βαρδιάνης, διοικητής του 1ου Τάγματος του 5ου Συντάγματος του
ΕΛΑΣ, χθες το βράδυ στο «Κατώι του Βιβλίου» στη Θεσσαλονίκη όπου παρουσιάστηκε
το βιβλίο του για την Εθνική Αντίσταση κατά της τριπλής κατοχής. Γύρω του
άλλοι αγωνιστές της Εθνικής Αντίστασης, με άσπρα μαλλιά, αναπολούσαν ηρωικές
πράξεις και τα νιάτα, καθώς μιλούσε για το βιβλίο του ΕΛΑΣίτη καπετάνιου ο
συναγωνιστής του δικηγόρος Κώστας Χορομίδης. Ο καπετάνιος Βαρδιάνης, που δεν
είναι άλλος από τον υπουργό Δικαιοσύνης Ευάγγελο Γιαννόπουλο, λαλίστατος σε
άλλες περιπτώσεις, χθες αρκέστηκε σε λίγα. Είπε μόνο ότι στις μέρες μας ­ που,
όπως υπενθυμίζουν οι δημοσκοπήσεις, πολλοί έχουν ξεχάσει την πρόσφατη ιστορία
­ πρέπει να θυμόμαστε την Εθνική Αντίσταση. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15842P025</ED>
<ID>
ID:168865

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P02&aa=5</URL></REF>


Article

<CATEGORY>vin09</CATEGORY>

 <H2>Έξω
καρδιά</H2>

<AUTHOR>Μ.Χ.</AUTHOR>

Πολύ σοβαρή ήταν στο τηλέφωνο η Κική Δημουλά. Σαν να
μην ενοχλήθηκε καθόλου με τον δαίμονα της φωτοσύνθεσης που ανήγγελλε περήφανος
στο χθεσινό φύλλο των «ΝΕΩΝ»: «ΑΥΡΙΟ: Κική Δημουλά το φύλλο (με δύο λ)
αποτυπώνεται στην ποίηση»! 
«Μα, αρκεί να προσθέσετε ένα "συκής" και όλα θα
είναι εντάξει...", μάς είπε με άνεση. Μπράβο για την αίσθηση του χιούμορ.
Σπανίζει. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15842P026</ED>
<ID>
ID:168866

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P02&aa=6</URL></REF>


Article

<CATEGORY>vin09</CATEGORY>

 <H5>Η ΕΓΚΥΚΛΙΟΣ ΤΟΥ ΣΧΟΛΙΚΟΥ
ΣΥΜΒΟΥΛΟΥ ΓΙΑ ΤΟΝ ΚΑΖΑΝΤΖΑΚΗ ΠΡΟΚΑΛΕΣΕ...</H5>
<H5>Γενική
κατακραυγή ξεσήκωσε η σκοταδιστική εγκύκλιος (κατά του «αιρετικού» Καζαντζάκη)
του σχολικού συμβούλου θεολόγων Λάρισας Αχιλλέα Πιτσίλκα</H5>
<H5>ΑΧΙΛΛΕΑΣ ΠΙΤΣΙΛΚΑΣ</H5>
<H5>ΙΩΑΝΝΗΣ ΧΑΤΖΗΦΩΤΗΣ</H5>
<H5></H5><H5>Η παγκοσμιότητα
Καζαντζάκη από την Ουνέσκο</H5>
<H5>Το χρονικό ενός αφορισμού που
απετράπη</H5>
<H2>Θύελλα αντιδράσεων</H2>

Από τις τέσσερις γωνιές της Ελλάδας αντέδρασαν φορείς
της πολιτικής και της εκπαίδευσης στην εγκύκλιο (που κυκλοφόρησε από τις 26
Μαρτίου, αλλά μόλις χθες ήρθε στη δημοσιότητα), η οποία ζητούσε από τους
καθηγητές θεολόγους να αποτρέπουν τους μαθητές τους από την ανάγνωση έργων του
Νίκου Καζαντζάκη. (Την ώρα που με απόφαση του υφυπουργού Παιδείας κ.
Ανθόπουλου ετίθετο σε διαθεσιμότητα ο συντάκτης της εγκυκλίου, σχολικός
σύμβουλος Λαρίσης Αχιλλέας Πιτσίλκας). 
Για «σκοταδισμό» μιλούσαν οι
περισσότεροι, όπως ο υπουργός Δικαιοσύνης Ευάγγελος Γιαννόπουλος, που δήλωνε
από τη Θεσσαλονίκη: 
«Δεν περίμενε κανείς το 1997 ότι θα βρισκόταν
σκοταδιστής καθηγητής και μάλιστα σε ανώτατο βαθμό. Η στάση του σχολικού
συμβούλου είναι ντροπή για ολόκληρη την Παιδεία και προσβολή για εκείνους που
τον δίδαξαν. Είναι μια δολοφονικά ασυγχώρητη πράξη. Αυτό που πέτυχε είναι να
αγοραστούν περισσότερο από τους νέους τα βιβλία του Καζαντζάκη». 
Ο
προϊστάμενος της Δευτεροβάθμιας Εκπαίδευσης Πατρών, καθηγητής φιλολογίας κ.
Κώστας Παπακώστας, τόνιζε πως δεν μπορεί οι προσωπικές απόψεις του καθενός ­
που κατέχει δημόσια θέση ­ για έναν τόσο μεγάλο συγγραφέα να προβάλλονται μέσα
από τον μηχανισμό της υπηρεσίας του. 
Ο πρόεδρος της ΕΛΜΕ Λάρισας, Ι.
Μπέφας, δήλωσε πως η εγκύκλιος του κ. Πιτσίλκα εκφράζει προσωπικές του απόψεις
και δεν αντιπροσωπεύει το σύνολο των καθηγητών ή του υπουργείου. Αντιδράσεις
υπήρξαν και από πολλούς καθηγητές και μαθητές αλλά και από το Σύλλογο Κρητικών
Σπουδαστών και τον πρόεδρο της Παγκρητίου Ενώσεως Γιώργο Σγουράκη. 
Εξάλλου, απαράδεκτη χαρακτήρισαν την εγκύκλιο ο αντιπρόεδρος του Παιδαγωγικού
Ινστιτούτου Θεσσαλονίκης καθηγητής του ΑΠΘ Χρήστος Τσολάκης και ο κοσμήτορας
της Θεολογικής Σχολής του Αριστοτελείου Πανεπιστημίου Νίκος Ματσούκας. 
Στην πρώτη συνεδρίαση του Νομαρχιακού Συμβουλίου Ηρακλείου, την ερχόμενη
εβδομάδα, θα συζητηθεί το θέμα της εγκυκλίου. Όμως χθες ο νομάρχης Γιάννης
Γαρεφαλάκης δήλωνε: «Είναι φωνή που βγαίνει από τον σκοτεινό Μεσαίωνα της
Ιστορίας. Είναι φωνή φανατισμού, που χωρίς επίγνωση της αξίας του μεγάλου
δημιουργού Νίκου Καζαντζάκη επιχειρεί την πλαστογράφηση της αλήθειας και
προπαντός τη σπορά μίσους στις ψυχές των νέων, που αντί για πνευματικό ποιμένα
έχουν έναν επικίνδυνο λύκο, πράκτορα του σκοταδισμού. Έχουν βαρύτατες ευθύνες
και αυτοί που τον επέλεξαν για τη θέση που κατέχει». 
«Εγώ αγάπησα τον Θεό
μέσα από τον Καζαντζάκη και με εκπλήσσει ο αρτηριοσκληρωτισμός με τον οποίο
αντιμετωπίζεται», δήλωσε στα «ΝΕΑ» από την Κύπρο όπου βρίσκεται ο άλλοτε
υπουργός Πάτροκλος Σταύρου, θετός γιος της Ελένης Καζαντζάκη και θεματοφύλακας
των πνευματικών δικαιωμάτων του Νίκου Καζαντζάκη. «Αυτοί που επαγγέλλονται τη
θρησκεία είναι γεμάτοι μίσος, ενώ στην καρδιά του Καζαντζάκη δεν φώλιασε ποτέ
το μίσος». 
Την ίδια άποψη εξέφρασε και η διευθύντρια του Μουσείου «Νίκος
Καζαντζάκης» στους Βαρβάρους Ηρακλείου Κρήτης και ανιψιά του συγγραφέα κ.
Τιτίκα Σακλαμπάνη. 
«Αγανακτώ πάρα πολύ γιατί είναι ντροπή», δήλωνε στο Α'
Πρόγραμμα της ΕΡΑ η Διδώ Σωτηρίου. Και η Άννα Σικελιανού (επίσης στην ΕΡΑ):
«Αυτά μετά βδελυγμίας να τα πετάμε!». 
Από την πλευρά του, ο συντάκτης της εγκυκλίου, σχολικός
σύμβουλος Θεολόγων Λάρισας, Αχιλλέας Πιτσίλκας, υποστήριζε χθες στα «ΤΑ ΝΕΑ»:
«Δεν καταλαβαίνω για ποιον λόγο και αιτία κατά παράβαση των βασικών αρχών με
έθεσε σε διαθεσιμότητα ο υφυπουργός Παιδείας. Όταν το Σύνταγμα λέει πως
θρησκεία μας είναι η της Ορθοδόξου Ανατολικής Εκκλησίας και με βάση την
καταδίκη του Καζαντζάκη από την Εκκλησία μας πριν και μετά το θάνατό του και,
όταν ο ίδιος λέει ότι Θεός είναι ο Σατανάς και φέρεται εναντίον του Χριστού,
πού είναι το λάθος μου; 
Ακολουθώ τη διδασκαλία της Εκκλησίας που
προστατεύεται από το Σύνταγμα. Κάνω το καθήκον μου και προφυλάσσω τους μαθητές
από τις αιρέσεις. Δεν μπορούν να έχουν σωστή κρίση σε αυτήν την ηλικία και
μπορεί να παρασυρθούν. Δεν σώζει τον άνθρωπο η λογοτεχνία, αλλά ο Χριστός».

«Αντιορθόδοξη ενέργεια» 
Ο
συγγραφέας και διευθυντής του γραφείου Τύπου της Αρχιεπισκοπής, κ. Ιωάννης
Χατζηφώτης, είπε στα «ΝΕΑ»: 
«Πρόκειται για σκοταδιστική, αντιπνευματική,
αντιορθόδοξη και θα έλεγα και αντιεκπαιδευτική ενέργεια. 
Στους μαθητές
πρέπει να μαθαίνουμε πώς να διαβάζουν σωστά τα κείμενα και όχι να τα
απαγορεύουμε, πράγμα που παραπέμπει σε περασμένες εποχές και έρχεται σε
αντίθεση με την ορθόδοξη διδασκαλία για την ελευθερία του προσώπου. 
Είναι
άδικο εξαιτίας ενός τμήματος του έργου του Καζαντζάκη να γίνονται γενικεύσεις
σε ένα ρωμαλέο έργο με διεθνή αναγνώριση όπως του Καζαντζάκη, του πιο
πολυμεταφρασμένου ασφαλώς Νεοέλληνα πεζογράφου. 
Οι εκφράσεις άλλωστε που
χρησιμοποιεί ο κ. σχολικός σύμβουλος για να το χαρακτηρίσει προδίδουν εμπάθεια
και έλλειψη νηφαλιότητας». 
Με αφορμή τα σαράντα χρόνια από τον
θάνατο του Νίκου Καζαντζάκη, η Ουνέσκο διοργανώνει στο Παρίσι διεθνή ημερίδα
με θέμα την «Η παγκοσμιότητα του Νίκου Καζαντζάκη», που αρχίζει σήμερα στο
μέγαρο του Οργανισμού υπό την αιγίδα της μόνιμης ελληνικής αντιπροσωπείας, σε
συνεργασία με την Εταιρεία Φίλων του Νίκου Καζαντζάκη και του Μουσείου Νίκου
Καζαντζάκη. 
«Η ημερίδα αυτή δίνει έμφαση στην παγκοσμιότητα του έργου και
του χαρακτήρα του Καζαντζάκη, καθώς αυτός είναι και ο σκοπός της Ουνέσκο. Και
ο Καζαντζάκης, όχι μόνο χρημάτισε υπάλληλος της Ουνέσκο το διάστημα 1946-'47,
αλλά υπήρξε συνιδρυτής της κουλτούρας προτείνοντας την έκδοση κλασικών έργων
της παγκόσμιας λογοτεχνίας· ιδέα που η Ουνέσκο υιοθέτησε και τη συνεχίζει εδώ
και 50 χρόνια συμβάλλοντας στη διατήρηση της παγκόσμιας λογοτεχνικής
κληρονομιάς», διευκρινίζει ο Έλληνας πρέσβης στην Ουνέσκο Βασίλης Βασιλικός.

Στην ημερίδα συμμετέχουν επτά ομιλητές, ανάμεσα στους οποίους τέσσερις
καθηγητές των Πανεπιστημίων της Σορβόννης και της Λιέγης, μία αρχιτέκτων και
μία ποιήτρια. 
Η Εκκλησία δεν
αφόρισε... τελικά τον Νίκο Καζαντζάκη. Αλλά επί μία επταετία τουλάχιστον,
μεταξύ 1950 - 1960, με ανταλλαγές επιστολών, συστάσεις, προτάσεις, παραινέσεις
και παρασκηνιακές ενέργειες, άνθρωποι του κλήρου αλλά και κοινωνικοί και
πολιτικοί παράγοντες από την Αμερική, την Ελλάδα ή το Βατικανό, έθεταν
απερίφραστα και συστηματικά θέμα αφορισμού του. Από υπέρμετρο ζήλο, τυφλό
φανατισμό, κοντόθωρη αντίληψη των φιλοσοφικών του θέσεων, είτε επειδή ήταν
δηλωμένος θαυμαστής του Βούδα και του Λένιν είτε επειδή ενοχλούσαν τα αριστερά
φρονήματά του και η παγκόσμια επιτυχία του. 
Ήδη, πάντως, στις αρχές της
δεκαετίας του '30 και ενώ ο Καζαντζάκης βρίσκεται στη Γαλλία ξαναδουλεύοντας
το κορυφαίο έργο του «Οδύσσεια», οι δικαστικές αρχές της Αθήνας ασκούν δίωξη
εναντίον του για αθεϊσμό εξαιτίας της «Ασκητικής». (Εκεί καταθέτει το όραμα
του «Αγωνιζόμενου Θεού», που συγγενεύει με τις απόψεις του Γάλλου φιλοσόφου
Ανρί Μπερξόν). Η δίκη ορίζεται για τις 10/6/1930, αλλά τελικά ματαιώνεται. 
Την περίοδο 1949 - 1950 γράφει τον «Καπετάν Μιχάλη», με υπότιτλο «Ελευθερία ή
θάνατος», όπου «μάχεται ν' αναστήσει το Ηράκλειο της παιδικής του ηλικίας»,
όπως λέει ο Πρεβελάκης. Όμως αυτό το βιβλίο, σε μια ερωτική σκηνή χριστιανού
με μουσουλμάνα, θέτει το ζήτημα του τριαδικού συστήματος, οπότε το θέμα
Καζαντζάκη «μπαίνει» στην Ιερά Σύνοδο και τίθεται ζήτημα αφορισμού του. 
Το
1951 γράφει τον «Τελευταίο Πειρασμό» όπου, κατά τον Πρεβελάκη, «μυθοποιεί τον
αγώνα του Θεανθρώπου να νικήσει την ανθρώπινη φύση του για να αφιερωθεί στον
θεϊκό του προορισμό». Όμως, η ελληνική Εκκλησία ξεσηκώνεται και ζητά τον
διωγμό του. Το ίδιο και ο Αρχιεπίσκοπος Αμερικής Μιχαήλ, το 1953, ενώ το
Βατικανό εγγράφει το 1954 τούτο το βιβλίο στο Index ­ στον πίνακα, δηλαδή, των
απαγορευμένων βιβλίων. Ο Καζαντζάκης γράφει σχετικά τότε (στον V. Knoss):
«Κατάπληξη μου κάνει πάντα η στενοκεφαλιά και η στενοκαρδία των ανθρώπων. Να
ένα βιβλίο που το έγραψα με βαθιά θρησκευτική έξαρση, με φλογερή αγάπη για τον
Χριστό και ο αντιπρόσωπος του Χριστού, ο Πάπας, δεν καταλαβαίνει τίποτα». 
Την εποχή εκείνη, όπως λέει στα «ΝΕΑ» ο Πάτροκλος Σταύρου, Αρχιεπίσκοπος
Αθηνών και Πάσης Ελλάδος είναι ο Σπυρίδων, ο οποίος προσπάθησε να μεταθέσει
την απόφαση περί αφορισμού ή όχι στο Οικουμενικό Πατριαρχείο, το οποίο όμως...
απέκρουσε το «μπαλάκι». Στο μεταξύ, από το εξωτερικό έρχονταν μηνύματα ότι ο
τυχόν αφορισμός του Καζαντζάκη θα έβλαπτε την εικόνα της Ελλάδας. Ο
Αρχιεπίσκοπος Σπυρίδων τότε πρότεινε στην Ιερά Σύνοδο να αναλάβει η Εκκλησία
της Κρήτης την ευθύνη της απόφασης, αλλά η Εκκλησία της Κρήτης δεν προχώρησε
ούτε εκείνη στον αφορισμό. Το παλάτι δεν ήταν αμέτοχο στην όλη υπόθεση, καθώς
υπέρ του Καζαντζάκη και της αποτροπής του αφορισμού του μίλησε στην τότε
βασίλισσα Φρειδερίκη η πριγκίπισσα Μαρία Βοναπάρτη, η ψυχαναλύτρια και
συνεργάτιδα του Εμπειρίκου. 
Ο Καζαντζάκης, από την πλευρά του, συνεχίζει
απτόητος να γράφει και να ταξιδεύει. Το 1955 επεξεργάζεται το σενάριο τού «Ο
Χριστός Ξανασταυρώνεται», που του ζήτησε ο Ζυλ Ντασσέν και το 1957 ταξιδεύει
στην Κίνα. Επιστρέφοντας από αυτό το ταξίδι με τη γυναίκα του Ελένη,
αρρωσταίνει και πεθαίνει στο Φράιμπουργκ στις 26 Οκτωβρίου 1957. Το σκήνωμά
του μεταφέρεται στο Ηράκλειο και ενταφιάζεται στην Τάπια Μαρτινένγκο στις 5
Νοεμβρίου. Στις 10/1/1960 γίνεται και η επίσημη αποκατάστασή του με μία
εκδήλωση στο κινηματοθέατρο «Ντορέ» του Ηρακλείου, όπου ένας από τους ομιλητές
(ο κ. Επιτροπάκης) τόνισε, παρουσία του Μητροπολίτη, πως «οι επικρίσεις
εναντίον του θα πρέπει να εξετασθούν ως προς τα ελατήριά των». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15842P031</ED>
<ID>
ID:168867

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P03&aa=1</URL></REF>


Article

<CATEGORY>vin09</CATEGORY>

 <H2>Η Αμερική ακούει τζαζ</H2>

<AUTHOR>ΚΩΣΤΑΣΓΙΑΝΝΟΥΛΟΠΟΥΛΟΣ</AUTHOR>

Στην Αμερική, όπου κι αν πας, η μουσική σε περικυκλώνει.
Είτε μπεις σ' ένα κατάστημα είτε σ' ένα εστιατόριο ή μπαρ ή στην είσοδο του
ξενοδοχείου σου, ακόμη και σε σταθμούς τρένων ή λεωφορείων, παντού υπάρχει
μουσική. 
Άλλοι λένε ότι αυτό χαρίζει μια ευκολία στην κινητικότητα
των ανθρώπων, άλλοι πως κάνει πιο αποτελεσματικές τις συναλλαγές τους και
άλλοι νιώθουν ότι τους αφαιρεί κάτι από τη μοναξιά τους. 
Στα αμερικανικά
αστικά κέντρα έτσι συμβαίνει. Μόνο που υπάρχει μια διαφορά: κάποτε έμπαινες
στον ρυθμό μιας μεγάλης πόλης και σε συνόδευε πάντα η ποπ-φωνούλα, ας πούμε,
της Whitney Houston ή το μισο-ρομαντικό μοτίβο από έναν δίσκο του Michael
Bolton. Τώρα, όπου και να γυρίσεις, ακούς τζαζ. Ακόμη και η τηλεόραση πριν
ανοίξει το πρόγραμμά της το πρωί, όταν σου στέλνει τις ειδήσεις στο tele-text
της οθόνης, ο ήχος από πίσω είναι τζαζ. Τι είδους τζαζ όμως; 
Ολόκληρη η Αμερική φαίνεται ότι καταλαβαίνει και ακούει
μόνο έναν ήχο, αυτόν που σήμερα τον συνδέουμε με τους όρους «νεομπόπ» ή
«μέινστριμ», το καταστάλαγμα δηλαδή της τζαζ ανάμεσα σε παραδοσιακές φόρμες
και πειραματικές κατευθύνσεις, ακουστικό και όχι ηλεκτρικό, λες και η τζαζ
γύρισε προς τα πίσω την ιστορική της πορεία και σταμάτησε ανάμεσα στις
δεκαετίες του '50 και του '60. 
Αυτό όμως δεν είναι σωστό. Είναι η Αμερική
και όχι η τζαζ που ζει μια περίοδο συντηρητισμού και κάνει σημαία της
οτιδήπτοε ανταποκρίνεται στην «αισθητική του μέσου όρου», όπως πολύ
χαρακτηριστικά μού τόνισε σε μια συζήτησή μας μέσα στα γραφεία της Sony Music
στη Νέα Υόρκη ο πιανίστας Ellis Marsalis, διευθυντής προγράμματος σπουδών της
τζαζ στο Πανεπιστήμιο της Νέας Ορλεάνης και πατέρας των σημαιοφόρων του
νεο-κλασικισμού στην τζαζ Wynton, Branford και Delfayo Marsalis. 
Να
υποθέσουμε ότι η Αμερική ανακάλυψε επιτέλους ένα εθνικό μουσικό προφίλ ή έστω
ένα «εθνικό μουσικό μέσο όρο» (τώρα που η ποπ κερδήθηκε ολοκληρωτικά από την
απλοϊκότητα του MTV και οι ήρωες του ροκ έχουν μεγαλύτερη ηλικία από τον
πρόεδρο των ΗΠΑ); Νομίζω ότι αυτό θα ήταν μια λανθασμένη εκτίμηση. 
Η τζαζ
δεν θα αγγίξει ποτέ τη δημοτικότητα της ποπ μουσικής γιατί, από χαρακτήρα, δεν
ήταν ποτέ μια μουσική που επιβεβαιώνει ψυχολογικά τον μέσο ακροατή, ο οποίος
ψάχνει πολύ πιο συγκεκριμένα σχήματα για να πληρώσει τις φαντασιακές του
αναζητήσεις από εκείνα που μπορεί να του εγγυηθεί ο ελεύθερος αυτοσχεδιασμός
της τζαζ. 
Τότε, λοιπόν, πού οφείλεται αυτή η έκρηξη; Για μένα υπάρχουν δύο
λόγοι: πρώτα, οι επιλογές της βιομηχανίας στράφηκαν εκεί που το προϊόν της
τζαζ μπορεί εύκολα να τυποποιηθεί (κανείς δεν τολμά πλέον να βγάλει μουσικό
έργο εκτός νεομπόπ) και να εκμεταλλευτεί στην αγορά ένα μέρος της κατανάλωσης
που στηρίζεται και σε μεγαλύτερες ηλικίες, οι οποίες ψάχνουν τρόπους
συναισθηματικής προσέγγισης ενός «καθαρότερου» παρελθόντος (τις αναγωγές στις
δεκαετίες του '50 και του '60 τις βλέπουμε και στο σινεμά και στη λογοτεχνία
και στα σίριαλ της τηλεόρασης). 
Ένας δεύτερος λόγος είναι ότι, πέρα από
τις επιταγές του μάρκετινγκ, η αμερικανική κοινωνία ίσως και να νιώθει ενοχές
για τον αποκλεισμό της τζαζ, όταν αυτή επιχειρούσε να κωδικοποιήσει πραγματικά
ένα εθνικό αισθητικό προφίλ. Είναι, λοιπόν, οι ενοχές της συνείδησης που
βγάζουν στο προσκήνιο πάλι την τζαζ; Σ' αυτή την περίπτωση εγώ λέω ότι είναι
καλύτερα να νιώθεις ενοχές, παρά να μην έχεις καθόλου συνείδηση... 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15842P041</ED>
<ID>
ID:168868

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P04&aa=1</URL></REF>


Article

<CATEGORY>vin09</CATEGORY>

 <H5>Η Χρυσή Βίβλος των
Ιθακήσιων</H5>
<H2>ΒΙΒΛΙΟ ΠΑΡΟΥΣΙΑΣΗ</H2>

<AUTHOR>ΤΑΚΗΣ ΔΕΣΑΛΕΡΜΟΣ</AUTHOR>

ΕΛΕΝΗ Γ. ΓΡΙΒΑ. Το Libro D' Oro
της Ιθάκης. Έκδοση της Εταιρείας Κεφαλληνιακών Ιστορικών
Ερευνών. Εισαγωγή - επιμέλεια Γ.Ν. Μοσχόπουλου. Πρόλογος: Α.
Πάρδος Εξώφυλλο: Δ.Γ. Γαρμπής. Αργοστόλι 1997. Σελίδες
118. 
Ιστορικής αξίας αρχειακό κείμενο, που επεξεργάστηκε μεθοδικά
και προώθησε για έκδοση η προϊσταμένη του Τοπικού Αρχείου Ιθάκης Ελένη Γρίβα,
η οποία δεν είχε την τύχη να το δει σε βιβλίο, γιατί στο μεταξύ πέθανε. Το
κείμενο αυτό, μοναδικό στο είδος στον Επτανησιακό χώρο, φωτίζει τις πτυχές της
κοινωνικής οργάνωσης των αρχών του 19ου αιώνα, δίδοντας παράλληλα στοιχεία που
σχετίζονται με την ιστορική διαδρομή των ευγενών οικογενειών της Ιθάκης από το
1803. 
Κάθε νησί του Ιονίου είχε ένα χωριστό βιβλίο, όπου
αναγράφονταν από την εποχή της Βενετοκρατίας οι ευγενείς του τόπου, το
λεγόμενο «Libro d' Oro» («Χρυσή Βίβλος»). Για να γραφεί κάποιος στο «Λίμπρο
ντ' Όρο» έπρεπε να έχει τουλάχιστον για την Ιθάκη, ένα εισόδημα 70 ταλίρων,
καθώς και έντιμα και χρηστά ήθη. Όσοι είχαν αυτά τα προσόντα αποτελούσαν την
πρώτη τάξη, το αρχοντολόγιο και συνέθεταν την Κυβερνητική Σύγκλητο, η οποία
ανεδείκνυε τις αρχές του τόπου. 
Το πρωτότυπο κείμενο (χειρόγραφο),
με τον κατάλογο των ευγενών της Ιθάκης, είναι γραμμένο στα ιταλικά, αλλά στη
σημερινή έκδοση υπάρχει αλφαβητικό ευρετήριο και στα ελληνικά. Το βιβλίο αυτό,
πέρα από την πολύτιμη συμβολή του στην προσπάθεια για τη διάσωση της
πολιτιστικής κληρονομιάς της Ιθάκης, είναι χρήσιμο για τους μελετητές της
Ιστορίας του νησιού, ενώ παράλληλα δίνει τη δυνατότητα σε πολλούς Ιθακήσιους
ν' αναγνωρίσουν τις ρίζες τους εις βάθος 200 χρόνων. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15842P042</ED>
<ID>
ID:168869

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P04&aa=2</URL></REF>


Article

<CATEGORY>vin09</CATEGORY>

 <H2>Παρηγοριά ή θλιβερό προνόμιο;</H2>

<AUTHOR>ΆΡΗΣ ΦΑΚΙΝΟΣ</AUTHOR>

Μία καλή ιδέα του ελληνικού πολιτικού και κοινωνικού τοπίου, έτσι που
θα 'χει διαμορφωθεί σε λίγα χρόνια, μας προσφέρει η καθόλου ευχάριστη εικόνα
της τεχνοκρατούμενης σημερινής προεκλογικής Γαλλίας: μαζική και πρωτοφανής
αδιαφορία για τις προσεχείς εκλογές, πλήρης ανυπαρξία αντιπαράθεσης ιδεών και
πολιτικών προγραμμάτων, προεκλογικός «αγώνας» τελείως αποστειρωμένος από άποψη
ιδεολογικών «μικροβίων». «Ευρωπαϊκός», όπως ακριβώς τον επιθυμούν και οι καθ'
ημάς ευρωτεχνοκράτες, ουσιαστικά ανύπαρκτος. 
Στην καλύτερη περίπτωση
εκτοπλασματικός. Ουδείς ενδιαφέρεται για τους υποψηφίους. Μηδενικό είναι
επίσης και το ενδιαφέρον για το εκλογικό αποτέλεσμα εφόσον, όποιο κι αν είναι,
δεν πρόκειται να έχει την παραμικρή επίπτωση στην έτσι κι αλλιώς πνέουσα τα
λοίσθια πολιτική ζωή της Γαλλίας. 
Η κατάσταση έχει ήδη διαμορφωθεί ανάλογα
και σε όλες τις άλλες χώρες της Ευρωπαϊκής Ένωσης: κόμματα τελείως
αποϊδεολογικοποιημένα, με δύο βασικούς και «αμερικανικού» τύπου σχηματισμούς,
όπου οι ευρωπαιόφιλοι κεντροδεξιοί κάνουν συνέχεια σκάντζα βάρδια με τους
εξίσου ευρωπαιόφιλους αριστεροκεντρώους, οι «ευρωσκεπτικοί»
θατσεροσοσιαλδημοκράτες εναλλάσσονται με τους ευρωφανατικούς συναδέλφους των,
με τους χλιαροανάλατους ευρωκομμουνιστές να παίζουν τον ρόλο νεροκουβαλητών
πότε του ενός και πότε του άλλου στρατοπέδου, με μερικούς δεξιοφέρνοντες
οικολόγους που χρησιμοποιούνται για παραπλανητικές κι ανώδυνες τσόντες, με
μερικούς «ορθόδοξους» κομμουνιστές στα σκαμνάκια του Κοινοβουλίου για
παρηγοριά και με ένα ακροδεξιό κόμμα να παίζει τον ρόλο του μπαμπούλα, ώστε να
συγκινούνται οι αηδιασμένοι ψηφοφόροι και να τρέχουν στις κάλπες για να
«κλείσουν τον δρόμο του φασισμού» και να επανεκλέγουν τη Δεξιά που 'ναι
ουσιαστικά στα πράγματα σε όλη την Ευρώπη εδώ και είκοσι περίπου χρόνια. 
Να, λοιπόν, η εικόνα που θα παρουσιάζει και ο τόπος μας σε λίγα χρόνια. Ο
μόνος που δεν έχει ακόμα παραδοθεί τελείως στην ευρωτεχνοδιαχείριση. Κάτι
είναι κι αυτό. Το να πεθάνει η πολιτική στη χώρα που τη γέννησε πριν από
μερικές χιλιάδες χρόνια, είναι μια κάποια παρηγοριά. 
Παρηγοριά ή θλιβερό
προνόμιο της ελληνικής ευρωτεχνοκρατίας, η οποία, όπως πάνε τα πράγματα,
κινδυνεύει να κληθεί κάποτε να υπογράψει τη ληξιαρχική πράξη θανάτου της
πολιτικής σκέψης; Παρηγοριά ή αιώνια κατάρα που θα βαραίνει, τουλάχιστον στα
κιτάπια της Ιστορίας, όσους έχουν αναλάβει και θ' αναλάβουν αυτό τον ρόλο; 
Να υποθέσει κανείς πως η Πανδώρα της Ελλάδας θα προλάβει να κλείσει το κουτί
της, πριν ξεπεταχτεί από μέσα και κάνει φτερά η ελπίδα; 
a Ο Άρης Φακίνος
είναι συγγραφέας και παραγωγός στη Γαλλική Ραδιοφωνία. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15842P043</ED>
<ID>
ID:168870

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P04&aa=3</URL></REF>


Article

<CATEGORY>vin09</CATEGORY>

 <H5>ΤΑ
ΚΑΝΑΛΙΑ ΠΡΟΕΤΟΙΜΑΖΟΝΤΑΙ ΓΙΑ ΤΗ ΝΕΑ ΣΕΖΟΝ</H5>
<H2>Νέες εκπομπές εν όψει</H2>

Η Αννίτα Πάνια θα
παρουσιάζει σόου, ο Βλάσης Μπονάτσος ­ ως Ιντιάνα Τζόουνς ­ θα αναζητά
χαμένους θησαυρούς, ενώ ο Θοδωρής Ρουσόπουλος με στολή εκστρατείας θα
ταξιδεύει σε σημεία του πλανήτη όπου υπάρχουν ομογενείς μας. Τα κανάλια
σχεδιάζουν από τώρα τα επόμενα βήματά τους. 
Στο Star από τον
ερχόμενο Οκτώβριο θα δούμε την Αννίτα Πάνια να παρουσιάζει σόου, πιθανότατα
απέναντι από τη Ρούλα Κορομηλά. Λέγεται μάλιστα πως ο διευθυντής του καναλιού,
Κώστας Γιαννίκος, άφησε «εν λευκώ» την παρουσιάστρια του «Χρυσού κουφέτου» να
χειριστεί η ίδια το θέμα. 
Αυτό βέβαια δεν σημαίνει πως η εκπομπή
τηλεπροξενιών του Star θα σταματήσει. Χαρακτηρίζεται από τους ανθρώπους του
καναλιού ως «ατού», καθώς έχει επικρατήσει του απογευματινού σόου «Μπράβο» του
Mega. 
Στο κανάλι του Ταύρου, από την επόμενη σεζόν, η Έλλη Στάη δεν θα
παρουσιάζει μόνον το κεντρικό δελτίο ειδήσεων, αλλά και πολιτικό τοκ σόου, ενώ
δεν αποκλείεται εβδομαδιαία εκπομπή να παρουσιάζει και ο Αιμίλιος Λιάτσος. 
Στον Σκάι ο Βλάσης Μπονάτσος θα συνεχίσει με άλλο σόου. Επικρατέστερη είναι η
ελληνική μεταφορά του βρετανικού τηλεπαιχνιδιού δράσης «Crystal Dome», με
τίτλο «Το κυνήγι του χαμένου θησαυρού». 
Η πρόταση για εξορμήσεις του Βλάση
στο εξωτερικό που θα αποτελέσουν βάση για τα «Μεγάλα ταξίδια» μάλλον δεν θα
υλοποιηθεί, καθώς κρίθηκε ασύμφορη οικονομικά για το κανάλι 
Από τον
Οκτώβριο επίσης και από τη συχνότητα του καναλιού του Ν. Φαλήρου δεν
αποκλείεται να δείτε τον Μανώλη Καψή στον ρόλο οικοδεσπότη και εβδομαδιαίας
εκπομπής πολιτικής επικαιρότητας. 
Στο πρόγραμμα του καναλιού θα
παραμείνουν οι «Αληθινές ιστορίες», αλλά ο Δημήτρης Μάρκος θα παρουσιάζει
(είτε Σάββατο είτε Κυριακή) και ένα τηλεπαιχνίδι - σόου, την παραγωγή του
οποίου «έχουν αναλάβει Ιταλοί της ομάδας Μπερλουσκόνι». 
Ανανεωμένος θα
εμφανιστεί από το Φθινόπωρο και ο Χρήστος Φερεντίνος με «πιο απίθανα
πράγματα», ενώ συνεχίζονται οι «Λογοδοσμένοι», το «Προφίλ», το «Μαλβίνα live»,
το νεανικό σόου «Άνω κάτω», οι δύο εκπομπές της Αγγελικής Νικολούλη και
εκείνες του Μάκη Τριανταφυλλόπουλου. 
Στο Mega, το πεδίο δράσης του
«Ενώπιος Ενωπίω» είναι γνωστό. Όμως δεν έχουν προσδιοριστεί ακόμη οι
ανανεωτικές κινήσεις που θα γίνουν. 
Ο Παύλος Τσίμας θα συνεχίσει τη
συνεργασία του με το κανάλι για την επόμενη περίοδο, όχι όμως με το «Μήλον της
Έριδος» που «συμπλήρωσε τον κύκλο του». Ο Θοδωρής Ρουσόπουλος θα συνεχίσει με
το «7+7», αλλά η εκπομπή στη σεζόν '97- '98 θα δώσει προτεραιότητα σε
δημοσιογραφικές αποστολές στο εξωτερικό και κυρίως σε τόπους όπου υπάρχουν
ελληνικές κοινότητες. 
Στον Antenna οι αλλαγές θα περιοριστούν κυρίως στα
σκηνικά, αφού παραμένουν οι εκπομπές «Επιτέλους μαζί», «Μαζί την Κυριακή», «Η
ώρα της αλήθειας», «Από τη θέση του οδηγού», «Viva ΑΝΤ1». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15842P051</ED>
<ID>
ID:168871

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P05&aa=1</URL></REF>


Article

<CATEGORY>vin09</CATEGORY>

 <H2>Πέντε ώρες χωρίς κρατική ραδιοτηλεόραση</H2>

Χωρίς πρόγραμμα θα παραμείνει σήμερα για πέντε ώρες (από τις 5 το
απόγευμα έως τις 10 το βράδυ) η κρατική ραδιοτηλεόραση, μετά την απόφαση
ΠΟΣΠΕΡΤ, ΠΟΕΣΥ και ΕΣΗΕΑ να πραγματοποιήσουν την πρώτη τους από κοινού στάση
εργασίας για τη μη ικανοποίηση αιτημάτων των εργαζομένων στην ΕΡΤ. 
Τα διοικητικά συμβούλια των τριών ενώσεων αποφάσισαν από κοινού: να
συντονίσουν τη δράση τους για αλλαγή αυτής της ακολουθούμενης πολιτικής από τη
διοίκηση της ΕΡΤ, να καλέσουν τη διοίκηση της κρατικής ραδιοτηλεόρασης και την
κυβέρνηση σε συνεργασία για δημιουργικό διάλογο με τους εργαζόμενους, να
ζητήσουν από τον πρόεδρο της ΕΡΤ να μην επιμείνει στην προώθηση του μοντέλου
που επιδιώκει, τόσο για τη θεματική αναδιάρθρωση όσο και για το νέο
οργανόγραμμα. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15842P052</ED>
<ID>
ID:168872

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P05&aa=2</URL></REF>


Article

<CATEGORY>vin09</CATEGORY>

 <H2>Τα Αρχεία του Κ. Καραμανλή</H2>

Για τα
Αρχεία Κωνσταντίνου Καραμανλή μιλάει στην αποψινή εκπομπή του Αλέξανδρου
Βέλλιου «Γραμμή Πυρός» (Κανάλι 5, ώρα 00.10) ο Ρένος Αποστολίδης. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15842P053</ED>
<ID>
ID:168873

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P05&aa=3</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

* Δεύτερο...
κρούσμα «παρακώλυσης» της ομιλίας του Πάνου Παναγιωτόπουλου στο
«Προφίλ». Ο παρουσιαστής δεν είχε την ευχέρεια να διακόψει τον ειρμό του
Χάρρυ Κλυνν. Και περιορίστηκε σε συγκαταβατικά νεύματα του κεφαλιού
και χαμόγελα, για να δείξει ότι παρακολουθεί το σατιρικό παραλήρημά του, κατά
το οποίο ενέπλεξε τις τουλούμπες του Βαρδάρη με την ονομασία των Σκοπίων. 
* Κι ενώ ο Χάρρυ Κλυνν έδινε στον Σκάι δείγματα του ύφους με το οποίο
καθιερώθηκε ως λαϊκός ψυχαγωγός, στο Mega ο Αντώνης Κανάκης και ο
Σωτήρης Καλιβάτσης παρουσίαζαν στο «ΑΜΑΝ» τους λόγους και τις
αιτίες που φέρνουν ανανέωση στο είδος μιας ψυχαγωγικής εκπομπής. Κεφάτοι,
καυστικοί, τολμηροί, ίσως βέβαια και ολίγον κουτσομπόληδες, έχουν φτιάξει τη
δική τους φόρμουλα, για να μη λένε τα ίδια πράγματα με τους άλλους. Νέοι και
ακόμα άφθαρτοι από την κοινοτοπία ενός συγκεκριμένου στυλ, μπορούν και
ελίσσονται, ώστε οι αναφορές τους να τραβάνε την προσοχή του θεατή και να
διακόπτει ­ για λίγο ­ το ζάπινγκ. 
* Σκοπό να προβάλλει την «Άννα» του
Νικήτα Μιχάλκοφ είχε ο Antenna τα μεσάνυχτα της Δευτέρας. Το ανακοίνωσε
και στο πρόγραμμά του. Όμως πρόβαλε μια άλλη Άννα, κάποιου άλλου σκηνοθέτη,
που ουδεμία σχέση είχε με τον Ρώσο κινηματογραφιστή. 
Η «Άννα» του
Νικήτα Μιχάλκοφ που δεν είδαμε στον Antenna* Το «Μπράβο» επεκτείνει τη
δράση του και δισκογραφικά και δίνει την ευκαιρία σε όσους θέλουν να
δοκιμάσουν την τύχη και το ταλέντο τους στο τραγούδι και τη σύνθεση. Γι' αυτόν
τον σκοπό διοργανώνει διαγωνισμό τραγουδιού για νέους ερμηνευτές και νέους
συνθέτες ηλικίας δεκαέξι έως τριάντα ετών, μέσα από τον οποίο θα αναδειχθεί η
καλύτερη άγνωστη φωνή, με την ερμηνεία ενός γνωστού τραγουδιού, αλλά και το
τραγούδι του καλοκαιριού από έναν ταλαντούχο νέο συνθέτη. Όσοι λοιπόν
δελεάζονται από την πρόκληση της επιτυχίας σε έναν διαγωνισμό μπορούν να
επικοινωνήσουν στα τηλέφωνα 6740.567 και 6727.827 για περισσότερες
πληροφορίες. 
* Τι το ωραίο είχε «Το νησί των γενναίων» του Ντίμη
Δαδήρα που πρόβαλε η ΕΤ2; Σίγουρα τη Τζένη Καρέζη να τραγουδάει
Μάνο Χατζιδάκι. Γιατί κατά τα άλλα ήταν μια ελληνική ταινία ­ πολεμικό
δράμα τη χαρακτηρίζουν οι κριτικοί ­ που η τελευταία σκηνή διαδραματίζεται σε
κάτι νταμάρια για αρκετά λεπτά. Σκηνή, από εκείνες τις αργόσυρτες, όπου οι
σαμποτέρ κατεβαίνουν και ανεβαίνουν πάνω κάτω τις πέτρες για να λάβουν θέσεις
μάχης... 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15842P054</ED>
<ID>
ID:168874

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P05&aa=4</URL></REF>


Article

<CATEGORY>vin09</CATEGORY>

 <H5>ΟΙ ΣΤΕΡΕΟ ΝΟΒΑ ΣΕ ΝΕΕΣ ΠΕΡΙΠΕΤΕΙΕΣ</H5>
<H2>Βιταμίνες,
ηλεκτρονικού τύπου...</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Με ένα άλμπουμ...
βιταμινούχο, μαζί με την Πόπη Αστεριάδη και την Τάνια Τσανακλίδου, οι τεχνίτες
του ηλεκτρονικού ήχου, Στέρεο Νόβα, επανέρχονται δριμύτεροι </H3>
«Είναι
σαν να πηγαίνεις ένα ταξίδι σε μιαν άγνωστη πόλη. Ο ρυθμός της σε παρασέρνει.
Όταν επιστρέψεις πίσω, όμως, την αναπολείς και εστιάζεις σε λεπτομέρειες που
δεν είχες προσέξει εξαρχής. Οι γωνίες εστίασης εξιδανικεύουν την παλιά
ανάμνηση και τότε γεννιέται η φόρμα. Η πόλη γίνεται μουσική». 
Στην
προκειμένη περίπτωση η άγνωστη πόλη μεταμορφώθηκε σε «Βιταμίνα Τεκ» και οι
ταξιδευτές της ­ γιατί σ' αυτούς ανήκει η παραπάνω περιπέτεια ­ αποκαλύφθηκαν
ως οι Στέρεο Νόβα. Συνεπείς οδοιπόροι των ηλεκτρονικών τοπίων της μουσικής,
έτσι όπως ­ φανταστείτε ­ εναλλάσσεται το τοπίο από το παράθυρο ενός
αυτοκινήτου που κάνει ασταμάτητες διαδρομές. 
Έτσι και με τη «Βιταμίνα
Τεκ», ένα άλμπουμ βιταμινούχο, με όλα τα θρεπτικά στοιχεία της μουσικής στο
περιεχόμενό του. Πλούσιο σε μέταλλα και σε χρώματα. Το λένε οι ίδιοι οι Στέρεο
Νόβα. «Του ταιριάζουν τα... κατσαρολικά χρώματα. Δηλαδή αλουμίνιο, μέταλλα, σε
συνδυασμό με χοντρές βούρτσες και διάθεση για εξπρεσιονισμό. Ματιέρες από
παχείς ρυθμούς, trip hop, break, υλικά που μαγειρεύουμε εδώ και χρόνια.». 
Σ' αυτά τα υλικά, ωστόσο, νέες μυρωδιές ήρθαν να προστεθούν. Δυο φωνές με
ιστορία και πείρα πολλή στο τραγούδι, που πρώτη φορά δοκιμάζουν την
ηλεκτρονική πλευρά της μουσικής του μέλλοντός μας. Η Τάνια Τσανακλίδου και η
Πόπη Αστεριάδη. Το νέο κύμα σε ακόμη νεώτερη έκδοση. «Λειτουργούμε με
"βάιμπς"», λέει ο Κωσνταντίνος Β. των Στέρεο Νόβα. «Άκουγα τη φωνή της ένα
βράδυ στο δωμάτιο όπου κοιμόμουν. Τραγουδούσε τους στίχους που είχα γράψει»,
λέει για την Πόπη Αστεριάδη, «ήταν μαγικό και μοιραίο. Την άλλη μέρα της
τηλεφώνησα. Έχει την ιδανική φωνή για τη μουσική των Στέρεο Νόβα». 
Και
αυτή η μουσική των Στέρεο Νόβα είναι «του τύπου home made, δηλαδή φτιάξτο
σπίτι σου. Κι αυτοί που είναι έξω», λένε για τους συναδέλφους τους της
αλλοδαπής, «το ίδιο κάνουν. Οπότε δεν έχουμε και πολλές διαφορές», απαντούν.

­ Ποιος φοβάται, στ' αλήθεια, την τεχνολογία; 
«Αυτός που δεν την γνωρίζει και δεν τη χρησιμοποιοιεί, αλλά δεν ξέρουμε ακόμη
αν έχει δίκιο!». 
Λόγω τιμής ούτε εμείς. Στην ελληνική πραγματικότητα,
πάντως, υπάρχουν διαφορετικές σκηνές, από παλιοροκάδες ως «νεοχιπχόπερ», με
πλείστες ενδιάμεσα παραλλαγές. «Οι ουσιαστικές διαφορές μας είναι πρόβλημα
διατροφής», διατείνονται εκείνοι μ' αυτό που λέμε δικό τους στυλ. «Πιστεύω ότι
οι Στέρεο Νόβα είναι διαφορετικοί κάθε φορά, επειδή δεν τρώνε σουβλάκια». Πάμε
παρακάτω: 
­ Ποιος δίσκος έχει παιχτεί πιο πολλές
φορές στο πικάπ σας; 
«Ένας παλιός της Mary Lou Williams, "From The
Heart". Νομίζω ήταν και η τελευταία της δουλειά». 
­ Τι είναι για σας
λυτρωτικό; 
«Να έχει εξοντωθεί ένα Άλιεν και να κοιμόμαστε σ' ένα
διαστημόπλοιο με τη Σιγκούρνεϊ Γουίβερ.». 
­ Σε τι είστε αλλεργικοί;

«Στη δυτική ιατρική, στα χημικά, στους μύθους, στην κρεατοφαγία και
δυστυχώς στην άνοιξη, γιατί υποφέρουμε από αλλεργική ρινίτιδα». 
Όσο για το
τι μπορεί να ταράξει την ισορροπία των Στέρεο Νόβα, στο πολύχρωμο, αστραφτερό
και απρόβλεπτο σύμπαν τους, λένε οι ίδιοι πως είναι «η ασυνειδησία ντυμένη με
κοστούμι, να το παίξει επαγγελματίας». Η μουσική του «Βιταμίνα Τεκ» ρέει σαν
ποταμός, που περνάει από πολλά σημεία στη διαδρομή του ελληνικού τραγουδιού
και τα φιλτράρει στο δικό της τέμπο. Αν λίγο πριν ο ορίζοντάς τους έβλεπε τα
κτίρια της βιομηχανικής ζώνης, τώρα αντικρύζει μιαν ανοιχτωσιά. Και με τις
εμπειρίες του εκτιμά διαφορετικά. «Δεν μας αρέσει να συνοψίσουμε μέχρι τώρα.
Κοιτάζοντας, όμως, βλέπουμε ένα αφηρημένο πράγμα, που χορεύει, κλαίει, θέλει
να αγαπήσει, να αγαπηθεί και να γίνει κάποια στιγμή άνθρωπος σαν αυτούς που
του κάνουν παρέα». 
* Οι Στέρεο Νόβα, με την καινούργια τους δουλειά
«Βιταμίνα Τεκ», εμφανίζονται στη «Σφεντόνα» (Λεωφ. Αλεξάνδρας 22) στις 30 και
31 Μαΐου. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15842P081</ED>
<ID>
ID:168875

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P08&aa=1</URL></REF>


Article

<CATEGORY>vin09</CATEGORY>

 <H2>«Πολιτιστική Πρωτεύουσα Απόδημου</H2>

Ελληνισμού»... επί
θύραις 
Η δημιουργία ενός νέου θεσμού, της Πολιτιστικής Πρωτεύουσας
Απόδημου Ελληνισμού Αμερικής, και η παραχώρηση ενός κτιρίου στη Θεσσαλονίκη
για τη μόνιμη στέγαση του Συμβουλίου Απόδημου Ελληνισμού, αποφασίσθηκαν χθες
σε συνεδρίαση που έγινε στη Βουλή με θέμα «Πολιτισμός και Απόδημος Ελληνισμός»
υπό τον πρόεδρο της Μόνιμης Επιτροπής Απόδημου Ελληνισμού κ. Γρηγόρη Νιώτη και
με συμμετοχή του υπουργού Πολιτισμού Ευάγγελου Βενιζέλου, του γενικού
γραμματέα Απόδημου Ελληνισμού κ. Σταύρου Λαμπρινίδη και άλλων βουλευτών και
παραγόντων. Στη διάρκεια της συνεδρίασης διαπιστώθηκε η ανάγκη συντονισμού των
φορέων, καταγγέλθηκε η ανυπαρξία μορφωτικών ακολούθων στις πρεσβείες του
εξωτερικού και η απουσία μορφωτικής πολιτικής. Επισημάνθηκαν η ανάγκη να
αυξηθούν οι έδρες νεοελληνικών σπουδών στα πανεπιστήμια του εξωτερικού αλλά
και η συρρίκνωση των επιχορηγήσεων στον τομέα παιδείας και πολιτισμού των
απόδημων Ελλήνων. Επίσης, προτάθηκε να υπαχθεί το Ίδρυμα Ελληνικού Πολιτισμού
στην εποπτεία του υπουργείου Πολιτισμού. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15842P082</ED>
<ID>
ID:168876

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P08&aa=2</URL></REF>


Article

<CATEGORY>vin09</CATEGORY>

 <H2>Συμπόσιο για Βενιζέλο, Παπαναστασίου, Γ. Παπανδρέου</H2>

Ιστορικό Συμπόσιο για τη δημοκρατική παράταξη την περίοδο του Μεσοπολέμου και
τη συμβολή των Ελευθερίου Βενιζέλου, Αλεξάνδρου Παπαναστασίου και Γεωργίου
Παπανδρέου σε αυτήν, διοργανώνει το Πνευματικό Ίδρυμα «Γεωργίου Παπανδρέου»
αύριο και μεθαύριο. 
Κατά τις εργασίες του Συμποσίου θα
παρουσιασθούν εισηγήσεις για το έργο των τριών μεγάλων της δημοκρατικής
παράταξης την περίοδο αυτή, οι ομοιότητες και οι διαφορές τους σε μια σειρά
θεμάτων, καθώς και οι θέσεις και η πολιτική τους σε εξωτερικά, οικονομικά,
εκπαιδευτικά κ.λπ. θέματα. 
Οι εργασίες του Συμποσίου θα διεξαχθούν
στο αμφιθέατρο του υπ. Εξωτερικών (Ακαδημίας 1) και θα ξεκινήσουν στις 10
π.μ. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15842P083</ED>
<ID>
ID:168877

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P08&aa=3</URL></REF>


Article

<CATEGORY>vin09</CATEGORY>

 <H2>Το Απολιθωμένο Δάσος στο Ίντερνετ!</H2>

Όλοι λίγο ως πολύ έχουμε ακουστά το Απολιθωμένο Δάσος στην περιοχή
Σίγρι της Λέσβου. Μέσα στον φάκελο με τις 16 κάρτες που εξέδωσε το Μουσείο
Φυσικής Ιστορίας Απολιθωμένου Δάσους Λέσβου, γίνεται για πρώτη φορά ευρύτερα
γνωστός ο πλούτος και η ταυτότητα των ευρημάτων του. 
Άριστα διατηρημένοι
κορμοί κωνοφόρων δένδρων, ηλικίας 16-20 εκατομμυρίων ετών, το αποτύπωμα ενός
απολιθωμένου φύλλου δρυός, ένας μακρινός πρόδρομος της σεκόιας, ένα φύλλο
δάφνης, απολιθωμένα πεύκα που διατηρούνται όρθια με τις ρίζες τους και
δείχνουν ότι δεν έχουν μετακινηθεί επί τόσα εκατομμύρια χρόνια, κάθε κάρτα και
μια σύντομη ιστορία που κεντρίζει τη φαντασία. 
Τα επεξηγηματικά κείμενα
είναι του καθηγητή Ε. Βελιτέζου, η φωτογράφιση του Κ. Συκά, η εκτύπωση και
παραγωγή έγινε από το «Σχήμα και χρώμα» της Θεραπευτικής Κοινότητας «Ιθάκη»
στη Σίνδο. 
Άλλες πρωτοβουλίες του Μουσείου Απολιθωμένου Δάσους είναι η
δημιουργία σελίδας στο Ίντερνετ, η προετοιμασία του φακέλου υποψηφιότητας για
την ένταξη του Απολιθωμένου Δάσους στον Κατάλογο Μνημείων της Παγκόσμιας
Κληρονομιάς της Ουνέσκο, προγράμματα περιβαλλοντικής εκπαίδευσης, συμμετοχή σε
εκθέσεις, συνέδρια και ερευνητικά προγράμματα, ενώ παράλληλα γίνεται
προσπάθεια για την ολοκλήρωση και λειτουργία των εκθεσιακών του χώρων. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15842P084</ED>
<ID>
ID:168878

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P08&aa=4</URL></REF>


Article

<CATEGORY>vin09</CATEGORY>

 <H5>ΚΙΚΗ ΔΗΜΟΥΛΑ: ΓΙΑ ΠΡΩΤΗ ΦΟΡΑ ΕΝΑ ΒΙΒΛΙΟ ΤΗΣ ΣΤΑ ΑΓΓΛΙΚΑ</H5>
<H5>«Δεν οραματίζομαι την εξάπλωσή
μου»</H5>
<H2>Με ενοχλεί η λέξη ποιήτρια</H2>

<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>«Η αισθητική μου ταράζεται, όταν με αποκαλούν ποιήτρια», τονίζει στα «ΝΕΑ» η
Κική Δημουλά, όπως υπογράμμισε και τις προάλλες στη ραδιοφωνική εκπομπή της
Μαρίας Κυρτζάκη. </H3>
«Αυτή η αποστροφή δεν προέρχεται από το ότι με ενοχλεί ο
διαχωρισμός του γυναικείου φύλου από το ανδρικό ­ άλλο αν αυτός ο διαχωρισμός
μπορεί να έχει την απόχρωση ενός υποβιβασμού, σαν να είναι κάτι ισχνό η
"γυναικεία" ποίηση... Εκείνο που μου φταίει, είναι ίσως αυτό το "ρ" μεταξύ του
"τ" και του "ι". Το ακούω σαν ένα στραγάλι που δεν μπορεί να συγκρατήσει τα
ξεκαρδιστικά του γέλια. Είναι αυτοχλευαστική, σχεδόν, για το γένος, η
προσφώνηση "ποιήτρια". Και όταν τη βλέπω σε μια αφιέρωση, αισθάνομαι πως είναι
ένας πλεονασμός προσβλητικός για τον παραλήπτη». 
Η Κική Δημουλά βρίσκεται
στο προσκήνιο με την πρώτη έκδοση στα Αγγλικά ενός βιβλίου της. Πρόκειται για
μια ανθολόγηση που έκανε ο Ντέιβιντ Κόνολι, σε συνεργασία μαζί της,
διαλέγοντας και μεταφράζοντας από τις δύο πλέον πρόσφατες συλλογές της «Χαίρε
Ποτε» («Στιγμή», 1988) και «Η εφηβεία της λήθης» («Στιγμή», 1994), 44
ποιήματα, αντιπροσωπευτικά της θεματικής και του ύφους της. Η έκδοση, που
επιχορηγήθηκε από το υπουργείο Πολιτισμού, έγινε από τον οίκο «Νόστος», τον
οποίο διευθύνει ο καθηγητής Θεοφάνης Σταύρου, σε συνεργασία με το Τμήμα
Νεοελληνικών Σπουδών του αμερικανικού Πανεπιστημίου της Μινοσέτα. Το βιβλίο ­
με σκληρό εξώφυλλο ­ περιλαμβάνει μια κριτική και διαφωτιστική για το
ξενόγλωσσο κοινό εισαγωγή του Κόνολι, ο οποίος, μεταξύ των άλλων, τονίζει για
τη Δημουλά: 
Ποιητική πυκνότητα 
«Η πρωτότυπη και
ελεύθερη φωνή της Δημουλά παρουσιάζει μια σπάνια ποιητική πυκνότητα. Και η
γοητεία της έγκειται στα γυρίσματα των φράσεων, στις εκφράσεις, στις εικόνες
της καθημερινότητας και στο ότι εστιάζει το ενδιαφέρον της σε φαινομενικά
ασήμαντα αντικείμενα και γεγονότα που μετασχηματίζονται διά μέσου της ποίησης
σε μια άποψη για την ανθρώπινη μοίρα (...). Η επίγνωσή της για την αναπόφευκτη
παρακμή της ζωής, για την φθορά και τον θάνατο, δεν γεννά ωστόσο θρήνο, αλλά
υποτάσσεται σε μια κατάφαση της ζωής. Η τραγική απελπισία συναντά το ειρωνικό
χαμόγελό της και η ειρωνεία ­ ιδιαίτερα η αυτοειρωνεία ­ γίνεται ένα
χαρακτηριστικό γνώρισμα της ποίησής της. Η Δημουλά απογυμνώνει τις
αναπόφευκτες και δυσάρεστες όψεις της ανθρώπινης κατάστασης, περιπαίζοντάς την
και ταυτόχρονα περιπαίζοντας τον εαυτό της». 
Από την πλευρά της, η
κορυφαία... ποιήτρια (συγγνώμη), με τούτη την αφορμή, απαντά στη συζήτηση που
άνοιξαν «ΤΑ ΝΕΑ» (βλ. 19, 20, 21/5/97) για τη γυναικεία δημιουργία και
διαχωρίζει τη θέση της κυρίως από τις πεζογράφους της νέας γενιάς, τονίζοντας:

«Το φύλο αποτυπώνεται στην Τέχνη και εν προκειμένω στην Ποίηση, διότι
εμείς οι γυναίκες έχουμε μία συναισθηματική δριμύτητα και μία συναισθηματική
προσκόλληση στο απέναντι φύλο. Ένας άνδρας, λ.χ., μπορεί σε μια ημέρα να γίνει
πατέρας δέκα παιδιών και να μην το ξέρει, ενώ μια γυναίκα δεν μπορεί παρά να
γνωρίζει ότι είναι μάνα, αφού εγκυμονεί εννέα μήνες. Δέχομαι πάντως ότι αυτή η
αίσθηση είναι και ιδιοσυγκρασιακό θέμα. Εγώ, π.χ., νιώθω ότι έχω στενά
περιθώρια. Γιατί είμαι ένας δειλός άνθρωπος, που δεν μπορώ να πω, π.χ., "θέλω
να γράψω ένα ποίημα τώρα, δεν θέλω να είμαι γιαγιά". Κι ας έχω μια
ανοιχτόμυαλη κόρη. Νομίζω δηλαδή πως δεν εξοικειωθήκαμε με τους ρόλους που
αρπάξαμε. Κι ας μην αρέσει αυτό στις φεμινίστριες». 
Παντρεμένη από τότε
που τελείωσε το σχολείο, με τον γιο τής δασκάλας της ­ τον ποιητή και πολιτικό
μηχανικό Άθω Δημουλά, ο οποίος πέθανε το 1985 ­ δούλεψε 25 χρόνια στην Τράπεζα
της Ελλάδος, ξεκλέβοντας χρόνο για να γράφει από την ανατροφή των δύο παιδιών
της, το νοικοκυριό και την άγρυπνη παρακολούθηση της απολυταρχικής πεθεράς
της. Παρ' όλα αυτά, είναι δύσπιστη σε κάθε κίνημα για την ισοτιμία των φύλων.

«Η ζωή όλη», λέει στα «ΝΕΑ», «αποτελείται από ζεύγη διαφορών και δεν
καταλαβαίνω γιατί πρέπει να εστιάσουμε την προσοχή μας στην κατάργηση της
διαφοράς ανδρών-γυναικών, ενώ υπάρχουν τρομερά, ουσιώδη, ζεύγη, όπως οι
πεινασμένοι και οι χορτάτοι, οι δυνατοί και οι αδύνατοι που τα αποδεχόμαστε με
πολλή απάθεια. Ας φέρουμε πρωτίστως μια ισοτιμία σ' αυτά τα αντίπαλα ζεύγη.

Άλλωστε, η απόλυτη αφοσίωση στην Τέχνη είναι, κατά τη γνώμη μου, ένα ψέμα.
Το να απομακρύνεται δηλαδή, με επιλογή της, βέβαια, μια γυναίκα απ' όλους τους
άλλους ρόλους που έχει». Και τονίζει στα «ΝΕΑ»: «Αν ισχύσουν οι εξισώσεις,
σταμάτησαν οι αγώνες. Κι αν σταματήσουν οι αγώνες, πεθαίνεις». Γιατί, όπως
είχε πει και σε μια παλαιά συνέντευξή της στον Γιώργο Πηλιχό: «Σύγκρουση
διαφορών είναι η ζωή μας. Αίσθηση, προπάντων, διαφορετική των διαφορών». Υπαινιγμοί 
Οι απόψεις της αυτές αντανακλώνται στην
ποίησή της. Στο ποίημα «Σαν να διάλεξες», π.χ., που μεταφράζεται και από τον
Κόνολι, έχει έναν στίχο: (θα πάω στη λαϊκή) «να δω την ευωδιά της ρίγανης /
σκλάβα σε ματσάκια». Όλο το ποίημα «είναι ένας υπαινιγμός», εξηγεί, «της
σκλαβιάς του γυναικείου φύλου σε κάμποσους ρόλους». Γιατί όλα αυτά τα έζησε η
ίδια η κορυφαία ποιήτρια, στο πετσί της: «Έζησα τον χειρότερο γυναικείο ρόλο»,
λέει, «της αφοσίωσης και του χρέους. Ο άνθρωπος έχει την τάση να λησμονήσει
για να ζήσει. Το χρέος, όμως, είναι ένας υγρός τάφος». 
Είναι
χαρακτηριστικό ότι ο Κόνολι σημειώνει για την ποίηση της Δημουλά: «Το γεγονός
πως αποφεύγει τους συναισθηματισμούς, αναμφίβολα, μαρτυρεί την επιρροή του
άνδρα της, ο οποίος συνειδητά επιχείρησε να κρατήσει τη δική του ποίηση μακριά
από κάθε συναισθηματικό στοιχείο (...). Η απάντησή της στο κενό και στην
απώλεια δίνεται με λέξεις-πρόσωπα, έννοιες-πρόσωπα, αντικείμενα-πρόσωπα που
δημιουργεί και που έρχονται να μπουν στον διάλογο ανάμεσα στο προσωρινό και
στο αιώνιο. Έτσι, οι δίδυμες έννοιες της μνήμης και της λήθης κυριαρχούν σ'
αυτές τις δύο συλλογές και ανάμεσά τους υπάρχει ένα διαρκές παιχνίδι». 
Η
ίδια, η Κική Δημουλά, παραδέχεται εξάλλου στα «ΝΕΑ»: «Το να μη συγκινείσαι
είναι ένας τραγικός θάνατος και ένα θέμα που μ' ενδιαφέρει ποιητικά. Πράγματι,
δεν συγκινούμαι πια. Διότι σ' εμένα τα ωραία πράγματα είναι συνδυασμένα με μια
παρουσία δίπλα σου. Μου λένε "μα δεν αγαπάς τα παιδιά σου;". Βέβαια τα αγαπώ.
Όμως, η αγάπη δεν είναι συγκίνηση. Είναι κάτι στατικό. Ενώ η συγκίνηση είναι ο
βηματισμός της ζωής και το παραπέρα». Και σ' ένα ποίημά της, που επίσης
μεταφράστηκε, αυτοσαρκάζεται: «Ερασιτέχνης άνθρωπος είμαι/πόσο καλύτερα
παράπονα να φτιάξω;» 
Δύσκολο να αποδοθεί η Κική Δημουλά σε ξένη γλώσσα,
όπως και η αιρετική χρήση της ελληνικής στα ποιήματά της. Δεν είναι τυχαίο ότι
η Δημουλά πρωτομεταφράστηκε στα Αγγλικά το 1965, 13 χρόνια μετά την πρώτη της
εμφάνιση στα γράμματα, αλλά η ξενόγλωσση παρουσία της παρέμεινε αποσπασματική
μόνο σε περιοδικά. Κυκλοφορούν δύο ανθολογήσεις της σε γαλλικές εκδόσεις και
ετοιμάζεται μια έκδοση στα Σουηδικά αφιερωμένη στο έργο της. Αυτό το τοπίο
ενισχύει τη σημασία της πρώτης αυτής αγγλόφωνης έκδοσης του «Νόστου» και της
δουλειάς τού (και καθηγητή στο Ιόνιο Πανεπιστήμιο) Ντέιβιντ Κόνολι, ο οποίος
μάλιστα σημειώνει με γενναιότητα: «Υπάρχουν υπέροχα ποιήματά της που τα
απέκλεισα, γιατί η αναπόφευκτη απώλεια από τη μετάφρασή τους θα ήταν πολύ
μεγάλη». Και η... ενδιαφερόμενη υπογραμμίζει: «Ο Κόννολυ είναι ευγενής,
έξυπνος, ακριβής σαν Άγγλος, αλλά είναι αντίπαλος δυστυχώς γιατί είναι και
ποιητής». 
Άνθρωπος που βρίσκεται σε διαρκή εγρήγορση, που πιστεύει
ακράδαντα στο μέτρο και θέλει να το κρατά σε πείσμα όσων άλλων το αγνοούν, η
Κική Δημουλά είναι μια συγγραφέας που γνωρίζει την αξία της, αλλά δεν θα το
παραδεχτεί ούτε θα διεκδικήσει ποτέ την αναγνώρισή της. Όπως λέει σαρκαστικά:

«Δεν επιδιώκω τις μεταφράσεις, διότι δεν οραματίζομαι την... εξάπλωσή μου
έξω από τον τόπο μου. Είναι βέβαια ευχάριστο να μεταφράζεται κανείς, γιατί
νιώθει πως έτσι μικραίνουν οι αποστάσεις από τον άλλο κόσμο. Όμως δεν
πρόκειται να αλλάξει καμία ξένη χώρα διαβάζοντάς με. Το παρόν ποτέ δεν σε
καταξιώνει τόσο πολύ, εκτός αν συμβεί κάτι εξαιρετικό όπως στον Σεφέρη ή στον
Ελύτη. 
Όταν, λοιπόν, μου λένε πως με γνωρίζει πια πολύς κόσμος, εγώ το
ξορκίζω απαντώντας "μόδα είναι, θα περάσει". Γιατί όπως δεν μ' ενδιαφέρει να
πάει στα Πανεπιστήμια το βιβλίο μου και να κολλήσει τον σκώρο μιας
βιβλιοθήκης, έτσι, όταν με διαβάζει η Αννίτα Πάνια, πεθαίνω από τη στεναχώρια
μου. Γιατί δεν μπορώ να πιστέψω πως ξέρει πόσο αίμα έχυσα για να γράψω ένα
ποίημα. Όχι, φυσικά, "για το καλό της Ελλάδας", αλλά για τον εαυτό μου, για
την (καλοήθη) φιλοδοξία μου να διαλέξω έναν δρόμο εκλεκτό». 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15842P091</ED>
<ID>
ID:168879

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P09&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«Η ΕΥΤΥΧΙΑ ΕΙΝΑΙ ΣΤΟ ΛΙΒΑΔΙ»: Κομεντί μ' έναν επιχειρηματία,
που ένα καρδιακό επεισόδιο τον κάνει να δει τη ζωή διαφορετικά. Του Ετιέν
Σατιλιέ, με τους: Έντι Μίτσελ, Μισέλ Σερό, Κάρμεν Μάουρα. [Agora, Αίγλη,
Αλεξάνδρα (Πατ.), Απόλλων, Γαλαξίας, Κηφισιά 3]. 
«ΤΡΟΠΙΚΟ ΔΕΡΜΑ»:
Το ταξίδι «αυτογνωσίας» ενός ομοφυλόφιλου. Του Κρις Νουέμπι. (Άστυ). 
«ΟΝΕΙΡΟ ΣΕ ΑΣΠΡΟ ΦΟΝΤΟ»: Οι δυσκολίες ενός Έλληνα σκηνοθέτη να βρει
αίθουσα προβολής για την ταινία του. Του Δημήτρη Σπύρου, με τους: Κάτια Γέρου,
Βασίλη Λάγγο. (Μαργαρίτα, Πλάζα, Φάληρο 2). 
«ΤΟ ΜΠΑΡΑΚΙ»: Οι μέρες
και οι νύχτες ενός ανέργου σ' ένα μπαράκι. Κομεντί του Στιβ Μπουσέμι. (Village
Centre 4). 
«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία
του Έιμπελ Φεράρα σε στυλ υπαρξιακού κοινωνικού δράματος και με ύφος
Κασσαβέτη. Με τους Κρις Πεν, Κρίστοφερ Γουόκεν, Βίνσεντ Γκάλο. (Αθήναιον 2,
Καλυψώ, Όπερα 1). 
«ΦΕΥΓΑΤΗ ΓΕΝΙΑ»: Παρωδία των «νεανικών ταινιών».
Του Χαρτ Μπόχνερ, με τους: Τζον Λόβιτς, Τία Καρέρε. [Αθηνά, Άννα Ντορ,
Ατλαντίς, Village Centre 10, Μετάλλιον, Σπόρτιγκ, Αττικόν (Πειρ.)]. 
«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ
μεταφέρεται στην οθόνη. Από τον Φράνκο Τζεφιρέλι, με τους: Γουίλιαμ Χαρτ,
Σαρλότ Γκένσμπουργκ, Αν Πάκουιν. (Αθηναία, Ιντεάλ Μαρούσι, Μπροντγουαίη,
Φάληρο 1, Έλενα). 
«ΛΟΛΙΤΑ»: Επανέκδοση του δυνατού φιλμ του Στάνλεϊ
Κιούμπρικ, βασισμένο στο ομώνυμο βιβλίο του Βλαντίμιρ Ναμπόκοφ. Με τους: Σον
Λάιον, Τζέιμς Μέισον, Σέλεϊ Γουίντερς, Πίτερ Σέλερς. (Αρτ Στούντιο, Έλλη). 
«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (Ααβόρα,
Ιντεάλ, Όσκαρ). 
«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά
χάνει και την Ματσάγγου και την Καραμπέτη. Τις κερδίζει ο προαγωγός... Άκης
Σακελλαρίου. (Αβάνα, Αθήναιον, Cinepolis 3, Κορονέτ, Φοίβος). 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15842P101</ED>
<ID>
ID:168880

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Μορφή
συνεξουσίας. 2. Το μάθαμε από τις νυχτερίδες (ξεν.). ­ Πρόθεση.
3. Σύμφωνο του γαλλικού αλφάβητου (αντίστρ.). ­ Του επιδρομέα η
πρόθεση. 4. Επίρρημα... εξυπηρέτησης. 5. Τον χαρακτηρίζουν...
ανδρικές αρετές. ­ Τα αρχικά του ονόματος του συγγραφέα της «Ασκητικής».
6. Τόσες συμφωνίες συνέθεσε ο Μότσαρτ. ­ Αυτά... σφυροκοπούνται.
7. Από τα εκατό... τρία (αντίστρ.). ­ Προνομιακά τέτοια δάνεια.
8. Σημαίνει και τον επικριτή (αιτ.). ­ Τόσα χρόνια έζησε ο Ελ.
Βενιζέλος. 9. Τουρκική πόλη, ΝΑ της Άγκυρας. 
ΚΑΘΕΤΑ 
1. Σύντονες ενέργειες για σπουδαία ή επείγουσα υπόθεση. 2.
Γράμμα χωρίς... γραμματόσημα. 3. Παραπόταμος του Δούναβη. ­ Η αιτιατική
άρθρου. ­ Αρχαίο κτητικό. 4. Βιβλίο των περιηγήσεων του Παυσανία. ­
Αντιπαθείς... ηχητικά. 5. Συντομογραφία ανέμου. ­ Χωρίς αυτά δεν
υπάρχει λόγος. 6. Σύντμηση επιστημονικού τίτλου. ­ Σύνθημα της Γαλλικής
Επανάστασης (καθ.). 7. Δηλώνει προέλευση. ­ Ξένο θέατρο με μάσκες.
8. Οι αναφερόμενοι σε μεσογειακό κράτος. 9. Σχετικά με την
εκπαίδευσή μας αρχικά. ­ Ιερό προσκύνημα των μουσουλμάνων στη Μέκκα. 
ΛΥΣΗ (21/5/97) 
ΟΡΙΖΟΝΤΙΑ: 1. ΕΦΙΑΛΤΗΣ 2. ΠΑΡΙ­ΟΜΩΣ
3. ΙΛΑΡΑ­ΑΡΥ 4. ΒΑΚΕΛΙΤΗΣ 5. ΙΓ­ΧΕΛΙ 6. ΕΓΩ­ΡΑ
7. ΣΕΝ­ΙΑΝΟΣ 8. Η ΣΑΛΟΝΙΚΗ 9. ΜΟΥΤΣΟΣ. 
ΚΑΘΕΤΑ:
1. ΕΠΙΒΙΩΣΗΣ 2. ΦΑΛΑΓΓΕΣ 3. ΙΡΑΚ­ΜΑΝΕ 4. ΧΕΡΙΑ­ΛΟ
5. ΑΛΕΞΙΟΥ 6. ΤΟ­ΙΛ­ΑΝΤ 7. ΙΤΑΜΗ­ΝΙΣ 8. ΗΡΩΣ­ΡΟΚΟ
9. ΣΥΣΤΑΣΗΣ. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15842P102</ED>
<ID>
ID:168881

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P10&aa=2</URL></REF>


Article

<CATEGORY>vin09</CATEGORY>

 <H5>ΣΤΟ ΦΕΣΤΙΒΑΛ ΠΑΤΡΑΣ,
ΜΕ ΤΗ ΜΑΡΙΑ ΦΑΡΑΝΤΟΥΡΗ</H5>
<H2>Ξαρχάκος διευθύνει Μίκη</H2>

Ένα διπλό
αφιέρωμα, στον Μίκη Θεοδωράκη και τον Γιώργο Σεφέρη, θα φέρει στο πόντιουμ τον
Σταύρο Ξαρχάκο, για να διευθύνει τα «Επιφάνεια - Αβέρωφ» και το
«Μυθιστόρημα»!Το φετινό Φεστιβάλ της Πάτρας και οι εκδηλώσεις του στο
Αρχαίο Ωδείο της αχαϊκής πρωτεύουσας θα ξεκινήσουν μ' ένα διπλό αφιέρωμα: θα
τιμηθεί για το έργο και την προσφορά του ο Μίκης Θεοδωράκης, αλλά και η μνήμη
του Νομπελίστα ποιητή Γιώργου Σεφέρη (που φέτος συμπληρώνονται 25 χρόνια από
τον θάνατό του). Η εναρκτήρια συναυλία - αφιέρωμα του φεστιβάλ έχει ορισθεί
για τις 5 Ιουλίου, στο Αρχαίο Ωδείο. 
Αρχικά είχε προγραμματισθεί ­ είχαν
γίνει οι πρώτες συζητήσεις του νέου καλλιτεχνικού διευθυντή του φεστιβάλ,
συνθέτη Ηλία Ανδριόπουλου ­ να διευθύνει ο ίδιος ο Μίκης έργα του, σε ποίηση
του Σεφέρη. 
Το πρόβλημα όμως υγείας, που αντιμετώπισε στη διάρκεια της
περιοδείας του, στη Γερμανία, με τον Ζουλφού Λιβανελί και τον αναγκάζει να
απέχει φέτος από τις δραστηριότητές του (για να ξεκουραστεί), ανάγκασε και
τους οργανωτές, σε συνεννόηση με τον συνθέτη, να βρουν άλλη λύση. Και έτσι το
εγχείρημα προτάθηκε στον συνθέτη Σταύρο Ξαρχάκο (που έχει μέχρι τώρα
σπανιότατα διευθύνει έργα του Μίκη). Και εκείνος δέχθηκε να είναι ο μαέστρος
της συναυλίας της 5ης Ιουλίου. 
Τα έργα που επιλέχθηκαν ήταν τα «Επιφάνεια
- Αβέρωφ» (ιδιαίτερα γνωστά στην εκδοχή της Χορωδίας Τρικάλων με την Τερψιχόρη
Παπαστεφάνου) και το «Μυθιστόρημα», σε ποίηση Γιώργου Σεφέρη. Αλλά και το
«Πνευματικό εμβατήριο», σε ποίηση Άγγελου Σικελιανού. 
Η Μαρία Φαραντούρη
δέχτηκε, ήδη, σε συνεργασία με τον Μίκη, τον Σταύρο Ξαρχάκο και το Φεστιβάλ,
να ερμηνεύσει το «Μυθιστόρημα» και το «Πνευματικό Εμβατήριο». 
Η Ορχήστρα
Σύγχρονης Μουσικής και η Χορωδία της ΕΡΤ (υπό τη διεύθυνση του Αντώνη
Κοντογεωργίου) ­ είναι και τα μουσικά σύνολα που διηύθυνε παλαιότερα ο Μίκης
Θεοδωράκης ­ θα συμπράξουν στη συναυλία, στο περιθώριο της οποίας θα
εγκαινιαστεί και έκθεση (ντοκουμέντων) για τον Γιώργο Σεφέρη. Το διπλό
αφιέρωμα, στο οποίο θα είναι παρών και ο Μίκης, έχουν κληθεί να
παρακολουθήσουν ο Πρόεδρος της Δημοκρατίας, ο Πρωθυπουργός και αρχηγοί
κομμάτων. Μετά δε τη συναυλία, ο συνθέτης θα ανακηρυχθεί επίτιμος δημότης της
Πάτρας. 
Το αφιέρωμα ­ και η συμμετοχή σ' αυτό του Σταύρου Ξαρχάκου ­
σηματοδοτεί και μια μουσική συνεργασία του με τον Μίκη Θεοδωράκη (πιθανότατα
και στο πλαίσιο των δραστηριοτήτων της Κρατικής Ορχήστρας Ελληνικής Μουσικής).

<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15842P111</ED>
<ID>
ID:168882

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P11&aa=1</URL></REF>


Article

<CATEGORY>vin09</CATEGORY>

 <H2>Οι μοναδικές εικόνες της σφαγής των Αρμενίων</H2>

ΘΕΣΣΑΛΟΝΙΚΗ 
Γραφείο Βόρειας Ελλάδας 
Ένας Γερμανός που
κατέγραψε την τουρκική θηριωδία εναντίον των Αρμενίων διέσωσε τις εικόνες της
φρίκης, που παρουσιάζονται 80 χρόνια μετά, υπενθυμίζοντας στους νεώτερους την
Ιστορία και το ξερίζωμα ενός λαού. 
Οι μοναδικές σχεδόν σωζόμενες ανά τον
κόσμο φωτογραφίες - ντοκουμέντα από την αρμενική γενοκτονία του 1915 από τους
Τούρκους στη Μικρά Ασία ανήκαν στον Γρεμανό αξιωματικό ­ τότε ­ Άρμιν Βέγκνερ
και θα εκτίθενται από αύριο στην γκαλερί Καλφαγιάν της Θεσσαλονίκης. 
Ο
Βέγκνερ, που πέθανε το 1978 στην Ιταλία όπου είχε εκτοπισθεί από τον Χίτλερ,
βρέθηκε στα 1915 στην οθωμανική αυτοκρατορία για υπηρεσιακούς λόγους και έγινε
μάρτυρας της τουρκικής θηριωδίας εναντίον των Αρμενίων. 
Με κίνδυνο της
ζωής του και κρύβοντας τα φιλμ στη ζώνη του, αποτύπωσε τις εκτελέσεις των
ανδρών στα χωριά της Αρμενίας, τους εκτοπισμούς και τις υποχρεωτικές πορείες
των αδυνάτων (γυναικών, παιδιών) στην έρημο Der-el-Zor της Συρίας. 
Στην
πρώτη ενότητα της έκθεσης παρουσιάζονται οι σφαγές και οι εκτοπισμοί του 1915,
στη δεύτερη εκτίθενται ντοκουμέντα της εποχής, όπως η επιστολή του ίδιου στον
Αμερικανό πρόεδρο Γουίλσον, αλλά και στον Αδόλφο Χίτλερ, υπέρ των Αρμενίων. Η
δεύτερη αυτή επιστολή είχε ως αποτέλεσμα τη δίωξη και τον εκτοπισμό του στην
Ιταλία, όπου πέθανε, και η μοναδική του επιθυμία ήταν να μεταφερθεί η τέφρα
του στο μνημείο των θυμάτων της γενοκτονίας στο Τζιτζερναγκαπέρτ στο Ερεβάν
της Αρμενίας. 
Η έκθεση, που παρουσιάστηκε ήδη σε δώδεκα πόλεις της Ιταλίας
και μετά τη Θεσσαλονίκη θα ταξιδέψει στη Βιέννη, τη Γερμανία, το Τελ Αβίβ και
την Αθήνα, θα είναι ανοιχτή καθημερινά έως τις 7 Ιουνίου. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15842P112</ED>
<ID>
ID:168883

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P11&aa=2</URL></REF>


Article

<CATEGORY>vin09</CATEGORY>

 <H5>ΟΙ ΓΕΦΥΡΕΣ</H5>
<H2>ΤΟ ΠΝΕΥΜΑ του τόνου</H2>

<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Πριν από λίγες ημέρες, ενώ δοκίμαζαν πώς θα κατεδαφίσουν τη γέφυρα
Ροσινιόλ (τι μοίρα κι αυτό το νυχτερινό κέντρο) για τα νέα έργα που θα
αρχίσουν σε λίγο (που δεν θα 'ναι πιο στέρεα) εκείνη κατέρρευσε από μόνη της!
Τέτοια στερεότητα και τέτοια τέχνη! Ήταν βέβαια «προεκλογικό έργο» του '81,
μας πληροφορούν οι εφημερίδες, αλλά φαντάζομαι την ίδια τύχη θα έχουν μια
δύσκολη ώρα και άλλες γέφυρες που έγιναν με την ψυχή στο στόμα. 
Την
ίδια τύχη είχαν πριν από λίγο καιρό και οι γέφυρες που κατέρρευσαν από τις
πλημμύρες και οι δρόμοι που βούλιαξαν. Εντούτοις ποτέ δεν ακούστηκε ότι
υποβλήθηκε μια μήνυση εναντίον των υπευθύνων και ποτέ δεν τιμωρήθηκαν οι
θαυματοποιοί τέτοιων έργων. 
Στο λαμπρό περιοδικό «Αρμολόι», που
έβγαινε πριν από είκοσι χρόνια στη Λάρισα, με τη συμπαράσταση της Προοδευτικής
Ένωσης Πυρσόγιαννης, υπάρχουν πλήθος αναφορές για εκείνους τους αγίους
μαστόρους της Πυρσόγιαννης που «χτίσανε τον κόσμο» και που ανάμεσα στα εξαίσια
έργα τους (σπίτια, στρατώνες, εκκλησίες, μοναστήρια) αναφέρονται και τα
περίφημα γεφύρια που έχτισαν τον 18ο και τον 19ο αιώνα και που μέχρι σήμερα
στέκουν άθικτα. 
Είναι τόσο δύσκολο να γίνει μια αυτοψία από
«μαθητές» και «δασκάλους» πάνω σ' αυτά τα εξαίσια κτίσματα και να
αποκρυπτογραφήσουν τους τρόπους χτισίματος και να «ανακαλυφθεί» πώς στον
διάβολο άνθρωποι ταπεινοί και «ασπούδαχτοι» έχτισαν έργα που άντεξαν σε
σεισμούς, καταποντισμούς και πολέμους; Όσο για εκείνους που ευθύνονται: πάντα
θα υποστηρίζω «βλακωδώς και αναρχικώς» τη χρησιμότητα των λαϊκών δικαστηρίων,
σε καιρούς βέβαια που θα 'ναι αλλιώς ο κόσμος... 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15842P113</ED>
<ID>
ID:168884

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P11&aa=3</URL></REF>


Article

<CATEGORY>vin09</CATEGORY>

 <H5>ΟΙ ACTIVE MEMBER ΓΥΡΙΣΑΝ
ΤΑΙΝΙΑΚΙ ΣΤΟ ΠΕΡΑΜΑ</H5>
<H2>Χιπ-χοπ-κλιπ</H2>

<AUTHOR>ΜΑΡΙΑ ΜΑΡΚΟΥΛΗ</AUTHOR>

Υπάρχει μια αλήθεια σ' αυτό που λένε πως ένα βιντεοκλίπ μπορεί να
προδώσει το τραγούδι. Υπάρχει όμως άλλη τόση αλήθεια και στο αντίθετο. Αρκεί
να συντρέχουν οι λόγοι, το υλικό και τα πνεύματα να συμφωνούν σε κάποια
βασικά. 
Στο Πέραμα, κάπως έτσι έγιναν τα πράγματα τις προάλλες. Όταν οι
Active Member, μάστορες ικανοί της τέχνης του χιπ χοπ ένωσαν τις δυνάμεις τους
μ' αυτές του συνεργείου, που είχε σκοπό να γυρίσει την ταινία χωρίς να
προδώσει τους κανόνες του χιπ χοπ και χωρίς να εξαντληθεί στα κλισέ του. 
Από τη μια μεριά όπως είπαμε οι Active Member, από την άλλη ο σκηνοθέτης
Γιώργος Σκεύας και ο αεικίνητος Νίκος Τριανταφυλλίδης υπεύθυνος της παραγωγής,
μαζί με τον Γιάννη Κοτρώτση διευθυντή φωτογραφίας. Στη μέση και στα πικάπ το
τραγούδι «Πίσω δε γυρνάω» από το πρόσφατο cd τους «Από τον Τόπο της φυγής».

Πίσω, στο Πέραμα λοιπόν: Το «καφέ», όπου έτσι κι αλλιώς συχνάζουν τα
παιδιά, αδειάζει σιγά σιγά, ε, έχει πάει κι αργά κιόλας. Λίγο φως και κεριά ­
μέρος του ντεκόρ αυτά ­ στο τραπέζι γύρω από το οποίο έχουν πάρει θέση ο
Μιχάλης Foxmoor, ο Νικήτας και η Γιολάντα από το γκρουπ, ενώ η κάμερα κινείται
αργά γύρω τους και πάνω από τα σκίτσα του Νικήτα. Γιατί εκείνος ζωγραφίζει
τους τόπους του τραγουδιού και τους ήρωές του κι εκεί ζουμάρει η κάμερα
επίσης. Το κλιπ εξάλλου είναι γυρισμένο κινηματογραφικά, αλλά και σε βίντεο,
συνδυάζοντας τις τεχνικές, το στυλ, το χιπ χοπ και το δικό του περιβάλλον.
Μάλιστα, οι πληροφορίες λένε πως τα σκίτσα από το κλιπ δεν θα μείνουν μόνο
στην οθόνη. Θα έχουν και δεύτερη ζωή στο χαρτί, γεγονός που ιδιαιτέρως θα
εκτιμηθεί στους κύκλους των χιπ-χόπερς και στους «φαν» του συγκροτήματος.
Εντός ολίγου λοιπόν, κατευθείαν από τα εργαστήρια των Active Member το κόμικς
και μία ακόμη κυκλοφορία. Μια συλλογή με χιπ χοπ και ραπ ελληνικό, από νέα
ονόματα της μεγάλης παρέας, του οποίου την επιμέλεια από την αρχή ως το τέλος
θα έχει ο πολύ δραστήριος και εξαιρετικά δημοφιλής Μιχάλης Foxmoor και πάλι,
όλα αυτά κάτω από τον επιβλητικό τίτλο... «Κραμα-χοπ-εράτα» (με ή χωρίς
διαχωριστικά). 
Στο μεταξύ, οι συναυλίες τους αυξάνονται όπως τα μπάνια το
καλοκαίρι, όπως αλλιώς η φήμη του χιπ χοπ στα μέρη μας και οι Active Member
ετοιμάζουν συνεχώς βαλίτσες. Μέσα στις επόμενες εξορμήσεις τους ενδέχεται να
είναι και άλλες ευρωπαϊκές, αφού πολύ άρεσαν προ ολίγου στη Στουτγάρδη, όπου
εμφανίστηκαν σε συναυλία με τα Ξύλινα Σπαθιά και ανανεωμένες διαθέσεις ροκ και
ραπ α λα ελληνικά. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15842P121</ED>
<ID>
ID:168885

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P12&aa=1</URL></REF>


Article

<CATEGORY>vin09</CATEGORY>

 <H2>Πασαρέλα έγινε η ταράτσα!</H2>

Σε μια δροσερή ταράτσα, με φόντο τον φωτισμένο βράχο της
Ακρόπολης, στην καρδιά της αγοράς, όπου η έντονη μυρωδιά των εδωδίμων
χαρακτηρίζει την περιοχή στην οποία η Ρεβέκκα Καμχή δημιούργησε τον δικό της
εναλλακτικό χώρο τέχνης, ο Γιώργος Ελευθεριάδης παρουσίασε την καλοκαιρινή
συλλογή του. 
Και με τις δημιουργίες του θέλησε να αποδείξει ότι μπορεί να
ανήκει στην ομάδα των μοντέρνων Ελλήνων σχεδιαστών. 
Στη συλλογή του
παρήλασαν οι επικρατέστερες τάσεις της λεγόμενης πρωτοπορίας της μόδας, πάνω
σε μοντέλα που το στυλ τους επιβράβευε την ηθελημένη ατέλεια. 
Επιδράσεις
εξωτικές, με το κινέζικο ύφος να προσδίδει έναν αέρα πολυτελούς και άνετης
κομψότητας στα κιμονό και τα παντελόνια πιζάμες, μινιμαλιστικές προτάσεις με
φορέματα σε γεωμετρικές γραμμές, παιχνίδια διαφάνειας με στρώσεις λεπτών
ρούχων, βραδινές προκλήσεις με πλεχτά σύνολα και έμφαση στο φυσικό στυλ με
συνδυασμούς για πρωινό αλλά όχι συμβατικό ντύσιμο, ήταν η γκάμα του Γιώργου
Ελευθεριάδη. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15842P122</ED>
<ID>
ID:168886

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P12&aa=2</URL></REF>


Article

<CATEGORY>vin09</CATEGORY>

 <H2>Το τίποτα του Γιάννη</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Που λέτε λοιπόν, εκεί κατά τις 3 με 4
το μεσημέρι (κάθε μεσημέρι) ο ποιητής Γιάννης Κοντός επιστρέφει από τον
«Κέδρο», ανοίγει την πόρτα της πατρικής του οικίας στου Παπάγου και λέει από
μέσα του «ευτυχώς, ακόμα είμαι μόνος» (τι μόνος, δηλαδή, με την μανούλα του
μένει). 
* Διότι ο άνθρωπος ήδη έχει ευχηθεί στον φίλο του Κώστα
Καζάκο, ήδη έχει διαβάσει για τον επικείμενο γάμο του Δάνη
Κατρανίδη και ήδη έχει μάθει για τα γεννητούρια που έλαβαν χώρα στην
οικογενειακή ζωή του Ορφέα Περρίδη! 
* (Τώρα πώς να το εκλάβω; Ως
σχόλιο, ως αυτοσαρκασμό, ως κριτική της περιρρέουσας... καταπτώσεως, όπως λέει
και η αυτόχθων διανόηση; Πάντως ο τίτλος της επερχόμενης, φθινοπωρινής,
ποιητικής εκδόσεως του Γιάννη, είναι:). 
* Ο άνθρωπος του τίποτα! 
Καλώς τηνε και καλώς τα δεχτήκανε! Έμαθα πως από την Δευτέρα η
Ηλιάνα Μιχοπούλου είναι μητέρα και ο Ορφέας Περρίδης
πατέρας. Το κοριτσάκι τους χαίρει άκρας υγείας και πως ο ευτυχής χαζομαπμπάς
Ορφέας νανουρίζει την κορούλα του, τραγουδώντας άσμα... άλλου:* Νάνι, νάνι, το
μωρό μου κάνει! 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15842P123</ED>
<ID>
ID:168887

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P12&aa=3</URL></REF>


Article

<CATEGORY>vin09</CATEGORY>

 <H2>Η επιστροφή της Ελίνας</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Καλώς τηνε και την Ελίνα Ακριτίδη! Της «Καλημέρας ζωής» του
Νίκου Φώσκολου και του Antenna. Η Ελίνα, που λέτε, είχε «αποσχιστεί»
από τον Νίκο Γκάλη και είχε αποφασίσει να παντρευτεί επιχειρηματία.
Πράγμα που διέπραξε! Η διάρκεια του γεγονότος (του γάμου ντε) δεν ξεπέρασε
τους 7 μήνες. Άντε και μερικές μέρες, κάποιες ώρες και λίγα λεπτά! 
*
Ύστερα απ' αυτό το... τεράστιο χρονικό διάστημα έγγαμου βίου, η Ελίνα
«αποσχίζεται» από τον επιχειρηματία και επιστρέφει στον Νίκο! Το εξαιρετικά
πρωτότυπο σ' αυτή την περίπτωση είναι ο τίτλος του επερχόμενου χειμερινού
σίριαλ στο οποίο πρωταγωνιστεί η Ελίνα, πλάι στον Πέτρο Φιλιππίδη: 
* Έτσι είναι η ζωή! (έτσι και καλύτερα η χειρότερα, όπως το πάρει
κάνεις).Πάντως, το γεγονός είναι πως η Εύα Κοταμανίδου έλαβε
πρόταση από τον σκηνοθέτη Γιάννη Ιορδανίδη. Να παίξει στη θερινή
παράσταση του δραματικού έργου «Στο μισό του φεγγαριού»με τον Στάθη
Ψαλτη, την Λήδα Ματσάγγου και τον Νίκο Ψαρρό! Αλλά λόγω
κοπώσεως και Πάτρας (όπου εμφανίστηκε σε παράσταση του Δημοτικού Θεάτρου),
είπε, τελικά και ευγενικά «Όχι»!* Καλώς τηνε την.... Πάτρα και την ολόφρεσκη
κινηματογραφική λέσχη του Πανεπιστημίου! Μάλιστα, υπάρχουν ακόμα άνθρωποι με
τόλμη, πείσμα και μεράκι! Ακούστε πράγματα. Το Σάββατο (μεθαύριο) στις 9 το
βράδυ, στο Αμφιθέατρο της Ιατρικής, στην Πανεπιστημιούπολη Πατρών, θα συμβεί ο
τοκετός της λέσχης. 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15842P124</ED>
<ID>
ID:168888

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P12&aa=4</URL></REF>


Article

<CATEGORY>vin09</CATEGORY>

 <H2>Η Λέσχη του Patrasso</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Α, θα πείτε. Μια
ακόμα Λέσχη για χασομέρηδες. Πλανάσθε πλάνη μεγάλη, για τους εξής τρεις
λόγους. Πρώτη, εναρκτήρια, ταινία είναι ο θρυλικός «Μικρόκοσμος». Ουδέποτε,
μέχρι σήμερα, προβληθείς στην Πάτρα. Δεύτερη ταινία θα είναι η
αριστουργηματική «Υπόσχεση» (ουδέποτε προβληθείσα στην Πάτρα). Και τρίτο,
παραλίγο, στα εγκαίνια, να προέκυπταν τα «Διάφανα κρίνα» της νέας ροκ
ελληνικής σκηνής που μετά την προβολή του «Μικρόκοσμου» θα αναστάτωναν την
βόρεια πλευρά της Πελοποννήσου (αλλά ένα από τα κρίνα ασθενεί). 
* Υπάρχει
και τέταρτο επιχείρημα; Υπάρχει. Επιχείρημα με το ονοματεπώνυμο Ρένα
Λάμπρου. Η «μηχανή» της Λέσχης έχει βάλει στόχο να αναδείξει το
Patrasso (έτσι λένε οι Ιταλοί την Πάτρα) σε πρωτοπορία της ελληνικής
επικράτειας με το εξής σύνθημα: 
<REF><SOURCE>ΤΑ ΝΕΑ</SOURCE>
<DATE>, 22-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15842P125</ED>
<ID>
ID:168889

</ID><URL>http://ta-nea.dolnet.gr/neaweb/neafile.print_unique?e=A&f=15842&m=P12&aa=5</URL></REF>


Article

<CATEGORY>vin04</CATEGORY>

 <H5>ΟΛΕΣ ΟΙ ΝΕΕΣ
ΡΥΘΜΙΣΕΙΣ</H5>
<H2>ΡΙΖΙΚΕΣ αλλαγές στη θητεία</H2>

ΣΕ ΡΙΖΙΚΕΣ αλλαγές στη θητεία προχωρεί
το υπουργείο Άμυνας με νομοσχέδιο που επιδιώκεται να ψηφισθεί μέσα στον
Ιούνιο. Με το σχέδιο νόμου καθιερώνεται νέο, πιο «σφιχτό» πλαίσιο για τις
αναβολές λόγω σπουδών, ρυθμίζεται το θέμα των ανυποτάκτων και των αντιρρησιών
και διαμορφώνονται νέες κατηγορίες προστατών. Για όσους φοιτητές καταταγούν
πριν πάνε σε Πανεπιστήμιο ή ΤΕΙ προβλέπεται μόνο 15μηνη θητεία.
σελίδες 8-9 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15843N011</ED>
<ID>
ID:168890

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N01&aa=1</URL></REF>


Article

<CATEGORY>vin04</CATEGORY>

 <H2>Απειλείται βεντέτα για τον αστυνομικό</H2>
<H2></H2>
σελίδες 18-
19 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15843N012</ED>
<ID>
ID:168891

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N01&aa=2</URL></REF>


Article

<CATEGORY>vin04</CATEGORY>

 <H2>Αυξάνονται πάλι οι αντικειμενικές αξίες </H2>
σελίδα 53 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15843N013</ED>
<ID>
ID:168892

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N01&aa=3</URL></REF>


Article

<CATEGORY>vin04</CATEGORY>

 <H2>Πρέσβης με
νόημα</H2>

Την ιδιαίτερη σημασία που δίνουν οι ΗΠΑ στα
ελληνοτουρκικά δείχνει η τοποθέτηση του εκπροσώπου του Στέιτ Ντιπάρτμεντ Ν.
Μπερνς ως πρέσβη στην Αθήνα. 
σελίδα 5 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15843N015</ED>
<ID>
ID:168894

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N01&aa=5</URL></REF>


Article

<CATEGORY>vin04</CATEGORY>

 <H2>Πόλεμος προσφορών για κινητά τηλέφωνα</H2>
<H2></H2>
σελίδα 54-55 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15843N016</ED>
<ID>
ID:168895

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N01&aa=6</URL></REF>


Article

<CATEGORY>vin04</CATEGORY>

 <H2>Χορός εκατομμυρίων για τις θερινές συναυλίες</H2>
<H2></H2>
στο
Πανόραμα 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15843N017</ED>
<ID>
ID:168896

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ
ΝΕΑ ΣΕ 5 ΛΕΠΤΑ</H2>

<AUTHOR>ΘΑΝΟΣΠΑΠΑΔΟΠΟΥΛΟΣ</AUTHOR>

ΚΑΘΕ 10-15 χρόνια κάποιος θεολόγος ή
ιερωμένος ανακαλύπτει... ολοζώντανο τον Σατανά στα έργα του Καζαντζάκη! Και
ξιφουλκεί με μίσος εναντίον του διάσημου συγγραφέα. Μετά την κατραπακιά
Ανθόπουλου όμως, ο επόμενος θ' αργήσει να εμφανιστεί. Ο Λ. Παπαδόπουλος στις
«Ματιές». Σελ. 4. 
Η ΚΥΒΕΡΝΗΣΗ προετοιμάζει ριζική αναθεώρηση του
Συντάγματος. Διότι το Σύνταγμα 1975/1986 ελάχιστη σχέση έχει με την πολιτική
πραγματικότητα, όπως έχει ήδη μορφοποιηθεί από τη συμμετοχή της χώρας στους
θεσμούς και τα όργανα της Ευρωπαϊκής Ένωσης. Ο Π.Κ. Ιωακειμίδης στους
«Προβολείς», σελ. 6. Βλ. και σελ. 49. 
Ο ΕΛΛΗΝΙΚΟΣ Στρατός ξανά στην
Αλβανία! Τι ζητάει εκεί; Προφανώς, οι Έλληνες δεν πήγαν ως κατακτητές.
Πάνοπλοι, θωρακισμένοι, στάλθηκαν για να προστατεύσουν την «ανθρωπιστική
βοήθεια». Ποια βοήθεια; Μέχρι σήμερα μόνο στρατούς του ΝΑΤΟ βλέπουμε. Ο Ε.
Μπιτσάκης στην «Τρίτη Άποψη». Σελ. 6. 
Μ. ΚΑΜΧΗΣ: Η Ευρώπη με μικρά
ή μεγάλα βήματα θα προχωρήσει. Το Μάαστριχτ δεν θα ανατραπεί, θα αναθεωρηθεί
και θα συμπληρωθεί. Ο Ζακ Σαντέρ δεν ξέρω τι περίμενε να βρει στην Αθήνα, ξέρω
ότι έφυγε πολύ ευχαριστημένος. Οι απαντήσεις στις «30 Ερωτήσεις» του Δ.
Τσαλαπάτη, στη σελ. 12. 
ΤΑ ΧΕΛΙΑ, λέει ο Σοέι Ιμαμούρα, κάνουν αυτό
που έπαθαν οι άνθρωποι στην εποχή μας. Ζαλίζονται και πιάνονται στα δίχτυα,
γιατί μαζεύονται κοντά σε ό,τι λάμπει». Η Νατάσα Μπαστέα «Σε Πρώτο Ενικό».

Σελ. 13. 
Ο ΜΕΓΑΛΟΑΠΑΤΕΩΝΑΣ Γ. Κοσκωτάς θα είναι ελεύθερος μετά
το 2000. Σε λίγα χρόνια δηλαδή. Τα υπόλοιπα μέλη του κυκλώματος, εξάλλου,
είναι ήδη ελεύθερα πια. Για μια υπόθεση υπεξαίρεσης 32 δισ. Πόσο φτηνό είναι
το χρήμα! Σελ. 14. 
ΣΤΟ ΙΡΑΝ φαίνεται ότι οι γυναίκες θα κρίνουν τις
σημερινές εκλογές για την ανάδειξη προέδρου. Σε μια τόσο ανδροκρατούμενη
κοινωνία, αν συμβεί αυτό, τότε θα φαντάζει σαν μυστική εκδίκηση των γυναικών.
Σελ. 50. 
Π.
ΒΟΥΛΓΑΡΗΣ:
 Υπάρχουν άνθρωποι που έχουν 
επιλέξει συνειδητά να ζουν σε
χωριά
 της Μακεδονίας και της Θράκης
 κοντά στα σύνορα της χώρας μας,

και η ζωή ρέει σαν πεντακάθαρο ποτάμι 
στο βλέμμα τους, στις
αποφασιστικές κινήσεις τους.
 Η συνέντευξη στον Π. Κάγιο στο 
«Πανόραμα». Σελ. 5. 
Η
ΚΟΥΛΤΟΥΡΑ του διαφορετικού είναι αναγκαία 
για να μπορέσει να υπάρξει η
κουλτούρα του όμοιου.
 Η κουλτούρα, όπως και το «εγώ» 
δεν συγκροτείται
μέσα στον καθρέφτη, 
αλλά μέσα στο βλέμμα του άλλου. 
Παράδειγμα
αποτελεί η τέχνη των ψυχασθενών.
 Η Φωτεινή Τσαλίκογλου στο «Πανόραμα»,
σελ. 11. 
Η ΟΜΟΡΦΙΑ δεν χρειάζεται
μόνο γυμναστική, δίαιτα και καλλυντικά. Χρειάζεται και ηρεμία. Αν θέλετε να
λάμπετε, λοιπόν, ηρεμήστε. Η Ισαβέλλα Βλασιάδου, η Ρουμπίνη Βασιλακοπούλου, η
Νόρα Βαλσάμη και η Ελένη Κούρκουλα εξομολογούνται τις τεχνικές τους στην
«Καλύτερη Ζωή» στις σελ. 1, 2, 3. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15843N021</ED>
<ID>
ID:168897

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ</H2>
<H2>Θέατρο
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά, 
Πολύ θεατρικά είναι τα πράγματα στην Παιδεία: Οι υπουργοί υποκρίνονται ότι
μεταρρυθμίζουν, οι καθηγητές υποκρίνονται ότι πληρώνονται ­ τον εύκολο ρόλο
τον έχουν οι μαθητές, που υποκρίνονται ότι διδάσκονται. 
Με τιμή 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15843N022</ED>
<ID>
ID:168898

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ</H2>

3kr2.htm 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15843N023</ED>
<ID>
ID:168899

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N02&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ</H2>

Γιώργος Πασχαλίδης: 
(ο υφυπουργός παρά τω Πρωθυπουργώ κλείνει την
ομιλία του στον ΟΠΕΚ δίνοντας ένα παράδειγμα για το τι σημαίνει ατομική
ευθύνη)
 «Πριν από λίγα χρόνια με επισκέφθηκε ένας κύριος, υπάλληλος
δημοσίου οργανισμού, πατέρας ενός νέου που είχε αποτύχει στις εξετάσεις για το
Πανεπιστήμιο. Μου είπε τα εξής: Αν στείλω το παιδί έξω, θα χρειαστώ το
λιγότερο 15-20 εκατομμύρια, χωρίς να το εξασφαλίζω επαγγελματικά. Διόρισέ τον
σε καμιά τράπεζα, σε κανένα οργανισμό ή έστω στην Αστυνομία. Παίρνεις εσύ 5,
κερδίζω εγώ 10-15, κερδίζει και η χώρα σε συνάλλαγμα 15-20 εκατ. Σε ένα
δεύτερο κύμα επιχειρημάτων προσπάθησε να μου εξηγήσει πόσο ασήμαντα είναι όλα
αυτά, σε σχέση με τις αλλεπάλληλες αγορές του αιώνα, τις προμήθειες, τα μεγάλα
έργα κ.λπ. Τον άκουσα προσεκτικά. Συνήθως κρατώ ημερολόγιο για τέτοιες
περιπτώσεις. Τον ευχαρίστησα για την ιδέα, που, όπως του είπα, θα
χρησιμοποιήσω σε κάποιο διήγημά μου. Και εγώ μεν γράφω διηγήματα. Κάποιοι
άλλοι όμως δεν γράφουν διηγήματα. Εσείς;». 
Δημήτρης
Σγούρος: 
(στον καλλιτέχνη επισημαίνεται από το «Δίφωνο» μια άποψη των
U2 για την κλασική μουσική)
 «Δεν τους ξέρω τους U2...». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15843N031</ED>
<ID>
ID:168900

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N03&aa=1</URL></REF>


Article

<CATEGORY>vin01</CATEGORY>

 <H5>Ο ΝΙΚΟΛΑΣ ΜΠΕΡΝΣ ΠΡΟΣΩΠΙΚΗ ΕΠΙΛΟΓΗ ΤΗΣ ΟΛΜΠΡΑΪΤ
</H5><H2>ΤΟ
ΣΤΙΓΜΑ ΤΗΣ ΗΜΕΡΑΣ</H2>
<H2>Ένας πρέσβης με ... προσβάσεις
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΥ</AUTHOR>

Και το
όνομα αυτού ­ του νέου Αμερικανού πρέσβη στην Αθήνα ­ Νίκολας Μπερνς! Έκπληξη
πρώτου μεγέθους μάς επιφύλασσε η χθεσινή συνάντηση του Πρωθυπουργού Κώστα
Σημίτη με τον απερχόμενο Αμερικανό πρέσβη Τόμας Νάιλς. 
ΗΤΑΝ η
αναγγελία της τοποθέτησης του μέχρι τώρα εκπρόσωπου Τύπου του Στέιτ
Ντιπάρτμεντ Νίκολας Μπερνς, ως πρέσβη στην Ελλάδα. Προσωπική επιλογή της
υπουργού Εξωτερικών Μαντλίν Ολμπράιτ, ο κ. Μπερνς τοποθετείται εδώ προφανώς
λόγω της σημασίας που αποδίδουν οι Αμερικανοί στον ρόλο που παίζει πλέον η
Ελλάδα στην περιοχή. Προσθέστε και τα ελληνοτουρκικά, και έχετε μια πλήρη
εικόνα γιατί η συγκεκριμένη επιλογή. Στα προσόντα του νέου πρέσβη, ότι μπορεί
να σηκώσει το τηλέφωνο και να μιλήσει απευθείας με τον Λευκό Οίκο, αλλά και με
την προϊσταμένη του υπουργό. Για να δούμε τι θα μας προκύψει από αυτή την
επιλογή... (Σελ. 5). 
Η κυβέρνηση πέρασε χωρίς απώλειες για την
εσωκομματική της συνοχή την ιστορία της τροπολογίας για τους εργαζομένους
στους Οργανισμούς Τοπικής Αυτοδιοίκησης. Μια εβδομάδα μετά την τρικυμιώδη
συνεδρίαση της περασμένης Πέμπτης, όπου 15 βουλευτές του κόμματος πέτυχαν τη
μη ψήφιση της τροπολογίας, χθες το κλίμα ήταν εντελώς διαφορετικό ­ αποτέλεσμα
της συναίνεσης που επιτεύχθηκε. Τώρα σειρά έχουν τα δικαστήρια, στα οποία,
όπως αναμένεται, θα προσφύγουν άλλοι εργαζόμενοι που έχουν προσληφθεί ως
έκτακτοι στο Δημόσιο. Ζητώντας και αυτοί μονιμοποίηση. (Σελ. 11). 
Και στη
Νέα Δημοκρατία, περί Τοπικής Αυτοδιοίκησης συζητούσαν χθες. Έξι ολόκληρες ώρες
διήρκεσε η συνεδρίαση της Κοινοβουλευτικής Ομάδας της Ν.Δ. κι όλα κύλησαν σε
κλίμα... ειδυλλιακό. Ακόμη και το θέμα που δίχασε τη συνεδρίαση, το αν δηλαδή
το κόμμα θα ταχθεί υπέρ ή κατά των συνενώσεων δήμων και κοινοτήτων, έληξε
χωρίς... θύματα. Διαφώνησαν Σουφλιάς και Έβερτ, αλλά ουδείς ασχολήθηκε
ιδιαίτερα με αυτό. Σημασία έχει ότι ο Μ. Έβερτ ζήτησε να μην χαλάσει το ωραίο
κλίμα που δημιουργήθηκε μετά την εμφάνιση του Κ. Καραμανλή την περασμένη
Δευτέρα στη Βουλή. Προσέξτε παιδιά, γιατί οι μεγάλοι έρωτες καταλήγουν σε
μεγάλα μίση κάποτε. (Σελ. 10). 
Το νομοσχέδιο για τη θητεία έχει πάρει ήδη
τον δρόμο για τη Βουλή και οι διατάξεις του πραγματικά επιφέρουν σημαντικές
αλλαγές. Προβλέψεις για τη θητεία των αντιρρησιών συνείδησης και των
αντιρρησιών για θρησκευτικούς λόγους, για όσους σπουδάζουν και για όσους
προτίθενται να σπουδάσουν. (Σελ. 8-9). 
Ο Άκης Τσοχατζόπουλος, που έχει
μετατραπεί σε ιπτάμενο το τελευταίο διάστημα, είχε χθες σημαντικές επαφές στο
Βελιγράδι με τον πρόεδρο της Γιουγκοσλαβίας Σλόμπονταν Μιλόσεβιτς. (Σελ. 5).

Όσο για τον Πρωθυπουργό Κώστα Σημίτη, μεταβαίνει σήμερα στο Άμστερνταμ για
να μετάσχει στην έκτακτη Σύνοδο Κορυφής της Ευρωπαϊκής Ένωσης, που συγκαλεί η
ολλανδική προεδρία για τη Διακυβερνητική Διάσκεψη. (Σελ. 5). 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15843N033</ED>
<ID>
ID:168902

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N03&aa=3</URL></REF>


Article

<CATEGORY>vin01</CATEGORY>

 <H5>«Παράθυρα»</H5>
<H2>ΡΙΠΕΣ</H2>

Η ΙΣΤΟΡΙΑ ­ και η
υποκρισία ­ με τον «νόμο Πεπονή» συνεχίζεται. 
ΓΙΑΤΙ ενώ ο νόμος αυτός
συνεχώς και απ' όλους ­ και πολύ ορθώς ­ εγκωμιάζεται γιατί έθετε ­ επιτέλους!
­ φραγμό στις ρουσφετολογικές προσλήψεις... 
ΤΩΡΑ όλο και συχνότερα
σιωπηρώς ­ ή και θορυβωδώς, όπως τις τελευταίες ημέρες ­ διεμβολίζεται... 
ΩΣΤΕ να τίθεται το ερώτημα αν τελικά θα αντέξει... 
Ή ΑΝ θα θυσιασθεί στον
βωμό της παραδοσιακής μικροπολιτικής πρακτικής μας. 
ΕΤΣΙ, ενώ αποφασίσθηκε
η μονιμοποίηση ­ κατά παρέκκλιση βεβαίως του νόμου ­ πέντε χιλιάδων εκτάκτων
στους Οργανισμούς Τοπικής Αυτοδιοίκησης... 
ΟΙ πιέσεις συνεχίζονται και για
άλλους που κάποια ημέρα ­ αμφιβάλλει κανείς; ­ θα μονιμοποιηθούν κι αυτοί, για
να πάρουν σειρά οι... επόμενοι. 
ΚΑΙ καθώς οι παρεκκλίσεις από τον «νόμο
Πεπονή» δεν άρχισαν χθες αλλά λίγο μετά την ψήφισή του... 
ΚΑΙ έχει δοθεί
τόσες φορές η διαβεβαίωση πως δεν θα ακολουθήσουν άλλες... 
ΠΡΕΠΕΙ να
είμεθα ­ δυστυχώς ­ βέβαιοι πως το ακριβώς αντίθετο μέλλει να γίνει. 
ΚΑΙ
το περίεργο είναι πως ενώ οι κατά παρέκκλιση μονιμοποιήσεις αφορούν ­ όπως
υποστηρίζεται ­ την κάλυψη παγίων αναγκών... 
ΜΕΤ' ου πολύ ­ και για τον
ίδιο ακριβώς λόγο ­ προκύπτει ξανά θέμα κάλυψης θέσεων... 
ΔΙΟΤΙ ­ κατά
παγία πρακτική ­ οι προηγουμένως προσληφθέντες έχουν μετατεθεί σε άλλες
υπηρεσίες! 
ΚΑΙ διόλου καθησυχαστική μοιάζει η τελευταία απόφαση της
διακομματικής επιτροπής για τελικό «σφράγισμα των παραθύρων»... 
ΓΝΩΣΤΟΥ
όντως ότι και οι αποφάσεις συνηθέστατα ανατρέπονται ­ πολύ περισσότερο όταν
και οι νόμοι καθίστανται διάτρητοι από παρεκκλίσεις. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15843N034</ED>
<ID>
ID:168903

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ</H2>
<H2>Ξιφήρεις!</H2>

<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΔΙΑΤΥΠΩΘΗΚΕ, από
κάποιες πλευρές, η άποψη, ότι δεν θα έπρεπε να γίνει τόσο «μεγάλος ντόρος»,
για την εγκύκλιο του σχολικού συμβούλου θεολόγων Λάρισας, κ. Πιτσίλκα, σχετικά
με τον «αιρετικό» και «διεστραμμένο» Καζαντζάκη! «Καλύτερα ν' αφήναμε το
πράγμα να περάσει, χωρίς να του δώσουμε σημασία. Ο τόπος δεν κινδυνεύει από
μερικούς φανατικούς και γραφικούς», ειπώθηκε. 
Πιστεύω κι εγώ, ότι ο τόπος
δεν κινδυνεύει από μερικούς φανατικούς και γραφικούς. Έχω τη γνώμη, όμως, ότι
τα φαινόμενα τύπου Πιτσίλκα πρέπει να αντιμετωπίζονται αμέσως μόλις
εκδηλωθούν, με αποφασιστικότητα. Και σκληρότητα, αν χρειάζεται. Γι' αυτό και
θέλω να πω «μπράβο» στον υφυπουργό Παιδείας κ. Ανθόπουλο, που, στο «πιτς
φιτίλι» έθεσε σε διαθεσιμότητα τον σύμβουλο. 
Μίλησα για σκληρότητα. Και το
εννοώ. Γιατί ο κ. Πιτσίλκας, μέχρι προχθές, είχε πόστο. Είχε εξουσίες. Έκανε
κουμάντο στους θεολόγους. Και πολύ σωστά αντέδρασε ο προϊστάμενος
Δευτεροβάθμιας Εκπαίδευσης, κ. Παπακώστας, ο οποίος τόνισε ότι «ο καθείς
μπορεί ως ιδιώτης να εκφράζει οποιεσδήποτε αντιλήψεις και απόψεις του, για ένα
θέμα όπως του μεγάλου συγγραφέα Ν. Καζαντζάκη. Όταν, όμως, κατέχει δημόσια
θέση, θα πρέπει να είναι προσεκτικότερος στις παρεμβάσεις του. Ο κ. Πιτσίλκας
χρησιμοποίησε τον μηχανισμό της υπηρεσίας για να διατυπώσει τις παράδοξες
απόψεις του, για λογοκρισία ενός μεγάλου συγγραφέα...». 
Και τι δεν είπε,
για τον Καζαντζάκη, αυτός ο κ. Πιτσίλκας, απευθυνόμενος προς τους θεολόγους
των νομών Λάρισας, Μαγνησίας και Πιερίας! Μια «γεύση», μόνο: 
«... Για
τους λόγους αυτούς η Ελλαδική Εκκλησία αρνήθηκε την ταφή του διεστραμμένου από
κάθε άποψη Καζαντζάκη, ενώ κανονικά έπρεπε να τον αφορίσει και να απαγορεύσει
την ανάγνωση των έργων του, όπως έκαναν για τους μεγάλους αιρετικούς οι Άγιοι
Πατέρες...»! 
Κάθε 10-15 χρόνια, κάποιος θεολόγος ή ιερωμένος
ανακαλύπτει... ολοζώντανο τον Σατανά, στα έργα του Καζαντζάκη! Και ξιφουλκεί
με μίσος εναντίον του διάσημου συγγραφέα! Τρεις φορές, ώς τώρα, στα 39 χρόνια
που δουλεύω στα «ΝΕΑ», έχω βρεθεί μπροστά σε... ξιφήρεις, παθιασμένους
θεολόγους! Ο επόμενος, μετά τη γερή κατραπακιά Ανθόπουλου, θ' αργήσει, είναι
σίγουρο, να εμφανισθεί στο μεϊντάνι. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15843N041</ED>
<ID>
ID:168904

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N04&aa=1</URL></REF>


Article

<CATEGORY>vin05</CATEGORY>

 <H2>Από τον έναν στον άλλον</H2>

<AUTHOR>ΟΜΙΚΡΟ-ΠΟΛΙΤΙΚΟΣ</AUTHOR>

Ε, ΟΠΩΣ συμβαίνει κάθε
χρόνο στις 21 Μαΐου, έτσι και προχθές το βράδυ, οι περισσότεροι από τους
πολιτικούς μας πήραν τους δρόμους για να ευχηθούν στους Κωστήδες συναδέλφους
τους. 
ΚΑΙ μιας και οι κ.κ. Κ. Καραμανλής και Κ. Μητσοτάκης δεν γιόρτασαν
«ανοικτά» στα σπίτια τους και ο κ. Κ. Λαλιώτης δεν συνηθίζει το «όπεν χάουζ»,
ε, κι αφού η γιορτή του κ. Κ. Σημίτη ολοκληρώθηκε νωρίς χθες το βράδυ στο
Μέγαρο Μαξίμου, το ενδιαφέρον στράφηκε στους κ.κ. Κ. Γείτονα και Κ.
Σκανδαλίδη. 
ΛΟΙΠΟΝ, αυτό που παρατηρήθηκε ήταν το εξής: Οι περισσότεροι
προτίμησαν να πάνε πρώτα από την οικία Γείτονα, κοντά στο ΚΑΤ, και να
καταλήξουν στον κ. Σκανδαλίδη, στην Αλσούπολη... 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15843N042</ED>
<ID>
ID:168905

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N04&aa=2</URL></REF>


Article

<CATEGORY>vin05</CATEGORY>

 <H2>Οι μπουφέδες των Κωστήδων</H2>

<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΤΩΡΑ, ξέρετε πώς
είναι σ' αυτές τις ονομαστικές εορτές των πολιτικών μας: Δεκάδες στελέχη ­ Θ.
Τσουκάτος, Λ. Κανελλόπουλος, Στ. Σουμάκης, Χρ. Πρωτόπαπας, Ν. Αλευράς, Γ.
Παπαντωνίου, Βάσω Παπανδρέου, Μ. Παπαϊωάννου, Μ. Σκουλάκης, Στ. Μανίκας, Δ.
Ρέππας, Μ. Νεονάκης, Τώνια Αντωνίου, Γ. Σουλαδάκης και πολλοί, πολλοί άλλοι ­
τίμησαν τον πικάντικο μπουφέ του κ. Γείτονα και στη συνέχεια τον λιτό μπουφέ
του κ. Κ. Σκανδαλίδη (αν και εδώ που τα λέμε, ο γραμματέας του ΠΑΣΟΚ δηλώνει
αποφασισμένος να μην προσχωρήσει στους οπαδούς της δίαιτας). 
ΚΑΤΑ τα άλλα,
και τα δύο σπίτια γέμισαν ασφυκτικά ­ και αργά τη νύχτα, στην οικία
Σκανδαλίδη, το 'ριξαν και στον χορό. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15843N043</ED>
<ID>
ID:168906

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N04&aa=3</URL></REF>


Article

<CATEGORY>vin05</CATEGORY>

 <H5>Πεντάδα... φίλων</H5>
<H5>Τήνο - Μύκονο</H5>
<H5>Μήνυμα Σημίτη</H5>
<H2>Δίπλα δίπλα...</H2>

<AUTHOR>ΟΜΙΚΡΟ-ΠΟΛΙΤΙΚΟΣ</AUTHOR>

ΤΗΝ ΑΙΘΟΥΣΑ της Γερουσίας ­ ναι, την
αίθουσα της Βουλής, όπου συνήθως συνεδριάζει η Κοινοβουλευτική Ομάδα του ΠΑΣΟΚ
­ επέλεξε ο κ. Κ. Καραμανλής για τη χθεσινή σύνοδο της Κοινοβουλευτικής Ομάδας
της Ν.Δ. 
Λοιπόν, από τους «πρώην» και τους «παρ' ολίγον», είχαμε τα εξής:
Ο κ. Μ. Έβερτ προτίμησε τα «ορεινά» ­ δίπλα του έσπευσαν να πιάσουν θέσεις δύο
«πιστοί» του: οι κ.κ. Π. Λουκάκος και Γερ. Γιακουμάτος. 
Ο δε κ. Γ.
Σουφλιάς προτίμησε τις πρώτες σειρές, με την παρέα του «επιτελάρχη» του κ. Γ.
Τρυφωνίδη. 
ΠΟΙΟΣ ΝΑ το
'λεγε ότι θα έφτανε μία στιγμή που θα συνεδρίαζε η Κοινοβουλευτική Ομάδα της
Ν.Δ. και θα κουβέντιαζαν αμέριμνοι στα «ορεινά» η κ. Ντόρα Μπακογιάννη και οι
κ.κ. Λουκάκος, Παυλόπουλος, Λιάπης και Βουλγαράκης. 
Μάλιστα, το πρόσεξε ως
κι ο κ. Καραμανλής ­ που χαμογελώντας, τους έκανε ένα νόημα σα να έλεγε: Πώς
κι έτσι; 
ΙΝΚΟΓΚΝΙΤΟ, με
φιλική παρέα, αναχωρεί για Τήνο - Μύκονο ο κ. Κ. Καραμανλής ­ και οι πρόεδροι
χρειάζονται ξεκούραση. 
ΣΤΟ
ΠΑΡΙΣΙ βρίσκεται η κ. Βάσω Παπανδρέου, που συναντάται το μεσημέρι με τον κ.
Ζακ Ντελόρ ­ το απόγευμα, όμως, θα πάει 60 χιλιόμετρα έξω από το Παρίσι, στο
Μποβέ, για να λάβει μέρος στην τελευταία προεκλογική ομιλία του κ. Λ. Ζοσπέν
και να μεταφέρει προσωπικό μήνυμα του κ. Κ. Σημίτη. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15843N044</ED>
<ID>
ID:168907

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N04&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ</H2>

«ΑΝΕΛΑΒΕ τις ευθύνες
του» ο κ. Δ. Ρέππας, για τη λανθασμένη πληροφόρηση των πρώτων ωρών, σχετικά με
τον θάνατο του άτυχου αστυνομικού, στο Αργυρόκαστρο ­ κι αν αναλογιστούμε ότι
ανέλαβε μεν τις ευθύνες του, αλλά τις πληροφορίες του από αλλού τις είχε, ε,
δεν είναι και μικρό πράγμα. 
ΕΔΩ ΠΟΥ τα λέμε, δηλαδή, αν δεχτούμε
ότι ο ρόλος του κυβερνητικού εκπροσώπου συνίσταται στο να λέει ψέματα για
λογαριασμό της κυβέρνησης, είναι ίσως η πρώτη φορά που κάποιος ζητεί συγγνώμη
επειδή έκανε τη δουλειά του. 
ΧΩΡΙΣ ΔΙΑΦΩΝΙΕΣ, λέει, η χθεσινή
σύνοδος της Κοινοβουλευτικής Ομάδας της Ν.Δ. ­ περασμένα μεγαλεία. 
ΜΕΤΑΞΥ ΜΑΣ: Είναι άραγε πολύ νωρίς για να διαφωνήσουν; Ή, μήπως, πολύ
αργά; 
ΤΑ ΚΑΛΥΤΕΡΑ λόγια για την οικονομική διαχείριση του κόμματος
επί Έβερτ, είπε χθες ο κ. Κ. Καραμανλής ­ και πολύ σωστά: Άλλωστε, στη Ν.Δ.
τραγουδούν το «τι να τα κάνεις τα λεφτά, άμα δεν έχεις φράγκο». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15843N046</ED>
<ID>
ID:168909

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N04&aa=6</URL></REF>


Article

<CATEGORY>vin04</CATEGORY>

 <H5>Ο 41ΧΡΟΝΟΣ ΕΚΠΡΟΣΩΠΟΣ ΤΟΥ ΣΤΕΪΤ
ΝΤΙΠΑΡΤΜΕΝΤ ΝΙΚΟΛΑΣ ΜΠΕΡΝΣ ΔΙΟΡΙΣΤΗΚΕ ΠΡΕΣΒΕΥΤΗΣ ΤΩΝ ΗΠΑ ΣΤΗΝ ΑΘΗΝΑ</H5>
<H2>Νέος και ανερχόμενος</H2>

Νέος, ωραίος και ανερχόμενος είναι ο Νίκολας Μπερνς, ο
επόμενος πρέσβης των ΗΠΑ στην Αθήνα και νυν εκπρόσωπος του Στέιτ Ντιπάρτμεντ
και η τοποθέτησή του έχει ασφαλώς ιδιαίτερη πολιτική σημασία. 
ΣΗΜΑΤΟΔΟΤΕΙ τη σαφή αναβάθμιση του αμερικανικού ενδιαφέροντος για
την περιοχή και την ξεκάθαρη πρόθεση των ΗΠΑ να δείξουν ότι έχουν τη βούληση
να ασχοληθούν σοβαρά με την προσπάθεια επίλυσης των ελληνοτουρκικών
προβλημάτων. 
Ο διορισμός του αποτέλεσε έκπληξη καθώς για τη θέση αυτή
είχαν ακουστεί τα ονόματα του τμηματάρχη Νότιας Ευρώπης Κέρι Κάβανο και του
Ελληνοαμερικανού Τζον Νεγρεπόντε, οι οποίοι είχαν εκφράσει τη θέληση να
μετατεθούν στην περιοχή. 
Την τοποθέτηση του κ. Μπερνς στην Αθήνα
γνωστοποίησε χτες στον Πρωθυπουργό Κ. Σημίτη ο σημερινός Αμερικανός πρέσβης
Τόμας Νάιλς, ο οποίος αναμένεται να αποχωρήσει μέσα στο καλοκαίρι. 
Η
ελληνική κυβέρνηση δεν θέλησε να τοποθετηθεί για τον διορισμό του κ. Μπερνς,
ωστόσο διπλωματικές πηγές εξέφραζαν την ικανοποίησή τους από το γεγονός ότι ο
εκπρόσωπος του Στέιτ Ντιπάρτμεντ γνωρίζει τα θέματα του Αιγαίου και έχει άμεση
πρόσβαση τόσο στην υπουργό Εξωτερικών Μ. Ολμπράιτ όσο και στον ίδιο τον Λευκό
Οίκο. 
Ορισμένοι είχαν σπεύσει να χαρακτηρίσουν τον κ. Μπερνς «φιλότουρκο»
όταν στο παρελθόν πήρε σαφείς αποστάσεις από την ελληνική θέση για το σεβασμό
του ελληνικού εναέριου χώρου των 10 μιλίων. Όμως ένας τέτοιος χαρακτηρισμός,
έλεγαν χτες διπλωματικοί κύκλοι, θα μπορούσε να θεωρηθεί ως επιπόλαιος καθώς
είναι εμφανές ότι ο κ. Μπερνς δεν εξέφραζε προσωπικές απόψεις αλλά ακολουθούσε
τις οδηγίες του γνωστού για τις φιλοτουρκικές θέσεις του διπλωματικού
κατεστημένου. 
Ο 41χρονος διπλωμάτης, γνωστός στο ελληνικό κοινό από τις
αλλεπάλληλες δηλώσεις του, ως εκπρόσωπος του Στέιτ Ντιπάρτμεντ, για τα Ίμια,
θεωρείται από τα ανερχόμενα αστέρια της αμερικανικής διπλωματίας. Έχει
καταφέρει σε τόση νεαρή ηλικία όχι μόνο να ανταποκριθεί με επιτυχία στο
ιδιαίτερα απαιτητικό έργο του «πορτ παρόλ», αλλά και να αποκτήσει στενές
επαφές με όλο το φάσμα της πολιτικής ζωής της Ουάσιγκτον. 
Η καλή του
δικτύωση με την κυβέρνηση Μπους τού έδωσε τη δυνατότητα να είναι υπεύθυνος στο
Εθνικό Συμβούλιο Ασφαλείας για τις σοβιετικές υποθέσεις, ενώ επί Κλίντον
διορίσθηκε, τον Ιανουάριο του 1995, ως εκπρόσωπος ύστερα από πρόταση του
υπουργού Εξωτερικών Ουόρεν Κρίστοφερ. 
Γλυκομίλητος, εύστροφος, ετοιμόλογος
άνθρωπος που μελετά τους φακέλους και γνωρίζει καλά τα θέματα αιχμής του Στέιτ
Ντιπάρτμεντ, ο κ. Μπερνς θεωρείται φερέγγυος από τους διαπιστευμένους
δημοσιογράφους στο αμερικανικό υπουργείο Εξωτερικών και διπλωμάτης που δεν θα
αποπροσανατολίσει ή θα πει ψέματα για οποιοδήποτε θέμα. 
Ο κ. Μπερνς είναι
επίσης στενός φίλος του μελλοντικού υφυπουργού Εξωτερικών για Ευρωπαϊκες
Υποθέσεις Μαρκ Γκρόσμαν, ο οποίος υπηρετεί σήμερα ως πρέσβης στην Άγκυρα.
Έτσι, Μπερνς, Γκρόσμαν και Μαρκ Πάρις (ο επόμενος πρέσβης στην Τουρκία) θα
είναι η ομάδα των 40ρηδων διπλωματών του Στέιτ Ντιπάρτμεντ που θα ασχοληθούν
με ζέση το επόμενο χρονικό διάστημα με την επίλυση του Κυπριακού και των
ελληνοτουρκικών διαφορών. 
Προσπάθεια που αναμένεται να φτάσει στο
αποκορύφωμά της με την εκδήλωση της πολυδιαφημισμένης αμερικανικής
πρωτοβουλίας για την περιοχή και την επίσκεψη της κυρίας Ολμπράιτ σε Αθηνα,
Άγκυρα και Λευκωσία. 
Αξίζει να σημειωθεί πάντως ότι δεν είναι η πρώτη φορά
που εκπρόσωπος του Στέιτ Ντιπάρτμεντ τοποθετείται πρέσβης στην περιοχή της
Ανατολικής Μεσογείου. Πρώτος ήταν ο Μπιλ Μακλόσκι, εκπρόσωπος του Χένρι
Κίσινγκερ και πρέσβης στην Αθήνα τη δεκαετία του 1970, ενώ πρόσφατα υπηρέτησε
πρέσβης στη Λευκωσία ο Ρίτσαρντ Μπράουτσερ. 
Ο κ. Μπερνς επεδίωκε να
τοποθετηθεί πρέσβης στην Τσεχία, πόστο που δεν επρόκειτο να «ανοίξει» έως το
1988. 
Ο κ. Μπερνς είναι διπλωμάτης καριέρας και υπηρέτησε στο Κάιρο και
στο αμερικανικό προξενείο στην Ιερουσαλήμ. Μιλάει γαλλικά και αραβικά. Είναι
παντρεμένος και πατέρας τριών κοριτσιών. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15843N051</ED>
<ID>
ID:168911

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N05&aa=1</URL></REF>


Article

<CATEGORY>vin04</CATEGORY>

 <H2>Βήματα αμυντικής συνεργασίας</H2>

ΣΥΝΕΡΓΑΣΙΑ στον αμυντικό τομέα και κυρίως στις
πολεμικές βιομηχανίες, τους εξοπλισμούς και την εκπαίδευση στελεχών ξεκινούν
Ελλάδα και Γιουγκοσλαβία μετά μια 10ετία «αρνητικής πρακτικής» στις σχέσεις
των αρμόδιων υπουργείων τους. 
Τα θεμέλια της συνεργασίας τέθηκαν κατά τη
διήμερη επίσκεψη στο Βελιγράδι του υπουργού Άμυνας κ. Ά. Τσοχατζόπουλου, ο
οποίος είχε επαφές με τον πρόεδρο της Σερβίας κ. Μιλόσεβιτς (φωτό), τον
πρωθυπουργό κ. Κόντιτς, τον υπουργό Εξωτερικών κ. Μιλοντίνοβιτς και τον
ομόλογό του κ. Μπουλατόβιτς. Η Αθήνα διαβίβασε στο Βελιγράδι τον πρόθεσή της
να βοηθήσει την ένταξη της Γιουγκοσλαβίας στους ευρωπαϊκούς θεσμούς, καθώς και
την πρόταση για συνάντηση των υπουργών Άμυνας των Βαλκανικών χωρών,
προκειμένου να υπάρχει συντονισμός και επικοινωνία σε θέματα ασφαλείας.
«Πρέπει να ενώσουμε τις φωνές μας να αποκατασταθούν στην περιοχή μας όροι
σταθερότητας, ισότητας και κοινής συμμετοχής σ' όλους τους Οργανισμούς,
πολιτικούς και οικονομικούς, σε ευρωπαϊκό επίπεδο», τόνισε ο κ.
Τσοχατζόπουλος. 
Σε άλλο μάλιστα σημείο τόνισε ότι δεν νοείται συζήτηση για
ειρήνη και συνεργασία στα Βαλκάνια και να υπάρχουν διαφοροποιήσεις για τη
Γιουγκοσλαβία «που είναι στην καρδιά της Βαλκανικής». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15843N052</ED>
<ID>
ID:168912

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N05&aa=2</URL></REF>


Article

<CATEGORY>vin04</CATEGORY>

 <H2>Ο Σημίτης δεν βλέπει συμφωνία στο Άμστερνταμ</H2>

ΣΤΗΝ ΕΚΤΙΜΗΣΗ ότι
η Διακυβερνητική Διάσκεψη κατά πάσα πιθανότητα δεν θα ολοκληρωθεί στη Σύνοδο
Κορυφής του Άμστερνταμ, τον Ιούνιο, έχει καταλήξει ο Πρωθυπουργός Κώστας
Σημίτης, ο οποίος αναχωρεί σήμερα για το Νόρβικ της Ολλανδίας, προκειμένου να
μετάσχει στην έκτακτη σύνοδο των «15» για τη Διακυβερνητική. 
Σύμφωνα με
πληροφορίες, ο κ. Σημίτης θεωρεί πως οι διαφωνίες που έχουν εκδηλωθεί μεταξύ
των εταίρων είναι μεγέθους τέτοιου που δεν επιτρέπει τη σύγκλιση των απόψεων
στο σύντομο διάστημα που μένει. 
Χθες, ο Πρωθυπουργός συνεσκέφθη με τους
κ.κ. Πάγκαλο και Κρανιδιώτη, καθώς και με τον εκπρόσωπο της Ελλάδας στη
Διακυβερνητική, κ. Στ. Περράκη, και τον σύμβουλό του κ. Θέμελη, προκειμένου να
εξετασθεί η έως τώρα πορεία της διαπραγμάτευσης για τη νέα συνθήκη και η στάση
της χώρας στο Νόρβικ. 
Στο περιθώριο της σημερινής έκτακτης συνόδου
κορυφής, ο κ. Σημίτης ενδέχεται να συναντηθεί με τον Ιταλό πρωθυπουργό κ.
Πρόντι, τον Βρετανό πρωθυπουργό κ. Μπλερ, και τον Ολλανδό ­ προεδρεύοντα της
συνόδου ­ κ. Κοκ. 
Μολονότι τα ελληνοτουρκικά δεν αναμένεται να συζητηθούν
σήμερα, ο υπουργός Εξωτερικών Θόδωρος Πάγκαλος αναμένεται να έχει συνάντηση με
την Τουρκάλα ομόλογό του Τανσού Τσιλέρ πολύ σύντομα ­ στη σύνοδο του
Βορειοατλαντικού Συμβουλίου, στις 29 - 30 Μαΐου, στην Πορτογαλία. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15843N053</ED>
<ID>
ID:168913

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N05&aa=3</URL></REF>


Article

<CATEGORY>vin04</CATEGORY>

 <H2>Αθώος λόγω αμφιβολιών ο Αχμέτ Φαΐκογλου</H2>

<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ 
ΑΘΩΩΘΗΚΕ
ΧΘΕΣ από το Τριμελές Εφετείο Λάρισας ο πρώην βουλευτής Ξάνθης Αχμέτ Φαΐκογλου
λόγω αμφιβολιών. 
Ο Φαΐκολγου κατηγορείτο για διασπορά ψευδών ειδήσεων και
συγκεκριμένα ότι σε προεκλογική ομιλία του τον Απρίλιο του 1990 στον Σχίνο
Ξάνθης υποστήριξε ότι «ολόκληρη η Θράκη είναι τουρκική και ότι τα ελληνικά
σύνορα δεν είναι στον Έβρο αλλά στον Νέστο». 
Πρωτόδικα είχε καταδικαστεί
σε ποινή φυλάκισης 12 μηνών εξαγοράσιμη προς 1.500 δρχ. την ημέρα. Χθες ο
Φαΐκογλου δήλωσε ότι δεν είπε ποτέ τις φράσεις που του αποδίδονται λέγοντας
μάλιστα ότι δεν πρόκειται ποτέ να αμφισβητήσει τα σύνορα της πατρίδας του.
Τόνισε πως όλα ήταν προσχεδιασμένα από ανταγωνιστές του για να τον πλήξουν
πολιτικά. Παρόντες στο δικαστήριο ήταν και μια ομάδα μουσουλμάνων της Θράκης
με επικεφαλής τον μουφτή Ξάνθης Σερίφ, για να συμπαρασταθούν στον Φαΐκογλου.

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15843N054</ED>
<ID>
ID:168914

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N05&aa=4</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ</H2>
<H2>Ευρώπη και Σύνταγμα
</H2>
<AUTHOR>Π.Κ ΙΩΑΚΕΙΜΙΔΗΣ</AUTHOR>

ΟΠΩΣ γράφτηκε πρόσφατα, η κυβέρνηση
προετοιμάζει ριζική αναθεώρηση του Συντάγματος για τον εκσυγχρονισμό του
πολιτικού και πολιτειακού συστήματος της χώρας. Η αναθεώρηση αυτή θα λαμβάνει,
μεταξύ άλλων, υπ' όψιν τις εξελίξεις στην Ευρωπαϊκή Ένωση (Ε.Ε.), αλλά και τις
συνθήκες που δημιουργεί η συμμετοχή της Ελλάδας στην Ένωση για το πολιτικό και
θεσμικό σύστημα της χώρας. Πράγματι, εάν διαβάσει κάποιος τον συνταγματικό
χάρτη της χώρας (και γνωρίζει κάπως την πολιτική και θεσμική πραγματικότητα
που συγκροτεί η Ένωση) θα διαπιστώσει ότι ελάχιστη σχέση έχουν όσα διαλαμβάνει
με την πραγματικότητα που διαμορφώνει για το πολιτικό και θεσμικό σύστημα η
συμμετοχή της χώρας στην Ε.Ε. 
Τούτο ισχύει ειδικότερα για τον ρόλο και τις
λειτουργίες της κυβέρνησης, της Βουλής, της τοπικής και περιφερειακής
αυτοδιοίκησης και γενικότερα της νομοθετικής διαδικασίας και της διαδικασίας
διαμόρφωσης πολιτικής, ιδιαίτερα της διαμόρφωσης της οικονομικής αλλά και της
εξωτερικής πολιτικής. Το πρότυπο του πολιτικού συστήματος και πολιτικών
διαδικασιών που περιγράφει το Σύνταγμα του 1975/1986 και διδάσκεται στα
Πανεπιστήμια ελάχιστη σχέση έχουν με την πολιτική πραγματικότητα όπως έχει ήδη
μορφοποιηθεί από τη συμμετοχή της χώρας στους θεσμούς και όργανα της
Ευρωπαϊκής Ένωσης. Γιατί, είτε το θέλουμε είτε όχι, γεγονός είναι ότι η
Ελλάδα, ως πολιτικό σύστημα, αποτελεί ήδη μέρος μιας «χαλαρής ομοσπονδίας»
(loose federation) κρατών, ότι η κυβέρνηση αποτελεί μέρος του φαινομένου που
έχει ονομασθεί «πολυεπίπεδη διακυβέρνηση» (multi-level government) στον
ευρωπαϊκό χώρο, ότι οι «νομοθετικές εκροές» των θεσμών της Ένωσης (Συμβουλίου,
Κοινοβουλίου, Ευρωπαϊκής Επιτροπής) είναι περισσότερες και σε ορισμένες
περιπτώσεις σημαντικότερες απ' αυτές της Βουλής των Ελλήνων, ότι σύμφωνα με
ορισμένες εκτιμήσεις το 68% των κάθε φύσεως αποφάσεων που αφορούν τα εθνικά
πολιτικά και οικονομικά συστήματα των κρατών-μελών λαμβάνονται από τους
θεσμούς της Ένωσης (στις Βρυξέλλες) και όχι από τους εθνικούς θεσμούς. 
Επομένως, ορθώς επιχειρείται και για τους λόγους αυτούς η αναθεώρηση του
Συντάγματος, λόγους που πρέπει βεβαίως να ληφθούν υπ' όψιν στην αναθεωρητική
διαδικασία προκειμένου να επιτευχθεί ο ουσιαστικός εκσυγχρονισμός του
πολιτικού συστήματος. 
Ο Π.Κ. Ιωακειμίδης είναι αναπληρωτής καθηγητής του
Πανεπιστημίου Αθηνών. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15843N061</ED>
<ID>
ID:168915

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N06&aa=1</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ</H2>
<H2>Έπη και έπεα</H2>

<AUTHOR>ΕΥΤΥΧΗΣ ΜΠΙΤΣΑΚΗΣ</AUTHOR>

Η αποστολή Ελλήνων στρατιωτών
στην Αλβανία, μου έφερε στον νου μια εκπομπή της κρατικής τηλεόρασης στις 28
Οκτωβρίου του περασμένου χρόνου. Φαίνεται ότι έπειτα από 56 χρόνια, οι
υπεύθυνοι δεν λεν να σοβαρευτούν. 
Στην εκπομπή ακούστηκαν τα γνωστά, μικρορατσιστικά:
Κορόιδο Μουσολίνι, η πατρίδα σου η γελοία, γιατί η καρδιά τους δεν βαστά,
κ.λπ. Τραγουδάκια, με τα οποία τόνωναν το «εθνικό τους φρόνημα» οι
καλοβολεμένοι του Άστεως, όταν οι στρατιώτες «μας» δεν «τράβαγαν μπροστά» «με
το χαμόγελο στα χείλη», αλλά πεινούσαν, ψείριαζαν, πάθαιναν κρυοπαγήματα,
ακρωτηριάζονταν, άφηναν την τελευταία τους πνοή πάνω στα χιονισμένα αλβανικά
βουνά. 
Αλλά η εκπομπή είχε και ένα «ντοκιμαντέρ» για τους νεκρούς του
πολέμου, Ιταλούς και Έλληνες. Για τα νεκροταφεία της Πρεμετής, της Κλεισούρας
και άλλα. Στο νεκροταφείο της Πρεμετής οι Ιταλοί, μετά τον πόλεμο, μάζεψαν τα
οστά των δικών τους στρατιωτών. Αλλά Έλληνας «αρμόδιος» δεν φάνηκε να
ενδιαφερθεί για τους Έλληνες νεκρούς. Τους εγκαταλειμμένους, χορταριασμένους
τάφους τους φρόντιζαν οι χωρικοί, που δεν έσπερναν σ' αυτό το χωράφι της
εγκατάλειψης και της θλίψης. Το ίδιο έγινε και με τα δύο ελληνικά νεκροταφεία
της Κλεισούρας. Πρόσφατα ενδιαφέρθηκαν ο Παπούλιας και ο Σαμαράς, ζήτησαν
πληροφορίες και το πράγμα έμεινε εκεί! Αυτά κατά την εκπομπή του κρατικού
καναλιού, που αμέσως μετά μας έδειξε γυμνή καλλονή να βουτάει στην πισίνα
διαφημίζοντας... παγωτό!!! 
Αυτά ως προς το «έπος», από την οπτική δύο
διαφορετικών κόσμων! Και τώρα ως προς τα «έπεα» (πτερόεντα, κ.λπ.). Λοιπόν,
ελληνικός στρατός ξανά στην Αλβανία! Τι ζητάει εκεί; Προφανώς οι Έλληνες δεν
πήγαν ως κατακτητές. Πάνοπλοι, θωρακισμένοι, στάλθηκαν για να προστατεύσουν
την «ανθρωπιστική βοήθεια». (Ποια βοήθεια; Μέχρι σήμερα βλέπουμε στρατούς τού
ΝΑΤΟ, αλλά ελάχιστη βοήθεια). Να πιστέψουμε τους αρμοδίους; Αλλά γιατί να τους
πιστέψουμε; Πράγματι, χρειαζόταν όλος αυτός ο ΝΑΤΟϊκός στρατιωτικός μηχανισμός
για να προστατευθεί η «βοήθεια» και να αποκατασταθεί η τάξη; Αν οι κυβερνήσεις
των κρατών που μετέχουν σ' αυτή την τεράστια στρατιωτική επιχείρηση
ενδιαφέρονταν πράγματι για τον αλβανικό λαό, μπορούσαν να βρουν πολύ πιο
εύκολη και ελάχιστα δαπανηρή λύση: Να αγνοήσουν και να απομονώσουν τον
Μπερίσα. Να θεωρήσουν ότι ντε φάκτο έχει εκπέσει από το αξίωμά του. Να
συνεργασθούν με την υπάρχουσα κυβέρνηση και με τις επιτροπές των εξεγερμένων,
ώστε να αποκατασταθεί η τάξη, να μοιράζεται χωρίς λεηλασίες η βοήθεια (λίγοι
ξένοι στρατιώτες θα αρκούσαν γι' αυτό) και να διεξαχθούν εκλογές που θα έδιναν
εκλεγμένη πλέον κυβέρνηση. 
Γιατί λοιπόν οι ευαίσθητες κυβερνήσεις δεν
επέλεξαν αυτό τον δρόμο; Λέτε να μην τον σκέφτηκαν; Φυσικά τον σκέφτηκαν και
τον απέφυγαν. Γιατί; Επειδή γι' αυτές το πρόβλημα δεν ήταν ο
δικτάτορας-μαφιόζος Μπερίσα, αλλά οι εξεγερμένοι: Εκτροπές, αυτοδιοίκηση,
λαϊκά δικαστήρια, επιτροπή σωτηρίας, όλα αυτά μύριζαν πυρήνες λαϊκής εξουσίας.
Και παρ' όλο που η λέξη σοσιαλισμός δεν ακούστηκε, οι κυβερνήσεις έκαναν την
επιλογή τους. Με τον Μπερίσα, με τον Φίνο και ενάντια στον λαϊκό παράγοντα.

Πού αποβλέπουν λοιπόν οι πάνοπλοι στρατιώτες του ΝΑΤΟ; Στην αποκατάσταση
της τάξεως, στην πραγματοποίηση των εκλογών και στην αποκατάσταση κάποιας
μορφής κοινοβουλευτικής δημοκρατίας. (Ο αρχικός ανθρωπιστικός χαρακτήρας της
στρατιωτικής επιχείρησης μετατρέπεται όλο και περισσότερο σε πολιτικό). Ωραία!
Αλλά αν οι Νότιοι καταθέσουν τα όπλα και τις εκλογές τις κερδίσει τυχόν ο
Μπερίσα, ποιος τους γλιτώνει από τις συμμορίες του; Αν πάλι οι εξεγερμένοι,
ρεαλιστικά και σαφώς ποιούντες, δεν καταθέσουν τα όπλα, τότε τι γίνεται; 
Ο
ΝΑΤΟϊκός στρατός θα αποκαταστήσει την τάξιν διά των όπλων; Και θα έχουμε πάλι
νεκρούς, ξένους, Αλβανούς και Έλληνες; Φυσικά σ' αυτή την περίπτωση δεν θα
χρειασθούν νέα νεκροταφεία: οι νεκροί (ω μη γένοιτο!) θα μεταφέρονται
αεροπορικώς! 
Γιατί όλη αυτή η στρατιωτική επιχείρηση; Φυσικά όχι για να
αποκατασταθεί η Δημοκρατία, όπως δεν αποκαταστάθηκε και στο Κουβέιτ. Ο πρώτος
στόχος ήταν να σβηστεί η εστία της εξέγερσης. Ο δεύτερος, να δημιουργηθούν οι
προϋποθέσεις για την «ανάπτυξη», ώστε κάτι να φάει και το ευρωπαϊκό κεφάλαιο
(γιατί όχι και το αμερικανικό;). Οι Έλληνες επιχειρηματίες, εξάλλου, δεν
κρύβουν τις ορέξεις τους. Τα υπόλοιπα είναι «έπεα». Μόνον ας ελπίσουμε ότι τα
«έπεα» δεν θα οδηγήσουν σε νέα «έπη». 
Ο Ευτύχης Μπιτσάκης είναι ομότιμος
καθηγητής του Πανεπιστημίου Ιωαννίνων. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15843N063</ED>
<ID>
ID:168917

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N06&aa=3</URL></REF>


Article

<CATEGORY>vin04</CATEGORY>

 <H5>ΤΙ
ΠΡΟΒΛΕΠΕΙ ΤΟ ΣΧΕΔΙΟ ΝΟΜΟΥ ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ</H5>
<H5>Αλλαγές στον τρόπο που χορηγούνται οι αναβολές σε φοιτητές
</H5><H5>6 μήνες για όσους ζουν στο εξωτερικό</H5>
<H5>Υπηρεσία εκτός στρατεύματος για τους
αντιρρησίες συνείδησης</H5>
<H2>Μειώσεις στη θητεία και κίνητρα για τους νέους</H2>

<AUTHOR>ΛΟΥΚΑΣ ΔΗΜΑΚΑΣ</AUTHOR>

Μειωμένη θητεία για
οικογενειακούς και κοινωνικούς λόγους, αλλά και ως κίνητρο για προσέλκυση των
νέων να καταταγούν στον Στρατό πριν πάνε στα Πανεπιστήμια προβλέπει το σχέδιο
νόμου που κατέθεσε το υπουργείο Εθνικής Άμυνας.ΤΟ ΣΧΕΔΙΟ νόμου, που ρυθμίζει
θέματα ανυπότακτων, αναβολών, εξαγορών, μονίμων κατοίκων εξωτερικού, προτάκτων
και εθελοντών, αναπροσαρμόζει την άοπλη θητεία και καθιερώνει για πρώτη φορά
την εναλλακτική κοινωνική υπηρεσία, επιδιώκεται να ψηφιστεί από τη Βουλή εντός
του Ιουνίου. 
Ήδη το νομοσχέδιο έφυγε από το υπουργείο Άμυνας, βρίσκεται
στο γραφείο του Πρωθυπουργού και η γραμματεία του Υπουργικού Συμβουλίου
ρυθμίζει τα της συζητήσεώς του με τις υπηρεσίες της Βουλής. 
ΤΟ
ΚΑΛΟΚΑΙΡΙ 
Στην περίπτωση που ψηφιστεί μέσα στον Ιούνιο, εκτιμάται ότι
θα αξιοποιηθούν από αρκετές χιλιάδες ανυπότακτους ή στρατεύσιμους μεγάλης
ηλικίας, που βρίσκονται στο εξωτερικό, οι μήνες του καλοκαιριού και του
φθινοπώρου, αφού θα μπορούν να κάνουν τη θητεία τους και τμηματικά (2 μήνες),
αξιοποιώντας έτσι τη θερινή άδειά τους. 
Η κατάσταση στην ευρύτερη περιοχή
και η γεωπολιτική θέση της Ελλάδας, σε συνδυασμό με τη δραματική μείωση των
γεννήσεων τα τελευταία χρόνια, δεν επέτρεψαν, όπως επισημαίνεται, μείωση της
θητείας. Αντίθετα οδήγησαν στη θέσπιση αυστηρότερων προϋποθέσεων για τη
χορήγηση αναβολών και εξαιρέσεων από τη στράτευση, ενώ μια σειρά διατάξεων
δίνουν τη δυνατότητα κατάταξης στο Στρατό νωρίτερα από ό,τι ισχύει μέχρι τώρα,
ώστε να αυξηθεί η οροφή του στρατεύματος άμεσα. 
Αυτό γίνεται με 4 τρόπους:

Πρώτον, με χορήγηση μέχρι και τρίμηνου «μπόνους» σε όσους φοιτητές
ή σπουδαστές δεν πάνε στα Πανεπιστήμια ή τα ΤΕΙ και καταταγούν (μετά τις
επιτυχείς εισαγωγικές τους εξετάσεις) στις Ένοπλες Δυνάμεις. Οι νέοι αυτοί θα
κάνουν στο Στρατό Ξηράς μόνο 15μηνης διάρκειας θητεία, ενώ το σχετικό άρθρο
προβλέπει ότι ο υπουργός Άμυνας μπορεί να τους χορηγήσει και άλλα
ευεργετήματα. 
Δεύτερον, με τη δυνατότητα που δίνεται στον υπουργό
Άμυνας να καλεί σε έκτακτες περιπτώσεις για κατάταξη και τους 18ρηδες. Ωστόσο,
ως ηλικία στρατεύσεως όλων των Ελλήνων προβλέπεται το 19ο έτος. 
Τρίτον, με την αναγνώριση δυνατότητας σε νέους να καταταγούν χωρίς να
έχουν κληθεί. Μάλιστα, σε περίοδο επιστρατεύσεως επιτρέπεται η εθελοντική
κατάταξη ακόμα και 17χρονων ομογενών. 
Τέταρτον, με τις ευνοϊκές
ρυθμίσεις για ανυπότακτους και μεγάλης ηλικίας στρατεύσιμους, που όμως θα
ισχύσουν εφάπαξ. 
Οι ανήκοντες στην τελευταία κατηγορία θα υπηρετήσουν 3-12
μήνες και θα εξαγοράσουν το υπόλοιπο αντί (περίπου) 100.000 δρχ. το μήνα. 
Αναλυτικά, όσοι οφείλουν να υπηρετήσουν πλήρη θητεία (δηλαδή δεν έχουν
οικογενειακούς, κοινωνικούς ή άλλους λόγους που δίνουν τη δυνατότητα για
μειωμένη θητεία), θα υπηρετήσουν: 
* Τρεις μήνες όσοι γεννήθηκαν από το
1948 έως και 1956. 
* Έξι μήνες όσοι γεννήθηκαν από το 1957 έως και 1964.

* Δώδεκα μήνες όσοι γεννήθηκαν το 1965 και το 1966. 
Όσοι τώρα ανήκουν
στην κατηγορία εκείνων που οφείλουν μειωμένη θητεία (π.χ. προστάτες) θα
υπηρετήσουν: 
* Τρεις μήνες όσοι γεννήθηκαν από το 1948 έως και το 1956.

* Τέσσερις μήνες όσοι γεννήθηκαν από το 1957 έως και το 1964. Αν μάλιστα
είναι Ι 3 ή Ι 4 θα υπηρετήσουν 3 μήνες. 
* Έξι μήνες όσοι γεννήθηκαν το
1965 και το 1966. 
Όλοι όσοι έχουν πάνω από 3 μήνες θητεία μπορούν να την
υπηρετήσουν και τμηματικά, τουλάχιστον κατά δίμηνο και μέσα σε 3 χρόνια. Στο
μεταξύ διάστημα δεν θα έχουν στρατολογικά «μπλεξίματα». 
Η εξαγορά της
υπολοίπου θητείας γίνεται εφάπαξ μόλις πάρουν το απολυτήριο. Ειδικά για όσους
εκ των ηλικιών αυτών υπηρετούν τώρα θα μπορούν να τα πληρώσουν σε δόσεις. 
Όσοι ανήκουν στην κλάση 1988 και σε νεώτερες κλάσεις (γεννήθηκαν δηλαδή το
1966 και μετά) και διατέλεσαν οποτεδήποτε ή διατελούν σε ανυποταξία κατά την
έναρξη ισχύος του νόμου εξαιρούνται από την πρόσκληση για την οποία κηρύχτηκαν
ανυπότακτοι εφόσον έχουν καταταγεί ή θα καταταγούν στις Ένοπλες Δυνάμεις έως
30 Νοεμβρίου 1998. 
Σε άλλες διατάξεις προβλέπεται για πρώτη φορά η
δυνατότητα στους ανυπότακτους (τωρινούς ή μελλοντικούς) να έρχονται στην
Ελλάδα χωρίς έλεγχο αν αντιμετωπίζουν σοβαρούς ατομικούς ή οικογενειακούς
λόγους. Η ανυποταξία λήγει με τη συμπλήρωση του 50ου έτους της ηλικίας. 
ΟΙ ΚΑΤΗΓΟΡΙΕΣ 
Ποιοι όμως δικαιούνται μειωμένη θητεία; Το άρθρο 8
του σχεδίου νόμου έχει όλες τις κατηγορίες των στρατευσίμων: 
1 Τρίμηνη
θητεία ­ που καθιερώνεται για πρώτη φορά ­ δικαιούνται: 
* Ο μόνος ή ο
μεγαλύτερος γιος γονέων που έχουν πεθάνει, εφόσον έχει ένα τουλάχιστον ανήλικο
και άγαμο ή ανίκανο για κάθε εργασία αδελφό ή αδελφή. 
* Ο χήρος πατέρας
ενός τουλάχιστον ζώντος ανήλικου ή ανίκανου για κάθε εργασία άγαμου τέκνου.

* Ο πατέρας ενός τουλάχιστον ανήλικου ή ανίκανου για κάθε εργασία άγαμου
τέκνου, εφόσον ο πατέρας αυτός έχει σύζυγο ανίκανη για κάθε εργασία. Και 
*
Ο πατέρας τριών ζώντων τέκνων. 
2 Εξάμηνη θητεία δικαιούνται: 
*
Οι τρεις μεγαλύτεροι αδελφοί από έξι ή περισσότερα ζώντα αδέλφια. 
* Ο
πατέρας δύο ζώντων ανήλικων ή ανίκανων για κάθε εργασία άγαμων τέκνων. 
* Ο
μόνος ή ο μεγαλύτερος γιος ή αδελφός προσώπου που απεβίωσε κατά τη διάρκεια
της υπηρεσίας του στις Ένοπλες Δυνάμεις ή στα Σώματα και εξαιτίας αυτής. 
*
Οι μόνιμοι κάτοικοι εξωτερικού. 
* Όποιος υπηρέτησε με στρατιωτική ιδιότητα
σε τακτικές Ένοπλες Δυνάμεις άλλου κράτους για χρονικό διάστημα τουλάχιστον
έξι μηνών. Και 
* Όσοι, μετά τη συμπλήρωση του τριακοστού πέμπτου έτους της
ηλικίας τους, αποκτούν την ελληνική ιθαγένεια με πολιτογράφηση ή εγγράφονται
στα μητρώα αρρένων ως αδήλωτοι επειδή απόκτησαν την ελληνική ιθαγένεια λόγω
γέννησής τους στο έδαφος της ελληνικής επικράτειας. 
3 Δωδεκάμηνη
θητεία:&#009 
* Ο μόνος ή μεγαλύτερος αδελφός από τέσσερα ή πέντε
ζώντα αδέλφια. 
* Ο τέταρτος και οι μικρότεροι απ' αυτόν αδελφοί από έξι ή
περισσότερα ζώντα αδέλφια. 
* Ο πατέρας ενός ζώντος ανήλικου ή ανίκανου για
κάθε εργασία άγαμου τέκνου. 
* Ο μόνος ή μεγαλύτερος γιος γονέα που είναι
ανίκανος για κάθε εργασία ή έχει συμπληρώσει το εβδομηκοστό έτος της ηλικίας
του ή διατελεί σε χηρεία, εφόσον ο γονέας αυτός δεν έχει άλλο ικανό για
εργασία ενήλικο τέκνο. 
* Ο μόνος ή μεγαλύτερος γιος θανόντος γονέα ή
άγαμης μητέρας, εφόσον δεν έχουν άλλο ικανό για κάθε εργασία ενήλικο τέκνο.

* Ο μόνος ή μεγαλύτερος γιος γονέων που έχουν αποβιώσει. Και 
* Όποιος
έχει σύζυγο ανίκανη για κάθε εργασία. 
Για να μπει φραγμός σε ενδεχόμενες
εικονικές υιοθετήσεις προβλέπεται ότι τέκνα που υιοθετήθηκαν μετά τη
συμπλήρωση του 15ου έτους τους λογίζονται τέκνα των φυσικών γονέων. 
ΤΑ ΕΤΗ φοίτησης προσαυξημένα κατά δύο, εφόσον πρόκειται για φοίτηση
σε ανώτερες και ανώτατες σχολές, και κατά ένα έτος για τις άλλες περιπτώσεις,
είναι ο χρόνος αναβολής που χορηγείται. Στη ρύθμιση αυτή κατέληξε ο υπουργός
Άμυνας κ. Α. Τσοχατζόπουλος, ώστε να εξασφαλισθεί, όπως υποστηρίζεται στο
νομοσχέδιο, η χορήγηση αναβολών με ρεαλιστικό τρόπο και ανάλογα με το σκοπό
της, ενώ επιδιώκεται να κατοχυρωθεί η μη καταστρατήγηση των διατάξεων με
εικονικές σπουδές. Το νέο σύστημα εκτιμάται ότι θα οδηγήσει και σε μείωση των
ανυποταξιών. 
Με βάση το σχέδιο νόμου αναβάλλεται η κατάταξη εκείνων που
κατά την ημερομηνία κατάταξης της κλάσης τους: 
* Είναι εγγεγραμμένοι για
φοίτηση σε ανώτερη ή ανώτατη σχολή του εσωτερικού. 
* Είναι εγγεγραμμένοι
για φοίτηση σε ανώτερη ή ανώτατη σχολή του εξωτερικού που είναι κρατική ή
αναγνωρισμένη από τις αρμόδιες υπηρεσίες του οικείου κράτους και χρησιμοποιεί
κατά τη διδασκαλία διεθνώς γνωστή γλώσσα. 
* Είναι μαθητές Λυκείου και δεν
έχουν αποφοιτήσει από άλλο Λύκειο. 
* Είναι σπουδαστές Ινστιτούτου
Επαγγελματικής Κατάρτισης ή δημόσιας ή αναγνωρισμένης σχολής της
δευτεροβάθμιας εκπαίδευσης του εσωτερικού ή του εξωτερικού και δεν έχουν
αποφοιτήσει από ισότιμη σχολή ή αντίστοιχο ινστιτούτο. Και, τέλος, 
* Είναι
κάτοχοι διδακτορικού διπλώματος και διαπρέπουν σε επιστημονικές εργασίες ή
έρευνες στο εξωτερικό. 
Η αναβολή επεκτείνεται για το επόμενο πτυχίο αν
μέσα στις προβλεπόμενες προθεσμίες ο φοιτητής έχει ολοκληρώσει τις σπουδές
του. 
Οι μαθητές Λυκείου έχουν δυνατότητα αναβολής μέχρι το 21ο έτος,
δηλαδή έχουν δυνατότητα να δώσουν 3 φορές εισαγωγικές εξετάσεις. 
Η
διάρκεια της αναβολής κατάταξης εκείνων που έχουν διδακτορικό δίπλωμα και
διαπρέπουν σε επιστημονικές εργασίες στο εξωτερικό διαρκεί μέχρι το 30ό έτος
της ηλικίας τους. 
Εισηγήσεις κάνει σχετικά ειδική επιστημονική επιτροπή.

Επίσης, αναβάλλεται η κατάταξη των στρατευσίμων που έχουν αδελφό
στρατευμένο ή μεγαλύτερο αδελφό που στρατεύεται ταυτόχρονα. 
Αναβολές
επίσης παίρνουν όσοι υπηρετούν (λόγω διπλής υπηκοότητας) και σε άλλο στρατό,
όσοι είναι ναυτολογημένοι (για ένα έτος), όσοι πολιτογραφούνται Έλληνες
(επίσης για ένα έτος), όσοι νοσηλεύονται σε δημόσιο νοσοκομείο ή έχουν λόγους
υγείας προσωρινά (μέχρι 2 έτη). 
Ειδικές διατάξεις αναβολής ισχύουν και για
τους ακολουθούντες θεραπευτική αγωγή ναρκομανείς. 
Αξίζει να σημειωθεί ότι
για λόγους γενικότερου δημόσιου συμφέροντος μπορεί να απαγορευθεί η χορήγηση
αναβολής λόγω σπουδών για ορισμένες σχολές ή ορισμένα εκπαιδευτικά ιδρύματα
του εξωτερικού, καθώς και όταν οι σπουδές ή μέρος αυτών πραγματοποιούνται στην
Ελλάδα. 
ΑΛΛΑΓΕΣ προβλέπονται για μια μερίδα νέων που λόγω μετανάστευσης είναι αρκετά
μεγάλοι. 
Κατ' αρχήν, η θητεία τους ορίζεται 6μηνη, η οποία θα μπορεί να
γίνεται και τμηματικά (κατά δίμηνα). Μόνιμοι κάτοικοι εξωτερικού θεωρούνται
πλέον όσοι γεννήθηκαν ή εγκαταστάθηκαν και άρχισαν να διαμένουν στο εξωτερικό
πριν από την 1η Ιανουαρίου του έτους που άρχισαν να διανύουν το 11ο έτος της
ηλικίας τους. Επίσης, σε μια σειρά ρυθμίσεις λαμβάνεται μέριμνα ώστε οι
μόνιμοι κάτοικοι εξωτερικού που ακολουθούν σπουδές στην Ελλάδα να μη χάνουν
την ιδιότητα του μόνιμου κατοίκου, εφόσον παραμένουν στην Ελλάδα για σπουδές
μέχρι και 12 έτη. 
ΜΙΑ ΕΝΤΕΛΩΣ νέα μορφή υπηρεσίας καθιερώνεται
για τους αντιρρησίες συνείδησης λόγω θρησκευτικών ή ιδεολογικών πεποιθήσεων.

Πρόκειται για την εναλλακτική πολιτική κοινωνική υπηρεσία που γίνεται
εκτός στρατεύματος και η διάρκειά της είναι όση η θητεία των ενόπλων
προσαυξημένη κατά 18 μήνες. Για τους αντιρρησίες συνείδησης υπάρχουν δύο ακόμη
επιλογές: 
* Ή η άοπλη θητεία εντός του στρατεύματος ­ η διάρκειά της
ορίζεται όση των ενόπλων προσαυξημένη κατά 12 μήνες. 
* Ή η άρνηση
στράτευσης, με τις γνωστές ποινικές συνέπειες (καταδίκη και έκτιση ποινής ­
περίπου διπλάσια της θητείας ­ σε στρατιωτικές φυλακές. Για την καθιέρωση της
εναλλακτικής θητείας εκτός στρατεύματος η κυβέρνηση πιέστηκε απ' την Ευρωπαϊκή
Ένωση και έχει τώρα να αντιμετωπίσει αντιρρήσεις της Εκκλησίας. Στις δύο
πρώτες κατηγορίες μπορούν να ζητήσουν να υπαχθούν μετά την ψήφιση του
νομοσχεδίου και όσοι (κυρίως μάρτυρες του Ιεχωβά) εκτίουν ήδη ποινές
φυλακίσεως. Ο χρόνος φυλακίσεως θα συνυπολογισθεί. 
Αντιρρησίες, βεβαίως,
δεν μπορούν να λογισθούν όσοι έχουν άδεια οπλοφορίας, ανήκουν σε συλλόγους
σκοποβολής ή κυνηγίου ή έχουν καταδικαστεί για χρήση 
όπλων, πυρομαχικών ή
παράνομη 
βία. 
Η άοπλη θητεία εκπληρώνεται σε στρατιωτικές μονάδες
εκτός νομών Αττικής, Θεσσαλονίκης, γέννησης, καταγωγής ή διαμονής των
ενδιαφερομένων και έξω από μεγάλες πόλεις. Οι ειδικότητες που παίρνουν δεν
αφορούν σε χρήση όπλων. 
Η εναλλακτική πολιτική κοινωνική υπηρεσία
εκπληρώνεται σε υπηρεσίες φορέων του δημοσίου τομέα και συνίσταται στην παροχή
υπηρεσιών κοινής ωφέλειας, σε περιοχές ίδιες με την προηγούμενη περίπτωση. Οι
υπηρεσίες αυτές προσδιορίζονται κάθε Σεπτέμβριο με δήλωση των φορέων (π.χ.
νοσοκομεία, δημόσιοι οργανισμοί και εταιρείες κ.λπ.). Για να χαρακτηρισθεί
κάποιος ως αντιρρησίας συνειδήσεως πρέπει να κριθεί από επιτροπή (καθηγητές
ΑΕΙ, δικαστές, αξιωματικοί). Όσοι κάνουν κοινωνική θητεία δικαιούνται τροφή
και στέγη από τον φορέα στον οποίο διατίθενται. Η άδειά τους είναι δύο μέρες
κάθε μήνα υπηρεσίας. Δεν μπορούν να συνδικαλίζονται, να απεργούν, να πράττουν
πειθαρχικά αδικήματα ίδια με το πολιτικό προσωπικό. Αν αυτά δεν τα τηρούν,
περνούν στην κατηγορία των ενόπλων. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15843N081</ED>
<ID>
ID:168918

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N08&aa=1</URL></REF>


Article

<CATEGORY>vin04</CATEGORY>

 <H5>ΠΑΠΑΪΩΑΝΝΟΥ - ΠΡΩΤΟΠΑΠΑΣ: ΔΕΝ
ΚΥΒΕΡΝΟΥΝ ΟΙ ΔΙΕΘΝΕΙΣ ΟΡΓΑΝΙΣΜΟΙ</H5>
<H5>Παλιώνουν όλα γρήγορα</H5>
<H2>Εμείς αποφασίζουμε</H2>

<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Δεν θα αυξηθεί το όριο των ομαδικών απολύσεων, δεν θα αυξηθούν περαιτέρω τα
όρια ηλικίας προς συνταξιοδότηση και δεν θα μειωθούν οι αμοιβές με παράλληλη
μείωση του χρόνου εργασίας. 
Την κατηγορηματική αυτή διαβεβαίωση έδωσαν
χθες ο υπουργός Εργασίας και Κοινωνικών Ασφαλίσεων κ. Μ. Παπαϊωάννου και ο
υφυπουργός κ. Χρ. Πρωτόπαπας μετά το θόρυβο που δημιουργήθηκε από τις εκθέσεις
του ΟΟΣΑ και του Διεθνούς Νομισματικού Ταμείου για δυσμενείς αλλαγές στο
εργασιακό και ασφαλιστικό καθεστώς (κατάργηση 8ώρου εργασίας, μείωση μισθών,
απελευθέρωση απολύσεων κ.ά.) 
ΒΑΣΕΙ ΙΔΕΟΛΟΓΙΑΣ 
Ο κ. Παπαϊωάννου
παρατήρησε ότι δεν υπάρχουν προειλημμένες αποφάσεις και ότι οι
επαναλαμβανόμενες κάθε χρόνο εκθέσεις των διεθνών οργανισμών δεν καθορίζουν
και την πολιτική η οποία ακολουθείται βάσει της ιδεολογίας του κυβερνώντος
κόμματος και του κυβερνητικού προγράμματος. 
Ο υπουργός Εργασίας και
Κοινωνικών Ασφαλίσεων μιλώντας χθες σε συνδιάσκεψη για την κοινοτική
πρωτοβουλία ADAPT σκιαγράφησε τη θεματολογία του κοινωνικού διαλόγου για την
απασχόληση που αρχίζει την ερχόμενη Τρίτη. 
Οι έξι προτάσεις της κυβέρνησης
αφορούν τα εξής: 
* Διευθέτηση του χρόνου εργασίας. 
* Υποβοήθηση της
ένταξης στην αγορά εργασίας ειδικών ομάδων (νέοι, ηλικιωμένοι, άνεργοι,
γυναίκες). 
* Ενίσχυση της εκπαίδευσης και της δια βίου κατάρτισης. 
*
Προώθηση της μερικής απασχόλησης. 
* Ρυθμίσεις για νέες μορφές εργασίας
(π.χ. τηλεργασία). 
* Ενδυνάμωση της συλλογικής διαπραγμάτευσης. 
ΠΡΟΣΑΡΜΟΓΕΣ 
Μιλώντας στην ίδια συνδιάσκεψη ο κ. Πρωτόπαπας
επεσήμανε ότι η κυβέρνηση σχεδιάζει να προωθήσει ευέλικτες λύσεις που δεν θα
οδηγούν σε απορύθμιση τις εργασιακές σχέσεις. 
Κατά τον κ. Πρωτόπαπα η
ευελιξία των επιχειρήσεων απέναντι στις προκλήσεις των καιρών δεν είναι ανάγκη
να πηγάζει από τις εργασιακές σχέσεις. 
Από την πλευρά του ο Έλληνας
επίτροπος κ. Χρ. Παπουτσής ζήτησε να γίνουν οι προσαρμογές που απαιτούνται
στην αγορά εργασίας και να αναζητηθούν οι αναγκαίες μορφές ευελιξίας μέσα από
επαρκείς διασφαλίσεις για τους εργαζόμενους. 
Η ΓΡΑΜΜΑΤΕΙΑ 
Η
συντονιστική γραμματεία του κοινωνικού διαλόγου, που θα συνεδριάσει για πρώτη
φορά την ερχόμενη Τρίτη θα αποτελείται από τους: Χρ. Πρωτόπαπα (υφυπουργός
Εργασίας και Κοινωνικών Ασφαλίσεων), Τ. Γιαννίτση (οικονομικός σύμβουλος του
Πρωθυπουργού), Απ. Φωτιάδη (γεν. γραμμ. ΥΠΕΘΟ), και Ρ. Σπυρόπουλο (βουλευτής,
γραμματέας συνδικαλιστικού ΠΑΣΟΚ). Από την πλευρά των εργοδοτικών οργανώσεων
θα μετέχουν οι: Ν. Κανελλόπουλος (ΓΣΕΒΕ), Κ. Καψάλης (έμποροι), Ν. Αναλυτής
(ΣΕΒ) και από τη ΓΣΕΕ οι: Χρ. Πολυζωγόπουλος, Α. Καλύβης και Γ. Μανώλης. 
ΤΟ 2005 το 80% των εργαζομένων
θα έχουν κατάρτιση παλαιότερη των 10 ετών, ενώ το 80% από την τεχνολογία που
υπάρχει σήμερα θα έχει αντικατασταθεί μέσα σε 10 χρόνια από νέα και καλύτερη.
Την επισήμανση αυτή διατύπωσε ο γενικός διευθυντής της Γενικής Διεύθυνσης 5
της Ευρωπαϊκής Επιτροπής κ. Α. Larsson μιλώντας χτες στις εργασίες του
Ευρωπαϊκού Συνεδρίου της κοινοτικής πρωτοβουλίας ADAPT. 
Ο κ. Α. Larsson
στην ομιλία του τόνισε ότι ενώ η τεχνολογία γίνεται νεώτερη, το εργατικό
δυναμικό γίνεται πιο ηλικιωμένο». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15843N101</ED>
<ID>
ID:168919

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N10&aa=1</URL></REF>


Article

<CATEGORY>vin04</CATEGORY>

 <H2>Ταμείο αλληλεγγύης για όσους δεν έχουν σύνταξη προτείνει η ΓΣΕΕ</H2>

ΝΑ ΠΛΗΡΩΣΟΥΝ οι κατέχοντες για να δημιουργηθεί λογαριασμός κοινωνικής
αλληλεγγύης στο ασφαλιστικό σύστημα, είναι η πρόταση της ΓΣΕΕ στον επικείμενο
διάλογο για την αναμόρφωση του ασφαλιστικού. 
Η ΓΣΕΕ προτείνει να
δημιουργηθεί λογαριασμός κοινωνικής αλληλεγγύης που θα στηρίζει καθολικά με
ελάχιστο εισόδημα αξιοπρεπούς διαβίωσης όσους δεν μπορούν να στοιχειοθετήσουν
προϋποθέσεις συνταξιοδότησης καθώς και όσους δεν έχουν εισόδημα για να
επιβιώσουν ανεξαρτήτως ηλικίας (κοινωνική σύνταξη). 
Κατά την ίδια πρόταση
τα έσοδα του ταμείου θα προέρχονται από ειδική άμεση φορολόγηση που θα
αποδίδεται στο ταμείο αλληλεγγύης. 
Πηγές φορολόγησης κατά τη ΓΣΕΕ μπορεί
να είναι: 
1 Επιχειρήσεις εντάσεως κεφαλαίου και
τεχνολογίας μέσω της φορολόγησης προϊόντων υψηλής προστιθέμενης αξίας. 
2 Πηγές πλούτου που προέρχονται από αδήλωτα
εισοδήματα της παραοικονομίας (π.χ. μέρος της φορολογίας ακίνητης περιουσίας,
μέρος της φορολόγησης των χρηματιστηριακών τίτλων) που έχουν βλάψει και
συνεχίζουν να βλάπτουν την απασχόληση. 
3 Ειδική
φορολόγηση υψηλών εισοδημάτων, π.χ. άνω των 10 εκατ. δρχ. (φόρος αλληλεγγύης).

ΚΑΙ ΠΡΟΤΑΣΕΙΣ 
Επίσης η ΓΣΕΕ στο διάλογο για το
ασφαλιστικό θα υποβάλει τις παρακάτω προτάσεις: 
* Θεσμοθέτηση της
τριμερούς χρηματοδότησης του συστήματος κοινωνικής ασφάλισης (συμμετοχή του
κράτους στο 1/3 των εσόδων του συστήματος). 
* Τα γενικά όρια
συνταξιοδότησης δεν θα πρέπει να μεταβληθούν. Ειδικότερα για τον ιδιωτικό
τομέα θα πρέπει να επανέλθει η 35ετία χωρίς όριο ηλικίας. 
* Το 80% του
ασφαλιστικού μισθού για την κύρια σύνταξη και αναπροσαρμογή της με βάση τις
αυξήσεις των εν ενεργεία. 
* Επαναφορά των 20 ημερομισθίων ανειδίκευτου
εργάτη ανεξαρτήτως εισοδήματος για την κατώτερη σύνταξη. 
* Για τις
αναπηρικές συντάξεις θα πρέπει να δημιουργηθεί ειδικός ασφαλιστικός κλάδος.

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15843N102</ED>
<ID>
ID:168920

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N10&aa=2</URL></REF>


Article

<CATEGORY>vin04</CATEGORY>

 <H2>Η Γερουσία έφερε... ομόνοια</H2>

ΚΑΙΡΟΥΣ
και χρόνια είχαν στη Ρηγίλλης να δουν συνεδρίαση της Κοινοβουλευτικής Ομάδας
μέσα σε κλίμα «φιλίας και συναδέλφωσης». Καραμανλικοί, Εβερτικοί και
Μητσοτακικοί καθόταν δίπλα δίπλα, λέγοντας αστεία και πειράζοντας ο ένας τον
άλλον, εγκαταλείποντας την παλιά τακτική των χωριστών ομάδων, ενώ όλοι είχαν
μια καλή κουβέντα να πουν για την παρθενική εμφάνιση του αρχηγού τους στη
Βουλή, την περασμένη Δευτέρα. Ακόμη, ήταν η πρώτη φορά που Μητσοτακικοί
βουλευτές στήριξαν από το βήμα τις προτάσεις τού κ. Μ. Έβερτ για την Τοπική
Αυτοδιοίκηση, ενώ, βγαίνοντας από την αίθουσα, διαπίστωναν ότι η παρέμβαση του
πρώην προέδρου ήταν πολύ καλή. 
Η Κοινοβουλευτική Ομάδα δεν συνεδρίασε ­
όπως γινόταν έως σήμερα ­ στην αίθουσα «Κωσταντίνος Μητσοτάκης», η οποία
βρίσκεται στον κήπο της Ρηγίλλης, αλλά στην αίθουσα της Γερουσίας της Βουλής,
όπου γίνονται οι συνεδριάσεις του κυβερνώντος κόμματος. Ο κ. Καραμανλής, με
την απόφασή του αυτή ήθελε να συμβολίσει ότι η Ν.Δ. είναι κόμμα εξουσίας και
να αλλάξει το κλίμα οξύτητας, καθώς οι βουλευτές έχουν συνδέσει την αίθουσα
της Ρηγίλλης με τις αντιπαραθέσεις. Υπήρχε όμως ακόμη ένας λόγος «πονηρός» ­
λένε οι φίλοι τού κ. Κ. Καραμανλη. Στην αίθουσα Γερουσίας, όπου οι βουλευτές
κάθονται μακριά ο ένας από τον άλλο, είναι δύσκολο να υπάρξουν φαινόμενα
μαζικών αντιπαραθέσεων ή αποδοκιμασιών που ευδοκιμούσαν στο στριμωγμένο
περιβάλλον της Ρηγίλλης. 
Επί 6 ώρες οι βουλευτές της Ν.Δ. συζητούσαν χωρίς
αντιπαραθέσεις, αιχμές και υπονοούμενα και όταν κάποια στιγμή προκλήθηκε
ένταση για ένα διαδικαστικό ζήτημα, παρενέβη ο κ. Μ. Έβερτ λέγοντας: «Δεν
πρέπει να δοθεί η εντύπωση ότι υπάρχει γκρίνια τώρα που είναι θετική η εικόνα
της Ν.Δ. στην κοινή γνώμη μετά την εμφάνιση του κ. Καραμανλή στη Βουλή». 
Στην εισήγησή του ο κ. Κ. Καραμανλής έκανε ιδιαίτερη αναφορά στην πορεία των
ελληνοτουρκικών σχέσεων, επισημαίνοντας ότι η Ν.Δ. δεν είναι κατ' αρχήν
αντίθετη με τον διάλογο, αρκεί να συντρέχουν οι γνωστές προϋποθέσεις.
Κατηγόρησε την κυβέρνηση ότι μεθοδεύει διάλογο με την Τουρκία χωρίς η
γειτονική χώρα να άρει τις απειλές της για χρήση βίας. Πρόσθεσε ότι ο
διάλογος, εάν δεν έχει προετοιμασθεί καλά, σίγουρα θα αποβεί εις βάρος των
εθνικών μας συμφερόντων και κατέληξε: «Από την άλλη, διακοπή διάλογου σημαίνει
πιθανώς ανανεωμένη ένταση στις ελληνοτουρκικές σχέσεις. Ένταση, η οποία στο
παρελθόν έχει δείξει ότι κανείς δεν μπορεί να αποκλείσει πως μπορεί να φθάσει
και σε κρίση». 
Με τις θέσεις τού κ. Κ. Καραμανλή συντάχθηκε η κ. Ντ.
Μπακογιάννη, παίρνοντας έτσι αποστάσεις από τις απόψεις του κ. Κ. Μητσοτάκη, ο
οποίος σε κάθε ευκαιρία επισημαίνει ότι η πολιτική της κυβέρνησης βρίσκεται
στη σωστή κατεύθυνση. Η πρώην υπουργός είπε ότι δεν «είναι ξεκάθαρη η γραμμή
της κυβέρνησης και υπάρχουν συνεχείς παλινωδίες». 
Ο κ. Κ. Καραμανλής, αφού
επέκρινε την κυβέρνηση για τους χειρισμούς της στα θέματα της Οικονομίας και
της Παιδείας, στάθηκε ιδιαίτερα στα θέματα της Τοπικής Αυτοδιοίκησης και
διαφώνησε με τις αναγκαστικές συνενώσεις των κοινοτήτων που προωθεί η
κυβέρνηση. 
Πάντως, ο πρόεδρος της Ν.Δ. συνέχισε και χθες και τηρεί τις
ισορροπίες μεταξύ των κ.κ. Κ. Μητσοτάκη και Μ. Έβερτ. Αναφέρθηκε στο θετικό
έργο της κυβέρνησης της Ν.Δ. την τριετία '90-93, ενώ υιοθέτησε πολλές από τις
θέσεις τού προκατόχου του στα θέματα Τοπικής Αυτοδιοίκησης. 
Βουλευτές όλων
των τάσεων συμφώνησαν με την πρόταση του κ. Μ. Έβερτ, ο οποίος ζήτησε να
διεξαχθούν δημοψηφίσματα στις τοπικές κοινωνίες, ώστε οι ίδιοι οι πολίτες να
αποφασίσουν για το πώς θα διοικούνται στο εξής σε τοπικό επίπεδο. Διαφώνησε
όμως με την πρόταση για δημοψήφισμα ο κ. Γ. Βαρβιτσιώτης. Ο κ. Γ. Σουφλιάς
απέφυγε να ταυτισθεί με τις θέσεις της ηγεσίας, η οποία διαφωνεί με τις
αναγκαστικές συνενώσεις. 
Έκανε τις δικές του προτάσεις και τόνισε ότι «η
θέση του κόμματος δεν μπορεί να είναι η πλήρης άρνηση». Η κ. Ντ. Μπακογιάννη
δεν διαφώνησε με τον πρόεδρο του κόμματος. Έκανε όμως μια δική της πρόταση.
Είπε ότι είναι ανάγκη το κόμμα να προτείνει πιο θαρραλέα μέτρα από την
κυβέρνηση για την Τοπική Αυδιοίκηση και ζήτησε να εκλέγεται ο περιφερειάρχης
και το περιφερειακό συμβούλιο. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15843N103</ED>
<ID>
ID:168921

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N10&aa=3</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ</H2>
<H2>Μήνας του μέλιτος
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Μήνα μέλιτος περνούν στη Ρηγίλλης από την περασμένη
Δευτέρα Καραμανλικοί, Εβερτικοί και Μητσοτακικοί. Ύστερα από ενάμιση μήνα
αμηχανίας και δυσφορίας για την αδράνεια της νέας ηγεσίας, μετά την παρθενική
εμφάνιση του προέδρου στη Βουλή όλα ξαφνικά άλλαξαν. Και ήταν αναμενόμενο: το
κόμμα, φάνηκε καθαρά, δεν αντιμετωπίζει πια πρόβλημα ηγεσίας. Ήρθε η ώρα
λοιπόν για τα στελέχη του να βάλουν σε δεύτερη μοίρα τις προσωπικές τους
φιλοδοξίες.Ο έρωτας όμως που χτύπησε την πόρτα της Ν.Δ. μπορεί και πάλι να
αποδειχθεί παροδικός. Γιατί το πρόβλημα στο κόμμα της αξιωματικής
αντιπολίτευσης δεν είναι ­ μόνο ­ τα πρόσωπα. Είναι κυρίως η έλλειψη κοινής
πολιτικής αντίληψης ανάμεσα στα κορυφαία στελέχη για τα κρίσιμα εθνικά και
οικονομικά προβλήματα που αντιμετωπίζει η χώρα. Ο νέος πρόεδρος λοιπόν πρέπει
σύντομα να αποδείξει ότι μπορεί να συνθέτει απόψεις και να παράγει πολιτικές
θέσεις. Μόνο τότε θα πείσει την κοινή γνώμη ότι το κόμμα είναι πλέον σε θέση
να διεκδικήσει τη διακυβέρνηση της χώρας. Και μόνο τότε ο σημερινός έρωτας
μεταξύ των τάσεων θα μπορέσει να μετεξελιχθεί σε γάμο ­ έστω και γάμο...
συμφερόντων. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15843N104</ED>
<ID>
ID:168922

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N10&aa=4</URL></REF>


Article

<CATEGORY>vin04</CATEGORY>

 <H2>Τσεκάρισμα για αναπηρικές συντάξεις «μαϊμούδες»</H2>

<AUTHOR>ΝΙΚΟΣΚΩΤΣΙΚΟΠΟΥΛΟΣ</AUTHOR>

ΑΠΟ ΚΡΗΣΑΡΑ θα περάσουν τώρα όλες οι αναπηρικές
συντάξεις και τα επιδόματα που έχουν χορηγηθεί έως σήμερα, ώστε να διαπιστωθεί
τι ποσά δίνονται σε μη δικαιούχους. Υπολογίζεται ότι θα ελεγχθούν 430.000
συντάξεις. 
Σκοπός των ελέγχων είναι οι συντάξεις να χορηγούνται μόνο σε
εκείνους που πραγματικά τις έχουν ανάγκη. 
Αυτά προκύπτουν από δηλώσεις του
υφυπουργού Οικονομικών, κ. Ν. Χριστοδουλάκη, που σχολίασε σχετικό απόσπασμα
της έκθεσης του ΔΝΤ για την ελληνική οικονομία. 
Όταν, λοιπόν, κλήθηκε ο κ.
Χριστοδουλάκης να σχολιάσει τη σύσταση του ΔΝΤ για επανέλεγχο των αναπηρικών
συντάξεων, είπε ότι «τίθεται ζήτημα ελέγχου, που έχει στόχο τον εφοδιασμό των
δικαιούχων με αναπηρική κάρτα». 
Πρόσθεσε ότι το θέμα χειρίζεται το
υπουργείο Υγείας και ότι οι έλεγχοι θα πιστοποιούν ότι ο συνταξιούχος
δικαιούται πράγματι την αναπηρική σύνταξη. Από τα παραπάνω προκύπτει ότι θα
αλλάξει όλο το καθεστώς χορήγησης αναπηρικών συντάξεων. 
«Χρειαζόμαστε»,
είπε, «ένα σύστημα διαφανές και αξιόπιστο, που δεν θα επιτρέπει καμία δολίευσή
του. Η κοινωνική πολιτική αφορά άτομα με ανάγκες. Δεν ασκείται με τυφλές
ισοπεδωτικές παροχές». 
Αναλύοντας τα όσα είπε, εξήγησε ότι «τα επιδόματα
προς όλους δεν είναι κοινωνική πολιτική, γιατί έτσι οι πόροι δεν φθάνουν για
αυτούς έχουν πράγματι ανάγκη». 
Παράλληλα, προειδοποίησε ότι «η κυβέρνηση
θα πάρει μέτρα προς πάσα κατεύθυνση». 
Επίσης, απαντώντας σε άλλη ερώτηση,
διευκρίνισε ότι οι έλεγχοι δεν αφορούν μόνο τις αναπηρικές συντάξεις που θα
χορηγούνται στο εξής, αλλά θα γίνουν έλεγχοι και σε όλες τις συντάξεις που
έχουν ήδη χορηγηθεί. 
Σημειώνεται ότι στην έκθεση του Διεθνούς Νομισματικού
Ταμείου, που δημοσιοποιήθηκε χθες, μεταξύ άλλων ζητείται από την κυβέρνηση να
γίνει επανέλεγχος όλων των αναπηρικών συντάξεων. 
Επίσης, σε ειδική μελέτη
του Πανεπιστημίου Αθηνών, που έγινε κατόπιν εντολής του υπουργείου Κοινωνικών
Ασφαλίσεων, αναφέρεται ότι κατά την εκτίμηση του βαθμού αναπηρίας
«εμφανίζονται ορισμένες πελατειακές σχέσεις». 
Τονίζεται ακόμα ότι «σε αυτό
συντελεί η εντοπιότητα των γιατρών, οι διάφορες γνωριμίες, ο χρηματισμός
κ.λπ.». 
Σύμφωνα με την ίδια μελέτη, το 1995 έπαιρναν αναπηρική σύνταξη
(μικρή ή μεγάλη) περισσότερα από 436.000 άτομα. 
Το 1996 οι ανάπηροι
συνταξιούχοι του ΙΚΑ ήταν 157.000, του ΟΓΑ 160.000 και του ΤΕΒΕ 20.000. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15843N111</ED>
<ID>
ID:168923

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N11&aa=1</URL></REF>


Article

<CATEGORY>vin04</CATEGORY>

 <H2>Αυξημένες συντάξεις στο Δημόσιο</H2>

ΟΙ ΝΕΕΣ συντάξεις των δημοσίων
υπαλλήλων θα προβλέπουν αυξήσεις εφόσον εξαντλούν την 35ετία. Δεν θα ισχύει το
ίδιο όμως για όσους βγαίνουν στη σύνταξη νωρίς. 
Αυτό προκύπτει από
χθεσινές δηλώσεις του υφυπουργού Οικονομικών κ. Ν. Χριστοδουλάκη, που είπε ότι
το νομοσχέδιο με τις συντάξεις των δημοσίων υπαλλήλων θα δοθεί στη δημοσιότητα
την ερχόμενη εβδομάδα. 
Όπως είπε, δεν θα υπάρχουν μειώσεις, αλλά οι
συντάξεις θα είναι διαφοροποιημένες. Θα υπάρχουν αυξήσεις, είπε, αλλά θα είναι
διαφορετικές, ώστε να δίνουν κίνητρα για παραμονή στο Δημόσιο. 
Πρόσθεσε
ότι οι συντάξεις των δημοσίων υπαλλήλων «είναι αντανάκλαση του νέου
μισθολογίου, θετική για τις συντάξεις». 
Το νομοσχέδιο με τις νέες
συντάξεις θα δοθεί στη δημοσιότητα μετά τη συνάντηση του υφυπουργού με
εκπροσώπους της ΑΔΕΔΥ και των συνταξιούχων, την ερχόμενη Δευτέρα. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15843N112</ED>
<ID>
ID:168924

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N11&aa=2</URL></REF>


Article

<CATEGORY>vin04</CATEGORY>

 <H2>Ποιοι μονιμοποιούνται σε Δήμους - Κοινότητες</H2>

<AUTHOR>ΓΙΑΝΝΗΣ Ε.ΔΙΑΚΟΓΙΑΝΝΗΣ</AUTHOR>

ΟΙ «ΚΟΡΟΝΕΣ» και οι «αντιπαραθέσεις», ακόμη και της
κυβέρνησης με βουλευτές της συμπολίτευσης, ήταν η «αυλαία» χθες στη Βουλή για
την επίμαχη τροπολογία των ΟΤΑ. 
Η τροπολογία, την οποία υποστήριξε ο
υφυπουργός Εσωτερικών και Δημόσιας Διοίκησης Λάμπρος Παπαδήμας (δεν μίλησε ο
υπουργός Αλέκος Παπαδόπουλος) κατατέθηκε στο οικιστικό νομοσχέδιο και,
τελικώς, ψηφίσθηκε κατά πλειοψηφία, προβλέποντας τη μονιμοποίηση περίπου 5.000
εργαζομένων. 
Θέμα ονομαστικής ψηφοφορίας δεν τέθηκε αυτή τη φορά από τους
βουλευτές του ΠΑΣΟΚ, όπως είχε γίνει πριν από μία εβδομάδα. Πολλοί απ' αυτούς
έδειχναν σχετικά ικανοποιημένοι με τις αλλαγές που είχαν συντελεσθεί και
αργότερα σχολίαζαν πως «τουλάχιστον μπαλώθηκε η τρύπα», ενώ την ίδια ώρα οι
βουλευτές της Ν.Δ. τους κατηγορούσαν για «οβιδιακές μεταμορφώσεις». 
ΣΤΑ ΔΙΚΑΣΤΗΡΙΑ 
Ωστόσο, όπως επισήμαναν ομιλητές απ' όλα τα
κόμματα (και από το ΠΑΣΟΚ), δημιουργείται ένα νέο εκρηκτικό, για τους ΟΤΑ και
το Δημόσιο, πρόβλημα: ανοίγει ο δρόμος μέσω των δικαστηρίων για τη
μονιμοποίηση, για λόγους ίσης μεταχείρισης, κι άλλων τεσσάρων περίπου χιλιάδων
εργαζομένων που έχουν σήμερα σχέση εργασίας ή εργάζονται με σύμβαση έργου
στους ΟΤΑ. Μάλιστα πολλοί βουλευτές του ΠΑΣΟΚ, όπως οι Ι. Καψής, Κ. Κουλούρης,
Γ. Αδαμόπουλος, Λ. Κανελλόπουλος, Γ. Τσακλίδης, Λ. Τζαννής και Α. Καλαφάτης,
αλλά και οι εισηγητές του ΣΥΝ και του ΔΗΚΚΙ Σπ. Δανέλλης και Γ. Τσαφούλιας,
διαβλέποντας τον κίνδυνο, της δικαστικής δικαίωσης χιλιάδων εργαζομένων,
ζήτησαν τη διεύρυνση της τροπολογίας: «Πρέπει όλοι να μονιμοποιηθούν με βάση
το Σύνταγμα», είπαν. 
«ΔΕΝ ΠΛΗΤΤΕΤΑΙ» 
«Η αλήθεια είναι
ότι κάνουμε μια αβαρία», είπε χαρακτηριστικά ο πρώην υπουργός Αναστάσιος
Πεπονής για τις μονιμοποιήσεις υπαλλήλων των ΟΤΑ. Και με ιδιαίτερη έμφαση,
απευθυνόμενος στα υπουργικά έδρανα, είπε: «Επιτέλους, η κυβέρνηση να
εξαγγείλει την επέκταση πέραν του Δημοσίου του αξιοκρατικού νόμου 2190 περί
προσλήψεων». 
Οι φράσεις του κ. Πεπονή ενόχλησαν τον υφυπουργό κ. Λάμπρο
Παπαδήμα, ο οποίος παίρνοντας τον λόγο υποστήριξε ότι η κυβέρνηση δεν κάνει
καμία απολύτως αβαρία και σε καμία περίπτωση δεν πλήττεται ο νόμος 2190. 
Στο μεταξύ, ο κ. Αλ. Χρυσανθακόπουλος (ΠΑΣΟΚ), ο οποίος τελικώς ψήφισε την
τροπολογία, έκανε λόγο σε υψηλούς τόνους για «θλιβερή επιβεβαίωση των
υπέρμαχων του αριστερού και δεξιού παλαιοκομματισμού», ενώ ο συνάδελφός του
Χρ. Κηπουρός, ο οποίος δεν ψήφισε την τροπολογία, μίλησε για νίκη «του
αθηναϊκού πελατειακού συστήματος». 
Ν.Δ.: «ΠΑΡΩΝ» 
Ο
κοινοβουλευτικός εκπρόσωπος της Ν.Δ. κ. Δημήτρης Σιούφας δήλωσε ότι το κόμμα
του ψηφίζει «παρών». Και τόνισε ότι οι βουλευτές του ΠΑΣΟΚ αυτομαστιγώνονται,
αφού πριν από μία εβδομάδα ζητούσαν ονομαστική ψηφοφορία κατά της κυβέρνησης
και τώρα επειδή θα μονιμοποιηθούν κάποιοι υπερψηφίζουν χωρίς να
διαμαρτύρονται, τη στιγμή που οι άλλοι εργαζόμενοι, αν και το δικαιούνται, δεν
θα μονιμοποιηθούν. 
* Οι βουλευτές του ΚΚΕ Στ. Κόρακας και Ν. Γκατζής
δήλωσαν ότι το κόμμα τους καταψηφίζει την τροπολογία γιατί αφήνει απ' έξω από
τη λύση του προβλήματος χιλιάδες εργαζομένους, τους οποίους αναγκάζει να
τρέχουν στα δικαστήρια για να βρουν το αυτονόητο δίκιο τους. 
ΤΙ
ΠΡΟΒΛΕΠΕΙ 
Η τελική τροπολογία, όπως τελικώς ψηφίσθηκε (εν μέσω
φραστικών αντιπαραθέσεων βουλευτών του ΠΑΣΟΚ και του προεδρείου της Βουλής με
βουλευτές του ΚΚΕ) προβλέπει τη μονιμοποίηση: 
1 Όσων προσλήφθηκαν με
σύμβαση εργασίας ορισμένου χρόνου ή σύμβαση έργου έως τις 16 Σεπτεμβρίου του
'94 στους ΟΤΑ. 
2 Όσων προσλήφθηκαν με τις παραπάνω σχέσεις εργασίας, με
συνολικό χρόνο υπηρεσίας 12 μηνών έως τη δημοσίευση της τροπολογίας στην
Εφημερίδα της Κυβερνήσεως και εργάζονται στην καθαριότητα (απορριμματοφόρα,
κοιμητήρια, κήπους, κ.λπ). 
3 Των εργαζομένων σε έργα αυτεπιστασίας, με
υπηρεσία σ' αυτά 24 μηνών. 
Στις παραπάνω τρεις διατάξεις προστίθενται
ασφαλιστικές δικλίδες. Οι αποφάσεις για μονιμοποίηση θα ελεγχθούν από τα
αρμόδια διοικητικά όργανα. Και δεν θα επαναληφθεί ανάλογη ρύθμιση πέραν του
νόμου 2190. 
ΟΙ ΚΙΝΗΤΟΠΟΙΗΣΕΙΣ 
Την αναστολή των
απεργιακών κινητοποιήσεών τους αποφάσισαν χθες οι μόνιμοι εργαζόμενοι στους
δήμους και τις κοινότητες όλης της χώρας. Συγκεκριμένα, η διοίκηση της
Πανελλήνιας Ομοσπονδίας Εργαζομένων Οργανισμών Τοπικής Αυτοδιοίκησης
(ΠΟΕ-ΟΤΑ), με τη λήξη της χθεσινής 24ωρης απεργίας ­ στόχο είχε τη
μονιμοποίηση του εποχικού προσωπικού των ΟΤΑ ­ αποφάσισε να παραπέμψει το όλο
θέμα των κινητοποιήσεων στο συνέδριο της Ομοσπονδίας που θα γίνει στις 27, 28,
και 29 Μαΐου στην Καλαμάτα. 
Την ίδια στιγμή με 48ωρες επαναλαμβανόμενες
απεργιακές κινητοποιήσεις στις αρχές Ιουνίου απειλεί η Πανελλήνια Ομοσπονδία
Προσωπικού ΟΤΑ (ΠΟΠ-ΟΤΑ), προβάλλοντας οικονομικά και συνταξιοδοτικά αιτήματα.

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15843N113</ED>
<ID>
ID:168925

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N11&aa=3</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ</H2>
<H2>Δεν μας χαρίζουν τίποτε</H2>

<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΓΕΝΝΗΘΗΚΕ: Στην Αθήνα το 1946 
ΘΥΜΑΤΑΙ: Τα φοιτητικά του χρόνια

ΕΠΙΔΙΩΚΕΙ: Να είναι αντικειμενικός 
ΔΙΑΦΩΝΕΙ: Με τις απόλυτες θεωρίες

ΦΙΛΟΔΟΞΕΙ: Να αυξήσει το ποσοστό των Ελλήνων που θεωρούν τους εαυτούς τους
ενημερωμένους για τα ευρωπαϊκά θέματα 
ΠΡΟΒΛΕΠΕΙ: Πολλή δουλειά 
Από την
Αθήνα περνάει ο δρόμος των βαλκανικών χωρών προς την Ευρώπη, αλλά η διεύρυνση
της Ε.Ε. «προς Ανατολάς» θα πάρει κάποιο χρόνο.Αυτό τονίζει σε συνέντευξή του
στα «ΝΕΑ» ο νέος διευθυντής του γραφείου αντιπροσωπείας της Κομισιόν στην
Αθήνα, κ. Μάριος Καμχής, επισημαίνοντας ότι δεν ξέρει τι περίμενε να βρει ο κ.
Σαντέρ στην Αθήνα, αλλά έφυγε πολύ ευχαριστημένος. Ο κ. Καμχής τονίζει ακόμη
ότι το βέτο διατηρείται για θέματα ζωτικής κυριαρχίας, ο ρυθμός απορρόφησης
του Β' πακέτου έχει επιταχυνθεί και ότι με τη νέα Κοινή Αγροτική Πολιτική
(ΚΑΠ) η ύπαιθρος θα γνωρίσει καλύτερες μέρες. 
ΕΡ.: Και τώρα Άμστερνταμ;

ΑΠ.: Η Ευρώπη με μικρά ή μεγάλα βήματα θα προχωρήσει. 
ΕΡ.: Που
σημαίνει ανατροπή του Μάαστριχτ; 
ΑΠ.: Το Μάαστριχτ είχε πολλά θετικά
στοιχεία, δεν θα ανατραπεί, θα αναθεωρηθεί και θα συμπληρωθεί. 
ΕΡ.: Η τάση
που διαμορφώνεται; 
ΑΠ.: Αισιοδοξία για μια διευρυμένη, αποτελεσματική αλλά
και κατανοητή Ευρώπη. 
ΕΡ.: Και μετά τις εκλογές στη Βρετανία; 
ΑΠ.:
Θετική εξέλιξη: διάλογος, εταιρικότητα, εποικοδομητική θέση. 
ΕΡ.: Οι
εργατικοί θα πουν τώρα «ναι»; 
ΑΠ.: Σίγουρα ναι στον Κοινωνικό Χάρτη. 
ΕΡ.: Είναι και η Γαλλία; 
ΑΠ.: Που δείχνει πόσο παίρνουν όλοι την Ευρώπη
στα σοβαρά. 
ΕΡ.: Μιλάμε για ριζικές αλλαγές; 
ΑΠ.: Ελπίζω αρκετά επάνω
από τον ελάχιστο κοινό παρονομαστή των εθνικών επιδιώξεων. 
ΕΡ.: Και η
κατάργηση του βέτο; 
ΑΠ.: Το βέτο δεν θα καταργηθεί για θέματα ζωτικής
εθνικής κυριαρχίας. 
ΕΡ.: Και η συμμετοχή στην Κομισιόν; 
ΑΠ.: Κάθε χώρα
θα έχει τον επίτροπό της. 
ΕΡ.: Κάποιοι θα χάσουν έδαφος; 
ΑΠ.: Όχι, αν
υπάρχει συνεχής αγώνας και παρουσία. 
ΕΡ.: Και η Ελλάδα; 
ΑΠ.: Έχει
γίνει συνείδηση πλέον ότι τίποτα δεν χαρίζεται. 
ΕΡ.: Προοπτική κοινής
εξωτερικής πολιτικής; 
ΑΠ.: Με μικρά ­ αλλά ουσιαστικά ­ βήματα. 
ΕΡ.: Ο
κ. Σαντέρ βρήκε ό,τι περίμενε στην Αθήνα; 
ΑΠ.: Δεν ξέρω τι περίμενε, ξέρω
ότι έφυγε πολύ ευχαριστημένος. 
ΕΡ.: Άξονας τώρα Βρυξέλλες - Αθήνα -
Βαλκάνια; 
ΑΠ.: Ο δρόμος των βαλκανικών χωρών προς την Ευρώπη περνά από την
Αθήνα. 
ΕΡ.: Στην πράξη όμως; 
ΑΠ.: Ως ένα βαθμό και στην πράξη. 
ΕΡ.: Και η ένταξη της Κύπρου; 
ΑΠ.: Θα σεβαστούμε τις αποφάσεις του Μαρτίου
1996. 
ΕΡ.: Οι προτεραιότητες για τη Μεσόγειο; 
ΑΠ.: Μια μεγάλη πρόκληση
που δεν θα πρέπει να την αγνοήσουμε. 
ΕΡ.: Τα μεγάλα έργα με το Β' πακέτο;

ΑΠ.: Έχουν πλέον στηθεί οι μηχανισμοί για την υλοποίησή τους. 
ΕΡ.: Και
οι ρυθμοί απορρόφησης; 
ΑΠ.: Η απορρόφηση δεν είναι αυτοσκοπός, αλλά έχει
επιταχυνθεί. 
ΕΡ.: Η εικόνα (για την απορρόφηση) στις Βρυξέλλες; 
ΑΠ.: Η
Ελλάδα είναι στον μέσο όρο. 
ΕΡ.: Έρχεται όμως και το «πακέτο Σαντέρ»; 
ΑΠ.: Η στήριξη για τις λιγότερο ανεπτυγμένες χώρες θα συνεχισθεί. 
ΕΡ.: Με
μόνο κριτήριο το ύψος της ανεργίας; 
ΑΠ.: Θα ληφθεί σίγουρα υπόψη το ΑΕΠ.

ΕΡ.: Εμείς όμως έχουμε και τους αγρότες μας... 
ΑΠ.: Που παράγουν
προϊόντα ποιότητας. Ας κοιτάξουμε όμως και την εμπορία τους. 
ΕΡ.: Μετά την
αναθεώρηση της ΚΑΠ; 
ΑΠ.: Η ύπαιθρος θα γνωρίσει καλύτερες μέρες. 
ΕΡ.:
Και η διεύρυνση της Ε.Ε. «προς Ανατολάς»; 
ΑΠ.: Είναι μια διαδικασία που θα
πάρει κάποιο χρόνο. 
ΕΡ.: Το «τίμημά» της όμως, φοβάμαι, πέφτει σε εμάς...

ΑΠ.: Η διαφορά ανάπτυξης είναι πολύ μεγάλη για να φοβόμαστε, χρειάζεται
όμως και εγρήγορση. 
ΕΡ.: Ίσως επηρεάσει και τη σύγκλιση... 
ΑΠ.: Η
πολιτική βούληση μόνο επηρεάζει τη σύγκλιση. 
ΕΡ.: Η αντιπροσωπεία της Ε.Ε.
στην Αθήνα «βλέπει» τα προβλήματα; 
ΑΠ.: Ρόλος μας είναι να μεταφέρουμε τις
ευαισθησίες της ελληνικής κοινωνίας προς τα κέντρα αποφάσεων των Βρυξελλών και
τα κοινοτικά δρώμενα προς την Αθήνα. 
ΕΡ.: Η ελληνική περιφέρεια
ενημερώνεται για τις προοπτικές; 
ΑΠ.: Όχι όσο θα έπρεπε, γι' αυτό και
είναι μέσα στις προτεραιότητές μας. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15843N121</ED>
<ID>
ID:168926

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N12&aa=1</URL></REF>


Article

<CATEGORY>vin06</CATEGORY>

 <H5>Ο ΔΗΜΟΣ ΤΗΣ
ΑΘΗΝΑΣ ΠΡΟΣΦΕΡΕ ΣΕ 100 ΑΣΤΕΓΟΥΣ ΔΙΚΑΙΩΜΑ ΔΙΑΜΟΝΗΣ ΚΑΙ ΠΕΡΙΘΑΛΨΗΣ</H5>
<H2>Κυκλοφορούν με ταυτότητα ανθρωπιάς</H2>

<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Η ατμόσφαιρα στην αίθουσα του Σεράφειου κολυμβητηρίου
χθες ήταν ιδιαίτερα «φορτισμένη». Οι άστεγοι, που ένα χρόνο τώρα συναντιούνται
καθημερινά εκεί, γύρω από ένα τραπέζι με φαγητό, άκουσαν τον δήμαρχο της πόλης
να τους διαβεβαιώνει «πως η οικογένεια της Αθήνας δεν θα αργήσει κι άλλο, για
να τους αγκαλιάσει». 
ΕΔΩ ΚΑΙ περισσότερο από ένα χρόνο, οι άνθρωποι αυτοί
κατάφεραν, με τις συνθήκες που τους παρείχε ο Δήμος Αθηναίων, να δοκιμάσουν
μια ζωή που ίσως για χρόνια ολόκληρα στερήθηκαν, που ίσως ποτέ δεν γνώρισαν.
Μιλώντας μεταξύ τους με τα μικρά ονόματα, δείχνοντας ενδιαφέρον ο ένας για τα
νέα του άλλου. 
Και χθες έδειξαν ακόμη πιο χαρούμενοι, όταν κράτησαν στα
χέρια τους μια νέα ταυτότητα. Μια ταυτότητα - «διαβατήριο», προς τον κόσμο
εκείνο που μέχρι τώρα αρνιόταν πεισματικά να τους κατανοήσει. 
Σε λίγες
ημέρες, για εκατό από τους ανθρώπους αυτούς, το ξημέρωμα στις πλατείες ή τους
σταθμούς του τρένου θα αποτελεί τον κύκλο μιας ζωής που δείχνει μάλλον να
κλείνει οριστικά. Με την ταυτότητα, θα μπορούν να έχουν το δικό τους δωμάτιο
σε ξενοδοχείο, θα μπορούν να έχουν ισάξια περίθαλψη και μεταχείριση στα
ιατρεία και τις υπηρεσίες του Δήμου της Αθήνας. 
«Είναι το δεύτερο μέρος
του προγράμματός μας για τους αστέγους», είπε ο κ. Δημήτρης Αβραμόπουλος. «Το
πιο σημαντικό πράγμα σε αυτό το έργο που έχουμε αναλάβει δεν είναι απλώς αυτή
η μεταβατική στέγη που θα τους δώσουμε. Είναι περισσότερο η ηθική υποστήριξη
στο να πάρουν ξανά τη ζωή στα χέρια τους». 
Έτσι, από την άλλη εβδομάδα,
τουλάχιστον 40 δωμάτια σε δύο ξενοδοχεία, κοντά στο κέντρο της Αθήνας, θα
είναι έτοιμα να δεχτούν τους καινούργιους επισκέπτες. Το αντίτιμο αυτής της
φιλοξενίας θα είναι σχεδόν μηδαμινό. Χίλιες δραχμές την ημέρα για τον κάθε
άνθρωπο θα καλείται να πληρώνει ο δήμος. Ο ιδιοκτήτης του ξενοδοχείου
«Στάδιο», στη λεωφόρο Β. Κωνσταντίνου, κ. Δ. Θεοφίλου, δεν διστάζει να πει
«πως αν κάθε ξενοδοχειακή μονάδα παραχωρούσε σε αυτούς τους ανθρώπους το 1%
των κλινών της, τότε το πρόβλημα θα είχε λυθεί». 
Ήταν ο ίδιος αυτός
ξενοδόχος που πήρε μόνος του την απόφαση να παραχωρήσει στο Δήμο Αθηναίων τα
δωμάτιά του, ώστε να επιτύχει αυτή η προσπάθεια, «που μοιάζει πρωτοποριακή και
για τα ευρωπαϊκά δεδομένα». 
Οι υπηρεσίες του Δήμου Αθηναίων έχουν
υπολογίσει ότι ο αριθμός των αστέγων σε ολόκληρη την Ελλάδα ξεπερνά κατά πολύ
τους 5.000. Πολλοί από αυτούς ζουν στις πλατείες, τους σταθμούς ΚΤΕΛ ή τους
σταθμούς των τρένων των μεγάλων αστικών πόλεων. Άλλοι κοιμούνται προσωρινά σε
καταλύματα προνοιακού χαρακτήρα του υπουργείου Υγείας, και άλλοι σε
υποβαθμισμένα δωμάτια φθηνών ξενοδοχείων. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15843N131</ED>
<ID>
ID:168928

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N13&aa=1</URL></REF>


Article

<CATEGORY>vin06</CATEGORY>

 <H2>Πρόσκληση στον Πρωθυπουργό από ανηλίκους των φυλακών</H2>

<AUTHOR>ΝΙΚΟΣΜΑΣΤΟΡΑΣ</AUTHOR>

ΜΠΟΡΕΙ να έχει ειπωθεί ότι «τους πρωθυπουργούς δεν τους
στέλνεις στη φυλακή, αλλά στο σπίτι τους», τι γίνεται όμως αν ένας εν ενεργεία
Πρωθυπουργός, χωρίς να κατηγορείται για κάτι, ζητήσει ο ίδιος να μπει στη
φυλακή και μάλιστα σε... φυλακή ανηλίκων; 
Και όμως, είναι πολύ πιθανό να
το δούμε και αυτό σύντομα, αν ο κ. Κώστας Σημίτης αποδεχθεί την πρόσκληση που
κάνουν στον ίδιον και σε άλλους γνωστούς πολιτικούς, καλλιτέχνες και αθλητές,
οι 100 ανήλικοι κρατούμενοι στις φυλακές Κορυδαλλού, προκειμένου να τους
γνωρίσουν και να τους πάρουν... ραδιοφωνική συνέντευξη, που θα μεταδοθεί
πανελλαδικά από την ΕΡΤ! 
Δεν πρόκειται για αστείο. Πρόκειται για
πραγματικότητα, που προήλθε από μια αξιόλογη πρωτοβουλία που έλαβαν από κοινού
η ΕΡΤ, η γενική γραμματεία Νέας Γενιάς, το υπουργείο Δικαιοσύνης και η
Εταιρεία Κοινωνικής Υποστήριξης Νέων «Άρσις», δημιουργώντας στον χώρο των
Σωφρονιστικών Καταστημάτων Ανηλίκων Κορυδαλλού και Βόλου ­ και στις γυναικείες
φυλακές Κορυδαλλού ­ 8 διαφορετικά Εργαστήρια Ελεύθερου Χρόνου, ώστε οι
ανήλικοι φυλακισμένοι να εκτονώνουν δημιουργικά την ενεργητικότητά τους και να
σχηματίζουν ομάδες με βάση τα κοινά ενδιαφέροντα, αντί να συμπλέκονται με βάση
τη φυλετική τους προέλευση, όπως δυστυχώς συμβαίνει συχνά σήμερα. 
Μεταξύ
των εργαστηρίων αυτών (που περιλαμβάνουν μαθήματα θεατρικής έκφρασης,
φωτογραφίας, βίντεο, μουσικής, DJ, χειροτεχνίας, κ.ά.) υπάρχει και εργαστήριο
παραγωγής ηχογραφημένων εκπομπών, τις οποίες θα επιμελούνται τεχνικά και
δημοσιογραφικά οι νεαροί και θα τις μεταδίδει η ΕΡΑ σε πανελλαδικό επίπεδο,
όπως είχε συμβεί τα περασμένα Χριστούγεννα, όταν ­ πρώτη φορά στην Ελλάδα ­
μια εκπομπή της ΕΡΑ έγινε μέσα στις φυλακές, με συμμετοχή του Διονύση Τσακνή
και του Λαυρέντη Μαχαιρίτσα. 
Στο πλαίσιο αυτού του εργαστηρίου, λοιπόν, οι
νεαροί κρατούμενοι ζήτησαν να πάρουν συνεντεύξεις από διάφορα γνωστά πρόσωπα,
μεταξύ των οποίων ο Πρωθυπουργός, η κ. Μαρία Δαμανάκη, ο κ. Ευάγ.
Γιαννόπουλος, η Ρούλα Κορομηλά, ο Παναγιώτης Φασούλας και ο Στέλιος
Καζαντζίδης. 
Βέβαια για να γίνει αυτό, πρέπει οι προσκεκλημένοι να μπουν
στη φυλακή, αφού οι «ρεπόρτερ» δεν μπορούν να βγουν! Όπως είπαν σε χθεσινή
συνέντευξη Τύπου ο Γ.Γ. Νέας Γενιάς, κ. Πέτρος Σφηκάκης, και ο διευθυντής της
ΕΡΑ, κ. Γιάννης Τζαννετάκος, η κοινή πρωτοβουλία όχι μόνο βρήκε θερμή
ανταπόκριση από τα παιδιά, (100% συμμετοχή στον Κορυδαλλό) αλλά, επιπλέον, η
έναρξη των δραστηριοτήτων οδήγησε ήδη σε κατευνασμό της έντασης που ως γνωστόν
υπάρχει στις φυλακές ανηλίκων λόγω της διαφορετικής φυλετικής προέλευσης των
κρατούμενων νέων. 
Όσο για τις προσκλήσεις για συνέντευξη, οι υπεύθυνοι του
προγράμματος θα τις διαβιβάσουν τις επόμενες ημέρες στους αποδέκτες,
ελπίζοντας ότι ακόμα και όσοι δεν αρέσκονται σε συνεντεύξεις, θα αποδεχτούν
μετά χαράς μια τόσο δημιουργική και πρωτότυπη... είσοδο στη φυλακή! 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15843N132</ED>
<ID>
ID:168929

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N13&aa=2</URL></REF>


Article

<CATEGORY>vin02</CATEGORY>

 <H2>Σε πρώτο ενικό</H2>
<H2>Τα
χέλια του σοφού Σοέι</H2>
<H2></H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΜΑΣ ΕΙΧΕ ανοίξει την
πόρτα ξυπόλητος και μας είχε υποδείξει να βγάλουμε τα παπούτσια μας και να τα
βάλουμε στην άκρη, για να μη λερώσουμε τα «τατάμι». Μας πρόσφερε τσάι με τον
παραδοσιακό γιαπωνέζικο τρόπο και μας ρώτησε πώς μας φαίνεται η χώρα του. Σ'
εκείνη την υπερμοντέρνα συνοικία του Τόκιο, το γραφείο του Σοέι Ιμαμούρα ήταν
μια όαση ηρεμίας. Γιατί ο διάσημος Ιάπωνας σκηνοθέτης είναι από αυτούς που
βλέπουν τα πράγματα σε βάθος...Μας είχε μιλήσει τότε για την ταινία που
ετοίμαζε, με τίτλο «Το χέλι», την ταινία που πήρε πριν από λίγες ημέρες τον
Χρυσό Φοίνικα στο Φεστιβάλ των Καννών. Μας είχε μιλήσει όμως και για τη
σύγχρονη κοινωνία. «Μετά τον πόλεμο, στραφήκαμε στις ΗΠΑ γιατί θέλαμε να τις
φτάσουμε», έλεγε ο δημιουργός της «Μπαλάντας του Ναραγιάμα». «Στραφήκαμε προς
την ύλη, προς το κέρδος. Αφήσαμε τα αληθινά αισθήματα, τα θυσιάσαμε στον βωμό
της ευημερίας. Αδιαφορήσαμε για την παράδοση, αρχίσαμε να κυνηγάμε τις μόδες,
λατρέψαμε το καινούργιο. Κι έτσι η ψυχή μας άρχισε να αδειάζει, οι αναφορές
μάς έλειψαν, σταματήσαμε να ρωτάμε κι αρχίσαμε να δεχόμαστε εύκολα τις όποιες
απαντήσεις».Οι παρατηρήσεις του δεν αφορούσαν μόνο την ιαπωνική κοινωνία, αλλά
τις περισσότερες χώρες της Δύσης, όπου διαπίστωνε ότι μέσα στην παραζάλη της
ευημερίας οι άνθρωποι αρχίζουν να αναρωτιούνται εάν υπάρχει και κάτι άλλο, πιο
σημαντικό. Ο σκηνοθέτης της συγκλονιστικής «Μαύρης βροχής» έλεγε στους μαθητές
του που βρίσκονταν στη συνάντησή μας ότι η τέχνη πρέπει να στραφεί «προς τα
αληθινά αισθήματα, να κοιτάξει βαθύτερα στην ανθρώπινη ψυχή». Γιατί ονομάσατε
την ταινία σας «Χέλι»; τον ρώτησα στο τέλος. «Τα χέλια», μου είχε απαντήσει,
«κάνουν αυτό που έπαθαν οι άνθρωποι στην εποχή μας. Ζαλίζονται και πιάνονται
στα δίχτυα γιατί μαζεύονται κοντά σε ό,τι λάμπει...». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15843N133</ED>
<ID>
ID:168930

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N13&aa=3</URL></REF>


Article

<CATEGORY>vin06</CATEGORY>

 <H5>ΚΑΤΑΔΙΚΑΣΤΗΚΕ ΣΕ
ΠΟΙΝΗ ΚΑΘΕΙΡΞΗΣ 25 ΕΤΩΝ ΚΑΙ ΑΝΑΜΕΝΕΤΑΙ ΝΑ ΑΠΟΦΥΛΑΚΙΣΘΕΙ ΣΕ ΤΡΙΑ ΧΡΟΝΙΑ</H5>
<H2>Περισσότερος Κοσκωτάς το 2000...</H2>

<AUTHOR>ΜΙΝΑ ΜΟΥΣΤΑΚΑ</AUTHOR>

Η ετυμηγορία των δικαστών του Πενταμελούς Εφετείου
της Αθήνας, που επικύρωσαν την πρωτόδικη ποινή και καταδίκασαν τον Γιώργο
Κοσκωτά σε συνολική ποινή κάθειρξης 25 ετών, αναγνωρίζοντάς του το ελαφρυντικό
της ειλικρινούς μεταμελείας, δεν φάνηκε να τον ικανοποιεί, παρά το γεγονός ότι
μέχρι το έτος 2000 θα έχει αποφυλακιστεί. 
ΟΙ ΔΙΚΑΣΤΙΚΟΙ λειτουργοί
συνεκτίμησαν το γεγονός ότι ο Γ. Κοσκωτάς έχει αρχίσει τις διαδικασίες για τη
μεταβίβαση των περιουσιακών του στοιχείων στην Τράπεζα Κρήτης και εξήντλησαν
τα όρια της επιείκειάς τους. Ο κατηγορούμενος όμως θεώρησε ότι δεν έτυχε ίσης
ποινικής μεταχείρισης με τους πρώην συνεργάτες του, οι ποινές των οποίων
μειώθηκαν αισθητά, με αποτέλεσμα σχεδόν όλοι να είναι ελεύθεροι μετά την
εξαγορά των ποινών τους. 
Αλλά και ο Γιώργος Κοσκωτάς, μετά την έκδοση της
απόφασης του Εφετείου, αρχίζει να μετρά αντίστροφα τον χρόνο της παραμονής του
στις φυλακές του Κορυδαλλού, καθώς όπως όλα δείχνουν το αργότερο σε τρία
χρόνια θα έχει περάσει και ο ίδιος το κατώφλι της ελευθερίας εκμεταλλευόμενος
τις ευεργετικές διατάξεις που παρέχει ο νόμος. Έχει ήδη εκτίσει σχεδόν εννέα
χρόνια στη φυλακή, όπου τον τελευταίο καιρό εργάζεται ως καθαριστής για να
συγκεντρώνει μεροκάματα και να προσμετράται έτσι διπλά ο χρόνος της κράτησής
του. 
Ακούγοντας τον πρόεδρο του δικαστηρίου να ανακοινώνει την απόφαση, ο
Γ. Κοσκωτάς χαμογέλασε, ενώ αργότερα όταν του ζητήθηκε να τη σχολιάσει
αρνήθηκε να απαντήσει σε οποιαδήποτε ερώτηση των δημοσιογράφων. 
Η
δικαστική αίθουσα στον δεύτερο όροφο του Εφετείου, στη Σωκράτους, ήταν γεμάτη
από νωρίς το πρωί σε αντίθεση με ό,τι συνέβαινε κατά τη διάρκεια της δίκης,
που είχε ξεκινήσει τον περασμένο Οκτώβριο. Ήταν για όλους η πιο σημαντική
στιγμή, καθώς με την απόφαση των δικαστών έπεσε η αυλαία της υπόθεσης για την
υπεξαίρεση των 32 δισεκατομμυρίων δραχμών από την Τράπεζα Κρήτης και την
εισροή 12,1 δισεκατομμυρίων δραχμών προς την εκδοτική εταιρεία ΓΡΑΜΜΗ Α.Ε. 
Οι δικαστές κάνοντας δεκτή την πρόταση του εισαγγελέα της έδρας κ. Ιωάννη
Γαβρίλη ομόφωνα κήρυξαν ένοχο τον Γιώργο Κοσκωτά για την υπεξαίρεση των
χρημάτων από την Τράπεζα Κρήτης. Αντίθετα, αθώωσαν τον Γ. Κοσκωτά για παροχές
που είχε κάνει προς τρίτα πρόσωπα συνολικού ύψους 110.000.000 δραχμών, ενώ
έπαυσε οριστικά ­ όπως και για όλους τους άλλους κατηγορουμένους ­ λόγω
παραγραφής η ποινική δίωξη για όλες τις πλημμεληματικές πράξεις. 
Όσον
αφορά τους έξι συγκατηγορουμένους του, το δικαστήριο τους κήρυξε ενόχους για
το σύνολο σχεδόν των πράξεών τους αναγνωρίζοντάς τους ελαφρυντικά και
καταδικάζοντάς τους σε συνολικές ποινές φυλάκισης από 2 έως 5 1/2 χρόνια. 
Εκτός από τον Γ. Κοσκωτά ο μοναδικός εκ των κατηγορουμένων που οδηγήθηκε μετά
την καταδίκη του στη φυλακή ήταν ο άλλοτε αντιπρόεδρος της Τράπεζας Κρήτης
Παναγιώτης Βακάλης, ο οποίος όμως σε μία εβδομάδα θα αποφυλακιστεί, γιατί
συνυπολογίζοντας και τον χρόνο της προφυλάκισής του θα έχει ήδη εκτίσει τα 3/5
της ποινής των 5 1/2 ετών που του επιβλήθηκε. 
Οι υπόλοιποι εξαγόρασαν τις
ποινές τους προς 800 δραχμές την ημέρα και αφέθηκαν ελεύθεροι, αφού το
δικαστήριο απέρριψε το αίτημα αναστολής της ποινής τους. 
Είναι
χαρακτηριστική η τοποθέτηση του εισαγγελέα της έδρας, ο οποίος προτείνοντας να
απορριφθεί το σχετικό αίτημα είπε: «Η επιείκεια έχει εξαντληθεί. Εάν εγώ ήμουν
στη θέση των κατηγορουμένων θα έλεγα "ευχαριστώ" και τίποτα παραπάνω. Εξάλλου,
οι κατηγορούμενοι έχουν χρήματα να πληρώσουν την ποινή τους». 
Οι πρώην
συνεργάτες του Κοσκωτά προέβαλαν διά των συνηγόρων τους το επιχείρημα ότι δεν
έχουν χρήματα να εξαγοράσουν την ποινή τους, ισχυρισμός που δεν πέρασε
απαρατήρητος από τον πρώην πρόεδρο της Τράπεζας Κρήτης, που κοιτάζοντας τους
δικούς του δικηγόρους χαμογέλασε αφήνοντας υπονοούμενα. 
Νωρίτερα εξάλλου,
οι συνήγοροί του κ.κ. Μιχαλόλιας και Παπαευθυμίου είχαν ζητήσει από τους
δικαστές να αντιμετωπίσουν με επιείκεια και τον εντολέα τους, ο οποίος μάλιστα
«απογυμνώθηκε» από κάθε περιουσιακό του στοιχείο, σε μια προσπάθεια να μειώσει
τις συνέπειες της αξιόποινης πράξης του. 
Μετά τη λήξη της πολύμηνης
αποδεικτικής διαδικασίας ο Γ. Κοσκωτάς οδηγήθηκε πίσω στις φυλακές του
Κορυδαλλού. Εξάλλου, δεν έχουν ακόμη τελειώσει όλες οι εκκρεμότητές του με την
ελληνική Δικαιοσύνη. Έπεται η δίκη με κατηγορουμένους τον Γ. Κοσκωτά, την
Αλίκη Κουτσόγιωργα και τον Γιάννη Ματζουράνη για την υπόθεση της δωροδοκίας
των 2.000.000.000 δολαρίων. 
* Ο Γιώργος Κοσκωτάς, μιλώντας στο Κανάλι 5
μετά την έκδοση της απόφασης, επανέλαβε ­ όπως είχαν πρόσφατα γράψει και «ΤΑ
ΝΕΑ» ­ ότι προτίθεται αμέσως μετά την αποφυλάκισή του να διεκδικήσει όσα
περιουσιακά στοιχεία «του ανήκουν ακόμα», όπως υποστηρίζει, μεταξύ των οποίων
μετοχές της ΠΑΕ Ολυμπιακός και την εκδοτική εταιρεία «Γραμμή Α.Ε.». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15843N141</ED>
<ID>
ID:168931

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N14&aa=1</URL></REF>


Article

<CATEGORY>vin06</CATEGORY>

 <H5>ΕΑΝ ΔΗΛΩΣΟΥΝ ΟΤΙ ΓΝΩΡΙΖΟΥΝ
ΕΛΛΗΝΙΚΑ ΜΠΟΡΟΥΝ ΝΑ ΔΟΥΛΕΨΟΥΝ ΣΤΗ ΧΩΡΑ ΜΑΣ</H5>
<H2>Γιατροί χωρίς σύνορα</H2>

<AUTHOR>ΔΙΟΝΥΣΗΣΝΑΣΟΠΟΥΛΟΣ</AUTHOR>

Οι γιατροί της Ευρωπαϊκής Ένωσης μπορούν να ανοίξουν
ιατρείο στη χώρα μας, έστω κι αν δεν γνωρίζουν επαρκώς την ελληνική γλώσσα,
αποδέχεται ουσιαστικά το υπουργείο Υγείας. Κι ανοίγει έναν κύκλο δικαστικής
διαμάχης με τον Ιατρικό Σύλλογο Αθήνας που αρνείται να εγγράψει στα μητρώα του
Ιταλό γιατρό, επειδή τα ελληνικά του κρίνονται ανεπαρκή. 
ΤΗ ΔΙΑΦΟΡΑ
καλείται να επιλύσει το Συμβούλιο της Επικρατείας. Και χθες το Ανώτατο
Δικαστήριο έκανε ένα βήμα προς την πλευρά του υπουργείου Υγείας, απορρίπτοντας
αίτηση του ΙΣΑ για αναστολή της υπουργικής απόφασης που επιτρέπει στους
Ευρωπαίους γιατρούς να εργαστούν στη χώρα μας, αρκεί να υποβάλλουν τίτλους
σπουδών και μια απλή δήλωση ότι γνωρίζουν τη γλώσσα. 
Το ζήτημα προέκυψε
από την άρνηση του ΙΣΑ να εγγράψει στα μέλη του τον Ιταλό πλαστικό χειρουργό
Τζιουζέπε Μανκούζο, με τον οποίο ξεκίνησε άλλη αντιδικία κατηγορώντας τον ότι
ψευδώς δήλωσε πως γνωρίζει ελληνικά. Ο Ιταλός έλαβε το 1995 άδεια ιατρικού
επαγγέλματος από τη Νομαρχία Αθηνών και πέρυσι ζήτησε από τον ΙΣΑ να εγγραφεί
στα μητρώα του, προκειμένου να ανοίξει ιατρείο. Ο Ιατρικός Σύλλογος απέρριψε
την αίτηση, κρίνοντας ότι δεν μιλάει επαρκώς τη γλώσσα. 
Από αυτό το σημείο
άρχισε η διαμάχη του ΙΣΑ με τις κρατικές υπηρεσίες. Κατ' αρχήν η Νομαρχία
Αθήνας και στη συνέχεια το υπουργείο Υγείας ζήτησαν από το σύλλογο να
προχωρήσει στην εγγραφή του Ιταλού γιατί, βάσει των κοινοτικών οδηγιών, οι
κοινοτικοί γιατροί δεν πρέπει να υποβάλλονται σε εξετάσεις γλώσσας εάν
επιθυμούν να εργαστούν σε άλλο κράτος-μέλος της Ευρωπαϊκής Ένωσης. Αντίθετα
από ό,τι συμβαίνει για τους δικηγόρους, οι οποίοι περνούν από σειρά εξετάσεων
γλώσσας, ώστε να τους επιτραπεί να εργαστούν σε άλλη κοινοτική χώρα. 
Την
απόφαση του υπουργείου Υγείας έχει προσβάλει ο ΙΣΑ στο ΣτΕ. Η κύρια προσφυγή
του ­ από την οποία θα κριθεί και η νομιμότητα ή μη της άρνησης να εγγράψει
τον Ιταλό γιατρό ­ θα συζητηθεί στις 6 Ιουνίου, αλλά χθες το ΣτΕ απέρριψε την
αίτηση του συλλόγου για αναστολή της υπουργικής απόφασης. Το Ανώτατο
Δικαστήριο έκρινε ότι ο ΙΣΑ «δεν υφίσταται βλάβη» από την απόφαση του
υπουργείου Υγείας. 
ΚΑΜΙΑ ΕΓΓΡΑΦΗ 
Ανεξάρτητα από τη δικαστική
απόφαση πάντως, ο Ιατρικός Σύλλογος Αθήνας είναι αποφασισμένος να μην εγγράψει
κανένα ξένο γιατρό εάν δεν γνωρίζει ελληνικά, όπως δήλωσε στα «ΝΕΑ» ο πρόεδρος
του ΙΣΑ Κων. Οικονόμου. «Η κρατική διοίκηση ­ πρόσθεσε ­ εφαρμόζει κατά γράμμα
την κοινοτική οδηγία που ισχύει από το 1984, σύμφωνα με την οποία ο ξένος
υποψήφιος προς εγγραφή γιατρός πρέπει να υποβάλει δήλωση ότι γνωρίζει τη
γλώσσα. Κατά το υπουργείο, αφού υποβλήθηκε η δήλωση, ο γιατρός πρέπει να γίνει
μέλος του ΙΣΑ, χωρίς περαιτέρω έρευνα. Όμως ο σύλλογος όχι μόνο θα εξετάζει
εάν ένας υποψήφιος γνωρίζει τη γλώσσα, αλλά επιπλέον εάν γνωρίζει και την
ιατρική ορολογία. Ιατρικές εξετάσεις με... μεταφραστή δεν θα γίνονται στην
Ελλάδα εν γνώσει του ΙΣΑ...». 
Σχετικά με το θέμα του Ιταλού, ο κ.
Αναγνώστου αναφέρει ότι «αγνοεί πλήρως την ελληνική γλώσσα» και είναι μέχρι
τώρα η μοναδική περίπτωση που ο σύλλογος αρνήθηκε να εγγράψει στα μητρώα του.
Συνολικά, κατά την τελευταία δεκαετία οι γιατροί που εργάζονται στην Ελλάδα
και προέρχονται από τις υπόλοιπες χώρες της Ευρωπαϊκής Ένωσης ανέρχονται
περίπου σε 100 και, όπως αναφέρει ο πρόεδρος του ΙΣΑ, όλοι γνωρίζουν επαρκώς
ελληνικά. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15843N151</ED>
<ID>
ID:168932

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N15&aa=1</URL></REF>


Article

<CATEGORY>vin06</CATEGORY>

 <H2>Επαναστατική μέθοδος για τη μη απόρριψη μοσχεύματος</H2>

ΘΕΣΣΑΛΟΝΙΚΗ

Γραφείο Βορ. Ελλάδας 
ΜΕΤΑΜΟΣΧΕΥΣΗ εντέρου, ήπατος και άλλων οργάνων θα
μπορούν να κάνουν οι ασθενείς χωρίς στη συνέχεια να είναι αναγκασμένοι να
καταναλώνουν επί σειρά ετών φάρμακα για την «ανοχή» του μοσχεύματος. 
Η νέα
μέθοδος, που εφαρμόζεται ήδη στο εξωτερικό, τροποποιεί μετά τη μεταμόσχευση το
ανοσοποιητικό σύστημα του ασθενούς, χορηγώντας του πέραν του μοσχεύματος και
αρχέγονα κύτταρα του δότη, με αποτέλεσμα ο οργανισμός του να μην απορρίπτει το
«ξένο σώμα». 
Η νέα επαναστατική μέθοδος ­ που όπως εκτιμάται θα είναι σε
θέση πριν από το 2000 να βοηθήσει τους ασθενείς που υποβάλλονται σε
μεταμοσχεύσεις εντέρου, ήπατος αλλά και άλλων οργάνων να ζουν για πάρα πολλά
χρόνια χωρίς να καταναλώνουν ανοσοκατασταλτικά φάρμακα ­ ανακοινώθηκε από
Ελληνοαμερικανό καθηγητή της χειρουργικής της ΗΠΑ, που μετέχει στο 30ό
Συνέδριο της Ευρωπαϊκής Εταιρείας Παιδιατρικής και Γαστρεντερολογίας που
πραγματοποιείται στη Θεσσαλονίκη. 
Η μέθοδος εφαρμόζεται ήδη σε πειραματικό
στάδιο στις ΗΠΑ και όπως υπογράμμισε ο Ελληνοαμερικανός καθηγητής Ανδρέας
Τζάκης, συνίσταται στην τροποποίηση του ανοσοποιητικού συστήματος του λήπτη
ώστε να δέχεται πιο εύκολα το μόσχευμα. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15843N152</ED>
<ID>
ID:168933

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N15&aa=2</URL></REF>


Article

<CATEGORY>vin06</CATEGORY>

 <H2>Επεισόδια για μια θέση στην εμποροπανήγυρη</H2>

ΕΠΕΙΣΟΔΙΑ, από τα οποία δεν
έλειψαν και οι πυροβολισμοί, δημιουργήθηκαν αργά προχθές το βράδυ στη
κοινότητα Γιάννουλη της Λάρισας, με αφορμή τη διοργάνωση της ετήσιας τοπικής
εμποροπανήγυρης από τη κοινότητα χωρίς τη συμμετοχή των Τσιγγάνων... 
Όλα
ξεκίνησαν μετά τη λήξη της συνεδρίασης του κοινοτικού συμβουλίου, όταν οι
εκπρόσωποι των Τσιγγάνων έμαθαν την απόφαση της κοινότητας να προχωρήσει μόνη
της στην διοργάνωση της εμποροπανήγυρης τον προσεχή Σεπτέμβριο, η οποία ως
τώρα γινόταν από κοινού. Λίγο μετά τις 10.30 το βράδυ νεαροί κάτοικοι της
Γιάννουλης «έστησαν καβγά» με ομάδα Τσιγγάνων που καθόταν σε καφετέρια, ενώ
δεν έλειψαν και οι χειροδικίες.. 
Λίγα λεπτά αργότερα 25 περίπου Τσιγγάνοι,
με δύο φορτηγά αυτοκίνητα, άρχισαν να περιφέρονται στους δρόμους της
κοινότητας λέγοντας υβριστικές εκφράσεις και απειλώντας, ενώ τελικά προκάλεσαν
και υλικές ζημιές σε καφετέρια της περιοχής, σπάζοντας τζάμια και καρέκλες...

Αμέσως μετά συνεδρίασε εκ νέου το κοινοτικό συμβούλιο, προκειμένου να
εκτιμήσει την κατάσταση και ειδοποιήθηκε η Αστυνομία, αφού στο μεταξύ οι
Τσιγγάνοι άρχισαν να πυροβολούν, όπως υποστηρίζουν οι κάτοικοι, οι οποίοι από
την πλευρά τους άρχισαν να κτυπάνε τη καμπάνα της εκκλησίας. Πάντως με την
άφιξη της Αστυνομίας οι Τσιγγάνοι τράπηκαν σε φυγή προς την περιοχή τους, ενώ
οι κάτοικοι ανησύχησαν ιδιαίτερα, με αποτέλεσμα να μείνουν έξω από τα σπίτια
τους έως τις 3.00 τα ξημερώματα... 
Εκπρόσωποι της κοινότητας χθες το πρωί
επεσκέφθησαν τον εισαγγελέα Λάρισας και του εξέθεσαν την κατάσταση. Ο
εισαγγελέας τους συνέστησε να προχωρήσουν σε μηνύσεις, αλλά έως αργά το
απόγευμα δεν είχε υποβληθεί καμία. Ακολούθως οι κάτοικοι της Γιάννουλης
ενημέρωσαν για το θέμα και τον περιφερειάρχη κ. Παν. Βασιλείου, από τον οποίο
ζήτησαν τη λήψη μέτρων για την αντιμετώπιση της κατάστασης... 
Σημειώνεται
ότι οι περίπου 2.000 Τσιγγάνοι ζουν στη περιοχή της Γιάννουλης περισσότερο από
μια δεκαετία. Πολλοί από τους οποίους έχουν κτίσει σπίτια και έχουν αγοράσει
οικόπεδα στη περιοχή, ενώ η ετήσια εμποροπανήγυρη ­ που γίνεται κάθε
Σεπτέμβριο ­ οργανωνόταν ως τώρα από κοινού με τους κατοίκους της
κοινότητας... 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15843N153</ED>
<ID>
ID:168934

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N15&aa=3</URL></REF>


Article

<CATEGORY>vin06</CATEGORY>

 <H2>Έχουμε άγνοια της στοματικής υγιεινής</H2>

ΕΛΛΙΠΕΙΣ και συχνά
λανθασμένες γνώσεις για τη στοματική υγιεινή έχουν εννιά στους δέκα Έλληνες.
Αποτέλεσμα: χάνουν 15 με 17 δόντια τους από τερηδόνα, ουλίτιδα και άλλες
παθήσεις της στοματικής κοιλότητας. 
Εν τούτοις, φαίνεται ότι οι γονείς, με
την πείρα των δικών τους χαλασμένων δοντιών, φροντίζουν τα δόντια των παιδιών
τους. Έτσι, τα παιδιά, και μάλιστα αυτά των αστικών κέντρων, έχουν χαμηλό
δείκτη τερηδόνας, λόγω σωστής και έγκαιρης πρόληψης. 
Τα στοιχεία αυτά
συγκεντρώθηκαν σε έρευνα που πραγματοποιήθηκε με τη συνεργασία του Εργαστηρίου
Προληπτικής και Κοινωνικής Οδοντιατρικής και της Οδοντιατρικής Σχολής του
Πανεπιστημίου Αθηνών. Σε δείγμα 309 ατόμων που ρωτήθηκαν στο πλαίσιο της
έρευνας βρέθηκε ότι: 
* Το 93% πιστεύει σωστά ότι το βούρτσισμα των δοντιών
είναι από τους σημαντικότερους παράγοντες πρόληψης της τερηδόνας, αλλά 
*
Μόνο το 54% δηλώνει ότι βουρτσίζει καθημερινά τα δόντια του δύο ή τρεις φορές
την ημέρα. Αντίθετα, 
* Το 91% αγνοεί τη σημασία του περιορισμού
κατανάλωσης γλυκών. 
* Το 80% ανέφερε σωστά ότι τερηδόνα και η ουλίτιδα
είναι δύο βασικά προβλήματα της στοματικής κοιλότητας, αλλά το 40% δεν θεωρεί
την πλάκα ως μία από τις κύριες αιτίες ουλίτιδας και τερηδόνας. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15843N154</ED>
<ID>
ID:168935

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N15&aa=4</URL></REF>


Article

<CATEGORY>vin06</CATEGORY>

 <H5>ΖΗΤΗΣΕ ΑΠΟ ΤΟΥΣ ΔΗΜΟΣΙΟΓΡΑΦΟΥΣ ΝΑ
ΠΡΟΣΕΧΟΥΝ ΑΥΤΑ ΠΟΥ ΛΕΕΙ</H5>
<H2>Παραινέσεις Αρσένη</H2>

«Μια συμβουλή σ' εσάς: προσέξτε σ' αυτά
που λέω εγώ», είπε χθες το μεσημέρι ο υπουργός Παιδείας, Γερ. Αρσένης, στους
δημοσιογράφους, που τον ρώτησαν και πάλι για το θέμα της Παιδείας, αρνούμενος
να απαντήσει επί της ουσίας. 
«ΕΧΩ προγραμματίσει να δώσω μία μεγάλη
συνέντευξη Τύπου, σύντομα, για το πώς θα αρχίσει να εφαρμόζεται το πρόγραμμα
της μεταρρύθμισης», επισήμανε ο κ. Αρσένης και άφησε ανοιχτό περιθώριο για
ερμηνείες... 
Εννοούσε, άραγε, να μην ακούμε τον υφυπουργό Παιδείας κ.
Ανθόπουλο; Μα δεν είναι στο ίδιο υπουργείο; Ερήμην του θα γίνει η
μεταρρύθμιση, όταν μάλιστα έχει αρμοδιότητα για την πρωτοβάθμια και
δευτεροβάθμια εκπαίδευση; 
Εννοούσε, άραγε, να μην ακούμε τον κ. Θ.
Εξαρχάκο, πρόεδρο του Παιδαγωγικού Ινστιτούτου, του φορέα δηλαδή που θα
προετοιμάσει τη μεταρρύθμιση; 
Ή εννοούσε, τάχα, ο κ. Αρσένης να μην ακούμε
τον κυβερνητικό εκπρόσωπο κ. Δ. Ρέππα, ο οποίος κάνει φιλότιμες προσπάθειες να
μαζέψει τα ασυμμάζευτα; Να θυμίσουμε, πάντως, ότι τον κ. Αρσένη άκουσαν κατ'
αρχάς οι δημοσιογράφοι. Αν άλλα λέει τη μία ημέρα και άλλα την επομένη, οι
δημοσιογράφοι δεν κάνουν τίποτε άλλο από το να καταγράφουν τις ομιλίες και τις
δηλώσεις του. 
Ο κ. Ρέππας πάντως, για μία ακόμη φορά, έδωσε χθες, εκ
μέρους της κυβέρνησης, κάλυψη στον κ. Αρσένη. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15843N171</ED>
<ID>
ID:168936

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N17&aa=1</URL></REF>


Article

<CATEGORY>vin06</CATEGORY>

 <H2>Απαντήσεις Ανδρουλιδάκη στον εισαγγελέα για τα αδικήματα</H2>

ΑΠΑΝΤΗΣΕΙΣ στα ερωτήματα του εισαγγελέα Εφετών κ. Ιωάννη Γαβρίλη έδωσε χθες ο
εκδότης της «Εξουσίας» κ. Μιχάλης Ανδρουλιδάκης, ο οποίος εξετάστηκε ως
μάρτυρας, στο πλαίσιο της προκαταρκτικής εξέτασης σχετικά με την προσφορά των
διαμερισμάτων από την εφημερίδα στους αναγνώστες της. 
Τη σχετική
παραγγελία για τη δικαστική διερεύνηση της υπόθεσης αυτής είχε δώσει ο
υπουργός Δικαιοσύνης κ. Ευ. Γιαννόπουλος, ενώ είχε κινηθεί αυτεπαγγέλτως και η
Εισαγγελία Πρωτοδικών της Αθήνας. 
Αντικείμενο της δικαστικής έρευνας είναι
να διαπιστωθεί εάν ο εκδότης της εφημερίδας «Εξουσία» έχει τη δυνατότητα να
δώσει όσα υπόσχεται, δηλαδή 20.000 σπίτια στη μισή τιμή, χωρίς προκαταβολή και
χωρίς κλήρωση. 
Παράλληλα, ο εισαγγελικός λειτουργός, που διενεργεί την
προκαταρκτική εξέταση, ερευνά εάν η ίδια εφημερίδα είχε δώσει στους αναγνώστες
της τα διαμερίσματα που προσέφερε αμέσως μετά την έκδοσή της. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15843N173</ED>
<ID>
ID:168938

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N17&aa=3</URL></REF>


Article

<CATEGORY>vin06</CATEGORY>

 <H2>Χωρίς τηλέφωνα το Νέο Ψυχικό</H2>

ΕΞΙ ημέρες ταλαιπωρούν τους
κατοίκους του Νέου Ψυχικού τα χαλασμένα τηλέφωνα. Όπως καταγγέλλουν κάτοικοι
της περιοχής, περισσότερο από μια εβδομάδα τα τηλέφωνά τους είναι νεκρά από
βλάβες του δικτύου του ΟΤΕ. Οι συνεχόμενες βλάβες κάνουν αδύνατη κάθε
τηλεφωνική επικοινωνία δημιουργώντας προβλήματα όχι μόνο σε κάτοικους, αλλά
και σε επαγγελματίες που έχουν τις επιχειρήσεις τους στην περιοχή και δεν
μπορούν να επικοινωνήσουν. Όπως μάλιστα επισημαίνουν, παρά τις επανειλημμένες
οχλήσεις προς κανείς δεν έχει ενδιαφερθεί να αποκαταστήσει τις βλάβες . 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15843N174</ED>
<ID>
ID:168939

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N17&aa=4</URL></REF>


Article

<CATEGORY>vin06</CATEGORY>

 <H2>Τα παρκόμετρα διχάζουν τους δημοτικούς συμβούλους</H2>

ΑΙΧΜΕΣ
εναντίον του ΥΠΕΧΩΔΕ άφησε ο δήμαρχος Αθηναίων κ. Δημήτρης Αβραμόπουλος, στη
χθεσινή έκτακτη συνεδρίαση του δημοτικού συμβουλίου που ασχολήθηκε με τα
παρκόμετρα. Στην ομιλία του ο κ. Αβραμόπουλος υποστήριξε ότι «η απόσταση
ανάμεσα στην Αθήνα και στη Θράκη είναι μικρότερη από αυτή που χωρίζει το
ΥΠΕΧΩΔΕ, την Βουλή και τον δήμο». 
Κατηγόρησε το υπουργείο Περιβάλλοντος
για «αναχρονιστικές αντιλήψεις» και, αφού τόνισε ότι υπάρχουν σχέσεις
συνεργασίας μεταξύ του δήμου και του ΥΠΕΧΩΔΕ στο θέμα των παρκομέτρων,
υπογράμμισε ότι «αν χρειαστεί θα γίνουν σχέσεις αντιπαλότητας». 
Κατά τα
άλλα, τα παρκόμετρα συνεχίζουν να διχάζουν τον δήμο Αθηναίων. Ο δήμαρχος
Αθηναίων κ. Δημήτρης Αβραμόπουλος υπεραμύνθηκε της πολιτικής του στο θέμα των
παρκομέτρων τονίζοντας ότι «με το μέτρο αυτό γίνεται εφικτή η αναπτυξιακή
διαδικασία που επιθυμούμε για την Αθήνα». 
Η δημοτική σύμβουλος κ. Μαρία
Δαμανάκη χαρακτήρισε τη σύμβαση «απαράδεκτη», ενώ ο κ. Γιώργος
Αναγνωστόπουλος, εκπροσωπώντας την «Κίνηση Πολιτών Αθήνα 2000», αναρωτήθηκε
ποιοι είναι οι «πραγματικοί συνεταίροι της εταιρείας που έχει αναλάβει τα
παρκόμετρα». 
Στην ψηφοφορία, που έγινε αργά χθες το βράδυ, 20 ψήφους πήρε
η πρόταση να συνεχιστεί η σύμβαση για τα παρκόμετρα, ενώ 11 δημοτικοί
σύμβουλοι ψήφισαν υπέρ της καταγγελίας της σύμβασης. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15843N175</ED>
<ID>
ID:168940

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N17&aa=5</URL></REF>


Article

<CATEGORY>vin06</CATEGORY>

 <H2>Πρύτανης πάλι ο Στ. Αλαχιώτης</H2>

ΠΡΥΤΑΝΗΣ του Πανεπιστημίου Πάτρας
επανεξελέγη ο νυν πρύτανης κ. Στ. Αλαχιώτης, καθηγητής Γενετικής στο τμήμα
Βιολογίας. Αντιπρυτάνεις εξελέγησαν οι κύριοι Κ. Βαγενάς από την Πολυτεχνική
και Κ. Ζούμπος από την Ιατρική. Το ψηφοδέλτιο του κ. Αλαχιώτη συγκέντρωσε 447
ψήφους, έναντι 361 του ψηφοδελτίου του κ. Δ. Μπονίκου. 
Στο μεταξύ, την
υποψηφιότητά τους για τις πρυτανικές εκλογές που θα γίνουν στις αρχές Ιουνίου
στο Πανεπιστήμιο Ιωαννίνων και στο Εθνικό Μετσόβιο Πολυτεχνείο (ΕΜΠ)
ανακοίνωσαν χθες δύο συνδυασμοί. Η τριάδα που θα διεκδικήσει την πρυτανεία του
ΕΜΠ συγκροτείται από τον κ. Δ. Μπαλοδήμο, πρόεδρο του τμήματος Τοπογράφων
Μηχανικών ως υποψήφιο πρύτανη, και από τους κυρίους Ι. Πολύζο της
Αρχιτεκτονικής και Ν. Σπυρέλλη πρόεδρο του τμήματος Χημικών Μηχανικών ως
υποψηφίους αντιπρυτάνεις. 
Η τριάδα που θα διεκδικήσει την πρυτανεία του
Πανεπιστημίου Ιωαννίνων συγκροτείται από τον κ. Ι.Δ. Βέργαδο, καθηγητή
Θεωρητικής Φυσικής ως υποψήφιο πρύτανη, και από τους Γρ. Αντωνιάδη καθηγητή
Μικροβιολογίας και Ν. Χατζηλιάδη καθηγητή Ανόργανης Χημείας ως υποψηφίους
αντιπρυτάνεις. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15843N176</ED>
<ID>
ID:168941

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N17&aa=6</URL></REF>


Article

<CATEGORY>vin06</CATEGORY>

 <H2>Δεν εξαφανίστηκε η 19χρονη κόρη του Άκη Πάνου</H2>

ΕΙΔΕ το τρέιλερ
για την εξαφάνισή της στην τηλεόραση και έσπευσε να ειδοποιήσει την Ασφάλεια
Θεσσαλονίκης ότι είναι καλά. Η 19χρονη κόρη του Άκη Πάνου, Ελευθερία, ζήτησε
από τους αστυνομικούς να πουν στον πατέρα της ότι είναι ενήλικη και ότι απλώς
ήθελε να φύγει από το σπίτι. 
«Είναι καλά κι αυτό είναι το μόνο παρήγορο»,
δήλωσε μετά την ανακοίνωση της Αστυνομίας ο μουσικοσυνθέτης Άκης Πάνου που
εξακολουθεί να θεωρεί απαγωγή τη φυγή της κόρης του από το σπίτι, έστω και αν
είναι εκούσια. «Το έγκλημα παραμένει», είπε ο Άκης Πάνου: «Υπάρχει ο ύποπτος,
υπάρχει ο ένοχος. Υπάρχει ο συνεργός». 
Ο Άκης Πάνου είχε να μάθει νέα για
την κόρη του επί δέκα ημέρες. Την περασμένη Δευτέρα η μητέρα της 19χρονης,
Άννα Πάνου, κατέθεσε αίτηση εξαφάνισης στην Ασφάλεια Ξάνθης. Οι αστυνομικές
έρευνες δεν απέδωσαν καρπούς, μολονότι κινητοποιήθηκε η Αστυνομία σε ολόκληρη
τη Βόρεια Ελλάδα και αργότερα σε όλη τη χώρα. Η Ελευθερία είχε φύγει άλλες δύο
φορές από το σπίτι της. Τη μία τη βρήκαν στη Δράμα και την άλλη στη
Θεσσαλονίκη ­ πριν από τρία χρόνια ­ όπου φιλοξενήθηκε σε σπίτι φίλων της
οικογένειας. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15843N177</ED>
<ID>
ID:168942

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N17&aa=7</URL></REF>


Article

<CATEGORY>vin06</CATEGORY>

 <H5>ΓΙΑ ΠΟΛΛΑ
ΧΡΟΝΙΑ ΟΙ ΠΑΤΕΡΕΣ ΤΟΥ ΝΙΚΟΥ ΜΑΡΚΑΚΗ ΚΑΙ ΤΟΥ ΔΗΜΗΤΡΗ ΤΖΑΒΕΛΛΑ ΕΠΙΝΑΝ ΝΕΡΟ Ο
ΕΝΑΣ ΣΤΟ ΟΝΟΜΑ ΤΟΥ ΑΛΛΟΥ * ΤΩΡΑ Ο ΓΙΟΣ ΤΟΥ ΔΕΥΤΕΡΟΥ ΚΑΤΗΓΟΡΕΙΤΑΙ ΓΙΑ ΤΟΝ ΦΟΝΟ
ΤΟΥ ΓΙΟΥ ΤΟΥ ΠΡΩΤΟΥ ΣΤΟ ΠΡΟΞΕΝΕΙΟ ΑΡΓΥΡΟΚΑΣΤΡΟΥ ΚΑΙ ΑΠΕΙΛΕΙΤΑΙ ΒΕΝΤΕΤΑ</H5>
<H2>Το αίμα χώρισε δύο επιστήθιους φίλους</H2>

<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Επιστήθιοι φίλοι οι πατέρες τους. Μπορούσε να «ακουμπήσει»
ο ένας πάνω στον άλλο. Οι διαφορές στα «στάτους» των δύο οικογενειών ­
κοινωνικές και οικονομικές ­ δεν στάθηκαν ποτέ εμπόδιο στην πολύχρονη φιλία
του Μιχάλη Μαρκάκη και του Γιώργου Τζαβέλλα. Όλα τα άντεξε η φιλία τους. Αλλά
«ψυχορραγεί» τώρα... 
ΚΟΡΙΝΘΟΣ 
ΕΙΝΑΙ το «αίμα» ενός 33χρονου που τους
χωρίζει. Ο γιος του δεύτερου κατηγορείται ότι σκότωσε τον γιο του πρώτου.
Κρητικής καταγωγής ο πατέρας Μαρκάκης, απειλεί ήδη με βεντέτα. Και ο πατέρας
Τζαβέλλας, ένας άνθρωπος που θρήνησε το παιδί του φίλου του σαν δικό του
παιδί, είναι από τα ξημερώματα της Πέμπτης φυγαδευμένος από την πόλη του στην
Αθήνα ­ να αποφύγει τα αντίποινα, να συνειδητοποιήσει το μέγεθος του διπλού
κακού... 
Ήταν δέκα λεπτά πριν από τα μεσάνυχτα της Τετάρτης. Εθνική οδός,
μια ανάσα πριν από το Ρίο. Αφετηρία τα Γιάννενα. Προορισμός η Κόρινθος. Το
κινητό τηλέφωνο του Χρήστου Σεργεντάνη χτυπά και «σπάει» τη σιωπή των πέντε
ανδρών στο αυτοκίνητο... Είναι ο φίλος του, ο Μιχάλης Μαρκάκης. «Χρήστο», του
λέει ξέπνοος. «Το παιδί μου το σκότωσε ο Δημήτρης... Ο γιος του φίλου μας, του
Γιώργου...». 
Συνεπιβάτης στο αυτοκίνητο ο Γιώργος Τζαβέλλας. Που,
ανυποψίαστος, ρωτά: «Τι συμβαίνει, Χρήστο;». Εκείνος δεν απαντά. Μέσα του
παρακαλά να ανοίξει η γη να τον καταπιεί. Αλλά πιάνει αναγκαστικά δεξιά.
Σταματά με τα φλας αναμμένα. Και μεταφέρει στο φίλο του και τους άλλους τρεις
συνεπιβαίνοντες τα καθέκαστα. 
Έτσι βουτήχτηκε στον δικό του πόνο ο πατέρας
Τζαβέλλας. Δέκα λεπτά αργότερα, ο ίδιος αλλά και ένας ακόμη από τους
συνεπιβαίνοντες, μεταφέρονται από τον Χρήστο Σεργεντάνη στα εξωτερικά ιατρεία
του Νοσοκομείου του Ρίου. Με ελαφρύ καρδιακό επεισόδιο... Τους προσφέρονται οι
πρώτες βοήθειες και με την καρδιά κομμάτια ξεκινούν πάλι για την Κόρινθο. Λίγο
πριν μπουν στην πόλη, ο Γιώργος Τζαβέλλας λέει συντετριμμένος στο φίλο του:
«Αποκλείεται να σήκωσε περίστροφο ο Δημήτρης μου σε έναν άνθρωπο που τόσο
αγαπούσε. Κάποιο ατύχημα έγινε ή κάτι άλλο...». 
Χώρισαν στη 1 τα
ξημερώματα. Και ως αργά χθες το απόγευμα, ο Χρήστος Σεργεντάνης δεν είχε νέα
του φίλου του Γιώργου Τζαβέλλα. 
Η ΟΙΚΟΓΕΝΕΙΑ ΜΑΡΚΑΚΗ 
Είναι ένας
άνθρωπος - κλειδί. Γιατρός και κλινικάρχης στην Κόρινθο ο Χρήστος Σεργεντάνης,
βιώνει όσο κανείς το απίστευτο δράμα των δύο οικογενειών. 
Στο δικό του
γραφείο άρχισε πριν από δέκα χρόνια η μεγάλη φιλία του Μιχάλη Μαρκάκη και του
Γιώργου Τζαβέλλα: «Με τον Γιώργο είχαμε επαγγελματική σχέση χρόνων. Και ήταν
ένας από τους υπεύθυνους τμημάτων του γραφείου μου στη διάρκεια της
προεκλογικής εκστρατείας για τις νομαρχιακές εκλογές (σ.σ.: ήταν υποψήφιος για
τη θέση του νομάρχη). 
Ο Μιχάλης υπήρξε και είναι ένας από τους πιο
έμπιστους ανθρώπους μου. Είναι οδηγός μου. Αυτό που χαρακτηρίζει και τους δύο
είναι η εντιμότητα. Είναι άνθρωποι εμπιστοσύνης και καλοί οικογενειάρχες...».

Φτωχή η οικογένεια του Μιχάλη Μαρκάκη. Σε ένα χωριό του Ηρακλείου Κρήτης
γεννήθηκε. Η ανεργία τον «έστειλε» στην Γερμανία, όπου εκπαιδεύτηκε ως
χειριστής βαρέων μηχανημάτων. Εργάστηκε σε πολλές γερμανικές εταιρείες και
όταν επέστρεψε στην Ελλάδα εγκαταστάθηκε μόνιμα στην Κόρινθο. Γνωρίστηκε με
την Σωτηρία, από το Χιλιομόδι Κορινθίας. Παντρεύτηκαν. Απέκτησαν δύο γιους,
τον Νίκο και τον Γιώργο. Χρόνια πολλά τώρα εργάζεται στην «Κεραφίνα» ως
μηχανικός, και για να συμπληρώσει το οικογενειακό εισόδημα αναλαμβάνει
μηχανολογικές εργασίες στην πόλη. 
Έγιναν και οι δύο του γιοι αστυνομικοί.
Ο Νίκος πέρασε τις εξετάσεις ­ την τρίτη κατά σειρά χρονιά ­ στην Αστυνομία το
1983. Στην πορεία μπήκε και στη σχολή υπαστυνόμων. Όταν τελείωσε τοποθετήθηκε
στα Γιάννενα. Εκεί γνώρισε την Κική, μαία στο Πανεπιστημιακό Νοσοκομείο, και
απέκτησαν μια κόρη, την Σωτηρούλα, που είναι τώρα εννέα χρόνων. Τα βήματα του
Νίκου ακολούθησε και ο κατά τρία χρόνια μικρότερος γιος, ο Γιώργος. Που
υπηρετεί στην Αστυνομική Διεύθυνση Κορινθίας... 
Στα Γιάννενα έμεινε επτά
χρόνια ­ μέχρι να τοποθετηθεί ο Νίκος τα τελευταία τέσσερα χρόνια ως
επικεφαλής της φρουράς του ελληνικού προξενείου στο Αργυρόκαστρο... 
Η
ΟΙΚΟΓΕΝΕΙΑ ΤΖΑΒΕΛΛΑ 
Τι περίεργη συγκυρία... Στο Αργυρόκαστρο
αποσπάσθηκε πριν από δύο σχεδόν μήνες και ο γιος τού Γιώργου Τζαβέλλα, ο
Δημήτρης. 
Ο αρχηγός των ΕΚΑΜ έκρινε ότι εκείνος και ένας ακόμη συνάδελφός
του ήταν οι καταλληλότεροι για να επανδρώσουν το ελληνικό προξενείο σε μια
τόσο δύσκολη περίοδο. 
Δεν προϋπήρξαν φίλοι ο Νίκος με τον Δημήτρη.
Γνωρίζονταν απλώς ­ λόγω της ισχυρής φιλίας ανάμεσα στις δυο οικογένειες. 
Αλλά έφυγε πανευτυχής για το Αργυρόκαστρο, γνωρίζοντας ότι υπάρχει εκεί ένας
δικός του άνθρωπος. 
Διευθυντής της Εμπορικής Τράπεζας, παλαιότερα, ο
Γιώργος Τζαβέλλας. Του στάθηκε πιο «ευσπλαχνική» ­ έως τώρα ­ η ζωή.
Ονειρευόταν ό,τι καλύτερο για τον γιο του αλλά και για τη Βάνα, την κόρη του,
που είναι δικηγόρος... 
Παντρεμένος και πατέρας δυο μικρών παιδιών ο
Δημήτρης, είχε από μικρός το όραμα της Αστυνομίας. Πέρασε πρόσφατα τις
εξετάσεις ­ το 1993. 
Στο Αργυρόκαστρο «κτίστηκε» μια δυνατή φιλία ανάμεσα
στους δυο νέους, όπως μας εμπιστεύεται ο Χρήστος Σεργεντάνης: «Τα παιδιά δεν
υπήρξαν επιστήθιοι φίλοι ­ όπως οι πατέρες τους. Έγιναν στην Αλβανία. Άλλωστε
ο Νίκος ήταν χρόνια μακριά μας. Τα μηνύματα που έφταναν σε μας και από τους
δυο ήταν ενθουσιώδη. 
Ο Δημήτρης μιλούσε κολακευτικά για τον Νίκο. Μου
έλεγε ότι είναι ένας καταπληκτικός αξιωματικός ­ ο καλύτερος που είχε ποτέ
γνωρίσει ­ ότι ήταν καλός προϊστάμενος, δεν τους πίεζε, τους προστάτευε. Παρά
τις αντικειμενικές δυσκολίες θεωρούσε ότι η παραμονή του στην Αλβανία ήταν η
καλύτερη στιγμή της καριέρας του. Και ζητούσε, αν ήταν δυνατόν, να πιέσουμε ­
αυτό που λένε... μέσον ­ ώστε να παραμείνει και ένα χρόνο μετά την απόσπασή
του. Αλλά και ο Νίκος, όσες φορές επικοινώνησε μαζί μου, αλλά και με τον
πατέρα του, έλεγε: «Ο φίλος μας ο Κορίνθιος είναι ένα γελαστό και θετικό
παιδί. Πείτε στον πατέρα του ότι τον έχω υπό την προστασία μου. Είναι και
δικός μου άνθρωπος...». 
ΘΕΛΟΥΝ ΕΚΔΙΚΗΣΗ 
Από προϊστάμενο της
Κρατικής Υπηρεσίας Πληροφοριών, που γνώριζε τη σχέση του και με τις δύο
οικογένειες, πληροφορήθηκε ­ λίγα λεπτά μετά το γεγονός ­ τον θάνατο του Νίκου
ο Χρήστος Σεργεντάνης. 
Το πρώτο πράγμα που έκανε ήταν να καλέσει σε
συνάντηση το φίλο του, τον Μιχάλη Μαρκάκη ­ αυτός του μετέφερε το κακό
μαντάτο. Ύστερα έκανε ένα δεύτερο τηλεφώνημα στον κοινό τους φίλο, τον Γιώργο
Τζαβέλλα. Για να 'ρθει να συμπαρασταθεί στον πατέρα Μαρκάκη: «Μάλιστα
παρηγόρησα τον Τζαβέλλα ότι ο δικός του γιος ήταν απολύτως καλά! Πού να
διανοηθώ ότι ακολουθούσε και δεύτερο μονόπρακτο...». 
Έσφιξε τα δόντια ο
περίλυπος πατέρας. Το πρόσωπό του σκλήρυνε: «Πρέπει να τους βρω, Χρήστο ­
όποιοι κι όσοι κι αν είναι. Να με βοηθήσει ο Θεός, να μου δώσει χρόνο, μόνο
για να τους φάω. Όπως ξέρουμε να κάνουμε στην Κρήτη...». 
Ήθελε αίμα ­ για
το αίμα του παιδιού του. Δεν φανταζόταν... Είναι σίγουρος, επιμένει ο Χρήστος
Σεργεντάνης, ότι αν στη συζήτηση εκείνη ήταν παρών και ο Γιώργος Τζαβέλλας,
«θα συναινούσε και θα βοηθούσε το φίλο μας. Δεν είναι τραγικό;». 
Τον
πόνεσε ο χαμός του Νίκου. Αλλά η δεύτερη αποκάλυψη τον χαράκωσε. Ένιωσε τέτοια
λύπη «σαν να δολοφονήθηκε και ο πατέρας Τζαβέλλας! Τους εκτιμώ και τους δυο
τόσο πολύ. Βρίσκομαι σε τραγικά δύσκολη θέση. Εγώ είμαι η αιτία που
γνωρίσθηκαν. Εγώ, με τις λίγες μου γνωριμίες, βοήθησα και τα δυο παιδιά να
σταδιοδρομήσουν στην Αστυνομία»... 
Είναι σε διαρκή τηλεφωνική επαφή με τον
πατέρα Μαρκάκη. Προσπαθεί να κατευνάσει τον πόνο του. Εκείνος είναι που τον
πίεσε να φύγουν ιατροδικαστές από την Αθήνα για τα Γιάννενα, να εξετάσουν το
νεκρό σώμα. Και με τη δική του επιμονή όλα διαφοροποιήθηκαν και πήραν έναν
άλλο δρόμο. Η αρχική εκδοχή της αυτοκτονίας κατέρρευσε. Όπως και ο άλλος του
φίλος. Που έχασε τα ίχνη του. 
Αλλά ξέρει ότι ο Γιώργος Τζαβέλλας θα
εμφανισθεί ­ όποτε κρίνει σκόπιμο: «Είναι ένας άνθρωπος που σέβεται τις φιλίες
του αλλά είχε και μεγάλη αδυναμία στο γιο του...». 
Τι τραγική ειρωνεία.
Ήθελε τόσο πολύ να 'ναι στην κηδεία του γιου του φίλου του ο Γιώργος
Τζαβέλλας, «που εξαναγκάσθηκα να διώξω τον οδηγό μου και να οδηγήσω εγώ,
προκειμένου να του εξασφαλίσω μια θέση στο αυτοκίνητό μου. 
Θρήνησε
πραγματικά για το χαμό αυτού του παιδιού. Κι ύστερα, στην επιστροφή, τον
χτύπησε ο δικός του κεραυνός...». 
Θα είναι κοντά στην οικογένεια Μαρκάκη
αλλά και στην οικογένεια Τζαβέλλα ο Χρήστος Σεργεντάνης. Όσο για τον Δημήτρη
«αυτός θα υπερασπίσει μόνος τον εαυτό του. 
Αν συνέβη ατύχημα αλλά και
οτιδήποτε άλλο έπρεπε να το ομολογήσει αμέσως! Οι άνδρες αναλαμβάνουν την
ευθύνη κάθε τους πράξης...». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15843N181</ED>
<ID>
ID:168943

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N18&aa=1</URL></REF>


Article

<CATEGORY>vin06</CATEGORY>

 <H5>Διώκεται για ανθρωποκτονία από πρόθεση</H5>
<H2>Άγνοια δηλώνει τώρα ο κατηγορούμενος</H2>

<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

ΕΝΑ ΑΝΟΗΤΟ αστείο με όπλα μεταξύ δύο συναδέλφων και φίλων που είχε
τραγική κατάληξη ή μια εν ψυχρώ δολοφονία με αδιευκρίνιστα σκοτεινά κίνητρα;
Όλα τα ενδεχόμενα για τον θάνατο του άτυχου 33χρονου υπαστυνόμου Νίκου Μαρκάκη
μέσα στο προξενείο Αργυροκάστρου είναι ανοιχτά, καθώς τα στοιχεία της πολύωρης
χθεσινής προανάκρισης με τον φερόμενο ως δράστη 28χρονο αστυφύλακα των ΕΚΑΜ
Δημήτρη Τζαβέλλα παραμένουν άγνωστα και από την άλλη πλευρά η κύρια ανάκριση
δεν έχει ολοκληρωθεί. 
Ο αστυφύλακας Δημήτρης Τζαβέλλας που συνελήφθη τα
μεσάνυχτα της Τετάρτης στην Κακαβιά και οδηγήθηκε αμέσως στα Γιάννενα, στην
πολύωρη εξέτασή του από ανώτερους αξιωματικούς, σύμφωνα με πληροφορίες,
αρνείται πως αυτός σκότωσε τον υπαστυνόμο Μαρκάκη. Από την άλλη πλευρά όμως
επιβεβαιώνεται η εξομολόγησή του ­ λίγες ώρες πριν από τη σύλληψή του ­ στον
γνωστό του αστυνόμο υποδιευθυντή του Τμήματος Όπλων της Ασφάλειας Σπύρο
Παπαχρήστο, ότι δηλαδή σκότωσε τον Μαρκάκη όταν το όπλο του εκπυρσοκρότησε ενώ
έπαιζαν μέσα στο προξενείο. 
Είναι άγνωστο ποιοι και γιατί συμβούλευσαν τον
κατηγορούμενο αστυφύλακα να υπαναχωρήσει και να δηλώσει τώρα άγνοια. 
Το
ενδεχόμενο πάντως της δολοφονίας του υπαστυνόμου άφησαν ανοιχτό χθες με
δηλώσεις τους τόσο ο υπουργός Δημόσιας Τάξης Γ. Ρωμαίος, όσο και ο υπουργός
Τύπου Δ. Ρέππας. 
Υπάρχει μια σειρά από αναπάντητα ερωτηματικά αλλά και από
αδιευκρίνιστα στοιχεία στις περίπου 38 ώρες που μεσολάβησαν από τον θάνατο του
υπαστυνόμου Μαρκάκη, μέσα στο προξενείο, μέχρι τη σύλληψη του φερόμενου ως
δράστη αστυφύλακα Δ. Τζαβέλλα τα μεσάνυχτα της Τετάρτης στο φυλάκιο της
Κακαβιάς, όπου του είχε δοθεί εντολή να περιμένει την επιστροφή του γενικού
προξένου κ. Νίκου Κανέλλου από τα Γιάννενα. Ότι το όνομα του Τζαβέλλα
βρισκόταν πίσω από τον θάνατο του Μαρκάκη ήταν λίγο πολύ κοινό μυστικό μεταξύ
των υπαλλήλων του προξενείου, αφού ο μοναδικός αυτόπτης μάρτυρας
Βορειοηπειρώτης Οδυσσέας Μήτσης είχε κατονομάσει τον αστυφύλακα των ΕΚΑΜ πως
ήταν αυτός που πυροβόλησε τον υπαστυνόμο. Η ηγεσία της ΕΛ.ΑΣ. που είχε
πληροφορηθεί αυτό το στοιχείο, σε συνεννόηση με τον γενικό πρόξενο
Αργυροκάστρου, έθεσε σε διακριτική παρακολούθηση τον αστυφύλακα Τζαβέλλα. Με
εντολή του αρχηγού της ΕΛ.ΑΣ. αντιστρατήγου κ. Αθ. Βασιλόπουλου, αφού τα όπλα,
τρία αυτόματα και τρία πιστόλια, μεταφέρθηκαν στην Αθήνα, ζητήθηκε να
εξετασθεί κατά προτεραιότητα στα εργαστήρια της Εγκληματολογικής το όπλο του
Τζαβέλλα. 
ΚΑΜΙΑ ΑΜΦΙΒΟΛΙΑ 
Η απάντηση που ήρθε αργά το
βράδυ της Τετάρτης δεν άφηνε καμία αμφιβολία: Η σφαίρα που σκότωσε τον
υπαστυνόμο είχε φύγει από το όπλο του αστυνομικού των ΕΚΑΜ. Ενημερώθηκε αμέσως
ο προϊστάμενος της Εισαγγελίας Πρωτοδικών που εξέδωσε ένταλμα σύλληψης, ενώ
παράλληλα ενημερώθηκε και ο γενικός πρόξενος κ. Νίκος Κανέλλος. Ο πρόξενος κ.
Κανέλλος που είχε παρακολουθήσει την Τετάρτη το απόγευμα την κηδεία του άτυχου
Νίκου Μαρκάκη συνάντησε τον Τζαβέλλα στο φυλάκιο της Κακαβιάς, όπου τον
περίμενε, και εκεί ο Τζαβέλλας με σκυμμένο το κεφάλι του παρέδωσε το
υπηρεσιακό του όπλο. Ο αστυνομικός επιθεωρητής Ηπείρου κ. Κροκίδης που είχε
ενημερωθεί στο μεταξύ για τα αποτελέσματα της βαλλιστικής, με κλιμάκιο που
έφθασε στην Κακαβιά, συνέλαβε τον αστυφύλακα Τζαβέλλα ο οποίος μεταφέρθηκε στα
Γιάννενα και αμέσως άρχισε η εξέτασή του. Μια εξέταση που κράτησε μέχρι τις
3.30 χθες το απόγευμα, οπότε κάτω από εξαιρετικά μέτρα ασφαλείας ο 28χρονος
αστυφύλακας των ΕΚΑΜ μεταφέρθηκε συνοδεία περιπολικών στην Αθήνα. 
Στο
μεταξύ χθες το μεσημέρι ο γενικός πρόξενος κ. Νίκος Κανέλλος επισκέφθηκε στα
Γιάννενα την οικογένεια του άτυχου υπαστυνόμου Μαρκάκη και παρέδωσε ως
ελάχιστη προσφορά, όπως είπε, στη μνήμη του φίλου του και στενού συνεργάτη του
ποσό 5.000.000 δρχ. στη σύζυγό του, χρήματα που συγκέντρωσαν οι υπάλληλοι του
προξενείου Αργυροκάστρου. 
ΗΤΑΝ ΣΤΗΝ ΚΗΔΕΙΑ 
Σύμφωνα με
αυτόπτες μάρτυρες ο αστυφύλακας Δημήτρης Τζαβέλλας που φέρεται ως υπαίτιος για
τον θάνατο του Μαρκάκη αμέσως μετά τον μοιραίο πυροβολισμό το πρωί της Τρίτης,
έτρεξε έξω από το κτίριο του προξενείου και ρωτούσε το πλήθος που περίμενε για
να θεωρήσει τα διαβατήριά του για το ποιος πυροβόλησε. Στη συνέχεια, συνόδευσε
τον νεκρό υπαστυνόμο μέχρι το νοσοκομείο Ιωαννίνων, ενώ την Τετάρτη ο
αστυφύλακας ζήτησε άδεια να παραστεί στην κηδεία του Μαρκάκη. Στην κηδεία του
υπαστυνόμου ήταν παρών και ο πατέρας του αστυφύλακα των ΕΚΑΜ ο οποίος στη
συνέχεια αναχώρησε για την Κόρινθο, όπου ζει η οικογένειά του. 
Ο
ΚΑΤΗΓΟΡΟΥΜΕΝΟΣ αστυφύλακας των ΕΚΑΜ Δημήτρης Τζαβέλλας, συνοδευόμενος από
ισχυρή αστυνομική δύναμη, οδηγήθηκε χθες στις 10 παρά δέκα το βράδυ στην
Εισαγγελία Πρωτοδικών Αθηνών. Εντύπωση πάντως προκάλεσε το γεγονός ότι δεν
φορούσε χειροπέδες. Ο κατηγορούμενος οδηγήθηκε στο γραφείο του εισαγγελέα, κ.
Κωνσταντίνου Παρασκευαΐδη, ο οποίος με βάση τα στοιχεία της προανακριτικής
δικογραφίας άσκησε εναντίον του ποινική δίωξη για ανθρωποκτονία από πρόθεση
και παράνομη οπλοχρησία. 
Ο κατηγορούμενος αστυφύλακας δεν δέχθηκε να
μιλήσει για την πράξη του στους δημοσιογράφους, ενώ, όταν ρωτήθηκε από τον
εισαγγελέα, αρνήθηκε ότι αυτός είναι ο δράστης της δολοφονίας. 
Για την
πράξη που τού αποδίδεται παραπέμφθηκε να απολογηθεί στον 23ο τακτικό ανακριτή
Παντελή Παντελίδη, από τον οποίο ζήτησε και πήρε προθεσμία για τη Δευτέρα το
πρωί ώστε να προετοιμάσει την υπεράσπισή του και μέχρι τότε παραμένει
κρατούμενος. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15843N191</ED>
<ID>
ID:168944

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N19&aa=1</URL></REF>


Article

<CATEGORY>vin07</CATEGORY>

 <H2>Στόχος μια νέα «πολιτική συμφωνία»</H2>

ΟΙ ΟΛΛΑΝΔΟΙ που διευθύνουν
τη συζήτηση στο Νόρντβαϊκ ­ και θα κάνουν το ίδιο και στο Άμστερνταμ ­
ελπίζουν ότι το πιο άμεσο αποτέλεσμα του κύκλου των συνομιλιών που αρχίζει
σήμερα θα είναι μια κατ' αρχήν «πολιτική συμφωνία» για την ενίσχυση των δομών
της Ένωσης. 
Πρακτικά, αναμένεται ότι θα αυξηθεί η συνεργασία σε θέματα
διπλωματίας αλλά και ασφαλείας, και η συγκρότηση μιας νέας σούπερ Τρόικας για
την άσκηση διεθνούς πολιτικής. Θα την αποτελούν ο πρόεδρος της Επιτροπής, ο
επίτροπος Εξωτερικών Σχέσεων και ­ με ευρείες αρμοδιότητες ­ ο «γενικός
γραμματέας» (όταν η θέση καθιερωθεί). 
Εννοείται ότι, εφόσον προχωρήσει η
ιδέα για τον «γενικό γραμματέα της Ευρώπης», οξύτατος αναμένεται ότι θα είναι
ο ανταγωνισμός μεταξύ ιδίως των «μεγάλων» για την εθνικότητα του πρώτου που θ'
αναλάβει το αξίωμα... 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15843N491</ED>
<ID>
ID:168945

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N49&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ</H2>
<H2>Διακλαδικοί
ανταγωνισμοί</H2>

<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΟΣΟ ΠΛΗΣΙΑΖΕΙ η στιγμή της
υλοποίησης του πενταετούς εξοπλιστικού προγράμματος των Ε.Δ. εντείνονται οι
ανταγωνισμοί μεταξύ των κλάδων που διεκδικούν τη μερίδα του λέοντος από την
εξοπλιστική πίτα. Ορισμένοι μάλιστα για να υποστηρίξουν κλαδικά αιτήματα δεν
διστάζουν να ισχυριστούν ότι «η επιλογή από την Ελλάδα της ισόρροπης ανάπτυξης
όλων των κλάδων αποτελεί ουτοπία και επικίνδυνο σφάλμα». Οι διακλαδικοί
ανταγωνισμοί βλάπτουν την αποτελεσματικότητα της αμυντικής μας μηχανής. Όπως
ορθά επισημαίνει πρώην Α/ΓΕΕΘΑ, οι διακλαδικοί ανταγωνισμοί «συνοδεύονται από
κόστος εις βάρος της συνολικής ισχύος των Ε.Δ... Χάνεται το δάσος για το
δέντρο». Δυστυχώς, στην Ελλάδα κάθε κλάδος σχεδιάζει από μόνος του τον δικό
του πόλεμο. Η έλλειψη διακλαδικότητας, που είναι ίσως το μεγαλύτερο πρόβλημα
του αμυντικού μας μηχανισμού, αντιβαίνει στις αρχές διεξαγωγής σύγχρονου
πολέμου και δεν συμπλέει με τις τάσεις της στρατιωτικής τεχνολογίας. 
Σήμερα οι παραδοσιακές «πλατφόρμες» που αποτελούν το φετίχ κάθε κλάδου (π.χ.
μαχητικά αεροσκάφη, φρεγάτες) αρχίζουν να χάνουν την πρωτοκαθεδρία τους ενώ
αυξάνεται ο ρόλος που παίζει η υποστήριξη που έχουν αυτές οι παραδοσιακές
«πλατφόρμες» από συστήματα διοίκησης, ελέγχου, επικοινωνιών, πληροφορικής και
κυρίως πληροφοριών. Σήμερα, η διεξαγωγή συνδυασμένων επιχειρήσεων που
διευθύνονται από κοινό κέντρο είναι εκ των ουκ άνευ για επιτυχία στον πόλεμο.
Για να συμπλεύσουμε με τις τάσεις της εποχής χρειάζονται δομικές αλλαγές σε
όλα τα επίπεδα (π.χ. κοινή εκπαίδευση, αλλαγή επιχειρησιακών δογμάτων,
ενίσχυση ΓΕΕΘΑ κ.ά.). Διαφορετικά, η επίτευξη ποιοτικής υπεροχής έναντι της
Τουρκίας θα καταστεί ανέφικτη. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15843N492</ED>
<ID>
ID:168946

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N49&aa=2</URL></REF>


Article

<CATEGORY>vin07</CATEGORY>

 <H5>ΚΑΛΠΕΣ
ΣΗΜΕΡΑ ΜΕ ΤΕΣΣΕΡΙΣ ΑΝΔΡΕΣ ΥΠΟΨΗΦΙΟΥΣ</H5>
<H2>Οι γυναίκες θα κρίνουν τις εκλογές στο Ιράν</H2>

Στην ανδροκρατούμενη
κοινωνία του Ιράν, οι γυναίκες είναι εκείνες που θα αναδείξουν τον νικητή των
σημερινών προεδρικών εκλογών μεταξύ των τεσσάρων υποψηφίων, οι οποίοι είναι,
φυσικά, όλοι άνδρες. 
ΓΙΑ ΝΑ προσελκύσουν τη γυναικεία ψήφο, οι τέσσερις
διεκδικητές της προεδρίας ­ από τους οποίους οι τρεις είναι Σιίτες κληρικοί ­
αυτοπροβάλλονται ως υπέρμαχοι των δικαιωμάτων των γυναικών. 
Οι πολιτικοί
αναλυτές προβλέπουν ότι η μάχη μεταξύ του πρώην υπουργού πολιτισμού Μοχάμαντ
Χατάμι, 54 χρόνων και του συνομηλίκου του προέδρου της βουλής Αλί Αχμπάρ Νατέκ
Νουρί, θα είναι σκληρή και επισημαίνουν ότι η ψήφος των γυναικών θα καθορίσει
τον νικητή των εκλογών. 
Έτσι, τα συνθήματα της προεκλογικής εκστρατείας
απευθύνονται στο δεύτερο φύλο και παραπέμπουν σε θέματα που επηρεάζουν την
καθημερινή ζωή των 30 εκατομμυρίων γυναικών του Ιράν ­ από την πολιτική και τη
νομική εκπροσώπησή τους μέχρι τη χαλάρωση του αυστηρού κώδικα ενδυμασίας που
επιβάλλει ο ισλαμικός νόμος. 
«Οι γυναίκες ήταν πάντα καταπιεσμένες στη
Δύση, αλλά και στη χώρα μας στο παρελθόν. Η συμμετοχή σας στις προεδρικές
εκλογές θα αποτελεί πλήγμα εναντίον των εχθρών της ισλαμικής δημοκρατίας»,
είναι το μήνυμα του Αλί Αχμπάρ Νατέκ Νουρί. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15843N501</ED>
<ID>
ID:168947

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N50&aa=1</URL></REF>


Article

<CATEGORY>vin07</CATEGORY>

 <H2>Το Prozac κατά της ψυχογενούς ανορεξίας</H2>

ΤΟ ΠΡΩΤΟ φάρμακο για
την καταπολέμηση της ψυχογενούς ανορεξίας ενδέχεται να είναι το Prozac,
σύμφωνα με μελέτη της Ιατρικής Σχολής του Πανεπιστημίου του Πίτσμπουργκ που
παρουσιάστηκε στο ετήσιο συνέδριο της αμερικανικής Ψυχιατρικής Ένωσης στο Σαν
Ντιέγκο της Καλιφόρνιας. 
Η μελέτη, σύμφωνα με τον κύριο συντάκτη της,
καθηγητή Βάλτερ Κάγιε, δείχνει ότι το Prozac επιτρέπει στους ανορεκτικούς να
διατηρούν το βάρος τους. Είναι η πρώτη έρευνα που δείχνει ότι ένα
αντικαταθλιπτικό αποτρέπει την υποτροπή της νόσου. 
Η ψυχογενής ανορεξία
είναι μία από τις πιο θανατηφόρες ψυχιατρικές παθήσεις στις Ηνωμένες
Πολιτείες, όπου δεν υπάρχει ακόμη καμιά εγκεκριμένη θεραπευτική αγωγή για την
καταπολέμησή της. 
Οι ασθενείς αρνούνται να φάνε για να χάσουν βάρος και
έχουν διάφορα συμπτώματα όπως κατάθλιψη, άγχος και ψυχώσεις. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15843N502</ED>
<ID>
ID:168948

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N50&aa=2</URL></REF>


Article

<CATEGORY>vin07</CATEGORY>

 <H5>ΟΡΓΗ ΣΤΟ ΕΞΩΤΕΡΙΚΟ ΓΙΑ
ΤΗΝ ΤΟΥΡΚΙΚΗ ΕΙΣΒΟΛΗ ΣΤΟ ΙΡΑΚΙΝΟ ΕΔΑΦΟΣ</H5>
<H5>Κούρδοι κατέλαβαν την έδρα Ηνωμένων Εθνών στη Γενεύη</H5>
<H2>Ξεσηκωμός εναντίον Άγκυρας</H2>

Η τουρκική εισβολή στο
ιρακινό έδαφος δημιουργεί προβλήματα στις σχέσεις της με πολλές χώρες, ενώ
εκτός από το εξωτερικό, έντονες αντιδράσεις άρχισαν να δημιουργούνται και στο
εσωτερικό. 
ΜΕ ΨΗΦΙΣΜΑ της η Ρωσική Βουλή καλεί την τουρκική κυβέρνηση να
συμφωνήσει με τις προτάσεις εκεχειρίας και έναρξης διαπραγματεύσεων που έχουν
διατυπώσει οι ηγέτες της κουρδικής εξέγερσης στο τουρκικό Κουρδιστάν.
Ταυτόχρονα, η Βουλή της Ρωσίας απευθύνει έκκληση στη διεθνή κοινότητα για
άμεση λήψη μέτρων προς ειρηνική επίλυση του κουρδικού προβλήματος. 
Τα
τουρκικά στρατεύματα έχουν διεισδύσει σε μεγαλύτερο βάθος από κάθε άλλη φορά,
ενώ συμπληρώθηκε η ένατη μέρα της πολεμικής επιχείρησης μέσα στο ιρακινό
έδαφος. 
Κούρδοι αξιωματούχοι του Ιράκ υποστήριξαν πως τα τουρκικά
στρατεύματα έχουν προελάσει σε βάθος 200 χιλιομέτρων στο ιρακινό έδαφος. 
Η
Αίγυπτος πρόσθεσε τη φωνή της στις άλλες φωνές διαμαρτυρίας εναντίον της
τουρκικής επιχείρησης στο ιρακινό έδαφος. 
Στο εσωτερικό της Τουρκίας, μετά
την απειλή να τεθεί υπό απαγόρευση το ισλαμικό κόμμα Ρεφάχ του πρωθυπουργού
Νετζμεντίν Ερμπακάν, οι Ισλαμιστές απειλούν με αντίποινα. Συνεργάτης του
Τούρκου πρωθυπουργού είπε πως θα ληφθούν νομικά μέτρα εναντίον του κορυφαίου
εισαγγελέα της χώρας, ο οποίος ζήτησε να τεθεί εκτός νόμου το Ρεφάχ. 
ΠΕΝΤΕ ώρες κράτησε η κατάληψη της έδρας των Ηνωμένων Εθνών
στη Γενεύη από 200 Κούρδους, σε ένδειξη διαμαρτυρίας για την επιδρομή της
Τουρκίας. 
Η αποχώρησή τους έγινε δυνατή έπειτα από διαπραγματεύσεις με
αξιωματούχους του ΟΗΕ, οι οποίοι υποσχέθηκαν να υπάρξει ανακοίνωση του γ.γ.
του Οργανισμού Κόφι Ανάν, που θα καταδικάζει την τουρκική επιδρομή, δήλωσε
εκπρόσωπος των διαμαρτυρομένων. 
Στην Κωνσταντινούπολη, επί ώρες οι δρόμοι
γύρω από το πανεπιστήμιο είχαν μετατραπεί σε πεδίο μάχης. Δεκάδες ακροδεξιοί
οπλισμένοι με δοκάρια, επιτέθηκαν εναντίον αριστερών φοιτητών, που
πραγματοποιούσαν διαδήλωση διαμαρτυρίας για την τουρκική επιχείρηση στο
ιρακινό έδαφος. 
Οκτώ φοιτητές και ένας αστυνομικός τραυματίστηκαν. 
Οι
δύο από τους φοιτητές έφεραν τραύματα από πυροβόλο όπλο. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15843N511</ED>
<ID>
ID:168949

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N51&aa=1</URL></REF>


Article

<CATEGORY>vin07</CATEGORY>

 <H2>Το ρεκόρ Σιγκαπούρη, Χονγκ Κονγκ</H2>

ΑΝΑΜΕΣΑ στις δέκα πιο ανταγωνιστικές χώρες
στον κόσμο βρέθηκε μέσα σε ένα χρόνο η Βρετανία, σε αντίθεση με τις άλλες
ευρωπαϊκές χώρες, που εξακολουθούν να μαστίζονται από υψηλή ανεργία. 
Οι
ιδιωτικοποιήσεις, η απελευθέρωση της αγοράς και η ελαστικότητα της αγοράς
εργασίας κατέστησαν πέρσι τη Βρετανία τη χώρα με τις εντυπωσιακότερες
επιδόσεις στην Ευρωπαϊκή Ένωση, σύμφωνα με έκθεση του Παγκόσμιου Οικονομικού
Φόρουμ. 
Η έκθεση, που αναφέρεται στην ανταγωνιστικότητα, φέρει τη Βρετανία
στην έβδομη θέση της παγκόσμιας κατάταξης το 1997, έναντι της δέκατης πέμπτης
που κατείχε το προηγούμενο έτος. 
Στην ίδια έκθεση, η Ελλάδα καταλαμβάνει
την τεσσαρακοστή όγδοη θέση, έναντι της τριακοστής ένατης που κατείχε το 1996.

Το Φόρουμ εκθειάζει τη βρετανική επίδοση στην ανεργία, που ανέρχεται σε
7,5%, ένα από τα μικρότερα ποσοστά στην Ευρώπη. 
Σε αντίθεση με τη
Βρετανία, η Γαλλία παρέμεινε εικοστή τρίτη, καρφωμένη στην ίδια θέση της
παγκόσμιας κατάταξης με την προηγούμενη χρονιά, ενώ η Γερμανία «διολίσθησε»
κατά δύο θέσεις, για να βρεθεί εικοστή πέμπτη φέτος. 
Για άλλη μια φορά, οι
δύο πιο ανταγωνιστικές χώρες στον κόσμο ήταν η Σιγκαπούρη και το Χονγκ Κονγκ.

Εξάλλου, στο Top 10 δεν περιλαμβάνεται καμία άλλη χώρα της Ευρωπαϊκής
Ένωσης πλην της Βρετανίας. 
Σύμφωνα με τη διευθύντρια του Φόρουμ, Μάσα
Λέβινσον, οι χώρες της ηπειρωτικής Ευρώπης υποφέρουν από μια «χρόνια κρίση»
ανταγωνιστικότητας που οφείλεται στο επαχθές κόστος του κοινωνικού κράτους και
στην ανελαστική νομοθεσία που αφορά στις προσλήψεις και απολύσεις εργαζομένων.

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15843N512</ED>
<ID>
ID:168950

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N51&aa=2</URL></REF>


Article

<CATEGORY>vin07</CATEGORY>

 <H2>Συμφώνησαν τα αλβανικά κόμματα για τις εκλογές</H2>

ΤΗ ΣΥΜΦΩΝΙΑ των
αλβανικών πολιτικών κομμάτων για τις εκλογές της 29ης Ιουνίου, η οποία
τερματίζει το αδιέξοδο των τελευταίων ημερών, ανακοίνωσε χθες ο Ευρωπαίος
μεσολαβητής στην Αλβανία, Φραντς Βρανίτσκι. Πρόκειται για συμφωνία μεταξύ του
προέδρου Σαλί Μπερίσα και του Δημοκρατικού Κόμματος από τη μια πλευρά και των
κομμάτων της αντιπολίτευσης από την άλλη, μεταξύ των οποίων και οι σοσιαλιστές
του Φίνο. Οι σοσιαλιστές αποδέχθηκαν τελικά τον εκλογικό νόμο, σύμφωνα με τον
οποίο οι 115 από τις 155 έδρες του νέου Κοινοβουλίου θα πληρωθούν με
πλειοψηφικό σύστημα και οι 40 με αναλογικό σύστημα. Ο πρόεδρος Μπερίσα
αποδέχθηκε να διορίσει ο πρωθυπουργός Μπασκίμ Φίνο τα 15 μέλη της Κεντρικής
Εκλογικής Επιτροπής και τα μέλη των Περιφερειακών Εκλογικών Επιτροπών.
Πρακτικά, κάθε κόμμα θα διορίσει τον αντιπρόσωπό του σε κάθε Επιτροπή και ο
Φίνο απλώς θα δώσει την τελική έγκριση. Η συμφωνία προβλέπει επίσης τον
διορισμό νέου αρχηγού της μυστικής αστυνομίας. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15843N513</ED>
<ID>
ID:168951

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N51&aa=3</URL></REF>


Article

<CATEGORY>vin07</CATEGORY>

 <H2>Ο
Γιέλτσιν έπαυσε τον υπουργό Άμυνας</H2>

Ο ΡΩΣΟΣ πρόεδρος Μπορίς
Γιέλτσιν έπαυσε χθες από τα καθήκοντά τους τον υπουργό Άμυνας Ιγκόρ Ροντιόνοφ
και τον αρχηγό του Γενικού Επιτελείου στρατηγό Βικτόρ Σαμσόνοβ. Προηγουμένως,
ο Ρώσος πρόεδρος είχε απευθύνει δριμύ κατηγορητήριο κατά των δύο ανδρών,
φορτώνοντάς τους τις ευθύνες για την υστέρηση των μεταρρυθμίσεων στις Ένοπλες
Δυνάμεις. «Κάνατε κακή δουλειά. Ξεχάσατε τον λόγο ύπαρξης των Ενόπλων
Δυνάμεων», είπε ο πρόεδρος Γιέλτσιν. Πριν από ένα χρόνο, στην προεκλογική
εκστρατεία του, είχε υποσχεθεί να καταργήσει τη στρατολόγηση κληρωτών και να
δημιουργήσει έναν σύγχρονο επαγγελματικό στρατό. Όμως, η έλλειψη πόρων και η
απροθυμία της ανώτατης στρατιωτικής ηγεσίας δεν επέτρεψαν την υλοποίηση των
υποσχέσεών του. Προσωρινός αντικαταστάτης του Ροντιόνοφφ διορίστηκε χθες ο
επικεφαλής των στρατηγικών δυνάμεων της χώρας Ιγκόρ Σεργκέγιεφ. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15843N514</ED>
<ID>
ID:168952

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N51&aa=4</URL></REF>


Article

<CATEGORY>vin07</CATEGORY>

 <H5>ΤΖΑΝΕΤ ΠΙΝΚ</H5>
<H2>ΠΡΟΣΩΠΑ</H2>
<H2>Ζητεί απόδοση δικαιοσύνης</H2>

Ερωτεύτηκε.
Συμφώνησε να κάνει έρωτα χωρίς προφυλακτικό. Προσβλήθηκε από AIDS. Και τώρα
ζητεί να αποδοθεί δικαιοσύνη. 
ΠΡΟΣΦΑΤΑ διαζευγμένη, η Τζάνετ Πινκ ταξίδεψε
το 1993 στην Κύπρο για να βρει ένα καινούργιο σπίτι. Αγόρασε ένα διαμέρισμα
στο Παραλίμνι και γνωρίστηκε με τους ντόπιους. Ανάμεσά τους ένας ψαράς, ο
Παύλος Γεωργίου. Τον Απρίλιο του 1994 συνειδητοποίησε ότι τον είχε ερωτευθεί.
Όπως λέει η ίδια, της «εμπιστεύθηκε» ότι η γυναίκα του πέθαινε από λευχαιμία,
ενώ στην πραγματικότητα η Μάρθα Γεωργίου και ένα από τα τέσσερα παιδιά τους
είχαν ήδη προσβληθεί από AIDS. Έκαναν εκδρομές στα χιονισμένα βουνά της
Κύπρου. Κατασκεύασαν ένα πλοίο. Ήταν ευτυχισμένοι. Κι άρχισαν να κάνουν έρωτα
χωρίς προφυλάξεις. 
Εκείνα τα Χριστούγεννα η Μάρθα Γεωργίου πέθανε. Η
αλήθεια διαδόθηκε γρήγορα και οι φίλοι της Τζάνετ την πίεσαν να κάνει τεστ για
AIDS. Ήταν θετικό. Ούτε τότε πίστεψε όμως πως ο εραστής της την είχε
παραπλανήσει. Μετακόμισε στο σπίτι του, έμεινε έγκυος αλλά φοβήθηκε και έκανε
άμβλωση. Λίγους μήνες αργότερα παρουσίασε τα συμπτώματα. Την τελευταία φορά
που τον είδε ήταν τον περασμένο Αύγουστο, στο λιμάνι, αναχωρώντας για την
Αγγλία. Είχε μείνει 32 κιλά. Μπορούσε να μιλήσει μόνο με ψιθύρους. Στη χώρα
της, οι γιατροί της έδωσαν 20 μήνες ζωής. 
Όταν η 45χρονη Τζάνετ Πινκ
παρουσιάστηκε χθες στο δικαστήριο της Λευκωσίας όπου άρχισε να εκδικάζεται η
αγωγή της κατά του Γεωργίου για σκόπιμη απόκρυψη της αλήθειας, ήταν ένας
διαφορετικός άνθρωπος. Αν και είχε κάνει ένα μακρύ ταξίδι, φαινόταν σχετικά
ξεκούραστη. Έχει πάρει βάρος και έχει αποφασίσει πως θα ζήσει για να δει τον
άνθρωπο που ερωτεύτηκε να τιμωρείται. Πιστεύει πως έχει χρέος απέναντι σε άλλα
πιθανά θύματά του. Είναι έτοιμη να τον αντικρύσει και να του πει πόσο τον
περιφρονεί. Μα εκείνος θα απαντήσει ότι είναι όλα ψέματα, ότι η Τζάνετ γνώριζε
από την αρχή για την κατάστασή του, ότι ζήλεψε και θέλει να τον εκδικηθεί. 
Με απόφαση του δικαστηρίου, ο Γεωργίου τελεί από χθες υπό κράτηση. Εάν κριθεί
ένοχος, κινδυνεύει με φυλάκιση έως δύο ετών. Μέχρι τότε, μπορεί να έχει
εγκαταλείψει τα εγκόσμια. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15843N521</ED>
<ID>
ID:168953

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N52&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ</H2>
<H2>Η αναβίωση των κλασικών</H2>

<AUTHOR>ΜΙΧΑΛΗΣ ΜΗΤΣΟΣ</AUTHOR>

Οι Αμερικανοί βαρέθηκαν τα σήριαλ, τα τωκ-σόου και το ζάπινγκ.
Αφήνουν τα εφήμερα μηνύματα και στρέφονται στην αθάνατη γνώση: τα λατινικά και
τα αρχαία ελληνικά. 
ΕΝΑ από τα τελευταία τεύχη του «Times Literary
Supplement» είχε στη σελίδα των μικρών αγγελιών ένα ενδιαφέρον και μάλλον
ασυνήθιστο μήνυμα. Μια οικογένεια που μένει στο Σεκέλ της Βόρειας Καλιφόρνια,
μιάμιση ώρα με το αυτοκίνητο από το Σαν Φρανσίσκο, ζητάει ένα δάσκαλο που θα
ήταν διατεθειμένος να μείνει μαζί τους για ένα χρόνο και να διδάξει στο
ζευγάρι και τα δυο του παιδιά ­ οκτώ και δέκα ετών ­ αρχαία ελληνικά και
λατινικά. Άλλες λεπτομέρειες δεν υπάρχουν. Οι ενδιαφερόμενοι θα πρέπει να
απευθυνθούν στην οικογένεια Ball, 2896 Freedom Boulevard, Watsonville, CA
95076, USA. Υπάρχει και φαξ: 1 408 724-6233. 
Το παράδειγμα δεν είναι
μοναδικό. Η Αμερική γνωρίζει αυτή την εποχή μια αναβίωση του ενδιαφέροντος για
τους κλασικούς. Ήρωας των ημερών δεν είναι ο Σβαρτσενέγκερ αλλά ο Ηρακλής,
πρωταγωνιστής μιας δημοφιλούς τηλεοπτικής σειράς και της πιο φιλόδοξης ταινίας
κόμικς που έχει γυρίσει η εταιρεία Ντίσνεϋ μετά τον «Βασιλιά των Λιονταριών».
Με την ευκαιρία της πρώτης πανηγυρικής προβολής, στις 27 Ιουνίου, η εταιρεία
ετοιμάζει ένα βομβαρδισμό της αγοράς με βιβλία, κούκλες και διάφορες
εκδηλώσεις γύρω από τον γιο του Δία και της Αλκμήνης. Παράλληλα, το τηλεοπτικό
δίκτυο NBC έχει αναγγείλει μια εντυπωσιακή τηλεοπτική προσαρμογή της
«Οδύσσειας», που κόστισε 30 εκατομμύρια δολάρια και μεταξύ των παραγωγών της
περιλαμβάνεται ο Φράνσις Φορντ Κόπολα. 
Σύμφωνα με στοιχεία της
Αμερικανικής Φιλολογικής Εταιρείας, περισσότεροι από 500.000 μαθητές και
φοιτητές μελετούν σήμερα τους κλασικούς. Τα αρχαία ελληνικά και τα λατινικά,
δύο υποτιθέμενες νεκρές γλώσσες, ξαναζωντανεύουν. Σ' αυτό συμβάλλουν ασφαλώς
οι παραγωγοί του Χόλλυγουντ, που γνωρίζουν να εκμεταλλεύονται προς όφελός τους
το δίδυμο της αγοράς και της συνύπαρξης των πολιτισμών. Ο βασικότερος λόγος,
όμως, είναι άλλος. Όπως λέει στον «Εκόνομιστ» ο καθηγητής Ρόμπερτ Φέιγκλς, που
υπογράφει μια νέα μετάφραση της «Οδύσσειας» (εκδ. Viking), ο Ομηρος
πραγματεύεται θέματα που είναι ταυτόχρονα οικουμενικά και αιωνίως επίκαιρα. Η
«Οδύσσεια», για παράδειγμα, περιγράφει έναν κόσμο αντιμέτωπο με το τέλος ενός
παρατεταμένου πολέμου ο οποίος διαίρεσε τον πολιτισμό σε δύο ιδεολογικά
στρατόπεδα... 
Και η ιταλική «Ρεπούμπλικα» θυμήθηκε μια σκηνή που είχε
συμβεί τα πρώτα μεταπολεμικά χρόνια στον υπόγειο σιδηρόδρομο της Νέας Υόρκης.
Ένας φοιτητής πρόσεξε έναν ηλικιωμένο κύριο που διάβαζε αφοσιωμένος ένα βιβλίο
του Καλλίμαχου, του μεγαλύτερου ποιητή των Αλεξανδρινών χρόνων. Στα ελληνικά,
φυσικά. Έπιασαν την κουβέντα. Ο ηλικιωμένος κύριος ήταν δικηγόρος και
τραπεζίτης, υπεύθυνος του Σχεδίου Μάρσαλ για τη Γερμανία. Ο καλύτερος τρόπος
να προετοιμάζεσαι για μια δύσκολη μέρα, του είπε, είναι να διαβάζεις κάθε πρωί
έναν αρχαίο ποιητή, στο πρωτότυπο. Και να σκέπτεσαι όλη τη μέρα ένα στίχο,
όπως εκείνον του Καλλίμαχου: «Οι νεκροί δεν αναπαύονται, πετούν πάνω από τις
θάλασσες όπως οι γλάροι». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15843N522</ED>
<ID>
ID:168954

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N52&aa=2</URL></REF>


Article

<CATEGORY>vin07</CATEGORY>

 <H5>Αριστεροί...</H5>
<H5>Ένας άλλος...</H5>
<H5>Ο Αλαίν
Μενκ...</H5>
<H5>Η ιστορία...</H5>
<H2>ΑΥΤΟΙ</H2>

<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... και να
προτιμούν να κυβερνά η δεξιά; Δεν είναι και τόσο άγνωστη η περίπτωση. Αλλά
μερικές φορές τα κρούσματα παραείναι χτυπητά. Ο Γάλλος σοσιαλιστής Υμπέρ
Βεντρίν ρωτήθηκε από το «Νουβέλ Ομπσερβατέρ» (15/5) αν θεωρεί πραγματικά ότι
μια νέα πολιτική «συγκατοίκηση» (πρόεδρος δεξιός, πρωθυπουργός σοσιαλιστής) θα
ήταν καταστροφή για τη χώρα. Και ο Βεντρίν ­ που υπήρξε επί χρόνια ο γενικός
γραμματέας του πολιτικού γραφείου του Φρανσουά Μιττερράν ­ απάντησε: «Κανένας
άνθρωπος με αίσθημα πολιτικής ευθύνης δεν θα ευχόταν τη συγκατοίκηση. Ένα
τέτοιο εκλογικό αποτέλεσμα, σίγουρα, θα δημιουργούσε περίπλοκα προβλήματα.
Βέβαια, αν την επιβάλει το εκλογικό σώμα, θα την υποστούμε....». 
... γνωστός Γάλλος, ο συγγραφέας Αλαίν
Μενκ, που δηλώνει «πάντα αριστερός, αλλά της φιλελεύθερης σχολής», προτιμά
επίσης τον Ζυππέ. Όχι όμως από φόβο μήπως ο Ζοσπέν δεν προχωρήσει στην
«αναγκαία» φιλελεύθερη στροφή, αλλά γιατί «δεν θα προλάβει να μεταστρέψει και
τους εκλογείς του» μέσα στις ευρωπροθεσμίες. Ενώ η πλευρά Σιράκ έχει κάνει ήδη
τη στροφή. Επομένως; Μία και μόνη είναι πια η ιδεολογία; ρωτά τον Μ. η
«Φιγκαρό» (18/5). Μα βέβαια, απαντά, αφού σήμερα «μία είναι η πραγματικότητα».
Και αφού δεν μπορείς, στα πλαίσιά της, να διαλέξεις «παρά μόνο μεταξύ δεξιού
φιλελευθερισμού αγγλικού τύπου και αριστερού φιλελευθερισμού
σοσιαλδημοκρατικού τύπου, όπως στην Ολλανδία». 
...
θεωρεί μέγιστο πρόβλημα του πολιτικού λόγου την υποκρισία ­ ενώ, λέει, ο πολύς
κόσμος είναι σε θέση να δεχτεί την αλήθεια. Ο Ζοσπέν λ.χ. ενδέχεται να
σχεδιάζει φιλελεύθερα οικονομικά μέτρα. Αλλά η γλώσσα που θα χρησιμοποιούσε ως
ηγέτης (αν νικήσει) «θα είναι τέτοια που θα τρομάξει την αγορά».
Αυτοαποκαλούμενος «ευρωμανής», ο Μ. θα ήθελε να δει στους πολιτικούς του
προγράμματα γνήσια «ευρωσυμβατά», όμως κανένας δεν τα αποτολμά. «Ο Σιράκ
διέλυσε τη Βουλή στο όνομα της Ευρώπης.... και αμέσως απαγόρευσε στα στελέχη
του να προφέρουν κατά την προεκλογική εκστρατεία τις λέξεις Ευρώπη και
φιλελευθερισμός». Φοβάται μήπως φοβίσει. Ιδού η υποκρισία, λέει ο Μενκ. Και
όμως, η δεκτικότητα μιας κοινωνίας στην αλλαγή είναι συνήθως πολύ μεγαλύτερη
απ' όσο φαίνεται. 
... της Γαλλίας
λόγου χάρη είναι γεμάτη από τέτοια παραδείγματα. «Ο Ναπολέων ο 3ος
συνομολόγησε τη Συνθήκη Ελευθέρων Συναλλαγών με τη Βρεταννία. Ο ντε Γκώλ
επικύρωσε τη Συνθήκη της Ρώμης. Ο Μιττερράν υπέγραψε το Μάαστριχτ». Και ορθά
έπραξε, κατά τον Μ. «Χωρίς το ενιαίο νόμισμα θα γίνουμε ακόμα πιο εξαρτημένοι
από το μάρκο και από τον διεθνή φιλελευθερισμό. Με το εύρω, γινόμαστε
Αμερικανοί: η οικονομία μας θα επηρεάζεται ελάχιστα από τις έξω αγορές». Η
αριστερά άραγε δεν έχει άλλη επιλογή απ' το να γίνει και αυτή φιλελεύθερη;
«Εγώ βλέπω ότι οι αριστερές που κερδίζουν είναι οι φιλελεύθερες. Ο Πρόντι στην
Ιταλία, ο Μπλαιρ στην Αγγλία, ο Γκονζάλες χθες στην Ισπανία. Αν η γαλλική
αριστερά χάσει και αυτές τις εκλογές, δεν θα έχει παρά δύο επιλογές: Ή να
μιμηθεί τα αδελφά κόμματα ή να ακολουθήσει σκληρή γραμμή ­ όπως έκαναν οι
Εργατικοί επί 18 χρόνια, ως τον Μπλαιρ». Αλλά ούτε η δεξιά ωφελείται από τους
σκληρούς της, πιστεύει ο Μ. «Ο (ευρωφάγος) Φιλίπ Σεγκέν, λ.χ., αντί του Ζυππέ,
θα ανησυχούσε την αγορά πιο πολύ από τον Ζοσπέν». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15843N523</ED>
<ID>
ID:168955

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N52&aa=3</URL></REF>


Article

<CATEGORY>vin08</CATEGORY>

 <H5>ΑΥΞΑΝΟΝΤΑΙ ΠΑΛΙ ΟΙ
ΑΝΤΙΚΕΙΜΕΝΙΚΕΣ ΑΞΙΕΣ</H5>
<H2>Αλλαγές σε τιμές και συντελεστές</H2>

<AUTHOR>ΓΙΑΝΝΗΣ ΣΙΩΤΟΣ</AUTHOR>

Αρχίζει στις
υπηρεσίες του υπουργείου Οικονομικών η αντίστροφη μέτρηση για νέα αύξηση των
αντικειμενικών τιμών στα ακίνητα του νομού Αττικής. 
Σύμφωνα με
πληροφορίες, ήδη οι αρμόδιες υπηρεσίες που ασχολούνται με τις αντικειμενικές
τιμές έχουν επισημάνει ότι στις αρχές του φθινοπώρου συμπληρώνονται δύο χρόνια
από την τελευταία αύξηση των αντικειμενικών τιμών. Το διάστημα αυτό είναι το
ελάχιστο χρονικό όριο που απαιτείται προκειμένου να αυξηθούν πάλι οι
αντικειμενικές τιμές. Η ηγεσία του υπουργείου Οικονομικών, όπως τόνιζαν
αρμόδιοι παράγοντες που ρωτήθηκαν, δεν αντιμετωπίζει το ενδεχόμενο αύξησης των
αντικειμενικών τιμών στους αμέσως προσεχείς μήνες. Από την άλλη πλευρά, όμως,
παραμένει ανοικτό το ενδεχόμενο αύξησης των τιμών στις αρχές του 1998. 
Ο ΦΑΠ 
Πάντως, από τις ίδιες πληροφορίες προκύπτει ότι ήδη οι
αρμόδιες υπηρεσίες του υπουργείου Οικονομικών έχουν επισημάνει ότι η εφαρμογή
του Φόρου Μεγάλης Ακίνητης Περιουσίας έχει δημιουργήσει νέες απαιτήσεις στην
κατάρτιση των πινάκων με τις τιμές και τους χάρτες, στους οποίους
απεικονίζονται οι περιοχές που έχουν ενταχθεί στο αντικειμενικό σύστημα.
Παράλληλα, δεν αποκλείεται εκτός από τις τιμές να γίνουν αλλαγές και στους
συντελεστές που χρησιμοποιούνται για τον υπολογισμό της αντικειμενικής αξίας
των ακινήτων. 
Με αυξημένες αντικειμενικές τιμές οι φόροι που πληρώνουν
όσοι αποκτούν ακίνητα αυξάνουν σημαντικά. 
ΟΙ ΦΟΡΟΙ 
Πρέπει να σημειωθεί ότι η νέα αύξηση των αντικειμενικών τιμών θα επηρεάσει
άμεσα τα έσοδα που έχει το υπουργείο Οικονομικών από το φόρο μεταβίβασης,
δωρεάς, κληρονομιάς και γονικής παροχής, καθώς η φορολογητέα αξία των ακινήτων
υπολογίζεται με βάση τις αντικειμενικές τιμές. Έτσι, αύξηση των αντικειμενικών
τιμών σημαίνει αυτόματα και αυξημένη φορολογία. Επίσης, θα ανέβει και η
φορολογική επιβάρυνση από το Φόρο Μεγάλης Ακίνητης Περιουσίας. 
Αντίθετα,
δεν πρόκειται να επηρεάσει τουλάχιστον για το 1998 το εισόδημα που είναι
υποχρεωμένοι να δηλώνουν στην Εφορία οι φορολογούμενοι που φορολογούνται με
βάση τα αντικειμενικά κριτήρια. Για τον υπολογισμό του φορολογητέου
εισοδήματός τους λαμβάνονται υπόψη οι αντικειμενικές τιμές που ίσχυαν την 1η
Ιανουαρίου του προηγούμενου έτους απ' αυτό που υποβάλλουν την δήλωση. 
ΟΙ ΤΙΜΕΣ 
Σημειώνεται ότι, σύμφωνα με τα στοιχεία της αγοράς,
οι αγοραίες τιμές των ακινήτων και κυρίως των καινούργιων διαμερισμάτων έχουν
σημειώσει το τελευταίο δωδεκάμηνο αύξηση κατά 10%-15% περίπου. Αυτό οφείλεται
κυρίως στο γεγονός ότι το 1996 σημειώθηκε αύξηση των τιμών στα οικόπεδα που
δίδονται ως αντιπαροχή, καθώς και σ' αυτά που αγόρασαν οι κατασκευαστές για
ανέγερση πολυκατοικιών. Αυτό είχε ως αποτέλεσμα, σύμφωνα με τις απόψεις
κατασκευαστών, να ανέβουν το κόστος και οι τιμές. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15843N531</ED>
<ID>
ID:168956

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N53&aa=1</URL></REF>


Article

<CATEGORY>vin08</CATEGORY>

 <H2>Ερώτηση 4 βουλευτών της Ν.Δ. για τη μονάδα της Φλώρινας</H2>

ΠΡΟΣΠΑΘΕΙΑ ΚΥΚΛΩΝ να ματαιώσουν τη σύμβαση της λιγνιτικής μονάδας της ΔΕΗ στη
Φλώρινα, με πρόσχημα δήθεν αυξημένο κόστος, καταγγέλλουν με ερώτησή τους στη
Βουλή οι βουλευτές της Ν.Δ. Χ. Παπαθανασίου, Β. Βύζας, Κ. Τσιαρτσώνης και Κ.
Καραμπίνας. 
Στην ερώτησή τους προς την υπουργό Ανάπτυξης κ. Β. Παπανδρέου,
οι τέσσερις βουλευτές τονίζουν μεταξύ άλλων ότι: 
«Οι διώκτες της μονάδος
της Φλώρινας, "Ηρακλείς" των συμφερόντων της ΔΕΗ και των Ελλήνων καταναλωτών,
αγνοούν σκόπιμα τα προφανή κοινωνικά και ευρύτερα οικονομικά οφέλη που θα
προκύψουν από την κατασκευή και λειτουργία της μονάδας στην ακριτική Φλώρινα,
αλλά και στη Δυτική Μακεδονία γενικότερα. 
Απ' όλα τα προεκτεθέντα και
σύμφωνα με έγκυρες πληροφορίες, καθίσταται σαφές ότι οι συγκεκριμένοι κύκλοι
σαμποτάρουν τη λιγνιτική μονάδα της Φλώρινας υπέρ μιας ανθρακικής μονάδας στην
Εύβοια, η οποία θα εξαρτήσει τη χώρα στο διηνεκές από μια εισαγόμενη πρωτογενή
ύλη ενέργειας, του λιθάνθρακα, όταν παρεμφερής πρωτογενής ύλη ενέργειας ο
λιγνίτης/ξυλίτης υπάρχει άφθονη στον ελληνικό χώρο και μάλιστα στη
βορειοδυτική Μακεδονία (Πτολεμαΐδα - Φλώρινα). 
Δηλαδή προωθείται
απασχόληση εργατικού δυναμικού της Αμερικής και της Νότιας Αφρικής εις βάρος
των Ελλήνων εργατών των τοπικών ορυχείων». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15843N532</ED>
<ID>
ID:168957

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N53&aa=2</URL></REF>


Article

<CATEGORY>vin08</CATEGORY>

 <H2>Προσφορές της Αγροτικής Τράπεζας στους δημ. υπαλλήλους</H2>

Η
ΑΓΡΟΤΙΚΗ Τράπεζα διεκδικεί επίσης το «μερίδιο» που της ανήκει από τη μεγάλη
«πίτα» της μισθοδοσίας των δημοσίων υπαλλήλων. 
Για τον λόγο αυτό προσφέρει
και αυτή «πακέτο» τραπεζικών λογαριασμών, μέσω των οποίων μπορεί να γίνεται η
μισθοδοσία των υπαλλήλων. Πρόκειται για τους λογαριασμούς: 
* Απλού
ταμιευτηρίου, με επιτόκιο 9%, για πάνω από 100.000 δραχμές. Οι συναλλαγές
γίνονται με κάρτα και βιβλιάριο. 
* Προνομιακός λογαριασμός «Δήμητρα», με
επιτόκια κλιμακούμενα από 10% - 10,75%, για ποσά άνω των 3 εκατ. δραχμών. 
Οι συναλλαγές γίνονται με βιβλιάριο ή κάρτα. 
* Προνομιακός λογαριασμός
«Εστία», με επιτόκια κλιμακούμενα από 7,5% έως 9,50% (για ποσά άνω των 100.000
δραχμών). Παρέχεται μπλοκ επιταγών και δυνατότητα υπερανάληψης (έως 300.000
δρχ.). Οι συναλλαγές γίνονται με βιβλιάριο ή κάρτα. 
Επίσης, παρέχεται η
δυνατότητα εξόφλησης λογαριασμών ΟΤΕ, ΔΕΗ και ΕΥΔΑΠ, καθώς και η παροχή
καταναλωτικών δανείων έως 4.000.000 δραχμές με επιτόκιο 18%. Τέλος, δίδεται
και η πιστωτική κάρτα της ΑΤΕ, καθώς και η δυνατότητα επιλογής ασφαλιστικών
καλύψεων με ευνοϊκούς όρους. 
Όπως είναι γνωστό, πολύ σύντομα όλοι οι
απασχολούμενοι στο Δημόσιο θα πληρώνονται με λογαριασμό στην τράπεζα της
προτίμησής τους, όπου θα κατατίθενται ο μισθός τους. 
Η μισθοδοσία όλων των
δημοσίων υπαλλήλων φτάνει συνολικά το 1,8 τρισ. δρχ. 
Ήδη το νέο σύστημα
αρχίζει τον Ιούνιο με τους υπαλλήλους του υπουργείου Οικονομικών. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15843N533</ED>
<ID>
ID:168958

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N53&aa=3</URL></REF>


Article

<CATEGORY>vin08</CATEGORY>

 <H2>Για 4 ώρες χωρίς λεωφορεία</H2>

ΧΩΡΙΣ ΛΕΩΦΟΡΕΙΑ θα μείνει για 4
ώρες, από τις 10 π.μ. μέχρι τις 2 μ.μ., την προσεχή Δευτέρα, η περιοχή της
πρωτεύουσας. 
Όπως ανακοινώθηκε από τον Οργανισμό Αστικών Συγκοινωνιών
Αθηνών, τις παραπάνω ώρες οι εργαζόμενοι θα πραγματοποιήσουν τη γενική
συνέλευσή τους και έτσι τα δρομολόγια δεν θα πραγματοποιηθούν. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15843N534</ED>
<ID>
ID:168959

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N53&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ</H2>
<H2>Όταν οι εξαγωγές
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΔΕΝ ΘΕΛΟΥΜΕ να το πιστέψουμε... 
Όμως το
έθεσε με μελέτη των υπηρεσιών του στο τελευταίο Συμβούλιο Αγροτικής Πολιτικής
ο υπουργός Γεωργίας κ. Στ. Τζουμάκας. Δύο φορείς του Δημοσίου, που ασφαλίζουν
την παραγωγή και τα αγροτικά προϊόντα, δεν διαθέτουν (ενώ θα 'πρεπε) τεχνικά
αποθεματικά (κάτι σαν περιθώρια φερεγγυότητας), όπως και οι ασφαλιστικές
εταιρείες. 
Πρόκειται για τον ΕΛΓΑ (γεωργικές ασφαλίσεις) και τον ΟΑΕΠ
(ασφάλιση εξαγωγικών πιστώσεων). 
Και βέβαια το έργο του ΕΛΓΑ για την
αγροτική παραγωγή είναι γνωστό, όπως και οι κυβερνητικές προθέσεις για την
αναβάθμισή του. 
Προκειμένου για τον ΟΑΕΠ (άλλοτε υπηρεσία της Τραπέζης της
Ελλάδος) όμως, που εποπτεύεται από το υπουργείο Εθνικής Οικονομίας και
ασφαλίζει επιχειρηματικές πρωτοβουλίες για σημαντικούς κινδύνους (π.χ.
πολιτικούς), η επισήμανση είναι ιδιαίτερα σημαντική. 
Σε κάθε περίπτωση
όμως χρειάζεται υπεύθυνη απάντηση από το υπουργείο Ανάπτυξης, που οφείλει να
ερευνήσει το θέμα... 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15843N535</ED>
<ID>
ID:168960

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N53&aa=5</URL></REF>


Article

<CATEGORY>vin08</CATEGORY>

 <H5>ΠΟΛΕΜΟΣ ΜΕ ΦΘΗΝΕΣ
ΠΡΟΣΦΟΡΕΣ ΓΙΑ ΤΑ ΚΙΝΗΤΑ ΤΗΛΕΦΩΝΑ * ΑΝΤΑΓΩΝΙΣΜΟΣ ΓΙΑ ΤΗΝ «ΠΙΤΑ» ΤΟΥ '97 ΠΟΥ ΘΑ
ΦΘΑΣΕΙ ΤΑ 300 ΔΙΣ.</H5>
<H5>Πληρώνουν λίγα στον ΟΤΕ, λέει ο υπουργός Μεταφορών
</H5><H2>Χαμηλό πάγιο ίσον ακριβή μονάδα...</H2>

<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Θερμό «καλοκαίρι» έρχεται
για τις εταιρείες κινητής τηλεφωνίας, οι οποίες έχουν ήδη επιδοθεί σε έναν
άγριο πόλεμο προσφορών με φθηνά πακέτα χρέωσης για να κερδίσουν τον πελάτη.

Πρόκειται για έναν ανταγωνισμό για τα 300 δισ. δρχ. που υπολογίζεται ότι
θα φθάσει ο συνολικός τζίρος στην αγορά κινητής τηλεφωνίας το 1997. Η
προοπτική μάλιστα το 1998 είναι να ξεπεράσει τα 400 δισ. δρχ. Ο στόχος είναι η
κατάκτηση ενός όσο το δυνατόν μεγαλύτερου ποσοστού από αυτή την πίτα. 
ΛΑΔΙ ΣΤΗ ΦΩΤΙΑ 
Στη μάχη για την αγορά των κινητών, που ήδη
βρίσκονται δύο ιδιωτικές εταιρείες (ΣΤΕΤ και ΠΑΝΑΦΟΝ), μπαίνει από τον
Σεπτέμβριο και ο ΟΤΕ. Με την εταιρεία κινητής τηλεφωνίας ΚΟΣΜΟΤΕ (πρόκειται
για συνεργασία του ΟΤΕ με τη νορβηγική ΤΕΛΕΝΟΡ) υπόσχεται φθηνότερες τιμές και
έτσι ρίχνει «λάδι στη φωτιά» της αγοράς, εντείνοντας τον ανταγωνισμό πριν
ακόμη ξεκινήσει τη λειτουργία του, αναγκάζοντας έτσι τις δύο ιδιωτικές
εταιρείες, που σήμερα έχουν την αποκλειστική διάθεση υπηρεσιών κινητής
τηλεφωνίας στην Ελλάδα, να ξεκινήσουν τις προσφορές για τα κινητά τηλέφωνα.

ΤΟ ΝΕΟ
ΠΑΚΕΤΟ 
Με αφορμή την υπογραφή του συμβολαίου μεταξύ ΟΤΕ και
ΤΕΛΕΝΟΡ για την ίδρυση της ΚΟΣΜΟΤΕ, η ΤΕΛΕΣΤΕΤ έριξε πρώτη το «γάντι» στην
ανταγωνίστριά της ΠΑΝΑΦΟΝ, ανακοινώνοντας την προσφορά ενός νέου πακέτου
κινητής τηλεφωνίας. Πρόκειται για το «Β-FREE», το λεγόμενο κινητό
καρτοτηλέφωνο, που δεν δεσμεύει τον χρήστη του με συμβόλαιο και δεν έχει ούτε
μηνιαίο πάγιο. Ο χρήστης του τηλεφώνου δεν θα επιβαρύνεται με κανέναν μηνιαίο
λογαριασμό.. 
Το «Β-FREE» θα λειτουργεί όμως με κάρτα, η οποία αντιστοιχεί
σε ομιλία καθαρής αξίας 15.000 δρχ. και συνολικής διάρκειας 12 μηνών. Το
πακέτο (μαζί με την κάρτα SIM) στοιχίζει συνολικά 59.900 δρχ. (περιλαμβάνεται
και η αξία της κάρτας) και περιλαμβάνει ακόμη ένα κινητό τηλέφωνο Motorola με
φορτιστή και μπαταρία, τον αριθμό του τηλεφώνου και τους απόρρητους κωδικούς
ΡΙΝ και PUK για την ενεργοποίηση και τη λειτουργία. Όταν τελειώσει ο χρόνος
ομιλίας που προβλέπει η κάρτα, τότε ο χρήστης μπορεί να προμηθευτεί δεύτερη
κάρτα με 10.000 δρχ., που περιλαμβάνει αντίστοιχο χρόνο ομιλίας. Βέβαια,
μπορεί να μην αγοράσει καινούργια κάρτα, αλλά να δέχεται δωρεάν πλέον
τηλεφωνήματα για ένα χρόνο. Επίσης, και χωρίς κάρτα μπορεί να πάρει τα
τηλέφωνα 166 και 100. 
ΟΙ ΠΑΓΙΔΕΣ 
Όμως, κάθε προσφορά
έχει και τις παγίδες της. Και αυτές θα πρέπει να προσέξουν οι χρήστες των
κινητών τηλεφώνων, καθώς είναι γνωστό ότι ανάλογα με τη χρήση του, ένα
«πακέτο» προσφοράς μπορεί να γίνει αυτόματα ακριβό. Έτσι, στο νέο πακέτο, ενώ
τα πρώτα 30 δευτερόλεπτα κοστίζουν 175 δρχ. (στα άλλα πακέτα κοστίζει περίπου
200 δρχ.) για τα υπόλοιπα 30 δευτερόλεπτα το κόστος μπορεί να διπλασιαστεί.
Δηλαδή, το λεπτό να φθάσει τις 350 δρχ. (κάθε ένα δευτερόλεπτο μετά τα πρώτα
30 κοστίζει περίπου 6 δρχ.). Να σημειωθεί, πάντως, ότι το πακέτο Β-FREE
απευθύνεται κυρίως σε όσους προτιμούν να δέχονται τηλεφωνήματα. 
ΠΑΝΑΦΟΝ-ΟΤΕ 
Πολύ σύντομα αναμένεται η απάντηση της ΠΑΝΑΦΟΝ.
Σύμφωνα με πληροφορίες, η ΠΑΝΑΦΟΝ επεξεργάζεται περισσότερα από δύο φθηνά
προγράμματα, τα οποία η διοίκηση της εταιρείας τα κρατά ως «επτασφράγιστο
μυστικό». 
Όμως και ο ΟΤΕ αφήνει τώρα να εννοείται ότι θα προσφέρει τιμές
χαμηλότερες από αυτές που αρχικά σκόπευε, δηλαδή μεταξύ 4.000-6.000 δρχ. το
πάγιο και γύρω στις 80 δρχ. το λεπτό. 
Να σημειωθεί ότι ο πόλεμος ανάμεσα
στις δύο εταιρείες ξεκίνησε ουσιαστικά πέρυσι, όταν η κάθε μία καθιέρωσε το
δικό της φθηνό πάγιο γύρω στις 6.000 δρχ. (χωρίς ΦΠΑ) για τους λιγότερο
απαιτητικούς χρήστες. Όμως το «φθηνό» πάγιο πληρώνεται με ακριβό τηλεφώνημα
ενώ, αντίθετα, στα πακέτα όπου το τηλεφώνημα είναι φθηνότερο το πάγιο είναι
ακριβό. 
ΕΝΔΕΧΕΤΑΙ να επαναπροσδιοριστεί το τέλος διασύνδεσης που πληρώνουν
οι εταιρείες κινητής τηλεφωνίας στον ΟΤΕ, δήλωσε χθες στη Βουλή ο υπουργός
Μεταφορών και Επικοινωνιών Χ. Καστανίδης. Ο υπουργός ανέφερε ότι ήδη μια
επιτροπή εξετάζει αυτό το θέμα και θα υποβάλει πόρισμα. Σημείωσε πάντως με
έμφαση ότι τα τέλη διασύνδεσης που πληρώνουν οι εταιρείες ιδιωτικής τηλεφωνίας
στον ΟΤΕ είναι πολύ χαμηλότερα από αυτά που πληρώνουν ανάλογες εταιρείες που
δραστηριοποιούνται σε άλλες χώρες. Πάντως ο κ. Καστανίδης δεν διευκρίνισε αν η
αναπροσαρμογή θα οδηγήσει σε αυξήσεις των τελών κινητής τηλεφωνίας. 
Σε
ό,τι αφορά τον ΟΤΕ, απαντώντας σε ερώτηση του βουλευτή του ΣΥΝ Γιάννη
Δραγασάκη, ανέφερε ότι τα πρώτα κινητά τηλέφωνα του ΟΤΕ θα παρουσιαστούν στη
Διεθνή Έκθεση Θεσσαλονίκης, τον ερχόμενο Σεπτέμβριο. Συμπλήρωσε δε ότι ως το
τέλος του 1997 θα τεθεί σε λειτουργία ένα μεγάλο τμήμα του δικτύου κινητής
τηλεφωνίας του ΟΤΕ. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15843N541</ED>
<ID>
ID:168961

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N54&aa=1</URL></REF>


Article

<CATEGORY>vin08</CATEGORY>

 <H2>Ανησυχία και αγωγές από τους δανειστές</H2>

<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«ΕΓΩ ΚΑΙ οι δύο μου κόρες δανείσαμε στον Καταναλωτικό Συνεταιρισμό
Χαλκίδας 86 εκατομμύρια δραχμές. Εδώ και δύο μήνες ζητάμε τα χρήματά μας, αλλά
δεν μας τα δίνουν. Δεν ξέρουμε τι να κάνουμε. Δουλέψαμε μια ζωή για να
βγάλουμε αυτά τα χρήματα και τώρα φοβόμαστε μήπως τα χάσουμε». 
Τα λόγια
ανήκουν στον συνταξιούχο κ. Χαράλαμπο Βλάχο, κάτοικο της κοινότητας Προδρόμου
Βοιωτίας. Αυτός και οι δύο του κόρες είναι μέλη του Καταναλωτικού
Συνεταιρισμού Χαλκίδας, ο οποίος διαθέτει στην ευρύτερη περιοχή 10 σούπερ
μάρκετ. 
«Στην αρχή μας έδιναν επιτόκιο 17%, αλλά στις αρχές του χρόνου μας
ανακοίνωσαν ότι το επιτόκιο έπεσε στο 12%». 
650 ΕΚ. ΔΡΧ. 
Την ίδια έντονη ανησυχία εκφράζουν πολλά από τα 400 μέλη του Καταναλωτικού
Συνεταιρισμού Χαλκίδας που δάνεισαν συνολικά 650 εκατομμύρια δραχμές. Μάλιστα
13 από αυτούς έχουν προχωρήσει σε αγωγές εναντίον του Συνεταιρισμού, ενώ
μήνυση κατέθεσε ο κ. Θανάσης Γκαλούφας, δανειστής του Συνεταιρισμού, ο οποίος
ζητεί την επιστροφή των χρημάτων του. 
«Τους είχα στείλει εξώδικο, με το
οποίο τους ζητούσα την επιστροφή πέντε εκατομμυρίων που τους είχα δανείσει.
Τους τελευταίους μήνες ακούγονταν ότι ο Συνεταιρισμός δεν πάει καλά και
φοβόμουν. Στις 15 Μαΐου συμπληρώθηκε ένας χρόνος και ζήτησα τα χρήματά μου
πίσω», τόνισε ο κ. Γκαλούφας, συνταξιούχος του ΝΑΤ. 
Με την υπόθεση του
Καταναλωτικού Συνεταιρισμού Χαλκίδας ασχολείται τις τελευταίες ημέρες και ο
εισαγγελέας Πρωτοδικών κ. Ιωάννης Αγγελής, ο οποίος διερευνά τις καταγγελίες
των μελών του για κακοδιαχείριση. 
ΘΑ ΔΙΟΡΘΩΘΟΥΝ 
Από την
πλευρά του, ωστόσο, ο πρόεδρος του Συνεταιρισμού κ. Τάσος Σταμελάκος, κάνει
λόγο για ταμειακές δυσχέρειες του Συνεταιρισμού: «Λόγω της παρουσίας στη
Χαλκίδα γνωστής αλυσίδας σούπερ μάρκετ, που η λειτουργία του δημιούργησε
προβλήματα στα 10 σούπερ μάρκετ του Συνεταιρισμού, προκλήθηκε πανικός στα μέλη
μας, με αποτέλεσμα να ζητούν ομαδικά την επιστροφή των χρημάτων τους. Είναι
φυσικό να μην μπορούμε να αντεπεξέλθουμε στο δίκαιο αίτημά τους. Όλα όμως θα
διορθωθούν. Την ερχόμενη Κυριακή σε γενική συνέλευση του Συνεταιρισμού θα
καταθέσουμε πρόταση αποπληρωμής των οφειλών μας και σχέδιο για την ανάπτυξη
του Συνεταιρισμού». 
Η ΠΕΚΑΣ 
Την ίδια στιγμή η Πανελλήνια
Ένωση Καταναλωτικών Συνεταιρισμών (ΠΕΚΑΣ), που ασκεί εποπτεία στον
Καταναλωτικό Συνεταιρισμό Χαλκίδας και σε άλλους 12 συνολικά σε όλη τη χώρα,
τον Φεβρουάριο όρισε τον κ. Γιώργο Αρκουλή διευθυντή στον Συνεταιρισμό, ο
οποίος ασκεί διαχειριστικό έλεγχο. Σύμφωνα με πληροφορίες, από τους πρώτους
ελέγχους προέκυψαν λανθασμένοι χειρισμοί και κρούσματα κακοδιαχείρισης. 
Μιλώντας στα «ΝΕΑ» ο κ. Κώστας Παϊπουτλίδης, πρόεδρος της ΠΕΚΑΣ, που αριθμεί
περισσότερα από 250 σούπερ μάρκετ με την επωνυμία «Καταναλωτής» και είναι
συμβεβλημένος με 500 παντοπωλεία σε όλη τη χώρα, τόνισε ότι «πρόκειται για
τοπικό ζήτημα. Είναι ξεχωριστή μονάδα και δεν αφορά γενικότερα την ΠΕΚΑΣ.
Εμείς παρακολουθούμε το θέμα γιατί έχουν διαπιστωθεί προβλήματα σ' αυτήν την
επιχείρηση. Έγιναν τραγικά λάθη διαχείρισης, τα οποία οδήγησαν σε αυτή την
κατάσταση. έχουμε καταρτίσει ένα μακροχρόνιο σχέδιο για να τους βοηθήσουμε
ακόμη και με έκτακτη χρηματοδότηση». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15843N542</ED>
<ID>
ID:168962

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N54&aa=2</URL></REF>


Article

<CATEGORY>vin08</CATEGORY>

 <H2>Δημόσια εγγραφή για μετοχές αμερικανικής εταιρείας</H2>

ΑΠΟ το 1994,
χρονιά που απελευθερώθηκε η δραχμή, Έλληνες επενδυτές αναζητούν καλύτερα κέρδη
από τις διεθνείς κεφαλαιαγορές. Τέτοια περίπτωση μεγάλης επιτυχίας είναι η
αμερικανική βιομηχανία τροφίμων, η RLD Enterprises INC., η οποία εδρεύει στη
Μινεάπολη των ΗΠΑ αλλά έχει πολλούς Έλληνες μετόχους. Η RLD Enterprises
παράγει τα γνωστά chips με την ονομασία Rachel's. Η RLD Enteprises προχωρεί
μέσα στο Μάιο στην αύξηση μετοχικού κεφαλαίου μέσω δημόσιας εγγραφής και οι
μετοχές της εισάγονται στο χρηματιστήριο Nasdaq των Ηνωμένων Πολιτειών, με
τιμή μετοχής 5,50$. Κύριος ανάδοχος της δημόσιας εγγραφής είναι η Ras
Securities Corp. (Χρηματιστηριακή εταιρεία με έδρα τη Νέα Υόρκη). Σύμβουλος
για τη δημόσια εγγραφή στην Ελλάδα θα είναι η Euroamerican Securities S.Α.

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15843N543</ED>
<ID>
ID:168963

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N54&aa=3</URL></REF>


Article

<CATEGORY>vin08</CATEGORY>

 <H2>Εθνική και στη Σόφια</H2>

ΕΓΚΑΙΝΙΑΣΘΗΚΕ χθες το μεσημέρι στη Σόφια
το κατάστημα της Εθνικής Τράπεζας. Στον χαιρετισμό που απηύθυνε ο διοικητής
της Εθνικής Τράπεζας κ. Θ. Καρατζάς, τόνισε ότι η ΕΤΕ σε συνεργασία με την
ΕΤΕΒΑ και τη Ν.Β.Ε. INTERNATIONAL προτίθεται να συμβάλει στην προσπάθεια
ανάπτυξης της βουλγαρικής οικονομίας. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15843N544</ED>
<ID>
ID:168964

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N54&aa=4</URL></REF>


Article

<CATEGORY>vin08</CATEGORY>

 <H2>Ευρώ και όχι εύρω</H2>

Η ΕΛΛΗΝΙΚΗ απόδοση του ενιαίου ευρωπαϊκού
νομίσματος είναι το ευρώ, τα ευρώ (ως άκλιτο). Αυτό αναφέρει σε επιστολή του
προς τον σύλλογο υπαλλήλων της Τραπέζης της Ελλάδος ο πρόεδρος της Ακαδημίας
Αθηνών κ. Νικόλ. Ματσανιώτης. Ο σύλλογος υπαλλήλων της Τραπέζης της Ελλάδος ­
μέσω του προέδρου του κ. Γ. Κασκαρέλη ­ ζήτησε τη θέση της Ακαδημίας Αθηνών
για τον ορθό τονισμό της ελληνικής απόδοσης του ενιαίου ευρωπαϊκού νομίσματος.
Ο κ. Κασκαρέλης στην επιστολή του τονίζει ότι οι μισοί Έλληνες προφέρουν το
ενιαίο ευρωπαϊκό νόμισμα ευρώ και οι άλλοι μισοί το προφέρουν εύρω. Κατά τον
πρόεδρο του συλλόγου, οι Έλληνες πρέπει να το προφέρουν ευρώ, διότι η αρχική
λέξη τονίζεται στην παραλήγουσα (Ευρώπη). Ο κ. Ματσανιώτης αναφέρει ότι η
ελληνική απόδοση είναι ευρώ για να διατηρηθεί η μορφολογία και η φωνητική της
ελληνογενούς αυτής (από τη λέξη Ευρώπη) λέξης. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15843N551</ED>
<ID>
ID:168965

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N55&aa=1</URL></REF>


Article

<CATEGORY>vin08</CATEGORY>

 <H2>Ευχάριστη έκπληξη τα κινητά του ΟΤΕ, υπόσχεται η διοίκησή του</H2>

«ΕΥΧΑΡΙΣΤΕΣ εκπλήξεις» για τους συνδρομητές της
ετοιμάζει η COSMOTE, η θυγατρική εταιρεία κινητής τηλεφωνίας του ΟΤΕ, που θ'
αρχίσει να λειτουργεί δοκιμαστικά τον ερχόμενο Αύγουστο και ως τις αρχές
Δεκεμβρίου θα μπει κανονικά στην αγορά των κινητών τηλεφώνων, καλύπτοντας το
60% της χώρας. 
Αυτό ανακοίνωσε χτες ο διευθύνων σύμβουλος του ΟΤΕ κ.
Πέτρος Λάμπρου, με αφορμή το «μπαράζ» των προσφορών που ξεκίνησαν ήδη οι άλλες
εταιρείες κινητής τηλεφωνίας. «Οι ανταγωνιστές μας ­ ανέφερε χαρακτηριστικά ο
κ. Λάμπρου ­ ίσως και ενόψει της εισόδου της COSMOTE στην αγορά, άρχισαν να
εμπλουτίζουν τις υπηρεσίες που προσφέρουν στους πελάτες τους. Όμως, θα
εκπλαγείτε πολύ ευχάριστα από τη γκάμα των προϊόντων που θα προσφέρει σε λίγο
η COSMOTE». 
Παρά τις επίμονες ερωτήσεις, ο κ. Λάμπρου απέφυγε να
αποκαλύψει τι κρύβει στο «οπλοστάσιό» της η θυγατρική εταιρεία κινητής
τηλεφωνίας του ΟΤΕ. Αρκέστηκε μόνο να πει ότι «η γκάμα των προϊόντων που θα
προσφέρει δεν προσφέρεται σήμερα από τις άλλες εταιρείες και θα περιλαμβάνει
πολύ περισσότερα πράγματα...». 
Χτες, η διοίκηση του ΟΤΕ υπέγραψε την
επίσημη συμφωνία συνεργασίας με τον νορβηγικό οργανισμό τηλεπικοινωνιών
Telenor, ο οποίος επελέγη ύστερα από διεθνή διαγωνισμό και μετέχει στην
COSMOTE με ποσοστό 30%. 
Το ύψος της επένδυσης σε σταθερές τιμές θα ανέλθει
σε 84 δισ. δρχ., ενώ σε τρέχουσες τιμές τετραετίας έχει υπολογιστεί σε 96 δισ.
δρχ. 
Ο πρόεδρος του ΟΤΕ κ. Δημήτριος Παπούλιας χαρακτήρισε τη συμφωνία με
τον Telenor «ιστορική» και εξέφρασε την αισιοδοξία ότι «οι δύο οργανισμοί θα
μπουν μαζί και σε άλλες αγορές κινητής τηλεφωνίας». 
Από τη διοίκηση του
ΟΤΕ ανακοινώθηκε ότι ως την ερχόμενη Δευτέρα θα επιλεγεί και η εταιρεία που θα
προμηθεύσει την COSMOTE με τον εξοπλισμό της κινητής τηλεφωνίας (τηλέφωνα,
κεραίες κ.λπ.). Υπενθυμίζεται ότι σχετικές προσφορές έχουν υποβάλει επτά
κατασκευάστριες εταιρείες. 
Στο μεταξύ, η OTEnet (η θυγατρική εταιρεία
τηλεματικής του ΟΤΕ που παρέχει υπηρεσίες Internet στην Ελλάδα, στα Βαλκάνια
και στις Παρευξείνιες χώρες) ανακοίνωσε χτες τη δημιουργία εννέα νέων
«κόμβων». Πρόκειται για «κόμβους» που θα ολοκληρωθούν μέσα στο επόμενο τρίμηνο
στον Βόλο, την Καλαμάτα, την Κέρκυρα, την Κόρινθο, τη Λαμία, την Ξάνθη, την
Ερμούπολη, τη Χαλκίδα και τα Χανιά. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15843N552</ED>
<ID>
ID:168966

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N55&aa=2</URL></REF>


Article

<CATEGORY>vin08</CATEGORY>

 <H2>Έντονο αγοραστικό ενδιαφέρον</H2>

Κατακόρυφη
διορθωτική άνοδο σημείωσαν οι τιμές των μετοχών κατά τη συνεδρίαση του
Χρηματιστηρίου Αξιών Αθηνών (ΧΑΑ).Το έντονο αγοραστικό ενδιαφέρον που
εκδηλώθηκε απο την αρχή της συνεδρίασης είχε ως αποτέλεσμα την συνεχή άνοδο
των τιμών των μετοχών, ιδιαίτερα των Τραπεζών. Χαρακτηριστικό της ανόδου είναι
το ότι ο Γενικός Δείκτης με το άνοιγμα βρέθηκε 17 περίπου μονάδες υψηλότερα
από το προηγούμενο κλείσιμο. Τελικά ο Γενικός Δείκτης έκλεισε στις 1,683.85
μονάδες σημειώνοντας άνοδο 44.84 μονάδων (2.74%) υπολειπόμενος μόνο κατά μία
μονάδα από το ιστορικό ανώτατο του Χρηματιστηρίου του Ιουλίου του '90 (1.684,3
μονάδες). Από τις 256 μετοχές που πραγματοποίησαν συναλλαγές 174 σημείωσαν
άνοδο
 53 πτώση και 29 παρέμειναν σταθερές
 ενώ 63 έκλεισαν με αγοραστές
και 122 με πωλητές.Η αξία των συναλλαγών ανήλθε σε 33 δισ.δρχ (7.819.725
τεμ.). Αναλυτικά τα 7.201.767 τεμάχια αξίας 31.8 δισ.δρχ αφορούσαν την Κύρια
Αγορά ενώ τα 617.958 τεμάχια συνολικής αξίας
 1.119 εκατ.δρχ την Παράλληλη
αγορά. 
Τη μεγαλύτερη αξία συναλλαγών σημείωσαν οι μετοχές των Τραπεζών
(16.2 δισ.δρχ 1.040.417 τεμάχια) και ακολούθησε ο κλάδος των Μεταλουργικών επ.
(με 2,6 δισ. - 611.890 τεμάχια). 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15843N561</ED>
<ID>
ID:168967

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ</H2>

ΔΙΔΥΜΟΙ 
(21 Μαΐου - 21 Ιουνίου). Η κόντρα
Σελήνης - Άρη, το βράδυ, μπορεί να προκαλέσει καβγάδες στο σπίτι και στην
οικογένεια, ζημιές ή ατυχήματα. Οι γεννημένοι γύρω στις 11 Ιουνίου, ας
φυλάγονται και από ιώσεις ή μολύνσεις. 
ΚΑΡΚΙΝΟΣ 
(22 Ιουνίου - 22
Ιουλίου). Η κόντρα Σελήνης - Άρη, το βράδυ, επιβάλλει να προσέχετε όταν
οδηγείτε. Θα γίνετε ξαφνικά πολύ νευρικοί, επιθετικοί και ανυπόμονοι.
Εκτονωθείτε με πνευματική εργασία. 
ΛΕΩΝ 
(23 Ιουλίου - 22 Αυγούστου). Η
κόντρα Σελήνης - Άρη, το βράδυ, μπορεί να προκαλέσει συγκρούσεις με αγαπημένα
πρόσωπα για οικονομικούς ή ερωτικούς λόγους. Η αλήθεια είναι ότι, καιρό τώρα,
παραείναι πολλά τα έξοδά σας. 
ΠΑΡΘΕΝΟΣ 
(23 Αυγούστου - 23
Σεπτεμβρίου). Η κόντρα Σελήνης - Άρη, το βράδυ, θα σας κάνει πολύ επιθετικούς,
κυρίως με άλλα πρόσωπα της οικογένειας. Οι γεννημένοι γύρω στις 12 Σεπτεμβρίου
ας φυλάγονται και από ατυχήματα, ιώσεις ή μολύνσεις. 
ΖΥΓΟΣ 
(24
Σεπτεμβρίου - 23 Οκτωβρίου). Η κόντρα Σελήνη - Άρη, το βράδυ, θα σας κάνει
πολύ επιθετικούς και επιρρεπείς σε ατυχήματα. Είναι πιθανό να δραστηριοποιήσει
κρυφούς σας εχθρούς. Φυλαχθείτε και από κλεφτες. 
ΣΚΟΡΠΙΟΣ 
(24
Οκτωβρίου - 22 Νοεμβρίου). Η κόντρα Σελήνης - Άρη, το βράδυ, μπορεί να
προκαλέσει καβγάδες για ερωτικούς, οικονομικούς ή πολιτικούς λόγους. Αποφύγετε
άτομα που συνήθως σας εκνευρίζουν. 
ΤΟΞΟΤΗΣ 
(23 Νοεμβρίου - 21
Δεκεμβρίου). Προφυλάξτε την καριέρα και τη δημόσια εικόνα σας. Μη δίνετε λαβή
για κακόβουλα σχόλια, ειδικά το βράδυ και αν έχετε γεννηθεί γύρω στις 12
Δεκεμβρίου. Φυλαχθείτε από ατυχήματα. 
ΑΙΓΟΚΕΡΩΣ 
(22 Δεκεμβρίου - 19
Ιανουαρίου). Η κόντρα Σελήνης - Άρη, το βράδυ, επιβάλλει να προσέχετε αν
οδηγείτε και αν ταξιδεύετε. Φυλαχθείτε, επίσης, από κρυφούς εχθρούς και από
κλέφτες. Ελέγχετε μια τάση για ιδεολογικό φανατισμό. 
ΥΔΡΟΧΟΟΣ 
(20
Ιανουαρίου - 18 Φεβρουαρίου). Η κόντρα Σελήνης - Άρη, το βράδυ, μπορεί να
προκαλέσει καβγάδες για πολιτικούς, ερωτικούς ή οικονομικούς λόγους. Ελέγχετε
τα λόγια σας. Φυλαχθείτε από μολύνσεις. 
ΙΧΘΥΕΣ 
(19 Φεβρουαρίου - 20
Μαρτίου). Προφυλάξτε την καριέρα και τη δημόσια εικόνα σας. Η κόντρα Σελήνης -
Άρη, το βράδυ, σας αφήνει εκτεθειμένους. Οι γεννημένοι γύρω στις 11 Μαρτίου ας
φυλάγονται και από ατυχήματα, ιώσεις, μολύνσεις. 
ΚΡΙΟΣ 
(21 Μαρτίου -
19 Απριλίου). Η κόντρα Σελήνης - Άρη, το βράδυ, επιβάλλει να προσέχετε αν
οδηγείτε και αν ταξιδεύετε. Υπάρχει κίνδυνος προστριβών με συγγενείς εξ
αγχιστείας, γυναίκες της οικογένειας, πρόσωπα που μένουν μακριά. 
ΤΑΥΡΟΣ

(20 Απριλίου - 20 Μαΐου). Η κόντρα Σελήνης - Άρη, το βράδυ, μπορεί να
προκαλέσει καβγάδες με τον σύντροφο ή τα παιδιά σας, για ερωτικούς ή για
οικονομικούς - κληρονομικούς λόγους. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15843N581</ED>
<ID>
ID:168968

</ID><URL>http://ta-nea.dolnet.gr/neaweb/neafile.print_unique?e=A&f=15843&m=N58&aa=1</URL></REF>


Article

<CATEGORY>vin10</CATEGORY>

 <H5>Η ΠΑΕ ΑΕΚ ΜΙΛΑΕΙ ΓΙΑ ΣΥΜΦΩΝΙΑ ΜΕ
ΞΕΝΟ ΟΜΙΛΟ</H5>
<H2>Πώληση στη σκιά</H2>

σελίδα 2 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15843O001</ED>
<ID>
ID:168969

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O00&aa=1</URL></REF>


Article

<CATEGORY>vin10</CATEGORY>

 <H2>Επίθεση
Σακοράφα σε Φούρα</H2>

<H3>σελίδα 10 </H3>
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15843O002</ED>
<ID>
ID:168970

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O00&aa=2</URL></REF>


Article

<CATEGORY>vin10</CATEGORY>

 <H2>Υπερθέαμα
γυμναστικής</H2>
<H2></H2>
σελίδα 11 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15843O003</ED>
<ID>
ID:168971

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O00&aa=3</URL></REF>


Article

<CATEGORY>vin10</CATEGORY>

 <H2>Ξαφνικά
πρόβλημα με τον Αλεξανδρή</H2>
<H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15843O004</ED>
<ID>
ID:168972

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O00&aa=4</URL></REF>


Article

<CATEGORY>vin10</CATEGORY>

 <H2>Ο
Ιωαννίδης στο ΝΒΑ</H2>
<H2></H2>
<H3>σελίδα 6 </H3>
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15843O005</ED>
<ID>
ID:168973

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O00&aa=5</URL></REF>


Article

<CATEGORY>vin10</CATEGORY>

 <H2>Σεπτέμβριο
η απονομή</H2>
<H2></H2>
σελίδες 6-7 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15843O006</ED>
<ID>
ID:168974

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Ψάχνει προπονητή ο ΠΑΟ</H2>
<H2></H2>
σελίδα 3 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15843O007</ED>
<ID>
ID:168975

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O00&aa=7</URL></REF>


Article

<CATEGORY>vin10</CATEGORY>

 <H2></H2><H2>Κατέκτησε το ΟΥΕΦΑ με κομπιούτερ!</H2>
<H2></H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15843O008</ED>
<ID>
ID:168976

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O00&aa=8</URL></REF>


Article

<CATEGORY>vin10</CATEGORY>

 <H5>ΜΕΤΑ ΣΥΖΗΤΗΣΗ ΤΡΙΩΝ ΩΡΩΝ ΠΑΕ ΚΑΙ ΠΑΙΚΤΗΣ ΔΙΑΦΩΝΗΣΑΝ ΣΤΑ ΟΙΚΟΝΟΜΙΚΑ</H5>
<H2>Παράταση για τον Αλεξανδρή</H2>

<AUTHOR>ΔΗΜΗΤΡΗΣ ΜΩΡΟΣ</AUTHOR>

ΣΤΟΝ
αέρα βρίσκεται η ανανέωση του συμβολαίου τού Αλέξη Αλεξανδρή στον Ολυμπιακό.

Ο 29χρονος διεθνής μεσοεπιθετικός, ύστερα από συνάντηση που είχε χθες το
βράδυ με τον διευθύνοντα σύμβουλο της ΠΑΕ Γιώργο Λούβαρη, διαφώνησε στο
οικονομικό. 
Η συζήτηση των δύο πλευρών διήρκεσε χθες πάνω τρεις ώρες και
δεν υπήρξε σημείο προσέγγισης. Και ενώ στην πρώτη συνάντηση ο Γ. Λούβαρης και
ο Αλεξανδρής είχαν συμφωνήσει για τριετές συμβόλαιο, χθες αργά το βράδυ υπήρξε
εμπλοκή στους οικονομικούς όρους του συμβολαίου. 
Ο Αλεξανδρής φάνηκε
σκληρός διαπραγματευτής και υποστήριξε για προτάσεις που έχει από ομάδες του
εξωτερικού, που ξεπερνούν τα 300 εκατ. δρχ., για συμβόλαιο τριών χρόνων. 
Η
πρόταση του Ολυμπιακού δεν ικανοποίησε τις απαιτήσεις του Αλεξανδρή και έτσι
θα δοθεί παράταση στο θέμα της ανανέωσης του συμβολαίου του. 
Το
κωμικοτραγικό της υπόθεσης ήταν ότι τις πρώτες πρωινές ώρες ο Ολυμπιακός
ανακοίνωσε ότι το ραντεβού του Γ. Λούβαρη με τον Αλεξανδρή αναβλήθηκε! Γίνεται
λοιπόν αντιληπτό ότι υπήρξε διαφωνία των δύο πλευρών και η υπογραφή του νέου
συμβολαίου βρίσκεται στον αέρα. 
Σήμερα ο κ. Λούβαρης δεν αποκλείεται να
καλέσει τον Ίλια Ίβιτς για το θέμα της ανανέωσης του συμβολαίου. 
Στο
μεταξύ ο Ιταλογερμανός μέσος της Άιντραχτ Φρανκφούρτης Μαουρίτσιο Γκαουντίνο
ήταν ο παίκτης που έκλεψε την παράσταση στον χθεσινό αγώνα με τη Γκέτερσλοχτ
(2-0) για το γερμανικό πρωτάθλημα της Β' κατηγορίας. 
Ο Ντούσαν Μπάγιεβιτς
που βρέθηκε χθες στη Φρανκφούρτη και παρακολούθησε το παιχνίδι, έμεινε
εντυπωσιασμένος πιθανότατα από τον Γκαουντίνο. 
Ωστόσο ο προπονητής του
Ολυμπιακού δεν θέλησε να αποκαλύψει το όνομά του. Σε δηλώσεις του τόνισε:
«Είδα κάποιον ποδοσφαιριστή που μου άφησε καλές εντυπώσεις. Δεν θέλω να πω
κάτι παραπάνω. Θα παρακολουθήσω και άλλους παίκτες και ύστερα θα αποφασίσω».

Ο Γκαουντίνο πέτυχε το πρώτο γκολ στο 44' και ήταν ο καλύτερος σε απόδοση
ποδοσφαιριστής του αγώνα. Το δεύτερο γκολ σημείωσε ο Ματίας Μπέκερ (52'). Ο
τρίτος παίκτης που ήταν στο «μάτι» του Μπάγιεβιτς, ο Σέρβος Σλόμπονταν
Κομλιένοβιτς, αγωνίστηκε σαν αλλαγή στο 46' στη θέση του Φλικ. 
***
Το γλέντι των οπαδών του Ολυμπιακού θ' αρχίσει το πρωί της Κυριακής. Στην
πλατεία Μέμου στον Κορυδαλλό θα ψήσουν αρνιά. Το απόγευμα στο Στάδιο
Καραϊσκάκη το πρόγραμμα θα αρχίσει στις 18.00 με αγώνα ομάδων της Ακαδημίας
Ποδοσφαίρου του Ολυμπιακού. Στις 18.30 θα γίνει αγώνας μεταξύ των
«ερυθρόλευκων» παλαιμάχων και στις 20.15 θα αρχίσει το ματς Ολυμπιακού -
Καβάλας. 
Μετά τη λήξη της συνάντησης, μπροστά στη Θύρα 3 θα υπάρξει ειδική
εξέδρα, όπου θα γίνει η απονομή του Κυπέλλου στους πρωταθλητές. Θα προηγηθεί
ρίψη βεγγαλικών, πτώση τεσσάρων αλεξιπτωτιστών στον αγωνιστικό χώρο και εφέ με
φώτα. Αφού γίνει η στέψη, θ' ακολουθήσει ο γύρος θριάμβου από τους παίκτες του
Ολυμπιακού. Το γλέντι θα συνεχιστεί σε νυχτερινό παραλιακό κέντρο. 
*** Με αφορμή τη μεγάλη εκδήλωση που διοργανώνουν τη Δευτέρα (2.00
μ.μ.) στο «Βεάκειο» ο Δήμος Πειραιά και ο Αθλητισμός Οργανισμός προς τιμήν του
Ολυμπιακού για τις επιτυχίες του στο μπάσκετ, ποδόσφαιρο, βόλεϊ και πόλο, ο
δήμαρχος Πειραιά Στέλιος Λογοθέτης παραχώρησε χθες συνέντευξη Τύπου στο
Δημαρχείο Πειραιά. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15843O011</ED>
<ID>
ID:168977

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O01&aa=1</URL></REF>


Article

<CATEGORY>vin10</CATEGORY>

 <H5>«ΜΟΝΟ ΟΙ ΥΠΟΓΡΑΦΕΣ ΑΠΟΜΕΝΟΥΝ ΓΙΑ
ΤΗΝ ΠΩΛΗΣΗ ΤΗΣ ΠΑΕ ΣΕ ΞΕΝΟ ΟΜΙΛΟ» ΥΠΟΣΤΗΡΙΖΕΙ Η ΑΕΚ</H5>
<H2>Δηλώνουν αισιόδοξοι</H2>

<AUTHOR>ΚΩΣΤΑΣΚΟΦΙΝΑΣ</AUTHOR>

ΘΕΜΑ ΧΡΟΝΟΥ είναι η μεταβίβαση των μετοχών της ΠΑΕ
ΑΕΚ! Από το περιβάλλον του Μ. Τροχανά διαδίδονταν χθες εντονότατα ότι «η
συμφωνία έκλεισε και μένουν οι υπογραφές». Κατά συνέπεια, η κυπελλούχος
βρίσκεται σε διαδικασία πώλησης σε ξένο όμιλο, σε ξένα χέρια... 
Ο
απεσταλμένος της ΑΕΚ, Νίκος Στράτος, επέστρεψε χθες στην Αθήνα. Δεν
ξεκαθαρίστηκε αν έφερε μαζί του τους ογκώδεις φακέλους με τα (αναλυτικά)
στοιχεία μιας πενταετίας, το βέβαιο όμως είναι ότι αυτοί έγιναν από τους
ξένους, «φύλλο και φτερό»! Τις προσεχείς ημέρες θα υπάρξουν έτσι κι αλλιώς
εξελίξεις. Άλλωστε, η τοποθέτηση του κ. Στράτου είναι άκρως κατατοπιστική:
«Δουλεύουμε σοβαρά για την ΑΕΚ. Έκανα το καθήκον μου. Ο κ. Τροχανάς είναι
ενήμερος για όλα και θα πάρει τις αποφάσεις». Πιθανολογείται ότι έως το τέλος
της προσεχούς εβδομάδας τα πάντα θα έχουν ξεκαθαρίσει. Δηλαδή, αν υιοθετήσουμε
την αισιοδοξία των ανθρώπων της ΠΑΕ, τα τυπικά. Πώς θα δοθούν τα περίπου 2
δισ. της συμφωνίας, ποιος θα μπει πρόεδρος, ποια θα είναι τα μέλη της
διοίκησης ­ ίσως τότε μάθουμε και τον λόγο που ο οικονομικός κολοσσός (όπως
τον θέλουν όλοι) ζήτησε άκρα μυστικότητα. Μάλιστα, ο όρος ήταν «σιωπή, ή
χαλάει η συμφωνία»! Μέχρι την ώρα που θα γίνει η ανακοίνωση (σε συνέντευξη
Τύπου) ασφαλώς θα τακτοποιηθούν και οι εκκρεμότητες, όπως το ποσοστό των ξένων
στην ΠΑΕ (επίσημα δεν πρέπει να υπερβαίνει το 25%). 
Τι άλλο διέρρευσε; Θα
δοθούν χρήματα για μεταγραφές (το συνολικό ποσό που θα διατεθεί μαζί με την
αγορά ίσως ξεπεράσει τα 3 δισ.), προβλέπεται να αποκτηθούν ξένοι και
κοινοτικοί, να αγοραστούν Έλληνες, ενώ επικρατεί βεβαιότητα ότι ήδη κλείσθηκε
προπονητής! Ορισμένοι άλλοι πρόσθεταν πως «η είδηση θα κάνει τον γύρο του
κόσμου»! 
Την προσεχή εβδομάδα θα μεταβεί στο εξωτερικό (Γερμανία) και ο Μ.
Τροχανάς. Ο μεγαλομέτοχος έχει κάθε λόγο να... ανοίγει σαμπάνιες. Βρήκε
αγοραστή, χρήματα και απομένει να δούμε αν θα αποχωρήσει οριστικά. Κατά τα
άλλα, ανακύπτουν τα εξής ερωτήματα: ποιος θα είναι ο εκπρόσωπος της ξένης
εταιρείας στην Ελλάδα, αν και κάποιοι ήθελαν να «παίζει» και το όνομα του
Δημήτρη Μελισσανίδη. Ο ίδιος άφησε να εννοηθεί πως «κινείται και δεν κινείται
για την ΑΕΚ», ωστόσο δεν αποσαφηνίστηκε η θέση του. Όπως δεν διευκρινίστηκε το
τι θα γίνει με την πλευρά Φιλίππου. Αρκετοί θεωρούν μπλόφα όσα ακούγονται
εσχάτως (και βγαίνουν από τον κ. Τροχανά), αλλά δεν κάνουν προτάσεις! Έτσι,
χάνουν το παιχνίδι και επιτρέπουν στον νυν ιδιοκτήτη να αφήνει να πλανάται η
εντύπωση ότι τους... περιμένει. 
Αγωνιστικά, η ΑΕΚ σχεδιάζει να δοκιμάσει
την επόμενη εβδομάδα τον Πολωνό Κρουλ. Προφανώς, ο ερχομός των υπό δοκιμή
αποφασίστηκε πριν από τις τελευταίες εξελίξεις ­ διαφορετικά μάλλον όλα αυτά
δεν έχουν λογική εξήγηση... 
Εντός της ημέρας προβλέπεται να κλείσει
ευνοϊκά για την ΑΕΚ και η υπόθεση Μπορμπόκη. Ο παίκτης κατά πάσα πιθανότητα θα
ανανεώσει τη συνεργασία του με την κυπελλούχο. 
*** Το τραπέζι του
αποχαιρετισμού έκανε χθες ο Τιμούρ Κετσπάγια στους συμπαίκτες του σε πολυτελές
ρεστοράν του Χαλανδρίου. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15843O021</ED>
<ID>
ID:168978

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O02&aa=1</URL></REF>


Article

<CATEGORY>vin10</CATEGORY>

 <H2>ΗΡΑΚΛΗΣ</H2>
<H2>Παίκτες στο εξωτερικό ψάχνει ο Παράσχος
</H2>
ΘΕΣΣΑΛΟΝΙΚΗ 
ΕΝΙΣΧΥΣΗ ΕΚΤΟΣ συνόρων ψάχνει για τον Ηρακλή ο
Γιώργος Παράσχος. Ο Έλληνας τεχνικός, που θα αναλάβει τον «γηραιό» από τη
Δευτέρα, πήρε την έγκριση από τον Πέτρο Θεοδωρίδη και αναζητεί δύο ξένους
παίκτες, για να στελεχώσουν την ομάδα των «κυανόλευκων». Οι άλλες κινήσεις που
πρόκειται να γίνουν από τον Παράσχο, θα αφορούν τη θέση του τερματοφύλακα
(ενδιαφέρουν ο Κύπριος Πετρίδης και ο Τσέχος Ράμπουσιτς), αλλά και τις θέσεις
που θα εκκενώσουν όσοι απομακρυνθούν. Ποιοι θα είναι αυτοί; Κατά τα φαινόμενα
οι Μιρτσέκης, Ρομπακίεβιτς, Λαγωνίδης και ίσως οι Μπορμπόκης, Γιοβάνοβιτς, αν
βρεθούν καλύτεροι αντικαταστάτες. 
ΣΧΕΔΙΑΖΕΙ Ο ΦΟΙΡΟΣ 
Μπορεί ο
Άρης να ελπίζει σε αύξηση των ομάδων της Α' Εθνικής από 18 σε 20 καθώς και σε
επιστροφή των τριών βαθμών που του αφαιρέθηκαν για την υπόθεση των χαμένων
δελτίων, ο Γιώργος Φοιρός όμως κοιτάζει το μέλλον και ήδη φτιάχνει τον
προγραμματισμό της νέας περιόδου για να επανέλθει ο Άρης στην Α' Εθνική. Όλα
αυτά, φυσικά, με την προϋπόθεση ότι θα συνεχίσει να είναι στο «τιμόνι» του
Άρη, κάτι που θεωρείται και το πιθανότερο. Έτσι λοιπόν, ο Γιώργος Σαββίδης της
Καστοριάς ήδη έχει συμφωνήσει και εκτός απροοόπτου θα φορά την κιτρινόμαυρη
φανέλα αν δικαιωθεί στη προσφυγή που κατέθεσε. Αντίθετα, παρελθόν θεωρούνται
οι Μιλόγεβιτς, Εντίνιο, Λεκμπέλο, Ποζαπαλίδης, που λήγουν και τα συμβόλαιά
τους. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15843O022</ED>
<ID>
ID:168979

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O02&aa=2</URL></REF>


Article

<CATEGORY>vin10</CATEGORY>

 <H5>ΙΩΝΙΚΟΣ</H5>
<H2>«Αντίο» από τον Ότιτζι</H2>

ΑΠΟ
ΧΘΕΣ ο Αμαέκι Ότιτζι αποτελεί (και επίσημα) παρελθόν για τον Ιωνικό. Ο
Νιγηριανός συναντήθηκε με τον πρόεδρο Νίκο Κανελλάκη, συζήτησαν και στη
συνέχεια αποφάσισαν τη λύση του συμβολαίου του κοινή συναινέσει. 
Ο
πρόεδρος του Ιωνικού μίλησε χθες και με τον Γιάτσεκ Γκμοχ. Μετά το τέλος της
συζήτησης, η οποία ήταν για τις κινήσεις που θα γίνουν στο μεταγραφικό παζάρι
και για το κλείσιμο του προπονητικού κέντρου, ο Νίκος Κανελλάκης, τόνισε: «Δεν
πρόκειται να βιαστούμε. Θα κινηθούμε προσεκτικά, πάντα με γνώμονα το συμφέρον
του Ιωνικού, για μια ακόμα χρονιά, όπως κάνουμε πάντα. Θα αποκτήσουμε παίκτες
που χρειάζεται η ομάδα και δεν θα κάνουμε κινήσεις εντυπωσιασμού». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15843O023</ED>
<ID>
ID:168980

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O02&aa=3</URL></REF>


Article

<CATEGORY>vin10</CATEGORY>

 <H2>Φυλάκιση σε οπαδό</H2>

ΣΕ ΦΥΛΑΚΙΣΗ οκτώ μηνών και χρηματική ποινή
400.000 δρχ. καταδικάσθηκε ερήμην από το Αυτόφωρο Πλημμελειοδικείο Καβάλας, ο
οπαδός του ΠΑΟΚ Χαράλαμπος Δρόσος 27 ετών, ο οποίος είχε ρίξει καπνογόνο στο
κέντρο της πόλης, προκαλώντας μικρή πυρκαγιά. Ο συνήγορος του κατηγορουμένου,
άσκησε έφεση κατά της απόφασης. Επίσης το ίδιο δικαστήριο καταδίκασε σε
φυλάκιση δέκα ημερών με αναστολή και πρόστιμο 50.000 δρχ. τον 24χρονο Δημήτρη
Φωτόπουλο, ο οποίος συνελήφθη με αναμμένη κροτίδα στα χέρια, την οποία σκόπευε
να εκτοξεύσει. Αντίθετα, αθωώθηκε ο 18χρονος μαθητής Δημήτρης Ελευθερίου, ενώ
σε τακτική δικάσιμο παραπέμφθηκε ο 28χρονος Αρσένης Πάλλης για πρόκληση
επικίνδυνης σωματικής βλάβης εις βάρος του αστυφύλακα Γιώργου Χαρπαντίδη..

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15843O024</ED>
<ID>
ID:168981

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O02&aa=4</URL></REF>


Article

<CATEGORY>vin10</CATEGORY>

 <H2>Φιλικό</H2>

ΣΕ φιλικό αγώνα που έγινε χθες, η Δόξα Βύρωνα νίκησε τον
Αθηναϊκό με 2-1. Οι «Λόρδοι» προηγήθηκαν με τον Θόδωρο Αρμίλαγο και για τη
Δόξα Βύρωνα τα γκολ σημείωσαν οι Μουρούτης και Μεϊντάνης. Πρέπει να σημειωθεί
ότι και οι δύο ομάδες χρησιμοποίησαν παίκτες υπό δοκιμή. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15843O025</ED>
<ID>
ID:168982

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O02&aa=5</URL></REF>


Article

<CATEGORY>vin10</CATEGORY>

 <H5>Ο ΖΑΕΤΣ ΑΝΑΖΗΤΕΙ ΠΑΙΚΤΕΣ,
ΟΜΩΣ ΟΥΔΕΜΙΑ ΣΧΕΣΗ ΘΑ ΕΧΕΙ ΜΕ ΤΟΝ ΠΑΓΚΟ ΤΟΥ ΠΑΟ</H5>
<H2>Ψάχνει για νέο προπονητή</H2>

<AUTHOR>ΜΑΝΩΛΗΣΣΑΡΙΔΑΚΗΣ</AUTHOR>

Ο ΠΑΝΑΘΗΝΑΪΚΟΣ ψάχνει για παίκτες και για νέο... προπονητή! Ο
Βέλιμιρ Ζάετς ναι μεν εκτελεί προσωρινά ρόλο μάνατζερ για εξεύρεση παικτών,
αλλά ουδεμία σχέση θα έχει με τη νέα τεχνική ηγεσία που έχει «στα σκαριά» ο κ.
Βαρδινογιάννης. 
Στο ερώτημα, πώς είναι δυνατόν να γίνει ο σχεδιασμός
απουσία τού νέου προπονητή δόθηκε απάντηση από επίσημη πηγή: αν ο Παναθηναϊκός
καθυστερήσει να αποκτήσει παίκτες, τότε θα χαθεί άλλη μια χρονιά. Συνεπώς, οι
κινήσεις για απόκτηση ξένων ποδοσφαιριστών γίνονται για να μη χαθεί πολύτιμος
χρόνος και ο νέος τεχνικός να έχει το «υλικό» στα χέρια του. 
Οι στόχοι
έχουν εντοπισθεί. Ο Στραντλ, για παράδειγμα, θα είναι πιθανότατα ο παρτενέρ
του Βαζέχα του χρόνου. Ζάετς και Ντόκεν ψάχνουν για έναν αμυντικό και ένα
μέσο. Στον ελληνικό χώρο ίσως υπάρξει κάτι πολύ καλό. Αν θα παραμείνει ο Γ.
Βαρδινογιάννης στην ηγεσία της ΠΑΕ (και με τις κινήσεις που κάνει φαίνεται ότι
μάλλον θα παραμείνει) θα εξαπολύσει αντεπίθεση σε όλα τα επίπεδα. Αυτό
υποστηρίζουν οι άνθρωποι που τον γνωρίζουν καλά. Χθες μάλιστα έγινε σύσκεψη
κορυφής στον Όμιλο, όπου συζητήθηκαν και θέματα Παναθηναϊκού. Καλά ενημερωμένη
πηγή υποστήριξε πως «ετοιμάζονται εκπλήξεις». 
Όπως αποκαλύψαμε χθες, ο
Ζέκο είναι υπό προθεσμία μέχρι να βρεθεί λύση στο θέμα του συμβολαίου του. 
ΤΟ ΣΥΜΒΟΛΑΙΟ 
Η ύπαρξη συμβολαίου μεταξύ Ζάετς-Παναθηναϊκού
αποδεικνύεται και από απόσπασμα δηλώσεων του Κροάτη τεχνικού, στην εφημερίδα
«Sport Time», στις 2 Νοεμβρίου 1996, όπου σε ανύποπτο χρόνο ο Ζεκο ήταν άκρως
αποκαλυπτικός: «Συμφώνησα με τον πρόεδρο για τριετές συμβόλαιο. Είμαστε φίλοι,
αλλά η σχέση μας είναι επαγγελματική. Αυτό ζήτησε και ο πρόεδρος για να ξέρει
πού βαδίζει, αυτό ήθελα κι εγώ για να ξέρω τι κάνω. Στον "λόγο" στηρίζονται οι
πολύ φιλικές σχέσεις. Εμείς έχουμε επαγγελματική σχέση». 
Και σε άλλο
σημείο της συνέντευξης: «Είμαι επαγγελματίας. Έχω κανονικό συμβόλαιο. Ήθελα κι
εγώ και ο πρόεδρος να ξεχωρίσουμε τη φιλική μας σχέση από την επαγγελματική
και αυτό για μένα είναι πολύ σημαντικό». 
Τι περισσότερο να πει ο Ζέκο;

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15843O031</ED>
<ID>
ID:168983

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O03&aa=1</URL></REF>


Article

<CATEGORY>vin10</CATEGORY>

 <H2>ΟΦΗ
</H2><H2>Η σχέση μας με τον Βαρδινογιάννη και τον Παναθηναϊκό
</H2>
<AUTHOR>ΜΑΝΩΛΗΣ ΠΑΝΤΙΝΑΚΗΣ</AUTHOR>

ΗΡΑΚΛΕΙΟ 
ΟΙ ΣΧΕΣΕΙΣ ΟΦΗ
και Παναθηναϊκού είναι ξεκαθαρισμένες. Και οι δύο ομάδες ανήκουν στην ίδια
οικογένεια, όμως στον αγωνιστικό τομέα η καθεμιά έχει τη δική της αυτοτέλεια.

Το διαβεβαίωσαν χθες κατηγορηματικά οι κ.κ. Παπαματθαιάκης,
Μυριοκεφαλιτάκης και Γκέραρντ με αφορμή τα όσα έγιναν και συνεχίζουν να
γίνονται μετά το 1-1 Παναθηναϊκού-ΟΦΗ. 
«Θα ήταν αδικία να μην παίξουμε
στην Ευρώπη. Η περσινή χρονιά μας έδωσε πολλά μαθήματα», δήλωσε ο κ.
Παπαματθαιάκης, που με τα άλλα μέλη της διοίκησης άκουσε «τα εξ αμάξης» στους
διαδρόμους και στις τουαλέτες των αποδυτηρίων από τον κ. Μαυροκουκουλάκη. 
«Μου έλεγε ο κ. Μαυροκουκουλάκης ότι εγώ κατέστρεψα τον Παναθηναϊκό και του
στέρησα την έξοδο στην Ευρώπη. Νιώθω περήφανος για τον ΟΦΗ, δεν έχω κάνει
ασχήμιες και δεν συμμετείχα ποτέ σε τέτοιες. Όταν είδα τον Παντελή να
προπηλακίζεται είπα στον κ. Μαυροκουκουλάκη ότι αυτά είναι ανέντιμα πράγματα.
Έχουμε σχέσεις με την οικογένεια Βαρδινογιάννη αλλά όχι με τον
Παναθηναϊκό...». 
Ο πρόεδρος της ΠΑΕ ΟΦΗ μετά το επεισόδιο αυτό σκέφτηκε να
παραιτηθεί, όμως δεν το έκανε γιατί αγαπά τον ΟΦΗ. Τι θα πράξει η οικογένεια
είναι άγνωστο και «ενδεχομένως να κάνει κάποιες αλλαγές». 
Ο γενικός
αρχηγός του ΟΦΗ Παντελής Μυριοκεφαλιτάκης, που πάντα είναι «το κόκκινο πανί»
στις αναμετρήσεις των «αδελφών» ομάδων, δήλωσε ότι και πάλι λιθοβολείται, όπως
«και επί εποχής Κοσκωτά» και ότι σήμερα υβρίζεται ακόμη «και από τα μικρά
παιδιά» επειδή πιστεύουν πολλοί ότι ο ίδιος ήθελε να ηττηθεί ο ΟΦΗ και να
χάσει η κρητική ομάδα την Ευρώπη. 
«Ο τρόπος της συμπεριφοράς μου στα
αποδυτήρια, μέσα στην ένταση που υπήρχε, ίσως να μην ήταν ο ενδεδειγμένος. Έχω
σχέσεις με την οικογένεια Βαρδινογιάννη, όχι όμως με τον Παναθηναϊκό. Έντεχνα
ορισμένοι προσπαθούν να με λασπολογούν και στη φετινή πορεία του ΟΦΗ πιστεύω
ότι έβαλα ένα μικρό λιθαράκι». 
Πάντως ούτε και ο ίδιος σκέφτηκε κάποια
στιγμή να παραιτηθεί στην τεταμένη ατμόσφαιρα που επικρατούσε. 
«Με αδικούν
οι δημοσιογράφοι. Είμαι μεγαλομέτοχος στον ΟΦΗ με 66.000 μετοχές, έτσι
σκέφτηκα στα αποδυτήρια, έτσι έπραξα. Είναι δυνατόν να βγαίνει ο ΟΦΗ στην
Ευρώπη κι εγώ να μην το χαίρομαι;». 
Ο κ. Γκέραρντ δήλωσε ότι η Ευρώπη
χάθηκε από τον ίδιο τον Παναθηναϊκό και όχι από τον ΟΦΗ, που έριξε και τον Άρη
στη Β' Εθνική. 
Για τις αντιδράσεις του κ. Μυριοκεφαλιτάκη στα αποδυτήρια
είχε να πει: «Σαν άνθρωπος της οικογένειας Βαρδινογιάννη μπορώ να καταλαβαίνω
τη στάση του κ. Μυριοκεφαλιτάκη. Μέσα του όμως πανηγυρίζει περισσότερο από τον
καθένα μας...». 
Ο κ. Γκέραρντ στάθηκε περισσότερο στην εντιμότητα του ΟΦΗ,
τονίζοντας ότι «κάποιες άλλες ομάδες μπορούν να κάνουν κομπίνες αλλά εμείς και
ο Παναθηναϊκός είμαστε καθαροί». 
Αναφερόμενος στο φινάλε του
πρωταθλήματος, ο Ολλανδός τεχνικός είπε ότι «εμείς δεν πάμε στη Βέροια για
εκδρομή. Θέλουμε να είμαστε στην τρίτη θέση με διαφορά από τον τέταρτο». 
Από το ματς αυτό θα απουσιάσουν οι Μαρινάκης (τιμωρημένος), Μούτας και
Δερμιτζάκης (τραυματίας). 
*** Στο Ηράκλειο επρόκειτο να έλθουν χθες
το βράδυ οι Εσκομπάρ και Ντελγκάδο από την Παραγουάη, 21 χρόνων, για να
δοκιμασθούν. Ίσως να δοκιμαστούν ακόμα ένας Έλληνας κι ένας από τη Λιβερία.

Με τους δύο Αλβανούς υπάρχει καθημερινή επαφή και ενδεχομένως την άλλη
βδομάδα να γίνουν συζητήσεις στην Αθήνα με τον πρόεδρο της ομάδας τους και
τους ίδιους. 
Ο Ντιάρα από το Μαλί αρέσει στον Ολλανδό «και έχει μέλλον».

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15843O032</ED>
<ID>
ID:168984

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΠΟ
</H5><H2>Οι εκλογές προς το φθινόπωρο</H2>

ΣΕ...
ΚΑΠΟΙΑ από τις προσεχείς συνεδριάσεις του Δ.Σ. θα συζητηθεί η ημερομηνία και ο
μήνας διεξαγωγής εκλογών, για την ανάδειξη νέας διοίκησης της ΕΠΟ. Χθες το
θέμα συζητήθηκε επιφανειακά. Προτάθηκε από τον κ. Τριβέλλα σύσταση ειδικής
επιτροπής, κυρίως από νομικούς, η οποία θα γνωμοδοτήσει για το «ποτέ πρέπει να
γίνουν, Ιούλιο ή Νοέμβριο». Τελικά, το θέμα έμεινε στη μέση, για άλλη μια
φορά. 
Το βέβαιο, πάντως, είναι ότι «η παράταξη Τριβέλλα», πιεζόμενη από τα
προβλήματα που έχουν συσσωρευτεί στο ποδόσφαιρο, καθώς και από τη διαμάχη της
με την ΕΠΑΕ, προσπαθεί να οργανωθεί και να κερδίσει χρόνο, προκειμένου να
πείσει κάποιες Ενώσεις, οι οποίες έχουν κάνει στροφή και ασπάζονται τις
προγραμματικές θέσεις και αρχές της Ποδοσφαιρικής Ενωτικής Κίνησης, επικεφαλής
της οποίας είναι ο πρώην γεν. γραμματέας Αθλητισμού, Γιώργος Λυσαρίδης. 
Αυτό σημαίνει ότι η σημερινή διοίκηση της ομοσπονδίας θα εξαντλήσει ­ εκτός
απροόπτου ­ όλο τον χρόνο της θητείας της και θα κάνει εκλογές το φθινόπωρο. Η
γενική συνέλευση, πάντως, σύμφωνα με το καταστατικό, θα γίνει το πρώτο
δεκαπενθήμερο Ιουλίου στα Χανιά. 
­ Στις 19 Αυγούστου η Εθνική ομάδα την
Ελπίδων θα δώσει φιλικό παιχνίδι με την αντίστοιχη της Γερμανίας, στο
Ηράκλειο. 
­ Ο Ηρακλής και η Παναχαϊκή θα εκπροσωπήσουν την Ελλάδα στο
INTERTOTO. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15843O033</ED>
<ID>
ID:168985

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O03&aa=3</URL></REF>


Article

<CATEGORY>vin10</CATEGORY>

 <H5>Η ΣΑΛΚΕ ΕΙΧΕ «ΦΑΚΕΛΩΣΕΙ» ΤΟΥΣ
ΠΑΙΚΤΕΣ ΤΗΣ ΙΝΤΕΡ ΣΤΑ ΠΕΝΑΛΤΙ</H5>
<H2>Μάντεψε το κομπιούτερ</H2>

<AUTHOR>ΓΙΩΡΓΟΣ ΝΑΣΜΗΣ</AUTHOR>

Η
ΤΕΧΝΟΛΟΓΙΑ στην υπηρεσία του ποδοσφαίρου. Η Σάλκε κατάφερε να επικρατήσει της
Ίντερ στον τελικό του Κυπέλλου ΟΥΕΦΑ, στη διαδικασία των πέναλτι, με τη
βοήθεια ενός φορητού υπολογιστή! 
Την αποκάλυψη αυτή έκαναν ο
τερματοφύλακας της γερμανικής ομάδας, Γιανς Λέμαν, και ο αρχηγός της, Όλαφ
Τον, οι οποίοι τόνισαν επίσης πως εμπνευστής της προσπάθειας αυτής ήταν ο
προπονητής τους, Χούουμπ Στίβενς. 
Ο υπολογιστής ήταν αυτός που οδήγησε τον
Λέμαν να πέσει στην αριστερή του γωνία στο πρώτο πέναλτι του Ζαμοράνο και να
το αποκρούσει. «Ζήτησα τη βοήθεια του υπολογιστή για τον τρόπο που εκτελεί
πέναλτι ο Ζαμοράνο. Έτσι, έμαθα πως ο Χιλιανός όταν παίρνει πολλά μέτρα φόρα,
τότε σουτάρει πάντα στην αριστερή γωνία του τερματοφύλακα. Κι αυτό ακριβώς
έκανε και προχθές», υποστήριξε ο Λέμαν. 
Ενθουσιασμένος ήταν ο Όλαφ Τον από
την ιδέα του προπονητή του, να «φακελώσει» όλους τους παίκτες της Ίντερ: 
«Ο Χούουμπ Στίβενς είχε "φακελώσει" όλους τους παίκτες καθώς και τις
προτιμήσεις τους στις γωνίες όταν εκτελούν πέναλτι. Αυτό που μας βοήθησε
επίσης, ήταν το γεγονός ότι ο Παλιούκα αποφάσιζε πολύ νωρίς σε ποια γωνία θα
πέσει κι έτσι μας διευκόλυνε στις εκτελέσεις των πέναλτι», υπογράμμισε ο
αρχηγός της Σάλκε. 
Η κατάκτηση του Κυπέλλου ΟΥΕΦΑ από τη Σάλκε οδήγησε
δεκάδες χιλιάδες κατοίκους του Γκέλζενκιρχεν σε ολονύχτιους πανηγυρισμούς. 
Η πόλη απέχει 150 χιλιόμετρα από τη Βόννη και είναι πιο γνωστή στη Γερμανία
για την ανεργία που την πλήττει παρά για τις επιτυχίες της Σάλκε. Είναι
χαρακτηριστικό πως η Σάλκε κατέκτησε το πρώτο της ευρωπαϊκό τρόπαιο στην
93χρονη ιστορία της και τον πρώτο της τίτλο (σε όλες τις διοργανώσεις) τα 25
τελευταία χρόνια. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15843O041</ED>
<ID>
ID:168986

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O04&aa=1</URL></REF>


Article

<CATEGORY>vin10</CATEGORY>

 <H5></H5><H5>Πολιτικός ο Μπόνιεκ</H5>
<H5>Χωρίς Τζόνσον το Αθήνα '97</H5>
<H2>ΕΜΠΙΣΤΕΥΤΙΚΑ</H2>

Την πρόθεσή του
να ασχοληθεί με την πολιτική θα ανακοινώσει εντός των προσεχών ημερών ο
Πολωνός πρώην άσος Ζμπίγκνιου Μπόνιεκ. Μάλιστα η αντιπρόεδρος του κεντρώου
κόμματος, Ελζμπιέτα Ρουσίλεβιτς, δήλωσε ότι ο Μπόνιεκ έχει αποφασίσει να
πολιτευτεί στην περιοχή Μπιντγκοζ απ' όπου κατάγεται και ξεκίνησε τα
ποδοσφαιρικά του «βήματα». Οι βουλευτικές εκλογές στην Πολωνία θα γίνουν τον
Σεπτέμβριο 
* Ο Ερικ Καντονά θα πρωταγωνιστήσει σε ταινία με τον Μίκι
Ρουρκ! Ο Γάλλος πρώην άσος θα υποδυθεί έναν πυγμάχο, ο οποίος... μονομαχεί για
τα μάτια μιας όμορφης κοπέλας. Η ταινία θα είναι ασπρόμαυρη και θα έχει
διάρκεια 20 λεπτά. <H3></H3>
Ο Αμερικανός ολυμπιονίκης στα 200
και 400 μέτρα, Μάικλ Τζόνσον δεν θα αγωνιστεί και στα δύο αγωνίσματα στο
Παγκόσμιο Πρωτάθλημα Στίβου της Αθήνας. Όπως υποστήριξε ο Τζόνσον, δεν μπορεί
να διεκδικεί «οπουδήποτε» δύο χρυσά μετάλλια! 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15843O043</ED>
<ID>
ID:168987

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O04&aa=3</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 20ού (ΣΑ) ΔΙΑΓΩΝΙΣΜΟΥ 1997</H5>
<H5>Τι λένε οι αριθμοί
</H5><H5>Πόσες φορές εμφανίστηκαν ως τώρα</H5>
<H2>30άρηδες σε... φόρμα</H2>

<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ- ΘΕΟΦΙΛΟΣ ΣΙΑΜΕΤΗΣ</AUTHOR>

Η τριάδα των συνεχόμενων 36, 37 και 38,
που ανήκουν και στην ομάδα της δεκάδας του 30, ήταν το κλειδί της επιτυχίας
για τον μοναδικό εξάρη που αναδείχΘηκε στην περασμένη κλήρωση ΛΟΤΤΟ. Ο
υπερτυχερός από τη Δάφνη έπαιξε με το τυποποιημένο σύστημα 58 (6 από 12
επιλεγμένους αριθμούς) και κέρδισε το ονειρεμένο ποσό των 260.695.250 δρχ.

Για άλλη μία φορά στο ΠΡΟΤΟ είχαμε τριπλό Jack - Pot. Δεν βρέθηκε κανένα
τυχερό δελτίο στην 1η κύρια καθώς και στις δύο πρόσθετες κατηγορίες. Έτσι, ο
συνολικός κουμπαράς του ΠΡΟΤΟ έχει ιδιαίτερο ενδιαφέρον, αφού στην επόμενη
κλήρωση του Σαββάτου οι τυχεροί των Jack - Pot του ΠΡΟΤΟ θα μοιραστούν το ποσό
των 450 εκατ. δρχ. τουλάχιστον! Πιο συγκεκριμένα, ο κουμπαράς της 1ης κύριας
αυξάνεται κατά 291,2 εκατ. δρχ. ενώ της 1ης και 2ης πρόσθετης κατά 97,1 και
47,1 εκατ. δρχ. αντίστοιχα. Κανένας από τους καθυστερημένους αριθμούς δεν
εμφανίστηκε. Ο 5 ξανακάνει την εμφάνισή του για δεύτερη συνεχή φορά, ενώ όλοι
οι υπόλοιποι αριθμοί της τυχερής (;) εξάδας είχαν μικρές καθυστερήσεις. Υπ'
αυτές τις συνθήκες η ανάδειξη μοναδικού νικητή θεωρείται αιτιολογημένη. Σε
φόρμα βρίσκονται οι τριαντάρηδες. Παρ' όλο που δεν έχουν καμία απουσία στους 3
προηγούμενους διαγωνισμούς, στον περασμένο κάνουν τριπλή εμφάνιση και φτάνουν
τις 641 συνολικές εμφανίσεις στη 2η θέση. Η πρωτοπόρος δεκάδα του 10 απουσίαζε
από την κληρωτίδα, αλλά με 662 συνολικές εμφανίσεις δεν ανησυχεί... Με
ισοπαλία έληξε η μάχη στα Μονά - Ζυγά. Το συνολικό σκορ διαμορφώνεται σε
1.596Μ - 1.566Ζ ενώ το επιμέρους σκορ του '97 γίνεται 108Μ - 138Ζ. 
*
Κληρώθηκαν οι αριθμοί 5, 21, 36, 37, 38, 40. 
* Συμπληρώθηκαν
18.920.099 στήλες.
 * Μοιράστηκαν 475.476.215 δρχ.
 * Βρέθηκε 1 6άρι που
κερδίζει 260.695.250 δρχ., 177 5άρια που κερδίζουν από 667.395 δρχ. και 11.929
4άρια που κερδζουν από 8.100 δρχ. 
Δεν βρέθηκαν νικητές στις 2 κατηγορίες
των εκτάκτων χρηματικών ποσών. 
1η ειδική κλήρωση:
 * Κληρώθηκαν
οι αριθμοί 6, 16, 26, 31, 38, 39.
 * Δεν βρέθηκαν νικητές. 
2η
ειδική κλήρωση:
 * Κληρώθηκαν οι αριθμοί 2, 15, 24, 28, 40, 42.

* Δεν βρέθηκαν νικητές. 
ΠΡΟΤΟ: Κληρώθηκε ο αριθμός
9825064. 
Συμμετοχές: 2.773.141. Jack - Pot στην πρώτη κύρια και
τις δύο πρόσθετες κατηγορίες. <H3>Σε 527 διαγωνισμούς </H3>
Μονοί - Ζυγοί </H3>
<H3>Μικροί ( 1 - 24 )
- Μεγάλοι ( 25 - 49 ) </H3>
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15843O051</ED>
<ID>
ID:168988

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O05&aa=1</URL></REF>


Article

<CATEGORY>vin10</CATEGORY>

 <H5>ΣΤΟ ΠΡΩΤΟ ΡΑΝΤΕΒΟΥ ΤΩΝ
«ΕΡΥΘΡΟΛΕΥΚΩΝ» ΓΙΑ ΤΗ ΝΕΑ ΧΡΟΝΙΑ ΣΤΟΝ ΠΕΙΡΑΙΑ ΘΑ ΓΙΝΕΙ Η ΦΙΕΣΤΑ ΓΙΑ ΤΗΝ
ΚΑΤΑΚΤΗΣΗ ΤΟΥ ΠΡΩΤΑΘΛΗΜΑΤΟΣ</H5>
<H5>Ο
Ολυμπιακός γράφει Ιστορία</H5>
<H2>Σε
αναμονή για την... απονομή</H2>

<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΤΕΛΙΚΑ ο Γιώργος Σιγάλας θα πρέπει να περιμένει αρκετά μέχρι να
φωνάξει στους φίλους του Ολυμπιακού «Το τρίτο». Αν βέβαια ο αρχηγός των
«ερυθρολεύκων» συνεχίσει και του χρόνου στην ομάδα. Και αυτό διότι το τρόπαιο
του πρωταθλήματος δεν θα απονεμηθεί την Κυριακή στο Καραϊσκάκη παράλληλα με
του ποδοσφαίρου. 
«Θα ήταν κρίμα για τα παιδιά, αφού η επιτυχία του μπάσκετ
είναι πολύ μεγάλη και ξεχωριστή. Συνεπώς θα το κάνουμε αργότερα» είπε ο
αντιπρόεδρος της ομάδας Γιώργος Σαλονίκης. 
Έτσι λοιπόν, όπως δείχνουν τα
πράγματα, στο πρώτο ραντεβού των «ερυθρολεύκων» για τη νέα χρονιά (φιλικό ή
επίσημο παιχνίδι) στον Πειραιά, θα γίνει και η απονομή του κυπέλλου του
τίτλου. Δεν αποκλείεται να είναι στους αγώνες για το Διηπειρωτικό (πρώτη
εβδομάδα Σεπτεμβρίου) εάν η Ατένας Ντε Κόρντομπα δεχτεί το αίτημα του
Ολυμπιακού για δύο ματς στην Αθήνα, αφού οι Πειραιώτες δεν θέλουν σε μία τόσο
κρίσιμη περίοδο να πραγματοποιήσουν ένα μακρινό ταξίδι στην Αργεντινή. Εκτός
από την ταλαιπωρία, λίγες μέρες αργότερα θα ξεκινούν οι αγώνες της Ευρωλίγκα
και του πρωταθλήματος. 
Υπομονή λοιπόν θα πρέπει να κάνουν οι φίλοι του
Ολυμπιακού, αλλά και οι παίκτες που θα πάρουν το κύπελλο του πρωταθλήματος σε
λίγους μήνες. 
Πάντως οι άσοι του πρωταθλητή ήθελαν να γινόταν η απονομή
έστω στα αποδυτήρια του ΟΑΚΑ μετά το παιχνίδι, κατά τα πρότυπα του ΝΒΑ, με τη
μόνη διαφορά ότι δεν θα το έδειχναν στους φίλους τους, αφού δεν υπήρχαν οπαδοί
του Ολυμπιακού. 
Στο μεταξύ οι παίκτες δεν θα βρίσκονται στο Καραϊσκάκη την
Κυριακή, αφού οι περισσότεροι βρίσκονται στις πατρίδες τους. Ήδη έχουν φύγει ο
Ρίβερς και ο Βελπ, ενώ σήμερα αναμενόταν να φύγει και ο Τάρλατς. Οι συζητήσεις
των παικτών με τη διοίκηση για τη νέα χρονιά αναμένεται να αρχίσουν ύστερα από
λίγες μέρες. 
Λουλουδοπόλεμο, τραγούδι και χορό πάνω στα τραπέζια,
περιελάμβανε μεταξύ άλλων το γλέντι των παικτών του Ολυμπιακού σε γνωστό
νυχτερινό κέντρο. 
Το κέφι έφτασε στο ζενίθ, ενώ είχε δημιουργηθεί και το
αδιαχώρητο από φίλους των «ερυθρολεύκων». 
*** Μελανή παρένθεση το επεισόδιο του τεχνικού του
Ολυμπιακού Ντούσαν Ίβκοβιτς με ρεπόρτερ τηλεοπτικού σταθμού. 
*** «Του χρόνου τα πράγματα θα είναι πιο εύκολα για
μας, παρά το γεγονός ότι θα πρέπει να υπερασπιστούμε τους τίτλους μας. Βασικά
θα πρέπει να κρατήσουμε ίδιο τον κορμό της ομάδας και ιδιαίτερα τον Ρίβερς,
κάνοντας παράλληλα 2-3 μεταγραφές». 
Τάδε έφη ο Ντούσαν Ίβκοβιτς σε
τηλεοπτικό σταθμό, ενώ όταν ρωτήθηκε για τον Ιωαννίδη τόνισε: «Όταν έφυγα από
τον ΠΑΟΚ μετά από 2,5 χρόνια δουλειά, η ομάδα πήρε το Κόρατς. Όση συμμετοχή
είχα εγώ εκεί, είχε και ο Ιωαννίδης εφέτος. Το θέμα είναι ότι η ομάδα μου πήρε
τους τρεις τίτλους και ο Ιωαννίδης ήταν στην ΑΕΚ». 
ΤΗ ΔΙΚΗ του
δυναστεία έχει πλέον δημιουργήσει ο Ολυμπιακός στο ελληνικό μπάσκετ, έχοντας
το δεύτερο καλύτερο ρεκόρ της ιστορίας. Για την ακρίβεια, ισοφάρισε αυτό που
είχε ο Παναθηναϊκός, αλλά το σερί των «ερυθρολεύκων» αποκτά ιδιαίτερη σημασία
αφού είναι στο επαγγελματικό πρωτάθλημα. 
Η ομάδα του Πειραιά από την
περίοδο 1992-93, που πρωτοξεκίνησε το επαγγελματικό πρωτάθλημα, δεν έχει
αφήσει καμία άλλη να της αμφισβητήσει τα πρωτεία μετρώντας 5/5.. 
Η πρώτη
δυναστεία του ελληνικού μπάσκετ (πάντα σε επίπεδο εθνικής κατηγορίας) ήταν η
μεγάλη ΑΕΚ (του Μόσχου, του Βασιλειάδη, του Λαρεντζάκη, του Χρηστέα, του
Αμερικάνου, του Νικητόπουλου κ.λπ.) η οποία κατέκτησε τα τρία πρώτα
πρωταθλήματα της Α' Εθνικής κατηγορίας και συνολικά πέντε σε μία επταετία. 
Τη σκυτάλη πήρε μια άλλη μεγάλη ομάδα, ο Παναθηναϊκός (του Κόντου, Κοκολάκη,
Παπάζογλου, Ιορδανίδη, Κορωναίου, Κέφαλου κ.λπ.), που κατέκτησε πέντε
συνεχόμενα πρωταθλήματα και συνολικά εννέα σε 12 χρόνια (!) 
Η τρίτη μεγάλη
δυναστεία του ελληνικού μπάσκετ ήταν, φυσικά, ο μεγάλος Άρης (του Γκάλη,
Γιαννάκη, Βράνκοβιτς, Σούμποτιτς, Φιλίππου, Ρωμανίδη, Δοξάκη κ.λπ.), που
κατέχει ακόμα το ανεπανάληπτο ρεκόρ των επτά συνεχόμενων κατακτήσεων τίτλου.

Η τέταρτη δυναστεία, λοιπόν, είναι εδώ και λίγα χρόνια ο Ολυμπιακός που
θέλει δύο ακόμα συνεχόμενα πρωταθλήματα για να φτάσει τον Άρη στις
κατακτήσεις, τόσο τις συνεχόμενες (επτά) όσο και τις συνολικές (εννέα). Με τον
Παναθηναϊκό να προηγείται στο σύνολο με 12 κατακτήσεις, η τελευταία το 1984
(!) 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15843O061</ED>
<ID>
ID:168989

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O06&aa=1</URL></REF>


Article

<CATEGORY>vin10</CATEGORY>

 <H5>ΙΩΑΝΝΙΔΗΣ</H5>
<H2>Ταξίδι στο ΝΒΑ</H2>

<AUTHOR>ΘΑΝΑΣΗΣΛΙΟΝΤΖΟΠΟΥΛΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 22432 BYTES)
</AUTHOR>

ΣΤΟ ΝΒΑ ο
Ιωαννίδης. Τον δρόμο του... Βίκτορ Αλεξάντερ τραβάει ο προπονητής της ΑΕΚ, που
αναχωρεί σήμερα για την Αμερική. Μπορεί ο «ξανθός» να αναφερόταν προχθές ­
μετά το τέλος του τελικού ­ στο ταξίδι του Αλεξάντερ στην Αμερική, όμως από
σήμερα θα βρίσκεται στη χώρα του «Μπιγκ Βικ», ως προσκεκλημένος του φίλου του
και προπονητή στους Μαϊάμι Χίτ, Πατ Ράιλι. Ο Ιωαννίδης θα παρακολουθήσει την
τελική φάση του ΝΒΑ (αντιμέτωποι οι Χιτ με το Σικάγο) και θα συλλέξει στοιχεία
για παίκτες που προτίθενται να αφήσουν τον «μαγικό κόσμο» για να αγωνιστούν
στην Ευρώπη και συγκεκριμένα στο ελληνικό πρωτάθλημα. Θα έχει επαφές με
διάφορους μάνατζερ και αναλόγως θα πράξει. Αυτό δεν σημαίνει βέβαια ότι έχει
απορριφθεί πλήρως η περίπτωση να ανανεωθεί η συνεργασία με τον Αλεξάντερ. 
Στην Αμερική θα παραμείνει 7-10 δέκα ημέρες και μόλις επιστρέψει θα αρχίσει
τις συζητήσεις με τον πρόεδρο του ΤΑΚ ΑΕΚ, Γιάννη Φιλίππου, όσον αφορά τη
συνέχεια της συνεργασίας τους. Ένα είναι σίγουρο: ότι ο «ξανθός» θα απαιτήσει
μεταγραφές παικτών (Ελλήνων και ξένων) μεγάλου βεληνεκούς (το είπε άλλωστε και
στην τελευταία συνέντευξη Τύπου μετά τον τέταρτο τελικό) για να φτιάξει την
ΑΕΚ που ονειρεύεται. Η έξοδος της «Ένωσης» στην Ευρωλίγκα αυξάνει τις
υποχρεώσεις, ενώ και ο ανταγωνισμός την προσεχή περίοδο θα είναι μεγάλος, αφού
οι περισσότερες ομάδες θα είναι ενισχυμένες. 
«Ναι, και εμείς θέλουμε να
ενισχύσουμε την ομάδα», τόνισε ο αντιπρόεδρος του ΤΑΚ, Γιάννης Γρανίτσας,
δείχνοντας ότι διοίκηση και προπονητής έχουν κοινά σχέδια. 
Τα σενάρια,
πάντως, για την παραμονή ή όχι του «ξανθού» στην ΑΕΚ, συνεχίζονται. Η διοίκηση
της «Ένωσης» είναι διατεθειμένη να κρατήσει στην... οικογένειά της τον 51χρονο
προπονητή. Δεν αποκλείεται πριν αναχωρήσει για την Αμερική να γίνει η
συνάντηση Φιλίππου - Ιωαννίδη και να κλείσει αισίως (για την ΑΕΚ) το θέμα.

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15843O062</ED>
<ID>
ID:168990

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O06&aa=2</URL></REF>


Article

<CATEGORY>vin10</CATEGORY>

 <H2>ΝΑΚΙΤΣ</H2>
<H2>Δεν θα πρέπει να αλλάξει μία πετυχημένη
συνταγή</H2>

«ΜΙΑ ΕΠΙΤΥΧΗΜΕΝΗ ομάδα
δεν αλλάζει και νομίζω πως δεν θα πρέπει να αλλάξει και ο Ολυμπιακός. Εάν
πάντως η ομάδα μείνει ίδια είναι ένα μεγάλο κίνητρο και για μένα να παραμείνω,
αφού πάνω απ' όλα είμαστε μια καλή οικογένεια». 
Ο Φράνκο Νάκιτς απολάμβανε

χθες όπως όλοι οι συμπαίκτες την... ξεκούραση του πολεμιστή, αλλά
παράλληλα είχε αρχίσει να σκέφτεται και το μέλλον. 
­ Ήταν μία χρονιά
γεμάτη συγκινήσεις. 
«Σίγουρα, αφού ξεκίνησε πολύ δύσκολα και κατέληξε
να είναι η πιο επιτυχημένη. Πέρα από τις δυσκολίες όμως, αυτό που μένει είναι
το τελικό αποτέλεσμα». 
­ Τι έλειπε από την ομάδα τα προηγούμενα χρόνια
και δεν κατέκτησε το πρωταθλητριών; 
«Βασικά η εμπειρία. Έτσι
πιστεύω εγώ. Όσον αφορά την φετινή επιτυχία, βοήθησε πολύ ότι ο κορμός της
ομάδας ήταν ο ίδιος και υπήρχε ομοιογένεια». 
­ Εσύ έκανες πάντως μια
από τις καλύτερες χρονιές σου. 
«Δεν μου αρέσει να μιλώ για τον εαυτό
μου. 
Απλά ένας τραυματισμός στις αρχές με πήγε πολύ πίσω». 
­ Η
συνεισφορά του Ντούσαν Ίβκοβιτς; 
«Μα, νομίζω μιλάνε τα αποτελέσματα
για τον προπονητή. Πέρασε τη δική του φιλοσοφία και, ύστερα από λίγο καιρό που
χρειαστήκαμε να προσαρμοστούμε, βρήκαμε το ρυθμό μας». 
­ Θα συνεχίσεις
και του χρόνου στον Ολυμπιακό, αφού το συμβόλαιό σου τελειώνει
την Κυριακή; 
«Δεν εξαρτάται μόνο από εμένα. Περιμένω και την άλλη
πλευρά. Πάντως πιο εύκολα μπορείς να μείνεις όταν ξέρεις ότι η ομάδα δεν
αλλάζει γενικότερα. Όμως έχουμε χρόνο ακόμα γι' αυτά και εγώ απλά θα
περιμένω». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15843O063</ED>
<ID>
ID:168991

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O06&aa=3</URL></REF>


Article

<CATEGORY>vin10</CATEGORY>

 <H2>Το
λιμάνι της ευτυχίας</H2>

<AUTHOR>ΠΑΝΟΣ ΜΠΑΙΛΗΣ</AUTHOR>

ΠΟΤΕ δεν τα πήγαιναν καλά
με τους βασιλιάδες στον Πειραιά και τους γύρω προσφυγικούς δήμους. Όμως τον
τελευταίο μήνα, όπου και αν πας, για βασιλιά μιλάνε, για αυτοκράτορα, για
στέμματα. Βγάζουν σημαίες στα μπαλκόνια, ανεμίζουν κασκόλ, γελούν. Καλημέρα
τους λες, «θρύλος» σου απαντάνε. Το λιμάνι ζει μέρες απόλυτης ευτυχίας. Και
αυτή τη βλέπεις παντού. Στα μπαλκόνια κάθε γειτονιάς, οι σημαίες, οι ζωγραφιές
και ό,τι άλλο θυμίζει Ολυμπιακό είναι περισσότερα και από τα λουλούδια. 
Στις δε καφετέριες, στα μαγαζιά, στις πλατείες, δεν συναντάς παρά ανθρώπους
που χαμογελούν, που εκδηλώνουν μεγαλόψυχα... τη συμπάθειά τους προς
αντιπάλους, αλλά και προς όλους αυτούς που δηλώνουν ότι δεν υποστηρίζουν καμία
ομάδα, γιατί δεν «έχουν κάτι να χαρούν σ' αυτόν τον μάταιο κόσμο», που λέει
και ο κύριος Παναγιώτης, ο οποίος καθημερινά περιφέρεται στο Πασαλιμάνι. 
ΜΕΛΩΔΙΕΣ 
«Ασ' τους αυτούς τώρα, ακούνε τις δικές τους μελωδίες...».
Ξεχνιούνται και παίζουν σαν μικρά παιδιά. Ως και τα σεντόνια της μαμάς
χρησιμοποιούν για να ζωγραφίσουν τον θρυλέοντα με στέμμα και κύπελλο, όπως
έκανε ο 22χρονος Γιάννης Τσουμάκης στην Καλλίπολη. Ο Ολυμπιακός μόλις είχε
κερδίσει το Κύπελλο Ευρώπης στο μπάσκετ. Και αφού πανηγύρισε μαζί με τον
αδελφό του και την αδελφή του, αλλά και τη μητέρα του, πήγε σπίτι, πήρε το
σεντόνι, σχεδίασε τον θρυλέοντα και αφού ολοκλήρωσε το έργο του, το κρέμασε
στο μπαλκόνι του σπιτιού του. Και όσοι περνούν στέκονται και κοιτάζουν. «Είναι
σαν να προσεύχονται μερικοί», λέει η κυρία Κατερίνα Τσουμάκη, που καμαρώνει το
έργο του γιου της. 
Και καλά, τα μπαλκόνια προσφέρονται. Στον Πειραιά,
όμως, τα «ιερά σύμβολα» τα συναντάς παντού. Ακόμη και στις οθόνες των
κομπιούτερ. Πέραν του σήματος βλέπεις να υπάρχουν μόνιμα και φωτογραφίες από
αγώνες του Ολυμπιακού. Για παράδειγμα, ο Χρήστος Μπούρδος που έχει μια
βιοτεχνία με τσάντες από χαρτί, έχει στην οθόνη τον Αμανατίδη να πανηγυρίζει
με τα χέρια υψωμένα το ένα - μηδέν επί του Παναθηναϊκού. Και κασκόλ έχει, που
τις τελευταίες μέρες δεν το αποχωρίζεται ούτε στιγμή. 
ΦΟΝΤΟ Η
ΣΗΜΑΙΑ 
Όσο για το Πασαλιμάνι, εκεί η ευτυχία ξεχειλίζει. Ακόμη και στα
μπαρ τα σύμβολα είναι σε εμφανή σημεία. Σε σερβίρουν με φόντο τη σημαία του
Ολυμπιακού. Η δε καφετέρια του Χρήστου Καλτσά, του παλιού ποδοσφαιριστή του
«Θρύλου», έχει μετατραπεί σε χώρο όπου σημαίες, σημαιάκια και κασκόλ σκεπάζουν
τα πάντα. «Ε, εγώ ως παλιός παίκτης, καταλαβαίνεις ότι έχω έναν λόγο παραπάνω
να πανηγυρίσω. Μετά τόσα χρόνια, τι να πεις. Τα πήραμε όλα. Πώς να μη νιώθεις
ευτυχισμένος». 
Ευτυχισμένος νιώθει και ο κ. Παναγιώτης, υπεύθυνος
καφετέριας. Τόσο ευτυχής, που συγχωρεί ακόμη και τις φθορές που συμβαίνουν
κάθε φορά που γίνονται πανηγυρισμοί. Και φέτος οι στιγμές... έκρηξης ήταν
πολλές. 
ΤΟΥΣ ΕΝΩΝΕΙ 
Όλοι στο λιμάνι είναι ευτυχισμένοι. Μικροί,
μεγάλοι, επιχειρηματίες, υπάλληλοι, πολιτικοί. Ενώνει ο Ολυμπιακός. Και ενώνει
τους πάντες. Σε μια περιοχή όπου τα προβλήματα είναι πολλά. «Είναι μια ανάσα
αυτές οι επιτυχίες. Μέσα στα τόσα προβλήματα υπάρχει ένας σημαντικός λόγος
χαράς. Και δεν είναι τώρα αυτό. Πάντα έτσι συνέβαινε στην περιοχή με τον
Ολυμπιακό. Δεν είχαν πού να μείνουν στα προσφυγικά, δεν είχαν δουλειά και
πήγαιναν στο γήπεδο. Το λιμάνι χωρίς καράβια και ναυτιλιακές εταιρείες μπορεί
να ζήσει, χωρίς τον Ολυμπιακό ποτέ», λέει ο Κώστας Δημητρέας. 
Με την άποψή
του πολλοί είναι αυτοί που συμφωνούν και ειδικά οι νέοι που είναι και οι πλέον
εκδηλωτικοί «πέρα από τον "θρύλο", δεν βλέπουν τίποτε άλλο αυτή την περίοδο».
«Ε, σε λίγο θα κοιτάξουν και τα προσωπικά τους. Αλλά γι' αυτούς πάντα θα
υπάρχει η ομάδα που θα τους δίνει χαρές». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15843O071</ED>
<ID>
ID:168992

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O07&aa=1</URL></REF>


Article

<CATEGORY>vin10</CATEGORY>

 <H5>Ο ΓΙΑΝΝΑΚΗΣ ΤΟΝ ΚΑΛΕΣΕ ΣΤΗΝ ΕΘΝΙΚΗ
ΕΝ ΟΨΕΙ ΤΟΥ ΕΥΡΩΠΑΪΚΟΥ ΠΡΩΤΑΘΛΗΜΑΤΟΣ</H5>
<H2>Έκπληξη με Μάγλο</H2>

<AUTHOR>ΓΙΩΡΓΟΣ ΧΟΥΠΗΣ</AUTHOR>

ΕΚΠΛΗΞΗ
από τις Ηνωμένες Πολιτείες επιφύλαξε ο Παναγιώτης Γιαννάκης, όσον αφορά τους
17 παίκτες που θα προετοιμαστούν εν όψει της τελικής φάσης του ευρωπαϊκού
πρωταθλήματος. Ο 22χρονος Κώστας Μάγλος, που ανήκει στη Δάφνη και τα τελευταία
δύο χρόνια αγωνίζεται στο «Μπόστον Κόλετζ», είναι το νέο πρόσωπο στην Εθνική.
Ο Γιαννάκης παρακολουθούσε την πορεία του Μάγλου, μάλιστα, σε ένα από τα
ταξίδια του στη Βοστώνη, είχε την ευκαιρία να τον δει σε αγώνες κολεγιακού
πρωταθλήματος. 
«Με είχε ρωτήσει αν αισθάνομαι έτοιμος στην περίπτωση που
με καλέσει στην ομάδα» είπε ο 22χρονος φόργουορντ. «Μίλησε και με τους
προπονητές μου, αλλά ενημερώθηκα πριν από λίγες ημέρες να έρθω στην Αθήνα από
τον κ. Παπαδημητρίου. Άφησα μάλιστα κι ένα μάθημα στο οποίο θα εξεταστώ όταν
επιστρέψω στη Βοστώνη. Σίγουρα, είναι μεγάλη τιμή αυτή η κλήση και ελπίζω να
δικαιώσω τον προπονητή μου». 
Αλλά και ο Γιαννάκης εξήγησε το σκεπτικό
αυτής της απόφασης: «Παρουσιάζει σημαντική πρόοδο, την οποία διαπίστωσα
παρακολουθώντας τον σε αγώνες του κολεγιακού πρωταθλήματος. 
Μπορεί να
παίξει σε τρεις θέσεις, είναι γρήγορος, έχει βελτιώσει το σουτ και δικαιούται
μιας ευκαιρίας». Ο Μάγλος είχε μ.ο. συμμετοχής 19 λεπτά με 7,5π., 6,3 ριμπ.
και 63% στα τρίποντα! 
Στην Εθνική επιστρέφει (μάλιστα ως αρχηγός) ο Φάνης
Χριστοδούλου, ενώ θα απουσιάσει για πρώτη φορά, ύστερα από 11 χρόνια, ο
Παναγιώτης Φασούλας. Ο Γιαννάκης κάλεσε επίσης τους Παταβούκα, Μπακατσιά,
Αγγελίδη, Σιγάλα, Ρεντζιά, Κορωνιό, Οικονόμου, Αλβέρτη, Μπουντούρη,
Παπανικολάου, Γιαννούλη, Μιριούνη, Λιαδέλη, Χατζή, Καλαϊτζή. Όσον αφορά αυτές
τις επιλογές ο Γιαννάκης είπε: «Το ζητούμενο δεν είναι να συγκεντρώσουμε τους
καλύτερους παίκτες, αλλά αυτούς που θα δημιουργήσουν την καλύτερη ομάδα. Όλοι
θα έχουν την ευκαιρία να δείξουν την αξία τους και, επίσης, όλοι θα πρέπει να
νιώσουν την πίεση του συναγωνισμού και να συνειδητοποιήσουν πως μιά θέση στην
Εθνική δεν χαρίζεται, αλλά κερδίζεται με σκληρή προσπάθεια». 
Η πρώτη
συγκέντρωση των διεθνών είναι προγραμματισμένη για την προσεχή Τρίτη στο ΟΑΚΑ.
Κατά τη διάρκεια της προετοιμασίας της, η ελληνική ομάδα θα δώσει δέκα φιλικά
παιχνίδια: 
Με το Ισραήλ (3-4/6, στο Τελ Αβιβ), τη Γιουγκοσλαβία (9-10/6
στην Αθήνα και 16-17/6 στο Βελιγράδι), την Πολωνία (22/6 στη Χερόνα) και με
Γαλλία, Ιταλία, Γερμανία στα πλαίσια του τουρνουά «Ακρόπολις (12-14/6, στο Νέο
Φάληρο). 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15843O091</ED>
<ID>
ID:168993

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O09&aa=1</URL></REF>


Article

<CATEGORY>vin10</CATEGORY>

 <H5>ΑΡΗΣ</H5>
<H2>Ο Σούμποτιτς στην Αμερική για Βράνκοβιτς</H2>

Ο ΚΟΣΜΟΣ λέει, ο Τύπος γράφει, αλλά ο Σούμποτιτς δεν
βρίσκει λόγο να μιλήσει. «Δεν έχω να πω τίποτε, το συμβόλαιό μου με τον Άρη
λήγει το '98», τοποθετήθηκε χθες ξεκάθαρα, σε μια προσπάθεια να δώσει τέλος
στη φημολογία περί αποχώρησής του ή μετακίνησής του στον Παναθηναϊκό. 
Ο
«Πίξι», τουλάχιστον όπως υποστηρίζει ­ και δεν έχουμε λόγο να τον αμφισβητούμε
­ σκέπτεται και λειτουργεί ως προπονητής του Άρη, γι' αυτό και αύριο θα
αναχωρήσει για τις Ηνωμένες Πολιτείες, όπου θα συναντηθεί με τον Στόγιαν
Βράνκοβιτς και θα δει παίκτες στο καμπ των Σικάγο. Ο προπονητής των
«κιτρινόμαυρων» είναι πολύ προσεκτικός στις κινήσεις του και αναλώνει πολλές
ώρες στο ψάξιμο παικτών, ώστε να εισηγηθεί αναλόγως για την ενίσχυση του Άρη
αμέσως μετά την επιστροφή του από τις Ηνωμένες Πολιτείες. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15843O092</ED>
<ID>
ID:168994

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O09&aa=2</URL></REF>


Article

<CATEGORY>vin10</CATEGORY>

 <H2>ΑΛΕΞΑΝΔΡΗΣ</H2>
<H2>Θέλω πρωταγωνίστρια τη Θεσσαλονίκη</H2>

<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ 
ΜΙΑ
ΝΕΑ εποχή αρχίζει στον Ηρακλή με την ανάληψη της τεχνικής ηγεσίας από τον
Βαγγέλη Αλεξανδρή. Χωρίς διάθεση για πολλά λόγια, με όρεξη για δουλειά και
δίψα για ενημέρωση, ο «τίγρης» επεσήμανε τους στόχους που θα έχει ο Ηρακλής.

«Είμαι τοπικιστής και θέλω να δω τη Θεσσαλονίκη πρωταγωνίστρια. Χαίρομαι
που επιστρέφω στην πόλη μου μετά επτά χρόνια και είναι τιμή μου που με επέλεξε
ο Ηρακλής, μία ομάδα στην οποία προσέφερα ως παίκτης», είπε ως εισαγωγή και
πέρασε στο κυρίως θέμα, τονίζοντας: 
«Η θέση του Ηρακλή την τελευταία
διετία ήταν πλασματική. Μπορεί με οργάνωση και δουλειά να φθάσει στην κορυφή.
Πολλά θα εξαρτηθούν από την ενίσχυση σε παίκτες, αλλά στην Ευρώπη σίγουρα θα
βγούμε». 
*** Η παρουσία του Αλεξανδρή είναι μια πρώτης τάξεως
ευκαιρία να συσπειρωθούν όλες οι «κυανόλευκες» δυνάμεις (φίλαθλοι, παράγοντες)
για να επανέλθει ο «γηραιός» στις υψηλές θέσεις της βαθμολογίας. Αυτό φάνηκε
και στη χθεσινή παρουσίαση του «τίγρη», αλλά και από τα λόγια του που ήταν
λίγα και μεστά. 
Εμβαθύνοντας περισσότερο και υπό την πίεση να αποκαλύψει
τις μερικές σκέψεις του, ο προπονητής των «κυανολεύκων» ομολόγησε ότι «το
σύνολο του Ηρακλή είναι ανομοιογενές και πρέπει να κοιτάξουμε πώς θα επέλθει
μια καλύτερη ισορροπία. Είμαι υπέρ των δοκιμασμένων λύσεων και αφού το πείραμα
με τους κοινοτικούς απέτυχε, θα προτιμήσω Έλληνες αν είναι εφάμιλλοι. 
Πάντως η ομάδα είναι εμφανές πως χρειάζεται παίκτες στις θέσεις "δύο" και
"πέντε" και σε δέκα ημέρες θα είμαστε σε θέση να πούμε περισσότερα». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15843O093</ED>
<ID>
ID:168995

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O09&aa=3</URL></REF>


Article

<CATEGORY>vin10</CATEGORY>

 <H2>«Αντίο» στο μπάσκετ από τον Μακαρά</H2>

«ΝΑΙ, ΣΤΑΜΑΤΑΩ το μπάσκετ». Ο Γιώργος Μακαράς επιβεβαίωσε χθες ότι λέει
«αντίο» στο μπάσκετ και κλείνει την καριέρα του σε ηλικία 31 ετών. 
«Πιστεύω ότι πήρα την απόφαση κατόπιν ωρίμου σκέψεως. Είναι δύσκολο γιατί όταν
παίζεις 18 χρόνια μπάσκετ σου γίνεται τρόπος ζωής. Όμως δεν θέλω μετριότητες.
Είχα πει ότι μόλις νιώσω ότι έρχεται η πτώση θα σταματήσω. Αυτό κάνω». 
Ο
σούτινγκ γκαρντ του Περιστερίου μίλησε και για την ομάδα του: «Εφέτος δεν με
υπολόγιζαν πολύ, οπότε πιστεύω ότι δεν θα τους λείψω. Παρ' όλα αυτά, συστήνω
το Περιστέρι στους νέους παίκτες, που έχουν υψηλούς στόχους». Όσον αφορά στο
«τι μέλλει γενέσθαι» απάντησε: «Αυτή τη στιγμή δεν σκέφτομαι να γίνω
προπονητής. Θα προσπαθήσω να ηρεμήσω και μετά θα σκεφτώ τι θα κάνω». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15843O094</ED>
<ID>
ID:168996

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O09&aa=4</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ</H5>
<H2>Περίπατος στο Ελσίνκι</H2>

ΔΕΥΤΕΡΗ συνεχόμενη νίκη (111-78) επί της Νορβηγίας πέτυχε η Εθνική μας ομάδα
μπάσκετ γυναικών στον προκριματικό γύρο του Ευρωμπάσκετ 1999. Η Εθνική μας
έκανε... περίπατο στο Ελσίνκι και προηγήθηκε στο ημίχρονο με 59-39. 
ΕΛΛΑΔΑ: Παπαηλία 24, Καλέντζου 3, Τσομπανάκη 6, Τότσκα 7, Τασούλη 10,
Σαμέγκου 24, Βαρδάκη 12, Τριαλώνη 5, Καβαδία 10, Βολωνάκη 3, Κλιγκοπούλου 7.

*** Στον άλλο αγώνα η Λευκορωσία νίκησε με 83-68 τη Φινλανδία.

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15843O095</ED>
<ID>
ID:168997

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O09&aa=5</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Δεύτερη νίκη για τη Γιούτα</H2>

Η ΓΙΟΥΤΑ
Τζαζ νίκησε και στο δεύτερο ματς τους Χιούστον Ρόκετς (104-92), έκανε το σκορ
2-0 και απέκτησε σημαντικό προβάδισμα στη σειρά των τελικών της Δύσης. Ο
Μαλόουν, με 24 π., 15 ριμπ. και πολύ καλή άμυνα κόντρα στον Μπάρκλεϊ, ήταν από
τους βασικούς πρωταγωνιστές της νίκης, ενώ σπουδαία εμφάνιση έκανε και ο Τζον
Στόκτον (26 π., 12 ασ., 8 ριμπ). Για το Χιούστον, ο Ολάζουον σημείωσε 30
πόντους. Το τρίτο παιχνίδι ανάμεσα στις δύο ομάδες θα διεξαχθεί αύριο τα
ξημερώματα στο Χιούστον. 
*** Στο μεταξύ, Καρλ Μαλόουν και Μάικλ
Τζόρνταν επιλέχθηκαν ομόφωνα στην καλύτερη πεντάδα της κανονικής περιόδου. Οι
υπόλοιποι παίκτες είναι οι Γκραντ Χιλ (Ντιτρόιτ), Ολάζουον (Χιούστον) και
Χαρνταγουέι (Μαϊάμι). 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15843O096</ED>
<ID>
ID:168998

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O09&aa=6</URL></REF>


Article

<CATEGORY>vin10</CATEGORY>

 <H5>ΣΚΛΗΡΗ ΕΠΙΘΕΣΗ ΣΑΚΟΡΑΦΑ ΣΕ ΦΟΥΡΑ ΓΙΑ ΤΟ
«ΑΘΗΝΑ '97»</H5>
<H2>Τον
διαψεύδω</H2>

ΣΤΗΝ αντεπίθεση «πέρασε» χτες η
Σοφία Σακοράφα και απαντώντας στις προχτεσινές δηλώσεις του υφυπουργού
Αθλητισμού Ανδρέα Φούρα («Η Σακοράφα αποχώρησε από την Οργανωτική Επιτροπή του
"Αθήνα '97", επειδή η τελετή έναρξης δεν δόθηκε σε εταιρεία») χρησιμοποιεί
«σκληρή γλώσσα». 
«Ψεύδη ασύστολα, αυθαιρεσίες απανωτές, παρασκήνιο,
λεονταρισμοί και λάσπη η πολιτεία του» επισημαίνει η Σοφία Σακοράφα, η οποία
αφού τονίζει ότι ούτε την ενδιέφερε, ούτε την ενδιαφέρει καμία εταιρεία, παρά
μόνο η νομιμότητα και η διαφάνεια, προσθέτει: «Διαψεύδω κατηγορηματικά όσα ο
κ. Φούρας ανέφερε για τις τελετές του "Αθήνα '97". Ψεύδη, ψεύδη, ψεύδη. Η
αλήθεια βρίσκεται στην άλλη άκρη και έχει ως εξής: 
α. Υπήρξε διαγωνισμός
και ανταπόκριση καταξιωμένων Ελλήνων και ξένων δημιουργών. 
β. Υπήρξε
επιτροπή αξιολόγησης και συγκεκριμένη κατάταξη των υποψηφίων. γ. Δεν υπήρξε
ποτέ πρόταση του κ. Παπαθανασίου κατά τη διαγωνιστική διαδικασία. 
δ.
Ουδέποτε μοιράσθηκαν οι προτάσεις των εταιρειών που συμμετείχαν στον
διαγωνισμό στα μέλη της ΚΟΕ, τα οποία ως σήμερα αγνοούν το περιεχόμενό τους».

Η Σοφία Σακοράφα κατηγορεί τον κ. Φούρα για «πιέσεις που ασκούσε στην
"Επιτροπή Αξιολόγησης" προκειμένου να μην καταλήξει σε απόφαση για να
διευκολυνθούν οι σχεδιασμοί του» και καταλήγει: «Νομίζω, από αυτά και μόνο
γίνεται αντιληπτό γιατί ο κ. Φούρας αγωνιά, παραπληροφορεί, υβρίζει και
σπιλώνει. Άλλωστε, στα πρακτικά συνεδριάσεων της ΚΟΕ ­ τα οποία όλως περιέργως
και παρά τις πιέσεις μου δεν μου παραδίδονται ­ καθρεπτίζεται όλη η αλήθεια».

*** Από την πλευρά του, ο υφυπουργός Αθλητισμού Ανδρέας Φούρας δεν
σχολίασε την επιστολή της Σοφίας Σακοράφα. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15843O101</ED>
<ID>
ID:168999

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O10&aa=1</URL></REF>


Article

<CATEGORY>vin10</CATEGORY>

 <H2>ΜΕΣΟΓΕΙΑΚΟΙ</H2>
<H2>Αποστολή - μαμούθ στο Μπάρι</H2>

ΠΕΡΙΣΣΟΤΕΡΟΙ από 300 Έλληνες
αθλητές και αθλήτριες θα πάρουν μέρος σε 24 από τα 25 αθλήματα των 13ων
Μεσογειακών Αγώνων που θα γίνουν από 8 μέχρι 25 Ιουνίου στο Μπάρι της Ιταλίας.
Συγκεκριμένα, η χώρα μας θα λάβει μέρος σε 20 ατομικά και τέσσερα ομαδικά
αγωνίσματα. Στο μοναδικό ομαδικό που δεν λαμβάνει μέρος είναι το Μπόουλς, το
οποίο δεν είναι αναπτυγμένο στην Ελλάδα. 
Αυτά τόνισαν χθες σε συνέντευξη
Τύπου ο πρόεδρος της ΕΟΑ Λάμπης Νικολάου, ο αρχηγός της ελληνικής αποστολής
στο Μπάρι Γιώργος Χαλκίδης και ο πρόεδρος της Ολυμπιακής Προετοιμασίας Γιώργος
Μοναχός. Η επιλογή των αθλητών και αθλητριών έγινε με αυστηρά κριτήρια και με
βασική προϋπόθεση ότι το αποτέλεσμα του ντόπινγκ κοντρόλ που θα περάσουν, θα
πρέπει να είναι αρνητικό. 
«Δεν πρόκειται να πάει αθλητής ή αθλήτρια στο
Μπάρι, αν δεν έχει περάσει ντόπινγκ κοντρόλ» δήλωσε χαρακτηριστικά ο κ.
Μοναχός. 
*** Συνολικά η ελληνική αποστολή αποτελείται από 480
άτομα, από τα οποία 230 είναι αθλητές, 96 αθλήτριες και τα υπόλοιπα
προπονητές, γιατροί, συνοδοί και διαιτητές - κριτές. Μεταξύ των αθλητών που θα
πάρουν μέρος στους Μεσογειακούς είναι οι Ολυμπιονίκες Νίκος Κακλαμανάκης
(Ιστιοσανίδες), Καχιασβίλι, Λεωνίδης, Σαμπάνης, Κόκκας, Τζελίλης (Άρση Βαρών)
ο παγκόσμιος πρωταθλητής Χάρης Παπαδιάς και οι Γκατσιούδης, Κόφφα, Ξάνθου,
Βασδέκη, Θάνου, Πατουλίδου, Γενοβέλης, Παυλακάκης, Παναγιωτόπουλος, Τερζιάν
κ.ά. 
Τέλος ο πρόεδρος της ΕΟΑ Λάμπης Νικολάου ανακοίνωσε ότι με νομοσχέδιο
θα αλλάξει η ονομασία της Επιτροπής Ολυμπιακών Αγώνων σε Ελληνική Ολυμπιακή
Επιτροπή (ΕΟΕ), όπως ισχύει σε όλον τον κόσμο. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15843O102</ED>
<ID>
ID:169000

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O10&aa=2</URL></REF>


Article

<CATEGORY>vin10</CATEGORY>

 <H2>ΠΟΛΟ</H2>
<H2>«Η άμυνα είναι το όπλο μας»</H2>

Η ΠΡΟΚΡΙΣΗ στο Παγκόσμιο Πρωτάθλημα του Περθ είναι ο πρώτος στόχος
της Εθνικής πόλο στο ΦΙΝΑ ΚΑΠ, που αρχίζει την προσεχή Τρίτη στο κλειστό
κολυμβητήριο του ΟΑΚΑ. Ο ομοσπονδιακός τεχνικός Κούλης Ιωσηφίδης υποστήριξε
ότι η ελληνική ομάδα έχει προετοιμαστεί σωστά, υπογραμμίζοντας όμως και τις
δυσκολίες που υπάρχουν σε ένα τόσο ισχυρό τουρνουά: 
«Όλες οι ομάδες που θα
αντιμετωπίσουμε έχουν υποδομή και κυρίως σπουδαία παράδοση στο παγκόσμιο πόλο.
Δεν είμαι απαισιόδοξος, αλλά απλώς οι δυσκολίες σε ένα τουρνουά με συμμετοχή
των καλύτερων ομάδων στον κόσμο είναι πολλές. Δουλεύουμε 6-7 ώρες κάθε ημέρα
και προσπαθούμε να βελτιώσουμε κάποιες αδυναμίες, όπως στον παίκτη παραπάνω.
Όπλο μας θα είναι η άμυνα», είπε ο κ. Ιωσηφίδης, ενώ ο αρχηγός της Εθνικής
Γιώργος Μαυρωτάς συμπλήρωσε: «Η προετοιμασία μας ήταν η καλύτερη δυνατή. 
Χρειάζεται προσοχή όμως, αφού η απόσταση ανάμεσα στο μετάλλιο και την 8η θέση
είναι πολύ μικρή». 
Στο ΦΙΝΑ ΚΑΠ η Εθνική θα αντιμετωπίσει την Ιταλία, την
Ισπανία και τις Ηνωμένες Πολιτείες, ενώ στον άλλο όμιλο μετέχουν Ρωσία,
Ουγγαρία, Κροατία και Γιουγκοσλαβία. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15843O103</ED>
<ID>
ID:169001

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Πρώτα ο κόουτς, μετά οι μεταγραφές</H2>

<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΤΟ ΘΕΜΑ πρόσληψης προπονητή είναι πρωταρχικό
στον Παναθηναϊκό. Οι «πράσινοι» θέλουν να κλείσουν το θέμα πρώτο από όλα, γι'
αυτό μάλιστα δεν έχουν προχωρήσει σε καμιά μεταγραφή μέχρι σήμερα. Όπως κατ'
επανάληψη είχαν τονίσει για την ανεύρεση προπονητή, περίμεναν το τέλος της
αγωνιστικής περιόδου και αυτό έμοιαζε με... φωτογραφία του Γιάννη
Ιωαννίδη. 
Στον Παναθηναϊκό δεν διαψεύδουν την περίπτωση, αλλά την
αντιμετωπίζουν ­ όπως υπογραμμίζουν ­ ως τον «προπονητή της ΑΕΚ». Άλλωστε,
όπως λέει συχνά στο περιβάλλον του ο Παύλος Γιαννακόπουλος, δεν θέλει επ'
ουδενί να χαλάσει τις καλές σχέσεις που έχει με τον ομόλογό του στην ΑΕΚ,
Γιάννη Φιλίππου. 
Ωστόσο, αυτό δεν του απαγορεύει να παρακολουθεί
τις εξελίξεις στη «συγκάτοικο» (στο ΟΑΚΑ) και εφόσον ο προπονητής (ο οποίος
και στο παρελθόν έχει δεχθεί το «φλερτ» του ΠΑΟ) μείνει ελεύθερος, να κινηθεί
ώστε να επέλθει η πολυπόθητη συμφωνία. 
Ο Παναθηναϊκός βέβαια δεν
έχει την πολυτέλεια να περιμένει για μεγάλο χρονικό διάστημα στο... ακουστικό
του, όμως ακόμη και το ταξίδι του Ιωαννίδη στις ΗΠΑ που «παγώνει» ενδεχομένως
τις εξελίξεις στη φιναλιστ του πρωταθλήματος, δεν φέρνει τους «πράσινους» με
την πλάτη στο τοίχο (χρονικά). 
Οι διοικούντες έχουν διαβεβαιώσει
πολλάκις πως μέχρι το τέλος του μήνα ο προπονητής θα είναι γνωστός. Κι αν
λοιπόν δεν είναι ο Ιωαννίδης; 
Εδώ μάλλον υπάρχει ένα δίλημμα. Θα
προτιμηθεί «Έλληνας» ή «εισαγόμενος»; Στην πρώτη περίπτωση, δηλαδή να γνωρίζει
την ελληνική πραγματικότητα, ο επικρατέστερος (αν όχι ο σίγουρος) είναι ο
Λευτέρης Σούμποτιτς, ενώ κάποιες σκέψεις γίνονται για τον Σκοτ Σκάιλς.
Αμερικάνος γαρ, εξασφαλίζει σιγουριά για (μη) προβλήματα με Αμερικάνους σούπερ
σταρ που σχεδιάζεται να αποκτηθούν, ενώ παράλληλα έκλεψε την παράσταση στα
πλέι οφ. 
Για τη δεύτερη περίπτωση οι υποψήφιοι είναι ο Πέσιτς, ο
Τάνιεβιτς (δεν έχει οριστικοποιηθεί η ανάληψη της Εθνικής Ιταλίας) και ο
Ομπράντοβιτς. 
Κάπως έτσι, αν όχι ακριβώς, έχουν τα πράγματα στον
Παναθηναϊκό. Η σειρά επί του παρόντος έχει πρώτο και καλύτερο τον Γιάννη
Ιωαννίδη. Εν αναμονή, λοιπόν και εμείς, μαζί με τον Παναθηναϊκό. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15843O104</ED>
<ID>
ID:169002

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O10&aa=4</URL></REF>


Article

<CATEGORY>vin10</CATEGORY>

 <H5>ΔΙΕΘΝΟΠΟΙΗΣΗ</H5>
<H2>Θυμηθείτε το Παγκράτιον</H2>

ΠΑΓΚΡΑΤΙΟΝ. Το αρχαιότερο (όσο και αν φαίνεται παράξενο) άθλημα πολεμικών -
μαχητικών τεχνών, που η αρχή του χάνεται στα βάθη της ιστορίας της ελληνικής
φυλής. 
Και όμως, το άθλημα αυτό είχε χαθεί. Στις 13 Μαΐου 1995,
όμως, μία ομάδα πέντε στελεχών μαχητικών τεχνών από διάφορες πόλεις προχώρησαν
με πίστη τη διαδικασία ίδρυσης ομοσπονδίας. Στις 27 Μαΐου 1995, στην Αθήνα,
υπογράφεται από 25(!) συλλόγους το πρακτικό ίδρυσης της Ελληνικής Ομοσπονδίας
Παγκρατίου Αθλήματος. Η νόμιμη αναγνώριση της ομοσπονδίας γίνεται τον Ιούνιο
της ίδιας χρονιάς με απόφαση του Μονομελούς Πρωτοδικείου Αθηνών. 
Τι
είναι όμως το Παγκράτιο; Στο αγώνισμα αυτό επιτρέπονται τα πάντα, απ' όπου και
η ονομασία του. Το όνομά του προέρχεται από το ΠΑΝ + ΚΡΑΤΟΣ, που δηλώνει αυτόν
που κατέχει την εξουσία, αυτόν που νικά με την απόλυτη δύναμη - γνώση. 
Στη χθεσινή 5η γενική συνέλευση των αντιπροσώπων, σωματείων - μελών, που
έγινε παρουσία του γενικού γραμματέα Αθλητισμού Γιάννη Σγουρού, ο πρόεδρος της
ΕΟΠΑ, Κώστας Λιάσκας, ανέφερε ότι κύριος στόχος είναι η διεθνοποίηση του
αθλήματος, με υποχρεωτική ελληνική ορολογία και με το ένδυμα που η τεχνική
επιτροπή έχει επιλέξει. Επίσης, μέσα στους στόχους είναι, σε περίπτωση που η
Ελλάδα πάρει τους Ολυμπιακούς αγώνες του 2004, να περάσει ως άθλημα επίδειξης
και να γίνουν προσπάθειες να αναγνωριστεί ως ολυμπιακό άθλημα. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15843O105</ED>
<ID>
ID:169003

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O10&aa=5</URL></REF>


Article

<CATEGORY>vin10</CATEGORY>

 <H5>ΠΡΕΜΙΕΡΑ ΣΤΗΝ ΠΑΤΡΑ ΤΟΥ 13ου
ΕΥΡΩΠΑΪΚΟΥ ΠΡΩΤΑΘΛΗΜΑΤΟΣ ΡΥΘΜΙΚΗΣ ΓΥΜΝΑΣΤΙΚΗΣ</H5>
<H2>Αρχίζει η γιορτή</H2>

Ο ΟΥΡΑΝΟΣ της Πάτρας φωτίστηκε χθες
εκτυφλωτικά από τα χιλιάδες πολύχρωμα βεγγαλικά της τελετής έναρξης του 13ου
Ευρωπαϊκού Πρωταθλήματος Ρυθμικής Γυμναστικής και από σήμερα θα λάμψουν στο
Παλαί ντε Σπορ «Δ. Τόφαλος» τα αστέρια του αθλήματος, διεκδικώντας τα 9 χρυσά
μετάλλια της διοργάνωσης. 
Στη φαντασμαγορική, χωρίς υπερβολή, εκδήλωση,
στον χώρο του Κάστρου της Πάτρας, πραγματοποιήθηκε η τελετή έναρξης, παρουσία
του υφυπουργού Αθλητισμού Ανδρέα Φούρα, του προέδρου της ΕΓΟ Δημήτρη
Δημητρόπουλου, του δημάρχου Πατρέων Ανδρέα Καράβολα και του προέδρου της
Ευρωπαϊκής Ομοσπονδίας (VEG) Κλάους Λοτς, ο οποίος κήρυξε την έναρξη των
αγώνων. 
Το πρόγραμμα των αγωνισμάτων της σημερινής πρώτης ημέρας (έναρξη
17.00 με «ζωντανή» μετάδοση από ΕΤ1) περιλαμβάνει την πρώτη παρουσίαση των
ομαδικών (ανσάμπλ) γυναικών και νεανίδων. 
Η ΕΛΛΗΝΙΚΗ ΟΜΑΔΑ 
Στις νεανίδες, που
θα διαγωνισθούν σε 12 κορίνες, την ελληνική ομάδα αποτελούν οι Ειρήνη Αϊδινλή,
Χαρά Καρνάμη, Εύα Χριστοδούλου, Ειρήνη Κουβέλη, Βασιλική Γιαπαλάκη, Μαρία
Τζίμου. Η Εθνική μας ομάδα θα εμφανιστεί 15η. Στις γυναίκες που θα
διαγωνισθούν σε 5 μπάλες μετέχουν για την ελληνική ομάδα, που θα εμφανιστεί
9η, η Ειρήνη Μανδραβέλη, Ροδούλα Χριστοδούλου, Αννέτα Τριαντοπούλου, Χριστίνα
Λαζαρίνου, Γεωργία Στράκα, Στέλλα Χατζηεμμανουήλ. 
Στο μεταξύ, στη χθεσινή
επίσημη συνέντευξη Τύπου οι επικεφαλής του 13ου Ευρωπαϊκού Πρωταθλήματος
Ρυθμικής Γυμναστικήςς, διαβεβαίωσαν τους εκπροσώπους των ελληνικών και ξένων
ΜΜΕ ότι η διοργάνωση προχωρεί άριστα. 
Ιδιαίτερα ο Αυστριακός κ. Λοτς
τόνισε: «Δεν υπάρχει λέξη για να περιγράψω πόσο ικανοποιημένοι είμαστε από την
πορεία της διοργάνωσης. Πιστεύω πλέον ότι οι Έλληνες διαθέτουν ταλέντο στην
οργάνωση αγώνων. Κατά τη γνώμη μου, άδικα έχασε η Αθήνα την Ολυμπιάδα 1996,
αλλά θα κερδίσει εκείνη του 2004». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15843O111</ED>
<ID>
ID:169004

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O11&aa=1</URL></REF>


Article

<CATEGORY>vin10</CATEGORY>

 <H2>ΑΓΓΛΙΑ</H2>
<H2>Ψήφισμα υπέρ της Αθήνας</H2>

ΟΜΑΔΑ βουλευτών από όλα τα κόμματα κατέθεσαν χθες στη βρετανική Βουλή ψήφισμα,
καλώντας την κυβέρνηση να υποστηρίξει την υποψηφιότητα της Αθήνας για τη
διοργάνωση των Ολυμπιακών Αγώνων του 2004. Στο κείμενο που κατατέθηκε
αναφέρονται: «Η Βουλή αυτή υποστηρίζει την επιστροφή των Ολυμπιακών Αγώνων του
2004 στη γενέτειρα που είναι η Ελλάδα. Πιστεύει ότι διεξαγωγή των αγώνων στην
Αθήνα, θα δώσει την ευκαιρία στη Διεθνή Ολυμπιακή Επιτροπή να προωθήσει την
επιστροφή στα αρχικά ιδεώδη του Ολυμπιακού Κινήματος, συνδυάζοντας το πνεύμα
του συναγωνισμού, της έξοχης απόδοσης και της καλής οργάνωσης, χωρίς
υπερβολική εμπορικότητα». 
Παρόμοιο ψήφισμα είχε κατατεθεί στη βρετανική
Βουλή και πριν από τις εκλογές, ενώ, όπως τόνισε ο βουλευτής του Εργατικού
Κόμματος Έντουαρντ Ο' Χάρα, το νέο κείμενο έχει στόχο να ενημερώσει τα νέα
μέλη του Κοινοβουλίου για την υποψηφιότητα της Αθήνας, καθώς και την κυβέρνηση
του Τόνι Μπλέρ. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15843O112</ED>
<ID>
ID:169005

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O11&aa=2</URL></REF>


Article

<CATEGORY>vin10</CATEGORY>

 <H2>ΙΣΤΙΟΠΛΟΪΑ</H2>
<H2>Δύο νίκες στην Ολλανδία</H2>

ΔΥΟ ΣΤΑ ΔΥΟ για τον Αιμίλιο Παπαθανασίου, στην πρεμιέρα του Γιούρολιμπ,
στο Μέντεμπλικ της Ολλανδίας. 
Ο ιστιοπλόος του Ολυμπιακού στις δύο πρώτες
κούρσες της κατηγορίας ΦΙΝΝ, πήρε ισάριθμες πρώτες θέσεις, με εκπληκτική
απόδοση. 
Στα ΦΙΝΝ αγωνίζονται 43 αθλητές, ανάμεσα τους Ολυμπιονίκες και
παγκόσμιοι πρωταθλητές. Τον Παπαθανασίου ακολουθεί ο Πολωνός, χρυσός
Ολυμπιονίκης στην Ατλάντα, Κουζνιέρεβιτς. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15843O113</ED>
<ID>
ID:169006

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O11&aa=3</URL></REF>


Article

<CATEGORY>vin10</CATEGORY>

 <H2>ΠΑΛΗ</H2>
<H2>Επιτυχίες στην Φινλανδία</H2>

ΜΕ
ΕΠΙΤΥΧΙΕΣ ξεκίνησαν οι Έλληνες παλαιστές στο Ευρωπαϊκό Πρωτάθλημα Πάλης, που
διεξάγεται στην πόλη Κούβολα της Φινλανδίας. Ο Μπάμπης Μουρατίδης, ο οποίος
αγωνίστηκε στην κατηγορία των 54 κιλών, έχασε αρχικά με 8-0 από το Ρώσο
Ναμτσένκο και αργότερα νίκησε με 3-1 τον Τσέχο Σβέχλα και τον Γάλλο Πελκοντούμ
με 3-2 σημεία και στον επόμενο γύρο θα αντιμετωπίσει τον Ιταλό Κωνσταντίνο. Ο
Αριστείδης Ρουμπινιάν (63 κ.) νίκησε με 7-1 το Γερμανό Καραπινάρ, έχασε με 3-0
από τον Τούρκο Ερόγλου και στη συνέχεια νίκησε 4-0 τον Τσέχο Ρόμπερτ Μαζούχ.
Στον επόμενο γύρο πέρασε «μπάϊ». 
*** Ο Δημήτρης Αβράμης (76 κ.)
επικράτησε με 7-2 του Ελβετού Σίλιαν και έχασε από τον Σουηδό Κόρμπαχ με 3-1,
αλλά πέρασε στον επόμενο γύρο χωρίς αγώνα. 
Ο Κώστας Θάνος (97 κ.)
επιβλήθηκε με 5-0 του Γάλλου Χαμίς, αλλά έχασε από τον Βούλγαρο Μόλοφ με 3-1.
Στη συνέχεια αγωνίστηκε με τον Λετονό Εζέρσκις τον οποίο νίκησε με 6-0 και
πέρασε στον επόμενο γύρο. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15843O114</ED>
<ID>
ID:169007

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O11&aa=4</URL></REF>


Article

<CATEGORY>vin10</CATEGORY>

 <H2>ΑΡΣΗ ΒΑΡΩΝ</H2>
<H2>Νοκ άουτ ο Τζελίλης</H2>

ΕΞΩ
από τη διεκδίκηση κάποιου μεταλλίου έμεινε ο πρωταθλητής μας Γιώργος Τζελίλης,
ο οποίος μετείχε στην κατηγορία των 64 κιλών στο Πανευρωπαϊκό Πρωτάθλημα Άρσης
Βαρών, που διεξάγεται στη Ριέκα της Κροατίας. Ο Τζελίλης κατετάγη όγδοος στο
αρασέ, αφού απέτυχε να σηκώσει 127,5 κιλά, ενώ στο ζετέ έμεινε στην τέταρτη
θέση, με 160 κιλά. Το χρυσό μετάλλιο κατέκτησε ο Τούρκος Χαφίζ Σουλεϊμάνογλου
(307,5 κιλά στο σύνολο), δεύτερος βγήκε ο Ούγγρος Ζόλταν Φάρκας (305 κιλά),
ενώ, τέλος, την τρίτη θέση κατέκτησε ο Ρουμάνος Νικολάε Ντόντιντα (295 κιλά).

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15843O115</ED>
<ID>
ID:169008

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O11&aa=5</URL></REF>


Article

<CATEGORY>vin10</CATEGORY>

 <H2>ΠΥΓΜΑΧΙΑ</H2>
<H2>3 στα προημιτελικά</H2>

ΣΤΟΥΣ «8»
του Κυπέλλου Ακρόπολις στην πυγμαχία πέρασαν τρεις Έλληνες αθλητές. Ο Αντώνης
Γιαννούλας (71 κιλά) νίκησε τον Λετονό, Γκαβρούτο, με 13-1 στα σημεία, ενώ ο
Λυμπέρης Φλέσσιας στην κατηγορία των 91 κιλών επικράτησε του Τσέχου, Χόρατσεκ,
με 7-6. Τέλος, ο Γιώργος Μουρλάς, στα 81 κιλά, επιβλήθηκε του Κροάτη, Τρβις,
με 12-11. Ωστόσο, άτυχος στάθηκε ο Μπόρις Γεωργιάδης (57 κιλά), ο οποίος, με
αντίπαλο τον Βούλγαρο, Βλάχοβ, έχασε στα βοηθητικά σημεία με 29-34, ενώ ο
κανονικός αγώνας έληξε 5-5. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15843O116</ED>
<ID>
ID:169009

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O11&aa=6</URL></REF>


Article

<CATEGORY>vin10</CATEGORY>

 <H2>ΑΘΗΝΑ '97</H2>
<H2>Άλλη ώρα οι τελικοί</H2>

ΓΙΑ
ΧΑΡΗ των αναγκών του αμερικανικού τηλεοπτικού δικτύου NBC είναι πολύ πιθανή η
χρονική μετάθεση των μεγάλων τελικών των ανδρών και των γυναικών του 6ου
Παγκοσμίου Πρωταθλήματος Στίβου, στην Αθήνα. Οι τελικοί, οι οποίοι έχουν
προγραμματιστεί να διεξαχθούν την Κυριακή 3 Αυγούστου στις 10 μ.μ. των
γυναικών και στις 10.15 μ.μ. των ανδρών, κατά πάσα πιθανότητα θα
πραγματοποιηθούν τριάντα λεπτά νωρίτερα, λόγω αναγκών του NBC. Η τελική
απόφαση, θα παρθεί από την IAAF. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15843O117</ED>
<ID>
ID:169010

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O11&aa=7</URL></REF>


Article

<CATEGORY>vin10</CATEGORY>

 <H2>ΠΟΔΗΛΑΣΙΑ</H2>
<H2>Η Εθνική στην Κολομβία</H2>

ΞΕΚΙΝΑΕΙ σήμερα στο Κάλι της Κολομβίας, με τη συμμετοχή αθλητών από 30 χώρες,
το Παγκόσμιο Κύπελλο Πίστας Ανδρών - Γυναικών στην ποδηλασία. Οι αγώνες θα
ξεκινήσουν σήμερα και οι πρώτοι αθλητές μας που θα αγωνιστούν είναι ο Γιώργος
Χειμωνέτος και ο Λάμπρος Βασιλόπουλος στα προκριματικά των 200 μ. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15843O118</ED>
<ID>
ID:169011

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O11&aa=8</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ</H5>
<H2>Οι «κύκλοι» είναι εδώ
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

«Ετοιμάζονται εκπλήξεις»... 
***
Να το δουν οι απογοητευμένοι οπαδοί του Παναθηναϊκού και να μην το
πιστέψουν... 
*** Οι δύο λέξεις (σε εισαγωγικά) περιλαμβάνονται στο
σημερινό ρεπορτάζ του Μανώλη Σαριδάκη στην «ΟΜΑΔΑ», το οποίο έχει ενδιαφέρον.

*** Βέβαια, δεν υπάρχει πηγή της είδησης, αλλά θυμάστε ποτέ τον
Παναθηναϊκό να λειτουργούσε χωρίς «κύκλους»; 
*** Φαίνεται, λοιπόν,
πως στην Παιανία η ηγεσία ετοιμάζεται για την αντεπίθεση σε όλα τα ταμπλό. 
*** Προπονητή, μεταγραφές, αλλαγή κλίματος... 
*** Όλα
κινούνται κάτω από πέπλο μυστικότητος και μη νομίσετε πως ο Βαρδινογιάννης θα
«χτυπήσει» σε στόχους που έχουν επιλέξει (ή φλερτάρουν) άλλες σοβαρές
ποδοσφαιρικές δυνάμεις της χώρας. 
*** Στη Γερμανία ΠΑΟΚ και
Ολυμπιακός; Στη Σκανδιναβία οι «πράσινοι». 
*** Έτσι πρέπει. 
*** Όχι σαν μερικούς μερικούς που έχουν ενοχλήσει την ποδοσφαιρική
Θεσσαλονίκη και δεν κάνω πλάκα. 
*** Πράγματι, ανεπίσημοι κύκλοι του
ΠΑΟΚ δεν ένιωσαν άνετα με τον Μπάγιεβιτς, μόλις πληροφορήθηκαν πως πήγε στη
Γερμανία για να δει τον Γκαουντίνο. 
*** Αυτόν τον ποδοσφαιριστή,
πρώτος ο ΠΑΟΚ τον είδε, τον συζήτησε, τον έφερε Θεσσαλονίκη και περιμένει
απάντηση. 
*** Δεν έχουν άδικο να νιώθουν πικαρισμένοι οι ΠΑΟΚτζήδες
και αυτά είναι επικίνδυνα πράγματα... 
*** Περίπτωση ενδιαφέροντος
Θρύλου για τον νεαρό που έφερε από τα Σκόπια ο Καρούλιας θεωρείται απίθανη έως
ανύπαρκτη. 
*** Ο νεαρός ονομάζεται Λιούπκο Σιμόφσκι και είναι 22
ετών. 
*** Σε ποια θέση αγωνίζεται, είναι στοιχείο που δεν διαθέτει
η στήλη. 
*** Αλλά, μην τα θέλετε όλα «με τη μία». Και αύριο μέρα
είναι... 
Σκέψεις στη Συγγρού 
Η διοίκηση Τριβέλλα (δηλαδή ο
Τριβέλλας...) ενεργοποιήθηκε και βλέπει από χθες με καλό μάτι την προοπτική να
διανύσει τη θητεία της ως την τελευταία ημέρα της τριετίας. 
***
Κρίμα, διότι τα γεγονότα τρέχουν, το ποδόσφαιρο χρειάζεται λύσεις, οι
διαιτητές «βουλιάζουν». 
*** Η σκέψη να μη γίνουν εκλογές τον
προσεχή μήνα (άντε τον Ιούλιο) ενεργοποιήθηκε μετά την εμφάνιση της παράταξης
Γιώργου Λυσσαρίδη, κυρίως από τις προγραμματικές δηλώσεις του, οι οποίες είναι
αλήθεια πως έδειξαν δημιουργικό φως στο βάθος του τούνελ της ΕΠΟ. 
*** Αλλά, όπως εύκολα αντιλαμβάνεστε, το μέλλον της γενικής συνέλευσης
της Ομοσπονδίας και οι ημερομηνίες θα «παιχθούν» στο παρασκήνιο όπου να 'ναι.

*** Τον πρόεδρο της ΕΠΑΕ τον έχετε ακουστά. 
*** Λοιπόν,
αν και ΕΠΑΕ, ο Γιώργος Δέδες έχει τον τρόπο του να επηρεάζει Ενώσεις... 
*** Εδώ επηρεάζει επαγγελματίες προέδρους, με τους ερασιτέχνες θα
δυσκολευτεί; 
Πάλι τα πούρα 
Έναν ακόμη τίτλο (στους τόσους που
κατέκτησε εφέτος) διεκδίκησε με αξιώσεις προχθές ο Ολυμπιακός: 
***
Της διασκέδασης. 
*** Όσοι πιστοί θα χορτάσετε σήμερα φωτογραφίες
και λεζάντες από την βραδιά «ερυθρόλευκου» γλεντιού σε νυχτομάγαζο της μόδας.

*** Και να τα άνθη, να τα πούρα, να οι καλλίγραμμες νεαρές πάνω στα
τραπεζάκια! 
*** Το ότι χθες σε κεντρικό δελτίο ειδήσεων μεγάλου
καναλιού βγήκε πρώτη είδηση η διασκέδαση του Ολυμπιακού και ακολούθησε εικόνα
από τα μετάλλια του Σαμπάνη στη Ριέκα, δεν πρέπει να σας κάνει εντύπωση. 
*** Τα ομαδικά αθλήματα, πάντα συγκινούσαν τον κόσμο περισσότερο των
ατομικών... 
*** Πρόκειται για συνταγή την οποία κατέχουν σχεδόν όλα
τα Μέσα. 
*** Να θυμίσω πως απομένει ένα ακόμη γλέντι, εκείνο της
κατάκτησης του ποδοσφαιρικού τίτλου στο λιμάνι. 
*** Παρακαλώ, τα
πούρα να είναι Κούβας, φρέσκα και κυρίως «λάιτ», μην τους πιάσει κανένας
βήχας... 
Υπάρχει αντίκρυσμα; 
Για να επιμένει (με δηλώσεις του)
ο Μιχάλης Τροχανάς ότι η αποστολή Στράτου στην αλλοδαπή εξετελέσθη στο
ακέραιο, κάτι θα ξέρει περισσότερο από εμάς τους απλούς φιλάθλους... 
*** Μακάρι, διότι το αβέβαιο μέλλον της ΑΕΚ πλησίαζε τα όριά του... 
*** Εταιρεία του εξωτερικού φερόταν χθες ως ενδιαφερόμενη για τις
μετοχές που ανήκουν στον ΣόΕ. 
*** Του εξωτερικού. 
***
Εκτός αν οι δηλώσεις Τροχανά αναφέρονται στην «Ενωμένη Ευρώπη», της οποίας και
ο Νομός Αττικής αποτελεί κομμάτι μέλους. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15843O121</ED>
<ID>
ID:169012

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O12&aa=1</URL></REF>


Article

<CATEGORY>vin10</CATEGORY>

 <H2>Γύρω γύρω στην πλατεία</H2>

Μπορεί να έφυγε από
τον Πανιώνιο, μπορεί να δήλωσε ότι «αλλάζει ομάδα», εν τούτοις χθες ο Φάνης
Χριστοδούλου και προπονήθηκε και αγωνίστηκε με τη φανέλα του Πανιωνίου, στο
φιλικό με τον Ιωνικό Νέας Φιλαδελφείας. Ας ελπίσουμε πως όποιο ΤΑΚ αποκτήσει
κάποια στιγμή τον «μπέμπη», θα τον έχει αποκλειστικό και δεν θα τον
«μοιράζεται»... 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15843O122</ED>
<ID>
ID:169013

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O12&aa=2</URL></REF>


Article

<CATEGORY>vin10</CATEGORY>

 <H2>Η Αγγλία πληρώνει;</H2>

ΔΕΙΠΝΟ αποχαιρετισμού πρόσφερε χθες βράδυ ο
Κετσπάγια στους συμπαίκτες του, και μάλιστα σε κοσμικό μαγαζί, όπου
«τραπέζωνε» άλλοτε τους παίκτες του ο Μπάγιεβιτς. Εδώ ο Τιμούρ υψώνει το
ποτήρι του, για την πρόποση στους φίλους τους. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15843O123</ED>
<ID>
ID:169014

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ</H2>
<H2>Παιδιά και
Χατζιδάκις</H2>

<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΑΘΛΗΤΙΣΜΟΣ και Πολιτισμός
χέρι-χέρι από σήμερα και για τρεις μέρες στο ανοιχτό δημοτικό γυμναστήριο στο
Γεροβουνό Καματερού. Χάντμπολ και μουσική αρμονικά δεμένα στο τουρνουά για
λιλιπούτειους αθλητές «Μάνος Χατζιδάκις». 
Συνολικά 700 μαθητές από
Δημοτικά και Γυμνάσια όλης της χώρας θα χορέψουν, θα τραγουδήσουν και θα
παίξουν χάντμπολ υπό τους ήχους των μελωδιών του Μάνου Χατζιδάκι. Αθλητική
γιορτή μεγάλης αξίας, που καλό θα είναι να γίνει ετήσιος θεσμός όχι μόνο στο
Καματερό, αλλά και σε άλλες περιοχές της χώρας, ιδιαίτερα τις ακριτικές. 
Διοργανωτές η Ομοσπονδία Χάντμπολ, ο Δήμος Καματερού, η τοπική επιτροπή του
αθλήματος και ο Πανελλήνιος Σύλλογος Προπονητών Χάντμπολ. Ο πρόεδρος της ΟΧΕ
Γιώργος Αλικάκος και ο γενικός γραμματέας Αλέκος Χαρόπουλος, ο δήμαρχος
Καματερού Παναγιώτης Τράκας και ο πρόεδρος του Αθλητικού Οργανισμού του Δήμου
Θανάσης Μαγκανάρης ανοίγουν δρόμους για το πάντρεμα του αθλητισμού με τις
τέχνες. 
Τη δική τους πινελιά στη διοργάνωση θα βάλουν οι ζωγράφοι Δήμητρα
Κρεμιτζή και Γιάννης Μπεμπένης, οι οποίοι φιλοτέχνησαν προσωπογραφία του Μάνου
Χατζιδάκι. 
Είναι ενδιαφέρον να γίνει γνωστό γιατί δόθηκε στο τουρνουά το
όνομα του μεγάλου συνθέτη. Το 1981 το μοτίβο του πρώτου τραγουδιού από το έργο
του «Οδός Ονείρων» ντύθηκε με λόγια για το χάντμπολ κι έγινε από τότε το
αγαπημένο μουσικό κομμάτι του αθλήματος. Αλλά και στις κατασκηνώσεις της
Πεντέλης κάθε καλοκαίρι, τα παιδιά που συγκεντρώνονται για αγώνες χάντμπολ,
ξυπνάνε το πρωί ακούγοντας από τα μεγάφωνα το τραγούδι «Το χαμόγελο της
Τζοκόντα» του Μάνου Χατζιδάκι. 
Ωραίες πρωτοβουλίες που τρέφουν την
αισιοδοξία και ανοίγουν τους ορίζοντες. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15843O124</ED>
<ID>
ID:169015

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O12&aa=4</URL></REF>


Article

<CATEGORY>vin10</CATEGORY>

 <H2>ΣΚΑΚΙ</H2>
<H2>Ξεκίνησε το διεθνές τουρνουά της Μαδρίτης
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΟ ΕΤΗΣΙΟ κλειστό διεθνές
τουρνουά της Μαδρίτης ξεκίνησε με τη συμμετοχή εννέα πολύ ισχυρών παικτών και
του Ισπανού Σαν Σεγκούντο, που θα πρέπει να παλέψει πολύ για να μη γίνει ο
εύκολος πόντος των υπολοίπων. Το τουρνουά είναι κατηγορίας 17 της διεθνούς
ομοσπονδίας. Οι εννέα έχουν ΕΛΟ που κυμαίνονται από 2.635 (Ιλέσκας) έως 2.725
(Τοπάλοβ). Στον πρώτο γύρο σημειώθηκαν τα εξής αποτελέσματα: Μπελιάβσκι -
Πίκετ 1-0 (51), Σίροβ - Πόλγκαρ 1-0 (36), Σορτ - Σαν Σεγκούντο 1-0 (51),
Ακοπιάν - Ιλέσκας 0,5-0,5 (65), Σάλοβ - Τοπάλοβ 0,5-0,5 (41). 
Σίροβ
(2.690) - Πόλγκαρ (2.645) 
1. ε4 γ5 2. Ιζ3 ε6 3. δ4 γ: δ4 4. Ι: δ4 Ιγ6 5.
Ιγ3 δ6 6. η4 α6 7. Αε3 Ιηε7 8. ζ4 β5 9. η5 Αβ7 10. Αη2 θ6 11. η: θ6 Ιη6 12. Ι:
γ6 Α: γ6 13. Βδ4 Βθ4+ 14. Ρδ2 η: θ6 15. Παζ1 Πη8 16. Ργ1 Πγ8 17. Πθη1 Ιε7 18.
Βδ2 β4 19. Ιδ1 Αα4 20. β3 Αβ5 21. Πζ3 Ιγ6 22. Πθ3 Βδ8 23. Ρβ1 Πη4 24. Ιζ2 Π:
η2 25. Π: η2 Αζ1 26. Ιη4 Αη7 27. ζ5 Αγ3 28. Βζ2 Αη2 29. Β: η2 ε: ζ5 30. Ι: θ6
Ρδ7 31. Ι: ζ5 Βη8 32. Βε2 Βη6 33. Πθ6 Βη8 34. Π: δ6+ Ρε8 35. Β: α6 Ιε7 36.
Ββ5+ 1-0 
*** Με τρίτη συνεχόμενη ισοπαλία συνέχισε την πορεία του
στην Αργεντινή ο Βασίλης Κοτρωνιάς. Στον τρίτο γύρο ήταν λευκός, με αντίπαλο
τον Αμερικανό Βολφ (2.575). Στις άλλες συναντήσεις τα αποτελέσματα ήταν:
Αντιάντο - Πάνο 1-0, Μόροβιτς - Σουτόβσκι 0,5-0,5, Ρικάρντι - Καμπόρα 1-0,
Ζαρνίκι - Σπάγκεμπεργκ 0-1. Βαθμολογία (σε τρεις αγώνες): 1-2) Μόροβιτς,
Σουτόβσκι 2,5, 3-4) Βολφ, Σπάγκεμπεργκ 2, 5-6) Αντιάντο, Κοτρωνιάς 1,5, 7-8)
Ρικάρντι, Ζαρνίκι 1, 9-10) Καμπόρα, Πάνο μισός βαθμός. Αξίζει να σημειωθεί ότι
και στην αμέσως προηγούμενη εμφάνισή του (στο πανευρωπαϊκό της Κροατίας) ο
Βασίλης είχε κάνει κυρίως ισοπαλίες: πέντε, σε σύνολο οκτώ παρτίδων. Και οι
τρεις ισοπαλίες με τις οποίες ξεκίνησε στην Αργεντινή ήταν μαχητικές.
Σημαντική ευκαιρία νίκης έχασε ο Κοτρωνιάς στην πρώτη παρτίδα, όταν
αντιμετώπιζε με τα μαύρα τον Ζαρνίκι. 
Παράλληλα με το κλειστό τουρνουά
γίνεται και ανοιχτό με τη συμμετοχή 229 παικτών, ανάμεσα στους οποίους πολλοί
τιτλούχοι σκακιστές. 
*** Στη δεύτερη τοπική κατηγορία Αττικής τα
μπαράζ ανόδου τελειώνουν την Κυριακή 1 Ιουνίου. Οι τελικές βαθμολογίες της
κανονικής περιόδου έχουν ως εξής: 
Α' όμιλος: 1-2) Άγ. Ανάργυροι,
Ασπρόπυργος 12, 3) «Τρ. Σιαπέρας» Ά. Λιοσίων 10, 4) Πετρούπολη 9, 5) Ευκλείδης
Μενιδίου 6, 6) ΔΑΣ Ά. Λιοσίων 3, 7) Αγ. Βαρβάρα 3 (-1 βαθμός ποινής), 8)
Σιδηροδρομικοί 0 βαθμοί. 
Β' όμιλος: 1) Κηφισιά 14, 2) Μεταμόρφωση 12, 3)
Διόνυσος 9, 4) Αετός Πλ. Αττικής 8, 5) Ένωση Σπάρτης 5, 6-7) Αετός Αθηνών,
Πρόοδος Ν. Βουτζά 3, 8) Σχ. Χατζήβεη 2 βαθμοί. 
Γ' όμιλος: 1) Άγ. Δημήτριος
12, 2) ΚΕΟ 11, 3-4) Καισαριανή, ΟΤΕ 10, 5) «Μπίκος» Ηλιούπολης 6, 6) ΟΦΒΘ
Βούλας 4, 7) Επαγγελματικό Λύκειο Πειραιά 2 (-1 βαθμός ποινής), 8) Αίγλη
Παπάγου 0 βαθμοί. 
Μετά τον 3ο γύρο των μπαράζ προηγούνται οι Άγ. Ανάργυροι
με 6 βαθμούς και ακολουθούν: Άγ. Δημήτριος, Ασπρόπυργος με 4, Κηφισιά,
Μεταμόρφωση με 2, ΚΕΟ χωρίς βαθμό. 
*** Ο Σπύρος Σκέμπρης, μετά την
επίσκεψή του στο Αγρίνιο όπου έδωσε διάλεξη και αγώνα σιμουλτανέ, παραβρέθηκε
σε σκακιστικές εκδηλώσεις στην Πρέβεζα (Ξενοδοχείο «Πρέβεζα Σίτι»). Το Σάββατο
17/5 συμμετείχε σε παράδοση μαθημάτων σε μικρούς σκακιστές της περιοχής
(Πρέβεζα, Λευκάδα κ.ά.) ενώ την επομένη έδωσε αγώνα επίδειξης σιμουλτανέ με 15
αντιπάλους, τοπικούς σκακιστές. Το προσεχές Σαββατοκύριακο 24 και 25 Μαΐου ο
Κερκυραίος γκραν μετρ θα βρίσκεται στη Λαμία. Εκεί θα δώσει αγώνα σιμουλτανέ
(αίθουσα τουριστικού περιπτέρου Λαμίας, Άγ. Λουκάς) σε 30 σκακιέρες και
διάλεξη με θέμα την παρουσία της Εθνικής στο τελευταίο ευρωπαϊκό πρωτάθλημα,
στο εντευκτήριο του Σ.Ο. Λαμίας. 
*** Η προκριματική φάση του
ανοιχτού πρωταθλήματος Ελλάδας για την περιφέρεια Ανατολικής Στερεάς θα
πραγματοποιηθεί στις 30, 31 Μαΐου, 1, 7 και 8 Ιουνίου στη Χαλκίδα (ξενοδοχείο
«Λούσι»). Διευθυντής αγώνων είναι ο κ. Γιαμαρέλλος (τηλ. 0221/81.258, 86.015).

*** Σχολικό πρωτάθλημα για μαθητές κάθε ηλικίας της περιοχής του
Αιγάλεω διοργανώνει ο τοπικός σκακιστικός όμιλος (πρόεδρος είναι ο Γιάννης
Σπυρακόπουλος), σε συνεργασία με τον Δημοτικό Αθλητικό Οργανισμό και τον Δήμο
Αιγάλεω. Οι αγώνες θα γίνουν την Κυριακή 1 Ιουνίου (ώρα 10.00) στο πνευματικό
κέντρο «Γιάννης Ρίτσος» του δήμου, Δημαρχείου και Κουντουριώτη, Αιγάλεω.
Πληροφορίες και δηλώσεις συμμετοχής στον Σκακιστικό Όμιλο Αιγάλεω (Ιερά Οδός
και Σούτσου, τηλ. 5910.421, απογευματινές ώρες) και στον Αθλητικό Οργανισμό
(τηλ. 5315.495, πρωινές ώρες). Όσοι συμμετάσχουν θα πρέπει να βρίσκονται στον
χώρο αγώνων μισή ώρα πριν από την έναρξη, για να επιβεβαιώσουν τη συμμετοχή
τους. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15843O992</ED>
<ID>
ID:169016

</ID><URL>http://ta-nea.dolnet.gr/neaweb/neafile.print_unique?e=A&f=15843&m=O99&aa=2</URL></REF>


Article

<CATEGORY>vin09</CATEGORY>

 <H5>ΟΙ ΑΜΟΙΒΕΣ ΓΙΑ ΤΙΣ ΣΥΝΑΥΛΙΕΣ ΑΝΑ ΤΗΝ ΕΛΛΑΔΑ</H5>
<H5>Το «χρηματιστήριο»
</H5><H2>Εκατομμύρια θερινής νυκτός</H2>

<AUTHOR>ΧΑΡΗ ΠΟΝΤΙΔΑ</AUTHOR>

Την εποχή που εμφανίζονται τα
μαγιό στις βιτρίνες (και το νέφος στο Λεκανοπέδιο), τα γραφεία οργάνωσης
συναυλιών έχουν τελειώσει την πρώτη φάση της καλοκαιρινής τους δραστηριότητας.
Έχουν στείλει από καιρό τις προσφορές τους στα γραφεία των ανά την Ελλάδα
θερινών («ανοιχτών») Φεστιβάλ και έχουν ήδη κλείσει τον κυριότερο όγκο των
συναυλιών τους. 
Οι πελάτες τους (καλλιτέχνες) είναι έτοιμοι να εξορμήσουν
ανά την Ελλάδα, παίρνοντας μαζί τους ένα «στόλο» από μηχανήματα, ηχολήπτες,
φωτιστές, κουβαλητές, μουσικούς. 
Πόσο πάει φέτος η συναυλία; Αστεία η
ερώτηση μια που το ποσό διαμορφώνεται κυρίως από το επίπεδο της παραγωγής
(πόσα και ποια μηχανήματα, τι φωτισμούς, εξέδρα, όργανα κ.λπ.) και
περιλαμβάνει την προσωπική αμοιβή του καλλιτέχνη ή του γκρουπ, τις αμοιβές των
μουσικών, των «δεύτερων» τραγουδιστών, των τεχνικών και της ενοικίασης των
μηχανημάτων, που φτάνουν στον χώρο της συναυλίας, αλλά και την αμοιβή του
καλλιτεχνικού γραφείου που τη διαπραγματεύεται (γύρω στο 15% του ποσού). 
Όταν πρόκειται για μια συναυλία εκτός Αθηνών, ο δήμος ή το Φεστιβάλ που την
αγοράζει επιβαρύνεται με τα έξοδα της μεταφοράς και της παραμονής όλου του
σχήματος καθώς και με τα έξοδα της προώθησης της συναυλίας (το λιγότερο γύρω
στις 80.000 δρχ. για αφίσες και αφισοκόλληση). Ένας καλός μουσικός πάλι, σε
ένα αξιοπρεπές σχήμα, παίρνει καθαρά από 60.000 ως 90.000 για κάθε συναυλία,
ενώ ένας δόκιμος ηχολήπτης από 50.000-80.000. Η καθαρή αμοιβή που μένει τελικά
στον καλλιτέχνη είναι περίπου το 1/3 του προτεινόμενου ποσού. 
Συνήθως τα
τοπ ονόματα της ελληνικής σκηνής (Νταλάρας, Αλεξίου, Αρβανιτάκη,
Παπακωνσταντίνου) κάνουν λίγες συναυλίες με τη μορφή συμπαραγωγής ­ αν και
αυτό εξαρτάται από την εκάστοτε συμφωνία. 
Σε άλλες περιπτώσεις η
«συμπαραγωγή» έγκειται στη συμμετοχή του καλλιτέχνη (ή του παραγωγού της
συναυλίας) στα έσοδα από τα εισιτήρια των συναυλιών ­ αυτό αφορά καλλιτέχνες
που στις θερινές συναυλίες τους το κοινό όχι απλώς γεμίζει, αλλά... ξεχειλίζει
στα ανοιχτά θέατρα. Ορίζεται εκεί ένα πλαφόν (5 εκατ. δρχ., για παράδειγμα)
που εισπράττει ο δήμος, η κοινότητα ή ο φορέας ο οποίος οργανώνει το φεστιβάλ
και από εκεί και πέρα οι επιπλέον εισπράξεις ανήκουν στον καλλιτέχνη ή την
παραγωγή. 
Για να απλοποιήσουμε λίγο την κατάσταση (καθ' ότι ο κύκλος του
χρήματος... κύκλους κάνει), θα σας δώσουμε, ενδεικτικά, κάποια από τα «πακέτα»
που διαμορφώνονται από τα καλλιτεχνικά γραφεία (σε συνεργασία με τους ίδιους
τους καλλιτέχνες) και προτείνονται στα διάφορα φετινά θερινά φεστιβάλ ανά την
Ελλάδα. 
(Κάποιοι από τους καλλιτέχνες, που δεν «συμμετέχουν» στο φετινό
«χρηματιστήριο» των θερινών μας συναυλιών, είτε δεν δίνουν φέτος συναυλίες
είτε δεν έχουν ακόμη υποβάλει προτάσεις). 
Χάρις Αλεξίου: 7-8.000.000 (ανάλογα με τον τόπο). Πέρυσι η παράσταση
στο ΟΑΚΑ είχε κοστίσει 8 εκατ. 
Βασίλης Παπακωνσταντίνου: 7.000.000 (έναντι
των 5 εκατ. πέρυσι). 
«Τρύπες»: 6.500.000. 
Άλκηστη Πρωτοψάλτη (με
κάποιους από τους καλλιτέχνες που είχε τον χειμώνα στο «Ρόδον»): 6.500.000.

Δημήτρης Μητροπάνος: 6.000.000 (έναντι των 4,5 εκατ. πέρυσι). 
Ελευθερία Αρβανιτάκη: 6.000.000. 
«Ξύλινα Σπαθιά»: 5.000.000 (έναντι των 3
εκατ. πέρυσι). 
«Άβατον» με τον Ραμπί Αμπού Καλίλ (τον γνωστό Άραβα
ουτίστα): 4.800.000. 
Αδελφοί Κατσιμίχα: 4.500.000 (το ίδιο με πέρυσι). 
Κώστας Μακεδόνας - Χρήστος Νικολόπουλος: 4.000.000. 
Μανώλης Μητσιάς:
3.500.000. 
Αντώνης Βαρδής: 3.500.000 (έναντι των 2,8 εκατ. πέρυσι). 
Ορφέας Περίδης - Αλκίνοος Ιωαννίδης: 3.500.000. 
Πόλυ Πάνου - Μαριώ:
3.000.000. 
Σωκράτης Μάλαμας: 2.500.000. 
Ελένη Τσαλιγοπούλου:
2.500.000. 
Διονύσης Τσακνής - Λαυρέντης Μαχαιρίτσας: 2.500.000. 
Νίκος
Ξυδάκης - Αναστασία Μουτσάτσου: 2.500.000. 
Κώστας Χατζής: 2.500.000. 
Μελίνα Κανά - Γεράσιμος Ανδρεάτος: 2.300.000. 
Δημήτρης Ζερβουδάκης:
2.300.000 (έναντι του 1,4 εκατ. πέρυσι). 
Νίκος Πορτοκάλογλου: 2.000.000.

Έλλη Πασπαλά: 1.800.000. 
Φοίβος Δεληβοριάς: 1.800.0000. 
«Συνήθεις
Ύποπτοι» - Μίλτος Πασχαλίδης: 1.800.000. 
«Χαΐνηδες»: 1.600.000. 
«Στέρεο Νόβα»: 1.500.000. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15843P011</ED>
<ID>
ID:169017

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P01&aa=1</URL></REF>


Article

<CATEGORY>vin09</CATEGORY>

 <H5>ΜΙΟΥΖΙΚΑΛ ΣΤΟ ΘΕΑΤΡΟ ΤΟΥ
ΚΟΛΕΓΙΟΥ DEREE</H5>
<H2>Υπέρλαμπρο άστρο</H2>

Το
Αμερικανικό Κολέγιο Ελλάδος (Pierce και Deree) επαναλαμβάνει τη ροκ όπερα
«Ιησούς Χριστός Υπέρλαμπρο Άστρο» στα αγγλικά, παραγωγή των σπουδαστών του
Deree. Στην παράσταση παίρνουν μέρος 50 χορωδοί, 41 μουσικοί ορχήστρας και 10
σολίστες. (Γραβιάς 6, Αγία Παρασκευή, τηλ. 6009.800-9). 
*** Ο Θίασος
«Κράμα» συνεχίζει τις μεταμεσονύκτιες παραστάσεις του με το έργο «Η
Παράσταση... συνεχίζεται» του Ρικ Άμποτ, στο θεατράκι της οδού Νάξου 84. Η
σκηνοθεσία είναι του Ακίνδυνου Γκίκα, τα σκηνικά και κοστούμια του Νίκου
Λεγάκη και τους ρόλους ερμηνεύουν οι Τάσος Νούσιας, Ακίνδυνος Γκίκας,
Παναγιώτης Ναρλής, Κωνσταντίνος Συράκης, Μιχαέλα Αντωνίου, Χρύσα Παπαδοπούλου
κ.ά. (Πλατεία Κολιάτσου, τηλ. 2236.890). 
ΕΙΚΑΣΤΙΚΑ 
Το Κέντρο
Σύγχρονης Εικαστικής Δημιουργίας Ρεθύμνης εγκαινιάζει την έκθεση Ad Hoc/Ad In
Situ, στην οποία συμμετέχουν οι ζωγράφοι Γιώργος Γκολφίνος, Νίκη Καναγκίνη,
Αγγελική Κορκου, Ευσεβία Μιχαηλίδου, Ζάφος Ξαγοράρης, Ηλίας Παπαηλιάκης, Ρένα
Παπασπύρου, Νίνα Παππά, Τάσος Τριανταφύλλου και Γιώργος Τσακίρης. (Χειμάρρας
2, Ρέθυμνο). 
ΣΥΝΑΥΛΙΕΣ 
Έργα για σόλο βιολί και για διάφορους
συνδυασμούς μουσικής δωματίου θα ακουστούν απόψε στην ετήσια συναυλία της
Σχολής Βιολιού της Νίνας Πατρικίδου, στην Πινακοθήκη Κουβουτσάκη (Λεβίδου 11,
Κηφισιά, 9.00). 
ΧΟΡΟΣ 
Η χορογράφος Μαριέλα Νέστορα παρουσιάζει
τρεις χορογραφίες σήμερα και αύριο στο πλαίσιο του Μήνα Χορού που διοργανώνει
το Ανοιχτό Θέατρο. Η ομάδα Yelp Dance εδρεύει στο Λονδίνο και έχει δώσει
παραστάσεις στο Λονδίνο, τη Σλοβενία, την Κροατία. Μέλη του είναι οι χορευτές:
Jennie Arne, Philip Gehmacher, Snjezana Premus, Αντιγόνη Λύδη και Ιωάννα
Πορτόλου. (Κάλβου 70 και Γκύζη, 9 μ.μ.). 
ΣΥΜΠΟΣΙΟ 
Διήμερο
συμπόσιο με θέμα «Ελευθέριος Βενιζέλος, Αλέξανδρος Παπαναστασίου, Γεώργιος
Παπανδρέου. Η Δημοκρατική Παράταξη στον Μεσοπόλεμο», ξεκίνησε στις 10 π.μ. στο
Αμφιθέατρο του υπουργείου Εξωτερικών. Το διοργανώνει το Πνευματικό Ίδρυμα
Γεωργίου Παπανδρέου, πρόεδρος του οποίου είναι η κ. Σοφία Παπανδρέου -
Κατσανέβα. Εισηγητές σήμερα είναι οι Θανάσης Διαμαντόπουλος, Γεώργιος Μυλωνάς,
Λευτέρης Βερυβάκης, Παύλος Πετρίδης, Άλκης Ρήγος, Νίκος Παπαχρίστος και
Κατερίνα Βαρελά. (Ακαδημίας 1). 
ΦΩΤΟΓΡΑΦΙΑ 
«Ο Armint Τ. Wegner
και οι Αρμένιοι στη Μικρά Ασία, 1915» είναι ο τίτλος της έκθεσης του Α.
Wegner, που εγκαινιάζεται απόψε στις 9.00 στην Γκαλερί Kalfayan, στη
Θεσσαλονίκη (Αριστοτέλους 26 και Βατικιώτου). 
*** Ακόμη μια έκθεση
φωτογραφίας με τίτλο «Διά χειρός... Αττίλα», με τον φακό της Κάτιας
Χριστοδούλου. Στο Σπίτι της Κύπρου, στις 8 μ.μ. (Ηρακλείτου 10, Κολωνάκι). 
ΘΕΣΣΑΛΟΝΙΚΗ 
Την Αμάντα Μιχαλοπούλου και το πρώτο της μυθιστόρημα
«Γιάντες» (ΚΑΣΤΑΝΙΩΤΗΣ) παρουσιάζει απόψε ο Θεσσαλονικιός συγγραφέας Γιώργος
Σκαμπαρδώνης, στο βιβλιοπωλείο της Ι. Ζαχαριάδου (Προξένου Κορομηλά 20). Η
βραδιά θα κλείσει με τη συγγραφέα, που θα διαβάσει αποσπάσματα από το βιβλίο
της. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15843P021</ED>
<ID>
ID:169018

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ»
</H2>
Την πρώτη τους θερινή
συναυλία δίνουν η Μελίνα Κανά και ο Γεράσιμος Ανδρεάτος στον Θερινό Δημοτικό
Κινηματογράφο της Πετρούπολης (25ης Μαρτίου 168, 9 μ.μ). Οι συναυλίες τους θα
συνεχιστούν σε όλη την Ελλάδα. 
*** Οι Στέρεο Νόβα με νέο δίσκο («Βιταμίνα
Τεκ») και με δύο αναπάντεχες συμμετοχές, της Πόπης Αστεριάδη και της Τάνιας
Τσανακλίδου, απόψε και αύριο στο Κλαμπ του Μύλου. 
*** Από Ζαμπέτα και
Τσιτσάνη έως Κραουνάκη και Ξυδάκη περιλαμβάνει το πρόγραμμα της παρέας των 13
Φεγγαριών, που ανηφόρισε ήδη για τη Θεσσαλονίκη. Στο «Υπαίθριο του Μύλου» ο
Κώστας Μακεδόνας, η Αναστασία Μουτσάτσου, ο Παντελής Θαλασσινός και η Αθηνά
Μόραλη τραγουδούν για όσους αγαπούν το παλιό (και νέο) ελληνικό τραγούδι. 
*** Ο Δομένικος Βαμβακάρης τιμά τον πατέρα του, Μάρκο, με συναυλία στο
Δημοτικό Θέατρο του Πειραιά, με τη συμμετοχή των Λουκιανού Κηλαηδόνη, Βαγγέλη
Γερμανού, Θανάση Μωραΐτη, Ελένης Τσαγκαράκη κ.ά. (8.30 μ.μ.). 
*** Ο Νίκος
Δημητράτος και η Θεοδοσία Στίγκα ακόμη δύο βράδια στα «9/8» (Λ. Αλεξάνδρας
40). Ερμηνεύουν Ξαρχάκο, Θεοδωράκη, Τσιτσάνη, Παπαϊωάννου κ.ά. 
*** Οι
Balkanie, μουσικοί αυτοδίδακτοι από τα Νότια της Αλβανίας, παίζουν τσιγγάνικα
και βορειοηπειρώτικα, στο «Μπαρ των Ασωμάτων» (Αγ. Ασωμάτων 43, Θησείο ). 
*** Στο πλαίσιο του 1ου Φεστιβάλ Κρουστών/τζαζ, που διοργανώνει το Πνευματικό
Κέντρο του Δήμου Περιστερίου, ο ντράμερ Νίκος Τουλιάτος δίνει συναυλία στις 9
μ.μ., στο Άλσος Περιστερίου. 
*** Ακόμη δύο βραδιές η Σωτηρία Λεονάρδου στο
Μουσικό Θέατρο «Δίπλα στο Ποτάμι» (Λ. Κατσώνη, Άγ. Ανάργυροι, τηλ. 2610.444).

*** Οι Συνήθεις Ύποπτοι εμφανίζονται στην Έκθεση Βιβλίου στο Πεδίον του
Άρεως, παρουσιάζοντας τραγούδια από τον δίσκο τους «Μέρες Αδέσποτες». 
***
Ο Τάσος Ποταμιάνος, ο Κώστας Χαριτάτος και η Αλίκη Αβδελοπούλου παρουσιάζουν
τον πρώτο τους δίσκο, με τίτλο «Ονειροκλέφτης», στο live «Club Omni»
(Αγγελοπούλου 2 και Άγγ. Σικελιανού, Ψυχικό). 
***Οι Ο.Ρ.Α. συνεχίζουν τις
εμφανίσεις τους, παρουσιάζοντας τον τελευταίο τους δίσκο «Κάνουμε τα αστεία
Σοβαρά», στο Άργος, στο Club Embargo. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15843P022</ED>
<ID>
ID:169019

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P02&aa=2</URL></REF>


Article

<CATEGORY>vin09</CATEGORY>

 <H2>Η Δημουλά, η Αννίτα και τα σύμβολα</H2>

<AUTHOR>Χ.</AUTHOR>

</H3>Μπορεί να αμφισβητηθεί σε έναν
οποιονδήποτε άνθρωπο το δικαίωμα να κατανοεί την ποίηση; «Όχι», απαντά
κατηγορηματικά η Κική Δημουλά. Και επιμένει να διευκρινίσει το πνεύμα των
λόγων της («δεν μπορώ να πιστέψω πως η Αννίτα Πάνια ξέρει πόσο αίμα έχυσα για
να γράψω ένα ποίημα») στο χθεσινό ρεπορτάζ των «ΝΕΩΝ». Το ερώτημα ήταν πώς
αντιδρά συναισθηματικά που το όνομά της είναι πια γνωστό σε ένα ευρύτερο
κοινό, τόσο στην Ελλάδα όσο και στο εξωτερικό. «Θέλω να δηλώσω», εξηγεί τώρα,
«ότι το όνομα της Α. Πάνια το χρησιμοποίησα σαν σύμβολο μεγάλης
ακροαματικότητας σε σχέση με το "ευρύ αναγνωστικό κοινό" που μου απέδιδε το
ρεπορτάζ. Με μεγάλη δυσκολία μπορώ να απαντώ σε αυτό το θέμα, καθώς δεν
επιτρέπω στον εαυτό μου να μετράει αριθμό αναγνωστών και να κρατάει τεφτέρια
κατηγοριών. Απλώς επειδή η ποίηση πάντα φυτοζωούσε με ελάχιστους αναγνώστες,
οι περισσότεροι με θορυβούν. Μήπως η προσέγγισή τους στην ποίηση γίνεται από
ένα δρόμο εύκολο, αναίμακτα, ενώ αυτός που ακολουθώ με ταράζει στις
αφαιμάξεις. Και μου έρχεται πολύ πιο φυσικό να αμφισβητήσω εν ανάγκη την όποια
δική μου ποιότητα, παρά το ποιητικό ήθος του κόσμου, για τον οποίον άλλωστε
γράφω». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15843P023</ED>
<ID>
ID:169020

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P02&aa=3</URL></REF>


Article

<CATEGORY>vin09</CATEGORY>

 <H2>Επείγον</H2>

<AUTHOR>Γ.Δ.Σ.</AUTHOR>

<H3></H3>Το είχα πει εγώ. Και τους είχα επιστήσει την προσοχή. Ήταν να μην
αρχίσει η Λίνα Βερτμίλερ να ξεντύνει και τους ηθοποιούς μας της όπερας στην
«Μποέμ» της, στη Λυρική. Από εκεί και πέρα... Γαία πυρί μειχθήτω! Ιδού τώρα,
πριν αλέκτορα φωνήσαι τρις, στο «Έτσι κάνουν όλες» του Μεγάρου, ερωτική σκηνή
με τον Φεράντο - Αντώνη Κορωναίο ημίγυμνο. Επανέρχομαι, λοιπόν, και εφιστώ και
πάλι την προσοχή στους λυρικούς μας καλλιτέχνες. Όσο είναι καιρός ακόμη,
νηστεία και γυμναστική! Γρηγορείτε! 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15843P024</ED>
<ID>
ID:169021

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P02&aa=4</URL></REF>


Article

<CATEGORY>vin09</CATEGORY>

 <H2>Ανοιχτοί ροκ ορίζοντες</H2>

<AUTHOR>Μ.Μ.</AUTHOR>

<H3></H3>Ήρθε στην Αθήνα, για την αποψινή συναυλία του στο Γκάζι, ο Πασκάλ Κομελάντ και
βρήκε την ευκαιρία να μιλήσει και για τη μουσική ­ αν και δεν είναι από αυτούς
που αρέσκονται στις αναλύσεις. Τι είναι αυτό που τον εμπνέει; «Η ροκ μουσική
της δεκαετίας του '60 και η λαϊκή μουσική της Μεσογείου. Τα μπλουζ της
Μεσογείου», όπως ονόμασε τα ρεμπέτικα. Η λεγόμενη world music να υποθέσουμε.
Όχι, δεν πρόκειται γι' αυτό. «Δεν μ' αρέσει η world music ­ λέει ο συνθέτης ­
μ' ενδιαφέρει η επαφή των ανθρώπων». Γι' αυτό και η ορχήστρα του αλλάζει
συνέχεια μέλη. Για να μένει πάντα ανοιχτή στις εκπλήξεις. Καθόλου άσχημη ιδέα
για έναν μουσικό με ανοιχτούς ορίζοντες, όπως ο κ. Κομελάντ, που ­ σαν μια
ακόμη έκπληξη στη σειρά ­ γράφει αυτό τον καιρό τη μουσική της ταινίας «Ένα
Σάββατο στη Γη». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15843P025</ED>
<ID>
ID:169022

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P02&aa=5</URL></REF>


Article

<CATEGORY>vin09</CATEGORY>

 <H2>Ηλεκτρονική χορηγία - χρήσιμη προσφορά</H2>

<AUTHOR>Μ.Χ.</AUTHOR>

</H3>Τι είναι εκείνο που συνδέει τη
μεγαλύτερη ελληνική εταιρεία μετάλλων (ΒΙΟΧΑΛΚΟ), τη μεγαλύτερη βιομηχανία
τσιμέντου (ΑΓΕΤ ΗΡΑΚΛΗΣ), τη μεγαλύτερη εταιρεία παραγωγής μπίρας (ΑΘΗΝΑΪΚΗ
ΖΥΘΟΠΟΙΪΑ) και τη μεγαλύτερη φαρμακοβιομηχανία (ΒΙΑΝΕΞ); Ένα... CD-ROM! Το
CD-ROM της Multipress, των Γ. Παπαϊωάννου και Χ. Κορφιάτη, για την «Ελληνική
Βιομηχανία και Οικονομία», που μόλις κυκλοφόρησε ανανεωμένο. Οι εταιρείες
αυτές θέλησαν να είναι χορηγοί σε αυτό το δίγλωσσο (ελληνικό - αγγλικό)
ηλεκτρονικό βιβλίο, που πληροφορεί το κοινό ­ το ελληνικό και το διεθνές ­ για
το πώς πήγαν το 1996 1.250 ελληνικές βιομηχανίες. Με μια απλή κίνηση του
«ποντικιού» του, ο χρήστης μπορεί να δει το παρόν, το παρελθόν και το μέλλον
των εταιρειών που εξετάζονται και που κατατάσσονται με 200(!) κριτήρια. Η τιμή
του μπορεί να φαίνεται αλμυρή για τους συνηθισμένους στα παραδοσιακά βιβλία
(25.000 δρχ.), μόνο που... δεν υπάρχει παραδοσιακό βιβλίο που να συνδυάζει
τόσα πολλά στοιχεία, τόσες έρευνες, φωτογραφίες, πίνακες και διαγράμματα και
που να διαμορφώνεται ουσιαστικά από τον αναγνώστη - χρήστη. Το ενδιαφέρον ενός
τέτοιου CD-ROM είναι ειδικό. Φαντασθείτε, όμως, πόσο θα μπορούσαμε να
εμβαθύνουμε και να εκσυγχρονίσουμε τις γνώσεις μας με αντίστοιχα ηλεκτρονικά
βιβλία αναφοράς για διάφορους τομείς της ζωής μας. Μήπως θα πρέπει οι χορηγοί
των θεατρικών παραστάσεων και των εκθέσεων να σκεφθούν και αυτή την προσφορά;

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15843P026</ED>
<ID>
ID:169023

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P02&aa=6</URL></REF>


Article

<CATEGORY>vin09</CATEGORY>

 <H5>Ο ΒΡΕΤΑΝΟΣ ΠΡΟΕΔΡΟΣ ΤΗΣ ΕΠΙΤΡΟΠΗΣ ΓΙΑ ΤΗΝ ΕΠΙΣΤΡΟΦΗ ΤΩΝ
ΜΑΡΜΑΡΩΝ ΣΤΗΝ ΑΘΗΝΑ</H5>
<H2>Περισσότερες οι πιθανότητες</H2>

<AUTHOR>ΠΑΡΑΣΚΕΥΗΚΑΤΗΜΕΡΤΖΗ</AUTHOR>

«Έχουμε πολύ περισσότερες πιθανότητες να πείσουμε την
τωρινή κυβέρνηση από την προηγούμενη», δήλωνε χθες στην Αθήνα για το ζήτημα
της επιστροφής των Μαρμάρων του Παρθενώνα, ο νέος πρόεδρος της Βρετανικής
Επιτροπής για την Επιστροφή των Μαρμάρων, κ. Γκράχαμ Μπινς. 
Βασικά
επιχειρήματα του κ. Μπινς ­ που δεν είναι ακαδημαϊκός, αλλά άνθρωπος των
μίντια, με επιρροή σε καλλιτεχνικούς και κοινωνικούς κύκλους ­ είναι ότι «η
τωρινή (Εργατική) κυβέρνηση είναι γεμάτη από λογικούς και ευφυείς ανθρώπους,
που είναι πιο ανοιχτοί στη λογική απ' ό,τι η προηγούμενη, παρότι», όπως
διευκρίνισε, «το νέο Εργατικό Κόμμα είναι μια καινούργια εφεύρεση, δεν είναι
το παλιό Εργατικό Κόμμα. Έτσι κι αλλιώς, όμως, το ζήτημα της επιστροφής δεν
ήταν ποτέ μέρος της πολιτικής του Εργατικού Κόμματος, αλλά είχαμε φίλους μέσα
στο Εργατικό Κόμμα, περισσότερους απ' ό,τι μέσα στην άλλη παράταξη». 
Σε
άλλο βασικό σημείο της ομιλίας του, ο κ. Μπινς τόνισε: «Η διαδρομή προς την
επιστροφή των Μαρμάρων του Παρθενώνα είναι μακρόχρονη. Για να πετύχει πρέπει
να κινηθούμε πολύ προσεκτικά και διπλωματικά στην πολιτική σφαίρα. Είναι
εύκολο να κάνουμε καμπάνιες, αλλά τα πράγματα είναι πιο δύσκολα στην πολιτική
αρένα». 
Συνέστησε ο κ. Μπινς «να μη βλέπουμε το αίτημα της επιστροφής σαν
μια διαμάχη μεταξύ κυβερνήσεων, αλλά να κάνουμε τον βρετανικό λαό να αισθανθεί
την επιστροφή ως πράξη γενναιοδωρίας». 
Ο ίδιος απέκλεισε το ενδεχόμενο να
επιστραφούν τα Μάρμαρα «αν δεν οικοδομηθεί το κατάλληλο μουσείο στην Ελλάδα».
Την επιστροφή της Βρετανίας στην ΟΥΝΕΣΚΟ χαρακτήρισε ως «επιστροφή στην
υγεία». Απαντώντας στο τελευταίο επιχείρημα αυτών που αρνούνται την επιστροφή
από φόβο μήπως αδειάσουν τα μουσεία, παρατήρησε ότι μέσω της ΟΥΝΕΣΚΟ ζητείται
«η επιστροφή πραγμάτων που έχουν σημασία για το ήθος και την αίσθηση της
ύπαρξης ενός έθνους» και ότι, εν πάση περιπτώσει, όταν αδειάσει ο χώρος θα
μπορέσουν να μπουν στα μουσεία έργα που αντιπροσωπεύουν τον βρετανικό λαό. 
«Όταν ξεκίνησε η Βρετανική Επιτροπή, το 1982, οι περισσότεροι Βρετανοί
πίστευαν ότι τα Μάρμαρα πουλήθηκαν, αγοράσθηκαν και κατέχονται νόμιμα», είπε ο
κ. Μπινς. «Σήμερα, πολύ λίγοι το πιστεύουν αυτό. Με την πάροδο του χρόνου
μπορέσαμε να πείσουμε με επιχειρήματα ότι δεν είναι έτσι τα πράγματα. Σήμερα
ένα μεγάλο μέρος του πληθυσμού γνωρίζει τα πραγματικά γεγονότα της ιστορίας.

Θέλω, όμως, να τονίσω ότι το ζήτημα της επιστροφής των Μαρμάρων δεν είναι
ένα θέμα που πιάνει στην καρδιά τον βρετανικό λαό, όπως είναι οι εικόνες της
τηλεόρασης, με τα παιδιά που λιμοκτονούν ή έναν πόλεμο, θέματα τα οποία
αγγίζουν συναισθηματικά τον κόσμο, αλλά απευθύνονται στη λογική των ανθρώπων
με ορθολογικό τρόπο. 
Γι' αυτό και λέμε ότι πρόκειται για μια μακρόχρονη
διαδικασία. Έχουμε να παλέψουμε με 150 χρόνια πλύσης εγκεφάλου, αλλά δεν
υπάρχει αμφιβολία ότι στο τέλος θα κερδίσουμε». 
Ο κ. Γκράχαμ Μπινς
επρόκειτο να μιλήσει σήμερα το πρωί στο διεθνές διήμερο συμπόσιο που
διοργανώνει στο Χαλάνδρι ο Συνασπισμός, σε συνεργασία με τον Δήμο Χαλανδρίου.
Σήμερα πρόκειται να έχει συνάντηση με τον υπουργό Πολιτισμού, κ. Ευάγγελο
Βενιζέλο. Θέμα της συνεδρίασης είναι: «Το αίτημα της επιστροφής των Μαρμάρων».

<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15843P031</ED>
<ID>
ID:169024

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P03&aa=1</URL></REF>


Article

<CATEGORY>vin09</CATEGORY>

 <H2>Ποιητικές δοκιμές με «ρίζες στον χρόνο»</H2>

<H3></H3>«Ρίζες στον χρόνο» ονόμασε ο Σπύρος Βέργος ­ δημοσιογράφος και νυν
προϊστάμενος του γραφείου Τύπου της ελληνικής πρεσβείας στην Πράγα ­ την
έκδοση που συγκεντρώνει τέσσερις ποιητικές συλλογές του και η οποία
παρουσιάστηκε χθες στη Στοά του Βιβλίου από τις εκδόσεις Καστανιώτη. 
Για
τις ρίζες του στη δημοσιογραφία, την παρουσία του στους κοινωνικούς αγώνες και
τη δράση του στο εξωτερικό για την προώθηση των ελληνικών πραγμάτων, όπως και
για τις ποιητικές του δοκιμές και τις λογοτεχνικές απόπειρες μίλησαν ο
υπουργός Παιδείας Γεράσιμος Αρσένης και ο ποιητής Τίτος Πατρίκιος,
προθερμαίνοντας την ατμόσφαιρα για τους ηθοποιούς Χρήστο Τσάγκα και Λαρίσα
Βέργου, οι οποίοι διάβασαν στίχους του στο ακροατήριο των φίλων τού ποιητή.

Ανάμεσά τους, μεταξύ άλλων, βρίσκονταν και οι Νίκος Σηφουνάκης, Τηλέμαχος
Χυτήρης, Ανδρέας Ανδριανόπουλος, Πέτρος Αμπατζόγλου, Δημήτρης Νόλλας, Νίτσα
Λουλέ, Πέτρος Κουναλάκης, Τάσος Παππάς, Αρλέττα. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15843P032</ED>
<ID>
ID:169025

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P03&aa=2</URL></REF>


Article

<CATEGORY>vin09</CATEGORY>

 <H2>Μινωικές ανθρωποθυσίες</H2>

Παρότι το εύρημα και η θεωρία της ανθρωποθυσίας
στη μινωική Κρήτη, που διατύπωσαν πριν από χρόνια ο Γιάννης και η Έφη
Σακελλαράκη, έχουν σφραγίσει την 30χρονη ιστορία της ανασκαφής των Αρχανών, «η
ανθρωποθυσία στη μεγάλη ιστορία των Αρχανών είναι μόνο μια μέρα». 
Έτσι,
στην έκθεση που εγκαινιάζεται με κάθε επισημότητα τη Δευτέρα στις 8 μ.μ. από
τον Πρόεδρο της Δημοκρατίας, κ. Κωστή Στεφανόπουλο, στο Μουσείο Κυκλαδικής
Τέχνης (στο Μέγαρο Σταθάτου), με τίτλο «Αρχάνες, μια νέα ματιά στη Μινωική
Κρήτη», το αθηναϊκό κοινό θα έχει την ευκαιρία να δει τη μακριά λόγχη που
βρέθηκε πάνω στον σκελετό ενός δεκαοκτάχρονου νέου, με το δαχτυλίδι και το
περίαπτον που φορούσε, να δει τα δύο πήλινα πόδια, απομεινάρι ενός ξύλινου
αγάλματος, που βρέθηκε στον ίδιο χώρο, στα Ανεμόσπηλια, και υποδηλώνει ότι
αυτός ο χώρος ήταν ναός. 
Μπορεί ακόμα να δει τα βασικά ευρήματα αυτού του
ιερού, τα πλούσια χρυσά κοσμήματα που έφεραν οι σκελετοί, την επιστημονική
ανάπλαση των μορφών τους σε εικόνες στον τοίχο κ.ά. Δεν θα δει, όμως, γραμμένη
στο ενημερωτικό σημείωμα την άποψη που κάποτε σοκάρισε τόσο πολύ και
αμφισβητήθηκε πολύ, χωρίς να έχει τελείως εγκαταλειφθεί από τους υποστηρικτές
της. «Μας ζητήθηκε να μη γίνει μεγάλη αναφορά (για να μη μειωθεί το θέμα
Αρχάνες)» στο δίτομο επιστημονικό βιβλίο που θα κυκλοφορήσει από τις Εκδόσεις
Άμμος με τη χορηγία του Ιδρύματος Νάκου, μας είπε το ζεύγος Σακελλαράκη. Ο
πρώτος τόμος του έργου είναι κιόλας έτοιμος. 
Άλλωστε, τα συνολικά 238
εκθέματα, που αναδεικνύονται σε πολυτελείς βιτρίνες με το μεταξωτό ύφασμα και
ο τρόπος της έκθεσης στρέφουν αλλού την προσοχή. Στην ομορφιά, την αρχαιότητα,
την ποικιλία, την εκλέπτυνση, χαρακτηριστικά όλα αυτά του μινωικού πολιτισμού.

Από τις ανασκαφές των Αρχανών, που εκτείνονται στον χώρο (σε σπίτια, ιερά,
ανακτορικούς χώρους) και στον χρόνο (από το 2200 π.Χ.) ­ δίνοντας από την αυγή
της ιστορίας αυτού του τόπου δείγματα μιας σφύζουσας κοινωνίας ­ βλέπουμε,
όπως τόνισε το ζεύγος Σακελλαράκη, τα πλεονεκτήματα των αρχαιοτήτων που
προέρχονται από μια συστηματική ανασκαφή. Όχι μόνο το κόσμημα, αλλά και τον
τρόπο που το φορούσαν κ.ά. Τα μισά από τα εκθέματα, προέρχονται από τις
αποθήκες. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15843P033</ED>
<ID>
ID:169026

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P03&aa=3</URL></REF>


Article

<CATEGORY>vin09</CATEGORY>

 <H5>Εξ όνυχος</H5>
<H2>ΤΟ ΠΝΕΥΜΑ του τόνου</H2>

<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Την περασμένη εβδομάδα στη διημερίδα των Εκδοτών
Βιβλιοπωλών για τον θεσμό της Βιβλιοθήκης στην εκπαίδευση είχα την τιμή ως
εισηγητής να απευθυνθώ στον υπουργό Παιδείας και να ισχυριστώ ότι σχολική
βιβλιοθήκη δεν πρόκειται να ορθοποδήσει, όσο το κράτος βολεύεται με τη
μεταξικής εμπνεύσεως ίδρυση του Οργανισμού Εκδόσεως Διδακτικών Βιβλίων και ως
εκ τούτου με το ΜΟΝΑΔΙΚΟ Εγχειρίδιο στη χρήση μαθητών και δασκάλων. Και τώρα
ένας χρήσιμος λογαριασμός. Αν κάποιος υπουργός τολμήσει να καταργήσει τον
μονοπωλιακό εκδοτικό χαρακτήρα του κράτους, τα κέρδη είναι συγκλονιστικά. Αν
υπολογίσουμε πως κάθε χρόνο το κράτος τυπώνει 200 περίπου βιβλία, σε τιράζ
150.000 αντιτύπων το καθένα, με μέσο αριθμό σελίδων 250 και κόστος ανά
δεκαεξασέλιδο επιεικώς 50.000 δρχ. Κάθε χρόνο ξοδεύει γύρω στα 50
δισεκατομμύρια. Δηλαδή, αν αύριο καταργηθεί ο Οργανισμός με 50 δισεκατομμύρια
μπορεί να αγοράσει και να εφοδιάσει μέσα σε ΕΝΑ χρόνο τις σχολικές βιβλιοθήκες
με 10 εκατομμύρια βιβλία. Σε δέκα χρόνια, οι σχολικές βιβλιοθήκες θα διαθέτουν
100 εκατομμύρια βιβλία, δηλαδή πάνω από 5.000 βιβλία κάθε Δημοτικό, Γυμνάσιο
και Λύκειο. 
Μπακάλικοι λογαριασμοί. Έστω. Τι κερδίσαμε έως τώρα με
τις περισπούδαστες μελέτες παιδαγωγών, τεχνοκρατών και άλλων ηχηρών
οφικιάλιων; 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15843P034</ED>
<ID>
ID:169027

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P03&aa=4</URL></REF>


Article

<CATEGORY>vin09</CATEGORY>

 <H5>ΟΙ ΑΛΛΟΙ
</H5><H2>Μεταξύ φθοράς και ανυπαρξίας</H2>
<H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Καλοκαιρινή θερμοκρασία, κινηματογραφική ανυπαρξία.
Πλην της τρισχαριτωμένης, γαλλικής κομεντί «Η ευτυχία είναι στο λιβάδι» (Le
Bonheur est dans le pre), που δυστυχώς υποτιμήθηκε και πέρασε απαρατήρητη. 
Λόγω Καννών, αλλά και λόγω «πρόχειρης» διανομής, η ταινία του Ετιέν Σατιλιέ «Η
ευτυχία είναι στο λιβάδι» δεν εξασφάλισε την πρέπουσα προσοχή (επρόκειτο να
προβληθεί στις 9 Μαΐου, την τελευταία στιγμή, 24 ώρες πριν από την αναχώρησή
μου για τις Κάννες ειδοποιήθηκα πως αποσύρεται και στη συνέχεια, άνευ
ειδοποιήσεως προβλήθηκε στις 16 Μαΐου). 
Η σύλληψη του σεναρίου είναι
απολαυστική. Ο (θαυμάσιος) Μισέλ Σερό βρίσκεται στα πρόθυρα χρεοκοπίας. Είναι
ιδιοκτήτης μικρό-εργοστασίου που κατασκευάζει καπάκια για τουαλέτες, αλλά οι
εργάτριες, οι πιστωτές, η γυναικούλα του και η απίστευτη χαζό-κορούλα του,
ζητούν τα μαλλιά της κεφαλής του. 
Ο άνθρωπος καταλήγει στο νοσοκομείο,
«διασώζεται» από τον πιστό του φίλο Έντι Μίτσελ (βραβείο Cesar 1996) και
επιστρέφει στη ζωή. 
Ώσπου μια μέρα, βλέποντας τηλεοπτική, γαλλική εκπομπή,
φτυστή με τη δική μας «Φως στο τούνελ», παθαίνει ανατροπή. 
Στην εκπομπή,
λοιπόν, η Κάρμεν Μάουρα, αγρότισσα, λαϊκής αγοράς της γαλλικής επαρχίας,
ψάχνει τον απολεσθέντα σύζυγό της, ο οποίος είναι ολόιδιος ο βιομήχανος Μισέλ
Σερό! 
Απίστευτο! Το πιο απίστευτο είναι πως ο Σερό αρπάζει την ευκαιρία
και επιστρέφει στην αγρότισσα Μάουρα ως ο χαμένος... σύζυγος! Απλό! Ο άνθρωπος
επιθυμεί να αλλάξει ζωή. Τι είναι καλύτερο; Πόλη ή λιβάδι; Βιομήχανος ή
αγρότης λαϊκής αγοράς; 
Έξυπνη ιδέα, χαριτωμένοι διάλογοι, αιφνιδιαστικές
καταστάσεις και πρώτης γραμμής ερμηνείες. Τις θερινές νύχτες που έρχονται, σας
συμβουλεύω να επισκεφτείτε το... Λιβάδι. 
«Μαρία-Ηλέκτρα» 
Στο φινάλε της «χειμερινής» περιόδου,
εξέρχεται η ελληνική ταινία «Μαρία-Ηλέκτρα» της πρωτοεμφανιζόμενης Στέλλας
Μπελέση (είχε απορριφθεί από την προκριματική επιτροπή του φεστιβάλ
Θεσσαλονίκης). 
Νέα κοπέλα από την επαρχία, συνειδητά επιδίδεται στο «σπορ»
της πορνείας, σχολιάζοντας μ' αυτό τον τρόπο τις... δομές τής κοινωνίας
(πατριαρχία, φαλλοκρατική εξουσία). Η «πόρνη» καταλήγει στη σύγχρονη
αναπαραγωγή του μύθου της Ηλέκτρας. 
Πλεονεκτήματα: Απίστευτο;
Πάντως η οπτική της Μπελέση είναι ανήσυχη, ευρηματική και μερικές φορές
ελκυστική. Ο φακός ψάχνει και η πρωταγωνίστριά της Αλεξάνδρα Μπατσαλιά,
μεταμορφώνεται και διαρκώς... αλλάζει. 
Μειονεκτήματα: Σεναριακά τα
προβλήματα. Άνευ ιστορίας, με πλήθος δανείων από Γκοντάρ, Φασμπίντερ και άλλες
υπογραφές της διεθνούς πρωτοπορίας. Όλα ατάκτως ερριμμένα. Κρίμα! Πάει στράφι
η αισθητική προσπάθεια. 
Βαθμολογία= 3 (δεν πειράζει, μιαν άλλη
φορά). 
«Barb Wire» 
Barb Wire (Μπαρμπ Γουάιρ)
είναι το όνομα μιας γυναίκας που ζει στην Αμερική του 2017. Όπου η χώρα
μαστίζεται από εμφύλιο πόλεμο και μια ομάδα πραξικοπηματιών έχει αναλάβει τα
ηνία της ηγεσίας. Η Μπαρμπ Γουάιρ προσφέρει τις υπηρεσίες της έναντι αμοιβής,
αλλά όταν παλιοί της φίλοι ζητούν τη βοήθειά της, εκείνη τους φυγαδεύει στον
Καναδά. 
Πλεονεκτήματα: Ποιος ξέρει; Το ελληνικό γραφείο διανομής
δεν έδειξε την ταινία στους κριτικούς. Προφανώς η Μπαρμπ βρίθει από...
χαρίσματα. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15843P041</ED>
<ID>
ID:169028

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P04&aa=1</URL></REF>


Article

<CATEGORY>vin09</CATEGORY>

 <H5>Τι είδε ο φωτογράφος
</H5><H2>ΒΙΒΛΙΟ παρουσίαση</H2>

<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3></H3>ΚΩΣΤΑΣ ΟΡΔΟΛΗΣ.
Φωτογραφίζοντας τις πρόβες του «Μισάνθρωπου» στο θέατρο Οδού
Κυκλάδων. Αθήνα, εκδόσεις «Μανδραγόρας», 1996.
Σελ. 40. 
Ο Κώστας Ορδόλης συναντήθηκε με τον Λευτέρη
Βογιατζή, όταν εκείνος ετοίμαζε την «Αντιγόνη» και το θέατρο της Οδού Κυκλάδων
ήταν ένα... γιαπί ­ περίοδος επώδυνη, αλλά και καρποφόρα. Σκοπός της
συνάντησης ήταν μία φωτογράφηση για το περιοδικό «Πρόσωπα». Το περιοδικό λίγο
μετά έκλεισε. Έμειναν, όμως, οι φωτογραφίες. Έμεινε και η γνωριμία του
φωτογράφου με τον σκηνοθέτη. Ο Κώστας Ορδόλης άρχισε έκτοτε να φωτογραφίζει τα
τεκταινόμενα στο θεατράκι της Κυψέλης, που έχει μεταβληθεί σ' ένα από τα
κέντρα της θεατρικής ζωής του τόπου «Κατσούρμπος», «Με δύναμη από την Κηφισιά»
και, πιο πρόσφατα, «Μισάνθρωπος». Φωτογραφίες διεισδυτικές, ατμόσφαιρες
δοκιμών, τα «παιδιά» του θιάσου με τα καθημερινά τους ρούχα, ασκήσεις σε μια
γωνιά, τα κοστούμια, σκηνές έτοιμες, στιγμές δύσκολες... 
Οι
φωτογραφίες αυτές σε άσπρο - μαύρο δεν είναι ίσως ό,τι καλύτερο για δημοσίευση
στις εφημερίδες. Είναι όμως έξοχες για να «συναρμολογήσουν» ένα λεύκωμα. Όπως
αυτό που κυκλοφόρησε ο «Μανδραγόρας» ­ κομψότατη έκδοση ­ με άξονα τι δοκιμές
του «Μισάνθρωπου» και με αφορμή τις εκατό παραστάσεις του. Ο «Μισάνθρωπος»
ανήκει πλέον στο παρελθόν της «νέας Σκηνής», ό,τι ήταν να γραφεί για την
παράσταση γράφηκε, όμως υπάρχει πια αυτό το λεύκωμα, όχι βέβαια για να
«διατηρήσει» την παράσταση, αλλά για να διασώσει ατμόσφαιρες από την
προετοιμασία της, όπως τις έπιασε ο φωτογραφικός φακός, ατμόσφαιρες που θα
είχαν χαθεί για πάντα. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15843P042</ED>
<ID>
ID:169029

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P04&aa=2</URL></REF>


Article

<CATEGORY>vin09</CATEGORY>

 <H5>Η ΜΑΚΕΔΟΝΙΑ ΕΜΠΝΕΕΙ ΤΗ ΝΕΑ ΤΑΙΝΙΑ ΤΟΥ ΠΑΝΤΕΛΗ ΒΟΥΛΓΑΡΗ</H5>
<H2>Η ζωή είναι στον δρόμο...</H2>

<AUTHOR>ΠΑΥΛΟΣΚΑΓΙΟΣ</AUTHOR>

Στη ζωή «Όλα είναι δρόμος». Κι αυτά που φεύγουν κι αυτά
που συναντάς κι εκείνα που θα 'ρθουν. Οι ήρωες της νέας, ένατης στην καριέρα
του, ταινίας του Παντελή Βούλγαρη ετοιμάζονται να ζήσουν μέσα στα πλάνα της
από τις 20 Ιουλίου που θα αρχίσουν τα γυρίσματα.Προς το παρόν «ζουν» στα άκρα,
στα σύνορα της Μακεδονίας και της Θράκης και στάθηκαν πηγή έμπνευσης για τον
καθιερωμένο και «πιο ανθρώπινο», όπως έχει χαρακτηριστεί μέσα από το έργο του,
σκηνοθέτη μας, που τέσσερις μήνες τώρα κάνει ένα καθημερινό οδοιπορικό στη
«μέσα μεριά» της ήσυχης ζωής τους... Αφορμή γι' αυτή την επαφή μαζί τους, η
θέση του υπευθύνου που έχει στο πρόγραμμα «Εγνατία» με εκδηλώσεις εκτός
Θεσσαλονίκης στον Οργανισμό Πολιτιστικής Πρωτεύουσας, η οποία και αποτελεί τον
μεγαλύτερο χρηματοδότη της ταινίας του. Κι όχι μόνο αυτό, αφού η πρεμιέρα της
ταινίας «Όλα είναι δρόμος» θα γίνει στις 31 Δεκεμβρίου στη Θεσσαλονίκη ­
αφιερωμένη στη μνήμη του «παιδιού» της Τάκη Κανελλόπουλου ­ και θα σημάνει και
τη λήξη των εκδηλώσεων «Θεσσαλονίκη Πολιτιστική Πρωτεύουσα της Ευρώπης '97».

«Μέσα από την εμπειρία μου από αυτή την πολύμηνη επαφή μου με τους
ανθρώπους που ζουν "εκτός τειχών", όχι μόνο της πρωτεύουσας αλλά και της
Θεσσαλονίκης, άρχισα να διαλέγω μικρές ιστορίες καθώς με συγκίνησε το γεγονός
ότι υπάρχουν άνθρωποι που έχουν επιλέξει συνειδητά να ζουν σε χωριά της
Μακεδονίας και της Θράκης κοντά στα σύνορα της χώρας μας και η ζωή ρέει σαν
πεντακάθαρο ποτάμι στο βλέμμα τους, στις αποφασιστικές κινήσεις τους», λέει ο
Παντελής Βούλγαρης στα «ΝΕΑ». 
Τέσσερις ιστορίες που διαδραματίζονται σε
διαφορετικά σημεία ­ Κομοτηνή, Φλώρινα, Πρέσπες, Έβρος ­ και μια πέμπτη που
τις «ενώνει» δραματουργικά αποτελούν τη ραχοκοκαλιά του σεναρίου που έχει
γράψει ο Παντελής Βούλγαρης μαζί με τον συγγραφέα Γιώργο Σκαμπαρδώνη, δίνοντας
μια σημερινή εικόνα της Μακεδονίας - Θράκης, μακριά από αυτή που περνάει στα
Μέσα Μαζικής Ενημέρωσης, με ντόπιους ήρωες - επιστήμονες, λαθροκυνηγούς,
βιοπαλαιστές ­ που θα τους υποδυθούν ηθοποιοί του ΚΒΘΕ ή ερασιτέχνες με τους
οποίους αυτό τον καιρό κάνει πολύωρη οντισιόν ο σκηνοθέτης, ο οποίος επιθυμεί
όλο το έμψυχο υλικό της νέας ταινίας του να απαρτίζεται από ανθρώπους που
μένουν μόνιμα στη Βόρεια Ελλάδα. 
Από το «Προξενιό της Άννας» το '72 και τα
κατοπινά του φιλμ ­ «Μεγάλος ερωτικός», «Χάπι ντέι», «Βενιζέλος», «Πέτρινα
χρόνια», «Η φανέλα με το εννιά», «Ήσυχες μέρες του Αυγούστου», «Ακροπόλ» ­
έχουν περάσει 25 χρόνια με τις ιστορίες «μικρών» και «μεγάλων» δραμάτων που
πάντα, όμως, κοιτάζουν τη ζωή αισιόδοξα, μιας «και από τη φύση μου είμαι
αισιόδοξος άνθρωπος και θέλω το "Όλα είναι δρόμος" να είναι τελείως
διαφορετική και σαν φόρμα και σαν περιεχόμενο από τις προηγούμενες», αν και
στη νέα του ταινία βρίσκει κοντινές συγγένειες με τις «Ήσυχες μέρες του
Αυγούστου» μόνο που «εδώ οι ιστορίες των ηρώων είναι έντονες και καθοριστικές
για την πορεία τους κι όχι απλές διαδρομές σε καθημερινές στιγμές». 
Αφήνοντας τις «Νύφες», ένα νέο σενάριό του, «για αργότερα», αναπνέει τις
μυρωδιές τού «Όλα είναι δρόμος», ενώ όταν τον ρωτάω αν θεωρεί «αποτυχία» το
«Ακροπόλ» αντιδρά ακαριαία, λέγοντας «σε καμία περίπτωση, γιατί η πιο μίζερη
πλευρά αυτού που λέγεται "ελληνικός κινηματογράφος" είναι αυτή της κριτικής
που και στο "Ακροπόλ" εξαπέλυσε ένα μπαράζ γκρίνιας». 
Όλα αυτά τα χρόνια
τη Μακεδονία και τη Θράκη τις γνώριζε μόνο μέσα από τη Θεσσαλονίκη και το
Φεστιβάλ Κινηματογράφου, «αλλά τώρα ανακάλυψα μια άλλη χώρα με δική της ζωή
που δεν μας έχει ανάγκη εμάς τους πρωτευουσιάνους, με ανθρώπους που έχουν άλλο
βλέμμα, ενέργεια, καθημερινότητα γεμάτη ουσιαστικές εντάσεις, δίχως
αυτοκαταστροφικές γκρίνιες και γι' αυτό το "Όλα είναι δρόμος" δεν μπορεί παρά
να είναι μια ταινία απόλυτου πάθους με συναισθηματικές εκρήξεις που φτάνουν
στα άκρα», αναφέρει γοητευμένος από αυτό το οδοιπορικό του ο Παντελής
Βούλγαρης που βλέπει τους ήρωές του να σαλεύουν και να παίρνουν τη δική τους
διάσταση μέσα από την ύπαρξή τους στη σημερινή Βόρεια Ελλάδα. Σε αντίθεση με
τις «Ήσυχες μέρες του Αυγούστου», είναι μια ταινία τού «έξω», σε ποτάμια,
παζάρια, γειτονιές, καφενεία, ένα φιλμ δρόμου όπου «οι ήρωες πάνε σ' άλλες
περιοχές από ανάγκη, από τη μοίρα της ιστορίας που τους κινεί». 
Έχει
ταυτιστεί σε τέτοιο βαθμό με τη Θεσσαλονίκη και την πάνω Ελλάδα ο Παντελής
Βούλγαρης, που «όταν κατεβαίνω στην Αθήνα νιώθω να πνίγομαι κι όταν ξανά
επιστρέφω στη Μακεδονία - Θράκη αναπνέω, απογειώνομαι καθώς βλέπω τους
ανθρώπους, χωρίς κλάψα, μιζέρια, να ζουν, να γλεντάνε, να ερωτεύονται, να
κλαίνε ζώντας το σήμερα, νιώθοντας πως αύριο θα 'ναι μια άλλη μέρα. Αυτό θέλω
να είναι και η ταινία μου». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15843P051</ED>
<ID>
ID:169030

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P05&aa=1</URL></REF>


Article

<CATEGORY>vin09</CATEGORY>

 <H2></H2><H2>Πνευματική νεκροφάνεια</H2>
<H2></H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Η περίφημη εγκύκλιος για τον Καζαντζάκη δεν
χωράει αμφιβολία ότι αποτελεί ένα εξαιρετικό δείγμα απολιθωμένης σκέψης, μιας
σκέψης που λειτουργεί με εξαρτημένα αντανακλαστικά, όπως ο σκύλος του Παβλώφ,
μιας σκέψης στείρας, μιας σκέψης που δεν είναι σκέψη. 
Είναι ευτύχημα που
στην Ελλάδα του 1997 αυτού του τύπου τα μορφώματα δεν έχουν την πολιτική
εξουσία που είχαν στην Ελλάδα του 1957 ή στον Ιράν του σήμερα. Επί τη ευκαιρία
ας μην ξεχνάμε ότι ο ελληνικός πνευματικός κόσμος ­ και δεν αναφέρομαι μόνον
στα περιώνυμα σωματεία μας ­ έχει αδιαφορήσει μέχρι στιγμής παντελώς για την
καταδίκη εις θάνατον του Σάλμαν Ρούσντι από το καθεστώς των αγιατολάδων, όπως
και μέχρι πρότινος αδιαφορούσε για τα γκουλάγκ που κατάπιναν τις αιρετικές
φωνές στη Σοβιετική Ένωση. 
Θέλω να πω ότι είναι πολύ εύκολο να
καταδικάζουμε, σχεδόν ομοφώνως, τον κύριο επιθεωρητή της Μέσης και κάτω του
μετρίου εκπαίδευσής μας, ο οποίος χρησιμοποιεί τη θέση του για να επιβάλλει
τον σκοταδισμό του στα παιδιά μας. Είναι προφανές, σχεδόν αυτονόητο. 
Ο
Καζαντζάκης είναι μια σίγουρη αξία, ένας συγγραφέας που έχει χαράξει το
πρόσωπο της εποχής μας, ένα μνημείο λόγου που πολλά έχει διδάξει σε μας τους
νεώτερους. Του οφείλουμε σεβασμό και οφείλουμε να τον υπερασπιζόμαστε ­ και
βέβαια ο καλύτερος τρόπος για να υπερασπιστείς ένα συγγραφέα είναι να κρατάς
το έργο του ζωντανό, μέσα από τη δική σου σκέψη. Όμως σίγουρα το πρόβλημα δεν
είναι εκεί. Το πρόβλημα είναι αν, ως πνευματική κοινότης ­ στο βαθμό που οι
φωνές μας μπορούν να συστήσουν πνευματική κοινότητα ­ καλλιεργούμε τα
απαραίτητα αυτά αντανακλαστικά που θα μας επιτρέψουν να διακρίνουμε τις
αιρετικές φωνές, όταν αυτές δεν έχουν ένα όνομα σαν αυτό του Καζαντζάκη, και
να τις υπερασπιστούμε. Αν δηλαδή εμφανιζόταν ένας Καζαντζάκης σήμερα, αγνώστων
στοιχείων, και μέσα από το έργο του πολεμούσε τα νέα απολιθώματα ­ αυτά του
1997 ­ θα είχαμε τον τρόπο να τον αναγνωρίσουμε και να εισπνεύσουμε το
αιρετικό του οξυγόνο; Όλα αυτά δεν τα λέω γιατί διαφωνώ με όσους έσπευσαν να
καταδικάσουν τον κύριο καθηγητή που με εγκυκλίους προσπαθεί να διαγράψει από
τα παιδιά ολόκληρη την πνευματική ιστορία του εικοστού αιώνα ­ εκτός από τον
Καζαντζάκη, αν δεν κάνω λάθος, αναφέρεται και στον δαρβινισμό και στον
φροϋδισμό, παραλείποντας δυστυχώς να καταδικάσει τον Κοπέρνικο, τον Νεύτωνα
και τις ιδέες της Γαλλικής Επανάστασης που κι αυτές παραβαίνουν ορισμένους από
τους βασικούς κανόνες της Ιεράς Συνόδου της Νικαίας. Καλά έκαναν και τον
καταδίκασαν και πρέπει να τελειώνουμε μ' αυτές τις ιστορίες που μάλλον με
κωμικές γκριμάτσες παρωχημένων εποχών μοιάζουν παρά με οτιδήποτε άλλο. 
Όλα
αυτά τα λέω γιατί πιστεύω ότι τέτοιες αντιδράσεις δεν αθωώνουν τον δικό μας
κομφορμισμό και δεν μας απαλλάσσουν από τη δική μας πνευματική νεκροφάνεια.
Γιατί αν οφείλουμε κάτι σε πνευματικές χειρονομίες σαν αυτή που διέγραψε ο
Καζαντζάκης είναι ακριβώς το χρέος μας να πολεμάμε με τα απολιθώματα που
κουβαλάμε μέσα μας, με ό,τι αυτονόητο κάνει τα αντανακλαστικά μας εξαρτημένα
και μετατρέπει τη σκέψη μας σε αποστειρωμένη και ακίνδυνη διακόσμηση ενός
κόσμου που συνεχίζει την πορεία του ερήμην της. 
aΟ Τάκης
Θεοδωρόπουλος είναι συγγραφέας. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15843P052</ED>
<ID>
ID:169031

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P05&aa=2</URL></REF>


Article

<CATEGORY>vin09</CATEGORY>

 <H5>ΚΑΤΑΓΓΕΛΙΑ ΘΟΔΩΡΟΥ ΚΡΙΤΑ ΓΙΑ «ΠΑΡΕΙΣΦΡΗΣΗ» ΑΜΕΡΙΚΑΝΟΥ
ΚΑΛΛΙΤΕΧΝΙΚΟΥ ΠΡΑΚΤΟΡΑ</H5>
<H2>«Χαραμάδες» στο Φεστιβάλ!</H2>

Παρά τις
διαβεβαιώσεις του διευθυντή του Φεστιβάλ Αθηνών ότι το πρόγραμμα θα στηριχθεί
σε ίδιες δυνάμεις, πρόταση Αμερικανού καλλιτεχνικού πράκτορα πέρασε από τη
«χαραμάδα» ­ καταγγέλλει με επιστολή του ο παλαιότερος καλλιτεχνικός πράκτορας
Θόδωρος Κρίτας. 
Ο κ. Κρίτας καταγγέλλει ακόμη ότι οι εμφανίσεις του
Μπαλέτου του Χάρλεμ (που και ο ίδιος είχε προτείνει πέρυσι, με κόστος 30.000
δολαρίων ανά παράσταση και είχαν απορριφθεί) φέτος εγκρίθηκαν από το Φεστιβάλ
Αθηννών και δη με κόστος 60.000 δολαρίων ανά παράσταση και μάλιστα με πρόταση
Αμερικανού καλλιτεχνικού πράκτορα. 
Γράφει ο Θόδωρος Κρίτας στην
επιστολή-καταγγελία του: 
«Πόσο δίκιο είχα όταν πέρυσι τέτοιο περίπου
καιρό, είχα δηλώσει δημόσια ότι θα διακόψω, ύστερα από 60 χρόνια
δραστηριότητας, τις μετακλήσεις ξένων καλλιτεχνών και καλλιτεχνικών
συγκροτημάτων στην Ελλάδα, αηδιασμένος από το γεγονός ότι εισεχώρησαν στον
κλάδο πρόσωπα, που, λόγω των διασυνδέσεων που διαθέτουν, έχουν κουκουλώσει
τους διαύλους πρόσβασης στο Φεστιβάλ Αθηνών. 
Με τα όσα είχα καταγγείλει
τότε δεν βρήκα θερμή συμπαράσταση μόνον από τον πρόεδρο της Βουλής, κ.
Απόστολο Κακλαμάνη, αλλά και από τους αρχηγούς των κομμάτων (που έφεραν τις
καταγγελίες μου με μορφή ερωτήσεων στη Βουλή) αλλά και από τους πνευματικούς
ανθρώπους του τόπου. Εξ αφορμής του μεγάλου θορύβου που είχε γίνει τότε από
τον Τύπο αλλά και τα άλλα Μέσα Μαζικής Ενημέρωσης, ένας φίλος μου, εκδότης
μεγάλης κυριακάτικης εφημερίδας, μου είπε χαμογελώντας με νόημα: "Μετά από 3-4
μέρες, όσο κραυγαλέο και αν είναι ένα καταγγελλόμενο σκάνδαλο, ξεχνιέται στην
Ελλάδα". Το κακό είναι ότι δεν έχει αδύναμη μνήμη μόνον το κοινό που τα
διαβάζει, αλλά και εκείνοι που τα υποθάλπουν με την ανοχή τους. 
Παρουσιάζοντας στους δημοσιογράφους τον περασμένο μήνα ο διευθυντής του
Φεστιβάλ Αθηνών, κ. Νικηφόρος Γέγος, τα καλλιτεχνικά συγκροτήματα του φετινού
προγράμματος, δήλωσε ότι το Φεστιβάλ Αθηνών θα στηριχθεί στις δικές του
δυνάμεις. Αυτή η δήλωση έδωσε τον τίτλο της συνέντευξης σε μια εφημερίδα
"Εκτός Φεστιβάλ Αθηνών οι καλλιτεχνικοί πράκτορες!". 
Να όμως που ένας
Αμερικανός "καλλιτεχνικός πράκτορας" βρήκε το μονοπάτι να περάσει το
συγκρότημά του στο φετινό πρόγραμμα του Φεστιβάλ Αθηνών. Πρόκειται για το
Μπαλέτο του Χάρλεμ, το οποίο, το καλλιτεχνικό γραφείο Κρίτα είχε υποβάλει στο
Φεστιβάλ Αθηνών το 1994 (για τις εκδηλώσεις του 1995) και το 1995 (για τις
εκδηλώσεις του 1996). Η Γνωμοδοτική Επιτροπή του Φεστιβάλ Αθηνών το απέρριψε
και τις δύο φορές χωρίς καν να ζητηθούν οι οικονομικοί όροι. Μάλιστα μου
υπεδείχθη να μη το ξαναπροτείνω γιατί η ποιότητά του είναι κάτω του μετρίου.
Εγώ, συμμορφώθηκα με την υπόδειξη και όταν συνάντησα τον φίλο μου,
καλλιτεχνικό διευθυντή του μπαλέτου, Άρθουρ Μίτσελ, του εξήγησα όσο πιο
ευγενικά μπορούσα ότι δεν θα έπρεπε να ελπίζει ότι μια νέα πρόταση θα είχε
διαφορετική τύχη. 
Όταν διάβασα στο φετινό πρόγραμμα του Φεστιβάλ Αθηνών
ότι έχει συμπεριληφθεί το Μπαλέτο του Χάρλεμ, έμεινα κατάπληκτος και σκέφθηκα
ποια θα είναι η εντύπωση του Άρθουρ Μίτσελ για μένα: Ή ότι του είπα ψέματα ή
ότι δεν έχω κανένα κύρος στην Ελλάδα. Ερεύνησα, όπως είχα υποχρέωση, να μάθω
τη μέθοδο που ακολουθήθηκε. Και πληροφορήθηκα τα εξής: 
Ο διευθυντής του
γραφείου ενός πρωτοκλασάτου υπουργού, έχει αδελφό που είναι στέλεχος ελληνικής
υπηρεσίας στη Νέα Υόρκη. Μέσω αυτού ο Αμερικανός καλλιτεχνικός πράκτορας του
μπαλέτου διολίσθησε την πρότασή του στο "σωστό" κανάλι: Τον υπουργό, που το
πρότεινε στο Φεστιβάλ Αθηνών. Το Φεστιβάλ Αθηνών για να είναι καλυμμένο,
ζήτησε κάλυψη από τη Γνωμοδοτική Επιτροπή, η οποία και την έδωσε, παρά το
γεγονός ότι επί δύο συνεχή χρόνια το απέρριπταν ως μετρίας ποιότητας μπαλέτο.

Κι εδώ γεννιέται μια άλλη σκέψη: μήπως οι οικονομικοί όροι του ξένου
"πράκτορα" ήταν χαμηλότεροι από εκείνη του Έλληνα "πράκτορα". Όμως, δεν
συμβαίνει κάτι τέτοιο. Από τα στοιχεία της σχετικής αλληλογραφίας, που έχω στη
διάθεση του καθενός που θα μου τα ζητήσει, η δική μου πρόταση ήταν 30.000
δολάρια η αμοιβή για κάθε παράσταση, ενώ η πρόταση που ενέκρινε το Φεστιβάλ
Αθηνών είναι 60.000 δολάρια η κάθε παράσταση. 
Το ερώτημα είναι: Ποιος έχει
επωφεληθεί από τη διαφορά; Μήπως οι έχοντες και κατέχοντες;». 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15843P061</ED>
<ID>
ID:169032

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P06&aa=1</URL></REF>


Article

<CATEGORY>vin09</CATEGORY>

 <H2>Μιούζικαλ... του
ζητιάνου από Βόλο - Λυρική</H2>

Η «Όπερα του ζητιάνου» του Άγγλου Τζον
Γκέι, έργο των αρχών του 18ου αιώνα, «προζύμι» για την «Όπερα της πεντάρας»
των Μπρεχτ - Βάιλ, ανεβαίνει για πρώτη φορά στην Ελλάδα, στην αυθεντική μορφή
της, αύριο από το Στούντιο Όπερας της Λυρικής Σκηνής σε συμπαραγωγή με το
Κέντρο Μουσικού Θεάτρου Βόλου. 
Το έργο, που δεν είναι όπερα αλλά ένα είδος
μιούζικαλ, γράφηκε από τον Τζον Γκέι με στόχο να χτυπήσει τις όπερες του
Χέντελ που τότε ζούσε και βασίλευε και τις αγγλικές σκηνές κυρίευε. Είχε
τεράστια επιτυχία και κατάφερε όντως να... κλείσει τα δύο θέατρα που έπαιζαν
Χέντελ. Έργο ανατρεπτικό, καυστικό, που έφερε στη σκηνή πόρνες, κακοποιούς,
κλέφτες, κλεπταποδόχους, μαστροπούς... με πάμπολλες αναφορές σε πρόσωπα και
πράγματα της εποχής, χρησιμοποιεί εκτεταμένα το θεατρικό λόγο χωρίς
ρετσιτατίβα, «σπάζοντάς» τον με περισσότερα από εξήντα τραγούδια για τα οποία
δεν γράφηκε ούτε μία νότα μουσικής. Ο Γκέι έγραψε καινούργιους στίχους για
εξήντα περίπου τραγούδια του Πέρσιλ αλλά και άλλα ­ λαϊκά, παραδοσιακά κ.λπ. ­
και το ετερογενές αυτό κολάζ ενορχήστρωσε σε ενιαίο ύφος ο Κρίστοφερ Πέπους,
ώστε τα τραγούδια να λειτουργούν βοηθητικά στη δράση. 
Η «κωμωδία μεθ'
ασμάτων» των Γκέι - Πέπους παρουσιάζεται αύριο και το Σαββατοκύριακο σε
μετάφραση Βίκυς Στυλιανού, δραματουργική επεξεργασία, διασκευή και σκηνοθεσία
Βασίλη Νικολαΐδη, με σκηνικά - κοστούμια Νίκου Πολίτη και χορογραφία Ισίδωρου
Σιδέρη. 
Η παράσταση βασίζεται σε μουσική επεξεργασία του Τζον Τρέβιτ, ενώ
το ορχηστρικό μέρος αποδίδεται από την ανερχόμενη Συμφωνική Ορχήστρα του Βόλου
­ είναι η πρώτη φορά που η Λυρική εμπιστεύεται σε άλλη ορχήστρα παραγωγή της ­
υπό τη διεύθυνση του Συμεών Κόγκαν και του Γιώργου Αραβίδη. 
Τους ρόλους
ερμηνεύουν οι: Βάγια Κωφού, Παύλος Σαμψάκης, Ευδοκία Χατζηιωάννου, Γιάννης
Χριστόπουλος, Πέννυ Ρίζου, Δημήτρης Σιγαλός, Σοφία Καπετανάκου, Δημήτρης
Μπιτζής, Τσελέστε Άουσμαν, Γιούλη Ζέτα, Έφη Δημητρέλου, Μαργαρίτα Πικιώνη,
Χρήστος Αμβράζης, Κώστας Σκούντζος κ.ά. 
Η «Όπερα του ζητιάνου» του Τζον
Γκέι πρωτοπαρουσιάστηκε στην Ελλάδα το 1970 από το πρωτοεμφανιζόμενο «Ελεύθερο
Θέατρο» στο θέατρο «Βέμπο» σε διασκευή - σκηνοθεσία Γιώργου Μιχαηλίδη, χωρίς
όμως την πρωτότυπη μουσική, αλλά με καινούργια του Θόδωρου Αντωνίου. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15843P062</ED>
<ID>
ID:169033

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P06&aa=2</URL></REF>


Article

<CATEGORY>vin09</CATEGORY>

 <H2>Νύχτες χορού στην Καλαμάτα</H2>

<H3></H3>Μια βραδιά χορού με «Τα αστέρια του κλασικού μπαλέτου» από το Παρίσι,
την Αμβέρσα, τη Νέα Υόρκη, μια έκθεση φωτογραφίας της Νέλλυς με θέμα τον χορό
και ένα ρεσιτάλ με τα «Τραγούδια της αμαρτίας» του Μάνου Χατζιδάκι είναι τα
βασικά γεγονότα του Γ' Διεθνούς Φεστιβάλ Χορού της Καλαμάτας, που θα
πραγματοποιηθεί από 18 Ιουλίου ως 4 Αυγούστου στην πόλη του Χορού. Όπως δήλωσε
χθες ο δήμαρχος Καλαμάτας κ. Χρήστος Μαλαπάνης, το σχέδιο για την ανέγερση του
Μεγάρου Χορού στην Καλαμάτα, προϋπολογισμού 1,7 δισ. δρχ., προχώρησε με την
αγορά οικοπέδου έκτασης 8 στρεμμάτων. Ας σημειωθεί ότι τα «Τραγούδια της
Αμερικής» θα ερμηνεύσουν η Ντόρα Μπακοπούλου και ο Καρακώτας. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15843P063</ED>
<ID>
ID:169034

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P06&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ</H5>
<H2>Σκοτάδι και
φως</H2>

<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Αμάν πια! Τι σκοταδισμός είναι αυτός!
Βρίζουμε την τηλεόραση και δεν βλέπουμε το χάλι μας στην «οδηγία» σχολικού
επιθεωρητή κατά του «αιρετικού» Καζαντζάκη, όπου συστήνει να αποτρέπονται οι
μαθητές από την ανάγνωση έργων του Κρητικού συγγραφέα!! Ενώ το περιφρονημένο
γυαλί σαν παράθυρο στον κόσμο διευρύνει τον ορίζοντα του τηλεθεατή. </H3>
Η χειμερινή τηλεοπτική σεζόν 1996-97
ήταν μια χρονιά ορόσημο στην πορεία της ελληνικής μικρής οθόνης. Καθώς
συνδύαζε τόσο έντονα το καλό και το κακό. Κι όταν λέμε κακό εννοούμε το...
χειρότερο στην ιστορία της, αφού έφθασε στην απόλυτη εξαθλίωση και
εκμετάλλευση του ανθρώπου από άνθρωπο με εκπομπές όπως το «Χρυσό κουφέτο» ή τα
φρικτά ριάλιτι σόου «Μεταξύ μας» και «Ερωτοδικείο». Ταυτόχρονα όμως, σ' αυτή
τη σεζόν είχαμε ορισμένα εξαιρετικά ελπιδοφόρα ανοίγματα. Έτσι ώστε ο
ακριβέστερος ορισμός της να συμπυκνώνεται στις λέξεις: σκοτάδι και φως! 
Από πού ήρθε το φως μέσα στην μαύρη μαυρίλα; Είτε το περιμέναμε είτε όχι, ήρθε
δυνατό και κατάλευκο από την ιδιωτική τηλεόραση. Όταν επιτέλους οι καλύτεροι
των τηλεοπτικών δημοσιογράφων άφησαν το στούντιο και ξανοίχτηκαν στους
φωτεινούς ορίζοντες της συστηματικής πολιτικής έρευνας και του ρεπορτάζ εκτός
των ελληνικών τειχών. Εάν υπήρχαν τηλεοπτικά βραβεία στη χώρα μας θα έπρεπε το
πρώτο και καλύτερο να έχει δοθεί στο αριστουργηματικό ντοκιμαντέρ ­ επιμένουμε
με πλήρη επίγνωση του όρου ­ των Παύλου Τσίμα και Αλέξη Παπαχελά για την 21η
Απριλίου (Mega). Το ίδιο κανάλι αξίζει συγχαρητήρια για την αποστολή του στην
Γεωργία ­ «Επτά συν Επτά» ­ όπου πρόβαλε ανάγλυφα ο εκεί Ελληνισμός κάτω από
αφάνταστα δύσκολες συνθήκες επιβίωσης. 
Ανοίγματα 
Βέβαια, είχαμε και άλλοτε τέτοια ανοίγματα, όπως μια επίσκεψη στα Σκόπια (πάλι
του Παύλου Τσίμα) κι ένα ρεπορτάζ στην Αλβανία του Πάνου Παναγιωτόπουλου,
(Σκάι), όχι όμως τόσο καλοδουλεμένα, που έμοιαζαν περισσότερο με πειραματικές
απόπειρες. Έτσι η πιο συστηματική, διαυγής, ντοκιμαντερίστικη προσέγγιση
πολυσήμαντων θεμάτων ανήκει στην λήγουσα τηλεοπτική σεζόν. 
Τελευταία
επιτυχία το ταξίδι του Mega στην Αυστραλία, ταξίδι εξαιρετικά αποκαλυπτικό,
διότι δεν στάθηκε στην τουριστική επιφάνεια αλλά προσπάθησε και κατάφερε να
εισχωρήσει στον εκεί ελληνικό κόσμο και στη θερμή παλλόμενη καρδιά του που δεν
ξεχνά την πατρίδα. 
Επικεφαλής της τηλεοπτικής ομάδας ο Παύλος Τσίμας,
αναζήτησε και βρήκε τις πρέπουσες διαφωτιστικές πληροφορίες ώστε ο θεατής να
έχει μια σχεδόν πλήρη εικόνα της εκεί Ομογένειας. 
Μάθαμε, λοιπόν, ότι οι
πρώτοι μετανάστες από τη χώρα μας φθάνουν στην Αυστραλία το 1880 και ότι η
πρώτη ελληνική κοινότητα δημιουργείται το 1897 στη Μελβούρνη. Οι Έλληνες
φτιάχνουν σχολεία, εκκλησίες, αποκτούν περιουσίες αλλά και δικά τους σινεμά
όπου προβάλλονται ταινίες του παλι-ού ελληνικού κινηματογράφου όπως: «Η φωνή
της καρδιάς». 
Ιδού όμως και η φοβερή «λεπτομέρεια». Ο πρώτος πρώτος
μετανάστης από τη χώρα μας πατάει το έδαφος της Αυστραλίας το 1824 (χωρίς τη
θέλησή του), δηλαδή τρία χρόνια μετά την Εθνεγερσία του 1821! Πρόκειται, μας
λέει ο Παύλος Τσίμας, αναφερόμενος στην απέραντη χώρα, για μια πανέμορφη
ήπειρο όπου τώρα πια ζει και ανθεί η πέμπτη γενιά Ελλήνων μεταναστών, ενώ ένας
διακεκριμένος μέσης ηλικίας συμπατριώτης μας πήρε τον τίτλο του «σερ» από την
βασίλισσα της Αγγλίας και τώρα ονομάζεται «σερ Άρθουρ Τζωρτζ»! Έξοχο 
Παρά την αγγλοποίηση όμως, και την εκπληκτική
πρόοδο του εκεί ελληνικού στοιχείου, αυτό που συγκινεί βαθιά τον Ελλαδίτη
θεατή είναι τα τωρινά νέα παιδιά. Ένα έξοχο κομμάτι της ωραίας έρευνας φέρνει
δάκρυα στα μάτια, καθώς βλέπεις μικρά Ελληνόπουλα να μαθαίνουν τη γλώσσα τους
και ορισμένα να παλεύουν με στρυφνές λέξεις δηλώνοντας: «Μου αρέσουν πολύ τα
ελληνικά»! (σ.σ.: ενώ εδώ στην Ελλάδα αν δεν γνωρίζειW εγγλέζικα δεν μπορείς
ούτε ορισμένα ελληνικά έντυπα να διαβάσεις από την υπερβολική χρήση ενός
αφόρητου ελληνοαγγλικού λεκτικού ιδιώματος). 
Στο Σίδνεϊ, όμως, στα εκεί
σχολεία κάνουν υποχρεωτικά τρεισήμισι ώρες την εβδομάδα μάθημα ελληνικών.
Γιατί; Διότι, όπως λένε, νέοι και ηλικιωμένοι «αισθανόμαστε Έλληνες και
είμαστε υπερήφανοι γι' αυτό». Η μαρτυρία παλαιού μετανάστη ηλικίας 100 (!)
ετών αλλά και όσα λέει ένα πανέμορφο κορίτσι που δεν θέλει παρά να μιλάει τη
γλώσσα μας, επιτείνουν τον λυγμό καθώς επιπλέον βλέπεις τον μακρινό αυτό
άγνωστο νεανικό ελληνικό κόσμο να ενθουσιάζεται ακούγοντας σε κλαμπ της
Μελβούρνης την Ελευθερία Αρβανιτάκη που τραγουδάει «Το πλοίο θα με πάρει για
λιμάνια ξένα»... 
Η όλη έρευνα, που ανέπτυξε εύγλωττα το θέμα της
τονίζοντας διακριτικά τα συγκινησιακά στοιχεία, είναι ένα ακόμα θετικό άνοιγμα
για τη διδακτική ανάγνωση του Ελληνισμού της διασποράς. Ενώ οι εδώ σχολικοί
αρμόδιοι για άλλα τυρβάζουν και μεριμνούν. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15843P071</ED>
<ID>
ID:169035

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια</H2>

<AUTHOR>ΕΦΗ ΦΑΛΙΔΑ</AUTHOR>

* Μια σπάνια στιγμή για την ελληνική τηλεόραση ήταν η
«Συνέντευξη» της Άννας Παναγιωταρέα στην ΕΤ1. Από την πλευρά του
θέματος. Γιατί δεν είμαστε συνηθισμένοι να παρακολουθούμε εκπομπές για τα,
πάντα επίκαιρα, Μάρμαρα του Παρθενώνα. Ειδήσεις υπάρχουν από την πλευρά των
Άγγλων, οι οποίοι συχνά πυκνά βρίσκουν ένα πρόσχημα για να ενισχύσουν το
καθεστώς κατοχής των μνημείων, που αποτελούν κομμάτι της δικής μας
πολιτιστικής κληρονομιάς. Έτσι, μια ελληνική εκπομπή είναι ευχάριστο
ξάφνιασμα. Αφού δείχνει ότι και εμείς ενδιαφερόμαστε. 
* Και αν οι
συμμετέχοντες στην εκπομπή ­ στην προκειμένη περίπτωση μαθητές από διάφορα
σχολεία της χώρας ­ ήταν πιο δυναμικοί και αυθόρμητοι στις ερωτήσεις τους προς
τα μέλη της επιτροπής για την επιστροφή των Μαρμάρων, τότε το αποτέλεσμα μιας
τέτοιας συνέντευξης θα αποκτούσε και μεγαλύτερο νόημα, που θα άξιζε να το δουν
και οι ξένοι ενδιαφερόμενοι. Γιατί τα παιδιά, που έθεσαν τις ερωτήσεις,
έδειξαν πως έκαναν πολλές πρόβες με τον υπεύθυνο καθηγητή της τάξης τους,
μέχρι να καταλήξουν στην ερώτηση. Κι έτσι το άγχος τους για τη σωστή διατύπωση
τα εμπόδισε να θέσουν ερωτήσεις που προέκυπταν εκείνη τη στιγμή από τις
απαντήσεις των υπευθύνων. 
* Άλλη μια φοβερή ιστορία, με ανατριχιαστικές
λεπτομέρειες, αποτέλεσε το χθεσινό «Επιτέλους μαζί». Για την απόπειρα βιασμού
και ασέλγειας ενός τετράχρονου κοριτσιού από μακρινό συγγενή του πατέρα του,
μίλησαν στον Ανδρέα Μικρούτσικο η γιαγιά και η μητέρα του
παιδιού, οι οποίες κατέφυγαν και στη Δικαιοσύνη. Καθώς, λοιπόν, η εκδίκαση της
υπόθεσης είναι για τις 17 Ιουνίου, έπρεπε να ενημερωθεί και ο πατέρας του
παιδιού. Ο οποίος μια καλή σχέση με τα ναρκωτικά διατηρούσε, ώστε η διατήρηση
της ψυχραιμίας του να είναι επίφοβη. Κι ως καλύτερη λύση για να το μάθει,
γιαγιά και μάνα σκέφτηκαν την εκπομπή του Μικρούτσικου (!!) όπου εκείνες
πήγαν, τα είπαν όλα και στη συνέχεια φώναξαν και τον μπαμπά να τα ακούσει, για
να μην μπορεί να κάνει και κανένα επιπλέον κακό, αναλαμβάνοντας να ξεπλύνει
την τιμή του. 
* Μετά τις πρωινές εκπομπές, που το αγαπημένο τους θέμα ­
λόγω σεζόν ­ είναι οι δίαιτες και οι διάφορες μέθοδοι αδυνατίσματος,
καταπολέμησης του τοπικού πάχους και της κυτταρίτιδας, ακολουθούν και οι
ειδήσεις τον ρυθμό. Έτσι, τα τελευταία νέα από το μέτωπο της κυτταρίτιδας και
της κατακράτησης υγρών ανέλαβε να τα προλογίσει στο δελτίο του Mega ο Νίκος
Χατζηνικολάου. Και το εμφατικό ύφος του, ρυθμού τεσσάρων τετάρτων, προσέδωσε
άλλο κύρος, από ό,τι ο εμπορικός λόγος επικοινωνίας των υπευθύνων των
ινστιτούτων, που εμφανίζονται στα διάφορα μαγκαζίνο. 
* Για ποιον άλλο λόγο
η «Λάμψη» είναι μοναδική στο είδος της σαπουνόπερας; Για τις παρομοιώσεις της.
Η χαμένη κόρη της Βίρνας, λοιπόν, που έχει εισχωρήσει στον κόσμο του
περιθωρίου, δεν άντεξε τις πιέσεις του ταξίαρχου, που τη ζορίζει να ομολογήσει
ότι έλαβε μέρος σε μια ληστεία που δεν έκανε. Και τι βρήκε να του «πετάξει»
κατάμουτρα; Ότι μοιάζει με λεμονοστύφτη... 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15843P072</ED>
<ID>
ID:169036

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P07&aa=2</URL></REF>


Article

<CATEGORY>vin09</CATEGORY>

 <H5>ΠΡΩΤΟΣ ΣΕ ΤΗΛΕΘΕΑΣΗ ΓΙΑ ΤΟ 1996 Ο ΑΓΩΝΑΣ ΠΑΟ - ΑΓΙΑΞ</H5>
<H2>Η Ελλάδα βλέπει μπάλα</H2>

<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Οι Έλληνες προτίμησαν ποδόσφαιρο, οι
Σουηδοί... καρτούν, οι Φινλανδοί χόκεϊ επί πάγου και οι Δανοί αγώνα χάντμπολ.
Είναι τα αποτελέσματα έρευνας που έγινε το '96 για τα δημοφιλέστερα
προγράμματα σε χώρες της Ευρώπης. 
Σε επτά ευρωπαϊκές χώρες, δημοφιλέστερα προγράμματα
αναδείχθηκαν ποδοσφαιρικοί αγώνες, ενώ σε άλλες πέντε, τις πιο πολλές
προτιμήσεις συγκέντρωσαν σίριαλ και σαπουνόπερες. 
Οι
κινηματογραφικές ταινίες, από την άλλη, που προβλήθηκαν μέσα από τις
ευρωπαϊκές τηλεσυχνότητες καλύπτουν το ένα πέμπτο του top 10 για το 1996. Το
50% από αυτές είναι αμερικανικής παραγωγής. Στην Αυστραλία, την Ελλάδα, την
Πολωνία, την Ιταλία και τη Γαλλία οι ταινίες καταλαμβάνουν τις μισές από τις
διακεκριμένες θέσεις τηλεθέασης. Εκείνες, μάλιστα, που έκαναν επιτυχία στις
χώρες όπου προβλήθηκαν είναι οι «Κυρία Ντάουτφαϊρ» (με τον Ρόμπιν Γουίλιαμς),
«Τζουράσικ Πάρκ» (με τον Σαμ Νιλ), «Βαρομετρικό χαμηλό» (με τον Σιλβέστερ
Σταλόνε), «Τρελές αδελφές» (με τη Γούπι Γκόλντμπεργκ), «Pretty womman» (με
τους Ρίτσαρντ Γκιρ και Τζούλια Ρόμπερτς), «Ο Φυγάς» (με τον Χάρισον Φορντ),
«Bodyguard» (με τους Κέβιν Κόστνερ και Γουίτνεϊ Χιούστον). Πάντως όλα τα
προγνωστικά πρέπει να ανέτρεψαν οι Σουηδοί τηλεθεατές. Δημοφιλέστερο πρόγραμμα
στη σκανδιναβική αυτή χώρα ήταν ο... Ντόναλντ Ντακ! Αυτό έδειξε η έρευνα
τηλεθέασης της Eurodata TV, που «έτρεξε» όλη την προηγούμενη χρονιά σε είκοσι
χώρες της Γηραιάς Ηπείρου και την Τουρκία, με σκοπό να εντοπίσει το τηλεοπτικό
εκείνο πρόγραμμα που πέτυχε το υψηλότερο ποσοστό τηλεθέασης στη χώρα όπου
μεταδόθηκε. 
Στη Σουηδία, λοιπόν, η ταινία κινούμενων σχεδίων «Ντόναλντ
Ντακ», που προβλήθηκε το μεσημέρι της 24ης Δεκεμβρίου, πρέπει να βρήκε σχεδόν
όλους τους Σουηδούς μπροστά στη μικρή οθόνη (σημείωσε ποσοστό τηλεθέασης
49,4%). Στην Ελλάδα, πόλος έλξης για τη μεγαλύτερη μερίδα τηλεθεατών ήταν ο
επαναληπτικός αγώνας Παναθηναϊκού - Άγιαξ (0-3), στις 18 Απριλίου 1996, στο
Ολυμπιακό Στάδιο της Αθήνας, για το Κύπελλο Πρωταθλητριών Ευρώπης. Το ματς
αυτό πέτυχε 24,7% τηλεθέαση δηλαδή το είδαν πάνω από 1.500.000 φίλαθλοι (δεν
συνεκτιμήθηκε η ομαδική τηλεθέαση). 
Οι Ιταλοί ανέδειξαν ως δημοφιλέστερο
τηλεοπτικό πρόγραμμα του '96 (40% τηλεθέαση) τον ποδοσφαιρικό αγώνα Ιταλίας -
Γερμανίας, στο πλαίσιο του Ευρωπαϊκού Ποδοσφαιρικού Πρωταθλήματος. Εκτός από
τους Ιταλούς, οι Γερμανοί και οι Ολλανδοί ώθησαν τις μεταδόσεις των ματς όπου
«πρωταγωνιστούσαν» οι εθνικές τους ομάδες στις θέσεις με τις υψηλότερες
τηλεθεάσεις. 
Τι είδαν οι Πολωνοί, οι οποίοι αναδείχθηκαν και
τηλεπρωταθλητές Ευρώπης με τέσσερις ώρες και τρία λεπτά κατά μέσο ημερήσιο όρο
μπροστά στην TV; Η ταινία «Ο φυγάς» ήταν το πρόγραμμα με την υψηλότερη
τηλεθέαση (39,2%) στη χώρα του Βαλέσα. 
Μια άλλη αμερικανική παραγωγή, η
σειρά «Ε.R.» (προβαλλόταν ως πρόσφατα στην Ελλάδα με τον τίτλο «Στην
Εντατική», από το Star) ήταν το πρόγραμμα εκείνο που συγκέντρωσε τα
περισσότερα βλέμματα στην Ουγγαρία (51,2%). 
Στη Βρετανία «νούμερο 1»
αναδείχθηκε η σαπουνόπερα «Μόνο ανόητοι και άλογα» («Only fools and horses»),
με 39,4% τηλεθέαση. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15843P101</ED>
<ID>
ID:169037

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P10&aa=1</URL></REF>


Article

<CATEGORY>vin09</CATEGORY>

 <H2>Ένα νεανικό σίριαλ ξεπέρασε και το ντέρμπι του μπάσκετ
</H2>
Η τάση που διαμορφώθηκε
τείνει να γίνει κατάσταση καθώς για τρίτη συνεχόμενη εβδομάδα τα δραματικά
σίριαλ υπερτερούν των κωμικών. 
Από τα πρώτα ξεχώρισε το «Λόγω τιμής», ενώ
από τις κωμικές διατήρησε τα πρωτεία η «Ντόλτσε βίτα». 
Στις αθλητικές
μεταδόσεις επικράτησε ο αγώνας μπάσκετ ΑΕΚ - Ολυμπιακού (δεύτερος τελικός).
Στα πολιτικά τοκ σόου, ξεχώρισε η «Ώρα της αλήθειας» με τον Θόδωρο Κατσανέβα
προσκεκλημένο του Γιάννη Πρετεντέρη. 
Την πίτα της τηλεθέασης, για την
εβδομάδα από 12 έως 18 Μαΐου μοιράστηκαν τα κανάλια ως εξής: Antenna 26,09%,
Mega 20,83%, Σκάι 15,80%, Star 13,91%, ΕΤ2 4,14%, ΕΤ1 3,06%. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15843P102</ED>
<ID>
ID:169038

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P10&aa=2</URL></REF>


Article

<CATEGORY>vin09</CATEGORY>

 <H2>Ραδιοφωνικός μαραθώνιος για παιδιά</H2>

</H3>Δωδεκάωρος ραδιοφωνικός μαραθώνιος
για τα παιδιά όλου του κόσμου οργανώνεται αύριο (από τις 9 το πρωί έως τις 9
το βράδυ) από τον ραδιοφωνικό σταθμό Μακεδονίας ΕΡΤ3 (102 FM), σε συνεργασία
με τους περιφερειακούς σταθμούς Βόρειας Ελλάδας της ΕΡΑ (Ορεστιάδας,
Κομοτηνής, Καβάλας, Σερρών, Κοζάνης, Φλώρινας). 
Ο ραδιομαραθώνιος
αποτελεί μέρος των τριήμερων εκδηλώσεων που πραγματοποιεί η Κινηματογραφική
Λέσχη Δράμας. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15843P103</ED>
<ID>
ID:169039

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P10&aa=3</URL></REF>


Article

<CATEGORY>vin09</CATEGORY>

 <H2>Ο Χρ. Παπουτσής στη «Θύρα 300»</H2>

</H3>Ο Έλληνας επίτροπος της Ευρωπαϊκής
Ένωσης, Χρήστος Παπουτσής, δηλώνει πικραμένος οπαδός του «Τριφυλλιού» και
εκμυστηρεύεται στην εκπομπή του Γιώργου Παπαχρήστου «Θύρα 300» (SuperSport,
21.00) τα συναισθήματά του . 
* Η πεζογράφος Μαρλένα Πολιτοπούλου
φιλοξενείται απόψε στη ραδιοφωνική εκπομπή «Γραφές και Αναγνώσεις» (ΕΡΑ3,
20.00) με αφορμή την πρόσφατη έκδοση της νουβέλας της «Οι εραστές δίπλα».

Η συγγραφέας μιλάει για το βιβλίο της και διαβάζει αποσπάσματα από τις
σελίδες του. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15843P104</ED>
<ID>
ID:169040

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P10&aa=4</URL></REF>


Article

<CATEGORY>vin09</CATEGORY>

 <H2>Για
την κουλτούρα και τον πολιτισμό</H2>
<H2></H2>
<AUTHOR>ΦΩΤΕΙΝΗ ΤΣΑΛΙΚΟΓΛΟΥ</AUTHOR>

Η Πολιτιστική Χάρτα «Pro Cultura» ολοκληρώθηκε προ ημερών στη
Θεσσαλονίκη και μέσω του υπουργού Πολιτισμού θα τεθεί υπόψη των αρμοδίων
οργάνων της Ευρωπαϊκής Ένωσης. «ΙΙ faut imaginer Sisyphe heureux».
(Πρέπει να φαντασθούμε τον Σίσυφο ευτυχισμένο). 
Οι λιγοστές αράδες
του άρθρου 128 στην ογκωδέστατη Συνθήκη του Μάαστριχ, που αναφέρονται στον
πολιτισμό και την κουλτούρα, ίσως έτσι αποκτήσουν, στο επίπεδο έστω ενός
δημοσίου διαλόγου, την αρμόζουσα, και υποτιμημένη ως τα σήμερα, σημασία τους.
Οι γραμμές που ακολουθούν αποτελούν τμήμα της εισήγησής μου στο διεθνές
«Συμπόσιο για τον Πολιτισμό και την κοινωνική Συνοχή την 3η χιλιετία», στις
εργασίες του οποίου στηρίχθηκε η Πολιτιστική Χάρτα. 
Η
επιστροφή της κουλτούρας 
Δεν είναι καθόλου τυχαίο που για πρώτη φορά
τα τελευταία χρόνια εμφανίζεται με τόσο ζήλο το θέμα της πολιτιστικής
πολιτικής και η «κουλτούρα για όλους» αποτελεί μέλημα κάθε προηγμένης χώρας.

Στη μεταπολεμική περίοδο και μέχρι το 1970, η πολιτισμική κληρονομιά, και
οι παραδοσιακές αξίες των λαών, όχι μόνον δεν ενθαρρύνονταν αλλά
αντιμετωπίζονταν ως εμπόδιο στα άφθαρτα τότε ακόμη προτάγματα του
εκμοντερνισμού και της οικονομικής ανάπτυξης. 
Η ευθυγράμμιση προς τα
κελεύσματα της υποτιθέμενης προόδου, θεωρούνταν συνώνυμη προς την κατάπνιξη
όλων των «αντιαναπτυξιακών» πολιτιστικών επιβιώσεων. 
Καθώς όμως ο μύθος
της ανάπτυξης κλονίζεται, η σημασία της κουλτούρας αναβαθμίζεται και η
πολιτισμική πολιτική αποκτά ένα αξιοζήλευτο raison d' etre. Είναι μια νέα
πανάκεια, ικανή να θεραπεύσει τα διογκούμενα δεινά ενός σκοτεινού μέλλοντος. Η
υπόσχεση της κουλτούρας θα μπορέσει ίσως να κάνει, ό,τι δεν έκανε η υπόσχεση
της ανάπτυξης. 
Και το όνομα αυτής: «Κουλτούρα» 
Για ποια κουλτούρα όμως πρόκειται και πώς θα την ορίσουμε; Πώς και με τι
κριτήρια θα αποφασίσουμε να την ορίσουμε; Η απόφαση δεν είναι ουδέτερη, είναι
βαθύτατα πολιτική. Οι λέξεις δεν είναι ποτέ αθώες. Ενσαρκώνουν ή ακόμα
περισσότερο κατασκευάζουν αλήθειες. Αν ορίσεις κάτι σαν πραγματικό γίνεται
πραγματικό στις συνέπειές του. 
Οι ορισμοί βρίθουν. Δύο ερευνητές ανέλυσαν
160 ορισμούς που διατυπώθηκαν στα αγγλικά από ανθρωπολόγους, ψυχολόγους,
ψυχιάτρους, κοινωνιολόγους. Ανάλογα με το ποιο στοιχείο υπογραμμίζουν, οι
ορισμοί ταξινομούνται σε διαφορετικές κατηγορίες (ιστορικές, δεοντολογικές,
κανονιστικές, ψυχολογικές, διαρθρωτικές, γενετικές, κ.λπ., κ.λπ.). 
Μέσα
από την εκρηκτική αυτή πολυμορφία έχεις όμως την αίσθηση ότι η κουλτούρα
προβάλλει ως ένα ιδεαλιστικό, αφηρημένο, ουσιοκρατικό αγαθό. Μια λέξη που
σημαίνει τόσα πολλά πράγματα, που κινδυνεύει στο τέλος να σημαίνει τόσο λίγα.

Στο νου μου έρχεται ο Lewis Carroll: «Πολλά πράγματα έβαλες αυτή τη λέξη
να εννοεί», είπε η Αλίκη κάπως συλλογισμένα. «Όταν βάζω μια λέξη να κάνει τόσο
πολλή δουλειά, όπως αυτή», είπε ο Χάμπτι Ντάμπτι, «την πληρώνω πάντα
παραπάνω». 
Πώς θα ορίσουμε, λοιπόν, για να μην την «πληρώσουμε ακριβά» μια
τόσο ακριβή λέξη που ακούει στο όνομα «κουλτούρα;». 
Γλώσσα, λογοτεχνία,
χορός, μουσική, τέχνη, η έννοια της κουλτούρας αντανακλαστικά σχεδόν
παραπέμπει σε τέτοιου είδους πολιτισμικές εκφάνσεις που αναβαθμίζουν την
ποιότητα της ζωής μας, χωρίς όμως και να την ορίζουν. 
Κουλτούρα είναι όμως
επίσης και κυρίως, θα έλεγα, ένα θέμα που αναφέρεται στην καθημερινή ζωή και
την επιβίωση. Στο πώς ο κάθε άνθρωπος βλέπει και φαντασιώνει τον τρόπο με τον
οποίον εντάσσεται στην κοινωνία. Στο πώς επιθυμεί ή δεν επιθυμεί να ενταχθεί
στο κοινωνικό γίγνεσθαι. Στο πόσο θελκτική ή απειλητική, ανυπόφορη, θεμιτή ή
αθέμιτη, πειστική ή απατηλή, προβάλλει στα μάτια του, η κοινωνία που τον
περιβάλλει. 
Μια τέτοια οπτική όμως που θέτει το θέμα της κοινωνικής
συνοχής, διαφεύγει από τους επίσημους ορισμούς. 
Το
αφύσικο ως φυσικό 
Σήμερα αναπτύσσονται παγκόσμιες τάσεις για τη
δημιουργία ενός αυξανόμενου συνόλου ανθρώπων, που βρίσκονται ή πιέζονται να
είναι εκτός της κοινωνίας. Ενδεικτικά μόνο ας αναφέρουμε ότι ο ένας στους επτά
Ευρωπαίους έχει διαβεί το κατώφλι της φτώχειας, ενώ οι «νέοι φτωχοί» στην
Ευρώπη ξεπερνούν πλέον τα 50 εκατομμύρια. 
Όταν μιλάμε για κοινωνική συνοχή
και κουλτούρα δεν μπορούμε να μην αναφερθούμε στο πλήθος των ανθρώπων που
αδυνατεί να ζήσει. Σε όλους εκείνους που, όπως θα έλεγε ο Έλιοτ, «they go on
living and partly living». 
Δύο ερωτήματα γεννώνται εδώ: 
Πώς και
κάτω από ποιες προϋποθέσεις το σύνολο των ανθρώπων που κατοικούν σε μια
επικράτεια θα κληθούν να μετάσχουν ίσοις όροις σε εκείνο που ονομάζουμε
κουλτούρα; 
Πώς θα μπορούν να μετάσχουν της κουλτούρας, να
την απολαμβάνουν και ακόμα με τους δικούς τους όρους να τη
δημιουργούν, να την αναπαράγουν, και ενδεχομένως να
την αμφισβητήσουν, ακόμα και να την αρνηθούν. 
Η αποσιώπηση
τέτοιων «ενοχλητικών» ερωτηματικών στηρίζει, αλλά και ταυτόχρονα υπονομεύει
τις επιλογές στη χάραξη κάθε πολιτιστικής πολιτικής. 
Η
αναγκαιότητα της κουλτούρας του «άλλου» 
Η πολιτιστική ενσωμάτωση των
κάθε λογής περιθωριακών ομάδων στο πολιτισμικό γίγνεσθαι είναι προϋπόθεση για
τον εμπλουτισμό και την πρόοδο της ίδιας της της κουλτούρας. 
Σήμερα, που η
πολιτιστική έκφραση απειλείται από τον εγκλωβισμό της, είτε σε εθνικιστικά
στερεότυπα είτε σε εισαγόμενους κανόνες, περισσότερο παρά ποτέ άλλοτε είναι
αναγκαίος ο πολιτιστικός λόγος του λεγόμενου περιθωρίου. 
Η κουλτούρα του
διαφορετικού είναι αναγκαία για να μπορέσει να υπάρξει η κουλτούρα του όμοιου.

Η κουλτούρα, όπως και το «εγώ», δεν συγκροτείται μέσα στον καθρέφτη, αλλά
μέσα στο βλέμμα του άλλου. Η ετερότητα είναι εκείνη που συγκροτεί την
ταυτότητά μας. 
Πόσο, όμως, μπορεί να συγκροτηθεί, να αρθρωθεί, να προταθεί
σήμερα η κουλτούρα του διαφορετικού; 
Σήμερα περισσότερο παρά ποτέ άλλοτε,
οι χώροι παραγωγής κουλτούρας εμφανίζονται εξειδικευμένοι, περιχαρακωμένοι σε
θεσμοποιημένα και προκαθορισμένα πλαίσια. Ακόμα και αυτές οι εστίες
πολιτιστικής έκφρασης, που ήταν μέχρι πρότινος εξ ορισμού περιθωριακές και
ανορθόδοξες, διαβρώνονται όλο και περισσότερο από τους κανονισμούς της
ενσωμάτωσης, της εκλογίκευσης, και τελικά της εμπορευματοποίησης. 
Είναι
χαρακτηριστικό ότι ακόμα και αυτή η έκφραση των εντελώς αποκλεισμένων ομάδων,
όπως των έγκλειστων στα ψυχιατρεία, των φυλακισμένων, ή άλλων αντίστοιχων
κοινωνικών ομάδων, υπόκεινται σε μια εκ των άνω «επιστημονική διαχείριση», η
οποία οδηγεί στην τυποποίηση, αν όχι στην ακύρωση κάθε δημιουργικού
εναύσματος. 
Η τέχνη των ψυχασθενών ως «παράδειγμα»

Αξίζει να αναφερθεί κανείς συνοπτικά εδώ στο παράδειγμα που προσφέρει η
εξέλιξη της τέχνης των ψυχασθενών στη διάρκεια του 20ού αιώνα. 
Μαζί με την
τέχνη των παιδιών και των πρωτόγονων, η τέχνη των ψυχασθενών στην αρχή του
αιώνα μας αποκτά μια ιδιαίτερη αισθητική και πολιτισμική αξία. Οι δημιουργικές
εκφάνσεις της ψυχικής ασθένειας, η οποία προσλαμβάνεται όχι ως ένα στενό
ιατρικό συμβάν, αλλά ως ένα ανοιχτό για τον καθένα ενδεχόμενο, γνωρίζουν μια
πρωτόγνωρη άνθηση. Αποτέλεσμα ήταν εκπληκτικά έργα περιθωριακών, τρελών,
αυτοδίδακτων δημιουργών, τα οποία εμπνέουν εικαστικά ρεύματα και διάσημους
δημιουργούς. 
Καθώς όμως προχωράμε στην ανάπτυξη και τον εκσυγχρονισμό,
καθώς η ψυχιατρική εξελίσσεται και προοδεύει, η τέχνη των τρελών ενσωματώνεται
στον ιατρικό λόγο. Αποκτά μια θεραπευτική αξία. Μετατρέπεται σε Art therapy.
Όλο και πιο σπάνια τώρα συναντάμε έργα τέχνης. Οι αλλοτινές πλούσιες ώρες της
τρέλας γίνονται όλο και πιο φτωχές. Στερεοτυπίες, μιμητισμός, επαναλαμβανόμενα
μοτίβα, με λίγα λόγια κανονικοποίηση. «Normalisation». 
Η διαπίστωση αυτή
δεν στοχεύει φυσικά σε έναν εξωραϊσμό αλλοτινών εποχών. Δεν προσφέρονται για
νοσταλγία εκείνες οι άλλες εποχές όπου ο ελεύθερος στην τρέλα του τρελός μέσα
στα άσυλα άφηνε ελεύθερη τη δίοδο στο ασυνείδητο και τη φαντασία του. 
Αν
χρησιμοποίησα αυτό το παράδειγμα ήταν για να δείξω τους διπλούς δεσμούς και τα
αδιέξοδα που κυοφορεί η πρόοδος, η εξέλιξη αλλά και αυτή τούτη η χάραξη μιας
πολιτιστικής πολιτικής. 
Αν δεχτούμε ότι η πολιτιστική πολιτική πρέπει να
έχει ως στόχο την ισότιμη δυνατότητα όλων των ανθρώπων στις κοινωνικές
διαδικασίες παραγωγής ορθόδοξων αλλά και ανορθόδοξων πρακτικών, θα πρέπει να
δεχτούμε ότι η πατερναλιστική στήριξη και οικειοποίηση της «ανορθοδοξίας»
αποδυναμώνει τη «θεουργική» λειτουργία της κουλτούρας. 
Το μόνο που έχουμε 
Αν είναι αλήθεια ότι η υποβοήθηση όλων των
εναλλακτικών μορφών πολιτιστικής έκφανσης είναι σήμερα περισσότερο αναγκαία
παρά ποτέ για να μας βγάλει από τον λαβύρινθο της ομοιογενοποίησης και της
διαφαινόμενης κλωνοποίησης της ζωής μας, το ερώτημα που γεννιέται είναι: 
Πώς να αποσοβηθεί ο κίνδυνος της έμμεσης οικειοποίησης των μορφών αυτών προς
την κατεύθυνση μιας κοινωνικής εξομάλυνσης; 
Πώς να μπορέσει, εν μέσω της
ρητορείας του πολι-πολιτισμού, να αρθρωθεί ουσιαστικά η ανοχή και η ενθάρρυνση
της κουλτούρας του «διαφορετικού»; 
Οι δημιουργικές προεκτάσεις της
κουλτούρας, παρά τις όποιες ευσεβείς ενέργειες της πολιτικής, θα παραμένουν
άδηλες, μη τιθασεύσιμες, μη προγραμματισμένες. Η υπέρβαση της χρησιμοθηρικής
αξιοποίησης και διαχείρισής τους από τη μεριά της πολιτικής είναι μια sine qua
non προϋπόθεση, ώστε να μπορέσει το σχέδιο για την πολιτιστική χάρτα να είναι
ταυτόχρονα ουτοπικό και ρεαλιστικό, εφικτό και ανέφικτο. Το «άλλοτε» και το
«αλλού», ο έρως της ουτοπίας, θα εξακολουθεί να είναι ζωτική έκφανση του
πολιτισμού. Χωρίς αυτό δεν μπορούμε, μόνον με αυτό πάλι δεν μπορούμε. Εδώ
είναι το μεγάλο στοίχημα που τίθεται στη χάραξη της πολιτιστικής πολιτικής.

ΙΙ faut imaginer Sisyphe heureux. 
Ας πούμε για την κουλτούρα ό,τι
έλεγε ο Φρόυντ για τη ζωή «Δεν είναι ποτέ ούτε τόσο ωραία ούτε τόσο άσχημη όσο
φανταζόμαστε, είναι όμως το μόνο που έχουμε». <REF><SOURCE>
ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15843P111</ED>
<ID>
ID:169041

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P11&aa=1</URL></REF>


Article

<CATEGORY>vin09</CATEGORY>

 <H2>Το ανεξάρτητο ελληνικό σινεμά ξαναζεί</H2>
<H2></H2>
Υπήρχε κάποτε ανεξάρτητος εγχώριος κινηματογράφος,
μακριά από τα κλασικά γραφεία παραγωγής των εμπορικών ταινιών και με ανύπαρκτη
την υποστήριξη του κράτους στη δημιουργία τους... Ένας κινηματογράφος που
αγκαλιάστηκε από τη νεολαία εκείνων των εποχών, 1966 και μετά... ­ για να
κοπεί σχεδόν βίαια η ανάπτυξή του με την επιβολή της δικτατορίας στη χώρα μας
και να συνεχίσει την πορεία του μετά το '74, με κατιούσα όμως πορεία εξαιτίας
της παρέμβασης του κράτους στην παραγωγή τους... Και το Σωματείο Ελλήνων
Σκηνοθετών, που στους κόλπους του είχε συγκεντρώσει μεγάλη μερίδα των
καλύτερων σκηνοθετών μας, ξαναβάζει μπροστά τις δραστηριότητές του με ένα
εβδομαδιαίο αφιέρωμα από απόψε έως και την ερχόμενη Πέμπτη στον «Απόλλωνα» της
οδού Σταδίου για τον «Ανεξάρτητο ελληνικό κινηματογράφο». 
Οι 18 ταινίες
που θα προβληθούν ­ 1.800 δρχ. το εισιτήριο για όλες τις προβολές της κάθε
μέρας ­ είναι: «Με τη λάμψη στα μάτια» του Πάνου Γλυκοφρύδη, «Ανοιχτή
επιστολή» του Γιώργου Σταμπουλόπουλου, «Τι έκανες στον πόλεμο Θανάση» του
Ντίνου Κατσουρίδη (απόψε), «Αλδεβαρόν» του Ανδρέα Θωμόπουλου, «Μέγαρα» των Σ.
Μανιάτη ­ Γ. Τσεμπερόπουλου, «Η καγκελόπορτα» του Δημήτρη Μακρή (αύριο),
«Παραλλαγές στο ίδιο θέμα» της Αντουανέτας Αγγελίδη, «Παιδεία» του Γιάννη
Τυπάλδου, «Οι τεμπέληδες της εύφορης κοιλάδας» του Νίκου Παναγιωτόπουλου»
(Κυρ.), «Η χρυσομαλλούσα» του Τώνη Λυκουρέση, «Τα κουρέλια τραγουδούν ακόμα»
του Νίκου Νικολαΐδη (Δευτ.), «Ταξίδι του μέλιτος» του Γιώργου Πανουσόπουλου,
«Ανατολική περιφέρεια» του Βασίλη Βαφέα (Τρ.), «Μπέττυ» του Δημήτρη Σταύρακα,
«Ιστορίες μιας κερήθρας», «Η αναπαυτική μεριά» του Τάκη Σπετσιώτη (Τετ.),
«Ταξίδι στην Αυστραλία» της Λουκίας Ρικάκη, «Η Νίκη της Σαμοθράκης» του Δήμου
Αβδελιώδη (Πεμ.). 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15843P121</ED>
<ID>
ID:169042

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P12&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ</H2>

«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού.
(Άτταλος, Δεξαμενή). 
«ΚΑΒΑΦΗΣ»: Εμπορική επιτυχία για την ταινία
του Γιάννη Σμαραγδή, με Καβάφη τον Δημήτρη Καταλειφό και μουσική Βαγγέλη
Παπαθανασίου. (Αθήναιον, Αθήναιον Cinepolis 1, Άστορ). 
«Ο ΕΡΓΕΝΗΣ»:
Ο Στράτος Τζώρτζογλου ερωτεύεται, αλλά χάνει και την Ματσάγγου και την
Καραμπέτη. Τις κερδίζει ο προαγωγός... Άκης Σακελλαρίου. [Άττικα, Καλυψώ,
Μαρούσι 1, Τιτάνια, Φάληρο 1, Απόλλων (Πειρ.)]. 
«ΠΟΛΛΟΙ ΝΕΚΡΟΙ ΓΙΑ ΜΙΑ
ΚΗΔΕΙΑ»: Η γκανγκστερική ταινία του Έιμπελ Φεράρα σε στυλ υπαρξιακού
κοινωνικού δράματος και με ύφος Κασσαβέτη. Με τους Κρις Πεν, Κρίστοφερ
Γουόκεν, Βίνσεντ Γκάλο. (Αθήναιον Cinepolis 2, Μαρούσι 2, Όπερα 2). 
«ΠΡΟΣ ΤΗΝ ΕΛΕΥΘΕΡΙΑ»: Η Μαίρη Χρονοπούλου είναι η σταρ του παλιού
εγχώριου σινεμά που προσπαθεί να βρει τον εαυτό της στο σήμερα. Του Χάρη
Παπαδόπουλου με τους: Παπαμιχαήλ, Τζώρτζογλου, Άλκη Κούρκουλο, Γκλέτσο, Τασσώ
Καββαδία, Δέσποινα Μπεμπεδέλη. (Αστέρια, Όπερα). 
«ΜΑΡΙΑ - ΗΛΕΚΤΡΑ»:
Η διχασμένη ζωή μιας γυναίκας ως φοιτήτρια και πόρνη. Της Στέλλας Μπελέση.
(Ιντεάλ, Μαργαρίτα, Φάληρο 2, Σινεάκ). 
«Ο ΟΡΓΑΣΜΟΣ ΤΗΣ ΑΓΕΛΑΔΑΣ»:
Σάτιρα της σημερινής ελληνικής κοινωνίας από την Όλγα Μαλέα. (Γαλαξίας,
Έμπασσυ, Ίλιον, Άνταμς). 
«ΛΟΛΙΤΑ»: Επανέκδοση του δυνατού φιλμ του
Στάνλεϊ Κιούμπρικ, βασισμένο στο ομώνυμο βιβλίο του Βλαντίμιρ Ναμπόκοφ. Με
τους: Σου Λάιον, Τζέιμς Μέισον, Σέλεϊ Γουίντερς, Πίτερ Σέλερς. (Έλλη). 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15843P131</ED>
<ID>
ID:169043

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P13&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ</H2>

ΟΡΙΖΟΝΤΙΑ 
1. Καρπός δένδρου.
2. Το θέμα της 2ης συμφωνίας του Μάλερ (γεν.). 3. Γνωστό
δημοτικό μας τραγούδι. ­ Μουσική νότα. 4. Ξενική προσφώνηση. ­
Αναφέρεται και για το σιτάρι. 5. Κλάδος της Φυσικής. ­ Υλικό για...
όνειρα. 6. Χαρακτηριστική λόγω ξηρασίας στον κοχλία. ­ Η αιτιατική
άρθρου. 7. Ίδρυσε περίδοξη πόλη (αιτ.) ­ Όπερα του Μπελίνι. 8.
Σκακιστικό σύμβολο. ­ Σε ορισμένα ρούχα θα τα δούμε. 9. Δεν προόδευσε.

ΚΑΘΕΤΑ 
1. Τίτλος μυθιστορήματος του Γ. Θεοτοκά (χωρίς
άρθρο). 2. Δεν πρέπει να συγχέεται με τον εχθρό. 3. Ένας άνεμος
(αιτ.). 4. Βασιλιάς του Ιούδα. ­ Συνεχόμενα στο αλφάβητο. ­ Από τα
πολλά... λίγα. 5. Ήταν ο Λέων ο Σοφός του Βυζαντίου. ­ Μέρη θεατρικού
έργου. 6. Διαθέτει μία σχισμή. ­ Το τι μέρος του λόγου είναι εξαρτάται
από το... κόμμα του. 7. Βιβλικό πρόσωπο, ο γενάρχης της φυλής των
Ιδουμαίων. ­ Εξυπηρετούσε, παλαιότερα, τους Αθηναίους. 8. Βυζαντινή
μουσική νότα. ­ Στέλεχος και θύμα του χιτλερισμού. 9. Θυμίζει τον
Σαμψών και τη Δαλιδά (με άρθρο). 
ΛΥΣΗ (22/5/97) 
ΟΡΙΖΟΝΤΙΑ:
1. ΤΡΙΑΝΔΡΙΑ 2. ΡΑΝΤΑΡ-ΣΕ 3. ΒΕ-ΕΠΙ 4. ΧΑΤΙΡΙΚΑ
5. ΑΣΗΚΗΣ-ΝΚ 6. ΜΑ-ΑΜΟΝΙΑ 7. ΕΚΑ-ΑΤΟΚΑ 8.
ΤΙΜΗΤΗ-ΤΟ 9. ΑΜΑΣΕΙΑ. ΚΑΘΕΤΑ: 1. ΤΡΕΧΑΜΑΤΑ 2. ΡΑΒΑΣΑΚΙ
3. ΙΝ-ΤΗ-ΕΜΑ 4. ΑΤΤΙΚΑ-ΗΜ 5. ΝΑ-ΡΗΜΑΤΑ 6.
ΔΡ-ΙΣΟΤΗΣ 7. ΕΚ-ΝΟ 8. ΙΣΠΑΝΙΚΟΙ 9. ΑΕΙ-ΚΑΑΒΑ. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15843P132</ED>
<ID>
ID:169044

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P13&aa=2</URL></REF>


Article

<CATEGORY>vin09</CATEGORY>

 <H5>ΠΡΕΜΙΕΡΑ ΓΙΑ ΤΟ «ΕΤΣΙ ΚΑΝΟΥΝ ΟΛΕΣ» ΣΤΟ ΜΕΓΑΡΟ
</H5><H2></H2><H2>Καρδούλα για τη Δασκάλα</H2>

<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Νιάτα,
κέφι, χιούμορ, μια διάθεση παιχνιδιού και στο τέλος κάποιες μελαγχολικές
νότες. Ήταν τα βασικά χαρακτηριστικά της παράστασης που ετοίμασε το Λυρικό
Εργαστήρι του Μεγάρου Μουσικής με την όπερα του Μότσαρτ «Έτσι κάνουν όλες»,
που έκανε πρεμιέρα προχθές στην Αίθουσα Μητρόπουλου. 
Μα πάνω από όλα ήταν
οι έξι νέοι καλλιτέχνες ­ οι πρωταγωνιστές του έργου: φωνές γεμάτες, μεστές,
εντελείς, καλοδουλεμένες, που κατάφεραν να σταθούν και στο ύψος των
υποκριτικών απαιτήσεων αυτού του «ντράμα τζιοκόζο»: Σοφία Βογιατζόγλου ­
Θεσσαλονικιά, κόρη της ηθοποιού του Κρατικού, Καίτης Μητροπούλου, που
ντεμπουτάρει στην Αθήνα ­, Μαίρη - Έλεν Νέζη, Τίνα Μαλακατέ, Τάσης
Χριστογιαννόπουλος, Αντώνης Κορωναίος, Χριστόφορος Σταμπόγλης ­ τι έξοχα
ρετσιτατίβα! Ένας χορός ­ έρωτες, γδυσίματα, εσώρουχα που ξεκινούσαν από το
1790 και έφταναν ώς το 1900, εποχή στην οποία «σταθεροποιήθηκε» η παράσταση
και μια καρδούλα - μενταγιόν που μεταφερόταν από χέρι σε χέρι ­ «γέμισε» την
εισαγωγή του Μότσαρτ. 
Και μετά, «τυφλόμυγες» και μηχανήματα ηλεκτροσόκ,
πόρτες με γρίλιες που ανοιγόκλειναν συνέχεια ­ όχι πάντα στην ώρα τους ­ και
δύο ερωτικές σκηνές τολμηρούτσικες, σκηνή στην πλαζ με χάρτινα πουλιά, με
ομπρέλες για τον ήλιο και με κοχύλια και πιστόλια που βγήκαν στο τέλος.
Χορωδοί τριγύρω συνέχεια και ένα φινάλε όπου είχανε ο Γκουλιέλμο τη
Φιορντιλίτζι και ο Φεράντο την Ντοραμπέλα. 
Στο πόντιουμ της Καμεράτας ο
Νίκος Τσούχλος και στην πρώτη σειρά, σε μιαν άκρη, ο σκηνοθέτης Θωμάς
Μοσχόπουλος και η σκηνογράφος - ενδυματολόγος Ντόρα Λελούδα που στο τέλος,
μαζί με τον χορογράφο Βασίλη Μυριανθόπουλο και τους άλλους συντελεστές
ανέβηκαν στη σκηνή για να δεχτούν ­ μαζί με τους επί σκηνής ­ το θερμό
χειροκρότημα του κοινού, που είχε σχεδόν γεμίσει την αίθουσα. 
Όπου, στο
τέλος, ο Νίκος Τσούχλος «αποσπάστηκε» από την «παρέα» για να επανεμφανισθεί
στην πλατεία και να κατευθυνθεί τροχάδην προς την Κυρία Ζανέτ Πηλού, που
δίδαξε τον Μότσαρτ στα «παιδιά» για να της εγχειρίσει, μέσα σε χειροκροτήματα,
μαζί με την αγάπη τους ένα μπουκέτο κι αυτήν την καρδούλα - μενταγιόν που
«κυκλοφορούσε» επί σκηνής σ' όλη τη διάρκεια της παράστασης. 
Ήταν εκεί
μεταξύ άλλων οι: Θάνος Μικρούτσικος, Γιώργος Κουρουπός, Θόδωρος Αντωνίου,
Χρήστος Λαμπράκης, Άρντα Μαντικιάν, Γιάννης Χορν, Αλέξανδρος Μυράτ, Πέγκυ
Ζουμπουλάκη, Καίτη Κοπανίτσα, Άρης Χριστοφέλης, Χάρης Αδριανός και μια
ευρωπαϊκού βεληνεκούς Φιορντιλίτζι, η Σόνια Θεοδωρίδου. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15843P161</ED>
<ID>
ID:169045

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P16&aa=1</URL></REF>


Article

<CATEGORY>vin09</CATEGORY>

 <H2>Το τρις εξαμαρτείν του Δάνη</H2>
<H2></H2>
Χρυσό
παιδί ­ πασίγνωστο αυτό ­ ο Δάνης Κατρανίδης. Και καλός ηθοποιός. Από προχθές
ξαναδοκίμασε και τον «ρόλο» του συζύγου. Με παρτενέρ ένα πολύ ωραίο ­ και
συμπαθέστατο ­ κορίτσι, εκτός του χώρου του θεάτρου, ονόματι Ελένη Τσάλλιου.
Προχθές, λοιπόν, που η Ελένη γιόρταζε κιόλας, ο Δάνης ενώθηκε μαζί της εις
σάρκαν μίαν, με παπά και με κουμπάρους ­ τον Δημήτρη και τη Λίλιαν Σιόνη ­
στον Άη Δημήτρη του Λομπαρδιάρη. Πολλοί οι «επώνυμοι» καλεσμένοι, από τους
Γιώργο και Άννα Νταλάρα έως τον Βαγγέλη Λειβαδά και τη Σμαρούλα Γιούλη, από
τον Γιάννη Δαλιανίδη και τη Νόνικα Γαληνέα έως τη Λόλα Νταϊφά και τον Άγγελο
Αντωνόπουλο, και από τη Ζωή Λάσκαρη έως τη Βάνα Μπάρμπα, που ευχήθηκαν από
καρδιάς στους νεονύμφους βίον ανθόσπαρτον ­ αλλά και σπαρμένο με καλές
παραστάσεις. Ακολούθησε δεξίωση κεφάτη σε παραλιακό κέντρο. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15843P162</ED>
<ID>
ID:169046

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P16&aa=2</URL></REF>


Article

<CATEGORY>vin09</CATEGORY>

 <H2>Μάνα - πουτάνα</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Δεν με
πιστεύετε; Πως έστω για περίπου τέσσερις ώρες (209 λεπτά ακριβώς) η
συμπρωτεύουσα θα αναρτηθεί στις τοπ θέσεις της πρωτοπορίας; Ε, τότε ρωτήστε
οποιονδήποτε λάτρη και γνώστη του σινεμά. Πείτε του τον τίτλο «Η μαμά και η
πουτάνα» (La maman et la putain), κι αν δεν «λιποθυμήσει», τότε εμένα να μη με
λένε ασυγχώρητο. 
* Για να μην αγωνιάτε, σας λέω
τούτο. Αύριο βράδυ στις 9.45, στο Γαλλικό Ινστιτούτο της Θεσσαλονίκης
(Λεωφόρος Στρατού 2Α) θα προβληθεί μια από τις πιο καταραμένες -
«απαγορευμένες» ταινίες όλων των εποχών. Η οποία σκηνοθετήθηκε από τον Ζαν
Εστάς, «παρήχθη» το 1973, ξεσήκωσε τους πάντες, αλλά ουδέποτε εμφανίστηκε
σε ελληνικές οθόνες. 
* (Αθηναίοι και Αθηναίες
ηρεμήστε. Ο Ζηνόβιος Παναγιωτίδης της «Rosebud» επέστρεψε από τις
Κάννες, φέροντας υπό μάλης τις κόπιες και της... μαμάς και της πουτάνας!). 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15843P163</ED>
<ID>
ID:169047

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P16&aa=3</URL></REF>


Article

<CATEGORY>vin09</CATEGORY>

 <H2>Α - μπε - μπα - μπλομ</H2>

<AUTHOR>Ο ΑΣΥΓΧΩΡΗΤΟΣ</AUTHOR>

Στο μεταξύ και ενώ οι ιθύνοντες και οι παρα-ιθύνοντες της Πολιτιστικής
Πρωτεύουσας παίζουν α-μπε-μπα-μπλομ (πάνω στο μπλομ «πετάνε» από το
πρόγραμμα... προγραμματισμένες, από τους ίδιους, εκδηλώσεις), ο Γιάννης
Πετρίδης της Virgin και της ιδιωτικής πρωτοβουλίας «αλιεύει» πρώτης
γραμμής ονόματα πολιτών της Θεσσαλονίκης! 
*
Όχι, δεν είναι κυνηγός κεφαλών, αλλά λαγωνικό ταλέντων της νέας ροκ σκηνής.
Μέχρι στιγμής έχει εξασφαλίσει (από τη Θεσσαλονίκη): Τρύπες με τον
Γιάννη Αγγελάκα, Ξύλινα Σπαθιά, Μπλε, Γιώργο Χριστιανάκη
(του «Μύλου») και μόλις προσφάτως εξασφάλισε το ελληνικό συγκρότημα με τον
γριφοειδή τίτλο: 
Ziggy Was (για τους μη ροκάδες όλα αυτά μοιάζουν
κινέζικα, έλα όμως που ο τελευταίος δίσκος των Ξύλινων Σπαθιών «Μια
ματιά σαν βροχή» μέσα σ' ένα τετραήμερο πούλησε 15.000... κομμάτια!).* Πολλά γεγονότα έλαβαν (ή πρόκειται να λάβουν) χώρα και
στη ζωή του Δημήτρη Μυταρά. Με τη σειρά: 
Είπε ο καλλιτέχνης:
«γιατί οι γκαλερίστες να εισπράττουν από τις πωλήσεις έργων μου το 50%;».
Ύστερα από αυτήν την απλούστατη σκέψη (που για να τη διατυπώσεις πρέπει πρώτα
να είσαι... Μυταράς) έκανε πέρα τους ενδιάμεσους. Αποτέλεσμα; Βρήκε την υγειά
του και γεμάτο το πορτοφόλι του. 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15843P164</ED>
<ID>
ID:169048

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P16&aa=4</URL></REF>


Article

<CATEGORY>vin09</CATEGORY>

 <H2>Γαβ-γαβ-γαβ</H2>

<AUTHOR>ΟΑΣΥΓΧΩΡΗΤΟΣ</AUTHOR>

Είπαν οι
Σουηδοί ιθύνοντες της επερχόμενης Πολιτιστικής Πρωτεύουσας της Ευρώπης, δηλαδή
της Στοκχόλμης: 
«Κύριε Μυταρά, θα μας κάνετε την τιμή να έρθετε με
προσωπική σας έκθεση στη Στοκχόλμη, το φθινόπωρο του 1998;». Αποτέλεσμα; Η
ίδια προσωπική έκθεση του καλλιτέχνη με έργα του που είχαν εκτεθεί στην
«Πινακοθήκη» θα ταξιδέψει για τη Στοκχόλμη. 
*
Τελειώσαμε; Καθόλου! Για δύο λόγους. Ο πρώτος είναι μια υπογραφή! Ο Μυταράς
είχε ξεχάσει να υπογράψει έργο του που πουλήθηκε προσφάτως σε επιχειρηματία
της Θεσσαλονίκης, με αποτέλεσμα να αποκαθηλωθεί ο πίνακας από την κορνίζα,
ώστε να τοποθετηθεί η υπογραφή διά χειρός του καλλιτέχνη. 
Δεύτερος λόγος
είναι οι... σκύλοι! Διότι μαθαίνω πως το φθινόπωρο θα κυκλοφορήσουν από τον
«Κέδρο» οι επιφυλλίδες του καλλιτέχνη που δημοσιεύτηκαν στα «ΝΕΑ». «Βλογάνε τα
γένια τους», θα πείτε. Κι εγώ θα ρωτήσω: Ξέρετε τι έγραφαν οι αρχαίοι Λατίνοι
έξω από τις βίλες τους; Cave Canem. 
Ε, λοιπόν, ιδού ο τίτλος του βιβλίου
και των επιφυλλίδων του Δημήτρη Μυταρά: 
<REF><SOURCE>ΤΑ ΝΕΑ</SOURCE>
<DATE>, 23-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15843P165</ED>
<ID>
ID:169049

</ID><URL>http://ta-nea.dolnet.gr/neaweb/neafile.print_unique?e=A&f=15843&m=P16&aa=5</URL></REF>


Article

<CATEGORY>vin04</CATEGORY>

 <H5>ΣΥΝΕΝΤΕΥΞΗ ΣΕ ΗΠΙΟΥΣ ΤΟΝΟΥΣ ΑΛΛΑ...
</H5><H2>130 ΝΗΣΙΑ ονειρεύεται ο Ντεμιρέλ
</H2><H2></H2>
ΟΝΕΙΡΕΥΕΤΑΙ 130 ελληνικά νησιά του Αιγαίου ο Πρόεδρος της Τουρκίας, Σ.
Ντεμιρέλ, και συνεχίζει τις προκλήσεις της Άγκυρας προς την Αθήνα σε περίοδο
που καταβάλλεται προσπάθεια ελληνοτουρκικής προσέγγισης. Σε συνέντευξή του
στην τηλεόραση του Antenna ο κ. Ντεμιρέλ, αν και προσπαθεί να κρατήσει
χαμηλούς τόνους στις διατυπώσεις του, δεν απομακρύνεται από τις πάγιες βλέψεις
της Άγκυρας στο Αιγαίο και δεν αίρει ουσιαστικά την απειλή πολέμου.

σελίδα 9

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15844N011</ED>
<ID>
ID:169050

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N01&aa=1</URL></REF>


Article

<CATEGORY>vin04</CATEGORY>

 <H2>Ιακώβου στα «ΝΕΑ»:Θέλουμε οκτώ μετάλλια
</H2><H2></H2>
ΔΕΙΝΟΣ ψαράς είναι ο Χρήστος Ιακώβου και στην Ολυμπιάδα του 2000 ελπίζει να
«ψαρέψει» 7-8 μετάλλια.

σελίδες 22-23

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15844N013</ED>
<ID>
ID:169052

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N01&aa=3</URL></REF>


Article

<CATEGORY>vin04</CATEGORY>

 <H2></H2><H2>Νέα φωτιά για το βιβλίο της Δήμητρας
</H2><H2></H2>
ΝΕΑ φωτιά γύρω από το βιβλίο της κ. Δήμητρας Παπανδρέου άναψε δημοσίευμα του
περιοδικού «Νίτρο», που υποστηρίζει ότι στο βιβλίο περιέχονται σκληρές κρίσεις
του Ανδρέα Παπανδρέου για πολλούς.

σελίδα 7

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15844N014</ED>
<ID>
ID:169053

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N01&aa=4</URL></REF>


Article

<CATEGORY>vin04</CATEGORY>

 <H2>Άγριος καβγάς και κυνήγι μαγισσών για τα ναρκωτικά
</H2><H2></H2>
σελίδα 15 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15844N015</ED>
<ID>
ID:169054

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N01&aa=5</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΚΑΤΗΓΟΡΟΥΜΕΝΟΣ έδειξε απροκάλυπτα τη δυσαρέσκειά του. Ήθελε κι άλλη
επιείκεια. Ο χρόνος που μεσολάβησε φαίνεται ότι τον βοήθησε να ξεχάσει. Τι
είχε υπεξαιρέσει ο Γ. Κοσκωτάς; Μόνο 32 δισ. Ο Δ. Βρανίκας που υπεξαίρεσε μόνο
0,5 δισ. έφαγε τρις ισόβια!.. Η Σίλα Αλεξίου στους «Προβολείς». Σελ. 6.

ΟΙ «ΑΓΡΟΤΙΚΕΣ βίλες» ανήκουν στην τρίτη ή τέταρτη γενιά των αυθαιρέτων.
Ανήκουν στο «κίνημα» της δεύτερης, της παραθεριστικής κατοικίας. Η παρανομία
δεν έχει να κάνει σ' αυτή την περίπτωση με την αδυναμία πρόσβασης στην
κανονική, τη νόμιμη αγορά. Ο Η. Ευθυμιόπουλος στην «Τρίτη Άποψη». Σελ. 6.

Ε. ΓΚΕΡΑΡΝΤ: Δεν αφήσαμε έξω από την Ευρώπη τον Παναθηναϊκό, ο ίδιος άφησε τον
εαυτό του απ' έξω. Ούτε εμείς ρίξαμε τον Άρη στη Β' Εθνική. Το πρωτάθλημα
παίχτηκε (στα γήπεδα, αλλά) και στα παρασκήνια. Οι απαντήσεις στις «30
Ερωτήσεις» του Μ. Παντινάκη στη σελ. 12.

ΔΕΝ ΧΡΕΙΑΖΕΤΑΙ «ταλέντο» μόνο για να «λαδωθείς», αλλά και για να «λαδώσεις».
Κι αν δεν ξέρεις να το κάνεις, χάθηκες. Το σηματάκι του ΚΤΕΟ είναι μικρή
ζημιά. Σκεφτείτε να ζητάς δάνειο από την τράπεζα ή να διεκδικείς δημόσιο έργο!
Η Τζώρτζια Κοντράρου «Σε Πρώτο Ενικό». Σελ. 13.

Ο ΣΠ. ΔΙΑΜΑΝΤΙΔΗΣ, γιατρός Ομοιοπαθητικής, οδηγήθηκε στη φυλακή για κακοποίηση
ανηλίκου. Πριν από τη δικαστική απόφαση ο εισαγγελέας τον χαρακτήρισε
«επικίνδυνα ευφυή, γιατί μπορεί να παίζει με τους άλλους όπως εκείνος θέλει».
Η Μίνα Μουστάκα στη 
σελ. 13.

ΔΕΝ ΥΠΑΡΧΕΙ «μεταρρύθμιση» στον τρόπο μετάβασης στην Τριτοβάθμια Εκπαίδευση,
τα τελευταία 30 χρόνια, που να μην υπονοεί το «άνοιγμα» των Πανεπιστημίων σε
όλους τους υποψηφίους. Σαν να πρόκειται για πελατειακή και πλαστή ανταπόκριση
στις ελπίδες και τα όνειρα χιλιάδων οικογενειών. Ο Χρ. Κάτσικας, σελ. 17.

ΣΤΟ ΧΡΗΜΑΤΙΣΤΗΡΙΟ έγιναν χθες δύο ρεκόρ. Ο Γενικός Δείκτης έσπασε το φράγμα
των 1.700 μονάδων. Και δεύτερον, έκανε ρεκόρ όλων των εποχών, φθάνοντας στις
1.727,70 μονάδες. Σελ. 58, 59, 60.

ΧΡΥΣΣΑ: Είμαι αυτοδημιούργητη. Αυτοδίδακτη.

Είμαι παιδί της Αμερικής.

Αυτό που με έσωσε στην τέχνη είναι κάτι που το κρατάω από τα είκοσί μου χρόνια


Να μην έχω προκατάληψη όταν βλέπω έργα τέχνης.


Η συνέντευξη στην Παρασκευή Κατημερτζή στο «Πανόραμα», σελ. 12-13.

...είχαν την πρώτη κυκλοφορία τόσο στην περιοχή της πρωτεύουσας όσο και σε
ολόκληρη την Ελλάδα τον Φεβρουάριο του 1997. Σε ολόκληρη τη χώρα είχαν μέσο
όρο κυκλοφορίας την ημέρα 102.379 φύλλα. Και στην περιοχή Αθηνών - Πειραιώς
62.662 φύλλα. Σελ. 8.

ΜΠΑΡΕΣ για τα τραπεζάκια που ξεχειλίζουν σε πλατείες και πεζόδρομους αποφάσισε
ο Δήμος Αθηναίων. Και από χθες έπιασε δουλειά στο Κολωνάκι και θα κατηφορίσει
στα Εξάρχεια και παραπέρα ακόμη. Η Εύη Ελευθεριάδου στη σελ. 20. Αλλά για τα
παρκόμετρα τα πράγματα άρχισαν να σκουραίνουν. Σελ. 20-21.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15844N021</ED>
<ID>
ID:169055

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Μήπως
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Η κυβέρνηση δεν νομιμοποιεί το όπιο. Η κ. Παπαρήγα δε νομιμοποιεί την
προσωπική άποψη.

Μήπως η προσωπική άποψη είναι το όπιο των κομμουνιστών;

Με τιμή

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15844N022</ED>
<ID>
ID:169056

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15844N023</ED>
<ID>
ID:169057

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15844N032</ED>
<ID>
ID:169059

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N03&aa=2</URL></REF>


Article

<CATEGORY>vin01</CATEGORY>

 <H5>«Μάγισσες»
</H5><H2>ΡΙΠΕΣ
</H2><H2></H2>
ΚΑΙ βεβαίως όσα είπε ο κ. Γ. Παπανδρέου για τα ναρκωτικά...

ΟΧΙ μόνο σοβαρό αντίλογο επιδέχονται, αλλά και δύσκολο είναι να θεωρηθεί πως
προσφέρουν λύση στο πρόβλημα.

ΟΣΟ όμως εύλογες είναι οι αντιρρήσεις που έχουν προκαλέσει...

ΑΛΛΟ τόσο αδιανόητο είναι να αντιμετωπίζονται όχι με επιχειρήματα ­ που
ασφαλώς υπάρχουν ­ αλλά με υβρεολόγια...

ΚΑΙ ο ένας να μιλά για «υπουργό της μαστούρας» και ο άλλος να χαρακτηρίζει
όποιον υπερασπίστηκε το δικαίωμα τού να έχει τη δική του άποψη ως «πλασιέ ναρκωτικών».

ΚΑΙ όταν αντί για την παράθεση προτάσεων και επιχειρημάτων επιστρατεύονται
τέτοιοι χαρακτηρισμοί...

ΚΑΙ όταν κάθε φορά που διατυπώνονται θέσεις διαφορετικές από τις δικές μας...

ΖΗΤΕΙΤΑΙ «η κεφαλή επί πίνακι» εκείνων που τολμούν να τις εκφράσουν...

ΤΟΤΕ ­ δυστυχώς ­ ανοίγει ένας δρόμος επιστροφής στο «κυνήγι των μαγισσών»,
που τελικά μόνο τη σύγχυση ευνοεί.

ΓΙΑΤΙ αν οι απόψεις του κ. Παπανδρέου ούτε ένα κόμμα ούτε μία κυβέρνηση μπορεί
να δεσμεύσουν...

ΑΠΟ την άλλη πλευρά, ουδείς δικαιούται να απαγορεύσει την έκφραση της «άλλης γνώμης»...

ΚΑΘΩΣ ο προβληματισμός για τα ναρκωτικά δεν μπορεί να περιχαρακωθεί σε θέσφατα...

ΠΟΥ άλλωστε ­ ούτε αυτά ­ έχουν έως τώρα δώσει λύση στο πρόβλημα.

ΚΑΙ θα ήταν αφέλεια...

ΝΑ πίστευε κανείς πως με δογματισμούς, απλουστεύσεις ή μαγικές συνταγές
πρόκειται τώρα εδώ ­ και μόνο εδώ... ­ το πρόβλημα να λυθεί.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15844N033</ED>
<ID>
ID:169060

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κώστας Σκανδαλίδης:

(ο γραμματέας της Κ.Ε. του ΠΑΣΟΚ στον Φλας για τις διαρροές που γίνονται στο
κόμμα του)

«Είμαστε ένα κόμμα που κάνει συνεχές στριπ τίζ».

Κώστας Λαλιώτης:

(ερωτάται από το «Big» αν εξακολουθεί να είναι φανατικός προπαγανδιστής του
γάμου, όπως είχε πει παλιότερα)

«Μεγάλη αλήθεια. Το τελευταίο θύμα του προσηλυτισμού μου ήταν ο (Πέτρος) Κωστόπουλος».

Θόδωρος Πάγκαλος:

(υπουργός Εξωτερικών)

«Υπάρχουν μερικοί άνθρωποι στην Ελλάδα οι οποίοι επιθυμούν η Βόρεια Ήπειρος να
γίνει ελληνική, όπως και άλλοι επιθυμούν να γίνει ελληνική η Κωνσταντινούπολη.
Μερικοί μάλιστα έχουν μιλήσει και για τη Μασσαλία. Αλλά δεν είναι σοβαρές
απόψεις αυτές».

Στέλιος Παπαθεμελής:

(ο πρώην υπουργός, στην ΩΜΕΓΑ TV, προτείνει τρόπο αντιμετώπισης των Σκοπίων)

«Μα φέρτε τους μια μικροδυσκολία στα σούρτα - φέρτα στο λιμάνι της
Θεσσαλονίκης, στο έμπα - έβγα στο ελληνικό έδαφος, κάντε τους να καταλάβουν
ότι δεν θέλετε, δεν αντέχετε να σας εμπαίζουν. Δώστε τους μια έμπρακτη
πληροφόρηση ότι, κοιτάξτε, δεν είμαστε, συγγνώμη για την έκφραση, οι μαλάκες
της υποθέσεως».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15844N034</ED>
<ID>
ID:169061

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Η δεξαμενή του Όθωνα
</H5><H5>Το «Δίκτυο» της Κεντροαριστεράς
</H5><H5>Ελλάς - Γαλλία...
</H5><H5>«Άνοιξη» στο Ίντερνετ
</H5><H5>Κόψε κάτι
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, φαίνεται ότι η κατασκευή του γκαράζ της Βουλής θα τραβήξει λίγο
παραπάνω απ' όσο προβλέπεται ­ κι όλα αυτά, εξαιτίας μιας... δεξαμενής: Τα
συνεργεία ανακάλυψαν την πρώτη δεξαμενή του κτιρίου ­ της εποχής του Όθωνα.
Μάλιστα, η δεξαμενή, από την οποία ποτιζόταν κάποτε ο Εθνικός Κήπος, θεωρήθηκε
«θαύμα τεχνικής» και, τώρα, η Αρχαιολογική Υπηρεσία θέλει να τη διαφυλάξει...

ΚΑΤΑ τα άλλα, οι βουλευτές χάνουν οριστικά το... γυμναστήριό τους ­ παρά την
αρχική απόφαση, προτιμήθηκε τελικά να μεγαλώσει ο παιδικός σταθμός της Βουλής,
που κατασκευάζεται μαζί με το γκαράζ...

ΚΥΚΛΟΦΟΡΟΥΝ ανάμεσά μας ­ και την ερχόμενη Παρασκευή θα εκδηλωθούν και
επισήμως. Λέμε για τα καμιά 500αριά στελέχη, από όλα τα κόμματα και τους
χώρους της Αριστεράς, που συνεργάζονται στο «Δίκτυο Διαλόγου και Παρέμβασης
για την Κεντροαριστερά» ­ πέρα από κόμματα και Ομίλους, όπως διευκρινίζουν.

ΜΑΛΙΣΤΑ, έχουν δικτυωθεί σε 15 νομούς, μέχρι στιγμής...

ΤΗΝ ερχόμενη Παρασκευή, λοιπόν, θα εκδώσουν ένα κείμενο με περίπου 150
υπογραφές, ενώ στα άμεσα σχέδιά τους είναι και η έκδοση ενός εντύπου προβληματισμού.

ΜΕΓΑΛΗ κινητικότητα περί Κεντροαριστεράς τελευταία. Για να δούμε...

ΣΤΟ «ΙΝ» ΣΤΕΚΙ «Στου Ένγκαρ», στο Παρίσι, έκανε χθες το τραπέζι ο κ. Ζακ
Ντελόρ, στην υπουργό Ανάπτυξης κ. Βάσω Παπανδρέου ­ όπου, βεβαίως, είπαν πολλά
για την Ευρώπη, για τις γαλλικές εκλογές και το επικείμενο ταξίδι του πρώην
προέδρου της Ευρωπαϊκής Επιτροπής στην Ελλάδα, έπειτα από πρόσκληση του κ. Κ. Σημίτη.

Μάλιστα, ο κ. Ντελόρ ενημέρωσε την κ. Παπανδρέου ότι αυτή την περίοδο γράφει
βιβλίο για την «Κοινωνική Ευρώπη», στο οποίο περιλαμβάνει ειδική αναφορά στη
συνεισφορά της δικής μας υπουργού, την περίοδο που ήταν επίτροπος.

(Βέβαια, τώρα τελευταία, η κοινωνική Ευρώπη μόνον... στα βιβλία υπάρχει).

ΤΟ ΕΧΕΤΕ υπόψη σας ότι μπορείτε να παρακολουθήσετε το συνέδριο της «Άνοιξης»
μέσω Ίντερνετ; Κι, όμως, το φρόντισε κι αυτό ο κ. Α. Γεροντόπουλος ­ όπως και
το να μπορείτε να πληροφορηθείτε τις (όποιες) εξελίξεις, μ' ένα τηλεφώνημα στο 090-272.789.

Προσοχή μόνον, μιας και αυτές οι γραμμές χρεώνονται κάπως υπερβατικά!

«ΣΤΟ ΚΑΣΤΡΟ καλωσόρισες, αητέ απ' τον Βαρδάρη, μεγάλε καθοδηγητή, της
ανθρωπιάς μπροστάρη» ­ πρόκειται για τη μαντινάδα που είπε ο γραμματέας της
Νομαρχιακής Επιτροπής Ηρακλείου του ΠΑΣΟΚ για τον κ. Α. Τσοχατζόπουλο. Πότε
γέλασε ο Άκης; Όταν τον είπε και «κορυφαίο ευπατρίδη της πολιτικής»!!!

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15844N042</ED>
<ID>
ID:169063

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΚΕΝΤΡΟ ΕΠΙΧΕΙΡΗΣΕΩΝ με σπόνσορα αποκτά το υπουργείο Εξωτερικών, στο
υπόγειο του κτιρίου στη Βασιλίσσης Σοφίας 5 ­ το ανακοίνωσε χθες ο κ. Θ.
Πάγκαλος. Σπόνσορας, ο κ. Γ. Αποστολόπουλος.

ΑΒΡΟΤΗΤΕΣ: Μπορεί να «τα είπαν χοντρά» ο ένας στον άλλον από το βήμα
της Βουλής προχθές το απόγευμα, οι κ.κ. Κ. Λαλιώτης και Δ. Σιούφας ­ αλλά στο
τέλος, ο υπουργός ΠΕΧΩΔΕ αναγνώρισε τις ικανότητες του νεοδημοκράτη και του
πρότεινε... να μεταγραφεί στο ΠΑΣΟΚ!

ΠΟΣΩΝ ΧΡΟΝΩΝ θα είναι το 2000 ο κ. Αντ. Σαμαράς; Τα μέλη της Νεολαίας
της Πολιτικής Άνοιξης στη Θεσσαλονίκη άρχισαν χθες να μετρούν ­ αφού έκαναν
την έκπληξη στον πρόεδρό τους, που είχε χθες τα 46α γενέθλιά του: Ο κ. Σαμαράς
έσβησε ένα κερί σε μία τεράστια τούρτα.

ΟΜΙΛΟΙ, ΔΙΚΤΥΑ, κόμματα, έντυπα ­ όλα για την Κεντροαριστερά, το
τελευταίο διάστημα: Βέβαια, υπάρχει και η κεντροαριστερή παροιμία που λέει
όπου λαλούν πολλοί κοκκόροι, αργεί να ξημερώσει.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15844N043</ED>
<ID>
ID:169064

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N04&aa=3</URL></REF>


Article

<CATEGORY>vin05</CATEGORY>

 <H5>Τα Μάρμαρα
</H5><H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2></H2>
Ο ΛΟΓΟΣ στους αναγνώστες. Ο Θωμάς Αγγελακόπουλος, Βικάτου 3, Αθήνα, γράφει:
«Διαβάσαμε, προ καιρού, στα "ΝΕΑ", ότι ανώνυμος Γερμανός πολίτης, κάτοικος της
πόλεως Μάιν, ταχυδρόμησε στον Έλληνα πρεσβευτή στη Βόννη ένα βαρύ δέμα το
οποίο περιείχε ένα κομμάτι μάρμαρο, διαστάσεων 9Χ7Χ4,5 εκ., που κάποτε, όπως
γράφει στην εσώκλειστη επιστολή του, είχε αφαιρέσει από τον χώρο του
Παρθενώνα. Στη δε επιστολή του, προς τον πρεσβευτή, ζητούσε διπλά συγγνώμη,
πρώτον για την πράξη του της αφαιρέσεως του μαρμάρου και δεύτερον, γιατί η
ηλικία του δεν του επιτρέπει να φέρει ο ίδιος το κομμάτι του μαρμάρου και να
το τοποθετήσει στη θέση του Παρθενώνα, όπου και ανήκει.

Δυστυχώς, όμως, το παραπάνω παράδειγμα του απλού ανώνυμου Γερμανού πολίτη
αρνούνται χρόνια τώρα να το μιμηθούν οι φίλοι μας και συμπολεμιστές μας
Άγγλοι, για να επιστρέψουν επιτέλους τα Μάρμαρα του Παρθενώνα, που ξήλωσε ο
πατριώτης τους κόμης και διπλωμάτης Θωμάς Έλγιν, κατά το έτος 1802, από τη
μετόπη του Παρθενώνα, καθώς και την Καρυάτιδα και άλλα πολύτιμα αρχαία έργα
τέχνης, του Ερεχθείου, του Ναού της Απτέρου Νίκης και άλλων, τότε που η χώρα
μας στέναζε κάτω από την πιο φρικτή σκλαβιά του Τούρκου κατακτητή.

Νιώθουν, άραγε, ντροπή οι φίλοι μας οι Άγγλοι όταν επιδεικνύουν στα μουσεία
τους τα κλεμμένα αριστουργήματα της ελληνικής αρχαιότητας;

Η δικαιολογία ότι τα Μάρμαρα βρίσκονται ακόμα στην Αγγλία για να προστατευτούν
δήθεν από τη ρύπανση των Αθηνών είναι προφάσεις εν αμαρτίαις. Ώς πότε οι
αίθουσες υποδοχής των κλεμμένων μαρμάρων του Παρθενώνα θα μένουν κενές στη
χώρα μας;

Ο Γενναίος Στρατηγός του 1821 Γιάννης Μακρυγιάννης έλεγε ότι γι' αυτά τα
Μάρμαρα πολεμήσαμε εμείς οι Έλληνες. Οι φίλοι μας οι Άγγλοι στον Β' Παγκόσμιο
Πόλεμο έλεγαν ότι οι ήρωες πολεμούσαν σαν Έλληνες. Τι αντίθεση και τι ντροπή
τα λόγια με την πραγματικότητα!».

Ο Πολ. Τζεράκης, Κέας 77, Αθήνα, γράφει:

«Είμαι συνταξιούχος από 12/1/93 του ΙΚΑ και του Επικουρικού Ταμείου Μετάλλου.
Από την παραπάνω ημερομηνία το Ταμείο Μετάλλου μού δίνει "έναντι". Παρά τις
επανειλημμένες μου ενοχλήσεις δεν κατάφερα τίποτα με τις διάφορες
δημοσιοϋπαλληλικές δικαιολογίες, με συνέπεια να μην έχω εισπράξει ούτε το
εφάπαξ που δικαιούμαι. Δεν θέλω άλλο να σας κουράσω, το μόνο που ήθελα να πω
είναι ότι η σύνταξη ενός εργαζομένου είναι αυτονόητο δικαίωμα. Πού 'ν' το, όμως;».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15844N045</ED>
<ID>
ID:169066

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N04&aa=5</URL></REF>


Article

<CATEGORY>vin04</CATEGORY>

 <H5>«ΣΥΜΜΑΧΙΑ» ΜΕ ΕΠΙΚΕΝΤΡΟ ΤΟ ΚΟΙΝΩΝΙΚΟ ΠΡΟΣΩΠΟ ΤΗΣ ΕΥΡΩΠΗΣ
</H5><H2>Συνάντηση με Μπλερ
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

<H3></H3>Το χάσμα που χωρίζει τους «μεγάλους» από τους «μικρούς» στην Ευρωπαϊκή Ένωση
φάνηκε ξεκάθαρα χθες, στην έκτακτη Σύνοδο Κορυφής του Νορντβέικ, ενισχύοντας
την άποψη ότι είναι πολύ δύσκολο να «κλείσει» το θέμα της Διακυβερνητικής τον
Ιούνιο.Ο ΕΛΛΗΝΑΣ Πρωθυπουργός κ. Κ. Σημίτης έθεσε και πάλι το θέμα ρήτρας
αλληλεγγύης και προστασίας των ελληνικών συνόρων, ενώ ζήτησε την ενίσχυση της
κοινωνικής πολιτικής των «15». Είχε μάλιστα κατ' ιδίαν συναντήσεις με τον νέο
Βρετανό Πρωθυπουργό κ. Τόνι Μπλερ, καθώς και με τους κ.κ. Κολ, Πρόντι, Κοκ και Σαντέρ.

«Παρακολουθώ την προσπάθεια της κυβέρνησης να υπάρξει μια νέα πραγματικότητα
για την Ελλάδα», είπε ο κ. Μπλερ στον Έλληνα Πρωθυπουργό, ζητώντας παράλληλα
συνεργασία των σοσιαλιστικών δυνάμεων στην Ευρώπη.

«Στις ευρωπαϊκές εξελίξεις οι προοδευτικές δυνάμεις θα πρέπει να έχουν το δικό
τους χρώμα. Το επίκεντρο να είναι το κοινωνικό πρόσωπο της Ευρώπης», είπε ο
νέος Βρετανός Πρωθυπουργός στον κ. Σημίτη. Στο Ευρωπαϊκό Συμβούλιο οι 15
αρχηγοί κρατών και κυβερνήσεων αποφάσισαν να επιταχύνουν τις προσπάθειες ώστε
να ολοκληρωθεί ­ όπως προβλέπεται ­ η αναμόρφωση της Ευρωπαϊκής Ένωσης στην
Σύνοδο Κορυφής του Άμστερνταμ, 16 και 17 Ιουνίου.

Μια φιλοδοξία που, σύμφωνα με πολλές ενδείξεις, δύσκολα θα επιτευχθεί, καθώς
τα μεγάλα θέματα θεσμικού χαρακτήρα παραμένουν σε εκκρεμότητα, ενώ το χάσμα
μεταξύ «μεγάλων» και «μικρών» μεγάλωσε.

Τέσσερα μεγάλα ζητήματα θα πρέπει να ρυθμισθούν, όπως υπογράμμισε ο Χέλμουτ
Κολ, ο οποίος μαζί με τον Γάλλο πρόεδρο Ζακ Σιράκ επιθυμούν να επιβάλουν την
άποψη ότι η αναθεώρηση του Μάαστριχτ περνά υποχρεωτικά από τις θέσεις Βόννης -
Παρισίων για:

Πρώτον: Δραστική μείωση των επιτρόπων της Ευρωπαϊκής Επιτροπής. Αποτελούμενη
από 20 επιτρόπους σήμερα, η Γαλλία προτείνει να ορισθεί ο αριθμός των
χαρτοφυλακίων σε 10-12.

Σύμφωνα με το σύστημα δεν θα μπορεί κάθε χώρα να διαθέτει έναν επίτροπο όπως
μέχρι σήμερα (2 τα μεγάλα, 1 τα μικρά). Ο κ. Σημίτης απέκλεισε αυτή την
προοπτική που παλεύουν οι μικρές χώρες τονίζοντας ότι «δεν ανταποκρίνεται στον
ομοσπονδιακό χαρακτήρα της Ευρωπαϊκής Ένωσης».

Για τον Έλληνα Πρωθυπουργό θα πρέπει να ενισχυθεί η θέση του προέδρου της
Ευρωπαϊκής Επιτροπής και να γίνει εντονότερη η συμμετοχή του Ευρωπαϊκού Κοινοβουλίου.

Δεύτερον: Αναστάθμιση των ψήφων στους κόλπους του Συμβουλίου. Μια μάχη που
χωρίζει επίσης τις μεγάλες χώρες από τις μικρές, οι οποίες πιστεύουν ότι θα
χάσουν πλέον κάθε επίδραση μετά τη διεύρυνση. Ο Έλληνας Πρωθυπουργός εξέφρασε
την πλήρη αντίθεσή του, δέχθηκε όμως τη σημασία των πληθυσμιακών κριτηρίων.
Μόνο, όμως, όπως διευκρίνισε, για την εκπροσώπηση στο Ευρωπαϊκό Κοινοβούλιο
και όχι στις ψήφους του Συμβουλίου.

Τρίτο: Εξωτερική και αμυντική πολιτική (ΚΕΕΠΑ). Οι χώρες που ίδρυσαν την
Ευρωπαϊκή Ένωση επιθυμούν να δώσουν πολιτική διάσταση σε μια
οικονομικονομισματική Ευρώπη με τη δημιουργία ακόμη και κοινής άμυνας ­ κάτι
που απορρίπτουν οι ουδέτερες χώρες της Ε.Ε. (Ιρλανδία, Αυστρία, Σουηδία και
Φινλανδία). Παρίσι και Βόννη προτείνουν να κατοχυρωθεί η δυνατότητα μιας
«ενισχυμένης συνεργασίας» μεταξύ ορισμένων που επιθυμούν να πάνε πιο μακριά
από εκείνους που είναι πιο διστακτικοί.

Ο κ. Σημίτης συμφώνησε να ενισχυθεί η παρουσία της Ε.Ε. στον κόσμο με τη
δημιουργία μιας εξωτερικής πολιτικής και υποστήριξε τη βαθμιαία ένταξη της
Δυτικοευρωπαϊκής Ένωσης στην Ε.Ε. για την άμυνα.

Άσκησε όμως αυστηρή κριτική για τις ιδέες περί Ευρώπης πολλών ταχυτήτων

Τέταρτον: Το τελευταίο θέμα που απασχόλησε την Σύνοδο Κορυφής ήταν ο χώρος της
ελεύθερης διακίνησης. Οι χώρες που έχουν υπογράψει τη Συνθήκη Σένγκεν
επιθυμούν να εδραιωθεί το σύστημα σε όλη την Κοινότητα με την ενσωμάτωσή της
στην νέα Συνθήκη. Λονδίνο και Δουβλίνο επιθυμούν όμως να διατηρήσουν μεταξύ
τους τον έλεγχο των διαβατηρίων και της λαθρομετανάστευσης, κάτι που θα έπρεπε
να καταργηθεί εάν προσχωρούσαν στην Σένγκεν.

ΤΑ ΣΥΝΟΡΑ

Μέσα σε αυτό το κλίμα γενικής διαπραγμάτευσης ο κ. Σημίτης εντάσσει και το
ελληνικό αίτημα για την κατοχύρωση μιας ρήτρας αλληλεγγύης και προστασίας των συνόρων.

«Είναι θέματα που τα παλεύουμε», δήλωσε ο Πρωθυπουργός, όπως και εκείνα για
τις νησιωτικές περιοχές και την αντιμετώπιση της λαθρομετανάστευσης.

Ο κ. Σημίτης διευκρίνισε όμως ότι είναι λάθος να δίνεται η εντύπωση ότι
διαπραγμάτευση της Συνθήκης είναι μόνο το θέμα των συνόρων. Και έδωσε έμφαση
σε θέματα σχετικά με την απασχόληση και το περιβάλλον, στα οποία αποδίδει
μεγάλη σημασία η ελληνική πλευρά.

Ο Πρωθυπουργός δεν θέλησε να κάνει προβλέψεις για το Άμστερνταμ, δήλωσε όμως
ότι η διαπραγμάτευση πηγαίνει καλά και υπάρχει μια τάση συμφωνίας.

Αίσθηση που είχαν άλλωστε και άλλοι Πρωθυπουργοί μετά την παρθενική παρουσία
του Βρετανού Πρωθυπουργού κ. Τόνι Μπλερ, ο οποίος ήταν η «βεντέτα» της Συνόδου
καθώς εγκαινίασε μια νέα περίοδο όπου η Μ. Βρετανία θα διατυπώνει φέτος
λιγότερα βέτο.

Ακόμη και ο κ. Ζ. Σιράκ, που θέλησε 2 μέρες πριν από τις εκλογές στη Γαλλία να
δείξει ότι παίζει πρωταγωνιστικό ρόλο στη Ευρώπη, δήλωσε ότι στο Άμστερνταμ
«είναι δυνατή και αναγκαία μια συμφωνία». Φρόντισε όμως να πυροδοτήσει την
ατμόσφαιρα ζητώντας να κατοχυρωθεί στη νέα Συνθήκη ότι το Στρασβούργο θα
παραμείνει έδρα του Ευρωπαϊκού Κοινοβουλίου.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15844N051</ED>
<ID>
ID:169067

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N05&aa=1</URL></REF>


Article

<CATEGORY>vin04</CATEGORY>

 <H2>Κεντροαριστερές αιχμές στον Συνασπισμό
</H2><H2></H2>
ΝΕΟΣ ΓΥΡΟΣ αντιπαράθεσης, με αφορμή την υπόθεση της Κεντροαριστεράς, ανοίγει
στον ΣΥΝ, καθώς ο πρόεδρος του κόμματος ­ σε συνέντευξή του ­ επετέθη εμμέσως
κατά της Μαρίας Δαμανάκη και άλλων στελεχών του ΣΥΝ που εμφορούνται από
απόψεις υπέρ της συνεργασίας με το ΠΑΣΟΚ.

Ο πρόεδρος του ΣΥΝ, σε συνέντευξή του στο περιοδικό «Tempo» ­ και σε ερώτηση
σχετικά με τη δραστηριότητα της κ. Δαμανάκη και των άλλων στελεχών που
επιθυμούν τη συνεργασία με το ΠΑΣΟΚ ­ υπογραμμίζει πως «όλα τα στελέχη του
κόμματος κρίνονται από το εάν παράγουν πολιτική ή σύγχυση».

Προσθέτει ακόμη ότι «ο διάλογος πρέπει να είναι ανοικτός, ισότιμος,
ουσιαστικός, δημιουργικός. Σε καμία περίπτωση δεν θα πρέπει να υποκαθίσταται
από το πήγαινε έλα και τα σούρτα φέρτα των κομματικών παρασκηνίων. Οι σχέσεις
του ΣΥΝ με το ΠΑΣΟΚ δεν χρειάζονται ούτε μεσάζοντες ούτε προξενητάδες.
Ορίζονται και προκύπτουν στο φως της ημέρας, μέσα από έναν ανοικτό διάλογο και
δημιουργική αντιπαράθεση απόψεων».

Ο κ. Κωνσταντόπουλος σημειώνει ακόμη ­ σε μια επιπλέον αιχμή προς την κ.
Δαμανάκη ­ ότι «αυτό που δεν θα πρέπει να μας διακατέχει είναι το άγχος της
πάση θυσία διαφοροποίησης. Κανείς σήμερα δεν υπάρχει στην πολιτική ζωή της
χώρας στο όνομα των εσωκομματικών τριβών. Κανείς δεν θα γυρίσει τον ΣΥΝ πίσω».

Η συνέντευξη του προέδρου του ΣΥΝ προκάλεσε την αντίδραση της πρώην προέδρου
του κόμματος, η οποία σχολίασε πως «οι προσωπικές επιθέσεις του προέδρου σε
στελέχη βλάπτουν τον ΣΥΝ. Ούτε, όμως, και η δική μου απάντηση σε αυτές τις
επιθέσεις θα βοηθήσει. Δεν απαντώ». Η αντιπαράθεση αναμένεται να κορυφωθεί
στην Κεντρική Επιτροπή του κόμματος, η οποία θα συνέλθει μετά τη Σύνοδο
Κορυφής της Ευρωπαϊκής Ένωσης, τον Ιούνιο.

Την ίδια στιγμή, κινητικότητα επικρατεί στην «Παρέμβαση» ­ το ρεύμα που
στήριξε τον κ. Κωνσταντόπουλο στο τελευταίο συνέδριο του ΣΥΝ ­ με ορισμένα
στελέχη του να διοργανώνουν συνάντηση, το ερχόμενο Σάββατο, «προεδρικών»
στελεχών σε ξενοδοχείο της Αθήνας. Στη συνάντηση θα πάρει μέρος και ο
ευρωβουλευτής του κόμματος Μιχάλης Παπαγιαννάκης, ο οποίος στήριξε τον κ.
Κωνσταντόπουλο, αλλά έχει υποστηρίξει κατ' επανάληψη την Κεντροαριστερά.
Γνωστά «προεδρικά» στελέχη έχουν επεξεργασθεί εισήγηση για τη συνάντηση του
ερχόμενου Σαββάτου.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15844N052</ED>
<ID>
ID:169068

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N05&aa=2</URL></REF>


Article

<CATEGORY>vin04</CATEGORY>

 <H5></H5><H2>ΑΛΛΑ ΚΟΛΠΑ
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

* «ΠΟΛΕΜΟ» δηλώσεων προκάλεσε η πρόταση του Γ. Παπανδρέου για την ελεύθερη «εν
οίκω» καλλιέργεια και χρήση χασίς. Πάντως, όπως και να 'χει το θέμα, θα πρέπει
οπωσδήποτε να τοποθετηθεί στις δηλώσεις Παπανδρέου ­ λόγω ονόματος ­ ο
γραμματέας της Κοινοβουλευτικής Ομάδας του ΠΑΣΟΚ κ. Φουντάς. Έτσι δεν είναι;
Άσε που με τις απόψεις Παπανδρέου θα πρέπει να συμφωνεί απολύτως γνωστός
παλαιός υπουργός της Ν.Δ., ο οποίος, όταν στη δεκαετία του '60 βρήκαν
δενδρύλλια σε οικόπεδό του, υποστήριξε ότι το χασίς εκείνο ήταν... αυτοφυές.

* ΠΟΛΥ ΜΟΥ άρεσε ο τρόπος με τον οποίο ο κ. Πάγκαλος αποδέχτηκε ως... αληθινή
τη διάψευση των Ιταλών για τις απίστευτες παροτρύνσεις του Ιταλού πρέσβη, στα
Τίρανα, προς τον Αλβανό πρόεδρο του Δημοκρατικού Κόμματος κ. Σέχου.

«Εάν αυτά ήταν αληθινά, θα σήμαινε κατ' αρχήν ότι ο κ. Ντίνι άλλα έλεγε σ'
εμένα και άλλα επέτρεπε στον πρέσβη του να κάνει, διότι ο πρέσβης δεν είναι
δυνατόν να λέει τα αντίθετα απ' αυτά που λέει ο υπουργός του», είπε ο κ. Πάγκαλος.

Καταλαβαίνετε τι πλάκα έχει να γίνει εάν ο κ. Πάγκαλος ­ που είναι γνωστός από
την αγάπη του προς το διπλωματικό σώμα ­ συναντήσει, όταν επισκεφτεί τα
Τίρανα, τον Ιταλό πρέσβη... Και μια λεπτομέρεια που δεν είναι γνωστή. Η
σύζυγος του κ. Σέχου είναι διευθύντρια του γραφείου του κ. Μπερίσα. Κι ό,τι
ήθελε προκύψει...

* ΣΥΝΑΝΤΗΘΗΚΑΝ λέει στο περιθώριο της Συνόδου Κορυφής οι κ.κ. Σημίτης και
Μπλερ, κι απ' ό,τι φαίνεται «τα βρήκαν». Πήγε ο Σημίτης πιο αριστερά ή ο Μπλερ
πιο δεξιά;

* ΚΑΤΗΓΟΡΕΙ την κυβέρνηση για άρνηση ενημέρωσης του ελληνικού λαού ως προςα τη
Διακυβερνητική Διάσκεψη ο εκπρόσωπος Τύπου της Ν.Δ., Άρης Σπηλιωτόπουλος.
Είναι εμφανές ότι οι δύο (ή μήπως τρεις;) συζητήσεις προ ημερήσιας διατάξεως
για τη Διακυβερνητική στη Βουλή, αφού έγιναν πριν από τον διορισμό του νέου
εκπροσώπου, θα πρέπει να θεωρηθούν ως μη γενόμενες...

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15844N053</ED>
<ID>
ID:169069

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N05&aa=3</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Περί αυθαιρέτων
</H2><H2></H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Αξίζουν συγχαρητήρια στον νομάρχη της Αχαΐας. Όχι βέβαια γιατί εφάρμοσε τον
νόμο. Αλλά γιατί αγνόησε το περίφημο πολιτικό κόστος, που επί σειρά δεκαετιών
έδενε τα χέρια των πολιτικών, καθιστώντας τους υποχείριο μιας κακομαθημένης πελατείας.

ΑΝΑΦΕΡΟΜΑΙ σε εκείνους τους συμπολίτες μας που, με το απαράδεκτο ιδεολογικό
άλλοθι των μη κατεχόντων, ρήμαξαν την περιφέρεια των πόλεων, για να επεκταθούν
στη συνέχεια στις τελευταίες ελεύθερες περιοχές, στις ακτές, τα δέλτα των
ποταμών και τα πολύτιμα δάση. Ο λόγος, όπως θα καταλάβατε, περί των αυθαιρέτων
και των όσων πρόσφατα διαδραματίστηκαν στις όμορφες παραλίες του Πατραϊκού,
όπου οι μπουλντόζες, για μοναδική ίσως φορά, κινήθηκαν, προσβάλλοντας όχι
συμβολικούς στόχους, αλλά το ίδιο το σώμα του εγκλήματος.

Όχι βέβαια πως λύθηκε το πρόβλημα. Όμως οι επιχειρήσεις στην Αχαϊά έδειξαν ότι
η πολιτεία άρχισε επιτέλους να αντιδρά, έπειτα από μια μακρά περίοδο όχι μόνο
ανοχής αλλά και θεσμοποίησης της αυθαιρεσίας. Ο γράφων είχε την «τύχη» να
παρακολουθήσει από κοντά την εξέλιξη ενός οικισμού αυθαιρέτων στην περιοχή
Λούρος, κοντά στις εκβολές του Αχελώου ποταμού. Στην αρχή εμφανίστηκαν κάποιες
πρόχειρες κατασκευές που γρήγορα έδωσαν τη θέση τους σε κακόγουστες
μονοκατοικίες, με... γκαράζ και περίφραξη. Μετά έγινε ο δρόμος. Με χρήματα της
Κοινότητας Νεοχωρίου και με το πρόσχημα της ανάγκης για τη διακίνηση των
απορριμματοφόρων. Έπειτα ακολούθησαν η ΔΕΗ και ο ΟΤΕ. Έτσι απλά, χωρίς
γραφειοκρατία και διατυπώσεις περίπλοκες. Χωρίς ένσημα και χωρίς ΦΠΑ. Ένα
ολόκληρο χωριό, σε μια περιοχή απόλυτης οικολογικής προστασίας.

Οι «αγροτικές βίλες» ανήκουν στην τρίτη ή τέταρτη γενιά των αυθαιρέτων. Μετά
δηλαδή τους πρώτους περιαστικούς οικισμούς που φιλοξένησαν τους εσωτερικούς
μετανάστες και τους άστεγους, και μετά τα αυθαίρετα σε τουριστικές περιοχές,
που απορρόφησαν το εύκολο χρήμα, ήρθε το «κίνημα» της δεύτερης, της
παραθεριστικής κατοικίας. Η παρανομία στην προκειμένη περίπτωση δεν είχε
τίποτα να κάνει με την αδυναμία πρόσβασης στην κανονική, τη νόμιμη αγορά. Δεν
οφειλόταν πολύ περισσότερο στους περιορισμένους πόρους των υποψήφιων
αυθαίρετων οικιστών, αφού οι ακριβές κατασκευές και τα πολυτελή υλικά ήταν
μάρτυρες περί του αντιθέτου. Άλλωστε η πρωτογενής ανάγκη είχε εν πολλοίς
αντικατασταθεί από την επίδειξη, συνώνυμο του επιδιωκόμενου κοινωνικού κύρους.
Κοντά σ' αυτά άνθιζε και μια (παρα)οικονομία εργολάβων, εργατών, προμηθευτών
και υπαλλήλων του Δημοσίου, που τροφοδοτούσε και, σε πολλές περιπτώσεις,
διευκόλυνε την εκτός σχεδίου ανάπτυξη του δομημένου χώρου. Το ερώτημα, που
παραμένει αναπάντητο, είναι γιατί οι αρμόδιες αρχές (Πολεοδομία, υπουργείο
Οικονομικών) δεν παρενέβησαν ποτέ στους κρίσιμους κύκλους αυτής της αλυσίδας,
μεταξύ των οποίων, η άνευ αδείας πώληση των απαραίτητων οικοδομικών υλικών.
Πώς εξηγείται δηλαδή ότι το χαλίκι, το τσιμέντο και τα σίδερα, μπορούσαν να
διακινούνται με τόση ευκολία στο παραεμπόριο, χωρίς πιστοποιητικά και χωρίς
την ταυτότητα του προορισμού.

Καθώς όμως ο χώρος στενεύει, η πίεση όλο και μεγαλώνει στις απρόσιτες μέχρι
πρότινος περιοχές. Εκεί δηλαδή που συναντά κανείς τα τελευταία καταφύγια της
άγριας φύσης, εκεί που το κύμα συναλλάσσεται με τη στεριά για να φτιάξει
αμμόλοφους και λιμνοθάλασσες, εκεί που μετά βίας επιβιώνουν οι κοινωνίες των
σπάνιων αλοφύτων, εκεί κι η αξίνα, η μπετονιέρα, το φτυάρι και τα μπαζώματα.
Αξίζει τον κόπο να κάνει κανείς έναν ιδιότυπο περιβαλλοντικό τουρισμό,
ξεκινώντας από την Κάτω Αχαϊά και τις Αλυκές, όπου η πρώτη επιχείρηση ευρείας
κατεδάφισης προσπάθησε να δείξει το άλλο πρόσωπο του κράτους. Να κατέβει στη
συνέχεια νοτιότερα στο Μπρινιά και το Κοτύχι, να δει πως οι απροστάτευτοι
βιότοποι γίνονται θύματα του νεοελληνικού παραδείγματος για την ευημερία και
την πρόοδο. Παρακάμπτοντας τον εθνικό δρόμο, μπορεί να θαυμάσει τα επιτεύγματα
του σύγχρονου πολιτισμού στον Άγιο Ανδρέα Λεχαινών, για να φτάσει, έπειτα από
μια ώρα διαδρομής, στην πρώην λίμνη της Αγουλινίτσας, όπου τα δάση του μπετόν
αντικατέστησαν τα παράκτια δάση της κουκουναριάς κι οι μερσεντές παρκάρουν
τώρα δέκα μέτρα από το κύμα. Αν έχει κουράγιο, μπορεί να κατέβει μέχρι τη
Ζαχάρω για να μετρήσει δεκαεπτά χιλιόμετρα παραλίας παραδομένης στην κυριαρχία
του προκάτ και του ελενίτ.

Όμως, αυτό το ταξίδι δεν έχει τελειωμό.

Ο Ηλίας Ευθυμιόπουλος είναι διευθυντής του ελληνικού γραφείου της Greenpeace.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15844N062</ED>
<ID>
ID:169071

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Να ευχαριστεί τη δημοσιότητα!
</H2><H2></H2>
<AUTHOR>ΣΙΛΑ ΑΛΕΞΙΟΥ</AUTHOR>

Ο ΚΑΤΗΓΟΡΟΥΜΕΝΟΣ έδειξε απροκάλυπτα τη δυσαρέσκειά του. Ήθελε κι άλλη
επιείκεια. Ο χρόνος που μεσολάβησε βοήθησε, φαίνεται, κι εκείνον να ξεχάσει.
Και είναι φυσικό, στη φυλακή όπου βρίσκεται τόσα χρόνια, να έχει απωθήσει από
τη μνήμη του τις κακές στιγμές του παρελθόντος για να αναπολεί ανέτως μόνο τις ένδοξες.

Ο Γιώργος Κοσκωτάς έχει χορτάσει επιθετικούς προσδιορισμούς. Παλαιότερα
επαινετικούς. Από το '88 και μετά το κλίμα μετεστράφη αναλόγως προς το ύψος
του ποσού που υπεξαίρεσε. Τριάντα δύο δισεκατομμύρια δραχμές, μικρό μέρος των
οποίων επέστρεψε στην Τράπεζα Κρήτης κατά τη διάρκεια της δίκης, προκειμένου
να διατηρήσει το ελαφρυντικό της ειλικρινούς μεταμέλειας. Αυτές τις δύο
μαγικές λέξεις που τον γλίτωσαν από τα ισόβια.

Κι αν έχει παράπονο, επειδή παρασύρθηκε ίσως από τις φήμες που τον ήθελαν να
βγαίνει έξω με την απόφαση του Εφετείου, του θυμίζουμε πως πριν από 14 μήνες
ένας υπάλληλος της Εθνικής Τράπεζας καταδικάστηκε σε ισόβια κάθειρξη, όχι μία
φορά, αλλά τρεις, για υπεξαίρεση μισού δισ.!

Για την ακρίβεια, ο 45χρονος υπάλληλος Δημήτρης Βρανίκας κρίθηκε ένοχος για
υπεξαίρεση 480 εκατομμυρίων δραχμών και, εκτός από τα τρις ισόβια, το Τριμελές
Εφετείο Κακουργημάτων της Αθήνας, που δεν του αναγνώρισε κανένα ελαφρυντικό,
του επέβαλε συν 10 χρόνια κάθειρξη!

Η υπόθεση δεν είχε γίνει γνωστή όταν συνελήφθη ο υπάλληλος. Ίσως γιατί το ποσό
της υπεξαίρεσης κρίθηκε ασήμαντο για τα δεδομένα της εποχής, καθώς η πράξη του
συνέπεσε χρονικά με τη λεηλασία των 32 δισ. από την Τράπεζα Κρήτης. Έτσι, η
δίκη του Δ. Βρανίκα έγινε στο «σκοτάδι». Και μόνο όταν «έπεσαν» απανωτά τα
ισόβια ενημερώθηκαν οι δημοσιογράφοι με Δελτίο Τύπου της Εθνικής.

Η σύγκριση μεταξύ των δύο αποφάσεων είναι μοιραία. Χωρίς διάθεση κριτικής ή
υποκατάστασης της Δικαιοσύνης. Αν όμως εκτός από τα ποσά και τις αντιστρόφως
ανάλογες ποινές συγκρίνουμε και την ένταση των προβολέων που «φώτισαν» ­ ή δεν
φώτισαν ­ τις δύο περιπτώσεις, μήπως τελικά η δημοσιότητα συμβάλλει στην
εξάντληση των ορίων της επιείκειας του δικαστηρίου;

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15844N063</ED>
<ID>
ID:169072

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N06&aa=3</URL></REF>


Article

<CATEGORY>vin04</CATEGORY>

 <H5>Η ΔΗΜΗΤΡΑ ΠΑΠΑΝΔΡΕΟΥ ΔΕΝ ΣΧΟΛΙΑΖΕΙ ΟΣΑ ΓΡΑΦΕΙ ΤΟ «ΝΙΤΡΟ»
</H5><H2>Τη Δευτέρα αρχίζει το γράψιμο
</H2>
<H3></H3>Νέα φωτιά γύρω από το βιβλίο της κ. Δήμητρας Παπανδρέου άναψε δημοσίευμα του
περιοδικού «Νίτρο», το οποίο υποστηρίζει ότι στο υπό έκδοση βιβλίο περιέχονται
­ απομαγνητοφωνημένες ή μη ­ σκληρές κρίσεις του Ανδρέα Παπανδρέου για μια
σειρά προσώπων, μεταξύ των οποίων και ο Πρωθυπουργός κ. Κώστας Σημίτης.

Η κ. ΔΗΜΗΤΡΑ Παπανδρέου αρνήθηκε χθες το βράδυ να κάνει οποιοδήποτε σχόλιο για
όσα αναφέρονται στο δημοσίευμα του περιοδικού, ωστόσο από το περιβάλλον της
υπογραμμιζόταν ότι δεν έχει καν αρχίσει η συγγραφή του βιβλίου! Μάλιστα
αναφερόταν ότι η κ. Παπανδρέου «θα πιάσει δουλειά από τη Δευτέρα» και συνεπώς,
έλεγαν, οι φράσεις που αποδίδονται ως περιεχόμενο του βιβλίου, δεν ισχύουν.
Μέχρι τώρα, η κ. Παπανδρέου και ο δημοσιογράφος Μάρκος Μουζάκης που τη
βοηθάει, συγκεντρώνουν το απαραίτητο υλικό.

Σύμφωνα με το συμβόλαιο που έχει η χήρα του Ανδρέα Παπανδρέου με τον εκδοτικό
οίκο Λιβάνη, τα χειρόγραφα θα πρέπει να παραδοθούν μέχρι το τέλος Ιουνίου,
αφού το βιβλίο έχει προγραμματισθεί να παρουσιασθεί στη διεθνή έκθεση του
Αμβούργου, στις 4 Οκτωβρίου.

Στο δημοσίευμα του «Νίτρο» γίνεται επίκληση τριών μαγνητοφωνημένων συνομιλιών
που φέρεται να είχε ο πρώην πρωθυπουργός με φίλους του (Κ. Παπούλια, Γ.
Κατσιφάρα, Δ. Λιβανό κ.ά.) στην Ελούντα το '94-95. Κατά το περιοδικό, ο
Ανδρέας Παπανδρέου έκανε κρίσεις και χαρακτηρισμούς για ιστορικά πρόσωπα που
γνώρισε, αλλά και για συγκεκριμένους Έλληνες πολιτικούς, όπως οι κ.κ. Χρ.
Σαρτζετάκης, Κ. Σημίτης, Α. Τσοχατζόπουλος, Θ. Πάγκαλος, Κ. Λαλιώτης, Π.
Αυγερινός, Κ. Καραμανλής, Χ. Φλωράκης, αλλά και τους εκλιπόντες Μένιο
Κουτσόγιωργα και Γιώργο Γεννηματά. «Κρίσεις και χαρακτηρισμούς» που το
περιοδικό δεν αποσαφηνίζει αν έγιναν όλες ­ και ποιες από αυτές ­ μπροστά στο
μαγνητόφωνο ή, όπως λέει, σε άλλες ιδιαίτερες συζητήσεις παρουσία της κ. Παπανδρέου.

Σύμφωνα πάντα με το δημοσίευμα, στο βιβλίο θα περιλαμβάνονται αναφορές του Α. Παπανδρέου:

* Για τον κ. Κ. Σημίτη ότι ήταν «ανίκανος», για τις θέσεις που πέρασε, «κατ'
έξιν συνωμότης» και «η χειρότερη δυνατή λύση για το ΠΑΣΟΚ».

* Για τον Μένιο Κουτσόγιωργα: «Ακόμα και σήμερα δεν μπορώ να το πιστέψω ότι το
έκανε αυτό (τη συναλλαγή με τον Κοσκωτά) ο Μένιος. Κρίμα, κρίμα, λυπάμαι πολύ».

* Για τον Γιώργο Γεννηματά: Φέρεται να έχει πει ότι τον θεωρούσε «πολύ
ελλαδικό», χωρίς διεθνείς ορίζοντες, έντιμο, ηθικό και εργατικό, με παλιές
ιδέες, «εκπρόσωπο του μέσου και μετρίου ΠΑΣΟΚ».

* Για την κρίση του «Πεντελικού»: «Προχωρήστε εσείς με το δικό σας κόμμα και
εγώ με το δικό μου. Θα φτιάξω. Το ΠΑΣΟΚ θα το διαλύσω τώρα αμέσως εάν
επιμείνετε να γίνει ο Αυγερινός γραμματέας και όχι ο Τσοχατζόπουλος».

* Για τις πολιτικές εξελίξεις: «Σε πέντε χρόνια το πολιτικό σκηνικό θα έχει
αλλάξει. Θα έχουν αλλάξει πολλά σε ΠΑΣΟΚ - Ν.Δ.».

* Για τη Βάσω Παπανδρέου, ότι ως επίτροπος είχε συμπεριφερθεί «με πολιτική
αχαριστία» απέναντι στον Α. Παπανδρέου και το ΠΑΣΟΚ.

Κατά το περιοδικό, η κ. Δήμητρα Παπανδρέου θα αναφερθεί στη σύγκρουση του
Ανδρέα με τη Μαργαρίτα και την αποστολή που ανέθεσε στον Κάρολο Παπούλια για
το διαζύγιο. Ακόμα, η κ. Παπανδρέου θα αποδείξει ­ κατά το ρεπορτάζ του
«Νίτρο» ­ ότι ποτέ δεν τέθηκε και από κανέναν στον Α. Παπανδρέου θέμα
οριστικής παραίτησής του από την πρωθυπουργία και ότι την περίοδο του Ωνασείου
όλοι τού μιλούσαν για «προσωρινή λύση».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15844N071</ED>
<ID>
ID:169073

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N07&aa=1</URL></REF>


Article

<CATEGORY>vin04</CATEGORY>

 <H5>Η ΕΦΗΜΕΡΙΔΑ ΤΟΥ ΠΑΣΟΚ ΜΕΤΑΤΡΕΠΕΤΑΙ ΑΠΟ ΤΟ ΦΘΙΝΟΠΩΡΟ ΣΕ 15ΝΘΗΜΕΡΟ ΣΥΝΔΡΟΜΗΤΙΚΟ ΕΝΤΥΠΟ
</H5><H5>Όργανο του Κινήματος από το '76
</H5><H2>«Εξόρμηση» με περιοδικό
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

<H3></H3>Σε δεκαπενθήμερο συνδρομητικό περιοδικό, που θα κυκλοφορήσει το φθινόπωρο,
μετατρέπεται η ιστορική κομματική εφημερίδα του ΠΑΣΟΚ «Εξόρμηση». Η εφημερίδα,
που για δύο δεκαετίες αποτέλεσε το πολιτικό όργανο του ΠΑΣΟΚ και από τις
σελίδες της πέρασαν μερικά από τα μεγαλύτερα ονόματα της ελληνικής
δημοσιογραφίας, θα συνεχίσει να εκδίδεται με τη σημερινή της μορφή μέχρι την
έκδοσή της ως περιοδικού.ΤΗ ΜΕΤΑΤΡΟΠΗ της «Εξόρμησης» σε περιοδικό αποφάσισε
το Εκτελεστικό Γραφείο του ΠΑΣΟΚ κρίνοντας ότι με τη σημερινή της μορφή δεν
μπορεί να παίξει κανέναν απολύτως ρόλο. 
Στα πλαίσια αυτά ανατέθηκε σε τετραμελή επιτροπή, αποτελούμενη από τον
γραμματέα της Κεντρικής Επιτροπής Κώστα Σκανδαλίδη, τον βουλευτή Τηλ. Χυτήρη,
τον γεν. γραμματέα Τύπου Ν. Αθανασάκη και τον σύμβουλο Τύπου του πρωθυπουργού
Γιώργο Πανταγιά, να μελετήσουν μια πρόταση της διαφημιστικής εταιρίας MASS για
το πώς θα είναι το νέο περιοδικό.

Προχθές η επιτροπή αυτή είχε πολύωρη συνεργασία με τα στελέχη της MASS και
ελήφθησαν μερικές πρώτες αποφάσεις. Μία από αυτές θα είναι η ανάθεση της
έκδοσης του περιοδικού σε επαγγελματίες δημοσιογράφους, κατά προτίμηση να
κινούνται πολιτικά στον χώρο του ΠΑΣΟΚ. Στον κ. Σκανδαλίδη θα υποβάλει
ολοκληρωμένη πρόταση και ο Τομέας Επικοινωνίας του ΠΑΣΟΚ.

Αν και δεν έχει αποφασισθεί αν το περιοδικό στο οποίο θα μετεξελιχθεί η
«Εξόρμηση» θα πωλείται και στα περίπτερα, έχει ληφθεί οριστική απόφαση για την
προώθησή του μέσω συνδρομητών. Σύμφωνα με την απόφαση αυτή το περιοδικό θα
αποστέλλεται στα εγγεγραμμένα μέλη του κόμματος, έναντι ενός συμβολικού
τιμήματος. Στόχος είναι η διαφημιστική αγορά, μια και υπολογίζεται ότι η
«Εξόρμηση» με τη νέα της μορφή θα μπαίνει σε 100.000 σπίτια τουλάχιστον.

Πονοκέφαλο, ωστόσο, προκαλεί στο Ε.Γ. του ΠΑΣΟΚ το όνομα του περιοδικού.
Πολλοί υποστηρίζουν ότι για λόγους ιστορικούς θα πρέπει να διατηρηθεί το όνομα
«Εξόρμηση». Αλλοι όμως υποστηρίζουν ότι «το όνομα "Εξόρμηση" έχει ολοκληρώσει
την ιστορική του πορεία» και ότι «το περιοδικό θα πρέπει να έχει ένα άλλο
όνομα το οποίο θα είναι ταυτόσημο του νέου ξεκινήματος στο κομματικό όργανο
του ΠΑΣΟΚ».

Ένας άλλος πονοκέφαλος είναι τι θα γίνει με τους σημερινούς εργαζόμενους στην
«Εξόρμηση»: ο γραμματέας της Κ.Ε. Κώστας Σκανδαλίδης δήλωσε ότι «θα
συζητήσουμε με τους εργαζόμενους στην εφημερίδα τα σχέδιά μας και θα
αποφασίσουμε από κοινού για την τύχη τους σε ό,τι αφορά την απασχόληση στο νέο έντυπο».

Το περιοδικό που θα είναι τυπωμένο εξ ολοκλήρου σε τετραχρωμία, θα κυκλοφορεί
σε 32 σελίδες και θα είναι κατά βάση πολιτικό, αλλά με θεματολογία που θα
κινείται μεταξύ της οικονομίας, της κοινωνίας, του πολιτισμού, του αθλητισμού
και της τέχνης. Παράλληλα θα είναι ένα βήμα διαλόγου για τους οπαδούς του
ΠΑΣΟΚ. «Θέλουμε να φτιάξουμε ένα περιοδικό ελκυστικό, εύπεπτο, με όλους τους
κανόνες της δημοσιογραφικής αγοράς», δήλωσε σχετικά ο κ. Σκανδαλίδης.

Η «ΕΞΟΡΜΗΣΗ» πρωτοκυκλοφόρησε το 1975, από τον εκδότη βιβλίων Θ. Καρανάση. Το
1976 υιοθετήθηκε από το ΠΑΣΟΚ, με διευθυντή τον Δημήτρη Μαρούδα, αρθρογράφο
τον Αντώνη Στρατή, ­ στενοί προσωπικοί φίλοι του Α. Παπανδρέου και οι δύο ­
διευθυντή σύνταξης τον Γιάννη Βουτσινά, αρχισυντάκτη τον Ανδρέα Χριστοδουλίδη
και οικονομικό διευθυντή τον Σωτήρη Κωστόπουλο. Τη μεγαλύτερη άνθησά της, τη
γνώρισε τις παραμονές των εκλογών του 1981, αλλά μετά την άνοδο του ΠΑΣΟΚ στην
εξουσία ακολούθησε μια φθίνουσα πορεία. Τον Απρίλιο του 1989 μετατράπηκε σε
καθημερινή απογευματινή εφημερίδα, αλλά δεν κατάφερε να σταθεί: το καλοκαίρι
του 1990, το καθημερινό φύλλο έκλεισε και μετετράπη πάλι σε εβδομαδιαίο.

Το μεγάλο της πρόβλημα ήταν ότι ποτέ οι οπαδοί του ΠΑΣΟΚ, αλλά και ο ίδιος ο
κομματικός μηχανισμός, δεν την αποδέχθηκαν ως εφημερίδα. Πολλές φορές η
αρθρογραφία της είχε εξοργίσει είτε τον ίδιο τον Α. Παπανδρέου είτε το
Εκτελεστικό Γραφείο. Η τελευταία φορά που η αρθρογραφία της εφημερίδας ήρθε σε
πλήρη ρήξη με την πολιτική του Εκτελεστικού Γραφείου ήταν προ εβδομάδων, όταν
την ημέρα έναρξης της Πανελλήνιας Οργανωτικής Συνδιάσκεψης του ΠΑΣΟΚ,
κυκλοφόρησε με πρωτοσέλιδο θέμα, σύμφωνα με το οποίο «η ανασυγκρότηση έχει
μπλοκαρισθεί διότι έχουν διαλυθεί οι οργανώσεις του ΠΑΣΟΚ». Το συγκεκριμένο
δημοσίευμα αποδοκίμασε δημόσια ο Κώστας Σκανδαλίδης, δηλώνοντας ότι
εκπορεύτηκε από «γραφικές γιάφκες».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15844N081</ED>
<ID>
ID:169074

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N08&aa=1</URL></REF>


Article

<CATEGORY>vin04</CATEGORY>

 <H5></H5><H2>Ο Ρέππας για τις διαφημίσεις - ειδήσεις
</H2>
ΑΡΝΗΤΙΚΑ αντιμετωπίζει η κυβέρνηση μεθόδους, με τις οποίες εμφανίζονται
διαφημίσεις ως «ειδήσεις».

Ο υπουργός Τύπου κ. Δ. Ρέππας, που ρωτήθηκε σχετικά, τάχθηκε εναντίον κάθε
αστυνομικού ή διοικητικού τύπου περιορισμού στη λειτουργία των Μέσων
Ενημέρωσης. 
Ωστόσο, ανέφερε ότι υπάρχει το θέμα της δεοντολογίας, η οποία πρέπει να
τηρείται ώστε να διασφαλίζεται ένα επίπεδο ποιότητας στην ενημέρωση και την
ψυχαγωγία που παρέχουν τα ραδιοτηλεοπτικά μέσα στους πολίτες.

«Πιστεύω ότι το Εθνικό Ραδιοτηλεοπτικό Συμβούλιο με τη νέα του σύνθεση,
έχοντας πλέον την ανάλογη υποδομή και επιστημονική υποστήριξη, θα ασχοληθεί με
αυτά τα θέματα», υπογράμμισε ο κ. Ρέππας, που συμπλήρωσε ότι «η επινοητικότητα
είναι τόσο πληθωρική, ώστε παράγει συνεχώς καινούργια προβλήματα και δυσκολίες».

Το θέμα προέκυψε μετά την τελευταία διαφημιστική καμπάνια μίας από τις δύο
εταιρείες κινητής τηλεφωνίας.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15844N082</ED>
<ID>
ID:169075

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N08&aa=2</URL></REF>


Article

<CATEGORY>vin04</CATEGORY>

 <H5>Ο ΝΤΕΜΙΡΕΛ ΑΜΦΙΣΒΗΤΕΙ ΤΗΝ ΕΛΛΗΝΙΚΗ ΚΥΡΙΑΡΧΙΑ ΣΕ 130 ΝΗΣΙΑ ΜΑΣ, ΑΛΛΑ
ΕΜΦΑΝΙΖΕΤΑΙ ΜΕ ΧΑΜΗΛΟΥΣ ΤΟΝΟΥΣ
</H5><H2>«Γκρίζο» σύμφωνο φιλίας
</H2>
<H3></H3>Αμφισβητεί ευθέως την ελληνική κυριαρχία σε «130 βραχονησίδες και νησάκια»
του Αιγαίου η Άγκυρα, συνεχίζοντας τις προκλήσεις της κατά της Ελλάδας σε μία
εποχή, μάλιστα, που γίνεται προσπάθεια από Ευρώπη και ΗΠΑ για την επίτευξη
μιας ελληνοτουρκικής προσέγγισης.

ΤΙΣ ΠΡΑΓΜΑΤΙΚΕΣ προθέσεις της τουρκικής πλευράς αποκάλυψε με συνέντευξή του
στον τηλεοπτικό σταθμό Antenna και στον δημοσιογράφο Ν. Μεγγρέλη ο πρόεδρος
της Τουρκίας Σουλεϊμάν Ντεμιρέλ, ο οποίος ναι μεν κράτησε χαμηλούς τόνους στις
διατυπώσεις του, αλλά δεν απομακρύνθηκε καθόλου από τις πάγιες βλέψεις της
Άγκυρας στο Αιγαίο.

Ο κ. Ντεμιρέλ δηλώνει ότι η κυριότητα 130 νησιών του Αιγαίου είναι «ανοιχτή»
και κατηγορεί την Ελλάδα ότι προσπαθεί να τα εποικίσει.

Ο Τούρκος πρόεδρος προτείνει ένα σύμφωνο καλής γειτονίας και συνεργασίας αλλά
δεν προχωράει ξεκάθαρα στην άρση της απειλής πολέμου σε περίπτωση που η Ελλάδα
επεκτείνει τα χωρικά της ύδατα στα 12 μίλια.

Ακόμη αναγνωρίζει μεν τη Συνθήκη της Λωζάννης, αλλά υποστηρίζει ότι υπάρχουν
παραβιάσεις της στο θέμα της μουσουλμανικής μειονότητας της Δυτικής Θράκης.

Τέλος ο κ. Ντεμιρέλ, στο πρώτο μέρος της συνέντευξης που προβλήθηκε χτες από
τον Antenna, χωρίς να αποκλείει την προσφυγή στο Διεθνές Δικαστήριο της Χάγης
για την υφαλοκρηπίδα στο Αιγαίο, ζητεί προηγουμένως να υπάρξει πολιτικός
διάλογος ανάμεσα στις δύο πλευρές. Διάλογος ο οποίος, όπως λέει ο κ. Ντεμιρέλ,
πρέπει να επετακθεί σε όλες τις ελληνοτουρκικές διαφορές για όλα τα θέματα συγχρόνως.

Ο Θ. ΠΑΓΚΑΛΟΣ

Ο υπουργός Εξωτερικών Θ. Πάγκαλος όταν ρωτήθηκε ­ πριν από την προβολή της
συνέντευξης ­ για το σύμφωνο φιλίας που προτείνει ο κ. Ντεμιρέλ, απάντησε:
«Εάν το σύμφωνο μη επίθεσης είναι η εγκατάλειψη του casus belli, τότε αυτό
είναι μία σημαντική πρόοδος. Εάν το σύμφωνο μη επίθεσης περιλαμβάνει ένα άρθρο
που λέει ότι δεν θα γίνει επίθεση εφόσον τα πράγματα θα μένουν όπως είναι,
τότε θα πρόκειται για την επαναδιατύπωση του casus belli, πράγμα το οποίο
είναι απαράδεκτο και η Ελλάδα δεν το αποδέχεται».

«ΓΚΡΙΖΕΣ ΠΕΡΙΟΧΕΣ»

Αποσπάσματα της συνέντευξης του κ. Ντεμιρέλ στον Antenna έχουν ως εξής:

Antenna: Όσον αφορά τις λεγόμενες, κατ' εσάς, γκρίζες
περιοχές, που είναι ένα άλλο σημείο τριβής...

Ντεμιρέλ: Πιστεύω ότι υπάρχουν γκρίζες περιοχές, που λέγονται
βραχονησίδες, αλλά και το πρόβλημα των γκρίζων περιοχών πρέπει να λυθεί
ανάμεσα στις χώρες μας. Πρέπει να συζητηθεί και να λυθεί. Είμαστε πρόθυμοι να
κάνουμε διάλογο.

Antenna: Γιατί όμως αυτό το θέμα εμφανίσθηκε το 1996 με την κρίση
των Ιμίων;1 
«ΑΝΟΙΧΤΗ»...

Ντεμιρέλ: Αυτό το θέμα υπήρχε πάντα. Υπήρχε στη δεκαετία του '50, ακόμα
και στη δεκαετία του '30 και αργότερα. Όταν μία μέρα η Ελλάδα άρχισε να
καταλαμβάνει αυτές τις βραχονησίδες και τα νησιά, να εποικίζει αυτά τα νησιά,
τότε προέκυψε. Αν η Ελλάδα δεν είχε προχωρήσει στον εποικισμό αυτών των
νησιών, δεν είναι ακριβώς νησιά, είναι νησάκια, περίπου 130 βραχονησίδες και
νησάκια. Κατά τη γνώμη μας η κυριότητα αυτών των νησιών είναι ανοιχτή.

Antenna: Γιατί δεν έχει καταστήσει σαφές ως τώρα η Τουρκία ποια
νησιά θεωρεί ότι ανήκουν στις λεγόμενες «γκρίζες περιοχές»;

Ντεμιρέλ: Πιστεύω ότι η Τουρκία τα γνωρίζει. Αν κάποιος θέλει να μάθει
ποια είναι, σίγουρα η Τουρκία θα τα ανακοινώσει.

ΠΕΡΙ 12 ΜΙΛΙΩΝ

Όταν μάλιστα ο κ. Ντεμιρέλ ερωτάται για το αν η Τουρκία απειλεί με πόλεμο την
Ελλάδα στην περίπτωση που υπάρξει από ελληνικής πλευράς επέκταση των χωρικών
υδάτων στα 12 μίλια, ο κ. Ντεμιρέλ απαντά:

«Αυτό δεν είναι καινούργιο. Υπάρχει αρκετά χρόνια. Η αλήθεια είναι πως αυτό
που προσπαθεί να πει η Τουρκία είναι ότι είναι ζωτικής σημασίας για τη χώρα
μας αν γίνει το Αιγαίο λίμνη της Ελλάδας. Αυτό το συζήτησα το 1975 στο Βέλγιο
με τον τότε πρωθυπουργό, τον κ. Καραμανλή. Αν γίνει το Αιγαίο λίμνη της
Ελλάδας, τότε η Τουρκία δεν θα έχει τη δυνατότητα να βγει στις ανοικτές
θάλασσες. Σε αυτή την περίπτωση τι θα πρέπει να κάνει η Τουρκία; Η Τουρκία
δίνει έμφαση σε αυτό γιατί είναι πολύ σημαντικό.

Antenna: Αυτό όμως τραυματίζει τις σχέσεις των δύο χωρών όταν
λέτε πως θα «κάνουμε πόλεμο». Είναι πολύ δύσκολο στην
άλλη πλευρά να κάνει κινήσεις καλής θέλησης.

Ντεμιρέλ: Όταν μιλάμε για πόλεμο, ο πόλεμος είναι κάτι πολύ δύσκολο και
εκτός αυτού έχουμε αναφέρει πολλές φορές πως δεχόμαστε να λύσουμε τα
προβλήματα με διάλογο, με ειρηνικά μέσα και ειρηνικό τρόπο. Πρέπει να το
λάβετε και αυτό υπόψη σας. Η Τουρκία δεν μπορεί να αποσύρει τις διεκδικήσεις
της για την αιγιαλίτιδα ζώνη. Αν επεκτείνετε τα χωρικά σας ύδατα από 6 σε 12
μίλια, τότε η Τουρκία δεν θα έχει πρόσβαση στη θάλασσα.

Antenna: Δεν νομίζω ότι υπάρχει πρόθεση από την ελληνική πλευρά να
κάνει το Αιγαίο ελληνική λίμνη.

Ντεμιρέλ: Το αποφάσισε και η δική σας Βουλή.

Antenna: Αυτό το δικαίωμα το έδωσε το Διεθνές Δίκαιο.

Ντεμιρέλ: Ίσως, αλλά το περάσατε. Αυτό που προσπαθώ να πω είναι πως
αυτό το θέμα ή οποιοδήποτε άλλο δεν θα τα χρησιμοποιήσουμε για να
χειροτερέψουμε το πρόβλημα. Αυτό που λέμε είναι πως πρέπει να τα συζητήσουμε
όλα. Όλα τα θέματα που μας αφορούν, αλλά όχι ένα - ένα...

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15844N091</ED>
<ID>
ID:169076

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N09&aa=1</URL></REF>


Article

<CATEGORY>vin04</CATEGORY>

 <H2>Πρόοδο στις σχέσεις με Τουρκία διαπιστώνει η Ολμπράιτ
</H2><H2></H2>
ΠΡΟΟΔΟ ΣΤΙΣ ελληνοτουρκικές σχέσεις διαπιστώνει η υπουργός Εξωτερικών των ΗΠΑ,
Μαντλίν Ολμπράιτ.

«Νομίζω ότι έχουμε δει κάποια αρκετά θετικά βήματα σε ό,τι αφορά τη βελτίωση
των σχέσεων Ελλάδας - Τουρκίας και ελπίζουμε πολύ να συνεχισθεί αυτή η
πορεία....», δήλωσε η κ. Ολμπράιτ

Αναφερόμενη στο Κυπριακό, η κ. Ολμπράιτ επανέλαβε ότι αποτελεί θέμα
προτεραιότητας για τις ΗΠΑ και σημείωσε ότι πρέπει να προωθηθεί φέτος η
διαδικασία επίλυσης.

ΟΙ ΔΗΛΩΣΕΙΣ ΚΡΑΝΙΔΙΩΤΗ

Αναταράξεις στις σχέσεις Αθήνας - Λευκωσίας προκάλεσε χθεσινή δήλωση του
υφυπουργού Εξωτερικών Γιάννη Κρανιδιώτη, ο οποίος αρνήθηκε μεν να είναι
υποψήφιος του Μετώπου της Αντιπολίτευσης (ΑΚΕΛ-ΕΔΕΚ-ΕΔΗ) για τις προεδρικές
εκλογές, από την άλλη όμως τάχθηκε υπέρ των δυνάμεων αυτών, πράγμα που η
κυβέρνηση θεώρησε ως επέμβαση στα εσωτερικά της Κύπρου.

Εμφανώς ενοχλημένος από τη δήλωση Κρανιδιώτη, ο κυβερνητικός εκπρόσωπος είπε
ότι δεν έχει κανένα σχόλιο «επί του παρόντος». Σε μια προσπάθεια να μην
δημιουργηθεί θέμα στις σχέσεις Αθηνών - Λευκωσίας ο υπουργός Εξωτερικών κ.
Κασουλίδης είπε ότι ο κ. Κρανιδιώτης έκανε τη δήλωση υπό την προσωπική του
ιδιότητα, παρά το γεγονός ότι τη δήλωση διένειμε η ελληνική πρεσβεία στη
Λευκωσία ως δήλωση του υφυπουργού Εξωτερικών της Ελλάδας.

Ο κ. Κρανιδιώτης στη δήλωσή του αναφέρει ότι «δεν είναι υποψήφιος για την
Προεδρία της Κυπριακής Δημοκρατίας», ευχαριστεί όσους τον πρότειναν και
τονίζει ότι «μόνο μία συσπείρωση των δημοκρατικών και προοδευτικών δυνάμεων
(με τις οποίες τάσσεται αλληλέγγυος), που θα εξέφραζε κοινός υποψήφιος της
ευρύτερης δυνατής στήριξης, μπορεί να εξασφαλίσει μία νικηφόρο προοπτική κατά
τις προσεχείς κυπριακές εκλογές».

Η τελευταία παράγραφος προκάλεσε θύελλα αντιδράσεων από μέρους των
συγκυβερνώντων κομμάτων, τα οποία θεωρούν ότι συνιστά άμεση παρέμβαση στα
πολιτικά πράγματα της Κύπρου.

Προκάλεσε όμως και ρήξη των ηγετών της αντιπολίτευσης. Ο πρόεδρος της ΕΔΕΚ κ.
Λυσσαρίδης κατηγόρησε το ΑΚΕΛ ότι η άρνηση Κρανιδιώτη να είναι υποψήφιος
οφείλεται στο ότι το ΑΚΕΛ του διαμήνυσε ότι δεν τον αποδέχεται. Ο γενικός
γραμματέας του ΑΚΕΛ κ. Χριστόφιας ανταπέδωσε τα πυρά κατηγορώντας τον κ.
Λυσσαρίδη για σειρά προκλητικών δηλώσεων κατά του ΑΚΕΛ.

Πολιτικοί παρατηρητές θεωρούν ότι μετά τις εξελίξεις αυτές οι διαβουλεύσεις
των δύο κομμάτων για κοινό υποψήφιο είναι καταδικασμένες σε αποτυχία.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15844N092</ED>
<ID>
ID:169077

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N09&aa=2</URL></REF>


Article

<CATEGORY>vin04</CATEGORY>

 <H5>ΜΙΛΑΝΕ ΣΤΑ «ΝΕΑ» ΟΙ ΔΥΟ ΚΑΘΗΓΗΤΕΣ ΠΟΥ ΘΑ ΣΥΜΜΕΤΕ ΧΟΥΝ ΣΤΗΝ ΕΠΙΤΡΟΠΗ ΓΙΑ ΤΙΣ
ΕΛΛΗΝΟΤΟΥΡΚΙΚΕΣ ΣΧΕΣΕΙΣ
</H5><H5>ΚΡΑΤΕΡΟΣ ΙΩΑΝΝΟΥ
</H5><H5>Οι ταμπέλες είναι αντιεπιστημονικές
</H5><H5>ΑΡΓΥΡΗΣ ΦΑΤΟΥΡΟΣ
</H5><H5>Ισχύς δεν είναι μόνο... κανόνια
</H5><H2>Μην πυροβολείτε τους εμπειρογνώμονες
</H2><H2></H2><H2></H2>
<H3></H3>Ο ΘΟΡΥΒΟΣ που δημιουργήθηκε όταν αποφασίσθηκε η σύσταση Επιτροπής
Εμπειρογνωμόνων Ελλάδας - Τουρκίας, που θα καταγράψει τα προβλήματα στις
σχέσεις των δύο χωρών, δεν τους «ακούμπησε».

ΟΙ ΚΑΘΗΓΗΤΕΣ του Διεθνούς Δικαίου, Κρατερός Ιωάννου και Αργύρης Φατούρος,
έμειναν... μακριά από την επιστολή των 32 βουλευτών του ΠΑΣΟΚ. Έμειναν μακριά
κι από τις διάφορες «εκδοχές» για το έργο της επιτροπής ­ είναι μία επιτροπή ή
δύο (μία από κάθε χώρα);

ΘΑ υπάρχουν απ' ευθείας επαφές ανάμεσα στους Έλληνες και Τούρκους επιστήμονες;
Θα υπάρξει καταγραφή των διαφορών των δύο χωρών; Θα υπάρξει τελικό κοινό πόρισμα;

ΟΙ ΔΥΟ καθηγητές αρνούνται να μιλήσουν για το έργο της επιτροπής και τις
ελληνοτουρκικές σχέσεις. Μιλούν, όμως, για το επιστημονικό τους αντικείμενο
και τη σχέση του με την πολιτική ­ «δεν πρέπει να πυροβολούν τον πιανίστα»,
λέει ο Κρατερός Ιωάννου.

ΜΙΛΟΥΝ για το άλλο, μείζον κάποτε, θέμα της εξωτερικής μας πολιτικής, το
Σκοπιανό ­ υπάρχουν προβλήματα, αλλά εμείς διογκώσαμε τα δευτερεύοντα, λέει ο
Αργύρης Φατούρος. Τάσσονται κατά της «κατηγοριοποίησης» σε... «εθνικιστές» και
«μειοδότες» ­ και μιλούν για τα βιώματα που τους σημάδεψαν, όπως η συμμετοχή
στην οργάνωση της Δημοκρατικής Άμυνας, επί χούντας.

ΠΡΟΣΩΠΙΚΟΤΗΤΕΣ με ομοιότητες και διαφορές μεταξύ τους, οι κ.κ. Ιωάννου και
Φατούρος δεν φοβούνται την «αποκάλυψη» του εαυτού τους ­ ως εκ τούτου,
συνάγουμε πως δεν θα πρέπει να φοβούνται και το έργο της «επιτροπής σοφών».

«ΜΗΝ ΠΥΡΟΒΟΛΕΙΤΕ τον πιανίστα» έγραφε κάποτε η ταμπέλα στα αμερικανικά σαλούν.
Αυτήν ακριβώς την ταμπέλα, σε μάλλον ευκρινές σημείο, θα επιθυμούσε ο Κρατερός
Ιωάννου. «Εγώ είμαι πιανίστας σε ένα σαλούν, μην πυροβολείτε, λοιπόν, δεν
λαμβάνω εγώ τις πολιτικές αποφάσεις», λέει ο καθηγητής του Διεθνούς Δικαίου
που έγινε ευρύτερα γνωστός με την εμπλοκή του στην επιβολή του εμπάργκο στα
Σκόπια στην επεξεργασία της ενδιάμεσης συμφωνίας και βεβαίως στην υπεράσπιση
της χώρας ­ μαζί με τους κ.κ. Σκουρή και Περράκη ­ στο Ευρωπαϊκό Δικαστήριο.

Ορισμένοι ­ μη παροικούντες την Ιερουσαλήμ ­ παραξενεύτηκαν με την απόφαση της
κυβέρνησης να ορίσει τον κ. Ιωάννου ως έναν από τους δύο εμπειρογνώμονες της
Επιτροπής Σοφών Ελλάδας - Τουρκίας. Και τούτο διότι θεωρούν αυτήν την Επιτροπή
ως δείγμα μιας διαλλακτικής πολιτικής ­ ενώ ο καθηγητής, με την υπόθεση του
Σκοπιανού, «έθεσε εαυτόν» στο πλευρό των τότε «αδιάλλακτων».

Ο κ. Ιωάννου φροντίζει να βάλει τα πράγματα στη θέση τους: «Συνεβούλευσα τότε
διάφορους πολιτικούς παράγοντες, κυβερνητικούς παράγοντες, κατέστρωσα την
επιχειρηματολογία τη νομική, η οποία αποδείχθηκε τελικώς και με τη δοκιμασία
της στη δίκη ότι ήταν σωστή. Δεν αναμίχθηκα στα πολιτικά, η πολιτική απόφαση
ήταν της κυβέρνησης».

Και προσθέτει: «Αποψή μου ήταν ότι νομίμως επιβάλαμε τα αντίμετρα κι αυτό
αποδείχθηκε στο Δικαστήριο. Απλώς μας πρόλαβε η ενδιάμεση συμφωνία. Και όταν
λέω μας πρόλαβε, εννοώ ότι πιεστήκαμε να προχωρήσουμε στις τελικές
διαπραγματεύσεις πριν βγει η απόφαση του Δικαστηρίου, η οποία ήταν βέβαιο ότι
θα έβγαινε υπέρ ημών».

Κατά ουδόλως τραγική ειρωνεία, στο ίδιο Δικαστήριο όπου υπερασπίσθηκε την
Ελλάδα, ο κ. Ιωάννου θα... προεδρεύσει: αυτήν την εποχή ετοιμάζει τις βαλίτσες
του για το Λουξεμβούργο, την έδρα του Ευρωπαϊκού Δικαστηρίου, όπου διορίσθηκε δικαστής.

Προηγουμένως, βέβαια, θα έχει ολοκληρώσει τη συμβολή του στην Επιτροπή, για
την οποία όμως, όπως και ο Αργύρης Φατούρος, αρνείται να μιλήσει.

Η συζήτηση περιστρέφεται και πάλι στις «ταμπέλες» ­ με μια διαφορετική έννοια
όμως. Οι κατηγορίες για «μειοδότες» ή «εθνικιστές», για «σκληρούς» ή
«ενδοτικούς» έχουν βάλει την σφραγίδα τους και στην επιστημονική κοινότητα. Ο
Κρατερός Ιωάννου, όμως, αρνείται να τις αποδεχθεί. «Κατ' αρχήν εγώ αρνούμαι να
σκεφθώ ή να συνδιαλλαγώ ή να κρίνω με αυτές τις κατηγορίες. Κι όταν λέω
κατηγορίες, εννοώ κατηγορίες της λογικής, ταμπέλες όπως λέτε εσείς. Τις θεωρώ
αντιεπιστημονικές. Δεν μπορεί ένας επιστήμονας να συζητάει με όρους
πατριωτισμού ή μη πατριωτισμού, ενδοτισμού ή μη ενδοτισμού. Αυτοί είναι
παραπολιτικοί χαρακτηρισμοί. Λέω ότι υπάρχει μια πολιτική που αποφασίζει η
κυβέρνηση, την οποία εξέλεξε ο λαός, η οποία πολιτική έχει τον Α' ή τον Β'
προσανατολισμό, μπορεί κανείς να συμφωνεί ή να διαφωνεί. Αρνούμαι ότι είναι
δυνατόν ο συμφωνών ή ο διαφωνών να ενταχθεί σε συναισθηματικές κατηγορίες».

Σαφής είναι και εις ό,τι αφορά τον εαυτό ο «πιανίστας»: Είχα την τύχη να
αξιωθώ μιας εκτίμησης από διάφορα περιβάλλοντα. Έτσι, για να επανέλθω σε μια
προηγούμενη ερώτησή σας, ουδείς διανοήθηκε ποτέ να με εντάξει σε μια από αυτές
τις κατηγορίες. Διότι ήξεραν ότι πάντα διαφυλάσσω τον ρόλο μου ως νομικού και
οι πολιτικές αποφάσεις είναι πολιτικές αποφάσεις, στις οποίες δεν εμπλέκομαι».

Ο καθηγητής ξαφνιάζεται όταν του ζητούμε να χαρακτηρίσει τον εαυτό του
«πολιτικά» ­ «μα, είναι ανάγκη ένας επιστήμονας να χαρακτηρίζεται πολιτικά;».
Η πολιτική του αντίληψη προκύπτει από το έργο του. «Είμαι ένας άνθρωπος που
πάντα πίστευα στις αρχές μιας κοινωνίας που με δημοκρατία θα είχε ένα έντονο
κοινωνικό πρόσωπο». Κατόπιν, το σκέπτεται λίγο, χαμογελά και προσθέτει: «Εάν
κανείς έκρινε τις απόψεις μου το 1981, με βάση τη διακήρυξη της 3ης Σεπτέμβρη
του ΠΑΣΟΚ, θα με έλεγε δεξιό. Αν με κρίνει σήμερα, μπορεί να με πει αριστερό.
Θυμάμαι πάντα μια περίφημη φράση του Αστερίξ, όταν τον ρώτησαν εάν είναι
Βησιγότθος ή Οστρογότθος. Κι αυτός είπε «σε σχέση με ποιον; Σε σχέση με σένα
είμαι Οστρογότθος, αλλά σε σχέση με εκείνον είμαι Βησιγότθος», διότι Βησί και
Όστρο είναι το δυτικό και το ανατολικό».

Πάντως, κι ο Κρατερός Ιωάννου ­ όπως και ο Αργύρης Φατούρος ­ υπήρξε στέλεχος
της Δημοκρατικής Άμυνας επί χούντας. Στην «πόλη του», τη Θεσσαλονίκη, μαζί με
τους... συνεταίρους του στο δικηγορικό γραφείο, τον Ευρυγένη και τον Νέστωρα.
Εξέδιδαν μάλιστα κι ένα παράνομο έντυπο. «Ο Ευρυγένης έγραφε το κύριο άρθρο.
Εγώ, ξαναθυμούμενος την παλιά μου δημοσιογραφική ενασχόληση (σ.σ.: συντάκτης
εξωτερικού δελτίου στον «Ελληνικό Βορρά») παρακολουθούσα το BBC, με ένα μεγάλο
ραδιόφωνο βραχέων ­ που εξακολουθώ να το έχω ­ κι έκανα το ειδησεογραφικό
μέρος. Ο Νέστωρ και άλλοι έγραφαν το πολιτικό μέρος».

Η συμμετοχή του κ. Ιωάννου στην Άμυνα σταμάτησε όταν η οργάνωση άρχισε να
συζητά τη συνεργασία της «με την κομμουνιστική αριστερά, το ΠΑΜ». Όπως λέει ο
καθηγητής, «εγώ ήμουν ένας έντονος αντικομμουνιστής, με την έννοια ότι ήμουν
αντιολοκληρωτικός. Κι επομένως δεν ήταν ποτέ δυνατόν να συνεργασθώ με
ανθρώπους που υποστήριξαν ολοκληρωτικά καθεστώτα. Σε λίγους μήνες, άλλωστε,
δικαιώθηκα με την εισβολή στην Πράγα».

Η πανεπιστημιακή καριέρα του κ. Ιωάννου ξεκινά μετά τη δικτατορία, όταν ο
Ευρυγένης του προτείνει να γίνει ειδικός επιστήμονας στο Δημοκρίτειο
Πανεπιστήμιο της Θράκης. Τα πράγματα δεν ήταν ούτε πριν ούτε μετά εύκολα ­ ο
καταξιωμένος σήμερα καθηγητής δεν είχε οικονομική άνεση. Γι' αυτό ενδεχομένως
επιφυλάσσει πολύ θερμά λόγια για όσους τον βοήθησαν να προχωρήσει το
επιστημονικό του έργο, όπως τον Γιώργο Φιλίππου, το «αφεντικό» του στην
εταιρεία όπου εργαζόταν ως νομικός σύμβουλος.

Νότες... τρυφερότητας διακρίνει κανείς κι όταν ο καθηγητής μιλά για τη γυναίκα
του, την Κατερίνα Φλωράν, και την προγονή του, Έρικα, φοιτήτρια σήμερα στη
Θράκη. «Πάντοτε συνέπρατταν και ανεχόντουσαν τις πολύ μεγάλες μου
απασχολήσεις. Έτσι, χωρίς αυτές τις δύο δεν θα μπορούσα να είμαι αυτός που
νομίζετε ότι είμαι σήμερα».

«ΜΑ ΔΕΝ θυμάστε την ιστορία του παπαγάλου;». Η ερώτηση ­ δια στόματος
καθηγητού Αργύρη Φατούρου ­ ξαφνιάζει και αποτελεί την απάντησή του σε αυτούς
που τον συγχαίρουν για τον διορισμό του στην Επιτροπή Σοφών που θα καταγράψει
τα προβλήματα Ελλάδας - Τουρκίας.

Πρόκειται τελικώς για ένα τετράστιχο του Ζαχαρία Παπαντωνίου: «Σαν έμαθε τη
λέξη "καλησπέρα" / ο παπαγάλος είπε ξαφνικά: / "είμαι σοφός γνωρίζω ελληνικά /
τι κάθομαι εδώ πέρα;"».

Το χιούμορ και η ειρωνεία ­ ακόμη κι όταν στόχος είναι ο εαυτός του ­ μοιάζουν
να μην εγκαταλείπουν ποτέ τον «χαμηλών τόνων» καθηγητή του Διεθνούς
Οικονομικού Δικαίου, που αυτοχαρακτηρίζεται «μετριοπαθής».

Ο συνεργάτης του Κώστα Σημίτη επί οικουμενικής και υπηρεσιακής κυβέρνησης
1989-1990 (ήταν γενικός γραμματέας του υπουργείου Παιδείας όταν ο νυν
Πρωθυπουργός ήταν υπουργός Παιδείας) δεν δείχνει να... φοβάται τη σχέση του με
την πολιτική. Οι φοιτητές του, άλλωστε, «έχουν συνηθίσει στην ιδέα του
πολιτικά διαμορφωμένου καθηγητή ­ του καθηγητή που έχει και πολιτική
προσωπικότητα. Χρειάζεται όμως προσοχή, πρέπει να διακρίνει κανείς με σαφήνεια
τα δεδομένα από τις γνώμες».

Τι θα γινόταν όμως εάν ο επιστήμονας, ο καθηγητής του Διεθνούς Δικαίου,
διαπίστωνε, για παράδειγμα, ότι η χώρα του (ή, όπως θα έλεγε ο ίδιος,
ακριβέστερα η κυβέρνησή του) παραβιάζει ακριβώς αυτό το Δίκαιο; «Κοίταξε να
δεις, εκεί υπάρχει το πρόβλημα του ποιο ρόλο έχεις. Δηλαδή, εάν σήμερα δεν
ήμουν εμπειρογνώμονας, θα είχα τη δυνατότητα και δημόσια να πω ότι κάτι είναι
έτσι ή κάτι είναι αλλιώς». Και πριν προλάβουμε να προχωρήσουμε, μας κόβει:
«Τώρα, ας πούμε, εγώ δεν μιλώ για τις ελληνοτουρκικές σχέσεις».

Παρ' όλα αυτά ο κ. Φατούρος εξηγεί πως «το γεγονός ότι έχω κάνει 20 χρόνια
λίγο-πολύ στην Αμερική με έχει επηρεάσει ­ με έχει επηρεάσει η στάση του
Αμερικανού επιστήμονα του Διεθνούς Δικαίου, ο οποίος δεν νιώθει πως έχει
υποχρέωση να μιλά πάντοτε θετικά για την κυβέρνησή του. 
Υπάρχει μια περίπτωση ενός καθηγητού της Νομικής, που διετέλεσε και νομικός
σύμβουλος του Στέιτ Ντιπάρτμεντ ­ και ύστερα από 15 χρόνια ήταν νομικός
σύμβουλος της Νικαράγουα, στο Διεθνές Δικαστήριο, εναντίον των Ηνωμένων Πολιτειών».

Ο καθηγητής ομολογεί πως το παράδειγμα είναι μάλλον μοναδικό και σημειώνει:
«Είναι, άλλωστε, διαφορετική η θέση σου όταν η πατρίδα σου δεν είναι
υπερδύναμη». Παρατηρεί δε πως ο ίδιος, όταν ήταν μόνιμος αντιπρόσωπος της
Ελλάδας στον ΟΟΣΑ (1982 - 1985), δεν καταφερόταν βεβαίως εναντίον της χώρας
του. 
Το θέμα είναι «να προσπαθεί κανείς να βγάλει την καλύτερη δυνατή όψη χωρίς να
προδώσει ούτε το ρόλο του ούτε την επιστήμη του».

Σε μια προσπάθεια να σκιαγραφηθεί η εν γένει στάση του, η συζήτηση φθάνει στο
Σκοπιανό: «Ξέρεις, η λογική η δική μου δεν ήταν ποτέ ότι δεν υπάρχει πρόβλημα.
Πρόβλημα υπάρχει. 
Το ζήτημα είναι πόσο οξύ είναι αυτό και τι μπορεί να γίνει για να
αντιμετωπισθεί. Δηλαδή, πολλές από τις όψεις του Μακεδονικού ­ μην κοιτάς τώρα
που το πράγμα έχει καταλαγιάσει ­ ήσαν απλές ενοχλήσεις, άλλες όμως
συνιστούσαν μείζονα προβλήματα. Θα έπρεπε να αντιμετωπίζονται διαφορετικά».

Ο «μετριοπαθής» και «ορθολογιστής», όπως αυτοχαρακτηρίζεται, Αργύρης Φατούρος
δεν αρνείται να τοποθετηθεί και για τη θεωρία της «αποτρεπτικής ισχύος»:
«Υπάρχουν κάποιοι που λένε ­ κι έχω πολλούς φίλους που το λένε ­ ότι στις
διεθνείς σχέσεις η ισχύς, η στρατιωτική ισχύς, είναι αυτή που έχει όλη τη
σημασία. 
Θεωρώ ­ και με επηρεάζει ίσως και η δουλειά μου, εφόσον στο Διεθνές Δίκαιο έχω
ασχοληθεί πολύ περισσότερο με τα οικονομικά θέματα ­ ότι η έννοια της ισχύος
είναι πολύ πιο περίπλοκη, δεν είναι μόνο... κανόνια. Είναι και νομική θέση και
οικονομική ισχύς και διεθνή ερείσματα και συμμαχίες. 
Η Ελλάδα, για παράδειγμα, πέτυχε όσα πέτυχε στο παρελθόν, περιλαμβανομένης και
της εδαφικής της ολοκλήρωσης, έχοντας συμμαχίες. 
Όταν βρέθηκε δυο φορές απομονωμένη, χωρίς συμμαχίες, ηττήθηκε (το '97 και το
'22). Και είναι πολύ ενδιαφέρον ότι και στην Επανάσταση ακόμα οι Έλληνες ­ όχι
μόνο οι Έλληνες της Διασποράς, οι Φαναριώτες και οι άλλοι, αλλά κι ο
Κολοκοτρώνης ­ είχαν εντονότατη την αίσθηση ότι ο αγώνας τους είχε ανάγκη από
τη στήριξη των ξένων».

Πάντως, ο κ. Φατούρος παραδέχεται πως «αυτή η κόντρα μεταξύ της μετριοπαθούς
και της εθνικιστικής μερίδας, ή της ενδοτικής και της πατριωτικής, κατά τις
προτιμήσεις, έχει οδηγήσει και σε μια υποβάθμιση του πολιτικού λόγου και του
επιστημονικού λόγου ακόμη»..

Στο λιτό ­ «κουλτουριάρικο» θα το έλεγαν κάποιοι ­ διαμέρισμα της Πλάκας, όπου
μένει με τη γυναίκα του, την καθηγήτρια Άννα Φραγκουδάκη ­ «ξέρεις, η Άννα
είναι το καλύτερο πράγμα που μου έχει συμβεί απ' όταν γύρισα στην Ελλάδα, το
'80» ­ ο Αργύρης Φατούρος προσπαθεί να αντιμετωπίσει τον εαυτό του ως...
τρίτος, από κάποια απόσταση. Τα χρόνια της κατοχής και του Εμφυλίου ­ «ήταν
μια εποχή, πώς να το πω, διαμορφωτική για μένα» ­ των σπουδών και της
διδασκαλίας στις ΗΠΑ και τον Καναδά, η γέννηση των δυο παιδιών και η
Δημοκρατική Άμυνα, επί χούντας, και πάλι στην Αμερική. «Πριν από τη δικτατορία
θα αποκαλούσα τον εαυτό μου, το πολύ, προοδευτικό. Η δικτατορία, ας πούμε, με
αριστέρεψε. 
Ο μακαρίτης ο φίλος μου, ο Φωκίωνας Φραντζεσκάκης, το αποκαλούσε "σύνδρομο
Μελίνας Μερκούρη" ­ η Μελίνα, με όλη τη δημοκρατική οικογένεια από την οποία
καταγόταν, δεν είχε φθάσει σε αυτό που οι Αμερικανοί λένε radicalization. Η
δικτατορία είχε αυτό το αποτέλεσμα».

Ο καθηγητής... γελά προκαταβολικά. «Ξέρεις, είχα βγάλει τη θεωρία ότι το
κίνημα στην Ελλάδα το χρηματοδότησε η αμερικανική εταιρεία τηλεφώνων. Με τη
λογική αυτού που λένε οι νομικοί ­ ποιος κερδίζει. Ε, η εταιρεία κέρδιζε από
τα τηλεφωνήματα που είχα κάνει εγώ».

Ο Αργύρης Φατούρος τήρησε την απόφασή του ­ δεν μίλησε για τα ελληνοτουρκικά,
δεν μίλησε για τους πολιτικούς. Κατά κάποιο τρόπο, όμως, φεύγοντας από το
σπίτι του, σχεδόν χαίρεσαι ­ αυτά για τα οποία θέλησε να μιλήσει μοιάζουν πιο ενδιαφέροντα...

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15844N101</ED>
<ID>
ID:169078

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N10&aa=1</URL></REF>


Article

<CATEGORY>vin04</CATEGORY>

 <H2>Καληνύχτα ελληνικό πρωτάθλημα
</H2><H2></H2>
<AUTHOR>ΜΑΝΟΛΗΣ ΠΑΝΤΙΝΑΚΗΣ</AUTHOR>

ΓΕΝΝΗΘΗΚΕ: Στις 7-5-1940 στο Μπρούμσουμ της Ολλανδίας.

ΗΛΘΕ: Το 1985 στο Ηράκλειο κι έμεινε μόνιμα στον ΟΦΗ.

ΑΓΑΠΑ: Περισσότερο απ' όλα τη δουλειά του.

ΘΕΛΕΙ: Να βλέπει τον ΟΦΗ πάντα ψηλά και σωστά.

ΤΟΥ ΑΡΕΣΟΥΝ: Οι έντιμοι άνθρωποι.

ΟΙ ΦΙΛΑΘΛΟΙ: Της Κρήτης είναι πολύ ζεστοί, φανατικοί και με καλή καρδιά.

ΜΙΣΕΙ: Το ψέμα.

ΑΓΑΠΗΜΕΝΟΙ ΤΟΥ: Συνεργάτες είναι όλοι όσοι δουλεύουν για την ομάδα.

Για μια ακόμη φορά σε ευρωπαϊκή διοργάνωση ο ΟΦΗ. Η δουλειά άρχισε πριν από 12
χρόνια που πάτησε το πόδι του στην Κρήτη ο Έγκεν Γκέραρντ. Το νησί
υπερηφανεύεται γι' αυτή την ομάδα, όμως επήλθε σύγκρουση μεταξύ ΟΦΗ και
Παναθηναϊκού, επειδή ο πρώτος άφησε εκτός Ευρώπης έπειτα από 14 χρόνια τον
δεύτερο. Ο Έγκεν Γκέραρντ εξηγεί:

ΕΡ.: Περιπετειώδες αυτό το πρωτάθλημα;

ΑΠ.: Ναι, αλλά πιο μεγάλη καταστροφή ήταν ο θάνατος του Θόδωρου Βαρδινογιάννη.

ΕΡ.: Όμως ο ΟΦΗ με νεανική ομάδα τα κατάφερε...

ΑΠ.: Είχαμε και ποιότητα και πολύ καλό κλίμα και πολύ πάθος.

ΕΡ.: Είναι «αδελφό» σωματείο ο Παναθηναϊκός;

ΑΠ.: Και οι δύο ομάδες ανήκουν στην ίδια οικογένεια, όμως άλλες είναι
οι σχέσεις του ΟΦΗ με την οικογένεια κι άλλες του Παναθηναϊκού.

ΕΡ.: Και ο «αδελφός» στέρησε από τον «αδελφό» την Ευρώπη;

ΑΠ.: Όχι, δεν είναι έτσι. Ούτε εμείς ρίξαμε τον Άρη στη Β' Εθνική.

ΕΡ.: Κι έμεινε έξω ο Παναθηναϊκός έπειτα από 14 χρόνια...

ΑΠ.: Δεν αφήσαμε έξω από την Ευρώπη εμείς τον Παναθηναϊκό. Ο ίδιος
άφησε τον εαυτό του έξω.

ΕΡ.: Ξεκαθαρισμένες λοιπόν οι σχέσεις ΟΦΗ - Παναθηναϊκού...

ΑΠ.: Ο ΟΦΗ έχει σχέσεις μόνο με την οικογένεια.

ΕΡ.: Όμως μετά το 1-1 στο ΟΑΚΑ έγινε «σεισμός» από την πλευρά του Παναθηναϊκού...

ΑΠ.: Από την πίκρα τους κάποιοι ίσως να έκαναν κάτι υπερβολικό.

ΕΡ.: Όλα αυτά πόσο σας επηρεάζουν στη δουλειά σας;

ΑΠ.: Καθόλου.

ΕΡ.: Αφιερώσατε την 3η θέση και την έξοδο στην Ευρώπη στη μνήμη του Θ. Βαρδινογιάννη...

ΑΠ.: Ήταν προσπάθειες 5 χρόνων. Ο αείμνηστος Θόδωρος Βαρδινογιάννης
είχε δώσει βάρος στα νέα παιδιά.

ΕΡ.: Είναι ορφανός τώρα ο ΟΦΗ;

ΑΠ.: Εμείς δεν έχουμε πρόβλημα. Δεν πιστεύω να γίνουν αλλαγές.

ΕΡ.: Ποιος θα έχει το γενικό κουμάντο;

ΑΠ.: Κουμάντο κάνει όποιος δίνει τα λεφτά.

ΕΡ.: Παίχτηκε στα γήπεδα αυτό το πρωτάθλημα ή στα παρασκήνια;

ΑΠ.: Και στα παρασκήνια.

ΕΡ.: Ποιες οι σχέσεις σας με τον κ. Παυλ. Μυριοκεφαλιτάκη;

ΑΠ.: Δεν έχω κανένα πρόβλημα, είναι αρμονικές.

ΕΡ.: Όμως τα «πυρά» στρέφονται εναντίον του μετά το ματς με τον Παναθηναϊκό...

ΑΠ.: Δεν είναι σωστό αυτό. Ο κ. Μυριοκεφαλιτάκης είναι οξύθυμος και
χρειάζεται ηρεμία και από τον ίδιο και από τον κόσμο.

ΕΡ.: Μήπως έκανε κάποιο σοβαρό λάθος;

ΑΠ.: Όλοι κάνουμε λάθη, όμως το σίγουρο είναι ότι μόνο το καλό του ΟΦΗ θέλει.

ΕΡ.: Πώς τα κατάφερε τόσο καλά φέτος ο ΟΦΗ;

ΑΠ.: Είχαμε ποιότητα, πάθος και καλό κλίμα.

ΕΡ.: Αισιοδοξείτε και για τη συνέχεια;

ΑΠ.: Αν μείνουμε όπως είμαστε, σίγουρα. Έχουμε έναν καλό κορμό.

ΕΡ.: Μπορεί να τα καταφέρει και στην Ευρώπη;

ΑΠ.: Με λίγη τύχη γιατί όχι;

ΕΡ.: Τι θα γίνει με το ελληνικό πρωτάθλημα;

ΑΠ.: Δεν βλέπω δυστυχώς κάτι καλύτερο. Καληνύχτα, λοιπόν, στο ελληνικό πρωτάθλημα.

ΕΡ.: Θα στηριχτείτε ξανά σε νέους παίκτες;

ΑΠ.: Αν έχουμε τη δυνατότητα, σίγουρα ναι.

ΕΡ.: Στεριώσατε στην Κρήτη...

ΑΠ.: Είμαι πολύ καλά εδώ, δεν μπορείς να πεις τίποτα όμως για το μέλλον.

ΕΡ.: Σας ενδιαφέρει να εργαστείτε σε μεγάλη ομάδα;

ΑΠ.: Γιατί ο ΟΦΗ είναι μικρή ομάδα;

ΕΡ.: Κι αν σας προτείνουν την Εθνική Ελλάδος;

ΑΠ.: Ο προπονητής της Εθνικής πρέπει να είναι Έλληνας.

ΕΡ.: Σκέφτεστε την ελληνική ιθαγένεια;

ΑΠ.: Όχι, Ευρωπαίοι είναι και οι Έλληνες και οι Ολλανδοί.

ΕΡ.: Για τον ΟΦΗ ή για τον Παναθηναϊκό τα ταξίδια σας;

ΑΠ.: Μόνο για τον ΟΦΗ.

ΕΡ.: Ήταν μια μπόρα και πέρασε η φετινή πορεία του Παναθηναϊκού;

ΑΠ.: Δεν μπορώ να κρίνω μια άλλη ομάδα, είναι όμως κρίμα που μένει έξω
από την Ευρώπη, αλλά αυτό γίνεται στο ποδόσφαιρο.

ΕΡ.: Το μυστικό της επιτυχίας του ΟΦΗ;

ΑΠ.: Δουλειά και πάθος.

ΕΡ.: Μπορεί να προχωρήσει το ελληνικό ποδόσφαιρο;

ΑΠ.: Πολύ δύσκολα. Υπάρχουν παράγοντες που δεν ενδιαφέρονται για το ποδόσφαιρο.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15844N121</ED>
<ID>
ID:169079

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N12&aa=1</URL></REF>


Article

<CATEGORY>vin06</CATEGORY>

 <H5>ΕΙΚΟΝΕΣ ΑΠΟ ΑΛΛΕΣ ΕΠΟΧΕΣ ΑΠΟΚΑΛΥΦΘΗΚΑΝ ΣΤΗ ΔΙΚΗ ΤΟΥ ΣΠ. ΔΙΑΜΑΝΤΙΔΗ
</H5><H2>Στη φυλακή ο ομοιοπαθητικός
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Δεκαπέντε χρόνια έζησαν μέσα στο κοινόβιο του γιατρού της Ομοιοπαθητικής
Σπύρου Διαμαντίδη, τον οποίον έβλεπαν σαν... Θεό τους και ό,τι εκείνος έλεγε
ήταν νόμος απαράβατος για όλους όσους είχαν αποφασίσει να βρίσκονται στη σκιά
του. Και χθες ένα ζευγάρι, πρώην «πιστοί» του τον κατηγόρησαν για την
κακοποίηση του ανήλικου παιδιού τους, και αποκάλυψαν άγνωστες ιστορίες που
διαδραματίστηκαν πίσω από τις κλειστές πόρτες της πολυκατοικίας επί της οδού
Πολυκλείτου 6, στην Ηλιούπολη

ΤΟΝ ΑΝΘΡΩΠΟ αυτό, που έχει απασχολήσει και στο παρελθόν τη Δικαιοσύνη,
η εισαγγελέας, αγορεύοντας χθες, χαρακτήρισε «επικίνδυνα ευφυή, γιατί μπορεί
να παίζει με τους άλλους, όπως εκείνος θέλει». Οι δικαστές του Γ' Τριμελούς
Πλημμελειοδικείου της Αθήνας, μετά πολύωρη αποδεικτική διαδικασία, κατά τη
διάρκεια της οποίας ακούστηκαν απίστευτες ιστορίες με πρωταγωνιστή τον ίδιο
τον Διαμαντίδη, τον κήρυξαν ένοχο για σωματική βλάβη εις βάρος ανηλίκου. Η
τιμωρία ήταν η καταδίκη του σε ποινή φυλάκισης τριών ετών χωρίς ανασταλτικό
αποτέλεσμα, απόφαση που οδήγησε τον ομοιοπαθητικό στη φυλακή.

ΦΟΒΕΡΕΣ ΣΚΗΝΕΣ

Ύστερα από πολλά χρόνια άλλοτε «πιστοί» του γιατρού συνειδητά έκλεισαν για
πάντα πίσω τους την πόρτα της συμβίωσης με τον Σπύρο Διαμαντίδη. Και μόνο τότε
αυτοί βρήκαν τη δύναμη να καταγγείλουν όσα ζούσαν στην αντίπερα όχθη. Χθες
κάποιοι από αυτούς, καταθέτοντας στη δίκη του, περιέγραψαν σκηνές που έμοιαζαν
να έχουν βγει από σελίδες μυθιστορήματος άλλων εποχών. Διατύπωσαν σοβαρές
καταγγελίες εις βάρος εκείνου στον οποίο πίστεψαν και μέχρι πριν από λίγα
χρόνια ήταν ο... αρχηγός και ο ρυθμιστής της ζωής τους και της ζωής των
παιδιών τους.

Η ΚΟΡΗ ΤΟΥ ΣΑΤΑΝΑ

Η σταγόνα που ξεχείλισε το ποτήρι για τον φαρμακοποιό Γρηγόρη Στεφανάκο και τη
σύζυγό του, καθηγήτρια Γαλλικών Ζηνοβία Τζωρτζοπούλου, ήταν η κακοποίηση που
υπέστη το ίδιο τους το παιδί, «η κόρη του Σατανά», όπως την αποκαλούσε ο
Διαμαντίδης, που την προόριζε να σταθεί δίπλα στον γιο του, όταν θα έφτανε η
ώρα να τον διαδεχθεί. Τις περισσότερες ώρες της ημέρας οι γονείς της μικρής
Εύας προσέφεραν τις υπηρεσίες τους στον Διαμαντίδη, με αποτέλεσμα να μη
βλέπουν τη μικρή, την οποία είχαν μάθει να θεωρεί τον γιατρό ως ιερό πρόσωπο.
Υπήρξαν μάλιστα φορές, όπως οι ίδιοι οι γονείς του παιδιού παραδέχθηκαν στις
καταθέσεις τους, που έβαλαν τιμωρία την Εύα, γιατί έτσι τους είπε ο
Διαμαντίδης. Έβλεπαν τα σημάδια και τις μελανιές στο παιδικό κορμάκι του, αλλά
από φόβο δεν αντιδρούσαν μέχρι τον Δεκέμβριο του 1995, που αποχώρησαν οριστικά
από την πολυκατοικία της οδού Πολυκλείτου 6, στην Ηλιούπολη, εκεί από όπου ο
εισαγγελέας Ιω. Αγγελής είχε αρχίσει να ξετυλίγει το κουβάρι της υπόθεσης Διαμαντίδη.

ΧΕΙΡΟΠΟΔΑΡΑ

Οι πρώην στενοί συνεργάτες του Διαμαντίδη πίστευαν όσα τους έλεγε, ότι δηλαδή
το παιδί τους έπεσε κατά λάθος και κτύπησε. Πολύ αργότερα έμαθαν από την κ.
Ελένη Κιάτου, πρώην μέλος της ίδιας ομάδας, για συγκεκριμένα περιστατικά, όπου
ο Διαμαντίδης για ασήμαντη αφορμή έδεσε τη μικρή χειροπόδαρα στο κρεβάτι της
και την κλείδωσε στο δωμάτιο νηστική και μία άλλη φορά την έκλεισε σε ένα
κλουβί με δύο λυκόσκυλα. Οι δικαστές αντέδρασαν έντονα ακούγοντας αυτές τις
περιγραφές και αναφερόμενοι πια προς τους γονείς του παιδιού σχολίασαν την
αδιαφορία που έδειξαν και που παρά τις υποψίες τους εξακολουθούσαν να τον εμπιστεύονται.

ΦΥΛΑΚΙΣΜΕΝΟΙ

«Ζούσαμε σαν φυλακισμένοι» ήταν η απάντηση και πρόσθεσαν πως φοβόνταν κιόλας
να αντιδράσουν, γι' αυτό προσπαθούσαν να βρουν διέξοδο και να απεγκλωβιστούν. 
Είναι χαρακτηριστικό ότι η Ζηνοβία Τζωρτζοπούλου από το έτος 1988 είχε κάνει
διαθήκη με την οποία καθιστούσε γενικό κληρονόμο της περιουσίας της τον Σπύρο
Διαμαντίδη, η σύζυγος του οποίου ­ σύμφωνα πάντα με τους ισχυρισμούς της ­ την
προέτρεπε προς το τέλος να συνάψει μαζί του ερωτικές σχέσεις, γιατί ήταν μία
από τις «εκλεκτές» του.

«ΠΙΣΤΟΙ»

Κατά τη διάρκεια της δίκης δεκάδες «πιστοί» του Διαμαντίδη βρέθηκαν στο πλευρό
του για να του συμπαρασταθούν. Και όταν έφτασε η ώρα να τον υπερασπιστούν,
προσπάθησαν να ανασκευάσουν την εικόνα που περιέγραψαν οι προηγούμενοι
μάρτυρες. Δύο από αυτούς παραδέχθηκαν ότι έχουν συντάξει διαθήκες με τις
οποίες τον καθιστούν κληρονόμο τους διευκρινίζοντας όμως ότι δεν το έκαναν από
υποχρέωση, αλλά λόγω της ευγνωμοσύνης που αισθάνονται γι' αυτόν.

Πάντως, εις βάρος του Σπ. Διαμαντίδη εκκρεμούν και άλλες δίκες, όπως αυτή για
τα όπλα, που είχαν βρεθεί στο σπίτι της Ηλιούπολης το καλοκαίρι του 1995.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15844N131</ED>
<ID>
ID:169081

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N13&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Δυστυχώς δεν ξέρω να «λαδώνω»...
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΣΕ ΕΚΟΨΑΝ στο ΚΤΕΟ; Χαζή είσαι; Δεν τους έδινες κάτι να τελειώνεις; Θα
ξαναπεράσεις την ίδια ταλαιπωρία; Αυτά άκουσα όταν ανακοίνωσα ότι θα πρέπει να
ξαναπεράσω το αυτοκινητάκι μου από ΚΤΕΟ. Τα υπονοούμενα των φίλων για «λάδωμα»
υπαλλήλων ­ ελαχίστων, όπως πρόσφατα κατήγγειλε και ο γ.γ. του υπουργείου
Μεταφορών κ. Μπενετάτος ­ με έβαλαν σε σκέψεις. Έκανα ένα φλας μπακ στη σκηνή
της εξέτασης του αυτοκινήτου. Ένας ευγενέστατος υπάλληλος εξέτασε τους
τροχούς, τα φρένα, τη μηχανή κι όταν βγήκε από μία καταπαχτή, μου είπε πως δεν
μπορεί να μου δώσει έγκριση γιατί διαπίστωσε πρόβλημα στην εξάτμιση. Με
ενημέρωσε πως πρέπει να επανέλθω για έλεγχο μετά είκοσι ημέρες αφού
προηγουμένως επισκευάσω τη βλάβη. Αναρωτιέμαι, αν εκείνη τη στιγμή θα έπρεπε
να ανοίξω το πορτοφόλι μου και να του πω: Πάρτε κάτι για έναν καφέ. Ή, σας
έφερα ένα δωράκι. Ή, έχω μία έκπληξη για σας μέσα στο φάκελο. Αν έπεφτα σ'
έναν από τους πολλούς αδέκαστους υπαλλήλους και θεωρούσε βαρύτατη προσβολή την
προσφορά μου, τι θα έκανα; Αν άρχιζε να με βρίζει στην καλύτερη περίπτωση,
γιατί στη χειρότερη θα με κατήγγειλε για απόπειρα δωροδοκίας, πώς θα
αντιδρούσα; Θα αρκούσε μία συγγνώμη; Ύστερα απ' αυτόν τον προβληματισμό
κατέληξα στο συμπέρασμα ότι δεν χρειάζεται «ταλέντο» μόνο για να «λαδωθείς»,
αλλά και για να «λαδώσεις». Κι αν δεν ξέρεις να το κάνεις χάθηκες. Το σηματάκι
του ΚΤΕΟ είναι μικρή ζημιά. Σκεφτείτε να ζητάς δάνειο από την Τράπεζα για να
γλιτώσεις την επιχείρησή σου ή να διεκδικείς δημόσιο έργο ή δουλειά από
δημόσιο οργανισμό, χωρίς να γνωρίζεις την παράφραση του μαθηματικού τύπου του
Αϊνστάιν: Ελλάδα ίσον μίζα επί κομπίνα στο τετράγωνο (Ε=MxC²).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15844N132</ED>
<ID>
ID:169082

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N13&aa=2</URL></REF>


Article

<CATEGORY>vin06</CATEGORY>

 <H5>ΑΠΙΣΤΕΥΤΗ ΔΙΑΜΑΧΗ ΕΠΙΣΤΗΜΟΝΩΝ ΓΙΑ ΤΗΝ ΤΥΧΗ ΤΟΥ ΙΣΤΟΡΙΚΟΥ ΚΤΙΡΙΟΥ ΤΟΥ ΧΗΜΕΙΟΥ
ΤΗΣ ΑΘΗΝΑΣ
</H5><H2>Μουσείο, βιβλιοθήκη ή ερείπιο...
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Μια απίστευτη ενδοεπιστημονική διαμάχη, ανάμεσα σε επιστήμονες των κοινωνικών
επιστημών και συναδέλφους τους των θετικών, μαίνεται εδώ και χρόνια γύρω από
την τύχη του κτιρίου του Χημείου της Αθήνας, που χτίστηκε το 1885 από τον Ερν.
Τσίλερ και σήμερα κοντεύει να καταστραφεί εξαιτίας της! 
Η ΕΝΤΑΣΗ της διαμάχης ξενίζει όποιον δεν παρακολουθεί από κοντά τα
πράγματα, καθώς αφορά το αν το Χημείο θα γίνει μουσείο θετικών επιστημών η
βιβλιοθήκη κοινωνικών επιστημών, αλλά έχει ως αποτέλεσμα να μη γίνεται τίποτα...

Ας δούμε όμως το χρονικό της: Το 1983, η Σύγκλητος του Πανεπιστημίου Αθηνών
αποφάσισε (και το 1991 επαναποφάσισε) ότι το ιστορικό κτίριο πρέπει να γίνει
βιβλιοθήκη κοινωνικών επιστημών, αφού η Σχολή θετικών επιστημών του ιδίου
Πανεπιστημίου στεγάζεται πλέον στην Πανεπιστημιούπολη Ζωγράφου. Έτσι ξεκίνησαν
μελέτες, βρέθηκε και πίστωση 2,1 δισ. από την Ε.Ε., που επιχορηγεί τη
δημιουργία νέων βιβλιοθηκών, ενώ δαπανήθηκαν και 280 εκατ. από το πρόγραμμα
δημοσίων επενδύσεων του Υπ. Παιδείας για σχέδια, τα οποία ολοκληρώθηκαν την
άνοιξη του 1995.

ΑΝΤΙΔΡΑΣΕΙΣ

Ενώ όμως ήταν όλα έτοιμα, την άνοιξη του 1996, οι Ενώσεις Θετικών Επιστημών
(Χημικοί, Φυσικοί, Βιολόγοι, Γεωλόγοι, Μαθηματικοί, κ.ά.) συνασπίστηκαν, και
αντέδρασαν εντονότατα, ζητώντας να μη γίνει το Χημείο βιβλιοθήκη κοινωνικών,
αλλά μουσείο θετικών επιστημών. Μάλιστα, εκπρόσωποί τους έκαψαν συμβολικά τις
λευκές τους ρόμπες εργασίας, έξω από το κτίριο...

ΤΡΕΙΣ ΛΟΓΟΙ

Αυτό το έκαναν «για λόγους ιστορικούς, αισθητικούς και μνήμης», εξηγεί σήμερα
ο γραμματέας της Ένωσης Ελλήνων Χημικών κ. Βασ. Λαμπρόπουλος. «Το Χημείο είναι
ένας ιστορικός χώρος για τους θετικούς επιστήμονες, καθώς γενιές επιστημόνων
πέρασαν από εκεί και έδωσαν δημοκρατικές μάχες». «Για μας το Χημείο είναι ιερό
σαν τη Ακρόπολη!»,συμπληρώνει ο χημικός κ. Π. Δημοτάκης που προωθεί την
δημιουργία Μουσείου

ΕΡΓΟ ΤΕΧΝΗΣ

Επιπλέον, το Συμβούλιο Νεώτερων Μνημείων, ύστερα από εισηγήσεις θετικών
επιστημόνων, χαρακτήρισε το Χημείο συνολικά ως έργο τέχνης, πέρυσι τον Ιούνιο,
με αποτέλεσμα να μην μπορεί πια να γίνει καμία εργασία. Ο κοσμήτορας της
Νομικής κ. Σ. Τρωιάνος παρατηρεί πως ενώ έχει ζητηθεί επανεξέταση του θέματος
και έχουν σταλεί επιστολές στους υπουργούς Πολιτισμού και Παιδείας, το θέμα
έχει ανεξήγητα κολλήσει. «Νομίζω ότι παίζεται ένα βρώμικο παιχνίδι, με στόχο
να χαθούν τα 2,1 δισ. της επιδότησης από την Ε.Ε., πράγμα που θα συμβεί αν η
βιβλιοθήκη δεν έχει γίνει ως το 1999», υποστηρίζει σήμερα ο κοσμήτορας.

ΘΑ ΓΚΡΕΜΙΣΤΕΙ

Αλλά ενώ η κόντρα συνεχίζεται, το Χημείο δεν θα περιμένει για πολύ: όπως
κατέγραψε στο περιοδικό της ΠΑΣΠ Νομικής ο φοιτητής Διον. Κελεσίδης σε
ενδελεχή έρευνα για το θέμα, κοντεύει να... γκρεμιστεί από μόνο του. «Κάτι οι
καταστροφές από τις καταλήψεις, κάτι οι φυσικές φθορές, έχει να βαφτεί από το
1985, δεν μπορούν να γίνουν πια ούτε συντηρήσεις, καταρρέει σιγά σιγά».

Οπότε δεν θα έχει πια νόημα και η διαμάχη...

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15844N141</ED>
<ID>
ID:169083

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N14&aa=1</URL></REF>


Article

<CATEGORY>vin06</CATEGORY>

 <H5>ΜΕΤΑ ΤΙΣ ΔΗΛΩΣΕΙΣ ΤΟΥ Γ. ΠΑΠΑΝΔΡΕΟΥ ΓΙΑ ΤΗΝ ΚΑΛΛΙΕΡΓΕΙΑ ΚΑΝΝΑΒΕΩΣ
</H5><H2>Η κόντρα άνοιξε διάλογο
</H2>
<AUTHOR>ΔΗΜΗΤΡΗΣ ΤΖΑΘΑΣ - ΚΩΣΤΑΣ ΧΑΤΖΙΔΗΣ</AUTHOR>

Φούντωσε η κόντρα για τα ναρκωτικά.

ΜΕΤΑ τις προχθεσινές αντιδράσεις που προκλήθηκαν από τη συνέντευξή του στο
περιοδικό «Κλικ», ο κ. Γ. Παπανδρέου με ανακοίνωση του πολιτικού του γραφείου
επισήμανε μεταξύ άλλων ότι αναφέρθηκε σε παλαιότερη πρόταση βουλευτών ­ που
είναι και άποψη επιστημόνων και άλλων ειδικών ­ που αφορά τη δυνατότητα του
ήδη χρήστη καννάβεως να καλλιεργεί για δική του χρήση μικρή ποσότητα, ώστε να
απεμπλακεί από την ολέθρια σχέση με τους εμπόρους.

«ΠΛΑΣΙΕ»

Εν τούτοις, η Κ.Ε. του ΚΚΕ επανήλθε στο θέμα με ανακοίνωσή της, όπου
αναφέρεται ούτε λίγο ούτε πολύ ότι τέτοιες δηλώσεις θυμίζουν πλασιέ
ναρκωτικών! 
Μάλιστα, μετά τις δηλώσεις της κ. Παπαρήγα κατά του κ. Παπανδρέου, η Κ.Ε. του
ΚΚΕ κατηγόρησε χθες την κυβέρνηση του ΠΑΣΟΚ και τον κυβερνητικό εκπρόσωπο ότι
είναι «στο έπακρο εκτεθειμένοι που με τη στάση τους κάλυψαν τον Γ. Παπανδρέου
και τις απαράδεκτες δηλώσεις του για το χασίς».

Για το ίδιο θέμα ο κυβερνητικός εκπρόσωπος, κ. Δημήτρης Ρέππας, τόνισε το πρωί
ότι ο κ. Παπανδρέου εξέφρασε τις προσωπικές του θέσεις και έχει απόλυτο
δικαίωμα να τις εκφράζει, προσθέτοντας ότι προκαλεί εντύπωση το γεγονός ότι οι
επικριτές δεν ζήτησαν την παραίτησή του από τα καθήκοντά του για την εξωτερική
πολιτική που ασκεί ως μέλος της πολιτικής ηγεσίας του υπουργείου Εξωτερικών
και τη ζητούν για ένα θέμα στο οποίο τοποθετήθηκε εκφράζοντας την προσωπική
του άποψη.

«ΕΚΜΕΤΑΛΛΕΥΣΗ»

Ο ίδιος ο αναπληρωτής υπουργός Εξωτερικών έκανε λόγο για εκμετάλλευση, από
μέρος των ΜΜΕ, της απουσίας του στο εξωτερικό, σημειώνοντας ότι «είτε από
σκοπιμότητα είτε από άγνοια ορισμένοι δεν δίστασαν να του αποδώσουν ελαφρά τη
καρδία ότι δήθεν κάλεσε τους νέους να... καλλιεργούν χασίς! 
Ουδέν ψευδέστερον φυσικά».

Όπως επισημαίνεται στην ανακοίνωση, «ο κ. Παπανδρέου έκανε μία απλή
υπενθύμιση, συμβάλλοντας στη σχετική συζήτηση επί της οποίας πολλές φορές έχει
διατυπώσει τη γνώμη του χωρίς μικροπολιτικούς υπολογισμούς, σαν αυτούς που
φαίνεται να υποκινούν όσοι κατακεραυνώνουν μία συνέντευξη που φαίνεται ότι δεν
διάβασαν και μία πρόταση που δεν μελέτησαν. Κρίμα».

ΑΠΟΣΤΑΣΕΙΣ

Την ίδια στιγμή, ο υπουργός Εξωτερικών, κ. Θεόδωρος Πάγκαλος, κράτησε
αποστάσεις από τις απόψεις του συνεργάτη του, τονίζοντας ότι «η θέση του κ.
Παπανδρέου για τα ναρκωτικά είναι γνωστή. Δεν είναι μία σημερινή θέση. 
Είναι μία θέση την οποία εκφράζει, υποθέτω, ως πολίτης αυτής της χώρας και ως βουλευτής».

Ερωτηθείς για το αίτημα βουλευτών της αντιπολίτευσης να παραιτηθεί ο κ.
Παπανδρέου, ο κ. Πάγκαλος εξέφρασε την άποψη ότι «τα θέματα συνειδήσεως δεν
μπορεί να τοποθετούνται ούτε σε κομματικές βάσεις ούτε σε σχέση με την
παρουσία κάποιου στην κυβέρνηση ή όχι». 
Πρόσθεσε, ωστόσο, ότι «αν ήταν αρμόδιος υπουργός, θα υπήρχε θέμα πολιτικής. 
Προσωπικά αισθάνομαι ανησυχία εάν έρθει και μου πει ότι κομματική μας άποψη
γι' αυτό το θέμα είναι αυτή. Το βρίσκω εφιαλτικό».

Σε ανακοίνωσή του ο ΣΥΝ στηρίζει τον κ. Παπανδρέου στις θέσεις που εξέφρασε,
τονίζοντας μεταξύ άλλων ότι «έχει έρθει η ώρα για αποποινικοποίηση της χρήσης,
διαχωρισμό των ναρκωτικών, αλλαγή του σωφρονιστικού συστήματος και επέκταση
των προγραμμάτων χορήγησης υποκατάστατων».

ΠΡΟΣΕΚΤΙΚΟΙ

Από την πλευρά του, ο διευθυντής του ΚΕΘΕΑ, κ. Χαράλαμπος Πουλόπουλος,
εξέφρασε τη θέση ότι «θα πρέπει αυτοί που προτείνουν ανάλογες λύσεις να είναι
προσεκτικοί στη νομιμοποίηση της χρήσης κάποιων ουσιών, γιατί υπάρχει κίνδυνος
αύξησης των χρηστών, όπως έγινε με τον καπνό και το αλκοόλ».

Αντιθέτως, η εκπρόσωπος της Διεθνούς Αντιαπαγορευτικής Ένωσης, κ. Ελιζαμπέτα
Καζαλότι, τάσσεται υπέρ της αποποινικοποίησης της χρήσης και κατοχής της
καννάβεως, διότι θα πρέπει να έχουν την ίδια αντιμετώπιση που έχουν σήμερα οι
χρήστες άλλων νόμιμων ναρκωτικών, όπως το αλκοόλ και το τσιγάρο.

Ο πρόεδρος του Δικηγορικού Συλλόγου Αθηνών, κ. Αντώνης Ρουπακιώτης, σημείωσε
ότι είναι θέμα ειδικών να απαντήσουν για την αποποινικοποίηση ή όχι της χρήσης
της καννάβεως.

«Εγώ δεν μπορώ να ξέρω ως νομικός, αλλά κοντεύω να είμαι "υπέρ" γιατί δεν
έγινε τίποτα με το "κατά"».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15844N151</ED>
<ID>
ID:169084

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N15&aa=1</URL></REF>


Article

<CATEGORY>vin02</CATEGORY>

 <H2>ΝΑΙ
</H2><H2>Επιστημονικά αβάσιμη
</H2>
<AUTHOR>ΚΛΕΑΝΘΗΣΓΡΙΒΑΣ</AUTHOR>

ΤΟ ΑΙΤΗΜΑ της αποποινικοποίησης και της επανα-νομιμοποίησης των απαγορευμένων
ουσιών προκύπτει από την ανάγκη να αντιμετωπιστούν οι σύνθετες και
ανεξέλεγκτες αρνητικές επιπτώσεις της απαγόρευσης στο σύνολο της κοινωνίας.
Απορρέει από μια ηθική και πολιτική φιλοσοφία που εδράζεται στην αρχή «ζήσε
και άσε τον άλλο να ζήσει». Και αποσκοπεί στην υπεράσπιση της θεμελιώδους
αρχής του δικαίου σύμφωνα με την οποία καμία πολιτισμένη κοινωνία δεν έχει το
δικαίωμα να τιμωρεί πράξεις αυτοπροσβολής.

Ειδικά για την κάνναβη, η εξακολούθηση της ποινικοποίησής της είναι απολύτως
αβάσιμη από επιστημονική άποψη και επικίνδυνη από κοινωνική άποψη. Όλες οι
επιστημονικές έρευνες και οι εκθέσεις των κυβερνητικών επιτροπών που
συστήθηκαν στα τελευταία εκατό χρόνια για τη μελέτη της, καταλήγουν στο κοινό
συμπέρασμα ότι η κάνναβη: 1) Δεν προκαλεί «τοξικομανία». 2) Δεν έχει αρνητικές
βιολογικές επιπτώσεις. 3) Δεν αποτελεί προστάδιο για τη χρήση ηρωίνης. 4) Δεν
αποτελεί παράγοντα εγκληματικότητας. 5) Είναι πολύτιμο θεραπευτικό μέσο (για
τον έλεγχο της ενδοφθάλμιας υπέρτασης λόγω γλαυκώματος, την αντιμετώπιση των
παρενεργειών της χημειοθεραπείας, την επιληψία, το άσθμα, την κατάθλιψη, την
ανορεξία, κ.ά.).

Ο Κλεάνθης Γρίβας είναι ψυχίατρος.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15844N153</ED>
<ID>
ID:169086

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N15&aa=3</URL></REF>


Article

<CATEGORY>vin02</CATEGORY>

 <H2>ΟΧΙ
</H2><H2>Υποκριτικό και ανεύθυνο
</H2>
<AUTHOR>ΜΑΡΙΕΤΤΑ ΓΙΑΝΝΑΚΟΥ - ΚΟΥΤΣΙΚΟΥ</AUTHOR>

ΤΟ ΠΡΟΒΛΗΜΑ της χρήσης ναρκωτικών είναι πολυδιάστατο. Έχει κοινωνικό,
πολιτικό, οικονομικό χαρακτήρα και δεν μπορεί παρά να αντιμετωπιστεί μέσα από
ένα πλαίσιο κοινής, συλλογικής δράσης. Μέσα και έξω από τα σύνορα του τόπου.
Κυρίως, όμως, δεν είναι δυνατόν η ακολουθητέα πολιτική για το συγκεκριμένο
θέμα να μεταβάλλεται σε εφαλτήριο δημιουργίας συγκινησιακών εντυπώσεων, με
στόχο τον επηρεασμό συγκεκριμένων κοινωνικών ομάδων. Κατ' αρχήν η ελεύθερη
διάθεση κάποιων ναρκωτικών δεν πρόκειται να περιορίσει την παράνομη διακίνηση
και χρήση των ναρκωτικών γενικότερα. Ούτε θα εμποδίσει τον έμπορο να προωθήσει
στην αγορά νέα, «πιο δυνατά» προϊόντα. Τότε τι θα κάνει το κράτος; Θα
προχωρήσει σε νέα απελευθέρωση; Το μεγάλο πρόβλημα άλλωστε είναι τα κάθε
είδους συνθετικά ναρκωτικά, των οποίων ο αριθμός αυξάνεται καθημερινά. Η
απαγόρευση της παραγωγής και εμπορίας ναρκωτικών ουσιών καθορίζεται από τις
Συμβάσεις των Ηνωμένων Εθνών του 1961, 1981 και 1988, στις οποίες η Ελλάδα και
η Ευρωπαϊκή Ένωση έχουν προσχωρήσει. Θεωρώ ότι είναι υποκριτικό και ανεύθυνο
να προτείνεται η άσκηση μιας πολιτικής που θέλει να ικανοποιήσει ορισμένους
χρήστες κάποιων ναρκωτικών ουσιών και να αγνοείται ο ευρύτερος στόχος, που
είναι η προστασία της υγείας του συνόλου και ιδιαίτερα των νέων.

Η κ. Μαριέττα Γιαννάκου - Κουτσίκου, είναι εθνική συντονίστρια για θέματα
ναρκωτικών στην Ευρωπαϊκή Ένωση.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15844N154</ED>
<ID>
ID:169087

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N15&aa=4</URL></REF>


Article

<CATEGORY>vin06</CATEGORY>

 <H5>AIDS: ΑΡΧΙΣΕ ΣΤΗΝ ΑΜΜΟΧΩΣΤΟ Η ΔΙΚΗ ΤΟΥ ΕΛΛΗΝΟΚΥΠΡΙΟΥ ΨΑΡΑ
</H5><H2>Να τον δω να τιμωρείται
</H2>
Δεν αντάλλαξαν ούτε ένα βλέμμα. Το προσωπικό τους δράμα, όμως, εκτυλίχθηκε
ενώπιον του Επαρχιακού Δικαστηρίου της Αμμοχώστου, το οποίο συνεδρίασε στη
Λάρνακα. Αντίδικοι δύο πρώην εραστές και σήμερα ασθενείς από AIDS.

Η ΜΗΝΥΤΡΙΑ, Τζάνετ Ελίζαμπεθ Πινκ, από τη Βρετανία, και ο κατηγορούμενος,
Παύλος Γεωργίου Κρεμαστινός, από την Κύπρο. Τον κατηγορεί ότι τη μόλυνε με τον
ιό του AIDS εν γνώσει του. Τη συγκλονιστική μαρτυρία της για τη μοιραία
γνωριμία της με τον κατηγορούμενο, ο οποίος της μετέδωσε τον ιό του AIDS, με
αποτέλεσμα να βρίσκεται τώρα στα πρόθυρα του θανάτου, κατέθεσε η 45χρονη,
Τζάνετ Ελίζαμπεθ Πινκ.

Αμήχανος και με χαμηλωμένο βλέμμα την άκουγε ο πρώην φίλος της. Και οι ματιές
τους δεν συναντήθηκαν ούτε μια φορά. 
Αναφερόμενη στη γνωριμία της με τον Κύπριο ψαρά, η Πινκ κατέθεσε ότι τον
γνώρισε τον Μάιο του 1993, όταν αγόρασε σπίτι στο Παραλίμνι.

Αρχικά τούς έσμιξαν τα προβλήματα που είχαν. Η ίδια ήταν σε διάσταση, ενώ ο
Παύλος, πατέρας τεσσάρων παιδιών, είχε σοβαρά άρρωστη τη σύζυγό του για την
οποία τής είπε ότι έπασχε από λευχαιμία.

ΑΡΝΗΘΗΚΕ

Αρχικά η σχέση τους ήταν καθαρά φιλική. Ύστερα από μερικούς μήνες όμως άρχισαν
να έχουν σεξουαλικές σχέσεις χωρίς να παίρνουν καθόλου προφυλάξεις. «Δεν
χρησιμοποιούσαμε προφυλακτικό, είπε χαρακτηριστικά, γιατί ως μεγάλοι που
είμαστε, χωρίς πολλούς δεσμούς, πίστευα ότι ήταν ασφαλές να κάνω σεξ μαζί του».

Τον Μάρτιο του 1994 κάποια φίλη της τής ανέφερε ότι στις εφημερίδες υπήρχε μια
είδηση που έλεγε ότι η σύζυγος του Παύλου είχε τη μολυσματική ασθένεια του
AIDS και ότι το μωρό τους που γεννήθηκε, ήταν φορέας του AIDS.

«Ρώτησα τον Παύλο», είπε η μάρτυς, «αν ήταν αλήθεια, αλλά αυτός αρνήθηκε
λέγοντας ότι τον ζηλεύουν και ότι θα κινούσε αγωγή στις εφημερίδες. Τον
πίστεψα, αλλά η φίλη μου με έπεισε να κάνω εξετάσεις. Πήγα σε ιδιωτική κλινική
στο Παραλίμνι και έκανα το σχετικό τεστ και το αποτέλεσμα ήταν αρνητικό. Γι'
αυτό συνέχισα να έχω σεξουαλικές σχέσεις με τον Παύλο. Η σύζυγός του πέθανε το
καλοκαίρι του 1994. Όμως το δεύτερο τεστ που έκανα λίγες εβδομάδες αργότερα
ήταν θετικό».

ΔΕΝ ΑΠΑΝΤΗΣΕ

«Το είπα στον Παύλο λέγοντάς του ταυτόχρονα ότι γνώριζα πως η Μάρθα πέθανε από
AIDS και τον ρώτησα γιατί δεν μου το είχε πει. Αυτός δεν απάντησε, ούτε απολογήθηκε».

Σε ερώτηση αν διέκοψε τις σχέσεις μαζί του η Πινκ, είπε χαρακτηριστικά:
«Έμεινα μαζί του γιατί τον αγαπούσα και περνούσαμε καλά. Ήταν, νομίζω, λογικό
να μείνω μαζί του εφόσον είμαστε και οι δύο μολυσμένοι. Ίσως να ήμουν αφελής,
το θεώρησα όμως σωστό να μείνω μαζί του. Στο μεταξύ άρχισαν οι επιπλοκές της
ασθένειας, όπως γαστρεντερικά προβλήματα κ.ά.».

Αρχές του Ιανουαρίου 1996 ανακάλυψε ότι ήταν έγκυος. Και λόγω των προβλημάτων
που αντιμετώπιζε, καθώς και του ενδεχομένου το μωρό να γεννηθεί άρρωστο,
τερμάτισε την εγκυμοσύνη.

Συνέχισε να μένει με τον Παύλο στο σπίτι του. Αδυνάτισε όμως τόσο πολύ, που
δεν μπορούσε πια να μαγειρεύει και να φροντίζει τα παιδιά του όπως παλιά. Οι
σχέσεις της με τον κατηγορούμενο δεν ήταν πια τόσο καλές. Ο Παύλος ήταν πολύ
ευέξαπτος, γνώρισε μια άλλη πλευρά του, που δεν της άρεσε. Έτσι, αποφάσισε να
πάει στο σπίτι της στο Παραλίμνι.

ΝΑ ΤΙΜΩΡΗΘΕΙ

Λόγω της αδυναμίας της όμως, δεν μπορούσε να φροντίζει τον εαυτό της. Στις 31
Ιουλίου 1996 επέστρεψε στο Λονδίνο. Η μητέρα της την πήγε στο νοσοκομείο όπου
παρέμεινε για δύο και πλέον μήνες. Ήταν σοβαρά άρρωστη, προσβλήθηκε και από
πνευμονία. Έπεφταν τα μαλλιά της και ήταν ανίκανη να κάνει οτιδήποτε, όπως
χαρακτηριστικά ανέφερε. Στο νοσοκομείο αποφάσισε να κάνει μια δήλωση -
καταγγελία, την οποία έστειλε με φαξ στην κυπριακή Αστυνομία. Τη δήλωση
κατέγραψε μια εξαδέλφη της εφόσον η ίδια δεν μπορούσε. Σε αυτήν αναφερόταν στη
γνωριμία της με τον Παύλο και πως αυτός της μετέδωσε τον ιό του AIDS.

Στόχος της είναι να δει τον άνθρωπο που ερωτεύτηκε να τιμωρείται. Γιατί το
θεωρεί χρέος της απέναντι σε άλλα πιθανά θύματά του.

Η δίκη συνεχίζεται.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15844N161</ED>
<ID>
ID:169088

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N16&aa=1</URL></REF>


Article

<CATEGORY>vin06</CATEGORY>

 <H2>Κακούργημα διαπράττουν όσοι μεταδίδουν τον ιό εν γνώσει τους
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΚΑΚΟΥΡΓΗΜΑ διαπράττουν οι φορείς του AIDS που μεταδίδουν εν γνώσει τους τον
ιό, αλλά στο εδώλιο του Κακουργιοδικείου οδηγεί και η αμέλεια να ληφθούν μέτρα
προφύλαξης, έστω και αν δεν μεταδοθεί ο ιός. Για απόπειρα ανθρωποκτονίας ή
ανθρωποκτονία εκ προθέσεως διώκεται στη χώρα μας αυτός που θα μεταδώσει τον ιό
του AIDS, γνωρίζοντας πως είναι φορέας. Οι ποινές είναι δρακόντειες, αφού τα
αδικήματα αυτά επισύρουν μέχρι και ισόβια. Ωστόσο, από την άλλη πλευρά, όταν η
ασθένεια εκδηλωθεί σε κρατούμενο, αυτός αποφυλακίζεται λόγω ανηκέστου βλάβης
της υγείας του.

Η δίκη που ξεκίνησε με μήνυση της Αγγλίδας Τζάνετ Πινκ κατά του ψαρά συντρόφου
της και συγκλονίζει αυτές τις ημέρες την Κύπρο ανοίγει ένα κεφάλαιο ποινικής
αντιμετώπισης των φορέων του AIDS οι οποίοι αν και γνωρίζουν πως είναι φορείς
εν τούτοις μεταδίδουν τον ιό. Η κυπριακή Δικαιοσύνη καλείται να εφαρμόσει το
δίκαιο στην υπόθεση που έχει οδηγηθεί ενώπιόν της, ενώ η ελληνική Δικαιοσύνη
έχει ασχοληθεί με το θέμα μόνο σε θεωρητικό επίπεδο.

Ο αντεισαγγελέας Εφετών, κ. Αθ. Κονταξής, με άρθρο του στο «Νομικό Βήμα», από
το 1989 έχει επισημάνει τις ποινικές συνέπειες που έχει ο δράστης μετάδοσης
του ιού του AIDS.

Με δεδομένα ότι το AIDS είναι θανατηφόρο και ακόμη ότι ο δράστης γνωρίζει πως
είναι φορέας «και παρά ταύτα έρχεται σε ερωτική επαφή ή προβαίνει σε άλλη
συμπεριφορά με την οποία θέλει ο ιός αυτός να μεταδοθεί άμεσα σε άλλον
άνθρωπο, μη φορέα» τότε διώκεται για απόπειρα ανθρωποκτονίας ­ εάν το θύμα δεν
έχει πεθάνει ­ ή για ανθρωποκτονία εφόσον έχει επέλθει το μοιραίο. Βαρύτατες
ευθύνες, επίσης, έχει ο φορέας ακόμη και αν δεν είχε άμεσα την πρόθεση να
μεταδώσει τον ιό, «πλην, όμως, από τη συμπεριφορά του προβλέπει ως πιθανή τη
μετάδοση και παρά ταύτα ενεργεί αποδεχόμενος το αποτέλεσμα αυτό ως ενδεχόμενο».

Επιεικέστερη είναι η αντιμετώπιση των φορέων οι οποίοι δεν επιδιώκουν τη
μετάδοση του θανατηφόρου ιού σε άλλον, αλλά δεν λαμβάνουν και τα ενδεδειγμένα
μέτρα ώστε να αποτραπεί η μετάδοση. Στην περίπτωση αυτή, όπως επισημαίνει ο κ.
Κονταξής, ο φορέας διώκεται για σωματική βλάβη εξ αμελείας ή ανθρωποκτονία εξ
αμελείας ­ εάν έχει επέλθει ο θάνατος.

Θα πρέπει να σημειωθεί ότι η σωματική βλάβη από αμέλεια διώκεται μόνο ύστερα
από έγκληση του παθόντος, ενώ στην περίπτωση της απόπειρας ανθρωποκτονίας ή
και της ανθρωποκτονίας ο δράστης διώκεται αυτεπαγγέλτως. Όπως όλα τα αδικήματα
έτσι και αυτά υπόκεινται στους γενικότερους κανόνες δικαίου, στους οποίους
ανήκει και η παραγραφή, για την οποία ο χρόνος αρχίζει να μετράει από την ώρα
που μεταδόθηκε ο ιός και όχι από τη στιγμή που διαπιστώθηκε η μετάδοσή του.

Έτσι, ακόμη και όταν διαπιστωθεί, δεν αποκλείεται η μετάδοση του ιού ως
αδίκημα να έχει παραγραφεί.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15844N162</ED>
<ID>
ID:169089

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N16&aa=2</URL></REF>


Article

<CATEGORY>vin06</CATEGORY>

 <H2>Ασφαλιστικά μέτρα από τους κληρονόμους του Θ. Βαρδινογιάννη
</H2>
ΝΕΑ ΑΙΤΗΣΗ ασφαλιστικών μέτρων κατέθεσαν χθες στο Πρωτοδικείο της Αθήνας τα
παιδιά του αποβιώσαντος Θεόδωρου Βαρδινογιάννη, Νίκος και Γιάννης, καθώς και η
σύζυγός του Σάσα, διεκδικώντας το πακέτο των μετοχών εταιρείας ηλεκτρονικών,
που όπως υποστηρίζουν ανήκε σε εκείνον.

Οι κληρονόμοι του Θ. Βαρδινογιάννη ζητούν ακόμη να τεθούν υπό δικαστική
μεσεγγύηση οι 458.000 μετοχές και να ορισθεί ως μεσεγγυούχος αυτών ο κ. Βαρδής
Βαρδινογιάννης, στον οποίο με τη δικαστική απόφαση θα πρέπει να δοθεί και το
δικαίωμα να συμμετέχει στις γενικές συνελεύσεις της εταιρείας ACE - Προηγμένες
Εφαρμογές Α.Ε.

Ο πρόεδρος υπηρεσίας χθες εξέδωσε και προσωρινή διαταγή, σύμφωνα με την οποία,
τουλάχιστον μέχρι την ημέρα που θα συζητηθεί η αίτηση, δεν επιτρέπεται να
αλλάξει το νομικό καθεστώς των μετοχών της εταιρείας.

Η αίτηση αυτή στρέφεται κατά των κ.κ. Εμμανουήλ και Ιωάννη Κουτούδη, όπως και
η προηγούμενη που είχαν καταθέσει οι κληρονόμοι του εκλιπόντος επιχειρηματία.
Και οι δύο προσδιορίσθηκαν να συζητηθούν ενώπιον του Μονομελούς Πρωτοδικείου
της Αθήνας στις 28 Μαΐου.

Σύμφωνα με όσα αναφέρονται στην αίτηση, από το έτος 1993 ο Θ. Βαρδινογιάννης
ήταν ο μοναδικός μέτοχος της εταιρείας, αφού είχε καταβάλει 40.000.000 δραχμές
για την αγορά του πακέτου των μετοχών της. Μετά τον θάνατό του οι κληρονόμοι
του, διά των πληρεξουσίων δικηγόρων τους, κάλεσαν τους ιδιοκτήτες της
εταιρείας να τακτοποιήσουν τις εκκρεμότητές τους και να παραδώσουν τις μετοχές
της εταιρείας. Εκείνοι όμως αρνήθηκαν και γι' αυτό τα παιδιά και η σύζυγος του
Θ. Βαρδινογιάννη προσέφυγαν στη Δικαιοσύνη, που θα επιλύσει τη διαφορά ανάμεσα
στις δύο αντίδικες πλευρές.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15844N163</ED>
<ID>
ID:169090

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N16&aa=3</URL></REF>


Article

<CATEGORY>vin06</CATEGORY>

 <H5>ΟΛΕΣ ΟΙ «ΜΕΤΑΡΡΥΘΜΙΣΕΙΣ» ΠΡΟΕΒΛΕΠΑΝ ΤΟ ΑΝΟΙΓΜΑ ΤΩΝ ΠΑΝΕΠΙΣΤΗΜΙΩΝ ΣΕ ΟΛΟΥΣ ΤΟΥΣ ΥΠΟΨΗΦΙΟΥΣ
</H5><H2>Το φάντασμα των εξετάσεων
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

«Το 2000 οι μαθητές θα εισαχθούν στην Τριτοβάθμια Εκπαίδευση με το σύστημα του
Εθνικού Απολυτηρίου. Αυτό έχω πει και αυτό θα γίνει» 
(Γ. Αρσένης 20/5/97)Η θέσπιση εξετάσεων που αφορούν στις διαδικασίες μετάβασης
από τη Μέση στην Τριτοβάθμια Εκπαίδευση έχει ιστορικό χαρακτήρα. Στη δεκαετία
του 1920, πριν από 70 δηλαδή χρόνια, το καθεστώς της εγγραφής στο
Πανεπιστήμιο, με μόνο εφόδιο το απολυτήριο του τότε Γυμνασίου, ανατρέπεται για
πρώτη φορά.

Την ίδια δεκαετία, νομοθετούνται οι εξετάσεις για το Πανεπιστήμιο και ο
ορισμένος αριθμός εισακτέων, ο γνωστός «numerus clausus».

Από τότε μέχρι σήμερα οι εξετάσεις για την Τριτοβάθμια Εκπαίδευση, με όποια
μορφή κι αν έγιναν, όποιο όνομα κι αν πήραν, Ακαδημαϊκό Απολυτήριο, Εισιτήριες
Εξετάσεις, Πανελλήνιες, Πανελλαδικές, Γενικές Εξετάσεις, είχαν ένα κοινό
βασικό χαρακτηριστικό: άφηναν έξω από την Πανεπιστημιακή Εκπαίδευση
περισσότερο από τα 2/3 των υποψηφίων!

«ΠΡΩΤΟΤΥΠΙΕΣ»

Μια στοιχειώδης αναδρομή - εξέταση των ιστορικά διαμορφωμένων εξεταστικών
συστημάτων στη χώρα μας αναδεικνύει, κατ' αρχήν, όχι μόνο την ομόλογη
προέλευση των σημερινών προτάσεων του υπουργείου Παιδείας αλλά και τα όρια της
«πρωτοτυπίας» του νομιμοποιητικού τους λόγου, κοντολογίς και για να λέμε τα
πράγματα με το όνομά τους, η επιχειρηματολογία που χρησιμοποιείται για να
«κατακεραυνωθεί» το παλιό σύστημα (Γενικές Εξετάσεις) και να «δικαιωθεί» η
«νέα λύση(;)» που, σύμφωνα με το υπουργείο Παιδείας θα εφαρμοστεί από τη
σχολική χρονιά 1977/78 και θα οδηγήσει το 2000 «προς ένα αναβαθμισμένο Λύκειο
και μια ανοικτή Τριτοβάθμια Εκπαίδευση», είναι τόσο παλιά όσο και τα
εξεταστικά συστήματα...

Δεν υπάρχει εξεταστικό σύστημα, τα τελευταία τριάντα χρόνια, για να
περιοριστούμε σ' αυτή την περίοδο, που να μην περιελάμβανε στην Εισηγητική του
Έκθεση σαν στόχους και σαν δικαιολογητικό λόγο της θέσπισής του:

* τον περιορισμό της παραπαιδείας,

* την αντικειμενική και αξιοκρατική επιλογή των μαθητών,

* το τέλος του «ασφυκτικού εναγκαλισμού» του Λυκείου από τις απαιτήσεις των
εξετάσεων για το Πανεπιστήμιο, και πάνω από όλα,

* τη φραστική καταδίκη της έμφασης στην απομνημόνευση.

ΔΟΚΙΜΑΣΜΕΝΗ ΡΗΤΟΡΙΚΗ

Όλα τα παραπάνω, που παρουσιάζονται σαν βεβαιότητες του νέου συστήματος
εισαγωγής στην Τριτοβάθμια Εκπαίδευση, δεν είναι παρά «δοκιμασμένη ρητορική»
που αποτελεί από τη μια την προμετωπίδα όλων των παρεμβάσεων στα συστήματα
μετάβασης από το Λύκειο στο Πανεπιστήμιο, κι από την άλλη τη νεκρολογία τους.

Παράλληλα δεν υπάρχει «μεταρρύθμιση» στον τρόπο μετάβασης στην Τριτοβάθμια
Εκπαίδευση που να μην υπονοεί το «άνοιγμα» των Πανεπιστημίων σ' όλους τους
υποψηφίους, σαν να πρόκειται για πελατειακή και πλαστή ανταπόκριση στις
ελπίδες και τα όνειρα χιλιάδων οικογενειών.

ΠΡΙΝ ΑΠΟ 20 ΧΡΟΝΙΑ

«Στο ίδιο έργο θεατές;»

Ας δούμε, λοιπόν, τι έχει γίνει τα τελευταία 20 χρόνια σ' αυτόν τον τομέα,
καθώς η τακτική και η «λογική» όλων των υπουργών Παιδείας ήταν να μεταθέτουν,
αριστοτεχνικά όλη τη συζήτηση από τους ίδιους τους όρους της μαθησιακής
διαδικασίας στις «λυτρωτικές» αλλαγές στα εξεταστικά συστήματα.

Πριν από 20 περίπου χρόνια, τον Νοέμβριο του 1978, ο τότε υφυπουργός Παιδείας
Βασίλης Κοντογιαννόπουλος ανήγγειλε, «εν μέσω πανηγυρισμών», το νέο τρόπο
εισαγωγής στην Τριτοβάθμια Εκπαίδευση, σύμφωνα με τον οποίο οι μαθητές θα
έδιναν εξετάσεις στις δύο τελευταίες τάξεις του Λυκείου και τα αποτελέσματά
τους θα χρησίμευαν όχι μόνο για τη σχολική αξιολόγηση του μαθητή (προαγωγή -
απόλυση) αλλά και ως κριτήρια για την εισαγωγή στην Τριτοβάθμια Εκπαίδευση.

Την ίδια εποχή η εφημερίδα «Καθημερινή» κυκλοφορεί με πρωτοσέλιδο τίτλο
(9/11/1978) «Χωρίς εξετάσεις από το 1980 η εισαγωγή στα Πανεπιστήμια»!

Παράλληλα, ο Βασίλης Κοντογιαννόπουλος διαβεβαιώνει την κοινή γνώμη ότι «η
εισαγωγή στην Τριτοβάθμια Εκπαίδευση δεν θα εξαρτάται στο εξής από παράγοντες
όπως τα φροντιστήρια και η τύχη, που ελάχιστη σχέση έχουν», όπως τονίζεται,
«με την εκπαιδευτική και μαθησιακή διαδικασία».

Φυσικά, η βασική «καινοτομία» των Πανελληνίων Εξετάσεων, δηλαδή η διπλή
εξεταστική δοκιμασία (Β' και Γ' Λυκείου), όχι μόνο δεν έφερε την πολυθρύλητη
και πολυδιαφημιζόμενη ελεύθερη εισαγωγή στα Πανεπιστήμια, αντίθετα όξυνε τις
εκπαιδευτικές ανισότητες και «καθιέρωσε», πραγματικά, την ταχύτατη εξάπλωση
των φροντιστηρίων, αφού μετέτρεψε τη λυκειακή βαθμίδα σε εξεταστικό κέντρο.

ΥΠΕΡΔΙΠΛΑΣΙΑΣΤΗΚΑΝ ΤΑ ΦΡΟΝΤΙΣΤΗΡΙΑ

«Να δεις τι σου 'χω για μετά»

Με το νόμο 1351/83 θεσπίζεται το σύστημα των Γενικών Εξετάσεων το οποίο
στόχευε ανάμεσα στα άλλα, σύμφωνα με τον Μιχάλη Κασσωτάκη, στην ελάττωση της
απορρύθμισης της λειτουργίας του Λυκείου με τον περιορισμό των Γενικών
Εξετάσεων μόνο στη Γ' Λυκείου, στον περιορισμό της εξάπλωσης των φροντιστηρίων
και στην αύξηση της ισότητας ευκαιριών. Με κάποιες παραλλαγές το σύστημα των
Γενικών Εξετάσεων ισχύει μέχρι σήμερα. Το αν εκπλήρωσε τους στόχους του το
δείχνουν καθαρά τα παρακάτω αποκαλυπτικά στοιχεία:

Το 1983 λειτουργούσαν στη χώρα μας 1.000 περίπου φροντιστήρια Μέσης
Εκπαίδευσης. Δέκα χρόνια αργότερα τα «επίσημα» φροντιστήρια έχουν
υπερδιπλασιαστεί, ενώ εκατοντάδες άλλα λειτουργούν «ανεπίσημα». 
Όσον αφορά το ποσοστό των μαθητών που παρακολούθησαν φροντιστήριο και
ιδιαίτερα μαθήματα, στο χρονικό ορίζοντα των 10 χρόνων, κατατοπιστικά είναι τα
στοιχεία που παραθέτει ο σημερινός πρόεδρος του Κέντρου Εκπαιδευτικής Έρευνας
που εποπτεύεται από το υπουργείο Παιδείας:

Το 1984 το ποσοστό των μαθητών της Γ' Λυκείου στην Αθήνα που παρακολουθούσαν
φροντιστήριο και ιδιαίτερα μαθήματα ανέρχεται σε 65%, ενώ το 1993 φθάνει το 95%!

ΕΛΙΞΗΡΙΟ...

Όσον αφορά την «ελάττωση της απορρύθμισης της λειτουργίας του Λυκείου» που
προβλήθηκε σαν λόγος για την αντικατάσταση των Πανελληνίων Εξετάσεων και την
καθιέρωση των Γενικών Εξετάσεων το 1983, σ' αυτό ειδικά το σημείο εστιάζεται
και η επιχειρηματολογία για την κατάργηση των τελευταίων και την εφαρμογή του
Εθνικού Απολυτηρίου, που επαγγέλλεται με τη σειρά του, ως ελιξήριον, την
«επανίδρυση του Λυκείου» το οποίο, σύμφωνα με το υπουργείο Παιδείας, «έχοντας
μετατραπεί σε προθάλαμο των ΑΕΙ/ΤΕΙ, έχει χάσει την παιδαγωγική του αυτονομία
και αποστολή».

«ΣΚΟΝΑΚΙ»

«Το 2000 έφθασε, ας το υποδεχθούμε...»

Περίπου στις 16 του φετινού Ιανουαρίου, λίγες μέρες πριν αρχίσει η μεγάλη
απεργία των εκπαιδευτικών, ο υπουργός της Παιδείας σε μια «στρατηγική» κίνηση
επηρεασμού της κοινής γνώμης, «γέμισε» τις πρώτες σελίδες των εφημερίδων με
τις εξαγγελίες για την κατάργηση των Γενικών Εξετάσεων και την ελεύθερη
πρόσβαση στα Πανεπιστήμια.

Κι εδώ, όμως, όπως δείξαμε παραπάνω, συλλαμβάνεται ακόμη μια φορά για
«σκονάκι», αφού η πρωτοτυπία του «εξαπατητικού - προκάτ» λόγου προηγείται
χρονικά περίπου δύο δεκαετίες!

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15844N171</ED>
<ID>
ID:169091

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N17&aa=1</URL></REF>


Article

<CATEGORY>vin06</CATEGORY>

 <H5>Η ΥΠΕΡΑΣΠΙΣΗ ΡΙΧΝΕΙ ΤΙΣ ΕΥΘΥΝΕΣ ΣΤΟΝ ΥΠΑΛΛΗΛΟ
</H5><H2>Νέα εκδοχή
</H2>
Στον υπάλληλο του ελληνικού προξενείου του Αργυροκάστρου, τον Βορειοηπειρώτη
Οδυσσέα Μήτση, τον φερόμενο ως μοναδικό αυτόπτη μάρτυρα του τραγικού
επεισοδίου, επιρρίπτει τώρα τις ευθύνες για τον θανάσιμο τραυματισμό του
υπαστυνόμου Νίκου Μαρκάκη, η υπεράσπιση του αστυφύλακα των ΕΚΑΜ Δημήτρη
Τζαβέλλα, αντλώντας στοιχεία από τη δικογραφία.ΣΥΜΦΩΝΑ με δήλωση του δικηγόρου
του κατηγορούμενου για ανθρωποκτονία από πρόθεση αστυφύλακα, το όπλο από το
οποίο προήλθε η μοιραία σφαίρα, που σύμφωνα με τη βαλλιστική έρευνα ήταν
πράγματι του Δ. Τζαβέλλα, δεν εκπυρσοκρότησε στα χέρια τού κατόχου του, αλλά
στα χέρια του Οδυσσέα Μήτση! Το στοιχείο αυτό περιλαμβάνεται στην κατάθεση του
συναδέλφου του Μήτση, που ονομάζεται Κόλλας, ο οποίος φέρεται επίσης ως
αυτόπτης μάρτυρας του επεισοδίου. Ειδικότερα, όπως καταγγέλλει ο δικηγόρος κ.
Γιατράκος, ο Κόλλας αναφέρει στην κατάθεσή του πως καθώς ο Μήτσης
περιεργαζόταν το όπλο του Τζαβέλλα ­ ο οποίος το είχε αφήσει πάνω στο τραπέζι
και δεν ήταν εκεί εκείνη τη στιγμή ­ το όπλο εκπυρσοκρότησε με αποτέλεσμα να
τραυματιστεί θανάσιμα ο άτυχος υπαστυνόμος.

Έτσι στα ερωτηματικά που ήδη υπάρχουν γύρω από αυτή την υπόθεση, προστίθεται
άλλο ένα. Απαντήσεις καλούνται να δώσουν στον ανακριτή όχι μόνο ο ίδιος ο
Τζαβέλλας, που δημιούργησε πολλά απ' αυτά αναιρώντας την αρχική του ομολογία,
αλλά και οι υπάλληλοι του προξενείου Μήτσης και Κόλλας, οι οποίοι είναι βέβαιο
πως θα εξεταστούν κατ' αντιπαράσταση.

Στο μεταξύ ο υπουργός Δημόσιας Τάξης κ. Γιώργος Ρωμαίος δηλώνει από τα
Γιάννενα, όπου έφθασε χθες το απόγευμα για να παραστεί στο 13ο Πανελλήνιο
Συνέδριο της Διεθνούς Ένωσης Αστυνομικών, τα εξής: «Έχουμε ιδιαίτερους λόγους
να μην αποκρυβεί τίποτε σ' αυτή την υπόθεση. Εμάς, τώρα μας ενδιαφέρει να
συμπαρασταθούμε με κάθε τρόπο στην οικογένεια του Μαρκάκη».

Όσον αφορά τις φήμες περί «εμπορίου βίζας», που σύμφωνα με κάποια δημοσιεύματα
προκάλεσε τη διαμάχη μεταξύ των δύο αστυνομικών, ο υπουργός Τύπου κ. Δ. Ρέππας
δηλώνει επιφυλακτικός, καθώς ­ όπως είπε ­ η κυβέρνηση αναμένει τα
αποτελέσματα της δικαστικής έρευνας.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15844N181</ED>
<ID>
ID:169093

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N18&aa=1</URL></REF>


Article

<CATEGORY>vin06</CATEGORY>

 <H2>Πυροβόλησαν 16 φορές ζευγάρι Αλβανών την ώρα του ύπνου
</H2>
ΤΟΥΣ ΑΙΦΝΙΔΙΑΣΑΝ την ώρα που κοιμόντουσαν. Οι ψυχροί εκτελεστές πήραν, όπως
φαίνεται, την εκδίκησή τους πυροβολώντας 16 φορές το νεαρό ζευγάρι των
Αλβανών. Ο 37χρονος Ανδρέας Ραπαΐ δεν πρόλαβε να προβάλει καμιά αντίσταση. Οι
δολοφόνοι τον «γάζωσαν» στο κρεβάτι του, όπου άφησε την τελευταία του πνοή. Η
28χρονη σύζυγός του Σουζάνα Ραπαΐ, βαριά τραυματισμένη από τις σφαίρες των
δραστών, κατάφερε να συρθεί μέχρι την πόρτα και να καλέσει σε βοήθεια.

Η δολοφονική επίθεση έγινε χθες στις 4 τα ξημερώματα στο σπίτι όπου διέμενε το
ζεύγος το τελευταίο δίμηνο, στην παραλία Ωρωπού. Γείτονες άκουσαν τις κραυγές
της αιμόφυρτης γυναίκας και ειδοποίησαν την Αστυνομία. Η 28χρονη μεταφέρθηκε
στο Σισμανόγλειο Νοσοκομείο, όπου νοσηλεύεται σε κρίσιμη κατάσταση.

Έχει τραύματα στη μέση και τα πόδια και λόγω της κατάστασής της δεν μπόρεσε
χθες να δώσει κατάθεση στην Αστυνομία. Όπως έγινε γνωστό, η Σουζανα Ραπαΐ
εργαζόταν σερβιτόρα σε ταβέρνα, ενώ ο σύζυγός της ήταν άνεργος. Η πόρτα του
σπιτιού δεν ήταν παραβιασμένη, γεγονός που κάνει την Αστυνομία να πιθανολογεί
ότι οι δράστες εισέβαλαν στο σπίτι από ανοιχτό παράθυρο, αιφνιδιάζοντας το
ζευγάρι την ώρα που κοιμόταν.

Οι αστυνομικοί αναμένουν να συνέλθει η Σουζανα Ραπαΐ για να μπορέσει να δώσει
κατάθεση, προκείμενου να «φωτισθούν» οι συνθήκες κάτω από τις οποίες έγινε η
δολοφονική επίθεση.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15844N182</ED>
<ID>
ID:169094

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N18&aa=2</URL></REF>


Article

<CATEGORY>vin06</CATEGORY>

 <H5>Η ΠΡΩΤΗ ΣΟΒΑΡΗ ΚΟΝΤΡΑ ΑΝΑΜΕΣΑ ΣΤΗΝ ΚΥΒΕΡΝΗΣΗ ΚΑΙ ΤΟΝ ΔΗΜΑΡΧΟ ΑΘΗΝΑΙΩΝ
</H5><H2>Τα παρκόμετρα οδηγούν σε... διαζύγιο
</H2>
Διαστάσεις φαίνεται να παίρνει η κόντρα που ξέσπασε τις τελευταίες μέρες
ανάμεσα στον δήμαρχο Αθηναίων κ. Δ. Αβραμόπουλο και την κυβέρνηση, με αφορμή
την τοποθέτηση παρκομέτρων σε κεντρικούς δρόμους της πρωτεύουσας.

ΤΟΝ ΤΟΝΟ της αντιπαράθεσης έδωσε χθες ο υπουργός Περιβάλλοντος -
Χωροταξίας και Δημοσίων Έργων κ. Κ. Λαλιώτης, που με δηλώσεις του σε
ραδιοφωνικούς σταθμούς, ξεκαθάρισε ότι το υπουργείο θα «επιμείνει στην τήρηση
της νομιμότητας» εννοώντας ότι θα πρέπει να ξηλωθούν τα παράνομα παρκόμετρα,
ενώ μίλησε ευθέως και για χαράτσι που επιβάλλεται από τον δήμο για «να
επιτευχθεί η ευταξία, όπως λέει ο κ. Αβραμόπουλος, αλλά θα μπορούσε να είναι
μια επιχείρηση του δήμου με πολύ μικρότερο κόστος».

Είναι η πρώτη φορά που παρατηρείται μια τόσο σοβαρή κόντρα μεταξύ της
κυβέρνησης και του δημάρχου, γεγονός που δημιούργησε ερωτηματικά για το αν
αυτό σημαίνει μια γενικότερη αλλαγή στάσης της κυβέρνησης απέναντι στο
δήμαρχο, ίσως και με δεδομένο ότι του χρόνου θα γίνουν δημοτικές εκλογές.

Η κυβέρνηση, μάλιστα, επέλεξε το θέμα των παράνομων παρκομέτρων που
τοποθετήθηκαν από τον δήμο σε 155 σημεία 37 κεντρικών δρόμων της Αθήνας ­ ένα
θέμα δηλαδή που απασχολεί πάρα πολλούς κατοίκους της πρωτεύουσας και θεωρείται
ευρείας λαϊκής απήχησης.

Σύμφωνα με τις ίδιες εκτιμήσεις ο πόλεμος φθοράς της δημοτικότητας του κ.
Αβραμόπουλου θα συνεχιστεί από την πλευρά της κυβέρνησης και με άλλα θέματα,
όπως για παράδειγμα η αδυναμία ή άρνηση του δήμου να αναλάβει την εποπτεία της
λειτουργίας του συστήματος περιφρούρησης της πεζοδρόμησης του Εμπορικού
Τριγώνου της Αθήνας (ηλεκτρονικές μπάρες) κ.ά.

Χθες, λοιπόν, ο κ. Λαλιώτης ξεκαθάρισε, μιλώντας στους ραδιοφωνικούς σταθμούς
Sky και Φλας, ότι «η εφαρμογή του νόμου δεν μπαίνει σε διαπραγμάτευση και ότι
τα παράνομα παρκόμετρα πρέπει να ξηλωθούν. Επεσήμανε δε, ότι το ΥΠΕΧΩΔΕ είχε
ενημερώσει έγκαιρα τον δήμο πως δεν πρέπει να τοποθετηθούν παρκόμετρα σε
δρόμους που είναι πολύ σημαντικοί για την κυκλοφορία στην πόλη. Είπε ακόμη ότι
το οδικό δίκτυο ενός δήμου δεν αφορά μόνο τον συγκεκριμένο δήμο αλλά και
άλλους, άρα θα πρέπει να υπάρχει συνεννόηση, μελέτη και συνεργασία όταν
παίρνονται τέτοια μέτρα. Δεν μπορεί ο καθένας να κάνει ό,τι θέλει, πρόσθεσε ο
υπουργός, που συμπλήρωσε ότι και άλλοι δήμοι προσπαθούν να οριοθετήσουν τις
περιοχές τους κατά τρόπο που αποκλείει τη διέλευση οχημάτων και δυσκολεύει τη
μετακίνηση των πολιτών. Και αναφερόμενος ειδικά στα παράνομα παρκόμετρα ο
υπουργός είπε: «Ο δήμος προχώρησε, παρά την προειδοποίηση του ΥΠΕΧΩΔΕ, αλλά
πιστεύω ότι πρέπει να ανακρούσει πρύμναν και θα ανακρούσει, γιατί δεν μπορεί
να γίνει αλλιώς. Έχουν κάνει βασικά λάθη και έχουν βάλει παρκόμετρα σε κρίσιμα
σημεία που είναι αποφασιστικής σημασίας...».

Αντίθετα, ο δήμαρχος Αθηναίων κ. Δημήτρης Αβραμόπουλος, επικαλούμενος
παλαιότερη απόφαση της ΚΕΔΚΕ για την ελεγχόμενη στάθμευση, προσπάθησε να δώσει
ευρύτερες διαστάσεις στο όλο θέμα, λέγοντας ότι «το πρόβλημα δεν είναι μόνο
στον Δήμο Αθηναίων, είναι πρόβλημα της Αυτοδιοίκησης γενικότερα».

Όπως χαρακτηριστικά ανέφερε ο κ. Αβραμόπουλος, «τα τελευταία χρόνια, αντί να
έχουμε μια ενδυνάμωση του ρόλου της Αυτοδιοίκησης και ενίσχυσή της σε πόρους
και αρμοδιότητες, παρατηρούμε μια τάση αποδυνάμωσης και εξασθένησής της...». Ο
δήμαρχος Αθηναίων ανέφερε ακόμα, πως «η όποια τέτοια σκέψη είναι σε κακό δρόμο
και θα προσκρούσει στις αντιδράσεις των δημάρχων...». Ωστόσο, ο ίδιος
αναγνώρισε ότι υπήρξε θέμα παράνομης τοποθέτησης παρκομέτρων σε δρόμους της
Αθήνας, αλλά όπως ανέφερε ήταν σε μικρή κλίμακα. «Όλα αυτά ­ συμπλήρωσε ­
έχουν πλέον διορθωθεί μέσα από συνεργασία που βρίσκεται σε εξέλιξη εδώ και
πολλούς μήνες με την Τροχαία και το υπουργείο Δημόσιας Τάξης. Πολλές φορές
δίνεται η εντύπωση ότι υπάρχει σύγκρουση, ενώ το θέμα που προκύπτει είναι
αποτέλεσμα συνεργασίας...». Ο συνδυασμός «Κίνηση Πολιτών Αθήνα 2000» της
αντιπολίτευσης του Δημοτικού Συμβουλίου της Αθήνας, σε χτεσινή ανακοίνωσή του,
αναφέρει: «Ο δήμαρχος Αθηναίων μπροστά στις αποκαλύψεις για το σκάνδαλο των
παρκομέτρων στην Αθήνα επιχείρησε να εκμεταλλευτεί τη θεσμική ιδιότητά του ως
προέδρου της ΚΕΔΚΕ, μοιράζοντας τις δικές του ευθύνες και στα άλλα μέλη του
διοικητικού συμβουλίου της ΚΕΔΚΕ...».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15844N201</ED>
<ID>
ID:169095

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N20&aa=1</URL></REF>


Article

<CATEGORY>vin06</CATEGORY>

 <H2>Τα τραπεζάκια έξω αλλά... ως εδώ
</H2>
ΛΥΣΗ στο αδιέξοδο των κλειστών ­ για τον πεζό ­ πεζόδρομων της Αθήνας
επιχειρεί να δώσει ο Δήμος Αθηναίων, μειώνοντας τα τραπεζάκια που
τοποθετούνται έξω από τα καφέ κάθε χρόνο από τον Απρίλιο ως τον Οκτώβριο.
Έτσι, από χθες, συνεργεία του δήμου τοποθετούν ειδικές μπάρες για να
οροθετήσουν τα σημεία όπου μπορούν οι καταστηματάρχες να διατηρούν
τραπεζοκαθίσματα. Η αρχή έγινε στο Κολωνάκι στους πεζόδρομους της Μηλιώνη και
της Τσακάλωφ.

«Οι καφετέριες έχουν άδεια συγκεκριμένων τετραγωνικών μέτρων για να βάζουν
τραπέζια. Όπου τα είχαν ξεπεράσει, βάλαμε τα κάγκελα. Έτσι ο πεζόδρομος
επιστρέφεται για χρήση στον πεζό. Επόμενος στόχος μας είναι η Φωκίωνος Νέγρη,
αλλά θα συνεχίσουμε όπου χρειαστεί», εξηγεί ο κ. Βασίλης Κορομάτζος,
αντιδήμαρχος Αθηναίων. Τα κάγκελα μπήκαν κατά μήκος των κόκκινων γραμμών, που
είχαν ζωγραφίσει στα πεζοδρόμια πριν από λίγες ημέρες υπάλληλοι του δήμου.

Η προσπάθεια του δήμου έχει αρχίσει εδώ και λίγες ημέρες, τόσο στο Κολωνάκι
όσο και στα Εξάρχεια. Συνεργεία του δήμου έχουν κατασχέσει τραπεζάκια και
καρέκλες στις δύο περιοχές, από καφέ-μπαρ που είτε δεν έχουν άδεια «κατάληψης
κοινόχρηστου χώρου» ή τα τετραγωνικά μέτρα που καταλαμβάνουν με τα τραπεζάκια
τους είναι περισσότερα από όσα αναγράφονται στην άδεια. Όπως λέει ο κ.
Κορομάτζος, οι αρμόδιοι είναι αποφασισμένοι να μειώσουν αισθητά το χώρο που
καταλαμβάνουν τα τραπεζοκαθίσματα στα πεζοδρόμια της πόλης.

Από την πλευρά τους οι επιχειρηματίες αντιδρούν υποστηρίζοντας ότι οι
κατασχέσεις γίνονται χωρίς προειδοποίηση και έχουν αποκλειστικό στόχο τη
συλλογή των προστίμων, που κυμαίνονται από 30.000 έως 500.000 δρχ. Αυτά
καταβάλλονται για να επιστραφούν τα τραπεζοκαθίσματα στον ιδιοκτήτη.

Οι έλεγχοι των συνεργείων του δήμου είναι καθημερινοί και σύντομα θα γίνουν
και νυχτερινοί. Περιοχές που βρίσκονται στο στόχαστρο του δήμου είναι ακόμα η
Πλάκα και το Θησείο.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15844N202</ED>
<ID>
ID:169096

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N20&aa=2</URL></REF>


Article

<CATEGORY>vin06</CATEGORY>

 <H2>«Το έχει αισθανθεί... η τσέπη μας»
</H2>
«Η ΠΛΕΙΟΝΟΤΗΤΑ των πολιτών έχει καταλάβει πολύ καλά πού αποβλέπει το μέτρο των
παρκόμετρων το οποίο απλώνεται στους δήμους της Αττικής. Πολύ καλύτερα δε, το
έχει αισθανθεί η τσέπη του καταναλωτή», αναφέρουν σε χτεσινή κοινή ανακοίνωση
διαμαρτυρίας 75 υπάλληλοι του υπουργείου Ανάπτυξης.

«Είναι σίγουρο ­ τονίζουν ­ ότι κάθε εχέφρων πολίτης δεν θα είχε αντίρρηση και
θα συναινούσε στο μέτρο αν ο τρόπος εφαρμογής του περιοριζόταν αποκλειστικά
στο σκοπό για τον οποίο λέγεται ότι προορίζεται...».

«Πώς όμως ­ αναρωτιούνται ­ να δεχτεί κανείς το μέτρο αυτό όταν, για
παράδειγμα, το βλέπει να επεκτείνεται ανεξέλεγκτα, εκτός από τις εμπορικές
ζώνες, σε περιοχές αποκλειστικά κατοικιών όπως η Κυψέλη, η Αγίου Μελετίου,
γύρω από νοσοκομεία, ζώνες περιπάτου (Μικρολίμανο, Βουλιαγμένη), δρόμους που
πρώτα απαγορευόταν η στάθμευση (Θησέως, 3η Σεπτεμβρίου) και σε ανοιχτούς
χώρους κοντά σε σταθμούς του Ηλεκτρικού;».

«Σε λίγο θα βάλουν παρκόμετρα και στα κρεβάτια μας», καταλήγουν στην
ανακοίνωσή τους οι 75 υπάλληλοι του υπουργείου Ανάπτυξης.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15844N203</ED>
<ID>
ID:169097

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N20&aa=3</URL></REF>


Article

<CATEGORY>vin06</CATEGORY>

 <H5>Χρήστος Ιακώβου
</H5><H5>Ο καρχαρίας , οι γάτες και το γλυκό του κουταλιού
</H5><H5>Πατρίδα που σ' έλεγαν Αντιγόνη...
</H5><H2>Πρόσωπο με πρόσωπο
</H2><H2>Κερδίζω την ψυχή του αθλητή
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

<H3>Ο ΠΡΟΠΟΝΗΤΗΣ ΤΩΝ ΟΛΥΜΠΙΟΝΙΚΩΝ ΞΑΝΑΡΙΧΝΕΤΑΙ ΣΤΗ ΜΑΧΗ
</H3>
«ΚΡΑΤΑΑΑΑ...». Η κραυγή του Χρήστου Ιακώβου από την Ατλάντα έφθασε έως το πιο
μικρό χωριό της Ελλάδας. Και οι αθλητές του κράτησαν. Κέρδισαν μετάλλια, δόξα,
χρήμα. Κέρδισαν μια θέση στην «καρδιά του απλού Έλληνα». Σιγά-σιγά, όπως ο
ίδιος, όταν άρχισε να σηκώνει βάρη στον κήπο του σπιτιού του στην Αντιγόνη. Το
νησί στη Μαρμαρίδα όπου γεννήθηκε. Και μετά στην Κωνσταντινούπολη, στο
Κουκάκι, στην Αμερική, στη Νέα Σμύρνη. Στην άρση βαρών. Στα γήπεδα του κόσμου
απ' όπου γύριζε νικητής και τροπαιούχος. Και κάπου στα ενδιάμεσα, στο μεγάλο
γήπεδο της ζωής με ξεριζωμούς, φτώχειες, σκληρό μεροκάματο και τον καημό του μετανάστη.

Σήμερα, ρίχνεται και πάλι στη μάχη για νέες διακρίσεις. Στους επόμενους
Ολυμπιακούς θέλει να «φέρει επτά μετάλλια». Από 'δώ και πέρα μόνο αυτό τον
ενδιαφέρει. Θέλει, βεβαίως, να έχει και ελεύθερο χρόνο να ασχολείται με τα ζώα
του, τη φύση, το ψάρεμα, να κάνει πού και πού και κανένα γλυκό να θυμάται και
την άλλη τέχνη του... τη ζαχαροπλαστική.

«ΘΕΟΣ ήσουνα. Τι άλλο να έκανες...». Έκλαιγε ο Λεωνίδης, έκλαιγε και ο Ιακώβου
λίγο μετά το τέλος του αγώνα στην Ατλάντα. Ο Έλληνας αθλητής δεν κατάφερε να
κερδίσει τον Σουλεϊμάνογλου. Σε κάποια άλλη στιγμή και αφού ο Μήτρου τα
κατάφερε με την τρίτη προσπάθεια, ο προπονητής της «χρυσής ομάδας» δεν άντεξε.
Βγήκε από την αίθουσα. Κάθισε μόνος του και άναψε τσιγάρο. «Το άγχος, που
είχα, έβγαινε. Φαινόταν και στο πρόσωπό μου. Εκείνη τη στιγμή δεν καταλάβαινα
τίποτε. Το μόνο που ήξερα, ένα μήνα στην Αμερική ήμουν συνεχώς άρρωστος».
Σχεδόν έναν χρόνο μετά, ο Χρήστος Ιακώβου ήρεμος, μονίμως χαμογελαστός και
κατά πολύ πιο αδύνατος χτίζει την ομάδα, η οποία στους επόμενους αγώνες «θα
σαρώσει μετάλλια και εντυπώσεις».

Το μέλλον θα δείξει, αλλά «ο Χρήστος Ιακώβου κοιτάζει, είναι υποχρεωμένος να
κοιτάζει μπροστά. Έτσι έκανε πάντα. Και γι' αυτό τα πήγε καλά. Αυτή την
περίοδο βέβαια ζει ακόμη με τη γεύση της επιτυχίας της Ατλάντας. Και δεν είναι
μόνο οι τιμές που απολαμβάνει σε όλη την Ελλάδα. Είναι που κάθε ημέρα στον
δρόμο, την ταβέρνα, την καφετέρια, στα μαγαζιά απ' όπου περνάει, μικροί και
μεγάλοι πέφτουν πάνω του, είτε για αυτόγραφα είτε για να μιλήσουν με τον
άνθρωπο θρύλο. «Έχω φθάσει σε σημείο να αποφεύγω να πηγαίνω όπου έχει πολύ
κόσμο. Οι επιτυχίες της ομάδας μού άλλαξαν τη ζωή. Να φανταστείς ότι επειδή
δεν μου παίρνουν χρήματα, ακόμη και για προσωπικά πράγματα, πηγαίνει η γυναίκα
μου και ψωνίζει. Όλα τώρα είναι διαφορετικά, όμως, δεν γίνεται αλλιώς. Πώς να
αρνηθείς την αγάπη του κόσμου;».

Και δεν την αρνείται. Ό, τι έχει σχέση με την άρση βαρών («οι επιτυχίες απ'
αυτό το άθλημα ήλθαν») δεν μπορεί να το αρνηθεί. Όπως έγινε το 1989, όταν του
προτάθηκε να αναλάβει την ομάδα. Ως άνθρωπος μεθοδικός δεν περίμενε δάφνες από
την πρώτη στιγμή. «Ζήτησα να συγκεντρωθούν από όλη την Ελλάδα 60-70 παιδιά.
Από αυτά θα έμεναν 10-12 για τη συνέχεια. Ευτυχώς, τότε άνοιξαν τα σύνορα και
μεταξύ των υποψήφιων αθλητών που συγκεντρώθηκαν στο Ολυμπιακό Στάδιο ήταν ο
Δήμας, ο Λεωνίδης, ο Μήτρου, ο Τζελίλης και άλλα παιδιά με ελληνικές ρίζες. Μ'
αυτούς ξεκίνησα μια σκληρή δουλειά βήμα - βήμα. Έτσι χτίστηκε αυτή η ομάδα.
Σιγά - σιγά και με στόχους».

Οι νέοι μάθανε πολλά από τον Ιακώβου, αλλά κι αυτός πάντα προσπαθούσε να γίνει
καλύτερος. Το μυστικό του στη... Βουλγαρία: «Δεν πρέπει να μένεις στα παλιά.
Και 'γώ δεν έμεινα. Έψαχνα να κάνω κάτι πιο καινούργιο, πιο καλό. Είχα πολλές
σχέσεις με τον Ιβάν Μπατζίεφ, τον προπονητή της Βουλγαρίας που είναι κορυφή.
Αυτός ο άνθρωπος με βοήθησε ως αθλητή, γιατί μετά το 1971 γυμνάστηκα με το
βουλγαρικό σύστημα. Σταμάτησα το ρωσικό που έκανα παλιά. Μπήκα σε ένα νέο
σύστημα, που για κείνη την εποχή ήταν επανάσταση. Οι αρχές του προγράμματος
ήταν του Μπατζίεφ με κάποιες αλλαγές που έκανα εγώ πάνω στη δική μου ομάδα».

Πέραν όμως των τεχνικών, ο Ιακώβου, ειδικά γι' αυτά τα παιδιά, έπρεπε να
παίξει και έναν άλλο ρόλο: «Όταν ήρθαν από τους τόπους όπου γεννήθηκαν, ήταν
μόνοι. Χωρίς χρήματα, χωρίς κανέναν να τους στηρίζει». Ο ίδιος τούς
συμπαραστάθηκε όσο μπορούσε, σε συνεργασία με τον Γιάννη Σγουρό, τον Γιώργο
Ηλιού και πολλούς ανθρώπους του αθλήματος. Φρόντισε να τον αισθάνονται δίπλα
τους. «Έτσι κερδίζεις την ψυχή του αθλητή. Καλή η δύναμη, αλλά οι νέοι πρέπει
να σε νιώθουν σαν δικό τους άνθρωπο. Πρέπει να είσαι το παράδειγμα».

Μόνο που το παράκανε λίγο: «Κατά τη διάρκεια της προετοιμασίας μού
παρουσιάστηκαν προβλήματα υγείας, που ποτέ δεν θα είχα. Πόνοι στο στομάχι.
Πήγα στο νοσοκομείο, έκανα εξετάσεις. Από το άγχος μου είπαν. Μετά υπέφερα από
το συκώτι μου. Πάλι εξετάσεις, που δεν έδειξαν τίποτε. Μετά άρχισαν τα νεύρα
μου. Και στο τέλος έπαθα υποπίεση. Ήταν από το στρες όλα αυτά. Ε, η κραυγή
ήταν για όλους κάτι το συνηθισμένο. Όλη η δουλειά χρόνων κρεμόταν στα χέρια
του αθλητή. Το "κράτα", το "κάτσε κάτω από την μπάρα", είναι φράσεις που τις
λέμε συχνά στην προπόνηση, μόνο που στους αγώνες σού βγαίνει διαφορετικά».

Αυτό γίνεται και τώρα, λίγο καιρό πριν αρχίσουν τα επίσημα πρωταθλήματα ύστερα
από οκτώ μήνες ανάπαυλας. Όλα του βγαίνουν διαφορετικά και ειδικά στην
προπόνηση. Όλοι ακολουθούν κατά γράμμα τις εντολές του. Μόνο που το βράδυ τούς
αφήνει να χαλαρώσουν, χωρίς «υπερβολές όμως». Άλλωστε οι Ολυμπιακοί Αγώνες του
2000 αργούν ακόμη. Εκεί... αρχίζουν τα σκληρά προγράμματα. Και αυτή τη φορά «η
προσπάθεια θα είναι να φέρουμε στην Ελλάδα επτά μ' οκτώ μετάλλια. Θα δούμε.
Υγεία να έχουν τα παιδιά και όλοι μαζί θα δουλέψουμε γι' αυτό τον σκοπό και θα
πετύχουμε πολλά».

ΑΘΛΗΤΗΣ, ζαχαροπλάστης (μπορεί να κάνει τα πιο απίθανα γλυκά κουταλιού), πρώην
κυνηγός και νυν φιλόζωος ο Χρήστος Ιακώβου. Στο σπίτι του, στην Άνω Νέα
Σμύρνη, σκυλιά και γάτες μπλέκονται στα πόδια σου. «Αναπόσπαστο κομμάτι της
οικογένειας», που στα μέτρα του δυνατού έχει αναλάβει την προστασία των
αδέσποτων της περιοχής, αλλά και του Ολυμπιακού Σταδίου...

«Είμαι μέλος στον Σύλλογο Προστασίας της Άγριας Φύσης στην Αμερική, ό,τι
μπορούμε κάνουμε. Στέλνουμε κάποια χρήματα (λίγα, αλλά δεν έχει σημασία), για
τις πάπιες και την άσπρη φώκια. Έχω την τρέλα αυτή». Και στην Ελλάδα ο Χρήστος
Ιακώβου έχει κάνει τις δικές του κινήσεις. Για τους εδώ συλλόγους; «Ό, τι
μπορώ κάνω. Αλλά πολλοί σύλλογοι, πολλοί πρόεδροι...». Ο ίδιος, όπου βρει
αδέσποτο και έπειτα από συνεννόηση με γιατρούς, το στειρώνει. «Αν δεν έχει
πιθανότητα να ζήσει, τι να κάνεις. Να το αφήσεις να γεννήσει και μετά να
πεθαίνουν στους δρόμους;». Πάντως στη Γλυφάδα έχει βρει άξιο συμπαραστάτη. Μια
Αγγλίδα, που έχει κάνει το σωματείο της, έχει φέρει ένα αυτοκίνητο με δικά της
έξοδα και η οποία σπεύδει όπου της ζητηθεί...

Και όμως, ο Χρήστος Ιακώβου ήταν παλιά ένας καλός κυνηγός. Κάποια στιγμή
κατάλαβε ότι η φύση είναι για να την ευχαριστιέσαι. «Να βλέπεις τα πουλιά να
πετούν και όχι να τα σκοτώνεις».

Μπορεί να απαρνήθηκε το κυνήγι, το ψάρεμα όμως είναι η μεγάλη του αγάπη. Όπου
βρεθεί, πετάγεται με φίλους ως τη θάλασσα και 'κεί κάθεται με τις ώρες. Καλά
αν δεν πιάσω δεν σκάω κιόλας. Το ψάρεμα είναι ολόκληρη ιεροτελεστία. Σύνεργα,
βάρκες, φίλοι, πειράγματα, αλλά πάνω απ' όλα ξεκούραση αγναντεύοντας το
γαλάζιο...». Και βέβαια θυμάται το ψάρεμα καρχαρία και άλλων μεγάλων ψαριών
του ωκεανού, όσο καιρό ζούσε στην Αμερική. (Με χαρά δείχνει τη σχετική φωτογραφία).

Αυτό δεν συμβαίνει συχνά. Τις περισσότερες ώρες, κυρίως μετά την προπόνηση,
τις περνάει με διάβασμα και ακούγοντας τη Μαρία Κάλλας. Πιο μικρός άκουγε
Καζαντζίδη. Του άρεσαν τα λαϊκά. Τώρα, θέλει κάτι διαφορετικό. Παράλληλα
διαβάζει. Αγαπημένος του συγγραφέας ο Νίκος Καζαντζάκης. «Έχω διαβάσει τα
βιβλία του δυο και τρεις φορές. Όπως έχω διαβάσει Ντοστογιέφσκι, Γκόργκι...».
Και φυσικά του αρέσουν τα ταξίδια, αν και τώρα τα κάνει αναγκαστικά με την
ομάδα και χωρίς τη γυναίκα του. Στην Τουρκία και στο μέρος που γεννήθηκε, στο
«νησάκι του», δεν είχε πάει, μέχρι το 1995, όταν έγιναν οι πανευρωπαϊκοί. «Το
σοκ ήταν μεγάλο. Εκεί κάθε καλοκαίρι ζούσαν 4.000 Έλληνες. Έμεναν μόνιμα 80
οικογένειας και βρήκα μόνο έναν Έλληνα. Το σχολείο κλειστό. Η εκκλησία
κλειστή. Οι ελληνικές γειτονιές, όπου παίζαμε παιδιά, άδειες»...

ΑΝΤΙΓΟΝΗ, Κωνσταντινούπολη, Κουκάκι, Νεα Σμύρνη, Αμερική. Μια διαδρομή πενήντα
χρόνων, ένας διαρκής αγώνας για τον Χρήστο Ιακώβου. Γεννήθηκε στην Αντιγόνη,
το νησί στη Μαρμαρίδα και τίποτε δεν έδειχνε ότι θα ακολουθούσε μια πορεία με
ξεριζωμούς, μεταναστεύσεις και συνεχείς επαγγελματικές αλλαγές.

Σχεδόν πενήντα χρόνια από τότε νοσταλγεί και βουρκώνει, όταν σκέπτεται το
«σπίτι στο νησί». Τα πρώτα του βάρη, που του έκανε ο οικογενειακός φίλος
Στράτος Σέλβης. Με τενεκεδάκια και τσιμέντο τα έκανε και μάλιστα σε μια
περίοδο που ο πατέρας του τον προόριζε για κολύμπι και πόλο ή στην καλύτερη
περίπτωση για ακοντιστή. Εκείνα όμως τα αυτοσχέδια βάρη τού άλλαξαν τη ζωή.
«Το 1962 πήγαμε αναγκαστικά στην Κωνσταντινούπολη. Δεν υπήρχε κλειστό
κολυμβητήριο, έτσι βρέθηκα στο Πέρα, σ' έναν ελληνικό σύλλογο όπου είχε άρση
βαρών. Αγάπησα αυτό το σπορ και έτσι ξεκίνησα»...

Ο ΞΕΡΙΖΩΜΟΣ

Και τη στιγμή που ένας νέος και καλός αθλητής γεννιόταν, ήρθε ο ξεριζωμός. Τον
Αύγουστο του 1964, έτσι ξαφνικά ο πατέρας του άφησε ό,τι είχε και δεν είχε
(μία βιοτεχνία που έφτιαχνε κουφέτα, ένα μικρό ξενοδοχείο κι ένα σπίτι), πήρε
τον Χρήστο και τις δύο αδελφές του και πήρε το τρένο για την Ελλάδα. Τότε
έμαθε για τα προβλήματα με την Κύπρο και τη στάση της Τουρκίας. Αλλά την
κατάλαβε ακόμη καλύτερα μέσα στο τρένο, όπου οι Τούρκοι στον Έβρο δεν άφηναν
να έρθει η ατμομηχανή από την Ελλάδα για να παραλάβει τα βαγόνια με τους
επιβάτες. Έμεινε εκεί οκτώ ώρες, περιμένοντας. Άκουσε και είδε πολλά. Ύστερα
από ταλαιπωρία ημερών φθάσανε στο Κουκάκι. Οργανώθηκαν σιγά - σιγά. Ως
Κωνσταντινουπολίτης ήθελε να πάει στην ομάδα άρσης βαρών της ΑΕΚ. «Ήταν και ο
ξάδελφός μου, ο Αλέκος Σοφιανίδης, εκεί». Δεν υπήρχε τίποτε οργανωμένο και
τελικά πήγε στον Παναθηναϊκό. Προπόνηση, εργοστάσιο, αγώνες. Σε τρία χρόνια η
οικογένεια βρήκε τους ρυθμούς της. Η βιοτεχνία με σοκολατάκια και γλυκά
κουταλιού ξαναστήθηκε και ο Ιακώβου δουλεύει με τον πατέρα του.

ΜΟΝΟ ΝΙΚΕΣ

Αυτό τον βοηθάει στην προπόνηση. Στο μεταξύ είχε παντρευτεί με την Ελένη. Μια
γυναίκα που μέχρι σήμερα τον στηρίζει σε κάθε του κίνηση. Από τότε και μέχρι
το 1980 έχει μόνο νίκες και διακρίσεις, που τον κάνουν κορυφαίο στον χώρο της
άρσης βαρών. Από το 1980 εγκαθίσταται στην Αμερική. Έστησε τις δικές του
επιχειρήσεις στη Φλώριδα και μετά στην Ατλάντα. Πήγε καλά. Αγάπησε και την
Αμερική. Ώσπου, το 1984, σ' ένα ταξίδι του στην Ελλάδα γνώρισε τον σημερινό
γενικό γραμματέα Αθλητισμού Γιάννη Σγουρό. Στο πρόσωπό του είδε το πάθος το
δικό του για το άθλημα. Κάποια στιγμή του πρότειναν να γράψει ένα βιβλίο για
την άρση βαρών. «Το σώμα μου ήταν στην Αμερική και η καρδιά μου στην Ελλάδα
και στο άθλημα. Μου έγινε η πρόταση για προπονητής. Η γυναίκα μου δεν ήθελε με
τίποτε. Έχεις τρελαθεί, μου λέει. Ε, μετά συμφώνησε, σε μια περίοδο που ήθελα
να κάνω νέες δουλειές. Τα υπόλοιπα είναι γνωστά σε όλους...».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15844N221</ED>
<ID>
ID:169098

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N22&aa=1</URL></REF>


Article

<CATEGORY>vin06</CATEGORY>

 <H5>250 ΕΛΛΗΝΕΣ ΚΑΘΗΓΗΤΕΣ ΔΙΔΑΣΚΟΥΝ ΣΤΑ ΠΑΝΕΠΙΣΤΗΜΙΑ ΤΗΣ ΜΑΣΑΧΟΥΣΕΤΗΣ
</H5><H5>150 στον Σύλλογο Ελλήνων Επιστημόνων
</H5><H5>Για πέντε χρόνια θα σε πατήσουν, αλλά μετά εσύ θα πατάς τους άλλους
</H5><H2>Κατέκτησαν τη Βοστώνη
</H2>
<AUTHOR>ΣΤΕΦΑΝΟΣ ΚΡΙΚΚΗΣ - ΣΤΕΦΑΝΟΣ ΔΙΑΝΕΛΛΟΣ</AUTHOR>

Περισσότεροι από 250 Έλληνες καθηγητές διδάσκουν σήμερα στα ανώτατα
εκπαιδευτικά ιδρύματα της Μασαχουσέτης των ΗΠΑ. Πολλοί από αυτούς βρέθηκαν
εκεί την δεκαετία του '70, για να κάνουν μεταπτυχιακές σπουδές. Η επιστημονική
όμως υποδομή αλλά και οι ευκαιρίες που συνάντησαν τους... υποχρέωσαν να
συνεχίσουν εκεί την πανεπιστημιακή τους καριέρα και να δημιουργήσουν μια
επιστημονική κοινότητα με ιδιαίτερο κύρος.

ΤΟ ΧΑΡΒΑΡΝΤ (Harvard), το ΜΙΤ (Massachusetts Institute of Technology),
το Πανεπιστήμιο της Βοστώνης (Boston University) ή το Πανεπιστήμιο του Ταφτς
(Tufts Univercity) είναι μερικά μόνο από τα φημισμένα ανώτατα εκπαιδευτικά
ιδρύματα, όχι μόνο της Μασαχουσέτης (πρωτεύουσά της η Βοστώνη) αλλά και
ολόκληρης της Αμερικής, στα οποία διδάσκουν Έλληνες καθηγητές. Το γεγονός
μάλιστα ότι στο φημισμένο ΜΙΤ διδάσκουν σήμερα τουλάχιστον 30 Έλληνες
καθηγητές, αποτελεί χαρακτηριστικό παράδειγμα.

«Στα μέσα της δεκαετίας του '70 ήμασταν πολλοί οι απόφοιτοι του Εθνικού
Μετσοβίου Πολυτεχνείου που επιζητούσαμε να κάνουμε μεταπτυχιακά στο ΜΙΤ», λέει
στα ΝΕΑ ο κ. Μιχάλης Τριανταφύλλου, 46 χρόνων, καθηγητής ναυπηγικής σήμερα στο
συγκεκριμένο Πανεπιστήμιο. «Με τον καιρό όμως τα πράγματα άλλαξαν και η έρευνα
στην Ελλάδα έχει σημειώσει αρκετή πρόοδο. Αυτό βέβαια που είναι προς το παρόν
σημαντικό για μένα, είναι να κρατήσω την επαφή με την Ελλάδα, χωρίς να
αποκλείω στο μέλλον την επιστροφή μου.»

Απόφοιτος του ΕΜΠ και τώρα καθηγητής στο Τμήμα Ηλεκτρολόγων Μηχανολόγων του
ΜΙΤ είναι και ο κ. Δημήτριος Αντωνιάδης, 50 χρόνων, ο οποίος πήγε στην Αμερική
με την προοπτική να δημιουργήσει «την κατάλληλη επιστημονική υποδομή που θα
ήταν απαραίτητη για την ανάπτυξη του ερευνητικού μου έργου».

Όλοι οι Έλληνες πανεπιστημικοί που ζουν στη Βοστώνη «έχουν συνείδηση ελληνική
και το κύρος τους είναι μεγάλο», μας λέει η κ. Μαρία Κάσδαγλη από το προξενείο
μας στη συγκεκριμένη πόλη. «Οι λόγοι που τους κρατούν εδώ είναι κυρίως
επαγγελματικοί», λέει και προσθέτει ότι «τους παρέχονται τεράστιες δυνατότητες
επιστημονικής έρευνας, όπως για παράδειγμα στην Ιατρική».

Στη Βοστώνη είναι συγκεντρωμένα 65 Πανεπιστήμια και Κολλέγια, χωρίς να
υπολογίζονται τα ερευνητικά ιδρύματα και τα Κέντρα εφαρμογής νέων τεχνολογιών.
Έτσι δεν είναι τυχαίο ότι «οι Έλληνες πετυχαίνουν γιατί μπορούν να
αξιοποιήσουν τις ικανότητές τους, αφού και τα κριτήρια εκεί είναι
αντικειμενικά», όπως λέει ο καθηγητής κ. Κώστας Τσίπης, που διδάσκει στο ΜΙΤ
εδώ και 33 χρόνια. Την ίδια άποψη εκφράζει και ο κ. Γιάννης Γιαννάς, καθηγητής
πολυμερικών υλικών στο ΜΙΤ, ο οποίος θεωρείται ο «πατέρας» του τεχνητού
δέρματος, μια πολύ σημαντική ανακάλυψη που έγινε το 1975 και εφαρμόζεται με
μεγάλη επιτυχία σήμερα.

«Ως νέος επιστήμονας βρήκα ότι στην Αμερική μπορούσα να σταδιοδρομήσω. Οι
Αμερικανοί πιστεύουν στους νέους. Αντίθετα εμείς πιστεύουμε στους
ηλικιωμένους...», λέει ο κ. Γιαννάς.

Νοσταλγός της Ελλάδας, παρά την επιτυχημένη καριέρα στην Βοστώνη, είναι και ο
Φίλιππος Σεραφείμ, καθηγητής Ηλεκτροδυναμικής στο Πανεπιστήμιο Νορθ Ίστερν
(Northeastern University). «Πολλοί από τους Έλληνες ακαδημαϊκούς στην Ελλάδα
θα επιθυμούσαν να γυρίσουν πίσω, αλλά δυστυχώς είναι πολύ λίγα τα
Πανεπιστήμια», λέει ο κ. Σεραφείμ, που έχει εργαστεί και στο Εθνικό Μετσόβιο
Πολυτεχνείο για αρκετά χρόνια.

ΗΤΑΝ το 1983, όταν μια ομάδα 20 Ελλήνων μεταπτυχιακών φοιτητών, κυρίως από το
ΜΙΤ, αποφάσισαν να ιδρύσουν τον Σύλλογο Ελλήνων Επιστημόνων, με στόχο να
παγιώσουν μια επαφή ανάμεσά τους αλλά και να διατηρήσουν με ποικίλες
πρωτοβουλίες, όπως η οργάνωση συνεδρίων ή διαλέξεων, τη σχέση τους με την Ελλάδα.

«Υπήρχαν διάφοροι φοιτητικοί σύλλογοι την εποχή εκείνη στα πανεπιστήμια της
Βοστώνης, αλλά εμείς θελήσαμε να δημιουργήσουμε έναν σύλλογο διαφορετικό, που
να φέρει κοντά όλους του Έλληνες επιστήμονες», λέει στα «ΝΕΑ» η κ. Μαρία
Ντελιχάτσιου, απόφοιτος του ΜΙΤ και πρόεδρος του Συλλόγου.

«Γρήγορα αναπτύξαμε δυναμικές πρωτοβουλίες», συνεχίζει η ίδια «και μέσα στον
επόμενο χρόνο υπερδιπλασιάσαμε τα μέλη μας, που φθάνουν σήμερα τα 150».
Ανάμεσά τους πολλοί γιατροί, οικονομολόγοι, μηχανικοί, αλλά και καθηγητές
Κοινωνικών Επιστημών.

ΜΕΣΑ της δεκαετίας του '60 και ο κ. Κώστας Τσίπης, καθηγητής σήμερα στο Μ.Ι.Τ.
και «κορυφή» στη Φυσική και στην τεχνολογία πυρηνικών όπλων και αποτελεσμάτων
πυρηνικού πολέμου, επισκέπτεται τον Δημόκριτο λίγο πριν αποφασίσει να
ακολουθήσει ακαδημαϊκή καριέρα στην Αμερική. Ο καθηγητής Φυσικής Καίσαρ
Αλεξόπουλος τον συμβουλεύει: «Για πέντε χρόνια θα σε πατήσουνε, αλλά μετά εσύ
θα πατάς τους άλλους»...

Ήδη ο κ. Τσίπης είχε προτάσεις από το Μ.Ι.Τ. και το Πρίνστον και η απάντησή
του ήταν ξεκάθαρη αποφασίζοντας να κάνει καριέρα στη Βοστώνη: «Αυτό που με
ενδιέφερε ήταν να κάνω πειράματα, όχι να πατάω κόσμο», λέει. Στη ζωή του,
βέβαια, η Ελλάδα δεν είναι απούσα, αφού οι υποχρεώσεις του ως επιστημονικού
συμβούλου του υπουργού Εθνικής Άμυνας τον φέρνουν πίσω στην πατρίδα για τρεις
εβδομάδες κάθε δύο μήνες.

Σήμερα είναι διευθυντής στο πρόγραμμα έρευνας και επιστήμης για την διεθνή
ασφάλεια στο Μ.Ι.Τ. και η επιστημονική ενασχόλησή του περιλαμβάνει τη μελέτη
νέων τεχνολογιών για την ανίχνευση ναρκών και συστημάτων αποθήκευσης ενέργειας
για στοχαστικές πηγές ενέργειας (φωτοβολταϊκά και αιολική ενέργεια).

Δεν μετανιώνει που προτίμησε το εξωτερικό για την ακαδημαϊκή καριέρα του.
«Όταν μιλάνε για Χρηματιστήριο στην Αμερική, λένε ότι επενδύουν, ενώ στην
Ελλάδα ότι παίζουνε. Αυτό είναι χαρακτηριστικό για τη διαφορά νοοτροπίας», λέει.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15844N241</ED>
<ID>
ID:169099

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N24&aa=1</URL></REF>


Article

<CATEGORY>vin06</CATEGORY>

 <H5>ΘΑ ΔΟΘΕΙ ΠΡΟΣ ΑΞΙΟΠΟΙΗΣΗ, ΑΝΑΚΟΙΝΩΣΕ Ο ΥΠΟΥΡΓΟΣ ΕΣΩΤΕΡΙΚΩΝ
</H5><H2>Η δημόσια ακίνητη περιουσία στους δήμους
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Τη μεταβίβαση κατά κυριότητα ή χρήση στους δήμους ή τις νομαρχίες της δημόσιας
ακίνητης περιουσίας για την καλύτερη εκμετάλλευση και αξιοποίησή της εξήγγειλε
ο υπουργός Εσωτερικών κ. Α. Παπαδόπουλος από το βήμα του συνεδρίου των
νομαρχών που άρχισε χθες στον Βόλο.

ΩΣΤΟΣΟ, για τη σημαντική αυτή ανακοίνωση, ο υπουργός δεν έδωσε κανένα
συγκεκριμένο χρονοδιάγραμμα, τα δε βήματα που προσδιόρισε ότι πρέπει να γίνουν
­ συγκρότηση επιτροπής ανά νομό, καταγραφή της περιουσίας ­ μάλλον ευνοούν
τους φόβους για την επανάληψη μιας διαδικασίας τύπου Εθνικού Κτηματολογίου.

Άσχημα τα νέα και για τα οικονομικά της Νομαρχιακής Αυτοδιοίκησης. Όσο κι αν ο
πρόεδρος της ΕΝΑΕ κ. Κουλουμπής και ο εισηγητής επί των οικονομικών νομάρχης
Αθηνών κ. Δ. Ευσταθιάδης επέμεναν για την άμεση νομοθετική διασφάλιση της
οικονομικής αυτοτέλειας του θεσμού, ο κ. Παπαδόπουλος παρέπεμψε το θέμα σε 3-4 χρόνια.

«Σε καμιά απολύτως χώρα δεν εφαρμόζεται το σύστημα των επιχορηγήσεων που
ισχύει στη χώρα μας», είπε ο υπουργός. «Πρέπει να ξεπεράσουμε την εσφαλμένη
αντίληψη ότι η κρατική επιχορήγηση αποτελεί δωρεάν χρήμα ή δωρεά της κεντρικής
διοίκησης προς την Αυτοδιοίκηση. Πρέπει να ξαναδούμε τα οικονομικά της Ν.Α.
από μηδενική βάση και να συνδυάσουμε την οικονομική αυτοτέλεια της Ν.Α. με
αυτήν της Τοπικής Αυτοδιοίκησης, αλλά και με μια γενικότερης φύσης φορολογική
μεταρρύθμιση». Μίλησε δε για την ανάγκη να υπάρξει ισορροπία ανάμεσα σε
επιχορηγήσεις και τοπικά επιβαλλόμενη φορολογία.

Μέχρι να γίνει αυτό, ο υπουργός κάλεσε τις 54 νομαρχίες να υποβάλουν προτάσεις
για νέα κριτήρια κατανομής των επιχορηγήσεων, που θα λαμβάνουν υπόψη τους όχι
μόνο το πληθυσμικό αλλά την ηλικιακή διάρθρωση, το κατά κεφαλήν εισόδημα, τις
υποδομές και τον χαρακτήρα της περιοχής.

Βεβαίως υπήρξε και η είδηση - απάντηση σε σταθερό αίτημα των νομαρχών για τον
έλεγχο των κονδυλίων που δίνονται από τα υπουργεία προς την Αυτοδιοίκηση με
αδιαφανείς διαδικασίες, που εξυπηρετούν πελατειακές σχέσεις. «Το θέμα της
κατανομής των έκτακτων κονδυλίων (σ.σ. που υπολογίζονται σε 50 δισ. ετησίως)
θα έρθει την ερχόμενη Παρασκευή στο Υπουργικό Συμβούλιο».

Ο υπουργός Εσωτερικών προχώρησε στη διατύπωση της άποψης ότι στην Ευρώπη
τίθεται το ερώτημα «... μήπως έχουμε αποκεντρώσει υπερβολικά;...».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N25</CAT>
<ED>
Κωδικός άρθρου: A15844N251</ED>
<ID>
ID:169100

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N25&aa=1</URL></REF>


Article

<CATEGORY>vin06</CATEGORY>

 <H2>Γενικές Εξετάσεις μετ' εμποδίων αν δεν δοθεί αύξηση του επιδόματος
</H2>
ΓΕΝΙΚΕΣ Εξετάσεις μετ' εμποδίων «υπόσχονται» οι υπάλληλοι του υπουργείου
Παιδείας, στην περίπτωση που δεν ικανοποιηθούν τα οικονομικά τους αιτήματα. Οι
υπάλληλοι, όντες δυσαρεστημένοι από την περικοπή του πριμ παραγωγικότητας,
ζητούν αύξηση του επιδόματος εξετάσεων. Διαφορετικά, όπως θα ανακοινώσουν
επισήμως την άλλη εβδομάδα, θα προχωρήσουν σε αγωνιστικές κινητοποιήσεις την
περίοδο των εξετάσεων.

Όμως αυτό δεν θα είναι, όπως φαίνεται, το μόνο εμπόδιο στη διεξαγωγή των
Γενικών Εξετάσεων, για τις οποίες ­ σημειωτέον ­ δεν έχει ακόμη εκδοθεί το
πλήρες πρόγραμμα. Η άλλη δυσκολία προέρχεται από το γεγονός ότι φέτος, για
πρώτη φορά, θα διαγωνισθούν πανελλαδικά και οι 25.000 περίπου υποψήφιοι
απόφοιτοι των Τεχνικών Επαγγελματικών Λυκείων (ΤΕΛ).

Είναι χαρακτηριστικό ότι δεν έχει ακόμη αποφασισθεί αν θα λειτουργήσουν μία ή
δύο ξεχωριστές Κεντρικές Επιτροπές Γενικών Εξετάσεων (ΚΕΓΕ). Η μία σκέψη είναι
να λειτουργήσουν ξεχωριστές Επιτροπές. Η άλλη σκέψη είναι να λειτουργήσει μία
μόνο ΚΕΓΕ, στην οποία να προστεθούν ειδικοί εισηγητές θεμάτων για τους
υποψηφίους των ΤΕΛ. Υπενθυμίζεται ότι οι υποψήφιοι που προέρχονται από τα ΤΕΛ
διεκδικούν το 25% των θέσεων εισακτέων στα Τεχνολογικά Εκπαιδευτικά Ιδρύματα
(ΤΕΙ) και διαγωνίζονται όλοι στην Έκθεση και στα Μαθηματικά και ακολούθως
ξεχωριστά σε ένα από τα δώδεκα μαθήματα ειδικότητας που έχουν επιλέξει.

Πέραν της ΚΕΓΕ, όμως, προβληματισμός υπάρχει και όσον αφορά τα διαδικαστικά
θέματα, όπως η ταυτόχρονη η μη έναρξη των εξετάσεων αυτής της κατηγορίας με
τους υπόλοιπους υποψηφίους. Υπάρχει, πάντως, μεταξύ άλλων η σκέψη οι εξετάσεις
αυτές να γίνουν σε διαφορετική ώρα, έτσι ώστε να μπορεί το σύστημα μετάδοσης
των θεμάτων να καλύψει και αυτούς τους υποψηφίους, χωρίς να σημειωθούν καθυστερήσεις.

Σε κάθε περίπτωση πάντως, είναι βέβαιο ότι οι Γενικές Εξετάσεις θα ξεκινήσουν
στις 25 Ιουνίου, ημέρα Τετάρτη.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N25</CAT>
<ED>
Κωδικός άρθρου: A15844N252</ED>
<ID>
ID:169101

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N25&aa=2</URL></REF>


Article

<CATEGORY>vin06</CATEGORY>

 <H2>Τον Ιούλιο θα παρουσιαστούν και οι ανυπότακτοι
</H2>
ΜΑΖΙ ΜΕ τους υπόλοιπους νεοσύλλεκτους, που θα παρουσιαστούν στα Κέντρα
Εκπαίδευσης τον Ιούλιο, θα επιδιωχθεί η έναρξη κατάταξης στον Στρατό Ξηράς των
ανυπότακτων και των μεγάλης ηλικίας στρατευσίμων, οι οποίοι θα θελήσουν να
κάνουν χρήση των νέων ευεργετικών ρυθμίσεων για τη θητεία.

Ο υπουργός Εθνικής Άμυνας κ. Άκης Τσοχατζόπουλος που επιβεβαίωσε το χθεσινό
πρώτο θέμα των «ΝΕΩΝ» με τις ρυθμίσεις του νομοσχεδίου, τόνισε ότι θα ψηφισθεί
από την Ολομέλεια της Βουλής πριν κλείσει (15 Ιουνίου) για θερινές διακοπές.

Το νομοσχέδιο κατατέθηκε χθες στη Βουλή από τη Γραμματεία του Υπουργικού
Συμβουλίου και την επόμενη εβδομάδα θα μπει για συζήτηση στην Κοινοβουλευτική Επιτροπή.

Σε δηλώσεις τους ο κ. Τσοχατζόπουλος και ο υφυπουργός κ. Δημ. Αποστολάκης
αναφέρθηκαν στη σημασία του νομοσχεδίου για τη ρύθμιση μιας σειράς θεμάτων που
απασχολούν τους νέους.

Μιλώντας στο Mega ο κ. Δημ. Αποστολάκης είπε ότι το θέμα της μείωσης της
θητείας απασχολεί την κυβέρνηση ­ «θα θέλαμε να προχωρήσουμε» και ψάχνουμε
άλλους τρόπους, τόνισε ­ αλλά, συμπλήρωσε, αυτό εξαρτάται από τις εξελίξεις
των εθνικών θεμάτων και την εξωτερική απειλή. Μεταξύ των τρόπων που
εξετάζονται για τη μείωση περιλαμβάνονται και οι προσλήψεις μεγαλύτερου
αριθμού οπλιτών 5ετούς υποχρέωσης. Ο υφυπουργός απέφυγε να δεσμευτεί πότε θα
γίνει μείωση και πόση θα είναι αυτή. «Πραγματικά δεν το ξέρουμε ακόμη, είναι
στη σχεδίαση, δεν το βλέπω μέσα στο 1997, χωρίς να είναι απόλυτο». Και όταν
ρωτήθηκε για το 1998, είπε ότι θα ήταν παρακινδυνευμένο να κάνει οποιαδήποτε πρόβλεψη.

Πάντως κατέστησε σαφές ότι σύμφωνα με τις εισηγήσεις τυχόν μείωση της οροφής
λόγω μείωσης της θητείας, θα πρέπει να ισοσκελισθεί με προσλήψεις οπλιτών
5ετούς υποχρεώσεως.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N25</CAT>
<ED>
Κωδικός άρθρου: A15844N253</ED>
<ID>
ID:169102

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N25&aa=3</URL></REF>


Article

<CATEGORY>vin06</CATEGORY>

 <H2>3 συνδυασμοί για την Πρυτανεία του Πανεπιστημίου Θράκης
</H2>
ΤΡΕΙΣ ΣΥΝΔΥΑΣΜΟΙ θα διεκδικήσουν την Πρυτανεία του Πανεπιστημίου Θράκης στις
εκλογές που θα γίνουν στο ίδρυμα στις 28 του μηνός.

Η πρώτη τριάδα συγκροτείται από τον κ. Δ. Κλάδη, καθηγητή του Παιδαγωγικού
Τμήματος, ως υποψήφιο πρύτανη και τους κ.κ. Εμ. Σαρρή της Πολυτεχνικής και Κ.
Τριανταφυλλίδη της Ιατρικής ως υποψηφίους αντιπρυτάνεις.

Η δεύτερη τριάδα συγκροτείται από τον κ. Κ. Σιμόπουλο της Ιατρικής ως υποψήφιο
πρύτανη και τους κ.κ. Φ. Τσαλίδη της Πολυτεχνικής και Αρ. Χαραλαμπάκη της
Νομικής ως υποψηφίους αντιπρυτάνεις.

Τέλος η τρίτη τριάδα συγκροτείται από τον κ. Κ. Σίδερη της Πολυτεχνικής ως
υποψήφιο πρύτανη και τους κ.κ. Ι. Βούλγαρη της Νομικής και Κ. Μανωλά της
Ιατρικής ως υποψηφίους αντιπρυτάνεις.

Στο μεταξύ, σύμφωνα με πληροφορίες, στο Εθνικό Μετσόβιο Πολυτεχνείο (ΕΜΠ)
γίνεται προσπάθεια συγκρότησης ενός ακόμη ψηφοδελτίου για τις πρυτανικές
εκλογές, που θα γίνουν στις 2 Ιουνίου, εκτός εκείνου που έχει ήδη ανακοινωθεί
με επικεφαλής τον κ. Δ. Μπαλοδήμο και υποψηφίους αντιπρυτάνεις τους κ.κ. Ν.
Σπυρέλλη και Ι. Πολύζο.

Λέγεται ότι στο νέο αυτό ψηφοδέλτιο θα δώσει την υποστήριξή του ο νυν πρύτανης
του ΕΜΠ κ. Ν. Μαρκάτος, ο οποίος δεν έχει εκ του νόμου ­ επιτρέπει μόνον δύο
θητείες ­ δικαίωμα υποβολής υποψηφιότητας. Η τριάδα αυτή φέρεται να
συγκροτείται από τους κ.κ. Σ. Σιμόπουλο από τους Μηχανολόγους, Β. Παπάζογλου
από τους Ναυπηγούς και Ι. Αβαριτσιώτη από τους Ηλεκτρολόγους.

Για την Πρυτανεία δεν θα θέσει τελικώς υποψηφιότητα, όπως ακουγόταν έντονα, ο
κ. Θ. Ξανθόπουλος, καθώς δεν κατέστη δυνατόν να συμπληρώσει, όπως θα
επιθυμούσε, διακομματική τριάδα.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N25</CAT>
<ED>
Κωδικός άρθρου: A15844N254</ED>
<ID>
ID:169103

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N25&aa=4</URL></REF>


Article

<CATEGORY>vin06</CATEGORY>

 <H5>ΑΠΟΚΑΛΥΦΘΗΚΕ Ο ΔΡΑΣΤΗΣ ΤΗΣ ΜΕΓΑΛΗΣ ΚΛΟΠΗΣ ΠΟΛΥΤΙΜΩΝ ΠΙΝΑΚΩΝ ΤΗΣ ΣΥΛΛΟΓΗΣ ΕΛΕΥΘΕΡΙΑΔΗ-ΤΕΡΙΑΝΤ
</H5><H2>Είχε «μουσείο» με κλεμμένα
</H2>
<AUTHOR>ΛΙΑ ΛΕΣΦΥΓΕ</AUTHOR>

Με μοναδικά έργα τέχνης, λιθογραφίες των Πικάσο, Μιρό, Σαγκάλ, Τζακομέτι,
Ματίς και άλλων διάσημων ζωγράφων από τη συλλογή Ελευθεριάδη-Τεριάντ, που
είχαν κλαπεί από το Ίδρυμα Γουλανδρή-Χορν τον Μάρτιο του 1994, καθώς και με
πίνακες της συλλογής Ιόλα, που επίσης είχαν κλαπεί τις τελευταίες εβδομάδες,
είχε «διακοσμήσει» το κρησφύγετό του ο «αριστοκράτης φιλότεχνος» και
σεσημασμένος διαρρήκτης, με ειδικές γνώσεις γύρω από τη ζωγραφική, Γρηγόρης Γ.
Ρουσσόπουλος, 43 χρόνων.

ΣΑΡΑΝΤΑ έργα τέχνης της συλλογής Ελευθεριάδη-Τεριάντ, τα οποία είχε κλέψει ο
Ρουσσόπουλος πριν από τρία χρόνια από το Ίδρυμα Γουλανδρή-Χορν, καθώς και
τρεις πίνακες ζωγραφικής της συλλογής Ιόλα, που είχαν κλαπεί προ εικοσαημέρου
από τη βίλα του στην Αγία Παρασκευή, αποτελούσαν την πολύτιμη συλλογή του
σεσημασμένου διαρρήκτη και «εκτίθεντο» στο «μουσείο -καβάτζα», έτοιμα προς
πώληση στους ενδιαφερόμενους να πλουτίσουν τις ιδιωτικές συλλογές τους.

Η «καβάτζα» του διαρρήκτη περιείχε ακόμα ρολόγια Καρτιέ, χρυσά στιλό,
μανικετόκουμπα, γούνες, προσωπικά αντικείμενα και βαλίτσες με ρούχα του Ιόλα
και άλλα πολύτιμα αντικείμενα τα οποία είχε κλέψει από πλούσια σπίτια του
Κολωνακίου και άλλων αριστοκρατικών συνοικιών της Αθήνας, όπως του Ψυχικού,
της Κηφισιάς και του Κεφαλαρίου.

Ύστερα από έρευνες που κράτησαν τρία χρόνια αστυνομικοί της Ασφάλειας
κατάφεραν να εντοπίσουν και να συλλάβουν χθες το πρωί τον «φιλότεχνο»
διαρρήκτη Γρηγόρη Ρουσσόπουλο. Σε έρευνα που έγινε σε διαμέρισμα στον έβδομο
όροφο πολυκατοικίας, στην οδό Αριστοτέλους 8, βρέθηκαν και κατασχέθηκαν όλα τα
έργα τέχνης που είχαν κλαπεί από το Ίδρυμα Γουλανδρή -Χορν, οι τρεις πίνακες
της συλλογής Ιόλα καθώς και χρυσαφικά και τιμαλφή μεγάλης αξίας.

Στην «καβάτζα» βρέθηκε και ένα «λεύκωμα» με αποκόμματα εφημερίδων και
περιοδικών, στα οποία αναφέρονταν γκαλερί και μουσεία τα οποία όπως φαίνεται ο
δράστης σκόπευε να «επισκεφθεί» αν η Ασφάλεια δεν έβαζε τέλος στη δράση του.

Το «λεύκωμα» αυτό, σύμφωνα με τους αξιωματικούς της Ασφάλειας, ήταν ένας
«οδηγός για κλοπές» και φανερώνει ότι ο δράστης προγραμμάτιζε μεγάλα
«χτυπήματα» στο μέλλον.

Ο Γρηγόρης Ρουσσόπουλος ξεκίνησε τη δράση του πριν από χρόνια κάνοντας
διαρρήξεις σε κοσμηματοπωλεία. Από τότε είχε «ακριβά γούστα» και επέλεγε με
προσοχή τους «στόχους» του. Αργότερα «μυήθηκε» στην τέχνη. Άρχισε να διαβάζει
μετά μανίας βιβλία για την τέχνη.

Δεν πρόλαβε όμως να αξιοποιήσει τις γνώσεις του γιατί συνελήφθη για τις κλοπές
που είχε διαπράξει σε κοσμηματοπωλεία και διαμερίσματα. Στις 31 Ιανουαρίου
1994 απέδρασε από τις δικαστικές φυλακές Κορυδαλλού. 
Ενάμιση μήνα αργότερα, ξημερώματα της 18ης Μαρτίου 1994 έκανε τη μεγάλη
διάρρηξη στο Ίδρυμα Γουλανδρή-Χορν, στην οδό Μάρκου Αυρηλίου 5 στην Πλάκα, που
την περίοδο εκείνη φιλοξενούσε την πολύτιμη συλλογή Τεριάντ. Η κλοπή είχε
χαρακτηρισθεί τότε ως «η κλοπή του αιώνα» για την Ελλάδα.

Τα έργα τέχνης που έκλεψε από το Ίδρυμα Γουλανδρή-Χορν ο δράστης τα έκρυψε και
ένα μήνα αργότερα διέφυγε χρησιμοποιώντας πλαστό διαβατήριο με το όνομα
Καλικάς στην Ιταλία. Δεν πρόλαβε όμως να αναπτύξει δράση και να πουλήσει τα
έργα τέχνης της πολύτιμης συλλογής, επειδή συνελήφθη από τις ιταλικές αρχές.
Στην κατοχή του βρέθηκαν διαρρηκτικά εργαλεία και πολλά χρήματα σε συνάλλαγμα
και οι ιταλικές αρχές, μέσω της Ιντερπόλ, ενημέρωσαν τις ελληνικές αρχές. Ο
Ρουσσόπουλος εκδόθηκε στην χώρα μας και φυλακίσθηκε στις φυλακές Τρικάλων.
Πριν από δυο μήνες αποφυλακίσθηκε με την υποχρέωση να εμφανίζεται στην
Αστυνομία κάθε 1 και 16 του μήνα.

Πριν από περίπου 20 ημέρες διέρρηξε τη βίλα του Ιόλα στην Αγία Παρασκευή και
έκλεψε τρεις πίνακες ζωγραφικής καθώς και προσωπικά του αντικείμενα.

Ο Ρουσσόπουλος στο χρονικό αυτό διάστημα επισκεπτόταν συχνά αργυραμοιβούς και
γκαλερί. Χθες το πρωί αστυνομικοί τον συνέλαβαν στο ξενοδοχείο «Ηνίοχος» της
οδού Βερανζέρου. Στη συνέχεια πήγαν στο διαμέρισμα της οδού Αριστοτέλους 8,
όπου έκρυβε τους πίνακες. 
Τρία βιβλία λευκώματα των Laurens, Villon, Le Corbusier, που το καθένα
περιείχε 25-27 λιθογραφίες και ξυλογραφίες, ήταν ανάμεσα στα πολύτιμα εκθέματα
που εκλάπησαν από το Ίδρυμα Γουλανδρή-Χορν. Η αξία των τριών λευκωμάτων
ανέρχεται στο ποσό των 18.000.000 δρχ.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N26</CAT>
<ED>
Κωδικός άρθρου: A15844N261</ED>
<ID>
ID:169104

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N26&aa=1</URL></REF>


Article

<CATEGORY>vin06</CATEGORY>

 <H2>Ο κλέφτης με το κατσαβίδι έκανε εξαγωγές κλοπιμαίων
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΕΞΑΓΩΓΕΣ κλοπιμαίων έκανε στη Γεωργία της πρώην ΕΣΣΔ 20χρονος ομογενής που
συνελήφθη από άνδρες της Ασφάλειας Καβάλας, ύστερα από παρακολούθηση. Είναι ο
Πέτρος Κοτάνοφ, που διέμενε με την οικογένειά του στο χωριό Αυλή του Παγγαίου
Καβάλας. Πρόκειται για διαρρήκτη που παρουσίασε τη μεγαλύτερη δράση των
τελευταίων πέντε χρόνων, από όλους τους... «συναδέλφους» του!

Ο «κλέφτης με το κατσαβίδι», όπως τον αποκαλούσαν, δρούσε από το περασμένο
φθινόπωρο στον Νομό Καβάλας και ιδιαίτερα στην πόλη, «χτυπούσε» πάντα απόγευμα
και έκλεβε κατ' επιλογήν κοσμήματα, χρυσαφικά, ηλεκτρονικά και ηλεκτρικά είδη,
ρούχα επώνυμων κατασκευαστών και παπούτσια. Όλα αυτά τα μετέφερε στο χωριό
Αυλή Παγγαίου, όπου τα τοποθετούσε σε μεγάλο δωμάτιο. Τα περισσότερα από τα
κλοπιμαία «ταξίδευαν» στη Γεωργία όπου τα παραλάμβαναν συνεργάτες του και τα
πουλούσαν σε διάφορες ρωσικές Δημοκρατίες. Παρά τις... «εξαγωγές», το δωμάτιο
ήταν ασφυκτικά γεμάτο από κλεμμένα κοσμήματα, χρυσαφικά και ηλεκτρονικά είδη,
τα οποία δεν πρόλαβε να τα «εξαγάγει» γιατί του έλειπαν τα υλικά του αμπαλάζ.

Για τη μεταφορά του «κλεμμένου θησαυρού» από το Παγγαίο στην Καβάλα χρειάστηκε
να χρησιμοποιηθεί μικρό φορτηγό αυτοκίνητο.

Ο δράστης «θυμόταν» μόνο 40 από τις αμέτρητες διαρρήξεις και κλοπές που
διέπραξε και υπέδειξε διαμερίσματα. Τα «θύματα» προσήλθαν στην Ασφάλεια
Καβάλας και αναγνώρισαν τα δικά τους χρυσαφικά, κοσμήματα και αντικείμενα που
τους είχε κλέψει ο ομογενής. Η αξία των κλοπιμαίων δεν κατέστη δυνατόν να
εκτιμηθεί, αλλά είναι πολύ μεγάλη, σύμφωνα με την άποψη των αστυνομικών της
Ασφάλειας Καβάλας. Η Αστυνομία συνεχίζει τις έρευνές της για να διαπιστώσει αν
και πόσες άλλες διαρρήξεις διέπραξε ο Κοτάνοφ εντός και εκτός Καβάλας και
ποιοι ήταν οι παραλήπτες των «εξαχθέντων» κλοπιμαίων.

Τέλος, η Ασφάλεια ερευνά το ενδεχόμενο να πούλησε ο ομογενής κλοπιμαία και στη
χώρα μας.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N26</CAT>
<ED>
Κωδικός άρθρου: A15844N262</ED>
<ID>
ID:169105

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N26&aa=2</URL></REF>


Article

<CATEGORY>vin06</CATEGORY>

 <H5>ΠΡΟΣΛΗΨΕΙΣ ΑΣΤΥΝΟΜΙΚΩΝ - ΝΕΕΣ ΜΟΝΑΔΕΣ - ΤΕΧΝΟΛΟΓΙΚΗ ΥΠΟΣΤΗΡΙΞΗ
</H5><H2>Νέα μέτρα για την εγκληματικότητα
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η Βουλή «άκουσε» χθες για πολλές ιστορίες κλοπών σπιτιών, ακόμη και του
βουλευτή της Ν.Δ. κ. Π. Ψωμιάδη, για νονούς και «ράμπο» της νύχτας, για
αστυνομικούς που αναγκάζονται και κάνουν τον τραγουδιστή για να συμπληρώσουν
το μισθό τους, αλλά και για πωλήσεις Καλάσνικοφ στην Ελλάδα, στην τιμή των....
15.000 δραχμών.

«ΑΚΟΥΣΕ» όμως και μια σειρά από νέα μέτρα ­ πέντε τον αριθμό ­ που λαμβάνει ο
υπουργός Δημόσιας Τάξης για την πάταξη της εγκληματικότητας. Η δέσμη μέτρων,
όπως τα κωδικοποίησε ο κ. Γιώργος Ρωμαίος, έχει στόχο την πάταξη της
εγκληματικότητας. Σύμφωνα με τις δηλώσεις του υπουργού που έγιναν με αφορμή
συζήτηση επερώτησης της Ν.Δ.:

1 Θα γίνουν ­ σταδιακά ­ περίπου 1.000 προσλήψεις για να συγκροτηθεί
ένα σύγχρονο σώμα αστυνομικών για τις φυλακές.

2 Θα συγκροτηθεί ­ το ταχύτερο δυνατό ­ το σώμα των 1.000 συνοριακών
φρουρών, πενταετούς θητείας, που θα έχουν ειδική εκπαίδευση, ώστε να μην
παρουσιάζεται το φαινόμενο να εισβάλλουν με ευκολία λαθρομετανάστες. (Το
αργότερο έως τον Οκτώβριο θα γίνουν οι προσλήψεις και η λειτουργία του Σώματος
θα αρχίσει τον Ιανουάριο του '98).

3 Θα εκχωρηθούν πολλές αρμοδιότητες στη Δημοτική Αστυνομία από την
Αστυνομία, και θα συνεργάζονται οι δύο υπηρεσίες σε αποστολές καταπολέμησης
της εγκληματικότητας.

4 Θα συγκροτηθεί ειδική μονάδα «εσωτερικών υποθέσεων» κατά της
διαφθοράς που θα δρα μέσα στην Αστυνομία.

5 Θα ιδρυθεί ανώνυμη εταιρεία η οποία και θα αναλάβει θέματα
τεχνολογικής αναβάθμισης του εξοπλισμού του υπουργείου Δημόσιας Τάξης και των
αστυνομικών, αλλά και θα επιχειρήσει να επιλυθεί το στεγαστικό πρόβλημα των
υπηρετούντων στα Σώματα Ασφαλείας.

Στη συζήτηση που έγινε, η κοινοβουλευτική εκπρόσωπος της Ν.Δ. κ. Άννα Ψαρούδα-
Μπενάκη αλλά και οι βουλευτές κ.κ. Ν. Ζαφειρόπουλος, Γ. Καρατζαφέρης, Π.
Καμμένος, Γ. Γαρουφαλιάς και Π. Ψωμιάδης, εκτός από τις αναφορές τους σε
μαφίες και «ράμπο», σε κλοπές από συμμορίες, έκαναν λόγο και για «ανεξέλεγκτες
φατρίες που δρουν πίσω από τις πλάτες της επίσημης ηγεσίας και ρυθμίζουν τις
τύχες των αξιωματικών».

Ο υπουργός αντέδρασε λέγοντας πως, ειδικά τα τελευταία χρόνια, δεν υπάρχει
ίχνος κομματικής ανάμειξης στα Σώματα Ασφαλείας. Παραδέχθηκε ωστόσο ότι έχουν
αυξηθεί οι «μικρές» κλοπές, ενώ έχουν μειωθεί δραστικά οι ληστείες, κι αυτό
γιατί υπάρχει καλύτερη αστυνόμευση στις τράπεζες.

Ο κ. Ρωμαίος, αναφερόμενος εξάλλου στην κριτική της αντιπολίτευσης ότι δεν
πληρώνονται καλά οι αστυνομικοί, είπε ότι το 57,64% απ' αυτούς θα λάβει αύξηση
από 20.000 - 45.000 δρχ., το 37,6% από 5.000 - 20.000, το 3,86% θα λάβει
αύξηση άνω των 45.000 και το οκτώ τοις χιλίοις θα λάβει αύξηση έως 5.000 δρχ..

Κατά τα άλλα ο υπουργός, ακούγοντας τον καταιγισμό των επικρίσεων από την
πλευρά της Ν.Δ., αλλά και των βουλευτών Στ. Κόρακα (ΚΚΕ), Σπ. Δανέλλη (ΣΥΝ)
και Γ. Καρακώστα (ΔΗΚΚΙ), αποδέχθηκε ότι υπάρχουν πολλά ακόμη προβλήματα στην
Αστυνομία που πρέπει να λυθούν. Τόνισε όμως ότι, όπως παραδέχθηκαν και οι
συνομιλητές του, έχουν γίνει σημαντικά βήματα που επιτρέπουν να φανούν σύντομα
κάποιες βελτιώσεις στην αστυνόμευση της χώρας, υπέρ των πολιτών.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15844N431</ED>
<ID>
ID:169106

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N43&aa=1</URL></REF>


Article

<CATEGORY>vin06</CATEGORY>

 <H2>Μετρό: σε ένα μήνα ο ανάδοχος για τον Κεραμεικό
</H2>
ΣΕ ΕΝΑΝ μήνα περίπου θα αναδειχθεί ο εργολάβος που θ' αναλάβει την κατασκευή
της πιλοτικής σήραγγας του Μετρό της Αθήνας στον Κεραμεικό, κάτω από τον
αρχαιολογικό χώρο.

Χθες οι 14 ελληνικές τεχνικές εταιρείες που είχαν κληθεί, υπέβαλαν προσφορές
και από τη Δευτέρα αρχίζει η διαδικασία επιλογής του αναδόχου.

Πρόκειται για τμήμα του έργου που περιεκόπη από τη σύμβαση με την κοινοπραξία
Ολυμπιακό Μετρό, μετά τις γνωστές διαφωνίες, και η κατασκευή της σήραγγας
αυτής κρίνεται αναγκαία για να διαπιστωθεί τι αρχαία υπάρχουν στο υπέδαφος του
Κεραμεικού, ώστε να ληφθούν τα ανάλογα μέτρα κατά την κατασκευή της κανονικής
σήραγγας του Μετρό. Η πιλοτική σήραγγα θα έχει μήκος 170 μέτρα και το κόστος
της υπολογίζεται σε 300.000.000 δραχμές.

* Στο μεταξύ, ύστερα από περίπου δύο χρόνια, ξαναπιάνει δουλειά στις αρχές της
εβδομάδας ο Μετροπόντικας που κατασκευάζει τη σήραγγα της γραμμής Σεπόλια -
Δάφνη και είχε καθηλωθεί κάτω από την οδό Αγ. Κωνσταντίνου, λόγω των
προβλημάτων με το υπέδαφος.

Τώρα, λοιπόν, έγιναν τα απαραίτητα τεχνικά έργα στήριξης του εδάφους και το
ΤΒΜ μπορεί να ξαναρχίσει το σκάψιμο της σήραγγας προς την Ομόνοια, που απέχει
435 μέτρα (όπου αναμένεται να φθάσει στις αρχές Αυγούστου, αν δεν προκύψει
άλλο πρόβλημα) και κατόπιν προς τον σταθμό Ακαδημία.

Ο άλλος Μετροπόντικας εξακολουθεί να παραμένει καθηλωμένος κάτω από την Ερμού,
μέχρι να βρεθεί οριστική λύση στα προβλήματα που έχουν προκύψει ανάμεσα στην
κοινοπραξία και την κυβέρνηση, τα οποία οδήγησαν στην περικοπή της εργολαβίας...

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15844N432</ED>
<ID>
ID:169107

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N43&aa=2</URL></REF>


Article

<CATEGORY>vin06</CATEGORY>

 <H2>Στον πλοίαρχο του «Ναϊάς» οι ευθύνες για τη βύθιση του «Ποσειδών»
</H2>
ΣΤΟΝ ΠΛΟΙΑΡΧΟ του «Ναϊάς Εξπρές» κ. Αντώνη Βάβαλο αποδίδει ευθύνες το
Ανακριτικό Συμβούλιο Ναυτικών Ατυχημάτων για τη βύθιση μέσα στο λιμάνι της
Πάρου, τον Απρίλιο του 1996, του πλοίου «Ποσειδών Εξπρές».

Ευθύνες για τη βύθιση του «Ποσειδών Εξπρές» αποδίδονται ακόμη στον α' μηχανικό
του πλοίου Γιώργο Μάμα, διότι σύμφωνα με πληροφορίες δεν ανέφερε ότι στα
χωρίσματα των στεγανών του πλοίου υπήρχαν τρύπες με αποτέλεσμα να γεμίσει το
«Ποσειδών Εξπρές» νερό, στον ελληνικό και γαλλικό νηογνώμονα, καθώς και στη
Διεύθυνση Επιθεώρησης Εμπορικών Πλοίων του ΥΕΝ, αφού το πλοίο είχε περάσει από
επιθεώρηση 20 ημέρες πριν από τη βύθισή του και κανείς δεν πρόσεξε το πρόβλημα
με τα στεγανά.

Σύμφωνα με τις ίδιες πληροφορίες, στον πλοίαρχο του «Ναϊάς Εξπρές» αποδίδονται
ευθύνες επειδή έκανε πρόσω ολοταχώς, χωρίς να ειδοποιήσει τον πλοίαρχο του
«Ποσειδών Εξπρές» κ. Σπύρο Θηραίο, απέπλευσε με τον καταπέλτη να ακουμπά στη
θάλασσα επειδή είχε σπάσει το συρματόσχοινο και δεν εκτίμησε σωστά την
απόσταση με το άλλο πλοίο.

Χθες το Πειθαρχικό Συμβούλιο του υπουργείου Εμπορικής Ναυτιλίας επέρριψε
ομόφωνα ευθύνη στον ανθυποπλοίαρχο του επιβατηγού - οχηματαγωγού πλοίου
«Πήγασος» Κωνσταντίνο Ζαχαρία για την πρόσκρουση του πλοίου στη βραχονησίδα
«Πάτροκλος» τον περασμένο Οκτώβριο. Το Πειθαρχικό Συμβούλιο επέβαλε στον
ανθυποπλοίαρχο 18μηνη στέρηση του ναυτικού φυλλαδίου. Επέβαλε, επίσης, ποινή 3
μηνών στον ύπαρχο του «Πήγασος», η οποία είναι εξαγοράσιμη.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15844N433</ED>
<ID>
ID:169108

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N43&aa=3</URL></REF>


Article

<CATEGORY>vin06</CATEGORY>

 <H2>Μειώθηκαν οι καθυστερήσεις
</H2>
ΤΟΥΣ ΕΛΛΗΝΕΣ ελεγκτές εναέριας κυκλοφορίας ευχαριστεί δημοσίως η γερμανική
αεροπορική εταιρεία Lufthansa για τη μείωση των καθυστερήσεων στις αναχωρήσεις
των αεροσκαφών της από τα ελληνικά αεροδρόμια.

Όπως αναφέρεται στην ευχαριστήρια επιστολή της Lufthansa, «ενώ τον Ιούνιο,
Ιούλιο και Αύγουστο του 1996 αναχωρούσαν στην ώρα τους μόνο το 45% των πτήσεων
της εταιρείας, τον Ιανουάριο του 1997 το ποσοστό αυτό αυξήθηκε στο 70% και τον
Φεβρουάριο και Μάρτιο στο 93%...».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15844N434</ED>
<ID>
ID:169109

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N43&aa=4</URL></REF>


Article

<CATEGORY>vin11</CATEGORY>

 <H5>ΔΕΝ ΕΔΕΙΞΑΝ ΕΝΔΙΑΦΕΡΟΝ ΓΙΑ ΤΑ ΑΝΤΙΣΤΟΙΧΑ ΤΟΥ ΚΡΑΤΟΥΣ
</H5><H2>Και πάλι τα Αρχεία </H2>
<H3></H3>Με αφορμή την έκδοση των Αρχείων Καραμανλή, ο κ. Κώστας Σηρδελής, από την
Πεύκη, γράφει για τα Γενικά Αρχεία του Κράτους:«ΤΟΣΟ ο Κωνσταντίνος Καραμανλής
όσο και ο Ανδρέας Παπανδρέου κυβέρνησαν τη χώρα πολλά χρόνια, αλλά κανείς τους
δεν έδειξε το παραμικρό ενδιαφέρον για τα Γενικά Αρχεία του Κράτους, τα οποία
δεκαετίες ολόκληρες στεγάζονταν στα υγρά και ανήλιαγα υπόγεια της Ακαδημίας
Αθηνών ­ τώρα είναι κάπου στην Πλατεία Θεάτρου. Και έπρεπε να δώσει ο
αείμνηστος Μποδοσάκης κάποια εκατομμύρια πριν από χρόνια, κάπου σαράντα, και
άρχισε να χτίζεται κτίριο πλησίον του Γηροκομείου, το οποίο εγκαταλείφθηκε
γιαπί για πολλά χρόνια ­ τώρα τελευταία ξανάρχισαν πάλι οι εργασίες και ελπίζω
να τελειώσει κάποτε.

Τα Γενικά Αρχεία του Κράτους, που ίδρυσε ο Βενιζέλος με την πρωτοβουλία του
αείμνηστου Γιάννη Βλαχογιάννη, ο οποίος χρημάτισε και πρώτος διευθυντής τους,
είναι η πνευματική περιουσία του Έθνους. Και όμως, για ολόκληρες δεκαετίες
ήταν θαμμένη στα υπόγεια της Ακαδημίας Αθηνών. Οι καταστροφές που έγιναν όλα
αυτά τα χρόνια είναι ανυπολόγιστες ­ πλημμύρισαν πολλές φορές κατά τις
νεροποντές και έχω δει προσωπικώς στον κήπο της Ακαδημίας ολόκληρες απλώστρες
με έγγραφα απλωμένα, πιασμένα με μανταλάκια.

Κατά τη γνώμη μου τα αρχεία των δημοσίων ανδρών πρέπει να πηγαίνουν στα Γενικά
Αρχεία του Κράτους, και το κράτος να φροντίζει για την οργάνωσή τους και τη
δημοσίευσή τους και όχι ιδιώτες, γιατί ιδιώτες είναι εφόσον αποχώρησαν από το
αξίωμά τους και ιδιωτεύουν».

Ανοιχτή...

ΓΙΑ όσα γράφει ο Κωνσταντίνος Καραμανλής στα Αρχεία του για τις εκλογές του
1961, ο κ. Δημήτρης Αλειφέρης, από το Αιγάλεω, καταθέτει την προσωπική του
μαρτυρία από εκλογικό κέντρο της Μυτιλήνης, όπου οι στρατιώτες υποχρεώθηκαν
από τον επικεφαλής αξιωματικό σε... ανοιχτή ψηφοφορία.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15844N441</ED>
<ID>
ID:169110

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N44&aa=1</URL></REF>


Article

<CATEGORY>vin11</CATEGORY>

 <H2>Αντίλογος για τον «Εθνοκεντρισμό στην εκπαίδευση»
</H2><H2></H2>
ΑΠΟ ΤΟΝ κ. Σάκη Λέφα, Μαθηματικό - Οικονομολόγο (Αγία Παρασκευή) πήραμε την
ακόλουθη επιστολή:

«Θα ήθελα να εκφράσω την άποψή μου, με αφορμή δύο διαδοχικά δημοσιεύματα της
εγκρίτου εφημερίδας σας (8/5 και 9/5), σχετικά με την κ. Άννα Φραγκουδάκη, η
οποία με την ευκαιρία της παρουσιάσεως του βιβλίου της "Εθνοκεντρισμός στην
Εκπαίδευση", επεσήμανε ότι στην Ελλάδα "ο εκπαιδευτικός θεσμός δίνει μία
ανιστορική εικόνα του Έθνους, και εξαίρει την αρχαιότητα και την
προγονολατρεία (;) με συνέπεια να ναρκοθετείται (;) η έννοια της εξέλιξης και
να καλλιεργείται, αντίθετα με τις αξίες της εποχής μας, ο εθνοκεντρισμός και η
ξενοφοβία (;)". Συνεχίζει δε (9/5) με τη διαπίστωση "της πλήρους απουσίας των
Εβραίων από τα σχολικά βιβλία. Δεν υπάρχουν οι Εβραίοι μέσα στην Ιστορία, ούτε
σε άλλες χώρες ούτε στην Ελλάδα...", ισχυρίζεται η κ. Φραγκουδάκη.

Οι θέσεις όμως, αυτές, κατά τη γνώμη μου, πάσχουν, διότι τόσο στην πρώτη όσο
και στη δεύτερη περίπτωση, η αλήθεια είναι εντελώς διαφορετική.

Το εκπαιδευτικό μας σύστημα, που παράγει πλέον νέους οι οποίοι αγνοούν βασικά
στοιχεία της Ιστορίας μας, μέσα σ' ένα πλαίσιο γλωσσικής ανυδρίας και
σύγχυσης, που οδηγεί σε ολοσχερή αλλοίωση του γλωσσικού μας ιστού με τη
σταδιακή λατινοποίηση της γραφής και την απομίμηση ξένων τίτλων και εκφράσεων,
από το εμπόριο μέχρι τον αθλητισμό (Karelia, Assos, Village Center, Mega αντί
Μέγα [το οποίο μεταδίδει EIDHSEIS με το Megatext], Olympiakos, Panathinaikos,
Iraklis, και πλημμύρα από ξενικούς όρους, που περιβάλλουν τη νέα διεθνιστική
νοοτροπία), μόνο ως Εθνοκεντρικό δεν μπορεί να χαρακτηρισθεί. Όσον αφορά την
Ιστορία των Εβραίων, η αλήθεια είναι ότι τόσο στο Δημοτικό Σχολείο όσο και στο
Γυμνάσιο, τα Ελληνόπουλα διδάσκονται την Παλαιά Διαθήκη επί δύο ολόκληρα
χρόνια και γνωρίζουν πάρα πολλά για τους Εβραίους, πολύ περισσότερα μάλιστα
απ' όσα γνωρίζουν για οποιονδήποτε άλλο λαό, ενώ δεν διδάσκονται καθόλου την
ελληνική μυθολογία. Άλλωστε, και η Ορθόδοξη Χριστιανική Εκκλησία, που έχει
αξιόλογη συμμετοχή στη διαπαιδαγώγηση των Ελλήνων, είναι στηριγμένη στην
εβραϊκή Ιστορία. Θα ήταν, μάλιστα, ευχής έργον αν οι Έλληνες εμιμούντο τους
Εβραίους, οι Αθλητικοί Σύλλογοι των οποίων όταν αγωνίζονται εναντίον ξένων
Συλλόγων στις ευρωπαϊκές διοργανώσεις, χρησιμοποιούν εμφανίσεις στις οποίες
αναγράφονται τα ονόματα των παικτών και των ομάδων στην εβραϊκή γλώσσα και
αυτό είναι προς τιμήν τους, αλλά ποτέ δεν θα ισχυριζόμουν ότι αυτό είναι
αρνητικό στοιχείο που "ναρκοθετεί την εξέλιξη και καλλιεργεί τον εβραϊκό
εθνοκεντρισμό και την ξενοφοβία". Απλώς, οι άνθρωποι σέβονται την καταγωγής
τους και τη γλώσσα τους, μη αναμειγνύοντάς την με ξένα στοιχεία που θα
οδηγούσαν, κατά το πρότυπο που εφαρμόζεται σήμερα στην Ελλάδα (όπου είναι
αναχρονιστικό να γράφεις π.χ. εξέλιξις ή άποψις αντί των...«ορθών» exelixis ή
apopsis!!!), σε αφανισμό γλωσσικό και όχι μόνο. Εν τέλει, πιστεύω ότι η
εκπαίδευση στην Ελλάδα έχει προσανατολισμό διεθνών και δη ευρωπαϊκών
προδιαγραφών και οι νεο-Έλληνες μόνο προγονολάτρες δεν είναι. Άλλωστε, αν
ρωτήσετε το σύνολο των μαθητών, δεν θα απαντήσουν στο ερώτημα "ποιος ήταν ο
Έλληνας" (από τον οποίο προέρχεται η ονομασία Ελλάς) και "ποιος ήταν ο
Γραικός" (Γραικία, Greece, Greek), διότι απλούστατα δεν γίνεται αναφορά σε
κανένα σχολικό βιβλίο. Αντιθέτως για τον Αβραάμ, τη Σάρα, τον Ισαάκ, τη
Ρεβέκκα, τον Ησαύ, τον Δαβίδ, το Σολομώντα κ.λπ. έχουν πλήρη γνώση, που
σφραγίζεται και από την Ορθόδοξη Εκκλησία, η οποία συμπληρώνει τις γνώσεις των
χριστιανών με τα κείμενά της. Παράδειγμα μάλιστα ξεχωριστής σημασίας, είναι η
αναφορά στο Μυστήριο του Γάμου, από τη διαδικασία του οποίου όλοι θυμούνται
ότι ο ιερέας αναπέμπει την ευχή «και ευλόγησον αυτούς ως τον Αβραάμ και την
Σάραν». Φρονώ, λοιπόν, πως η κ. Φραγκουδάκη θα έπρεπε να ανασκευάσει τις
απόψεις της και για να είναι πιο δίκαιη στην κριτική της θα ήταν χρήσιμο να
φωτίσει το αναγνωστικό κοινό με μια ανάλυση για το τι διδάσκονται οι μαθητές
των εβραϊκών σχολείων σχετικά με την ελληνική Ιστορία».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15844N442</ED>
<ID>
ID:169111

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N44&aa=2</URL></REF>


Article

<CATEGORY>vin11</CATEGORY>

 <H2>Η συνένωση κοινοτήτων </H2>
ΜΕ ΑΦΟΡΜΗ επιστολή του Πολιτιστικού Συλλόγου Πανοπούλου Ηλείας, όπου
προτεινόταν η συνένωση επτά κοινοτήτων της περιοχής με έδρα το Πανόπουλο, η
Πανελλήνια Εκπολιτιστική Ένωση Λαμπειέων Ηλείας σημειώνει ότι έδρα των υπό
συνένωση κοινοτήτων θα πρέπει να είναι η Λαμπεία. Όπως παρατηρεί η Ένωση, σε
υπόμνημά της προς τον υφυπουργό Εσωτερικών, η Λαμπεία παρουσιάζει την
τελευταία δεκαετία «σημαντική ανάκαμψη, όπως εμφανίζεται στα επίσημα στοιχεία
του δημαρχείου Λαμπείας. Συγκεκριμένα, από 1986 έως 1996 στη Λαμπεία
πραγματοποιήθηκαν 32 γάμοι και έγιναν 59 γεννήσεις. Το δε Δημοτικό Σχολείο
αντί για μείωση (όπως συμβαίνει στα άλλα χωριά) έχει αύξηση των μαθητών.

Το μοναδικό στοιχείο που επικαλούνται οι κοινότητες ως δήθεν αρνητικό για την
συνένωσή τους στον Δήμο Λαμπείας με έδρα τη Λαμπεία (Δίβρη) είναι οι
χιλιομετρικές αποστάσεις.

Δυστυχώς, όμως, για τους αρνούμενους και ευτυχώς για τον υπό σύσταση Δήμο
Λαμπείας, το επιχείρημα αυτό (στην ουσία πρόκειται περί ψευδοπροβλήματος, αφού
οι αποστάσεις και μέχρι τώρα δεν ήταν μεγάλες) αίρεται με την κατασκευαζόμενη
νέα οδό απευθείας σύνδεσης Λαμπείας - Αγίας Κυριακής.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15844N443</ED>
<ID>
ID:169112

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N44&aa=3</URL></REF>


Article

<CATEGORY>vin11</CATEGORY>

 <H2>Η τηλεόραση
</H2><H2></H2>
ΣΕ ΚΑΛΟ δρόμο βρίσκεται η πορεία της κρατικής τηλεόρασης, παρατηρεί ο κ.
Παναγιώτης Βαρβαράς, από τη Θεσσαλονίκη, και προσθέτει:

«Η κρατική τηλεόραση, ύστερα από αρκετούς δισταγμούς και παλινδρομήσεις,
άρχισε να κινείται με γνώμονα την ποιότητα σε ολοένα και υψηλότερο επίπεδο.
Ότι έχει πολύ δρόμο ακόμα να διανύσει είναι αυτονόητο, αλλά το σημαντικό είναι
ότι πήρε την απόφαση να προσφέρει, αψηφώντας στρας και ακροαματικότητες. Το
ότι διαθέτει σταθερά έσοδα δεν είναι απόλυτο κριτήριο για να μην επιλέξει μια
πιο βολική και προσοδοφόρα εμπορική επιλογή. Φαίνεται επίσης να υπάρχει
συνέχεια, από τις ενδιαφέρουσες προτάσεις που ανακοινώνονται αυτές τις μέρες».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15844N444</ED>
<ID>
ID:169113

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N44&aa=4</URL></REF>


Article

<CATEGORY>vin11</CATEGORY>

 <H5></H5><H2>Οι πρόσφυγες
</H2>
ΓΙΑ ΤΟ πρόβλημα των προσφύγων γράφει ο κ. Νίκος Στυλόπουλος, από την Αθήνα:

«Δεκαπέντε εκατομμύρια πρόσφυγες καταγγέλλουν τις κυβερνήσεις αυτού του
κόσμου. Άλλα 20 εκατομμύρια άνθρωποι είναι πρόσφυγες μέσα στην ίδια τους τη χώρα.

Αναγκάστηκαν να εγκαταλείψουν τα σπίτια τους, βρίσκονται όμως ακόμη μέσα στα
σύνορα της χώρας που δεν κατάφερε να τους προστατέψει.

Οι πρόσφυγες δικαιούνται διεθνούς προστασίας. Ο φόβος διώξεων, διακρίσεων, ή
παραβιάσεων των δικαιωμάτων τους θα έπρεπε να τους εξασφαλίζει άσυλο».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15844N445</ED>
<ID>
ID:169114

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N44&aa=5</URL></REF>


Article

<CATEGORY>vin11</CATEGORY>

 <H5></H5><H2>Τα «τρίπτυχα»
</H2>
ΑΠΕΥΘΥΝΟΜΕΝΟΣ στον τεχνοκριτικό των «ΝΕΩΝ» Χάρη Καμπουρίδη, ο Σ. Β.
Σκοπελίτης, γράφει:

«Το σημείωμά σας στα "ΝΕΑ" (21.5.1997) σχετικά για την έκθεσή μου ΤΡΙΠΤΥΧΑ
στην Γκαλερί Ιλεάνα Τούντα, είχε μία ανακρίβεια και μία παράλειψη, πράγμα που
διαστρέβλωσε την αλήθεια. 1ο, τα σφάγια δεν είναι κρεοπωλείου, αλλά από το
δημοτικό σφαγείο της Θεσσαλονίκης, αυτό για την ανακρίβεια, και 2ο, δεν
αναφερθήκατε καν (επιμελώς;) στα πορτρέτα που συμπληρώνουν το τρίπτυχο. Τώρα,
αν είμαι "ξιπασμένος επαρχιώτης" ­ πιθανόν να μη χρησιμοποιούσατε τέτοια
υβριστική φράση αν προσέχατε λίγο τον κατάλογό μου, όπου και θα διαβάζατε πότε
είναι τραβηγμένες οι φωτογραφίες, δηλαδή ανάμεσα στα 1982-88, που και αυτό δεν
αναφέρατε. Τότε καμία αίθουσα δεν δεχόταν να τα εκθέσει, άρα δεν συνιστούν
"πρωτόλεια σύνδρομα". Εκείνο όμως που μου έκανε εντύπωση είναι η χαμηλή
ποιότητα γλώσσας που χρησιμοποιείτε και δεν συνάδει διόλου λόγο κριτικό.
Δικαίωμά σας να δικαιολογείτε τον μισθό σας ­ την κριτική τη δέχομαι, τις
ανακρίβειες και αποκρύψεις όχι, όπως δεν δέχομαι τη γνώμη σε τέτοια θέματα,
γιατί γνώμη έχει και η κυρα-Κατίνα».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15844N446</ED>
<ID>
ID:169115

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N44&aa=6</URL></REF>


Article

<CATEGORY>vin11</CATEGORY>

 <H5></H5><H2>Τα φάρμακα
</H2>
ΓΙΑ ΤΗΝ ακρίβεια των φαρμάκων γράφει ο κ. Μηνάς Αγγελίδης, υπενθυμίζοντας έναν
διαγωνισμό του 1937:

«Το υπουργείο είχε κάνει διαγωνισμό για το φάρμακο Salvansan. Προσήλθε τότε
μία μόνο εταιρεία, φυσικά εκείνη που είχε δώσει αυτό το όνομα.

Το υπουργείο κατάλαβε γιατί είχε έλθει μία μόνον εταιρεία και όχι άλλες,
ακύρωσε τον διαγωνισμό και προκήρυξε νέον όχι πια με όνομα αλλά με τη χημική σύνθεση.

Τότε προσήλθαν τέσσερις εταιρείες και μαζί και η πρώτη, αλλά όχι πια με 450
δρχ. τη σειρά αλλά μόνο με 75 δρχ.».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15844N447</ED>
<ID>
ID:169116

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N44&aa=7</URL></REF>


Article

<CATEGORY>vin11</CATEGORY>

 <H5></H5><H5>Ο ισολογισμός
</H5><H5>Τα διόδια το Σαββατοκύριακο
</H5><H2>Τα αυθαίρετα
</H2>
ΣΥΜΦΩΝΕΙ με το γκρέμισμα των αυθαιρέτων ο κ. Νίκος Παπαγεωργίου, από τη
Θεσσαλονίκη, και σημειώνει:

«Βρίσκω γενναία και δίκαιη την πράξη του κ. Λαλιώτη να γκρεμίσει τα αυθαίρετα
κτίσματα. Αποκαθιστά μια αδικία σε βάρος των χιλιάδων νομίμων. Απαλλάσσεται το
τοπίο από την απέραντη ασχήμια που έχει κατακλύσει την πατρίδα μας. Όλοι οι
αρμόδιοι, όλων των κυβερνήσεων τα τελευταία χρόνια, συμφωνούσαν για το
γκρέμισμα. Αλλά το περιβόητο πολιτικό κόστος τους εμπόδιζε να υλοποιήσουν
νόμους και αποφάσεις. Είδαμε και τους συνήθεις λαϊκιστές στο πλευρό των
"θυμάτων" μπας και αρπάξουν καμιά ψήφο στις επόμενες εκλογές. Να τους δείξει
και η τηλεόραση. Τι να πει κανείς.

Θα πρέπει όμως η γενναία αυτή πράξη να ολοκληρωθεί. Έτσι θα αποτρέψει και νέες
αυθαιρεσίες. Στις παρυφές του Σέιχ Σου, πάνω από τον οικισμό
Κωνσταντινουπολιτών, δημιουργείται ολόκληρος αυθαίρετος "ντενεκέ μαχαλάς".
Περιέργως ούτε η Αστυνομία ούτε η Πολεοδομία έχουν αντιληφθεί τίποτε.

Επειδή το προλαμβάνειν καλύτερο του θεραπεύειν, θα παρακαλούσα τον κ. Λαλιώτη
να ξυπνήσει τους εδώ αρμόδιους πριν βρεθεί αντιμέτωπος με νέο, σοβαρότερο πρόβλημα».

ΣΕ ΡΕΠΟΡΤΑΖ των «ΝΕΩΝ» για τη σύνταξη του ισολογισμού του ΟΓΑ απαντά ο
διοικητής του Οργανισμού κ. Σπύρος Γιαννόπουλος:

«Με αφορμή δημοσίευμά σας με τίτλο "Άγριο ψαλίδι", από τη διατύπωση του οποίου
είναι δυνατόν να δημιουργηθεί η εντύπωση στους αναγνώστες σας ότι ο ΟΓΑ δεν
έχει συντάξει ισολογισμό έτους 1995, και επειδή πιστεύουμε ότι πρέπει να
τονίζουμε και τα θετικά της δημόσιας διοίκησης, σας πληροφορούμε τα εξής για
την ενημέρωση των αναγνωστών σας:

Ήδη έχουμε ξεκινήσει τις σχετικές διαδικασίες για τη σύνταξη του ισολογισμού
του έτους 1996 και μέχρι το φθινόπωρο θα είμαστε σε θέση να τον υποβάλουμε στα
αρμόδια υπουργεία».

ΝΑ ΜΗ λειτουργούν τα διόδια τα Σαββατοκύριακα, ώστε να αποφεύγεται το
μποτιλιάρισμα, προτείνει ο κ. Γιάννης Κορρές, από το Νέο Φάληρο. Όσο για την
απώλεια των εσόδων, συμπληρώνει ο αναγνώστης μας, μπορεί να ισοσκελιστεί με
μια μικρή αύξηση στις καθημερινές τιμές.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15844N448</ED>
<ID>
ID:169117

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N44&aa=8</URL></REF>


Article

<CATEGORY>vin06</CATEGORY>

 <H2>1.500 Τούρκοι μαθητές και δάσκαλοι στο Καστελλόριζο
</H2><H2></H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

ΕΠΙΣΚΕΨΗ «καλής θέλησης» ­ όπως οι ίδιοι την ονόμασαν ­ πραγματοποίησαν την
περασμένη Δευτέρα στο ακριτικό Καστελλόριζο 1.500 Τούρκοι. Η επίσκεψη αυτή
πραγματοποιήθηκε την ίδια μέρα που έγινε και η πολυσυζητημένη συναυλία στην
«πράσινη γραμμή» της Λευκωσίας και οι Τούρκοι που πήγαν στο μικρό ελληνικό
νησί ήταν κυρίως μικροί μαθητές και μαθήτριες, με τους δασκάλους και τους
γονείς τους! Η μετάβαση των 1.500 Τούρκων από την απέναντι πόλη Αντίφυλλο
(Κας) έγινε με μικρά σκάφη το πρωί και είναι χαρακτηριστικό ότι στους
επισκέπτες δεν ζητήθηκαν από τις ελληνικές αρχές ούτε διαβατήρια ούτε άλλα
ταξιδιωτικά έγγραφα. Στο Καστελλόριζο παρέμειναν μέχρι αργά το απόγευμα και
στη συνέχεια επέστρεψαν στην Αντίφυλλο, αφού προηγουμένως επισκέφθηκαν τα
αξιοθέατα του νησιού και διασκέδασαν στα παραλιακά κέντρα.

«Νομίζω ότι τέτοιες πρωτοβουλίες βοηθούν στην ανάπτυξη της φιλίας μεταξύ των
δύο λαών», τονίζει ο δήμαρχος του Καστελλόριζου Παύλος Πανηγύρης. «Εμείς δεν
έχουμε να μοιράσουμε τίποτα με τους γείτονές μας. Η επίσκεψη των Τούρκων την
περασμένη Δευτέρα έχει ιδιαίτερα σημασία, διότι οι περισσότεροι ήταν μικρά
παιδιά. Και αυτό είναι πολύ σημαντικό, διότι οι νέοι μπορούν καλύτερα να
καταλάβουν ο ένας τον άλλο». Πάντως η επίσκεψη των 1.500 Τούρκων στο
Καστελλόριζο φαίνεται ότι «αιφνιδίασε» τις τοπικές αρχές. Αρχικά περίμεναν
καμιά 40αριά άτομα, αλλά τελικά έγινε μια «ειρηνική εισβολή» 1.500 ατόμων!

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15844N451</ED>
<ID>
ID:169118

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N45&aa=1</URL></REF>


Article

<CATEGORY>vin06</CATEGORY>

 <H2>«Φρένο» στην οικοπεδοποίηση
</H2><H2></H2>
ΟΙ ΠΡΟΣΠΑΘΕΙΕΣ της Εκκλησίας της Ελλάδας να οικοπεδοποιήσει 3.780 στρέμματα
στο Πεντελικό (περιοχή Κοκκιναρά) σταμάτησαν τελικά στο Συμβούλιο της Επικρατείας.

Το Ε' Τμήμα του ΣτΕ με χθεσινή απόφασή του ακύρωσε την προκήρυξη διαγωνισμού
της Ιεράς Συνόδου προς «αξιοποίηση» της επίμαχης έκτασης, κάνοντας δεκτή
σχετική προσφυγή του «Συνδέσμου για την Προστασία του Πεντελικού». Το Ανώτατο
Διοικητικό Δικαστήριο δεν πήρε θέση ως προς το ιδιοκτησιακό καθεστώς στην
περιοχή (σ.σ. η έκταση διεκδικείται και από κληρονόμους Μικρασιατών
προσφύγων), αλλά μπλόκαρε κάθε επιχείρηση κατάτμησης και ανοικοδόμησης της
έκτασης, επισημαίνοντας ότι έχει κηρυχθεί αναδασωτέα και δεν μπορεί να
χρησιμοποιηθεί για άλλο σκοπό. Η έκταση κηρύχθηκε αναδασωτέα, ύστερα από
πυρκαγιά που κατέστρεψε μεγάλο τμήμα της, το 1981. 
Και το ΣτΕ τονίζει πως η προκήρυξη διαγωνισμού από την πλευρά της Ιεράς
Συνόδου «θεωρείται πράξη που παρακωλύει και βλάπτει την αναδάσωση και επομένως
είναι ακυρωτέα ως μη νόμιμη».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15844N452</ED>
<ID>
ID:169119

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N45&aa=2</URL></REF>


Article

<CATEGORY>vin06</CATEGORY>

 <H5></H5><H2>Καίγεται πευκοδάσος στα σύνορα με Βουλγαρία
</H2>
ΚΑΒΑΛΑ

ΣΕ ΕΞΕΛΙΞΗ βρισκόταν ως αργά χθες το απόγευμα η πυρκαγιά που ξέσπασε προχθές
στα ελληνοβουλγαρικά σύνορα, κοντά στο Αχλαδοχώρι Σερρών. Καίγεται πευκοδάσος
και θαμνώδης βλάστηση. Δύο πυροσβεστικά αεροσκάφη έριξαν τόνους νερού, αλλά
δεν κατέστη δυνατό να τεθεί υπό έλεγχο η πυρκαγιά που μαίνεται σε περιοχή
δυσπρόσιτη, στην οποία είναι δύσκολο να προσεγγίσουν πυροσβεστικά οχήματα.
Έτσι, η μάχη για την κατάσβεση της φωτιάς δίνεται από δυνάμεις του Στρατού,
δασικούς, αστυνομικούς και εθελοντές κατοίκους της μεθορίου των Σερρών.

Προσπάθειες καταβάλλονται και από βουλγαρικής πλευράς για να αποτραπεί
επέκταση της φωτιάς στα πευκοδάση της γειτονικής χώρας. Μέχρι το μεσημέρι
είχαν αποτεφρωθεί περισσότερα από 350 στρέμματα δασικής έκτασης. 
<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15844N453</ED>
<ID>
ID:169120

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N45&aa=3</URL></REF>


Article

<CATEGORY>vin06</CATEGORY>

 <H5></H5><H2>Μεταθέσεις εκπαιδευτικών
</H2>
ΤΙΣ μεταθέσεις 2.741 εκπαιδευτικών, που υπηρετούν στην Πρωτοβάθμια Εκπαίδευση
ανακοίνωσε χθες το υπουργείο Παιδείας. Ειδικότερα μετατίθενται 2.209 δάσκαλοι,
335 νηπιαγωγοί, 38 καθηγητές Αγγλικών, 102 καθηγητές Φυσικής Αγωγής και 57
καθηγητές Μουσικής. Οι μετατιθέμενοι πρέπει να υποβάλουν δήλωση προτίμησης. 
<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15844N454</ED>
<ID>
ID:169121

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N45&aa=4</URL></REF>


Article

<CATEGORY>vin06</CATEGORY>

 <H5></H5><H2>Παραδρομή
</H2>
ΣΤΟ ΧΘΕΣΙΝΟ φύλλο της εφημερίδας εκ παραδρομής δημοσιεύθηκε στη θέση του
κατηγορουμένου Ευστρ. Μαράντου η φωτογραφία ενός εκ των συνηγόρων του Γ.
Κοσκωτά, ο οποίος την ώρα της έκδοσης της απόφασης καθόταν στο εδώλιο δίπλα
στον εντολέα του.

Πρόκειται για τον κ. Βασίλη Παπαευθυμίου, συνήγορο υπεράσπισης του Γ. Κοσκωτά,
ο οποίος ουδεμία άλλη σχέση έχει με την υπόθεση της Τράπεζας Κρήτης που
απασχόλησε τη Δικαιοσύνη.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15844N455</ED>
<ID>
ID:169122

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N45&aa=5</URL></REF>


Article

<CATEGORY>vin06</CATEGORY>

 <H2>Στο εδώλιο τα μέλη της Πανθεσσαλικής και 15 αγρότες
</H2><H2></H2>
<AUTHOR>Γ. ΒΟΥΝΑΤΣΟΣ</AUTHOR>

ΛΑΡΙΣΑ

ΣΤΟ ΕΔΩΛΙΟ του κατηγορουμένου κάθισε χθες η Πανθεσσαλική Συντονιστική Επιτροπή
των αγροτών, για ηθική αυτουργία, και ακόμη 15 αγρότες, για παρακώλυση
συγκοινωνιών, στις κινητοποιήσεις του περασμένου Δεκεμβρίου.

Δεκάδες αγρότες βρέθηκαν στο Δικαστικό Μέγαρο της Λάρισας, φωνάζοντας υπέρ της
αποποινικοποίησης του αγώνα τους. Στο πλευρό των κατηγορουμένων 10μελής
διακομματική κοινοβουλευτική αντιπροσωπεία, αποτελούμενη από βουλευτές όλων
των κομμάτων της αντιπολίτευσης και συγκεκριμένα τους κ.κ. Νάκο, Σούρλα,
Τσιτουρίδη, Λουλέ, Ρένιο, Γκατζή, Σκρέκα, Χατρατζή και Μπούτα. Ο κ. Μπούτας,
μάλιστα, ζήτησε να αρθεί η ασυλία του και να καθίσει στο εδώλιο, αίτημα που απορρίφθηκε.

Ένταση δημιουργήθηκε λίγα λεπτά μετά την έναρξη της δίκης όταν ο πρόεδρος της
έδρας κ. Γ. Τσούτσας ζήτησε από τους μάρτυρες κατηγορίας, δύο αστυνομικούς της
Τροχαίας Λάρισας που είχαν σημειώσει τους αριθμούς κυκλοφορίας των τρακτέρ
στην εθνική οδό, να καταθέσουν αν οι κατηγορούμενοι, τους οποίους ανέφερε
ονομαστικά, βρίσκονταν τον Δεκέμβριο του 1996 στα μπλόκα της εθνικής οδού. Οι
δικηγόροι υπεράσπισης αντέδρασαν αμέσως και ακολούθησαν φωνές αποδοκιμασίας
από το ακροατήριο, με αποτέλεσμα η δίκη να διακοπεί για λίγα λεπτά.

Η 4ωρη διαδικασία αναλώθηκε στις καταθέσεις των μαρτύρων κατηγορίας και
υπεράσπισης και ολοκληρώθηκε στις 3 μ.μ., οπότε το Δικαστήριο διέκοψε για τη
Δευτέρα, για να απολογηθούν οι κατηγορούμενοι και να εκδώσει την απόφαση.

Στις καταθέσεις τους οι βουλευτές υποστήριξαν ότι υπήρχε πολιτική σκοπιμότητα
για τη γρήγορη εκδίκαση της υπόθεσης και ότι η συντονιστική επιτροπή δεν είναι
υπεύθυνη για τον αποκλεισμό των δρόμων, γιατί τις σχετικές αποφάσεις πήραν οι
ίδιοι οι αγρότες στις συνελεύσεις των χωριών τους. 
Όπως τόνισαν, δεν είχαν πρόθεση να δημιουργήσουν προβλήματα στη λειτουργία της
δημοκρατίας και του κράτους. Όταν το Δικαστήριο διέκοψε λόγω παρέλευσης του
ωραρίου, ο κ. Νασίκας, μέλος της συντονιστικής επιτροπής, ζήτησε να συνεχισθεί
η δίκη έστω και χωρίς δικηγόρους, αφού όπως είχε δηλώσει νωρίτερα «ήρθαμε με
σκοπό να δικασθούμε». Το αίτημά του δεν έγινε δεκτό και η δίκη θα συνεχισθεί
τη Δευτέρα.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15844N481</ED>
<ID>
ID:169123

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N48&aa=1</URL></REF>


Article

<CATEGORY>vin07</CATEGORY>

 <H5>ΧΩΡΙΣ ΕΝΘΟΥΣΙΑΣΜΟ ΟΙ ΓΑΛΛΟΙ ΣΤΙΣ ΚΑΛΠΕΣ, ΡΕΚΟΡ ΟΙ ΑΝΑΠΟΦΑΣΙΣΤΟΙ ΚΑΙ ΟΛΑ «ΠΑΙΖΟΝΤΑΙ»
</H5><H5>Ένα 35% μπορεί να αλλάξει γνώμη
</H5><H2>Εκλογές αδιαφορίας
</H2>
<AUTHOR>Γ. ΑΓΓΕΛΟΠΟΥΛΟΣ</AUTHOR>

Το αποτέλεσμα μπορεί ακόμη να «παίζεται», ωστόσο υπάρχουν μερικά πράγματα στα
οποία όλοι εδώ συμφωνούν: η έλλειψη ενθουσιασμού είναι μεγαλύτερη παρά ποτέ,
ποτέ άλλοτε δεν υπήρχαν τόσοι αναποφάσιστοι παραμονές εκλογών, η προεκλογική
εκστρατεία προκαλεί ατέλειωτα χασμουρητά και όλοι μιλούν για τη «morosite
francaise», τη βαρυθυμία των Γάλλων εν αναμονή των αυριανών εκλογών.

ΠΑΡΙΣΙ

ΑΚΟΜΗ και στα γραφεία των κομμάτων η κίνηση είναι ελάχιστη. Λίγες οι εκλογικές
αφίσες στην πόλη και αναρτημένες μόνο σε ειδικά σημεία, λίγες προκηρύξεις
μοιράζονται στις εισόδους λίγων σταθμών του Μετρό, οι Γάλλοι πολίτες μοιάζουν
εξαιρετικά δύσπιστοι απέναντι στα κόμματα και τα προγράμματά τους, είτε
ανήκουν στην Αριστερά είτε στη Δεξιά. Για τις εκλογές μιλούν μόνο αν τους το
ζητήσει κανείς και μόνον η ιδιότητα του ξένου δημοσιογράφου τους κάνει να
ξεπεράσουν την πρώτη, μονολεκτική τους αντίδραση («Αδιαφορώ»), για να
εξηγήσουν ότι είναι τόσο απασχολημένοι με τα επαγγελματικά τους ώστε δεν έχουν
χρόνο να ασχοληθούν μ' αυτά που λένε οι πολιτικοί· ότι οι πολιτικοί είναι
αναξιόπιστοι και ο ηγέτης των σοσιαλιστών Λιονέλ Ζοσπέν δεν εξηγεί πώς θα
χρηματοδοτήσει τις 700.000 θέσεις εργασίας που ευαγγελίζεται, ούτε πώς θα
εφαρμόσει τη μείωση των ωρών εργασίας που προτείνει για την καταπολέμηση της
ανεργίας· ότι οι σοσιαλιστές αύξησαν μεν τον αριθμό των γυναικών στους
συνδυασμούς τους, αλλά η προκήρυξη των πρόωρων εκλογών δεν έδωσε τον χρόνο που
χρειάζονταν οι γυναίκες αυτές για να γίνουν γνωστές κι έτσι είναι αμφίβολο αν
θα καταφέρουν να εκλεγούν· ότι ο μόνος κερδισμένος θα είναι «δυστυχώς» ο Λεπέν.

ΣΟΣΙΑΛΙΣΤΕΣ ΚΑΙ Κ.Κ.

Οι αντιπολιτευόμενοι σοσιαλιστές δεν έχουν καταφέρει να δημιουργήσουν κάποιο
ρεύμα υπέρ τους. Κατηγορούνται ότι ο λόγος τους είναι καθαρά αμυντικός και ότι
δεν προσφέρουν όραμα ­ εξ ου και ο Ζοσπέν καταφεύγει στις λαϊκίστικες
εξαγγελίες περί δημιουργίας θέσεων απασχόλησης. 
Ο ηγέτης του Κομμουνιστικού Κόμματος, ο Ρομπέρ Υ, μια συμπαθής αλλά όχι
χαρισματική φυσιογνωμία, δεν παύει να επαναλαμβάνει ότι «μία κομμουνιστική
ψήφος είναι μία χρήσιμη ψήφος». Ωστόσο ο στόχος είναι και σ' αυτή την
περίπτωση «αμυντικός» ­ να μην πέσει το κόμμα κάτω από 10% και να έχει όσο το
δυνατόν περισσότερες ψήφους ώστε να μιλάει από θέση ισχύος στην περίπτωση που
μαζί με τους σοσιαλιστές συγκεντρώσουν περισσότερες ψήφους από την Κεντροδεξιά
και υπάρξει τελικά «συγκατοίκηση» του δεξιού προέδρου με μια αριστερή
κυβέρνηση. 
Παράλληλα, η προεκλογική συμφωνία των κομμουνιστών με τους σοσιαλιστές μοιάζει
στον κόσμο κάπως ευκαιριακή αφού ουδείς γνωρίζει τι θα γίνει με τα θέματα στα
οποία τα δύο κόμματα είναι αντίθετα ­ π.χ. Ευρώπη και ευρώ.

Η ΤΕΛΕΥΤΑΙΑ γαλλική σφυγμομέτρηση έγινε γνωστή στη Γαλλία μέσω... Ίντερνετ. Το
παγκόσμιο ηλεκτρονικό δίκτυο αχρήστευσε ουσιαστικά τον γαλλικό νόμο που
απαγορεύει τη δημοσίευση σφυγμομετρήσεων κατά την τελευταία προεκλογική
εβδομάδα· έτσι οι Γάλλοι χρήστες του έμαθαν τα αποτελέσματα της δημοσκόπησης
που έγινε από το ινστιτούτο CSA, για λογαριασμό της ελβετικής εφημερίδας «La
Tribune de Geneve», πληκτρολογώντας από τις 7 μ.μ. της Πέμπτης, τη διεύθυνση
http: //www. edicom. ch/tdj/ ­ όσοι δεν είναι συνδεδεμένοι στο Internet
μπορούσαν να τα πληροφορηθούν την επομένη, τηλεφωνώντας στα γραφεία του RPR.
Σύμφωνα με την εν λόγω σφυγμομέτρηση, η Δεξιά θα καταλάβει 301 και η Αριστερά
254 από τις 577 έδρες της Γαλλικής Εθνοσυνέλευσης. Η διαφορά τους σε ποσοστά
είναι ελάχιστη υπέρ της Αριστεράς στον πρώτο γύρο (28% το Ρ.S. και 10% το Κ.Κ.
­ και 37,5% για τον συνασπισμό UDF-RPR). Ωστόσο, ο δεξιός συνασπισμός
ευνοείται σε έδρες στον δεύτερο γύρο (ο οποίος είναι και ο σημαντικός, αφού
ελάχιστα αναμένεται ότι θα κριθούν στον πρώτο) από την άνοδο του Εθνικού
Μετώπου στο 15% (+1,5%) και την πτώση των Οικολόγων στο 6,5% (-1,5%). Ως
σημαντικότερη παράμετρος παραμένουν πάντως οι αναποφάσιστοι: σύμφωνα πάντα με
τη σφυγμομέτρηση, ένα 35% των ψηφοφόρων «μπορεί ακόμη ν' αλλάξει γνώμη».

ΕΥΧΕΣ ΤΟΥ Κ. ΣΗΜΙΤΗ

Νίκη στο Σοσιαλιστικό Κόμμα, που πραγματοποίησε χθες την τελευταία προεκλογική
του συγκέντρωση, ευχήθηκε ο Πρωθυπουργός Κώστας Σημίτης, με μήνυμά του που
μετέφερε η υπουργός Ανάπτυξης Βάσω Παπανδρέου. «Αυτές οι εκλογές είναι πολύ
σημαντικές», αναφέρεται στο μήνυμα του Πρωθυπουργού, 
«τόσο για τη Γαλλία όσο και για την Ευρωπαϊκή Ένωση, που βρίσκεται σε μια
ιδιαίτερα δύσκολη φάση». 
Το αποτέλεσμα των γαλλικών εκλογών θα επηρεάσει την πολιτική της Ευρώπης,
τονίζει ο κ. Σημίτης, καταλήγοντας ότι τα σοσιαλιστικά κόμματα πρέπει να
ενώσουν τις δυνάμεις τους για μια πιο ισχυρή και πιο δίκαιη Ευρώπη. 
Στο κλειστό στάδιο του Μποβέ, κοντά στο Παρίσι, όπου πραγματοποιήθηκε η
προεκλογική συγκέντρωση, η κ. Βάσω Παπανδρέου διάβασε μέσα σε θυελλώδη
χειροκροτήματα το μήνυμα του Πρωθυπουργού, εκφράζοντας παράλληλα τις
προσωπικές ευχές της για την επιτυχία του Σοσιαλιστικού Κόμματος.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15844N491</ED>
<ID>
ID:169124

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N49&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Αδιαφορία
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΕΔΩ και δέκα μέρες, τα τουρκικά στρατεύματα έχουν διεισδύσει σε βάθος 200
χιλιομέτρων μέσα στο ιρακινό έδαφος. Με πρόφαση ότι κυνηγούν αντάρτες του ΡΚΚ,
βομβαρδίζουν, καίνε και αφανίζουν κουρδικά χωριά, σε μια περιοχή που
εποπτεύεται από την αμερικανική αεροπορία, «για να προστατεύεται ο κουρδικός
πληθυσμός από τον κακό Σαντάμ». Για τους δυτικούς, αρκεί η διαβεβαίωση της
Άγκυρας ότι «μόλις ολοκληρώσει την επιχείρηση θα επιστρέψουν τα στρατεύματά
της οίκαδε».Σύσσωμος ο αμερικανικός Τύπος έχει κάνει γαργάρα την τουρκική
πολεμική επιχείρηση. Είχε να ασχοληθεί με την ανατροπή του «Γάλλου» Μομπούτου
από τον «δικό τους» Καμπίλα. Το κουρδικό πρόβλημα δεν πρόκειται να πάρει
σειρά. Δεν βιάζεται κάποιος να το επιλύσει. Ο κουρδικός λαός κατοικεί σε πολύ
εύφλεκτη από πετρέλαιο περιοχή, διεσπαρμένος σε τέσσερις χώρες (Τουρκία - Ιράν
- Συρία - Ιράκ). Προς το παρόν θα πρέπει να βολευτεί με τη λωρίδα εκείνη που
έχουν κόψει από το Ιράκ και τη διεκδικούν ήδη δύο πολέμαρχοι με τις φατρίες
τους. Ούτε λόγος για ανεξάρτητο κράτος, αφού αυτό ενοχλεί πρώτα απ' όλα την
Άγκυρα. Λες και αυτό θα εμπόδιζε τον τουρκικό στρατό να καταλάμβανε όποιο
τμήμα θεωρούσε ότι του ανήκει. (Βλέπε Βόρειος Κύπρος). Κατά τα άλλα, πόσους
στόχους Μάαστριχτ πετύχαμε σήμερα;

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15844N492</ED>
<ID>
ID:169125

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N49&aa=2</URL></REF>


Article

<CATEGORY>vin07</CATEGORY>

 <H5>ΕΦΥΓΑΝ ΑΛΛΟΙ ΔΥΟ ΒΟΥΛΕΥΤΕΣ ­ Ο ΤΟΥΡΚΙΚΟΣ ΣΤΡΑΤΟΣ ΕΙΣΒΟΛΗΣ ΕΞΩ ΑΠΟ ΤΗ ΜΟΣΟΥΛΗ
</H5><H5>Η αστυνομία ξυλοφορτώνει διαδηλωτές
</H5><H2>Εγκαταλείπουν την Τσιλέρ
</H2>
Η Τουρκία μετέφερε νέες ενισχύσεις στο Βόρειο Ιράκ χθες, χωρίς να δείχνει
σημάδια ότι οι πολεμικές επιχειρήσεις ολοκληρώνονται, παρά τη διεθνή ανησυχία
που έχει προκαλέσει.

ΤΗΝ ίδια ώρα στην Άγκυρα, η κυβερνητική πλειοψηφία μειώθηκε στους τρεις μόλις
βουλευτές, μετά την παραίτηση δύο ακόμα στελεχών του κόμματος της Τανσού Τσιλέρ.

Η Τσιλέρ, βλέποντας την κοινοβουλευτική της δύναμη να μειώνεται με τις
συνεχείς παραιτήσεις στελεχών του κόμματός της, ζήτησε τη διεξαγωγή εκλογών,
προκειμένου να επιλυθεί η πολιτική κρίση που μαστίζει την Τουρκία.

ΤΟ ΦΘΙΝΟΠΩΡΟ ΣΤΟ ΙΡΑΚ

Με τον πρωτοσέλιδο τίτλο «Ο τουρκικός στρατός προ των πυλών της Μοσούλης», η
«Γενί Γιουζγίλ», γράφει πως τα τουρκικά στρατεύματα έχουν προχωρήσει ως τον
36ο παράλληλο στην προσπάθεια να περικυκλώσουν αντάρτες του ΡΚΚ. Έτσι τα
τουρκικά στρατεύματα βρίσκονται σε απόσταση μόλις τριών χιλιομέτρων από τη
γραμμή άμυνας των στρατευμάτων του Σαντάμ Χουσεΐν στον δρόμο που οδηγεί στη Μοσούλη.

Η «Τζουμχουριέτ» σε πρωτοσέλιδο τίτλο της «Ως το φθινόπωρο στο Ιράκ»,
υποστηρίζει πως έτσι ενημέρωσαν τον πρόεδρο Ντεμιρέλ οι Τούρκοι στρατηγοί,
υποστηρίζοντας πως «θα εκκαθαριστεί ολοκληρωτικά η περιοχή από το ΡΚΚ».

Φανερά ενοχλημένοι από τη δήλωση του γενικού γραμματέα του ΟΗΕ πως τα τουρκικά
στρατεύματα θα πρέπει να αποχωρήσουν από το Βόρειο Ιράκ, Τούρκοι διπλωμάτες
στη Νέα Υόρκη ανέφεραν, χθες, πως «η Τουρκία κρίνει τη δήλωση του γενικού
γραμματέα αδικαιολόγητη και θα τον ενημερώσει αμέσως για την πραγματική αιτία
των εξελίξεων στο Βόρειο Ιράκ».

ΣΤΗΝ Κωνσταντινούπολη, η αστυνομία συγκρούστηκε και χθες με διαδηλωτές
φοιτητές. Με αγριότητα οι Τούρκοι αστυνομικοί ξυλοφόρτωσαν τους διαδηλωτές
και, όπως ανακοινώθηκε, έχουν συλληφθεί 150 άτομα.

Η φοιτητική διαδήλωση είχε οργανωθεί σε ένδειξη διαμαρτυρίας για τη βίαιη
συμπεριφορά των αστυνομικών κατά τα προχθεσινά επεισόδια, γύρω από το
Πανεπιστήμιο, στα οποία οι αστυνομικοί έκαναν χρήση των όπλων τους, για να
διαλύσουν συμπλοκές αριστερών και ακροδεξιών φοιτητών.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15844N501</ED>
<ID>
ID:169126

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N50&aa=1</URL></REF>


Article

<CATEGORY>vin07</CATEGORY>

 <H2>Έλεγχοι στην κεντρική δεξαμενή των Τζάμπο
</H2>
ΤΗ ΔΙΕΝΕΡΓΕΙΑ (εθελοντικών) ελέγχων στην κεντρική δεξαμενή καυσίμων όλων των
Τζάμπο 747, ζήτησε χθες η κατασκευάστρια εταιρεία Μπόινγκ, η οποία συνεχίζει
τις έρευνες για την πτώση του Τζάμπο της TWA, στις 17 Ιουλίου 1996, το οποίο
κόστισε τη ζωή 230 ανθρώπων. Αν και οι επίσημες αμερικανικές αρχές δεν έχουν
ακόμη καταλήξει σε συμπεράσματα, το χθεσινό αίτημα της Μπόινγκ καθιστά σαφές
ότι προσανατολίζονται στην εκδοχή πως στατικός ηλεκτρισμός, ελαττωματική
καλωδίωση ή σπινθήρας προκάλεσε την έκρηξη της κεντρικής δεξαμενής καυσίμων
και την πτώση του αεροσκάφους της μοιραίας πτήσης TWA-800. «Αν και δεν έχουμε
καταλήξει σε συμπεράσματα, είναι σαφές ότι η κεντρική δεξαμενή έχει σχέση με
το ατύχημα», δήλωσε χθες ο εκπρόσωπος της Μπόινγκ, Νταγκ Γουέμπ.

*Σοβαρές ανησυχίες εξέφρασε η Ευρωπαϊκή Επιτροπή για την προτεινόμενη
συγχώνευση της Μπόινγκ με τη Μακντόνελ Ντάγκλας και κάλεσε χθες τις δύο
εταιρείες να επανεξετάσουν την απόφασή τους. Η Μπόινγκ διαθέτει ήδη το 64% της
παγκόσμιας αγοράς εμπορικών αεροσκαφών και το μονοπώλιο στην αγορά των Τζάμπο.
Η Κομισιόν διατυπώνει τις αντιρρήσεις της για τη συμφωνία συγχώνευσης η οποία
ανακοινώθηκε τον Δεκέμβριο, καθώς η υλοποίησή της θα αφήσει την παγκόσμια
αγορά στο έλεος δύο κατασκευαστριών εταιρειών: της Μπόινγκ και της Αίρμπας. 
<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15844N502</ED>
<ID>
ID:169127

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N50&aa=2</URL></REF>


Article

<CATEGORY>vin07</CATEGORY>

 <H2>Ομογενείς Κροίσοι στην Αυστραλία
</H2>
ΟΙ ΕΛΛΗΝΕΣ κατέχουν εξέχουσα θέση στον φετινό κατάλογο των 200 πλουσιότερων
κατοίκων της Αυστραλίας που δημοσιεύει το οικονομικό περιοδικό «Business
Review Weekly». Στον κατάλογο περιλαμβάνονται: ο Νίκος Πολίτης, που ασχολείται
με πωλήσεις αυτοκινήτων, ο Μιχάλης Καΐλης, που ασχολείται με το εμπόριο
θαλασσινών και η οικογένεια Πάσπαλη, που ασχολείται με την καλλιέργεια και μαργαριταριών.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15844N503</ED>
<ID>
ID:169128

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N50&aa=3</URL></REF>


Article

<CATEGORY>vin07</CATEGORY>

 <H5>Ο ΠΡΕΣΒΕΥΤΗΣ ΕΞΕΘΕΣΕ ΔΙΕΘΝΩΣ ΤΗ ΡΩΜΗ ­ ΚΑΘΟΛΙΚΗ Η ΑΠΟΔΟΚΙΜΑΣΙΑ
</H5><H5>Θ. Πάγκαλος: «Ηλιθιότητες ανάξιες σχολιασμού»
</H5><H2>Ιταλικό φιάσκο στα Τίρανα
</H2>
Σε φιάσκο που εξέθεσε διεθνώς την κυβέρνηση της Ιταλίας κατέληξε η προσπάθεια
του φανφαρόνου διπλωμάτη Πάολο Φορέστι να εφαρμόσει «ιδέες μεγαλείου» στην
Αλβανία, με αποτέλεσμα να αποδοκιμασθούν οι πρακτικές της Ρώμης από τους
διεθνείς μεσολαβητές, τους ευρωπαϊκούς διπλωματικούς κύκλους και την Ελλαδα.

Η ΑΠΟΚΑΛΥΨΗ ότι ο Ιταλός πρεσβευτής στα Τίρανα θέλησε να βραχυκυκλώσει την
αποστολή του Αυστριακού πρώην καγκελαρίου Φραντς Βρανίτσκι και να εμφανίσει τη
συμφωνία των αλβανικών κομμάτων για εκλογές στις 29 Ιουνίου ως ιταλικό
κατόρθωμα, προκάλεσε ειρωνικά σχόλια ακόμη και στη Ρώμη, όπου η «Στάμπα»
έγραψε ότι στα Τίρανα ζωντάνεψαν σελίδες του Τζον Λε Καρέ, ενώ η «Ουνιτά»
αποκαλεί τον Φορέστι... «Ρισελιέ της Αλβανίας».

Κατά τη «Ρεπούμπλικα», οι ξένοι αλωνίζουν στα Τίρανα όπου, επίσης, «ο
αμερικανόφιλος Μπερίσα βλέπει παντού πράκτορες 007», ενώ μεταξύ άλλων «οι
Τούρκοι κατηγορούν τους Έλληνες για ανάμειξη στις αλβανικές υποθέσεις».

ΟΙ ΚΑΣΕΤΕΣ

Ο... ελληνικός δάκτυλος αναφέρθηκε, παρεμπιπτόντως, και από τον Φορέστι, που
λέγεται ότι απέδωσε σε Έλληνες και Σέρβους την υποκλοπή και παραποίηση
συνδιαλέξεών του με τον ηγέτη τού (κυβερνώντος) Δημοκρατικού Κόμματος Τρίταν Σέχου.

Στις σχετικές κασέτες, που πουλήθηκαν ήδη σε ιταλικό τηλεοπτικό κανάλι, ο
Φορέστι ακούγεται να λέει στον Σέχου να αγνοήσει τον απεσταλμένο της Ευρώπης
Φραντς Βρανίτσκι, να μην υπογράψει καμιά συμφωνία μαζί του και ν' αφήσει την
Ιταλία «να τα κανονίσει όλα».

Αφήνοντας να εννοηθεί ότι η Ρωμη θα εργασθεί προς το συμφέρον και του Μπερίσα,
ο Φορέστι καταλήγει λέγοντας ότι το μόνο που θέλει από τους Αλβανούς ιθύνοντες
είναι «να εκφράσετε την ευγνωμοσύνη σας προς την Ιταλία που έκανε το παν για σας».

«Οπωσδήποτε», απαντά πειθήνια ο Σέχου.

ΤΑΡΑΧΗ ΤΟΥ ΠΡΟΝΤΙ

Σε αναμμένα κάρβουνα από χθες, που δημοσιεύθηκαν στον ιταλικό Τύπο οι
απομαγνητοφωνημένοι διάλογοι, η κυβέρνηση του Ρομάνο Πρόντι αγωνίζεται να
υποβαθμίσει το γεγονός, ενώ ο υπουργός Άμυνας Μπενιαμίνο Αντρεάτα βρέθηκε στην
ανάγκη να διαψεύσει κατηγορηματικά, αν μη τι άλλο, τα περί «Ελλήνων και Σέρβων».

«Δεν πιστεύω καθόλου αυτές τις θεωρίες ­ δήλωσε στην "Κοριέρε ντέλα Σέρα". ­
Έχω την εντύπωση μάλλον ότι αυτές οι διαρροές αποτελούν ένα ακόμη από τα
πολιτικά παιχνίδια των Αλβανών».

Ο Ιταλός υπουργός Εξωτερικών Λαμπέρτο Ντίνι, που βρισκόταν σε επίσημη επίσκεψη
στη Μόσχα, δήλωσε με έκδηλη αμηχανία ότι «πρόκειται για ασήμαντη υπόθεση, δεν
υποκρύπτεται τίποτα το σοβαρό.... περιμένουμε τις διευκρινίσεις του Φορέστι,
και αν χρειαστεί να δώσουμε εξηγήσεις, θα δοθούν».

ΥΠΕΡΦΙΑΛΟΣ

Ο ίδιος ο Φορέστι, που από Ιταλούς περιγράφεται ως υπερφίαλος και
«μεγαλοϊδεάτης» ­ και έχει δημιουργήσει και στο παρελθόν προβλήματα ­ δήλωσε
ότι η φωνή που ακούγεται στις κασέτες, όπως μεταδόθηκαν από ραδιοσταθμούς,
είναι πράγματι δική του, αλλά.... τα λόγια όχι. «Έχουν παραποιήσει όσα είπα».

Ικανοποιημένη, όμως, κατά τον ιταλικό Τύπο, είναι η Αμερικανίδα πρεσβευτής στα
Τίρανα, Μαρίζα Λίνο, που όπως γράφει η «Στάμπα» έκανε ό,τι μπορούσε για να
υποσκάψει τη θέση του Μπερίσα: 
Η Ουάσιγκτον θέλει τώρα την απομάκρυνσή του, η αποκάλυψη τώρα ότι το κόμμα του
βυσσοδομούσε πίσω από τη ράχη των Ευρωπαίων διαπραγματευτών ­ για να
διασφαλίσει τη νίκη του ­ θεωρείται ότι τον εκθέτει σοβαρά στη διεθνή κοινότητα.

Ο ΥΠΟΥΡΓΟΣ Εξωτερικών Θεόδωρος Πάγκαλος δήλωσε χθες ότι ο Ιταλός πρέσβης στην
Αθήνα, που εκλήθη στο υπουργείο για να δώσει εξηγήσεις, διέψευσε προς τον
αρμόδιο πρέσβη κ. Κυπραίο όσα αποδίδονται στον Φορέστι και έδωσε διαβεβαιώσεις
ότι η Ρώμη ακολουθεί την ευρωπαϊκή γραμμή στο αλβανικό.

Όσο για τα λεχθέντα (από πλευράς Φορέστι) περί παρασκηνιακών ενεργειών Ελλήνων
ή Σέρβων στα Τίρανα, είπε ο κ. Πάγκαλος, «είναι τόσο ηλίθια που δεν χρήζουν
καν σχολιασμού».

Εναντίον του Φορέστι τάχθηκαν με εντονότατες δηλώσεις τους στην Αλβανία ο
πρωθυπουργός Μπασκίμ Φίνο, αλλά και στην ίδια την Ιταλία ο πρόεδρος της
Επιτροπής Εξωτερικών Υποθέσεων της Βουλής Ακίλε Οκέτο, η Κομμουνιστική
Επανίδρυση, οι Πράσινοι και σύσσωμος ο Τύπος, ενώ στη Βιέννη ο Φραντς
Βρανίτσκι, όπως ανέφερε το περιβάλλον του, πνέει μένεα κατά του αστέρα αυτού
της ιταλικής διπλωματίας.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15844N511</ED>
<ID>
ID:169129

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N51&aa=1</URL></REF>


Article

<CATEGORY>vin07</CATEGORY>

 <H2>Ο ιδιοκτήτης της «Ντέιλι Μέιλ» στο στρατόπεδο του Τόνι Μπλερ
</H2>
ΝΕΟ ΠΛΗΓΜΑ δέχθηκαν οι Συντηρητικοί του Τζων Μέητζορ μετά την απόφαση του
λόρδου Βιρ Ρόδερμιρ να προσχωρήσει στο «στρατόπεδο» του πρωθυπουργού Τόνι
Μπλερ. Την ώρα που οι Συντηρητικοί προσπαθούν να βρουν νέο ηγέτη μετά τη
συντριβή της 1ης Μαΐου, η κίνηση του λόρδου Ρόδερμιρ, ιδιοκτήτη της εφημερίδας
«Ντέιλι Μέιλ», επιτείνει την κρίση που έχει ξεσπάσει στο κόμμα, το οποίο
κυβέρνησε αδιάλειπτα τη Βρετανία επί 18 ολόκληρα χρόνια. Την ημέρα των
εκλογών, η «Ντέιλι Μέιλ» επισήμαινε τον «τεράστιο κίνδυνο να ανατραπούν με τις
εκλογές αυτές χίλια χρόνια της ιστορίας της χώρας μας».

Σε χθεσινό του άρθρο στην εφημερίδα «Ίβινγκ Στάνταρντ» του Λονδίνου, που
επίσης του ανήκει, ο λόρδος Ρόδερμιρ ανακοίνωσε ότι εγκαταλείπει τα ανεξάρτητα
έδρανα στη Βουλή των Λόρδων και συντάσσεται με τους Εργατικούς. 
«Ο Τόνι Μπλερ είναι ένας γνήσιος εκπρόσωπος της γενιάς του. 
Κατανοεί απόλυτα το πνεύμα των καιρών», τονίζει ο λόρδος στο άρθρο του.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15844N512</ED>
<ID>
ID:169130

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N51&aa=2</URL></REF>


Article

<CATEGORY>vin07</CATEGORY>

 <H2>Τα πρώτα φαστ φουντ στην Ουκρανία
</H2>
Η ΜΕΓΑΛΗ αμερικανική αλυσίδα φαστ φουντ ΜακΝτόναλτς άνοιξε χθες τα δύο πρώτα
εστιατόριά της στο Κίεβο, πρωτεύουσα της Ουκρανίας. Είναι η πρώτη άμεση
επένδυση της εταιρείας στην Ουκρανία και αναμένεται να φθάσει τα εκατό
εκατομμύρια δολάρια μέχρι το τέλος του αιώνα, δήλωσε στο Γερμανικό Πρακτορείο
ο Καρλ Φριτς, διευθυντής της εταιρείας στην Ουκρανία. 
Η εταιρεία σχεδιάζει να ανοίξει μέχρι το τέλος του χρόνου επτά εστιατόρια στο
Κίεβο και 80 σε ολόκληρη την Ουκρανία. Η Ουκρανία είναι από τις τελευταίες
χώρες της ανατολικής Ευρώπης στις οποίες διεισδύει η ΜακΝτόναλτς.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15844N513</ED>
<ID>
ID:169131

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N51&aa=3</URL></REF>


Article

<CATEGORY>vin07</CATEGORY>

 <H5>ΝΤΑΟΥΝΤ ΚΟΥΤΑΜΠ
</H5><H2>ΠΡΟΣΩΠΑ
</H2><H2>Του κλείνουν το στόμα
</H2>
Το έγκλημά του ήταν ότι ενημέρωνε τους Παλαιστίνιους για το τι λεγόταν στις
συνεδριάσεις του Κοινοβουλίου. Και η τιμωρία του, η φυλάκιση.

Η ΑΙΦΝΙΔΙΑΣΤΙΚΗ σύλληψη και φυλάκιση του διακεκριμένου Παλαιστίνιου
δημοσιογράφου Νταούντ Κουτάμπ ερμηνεύεται ως μια ξεκάθαρη ενέργεια
λογοκρισίας. Με τον τρόπο αυτό η παλαιστινιακή αρχή αποτρέπει τις ζωντανές
τηλεοπτικές μεταδόσεις των συνεδριάσεων του Κοινοβουλίου. Η φυλάκιση του
αμερικανικής καταγωγής δημοσιογράφου είναι η τελευταία ενέργεια των δυνάμεων
ασφαλείας του Γιασέρ Αραφάτ να θέσουν υπό τον πλήρη έλεγχό του τα
παλαιστινιακά μέσα μαζικής ενημέρωσης.

Ο Νταούντ Κουτάμπ συνελήφθη την περασμένη Τρίτη αργά το βράδυ, μετά τις
καταγγελίες του ότι η παλαιστινιακή αρχή παρεμβάλλει παράσιτα στην τηλεοπτική
μετάδοση των συνεδριάσεων του Κοινοβουλίου. Ο Γιασέρ Αραφάτ δεν θέλει να
πληροφορούνται οι συμπατριώτες του τις κατηγορίες περί διαφθοράς και περί
αυταρχισμού που εκτοξεύονται εναντίον του στην παλαιστινιακή Βουλή.

«Κλήθηκε στο αστυνομικό τμήμα της Ραμάλα, στις 11 το βράδυ, για να δώσει
εξηγήσεις για τις τηλεοπτικές μεταδόσεις του. Μου τηλεφώνησε από το αστυνομικό
τμήμα στις 3 τα ξημερώματα για να μου πει ότι συνελήφθη», λέει ο αδελφός του,
Τζόναθαν Κουτάμπ.

Τη σύλληψή του δεν καταδίκασε μόνο το Διεθνές Ινστιτούτο Τύπου, αλλά και ο
Λευκός Οίκος που ζήτησε την άμεση απελευθέρωσή του. Η παλαιστινιακή αρχή,
όμως, απέρριψε το επίσημο αίτημα της Ουάσιγκτον για την αποφυλάκιση του
δημοσιογράφου, ο οποίος έχει αρχίσει απεργία πείνας.

Ο Παλαιστίνιος εισαγγελέας Χαλεντ-ελ Κίντρα ανακοίνωσε ότι θα διεξαχθούν
ανακρίσεις για να διαπιστωθεί αν ο Νταούντ Κουτάμπ παραβίασε τις αρχές του
επαγγέλματός του. Στην περίπτωση αυτή θα παραπεμφθεί σε δίκη.

Όταν ο Γιασέρ Αραφάτ ανέλαβε τον έλεγχο της Ιεριχούς και της Γάζας το 1994, οι
Παλαιστίνιοι δημοσιογράφοι πανηγύρισαν επειδή πίστεψαν ότι θα έχουν δικό τους
ελεύθερο Τύπο, απαλλαγμένο πλέον από τη λογοκρισία των Ισραηλινών. Αλλά, με
έκπληξη και οδύνη ανακάλυψαν πολύ γρήγορα ότι η ελευθεροτυπία ήταν ένα όνειρο
απατηλό και ότι το επάγγελμά τους αντιμετωπίζεται με την ίδια δυσπιστία στα
αυτόνομα παλαιστινιακά εδάφη όπως στη Δαμασκό και τη Βαγδάτη.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15844N521</ED>
<ID>
ID:169132

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N52&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ο μύθος της αθανασίας
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η κλωνοποίηση της Ντόλυ επανέφερε στο προσκήνιο μια λέξη που θα ακούγεται όλο
και περισσότερο όσο πλησιάζει το τέλος του αιώνα. Αθανασία: η προαιώνια (;)
επιθυμία του ανθρώπου.

ΤΟ 1916, ο διακεκριμένος αμερικανός ψυχολόγος Τζέιμς Λούμπα είχε στείλει σε
χίλιους αμερικανούς επιστήμονες το εξής ερώτημα: «Πιστεύετε σ' ένα Θεό που
επικοινωνεί με την ανθρωπότητα μέσω του νου και της καρδιάς και προς τον οποίο
μπορούμε να προσευχόμαστε με την ελπίδα να εισακουσθούμε;». Οι απαντήσεις, που
δημοσιεύτηκαν την ίδια χρονιά στη Βοστώνη με τη μορφή της ψυχολογικής,
ανθρωπολογικής και στατιστικής μελέτης, προκάλεσαν αίσθηση και έντονες
αντιδράσεις. Το 60% των επιστημόνων δήλωναν ότι δεν πιστεύουν στον Θεό. Το 50%
αμφισβητούσαν την αθανασία της ψυχής. Και το κυριότερο: το 66%, δηλαδή δύο
στους τρεις επιστήμονες, βεβαίωναν ότι δεν θέλουν να γίνουν αθάνατοι.

Ο Λούμπα είχε προβλέψει τότε ότι με τη διάδοση της εκπαίδευσης σε όλα τα
στρώματα της αμερικανικής κοινωνίας, ο αγνωστικισμός θα σημείωνε ακόμη
μεγαλύτερη άνοδο. Θέλοντας να διαπιστώσουν αν ο συνάδελφός τους είχε δίκιο,
δύο αμερικανοί μελετητές αποφάσισαν να κάνουν σήμερα την ίδια ακριβώς έρευνα.
Οι εποχές βέβαια είναι διαφορετικές. Χίλιοι επιστήμονες αντιστοιχούσαν τότε
στο 20% της πανεπιστημιακής κοινότητας, σήμερα στο 0,3%. Τα αμερικανικά
πανεπιστήμια είναι σήμερα πολύ πιο ετερογενή από θρησκευτική, πολιτιστική και
εθνική άποψη: στο Μπέρκλεϋ, για παράδειγμα, το 45% των φοιτητών και το 25% των
καθηγητών είναι ασιατικής καταγωγής. Παρά ταύτα, και η σημερινή έρευνα είναι
αποκαλυπτική. Από τα στοιχεία που δημοσιεύτηκαν στο τελευταίο τεύχος του
περιοδικού Nature, σοβαρή αύξηση των αγνωστικιστών δεν προκύπτει: ο Λούμπα
διαψεύστηκε. Παρατηρείται όμως μείωση εκείνων που πιστεύουν στην αθανασία της
ψυχής: από 51% σε 38%. «Έντονη επιθυμία» να κατακτήσουν την αθανασία εκφράζουν
πλέον μόνο ένας στους δέκα επιστήμονες (9% έναντι 34%). Οι πιο σκεπτικιστές
είναι οι φυσικοί και οι αστρονόμοι. Μεγαλύτερη πίστη στον Θεό έχουν οι μαθηματικοί.

Να λοιπόν που ο θάνατος δεν είναι τόσο μισητός όσο νομίζαμε. Ο άνθρωπος δεν
έχει θέσει ως πρωταρχικό του στόχο να τον νικήσει. Αντιλαμβάνεται πως ο αγώνας
είναι άνισος; Ανησυχεί για το τι θα πάθαινε ο πλανήτης αν ανατρεπόταν η
ισορροπία ανάμεσα στις γεννήσεις και τους θανάτους; Το ζήτημα της αθανασίας
διατηρεί σε κάθε περίπτωση τον ακαδημαϊκό του χαρακτήρα. Δικαίως λοιπόν οι
Ιταλοί αφιέρωσαν σ' αυτό τη φετινή διεθνή έκθεση βιβλίου του Τορίνο, που
άρχισε προχθές με θέμα: «Θα γίνουμε αθάνατοι;» Ο νομπελίστας Χημείας Ίλυα
Πριγκόζιν θα μιλήσει για την έννοια του χρόνου. Ο Τζων Χάρις, που διδάσκει
βιοηθική και φιλοσοφία στο Μάντσεστερ, θα προσεγγίσει την αθανασία από τη
βιολογική σκοπιά. Και ο αμερικανός φυσικός Φρανκ Τίπλερ, συγγραφέας του
βιβλίου «Η φυσική της αθανασίας», θα στηριχθεί στους νόμους της κβαντικής
μηχανικής, της κοσμολογίας και της πληροφορικής για να αποδείξει τον λόγο του
Ιησού: ότι οι νεκροί ανασταίνονται.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15844N522</ED>
<ID>
ID:169133

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N52&aa=2</URL></REF>


Article

<CATEGORY>vin07</CATEGORY>

 <H5>Ούτε μια...
</H5><H5>Το γαλλικό ΚΚ...
</H5><H5>Ο Ρονύ Μπρωμάν...
</H5><H5>Η «Μοντ»...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... τηλεοπτική μονομαχία.... Οι μεγάλοι αντίπαλοι στις γαλλικές εκλογές
περιορίστηκαν σε μονολόγους. Ο Ζυππέ απέρριψε την πρόταση Ζοσπέν για συζήτηση
στην τηλεόραση και οι σοσιαλιστές δεν επέμειναν. Έτσι, ελάχιστα φωτίστηκαν οι
διαφορές προγραμμάτων. Η ομίχλη έγινε πιο πυκνή, το κενό μεγαλύτερο. «Αυτό που
σε παγώνει ­ γράφει ο διευθυντής της «Λιμπερασιόν» Σερζ Ζυλύ ­ είναι η
αποκάλυψη της απουσίας ενός οράματος για το μέλλον. Όσο για τους εκλογείς, δεν
είναι αδιάφοροι. Απλώς απογοητευμένοι. Αισθάνονται ότι υπολογίζονται μόνο ως
πρόβατα. Είχαν επιθυμίες, είχαν αιτήματα, και το μόνο που τους δόθηκε ήταν
εκλογές. Ο Σιράκ δεν είχε τίποτα άλλο να δώσει. Ο βασιλιάς είναι γυμνός».

... πάντως, έχει λόγους να είναι ικανοποιημένο. Ένα από τα χαρακτηριστικά
αυτών των εκλογών είναι η προσέγγιση προς το ΚΚ διανοουμένων που είχαν
αποσκιρτήσει, «ασώτων υιών», ή και άλλων που εξ αρχής ανήκαν σε άλλους χώρους,
ιδίως στην ακροαριστερά. Καλλιτέχνες όπως ο Ροζέ Ανέν, κουνιάδος του
Μιττερράν, αρχιτέκτονες όπως ο Ρολάν Καστρό, συγγραφείς όπως ο Ντιντιέ
Νταινίξ, ο Ζαν Βωτρέν, η Ρεζίν Ντεφόρζ, δηλώνουν τη συμπάθειά τους προς το
κόμμα του Ρομπέρ Υ υπογράφοντας διακηρύξεις που γεμίζουν τον τελευταίο καιρό
τις σελίδες της «Ουμανιτέ», και που περιγράφουν το ΚΚ ως τη μόνη συνεπή δύναμη
στον αγώνα κατά του Μάαστριχτ και της «μονοθεωρίας» του καπιταλισμού. Μερικοί
μάλιστα από τους νέους συνοδοιπόρους υπήρξαν δεινοί επικριτές του ΚΚ. Άλλοι
δηλώνουν με συντριβή ότι το ΄95 ψήφισαν Σιράκ.

... ο ιδρυτής των «Γιατρών χωρίς σύνορα», άλλοτε ακούραστος αντικομμουνιστής,
είναι από τις πιο σημαντικές προσχωρήσεις. Δεν έγινε κομμουνιστής, λέει, αλλά
εκτιμά την «αγωνιστική παράδοση και εμπειρία του ΚΚ». Η στήριξή του στο κόμμα
αποτελεί και «μήνυμα προς τους σοσιαλιστές», τους οποίους κατηγορεί μεταξύ
άλλων για ηθική χαλαρότητα. Νέος ψηφοφόρος του ΚΚ είναι και ο εκδότης
Ζαν-Κλωντ Γκυγιεμπώ, που κάποτε η «Ουμανιτέ» τον στόλιζε με τα χειρότερα
επίθετα για ορισμένα ρεπορτάζ του από το Βιετνάμ. «Ακόμη μ' εξοργίζουν οι
απαρχαιωμένες θέσεις του ΚΚ για την οικονομία ­ είπε. ­ Αλλά οι σοσιαλιστές
έχουν γίνει κόμμα της μεσαίας τάξης, έχουν ξεκόψει από τα λαϊκά στρώματα.
Αυτά, τα διεκδικούν τώρα η ακροδεξιά και το ΚΚ. Αν το ένα απ' αυτά πρόκειται
να πάρει 15%, προτιμώ να είναι το ΚΚ».

...«τρομερό παιδί» του Τύπου της αριστεράς αλλά και «φανατικά ανεξάρτητη», όλο
και ανεβαίνει, ανεπηρέαστη από την επικαιρότητα ή από τα προβλήματα στον
ιδεολογικό της χώρο. Με 370.000 φύλλα, η 53χρονη εφημερίδα απέσπασε αυτές τις
μέρες από τη «Φιγκαρό» την πρώτη θέση μεταξύ των γαλλικών εντύπων εθνικής
κυκλοφορίας. Ποιο είναι το μυστικό της; Εν πρώτοις, λένε οι ίδιοι οι συντάκτες
της, είναι ο από τριετίας διευθυντής της Ζαν-Μαρί Κολομπανί, που μόλις
ανέλαβε, ζήτησε από τους συναδέλφους του τρία πράγματα: «Ειδήσεις, ειδήσεις
και ειδήσεις». Στις 32 σελίδες της χωρούν τα πάντα, και λίγο περισσότερα: αυτά
που η τηλεόραση ξεχνά, σνομπάρει ή αγνοεί. Και ακόμη, αναλύσεις και ολόκληρα
δοκίμια σε θέματα ιστορίας και πολιτισμού. Η έμφαση στη διεθνή επικαιρότητα
παραμένει επίσης έμμονη ιδέα της «Μοντ». Αλλά η ψύχωσή της είναι, περισσότερο
σήμερα, η ποιότητα στην έκφραση και στο ύφος. Ν' ανεβαίνει, μαζί, και το κοινό.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N52</CAT>
<ED>
Κωδικός άρθρου: A15844N523</ED>
<ID>
ID:169134

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N52&aa=3</URL></REF>


Article

<CATEGORY>vin08</CATEGORY>

 <H5>ΝΕΟ ΡΕΚΟΡ ΟΛΩΝ ΤΩΝ ΕΠΟΧΩΝ ΟΙ 1.727,7 ΜΟΝΑΔΕΣ ΧΘΕΣ ΣΤΟ ΧΡΗΜΑΤΙΣΤΗΡΙΟ </H5><H2>Πέταξε στην ψηλότερη κορυφή
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Ένα νέο ιστορικό ρεκόρ για τις τιμές των μετοχών είναι από χθες
πραγματικότητα. Ο Γενικός Δείκτης έσπασε χθες τα «κοντέρ», φθάνοντας τις
1.727,7 μονάδες. Η οδός Σοφοκλέους κατέκτησε έτσι την υψηλότερη κορυφή όλων
των εποχών για τα ελληνικά χρηματιστηριακά δεδομένα.

Το προηγούμενο ρεκόρ ήταν οι 1.684,31 μονάδες και είχε σημειωθεί στις 5
Ιουλίου 1990.

Χθες όμως ο δείκτης είχε τόση δύναμη, που έσπασε προς τα πάνω και το
ψυχολογικό φράγμα των 1.700 μονάδων. Τώρα, η κατάκτηση νέων κορυφών, είναι
απλά θέμα χρόνου, υποστηρίζουν χρηματιστές, αναλυτές και μέτοχοι, που όμως
προειδοποιούν ότι:

ΚΑΛΥΤΕΡΕΣ ΠΡΟΟΠΤΙΚΕΣ

«Η ανοδική πορεία δεν σημαίνει και πορεία χωρίς σκαμπανεβάσματα. Οι
διακυμάνσεις τιμών στις μετοχές είναι στοιχείο του χρηματιστηριακού παιχνιδιού».

Για τους παροικούντες τη Σοφοκλέους, η ανοδική πορεία των τιμών είναι κάτι φυσιολογικό.

«Δεν πρόκειται για τυχαίο φαινόμενο», υποστήριζε χθες ο πρόεδρος της Ένωσης
Μετόχων κ. Δημ. Καραγκούνης. «Δεν έχει σχέση με το ρεκόρ του 1990. Στηρίζεται
στις καλύτερες προοπτικές της τελευταίας 25ετίας, στην πτώση του πληθωρισμού
και των επιτοκίων και την αναμενόμενη κερδοφορία των εταιρειών στο τρέχον έτος.

ΠΛΗΘΩΡΙΣΜΟΣ ΚΑΙ ΟΤΕ

Η σταθερή οικονομική πολιτική της κυβέρνησης κερδίζει την εμπιστοσύνη της
αγοράς, η οποία επίσης, έχει προεξοφλήσει ότι τα εθνικά θέματα είναι τώρα σε
στάδιο θετικών εξελίξεων».

Πρόσθεσε ότι η δεύτερη φάση της μετοχοποίησης του ΟΤΕ, επιδρά ευνοϊκά στην
πορεία του Χρηματιστηρίου.

Στην πτώση του πληθωρισμού στάθηκε μεταξύ άλλων και ο πρόεδρος των χρηματιστών
(ΣΜΕΧΑ) κ. Παν. Κονταλέξης, που σημείωσε και την εμπιστοσύνη που εμπνέει η
σταθερή, γενικότερα, οικονομική πολιτική.

«Οι επενδύσεις σε μετοχές, είναι πλέον πολύ ελκυστικές, αφού τα επιτόκια των
καταθέσεων και των ομολόγων είναι πολύ χαμηλά και το κοινό ζητεί μεγαλύτερες αποδόσεις».

ΕΦΙΚΤΟΣ ΣΤΟΧΟΣ ΟΙ 2000 ΜΟΝΑΔΕΣ

Ο ίδιος πιστεύει ότι «το Χρηματιστήριο θα εξακολουθήσει να ανεβαίνει και
επιμένει ότι ο στόχος των 2.000 μονάδων είναι εφικτός για φέτος. Αλλά
επαναλαμβάνω, η ανοδική πορεία δεν σημαίνει και... ευθεία γραμμή προς τα πάνω.
Θα υπάρχουν και διακυμάνσεις».

Από την πλευρά του, ο χρηματιστηριακός εκπρόσωπος της ΑΒΝ-AMRO, κ. Ι.
Καλογεράκης, πιστεύει ότι η δεύτερη φάση της μετοχοποίησης του ΟΤΕ και η
κερδοφορία πολλών εταιρειών, δημιουργούν νέες προοπτικές για το Χρηματιστήριο.

Χθες, ο Γενικός Δείκτης του Χρηματιστηρίου ξεκίνησε από την αρχή ανοδικά.
«Λοκομοτίβα» της ανόδου οι μετοχές του ΟΤΕ και μερικών μεγάλων τραπεζών, όπως
για παράδειγμα της Εθνικής Τράπεζας και της Πίστεως.

Ο Γενικός Δείκτης σημείωσε άνοδο 2,60% και οι συναλλαγές έφθασαν τα 32,421
δισ. δρχ.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15844N531</ED>
<ID>
ID:169135

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N53&aa=1</URL></REF>


Article

<CATEGORY>vin08</CATEGORY>

 <H2>Πρόστιμα 720 εκατ. δρχ. για παιχνίδια με μετοχές
</H2>
ΚΑΜΠΑΝΕΣ 720 εκατ. δρχ. σε 9 ιδιώτες και 3 χρηματιστηριακές εταιρείες για
μεθοδεύσεις και προσυνεννοημένες συναλλαγές με μετοχές, επέβαλε η Επιτροπή Κεφαλαιαγοράς.

Ειδικότερα επιβάλλονται:

1 Στον κ. Βασίλειο Κωστόπουλο πρόστιμο 150.000.000 δρχ. για παράβαση
των διατάξεων που αφορούν την εκμετάλλευση εσωτερικής πληροφόρησης, τη
στρέβλωση της αγοράς και τη διάχυση ψευδούς και ανακριβούς πληροφόρησης,
σχετικά με συναλλαγές σε μετοχές της εταιρείας Μαγρίζος.

2Στον κ. Κωνσταντίνο Γεωργάκη πρόστιμο 150.000.000 δρχ. για παράβαση
των διατάξεων που αφορούν την εκμετάλλευση εσωτερικής πληροφόρησης, σχετικά με
συναλλαγές σε μετοχές των εταιρειών Παρνασσός και Ατέμκε.

3 Στον κ. Κωνσταντίνο Βαρυπομπιώτη πρόστιμο 100.000.000 δρχ. για
παράβαση των διατάξεων που αφορούν την εκμετάλλευση εσωτερικής πληροφόρησης,
τη στρέβλωση της αγοράς και τη διάχυση ψευδούς και ανακριβούς πληροφόρησης,
σχετικά με συναλλαγές σε μετοχές της εταιρείας Παρνασσός.

4 Στους κ.κ. Σπυρίδωνα Γιασάφακη και Εμμανουήλ Χατζάκη, αντίστοιχα,
πρόστιμα 60.000.000 δρχ. και 40.000.000 δρχ. για παράβαση των διατάξεων που
αφορούν την εκμετάλλευση εμπιστευτικής πληροφόρησης σχετικά με συναλλαγές σε
μετοχές της εταιρείας Μαγρίζος.

5 Στις κυρίες Ευαγγελία Γεωργάκη και Χρυσούλα Γεωργάκη πρόστιμα
10.000.000 δρχ. σε κάθε μία σχετικά με τις συναλλαγές σε μετοχές των εταιρειών
Παρνασσός και Ατέμκε.

6 Στους κ.κ. Ιωάννη Μαρκόπουλο και Λάμπρο Φράγκο πρόστιμα 25.000.000
δρχ. και 15.000.000 δρχ. αντίστοιχα για παράβαση των διατάξεων που αφορούν την
εκμετάλλευση εμπιστευτικής πληροφόρησης σχετικά με συναλλαγές σε μετοχές της
εταιρείας Παρνασσός.

Επίσης επιβάλλονται:

1 Στην Ιονική ΑΧΕ πρόστιμο 90.000.000 δρχ. για παραβάσεις των διατάξεων
που αφορούν την εκμετάλλευση εμπιστευτικής πληροφόρησης, τις προϋποθέσεις
κατάρτισης συμφωνίας επαναγοράς μετοχών καθώς και την υποχρέωση κατάρτισης
συμβάσεων ΑΧΕ με παραγωγούς.

2 Στη Σίγμα ΑΧΕ πρόστιμο 50.000.000 δρχ. για παράβαση των διατάξεων που
αφορούν την εκμετάλλευση εμπιστευτικής πληροφόρησης.

3 Στην Euroxx ΑΧΕ πρόστιμο 30.000.000 δρχ. για παράβαση των διατάξεων
που αφορούν την εκμετάλλευση εμπιστευτικής πληροφόρησης.

Η Ιονική Χρηματιστηριακή ανακοίνωσε ότι επιφυλάσσεται να διατυπώσει τις θέσεις
της ενώπιον των αρμοδίων αρχών και ότι από την αρχή περίπου του 1997, έχει
προχωρήσει σε διοικητική αναδιοργάνωση των υπηρεσιών της, συμπεριλαμβανομένης
τόσο της τοποθέτησης νέου χρηματιστηριακού εκπροσώπου, όσο και νέου γενικού
διευθυντή. Έχει καθιερώσει αυστηρότερους κανόνες για την εσωτερική λειτουργία
της και τις συναλλαγές, καθώς επίσης έχει προβεί στην πρόσληψη διεθνούς κύρους
ελεγκτικής εταιρείας.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15844N532</ED>
<ID>
ID:169136

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N53&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η σειρά των κρατικών τραπεζών
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΣΙΩΠΗ είναι ενίοτε χρυσός. Εν προκειμένω όμως συμβαίνει ακριβώς το αντίθετο.
Εννοούμε φυσικά την έλλειψη απάντησης από πλευράς κρατικών τραπεζών στην
πρωτοβουλία της Τράπεζας Πίστεως να μειώσει θεαματικά τα επιτόκια. Παρά το
γεγονός ότι ο υπουργός Εθνικής Οικονομίας έσπευσε ήδη να τις καλέσει να
προχωρήσουν με τόλμη στην αποκλιμάκωση των επιτοκίων.

Βεβαίως δεν αγνοούμε τις εγγενείς δυσχέρειες. Πρώτον, οι υπό κρατικό έλεγχο
τράπεζες έχουν αναλογικά διπλάσιο έως τριπλάσιο λειτουργικό κόστος σε σχέση με
τις ιδιωτικές. Δεύτερον, η βαθμιαία πτώση των επιτοκίων των κρατικών ομολόγων
­ στα οποία επενδύουν σημαντικό τμήμα των διαθεσίμων τους ­ τους αποστέρησε
από μεγάλα έσοδα.

Παρά ταύτα όμως ο ανταγωνισμός απαιτεί να υπάρξει απάντηση, διότι έτσι θα
κερδίσουν όλοι οι συναλλασσόμενοι με τις τράπεζες. Ίσως αν οι υπό κρατικό
έλεγχο τράπεζες προχωρούσαν ταχύτερα στις ιδιωτικοποιήσεις, θα είχαν
μεγαλύτερες ανταγωνιστικές δυνατότητες.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15844N533</ED>
<ID>
ID:169137

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N53&aa=3</URL></REF>


Article

<CATEGORY>vin08</CATEGORY>

 <H5>ΜΕΤΡΑ ΥΠΕΡ ΤΗΣ ΕΛΑΣΤΙΚΟΤΗΤΑΣ ΣΤΗΝ ΑΓΟΡΑ ΕΡΓΑΣΙΑΣ ΠΡΟΤΕΙΝΕΙ Η ΕΥΡΩΠΑΪΚΗ ΕΠΙΤΡΟΠΗ
</H5><H5>Ο «χάρτης» της αγοράς εργασίας
</H5><H5>Ο «δεκάλογος» της ανεργίας...
</H5><H5>Πού «χτυπά» η ανεργία
</H5><H2>Ανησυχητικές προβλέψεις
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Τη λήψη μέτρων που να ενισχύουν την ελαστικότητα στην αγορά εργασίας και τα
κίνητρα στις επιχειρήσεις ώστε να αυξηθούν οι προσλήψεις, προτείνει η
Ευρωπαϊκή Επιτροπή για τη χώρα μας προκειμένου να αντιμετωπισθεί η μάστιγα της ανεργίας.

Το μήνυμα αυτό στέλνει η Ευρωπαϊκή Επιτροπή σε μελέτη της για την αγορά
εργασίας στην Ελλάδα, που έγινε σε συνεργασία με το Οικονομικό Τμήμα του
Πανεπιστημίου Αθηνών. Η μελέτη σκιαγραφεί το τοπίο στην αγορά εργασίας και
καταλήγει σε ανησυχητικές προβλέψεις για την εξέλιξη της ανεργίας στα επόμενα
χρόνια, αν δεν ληφθούν μέτρα που να ενισχύουν τις προσλήψεις από τις
επιχειρήσεις. 
Ειδικότερα το μήνυμα στηρίζεται σε δύο βασικά συμπεράσματα της μελέτης,
σύμφωνα με τα οποία:

Πρώτον, η ανεργία μέχρι και το 1999 ­ στην καλύτερη περίπτωση ­ δεν αναμένεται
να παρουσιάσει πτώση. Έτσι, με βάση τις πιο αισιόδοξες προβλέψεις, το ποσοστό
ανεργίας στο τέλος του 20ού αιώνα θα κυμαίνεται σε υψηλά επίπεδα, πάνω από 10%.

Δεύτερον, το πρόβλημα της ανεργίας δεν πρόκειται να αντιμετωπισθεί με
«επεκτατικές» πολιτικές, που ενισχύουν μόνο τα εισοδήματα.

Πάντως, οι συντάκτες της μελέτης δεν αποκλείουν το ενδεχόμενο η ανεργία να
αυξηθεί ακόμη περισσότερο τα προσεχή χρόνια. 
Τονίζουν χαρακτηριστικά ότι: «Η σημαντική αύξηση στα ποσοστά ανεργίας είναι
λόγος εξαιρετικής ανησυχίας, διότι οι πιέσεις στην αγορά εργατικού δυναμικού
είναι πιθανόν να αυξηθούν στο εγγύς μέλλον». 
Τους φόβους αυτούς τους στηρίζουν στις προβλέψεις ότι στο προσεχές μέλλον θα
συρρικνωθεί ακόμη περισσότερο η απασχόληση στον αγροτικό τομέα της οικονομίας
(γεωργία κ.λπ), θα αυξηθεί η συμμετοχή των γυναικών στην αγορά εργασίας και θα
αυξηθεί ο αριθμός των μεταναστών. 
Ένας επιπλέον λόγος θα είναι ο περιορισμός των προσλήψεων στον δημόσιο τομέα.

ΣΤΗ ΜΕΛΕΤΗ καταγράφεται, επίσης, η μέχρι τώρα εξέλιξη στην Ελλάδα ευέλικτων
μορφών εργασίας. Ειδικότερα από τη μελέτη προκύπτει ότι:

* Η Ελλάδα έχει το χαμηλότερο ποσοστό εργαζομένων με μερική απασχόληση, καθώς
εκτός των άλλων η σχετική νομοθεσία εφαρμόζεται μόλις από το 1990. Σύμφωνα με
τα στοιχεία, το 1995 το 69,3% των εργαζομένων απασχολούνταν τουλάχιστον 40
ώρες την εβδομάδα. Από αυτούς πάνω από το 37,8% εργάζονταν από 40 έως 47 ώρες
την εβδομάδα. Ειδικότερα, το 1995, το 28,5% των γυναικών και το 15% των ανδρών
εργάζονταν λιγότερο από 35 ώρες την εβδομάδα. Αντίστοιχα, το 15,3% των
γυναικών και το 7,2% των ανδρών εργάζονταν λιγότερο από 24 ώρες.

* Υπάρχουν σοβαροί περιορισμοί στις υπερωρίες, κυρίως στη βιομηχανία. Να
σημειωθεί πάντως ότι η εισαγωγή της τέταρτης βάρδιας είχε ως αποτέλεσμα να
αυξηθεί ο μέσος όρος της εβδομαδιαίας εργασίας στη βιομηχανία. Έτσι από 64
ώρες το 1989 έφθασε στις 88 ώρες το 1994. Επίσης ο αριθμός των εταιρειών που
λειτουργούν με βάρδιες έχει φθάσει σήμερα το 86% του συνόλου, από 52% το 1989.

* Οι μισοί περίπου εργαζόμενοι είναι αυτοαπασχολούμενοι ή βοηθοί χωρίς πληρωμή
σε οικογενειακές επιχειρήσεις. Ειδικότερα ανέρχονται στο 53,9% του συνόλου.

* Ένα μεγάλο ποσοστό των εργαζομένων απασχολείται στον δημόσιο τομέα.
Ειδικότερα πρόκειται για το 20% της συνολικής εργατικής δύναμης, καθώς και το
40% των μισθωτών.

ΣΕ 10 βασικές αιτίες οφείλεται, σύμφωνα με τη μελέτη, η σημαντική αύξηση της
ανεργίας στην Ελλάδα τα τελευταία χρόνια. 
Οι λόγοι για το «άλμα» που έκανε το ποσοστό ανεργίας (σήμερα είναι 10,4%)
καταγράφονται λεπτομερώς στη μελέτη της Ευρωπαϊκής Επιτροπής και είναι:

1 Η συρρίκνωση της αγροτικής παραγωγής που συνοδεύτηκε και με
συγκέντρωση του μεγαλύτερου ποσοστού του εργατικού δυναμικού στις μεγάλες πόλεις.

2Τα σοβαρά προβλήματα που αντιμετώπισαν οι βιομηχανικές επιχειρήσεις τη
δεκαετία του 1980, τα οποία εντάθηκαν τα πρώτα πέντε χρόνια της δεκαετίας του
1990. Οι επιχειρήσεις διαπίστωσαν πτώση των πωλήσεων, λόγω αύξησης του
ανταγωνισμού, με αποτέλεσμα να μειωθεί η απασχόληση στον βιομηχανικό τομέα
κατά 11,3%.

3Η αύξηση της συμμετοχής των γυναικών στο εργατικό δυναμικό κυρίως στις υπηρεσίες.

4Ο περιορισμός των προσλήψεων στο Δημόσιο.

5Οι περιοριστικές νομισματικές και συναλλαγματικές πολιτικές, οι οποίες
δημιούργησαν εμπόδια στη χρηματοδότηση των επιχειρήσεων. Να σημειωθεί ότι η
«σκληρή» δραχμή δημιούργησε προβλήματα στην ανταγωνιστικότητα των ελληνικών
επιχειρήσεων, σε σχέση με τις ξένες.

6Η ανεπαρκής οικονομική ανάπτυξη και η ύφεση στην οικονομία τα
τελευταία χρόνια, που είχε ως αποτέλεσμα να κλείσουν αρκετές επιχειρήσεις.

7 Η αύξηση στις αμοιβές των εργαζομένων, ανεξάρτητα από την αύξηση της
παραγωγικότητας, που είχε ως αποτέλεσμα την αύξηση του κόστους εργασίας για
τις επιχειρήσεις.

8 Τα δομικά προβλήματα και οι ακαμψίες στην οικονομία (μονοπωλιακή
διάρθρωση ορισμένων κλάδων).

9 Οι ανεπάρκειες στην οργάνωση του εργατικού δυναμικού και το ισχύον
ανελαστικό καθεστώς στην αγορά εργασίας.

10 Η υψηλή νόμιμη και παράνομη μετανάστευση.

ΣΤΗ ΜΕΛΕΤΗ παρουσιάζονται ακόμη οι ομάδες υψηλού κινδύνου ανεργίας. Δηλαδή οι
ομάδες που «χτυπά» πιο εύκολα η ανεργία. Προκύπτει ειδικότερα ότι η ανεργία:

* Είναι υψηλότερη στις αστικές περιοχές, σε σχέση με τις ημιαστικές και τις αγροτικές.

* Βαρύνει περισσότερο τις γυναίκες, τους νέους, καθώς και όσους έχουν περάσει
τα 50 τους χρόνια.

* Η πιθανότητα να μείνει κανείς άνεργος είναι υψηλότερη για όσους είναι
απόφοιτοι Λυκείου ή έχουν πάει σε τεχνικές και επαγγελματικές σχολές όλων των
επιπέδων. Είναι δε χαμηλότερη για όσους είναι απόφοιτοι του Δημοτικού ή δεν
έχουν πάει καθόλου σχολείο. Οι απόφοιτοι των ΑΕΙ «υποφέρουν» λιγότερο από ό,τι
ο μέσος όρος, αλλά και πάλι πλήττονται από υψηλό ποσοστό ανεργίας.

* Μεγάλα ποσοστά ανεργίας υπάρχουν σε περιοχές όπου έκλεισαν μεγάλα εργοστάσια
(όπως π.χ. η Πάτρα, Βόλος κ.ά.).

* Η Ελλάδα κατατάσσεται μεταξύ των χωρών εκείνων της Ευρωπαϊκής Επιτροπής που
έχουν τις μικρότερες δαπάνες για την ενίσχυση των ανέργων. Το σύστημα
επιδομάτων ανεργίας είναι από τα λιγότερο γενναιόδωρα, καθώς το επίδομα
ανταποκρίνεται μόλις στο 50% της ελάχιστης αμοιβής για εργαζομένους χωρίς προϋπηρεσία.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N54</CAT>
<ED>
Κωδικός άρθρου: A15844N541</ED>
<ID>
ID:169138

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N54&aa=1</URL></REF>


Article

<CATEGORY>vin08</CATEGORY>

 <H5>ΑΝΑΒΟΛΗ ΤΗΣ ΔΙΚΗΣ ΓΙΑ ΤΑ ΜΕΤΑΧΕΙΡΙΣΜΕΝΑ ΖΗΤΕΙ Η ΕΛΛΑΔΑ
</H5><H2>Συμβιβαστική λύση
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Τετράμηνη αναβολή της δίκης στο Ευρωπαϊκό Δικαστήριο για τη φορολογία στα
μεταχειρισμένα Ι.Χ. ζητεί τώρα η ελληνική κυβέρνηση.

Στο διάστημα της αναβολής θα γίνει προσπάθεια ώστε να βρεθεί μια συμβιβαστική
λύση με την Ευρωπαϊκή Επιτροπή, που να ικανοποιεί τόσο την Ελλάδα όσο και την
Ευρωπαϊκή Ένωση.

Σύμφωνα με πληροφορίες, ήδη εκπρόσωποι των υπουργείων Οικονομικών, ΠΕΧΩΔΕ,
Μεταφορών και Επικοινωνιών έχουν έρθει σε επαφή με την Επιτροπή της Ευρωπαϊκής
Ένωσης, με στόχο τον καθορισμό συνάντησης για να συζητήσουν το θέμα της
προσφυγής, αλλά και συγκεκριμένες προτάσεις με σκοπό την εξεύρεση κάποιας
κοινά αποδεκτής λύσης.

Όπως έχουν γράψει «ΤΑ ΝΕΑ», στις προθέσεις της κυβέρνησης είναι εκτός των
άλλων και η επιβολή φόρου μεταβίβασης στις αγοραπωλησίες όλων των
μεταχειρισμένων αυτοκινήτων. Ο στόχος είναι να εισπραχθούν οι φόροι που θα
χαθούν από τη μείωση του Ειδικού Φόρου Κατανάλωσης στα μεταχειρισμένα Ι.Χ. από
48% μέχρι 400% που είναι σήμερα στο 10% μέχρι 75% που είναι ο φόρος που
επιβάλλεται στα καινούργια αυτοκίνητα αντιρρυπαντικής τεχνολογίας.

Επίσης, η πρόταση που επεξεργάζεται η επιτροπή που έχει συσταθεί από τα τρία
συναρμόδια υπουργεία προβλέπει ότι η μείωση του ΕΦΚ θα ισχύσει μόνο για τα
μεταχειρισμένα Ι.Χ. τελευταίας τεχνολογίας, ώστε η Ελλάδα να μη γίνει το
«νεκροταφείο» των Ι.Χ. της Ευρώπης. Στην πρόταση αυτή φαίνεται ότι συμφωνεί
και η Ευρωπαϊκή Επιτροπή. Ήδη, το υπουργείο Οικονομικών με έγγραφό του προς το
υπουργείο Εξωτερικών ζητεί να κάνει τις απαραίτητες ενέργειες, ώστε να
αναβληθεί η εκδίκαση της υπόθεσης από το Ευρωπαϊκό Δικαστήριο, που έχει
προγραμματισθεί για τις 29 Μαΐου.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N581</ED>
<ID>
ID:169139

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=1</URL></REF>


Article

<CATEGORY>vin08</CATEGORY>

 <H2>Πρώτα καταγραφή, μετά περικοπές στα κρατικά αυτοκίνητα
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

ΣΤΟ «φακέλωμα» των Μερσεντές και όλων των επιβατικών αυτοκινήτων που ανήκουν
στο Δημόσιο και χρησιμοποιούνται από τις δημόσιες υπηρεσίες, τα υπουργεία,
τους ΟΤΑ, τις ΔΕΚΟ, τα ΝΠΔΔ, τη Βουλή και γενικά όλους τους κρατικούς φορείς ­
πλην των υπουργείων Εθνικής Άμυνας, Δημόσιας Τάξης και της ΕΥΠ για λόγους
απορρήτου ­ προχωρεί το υπουργείο Εσωτερικών και Δημόσιας Διοίκησης.

Δεύτερο βήμα θα είναι η λήψη μέτρων που θα περικόπτουν τον μεγάλο αριθμό αυτών
των αυτοκινήτων καθώς έχει διαπιστωθεί ότι πολλές κρατικές υπηρεσίες έχουν
περισσότερα από όσα χρειάζονται με αποτέλεσμα να αυξάνεται και η δαπάνη για τη
χρήση και τη συντήρησή τους. Με τα μέτρα που θα ληφθούν εκτιμάται ότι θα
περιορισθούν οι δαπάνες χρήσης, συντήρησης και επισκευής τους που επιβαρύνουν
τον κρατικό προϋπολογισμό και τείνουν να προσλάβουν ανησυχητικές διαστάσεις.

Αυτά προκύπτουν από εγκύκλιο που έστειλε το υπουργείο Εσωτερικών και Δημόσιας
Διοίκησης προς όλα τα υπουργεία, τη Βουλή καθώς και την Προεδρία της
Δημοκρατίας και τους καλεί μέχρι τις 21 Ιουλίου 1997 να έχουν υποβάλει σ' αυτό
συγκεντρωτικές καταστάσεις με τα αναλυτικά στοιχεία για τα αυτοκίνητα που
έχουν στην κατοχή τους καθώς και τις δαπάνες χρήσης τους.

Ειδικά για την Προεδρία της Δημοκρατίας και τη Βουλή η προθεσμία έληγε στις 20
Μαΐου. Το μέτρο αφορά και όλες τις υπηρεσίες που υπάγονται στα υπουργεία, ενώ
η ίδια διαδικασία θα τηρείται κάθε χρόνο προκειμένου να παρακολουθούνται
«στενά» οι όποιες μεταβολές.

απόκτησής τους, στις δαπάνες Να σημειωθεί ότι στις καταστάσεις που θα
υποβληθούν φέτος, κάθε φορέας θα συμπεριλάβει τα οχήματα που είχε στην
κυριότητά του μέχρι τις 31-12-96.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N582</ED>
<ID>
ID:169140

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=2</URL></REF>


Article

<CATEGORY>vin08</CATEGORY>

 <H2>Πίτσες στη μισή τιμή λόγω γενεθλίων
</H2>
ΕΝΑ ΧΡΟΝΟ στην Ελλάδα γιορτάζει στις 27 Μαΐου η Domino's Pizza και με την
ευκαιρία αυτή δίνει σε όλους τους πελάτες της έκπτωση 50% στις αγορές που θα
κάνουν εκείνη την ημέρα.

Επίσης, την ίδια μέρα η διοίκηση της εταιρείας αποφάσισε να αυξήσει την
εγγύηση που δίνει στους πελάτες της (από 500 δρχ. που είναι σήμερα, σε 1.000
δρχ.) όταν τυχαίνει η παραγγελία τους να καθυστερήσει πάνω από 30'.

Η Domino's Pizza είναι η μεγαλύτερη εταιρεία διανομής πίτσας στον κόσμο και
έχει έδρα το Detroit, στις ΗΠΑ. Η Anatron Food Services Α.Ε., που έχει τα
δικαιώματα της Domino's Pizza στην Ελλάδα, άνοιξε το πρώτο κατάστημα τον Μάιο
1996 στην Ερυθραία. Σήμερα, ύστερα από ένα χρόνο λειτουργίας, έχει τρία καταστήματα.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N583</ED>
<ID>
ID:169141

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=3</URL></REF>


Article

<CATEGORY>vin08</CATEGORY>

 <H2>Διάλογος: Εν αρχή ην τα διαδικαστικά
</H2>
ΤΑ ΜΕΓΑΛΑ θέματα της ανάπτυξης, της απασχόλησης και της ανταγωνιστικότητας θα
απασχολήσουν τον κοινωνικό διάλογο που αρχίζει την Τρίτη και πρόκειται να
ολοκληρωθεί εντός του έτους. Θέματα διαδικαστικού χαρακτήρα θα εξετάσει την
Τρίτη στη συνεδρίασή της η συντονιστική γραμματεία του κοινωνικού διαλόγου, η
οποία αποτελείται από εκπροσώπους της κυβέρνησης, των εργατικών και των
εργοδοτικών οργανώσεων.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N584</ED>
<ID>
ID:169142

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=4</URL></REF>


Article

<CATEGORY>vin08</CATEGORY>

 <H2>Παραίτηση με παρασκήνιο στην Ολυμπιακή
</H2>
ΑΠΟΔΕΚΤΗ έκανε χθες το Διοικητικό Συμβούλιο της Ολυμπιακής Αεροπορίας την
παραίτηση του βοηθού διευθύνοντος συμβούλου και υπευθύνου του Εμπορικού Τομέα
της εταιρείας, κ. Σταύρου Δαλιάκα.

Στην επιστολή παραίτησής του, που απέστειλε ο κ. Δαλιάκας στις αρχές της
εβδομάδας προς τον πρόεδρο της Ο.Α., επικαλείται «λόγους κοπώσεως».

Ωστόσο, πριν από λίγες ημέρες ο υπουργός Μεταφορών κ. Χάρης Καστανίδης είχε
ζητήσει από τη διοίκηση της Ο.Α. να αποδοθούν ευθύνες για την καθυστέρηση
είσπραξης από την εταιρεία ποσού 300 εκατ. δρχ., το οποίο όφειλαν τουριστικοί
πράκτορες της Θεσσαλονίκης. Τους οικονομικούς διακανονισμούς των πρακτόρων με
τον Εμπορικό Τομέα της Ο.Α., του οποίου προΐστατο ο κ. Δαλιάκας, ερευνά ήδη η
Οικονομική Διεύθυνση της εταιρείας.

Χθες, το Δ.Σ. της Ο.Α. αποφάσισε να μην οριστεί νέος βοηθός διευθύνοντος
συμβούλου, καθώς και το νέο οργανόγραμμα της εταιρείας, που συντάχθηκε
πρόσφατα από την εταιρεία Μακένζι, δεν προβλέπει τέτοια θέση. Την ευθύνη του
Εμπορικού Τομέα στο εξής θα έχει ο διευθύνων σύμβουλος της Ο.Α., κ. Ιορδάνης Καρατζάς.

*Το Δ.Σ. της Ο.Α. στη χθεσινή συνεδρίασή του ενέκρινε την υπογραφή της νέας
συλλογικής σύμβασης εργασίας των ιπτάμενων μηχανικών, η οποία σε σχέση με
πέρυσι είναι αυξημένη κατά 4%.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N585</ED>
<ID>
ID:169143

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=5</URL></REF>


Article

<CATEGORY>vin08</CATEGORY>

 <H2>Δεν ενδιαφέρεται τώρα η Τράπεζα Εργασίας για την Τράπεζα Κ.Ε.
</H2>
Η ΤΡΑΠΕΖΑ ΕΡΓΑΣΙΑΣ απέσυρε το ενδιαφέρον της για την απόκτηση του
προσφερόμενου προς πώληση πακέτου μετοχών της Τραπέζης Κεντρικής Ελλάδος, μη
αποδεχόμενη εκ των υστέρων τεθείσα ρήτρα, για διατήρηση (ως έχουν σήμερα) των
θέσεων εργασίας. Σε ανακοίνωσή της, αναφέρει ότι στην πρότασή της και το
επιχειρηματικό σχέδιο που τη συνόδευε, η Τράπεζα Εργασίας δεν αναφερόταν σε
ενδεχόμενες απολύσεις. Αντίθετα, το σχέδιό της οδηγούσε σε αύξηση των θέσεων
εργασίας, αφού οικειοθελώς δεσμευόταν «να διατηρήσει τη λειτουργία της
Τραπέζης Κεντρικής Ελλάδος ανεξάρτητη, τουλάχιστον για μια πενταετία από την
ημερομηνία εξαγοράς».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N586</ED>
<ID>
ID:169144

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=6</URL></REF>


Article

<CATEGORY>vin08</CATEGORY>

 <H2>Ερώτηση για ΟΤΕ - κινητή τηλεφωνία
</H2>
ΔΕΝ χρειάζεται δεύτερος ΟΤΕ, δήλωσε χθες η κυβέρνηση διά του υφυπουργού
Μεταφορών και Επικοινωνιών Μανόλη Λουκάκη στη Βουλή. Ο υφυπουργός παραδέχθηκε
όμως ότι έχουν ξεκινήσει κάποιες συζητήσεις μεταξύ του Οργανισμού και της ΔΕΗ
για την αξιοποίηση των δικτύων της ΔΕΗ. Ο κ. Λουκάκης κλήθηκε να απαντήσει σε
ερώτηση του βουλευτή της Ν.Δ. Ν. Γκελεστάθη ο οποίος υποστήριξε ότι η
κυβέρνηση ετοιμάζεται να επιτρέψει την δημιουργία ιδιωτικού ΟΤΕ.

Ο κ. Γκελεστάθης χθες κατέθεσε ερώτηση στη Βουλή, συνοδευόμενη από αίτηση
κατάθεσης εγγράφων με την οποία ζητεί από τον υπουργό Μεταφορών και
Επικοινωνιών να εξηγήσει κάτω από ποιες προϋποθέσεις το Δ.Σ. του ΟΤΕ αποφάσισε
τη συνεργασία της θυγατρικής του Cosmote με την νορβηγική εταιρεία Telenorma
για την ανάπτυξη κινητής τηλεφωνίας με το σύστημα DCS-1800.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N587</ED>
<ID>
ID:169145

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=7</URL></REF>


Article

<CATEGORY>vin08</CATEGORY>

 <H2>Στο Χρηματιστήριο και η Σφακιανάκης ΑΕΒΕ
</H2><H2></H2>
ΟΙ ΔΗΜΟΣΙΕΣ εγγραφές για την εισαγωγή των μετοχών της Σφακιανάκης ΑΕΒΕ στην
Κύρια Αγορά του Χρηματιστηρίου Αξιών Αθηνών αρχίζουν την Τρίτη 27 Μαΐου και
ολοκληρώνονται στις 30 Μαΐου 1997.

Η Σφακιανάκης ΑΕΒΕ θα αντλήσει 4,25 δισ. δρχ. με την έκδοση 2.125.000 νέων
κοινών ανώνυμων μετοχών, ονομαστικής αξίας 300 δρχ. και με τιμή διάθεσης 2.000
δρχ. η κάθε μία, οι 2.025.000 μετοχές θα διατεθούν στο ευρύ επενδυτικό κοινό
μέσω δημόσιας εγγραφής και οι υπόλοιπες 100.000 με ιδιωτική τοποθέτηση.

Σύμβουλος της έκδοσης είναι η Ν.Δ. Δεβλετόγλου ΑΧΕ και κύριος ανάδοχος η Alpha
Τράπεζα Πίστεως.

Τα κεφάλαια που θα αντλήσει η εταιρεία θα χρησιμοποιηθούν για την αποπεράτωση
κτιριακών εγκαταστάσεων, αλλά και ως κεφάλαιο κίνησης. Η Σφακιανάκης ΑΕΒΕ ήταν
το 1995 πρώτη σε κερδοφορία μεταξύ των εταιρειών αυτοκινήτων, ενώ κατά τη
χρήση 1996, τα κέρδη προ φόρων παρουσίασαν αύξηση 58%.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N588</ED>
<ID>
ID:169146

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=8</URL></REF>


Article

<CATEGORY>vin08</CATEGORY>

 <H5>Παρατηρήσεις για την πράσινη κάρτα
</H5><H2>Και φίλτρο με ξυλάνθρακα και σηπιόλιθο
</H2>
SELECT λέγεται το νέο τσιγάρο που εισήγαγε πρόσφατα στην ελληνική αγορά η
Rothmans. Με τα υψηλής ποιότητας αmerican blend καπνά που διαθέτει, καθώς και
με το ειδικό τριπλό φίλτρο ελβετικής τεχνολογίας, ήρθε να καλύψει τις ανάγκες
του σύγχρονου απαιτητικού καπνιστή. Το φίλτρο, που αποτελείται από ενεργό
ξυλάνθρακα και από ένα φυσικό ορυκτό, τον σηπιόλιθο, χαρίζει στο Select την
απόλυτη ποιότητα light. Η επιτυχία του Select στις αγορές που ήδη κυκλοφορεί
ήταν καθοριστική στην απόφαση της Rothmans, το καλοκαίρι του 1996, να αγοράσει
τη μεγάλη ελβετική καπνοβιομηχανία J.F. Burrus που το παράγει.

ΤΙΣ παρατηρήσεις της στο σχέδιο του Προεδρικού Διατάγματος για τη νομιμοποίηση
των λαθρομεταναστών θα υποβάλει τη Δευτέρα η ολομέλεια της ΟΚΕ (Οικονομική -
Κοινωνική Επιτροπή). Το δεύτερο Π.Δ. προβλέπει, ως γνωστόν, την έκδοση
πράσινης κάρτας ­ υπό προϋποθέσεις ­ χρονικής διάρκειας 5 ετών στους
λαθρομετανάστες. Η ισχύς των δύο Π.Δ. θα αρχίσει εντός του Ιουνίου.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15844N589</ED>
<ID>
ID:169147

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N58&aa=9</URL></REF>


Article

<CATEGORY>vin08</CATEGORY>

 <H2>Ρεκόρ όλων των εποχών
</H2>
Νέο ιστορικό ρεκόρ όλων των εποχών σημειώθηκε χθες στο Χρηματιστήριο Αξιών
Αθηνών (ΧΑΑ) μετά την κατακόρυφη άνοδο των τιμών των μετοχών. Ο Γενικός
Δείκτης έκλεισε στις 1.727,70 μονάδες, σημειώνοντας άνοδο 43,85 μονάδων, ή
ποσοστό 2,60%. Το καταρριφθέν ρεκόρ ήταν αυτό των 1.684,31 μονάδων της Πέμπτης
5ης Ιουλίου 1990. Το μεγάλο αγοραστικό ενδιαφέρον που εκδηλώθηκε για τις
μετοχές ιδιαίτερα των τραπεζών ήταν η κυριότερη αιτία αυτής της ανόδου. Μετά
τη χθεσινή άνοδο, η αύξηση του Γενικού Δείκτη από την αρχή του έτους έφτασε το
85%. Από τις 256 μετοχές που πραγματοποίησαν συναλλαγές, 132 σημείωσαν άνοδο,
96 πτώση και 28 παρέμειναν σταθερές, ενώ 62 έκλεισαν με αγοραστές και 129 με
πωλητές.Η αξία των συναλλαγών ανήλθε σε 32,4 δισ. δρχ. (8.081.386 τεμ.).
Αναλυτικά τα 7.439.036 τεμάχια αξίας 31,3 δισ. δρχ. αφορούσαν την Κύρια Αγορά,
ενώ τα 642.350 τεμάχια συνολικής αξίας 1.124 εκατ. δρχ. την Παράλληλη Αγορά.
Τη μεγαλύτερη αξία συναλλαγών σημείωσαν οι μετοχές των Τραπεζών (13.5 δισ.
δρχ. - 899.962 τεμάχια) και ακολούθησε ο κλάδος των Μεταλουργικών επ. (με 2,9 δισ.

- 536.400 τεμάχια).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N59</CAT>
<ED>
Κωδικός άρθρου: A15844N591</ED>
<ID>
ID:169148

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N59&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Η κόντρα Ερμή - Ουρανού, το βράδυ, μπορεί να
προκαλέσει ατυχήματα, αποκαλύψεις ή ρήξεις σχέσεων. Αύριο, οι γεννημένοι γύρω
στις 25 Μαΐου ας προφυλάξουν υγεία, γάμο, σχέσεις και συνεργασίες.

ΚΑΡΚΙΝΟΣ

(22 Ιουνίου - 22 Ιουλίου). Η κόντρα Ερμή - Ουρανού, το βράδυ, μπορεί να
προκαλέσει καβγάδες και ρήξεις σχέσεων. Και αύριο, λόγω της κόντρας Ηλίου -
Πλούτωνα, το κλίμα θα είναι βαρύ και θα υπάρξουν εντάσεις.

ΛΕΩΝ

(23 Ιουλίου - 22 Αυγούστου). Η κόντρα Ερμή - Ουρανού, το βράδυ, μπορεί να
προκαλέσει έντονες αντιπαραθέσεις στην προσωπική ή στην επαγγελματική σας ζωή.
Το ίδιο και αύριο, ειδικά αν έχετε γεννηθεί γύρω στις 31 Ιουλίου.

ΠΑΡΘΕΝΟΣ

(23 Αυγούστου - 23 Σεπτεμβρίου). Η κόντρα Ερμή - Ουρανού, το βράδυ, μπορεί να
προκαλέσει ατυχήματα και έντονες αντιπαραθέσεις. Το ίδιο ισχύει και αύριο,
ειδικά αν έχετε γεννηθεί γύρω στις 27 Αυγούστου.

ΖΥΓΟΣ

(24 Σεπτεμβρίου - 23 Οκτωβρίου). Η κόντρα Ερμή - Ουρανού, το βράδυ, μπορεί να
προκαλέσει εντάσεις με αγαπημένα σας πρόσωπα. Αύριο, φυλαχθείτε από ατυχήματα
και αποφύγετε «παιχνίδια εξουσίας».

ΣΚΟΡΠΙΟΣ

(24 Οκτωβρίου - 22 Νοεμβρίου). Η κόντρα Ερμή - Ουρανού, το βράδυ, μπορεί να
προκαλέσει ατυχήματα και έντονες αντιπαραθέσεις, ειδικά αν γεννηθήκατε γύρω
στις 31 Οκτωβρίου. Αύριο, αποφύγετε «παιχνίδια εξουσίας».

ΤΟΞΟΤΗΣ

(23 Νοεμβρίου - 21 Δεκεμβρίου). Το βράδυ, φυλαχθείτε από ατυχήματα και ρήξεις
σχέσεων. Αύριο, η κόντρα Ηλίου - Πλούτωνα μπορεί να προκαλέσει μεγάλες
εντάσεις, ειδικά αν έχετε γεννηθεί γύρω στις 26 Νοεμβρίου.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κόντρα Ερμή - Ουρανού, το βράδυ, μπορεί να
προκαλέσει αιφνίδιες αντιπαραθέσεις με αγαπημένα σας πρόσωπα. Αύριο, η κόντρα
Ηλίου - Πλούτωνα θα βαρύνει, επίσης, πολύ την ατμόσφαιρα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η κόντρα Ερμή - Ουρανού, το βράδυ, μπορεί να
προκαλέσει εκρήξεις νεύρων, ατυχήματα ή ξαφνικές αδιαθεσίες. Προσοχή, ειδικά
αν έχετε γεννηθεί γύρω στις 28 Ιανουαρίου

ΙΧΘΥΕΣ

(19 Φεβρουαρίου - 20 Μαρτίου). Η κόντρα Ερμή - Ουρανού, το βράδυ, μπορεί να
προκαλέσει καβγάδες, ατυχήματα, ξαφνικές αδιαθεσίες. Το ίδιο ισχύει και για
αύριο, ειδικά αν έχετε γεννηθεί γύρω στις 23 Φεβρουαρίου.

ΚΡΙΟΣ

(21 Μαρτίου - 19 Απριλίου). Η κόντρα Ερμή - Ουρανού, το βράδυ, μπορεί να
προκαλέσει έντονες διενέξεις για οικονομικούς ή πολιτικούς λόγους. Αύριο, να
προσέχετε όταν οδηγείτε. Να ελέγχετε τον εκνευρισμό και το πείσμα σας.

ΤΑΥΡΟΣ

(20 Απριλίου - 20 Μαΐου). Η κόντρα Ερμή - Ουρανού, το βράδυ, επηρεάζει πιο
άμεσα τους γεννημένους γύρω στις 29 Απριλίου. Αποφύγετε προστριβές με
προϊσταμένους ή γονείς. Προφυλάξτε τη δημόσια εικόνα σας. Φυλαχθείτε από ατυχήματα.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: N65</CAT>
<ED>
Κωδικός άρθρου: A15844N651</ED>
<ID>
ID:169149

</ID><URL>http://ta-nea.dolnet.gr/neaweb/neafile.print_unique?e=A&f=15844&m=N65&aa=1</URL></REF>


Article

<CATEGORY>vin10</CATEGORY>

 <H5>ΧΩΡΙΣ ΖΑΕΤΣ ΚΑΙ ΑΣΤΕΡΙΑ ΤΟΥ Ο ΠΑΟ ΣΤΗ ΘΕΣΣΑΛΟΝΙΚΗ
</H5><H2>Άδοξο φινάλε
</H2><H2></H2>
ALIGN="CENTER">
ΜΕ ΤΟΝ Ζάετς να «ψάχνει» παίκτες στο εξωτερικό και χωρίς τους Καλλιτζάκη -
Ουζουνίδη αντιμετωπίζει, σε έναν αγώνα χωρίς ενδιαφέρον, ο Παναθηναϊκός αύριο
τον Ηρακλή. Ένα φινάλε που δεν περίμενε κανείς φίλος της αθηναϊκής ομάδας.

σελίδα 3

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15844O001</ED>
<ID>
ID:169150

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O00&aa=1</URL></REF>


Article

<CATEGORY>vin10</CATEGORY>

 <H5></H5><H2>Ο Ραβούσης αποχαιρετά τον κόσμο της ΑΕΚ
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15844O002</ED>
<ID>
ID:169151

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O00&aa=2</URL></REF>


Article

<CATEGORY>vin10</CATEGORY>

 <H2>ΓΙΟΥΒΕΝΤΟΥΣ
</H2><H2>Το μυστικό του Λίπι και ο τίτλος
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15844O003</ED>
<ID>
ID:169152

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Λαμπρή φιέστα
</H2><H2>(Εικόνα μεγέθους : 15887 bytes)
</H2>
Φιέστα τίτλου. Οι ποδοσφαιριστές του Ολυμπιακού θα σηκώσουν αύριο το
βράδυ στο Φάληρο το βαρύτιμο τρόπαιο για την κατάκτηση του 18ου Επαγγελματικού Πρωταθλήματος

σελίδα 1

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15844O004</ED>
<ID>
ID:169153

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Μαθαίνουν στα παιδιά σωστά το ποδόσφαιρο
</H2><H2>(Εικόνα μεγέθους : 12431 bytes)
</H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15844O005</ED>
<ID>
ID:169154

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Ελεύθερος ο αρχηγός
</H2><H2>(Εικόνα μεγέθους : 13270 bytes)
</H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15844O006</ED>
<ID>
ID:169155

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O00&aa=6</URL></REF>


Article

<CATEGORY>vin10</CATEGORY>

 <H5>ΑΥΡΙΟ Η ΣΤΕΨΗ ΤΟΥ ΠΡΩΤΑΘΛΗΤΗ ΟΛΥΜΠΙΑΚΟΥ
</H5><H2>Ώρα γιορτής
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΓΙΑ ΤΗ μεγάλη φιέστα στο Στάδιο Καραϊσκάκη ζουν και αναπνέουν στον
Ολυμπιακό. Η ομάδα του Ντούσαν Μπάγιεβιτς θα αντιμετωπίσει την Καβάλα (20.15)
και όλοι οι δρόμοι οδηγούν αύριο βράδυ στο Φάληρο, όπου μετά τη λήξη του αγώνα
θα γίνει η στέψη των πρωταθλητών και θα ακολουθήσει ο γύρος θριάμβου.

Περίπου 30.000 φίλοι των «ερυθρολεύκων» θα δημιουργήσουν εκρηκτική ατμόσφαιρα,
ενώ ο ουρανός θα γεμίσει από βεγγαλικά. Η γιορτή θα αρχίσει από στις 17.00 με
αγώνα ομάδων της Ακαδημίας Ποδοσφαίρου του Ολυμπιακού, ενώ στις 18.30 θα
διεξαχθεί ματς των «ερυθρόλευκων» παλαιμάχων.

Ωστόσο το γλέντι των οπαδών του Ολυμπιακού θα αρχίσει από το πρωί της
Κυριακής, με το ψήσιμο αρνιών στην πλατεία Μέμου, στον Κορυδαλλό.

Ο Ντούσαν Μπάγιεβιτς θέλει να γιορτάσει την κατάκτηση του τίτλου με γκολ και
θέαμα στο φινάλε του πρωταθλήματος. 
Ο «Ντούσκο» επέστρεψε χθες το απόγευμα από τη Φρανκφούρτη και πήγε κατευθείαν
στο Ρέντη. Σε δηλώσεις του τόνισε: «Στη Γερμανία παρακολούθησα ένα ματς.
Τίποτα παραπάνω. Τώρα έχουμε το παιχνίδι με την Καβάλα. 
Πιστεύω ότι θα αποχαιρετήσουμε με τον καλύτερο τρόπο τους φιλάθλους μας και
ότι θα γίνει ένα καλό ματς από εμάς και την Καβάλα. Θα προσπαθήσουμε να
ευχαριστήσουμε τον κόσμο μας».

Ο ΤΣΟΥΡΤΣΙΤΣ ΣΤΗ ΛΙΣΤΑ

Ο 25χρόνος Σέρβος μέσος της Άστον Βίλα, Σάσα Τσούρτσιτς, είναι πρώτος στη
λίστα των μεταγραφών του Ολυμπιακού, όπως υποστήριξε χθες ο Ντούσαν Μπάγιεβιτς.

Ο «ερυθρόλευκος» τεχνικός δήλωσε χαρακτηριστικά: «Αυτές τις ημέρες θα
συναντηθεί η διοίκηση του Ολυμπιακού με αντιπρόσωπο της Άστον Βίλα για να
δούμε τι θα γίνει με τον Τσούρτσιτς, που είναι ο πρώτος μας στόχος. Η
συνάντηση μπορεί να γίνει στην Αθήνα ή στην Αγγλία. Για το θέμα αυτό γνωρίζει
ο πρόεδρος ή ο κ. Λούβαρης».

Όσο για την ανανεώση συμβολαίων των Αλεξανδρή και Ίβιτς, ο Μπάγιεβιτς τόνισε:
«Είναι κοντά και οι δύο. Πιστεύω ότι δεν θα υπάρξει πρόβλημα».

Η διαφορά Ολυμπιακού - Αλεξανδρή είναι 105 εκατ. δρχ. Ο διεθνής μεσοεπιθετικός
ζήτησε 345 εκατ. δρχ. για τριετές συμβόλαιο, ενώ ο κ. Λούβαρης του πρότεινε
240 εκατ. δρχ. 
Ο Αλεξανδρής διέψευσε χθες ότι υπήρξε συνάντηση με τον διευθύνοντα σύμβουλο
της πειραϊκής ΠΑΕ: «Αντιμετώπισα σοβαρό οικογενειακό πρόβλημα και ταξίδευσα
στο Κιάτο.

Το ίδιο θα κάνω και σήμερα (χθες)». Ωστόσο άτομα του στενού οικογενειακού του
περιβάλλοντος υποστήριξαν ότι την τελευταία φορά που πήγε στο Κιάτο ήταν πριν
από δύο εβδομάδες!.

Ο κ. Λούβαρης θα καλέσει την ερχόμενη Δευτέρα τον Ίλια Ίβιτς.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15844O011</ED>
<ID>
ID:169156

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΙΝΙΓΜΑΤΙΚΗ Η ΔΗΛΩΣΗ ΤΡΟΧΑΝΑ ΓΙΑ ΤΗΝ ΠΩΛΗΣΗ ΤΗΣ ΠΑΕ ΑΕΚ
</H5><H2>Παράταση...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΒΓΗΚΕ και μίλησε χθες ο Μιχάλης Τροχανάς! Και με ανακοίνωσή του
προσπάθησε να ρίξει φως στο μυστήριο της πώλησης(;) της ΑΕΚ, άσχετα αν τελικά
περιέπλεξε περισσότερο τα πράγματα. Στον αντίποδα, όλοι οι «αντίπαλοι» του
μεγαλομετόχου εξακολουθούν να μιλούν για μπλόφα και προσπάθεια να κερδίσει ο
παράγοντας (τον απαιτούμενο) χρόνο.

Τι αναφέρει στην ανακοίνωσή του ο Μ. Τροχανάς; Τα απολύτως απαραίτητα.
Ξεκαθαρίζει ότι συζητάει για «στρατηγική λύση στο πρόβλημα της ΑΕΚ, με μέθοδο,
σοβαρότητα και ευθύνη». Πρόσθεσε πως «το ταξίδι του κ. Στράτου στην Ευρώπη δεν
περιείχε επαφές για το πακέτο των μετοχών και αφορούσε μείζον λειτουργικό θέμα
της ΠΑΕ» και ανέφερε ότι «με τον συγκεκριμένο διάδοχό μου, ΑΕΚ και ελληνικό
ποδόσφαιρο δεν θα μείνουν στάσιμα».

Το σπουδαιότερο που αποκάλυψε; Δεν αποκλείεται οι επαφές για τη μεταβίβαση να
διαρκέσουν ακόμη και ένα μήνα! Αν συμβεί αυτό και παραταθεί το κλίμα
αβεβαιότητας και μυστηρίου, όλα θα πάνε πολύ πίσω. Μεταγραφές, προπονητές,
προγραμματισμός. Εκτός και αν η λύση δοθεί νωρίτερα ­ μέσα σε περίπου επτά ημέρες!

Όλα αυτά οδηγούν αρκετούς στο συμπέρασμα ότι ο Μ. Τροχανάς μπλοφάρει. Θέλει να
δώσει χρόνο στον εαυτό του, κυρίως όμως στον κ. Φιλίππου, για τον οποίο, και
χθες, ειπώθηκε «περιμένουμε την πρότασή του, τον υπολογίζουμε πάντα».

Να σημειωθεί ότι τα περί αγοραστή - φάντασμα υιοθετούν παράγοντες και πρόσωπα
ακόμη και κοντά στα αποδυτήρια της ΑΕΚ, που βέβαια δεν έχουν τις καλύτερες
σχέσεις με τον Μ. Τροχανά. Τι άλλο ακούσαμε χθες; Τα πλέον απίθανα! Για
μεγαλεπήβολα σχέδια στην περίπτωση που «κινηθεί γρήγορα και σωστά ο
χρηματοδότης» και, επίσης, φήμες για προσέγγιση με τον Αλεξη Αλεξανδρή! Στην
ΑΕΚ θεωρούν ότι όσο δεν υπογράφει στον Ολυμπιακό, μπορούν να ελπίζουν. Τώρα,
πώς μπορεί να συμβαίνει αυτό, όταν τα ποσά κυμαίνονται σε δυσθεώρητα ύψη, το
γνωρίζουν μόνον οι (μονίμως αισιόδοξοι ή αιθεροβάμονες) παράγοντες της κυπελλούχου.

Χθες, δεν έκλεισε τελικά, όπως αναμενόταν, στην ΑΕΚ ο Βασίλης Μπορμπόκης. Ο
παίκτης ζήτησε και πήρε μίνι αναβολή μέχρι τη Δευτέρα (ώστε να είναι παρών ο
μάνατζέρ του) και ορισμένοι υποθέτουν ότι αναμένει «κάτι καλό». Πιθανότατα
πρόταση από το εξωτερικό. Μεταξύ ΑΕΚ - Μπορμπόκη σίγουρα υφίσταται κάποια
διαφορά, με δεδομένο ότι ο ποδοσφαιριστής με ποσό κοντά στα 60 εκατ. τον χρόνο
θα έλεγε το «ναι».

Αγωνιστικά, το αυριανό ματς κόντρα στην Ξάνθη αποτελεί το «αντίο» του Τιμούρ
Κετσπάγια και μάλλον του Πέτρου Ραβούση. Ο τεχνικός της κυπελλούχου, εντός των
προσεχών ημερών, θα δώσει συνέντευξη Τύπου, όπου προβλέπεται (επιτέλους) να
τοποθετηθεί για πολλά.

Τέλος, διέρρευσε ότι η ΑΕΚ ενδιαφέρεται ζωηρά για τον διεθνή Ισλανδό μέσο
Γκάταρσον. Και μάλιστα επίκειται προσεχώς ταξίδι «κατασκοπείας» του Ανδρέα Σταματιάδη.

*** Στην Αθήνα ίσως έρθει ο Σέρβος προπονητής Τουμπάκοβιτς, με στόχο να
συζητήσει (και) με την ΑΕΚ.

***Αργά χθες το βράδυ έγινε γνωστό ότι ο Μ. Τροχανάς επέσπευσε το
ταξίδι που είχε προγραμματίσει για τις αρχές της άλλης εβδομάδας. Αναχώρησε
για τη Γερμανία και όλα δείχνουν ότι στο στρατόπεδο της ΑΕΚ οι εξελίξεις είναι συνεχείς.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15844O021</ED>
<ID>
ID:169157

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O02&aa=1</URL></REF>


Article

<CATEGORY>vin10</CATEGORY>

 <H5>Β' ΕΘΝΙΚΗ
</H5><H2>Ενδιαφέρον σε Άργος, Τρίκαλα
</H2>
ΣΤΟΥΣ ΑΓΩΝΕΣ Παναργειακού - Παναιτωλικού και Τρικάλων - Εθνικού στρέφεται το
ενδιαφέρον στην αυριανή προτελευταία (33η) αγωνιστική του πρωταθλήματος της Β'
Εθνικής. Το υπόλοιπο πρόγραμμα (αύριο - 17.30): Γιάννινα - Πανσερραϊκός,
Πανελευσινιακός - Δόξα Δράμας, Καλαμαριά - ΕΑΡ, Προοδευτική - Νάουσα,
Πανιώνιος - Λάρισα, Νίκη Βόλου - Δόξα Βύρωνα, Πύργος - Λεβαδειακός.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15844O022</ED>
<ID>
ID:169158

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O02&aa=2</URL></REF>


Article

<CATEGORY>vin10</CATEGORY>

 <H2>Γυρίζει ο Παπουτσέλης
</H2>
ΓΙΑ ΤΟΝ Στράτο Παπουτσέλη υπήρχε απαρτία, για τον Γιάννη Λάτσιο όχι. Αυτό
συνέβη χθες στην Επιτροπή Εφέσεων Διαιτησίας που συνεδρίασε με τρία από τα
πέντε μέλη παρόντα, καθώς απουσίασαν οι Λουκόπουλος και Τσεκλένης. Τον
τελευταίο επρόκειτο να αντικαταστήσει ο Μπιτίτσιος, ο οποίος όμως δεν πήγε
στην Ε.Ε.Δ., που αποφάσισε να επαναφέρει τον Παπουτσέλη στον πίνακα Α'
Εθνικής, ενώ αντίθετα ανέβαλε τη συζήτηση για τον Λάτσιο. Κώλυμα λόγω
τραυματισμού δήλωσε χθες το πρωί ο Σπύρος Παπαδάκος από τη Λακωνία που είχε
κληρωθεί στο παιχνίδι Παναργειακού - Παναιτωλικού και στη θέση του κληρώθηκε ο
Θανάσης Ζαχαριάδης από τη Θεσσαλονίκη.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15844O023</ED>
<ID>
ID:169159

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O02&aa=3</URL></REF>


Article

<CATEGORY>vin10</CATEGORY>

 <H2>Φιλικό με12 γκολ!
</H2>
ΣΕ ΦΙΛΙΚΟ αγώνα που έγινε χθες, ο Αθηναϊκός νίκησε τη Δόξα Βύρωνα με 7-5. Τρία
γκολ σημείωσε ο Κοζανίδης (το ένα με πέναλτι), δύο ο Ρουτζιέρης, ένα ο
Μαυρομμάτης και ένα παίκτης υπό δοκιμή. Για τη Δόξα τα γκολ πέτυχαν οι
Νικολαΐδης, Καλένκα, Πετράκης, Μουρούτης και ένας παίκτης υπό δοκιμή. Στον
αυριανό αγώνα του Αθηναϊκού με τον Εδεσσαϊκό δεν θα αγωνιστούν ο Θεοδωρόπουλος
που είναι τιμωρημένος, οι τραυματίες Σπίνουλας, Τριανταφυλίδης, Βελλής (έχει
ενοχλήσεις στους προσαγωγούς) και οι τρεις που έχουν κάταγμα (Κουζέγια, Σκάρα, Σιδηρόπουλος).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15844O024</ED>
<ID>
ID:169160

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O02&aa=4</URL></REF>


Article

<CATEGORY>vin10</CATEGORY>

 <H5>Ο ΠΑΟ ΣΤΟ ΚΑΥΤΑΝΤΖΟΓΛΕΙΟ ΧΩΡΙΣ ΤΟΝ ΠΡΟΠΟΝΗΤΗ ΤΟΥ ΚΑΙ ΜΕ ΤΟΥΣ ΒΑΣΙΚΟΥΣ
ΠΟΔΟΣΦΑΙΡΙΣΤΕΣ ΤΟΥ ΝΑ ΜΕΝΟΥΝ ΣΤΗΝ ΑΘΗΝΑ
</H5><H2>Συννεφιασμένη Κυριακή
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΠΟΣΟ διαφορετική περίμεναν την αυριανή Κυριακή οι «πράσινοι». Και ποιος
άραγε περίμενε τον Παναθηναϊκό να δίνει «αγώνα αγγαρείας» στο Πρωτάθλημα! Με
τον μέχρι πρότινος προπονητή να βρίσκεται στο εξωτερικό, «ψάχνοντας παίκτες».
Με τους βασικούς ποδοσφαιριστές να παραμένουν στην Αθήνα. Και με τους οπαδούς
να μην ασχολούνται, απογοητευμένοι για όσα συνέβησαν.

Ηρακλής - Παναθηναϊκός στο Καυταντζόγλειο αναφέρει το πρόγραμμα. Στην ουσία
όμως το ματς θυμίζει... «πρωτάθλημα ΟΠΑΠ», με κάτι κουρασμένα παλικάρια που
δεν βλέπουν την ώρα να πάνε διακοπές.

Ποιος φταίει για το εφετινό κατάντημα του Παναθηναϊκού και τα
ταχυδακτυλουργικά κόλπα που γίνονται αυτές τις ημέρες, για να μετατραπούν τα
κουνέλια σε λαγούς, το γνωρίζουν όλοι. Ποιος κατάφερε να μετατρέψει τον
Παναθηναϊκό από πρωταθλητή σε κομπάρσο; Είναι ηλίου φαεινότερον. Αυτό που δεν
ξέρει κανένας, είναι με ποιον τρόπο θα μεταμορφωθεί ο ΠΑΟ σε αναστενάρη για να
περάσει αλώβητος πάνω από τη φωτιά που άναψαν οι «ειδήμονες», οι «δικοί του
άνθρωποι», «τα καλά παιδιά».

Αύριο, στη Θεσσαλονίκη, ο Παναθηναϊκός παίζει με τον Ηρακλή. Και δεν παίζει
ούτε για τον τίτλο ούτε για το Κύπελλο ούτε για μια θέση στο ΟΥΕΦΑ. Παίζει για
τυπικούς λόγους. 
Κι αυτή τη σκληρή αλήθεια δεν μπορεί κανένας να την αλλοιώσει, να την
πασπαλίσει με ζάχαρη, να τη μετατρέψει σε τούρτα-παγωτό. Και του χρόνου
λοιπόν. Όταν ΘΑ έρθουν οι μεγάλοι παίκτες.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15844O031</ED>
<ID>
ID:169161

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O03&aa=1</URL></REF>


Article

<CATEGORY>vin10</CATEGORY>

 <H2>ΜΑΡΣΕΛΟ ΛΙΠΙ
</H2><H2>Πρώτα... ρώτησε τον πατέρα του
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΤΟ «ΠΑΓΩΜΕΝΟ» πρόσωπο του Μαρσέλο Λίπι χαράχτηκε.... Το μήνυμα του γενικού
μάνατζερ της Γιουβέντους Λουτσιάνο Μότζι ήταν σαφές. «Σε θέλουμε να δουλέψεις
στην ομάδα».

Ο κομμουνιστής Λίπι δεχόταν πρόταση από τους ανθρώπους που θεωρούσε «σημαία»
του ιταλικού καπιταλισμού. Το δίλημμα μεγάλο. Οι προπονητές, ωστόσο, δεν έχουν
πολλά περιθώρια επιλογής.

Ο Ιταλός κόουτς πήγε αμέσως στο Βιαρέτζιο, στον τάφο του πατέρα του,
Σαλβατόρε, γνωστό από τους αγώνες του ενάντια του ιταλικού κεφαλαίου.

«Πατέρα, ξέρω πως ποτέ δεν συμπάθησες αυτή την ομάδα γιατί ήταν το σύμβολο της
δύναμης, όμως, περίμενε και θα δεις ότι έχει αλλάξει ο κόσμος. Θα χαρείς που
θα υπογράψω σήμερα», ψιθύρισε ο Μαρσέλο Λίπι δακρυσμένος πάνω από τον τάφο του
πατέρα του.

Ήταν καλοκαίρι του 1994, όταν ο Λίπι έπιασε δουλειά στους «μπιανκονέρι». Οι
φίλαθλοι της «Μεγάλης Κυρίας» δεν τον αποδέχτηκαν αμέσως σαν αφεντικό στον
πάγκο της ομάδας τους. Άλλωστε, οι περγαμηνές του δεν ήταν δα και τόσες
πολλές. Ποντεντέρα, Σιένα, Πιστοϊέζε, Καραρέζε, Τσεζένα, Λουτσέζε, Αταλάντα,
Νάπολι ήταν οι σταθμοί της προπονητικής καριέρας του Λίπι από το 1983.

Μοναδική του επιτυχία, η έξοδος της Νάπολι στο Κύπελλο ΟΥΕΦΑ. Ο Ναπολιτάνος
Μότζι όμως, είδε στον Λίπι αυτό που όλοι οι άλλοι δεν μπορούσαν και έτσι
έπεισε τους Ανιέλι να συνεργαστούν μαζί του.

Ο Μότζι δικαιώθηκε αμέσως. Πρωτάθλημα Ιταλίας, Κύπελλο Ιταλίας και πρόκριση
στον τελικό του Κυπέλλου ΟΥΕΦΑ ήταν οι επιτυχίες της Γιουβέντους με τον Λίπι
για πρώτη χρονιά στον πάγκο της.

Τη δεύτερη, κέρδισε το Κύπελλο Πρωταθλητριών και το Σούπερ Κύπελλο Ιταλίας. Τη
φετινή περίοδο, το Διηπειρωτικό και το Πρωτάθλημα Ιταλίας, ενώ θα διεκδικήσει
το Κύπελλο Πρωταθλητριών την Τετάρτη από την Ντόρτμουντ.

Οι Ιταλοί μιλούν για το «Λιπίσμο», το περίφημο μυστικό του Λίπι, που
μεταμόρφωσε τη Γιουβέντους σε «Μεγάλη Κυρία».

Ο ίδιος γράφει στο βιβλίο του «Το ποδόσφαιρο μου, η Γιούβε μου»:

«Πιστεύω πως το απαραίτητο στοιχείο για να πετύχει μία ομάδα είναι η ηρεμία
στη σκέψη».

Ο Μαρσέλο Λίπι είναι ένας φιλήσυχος οικογενειάρχης, που του αρέσει να πηγαίνει
με τη γυναίκα του Σιμονέτα και τα παιδιά του Στεφανία και Νταβίντ στη
γενέτειρα πόλη του, το Βιαρέτζιο και να αναπολεί τα χρόνια της φτώχειας, αλλά
και του κεφιού.

Όταν οι 70.000 οπαδοί της Γιουβέντους φώναζαν ρυθμικά «Μαρσέλο Λίπι, Μαρσέλο
Λίπι», κατά τη διάρκεια του ημιτελικού του Τσάμπιονς Λιγκ με τον Άγιαξ, ο
Ιταλός κόουτς θυμήθηκε τον πατέρα του:

«Τώρα ξέρω πως θα συμφωνούσε για την επιλογή μου να δουλέψω για τη σπουδαία
αυτή ομάδα».

*** Τον 24ο τίτλο της στο ιταλικό πρωτάθλημα κατέκτησε και τυπικά χθες
η Γιουβέντους. Οι «μπιανκονέρι» απέσπασαν την ισοπαλία που χρειάζονταν από την
Αταλάντα (1-1) και στέφθηκαν πρωταθλητές, μία αγωνιστική πριν πέσει η αυλαία.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15844O032</ED>
<ID>
ID:169162

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O03&aa=2</URL></REF>


Article

<CATEGORY>vin10</CATEGORY>

 <H2>Με τους Μπασινά, Νικολαΐδη κατά του Ηρακλή
</H2>
ΠΑΙΚΤΕΣ που δεν αγωνίστηκαν σχεδόν καθόλου θα αντιμετωπίσουν αύριο τον Ηρακλή
στη Θεσσαλονίκη. Μπασινάς, Νικολαΐδης και Γ.Σ. Γεωργιάδης αναμένεται να
παίξουν από την αρχή. Αποκλείστηκαν οι Καλλιτζάκης και Ουζουνίδης, οι
τραυματίες Αποστολάκης, Κωνσταντινίδης, Γκούμας και ο τιμωρημένος Αλεξόπουλος.

Ο Μαρίνος Ουζουνίδης αναχωρεί το προσεχές Σάββατο για τη Χάβρη, όπου θα
παραμείνει δύο ή τρεις ημέρες για να γνωρίσει από κοντά τους νέους συμπαίκτες
του και να βρει σπίτι. Αμέσως μετά θα επιστρέψει στην Ελλάδα, θα φύγει για
διακοπές και θα ξαναπάει στη Γαλλία στις 27 Ιουνίου για προετοιμασία. Ο
Γιάννης Καλλιτζάκης εξετάζει διάφορες προτάσεις που του έχουν γίνει και πολύ
σύντομα θ' αποφασίσει σε ποια ομάδα θα συνεχίσει την καριέρα του. Ο αρχηγός,
όπως έχουμε ξαναγράψει, θα πει αντίο στο «τριφύλλι», ύστερα από δέκα ολόκληρα
χρόνια. Η πιθανή σύνθεση που θα ξεκινήσει αύριο ο Παναθηναϊκός: Νικοπολίδης,
Γ.Σ. Γεωργιάδης, Νικολαΐδης, Γ.Χ. Γεωργιάδης, Κολιτσιδάκης, Μπασινάς,
Νασιόπουλος, Κόλα, Βαζέχα, Λυμπερόπουλος, Λαγωνικάκης. Θέση στην αρχική
ενδεκάδα διεκδικεί ο Μαλέκος.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15844O033</ED>
<ID>
ID:169163

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O03&aa=3</URL></REF>


Article

<CATEGORY>vin10</CATEGORY>

 <H2>«Όχι» της ΕΠΑΕ στις 20 ομάδες
</H2>
«ΔΕΝ ΕΧΕΙ έννομο συμφέρον η ΠΑΕ Άρης να ζητά την αύξηση των ομάδων της Α'
Εθνικής», έκρινε χθες το Δ.Σ. της ΕΠΑΕ, αφού σύμφωνα με το άρθρο 34 του ΚΑΠ:
«Οι ομάδες που υποβιβάζονται είτε βάσει της προκήρυξης, είτε βάσει άλλης
απόφασης, δεν έχουν δικαίωμα προαγωγής σε καμία περίπτωση, για την περίοδο που υποβιβάστηκαν».

Έτσι, ακόμα και αν οι ομάδες αυξηθούν, η ΠΑΕ Άρης δεν θα συμμετέχει στην
κατηγορία αυτή. Επίσης ­ πάντα σύμφωνα με την ΕΠΑΕ ­ η ΠΑΕ Άρης υπέγραψε και
αποδέχθηκε την προκήρυξη του πρωταθλήματος 1996-97, στην οποία σαφώς
αναφέρεται ο αριθμός διαγωνιζομένων ομάδων που θα υποβιβαστούν. Αναδρομική
τροποποίηση της προκήρυξης δεν είναι νόμιμη.

Γι' αυτούς τους λόγους, το Δ.Σ. της ΕΠΑΕ δεν νομιμοποιείται να εισηγηθεί στη
Γ.Σ. την αύξηση του αριθμού των ομάδων της Α' Εθνικής σε 20.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15844O034</ED>
<ID>
ID:169164

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΡΟΤΥΠΗ ΑΚΑΔΗΜΙΑ ΠΟΔΟΣΦΑΙΡΟΥ ΓΙΑ ΠΑΙΔΙΑ ΗΛΙΚΙΑΣ 8-12 ΕΤΩΝ ΜΕ ΕΠΙΣΤΗΜΟΝΙΚΗ ΥΠΟΣΤΗΡΙΞΗ
</H5><H5>ΣΑΛΠΕΑΣ
</H5><H5>Ποδοσφαιρική επανάσταση
</H5><H5>Δραστηριότητες της Ακαδημίας
</H5><H5>(Εικόνα μεγέθους : 40641 bytes)
</H5><H5></H5><H5>Κρέμονται από τα χείλη του προπονητή
</H5><H5>Οι στόχοι της ΕΠΣΠ
</H5><H5>ΟΙ ΣΥΝΤΕΛΕΣΤΕΣ
</H5><H5>Σ' αυτούς στηρίζεται η Ακαδημία
</H5><H5>Ο τελικός στόχος είναι να φοιτήσουν 2.000 παιδιά
</H5><H5>Η επιτροπή ταλέντων
</H5><H2>Ο Πειραιάς ανοίγει τον δρόμο
</H2>
ΟΤΑΝ ΒΛΕΠΕΙΣ εκατοντάδες παιδάκια του
Δημοτικού 8-10 και 10-12 ετών να φοράνε ποδοσφαιρική στολή, να καθοδηγούνται
σωστά από ειδικούς προπονητές και να κλωτσάνε την μπάλα μετέχοντας σε
σχεδιασμένα τουρνουά, νιώθεις τους ορίζοντες να διευρύνονται και ξανακλείνεις
ραντεβού με τη χαμένη αισιοδοξία σου. Όταν βλέπεις μια επιστημονικά οργανωμένη
δουλειά ποδοσφαιρικής υποδομής να γίνεται αναγκαστικά σε «τσιμεντένια» γήπεδα,
θυμάσαι ότι βρίσκεσαι στην Ελλάδα των... χωραφιών και των μεγάλων ονείρων.

Όταν μαθαίνεις τον προγραμματισμό και την έντονη δραστηριοποίηση της Ένωσης
Ποδοσφαιρικών Σωματείων Πειραιά για την καλλιέργεια των μυστικών της μπάλας
και την προώθηση της αθλητικής παιδείας στις μικρές ηλικίες, μπορείς να
συνεχίσεις να οραματίζεσαι ένα αληθινό ποδόσφαιρο, αποτοξινωμένο από το
δηλητήριο δεκαετιών.

Όταν συζητάς με τον πρόεδρο της ΕΠΣ Πειραιά Παναγιώτη Σαλπέα, τον
β'αντιπρόεδρο Νίκο Αντιμαχίτη, τον γενικό γραμματέα Νίκο Ανασόπουλο, τον
σύμβουλο Στάθη Αμαραντίδη και τα άλλα στελέχη της πιο δραστήριας ίσως Ένωσης
της χώρας για την Ακαδημία Ποδοσφαίρου, μεταφέρεσαι στο ελληνικό ποδόσφαιρο
του μέλλοντος, όπου δεν θα έχουμε να ζηλέψουμε τίποτα από τους ξένους.

«ΟΙ ΣΤΟΧΟΙ του προγράμματος της Ακαδημίας δεν είναι
μόνο αθλητικοί, αλλά και κοινωνικοί. Θέλουμε να συνδυαστεί το τερπνόν μετά του
ωφελίμου. Καλλιεργούμε παιδιά ευαίσθητων ηλικιών, 6-12 ετών, και μας
ενδιαφέρει πρώτα απ' όλα να βοηθήσουμε να γίνουν καλοί άνθρωποι», λέει ο
πρόεδρος της ΕΠΣ Πειραιά, Παναγιώτης Σαλπέας. Προσθέτει: «Η Ακαδημία
ποδοσφαίρου λειτουργεί για δεύτερο χρόνο. Ξεκινήσαμε από τη Μάνδρα, συνεχίσαμε
στο Μοσχάτο και τώρα υλοποιείται το πρόγραμμα στα Μέγαρα και τη Νέα Πέραμο.
Είναι ένα φιλόδοξο σχέδιο, για να αναβαθμιστούν οι νέοι ποδοσφαιριστές και
κοινωνικά». Για το διαδημοτικό τουρνουά σχολείων Μεγάρων και Νέας Περάμου με
τη συμμετοχή 300 παιδιών 8-12 ετών, που ξεκίνησε την Κυριακή 11 Μαΐου, ο κ.
Σαλπέας τονίζει ότι «πρόκειται για πιλοτικό πρόγραμμα, που στόχος μας είναι να
επεκταθεί στους 16 δήμους και κοινότητες του Πειραιά».

Για «ποδοσφαιρική επανάσταση» μίλησε ο πρόεδρος της ΕΠΣΠ, υποστηρίζοντας ότι
απευθύνεται με τους συνεργάτες του σε πληθυσμό 1.500.000 και θεωρεί την
Ακαδημία ως τη μοναδική λύση για σωστό ποδόσφαιρο και πραγματική διέξοδο για
τα νέα ταλέντα.

Τελειώνοντας, ο κ. Σαλπέας είπε: «Θέλουμε να γίνει η ίδια δουλειά πανελλαδικά
και να καθιερωθεί ως θεσμός. Εμείς στον Πειραιά έχουμε ορκιστεί να συνεχίσουμε
την προσπάθεια, αλλά και η ΕΠΟ οφείλει να καταλάβει ότι το κόστος είναι σοβαρό
και πρέπει να βοηθήσει. Για πρώτη φορά συνεργάζονται τόσο προγραμματισμένα
δήμος, σωματείο, σύλλογος γονέων και κηδεμόνων, επιστήμονες και παιδιά. Κι αν
ακόμα δεν πετύχουμε να γίνουν καλοί ποδοσφαιριστές όλοι, θα έχουμε φθάσει στον
στόχο να φτιάξουμε σωστούς φιλάθλους».

Στις δραστηριότητες της Ακαδημίας και του
προγράμματος ανίχνευσης ταλέντων εντάσσονται και τα εξής:

1) Παρακολούθηση της σχολικής επίδοσης των μαθητών.

2) Προληπτική ιατρική εξέταση των παιδιών στο ΠΙΚΠΑ και τήρηση καρτέλας
ιατρικού ιστορικού.

3) Ψυχολογική - συμβουλευτική υποστήριξη σε οικογενειακά, κοινωνικά και
σχολικά θέματα.

4) Διοργάνωση δύο επιμορφωτικών σεμιναρίων και προγραμματισμός σεμιναρίου
για την επόμενη χρονιά για προπονητές και γυμναστές παιδικού ποδοσφαίρου.

5) Ανίχνευση ταλέντων στα σωματεία και τα σχολεία.

6) Επαφή και συνεργασία με τους προπονητές και υπευθύνους των παιδικών
τμημάτων των σωματείων της ΕΠΣ Πειραιά.

7) Παρακολούθηση αγώνων ποδοσφαίρου εθνικών κατηγοριών, μαζί με τους
προπονητές τους.

8) Προγραμματισμός για την ένταξη στα σωματεία του Πειραιά γυμναστών και
προπονητών εξειδικευμένων στο παιδικό ποδόσφαιρο.

ΠΟΙΟΙ ΕΙΝΑΙ οι στόχοι της Ένωσης Ποδοσφαιρικών
Σωματείων Πειραιά;

Εδώ και πολλά χρόνια επενδύει προγραμματισμένα στην ποδοσφαιρική υποδομή,
στοχεύοντας στην καλλιέργεια και διάδοση του αθλήματος, τη διεύρυνση της
ποδοσφαιρικής βάσης, την ανάδειξη νέων ποδοσφαιριστών και την ανανέωση του
αθλητικού δυναμικού των σωματείων.

Με ποιο τρόπο επιχειρεί την επίτευξη αυτών των στόχων;

Χρόνια τώρα, διοργανώνει εφηβικό, παιδικό και προπαιδικό πρωτάθλημα, καθώς
και μεικτών ομάδων παίδων και νέων. Διοργανώσεις που αφορούν τον πειραϊκό
σωματειακό αθλητισμό. Χαρακτηριστικό είναι το γεγονός ότι το 1982 το έμψυχο
υλικό των σωματείων του Πειραιά ήταν 2.500 ποδοσφαιριστές, ενώ σήμερα είναι
περίπου 15.000.

Η δημιουργία της Ακαδημίας Ποδοσφαίρου ήταν σχέδιο που υλοποιήθηκε με τη
στήριξη της Πολιτείας και της Τοπικής Αυτοδιοίκησης. Εξαιρετικά σημαντικό
είναι το έργο ανεύρεσης και αξιοποίησης ταλέντων για το ποδόσφαιρο, στο
πλαίσιο του αναπτυξιακού προγράμματος της Γενικής Γραμματείας Αθλητισμού, που
απευθύνεται σε χιλιάδες μαθητές των Δημοτικών Σχολείων.

Όλα αυτά είναι ιδιαίτερα σοβαρά, αφού ανατέθηκαν σε εξειδικευμένους
επιστήμονες, προπονητές και γυμναστές.

Η ΕΠΣ Πειραιά αξιοποίησε πλήρως τις γνώσεις, την
πείρα και το μεράκι του δρος Ζήση Παπανικολάου. Σε δικά του σχέδια στηρίχθηκε
όλη η προσπάθεια και οι διοικούντες την ΕΠΣΠ έχουν εντυπωσιαστεί από τον ζήλο
και την αγάπη του για την επιτυχία της σοβαρής αυτής προσπάθειας. Ο κ.
Παπανικολάου είχε δημιουργήσει πριν από αρκετά χρόνια αθλητική Ακαδημία για
παιδιά στην Αμερική. Με πολλές εργασίες και ομιλίες σε συνέδρια, προσπάθησε να
ανοίξει νέο δρόμο για επιστημονική δουλειά στο ποδόσφαιρό μας.

Είχε πει από τον πρώτο καιρό που γύρισε στην Ελλάδα: «Οφείλουμε να δώσουμε στα
παιδιά μας αθλητική παιδεία. Να τα βοηθήσουμε να εργαστούν προγραμματισμένα,
να σημαδέψουν στόχους, να μυηθούν σωστά στο ομαδικό παιχνίδι, να καλλιεργηθούν
ως άνθρωποι και αθλητές».

«Ξεκινήσαμε πέρυσι ένα φιλόδοξο πρόγραμμα με τα παιδιά και νιώθουμε
ικανοποιημένοι για όσα έχουν γίνει έως τώρα», λέει ο γενικός γραμματέας της
ΕΠΣΠ Νίκος Ανασόπουλος. Συμπληρώνει: «Αγκαλιάσαμε την Ακαδημία Ποδοσφαίρου και
με όλες μας τις δυνάμεις προσπαθούμε να πετύχουμε».

Ο επικεφαλής του προγράμματος, β' αντιπρόεδρος της ΕΠΣΠ, Νίκος Αντιμαχίτης,
είναι ενθουσιασμένος με τη δουλειά που γίνεται στην Ακαδημία. Λέει: «Όλοι όσοι
μετέχουμε σ' αυτή τη διαδικασία, έχουμε ερωτική σχέση με την ποδοσφαιρική
δημιουργία. Είναι ελπίδα ζωής. Μονόδρομος. Δεν έχουμε το δικαίωμα να
αποτύχουμε. Αν ο Πειραιάς αποτύχει, τότε το ποδόσφαιρό μας θα χάσει τη μεγάλη ευκαιρία».

Πολύτιμη είναι η προσφορά στο πρόγραμμα της Ακαδημίας Ποδοσφαίρου της
ψυχολόγου Έφης Κοϊμιτζή.

Η εργασία της κας Κοϊμιτζή είναι αναλυτική και δημιουργεί το κατάλληλο πλαίσιο
για σωστή συνεργασία γονέων, εκπαιδευτών και παιδιών, προάγοντας την αθλητική παιδεία.

«Συζητάω με τους γονείς», λέει η Έφη Κοϊμιτζή, «όταν αντιμετωπίζουν
οποιοδήποτε πρόβλημα με το παιδί τους. Ο ρόλος μου είναι συμβουλευτικός και
νιώθω ικανοποίηση αφού έως τώρα έχω βοηθήσει στη λύση 15 περιπτώσεων».

ΛΕΙΤΟΥΡΓΟΥΝ τέσσερα προπονητικά κέντρα στον Πειραιά, στο πλαίσιο της Ακαδημίας Ποδοσφαίρου

1. ΜΑΝΔΡΑ

Ξεκίνησε τον Απρίλιο του 1996. Στα τεστ προεπιλογής μετείχαν 300 παιδιά,
ηλικίας 8-13 ετών. 
Στο πρόγραμμα της Ακαδημίας εντάχθηκαν 120 παιδιά, τα προπονητικά δε μαθήματα
γίνονται τρεις φορές την εβδομάδα.

2. ΜΕΓΑΡΑ

Οκτακόσια παιδιά, ηλικίας 8-11 ετών, μετείχαν στα τεστ προεπιλογής και φυσικών
ικανοτήτων στα σχολεία της περιοχής. Στα τελικά τεστ μετείχαν 590 αγόρια και
ένα κορίτσι. Συνολικά 224 παιδιά παίρνουν μέρος στο διασχολικό τουρνουά, που
άρχισε στις 11 Μαϊου.

3. ΝΕΑ ΠΕΡΑΜΟΣ

Στην α' φάση του προγράμματος της ΓΓΑ για την ανίχνευση ταλέντων στα σχολεία
της περιοχής πέρασαν από τεστ 250 παιδιά. 
Στο διασχολικό τουρνουά μετέχουν 84 παιδιά.

4. ΜΟΣΧΑΤΟ

Στην παραλία Μοσχάτου, με την οικονομική στήριξη της ΓΓΑ και σε συνεργασία με
τον Δήμο Μοσχάτου, η ΕΠΣ Πειραιά έφτιαξε δύο γήπεδα με χόρτο και σύγχρονα
κινητά αποδυτήρια, όπου λειτουργεί κλιμάκιο της Ακαδημίας Ποδοσφαίρου. Στα
τεστ ανίχνευσης ταλέντων μετείχαν αρχικά 300 παιδιά και αργότερα άλλα 600, σε
συνεργασία με αθλητικούς οργανισμούς και τα σωματεία της περιοχής. 
Στο κανονικό πρόγραμμα της Ακαδημίας στο Μοσχάτο φοιτούν 280 παιδιά, ηλικίας
8-14 ετών. Παράλληλα, υπάρχει συμμετοχή 200 παιδιών κάθε Σάββατο σε κοινωνική δραστηριότητα.

Η φοίτηση των μαθητών - αθλητών στην Ακαδημία ποδοσφαίρου είναι δωρεάν, όπως
και οι αθλητικές στολές.

Τελικός στόχος είναι να ενταχθούν στο πρόγραμμα της Ακαδημίας Ποδοσφαίρου
Πειραιά όλοι οι Δήμοι της περιοχής και να φοιτήσουν 2.000 παιδιά.

ΤΗΝ ΕΥΘΥΝΗ του προγράμματος ανίχνευσης ταλέντων ανέλαβε τριμελής επιτροπή με
πρόεδρο τον β' αντιπρόεδρο της Ένωσης, Νίκο Αντιμαχίτη, και μέλη τον
επιστημονικό συνεργάτη και τεχνικό υπεύθυνο Dr Ζήση Παπανικολάου (Ρ.Η.D) και
τον Ενωσιακό προπονητή Παύλο Γρηγοριάδη.

Μεικτή ομάδα εργασίας από τους παραπάνω και τον προπονητή Ι. Ζερβακάκη και την
ψυχολόγο Ε. Κουϊμιτζή ανέλαβε την Ακαδημία ποδοσφαίρου. Για την επιτυχία όλων
των προγραμμάτων απασχολούνται 35 ειδικοί: Επιστημονικός συνεργάτης,
αρχιπροπονητής, ψυχολόγος, δύο προπονητές, έξι καθηγητές φυσικής αγωγής με
ειδικότητα το ποδόσφαιρο, τέσσερις γιατροί και είκοσι φοιτητές ΤΕΦΑΑ του
Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15844O061</ED>
<ID>
ID:169165

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΙΛΕ ΚΑΙ ΦΡΑΝΚΟ ΝΑΚΙΤΣ «ΣΥΝΑΓΩΝΙΖΟΝΤΑΙ» ΣΤΗ ΣΥΛΛΟΓΗ ΜΕΤΑΛΛΙΩΝ
</H5><H2>Η οικογένεια των... τροπαίων
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΙΑ οικογένεια γεμάτη με... κύπελλα είναι
αυτή του Μίλε Νάκιτς. Κάθε χρόνο πατέρας και γιος έχουν διπλή γιορτή, αφού
σχεδόν πάντα θα φέρουν 1-2 κύπελλα στο σπίτι. Για την ακρίβεια τα κύπελλα
μένουν στην τροπαιοθήκη των συλλόγων τους, αλλά από χρυσά μετάλλια άλλο τίποτα.

Εφέτος η επιχείρηση... πρωταθλητών έκανε καρέ στους τίτλους, κυρίως χάρις στον
υιό Φράνκο που τα πήρε όλα με τον Ολυμπιακό. Δεν είχε και τίποτα άλλο άλλωστε
να κατακτήσει τη φετινή χρονιά.

«Ο "μπαγάσας" εφέτος με νίκησε 3-1, αφού πήρε τρία μαζεμένα, αλλά χαλάλι του.
Πάντως δεν θα τον αφήσω έτσι εύκολα να με πλησιάσει περισσότερο» λέει ο πατήρ
Νάκιτς, που με τους «ερυθρόλευκους» στο πόλο κατέκτησε εφέτος το κύπελλο.

«Είμαι πιο νέος και είναι λογικό να με περνάει ο πατέρας μου, αλλά σύντομα θα
τον φτάσω» υπόσχεται ο νεαρός Φράνκο.

Πατέρας και γιος ακολούθησαν μία διαφορετική καριέρα, που όμως έχει ένα κοινό
σημείο την επιτυχία. 
Η συνολική τους συγκομιδή έως τώρα είναι 19 τρόπαια (!) με τον μεγαλύτερο Μίλε
να προηγείται με 11 κατακτήσεις. 
Σχεδόν όλα τα έχουν πάρει στην Ελλάδα με μοναδική εξαίρεση το χρυσό μετάλλιο
του πατέρα στο πόλο με την Εθνική Γιουγκοσλαβίας στους Μεσογειακούς της
Καζαμπλάνκα το 1983.

Ο Μίλε Νάκιτς, γεννημένος στις 8 Ιανουαρίου του 1942 στο Σιμπένικ της
Κροατίας, ασχολήθηκε από μικρή ηλικία με το πόλο. 
Χρόνια στις πισίνες άρχισε μια λαμπρή καριέρα ως προπονητής του πόλο, που
έφτασε στο απόγειό της στη χώρα μας, όπου δούλεψε διαδοχικά στη Χίο, τη
Γλυφάδα, την Εθνική ομάδα και τον Ολυμπιακό. Απολογισμός 10 τρόπαια (!).

Ο διάδοχός του ξέφυγε από τα χέρια του και δεν ακολούθησε τον υγρό στίβο παρά
το γεγονός ότι είχε αρχίσει το πόλο. 
Προτίμησε το μπάσκετ και δικαιώθηκε. Από τη Σιμπένκα στον Ολυμπιακό και ο
απολογισμός για τον 25χρονο (γεννηθείς στις 8 Ιουνίου 1972) Φράνκο είναι έως
τώρα 8 τρόπαια.

Μια οικογένεια νικητών λοιπόν αυτή του Μίλε Νάκιτς, που καμαρώνει και για τον
σκύλο του Τάρο. Βλέπετε στον μοναδικό διαγωνισμό που πήρε μέρος (δύναμης
σκυλιών) κατέκτησε εύκολα την πρώτη θέση και το χρυσό μετάλλιο.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15844O081</ED>
<ID>
ID:169166

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O08&aa=1</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Μετά τη φιέστα τα συμβόλαια
</H2>
ΤΗΝ ΠΡΩΤΗ τους συνάντηση μετά την κατάκτηση και του
τρίτου τίτλου, είχαν χθες ο πρόεδρος του Ολυμπιακού Σωκράτης Κόκκαλης και ο
προπονητής Ντούσαν Ίβκοβιτς. Οι δύο άντρες είχαν συζήτηση για τη νέα χρονιά,
ενώ ο «Ντούντα» επανέλαβε στον πρόεδρο τη θέση του, που δεν είναι άλλη από το
να διατηρηθεί ο βασικός κορμός της ομάδας.

Ο τεχνικός των «ερυθρολεύκων» τόνισε ότι δεν χρειάζεται να γίνουν πολλές
μεταγραφές, απλά να διατηρηθεί το υπάρχον έμψυχο υλικό και να αποκτηθούν και
2-3 νέοι παίκτες..

Ουσιαστικά η διοίκηση του ΤΑΚ, όπως συμφωνήθηκε, δεν πρόκειται να προχωρήσει
σε κάποιες κινήσεις ή επαφές με παίκτες εν όψει ανανεώσεων συμβολαίων (αύριο
λήγουν των Σιγάλα, Νάκιτς και Μπακατσιά), πριν ολοκληρωθούν οι γιορτές για
τους τίτλους των ομάδων σε μπάσκετ και ποδόσφαιρο.

Αυριο υπάρχει η φιέστα στο στάδιο Καραϊσκάκη και τη Δευτέρα η εκδήλωση που
διοργανώνει ο Δήμος Πειραιά προς τιμήν του Ολυμπιακού. Όταν λοιπόν
ολοκληρωθούν οι εορταστικές εκδηλώσεις, τότε θα αρχίσουν σιγά σιγά να παίρνουν
προτεραιότητα και τα υπόλοιπα θέματα, ενώ μέσα στην επόμενη εβδομάδα θα
ανακοινωθεί και το πριμ της κατάκτησης του πρωταθλήματος.

Πάντως η διοίκηση του ΤΑΚ δεν πρόκειται να μπει στη διαδικασία των
πλειστηριασμών, ενώ δεν είναι διατεθειμένη να παίξει το παιχνίδι των μάνατζερ
(περίπτωση Ρίβερς).

Όσον αφορά το θέμα της απονομής, υπάρχει μία σκέψη να γίνει φιλικό στο Στάδιο
Ειρήνης και Φιλίας με τη Ρεάλ Μαδρίτης, όπου θα δοθεί στους πρωταθλητές
Ευρώπης και ο τίτλος του ελληνικού πρωταθλήματος..

Εάν διεξαχθεί αυτό το φιλικό, θα είναι η πρώτη φορά μετά έξι χρόνια που θα
γίνει κάτι ανάλογο, αφού μόνο την πρώτη περίοδο του Γιάννη Ιωαννίδη (1991-92)
στον Ολυμπιακό είχε γίνει φιλικό στον Πειραιά, παρουσία θεατών με αντίπαλο τη
Ρέτζιο Καλάμπρια.

Στο μεταξύ ο κόουτς των «ερυθρολεύκων» σε συνέντευξη που έδωσε χθες στο
ραδιοφωνικό σταθμό Φλας 9.61, τόνισε μεταξύ άλλων:

«Αυτό που με ενδιαφέρει του χρόνου είναι η ομάδα να έχει διάρκεια όλη την
περίοδο, κάτι που δεν είχαμε εφέτος. Προσωπικά θέλω να βλέπω τον Ολυμπιακό
δυνατό και μετά πέντε χρόνια όταν εγώ θα έχω φύγει. Του χρόνου ο Τάρλατς θα
είναι έτοιμος για το ΝΒΑ, ενώ ο Φασούλας θα είναι λίγο μεγαλύτερος. 
Συνεπώς ο Ολυμπιακός θα πρέπει να φροντίσει ώστε να είναι έτοιμος να καλύψει
το κενό τους. Δεν κοιμάμαι πιο ήσυχος, αφού θα πρέπει να διατηρήσουμε τους
τίτλους μας. Αν έχουμε διάρκεια δεν θα με πειράξει να χάσουμε και έναν τίτλο
στα τελευταία δευτερόλεπτα. Αν ήμουν πρόεδρος θα θεωρούσα επιτυχημένη τη
χρονιά για τη νέα περίοδο αν δώσουμε το "παρών" στις τελικές φάσεις όλων των διοργανώσεων».

*** Πρόταση από την Κίντερ Μπολόνια για τρία
χρόνια (έναντι 280 εκατ. δραχμών) δέχτηκε ο Φράνκο Νάκιτς.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15844O082</ED>
<ID>
ID:169167

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O08&aa=2</URL></REF>


Article

<CATEGORY>vin10</CATEGORY>

 <H2>Αρνητικό ρεκόρ στο ΝΒΑ με 143 πόντους!
</H2>
Ο ΤΖΟΡΝΤΑΝ «ξύπνησε» στο τέλος και με 14 πόντους στην τέταρτη περίοδο οδήγησε
τους Μπουλς στη δεύτερη νίκη επί των Μαϊάμι Χιτ με 75-68. Οι 143 πόντοι που
σημειώθηκαν σε αυτό το παιχνίδι είναι αρνητικό ρεκόρ όλων των εποχών στα πλέι
οφ. Το προηγούμενο ήταν στις 7 Απριλίου 1955 (!) στο παιχνίδι Συρακούσες -
Φορτ Γουέιν (74-71), όταν είχαν σημειωθεί 145 πόντοι. Ο Τζόρνταν ήταν πολύ
άστοχος και μέχρι τα μέσα της τέταρτης περιόδου είχε πετύχει μόλις εννέα
πόντους με 2/12 σουτ! Οι Μπουλς είχαν βοήθεια και από τον Πίπεν (23 π.), ενώ
οι παίκτες του Μαϊάμι (πρώτοι σκόρερ Χαρνταγουέι 15, Μούρνινγκ 14) σούταραν με
ποσοστό 33% (23/64 σουτ).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15844O083</ED>
<ID>
ID:169168

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O08&aa=3</URL></REF>


Article

<CATEGORY>vin10</CATEGORY>

 <H2>Φοιτητικό πρωτάθλημα
</H2>
ΤΟ Αριστοτέλειο Πανεπιστήμιο Θεσσαλονίκης στα αγόρια και τα ΤΕΙ Θεσσαλονίκης
στα κορίτσια, ήταν οι νικήτριες ομάδες στο πανελλήνιο φοιτητικό πρωτάθλημα
μπάσκετ που ολοκληρώθηκε προχτές στο Ηράκλειο με την ευθύνη του Πανεπιστημίου Κρήτης.

Τα αποτελέσματα (Αγόρια - τελικός): Αριστοτέλειο Πανεπιστήμιο - ΤΕΙ
Θεσσαλονίκης 98-86, 3η θέση: Πανεπιστήμιο Πειραιά - ΤΕΙ Καλαμάτας 100-90.

Κορίτσια (τελικός): ΤΕΙ Θεσσαλονίκης - Αριστοτέλειο Πανεπιστήμιο 54-41, 3η
θέση: Πανεπιστήμιο Πάτρας - Πανεπιστήμιο Κρήτης 60-44.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15844O084</ED>
<ID>
ID:169169

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O08&aa=4</URL></REF>


Article

<CATEGORY>vin10</CATEGORY>

 <H5>Η ΑΕΚ ΔΕΝ ΑΝΑΝΕΩΣΕ ΤΟ ΣΥΜΒΟΛΑΙΟ ΤΟΥ
</H5><H2>Πικρό αντίο για Ποδαρά
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΕΛΟΣ ο Δημήτρης Ποδαράς από την ΑΕΚ! Το πικρό αντίο του αρχηγού
αποτελεί ένδειξη ότι ο Γιάννης Ιωαννίδης έχει δρομολογήσει τις προσεχείς
κινήσεις και απ' ό,τι φαίνεται θα ανανεώσει τη συνεργασία του.

Και να 'ταν μόνον αυτή η ένδειξη; Ο «ξανθός» ­ όπως έγραψε χθες η «ΟΜΑΔΑ» ­
συναντήθηκε με τον αντιπρόεδρο του ΤΑΚ Γιάννη Γρανίτσα (πριν αναχωρήσει για
την Αμερική μαζί με τους συνεργάτες του Άρη Ραφτόπουλο και Τζίμη Μανιάτη) και
μίλησαν για αρκετή ώρα. Το τι συζητήθηκε είναι φως... φανάρι, αφού αυτό που
«καίει» την ΑΕΚ είναι η ανανέωση της συνεργασίας με τον «ξανθό». Η διοίκηση
της ΑΕΚ δείχνει σίγουρη για το «δεσμό» της με τον Ιωαννίδη και προχώρησε στην
υλοποίηση της πρώτης του εντολής. Το συμβόλαιο λοιπόν του Δημήτρη Ποδαρά δεν
ανανεώθηκε χθες (έληξε η προθεσμία) και ο 27χρόνος γκαρντ ψάχνει πλέον για
ομάδα. Όπως και για παίκτη στη θέση «2», αφού έμεινε πλέον μόνο με τον Χατζή.

ΣΤΟ ΔΙΚΑΣΤΗΡΙΟ

Η αλήθεια είναι ότι ο Ποδαράς όλη τη χρονιά που πέρασε έπαιζε χωρίς να έχει
πάρει δραχμή, αφού δεν είχε αποδεχτεί το συμβόλαιο που του είχε κάνει η
«Ένωση». Μπορούσε οποιαδήποτε στιγμή να έφευγε σε ομάδα της Ευρώπης, όμως δεν
το έκανε. Με την ΑΕΚ πλέον θα βρεθεί στα... δικαστήρια για να διεκδικήσει τους
κόπους της τελευταίας χρονιάς.

Ο Ποδαράς πριν από τους αγώνες με τον Ολυμπιακό είχε την υπόσχεση ότι θα
ανανεωθεί το συμβόλαιό του, προκειμένου να συγκεντρωθεί στους τελικούς και μόνον.

«Εκείνο που έχω να πω αυτή τη στιγμή είναι ότι έπαιξα χωρίς δραχμή όλη τη
χρονιά. Είμαι πικραμένος», τόνισε ο Δημήτρης Ποδαράς, που υποστήριξε ότι θα
φύγει για λίγες ημέρες προκειμένου να βρει την ηρεμία του:

«Είμαι επαγγελματίας και βλέπω μπροστά. Ο κόσμος είναι ο καλύτερος κριτής».

Τέλος μιας εποχής για την ΑΕΚ, αφού ο Ποδαράς ήταν ο πιο παλιός παίκτης ­
αυτός που έζησε τα... πέτρινα χρόνια.

*** Απο την πλευρά της διοίκησης επισημάνθηκε το γεγονός ότι με τον
Ποδαρά τον τελευταίο καιρό είχε χαθεί η... προσωπική σχέση και γι' αυτό το
λόγο δεν τον κάλεσαν να του πουν από κοντά το «αντίο».

***Στο μεταξύ, η ΑΕΚ έκανε πρόταση για συμβόλαιο τριών χρόνων στον
Γιώργο Κουκλάκη.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15844O091</ED>
<ID>
ID:169170

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΡΟΤΑΣΗ ΗΡΑΚΛΗ ΣΕ ΠΑΟ
</H2><H2>Δίνει Κακιούση για τον Μυριούνη
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο ΒΗΧΑΣ και ο έρωτας δεν κρύβονται και περί... (μπασκετικού) έρωτα πρόκειται η
αδυναμία του Βαγγέλη Αλεξανδρή προς τον Χρήστο Μυριούνη. Μετά τη διαβεβαίωση
μάλιστα του διεθνή φόργουορντ πως σε περίπτωση που ο Παναθηναϊκός δεν θέλει να
τον επανεντάξει στο έμψυχο δυναμικό του δεν θα αρνιόταν να έπαιζε για τον
προπονητή που συντέλεσε στην αγωνιστική «αναγέννησή» του, ο Αλεξανδρής άρχισε
να δουλεύει το μυαλό του

Έτσι σκέφτηκε και έκανε πρόταση, ιδιαιτέρως ενδιαφέρουσα, στον Παναθηναϊκό.
«Δώστε μας τον Μυριούνη και μπορούμε να σας δώσουμε τον Κακιούση», είπαν από
τον Ηρακλή, αγγίζοντας μια... ευαίσθητη χορδή του Παναθηναϊκού, που όμως δεν
προχώρησε το θέμα αλλά ούτε έκλεισε την πόρτα του. Είναι χιλιοειπωμένο
άλλωστε, πως στους «πράσινους»... τίποτα δεν απορρίπτεται αλλά και τίποτα δεν
ολοκληρώνεται μέχρι να προσληφθεί ο νέος προπονητής.

Όσον αφορά την ευαίσθητη χορδή που προαναφέραμε, αυτή δεν είναι άλλη από την
εκ βάθρων ανανέωση στη θέση του πλέι μέικερ. Ντίνκινς, Κόρφας και
Γεωργικόπουλος υπολογίζεται πως θα αποχαιρετήσουν το ΟΑΚΑ (ο Κόρφας μάλιστα
σχεδίασε συμμετοχή στο σάμερ λιγκ της Μπενετόν, αναζητώντας γενικώς το μέλλον
του στην Ιταλία) και έτσι αυτονόητο είναι πως ο Παναθηναϊκός αναζητεί
ουσιαστικά τρία πλέι μέικερ. Ο Ριγκοντό, που φαινόταν ότι είχε «καπαρώσει» τη
μία θέση, προτίμησε τη «γλύκα» της Κίντερ και της... Ευρωλίγκα και ο
Παναθηναϊκός θα στραφεί, τουλάχιστον για τις δύο θέσεις (αφού υπάρχει και η
πιθανότητα να αποκτηθεί ξένος «άσος»), στην ελληνική και κοινοτική αγορά.

*** Έτσι η περίπτωση του Κακιούση, που είχε απασχολήσει τον Παναθηναϊκό και
στο παρελθόν, είναι ενδιαφέρουσα και σαφώς εύκολη, αφού προτείνεται από την
ομάδα του παίκτη. Στον Ηρακλή αρνήθηκαν ότι υπάρχει τέτοιο θέμα, αφήνοντας να
διαρρεύσει ότι όταν ζητήθηκε από τον ΠΑΟ ο Μυριούνης, τους απάντησαν πως θα το
έχουν υπόψη τους, αλλά ο πιο βελτιωμένος παίκτης του πρωταθλήματος προορίζεται
για ανταλλαγή με τον Βούκτσεβιτς.

*** Με αγωνία περιμένει ο Παναθηναϊκός την απόφαση της ΦΙΜΠΑ στο συνέδριο της
Εκτελεστικής Επιτροπής της στην Κοπεγχάγη, όσον αφορά την πλήρη ενοποίηση της
Ευρώπης. Ο ΠΑΟ σχεδιάζει «επίθεση» στην ανατολική αγορά εφόσον ανοίξουν τα
σύνορα, αλλιώς θα περιοριστούν οι επιλογές. Θέλετε παράδειγμα; Χωρίς
Ανατολικούς η περίπτωση του Κακιούση έχεις πιθανότητες κατά 50%-60% να
πραγματοποιηθεί, διαφορετικά μειώνεται σημαντικά το ενδεχόμενο να φορέσει το «τριφύλλι».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15844O092</ED>
<ID>
ID:169171

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O09&aa=2</URL></REF>


Article

<CATEGORY>vin10</CATEGORY>

 <H5>ΓΑΛΛΙΑ
</H5><H2>Ο Μπόζα στο τιμόνι της Παρί
</H2>
Ο ΜΠΟΖΙΝΤΑΡ Μάλκοβιτς και επίσημα στη Ρασίγκ Παρί. Η πρωταθλήτρια Γαλλίας
ανακοίνωσε χθες τη συμφωνία με τον Σέρβο τεχνικό για τα τρία επόμενα χρόνια. Ο
Μάλκοβιτς ζήτησε από τη διοίκηση της Ρασίνγκ τον Μπάιρον Ντίνκινς και τον
Φεράν Μαρτίνεθ, τους οποίους είχε στον Παναθηναϊκό αυτή την περίοδο. Εξελίξεις
είχαμε όμως και στην Μπαρτσελόνα, αφού ο Αϊτο Ρενέσες υπέβαλε την παραίτησή
του από την τεχνική ηγεσία. Ο Ρενέσες αναδείχτηκε με την Μπαρτσελόνα επτά
φορές πρωταθλητής Ισπανίας, αλλά δεν κατάφερε να την οδηγήσει στην κορυφή της Ευρώπης.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15844O093</ED>
<ID>
ID:169172

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O09&aa=3</URL></REF>


Article

<CATEGORY>vin10</CATEGORY>

 <H2>Οι γυναίκες
</H2>
Η ΕΘΝΙΚΗ γυναικών προκρίθηκε στην τελική φάση του Ευρωμπάσκετ '99, αφού χθες
νίκησε στο Ελσίνκι τη Λευκορωσία με 64-62. Τη νίκη στην ελληνική ομάδα έδωσε η
Κλιγκοπούλου, που ευστόχησε σε δύο βολές στην εκπνοή του αγώνα. Τους πόντους
σημείωσαν οι: Πετρίδη 9, Παπαηλία 19, Τότσκα 13, Τασουλή 4, Σαρέγκου 7,
Βαρδάκη 4, Κλιγκοπούλου 8. Σήμερα, η ελληνική ομάδα αντιμετωπίζει τη Φινλανδία
στο τελευταίο παιχνίδι της προκριματικής φάσης.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15844O094</ED>
<ID>
ID:169173

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O09&aa=4</URL></REF>


Article

<CATEGORY>vin10</CATEGORY>

 <H5>Η ΕΛΕΥΘΕΡΗ ΔΙΑΚΙΝΗΣΗ ΑΘΛΗΤΩΝ ΔΙΧΑΖΕΙ Ε.Ε. - ΦΙΜΠΑ
</H5><H2>Αναμέτρηση
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

«Ο ΑΘΛΗΤΙΣΜΟΣ» είναι πλέον και επίσημα μέλος του πολιτισμού για τις
χώρες-μέλη της Ευρωπαϊκής Ένωσης και η λέξη «σπορ» προστέθηκε στη Συνθήκη του
Μάαστριχτ 2, ύστερα από 41 χρόνια που ήθελαν απομονωμένο τον αθλητισμό από το
«κομμάτι» πολιτισμός.

Η ιστορική απόφαση πάρθηκε στη διάσκεψη κορυφής που πραγματοποιήθηκε στο Νόορντβικ.

­ Η «Έκθεση Πακ» (ονομάστηκε έτσι προς τιμήν της Γερμανίδας ευρωβουλευτού Πακ,
που συνέταξε το κείμενο της έκθεσης και υποστηρίχθηκε από όλες τις πτέρυγες
του Ευρωκοινοβουλίου) βρήκε ένθερμο υποστηρικτή τον άλλοτε πρόεδρο της
Γιουβέντους, Τζιανπιέρο Μπονιπέρτι, σήμερα ευρωβουλευτή της Φόρτσα Ιτάλια, ο
οποίος μετά την ψηφοφορία και την αναγνώριση του αιτήματος να ενταχθεί ο
αθλητισμός, όπως και ο πολιτισμός, στις διατάξεις του σχετικού νόμου, ισότιμος
και ομόλογος, δήλωσε:

«Είναι αναγκαίο οι νέοι να διαπαιδαγωγηθούν από νεαρή ηλικία στο σχολείο, έτσι
ώστε να μπορέσουν αργότερα ν' αντιμετωπίσουν την κοινωνία. Και αυτό είναι σε
θέση να το επιτύχει ο νέος μόνο μέσω του αθλητισμού».

ΥΠΟΘΕΣΗ ΜΠΟΣΜΑΝ

­ Σήμερα, εξάλλου, στην Κοπεγχάγη, αρχίζουν οι εργασίες της Επιτροπής των
Κοινοτήτων, όπου θ' ακουστούν και οι πρόσφατες αποφάσεις της ΦΙΜΠΑ για τη
«διακίνηση των καλαθοσφαιριστών στην Ε.Ε.», σύμφωνα με την εξέλιξη της
υπόθεσης Μπόσμαν.

Στην πρωτεύουσα της Δανίας βρίσκεται για τον λόγο αυτό και ο γ.γ. της ΕΟΚ,
Γιώργος Βασιλακόπουλος, ο οποίος συνυπογράφει με άλλες χώρες (Τουρκία, Ιταλία,
Γαλλία, κ.ά.) «τη μη επέκταση του δικαιώματος και σε αθλητές εκτός Κοινότητας
ν' αγωνίζονται στις χώρες-μέλη της Ε.Ε.», με το σκεπτικό ότι «θα συντείνει
στην απώλεια εργατικών θέσεων και το αρνητικό φαινόμενο της ανεργίας θα είναι
φυσικό να δημιουργήσει αρνητικές οικονομικές επιπτώσεις, αλλά και αγωνιστικές
συνέπειες στον χώρο».

­ Η Ευρωπαϊκή Ένωση, όπως ισχυρίζονται οι «πρωτεργάτες της υπόθεσης Μπόσμαν»
και ο επίτροπος Φαν Μίερτ, φαίνεται αποφασισμένη να προχωρήσει στην «πλήρη
ελευθερία και διακίνηση και παικτών του μπάσκετ, αφού δεν πρόκειται να υπάρξει
πλειοψηφία μεταξύ των εκπροσώπων της ΦΙΜΠΑ».

­ Με το σκεπτικό που θ' αναπτυχθεί σήμερα από την Κοινότητα στους εκπροσώπους
της ΦΙΜΠΑ, ότι δηλαδή: «Η αθλητική νομοθεσία κάθε κοινοτικής χώρας πρέπει
υποχρεωτικά να εναρμονιστεί με τις επιταγές της "απόφασης Μπόσμαν", γιατί, σε
αντίθετη περίπτωση, τα αρμόδια δικαστήρια είναι απόλυτα βέβαιο πως θ'
αποδεχθούν σχετικές προσφυγές των προσώπων που έχουν έννομο συμφέρον, για την
ανατροπή της αντίθετης με την απόφαση-κανόνα εσωτερικής νομικής διάταξης», η
ΦΙΜΠΑ δεν μπορεί παρά να υποταγεί στο πλαίσιο της Κοινότητας. Και ακόμα, «το
δικαίωμα της ελεύθερης διακίνησης των αθλητών στις χώρες της Ε.Ε., μπορεί να
επεκταθεί και σε άλλα πρόσωπα πέραν των πολιτών των χωρών της Ε.Ε., με απόφαση
ισοδύναμου κοινοτικού οργάνου».

Κάτι, άλλωστε, που είχε υπογραμμίσει πρόσφατα και ο γ.γ. της ΕΟΚ, Γιώργος
Βασιλακόπουλος, αναμένοντας όμως τελεσίδικη απόφαση από το σημερινό συνέδριο
της Κοπεγχάγης.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15844O101</ED>
<ID>
ID:169174

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O10&aa=1</URL></REF>


Article

<CATEGORY>vin10</CATEGORY>

 <H2>ΓΥΝΑΙΚΕΣ
</H2><H2>Θέλουν νίκη με 3-0 για να ελπίζουν
</H2>
ΤΗΝ ΠΡΩΤΗ θέση του ομίλου της για να μείνει στο παιχνίδι της (απευθείας)
πρόκρισης στα τελικά της Τσεχίας διεκδικεί η Εθνική ομάδα βόλεϊ γυναικών,
αύριο στο γήπεδο της Ηλιούπολης, με αντίπαλο την Ουκρανία (16.00).

Η ελληνική ομάδα θέλει οπωσδήποτε νίκη και αν είναι δυνατό με 3-0 σετ, για να
διατηρήσει ακέραιες τις ελπίδες της για την κατάκτηση της πρώτης θέσης. Η
ομάδα μας έχασε την προηγούμενη Τετάρτη από την Ουκρανία με 3-0 και χρειάζεται
τη νίκη για να ισοβαθμήσει με την αντίπαλό της.

*** Στη συνέχεια η πρόκριση θα παιχθεί στα ματς Λετονίας - Ελλάδας και
Λετονίας - Ουκρανίας.

*** Εξάλλου 15 αθλητές κάλεσε στην Εθνική Ανδρών ο ομοσπονδιακός
προπονητής, Στέλιος Καζάζης, για την προετοιμασία της, στο Μέτσοβο, εν όψει
των Μεσογειακών Αγώνων. 
Είναι οι Ντράκοβιτς, Θεοδωρίδης, Κουρνέτας, Γκιούρδας, Κοβάτσεφ,
Τσακιρόπουλος, Χατζηαντωνίου, Μητρούδης, Σαμαράς, Μποζίδης, Κυριαζής,
Σιδηρόπουλος, Αλεξανδρόπουλος, Μπάεφ, Χριστοφιδέλης.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15844O102</ED>
<ID>
ID:169175

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O10&aa=2</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Μονομαχία Νίκης - Στέφκα στην Καλαμάτα
</H2>
ΜΕ ΕΝΔΙΑΦΕΡΟΝ αναμένεται η «μονομαχία» της Νίκης Μπακογιάννη με τη Βουλγάρα
Στέφκα Κοσταντίνοβα, στο διεθνές μίτινγκ στίβου «Παπαφλέσσεια», που θα
διεξαχθεί σήμερα στην πόλη της Καλαμάτας.

Οι δύο κορυφαίες άλτριες του ύψους θα βρεθούν αντιμέτωπες πρώτη φορά μετά τη
συγκλονιστική τους «κόντρα» το προηγούμενο καλοκαίρι στην Ατλάντα, όταν η
κάτοχος του παγκόσμιου ρεκόρ (2.09 μ.) είχε πάρει την πρώτη θέση, ενώ η
Ελληνίδα Ολυμπιονίκης κατέκτησε το αργυρό μετάλλιο.

*** Στη διοργάνωση θα πάρουν μέρος σπουδαία ονόματα του στίβου, ενώ
«πλούσια» θα είναι και η ελληνική συμμετοχή στους αγώνες.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15844O103</ED>
<ID>
ID:169176

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Ο Αφρουδάκης έλυσε τα χέρια του κόουτς
</H2>
Ο ΓΙΩΡΓΟΣ Αφρουδάκης επέστρεψε στις προπονήσεις της εθνικής πόλο, ύστερα από
απουσία τριών ημερών λόγω ίωσης. Έτσι, λύθηκε ένα σημαντικό πρόβλημα για τον
ομοσπονδιακό τεχνικό Κούλη Ιωσηφίδη, ο οποίος προορίζει τον Αφρουδάκη για τη
θέση του «φουνταριστού». Η ελληνική ομάδα προετοιμάστηκε χτες εν όψει του ΦΙΝΑ
ΚΑΠ (αρχίζει την Τρίτη στο κλειστό κολυμβητήριο του ΟΑΚΑ) με τις Ηνωμένες Πολιτείες.

*** Στο μεταξύ, η Ισπανία (αντίπαλος της εθνικής την προσεχή Τετάρτη)
έρχεται στην Αθήνα με την ίδια ομάδα που κατέκτησε το χρυσό μετάλλιο στην
Ολυμπιάδα της Ατλάντα. Επικεφαλής ο Μανουέλ Εστιάρτε, ο οποίος συνεχίζει να
αγωνίζεται με επιτυχία σε ηλικία 36 χρόνων.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15844O104</ED>
<ID>
ID:169177

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O10&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΚΙΟΥΡΑΝΑ 58 Περικλής&#0093

2. ΥΠΟΜΟΝΗ 57,5 Δημητσάνης&#0091

3. ΙΠΠΟΤΟΥΡ ΝΙΤ 56 Σταύρου&#0097

4. ΑΝΝΟΥΛΑ 55 Ηλίας&#0094

5. ΜΕΓΑΛΗ ΝΙΚΗ 55 Ξυνός&#0098

6. ΦΡΑΓΚΑ ΜΠΕΣΤ 55 Φίλιππος&#0096

7. ΦΛ. ΕΝ ΤΑΪΓΚΕΡ 53,5 Λάος&#0095

8. ΜΕΣΟΓΕΙΟΣ 52,5 Νικολαΐδης&#0092

9. ΧΡΙΣΤ. ΜΑΡΙΑ 52,5 Τριανταφύλ.&#0099

­ Υπόδ.: ΦΡΑΓΚΑ ΜΠΕΣΤ - ΜΕΓ. ΝΙΚΗ (Φλας Εν Τάιγκερ).

ΔΕΥΤΕΡΗ ΙΠΠΟΔΡΟΜΙΑ

Ώρα 4.30, 1.000 μέτρα

1. ΓΛΥΚ. ΜΕΛΩΔΙΑ 58 Σωτηρόπ/λος&#00910

2. ΚΟΥΗΝ ΔΑΦΝΗ 58 Σκιαδόπ/λος&#0097

3. ΜΑΡΙΛΙΖΑ 58 Πρόφης&#0091

4. ΝΑΟΜΙ 58 Φίλιππος&#0098

5. ΦΙΛΑΝΘΗ 58 Σίντλερ.&#0094

6. ΚΙΟΥΡΙ 57,5 Περικλής&#0095

7. ΣΙΛΒ. ΝΤΟΛΛΑΡ 57,5 Λάος&#0096

8. ΝΟΥΝΟΥΚΑ 57 Κουτσούκος&#0093

9. ΕΣΤΟΡΙΛ 56,5 Σταύρου&#0099

10. ΠΡΑΣ. ΘΥΕΛΛΑ 56 Μπρούσαλης&#0092

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΠΡΑΣΙΝΗ ΘΥΕΛΛΑ - ΕΣΤΟΡΙΛ (Ναόμι).

ΤΡΙΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΑΡΜΑΓΕΔΩΝ 58 Βαλακούδ.&#0094

2. ΥΠΕΡΟΠΤΗΣ 57,5 Δημητσάνης&#0096

3. ΦΙΝΤΟ 57 Βασίλης&#0091

4. ΗΜΙΘΕΟΣ ΩΡΙΩΝ 56 Φίλιππος&#0092

5. ΖΑΡΑΞ 52 Μιχάλης&#0095

6. ΓΡΑΦ. ΝΗΣΙΩΤΗΣ 53,5 Κουτσούκος&#0098

7. Κ. ΧΡΗΣΤΑΡΑΣ 53 Γεωργίου&#0093

8. ΑΚΑΜΠΤΟΣ 52 Δούκας&#0097

9. ΜΠΙΟΥΤ. ΚΟΥΛΗΣ 58 Χαραλάμπους&#0099

* Οι ίπποι 1-9 είναι ομόσταβλοι.

­ Υπόδ.: ΥΠΕΡΟΠΤΗΣ - ΓΡΑΦ. ΝΗΣΙΩΤΗΣ (Αρμαγεδών).

ΤΕΤΑΡΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΦΟΝ Κ·ΣΤΑΣ 58 Καλογερόπ.&#0097

2. ΒΥΖΑΝΤ. ΥΜΝΟΣ 56 Σωτηρόπ/λος&#0091

3. ΑΧΑΛΙΝΩΤΟΣ 55,5 Νικολαΐδης&#0093

4. ΑΡΗΣ 55 Μάικελς&#0098

5. ΜΠΙ Ε ΠΡΙΝΣ 54 Βασιλειάδης&#0092

6. ΥΜΗΤΤΟΣ 52,5 Δημητσάνης&#0095

7. ΒΡΑΧΟΣ 53,5 Πακίδης&#0094

8. ΜΙΣΤΕΡ ΝΙΚΟΣ 49,5 Καζάκος&#0096

* Σ' αυτήν την ιπποδρομία θα λειτουργήσει Trio και Tri-Cast.

­ Υπόδ.: ΜΠΙ Ε ΠΡΙΝΣ - ΑΧΑΛΙΝΩΤΟΣ (Υμηττός).

ΠΕΜΠΤΗ ΙΠΠΟΔΡΟΜΙΑ

Ώρα 6.00, 2.400 μέτρα

1. ΕΤΕΡΝΑΛ ΓΟΥΕΪ 58 Βαλακούδ.&#0097

2. Μ. ΥΑΚΙΝΘΟΣ 58 Σωτηρόπ/λος&#0098

3. Μ. ΟΦ ΓΚΟΛΝΤ 58 Δημητσάνης&#0094

4. ΜΠΑΛΑΛ 58 Φίλιππος&#0096

5. ΣΟΥΠ. ΚΡΑΟΥΝ 58 Λάος&#0093

6. ΝΤΕΝΕΜΠ. ΓΟΥΕΪ 58 Γεωργίου&#0091

7. ΞΑΝΘ. ΑΙΟΛΟΣ 58 Κουτσούκος&#0099

8. ΤΖΕΝΕΡ. ΓΟΥΕΪ 58 Σταύρου&#0095

9. ΦΩΛΤΛ. ΓΟΥΕΪ 49,5 Βαλακούδ. Ν.&#0092

* Οι ίπποι 1-6-8-9 και 2-7 είναι ομόσταβλοι.

­ Υπόδ.: ΜΠΑΛΑΛ - ΜΑΥΡΟΣ ΥΑΚΙΝΘΟΣ (Μ. Οφ Γκολντ).

ΕΚΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΖΑΝ ΠΩΛ ΜΑΡΑ 58 Καρασαβίδης&#0092

2. ΘΑΝΤΕΡ ΘΑΪΣ 55,5 Σταύρου&#0093

3. Ν. ΤΡΑΝΤΙΣΙΟΝ 55,5 Γεωργίου&#0096

4. ΠΟΠΙΟΥΛΑΡ 55 Φίλιππος&#0091

5. Σ. ΝΤΑΪΝΑΜΙΚ 54,5 Λάος&#0097

6. ΝΙΚΟΣ ΦΟΥΣΚ 54 Περικλής&#0094

7. Μ. ΑΚΟΥΑΡΙΟΥΣ 53 Χατζημίμης&#0095

­ Υπόδ.: ΖΑΝ ΠΩΛ ΜΑΡΑ - Σ. ΝΤΑΪΝΑΜΙΚ (Μικρός Ακουάριους).

ΕΒΔΟΜΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΝΤΕΛ ΤΖΩΡΤΖ 62 Πρόφης&#0097

2. ΣΤΡ. ΠΛΑΤΩΝ 56 Γεωργίου&#0096

3. ΑΛ ΧΑΤΖ 53 Καρασαβίδης&#0092

4. ΓΚΑΜΠΡΙΕΛΑ 51,5 Δημητσάνης&#0093

5. ΕΛΑ ΤΑΚΗ ΜΟΥ 51 Νικολαΐδης&#0091

6. ΚΑΣΣΙΟΝΗ 50 Δούκας&#0095

7. ΚΛΕΙΣΘΕΝΗΣ 48,5 Καζάκος&#0094

8. ΣΤΡ. ΓΙΑΝΝΗΣ 48,5 Κουτσούκος&#0098

­ ΜΠΕΡΓΚΑΜΟ 54 Βασιλειάδης&#0099

* Ο ίππος ΜΠΕΡΓΚΑΜΟ τρέχει εκτός στοιχήματος.

* Οι ίπποι 2-8 είναι ομόσταβλοι.

­ Υπόδ.: ΣΤΡΟΝΓΚ ΠΛΑΤΩΝ - ΑΛ ΧΑΤΖ (Γκαμπριέλα).

ΟΓΔΟΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΣΤΡ. ΑΛΛΑΪΑΝΣ 58 Δημητσάνης.&#0093

2. ΦΩΤΟΣΤΕΦΑΝΟΣ 56 Φίλιππος&#0098

3. ΣΤ. ΓΡΗΓΟΡΗΣ 54,5 Ζευγώλης&#0096

4. ΖΗΝΑΣ 52,5 Γεωργίου&#0095

5. ΚΑΡΑΤΑΣΟΣ 52,5 Σίντλερ&#0092

6. ΡΟΜΠΕΡΤΙΝΟ 52 Σκιαδόπ/λος&#0094

7. ΑΠΡΟΒΛΕΠΤΟΣ 51,5 Τσεργάς&#0091

8. ΜΠΡΑΪΑΝ 51 Μπάκος&#0097

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΖΗΝΑΣ - ΜΠΡΑΪΑΝ (Φωτοστέφανος).

ΕΝΑΤΗ ΙΠΠΟΔΡΟΜΙΑ

Ώρα 8.00, 1.800 μέτρα

1. ΝΙΚΗΦΟΡΟΣ 62 Βασίλης&#0098

2. ΜΠ. ΜΠ. ΑΦΑΝΤΙ 54 Βενιχάκης&#0091

3. ΣΟΡΕΝΤΟ 56 Ξυνός.&#0094

4. ΥΛΙΚΗ 55,5 Γεωργίου&#0092

5. ΓΙΑΝΓΚ ΚΟΥΛΑ 52,5 Δούκας&#0096

6. ΣΑΝΤΟΡΙΝΑΙΟΣ 51 Δημητσάνης&#0093

7. ΤΕΟ 50 Μπάκος&#0097

8. ΡΙΠΗ 48,5 Τσεργάς&#0095

­ Υπόδ.: ΥΛΙΚΗ - ΣΟΡΕΝΤΟ (Σαντοριναίος).

­ Δύο αουτσάιντερ: ΜΑΡΙΛΙΖΑ (2η) ­ ΜΠΟΛ ΜΠΟΛ ΑΦΑΝΤΙ (9η).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15844O105</ED>
<ID>
ID:169178

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O10&aa=5</URL></REF>


Article

<CATEGORY>vin10</CATEGORY>

 <H5>ΟΙ ΕΘΝΙΚΕΣ ΑΝΣΑΜΠΛ «ΒΛΕΠΟΥΝ» ΜΕΤΑΛΛΙΑ ΣΤΗΝ ΠΑΤΡΑ
</H5><H2>Δυνατό ξεκίνημα
</H2>
«ΔΥΝΑΤΑ - ΔΥΝΑΤΑ» (κατά τη μουσική του γνωστού κομματιού του Γιώργου
Παπαδημητρίου) ξεκίνησαν οι εθνικές ομάδες ανσάμπλ γυναικών και νεανίδων
προκαλώντας φρενίτιδα ενθουσιασμού σε 3.000 θεατές, που γέμισαν σχεδόν τις
κερκίδες του Αθλητικού Μελάθρου «Δ. Τόφαλος», στην πρεμιέρα του 13ου
Ευρωπαϊκού Πρωταθλήματος ρυθμικής γυμναστικής.

Μετά την ολοκλήρωση των αγωνισμάτων της πρώτης μέρας ­ με παρόντες στις
κερκίδες τον υφυπουργό Αθλητισμού κ. Α. Φούρα, τον δήμαρχο Πατρέων κ. Α.
Καράβολα, τον πρόεδρο της ΕΓΟ κ. Δ. Δημητρόπουλο και τον Ολυμπιονίκη Γιάννη
Μελισσανίδη ­ η εθνική ομαδικού νεανίδων βρίσκεται στην 1η θέση, στις 12
κορίνες, μαζί με τη Λευκορωσία με 18,650 βαθμούς.

Η ομάδα των γυναικών αποτέλεσε την ευχάριστη έκπληξη της πρεμιέρας αφού στις 5
μπάλες βρίσκεται στη 2η θέση μαζί με τη Ρωσία, με 19,300 βαθμούς! Προηγείται η
Ουκρανία με 19,400.

Σήμερα (20.00) θα γίνει η δεύτερη παρουσίαση του ομαδικού γυναικών με 3 μπάλες
- 2 κορδέλες, στην οποία θα κριθούν τα μετάλλια στο σύνθετο ομαδικό από το
σύνολο των δύο ημερών (5 μπάλες + 3 μπάλες και 2 κορδέλες). Επιπλέον, οι 8
πρώτες ομάδες θα προκριθούν στον τελικό οργάνων ομαδικού της Κυριακής.

Νωρίτερα σήμερα (17.00) θα διεξαχθεί ο αγώνας ατομικού γυναικών στον οποίο
μετέχουν οι 17 καλύτερες αθλήτριες της Ευρώπης. 
Η καταξιωμένη διεθνώς πρωταθλήτριά μας Μαρία Παγκάλου (12η στην Ολυμπιάδα '96)
θα προσπαθήσει να πλασαριστεί σε μια υψηλή θέση του σύνθετου ατομικού που
ολοκληρώνεται σήμερα και παράλληλα να προκριθεί στους τελικούς οργάνων της
Κυριακής ώστε να διεκδικήσει κάποιο μετάλλιο. Στο ίδιο αγώνισμα η 15χρονη
Ειρήνη Πολυδώρου θα έχει την ευκαιρία να δείξει το ταλέντο και την εντυπωσιακή
πρόοδό της.

Οι αγώνες συνεχίζονται και ολοκληρώνονται αύριο Κυριακή με τους τελικούς του
ανσάμπλ νεανίδων στις 12 κορίνες (με την Εθνική μας να είναι από τα φαβορί για
τα μετάλλια) και τους τελικούς οργάνων ατομικού γυναικών και ομαδικού
νεανίδων. Το πρόγραμμα αρχίζει 15.00 με τις 12 κορίνες, 17.00 θ' αρχίσουν οι
τελικοί οργάνων ατομικού γυναικών και θ' ακολουθήσουν οι τελικοί οργάνων
ομαδικού γυναικών.

*** Φωτεινή Κωτσοπούλου (προπονήτρια ανσάμπλ νεανίδων):

«Είχαμε πολύ καλή παρουσία με τη βοήθεια του κοινού, που ήταν καταπληκτικό.
Την Κυριακή είμαστε αισιόδοξοι για την κατάκτηση του χρυσού μεταλλίου».

*** Ειρήνη Αϊνδιλή (αθλήτρια ανσάμπλ νεανίδων):

«Πήγαμε πάρα πολύ καλά. Έγιναν ορισμένα λάθη τα οποία θέλουμε να βελτιώσουμε
την Κυριακή για να είμαστε πρώτες. Στόχος μας είναι το χρυσό μετάλλιο.
Ευχαριστούμε τον κόσμο για τη συμπαράσταση. Ελπίζουμε την Κυριακή να είναι
ξανά κοντά μας».

*** Μερόπη Αναγνωστάκη (προπονήτρια ανσάμπλ γυναικών):

«Πήγαμε πολύ καλά και διαψεύσαμε κάποιες φήμες ότι δεν θα είχαμε επιτυχία.
Συγχαρητήρια σε όλες τις αθλήτριες. Δουλέψαμε πολύ σκληρά παρά τα πολλά
προβλήματα λόγω τραυματισμών. Η συνέχεια αύριο (σήμερα)».

*** Στέλλα Χατζηεμμανουήλ (αθλήτρια ανσάμπλ γυναικών):
«Πραγματοποιήσαμε πολύ καλή εμφάνιση και είμαστε ικανοποιημένες. Ευχόμαστε το
ίδιο για αύριο. Το κοινό ήταν εκπληκτικό και μας εμψύχωσε. Ελπίζουμε να
γεμίσει αύριο (σήμερα) το γήπεδο».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15844O111</ED>
<ID>
ID:169179

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O11&aa=1</URL></REF>


Article

<CATEGORY>vin10</CATEGORY>

 <H2>ΠΥΓΜΑΧΙΑ
</H2><H2>Εξασφάλισαν πρόκριση και μετάλλιο
</H2>
ΤΗΝ ΠΡΟΚΡΙΣΗ στους Πανευρωπαϊκούς Αγώνες του 1998 και την κατάκτηση μεταλλίου
εξασφάλισαν οι Έλληνες πυγμάχοι Αντώνης Γιαννούλας και Γιώργος Μουρλάς, στη
χθεσινή τρίτη ημέρα του Κυπέλλου «Ακρόπολις».

Ο Γιαννούλας στην κατηγορία των 71 κιλών νίκησε με 16-8 στα σημεία τον Γερμανό
Μπράμερ και προκρίθηκε στα ημιτελικά εξασφαλίζοντας κάποιο από τα τρία
μετάλλια, ενώ παράλληλα θα πάρει μέρος και στο Πανευρωπαϊκό του Μινσκ.

Ο Έλληνας πυγμάχος θα βρεθεί αντιμέτωπος απόψε με τον Εσθονό Αλεξέγιεφ.

Ανάλογη επιτυχία είχε και ο Μουρλάς (81 κ.), καθώς επικράτησε με 14-7 του
Γάλλου Σερά και τώρα θα αντιμετωπίσει στην ημιτελική φάση τον Γερμανό Μπένγκτσον.

Οι δύο Ελληνες αθλητές μετά το τέλος των αγώνων τους, δήλωσαν ότι επιτεύχθηκε
ο πρώτος στόχος που ήταν η πρόκριση στο Πανευρωπαϊκό και τώρα απομένει πλέον
το μετάλλιο.

Αντίθετα, ο Λυμπέρης Φλέσιας (+91 κ.) αποκλείστηκε αφού ηττήθηκε με 10-2 στα
σημεία από τον Πολωνό Ζάτικα.

*** Πολύ κοντά στην κατάκτηση του χρυσού μεταλλίου βρίσκεται η πυγμάχος
Ελευθερία Παλαιολόγου (51 κ.), η οποία προκρίθηκε στο ημιτελικό του Κυπέλλου «Ακρόπολις».

Η Ελληνίδα αθλήτρια νίκησε την Πατάκι (Ουγγαρία) με διακοπή στον δεύτερο γύρο
και θα «μονομαχήσει» απόψε με την Κύπρια Θεανώ Ιωάννου, με στόχο την πρόκριση
στον τελικό.

Η Κατερίνα Καραθύμιου αποκλείστηκε από τους αγώνες, αφού ηττήθηκε με 8-3 από
τη Ρωσίδα Γκουντιούσοβα.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15844O112</ED>
<ID>
ID:169180

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O11&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Οι 9 στους 12 θα είναι Έλληνες
</H2>
ΔΥΟ ΞΕΝΟΥΣ και απεριόριστο αριθμό κοινοτικών παικτών θα μπορεί να έχει στη
δύναμή της κάθε ομάδα βόλεϊ της Α1, από τη νέα περίοδο. Αυτό αποφάσισαν οι
εκπρόσωποι των σωματείων της Α1 ανδρών στη χθεσινή συνεδρίασή τους, ενώ
επισήμαναν το γεγονός ότι στο φύλλο αγώνος θα αναγράφονται 12 αθλητές από τους
οποίους οι 9 θα είναι Έλληνες. Επίσης συμφώνησαν για τη θεσμοθέτηση της
Ολομέλειας, η οποία θ' αναλάβει τη διοργάνωση του πρωταθλήματος και στις 4
Ιουνίου θα συνεδριάσουν εκ νέου για να επικυρωθεί η απόφαση από τα Δ.Σ. όλων
των συλλόγων.

Από τη χθεσινή συνεδρίαση απουσίασαν οι εκπρόσωποι των Εθνικού
Αλεξανδρούπολης, Κομοτηνής και Πανελληνίου.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15844O114</ED>
<ID>
ID:169181

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>Ο Θάνος στους «6»
</H2>
ΣΤΗΝ ΕΞΑΔΑ του Ευρωπαϊκού Πρωταθλήματος Ελληνορωμαϊκής Πάλης της Φινλανδίας
προκρίθηκε χθες ο Κώστας Θάνος. Ο Έλληνας παλαιστής (97 κ.) αρχικά νίκησε με
3-2 τον Ιταλό Τζιούντα και αργότερα πέρασε χωρίς αγώνα στους «6», όπου θα
βρεθεί αντιμέτωπος, αύριο το πρωί, με τον Ρουμάνο Πέτρου Σουντουρεάκ. Ο Θάνος,
σε περίπτωση που επικρατήσει, θα διεκδικήσει το απόγευμα το χάλκινο μετάλλιο.

Ο Αλέξης Κολιτσόπουλος (69 κ.) συνεχίζει τους αγώνες του, αφού νίκησε με 4-0
τον Νορβηγό Χάνσεν.

Ο Δημήτρης Αβράμης (76 κ.) επιβλήθηκε με 6-1 στον Γιουγκοσλάβο Μπούσιτς, αλλά
στη συνέχεια αποκλείστηκε από τον Ριμέρ στην παράταση (2-2), όταν ο διαιτητής
έδωσε τη νίκη στον Γάλλο. Η απόφαση αυτή προκάλεσε τη δυσαρέσκεια του
ομοσπονδιακού τεχνικού Μπάμπη Χολίδη. Επίσης, αποκλείστηκαν οι Ρουμπινιάν (63
κ.), που ηττήθηκε (3-2) στην παράταση από τον Πολωνό Ζεϊμπίγκερ, Μουρατίδης
(54 κ.), που γνώρισε την ήττα με πτώση από τον Ιταλό Κονσταντίνο.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15844O115</ED>
<ID>
ID:169182

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O11&aa=5</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Αύριο ο Πανατίδης
</H2>
ΟΙ ΕΝΟΧΛΗΣΕΙΣ που ένιωσε σε παλιό τραύμα στον καρπό, ήταν η αιτία να μην
αγωνιστεί χθες ο Έλληνας αρσιβαρίστας Χρήστος Σπύρου (76 κ.) στο Ευρωπαϊκό
Πρωτάθλημα που διεξάγεται στη Ριέκα της Κροατίας.

Στο σημερινό πρόγραμμα δεν υπάρχει ελληνική συμμετοχή, ενώ αύριο θα αγωνιστεί
ο Αλέξης Πανατίδης στην κατηγορία των +103 κιλών.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15844O116</ED>
<ID>
ID:169183

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O11&aa=6</URL></REF>


Article

<CATEGORY>vin10</CATEGORY>

 <H5>ΔΙΑΠΡΑΓΜΑΤΕΥΣΕΙΣ
</H5><H2>Είναι μπέρδεμα...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Σκληροί διαπραγματευτές εμφανίζονται μερικοί ποδοσφαιριστές του Ολυμπιακού και
αυτός είναι ο ουσιαστικός λόγος που δεν κλείνει το θέμα τους στο λιμάνι.

*** Χθες ήταν ο Αλεξανδρής, αύριο - μεθαύριο αναμένεται να πάρει τη
σκυτάλη ο Ίβιτς.

*** Όπως δημοσιεύτηκε, ατού του Αλεξανδρή αποτελεί πρόταση από το
εξωτερικό, κατά δήλωσή του πλέον συμφέρουσα εκείνης του Θρύλου.

*** Συνεπώς, ο έχων την ευθύνη των διαπραγματεύσεων, δεν βιάζεται
καθόλου να συμφωνήσει...

*** Ας πούμε ότι ο Αλέξης έχει, πράγματι, καταπληκτική πρόταση-προσφορά
από την Τότεναμ Χοτσπέρς του Λονδίνου.

*** Γιατί να του «κόψει» τον δρόμο ο Λούβαρης;

*** Το πιθανότερο είναι να του πει «Αλέκο, καλή τύχη».

*** Αν, όμως, οι προτάσεις από την αλλοδαπή προκύπτουν μόνο στη
φαντασία του παίκτη, τότε πάμε για παράταση της αγωνίας του...

*** Θα ψάχνει τον υπεύθυνο συμβολαίων του Ολυμπιακού να υπογράψει ο
Αλέκος στο Πασαλιμάνι και θα του λένε πως πήγε για μπάνιο στη Βόρειο Πελοπόννησο...

*** Νομίζω πως ο Αλεξανδρής (και ο κάθε «Αλεξανδρής»), όσο χρήσιμος
ποδοσφαιριστής και αν είναι, «έχει μπλέξει».

*** Ο Λούβαρης για πολλά μπορεί να «κατηγορηθεί», ποτέ όμως για κακό
χειρισμό σε συμφωνίες.

*** Σκεφθείτε πως την ημέρα που δάνειζε στον Εθνικό τον Μάριο Σέγγο,
είχε πείσει τους δανειζόμενους ότι τους δίνει τον νέο Ντελ Πιέρο!

*** Ήδη έγινε γνωστό ότι τη Δευτέρα θα γίνει πρώτη συζήτηση με τον
Ίβιτς, για να εξεταστεί η περίπτωση παραμονής του στον Πειραιά.

*** Ό, τι προτάσεις από αλλού διαθέτει ο Ίλια, πρέπει να τις έχει
κατοχυρώσει και να δείχνουν αληθοφανείς, όταν τον κοιτάζει στα μάτια ο μεγάλος...

Η ώρα του πάγκου

Στον Παναθηναϊκό η διοίκηση έχει απαλλαγεί από ατέρμονες συζητήσεις,
«κρυφτούλι» και υποχρεωτική... παραπληροφόρηση στο μείζον θέμα των συμβολαίων. 
*** Είπε ο πρόεδρος «πενταετία» και δεν φαίνεται να έχει μετανιώσει.

*** Συνεπώς, οι ενδιαφερόμενοι ποδοσφαιριστές το έχουν πάρει απόφαση
και ξέρουν πώς θα ενεργήσουν.

*** Ο Καλλιτζάκης κάτι πρέπει να έχει κατά νου, πέραν της επιθυμίας του
να μείνει στην Παιανία.

*** Σκεφθείτε πως, ύστερα από απουσία αρκετών ημερών, ήταν έτοιμος να
παίξει αύριο στο Καυταντζόγλειο, αλλά η τεχνική ηγεσία δεν έκρινε απαραίτητη
τη συμμετοχή του.

*** Όπως και του Μαρίνου Ουζουνίδη!

*** Το ότι η ομάδα θα μεταβεί στη Θεσσαλονίκη με πολλές ρεζέρβες,
νεαρούς κ.λπ., τους οποίους θα ρίξει στη μάχη ο Καρούλιας, δεν λέει απολύτως τίποτα.

*** Είπαμε, ο Παναθηναϊκός τελεί σε κλίμα σύγχυσης, οπότε όσα λάθη
γίνουν θα καταχωρισθεί ελαφρυντικό.

*** Οδυνηρό δείχνει για την ιστορία του μεγάλου συλλόγου της Αθήνας,
αλλά τι να κάνουμε; Ό, τι αποφασίσει η ηγεσία.

*** Μεταξύ μας, ευτυχώς (για την ηγεσία) που το ματς δεν είναι
προγραμματισμένο εντός έδρας...

*** Θα είχαν τρακ οι «άτυχοι» Μπασινάς, Θεοφύλακτος Νικολαΐδης και οι
λοιποί, συνήθως αναπληρωματικοί, που αύριο θα τα δώσουν όλα...

Δεν πείθει προς το παρόν

Γραπτή δήλωση Μιχάλη Τροχανά κυκλοφόρησε χθες νωρίς το απόγευμα και μέσα από
23 αράδες πληροφορεί για το μείζον θέμα που απασχολεί τους ΑΕΚτζήδες.

*** «Συζητώ μόνον στρατηγική λύση στο πρόβλημα της ΑΕΚ με μέθοδο,
σοβαρότητα και ευθύνη», αρχίζει τη δήλωση ο μεγαλομέτοχος.

*** «Εξετάζω ήδη μία ανάλογη απόρρητη πρόταση», συνεχίζει.

*** Συνεπώς, η πρόταση είναι μία και όχι περισσότερες.

*** Επειδή με Μιχάλη Τροχανά δεν μπορεί κανείς (ή σχεδόν κανείς) να...
κοιμάται ήσυχος, η στήλη προχώρησε σε σύντομο γκάλοπ, ζητώντας τις εκτιμήσεις
κάποιων που έχουν σχέση με την ΠΑΕ.

*** Ερωτήθηκαν πέντε από όλους τους χώρους, δηλαδή από το ποδοσφαιρικό
τμήμα, μέχρι τους... ορίτζιναλ.

*** Το αποτέλεσμα (100%) δεν δίνει καμία τύχη στον σημερινό ηγέτη.

*** Η πρόταση ­ για τους ερωτηθέντες ­ είναι μπλόφα.

*** Να δείτε που σήμερα ο κ. Τροχανάς δεν θα αντιδράσει, σεβόμενος
το... απόρρητο των διαπραγματεύσεων.

Από νωρίς με ψησταριές

Μην ξεχνάμε την αυριανή φιέστα του Θρύλου για τον τίτλο.

*** Δεν πρόκειται για απλή απονομή, αλλά για αληθινή εορτή με μπόλικα
έξοδα και περισσότερη λαχτάρα.

*** Σκεφθείτε πως από το μεσημέρι, σε πλατεία του Κορυδαλλού,
οργανωμένοι θα ψήσουν αμνούς προκειμένου να τους προσφέρουν θυσία στο τρόπαιο
(και στο στομάχι τους).

*** Επειδή κοντά στα ψητά θα υπάρχει και μπουκαλάκι, η στήλη
συμβουλεύει «με το μαλακό».

*** Ουδείς έχει δικαίωμα να μεταβεί στο Καραϊσκάκη σε κατάσταση
ευθυμίας, διότι θα χάσει το κυρίως πρόγραμμα.

*** Μαλακά, και όλα θα πάνε καλά!

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15844O121</ED>
<ID>
ID:169184

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O12&aa=1</URL></REF>


Article

<CATEGORY>vin10</CATEGORY>

 <H2>Σκληρή η απόφαση
</H2>
Επτά χρόνια στην ΑΕΚ ο Δημήτρης Ποδαράς, ό,τι που πίστεψε πως θα παίξει στην
Ευρωλίγκα, ιδού που ατύχησε... Με αυτόν άρχισε την ανανέωση ο Ιωαννίδης,
μολονότι (ο Ποδαράς) ήταν ο πρώτος Έλληνας σκόρερ της περιόδου για την ΑΕΚ.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15844O122</ED>
<ID>
ID:169185

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O12&aa=2</URL></REF>


Article

<CATEGORY>vin10</CATEGORY>

 <H2>Ήταν το καλοκαίρι του '87
</H2>
Καλοκαίρι του 1987. Ο Πέτρος Ξανθόπουλος ­ αρχηγός ­ με το τρόπαιο του τίτλου
τρέχει, μαζί με τους συμπαίκτες του, για τον γύρο θριάμβου. Προσέξτε ονόματα
(από αριστερά): Αποστολάκης, Παπαχρήστος, Καπουράνης, Μητρόπουλος, Βαΐτσης,
Μπονόβας (πίσω του μόλις διακρίνεται ο Μίχος). Η εικόνα αφιερώνεται στους
υπομονετικούς πιστούς οπαδούς του Ολυμπιακού, αλλά και στον αρχηγό Καραταΐδη,
με τη συμβουλή να μην του... αποσπάσουν τη φανέλα.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15844O123</ED>
<ID>
ID:169186

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Η συμβολή της εργοφυσιολόγου
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Ο ΟΛΥΜΠΙΑΚΟΣ κατέκτησε τον τίτλο του πρωταθλητή. Τα φώτα δικαιολογημένα έπεσαν
πάνω στον Ντούσαν Μπάγιεβιτς και τους ποδοσφαιριστές. Όμως, κάποιο λιθαράκι
έβαλαν και άλλοι. Ανάμεσά τους, ο συνεργάτης του Ντούσκο Τάκης Περσίας, ο
γυμναστής Δημήτρης Μπουρουτζήκας, ο γιατρός Χρήστος Δάρας και ο
φυσικοθεραπευτής Θόδωρος Μπαλίδης.

Σημαντική στην ανοδική πορεία του Ολυμπιακού, ωστόσο, είναι και η συμβολή της
εργοφυσιολόγου Μαρίας Λυκομήτρου, η οποία είχε συνεργαστεί με τον Ντούσκο και
στην ΑΕΚ.

Είναι ανάγκη να τονιστεί ότι ο Μπάγιεβιτς συνέδεσε εδώ και πολλά χρόνια τη
δουλειά του με τις επιστήμες. Γι' αυτό άλλωστε πέτυχε.

Η εργοφυσιολόγος Μαρία Λυκομήτρου, ειδικευμένη στη φυσιολογία της άσκησης και
της διατροφής των αθλητών, αποτέλεσε ισχυρό όπλο στη φαρέτρα του Μπάγιεβιτς.
Με σπουδές στην Ελλάδα και μεταπτυχιακές στην Αμερική, η πρώην χρυσή
Βαλκανιονίκης στο αγώνισμα σκιφ (κωπηλασία) αποδείχθηκε η καταλληλότερη λύση
για την επιτυχία εξασφάλισης, σε σταθερή βάση, της μέγιστης απόδοσης των ποδοσφαιριστών.

Ο ρόλος της κ. Λυκομήτρου κινείται σε τρία επίπεδα: α) στον έλεγχο και την
αξιολόγηση των ποδοσφαιριστών, β) στην παρέμβαση και γ) στην υποστήριξη.

Ο έλεγχος εκφράζεται με εργομετρικές δοκιμασίες, ενημέρωση γυμναστή και
προπονητή για τη σωματική ικανότητα και πνευματική διαύγεια των παικτών και τη
διατροφή κάθε ποδοσφαιριστή.

Η παρέμβαση και η υποστήριξη εκφράζονται με εξειδικευμένες οδηγίες προς όλους.

Η αποτελεσματικότητα του έργου της Μαρίας Λυκομήτρου φανερώνει την ανάγκη
σύνδεσης του ποδοσφαίρου με τις αθλητικές επιστήμες. Αυτό το πάντρεμα οδηγεί
στον μονόδρομο του σωστού πρωταθλητισμού.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15844O124</ED>
<ID>
ID:169187

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O12&aa=4</URL></REF>


Article

<CATEGORY>vin10</CATEGORY>

 <H2>Οι Ενώσεις συγκροτούν νέο φορέα
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΠΕΝΤΕ ΑΠΟ τους έξι προέδρους των αντιστοίχων Σκακιστικών Ενώσεων απέστειλαν
ανοιχτή επιστολή, με την οποία ανακοινώνουν τον συντονισμό της δράσης τους
ώστε να δημιουργηθεί ένας νέος φορέας για την καλύτερη αντιμετώπιση των
προβλημάτων του σκακιού. Πρόκειται ουσιαστικά για την ανακοίνωση μιας νέας
υποψηφιότητας εν όψει των εκλογών του φθινοπώρου, διαφορετικής από την
παράταξη της σημερινής πλειοψηφίας του Δ.Σ. της Ελληνικής Σκακιστικής
Ομοσπονδίας (πρόεδρος της οποίας είναι ο κ. Μακρόπουλος), αλλά και
διαφορετικής από άλλες του παρελθόντος, όπως ήταν αυτή της Σκακιστικής
Κίνησης. Την ανοιχτή επιστολή υπογράφουν οι κ.κ. Μηνάς Βουλγαρίδης (πρόεδρος
της Ένωσης Σκακιστικών Σωματείων Κρήτης), Βασίλης Θεοδωρίδης (πρόεδρος της ΕΣΣ
Ανατ. Μακεδονίας και Θράκης), Πέτρος Κολυβάς (πρόεδρος της ΕΣΣ Νομού Αττικής),
Παύλος Μουτεσίδης (πρόεδρος της ΕΣΣ Βόρειας Ελλάδας) και Γιώργος Παπαδόπουλος
(πρόεδρος της ΕΣΣ Πελοποννήσου).

Το κείμενο της επιστολής έχει ως εξής:

«Οι εμπειρίες μας από την πολυετή ενασχόλησή μας με το σκάκι γενικότερα και το
περιφερειακό σκάκι ειδικότερα, μας οδήγησαν στην αμοιβαία ανταλλαγή απόψεων
και στην προσέγγιση που θα μας βοηθήσει στην προσπάθεια για την αντιμετώπιση
των προβλημάτων και των προοπτικών του σκακιού. Οι διαπιστώσεις μας είναι
κοινές. Υπάρχει έλλειψη της θεσμοθετημένης συνεργασίας των Ενώσεων με το Δ.Σ.
της ΕΣΟ, συνεργασίας τέτοιας που να υποβοηθά την ανάπτυξη του αθλήματος στην
περιφέρεια. Ασυντόνιστα, χωρίς στήριξη και οικονομικούς πόρους, βασιζόμαστε
σχεδόν αποκλειστικά στην εθελοντική προσφορά των ερασιτεχνών παραγόντων και
των ειλικρινών φίλων του σκακιού, που ευτυχώς είναι πολλοί.

Η μη τροποποίηση των κανονισμών και του καταστατικού, εκτός των άλλων
προβλημάτων που συντηρεί στο σκάκι, δεν έχει οδηγήσει και στην τυπική,
ουσιαστική και αποτελεσματική αναγνώριση των Ενώσεων, τη στιγμή που οι Ενώσεις
υπάρχουν, λειτουργούν και προσφέρουν τεράστιο έργο.

Αλλά πέρα απ' αυτά, οι σύγχρονες απαιτήσεις και προοπτικές μάς έχουν
ξεπεράσει. 
Στήριξη και οργάνωση ερασιτεχνικού σκακιού, σκάκι ευρείας προβολής (π.χ. η Α'
Εθνική), χορηγίες, αμειβόμενο σκάκι, κοινωνικό σκάκι, ΜΜΕ (ιδίως TV), rapid,
blitz, σκάκι δι' αλληλογραφίας, καλλιτεχνικό σκάκι, είναι μερικά από τα θέματα
που θα πρέπει να ασχοληθούμε σε μια διαφορετική βάση.

Είναι φανερή η ανάγκη της συγκρότησης και ενεργοποίησης ενός νέου φορέα που θα
ξεκινήσει μια νέα προσπάθεια με αφετηρία τα ήδη κεκτημένα.

Σε αυτήν την προσπάθεια πρέπει να συμμετάσχει από διάφορα πόστα (Δ.Σ.,
επιτροπές κ.λπ.) όλος ο σκακιστικός κόσμος. Δεν διαθέτουμε την πολυτέλεια του
άμεσου ή έμμεσου αποκλεισμού των καταξιωμένων στελεχών που προσπαθούν και
στηρίζουν το σκάκι σε όλη την Ελλάδα, όλα αυτά τα χρόνια. Τρόποι συνεργασίας
και αξιοποίησης των δυνατοτήτων μας υπάρχουν. Πρέπει να υπάρξει και η απόφαση.
Είναι χρήσιμη και απαραίτητη κάθε εποικοδομητική παρέμβαση απ' όπου κι αν
προέρχεται. Μόνον έτσι θα κάνουμε το άλμα που χρειάζεται το σκάκι».

* Η πρώτη ήττα του Βασίλη Κοτρωνιά στο τουρνουά της Αργεντινής είναι γεγονός.
Ο Έλληνας πρωταθλητής έχασε με τα μαύρα από τον Αργεντινό Σπάγκεμπεργκ. Στις
άλλες συναντήσεις είχαμε: Πάνο - Γουλφ 0-1, Καμπόρα - Ζαρνίκι, Σουτόβσκι -
Ρικάρντι, Αντιάντο - Μόροβιτς ισοπαλίες. Βαθμολογία: 1-4) Μόροβιτς, Σουτόβσκι,
Γουλφ, Σπάγκεμπεργκ 3 βαθμοί, 5) Αντιάντο 2, 6-8) Κοτρωνιάς, Ρικάρντι, Ζαρνίκι
1,5, 9) Καμπόρα 1, 10) Πάνο μισός βαθμός.

* Ο πρωταθλητής Ελλάδας 1996 Στράτος Γρίβας δίνει αγώνα σιμουλτανέ εναντίον 25
σκακιστών, την Κυριακή στις 17.00 στο Εκπαιδευτικό Κέντρο της Κτηματικής
Τράπεζας στη Γλυφάδα (Λεωφ. Βασ. Γεωργίου 41-43). Τον αγώνα διοργανώνει το
σκακιστικό τμήμα του ΣΥΠΕΚΤΕ.

* Αύριο Κυριακή και ώρα 10.30 ξεκινούν τα τελικά του πανελλήνιου σχολικού
πρωταθλήματος. Οι αγώνες θα γίνουν στη φοιτητική λέσχη του Πανεπιστημίου
Θεσσαλονίκης, Εγνατίας και 3ης Σεπτεμβρίου.

* Σήμερα ξεκινάει το δεύτερο τουρνουά του Ίκαρου σε συνεργασία με τον Σ.Ο.
Καλλιθέας. Είναι ανοιχτό τουρνουά 7 γύρων και θα πραγματοποιείται κάθε Σάββατο
και Κυριακή στο εντευκτήριο του Σ.Ο. Καλλιθέας, Λυκούργου 50. 
Ώρα έναρξης: 16.30. Το πρώτο τουρνουά συνεχίζεται την Τρίτη με τους εξής
αγώνες: Δημητριάδης - Μπαρμπαγιάννης, Κανελλόπουλος - Μανάι, Ανάγνου - Οράν,
Μαυρογιάννης - Λαμπρόπουλος, Ποτέας - Εμμανουηλίδης, Λογοθέτης - Μπόλης,
Ευκαρπίδης - Κατσιμίχας, Αγιοργίτης - Αραμπογλίδης, Γεωργουλάκης -
Κουκουφίκης, Καραμαγκιόλας - Γερούκαλης, Κούλης - Μαρτέν, Βασιλειάδης -
Μαριανίδης, Ιωαννίδης - Σακελλαρίδης..

ΜΑΔΡΙΤΗ

Μετά την Πόλγκαρ, ο Σίροβ κέρδισε εύκολα τον Σαν Σεγκούντο και τέθηκε
επικεφαλής του τουρνουά της Μαδρίτης, η έναρξη του οποίου συνοδεύτηκε από
μαχητικές παρτίδες. Τα αναλυτικά αποτελέσματα του γύρου αυτού ήταν:

Τοπάλοβ - Σορτ 1-0 (69 κινήσεις), Μπελιάβσκι - Ακοπιάν 0,5-0,5 (44), Ιλέσκας -
Σάλοβ 0,5-0,5 (65), Πίκετ - Πόλγκαρ 0-1 (30). Σαν Σεγκούντο - Σίροβ 0-1 (21).

Βαθμολογία: 1) Σίροβ 2, 2-3) Τοπάλοβ, Μπελιάβσκι 1,5, 4-8) Ακοπιάν, Σάλοβ,
Ιλέσκας, Σορτ, Πόλγκαρ, 9-10) Πίκετ, Σαν Σεγκούντο 0 βαθμοί.

Πίκετ (2.640) - Πόλγκαρ (2.645)

1. δ4 Ιζ6 2. γ4 η6 3. Ιγ3 δ5 4. Ιζ3 Αη7 5. γ: δ5 Ι: δ5 6. ε4 Ι: γ3 7. β: γ3 γ5
8. Πβ1 0-0 9. Αε2 γ: δ4 10. γ: δ4 Βα5+ 11. Βδ2 Β: δ2+ 12. Α: δ2 β6 13. 0-0 Αβ7
14. δ5 Πγ8 15. Αβ4 Ρζ8 16. Πζδ1 Ια6 17. Α: α6 Α: α6 18. ε5 Αε2 19. δ6 Α: δ1
20. δ: ε7+ Ρε8 21. Π: δ1 Αθ6 22. θ4 Πγ1 23. Π: γ1 Α: γ1 24. Αδ6 Πγ8 25. η3 Ρδ7
26. Ιδ4 α6 27. Ρζ1 ζ6 28. ζ4 ζ: ε5 29. ζ: ε5 Αε3 30. Ιζ3 Αγ5 0-1

Σαν Σεγκούντο (2.505) - Σίροβ (2.690)

1. δ4 Ιζ6 2. Ιζ3 η6 3. γ4 Αη7 4. Ιγ3 0-0 5. ε4 δ6 6. θ3 ε5 7. δ5 α5 8. Αε3 Ια6
9. Ιδ2 Ιδ7 10. η4 Ιδγ5 11. Ιβ3 Ι: β3 12. Β: β3 Βθ4 13. Πη1 Αθ6 14. η5 Αη7 15.
0-0-0 ζ5 16. η: ζ6 Αθ6 17. Ια4 Αδ7 18. ζ7+ Π: ζ7 19. Β: β7 Α: α4 20. Β: α8+
Πζ8 21. Β: ζ8+ Ρ: ζ8 0-1. Τι είχε δει ο Σαν Σεγκούντο; Μα το 21. Β:α3. Τι δεν
είχε δει; Το 21... Β:ζ2!

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15844O991</ED>
<ID>
ID:169188

</ID><URL>http://ta-nea.dolnet.gr/neaweb/neafile.print_unique?e=A&f=15844&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΙΑΝ ΧΟΛΜ ΚΑΙ ΤΟ ΒΑΣΙΛΙΚΟ ΕΘΝΙΚΟ ΘΕΑΤΡΟ ΤΗΝ ΤΕΤΑΡΤΗ ΣΤΗ ΘΕΣΣΑΛΟΝΙΚΗ
</H5><H5></H5><H5>Από τον Σαίξπηρ στο Χόλιγουντ
</H5><H2>Ένας μεγαλειώδης Ληρ
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

«Ο Ίαν Χολμ στέφει την επιστροφή του στο θέατρο μ' έναν μεγαλειώδη "Βασιλιά
Ληρ"», έγραφαν οι «Financial Times». «Η κορυφαία στιγμή ενός μεγάλου
ηθοποιού», συμπλήρωνε ο Μπένεντικτ Νάιτινγκεϊλ στους «Times». Και ο κριτικός
του «Independent» δήλωνε: «Πραγματικά ζηλεύω αυτούς που πρώτη φορά είδαν αυτόν
τον Βασιλιά Ληρ». Όλα αυτά μετά την πρεμιέρα (στις 27 Μαρτίου) του σαιξπηρικού
έργου από το Βασιλικό Εθνικό Θέατρο, στο Λονδίνο, με πρωταγωνιστή τον Ίαν Χολμ.

Τρεις μήνες μετά, οι τυχεροί που «ζήλευε» ο συντάκτης του «Independent» θα
είναι οι Θεσσαλονικείς και οι επισκέπτες της φετινής Πολιτιστικής Πρωτεύουσας
της Ευρώπης, που χάρη στον τίτλο της αυτό έχει την ευκαιρία να φιλοξενήσει τη
σημαντικότερη ίσως παράσταση έργου του Σαίξπηρ των τελευταίων ετών, την
κορυφαία ίσως ερμηνεία ενός «Βασιλιά Ληρ».

Το Βασιλικό Εθνικό Θέατρο της Βρετανίας με τον «Βασιλιά Ληρ» του Σαίξπηρ, που
σκηνοθέτησε ο Ρίτσαρντ Άιρε, διευθυντής του θεάτρου - «μύθου» τα τελευταία
εννέα χρόνια, θα βρίσκεται στη Θεσσαλονίκη από μεθαύριο και το Σάββατο 31 Μαΐου.

Τρίτο, το ελληνικό κοινό, μετά τους Βρετανούς και τους Τούρκους (η παράσταση
φιλοξενήθηκε την περασμένη εβδομάδα στον ναό της Αγίας Ειρήνης, στην
Κωνσταντινούπολη), θα δει επί σκηνής (της Αποθήκης 1 του Οργανισμού Λιμένα
Θεσσαλονίκης) τον Ληρ, για τον οποίον οι «Sunday Times» έγραψαν:

«Ο Ίαν Χολμ με τη γρανιτένια αυτή ερμηνεία κατάφερε να κρατήσει για τον εαυτό
του μια θέση στο καλλιτεχνικό πάνθεον. Η φιλοδοξία όλων των νεαρών ηθοποιών
είναι κάποια μέρα να παίξουν Άμλετ. Όταν πια περάσουν αυτό το ορόσημο στην
καριέρα τους, ο επόμενος στόχος τους είναι να παίξουν Βασιλιά Ληρ, ένα
πραγματικό Έβερεστ για όλους τους κλασικούς ηθοποιούς. Ο Ίαν Χολμ κατάφερε να
πατήσει την κορυφή του».

Τη σκηνοθεσία της παράστασης του Βασιλικού Εθνικού Θεάτρου έχει αναλάβει ο
βραβευμένος διευθυντής του, Ρίτσαρντ Άιρε, που το 1992 τιμήθηκε με το παράσημο
CBE και μόλις φέτος χρίσθηκε Σερ και του απονεμήθηκε το Βραβείο Ολίβιε για το
σύνολο της καριέρας του.

Σημαντικοί είναι και οι ηθοποιοί που ερμηνεύουν τους υπόλοιπους ρόλους της
ιστορικής πλέον παράστασης του Βρετανικού Εθνικού Θεάτρου. Ο Ντέιβιντ Μπερκ
ερμηνεύει τον κόμη του Κεντ, η Αν Μαρί Νταφ την Κορντέλια, ο Άντριαν Ίρβιν τον
βασιλιά της Γαλλίας, ο Γουίλιαμ Όσμπορν τον Όσβαλντ, η Αμάντα Ρέντμαν τη
Ρεγγάνη, ο Τίμοθι Γουέστ τον κόμη του Γκλάστερ, ο Μάικλ Σίμκινς τον κόμη της
Κορνουάλης. Η μετάκληση του Βασιλικού Εθνικού Θεάτρου στη Θεσσαλονίκη -
Πολιτιστική Πρωτεύουσα της Ευρώπης για το 1997, αποτελεί την επίσημη βρετανική
συμμετοχή στη διοργάνωση.

Οι τέσσερις παραστάσεις της ιστορικής παραγωγής μαζί με την τεχνική υποστήριξη
της παράστασης στοίχισαν περί τα 28 εκατομμύρια δραχμές ­ ποσό που καλύπτεται
σχεδόν εξ ολοκλήρου από το Βρετανικό Συμβούλιο που μετέχει στις εκδηλώσεις της
Πολιτιστικής με 60.000 λίρες Αγγλίας (περί τα 26 εκατομμύρια δραχμές).

* Ήδη, στη Θεσσαλονίκη βρίσκεται πολυμελής ομάδα τεχνικών του Βασιλικού
Εθνικού Θεάτρου της Βρετανίας, προκειμένου να προετοιμάσει τον χώρο που θα
φιλοξενήσει την τετράωρης σχεδόν διάρκειας παράσταση.

Η Αποθήκη 1 του Λιμανιού της Θεσσαλονίκης θα στεγάσει τη σημαντικότερη
θεατρική δουλειά της φετινής χρονιάς στην Ευρώπη.

Η σκηνή στήνεται στο κέντρο του θεάτρου. Οι κερκίδες βρίσκονται αριστερά και
δεξιά ­ απέναντι η μια από την άλλη ­ σε πιστή «απομίμηση» της μορφής του
βρετανικού κοινοβουλίου.

Το θέατρο ­ με τη μορφή που στήνεται από τους Βρετανούς τεχνικούς ­ μπορεί να
φιλοξενήσει περί τους 500 θεατές. Τα δε εισιτήρια, που προπωλούνται ήδη, θα
κοστίζουν 5.000 δρχ. και 3.000 δρχ. (τα φοιτητικά).

Ο «Βασιλιάς Ληρ» του Βασιλικού Εθνικού Θεάτρου θα περιοδεύσει και σε άλλες
ευρωπαϊκές πόλεις, ενώ η παράσταση «έκλεισε» ήδη για τις αρχές του επόμενου
χρόνου ως επίσημη συμμετοχή της Βρετανίας και για τις εκδηλώσεις της
Στοκχόλμης - Πολιτιστικής Πρωτεύουσας της Ευρώπης για το 1998.

Ο Ίαν Χολμ πρωτοεμφανίστηκε το 1954 στο Shakespeare Memorial Theater στον
«Οθέλλο», ύστερα από τις σπουδές του στη Βασιλική Ακαδημία Δραματικής Τέχνης.

Ακολούθησαν εμφανίσεις σε θέατρα του Εδιμβούργου και του Δουβλίνου. Συνέχισε
στο Λονδίνο και στην περίφημη «Royal Shakespeare Company» ερμηνεύοντας ρόλους
στα έργα: «Ρωμαίος και Ιουλιέτα», «Δωδεκάτη νύχτα», «Πολύ κακό για το τίποτα»,
«Όνειρο καλοκαιρινής νύχτας», «Βασιλιάς Ληρ», «Ο έμπορος της Βενετίας», «Η
στρίγγλα που έγινε αρνάκι», «Οντίν», «Οι δαίμονες» κ.ά.

Στην τηλεόραση εμφανίστηκε στις μίνι σειρές «Ιησούς από τη Ναζαρέτ», «SOS
Τιτανικός», «Η βαθιά γαλάζια θάλασσα», «Ουδέν νεώτερο από το Δυτικό Μέτωπο»
και σε παράσταση του «Μισανθρώπου».

Στον κινηματογράφο εμφανίστηκε στις ταινίες «Όνειρο καλοκαιρινής νύχτας», «Ο
άνθρωπος με το σιδηρούν προσωπείο», «Προχώρα ή πεθαίνεις», «Ο κλέφτης της
Βαγδάτης», «Οι δρόμοι της φωτιάς», «Η επιστροφή του στρατιώτη», «Η ώρα του
γουρουνιού», «Φρανκενστάιν», «Η τρέλα του Γεωργίου του Γ'» (δίπλα στον Νάιτζελ
Χόθορν), «Η νύχτα πέφτει στο Μανχάταν», «Μια ασυνήθιστη ζωή». Έχει στο
ενεργητικό του βραβείο δεύτερου ρόλου στο Φεστιβάλ Καννών για τη συμμετοχή του
στους βραβευμένους «Δρόμους της φωτιάς», ενώ του έχει απονεμηθεί από την
πατρίδα του το παράσημο CBE (το 1989).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15844P011</ED>
<ID>
ID:169189

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P01&aa=1</URL></REF>


Article

<CATEGORY>vin09</CATEGORY>

 <H2>ΜΕ ΑΡΙΣΤΑ ΤΟ 1
</H2>
10.ΑΧΙΛΛΕΑΣ ΠΙΤΣΙΛΚΑΣ (σχολικός επιθεωρητής προτρέπει μαθητές να μη
διαβάζουν Καζαντζάκη): Ήρθε ο λύκος να φυλάξει τα πρόβατα.

9.ΑΝΝΙΤΑ ΠΑΝΙΑ: Μπαμ και κάτω η τηλεθεαματικότητά της. Κι εκείνη θέλει
και σόου.

8.ΣΑΚΗΣ ΡΟΥΒΑΣ: Ο κόσμος καιγότανε κι εκείνος χτενιζότανε.

7.ΕΦΗ ΣΑΡΡΗ: «Χώρισα και ερωτεύτηκα». Λάθος. Βαρεθήκατε, βρήκατε, χωρίσατε!

6.ΕΛΕΑΝΑ ΠΑΓΟΥΡΑ: Επέστρεψε σαν είδηση επειδή... παντρεύεται!

5.ΑΝΝΑ ΜΑΡΙΑ ΛΟΓΟΘΕΤΗ («δεν είμαι ο μαϊντανός του Sky»): Κάνει την
τηλεόραση αόρατη.

4.ΣΤΑΘΗΣ ΨΑΛΤΗΣ (πρωταγωνιστεί σε δραματικό έργο): Ο τολμών μπορεί να νικήσει.

3.ΧΑΡΡΥ ΚΛΥΝΝ (αυτοσχέδια σάτιρα): «Να ανέβει η Μακεδονία να κατέβουν
τα Σκόπια να ενωθούν με την υπόλοιπη Ελλάδα».

2.ΚΩΣΤΑΣ ΚΑΖΑΚΟΣ (τρίτος γάμος): Ποτέ μη λες ποτέ.

1.ΚΙΚΗ ΔΗΜΟΥΛΑ (το φαντάζεστε, σημερινός άνθρωπος να λέει): «Δεν
επιδιώκω τις μεταφράσεις, διότι δεν οραματίζομαι την... εξάπλωσή μου».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15844P012</ED>
<ID>
ID:169190

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P01&aa=2</URL></REF>


Article

<CATEGORY>vin09</CATEGORY>

 <H5>ΚΛΑΣΙΚΟΣ ΚΑΙ ΜΟΝΤΕΡΝΟΣ ΧΟΡΟΣ ΣΤΟ ΚΟΛΕΓΙΟ ΑΓ. ΠΑΡΑΣΚΕΥΗΣ
</H5><H5>Για την Ίμβρο του 2000
</H5><H5>«ΖΩΝΤΑΝΑ»
</H5><H5>Τα «Άπαντα» του Αλέκου Φασιανού
</H5><H2>Τρεις πρεμιέρες
</H2>
Η επί πολύ αναμενόμενη παράσταση του «Γυάλινου Κόσμου» στο θέατρο «Εμπρός»
δίνεται απόψε, στην πρωτότυπη μορφή του έργου του Τένεσι Ουίλιαμς, σε
μετάφραση και σκηνοθεσία Δημήτρη Μαυρίκιου. Η πρώτη μορφή του έργου, που ο
ίδιος ο συγγραφέας θεωρούσε πληρέστερη, παρουσιάζεται στον επάνω όροφο του
θεάτρου. Η οθόνη, μέσα στο σκηνικό, και οι παράλληλες με τη θεατρική δράση
προβολές αποτελούν γνωρίσματα της παράστασης που για τη δραματουργική
επεξεργασία συνεργάστηκε ο σκηνοθέτης με τη Νάνσυ Μπινιαδάκη. Το σκηνικό και
τα κοστούμια είναι της Λίλης Πεζανού, η μουσική του Νίκου Κυπουργού και οι
φωτισμοί του Λευτέρη Παυλόπουλου. Η καλή ηθοποιός Ράνια Οικονομίδου παίζει τη
δυναμική, καταπιεστική Αμάντα.

*** Στο Θέατρο της Οδού Κυκλάδων δίνεται αύριο η πρεμιέρα του καινούργιου
έργου του Μιχάλη Βιρβιδάκη με τίτλο «Στην εθνική με τα μεγάλα». Το έργο, που
διαδραματίζεται σε μία παράγκα κάπου στην Εθνική Οδό, είναι μια μαύρη κωμωδία,
με ήρωες τρία περιθωριακά νέα παιδιά, δύο αγόρια κι ένα κορίτσι, που αναζητούν
εναγωνίως τη χαμένη τους ταυτότητα. Η σκηνοθεσία είναι του Νίκου Μαστοράκη, τα
σκηνικά και τα κοστούμια της Θάλειας Ιστικοπούλου, η σύνθεση ήχων του Δημήτρη
Ιατρόπουλου, οι φωτισμοί του Λευτέρη Παυλόπουλου. Οι τρεις πρώτες παραστάσεις
(Τρίτη, Τετάρτη και Πέμπτη) θα δοθούν με μειωμένο εισιτήριο για νέους κάτω των
30 ετών.

*** Απόψε κι αύριο στις 7.30, στη Νέα Παραλία Θεσσαλονίκης, η Πειραματική
Σκηνή θα παρουσιάσει το έργο «Ο Ποντικός, η Αλεπού, ο Τάρο ο Αρλεκίνος κι ο
αιμοβόρος γίγαντας Ντετία Μπάκα», που είναι μια σύνθεση μύθων του Αισώπου και
παραμυθιών της Ανατολής, μαζί μ' ένα επεισόδιο από την Κομέντια ντελ άρτε. Η
σκηνοθεσία είναι του Νίκου Χατζηπαππά και η μουσική του Κώστα Βόμβολου.
Συμμετέχουν οι ηθοποιοί: Ρούλα Μανισσάνου, Στάθης Μαυρόπουλος, Στέλλα
Μιχαηλίδου, Δημήτρης Ναζίρης, Δημήτρης Σακατζής, Έφη Σταμούλη.

*** Προλαβαίνετε απόψε κι αύριο να δείτε στο νέο θέατρο «Αλκμήνη» (οδός
Αλκμήνης 8 - Κάτω Πετράλωνα, τηλ. 3428.583) τον θίασο «Αράδα», που παρουσιάζει
το «Πάρτι Γενεθλίων» του Χ. Πίντερ, σε σκηνοθεσία Άκη Δαβή.

*** Αρχίζουν απόψε οι παραστάσεις της θεατρικής «Ομάδας Υψηλού Κινδύνου», με
το έργο «Τα παιδία πενθούν». Πρόκειται για επτά μονολόγους που έγραψε ο
Γιάννης Κοντραφούρης, ο οποίος υπογράφει και τη σκηνοθεσία. Η παράσταση
δίνεται καθημερινά στις 10.00 μ.μ., στο Κτίριο Καλλιτεχνών, 3ης Σεπτεμβρίου 42
και Πολυτεχνείου.

ΜΟΥΣΙΚΗ

Η «Τέχνη για τον άνθρωπο» παρουσιάζει απόψε κι αύριο στο θέατρο «Ιλίσια»
(Παπαδιαμαντοπούλου 4, Αθήνα) μουσικές εκδηλώσεις με γενικό τίτλο «Ημέρες
Σύγχρονης Ελληνικής Μουσικής '97».

*** Απόψε παρουσιάζονται από την Ελπίδα Αμίτση (μέτζο σοπράνο) και την Α. Μίχα
(πιάνο) έργα τών Γιώργου Κουρουπού, Θόδωρου Αντωνίου, Χρήστου Αναστασίου,
Κωνσταντίνου Αγουρίδη και Δημήτρη Παριανού.

*** Αύριο, έργα τών Γιάννη Χρήστου, Γιώργου Σισιλιάνου, Γιάννη Παπαϊωάννου,
Αργύρη Κουνάδη.

*** Τραγούδια με θρηνητικό περιεχόμενο περιέχει το αφιέρωμα στους
νεκρολατρικούς και άλλους χορούς και τραγούδια το 6ο Σεργιάνι στην Παράδοση,
αύριο στις 7.30 μ.μ. στο Δημοτικό Θέατρο Πειραιά. Συμμετέχουν τα
μουσικοχορευτικά συγκροτήματα: Κέντρο Ελληνικού Χορού και Λαϊκού Πολιτισμού,
Κοινότητα και Μορφωτικός Σύλλογος Κυψέλης Αίγινας, Ομάδα Ανδρών Μεσολογγίου,
Ένωση Ποντίων Σουρμένων, Λαογραφικός Χορευτικός Σύλλογος Γενίτσαροι και
Μπούλες «Μεγ. Αλέξανδρος», Πολιτιστικός Σύλλογος Αγ. Βλασίου, Καστρίου,
Μαυρωδίου Θεσπρωτίας.

*** Ο Χορευτικός Τομέας του Πολιτιστικού Ομίλου των Φοιτητών της Λέσχης του
Πανεπιστημίου Αθηνών παρουσιάζει αύριο στις 8 μ.μ. στο θέατρο «Αλίκη»
(Αμερικής 4) την ετήσια παράστασή του. Η είσοδος είναι ελεύθερη.

*** Μουσική βραδιά με καντάδες και χορούς οργανώνει η Κεφαλληνιακή Αδελφότητα
Αθηνών αύριο Κυριακή 9.30 μ.μ. στο ξενοδοχείο «Μεγάλη Βρετάνια».

ΜΟΥΣΙΚΟΡΑΜΑ

Μουσική και έκθεση φωτογραφίας θα συγχρονιστούν και θα συνυπάρξουν στον ίδιο
χώρο, τις ίδιες ώρες, στις εκδηλώσεις Μουσικόραμα '97 και έκθεση φωτογραφίας
ΑΚΤΟ στο Γκάζι, απόψε κι αύριο. Απόψε στις 9, δίνουν συναυλία οι: Ίασις, Τάκης
Μπαρμπέρης group και Mode Plagal. Και αύριο στις 9 μ.μ. οι Άβατον, Κώστας
Μαγγίνας group και Human Touch. Τιμή εισιτηρίου δρχ. 2.000 (για μία ημέρα),
3.000 (ενιαίο και για τις 2 ημέρες).

ΧΟΡΟΣ

Το Αμερικανικό Κολλέγιο Ελλάδας (Deree και Pierce) παρουσιάζει απόψε, στις 7
στο Θέατρο του Κολλεγίου Pierce (Γραβιάς 6, Αγ. Παρασκευή), τους χορευτές
Αλεξέι Φεοκτίστοβ (πρώην σολίστ των Μπαλέτων Κίροφ), την Ευγενία Λεβέν (πρώην
κορυφαία χορεύτρια των Μπαλέτων Μπολσόι) και τη Μαρία Αντρίεβα (πρώην
χορεύτρια του θεάτρου «Μάλι» της Αγίας Πετρούπολης), σε μια παράσταση κλασικού
και μοντέρνου χορού. Συμμετέχουν επίλεκτα μέλη της σχολής χορού του Κολλεγίου
Deree. Είσοδος 2.000 δρχ., φοιτητικό 1.000 δραχμές.

ΣΙΝΕΜΑ

Στο πλαίσιο της εβδομάδας του Ιρανικού Κινηματογράφου προβάλλονται στον
κινηματογράφο «Παλλάς» της Θεσσαλονίκης απόψε οι ταινίες «Ο πρόσφυγας» (21.00)
και «Η ψώρα» (23.00) και αύριο «Μπασού, ο μικρός Ξένος» (21.00) και ο
«Γυρολόγος» (23.00). Η είσοδος στις προβολές είναι ελεύθερη.

ΕΚΔΗΛΩΣΗ

*** Το Φεστιβάλ Νεολαίας του Δήμου Κερατσινίου πραγματοποιείται το
Σαββατοκύριακο (και το επόμενο) στο Πολιτιστικό Κέντρο Μελίνα Μερκούρη. Οι
εκδηλώσεις αρχίζουν από σήμερα στις 11 το πρωί έως στις 7.30 μ.μ. με
παραδοσιακούς χορούς στο αθλητικό κέντρο «Πρεσοφ». Αύριο στις 11 π.μ. μαθητική
συναυλία με πιάνο και κιθάρα στο Πολιτιστικό Κέντρο «Μελίνα Μερκούρη» και στις
7.30 το βράδυ με μοντέρνους χορούς τζαζ στο κινηματοθέατρο, που βρίσκεται πίσω
από το Δημαρχιακό Μέγαρο του Κερατσινίου.

ΣΥΝΑΥΛΙΑ

Η εναρκτήρια συναυλία της ορχήστρας «Εναρμόνια» δίνεται αύριο στις 8.30 μ.μ.
στο Μέγαρο Μουσικής Αθηνών, με δύο κοντσέρτα για πιάνο του J. Brahms. Σολίστ:
Άρης Γαρουφαλής. Διεύθυνση ορχήστρας: Λουκάς Καρυτινός.

Ιμβριωτικές παρεμβάσεις: Με τίτλο «Αναζητώντας την Ίμβρο του 2000» η ιμβριακή
νεολαία οργάνωσε τετραήμερο εκδηλώσεων στην «Στοά του Βιβλίου», Πεσμαζόγλου 5.
Οι εκδηλώσεις κλείνουν αύριο Κυριακή στις 11 π.μ. με ημερίδα στην οποία θα
μετάσχουν ο ευρωβουλευτής Αλέκος Αλαβάνος και οι καθηγητές του Παντείου
Πανεπιστημίου Νεοκλής Σαρρής και Χριστόδουλος Γιαλουρίδης. Τη συζήτηση θα
συντονίσει ο περιφερειάρχης, πρώην υπουργός Ευάγγελος Κουλουμπής.

Ο Λάκης Παππάς παρουσιάζει απόψε κι αύριο στο «Άσσος Καφέ Παράσταση»
(Βαλτετσίου 15) δύο κύκλους τραγουδιών του Μάνου Χατζιδάκι, από τα θεατρικά
έργα «Ματωμένος Γάμος» του Λόρκα, σε μετάφραση Νίκου Γκάτσου και «Παραμύθι
Χωρίς Όνομα» του Ιάκωβου Καμπανέλλη. Ακόμα θ' ακουσθούν τραγούδια του Μίκη
Θεοδωράκη και του «Νέου Κύματος», που «σφράγισαν» μουσικά τη δεκαετία του '60.

*** Απόψε στο Κλαμπ του Μύλου, στη Θεσσαλονίκη, οι Στέρεο Νόβα μαζί με την
Πόπη Αστεριάδη και την Τάνια Τσανακλίδου δίνουν συναυλία-έκπληξη.

*** Απόψε κι αύριο προλαβαίνετε να δείτε τον Τζίμη Πανούση και το πρόγραμμά
του στη Μουσική Σκηνή του «Μύλου» της οδού Πατησίων, με τίτλο «Προσεχώς Βουλγάρες».

*** Ανοικτά, κάτω απ' το φεγγάρι, και με είσοδο ελεύθερη. Πώς αλλιώς θα ήταν
δηλαδή αύριο βράδυ στην Πλατεία της Αγ. Παρασκευής, όπου η «Λευκή Συμφωνία»
και οι «Active Member» παίζουν για το κοινό τους. Αύριο στις 10.

Το Εικαστικό Κέντρο Σύγρονης Τέχνης της Λάρισας εγκαινιάζει απόψε στους
εκθεσιακούς χώρους του έκθεση με εκδόσεις και εκδηλώσεις για τον Αλέκο
Φασιανό. Η έκθεση περιλαμβάνει έργα του ζωγράφου, χαρακτικά, εκδόσεις που
έχουν γίνει για τη δουλειά του, φωτογραφικά ντοκουμέντα, αντικείμενα, κεραμικά
και παιχνίδια, ολόκληρο δηλαδή τον κύκλο ενδιαφερόντων του καλλιτέχνη ­ ο
ίδιος ονόμασε αυτή την έκθεση «Άπαντα». Την επιστημονική επιμέλεια των
εκδηλώσεων έχει αναλάβει ο τεχνοκριτικός Χάρης Καμπουρίδης και την
καλλιτεχνική ο στενός συνεργάτης του Φασιανού, Νίκος Δαλαρέτος.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15844P021</ED>
<ID>
ID:169191

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P02&aa=1</URL></REF>


Article

<CATEGORY>vin09</CATEGORY>

 <H2>Η τιμή της μουσικής
</H2>
<AUTHOR>Χ.</AUTHOR>

Όταν το θέμα γίνεται οικονομικό, όπως αυτό με το κόστος των συναυλιών, οι
καλλιτέχνες γίνονται πιο ευαίσθητοι. Έτσι ο Βασίλης Παπακωνσταντίνου, ακόμη κι
αν υπήρχε πρόταση για κάποιο φεστιβάλ, θέλησε να διευκρινίσει πως οργανώνει
μόνο τις δικές του συναυλίες και δεν πουλάει συναυλίες. Από τις «Τρύπες» και
τα «Ξύλινα Σπαθιά» επισημαίνεται πως εντός Λεκανοπεδίου συναυλίες τους μπορεί
να έχουν κοστίσει 6 και 5 εκατομμύρια, αλλά συνήθως κυμαίνονται στα 3 με 3,5
εκατ. για τις «Τρύπες» και τα 2 με 2,5 εκατομμύρια για τα «Σπαθιά». Όπως όλα
ακριβαίνουν στην εποχή μας, έτσι και οι συναυλίες.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15844P022</ED>
<ID>
ID:169192

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P02&aa=2</URL></REF>


Article

<CATEGORY>vin09</CATEGORY>

 <H2>Η γραφή των ματιών
</H2>
<AUTHOR>Μ.Χ.</AUTHOR>

Πάνε δώδεκα χρόνια που άρχισε να γράφει η άλλοτε συνάδελφός μας Μαρλένα
Πολιτοπούλου. Ένα λιμπρέτο, ένα θεατρικό έργο, δύο αφηγήματα και να! Τώρα μία
νουβέλα: «Οι εραστές δίπλα» (Λιβάνης). Η πιο ώριμη ίσως δουλειά της που
συνοδεύεται από σχέδια του Χρόνη Μπότσογλου. Ηρωίδα της μια συγγραφέας που
εγκαταλείπει την οικογένειά της και εγκαθίσταται στο δωμάτιο ενός φθηνού
ξενοδοχείου, αναζητώντας πηγή έμπνευσης. Της την δίνουν οι εραστές του
διπλανού δωματίου και η προσπάθειά της να καταλάβει την άλλη γυναίκα, που
παλεύει με την οδύνη και την ηδονή του έρωτα, με την απαίτηση και την
επιθυμία, με το βλέμμα, το χάδι και την έλλειψή του. Παλεύει τελικά με όσα τη
στοιχειώνουν, όπως και η συγγραφέας, που όμως βρίσκει τη λύτρωσή της. Αν τα
μάτια έγραφαν, ο λόγος τους θα αποτυπωνόταν στο χαρτί, όπως ο λόγος της
Μαρλένας Πολιτοπούλου. Διεισδυτικός, εξομολογητικός, συνειρμικός σαν αυτόματος
και γεμάτος αποχρώσεις. Χωρίς «ταρατατζούμ», χωρίς μεγάλα λόγια, συνεπής με
την όλη της στάση. Αρκετά ασυνήθιστο για (πρώην έστω) δημοσιογράφο. Και πολύ ανακουφιστικό.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15844P024</ED>
<ID>
ID:169193

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P02&aa=4</URL></REF>


Article

<CATEGORY>vin09</CATEGORY>

 <H5>ΑΠΟ ΤΟΝ ΥΠΟΥΡΓΟ ΠΟΛΙΤΙΣΜΟΥ ΓΙΑ ΤΗΝ ΕΠΙΣΤΡΟΦΗ ΤΩΝ ΜΑΡΜΑΡΩΝ ΤΟΥ ΠΑΡΘΕΝΩΝΑ
</H5><H2>Επίσημο αίτημα στις 30 Ιουνίου
</H2>
Επίσημα θα θέσει η Ελλάδα στη βρετανική κυβέρνηση το θέμα της επιστροφής των
Μαρμάρων του Παρθενώνα. Όπως δήλωσε ο υπουργός Πολιτισμού Ευάγγελος Βενιζέλος
χθες στη Βουλή, κατά την σύνοδο των υπουργών Πολιτισμού της Ευρωπαϊκής Ένωσης
που θα πραγματοποιηθεί στις 30 Ιουνίου θα συναντηθεί με τον Βρετανό ομόλογο
του Κρις Σμιθ. Ο κ. Βενιζέλος, απαντώντας σε επίκαιρη ερώτηση του βουλευτή του
ΣΥΝ Πέτρου Κουναλάκη, χαρακτήρισε βεβιασμένο τον τρόπο με τον οποίο τέθηκε το
θέμα στον κ. Σμίθ, μόλις εξελέγη η κυβέρνηση των Εργατικών, και το αποτέλεσμα
ήταν να εισπράξουμε την άρνηση της βρετανικής κυβέρνησης. «Η βιαστική ερώτηση
προκάλεσε μια βιαστική απάντηση», είπε ο υπουργός Πολιτισμού και συμπλήρωσε
ότι δεν θεωρεί την αρνητική απάντηση του κ. Σμιθ στο αίτημα της επιστροφής ως οριστική.

Ανέφερε ακόμη ότι το υπουργείο Πολιτισμού σε συνεργασία με το Ίδρυμα Μελίνα
Μερκούρη και τη Βρετανική Επιτροπή επιστροφής των Μαρμάρων του Παρθενώνα έχει
χαράξει μια στρατηγική για τον χειρισμό αυτής της εθνικής υπόθεσης, στρατηγική
που θα κλιμακωθεί χρονικά το επόμενο διάστημα.

Τέλος για το Μουσείο Ακροπόλεως ανέφερε ότι θα είναι έτοιμο τρία χρόνια μετά
την εγκατάσταση του εργολάβου που θα αναλάβει το έργο και παραδέχθηκε ότι
υπήρξε μια πολυετής καθυστέρηση, αλλά τώρα το έργο μπορεί να ξεκινήσει. 
<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15844P031</ED>
<ID>
ID:169194

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P03&aa=1</URL></REF>


Article

<CATEGORY>vin09</CATEGORY>

 <H5>ΝΕΑ ΤΑΙΝΙΑ ΕΤΟΙΜΑΖΕΙ Ο ΝΙΚΟΣ ΠΕΡΡΑΚΗΣ
</H5><H2>Πλεκτάνες, βιασμοί και ανδραγαθήματα
</H2>
Αφού... βαρέθηκε να περιμένει μια πρόταση από το Χόλιγουντ, ο Νίκος Περράκης
αποφάσισε να κάνει στην Ελλαδίτσα μας μια μεγάλη παραγωγή χαμηλού κόστους και
ηθικού ύψους, ως «Προστάτης οικογένειας», που είναι και ο τίτλος της νέας
ταινίας, της οποίας τα γυρίσματα έχουν ξεκινήσει και μέχρι τον Οκτώβριο θα
είναι έτοιμη, για να τη δούμε τον Ιανουάριο στους κινηματογράφους, καθώς έχει
εξασφαλισμένη τη διακίνησή της από την ΕΛΚΕ, που είναι συμπαραγωγός μαζί με το
ΕΚΚ και τη Stefi Films.

Πρόκειται για την ιστορία ενός αδιόριστου διδασκάλου και επίδοξου συγγραφέα
(τον οποίο ερμηνεύει ο Ρένος Χαραλαμπίδης), που αναλαμβάνει την «επιμέλεια»
της αυτοβιογραφίας μιας δημοφιλούς ελαφρολαϊκής τραγουδίστριας (που την
υποδύεται η Κατερίνα Γιατζόγλου). Εκείνη είναι παντρεμένη με τον
μεγαλο-επιχειρηματία ιδιοκτήτη καναλιού (που τον υποδύεται ο Εύρης
Παπανικόλας) και όλοι μαζί θα ζήσουν μια εφιαλτική πλεκτάνη, με διαρρήξεις,
κλοπές, αντίσταση κατά της αρχής, φθορά ξένης περιουσίας, απαγωγές, βιασμούς
και σωρεία... ανάλογων ανδραγαθημάτων.

Ελπίδες, λοιπόν, πως το χειμώνα θα γελάσουμε με τα «κατορθώματά» μας, μέσα από
την κωμωδία του Νίκου Περράκη, ο οποίος κοντά δέκα χρόνια έχει να μας χαρίσει
νέα σατιρική ταινία ­ όλοι θυμόμαστε με νοσταλγία τη «Λούφα και παραλλαγή» ή
το «Βίος και πολιτεία».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15844P032</ED>
<ID>
ID:169195

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P03&aa=2</URL></REF>


Article

<CATEGORY>vin09</CATEGORY>

 <H2>Δημοτικά της Πίνδου με τρανς!
</H2>
Το να δένεις τις μουσικές είναι από μόνο του μια τέχνη. Το να δένεις δημοτικά
της Πίνδου με τρανς επιρροές είναι μια τέχνη διαφορετική. Αυτούς και πολλούς
άλλους συνδυασμούς επεξεργάζονται οι This Fluid στο άλμπουμ τους «Flud» και
απόψε και αύριο δίνουν ζωντανή εικόνα της δουλειάς τους στον «Φούρνο» της οδού
Μαυρομιχάλη 168 (τηλ. 6460748, εισιτήριο 3.000 δρχ.).Οι This Fluid είναι οι
Σπύρος και Μάκης Φάρος και η Άννα Μαράτου, γνωστοί από τις έως τώρα δουλειές
τους στην ανεξάρτητη και πειραματική μουσική σκηνή της Αθήνας. Συνθέσεις του
παρουσίασε ο Σπύρος Φάρος και στο Φεστιβάλ της Μπουρζ παίρνοντας διακρίσεις
καθώς και με όλο και πιο καινούργιες αναφορές σε μουλτιμίντια παραστάσεις.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15844P033</ED>
<ID>
ID:169196

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P03&aa=3</URL></REF>


Article

<CATEGORY>vin09</CATEGORY>

 <H2>Η νέα σινε-παραγωγή στην Κύπρο
</H2>
Με ταινίες φετινής παραγωγής γίνεται αφιέρωμα στον ελληνικό κινηματογράφο στη
Λευκωσία που αρχίζει τη Δευτέρα. Θα προβληθούν τα φιλμ «Καβάφης» του Γιάννη
Σμαραγδή, «Η σφαγή του κόκορα» του Ανδρέα Πάντζη, «Εργένης» του Νίκου
Παναγιωτόπουλου, «Άδης» του Στέλιου Χαραλαμπόπουλου, «Απόντες» του Νίκου
Γραμματικού, «Μη μου άπτου» του Δημήτρη Γιατζουζάκη, «Τρεις εποχές» της Μαρίας
Ηλιού, «Πριν το τέλος του κόσμου» του Παναγιώτη Μαρούλη, «Ο θρίαμβος του
χρόνου» του Βασίλη Μαζωμένου, «Την ώρα που κόπηκε ο χρόνος» των Θ.
Λαμπρόπουλου, Στ. Χαραλαμπόπουλου. Θα γίνει, επίσης ένα μικρό αφιέρωμα στο
έργο του Γρηγόρη Γρηγορίου με την προβολή των ταινιών «Πικρό ψωμί», «Η αρπαγή
της Περσεφόνης», «Ο Μιμίκος και η Μαίρη». Το αφιέρωμα αυτό στην Κύπρο
οργανώνει η Πανελλήνια Ένωση Κριτικών Κινηματογράφου σε συνεργασία με τον
Όμιλο Φίλων Κινηματογράφου της Λευκωσίας, το Πανόραμα Ευρωπαϊκού
Κινηματογράφου της «Ελευθεροτυπίας», το Ελληνικό Κέντρο Κινηματογράφου και τα
υπουργεία Πολιτισμού της Ελλάδας και της Κύπρου.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15844P034</ED>
<ID>
ID:169197

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P03&aa=4</URL></REF>


Article

<CATEGORY>vin09</CATEGORY>

 <H2>ΕΠΙΦΥΛΛΙΔΕΣ
</H2><H2>Οι λόγιοι (β')
</H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Υπενθυμίζω τα βασικά γνωρίσματα του λογίου, όπως διατυπώθηκαν στην επιφυλλίδα
της προηγούμενης εβδομάδας. Ο λόγιος είναι ερασιτέχνης, με την αρχική έννοια
του όρου· διαθέτει παιδεία και γενικότερη καλλιέργεια· επικοινωνεί με την
ελληνική και ξένη πνευματική παραγωγή· συχνά σχετίζεται με γνωστούς
συγγραφείς· το προσωπικό συγγραφικό του έργο είναι ελάχιστο ή ανύπαρκτο. Το
αναμφισβήτητο αισθητικό του κριτήριο διαμορφώνει κάποτε (ή συμβάλλει στο να
διαμορφώσουν άλλοι) πνευματικές και καλλιτεχνικές προτιμήσεις.

Τα παραδείγματα που είχα υποσχεθεί να αναφέρω ανταποκρίνονται, εν όλω ή εν
μέρει, στα γνωρίσματα αυτά: Κωνσταντίνος Κατσίμπαλης (1868-1937), ο πατέρας
του γνωστού βιβλιογράφου· Στέφανος Πάργας (1888-1938), ο εκδότης του
αλεξανδρινού περιοδικού «Γράμματα» και διευθυντής του κάποτε θαλερού ομώνυμου
εκδοτικού οίκου· ο επίσης Αλεξανδρινός φιλότεχνος Νάνης Παναγιωτόπουλος
(1893-1965). Και οι τρεις τους άφησαν όνομα στην εποχή τους, για διαφορετικούς
λόγους ο καθένας, ως προσωπικότητες με ποικίλα πνευματικά ενδιαφέροντα.

Περισσότερες άμεσες μαρτυρίες διαθέτουμε για τον Κ. Κατσίμπαλη. Με αφορμή τον
θάνατό του, σύσσωμος ο λογοτεχνικός κόσμος έγραψε εγκωμιαστικά άρθρα,
τονίζοντας την καλλιέργειά του, τις γνώσεις του και τη βαρύτητα της παρουσίας
του. Ο Σεφέρης, στον οποίον οφείλουμε μιαν απ' αυτές τις θερμές σκιαγραφήσεις,
σημειώνει πως, σε μιαν εποχή κατά την οποίαν ελάχιστοι μιλούσαν στην Αθήνα για
τον Πωλ Βαλερύ, ο Κ. Κατσίμπαλης ήταν εκείνος που διάβαζε και αποστήθιζε
ποιήματα του Γάλλου ποιητή και προσπαθούσε με κάθε ευκαιρία να μεταδώσει τον
ενθουσιασμό του για τον Βαλερύ.

«Η γνώμη που είχε κορφολογήσει, παρατηρώντας τα έργα των ανθρώπων», συνεχίζει
ο Σεφέρης, «δεν εμπόδιζε διόλου τη σκέψη του να αναζητά τη χάρη του
καινούριου. Ήταν από τους λίγους ανθρώπους που παραδέχονταν ότι στην τέχνη
μπορεί να γίνουν και πράγματα που δεν έχουμε συνηθίσει και ότι φτάνει κάποτε
μια μικρή αρετή για να συγχωρήσουμε πολλές κακίες. Δεν ήταν πνεύμα
προκατειλημμένο ­ πράγμα τόσο σπάνιο στον τόπο μας. Σ' έκανε να αναπολήσεις
κάτι αφιλοκερδείς μελετητές του δεκάτου έκτου αιώνα. Ένας παλιός ουμανιστής».

Στενός φίλος του Κωστή Παλαμά, του Περικλή Γιαννόπουλου, του Ελευθέριου
Βενιζέλου, της διάσημης, ελληνικής καταγωγής, Γαλλίδας ποιήτριας Άννας ντε
Νοάιγ, ο Κ. Κατσίμπαλης τύπωσε μόνον ένα βιβλίο: την καλοδουλεμένη μετάφραση
των «Ρουμπαγιάτ» του Ομάρ Καγιάμ, σε μια κομψότατη, σχεδόν βιβλιοφιλική, έκδοση.

Ο Στέφανος Πάργας υπήρξε πολλά χρόνια ο κινητήριος μοχλός της πνευματικής ζωής
στην Αλεξάνδρεια. Ενέκρινε ή απέρριπτε κείμενα, επικοινωνούσε με τα καλύτερα
ονόματα του ελλαδικού χώρου, ενθάρρυνε συνεργασίες, θέρμαινε φιλοδοξίες. Η
σκόρπια αλληλογραφία του με τους λογοτέχνες της εποχής μάς παρέχει πληθώρα
πληροφοριών για τις τότε συνθήκες. Στενός φίλος του Καβάφη, περιορίστηκε ο
ίδιος σε λιγοστά ανυπόγραφα ή ψευδώνυμα σχόλια στο περιοδικό του ή σε
μεταφράσεις ξένων κειμένων: Ο Γ. Π. Σαββίδης τον είχε χαρακτηρίσει πριν από
χρόνια ως την «προοδευτικότερη και δυναμικότερη πνευματική φυσιογνωμία της
νεοελληνικής Αλεξάνδρειας, από τις παραμονές των Βαλκανικών Πολέμων ώς τις
παραμονές του Β' Παγκοσμίου Πολέμου».

Ο Νάνης Παναγιωτόπουλος, τέλος, είναι ο άνθρωπος του ενός και μοναδικού
κειμένου. Εύπορος φιλότεχνος, με ακριβά γούστα, δεν έπιασε ποτέ την πένα για
να γράψει προσωπικά κείμενα. Γνωρίστηκε με τον Σεφέρη στην Αλεξάνδρεια κατά τα
χρόνια του πολέμου και συνδέθηκε μαζί του με ισόβια, θερμή φιλία, όπως
μαρτυρεί η ανέκδοτη αλληλογραφία τους. Ο Σεφέρης τού έχει αφιερώσει το ποίημα
«Ένας γέροντας στην ακροποταμιά». Το μοναδικό κείμενο που δημοσίευσε ο
Παναγιωτόπουλος τιτλοφορείται «Απόψεις για το μυθιστόρημα» και δημοσιεύτηκε
στο περιοδικό «Αλεξανδρινή Λογοτεχνία» το 1947.

Πόσοι, άραγε, είναι σήμερα εκείνοι που αντιστέκονται σε συγγραφικές φιλοδοξίες
ή δεν υποκύπτουν στις πιέσεις των εκδοτών;

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15844P041</ED>
<ID>
ID:169198

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P04&aa=1</URL></REF>


Article

<CATEGORY>vin09</CATEGORY>

 <H5>Χαρτόσημα και σφραγίδες της Κρήτης
</H5><H2>ΒΙΒΛΙΟ παρουσίαση
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΑΓΓΕΛΟΣ Χ. ΠΑΠΑΪΩΑΝΝΟΥ ΚΑΙ RIENK Μ. FEENSTRA:: «Τα
χαρτονομίσματα της Κρήτης (1875 - 1913)». Εκδόσεις Τράπεζα
Κρήτης. Αθήνα, 1996. Σελ. 183.

Μια αρκετά προσεγμένη και καλοδουλεμένη έκδοση της Τράπεζας Κρήτης που
εκτυπώθηκε μόνον σε 1.500 αντίτυπα στην ελληνική και αγγλική γλώσσα τον
περασμένο Νοέμβριο.

Ο τόμος αυτός πραγματεύεται στοιχεία της κρητικής ιστορίας, έτσι όπως
προκύπτουν από την εμφάνιση και κίνηση των χαρτοσήμων και σφραγίδων (από το
1875 έως το 1913), που σηματοδοτήθηκαν από τρεις ημερομηνίες-σταθμούς. Το
1897, με τη λήξη της οθωμανικής κυριαρχίας και την υπαγωγή της Κρήτης σε
καθεστώς κατοχής υπό των δυνάμεων Αγγλίας, Ρωσίας, Γαλλίας, Ιταλίας. Το 1899,
με τη δημιουργία αυτόνομης Κρητικής Πολιτείας και, τέλος, το 1913 με την
υπαγωγή του νησιού στο επίσημο, τότε, ελληνικό κράτος.

Σ' αυτό το σύντομο σχετικά χρονικό διάστημα, έξι διαφορετικές διοικήσεις στην
Κρήτη (τουρκική, ρωσική, γαλλική, ιταλική, Αυτόνομη Κρητική Πολιτεία) εξέδωσαν
χωριστά η κάθε μία χαρτόσημα, αρκετά από τα οποία διασώθηκαν ανέπαφα πάνω σε
έγγραφα και τα οποία περιλαμβάνονται σ' αυτή την έκδοση.

Μάλιστα στην έκδοση αυτή εκτός από τα χαρτόσημα της κάθε περιόδου στην Κρήτη,
περιλαμβάνονται και οι τιμές τους (σε γρόσια και παράδες).

Στην τελευταία σελίδα δημοσιεύεται η πρώτη σελίδα με το διάταγμα της επίσημης
εφημερίδας της Κρητικής Πολιτείας για την ίδρυση της Τράπεζας Κρήτης (1899).
Το διάταγμα υπογράφεται από τον πρίγκιπα Γεώργιο και τέσσερις συμβούλους
(υπουργούς), μεταξύ των οποίων ήταν και ο Ελευθέριος Βενιζέλος.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15844P042</ED>
<ID>
ID:169199

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P04&aa=2</URL></REF>


Article

<CATEGORY>vin09</CATEGORY>

 <H5>ΤΗ ΔΕΥΤΕΡΑ Ο ΕΠΙΛΟΓΟΣ ΤΗΣ ΚΩΜΙΚΗΣΣΕΙΡΑΣ «ΝΤΟΛΤΣΕ ΒΙΤΑ» </H5><H2>Αυλαία με απαγωγή...
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

«Απαγωγή» στο προαύλιο του Αγίου Κωνσταντίνου Γλυφάδας χθες τα ξημερώματα.
Μπροστά στα μάτια φίλων, συγγενών και αρκετών... περίεργων, η Χριστίνα
Μαρκάτου (Άννα Παναγιωτοπούλου) έπεσε θύμα απαγωγής του... εκλεκτού της
καρδιάς της, λίγο πριν διαβεί την 
πόρτα της εκκλησίας!

Η αυλαία για την κωμική σειρά του Mega «Ντόλτσε βίτα» έπεσε το ξημέρωμα της
Παρασκευής με έναν... παρ' ολίγον γάμο! Στη μικρή οθόνη, ο επίλογος του
επιτυχημένου σίριαλ θα γραφτεί τη Δευτέρα στις 21.15'.

Η Χριστίνα έφθασε με τον γαμπρό (Ντίνο Λύρα) με καμπριολέ αυτοκίνητο. Σχεδόν
αμέσως, όμως, έφυγε με μοτοσυκλέτα, αφήνοντας άφωνους όσους περίμεναν να την
δουν να «στέφεται τον δούλο του Θεού Άγγελο». Κοντοστάθηκε στα σκαλοπάτια,
πέταξε την ανθοδέσμη και ακολούθησε εκείνον για τον οποίον χτυπούσε η καρδιά της.

Από τις 11 το βράδυ της Πέμπτης κόσμος πολύς ήταν συγκεντρωμένος στο προαύλιο
του ναού. Οι προβολείς είχαν κάνει τη νύχτα μέρα, αλλά ήταν και αφορμή για να
σχηματιστεί μια ουρά από σταματημένα στο πεζοδρόμιο αυτοκίνητα με τους
επιβάτες τους να προσπαθούν να αντιληφθούν «τι συμβαίνει βραδιάτικα». Μπροστά
από τις κάμερες η Σάσα (Κατιάνα Μπαλανίκα) και η Ασπασία (Μαρία Καβογιάννη)
«έκοβαν» βόλτες, με νευρικό βήμα. «Περισσότερη κίνηση από σας στα σκαλιά»
φώναζε ο τηλεσκηνοθέτης Αντώνης Αγγελόπουλος προσπαθώντας η φωνή του να μην
«καλυφθεί» από το θόρυβο των αεροπλάνων που περνούσαν συνεχώς.

Πίσω από τις κάμερες η Άννα Παναγιωτοπούλου δεχόταν τις τελευταίες πινελιές
από τον μακιγιέρ της και έλεγε για τα σχέδια των διακοπών της. Λίγο πιο κει ο
Ντίνος Λύρας, μέσα στο διθέσιο ασημί αυτοκίνητο, άκουγε το διευθυντή
φωτογραφίας, Τάκη Τσάκωνα, σε ποιο σημείο πρέπει να σταματήσει, ώστε «να είστε
με την Άννα μέσα στο πλάνο την ώρα που θα φθάνετε μπροστά από τον κόσμο».

«Να φύγει το βίντεο» ακούστηκε η φωνή του τηλεσκηνοθέτη, ένα τέταρτο πριν από
την αλλαγή της ημέρας. Οι προβολείς στο ασημί «Τράιουμφ», με την ανθοδέσμη στο
δεξί μέρος του καπό, άναψαν, ο Ντίνος Λύρας έβαλε πρώτη και το αυτοκίνητο
ξεκίνησε. 
Στην άλλη μεριά τα μάτια των προσκεκλημένων άνοιξαν διάπλατα και αμέσως όλοι
άρχισαν να χειροκροτούν τους μελλόνυμφους. Αμέσως μετά όμως τα βλέμματά τους
στράφηκαν σε άλλη κατεύθυνση. Στα φανάρια της παραλιακής λεωφόρου είχε ανάψει
κόκκινο, αλλά μία οδηγός προσπαθώντας να διακρίνει τι συνέβαινε στην πλατεία
του Αγίου Κωνσταντίνου «σταμάτησε» στο... προπορευόμενο αμάξι με αποτέλεσμα ­
ευτυχώς ­ υλικές ζημιές μόνον!

Στη μιάμιση μετά τα μεσάνυχτα το γύρισμα ξαναρχίζει. Το αυτοκίνητο καταφθάνει,
ο γαμπρός βγαίνει έξω, αλλά εκείνο, με την Άννα Παναγιωτοπούλου μέσα, αρχίζει
να κυλά προς τα πίσω! «Το χειρόφρενοοο», ακούστηκε μια φωνή. «Αχ γαμπρέ, έχεις
τρακ», φώναξε ο Μανώλης (Ισίδωρος Σταμούλης). Η σκηνή επαναλήφθηκε χωρίς
απρόοπτα αυτή τη φορά.

Και την ώρα που το ζευγάρι ήταν στα πρώτα σκαλοπάτια ακούστηκε μια φωνή:
«Χριστίνα»! Εκείνη ξαφνιασμένη γύρισε και αντίκρυσε, πάνω σε μοτοσικλέτα, τον
Αντώνη (Θανάση Ευθυμιάδη). Η νύφη στράφηκε προς τον κόσμο, απέφυγε το...
φαρμακερό βλέμμα της πεθεράς της (Μαρία Φωκά), σταμάτησε στο χαμόγελο της
Σάσας, πέταξε την ανθοδέσμη, ανέβηκε στη μηχανή του καλού της κι έφυγαν προς
άγνωστη κατεύθυνση! «Τσεκάρουμε», ακούστηκε η φωνή του τηλεσκηνοθέτη και όλοι
στήθηκαν μπροστά από το μόνιτορ.

Η μέρα άρχιζε να χαράζει, ο κόσμος μπροστά από την εκκλησία είχε αραιώσει και
οι τεχνικοί ξέστηναν κάμερες και προβολείς.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15844P051</ED>
<ID>
ID:169200

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Τέτοιος καταιγισμός ταινιών, για όλες τις ηλικίες και τις διαθέσεις, σε όλα
τα κανάλια και όλες τις ώρες, καιρό είχε να συμβεί. «Σπίτι των πνευμάτων» στον
Antenna με Αντόνιο Μπαντέρας και Γουινόνα Ράιντερ να ερωτεύονται
σφόδρα και να βασανίζονται, στην ΕΤ2 «Ο μικρός Βούδας» του Μπερτολούτσι
να βρίσκει το νόημα της ζωής στη μέση οδό, στο Star ο Τζέιμς Μποντ με
τα μάτια του Ρότζερ Μουρ να εξουδετερώνει με ειδικά εφέ έναν Ρώσο παρανοϊκό
στρατηγό, αργά τη νύχτα στην ΕΤ3 ο Ιβ Μοντάν να ερευνά τη δολοφονία του
Γρηγόρη Λαμπράκη στο «Ζ» και η τηλεόραση να... εξιλεώνεται για τα
«ανομήματά» της.

* Το Filmnet διοργανώνει μια καμπάνια για τη διάσωση των παλιών ταινιών του
ελληνικού κινηματογράφου και συμπαρίσταται στο έργο της Ταινιοθήκης της
Ελλάδος. Για το λόγο αυτό το κανάλι συνεργάζεται με Έλληνες ηθοποιούς οι
οποίοι κάθε Δευτέρα και Τρίτη θα προλογίζουν την πρεμιέρα της ημέρας. Και η
συμμετοχή των ηθοποιών σε αυτήν την καμπάνια θα μετατραπεί σε μία επιταγή που
θα δοθεί στην Ταινιοθήκη της Ελλάδος. Η αρχή γίνεται με τον Λάκη
Λαζόπουλο που την ερχόμενη Τρίτη προλογίζει την ταινία «Τρεις ζωές και μόνο

ένας θάνατος» με τον Μαρτσέλο Μαστρογιάνι. Για τον ίδιο σκοπό θα
ακολουθήσουν οι προλογικές εμφανίσεις των Γιάννη Σμαραγδή και Παντελή Ζερβού.

* Όχι πως δε σημειώθηκαν και ατοπήματα του τύπου «Ο κρυφός πόθος της
Εμμανουέλας» στο Star. Γιατί και επανάληψη ήταν και «φτηνή» απόχρωση του ροζ
ήταν το σενάριό της, οπότε μόνο βιαστικές ανάγκες ερωτισμού ικανοποίησε, παρά
αισθησιασμό προξένησε.

* Συνθέτης, μουσικός, τραγουδιστής, ποιητής, ο Βαν Μόρισον είναι ένας
καλλιτέχνης που επί 30 χρόνια συνόψισε το ταλέντο του σε 28 άλμπουμ. Τον κέλτη
δημιουργό παρουσιάζει η ΕΤ2 απόψε, δέκα λεπτά μετά τα μεσάνυχτα, με μουσική
και αποσπάσματα από συνεντεύξεις και συναυλίες του.

* Μια που ο λόγος περιστρέφεται γύρω από τα τηλεοπτικά ατοπήματα, η περίσταση
το επιτρέπει, αν όχι επιβάλλει, να γίνει λόγος και σε μια σειρά διαφημίσεων
για μια ελληνική βιομηχανία παγωτών. Με μια ξανθή κοπελίτσα, με στυλ μεταξύ
Λολίτας και πιν απ, η οποία την ώρα που τρώει επιδεικτικά το χωνάκι της
αναρωτιέται αν πειράζει που λερώνεται, αν κινδυνεύει από τη ζήλια των άλλων ή
αν της φαίνεται που μεγάλωσε τρεφόμενη με παγωτό. Η απορία λοιπόν που
προκύπτει ύστερα από τις χαζές ερωτήσεις της είναι αν οι πελάτες της
διαφημιστικής εταιρείας θεώρησαν ότι και άλλες κοπελίτσες θα θέλουν να γίνουν
«έτσι» και θα σπεύσουν να ενδώσουν στην κατανάλωση του προϊόντος τους.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15844P052</ED>
<ID>
ID:169201

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P05&aa=2</URL></REF>


Article

<CATEGORY>vin09</CATEGORY>

 <H5>ΣΤΗΝ ΠΡΩΤΗ ΘΕΣΗ Η ΣΕΙΡΑ «ΛΟΓΩ ΤΙΜΗΣ»
</H5><H2>Κέρδισε η συμφιλίωση
</H2>
Η παρέα του «Λόγω τιμής» επικράτησε στα σημεία του ανθρώπου-σκιά της «Καλημέρα
ζωής». Η σειρά αυτή βρέθηκε την περασμένη εβδομάδα στην κορυφαία θέση των τηλεπροτιμήσεων.

Πόλος έλξης για την πλειονότητα των τηλεθεατών ήταν το επεισόδιο της
νεανικής δραματικής σειράς «Λόγω τιμής» της προπερασμένης Δευτέρας. Μεγάλο
μέρος της υπόθεσής του εκτυλίχθηκε στη Βαρκελώνη, με πλάνα από την περιπλάνηση
του Άρη στους δρόμους της πόλης, ύστερα από τον τσακωμό του με τον Ψηλό. Τα
όσα προηγήθηκαν και ακολούθησαν αλλά και τη συμφιλίωσή τους παρακολούθησαν
904.000 τηλεθεατές.

Στη δεύτερη θέση υψηλής τηλεθέασης διακρίθηκε μια ακόμη δραματική σειρά. Το
επεισόδιο του σίριαλ «Διλήμματα», στη διάρκεια του οποίου ο Χρήστος
πληροφορήθηκε από την Ηρώ για τη σχέση της Βάνας και του Διονύση, επέλεξαν και
είδαν την προπερασμένη Παρασκευή 870.000 τηλεθεατές.

Την επανεμφάνισή του στα πάνω σκαλοπάτια έκανε το κυριακάτικο μελό σόου του
Mega «Καλώς ήλθατε» που πριν από δύο εβδομάδες είχε πλασαριστεί ­ παραδόξως ­
στην 17η βαθμίδα. Η Ρούλα Κορομηλά, όμως, έκανε το «come back» της και
κατάφερε να συγκεντρώσει την προσοχή 743.000 τηλεθεατών, την περασμένη Κυριακή
(τρίτη θέση).

Το σασπένς με τον άνθρωπο-σκιά που είχε φθάσει την προπερασμένη εβδομάδα στο
αποκορύφωμά του ­ και τα πέντε επεισόδια της σαπουνόπερας «Καλημέρα ζωή» είχαν
διακριθεί ­ συνεχίστηκε και το περασμένο επταήμερο. Αυτή τη φορά όμως το
ενδιαφέρον ήταν κάπως μειωμένο αφού μόνον τα τέσσερα επεισόδια του σίριαλ
διακρίθηκαν στις 15 εκπομπές με τα υψηλότερα ποσοστά τηλεθέασης.

Στην έκτη βαθμίδα ανέβηκε ­ από την όγδοη της προπερασμένης εβδομάδας ­ η
«Ντόλτσε βίτα» με τις περιπετειώδεις, πλέον, εξελίξεις στη σχέση του Αντώνη
και της Χριστίνας. Το επεισόδιο στο οποίο η Χριστίνα πήρε την απόφαση και είπε
«χωρίζουμε» στον Αντώνη, παρακολούθησαν 687.000 τηλεθεατές.

Στην έβδομη δημοφιλέστερη θέση αναδείχθηκε η τηλεοπτική μετάδοση του τρίτου
τελικού του πρωταθλήματος μπάσκετ ανάμεσα στις ομάδες ΑΕΚ και Ολυμπιακού. Μια
θέση πιο κάτω πλασαρίστηκε το «Επιτέλους μαζί» του Ανδρέα Μικρούτσικου που
είδαν, την προπερασμένη Πέμπτη, 638.000 τηλεθεατές.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15844P101</ED>
<ID>
ID:169202

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P10&aa=1</URL></REF>


Article

<CATEGORY>vin09</CATEGORY>

 <H2>Μαρτυρίες από τον αγώνα των Κρητών κατά των κατακτητών
</H2>
Κινηματογραφικά, φωτογραφικά ντοκουμέντα και μαρτυρίες επιζώντων από τις μάχες
των Κρητών περιλαμβάνει το ντοκιμαντέρ «Η μάχη της Κρήτης», που θα προβληθεί
αύριο από την ΕΤ1 (16.50). Κυρίως καταγράφεται ο αγώνας του κρητικού λαού
κόντρα στους κατακτητές, αλλά και τα πρωτοφανή σε ένταση και αγριότητα
αντίποινα των ναζί.

Εκτεταμένη αναφορά γίνεται στην ηρωική ενέργεια του Μανόλη Γλέζου και του Λάκη
Σάντα, που τη νύχτα που έπεφτε η Κρήτη κατέβασαν τη χιτλερική σημαία από την
Ακρόπολη. Την υποστολή της ναζιστικής σημαίας από την Ακρόπολη, τη νύχτα της
30ής Μαΐου 1941, «αφηγείται» το ντοκιμαντέρ «Τη νύχτα που κατέβηκε η
σβάστικα», που θα προβληθεί από την ΕΤ2 την Παρασκευή 30 Μαΐου (19.30). Μέσα
από τις αναμνήσεις των δύο πρωταγωνιστών σκιαγραφείται η ιστορία της Εθνικής
Αντίστασης του ελληνικού λαού, ενώ ταυτόχρονα παρουσιάζεται δραματοποιημένο το
γεγονός της υποστολής της σημαίας, σπάνιο αρχειακό υλικό, καθώς και σελίδες
από το ανέκδοτο ημερολόγιο της Κατοχής, του Μανόλη Γλέζου.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15844P102</ED>
<ID>
ID:169203

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P10&aa=2</URL></REF>


Article

<CATEGORY>vin09</CATEGORY>

 <H2>Οδοιπορικό στη γη του Πόντου
</H2>
«Στη γη των Ποντίων». Ένα οδοιπορικό στη γη του Πόντου πραγματοποίησε το Mega
και περιλαμβάνεται στο ομώνυμο ντοκιμαντέρ που θα μεταδοθεί αύριο στις 11.30
το βράδυ.Οι αναμνήσεις των Ποντίων χάνονται στα βάθη των αιώνων. Οι παραδόσεις
και τα όνειρά τους, όμως, παραμένουν ζωντανά. Και ο αγαπημένος τους χορός ­
που συνοδεύεται από λύρες και ταμπούρλα ­ είναι πάντα ο πυρρίχιος.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15844P103</ED>
<ID>
ID:169204

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P10&aa=3</URL></REF>


Article

<CATEGORY>vin09</CATEGORY>

 <H2>Αρχίζει αύριο το διεθνές συνέδριο του Mega
</H2>
Ο δημοσιογράφος του CNN Peter Arnett, ο ελληνικής καταγωγής πρώην
σύμβουλος του Μπιλ Κλίντον Τζωρτζ Στεφανόπουλος (σε δορυφορική σύνδεση με τις
ΗΠΑ) και δεκάδες δημοσιογράφοι, Έλληνες και ξένοι, με τηλεοπτική εμπειρία, θα
συμμετάσχουν στο 2ο Διεθνές Συνέδριο με θέμα «Τηλεόραση - Κοινωνία - Πολιτική»
που διοργανώνει (από αύριο έως και την ερχόμενη Τρίτη) στη Θεσσαλονίκη το Mega Channel.

Τα θέματα που θα συζητηθούν είναι «Επτά χρόνια ιδιωτικής τηλεόρασης. Οι
εμπειρίες. Ο απολογισμός», «Ειδήσεις. Σόου ή ενημέρωση;», «Ριάλιτι σόου και
στερεότυπα κοινωνικής συμπεριφοράς», «Η εμπορική διάσταση της τηλεόρασης.
Διαφήμιση - τηλεθέαση», «Τηλεόραση και πολιτική. Τα πρωτεία του λόγου», «Το
θεσμικό πλαίσιο λειτουργίας της τηλεόρασης».

Οι τηλεθεατές θα μπορούν να επικοινωνούν με το συνέδριο και να εκφράζουν την
γνώμη τους ή να θέτουν τα ερωτήματά τους μέσω Internet στην εξής διεύθυνση:
http: //www. megatv. com.

Μεταξύ των ομιλητών θα είναι οι Βαγγέλης Βενιζέλος, Δημήτρης Ρέππας, Προκόπης
Παυλόπουλος, Ευγένιος Γιαννακόπουλος, Πίτερ Αρνέτ (CNN), Αριστείδης Μανωλάκος,
Παντελής Καψής, Έλλη Στάη, Κώστας Χαρδαβέλλας, Ιωάννης Χατζηφώτης, Ηλίας
Νικολακόπουλος, Γιάννης Βούρος, κ.ά.

Τις συζητήσεις θα συντονίζουν οι δημοσιογράφοι Παύλος Τσίμας, Νίκος
Χατζηνικολάου, Αλέξης Παπαχελάς, Μαρία Χούκλη, Θοδωρής Ρουσόπουλος, Νάσος Αθανασίου.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15844P104</ED>
<ID>
ID:169205

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P10&aa=4</URL></REF>


Article

<CATEGORY>vin09</CATEGORY>

 <H2>Οι εθνικές γλώσσες στην Ενωμένη Ευρώπη
</H2>
<AUTHOR>ΆΝΝΑ ΦΡΑΓΚΟΥΔΑΚΗ</AUTHOR>

Η δημοκρατική ευρωπαϊκή γλωσσική πολιτική προϋποθέτει την ισοτιμία γλωσσών και
πολιτισμών. Τέτοια πολιτική δεν έχει ακόμα αρχίσει να διαμορφώνεται στην
Ευρωπαϊκή Ένωση. Όμως η συμμετοχή των Ελλήνων στην ευρωπαϊκή πάλη των ιδεών με
στόχο τη διαμόρφωση μιας τέτοιας πολιτικής για τις γλώσσες στην Ευρώπη
εμποδίζεται από τις θεωρίες για την υποβάθμιση και αποπτώχευση της ελληνικής
γλώσσας.Η πάλη για τις γλώσσες στην Ερώπη δεν είναι καθαρά γλωσσική, αλλά
αφορά πριν απ' όλα την ισοτιμία των χωρών και τη δημοκρατία. Στην Ευρωπαϊκή
Ένωση μόνο γλωσσικό θέμα ώς σήμερα είναι η κυριαρχία της αγγλικής γλώσσας και
η μάχη της γαλλικής και της γερμανικής για να πάρουν τη θέση της ευρωπαϊκής
κοινής. Άρα, οι άλλες γλώσσες και μάλιστα εκείνες που μιλιούνται από μικρό
αριθμό ομιλητών βρίσκονται στο ευρωπαϊκό περιθώριο και πρέπει να δοθεί μάχη
για να αποχτήσουν μιαν ισότιμη θέση. Είναι σημαντικό προνόμιο να μιλάει κανείς
τη μητρική του γλώσσα στη διεθνή επικοινωνία, άρα στη διαπραγμάτευση με τους
άλλους. 
Γίνεται αμέσως πιο εύγλωττος ομιλητής, πιο ισχυρός διαπραγματευτής,
υποστηρίζει καλύτερα την άποψή του, κλονίζει ευκολότερα τα επιχειρήματα του
άλλου. Έχει ακόμα μεγαλύτερη σημασία αυτό το προνόμιο της γλώσσας να το έχουν
οι εκπρόσωποι εκείνων των λαών που είναι οικονομικά και στρατηγικά ισχυρότεροι.

Υπάρχει και άλλο ένα σημαντικό ζήτημα. Οι γλώσσες, όπως λέει η επιστήμη, είναι
ισότιμες. Όλες οι γλώσσες έχουν την ίδια δυνατότητα εξέλιξης, για να εκφράσουν
νέες σημασίες και να ανταποκριθούν σε νέες επικοινωνιακές ανάγκες. 
Δεν μπορεί όμως να είναι ούτε όμοια ούτε ισότιμη η εξέλιξη δύο γλωσσών, όταν
μία είναι όργανο των εφευρέσεων, της έρευνας, της πολιτικής και της διεθνούς
επικοινωνίας, και μια άλλη περιορίζεται στην τοπική κοινωνία και τη ζωή της.

Με άλλα λόγια, μέσα στην ευρωπαϊκή διαπάλη των ιδεών, η γλωσσική πολιτική έχει
μεγάλη σχέση με την ανισότητα των χωρών-μελών. Αυτά τα πολύ σημαντικά ζητήματα
δεν έχουν γίνει αντικείμενο διαλόγου στο ευρωπαϊκό πλαίσιο. Και η διαπάλη των
ιδεών με στόχο μιαν ευρωπαϊκή γλωσσική πολιτική σύμφωνη με την ενότητα μέσα
στην ποικιλία και την ισότητα δεν έχει καν ξεκινήσει ακόμα.Από την άλλη μεριά,
τη συμμετοχή των Ελλήνων στην ευρωπαϊκή διαπάλη των ιδεών για την ισότητα των
γλωσσών την εμποδίζει και τη ναρκοθετεί η υποτιθέμενη κατωτερότητα της
ελληνικής γλώσσας. 
Την κατωτερότητα αυτή προσπαθούν περιέργως να την αποδείξουν Έλληνες, που
διαδίδουν π.χ. ότι «η ελληνική γλώσσα όλο και φτωχαίνει» και στην Ελλάδα
υπάρχει «γλωσσική υποβάθμιση» και «γλωσσική ευτέλεια».

Υπάρχει μια αποκαλυπτική αντίφαση. Αυτοί που καταγγέλλουν την ελληνική γλώσσα
για φτώχεια και κατωτερότητα συγχρόνως περιγράφουν την ελληνική γλώσσα με
υπερβολικό και μεγαλόστομο εγκωμιασμό. 
Από τη μια την ονομάζουν υποβαθμισμένη και ευτελή γλώσσα κι από την άλλη
μοναδική και διαχρονική, γλώσσα που δεν έχει ταίρι της στην οικουμένη. Η
αντίφαση δείχνει ότι η «ευτελής» ελληνική είναι αυτή που μιλάμε και η μοναδική
και ασύγκριτη είναι η αρχαία ελληνική γλώσσα. Αυτοί οι Έλληνες που
καταγγέλλουν τους Έλληνες και τη γλώσσα τους αναπαράγουν μιαν αξιολόγηση που
ανήκει στον βορειοευρωπαϊκό ρατσισμό. Ο παραδοσιακός αυτός ρατσισμός πράγματι
τη μόνη ελληνική αξία που αναγνωρίζει είναι η κλασική αρχαιότητα και μέσα στην
υμνητική αναγνώριση της αρχαιότητας κρύβει την περιφρόνηση της Ελλάδας, του
λαού της και του πολιτισμού της. 
Δηλαδή η καταγγελία της ελληνικής γλώσσας είναι αναγνώριση της κατωτερότητας
των Ελλήνων. Και η μεγαληγορία που ονομάζει μοναδική την αρχαία γλώσσα είναι
ρητορεία που ζητάει για εκείνους τους Έλληνες που καταγγέλλουν τους Έλληνες
μερίδιο στην υποτιθέμενη ευρωπαϊκή ανωτερότητα στο όνομα της αρχαίας γλώσσας.

Το γλωσσικό θέμα λοιπόν είναι ζήτημα καθαρά πολιτικό. 
Στο όνομα της γλώσσας κάποιοι Έλληνες υπερασπίζονται την ανισότητα που
επικαλείται ο παραδοσιακός ρατσισμός. Μόνο που επιδιώκουν να αποχτήσουν μέσα
σε αυτήν την ευρωπαϊκή ανισότητα μια καλύτερη θέση. Προσφέρουν στην ολιγαρχική
τάση της Ευρώπης τη νομιμοφροσύνη στην αποδοχή της υποτιθέμενης ανωτερότητάς
της. 
Αναγνωρίζουν σαν κατώτερους τους ομοεθνείς τους, ελπίζοντας ότι οι «ανώτεροι»
της Ευρώπης θα τους ξεχωρίσουν από εμάς τους λοιπούς «ευτελείς» Έλληνες.

Άρα η ευρωπαϊκή διαπάλη για την ισότητα των γλωσσών και χωρών δεν είναι
εθνική, αλλά χρειάζεται την εσωτερική διαπάλη των ιδεών ενάντια σε θεωρίες
ορισμένων που πασχίζουν ν' αποδείξουν την κατωτερότητα της ελληνικής γλώσσας
και μάλιστα με διατυπώσεις βίαιες, όπως «γλωσσική ευτέλεια», που κανείς
αλλοεθνής, όσο ακραίες πεποιθήσεις και αν έχει, δεν τολμάει να εκφράσει στην
εποχή μας.

Η ευρωπαϊκή διαπάλη για τη διαμόρφωση μιας δημοκρατικής γλωσσικής πολιτικής
αφορά πρώτα το εσωτερικό μέτωπο, για να μπορέσει στη συνέχεια να διαμορφώσει
συμμαχίες ευρωπαϊκές. Οι συμμαχίες αφορούν όχι μόνο τους λαούς με τις λιγότερο
ομιλούμενες γλώσσες, αλλά ακόμα και τους Ισπανούς, που η γλώσσα τους είναι
περιθωριακή στην Ευρώπη, ενώ είναι μετά την αγγλική η πιο διαδεδομένη γλώσσα
στον κόσμο.

Η ευρωπαϊκή μάχη για τις γλώσσες είναι πολιτική. Το ενδεχόμενο να γίνει η
Ένωση ολιγαρχία των ισχυρότερων χωρών της έχει μεγάλη σχέση με το προνόμιο οι
ισχυρότεροι να μιλούν τη μητρική τους γλώσσα στην ευρωπαϊκή επικοινωνία.

Η Άννα Φραγκουδάκη είναι καθηγήτρια Κοινωνιολογίας της Εκπαίδευσης στο
Πανεπιστήμιο της Αθήνας.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15844P111</ED>
<ID>
ID:169206

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P11&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15844P112</ED>
<ID>
ID:169207

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P11&aa=2</URL></REF>


Article

<CATEGORY>vin09</CATEGORY>

 <H2>Στον Πρωθυπουργό που είναι και καθηγητής
</H2>
<AUTHOR>ΜΑΤΟΥΛΑ ΣΚΑΛΤΣΑ</AUTHOR>

Ας υποτεθεί ότι η αυτοτέλεια των Πανεπιστημίων περιλαμβάνει και τη διεξαγωγή
των εισαγωγικών εξετάσεων. Οι διδάσκοντες κάθε Τμήματος, διενεργούν 3 στάδια
εξετάσεων, 1ο στάδιο: γραπτά, 2ο στάδιο: πρακτική, 3ο στάδιο: προφορικά.

Παρατηρήσεις: 1ο στάδιο: τίποτα δεν εμποδίζει τους διδάσκοντες ­ εξεταστές να
δώσουν τα θέματα στα παιδιά των συναδέλφων τους, ιδίως όταν γνωρίζουν ότι και
αυτοί θα κριθούν για τις επόμενες βαθμίδες από τους γονείς των τώρα
εξεταζομένων παιδιών. 2ο και 3ο στάδιο: Τα παιδιά των συναδέλφων μπορούν άνετα
να ευνοηθούν σε μια διαδικασία προσωπικής και, χωρίς αποδεικτικά, εκτίμησης
της πρακτικής ικανότητας ή της προφορικής επίδοσης. Αποτέλεσμα: το 80% των
εισαγομένων είναι παιδιά διδασκόντων. Σκάνδαλο. Ο υπουργός επεμβαίνει. Ορίζει
άλλη επιτροπή διδασκόντων. Επαναλαμβάνονται το 2ο και 3ο στάδιο, ως τα πλέον
διαβλητά. Αποτέλεσμα: το 85% είναι και πάλι παιδιά διδασκόντων. Ράπισμα στον
υπουργό, που νομίζει ότι μπορεί να καταλύσει την αυτοτέλεια των πανεπιστημίων. 
Ο τελευταίος επιμένει, και στέλνει τα 78 παιδιά, που επέζησαν των 5
προηγούμενων σταδίων, σε χώρα του εξωτερικού για μια ακόμη αξιολόγηση. Κόστος:
490.000.000 δρχ. Οι διδάσκοντες όμως, φαίνεται, με τις επαφές τους μέσα από τα
Erasmus, Tempus, Socrates κ.ά., μπορούν και εφιστούν την προσοχή στους
αλλοδαπούς συναδέλφους τους, για τα παιδιά που πρέπει οπωσδήποτε να έχουν
προβιβάσιμη βαθμολογία, ακόμα κι αν χρειαστεί, όπως και έγινε, αυτά κατ'
εξαίρεση να εξεταστούν δύο και τρεις φορές. Οι αλλοδαποί συνάδελφοι στέλνουν
στο Τμήμα και στους εξεταζόμενους αναλυτική βαθμολογία και βαθμολογία γραπτών.

Τα τελευταία αυτά στοιχεία τα τρώει το σκοτάδι, γιατί ανατρέπουν τη βαθμολογία
των Ελλήνων συναδέλφων, που θέλει κατά 85% τα δικά τους παιδιά στους τελικώς
εισαγόμενους. Πάντως οι 59 από τους 78 προβιβάζονται με την ίδια ένδειξη:
«above average». Τελικά στο Τμήμα εισάγονται οι 35 πρώτοι της «αναξιόπιστης»
ελληνικής βαθμολογίας, αφού από την αλλοδαπή αξιολόγηση συνεκτιμάται μόνο η
ένδειξη «above average». Σύμπτωση σατανική: τα 28 από τα 35 είναι παιδιά
συναδέλφων διδασκόντων. Τι περίεργο; Στους εναπομείναντες 23, που δεν
εισάγονται τελικά, μόνο 3 είναι παιδιά συναδέλφων, και αυτοί οι τελευταίοι
είναι συνταξιούχοι, δεν μετέχουν στις κρίσεις και δεν επηρεάζουν το
εκλεκτορικό σώμα.

Το Τμήμα, ανεξαρτήτως εξετάσεων, είχε ζητήσει αύξηση αριθμού εισακτέων, λόγω
ειδικών αναγκών. Ο Πρύτανις και ο εποπτεύων υπουργός ζητούν να εισαχθούν και
οι υπόλοιποι 23, που έχουν ήδη πίσω τους 8 επιτυχή στάδια εξετάσεων. Έτσι, και
οι ανάγκες καλύπτονται και αποδίδεται εν μέρει δικαιοσύνη και κάποιο σκάνδαλο
αποσοβείται. Η πρόταση όμως συναντά εμπόδιο: Την άρνηση του υπουργού
Εσωτερικών και του Γραμματέα Υπουργικού Συμβουλίου.

Η προηγούμενη θα ήταν ιστορία νοσηρής επιστημονικής φαντασίας, αν οι λέξεις
Τμήμα, διδάσκων και Πρύτανις δεν μπορούσαν δυστυχώς να αντικατασταθούν από
Ολυμπιακή Αεροπορία, χειριστές και Διοίκηση Ολυμπιακής. Η καθόλα πραγματική
και τραγική αυτή ιστορία, αισχρής ευνοιοκρατίας, παίζεται εδώ και ενάμιση
συνεχή χρόνο στις πλάτες αποδεδειγμένα άξιων νέων, μερικοί από τους οποίους
έχουν 1.000 και 3.000 ώρες πτήσης. Τους μυεί εξ απαλών ονύχων στην αξιοκρατία
που επαγγέλθηκε ο εκσυγχρονισμός και στην οποία πιστέψαμε και κάποιοι αφελείς καθηγητές.

Κύριε Πρωθυπουργέ, μήπως πρέπει, στη θέση μας και στην ηλικία μας, να
ντρεπόμαστε για την ασύγγνωστη αφέλειά μας. Τι πρέπει να λέμε στα παιδιά;
Εσείς τι μας συμβουλεύετε;

Η Ματούλα Σκαλτσά είναι ιστορικός τέχνης ­ μουσειολόγος, αναπληρώτρια
καθηγήτρια ΑΠΘ.

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15844P113</ED>
<ID>
ID:169208

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P11&aa=3</URL></REF>


Article

<CATEGORY>vin09</CATEGORY>

 <H5>ΧΡΥΣΣΑ: Η ΠΡΩΤΟΠΟΡΟΣ ΕΠΙ 40 ΧΡΟΝΙΑ, ΜΕ ΤΑ ΜΙΝΙΜΑΛΙΣΤΙΚΑ ΓΛΥΠΤΑ ΤΗΣ ΚΑΙ
ΤΟ ΝΕΟΝ, ΕΚΘΕΤΕΙ ΣΤΗΝ ΑΘΗΝΑ
</H5><H5>Το αλφαβητάρι μιας αυτοδημιούργητης διασημότητας
</H5><H5>Οκτώ σταθμοί
</H5><H5>Τα Κυκλαδικά Βιβλία
</H5><H2>«Η Τέχνη είναι μεγάλη υπόθεση και όλοι αποτυγχάνουμε»
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Αυτοδίδακτη, αλλά εξαιρετικά οργανωμένη. Απλή στους τρόπους, αλλά και χωρίς
ανοχή στην παραμικρή ατέλεια. Η Χρύσσα, πριν πατήσει τα τριάντα της, από νομάς
και «τρελοκόριτσο» έγινε διάσημη. Καταξιώθηκε αμέσως εισάγοντας στην τέχνη το
φως νέον και μπήκε στα μεγαλύτερα μουσεία του πλανήτη. Πέτυχε εμπορικά,
συνδεόμενη με μια από τις μεγαλύτερες γκαλερί του κόσμου, του Λίο Καστέλι.
Παραμένει επίκαιρη και περιμένει την τελευταία τιμητική αναγνώριση που
δικαιούται: Μια μεγάλη αναδρομική έκθεση, σε μουσείο στις ΗΠΑ. Καθώς ο 20ός
αιώνας κλείνει τους ανοιχτούς λογαριασμούς του με τους καλλιτέχνες και την
πρωτοπορία του '60, μετά τη γενιά των «γιγάντων» του αφηρημένου εξπρεσιονισμού
που επιβλήθηκαν με το μέγεθος και την ποπ αρτ με την πολλαπλότητα, η εποχή μας
στρέφει την προσοχή της στους πρωτοπόρους που ανέπτυξαν την αντίθετη τροχιά.
Προς το ελάχιστο, προς τα ένδον και, γιατί όχι, προς τις γυναίκες καλλιτέχνες,
που έπρεπε να διαθέτουν πολλαπλάσια αξία και αντοχή για να κερδίσουν την
αναγνώριση. Με το ένστικτο και τη διαίσθηση, με αξιοθαύμαστη ακεραιότητα, σε
μια εποχή ­ του Μακαρθισμού ­ όπου η σιωπή ενός καλλιτέχνη και ο ακατανόητος
πειραματισμός θεωρούνταν ύποπτα και ανατρεπτικά, όπως επισημαίνει για τα έργα
που θα δούμε στην Αθήνα η Μπάρμπαρα Ρόουζ.

Η έκθεση που θα δούμε στο Μουσείο Κυκλαδικής Τέχνης Γουλανδρή, με τίτλο
«Κυκλαδικά Βιβλία», αποτελείται από 23 μικρά έργα, μαρμάρινες πλάκες που
σήμερα αναγνωρίζονται ως πρόδρομοι του μινιμαλισμού. Μοιάζουν με τις δέλτους
που φανταζόμαστε ότι κρατούσε στα χέρια του ο Μωυσής. Όμως πουθενά δεν θα
διαβάσουμε τις Δέκα Εντολές. Αυτά τα «Κυκλαδικά Βιβλία» συνδέουν το τότε
(1957-62) με το τώρα, το εκεί ­ τη Νέα Υόρκη ­ με το εδώ, τη Χρύσσα της
άνοιξης και Χρύσσα της άνοιξης και της ωριμότητας. Ξεκίνησαν από την τυχαία
τσάκιση που έχουν τα γνωστά σε όλους μας χαρτόκουτα για να διπλώνουν.
Υλοποιήθηκαν στον γύψο και, τα τελευταία χρόνια, αποτυπώθηκαν στο κατάλευκο
πεντελικό μάρμαρο. Δεν θα επαναληφθούν. Ούτε πωλούνται χωριστά. Στα εγκαίνια,
που έχουν ορισθεί για τη Δευτέρα 2 Ιουνίου, θα παραβρεθούν 18 διευθυντές των
μεγαλύτερων μουσείων των ΗΠΑ (με τη χορηγία της ΔΕΗ, λόγω της καλλιτεχνικής
της ενασχόλησης με το... νέον). Τα έργα ­ λευκά μάρμαρα ­ θα εκτίθενται σε
σκούρο μπλε φόντο, το μπλε της νύχτας, με λίγο φως να πέφτει στο καθένα. Σαν αστέρια.

Άλφα «Είμαι αυτοδημιούργητη. Αυτοδίδακτη. Είμαι παιδί της Αμερικής.
Αυτό που μου έσωσε τη ζωή, αναφορικά με την τέχνη, είναι κάτι που το κράτησα
και το κρατάω από τα είκοσί μου χρόνια. Δεν έχω προκατάληψη όταν βλέπω έργα
τέχνης έχω δεί χιλιάδες εκθέσεις και μουσεία. Έτσι σιγά σιγά έχει κτισθεί μέσα
μου μια "αυτοδίδακτη αξία γνώμης" για το τι είναι το καλό και το κακό.

Μπαίνω και βγαίνω χωρίς να κοιτάζω καθόλου τα κείμενα. Δεν διαβάζω καθόλου τα
κείμενα. Πάω να δω ποιο απ' όλα αυτά τα έργα μού αρέσει. Δεν μ' ενδιαφέρουν οι
θεωρίες. Αφήνομαι να μπαίνουν μέσα μου όλα αυτά που βλέπω».

Αμερική «Αν με ρωτούσατε για τα καλά της Αμερικής, θα σας απαντούσα το
κανάλι WAQR, που έπαιζε κλασική μουσική όλο το εικοσιτετράωρο. Ξεκινούσα τη
δουλειά ­ με συντροφιά τη μουσική ­ από τις 12 το μεσημέρι μέχρι τις 4 το
πρωί. Όσο περνούσε η ώρα, η μουσική γινόταν αριστουργηματική. Ακούγοντας
μουσική έχω μάθει πολλά πράγματα για την τέχνη.

Όμως η Αμερική δεν είναι μία, κάποτε υπήρχε Μεγάλη Αμερική. Την δημιούργησαν
οι άνθρωποι που έβαζαν την τέχνη πάνω απ' όλα. Σκεφθείτε ότι το Μουσείο
Μοντέρνας Τέχνης ξεκίνησε σ' ένα διαμέρισμα από 5 ανθρώπους. Είχα την τύχη να
γνωρίζω δύο απ' αυτούς».

­ Πού πάει τώρα αυτή η Μεγάλη Αμερική;

«Πριν από τριάντα χρόνια, το 1968, η Μάριαν Ντέντροπ, μια πριγκίπισσα από την
Ανατολική Γερμανία που δούλευε στο "Τάιμ", μου είχε πει: Δεν θα υπάρξει στο
μέλλον η Σοβιετική Ένωση. Όταν πρόσφατα τη ρώτησα "τι νομίζετε για την
Αμερική;", μου απάντησε: "Γίνεται Μαύρη"».

Γκαλερί «Ο Λίο Καστέλι είναι ένα "μύθος" της εποχής μας. Ως άνθρωπος,
είναι από τους μέγιστους τζέντλεμαν με όλη τη σημασία της λέξης. Είναι
υπέρκομψος. Σήμερα, που είναι 90 χρόνων, η οργάνωση μιας έκθεσης τού στοιχίζει
μια περιουσία. Κάποτε τα έκανε όλα μόνος του. Αυτό τον έκανε μεγάλο: Δεν
ενδιαφερόταν να αποκομίσει κέρδη για τον εαυτό του, δεν είχε ακριβά ρούχα ή
ακριβές συνήθειες.

Τον ενδιέφερε η τέχνη, αγαπούσε το καινούργιο, τους καλλιτέχνες. Ξεκίνησε με
τον Τζάσπερ Τζόουνς.

Το άλλο στοιχείο που έκανε "μεγάλο" τον Λίο Καστέλι ήταν η ιδιοφυΐα του στα
οικονομικά. Γνώριζε καλά το Χρηματιστήριο και το χρηματιστήριο της τέχνης».

Διασημότητα ­ Τι σημαίνει να είσαι διάσημος καλλιτέχνης στη Νέα Υόρκη;

«Θα σας εκπλήξει. Η Νέα Υόρκη είναι η κατ' εξοχήν πόλη της ανωνυμίας. Περπατάς
ανάμεσα σε πολύ διάσημους ανθρώπους, οι οποίοι στην προσωπική ζωή τους είναι
ανώνυμοι. Όταν τους τηλεφωνείς τα βράδια, τους βρίσκεις πάντα στο σπίτι. Εννοώ
ότι δεν είναι κοσμικοί».

Εργαστήριο «Ως χώρος εργασίας εκφράζει μια πειθαρχημένη άποψη, ένα
ορισμένο πρόγραμμα που ακολουθείται καθημερινά. Όσο περνούν τα χρόνια, η ζωή
του θρυλικού ατελιέ όπου συγκεντρώνονταν οι μεγαλύτεροι καλλιτέχνες, κριτικοί,
δημοσιογράφοι περιορίζεται στη δουλειά, δηλαδή στην καλλιτεχνική έκφραση. Η
ανταπόκριση που δημιουργείται στο ατελιέ εκφράζεται σήμερα με φαξ, τηλέφωνα, αλληλογραφία».

Έρωτας «Να σας τον περιγράψω: Είναι κάτι στιγμές που αισθανόμαστε μέσα
μας κάτι σαν ένα κοπάδι πουλιών που σηκώνεται και πετάει. Είναι στιγμές
έξαρσης, ανάτασης».

Ζωή «Η ζωή που κάνω είναι σαν τη ζωή των αθλητών. Έχει πειθαρχία και
ρουτίνα. Δεν είναι μποέμικη».

Θάνατος «Όπως στον ύπνο ονειρευόμαστε τον εαυτό μας να πηγαίνει κάπου,
σε μια ακροθαλασσιά, έτσι πιστεύω ότι στον θάνατο παίρνουμε μαζί το μεταφυσικό
μας σώμα, το σώμα του ονείρου και συνεχίζουμε μ' αυτό. Έχω μια αισιόδοξη
εικόνα του θανάτου».

Μάθημα ­ Τι σας δίδαξε η ζωή;&#009«Ότι δεν μαθαίνει κανείς και
πάρα πολλά. Όταν είσαι νέος, έχεις ενθουσιασμό, πεποιθήσεις, κάνεις ένα
άνοιγμα προς τη ζωή. Περιμένεις πως όσο περνούν τα χρόνια θα μαθαίνεις
περισσότερα πράγματα. Έμαθα να μένω ανοιχτή. Το άνοιγμα είναι αναγκαίο. Σε
όποια ηλικία και να βρίσκεται κανείς χρειάζεται όραμα, είτε είσαι συγγραφέας
είτε επιχειρηματίας είτε οτιδήποτε. Διαφορετικά η ζωή θα ήταν πολύ άθλια».

Νέα Υόρκη «Η Νέα Υόρκη είναι μια τρομακτικά ανώνυμη πόλη. Όλοι οι
άνθρωποι ζουν μια πολύ περιορισμένη ζωή, σ' έναν πάρα πολύ κλειστό κύκλο.

Η ζωή σ' αυτή την πόλη δημιουργεί τόσα προβλήματα, που σπαταλάς τον χρόνο σου
για να τα λύσεις. Δεν έχει τίποτα από τη χλιδή της υπόλοιπης Αμερικής, αλλά
συγχρόνως είναι και η μόνη πόλη του κόσμου που έχει μια τόσο ανεξήγητη, σχεδόν
τρομακτική ενέργεια. Μοιάζει λίγο με τα Σόδομα και Γόμορρα. Δεν υπάρχει βράδυ
που να μην έχεις να διαλέξεις ανάμεσα σε δύο πολύ καλά κοντσέρτα, δύο θέατρα,
τρία μπαλέτα, εκατό γκαλερί. Έχει πολύ μεγάλη κίνηση, εκλύει μια αγχώδη ενέργεια.

Οι δρόμοι της Νέας Υόρκης ανάμεσα στους ουρανοξύστες είναι ένα ανοιχτό
πανεπιστήμιο, για εκείνον που θέλει να γνωρίσει το καλό και το κακό».

Νέον Είναι ένα μέσον έκφρασης που καθιέρωσε κατ' εξοχήν η Χρύσσα. Και
χρησιμοποιείται από τις γενιές καλλιτεχνών που ακολούθησαν.

Ξεκίνησε από τις μελέτες του φωτός με μεταλλικές και γύψινες κατασκευές που
φωτίζονταν με περιστρεφόμενους προβολείς. Οι «στατικές μελέτες του φωτός» στις
αρχιτεκτονικές φόρμες συνάντησαν τυχαία σ' ένα μαγαζί τα φωτεινά γράμματα των διαφημίσεων.

Η Χρύσσα περιέκλεισε τα φωτεινά γράμματα και τα διαγράμματα με το νέον σε
διαφανή κουτιά από πλαστικό, γυαλί, πλεξιγκλάς. Αυτός ο συνδυασμός, οι λύσεις
που έδωσε στο πρόβλημα του φωτός δημιούργησαν κάτι νέο στο λεξιλόγιο της τέχνης.

Όραμα «Πιστεύω στη μια στιγμή. Το όραμα είναι μαγικό. Είναι μια στιγμή
που σου φανερώνεται και μετά πρέπει να το ακολουθήσεις, να το οργανώσεις, να
το καλλιεργήσεις».

Τέχνη «Μια εσωτερική ανάγκη που την εκφράζεις κατασκευάζοντας ένα έργο.
Το πόσο είναι δυνατόν να εκφρασθεί είναι ένα ερώτημα που μακραίνει μέσα στον χρόνο.

Υπάρχουν πολλές μέρες που περνούν στη μετριότητα και λίγες στιγμές που κάνουμε
τρομερά πράγματα. Είναι μια μεγάλη υπόθεση η Τέχνη και όλοι μας αποτυγχάνουμε».

Ταυτότητα ­ Υπάρχει κάτι μέσα στο έργο σας που να
αναγνωρίζεται ως ελληνικό;

«Δεν μ' ενδιαφέρει η αντιγραφή ενός αγάλματος, αλλά η μεταφορά του πνεύματος.
Το γυμνασμένο μάτι αναγνωρίζει ένα κλασικό στοιχείο στα έργα μου.

Στην έκφραση της σύγχρονης τέχνης υπάρχουν καλλιτέχνες με διαφορετικές
εμπειρίες. Αυτές είναι που δίνουν αυτή την αναγνώριση, την ταυτότητα, σαν
πιστοποιητικό γεννήσεως, που τον συνδέουν με την ιστορία, τον πολιτισμό, το
περιβάλλον της χώρας από την οποία προέρχεται».

Τύχη «Δεν νομίζω ότι υπάρχει τύχη στην τέχνη καθαυτή. Υπάρχει στην
τέχνη υπό την εμπορική άποψη, αν πέσει κάποιος σ' έναν επιτήδειο γκαλερίστα, ο
οποίος έχει την ικανότητα ν' ανυψώνει έναν μέτριο καλλιτέχνη.

Υπάρχει όμως το τυχαίο στην τέχνη. Ο καλλιτέχνης το αρπάζει, έχει την
περιέργεια να το αναπτύξει και να το ελέγξει».

Φλώριδα «Αν δουλεύω στη Νέα Υόρκη, τα σχέδια, τα όνειρα, η έμπνευση
βγαίνουν στη Φλώριδα.

Η Φλώριδα αντιπροσωπεύει την Αμερική. Οι δρόμοι πεντακάθαροι, ο ωκεανός έχει
ένα πολύ ωραίο μπλε χρώμα. Εκεί έπρεπε να ζούσε ο Ελ Γκρέκο, γιατί ο ουρανός
με τα σύννεφα είναι αριστουργηματικός και σε βάζει σε μια ιδεώδη κατάσταση.
Όλα είναι καλά, όλα καθαρά, όλα λειτουργούν τέλεια, υπάρχει αγωγή».

Φτώχεια «Στα νεανικά μου χρόνια, μου έκοβαν το φως. Άναβα ένα κερί. Μου
έκοβαν τη θέρμανση. Έβαζα ένα πουλόβερ. Μ' έσωσε ότι ποτέ δεν αισθανόμουν
φτωχιά. Δεν είναι η φτώχεια που σε διδάσκει, αλλά το πεζοδρόμιο. Η πιάτσα σε
μαθαίνει για τους ανθρώπους, ποιον να εμπιστευτείς ή όχι, πότε, πού και πώς».

Χρέος ­ Σας οφείλει κάτι η Αμερική;&#009«Νομίζω ότι μου
οφείλει. Συζητείται τώρα μια μεγάλη αναδρομική έκθεση.

Βεβαίως, μεγάλοι κριτικοί, όπως η Μπάρμπαρα Ρόουντς, έχουν αναγνωρίσει ότι ο
ρόλος μου στην πρωτοπορία είχε υποτιμηθεί».

­ Μήπως υπάρχει αμφιβολία ότι το ξεκίνημα της γυναικείας δημιουργίας
και η καθιέρωση σ' αυτό τον αιώνα συνάντησε και συναντά τεράστιες δυσκολίες;

«Σ' αυτό τον αιώνα έζησαν και ζουν πολύ μεγάλες γυναικείες προσωπικότητες, που
όμως πιστεύω θα γίνουν οι μύθοι του αύριο, αλλά όσο βρίσκονταν στη ζωή έζησαν
με τρομακτικές δυσκολίες. Ήδη, ξέρω τα ονόματά τους».

1933: Γεννήθηκε στην Αθήνα.

1953-54: Σπουδές στο Παρίσι.

1954-55: Σπουδές στην Καλιφόρνια και το Σαν Φρανσίσκο.

1961: Έκθεση στο Γκούγκενχαϊμ.

1963: Έκθεση στο Μουσείο Μοντέρνας Τέχνης Νέας Υόρκης.

1964-66: «Οι πύλες της Τάιμ Σκουέαρ», εισάγει το «νέον» ατσάλι,
πλεξιγκλάς ­ η παγκόσμια καθιέρωση.

1972: Έκθεση στο Γουίτνεϊ

1979: Εθνική Πινακοθήκη, Αθήνα

Μουσείο Μοντέρνας Τέχνης, Παρίσι.

­ Τι είναι τα Κυκλαδικά Βιβλία;

«Είναι γλυπτά τα οποία έγιναν πριν από 40 χρόνια, στην πρώτη νιότη. Η
καθαρότητα και η μεγάλη αφαιρετικότητα είναι η δύναμή τους. Για να τα
εκτιμήσει κάποιος, χρειάζεται γυμνασμένη όραση. Είπαν γι' αυτά ότι είναι έργα
μικρού μεγέθους, αλλά μνημειώδη.

Δεν ξεκίνησα με την πρόθεση να κάνω κυκλαδικά αγάλματα. Η λέξη κυκλαδικά ήταν
τότε άγνωστη στο λεξιλόγιο των περισσότερων στη Νέα Υόρκη. Όταν έριξα τον γύψο
στα χαρτόνια και τ' άνοιξα να δω πού φαίνονται οι διαχωριστικές γραμμές,
αναγνώρισα ορισμένα σημεία που μου θύμιζαν βιβλία χωρίς γράμματα, βιβλία τυφλών».

­ Τι γράφουν αυτά τα βιβλία;

«Τα Κυκλαδικά Βιβλία έχουν μια μυσταγωγία. Είναι σιωπηλά. Είναι μια χειρονομία
που τείνει προς τα μέσα. Ας υποθέσουμε, λοιπόν, ότι αυτό που γράφουν είναι
αποσπάσματα από τις απόψεις για την τέχνη και τη ζωή της Χρύσσας, όπως
εκφράζονται σε λόγο απλό και καθημερινό».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15844P121</ED>
<ID>
ID:169209

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P12&aa=1</URL></REF>


Article

<CATEGORY>vin09</CATEGORY>

 <H2>ΘΕΑΤΡΟ κριτική
</H2><H2>«Νηρέας ο Βάρας»
</H2>
<AUTHOR>ΑΛΚ. ΜΑΡΓΑΡΙΤΗΣ</AUTHOR>

Οι Έλληνες δεν έχουν μνήμη. Άνθρωποι, καταστάσεις. Βασικοί παράγοντες για την
εξέλιξή τους. Παραμορφώνονται. Ξεχνιούνται. Αρκούνται στο βιοποριστικό
«σήμερα». Για το μέλλον. «Γαία πυρί μειχθήτω!». Ο Δ. Παπαχρήστος. Συγγραφέας.
Καλόπιστος μεγαλοϊδεάτης. Ανεκάλυψε σ' ένα χωριό. Που το ερήμωσε. Ολέθρια
Κίρκη. Η Πρωτεύουσα. Τον Νηρέα τον Βάρα. Σ' ένα καφενείο. Δουλειά του και
άσυλό του. Παθιασμένο από ελληνική μνήμη. Συλλογική, σε γεωγραφική και χρονική
έκταση. Τον πληγώνουν εθνικές και κοινωνικές αδικίες. Περνάει κινηματογραφικά.
Πότε έντονα, πότε αχνά. Όλη η ελληνική Ιστορία. Με τους φιλοσόφους, τους
πολέμους, τις εθνικές αντιστάσεις, τις εκατέρωθεν θηριωδίες. Καίρια γεγονότα
και πρόσωπα. Σύγκορμα συνταράσσουν τον Νηρέα τον Βάρα. Η μνήμη του. Υγεία και
αρρώστια. Ζωή και θάνατος! Πλάι του η Κατερίνα, η γυναίκα του. Σύνεση
συμβιβασμένης πραγματικότητας. Τρίτος, ο Φαίδων. Αφηγητής και άμεσα στη δράση.
Γιος; Οπωσδήποτε ελατήριο για τις «εκρήξεις» τού Βάρα. Έργο τραγικού
σαρκασμού. Μια περιγραφή κηδείας, ανεπανάληπτη. Ανέβασαν το έργο. Δύο καλά
παιδιά του Κ. Κουν. Η Ε. Κοταμανίδου. Σκηνοθεσία. Ο Γ. Αρμένης. Στον επώνυμο
ρόλο. Συγκλονιστικός. Ξεπερνάει την αναπνοή μας. Ο ρυθμός της όλης παράστασης.
Αλλά ήταν ο «αντίπους». Του μεγάλου δασκάλου του Θεάτρου Τέχνης. Ο Αρνένης
ιδίως. Με συνεπές «υπερπαίξιμο». Στιγμές, ακούμπησε στον «μπαλαφαρισμό». Ο
Κουν δραματοποιούσε. Και χαμηλούς τόνους. Και σιωπές. Ορθόδοξα σωστοί. Η Μ.
Τζιραλίδου (Κατερίνα). Ο Χ. Σώγος (Φαίδων). Και δύο «επεισοδιακοί» ρόλοι. Ε.
Βελιμαχίτη και Δ. Τσακανίκας. «Όψις», του Γ. Ζιάκα. Μουσική επιμέλεια, του Γ.
Σπυροπούλου. Φωτισμοί, του Ν. Σμαραγδή. Διαφωνούμε απόλυτα! Με την ενσωμάτωση
του δράματος. Σε λαϊκό πανηγύρι. Μόνον οι... αρκούδες απουσίασαν! Έργο από τα
σοβαρότερα. Της τελευταίας περιόδου. ΚΑΙ ΟΧΙ ΜΟΝΟ ΤΗΣ ΕΛΛΗΝΙΚΗΣ. Όμως
αναγκαίες. Κάποιες συντομεύσεις. Αποφυγή επαναλήψεων. Και δυο-τριών
«αμπελοφιλοσοφιών». Με την ευκαιρία. Διόρθωση καθιερωμένου λάθους. Ο
Ηράκλειτος δεν είπε: «Τα πάντα ρει». Αλλά: «πάντα ρει».

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15844P122</ED>
<ID>
ID:169210

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P12&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού.
(Άτταλος, Δεξαμενή).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (Αθήναιον,
Αθήναιον Cinepolis 1, Άστορ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την
Ματσάγγου και την Καραμπέτη. Τις κερδίζει ο προαγωγός... Άκης Σακελλαρίου.
[Άττικα, Καλυψώ, Μαρούσι 1, Τιτάνια, Φάληρο 1, Απόλλων (Πειρ.)].

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον Cinepolis 2, Μαρούσι 2,
Όπερα 2).

«ΠΡΟΣ ΤΗΝ ΕΛΕΥΘΕΡΙΑ»: Η Μαίρη Χρονοπούλου είναι η σταρ του παλιού
εγχώριου σινεμά που προσπαθεί να βρει τον εαυτό της στο σήμερα. Του Χάρη
Παπαδόπουλου με τους: Παπαμιχαήλ, Τζώρτζογλου, Άλκη Κούρκουλο, Γκλέτσο, Τασσώ
Καββαδία, Δέσποινα Μπεμπεδέλη. (Αστέρια, Όπερα).

«ΜΑΡΙΑ - ΗΛΕΚΤΡΑ»: Η διχασμένη ζωή μιας γυναίκας ως φοιτήτρια και
πόρνη. Της Στέλλας Μπελέση. (Ιντεάλ, Μαργαρίτα, Φάληρο 2, Σινεάκ).

«Ο ΟΡΓΑΣΜΟΣ ΤΗΣ ΑΓΕΛΑΔΑΣ»: Σάτιρα της σημερινής ελληνικής κοινωνίας από
την Όλγα Μαλέα. (Γαλαξίας, Έμπασσυ, Ίλιον, Άνταμς).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σου Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Έλλη).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15844P141</ED>
<ID>
ID:169211

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P14&aa=1</URL></REF>


Article

<CATEGORY>vin09</CATEGORY>

 <H2>Ζητείται πρόεδρος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πέφτει το ΛΟΤΤΟ, πέφτει και το σινεμαδάκι! Σουρεαλ-ελληνικό; Εντελώς.
Αφού το δύστυχο το ελληνικό σινεμαδάκι τροφοδοτείται από το ΛΟΤΤΟ (μ' ένα
τοσοδούλι μέρος των εισπράξεων). Και αφού κάθε εβδομάδα το ΛΟΤΤΟ μικραίνει.
Διότι ο Έλλην τζογαδόρος εξερευνά νέου τύπου... λοταρίες, ας πούμε ΞΥΣΤΟ. Εξ
ου και το διαφημιστικό σλόγκαν:

* Το δίνει; Όχι, το ξύνει.Όλα αυτά τα ξεκαρδιστικά, φίλοι μου,
προέκυψαν από την ακόλουθη, απλή ερωτησούλα: φεύγει ή μένει ο Κώστας
Βρεττάκος; (Ο πρόεδρος, ντε, του Ελληνικού Κέντρου Κινηματογράφου, που
παράγει ταινίες προς επιβεβαίωση της ανασφάλειας δεκάδων... σκηνοθετών!).

Σε τριάντα (και κάτι) μέρες λήγει η θητεία και του προέδρου και
του αντιπροέδρου και του γενικού γραμματέα και των συμβούλων του Κέντρου. Και
άνθρωπος του εσωτερικού κύκλου του Βαγγέλη Βενιζέλου εκτιμά (δηλαδή...
προβλέπει) δύο πράγματα, που τα διατυπώνει με τις ακόλουθες φράσεις:

* «Ε, όχι και να ξαναδιοριστεί για τέταρτη διετία. Μπάστα!». (Ως εκ τούτου,
Βρεττάκος γιοκ).

«Καλός ο Μανούλης, αλλά για δεύτερος τεχνοκράτης». (Ως εκ
τούτου, ο Μάνος Ευστρατιάδης αποκλείεται να μετακινηθεί από τη
θέση του αντιπροέδρου στη θέση του Βρεττάκου).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15844P162</ED>
<ID>
ID:169212

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P16&aa=2</URL></REF>


Article

<CATEGORY>vin09</CATEGORY>

 <H2>Άδεια ταμεία
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τότε; Πρόεδρος θα προκύψει από... εξωκοινοβουλευτική προσωπικότητα. Θα μου
πείτε (και δικαίως), εμάς τι μας κόφτει ποιανού το όνομα και ο... όγκος θα
ζεσταίνει την καρέκλα του προέδρου. Εμάς ένα πράγμα μας ενδιαφέρει. Να
χρηματοδοτούνται καλές ελληνικές ταινίες. Αλλά για να χρηματοδοτηθούν πρέπει
να υπάρξουν λεφτά. Κι εδώ ερχόμαστε στο δεύτερο σουρεαλ-ελληνικό δεδομένο.
Λεφτά υπάρχουν. Ύψους 10 δισεκατομμυρίων δραχμών ετησίως.

* Επί του εισιτηρίου των 1.700 δραχμών αναγράφεται «ειδικός φόρος 168,66»,
(δραχμές, εννοείται). Καθώς ετησίως τα εισιτήρια αυξάνονται και οι αίθουσες
πληθαίνουν, τα έσοδα από αυτόν τον «ειδικό φόρο» καταλήγουν στα 10 δισ.!
Επομένως, με τα λεφτουδάκια των θεατών... αυτοχρηματοδοτείται το ελληνικό
σινεμαδάκι. Πλάνη. Διότι μόνο 1,3 (από τα 10) δισ. ετησίως λαμβάνει το ταμείο
του υπουργείο Πολιτισμού. Κι ένα μέρος από αυτό το 1,3 δισ. τοποθετείται στο
Κέντρο Κινηματογράφου. Αποτέλεσμα; Το ταμείο του Κέντρου αυτήν τη... στιγμή
είναι εντελώς άδειο. Πού πάνε τα υπόλοιπα; Οι περίεργοι να απευθύνονται στον
υπουργό Οικονομικών.

Αθάνατε Τρικούπη: πρόεδρο έχουνε, αλλά δυστυχώς... επτωχεύσανε (καθόλου
δεν αποκλείεται να μην έχουν και Μισέλ Δημόπουλο, διότι ο άνθρωπος έχει
κουραστεί να περιμένει την ψήφιση του νέου νόμου για τον κινηματογράφο, ώστε
να μπορέσει να διοργανώσει το Φεστιβάλ Θεσσαλονίκης άνευ ελληνικών
διαγωνιζόμενων ταινιών. Να δείτε που μετά τον Ιούλιο θα υποβάλει την παραίτησή του).

<REF><SOURCE>ΤΑ ΝΕΑ</SOURCE>
<DATE>, 24-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15844P163</ED>
<ID>
ID:169213

</ID><URL>http://ta-nea.dolnet.gr/neaweb/neafile.print_unique?e=A&f=15844&m=P16&aa=3</URL></REF>


Article

<CATEGORY>vin04</CATEGORY>

 <H5>ΣΕ ΣΥΝΕΝΤΕΥΞΗ ΣΤΑ «ΝΕΑ»
</H5><H2>ΣΦΗΝΑ για Βόσπορο βάζει ο Άκης
</H2>
ALIGN="CENTER">

ΝΑ ΠΡΟΣΕΞΕΙ η Άγκυρα, μήπως οι επιδιώξεις της για αναθεώρηση του status
quo στο Αιγαίο γίνουν μπούμερανγκ και ανοίξουν τους «ασκούς του Αιόλου» και
για αναθεώρηση του διεθνούς καθεστώτος των Στενών του Βοσπόρου. Ο υπουργός
Εθνικής Άμυνας κ. Άκης Τσοχατζόπουλος βάζει αυτή τη σφήνα ­ απαντώντας στις
απειλές της Τουρκίας ­ σε συνέντευξή του στα «ΝΕΑ».

σελίδες 10-11

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15845N011</ED>
<ID>
ID:169214

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N01&aa=1</URL></REF>


Article

<CATEGORY>vin04</CATEGORY>

 <H2>Πήρε κεφάλι η γαλλική Αριστερά στον πρώτο γύρο
</H2>
<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15845N013</ED>
<ID>
ID:169216

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N01&aa=3</URL></REF>


Article

<CATEGORY>vin04</CATEGORY>

 <H2>Ολονύκτιο γλέντι για τον τίτλο
</H2><H2>(Εικόνα μεγέθους : 20684 bytes)
</H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15845N014</ED>
<ID>
ID:169217

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N01&aa=4</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΔΕΝ ΕΙΝΑΙ η πρώτη φορά που ο Νταλάρας συκοφαντείται και καθυβρίζεται
δημοσίως! Κι ας ανήκει στη μικρή ­ πολύ μικρή δυστυχώς ­ μερίδα των
τραγουδιστών που δεν ενδιαφέρονται μόνο για την τσέπη τους, αλλά έχουν
κοινωνικές ευαισθησίες... Ο Λ. Παπαδόπουλος στις «Ματιές». Σελ. 4.

ΤΟ ΤΣΟΦΛΙ έχει πια ραγίσει. Όλο και περισσότεροι άνθρωποι μιλούν για
την ευθανασία. Αλλά είναι ένα θέμα που κάθε φορά που τίθεται επί τάπητος
αποσύρεται ως διά μαγείας. Κοινωνική, πολιτική ή ιατρική υποκρισία; Η Αρετή
Αθανασίου στους «Προβολείς». Σελ. 6.

ΔΙΑΛΟΓΟΣ αδύνατο να γίνει. Τα φλεγόμενα «παράθυρα» και οι «βρυχώμενοι»
τίτλοι, οι εθνορήτορες και οι κτηνώδεις λαϊκιστές, οι έμποροι της
εθνικοφροσύνης και της κοινωνικής ευαισθησίας βγάζουν ξύγκι και από την
τελευταία ειδησεογραφική μύγα... Ο Π. Τσίμας στην «Τρίτη Άποψη».

Σελ. 6.

ΤΟ ΜΑΑΣΤΡΙΧΤ τελειώνει σε λίγο. Ήδη ετοιμάζεται η συμφωνία του
Άμστερνταμ. Αλλά τα κριτήρια που έθεσε η 
Συνθήκη για τη σταθερότητα των τιμών και τη σύγκλιση αντιμετωπίζουν πολλές
αντιθέσεις. Αφού μόνο το Λουξεμβούργο τα καλύπτει πλήρως. Η ανάγκη
σταθεροποίησης στην ελληνική οικονομία, όμως, είναι υπαρκτή... Σελ. 12-13.

Κ. ΒΕΡΟΠΟΥΛΟΣ: Οι Σκοπιανοί όταν «πηγαίνουν» στου Βερόπουλου είναι
κεφάτοι, ταλαιπωρούνται όταν «μπαίνουν», αλλά «βγαίνουν» ικανοποιημένοι. 
Το άνοιγμα του καταστήματος ήταν επιχειρηματική κίνηση κατά 50%. Οι απαντήσεις
στις «30 Ερωτήσεις» του Ν. Κωτσικόπουλου στη σελ. 16.

«ΩΡΑΙΟΣ τοίχος για γράψιμο»! Ο τοίχος φρεσκοβαμμένος ξεχώριζε για τη
λευκότητά του ανάμεσα στα γκρίζα γειτονικά κτίρια. Προκλητικά τραβούσε το
μάτι. Και η φράση που τον «λέρωνε» έμοιαζε με ασυγκράτητο κομπλιμέντο. Η Λίνα
Αλεξίου «Σε πρώτο ενικό». Σελ. 17.

ΤΖ. ΛΙΟΥΙΣ: Σ' όλη μου τη ζωή έπαιζα τον διάβολο. Ποτέ δεν έχω
ανησυχήσει για οτιδήποτε. Γι' αυτό βρίσκω τον μπελά μου όλη την ώρα. Υπάρχουν
πάρα πολλοί άνθρωποι που τριγυρνούν λες και αναρωτιούνται γιατί είναι
ζωντανοί. Τα «Πρόσωπα». Σελ. 48.

ΕΠΑΓΓΕΛΜΑΤΑ με μέλλον. Κάθε χρόνο χιλιάδες νέοι βρίσκονται στο σταυροδρόμι που
οδηγεί από το Λύκειο στην καριέρα. Και αναζητούν ένα επάγγελμα που να έχει
προοπτική. Στις 12 σελίδες του «Οδηγού» υπάρχουν 26 προτάσεις για καριέρα και χρήμα.

Ο ΔΕΚΕΜΒΡΙΟΣ του '44 
είχε την προϊστορία του στη Μέση Ανατολή. 
Οι Άγγλοι (στη φωτογραφία, ο Τζώρτσιλ)

ήθελαν τον απόλυτο έλεγχο της Ελλάδας. 
Κι αυτό δεν θα μπορούσε να γίνει ποτέ με μια ισχυρή Αριστερά.

Προδημοσίευση από το βιβλίο του Λ. Μαυροειδή 
«Οι δύο όψεις της Ιστορίας». 
Σελ. 14, 15.

Ο ΙΑΝ ΧΟΛΜ, 
με τη γρανιτένια ερμηνεία του στον «Βασιλιά Ληρ», 
κατάφερε να κρατήσει για τον εαυτό του

μια θέση στο καλλιτεχνικό πάνθεον. 
Αυτή την παράσταση θα δουν οι Θεσσαλονικείς 
στα πλαίσια της Πολιτιστικής Πρωτεύουσας. 
Στο «Πανόραμα», σελ. 1.

ΤΟ ΚΑΛΟΚΑΙΡΙ είναι πια εδώ. Οι παραλίες το Σαββατοκύριακο γέμισαν λουόμενους
αλλά και θαλάσσια μηχανήματα, όπως τα τζετ-σκι. Όμως ο κανονισμός, που
επιτέλους θεσπίστηκε, αλλού εφαρμόζεται κι αλλού όχι. Και το κυριότερο, πολλοί
λένε ότι εκτός από αντιφάσεις έχει και επικίνδυνες διατάξεις... Ο Πρ.
Γιόγιακας, στις σελ. 20-21.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15845N021</ED>
<ID>
ID:169218

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ευχαριστούμε
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Αν κατάλαβα καλά, ο κ. Ντεμιρέλ, με το αναντίρρητα μειλίχιο ύφος του,
προτείνει σύμφωνο φιλίας μεταξύ Τουρκίας και Παγκρατίου ­ άντε και Μετς, με
διασταλτική ερμηνεία.

Με τιμή

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15845N022</ED>
<ID>
ID:169219

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15845N023</ED>
<ID>
ID:169220

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N02&aa=3</URL></REF>


Article

<CATEGORY>vin01</CATEGORY>

 <H5>ΠΡΟΚΑΛΕΙ ΚΑΙ ΠΑΛΙ Ο ΝΤΕΜΙΡΕΛ ΓΙΑ ΤΗΝ ΕΝΤΑΞΗ ΤΗΣ ΚΥΠΡΟΥ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Θέλει να δώσει «τουρκική βίζα»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

<H3></H3>Ήταν μάλλον αναμενόμενο: μετά τα νησιά του Αιγαίου που διεκδίκησε για
λογαριασμό της Τουρκίας ο Σουλεϊμάν Ντεμιρέλ, σειρά θα είχε η Κύπρος. Για την
οποία ο Τούρκος πρόεδρος δήλωσε ότι θα πρέπει να ζητήσει την... άδεια της
Άγκυρας πριν ενταχθεί στην Ευρωπαϊκή Ένωση!Η ΠΡΩΤΗ σκληρή κυβερνητική απάντηση
στις δηλώσεις Ντεμιρέλ εδόθη από τον Άκη Τσοχατζόπουλο που ζήτησε από την
Τουρκία σεβασμό των διεθνώς συνθηκών που διέπουν το καθεστώς του Αιγαίου.
(Σελ. 10-11).

Μετά τον Ντεμιρέλ πάντως, υπάρχει η εκδοχή Ονούρ Οϊμέν για τις ελληνοτουρκικές
σχέσεις. Ο Τούρκος υφυπουργός Εξωτερικών, που από χθες βρίσκεται στην Αθήνα
προκειμένου να λάβει μέρος σε συνέδριο μαζί με τον Γιώργο Παπανδρέου, έκανε
επίθεση φιλίας στην Ελλάδα για ειρηνική διαβίωση, σεβασμό των συνθηκών, κλίμα
καλής γειτονίας και διάφορα άλλα. Τι να πρωτοπιστέψει κανείς από τους Τούρκους;

Θεόδωρος Πάγκαλος και Τανσού Τσιλέρ πάντως θα συνεχίσουν τις επαφές τους, που
τείνουν να λάβουν τον χαρακτήρα ρουτίνας. Οι προσεχείς συναντήσεις τους θα
είναι στα πλαίσια των συνόδων του ΟΟΣΑ και του ΝΑΤΟ, και έπεται συνέχεια.

Όσο για τον υφυπουργό Εξωτερικών Γιάννο Κρανιδιώτη μεταβαίνει στη Νέα Υόρκη,
προκειμένου να έχει συναντήσεις και επαφές στην έδρα του ΟΗΕ σχετικά με τα όσα
εκδηλώνονται στο παρασκήνιο για την επίλυση του Κυπριακού. (Σελ. 7).

Σε ό,τι αφορά τα εσωτερικά, το ΠΑΣΟΚ προετοιμάζει, με συσκέψεις κομματικών
οργάνων στη Χαριλάου Τρικούπη, την τριήμερη περιοδεία στο τέλος της εβδομάδας
του Πρωθυπουργού Κώστα Σημίτη στην Ήπειρο. Θα πρόκειται για την τελευταία
περιοδεία του πριν από το καλοκαίρι, και το ΠΑΣΟΚ θέλει να είναι επιτυχημένη.
(Σελ. 8).

Πέραν τον συσκέψεων, στη Χαρ. Τρικούπη σήμερα υποδέχονται έναν ξεχωριστό
επισκέπτη. Μετά 20 έτη, ο Νίκος Κωνσταντόπουλος θα διαβεί το κατώφλι των
κεντρικών γραφείων του ΠΑΣΟΚ, προκειμένου να συναντηθεί με τον γραμματέα της
Κεντρικής Επιτροπής Κώστα Σκανδαλίδη. Αντικείμενο της συνάντησης ολόκληρο το
πακέτο της Τοπικής Αυτοδιοίκησης. Μα ολόκληρο. Ακόμη και αυτό που αφορά το
ζήτημα της συνεργασίας ΠΑΣΟΚ - Συνασπισμού. (Σελ. 4).

Το αστείο με τον έλεγχο των προεκλογικών δαπανών κομμάτων και υποψηφίων
μετεξελίσσεται σε κακής ποιότητος καλαμπούρι. Ο περίφημος έλεγχος λοιπόν
ανακάλυψε ότι ο Στέφανος Μάνος είναι εκτεθειμένος για ένα ποσό δαπανών...
350.000 δραχμών! Όπως συχνά συμβαίνει, κάποιοι εννοούν να διυλίζουν τον κώνωπα
και να καταπίνουν την κάμηλο. (Σελ. 4).

Τέλος, απολύτως ικανοποιημένος από την απόδοσή του το τελευταίο διάστημα ο
πρόεδρος της Ν.Δ. Κώστας Καραμανλής, επέτρεψε στον εαυτό του ολιγοήμερες
διακοπές στις Κυκλάδες. Όμως τι κάνουν οι χαμένοι του Συνεδρίου, Μιλτιάδης
Έβερτ και Γιώργος Σουφλιάς; Οι απαντήσεις στα ενδότερα των «ΝΕΩΝ». (Σελ. 9).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15845N032</ED>
<ID>
ID:169222

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N03&aa=2</URL></REF>


Article

<CATEGORY>vin01</CATEGORY>

 <H5>Πρόνοια
</H5><H2>ΡΙΠΕΣ
</H2><H2></H2>
ΟΠΟΥ αποδεικνύεται πως φθάσαμε στο καλοκαίρι και στα θαλάσσια σπορ με ταχύπλοα...

ΚΑΙ τα αναγκαία μέτρα προστασίας των λουομένων από άλλους κρίνονται υπερβολικά
­ ακόμη και επικίνδυνα ­ και από άλλους ανεπαρκή.

ΚΑΙ αν οι αρμόδιοι πιστεύουν πως οι κανόνες που επέβαλαν για τα δημοφιλή
τζετ-σκι θα αποτρέψουν τα ατυχήματα...

ΑΠΟ την άλλη πλευρά υποστηρίζεται πως είναι ανεφάρμοστοι και άρα δεν πρόκειται
να ισχύσουν!

ΚΑΙ βεβαίως τα τσουχτερά πρόστιμα που προβλέπονται για τους παραβάτες θα
αποθαρρύνουν ­ ίσως ­ κάποιους...

ΠΡΟΫΠΟΘΕΣΗ, ωστόσο, που δεν μοιάζει να υπάρχει είναι ο αυστηρός έλεγχος στις παραλίες...

ΙΔΙΩΣ σε τουριστικές περιοχές εκτός Λεκανοπεδίου, όπου τα μέσα θαλάσσιας
αστυνόμευσης μάλλον δεν επαρκούν...

ΚΑΙ όπου ο καθένας ανενόχλητος κάνει ­ δίχως υπερβολή ­ ό,τι του αρέσει.

ΚΑΙ αν όπως ισχυρίζονται οι εκμισθωτές τζετ-σκι η άδεια ταχυπλόου δεν έχει
σχέση με το συγκεκριμένο σπορ...

ΚΑΙ αν το σύστημα αυτόματης σβέσης ­ με τηλεκοντρόλ ­ πράγματι καθιστά
ακυβέρνητο και επικίνδυνο το θαλάσσιο σκούτερ...

ΠΑΝΤΩΣ οι ειδικές εξέδρες, μακριά από τους λουομένους ­ που ο νόμος επιβάλλει
­ πρέπει να κατασκευασθούν...

ΑΛΛΑ και η οροθέτηση των παραλιών με ειδικά διαχωριστικά σήματα χρειάζεται να γίνει.

ΚΑΙ επειδή είθισται τα αυτονόητα να «ανακαλύπτονται» κατόπιν εορτής...

ΠΙΟ λογικό θα ήταν από τώρα να ξεκαθαρισθούν τα πράγματα, για να γνωρίζουν
όλοι τους όρους και τα όρια...

ΚΑΙ προπάντων να αποφευχθούν τα ατυχήματα από απρονοησία.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15845N033</ED>
<ID>
ID:169223

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Αγγέλα Κοκκόλα:

(η ευρωβουλευτής του ΠΑΣΟΚ ερωτάται από το «Κλόουζ Απ» αν ο Ανδρέας Παπανδρέου
νοιαζόταν για το τι θα γίνει μετά απ' αυτόν στο κόμμα)

«Αυτή είναι μία από τις ερωτήσεις, που ο πρόεδρος θα έλεγε "πολύ ωραία
ερώτηση" και δεν θα την απαντούσε...».

Παναγιώτης Κρητικός:

(ο α' αντιπρόεδρος της Βουλής)

«Και ο Ράλλης και ο Καραμανλής έδωσαν χείρα βοηθείας στον Πρωθυπουργό μας. Ο
ένας από δεξιά, ο άλλος από αριστερά, κατ' εφαρμογή, σε παραλλαγή βέβαια, της
γνωστής λαϊκής παροιμίας: "Βόηθα τον να τον βοηθώ, να κρατάει το βουνό". Ας
τους έχει ο... Θεός καλά».

Σωτήρης Κούβελας:

(ο πρώην βουλευτής της Ν.Δ. στην «Κυριακάτικη Ελευθεροτυπία»)

«Δεν ενθουσιάστηκα κιόλας που έχασα την έδρα».

Κώστας Σκανδαλίδης:

(ο γραμματέας του ΠΑΣΟΚ, στο «Έψιλον» της «Κυριακάτικης Ελευθεροτυπίας»)

«Το ΠΑΣΟΚ έχει υποστεί τον εξής μεταμορφισμό της εξουσίας. Γέμισε
"στρατηγούς", "ταξιάρχους", "συνταγματάρχες", επίδοξους αρχηγούς».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15845N034</ED>
<ID>
ID:169224

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Ώδινεν όρος, έτεκεν Μάνο
</H5><H5>Παλιά μου τέχνη κόσκινο
</H5><H5>«Ανφαίαρ» Αβραμόπουλου
</H5><H5>Ανοίγματα
</H5><H5>Έξοδος Καραμανλή
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΧΑ, χα, χα, χα... Τον θυμάστε εκείνο τον νόμο για τον έλεγχο των προεκλογικών
δαπανών των βουλευτών μας; Θυμάστε όλη εκείνη την έρευνα που έκαναν
μετεκλογικά οι υπηρεσίες της Βουλής και ορκωτοί λογιστές, υπό την καθοδήγηση
του αρμοδίου αντιπροέδρου κ. Λ. Αποστολίδη;

Ε, ΑΝ το θυμάστε, σημειώστε και το αποτέλεσμα των ερευνών: Λοιπόν, ένας και
μοναδικός βουλευτής, ο κ. Στ. Μάνος, αν έχετε ακουστά, παραβίασε τις διατάξεις
του νόμου ­ ξεπέρασε το «πλαφόν» των επιτρεπομένων δαπανών στην Α' Αθήνας,
κατά ολόκληρες 300.000 δραχμές. Και μόνος και Μάνος, εν ολίγοις!

ΟΤΑΝ μία έρευνα ολοκληρώνεται ως φάρσα...

ΩΡΑΙΑ πράγματα συνέβησαν στο 15ο Πανσπουδαστικό Συνέδριο ­ μιλάμε για το
συνέδριο των σπουδαστών των ΤΕΙ: Για να μη σας κρατάμε σε αγωνία, να σας
πληροφορήσουμε ότι το συνέδριο διαλύθηκε... εντέχνως, με ενέργειες της ΔΑΠ,
της σπουδαστικής παράταξης της Ν.Δ.

ΓΙΑΤΙ το διέλυσαν το συνέδριο; Μα, διαπίστωσαν ότι οι συσχετισμοί δεν τους
ευνοούσαν ­ θα έχαναν μία έδρα στο Διοικητικό Συμβούλιο. Έτσι, την Παρασκευή
το απόγευμα, μέλη της ΔΑΠ από τα ΤΕΙ της Χαλκίδας φρόντισαν να προκαλέσουν
τόσο τα μέλη των αριστερίστικων οργανώσεων, ώστε σε λίγα λεπτά το συνέδριο
μετατράπηκε σε αρένα ­ και, στη συνέχεια, διαλύθηκε ησύχως.

ΤΩΡΑ, ΠΕΡΙ της «κόντρας» του ΥΠΕΧΩΔΕ και του Δήμου Αθηναίων για τα δημοτικά
παρκόμετρα, θα έχετε ακούσει. Ίσως μάλιστα είδατε στην τηλεόραση και την
αντίδραση του κ. Δ. Αβραμόπουλου, ο οποίος, ούτε λίγο, ούτε πολύ, ισχυρίστηκε
ότι ενδέχεται η αντίδραση του κ. Κ. Λαλιώτη στα σχέδιά του, να οφείλεται στη
φιλοδοξία του να διεκδικήσει τη δημαρχία των Αθηναίων...

Αυτό που «ξέχασε» ο δήμαρχος, ήταν ότι πριν κάνει τις σχετικές δηλώσεις, είχε
λάβει μέρος με τον υπουργό ΠΕΧΩΔΕ σε τηλεοπτική εκπομπή (θα μεταδοθεί μέσα
στην εβδομάδα), κατά τη διάρκεια της οποίας ρωτήθηκε ο κ. Λαλιώτης αν
ενδιαφέρεται για τη διεκδίκηση της δημαρχίας και απάντησε αρνητικά...

ΕΠΙΘΕΣΕΙΣ ΦΙΛΙΑΣ σε όλα τα μέτωπα κάνει τελευταία η κ. Ντόρα Μπακογιάννη ­
μετά τα δείπνα με τον κ. Κ. Καραμανλή, χθες εθεάθη στο Σούλι μαζί με τον κ.
Αλ. Παπαδόπουλο και το κλίμα ήταν άριστο...

ΣΤΟ ΘΗΣΕΙΟ, με φιλική συντροφιά ­ στην οποία συμμετείχε και ο υπεύθυνος του
γραφείου Τύπου του κόμματός του και στενός φίλος του, ο κ. Α. Σπηλιωτόπουλος ­
εθεάθη την Παρασκευή το βράδυ ο κ. Κων. Καραμανλής. Παϊδάκια στον γνωστό
«Ηλία» και μετά μπαρότσαρκα με κατάληξη στον νεανικό ­ ακόμα και για
σαραντάρηδες ­ «Στάβλο»...

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15845N042</ED>
<ID>
ID:169226

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΠΙΣΤΕΥΤΟ ΚΙ όμως κεντροαριστερό: Σκανδαλίδης, Τσούρας και Μαρία Αρσένη
θα συζητήσουν σήμερα στη Χαριλάου Τρικούπη με τους κ.κ. Κωνσταντόπουλο,
Κουναλάκη και Χατζησωκράτη περί αποκέντρωσης...

ΕΤΣΙ ΤΟ λένε τώρα; Αποκέντρωση;

ΔΙΑΛΟΓΟΣ ΝΑ 'ΝΑΙ, μάστορα, κι ας είναι και Δευτέρα.

ΚΑΛΑ, ΔΕΝ έφτανε που η Ολυμπιακή καθυστέρησε χωρίς εξηγήσεις το
νυχτερινό δρομολόγιό της για Θεσσαλονίκη το Σάββατο, έπρεπε και να
«πληροφορεί» υπογείως ότι αιτία της καθυστέρησης ήταν ο κ. Α. Τσοχατζόπουλος;

Ο ΟΠΟΙΟΣ, είχε πράγματι «κλείσει» εισιτήριο για τη συγκεκριμένη πτήση,
αλλά το είχε ακυρώσει τρεις ώρες πριν από την προγραμματισμένη ώρα απογείωσης;

ΠΡΟΣΓΕΙΩΘΕΙΤΕ, προσγειωθείτε, όλο και κάτι θα μείνει...

ΛΟΙΠΟΝ, Η φιλοσοφία της συνέντευξης Ντεμιρέλ στον Antenna ήταν πολύ
απλή: Τα δικά μου, δικά μου, τα δικά σας στο τραπέζι κι εσείς μακριά..

ΦΑΤΕ ΜΑΤΙΑ ψάρια και νησιά διάλογο...

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15845N043</ED>
<ID>
ID:169227

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>«Πληρωμένοι»
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

Ο ΣΥΝΘΕΤΗΣ Σταμάτης Κραουνάκης, που διευθύνει πλέον και το ΔΗΠΕΘΕ Καβάλας,
έδωσε μια συνέντευξη στην «Ελευθεροτυπία» (Γ. Καρουζάκης, 14/2/79), στην
οποία, ανάμεσα στ' άλλα, είπε, οργισμένος, και τα εξής: «... Το φολκλόρ, την
πατριδοκαπηλία και όλο αυτό το μαγαζί που λέγεται Κύπρος (προσπάθησα ν'
αποφύγω) (...) Όλ' αυτά είναι άλλοθι για να βγαίνουν φράγκα, σας το τονίζω
καθαρά. Μες στο δωρεάν του καλλιτέχνη είναι και μερικά εκατομμύρια στον
λογαριασμό του, δωρεάν. Τα ξέρουμε αυτά και ας με μηνύσει όποιος τολμάει.
Είναι όλοι πληρωμένοι. Μη μας λένε δωρεάν τουλάχιστον...».

Ο τραγουδιστής Γιώργος Νταλάρας «διάβασε» πίσω απ' αυτές τις φράσεις το όνομά
του. Γιατί είναι ο μόνος που κάνει δωρεάν συναυλίες για την Κύπρο. Απαντώντας,
λοιπόν, έμπρακτα, στο «όποιος τολμάει» του Κραουνάκη, του υπέβαλε μήνυση.
Ζητώντας από τη Δικαιοσύνη να υποχρεώσει τον συνθέτη, εκτός των άλλων, να του
πληρώσει ένα τεράστιο ποσό, που θα δοθεί στους Κυπρίους.

Την ενέργεια του Νταλάρα την επιδοκίμασαν πολλοί δημοσιογράφοι. Το περασμένο
Σάββατο, μάλιστα, ο σκιτσογράφος ­ και όχι μόνο ­ Στάθης έγραψε στα «ΝΕΑ»:
«Υπάρχουν μερικοί συμπολίτες μας (...) που παραμένουν πολίτες και δεν
ιδιωτεύουν. Τους παρακολουθεί, λοιπόν, ο παρακείμενος κατοικοεδρεύων (και
ενεδρεύων) σαπιοκοιλιάς συμπολίτης τους και σκάει και ζηλεύει (...). Αρχίζει,
λοιπόν, ο χολερικός idiot να συκοφαντεί τον πολίτη πρώτα στις παρέες του, και
βλέποντας πόσον ευήκοον είναι το ανθρώπινον ους στους οχετούς, αποθρασύνεται
και αναβαθμίζει τις ιδιωτικές συκοφαντίες σε δημόσιες ύβρεις (...). Να
κατηγορήσει κανείς τον Γιώργο (Νταλάρα) ότι χρηματίζεται και γι' αυτό πουλάει
αγάπη για την πατρίδα δεν είναι απλώς ανήθικο και βλακώδες. Δείχνει πόσο
"νόμιμο" είναι στην κοινωνία της αρπαχτής και τους βολέματος να (προσπαθούν
να) διασύρουν τα θρασίμια όσους δεν είναι σαν τα μούτρα τους. Αμ δε!».

Δεν είναι η πρώτη φορά που ο Νταλάρας συκοφαντείται και καθυβρίζεται δημοσίως!
Κι ας ανήκει στη μικρή ­ πολύ μικρή, δυστυχώς ­ μερίδα των τραγουδιστών που
δεν ενδιαφέρονται μόνο για την τσέπη τους, αλλά έχουν κοινωνικές ευαισθησίες,
μπαίνουν μπροστά στους συνδικαλιστικούς αγώνες του κλάδου τους, δίνουν δωρεάν
συναυλίες για εθνικά θέματα, για τους Κυπρίους, για τους Ιμβρίους, για τους
πολιτικούς κρατουμένους σε άλλες χώρες, για τους Κούρδους, για τους ανέργους,
για τις δημοκρατικές ελευθερίες κ.λπ.!

Παλιά, στα χρόνια του Κουγιουμτζή, του Λοΐζου και των μεγάλων τραγουδιών,
εποχή που ο Νταλάρας δεν εμφανιζόταν σε πρεμιέρες και δεξιώσεις, αλλά σύχναζε
με τους φίλους του σε συνοικιακά απόμερα ταβερνάκια, όποτε δεχόταν
συκοφαντικές επιθέσεις έπαιρνε τον νόμο... στα χέρια του! «Καθάριζε», «το
φχαριστιόταν» κι έδενε για πάντα, κόμπο, τη γλώσσα του συκοφάντη! Καλά κάνει,
όμως, τώρα, που προσφεύγει στη Δικαιοσύνη. Γιατί, τότε, συχνά καθόταν στο
εδώλιο του κατηγορουμένου, επί... αδίκω (!) επιθέσει!

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15845N045</ED>
<ID>
ID:169229

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N04&aa=5</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Με πνεύμα ελευθέριον...
</H2><H2></H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Η πυρά, που είχε ανάψει για να υποδεχθεί τον αρνησίπατριν Ρουβά, τελικώς παρ'
ολίγον να κάψει τον Γιώργο Παπανδρέου, τον «υπουργό της μαστούρας», όπως τον
βάφτισε κάποια εφημερίδα... Μια φωτιά καίει πάντα σε κάποια «παράθυρα»
καναλιών και σε κάποιες σελίδες εφημερίδων. Και τα λεγόμενα ναρκωτικά είναι το
καλύτερο προσάναμμα για τις φωτιές των κυνηγών μαγισσών.

Ο πάσσαλος της ατίμωσης περίμενε τον Ρουβά, διότι δεν φαντάστηκε ο αφελής ότι
το να τραγουδήσει μερικά σαχλά ποπ τραγουδάκια μαζί μ' έναν Τούρκο
τραγουδιστή, μπροστά σ' ένα ακροατήριο που θα το αποτελούσαν ­ για πρώτη φορά
εδώ και πάνω από τριάντα χρόνια ­ Ελληνοκύπριοι και Τουρκοκύπριοι μαζί, θα
μπορούσε να εκληφθεί ως εθνική προδοσία, καταχθόνιο σχέδιο της CIA και άλλα παρόμοια.

Στον ίδιο πάσσαλο κινδύνευσε να βρεθεί ο αναπληρωτής υπουργός Εξωτερικών
διότι, καίτοι διόλου αφελής αυτός, δεν φαντάστηκε ότι η επανάληψη για πολλοστή
φορά μιας χιλιοειπωμένης και ευρύτατα αποδεκτής άποψης ­ πως η χρήση καννάβεως
δεν μπορεί να έχει την ίδια ποινική και κοινωνική αντιμετώπιση με τη χρήση
«σκληρών» ναρκωτικών και πως ο χρήστης καννάβεως δεν μπορεί να αντιμετωπίζεται
ως εγκληματίας ­ θα μπορούσε να ξεσηκώσει τέτοια θύελλα πρωτοσέλιδων και
πολιτικών αντιδράσεων. Και ότι ένα μεγάλο κόμμα θα ζητούσε την αποπομπή του
από την κυβέρνηση ως προπαγανδιστού της... χρήσης ναρκωτικών.

Καλώς ή κακώς έγινε η πολυσυζητημένη συναυλία; Έχει δίκιο ή άδικο ο υπουργός
στην ­ όχι και τόσο ρηξικέλευθη ­ πρότασή του; Αδύνατο να συζητηθεί.

Αδύνατο να συζητήσει κανείς, μέσα στη γενική έξαψη, για κάτι περισσότερο και
σοβαρότερο από τις συνωμοσίες της CIA ή τη σεξουαλικότητα του ίδιου του Ρουβά.
Αδύνατο να συζητήσει κανείς, φερ' ειπείν, αν είναι σωστό, αν είναι εφικτό, αν
είναι σκόπιμο ­ ανεξαρτήτως μέσων και μορφών ­ να επιδιώκεται στην Κύπρο μια
επαναπροσέγγιση των δύο κοινοτήτων, ως προϋπόθεση και προετοιμασία για μια
λύση που, έτσι ή αλλιώς, θα έπρεπε να επανενώσει το διχοτομημένο και υπό
κατοχήν νησί.

Δύο φορές αδύνατο να συζητήσει κανείς επί της ουσίας για το περίφημο πρόβλημα
των «ναρκωτικών». Να συζητήσει κανείς αν η σημερινή πολιτική της καταστολής
είναι πράγματι παράγοντας επιδείνωσης του προβλήματος ή προλαβαίνει τα
χειρότερα. Είτε αν ο διαχωρισμός της καννάβεως και η πλήρης αποποινικοποίησή
της, χωρίς φυσικά να λύνει το πρόβλημα, θα χτυπούσε τη μαφία του
ναρκωτικοεμπορίου (αφού θα αφαιρούσε από το κύκλωμα του παράνομου εμπορίου το
κρίσιμο «εισαγωγικό στάδιο») ή αν έχουν κάποιο δίκιο όσοι υποστηρίζουν ότι θα
διευκόλυνε την ενσωμάτωση στον κόσμο της εξάρτησης ακόμη περισσότερων νέων.

Διάλογος αδύνατο να γίνει. Γιατί μπορεί οι προ ημερησίας διατάξεως συζητήσεις
στη Βουλή να έχουν πάρει αυτό το υπναλέα συναινετικό και ελαφρώς λαπαδιασμένο
στυλ, αλλά στον αληθινό δημόσιο διάλογο άλλα ήθη έχουν επικρατήσει. Τα
«φλεγόμενα» «παράθυρα» και οι «βρυχώμενοι» τίτλοι, οι εθνορήτορες και οι
κτηνώδεις λαϊκιστές, οι έμποροι της εθνικοφροσύνης και της κοινωνικής
ευαισθησίας βγάζουν ξύγκι και από την τελευταία ειδησεογραφική μύγα και
επιβάλουν το ήθος τους σε κάθε δημόσιο διάλογο: Αν δεν συμφωνείς μαζί μου
είσαι ύποπτος, προδότης, πράκτωρ, ομοφυλόφιλος, Εβραίος, λακές της ολιγαρχίας
ή πλασιέ ναρκωτικών...

Ακριβώς όπως περιέγραφε το ήθος του δημόσιου διαλόγου στην Αθήνα του Περικλή ο
Επιτάφιος, μεταφρασμένος από τον Ελευθέριο Βενιζέλο: «Και όχι μόνον εις τον
δημόσιόν μας βίον πολιτευόμεθα με πνεύμα ελευθέριον, αλλά και εις την μεταξύ
μας καθημερινήν επικοινωνίαν είμεθα ελεύθεροι καχυποψίας, διότι δεν
αγανακτούμεν εναντίον των άλλων δι' όσα πράττουν χάριν της ευχαριστήσεώς των
ούτε προσλαμβάνομεν απέναντί των φυσιογνωμίαν σκυθρωπής αποδοκιμασίας, η οποία
δεν ζημιώνει αληθώς, πληγώνει όμως...». Ακριβώς έτσι και σήμερα...

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15845N062</ED>
<ID>
ID:169231

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ενέσεις ευθυνοφοβίας...
</H2><H2></H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

ΜΑ ΕΙΝΑΙ δυνατόν; Να βρίσκεται ο άρρωστος σε διαδικασία «φυγής», να «μετρά»
στην κυριολεξία ώρες, η μόνη του επαφή με την πραγματικότητα να είναι ένας
τρομακτικός πόνος και να μην του γίνεται μία ένεση μορφίνης, γιατί η μορφίνη
έχει... αντενδείξεις;

Μα είναι δυνατόν; Να ικετεύουν οι κόρες του τον γιατρό, όχι να τον βοηθήσει να
πεθάνει, αλλά να τον αφήσει να πεθάνει κι εκείνος να τρυπά την τελευταία
αρτηρία του για να μετρήσει τα αέρια αίματος ή να του χορηγεί ενδοφλεβίως
ειδικό φάρμακο να δει αν ο εγκέφαλος αντιδρά στον πόνο;

Μα είναι δυνατόν; Να είναι σε βυθιότητα ο άρρωστος, να «αναχωρεί» και ο
γιατρός να μην «πιστώνει» τη φυγή του με ένα ηρεμιστικό φάρμακο, φοβούμενος
πιθανότητα... αναπνευστικής ανεπάρκειας;

Είναι δυνατόν! Η περίπτωση του μπαρμπα-Γιάννη από τις Σέρρες δεν είναι η
μοναδική απόδειξη της «υπερβολής» στην άσκηση της Ιατρικής στην Ελλάδα. Και η
υπερβολή έχει όπως πάντα δύο όψεις. Ο μπαρμπα-Γιάννης ήταν για κάποιους από
τους γιατρούς που τον νοσήλευσαν, ο «παππούς», ο 70άρης που είχε φάει τα ψωμιά
του. Όταν πρήστηκε, «σαν παραφουσκωμένο τσουρέκι», όπως κατήγγειλαν οι κόρες
του στα «ΝΕΑ», δεν βρέθηκε ελεύθερος θωρακοχειρουργός να τον βοηθήσει να μην
πεθάνει από ασφυξία. Υπήρχαν άλλα περιστατικά, ίδιας βαρύτητας, αλλά
μικρότερης... ηλικίας! Λίγες ημέρες αργότερα, όταν πια όλες οι ιατρικές
πρακτικές είχαν εφαρμοστεί, αλλά δεν είχαν αποδώσει, ο μπαρμπα-Γιάννης
καταδικάστηκε σε ζωή «πέντε τελευταίων ημερών». Δεν χρειαζόταν να κάνει τίποτα
περισσότερο και τίποτα λιγότερο ο γιατρός από το να του «επιτρέψει» να πεθάνει
­ με λιγότερο πόνο, περισσότερη ανθρωπιά, λίγη αξιοπρέπεια. Διατηρώντας
«βίαια» λίγο ακόμα στη ζωή έναν καταδικασμένο καρκινοπαθή ­ χωρίς συνείδηση ή
επαφή ­ ίσως να κάνει ο γιατρός μια εφησυχαστική ένεση στη δική του ευθυνοφοβία...

Όπως και να 'χει. Δεν είναι θέμα καλού ή κακού γιατρού. Είναι θέμα σκεπτόμενου
ή μη σκεπτόμενου ανθρώπου. Έχει πια ραγίσει το τσόφλι, όλο και περισσότεροι
άνθρωποι μιλούν γι' αυτήν, αλλά η ευθανασία ­ σε όποια της μορφή ­ είναι ένα
θέμα, το οποίο κάθε φορά που τίθεται επί τάπητος αποσύρεται ως διά μαγείας.
Κοινωνική, πολιτική ή ιατρική υποκρισία; Ίσως και τα τρία. Και δεν είναι να
απορούμε που ο διάλογος, ο οποίος θα ξεκινούσε για την ευθανασία, απλώς δεν... ξεκίνησε!

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15845N063</ED>
<ID>
ID:169232

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΤΡΑΤΙΩΤΙΚΟ ΕΓΧΕΙΡΙΔΙΟ ΠΟΛΛΑΠΛΑΣΙΑΖΕΙ ΤΙΣ ΔΙΕΚΔΙΚΗΣΕΙΣ
</H5><H2>Έβλεπαν «γκρίζο» και τον Αργοσαρωνικό!
</H2>
<H3></H3>Το «πράσινο φως» από την Τουρκία θα πρέπει να πάρει η Κύπρος για να μπει στην
Ευρωπαϊκή Ένωση. Την προκλητικκή αυτή θέση υποστήριξε ο πρόεδρος της Τουρκίας
Σ. Ντεμιρέλ στο δεύτερο μέρος της συνέντευξής του στον Antenna.

ΤΗΝ ΙΔΙΑ στιγμή ήρθε στη δημοσιότητα εγχειρίδιο του τουρκικού Γενικού
Επιτελείου Ναυτικού, από το οποίο προκύπτει ότι η Τουρκία διεκδικεί πολύ
περισσότερες από τις «γνωστές» 130 βραχονησίδες, στις οποίες αναφέρθηκε και ο
κ. Ντεμιρέλ.

Η διατύπωση των θέσεων αυτών έρχεται, φυσικά, σε αντίθεση με την προσπάθεια
που καταβάλλεται για να πέσουν οι τόνοι στις ελληνοτουρκικές σχέσεις και
επιβεβαιώνει τις εκτιμήσεις ότι η προσέγγιση που ορισμένοι διαπιστώνουν
παραμένει εύθραστη και επιφανειακή.

Χθες, πάντως, ο Τούρκος υφυπουργός Εξωτερικών Ονούρ Οϊμέν, ο οποίος ήρθε στην
Αθήνα, υιοθέτησε ανεκτική στάση κάνοντας λόγο για τήρηση του status quo στο Αιγαίο.

Στη συνέντευξή του στον Antenna ο κ. Ντεμιρέλ, αν και διατύπωσε τις πάγιες
επιδιώξεις της χώρας του, επιχείρησε να εμφανίσει την Τουρκία ως υπέρμαχο της
ειρήνης και της ύφεσης. Υπογράμμισε χαρακτηριστικά πως, αν η χώρα του ήθελε να
κατακτήσει την Κύπρο, θα το είχε κάνει. Κατά τον Τούρκο πρόεδρο, την ευθύνη
για το αδιέξοδο στο Κυπριακό έχουν οι Ελληνοκύπριοι, οι οποίοι επί δυόμισι
χρόνια δεν προσέρχονται στις συνομιλίες. Επιπλέον, ο είπε πως η χώρα του δεν
αναγνωρίζει τον ρόλο του Οικουμενικού Πατριαρχείου και ότι οι Έλληνες της
Κωνσταντινούπολης... έφυγαν από μόνοι τους!

Σε σχέση με τις βραχονησίδες, πέραν των θέσεων που διατύπωσε ο Ντεμιρέλ ­ ότι
130 είναι αμφισβητούμενης κυριαρχίας ­ ιδιαίτερη σημασία έχουν οι ισχυρισμοί
που περιλαμβάνονται σε τουρκικό στρατιωτικό εγχειρίδιο, το οποίο έχει
συνταχθεί από το τουρκικό Επιτελείο Ναυτικού και δεν φέρει όνομα συγγραφέα.
Σύμφωνα με πληροφορίες, εξεδόθη τον περασμένο Μάιο και έχει ήδη αποσυρθεί,
αλλά απηχεί τις αντιλήψεις μιας ισχυρής ομάδας της Τουρκίας. Ενδεχομένως, γι'
αυτό διπλωμάτες και αναλυτές της γείτονος που εντοπίζουν τις αδυναμίες του
εγχειριδίου αποφεύγουν να το καταδικάσουν.

Το εγχειρίδιο υποστηρίζει πως με τα Ίμια η Τουρκία πέτυχε τακτική νίκη, ενώ η
Άγκυρα, «αν δεν μπορέσει να φέρει στην επικαιρότητα το άδικο καθεστώς στο
Αιγαίο, που είναι υπέρ της Ελλάδας, θα θέσει απλώς υπό συζήτηση τα δικά της
κυριαρχικά δικαιώματα στο Αιγαίο».

Ερμηνεύοντας μάλλον ιδιότυπα τη Συνθήκη της Λωζάννης, οι Τούρκοι στρατιωτικοί
υποστηρίζουν ότι «τα νησιά που δεν είχαν κατακτηθεί από την Ελλάδα κατά τον
Βαλκανικό Πόλεμο ανήκουν στην Τουρκία, που είναι διάδοχος της Οθωμανικής
Αυτοκρατορίας». Έτσι, «τουρκικά» είναι τα νησιά Ζουράφα, Σάνταρμο, Οινούσσες,
Πασάς, Βάτος, Φούρνοι και τα νησιά και νησίδες που βρίσκονται γύρω από την
Κρήτη, όπως τα «Sergisti», «Sigri», «Toma Kia», «Kasonisi». Επιπλέον, στα
Δωδεκάνησα, «τουρκικά» είναι κατά το εγχειρίδιο όλα τα νησιά που έχουν
καθεστώς ανάλογο με τα Ίμια, τα 12 νησιά, νησίδες και βραχονησίδες που
βρίσκονται στα νότια της Αστυπάλαιας και τα 13 νησιά, νησίδες και βραχονησίδες
που βρίσκονται στα βορειοανατολικά της Κρήτης.

Ερωτηματικά προκαλεί η αναφορά μεταξύ των «τουρκικών» νησιών της Δωδεκανήσου,
στη νησίδα Nergisscik. Το ίδιο το εγχειρίδιο δεν δίνει το ελληνικό της όνομα,
αλλά την τοποθετεί (σε διαφορετικό σημείο) στον Αργοσαρωνικό. Ενδεχομένως έτσι
αμφισβητείται ο... Πόρος!

Χθες, έφθασε στην Αθήνα ο Τούρκος υφυπουργός Εξωτερικών Ονούρ Οϊμέν,
προκειμένου να λάβει μέρος σε συνέδριο για τις ελληνοτουρκικές σχέσεις, μαζί
με τον Έλληνα αναπληρωτή υπουργό Εξωτερικών Γιώργο Παπανδρέου. Οι δύο άνδρες
πρόκειται να έχουν και κατ' ιδίαν συνομιλίες.

Ο κ. Οϊμέν, κατά την άφιξή του δε φείσθηκε φιλικών λόγων, ενώ σημείωσε ­ σε
συνέντευξή του στο Mega ­ πως «η Τουρκία επιθυμεί να προστατεύσει τις
ισορροπίες της Συνθήκης της Λωζάννης, επιθυμεί να διατηρηθεί το status quo στο
Αιγαίο. Και οι δύο χώρες πρέπει να σεβαστούν το status quo στο Αιγαίο».

Σήμερα ή αύριο αποστέλλεται στη Χάγη το ελληνικό μνημόνιο για τις
ελληνοτουρκικές σχέσεις, το οποίο επεξεργάσθηκαν οι Έλληνες καθηγητές Διεθνούς
Δικαίου Κρατερός Ιωάννου και Αργύρης Φατούρος. Στο κείμενο γίνεται αναφορά σε
γενικούς όρους επίλυσης των ελληνοτουρκικών διαφορών και συστήνεται εμμέσως η
πλήρωση των τριών όρων που έχει θέσει η Ελλάδα για τη βελτίωση των σχέσεων
Αθήνας - Άγκυρας.

Την ίδια στιγμή, το ενδεχόμενο νέας συνάντησης του Θόδωρου Πάγκαλου και της
Τανσού Τσιλέρ δεν αποκλείεται, καθώς οι δύο πολιτικοί θα «συμπέσουν» τόσο σε
σύνοδο του ΟΟΣΑ όσο και του ΝΑΤΟ.

Ποικίλες αντιδράσεις προκάλεσε η συνέντευξη του κ. Ντεμιρέλ στον Antenna. Ο
υφυπουργός Εξωτερικών Γιάννος Κρανιδιώτης, ο οποίος αναχωρεί σήμερα για τη Νέα
Υόρκη προκειμένου να συναντηθεί με τον γενικό γραμματέα του ΟΗΕ Κόφι Ανάν,
κατηγόρησε την Τουρκία ότι αποτελεί παράγοντα ανωμαλίας και αποσταθεροποίησης
στην περιοχή.

Ο Άκης Τσοχατζόπουλος υπογράμμισε πως πρέπει «να απαιτήσει κανείς την αποδοχή
από την πλευρά της Τουρκίας των διεθνών συνθηκών, συμβάσεων και συμφωνιών που
προσδιορίζουν το καθεστώς του Αιγαίου».

Ο εκπρόσωπος της Ν.Δ. είπε πως ο κ. Ντεμιρέλ προσπάθησε να εξωραΐσει τις
θέσεις της Τουρκίας, ο Ορέστης Κολοζώφ (ΚΚΕ) πως οι δηλώσεις του Τούρκου
προέδρου αποδεικνύουν «το αδιέξοδο της ελληνικής εξωτερικής πολιτικής» και ο
Νίκος Κωνσταντόπουλος ότι πρέπει οι ελληνοτουρκικές σχέσεις «να βγουν από την
τακτική των χαρακωμάτων και της αναμέτρησης».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15845N071</ED>
<ID>
ID:169233

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N07&aa=1</URL></REF>


Article

<CATEGORY>vin04</CATEGORY>

 <H2>Δεν δεχόμαστε επιδιαιτητές για το Αιγαίο
</H2><H2></H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΔΕΝ ΑΠΟΔΕΧΕΤΑΙ η Αθήνα το ρόλο κανενός επιδιαιτητή στο Αιγαίο, τόνιζαν χθες
πηγές του υπουργείου Εθνικής Άμυνας, σχετικά με το ενδεχόμενο να εγκατασταθούν
στη Ρόδο αξιωματικοί του ΝΑΤΟ προκειμένου να παρακολουθούν τις πτήσεις
πολεμικών αεροσκαφών στο Αιγαίο.

Πάντως, για το σύστημα μετάδοσης εικόνας από το Αιγαίο (RAP), που άρχισε ήδη
να λειτουργεί από τις 6/2/97, οι ίδιες πηγές έλεγαν ότι, εφόσον θα
καταγράφεται η τουρκική προκλητικότητα, η Αθήνα δεν θα είχε αντίρρηση για την
ύπαρξη ομάδας αξιολόγησης των παραβιάσεων στο Αιγαίο.

ΕΠΑΦΕΣ ΣΤΗ ΡΟΔΟ

Σύμφωνα με στρατιωτικές πηγές της Ρόδου το θέμα της εγκατάστασης ΝΑΤΟϊκού
κλιμακίου στο νησί συζητήθηκε κατά την επίσκεψη του Αμερικανού πρεσβευτή
Νάιλς, αλλά και στις επαφές που έκανε ο Αμερικανός ναύαρχος Σαρλ Άμποτ,
διοικητής του 6ου Στόλου, με την ελληνική στρατιωτική διοίκηση. (Είναι η πρώτη
τέτοιου είδους επαφή που γίνεται στη Ρόδο μεταξύ Αμερικανών και Ελλήνων στρατιωτικών).

Μέχρι τώρα οι Αμερικανοί αξιωματικοί, στις πολλές επαφές τους στη Ρόδο,
πραγματοποιούσαν επισκέψεις σε όλες τις τοπικές αρχές, εκτός από τον
στρατιωτικό διοικητή.

Και η επίσκεψη του ναυάρχου Σαρλ Άμποτ στον υποστράτηγο Νικολοδήμο, διοικητή
της 95 ΑΔΤΕΑ, αποδεικνύει ότι και οι Αμερικανοί πλέον «αποδέχονται» το
καθεστώς που υπάρχει για την άμυνα των Δωδεκανήσων.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15845N072</ED>
<ID>
ID:169234

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N07&aa=2</URL></REF>


Article

<CATEGORY>vin04</CATEGORY>

 <H5>ΤΟ ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ ΜΕΛΕΤΑ ΤΗΝ ΠΡΟΑΙΡΕΤΙΚΗ ΣΤΡΑΤΕΥΣΗ ΤΟΥΣ
</H5><H2>Το χακί «πάει» και στις γυναίκες
</H2>
Προαιρετική στράτευση γυναικών ενδέχεται να καθιερώσει το υπουργείο Εθνικής
Άμυνας για την αντιμετώπιση της χαμηλής οροφής του στρατεύματος ­ που θα πάρει
δραματική τροπή σε λίγα χρόνια λόγω του δημογραφικού προβλήματος.

Η ΣΤΡΑΤΕΥΣΗ των γυναικών ως γενικό, υποχρεωτικό, μέτρο δεν αντιμετωπίζεται από
τον υπουργό Άμυνας ωστόσο, στο πλέγμα των μέτρων που θα ληφθούν για να
διατηρηθεί η οροφή του στρατεύματος σε ικανοποιητικά επίπεδα, υπάρχουν και
σκέψεις αξιοποίησης εθελοντριών.

Μάλιστα, για να καταστεί ελκυστικότερη η εθελοντική κατάταξη, το «Πεντάγωνο»
μελετά να καθιερώσει κίνητρα. Ένα από αυτά είναι και η απόκτηση μορίων έπειτα
από π.χ. 6μηνη θητεία. Το «μπόνους» αυτό θα προσμετράται σε μελλοντική είσοδο
των γυναικών αυτών σε σχολές υπαξιωματικών ή σε διαγωνισμούς για εθελόντριες
5ετούς υποχρέωσης. Για τα επόμενα 2 χρόνια πάντως, θεωρείται σχετικά απίθανη η
έναρξη ενός τέτοιου προγράμματος.

Με αυτά τα δεδομένα το υπουργείο Άμυνας στηρίζει τα σχέδιά του για διατήρηση
της οροφής του στρατεύματος στην προώθηση του ημιεπαγγελματικού στρατού. Στο
πλαίσιο αυτό θα αυξήσει από φέτος τον αριθμό των ανδρών και των γυναικών
πενταετούς υποχρέωσης (ΕΠΥ).

Το μέτρο κρίνεται αναγκαίο και για έναν πρόσθετο λόγο. Τα οπλικά συστήματα
νέας τεχνολογίας που έχουν αποκτηθεί ή θα αποκτηθούν απαιτούν εξειδικευμένο
προσωπικό και όχι συχνή εναλλαγή χειριστών.

Ήδη στο υπουργείο Άμυνας μελετώνται διάφορα συστήματα επαγγελματικού ή
ημιεπαγγελματικού στρατού στην Ευρώπη, ώστε να προχωρήσει η ορθολογικοποίηση
των οπλιτών 5ετούς υποχρέωσης. Τα στοιχεία αυτά θα αξιοποιηθούν και στη
συγκρότηση τμημάτων που θα κριθούν αναγκαία στη νέα δομή των ελληνικών Ενόπλων Δυνάμεων.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15845N081</ED>
<ID>
ID:169235

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N08&aa=1</URL></REF>


Article

<CATEGORY>vin04</CATEGORY>

 <H2>Το Σύνταγμα στο τραπέζι του Εκτελεστικού Γραφείου ΠΑΣΟΚ
</H2>
Η ΑΝΑΘΕΩΡΗΣΗ του Συντάγματος θα είναι το θέμα της αυριανής συνεδρίασης του
Εκτελεστικού Γραφείου του ΠΑΣΟΚ.

Στη συνεδρίαση θα τεθούν υπόψη των μελών αυτού του επιτελικού οργάνου του
ΠΑΣΟΚ οι προτάσεις του συνταγματολόγου (και νομικού συμβούλου του
Πρωθυπουργού) Γιώργου Παπαδημητρίου.

Έχει κληθεί να παραστεί στη συνεδρίαση και να εκθέσει τις απόψεις του ο
υπουργός Πολιτισμού (και συνταγματολόγος) Ευάγγελος Βενιζέλος.

Το θέμα της εκλογής του Προέδρου της Δημοκρατίας θα κυριαρχήσει στην αυριανή
συνεδρίαση του Εκτελεστικού Γραφείου.

Σύμφωνα με την πρόταση του κ. Γιώργου Παπαδημητρίου, η εκλογή του Προέδρου της
Δημοκρατίας θα είναι δυνατή από «τη θητεύουσα Βουλή». Η ίδια Βουλή θα έχει τη
δυνατότητα στην τρίτη ψηφοφορία να εκλέξει Πρόεδρο Δημοκρατίας με 151 ψήφους
(αν υπάρξουν δύο άγονες ψηφοφορίες που δεν θα καλύψουν τον αριθμό ψήφων 180)
κι έτσι δεν θα διαλύεται, όπως συμβαίνει σήμερα, με τα όσα όριζε το ισχύον Σύνταγμα.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15845N082</ED>
<ID>
ID:169236

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N08&aa=2</URL></REF>


Article

<CATEGORY>vin04</CATEGORY>

 <H2>Εκδήλωση για τον Ανδρέα με ομιλίες Σημίτη - Λανγκ
</H2>
Ο ΠΡΩΘΥΠΟΥΡΓΟΣ Κώστας Σημίτης και ο πρώην υπουργός Πολιτισμού της Γαλλίας Ζακ
Λανγκ θα μιλήσουν για τον Ανδρέα Παπανδρέου στις 22 Ιουνίου στο Μέγαρο Μουσικής.

Στην εκδήλωση θα δοθεί συναυλία με έργα του μεγάλου Έλληνα συνθέτη Μίκη
Θεοδωράκη, ενώ παράλληλα θα υπάρχει έκθεση φωτογραφιών από τη ζωή και δράση
του Ανδρέα Παπανδρέου, με την οποία εγκαινιάζει τη λειτουργία του το Ίδρυμα
Ανδρέα Παπανδρέου. 
Τα εγκαίνια θα γίνουν στην πρώτη επέτειο του θανάτου του ιδρυτή του ΠΑΣΟΚ
Ανδρέα Παπανδρέου. Την έκθεση θα εγκαινιάσει ο Πρωθυπουργός Κ. Σημίτης.

Η έκθεση θα περιλαμβάνει φωτογραφίες του Ανδρέα Παπανδρέου που αποτυπώνουν
προσωπικές και οικογενειακές στιγμές και αναφέρονται στην εφηβική ηλικία του,
στην ακαδημαϊκή καριέρα του στην Αμερική, στην είσοδό του στην πολιτική, στον
αντιδικτατορικό αγώνα, στην ίδρυση του ΠΑΣΟΚ και στην πρωθυπουργία του.

Το Ίδρυμα Α.Γ. Παπανδρέου αποτελεί πρωτοβουλία των παιδιών του εκλιπόντος
ηγέτη του ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15845N083</ED>
<ID>
ID:169237

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N08&aa=3</URL></REF>


Article

<CATEGORY>vin04</CATEGORY>

 <H2>Επίθεση του Δ. Κουτσόγιωργα εναντίον Δήμητρας
</H2>
ΕΝΤΟΝΑ αντέδρασε ο βουλευτής Αχαΐας κ. Δ. Κουτσόγιωργας, σχολιάζοντας τα όσα
φέρεται να έχει πει ο ιδρυτής του ΠΑΣΟΚ για τον πατέρα του, Μένιο
Κουτσόγιωργα. Επέκρινε με δριμύτητα την κ. Δ. Παπανδρέου, λέγοντας ότι στόχος
της είναι να βγει από «την πολιτική και ηθική αφάνεια και απομόνωση στην οποία
βρίσκεται». Σύμφωνα με το δημοσίευμα του περιοδικού «Νίτρο», ο Ανδρέας
Παπανδρέου, αναφερόμενος στο σκάνδαλο Κοσκωτά, στην Ελούντα, παρουσία των κ.κ.
Γ. Κατσιφάρα, Δ. Λιβανού, Κ. Παπούλια, φέρεται να είπε ότι «ακόμα και σήμερα
δεν μπορώ να το πιστέψω ότι το έκανε αυτό ο Μένιος. Κρίμα, κρίμα, λυπάμαι
πολύ». Ακόμη, το δημοσίευμα υποστηρίζει ότι ο Ανδρέας Παπανδρέου έχει πει για
τον Κώστα Σημίτη ότι «ήταν ανίκανος για τις θέσεις που πέρασε», «κατ' έξιν
συνωμότης» και «η χειρότερη δυνατή λύση για το ΠΑΣΟΚ».

Ο βουλευτής του ΠΑΣΟΚ κ. Ρ. Σπυρόπουλος αντέδρασε έντονα και άφησε να εννοηθεί
ότι θα δοθεί σκληρή απάντηση στην κ. Δ. Παπανδρέου εάν υπάρξει συνέχεια με
παρόμοιες διαρροές. Πάντως, η ίδια η σύζυγος του πρώην πρωθυπουργού απέφυγε να
κάνει οποιοδήποτε σχόλιο για το δημοσίευμα. Μάλιστα, συνεργάτες τόνιζαν ότι
από σήμερα θα αρχίσει η συγγραφή του βιβλίου, το οποίο πρόκειται να εκδοθεί
στις 4 Οκτωβρίου.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15845N084</ED>
<ID>
ID:169238

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N08&aa=4</URL></REF>


Article

<CATEGORY>vin04</CATEGORY>

 <H2>Παπαρήγα: Νέα δεσμά στις εργασιακές σχέσεις
</H2>
ΤΗ ΘΕΣΗ του ΚΚΕ εναντίον του κοινωνικού διαλόγου επανέλαβε η γραμματέας του
κομμουνιστικού κόμματος κ. Αλέκα Παπαρήγα μιλώντας σε συνάντηση κομμουνιστικών
κομμάτων στη Λισαβώνα. Η κ. Παπαρήγα, πάντως, ανέφερε ότι πρέπει να
εκσυγχρονιστούν οι εργασιακές σχέσεις και παραδέχτηκε ότι «ορισμένες εργατικές
και λαϊκές κατακτήσεις είναι ξεπερασμένες» ­ αλλά συμπλήρωσε ότι οι αλλαγές
που προωθούνται στις εργασιακές σχέσεις και στην κοινωνική πολιτική «αναιρούν
κατακτήσεις και στη θέση τους βάζουν νέα δεσμά, νέα μέσα και μεθόδους πιο
στυγνής και πιο βαθιάς εκμετάλλευσης».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15845N085</ED>
<ID>
ID:169239

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N08&aa=5</URL></REF>


Article

<CATEGORY>vin04</CATEGORY>

 <H2>Πολιτιστικό διήμερο οργανώνει το ΔΗΚΚΙ
</H2>
ΠΟΛΙΤΙΣΤΙΚΟ διήμερο διοργανώνει το ΔΗΚΚΙ στον Πειραιά στις 28 και 29 Μαΐου,
στον «Τιτάνειο Κήπο», το οποίο θα κορυφωθεί (τη δεύτερη ημέρα) με μεγάλη λαϊκή
συναυλία. Στην εκδήλωση της 29ης Μαΐου θα μιλήσει στις 8 μ.μ. και ο πρόεδρος
του ΔΗΚΚΙ Δημήτρης Τσοβόλας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15845N086</ED>
<ID>
ID:169240

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N08&aa=6</URL></REF>


Article

<CATEGORY>vin04</CATEGORY>

 <H5>Ο ΕΒΕΡΤ ΣΤΗΡΙΖΕΙ ΚΑΡΑΜΑΝΛΗ, Ο ΣΟΥΦΛΙΑΣ ΕΠΙΜΕΝΕΙ ΓΙΑ ΤΗΝ ΑΡΧΗΓΙΑ
</H5><H2>Ο ένας στους δύο σκέπτεται... ρεβάνς
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

Τέσσερις ώρες πριν γίνει η παρουσίαση των Αρχείων του Κωνσταντίνου Καραμανλή
στο Μέγαρο Μουσικής, ο Γιώργος Σουφλιάς πήρε τον δρόμο για τη Λάρισα. Η
επίσημη δικαιολογία για την απουσία του από την εκδήλωση ήταν ότι έπρεπε να
παραβρεθεί στην γιορτή του Αγίου Αχιλλείου στη εκλογική του περιφέρεια.

ΠΡΙΝ αναχωρήσει μέσω κύκλων του διαμήνυσε προς τους δημοσιογράφους ότι η
δημοσιοποίηση των Αρχείων ζημίωσε την παράταξη.

Ο Μιλτιάδης Έβερτ απέφυγε συστηματικά να εκφράσει τις απόψεις για τα Αρχεία
ακόμη και στους πιο στενούς του φίλους. Πήγε νωρίς στην εκδήλωση, κάθησε στην
πρώτη σειρά, χειροκρότησε και αποχώρησε διακριτικά χωρίς να κάνει δηλώσεις.

Ο Μιλτιάδης Έβερτ και ο Γιώργος Σουφλιάς από την ημέρα της εκλογής του Κώστα
Καραμανλή βιώνουν με εντελώς διαφορετικό τρόπο την ήττα τους. Ο πρώην πρόεδρος
της Ν.Δ. κρύβει την πικρία του, παρατηρεί από απόσταση τα δρώμενα στο κόμμα
και προτρέπει τους φίλους του να στηρίξουν τον νέο πρόεδρο. Αντίθετα ο κ. Γ.
Σουφλιάς, χωρίς βεβαίως να κάνει κινήσεις υπονόμευσης της ηγεσίας, δείχνει ότι
δεν έχει συμφιλιωθεί με το αποτέλεσμα του συνεδρίου.

ΜΕ ΤΑ ΖΩΑ

Ο πρώην πρόεδρος της Ν.Δ. έχει αλλάξει κατά πολύ τον τρόπο ζωής του. Πηγαίνει
συχνά στο Πικέρμι και ασχολείται αρκετές ώρες με τα ζώα του. Παίζει με τα
σκυλιά του και τον αγαπημένο του πίθηκο Αζάνκα, ο οποίος πια έχει αποκτήσει
πολλές κακές συνήθειες. Μια από αυτές είναι η κόκα-κόλα, η οποία έχει γίνει το
αγαπημένο του ποτό μολονότι τον βλάπτει, αφού του διεγείρει το νευρικό σύστημα.

Τις ημέρες που είναι στην Αθήνα ξυπνάει λίγο αργότερα από όταν ήταν πρόεδρος
και κατεβαίνει γύρω τις 9 στο γραφείο του που βρίσκεται στο ισόγειο του
σπιτιού του στην οδό Ρηγίλλης 6. Ενημερώνεται για όλα που συμβαίνουν στο
ΠΑΣΟΚ, την Ν.Δ. και τα κόμματα της Αριστεράς και γνωρίζει ανά πάσα στιγμή
λεπτομέρειες για πρόσωπα και πράγματα της πολιτικής ζωής. Δεν αποκαλύπτει όμως
ποτέ ποια είναι τα σχέδιά του για το μέλλον. Ένας στενός φίλος του βουλευτής
που τον ξέρει καλά λέει ότι «το σίγουρο είναι ότι δεν θα βγει στη σύνταξη. Η
πολιτική είναι απόλυτα ταυτισμένη με τη ζωή του Μίλτου. Από 18 χρόνων
ασχολείται ενεργά με τα κοινά. Είναι αδύνατον λοιπόν να την εγκαταλείψει έστω
και για μία ημέρα».

ΝΑ ΤΟΝ ΣΤΗΡΙΞΕΤΕ

Στο μικρό γραφείο της οδού Ρηγίλλης βλέπει καθημερινά βουλευτές και κομματικά
στελέχη. Μιλάει μαζί τους για την πορεία τους κόμματος και τους προτρέπει να
στηρίξουν την ηγεσία και να μη μπουν στον φαύλο κύκλο των εσωκομματικών
αντιπαραθέσεων. Και όταν κάποιοι του λένε ότι οι απόψεις που εξέφραζε ήταν
περισσότερο μαχητικές από εκείνες που διατυπώνει στις ομιλίες του ο κ. Κ.
Καραμανλής και ότι ασκούσε περισσότερο σκληρή αντιπολίτευση στην κυβέρνηση
απαντά «αφήστε τα αυτά τώρα, καλά τα πάει και ο Κώστας, να τον στηρίξετε».
Είναι ενδεικτικό ότι στη συνεδρίαση της Κοινοβουλευτικής Ομάδας την περασμένη
Πέμπτη όταν επικράτησε για λίγο ένταση εκείνος παρενέβη και έβαλε τα πράγματα
στη θέση τους. Δεν κρύβει όμως τη χαρά του όταν βουλευτές οι οποίοι στο
παρελθόν τον επέκριναν έντονα, όπως ο κ. Π. Τατούλης, τώρα συμφωνούν δημοσίως
με τις απόψεις του, ενώ κάποιοι τον επισκέπτονται στο γραφείο και συζητούν για
αρκετή ώρα μαζί του.

ΘΑ ΔΙΚΑΙΩΘΕΙ

Ο κ. Γ. Σουφλιάς έχει εντελώς διαφορετική στάση. Δεν έχει παραιτηθεί από την
ιδέα της διεκδίκησης της ηγεσίας ούτε για μια στιγμή και πιστεύει ότι κάποια
ημέρα οι απόψεις του θα δικαιωθούν. «Εγώ αυτή τη μάχη κάποια ημέρα θα την
κερδίσω», λέει στους συνεργάτες του, οι οποίοι εξακολουθούν να βρίσκονται σε
θέση μάχης όπως και πριν από το συνέδριο. Ο πρώην επικεφαλής της κίνησης των
τριών πηγαίνει ­ όπως πάντα ­ λίγο μετά τις 10 στο γραφείο του και φεύγει αργά
την νύχτα. Βλέπει βουλευτές και στελέχη από όλη την Ελλαδα ­ και επιθυμεί να
αποτελέσει τον πόλο συσπείρωσης των διαφωνούντων στο κόμμα. Πολλες φορές όμως
δεν κρύβει την πίκρα του που κάποιοι βουλευτές από εκείνους που ήταν νύχτα
ημέρα στο γραφείο του μέχρι και το συνέδριο τώρα έχουν εξαφανισθεί. Είτε
πλησίασαν τον νέο αρχηγό είτε επέστρεψαν στη βάση τους, δηλαδή στο γραφείο της
κ. Ντ. Μπακογιάννη. 
Πριν από 10 ημέρες κάλεσε στο γραφείο του τους εκλέκτορες του Λεκανοπέδιου που
είχαν στηρίξει την υποψηφιότητά του και διαπίστωσε ότι υπήρχαν αρκετές
απουσίες. Ήταν όμως κάτι που το ανέμενε. Όσο για τις σχέσεις του με τους δύο
παλιούς φίλους του, τον κ. Στ. Μάνο και την κ. Ντ. Μπακογιάννη, δεν είναι ούτε
καλές ούτε κακές, αλλά μάλλον αδιάφορες. Ξέρουν και οι τρεις ότι το πείραμα
που επιχείρησαν απέτυχε και επομένως η «κίνηση των τριών» έκλεισε τον κύκλο της.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15845N091</ED>
<ID>
ID:169241

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N09&aa=1</URL></REF>


Article

<CATEGORY>vin04</CATEGORY>

 <H2>Αισιόδοξος ο Πρόεδρος της Δημοκρατίας
</H2>
«ΤΟ ΕΠΙΠΕΔΟ της πολιτικής ζωής του τόπου έχει βελτιωθεί και υπάρχει προοπτική
οικονομικής ανάπτυξης», τόνισε ο Πρόεδρος της Δημοκρατίας Κωστής
Στεφανόπουλος, στην περιοδεία του στην Ήπειρο και στην επίσκεψή του στο Σούλι.
«Οι διχασμοί έχουν ξεπερασθεί», επεσήμανε. «Τώρα ξεπερνιέται ο φανατισμός και
η οξύτητα. Άρα, έχουμε αυτή την πολύ μεγάλη προϋπόθεση της πολιτικής ηρεμίας,
της ήρεμης πολιτικής ζωής, της λειτουργίας των θεσμών και οι προοπτικές που
ανοίγονται μπροστά μας είναι αισιόδοξες».Εξάλλου, ο Πρόεδρος της Δημοκρατίας,
αναφερόμενος στο ρόλο της Ελλάδας στα Βαλκάνια, τόνισε ότι η χώρα μας μπορεί
να βοηθήσει τις γειτονικές της χώρες στην οικονομική τους ανάπτυξη.«Η Ελλάδα
έχει τη δυνατότητα να παίξει πρωτεύοντα ρόλο στα Βαλκάνια», είπε ο κ.
Στεφανόπουλος, «για να αναπτυχθούν αυτές οι χώρες και να μπορέσουν να
λειτουργήσουν με ρυθμούς ικανοποιητικούς».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15845N092</ED>
<ID>
ID:169242

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N09&aa=2</URL></REF>


Article

<CATEGORY>vin04</CATEGORY>

 <H5>Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΠΡΟΕΙΔΟΠΟΙΕΙ ΤΗΝ ΑΓΚΥΡΑ ΟΤΙ ΟΙ ΕΠΙΔΙΩΞΕΙΣ ΤΗΣ ΓΙΑ
ΑΝΑΘΕΩΡΗΣΗ ΤΟΥ STATUS QUO ΣΤΟ ΑΙΓΑΙΟ ΙΣΩΣ ΑΝΟΙΞΟΥΝ ΤΟΥΣ ΑΣΚΟΥΣ ΤΟΥ ΑΙΟΛΟΥ ΓΙΑ
ΤΟ ΚΑΘΕΣΤΩΣ ΤΩΝ ΣΤΕΝΩΝ
</H5><H5>«Μπιλιά» και σφαίρα! «13άρι» και βλήμα!
</H5><H5>Μαζί με το Μάαστριχτ στροφή και στον πολίτη
</H5><H2>ΑΚΗΣ ΤΣΟΧΑΤΖΟΠΟΥΛΟΣ
</H2><H2>Ας μην ξεχνούν οι Τούρκοι τα Στενά του Βοσπόρου
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Με ρελάνς για τα Στενά του Βοσπόρου και την επισήμανση του κινδύνου να ανοίξει
μόνη της η Τουρκία θέμα αναθεώρησης του καθεστώτος που τα διέπει, απαντά ο κ.
Α. Τσοχατζόπουλος στις αβάσιμες αμφισβητήσεις και διεκδικήσεις 131 νησίδων από 
τον κ. Ντεμιρέλ, αλλά και στις αιτιάσεις της Άγκυρας ότι η Ελλάδα επιδιώκει να
κάνει το Αιγαίο «ελληνική λίμνη».ΜΕ σκληρή γλώσσα ο υπουργός Άμυνας αποκρούει
μέσα από τη συνέντευξή του στα «ΝΕΑ» ένα προς ένα τα σημεία που έθεσε ο
Τούρκος πρόεδρος και χαρακτηρίζει «προπέτασμα καπνού» τα όσα περί διάθεσης
διαλόγου και προσεγγίσεων προβάλλει η Άγκυρα. Ενώ αποκαλύπτει ότι μελέτη του
Γενικού Επιτελείου του Τουρκικού Ναυτικού κάνει λόγο για ­ ακριβώς! ­ 131
νησιά και βραχονησίδες, των οποίων η Άγκυρα αμφισβητεί το αναγνωρισμένο νομικό
καθεστώς «βάσει σχεδίου».

ΤΑ 12 ΜΙΛΙΑ

ΕΡ.: Ο κ. Ντεμιρέλ επανέλαβε ότι η Τουρκία δεν μπορεί να δεχθεί την
επέκταση των ελληνικών υδάτων σε 12 ναυτικά μίλια και άφησε ξανά να αιωρείται
η απειλή πολέμου γι' αυτό. Υποστηρίζει ότι, έτσι, το Αιγαίο θα γίνει «ελληνική λίμνη».

ΑΠ.: «Η Ελλάδα ασφαλώς και δεν θεωρεί το Αιγαίο "ελληνική λίμνη". Μια μεγάλη
ναυτιλιακή δύναμη όπως η Ελλάδα, έχει κάθε συμφέρον στην εμπέδωση της
ελεύθερης ναυσιπλοΐας και στον σεβασμό των διεθνών υδάτων και διεθνών στενών.
Και αυτό αφορά τόσο τα διεθνή ύδατα του Αιγαίου όσο και τα Στενά του Βοσπόρου».

ΕΡ.: Σας διακόπτω, αν επιτρέπετε... Θέσατε θέμα Στενών του Βοσπόρου.
Αποτελεί αντιπερισπασμό ή άνοιγμα της Ελλάδας στις παρευξείνιες χώρες;

ΑΠ.: «Απλά καταθέτω τους κανόνες του Διεθνούς Δικαίου! Και το μήνυμα στην
Άγκυρα είναι να προσέξει μήπως οι επιδιώξεις της για αναθεώρηση του status quo
στο Αιγαίο γίνουν μπούμερανγκ και ανοίξουν "τους ασκούς του Αιόλου" και για
αναθεώρηση του διεθνούς καθεστώτος των Στενών. Και μάλιστα, όχι κατ' ανάγκην
από την Ελλάδα... Για εμάς οι "δρόμοι" στις θάλασσες αφορούν όλες τις χώρες,
όχι μόνο τις γειτονικές όσο και βέβαια ­ γιατί όχι ­ στην περίπτωσή μας τις
υπερατλαντικές. Δεν θα επεκταθώ όμως σ' αυτό ­ κι ο νοών νοείτω. Εμείς λέμε
απλά ότι όσοι θέλουν και τυπική κατοχύρωση αβλαβούς διέλευσης στο Αιγαίο, δεν
έχουν παρά να αποδεχθούν εφαρμογή του Διεθνούς Δικαίου της Θαλάσσης, που, ως
γνωστόν, κατοχυρώνει το δικαίωμα της επέκτασης σε 12 ναυτικά μίλια, που πάει
μαζί και με την καθιέρωση και εξασφάλιση διαύλων ελεύθερης διέλευσης, στη
θάλασσα, στον αέρα και υποθαλάσσια.

Θέλω να υπογραμμίσω όμως ετούτο: Ουδέποτε η Ελλάδα θα θέσει περιορισμούς
οικονομικούς, νομικούς ή πολιτικούς στην ελευθερία θαλασσών ή στενών. Τούτο
ισχύει βέβαια και όταν, κάποτε, αποφασίσει να ασκήσει ­ όπως έχει ήδη πράξει η
Τουρκία ­ το αναφαίρετο δικαίωμά της να επεκτείνει, σύμφωνα με το Διεθνές
Δίκαιο, τα χωρικά της ύδατα σε 12 ναυτικά μίλια».

ΔΕΝ ΘΑ ΤΟ ΕΠΙΤΡΕΨΟΥΜΕ

Από τη θέση αυτή του Τούρκου προέδρου προκύπτει όμως και κάτι άλλο και
σημαντικό: η Τουρκία, στην προσπάθειά της να εγκαταστήσει με αυθαίρετο τρόπο
τουρκική κυριαρχία εκεί που νόμιμα δεν έχει, παραγνωρίζει τη σημασία του
Αιγαίου για την ελληνική ασφάλεια. Σύμφωνα με τις Διεθνείς Συνθήκες, με
εξαίρεση τα νησιά Ίμβρο και Τένεδο, το σύνολο των νησιωτικών εδαφών του
Αιγαίου αποτελεί αναπόσπαστο μέρος του ελληνικού κράτους. Αποτελεί, εξάλλου,
γι' αυτό, εδώ και χιλιάδες χρόνια, την κοιτίδα του ελληνικού πολιτισμού και
του ελληνικού έθνους. Καμιά ελληνική κυβέρνηση δεν θα επιτρέψει ποτέ να
παρεμβληθεί ξένη δύναμη ­ και μάλιστα εις βάρος της ελληνικής κυριαρχίας
νησιωτικών εδαφών του Αιγαίου ­ ανάμεσα στην ηπειρωτική και τη νησιωτική
Ελλάδα, διακόπτοντας την επικοινωνία και τη συνοχή του ελληνικού κράτους. Η
Ελλάδα, ας το ξέρουν οι πάντες, θα απαντήσει αποφασιστικά σε κάθε στρατιωτική
απόπειρα μεταβολής του διεθνούς εδαφικού καθεστώτος του Αιγαίου,
υπερασπιζόμενη την εθνική της κυριαρχία».

ΒΑΘΙΑ ΝΥΧΤΩΜΕΝΟΙ

ΕΡ.: Και τα 130 νησιά που ονειρεύονται οι στρατοκράτες της Άγκυρας και ο κ. Ντεμιρέλ;

ΑΠ.: «Ονειρεύονται για την ακρίβεια 131 νησιά και βραχονησίδες ­ και αυτό το
λένε σε έκθεση του Γενικού Επιτελείου Ναυτικού της Τουρκίας. Είναι όμως βαθιά
νυχτωμένοι και τα όνειρά τους είναι, θα έλεγα, "θερινής νυκτός...". Όλη αυτή η
ιστορία είναι μια σκόπιμη κατασκευή, "τραβηγμένη απ' τα μαλλιά", προκειμένου
να αμφισβητήσει την εδαφική κυριαρχία της Ελλάδας. Το νομικό καθεστώς όλων των
νησιών, νησίδων και βραχονησίδων που είναι υπό ελληνική κυριαρχία στο Αιγαίο
και τη Ν.Α. Μεσόγειο, είναι αδιαμφισβήτητο όσο καμία άλλη θαλάσσια περιοχή
στον κόσμο. Οι διεθνείς συμβάσεις είναι καθαρές και ευανάγνωστες...».

Στην πολιτική της Άγκυρας ο υπουργός Άμυνας διαπιστώνει μια σειρά αντιφάσεων
για τις οποίες, όπως λέει «υπάρχουν εξηγήσεις». «Πώς μπορεί να συμβιβάζονται,
αναρωτιέται, τα όσα περί συμφώνων μη επιθέσεως λέει ο κ. Ντεμιρέλ με τις
σαφείς απειλές πολέμου και την αμφισβήτηση κυριαρχικών μας δικαιωμάτων μέσα
από "γκρίζες" περιοχές που προσπαθούν να διαμορφώσουν; Δεν πρέπει να
παρασυρθούμε από την τάση της Τουρίας να προτάσσει αυτή τη στιγμή, λόγω των
εσωτερικών δικών της προβλημάτων, την ανάγκη δήθεν ενός διαλόγου. Είναι
προπέτασμα καπνού, είναι γιατί έχει ανάγκη την Ευρωπαϊκή Ένωση για στήριξη στα
εσωτερικά της».

ΔΥΟ ΚΛΕΙΔΙΑ

Για τον κ. Τσοχατζόπουλο, όμως, η πόρτα της Ευρωπαϊκής Ένωσης ανοίγει για την
Τουρκία με δύο «κλειδιά»: «Πρέπει να το κάνουμε σαφές, με κάθε ειλικρίνεια και
πέρα από κάθε διάθεση πολεμικής. Δεν θα υπάρξει δρόμος της Τουρκίας προς την
Ευρώπη, αν δεν αποδεχθεί την επιταγή του Διεθνούς Δικαίου να συμβάλει στην
επίλυση του Κυπριακού και στην ένταξη της Κυπριακής Δημοκρατίας στην Ευρωπαϊκή
Ένωση. Αν δεν εγκαταλείψει οριστικά τις αμφισβητήσεις των κυριαρχικών
δικαιωμάτων της Ελλάδας στο Αιγαίο, που είναι διεθνώς κατοχυρωμένα. Αυτά είναι
δύο κρίσιμα δεδομένα, τα "κλειδιά", θα έλεγα, για την εξέλιξη των σχέσεων της
Τουρκίας με την Ευρωπαϊκή Ένωση».

ΕΡ.: Ωστόσο, η Τουρκία υποστηρίζει ότι δεν μπορεί να ενταχθεί η Κύπρος στην
Ευρωπαϊκή Ένωση. «Αν αυτό γίνει, δεν θα λυθεί το Κυπριακό», είπε προχθές ο κ.
Ντεμιρέλ στον Antenna...

ΑΠ.: «Η θέση του κ. Ντεμιρέλ αποκαλύπτει με τον πλέον εντυπωσιακό τρόπο ότι η
στρατηγική της Άγκυρας και στο Κυπριακό παραμένει το ίδιο επιθετική και
αποσταθεροποιητική. Μάλιστα, χρησιμοποιεί και τις όποιες διεθνείς πρωτοβουλίες
γι' αυτόν της τον στόχο: τη νομιμοποίηση, δηλαδή, της εισβολής και κατοχής.

Είναι αδιανόητο ο κ. Ντεμιρέλ να υποστηρίζει ότι η Κυπριακή Δημοκρατία ­ ένα
ανεξάρτητο κράτος - μέλος του ΟΗΕ ­ δεν έχει δικαίωμα να ενταχθεί ελεύθερα στη
νέα προοπτική της Ευρωπαϊκής Ένωσης. Ως εγγυήτρια δύναμη, όπως η Ελλάδα και η
Βρετανία, η Τουρκία είχε κάποια δικαιώματα βάσει της Συμφωνίας της Ζυρίχης.
Δεν προκύπτει όμως από πουθενά ότι μια δύναμη εισβολής και κατοχής είναι
δυνατόν να στηρίζεται σε δικαιώματα που είχε ως εγγυήτρια δύναμη και τα οποία
αφορούσαν στην προάσπιση της ακεραιότητας και του ενιαίου της Κυπριακής
Δημοκρατίας. Αυτά δηλαδή, που στην πράξη για 22 χρόνια η Τουρκία διέλυσε και
καταπάτησε. Επομένως, είναι αδιανόητο να ομιλεί σήμερα περί δικαιωμάτων
εγγυήτριας δύναμης. Αλλά "κοντός ψαλμός αλληλούια". Η Ευρωπαϊκή Ένωση έχει
αποφασίσει την έναρξη της ενταξιακής διαδικασίας της Κυπριακής Δημοκρατίας στο
σύνολό της, 6 μήνες μετά τη Διακυβερνητική, δηλαδή στις αρχές του 1998. Και σ'
αυτές τις διαδικασίες θα συμμετάσχει και θα ενημερώνεται και η τουρκοκυπριακή πλευρά».

ΘΕΤΙΚΟ ΒΗΜΑ Η ΕΠΙΤΡΟΠΗ

Για τον κ. Τσοχατζόπουλο, ωστόσο, η προοπτική του διαλόγου και της
προσέγγισης, δεν είναι ανέφικτη. «Απεναντίας», λέει. «Η Ελλάδα έχει αποδείξει
ότι είναι δύναμη ειρήνης, συνεργασίας, σταθερότητας και ασφάλειας στην
περιοχή, ότι στηρίζεται στο Διεθνές Δίκαιο και στη διεθνή νομιμότητα. Σε
αντίθεση με την Τουρκία, που λειτουργεί ως αποσταθεροποιητική και επεκτατική
δύναμη στην περιοχή. Τονίζω, για παράδειγμα, ότι η Επιτροπή των
εμπειρογνωμόνων που προτείνει η Ευρωπαϊκή Ένωση, θα συμβάλει στην επιλογή
διαδικασιών που θα διαπιστώσουν πού βρίσκεται το δίκιο, ποιος αποδέχεται
τελικά τις Διεθνείς Συμβάσεις και ποιος τις καταστρατηγεί. Στη βάση όλων αυτών
των όρων και δεδομένων, η Ελλάδα δέχεται να συζητήσει με την Τουρκία. Στη βάση
αυτής της θέσης, διερευνούμε, μέσω του Γενικού Γραμματέα του ΝΑΤΟ, κ. Σολάνα,
τις αναγκαίες ερμηνείες εφαρμογής του Μνημονίου Παπούλια - Γιλμάζ. Όμως, η
Άγκυρα δεν δέχεται ούτε επέκταση του μορατόριουμ για ένα μήνα φέτος! Η Τουρκία
και η Ελλάδα έχουν άμεσο συμφέρον στη γρήγορη και συνολική ομαλοποίηση των
σχέσεών τους. Ο στόχος αυτός δεν μπορεί να υλοποιηθεί με την πρόκληση εντάσεων
και κρίσεων στο Αιγαίο και στην Κύπρο. Επίκεντρο μιας ελληνοτουρκικής
προσέγγισης πρέπει να είναι η κοινή πεποίθηση ότι τα στρατιωτικά τετελεσμένα
και η ένοπλη αναμέτρηση αποτελούν μια εντελώς παράλογη και αδιανόητη κατάσταση
πραγμάτων. Ανάμεσα στην Ελλάδα και την Τουρκία οι διαφορές που υπάρχουν,
οφείλουν να επιλυθούν με διάλογο στη βάση της διεθνούς νομιμότητας και των
σχέσεων δικαίου που διέπουν ανεξάρτητα και κυρίαρχα κράτη».

ΕΝΑ ΠΟΣΟΣΤΟ από τα κέρδη της Πολιτείας από τα καζίνο, το ΠΡΟΠΟ, το ΛΟΤΤΟ και
τα Λαχεία θα διεκδικήσει για να ενισχύσει το υπό ίδρυση Εθνικό Ταμείο
Εξοπλισμών ο κ. Α. Τσοχατζόπουλος

Το σχετικό νομοσχέδιο ο υπουργός Άμυνας πρόκειται να το καταθέσει την άλλη
εβδομάδα στη Βουλή και φιλοδοξεί να δημιουργήσει ένα νέο θεσμό για την
πρόσθετη ενίσχυση των Ενόπλων Δυνάμεων με οπλικά συστήματα ­ πέραν όσων
αγοραστούν με το πρόγραμμα των 4 τρισ. δραχμών.

Στο Ταμείο αυτό θα μπορούν να καταθέσουν εθελοντικά τον οβολό τους, μικρό ή
μεγάλο, όλοι οι Έλληνες «όπου γης». «Το σχεδιάζουμε, όμως, έτσι», λέει, «ώστε
με τη δημιουργία ενός θεσμικού οργάνου, όπου θα συμμετέχει η Βουλή, τα
κόμματα, η Εκκλησία και κοινωνικοί φορείς, να υπάρχει πλήρης εποπτεία της
διάθεσης των συγκεντρωμένων χρημάτων για την αγορά συγκεκριμένων οπλικών
συστημάτων. Πόροι θα προέλθουν εθελοντικά απ' όλο τον Ελληνισμό και ήδη έχω
συγκινητικά μηνύματα. Συγχρόνως, βέβαια, ευελπιστώ πως η ελληνική κυβέρνηση
και η Βουλή θα συμφωνήσουν να υπάρξουν σταθεροί πόροι από συγκεκριμένες πηγές
εσόδων της Πολιτείας. Όπως, π.χ., ποσοστό από τα κέρδη των καζίνο, των
Λαχείων, του ΠΡΟΠΟ, του ΛΟΤΤΟ κ.ά.».

Κατά τα άλλα η πορεία του γιγαντιαίου εξοπλιστικού προγράμματος «προχωρά
ικανοποιητικά», κατά τον υπουργό, που, αν και δεν δέχεται ότι υπάρχει άτυπο
εμπάργκο κατά της Ελλάδας από ΗΠΑ - Γερμανία, δεν παραλείπει να θυμίζει ότι
«υπάρχουν και αλλού πορτοκαλιές που κάνουν πορτοκάλια». Για την υλοποίηση των
προγραμμάτων και «φωτογραφίζοντας» την περίπτωση του εκσυγχρονισμού των Φάντομ
(F-4) χαρακτηρίζει «πρόωρα» τα σχόλια περί κατάληξης των διαδικασιών ανάθεσης
και παραγγελίας. Μάλιστα, κάνει λόγο και για «σκόπιμες διαρροές» από ορισμένες
πλευρές. 
ΣΤΡΟΦΗ στον πολίτη και στα καθημερινά του προβλήματα ­ παράλληλα όμως με το
«κυνήγι» των οικονομικών δεικτών και των όρων του Μάαστριχτ ­ θεωρεί αναγκαία
για την κυβερνητική πολιτική ο κ. Α. Τσοχατζόπουλος.

«Είναι αδιανόητο ένα κόμμα σαν το ΠΑΣΟΚ, ένα σοσιαλιστικό κόμμα, να μην έχει
χειροπιαστά αποτελέσματα στον τομέα της κοινωνικής πολιτικής», λέει και
προειδοποιεί ότι ο κοινωνικός διάλογος «δεν είναι κατεδάφιση κεκτημένων».

Ο υπουργός Άμυνας δεν κουράζεται να επαναλαμβάνει ότι η σταθεροποιητική πορεία
της οικονομικής πολιτικής «προχωράει με εντυπωσιακό ρυθμό και έχει
σημαντικότατα θετικά αποτελέσματα ­ μείωση πληθωρισμού, ελλείμματος δημοσίου
χρέους, αλλά και άλλους θετικούς δείκτες ­ εντούτοις η ανάπτυξη και η
κοινωνική πολιτική δεν έχουν επιφέρει ακόμα ορατά αποτελέσματα για τον Έλληνα πολίτη».

Όμως ορατός είναι, κατά τον κ. Τσοχατζόπουλο, ο κίνδυνος να δημιουργηθεί η
εντύπωση ότι ακολουθείται σήμερα από την κυβέρνηση μια πολιτική σταθεροποίησης
«που έχει αποκλειστικά και μόνο ως σκοπό την ονομαστική σύγκλιση με την
Ευρώπη». Με κομψό τρόπο και αποφεύγοντας την ευθεία κριτική στην κυβερνητική
πρακτική, θυμίζει ότι κάτι τέτοιο «δεν ανταποκρίνεται στη στρατηγική πάνω στην
οποία συμφωνήσαμε να στηρίξουμε την οικονομική μας πολιτική».

ΕΡ.: Τι πρέπει λοιπόν να γίνει;

ΑΠ.: Σήμερα το βάρος της οικονομικής μας πολιτικής πρέπει να πέσει στην
προσπάθεια προώθησης ενός νέου συνολικού πενταετούς σχεδίου για την
ανασυγκρότηση και υποστήριξη όλων των παραγωγικών δυνάμεων. Έτσι θα πετύχουμε
ορατά αποτελέσματα και στον τομέα της κοινωνικής μας πολιτικής. Έτσι θα
διαμορφώσουμε τους όρους και της κοινωνικής συνοχής ­ μην πάμε δηλαδή στην
κοινωνία των φτωχών και των εξαθλιωμένων, την κοινωνία των 2/3 ­ και της
πραγματικής σύγκλισης με την ευρωπαϊκή οικονομία.

Στην ευθεία ερώτηση «ποιος φταίει» γι' αυτήν την «ανισομέρεια», ο κ.
Τσοχατζόπουλος αποφεύγει να επιρρίψει ευθύνες συγκεκριμένα και περιορίζεται να
πει ότι ενώ από το 1993 η οικονομική πολιτική είναι ίδια, «η σταθεροποιητική
πλευρά προχώρησε με γρηγορότερους ρυθμούς». 
ΕΡ.: Ωστόσο τα χειροπιαστά αποτελέσματα για τον Έλληνα πολίτη παραμένουν το ζητούμενο...

ΑΠ.: Μα, όταν μιλάω για πραγματική σύγκλιση, αυτό ακριβώς εννοώ. Τη διασύνδεση
της πολιτικής μας προσπάθειας στην κυβέρνηση με συγκεκριμένα κοινωνικά
προβλήματα που αντιμετωπίζει ο πολίτης. Είναι πολλά τα θέματα: Κέντρα Υγείας
για όλους, προστασία του περιβάλλοντος, γραφειοκρατία, εκπαίδευση, ελεύθερος
χρόνος, συγκοινωνίες, ναρκωτικά, είναι μια σειρά από θέματα που καίνε τον
πολίτη στην καθημερινή του ζωή. Χρειάζεται να αλλάξουμε μια σειρά από πράγματα άμεσα.

ΕΡ.: Τα λέτε αυτά στον Πρωθυπουργό, κ. υπουργέ; Τα προτείνετε
στο Υπουργικό Συμβούλιο;

ΑΠ.: Φυσικά είναι αντικείμενο συζήτησης, γιατί είναι στοιχεία της πολιτικής
στρατηγικής του ΠΑΣΟΚ. Και ο Πρωθυπουργός συμφωνεί με αυτό. Έχετε την εντύπωση
ότι δεν συμφωνεί; Αυτές είναι οι πολιτικές του ΠΑΣΟΚ. Αυτές είναι οι αποφάσεις
του Υπουργικού Συμβουλίου. Στο περιεχόμενο συμφωνούμε. Το ζητούμενο είναι να
προωθήσουμε τις επιλογές και τις διαδικασίες που θα οδηγήσουν σε άμεσα αποτελέσματα.

Οι «διαδικασίες» στην περίπτωση αυτή για τον υπουργό Άμυνας θα υποστηριχτούν
με τον κοινωνικό διάλογο. Το υπογραμμίζει και δίνει το δικό του στίγμα και τη
δική του απάντηση «περί κεκτημένων». «Αντικείμενο του κοινωνικού διαλόγου δεν
είναι, όπως ορισμένοι φαντάζονται, η κατεδάφιση των κεκτημένων και των
κοινωνικών δικαιωμάτων της κοινωνίας και των πολιτών. Απεναντίας, είναι η βάση
μιας ευρύτερης συμφωνίας μεταξύ πολιτείας και εργαζομένων, μεταξύ κεφαλαίου
και εργασίας, που θα προβλέπει υποχρεώσεις αλλά και συγχρόνως δικαιώματα στο
αποτέλεσμα, για την "πίτα" που θα παραχθεί. Το όφελος να μη μείνει μόνον στα
χέρια όσων έχουν το κεφάλαιο, αλλά να υποστηριχτεί και η αναγκαία κοινωνική
πολιτική για τους πολίτες».

Γι' αυτόν τον διάλογο ο υπουργός Άμυνας προτείνει ακόμη ως θέματα, την
αντιμετώπιση της ανεργίας, τον περιορισμό της φοροδιαφυγής, την αλλαγή της
αναλογίας μεταξύ άμεσων και έμμεσων φόρων, την αντιμετώπιση των ελλειμμάτων με
νέους συνδυασμούς οικονομικής πολιτικής, την απορρόφηση των κοινωνικών
κονδυλίων, τη στροφή σε παραγωγικές επενδύσεις, την αντιμετώπιση της
αποβιομηχάνισης και της μείωσης της συμμετοχής του αγροτικού προϊόντος στο
ΑΕΠ. Ακόμη, υποστηρίζει ότι πρέπει να συζητηθεί ο τερματισμός του
αντιπληθωριστικού προσανατολισμού μέσω της εισοδηματικής πολιτικής.
«Χρειάζονται», λέει, «και νέοι τρόποι αντιμετώπισης, τη στιγμή που ο
πληθωρισμός προσεγγίζει τον σκληρό του πυρήνα».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15845N101</ED>
<ID>
ID:169243

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N10&aa=1</URL></REF>


Article

<CATEGORY>vin04</CATEGORY>

 <H5>ΑΥΘΑΙΡΕΤΑ, ΑΛΛΑ ΑΠΑΡΑΙΤΗΤΑ ΤΑ ΚΡΙΤΗΡΙΑ ΓΙΑ ΤΗ ΣΥΓΚΛΙΣΗ ΠΟΥ ΠΡΟΒΛΕΠΕΙ Η ΣΥΝΘΗΚΗ
ΤΟΥ ΜΑΑΣΤΡΙΧΤ * ΠΩΣ ΤΑ ΚΡΙΝΟΥΝ ΟΙ ΕΛΛΗΝΕΣ ΠΟΛΙΤΙΚΟΙ ΚΑΙ ΤΕΧΝΟΚΡΑΤΕΣ
</H5><H5>Τα κριτήρια του Μάαστριχτ
</H5><H5>Σύγκλιση αριθμών - ο εύκολος δρόμος
</H5><H2>ΜΑΑΣΤΡΙΧΤ: ΤΑ ΚΡΙΤΗΡΙΑ... ΚΡΙΝΟΝΤΑΙ
</H2><H2>Πληρώνουμε ακριβά τα κριτήρια σύγκλισης
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Το εργοστάσιο της Νισάν στον Βόλο έβαλε λουκέτο πριν από δύο χρόνια,
στέλνοντας στην ανεργία και φτώχεια εκατοντάδες ελληνικές οικογένειες. Η
παραγωγή μεταφέρθηκε στη Μεγάλη Βρετανία. Μακριά από τη «σκληρή δραχμή» κι
εκεί όπου οι αυτοκινητοβιομηχανίες απολαμβάνουν ένα είδος φορολογικού
παραδείσου. ΟΙ ΣΥΝΤΑΚΤΕΣ της Συνθήκης του Μάαστριχτ παρέλειψαν να
συμπεριλάβουν και ένα κριτήριο σύγκλισης των φορολογικών συστημάτων στις χώρες
της Ευρωπαϊκής Ένωσης... Περιέλαβαν όμως κριτήρια που στην Ελλάδα, σήμερα,
δέχονται μια ευρεία γκάμα κριτικής: Ιστορικές γκάφες, αυθαίρετα, αυστηρά,
ασκήσεις επί χάρτου, καρπός της γερμανικής υπεροχής στην Ευρώπη, κανόνες καλής
διαγωγής για τα «κακά παιδιά» της ευρωπαϊκής οικονομίας, αναγκαία κίνητρα
σταθεροποίησης, απαραίτητα για ένα ευρώ δυνατό και αξιόπιστο.

«Τα κριτήρια για την ένταξη στην τρίτη φάση της Οικονομικής και Νομισματικής
Ενοποίησης υπήρξαν καρπός σκληρής διαπραγμάτευσης», τονίζει η υπουργός
Ανάπτυξης, κ. Βάσω Παπανδρέου. «Αυτός ο συμβιβασμός απεικόνιζε την κυριαρχία
των φιλελεύθερων κυβερνήσεων στην Ευρώπη. Εν τούτοις δεν υπήρχε εναλλακτική
λύση. Η εναλλακτική λύση θα ήταν να μην υπάρξει ενιαίο νόμισμα...»

Να διατηρηθεί δηλαδή η σημερινή κατάσταση, όπου το μάρκο και η Μπούντεσμπανκ,
η γερμανική Κεντρική Τράπεζα έχει το πάνω χέρι στην οικονομία της Ευρώπης. Και
τα κριτήρια που ορίσθηκαν στο Μάαστριχτ ήταν ακριβώς «οι όροι των Γερμανών,
για να περάσουμε σε ένα σύστημα συνεργασίας, όπου όλοι θα έχουν λόγο στη
διαμόρφωση της οικονομικής πολιτικής», εξηγεί ο κ. Γιώργος Αλογοσκούφης,
βουλευτής Επικρατείας της Νέας Δημοκρατίας. Και αυτοί οι όροι υπαγόρευαν ότι η
ελληνική οικονομία πρέπει να γίνει... γερμανική. Το ελληνικό Δημόσιο να πάψει
να ξοδεύει και να δανείζεται υπέρογκα, η δραχμή να μη διολισθαίνει τόσο
γρήγορα, ο πληθωρισμός να πέσει σε επίπεδα που οι Έλληνες είχαν να δουν από τη
δεκαετία του '60. Δηλαδή συγκεκριμένο πρόγραμμα σύγκλισης. Με κόστος:
λιτότητα, «πάγωμα» των προσλήψεων στο Δημόσιο, ανεργία, αύξηση φορολογίας,
μείωση των κρατικών δαπανών και παροχών, πτώση της ανταγωνιστικότητας των
ελληνικών προϊόντων στις διεθνείς αγορές.

ΙΣΤΟΡΙΚΕΣ ΓΚΑΦΕΣ

«Οι χώρες που πήραν την πρωτοβουλία για τη σύνταξη των πέντε κριτηρίων του
Μάαστριχτ έκαναν γκάφες. Ιστορικές γκάφες...», σημειώνει ο κ. Παντελής
Οικονόμου, βουλευτής Α' Αθηνών του ΠΑΣΟΚ. «Το όλο σχήμα είναι πρωθύστερο, η
λογική τού ενιαίου νομίσματος έπρεπε να είναι η τελευταία βαθμίδα σε μια
διαδικασία οικονομικής ενοποίησης. Για παράδειγμα, δεν υπάρχει σύγκλιση
φορολογικών συστημάτων. Μια χώρα μπορεί να μειώσει τον συντελεστή του ΦΠΑ και
να μαζέψει εισπράξεις από όλη την Ευρώπη... Οι ίδιοι οι εμπνευστές του
Μάαστριχτ είναι αυτοί που έχουν τους μεγαλύτερους προβληματισμούς σήμερα και
εκφράζουν την άποψη περί ελαστικής ερμηνείας των κριτηρίων».

ΕΙΣΟΔΟΣ ΣΕ «ΚΛΑΜΠ»

Και αυτή η δυνατότητα για ελαστική ερμηνεία υπάρχει, αφού είναι γενικά
αποδεκτό ότι οι τιμές που ορίζουν τα κριτήρια είναι σχετικά αυθαίρετες. Και θα
μπορούσαν να είναι διαφορετικές, πιο προσιτές για την Ελλάδα: «Θα μπορούσε να
είναι ο μέσος όρος του πληθωρισμού στην Ευρωπαϊκή Ένωση, ή ακόμη και η τάση
μείωσης του πληθωρισμού», υποστηρίζει ο κ. Γιάννης Στουρνάρας, πρόεδρος του
Συμβουλίου Οικονομικών Εμπειρογνωμόνων. «Τα κριτήρια δεν είναι παρά όροι, για
να μπεις σε ένα κλαμπ και τους όρους τούς αποφασίζουν οι ισχυροί του κλαμπ».

Περί ηγεμονίας, που καθόρισε τα κριτήρια, μιλά και ο κ. Παγιώτης Γεωργιάδης,
μέλος της Κεντρικής Επιτροπής του ΚΚΕ: «Τα κριτήρια έχουν βγει μέσα από τους
σχεδιασμούς της Μπούντεσμπανκ. Εξυπηρετούν την ηγεμονία της Γερμανίας, τη
δημιουργία του σκληρού πυρήνα της Ε.Ε., το ενιαίο νόμισμα, τον ανταγωνισμό σε
σχέση με τα άλλα ιμπεριαλιστικά κέντρα. Τη δράση του μονοπωλιακού κεφαλαίου».

ΚΟΣΤΟΣ ΚΑΙ ΟΦΕΛΗ

Η ανάγκη όμως σταθεροποίησης της ελληνικής οικονομίας ήταν κοινή ομολογία στις
αρχές της δεκαετίας του '90: «Ακόμη και αν δεν υπήρχε η σύγκλιση, θα έπρεπε να
την εφεύρουμε», υποστηρίζει ο κ. Μιχάλης Παπαγιαννάκης, ευρωβουλευτής του
Συνασπισμού. «Και αυτή η σύγκλιση είχε και το κόστος και τα οφέλη της. Στο
δεύτερο θα συμπεριελάμβανα την εξυγίανση ενός κομματιού της ελληνικής
οικονομίας, όπου μέσα από δύσκολες συνθήκες προσπαθεί να βρει λύσεις. Η
πολιτική της σκληρής δραχμής εξεπαίδευσε πολλές επιχειρήσεις. Τις ανάγκασε να
προσπαθήσουν για την ανταγωνιστικότητά τους μέσα σε δύσκολες συνθήκες».

ΓΙΑ ΝΑ ΕΝΤΑΧΘΕΙ μία χώρα-μέλος της Ευρωπαϊκής Ένωσης στην επόμενη φάση της
Οικονομικής και Νομισματικής Ένωσης, το 1999, πρέπει να πληροί τις εξής προϋποθέσεις:

1. ΔΗΜΟΣΙΟ ΕΛΛΕΙΜΜΑ: Να μην ξεπερνά το 3% του ΑΕΠ ή αν υπάρχει μικρή
απόκλιση να οφείλεται σε προσωρινούς παράγοντες.

2. ΔΗΜΟΣΙΟ ΧΡΕΟΣ: Να μην ξεπερνά το 60% του ΑΕΠ ή να παρουσιάζει τάση
συνεχούς μείωσης.

3. ΠΛΗΘΩΡΙΣΜΟΣ: Να μην ξεπερνά τον μέσο όρο των τριών χωρών με τις
καλύτερες επιδόσεις σ' αυτό τον τομέα, με περιθώριο υπέρβασης μιάμιση
ποσοστιαία μονάδα.

4. ΜΑΚΡΟΠΡΟΘΕΣΜΑ ΕΠΙΤΟΚΙΑ: Να μην αποκλίνουν περισσότερο από δύο
μονάδες από τον μέσο όρο των τριών χωρών με τις καλύτερες επιδόσεις σ' αυτό
τον τομέα.

5. ΣΥΝΑΛΛΑΓΜΑΤΙΚΗ ΙΣΟΤΙΜΙΑ: Να έχει παραμείνει εντός των ορίων
διακύμανσης του ευρωπαϊκού νομισματικού συστήματος, για περίοδο τουλάχιστον
δύο ετών.

ΤΑ ΚΡΙΤΗΡΙΑ του Μάαστριχτ αποτελούν για πολλούς τον εύκολο δρόμο: την
ονομαστική σύγκλιση των οικονομιών της Ευρώπης. Η ίδια η Συνθήκη αναφέρει ότι
ο στόχος είναι η σταθερότητα των τιμών. Η πραγματική σύγκλιση των ευρωπαϊκών
χωρών θα απαιτούσε άλλα κριτήρια. Το κατά κεφαλή εισόδημα των ευρωπαϊκών λαών
παρουσιάζει μεγάλες αποκλίσεις, το ίδιο συμβαίνει και με τα ποσοστά ανεργίας,
καθώς και με τις κατά κεφαλή κοινωνικές δαπάνες.

*«Η αποκλειστική προσήλωση στον στόχο της σταθερότητας των τιμών, δηλαδή στον
σταθερό πληθωρισμό είναι δογματική», τονίζει η κ. Βάσω Παπανδρέου. «Το
ζητούμενο σήμερα είναι, πέρα από σταθερή νομισματική πολιτική, να υπάρξει και
αντίστοιχη πολιτική για την απασχόληση».

*Ένα κριτήριο που θα αφορούσε στο ύψος της ανεργίας θα έδινε έναν πιο
κοινωνικό χαρακτήρα στη Συνθήκη του Μάαστριχ, ωστόσο «αρκετές χώρες της
Ευρωπαϊκής Ένωσης δεν θα μπορούσαν να τηρήσουν τις προϋποθέσεις», επισημαίνει
ο αναπληρωτής υπουργός Εξωτερικών κ. Γιώργος Παπανδρέου.

Τα κριτήρια δεν πρέπει να είναι αυστηρώς τεχνοκρατικά, αλλά θα πρέπει να
λαμβάνεται υπόψη και ο κοινωνικός χαρακτήρας της ανάπτυξης. Στο Υπόμνημά μας
εν όψει της Αναθεώρησης της Συνθήκης του Μάαστριχ, αναφερόμαστε στην
αναγκαιότητα να ληφθεί υπόψη η απασχόληση σε συνδυασμό με την ανάπτυξη».

*Τα συνδικάτα στην Ελλάδα και την Ευρώπη είχαν ήδη κατά την υπογραφή της
Συνθήκης του Μάαστριχ υπογραμμίσει την ασυμμετρία ανάμεσα στους ονομαστικούς
και τους πραγματικούς στόχους σύγκλισης. «Έχουν επισημάνει την απουσία
κοινωνικών κριτηρίων», υποστηρίζει ο κ. Χρήστος Πολυζωγόπουλος, πρόεδρος της
ΓΣΕΕ. «Η επιτακτική ανάγκη αντιμετώπισης της ανεργίας στη χώρα μας και την
Ευρωπαϊκή Ένωση, επιβάλλει την προσθήκη ενός αντίστοιχου κριτηρίου με βάση το
οποίο θα αναπτυχθούν πολιτικές και όχι πρωτοβουλίες για την καταπολέμηση της
ανεργίας». 
*Στην περίπτωση που υπήρχε ένα κριτήριο ανεργίας η προσπάθεια ένταξης στο
ενιαίο νόμισμα θα ήταν δύσκολη, αν όχι αδύνατη για διάφορες χώρες, όπως για
παράδειγμα η Ισπανία ή η Γερμανία.Ο λόγος που ένα τέτοιο κριτήριο ή άλλα
κριτήρια πραγματικής σύγκλισης δεν περιελήφθησαν στους όρους ένταξης στην ΟΝΕ
έχει να κάνει με συσχετισμούς δυνάμεων. «Αν στην επιλογή τους είχαν τον πρώτο
λόγο οι αδύναμες χώρες, τα κριτήρια θα μπορούσαν να είναι κριτήρια συνοχής»,
λέει ο κ. Γιάννης Στουρνάρας, πρόεδρος του Συμβουλίου Οικονομικών Εμπειρογνωμόνων.

*Την ανάγκη ύπαρξης συγκεκριμένης πολιτικής υπέρ της απασχόλησης επισημαίνει
και ο κ. Μιχάλης Παπαγιαννάκης, εξηγώντας ωστόσο ότι αυτό καθ'αυτό ένα
κριτήριο ανεργίας δεν έχει σχέση με το επιδιωκόμενο αποτέλεσμα, δηλαδή την
εισαγωγή του ενιαίου νομίσματος.

*«Ποιο είναι το κοινωνικά αποδεκτό επίπεδο ανεργίας με βάση το οποίο θα
μπορούσε να καθοριστεί ένα αντίστοιχο κριτήριο;», αναρωτιέται ο κ. Π.
Γεωργιάδης, μέλος της Κεντρικής Επιτροπής του ΚΚΕ και σημειώνει: «Το
ουσιαστικό ζήτημα είναι ότι η πορεία προς την ΟΝΕ οξύνει, σε μεγαλύτερο βαθμό
απ' ό,τι παλιότερα, ένα από τα αξεπέραστα γνωρίσματα της καπιταλιστικής
πραγματικότητας: την ανεργία. Πώς είναι δυνατόν, λοιπόν, το μονοπωλιακό
κεφάλαιο και οι μεγάλες δυνάμεις της Ε.Ε. από τη μια να ενδιαφέρονται να
φτάσουν στην ΟΝΕ, γεγονός που έχει σαν αποτέλεσμα την αύξηση της ανεργίας και
από την άλλη να δέχονται κριτήρια για τη μείωση της ανεργίας;».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15845N121</ED>
<ID>
ID:169244

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N12&aa=1</URL></REF>


Article

<CATEGORY>vin04</CATEGORY>

 <H2>Έτσι θεσπίσθηκαν από τους Γαλλο-Γερμανούς
</H2>
<AUTHOR>ΡΟΥΣΣΟΣ ΒΡΑΝΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 121599 BYTES)
</AUTHOR>

ΕΚΕΙΝΟ το βράδυ της 26ης Ιανουαρίου 1991, ενώ μαινόταν ο πόλεμος στον Περσικό,
ο Μιτεράν συγκαλούσε σύσκεψη στο γραφείο του με τους πιο στενούς συνεργάτες
του. Θέμα: η στρατηγική που θα ακολουθούσε η Γαλλία στη Σύνοδο Κορυφής του
Μάαστριχτ, τον Δεκέμβριο του ίδιου έτους.

Ροκάρ, Μπερεγκοβουά, Ντιμά, Γκιγκού, Μπιανκό, Μπουιγιό... Όλο το βαρύ
πυροβολικό των γαλλογερμανικών διαπραγματεύσεων. Και φυσικά, ο Μιτεράν.
Κανένας τους δεν μπορούσε να φανταστεί, τότε, πόσο δύσκολη θα ήταν η τήρηση
των κριτηρίων που οι ίδιοι αποφάσισαν να θέσουν, γράφουν ο Ερίκ Εσιμάν και ο
Πασκάλ Ρισέ στο βιβλίο τους «Ο Επταετής Πόλεμος», το οποίο αποτελεί μια
ιστορία του παρασκηνίου που οδήγησε στη Συνθήκη του Μάαστριχτ. Η
επιχειρηματολογία του Γάλλου προέδρου είναι κρυστάλλινη. Ξεκαθαρίζει στον
υπουργό Οικονομικών Πιερ Μπερεγκοβουά γιατί η Γαλλία είναι υπέρ ενός «ενιαίου
νομίσματος». Και εξηγεί γιατί οι Γερμανοί είναι αντίθετοι σε μια μετεξέλιξη
του ECU. Δεν είναι παρά ένα «καλάθι» νομισμάτων, «που οι Γερμανοί θεωρούν
απειλή για το μάρκο τους». Όσο για την Ευρωπαϊκή Κεντρική Τράπεζα, ο Μιτεράν
δηλώνει ότι ήταν πάντα αντίθετος. «Όμως, η Γαλλία θα έχει περισσότερο ειδικό
βάρος στην ευρωπαϊκή τράπεζα, από ό,τι έχει τώρα στο μάρκο». Δικαιολογώντας τη
γερμανική ανασφάλεια, ο Μιτεράν λέει στους συνεργάτες του: «Το μάρκο είναι το
μοναδικό διπλωματικό όπλο των Γερμανών», που δεν διαθέτουν ούτε έδρα στο
Συμβούλιο Ασφαλείας του ΟΗΕ. Και γυρίζοντας κάπως αυστηρά στον Μπερεγκοβουά,
προσθέτει: «Και προπαντός, όχι αλλαγή συμμάχων! Σύμμαχός μας είναι η Γερμανία.
Οι Βρετανοί είναι ευθυγραμμισμένοι με τους Αμερικανούς...».

ΜΠΕΡΟΓΚΟΒΟΥΑ - ΒΑΪΓΚΕΛ

Έτσι, ο καλός στρατιώτης Μπερεγκοβουά ρίχνεται στη μάχη των διαπραγματεύσεων
που είναι κυρίως γαλλογερμανική υπόθεση. Ο Γερμανός υπουργός Οικονομικών Τέο
Βάιγκελ υπεραμύνεται της ανεξαρτησίας της Ευρωπαϊκής Κεντρικής Τράπεζας, που
τη θέλει κατά το πρότυπο της αμερικανικής Fed. Οι Γερμανοί επιμένουν ότι η
νομισματική ένωση πρέπει να ξεκινήσει πρώτα με τις οικονομικά «ενάρετες» χώρες
(δηλαδή με τις χώρες της ζώνης του μάρκου). Ο Γάλλος υπουργός υποχρεώνεται να
αποδεχτεί την ιδέα μιας ανεξάρτητης κεντρικής τράπεζας. Και για αντιστάθμισμα,
αναζητεί έρεισμα στο Συμβούλιο των Υπουργών Οικονομικών των Δώδεκα,
προτείνοντας ένα «οικονομικό διευθυντήριο». Όμως, όσο προχωρούν οι συζητήσεις
­ και βαθμιαία περνούν σε τεχνοκρατικό επίπεδο ­ τόσο επιβεβαιώνονται οι φόβοι
του Πιερ Μερεγκοβουά.

Οι Γερμανοί δεν αργούν να πάρουν το πάνω χέρι. Άλλωστε, έχουν πολλά να χάσουν,
αφού είναι υποχρεωμένοι να θυσιάσουν το μάρκο τους. Η ιδέα μιας Ευρώπης «δύο
ταχυτήτων» παίρνει σάρκα και οστά. Καχύποπτοι ότι οι Γάλλοι προσπαθούν να
εισαγάγουν από το παράθυρο ένα είδος κολμπερικού προστατευτισμού, απορρίπτουν
την ιδέα του Μπερεγκοβουά για οικονομικό διευθυντήριο. Και αντί γι' αυτό,
ρίχνουν στο τραπέζι μερικούς στοιχειώδεις διαχειριστικούς κανόνες. Είναι τα
περίφημα κριτήρια σύγκλισης, που τελικά επιβάλλουν οι Γερμανοί.

Όμως, η ιστορία θα απλοποιούσε την πραγματικότητα, αν έλεγε κανείς ότι οι
Γερμανοί ήταν οι μοναδικοί που υπεραμύνθηκαν των κριτηρίων. Με περιορισμένα
ελλείμματα ­ τότε ­ οι Γάλλοι τα ενέκριναν. Μάλιστα, στο δημοσιονομικό
κριτήριο έδειξαν υπερβάλλοντα ζήλο. Η Βόννη πρότεινε τα δημόσια ελλείμματα να
μην υπερβαίνουν τις δημόσιες επενδύσεις. Και το Παρίσι αντιπρότεινε κάτι που
αποδεικνύεται σήμερα θηλιά στον λαιμό: περιορισμό των ελλειμμάτων στο 3% του
ΑΕΠ. 
Άφησαν απέξω τους... εαυτούς τους!

Το Λουξεμβούργο είναι η μοναδική χώρα που, σ' αυτή τη φάση, θα μπορούσε
σίγουρα να μπει στον χορό του ευρώ. Πέρυσι, είχε δημόσιο έλλειμμα 0,9% του ΑΕΠ
και δημόσιο χρέος 7,8% του ΑΕΠ... 
Πέρυσι, το γαλλικό δημόσιο έλλειμμα έφθασε το 4,2% και το δημόσιο χρέος το
56%. Τα αντίστοιχα ποσοστά στη Γερμανία ήταν 4,1% και 61%. Από τη μια μεριά, ο
καγκελάριος Χέλμουτ Κολ προσπαθεί να πείσει τους Γερμανούς να καταπιούν το
πικρό ποτήρι της λιτότητας και από την άλλη εξομολογείται ότι δεν θα είχε
αντίρρηση αν τα κριτήρια ερμηνευτούν «ως τάση», όπως άλλωστε προβλέπει και η
Συνθήκη του Μάαστριχτ.

Γιατί τότε αυτή η πεισματική προσκόλληση στους αριθμούς; Όταν, το 1991, η
Γαλλία πρότεινε στους άλλους κοινοτικούς να καθορίσουν το κριτήριο του
δημοσίου ελλείμματος στο 3%, το γαλλικό δημόσιο έλλειμμα ήταν μόλις 1,6% του
ΑΕΠ. Κανείς εκείνη την εποχή δεν μπορούσε να φανταστεί τι θα επακολουθούσε.
Άλλωστε ­ ίσως με βάση κάποιες ανομολόγητες σκέψεις ­ όσο αυστηρότερα ήταν τα
κριτήρια, τόσο το καλύτερο για τον σκληρό (γαλλογερμανικό) ευρωπαϊκό πυρήνα.
Ωστόσο, αποδείχτηκαν πολύ αυστηρά, ακόμη και για τη Γαλλία και τη Γερμανία.
Αρκετές κυβερνήσεις μείωσαν βέβαια τα ελλείμματά τους. 
Όμως καμία χώρα ­ πλην του Λουξεμβούργου ­ δεν μπορεί να μιλάει με σιγουριά
ότι θα τηρήσει τα κριτήρια κατά γράμμα. Η αβεβαιότητα γίνεται ακόμη
μεγαλύτερη, όταν οι εκτιμήσεις έγκυρων διεθνών οργανισμών συγκρούονται μεταξύ
τους. Τον περασμένο μήνα, την ίδια ακριβώς ημέρα που το Διεθνές Νομισματικό
Ταμείο διαπίστωνε ότι η Γαλλία και η Γερμανία θα φθάσουν στη βρύση, αλλά όχι
τόσο κοντά για να μπορέσουν να πιουν, η Ευρωπαϊκή Επιτροπή ανακοίνωνε για
αυτές τις δύο χώρες αισιόδοξες προβλέψεις. 
ΕΛΛΑΔΑ - ΙΤΑΛΙΑ: ΕΚΤΟΣ...

Σύμφωνα με την Κομισιόν, μόνο η Ελλάδα και η Ιταλία δεν θα μπορέσουν να μπουν
στον παράδεισο του ευρώ. Και καλά η Ελλάδα, αλλά η Ιταλία; Γιατί να μείνει
απέξω, αφού το δημόσιο έλλειμμά της θα φθάσει μόλις το 3,2% του ΑΕΠ; Και
μάλιστα, αφού η Κομισιόν αναθεώρησε προς τα κάτω τους ρυθμούς ανάπτυξης της
ιταλικής οικονομίας, ενώ στην περίπτωση της Γαλλίας τους αναθεώρησε προς τα
πάνω, εξαντλώντας όλη τη εύνοιά της; Αν για τον πρόεδρο της γερμανικής
Κεντρικής Τράπεζας Χανς Τιτμάγιερ η Ιταλία ανήκει στις ­ κάπως υποτιμητικά ­
λεγόμενες «χώρες της μεσογειακής λέσχης», τότε οι Ιταλοί με το δίκιο τους
μπορούν να αποκαλούν τις Βρυξέλλες «γαλλογερμανική λέσχη». Μπορεί για τον
Τιτμάγιερ η Ιταλία να μην είναι σοβαρή χώρα, γιατί «παίζει» συχνά με τη
λιρέτα, αλλά δύσκολα θα πείσει γι' αυτό τους Ιταλούς, που υφίστανται μια νέα
περίοδο λιτότητας. Αν η Ιταλία μείνει απέξω, ελεύθερη να κάνει ανταγωνιστικές
υποτιμήσεις, τότε τι θα απομείνει από το ευρώ, αν μάλιστα αρνηθεί να μετάσχει
η Βρετανία;

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15845N131</ED>
<ID>
ID:169245

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N13&aa=1</URL></REF>


Article

<CATEGORY>vin04</CATEGORY>

 <H5>«ΟΙ ΔΥΟ ΟΨΕΙΣ ΤΗΣ ΙΣΤΟΡΙΑΣ»: ΒΙΒΛΙΟ ΑΠΟ ΤΟΝ ΛΕΥΤΕΡΗ ΜΑΥΡΟΕΙΔΗ ΜΕ ΣΥΝΕΝΤΕΥΞΕΙΣ
- ΝΤΟΚΟΥΜΕΝΤΑ ΤΩΝ ΓΡ. ΦΑΡΑΚΟΥ, Λ. ΚΥΡΚΟΥ, ΒΑΣ. ΝΕΦΕΛΟΥΔΗ, Λ. ΤΖΕΦΡΩΝΗ ΚΑΙ
ΛΕΥΤ. ΒΟΥΤΣΑ
</H5><H5></H5><H5>Δεξιά και Εγγλέζοι ήθελαν την εξουσία
</H5><H5>«Το βασίλειο του "καπετάν Ορέστη"»
</H5><H2>Ποιοι οδήγησαν την Ελλάδα στον Δεκέμβρη του '44
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ίσως δεν θα μπορούσε να βρει αντιπροσωπευτικότερο τίτλο για το νέο του βιβλίο
για την ιστορία της Αριστεράς μέσα από συνεντεύξεις - ντοκουμέντα βετεράνων
του κομμουνιστικού κινήματος, ο δημοσιογράφος Λευτέρης Μαυροειδής. Ο τίτλος
«Οι δύο όψεις της ιστορίας» εκφράζει, όπως άλλωστε διαφαίνεται και μέσα από
τις εντυπωσιακές αφηγήσεις των Γρηγόρη Φαράκου, Λεωνίδα Κύρκου, Βασίλη
Νεφελούδη, Λεωνίδα Τζεφρώνη και Λευτέρη Βουτσά, τις δύο όψεις μιας εποποιίας
στον 20ό αιώνα, με κεντρικό ήρωα «έναν λαό που πάλεψε για τη λευτεριά και την
ανεξαρτησία του».

Στο βιβλίο, από το οποίο «ΤΑ ΝΕΑ» παρουσιάζουν από σήμερα χαρακτηριστικά
αποσπάσματα, περιλαμβάνονται ενδιαφέροντα στοιχεία που αφορούν στα μεγάλα
εθνικά θέματα, στη δικτατορία του Μεταξά, στην Εθνική Αντίσταση και στο ΚΚΕ,
στον Δεκέμβρη του '44 και στον Εμφύλιο, στην ΕΔΑ, στη διάσπαση του '68, στις
θέσεις στελεχών της Αριστεράς για τη «φιλελευθεροποίηση» του Μαρκεζίνη, τη
μεταπολίτευση, αλλά και την αποτυχία της προσπάθειας για μια «Ενωμένη Αριστερά».

Στην έκδοση αναδεικνύεται ανάγλυφα μέσα από τις συνεντεύξεις - ντοκουμέντα των
πέντε βετεράνων του κομμουνιστικού κινήματος, όπως τονίζει ο συγγραφέας
Λευτέρης Μαυροειδής, ότι η ιστορία του ελληνικού κομμουνιστικού κινήματος
«είναι μια συμπύκνωση δραματικών αντιφάσεων, μια ιστορία που τη γεμίζουν
τιτανικοί αγώνες, αλλά και κάκιστοι πολιτικοί χειρισμοί, κολοσσιαίες νίκες και
εξοντωτικές ήττες».

Το κίνημα της Αριστεράς, παρατηρεί ο συγγραφέας, «έδειξε σε όλον τον 20ό αιώνα
θαυμαστή βιωσιμότητα, παλεύοντας ενάντια σε αδυσώπητους εχθρούς και
αντιπάλους, έχοντας απέναντί του σύσσωμο τον αστικό πολιτικό κόσμο και το
μηχανισμό του αστικού κράτους, αντιμετωπίζοντας συνεχώς, ειδικότερα δε σε
περιόδους πολιτικών ανωμαλιών ή φασιστικών δικτατοριών, άγριους αστυνομικούς θεσμούς».

Ωστόσο, «το κίνημα αυτό στέκεται σήμερα μπροστά σε καίριες ιστορικές
προκλήσεις και υπαρξιακά προβλήματα, καθώς, διχασμένο σε δύο διιστάμενα
ρεύματα, πορεύεται βασανιστικά στο τοπίο της κρίσης και στην ιδεολογική έρημο
που δημιούργησε η κατάρρευση του υπαρκτού σοσιαλισμού και η αποσύνθεση του
διεθνούς κομμουνιστικού κινήματος».

Στη σημερινή παρουσίαση σελίδων του βιβλίου καταγράφονται οι αυθεντικές
μαρτυρίες του πρώην γραμματέα της Κ.Ε. του ΚΚΕ (την περίοδο 1934-1938) Βασίλη
Νεφελούδη για τη Μέση Ανατολή, τον ρόλο και τις δολοπλοκίες των Άγγλων, που
δεν ήθελαν ν' αναπτυχθεί ισχυρό λαϊκό κίνημα και πολύ περισσότερο να
ηγεμονεύει η Αριστερά. Αλλά και οι απόψεις των Γρηγόρη Φαράκου, Λεωνίδα Κύρκου
και Λευτέρη Βουτσά για τα τραγικά λάθη που οδήγησαν ή έγιναν κατά τη διάρκεια
του Δεκέμβρη του '44.

Ο ΔΕΚΕΜΒΡΗΣ του '44 είχε την... προϊστορία του. Όλα είχαν «παιχτεί» στη Μέση
Ανατολή. Οι Άγγλοι ήθελαν τον απόλυτο έλεγχο της Ελλάδας. Και αυτό δεν θα
μπορούσε να γίνει ποτέ με μια ισχυρή Αριστερά, η οποία διατηρούσε, τότε, και
μια τεράστια ηθική επιρροή στον Ελληνικό Στρατό, που είχε για έδρα του το Κάιρο.

Γι' αυτό και οι επεμβάσεις στον Στρατό ήταν συχνές. Δημοκρατικοί αξιωματικοί
που είχαν πολεμήσει στο μέτωπο της Αλβανίας το '40 και ήταν «δηλωμένοι»
βενιζελικοί ή αντιμεταξικοί εδιώκοντο.

«Όταν τα πράγματα πήραν τη μεγάλη τους όξυνση με τις συλλήψεις των
στρατιωτικών, συνδικαλιστών, αλλά και πολιτικών προσωπικοτήτων, κάναμε μια
συνάντηση», αφηγείται ο Βασίλης Νεφελούδης, ο οποίος έζησε στη Μέση Ανατολή
όλη την εποποιία, αλλά και το δράμα της Αριστεράς, «ο Άγγελος Αγαπητός, ο
Θείελπις Λευκίας κι εγώ ­ ήμασταν και οι τρεις πρώην βουλευτές ­ και
αποφασίσαμε να κάνουμε ένα διάβημα στον Αμερικανό πρεσβευτή "παρά τη ελληνική
κυβερνήσει" Μακ Βη, με το αίτημα να υπάρξει μια αμερικανική επέμβαση προς την
πλευρά των Άγγλων, να σταματήσουν την τόσο ωμή ανάμειξή τους στα ελληνικά
εσωτερικά πράγματα».

ΚΥΒΕΡΝΗΣΗ ΕΑΜ

«Ο Μακ Βη μας δέχθηκε όρθιος πίσω από το γραφείο του, με ολοφάνερη ψυχρότητα.
Του είπαμε γιατί πήγαμε. Μας απάντησε: 
"Τι θέλετε; Να αφήσουμε να κάνει κυβέρνηση το ΕΑΜ στην Ελλάδα;".

Του υποβάλαμε το ερώτημα, αν ο ελληνικός λαός θέλει να κάνει κυβέρνηση το ΕΑΜ,
ποιος έχει το δικαίωμα να του το απαγορεύσει; 
Του εξηγήσαμε ότι σκοπός μας δεν ήταν να βοηθήσουν οι Αμερικανοί να γίνει
κυβέρνηση το ΕΑΜ στην Ελλάδα. 
Αυτό που ζητούμε είναι ότι όπως δεν αναμειγνύεται στα εσωτερικά της Ελλάδας η
κυβέρνηση των ΗΠΑ, όπως δεν αναμειγνύονται οι Σοβιετικοί, να μην
αναμειγνύονται και οι Άγγλοι. 
Να μας αφήσουν να λύσουμε τα προβλήματά μας, τα δικά μας εσωτερικά προβλήματα,
μόνοι μας.

Τότε ο Μακ Βη μας έσκασε το μυστικό: "Η Ελλάδα είναι χώρα στρατιωτικής ευθύνης
των Άγγλων και οι Αμερικανοί δεν επεμβαίνουν"».

Και ενώ συνέβαιναν όλα αυτά, όπως επισημαίνει ο Λεωνίδας Κύρκος, «δεν υπήρχε ­
από την Αριστερά ­ σαφής προοπτική για το τι θα γίνει με την απελευθέρωση,
όταν πια τα πράγματα θα έχουν φτάσει στο κρίσιμό τους σημείο».

«Για κάθε σκεπτόμενο άνθρωπο», συνεχίζει ο Λεωνίδας Κύρκος την αφήγησή του
στον Λευτέρη Μαυροειδή, «η απελευθέρωση ήταν η κρίσιμη στιγμή της μετάβασης. 
Πώς θα γινόταν αυτή η μετάβαση; Δεν μπορεί οι άνθρωποι που πήγαν κάτω στο
Λίβανο, να μην ήξεραν ότι θα έφτανε η στιγμή της μετάβασης, όταν είδαν εκείνο
το ηφαίστειο το αντικομμουνιστικό που κόχλαζε. Και το ανέχθηκαν».

ΥΒΡΕΙΣ

«Ανέχθηκαν αυτόν το χλευασμό τον απίστευτο στη διάσκεψη του Λιβάνου, τις
ύβρεις, τα συγκεντρωτικά πυρά αυτού του άθλιου συμμαζέματος που ήταν ο παλιός
πολιτικός κόσμος. Και αντί να σηκωθούν να τους αποδοκιμάσουν και να τους πουν
"γεια σας, ραντεβού στα βουνά της πατρίδας μας", να φύγουν και να τους
υποχρεώσουν εκείνους να σκεφθούν τη δυνατότητα του συμβιβασμού, αυτοί να
'ρθουν στα βουνά, έκαναν τις υποχωρήσεις που έκαναν».

Όμως το «παιχνίδι» είχε ήδη «παιχτεί» στη Μέση Ανατολή. Και η πορεία του
Δεκέμβρη φαινόταν να 'ναι προδιαγεγραμμένη. Άλλωστε, «υπήρχε προαποφασισμένη
σταθερή γραμμή να μη φτάσουν στην Ελλάδα ελληνικές ένοπλες δυνάμεις, αν δεν
είχαν εκκαθαρισθεί από τα αντιφασιστικά στοιχεία. Από τους 20.000 στρατό θα
πήγαιναν στην Ελλάδα οι... 3.000-4.000».

Και πάλι η αφήγηση του Βασίλη Νεφελούδη είναι αποκαλυπτική. Ο βετεράνος της
Αριστεράς, έχοντας ζήσει από τα μέσα τις εξελίξεις της εποχής του Β'
Παγκοσμίου Πολέμου, γράφει για τη συνάντηση της μαζικής Αντιφασιστικής
Στρατιωτικής Οργάνωσης, που δρούσε τότε στον Στρατό στη Μέση Ανατολή, με τον
Σοφοκλή Βενιζέλο.

Ο ΒΕΝΙΖΕΛΟΣ

«­ Όπως είναι γνωστό, πάνω σ' αυτή την αναμπουμπούλα παραιτήθηκε η κυβέρνηση
Τσουδερού και ανέλαβε να σχηματίσει κυβέρνηση ο Βενιζέλος. Η Επιτροπή
Συντονισμού, πλαισιωμένη και από εκπροσώπους άλλων οργανώσεων, του Ελληνικού
Απελευθερωτικού Συνδέσμου και της Ναυτεργατικής Ένωσης, συγκρότησε μια
επιτροπή και πήγαμε στον Βενιζέλο. Του είπαμε ότι κατά τη γνώμη μας πρέπει να
αναλάβει να σχηματίσει προσωρινή κυβέρνηση και αμέσως ένα κλιμάκιο της
κυβέρνησης αυτής να φύγει για την Ελλάδα, με καθήκον να κουβεντιάσει με την
ΠΕΕΑ τη συγκρότηση κυβέρνησης Εθνικής Ενότητας. Και να βγάλει και σχετική
ανακοίνωση. Ζητήσαμε, δεύτερο, να ανασυγκροτήσει τις διαλυθείσες μονάδες των
ελληνικών ενόπλων δυνάμεων, γιατί ο κόσμος θέλει να πολεμήσει. Και, τρίτο, να
βγάλει μια ανακοίνωση που να λέει ότι ο αγώνας των ενόπλων δυνάμεων έχει
δικαιωθεί από τα πράγματα, αφού η νέα κυβέρνηση αποδέχεται τις προτάσεις
αυτές. Η απάντηση του Βενιζέλου ήταν ότι είναι εξ ολοκλήρου σύμφωνος μαζί μας.
Μας ευχαρίστησε που τον επισκεφθήκαμε και του αναπτύξαμε τις απόψεις μας. Τον
ευχαριστήσαμε κι εμείς, τον παρακαλέσαμε όμως να μας κάνει και γραπτή αυτή την
αποδοχή των απόψεών μας. Καθώς η Επιτροπή έφευγε, έμεινα λίγο πιο πίσω και του
είπα: "Πιστεύω πως μια φορά στη ζωή ενός πολιτικού προσφέρεται η ευκαιρία να
παίξει ρόλο εθνάρχη. Πιστεύω ότι για σας αυτή η στιγμή είναι η σημερινή. Σας
δίνεται η ευκαιρία να παίξετε ρόλο εθνάρχη. Αδράξτε την ευκαιρία. Θα είναι
κρίμα να τη χάσετε"».

ΑΜΦΙΒΟΛΙΕΣ

«Με ευχαρίστησε και χωρίσαμε φιλικά. Περιμέναμε τη γραπτή δήλωση σχετικά με
την αποδοχή των προτάσεών μας από τον Βενιζέλο, που την είχε υποσχεθεί ρητά.
Το ίδιο βράδυ είδα τον Σαλά, τον υπεύθυνο της ΑΣΟ (Αντιφασιστική Στρατιωτική
Οργάνωση), που είχε μπει στο μεταξύ στην παρανομία και πήγαμε και οι δύο σ'
ένα αράπικο χωριό όπου κρύβονταν τα άλλα διωκόμενα, επίσης, μέλη της ηγεσίας
της οργάνωσης, με την πρόθεση να τους πούμε ότι ύστερα από τη συνάντησή μας με
τον Βενιζέλο και την αποδοχή των προτάσεών μας δεν υπάρχει πια λόγος συνέχισης
του αγώνα. Θα πρέπει ο καθένας να αναλάβει τα καθήκοντά του. Όπως σου έχω πει,
στην Επιτροπή Αξιωματικών της ΑΣΟ, εκτός από τους αριστερούς αξιωματικούς,
ήταν και ο ταγματάρχης Κλαδάκης ­ που εμφανιζόταν ως σοσιαλιστής ­ καθώς και ο
Πέτρος Γαρουφαλιάς και ένας άλλος που δεν θυμάμαι αυτή τη στιγμή το όνομά του.
Όλοι αυτοί έμεναν στο ίδιο σπίτι. 
Τους ενημέρωσα για τη συνάντηση και για τη θέση του Βενιζέλου.

Αμέσως μετά μίλησε ο Κλαδάκης, ο οποίος εξέφρασε αμφιβολίες για το αν ο
Βενιζέλος αυτά που είπε θα τα κάνει. Η πρότασή του ήταν να μην περιμένουμε
τίποτα από τον Βενιζέλο και να συνεχίσουμε τον αγώνα. 
Την ίδια θέση πήραν και οι δύο άλλοι που προανέφερα. Αναγκάστηκα να ξαναπάρω
το λόγο και να τους πω πως η δήλωση του Βενιζέλου ήταν σαφής και ότι ήταν ρητή
και η δέσμευση που ανέλαβε να μας κάνει τη δήλωση αυτή και εγγράφως. Δεν
έχουμε λοιπόν ­ είπα ­ παρά να περιμένουμε. Αν, πράγματι, πάρουμε τη δήλωση
αυτή και γραπτώς, δεν θα έχουμε κανένα λόγο να συνεχίσουμε τον αγώνα. 
Τότε ξαναπήραν το λόγο οι δύο άλλοι που είχαν συνταχθεί με τον Κλαδάκη, καθώς
και όλοι οι υπόλοιποι και συμφώνησαν με τη θέση μου.

Βεβαίως, όπως ξέρουμε, ο Βενιζέλος αθέτησε και τη δήλωση που μας είχε κάνει
και την υπόσχεσή του. Και τα πράγματα πήραν από κει και πέρα τη γνωστή πορεία».

Η ΔΕΞΙΑ και οι Εγγλέζοι δεν ήθελαν σε πρώτη φάση την ένοπλη σύγκρουση το '44.
Τους ενδιέφερε, όπως τονίζει ο Γρηγόρης Φαράκος, πρώην γραμματέας του ΚΚΕ,
στην αφήγησή του στον Λευτέρη Μαυροειδή, η εξουσία. Και τελικώς την πήραν με
όλα τα μέσα.

­ Να τα δούμε όλα αυτά. Εγώ δεν μπορώ ­ παρά ταύτα ­ να καταλήξω πως η Δεξιά,
ακόμα και οι Εγγλέζοι ­ εκτός, ίσως από τον Τσώρτσιλ ­ ήθελαν την ένοπλη
σύγκρουση. Εκείνο που ήθελαν ήταν να έχουν την εξουσία. Όντως, υπήρξαν από τη
μη εαμική πλευρά και από την πρώτη στιγμή μεγάλες παραβιάσεις των συμφωνιών
του Λιβάνου και της Καζέρτας. Παραβιάσεις όμως γίνονταν και από την εαμική
πλευρά. Τις αναφέρω όχι γιατί πιστεύω πως, αν δεν είχαν γίνει, η άλλη πλευρά
και οι Άγγλοι θα ήσαν λιγότερο σκληροί. Η πάλη για την εξουσία έκανε τον
Ορέστη μητροκτόνο. 
Αν σημειώνω τις παρασπονδίες, είναι γιατί στην Αριστερά ­ αν θέλει να
επαίρεται ότι είναι Αριστερά ­ δεν επιτρέπεται να φτάνει σε δυναμικούς
εκβιασμούς και να μην έχει ηθικούς δισταγμούς. Στα ντοκουμέντα, λοιπόν, που
έχω ερευνήσει υπάρχουν εκθέσεις επίσημες που δεν έχουν από κανέναν
αμφισβητηθεί και αναφέρονται στον τρόπο με τον οποίο οι εαμικές αρχές στην
περιοχή τους εξεδίωκαν όλους τους άλλους. Θα αναφέρω μια παραβίαση. Η συμφωνία
της Καζέρτας έλεγε ότι ο ΕΛΑΣ δεν θα καταλάβει τη Θεσσαλονίκη. Και όμως την
κατέλαβε. Υπάρχουν συγκεκριμένες εντολές και γράμματα του Γενικού Στρατηγείου
του ΕΛΑΣ προς την κομματική καθοδήγηση της Θεσσαλονίκης να στραφούν οι
δυνάμεις του ΕΛΑΣ προς τα γιουγκοσλαβικά σύνορα, όπου δρούσαν οι
σλαβομακεδονικές ομάδες του Γκότσεφ. Και υπάρχει έκθεση του Λεωνίδα Στρίγκου,
κομματικού γραμματέα Μακεδονίας την εποχή εκείνη.

Υπήρχαν και από τις δυο μεριές παραβιάσεις. Θα δεχτώ ακόμα ότι από την πλευρά
της Δεξιάς υπήρξαν περισσότερες, ιδιαίτερα όταν άρχισαν να έρχονται τα αγγλικά
στρατεύματα στην Αθήνα. Όλα μαζί όμως οδηγούν στο αποτέλεσμα: ενώ τις πρώτες
μέρες μετά την απελευθέρωση δεν υπήρξε απόπειρα μονοπώλησης της εξουσίας από
την εαμική πλευρά, ούτε η μη εαμική πλευρά έδειξε τέτοια πρόθεση, στην πορεία
τα πράγματα αλλάζουν. Όσο γινόταν πιο φανερή η μεγάλη κυριαρχία του ΕΑΜ μέσα
στον λαό, αυτό, από τη μια μεριά κατατρόμαζε την αντίπαλη πλευρά και, από την
άλλη σήκωνε τα μυαλά ­ για να το πω πολύ απλά ­ της ηγεσίας του ΚΚΕ και του ΕΑΜ.

ΤΟΝ ΔΕΚΕΜΒΡΗ του '44 δεν δυσφήμησε κανείς άλλος περισσότερο την Αριστερά και
τα οράματά της, όσο ο «καπετάν Ορέστης» της ΟΠΛΑ. Η αποκαλυπτική μαρτυρία του
Λευτέρη Βουτσά, του σημερινού εκδότη της «Αυγής», αναφέρεται στην προσωπική
του εμπειρία τον Δεκέμβρη του '44. Και δίνει το κλίμα της εποχής.

«Με το ξέσπασμα της δεκεμβριανής σύγκρουσης μεταφέραμε το "Ριζοσπάστη" στα
Πατήσια. Η σύνταξη ήταν σ' ένα σπίτι στην οδό Νάξου. Το τυπογραφείο επίσης
κάπου εκεί, αν και δεν θυμάμαι πια πού ακριβώς. Διευθυντής ο Κώστας
Καραγιώργης, συντάκτες ο Μήτσος Καραντώνης και η Διδώ Σωτηρίου, ο Κώστας
Βιδάλης και άλλοι. Από τα Πατήσια η εφημερίδα διανέμονταν και κυκλοφορούσε σε
όλη την Αθήνα, όπου κυριαρχούσε ο ΕΛΑΣ.

Θυμάμαι ένα επεισόδιο που μου συνέβη μια νύχτα κατά τις 24-25 του Δεκέμβρη.
Έβγαινα από το σπίτι τής οδού Νάξου να πάω στο τυπογραφείο για κάποια δουλειά.
Σε μια γωνιά με σταμάτησε ένας ελασίτης, προτείνοντας το όπλο του και
βγάζοντας κάτι άναρθρους φθόγγους. Σταμάτησα και προσπαθούσα να καταλάβω τι
συμβαίνει. Ο ελασίτης μου έκανε μια πρόχειρη έρευνα στα ρούχα μου, μου πήρε το
περίστροφο και με κάποια νεύματα με κάλεσε να τον ακολουθήσω. Κατάλαβα ότι ο
άνθρωπος ήταν βωβός και χωρίς να φέρω αντίσταση τον ακολούθησα. Με πήγε έτσι
ως τη διοίκηση της Πολιτοφυλακής, κάπου στο Γαλάτσι. Ήταν το βασίλειο του
"καπετάν Ορέστη", του περίφημου Ορέστη της ΟΠΛΑ, που ματοκύλισε την περιοχή».

ΣΑΝ ΑΛΗ ΠΑΣΑΣ

«Με ανεβάζουν στο πάνω πάτωμα όπου ο καπετάν Ορέστης ήταν ξαπλωμένος με τις
μπότες πάνω σ' ένα κρεβάτι και με ύφος που μου θύμισε τον Αλή Πασά. Αφού
διαπιστώθηκε ποιος ήμουνα, ζήτησα και μου έδωσαν έναν ελασίτη να με συνοδεύσει
ως το τυπογραφείο, για να μην έχω και τίποτα άλλα τέτοια συναπαντήματα, αλλά
οι εικόνες που είδα σ' αυτό το οίκημα της Πολιτοφυλακής στο Γαλάτσι με είχαν
συγκλονίσει. Ένα πλήθος τρομαγμένων ανθρώπων - ομήρων είχε στριμωχτεί σ' έναν
εξαιρετικά στενό χώρο. Έξω από τα αποχωρητήρια περίμεναν ουρές ολόκληρες. Η
αγωνία και η απόγνωση ήταν ζωγραφισμένη στα πρόσωπα όλων. Ήταν η πρώτη μου
επαφή με την τραγωδία των ομήρων. Ξαναείδα τις φάλαγγες των δυστυχισμένων
αυτών ανθρώπων στη συνέχεια, στην πορεία προς τη Θήβα.

Τις τελευταίες μέρες του Δεκέμβρη φύγαμε για λόγους ασφάλειας από την οδό
Νάξου και πήγαμε στα Κάτω Πατήσια. Εγκατασταθήκαμε στο σπίτι του βιομηχάνου
Δημητριάδη. Ήταν ένα θαυμάσιο σπίτι με μια πολυτελέστατη επίπλωση και έξοχη
διακόσμηση. Χαλιά, πίνακες, μπιμπελό κ.λπ. Όσο βρισκόμαστε εκεί πατάγαμε στα
νύχια για να μη θίξουμε τίποτα. Όταν όμως φύγαμε εμείς για να ακολουθήσουμε
τον ΕΛΑΣ στην πορεία προς τη Λαμία και τα Τρίκαλα, μπήκαν μέσα οι άνθρωποι του
καπετάν Ορέστη και τα έκαναν λίμπα».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15845N141</ED>
<ID>
ID:169246

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N14&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Και οι Σκοπιανοί... είναι κεφάτοι
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

ΓΕΝΝΗΘΗΚΕ: Στις 26 Απριλίου του 1923.

Είναι παντρεμένος και έχει μία κόρη.

ΑΓΑΠΑ: Τα σπορ, το διάβασμα και τη φυσική ζωή.

ΣΤΟΝ ΕΛΕΥΘΕΡΟ ΧΡΟΝΟ ΤΟΥ ΑΣΧΟΛΕΙΤΑΙ: Με το διάβασμα και με
επιχειρηματικούς σχεδιασμούς...

ΘΑ ΚΑΛΟΥΣΕ ΣΕ ΓΕΥΜΑ: Τους παιδικούς του φίλους, πράγμα που γίνεται ήδη.

ΟΝΕΙΡΟ ΠΟΥ ΔΕΝ ΠΡΑΓΜΑΤΟΠΟΙΗΣΕ: Δεν ονειρεύεται ποτέ αυτά που είναι πέρα
από τους στόχους του.

ΜΕΤΑΝΙΩΣΕ: Λυπήθηκε για ό,τι έκανε και στενοχώρησε άλλους, αλλά δεν
μετάνιωσε γι' αυτά.

ΔΕΝ ΜΕΤΑΝΙΩΣΕ: Για τη διαδρομή του.

Ο κ. Κώστας Βερόπουλος εξέπληξε πριν από λίγες ημέρες, ανοίγοντας ένα μοντέρνο
σούπερ μάρκετ στα Σκόπια. Ήταν, λέει, ιδέα του ανιψιού του και επιχειρηματική
κίνηση μόνον κατά 50%. Αποδέχθηκε την πρόκληση, γιατί θυμήθηκε το δικό του
ξεκίνημα, όταν έκανε ο ίδιος ανάλογες προτάσεις στον πατέρα του.

Πιστεύει ότι οι προσφορές στις τιμές είναι ταυτισμένες με τον τρόπο εργασίας
των σούπερ μάρκετ και συμφωνεί με το διευρυμένο αλλά όχι ανεξέλεγκτο ωράριο,
που εξελίσσεται σε όργανο αθέμιτου ανταγωνισμού.ΕΡ.: Πώς αποφασίσατε να κάνετε
κατάστημα στα Σκόπια;

ΑΠ.: Απλώς συμφώνησα με την πρόταση του ανιψιού μου και συνεργάτη μου.

ΕΡ.: Δεν φοβάστε που ανοίξατε Τρίτη και 13;

ΑΠ.: Μου αρέσει να προκαλώ τις δεισιδαιμονίες.

ΕΡ.: Ήταν απλά επιχειρηματική κίνηση;

ΑΠ.: Κατά 50%, ναι.

ΕΡ.: Έτσι πρέπει να ασκείται η πολιτική;

ΑΠ.: Πρέπει να κυριαρχεί το εμπορικό κριτήριο.

ΕΡ.: Οι Σκοπιανοί, «είναι κεφάτοι - γυρίζουν απ' του Βερόπουλου»;

ΑΠ.: Όταν «πηγαίνουν» είναι κεφάτοι, ταλαιπωρούνται όταν «μπαίνουν», αλλά
«βγαίνουν» ικανοποιημένοι.

ΕΡ.: Πόσους από αυτούς υπολογίζετε να κάνετε πελάτες;

ΑΠ.: Σχεδόν όλη την περιοχή γύρω από το κατάστημα και επιλεκτικά απ' όλη την
πόλη των Σκοπίων.

ΕΡ.: Το διαφημιστικό μότο: «Ακλόνητες οι θέσεις Βερόπουλου για τα
Ελληνοτουρκικά», δείχνει ανησυχία;

ΑΠ.: Διαφημιστικό παιχνίδι. Σημαίνει ότι όπως η Ελλάδα είναι ακλόνητη στις
θέσεις της στα Ελληνοτουρκικά, το ίδιο ακλόνητες και σταθερές προς τον
καταναλωτή είναι οι τιμές μας.

ΕΡ.: Ποια θα είναι η αναλογία ελληνικών και ξένων προϊόντων;

ΑΠ.: Είναι νωρίς για να εκτιμήσουμε τα ποσοστά σήμερα.

ΕΡ.: Θα εμπορεύεστε και ντόπια προϊόντα;

ΑΠ.: Θα ήταν περίεργο εάν αυτό δεν συνέβαινε ήδη.

ΕΡ.: Πόσοι Σκοπιανοί θα εργαστούν στο κατάστημα;

ΑΠ.: Όλοι, πλην τριών στελεχών που προέρχονται από την Ελλάδα.

ΕΡ.: Τι έκταση καταλαμβάνει;

ΑΠ.: Το σύνολο είναι 2.000 τετραγωνικά μέτρα.

ΕΡ.: Θα ακολουθήσετε ειδική πολιτική τιμών για το κατάστημα αυτό;

ΑΠ.: Ήδη αυτό συμβαίνει.

ΕΡ.: Σχεδιάζετε και νέα επέκταση στο εξωτερικό;

ΑΠ.: Όταν χρειαστεί ναι, αλλά αυτό σήμερα μάς είναι άγνωστο.

ΕΡ.: Οι ελληνικές αλυσίδες κινδυνεύουν από τις ξένες επιχειρήσεις;

ΑΠ.: Κινδυνεύουν κυρίως από τον εαυτό τους.

ΕΡ.: Πώς αντιμετωπίζουν τον ξένο ανταγωνισμό;

ΑΠ.: Με καλή πίστη, εάν δεν συμβαίνει να είναι αθέμιτος.

ΕΡ.: Πόσα χρόνια ζωής συμπληρώνει η επιχείρηση Βερόπουλος;

ΑΠ.: Δεν μπορώ να υπολογίσω ακριβώς, αλλά θυμάμαι τον πατέρα μου, που μιλούσε
για τον παππού του στη Σμύρνη της Μ. Ασίας.

ΕΡ.: Ποιο ήταν το πρώτο σας κατάστημα;

ΑΠ.: Στο Περιστέρι, το 1973.

ΕΡ.: Πόσα καταστήματα διαθέτει η επιχείρηση;

ΑΠ.: Φθάσαμε αισίως τα 137.

ΕΡ.: Ποιο είναι το μυστικό της επιτυχίας;

ΑΠ.: Για επιτυχία δεν μπορεί να μιλήσει κανείς ποτέ. Πρέπει κάθε μέρα να
προετοιμάζεις το βήμα της επόμενης μέρας.

ΕΡ.: Πόσα χρόνια είστε πρόεδρος του Συλλόγου Επιχειρήσεων Σούπερ Μάρκετ;

ΑΠ.: Συμβαίνει να είμαι 21 χρόνια.

ΕΡ.: Διαφωνείτε συχνά με τους συναδέλφους σας επιχειρηματίες;

ΑΠ.: Οι τυχόν εμπορικές συγκρούσεις αντιμετωπίζονται συνήθως με σεβασμό και
καλή πίστη.

ΕΡ.: Είστε υπέρ ή κατά των προσφορών;

ΑΠ.: Οι προσφορές είναι ταυτισμένες με τον τρόπο εργασίας των σούπερ μάρκετ.

ΕΡ.: Συμφωνείτε ή διαφωνείτε με το διευρυμένο ωράριο λειτουργίας;

ΑΠ.: Συμφωνώ με το διευρυμένο ωράριο λειτουργίας, αλλά όχι το ανεξέλεγκτο.

ΕΡ.: Πόσοι υπάλληλοι απασχολούνται συνολικά στην επιχείρηση;

ΑΠ.: Περισσότεροι από 5.000.

ΕΡ.: Τι συμβουλεύετε έναν νέο υπάλληλο;

ΑΠ.: Δεν συμβουλεύω ποτέ. Απλά, ο τρόπος που σκέφτεται και ενεργεί, με βοηθά
να σχηματίσω γνώμη για την προσωπικότητά του.

ΕΡ.: Τι συμβουλεύετε έναν νέο επιχειρηματία;

ΑΠ.: Να έχει σταθερούς στόχους.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15845N161</ED>
<ID>
ID:169247

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N16&aa=1</URL></REF>


Article

<CATEGORY>vin06</CATEGORY>

 <H5>ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ ΑΦΑΙΡΕΙ ΑΥΤΟ ΤΟ ΔΙΚΑΙΩΜΑ ΑΠΟ ΤΟΥΣ ΝΟΜΑΡΧΕΣ
</H5><H2>Τους όρους δόμησης καθορίζει η Πολιτεία
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

«Φρένο» στην επέκταση πολεοδομικών σχεδίων σε εκατοντάδες κοινότητες της
χώρας βάζει το Συμβούλιο της Επικρατείας, καθώς αφαιρεί από τους νομάρχες τη
δυνατότητα να καθορίζουν τους όρους δόμησης ή να τροποποιούν τα πολεοδομικά
σχέδια σε οικισμούς κάτω των 2.000 κατοίκων.

Η ΣΥΓΚΕΚΡΙΜΕΝΗ αρμοδιότητα έχει παραχωρηθεί στους νομάρχες από το 1985 και
αφαιρείται από το ΣτΕ (Ε' τμήμα) ως αντισυνταγματική. Με αποτέλεσμα να
καθυστερήσει σημαντικά η επέκταση του σχεδίου σε όσες κοινότητες είχε
ξεκινήσει η σχετική διαδικασία, αφού πλέον την κατάρτιση του σχεδίου και τον
καθορισμό των όρων δόμησης και γι' αυτές τις περιοχές θα πρέπει να αναλάβει η
κρατική διοίκηση.

Το Ανώτατο Διοικητικό Δικαστήριο έκρινε ότι το ζήτημα της πολεοδόμησης δεν
μπορεί να μπει σε «πληθυσμιακή κλίμακα». Και οι νομάρχες απέκτησαν την επίμαχη
αρμοδιότητα κατά παράβαση του Συντάγματος γιατί «η επέκταση, έγκριση κ.ά.
σχεδίων ακόμη και των οικισμών έως 2.000 κατοίκων (καθώς και ο καθορισμός των
όρων δόμησής των) αποτελεί θέμα μείζονος σημασίας και υπερβαίνει το τοπικό
ενδιαφέρον, αφού συνδέεται με τη συνταγματική επιταγή για την προστασία του
φυσικού και πολιτιστικού περιβάλλοντος...». Σύμφωνα με την απόφαση του ΣτΕ, σε
κάθε περίπτωση επέκτασης του σχεδίου μιας περιοχής ­ ανεξάρτητα από τον
πληθυσμό της ­ θα πρέπει η κρατική διοίκηση με σχετικά προεδρικά διατάγματα να
καθορίζει τις όποιες αλλαγές και τους όρους δόμησης. Κι επιβάλλεται αυτό γιατί
και στους μικρούς οικισμούς η επέκταση του σχεδίου ή η αλλαγή των όρων δόμησης
μπορεί να οδηγήσει σε ανεπίτρεπτη αλλοίωση της φυσιογνωμίας τους, πολύ
περισσότερο όταν βρίσκονται σε περιοχές με αρχαιολογική και ιστορική αξία,
βιοτόπους κ.ά.

Το Ανώτατο Δικαστήριο τονίζει, εξάλλου, ότι αποτελεί θέμα γενικότερης σημασίας
και όχι τοπικού ενδιαφέροντος ο οικιστικός έλεγχος στις παραθεριστικές -
τουριστικές κοινότητες και η επίδραση που μπορεί να έχει στις στις ακτές τους
η επέκταση του πολεοδομικού σχεδίου. Για τις ακτές, μάλιστα, το ΣτΕ με σειρά
αποφάσεών του έχει κρίνει ότι είναι αναγκαία η ανάπτυξή τους με βάση
χωροταξικό και πολεοδομικό σχεδιασμό ευρύτερης κλίμακας.

Με την απόφαση του ΣτΕ επικυρώνεται σειρά πράξεων του υπουργείου Πολιτισμού,
το οποίο είχε επιβάλλει αυστηρούς περιορισμούς ή είχε απαγορεύσει εντελώς τη
δόμηση σε αρκετές περιοχές (κυρίως νησιών). Για τις ίδιες περιοχές είχαν
εκδοθεί αντίθετες νομαρχιακές πράξεις που επέτρεπαν τη δόμηση με άλλους όρους
και προϋποθέσεις και η αντιδικία κατέληξε υπέρ της κρατικής διοίκησης.
Σημειώνεται ότι η επίμαχη αρμοδιότητα αφαιρείται από τους νομάρχες, ανεξάρτητα
από την απόφαση που θα λάβει προσεχώς η Ολομέλεια του ΣτΕ για το ζήτημα της
συνταγματικότητας ή μη της παραχώρησης αρμοδιοτήτων από την κρατική διοίκηση
στους αιρετούς νομάρχες (ύστερα από τη θέσπιση της Δευτεροβάθμιας Τοπικής
Αυτοδιοίκησης). Γιατί κι αν ακόμη η Ολομέλεια δεχθεί πως μπορούν οι αιρετοί
νομάρχες να έχουν αρμοδιότητες επί ζητημάτων που ανήκουν στον αποκλειστικό
έλεγχο της κρατικής διοίκησης, όπως είναι και τα πολεοδομικά ζητήματα, τότε θα
διατηρήσουν μόνον ένα τμήμα των εξουσιών που έχουν σήμερα (για παράδειγμα,
οικοδομικές άδειες), αλλά δεν θα έχουν το δικαίωμα να επεκτείνουν πολεοδομικά
σχέδια ή να καθορίζουν όρους δόμησης.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15845N171</ED>
<ID>
ID:169249

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N17&aa=1</URL></REF>


Article

<CATEGORY>vin06</CATEGORY>

 <H2>Πούλησαν πλαστά χαρτονομίσματα σε αστυνομικό
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΠΡΟΣ ΚΑΘΕ κατεύθυνση συνεχίζονται οι έρευνες της Ασφάλειας Κατερίνης για την
εξάρθρωση του κυκλώματος που διακινεί στην Ελλάδα πλαστά δολάρια ΗΠΑ. Προχθές,
στην Κατερίνη, συνελήφθησαν τρία άτομα ­ ενώ αναζητείται ο φερόμενος ως
εγκέφαλος του κυκλώματος ­ στην κατοχή των οποίων βρέθηκαν 37.300 πλαστά
χαρτονομίσματα των εκατό δολαρίων.

Στην περιοχή του ΚΤΕΛ Πιερίας, αργά προχθές το βράδυ, οι δράστες επιχείρησαν
να πουλήσουν, έναντι 2.000.000 δρχ., 29.000 πλαστά εκατοδόλαρα σε αστυνομικό
που εμφανίσθηκε ως ενδιαφερόμενος αγοραστής.

Συνελήφθησαν ο 30χρονος έμπορος από την Αθήνα Χρήστος Λαδάς, ο 26χρονος
Ιωάννης Αυγερινός, άεργος, από την Αθήνα, και ο Ρουμάνος Λεονίντα Σίντου, 41
χρόνων. Διέφυγε τη σύλληψη και αναζητείται ο Σεραφείμ Γιαβρής, 41 χρόνων,
έμπορος από την Αθήνα, που θεωρείται ο εγκέφαλος του κυκλώματος.

Στο αυτοκίνητο του Σεραφείμ Γιαβρή βρέθηκαν, κατά τη διάρκεια της έρευνας,
άλλα 8.300 πλαστά χαρτονομίσματα των εκατό δολαρίων. Συνολικά, κατασχέθηκαν
37.300 πλαστά εκατοδόλαρα, που στάλθηκαν για εξέταση στις αρμόδιες υπηρεσίες
στην Αθήνα.

Όπως προέκυψε από την προανάκριση, τα πλαστά χαρτονομίσματα οι δράστες τα
προμηθεύτηκαν από την Ιταλία, όπου και πιθανόν «κατασκευάστηκαν» σε παράνομα εργαστήρια.

«Έγινε "καλή δουλειά", αφού πολύ δύσκολα διακρίνει κάποιος την πλαστότητα των
χαρτονομισμάτων», είπε στα «ΝΕΑ» ανώτερος αξιωματικός της Αστυνομικής
Διεύθυνσης Πιερίας.

Οι έρευνες συνεχίζονται προς κάθε κατεύθυνση για τον εντοπισμό και άλλων
ατόμων, ημεδαπών ή αλλοδαπών, που ενέχονται στο κύκλωμα διακίνησης των πλαστών
χαρτονομισμάτων στη χώρα μας. Οι συλληφθέντες, με τη δικογραφία που
σχηματίσθηκε εις βάρος τους, οδηγήθηκαν στον εισαγγελέα, από τον οποίο ζήτησαν
και πήραν τη νόμιμη προθεσμία για απολογηθούν στον ανακριτή.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15845N172</ED>
<ID>
ID:169250

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N17&aa=2</URL></REF>


Article

<CATEGORY>vin02</CATEGORY>

 <H5>Μη μαλώνετε έναν τοίχο που μιλάει
</H5><H2>Σε πρώτο ενικό
</H2>
<AUTHOR>ΛΙΝΑ ΑΛΕΞΙΟΥ</AUTHOR>

«ΩΡΑΙΟΣ τοίχος για γράψιμο!», ήταν η διαπίστωση του ανυπόγραφου γκράφιτι που
με είχε βάλει σε σκέψεις. Ο τοίχος, φρεσκοβαμμένης πολυκατοικίας στο κέντρο,
πράγματι ξεχώριζε με τη λευκότητά του ανάμεσα στα γκρίζα, από την αιθάλη του
δρόμου, γειτονικά κτίρια. Προκλητικά τραβούσε το μάτι. Και η φράση που τον
«λέρωνε» έμοιαζε με ασυγκράτητο κομπλιμέντο.

Ούτε λόγος πως θυμώνω με την αναίτια ρύπανση κτιρίων και δημόσιων χώρων ­
ιδίως με εκείνα τα συνθήματα που διαλαλούν την κομματική αφοσίωση, τον
«πατριωτισμό» ή την καταδίκη των «αντιφρο-νούντων». Όπως θυμώνω και με την
εγγραφή στα επαρχιακά οδοστρώματα των ονομάτων υποψηφίων βουλευτών ή το
«φύτεμα» ­ στα καλά καθούμενα ­ πελώριων διαφημίσεων στα πέριξ εθνικών οδών.
Και με στενοχωρεί που το κτίριο της Νομικής, της Σχολής «μου», στη Σόλωνος,
αποπνέει εγκατάλειψη και βρωμιά, ωσάν να πρόκειται για αχούρι. Αλλά μακράν
εμού η υποκριτική ευπρέπεια που δεν αφήνει περιθώρια στην πηγαία «αταξία» να εκφρασθεί.

Χάζευα τη φράση «ωραίος τοίχος για γράψιμο», όπως έχω χαζέψει και άλλες με
λεπτό σαρκασμό και ανατρεπτική φαντασία ­ σημάδια ζωντάνιας σε αυτή την πόλη
με το έλλειμμα οξυγόνου και το περίσσευμα βλαχομπαρόκ «παρεμβάσεων
αναβάθμισης». Και τελικά, όπως αυστηρά μου επεσήμανε ένας φίλος, πρέπει να
αποφασίσω αν θέλω την πόλη που ζω καθαρή ή αν μου αρέσει να βλέπω τους τοίχους
γραμμένους. Και κατάλαβα πόσο δύσκολο είναι να πείσεις πως μια καθαρή πόλη
έχει δικαίωμα να είναι ζωντανή και πως ένας τοίχος με γκράφιτι είναι μικρότερο
κακό από την καθαρή έλλειψη επικοινωνίας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15845N173</ED>
<ID>
ID:169251

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N17&aa=3</URL></REF>


Article

<CATEGORY>vin06</CATEGORY>

 <H5>Η ΤΡΑΓΙΚΗ ΟΙΚΟΓΕΝΕΙΑ ΠΡΟΤΙΜΗΣΕ ΝΑ ΜΕΙΝΕΙ ΜΕ ΤΙΣ ΨΕΥΔΑΙΣΘΗΣΕΙΣ Σ' ΕΝΑΝ ΨΕΥΤΙΚΟ
ΚΟΣΜΟ ΜΕ ΣΚΗΝΙΚΟ ΠΕΡΑ ΑΠΟ ΚΑΘΕ ΛΟΓΙΚΗ
</H5><H2>Έζησαν δέκα μέρες με το νεκρό παιδί τους
</H2>
<AUTHOR>ΛΙΑ ΝΕΣΦΥΓΕ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 33102 BYTES)
</AUTHOR>

Η μυρωδιά του θανάτου, ανακατεμένη με μυρωδιές από βότανα και λιβάνια, είχε
«πνίξει» το τελευταίο δεκαήμερο την πολυκατοικία στην οδό Ατρειδών 17, στο
Παγκράτι. Από το διαμέρισμα του πρώτου ορόφου ακούγονταν συνεχώς οι ήχοι του
πιάνου. Μια μελωδία θανάτου και απελπισίας, για τους τραγικούς γονείς και τη
μεγαλύτερη αδελφή του 17χρονου παλικαριού που «έσβησε» χτυπημένο από καρκίνο.

ΠΕΡΙΣΣΟΤΕΡΟ από δέκα ημέρες οι γονείς του 17χρονου Νίκου Δημητριάδη,
Αλέξανδρος και Στέλλα, και η 19χρονη κόρη τους, Μαρίνα, ζούσαν δίπλα στον
θάνατο. Ο 17χρονος γιος της οικογένειας κοιτόταν νεκρός στο κρεβάτι του και
μέρα με τη μέρα το σώμα του σάπιζε. Οι τραγικοί γονείς και η αδελφή του δεν
θέλησαν να αποδεχθούν πως ο Νίκος είχε φύγει για πάντα. Δεν μπορούσαν να
πιστέψουν ότι όλα είχαν τελειώσει, ότι ο αγώνας που έδωσαν δυόμισι χρόνια με
την αρρώστια ήταν μάταιος. Ότι δεν υπήρχε πια καμία ελπίδα για το 17χρονο
παλικάρι τους που υπεραγαπούσαν.

Η απελπισία τους οδήγησε στην παράνοια. Η τραγική οικογένεια προτίμησε να
ζήσει περισσότερο από δέκα μέρες με τις ψευδαισθήσεις, σ' έναν ψεύτικο, νοσηρό
κόσμο, δημιουργώντας ένα σκηνικό πέρα από κάθε λογική. Όταν άφησε την
τελευταία του πνοή στο κρεβάτι του πριν από δέκα ημέρες ο 17χρονος γιος τους,
θέλησαν να πιστέψουν ότι είχε πέσει σε κώμα και ότι θα συνερχόταν. Του άφησαν
κανονικά τον ορό στο χέρι και με τα βότανα που τους είχε συστήσει ο
Φιλιππινέζος πρακτικός γιατρός προσπαθούσαν να του δώσουν πάλι πνοή.

ΣΤΟ ΠΙΑΝΟ

Να το επαναφέρουν πάλι στη ζωή. Η φλόγα στο καντηλάκι δίπλα στο κρεβάτι του
σιγόκαιγε, μαζί με τα αναμμένα κεριά και τις μυρωδιές από τα λιβάνια. Όλη την
ημέρα η αδελφή του και η μητέρα του τον συντρόφευαν με την αγαπημένη του
μουσική. Του έπαιζαν πιάνο. Ο Νίκος τους είχε κλίση στη μουσική, έπαιζε βιολί
και ήθελε να ακούει τα αγαπημένα του κομμάτια. Έκλεισαν τα μάτια στην τραγική
αλήθεια, ακόμα και όταν η φοβερή δυσοσμία είχε αρχίσει να «πνίγει» το δωμάτιο
και στη συνέχεια να απλώνεται σε όλη την πολυκατοικία. Με αρωματικά βότανα
προσπαθούσαν να «καλύψουν» την τραγική πραγματικότητα.

Η πρωτοφανής αυτή ιστορία της οικογένειας Δημητριάδη, που εκτυλισσόταν εδώ και
δέκα ημέρες, αποκαλύφθηκε χθες το μεσημέρι.

Η διαχειρίστρια της πολυκατοικίας Πανταλίνα Σπανοπούλου μαζί με άλλον έναν
ένοικο, τον κ. Σ. Μπεκατώρο, πήγαν χθες το μεσημέρι στο Αστυνομικό Τμήμα και
κατήγγειλαν ότι κάτι ύποπτο συνέβαινε επειδή το τελευταίο δεκαήμερο μια φοβερή
δυσοσμία αναδυόταν από το διαμέρισμα και έκανε την κατάσταση αφόρητη σε όλη
την πολυκατοικία, της οδού Ατρειδών 17.

Κατόπιν εισαγγελικής παραγγελίας, αστυνομικοί πήγαν χθες το μεσημέρι στο
διαμέρισμα για έλεγχο. Όταν μπήκαν στο σπίτι το θέαμα που αντίκρυσαν ήταν
φρικιαστικό. Βρήκαν σε κατάσταση προχωρημένης σήψης το πτώμα του 17χρονου
αγοριού. Στο χέρι του υπήρχε ακόμα ο ορός, ενώ το σώμα του ήταν σκεπασμένο με
μια τέντα.

ΕΚΠΛΗΚΤΟΣ Ο ΙΑΤΡΟΔΙΚΑΣΤΗΣ

Κλήθηκε αμέσως ο ιατροδικαστής κ. Μανώλης Νόνας, ο οποίος δεν μπόρεσε να
κρύψει την έκπληξή του όταν αντίκρυσε το μακάβριο θέαμα. «Είναι κάτι το
πρωτόγνωρο. Στα τριάντα χρόνια καριέρας έχουν δει πολλά τα μάτια μου. Τέτοιο
ιδιόρρυθμο περιστατικό δεν έχω ξαναδεί. Είναι κάτι το πρωτόγνωρο. Υπολογίζω
ότι ο 17χρονος πέθανε πριν από ένα, τουλάχιστον, δεκαήμερο. Το πτώμα του είναι
σε προχωρημένη σήψη...». Αυτό που εντυπωσίασε περισσότερο τον ιατροδικαστή
ήταν ο τρόπος με τον οποίο αντέδρασε η μητέρα του 17χρονου.

Η ΜΗΤΕΡΑ ΠΙΣΤΕΥΕ ΟΤΙ ΖΟΥΣΕ

«Είχε μια φυσικότητα στις αντιδράσεις της. Δεν έδειχνε να έχει
συνειδητοποιήσει την κατάσταση. Μου είπε ότι το παιδί είχε πέσει σε κώμα. Χθες
όταν είδε, όπως είπε, ότι ο ορός που του είχε βάλει δεν "τραβούσε", κατάλαβε
ότι το παιδί της ήταν νεκρό... Προσπάθησα να της εξηγήσω ότι το πτώμα είναι σε
προχωρημένη σήψη και ότι αποκλείεται το παιδί να πέθανε χθες. Έδειχνε σαν να
μην με πίστευε, σαν να μην παραδεχόταν τι της έλεγα...». Οι γονείς και η
19χρονη κόρη τους οδηγήθηκαν στο Αστυνομικό Τμήμα Παγκρατίου και αφού έδωσαν
κατάθεση απεχώρησαν. Για να αποφύγουν τη δημοσιότητα δεν επέστρεψαν στο σπίτι
τους αλλά προφανώς κατέφυγαν σε συγγενικό τους σπίτι. Οι αξιωματικοί του
Τμήματος Παγκρατίου έχουν εντολή να σχηματίσουν δικογραφία και να την
αποστείλουν στον εισαγγελέα προκειμένου να ασκήσει δίωξη.

Ανάστατοι ήταν χθες οι ένοικοι της πολυκατοικίας της οδού Ατρειδών 17. Κανείς
δεν μπορούσε να πιστέψει την ιστορία που εκτυλισσόταν τόσες ημέρες στο
διαμέρισμα του πρώτου ορόφου.

ΕΠΙΣΤΗΜΟΝΕΣ

Και οι δυο γονείς του 17χρονου είναι επιστήμονες, ενώ η 19χρονη αδελφή του
είναι φοιτήτρια στο πρώτο έτος της Βιολογίας.

Ο πατέρας του 17χρονου Αλέξανδρος Δημητριάδης είναι γεωλόγος και έχει δικό του
εργαστήριο όπου εργάζεται και η σύζυγός του. Όλη η οικογένεια αγαπάει πολύ τη
μουσική. Η μητέρα ήταν καθηγήτρια μουσικής και είχε μεταδώσει και στα παιδιά
της την αγάπη για τη μουσική.

ΠΡΩΤΟΣ ΜΑΘΗΤΗΣ

Ο 17χρονος Νίκος, ένα πανέξυπνο αγόρι, πρώτος μαθητής στο σχολείο του, όταν
τελείωσε το Δημοτικο πήγε σε μουσικό Γυμνάσιο. Έπαιζε βιολί και πιάνο. Ο
συνομήλικός του Δημήτρης Τζουβέλης αφηγείται: «Ήμασταν συμμαθητές στις δύο
τελευταίες τάξεις του Δημοτικού. Ήταν πρώτος μαθητής στην τάξη. Η μεγάλη του
αγάπη ήταν η μουσική. Είχε μεγάλη κλίση στη μουσική και μετά το Δημοτικό πήγε
σε μουσικό σχολείο στην Παλλήνη. Μικροί κάναμε πολλή παρέα. Είχα πάει και στο
σπίτι τους. Η μητέρα του ήταν πολύ ευγενική. Βέβαια ήταν πολύ κλειστοί
άνθρωποι και απέφευγαν να έχουν πολλές επαφές με γείτονες. Μα και ο μικρός
ήταν κλειστός χαρακτήρας. Τον είδα λίγο πριν από το Πάσχα στην πλατεία και δεν
μου είπε τίποτα για το πρόβλημά του. Το μόνο που ήξερα ήταν ότι είχε χτυπήσει
στο μπάσκετ και ότι του έκαναν φυσιοθεραπεία».

ΚΑΡΚΙΝΟΣ ΤΩΝ ΟΣΤΩΝ

Η αρρώστια «χτύπησε» τον Νίκο πριν από δυόμισι χρόνια. Καρκίνος των οστών,
είπαν οι γιατροί. Οι ελπίδες που έδωσαν στους τραγικούς γονείς ήταν ελάχιστες.
Οι γονείς του έτρεξαν παντού. Πήγαν το παιδί στο Λονδίνο. Απελπισμένοι
κατέφυγαν στη συνέχεια σε έναν πρακτικό γιατρό στις Φιλιππίνες, ο οποίος τους
συνέστησε κάποια θεραπεία. Τους είχε πει ότι το παιδί θα έπεφτε σε κώμα αλλά
ότι θα συνερχόταν.

Σε κανέναν από τη γειτονιά δεν είχαν εκμυστηρευθεί τον πόνο τους. Το παιδί
είχε αδυνατίσει και τους τελευταίους μήνες κυκλοφορούσε με πατερίτσες. Όμως
στους γείτονες οι γονείς έλεγαν ότι είχε χτυπήσει στο μπάσκετ όταν έπαιζε στην
ομάδα του Αρίωνα.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15845N181</ED>
<ID>
ID:169252

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N18&aa=1</URL></REF>


Article

<CATEGORY>vin06</CATEGORY>

 <H2>Από το Άργος στο αεροδρόμιο Ελληνικού η 13χρονη
</H2>
Η ΠΕΡΙΕΡΓΕΙΑ της για τη ζωή έξω από την πόλη όπου μεγάλωσε την έκανε να φύγει
από το σπίτι της. Λάτρις της περιπέτειας η 13αχρονη Σ.Σ., μαθήτρια της Α'
Γυμνασίου, βρέθηκε χθες στις 3 μ.μ, από άνδρες της ασφάλειας του αεροδρομίου,
να περιπλανιέται στο Δυτικό Αεροδρόμιο. Η μικρούλα είχε εξαφανιστεί το Σάββατο
το μεσημέρι από το Άργος, όπου κατοικεί με τους γονείς της. Σε τηλεφωνική
επικοινωνία που είχαν «ΤΑ ΝΕΑ» με την οικογένειά της, η μητέρα της τόνισε πως
ήταν η πρώτη φορά που η κόρη της έφυγε από το σπίτι και απέδωσε την ενέργειά
της στην περιέργεια που έχουν όλα τα παιδιά της ηλικίας της για την
περιπέτεια. Έπειτα από παράκληση των γονιών της μικρής, «ΤΑ ΝΕΑ» δεν
δημοσιεύουν τη φωτογραφία της παρά μόνο τα αρχικά του ονόματός της.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15845N182</ED>
<ID>
ID:169253

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N18&aa=2</URL></REF>


Article

<CATEGORY>vin06</CATEGORY>

 <H2>Και σύγκρουση αιωρόπτερων στις Πλαταιές!
</H2>
ΜΕ ΚΑΤΑΓΜΑΤΑ... γλίτωσαν δύο αιωροπτεριστές που συγκρούστηκαν, χθες το
απόγευμα, ενώ πετούσαν σε ύψος περίπου 50 μέτρων στην περιοχή Γουρνιώτες των
Πλαταιών Βοιωτίας. Πρόκειται για τον Θεοδόση Θεοδωρακόπουλο, 30 χρόνων,
κάτοικο Αγ. Παρασκευής (Χρυσ. Σμύρνης 28) και την Ιωάννα Ρομπόρη, 32 χρόνων,
κάτοικο Δροσιάς (Ελ. Βενιζέλου 2Α). Από την πτώση τους, σε θαμνώδη δύσβατη
περιοχή, έπαθαν κατάγματα στα χέρια και τα πόδια και μεταφέρθηκαν με
ελικόπτερο σε νοσοκομείο των Αθηνών. Σύμφωνα με τις πρώτες πληροφορίες τα
αιωρόπτερα συγκρούστηκαν πλαγίως τη στιγμή που οι αιωροπτεριστές
απομακρύνθηκαν από την «εξέδρα» και προσπαθούσαν να πετάξουν.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15845N183</ED>
<ID>
ID:169254

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N18&aa=3</URL></REF>


Article

<CATEGORY>vin06</CATEGORY>

 <H2>Ένα δράμα δίπλα στην πόρτα μας
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Η ΠΟΡΤΑ κλειστή. Διπλοκλειδωμένη, όπως πάντα τα δύο τελευταία χρόνια. Μόνο που
μέσα τώρα δεν υπάρχει ο Νικολάκης. Και οι δικοί του λείπουν. Αυτός που τους
κράταγε γύρω του έφυγε. Έφυγαν και αυτοί για να γλιτώσουν από τις τηλεοπτικές
κάμερες και τα μάτια των γειτόνων. Για να γλιτώσουν από τον εφιάλτη που έζησαν
στο μικρό δωμάτιο του παιδιού. Ο Νικολάκης, πρώην μπασκετμπολίστας, φίλος της
μουσικής και του σχολείου, πέθανε. Οι γονείς του μαζί με την αδελφή του
βούλιαξαν στη σιωπή. Δεν μίλησαν σε κανέναν. Δεν παραπονέθηκαν. Έδειχναν
ψύχραιμοι. Ακόμη και όταν οι γείτονες προσπάθησαν να τους μιλήσουν για μια
περίεργη μυρωδιά. «Δεν μου μυρίζει τίποτε. Δεν ξέρω τι μου λες». Μόλις πριν
από δύο ημέρες η μητέρα του παιδιού αρνήθηκε οτιδήποτε στη διαχειρίστρια κυρία
Πανταζίνα Σπανοπούλου..

ΔΕΝ ΕΔΩΣΑΝ ΠΟΤΕ ΕΞΗΓΗΣΗ

Και όταν χθες η Αστυνομία μπήκε στο διαμέρισμα της οικογένειας Δημητριάδη,
στην οδό Ατρειδών στο Παγκράτι, ο πατέρας του Νίκου περιορίστηκε να πει στην
κυρία Σπανοπούλου, τη διαχειρίστρια: «Μη μου μιλάς έτσι, εσύ δεν ξέρεις το
πρόβλημά μας». Και όντως στην πολυκατοικία και στη γειτονιά κανείς δεν γνώριζε
το πρόβλημα της οικογενείας. «Ήταν ευγενικοί άνθρωποι. Δεν ενοχλούσαν κανέναν.
Μόνο μια φορά ανέβηκαν και μου είπαν να μην ανοίγω το παράθυρο το πρωί γιατί
εκείνη την ώρα ηρεμεί το παιδί. Και άλλη μία, όταν ο εγγονός μου περπατούσε.
Και τότε μου είπαν ότι είχαν πρόβλημα με τον θόρυβο». Εξήγηση δεν έδωσαν ποτέ.
Όπως δεν έδωσαν ποτέ απάντηση στους γείτονες για το πώς είναι ο μικρός.

Και το παιδί δεν ήταν καλά τον τελευταίο καιρό. Μήνες είχαν να το δουν να
ανεβαίνει με πατερίτσες και τη βοήθεια των γονιών του τα σκαλιά της
πολυκατοικίας. «Ήταν χλωμό το παιδί. Το έβλεπες ότι έλιωνε. Έλιωνε και η μάνα
του μαζί», λέει η κυρία Σπυριδούλα Μοναστηριώτη που έχει ψιλικατζίδικο δίπλα
στην πολυκατοικία. Μάλιστα την περασμένη Πέμπτη η μητέρα του Νίκου, εμφανώς
ταλαιπωρημένη, πήγε και της ζήτησε Μπεταντίν. Βρέθηκε ένα μπουκάλι και από
τότε από το διαμέρισμα του πρώτου ορόφου δεν έβγαινε κανείς παρά μόνο μια
έντονη μυρωδιά.

Μια μυρωδιά που για περισσότερες από δέκα μέρες αναστάτωνε τους πάντες στην
περιοχή. 
ΔΕΝ ΑΝΤΕΧΑΝ

Στα διπλανά διαμερίσματα οι ένοικοι προσπαθούσαν με διάφορα φάρμακα να
αντέξουν τη δυσοσμία. Όμως, όσο περνούσαν οι μέρες, τόσο γινόταν αφόρητη.
«Έφυγα από το δωμάτιό μου. Δεν μπορούσες να αναπνεύσεις. Έψαχνα παντού. Νόμισα
ότι κάποια γάτα είχε ψοφήσει. Δεν έβρισκα τίποτε. Μάλιστα όταν είδα τη μάνα
του παιδιού μου είπε ότι δεν της μύριζε κάτι. Από κάποια στιγμή και μετά, και
επειδή είχα ακούσει ότι το παιδί ήταν άρρωστο, ήμουν σίγουρη ότι η μυρωδιά
ερχόταν από το διαμέρισμά τους. Έτσι, χθες το πρωί πήγαν στον εισαγγελέα. Ήρθε
ο αστυνομικός. Δεν μας άφησαν να μπούμε. Ήρθαν και άλλοι αστυνομικοί. Έτσι
αποκαλύφτηκε για μένα ένα δράμα δίπλα στην πόρτα μας», λέει η κυρία Σπανοπούλου..

Το δράμα η οικογένεια Δημητριάδη το ζούσε μόνη της τα τελευταία τρία χρόνια.
«Δεν μιλούσαν πολύ. Το μόνο που εγώ είχα παρακολουθήσει ήταν ότι κλείδωναν
πολλές φορές την πόρτα. Τι να πω; Δεν ήθελαν μάλλον να δει κάποιος το πρόβλημά
τους», λέει η 16χρονη Σούλα που μένει δίπλα. Και όντως, το πρόβλημα του Νίκου
προσπάθησαν να το κρατήσουν μεταξύ τους. Δεν δεχόταν επισκέπτες. Και πώς να
δεχτούν; Ένα παλικάρι ζωντανό, αθλητής, με ιδιαίτερη κλίση στην μουσική και
στο διάβασμα έλιωνε μέρα με τη μέρα. Και όταν έφυγε, οι δικοί του τον στόλισαν
και έμειναν πάνω του να παλεύουν να τον κρατήσουν όσο γινόταν κοντά τους.
Πήραν λουλούδια. Άναψαν κεριά. Πήραν διάφορα φάρμακα για να τον συντηρήσουν...
Η αδελφή, μέσα στο μοιρολόι, καθόταν στο πιάνο και έπαιζε τα αγαπημένα του
κομμάτια. Οι γονείς του πήγαιναν στη δουλειά. Έλεγαν «καλημέρα» όπως πάντα.
Μόνο που φαίνονταν ανήσυχοι. Εκ των υστέρων έγινε γνωστό ότι είχαν «ανοιχτή
γραμμή» με γιατρούς στην Αγγλία, στις Φιλιππίνες, στην Κύπρο. Τι ήθελαν; Να
τον κρατήσουν κοντά τους. Σαν να μη συμβαίνει τίποτε. Δεν κατάφεραν όμως να
κρατήσουν το μυστικό τους. Δεν μπορούσαν. Δεν θα ξεχάσουν όμως τον Νίκο, όπως
και οι γείτονες δεν πρόκειται να ξεχάσουν το δράμα που παιζόταν τα τελευταία
τρία χρόνια δίπλα στην πόρτα τους...

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15845N191</ED>
<ID>
ID:169255

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N19&aa=1</URL></REF>


Article

<CATEGORY>vin06</CATEGORY>

 <H5>ΑΥΣΤΗΡΟΙ ΟΙ ΕΛΕΓΧΟΙ, ΑΛΛΑ Ο ΚΑΝΟΝΙΣΜΟΣ ΠΑΡΑΒΙΑΖΕΤΑΙ
</H5><H2>Αλαλούμ με τις άδειες τζετ-σκι
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Στην παραλία του Σχοινιά είχε δημιουργηθεί το αδιαχώρητο.

Ο υδράργυρος είχε ανέβει για τα καλά και ο νεαρός σκέφτηκε ότι θα ήταν πολύ...
δροσιστική μια βόλτα με τζετ-σκι. «Παρακαλώ, θα ήθελα να νοικιάσω ένα
τζετ-σκι», λέει στην υπεύθυνη της σχολής ενοικιάσεως θαλάσσιων μέσων αναψυχής.
«Πολύ ευχαρίστως», απαντάει εκείνη. «Άδεια ταχύπλοου έχετε;». Η απάντηση του
νεαρού ήταν αρνητική, το ίδιο όμως και η θέση της υπευθύνου. «Λυπάμαι, χωρίς
άδεια ταχύπλοου δεν γίνεται...».

ΟΜΩΣ νοτιότερα, στον Αστέρα της Βουλιαγμένης, ο ιδιοκτήτης της εκεί σχολής και
δήμαρχος της περιοχής κ. Γρηγόρης Κασιδόκωστας είναι ξεκάθαρος. «Δεν είναι
δυνατόν να ζητάς από τον τουρίστα που έρχεται στο ξενοδοχείο για τις διακοπές
του άδεια ταχύπλοου για να κάνει τζετ-σκι», λέει. 
«Το ταχύπλοο δεν έχει καμία σχέση με το τζετ-σκι και αναρωτιέμαι γιατί αυτοί
που συντάσσουν τους κανονισμούς δεν το καταλαβαίνουν... Προσωπικά δεν ζητάω
άδεια ταχύπλοου ούτε από τους Έλληνες λουομένους που ζητούν να νοικιάσουν
τζετ-σκι». Και για τα πρόστιμα που είναι ιδιαίτερα αυστηρά και κυμαίνονται από
500.000 δραχμές έως 5 εκατομμύρια έχει τη δική του απάντηση: «Υπάρχουν και τα δικαστήρια».

ΣΤΗΝ ΑΤΤΙΚΗ

Φαίνεται πως σε ό,τι αφορά το τζετ-σκι στις παραλίες επικρατεί αλαλούμ. Στα
χαρτιά τουλάχιστον το υπουργείο Εμπορικής Ναυτιλίας έχει συντάξει από πέρυσι
έναν Κανονισμό Λιμένος που αφορά την κυκλοφορία των τζετ-σκι και τις
υποχρεώσεις των εκμισθωτών θαλάσσιων μέσων αναψυχής. Και είναι αλήθεια ότι οι
έλεγχοι, ειδικά στην Αττική, είναι ιδιαίτερα αυστηροί. Βέβαια είναι κοινό
μυστικό ότι κυρίως στα τουριστικά νησιά οι νόμοι παραβιάζονται πολύ συχνά,
προς όφελος του εύκολου κέρδους.

ΣΕ ΚΡΗΤΗ-ΡΟΔΟ

Χαρακτηριστικό είναι ότι το Λιμεναρχείο Ηρακλείου απέρριψε εφέτος όλες τις
αιτήσεις που υποβλήθηκαν. Τα τελευταία δύο χρόνια έχουν χορηγηθεί 11 άδειες
εκμίσθωσης τζετ-σκι στα βόρεια παράλια της Κρήτης και εφέτος ανανεώθηκαν μόνο
τέσσερις, ενώ στη Ρόδο από τις έξι αιτήσεις που υποβλήθηκαν εγκρίθηκαν οι
τρεις. Πέρυσι, σύμφωνα με στοιχεία από το υπουργείο Εμπορικής Ναυτιλίας,
έγιναν 188 παραβάσεις εκμισθωτών και επιβλήθηκαν πρόστιμα ύψους 12.490.000 δραχμών.

ΕΠΙΚΙΝΔΥΝΟ ΣΥΣΤΗΜΑ

Όμως υπάρχει και μια άλλη πτυχή. Ο πρώην πρωταθλητής τζετ-σκι κ. Χρήστος
Βασιλειάδης κρούει τον κώδωνα του κίνδυνου για μερικές διατάξεις του Νέου
Κανονισμού Λιμένος υποστηρίζοντας ότι είναι επικίνδυνες για την ανθρώπινη ζωή!

Για παράδειγμα, ο κανονισμός προβλέπει τα εκμισθωμένα τζετ-σκι να είναι
εφοδιασμένα με σύστημα αυτόματης σβέσης (control Panel). 
«Αυτό το σύστημα είναι πολύ επικίνδυνο διότι όταν σβήσεις το σκάφος από τη
στεριά αυτό δεν στρίβει ούτε αριστερά ούτε δεξιά και πηγαίνει ευθεία, με
αποτέλεσμα να υπάρχει κίνδυνος τραυματισμού», εξηγεί ο κ. Βασιλειάδης.
«Μάλιστα αν το σβήσεις πάνω στη στροφή ο αναβάτης έχει φύγει από το τζετ-σκι». 
Την ίδια άποψη έχει και ο κ. Κασιδόκωστας. «Εμείς το έχουμε τοποθετήσει για
λόγους τυπικούς, αλλά πολλές φορές λέω στους υπαλλήλους να μην το θέτουν σε
λειτουργία διότι είναι επικίνδυνο», λέει. 
«Φαντάσου κάποιον να θέλει να αποφύγει ένα άλλο τζετ-σκι με ταχύτητα και να
θέσει το σκάφος εκτός λειτουργίας. Θα πέσει πάνω στο άλλο τζετ-σκι». 
ΟΡΟΘΕΤΗΣΗ ΑΚΤΩΝ

Για τον κ. Κασιδόκωστα όλα τα προβλήματα θα είχαν λυθεί εάν ο κάθε δήμος έβαζε
μπαλόνια στη θάλασσα και οροθετούσε τη θέση των κολυμβητών. Και βέβαια το
παράπονο όλων που ασχολούνται με το μηχανοκίνητο αυτό σπορ είναι ότι δεν έχει
οριστεί από το ΥΕΝ μια παραλία όπου θα μπορούν ανενόχλητοι μακριά από τους
λουομένους να κάνουν τζετ-σκι. Επίσης κατά τη γνώμη όσων μας μίλησαν σ' αυτό
το ρεπορτάζ, είναι ανακόλουθο να ζητάς άδεια ταχύπλοου για το τζετ-σκι τη
στιγμή που ο καθένας μπορεί να αγοράσει ένα τέτοιο σκάφος πληρώνοντας από 2
έως 3,5 εκατομμύρια δραχμές χωρίς κανένας πωλητής να του ζητήσει το παραμικρό
χαρτί. 
(Βέβαια, ο αντίλογος εδώ είναι ότι και στις εκθέσεις αυτοκινήτων ή μοτυσκλετών
δεν σου ζητούν δίπλωμα οδήγησης για να σου πουλήσουν το τετράτροχο ή το
δίτροχο όχημα...) «Το ταχύπλοο δεν έχει καμία σχέση με το τζετ-σκι»,
υποστηρίζει ο κ. Δημήτρης Περγάνης, που διατηρεί σχολή εκμίσθωσης στην παραλία
του Σχοινιά. «Εμείς για λόγους τυπικούς ζητάμε, όμως στην πράξη είναι σαν να
έχει κάποιος δίπλωμα αυτοκινήτου και να του επιτρέπεις με αυτό να οδηγήσει
μηχανή μεγάλου κυβισμού».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15845N201</ED>
<ID>
ID:169256

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N20&aa=1</URL></REF>


Article

<CATEGORY>vin06</CATEGORY>

 <H2>Αυτόματη σβέση, απόσταση 500 μ από την ακτή και άδεια χειριστή
</H2>
ΣΥΜΦΩΝΑ ΜΕ τον Κανονισμό Λιμένος ­ που στα χαρτιά τουλάχιστον ετέθη πέρυσι σε
λειτουργία ­ όλοι οι εκμισθωτές, όπως προαναφέρθηκε, είναι υποχρεωμένοι μεταξύ
άλλων να εφοδιαστούν με το σύστημα αυτόματης σβέσης.

Όμως μέχρι στιγμής ελάχιστοι είναι αυτοί που το έχουν τοποθετήσει.

* Επίσης είναι απαραίτητος ο επακριβής καθορισμός των θαλασσίων περιοχών
κίνησης και κυκλοφορίας των τζετ-σκι, με την αναγραφή τους στις χορηγούμενες
άδειες εκμίσθωσης, έτσι ώστε να υπάρχει δυνατότητα οπτικής επαφής και ελέγχου
εκμισθωτή - μισθωτή.

*Απαγορεύεται χορήγηση αδειών εκμίσθωσης για περισσότερα από 5 τζετ-σκι ανά εκμισθωτή.

* Απαγορεύεται η κυκλοφορία τους σε απόσταση 500 μέτρων από την πλησιέστερη
ηπειρωτική ή νησιωτική ακτή και σε καμία περίπτωση σε απόσταση μικρότερη των
200 μέτρων από το σημείο στο οποίο φθάνουν κολυμπώντας οι λουόμενοι. Η άλλη
πλευρά υποστηρίζει ότι δεν διευκρινίζεται πώς θα οριστεί αυτό το σημείο και θα
πρέπει να οριστούν μερικές παραλίες όπου θα μπορούν να κάνουν ανενόχλητοι τζετ-σκι.

* Καθιερώνεται νέα άδεια χειριστή θαλασσίου μοτοποδηλάτου. Δικαίωμα να
χειρίζονται τζετ-σκι έχουν οι κάτοχοι αδειών χειριστή ταχύπλοου ή αδειών
τζετ-σκι. Τέτοια άδεια όμως ένα χρόνο μετά δεν υπάρχει, αφού όπως λένε από το
Κεντρικό Λιμεναρχείο Πειραιά οι σχολές δεν διαθέτουν τζετ-σκι. Και η ένσταση
από τους επαγγελματίες έγκειται στο γεγονός ότι δεν έχει καμία σχέση το
ταχύπλοο με το τζετ-σκι.

* Τα εκμισθωμένα τζετ-σκι θα πρέπει ξεκινούν είτε από πλωτή εξέδρα
τοποθετημένη σε απόσταση 300 μέτρων από την ακτή, εκτός αν αντικειμενικές
δυσκολίες επιβάλουν κατά την κρίση της Λιμενικής Αρχής την τοποθέτησή της σε
μικρότερη απόσταση, είτε από ειδικό ρεμέτζο.

* Ακόμη από τον Ιούνιο έως τον Σεπτέμβριο απαγορεύεται η κίνηση των τζετ-σκι
καθημερινά από τις δύο έως τις πέντε το μεσημέρι και τα Σαββατοκύριακα από τη
μία έως τις πέντε. Οι επαγγελματίες αντιδρούν λέγοντας ότι το μέτρο αυτό είναι
άσκοπο, αφού τις ώρες εκείνες κατεβαίνει ο κόσμος στις παραλίες και ότι θα
μπορούσαν να τοποθετηθούν στα τζετ-σκι σιγαστήρες χωρίς κανείς να ακούει τον
παραμικρό θόρυβο.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15845N202</ED>
<ID>
ID:169257

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N20&aa=2</URL></REF>


Article

<CATEGORY>vin06</CATEGORY>

 <H2>Διέρρηξαν το αυτοκίνητο του Νότη Σφακιανάκη, βρέθηκε και κατηγορούμενος
</H2>
«ΦΛΕΡΤΑΡΙΖΕ» την αστραφτερή «Μερσεντές» του γνωστού τραγουδιστή Νότη
Σφακιανάκη από ημέρες «σαν μια όμορφη γυναίκα», όπως ο ίδιος είπε, και χθες το
βράδυ προσπάθησε... να την κάνει δική του, όμως δεν πρόλαβε γιατί έπεσε στα
χέρια της Αστυνομίας. Τον «μπελά» του όμως βρήκε και ο γνωστός τραγουδιστής
αφού στα χέρια του δράστη βρέθηκε ένα πιστόλι αερίου που είχε πάρει από το
αυτοκίνητο του Νότη Σφακιανάκη, χωρίς ο τελευταίος να έχει άδεια οπλοφορίας.
Έτσι ο δημοφιλής τραγουδιστής, αφού διανυκτέρευσε στο Τμήμα, οδηγήθηκε μαζί με
τον διαρρήκτη το πρωί στην εισαγγελέα κ. Κ. Πιστόλη η οποία του άσκησε δίωξη
για παράνομη οπλοκατοχή.

Ο Νότης Σφακιανάκης, ο οποίος βρισκόταν για καλλιτεχνική εμφάνιση στην Κω,
είχε αφήσει το αυτοκίνητό του (με στοιχεία Μ-500-Ε ) στο Α' πάρκιγκ του
Δυτικού Αερολιμένα. Ο 28χρονος Δημήτρης Χρ. Αυγουστής, που είχε βάλει στο μάτι
το πολυτελέστατο αυτοκίνητο, προχθές στις 10.15 το βράδυ επιχείρησε να το
διαρρήξει. Ειχε μπει μέσα στο αυτοκίνητο και είχε αρπάξει μια αθλητική φόρμα
και ένα πιστόλι αερίου μάρκας «Βάλτρο» στο οποίο ήταν ενσωματωμένα μια συσκευή
λέιζερ καθώς και ένας γεμιστήρας με πέντε φυσίγγια αερίου.

Λίγο αργότερα στη 1.15 μετά τα μεσάνυχτα, όταν ο γνωστός τραγουδιστής πήγε στο
Αστυνομικό Τμήμα για να δηλώσει τη διάρρηξη, συνελήφθη για παράβαση του νόμου
περί όπλων επειδή δεν είχε άδεια για το όπλο.

«Μου έκλεψαν το αυτοκίνητο... βρέθηκα και κατηγορούμενος», είπε ο Νότης
Σφακιανάκης, βγαίνοντας από το γραφείο της εισαγγελέως Πρωτοδικών κ. Κατερίνας
Πιστόλη, η οποία μόλις είχε ασκήσει εναντίον του ποινική δίωξη για παράνομη οπλοκατοχή.

Η ίδια εισαγγελική λειτουργός ενημέρωσε τον τραγουδιστή πως η αίτηση για άδεια
οπλοφορίας, που έχει υποβάλει στην Ασφάλεια από τον περασμένο Φεβρουάριο, έχει
εγκριθεί από την αρμόδια υπηρεσία, αλλά δεν έχουν ακόμη ολοκληρωθεί οι τυπικές
διαδικασίες για την έκδοση της άδειας.

Ο Σφακιανάκης ζήτησε μάλιστα συγγνώμη από την εισαγγελέα υποστηρίζοντας πως το
όπλο το έχει μαζί του για αυτοπροστασία και θέλοντας να δείξει τη μεγαλοψυχία
του ζήτησε να μη διωχθεί ποινικά ο άνθρωπος που του διέρρηξε το αυτοκίνητο και
έγινε αφορμή να βρεθεί κατηγορούμενος.

Μετά την άσκηση της ποινικής δίωξης ο τραγουδιστής αφέθηκε ελεύθερος και θα
οριστεί ρητή δικάσιμος, οπότε θα κληθεί να λογοδοτήσει ενώπιον της
Δικαιοσύνης. 
Αντίθετα, ο συγκατηγορούμενός του Δημήτρης Αυγουστής, που αντιμετωπίζει τα
αδικήματα της κλοπής και της παράνομης οπλοφορίας, παραμένει κρατούμενος και
παραπέμφθηκε να δικαστεί στο Αυτόφωρο Τριμελές Πλημμελειοδικείο της Αθήνας.

Ο Νότης Σφακιανάκης, επιστρέφοντας από την Κω όπου βρισκόταν, διάβαζε ένα
βιβλίο για το σωφρονιστικό σύστημα και επηρεασμένος ίσως από αυτό, είπε
απευθυνόμενος στον Δημ. Αυγουστή: «Μακάρι να είναι η τελευταία φορά που κάνεις
τη συγκεκριμένη διαδρομή», υπονοώντας προφανώς τη διαδρομή που καταλήγει στη φυλακή.

Όταν ο τραγουδιστής ρώτησε τον Δημ. Αυγουστή γιατί διέρρηξε το αυτοκίνητό του,
εκείνος αντί άλλης απάντησης του είπε: 
«Δεν το έκλεψα. Είναι όπως όταν βλέπεις μία ωραία γυναίκα και τη φλερτάρεις,
έτσι και εγώ φλέρταρα το αυτοκίνητό σου».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15845N203</ED>
<ID>
ID:169258

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N20&aa=3</URL></REF>


Article

<CATEGORY>vin06</CATEGORY>

 <H5>ΤΟΥΣ ΚΑΤΗΓΟΡΕΙ ΟΤΙ ΤΟΝ ΚΑΚΟΠΟΙΗΣΑΝ ΣΤΟ ΤΜΗΜΑ
</H5><H2>Αστυνομικός κατά αστυνομικών
</H2>
Μυστήριο καλύπτει την υπόθεση του 30χρονου αρχιφύλακα Γιώργου Τσώνη που
υπηρετεί στο Αστυνομικό Τμήμα Πυθαγορείου και εισήχθη στο νοσοκομείο Σάμου
καταγγέλλοντας ότι κακοποιήθηκε από συναδέλφους του επειδή αρνήθηκε να
παραλάβει το φύλλο πορείας μετάθεσής του.ΓΙΑ ΤΗ διαλεύκανση της υπόθεσης
διατάχθηκε Ένορκη Διοικητική Εξέταση καθώς και ιατροδικαστική έρευνα,
προκειμένου να διαπιστωθεί αν ο αρχιφύλακας ξυλοκοπήθηκε. Σύμφωνα με τον
αστυνομικό διευθυντή Σάμου κ. Νικόλαο Θεοχάρη, ο αρχιφύλακας Γιώργος Τσώνης
αρνήθηκε το πρωί του Σαββάτου να παραλάβει το φύλλο πορείας του κι άρχισε να
φωνάζει μέσα στο γραφείο του προϊσταμένου του. Εξερχόμενος από απ' αυτό
συνέχιζε να φωνάζει και δυο συνάδελφοί του τον έπιασαν και του είπαν να σταματήσει.

Ο Γιώργος Τσώνης στη συνέχεια πήγε στο νοσοκομείο της Σάμου και έκανε εισαγωγή
λέγοντας ότι κακοποιήθηκε. «ΤΑ ΝΕΑ» είχαν τηλεφωνική επικοινωνία με τον
αρχιφύλακα, ο οποίος αρκέστηκε να πει ότι «μ' έχουν κτυπήσει στο κεφάλι και
ζαλίζομαι, δεν μπορώ να πω τίποτε άλλο».

Όπως είπε ο αστυνομικός διευθυντής Σάμου κ. Θεοχάρης, ο αρχιφύλακας μετατέθηκε
στη Βοιωτία αλλά είχε κάνει αίτηση για να παραμείνει στο Πυθαγόρειο. «Η αίτηση
απορρίφθηκε όμως γιατί οι λόγοι που προέβαλε δεν έπεισαν την υπηρεσία. Αυτό
είναι νόμιμο και γίνεται. Ο αρχιφύλακας, όμως, όταν έμαθε ότι απορρίφθηκε η
αίτησή του, άρχισε να φωνάζει και ν' αρνείται να την παραλάβει».

Σύμφωνα με τον κ. Θεοχάρη, ο αρχιφύλακας «έδωσε αυτή τη διάσταση στο θέμα για
να προκαλέσει εντυπώσεις για τη μετάθεσή του». Όσον αφορά το ιατρικό μέρος της
υπόθεσης, ο κ. Θεοχάρης υποστηρίζει ότι δεν έχει κακοποιηθεί και μάλιστα οι
γιατροί που τον εξέτασαν στο Κρατικό νοσοκομείο της Σάμου δεν διαπίστωσαν τίποτα».

«ΤΑ ΝΕΑ» επικοινώνησαν με το νοσοκομείο της Σάμου, όπου βρισκόταν μόνον η
εφημερεύουσα ειδικευμένη ιατρός, η οποία αρνήθηκε να μιλήσει, αφού ο
διευθυντής του νοσοκομείου και της χειρουργικής κλινικής απουσίαζαν.

Πάντως, όπως είπε ο αστυνομικός διευθυντής Σάμου, για την υπόθεση διατάχθηκε
Ένορκη Διοικητική Εξέταση προκειμένου να εξακριβωθούν αν υπάρχουν μεμπτά
στοιχεία εις βάρος των αστυνομικών, καθώς και ιατροδικαστική έρευνα
προκειμένου να διαπιστωθεί αν έχει κακοποιηθεί ο αρχιφύλακας.

Σημειώνεται ότι ο αρχιφύλακας Τσώνης υπηρετούσε στο Πυθαγόρειο από το 1991,
είναι παντρεμένος και πατέρας ενός τρίχρονου παιδιού.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15845N221</ED>
<ID>
ID:169259

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N22&aa=1</URL></REF>


Article

<CATEGORY>vin06</CATEGORY>

 <H2>Ο αστυφύλακας ζητεί κατ' αντιπαράσταση εξέταση με τον Βορειοηπειρώτη
</H2>
ΝΑ ΕΞΕΤΑΣΤΕΙ κατ' αντιπαράσταση με τον υπάλληλο του ελληνικού προξενείου του
Αργυροκάστρου, τον Βορειοηπειρώτη Οδυσσέα Μήτση, τον φερόμενο ως μοναδικό
αυτόπτη μάρτυρα του τραγικού επεισοδίου, που είχε ως αποτέλεσμα τον θανάσιμο
τραυματισμό του υπαστυνόμου Νίκου Μαρκάκη, αναμένεται να ζητήσει σήμερα η
υπεράσπιση του αστυφύλακα των ΕΚΑΜ Δημήτρη Τζαβέλλα. Όπως έχει δηλώσει ο
συνήγορος υπεράσπισης του κατηγορούμενου αστυφύλακα, το όπλο από το οποίο
προήλθε η μοιραία σφαίρα, που σύμφωνα με τη βαλλιστική έρευνα ήταν του Δ.
Τζαβέλλα, δεν εκπυρσοκρότησε στα χέρια του κατόχου του αλλά στα χέρια του
Οδυσσέα Μήτση.

Εναντίον του Δ. Τζαβέλλα, ο οποίος απολογείται σήμερα ενώπιον του 23ου
τακτικού ανακριτή κ. Π. Παντελίδη, έχει ασκηθεί ποινική δίωξη για
ανθρωποκτονία από πρόθεση.

Σημαντική θεωρεί η υπεράσπιση και την κατάθεση ενός ακόμη μάρτυρα, η εξέταση
του οποίου μπορεί να φωτίσει άγνωστες πτυχές της υπόθεσης που απασχολεί τις
δικαστικές αρχές. Πρόκειται για τον 28χρονο Βορειοπειρώτη υπάλληλο του
ελληνικού προξενείου στο Αργυρόκαστρο Χρήστο Κόλλα, ο οποίος εξεταζόμενος
προανακριτικά φέρεται να έχει καταθέσει ότι την ώρα που ο Οδυσσέας Μήτσης
περιεργαζόταν το όπλο του Δ. Τζαβέλλα, που το είχε αφήσει επάνω στο τραπέζι,
εκπυρσοκρότησε, με αποτέλεσμα να τραυματιστεί θανάσιμα ο άτυχος υπαστυνόμος.

Ο ίδιος ο Τζαβέλλας, ο οποίος αρχικά είχε ομολογήσει, τώρα αναιρεί ότι αυτός
είναι υπεύθυνος για τον θάνατο του συναδέλφου του και αρνείται την βαρύτατη
κατηγορία της ανθρωποκτονίας από πρόθεση που του αποδίδεται.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15845N222</ED>
<ID>
ID:169260

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N22&aa=2</URL></REF>


Article

<CATEGORY>vin06</CATEGORY>

 <H5>ΔΡΑΜΑΤΙΚΟ ΤΕΛΟΣ ΣΤΗΝ ΚΑΤΑΔΙΩΞΗ ΑΠΟ ΛΙΜΕΝΙΚΟΥΣ ΤΟΥ 28ΧΡΟΝΟΥ ΠΟΥ ΕΚΛΕΨΕ ΘΑΛΑΜΗΓΟ
</H5><H2>Με μια σφαίρα στον θώρακα
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

Σήμερα πρόκειται να διευκρινιστούν οι συνθήκες θανάτου του 28χρονου Φίλιππου
Παπαδόπουλου, που χθες το πρωί έκλεψε τη θαλαμηγό «Ναυσικά» από τη μαρίνα της Ζέας.

ΕΠΙΣΗΜΩΣ κανείς δεν λέει αν ο Φίλιππος Παπαδόπουλος πυροβόλησε εναντίον των
λιμενικών, με αποτέλεσμα οι τελευταίοι να ανταποδώσουν τα πυρά. Μάλιστα, όπλο
δεν βρέθηκε πάνω στο σκάφος.

«Διεξάγεται προανάκριση και ερευνώνται τα πάντα», είναι η επίσημη απάντηση.
Της προανάκρισης προΐσταται ο αντεισαγγελέας του Ναυτοδικείου Πειραιά, κ.
Νίκος Μακρής, με εντολή του οποίου παραδόθηκαν για βαλλιστική εξέταση όλα τα
όπλα των λιμενικών που πήραν μέρος στην επιχείρηση.

Πληροφορίες, όμως, αναφέρουν ότι οι λιμενικοί στηρίχθηκαν στη μαρτυρία ιδιώτη
από την Αίγινα, που πήρε μέρος στην επιχείρηση με δικό του σκάφος ­ υπάρχει
έγγραφη κατάθεσή του, στο Κεντρικό Λιμεναρχείο Πειραιά, ότι είδε τον Φίλιππο
Παπαδόπουλο να πυροβολεί. Σήμερα πρόκειται να γίνει νεκροψία - νεκροτομή από
τον ιατροδικαστή κ. Ηλία Μπογιόκα, ο οποίος χθες αρκέστηκε μόνο να πει ότι ο
θάνατος του Φ. Παπαδόπουλου προήλθε από τραύματα στον θώρακα. Ο τρόπος που
έγινε η κλοπή έχει προβληματίσει παρά πολύ τους αξιωματικούς του Λιμενικού,
που έχουν αναλάβει την προανάκριση. Θα μπορούσε, όπως λένε, αθόρυβα και με
μικρή ταχύτητα να βγει από τη μαρίνα χωρίς κανείς να τον καταλάβει. Αυτός,
όμως, προτίμησε θορυβώδη τρόπο, βάζοντας στο φουλ τις μηχανές, σπάζοντας έναν
κάβο και παρασέρνοντας μικρότερα σκάφη.

Οι λιμενικοί εξετάζουν όλα τα σενάρια και όλα τα ενδεχόμενα. Ο 28χρονος
Φίλιππος Παπαδόπουλος που ήταν οδηγός φορτηγού σε φαρμακευτική εταιρεία ­ το
1984 μπήκε στη Σχολή Μονίμων Υπαξιωματικών του Πολεμικού Ναυτικού, από την
οποία αποστρατεύτηκε το 1992, αφού έμεινε τρεις φορές στάσιμος στον ίδιο
βαθμό, αλλά και εξαιτίας σοβαρών πειθαρχικών παραπτωμάτων ­ έκλεψε το σκάφος,
λίγο μετά τις 6.30 χθες το πρωί. Το περίεργο είναι, πάντα σύμφωνα με τις ίδιες
πληροφορίες, ότι στις δεξαμενές του σκάφους, ιδιοκτησίας του δικηγόρου Γ.
Οικονόμου, που ήταν εγκαταλελειμμένο πάνω από ένα χρόνο, υπήρχαν 2.500 λίτρα
πετρελαίου. Επίσης, από τις κινήσεις του φάνηκε ότι ήξερε πολύ καλά τι έκανε,
παρ' όλο που κανείς, όπως φαίνεται από τις μαρτυρίες, δεν τον είχε ξαναδεί.
Μάλιστα, όπως λένε οι λιμενικοί, βρήκε το κλειδί μέσα σ' ένα ντουλαπάκι. «Σαν
κάποιοι να τα είχαν ετοιμάσει όλα και ο Παπαδόπουλος εκτελούσε», έλεγαν
αξιωματικοί που ερευνούν την υπόθεση. Πάντως ο ιδιοκτήτης της θαλαμηγού
πρόκειται να καταθέσει συμπληρωματικά σήμερα, προκειμένου να διευκρινιστούν
μερικά αναπάντητα μέχρι στιγμής ερωτήματα των λιμενικών.

Στην καταδίωξη της κλεμμένης θαλαμηγού πήραν μέρος τρία σκάφη του Λιμενικού,
ένα ιδιωτικό σκάφος από την Αίγινα στο οποίο επέβαιναν δυο λιμενικοί και ένα
αεροσκάφος του Λιμενικού. Οι λιμενικοί ισχυρίζονται ότι ο Φίλιππος
Παπαδόπουλος παρά τις επανειλημμένες εκκλήσεις τους με τηλεβόα να σταματήσει
έκανε επικίνδυνες μανούβρες και προσπάθησε πολλές φορές να τους εμβολίσει.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15845N241</ED>
<ID>
ID:169261

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N24&aa=1</URL></REF>


Article

<CATEGORY>vin06</CATEGORY>

 <H2>«Ήσυχο παιδί», λένε όλοι
</H2>
<AUTHOR>Π. ΘΕΟΔΩΡΑΚΟΠΟΥΛΟΣ</AUTHOR>

ΠΑΤΡΑ

ΔΕΝ ΜΠΟΡΟΥΣΑΝ να πιστέψουν οι γονείς, οι συγγενείς, αλλά και όσοι γνώριζαν τον
Παπαδόπουλο ότι αυτός είναι ο πρωταγωνιστής και το θύμα. Μόλις ενημερώθηκαν οι
γονείς, αναζήτησαν τα άλλα δύο παιδιά στην Αθήνα. Στο σπίτι του θύματος, στην
οδό Κονδύλη, στον Πύργο, όσοι έφταναν προσπαθούσαν να μάθουν τι έγινε και
μιλούσαν με καλά λόγια για τον Φίλιππο. Τελευταία φορά το θύμα ήταν στον Πύργο
στις γιορτές και όπως έλεγαν οι γείτονες ήταν ήσυχο παιδί, που μετά την
πενταετή θητεία του στο Ναυτικό άρχισε να δουλεύει σε φαρμακαποθήκη. Η
Χαρίκλεια Παπαδοπούλου είπε στα «ΝΕΑ» ότι «ήταν καλό και ήσυχο παιδί, που ποτέ
δεν απασχόλησε κανέναν στον Πύργο». Η κηδεία του θα γίνει σήμερα στη γενέτειρά του.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15845N242</ED>
<ID>
ID:169262

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N24&aa=2</URL></REF>


Article

<CATEGORY>vin06</CATEGORY>

 <H2>Γέμισε φυτοπλαγκτόν ο Παγασητικός
</H2>
ΚΗΛΙΔΕΣ από φυτοπλαγκτόν έχουν κάνει την εμφάνισή τους εδώ και μία εβδομάδα σε
διάφορα σημεία του Παγασητικού Κόλπου (φωτό). Σύμφωνα με τις πρώτες εκτιμήσεις
επιστημόνων αλλά και ψαράδων της περιοχής, το φαινόμενο αυτό οφείλεται στην
αυξημένη θερμοκρασία και τις βροχές, οι οποίες μετέφεραν στα νερά του κόλπου
θρεπτικά στοιχεία, και θα υποχωρήσει τις επόμενες ημέρες. Το φυτοπλαγκτόν έχει
εμφανιστεί σε διάφορα σημεία του Παγασητικού και μέσα στο λιμάνι του Βόλου.
Και στο παρελθόν, πριν από δέκα χρόνια, παρόμοιες κηλίδες φυτοπλαγκτού είχαν
εμφανιστεί στην ίδια περιοχή.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N24</CAT>
<ED>
Κωδικός άρθρου: A15845N243</ED>
<ID>
ID:169263

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N24&aa=3</URL></REF>


Article

<CATEGORY>vin06</CATEGORY>

 <H2>Σώθηκε φλεγόμενος από τους υποψήφιους δολοφόνους του, αλλά πνίγηκε στη θάλασσα!
</H2>
ΠΑΤΡΑ

ΤΡΑΓΙΚΟ ΤΕΛΟΣ είχε ένας 48χρονος, τα ξημερώματα του Σαββάτου, στην παραλία του Αστακού.

Τον έδεσαν, τον περιέλουσαν με βενζίνη, αλλά τελικά το θύμα πέθανε από πνιγμό,
όπως έδειξε η ιατροδικαστική έρευνα.

Οι άγνωστοι δράστες έδεσαν τον 48χρονο Παναγιώτη Καϋμενάκη, τον περιέλουσαν με
βενζίνη, του έβαλαν φωτιά και τον εγκατέλειψαν φλεγόμενο σε βραχώδη περιοχή
κοντά στην παραλία του Αστακού.

Τα σκοινιά, όμως, που ήταν δεμένος ο 48χρονος, ήταν πλαστικά και κόπηκαν από
την υψηλή θερμοκρασία, με αποτέλεσμα ο Καϋμενάκης να καταλήξει στην ακτή
καλώντας σε βοήθεια.

Τις φωνές του άκουσε ο ψαράς Δημήτρης Δανάλης, που τον πήρε στη βάρκα του και
τον μετέφερε στον Αστακό.

Ο Δανάλης, όπως δήλωσε στα «ΝΕΑ», άφησε για λίγο τον Καϋμενάκη στη βάρκα για
να ειδοποιήσει τους λιμενικούς.

«Μόλις γυρίσαμε στη βάρκα βρήκαμε τον άγνωστο άνδρα πνιγμένο», είπε αργότερα ο ψαράς.

Το ότι ο θάνατός του οφείλεται σε πνιγμό επιβεβαίωσε ο ιατροδικαστής Ιωάννης
Ανδριόπουλος. Ο Καϋμενάκης, παρότι καταγόταν από τον Αστακό, για χρόνια ζούσε
στην Ιταλία και την Κύπρο. «Είχαμε χρόνια να τον δούμε και ξαφνιαστήκαμε όταν
διαπιστώσαμε ότι είναι ο συμπατριώτης μας αυτός που βρέθηκε καμένος και
δεμένος στα βράχια», λέει ο 65χρονος Δημ. Δανάλης. Πάντως, σύμφωνα με τα έως
τώρα στοιχεία της Αστυνομίας, οι άγνωστοι δράστες μετέφεραν το θύμα στη
βραχώδη περιοχή και, αφού τον βασάνισαν, τον έδεσαν και του έβαλαν φωτιά. Η
πρώτη εκτίμηση της Αστυνομίας είναι ότι πρόκειται για ξεκαθάρισμα λογαριασμών
μεταξύ μελών σπείρας που διακινούσε όπλα ή ναρκωτικά στην Ελλάδα και το εξωτερικό.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N25</CAT>
<ED>
Κωδικός άρθρου: A15845N251</ED>
<ID>
ID:169264

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N25&aa=1</URL></REF>


Article

<CATEGORY>vin06</CATEGORY>

 <H5>ΑΡΧΙΖΕΙ ΑΠΟ ΤΟΝ ΣΕΠΤΕΜΒΡΙΟ Η ΑΞΙΟΛΟΓΗΣΗ ΤΩΝ ΜΑΘΗΤΩΝ ΣΤΗΝ Α' ΛΥΚΕΙΟΥ
</H5><H5>Τα βιβλία που θα δοθούν τον Σεπτέβριο
</H5><H5>Τα βιβλία που θα δίδονται από τον Σεπτέμβριο του 1998
</H5><H2>Μεταρρύθμιση σε δόσεις
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Μεταρρύθμιση σε δόσεις από τον Σεπτέμβριο υπόσχεται το Κέντρο Εκπαιδευτικής
Έρευνας (ΚΕΕ) του υπουργείου Παιδείας στον τομέα της αξιολόγησης, ενώ το
Παιδαγωγικό Ινστιτούτο εκπονεί, αυτόν τον καιρό, δεκαοκτώ βιβλία στο πνεύμα
των παλαιών προγραμμάτων σπουδών, που θα διανεμηθούν στους μαθητές Δημοτικών,
Γυμνασίων και Λυκείων την ερχόμενη σχολική χρονιά.

ΠΑΡΑΛΛΗΛΑ, στο Παιδαγωγικό Ινστιτούτο έχουν συγκροτηθεί δεκατρείς
συντονιστικές ομάδες εκπαιδευτικών, που θα προετοιμάσουν τα νέα βιβλία, που θα
αρχίσουν να χρησιμοποιούνται από μαθητές και καθηγητές σε δόσεις ­ Θεού
θέλοντος ­ από τον Σεπτέμβριο του 1998. Ακόμη, έχουν συγκροτηθεί δεκατρείς
θεματικές επιτροπές, που θα καταρτίσουν τα ενιαία προγράμματα σπουδών σε όλα
τα μαθήματα από το Δημοτικό έως το Λύκειο.

Για να γίνουν όλα αυτά, όπως επισημαίνει ο πρόεδρος του Παιδαγωγικού
Ινστιτούτου, κ. Θ. Εξαρχάκος, χρειάζεται χρόνος: «ούτε τα βιβλία γράφονται
ούτε τα προγράμματα εκπονούνται από τη μια στιγμή στην άλλη. Μπορούμε να
πιέσουμε τον χρόνο και αυτό κάνουμε στο μέτρο του δυνατού, αλλά δεν μπορούμε
να τον μηδενίσουμε, όταν μάλιστα θέλουμε να δημιουργήσουμε κάτι εντελώς καινούργιο».

Ο κατ' αρχήν σχεδιασμός αφορά κατ' αρχήν το πολλαπλό βιβλίο. Πράγμα που
πρακτικά σημαίνει ότι για κάθε μάθημα τα βιβλία θα είναι τρία. Το ένα
τουλάχιστον από αυτά θα εκπονηθεί από το Παιδαγωγικό Ινστιτούτο. Οπότε,
σύμφωνα με τις πρώτες εκτιμήσεις, μιλάμε για έναν αριθμό 150 βιβλίων κατ'
ελάχιστον, που θα αφορούν σχεδόν όλες τις τάξεις Δημοτικού, Γυμνασίου, Λυκείου
και Τεχνικών Σχολών και όλες τις ενότητες μαθημάτων.

Όσον αφορά την αξιολόγηση, τα πρώτα πειράματα θα γίνουν από τον Σεπτέμβριο
στην Α' Λυκείου, με βάση τα παλαιά προγράμματα και βιβλία. Όπως διαβεβαιώνουν
επιστήμονες από το ΚΕΕ, δεν πρόκειται να αλλάξει τίποτα στη ροή του σχολικού
προγράμματος, όπως λόγου χάρη τα πρόχειρα διαγωνίσματα. Όλα θα γίνονται όπως
και πέρυσι, με τη μόνη διαφορά ότι τα όποια διαγωνίσματα λόγου χάρη θα
γίνονται με άλλον τρόπο. Το πιθανότερο είναι ότι θα ακολουθείται ένας
συνδυασμός ερωτήσεων πολλαπλής επιλογής με ερωτήσεις ανάπτυξης. Το ΚΕΕ θα
ετοιμάσει μία «τράπεζα ερωτήσεων» όλων των ειδών, από την οποίαν οι καθηγητές
θα μπορούν να «δανείζονται» υλικό, ενώ παράλληλα θα είναι σε θέση και οι ίδιοι
να φτιάχνουν τέτοιου είδους ερωτήσεις ύστερα από ταχύρυθμο σεμινάριο, που θα
περάσουν στις αρχές, αλλά και κατά τη διάρκεια της ερχόμενης σχολικής χρονιάς.

Τα καινούργια βιβλία που θα παραλάβουν οι μαθητές τον ερχόμενο Σεπτέμβριο δεν
έχουν καμία σχέση με τη μεταρρύθιση και είναι τα ακόλουθα:

Ελληνικός Πολιτισμός ΙΙ. Για το εξωτερικό και το εσωτερικό

Ιστορία Στ' Δημοτικού

Βιβλία για τους Παλιννοστούντες σε δύο επίπεδα (Αρχάριοι και Προχωρημένοι)

Ελληνική Γλώσσα για τα Ελληνόπουλα της Αμερικής τ. 2

Ελληνική Γλώσσα για τα Ελληνόπουλα της Ευρώπης τ. 2

Ειδική Αγωγή τ. 2

Αγγλικά Στ' Δημοτικού

Ιστορία Α' Λυκείου

Χημεία Β', Γ' Γυμνασίου

Γεωγραφία Α', Β' Γυμνασίου

Φυσική Β' Γυμνασίου

Βιολογία Α' Γυμνασίου

Κοινωνιολογία Γ' Λυκείου (Δ' Δέσμης)

Κοινωνική και Πολιτική Αγωγή Γ' Γυμνασίου

Προβλήματα της Κοινωνίας και του Ανθρώπου Γ' Ενιαίου Πολυκλαδικού Λυκείου (ΕΠΛ)

Κοινωνιολογία (τομέας Πρόνοιας) Γ' Τεχνικού Επαγγελματικού Λυκείου (ΤΕΛ)

Μαθηματικά Γ' ΤΕΛ

Στοιχεία Πολιτικής Οικονομίας Α' ΕΠΛ

Γενικές αρχές Λογιστικής Β' ΕΠΛ

Ιστορία Α', Β', Γ' Γυμνασίου

Θρησκευτικά Α', Β', Γ' Λυκείου

Θρησκευτικά Α', Β', Γ' Γυμνασίου

Πληροφορική Α', Β', Γ' Γυμνασίου

Πληροφορική Γ' Γυμνασίου

Τα βιβλία Δημοτικού, Γυμνασίου και Λυκείου, που θα κινούνται στο πνεύμα της
μεταρρύθμισης και θα αρχίσουν να χρησιμοποιούνται στα σχολεία κατά δόσεις
αρχής γενομένης από το Σεπτέμβριο του 1998, είναι τα ακόλουθα:

ΤΟΜΕΑΣ ΜΑΘΗΜΑΤΙΚΩΝ

Α' Δημοτικού

Α' Γυμνασίου

Ευκλείδεια Γεωμετρία Α' + Β' Λυκείου

ΤΟΜΕΑΣ ΦΥΣΙΚΩΝ

Φυσική Α', Β', Γ' Λυκείου

Χημεία Α', Β', Γ' Λυκείου

Βιολογία Β', Γ' Λυκείου

Γεωλογία Α' Λυκείου

Φυσική Β', Γ' Γυμνασίου

Γεωγραφία Ε', Στ' Δημοτικού

Φυσικά «Ερευνώ το Φυσικό Κόσμο» Ε', Στ' Δημοτικού

Μελέτη του Περιβάλλοντος Α', Β', Γ' Δ' Δημοτικού

ΤΟΜΕΑΣ ΝΕΩΝ ΤΕΧΝΟΛΟΓΙΩΝ - ΠΛΗΡΟΦΟΡΙΚΗΣ

Πληροφορική Α', Β', Γ' Γυμνασίου

Πληροφορική Η/Υ Β' ΕΠΛ

Πέντε βιβλία μαθημάτων ειδικότητας για τον Τομέα - Κλάδο ΤΕΛ - ΕΠΛ

ΤΟΜΕΑΣ ΚΟΙΝΩΝΙΚΩΝ ΕΠΙΣΤΗΜΩΝ Ι

Πολιτική Οικονομία Γ' Λυκείου

Κοινωνιολογία Γ' Λυκείου

Κοινωνική Πολιτική Αγωγή Γ' Γυμνασίου

Στοιχεία Πολιτικής Οικονομίας Α' ΕΠΛ

Κοινωνιολογία Γ' ΤΕΛ

Αρχές Πολιτικής Επιστήμης ­ Στοιχεία Δημοκρατικού Πολιτεύματος Γ' Λυκείου

Κοινωνιολογία για τον Τομέα Κοινωνικής Πρόνοιας Γ' ΕΠΛ

Αγροτική Κοινωνιολογία (για Τομείς Γεωπόνων) Γ' ΤΕΛ

ΤΟΜΕΑΣ ΚΟΙΝΩΝΙΚΩΝ ΕΠΙΣΤΗΜΩΝ ΙΙ

Ψυχολογία Β' Λυκείου

Φιλοσοφία Γ' Λυκείου

Οικιακή Οικονομία Α', Β' Γυμνασίου

ΤΟΜΕΑΣ ΙΣΤΟΡΙΑΣ

Ιστορία Α', Β', Γ' Γυμνασίου

Ιστορία Β' Λυκείου

Τοπική Ιστορία (αρχές)

ΤΟΜΕΑΣ ΓΛΩΣΣΑΣ

Έκφραση ­ Έκθεση Α', Β', Γ' Λυκείου

Νεοελληνική Γλώσσα Α', Β', Γ' Γυμνασίου

Κείμενα Νεοελληνικής Λογοτεχνίας Α', Β', Γ' Λυκείου

Κείμενα Νεοελληνικής Λογοτεχνίας Α', Β', Γ' Γυμνασίου

Αρχαία Ελληνική Γλώσσα και Γραμματεία Α' Λυκείου

Αρχαία Ελληνική Γραμματεία από δόκιμες μεταφράσεις Α' Λυκείου

Αρχαία Ελληνική Γραμματεία από δόκιμες μεταφράσεις Α', Β', Γ' Γυμνασίου

Ανθολόγιο (Γλωσσική διδ/λία) Α' - Β', Γ' - Δ', Ε' - Στ' Δημοτικού

ΤΟΜΕΑΣ ΤΕΣ (ΤΕΧΝΙΚΕΣ ΕΠΑΓΓΕΛΜΑΤΙΚΕΣ ΣΧΟΛΕΣ)

5 βιβλία Γενικής Παιδείας για την Α' Τάξη και για 12 ειδικότητες

12 βιβλία εργαστηριακών ασκήσεων για την Α' και Β' Τάξη για 12 ειδικότητες

10 βιβλία Τεχνολογικών μαθημάτων για την Α' Τάξη για κάλυψη ειδικοτήτων

29 βιβλία Τεχνολογικών μαθημάτων για τη Β' Τάξη για κάλυψη ειδικοτήτων

ΤΟΜΕΑΣ ΑΙΣΘΗΤΙΚΗΣ ΚΑΙ ΚΑΛΛΙΤΕΧΝΙΚΗΣ ΠΑΙΔΕΙΑΣ

Αισθητική Αγωγή για το Δημοτικό Ε', Στ' τάξεις

Καλλιτεχνική Αγωγή για το Γυμνάσιο Α', Β', Γ' τάξεις

Καλλιτεχνική Αγωγή για την Α' Λυκείου

Θεατρική Παιδεία για το Δημοτικό Ε', Στ' τάξεις

Θεατρική Παιδεία για το Γυμνάσιο Α', Β', Γ' τάξεις

Θεατρική Παιδεία για το Λύκειο

Μουσική Παιδεία για το Δημοτικό Ε', Στ' τάξεις

Μουσική Παιδεία για το Γυμνάσιο Α', Β', Γ' τάξεις

Μουσική Παιδεία για το Λύκειο Α' τάξη

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N27</CAT>
<ED>
Κωδικός άρθρου: A15845N271</ED>
<ID>
ID:169265

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N27&aa=1</URL></REF>


Article

<CATEGORY>vin06</CATEGORY>

 <H2>Δεν τον αποφυλακίζουν γιατί κάηκαν τα χαρτιά του
</H2>
ΠΑΤΡΑ

ΚΑΤΑΣΤΡΑΦΗΚΑΝ τα χαρτιά του κατά τη διάρκεια της τελευταίας εξέγερσης τον
περασμένο Φεβρουάριο στις φυλακές της Πάτρας και παρ' ότι το Εφετείο αποφάσισε
την αποφυλάκισή του παραμένει στη φυλακή.

Ο 37χρονος Ιταλός Μικέλε Μπρίρα έχει εκτίσει ποινή φυλάκισης 7 ετών για
παράβαση του νόμου περί ναρκωτικών και την Πέμπτη το πρωί εκδόθηκε απόφαση
αποφυλάκισης αφού είχε συμπληρώσει τα 3/5 της ποινής του.

Ωστόσο συνεχίζει να κρατείται γιατί όλα τα χαρτιά του κάηκαν στην τελευταία
εξέγερση των κρατουμένων και η Αστυνομία ζητεί βεβαίωση του ιταλικού
προξενείου για την αποφυλάκισή του. Σύμφωνα όμως με τη συνήγορό του Χρύσα
Βουλδή το προξενείο αδυνατεί να εκδώσει τέτοιο πιστοποιητικό γιατί μόλις ο
Μπρίρα είχε συλληφθεί εγράφη από τις ελληνικές αρχές ως Τυνήσιος υπήκοος!

Έτσι η τύχη του θα αποφασιστεί από το υπουργείο Εξωτερικών και μέχρι τότε θα
κρατείται στην Αστυνομία.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N27</CAT>
<ED>
Κωδικός άρθρου: A15845N272</ED>
<ID>
ID:169266

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N27&aa=2</URL></REF>


Article

<CATEGORY>vin06</CATEGORY>

 <H2>4,3 Ρίχτερ στην Πάτρα </H2>
ΠΑΤΡΑ

ΔΥΟ ΣΕΙΣΜΙΚΕΣ δονήσεις έγιναν αισθητές χθες τα ξημερώματα στην Πάτρα.

Η πρώτη δόνηση, μεγέθους 4,3 βαθμών της κλίμακας Ρίχτερ, σημειώθηκε στις 5.16
το πρωί και ήταν αισθητή στην Πάτρα και στις γύρω περιοχές.

Οκτώ λεπτά αργότερα, σημειώθηκε και νέα σεισμική δόνηση που, όπως κατέγραψαν
οι σεισμογράφοι, είχε μέγεθος 4 βαθμών της κλίμακας Ρίχτερ.

Σύμφωνα με το Εργαστήριο Σεισμολογίας του Πανεπιστημίου της Πάτρας, οι
σεισμικές δονήσεις είχαν επίκεντρο τη θαλάσσια περιοχή της Κάτω Αχαΐας και
εστιακό βάθος 20 χλμ.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N27</CAT>
<ED>
Κωδικός άρθρου: A15845N273</ED>
<ID>
ID:169267

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N27&aa=3</URL></REF>


Article

<CATEGORY>vin06</CATEGORY>

 <H2>Θα περάσουν ΚΤΕΟ
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΑ
4001 μέχρι ΥΕΑ 7000.

Εξάλλου την εβδομάδα από 2 Ιουνίου μέχρι 6 Ιουνίου θα περάσουν από ΚΤΕΟ τα
αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΑ
7001 μέχρι ΥΕΑ 9999.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N27</CAT>
<ED>
Κωδικός άρθρου: A15845N274</ED>
<ID>
ID:169268

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N27&aa=4</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ρήσεις του Τούρκου φυλάρχου
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΔΕΝ σ' αφήνουν «ν' αγιάσεις» τα ελληνοτουρκικά. Πάντα θεαματικώς επίκαιρα!
Προχθές «εκπυρσοκρότησε» ο πρόεδρος Ντεμιρέλ. Όσα αδιάλλακτα, «ηπίως», δήλωσε
στον Antenna περί αμφισβητούμενης κυριότητας 130 νησίδων και βράχων στο
Αιγαίο, ανυπαρξίας θαλασσίων συνόρων, περί Θράκης, καθώς και η εμμονή στην
απειλή πολέμου, μολονότι επαναληπτικά, παραμένουν σημαντικότατα. Διότι
ελέχθησαν από την κορυφή του κράτους, ενώ εξελίσσεται άτυπος ελληνοτουρκικός
διάλογος και επίσημες συνομιλίες περί των διαβόητων «επιτροπών
εμπειρογνωμόνων». Τα ίδια, άλλωστε, προσφάτως επισημότατα υποστήριξαν η κ.
Τσιλέρ και εκπρόσωπος των Ενόπλων Δυνάμεων. Με άλλα λόγια, η Άγκυρα από τα
ύπατα κρατικά επίπεδα διαμηνύει ότι στην ουσία μάς ζητεί να διαλεγόμεθα και
να... υποχωρούμε. Προσέτι, τα λεγόμενα ενέχουν υπαινιγμό διλήμματος: Ή μας
δίνετε τα ζητούμενα με διάλογο ή τα παίρνουμε με πόλεμο!

Ο πρόεδρος αναφέρθηκε, παρεμπιπτόντως, και σε σύμφωνο φιλίας. Όπως, ποια η
αξία τούτου ακόμη και αν θα παρέκαμπτε την απειλή πολέμου, αφού αυτή δεν
γεννιέται από δηλώσεις, αλλά προκύπτει ως επακόλουθο του ζεύγματος δυνατότητας
απειλής - αταλάντευτης διαχρονικά διεκδικητικότητας.

Επομένως, υπό τις συνθήκες αυτές τι εξυπηρετεί ο διάλογος; Άραγε, εικόνα
διαλλακτικότητας; Όμως αυτή διαρκεί όσο υποχωρούμε, ανατρεπόμενη με το πρώτο
όχι. Ούτε είναι αδάπανη διαδικασία, διότι πάντως συμβάλλει σε συνειδητοποίηση
διεθνώς των τουρκικών αξιώσεων. Μήπως, τουλάχιστον, μας εξασφαλίζει ύφεση;
Αντιθέτως, η προοπτική διαλόγου επιτείνει πιέσεις.

Θα ήταν λοιπόν σκοπιμότερη η, λόγω του πανηγυρικώς διακηρυσσόμενου τουρκικού
επεκτατισμού, απόρριψη του διαλόγου εξ αρχής. Άλλωστε, αδιανόητη η βελτίωση
σχέσεων υπό το παρόν ανισοζύγιο ένοπλης ισχύος.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N29</CAT>
<ED>
Κωδικός άρθρου: A15845N291</ED>
<ID>
ID:169269

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N29&aa=1</URL></REF>


Article

<CATEGORY>vin07</CATEGORY>

 <H5>ΤΕΣΣΕΡΙΣ ΜΟΝΑΔΕΣ ΜΠΡΟΣΤΑ ­ ΦΙΑΣΚΟ ΓΙΑ ΤΗ ΔΕΞΙΑ ­ Ο ΛΕΠΕΝ ΑΓΓΙΖΕΙ ΠΟΣΟΣΤΟ 15%
</H5><H5>Έκκληση Ζοσπέν για τον β' γύρο
</H5><H5>Οι πέντε πρωταγωνιστές της γαλλικής πολιτικής σκηνής
</H5><H2>Νίκη της γαλλικής Αριστεράς στον πρώτο γύρο
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Φιάσκο για τη Δεξιά και πολύ ικανοποιητικό για την Αριστερά, αποδείχθηκε το
αποτέλεσμα του πρώτου γύρου των γαλλικών βουλευτικών εκλογών.

ΠΑΡΙΣΙ

ΟΙ ΓΑΛΛΟΙ πολίτες τιμώρησαν την κυβέρνηση Ζιπέ και προειδοποίησαν την
κυβερνητική πλειοψηφία του γκωλικού Συναγερμού για τη Δημοκρατία (RPR) και της
Κεντροδεξιάς Ένωσης για τη Γαλλική Δημοκρατία (UDF), την οποία φιλοδώρησαν με
το χειρότερο εκλογικό ποσοστό των δεκαπέντε τελευταίων ετών.

Σύμφωνα με τις εκτιμήσεις των τριών μεγάλων γαλλικών τηλεοπτικών δικτύων, οι
οποίες μεταδόθηκαν αμέσως αφού έκλεισε και η τελευταία κάλπη, στις 8 μ.μ., ο
Συνασπισμός RPR - UDF κερδίζει από 31,2% έως 31,5% των ψήφων, πράγμα που
σημαίνει ότι κερδίζει από 255 ως 287 έδρες και χάνει την πλειοψηφία στη
γαλλική Εθνοσυνέλευση (577 έδρες).

Οι σοσιαλιστές με τις συμμαχικές τους αριστερές δυνάμεις σημείωσαν μεγάλη
άνοδο: το ποσοστό τους κυμαίνεται από 27% ως 29% και υπολογίζεται ότι θα
πάρουν 242 ως 272 έδρες, ενώ το Κομμουνιστικό Κόμμα διατήρησε τις δυνάμεις του
συγκεντρώνοντας, σύμφωνα πάντα με τις εκτιμήσεις, ένα αξιοπρεπές 9,5% ως 9,6%
που αναμένεται να του εξασφαλίσει 15 ως 30 έδρες. 
Μεγάλος νικητής είναι πάντως και πάλι το ακροδεξιό Εθνικό Μέτωπο, το οποίο
κατάφερε να αγγίξει το ποσοστό που είχε συγκεντρώσει ο αρχηγός του, ο Ζαν -
Μαρί Λεπέν, στις τελευταίες προεδρικές εκλογές ­ το ποσοστό του ακροδεξιού
κόμματος κυμαίνεται από 14,8% ως 15,3% και αναμένεται ότι θα καταλάβει ως και
τρεις έδρες στην Εθνοσυνέλευση, αναλόγως των αποτελεσμάτων του δευτέρου γύρου.

ΠΑΝΩ ΑΠΟ ΤΟ ΓΚΑΛΟΠ

Η Αριστερά (σοσιαλιστές και κομμουνιστές μαζί) προηγείται τώρα του απερχόμενου
κυβερνητικού συνασπισμού κατά τέσσερις ποσοστιαίες μονάδες, πολύ περισσότερο
από το 0,5% που οι σφυγμομετρήσεις την έφεραν να προηγείται της Δεξιάς στον
πρώτο γύρο. 
Η διαφορά αυτή ήταν μια πρώτη έκπληξη, σε συνδυασμό με την πρόβλεψη ότι η
Δεξιά μπορεί τελικά να μην καταφέρει να αποκτήσει πλειοψηφία εδρών. 
Οι ψηφοφόροι τιμώρησαν την κυβέρνηση του Αλέν Ζιπέ και ιδιαίτερα το RPR, το
κόμμα του προέδρου Ζακ Σιράκ, ο οποίος εν τέλει δεν τους έπεισε ότι καλώς
προκήρυξε τις πρόωρες εκλογές ­ «Ο Ζακ Σιράκ έχασε το στοίχημά του», δήλωσε ο
πρώην υπουργός Άμυνας των σοσιαλιστών, Ζαν - Πιέρ Σεβενεμάν.

ΕΥΦΟΡΙΑ ΣΟΣΙΑΛΙΣΤΩΝ

Στο εκλογικό κέντρο των σοσιαλιστών επικρατούσε ευφορία, αλλά όλοι παράλληλα
επισήμαιναν ότι χρειάζεται τώρα μεγάλη προσπάθεια για τον δεύτερο γύρο. 
Το περίεργο ήταν ότι ευχαριστημένοι και χαμογελαστοί έμοιαζαν και οι
συγκεντρωμένοι στο κοινό εκλογικό κέντρο των RPR - UDF, αλλά μάλλον από
κεκτημένη ταχύτητα: τα στελέχη του δεξιού συνασπισμού δεν έπαυαν να
προειδοποιούν ότι θα πρέπει να υπάρξει μεγάλη κινητοποίηση των οπαδών τους την
ερχόμενη Κυριακή, αν θέλουν να ανατρέψουν το αρνητικό γι' αυτούς αποτέλεσμα. Η
συμμετοχή, η οποία τελικά κυμάνθηκε ανάμεσα στο 67,2% και το 68,5%, μειώθηκε
για μια ακόμη φορά, αλλά δεν κατέρρευσε όπως αρκετοί φοβούνταν. Και τα πάντα
τώρα είναι ανοιχτά για το δεύτερο γύρο, καθώς κανείς δεν φαίνεται, μετά τον
πρώτο, να έχει εξασφαλίσει κάποιο ουσιαστικό πλεονέκτημα, ώστε η μάχη της
ερχόμενης Κυριακής να μην είναι μια κούρσα στήθος με στήθος.

Ο ΗΓΕΤΗΣ του Σοσιαλιστικού Κόμματος της Γαλλίας Λιονέλ Ζοσπέν δήλωσε ότι ο
πρώτος γύρος των βουλευτικών εκλογών κατέδειξε ότι είναι δυνατή μία νέα,
αριστερή πλειοψηφία και κάλεσε την Αριστερά να ενώσει τις δυνάμεις της για τη νίκη.

«Καλώ όλους όσους επιθυμούν μία πιο ισορροπημένη κυβέρνηση και μία νέα
πολιτική για τη Γαλλία να ενωθούν για τον δεύτερο γύρο. 
Όλοι όσοι προσβλέπουν στην αλλαγή πρέπει να ενωθούν, επειδή μία αλλαγή στην
πλειοψηφία είναι και δυνατή και επιθυμητή», τόνισε ο Ζοσπέν.

Ο απερχόμενος πρωθυπουργός Αλέν Ζιπέ κάλεσε τους οπαδούς του κεντροδεξιού
κυβερνητικού συνασπισμού να κινητοποιηθούν, για να κερδίσουν τον δεύτερο γύρο,
που θα διεξαχθεί την ερχόμενη Κυριακη, δηλώνοντας ότι μόνον αυτός ο πολιτικός
χώρος μπορεί να ικανοποιήσει την εκπεφρασμένη επιθυμία του λαού για αλλαγή

«Θέλουξε μία πραγματική αλλαγή, μία αλλαγή με νέες ιδέες, μία αλλαγή εις
βάθος. Και θα το πράξουμε», δήλωσε ο Ζιπέ μιλώντας στους οπαδούς του.

Ο ηγέτης του ακροδεξιού Εθνικού Μετώπου Ζαν Μαρί Λεπέν δήλωσε ότι το κόμμα του
κατήγαγε μεγάλη νίκη κατά τον πρώτο γύρο και κάλεσε τον νεογκωλικό πρόεδρο Ζακ
Σιράκ να παραιτηθεί.

«Ο πρόεδρος Σιράκ μπήκε προσωπικά στη μάχη. Ηττήθηκε, πρέπει να αποχωρήσει»,
δήλωσε ο Λεπέν μιλώντας στους υποστηρικτές του.

Ο Λεπέν έχει αρνηθεί να δηλώσει σαφώς ποιο κόμμα προτρέπει τους οπαδούς του να
ψηφίσουν στον δεύτερο γύρο των εκλογών, στις περιφέρειες στις οποίες
αποκλείστηκαν οι υποψήφιοι του Εθνικού Μετώπου κατά τον πρώτο γύρο.

Αλέν Ζιπέ

Ο Γάλλος πρωθυπουργός ήξερε ότι θα ήταν ο μεγάλος νικητής ή ο μεγάλος
ηττημένος της ψηφοφορίας, αφού εκείνος έπεισε τον πρόεδρο Σιράκ για την
αναγκαιότητα των πρόωρων εκλογών. 
Σε περίπτωση καθαρής νίκης της Κεντροδεξιάς στον δεύτερο γύρο, ο Ζιπέ θα
διαδεχθεί τον εαυτό του. 
Σε αντίθετη περίπτωση, ο Σιράκ ίσως αποφασίσει να αλλάξει πρωθυπουργό. Κάτι
τέτοιο δεν θεωρείται πολύ πιθανό, αφού ο Ζιπέ είναι ο μόνος έμπιστος του προέδρου.

Λιονέλ Ζοσπέν

Ο σοσιαλιστής γραμματέας έλαβε μέρος σ' αυτές τις εκλογές μ' ένα σημαντικό
πλεονέκτημα: ανεξαρτήτως του αποτελέσματος, η θέση του στην ηγεσία του
κόμματος ενισχύεται. 
Μόνο ένα πολύ κακό αποτέλεσμα θα μπορούσε να τον πλήξει καίρια. 
Το 1993 το Σοσιαλιστικό Κόμμα έλαβε μόλις 17%. Το 1995 ο υποψήφιος Ζοσπέν
έφτασε στο 23%. Με 29% στον χθεσινό πρώτο γύρο ο Ζοσπέν μπορεί να ισχυριστεί
ότι ο «εκσυγχρονισμός» άρχισε να αποδίδει καρπούς.

Ζαν - Μαρί Λεπέν

Ο αρχηγός του Εθνικού Μετώπου και μεγάλος νικητής του χθεσινού πρώτου γύρου
ελπίζει να αποτελέσει τον διαιτητή των βουλευτικών εκλογών. 
Απέφυγε να είναι υποψήφιος, φοβούμενος ότι δεν θα εκλεγεί, και στο εσωτερικό
του κόμματός του πρέπει να προσέξει τον αρχηγό του, Μπρινό Μεγκρέ, που
επιδιώκει να τον αντικαταστήσει. 
Έντονες αντιδράσεις, ακόμη και μεταξύ των στελεχών του Εθνικού Μετώπου,
προκάλεσαν οι δηλώσεις του ότι προτιμά να κυβερνά τη Γαλλία η Αριστερά.

Ρομπέρ Υ

Στον πνευματικό κόσμο της Γαλλίας είναι της μόδας να ψηφίζει κομμουνιστές,
αλλά αυτό δεν σημαίνει ότι η καθοδική πορεία του κόμματος έχει σταματήσει. 
Διάδοχος του Ζορζ Μαρσαί στην ηγεσία του κόμματος, ο Υ χρειαζόταν ένα ποσοστό
άνω του 10% για να αποστομώσει τους επικριτές του που του καταλογίζουν ότι ο
«εκσυγχρονισμός» του ισοδυναμεί με παράδοση του ΚΚ στους ιδεολογικούς του
αντιπάλους. 
Φαίνεται πως δεν το πέτυχε.

Φιλίπ Σεγκέν

Αντίθετος με τη διάλυση του Κοινοβουλίου, ο πρόεδρός του έκανε μια δική του
προεκλογική εκστρατεία, ως ο φιλελεύθερος μαχητής της Κεντροδεξιάς. 
Παρά τις δηλώσεις υποστήριξης προς τον αντίπαλό του Αλέν Ζιπέ, ο Σεγκέν
ανέπτυξε τα δικά του θέματα: κριτική προς την ευρωπαϊκή νομισματική ορθοδοξία,
σώφρων φιλελευθερισμός, έμφαση στον ρόλο του κράτους. 
Είναι ο αγαπημένος πρωθυπουργός των Γάλλων, αλλά μάλλον θα χρειαστεί να
περιμένει ένα χρόνο για τη θέση αυτή.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N30</CAT>
<ED>
Κωδικός άρθρου: A15845N301</ED>
<ID>
ID:169270

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N30&aa=1</URL></REF>


Article

<CATEGORY>vin07</CATEGORY>

 <H5>ΜΕΤΑ ΤΗΝ ΑΠΟΧΩΡΗΣΗ ΚΑΙ ΑΛΛΩΝ ΔΥΟ ΒΟΥΛΕΥΤΩΝ - ΠΑΡΑΙΤΕΙΤΑΙ ΚΑΙ Ο ΠΡΩΗΝ ΥΠΟΥΡΓΟΣ ΥΓΕΙΑΣ
</H5><H5>Οι αντάρτες κατάφεραν βαριές απώλειες στους Τούρκους
</H5><H2>Σε μια κλωστή ο Ερμπακάν
</H2>
Πλειοψηφία μόλις μιας έδρας διαθέτει πλέον η κυβέρνηση του Νετζμετίν Ερμπακάν,
στην Τουρκία, μετά την παραίτηση άλλων δύο βουλευτών του Κόμματος του Ορθού Δρόμου.

ΠΡΟΚΕΙΤΑΙ για τον Τζεφί Καμχί και τον Ιλχάν Ακουζούμ, που παραιτήθηκαν
τονίζοντας ότι ο κυβερνητικός συνασπισμός οδηγεί τη χώρα σε σύγκρουση. Μετά
την εξέλιξη αυτή, ο κυβερνητικός συνασπισμός διαθέτει στη Βουλή 276 έδρες σε
σύνολο 550. Πολιτικοί παρατηρητές στην Άγκυρα εκτιμούν ότι μέσα στις επόμενες
ημέρες θα υπάρξει και άλλη παραίτηση κυβερνητικού βουλευτή, πιθανότατα του
πρώην υπουργού Υγείας, Γιλντιρίμ Ακτουνά, γεγονός που θα καταστήσει την
κυβέρνηση ευάλωτη σε νέα πρόταση μομφής.

Αύριο θα συνεδριάσει εκτάκτως το Ανώτατο Στρατιωτικό Συμβούλιο και, σύμφωνα με
τον πολιτικό αναλυτή Μεχμέτ Αλί Μπιράντ, θα κλιμακώσει τις πιέσεις προς την
κυβέρνηση. «Οι σχέσεις ανάμεσα στην κυβέρνηση και τον στρατό μπορεί να
χαρακτηριστούν πόλεμος νεύρων», είπε.

ΑΠΑΙΤΗΣΕΙΣ ΤΟΥ ΣΤΡΑΤΟΥ

Οι πολιτικοί σχολιαστές εκτιμούν ότι ο στρατός, που έχει ανατρέψει τρεις
εκλεγμένες κυβερνήσεις τα τελευταία σαράντα χρόνια, θα ζητήσει ευθέως από τον
Ερμπακάν να απομακρύνει τους αξιωματικούς που φέρονται ύποπτοι για
φιλοϊσλαμικά αισθήματα. Η συνεδρίαση του Συμβουλίου θα στείλει, επίσης, σαφές
μήνυμα ότι η στρατιωτική ηγεσία υπερασπίζεται ενωμένη τον κοσμικό χαρακτήρα
του κράτους.

Πενήντα χιλιάδες άτομα πραγματοποίησαν χθες διαδήλωση στη συνοικία
Σουλταναχμέτ της Κωνσταντινούπολης, σε ένδειξη διαμαρτυρίας για τη
συνεχιζόμενη κρίση στην Τουρκία. Στη συγκέντρωση, που οργάνωσε το Κόμμα
Ελευθερίας και Αλληλεγγύης του Ουφούκ Αράς, έλαβαν μέρος το Λαϊκό Δημοκρατικό
Κόμμα, συνδικάτα και πολλές μη κυβερνητικές οργανώσεις.

Οι τουρκικές στρατιωτικές αρχές ανακοίνωσαν χθες ότι εδραίωσαν τον έλεγχό τους
στη στρατηγικής σημασίας κοιλάδα Ζαπ στο Βόρειο Ιράκ, ύστερα από ένα πενθήμερο
σκληρών μαχών κατά των ανταρτών του Κουρδικού Εργατικού Κόμματος (ΡΚΚ).

Αυτό μετέδωσε το τουρκικό πρακτορείο ειδήσεων Ανατολή, επικαλούμενο σχετική
δήλωση του στρατηγού Αλτάι Τοκάτ. Από την πλευρά της, η στρατιωτική διοίκηση
των ανταρτών, σε ανακοίνωσή της που μεταδόθηκε από το φιλοκουρδικό πρακτορείο
ειδήσεων DEM, δήλωνε: «Το πρώτο στάδιο του πολέμου μας έληξε νικηφόρα. Οι
δυνάμεις μας εξέθεσαν τον εχθρό σε πλήγματα παρασύροντάς τον σε στρατηγικές
περιοχές και του κατάφεραν βαριές απώλειες. Οι απώλειες του εχθρού ξεπερνούν
κατά μέσον όρο τους 25 την ημέρα».

Οι τουρκικές στρατιωτικές αρχές επέτρεψαν σε επιλεγμένους Τούρκους
δημοσιογράφους και τηλεοπτικά συνεργεία να επισκεφθούν την περιοχή Ζαπ το
Σαββατοκύριακο, διατηρώντας ωστόσο τον γενικό αποκλεισμό των ανταποκριτών που
επέβαλαν κατά την έναρξη της εκκαθαριστικής επιχείρησης, πριν από 11 ημέρες.
Σύμφωνα με τον στρατηγό Τοκάτ, μέχρι στιγμής βρήκαν τον θάνατο ή
τραυματίστηκαν 1.750 αντάρτες, αριθμός τον οποίο Δυτικοί διπλωμάτες θεωρούν υπερβολικό.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15845N461</ED>
<ID>
ID:169271

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N46&aa=1</URL></REF>


Article

<CATEGORY>vin07</CATEGORY>

 <H2>Πιθανό ένα νέο δημοψήφισμα στη Δανία
</H2>
ΜΠΡΟΣΤΑ στο ενδεχόμενο νέου δημοψηφίσματος βρίσκεται η Δανία, προκειμένου να
καθοριστούν εκ νέου οι σχέσεις της με την Ευρωπαϊκή Ένωση. Ο πολιτικός κόσμος
της χώρας θα ήθελε να αποφύγει το δημοψήφισμα, αφού τίποτα δεν καθιστά βέβαιο
ότι η έκβασή του θα βρει σύμφωνη τη γνώμη των πολιτικών με αυτή των πολιτών.

Ήδη ο πρωθυπουργός της Δανίας Πολ Νίρουμ Ράσμουσεν όχι μόνο δεν απέκλεισε το
ενδεχόμενο του δημοψηφίσματος, αλλά, αναφερόμενος στο θέμα, δήλωσε σε
δημοσιογράφους πως «όλα αυτό δείχνουν».

Για να γίνουν δεκτά τα αποτελέσματα της Διακυβερνητικής Διάσκεψης στη Δανία,
ιδιαίτερα τα θέματα παροχής ασύλου και αστυνομικής συνεργασίας, δεν αρκεί η
θετική γνώμη της κυβέρνησης. Το Σύνταγμα προβλέπει ότι η εκχώρηση κυριαρχικών
δικαιωμάτων γίνεται μόνο ύστερα από δημοψήφισμα και η όποια θέση των πολιτικών
θα πρέπει να επικυρωθεί από τους πολίτες.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15845N462</ED>
<ID>
ID:169272

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N46&aa=2</URL></REF>


Article

<CATEGORY>vin07</CATEGORY>

 <H2>Τα φώτα της Θάτσερ ζήτησε ο Μπλερ
</H2>
ΤΑ ΦΩΤΑ της Μάργκαρετ Θάτσερ ζήτησε ο Τόνι Μπλερ για να τα βγάλει πέρα στις
διεθνείς συναντήσεις που θα έχει κατά τις ερχόμενες εβδομάδες.

Όπως αποκαλύπτει στο πρωτοσέλιδο άρθρο της η εφημερίδα «Σάντεϊ Τάιμς», ο Τόνι
Μπλερ προσκάλεσε τη Μάργκαρετ Θάτσερ στην Ντάουνινγκ Στριτ 1Ο, την περασμένη
Πέμπτη, με κάθε μυστικότητα, για μία ευρύτατη συζήτηση για θέματα εξωτερικής
πολιτικής, εν όψει των συναντήσεων που θα έχει για πρώτη φορά ως πρωθυπουργός
με τους ηγέτες της Ευρωπαϊκής Ένωσης και τους προέδρους Μπιλ Κλίντον και
Μπορίς Γιέλτσιν.

Κατά τη διάρκεια της επίσκεψής του στο Λονδίνο, την επόμενη Πέμπτη, ο
Αμερικανός πρόεδρος θα συμμετάσχει στη συνεδρίαση του υπουργικού συμβουλίου.
Πρόκειται για ένα ιστορικό γεγονός, που δεν έχει προηγούμενο τα τελευταία 200 χρόνια.

«Πρωτοφανής τιμή», χαρακτήρισε ο Βρετανός εκπρόσωπος της Ντάουνινγκ Στριτ τη
συμμετοχή του Μπιλ Κλίντον στο υπουργικό συμβούλιο και συμπλήρωσε: «Ο
πρωθυπουργός ενδιαφέρεται για την εδραίωση των καλών σχέσεων και επιθυμεί να
ακουστούν οι απόψεις του Αμερικανού προέδρου απ' όλους τους υπουργούς του».

Η απόφαση του Τόνι Μπλερ να ζητήσει τις συμβουλές της Μάργκαρετ Θάτσερ είναι
βέβαιο ότι θα θορυβήσει τους προσκείμενους στην αριστερή πτέρυγα των Εργατικών
βουλευτές, οι οποίοι θα εκλάβουν την ενέργεια του αυτή ως μία ακόμα απόδειξη
της πρόθεσής του να μιμηθεί το στυλ του Μπίλ Κλίντον. Στις Ηνωμένες Πολιτείες
συνηθίζεται ο πρόεδρος να ενημερώνεται και να συμβουλεύεται τους προκατόχους του.

Δεν είναι κρυφό ότι ο Τόνι Μπλερ θαύμαζε τον τρόπο με τον οποίο η Μάργκαρετ
Θάτσερ διακυβέρνησε για 11 χρόνια τη Βρετανία και, όπως εκείνη, έτσι και αυτός
έχει την πρόθεση να αυτοπροβληθεί ως ηγέτης υπεράνω κομμάτων.

Στις πέντε το απόγευμα της περασμένης Πέμπτης, η Μάργκαρετ Θάτσερ επέστρεψε
στην Ντάουνινγκ Στριτ 10, για πρώτη φορά από τότε που γιόρτασε τα 70 της
χρόνια, πριν από είκοσι μήνες.

Κυβερνητικές πηγές χαρακτήριζαν τη συνάντηση Μπλερ - Θάτσερ, η οποία διήρκεσε
μία ώρα, ως ανταλλαγή απόψεων επί θεμάτων διεθνούς πολιτικής.

Είναι προφανές ότι ο νυν Εργατικός και η πρώην Συντηρητική πρωθυπουργός
συμφώνησαν στην αναγκαιότητα να διατηρηθεί ισχυρή η θέση της Βρετανίας σ' έναν
αβέβαιο κόσμο, αλλά διαφώνησαν ως προς τον τρόπο αντιμετώπισης της Ευρώπης. Η
Μάργκαρετ Θάτσερ επέμενε στους στενότερους δεσμούς με τις Ηνωμένες Πολιτείες
και εξέφρασε την αντίθεσή της στο ενιαίο νόμισμα, ενώ ο Τόνι Μπλερ επανέλαβε
τη δέσμευσή του για εποικοδομητική προσέγγιση με την Ευρωπαϊκή Ένωση.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15845N463</ED>
<ID>
ID:169273

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N46&aa=3</URL></REF>


Article

<CATEGORY>vin07</CATEGORY>

 <H5>ΕΤΣΙ ΧΑΡΑΚΤΗΡΙΖΕΙ Ο ΙΤΑΛΙΚΟΣ ΤΥΠΟΣ ΤΟΝ ΠΡΕΣΒΕΥΤΗ ­ ΑΝΑΚΛΗΘΗΚΕ ΣΤΗ ΡΩΜΗ
</H5><H5>Ο Μπερίσα απειλεί με χρήση βίας
</H5><H2>«Μισθοφόρος του Μπερίσα»
</H2>
Τα Τίρανα αντηχούν από φήμες για τη δράση του πολυπράγμονα Ιταλού πρεσβευτή
Πάολο Φορέστι, ο οποίος, σύμφωνα με διάφορες περιγραφές, αποτελούσε τμήμα μίας
υψηλού επιπέδου αλβανοϊταλικής πολιτικής μαφίας.

Ο ΦΟΡΕΣΤΙ, που ήδη ανακλήθηκε στη Ρώμη μετά τη διεθνή κατακραυγή εναντίον του
­ για υπονόμευση του διεθνούς μεσολαβητή Φραντς Βρανίτσκι ­, χαρακτηρίζεται
από τον ιταλικό Τύπο «Φόρεστ Γκαμπ της διπλωματίας» και «μισθοφόρος του
Μπερίσα», ενώ σε εφημερίδες της Αλβανίας δημοσιεύονται ποικίλα σχόλια για τη
δράση του στα Τίρανα.

Κατά την εφημερίδα της αντιπολίτευσης «Ιντιπέντεντ» (των Τιράνων), υπάρχουν
άφθονες κασέτες που αποδεικνύουν ότι ο Φορέστι προσέφερε σε Ιταλούς
βιομηχάνους και Αλβανούς πολιτικούς κάθε είδους υπηρεσίες ­ πάντοτε με το
αζημίωτο ­ από διευκολύνσεις για τη σύναψη ύποπτων συμβάσεων, μέχρι
μεσολαβήσεις σεξουαλικού τύπου.

Η εφημερίδα γράφει ότι τις επόμενες ημέρες θα δημοσιεύσει τα κείμενα
συνομιλιών του Φορέστι με διάφορα πρόσωπα, με αντικείμενο «ροζ σκάνδαλα», που
θα προκαλέσουν αίσθηση στην κοινή γνώμη.

«ΝΑ ΑΠΟΛΥΘΕΙ»

Στη Ρώμη, ο πρόεδρος της Επιτροπής Εξωτερικών Σχέσεων της Βουλής, Ακίλε Οκέτο,
ζήτησε από τον υπουργό Εξωτερικών, Λαμπέρτο Ντίνι, την άμεση απόλυση του
Φορέστι από το διπλωματικό σώμα, αλλά και την άσκηση πίεσης για την
απομάκρυνση και του Σαλί Μπερίσα από την προεδρία της Αλβανίας. «Είναι καιρός
επιτέλους ­ είπε ­ να τελειώνουμε και με τους δύο αυτούς τύπους».

Η ιταλική «Ρεπούμπλικα», που κυκλοφόρησε το Σάββατο με τον τίτλο «Φορέστι
γυρνά πίσω», γράφει ότι «η Αθήνα έγινε έξω φρενών από τη δραστηριότητα του
πρεσβευτή, και ιδίως από παρατηρήσεις του περί ανάμειξης Ελλήνων (και Σέρβων)
στην υπόθεση της υποκλοπής κασετών με συνομιλίες του. Αλλά ο Ιταλός πρέσβης
έδωσε πλήρεις εξηγήσεις στην Αθήνα».

Η κυβέρνηση του Ρομάνο Πρόντι χθες αποφάσισε οριστικά την αντικατάσταση του
«ανθύπατου» Φορέστι με τον Μανφρέντο Ιντσίζαντι Καμεράνα, πρεσβευτή στη Μοζαμβίκη.

Σε δηλώσεις του στον Τύπο, ο Φορέστι εμφανίσθηκε αμετανόητος και... ανίδεος
όσον αφορά τον σάλο που προκάλεσε η δραστηριότητά του.

ΑΛΓΕΙΝΗ εντύπωση προκάλεσαν σε πολλούς Αλβανούς δηλώσεις του προέδρου Μπερίσα
για χρήση βίας, παραμονές των εκλογών. Ο Αλβανός ηγέτης είπε, σε συνέντευξή
του στην εφημερίδα του Δουβλίνου «Άιρις Τάιμς», ότι γίνεται σκέψη «να
χρησιμοποιηθεί βία για να κατασταλούν οι κινήσεις των ένοπλων επιτροπών των
εξεγερμένων, πριν από τη διεξαγωγή των εκλογών». 
Στη δήλωση αυτή, οι αντίπαλοι του Δημοκρατικού Κόμματος διαβλέπουν σχέδιο του
Σαλί Μπερίσα για τη δημιουργία κατάστασης που ενδεχομένως θα απέτρεπε ακόμη
και αυτή τη διεξαγωγή των εκλογών.

Η εφημερίδα «Κόχα Γιόνε» γράφει ότι ο Μπερίσα «προκαλεί τον Νότο και
αγωνίζεται να αποδείξει στους Δυτικούς ότι δεν πρέπει να γίνουν εκλογές, αφού
πολλοί έχουν ακόμη τα όπλα στα χέρια».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15845N471</ED>
<ID>
ID:169274

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N47&aa=1</URL></REF>


Article

<CATEGORY>vin07</CATEGORY>

 <H2>Φόβοι πολέμου Ισραήλ - Αράβων
</H2>
Ο ΠΡΩΘΥΠΟΥΡΓΟΣ του Ισραήλ Βενιαμίν Νετανιάχου πρέπει επειγόντως να συναντηθεί
με τον Αιγύπτιο πρόεδρο Χόσνι Μουμπάρακ, προειδοποιούν οι ισραηλινές υπηρεσίες
προβλέποντας κίνδυνο πολέμου με τις γειτονικές αραβικές χώρες.

Αυτό υποστηρίζει δημοσίευμα των «Sunday Times» που αποκαλύπτει αποσπάσματα
μιας αναφοράς της Σιν Μπετ (της ισραηλινής μυστικής υπηρεσίας) στον Νετανιάχου
για τον κίνδυνο που υπάρχει από τη συνεχιζόμενη επέκταση των εβραϊκών οικισμών.

«Η κλιμάκωση των οικισμών θα οδηγήσει στην κλιμάκωση της βίας στη Δυτική
Όχθη», τονίζεται στην αναφορά αυτή της Σιν Μπετ. «Αν καταφύγουμε στην
επιχείρηση "Αγκαθωτός θάμνος" (κατάληψη των παλαιστινιακών πόλεων από τον
ισραηλινό στρατό σε περίπτωση βίαιων επεισοδίων) οι αραβικές χώρες δεν θα
έχουν άλλη επιλογή παρά να αρχίσουν πόλεμο εναντίον μας», προστίθεται στην αναφορά.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15845N472</ED>
<ID>
ID:169275

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N47&aa=2</URL></REF>


Article

<CATEGORY>vin07</CATEGORY>

 <H2>Αιματηρό πραξικόπημα από ταγματάρχη στη Σιέρα Λεόνε
</H2>
ΕΝΑΣ ΑΣΗΜΟΣ ταγματάρχης, ο Τζόνι Πολ Κορόμα, φέρεται ως αρχηγός των
πραξικοπηματιών που ανέτρεψαν χθες την κυβέρνηση της Σιέρα Λεόνε. Ο πρόεδρος
Αχμάντ Τεζάν Καμπάχ εγκατέλειψε τη χώρα η οποία «βρίσκεται πλέον στα χέρια του
στρατού», ανακοίνωσε χθες στη Φρίταουν το κρατικό ραδιόφωνο.

Μιλώντας στο ραδιόφωνο, ο Κορόμα κάλεσε τον αρχηγό των ανταρτών του Ενιαίου
Επαναστατικού Μετώπου, Φοντέι Σάνκο, να μετάσχει στη νέα κυβέρνηση. Ο Σάνκο
βρίσκεται από τον Μάρτιο στις φυλακές της Νιγηρίας. Σύμφωνα με πηγές του
νοσοκομείου της πρωτεύουσας Φριτάουν, πέντε πολίτες σκοτώθηκαν και πολλοί
τραυματίστηκαν σε ανταλλαγές πυρών.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15845N473</ED>
<ID>
ID:169276

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N47&aa=3</URL></REF>


Article

<CATEGORY>vin07</CATEGORY>

 <H2>Συνέδριο ευρωπαϊκών κομμουνιστικών κομμάτων
</H2>
ΜΙΝΙ κομμουνιστική διεθνής πραγματοποιήθηκε στη Λισαβώνα, με πρωτοβουλία του
γ.γ. του Κ.Κ. Κάρλος Καρβάλιας. Σ' αυτό συμμετείχαν οι ηγέτες των κομμάτων της
κομμουνιστικής αριστεράς των κρατών - μελών της Ευρωπαϊκής Ένωσης.

Επίσημος τίτλος του συνεδρίου: «Δικαίωμα στην εργασία, για μια Ευρώπη
κοινωνικής προόδου, ειρήνης και συνεργασίας». Εξετάστηκε η διαμόρφωση του
κοινού μετώπου πάλης εναντίον της ευρωπαϊκής ενοποίησης, όπως προβλέπεται από
τη Συνθήκη του Μάαστριχτ και όπως πρόκειται να εξελιχθεί μετά τη
Διακυβερνητική, εναντίον του ενιαίου νομίσματος, εναντίον των
σοσιαλδημοκρατικών κυβερνήσεων στην Ευρώπη που επιταχύνουν την πολιτική της
προσαρμογής των οικονομιών των χωρών τους προς τη σύγκλιση, και εναντίον των ιδιωτικοποιήσεων.

Συμμετείχε η γ.γ. του ΚΚΕ, Αλέκα Παπαρήγα και από την Κύπρο ο γ.γ. του ΑΕΚΛ
Δημήτρης Χριστόφιας.

Εντύπωση προκάλεσε η συμμετοχή στη συνάντηση του Βρετανού ευρωβουλευτή του
Εργατικού Κόμματος, Κεν Κόουτς, ο οποίος είπε πως εκπροσωπούσε τον εαυτό του
και όχι το κόμμα του.

Η Ιταλία εκπροσωπείται από τον Φαούστο Μπερτινότι και τον Αρμάντο Κοσούτα,
γενικό γραμματέα και πρόεδρο του Κόμματος Κομμουνιστικής Επανίδρυσης.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15845N474</ED>
<ID>
ID:169277

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N47&aa=4</URL></REF>


Article

<CATEGORY>vin07</CATEGORY>

 <H2>Τερματίζεται ο εμφύλιος στο Αφγανιστάν
</H2>
ΤΕΡΜΑΤΙΖΕΤΑΙ πλέον ο πολύχρονος εμφύλιος πόλεμος στο Αφγανιστάν, μετά την
κατάληψη του βορείου τμήματος της χώρας από τους αντάρτες Ταλεμπάν.

Με την κατάληψη των επαρχιών Κουντούζ και Σαμανγκάν του Βορείου Αφγανιστάν, το
90% της χώρας βρίσκεται πλέον στα χέρια των ανταρτών Ταλεμπάν, οι οποίοι
δεσμεύτηκαν χθες, για μία ακόμα φορά, να εφαρμόσουν τον ισλαμικό νόμο. Ο
πολέρμαχος Αμπντούλ Ρασίντ Ντοστούμ, μετά την εκδίωξή του από τα εδάφη που
είχε καταλάβει στο Βόρειο Αφγανιστάν, διέφυγε στην Τουρκία και έφτασε ήδη στην
Άγκυρα, όπου υποσχέθηκε ότι θα συνεχίσει τον αγώνα εναντίον των δυνάμεων των Ταλεμπάν.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15845N475</ED>
<ID>
ID:169278

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N47&aa=5</URL></REF>


Article

<CATEGORY>vin07</CATEGORY>

 <H5>Ούτε με τον Μαρξ...
</H5><H5>Ένα ελάττωμα...
</H5><H5>Πώς εξηγείται...
</H5><H5>Στο ερώτημα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ούτε εναντίον του Μαρξ τάσσεται ο φιλόσοφος Νορμπέρτο Μπόμπιο, όπως
δηλώνει κατ' ευθείαν στον τίτλο του νέου βιβλίου του. Αλλά, μέσα στην
εκκωφαντική σιωπή που περιβάλλει τον μαρξισμό, ιδίως μετά το 1989, θέλει να
αποκαταστήσει τις θεωρητικές ισορροπίες. Λοιπόν, ρωτά, πέθανε ο Μαρξ ή όχι;
Ποτέ δεν ξέρεις. Στις αρχές του αιώνα, πολλοί θεωρούσαν τον μαρξισμό
τελειωμένο. Ο Κρότσε έγραφε το «Πώς γεννήθηκε και πέθανε ο μαρξισμός στην
Ιταλία μεταξύ 1895 και 1900». Και όμως, πόσα έγιναν μετά! Η αντοχή του Μαρξ
και οι νεκραναστάσεις του δεν παύουν να εντυπωσιάζουν. Η ίδια η Οχτωβριανή
Επανάσταση έγινε 50 χρόνια μετά το «Κεφάλαιο» και 34 μετά τον θάνατο του Μαρξ.
(Ν. Bobbio: «Νι con Marx, nι contro Marx», Editori Riuniti, Ρώμη).

... της κριτικής για τον Καρλ Μαρξ είναι ότι, μοιραία, σφραγίζεται από
συνειρμούς συνδεόμενους με τους δικτάτορες που ορκίζονταν στο όνομά του. 
Επίσης, η ανεκτική αν όχι υμνητική στάση πολλών πνευματικών ανθρώπων απέναντι
σε ποικίλους τυράννους υποθήκευσε αρνητικά τις εκτιμήσεις για τον φιλόσοφο από
την Τρηρ. 
Στη δεκαετία του ΄50, όταν μιλούσες με διανοούμενους της αριστεράς για τον
Στάλιν, έβλεπες ότι γι' αυτούς η δημοκρατική, φιλελεύθερη παράδοση της
ευρωπαϊκής σκέψης, ξαφνικά, δεν μετρούσε. Ήταν εξουθενωτικό, λέει ο Μπ. στην
«Ουνιτά». 
Πολλοί άνθρωποι εκείνον τον καιρό δεν καταλάβαιναν ότι ο Στάλιν ­ ή ο Χίτλερ,
ο Μουσσολίνι, ο Φράνκο κ.λπ. ­ ενσάρκωναν μια επιστροφή στην τυραννίδα. 
«Δεν είχαμε απλώς ολοκληρωτικά κράτη, αλλά ολοκληρωτισμούς με κυρίαρχο τον ένα
ή τον άλλο τύραννο. Δηλαδή πρωτόγονες μορφές διακυβέρνησης».

... η στάση θετικής αποδοχής, ή και τα εγκώμια, πολλών διανοουμένων προς τους
τυράννους; Ακόμη και ο Μαξ Βέμπερ και ο Αντόνιο Γκράμσι παρακολούθησαν με
ελπίδα και ενδιαφέρον ­ σε κάποια φάση ­ την άνοδο δικτατόρων. Υπάρχει, πολύ
απλά, μια νοσταλγία, ένας πόθος για τον «χαρισματικό», λέει ο Μπ. Αυτόν που θα
προβάλει ξαφνικά και θα μας σώσει. «Η Ιστορία δυστυχώς είναι κάπως μονότονη.
Το είχε επισημάνει και ο Πλάτων, όπως φαίνεται από τον ορισμό του τυράννου,
στο 9ο Βιβλίο της "Πολιτείας" του. Ο τύραννος, λέει, είναι ένα πλάσμα
εξαιρετικό («Υπεράνθρωπος»;) που θεωρεί νόμιμο να ικανοποιήσει στους ανθρώπους
τις πιο τερατώδεις επιθυμίες τους, αυτές που εμφανίζονται κάποτε τη νύχτα, σε
όνειρα εφιαλτικά, όπως λόγου χάρη να βιάσεις τη μάνα σου».

... τι κρατάμε πια, σήμερα, από τον μαρξισμό και τι αφήνουμε, η απάντηση
βέβαια δεν είναι και τόσο απλή. Ο Μπ. επαναλαμβάνει εν προκειμένω μια
παρατήρηση του Τζον Έλστερ, στο «Τι Εννοεί ο Μαρξ» (Jon Elster: «Making Sense
of Marx»). «Δεν είναι δυνατόν πια σήμερα, από ηθική ή πνευματική άποψη ­ λέει
ο Έλστερ ­ να είσαι μαρξιστής με τον παραδοσιακό τρόπο. Μπορείς όμως να είσαι
μαρξιστής κάπως διαφορετικά. Η κριτική της εκμετάλλευσης και της αλλοτρίωσης
παραμένει επίκαιρη, και μας ανάγει κατά κάποιον τρόπο στον Μαρξ». Ο Μπ.
επιχειρεί και αυτός να καθορίσει τα απορριπτέα και τα διατηρητέα: «Όχι, δεν
κρατάμε τον μαρξισμό αν πρόκειται για τις θεωρίες του περί του κράτους ως
ταξικής δικτατορίας. Αλλά ναι, τον κρατάμε σε ό,τι αφορά την κριτική του κατά
της αχαλίνωτης αγοράς ή της εμπορευματοποίησης ακόμη και του ανθρώπου».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15845N481</ED>
<ID>
ID:169279

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N48&aa=1</URL></REF>


Article

<CATEGORY>vin07</CATEGORY>

 <H5>ΤΖΕΡΙ ΛΙΟΥΙΣ
</H5><H2>ΠΡΟΣΩΠΑ
</H2><H2>Έχει ακόμη μέλλον μπροστά του!
</H2>
Στα 71 του χρόνια έχει δισέγγονα, αλλά και μια πεντάχρονη κόρη, ενώ το
συμβόλαιό του για εμφανίσεις στο θέατρο τελειώνει το 2001. Ο Τζέρι Λιούις έχει
μέλλον μπροστά του...

ΕΦΘΑΣΕ πριν από λίγες ημέρες στο Λονδίνο και κατόρθωσε μέσα σε ελάχιστο
χρονικό διάστημα να σταματήσει την κίνηση στην Στραντ φιλώντας τη γυναίκα του
Σαμ με τόσο πάθος, ώστε οι παριστάμενοι φοβήθηκαν κάποια στιγμή ότι θα σκάσει.
Χόρεψε επί ώρες στους δρόμους της βρετανικής πρωτεύουσας και οι φωτογράφοι
προσπαθούσαν ασθμαίνοντας να τον ακολουθήσουν.

Η ζωτικότητα του Τζέρι Λιούις είναι αξιοπερίεργο φαινόμενο, αν σκεφθεί κανείς
ότι πολλοί από τους φίλους του, από τον πρόεδρο Κέννεντυ έως τον Ντιν Μάρτιν,
έχουν χαθεί. Ο Λιούις έχει υποβληθεί σε μια πολύ σοβαρή χειρουργική επέμβαση
στην καρδιά, έχει γυρίσει περισσότερες από 50 ταινίες και είναι πατέρας 6 γιων.

Τον ερχόμενο μήνα, όταν ανέβει στη σκηνή του θεάτρου «Adelphi», θα είναι η
785η παράστασή του στο μιούζικαλ «Damn Yankees», από τότε που ξεκίνησε, το
1995. Το συμβόλαιό του διαρκεί μέχρι και το 2000. Παίζει τον ρόλο του
διαβόλου, στον οποίο ένας οπαδός του μπέιζμπολ πουλάει την ψυχή του
προκειμένου να γίνει ο καλύτερος παίκτης στον κόσμο.

«Όμως εγώ έπαιζα τον διάβολο όλη την ζωή μου», λέει ο Λιούις ξεσπώντας στο
γνωστό σαρδόνιο γέλιο του. «Ποτέ δεν έχω ανησυχήσει για οτιδήποτε. Γι' αυτό
βρίσκω τον μπελά μου όλη την ώρα. Κάπνιζα πέντε πακέτα την ημέρα. Άνοιξαν την
καρδιά μου μ' ένα Black & Decker και τότε νόμιζα ότι ήρθε η ώρα να
συμμορφωθώ. Αλλά αποφάσισα να συνεχίσω να ζω με αυτούς τους ρυθμούς μέχρι να
κουραστούν αυτά τα παιδιά», είπε δείχνοντας τα υπόλοιπα μέλη του θιάσου.

Ο Λιούις, όταν τον ρώτησαν για το μυστικό της μακροβιότητας και της
απεριόριστης ενέργειάς του, απάντησε: «Είναι όλα εδώ πάνω», χτυπώντας το
μέτωπό του. «Δεν επιτρέπω οτιδήποτε αρνητικό στην ζωή μου. Υπάρχουν πάρα
πολλοί άνθρωποι που τριγυρνούν λες και αναρωτιούνται γιατί είναι ζωντανοί.
Κάθε βράδυ σκέφτομαι με λαχτάρα την στιγμή που θα ανοίξω τα μάτια μου το
επόμενο πρωί».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15845N482</ED>
<ID>
ID:169280

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N48&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η ασπιρίνη του λαού
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Από τις τόσες αμαρτίες του καπιταλισμού, ο Τζωρτζ Στάινερ ξεχωρίζει μία: την
προσπάθειά του να αφαιρέσει από τον άνθρωπο τους πειρασμούς του Ιδεώδους.

«ΤΟ ΜΑΡΜΑΡΟ θρυμματίζεται, ο μπρούντζος αποσυντίθεται, αλλά το γραπτό κείμενο
ζει και μετά τον θάνατο του συγγραφέα». Εδώ και 35 χρόνια, ο συγγραφέας Τζωρτζ
Στάινερ αγωνίζεται με μοναδικό του όπλο τα κείμενα. Οδηγός του είναι ο
Πίνδαρος, που πριν από τρεις χιλιάδες χρόνια έλεγε: «Το τραγούδι μου θα ζήσει
και μετά τον θάνατο της πόλης όπου το τραγουδώ». Μεγαλύτεροι φόβοι του είναι
το άμεσο και το εφήμερο. Και κυριότερος εχθρός του οι αγορές, η μαζική
κουλτούρα και «οι εξισωτικοί και λαϊκιστικοί στόχοι των κοινωνιών της κατανάλωσης».

Το ζήτημα είναι θεμελιώδες, λέει στο περιοδικό «L' Evenement du jeudi» ο
Στάινερ, που το τελευταίο του βιβλίο «Ατιμώρητα πάθη» κυκλοφόρησε πρόσφατα από
τις εκδόσεις Gallimard. «Αγωνιζόμαστε όλοι ψυχή τε και σώματι κατά της φρίκης
της λογοκρισίας, των καμένων βιβλίων και των δολοφονημένων ποιητών.
Αναρωτιέμαι όμως μήπως υπάρχει και μια άλλη, εξίσου ισχυρή λογοκρισία: η
λογοκρισία της αγοράς και των μαζικών μέσων ενημέρωσης, που οι αξίες τους δεν
έχουν καμιά σχέση με την απελευθέρωση της ανθρώπινης φαντασίας. Αυτή η αγορά
είναι υπεύθυνη για το ότι πριν από δύο-τρία χρόνια τα γνωστότερα ονόματα στον
πλανήτη ήταν του Μαραντόνα και της Μαντόνα: του θεού και της θεάς του
πλανητικού σούπερ-κιτς. Από την άλλη πλευρά, μόλις 40 με 50 άτομα μπορούν να
διαβάσουν Καντ. Γι' αυτή την ισοπέδωση προς τα κάτω υπεύθυνο είναι το χρήμα.
Και οι δάσκαλοι του λαϊκισμού, οι ισχυροί οργανωτές της πανταχού παρούσας
τηλεόρασης, δεν έχουν άλλο οδηγό παρά το θέλγητρο του κέρδους. Τρέφουν μια
βαθιά περιφρόνηση για τους ανθρώπους, που τους θεωρούν ανίκανους να γίνουν
πνευματικά πιο σύνθετοι, πιο πλούσιοι».

Στο οπλοστάσιο του μαρξισμού, συνεχίζει ο γαλλικής καταγωγής συγγραφέας,
υπάρχει ένα τεράστιο λάθος που μπορεί να οδήγησε στην κόλαση του δεσποτισμού
αλλά τουλάχιστον τιμούσε τον άνθρωπο: Θα γίνεις πιο αλτρουιστής, θα γίνεις πιο
δίκαιος. Στην τελευταία παράγραφο του βιβλίου του «Λογοτεχνία και επανάσταση»,
ο Τρότσκι γράφει ότι ο Γκαίτε και ο Αριστοτέλης είναι βουνά, αλλά σε σύγκριση
με τον άνθρωπο του μέλλοντος δεν θα είναι παρά οι πρόποδες των Άλπεων. Ο
καπιταλισμός, αντίθετα, θέλει να αποκοιμίσει τον άνθρωπο. Τον παίρνει
κουρασμένο, εξαντλημένο, ταπεινωμένο από τον μόχθο όλης της ημέρας και τον
στήνει μπροστά στην τηλεόραση, που του ζητάει το ελάχιστο δυνατό και του δίνει
ξεκούραση και όνειρα: την ασπιρίνη του λαού.

Το πιο σύνθετο, το πιο επικίνδυνο πράγμα στον κόσμο ­ καταλήγει ο Στάινερ, που
αυτοαποκαλείται «αναρχικός πλατωνικός» ­ είναι η σκέψη: αυτή φοβούνται οι
δάσκαλοι της μαζικής κουλτούρας. Ο Στάλιν έβαλε να σκοτώσουν τον Όσιπ
Μάντελσταμ γιατί φοβόταν τους στίχους του. Ποιος ποιητής θα μπορούσε να
ενοχλήσει σήμερα τα λεγόμενα δημοκρατικά συστήματα;

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15845N483</ED>
<ID>
ID:169281

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N48&aa=3</URL></REF>


Article

<CATEGORY>vin08</CATEGORY>

 <H5>ΚΑΜΙΑ ΣΚΕΨΗ ΓΙΑ ΑΥΞΗΣΕΙΣ ΤΙΜΩΝ ΣΕ ΚΑΥΣΙΜΑ, ΤΕΛΗ ΚΥΚΛΟΦΟΡΙΑΣ ΚΑΙ ΠΙΝΑΚΙΔΕΣ </H5><H2>Αλλαγές στον φόρο εισοδήματος
</H2>
<H3></H3>Μελετώνται τιμαριθμοποίηση της κλίμακας με αύξηση του αφορολόγητου, μείωση
του ειδικού φόρου κατανάλωσης για μεταχειρισμένα ΙΧ, με επιβολή φόρου
μεταβίβασης, και απλούστευση της φορολογικής δήλωσης.ΑΝΟΙΧΤΟ παραμένει το θέμα
της τιμαριθμοποίησης της φορολογικής κλίμακας από την επόμενη χρονιά, καθώς
και η αύξηση του αφορολόγητου για μισθωτούς και συνταξιούχους, που σήμερα
είναι 1.300.000 δραχμές.

Η κυβέρνηση, διά του υφυπουργού Οικονομικών κ. Γ. Δρυ, έχει από το φθινόπωρο
δεσμευτεί στη ΓΣΕΕ ότι η τιμαριθμοποίηση της κλίμακας θα είναι μία από τις
μελετώμενες αλλαγές στη φορολογία εισοδήματος.

Ήδη στο υπουργείο Οικονομικών λειτουργεί επιτροπή η οποία εξετάζει αλλαγές στη
φορολογία εισοδήματος και ειδικότερα στη φορολογική κλίμακα, τους συντελεστές
και τα τεκμήρια διαβίωσης. Μελετάται επίσης και η απλούστευση του εντύπου της
φορολογικής δήλωσης.

Στα αυτοκίνητα

Αλλαγές, όμως, ετοιμάζονται και στη φορολογία των μεταχειρισμένων ΙΧ. Οι
προετοιμασίες αυτές συνδέονται με την προσφυγή κατά τη Ελλάδας που θα
εκδικασθεί στις 29 Μαΐου στο Ευρωπαϊκό Δικαστήριο.

Η ελληνική κυβέρνηση προωθεί αίτημα για 4μηνη αναβολή της εκδίκασης. Πάντως,
όπως ήδη έχουν γράψει «ΤΑ ΝΕΑ», το πακέτο των σχετικών προτάσεων που
επεξεργάζεται η αρμόδια επιτροπή που έχει συσταθεί προβλέπει: 
1Τη μείωση του ειδικού φόρου κατανάλωσης στα εισαγόμενα μεταχειρισμένα,
που σήμερα φθάνει μέχρι 400%, στο 10-75% (όσο είναι για τα καινούργια).

2Την καθιέρωση φόρου μεταβίβασης στις αγοραπωλησίες όλων των
μεταχειρισμένων ΙΧ.

3Την επιβολή αυστηρών ελέγχων ποιότητας κατά την εισαγωγή των
μεταχειρισμένων ΙΧ.

Καμία άλλη

Δεν εξετάζονται άλλες αλλαγές στην έμμεση φορολογία, δηλαδή μείωση του ΕΦΚ στα
τσιγάρα και στα ποτά. Κορυφαίο τεχνοκρατικό στέλεχος του υπουργείου Εθνικής
Οικονομίας που ρωτήθηκε χθες από «ΤΑ ΝΕΑ» για το ενδεχόμενο μείωσης της
έμμεσης φορολογίας σε τσιγάρα, ποτά και ΙΧ με ταυτόχρονη αύξηση της τιμής των
καυσίμων, των τελών κυκλοφορίας και των τελών ταξινόμησης πινακίδων είπε ότι
«δεν έχει γίνει καμιά τέτοια σκέψη». Για το ίδιο θέμα ο οικονομικός σύμβουλος
του Πρωθυπουργού, καθηγητής κ. Γ. Γιαννίτσης, όταν ρωτήθηκε από «ΤΑ ΝΕΑ»,
δήλωσε ότι «ο ίδιος δεν γνωρίζει τέτοια πρόταση».

Το δώρο

Όσον αφορά τα σενάρια για αλλαγές στον θεσμό του Δώρου των Χριστουγέννων, ο
υφυπουργός Εργασίας κ. Χ. Πρωτόπαπας δήλωσε χθες ότι «τέτοιο θέμα δεν έχει
τεθεί στις προτάσεις της κυβέρνησης για τον κοινωνικό διάλογο και επομένως δεν
θα συζητηθεί».

Επίσης ο υπουργός Εθνικής Οικονομίας και Οικονομικών κ. Γ. Παπαντωνίου αργά
χθες το βράδυ για το ίδιο θέμα δήλωσε ότι: «Δεν υπάρχει καμία τέτοια σκέψη».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15845N491</ED>
<ID>
ID:169282

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N49&aa=1</URL></REF>


Article

<CATEGORY>vin08</CATEGORY>

 <H5></H5><H2>Παραδέχθηκαν την κακοδιαχείριση ­ πάνε και κατηγορούμενοι
</H2>
ΠΟΙΝΙΚΗ ΔΙΩΞΗ για απάτη κατά του Διοικητικού Συμβουλίου του σούπερ μάρκετ
«Καταναλωτής» άσκησε η Εισαγγελία Χαλκίδας.

Στο μεταξύ χθες τα μέλη του Δ.Σ., κατά τη διάρκεια γενικής συνέλευσης των
μελών-μετόχων του σούπερ μάρκετ, παραδέχθηκαν ότι υπήρξε αυτά τα χρόνια
κακοδιαχείριση στα οικονομικά της εταιρείας, με συνέπεια να δημιουργηθεί ζημιά
περίπου 500 εκατομμυρίων δραχμών.

Πολλοί μέτοχοι διαμαρτυρήθηκαν έντονα ενώ αποφασίστηκε να γίνουν εκλογές αύριο
για την ανάδειξη νέου Διοικητικού Συμβουλίου, το οποίο έχει δεσμευθεί να
προχωρήσει στη διενέργεια διαχειριστικού ελέγχου χρήσεων και παλαιοτέρων ετών
με τη βοήθεια ορκωτών λογιστών.

Πάντως ο εκπρόσωπος της Πανελλήνιας Ένωσης Καταναλωτικών Συνεταιρισμών (ΠΕΚΑΣ)
κ. Γ. Αρκουλής ανακοίνωσε ότι η Ένωση θα ενισχύει κάθε χρόνο με το ποσό των
150 εκατομμυρίων δραχμών την εταιρεία.

Όλοι οι μέτοχοι συμφώνησαν ότι δεν πρέπει να κλείσει αλλά να βοηθηθεί το
σούπερ μάρκετ ώστε να γίνει ανταγωνιστικό στην τοπική 
αγορά.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15845N492</ED>
<ID>
ID:169283

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N49&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πικρή αλήθεια
</H2><H2></H2>
<AUTHOR>ΑΔΑΜΑΝΤΙΟΣ ΠΕΠΕΛΑΣΗΣ</AUTHOR>

ΤΙΣ ΤΕΛΕΥΤΑΙΕΣ ημέρες συνέπεσε η έκδοση διαφόρων σοβαρών εκθέσεων για την
κατάσταση και τις προοπτικές της οικονομίας μας. Καίτοι δεν έχουμε τα τελικά
κείμενα, φαίνεται ότι ο κορμός της ανάλυσής τους και των προτεινομένων
πολιτικών δεν διαφέρει ουσιαστικώς.

Χωρίς να σταθεί κανείς στην τεχνική πλευρά των πραγμάτων και των
επιχειρημάτων, νομίζω, ότι αυτό που ενδιαφέρει είναι η επώδυνη αλήθεια όπως
αυτή αποτυπώνεται με αποσβολωτική λιτότητα στο προσχέδιο της ετήσιας έκθεσης
του Διεθνούς Νομισματικού Ταμείου ως πρόβλεψη και με λίγες μόνο λέξεις: «Οι
πολιτικές που θα εφαρμοσθούν το επόμενο ενάμισι έτος ενδέχεται να καθορίσουν
την τύχη της ελληνικής οικονομίας για μία γενεά». Πράγματι, αυτή είναι η
αλήθεια, ολόκληρη.

Τα τελευταία, τουλάχιστον δεκαπέντε χρόνια, η κοινωνία και η οικονομία μας, με
λάθη και παραλείψεις, υποβλήθηκαν σε μια συνεχή, βίαιη, αλλά απειθάρχητη,
συνήθως «εκ των υστέρων» και μέχρις αφυδατώσεως, πίεση για εξυγίανση. Τα
αποτελέσματα όμως ήταν πενιχρά. Είναι μόνο τον πολύ τελευταίο καιρό που τα
πράγματα άλλαξαν και τα πρώτα ενθαρρυντικά δείγματα γίνονται ορατά. Η
οικονομία άρχισε την έξοδό της από τη μακρόχρονη περιπέτεια και την αποκόλλησή
της από σχήματα και νοοτροπίες που απέκρυπταν τον ορίζοντα και διαστρέβλωναν
τις συνθήκες πραγματικής ανάπτυξης.

Βέβαια, τα προτεινόμενα μέτρα από την έκθεση του ΔΝΤ ή από άλλες εκθέσεις όπως
του ΟΟΣΑ, ή, όπως λέγεται, εκείνη του έμπειρου και διαπρεπούς οικονομολόγου
Γιάννη Σπράου, θα είναι δυσβάστακτα και πικρά. Όσο κι αν οριακά «διορθωθούν»
για κοινωνικούς λόγους ή όσο κι αν ενοχλεί η άκομψη διατύπωση. Ό, τι κάνουμε
θα γίνει τώρα χωρίς περιθώρια χρόνου. Δεν έχουμε καμιά άλλη επιλογή. Εκτός αν
αποφασίσουμε να τινάξουμε στον αέρα τη μεγάλη θυσία που έχει ήδη γίνει και
μαζί τις προοπτικές να αλλάξει ουσιαστικά η μοίρα μας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15845N493</ED>
<ID>
ID:169284

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N49&aa=3</URL></REF>


Article

<CATEGORY>vin08</CATEGORY>

 <H5></H5><H2>Επέκταση αυξήσεων στις συντάξεις και των παλαιών
</H2>
ΟΙ ΣΥΝΤΑΞΙΟΥΧΟΙ δημόσιοι υπάλληλοι με 30 έτη υπηρεσίας και άνω θα είναι οι
κερδισμένοι του νομοσχεδίου που επεκτείνει τις αυξήσεις στις συντάξεις και
στους παλαιούς συνταξιούχους. Το νομοσχέδιο θα είναι το αντικείμενο της
συνάντησης που έχει σήμερα η ηγεσία της ΑΔΕΔΥ και της ομοσπονδίας των
πολιτικών συνταξιούχων με τον αρμόδιο υφυπουργό κ. Ν. Χριστοδουλάκη. Στο
νομοσχέδιο θα υπάρχει ειδική διάταξη, σύμφωνα με την οποία σε καμία περίπτωση
δεν θα υπάρχει μείωση σε καμία σύνταξη συνταξιούχου που εξήλθε από την
υπηρεσία του μέχρι την 1.1.1997 (π.χ. 15ετία γυναικών, κάτω των 25 ετών
υπηρεσία). Αυτό σημαίνει ότι όσοι έχουν υπηρεσία κάτω των 25 ετών θα πάρουν
χαμηλές αυξήσεις, ενώ όσοι έχουν άνω των 25 ετών υπηρεσίας θα έχουν
μεγαλύτερες αυξήσεις. Η φιλοσοφία άλλωστε του νέου μισθολογίου είναι να μένουν
στην υπηρεσία τους όσο το δυνατόν περισσότερο χρόνο οι δημόσιοι υπάλληλοι.
Διευκρινίζεται ότι το νομοσχέδιο:

* Προβλέπει την επέκταση των αυξήσεων στους παλαιούς συνταξιούχους (μέχρι
1.1.1997) με την εφαρμογή του νέου μισθολογίου.

* Η αναδρομικότητα των αυξήσεων παραμένει ανοικτή και θα είναι το σημείο που
ενδεχομένως να προκαλέσει τριβές. Όλοι ζητούν οι αυξήσεις στις συντάξεις να
ισχύσουν κανονικά από 1.1.1997.

* Ο μέσος όρος των αυξήσεων για τους συνταξιούχους άνω των 30 ετών θα κινείται
στο 12%.

* Η εισοδηματική πολιτική του 1997 θα ενσωματώνεται στις αυξήσεις που θα καταβληθούν.

* Όσοι εξήλθαν από την υπηρεσία τους μετά την 1.1.1997 δεν θα έχουν καμία
νομοθετική ρύθμιση για την περίπτωσή τους, αφού θα ακολουθήσουν αυτομάτως τις
αυξήσεις του νέου μισθολογίου.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15845N494</ED>
<ID>
ID:169285

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N49&aa=4</URL></REF>


Article

<CATEGORY>vin08</CATEGORY>

 <H5></H5><H2>Στάση εργασίας για συνέλευση
</H2>
ΑΚΙΝΗΤΑ επρόκειτο να μείνουν σήμερα από τις 10 π.μ. έως τις 2 μ.μ. τα «μπλε»
λεωφορεία στην Αθήνα (ΟΑΣΑ). Το συνδικάτο εργαζομένων στον ΟΑΣΑ (πρώην ΕΑΣ)
κατά τη διάρκεια της στάσης εργασίας θα οργανώσει γενική συνέλευση στο θέατρο
«Ακροπόλ». Οι εκπρόσωποι των εργαζομένων στις αστικές συγκοινωνίες θα
παρουσιάσουν τις θέσεις τους για την ανάπτυξη των μέσων μαζικής μεταφοράς εν
όψει του έτους 2000.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15845N495</ED>
<ID>
ID:169286

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N49&aa=5</URL></REF>


Article

<CATEGORY>vin08</CATEGORY>

 <H5>ΤΙ ΠΡΟΒΛΕΠΕΙ Η ΝΕΑ ΔΙΕΤΗΣ ΣΥΜΒΑΣΗ ΕΡΓΑΣΙΑΣ ΣΤΟΝ ΟΤΕ
</H5><H2>Αυξήσεις 12% στη διετία
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

<H3></H3>Διετής θα είναι η Συλλογική Σύμβαση Εργασίας και στον ΟΤΕ. Η σύμβαση της
περιόδου 1997 - 1998 υπογράφηκε χθες από τη διοίκηση του Οργανισμού και την
ΟΜΕ-ΟΤΕ και προβλέπει τη χορήγηση συνολικών αυξήσεων ύψους 12% για τη
διετία.ΕΙΔΙΚΟΤΕΡΑ, η σύμβαση προβλέπει τα εξής: * Την αύξηση του πρώτου
μισθολογικού κλιμακίου για το 1997 από 55.000 δρχ. σε 58.500 δρχ. σε δύο
ισόποσες δόσεις από 1.1.1997 και από 1.7.1997. Για το 1998 η αύξηση του 1ου
Μ/Κ θα είναι από 58.500 δρχ. σε 61.000 δρχ.

* Την αύξηση του διορθωτικού ποσού το 1997 κατά 5.500 δρχ. και το 1998 κατά
3.700 δρχ.

* Την εξομοίωση του χρονοεπιδόματος για όσους προσλήφθηκαν μετά το 1979.

* Το πλαφόν (οροφή) του χρονοεπιδόματος αυξάνεται από 78% σε 80%. 
* Το οικογενειακό επίδομα για τα παιδιά θα χορηγείται με ευνοϊκότερες
προϋποθέσεις. Έτσι, αυξάνεται το έτος ηλικίας του παιδιού για τη χορήγηση του
επιδόματος από το 20ό έτος το 1997 στο 22ο έτος και για το 1998 στο 24ο έτος
της ηλικίας.

Η ίδια σύμβαση ­ που έχει αναδρομική ισχύ από 1.1.1997 ­ σε άλλα σημεία της
προβλέπει τα εξής:

* Η Διαχειριστική Επιτροπή του Λογαριασμού Νεότητος δύναται να αποφασίζει
ύστερα από κοινή αίτηση του γονέα και του τέκνου, την καταβολή σε τέκνο που
έχει συμπληρώσει το 21ο έτος της ηλικίας του ποσοστού 50% της δικαιούμενης,
παροχής του ΟΤΕ και μόνο (χωρίς επιστροφή κεφαλαίου και τόκων).

* Στο προσωπικό που απολύθηκε από 1-1-1997 ή θα απολυθεί μέχρι 30-11-1997,
σύμφωνα με τις διατάξεις του ΓΚΠ-ΟΤΕ (Γεν. Κανον. Προσωπικού ΟΤΕ) και των
ΕΣΣΕ, οι αυξήσεις αποδοχών χορηγούνται αθροιστικά έναν πλήρη ημερολογιακό μήνα
προ της ημερομηνίας απολύσεώς του και πάντως όχι ενωρίτερα της 1-1-1997.

Στο προσωπικό που θα απολυθεί από 1-1-1998 μέχρι 30-9-1998 σύμφωνα με τις
διατάξεις του ΓΚΠ-ΟΤΕ και των ΕΣΣΕ οι αυξήσεις αποδοχών χορηγούνται αθροιστικά
έναν μήνα προ της ημερομηνίας απολύσεώς του και πάντως όχι ενωρίτερα της
1-1-1998. Κάθε άλλη σχετική ρύθμιση καταργείται αφότου ίσχυσε.

* Στο προσωπικό Ειδικής Μονιμότητας, για το οποίο δεν έχει καθοριστεί πάγιος
τρόπος αμοιβής, χορηγείται αύξηση αποδοχών σε ποσοστό ίσο με αυτό που
χορηγείται με την παρούσα, για τα έτη 1997 και 1998, στο μόνιμο προσωπικό με
τα ίδια χρόνια υπηρεσίας και τυπικά προσόντα και από τις ίδιες ημερομηνίες.

* Χορηγείται, από 1-1-1997, επίδομα ανθυγιεινής εργασίας 12%, στους χειριστές
κοπτοεμφακελωτικών μηχανών του Μ/Κ, στο οποίο συμψηφίζονται τα χορηγούμενα
στους χειριστές εμφακελοδιπλωτικών μηχανών και κοπτικών μηχανών επιδόματα,
ειδικών συνθηκών εργασίας και ανθυγιεινής εργασίας αντίστοιχα.

* Το επίδομα επικίνδυνης εργασίας που χορηγήθηκε στους εργαζόμενους στους
υποσταθμούς Μέσης Τάσης χορηγείται από 1-11-1998, με τους ίδιους όρους,
προϋποθέσεις και περιορισμούς και στο προσωπικό που απασχολείται σε
ηλεκτρολογικό έργο ως μέλος συνεργείων κατασκευής και συντήρησης Η/Μ και Η/Π
Εγκαταστάσεων. Το ίδιο επίδομα χορηγείται και στους επιβλέποντες.

* Το ημερήσιο επίδομα δυσχερούς διαβίωσης των υπηρετούντων στους σταθμούς Α/Τ
αυξάνεται από 1-11-1997 κατά 170, 140, 100, 80, 50 δραχμές για τους Σταθμούς
Α', Β', Γ', Δ', Ε' κατηγορίας, αντίστοιχα και αναπροσαρμόζεται τιμαριθμικά
κατά τα ισχύοντα.

* Το χορηγούμενο επίδομα αναπαραγωγής μικροκυκλωμάτων αυξάνεται, από 1/11/97,
κατά 3%.

* Για το προσωπικό Γενικών Υπηρεσιών που κατέχει απολυτήριο Λυκείου έχει
εφαρμογή το πρώτο εδάφιο της παραγράφου 1 της απόφασης που πήρε το Δ.Σ. - ΟΤΕ
στην 2423/26-10-1995 συνεδρίασή του. Οι σχετικές διαφορές αποδοχών θα
υπολογιστούν από 1-11-97. Το προσωπικό αυτό κι όταν ακόμη έχει τίτλο σπουδών
στάθμης ανώτερης της Μέσης Εκπαίδευσης δεν μπορεί να έχει ευνοϊκότερη
μισθολογική εξέλιξη.

Εκ του ανωτέρω προσωπικού οι ανήκοντες στις Ειδικότητες Κλητήρων και Φυλάκων
εκτελούν και το έργο των Κλάδων Διοικητικού - Εκμεταλλεύσεως και Οικονομικού,
σύμφωνα με τις υπηρεσιακές ανάγκες και ύστερα από απόφαση του οικείου Συμβουλίου.

* Χορηγείται ετησίως πρόσθετη αμοιβή (επίδομα ισολογισμού) στο προσωπικό που
ασχολείται με λογιστικό έργο για την κατάρτιση του ισολογισμού, κατόπιν
απόφασης του Δ.Σ. - ΟΤΕ και με τους όρους και προϋποθέσεις που θα καθορίζονται
σ' αυτήν.

* Τα ποσά που χορηγούνται σε υπάλληλο υπό μορφήν «πριμ» υπεραπόδοσης ή υλικής
αμοιβής κατά τη διάρκεια ενός ημερολογιακού έτους δεν δύνανται να υπερβαίνουν
το 30% του συνόλου των τακτικών αποδοχών που έλαβε ο ίδιος υπάλληλος κατά το
προηγούμενο ημερολογιακό έτος. Σε όλως εξαιρετικές περιπτώσεις είναι δυνατό με
απόφαση του Δ.Σ. - ΟΤΕ, κατόπιν σχετικής εισήγησης του Διευθύνοντος Συμβούλου,
το ανωτέρω ποσοστό να ανέλθει σε 40%.

Κάθε ποσό που υπερβαίνει τα ανωτέρω όρια περικόπτεται.

«Πριμ» υπεραπόδοσης ή υλικές αμοιβές που έχουν αποφασιστεί μέχρι την
ημερομηνία υπογραφής της παρούσας δεν περικόπτονται έστω και αν υπερβαίνουν τα
ανωτέρω όρια.

* Αυξάνεται κατά 10% το ποσοστό που αποδίδεται στο Κεφάλαιο Αλληλοβοηθείας από
την πώληση του απαξιωμένου υλικού.

* Ενισχύεται το Κεφάλαιο Αλληλοβοηθείας Προσωπικού ΟΤΕ με το ποσό των 25 εκατ.
δραχμών ετησίως, προκειμένου να χορηγείται το μηνιαίο βοήθημα στα τέκνα με
ειδικές ανάγκες των υπαλλήλων και μετά τη συνταξιοδότησή τους.

* Χορηγείται στην ΟΜΕ-ΟΤΕ ποσό 75.000.000 δραχμών για το έτος 1997 και
75.000.000 δραχμών για το έτος 1998, για την αντιμετώπιση δαπανών για
προγράμματα ανταλλαγών εργαζομένων και συνδικαλιστικής επιμόρφωσης.

* Οι θέσεις στο βαθμό του Υποτομεάρχη καθορίζονται από 1-1-95 ενιαίες και για
την κρίση προς προσαγωγή στο βαθμό αυτό, από 1-1-98, απαιτείται συμπλήρωση
τριετούς υπηρεσίας στο βαθμό του Α3.

* Χορηγείται από 1-11-1997 επίδομα ειδικών συνθηκών εργασίας 10% στο προσωπικό
του Κέντρου Ελέγχου Λειτουργιών και συντήρησης κλιματισμού ψηφιακών κέντρων.

* Στο προσωπικό που υπηρετεί την 1-1-1997 των Ειδικοτήτων των
Τηλεπικοινωνιακών Μηχανικών και Δομικών Μηχανικών (πολιτικών, αρχιτεκτόνων,
τοπογράφων) που μετατάχθηκε ή προσλήφθηκε (δοκιμοποιήθηκε) μετά την 31-12-1984
χορηγείται μηνιαίως από 1-6-1997 και εφεξής, ως διαφορά τακτικών αποδοχών,
χρηματικό ποσό κάθε φορά ίσο με τη διαφορά που προκύπτει μεταξύ των τακτικών
αποδοχών που λαμβάνει και εκείνων που θα ελάμβανε, κατά τον ίδιο χρόνο, αν
είχε ενταχθεί στο μισθολόγιο.

Το ποσό αυτό σε καμία περίπτωση δεν θα υπερβαίνει τις 35.000 δρχ. τυχόν δε
υπερβάσεις θα περικόπτονται.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15845N501</ED>
<ID>
ID:169287

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N50&aa=1</URL></REF>


Article

<CATEGORY>vin08</CATEGORY>

 <H5></H5><H2>Συμπληρωματικός ο ρόλος των ασφαλιστικών εταιρειών ζωής και υγείας
</H2>
ΚΟΡΜΟΣ προστασίας των ασφαλισμένων αλλά και των εργαζομένων θα παραμείνει η
κοινωνική ασφάλιση, αλλά οι ασφαλιστικές εταιρείες ζωής και υγείας καλούνται
να διαδραματίσουν τον δικό τους ρόλο συμπληρωματικά, καλύπτοντας τις
ιδιαίτερες ανάγκες του κάθε πολίτη, προσφέροντας ταυτόχρονα και αποταμιευτικές λύσεις.

Αυτό υπογράμμισε, μεταξύ άλλων, ο κ. Τρ. Λυσιμάχου, διευθύνων σύμβουλος των
ασφαλιστικών εταιρειών του ομίλου της Αγροτικής Τράπεζας, που
δραστηριοποιούνται τώρα με ενιαίο μάνατζμεντ τόσο για ανάπτυξη εργασιών, όσο
και για προώθηση νέων προγραμμάτων.

Όπως είναι γνωστό ήδη στην ίδια κατεύθυνση δραστηριοποιούνται με διαδικασίες
συγχώνευσης τέσσερις τραπεζοπιστωτικοί όμιλοι, με στόχο κυρίως τον κλάδο
ασφαλειών ζωής.

Το Σάββατο πραγματοποιείται σε κεντρικό ξενοδοχείο της Αθήνας το συνέδριο
πωλήσεων της «Αγροτικής Ζωής» (θυγατρικής της ΑΤΕ), και με την ευκαιρία στο
συγκεκριμένο τομέα.

Η διαϊδιωτική ασφάλιση, αναφέρει ο κ. Λυσιμάχου, εγγυάται μέσω των αποθεμάτων
της και των επενδύσεών της την αποδοτικότητα των καταβαλλομένων από τους
πελάτες της ασφαλιστικών εισφορών και κατ' επέκταση τη χορήγηση των συντάξεων
ή των εφάπαξ κεφαλαίων κατά τη λήξη των συμβολαίων τους.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15845N531</ED>
<ID>
ID:169288

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N53&aa=1</URL></REF>


Article

<CATEGORY>vin08</CATEGORY>

 <H5></H5><H2>7ο Φεστιβάλ Ελληνικής Διαφήμισης
</H2>
ΔΙΟΡΓΑΝΩΝΕΤΑΙ για 7η συνεχή χρονιά το Φεστιβάλ Ελληνικής Διαφήμισης της ΕΔΕΕ,
στο οποίο θα μετάσχουν οι εταιρείες παραγωγής - μέλη της Ένωσης Παραγωγών
Κινηματογράφου και Τηλεόρασης, διεκδικώντας το ειδικό βραβείο παραγωγής «Γαλαξίας».

Ο Χρήστος Παπαπολύζος, πρόεδρος της Οργανωτικής Επιτροπής του 7ου ΦΕΔ, δήλωσε
εξαιρετικά ικανοποιημένος από την εξέλιξη αυτή.

Πολύ ικανοποιητικά επίσης προχωρούν και οι οργανωτικές εργασίες για την
προετοιμασία της τελετής απονομής βραβείων, που θα γίνει την Τετάρτη 25
Ιουνίου 1997, στις 8.00 το βράδυ, στην αίθουσα Φίλων της Μουσικής του Μεγάρου
Μουσικής Αθηνών.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15845N532</ED>
<ID>
ID:169289

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N53&aa=2</URL></REF>


Article

<CATEGORY>vin08</CATEGORY>

 <H2>Στα μέσα Ιουνίου οι αποφάσεις για το συνάλλαγμα
</H2><H2></H2>
ΛΟΓΑΡΙΑΣΜΟ σε οποιοδήποτε ξένο νόμισμα θα μπορούν να «ανοίγουν» από τον Ιούλιο
σε όλες τις τράπεζες όλοι Έλληνες πολίτες.

Όμως, η ανάληψη του κεφαλαίου, καθώς και των τόκων θα γίνονται σε δραχμές και
όχι στο νόμισμα στο οποίο έχει γίνει ο λογαριασμός συναλλάγματος.

Αυτό θα προβλέπεται στις αποφάσεις της Τραπέζης της Ελλάδος, που αναμένεται να
ανακοινωθούν στα μέσα Ιουνίου και θα απελευθερώσουν το ισχύον καθεστώς
καταθέσεων σε συνάλλαγμα. Να σημειωθεί ότι σήμερα δεν επιτρέπεται στους
Έλληνες κατοίκους να έχουν λογαριασμό σε συνάλλαγμα σε τράπεζα εντός Ελλάδος,
εκτός κι αν το έχουν φέρει από το εξωτερικό και το έχουν δηλώσει κατά την
άφιξή τους στην Ελλάδα.

Με τις αποφάσεις του διοικητή της Τραπέζης της Ελλάδος, κ. Λ. Παπαδήμου, θα
προβλέπεται επίσης ότι οι τόκοι των καταθέσεων αυτών θα φορολογούνται με 15%,
ενώ το επιτόκιο των καταθέσεων θα καθορίζεται από τις τράπεζες ανάλογα με το
ξένο νόμισμα.

Με τις ίδιες αποφάσεις θα αυξάνεται το τουριστικό συνάλλαγμα.

Χωρίς δικαιολογητικά θα αυξηθεί στα 10.000 ECU (περίπου 3,5 εκατ. δρχ.) από
2.000 ECU που είναι σήμερα.

Πάνω από τα 10.000 ECU θα απαιτούνται δικαιολογητικά.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15845N533</ED>
<ID>
ID:169290

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N53&aa=3</URL></REF>


Article

<CATEGORY>vin08</CATEGORY>

 <H2>Στο σφυρί και αναξιοποίητες μετοχές τραπεζών - εταιρειών που ανήκουν στο Δημόσιο
</H2><H2></H2>
«ΚΑΛΟ ΔΙΑΧΕΙΡΙΣΤΗ» ψάχνει το Δημόσιο, για να αξιοποιήσει την τεράστια
περιουσία που έχει σε μετοχές επιχειρήσεων, δημοσίων και ιδιωτικών.

Πρόκειται για το «μετοχολόγιο» του Δημοσίου, που κοστίζει εκατοντάδες
δισεκατομμύρια δρχ. και αποτελείται από πλήθος αναξιοποίητων μετοχών, που έχει
στα «συρτάρια» του το υπουργείο Οικονομικών. Στο «μετοχολόγιο» «σκύβει» τώρα
το υπουργείο, προκειμένου να βρει λύσεις, ώστε να καλύψει τη «μαύρη» τρύπα του
προϋπολογισμού και να αυξήσει έτσι τα κρατικά έσοδα.

Στο υπουργείο Οικονομικών μελετώνται δύο σενάρια για την καλύτερη αξιοποίηση
των μετοχών αυτών, που προορίζονται για να πωληθούν.

* Πρώτον, να δημιουργηθεί μία διαχειριστική εταιρεία που θα αναλάβει την
εκποίηση των μετοχών εκείνων για τις οποίες κρίνεται ότι δεν προφέρουν στο
Δημόσιο και εκτιμάται επίσης ότι η πώλησή τους θα ήταν ιδιαίτερα προσοδοφόρα.

* Δεύτερον, να δημιουργηθεί, μέσω του Κρατικού Θησαυροφυλακίου, ένας ειδικός
λογαριασμός που θα διαχειρίζεται τις εισπράξεις από την πώληση των μετοχών αυτών.

Στο υπουργείο Οικονομικών συγκεντρώνουν και εξετάζουν τώρα όλες τις μετοχές
αυτές, που για χρόνια παρέμεναν αναξιοποίητες, ενώ παράλληλα προχωρούν και
στην αλλαγή του νομικού πλαισίου, προκειμένου να διευκολυνθεί η πώληση των
μετοχών αυτών.

Εκτός από τις μετοχές των τραπεζών και άλλων εταιρειών, πρόκειται και για
μετοχές επιχειρήσεων που είτε είναι εισηγμένες είτε όχι στο Χρηματιστήριο και
οι οποίες κατά καιρούς έχουν περιέλθει στην κυριότητα του Δημοσίου από δωρεές,
κληρονομικές ή οποιαδήποτε άλλη αιτία.

Οι αλλαγές στο νομικό πλαίσιο θα γίνουν με τροπολογία που ετοιμάζει το
υπουργείο Οικονομικών και στην οποία προβλέπεται ότι ο εκάστοτε υπουργός
Οικονομικών θα μπορεί να αναθέτει σε χρηματιστές ή χρηματιστηριακές εταιρείες
την αξιοποίηση, εκποίηση και γενικά τη διαχείριση των μετοχών εταιρειών που
είναι εισηγμένες στο Χρηματιστήριο. Σε ό,τι αφορά μετοχές εταιρειών που δεν
είναι εισηγμένες στο Χρηματιστήριο, θα μπορούν να πωλούνται ελεύθερα ύστερα
από απόφαση του υπουργού Οικονομικών, στην οποία θα καθορίζονται η τιμή και οι
όροι πώλησής τους.

Στην τροπολογία ορίζεται επίσης ότι οι εισπράξεις από την πώληση των μετοχών
θα αποτελούν δημόσιο έσοδο.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15845N551</ED>
<ID>
ID:169291

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N55&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Θα έχετε πολλή φαντασία και διαίσθηση ­ και τάση για
μεταφυσική. Αυτή την εβδομάδα, μπορεί να κάνετε ένα ταξίδι. Εύνοια για την
τέχνη, την πολιτική, τα μίντια, την επιστημονική έρευνα, το Διάστημα.

ΚΑΡΚΙΝΟΣ

(22 Ιουνίου - 22 Ιουλίου). Η σύνοδος Σελήνης - Ποσειδώνα δημιουργεί σύγχυση
και προκαλεί αυταπάτες γύρω από σχέσεις και συνεργασίες. Αυτή την εβδομάδα,
ευνοούνται η τέχνη, η μεταφυσική, η αρχαιολογία, η επιστημονική έρευνα.

ΛΕΩΝ

(23 Ιουλίου - 22 Αυγούστου). Η σύνοδος Σελήνης - Ποσειδώνα ευνοεί επαγγέλματα
που έχουν σχέση με την τέχνη, την ιατρική, την έρευνα. Το τρίγωνο Ηλίου -
Ουρανού, της Πέμπτης, ευνοεί μίντια και πολιτική.

ΠΑΡΘΕΝΟΣ

(23 Αυγούστου - 23 Σεπτεμβρίου). Φυλαχθείτε από ψευδαισθήσεις στον τομέα του
έρωτα. Σήμερα, οι καλλιτέχνες θα έχουν έμπνευση και επιτυχία. Εύνοια, αυτή την
εβδομάδα, στον τομέα της καριέρας ­ ειδικά αν έχετε σχέση με ηλεκτρονικά.

ΖΥΓΟΣ

(24 Σεπτεμβρίου - 23 Οκτωβρίου). Θα είστε πολύ ευαίσθητοι και θα έχετε μεγάλη
φαντασία και διαίσθηση. Αυτή την εβδομάδα, έχουν μεγάλη εύνοια οι καλλιτέχνες,
οι ερευνητές, όσοι ασχολούνται με μίντια, ηλεκτρονικά, Διάστημα, αρχαιολογία.

ΣΚΟΡΠΙΟΣ

(24 Οκτωβρίου - 22 Νοεμβρίου). Αποφύγετε ν' ασχοληθείτε, σήμερα, με πρακτικά
θέματα. Εύνοια θα έχουν οι καλλιτέχνες και οι συγγραφείς. Αυτή την εβδομάδα,
ευνοούνται οι αρχαιολόγοι και οι ερευνητές.

ΤΟΞΟΤΗΣ

(23 Νοεμβρίου - 21 Δεκεμβρίου). Αποφύγετε ν' ασχοληθείτε, σήμερα, με θέματα
πρακτικής και οικονομικής φύσεως ­ μπορεί να πέσετε θύματα απάτης. Εύνοια,
αυτή την εβδομάδα, για μίντια, ηλεκτρονικά, πολιτική, Διάστημα.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η σύνοδος Σελήνη - Ποσειδώνα ευνοεί τους
καλλιτέχνες, αλλά σας κάνει επιρρεπείς σε ψευδαισθήσεις. Αυτή την εβδομάδα, να
περίμενε κάτι ξαφνικό και απρόβλεπτο στη δουλειά σας ή στον οικονομικό τομέα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Εύνοια για τους καλλιτέχνες, σήμερα ­ θα
έχετε αυξημένη φαντασία και διαίσθηση. Γενικά, όλη την εβδομάδα, θα είστε
δημιουργικοί και θα έχετε πολλές ιδέες.

ΙΧΘΥΕΣ

(19 Φεβρουαρίου - 20 Μαρτίου). Η σύνοδος Σελήνη - Ποσειδώνα σάς δημιουργεί
πολλές αυταπάτες, σήμερα ­ ειδικά στον τομέα της πολιτικής. Η εβδομάδα θα έχει
ευχάριστα απρόοπτα στον τομέα του σπιτιού και της οικογενείας.

ΚΡΙΟΣ

(21 Μαρτίου - 19 Απριλίου). Η έμφαση είναι σε θέματα καριέρας, για τα οποία
δεν πρέπει σήμερα να πάρετε αποφάσεις ­ υπάρχει αρκετή σύγχυση. Αυτή την
εβδομάδα, έχουν εύνοια οι καλλιτέχνες, οι πολιτικοί, οι δημοσιογράφοι.

ΤΑΥΡΟΣ

(20 Απριλίου - 20 Μαΐου). Θα έχετε πολλή φαντασία και διαίσθηση ­ εύνοια για
τους καλλιτέχνες, τους ερευνητές, τους γιατρούς, τους συγγραφείς. Αυτή η
εβδομάδα είναι ευνοϊκή για την καριέρα σας. Αποφύγετε να προκαλέσετε.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15845N561</ED>
<ID>
ID:169292

</ID><URL>http://ta-nea.dolnet.gr/neaweb/neafile.print_unique?e=A&f=15845&m=N56&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ: ΦΙΕΣΤΑ ΓΙΑ ΤΟ ΤΡΟΠΑΙΟ
</H5><H5>ΑΛΕΞΑΝΔΡΗΣ
</H5><H5>Πρώτος σκόρερ και νέο συμβόλαιο με 300 εκατ.
</H5><H2>Η ώρα του πρωταθλητή
</H2><H2></H2>
ΕΚΑΤΟΝΤΑΔΕΣ χιλιάδες φίλοι του Ολυμπιακού γιόρτασαν την
κατάκτηση του τίτλου του 18ου επαγγελματικού πρωταθλήματος. Η
στέψη των πρωταθλητών έγινε στο Στάδιο Καραϊσκάκη μετά
τον θρίαμβο επί της Καβάλας με 6-0.

σελίδες 1, 8-
11

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15845O001</ED>
<ID>
ID:169293

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O00&aa=1</URL></REF>


Article

<CATEGORY>vin10</CATEGORY>

 <H2>Δεύτεροι στον κόσμο </H2>
σελίδα 16

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15845O002</ED>
<ID>
ID:169294

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O00&aa=2</URL></REF>


Article

<CATEGORY>vin10</CATEGORY>

 <H2>Στο δρόμο της δόξας
</H2><H2></H2>
Ξέφρενοι πανηγυρισμοί. Τριάντα χιλιάδες φίλοι του ΠΑΟΚ περίμεναν τη
λήξη του ματς για να πανηγυρίσουν έξαλλα την επιτυχία της ομάδας τους

σελίδα 3

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15845O003</ED>
<ID>
ID:169295

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O00&aa=3</URL></REF>


Article

<CATEGORY>vin10</CATEGORY>

 <H2>Δύο αργυρά στην Ευρώπη
</H2><H2></H2>
σελίδα 17

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15845O004</ED>
<ID>
ID:169296

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O00&aa=4</URL></REF>


Article

<CATEGORY>vin10</CATEGORY>

 <H2>Κάνουμε μια νέα αρχή
</H2>
«ΑΙΣΘΑΝΟΜΑΣΤΕ μεγάλη χαρά που δώσαμε στον κόσμο τη δυνατότητα να πανηγυρίσει
μ' αυτό τον τρόπο, γιατί κρατούσε 10 χρόνια μέσα του πολλά πράγματα. Σήμερα
(χθες) τα έβγαλε. Για μία ακόμα φορά συγχαρητήρια στους παίκτες, γιατί αυτοί
πήραν το πρωτάθλημα μαζί με τον κόσμο. Ο Ολυμπιακός κάνει μία νέα αρχή και
θέλουμε να πιστεύουμε ότι θα τον κάνουμε ακόμα πιο δυνατό».

Ο Ντούσαν Μπάγιεβιτς δεν έκρυβε τη μεγάλη του χαρά για την επιτυχία του
Ολυμπιακού. Αφιέρωσε αυτό το πρωτάθλημα στον πρόεδρο της ομάδας Σωκράτη
Κόκκαλη και τη σύζυγό του Μπέγκα, ενώ στις δηλώσεις του τόνισε ακόμη:

«Ο Ολυμπιακός έκανε αυτά που ζήτησα από την αρχή. Ήταν μία οικογένεια από την
αρχή ώς το τέλος και αυτό λέει πολλά. Σήμερα (χθες) ανησύχησα μόνο για τους
παίκτες, όταν μπήκε ο κόσμος μέσα, αλλά αυτά έχουν τέτοιες στιγμές».

Αναλυτικό ρεπορτάζ, στις σελίδες 8 - 11.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15845O011</ED>
<ID>
ID:169297

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O01&aa=1</URL></REF>


Article

<CATEGORY>vin10</CATEGORY>

 <H2>ΜΕ ΜΙΑ ΜΑΤΙΑ
</H2>
ΓΥΡΟΣ θριάμβου στο «Καραϊσκάκη» και την Τούμπα, με τους «διψασμένους» για
διακρίσεις οπαδούς του Ολυμπιακού και του ΠΑΟΚ να βιάζονται να πανηγυρίσουν.

*** Στο «Καραϊσκάκη» ο Ολυμπιακός νίκησε 6-0 την Καβάλα, ο Αλέκος Αλεξανδρής
σημειώσε δύο γκολ και αναδείχθηκε πρώτος σκορερ του πρωταθλήματος, ενώ οι
οπαδοί των «ερυθρολεύκων» έκαναν... έξοδο στον αγωνιστικό χώρο στην επανάληψη
και χρειάσθηκε η επέμβαση του Σωκράτη Κόκκαλη και άλλων υπευθύνων της ΠΑΕ για
να ολοκληρωθεί το ματς. Και μετά; «We are the Champions» από τα μεγάφωνα, με
τον Κυριάκο Καραταΐδη να παίρνει από τα χέρια του Γ. Δέδε το βαρύτιμο κύπελλο.

*** Ίδιες σκηνές και ίδιο σκορ στην Τούμπα, που συνοδεύθηκε από χατ τρικ του
Κώστα Φραντζέσκου.

*** Στα υπόλοιπα ματς: ΑΕΚ - Ξάνθη 2-1, Αθηναϊκός - Εδεσσαϊκός 5-2, Απόλλων -
Άρης 1-2, Βέροια - ΟΦΗ 2-0, Καλαμάτα - Ιωνικός 2-0, Παναχαϊκή - Πανηλειακός
1-1 και Ηρακλής - ΠΑΟ 0-2.

*** Στη Β' Εθνική ο Πανιώνιος αναδείχθηκε πρωταθλητής (νίκησε 3-0 τη Λάρισα).
Προοδευτική και Εθνικός φαίνεται να εξασφαλίζουν τα άλλα δύο εισιτήρια για την
Α' Εθνική.

*** Τέσσερα μετάλλια έφερε στην Ελλάδα η ρυθμική γυμναστική, κατά τη διάρκεια
του ευρωπαϊκού πρωταθλήματος της Πάτρας. Η ομάδα των νεανίδων πήρε το χρυσό
στο ανσάμπλ, στο ίδιο αγώνισμα οι γυναίκες πήραν το ασημένιο, ενώ τα άλλα δύο
αργυρά μετάλλια ήρθαν από την Παγκάλου.

*** Μεγάλες επιδόσεις από τον Κώστα Γκατσιούδη (πανελλήνιο ρεκόρ στον
ακοντισμό με 87.56) και τη Νίκη Ξάνθου (6.77 στο μήκος) στα «Παπαφλέσσεια».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15845O021</ED>
<ID>
ID:169298

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O02&aa=1</URL></REF>


Article

<CATEGORY>vin10</CATEGORY>

 <H2>ΣΚΙΤΣΟ
</H2>
<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15845O022</ED>
<ID>
ID:169299

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΝΤΙΟ ΑΠΟ ΡΑΒΟΥΣΗ, ΚΕΤΣΠΑΓΙΑ ΣΤΗ ΧΘΕΣΙΝΗ ΑΝΑΜΕΤΡΗΣΗ
</H5><H2>Τέλος εποχής
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο ΧΘΕΣΙΝΟΣ αγώνας κόντρα στη SKODA Ξάνθη (2-1) ήταν το «αντίο» της
Κυπελλούχου, με δεδομένο ότι οι εξελίξεις που προαναγγέλλονται θέλουν τίποτα
να μην μοιάζει με το χθες.

Παράλληλα, στην «επόμενη ημέρα» δεν θα είναι παρόντες:

*** Ο Πέτρος Ραβούσης: ο τεχνικός δεν το ξεκαθάρισε ευθέως, με χαμόγελα
είπε «δεν έχω προγραμματίσει δείπνο αποχαιρετισμού», πρόσθεσε «τα ίδια θα λέμε
συνέχεια», ωστόσο όλα πείθουν πως φεύγει. Άσχετα αν «έφερε» δύο τίτλους, αν
έφτασε ψηλά την ομάδα στην Ευρώπη. Και η ΑΕΚ, που συνήθιζε να εμπιστεύεται
«δικά της παιδιά», αλλάζει γραμμή πλεύσης, βαδίζοντας στο άγνωστο... Λέτε να
πληρώνει (κι αυτός) την αγάπη του κόσμου;

*** Ο Τιμούρ Κετσπάγια: ο Γεωργιανός μετακινείται στην Αγγλία και ο
κόσμος της Κυπελλούχου ασφαλώς θα νοσταλγήσει τις διεισδύσεις, τα δυνατά σουτ,
τις εκρήξεις, όσα έδινε ο «τρελός ο καραφλός». Χθες, την ώρα της αλλαγής οι
οπαδοί τον αντάμειψαν με χειροκρότημα.

Κατά τα άλλα, ο αγώνας δεν πρόσφερε το παραμικρό. Λίγοι ενδιαφέρονταν για τα
εντός του αγωνιστικού χώρου δρώμενα ­ οι περισσότεροι αναζητούσαν (εις μάτην
όμως) έγκυρες πληφορορίες για τα διοικητικά. Έτσι, οι παίκτες μάλλον
δικαιολογούνται για την πενιχρή τους απόδοση. Να σημειωθεί ότι το κύριο
ζητούμενο ήταν να βοηθηθεί ο Χρήστος Κωστής στην εκ προοιμίου άνιση προσπάθειά
του να «καβαλήσει» κορυφή στους σκόρερ.

Η Ξάνθη με τον Βραζιλιάνο Λουτσιάνο «δαίμονα» να σουτάρει από παντού και
σωστά, απείλησε να φύγει με το βαθμό της ισοπαλίας, ωστόσο στο τέλος δεν τα
κατάφερε, αν και άφησε τις θετικότερες των εντυπώσεων.

*** Το 1-0 έγινε από τον Νικολαΐδη στο 40' ύστερα από σέντρα του Κασάπη.

*** Η ισοφάριση ήρθε στο 42' με δυνατό σουτ του Λουτσιάνο.

*** Η νίκη ήρθε για την ΑΕΚ στο 87' με εύστοχο πέναλτι του Κωστή (το
χτύπησε αισθανόμενος ενοχλήσεις, πιθανόν από κράμπα). Η ποινή καταλογίστηκε σε
ανατροπή του ίδιου από τον Χοσάδα.

Δοκάρια είχαν οι Κετσπάγια (20') και Λουτσιάνο (38').

Με λάθη η διαιτησία του κ. Ηλιάδη.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15845O023</ED>
<ID>
ID:169300

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O02&aa=3</URL></REF>


Article

<CATEGORY>vin10</CATEGORY>

 <H2>Ο Ρότσα προς την Καβάλα
</H2>
<AUTHOR>Π. ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΕΝΤΟΣ της εβδομάδας αναμένεται να λήξει το θέμα για τον νέο προπονητή της
Καβάλας, ύστερα από την αποχώρηση του Γιώργου Παράσχου .

Στη λίστα των υποψηφίων εκτός από τα ονόματα των Κατσαβάκη, Παθιακάκη,
Αναστόπουλου που ακούστηκαν προστέθηκε και του Ρότσα.

Οι υπεύθυνοι του ΑΟΚ ύστερα από τις ανανεώσεις των συμβολαίων παικτών έχουν
στόχο τους την εξεύρεση προπονητή. 
Τις τελευταίες μέρες διάχυτη είναι η φημολογία στην Καβάλα για συνεργασία με
τον Χουάν Ραμόν Ρότσα. Ο πρώην προπονητής του Παναθηναϊκού και του Άρη
θεωρείται ­ από τη διοίκηση του ΑΟΚ ­ ένας από τους καλύτερους τεχνικούς και
αναμένεται να του γίνει πρόταση (εκτός απροόπτου).

Ο πρόεδρος της ΠΑΕ Καβάλα κ. Γιάννης Παπαϊωάννου δεν απέκλεισε καμιά
περίπτωση. 
<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15845O024</ED>
<ID>
ID:169301

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O02&aa=4</URL></REF>


Article

<CATEGORY>vin10</CATEGORY>

 <H2>Έρχεται προπονητής
</H2>
ΕΩΣ το τέλος της εβδομάδας θα έχει λήξει το θέμα της μεταβίβασης των μετοχών
της ΠΑΕ ΑΕΚ. Τουλάχιστον αυτό διέδιδαν (και) χθες έγκυροι κύκλοι της ΑΕΚ,
θεωρώντας ότι το ταξίδι του Μιχάλη Τροχανά στο εξωτερικό σηματοδοτεί
εξελίξεις. 
Ο μεγαλομέτοχος της ΠΑΕ επιστρέφει μάλλον την Τετάρτη και τότε, ίσως δούμε αν
έχουν υπόσταση οι φήμες για «αμερικανική πολυεθνική που χτυπά την πόρτα της ΑΕΚ».

Σύμφωνα με πηγές, αν οριστικοποιηθεί η συμφωνία, τότε τα συμβόλαια θα
υπογραφούν κοντά στο τέλος Ιουλίου. Γιατί τόσο αργά; Διότι πρέπει να
τακτοποιηθούν διάφορες εκκρεμότητες, να δοθούν εγγυήσεις ­ εκτός κι αν δοθεί
το «πράσινο φως» για πιο νωρίς ανακοινώσεις. Στο ερώτημα «πώς θα κινηθεί η
ΑΕΚ», η απάντηση που δίνεται είναι «με προκαταβολή περίπου 500 εκατ.»!

Όσον αφορά στην υπόθεση προπονητή, σήμερα ή το αργότερο αύριο έρχεται ο Σέρβος
Τουμπάκοβιτς, δίχως όμως να είναι το πρώτο φαβορί! Κι αυτό διότι λέγεται ότι
προηγείται σε πιθανότητες ο Ρουμάνος Ανχελ Ιορντανέσκου, ο οποίος θα δεσμευτεί
να φέρει και παίκτες.

Ο ΡΑΒΟΥΣΗΣ

Χθες, μετά τη λήξη του αγώνα με την Ξάνθη, οι δύο τεχνικοί δήλωσαν:

Ραβούσης: «Το ματς ήταν διαδικαστικού χαρακτήρα και το μυαλό δεν βρισκόταν στο
γήπεδο. Η Ξάνθη με θεαματικό ποδόσφαιρο απέδειξε ότι δίκαια έκανε καλή πορεία
στον δεύτερο γύρο. Ίσως χάναμε, αν σε κρίσιμη φάση ο Κωστένογλου δεν
προλάβαινε τον Λουτσιάνο. Θελαμε να παίξουμε καλύτερα, αλλά δεν τα καταφέραμε.
Οι παίκτες έψαχναν τον Κωστή, αλλά αυτό γίνεται ευκολότερα όταν δεν τον κυνηγάς».

Ισπιρλίδης: «Δεν μπορέσαμε να συνδυάσουμε καλή εμφάνιση και θετικό αποτέλεσμα.
Παρά τις ελλείψεις παίξαμε πειθαρχημένα και περιορίσαμε την επίθεση της ΑΕΚ.
Αξίζαμε τον βαθμό της ισοπαλίας».

*** Τον αγώνα Παναργειακού - Παναιτωλικού παρακολούθησε ο Γιάννης
Μαντζουράκης για παίκτες που ενδιαφέρουν τη SKODA.

*** Παρελθόν για την ομάδα της Θράκης θεωρούνται οι Ντάλουμ και Σοζάνι.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15845O025</ED>
<ID>
ID:169302

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O02&aa=5</URL></REF>


Article

<CATEGORY>vin10</CATEGORY>

 <H5>ΤΟ ΑΡΩΜΑ ΤΗΣ ΕΥΡΩΠΗΣ ΞΕΤΡΕΛΑΝΕ ΠΑΟΚ ΚΑΙ ΘΕΣΣΑΛΟΝΙΚΗ
</H5><H5>Κώστας Φραντζέσκος
</H5><H2>Μεθυσμένη πολιτεία...
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

«ΑΡΩΜΑ Ευρώπης» για τον ΠΑΟΚ, ύστερα από πέντε χρόνια. Άρωμα μεθυστικό, που
έχει μεταβάλει όλη τη Θεσσαλονίκη, αλλά και τη Βόρεια Ελλάδα, σε μεθυσμένη πολιτεία.

Το ματς με την Καστοριά (6-0, το τελικό σκορ) είχε «καθαρά» διαδικαστικό
χαρακτήρα για τους παίκτες του «Δικεφάλου». Εκτός από τον Κώστα Φραντζέσκο, ο
οποίος από φάουλ «σημάδεψε» τρεις φορές την εστία του Μπαρτζώκα, έφθασε τα 22
γκολ, που όμως δεν ήταν αρκετά να του χαρίσουν τον τίτλο του πρώτου σκόρερ του
Πρωταθλήματος, αφού ο Αλέκος Αλεξανδρής είχε άλλη άποψη.

Η... κηδεία πριν από την έναρξη του ματς (3.000 ΠΑΟΚτσήδες «κήδεψαν» τον
συμπολίτη τους Άρη), παραχώρησε τη θέση της στα έντονα πανηγύρια μετά τη λήξη.
Ή μάλλον πριν από τη λήξη του ματς, αφού οι φίλοι του «Δικεφάλου» δεν
μπορούσαν να περιμένουν το τελικό σφύριγμα από τον Παπαπέτρου. Τρία τέσσερα
λεπτά πριν από τη λήξη του αγώνα, χιλιάδες οπαδοί των γηπεδούχων μπήκαν στον
αγωνιστικό χώρο, με αποτέλεσμα το παιχνίδι να διακοπεί. Χρειάσθηκε να περάσουν
λίγα λεπτά, προκειμένου οι αστυνομικοί και οι άνθρωποι του ΠΑΟΚ να τους
«οδηγήσουν» εκτός τερέν για να συνεχισθεί το ματς. Όμως, το πρόβλημα ήταν ότι
οι παίκτες του ΠΑΟΚ είχαν μείνει χωρίς φανέλες, τις οποίες είχαν πάρει για
ενθύμιο οι οπαδοί της ομάδας τους. Οι νέες φανέλες ήρθαν, οι οπαδοί έκαναν
υπομονή και το παιχνίδι τελείωσε.

«Θα φθάσουμε τον ΠΑΟΚ πολύ ψηλά», ήταν η υπόσχεση που έδωσε ο Κώστας
Μπατατούδης, ο οποίος παρασημοφόρησε έναν έναν τους ποδοσφαιριστές της ομάδας
του, αλλά και τα μέλη της τεχνικής ηγεσίας.

Ο Άγγελος Αναστασιάδης, πάντως, παρουσιάσθηκε σκεπτικός: «Όλα τα παιδιά
δούλεψαν σκληρά στον δεύτερο γύρο και καταφέραμε αυτή τη διάκριση. Όμως στον
ΠΑΟΚ πρέπει ν' αλλάξουν πολλά πράγματα ακόμη. Δεν είναι δυνατόν ο κόσμος να
μπαίνει στο γήπεδο πριν ολοκληρωθεί το παιχνίδι και να συμβαίνουν αυτά τα πράγματα».

Ο κόσμος του ΠΑΟΚ, όμως, έπλεε σε πελάγη ευτυχίας. Από την Τούμπα έως τον
Λευκό Πύργο είχε στηθεί μεγάλο πανηγύρι, το οποίο συνεχίσθηκε έως τις πρώτες
πρωινές ώρες. Όσο για τους ποδοσφαιριστές; Γιόρτασαν την επάνοδό τους στα
ευρωπαϊκά σαλόνια «εν πλω», σε κρουαζιερόπλοιο, και στη συνέχεια τον λόγο είχε
το ξεφάντωμα σε γνωστό κέντρο διασκέδασης της Θεσσαλονίκης. Ξεφάντωμα που
κράτησε έως τις πρώτες πρωινές ώρες.

«Τα γκολ τα αφιερώνω στον Λευτέρη, έναν πιτσιρικά από το Ηράκλειο, ο οποίος
αντιμετωπίζει πρόβλημα με τα νεφρά του», είπε ο Κώστας Φραντζέσκος. Ο πρώτος
σκόρερ του ΠΑΟΚ δεν παρέλειψε να τονίσει πως είναι ευχαριστημένος για έναν
ακόμη λόγο. Επειδή και η πρώην ομάδα του, ο ΟΦΗ, βγήκε στην Ευρώπη.

Στον αγωνιστικό τομέα, ο ΠΑΟΚ, μπροστά σε 30.000 παραληρούντες οπαδούς του,
έκανε... περίπατο με αντίπαλο την Καστοριά. Τρεις φορές ο Κώστας Φραντζέσκος
(12', 36' και 53') με ισάριθμα χτυπήματα φάουλ, δύο ο Βρύζας (20' και 27') και
μία ο Ζαγοράκης (88') πέτυχαν τα γκολ του ΠΑΟΚ, ενώ ο Μιχόπουλος απέκρουσε
πέναλτι του Νόλη στο δεύτερο ημίχρονο, όταν ο Κολομπούρδας ανέτρεψε τον Αφεντουλίδη

Ο Κώστας Φραντζέσκος «έκλεισε» με τον καλύτερο τρόπο τη φετινή χρονιά. 
Σημείωσε τρία γκολ, με ισάριθμα φάουλ, έμεινε ψηλά στον πίνακα των σκόρερ και
μπορεί να «καυχιέται» για την καλύτερη ίσως χρονιά του στο Πρωτάθλημα.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15845O031</ED>
<ID>
ID:169303

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O03&aa=1</URL></REF>


Article

<CATEGORY>vin10</CATEGORY>

 <H5>Στέλιος Κοζανίδης
</H5><H2>Το... κρύο ντους ξύπνησε τους «Λόρδους»
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΤΟ... κρύο ντους, που έκανε ο Βαγγέλης Κρύος στον Αθηναϊκό ήταν ό,τι έπρεπε
για την ομάδα του Βύρωνα, που βρέθηκε να χάνει χθες στο γήπεδό της με Ο-2 στο
πρώτο ημίωρο του αγώνα με τον Εδεσσαϊκό, για να νικήσει τελικά διά...
περιπάτου με 5-2.

Το «δεκάρι» του Εδεσσαϊκου είχε στείλει δύο φορές την μπάλα στα δίχτυα του
Μπακόπουλου, στο 12' και στο 26', αλλά αυτό δεν φάνηκε αρκετό για να
δημιουργήσει την έκπληξη από τους φιλοξενουμένους, που αγωνίστηκαν με πολλά
νέα παιδιά. Ο Αθηναϊκός ξύπνησε, σοβάρεψε το παιγνίδι του, «έδεσε» την άμυνα
και το κέντρο του και αφού κατάφερε να μειώσει τη διαφορά στο 36' με σουτ του
θαυμάσιου Στέλιου Κοζανίδη, στο δεύτερο μέρος μονοπώλησε την υπεροχή, τα γκολ
και τις ευκαιρίες.

Έτσι με καλό παιγνίδι και με νίκη αποχαιρέτησε την περίοδο, δίνοντας πολλές
υποσχέσεις, για τη νέα ποδοσφαιρική περίοδο στους λίγους οπαδούς του, που ήταν
πιστοί στο τελευταίο ραντεβού της ομάδας τους. Το 2-2 έγινε πάλι από τον
Κοζανίδη στο 57' και ακολούθησαν γκολ από τους Ρουτζιέρη (67'), Παναγιωτίδη
(71') και Μαυρομμάτη (82'), ενώ ο ίδιος παίκτης είχε και σουτ-φάουλ στο
δοκάρι, στο 35'.

Κορυφαίος παίκτης από τον Αθηναϊκό ήταν ο Κοζανίδης, ενώ διακρίθηκαν και οι
Μαυρομμάτης, Αρμύλαγος, Ρουτζιέρης. Από τον Εδεσσσαϊκό καλύτεροι ήταν οι
Κρύος, Φερεκίδης, Γεωργόπουλος. Καλή ήταν η διαιτησία του κ. Αμπελάκια.

ΤΙ ΔΗΛΩΣΑΝ

ΑΡΧΟΝΤΙΔΗΣ: «Θέλαμε να τελειώσουμε με νίκη το Πρωτάθλημα και τα
καταφέραμε. Ευχαριστώ τη διοίκηση, τους συνεργάτες μου και τους παίκτες μου,
γιατί όλοι μαζί αντιμετώπισαν με ωριμότητα τις δύσκολες καταστάσεις. Για μένα
ήταν μια δύσκολη και επικίνδυνη αποστολή. Ήθελα να δώσω απάντηση σ' αυτούς που
δούλεψαν υπόγεια εις βάρος μου».

ΒΙΛΑ: «Δοκιμάσαμε νέα παιδιά και προσπαθήσαμε για τη νίκη. Ένα λάθος,
όμως, του τερματοφύλακά μας, άλλαξε το παιγνίδι. Ο Αθηναϊκός αντέδρασε και
τελικά ηττηθήκαμε»..

Με μία ακόμη εξαιρετική εμφάνιση ολοκλήρωσε τον φετινό κύκλο του στον Αθηναϊκό
ο Στέλιος Κοζανίδης. Χθες ήταν και πάλι ο κορυφαίος παίκτης του Αθηναϊκού, όχι
για τα δύο γκολ που πέτυχε, αλλά για την όλη παρουσία του και στα ενενήντα
λεπτά του αγώνα με τον Εδεσσαϊκό.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15845O032</ED>
<ID>
ID:169304

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O03&aa=2</URL></REF>


Article

<CATEGORY>vin10</CATEGORY>

 <H5>Ο Ολυμπιακός πρωταθλητής ύστερα από 10 χρόνια
</H5><H5>Ξανάζησαν παλιές χρυσές εποχές
</H5><H5>4 δεν έχουν υποβιβαστεί
</H5><H2>ΤΟ ΠΑΝΟΡΑΜΑ ΤΗΣ Α' ΕΘΝΙΚΗΣ
</H2>
<AUTHOR>ΓΙΩΡΓΟΣ ΙΣΑΑΚΙΔΗΣ</AUTHOR>

Ο ΟΛΥΜΠΙΑΚΟΣ ξανά πρωταθλητής ύστερα από δέκα χρόνια. Αυτά ήταν τα χειρότερα
στην ένδοξη ιστορία του συλλόγου μια και συνέβησαν πράγματα απίστευτα. Έτσι
ήλθαν παίκτες με παγκόσμια ακτινοβολία αλλά τελικό αποτέλεσμα μηδέν. Οι
«ερυθρόλευκοι» υπέστησαν ταπεινωτικές ήττες. Η απόκτηση όμως του κ. Ντούσαν
Μπάγιεβιτς στην τεχνική ηγεσία βοήθησε πολύ την ομάδα! Πάντως είναι εκπληκτικό
το ότι από της ιδρύσεώς του μέχρι σήμερα πήρε όλα τα πρωταθλήματα των περιόδων
που λήγουν σε 6-7, εκτός απ' την περίοδο 1976-77. Έτσι στέφτηκε εκτός των
άλλων χρόνων και πρωταθλητής τις περιόδους: 1936-37, 1946-47, 1956-57,
1966-67, 1986-87 και 1996-97!!!

Ακόμη η ομάδα του Πειραιά βγάζει ελάχιστες φορές πρώτο σκόρερ στο πρωτάθλημα.
Αυτό το πέτυχε εφέτος, ύστερα από 10 χρόνια ο Αλέκος Αλεξανδρής, που έσπασε
αυτό το μοναδικό ρεκόρ που κατείχε ο Νίκος Αναστόπουλος στο επαγγελματικό
πρωτάθλημα (3 φορές πρώτος σκόρερ 1982-83 (25 γκολ), 1983-84 (18), 1986-87
(26). Ακόμη ισοφάρισε το ρεκόρ καλύτερης άμυνας στο επαγγελματικό, που είχε ο
Παναθηναϊκός (1983-84) και πέτυχε ρεκόρ βαθμών (84) ξεπερνώντας αυτό των
«πρασίνων» κατά τα δύο τελευταία χρόνια (83). Έκανε 13 νίκες εκτός έδρας
ξεπερνώντας αυτές τις περιόδου 1972-73 (12). Τέλος αναδείχτηκε πρωταθλητής
χρησιμοποιώντας 28 παίκτες!

Χθες στο Καραϊσκάκη ξανάζησαν στιγμές του «χρυσού» παρελθόντος του Ολυμπιακού!

*** Νέο ατομικό ρεκόρ πέτυχε ο Στέλιος Γιαννακόπουλος χθες, με το χατ
τρικ που σημείωσε! Το προηγούμενό του ήταν στις 21.10.1985, όταν παίκτης του
Πανηλειακού τότε σημείωσε 2 γκολ (17' σουτ, 80' κεφαλιά) στο 4-2 της νίκης της
ομάδας του Πύργου κατά του ΟΦΗ.

*** Ο Γρηγόρης Γεωργάτος συμπλήρωσε 50 αγώνες στην Α' Εθνική, φορώντας
τις φανέλες της Παναχαϊκής και του Ολυμπιακού!

*** Αήττητη συνέχισε η ΑΕΚ κατά της Ξάνθης στη Ν. Φιλαδέλφεια. Πάντως,
αυτό που πρέπει να προσεχθεί ιδιαίτερα είναι το γεγονός ότι η Ξάνθη, που
ξεκίνησε να συντρίβεται στην «κιτρινόμαυρη» έδρα, σκοράρει για έκτη συνεχή
χρονιά εκεί (πέντε φορές από ένα γκολ και μια φορά δύο γκολ)!

*** Και πέρυσι ο Χρήστος Κωστής είχε σκοράρει κατά της Ξάνθης
(κεφαλιά). Μόνο που τότε (7.1.1996) είχε ανοίξει το σκορ (και τότε η ΑΕΚ
νίκησε με 2-1)!

*** Από τις 21.5.1967 είχε να νικήσει ο ΠΑΟΚ στο Πρωτάθλημα στην Τούμπα
με σκορ 6-0.

*** Ποτέ ο Αθηναϊκός στην Α' Εθνική δεν νίκησε στην έδρα του με σκορ
5-2! Βέβαια ο Εδεσσαϊκός έχει δεχθεί πέντε γκολ στην «ερυθροκίτρινη» έδρα. Το
ημερολόγιο έγραφε 1.11.1987 και οι Βυρωνιώτες, που ήταν γηπεδούχοι στο γήπεδο
της Νήαρ Ηστ, είχαν συντρίψει την ομάδα της Έδεσσας με σκορ 5-1! Ήταν αγώνας
για το Πρωτάθλημα της Β' Εθνικής κατηγορίας.

*** Με διαιτητή τον κ. Αμπελάκια, ο Αθηναϊκός ήταν πάντα νικητής εφέτος
(13.10.1996 με Βέροια 2-1, 18.11.1996 με Ξάνθη 3-2*). Αντίθετα, ο Εδεσσαϊκός
έχασε και στα δύο παιχνίδια που έπαιξε, μπροστά στον πιο πάνω διαιτητή
(22.2.1997 με Παναθηναϊκό 0-1 και 25.5.1997 με Αθηναϊκό 2-5) ­ * εκτός έδρας.

*** Ο Εδεσσαϊκός έχασε για τέταρτη συνεχή αγωνιστική.

ΑΠΟ καθιερώσεως Α' Εθνικής κατηγορίας για πρώτη φορά υποβιβάζεται η ομάδα του
Άρη. Έτσι στη νέα περίοδο θα έχουν πλήρεις συμμετοχές σ' αυτή μόνον οι:
Ολυμπιακός, Παναθηναϊκός, ΑΕΚ και ΠΑΟΚ. Ο άλλοτε πρωταθλητής και Κυπελλούχος
Ελλάδας δεν θα 'ναι του χρόνου στη «μεγάλη» κατηγορία. Ο Άρης δεν είχε έδρα
εφέτος. Ποιος ξεχνάει την περίοδο 1978-79, όταν σε 17 αγώνες που έγιναν στο
Χαριλάου πέτυχε ισάριθμες νίκες. Ο ιστορικός σύλλογος έβγαλε παίκτες που
κόσμησαν και την ομάδα τους και το πανελλήνιο. Θυμίζουμε τους Πετράκη,
Παναγούλια, Χατζηκώστα, Ψηφίδη, Σεμερτζή, Αλεξιάδη, Χρηστίδη, Κωνσταντινίδη,
Ναλμπάντη, Πάλλα, Κ. Παπαϊωάννου, Φοιρό, Δράμπη, Κούη, Ανανιάδη, Μπαλλή,
Σεμερτζίδη, Παντζιαρά, Μπιμπισίδη, Κατσιαούνη, Χατζηνικολάου.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15845O041</ED>
<ID>
ID:169305

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O04&aa=1</URL></REF>


Article

<CATEGORY>vin10</CATEGORY>

 <H5>Από 506.685 δρχ. οι 12άρηδες
</H5><H5>Μικρά κέρδη στο τακτικό
</H5><H2>ΠΡΟ-ΠΟ
</H2>
<H3></H3>Παίχθηκαν 4.732.464 στήλες και μοιράζονται 56.221.673 δρχ. Δεν βρέθηκε δελτίο
με 13 επιτυχίες. Με 12 επιτυχίες βρέθηκαν 81 στήλες και κερδίζουν από 506.685
δρχ. Τέλος με 11 επιτυχίες 1.516 και θα πάρουν από 10.010 δρχ.:

1. Αμβούργο-Μπορούσια Ντ.&#0091

2. Αρμίνια Μπιλ.-Χάνσα Ροστόκ&#0092

3. Βέρντερ Βρ.-Φορτούνα Ντ.&#0091

4. Καρλσρούι-Μόναχο 1860&#0091

5. Κολωνία-Μπάγερ Λεβερ.&#0091

6. Μπάγερν Μον.-Στουτγκάρδη&#0091

7. Μπόχουμ-Σαιντ Πάουλι&#0091

8. Ντούισμπουργκ-Γκλάντμπαχ&#0091

9. Σάλκε 04-Φράιμπουργκ&#0092

10. Βιντεότον-Σιόφοκι&#0092

11. Ντρέχερ-ΜΤΚ&#0092

12. Ουίπσετ-Ντεμπρέτσεν&#009Χ

13. Χάλαντας-Χόνβεντ&#0091

Παίχθηκαν 18.241.532 στήλες και μοιράζονται 216.709.400 δρχ. Βρέθηκαν 398 με
13 επιτυχίες και θα μοιραστούν από 217.795 δρχ. Με 12 επιτυχίες 8.424 στήλες
και κερδίζουν από 8.485 δρχ. Τέλος με 11 επιτυχίες 80.413 και θα πάρουν από
725 δρχ.:

1. ΑΕΚ-Ξάνθη&#0091

2. Αθηναϊκός-Εδεσσαϊκός&#0091

3.Απόλλων Αθ.-Άρης&#0092

4. Βέροια-ΟΦΗ&#0091

5. Ηρακλής-Παναθηναϊκός&#0092

6. Καλαμάτα-Ιωνικός&#0091

7. Ολυμπιακός-Καβάλα&#0091

8. Παναχαϊκή-Πανηλειακός&#009Χ

9. Νίκη Β.-Δόξα Βύρ.&#0091

10. Παναργειακός-Παναιτωλικός&#0091

11. Τρίκαλα-Εθνικός&#0092

12. Κάλιαρι-Σαμπντόρια&#0092

13. Περούτζια-Ρόμα&#0091

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15845O042</ED>
<ID>
ID:169306

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O04&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ ΓΚΟΛ
</H2>
Στο ΠΡΟ-ΠΟγκόλ κερδίζουν οι αριθμοί: 2, 19, 7, 9, 15, 18, 20, 11.

Βρέθηκαν 7 8άρια (από 4.654.175 δρχ.), 2.114 7άρια (μερίδιο 6.835 δρχ.) και
52.186 6άρια (από 225 δρχ.).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15845O051</ED>
<ID>
ID:169307

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O05&aa=1</URL></REF>


Article

<CATEGORY>vin10</CATEGORY>

 <H2>ΒΈΘΝΙΚΗ
</H2>
<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15845O061</ED>
<ID>
ID:169308

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O06&aa=1</URL></REF>


Article

<CATEGORY>vin10</CATEGORY>

 <H5>Η ΝΕΑ ΣΜΥΡΝΗ ΠΑΝΗΓΥΡΙΖΕΙ ΤΗΝ ΕΠΙΣΤΡΟΦΗ ΤΟΥ ΣΤΗΝ Α' ΕΘΝΙΚΗ 3-0 ΤΗ ΛΑΡΙΣΑ ­ ΣΟΚ
ΓΙΑ ΤΟΝ ΠΑΝΑΙΤΟΛΙΚΟ ΣΤΟ ΑΡΓΟΣ
</H5><H2>Πρωταθλητής ο Πανιώνιος
</H2>
<AUTHOR>ΜΠΑΜΠΗΣ ΚΟΥΒΑΡΑΚΗΣ</AUTHOR>

Ο ΠΑΝΙΩΝΙΟΣ πρωταθλητής στη Β' Εθνική, καθώς μία αγωνιστική πριν από το τέλος
νίκησε 3-0 τη Λάρισα και διατήρησε τη διαφορά των τεσσάρων βαθμών από την
Προοδευτική που επικράτησε (4-2) της Νάουσας και βρίσκεται στη δεύτερη θέση
της βαθμολογίας. Μεγάλος κερδισμένος της 33ης αγωνιστικής ο Εθνικός, που πήρε
σπουδαία εκτός έδρας νίκη στα Τρίκαλα με 1-0 επί της τοπικής ομάδας και
«σκαρφάλωσε» στην τρίτη θέση που οδηγεί στην Α' Εθνική, ενώ ο Παναιτωλικός
έχασε (2-0) στο Άργος από τον Παναργειακό και μειώθηκαν στο ελάχιστο οι
ελπίδες του για άνοδο. Σε ό,τι αφορά τους ουραγούς, ο Πανσερραϊκός νίκησε
εκτός έδρας 3-1 τον ΠΑΣ Γιάννινα και αγκάλιασε τη σωτηρία του, ενώ αντίθετα η
ΕΑΡ έχασε στην Καλαμαριά από την τοπική ομάδα και μόνο με θαύμα μπορεί να
παραμείνει στην κατηγορία. Τα υπόλοιπα αποτελέσματα: Ελευσίνα-Δόξα Δρ. 3-0,
Νίκη Β.-Δόξα Βύρ. 2-0, Πύργος-Λεβαδειακός 0-5..

*** Άνετη υπήρξε η επικράτηση του Πανιωνίου με 3-0 επί της Λάρισας. Μια
νίκη που σφράγισε την επιστροφή της ομάδας της Νέας Σμύρνης στα σαλόνια της Α'
Εθνικής. Το τελικό σκορ θα μπορούσε να μεγαλύτερο, αν οι παίκτες των
γηπεδούχων ήταν πιο προσεκτικοί στην τελική τους προσπάθεια. Πάντως υπήρξαν
και κάποια επεισόδια μεταξύ Καμίτση-Σιαβάλα εξαιτίας μιάς χειρονομίας του
προπονητή της Λάρισας που στοίχισε την κόκκινη κάρτα και στους δύο..

*** Παίζοντας για το γόητρο, ο Παναργειακός νίκησε 2-0 τον Παναιτωλικό
και διέλυσε τα όσα «σενάρια» ακούγονταν πριν από το παιχνίδι. Μια νίκη που
κατά μεγάλο ποσοστό στερεί την άνοδο της ομάδας του Αγρινίου στην Α' Εθνική.
Οι γηπεδούχοι έχοντας τη συμπαράσταση 6.000 οπαδών τους, έπαιξαν έξυπνα και
πέτυχαν από ένα γκολ σε κάθε ημίχρονο. Οι φιλοξενούμενοι δεν ανταποκρίθηκαν
στην κρισιμότητα του αγώνα..

*** Με το «ένα πόδι» στην Α' Εθνική βρίσκεται η Προοδευτική, καθώς χθες
νίκησε άνετα 4-2 τη Νάουσα. Ηγέτης και σκόρερ των γηπεδούχων ο Αλμανίδης, που
πέτυχε τρία γκολ και οδήγησε την ομάδα του σε άνετη επικράτηση. Οι γηπεδούχοι
από την αρχή του αγώνα έδειξαν τις διαθέσεις τους αναλαμβάνοντας πλήρη
πρωτοβουλία των κινήσεων. Ο τερματοφύλακας Στογιάννης ήταν ο καλύτερος παίκτης
των φιλοξενουμένων, που με τις επεμβάσεις του κράτησε το σκορ σε φυσιολογικά επίπεδα..

*** Πολύτιμη εκτός έδρας νίκη, που οδηγεί στην Α' Εθνική, πέτυχε ο
Εθνικός στα Τρίκαλα με 1-0 επί της τοπικής ομάδας. Οι φιλοξενούμενοι ήταν
καλύτεροι σε όλη τη διάρκεια του αγώνα, ενώ οι γηπεδούχοι σε καμία περίπτωση
δεν απείλησαν την εστία του Κουρκούνα. Αντίθετα οι φιλοξενούμενοι
δημιουργούσαν τη μία φάση μετά την άλλη και το νικητήριο γκολ πέτυχε στο 72' ο
Σταυρακάκης με δυνατό σουτ..

*** Σε ένα παιχνίδι που είχε δύο όψεις, η Καλαμαριά νίκησε 1-0 την ΕΑΡ
και την έσπρωξε προς τον υποβιβασμό. Το πρώτο 45λεπτο ήταν φτωχό από φάσεις
και θέαμα, ενώ στο δεύτερο οι γηπεδούχοι ανέβασαν την απόδοσή τους και πέτυχαν
το νικητήριο γκολ τρία λεπτά πριν από τη λήξη του αγώνα με τον Καρασαββίδη..

*** Ανώτερη σε όλους τους τομείς η Ελευσίνα νίκησε εύκολα 3-0 τη Δόξα
Δράμας, σε ένα παιχνίδι που δεν παρουσίαζε κάποιο βαθμολογικό ενδιαφέρον. Ο
Τζούρτζεβ ήταν ο πρωταγωνιστής του αγώνα, καθώς πέτυχε δύο γκολ. Οι
φιλοξενούμενοι είχαν δοκάρι στο 41' με τον Μούτσιο, ενώ στο 89' αντίκρυσαν τη
δεύτερη κίτρινη κάρτα οι Ποδαράς και Αναστασιάδης..

*** Εύκολο απόγευμα για τον Λεβαδειακό που νίκησε εκτός έδρας 5-0 τον
ουραγό Πύργο. Το παιχνίδι δεν αντέχει σε σοβαρή κριτική καθώς η διαφορά
ανάμεσα στις δύο ομάδες ήταν μεγάλη. Να σημειωθεί ότι ένας από τους
τερματοφύλακες των γηπεδούχων, ο Μπούγλας, αγωνίστηκε ως επιθετικός, καθώς δεν
υπήρχαν άλλοι στη διάθεση του προπονητή της ομάδας..

*** Η κατηφόρα του άλλοτε κραταιού ΠΑΣ Γιάννινα συνεχίστηκε χθες, όταν
η ομάδα της Ηπείρου γνώρισε νέα εντός έδρας ήττα από τον Πανσερραϊκό με 3-1.
Οι φιλοξενούμενοι έπαιξαν δυνατά και πήραν την πολύτιμη νίκη που τους
εξασφαλίζει σε μεγάλο ποσοστό την παραμονή τους στην κατηγορία..

*** Σε ένα παιχνίδι που δεν υπήρχε άγχος και νευρικότητα, η Νίκη Βόλου
καλύτερη νίκησε 2-0 τη Δόξα Βύρωνα. Η γηπεδούχος διατήρησε την υπεροχή στο
μεγαλύτερο διάστημα του αγώνα και με ηγέτη και σκόρερ τον Παφλιά πήρε δίκαια
τη νίκη. Οι φιλοξενούμενοι άφησαν καλές εντυπώσεις καθώς έπαιξαν ελεύθερα και
δεν επιδόθηκαν σε σκοπιμότητες..

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15845O071</ED>
<ID>
ID:169309

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O07&aa=1</URL></REF>


Article

<CATEGORY>vin10</CATEGORY>

 <H5>Βασίλης Δημητριάδης
</H5><H2>Αποχαιρετισμός με νίκη
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

«Παλιά μου τέχνη κόσκινο», είπε χθες ο Βασίλης Δημητριάδης, ο οποίος με δύο
προσωπικά γκολ οδήγησε τον Άρη σε νίκη εκτός έδρας επί του Απόλλωνα με 2-1.

Ο Άρης αποχαιρέτησε την Α' Εθνική κατηγορία για πρώτη φορά από την ίδρυσή του
(1914) και ήταν φανερό σε όλους τους ανθρώπους της αποστολής των Θεσσαλονικέων
ότι κανείς δεν έχει συνειδητοποιήσει ακόμα ότι την επόμενη περίοδο η ομάδα
τους θα αγωνίζεται στη Β' Εθνική: «Πρέπει να το πάρουμε απόφαση ότι ο Άρης θα
παίζει στη Β' Εθνική στην επόμενη περίοδο», είπε ο Γιώργος Φοιρός.

Ο Απόλλων από την πλευρά του δεν κατάφερε να κλείσει με επιτυχία τη χρονιά. Οι
παίκτες του μάλλον είχαν το μυαλό τους στις διακοπές και παρά τις φωνές του
Μπάμπη Τεννέ δεν κατάφεραν να πάρουν ούτε την ισοπαλία. Σημαντικό ρόλο στην
εξέλιξη του παιχνιδιού έπαιξε και η αποβολή του Ιωάννου στο 24' (ανέτρεψε τον
Δημητριάδη, ενώ ήταν τελευταίος παίκτης): «Θέλαμε να κλείσουμε το πρωτάθλημα
με επιτυχία, αλλά δεν τα καταφέραμε. Η χρονιά για τον Απόλλωνα είναι
επιτυχημένη και η επιτυχία αυτή ανήκει σε όλους», είπε ο Μπάμπης Τεννές.

Σε ό,τι αφορά την ποιότητα του ματς δεν μπορούμε να αναφερθούμε, αφού δεν
υπήρχε. Για την ιστορία να πούμε ότι ο Άρης προηγήθηκε (0-1) με γκολ του
Βασίλη Δημητριάδη στο 20', ο Απόλλων ισοφάρισε στο 45' με κτύπημα πέναλτι του
Βλάνταν Μιλόγιεβιτς (1-1) (ο Πανόπουλος ανέτρεψε τον Κεφαλά). Ο Δημητριάδης
σημείωσε το δεύτερο γκολ του Άρη (1-2) με πλασέ στο 67'.

Ο Μιχάλης Καλαθενός κατάφερε να εκνευρίσει με τα σφυρίγματά του τους
περισσότερους που βρίσκονταν στο γήπεδο της Ριζούπολης. Απέβαλε με δεύτερη
κίτρινη κάρτα και τον Λούμπισα Μιλόγιεβιτς.

Ο ΒΑΣΙΛΗΣ ΔΗΜΗΤΡΙΑΔΗΣ απέδειξε στον χθεσινό αγώνα της Ριζούπολης ότι παραμένει
πάντα δεινός σκόρερ. Ο αρχηγός του Άρη πέτυχε και τα δύο γκολ της ομάδας του,
ενώ, ταυτόχρονα, ήταν για μία ακόμα φορά ο παίκτης που εμψύχωνε, καθοδηγούσε
και παρότρυνε τους συμπαίκτες του, για να προσπαθήσουν για τη νίκη. Ένας
πραγματικός αρχηγός.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O07</CAT>
<ED>
Κωδικός άρθρου: A15845O072</ED>
<ID>
ID:169310

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O07&aa=2</URL></REF>


Article

<CATEGORY>vin10</CATEGORY>

 <H5>ΚΑΡΑΤΑΪΔΗΣ: ΤΑ ΔΥΣΚΟΛΑ ΧΡΟΝΙΑ ΤΕΛΕΙΩΣΑΝ, ΤΩΡΑ ΖΟΥΜΕ ΣΤΙΓΜΕΣ ΑΝΕΠΑΝΑΛΗΠΤΕΣ
</H5><H5>ΠΡΙΜ
</H5><H5>Τους «χρυσώνει»
</H5><H5>Αποθέωση για Κόκκαλη
</H5><H5>Παράσχος: Μπράβο
</H5><H2>Αφιερωμένο στους παίκτες που δεν είναι πια μαζί μας
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ - ΓΙΑΝΝΗΣ ΛΑΜΠΙΡΗΣ</AUTHOR>

«ΠΑΙΔΙΑ σας ευχαριστούμε πολύ γι' αυτό που κάνατε. Σας ευχαριστούμε από τα
βάθη της καρδιάς μας». Δεκάδες φίλοι του Ολυμπιακού αποθέωναν τους παίκτες των
πρωταθλητών, όταν οι τελευταίοι έβγαιναν για να πάνε στο πούλμαν.

*** Φανερά συγκινημένος ήταν ο Κούλης Καραταΐδης: «Τα δύσκολα
ξεχνιούνται. Οι στιγμές που ζήσαμε στο γήπεδο ήταν ανεπανάληπτες. Ευχαριστώ
όλο τον κόσμο και εύχομαι και του χρόνου», είπε ο αρχηγός των πρωταθλητών και
συνέχισε: «Ένιωσα δικαίωση όταν σήκωσα το κύπελλο. Επιτέλους, ήρθε η στιγμή.
Περίμενα εννέα χρόνια. Αυτά που ζήσαμε σήμερα ήταν μεγάλες στιγμές. Το
πρωτάθλημα είναι αφιερωμένο στην οικογένειά μου, στον κόσμο του Ολυμπιακού και
σ' αυτά τα παιδιά που πέρασαν μαζί μου τα δύσκολα χρόνια και δεν είναι τώρα
στην ομάδα, γιατί τ' αξίζουν. Όλοι γνωρίζουν τις δύσκολες καταστάσεις που περάσαμε».

*** Ο Σίνισα Γκόκιτς είπε: «Δεν νομίζω να υπάρχει άλλος παίκτης του
οποίου οι δύο ομάδες του να πήραν ισάριθμα πρωταθλήματα (σ.σ.: εννοεί την
Ανόρθωση). Δεν περίμενα ότι θα ζήσω ποτέ τέτοιες στιγμές, είναι η μεγαλύτερη
στιγμή στην καριέρα μου».

«Έριξα άγκυρα στο λιμάνι και όπως φαίνεται εδώ θα τελειώσω την καριέρα μου. Οι
στιγμές είναι μοναδικές και κάθε παίκτης τις ζει ανάλογα», είπε ο Αλεξανδρής
που δεν θέλησε να αναφερθεί στο θέμα της κατάκτησης της θέσης του πρώτου
σκόρερ. «Ρωτήστε να σας πουν αυτοί που έλεγαν διάφορα πράγματα τον
Σεπτέμβριο», είπε απλώς ο πρώτος σκόρερ του πρωταθλήματος.

*** Ο Νίκος Νταμπίζας λίγο πιο δίπλα ζούσε τις δικές του στιγμές χαράς:

«Δεν εκφράζεται με λόγια η στιγμή που σηκώσαμε το κύπελλο. Ζω τις καλύτερες
στιγμές της ζωής μου και ελπίζω να συνεχιστούν. Η ομάδα βρίσκεται σε ανοδική
πορεία, η τροχιά της είναι πολύ καλή και οι επιτυχίες θα συνεχιστούν. Ο κόσμος
έβγαλε απωθημένα 10 χρόνων και γι' αυτό αντέδρασε έτσι. Τώρα, τέλος καλό, όλα καλά».

Ο Ρέφικ Σαμπανάντζοβιτς από την πλευρά του μίλησε και για τύχη: «Νιώθω
τυχερός, αφού στην πρώτη μου χρονιά στον Ολυμπιακό πήραμε το πρωτάθλημα μετά
10 χρόνια».

Απίστευτες σκηνές πανηγυρισμών στα αποδυτήρια του Ολυμπιακού. Οι παίκτες, το
προπονητικό τιμ και ο πρόεδρος αγκαλιά με το κύπελλο τραγουδούσαν τον ύμνο του
Ολυμπιακού, ενώ η σαμπάνια έρεε άφθονη. Την ίδια στιγμή φωτογράφοι και κάμερες
απαθανάτιζαν το πανηγύρι των «ερυθρολεύκων». Ο Πέτρος Κόκκαλης αγκαλιά με το
κύπελλο μοίραζε (και δεχόταν) φιλιά και συγχαρητήρια.

Τα πανηγύρια συνεχίστηκαν και έξω απ' το γήπεδο, όπου οι οπαδοί του Ολυμπιακού
περίμεναν τους πρωταθλητές.

ΠΡΙΜ-ΜΑΜΟΥΘ θα εισπράξουν οι ποδοσφαιριστές του Ολυμπιακού. Κάθε βασικός θα
πάρει από 30-35 εκατ. δρχ. πριμ και έξτρα πριμ.

Τα περισσότερα χρήματα θα εισπράξει ο αρχηγός Κούλης Καραταΐδης, ο οποίος δεν
έχει χάσει ούτε ένα λεπτό συμμετοχής σε αγώνα πρωταθλήματος!

Ο Καραταΐδης έχει αγωνιστεί και στα 34 παιχνίδια, έχοντας 3.060 λεπτά
συμμετοχής. Η διοίκηση του Ολυμπιακού έχει πριμοδοτήσει προς 5.000 δρχ. το
κάθε λεπτό συμμετοχής σε αγώνα πρωταθλήματος.

«ΕΙΝΑΙ ΤΡΕΛΟΣ, είναι τρελός ο πρόεδρος», φώναζαν οι οπαδοί του
Ολυμπιακού στα αποδυτήρια, δείχνοντας την αγάπη τους προς τον κ. Κόκκαλη.

Το αφεντικό των «ερυθρολεύκων» τόνισε γεμάτος συγκίνηση: «Είμαι πολύ
ευτυχισμένος από την κατάκτηση του πρωταθλήματος. Ευχαριστώ τον κόσμο μας, τον
λαό μας για τη συμπαράσταση, καθώς και τους παίκτες μας και τον Ντούσαν
Μπάγιεβιτς. Είμαι συγκινημένος, είναι πολύ μεγάλη μέρα για τον Ολυμπιακό».

Όσο για τη συνέχεια, υποστήριξε: «Άνοιξαν οι δρόμοι. Πρέπει να κάνουμε καλή
πορεία και στο Τσάμπιονς Λιγκ».

«ΕΥΧΑΡΙΣΤΩ τους παίκτες μου για τις στιγμές που μου πρόσφεραν σ' αυτά
τα δύο χρόνια και ελπίζω το καλό κλίμα να συνεχιστεί στην ομάδα». Ο Γιώργος
Παράσχος κάθησε για τελευταία φορά στον πάγκο της Καβάλας, αφού από το νέο
χρόνο θα κοουτσάρει τον Ηρακλή.

«Ο Ολυμπιακός δίκαια κατέκτησε το πρωτάθλημα, αφού ιδιαίτερα στον β' γύρο
έκανε εκπληκτική πορεία. Στον αγώνα οι παίκτες μου είχαν το μυαλό τους στη
γιορτή και χάζευαν, με αποτέλεσμα να χάσουμε εύκολα. Αν το όνομα της Καβάλας
ήταν διαφορετικό ίσως να είχαμε βγει ΟΥΕΦΑ», τόνισε ο τεχνικός της Καβάλας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15845O081</ED>
<ID>
ID:169311

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O08&aa=1</URL></REF>


Article

<CATEGORY>vin10</CATEGORY>

 <H2>ΑΛΕΞΑΝΔΡΗΣ
</H2><H2>Συμφώνησε με 300 εκατ.
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΠΡΟΤΙΜΗΣΑ πρωταγωνιστής στον Ολυμπιακό, παρά κομπάρσος στο εξωτερικό.
Με κράτησαν οι άνθρωποι που πίστεψαν στην αξία μου. Ο πρόεδρος και ο
προπονητής μου φέρθηκαν με τον καλύτερο τρόπο. Η οικονομική πρόταση του
Ολυμπιακού κάλυψε απόλυτα τις απαιτήσεις μου». Ο Αλέξης Αλεξανδρής αισθανόταν
χθες πανευτυχής για την επίτευξη της συμφωνίας του με τον Ολυμπιακό.

Ο 29χρονος διεθνής μεσοεπιθετικός θα παραμείνει μέχρι το 2000 στους
«ερυθρόλευκους», ενώ θα εισπράξει 300 εκατ. δρχ. για το νέο τριετές συμβόλαιο.
Ως γνωστόν ο Αλεξανδρής ήρθε από την ΑΕΚ στον Πειραιά σε ηλικία 26 ετών και
μέσα σε έξι χρόνια θα πάρει συνολικά από τον Ολυμπιακό 510 εκατ. δρχ.
(210+300). Δεν υπολογίζονται τα πριμ, οι μισθοί και το ενοίκιο της κατοικίας.
Ο πρώτος σκόρερ του εφετινού πρωταθλήματος συναντήθηκε προχθές το πρωί με τον
διευθύνοντα σύμβουλο της πειραϊκής ΠΑΕ Γιώργου Λούβαρη και χθες ολοκληρώθηκε η
συμφωνία των δύο πλευρών, αφού βρέθηκε η χρυσή τομή στο οικονομικό. Ο
ποδοσφαιριστής θα υπογράψει το νέο συμβόλαιο τις προσεχείς ημέρες.

«Εφέτος ήταν η χρονιά μου», τόνισε στην «ΟΜΑΔΑ» ο Αλέξης Αλεξανδρής και
πρόσθεσε: «Πήρα δύο τίτλους στον Ολυμπιακό και παρέμεινα στην ομάδα. Ήρθαν όλα
όπως τα ήθελα. Για μένα μετράει πρώτα η κατάκτηση του τίτλου και ύστερα η
ανάδειξή μου ως πρώτου σκόρερ. Ήταν ένας τίτλος που δεν κυνήγησα από την αρχή
του πρωταθλήματος».

­ Αισθάνεσαι δικαιωμένος;

«Ικανοποιημένος που όλα κύλησαν ομαλά και θα κλείσω την καριέρα μου στον Ολυμπιακό».

­ Σε ποιον αφιερώνεις το πρωτάθλημα;

«Στον εαυτό μου και την οικογένειά μου».

­ Ο Ολυμπιακός στα σαλόνια του Τσάμπιονς Λιγκ;

«Στόχος μας είναι να μπούμε στον όμιλο. Πρέπει να είμαστε προσγειωμένοι. Δεν
είναι τόσο εύκολα τα πράγματα όσο φαίνονται. Ο προπονητής γνωρίζει καλύτερα
από τον καθένα τι θα πρέπει να γίνει στον Ολυμπιακό».

­ Ένα από αυτά είναι η αλλαγή η έδρας; Ο Ολυμπιακός θα αγωνίζεται
στο ΟΑΚΑ την ερχόμενη σεζόν.

«Υπάρχει μεγάλη διαφορά στον αγωνιστικό χώρο του Ολυμπιακού Σταδίου και του
Καραϊσκάκη. Το Φάληρο είναι καλή έδρα, αλλά έχει το χειρότερο τερέν. Ο
αγωνιστικός χώρος του ΟΑΚΑ είναι χαλί και χαίρεσαι να παίζεις».

­ Τώρα που συμφώνησες με τον Ολυμπιακό, θέλεις να αποκαλύψεις τις
ομάδες του εξωτερικού που έδειξαν ενδιαφέρον για να σε αποκτήσουν;

«Τώρα δεν έχει σημασία. Και να πω θα αλλάξει τίποτα; Σας είπα, προτίμησα
πρωταγωνιστής στον Ολυμπιακό παρά κομπάρσος στο εξωτερικό».

­ Το οικονομικό έπαιξε τον πρώτο λόγο στην ανανέωση της συνεργασία σου με
τον Ολυμπιακό;

«Όχι. Δεν έβαλα πάνω απ' όλα τα χρήματα. Πρώτα μέτρησε η ομάδα και οι άνθρωποι
που με εμπιστεύτηκαν».

*** Ο κ. Λούβαρης αναμένεται να καλέσει σήμερα ή αύριο τον Ίλια Ίβιτς
για το θέμα της ανανέωσης του συμβολαίου του.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15845O082</ED>
<ID>
ID:169312

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O08&aa=2</URL></REF>


Article

<CATEGORY>vin10</CATEGORY>

 <H5>ΟΠΑΔΟΙ ΤΟΥ ΟΛΥΜΠΙΑΚΟΥ ΜΠΗΚΑΝ ΣΤΟΝ ΑΓΩΝΙΣΤΙΚΟ ΧΩΡΟ ΣΤΟ 63' ΜΕ ΚΙΝΔΥΝΟ ΝΑ
ΧΑΛΑΣΕΙ Η ΦΙΕΣΤΑ
</H5><H5>Πώς... φυγαδεύτηκε το σπασμένο τρόπαιο!
</H5><H2>Βιάστηκαν να πανηγυρίσουν τον τίτλο
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΛΙΓΟ ΕΛΕΙΨΕ να τιναχτεί το παιχνίδι στον αέρα και
να χαλάσει η φιέστα χθες στο Καραϊσκάκη.

Πολλοί οπαδοί του Ολυμπιακού μπήκαν στον αγωνιστικό χώρο και έμειναν για 17
ολόκληρα λεπτά, αψηφώντας τον κίνδυνο να διακοπεί ο αγώνας. Χρειάστηκαν οι
παρεμβάσεις του κ. Κόκκαλη και του Καραταΐδη για να ηρεμήσουν.

Συγκεκριμένα στο 63ο λεπτό οι φίλοι του Ολυμπιακού που είχαν μπει στο στίβο
γύρω από το γήπεδο πλησίασαν και κάλυψαν τις γραμμές στο πλάγιο άουτ και πίσω
από τις δύο εστίες. Ο διαιτητής κ. Βασσάρας κάλεσε τις δύο ομάδες στο κέντρο
του γηπέδου, έγιναν οι σχετικές ανακοινώσεις από τα μεγάφωνα, όμως οι οπαδοί
του Ολυμπιακού δεν έλεγαν να κάνουν... βήμα πίσω. Ήταν διατεθειμένοι να κάνουν
πρόωρο γύρο θριάμβου, μια και το σκορ είχε φτάσει ήδη στο 4-0. Οι παίκτες του
Ολυμπιακού βλέποντας ότι τα λεπτά κυλούσαν και τίποτα δεν άλλαζε αποφάσισαν να
πάνε κοντά για να τους μιλήσουν. Εκεί όμως δέχτηκαν τα φιλιά και τις αγκαλιές
των οπαδών τους.

Την ίδια στιγμή άνοιξε και η πόρτα στη θύρα 7. Τότε επενέβη ο πρόεδρος της ΠΑΕ
Σωκράτης Κόκκαλης που πήρε το μικρόφωνο: «Μετά δέκα χρόνια ο Ολυμπιακός
κατέκτησε το πρωτάθλημα. Όμως πρέπει το ματς να τελειώσει. Γυρίστε πίσω στις
θέσεις σας. Αν είστε πραγματικά Ολυμπιακοί κάντε πίσω».

Και τότε έγινε η... προέλαση. Οι οπαδοί του Ολυμπιακού ξεχύθηκαν στον
αγωνιστικό χώρο κρατώντας καπνογόνα και οι πανηγυρισμοί άρχισαν πριν την ώρα τους.

Ο κ. Κόκκαλης, βλέποντας ότι τα πράγματα ήταν χειρότερα, συνέχισε τις
παροτρύνσεις να γυρίσουν στις θέσεις τους και προσπάθησε να τους φοβερίσει
μήπως και αλλάξει κάτι:

«Θα αποβληθεί η ομάδα μας και δεν θα γίνει απονομή».

Την ίδια ώρα όσοι οπαδοί είχαν μείνει στις θέσεις τους αποδοκίμασαν αυτούς
στον αγωνιστικό χώρο, ενώ για λίγα λεπτά υπήρξε και ανταλλαγή αντικειμένων,
θαρρείς και ήταν... αντίπαλοι.

«Έξω - έξω, είστε βαζέλες», φώναζαν οι εντός των ορίων και δέχονταν τις ύβρεις
των εκτός, που δεν ήταν διατεθειμένοι να σταματήσουν τους πανηγυρισμούς.
Ακολούθησε και μήνυμα του αρχηγού του Ολυμπιακού, Κυριάκου Καραταΐδη:

«Βγείτε έξω. Μη χαλάτε αυτές τις όμορφες στιγμές».

Για να συνεχίσει ο κ. Κόκκαλης: «Θα χάσουμε τους τρεις βαθμούς. Εσείς της
θύρας 7 πάρτε την ευθύνη και βγάλτε τους έξω. Εγώ έκανα το καθήκον μου, εσείς
όχι. Η ομάδα μας θα τιμωρηθεί εφέτος, αλλά και για του χρόνου. Όλα αυτά που
γίνονται κάνουν κακό. Θα παίζουμε στο Τσάμπιον Λιγκ και θα τα δείχνει η τηλεόραση».

Σιγά - σιγά οι «ερυθρόλευκοι» έκαναν πίσω και έπειτα από 17 ολόκληρα λεπτά
άρχισε ο αγώνας. Όσο για τη συνέχεια; Ο Γιαννακόπουλος και στα δύο γκολ που
πέτυχε χρειάστηκε να τρέξει για να ξεφύγει από τα χέρια των οπαδών της ομάδας του.

Ο κ. Βασσάρας κράτησε, όπως αναμενόταν, καθυστέρηση. Όμως, με το σφύριγμα της
λήξης, τόσο ο ίδιος όσο και οι επόπτες έχασαν την... έξοδο.

ΜΟΛΙΣ ο Κύρος Βασσάρας σφύριξε τη λήξη του αγώνα, η
νύχτα έγινε... μέρα στο Καραϊσκάκη. Δεκάδες βεγγαλικά γέμισαν τον ουρανό με
χρώματα, δημιουργώντας φαντασμαγορική ατμόσφαιρα, ιδιαίτερα για τους μικρούς
φίλους του Ολυμπιακού.

Ακολούθησε η απονομή, αλλά μέχρι να φτάσει το Κύπελλο στα αποδυτήρια, έσπασε
το ένα χερούλι του, αφού όλοι οι φίλοι του Ολυμπιακού ήθελαν να το αγγίξουν.
Τελικά, το Κύπελλο πήρε ο γιος του προέδρου Πέτρος Κόκκαλης και το πήγε μέχρι
το πούλμαν.

Οι οπαδοί του Ολυμπιακού έμειναν τουλάχιστον για μισή ώρα στο γήπεδο,
ανοίγοντας σαμπάνιες και μπίρες (και έκοψαν τα δίχτυα), γιορτάζοντας έτσι τον
τίτλο. Στη θύρα 14, με πυροτεχνήματα είχε γραφτεί: «Ολυμπιακός πρωταθλητής
'97». Σιγά - σιγά τα φώτα έσβησαν και η τελετή πήρε τέλος.

Η ιαχή «Ντούσαν - Ντούσαν» δονούσε το Στάδιο Καραϊσκάκη και από τα μεγάφωνα
ακουγόταν το τραγούδι «Είμαστε πια πρωταθλητές».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15845O101</ED>
<ID>
ID:169313

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O10&aa=1</URL></REF>


Article

<CATEGORY>vin10</CATEGORY>

 <H2>Ο Γιαννακόπουλος έσυρε τον χορό
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΒΡΑΔΙΑ ΣΤΕΨΗΣ η χθεσινή του πρωταθλητή Ελλάδας
Ολυμπιακού για την αγωνιστική περίοδο 1996-97. Όταν ο αρχηγός, Κούλης
Καραταΐδης, σήκωσε το κύπελλο, το Στάδιο Καραϊσκάκη πήρε φωτιά. Οι
«ερυθρόλευκοι» νίκησαν στο φινάλε του πρωταθλήματος την Καβάλα με 6-0, αλλά το
παιχνίδι πέρασε σε δεύτερη μοίρα!

Μαγική βραδιά και μεγάλη φιέστα. Οι 30.000 φίλοι του Ολυμπιακού, που είχαν
δημιουργήσει εκρηκτική ατμόσφαιρα, δεν συγκρατήθηκαν.

Ο Θεσσαλονικιός διαιτητής Κύρος Βασσάρας σφύριξε τη λήξη στο 87' και
ακολούθησε «πανικός». Ο κόσμος «έπνιξε» τους ποδοσφαιριστές του Ολυμπιακού και
όλοι μαζί πανηγύρισαν έξαλλα την κατάκτηση του τίτλου.

Ο Ντούσαν Μπάγιεβιτς, οι συνεργάτες του και οι παίκτες του πάγκου είχαν
αποχωρήσει στ' αποδυτήρια για λόγους ασφαλείας από το 81'.

Τέλος καλό όλα καλά για τη φιέστα του Ολυμπιακού. Οι παίκτες του Ντούσαν
Μπάγιεβιτς δεν μπόρεσαν να πραγματοποιήσουν γύρο θριάμβου. Κάτι τέτοιο έκαναν
νωρίτερα οι οπαδοί της ομάδας, καθώς τα λεπτά έμοιαζαν με... χρόνια. Ο τίτλος
στον Πειραιά ήρθε μετά 10 χρόνια και οι χιλιάδες φίλοι του Ολυμπιακού δεν
μπόρεσαν να περιμένουν στις θέσεις τους.

Το ματς ήταν ασορτί με τη χθεσινή βραδιά. Οι παίκτες του Ολυμπιακού σημείωσαν
μισή ντουζίνα γκολ και γιόρτασαν με τον καλύτερο τρόπο την κατάκτηση του 18ου
επαγγελματικού πρωταθλήματος. Όσοι βρέθηκαν στο Στάδιο Καραϊσκάκη έζησαν
ανεπανάληπτες στιγμές.

«We are the champions», το γνωστό τραγούδι των Κουίν, ακούστηκε από τα
μεγάφωνα και ο ουρανός γέμισε βεγγαλικά, φωτοβολίδες, βαρελότα. Ήταν η
ανάσταση του Θρύλου.

Το πανηγύρι άρχισε από νωρίς στον αγωνιστικό χώρο. Μόλις στο 2' ο
Γιαννακόπουλος με συρτό σουτ «έγραφε» το 1-0. Ο 22χρονος διεθνής
μεσοεπιθετικός ήταν ο τοπ σκόρερ του Ολυμπιακού και ο παίκτης που έκλεψε την παράσταση.

Στο 13', ύστερα από εντυπωσιακό συνδυασμό Γκόγκιτς, Πασσαλή, ο Αλεξανδρής πήρε
γκολ στο πιάτο. Από κοντά πέτυχε το 2-0. Ο 29χρονος διεθνής μεσοεπιθετικός
σημείωσε δύο γκολ και αναδείχτηκε πρώτος σκόρερ. Χθες είχε τριπλή χαρά: για
την κατάκτηση των δύο τίτλων και την επίτευξη της συμφωνίας για την ανανέωση
του συμβολαίου του για τρία ακόμα χρόνια στον Ολυμπιακό.

Το 3-0 έγινε στο 39' με αυτογκόλ του Μίτεφ. Προηγήθηκε δυνατό σουτ του
Αλεξανδρή και στην προσπάθειά του ο Βούλγαρος λίμπερο να αποκρούσει έστειλε
την μπάλα στα δίχτυα, αλλάζοντας την πορεία της.

Ακολούθησε πρώτη μικρή εισβολή στο τερέν των οπαδών του Ολυμπιακού. Δύο λεπτά
αργότερα (41'), ο Γκόγκιτς «βρήκε» τον Αλεξανδρή, ο οποίος αφού απέφυγε τον
Αργυρίου πλάσαρε την μπάλα στα δίχτυα (4-0).

Το στάδιο σείστηκε από την ιαχή «Ντούσαν -Ντούσαν», ενώ οι οπαδοί του
Ολυμπιακού πήραν θέσεις στο ταρτάν όταν άρχισε το β' ημίχρονο.

Στο 50' το ματς διακόπηκε για τρία λεπτά καθώς οι θερμόαιμοι εισήλθαν στον
αγωνιστικό χώρο. Το ίδιο έκαναν στο 63' και ακολούθησε η μεγάλη διακοπή για 20
λεπτά. Όταν ο αγώνας άρχισε και πάλι ο Στέλιος Γιαννακόπουλος είχε μεγάλα
κέφια. Στο 70' και 78' νίκησε τον Αργυρίου διαμορφώνοντας το τελικό 6-0.

Οι φιλοξενούμενοι δεν μπόρεσαν να αντεπεξέλθουν στις απαιτήσεις του αγώνα. Δύο
μόνο φορές απείλησαν την εστία του Δημήτρη Ελευθερόπουλου με τον Χέρνταγκλ
(46', 57'). Οι παίκτες του Γιώργου Παράσχου θα ζήλευαν τη δόξα των συναδέλφων
τους. Οι ποδοσφαιριστές της Καβάλας έδειχναν να τα έχουν χαμένα. Έζησαν κι
αυτοί με το δικό τους τρόπο τη στέψη των πρωταθλητών. Εύκολο ήταν το έργο του
Κύρου Βασσάρα.

*** Κόπηκαν 28.125 εισιτήρια και εισπράχτηκαν 62.940.000 δρχ.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15845O102</ED>
<ID>
ID:169314

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O10&aa=2</URL></REF>


Article

<CATEGORY>vin10</CATEGORY>

 <H5></H5><H5>Με μπαλόνια και τραγούδια
</H5><H5>Πρώτη η Καβάλα
</H5><H5>Και δεύτερος πάγκος
</H5><H2>ΕΜΠΙΣΤΕΥΤΙΚΑ
</H2>
ΚΑΤΑΠΛΗΚΤΙΚΗ ατμόσφαιρα είχαν δημιουργήσει μια ώρα πριν από την έναρξη του
αγώνα οι οπαδοί του Ολυμπιακού, που είχαν κατακλύσει τις εξέδρες του Σταδίου
Καραϊσκάκη. Μόλις δε βγήκε η ομάδα του Πειραιά στον αγωνιστικό χώρο, ακούστηκε
το τραγούδι «We are the Champions» και δεκάδες πολύχρωμα μπαλόνια γέμισαν τον
ουρανό πάνω από το στάδιο.

Το πρώτο μήνυμα που ακούστηκε από τα μεγάφωνα ήταν από την ΠΑΕ Καβάλας, η
οποία συνεχάρη τον Ολυμπιακό για την κατάκτηση του Πρωταθλήματος. Και
φυσικά... χειροκροτήθηκε.

* Ο συντονιστής της Θύρας 7, Τσεκούρας, ήταν στον
αγωνιστικό χώρο και με μικρόφωνο καθοδηγούσε και παρότρυνε τους οπαδούς του Ολυμπιακού.

Δίπλα από τον πάγκο των «ερυθρολεύκων» είχε τοποθετηθεί ένας ξύλινος,
πρόχειρος, προκειμένου να καθήσουν όλοι οι υπόλοιποι παίκτες του Ολυμπιακού
που δεν ήταν στη 16άδα (Ίβιτς, Καραπιάλης κ.ά.).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15845O111</ED>
<ID>
ID:169315

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O11&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 21ου (ΣΑ) ΔΙΑΓΩΝΙΣΜΟΥ 1997
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Καθυστερούν οι κορυφαίοι...
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Η πτώση του αριθμού των στηλών, η επανάληψη
του 21 και του 37 καθώς και η εμφάνιση αριθμών με μεσαίες επιδόσεις ήταν τα
κυριότερα χαρακτηριστικά του περασμένου διαγωνισμού ΛΟΤΤΟ. 
Μειώθηκε το ενδιαφέρον των παικτών γεγονός που αποδεικνύεται και από τον
μειωμένο αριθμό των στηλών. Οι 21 και 37 ξανακάνουν την εμφάνισή τους για
δεύτερη συνεχή φορά αλλά με 70 και 64 συνολικές εμφανίσεις αντίστοιχα
παραμένουν στην ομάδα των μεσαίων αριθμών. Στον περασμένο διαγωνισμό οι
αριθμοί με μεσαίες επιδόσεις είχαν την τιμητική τους. Κανένας από τους
αριθμούς της εξάδας που κληρώθηκε δεν ξεπερνούσε τις 70 συνολικές εμφανίσεις,
αλλά και κανένας δεν είχε λιγότερες από 63. Ως λογική συνέπεια ο αριθμός των
νικητών ήταν περιορισμένος για άλλη μία φορά. Το μοναδικό δελτίο με έξι
επιτυχίες από το Αιγάλεω που παίχτηκε με το τυποποιημένο σύστημα 59 (6 από 16
επιλεγμένους) κέρδισε το βραβείο των 112.846.045 δρχ. Όμως αυτή τη φορά το
μεγαλύτερο βραβείο προήλθε από το ΠΡΟΤΟ. Ο μοναδικός υπερτυχερός της 1ης
κύριας κατηγορίας από τα Χανιά κέρδισε τον υπερκουμπαρά των 309.710.302 δρχ.
Στην 1η και 2η πρόσθετη κατηγορία δεν βρέθηκε νικητής και οι κουμπαράδες
αυξάνονται κατά 103,2 και 53,2 εκατ. δρχ. αντίστοιχα. Οι 7 και 13 αν και
κορυφαίοι, ανήκουν πλέον στους καθυστερημένους αριθμούς. Δεν είχαν καμία
εμφάνιση στους τελευταίους 23 και 27 διαγωνισμούς αντίστοιχα. Οι Ζυγοί
κερδίζουν με 4 - 2 και διαμορφώνουν το συνολικό σκορ σε 1.598Μ - 1.570Ζ.
Ισοπαλία είχαμε στα Μικρά - Μεγάλα και το συνολικό σκορ γίνεται 1.586μ - 1.582Μ.

* Κληρώθηκαν οι αριθμοί 12, 16, 21, 28, 30, 37.

* Συμπληρώθηκαν 14.910.947 στήλες.

* Μοιράστηκαν 282.115.118 δρχ.

* Βρέθηκε 1 6άρι που κερδίζει 112.846.045 δρχ., 226 5άρια που κερδίζουν από
411.935 δρχ. και 12.700 4άρια που κερδζουν από 5.995 δρχ. 
Δεν βρέθηκαν νικητές στις 2 κατηγορίες των εκτάκτων χρηματικών ποσών. 
1η ειδική κλήρωση:

* Κληρώθηκαν οι αριθμοί 2, 3, 19, 32, 34, 35.

* Δεν βρέθηκαν νικητές.

2η ειδική κλήρωση:

* Κληρώθηκαν οι αριθμοί 10, 11, 33, 35, 46, 48.

* Δεν βρέθηκαν νικητές.

ΠΡΟΤΟ: Κληρώθηκε ο αριθμός 3291619. 
Συμμετοχές: 2.413.680. Jack - Pot στην πρώτη και δεύτερη πρόσθετη κατηγορία. <H3>Σε 528 διαγωνισμούς
</H3>
<H3>Μονοί - Ζυγοί </H3>
<H3>Μικροί ( 1 - 24 ) - Μεγάλοι ( 25 - 49 ) </H3>
<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15845O121</ED>
<ID>
ID:169316

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O12&aa=1</URL></REF>


Article

<CATEGORY>vin10</CATEGORY>

 <H5>Ο ΒΑΖΕΧΑ ΔΕΝ ΠΑΝΗΓΥΡΙΣΕ ΤΑ ΓΚΟΛ ΤΗΣ ΝΙΚΗΣ ΣΤΟ ΚΑΥΤΑΝΤΖΟΓΛΕΙΟ
</H5><H5>Ο πρόεδρος θα μείνει σίγουρα...
</H5><H2>Χωρίς αντίκρυσμα
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΘΕΣΣΑΛΟΝΙΚΗ

ΤΗ ΣΤΙΓΜΗ που τα βεγγαλικά και τα πυροτεχνήματα από το γήπεδο της
Τούμπας φώτιζαν τον ουρανό της Θεσαλονίκης, ο Παναθηναϊκός, με σκόρερ τον
Βαζέχα (δύο γκολ), σημείωνε νίκη χωρίς αντίκρυσμα επί του Ηρακλή (2-0).

Ο Κρίστο Βαζέχα αναδείχθηκε κορυφαίος παίκτης της συνάντησης, αλλά δεν
πανηγύρισε δεόντως τα δύο γκολ. 
Στα αυτιά του ηχούσαν, προφανώς, οι ιαχές 40.000 ΠΑΟΚτζήδων, οι οποίοι
πανηγύριζαν τη συμμετοχή της ομάδας τους στο Κύπελλο ΟΥΕΦΑ...

Περίπου δέκα λεπτά με τα πόδια απέχει η Τούμπα από το Καυταντζόγλειο. 
Αλλά, παρά το γεγονός ότι τα δύο γήπεδα είναι πολύ κοντά, οι επιδιώξεις ΠΑΟΚ
και Ηρακλή στο φινάλε ήταν εκ διαμέτρου αντίθετες. Υπ' αυτήν την οπτική γωνία,
οι γηπεδούχοι δεν είχαν κίνητρα. Κίνητρα, όμως, δεν είχαν και οι
φιλοξενούμενοι. Στην Ελλάδα, βλέπετε, δεν γίνονται εύκολα θαύματα... 
Για τη στατιστική: Το πρώτο γκολ σημείωσε με κεφαλιά ο Βαζέχα (61') και το
δεύτερο με σουτ (70'), επίσης ο ίδιος παίκτης. Στο 65' αποβλήθηκε με δεύτερη
κίτρινη (κόκκινη) ο Γκώνιας. 
Καλή η διαιτησία του Μπίκα.

ΘΕΣΣΑΛΟΝΙΚΗ

«Ο ΖΑΕΤΣ εξακολουθεί να είναι στην ομάδα. Δεν ξέρω τι θα γίνει αργότερα,
πάντως ανήκει, όπως κι εμείς, στην οικογένεια του Παναθηναϊκού». 
Αυτό απάντησε ο Νίκος Καρούλιας, σε ερώτηση ­ μετά το χτεσινό ματς με τον
Ηρακλή ­ για την τύχη του Βέλιμιρ Ζάετς.

­ Ο πρόεδρος θα παραμείνει στην ομάδα; Ήταν η επόμενη ερώτηση.

«Αυτός σίγουρα θα μείνει», απάντησε ο Καρούλιας.

­ Εσεις θα μείνετε;

«Ακόμα δεν ξέρει κανείς τίποτα».

Ο Νίκος Καρούλιας είπε επίσης: «Το παιχνίδι ήταν χωρίς βαθμολογικό ενδιαφέρον
αλλά παρ' όλα αυτά πάντα πρέπει να νικάς. Ήταν μια άσχημη χρονιά, αλλά αυτό το
παιχνίδι απέδειξε ότι ο Παναθηναϊκός έχει δυνατότητες και μπορεί εύκολα να
είναι πάλι πρωταγωνιστής. Φάνηκε ότι έχει πολλές λύσεις και πιστεύω ότι η
επόμενη χρονιά

θα είναι η ομάδα που θαυμάσαμε πριν από λίγο καιρό».

Ουδείς από τον Ηρακλή πήγε στη συνέντευξη Τύπου: 
Απλά, ο Κώστας Λαγωνίδης είπε: «Θέλουμε όλοι να ξεχάσουμε τι συνέβη αυτή τη χρονιά».

Η ΑΠΟΡΙΑ ΤΟΥ ΟΥΖΟΥΝΙΔΗ

«Φεύγω από τον Παναθηναϊκό με μια απορία: Γιατί δεν με φώναξε ο πρόεδρος να
μιλήσουμε. Ταυτόχρονα αισθάνομαι πίκρα, διότι κάποιοι δεν εκτίμησαν ορισμένα
πράγματα. 
Δεν πετάω πέτρα πίσω μου. Αγάπησα την ομάδα, έφαγα ψωμί στον Παναθηναϊκό,
γνώρισα μεγάλες στιγμές. Βέβαια, περίμενα διαφορετικό το φινάλε, αλλά τι να κάνουμε;..».

Ο Μαρίνος Ουζουνίδης λέει «αντίο» και ετοιμάζεται να αναχωρήσει για τη γαλλική
Χάβρη, όπου θα συνεχίσει την καριέρα του.

Η πρώτη γνωριμία με τη νέα ομάδα και τους νέους συμπαίκτες θα γίνει το
προσεχές Σάββατο. Η προετοιμασία με τη Χάβρη θα ξεκινήσει στις 27 Ιουνίου.

Ο ΝΤΟΚΕΝ

Ο Άρνε Ντόκεν, ο Νορβηγός πρώην παίκτης των «πρασίνων», ήρθε στην Αθήνα
(διαμένει σε κεντρικό ξενοδοχείο) και ασφαλώς, από μόνο του το γεγονός
σηματοδοτεί εξελίξεις. 
Πέρα από αυτό, ο Παναθηναϊκός σκοπεύει να αποδεσμεύσει επτά (!) παίκτες, ενώ
δεν αποκλείεται μεταγραφική έκπληξη και απόκτηση άσου της ΑΕΚ...

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O13</CAT>
<ED>
Κωδικός άρθρου: A15845O131</ED>
<ID>
ID:169317

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O13&aa=1</URL></REF>


Article

<CATEGORY>vin10</CATEGORY>

 <H2>Οι «Ευρωπαίοι»... παραδόθηκαν
</H2>
<AUTHOR>Β. ΒΟΛΚΟΣ</AUTHOR>

ΒΕΡΟΙΑ. Του ανταποκριτή μας

ΘΥΜΙΖΟΝΤΑΣ τη Βέροια του πρώτου γύρου μόνο στο α' μέρος, η γηπεδούχος ­
απελευθερωμένη από το άγχος της παραμονής στη μεγάλη κατηγορία μετά τη νίκη
της περασμένης Κυριακής στην Καστοριά ­ επιβλήθηκε εύκολα του ΟΦΗ με 2-0.

Μόλις στο 7' ο Νίκολιτς έκανε το 1-0 και ο Ρουμάνος Στόικα στο 29' σημείωσε το
2-0, που έμελλε να είναι και το τελικό σκορ του αγώνα.

Οι γηπεδούχοι απέδωσαν πολύ καλό ποδόσφαιρο στο πρώτο ημίχρονο. Οι Κρητικοί
ισορρόπησαν στην επανάληψη (είχαν σουτ στο δοκάρι με τον Μίτιτς στο 4') και
κατάφεραν να επιβάλουν τον ρυθμό τους, όμως ήταν κακοί στην τελική προσπάθεια.
«Έτσι όπως παίζαμε στην επίθεση, έως τα Χριστούγεννα δεν θα βάζαμε γκολ»,
παρατήρησε ο Ευγένιος Γκέραρντ και πρόσθεσε: «Στο πρώτο ημίχρονο δεν υπήρχε
ΟΦΗ στο γήπεδο. Τουλάχιστον αμυντικά. Δεν έχουμε πολυτέλεια πολλών μεταγραφών
και στο ΟΥΕΦΑ θα προσπαθήσουμε με τους παίκτες που ήδη έχουμε. Πάντως,
προγραμματίζουμε από τώρα για τη νέα περίοδο».

Ο Νίκος Καρύδας επισήμανε: «Αγωνισθήκαμε χωρίς άγχος. Στο πρώτο ημίχρονο
πήγαμε καλά, ενώ στην επανάληψη χαλαρώσαμε».

Στο μεταξύ, σήμερα αναμένεται στη Βέροια ο Μπάμπης Τεννές, ο οποίος κατ' αρχήν
έχει συμφωνήσει με την ΠΑΕ, προκειμένου να συνεργασθούν τη νέα αγωνιστική περίοδο.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O13</CAT>
<ED>
Κωδικός άρθρου: A15845O132</ED>
<ID>
ID:169318

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O13&aa=2</URL></REF>


Article

<CATEGORY>vin10</CATEGORY>

 <H5>ΚΑΛΑΜΑΤΑ
</H5><H5>Ο ΠΡΩΤΑΓΩΝΙΣΤΗΣ
</H5><H5>Εμπενίτζερ Χάγκαν
</H5><H2>Φινάλε με χαμόγελο
</H2>
ΠΕΤΥΧΗΜΕΝΟ φινάλε είχε η Καλαμάτα στο πρωτάθλημα, αφού νίκησε χθες με 2-0 στο
γήπεδο της τον Ιωνικό. Η Καλαμάτα προηγήθηκε με 1-0 στο 14' με σουτ του
Χάγκαν, ενώ στο 51' και 53' ο Οφορίκουε «σημάδεψε» το δοκάρι και απέτυχε να
σκοράρει από πλεονεκτική θέση. 
Πέντε λεπτά πριν από τη λήξη του αγώνα ο Κουτσουρές ύστερα από παράλληλη
σέντρα του Δρούγα πέτυχε το 2-0 και «σφράγισε» τη 10η νίκη της Καλαμάτας στο
πρωτάθλημα. «Νικήσαμε δίκαια και καταφέραμε να κλείσουμε με επιτυχία τη
χρονιά», δήλωσε ο Σουηδός προπονητής των νικητών Μπο Πέτερσον, ο οποίος είπε
ότι ελπίζει να βρίσκεται και την επόμενη σεζόν στον πάγκο της Καλαμάτας. Ο
τεχνικός των φιλοξενούμενων, Γιάτσεκ Γκμοχ, φάνηκε απογοητευμένος από την
εμφάνιση της ομάδας του: «Δεν παίξαμε καθόλου καλά και δίκαια χάσαμε το
παιχνίδι». Ο Πολωνός κόουτς έστειλε μήνυμα στη διοίκηση του Ιωνικού: «Πρέπει
να πάρουμε παίκτες την μεταγραφική περίοδο».

Ο ΠΑΙΚΤΗΣ της Καλαμάτας ήταν χθες σκόρερ και οργανωτής της ομάδας του,
προσφέροντας παράλληλα θέαμα και ουσία. Ο Γκανέζος με τις εκπληκτικές του
επινοήσεις, «ανάγκασε» τους φιλάθλους να ξεσηκωθούν και να τον αποθεώσουν.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O13</CAT>
<ED>
Κωδικός άρθρου: A15845O133</ED>
<ID>
ID:169319

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O13&aa=3</URL></REF>


Article

<CATEGORY>vin10</CATEGORY>

 <H5>ΠΑΤΡΑ
</H5><H5>Ο ΠΡΩΤΑΓΩΝΙΣΤΗΣ
</H5><H5>Κυριάκος Τοχούρογλου
</H5><H2>Αγγαρεία
</H2>
<AUTHOR>ΣΤ. ΚΕΡΑΜΙΔΑΣ</AUTHOR>

ΠΑΤΡΑ. Του ανταποκριτή μας

ΣΕ... ΑΓΓΑΡΕΙΑ εξελίχθηκε το χθεσινό ματς Παναχαϊκής - Πανηλειακού 1-1, με τις
δύο ομάδες να αναλώνονται σε παιχνίδι κέντρου, τον Κυριάκο Τοχούρογλου να
πραγματοποιεί πολλές εντυπωσιακές αποκρούσεις, τα δύο γκολ να «έρχονται» στο
τελευταίο πεντάλεπτο και τις εξέδρες του γηπέδου με 300 όλους κι όλους θεατές
(219 εισιτήρια).

Οι δύο ομάδες είχαν από ένα ημίχρονο υπεροχής. Οι φιλοξενούμενοι είχαν τον
έλεγχο των κινήσεων στο πρώτο μέρος, χωρίς όμως να απειλήσουν την εστία του
Καρασάββα, ενώ οι γηπεδούχοι στην επανάληψη.«Ήταν παιχνίδι χωρίς βαθμολογικό
ενδιαφέρον και άγχος. Δίκαιο το αποτέλεσμα», επισήμανε ο Τάκης Κυριακόπουλος,
ο οποίος κοουτσάρησε την Παναχαϊκή, αφού ο Ανδρέας Μιχαλόπουλος βρίσκεται στην
Πορτογαλία. «Δημιουργούμε ευκαιρίες, αλλά δεν μπορούμε να τις αξιοποιήσουμε.
Δοκιμάσαμε τα νέα παιδιά, με τα οποία θα προχωρήσουμε τη νέα χρονιά», τόνισε ο
Βασίλης Δανιήλ.

Ο Κυριάκος Τοχούρογλου αναδείχθηκε σε μορφή του αγώνα. Ο γκολκίπερ της ομάδας
του Πύργου πραγματοποίησε αρκετές εντυπωσιακές αποκρούσεις και ήταν από τους
σημαντικότερους συντελεστές της ισοπαλίας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O13</CAT>
<ED>
Κωδικός άρθρου: A15845O134</ED>
<ID>
ID:169320

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O13&aa=4</URL></REF>


Article

<CATEGORY>vin10</CATEGORY>

 <H5>ΔΙΕΤΕΣ ΣΥΜΒΟΛΑΙΟ ΘΑ ΤΟΥ ΠΡΟΤΕΙΝΕΙ Ο ΠΑΟ
</H5><H2>230 εκατ. για Φάνη
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο ΠΡΩΤΟΣ λόγος για να παραμένει σε αναμονή ο Παναθηναϊκός διαγράφηκε το
Σαββατοκύριακο. Η ΦΙΜΠΑ στην Κοπεγχάγη δεν συζήτησε καν για την πλήρη
ενοποίηση της Ευρώπης, η οποία θα άνοιγε τα σύνορα και για τους παίκτες που
προέρχονται από χώρες που δεν ανήκουν στην Ε.Ε. Έτσι, οι επιλογές, που ο ΠΑΟ
ήλπιζε πως θα πολλαπλασιαστούν, μειώθηκαν σημαντικά.

«Δεν αλλάζουν τα σχέδιά μας», τόνισε ο Παύλος Γιαννακόπουλος, σχολιάζοντας τις
εξελίξεις, όμως σίγουρα ονειρευόταν άλλα πράγματα. Ο ΠΑΟ θα στραφεί πλέον σε
ελληνικές και σε «κοινοτικές» λύσεις, που είχαν μείνει στο συρτάρι,
περιμένοντας την απόφαση της Κοπεγχάγης.

Στο πλαίσιο αυτό, μπαίνουν στην τελική ευθεία και οι διαπραγματεύσεις με τον
Φάνη Χριστοδούλου, για την περίπτωση του οποίου διέρρευσε από τον ΠΑΟ πως θα
πραγματοποιηθεί ραντεβού μαζί του. Κάτι τέτοιο διαψεύσθηκε από το περιβάλλον
του παίκτη, ο οποίος θα δεχθεί από τους «πράσινους», όπως λένε οι πληροφορίες
από το ΤΑΚ, πρόταση για συμβόλαιο 1+1 χρόνο, με αποδοχές 100 εκατ. και 130
εκατ. τον πρώτο και δεύτερο χρόνο, αντίστοιχα.

Ο δεύτερος λόγος, για τη στάση αναμονής, που πλέον αρχίζει να δημιουργεί
αγωνία στους φίλους της ομάδας, είναι η περίπτωση του προπονητή. Ο ΠΑΟ είναι
κοινό μυστικό πως παρακολουθεί τις εξελίξεις στην ΑΕΚ, για το τι μέλλει
γενέσθαι με τη μελλοντική συνεργασία του Γιάννη Ιωαννίδη με τη φιναλίστ του πρωταθλήματος.

Αυτός, πλέον, είναι και ο μοναδικός (αλλά επικίνδυνος, όπως λένε πολλοί) λόγος
για να παραμένει εκτός εξελίξεων ο Παναθηναϊκός. Οι «πράσινοι» βολιδοσκόπησαν
και τον Ευθύμη Κιουμουρτζόγλου (που έκανε λόγο για διετές και όχι μονοετές
συμβόλαιο), προσθέτοντας έτσι ένα ακόμη όνομα στη λίστα των υποψηφίων. Μετά,
λοιπόν, τον Ιωαννίδη, που φέρεται ως ο νούμερο ένα στη σχετική λίστα,
βρίσκονται οι Σούμποτιτς, Σκάιλς, Σάκοτα και Κιουμουρτζόγλου. Άλλωστε, και
χθες ο Παύλος Γιαννακόπουλος επανέλαβε ότι ο νέος προπονητής, του οποίου το
όνομα θα ανακοινωθεί μέχρι το τέλος του μήνα, θα έχει θητεία στο ελληνικό
πρωτάθλημα, διαγράφοντας έτσι τους Ομπράντοβιτς, Πέσιτς, Τάνιεβιτς κ.ά.

*** Πάντως, η «Il Mundo Deportivo» αναφέρει πως ο ΠΑΟ προστέθηκε στο
κλαμπ των ομάδων που επιθυμεί τον Ομπράντοβιτς. Η ισπανική εφημερίδα σημειώνει
πως ο Σέρβος κόουτς μίλησε στον γάμο του Ζέλικο Ρέμπραστα, στο Βελιγράδι, και
με τον μάνατζερ της Μπενετόν, Μαουρίτσιο Γκεραντίνι. Όλα, όμως, θα εξαρτηθούν
από τη σημερινή απόφαση του Δ.Σ. της Ρεάλ Μαδρίτης, που φέρεται να θέλει να
κρατήσει τον Ομπράνοβιτς στην ισπανική πρωτεύουσα.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O14</CAT>
<ED>
Κωδικός άρθρου: A15845O141</ED>
<ID>
ID:169321

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O14&aa=1</URL></REF>


Article

<CATEGORY>vin10</CATEGORY>

 <H2>Χέρι βοηθείας στο μπάσκετ
</H2>
<AUTHOR>ΠΑΤΡΟΚΛΟΣ ΠΑΝΑΝΙΔΗΣ</AUTHOR>

ΣΥΖΗΤΗΣΑΝ, γέλασαν, δάκρυσαν, αλλά πάνω απ' όλα έδωσαν την υπόσχεσή τους ότι
θα κάνουν ότι περνάει από το χέρι τους ώστε να ανέβει το μπάσκετ ένα ακόμα
σκαλοπάτι. Ο λόγος για τους Παναγιώτη Γιαννάκη, Λιβέρη Ανδρίτσο, Γιώργο
Σταυρόπουλο και Αργύρη Καμπούρη, οι οποίοι βρήκαν την ευκαιρία να συναντηθούν
και να... τα πούνε στην εορταστική εκδήλωση που οργάνωσε ο Αθλητικός
Οργανισμός Νίκαιας και πραγματοποιήθηκε προχθές το βράδυ στο Δημοτικό
Κηποθέατρο της ίδιας συνοικίας.

Παραπονεμένοι δεν έμειναν και οι πιο παλιές... καραβάνες. Ο Φαίδωνας Ματθαίου,
ο Γιώργος Αμερικάνος, ο Γιώργος Καλαφατάκης και πολλοί άλλοι, γεννήματα
θρέμματα της Νίκαιας, ήταν εκεί για να τιμηθούν από τον δήμο, αλλά και για να
δουν από κοντά το νέο αίμα του ελληνικού μπάσκετ, αφού την εκδήλωση
παρακολούθησαν παιδιά και από τους τρεις συλλόγους της ομώνυμης συνοικίας
(Άρης Νικαίας, ΓΝΟ Άρης, Ιωνικός). Επίσης, γιορτάστηκαν τα δέκα χρόνια από την
έναρξη των τουρνουά μπάσκετ Δημοτικών σχολείων.

Ο ομοσπονδιακός, πλέον, τεχνικός της ομάδας μπάσκετ Παναγιώτης Γιαννάκης
υπογράμμισε, φανερά συγκινημένος: «Βρίσκομαι στα χώματα της Νίκαιας, απ' όπου
ξεκίνησα. Ο Πλάτωνας ήταν το σωματείο που αγωνίστηκα για πρώτη φορά. Τα νέα
παιδιά θα λάβουν τη σκυτάλη από εμάς για συνεχίσουν το δύσκολο έργο. Γι' αυτό
καλούνται να δώσουν υποσχέσεις».

Στην εκδήλωση παραβρέθηκε και ο υπουργός ΠΕΧΩΔΕ Κώστας Λαλιώτης, ο οποίος
αναφέρθηκε στα έργα που γίνονται, σε περίπτωση που η χώρα μας αναλάβει την
Ολυμπιάδα του 2004: «Η Νίκαια θα πρέπει να γνωρίζει ότι το κλειστό της άρσης
βαρών θα γίνει, είτε πάρουμε την Ολυμπιάδα είτε όχι. Θα αλλάξουν όλα στην
Αθήνα και το περιβάλλον θα γίνει πολύ καλύτερο».

Ο δήμαρχος της Νίκαιας Βασίλης Τράπαλης τόνισε, μεταξύ άλλων, όσον αφορά τον
άθλο της Εθνικής μας ομάδας στο Ευρωμπάσκετ του 1987, αλλά και τη σημασία του
μπάσκετ και γενικότερα του αθλητισμού στη νεολαία:

«Απόψε τιμούμε την ομάδα που άλλαξε άρδην το τοπίο στον χώρο του ελληνικού
αθλητισμού, την Εθνική μπάσκετ. Η ομάδα αυτή κατέκτησε πριν από δέκα χρόνια το
Πανευρωπαϊκό Πρωτάθλημα, σηκώνοντας στους ώμους της ολόκληρη την Ελλάδα. Όμως,
το μπάσκετ δεν έχει μόνο ηρωικό παρελθόν και ένδοξο παρόν.

Έχει και λαμπρό μέλλον. Φυτώρια νέων ταλέντων τού σήμερα και μεγάλων παικτών
τού αύριο υπάρχουν σε όλες τις γωνιές της Ελλάδας. Αθλητισμός σημαίνει ευγενής
άμιλλα, συλλογικότητα και ομαδικό πνεύμα».

*** Χθες το πρωί, στο Ε.Α.Κ. «ΠΛΑΤΩΝ» έγινε η τελετή λήξης του 10ου
Τουρνουά Μπάσκετ Δημοτικών Σχολείων, όπου έλαβαν μέρος 700 παιδιά (αγόρια -
κορίτσια), ενώ τιμήθηκε ο καθηγητής των ΤΕΦΑΑ κ. Μιχάλης Αναστασιάδης για τις
ανεκτίμητες υπηρεσίες που έχει προσφέρει στον Αθλητισμό.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O14</CAT>
<ED>
Κωδικός άρθρου: A15845O142</ED>
<ID>
ID:169322

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O14&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Στον ρυθμό του Ιωαννίδη
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο ΓΙΑΝΝΗΣ Ιωαννίδης μπορεί να βρίσκεται στην Αμερική, όμως οι εξελίξεις
τρέχουν στην ΑΕΚ και όπως δείχνουν τα πράγματα όλα κινούνται κατόπιν δικών του εντολών.

Ο «ξανθός» έχει πάρει τις αποφάσεις του και έχει ήδη δώσει στον αντιπρόεδρο
του ΤΑΚ Γιάννη Γρανίτσα λίστα με το τι πρέπει να κάνει. Επίσης υπάρχει συνεχή
επικοινωνία ανάμεσα στις δύο πλευρές και ο Ιωαννίδης ενημερώνει και
ενημερώνεται για τα πάντα. Οι κινήσεις της ΑΕΚ στο μεταγραφικό παζάρι δεν θα
είναι βιαστικές, όμως, θα είναι ουσιαστικές και θα έχουν στόχο την ενίσχυση,
τουλάχιστον σε τρεις θέσεις (4-5 μεταγραφές).

Ο «ξανθός» δεν έχει κατασταλάξει ακόμη στο θέμα ανανέωσης του συμβολαίου του
Βίκτορ Αλεξάντερ και έτσι η παραμονή του είναι αμφίβολη. Στην Αμερική θα έχει
επαφές με πολλούς μάνατζερ και δεν αποκλείεται αν βρεί κάτι καλύτερο να
αλλάξει και τους δύο ξένους (ο Έντουαρντς αποτελεί ήδη παρελθόν).

Έδαφος κερδίζει η παραμονή του Στέφανο Ατρούια, που έκανε καλές εμφανίσεις στα
πλέι οφ. Δεν αποκλείεται αυτή την εβδομάδα ο Ιταλός πλέι μέικερ να συμφωνήσει
για την ανανέωση του συμβολαίου του. Ωστόσο, οι Παπαχρόνης, Ζέρβας, Κουκλάκης
απ' ό,τι δείχνουν τα πράγματα θα πουν το αντίο.

Τώρα: μια πολύ καλή λύση για τη θέση του Ποδαρά αποτελεί ο Κόνερ Χένρι, μόνο
στην περίπτωση που αγωνιστεί ως κοινοτικός.

Από σήμερα αρχίζουν προπονήσεις οι «μικροί» (Τσακαλίδης, Νικολαΐδης κ.ά), που
έμειναν για να δουλέψουν και να βελτιώσουν τόσο τη δύναμή τους όσο και την
τεχνική τους υπό την επίβλεψη του... άλλου Γιάννη Ιωαννίδη (Ολλανδός).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O14</CAT>
<ED>
Κωδικός άρθρου: A15845O143</ED>
<ID>
ID:169323

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O14&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>«Άνοιγμα» 700 εκατ.
</H2>
ΘΕΣΣΑΛΟΝΙΚΗ

«ΑΝΟΙΓΜΑ» 700 εκατ. δρχ. ομολόγησε ο Ζαφείρης Σαμολαδάς πως υπάρχει στο ΤΑΚ
Άρης κατά τη φετινή περίοδο. Ο χορηγός επιβεβαίωσε το πόρισμα των ελεγκτών του
Α.Σ. Άρη και διευκρίνισε ότι αυτά τα 700 εκατ. βγήκαν από την τσέπη του και
μπήκαν στο ταμείο του ΤΑΚ για να καλυφθεί το «άνοιγμα» και να μην προκύψουν
νέα χρέη από το τμήμα μπάσκετ.

Πάντως ο Σαμολαδάς πηγαίνει σήμερα στην γενική συνέλευση του Άρη με πολλά
ανοικτά μέτωπα, κάτι που μόνο καλό δεν είναι για τους «κιτρινόμαυρους». Δεν
έχει πληρώσει ακόμη τον Αγγελίδη (έχει λαμβάνειν 3 μήνες και αν θέλει κάνει
προσφυγή), δεν έχει τακτοποιήσει το συμβόλαιο του Λιαδέλη (ασυμφωνία στο
οικονομικό), δεν πλήρωσε τον Ορτίθ και έφυγε στο Πουέρτο Ρίκο, έχασε παίκτη με
προσφυγή τον Μισούνοφ και ανά πάσα στιγμή μπορεί να καταγγελθεί η σύμβαση
χορηγίας από τον Α.Σ.

Όλα αυτά οι Αρειανοί ελπίζουν πως θα απαντηθούν στην γενική συνέλευση, όπως
και το ερώτημα «τι συμβαίνει με τον Λευτέρη Σούμποτιτς». Ο «Πίξι» είναι ήδη
στις Ηνωμένες Πολιτείες και δεσμεύεται με συμβόλαιο για άλλο ένα χρόνο, όμως
οι «πράσινες σειρήνες» τον έχουν κάνει να κάθεται σε αναμμένα κάρβουνα με
αποτέλεσμα να μην είναι ξεκάθαρος στις τοποθετήσεις του σχετικά με τον Άρη.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O14</CAT>
<ED>
Κωδικός άρθρου: A15845O144</ED>
<ID>
ID:169324

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O14&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Ραντεβού με τον Κρητικό
</H2>
ΡΑΝΤΕΒΟΥ με τον Γιάννη Κρητικό έχει σήμερα η διοίκηση του Περιστερίου. Οι
ιθύνοντες του ΤΑΚ έχουν πρόθεση να ικανοποιήσουν τα αιτήματα του νεαρού παίκτη
και να υπογράψουν συμβόλαιο συνεργασίας. Από την πλευρά του Κρητικού, εκτός
από το οικονομικό, θα απαιτηθεί να δοθούν λεπτά συμμετοχής στον νεαρό διεθνή,
που εφέτος ήταν συνεχώς εκτός δεκάδας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O14</CAT>
<ED>
Κωδικός άρθρου: A15845O145</ED>
<ID>
ID:169325

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O14&aa=5</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Προκρίθηκαν στα τελικά
</H2>
Η ΕΘΝΙΚΗ Γυναικών προκρίθηκε τελικά ­ έστω και με περιπετειώδη τρόπο ­ στην
τελική φάση του ευρωπαϊκού πρωταθλήματος '99. Η ελληνική ομάδα ηττήθηκε το
Σάββατο από την Φινλανδία 90-71 και κινδύνευε με αποκλεισμό. Όμως, χτες η
Σουηδία νίκησε 81-60 την Φινλανδία και η Εθνική εξασφάλισε την πρόκριση. Η
τελική βαθμολογία στον όμιλο του Ελσίνκι: Ελλάδα 7β., Λευκορωσία 7β., Σουηδία
6β., Φινλανδία 6β., Νορβηγία 4β.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O14</CAT>
<ED>
Κωδικός άρθρου: A15845O146</ED>
<ID>
ID:169326

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O14&aa=6</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>31 πόντους ο Έντι
</H2>
Ο 38ΧΡΟΝΟΣ Έντι Τζόνσον έκλεψε την παράσταση στον τρίτο τελικό της Δύσης,
σημειώνοντας 31 πόντους και οδηγώντας τους Χιούστον στη νίκη επί της Γιούτα με
118-100. Ο πρώην «ερυθρόλευκος» παίκτης είχε 7/9 διπ., 5/8 τριπ., 2/2β. σε 28
λεπτά συμμετοχής. Το Χιούστον μείωσε έτσι σε 2-1.

Αντίθετα, στον τελικό της Ανατολής, οι Σικάγο Μπουλς νίκησαν στο Μαϊάμι 98-74
και έκαναν το σκορ 3-0.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O14</CAT>
<ED>
Κωδικός άρθρου: A15845O147</ED>
<ID>
ID:169327

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O14&aa=7</URL></REF>


Article

<CATEGORY>vin10</CATEGORY>

 <H5>ΣΥΝΑΝΤΗΣΗ ΙΒΚΟΒΙΤΣ ΜΕ ΤΟΝ ΜΑΝΑΤΖΕΡ ΤΩΝ ΡΙΒΕΡΣ ΚΑΙ ΝΑΚΙΤΣ ΣΤΟ ΒΕΛΙΓΡΑΔΙ ­
ΘΕΛΟΥΝ ΝΑ ΤΕΛΕΙΩΝΟΥΝ ΕΝΤΟΣ ΤΗΣ ΕΒΔΟΜΑΔΑΣ
</H5><H2>Αρραβώνας στον... γάμο!
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΕ ΓΑΜΟ βρέθηκαν και συζήτησαν για τον... γάμο (εκ νέου) δύο παικτών με τον
Ολυμπιακό και τη νέα χρονιά.

Ο λόγος για τον τεχνικό του Ολυμπιακού Ντούσαν Ίβκοβιτς και τον μάνατζερ
Λουτσιάνο Καπικιόνι, ο οποίος έχει τα δικαιώματα του Ντέιβιντ Ρίβερς για την
Ευρώπη, αλλά και του Φράνκο Νάκιτς.

Οι δύο άντρες βρέθηκαν το Σάββατο στο Βελιγράδι όπου είχαν πάει για τον γάμο
του Ζέλικο Ρεμπράτσα (επίσης παίκτης του Καπικιόνι) και είχαν μία πρώτη επαφή
για το θέμα των δύο παικτών των «ερυθρολεύκων». Χωρίς ουσιαστικά να αναφερθούν
στα οικονομικά, η κοινή πεποίθηση και των δύο ήταν ότι οι δύο πλευρές
επιθυμούν να τα βρουν εάν είναι δυνατόν και εντός της εβδομάδας.

Ατού για τον Ολυμπιακό είναι μεν το γεγονός ότι τόσο ο Ρίβερς όσο και ο Νάκιτς
έχουν εκδηλώσει την επιθυμία τους να παραμείνουν στην ομάδα, αλλά δεν
πρόκειται οι «ερυθρόλευκοι» να υποκύψουν σε πιέσεις του Καπικιόνι για υπέρογκα ποσά.

Ουσιαστικά από χθες τελείωσαν τα συμβόλαια του Γιώργου Σιγάλα, του Φράνκο
Νάκιτς και του Ευθύμη Μπακατσιά, ενώ ως γνωστόν την Παρασκευή δεν ανανεώθηκε
αυτό του Νάσου Γαλακτερού ο οποίος και έμεινε ελεύθερος. 
Μέσα στην εβδομάδα αναμένεται να υπάρξουν επαφές με όλους και να τεθεί (από
κοινού) επί τάπητος το θέμα της ανανέωσης της συνεργασίας τους.

Στο μεταξύ ήδη αρχίζει από σήμερα ένα πρόγραμμα προετοιμασίας των νεαρότερων
παικτών, στο οποίο θα λάβουν μέρος και κάποια παιδιά από τις μικρότερες ομάδες
του συλλόγου..

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15845O151</ED>
<ID>
ID:169328

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O15&aa=1</URL></REF>


Article

<CATEGORY>vin10</CATEGORY>

 <H5>Χωρίς Ντίβατς και Ντανίλοβιτς
</H5><H5>Μεταγραφικά
</H5><H5>Αποθέωση Ρενέσες...
</H5><H5>... και αποπομπή
</H5><H2>ΕΜΠΙΣΤΕΥΤΙΚΑ
</H2>
Χωρίς δύο από τα μεγαλύτερα αστέρια της κινδυνεύει να βρεθεί στο Ευρωμπάσκετ
της Ισπανίας η Γιουγκοσλαβία. Πρόκειται για τον Βλάντε Ντίβατς που υποβλήθηκε
σε εγχείρηση στο χέρι και τον Πρέντραγκ Ντανίλοβιτς που έχει ένα πρόβλημα με
την ασφάλειά του στο ΝΒΑ.

*Συνεδριάζει σήμερα το Δ.Σ. της Δάφνης προκειμένου να αποφασίσει για το θέμα
του χορηγού της ομάδας στη νέα περίοδο στην Α1..

Για τον Νίκο Μίχαλο ενδιαφέρεται ο Σπόρτιγκ, ενώ η Λάρισα κάνει προσπάθειες
προκειμένου να επιστρέψει στην ομάδα ο Δημήτρης Δέσπος από τον ΠΑΟΚ, ενώ
ενδιαφέρεται να αποκτήσει από τον Άρη τον Αλέξη Παπαδάτο.

Την αποθέωση από 120.000 θεατές γνώρισαν το Σάββατο στο «Νόου Κάμπ» ο «Αϊτο»
Γκαρθία Ρενέσες και οι παίκτες της Μπαρτσελόνα που κατέκτησαν το πρωτάθλημα
του μπάσκετ. Οι φίλοι της ομάδας τούς χειροκρότησαν πριν από την έναρξη του
αγώνα πρωταθλήματος ποδοσφαίρου της Μπαρτσελόνα με τη Λα Κορούνια..

Στο μεταξύ ο Μανουέλ Κομάς είναι ο αντικαταστάτης του Ρενέσες στην τεχνική
ηγεσία της ομάδας, όπως ανακοινώθηκε χθες από την διοίκηση της καταλανικής ομάδας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15845O152</ED>
<ID>
ID:169329

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O15&aa=2</URL></REF>


Article

<CATEGORY>vin10</CATEGORY>

 <H2>ΗΡΑΚΛΗΣ
</H2><H2>Προϋπολογισμός 750 εκατ. για μεταγραφές
</H2>
ΘΕΣΣΑΛΟΝΙΚΗ

ΕΝ ΛΕΥΚΩ στον Βαγγέλη Αλεξανδρή ανέθεσαν οι αδερφοί Οικονόμου τη διαχείριση
750 εκατ. δρχ. για τη μεταγραφική ενίσχυση του Ηρακλή. Οι Ελληνοαμερικανοί
χορηγοί το πήραν απόφαση και θα κάνουν ό,τι μπορούν για να μην αποτύχουν.

Ο Αλεξανδρής στις πρώτες του ημέρες ως προπονητής του «γηραιού» διατύπωσε πως
η ομάδα χρειάζεται σημαντική ενίσχυση και, με την έξτρα επένδυση ποσού 750
εκατ. δρχ. των αδερφών Οικονόμου, ξεκίνησε την αναζήτηση και την επιλογή νέων παικτών.

Πρώτος στη λίστα βρίσκεται ο Χρήστος Μυριούνης, αλλά η περίπτωσή του είναι
δύσκολη, επειδή προορίζεται για αντάλλαγμα του Παναθηναϊκού στην Πάτρα για τον
Βούκσεβιτς. Επίσης, στα υπ' όψιν των «κυανολεύκων» είναι και οι Λημνιάτης,
Ποδαράς, Μασλαρινός, Μπακατσιάς, Παταβούκας, Κοσμάς, χωρίς όμως να έχει
καταλήξει ο Αλεξανδρής σε κάποιον από αυτούς.

*** Μία από τις σημαντικότερες γενικές συνελεύσεις στην ιστορία του
Ηρακλή διεξάγεται σήμερα στο Ιβανώφειο (9 μ.μ.) και αναμένεται ιδιαίτερα
αποκαλυπτική, αφού έληξε η θητεία της διοίκησης Στοφορόπουλου και ένα από τα
εκλεκτά μέλη της οικογένειας του Ηρακλή, ο Απόστολος Τσουρέκας, είναι
αποφασισμένος να επαναφέρει την αξιοπρέπεια στο σύλλογο, να τον κάνει και πάλι
πρωταγωνιστή και γι' αυτό προβάλλει ως φαβορί για επικράτηση μαζί με τους
στενούς του συνεργάτες Τζίκα, Νούσια, Τζαβάρα, Μαρωνίδη, Κανέλλη, Κόμινο,
Αβραμίδη, Λιαγκουρίδη, Σιμιτζίδη, Τσίνσιλη, Αδαμίδη, Πατιερίδη, Γωγάκο,
Καρκαλιάνη, Σιδηρόπουλο, Πλασταρά, Κατσιάρη, Δημητρίου, Μιτιντζή, Γκορτζή,
Μπουλιώνη, Φωτιάδη.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15845O153</ED>
<ID>
ID:169330

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O15&aa=3</URL></REF>


Article

<CATEGORY>vin10</CATEGORY>

 <H2>ΦΙΜΠΑ
</H2><H2>Μπορεί να περιμένει η απελευθέρωση
</H2>
ΑΝΑΒΟΛΗ, όπως άλλωστε αναμενόταν, πήρε η απόφαση της ΦΙΜΠΑ περί «ανοίγματος»
των συνόρων στην Ευρώπη με την πλήρη απελευθέρωση των μεταγραφών στις
χώρες-μέλη της Ευρωπαϊκής Ένωσης. Το θέμα που δεν είχε μπει καν στην ατζέντα
(μετά τις πιέσεις των χωρών Ελλάδας, Ιταλίας, Γαλλίας και Ισπανίας, που είχαν
και τη συμπαράσταση της Γιουγκοσλαβίας και της Κροατίας), συζητήθηκε αλλά ο
γενικός γραμματέας της παγκόσμιας ομοσπονδίας ήταν κατηγορηματικός:

«Το διοικητικό συμβούλιο της ΦΙΜΠΑ είναι στην πλειοψηφία του υπέρ της
απελευθέρωσης των μεταγραφών, αλλά μέχρις ότου ρυθμιστούν όλες οι αναγκαίες
λεπτομέρειες δεν είναι δυνατόν να φέρουμε το θέμα στο κογκρέσο» είπε ο
Μπόρισλαβ Στάνκοβιτς στη Κοπεγχάγη κατά τη διάρκεια του συνεδρίου της ΦΙΜΠΑ.
Συνεπώς και την επόμενη περίοδο (1997-98) θα ισχύσουν αυτά που ίσχυσαν και
εφέτος. 
Ένα άλλο θέμα που συζητήθηκε στην πρωτεύουσα της Δανίας, αφορούσε τα
προκριματικά των εθνικών ομάδων για το Ευρωμπάσκετ του 1999, που θα ξεκινήσουν
εφέτος. 
Αυτή τη φορά δεν θα υπάρχουν πολλές διακοπές και όσον αφορά τον πρώτο γύρο των
αγώνων, θα γίνουν ουσιαστικά σε δύο ενότητες. Τρεις αγώνες στις 26/11, 29/11
και 3/12 του 1997 και άλλοι δύο στις 25/2 και 28/2 του 1998.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O15</CAT>
<ED>
Κωδικός άρθρου: A15845O154</ED>
<ID>
ID:169331

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O15&aa=4</URL></REF>


Article

<CATEGORY>vin10</CATEGORY>

 <H5>ΕΠΙΔΟΣΕΙΣ ΠΑΓΚΟΣΜΙΟΥ ΕΠΙΠΕΔΟΥ ΠΕΤΥΧΑΝ Ο ΓΚΑΤΣΙΟΥΔΗΣ ΚΑΙ Η ΞΑΝΘΟΥ ΣΤΗΝ ΚΑΛΑΜΑΤΑ
</H5><H2>Δεύτεροι στον κόσμο
</H2>
ΕΠΙΔΟΣΕΙΣ παγκοσμίου επιπέδου πέτυχαν οι Κώστας Γκατσιούδης και Νίκη Ξάνθου
στο διεθνές μίτινγκ «Παπαφλέσσεια» που διεξήχθη προχθές στο Εθνικό Στάδιο Καλαμάτας.

Ο Κώστας Γκατσιούδης ήρθε πρώτος στο ακόντιο, πετυχαίνοντας τη δεύτερη
καλύτερη φετινή επίδοση στον κόσμο με βολή 87.56 μ. και παράλληλα κατέρριψε το
δικό του πανελλήνιο ρεκόρ (87.12 μ.) που είχε σημειώσει στην Ολυμπιάδα της Ατλάντα.

Ο Έλληνας πρωταθλητής πέτυχε την 12η καλύτερη επίδοση όλων των εποχών και
πλέον κατέχει τη δεύτερη θέση στον κόσμο, πίσω από τον Τσέχο Γιαν Ζελέζνι.

Ανάλογη επιτυχία είχε και η Νίκη Ξάνθου, η οποία ανέβηκε στο ψηλότερο βάθρο
των νικητών στο μήκος με άλμα 6.77 μ., που είναι η δεύτερη καλύτερη φετινή
επίδοση στον κόσμο.

Η Ελληνίδα αθλήτρια έμεινε ευχαριστημένη από την πρώτη εμφάνιση της αυτή τη
χρονιά, αφού τα άλματά της φανέρωσαν ότι βρίσκεται σε πολύ καλό δρόμο.

Ο Κώστας Κουκοδήμος ξεπέρασε για άλλη μία φορά τα 8 μέτρα στο μήκος και με
επίδοση 8.03 μ. πήρε την πρώτη θέση, ενώ πολύ καλά άλματα πέτυχαν οι Δημήτρης
Χατζόπουλος (2ος) με 7.95 μ. και Σπύρος Βασδέκης (5ος) με 7.87 μ..

Στο ύψος γυναικών, η Νίκη Μπακογιάννη δεν κατάφερε να πάρει τη ρεβάνς της
ήττας της στην Ατλάντα από την Στέφκα Κοσταντίνοβα, καθώς η Βουλγάρα
πρωταθλήτρια με χαρακτηριστική άνεση και άλμα 2.00 μ. κατέκτησε την πρώτη
θέση, ενώ η Ελληνίδα Ολυμπιονίκης με 1.90 μ. ήρθε τρίτη.

Ο Άγγελος Παυλακάκης με χρόνο 10.25 κατετάγη δεύτερος στα 100 μ., πίσω από τον
πρώτο Νιγηριανό Αλιού που πέτυχε σπουδαία επίδοση (10.19), ενώ την τρίτη θέση
πήρε ο Παναγιωτόπουλος (10.34) και ακολούθησε ο Τερζιάν (10.35).

Την παράσταση έκλεψε η Άννα Φιντέλια Κιρό, η οποία στα 800 μ. κατέκτησε την
πρώτη θέση με 1.58.03, που αποτελεί την καλύτερη επίδοση του κόσμου.

Τα αποτελέσματα των αγωνισμάτων:.

100 μ. (Α): α' σειρά: Γκαβέλας 10.64, Σέγγος 10.75, Μπίλατς (Σλοβενία)
10.79. β' σειρά: Μάγγος 10.43, Ναυπλιώτης 10.47, Μάρτενσον (Σουηδία)
10.53. γ'σειρά: Αλιού (Νιγηρία) 10.19, Παυλακάκης 10.25, Παναγιωτόπουλος 10.34..

100 μ. (Γ): Κλαρκ (Μπαχάμες) 11.44, Τσώνη 11.51, Ατέντε (Νιγηρία) 11.52.

200 μ. (Α): Αλιού (Νιγ.) 20.61, Παναγιωτόπουλος 20.62, Ναυπλιώτης 20.80.

200 μ. (Γ): Ομένκο (Νιγ.) 22.97, Ατέντε (Νιγ.) 23.14, Γκατσέφσκα
(Βουλγ.) 23.30.

400 μ. (Α): Μαρίνοφ (Βουλγ.) 47.12, Σαρρής 47.35, Γιεντρούσκι (Πολωνία) 47.93.

400 μ. (Γ): Ίτκου (Ρουμ.) 54.91, Δημοπούλου 57.19, Φαράντζου 58.43.

800 μ. (Α): Αναγνώστου 1.49.74, Γώγος 1.50.86, Παναγόπουλος 1.51.36.

800 μ. (Γ): Κιρό (Κούβα) 1.58.02, Μπουτσένκο (Ουκρ.) 2.00.24, Σέμπλουικ
(Σλοβ.) 2.00.94.

1.500 μ. (Α): Στρουμπάκος 3.41.55, Κολόκας 3.45.99, Πάικιτς (Γιουγκ.) 3.46.08.

Μήκος (Α): Κουκοδήμος 8.03 μ., Χατζόπουλος 7.95 μ., Λουτζάκ (Πολ.) 7.90 μ..

Μήκος (Γ): Ξάνθου 6.77 μ., Περεβεντέντσεβα (Ρωσ.) 6.61 μ., Βερσίνινα
(Ουκρ.) 6.54 μ..

Ύψος (Α): Γιάντσιος 2.22 μ., Μπουκλάκοφ (Λευκορ.) 2.14 μ., Σάνκοβιτς
(Λευκορ.) 2.14 μ..

Ύψος (Γ): Κονσταντίνοβα (Βουλγ.) 2.00 μ., Κιντέρο (Κούβα) 1.90 μ.,
Μπακογιάννη 1.90 μ..

Ακόντιο (Α): Γκατσιούδης 87.56 μ. (Ν.Π.Ρ.), Πολυμέρου 74.44 μ., Τέγος
64.66 μ..

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15845O161</ED>
<ID>
ID:169332

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O16&aa=1</URL></REF>


Article

<CATEGORY>vin10</CATEGORY>

 <H5>ΠΥΓΜΑΧΙΑ
</H5><H2>«Χρυσοί» Μουρλάς, Παλαιολόγου
</H2>
ΜΕ την κατάκτηση δύο χρυσών μεταλλίων ολοκλήρωσε χθες η Εθνική Ελλάδας της
πυγμαχίας την παρουσία της στο Κύπελλο «Ακρόπολις» ανδρών και γυναικών, που
διεξήχθη στο Γυμναστήριο του Μετς. Ο Γιώργος Μουρλάς και η Ελευθερία
Παλαιολόγου έκαναν περήφανους τους Έλληνες φιλάθλους, αφού ανέβηκαν στο
ψηλότερο βάθρο των νικητών. Ο 22χρονος μποξέρ (81 κ.) νίκησε στον τελικό με
7-3 στα σημεία τον Ρώσο Ακάεβ. Στον δρόμο για τον τελικό απέκλεισε ισχυρά
ονόματα: Ντρβις (Κροατία) με 12-11, Σερά (Γαλλία) με 14-7, Μπένγκτσον με 9-3.

«Πέτυχα κάτι πολύ δύσκολο, αφού νίκησα αντιπάλους με περγαμηνές στην
κατηγορία. Πιστεύω ότι το μέλλον το δικό μου και των άλλων παιδιών της εθνικής
ομάδας, μας ανήκει» δήλωσε πανευτυχής ο Μουρλάς.

Η Παλαιολόγου (51 κ.) πήρε την πρώτη θέση, επικρατώντας με 6-1 στα σημεία της
Σαχίν (Τουρκία) και αφιέρωσε αυτή την επιτυχία στους προπονητές της και στην Ελλάδα.

*** Η ελληνική συμμετοχή θεωρείται πετυχημένη, αφού εκτός από τα δύο χρυσά
μετάλλια η χώρα μας πήρε ένα χάλκινο (Γιαννούλας) στους άνδρες και έξι χάλκινα
στις γυναίκες: Μπούλη (48 κ.), Σεμερτζόγλου και Μπίρνταχα (57 κ.),
Ανδριοπούλου (57 κ.), Καραθύμιου (60 κ.) και Μπαλαμπάνη (63 κ.).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15845O162</ED>
<ID>
ID:169333

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O16&aa=2</URL></REF>


Article

<CATEGORY>vin10</CATEGORY>

 <H2>Ενημέρωση για την Ολυμπιάδα
</H2>
ΠΕΝΗΝΤΑ δημοσιογράφοι από διάφορα διεθνή Μέσα Μαζικής Ενημέρωσης ενημερώθηκαν
διεξοδικά από την πρόεδρο της Επιτροπής Διεκδίκησης «Αθήνα 2004», κ. Γιάννα
Δασκαλάκη-Αγγελοπούλου, για την ελληνική υποψηφιότητα των Ολυμπιακών Αγώνων
του 2004, στη διάρκεια της επίσκεψής τους, το Σάββατο, στο Ζάππειο Μέγαρο.
Επίσης τους διανεμήθηκε έντυπο υλικό καθώς και αναμνηστικά, ενώ σημαντικές
πληροφορίες τούς έδωσε και το στέλεχος της Επιτροπής Διεκδίκησης, κ. Σίμιτσεκ.
Οι ξένοι εκπρόσωποι του Τύπου βρέθηκαν στη χώρα μας για το ετήσιο σεμινάριο
που διοργάνωσε στην Αρχαία Ολυμπία η Διεθνής Ολυμπιακή Ακαδημία.

*** Εξάλλου, τα δύο μέλη της ΔΟΕ ­ Ασβίνι Κουμάρ από την Ινδία και Ταν Σερί
Χαμζά από τη Μαλαισία ­ που βρίσκονται στη χώρα μας επισκέφθηκαν το Στάδιο
Ειρήνης και Φιλίας και το Ολυμπιακό Αθλητικό Κέντρο Αθηνών, όπου εξέτασαν
λεπτομερώς τους αγωνιστικούς χώρους. Το απόγευμα παρακολούθησαν στο Ζάππειο
την παρουσίαση της ελληνικής υποψηφιότητας και στη συνέχεια πήγαν στο
Ολυμπιακό Πάρκο, όπου φύτεψαν στο Άλσος των Ελαιών από μία ελιά που θα φέρει
το όνομά τους.

*** Στο μεταξύ, οι ευρωβουλευτές της ομάδας των Πρασίνων, από κοινού με
οικολογικές οργανώσεις, διεξάγουν καμπάνια κατά της ανάληψης των Ολυμπιακών
Αγώνων του 2004 από τις πόλεις Αθήνα, Ρώμη και Στοκχόλμη. Έτσι, σήμερα στις 12
το μεσημέρι, στην Αίθουσα Ανταποκριτών Ξένου Τύπου, η ομάδα των Πρασίνων, με
επικεφαλής την Κλάουντια Ροθ, θα δώσει συνέντευξη Τύπου και θα εξηγήσει για
ποιους λόγους αντιτίθενται στην υποψηφιότητα της Αθήνας, της Ρώμης και της Στοκχόλμης.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15845O163</ED>
<ID>
ID:169334

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O16&aa=3</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>Μονόδρομος η νίκη για να ελπίζει
</H2>
ΜΕΤΑ τη χθεσινή εντός έδρας ήττα (3-0) από την Εθνική Ουκρανίας, η Εθνική
Ελλάδας γυναικών χρειάζεται οπωσδήποτε νίκη στον μεθαυριανό αγώνα με τη
Λετονία, προκειμένου να διατηρήσει τις ελπίδες της για πρόκριση στην τελική
φάση του Ευρωπαϊκού Πρωταθλήματος Βόλεϊ. Η ελληνική ομάδα, σε περίπτωση
επιτυχίας με τη Λετονία, θα κατακτήσει τη δεύτερη θέση του ομίλου,
διεκδικώντας την πρόκρισή της σε τουρνουά μπαράζ.

Στο δεύτερο ραντεβού των δύο ομάδων, η ελληνική ομάδα υπέκυψε στην ανωτερότητα
της Ουκρανίας, η οποία επικράτησε με το ίδιο σκορ (3-0) που νίκησε την
προηγούμενη εβδομάδα στην έδρα της.

Οι αθλήτριές μας ήθελαν να πάρουν τουλάχιστον ένα σετ, αλλά πλησίασαν τον
στόχο τους μόνο στο πρώτο όταν προηγήθηκαν με 12-10, χωρίς όμως τελικά να τα
καταφέρουν, αφού οι Ουκρανίδες με αντεπίθεση διαρκείας νίκησαν με 15-13.

Η πρωτοπόρος του ομίλου Ουκρανία επιβλήθηκε με 15-7 και 15-10 στα δύο
τελευταία σετ, με αποτέλεσμα να πάρει τη νίκη και την πρόκριση στα τελικά του
Ευρωπαϊκού Πρωταθλήματος.

ΕΛΛΑΔΑ: Καραγκούνη Μ., Καραγκούνη Ν., Μεμετζή, Σάκουλα, Αγγελάκη, Ιορδανίδου,
(αρχική εξάδα), Δρακουλίδου, Καρδαμανίδου, Νικολαΐδου, Ιωαννίδου.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O16</CAT>
<ED>
Κωδικός άρθρου: A15845O164</ED>
<ID>
ID:169335

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O16&aa=4</URL></REF>


Article

<CATEGORY>vin10</CATEGORY>

 <H5>ΕΝΑ ΧΡΥΣΟ ΚΑΙ ΤΡΙΑ ΑΣΗΜΕΝΙΑ ΚΑΤΕΚΤΗΣΕ Η ΕΛΛΑΔΑ ΣΤΟ 13ο ΕΥΡΩΠΑΪΚΟ ΠΡΩΤΑΘΛΗΜΑ
ΡΥΘΜΙΚΗΣ ΓΥΜΝΑΣΤΙΚΗΣ
</H5><H2>Σεισμός μεταλλίων
</H2>
Ο ΧΘΕΣΙΝΟΣ πρωινός σεισμός ταρακούνησε τους Πατρινούς, αλλά εκείνος που
ακολούθησε το απόγευμα στο Αθλητικό Μέλαθρο «Δ. Τόφαλος» με τα αλλεπάλληλα
ελληνικά μετάλλια έγινε δεκτός με ενθουσιασμό από 5.000 θεατές!

Προηγήθηκε το Σάββατο το ασημένιο μετάλλιο της Εθνικής ομάδας ανσάμπλ γυναικών
­ η οποία ήλθε στην Πάτρα για θέση στην οκτάδα, αλλά εντυπωσίασε με την
εμφάνισή της ­ και ακολούθησαν χτες χρυσό από τα κορίτσια του ανσάμπλ νεανίδων
και ασημένια από την εκπληκτική Μαρία Παγκάλου στο στεφάνι και την κορδέλα,
που είναι τα πρώτα μετάλλια τα οποία κατακτά η ελληνική ρυθμική γυμναστική στο
ατομικό μεγάλης διοργάνωσης.

Τα κορίτσια της Εθνικής ομάδας με την παρότρυνση των 5.000 και πλέον (!)
φιλάθλων, παρουσίασαν ένα υψηλού διεθνούς επιπέδου πρόγραμμα με άψογο τρόπο,
συγκεντρώνοντας 37,450 βαθμούς. Τη δεύτερη θέση πήρε η Λευκορωσία με 37,300
και την τρίτη η Ρωσία με 37,200 βαθμούς.

Με την Εθνική μας Ομάδα Νεανίδων αγωνίστηκαν οι Ειρήνη Αϊνδιλή, Χαρά Καρυάμη,
Εύα Χριστοδούλου, Βασιλική-Τερέζα Γιαπαλλάκη, Ειρήνη Κουβέλη, Μαίρη Τζίμου,
ενώ αναπληρωματικές ήταν οι Έμιλυ Χείλαρη, Θάλεια Χατζηευστρατίου, Στέλλα
Αδαμοπούλου, Γιώτα Γουσίου.

Λίγο αργότερα, όταν τα «τρομερά» κορίτσια μας φόρεσαν τα χρυσά μετάλλια, τα
οποία απένειμε ο υφυπουργός Αθλητισμού Ανδρέας Φούρας, η υπερηφάνεια ήταν
μεγάλη με τον Εθνικό Ύμνο να ανακρούεται και τη σημαία μας να ανεβαίνει στον
ψηλότερο ιστό.

Μπορεί να πήραν άριστα 10 οι διάσημες Γεκατερίνα Σερεμπριάνσκαγια (χρυσή
Ολυμπιονίκης στην Ατλάντα) και Γιανίνα Μπατίρτσινα (2η στην Ατλάντα), αλλά την
παράσταση στο φινάλε των αγώνων «έκλεψε» η Μαρία Παγκάλου.

Η πρωταθλήτρια του Αλέξανδρου Θεσσαλονίκης που προπονείται με την (κόουτς και
άλλων μεγάλων επιτυχιών στο ατομικό ­ Σανσαρίδου, Τσίτσελα κ.ά.) Νούλη
Γιαννιτσοπούλου και την Άντι Γκαλίνη, έλαμψε όσο καμία άλλη Ελληνίδα στη
ρυθμική, κατακτώντας δύο ασημένια μετάλλια, επιτυχία που την κατατάσσει στο
πάνθεον των κορυφαίων Ελληνίδων αθλητριών σε όλα τα σπορ.

Στο στεφάνι η Παγκάλου ισοβάθμησε στη 2η θέση μαζί με την Ογκρίσκο
(Λευκορωσία) με 9,950. Το χρυσό μετάλλιο πήρε η νικήτρια του συνθέτου Ολένα
Βιτριτσένκο (Ουκρανία) με 9,975.

Στην κορδέλα έγινε φοβερή μάχη για τα μετάλλια πίσω από την τέλεια (10,000)
Ρωσίδα Γιανίνα Μπατίρτσινα. Αποτέλεσμα, ισοβάθμησαν με 9,950 και πήραν από ένα
ασημένιο μετάλλιο Παγκάλου, Σερανό (Γαλλία), Βιτριτσένκο, Σερεμπριάνσκαγια (!).

Στο σχοινάκι επρώτευσε η Σερεμπριάνσκαγια με 10,000, με δεύτερες Σερανό και
Μπατίρτσινα που πήραν 9,950 και 4η την Παγκάλου (9,937), ενώ στις κορίνες
αρίστευσε η Ρωσίδα Λιπκόφκσαγια (10,000) και ισοβάθμησαν στη 2η θέση με 9,975
Ογκρίσκο, Μπατίρτσινα, Σερεμπριάνσκαγια. Η Παγκάλου, 5η με 9,950.

Στα τελικά οργάνων του ομαδικού γυναικών τα κορίτσια μας δεν τα κατάφεραν τόσο
καλά όπως στο σύνθετο.

Στην μπάλα πήραν την 6η θέση με 18,800 (νικήτρια η Ρωσία με 19,800) και στις 3
μπάλες - 2 κορδέλες την 8η με 18,400 (νικήτρια η Λευκορωσία με 19,625).

*** Μαρία Παγκάλου: «Είμαι απόλυτα ικανοποιημένη για τα δύο μετάλλια
και τις εμφανίσεις μου. Ευχαριστώ τις προπονήτριές μου, την οικογένειά μου,
τους φιλάθλους και την Ομοσπονδία που με βοήθησαν τόσο πολύ».

*** Δημήτρης Δημητρόπουλος (πρόεδρος της ΕΓΟ): Ό, τι συνέβη στην Πάτρα
είναι πρωτόγνωρο για όλους μας. Πιστεύω, όσοι παρακολούθησαν τους αγώνες να
κατάλαβαν ότι υπάρχει ένα ακόμη άθλημα. Αυτό της Γυμναστικής. Θέλω να
ευχαριστήσω τις αθλήτριες, τις προπονήτριες και πάνω απ' όλα τους χιλιάδες
Πατρινούς που αγκάλιασαν το άθλημα.

*** Νούλη Γιαννιτσοπούλου (προπονήτρια της Παγκάλου): «Ευχαριστώ την
αθλήτριά μου για τις μεγάλες στιγμές που μας χάρισε. Είχε κουράγιο και
τετράγωνη λογική. Ευχαριστώ τον κ. Φούρα, τον πρόεδρό μας κ. Δημητρόπουλο και
τον υπέροχο κόσμο».

*** Ειρήνη Μανδραβέλη (αθλήτρια του ασνάμπλ γυναικών): «Είναι μια πολύ
μεγάλη επιτυχία για την ελληνική γυμναστική, αν φανταστεί κανείς ότι για πρώτη
φορά στην ιστορία της παίρνει μετάλλιο στην κατηγορία των γυναικών. Ένα μεγάλο
"ευχαριστώ" στον κόσμο που ήταν καταπληκτικός. Δεν περιμέναμε να φθάσουμε τόσο
ψηλά. Είχαμε πίστη, δουλέψαμε σκληρά και ανταμειφθήκαμε. Τίποτα δεν είναι
τυχαίο. Η σωστή δουλειά, η αμέριστη συμπαράσταση της ομοσπονδίας και προσωπικά
του προέδρου μας κ. Δημητρόπουλου μας βοήθησαν να φθάσουμε στην κατάκτηση του
μεταλλίου. Πιστεύω ότι η δεύτερη θέση θα είναι μόνο η αρχή!».

*** Μαρίνα Φατέεβα (αρχιπροπονήτρια των Εθνικών ομάδων ανσάμπλ
Ελλάδας): «Συγχαρητήρια στις κοπέλες για την επιτυχία. Δουλέψαμε σκληρά γι'
αυτούς τους αγώνες και τα αποτελέσματα τα είδαμε. Ήμουνα παρούσα σε όλες τις
μεγάλες διοργανώσεις, αλλά αυτό που έγινε εδώ ήταν κάτι εντυπωσιακό».

ΑΣΗΜΕΝΙΑ ΕΚΠΛΗΞΗ

Η μεγάλη πρωταγωνίστρια του Σαββάτου ήταν η Εθνική μας ομάδα ανσάμπλ γυναικών,
η οποία σημείωσε τη μεγαλύτερη μέχρι προχθές επιτυχία της ελληνικής ρυθμικής
σε επίπεδο γυναικών και γνώρισε την αποθέωση από 5.000 θεατές. Επιτυχία και η
5η θέση της Μαρίας Παγκάλου στο σύνθετο ατομικό γυναικών. Η Εθνική μας ομάδα,
που πριν από τους αγώνες είχε στόχο μια θέση στην οκτάδα, κατόρθωσε με νέα
εντυπωσιακή εμφάνιση στο αγώνισμα με 3 μπάλες - 2 κορδέλες να συγκεντρώσει
συνολικά 38,550 βαθμούς και να πάρει τη 2η θέση, πίσω από τη Ρωσία (38,800)
που κατέκτησε το χρυσό μετάλλιο. Στην 3η θέση μια άλλη χώρα της τέως
Σοβιετικής Ένωσης, η Ουκρανία (38.350).

Με την Εθνική μας ομάδα αγωνίστηκαν οι Ειρήνη Μανδραβέλη, Ροδούλα
Χριστοδούλου, Γεωργία Στράκα, Χριστίνα Λαζαρίνου και Στέλλα Χατζηεμμανουήλ
στις 5 μπάλες και η Αννέτα Τριαντοπούλου αντί της Χατζηεμμανουήλ στις 3 μπάλες
- 2 κορδέλες. Αναπληρωματική η Γκρέτα Γρηγοριάδου.

*** Ειρήνη Αϊνδιλή (αθλήτρια ανσάμπλ Νεανίδων): «Περιμέναμε το χρυσό
γιατί είχαμε δουλέψει πολύ σκληρά. Τόσο καιρό, πέντε μήνες τώρα, με στερήσεις
και πολλές θυσίες, δουλέψαμε και τελικά τα καταφέραμε».

*** Μαρία Αλεβίζου (προπονήτρια ανσάμπλ Νεανίδων): «Κουράστηκαν πολύ
όλα τα κορίτσια. Όμως το ήθελαν το χρυσό μετάλλιο και το πήραν. Είναι η νέα
φουρνιά των Ολυμπιονικών. Η ομάδα μας χαρακτηρίζεται από την ελληνικότητά της.
Με τα... ώπα και τα... πάμε στις δύσκολες στιγμές φτάσαμε σήμερα εδώ».

*** Φωτεινή Κωτσοπούλου (προπονήτρια ανσάμπλ Νεανίδων): «Πήγαμε όπως
πραγματικά το θέλαμε. Είχαμε πολλούς αντιπάλους, αλλά τους ξεπεράσαμε. Στάθηκε
δίπλα μας η ομοσπονδία».

*** Μαρία Νιετσόσοβα (αθλήτρια Ρωσίας - χάλκινο μετάλλιο Γυναικών):
«Μου άρεσε πολύ η τελετή έναρξης αλλά και η Ελλάδα. Εύχομαι να πάρετε τους
Ολυμπιακούς του 2004».

*** Τατιάνα Σεργκέγεβα (προπονήτρια Ρωσίας): «Όλη η διοργάνωση ήταν
πολύ ενδιαφέρουσα, με σειρά, τάξη και πειθαρχία. Πολύ πρωτότυπη και
ενδιαφέρουσα η τελετή έναρξης. Αν συνεχίσετε με την ίδια οργάνωση, σας αξίζουν
οι Ολυμπιακοί Αγώνες του 2004».

Ο Α. ΦΟΥΡΑΣ

Ενθουσιασμένος ο υφυπουργός Αθλητισμού κ. Φούρας δήλωσε: «Το Ευρωπαϊκό
Πρωτάθλημα της Πάτρας έχει τρεις πλευρές: Η μία, τα μετάλλια που δείχνουν ότι
ο ελληνικός αθλητισμός περνάει μια σε εύρος άνοιξη, η δεύτερη το ότι η μάνα με
τα παιδιά της γεμίζει ένα αρκετά μεγάλο γήπεδο και το τρίτο βέβαια είναι η
διοργάνωση για την οποία όλοι οι ξένοι εκφράζονται με θαυμασμό».

ΔΗΛΩΣΕΙΣ

Μαρία Παγάκου (5η στο σύνθετο ατομικό): «Το κοινό ήταν υπέροχο. Με βοήθησε
αφάνταστα και με έσπρωξε στο μεγάλο άλμα για την κορυφή».

Νούλη Γιαννιτσοπούλου (προπονήτρια της Παγκάλου): «Πρέπει το τονίσω ότι είναι
το καλύτερο Ευρωπαϊκό Πρωτάθλημα που έχει γίνει. Η προετοιμασία μας έδινε
ελπίδες για κάτι καλό και αβαντάζ ήταν ότι τους αγώνες διοργανώνει η χώρα μας.
Είχαμε άγχος, αλλά η Μαρία το νίκησε».

Ειρήνη Πολυδώρου (15η στο σύνθετο ατομικό): «Είμαι ευχαριστημένη από την πρώτη
παρουσία μου σε μια μεγάλη διοργάνωση. Η εμφάνισή μου δεν ήταν κακή και έγιναν
κάποια στιγμιαία λάθη τα οποία μπορούν να διορθωθούν. Συνεχίζουμε για πιο ψηλά».

Τζένη Παπαδοπούλου (προπονήτρια της Ειρήνης Πολυδώρου): «Ήταν συγκλονιστική η
εμπειρία μας. Δείξαμε ότι μπορούμε ακόμη περισσότερα».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15845O171</ED>
<ID>
ID:169336

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O17&aa=1</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>Χάλκινο ο Θάνος στη Φινλανδία
</H2>
Η ΕΛΛΑΔΑ κατέκτησε την 14η θέση στο Ευρωπαϊκό Πρωτάθλημα Ελλανορωμαϊκής Πάλης,
που ολοκληρώθηκε χτες στην πόλη Κούβολα της Φινλανδίας. Τη 14η θέση χάρισε ο
Κώστας Θάνος με το χάλκινο μετάλλιο που κατέκτησε στην κατηγορία των 97 κιλών.

Οι υπόλοιπες ελληνικές συμμετοχές έχουν ως εξής:

54κ: 9ος ο Χαράλαμπος Μουρατίδης, 58 κιλά, 20ός ο Χρήστος Γκίκας, 63κ., 1Οος ο
Αριστείδης Ρουμπινιάν, 69κ., 10ος ο Αλέξης Κολιτσιδόπουλος, 76κ., 8ος ο
Αβράμης, 125κ., 15ος ο Νίκος Σοφιανίδης.

*** Ο Έλληνας πρωταθλητής Κώστας Θάνος (97 κ.) μετά τη νίκη (4-0) επί
του Γεωργιανού Γκογκίτζε προκρίθηκε στον μικρό τελικό, όπου επικράτησε με 6-0
του Ρουμάνου Σουντουρεάκ, παίρνοντας την τρίτη θέση και το χάλκινο μετάλλιο.

*** Ο Θάνος μετά το τέλος των αγώνων, αναφέρθηκε στη δυσκολία της
επιτυχίας του: «Είχα πολλούς τραυματισμούς αυτή τη χρονιά. Ξεκίνησα άσχημα,
αλλά στην πορεία ανέβηκα και τα κατάφερα. Όλη η ελληνική ομάδα αγωνίστηκε
καλά. Από λεπτομέρειες, χάσαμε την ευκαιρία να πάρουμε κι άλλα μετάλλια».

*** Ο Αλέξης Κολιτσόπουλος (69 κ.) αρχικά νίκησε με 3-0 τον Σουηδό
Σόμπεργκ, αλλά στη συνέχεια αποκλείστηκε, αφού γνώρισε την ήττα (5-2) από τον
Πολωνό Τομαζέσκι.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15845O172</ED>
<ID>
ID:169337

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O17&aa=2</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Νέο πρόσωπο ο Θωμάκος
</H2>
Ο προπονητής της εθνικής πόλο Κούλης Ιωσηφίδης ανακοίνωσε χθες τους 13 παίκτες
που θα χρησιμοποιήσει στο παγκόσμιο κύπελλο, που αρχίζει αύριο στο κλειστό
κολυμβητήριο στο ΟΑΚΑ. Το νέο πρόσωπο είναι ο 22χρονος Γιάννης Θωμάκος του
Πανιωνίου. Οι υπόλοιποι παίκτες: Μάκης Βολτυράκης, Βαγγέλης Πάτρας
(τερματοφύλακες), Κώστας Λούδης, Γιώργος Ψύχος, Δημήτρης Μάζης, Φίλιππος
Καϊάφας, Γιώργος Μαυρωτάς, Μάκης Λυκούδης, Τεό Λοράντος, Θόδωρος Καλακόνας,
Γιώργος Αφρουδάκης, Τάσος Παπαναστασίου.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15845O173</ED>
<ID>
ID:169338

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O17&aa=3</URL></REF>


Article

<CATEGORY>vin10</CATEGORY>

 <H2>7ος ο Αλέξης
</H2>
ΤΗΝ ΕΒΔΟΜΗ θέση κατέκτησε χθες ο Αλέξης Πανατίδης (108 κ.) στο Ευρωπαϊκό
Πρωτάθλημα της Άρσης Βαρών, που διεξήχθη στη Ριέκα της Κροατίας.

Ο Έλληνας αρσιβαρίστας σήκωσε 362,5 κιλά στο σύνολο (162,5 κ.- 200 κ.), ενώ
στην ίδια κατηγορία ο Ευθύμης Βιτσαράς ήρθε 11ος με 327,5 κ. στο σύνολο (147,5
κ.- 180 κ.), ενώ την πρώτη θέση πήρε ο Ουκρανός Γκόντφριντ με 415 κιλά (185 κ.
- 230 κ.).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O17</CAT>
<ED>
Κωδικός άρθρου: A15845O174</ED>
<ID>
ID:169339

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O17&aa=4</URL></REF>


Article

<CATEGORY>vin10</CATEGORY>

 <H5>ΓΕΡΜΑΝΙΑ
</H5><H5>ΜΠΑΓΕΡΝ
</H5><H5>Στην κορυφή μέσω Κολωνίας
</H5><H2>Αντίο... Χόλιγουντ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

<H3>Ο ΓΙΟΥΡΓΚΕΝ ΚΛΙΝΖΜΑΝ ΑΠΟΧΑΙΡΕΤΑ ΤΗΝ ΠΡΩΤΑΘΛΗΤΡΙΑ ΜΠΑΓΕΡΝ ΜΕ ΑΝΑΜΕΙΚΤΑ ΣΥΝΑΙΣΘΗΜΑΤΑ
</H3>
ΕΝΑ ΠΑΙΔΙΚΟ του όνειρο πραγματοποίησε ο Γιούργκεν Κλίνζμαν, με την
κατάκτηση του τίτλου στην Μπουντεσλίγκα με τα χρώματα της Μπάγερν.

«Αυτό ήταν το μεγάλο μου όνειρο όταν ήμουν μικρό παιδί. Για πολλές ημέρες θα
γιορτάζω την κατάκτηση του τίτλου. Αυτό, όμως, δεν σημαίνει πως θα αλλάξω
γνώμη και θα παραμείνω στην Μπάγερν. Συνέβησαν πολλά τη φετινή χρονιά. Στο
ποδόσφαιρο υπάρχουν πολλές διαφορετικές φιλοσοφίες. Και η δική μου δεν
ταιριάζει με αυτή της Μπάγερν», υποστήριξε ο αρχηγός της Εθνικής Γερμανίας,
Γιούργκεν Κλίνζμαν, ο ο οποίος, ως γνωστόν, θα συνεχίσει την καριέρα του από
τη νέα περίοδο στη Σαμπντόρια.

Η φωτογραφία του Γιούργκεν Κλίνζμαν ήταν πολλές φορές στα πρωτοσέλιδα των
γερμανικών εφημερίδων, φέτος, όχι τόσο για την αγωνιστική του προσφορά όσο για
τις αντιπαραθέσεις του με άλλα στελέχη της Μπάγερν.

Ο Γερμανός άσος συγκρούστηκε ανοιχτά με τον Λόταρ Ματέους, κάνοντας έτσι
γνωστή τη βεντέτα που υπήρχε ανάμεσά τους από τότε που ήταν συμπαίκτες στην
Εθνική. Παράλληλα, ο Κλίνζμαν άσκησε σκληρή κριτική στον προπονητή του,
Τζιοβάνι Τραπατόνι, για την αμυντική τακτική του στους αγώνες της
Μπουντεσλίγκα, η οποία φυσικά δεν ευνοούσε τον ίδιο.

Μάλιστα, πριν από λίγες ημέρες, όταν ο Ιταλός κόουτς έδωσε εντολή στον
Κλίνζμαν να κάτσει στον πάγκο, ο τελευταίος δεν κατάφερε να συγκρατήσει τα
νεύρα του και κατέστρεψε μία διαφημιστική πινακίδα, στο Ολυμπιακό Στάδιο του
Μονάχου. Αρκετές φορές ο Κλίνζμαν παρομοίωσε την Μπάγερν με «Χόλιγουντ», λόγω
των μηχανορραφιών που υπήρχαν στην ομάδα.

ΤΟΝ 14ο τίτλο στην ιστορία της στην Μπουντεσλίγκα εξασφάλισε η Μπάγερν, μία
αγωνιστική πριν πέσει η αυλαία. 
Η βαυαρική ομάδα επικράτησε 4-2 στο ντέρμπι με τη Στουτγάρδη, τη στιγμή που η
Λεβερκούζεν έφευγε από την Κολωνία ηττημένη με 4-0 από την ομώνυμη ομάδα.

Στο Μόναχο όλα έγιναν πολύ εύκολα για την Μπάγερν στο 23ο λεπτό, όταν ο
διαιτητής απέβαλε για διαμαρτυρία τον μπαλαντέρ της Στουτγάρδης, Κράζιμιρ
Μπαλάκοφ, και ενώ το σκορ εκείνη τη στιγμή ήταν ισόπαλο 1-1.

Ο κόουτς των Πρωταθλητών, Τζιοβάνι Τραπατόνι, αναφέρθηκε στην τύχη, τη
συμπαράσταση της οποίας δεν είχε η ομάδα του σε όλη την περίοδο.

Ο προπονητής της Λεβερκούζεν, Κρίστο Ντάουμ, δεν περίμενε πως θα ηττηθεί η
ομάδα του και μάλιστα με τόσο βαρύ σκορ:

«Αυτή δεν ήταν η Λεβερκούζεν σήμερα», δήλωσε χαρακτηριστικά ο Ντάουμ.

Αναλυτικά τα αποτελέσματα:

Αμβούργο - Ντόρτμουντ 2-1, Μπόχουμ - Σεντ Πάουλι 6-0, Ντούισμπουργκ -
Γκλάντμπαχ 4-2, Μπάγερν - Στουτγάρδη 4-2, Αρμίνια Μπίλεφελντ - Χάνσα Ροστόκ
1-3, Σάλκε - Φράιμπουργκ 0-2, Καρλσρούη - Μόναχο 1860 3-0, Βέρντερ Βρέμης -
Ντύσελντορφ 1-0, Κολωνία - Λεβερκούζεν 4-0.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O18</CAT>
<ED>
Κωδικός άρθρου: A15845O181</ED>
<ID>
ID:169340

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O18&aa=1</URL></REF>


Article

<CATEGORY>vin10</CATEGORY>

 <H2>ΙΣΠΑΝΙΑ
</H2><H2>Η Μπάρτσα «αγγίζει» τη Ρεάλ
</H2>
Στους δύο βαθμούς μείωσε η Μπαρτσελόνα τη διαφορά που τη χωρίζει από τη Ρεάλ
Μαδρίτης, μετά την ήττα που υπέστη η ομάδα του Φάμπιο Καπέλο από την Ατλέτικο
Μπιλμπάο (1-0) και παράλληλα τη νίκη που πέτυχαν οι Καταλανοί επί της Λα
Κορούνια (1-0).

Ο Βασίλης Τσάρτας σκόραρε και πάλι (63' με πέναλτι) οδηγώντας τη Σεβίλλη στη
νίκη με 2-0 επί της Ράγιο Βαγιεκάνο. Η ομάδα της Ανδαλουσίας αναπτέρωσε έτσι
τις αμυδρές ελπίδες της για να αποφύγει τον υποβιβασμό, τρεις αγωνιστικές πριν
από το φινάλε.

Γκολ όμως πέτυχε και ο Χουάν Χοσέ Μπορέλι, βοηθώντας έτσι την ομάδα του Οβιέδο
να αποσπάσει ισοπαλία 1-1 από τη Λογρονιές. Στα υπόλοιπα παιχνίδια:

Τενερίφη - Σανταντέρ 2-2, Κομποστέλα - Εσπανιόλ 3-1, Χιχόν - Χέρκουλες 2-0,
Σαραγόσα - Ρεάλ Σοσιεδάδ 3-0, Βαγιαδολίδ - Θέλτα 0-1, Ατλέτικο Μαδρίτης -
Εξτρεμαδούρα 1-1

Η βαθμολογία: Ρεάλ Μαδρίτης 86, Μπαρτσελόνα 84

*** Η ΑΕ Λεμεσού και η Τσιετίν Καγιά θα είναι πολύ πιθανόν οι ομάδες
που θα αναμετρηθούν σε διπλούς φιλικούς αγώνες, τις προσεχείς ημέρες, μετά τη
σχετική απόφαση της κυπριακής ομοσπονδίας και εκπροσώπων τουρκοκυπριακών
σωματείων. Ο πρώτος αγώνας θα διεξαχθεί στο Μακάρειο Στάδιο και ο άλλος στην
κατεχόμενη Λευκωσία, στο Στάδιο Ατατούρκ.

*** Με ετήσιο αποκλεισμό από κάθε αγωνιστική δραστηριότητα τιμώρησε η
ασιατική ομοσπονδία ποδοσφαίρου δύο Ιρανούς παίκτες, που βρέθηκαν
ντοπαρισμένοι με τη στεροειδή ουσία «ναδρολόνη», η οποία περιλαμβάνεται στον
ειδικό κατάλογο των απαγορευμένων από τη ΦΙΦΑ αναβολικών. Πρόκειται για τους
Φαρσάντ Φαλαχανί και Ναΐν Σααμπαβί οι οποίοι ανήκουν στην ομάδα Πιρουζί της Τεχεράνης.

*** Νίκη με 2-1 πέτυχε η Εθνική Αγγλίας επί της Νότιας Αφρικής, σε
φιλικό αγώνα που διεξήχθη στο Ολντ Τράφορντ. Τα γκολ των νικητών πέτυχαν οι Λι
(20'), Ράιτ (75'), ενώ για τους φιλοξενούμενους σκόραρε ο Μασίνγκα στο 43'.

*** Την παραίτησή του από τη Σάουθαμπτον έκανε γνωστή ο Γκρέιαμ Σούνες,
ο οποίος στη συνέχεια πήρε το πρώτο αεροπλάνο και πέταξε για το Ισραήλ. Σε
δηλώσεις του από την Ιερουσαλήμ, ο Σούνες υποστήριξε πως είναι ανοιχτός σε προτάσεις.

*** Το Κύπελλο Σκωτίας κατέκτησε η Κίλμαρνοκ, μετά τη νίκη της στον
τελικό επί της Φάλκιρκ με 1-0. Το μοναδικό τέρμα της συνάντησης πέτυχε ο Ράιτ
στο 21'. Αξίζει να σημειωθεί πως ο φετινός τελικός ήταν μόλις ο έβδομος μετά
το 1957 στον οποίο δεν πήραν μέρος μία εκ των Ρέινζτερς, Σέλτικ.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O18</CAT>
<ED>
Κωδικός άρθρου: A15845O182</ED>
<ID>
ID:169341

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O18&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H2>Τα προχθεσινά αποτελέσματα
</H2>
1η: Φλας Εν Τάιγκερ (Λάος) 21-17. Φράγκα Μπεστ 21. Δίδυμο 6Χ7=78. Φορκάστ 7Χ6=122.

2η: Εστορίλ (Σταύρου) 66-19. Πράσινη Θύελλα 14. Τρίτος (ταυτόχρονη άφιξη):
Γλυκιά Μελωδία και Κιουρί. Δίδυμο 9Χ10=36. Φορκάστ 9Χ10=126. Σύνθετο 7Χ9=176.
ΣΔ 6Χ7Χ9Χ10=308. Trio: 1Χ9Χ10=227 και 6Χ9Χ10=43. Tri-Cast: 9Χ10Χ1=1.409 και
9Χ10Χ6=196. (Διεγράφη ο ίππος 2, Κουήν Δάφνη).

3η: Αρμαγεδδών (Βαλακούδουνας Ν.) 33-20. Μπιούτυφουλ Κούλης (ομόσταβλος του
νικητή) 196. Τρίτος, Υπερόπτης. Δίδυμο 1Χ2=27. Φορκάστ 1Χ2=98. Σύνθετο
9Χ1=192. ΣΔ 9Χ10Χ1Χ2=73.

4η: Μπι Ε Πρινς (Βασιλειάδης) 61-23. Βυζαντινός Ύμνος 15. Τρίτος, Υμηττός.
Δίδυμο 2Χ5=66. Φορκάστ 5Χ2=162. Σύνθετο 1Χ5=214. ΣΔ 1Χ2Χ2Χ5=169. Trio:
2Χ5Χ6=104. Tri-Cast: 5Χ2Χ6=399.

5η: Ντενέμπολα Γουέι (Γεωργίου) 55-22. Μπαλάλ 10. Δίδυμο 1Χ4=34. Φορκάστ
1Χ4=137. Σύνθετο 5Χ1=396. ΣΔ 2Χ5Χ1Χ4=254.

6η: Νίκος Φουσκ (Περικλης) 253-51. Σούπερ Νταϊνάμικ 16. Δίδυμο 5Χ6=175.
Φορκάστ 6Χ5=894. Σύνθετο 1Χ6=1.508. ΣΔ 1Χ4Χ5Χ6=811.

7η: Κλεισθένης (Καζάκος) 258-42. Ντελ Τζωρτζ 54. Δίδυμο 1Χ7=973. Φορκάστ
7Χ1=2.310. Σύνθετο 6Χ7=3.856. ΣΔ 5Χ6Χ1Χ7=63.337.

8η: Ζήνας (Γεωργίου) 29-13. Φωτοστέφανος 14. Τρίτος, Στρονγκ Αλλάιανς. Δίδυμο
2Χ4=45. Φορκάστ 4Χ2=102. Σύνθετο 7Χ4=634. ΣΔ 1Χ7Χ2Χ4=8.838. Trio: 1Χ2Χ4=76.
Tri-Cast: 4Χ2Χ1=427.

9η: Υλίκη (Γεωργίου) 123-50. Σορέντο 16. Δίδυμο 3Χ4=76. Φορκάστ 4Χ3=341.
Σύνθετο 4Χ4=231. ΣΔ 2Χ4Χ3Χ4=266.

Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΕΘΝ. ΠΛΟΥΤΟΣ 58 Καλογερόπ.&#0091

2. ΖΑΝ ΠΙΕΡ ΜΑΝΙΣ 58 Τριανταφύλ.&#0093

3. ΗΠΙΤΗΣ 58 Νάκος&#0096

4. ΜΑΝΑΓΡΟΣ 58 Δημητσάνης&#0095

5. ΑΚΡΑΤΗΤΟΣ 57 Βασίλης&#0099

6. ΜΕΡΙΤ 57 Φίλιππος&#0094

7. ΗΘΙΚΟΣ 54 Χατζημίμης&#0092

8. ΣΕΜΠΑΣΤ. ΦΟΥΣΚ 54 Περικλής&#0097

9. ΜΥΣΤ. ΚΩΔΙΚΑΣ 58 Σωτηρόπουλος&#0098

* Οι ίπποι 1-9 είναι ομόσταβλοι.

­ Υπόδ.: ΑΚΡΑΤΗΤΟΣ - ΜΕΡΙΤ (Σεμπάστιαν Φουσκ).

ΔΕΥΤΕΡΗ ΙΠΠΟΔΡΟΜΙΑ

Ώρα 4.30, 1.000 μέτρα

1. ΑΠΕΡΑΝΤΟΣ 58 Δημητσάνης&#0092

2. ΔΙΚΕΦ. ΑΕΤΟΣ 58 Βασίλης&#0095

3. ΦΑΜΠΙΟΥΛ. ΓΟΥΕΪ 58 Βαλακούδ.&#0094

4. ΣΕΡ ΧΡΗΣΤΟΣ 57,5 Σωτηρόπ/λος&#0093

5. ΣΕΡ ΤΖΩΡΤΖ 57 Φίλιππος&#0097

6. ΑΛΟΜΠΑΡ 56,5 Περικλής&#0095

7. ΗΡΟΦΩΝ 56 Γεωργίου&#0096

8. ΠΑΟΥΕΡ 56 Ηλίας&#0091

9. ΛΕΒΕΝΤΟΝΙΟΣ 55,5 Ζευγώλης&#0098

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΣΕΡ ΤΖΩΡΤΖ - ΔΙΚΕΦ. ΑΕΤΟΣ (Σερ Χρήστος).

ΤΡΙΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΙΠΠ. ΜΑΤΖΕΣΤΥ 58 Σταύρου&#0093

2. ΑΜΕΡ. ΝΕΪΣΟΝ 52,5 Βαλακούδ. Ν.&#0092

3. ΕΥΡΩΣΤΗ 53,5 Νικολαΐδης&#0098

4. ΛΕΪΝΤΥ ΛΙΝΤΑ 53 Καραμάνογ.&#0094

5. ΤΑΜΕΣΗΣ ΡΙΒΕΡ 53 Ζευγώλης&#0091

6. ΕΠΙΚΤΗΤΟΣ 52,5 Γεωργίου&#0097

7. ΓΚ. ΔΕ ΓΚΡΕΗΤ 50,5 Σκιαδόπ/λος&#0095

8. ΚΑΡΙΣΙΜΑ 51,5 Δημητσάνης&#0096

­ Υπόδ.: ΑΜΕΡ. ΝΕΪΣΟΝ - ΤΑΜ. ΡΙΒΕΡ (Ιπποτ. Μάτζεστυ).

ΤΕΤΑΡΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΚΑΣΣΕΜ 58 Καρασαβίδης&#0099

2. ΣΤΡ. ΑΠΟΛΛΩΝ 58 Σωτηρόπ/λος&#0092

3. ΕΪΝΤΖΕΛ 57,5 Ξυνός&#0095

4. ΠΡΑΟΥΝΤ ΓΚΡΕΚ 57 Περικλής&#0093

5. ΤΑΜΕΣΗΣ ΤΖ. 57 Ζευγώλης&#0098

6. ΝΙΝΟΣ 55,5 Θοδωράκης&#0096

7. ΓΚΣΤΑΑΝΤ 54 Ντίνος&#0091

8. ΗΡΟΔΟΤΟΣ 54 Γεωργίου&#0097

9. ΜΙΚΡΟΣ ΦΩΤΗΣ 54 Φίλιππος&#0094

* Σ' αυτήν την ιπποδρομία θα λειτουργήσει Trio και Tri-Cast.

­ Υπόδ.: ΗΡΟΔΟΤΟΣ - ΜΙΚΡΟΣ ΦΩΤΗΣ (Νίνος).

ΠΕΜΠΤΗ ΙΠΠΟΔΡΟΜΙΑ

Ώρα 6.00, 1.800 μέτρα

1. Μ. ΠΑΟΥΕΡΦΟΥΛ 61,5 Καραμάνογ.&#0091

2. ΛΕΥΤΕΡΗΣ ΤΖ. 61 Σίντλερ&#0096

3. ΣΤΡ. ΒΑΓΓΕΛΗΣ 61 Σωτηρόπ/λος&#0094

4. ΜΙΝΤ ΣΑΜΜΕΡ 59,5 Βαλακούδ.&#0092

5. ΣΑΝΤΑ ΚΑΤΕΡΙΝΑ 59,5 Δημητσάνης&#0095

6. ΤΑΓΟΣ 55 Μπακάλης&#0093

7. ΑΛΛΕ 50 Δούκας&#0098

8. Γ. ΤΟΥΕΝΤΥ ΝΑΪΝ 49 Κουτσούκος&#0099

9. ΡΟΥΣΤΙΚΟ 48,5 Καζάκος&#0097

­ Υπόδ.: ΜΙΝΤ ΣΑΜΜΕΡ - ΑΛΛΕ (Ταγός).

ΕΚΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΝΤΕΖΕΡΤ ΓΟΥΕΪ 58 Σταύρου&#0095

2. ΤΑΫΓΕΤΟΣ 56 Δημητσάνης&#0097

3. Σ. ΛΕΥΚΟΝΙΚΟ 54,5 Πακίδης&#0092

4. Δ. ΣΚΟΠΕΥΤΗΣ 51,5 Κουτσούκος&#0094

5. ΑΕΡΑΣ 50,5 Τσεργάς&#0093

6. ΕΠΙΤΕΛΑΡΧΗΣ 50,5 Νικολαΐδης&#0091

7. ΜΑΡΑΘ. ΕΛΑΪΑΣ 48,5 Βαλακούδ. Ν.&#0096

­ Υπόδ.: ΣΑΝΤΟ ΛΕΥΚΟΝΙΚΟ - ΔΕΙΝΟΣ ΣΚΟΠΕΥΤΗΣ (Ταΰγετος).

ΕΒΔΟΜΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΣΑΝΤΟ ΧΑΛΑΡΗΣ 59,5 Πακίδης&#0092

2. ΓΟΥΒΕΛΗ 59 Γεωργίου&#0094

3. ΤΑΧΕΙΑ 58,5 Καραμάνογ.&#0099

4. ΣΟΤΟΚΑΝ 57 Περικλής&#0096

5. ΕΛΑ ΚΑΛΕ ΜΟΥ 56 Τριανταφύλ.&#0091

6. ΤΗΘΥΑ 56 Χατζηγεωργ.&#0098

7. ΘΡΙΑΜΒΟΣ 54,5 Μπάκος&#0097

8. ΜΑΡΙ ΝΙΚΟΛ 54,5 Μανώλης&#0095

9. ΣΑΛΟΝΙΚΙΑ 51,5 Σκιαδόπ/λος&#00910

10. ΦΑΛΑΙΝΑ 48,5 Καζάκος&#0093

* Σ' αυτήν την ιπποδρομία θα λειτουργήσει Trio και Tri-Cast.

­ Υπόδ.: ΘΡΙΑΜΒΟΣ - ΣΑΝΤΟ ΧΑΛΑΡΗΣ (Σότοκαν).

ΟΓΔΟΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΣΤΡΟΝ. ΚΡΟΥΖ 58 Σωτηρόπ/λος&#0094

2. ΜΟΥΒ. ΕΓΟΥΕΪ 57,5 Γεωργίου&#0097

3. ΛΟΥΙΤΖΙ 56,5 Βασιλειάδης&#0092

4. ΤΟΤΝΑΜ ΣΠΙΡΙΤ 55 Ντίνος&#0091

5. ΙΠΤΑΜ. ΔΙΣΚΟΣ 53,5 Κουτσούκος&#0093

6. ΜΙΡΑΝΤΙΝΗ 50 Δούκας&#0096

7. ΛΙΛΑ 48,5 Τσεργάς&#0095

­ Υπόδ.: ΛΟΥΙΤΖΙ - ΜΟΥΒ. ΕΓΟΥΕΪ (Τότναμ Σπίριτ).

ΕΝΑΤΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΓΙΟΓΙΑΚΑΣ 58 Βασίλης&#0098

2. ΤΡΩΑΣ 57 Δημητσάνης&#0094

3. ΦΡΟΝΙΜΟΣ 57 Γεωργίου&#0097

4. ΑΝ. ΠΟΛΕΜΟΥ 56,5 Καραμάνογ.&#0091

5. ΦΡΟΓΚΥ 56,5 Περικλής&#0099

6. ΝΙΚΙΤΑ 56 Μπρούσαλης&#0095

7. ΜΙΣ ΦΛΟΡΕΝΣ 55,5 Πρόφης&#0096

8. ΕΛΑ ΚΟΡΙΤΣΙ ΜΟΥ 52,5 Μανώλης&#0092

9. ΑΡΑΞΟΣ 52 Δούκας&#00910

10. ΓΚΟΛ. ΤΖΩΡΤΖ 50,5 Σκιαδόπ/λος&#0093

­ Υπόδ.: ΦΡΟΝΙΜΟΣ - ΓΚΟΛ. ΤΖΩΡΤΖ (Τρώας).

­ Δύο αουτσάιντερ: ΠΑΟΥΕΡ (2η) ­ ΤΑΧΕΙΑ (7η).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O18</CAT>
<ED>
Κωδικός άρθρου: A15845O183</ED>
<ID>
ID:169342

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O18&aa=3</URL></REF>


Article

<CATEGORY>vin10</CATEGORY>

 <H5>ΟΛΛΑΝΔΙΑ
</H5><H2>Πρωταθλήτρια η Αϊντχόβεν
</H2><H2></H2>
ΤΟΝ 14ο τίτλο της στο ολλανδικό πρωτάθλημα κατέκτησε η Αϊντχόβεν, μία
αγωνιστική πριν από το φινάλε, μετά τη νίκη της με 3-1 επί της Βίλεμ. Η
Αϊντχόβεν έχει διαφορά τεσσάρων βαθμών από τη δεύτερη Φέγιενορντ, η οποία
επικράτησε της Χεερένβιν με 4-2, η οποία φυσικά δεν μπορεί καλυφθεί στον
τελευταίο αγώνα.

Στα υπόλοιπα παιχνίδια: Φορτούνα Σιτάρντ-Άγιαξ 2-1, Τβέντε-Μπρέντα 4-0,
Γκράαφσαπ-Ρόντα 5-2, Βίτεσε-Νιμέγκεν 1-1, Βάαλβικ-Αλκάαρ 5-0,
Γκρίνινγκεν-Σπάρτα 1-2, Βόλενταμ-Ουτρέχτη 5-2.

Η βαθμολογία: Αϊντχόβεν 77, Φέγιενορντ 73, Τβέντε 62.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O18</CAT>
<ED>
Κωδικός άρθρου: A15845O184</ED>
<ID>
ID:169343

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O18&aa=4</URL></REF>


Article

<CATEGORY>vin10</CATEGORY>

 <H2>ΦΟΡΜΟΥΛΑ 1
</H2><H2>Τρίτη νίκη για τον Βιλνέβ
</H2>
ΤΗΝ ΤΡΙΤΗ φετινή νίκη του στο παγκόσμιο πρωτάθλημα της Φόρμουλα 1 πέτυχε ο
Καναδός Ζακ Βιλνέβ, στο γκραν πρι της Βαρκελώνης, γεγονός που του επέτρεψε να
επανέλθει στην πρώτη θέση της γενικής κατάταξης των οδηγών.

Ο Βιλνέβ δεν αντιμετώπισε ιδιαίτερα προβλήματα στη γρήγορη πίστα της
Βαρκελώνης και κινούμενος με μέση ωριαία ταχύτητα 200,34 χιλιομέτρων την ώρα,
κάλυψε την απόσταση των 302,386 χιλιομέτρων σε μία ώρα, 30 λεπτά και 35,896 δευτερόλεπτα.

Στη δεύτερη θέση κατετάγη ο Γάλλος Ολιβιέ Πανίς (Προστ Χόντα), ενώ στην πρώτη
εξάδα τερμάτισαν οι Ζαν Αλεζί (Γαλλία, Μπενετόν Ρενό), Μίχαελ Σουμάχερ
(Γερμανία, Φεράρι), Τζόνι Χέρμπερτ (Βρετανία, Ζάουμπερ Πετρόνας) και Ντέιβιντ
Κούλτχαρντ (Βρετανία, ΜακΛάρεν Μερτσέντες).

Στη γενική κατάταξη των οδηγών προηγείται ο Βιλνέβ με 30 βαθμούς και
ακολουθούν ο Σουμάχερ με 27, ο Πανίς με 15, ο Ιρβάιν με 14 και ο Κούλτχαρντ με 11.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O18</CAT>
<ED>
Κωδικός άρθρου: A15845O185</ED>
<ID>
ID:169344

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O18&aa=5</URL></REF>


Article

<CATEGORY>vin10</CATEGORY>

 <H5>ΙΤΑΛΙΑ
</H5><H2>ΚΑΜΠΙΟΝΑΤΟ
</H2><H2>Μάχη για τη δεύτερη θέση
</H2>
ΣΤΗΝ τελευταία αγωνιστική θα γίνει γνωστό ποια ομάδα θα πάρει το δεύτερο
εισιτήριο που οδηγεί στο Τσάμπιονς Λιγκ της νέας περιόδου, από την Ιταλία,
καθώς οι «μονομάχοι» Πάρμα και Ίντερ επικράτησαν χθες των αντιπάλων τους.

Στην Πάρμα, η ομώνυμη ομάδα έφτασε δύσκολα στη νίκη με 1-0 επί της Μπολόνια,
χάρη στο γκολ που πέτυχε ο Ενρίκο Κιέζα στο 73'. Το ίδιο δύσκολα όμως
επικράτησε και η Ίντερ της Νάπολι με 3-2. Μάλιστα, οι «παρτενοπέι» προηγήθηκαν
στο 31' χάρη σε αυτογκόλ του Πολ Ινς.

Στο φινάλε του Καμπιονάτο, η Πάρμα θα αντιμετωπίσει εκτός έδρας τη Βερόνα, η
οποία έχει ήδη υποβιβαστεί, ενώ η Ίντερ θα ταξιδέψει στην Μπολόνια.

Με τη Γιουβέντους να πανηγυρίζει από την Παρασκευή την κατάκτηση του 24ου
τίτλου της (1-1 με την Αταλάντα) το ενδιαφέρον έχει στραφεί στις θέσεις που
οδηγούν στο Κύπελλο ΟΥΕΦΑ.

Έτσι, χθες η Λάτσιο εξασφάλισε μία θέση στη διοργάνωση νικώντας 4-1 τη Βερόνα,
ενώ υποψήφιες να την ακολουθήσουν είναι η Σαμπντόρια και η Ουντινέζε.

Αναλυτικά τα αποτελέσματα:

Κάλιαρι - Σαμπντόρια 3-4 (Ο'Νιλ 13', Κότσα 67', Πανκάρο 78' - Μαντσίνι 12',
Μινότι 45' αυτογκόλ, Μοντέλα 73', Ιακοπίνο 89'). Φιορεντίνα - Ρετζιάνα 3-0
(Μπατιστούτα 8', 63', Ρομπιάτι 18'). Ίντερ - Νάπολι 3-2 (Ινς 50', Ζαμοράνο
66', Τζορκάεφ 82' - Ινς 31' αυτογκόλ, Κάτσια 90'). Λάτσιο - Βερόνα 4-1
(Σινιόρι 4', 37', Πρότι 24', Ραμπάουντι 75' - Μανιέρο 34' με πέναλτι). Πάρμα -
Μπολόνια 1-0 (Κιέζα 73'). Περούτζια - Ρόμα 2-0 (Ράπαϊτς 25', Νέγκρι 61').
Ουντινέζε - Πιασέντζα 4-0 (Σέρτζιο 13', Μπίρχοφ 18', Πότζι 45', Καπιόλι 85').
Βιτσέντζα - Μίλαν 2-0 (Αμπροσέτι 6', Μπαρέζι 90' αυτογκόλ). Αταλάντα -
Γιουβέντους 1-1 (Ινζάγκι 19' - Ιουλιάνο 54').

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15845O191</ED>
<ID>
ID:169345

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O19&aa=1</URL></REF>


Article

<CATEGORY>vin10</CATEGORY>

 <H5>ΓΑΛΛΙΑ
</H5><H2>Η Μονακό «έβγαλε» στην Ευρωλίγκα την Παρί Σεν Ζερμέν
</H2>
Η ΜΟΝΑΚΟ αποζημίωσε την Παρί Σεν Ζερμέν για τον τίτλο της πρωταθλήτριας, που
της «άρπαξε» εφέτος, νικώντας στην τελευταία αγωνιστική τη Ναντ 2-1. Έτσι, η
Παρί Σεν Ζερμέν, η οποία επικράτησε του Στρασβούργου 2-1, εξασφάλισε τη
δεύτερη θέση στη βαθμολογία του γαλλικού πρωταθλήματος και ταυτόχρονα μία θέση
στο Τσάμπιονς Λιγκ της νέας περιόδου.

Στο Κύπελλο ΟΥΕΦΑ θα αγωνιστούν οι Ναντ, Μπορντό, Μετς και Στρασβούργο
(κάτοχος Λιγκ Καπ), ενώ στο Κύπελλο Κυπελλούχων θα μετάσχει η Νίκαια. Στη β'
Κατηγορία υποβιβάστηκαν η Καέν, η Νανσί, η Λιλ και η Νίκαια.

Τα αποτελέσματα της τελευταίας αγωνιστικής: Μονακό - Ναντ 2-1, Παρί Σεν Ζερμέν
- Στρασβουργο 2-1, Όσερ - Νίκαια 3-1, Ρεν - Μπαστιά 1-3, Χάβρη - Μπορντό 1-2,
Λανς - Καέν 0-0, Κάννες - Νανσί 0-1, Μονπελιέ - Γκινγκάμπ 1-0, Μετς - Λιλ 1-0,
Λιόν - Μαρσέιγ 8-0. Η τελική βαθμολογία: Μονακό 79, Παρί Σ.Ζ. 64, Μπορντό 63,
Μετς 62, Οσέρ και Μπαστιά 61, Λυόν και Στρασβούργο 60, Μονπελιέ 51, Μαρσέιγ
49, Γκινγκάμπ 46, Λανς 45, Χάβρη 43, Κάννες 41, Ρεν 40, Καν και Νανσί 37, Λιλ
35, Νίκαια 23.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15845O192</ED>
<ID>
ID:169346

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O19&aa=2</URL></REF>


Article

<CATEGORY>vin10</CATEGORY>

 <H5>ΒΕΛΓΙΟ
</H5><H2>Πρώτη η Λιρς
</H2>
Η ΕΚΠΛΗΚΤΙΚΗ φέτος Λιρς κατέκτησε τον τίτλο της πρωταθλήτριας Βελγίου για
πρώτη φορά έπειτα από 37 χρόνια και για τέταρτη στην ιστορία της. Η Λιρς
νίκησε στην τελευταία αγωνιστική τη Σταντάρ Λιέγης 3-0 εκτός έδρας, αφήνοντας
έτσι στη δεύτερη θέση την περυσινή πρωταθλήτρια Μπριζ, που επίσης νίκησε 1-0
τη Γάνδη.

Η Άντερλεχτ κατάφερε την τελευταία στιγμή να εξασφαλίσει τη συμμετοχή της στο
Κύπελλο ΟΥΕΦΑ, με τη νίκη της με 2-0 επί της Μαλίν και παράλληλα την ισοπαλία
που απέσπασε η Λόκερεν από τη Λόμερ (3-3).

Υποβιβάστηκαν η πάλαι ποτέ πανίσχυρη Μαλίν και η Σερκλ Μπριζ.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15845O193</ED>
<ID>
ID:169347

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O19&aa=3</URL></REF>


Article

<CATEGORY>vin10</CATEGORY>

 <H2>Ρολάν Γκαρός: μαραθώνιος για βασιλιάδες
</H2><H2>(Εικόνα μεγέθους : 84249 bytes)
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

«ΕΙΝΑΙ ένας μαραθώνιος. Είναι το πιο δύσκολο τουρνουά. Αν νικήσεις
εκεί, είσαι βασιλιάς». Ο Γκιγιέρμο Βίλας δεν έχει κατακτήσει ποτέ τον τίτλο
στο Ρολάν Γκαρός, αλλά γνωρίζει πολύ καλά τι σημαίνει αυτή η διοργάνωση. 
Το πιο σημαντικό τουρνουά τένις της σειράς «Γκραν Σλαμ» αρχίζει σήμερα στο
Παρίσι, με ορισμένους παίκτες να σκέφτονται... πως θα γίνουν βασιλιάδες. 
Για παράδειγμα, ο Πιτ Σάμπρας, Νο1 στην παγκόσμια κατάταξη, έχει νικήσει σε
εννέα τουρνουά Γκραν Σλαμ, ποτέ όμως στο Παρίσι. Πέρυσι έφτασε έως την
ημιτελική φάση, αλλά αποκλείστηκε από τον Ρώσο Καφέλνικοφ, ο οποίος κατέκτησε
τελικά τον τίτλο. 
Τη χαρά της κατάκτησης του τίτλου στο Ρολάν Γκαρός, έχει γευτεί το Νο 2 στους
άνδρες, ο Αμερικανός Μάικλ Τσανγκ, όπως και ο Αυστριακός Τόμας Μούστερ (Νο 5).

Στο τουρνουά γυναικών που γιορτάζει εφέτος τα 100 χρόνια, η Ελβετίδα Μαρτίνα
Χίνγκις είναι στο Νο 1 και θα προσπαθήσει στο Παρίσι να αυξήσει τα έσοδά της.
Η Χίνγκις έχει κερδίσει από την αρχή του χρόνου 1.225.395 δολάρια. Όσο για τη
Στέφι Γκραφ (νικήτρια στο Ρολάν Γκαρός τα δύο τελευταία χρόνια) ταξίδεψε στην
πρωτεύουσα της Γαλλίας, από το Στρασβούργο, όπου κατάκτησε τον τίτλο σε
τουρνουά, νικώντας 6-2, 7-5 τη 15χρονη Λούσιτς από την Κροατία. Η Γερμανίδα
πρωταθλήτρια έδειξε ότι ξεπέρασε το πρόβλημα τραυματισμού που αντιμετώπιζε. 
Το ερώτημα είναι τι θα πετύχει αυτή τη φορά η Μόνικα Σέλες, η οποία έχει
κατακτήσει τον τίτλο τρεις φορές ('90, '91, '92).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O19</CAT>
<ED>
Κωδικός άρθρου: A15845O194</ED>
<ID>
ID:169348

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O19&aa=4</URL></REF>


Article

<CATEGORY>vin10</CATEGORY>

 <H5>ΚΑΡΑΪΣΚΑΚΗ
</H5><H2>Ποιος άνοιξε τις πόρτες;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Χόρτασαν τις επιτυχίες τους τα δύο μεγάλα λιμάνια. Και του χρόνου (χωρίς παρατράγουδα...)

*** Το πρωτάθλημα πρώτης κατηγορίας έληξε και ήταν επόμενο κάποιοι
οπαδοί να γιορτάζουν ­ κάποιοι άλλοι να ψάχνουν τα αίτια της αποτυχίας.

*** Έτσι είναι αυτά τα πράγματα στα γήπεδα όλου του κόσμου, και να
δείτε που η διοργανώτρια θα ελέγξει με συμπάθεια όσα συνέβησαν χθες...

*** Στο Στάδιο Καραϊσκάκη είχε φανεί από ενωρίς τι σόι «πογκρόμ»
παικτών θα ακολουθούσε, όταν ύστερα από κάθε γκολ του Ολυμπιακού δεκάδες
υποστηρικτές ορμούσαν με στόχο να αγκαλιάσουν τον σκόρερ!

*** Προς το τέλος η γιορτή κινδύνευσε να οδηγήσει σε δράμα, όταν
χιλιάδες θερμοί θέλησαν να... σκοράρουν εις βάρος του Αργυρίου.

*** Εκείνη την στιγμή, αλήθεια, ποιος «πορθητής» σκέφθηκε πως κάνει
ζημιά στον Θρύλο;

*** Επειδή όμως δεν είναι δυνατόν ο επίσημος Ολυμπιακός να δώσει μάχη
με χιλιάδες, εύλογο είναι να ζητήσει ευθύνες από ένα-δύο υπαλλήλους του σταδίου.

*** Αλήθεια: ποιος είχε την απίθανη ιδέα να ανοίξει τις πόρτες λίγο
πριν λήξει ο αγώνας;

*** Άλλη εξήγηση δεν υπάρχει.

*** Φώναζε ο πρόεδρος «όλοι στις θέσεις σας», αλλά σε ποιες θέσεις;

*** Ήταν όλες κατειλημμένες από πάθος...

Και στριπ τιζ στον λίμπερο

*** Στην Τούμπα δεν προέκυψαν συχνές διακοπές, όμως κάποια στιγμή
φανατικός κατάφερε να αρπάξει τη φανέλα του... Κολομπούρδα!

*** Ήταν όλα απίστευτα (κι όμως αληθινά) χάπενινγκ...

*** Μέχρι τον Άγγελο Αναστασιάδη είδαμε για πρώτη φορά ως κόουτς να χαμογελάει.

*** Την ώρα της απονομής αναμνηστικών.

*** Η διοίκηση του ΠΑΟΚ είχε προγραμματίσει τελετή προκειμένου να
τιμήσει τα στελέχη του ποδοσφαιρικού τμήματος.

*** Σκεφθείτε τι θα γίνει αν κάποια στιγμή η ομάδα της Θεσσαλονίκης
κατακτήσει τίτλο.

*** Μέχρι τότε, μην ξεχνάμε: ο ΠΑΟΚ γιορτάζει χάρη σε ένα απίστευτο
γκολ του νεαρού Κουτσουπιά, πριν από μία εβδομάδα!

*** Αν ήταν εφικτό, είμαι βέβαιος πως κάποιο από τα στελέχη της Τούμπας
θα είχε ετοιμάσει και για τον παίκτη του ΟΦΗ πλακέτα, αν ήταν σίγουρος πως
αυτό δεν θα ήταν παρεξηγήσιμο...

Όλα βάσει προγράμματος

Στο Καραϊσκάκη όλα κύλησαν όπως τα περίμεναν οι θαυμαστές του Ολυμπιακού. 
*** Του πρωταθλητή Ολυμπιακού, να το λέμε για να το συνηθίσουμε. Δέκα
χρόνια αργίας σε τίτλους ήταν μεγάλο διάστημα.

*** Η ομάδα της Καβάλας ήταν πολύ καλή στο πρώτο μέρος αλλά όχι αποτελεσματική.

*** Ο Ολυμπιακός διέθετε αυτό το στοιχείο και τα γκολ ήλθαν
φυσιολογικά. 
*** Τα υπόλοιπα της μεγάλης «ερυθρόλευκης» νύχτας ήταν αναμενόμενα,
αφού είχαν προγραμματιστεί. Και η... σύρραξη στο 80' προβλέψιμη ήταν.

*** Και τα βεγγαλικά και τα «κυνηγητά» στους πρωταγωνιστές και τα
γλέντια αργά με το ημίφως, τα πούρα και τα τσιφτελοζεϊμπέκικα.

Υπάρχουν τύψεις;

Λίγο ενωρίτερα ο Παναθηναϊκός ετοιμαζόταν για την επιστροφή από την
Θεσσαλονίκη με την πικρή νίκη επί του Ηρακλή.

*** Σύμφωνα με τους ειδικούς οι «πράσινοι» έκλεισαν την χειρότερη
περίοδο των τελευταίων χρόνων.

*** Να είσθε σίγουροι πως όλοι οι έντιμοι παναθηναϊκοί θα χαίρονταν αν
άκουγαν ότι παραιτήθηκε λόγω... τύψεων αυτός που είχε κλείσει την πόρτα (της
Παιανίας) πριν από πέντε μήνες στον Κώστα Φραντζέσκο.

*** Δηλαδή στον παίκτη ο οποίος ­ συμπαθάτε με ­ αποτελεί εφέτος το
πρόσωπο του πρωταθλήματος.

*** Απορία: μήπως διέθετε καλύτερο γκολτζή χαφ ο Γιώργος Βαρδινογιάννης
στην ομάδα του και δεν το πήραμε χαμπάρι;

Έρχεται φτώχεια

Κατά τα άλλα η Μακεδονία θα είναι φτωχότερη στο νέο πρωτάθλημα, αφού
Άρης-Εδεσσαϊκός-Καστοριά αποχαιρέτησαν χθες την πρώτη κατηγορία.

*** Όσο συντομότερα αυτές οι ΠΑΕ μάθουν από τα λάθη τους τόσο πιο
γρήγορη θα είναι η επιστροφή τους.

*** Αντίθετα, ο αριθμός των ομάδων του Κέντρου ενισχύεται επικίνδυνα
και αυτό δεν αποτελεί αιχμή για τον Πανιώνιο (σίγουρο πρωταθλητή) ή τους
Εθνικό-Προοδευτική, που έχουν μεγάλη πιθανότητα ανόδου, μετά τα χθεσινά αποτελέσματα.

*** Εθνικό πρωτάθλημα δεν μπορεί να διαθέτει φιλοδοξίες όταν οι εννιά
από τις 18 ομάδες βρίσκονται στην περιοχή του Λεκανοπεδίου.

*** Μόνο μιζιέρα μπορεί να περιμένει και, αν έχετε αντίρρηση, ρίξτε μια
ματιά στα φετινά εισιτήρια των «μη μεγάλων» της περιοχής πρωτευούσης.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15845O201</ED>
<ID>
ID:169349

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O20&aa=1</URL></REF>


Article

<CATEGORY>vin10</CATEGORY>

 <H2>Μέχρι πότε «απόρρητο»;
</H2>
Ξαφνικά, ιδού που... φωτίζει το άμεσο μέλλον της ΠΑΕ ΑΕΚ, αφού κύκλοι γύρω από
τον Μιχάλη Τροχανά θεωρούν πολύ κοντινές τις συμφωνίες στο εξωτερικό και τον
νέο ιδιοκτήτη ισχυρό και φιλόδοξο. Ποια είναι η ενδιαφερόμενη πολυεθνική
εταιρεία για το πακέτο; Το απόρρητο Τροχανά αντέχει. 
Αν και κάτι μας λέει πως το ζητούμενο είναι «παίξε γέλασε»...

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15845O202</ED>
<ID>
ID:169350

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O20&aa=2</URL></REF>


Article

<CATEGORY>vin10</CATEGORY>

 <H2>Σάλωνα θύμιζε ο Κορυδαλλός...
</H2>
ΚΥΡΙΑΚΗ του... Πάσχα θύμιζε χτες το πρωί η πλατεία Μέμμου στον Κορυδαλό, όπου
οι οπαδοί του Ολυμπιακού γιόρτασαν την κατάκτηση του τίτλου στο ποδόσφαιρο,
ψήνοντας σαράντα αρνιά! Οι οπαδοί του Ολυμπιακού κερνούσαν και τους
περαστικούς, ενώ στο πανηγύρι που στήθηκε συμμετείχαν πολλές οικογένειες. Τον
Ολυμπιακό εκπροσώπησε ο Πέτρος Κόκκαλης.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15845O203</ED>
<ID>
ID:169351

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O20&aa=3</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Πριν από τα χαμόγελα
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΓΕΛΑΣΤΟΣ έκανε πάντα δηλώσεις στην τηλεόραση ο πρόεδρος της ΠΑΕ Ολυμπιακός
Σωκράτης Κόκκαλης. Χθες όμως, αν και όλα ήταν έτοιμα για τη μεγάλη γιορτή
κατάκτησης από τον Ολυμπιακό του τίτλου του πρωταθλητή, ο κ. Κόκκαλης
υποχρεώθηκε να πάρει το μικρόφωνο και να κάνει αλλεπάλληλες εκκλήσεις στους
οπαδούς της ομάδας να βγουν από το τερέν και να γυρίσουν στις θέσεις τους. Τα
χαρακτηριστικά του ήταν σφιγμένα βλέποντας χιλιάδες φανατικούς οπαδούς του
Ολυμπιακού να εισβάλλουν στο τερέν και να διακόπτουν το παιχνίδι με την Καβάλα.

Υποχρεώθηκε ο κ. Κόκκαλης να τους υπενθυμίσει τις προσπάθειες του Ολυμπιακού
να φθάσει στον στόχο, τον κίνδυνο κυρώσεων, τη συμμετοχή στο Τσάμπιονς Λιγκ
και την όχι κολακευτική εικόνα για την ομάδα που θα μεταδοθεί στην υπόλοιπη Ευρώπη.

Εκκλήσεις έκανε και ο Ντούσαν Μπάγιεβιτς για να καθαρίσει το τερέν, ενώ ο
παρατηρητής του αγώνα Παναγιώτης Φιλιππόπουλος παρακολουθούσε αμήχανος τα
δρώμενα. Ο διαιτητής Κύρος Βασάρας ζητούσε να γίνουν συστάσεις από τα μεγάφωνα
στον κόσμο ν' αποσυρθεί στις εξέδρες για να συνεχιστεί ο αγώνας.

Όσο κι αν η χαρά των οπαδών του Ολυμπιακού ήταν μεγάλη, δεν υπάρχει
δικαιολογία για την εισβολή στο τερέν και τον περιβάλλοντα χώρο. Απαράδεκτες
εικόνες, αποκαλύπτουν το σημαδεμένο πρόσωπο ενός ποδοσφαίρου που έχει ανάγκη
από διαφορετική νοοτροπία και πρακτική.

Ο Σωκράτης Κόκκαλης ξαναβρήκε το χαμόγελό του όταν ανέβηκε στο βάθρο για την
απονομή του βαρύτιμου επάθλου. «Είμαι ευτυχισμένος ­ είπε ­ για την επιτυχία
ύστερα από δέκα χρόνια και θέλω όλοι να σέβονται τον Ολυμπιακό, όπως παλιά».

Τα όνειρα όμως για διάκριση στην Ευρώπη περνάνε μέσα από βαθιές αλλαγές σε όλα
τα επίπεδα.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O20</CAT>
<ED>
Κωδικός άρθρου: A15845O204</ED>
<ID>
ID:169352

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O20&aa=4</URL></REF>


Article

<CATEGORY>vin10</CATEGORY>

 <H2>Με νίκη προχώρησε ο Κοτρωνιάς
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΗΝ ΠΡΩΤΗ του νίκη στο τουρνουά της Αργεντινής πέτυχε ο Βασίλης Κοτρωνιάς.
Κέρδισε τον Αργεντινό γκραν μετρ Καμπόρα (2.555) με τα λευκά ύστερα από 53
κινήσεις. Τώρα αντιμετωπίζει με τα μαύρα τον πρωτοπόρο Σουτόβσκι. Αναλυτικά τα
αποτελέσματα του 5ου γύρου ήταν: Μόροβιτς - Πάνο 0,5-0,5, Ρικάρντι - Αντιάντο
0-1, Ζαρνίκι - Σουτόβσκι 0-1, Κοτρωνιάς - Καμπόρα 1-0, Γουλφ - Σπάγκεμπεργκ
1-0. Βαθμολογία (σε 5 αγώνες): 1-2) Σουτόβσκι, Γουλφ 4, 3) Μόροβιτς 3,5, 4-5)
Σπάγκεμπεργκ, Αντιάντο 3, 6) Κοτρωνιάς 2,5, 7-8) Ρικάρντι, Ζαρνίκι 1,5, 9-10)
Καμπόρα, Πάνο 1 βαθμό.

Ας σημειωθεί ότι από την απόδοση του Έλληνα πρωταθλητή στην τελική φάση των
αγώνων θα εξαρτηθεί σε μεγάλο βαθμό η κατάταξη στις πρώτες θέσεις καθώς
πρόκειται να αντιμετωπίσει τους τέσσερις από τους πέντε πρώτους ­ όλους πλην
του Γουλφ. Με τον Αντιάντο (καλύτερο ΕΛΟ των αγώνων) θα πρέπει να περιμένουμε
συναρπαστική παρτίδα, καθώς ο παίκτης αυτός παίζει κάρο καν.

Ο Κοτρωνιάς έφτασε στην Αργεντινή ύστερα από ταξίδι 24 ωρών (μέσω Μαδρίτης)
και τέσσερις ώρες μετά την άφιξή του αγωνίστηκε στον πρώτο γύρο. Εκεί (με
αντίπαλο το Ζαρνίκι) γλίτωσε από ήττα (έκανε τελικά ισοπαλία), ωστόσο στις
επόμενες τρεις παρτίδες του έχασε ισάριθμες ευκαιρίες νίκης. Στην τέταρτη
παρτίδα που έχασε από τον Σπάγκεμπεργκ, είχε απορρίψει πρόταση ισοπαλίας και
είχε πολύ μεγάλη υπεροχή.

Οι αγώνες γίνονται στο Θέατρο Σαν Μαρτίν του Μπουένος Άιρες και τους
διοργανώνει ο 87χρονος, πλέον, Μιγκέλ Νάιντορφ. Ο θαλερός γέρων παρακολουθεί
ανελλιπώς όλες τις παρτίδες και όταν σηκώνεται κάποιος παίκτης πηγαίνει και
κάθεται στη θέση του για να σκεφτεί καλύτερα τη θέση! Σε δείπνο που παρέθεσε
προς τιμήν των παικτών διηγήθηκε αρκετές ιστορίες. Θυμήθηκε μεταξύ άλλων και
μία παρτίδα του με τον Μπόμπι Φίσερ. 
Ο Νάιντορφ είχε θυσιάσει δύο διαφορές και η παρτίδα οδηγείτο σε αναπόφευκτη
ισοπαλία με διαρκές σαχ, οπότε ο Φίσερ γκρέμισε τα πιόνια από τη σκακιέρα
λέγοντας ότι η παρτίδα είναι ισόπαλη. Πολλοί τον προέτρεψαν να μηδενίσει τον
μεγάλο του αντίπαλο, αλλά εκείνος φέρθηκε ευγενικά και αποδέχθηκε την ισοπαλία.

Τα χρηματικά έπαθλα του τουρνουά είναι αρκετά υψηλά. Ο 1ος θα εισπράξει 3.000
δολάρια, ο 2ος 2.000, ο 3ος 1.500, ο 4ος 1.000, ο 5ος 800 ενώ οι υπόλοιποι
πέντε θα πάρουν 150 δολάρια για κάθε τους νίκη και 50 για κάθε ισοπαλία.

Κοτρωνιάς - Καμπόρα

1. ε4 ε5 2. Ιζ3 Ιγ6 3. Αβ5 Ιζ6 4. 0-0 δ6 5. δ4 Αδ7 6. Πε1 Αε7 7. γ4 ε: δ4 8.
Α:γ6 β:γ6 9. Β:δ4 γ5 10. Βδ3 0-0 11. θ3 Αγ6 12. Ιγ3 Ιδ7 13. Αζ4 ζ6 14. Ιδ2 Ιε5
15. Βη3 Ββ8 16. β3 Ββ7 17. Ιδ5 Πζ7 18. Ιζ1 α5 19. Ιζε3 Αζ8 20. Ιζ5 Ρθ8 21. θ4
α4 22. θ5 α:β3 23. α:β3 Π:α1 24. Π:α1 Αδ7 25. Αδ2 Ιγ6 26. Αγ3 Α:ζ5 27. ε:ζ5
Ιε7 28. Ι:ε7 Π:ε7 29. θ6 δ5 30. θ:η7+ Α:η7 31. γ:δ5 Β:δ5 32. Βθ4 Ρη8 33. Βη4
Ρζ8 34. Πδ1 Βγ6 35. Βγ4 Ρε8 36. Πδ5 Αζ8 37. Π:γ5 Β:γ5 38. Β:γ5 Πε1+ 39. Α:ε1
Α:γ5 40. Αγ3 Αε7 41. η4 Ρδ7 42. Ρη2 Ρδ6 43. Ρθ3 Ρδ5 44. ζ3 γ5 45. Ρθ4 γ4 46.
β:γ4 Ρ:γ4 47. Αδ2 Αζ8 48. Ρθ5 Ρδ4 49. Αθ6 Αε7 50. Αγ1 Αζ8 51. Αβ2+ Ρε3 52.
Α:ζ6 Ρ:ζ3 53. Αδ8 1-0

ΝΕΟ ΗΡΑΚΛΕΙΟ

Ξεκινάει σήμερα το τουρνουά γνωριμίας που διοργανώνει ο νεοϊδρυθείς σύλλογος
του Ηρακλείου Αττικής «Σκακιστική Επικοινωνία». Ο σύλλογος δημιουργήθηκε από
τον Δήμο Ηρακλείου και τον ραδιοσταθμό Επικοινωνία 94,1 FM. Το τουρνουά είναι
ανοιχτό και δίνει χρηματικά έπαθλα 160.000 δρχ. (80.000 ο 1ος, 50.000 ο 2ος,
30.000 ο 3ος). Θα διεξάγεται κάθε Δευτέρα, Τετάρτη, Παρασκευή στο κτίριο του
Ελληνικού Ερυθρού Σταυρού, Πευκών 8, δίπλα στον σταθμό ΗΣΑΠ του Ν. Ηρακλείου
με ώρα έναρξης 17.30. Δηλώσεις συμμετοχής στον κ. Γιάννη Μακρή (τηλ. 2799.706).

ΜΑΔΡΙΤΗ

Μία μόνο ισοπαλία, κι αυτή πολύ μαχητική, είχαμε στον τρίτο γύρο του τουρνουά
της Μαδρίτης. Ο Σίροβ γνώρισε την πρώτη του ήττα παίζοντας με τον Τοπάλοβ.
Παίχτηκε ισπανική αλλαγής, ο Τοπάλοβ με τα μαύρα πήρε κάποια στιγμή την
πρωτοβουλία, ο Σίροβ προσπάθησε να ισοφαρίσει με θυσία διαφοράς, ωστόσο
ηττήθηκε ύστερα από 80 κινήσεις. Ο Τοπάλοβ τέθηκε πλέον επικεφαλής. Αναλυτικά
τα αποτελέσματα του 3ου γύρου έχουν ως εξής: Σάλοβ - Μπελιάβσκι 1-0 (51
κινήσεις), Σίροβ - Τοπάλοβ 0-1 (82), Ακοπιάν - Πίκετ 1-0 (37, ο Πίκετ
«κρέμασε» πύργο σε πίεση χρόνου), Πόλγκαρ - Σαν Σεγκούντο 1-0 (38), Σορτ -
Ιλέσκας 0,5-0,5 (64).

Βαθμολογία: 1) Τοπάλοβ 2,5, 2-5) Σάλοβ, Σίροβ, Ακοπιάν, Πόλγκαρ 2, 6-8)
Ιλέσκας, Μπελιάβσκι, Σορτ 1,5, 9-10) Πίκετ, Σαν Σεγκούντο 0 βαθμοί.

Πόλγκαρ (2.645) - Σαν Σεγκούντο (2.505)

1. ε4 γ5 2. Ιζ3 δ6 3. δ4 γ:δ4 4. Ι:δ4 Ιζ6 5. Ιγ3 Ιγ6 6. Αη5 ε6 7. Βδ2 α6 8.
0-0-0 θ6 9. Αε3 Αε7 10. ζ4 Ι:δ4 11. Α:δ4 β5 12. Βε3 Βγ7 13. ε5 δ:ε5 14. ζ: ε5
Ιδ7 15. Ιε4 Αβ7 16. Ιδ6+ Β:δ6 17. ε:δ6 Αη5 18 Β:η5 θ:η5 19. Α:η7 Πθ4 20. Αδ4
ζ5 21. Αζ2 Πθ7 22. θ4 Ιζ6 23. Αδ3 η4 24. Πθε1 Ρδ7 25. η3 Αδ5 26. β3 Ρ: δ6 27.
γ4 β:γ4 28. β:γ4 Πγ7 29. Ρβ2 Πβ8+ 30. Ρα1 Αζ3 31. Α:ζ5+ Α:δ1 32. Π: ε6+ Ρδ7
33. Πβ6+ Ρε7 34. Π:β8 Π:γ4 35. Αε3 Ιδ5 36. Αη5+ Ρδ6 37. θ5 Αγ2 38. Πγ8 1-0


<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15845O991</ED>
<ID>
ID:169353

</ID><URL>http://ta-nea.dolnet.gr/neaweb/neafile.print_unique?e=A&f=15845&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΙΑΝ ΧΟΛΜ ΚΑΙ ΤΟ ΒΑΣΙΛΙΚΟ ΕΘΝΙΚΟ ΘΕΑΤΡΟ ΤΗΝ ΤΕΤΑΡΤΗ ΣΤΗ ΘΕΣΣΑΛΟΝΙΚΗ
</H5><H5></H5><H5>Από τον Σαίξπηρ στο Χόλιγουντ
</H5><H2>Ένας μεγαλειώδης Ληρ
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

«Ο Ίαν Χολμ στέφει την επιστροφή του στο θέατρο μ' έναν μεγαλειώδη "Βασιλιά
Ληρ"», έγραφαν οι «Financial Times». «Η κορυφαία στιγμή ενός μεγάλου
ηθοποιού», συμπλήρωνε ο Μπένεντικτ Νάιτινγκεϊλ στους «Times». Και ο κριτικός
του «Independent» δήλωνε: «Πραγματικά ζηλεύω αυτούς που πρώτη φορά είδαν αυτόν
τον Βασιλιά Ληρ». Όλα αυτά μετά την πρεμιέρα (στις 27 Μαρτίου) του σαιξπηρικού
έργου από το Βασιλικό Εθνικό Θέατρο, στο Λονδίνο, με πρωταγωνιστή τον Ίαν Χολμ.

Τρεις μήνες μετά, οι τυχεροί που «ζήλευε» ο συντάκτης του «Independent» θα
είναι οι Θεσσαλονικείς και οι επισκέπτες της φετινής Πολιτιστικής Πρωτεύουσας
της Ευρώπης, που χάρη στον τίτλο της αυτό έχει την ευκαιρία να φιλοξενήσει τη
σημαντικότερη ίσως παράσταση έργου του Σαίξπηρ των τελευταίων ετών, την
κορυφαία ίσως ερμηνεία ενός «Βασιλιά Ληρ».

Το Βασιλικό Εθνικό Θέατρο της Βρετανίας με τον «Βασιλιά Ληρ» του Σαίξπηρ, που
σκηνοθέτησε ο Ρίτσαρντ Άιρε, διευθυντής του θεάτρου - «μύθου» τα τελευταία
εννέα χρόνια, θα βρίσκεται στη Θεσσαλονίκη από μεθαύριο και το Σάββατο 31 Μαΐου.

Τρίτο, το ελληνικό κοινό, μετά τους Βρετανούς και τους Τούρκους (η παράσταση
φιλοξενήθηκε την περασμένη εβδομάδα στον ναό της Αγίας Ειρήνης, στην
Κωνσταντινούπολη), θα δει επί σκηνής (της Αποθήκης 1 του Οργανισμού Λιμένα
Θεσσαλονίκης) τον Ληρ, για τον οποίον οι «Sunday Times» έγραψαν:

«Ο Ίαν Χολμ με τη γρανιτένια αυτή ερμηνεία κατάφερε να κρατήσει για τον εαυτό
του μια θέση στο καλλιτεχνικό πάνθεον. Η φιλοδοξία όλων των νεαρών ηθοποιών
είναι κάποια μέρα να παίξουν Άμλετ. Όταν πια περάσουν αυτό το ορόσημο στην
καριέρα τους, ο επόμενος στόχος τους είναι να παίξουν Βασιλιά Ληρ, ένα
πραγματικό Έβερεστ για όλους τους κλασικούς ηθοποιούς. Ο Ίαν Χολμ κατάφερε να
πατήσει την κορυφή του».

Τη σκηνοθεσία της παράστασης του Βασιλικού Εθνικού Θεάτρου έχει αναλάβει ο
βραβευμένος διευθυντής του, Ρίτσαρντ Άιρε, που το 1992 τιμήθηκε με το παράσημο
CBE και μόλις φέτος χρίσθηκε Σερ και του απονεμήθηκε το Βραβείο Ολίβιε για το
σύνολο της καριέρας του.

Σημαντικοί είναι και οι ηθοποιοί που ερμηνεύουν τους υπόλοιπους ρόλους της
ιστορικής πλέον παράστασης του Βρετανικού Εθνικού Θεάτρου. Ο Ντέιβιντ Μπερκ
ερμηνεύει τον κόμη του Κεντ, η Αν Μαρί Νταφ την Κορντέλια, ο Άντριαν Ίρβιν τον
βασιλιά της Γαλλίας, ο Γουίλιαμ Όσμπορν τον Όσβαλντ, η Αμάντα Ρέντμαν τη
Ρεγγάνη, ο Τίμοθι Γουέστ τον κόμη του Γκλάστερ, ο Μάικλ Σίμκινς τον κόμη της
Κορνουάλης. Η μετάκληση του Βασιλικού Εθνικού Θεάτρου στη Θεσσαλονίκη -
Πολιτιστική Πρωτεύουσα της Ευρώπης για το 1997, αποτελεί την επίσημη βρετανική
συμμετοχή στη διοργάνωση.

Οι τέσσερις παραστάσεις της ιστορικής παραγωγής μαζί με την τεχνική υποστήριξη
της παράστασης στοίχισαν περί τα 28 εκατομμύρια δραχμές ­ ποσό που καλύπτεται
σχεδόν εξ ολοκλήρου από το Βρετανικό Συμβούλιο που μετέχει στις εκδηλώσεις της
Πολιτιστικής με 60.000 λίρες Αγγλίας (περί τα 26 εκατομμύρια δραχμές).

* Ήδη, στη Θεσσαλονίκη βρίσκεται πολυμελής ομάδα τεχνικών του Βασιλικού
Εθνικού Θεάτρου της Βρετανίας, προκειμένου να προετοιμάσει τον χώρο που θα
φιλοξενήσει την τετράωρης σχεδόν διάρκειας παράσταση.

Η Αποθήκη 1 του Λιμανιού της Θεσσαλονίκης θα στεγάσει τη σημαντικότερη
θεατρική δουλειά της φετινής χρονιάς στην Ευρώπη.

Η σκηνή στήνεται στο κέντρο του θεάτρου. Οι κερκίδες βρίσκονται αριστερά και
δεξιά ­ απέναντι η μια από την άλλη ­ σε πιστή «απομίμηση» της μορφής του
βρετανικού κοινοβουλίου.

Το θέατρο ­ με τη μορφή που στήνεται από τους Βρετανούς τεχνικούς ­ μπορεί να
φιλοξενήσει περί τους 500 θεατές. Τα δε εισιτήρια, που προπωλούνται ήδη, θα
κοστίζουν 5.000 δρχ. και 3.000 δρχ. (τα φοιτητικά).

Ο «Βασιλιάς Ληρ» του Βασιλικού Εθνικού Θεάτρου θα περιοδεύσει και σε άλλες
ευρωπαϊκές πόλεις, ενώ η παράσταση «έκλεισε» ήδη για τις αρχές του επόμενου
χρόνου ως επίσημη συμμετοχή της Βρετανίας και για τις εκδηλώσεις της
Στοκχόλμης - Πολιτιστικής Πρωτεύουσας της Ευρώπης για το 1998.

Ο Ίαν Χολμ πρωτοεμφανίστηκε το 1954 στο Shakespeare Memorial Theater στον
«Οθέλλο», ύστερα από τις σπουδές του στη Βασιλική Ακαδημία Δραματικής Τέχνης.

Ακολούθησαν εμφανίσεις σε θέατρα του Εδιμβούργου και του Δουβλίνου. Συνέχισε
στο Λονδίνο και στην περίφημη «Royal Shakespeare Company» ερμηνεύοντας ρόλους
στα έργα: «Ρωμαίος και Ιουλιέτα», «Δωδεκάτη νύχτα», «Πολύ κακό για το τίποτα»,
«Όνειρο καλοκαιρινής νύχτας», «Βασιλιάς Ληρ», «Ο έμπορος της Βενετίας», «Η
στρίγγλα που έγινε αρνάκι», «Οντίν», «Οι δαίμονες» κ.ά.

Στην τηλεόραση εμφανίστηκε στις μίνι σειρές «Ιησούς από τη Ναζαρέτ», «SOS
Τιτανικός», «Η βαθιά γαλάζια θάλασσα», «Ουδέν νεώτερο από το Δυτικό Μέτωπο»
και σε παράσταση του «Μισανθρώπου».

Στον κινηματογράφο εμφανίστηκε στις ταινίες «Όνειρο καλοκαιρινής νύχτας», «Ο
άνθρωπος με το σιδηρούν προσωπείο», «Προχώρα ή πεθαίνεις», «Ο κλέφτης της
Βαγδάτης», «Οι δρόμοι της φωτιάς», «Η επιστροφή του στρατιώτη», «Η ώρα του
γουρουνιού», «Φρανκενστάιν», «Η τρέλα του Γεωργίου του Γ'» (δίπλα στον Νάιτζελ
Χόθορν), «Η νύχτα πέφτει στο Μανχάταν», «Μια ασυνήθιστη ζωή». Έχει στο
ενεργητικό του βραβείο δεύτερου ρόλου στο Φεστιβάλ Καννών για τη συμμετοχή του
στους βραβευμένους «Δρόμους της φωτιάς», ενώ του έχει απονεμηθεί από την
πατρίδα του το παράσημο CBE (το 1989).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15845P011</ED>
<ID>
ID:169354

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P01&aa=1</URL></REF>


Article

<CATEGORY>vin09</CATEGORY>

 <H5>ΤΡΕΙΣ ΕΚΘΕΣΕΙΣ ΦΩΤΟΓΡΑΦΙΑΣ ΕΓΚΑΙΝΙΑΖΟΝΤΑΙ ΣΤΗ ΘΕΣΣΑΛΟΝΙΚΗ
</H5><H5></H5><H5>Τιμή στον Αλέξη Σολομό
</H5><H2>Βραδιά χορωδίας
</H2>
Συμφωνική Ορχήστρα και η Χορωδία Πειραιώς 1960 οργανώνουν μουσική βραδιά, με
αποσπάσματα από κλασικές όπερες και σύγχρονα μιούζικαλ. Σολίστ της βραδιάς θα
είναι η σοπράνο Ευδοκία Χατζηιωάννου, η μεσόφωνος Μαρία Τζιοβαρίδου και ο
τενόρος Νίκος Στεφάνου. Στις 8.30 μ.μ. στο Δημοτικό Θέατρο του Πειραιά.
Είσοδος με προσκλήσεις. Πληροφορίες στο τηλ. 4111.232.

ΘΕΑΤΡΟ

Συνεχίζονται οι παραστάσεις του έργου «Preparadise Sorry Now» του Ράινερ
Βέρνερ Φασμπίντερ, από τον θεατρικό οργανισμό «Νέος Λόγος». Ο Φώτης Μακρής
σκηνοθετεί το σκληρό και βίαιο αυτό έργο με θέμα τη φασιστική συμπεριφορά στη
σημερινή κοινωνία. Παίζουν οι Κωνσταντίνος Δαμάκης, Στέλλα Κρούσκα, Βαγγέλης
Μουρίκης, Πιέτρο Νάκος και Ελευθερία Σαπουντζή. Στον «Τεχνοχώρο υπό Σκιάν»
(Μαυρομιχάλη 161 και Ξιφίου).

*** Οι σπουδαστές του Εργαστηρίου της Πειραματικής Σκηνής του Εθνικού Θεάτρου
κάτω από την επίβλεψη του σκηνοθέτη Σωτήρη Χατζάκη παρουσιάζουν ένα μέρος της
παραλογής «Ο καβαλάρης του ουρανού», που βασίζεται στο δημοτικό τραγούδι του
«Νεκρού Αδελφού». Στις 8.30 μ.μ. στη Νέα Σκηνή (Αγ. Κωνσταντίνου 24-26, τηλ. 5220.585-7).

*** Το θεατρικό εργαστήρι του Δημοτικού Περιφερειακού Θεάτρου Ρόδου, με αφορμή
τη συμπλήρωση 60 χρόνων από τον θάνατο του Ισπανού ποιητή Φεδερίκο Γκαρθία
Λόρκα, παρουσιάζει μια σπουδή στον Λόρκα, με κείμενα από τον «Ματωμένο Γάμο»,
με τίτλο «Λατρευτικός στον έρωτα». Η σκηνοθεσία είναι του Κώστα Κατσουλάκη, η
κινησιολογία της Φωτεινής Τερανόβα, τα σκηνικά και τα κοστούμια του σκηνοθέτη
και της Ανδρομάχης Μπατζούκη. Στις 9.15 μ.μ., στην Κεντρική Σκηνή του Εθνικού Θεάτρου

ΜΟΥΣΙΚΗ

Η Κορίνα Σαμουρκασίδου δίνει ρεσιτάλ πιάνου με έργα τών Μ. Γρηγορίου, Γ.
Μπραμς, Γ. Κουρουπού και Μουσόργκσκι στο αμφιθέατρο του Γαλλικού Ινστιτούτου
Αθηνών (Σίνα 31). Στις 9 μ.μ.

*** Παραδοσιακά τραγούδια από μαθητές και δασκάλους ­ συνεργάτες του Αριστείδη
Μόσχου ­ ακούγονται το μεσημέρι στο Λαϊκό Σχολείο Παραδοσιακής Μουσικής
(Πατησίων και Βασ. Ηρακλείου 4, τηλ. 8232.559), όπου ο δάσκαλος και ιδρυτής
του Λαϊκού Σχολείου θα μιλήσει και για το όνειρο του Μουσείου Λαϊκής
Παραδοσιακής Μουσικής.

*** Μουσική δωματίου οργανώνουν οι Απόφοιτοι της Σχολής Μωραϊτη, με τη
συμμετοχή του πιανίστα Σπύρου Κουτσουβέλη και της βιολονίστα Ελίζαμπεθ Σέφερ,
που θα ερμηνεύσουν έργα Μπαχ, Σούμαν και Μπραμς. Στο «Άσσος Καφέ-Παράσταση»
(Βαλτετσίου 15 και Ιπποκράτους, τηλ. 3644.367). Στις 9 μ.μ.

*** Τα γκρουπ που κέρδισαν την προσοχή και τις καρδιές των νέων, παρουσιάζει
το «Metropolis» (Πανεπιστημίου 64), σε συνεργασία με την FM Records. Σήμερα,
οι Stereo Nova θα βρίσκονται από τις 6 το απόγευμα μέχρι τις 8 το βράδυ.

ΒΙΒΛΙΟ

Ο συγγραφέας και θεατρολόγος Κωνσταντίνος Μπούρας παρουσιάζει την έκτη
ποιητική συλλογή του «Έρως Τριμαργικός» στο μουσικό σπίτι «Δίαυλος» (Δράκου 9,
Κουκάκι, τηλ. 9213.330, 9239.588). Ποιήματά του διαβάζουν οι Κατερίνα
Βασιλάκου, Ρούλα Πατεράκη, Τζούλια Αργυροπούλου, Φωτεινή Μελετέα, ενώ η
θεατρική ομάδα «Δρυς» της Α. Λάζου παρουσιάζει τους μονολόγους του Τειρεσία,
του Οιδίποδα και της Ιοκάστης από το θεατρικό έργο του Κωνσταντίνου Μπούρα
«Τειρεσίας: Η γεροντική ηλικία του Οιδίποδα». Συμμετέχει ο μουσικός Γεράσιμος
Σκούρης. Απόψε στις 9.

*** Για τη νέα σειρά των Εκδόσεων Πατάκη «Ιστορία της Τέχνης» και των δύο
πρώτων βιβλίων της θα μιλήσουν η διευθύντρια της Γενναδείου Βιβλιοθήκης Χάρις
Καλλιγά, ο ιστορικός Τέχνης Νίκος Χατζηνικολάου, η καθηγήτρια Βυζαντινής
Αρχαιολογίας Όλγα Γκράτζιου. Στις 7.30 μ.μ. στον χώρο της Γενναδείου
Βιβλιοθήκης (Σουηδίας 61).

*** Συνέδριο για το παιδικό βιβλίο οργανώνει το ελληνικό τμήμα της διεθνούς
οργάνωσης βιβλίων για τη νεότητα με τίτλο «Ο κύκλος του ελληνικού παιδικού
βιβλίου». Ομιλητές της πρώτης ημέρας είναι οι Β. Αγγελοπούλου, Γ. Παπακώστας,
Μ. Μιρασγέζη, Σ. Χατζηδημητρίου. Στο Ίδρυμα Γουλανδρή-Χορν (Μ. Αυρηλίου 5, Πλ.
Αέρηδων, Πλάκα, τηλ. 3219.196). Στις 6.30 μ.μ.

ΕΚΘΕΣΕΙΣ

Τρεις εκθέσεις φωτογραφίας εγκαινιάζονται απόψε στις 9 στο Περίπτερο 1 της
Helexpo στη Θεσσαλονίκη. Η ενότητα «Σύγχρονη Ελληνική Φωτογραφία» περιλαμβάνει
έργα τών Δημήτρη Αντωνίτση, Κωνσταντίνας Κουμπούλη, Άννας Κατσίμπρη και Μάρθας
Λυμπέρη. Οι Αμερικανοί φωτογράφοι που εκθέτουν έργα τους είναι οι Κεν
Γιακόβιακ, Αλίντα Φις και Κόνι Ιμπονεν, ενώ η τρίτη ενότητα παρουσιάζει τα
ασπρόμαυρα έργα του Νεοϋορκέζου Γουόλτερ Ρόζενμπλουμ.

*** Τα ευρήματα των ανασκαφών τριών δεκαετιών, που διενήργησε το ζεύγος των
αρχαιολόγων Σακελλαράκη στην Κρήτη, παρουσιάζονται στην έκθεση «Αρχάνες. Μια
νέα ματιά στη Μινωική Κρήτη», που ανοίγει στο Μουσείο Κυκλαδικής Τέχνης του
Ιδρύματος Ν.Π. Γουλανδρή. Η έκθεση, με τα 248 αντικείμενα, εγκαινιάζεται απόψε
στις 8.

*** Οι γυναικείες μορφές της Ντόρας Αντωνιάδου ζητούν να απελευθερωθούν από
τους φόβους τους και να απογειωθούν στην έκθεση που παρουσιάζει η αίθουσα
Τέχνης «Έκφραση» (Μεταξά και Φοίβης 11, Γλυφάδα, τηλ. 8940.391), με τη χορηγία
των προϊόντων Clorets και της Αγροτικής Ασφαλιστικής. Εγκαίνια στις 7.30 μ.μ.

*** Σχέδια, λάδια και γλυπτά, εμπνευσμένα από τον ελληνικό χώρο και το δυνατό
φως παρουσιάζει η Δώρα Πανά στο Πνευματικό Κέντρο του Δήμου Παλαιού Φαλήρου.
Εγκαίνια στις 7.30 μ.μ. Διάρκεια μέχρι τις 5 Ιουνίου.

*** Οι πεταλούδες είναι οι πρωταγωνίστριες στο ζωγραφικό έργο του Γιώργου
Τσεριώνη. Και τις παρουσιάζει στο «Αγκάθι» (Μηθύμνης 12 και Επτανήσου, Πλ.
Αμερικής, τηλ. 8640.250).

*** Νεκρές φύσεις με λουλούδια, φρούτα, ψάρια και μαγειρικά σκεύη αποτελούν τη
δουλειά του Μανώλη Πολυμέρη, που παρουσιάζει η γκαλερί «Ζυγός» (Βασ. Σοφίας
65). Εγκαίνια στις 8 μ.μ., μέχρι τις 17 Ιουνίου.

*** Η γκαλερί «Magna» (Γέλωνος 1, Κολωνάκι, τηλ. 6453.290) παρουσιάζει ομαδική
έκθεση με έργα οκτώ καλλιτεχνών από τη Θεσσαλονίκη. Πρόκειται για τους Γιώργο
Απότσο, Πέννυ Δίκκα-Κορνέτη, Κώστα Κουτρουμπή, Καίτη Σταυρούδη, Γιάννη
Τζοβανάκι, Μάρτα Τζοβαρίδου, Θάνο Τζοβαρίδη και Στέργιο Τσιούμα. Εγκαίνια στις
7 μ.μ., μέχρι τις 15 Ιουνίου

ΕΚΔΗΛΩΣΗ

Τρεις καλλιτέχνιδες, η Δανάη Στράτου, η Αλεξάνδρα Στράτου και η Στέλλα
Κωνσταντινίδη, δημιούργησαν το Desert Breath, μια εγκατάσταση που καλύπτει
περιοχή εκατό χιλιάδων τετραγωνικών μέτρων στην έρημο, κοντά στην Ερυθρά
Θάλασσα, στην Αίγυπτο. Η κατασκευή αυτή πραγματοποιήθηκε με τη μετακίνηση
6.500 κυβικών μέτρων άμμου και στη συνέχεια με τη δημιουργία θετικών κι
αρνητικών κωνικών όγκων σε δύο ομοιόμορφες λογαριθμικές σπείρες. Και
παρουσιάζουν το έργο τους, με προβολή βίντεο και σλάιτς, στο αμφιθέατρο του
Αθηναϊκού Καλλιτεχνικού Τεχνολογικού Ομίλου (Κραναού 3, τηλ. 3238.111). Στις
8.30 μ.μ.

Τον ύψιστο ακαδημαϊκό τίτλο του επίτιμου διδάκτορα λαμβάνει ο σκηνοθέτης
και συγγραφέας Αλέξης Σολομός, από το Τμήμα Θεατρικών Σπουδών του
Πανεπιστημίου Αθηνών. Η τελετή αναγόρευσης γίνεται στις 7 μ.μ. στη Μεγάλη
Αίθουσα Τελετών του Πανεπιστημίου Αθηνών. Και το έργο του τιμωμένου
παρουσιάζουν οι καθηγητές Σπύρος Ευαγγελάτος και Βάλτερ Πούχνερ, ενώ ο Αλέξης
Σολομός θα μιλήσει με θέμα «1957-1997: Σαράντα χρόνια Αριστοφάνης».

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15845P021</ED>
<ID>
ID:169355

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P02&aa=1</URL></REF>


Article

<CATEGORY>vin09</CATEGORY>

 <H2>Τι θέλει η Κατρίν;
</H2>
<AUTHOR>Μ.Χ.</AUTHOR>

<H3></H3>Έχουμε εμείς οι Έλληνες 10.000 γαλλόφωνους κατοίκους στη χώρα μας, αλλά
δεχόμαστε ενάμισι εκατομμύριο γαλλόφωνους επισκέπτες κάθε χρόνο. Και όλοι
αυτοί θα ήταν καλό να γνωρίσουν όχι τη φολκλορίστικη Ελλάδα, που μας κολλούν
οι ξένοι στο πετσί μας για να μας ξεφορτωθούν, αλλά τη διαφορετική, την άλλη
Ελλάδα, με τη ζωντανή πολιτιστική ζωή της που βρίσκεται σ' έναν διάλογο με την
Ευρώπη και ιδιαίτερα με τη Γαλλία. Από αυτήν την ιδέα γεννήθηκε το πρώτο
γαλλόφωνο πολιτιστικό περιοδικό στη χώρα μας. Το «Athemes», που παίζει με τη
συνήχηση στον τίτλο του «Αθηνών» και «Θεμάτων». Ποιων θεμάτων; Μιας
συνέντευξης της Ζακλίν Ντε Ρομιγί ή (στο επόμενο τεύχος) του γλύπτη Τάκι. Μιας
περιήγησης σε νησιά, εκθέσεις, άντρα γαστριμαργίας με «ψυχή». Ενός δοκιμίου
για το ελληνικό πνεύμα, αρχαίο ή σύγχρονο και πολλών άλλων ακόμα. Το
χαρακτηριστικό του; Όσοι δουλεύουν σ' αυτό, δουλεύουν αφιλοκερδώς. Και πρώτη -
πρώτη η Κατρίν Βελισσάρη, η δραστήρια διευθύντρια του Κέντρου Λογοτεχνικής
Μετάφρασης του Γαλλικού Ινστιτούτου, το οποίο ωστόσο ουδόλως είναι
αναμεμειγμένο. Τι θέλει η Κατρίν; Το «Athemes» να διανέμεται και από τις
αεροπορικές εταιρείες, προκειμένου να εκπληρώσει καλύτερα τον σκοπό του. Γιατί
η ομάδα τού «Athemes» (Εμανουέλ Αντελί, Καρίν Κορέση κ.ά.) ενδιαφέρεται πρώτα
να πετύχει το εγχείρημά της και... μετά να πληρωθεί. Τι σπάνιο! Και τι βολικό
για μας!

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15845P022</ED>
<ID>
ID:169356

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P02&aa=2</URL></REF>


Article

<CATEGORY>vin09</CATEGORY>

 <H2>Αυτός ο ξένος...
</H2>
<H3></H3>Είναι γεγονός. Έως τώρα όσοι ξένοι σκηνοθέτες έφθαναν στην Ελλάδα για να
δείξουν δουλειά τους ή για να δουλέψουν επί τόπου, κατά κανόνα, δεν έγιναν
ιδιαίτερα θερμά δεκτοί. Αν, μάλιστα, καταπιάστηκαν με αρχαία τραγωδία, μαύρο
φίδι και κολοβό που τους έφαγε... Αυτό, βέβαια, είναι ολόκληρο θέμα και ο
χρόνος θα δείξει αν και πότε τα «σύνορα» του θεάτρου θα πέσουν και στη μικρή
μας Ελλαδίτσα. Αλλά πόρρω απέχει από την εκ των προτέρων και προ του
«τελευταίου εκβάντος» ­ ήτοι της παράστασης ­ κατασυκοφάντηση. Νισάφι πια...

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15845P023</ED>
<ID>
ID:169357

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P02&aa=3</URL></REF>


Article

<CATEGORY>vin09</CATEGORY>

 <H2>... δεν είναι ο «άλλος»
</H2>
<AUTHOR>Γ.Δ.Σ.</AUTHOR>

<H3></H3>Επειδή, λοιπόν, ήδη κάτι διάβασα και ήδη κάτι άκουσα περί Ματίας Λάνγκχοφ, τον
οποίο κάλεσε το ΚΘΒΕ για να ανεβάσει «Βάκχες», χωρίς να «εκπροσωπώ» ΚΑΝΕΝΑΝ,
θέλω απλώς να θυμίσω: Πρώτον, ότι ο Ματίας Λάνγκχοφ που έρχεται, είναι ο ίδιος
Ματίας Λάνγκχοφ, ο κορυφαίος Γερμανός σκηνοθέτης στον οποίο το γαλλικό
«Εγκυκλοπαιδικό Λεξικό του Θεάτρου» του Μισέλ Κορβέν (εκδόσεις «Μπορντάς»)
αφιερώνει σαράντα τρεις (43) ολόκληρες αράδες και όχι «ο αδελφός του». Ο
οποίος αδελφός του, ο Τόμας είναι επίσης σκηνοθέτης, αλλά όχι της ίδιας
εμβέλειας. Και, δεύτερον, ότι ο Ματίας Λάνγκχοφ δεν είναι «άσχετος με την
τραγωδία» αλλά απ' ό,τι έμαθα έχει ανεβάσει ­και όχι σε διασκευή­ τουλάχιστον
οκτώ αρχαίες ελληνικές τραγωδίες, εκ των οποίων σίγουρο έχω τον «Προμηθέα
δεσμώτη», που αναφέρεται και στο λήμμα του «Μπορντάς». Ας περιμένουμε λοιπόν.
Με τα όπλα και τα φτυάρια στα χέρια, αλλά όχι και με το ψέμα έτοιμο στα χείλια.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15845P024</ED>
<ID>
ID:169358

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P02&aa=4</URL></REF>


Article

<CATEGORY>vin09</CATEGORY>

 <H2>Αρμονιστές και αρμόνια
</H2>
<AUTHOR>Χ.</AUTHOR>

<H3></H3>Τα «εξειδικευμένα» σωματεία και οι σύλλογοι είναι μια μόδα που είχε ξεκινήσει
πριν από χρόνια στο εξωτερικό και σιγά - σιγά πέρασε και τα ελληνικά σύνορα.
Το ίδιο και τα λεγόμενα «φαν κλαμπ», τα «σωματεία» των οπαδών ­ διεθνούς, η
λιγότερο... διεθνούς φήμης καλλιτεχνών ­ που εσχάτως έχουν αρχίσει να
ξεφυτρώνουν και στην ελληνική επικράτεια σαν μανιτάρια. Έτσι, έχουμε αποκτήσει
τους Έλληνες φίλους του Χοσέ Καρέρας ή το «φαν κλαμπ» της τραγουδίστριας
Μαντώς. Τα νέα όμως από τον χώρο των σωματείων - «φαν κλαμπ» λένε πως ήδη
ιδρύθηκε «Ελληνικός Σύλλογος Αρμονιστών και Φίλων του Αρμονίου», με σκοπό «την
ευρύτερη προβολή και διάδοση της τέχνης του αρμονίου» και με απόφαση, μάλιστα,
του Πρωτοδικείου Πειραιά. Και η εξειδίκευση συνεχίζεται...

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15845P025</ED>
<ID>
ID:169359

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P02&aa=5</URL></REF>


Article

<CATEGORY>vin09</CATEGORY>

 <H5>ΔΙΠΛΟ ΛΕΥΚΩΜΑ ΜΕ ΠΙΝΑΚΕΣ ΚΑΙ CD ΑΠΟ ΤΟΥΣ ΔΗΜΗΤΡΗ ΚΑΙ ΑΡΙΣΤΕΙΔΗ ΜΥΤΑΡΑ
</H5><H2>Πατήρ, υιός και... κοχύλια
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>Πώς γίνεται τέχνη η ταπεινή πεταλίδα που περιφρονούμε στις ακρογιαλιές μας;
Πόσα χρώματα συναντάμε στα πιο όμορφα ελληνικά κοχύλια και ποιες ιστορίες
διηγούνται; Πώς ακούγεται το περπάτημα του κάβουρα και τι μουσική βγάζει ο βυθός;
</H3>
Οι... Μυταράδες είναι εδώ με τις απαντήσεις τους, σ' ένα ξεχωριστό διπλό
λεύκωμα, όπου θα παρουσιάζονται 40 ελληνικά κοχύλια, με τη συνοδεία ενός CD με
τον ήχο του βυθού. Μανιώδης συλλέκτης κοχυλιών απ' όλον τον κόσμο, ο γνωστός
ζωγράφος και καθηγητής στη Σχολή Καλών Τεχνών Δημήτρης Μυταράς, ζωγράφισε για
πρώτη φορά σαράντα πίνακες 60Χ60 με θέμα ένα - ένα, σαράντα από τα πιο
χαρακτηριστικά κοχύλια των ελληνικών θαλασσών. Από την πλευρά του, ο γιος του,
ο 24χρονος Αριστείδης, σπουδαγμένος κιθαρίστας και ταλαντούχος συνθέτης,
δούλεψε ένα μουσικό έργο, όπου κυριαρχεί η ηλεκτρική κιθάρα και το
συνθεσάιζερ, με τίτλο τα «Μονοπάτια του βυθού». Ένα μέρος αυτής της σύνθεσης
έντυσε τα ντοκιμαντέρ (που προβλήθηκαν στην TV) του Κάρολου Βράτιτς, συμβούλου
στο Μουσείο Φυσικής Ιστορίας, συλλέκτη κοχυλιών επίσης και υποβρύχιου
κινηματογραφιστή. Αυτός είναι ο τρίτος της παρέας, που έγραψε από ένα γλαφυρό
κείμενο για κάθε κοχύλι όπου παρουσιάζει τα χαρακτηριστικά του και τη θαλάσσια
συμπεριφορά του, σαν σε παραμύθι.

Η καινούργια λοιπόν ­ θαλασσινή ­ δουλειά του Δημήτρη Μυταρά θα
πρωτοπαρουσιαστεί μέσα από φωτογραφίες των 40 έργων του στο λεύκωμα «Σαράντα
ελληνικά κοχύλια», που θα κυκλοφορήσει στα μέσα Ιουνίου από τον ΚΑΣΤΑΝΙΩΤΗ
μαζί με το CD του Αριστείδη Μυταρά και τις ιστορίες των κοχυλιών του Κάρολου
Βράτιτς. Το 1998, οι πρωτότυποι πίνακες του Μυταρά θα εκτεθούν σε έναν
ξεχωριστό χώρο, στο πλαίσιο μιας οικολογικής έκθεσης που θα περιλαμβάνει και
έκθεση κοχυλιών, βιβλία, βιντεοταινίες, φωτογραφίες κ.λπ.

«Η δουλειά αυτή είναι για μένα ένα ιντερμέτζο και μεταφέρει έμμεσα ένα μήνυμα
ενάντια στην καταστροφή του θαλάσσιου πλούτου. Ελπίζουμε ότι γνωρίζοντας την
ομορφιά του ελληνικού βυθού, θα σκεφθεί κανείς καλά προτού την προσβάλλει με
τον ένα ή τον άλλο τρόπο», λέει στα «ΝΕΑ» ο Δημήτρης Μυταράς. Και προσθέτει
σχετικά με τις εικαστικές συνθέσεις του: «Ήθελα να λειτουργούν και σαν
ντοκουμέντα. Κάθε πίνακας να δίνει πληροφορίες σε έναν φυσιοδίφη. Γι' αυτό και
τα κοχύλια είναι αναγνωρίσιμα. Τα ξέρω άλλωστε τόσο καλά που δεν θα μπορούσα
να κάνω ανακρίβειες. Ταυτόχρονα πρόκειται για καθαρή ζωγραφική, εφόσον
εντάσσονται και σε ένα περιβάλλον, υπάρχει δηλαδή μια σύνθεση...».

Από την πλευρά του ο Αριστείδης Μυταράς εξηγεί ότι η μουσική του «δεν
επιδιώκει να ερμηνεύσει τους πίνακες, γράφηκε ανεξάρτητα», παίζει με τις
αντιθέσεις και θέλει να δώσει μια αίσθηση «του βυθού της θάλασσας και όχι της
επιφάνειας με τους κυματισμούς της». Ο αναγνώστης-ακροατής θα ακούσει, λοιπόν,
τη βουτιά του δύτη κι έπειτα την αναπνοή του, που κρατά τον ρυθμό, το
περπάτημα του κάβουρα ή τον αγριεμένο ωκεανό, μέσα από τον ήχο της ηλεκτρικής
κιθάρας και του συνθεσάιζερ που «κάνει εξομοίωση» με βαριά τσέλα, βιόλες,
φλάουτα, έτσι όμως που το αποτέλεσμα δίνει αίσθηση μοντέρνας μουσικής. «Δεν
αισθάνομαι να υπάρχει χάσμα γενεών ανάμεσα στη δουλειά μου και σ' εκείνη του
πατέρα μου», λέει. «Γιατί το χάσμα δεν είναι στα 38 χρόνια που μας χωρίζουν,
αλλά στο πώς βλέπει κανείς τα πράγματα».

Όσο για τον Κάρολο Βράτιτς, σημειώνει στην εισαγωγή του πως ο πολύμορφος
κόσμος των κοχυλιών εμφανίζεται 500 εκατομμύρια χρόνια πριν από την εμφάνιση
του ανθρώπου και συνθέτει σήμερα μια εικόνα με 100.000 διαφορετικά είδη σ'
όλον τον πλανήτη. Το θαλασσινό κοχύλι συμβολίζει, λέει, τη μεγάλη προσπάθεια
της φύσης για μια τέλεια λειτουργία και τη θωράκιση της ζωής.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15845P031</ED>
<ID>
ID:169360

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P03&aa=1</URL></REF>


Article

<CATEGORY>vin09</CATEGORY>

 <H2>12 τμήματα ελληνικής γλώσσας - λογοτεχνίας στον Εύξεινο Πόντο
</H2><H2></H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

ΣΕ ΔΩΔΕΚΑ Πανεπιστήμια παρευξεινίων χωρών θα ιδρυθούν ή θα ενισχυθούν τμήματα
ελληνικής γλώσσας και λογοτεχνίας με το πρόγραμμα «Ιάσων» που συντονίζει το
Αριστοτέλειο Πανεπιστήμιο Θεσσαλονίκης.

Το πρόγραμμα προβλέπει τη δημιουργία βιβλιοθήκης, ηλεκτρονικού εξοπλισμού,
δικτύου υποτροφιών για διδάσκοντες και φοιτητές και τριετή επιχορήγηση του
βασικού διδακτικού επιστημονικού προσωπικού των δώδεκα ελληνόγλωσσων τμημάτων.

Η επιλογή και ένταξη των ξένων Πανεπιστημίων στο ελληνικό πρόγραμμα έγινε με
κριτήρια την παράδοσή τους στις ελληνικές σπουδές, τη ζήτηση για τα τμήματα
αυτά και την ύπαρξη ελληνικής κοινότητας στην περιοχή τους.

Τα τμήματα ελληνικών σπουδών που εντάσσονται στο πρόγραμμα «Ιάσων»
δημιουργούνται στα Πανεπιστήμια της Ρωσίας «Λομονόσοφ» (Μόσχας), Αγίας
Πετρούπολης και «Κουμπάν» (Κροσνοντάρ), της Ουκρανίας «Τάρλας Σεβτσένκο»
(Κίεβο), «Ι. Μεσνίκοφ» (Οδησσός), Συμφερούπολης, Ινστιτούτο Ανθρωπιστικών
Σπουδών Μαριούπολης, της Γεωργίας «Ι. Τζαβασχιβίλι» (Τιφλίδα) και στο ιδιωτικό
ελληνογεωργιανό Πανεπιστήμιο «Αριστοτέλης» της Αρμενίας στο κρατικό
Πανεπιστήμιο του Εριβάν και από τη Ρουμανία στο κρατικό Πανεπιστήμιο
«Αλέξανδρος Κούζας» του Ιασίου.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15845P032</ED>
<ID>
ID:169361

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P03&aa=2</URL></REF>


Article

<CATEGORY>vin09</CATEGORY>

 <H5>Ναρκωπέδια
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

<H3></H3>Πολύς ντόρος για τα ναρκωτικά. (Πολύ διαφήμιση, δηλαδή). Κοντεύουν να
κρεμάσουν τον Γιώργο Παπανδρέου, που είπε τη γνώμη του ως πολίτης για την
αποποινικοποίηση του χασίς. Τις πταίει; Η κακούργα κενωνία που σπρώχνει «τα
παιδιά μας!» στα ναρκωτικά. Ε, όχι μόνο τα παιδιά μας!.. Ολόκληρη η ελληνική
ύπαιθρος καλλιεργεί ημι-νόμιμα το δενδρύλλιο. Υπάρχουν περιοχές που ζούνε απ' αυτό!

Το ξέρουν οι αγροτικοί συνεταιρισμοί, ο κοινοτάρχης, ο δήμαρχος, ο
νομάρχης, η Αστυνομία, το υπουργείο Γεωργίας. (Μόνο το ΚΚΕ δεν...). Και γι'
αυτό ακόμα είναι φτηνό στην αγορά σε σχέση με τα «σκληρά». Και δεν οδηγεί το
χασίς οπωσδήποτε στα «σκληρά». Αυτά είναι χαζομάρες. Στα «σκληρά» μπαίνουν
όσοι είναι «έτοιμοι από καιρό» να μπούνε. Πλούσιοι και φτωχοί, μικροί και
μεγάλοι. Και γιατί παλιά ήσαν ελάχιστοι οι χρήστες των εν γένει ναρκωτικών;
Γιατί δεν είχε τότε οργανωθεί το μεγαλεμπόριο και δεν υπήρχε η τηλεόραση, το
μεγαλύτερο διαφημιστικό μέσο των ναρκωτικών. Βία, πορνεία, ναρκωτικά: το
τρίδυμο κακό που μας πλασάρει έντεχνα το πονηρόκουτο ­ και καθόλου χαζόκουτο.
Ιδού το τρίδυμο: εμπόριο οι πολεμικές συρράξεις ανά τον κόσμο, εμπόριο η
πορνεία, εμπόριο τα ναρκωτικά. Το τέταρτο κόλπο είναι το «ξέπλυμα».
Κυβερνήσεις, μυστικές υπηρεσίες, μαφίες, στρατοί... όλοι ξεπλένουν το βρώμικο
χρήμα και το ανακυκλώνουν ως πανίσχυρο τραπεζικό κεφάλαιο.

Σταματήστε, λοιπόν, τις υποκρισίες και τα ηλίθια μπλα μπλα σας. Είστε
ενάντια στην εξάπλωση των ναρκωτικών; Αποναρκωποιήστε την τηλεόραση. Είστε
ενάντια στην πορνεία; Αποπορνοποιήστε την τηλεόραση. Είστε ενάντια στο
έγκλημα; Αποεγκληματοποιήστε την τηλεόραση. Αυτή, πλέον, είναι η «κακούργα
κενωνία». Όσο για την αποποινικοποίηση του χασίς... η αθάνατη ελληνική
ύπαιθρος να 'ναι καλά. (Για τολμήστε να τους απαγορέψετε την καλλιέργεια...).

Και... μπράβο σου, Γιώργο.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15845P033</ED>
<ID>
ID:169362

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P03&aa=3</URL></REF>


Article

<CATEGORY>vin09</CATEGORY>

 <H2>Λοξά καμώματα
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Τώρα, με το τέλος της χειμερινής και εν πολλοίς εαρινής θεατρικής περιόδου,
σπεύδω να σχολιάσω παραστάσεις που δεν πρόλαβα να τις στοιχίσω κριτικά την
εποχή που παίζονταν.Οι διακόσιες παραστάσεις της περιόδου φυσικό είναι να μη
χωρούν στις 35 εβδομάδες που διαθέτω. Εξάλλου η κριτική αποτίμηση δεν έχει να
κάνει μόνο με την αγορά θεάματος, δεν χρειάζεται πάντα να καθοδηγεί ή να
ενημερώνει τον θεατή για τα τρέχοντα θεατρικά γεγονότα. Συχνά γίνεται μια
προσεχής πληροφορία, χρησιμεύει δηλαδή ως υλικό για τον μέλλοντα ιστορικό του
θεάτρου, για την πανεπιστημιακή έρευνα και τη δημοσιογραφική ενημέρωση.

Μια παράσταση ή ένα νεοελληνικό θεατρικό κείμενο είναι δυνατόν να διαρκούν και
πέραν του χρόνου που ήρθαν σε επαφή με τη σκηνή.

Έτσι στον χρόνο που διαθέτω έως την αρχή της θερινής περιόδου θα σχολιάσω
κάποιες παραστάσεις που ξέφυγαν από τη χρονική τους διάσταση.

Στο Θέατρο Αμόρε, το Θέατρο του Νότου έκλεισε τη σεζόν με το έργο του Τάκη
Θεοδωρόπουλου «Όσοι έχασαν τον ύπνο τους». Ο Θεοδωρόπουλος είναι ένας δόκιμος
πεζογράφος, που απεφάσισε να δοκιμάσει και τη θεατρική γραφή. Και ως κείμενο
το έργο του δεν είναι χωρίς προσόντα. Παρ' ότι δεν μοιάζει η σκηνική του
γλώσσα με την πεζογραφική, ο οξυδερκής θεατής και αναγνώστης του βλέπει πίσω
από τις γραμμές την ίδια στέρεη αρχιτεκτονική, την ειρωνική χρήση της γλώσσας
και μιαν περιγραφική ευφυΐα.

Ο Θεοδωρόπουλος έγραψε ένα έργο επικίνδυνο υφολογικά. Εξωτερικά θυμίζει
μπουλβάρ, οι συγκρούσεις είναι τυπικά βουλεβαρδέρικες και το θέμα καραμπινάτο
μπουλβάρ. Οι ερωτικές καντρίλιες. Αυτά στην επιφάνεια, γιατί στο βάθος ο
συγγραφέας σαρκάζει έναν τρόπο ζωής, ανατέμνει με τόλμη τη μικροαστική πλήξη,
σχολιάζει ειρωνικά τον νεοπλουτισμό, βυθίζει το νυστέρι στην υποκρισία και την
ταξική χυδαιότητα των γιάπις κ.τ.λ.

Δεν μπόρεσα να καταλάβω πώς μια τόση φανερή πρόθεση κατόρθωσε να τη
διαστρεβλώσει η σκηνοθεσία της Νικαίτης Κουντούρη. Το έργο σε ωθεί από το ύφος
της γραφής του να το παίξεις τυπικά ως μπουλβάρ. Μόνο σεβόμενος την εξωτερική
του φόρμα μπορείς να δεις τις ρωγμές των αντινομιών των ανθρώπων και της
κοινωνίας τους.

Η Κουντούρη το υπονόμευσε, το είδε λοξά (κυριολεκτικά, αφού ακόμα και το
σκηνικό ήταν λοξό!), το φόρτωσε με περίεργες ιδιότυπες και στρεβλές πόζες, το
έπαιξε κλείνοντας το μάτι στο κοινό. Αλλά όταν ο ηθοποιός αυτών των έργων
κοροϊδεύει τον ρόλο του, το κάνει καρικατούρα, προδίδει κατάφωρα την πρόθεση
του συγγραφέα. Οι αστοί είναι επικίνδυνοι άνθρωποι, γι' αυτό και ασχολείται
μαζί τους η κωμωδία, η φάρσα και η σάτιρα από καταβολής θεάτρου. Οι αστοί δεν
είναι γελοίοι ούτε ηλίθιοι. Δεν συμπεριφέρονται σαν παρτσακλιά και σαν νευρόσπαστα.

Η Κουντούρη τράβηξε το χαλί κάτω από τα τέσσερα πρόσωπα του Θεοδωρόπουλου και
τα μετέτρεψε σε μαριονέτες. Φτηνός αισθητισμός και ακροβατισμοί, χωρίς καν
δίχτυ ασφαλείας. Η φλύαρη παράσταση φοβάμαι πως θόλωσε και το ίδιο το κείμενο,
που φαινόταν να προσπαθεί η σκηνοθεσία να το σώσει!!

Πράγματι είχες την εντύπωση πως η Κουντούρη δεν πίστευε στο έργο και
αποπειράτο συνεχώς με παραξενιές και ιδιορρυθμίες να σκεπάσει τάχα τα
ελαττώματά του.

Θύματα της μεθόδου αυτής οι πέντε καλοί ηθοποιοί. Η Ρουμπίνη Βασιλακοπούλου,
ηθοποιός με έντονα εξπρεσιονιστικά στοιχεία τεχνικής, ωθήθηκε σε μια
σπασμωδική υποκριτική που έναν χαρακτήρα με βάθος τον μετέτρεψε σε κόντρα
πλακέ. Κρίμα, γιατί με μια καλή καθοδήγηση η σπουδαία αυτή θεατρίνα θα
μπορούσε να κεντήσει μια σατιρική προσωπογραφία με κύρος.

Ο Καφετζόπουλος κρατήθηκε με κριτική διάθεση μακριά από το σκεπτικό της
σκηνοθεσίας και έπαιξε με μέτρο. Εξάλλου είναι κατά βάση ρεαλιστής ηθοποιός.
Το μέτρο του, όμως, με τη γενική σκηνοθετική λοξότητα φάνταζε άνευρο και παλαιϊκό.

Ο Κακαβάς έπαιξε σχηματικά στον πιο αδύνατο ρόλο του έργου.

Εκεί όμως που η υπονόμευση της Κουντούρη πέτυχε διάνα ήταν η καρικατούρα που
έφτιαξε η Χρύσα Σπηλιώτη. Με τη στέρεη τεχνική της αυτή η ταλαντούχα ηθοποιός
έφτιαξε έναν σκηνικό εξωφρενισμό, που και στην επιθεώρηση ακόμη θα ήταν υπερβολικός.

Η παρουσία της Τσινγκ Βάλντες - Αράν στον επεισοδιακό αλλά και συνδετικό της
ρόλο, μάλλον αγαθή ως υπόκριση αλλά ακατανόητη. Το ιδιότυπο αυτό πρόσωπο της
αλλοδαπής παραδουλεύτρας έχει νόημα σε ένα ισορροπημένο τυπικά ύφος μπουλβάρ.
Όταν τα κύρια πρόσωπα μπαλαφαρίζουν ανοίκεια το εύρημα του συγγραφέα, ένα
ανοίκειο πρόσωπο, φαινόταν πολύ οικείο και κυρίως ισορροπημένο.

Κρίμα, το πρωτόλειο του Θεοδωρόπουλου άξιζε καλύτερης τύχης.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15845P041</ED>
<ID>
ID:169363

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Γενεά υπάγει και γενεά έρχεται
</H2><H2></H2>
<AUTHOR>ΣΠΥΡΟΣ ΤΣΑΚΝΙΑΣ</AUTHOR>

Παίρνω αμπάριζα από την ωραία, θαρραλέα και συγκινητική επιφυλλίδα του Τάκη
Θεοδωρόπουλου, «Περί τα σαραντακάτι», στα «ΝΕΑ» (21.3.97). Η γενιά του
Πολυτεχνείου κάνει τον μελαγχολικό απολογισμό της και αυτοσαρκάζεται. Μετά την
ασυμβίβαστη ανατρεπτικότητά της, με την οποία εισέβαλε στην Ιστορία, ήρθαν οι
προσαρμογές, οι συμβιβασμοί, οι γάμοι, οι επιτυχίες, οι απογοητεύσεις, η
αίσθηση του ανικανοποίητου. «Κάπως έτσι», γράφει ο Τ.Θ., «φτάσαμε στη δεκαετία
του '90, κι αφού σαρανταρίσαμε, αρχίσαμε να μετράμε τις απώλειες. Ποιος έγινε
αγνώριστος και ποιου το βλέμμα θυμίζει κακοφορμισμένη εφηβεία. Ποιος από μας
κατάλαβε ότι κανένα άλλοθι δεν ευσταθεί στο δικαστήριο του χρόνου;».

Κάποτε ήμασταν κι εμείς σαραντακάτι· εμείς, η γενιά της Αντίστασης και του
Εμφυλίου. Τότε που η γενιά της αμφισβήτησης, που «δεν σήκωνε μύγα στο σπαθί
της», όπως λέει ο Τ.Θ., έκανε την ορμητική της εμφάνιση στη σκηνή,
αμφισβητώντας τα πάντα, και πρώτα απ' όλα εμάς, τους τότε σαραντακάτι, που
ένας Θεός ξέρει πώς φτάσαμε ­ όσοι φτάσαμε ­ σ' αυτή την ηλικία. Μας
καταλόγισαν την ήττα, την υποστολή των σημαιών, την υποταγή σε ολοκληρωτικές
ιδεολογίες, την αδυναμία ν' αποτρέψουμε τη δικτατορία, την προσχώρηση στη
μαλθακότητα του καταναλωτισμού, τους συμβιβασμούς, τους γάμους μας, τα παιδιά
μας! Κι εμείς, υποσκαμμένοι από αβάσταχτες ενοχές, σκύψαμε το κεφάλι,
δεχτήκαμε το κατηγορητήριο αναπολόγητοι, κάποιοι από μας πήγαν ακόμη παραπέρα,
αυτοκατηγορήθηκαν και μερικοί το 'ριξαν στην ύποπτη φιλονεϊκή δημαγωγία, στο
«έχουν δίκιο τα παιδιά» και στο «εμείς φταίμε για όλα».

«Μας γέρασαν προώρως Γιώργο, το κατάλαβες;», γράφει ο Αναγνωστάκης στον
«Στόχο» του 1971. Κανείς δεν μας αναγνώρισε το ελαφρυντικό ότι εξαναγκαστήκαμε
να κάνουμε συμβιβασμούς με το πιστόλι στον κρόταφο.

Κι ύστερα αποκαταστάθηκε η Δημοκρατία, φυλακίστηκαν οι συνταγματάρχες,
νομιμοποιήθηκε η Αριστερά, διώχτηκε ο βασιλιάς, καθιερώθηκε η δημοτική,
αναγνωρίστηκε η Αντίσταση, και φτάσαμε στη δεκαετία του '80. 
«Η Ελλάδα», γράφει ο Τ.Θ., «είχε γίνει σοσιαλιστική χώρα κι εμείς (η γενιά του
Πολυτεχνείου) πιστοί κατά βάθος στα ιδανικά μας, αλλά περισσότερο ρεαλιστές,
ανακαλύψαμε ότι μπορούμε να ζήσουμε αντικαθιστώντας τις ανατροπές με τις επιδοτήσεις».

Και ζήσαμε εμείς καλά κι αυτοί καλύτερα... Τα «παιδιά» μεγάλωσαν, αιδημόνως
και σιωπηρώς εγκατέλειψαν τον όρο «γενιά της αμφισβήτησης». Έγραψαν τα βιβλία
τους, γύρισαν τις ταινίες τους, έβγαλαν τα περιοδικά τους, έκαναν τις εκπομπές
τους, διορίστηκαν στον δημόσιο ή τον ιδιωτικό τομέα, έγιναν παράγοντες της
πολιτιστικής ζωής και του δημόσιου βίου, έγιναν κατεστημένο, ένα διαρκώς
ανικανοποίητο, αχόρταγο κατεστημένο, τόσο αχόρταγο που και σήμερα, με διάφορα
προσχήματα, επιμένει να μονοπωλεί ακόμα και τον χώρο της «ανατρεπτικότητας»,
να χρησιμοποιεί, όντας κατεστημένο, τη γλώσσα της διαμαρτυρίας για να εκφράζει
απωθημένα σύνδρομα περιθωρίου.

Το ξέρω, τα λόγια μου αναδίνουν τη δυσάρεστη οσμή της χαιρεκακίας. Παρακαλώ να
μου συγχωρηθεί. Γεράσαμε και κουβαλάμε τις ανεπούλωτες πληγές μας. Έχω πλήρη
επίγνωση ότι κανένα άλλοθι δεν ευσταθεί στο δικαστήριο του χρόνου. Δεν ζητώ
παρά λίγη δικαιοσύνη. Προσκυνώ.

Ο Σπύρος Τσακνιάς είναι κριτικός λογοτεχνίας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15845P042</ED>
<ID>
ID:169364

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P04&aa=2</URL></REF>


Article

<CATEGORY>vin09</CATEGORY>

 <H5>Χλωρίδα γευστική
</H5><H2>ΒΙΒΛΙΟ παρουσίαση
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

<H3></H3>ΜΥΡΑΙΝΗ ΛΑΜΠΡΑΚΗ: «Τα χόρτα». Εκδόσεις «Τροχαλία», σελίδες 300.

Αυτοπροσδιορίζεται ως μια «επιστημονική και γαστρονομική μελέτη για τα
βρώσιμα χόρτα της Ελλάδας», αλλά δεν είναι μόνον αυτό.

Το βιβλίο της Μυραίνης Λαμπράκη μάς γνωρίζει χίλια μυστικά γι' αυτά τα
ταπεινά χορταρικά ­ στην Κρήτη και αλλού ­ που συχνά περνάμε δίπλα τους, αλλά
σπάνια γνωρίζουμε την αξία τους, τη γευστικότητα και τη χρησιμότητά τους.

Ένα από τα ατού της έκδοσης είναι οι καθαρές φωτογραφίες, αναγκαίες, πολλές
φορές, περισσότερο κι από το κείμενο, αφού δίνουν τη δυνατότητα να ξεχωρίσεις
«τ' άγια», άγρια χόρτα με την πρώτη ματιά στο χωράφι ή όπου αλλού.

Δεύτερο ατού: Οι έξοχες συνταγές για φαγητά με χόρτα, που ωστόσο δεν
απευθύνονται μόνο σε χορτοφάγους αλλά περιλαμβάνουν εδέσματα χόρτων - ψαριών,
χόρτων - κρεάτων, χόρτων - οσπρίων. Και επιπλέον συμβουλές για την αναγνώριση,
τη συλλογή, το καθάρισμα, τη φύλαξη και το μαγείρεμα των χόρτων.

Κι αν θέλει κάποιος συνοπτικά να μάθει τι προσφέρει αυτό το βιβλίο ­ ο
μόχθος της συγγραφέως είναι φανερός ­ ας διαβάσει μερικούς αριθμούς: 160
έγχρωμες φωτογραφίες, ορισμένες με έξοχη σύλληψη. 140 συνταγές με 70
διαφορετικά χόρτα, λαχανικά, λουλούδια (!) και φρούτα, που μελέτησε, έφτιαξε
και... σερβίρει η Μυραίνη Λαμπράκη.

Και όποιος λέει ότι τα φαγητά δεν είναι μέρος της κουλτούρας μας, ας
διαβάσει το βιβλίο.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15845P043</ED>
<ID>
ID:169365

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P04&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Διπλός «ταμπλάς» κατακέφαλα
</H2><H2></H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

Ενώ η υπουργός Εξωτερικών των ΗΠΑ, Μαντλίν Ολμπράιτ, «διαπιστώνει πρόοδο στις
ελληνοτουρκικές σχέσεις», ο πρόεδρος της Τουρκίας, Σ. Ντεμιρέλ, αυτοπροσώπως
στον Antenna «αμφισβητεί την ελληνική κυριαρχία σε 130 βραχονησίδες και
νησάκια του Αιγαίου»! Εκ παραλλήλου, όμως, έχουμε άλλες αποκαλύψεις, στο
Κανάλι 5, για τον «Αττίλα» ­ με αφορμή τα Αρχεία Κ. Καραμανλή ­ που σου κόβουν
την ανάσα...

Θα μας τρελάνει τελικώς η ελληνική τηλεόραση. Διότι κάνοντας ζάπινγκ, ως απλός
θεατής, πέφτεις από τη Σκύλλα στη Χάρυβδη και αντί να ενημερωθείς κανονικά για
τα τρέχοντα θέματα, σου φουντώνει το μυαλό. Με αφάνταστες τουρκικές
διεκδικήσεις αφενός και εφιαλτικές αναδρομές στο Κυπριακό αφετέρου, που
παραπέμπουν στην επωδό δημώδους άσματος: «άι, άι, μανούλα μου»!

Διπλός ταμπλάς μάς ήρθε κατακέφαλα, βράδυ Παρασκευής, όταν ως αγαθοί άνθρωποι
και νομοταγείς πολίτες αυτής της χώρας παρακολουθήσαμε τη συνέντευξη του
Σουλεϊμάν Ντεμιρέλ στον κ. Νίκο Μεγγρέλη και ακολούθως τις νέες επισημάνσεις
του πράκτορος κ. Στριγά... Ενώ, προ ημερών, είχαμε στην Κύπρο τη συναυλία των
Ρουβά και Κουτ, με στόχο «την ανάγκη προσέγγισης μεταξύ των πληθυσμών», όπως
τόνισε ο κυβερνητικός εκπρόσωπος, κ. Δ. Ρέππας.

Τι να καταλάβουμε οι φτωχοί απ' όλα αυτά; Πώς να «προσεγγισθούμε» με 130
αμφισβητούμενες νησίδες ανάμεσά μας και κατεχόμενες περιοχές της Κύπρου που
εκτουρκίζονται συστηματικά; Ένα κουβάρι μπερδεμένο σαν της τρελής τα μαλλιά
έχει εγκατασταθεί στον εγκέφαλό μας.

Ο πράκτωρ

Και πώς να γίνει διαφορετικά, όταν στο Κανάλι 5 εμφανίζεται εκ νέου ο πράκτωρ
κ. Στριγάς, στην εκπομπή του Βασίλη Ραφαηλίδη «Πίσω από την πολιτική»; Την
ίδια ακριβώς ημέρα του μηνύματος Ντεμιρέλ! Με σημείο αναφοράς τον «Αττίλα 1»
και τον «Αττίλα 2». Ο κ. Στριγάς τόνισε εμφατικά ότι «ενεργεί ως συγγραφέας»
(σ.σ.: έχει εκδώσει σχετικά αναγνώσματα) και χωρίς να πτοηθεί από την
παρατήρηση του Ραφαηλίδη ­ «μιλάμε μ' ένα συγγραφέα σπέσιαλ» ­ άνοιξε το στόμα
του και μας ρήμαξε. Διότι ούτε λίγο ούτε πολύ είπε πως ο ναύαρχος Αραπάκης
ενήργησε έτσι ώστε να μη φθάσουν τα ελληνικά καράβια εγκαίρως στην Κύπρο, όπου
είχαν εισβάλει οι Τούρκοι. Και όταν τελικά απέπλευσαν, αυτό έγινε
τεσσερισήμισι ώρες (!) μετά το ξεκίνημα των τουρκικών πλοίων, χωρίς όμως τα
υποβρύχια να πλέουν υπό τη θάλασσα, αλλά φάτσα φόρα. Επιπλέον, ο ίδιος Έλληνας
ναύαρχος ειδοποιεί για τον απόπλου, στέλνοντας σήμα ότι ξεκινάει, σήμα που
φυσικά λαμβάνουν και οι Τούρκοι... Γιατί; Διότι, λέει ο πράκτωρ Στριγάς, ο κ.
Αραπάκης «έπαιρνε εντολές από τον Σίσκο»!!! Και ο Κ. Καραμανλής όταν επανήλθε
στη χώρα «διατήρησε τον ηρωικό ναύαρχο στη θέση του».

Δηλαδή, απορεί ο Βασίλης Ραφαηλίδης, «τους οργανώσαμε την εισβολή;». Κοινή
διαπίστωση: «Το ΝΑΤΟ και οι Αμερικανοί εισέβαλαν στην Κύπρο διά των Τούρκων.
Και δεν μπορούμε να μιλήσουμε γι' αυτό, γιατί θα βγούμε από το ΝΑΤΟ».

Ερώτηση: «Ο βασιλιάς παίζει ρόλο σ' αυτήν την ιστορία;».

Ο κ. Στριγάς εξηγεί εδώ ότι ο άναξ «"έπαιξε" με τους Αγγλο-Τεξανούς», δηλαδή
με τους πετρελαιάδες του Τέξας που υποστηρίζει το Λονδίνο. Ενώ στον Ιωαννίδη
είχαν τάξει την Ανατολική Θράκη και «ονειρευότανε ότι θα μπει στη Πόλη»!!!

Συμπέρασμα; «Ο Καραμανλής είναι με την Αράμκο και ο Κωνσταντίνος με τα
αγγλοτεξανικά συμφέροντα. Γι' αυτό και κοντράρονται. Και γι' αυτό θέλουν
κλειστό τον φάκελο της Κύπρου»...

Λες και δεν έφθαναν όσα ακούσαμε, προστέθηκαν στις τηλεοπτικές «εξηγήσεις» και
οι απορίες του Ρένου Αποστολίδη για την έκδοση των Αρχείων Καραμανλή, μέσω της
εκπομπής «Γραμμή πυρός», του κ. Α. Βέλιου (Κανάλι 5). 
Όπου ο συγγραφέας της «Πυραμίδας» σχολιάζει τα απομνημονεύματα του «εθνάρχη»,
σημειώνοντας πρωτίστως ότι δεν φωτίζεται τίποτα, «γιατί εν τέλει στήνεται ένας
μηχανισμός σύγχυσης και αλλοίωσης, ένας μουσακάς που δεν αποτελεί βέβαια
αντικειμενικό υλικό ιστορικής σημασίας». 
Αλλοίωση

Δεν είναι λοιπόν «πράγματι αρχεία αυτά... Εδώ έχει γίνει αλλοίωση θρασύτατη
και κακοτεχνότατη, με σκοπό την εμφάνιση του ψευτοεθνάρχη μας όπως αυτός
επιθυμεί να μας σερβιριστεί». Και καθώς ο Κωνσταντίνος Καραμανλής αναφέρεται
στο συντομότατο διάστημα που έμεινε «ως τάχα αγωνιστής στη Μέση Ανατολή», ο
Ρένος Αποστολίδης θυμάται το καυστικότατο ποίημα του Σεφέρη «Θεατρίνοι, Μ.Α.»:

Στήνουμε θέατρα και τα χαλνούμε

όπου σταθούμε κι όπου βρεθούμε

στήνουμε θέατρα και σκηνικά

όμως η μοίρα μας πάντα νικά

και τα σαρώνει και μας σαρώνει

και τους θεατρίνους και το θεατρώνη

υποβολέα και μουσικούς

στους πέντε ανέμους τους βιαστικούς!

Σάρκες, λινάτσες, ξύλα, φτιασίδια

ρίμες, αισθήματα, πέπλα, στολίδια

μάσκες, λιογέρματα, γόοι και κραυγές

κι επιφωνήματα και χαραυγές

ριγμένα ανάκατα μαζί μ' εμάς

(πες μου πού πάμε; πες μου πού πας;) πάνω στο δέρμα μας γυμνά τα νεύρα

... και τεντωμένα σαν τις χορδές

μιας λύρας που ολοένα βουίζει - δες

και την καρδιά μας: ένα σφουγγάρι

στο δρόμο σέρνεται και στο παζάρι

πίνοντας το αίμα και τη χολή

και του τετράρχη και του ληστή!

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15845P051</ED>
<ID>
ID:169366

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Τις χάρες του «Χάϊλάντερ» στο Star τις έχουν δεόντως εκτιμήσει οι τηλεθεατές
των κυριακάτικων μεσημεριών. Αθάνατος και δίκαιος, ωραίος και μαχητικός,
ευαίσθητος και γοητευτικός, δεν κάνει τίποτα άλλο παρά να... ζει. Και στο
χθεσινό επεισόδιο, αποφάσισε να ζήσει α λα γαλλικά, φυγαδεύοντας κι έναν φίλο
στο παλιό αγγλικό βιβλιοπωλείο του Σαιν Μισέλ στο Παρίσι, μέχρι να
λυθεί η παρεξήγηση μεταξύ Αθανάτων και Παρατηρητών. Αλλά το επεισόδιο είχε και δάνεια

από τον καλτ κινηματογράφο του Κούεντιν Ταραντίνο και την τελευταία
σκηνή από τα «Reservoir Dogs» του, χωρίς όμως να αλληλοσκοτωθούν οι
πρωταγωνιστές, γιατί η σειρά συνεχίζεται.

* Όπως συνεχίζονται και οι διαφημίσεις παγωτών και χυμών βασισμένες σε σενάρια
κακόγουστου σεξιστικού περιεχομένου. Με τις γυναί-κες σε ρόλο γεροντοκόρης που
ανέβηκε στο ράφι για να βρει αυτό που της ταιριάζει, δηλαδή ένα χυμό φρούτων
(αυτό θεωρείται ένδειξη χιούμορ των διαφημιστών;) ή σε πόζα νυμφιδίου που
αναρωτιέται αν οι θεατές της θα αντέξουν να σκανδαλίζονται. Μόνο που η αιτία
του σκανδάλου δεν είναι τόσο η γεύση του παγωτού της, όσο η παιδοφιλική έξαρση
των μίντια που αντικατοπτρίζει την επιθυμία της κοινωνίας να καταναλώσει
οτιδήποτε νέο.

* Βρήκε εκπομπή και ο Γιώργος Κοινούσης να μιλήσει για τον νέο του
δίσκο. Για την «Επιστροφή του ασώτου», αυτός είναι ο τίτλος του, εμφανίστηκε
ενώπιον Βίκυς Μιχαλονάκου στο «Ερωτοδικείο». Κι εκείνη του έριξε
από δίπλα μια ασκουμένη του αρχαιότερου επαγγέλματος, για να δοκιμάσει την
πίστη του και τις αρχές του.

* «Κόκκινο Βελούδο» και η Νανά Παλαιτσάκη αλλάζει στυλ. Προς το
εντελεκτουέλ ύφος μιας εργαζόμενης γυναίκας. Πράγμα που σημαίνει τέλος στα
ντεκολτέ, τις πλουμιστές τουαλέτες με τους γυμνούς ώμους, τα διχτυωτά
σκουφάκια, τα μακριά μαύρα γάντια της «Γκίλντα» (βλ. Ρίτα Χέιγουορθ).
Τέλος, δηλαδή, σε όλα αυτά τα αξεσουάρ της χειμερινής σεζόν και αρχή για κάτι
απλούστερο. Και λίγο προς το σοφιστικέ στυλ αντροζίν με λευκό πουκάμισο, μαύρο
γιλέκο, μαύρη γραβάτα δεμένη χαλαρά, μαλλιά κομμένα σε φουσκωτό «μπομπ» καρέ
και γυαλιά με τετράγωνο μαύρο σκελετό. Κι όμως της πήγαινε.

* Εκείνη, δηλαδή η Νανά Παλαιτσάκη, άλλαξε στυλ. Όχι όμως και η εκπομπή της,
ούτε οι καλεσμένοι της καλλιτέχνες. Επομένως, η εμφάνιση της Σαμπρίνας
στην πίστα του καμπαρέ έγινε μέσα στο αναμενόμενο πλαίσιο. Και η κάμερα όλο
και ζούμαρε πάνω στα διακριτικά της λαϊκής-ποπ τραγουδίστριας: στα ψηλοτάκουνα
πέδιλά της και στο μακρύ κίτρινο (χρώμα του μίσους) φόρεμά της. Μα τέτοια
εμμονή, από την πλευρά του σκηνοθέτη, στα παπούτσια της Σαμπρίνας καταντούσε
βαρετή. Ιδιαίτερα όταν αυτά δεν ήταν ούτε οι κινέζικες πλατφόρμες της Prada,
ούτε τα στιλέτο του Manolo Blahnik.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15845P052</ED>
<ID>
ID:169367

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P05&aa=2</URL></REF>


Article

<CATEGORY>vin09</CATEGORY>

 <H5>ΠΡΟΤΑΣΗ ΕΥΑΓΓ. ΒΕΝΙΖΕΛΟΥ ΣΤΟ ΔΙΕΘΝΕΣ ΣΥΝΕΔΡΙΟ ΤΟΥ MEGA
</H5><H5></H5><H2>Μακριά η πολιτική από τον «τηλε-πολίτη»
</H2>
Ο σύγχρονος ρόλος της τηλεόρασης και οι σχέσεις της με την κοινωνία και την
πολιτική ανιχνεύθηκαν από τους ομιλητές κατά τη διάρκεια των εργασιών της
πρώτης ημέρας του 2ου διεθνούς συνεδρίου του Mega Channel με θέμα «Τηλεόραση -
Κοινωνία - Πολιτική» που άρχισε χθες.

ΘΕΣΣΑΛΟΝΙΚΗ

Γραφείο Βόρειας Ελλάδας

Κεντρικοί ομιλητές χθες ήταν ο υπουργός Πολιτισμού Ευάγγελος Βενιζέλος και ο
καθηγητής Πολιτικών Επιστημών και πρώην εκπρόσωπος Τύπου του προέδρου Κλίντον
Τζωρτζ Στεφανόπουλος, η παρέμβαση του οποίου έγινε με δορυφορική σύνδεση από
την Ουάσιγκτον.

Ο υπουργός Πολιτισμού κατά τη διάρκεια της ομιλίας του αναφέρθηκε στον
σημαντικό ρόλο που επιτελεί η τηλεόραση, η οποία, όπως χαρακτηριστικά
επισήμανε, συμπυκνώνει, επηρεάζει και αλλοιώνει την κοινωνία, ενώ αναφερόμενος
στη σύγχρονη τηλεοπτική πραγματικότητα επισήμανε ότι συγκροτείται από την
επανάληψη των στερεοτύπων που η ίδια η τηλεόραση έχει διαμορφώσει στην κοινωνία.

Σε ό,τι αφορά τη σχέση της με την πολιτική, ο κ. Βενιζέλος τόνισε ότι η
τηλεόραση αποτελεί το πεδίο διεξαγωγής της πολιτικής, εικονοποιεί και πυκνώνει
τους πολιτικούς συσχετισμούς και τις πολιτικές καταστάσεις, ενώ, από την άλλη
πλευρά, αποτελεί και μηχανισμό ιδεολογίας και εξουσίας που θέτει τα ζητήματα
του δημοκρατικού ελέγχου και των θεσμικών εγγυήσεων, προσφέροντας στον πολίτη
υψηλό βαθμό πληροφόρησης και διαφάνειας.

«Προτείνω να αναζητήσουμε νέα οικονομία του τηλεοπτικού χρόνου και διαφορετική
λογική αξιοποίησης και κατανομής του χρόνου της τηλεοπτικής οθόνης. Αυτό
προϋποθέτει αδιαμεσολάβητη τηλεόραση σε σχέση με τον πολίτη και την πολιτική»,
είπε ο κ. Βενιζέλος.

«Οι πολιτικοί πριν από μερικά χρόνια είχαν την ευχέρεια χρόνου να πάρουν τις
σημαντικές αποφάσεις τους. Σήμερα θα πρέπει να αντιδράσουν αστραπιαία σε κάθε
περίπτωση λόγω της πίεσης που τους ασκούν τα μέσα μαζικής ενημέρωσης. 
Στην Αμερική τα δύο τελευταία χρόνια οι πολιτικοί αναγκάζονται να ακολουθήσουν
τα θέματα που προβάλλουν τα ΜΜΕ», είπε ο κ. Τζωρτζ Στεφανόπουλος, ο οποίος
ανέφερε για παράδειγμα τον πρόεδρο Τζων Κέννεντυ.

«Ο πρόεδρος Κέννεντυ πριν από μερικές δεκαετίες, όταν είχε να πάρει μια
σημαντική απόφαση για αποστολή αμερικανικών πυραύλων, για παράδειγμα, είχε
τουλάχιστον τρεις ημέρες να το σκεφτεί χωρίς να τον ενοχλήσει κανείς. Σήμερα
με την πίεση των ΜΜΕ θα έπρεπε να πάρει την απόφασή του αμέσως».

Αναφορά και στα εθνικά μας θέματα έκανε ο ελληνικής καταγωγής καθηγητής των
Πολιτικών Επιστημών, ο οποίος κάλεσε όλους τους Έλληνες σε όλον τον κόσμο να
πάρουν το μήνυμα για να εργαστούν περισσότερο για την προώθηση των εθνικών
συμφερόντων της Ελλάδας στο Αιγαίο και στην Κύπρο, ώστε μέσω του διεθνούς
Τύπου να διαμορφώσουν στους πολιτικούς τις προϋποθέσεις για να πάρουν
καλύτερες αποφάσεις.

Ο γνωστός δημοσιογράφος του CNN Πίτερ Αρνέτ, στη σύντομη παρέμβασή του
αναφέρθηκε στον ρόλο των δημοσιογράφων σήμερα. Ποτέ στην ιστορία δεν έπαιξαν
σημαντικότερο ρόλο, όπως τόνισε, ενώ επισήμανε ότι το θέμα των επιπτώσεων των
μέσων μαζικής ενημέρωσης στην κοινωνία και στην πολιτική αποτελεί θέμα
διεθνούς συζήτησης και προβληματισμού, αφού οι σύγχρονοι ρόλοι της
πληροφορικής και της τηλεπικοινωνίας καθορίζουν το ανθρώπινο είδος.

Το διεθνές συνέδριο του Mega Chanell συνεχίζεται σήμερα με ενδιαφέρουσες
συζητήσεις και εισηγήσεις:

«Επτά χρόνια ιδιωτικής τηλεόρασης. Ένας πρώτος απολογισμός», είναι το θέμα της
συζήτησης με συντονιστή τον δημοσιογράφο Αλέξη Παπαχελά και με ενδιαφέρουσες
εισηγήσεις των Ιωάννη Εξάρχου, γεν. διευθυντή της ΕΤ2, Νίκου Μαστοράκη,
Προκόπη Παυλόπουλου, βουλευτή Επικρατείας της Ν.Δ., Χρήστο Μιχαηλίδη,
δημοσιογράφο, και Ντίνο Σιώτη, συγγραφέα, και Κωστή Φιλιππόπουλο, δικηγόρο και
νομικό σύμβουλο του Σκάι.

Ο γνωστός δημοσιογράφος του CNN Πίτερ Άρνετ θα μιλήσει με θέμα «Ειδήσεις - Η
εμπειρία του CNN», ενώ ο δημοσιογράφος και παρουσιαστής του ιαπωνικού
τηλεοπτικού σταθμού ΝΗΚ Jiro Hirrano θα μιλήσει με θέμα «Η τηλεόραση στην
Ιαπωνία. Προς μια νέα πραγματικότητα».

Τα θέματα που θα συζητηθούν το απόγευμα είναι: «Reality Shows και στερεότυπα
κοινωνικής συμπεριφοράς» με συντονιστή τον Νάσο Αθανασίου και εισηγητές μεταξύ
των άλλων τους Κ. Χαρδαβέλλα, Α. Μικρούτσικο, Γ. Σκαμπαρδώνη και Γ. Βούρο,
καθώς και «Η εμπορική διάσταση της τηλεόρασης. Διαφήμιση - Τηλεθέαση» με
συντονιστή τον Θόδωρο Ρουσόπουλο και εισηγητές τους Τζώννυ Καλημέρη, Γ.
Τσουκαλά, Κ. Κουσίδου, Δ. Μαύρο, Α. Γκορτζή και Ε. Γιαννακόπουλο.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15845P081</ED>
<ID>
ID:169368

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P08&aa=1</URL></REF>


Article

<CATEGORY>vin09</CATEGORY>

 <H2>Τρία ντοκιμαντέρ του Βασίλη Μάρου στη Μόσχα
</H2><H2></H2>
Με τρία ντοκιμαντέρ του Βασίλη Μάρου μετέχει η Ελλάδα στο 6ο Διεθνές
Κινηματογραφικό Φεστιβάλ της Παγκόσμιας Ορθοδοξίας «Χρυσός Ιππότης», που
διεξάγεται στη Μόσχα (άρχισε το περασμένο Σάββατο και θα διαρκέσει έως την
Τετάρτη 4 Ιουνίου). Πρόκειται για τις ταινίες «Άγιον Όρος» και «Όρος Σινά ­
ένας Θεός, τρεις Προφήτες», ενώ η τρίτη του ταινία «Μετέωρα ­ οι κατακόμβες
του ουρανού» θα λάβει μέρος στο επίσημο διαγωνιστικό τμήμα του Φεστιβάλ. Το 6ο
Διεθνές Κινηματογραφικό Φεστιβάλ αποκτά φέτος πανηγυρικό χαρακτήρα, λόγω των
εκδηλώσεων για τον εορτασμό της συμπλήρωσης 850 χρόνων από την ίδρυση της
Μόσχας. Ο Βασίλης Μάρος είναι ήδη γνωστός στη Ρωσία εδώ και 25 χρόνια, λόγω
της συμμετοχής του σε αρκετά διεθνή φεστιβάλ κινηματογράφου και τηλεόρασης της
Μόσχας, όπου έχει κερδίσει βραβεία και διακρίσεις για ταινίες του.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15845P082</ED>
<ID>
ID:169369

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P08&aa=2</URL></REF>


Article

<CATEGORY>vin09</CATEGORY>

 <H2>Απαγωγή από το φλεγόμενο Σαράγεβο
</H2>
<H3></H3>Την αγωνιώδη προσπάθεια του Έλληνα φοιτητή εκ Λαμίας Στράτου να βγάλει από
το βομβαρδισμένο Σαράγεβο την αγαπημένη του Ενίσα καταγράφει το αποψινό
ντοκιμαντέρ του Στέλιου Κούλογλου «Συνωμοσία αγάπης» που περιλαμβάνεται στη
σειρά «Ρεπορτάζ χωρίς σύνορα» (ΕΤ2, 21.00) Ο Στράτος, ήδη φοιτητής στο
Σαράγεβο, πριν ακόμη ξεσπάσει ο πόλεμος, ερωτεύεται την Ενίσα, μουσουλμάνα από
τη Βοσνία. Όταν ο πόλεμος ανάβει για τα καλά, ο Στράτος βρίσκεται στην Ελλάδα
ενώ η Ενίσα με την οικογένειά της εγκλωβίζονται στο Σαράγεβο. 
Λόγω της πολιορκίας, κανείς δεν μπορεί να μπει στην πόλη και πολύ
περισσότερο να βγει απ' αυτή εκτός αν είναι ξένος διπλωμάτης ή πολεμικός
ανταποκριτής. 
Ο Στράτος αποφασίζει να βγάλει την αγαπημένη του από τη φλεγόμενη πόλη και
το κατορθώνει. Την αναπαράσταση αυτής της «συνωμοσίας αγάπης» ­ με τους ίδιους
πρωταγωνιστές ­ επιχειρεί το ντοκιμαντέρ του Στέλιου Κούλογλου που γυρίστηκε
στη Βοσνία, την Κροατία, την Σερβία και την Ελλάδα.

Η Δήμητρα Γαλάνη έγραψε τη μουσική ειδικά για το ντοκιμαντέρ και τραγουδάει
σε στίχους Άρη Δαβαράκη.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15845P083</ED>
<ID>
ID:169370

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P08&aa=3</URL></REF>


Article

<CATEGORY>vin09</CATEGORY>

 <H5>Η ΡΑΝΤΟΥ ΣΕ ΡΟΛΟ... ΣΚΥΛΟΥ
</H5><H5></H5><H2>Προσοχή, η Ελένη δαγκώνει! </H2>
«Προσοχή, δαγκώνει» είναι ο τίτλος του έργου, του Άλμπερτ Γκέρνι, που θα
παρουσιάσει η Ελένη Ράντου.

Ένα σκυλί «του δρόμου, πολύ αλήτη, τσογλάνι, μπάσταρδο, που έχει μέσα του από
λαμπραντόρ έως κανίς, διχασμένο... πολιτιστικά» και που, επιπλέον, διαθέτει
την ικανότητα της... ομιλίας, θα ερμηνεύσει τον προσεχή χειμώνα η Ελένη
Ράντου. Η οποία πραγματοποιεί τη δεύτερη θιασαρχική της εμφάνιση, μετά την
εξαιρετική επιτυχία που σημείωσε πρόπερσι στο θέατρο «Ιλίσια» με την,
βασισμένη σε διηγήματα του Τσέχωφ, κωμωδία του Νιλ Σάιμον «Βότκα μολότοφ», την
οποία είχε σκηνοθετήσει ο Γιάννης Κακλέας, αυτή τη φορά στο θέατρο «Διονύσια»
με την κωμωδία του Αμερικανού Άλμπερτ Ράμσντελ Γκέρνι «Σίλβια», που ο
ελληνικός της τίτλος θα είναι «Προσοχή, δαγκώνει».

Ένα ζευγάρι σαρανταπεντάρηδων ­ εκείνος τραπεζικός υπάλληλος, εκείνη
καθηγήτρια Γυμνασίου ­ που ζούνε στην αποξένωση και στην παράνοια της μεγάλης
πόλης και βρίσκονται σε μια κρίσιμη φάση, καθώς τα παιδιά τους έχουν φύγει πια
από το σπίτι και η ζωή τους έχει «στενέψει», συναντούν στο πάρκο έναν σκύλο
και τον «υιοθετούν». Η «Σίλβια», όπως τον «βαφτίζουν», «ανατρεπτική και
αναρχική», θα δράσει στη ζωή τους ως καταλύτης για να την καταστρέψει, αλλά
και για να της δώσει μια καινούργια αρχή. Αυτό είναι το έργο.

Ο 67χρονος σήμερα Γκέρνι, καθηγητής Φιλολογίας στο Ινστιτούτο Τεχνολογίας της
Μασαχουσέτης, που πρωτοεμφανίστηκε ως θεατρικός συγγραφέας το 1958, έχει
«προικίσει» το σκυλί τού έργου του με το χάρισμα της ομιλίας. Συνδιαλέγεται με
τον πρωταγωνιστή κυρίως, καβγαδίζει με την πρωταγωνίστρια, αλλά αυτά που λέει
είναι όλα αυτά που σκέφτεται ο άνδρας και τα οποία δεν θα τολμούσε να τα πει
δυνατά. Μέσα από το σκυλί εκείνος εκφράζει τη μοναξιά του, κάνει την
αυτοκριτική του, συνειδητοποιεί πως έχει αλλοτριωθεί και πως έχει πάψει να
είναι άνθρωπος και από τη σχέση αυτή γαντζώνεται και της δίνει διαστάσεις που
δεν τις αντέχει η σχέση με ένα ζώο.

Η «Σίλβια» παίζει άλλοτε τον ρόλο της συζύγου, άλλοτε τον ρόλο της υπάκουης
κόρης, άλλοτε του φίλου και άλλοτε της ερωμένης που ο κάθε άνδρας θα ήθελε να
έχει. «Παίρνει τη θέση όλων αυτών που σε κάποια ηλικία σου λείπουν», λέει η
Ελένη Ράντου, η οποία τονίζει ότι δεν θα χρειαστεί να «μεταμορφώνεται», γιατί
«όλες αυτές οι αλλαγές γίνονται στο μυαλό του πρωταγωνιστή». Δεν θα χρειαστεί
καν να «μεταμορφωθεί» σε σκύλο, γιατί ο συγγραφέας ζητάει ο ρόλος να παιχτεί
όσο γίνεται πιο ανθρώπινα, με «στοιχεία σκύλου» μόνον.

Επιλογή

Γιατί διάλεξε το έργο;

«Για την αλήθεια του. Είναι, επίσης, ένα έργο αφάνταστα ευρηματικό. Αν το
λέγαμε "φιλοζωικό", θα το περιορίζαμε. Και, αν και γραμμένο από Αμερικανό,
μοιάζει να γράφηκε για τη σημερινή ελληνική πραγματικότητα. Στον πρωταγωνιστή
είδα έναν άνδρα από αυτούς που πέρασαν τις διαδικασίες της γενιάς του
Πολυτεχνείου, μετά βολεύτηκαν και τώρα περνούν κρίση γιατί βλέπουν τα πράγματα
να παίρνουν άλλο δρόμο. Εκτός από πολύ αστείο, είναι ένα σαφέστατα πολιτικό
έργο. Και μάλιστα γραμμένο με μια "ευρωπαϊκή γραφή". Ο Γκέρνι μοιάζει να έχει
ευρωπαϊκές αριστερές καταβολές».

Το «Προσοχή δαγκώνει», που πρωτοπαίχθηκε το 1995, για να μεταφερθεί στο
Μπροντγουέι με μεγάλη επιτυχία, χάρισε στη Σάρα Τζέσικα Πάρκερ βραβείο «Τόνι»
για την ερμηνεία της στον ρόλο της Σίλβιας, όπως χάρισε και βραβείο «Μολιέρ»
ερμηνείας στη Γαλλίδα πρωταγωνίστρια του έργου, που ανέβηκε στο Παρίσι τον
περυσινό χειμώνα.

Στην Ελλάδα θα παρουσιαστεί στο θέατρο «Διονύσια», σε μετάφραση Θοδωρή
Πετρόπουλου - Ελένης Ράντου. Οι συζητήσεις για τον σκηνοθέτη, τους συντελεστές
και την υπόλοιπη διανομή ­ το ζευγάρι, ένας φίλος του συζύγου, ένας
ψυχαναλυτής στον οποίο καταφεύγει και μια φίλη της συζύγου ­ συνεχίζονται.

Ο Γκέρνι πρωτοπαρουσιάστηκε στην Ελλάδα το 1985-1986 από το «Απλό Θέατρο»,
όπου ο Αντώνης Αντύπας ανέβασε, σε μετάφραση Χριστίνας Μπάμπου - Παγκουρέλη
και με τους Χρίστο Πολίτη και Πέμη Ζούνη, το έργο του «Μεσαίωνας», με τον
τίτλο «Η λέσχη». Το ίδιο έργο ανεβάστηκε το 1994-95 στο θέατρο «Λαμπέτη» ως
«Ερωτική αναρχία», σε σκηνοθεσία Γιάννη Μαργαρίτη, με τους Γρηγόρη Βαλτινό -
Πέμη Ζούνη για να παιχθεί επί δύο χειμώνες.

Το 1985-86 παρουσιάστηκε, επίσης, στη Θεσσαλονίκη η «Τραπεζαρία», του Γκέρνι,
από την Πειραματική Σκηνή της Τέχνης, σε σκηνοθεσία Έρσης Βασιλικιώτη.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15845P091</ED>
<ID>
ID:169371

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P09&aa=1</URL></REF>


Article

<CATEGORY>vin09</CATEGORY>

 <H2>Διεθνές Λαογραφικό Χωριό στη Νέα Καρβάλη Καβάλας
</H2><H2></H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

Το πρώτο Διεθνές Λαογραφικό Χωριό δημιουργείται, με χρηματοδότηση της
Ευρωπαϊκής Ένωσης, στη Νέα Καρβάλη Καβάλας. Κτίστες, από τους καλύτερους της
Βόρειας Ελλάδας, μηχανικοί, αρχιτέκτονες και αρκετοί άλλοι δουλεύουν
ασταμάτητα για να τελειώσουν τις εργασίες ανέγερσης των πέτρινων σπιτιών του
χωριού μέχρι τα τέλη του 1998. Ο πρόεδρος της Νέας Καρβάλης κ. Μιχαήλ
Ιωσηφίδης και ο πρόεδρος της τοπικής Πολιτιστικής Στέγης κ. Καπλάνης Ιωσηφίδης
δήλωσαν ότι «το χωριό γίνεται στην ανατολική έξοδο της παραδοσιακής
κοινότητας, προς την Ξάνθη, και θα φέρει την ονομασία Ακόντισμα, από το
ομώνυμο αρχαίο κάστρο που υπάρχει στην περιοχή και αποτελούσε εμπορικό κέντρο
και σταθμό της οδού Εγνατία, που ένωνε τη Ρώμη με την Κωνσταντινούπολη».

Το Διεθνές Λαογραφικό Χωριό αναπτύσσεται σε έκταση 30 στρεμμάτων. Στα σπίτια
θα φιλοξενούνται 130 άτομα, ενώ θα λειτουργεί και ως τόπος διατήρησης της
λαογραφικής παράδοσης, τόσο της Ελλάδας, όσο και των γειτονικών βαλκανικών
κρατών. Σε χώρους που επιλέχθηκαν δημιουργούνται εργαστήρια κεραμικής -
ταπητουργίας, όπως και μουσείο - εργαστήριο ψωμιού, στο οποίο οι επισκέπτες θα
μπορούν να παρακολουθούν όλη τη διαδικασία αλωνίσματος του σταριού, άλεσής
του, ζυμώματος και ψησίματός του.

Στο μεταξύ, η Στέγη Πολιτισμού Νέας Καρβάλης προχωρά στην «αναγέννηση» ελαιώνα
της αρχαιότητας, σκοπεύοντας να καλύψει με πράσινο το χωριό.

Και Βαλκανικό κέντρο

Το Λαογραφικό Χωριό θα περιλαμβάνει και κτίρια, που θα χτιστούν μέσα στον
οικισμό, όπως έναν κλειστό χώρο συναυλιών και θεάτρου στον οποίο θα
λειτουργούν μουσείο και εργαστήριο υφάσματος, και σχολείο εθνογραφίας, στο
οποίο θα διδάσκονται παραδοσιακές τέχνες, μουσική, χορός και τραγούδι.

Ο πρόεδρος της Πολιτιστικής Στέγης μάς δήλωσε ότι «χτίζεται μεγάλη βιβλιοθήκη,
η οποία θα διαθέτει σύγχρονα οπτικοακουστικά μέσα και δημιουργούνται υπαίθριοι
χώροι διοργάνωσης λαϊκών δρώμενων». Εξάλλου, τόνισε ότι «σε επόμενη φάση
σχεδιάζεται η σύνδεση του Διεθνούς Λαογραφικού Χωριού Ακόντισμα με τους
αρχαιολογικούς χώρους της περιοχής και με τη νέο οδό Εγνατία, η οποία θα περνά
μέσα από τη Νέα Καρβάλη».

Για το χωριό η Ευρωπαϊκή Ένωση διέθεσε ήδη τα πρώτα 145.000.000 δραχμές, από
το διασυνοριακό κοινοτικό πρόγραμμα Interreg-ΙΙ.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15845P092</ED>
<ID>
ID:169372

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P09&aa=2</URL></REF>


Article

<CATEGORY>vin09</CATEGORY>

 <H2>Τριήμερο το ταξίδι των κειμηλίων του Αγίου Όρους
</H2>
<H3></H3>Τρεις ημέρες θα διαρκέσουν οι εκδηλώσεις εξόδου των ιερών κειμηλίων του
Αγίου Όρους από το Περιβόλι της Παναγιάς και υποδοχής τους στο Βυζαντινό
Μουσείο της Θεσσαλονίκης, που ετοιμάζεται ήδη πυρετωδώς για να τα φιλοξενήσει.

Την πρώτη ημέρα (19η Ιουνίου) τα ιερά κειμήλια θα «ξεπροβοδίσουν» οι
μοναχοί σε ειδική τελετή στο Άγιον Όρος και θα ακολουθήσουν διήμερες
εκδηλώσεις υποδοχής στη Θεσσαλονίκη.

Ο χώρος είναι σχεδόν έτοιμος, η μελέτη για το συγκοινωνιακό - κυκλοφοριακό
πρόβλημα που θα προκύψει στους δρόμους γύρω από το Βυζαντινό Μουσείο
εκπονείται ακόμη. Τα ξενοδοχεία της πόλης ετοιμάζονται να δεχθούν χιλιάδες
επισκέπτες (πέραν του πολιτισμικού και τον λεγόμενο θρησκευτικό τουρισμό). Για
τα των τελετών υποδοχής και των συμπληρωματικών παράλληλων εκδηλώσεων που θα
παρουσιάζονται στην εξάμηνης διάρκειας έκθεση των ιερών κειμηλίων, ο
Οργανισμός Πολιτιστικής Πρωτεύουσας ετοιμάζεται και θα ενημερώσει στις
επόμενες ημέρες.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15845P093</ED>
<ID>
ID:169373

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P09&aa=3</URL></REF>


Article

<CATEGORY>vin09</CATEGORY>

 <H2>Από το Χάρβαρντ στη Θάσο και τους Φιλίππους
</H2>
<H3></H3>Αμερικανοί καθηγητές και φοιτητές του Χάρβαρντ γνωρίζουν τις αρχαιότητες
της Βόρειας Ελλάδας. Συγκεκριμένα, οι καθηγητές Ντ. Ντίτεν και Χ. Κόστερ,
επικεφαλής ομάδας φοιτητών και φοιτητριών, αποφάσισαν και πραγματοποιούν
οδοιπορικό στη Θάσο, τους Φιλίππους, τη Σαμοθράκη και τον Έβρο.

Στην Ανατολική Μακεδονία και Θράκη οι Αμερικανοί καθηγητές και φοιτητές
ήρθαν σε επαφή με γνωστούς αρχαιολόγους και γνώρισαν την αρχαία ιστορία μας
μέσα από κείμενα και περιηγήσεις. Ιδιαίτερο ενδιαφέρον επέδειξαν για τους
αρχαίους Φιλίππους, τους χώρους όπου βαφτίστηκε η πρώτη Ελληνίδα και Ευρωπαία
Χριστιανή, Λυδία, και το μέρος στο οποίο φυλακίστηκε από τους Ρωμαίους ο
Απόστολος Παύλος. Το οδοιπορικό των Αμερικανών εκπαιδευτικών και φοιτητών
εντάσσεται σε ειδικό εκπαιδευτικό πρόγραμμα του Χάρβαρντ. 
<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15845P094</ED>
<ID>
ID:169374

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P09&aa=4</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού. (Άτταλος).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (Αθήναιον,
Αθήναιον Cinepolis 1, Άστορ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την
Ματσάγγου και την Καραμπέτη. Τις κερδίζει ο προαγωγός... Άκης Σακελλαρίου.
[Άττικα, Καλυψώ, Μαρούσι 1, Τιτάνια, Φάληρο 1, Απόλλων (Πειρ.)].

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον Cinepolis 2, Μαρούσι 2,
Όπερα 2).

«ΠΡΟΣ ΤΗΝ ΕΛΕΥΘΕΡΙΑ»: Η Μαίρη Χρονοπούλου είναι η σταρ του παλιού
εγχώριου σινεμά που προσπαθεί να βρει τον εαυτό της στο σήμερα. Του Χάρη
Παπαδόπουλου με τους: Παπαμιχαήλ, Τζώρτζογλου, Άλκη Κούρκουλο, Γκλέτσο, Τασσώ
Καββαδία, Δέσποινα Μπεμπεδέλη. (Αστέρια, Όπερα).

«ΜΑΡΙΑ - ΗΛΕΚΤΡΑ»: Η διχασμένη ζωή μιας γυναίκας ως φοιτήτρια και
πόρνη. Της Στέλλας Μπελέση. (Ιντεάλ, Μαργαρίτα, Φάληρο 2, Σινεάκ).

«Ο ΟΡΓΑΣΜΟΣ ΤΗΣ ΑΓΕΛΑΔΑΣ»: Σάτιρα της σημερινής ελληνικής κοινωνίας από
την Όλγα Μαλέα. (Γαλαξίας, Έμπασσυ, Ίλιον, Άνταμς).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σου Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Έλλη).

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15845P101</ED>
<ID>
ID:169375

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Δύσκολη και, συχνά, επικίνδυνη. 2. Μεγάλη η συναισθηματική
τους αξία. 3. Αρχικά που ανήκουν στο ΝΑΤΟ. ­ Διαταραχή του λογικού.
4. Έδρα ομώνυμης επαρχίας των Ιόνιων Νησιών. 5. Συνηθισμένο το
ασημένιο. ­ Αρκετό το φάρδος τους (αντίστρ). 6. Διαρκούν ορισμένες ώρες
(γεν.). ­ Όμοια γράμματα. 7. Με κάποιον τρόπο μαγειρεμένος. 8.
Χαλαρά ή επισφαλή (αντίστρ.). 9. Υπονοεί και τη βαθύτερη έννοια. ­
Νάνος του φυτικού βασιλείου.

ΚΑΘΕΤΑ

1. Γεωγραφικός όρος. 2. Νησί των Κυκλάδων. ­ Γάλλος... φίλος.
3. Οροσειρά του Μαρόκου. ­ Έλληνας λαογράφος καθηγητής του
Πανεπιστημίου Αθηνών και ακαδημαϊκός, που πέθανε το 1976. 4. Ο άνθρωπος
ξενόγλωσσα. ­ Εχθρός του ξύλου. 5. Εκδίδεται από το 1922 (χωρίς άρθρο).
­ Καθαρευουσιάνικα... ψώνια. 6. Ποτάμι του τόπου μας (γεν.). 7.
Ένας Ασιάτης, στην καθαρεύουσα. ­ Αγγλική... κορυφή. 8. Αρχαίο
επιφώνημα νικητών. ­ Το θηλυκό αναφορικής αντωνυμίας (αντίστρ.). 9.
Σχετικό και με τα κύματα.

ΛΥΣΗ (24/5/97)

ΟΡΙΖΟΝΤΙΑ: 1. ΚΑΛΑΦΑΤΗΣ 2. ΑΝΑΦΟΡΑ 3. ΡΟΚΑΝΙΔΙΑ
4. ΝΕΡΑ ­ ΔΕΟΝ 5. ΜΕ ­ ΑΣΗ 6. ΟΞΥ ­ ΑΔΑ 7.
ΥΙΟΘΕΣΙΑΣ 8. ΖΑΛΑΔΑΣ 9. ΑΣΟ ­ ΗΛΙΩΝ. ΚΑΘΕΤΑ: 1. ΚΑΡΑΜΟΥΖΑ
2. ΑΝΟΡΕΞΙΑΣ 3. ΛΑΚΕ ­ ΟΛΟΥ 4. ΑΦΑΝΗ ­ ΘΑ 5. ΦΟΝ ­
ΗΔΕΙΣ 6. ΑΡΙΔΑ ­ ΣΑΛ 7. ΤΑΔΕ ­ ΙΣΙΑ 8. ΙΟΥΔΑ 9.
ΝΑΟΣ ­ ΑΣΑΝ.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15845P111</ED>
<ID>
ID:169376

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P11&aa=1</URL></REF>


Article

<CATEGORY>vin09</CATEGORY>

 <H5>ΜΥΚΟΝΟΣ: ΚΛΑΜΠΙΝΓΚ ΕΝ ΟΨΕΙ...
</H5><H5></H5><H2></H2><H2>Ακόμη λίγο χάουζ, παρακαλώ!
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ό, τι κι αν είναι, είναι μεγάλο, πληθωρικό, «εξτραβαγκάν» και οργανώνει την
αντεπίθεση του κλάμπινγκ όπως συμβαίνει, έτσι κι αλλιώς, τα καλοκαίρια. Η
νύχτα αρχίζει κάπου εκεί· λίγο μετά τη δύση και τελειώνει πολύ μετά την
ανατολή. Τι μένει για την υπόλοιποι μέρα... Λίγο «τσιλ άουτ» ­ χαλάρωση ­ και
ανάκτηση δυνάμεων.

Ένα μεγάλο πάρτι που άρχιζε ήδη ν' ακούγεται ζωηρά, φέρνει στα μέρη μας
σπουδαίους πρωταγωνιστές. Κατά την παράδοση λοιπόν, με την πρώτη αργία του
καλοκαιριού κατεβαίνουν στη Μύκονο προσωπικότητες της «ντανς σκηνής» σαν τον
Πολ Όκενφολντ, τον Σάσα, την Γκρέις κι ακόμη η λίστα δεν έχει ολοκληρωθεί.
Όλοι στο «Cavo Paradiso».

Αυτή τη φορά, τα μέρη μας μπαίνουν σταθμοί στις τουρνέ των ντιτζέις. Το
τριήμερο του Αγ. Πνεύματος συγκεκριμένα, η πιο καλά προπονημένη ομάδα του
Βρετανού Όκενφολντ ­ στις 15 Ιουνίου ­ αναλαμβάνει τα πλατό του κλαμπ.
Ταχύτατοι ρυθμοί, φαντασία και μελετημένο σχέδιο για το πάρτι που, για την
ομάδα Perfecto του Βρετανού, κρατάει ολόκληρο το καλοκαίρι. 
Στα φωνητικά η Γκρέις, ενώ ο Μαρτσέλο, αφού περάσει το προηγούμενο βράδυ από
την «Κοο» της Ίμπιθα, θα χορέψει για όσους «πιάσουν» στη Μύκονο και στο
«Κάβο». 
Κι αυτό, στη σειρά τής «Marlboro Tour» και με τη φροντίδα του Πέτρου Κοζάκου,
«δικού» μας ντιτζέι από τους πιο έμπειρους με αναγνώριση εδώ και αλλού. Την
ίδια νύχτα της Μυκόνου, η παρέα διευρύνεται μ' έναν κόμη Ευρωπαίο, τον d.j.
Μαρκ Σπουν, από τους γνωστούς στους χορευτικούς κύκλους Jam & Spoon εξάλλου.

Τα παιδιά των «Magna» στο μεταξύ, που έκαναν το «Κάβο» διάσημο στην αλλοδαπή,
φυσικά και δεν θα απέχουν. 
Μια βραδιά πριν, «κατεβάζουν» αμερικανική ομάδα με ονομαστούς ντιτζέις και
μπόλικο χάουζ για να λιώσουν τα χοντρόσολα και να καταστραφούν τα αθλητικά. 
Ο περιβόητος Σάσα, που και άλλοτε τούς έχει τιμήσει με την παρουσία του, θα
πιάσει δουλειά στην κονσόλα ανανεωμένος και αυτός στην αντεπίθεση του
κλάμπινγκ. Το πάρτι δεν φαίνεται να τελειώνει εδώ, καθώς η λίστα με τους
καλεσμένους μεγαλώνει σε μάκρος.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15845P121</ED>
<ID>
ID:169377

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P12&aa=1</URL></REF>


Article

<CATEGORY>vin09</CATEGORY>

 <H2>Από νύφη... ωραία νοικοκυρά
</H2><H2></H2>
Με έναν γάμο δεν τελειώνουν μόνο τα κεφάλαια μιας ζωής ανέμελης, αλλά ανοίγουν
και τα άλλα, τα πιο δύσκολα, ή τέλος πάντων εκείνα που φέρουν έναν επίσημο
χαρακτήρα. Και δείχνουν ότι η νύφη εκτός από ωραία είναι και νοικοκυρά. Σε
αυτήν την ιδέα στήριξαν τη συνεργασία τους η Άννα Κατραμάτου και η Αίμη
Παπαδογιαννάκη στην κοινή επίδειξη «Υψηλής Ραπτικής εν Λευκώ». Τα καινούργια
ανοιξιάτικα σύνολα της Άννας Κατραμάτου παρουσιάστηκαν μαζί με την καλοκαιρινή
συλλογή της Αίμης εν λευκώ. Στον χώρο όπου παρουσιάστηκαν οι συλλογές τους,
συνδυάστηκαν τα ρούχα και τα νυφικά της πρώτης με τα λευκά είδη και τα δώρα
της δεύτερης, προτείνοντας μια στάση ζωής κατά την οποία η κομψότητα είναι και
ζήτημα αρμονίας.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15845P122</ED>
<ID>
ID:169378

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Με λένε Τζωρτζ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το είπα κι έγινε. Έφυγε ο Μίλτος, καλώς τον Τζωρτζ. Τουτέστιν επαληθεύτηκε το
πανάρχαιο ρητό: οι άνθρωποι φεύγουν, οι εταιρείες μένουν!

* Ακλόνητη, λοιπόν, στη θέση της η δισκογραφική BMG. Και μόλις «παραιτήθηκε» ο
Μίλτος Καρατζάς, από την άλλη πόρτα διήλθε ο άρτις αφιχθείς Τζωρτζ
Λεβέντης (μην ψάχνετε, ο άνθρωπος ουδεμία σχέση έχει με τα μοτέλ «Λεβέντη»
και τα Καμένα Βούρλα). Ο Λεβέντης προέρχεται από την ομογένεια της Αυστραλίας,
διάγει την τέταρτη δεκαετία της ηλικίας του και ως μάνατζερ προπονήθηκε στα
γραφεία της εταιρείας του στο Λονδίνο!

Πώς συμβαίνει με την αντικατάσταση του Νάιλς από τον Μπερνς;
Κάπως έτσι! (Ο μεν Λεβέντης τοποθετείται, επισήμως, στο τιμόνι της διεύθυνσης
στις 4 Ιουνίου, αλλά οι υφιστάμενοί του από τώρα ψάχνουν κάτω από τις καρέκλες τους).

* Ψάχνουμε και για ταλέντα. Έτσι δεν είναι; Στο ελαχιστότατο μερίδιο της
ευθύνης που μου αναλογεί, ένα όνομα επιλέγω: Κανέλλα Τραγουστή.

Είναι από την Αμαλιάδα της Ηλείας (να μην ακούω γελάκια), είναι 38 ετών,
ομιλεί τέσσερις γλώσσες (συμπεριλαμβανομένων των ελληνικών), φωτογραφίζει με
την ευαισθησία ανήσυχου σκηνοθέτη και ζωγραφίζει με την πρωτοτυπία ενός
αληθινού καλλιτέχνη.

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15845P123</ED>
<ID>
ID:169379

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Το μουσείο της Μάργκαρετ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Η Κανέλλα στάθμευσε επί μία (περίπου) δεκαετία στο Βερολίνο, δουλεύοντας για
τον επιούσιο, σπουδάζοντας για τις ανάγκες της και ζωγραφίζοντας για το μεράκι
της. Αν διέθετε λιγότερη σεμνότητα και «λαμπρότερους» φίλους, ε, τότε θα
κοσμούσε εξώφυλλο πολυτελούς μηνιαίας εκδόσεως Life style που πωλείται μετά CD.

* Οι δύσπιστοι Θωμάδες δύνανται να «τσεκάρουν» τον ενθουσιασμό μου,
προσερχόμενοι στην γκαλερί «Άστρα» που, από σήμερα και μέχρι τις 11 Ιουνίου,
θα φιλοξενεί την πρωτοτυπία και την ανησυχία της Κανέλλας.

Αφανής και μια Ελένα Μπόνα Κάρτερ (παρακάμπτω το «Χ» από το «Χελένα»,
γιατί μου θυμίζει τον προπονητή του ποδοσφαίρου Χελένιο Χερέρα, ιδρυτή
του καταστροφικού... κατενάτσιο). Η Ελένα, λοιπόν, έλαβε βραβείο για την
ερμηνεία της στην καναδέζικη ταινία «Το μουσείο της Μάργκαρετ», του Μορτ
Ράνσεν, αλλά ελάχιστοι το πήραν χαμπάρι. Ελάχιστοι θα εισέλθουν, απόψε
στις 9.30, την είσοδο του «Παλλάς» της Βουκουρεστίου, για να δουν την ταινία.
Διότι. Τέτοια ζέστη, τέτοια... εισιτήρια.

* Αφανέστατη και η Αγνή Κουβελά. Για δύο λόγους. Πρώτον είναι
αρχιτεκτόνισσα, δεύτερον είναι αρχιτεκτόνισσα!

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15845P124</ED>
<ID>
ID:169380

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Το πρωτάθλημα της παραλιακής
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αφανέστατη εντός (Ελλάδας), εμφανέστατη εκτός (Ελλάδας). Χωρίς να κάνει την
παραμικρή προσπάθεια, μιμούμενη προφανώς τη ρήση της ποιήτριας Κικής
Δημουλά που δεν επιθυμεί την... επέκταση, η Κουβελά είδε έργο της και το
όνομά της στην εγκυρότατη ιταλική έκδοση ενός Domus! Κοίτα να δεις πράγματα.
Πέντε πρόσωπα και μια ομάδα καλλιτεχνών απ' όλο τον κόσμο επέλεξαν οι άνθρωποι
του Domus. Μία εξ αυτών είναι και η Αγνή.

*Κατά τ' άλλα, φίλοι μου, και ύστερα από προσεκτική μελέτη των στοιχείων, το
πρωτάθλημα της παραλιακής, της Γλυφάδας και των ελληνάδικων, έχει ως εξής:

Πρώτο το «Βαρελάδικο», δεύτερο το «Κινητό», τρίτος ο...
«Cocoricos»! Αλλά, εκάστη καθημερινή ζήτημα είναι αν «φιλοξενούν» 100,
άντε 200 εισιτήρια! Τι συμβαίνει; Εσείς τι λέτε; Πως με την πτώση του
πληθωρισμού φουσκώνει και το πορτοφόλι μας;

<REF><SOURCE>ΤΑ ΝΕΑ</SOURCE>
<DATE>, 26-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15845P125</ED>
<ID>
ID:169381

</ID><URL>http://ta-nea.dolnet.gr/neaweb/neafile.print_unique?e=A&f=15845&m=P12&aa=5</URL></REF>


Article

<CATEGORY>vin04</CATEGORY>

 <H5>ΟΡΓΗ ΓΙΑ ΤΙΣ ΔΗΛΩΣΕΙΣ ΤΟΥ ΤΟΥΡΚΟΥ ΥΦΥΠΟΥΡΓΟΥ
</H5><H2>ΠΡΟΚΑΛΟΥΝ και μέσα στην Αθήνα
</H2><H2></H2>
ΜΕ ΟΡΓΗ αντιδρά η ελληνική πλευρά στις προκλητικές αξιώσεις των Τούρκων που
εκδηλώθηκαν χθες, ακόμη και μέσα στην Αθήνα. Ο υφυπουργός Εξωτερικών της
Τουρκίας, Ονούρ Οϊμέν, επανέλαβε ουσιαστικά χθες την απειλή πολέμου κατά της
Ελλάδας, σε περίπτωση επέκτασης των ελληνικών χωρικών υδάτων, ενώ επανέφερε με
ιδιαίτερα προκλητικό τρόπο τις τουρκικές βλέψεις για ελληνικές βραχονησίδες
στο Αιγαίο.

σελίδα 7 και ΡΙΠΕΣ: Μήνυμα (
σελ. 3)

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15846N011</ED>
<ID>
ID:169382

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N01&aa=1</URL></REF>


Article

<CATEGORY>vin04</CATEGORY>

 <H2></H2><H2>Και αυθαίρετες βίλες στην κορυφή του Υμηττού!
</H2><H2></H2>
σελίδες 20-
21

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15846N012</ED>
<ID>
ID:169383

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N01&aa=2</URL></REF>


Article

<CATEGORY>vin04</CATEGORY>

 <H2>Πώς έζησα και ξεπέρασα την κακοποίησή μου
</H2><H2></H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15846N013</ED>
<ID>
ID:169384

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N01&aa=3</URL></REF>


Article

<CATEGORY>vin04</CATEGORY>

 <H2>Γλιτώστε από τα πάθη του ποτού, καπνού και τζόγου
</H2><H2></H2>
ένθετο ΥΓΕΙΑ

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15846N014</ED>
<ID>
ID:169385

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N01&aa=4</URL></REF>


Article

<CATEGORY>vin04</CATEGORY>

 <H2></H2><H2>Θυσιάζουν τον Ζιπέ για να ...σωθούν
</H2><H2></H2>
σελίδες 46-47

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15846N015</ED>
<ID>
ID:169386

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N01&aa=5</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΑ ΒΙΑΙΑ επεισόδια στο κέντρο της Λευκωσίας το βράδυ της συναυλίας
Ρουβά - Κουτ δεν θα έπρεπε να ξαφνιάσουν. Η αποφασιστικότητα με την οποία
διέλυσε η Αστυνομία τους διαδηλωτές είναι ένα σαφές μήνυμα ότι δεν πρόκειται
να αφεθεί να δημιουργηθούν «ανεπιθύμητες καταστάσεις». Ο Γ. Τσαλακός στους
«Προβολείς». Σελ. 6.

Η ΒΑΘΜΙΑΙΑ αλλά σταθερή μείωση του νέφους, λόγω της διείσδυσης στο
σύστημα οχημάτων νέας τεχνολογίας, αγνοείται επισήμως. Επειδή δεν είναι μέτρο
εγχώριας, κυβερνητικής, εμπνεύσεως και συλλήψεως. Αλλά υποχρεωτική εφαρμογή
οδηγίας της ΕΟΚ. Ο Δ. Παπαϊωάννου στην «Τρίτη Άποψη». Σελ. 6.

Ο Ι. ΚΑΠΟΔΙΣΤΡΙΑΣ δεν ταλαιπωρήθηκε από τους Έλληνες μόνο όσο ήταν εν
ζωή και στον θάνατό του, ταλαιπωρείται και τώρα. Το σχέδιο για τη συνένωση των
κοινοτήτων σε δήμους συναντά αντιδράσεις λόγω προσωπικών φιλοδοξιών ή έδρας
του δήμου κ.λπ. Στις σελ. 10-11.

Θ. ΕΞΑΡΧΑΚΟΣ: Γίνεται «παίδευση» χωρίς «παιδεμό»; Η μεταρρύθμιση θα
αντέξει μέχρι να αλλάξουν τα σημερινά δεδομένα. Η εκπαίδευση είναι δυναμική,
όχι στατική. Υπήρξε παρερμηνεία των δηλώσεων. Οι απαντήσεις στις «30
Ερωτήσεις» του Ν. Μάστορα. Σελ. 12.

Η ΟΥΝΕΣΚΟ τίμησε προχθές τον Ν. Καζαντζάκη. Έχουμε να κάνουμε με ένα
πνεύμα όχι μόνο ανήσυχο, αλλά αντιφατικό, που παλεύει ανάμεσα στο διονυσιακό
και το απολλώνιο στοιχείο του εαυτού του, προσπαθώντας να υποτάξει την ύλη στο
άφθαρτο. Ο Β. Βασιλικός στη σελ. 13.

ΑΠΟ ΕΚΡΗΞΗ σε επιβατικό αυτοκίνητο σκοτώθηκε τη νύχτα στην περιοχή
Ωρωπού ο Μιχαήλ Κατρουμίδης, 43 χρόνων και τραυματίσθηκε ένα ακόμα άτομο. Οι
αστυνομικοί βρήκαν στο αυτοκίνητο θραύσματα χειροβομβίδας. Σελ. 16.

Η ΑΥΞΗΣΗ που θα καταβληθεί στους συνταξιούχους δημοσίους υπαλλήλους θα
είναι κατά μέσο όρο 8%. Αλλά θα δοθεί σε δύο δόσεις: Μία τον Οκτώβριο και μία
την Πρωτοχρονιά του 1998. Ο Η. Γεωργάκης στη σελ. 55.

ΣΤΟ ΣΚΙΣΙΜΟ των βιβλίων 
δεν συμμετείχα ποτέ. Όχι γιατί εκτιμούσα τα σχολικά βιβλία. 
Νιώθω, όμως, σεβασμό απέναντι στο ίδιο το βιβλίο και τη διαδικασία της έκδοσής
του. 
Στο σπίτι μου σκονίζονται ντάνες βιβλίων στα ράφια. 
Αν και θα ήθελα να εξαφανιστούν. 
Η Λεονί Σταφυλά «Σε πρώτο ενικό». Σελ. 13.

ΟΙ ΚΑΚΟΙ 
δημοσιογράφοι 
λατρεύουν την πηγή τους 
όσο και τη ζωή τους. 
Της προσθέτουν μυθική ποιότητα, την προστατεύουν, 
την τρέφουν και τελικά αναπτύσσουν 
μια επικίνδυνη συνενοχή που τους οδηγεί στην απόρριψη της ανάγκης μιας
δεύτερης πηγής. 
Ο Γκ. Γκ. Μάρκες στο «Πανόραμα», σελ. 1.

Θ. ΚΑΡΑΚΑΤΣΑΝΗΣ: 
Θυμάμαι τον Κουν να ζητάει από τον Αστεριάδη 
να πηδάει ψηλά, γρήγορα και μετά να πέφτει... αργάαα! 
Ε, λοιπόν, πέστε ό,τι θέλετε, ότι το ονειρεύτηκα,

αλλά εγώ έχω την πεποίθηση ότι στη σκηνή έχω πετάξει... 
Η συνέντευξη στην Έλενα Δ. Χατζηϊωάννου 
στο «Πανόραμα», σελ. 3.

ΤΟ ΧΡΗΜΑΤΙΣΤΗΡΙΟ χθες είχε πιένες, αλλά τελικά δεν λειτούργησε. Το ηλεκτρονικό
σύστημα μπλόκαρε από τις εντολές αγορών και κυρίως της Τράπεζας Χίος. Και έτσι
ακυρώθηκαν όλες οι συναλλαγές. Και με την ευκαιρία, ο πληθωρισμός τον Μάιο
τρέχει με 5,2%. Σελ. 51 και 57.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15846N021</ED>
<ID>
ID:169388

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>.....
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ωιμέ!

Με τιμή

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15846N022</ED>
<ID>
ID:169389

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15846N023</ED>
<ID>
ID:169390

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N02&aa=3</URL></REF>


Article

<CATEGORY>vin01</CATEGORY>

 <H5>ΚΑΙ ΑΠΟ ΤΗΝ ΑΘΗΝΑ ΠΡΟΚΑΛΟΥΝ ΟΙ ΤΟΥΡΚΟΙ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ανεξάντλητο θράσος...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Φαίνεται ότι τα όρια του θράσους για τους ιθύνοντες της Άγκυρας είναι
ανεξάντλητα, αφού δεν μπορεί να εξηγηθεί διαφορετικά η συστηματική προσπάθεια
της Τουρκίας να προκαλέσει την Ελλάδα.ΜΑΛΙΣΤΑ τη φορά αυτή ­ μετά και τη
διεκδίκηση ακόμη και του... Πόρου (!) ­ διάλεξαν την Αθήνα για να κάνουν την
επίδειξή τους, φθάνοντας στο σημείο όχι μόνο να απειλήσουν (πάλι) με πόλεμο
για τα χωρικά ύδατα και να διεκδικήσουν σχεδόν το μισό Αιγαίο, αλλά και να
ζητούν από την Αθήνα να συμπεριφέρεται στη μουσουλμανική μειονότητα της Θράκης
με τον ίδιο τρόπο που έχουν συμπεριφερθεί αυτοί στον Ελληνισμό της Πόλης και
της Ίμβρου - Τενέδου!

­ Φυσικά η Άγκυρα θεωρεί ­ για προπαγανδιστικούς λόγους ­ ιδανική και
παράδειγμα προς μίμηση τη μεταχείριση της ελληνικής μειονότητας και τη
«συνιστά» και για τη Θράκη.

Εάν δεν πρόκειται για κακόγουστο αστείο, τότε είναι συνειδητή παραχάραξη της πραγματικότητας.

*Η Αθήνα αντέδρασε έντονα στη νέα τουρκική πρόκληση, κατηγορώντας την Άγκυρα
(διά του κ. Πάγκαλου) για έλλειψη σοβαρότητας και αναξιοπιστία.

Και όλα αυτά συνέβησαν τη στιγμή που έχουν αρχίσει να κινούνται οι διαδικασίες
για τη λειτουργία των επιτροπών εμπειρογνωμόνων των δύο χωρών με τη μεσολάβηση
της ολλανδικής προεδρίας της Ευρωπαϊκής Ένωσης. (Σελ. 7).

*Την ίδια στιγμή η Ν.Δ. προβληματίζεται έντονα για το κλείσιμο της «μαύρης
τρύπας» στα οικονομικά της και αναζητεί τρόπους να αυξήσει τα έσοδά της.

Της χρειάζονται 6,3 δισ. που είναι τα χρέη του παρελθόντος, αλλά και «κεφάλαια κίνησης».

­ Το δύσκολο πράγματι έργο ανέλαβε επίσημα από χθες ο κ. Βαρβιτσιώτης, ο
οποίος εγκαθίσταται στη Ρηγίλλης για τα περαιτέρω.

* Χθες όμως ο κ. Βαρβιτσιώτης ως συνοδός του αρχηγού του κόμματος κ. Κ.
Καραμανλή επέστρεψε στο Πεντάγωνο, όπου ο υπουργός Εθνικής Άμυνας κ.
Τσοχατζόπουλος ενημέρωσε την αξιωματική αντιπολίτευση για την αμυντική
κατάσταση της χώρας.

Ο κ. Καραμανλής ζήτησε την επιτάχυνση υλοποίησης των εξοπλιστικών
προγραμμάτων, ενώ έθεσε και θέμα ενίσχυσης των μονάδων της μεθορίου όπου
παρατηρούνται προβλήματα λόγω λαθρομετανάστευσης, εγκληματικότητας, κ.λπ. (Σελ.5).

* Κατά τα άλλα στο κυβερνητικό στρατόπεδο παρατηρείται μια κινητικότητα για
την αναθεώρηση του Συντάγματος, η οποία θα συζητηθεί την Παρασκευή στο
Υπουργικό Συμβούλιο.

­ Στη συνέχεια το θέμα θα αχθεί για επεξεργασία στα αρμόδια κυβερνητικά και
κομματικά όργανα και αφού οριστικοποιηθούν οι κυβερνητικές επιλογές, θα
κινηθούν και οι κοινοβουλευτικές διαδικασίες. (Σελ.10).

* Παράλληλα η κυβέρνηση έχει αρχίσει από τώρα να προβληματίζεται για τις
δημοτικές εκλογές (που θα γίνουν τον Οκτώβριο του 1998) και αναζητεί συμμαχίες
για τη διαμόρφωση ευρύτερων σχημάτων.

Στο πλαίσιο αυτό πραγματοποιήθηκε χθες διερευνητική συνάντηση Σκανδαλίδη -
Κωνσταντόπουλου με στόχο την αναζήτηση κοινής προσέγγισης ΠΑΣΟΚ - ΣΥΝ. (Σελ.7).

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15846N032</ED>
<ID>
ID:169392

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N03&aa=2</URL></REF>


Article

<CATEGORY>vin01</CATEGORY>

 <H5>Μήνυμα
</H5><H2>ΡΙΠΕΣ
</H2><H2></H2>
ΚΑΙ όσοι επιμένουν να τρέφουν ψευδαισθήσεις για τον περιβόητο διάλογο με την Τουρκία...

ΑΦΟΥ έλαβαν ­ από την Άγκυρα ­ την απάντηση του κ. Ντεμιρέλ...

ΕΛΑΒΑΝ χθες ­ εδώ στην Αθήνα ­ και την απάντηση του κ. Οϊμέν...

ΠΩΣ η χώρα του και ευθέως αμφισβητεί τα κυριαρχικά δικαιώματά μας στο Αιγαίο...

ΚΑΙ αδιαφορεί για τις διεθνείς συνθήκες που τα κατοχυρώνουν.

ΚΑΙ όσοι νομίζουν πως με τη σύσταση επιτροπών μπορούν να βελτιωθούν οι σχέσεις
ανάμεσα στις δύο χώρες...

ΕΙΧΑΝ ­ γι' άλλη μια φορά ­ την απόδειξη πως η Τουρκία όχι μόνο δεν
εγκαταλείπει τις επεκτατικές βλέψεις της...

ΑΛΛΑ και συνεχίζει να προκαλεί πότε με τη διεκδίκηση βραχονησίδων και πότε με
την επίκληση ­ υπό την απειλή πολέμου ­ του στάτους κβο στο Αιγαίο.

ΚΑΙ όταν «μακαρίζονται» οι ελάχιστοι εναπομείναντες ­ και δεινά δοκιμαζόμενοι
­ Έλληνες της Ίμβρου, της Τενέδου και της Κωνσταντινούπολης...

ΣΕ αντιπαραβολή με την «καταπιεζόμενη» μουσουλμανική ­ τουρκική κατά τον κ.
Οϊμέν ­ μειονότητα της Θράκης...

ΤΟΤΕ ο καθείς αντιλαμβάνεται πως στην πολιτική της θρασύτητας και της
αλαζονείας προστίθεται ο εμπαιγμός.

ΚΑΙ αν η χώρα μας έχει αποδείξει ­ μονομερώς και με το παραπάνω ­ ότι σέβεται
τα διεθνή νόμιμα και ουδένα απειλεί...

ΑΣΦΑΛΩΣ και όσοι μιλούν ­ ή πιέζουν ­ για διάλογο, καιρός είναι να αντιληφθούν
πως η Τουρκία...

ΖΗΤΕΙ και ευνοεί τον διάλογο αυτό μόνο ως μέσο για τη νομιμοποίηση των
πασιφανώς απαράδεκτων διεκδικήσεών της.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15846N033</ED>
<ID>
ID:169393

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
(σε Συμπόσιο του Ιδρύματος Γεώργιος Παπανδρέου περί Δικαίου)

«Το Ιδιωτικό Διεθνές προστατεύει ως και τα σώβρακα της Μπένετον, αλλά το
Δημόσιο Διεθνές αφήνει απροστάτευτο τον Ελληνισμό για το όνομα Μακεδονία και
ατιμώρητους τους σφετεριστές του και πλαστογράφους της Ιστορίας».

Μανώλης Σκουλάκης:

(ο υφυπουργός Υγείας λέει στο «Έθνος» αν νιώθει... καλαμοκαβαλάρης)

«Έχω αρκετά κιλά για να με "αντέξει" το καλάμι...».

Μαρίνα Τσιντικίδου:

(το μοντέλο, προς τους άνδρες γενικώς ­ από το «Down Town»)

«Οι γυναίκες λειτουργούμε με τον εγκέφαλο και το συναίσθημα. Εσείς με τα μάτια
και κατ' επέκτασιν, το κάτω κεφάλι».

Γιάννης Ανθόπουλος:

(ο υφυπουργός Παιδείας, στο «Έθνος»)

«Η ανάθεση στον υπουργό Αρσένη του συγκεκριμένου υπουργείου έγινε με μια
βαρύγδουπη δήλωση».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15846N034</ED>
<ID>
ID:169394

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Οι υδραυλικοί της Κεντροαριστεράς
</H5><H5>Και μόνος και Μάνος...
</H5><H5>Στο ίδιο γραφείο
</H5><H5>Πέντε ώρες
</H5><H5>Φίλος, φίλου...
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, για να ξέρετε, ο Πρωθυπουργός είχε χθες τη δυνατότητα να
εκνευριστεί... με την ησυχία του ­ μιας και πληροφορήθηκε τα νέα καμώματα
κάποιων στενών συνεργατών του Μεγάρου Μαξίμου, λίγο πριν πάρει το αεροπλάνο
για το Παρίσι...

ΤΙ συνέβη αυτή τη φορά; Ε, τίποτα το ιδιαίτερο ­ απλώς, οι γνωστοί
«υδραυλικοί» του Μαξίμου πληροφορούσαν περί... δυσαρέσκειας του κ. Σημίτη για
τον κ. Κ. Σκανδαλίδη και... το Εκτελεστικό Γραφείο του ΠΑΣΟΚ, αν είναι δυνατόν!!!

ΠΡΟΣ τι η δήθεν δυσαρέσκεια; Μα, για την προετοιμασία του κόμματος για το
εγχείρημα της Κεντροαριστεράς ­ την οποία οι «υδραυλικοί» θεωρούν...
ιδιοκτησία τους!!!

ΛΟΙΠΟΝ, ίσως δεν το έχετε ακόμα αντιληφθεί, αλλά ο κ. Στ. Μάνος, μετά το
συνέδριο της Νέας Δημοκρατίας, έχει επιλέξει την τακτική «και μόνος και
Μάνος». Έχει αποφύγει κάθε ανάμειξη στα τεκταινόμενα στη Ρηγίλλης ­ και
μάλιστα, το τελευταίο διάστημα έχει επιμελέστατα αποφύγει και κάθε ανάμειξη
στα πολιτικά πράγματα, γενικώς...

ΓΥΡΙΣΕ πριν από λίγες ημέρες από την Ινδονησία, τώρα είναι κάπου στο Αιγαίο ­
και, απ' ό,τι φαίνεται, δεν βιάζεται καθόλου να επιστρέψει στην Αθήνα...

ΠΩΣ είναι οι σχέσεις του με τους πάλαι ποτέ «τρεις» της Ν.Δ.; Μα, ποιους
«τρεις»; Είναι γνωστό ότι αμέσως μετά το συνέδριο, οι «τρεις» έγιναν αυτός,
αυτή κι εκείνος...

ΣΤΗ ΡΗΓΙΛΛΗΣ ­ και μάλιστα στο ίδιο γραφείο που χρησιμοποιούσε όταν ήταν
αντιπρόεδρος του κόμματος ­ εγκαθίσταται και πάλι σήμερα ο κ. Ι. Βαρβιτσιώτης:
Αυτή τη φορά, με την ιδιότητα του επικεφαλής του Τομέα Οικονομικού της Ν.Δ. ­
και με τη φιλοδοξία να σώσει τη Ν.Δ. από το οικονομικό αδιέξοδο.

ΣΤΙΣ ΗΠΑ βρέθηκε ­ έπειτα από πρόσκληση των εκεί Αιτωλοακαρνάνων ­ ο κ. Χρ.
Σμυρλής. Μάλιστα, εξασφάλισε και μία πρόσκληση για συζήτηση με τον πολύ κ. Πωλ
Σαρμπάνη ­ και τα είπαν για πέντε ώρες συνολικά..

Τι έκανε ιδιαίτερη εντύπωση στον κ. Σμυρλή; Πέρα από την άριστη ενημέρωση του
κ. Σαρμπάνη για την κατάσταση στα Βαλκάνια και την προτροπή του να «κλείσουμε»
τα μικρά μέτωπα για να αντιμετωπίσουμε το μεγάλο, την Τουρκία δηλαδή, ήταν και
η διαβεβαίωση από την πλευρά του για την όλο και καλύτερη εικόνα του κ. Κ.
Σημίτη στις ΗΠΑ..

Α, και κάτι άλλο: Ο γνωστός Ελληνοαμερικανός έκανε ειδική αναφορά ­ όχι
κολακευτική ­ στους «32».

ΑΡΙΣΤΕΣ χαρακτηρίζει ο κ. Δ. Αβραμόπουλος τις προσωπικές του σχέσεις με τον κ.
Κ. Λαλιώτη, παρά τα σύννεφα που προέκυψαν με τη γνωστή υπόθεση των παρκομέτρων
­ μάλιστα, λέει ότι οι άριστες προσωπικές σχέσεις και η εκτίμηση «πάντα θα υπάρχουν».

Τι ζητάει μόνον; Να αποκτήσουν, λέει, οι προσωπικές σχέσεις και «θεσμικό
χαρακτήρα». Μα, γίνονται αυτά;

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15846N042</ED>
<ID>
ID:169396

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΛΙΓΟ ΠΡΙΝ από το συνέδριο της «Άνοιξης» βγήκε ­ στον Πλάνετ ­ ο κ. Νικ.
Κακλαμάνης και επανέφερε τα περί εκλογικής συνεργασίας Ν.Δ. και «Άνοιξης». Των
φρονίμων τα παιδιά, πριν πεινάσουν μαγειρεύουν.

ΛΟΙΠΟΝ, ο κ. Ον. Οϊμέν ήταν, τελικά, διαλλακτικός: Κυψέλη, Παγκράτι,
Πατήσια μπορούν να θεωρούνται ελληνικά εδάφη, χωρίς καμία συζήτηση.

Ε, ΓΙΑ ΤΗΝ ακρίβεια κι αυτές οι λεπτομέρειες κανονικά θα 'πρεπε
να συζητηθούν, έστω και για κάνα 10λεπτο.

ΤΑ ΔΙΚΑ ΤΟΥΣ, δικά τους, τα δικά μας στον διάλογο...

ΕΝ ΟΛΙΓΟΙΣ, οι γείτονες θέλουν να κάνουμε διάλογο για να συμφωνήσουμε
πώς θα πληρώσουμε τον λογαριασμό: Μετρητοίς ή με κάρτα.

ΙΔΙΑΙΤΕΡΗ αναφορά σε μία ραδιοφωνική ομιλία του Ν. Καζαντζάκη το '45,
για τη Μάχη της Κρήτης, έκανε ­ μιλώντας σε Κρητικούς, στον Κορυδαλλό ­ ο
υφυπουργός Άμυνας κ. Δ. Αποστολάκης. Τελικά, καλό έκανε ο κ. Πιτσίλκας.

ΤΟ ΑΡΧΑΙΟΤΕΡΟ επάγγελμα του εκσυγχρονισμού είναι ο υδραυλικός.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15846N043</ED>
<ID>
ID:169397

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N04&aa=3</URL></REF>


Article

<CATEGORY>vin05</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Πολιτικοί
</H2><H2></H2>
Ο ΛΟΓΟΣ στους αναγνώστες. Ο Θεοφ. Μεταλλίδης, Εθν. Αμύνης 14,
Θεσσαλονίκη, γράφει: «α) Πιστεύω ότι ο αριθμός των βουλευτών στην Ελλάδα είναι
σχετικά μεγάλος σύμφωνα με τον πληθυσμό μας. Ο αριθμός θα πρέπει να ελαττωθεί
στους 150. β) Νομίζω ότι η προσφορά τους στον λαό είναι μηδαμινή. Το μόνο που
κάνουν είναι να διορίζουν κάποιο από τα παιδιά τους ή και κάποιο συγγενικό
τους πρόσωπο σε διάφορες υπηρεσίες. γ) Το φαινόμενο που παρουσιάζεται στις
εργασίες της Βουλής είναι οικτρό. Κενά έδρανα. Ο ομιλητής απευθύνεται σε κενά
έδρανα. Είδαμε την αντίδρασή τους όταν ο πρόεδρος της Βουλής θέλησε να
εφαρμόσει το απουσιολόγιο. δ) Πώς είναι δυνατόν, ένας βουλευτής, όταν δηλώνει
με το πόθεν έσχες τόσο πολλά περιουσιακά στοιχεία, να βοηθήσει τους ψηφοφόρους του;

Λόγου χάρη, παίρνω τα περιουσιακά στοιχεία ενός των 300 εθνοπατέρων. Τα
σημειώνω όπως ακριβώς τα δήλωσε στη φορολογική του δήλωση. Εισόδημα:
15.000.000 δρχ., άλλα 39.000.000 δρχ. σε 2 τραπεζικούς λογαριασμούς. Ακίνητα:
1 διαμέρισμα 75 τ.μ., 2 οικόπεδα 2.000 τ.μ., μερίδιο αγρών 40 στρεμμάτων,
μερίδιο οικοπέδου 2.000 τ.μ., 2 αυτοκίνητα. Της συζύγου του: εισοδήματα 20
εκατομμυρίων, απαλλασσόμενο εισόδημα 193 εκατ. από ναυτιλιακές εργασίες και
πώληση πλοίου. Καταθέσεις: 19 εκατ. σε 2 τραπεζικούς λογαριασμούς, 5
αγροτεμάχια 14.500 τ.μ., 2 οικόπεδα 616 τ.μ., 1 οικία 163 τ.μ., 782.400
μετοχές σε διάφορες επιχειρήσεις κ.λπ.

Συνεχίζω να δημοσιεύω τα περιουσιακά στοιχεία και κάποιου άλλου βουλευτή,
δίχως να αναφέρω το όνομά του, επίσης. Εισόδημα βουλευτικής αποζημίωσης:
23.865.000 δρχ., καταθέσεις: 4 εκατ. Ακίνητα: 11 διαμερίσματα 1/2 οικοπέδου με
καταστήματα 186 τ.μ., αίθουσα 540 τ.μ., ένα αγρόκτημα 454.648 τ.μ. στη
Θεσσαλονίκη 2 καταστήματα 440 τ.μ., 7 οικόπεδα 9.500 τ.μ., μερίδιο από αγρό
66.000 τ.μ. Αυτοκίνητα: 3. Της συζύγου: 4 οικόπεδα 2.900 τ.μ., 1 διαμέρισμα 35
τ.μ., 1 αυτοκίνητο.

Να σε ποιους εμπιστευόμαστε την τύχη μας να μας συμπαρασταθούν!

Ένας πολιτικός που θα βάλει υποψηφιότητα πρέπει να έχει τα παρακάτω
προτερήματα: 1. Να είναι απλός στους τρόπους. 2) Να είναι λιτός στον βίο του.
3) Να είναι εγκρατής σε όλες τις εκδηλώσεις του. 4) Να αφοσιωθεί ολόψυχα στα
συμφέροντα του κράτους. 5) Να μη συχνάζει σε πλουσιοπάροχα δείπνα, δίνοντας
έτσι αφορμή για σχόλια. 6) Να είναι σοβαρός στο ήθος και πολύ ήρεμος και
αδιατάρακτος στην ψυχή, απαλλαγμένος από πάθη, οργή και πνεύμα αντεκδίκησης.
7) Όταν μιλά στον λαό να του λέει την αλήθεια και μόνο, όσο πικρή και αν
είναι. 8) Όταν μιλά στους ακροατές του σε πολιτικές συγκεντρώσεις να μη ζητά
να τους παρασύρει. 9) Από τις σπουδαιότερες αρετές που πρέπει να διαθέτει ένας
πολιτικός ηγέτης είναι η σοβαρότητα, το κύρος και η επιβολή. 10) Ένας
ολοκληρωμένος πολιτικός πρέπει να έχει συνέπεια, στα λόγια και στα έργα του.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15846N045</ED>
<ID>
ID:169399

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N04&aa=5</URL></REF>


Article

<CATEGORY>vin04</CATEGORY>

 <H5>ΤΣΟΧΑΤΖΟΠΟΥΛΟΣ - ΚΑΡΑΜΑΝΛΗΣ ΣΥΖΗΤΗΣΑΝ ΓΙΑ ΤΟΥΣ ΕΞΟΠΛΙΣΜΟΥΣ ΚΑΙ ΤΗΝ ΑΝΑΒΑΘΜΙΣΗ
ΤΩΝ ΕΝΟΠΛΩΝ ΔΥΝΑΜΕΩΝ
</H5><H2>Ενημέρωση σε καλό κλίμα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Σε καλό κλίμα, παρά τις στιγμές εντάσεως που υπήρξαν, πραγματοποιήθηκε χθες
στο Πεντάγωνο η ενημέρωση του προέδρου της Ν.Δ. κ. Κ. Καραμανλή για την
πολιτική εθνικής άμυνας.

ΓΙΑ ΠΑΝΩ από τρεις ώρες ο νέος πρόεδρος της Ν.Δ. ενημερωνόταν για την
κατάσταση των Ενόπλων Δυνάμεων, την πορεία των εξοπλισμών και τις εξελίξεις
στα ελληνοτουρκικά από τους κ.κ. Τσοχατζόπουλο και Αποστολάκη και τους
αρχηγούς των Γενικών Επιτελείων. Στο διάλογο που ακολούθησε πήραν μέρος και οι
κ.κ. Ι. Βαρβιτσιώτης, Αλ. Παπαδόγγονας και Σπ. Σπηλιωτόπουλος που συνόδευαν
τον κ. Κ. Καραμανλή.

Τρία ζητήματα έθεσε, είτε με δηλώσεις του είτε με παρεμβάσεις του, ο πρόεδρος
της Ν.Δ.:

Πρώτον, την ανάγκη επιτάχυνσης των εξοπλιστικών προγραμμάτων.

Δεύτερον, την αναβάθμιση, υλική και ηθική, των στελεχών των Ενόπλων Δυνάμεων, και

Τρίτον, τη βελτίωση του βαθμού επανδρώσεως των παραμεθόριων σχηματισμών.

Και για τα τρία θέματα, τόσο η πολιτική ηγεσία όσο και οι επιτελείς
παρουσίασαν αναλυτικά στοιχεία. Πιο σκληρή ήταν η παρέμβαση του κ.
Βαρβιτσιώτη, που άφησε να εννοηθεί ότι οι μόνες σοβαρές παραγγελίες έγιναν επί
των ημερών του, ενώ κριτική άσκησε και σε χειρισμούς γύρω από τα Ίμια. Από την
πλευρά του υπουργείου επισημάνθηκε ότι τα προγράμματα εξοπλισμών προχωρούν
ικανοποιητικά και ότι εκτός από τον ποσοτικό ανταγωνισμό με την Τουρκία
υπάρχει ­ και προωθείται ­ η ποιοτική υπεροχή. Για την τουρκική προκλητικότητα
αναφέρθηκε ότι τις τελευταίες τρεις εβδομάδες, παρά την κλιμάκωση των
προκλητικών δηλώσεων από σειρά πολιτικών παραγόντων της Άγκυρας, οι
παραβιάσεις έχουν σχεδόν μηδενιστεί. Σε επικρίσεις που διατυπώθηκαν σχετικά με
υποτιθέμενη πρόθεση η κυβέρνηση να δεχθεί την καθιέρωση αεροδιαδρόμων στο
Αιγαίο για είσοδο τουρκικών αεροσκαφών, ο κ. Δ. Αποστολάκης τόνισε ότι τέτοιο
θέμα δεν υπάρχει και ότι οι ρυθμίσεις του Μνημονίου Παπούλια - Γιλμάζ δεν
συνιστούν εκχώρηση κυριαρχικών δικαιωμάτων.

Όπως δήλωσε μετά την ενημέρωση ο κ. Τσοχατζόπουλος παρουσιάστηκαν όλα τα
δεδομένα κάτω από τα οποία οι Ένοπλες Δυνάμεις προσπαθούν να ανταποκριθούν στα
καθήκοντά τους για διασφάλιση του απαραβίαστου των κυριαρχικών δικαιωμάτων.
Από την πλευρά του ο κ. Καραμανλής υπογράμμισε τη σημασία που αποδίδει η Ν.Δ.
στο αξιόμαχο και την αποτρεπτική ικανότητα των Ενόπλων Δυνάμεων, ιδιαίτερα σε
μια περίοδο που κλιμακώνεται η πίεση από την Τουρκία.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15846N051</ED>
<ID>
ID:169400

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N05&aa=1</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Θερινά προεόρτια
</H2><H2></H2>
<AUTHOR>ΔΗΜΗΤΡΗΣ ΠΑΠΑΙΩΑΝΝΟΥ</AUTHOR>

Το καλοκαίρι μας μπήκε ορμητικά και η πόλη μόλις που πρόλαβε να βάλει τα
θερινά της και να χαρεί τη γλύκα μιας ζέστης που ακόμα δεν μας κάνει να
ιδρώνουμε και να λιγώνουμε. Μαζί μ' αυτό και τα συνήθως επερχόμενα προβλήματά
του.Οι καλοκαιρινές άπνοιες που εντείνουν το νέφος, τα παρατημένα σκουπίδια
που μυρίζουν όλο και περισσότερο στις γωνιές των δρόμων, οι θάλασσες και πόσο
καθαρές είναι και οι κίνδυνοι της ηλιοθεραπείας λόγω του όζοντος. Και μαζί μ'
αυτά, η ελπίδα να δούμε σύντομα τις ουρές των αυτοκινήτων στους δρόμους να
μικραίνουν με το κλείσιμο των σχολείων. Απέναντι σ' όλα αυτά, το ΥΠΕΧΩΔΕ
διατυμπανίζει το θερινό κλιμακωτό ωράριο, ως πανάκεια για το θερινό νέφος.
Προσκομίζει μάλιστα και επιλεκτικά στοιχεία από βολικές χρονιές για να
αποδείξει ότι αυτό μειώθηκε κατά τις χρονιές πριν και μετά την εφαρμογή του.

Εάν για τη μείωση αυτή μεσολάβησαν και άλλα αίτια, ή αν οι μειώσεις αυτές
συμβαίνουν και κατά τους χειμερινούς μήνες, αυτό δεν το ψάξανε! 
Για το πώς εξηγείται ότι μεταξύ '94 και '95 φαίνεται μείωση του νέφους παρ'
ότι δεν υπήρχε κανένα νέο μέτρο, απορία!

«Ράβδος εν γωνία άρα βρέχει». Και το σύνολο του Τύπου και των ΜΜΕ χαιρετίζει
άκριτα και με χαρά τη λήψη, επιτέλους, μέτρων! 
Ο κόσμος θέλει πράξεις, έργα, πολιτικό θάρρος να τα βάλει κανείς με τα
κατεστημένα συμφέροντα! 
Με τους αχρείους, συντεχνιαζόμενους συνδικαλιστές, τους μαγαζάτορες που δεν
ξέρουν το συμφέρον τους, τους δημόσιους υπαλλήλους οι οποίοι δεν έχουν
κοινωνική συνείδηση.

Για το καταλυτικό όμως αυτοκίνητο, ούτε κουβέντα. Για τη βαθμιαία, αλλά
σταθερή ­ προς το παρόν ­ μείωση του νέφους, λόγω της διείσδυσης στο σύστημα
οχημάτων νέας τεχνολογίας, αυτό αγνοείται επισήμως. 
Επειδή δεν είναι μέτρο εγχώριας, κυβερνητικής, εμπνεύσεως και συλλήψεως, αλλά
υποχρεωτική εφαρμογή οδηγίας της ΕΟΚ και κανείς δεν είναι διατεθειμένος να
παραδεχθεί ότι τα μοναδικά μέτρα, με μετρήσιμες θετικές επιπτώσεις στην πορεία
του νέφους, είναι η βελτίωση των καυσίμων και τα καταλυτικά (παρ' όλο που τα
τελευταία κόστισαν πανάκριβα, πάνω από 200 δισ. κατά το '91-'93). 
Γιατί προφανώς ρεζιλεύονται κυβερνήσεις 20 χρόνων, που άφησαν το νέφος στην
τύχη του και στα έξωθεν επιβαλλόμενα μέτρα...

Οι περιοδικά επαναλαμβανόμενες απεργίες των εργαζομένων στην καθαριότητα και
τα διαρκή προειδοποιητικά κλεισίματα της χωματερής των Άνω Λιοσίων
ξαναθυμίζουν το πρόβλημα των σκουπιδιών.

Και τότε το υπουργείο, προκειμένου να συγκαλύψει την παντελή του αποτυχία στη
διαχείριση των σκουπιδιών τού άστεως, τα βάζει σε οργίλο μάλιστα τόνο, με
κάποιους αχάριστους δημάρχους που δεν δέχονται να φορτωθούν το βάρος των μισών
σκουπιδιών της Αθήνας, τη στιγμή μάλιστα που επιλέχθηκαν με «αντικειμενικά
κριτήρια». Από υψηλόμισθους αδέκαστους καθηγητές Πανεπιστημίου, που αφού
εργάστηκαν αμισθί επί πολλούς μήνες, κατέληξαν, κατά συνείδηση και χωρίς
παρεμβάσεις, στο να φορτώσουν το σκουπιδαριό στις πλάτες του αριθμητικά
ολιγομελούς άρα και πολιτικά ασθενέστερου δήμου.

«Η μεγάλη πόλη τρώει τη μικρή», στη χωροθέτηση ρυπαρών δραστηριοτήτων.

Η αρχή «Κάθε δήμος και τη χωματερή του» και η αναβάθμιση των δεκάδων άτυπων
χωματερών της Αττικής, που θα μπορούσαν δημοκρατικά να λύσουν το πρόβλημα,
αποτελούν terra incognita για τους ιθύνοντες.

Για όλα φταίνε οι άλλοι και ποτέ εμείς.

Φταίει ο λαός που δεν απολαμβάνει την εμπιστοσύνη της κυβέρνησης και ποτέ οι
υπουργοί, που «τα πάντα εν σοφία εξήγγειλαν».

Η επιτυχία εξάλλου της περιβαλλοντικής πολιτικής κρίνεται κι από την
καθαρότητα των ακτών, όπου σχεδόν όλες βγήκαν ­ ως διά μαγείας ­ κατάλληλες.

Και βεβαίως, άμα χαλαρώσουμε κι άλλο τα όρια, θα μπορούμε ­ κατά το υπουργείο
­ να κολυμπάμε άφοβα ακόμα και στο λιμάνι του Πειραιά.

Μπορούμε λοιπόν ­ με υπερηφάνεια ­ να γιορτάσουμε την πολλαπλά και επιμελώς
προετοιμαζόμενη Ημέρα του Περιβάλλοντος και ήσυχοι πλέον ότι κάναμε το καθήκον
μας να εισέλθουμε στη φάση της θερινής διάλυσης.

Ο Δημήτρης Παπαϊωάννου είναι χημικός μηχανικός - περιβαλλοντολόγος.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15846N062</ED>
<ID>
ID:169402

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Μήνυμα προς κάθε κατεύθυνση
</H2><H2></H2>
<AUTHOR>ΓΙΩΡΓΟΣΤΣΑΛΑΚΟΣ</AUTHOR>

ΔΕΝ ΘΑ έπρεπε να ξαφνιάσουν τα βίαια επεισόδια στο κέντρο της Λευκωσίας το
βράδυ της «ελληνοτουρκικής» συναυλίας Ρουβά - Κουτ διότι όλοι είχαν τους
λόγους τους:

Οι μοτοσυκλετιστές δεν είναι πια η οργάνωση με τους αυθόρμητους νέους που
κατάφεραν να συνταιριάσουν το life-style τους με τα ξεσπάσματά τους ενάντια
στην κατοχή, προκαλώντας την προσοχή όλου του κόσμου.

Μέσα τους αλλά και παράλληλα δραστηριοποιούνται στελέχη και οργανώσεις που
αντιτίθενται στη διζωνική Ομοσπονδία. 
Και όπως όλοι γνωρίζουν, αυτή είναι η κατευθυντήρια γραμμή με βάση την οποία
όλοι οι ξένοι επιδιώκουν λύση και έχει αποδεχθεί η ελληνοκυπριακή πλευρά.

Και κατά συνέπεια η διζωνική Ομοσπονδία θα είναι η πρώτη αρχή ­ μια αρχή με
την οποία διαφωνεί ο Αρχιεπίσκοπος Κύπρου Χρυσόστομος ­ στις συναντήσεις
Κληρίδη - Ντενκτάς που επίκεινται.

Από την άλλη, η κυβέρνηση και ο Πρόεδρος Κληρίδης ελάχιστα πριν από τις
«συναντήσεις κορυφής» έχουν μονίμως έναν κρυφό φόβο: Μήπως δηλαδή επαναληφθούν
όσα διαδραματίστηκαν πέρυσι το καλοκαίρι στη «γραμμή Αττίλα» την ώρα που ο κ.
Κληρίδης και ο κ. Ντενκτάς απομονωμένοι σ' ένα γραφικό προάστιο της Νέας
Υόρκης, μακριά από τα φώτα της δημοσιότητας, θα προσπαθούν να βρουν κοινή γλώσσα...

Η «αποφασιστικότητα» με την οποία η Αστυνομία διέλυσε τους διαδηλωτές το βράδυ
της συναυλίας δεν είναι τίποτε άλλο παρά ένα σαφές μήνυμα της κυβέρνησης προς
κάθε κατεύθυνση ότι δεν πρόκειται ν' αφήσει να εξελιχθούν «ανεπιθύμητες
καταστάσεις» αυτό το καλοκαίρι. Έστω και αν οι επέτειοι του πραξικοπήματος και
της εισβολής (που θα συμπέσουν με τον πρώτο γύρο συναντήσεων Κληρίδη -
Ντενκτάς) 
θα πρέπει να τιμηθούν. Διότι οι εξελίξεις από μόνες τους θα καίνε...

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15846N063</ED>
<ID>
ID:169403

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΡΓΗ ΓΙΑ ΤΙΣ ΝΕΕΣ ΙΤΑΜΕΣ ΠΡΟΚΛΗΣΕΙΣ ΟΪΜΕΝ ΜΕΣΑ ΣΤΗΝ ΑΘΗΝΑ * ΠΑΓΚΑΛΟΣ: ΕΙΝΑΙ
ΑΠΟΨΕΙΣ «ΤΟΥΡΛΟΥ - ΤΟΥΡΛΟΥ»
</H5><H5>Αυστηρό μήνυμα από την αμερικανική Βουλή
</H5><H5>Πυρ ομαδόν της αντιπολίτευσης
</H5><H2>Τα θέλει όλα η Τουρκία
</H2>
<H3></H3>Σε νέες ιταμές προκλήσεις ακόμη και μέσα στην Αθήνα προχώρησε χτες η τουρκική
πλευρά, τορπιλίζοντας επί της ουσίας κάθε προσπάθεια ελληνοτουρκικής
προσέγγισης και διαλύοντας κάθε ψευδαίσθηση για τις πραγματικές προθέσεις της
Άγκυρας στο Αιγαίο.Ο ΥΦΥΠΟΥΡΓΟΣ Εξωτερικών της Τουρκίας Ονούρ Οϊμέν μιλώντας
σε ημερίδα που διοργανώθηκε στην Αθήνα, με θέμα τις προοπτικές των
ελληνοτουρκικών σχέσεων, επανέλαβε ουσιαστικά την απειλή πολέμου κατά της
Ελλάδας σε περίπτωση επέκτασης των ελληνικών χωρικών υδάτων στα 12 μίλια, ενώ
ξεπερνώντας κάθε όριο θράσους επέμεινε με προκλητικό τρόπο στις πάγιες
τουρκικές θέσεις. Οι απόψειςς Οϊμέν στην Αθήνα προκάλεσαν την οργή του
υπουργού Εξωτερικών από το Παρίσι. Ο κ. Πάγκαλος μίλησε για πολιτική «τουρλού
- τουρλού» των Τούρκων και υπογράμμισε την αναξιοπιστία της τουρκικής πλευράς.
Εξέφρασε ωστόσο την πρόθεση της Αθήνας να υπογράψει σύμφωνο μη επίθεσης εάν
κάτι τέτοιο ήθελε η Άγκυρα, λέγοντας ότι ένα τέτοιο σύμφωνο θα ήρε αυτομάτως
την απειλή πολέμου της Τουρκίας προς την Ελλάδα.

ΤΟ ΜΝΗΜΟΝΙΟ

Την ίδια στιγμή, η Αθήνα απέστειλε χθες στην ολλανδική προεδρία το μνημόνιο
των Ελλήνων εμπειρογνωμόνων, στο οποίο αναφέρονται γενικοί όροι επίλυσης των
ελληνοτουρκικών διαφορών και όχι συγκεκριμένα θέματα της ελληνοτουρκικής
ατζέντας (π.χ. υφαλοκρηπίδα). Με το μνημόνιο (απάντηση στο οποίο αναμένεται να
υπάρξει και από τουρκικής πλευράς) γίνεται προσπάθεια να επιδειχθεί ως μόνος
τρόπος επίλυσης των διαφορών των δύο χωρών το Διεθνές Δίκαιο, η απόρριψη της
χρήσης βίας και η προσφυγή στο Δικαστήριο της Χάγης.

Πάντως, χθες, ο κ. Οϊμέν ­ αποκαλύπτοντας συνάντησή του και δείπνο με τους
κ.κ. Γ. Παπανδρέου και Γ. Κρανιδιώτη την Κυριακή το βράδυ (το οποίο είχε
κρατηθεί μυστικό από ελληνικής πλευράς ­ δήλωσε ότι υπάρχουν θέματα στα οποία
η Ελλάδα και η Τουρκία μπορούν να κάνουν πραγματική πρόοδο εφόσον γίνουν
αποδεκτά από τις δύο κυβερνήσεις. Ο κ. Παπανδρέου απαντώντας για τα ζητήματα
που ανέφερε ο κ. Οϊμέν, είπε ότι υπάρχει η δυνατότητα οικονομικής συνεργασίας,
όπως σε τομείς λαθρομεταναστών και λαθρεμπορίου μεταξύ των δύο χωρών, ακόμη κι
αν δεν έχει γίνει πρόοδος στα μεγάλα ζητήματα που αφορούν τις δύο χώρες.

7 ΣΗΜΕΙΑ

Ειδικότερα, ο κ. Οϊμέν με ομιλία του και παρεμβάσεις, κατά τη διάρκεια
εκδήλωσης που διοργάνωσε στην Αθήνα το Κέντρο Πολιτικής Έρευνας και
Επιμόρφωσης, ισχυρίσθηκε ­ παρουσία του αναπληρωτή υπουργού Εξωτερικών Γ.
Παπανδρέου ­ ότι:

1 Σε καμία από τις διεθνείς συνθήκες δεν αναφέρονται τα νησιά, την
κυριότητα των οποίων αμφισβητεί η Τουρκία από την Ελλάδα. («Θα εκπλαγείτε εάν
δείτε τα έγγραφα που έχουμε στα αρχεία μας για το θέμα της Ίμιας», είπε ειρωνικά).

2 Η ελληνική μειονότητα στην Κωσταντινούπολη απολαμβάνει όλων των
ανθρωπίνων δικαιωμάτων αντίθετα με την «τουρκική μειονότητα». («Θα ήμουν
ευτυχής εάν οι Τούρκοι της Δυτικής Θράκης απολάμβαναν τα ίδια δικαιώματα με
τους Έλληνες της Κωσταντινούπολης», δήλωσε προκλητικά).

3 Οι ελληνοτουρκικές διαφορές μπορούν να λυθούν μόνο μέσα από μία
«συμφωνία πακέτο».

4 Η Κύπρος δεν μπορεί να μπει στην Ευρωπαϊκη Ένωση εάν δεν μπει σ'
αυτήν και η Τουρκία.

5 Η Τουρκία θα δεχόταν να προσφύγει στο Δικαστήριο της Χάγης για τα
Ίμια εάν η Ελλάδα προσέφευγε στο Δικαστήριο για την αποστρατιωτικοποίηση των
νησιών του Ανατολικού Αιγαίου. 
6 Όσοι θεωρούν ότι η Τουρκία θα υποφέρει από τα «βέτο» ή τα «εμπάργκο»
που βάζει η Ελλάδα είναι γελασμένοι. («Η Τουρκία είναι η γρηγορότερα
αναπτυσσόμενη χώρα στον ΟΟΣΑ και παράγει ακόμη και προϊόντα υψηλής
τεχνολογίας, όπως αυτοκίνητα, F-16, υποβρύχια και κινητά τηλέφωνα», δήλωσε με
περισσή αυταρέσκεια). 
7 Όσοι πιστεύουν ότι η Τουρκία χρειάζεται μερικά μέτρα ακόμη στο Αιγαίο
κάνουν λάθος. Η Τουρκία είναι η μεγαλύτερη χώρα στην περιοχή και δεν έχει
πρόβλημα χώρου.

Παράλληλα, ο Τούρκος υφυπουργός Εξωτερικών καθ' όλη τη διάρκεια αυτού του
άτυπου δημόσιου ελληνοτουρκικού διαλόγου καλούσε την Ελλάδα να συζητήσει με
την Τουρκία όλα τα ελληνοτουρκικά προβλήματα.

«Δεν πρέπει να φοβάσθε τη συζήτηση των προβλημάτων μαζί μας», είπε
επανειλημμένως με... διδακτικό τρόπο ο κ. Οϊμέν. Ο κ. Παπανδρέου ­ από την
πλευρά του ­ προσπάθησε να κρατήσει τη συζήτηση σε χαμηλούς τόνους και
απάντησε σε όλες τις προκλήσεις του κ. Οϊμέν υπογραμμίζοντας την ανάγκη η
Τουρκία να σεβασθεί το Διεθνές Δίκαιο.

ΤΑ 12 ΜΙΛΙΑ

Ο κ. Οϊμέν, όταν ρωτήθηκε κατά πόσο η Άγκυρα προτίθεται να άρει την απειλή
πολέμου κατά της Αθήνας σε περίπτωση που η Ελλάδα επεκτείνει τα χωρικά της
ύδατα στα 12 μίλια, είπε: «Εάν συνεχίσετε να διατηρείτε το ίδιο "στάτους κβο"
στο Αιγαίο, τότε δεν υπάρχει κανένας λόγος να συζητάμε για την απειλή χρήσης
βίας»! Και πρόσθεσε με σαφή απειλητικό τρόπο: «Μην αλλάξετε το καθεστώς στο
Αιγαίο με μονομερείς ενέργειές σας»!

Μιλώντας για τις 130 νησίδες και βραχονησίδες για τις οποίες μίλησε ο πρόεδρος
της Τουρκίας Σ. Ντεμιρέλ, ισχυρίστηκε ότι «δεν υπάρχει στις συνθήκες αναφορά
για κάποιο σημείο στο Αιγαίο πέραν του οποίου τα νησιά θα είναι ελληνικά».
Αξίζει να σημειωθεί ότι σε δύο σημεία της Συνθήκης της Λωζάννης (άρθρο 6 και
άρθρο 12) αναφέρεται ρητά ότι στην Τουρκία ανήκουν μόνο οι νησίδες οι οποίες
βρίσκονται σε απόσταση τριών μιλίων από τις τουρκικές ακτές.

«ΝΑ ΣΥΝΕΝΝΟΟΥΝΤΑΙ»

Από την πλευρά του ο κ. Θ. Πάγκαλος κατηγόρησε την Άγκυρα για έλλειψη
σοβαρότητας και αναξιοπιστίας.

«Δεν είναι η πρώτη φορά που ο κ. Οϊμέν δείχνει έλλειψη σοβαρότητας στην
εκτέλεση των καθηκόντων του», υπογράμμισε ο κ. Πάγκαλος από το Παρίσι και
κάλεσε την τουρκική κυβέρνηση εάν έχει χαρτιά και ντοκουμέντα ή έχει
οποιαδήποτε άποψη, «να τη θεμελιώσει με τους συνήθεις τρόπους που
θεμελιώνονται τέτοιου είδους απόψεις». Τέλος, ο κ. Πάγκαλος ζήτησε από τον
πρόεδρο Ντεμιρέλ και τον υφυπουργό Εξωτερικών Οϊμέν να συνεννοούνται μεταξύ τους.

«Αυτές οι απόψεις είναι "τουρλού - τουρλού". 
Το "τουρλού - τουρλού" είναι πολύ ωραίο φαγητό αλλά δεν μπορεί να είναι
πλατφόρμα διεθνούς συμπεριφοράς», είπε χαρακτηριστικά ο κ. Πάγκαλος.

ΜΗΝΥΜΑ προς την Τουρκία να συμμορφωθεί με τις διεθνείς συνθήκες και να
σεβαστεί τα διεθνώς αναγνωρισμένα σύνορα μεταξύ των χωρών της περιοχής στέλνει
έκθεση της Επιτροπής Διεθνών Σχέσεων της αμερικανικής Βουλής, για την παροχή
εξωτερικής βοήθειας.

Σε μία έμμεση, πλην σαφή, αναφορά στις τουρκικές αμφισβητήσεις στο Αιγαίο, η
επιτροπή προσθέτει ότι «όποιος αμφισβητεί την εφαρμογή ή ερμηνεία διεθνών
συνθηκών, θα πρέπει να προσφύγει στα αρμόδια σώματα, όπως προβλέπει η διεθνής
νομική πρακτική». Σε ειδική αναφορά στο Κυπριακό, η έκθεση παροτρύνει την
κυβέρνηση Κλίντον να προχωρήσει «στην άμεση ανάληψη ουσιαστικής πρωτοβουλίας»
και τονίζεται ότι «η σημερινή κατάσταση στην Κύπρο και κυρίως ο μεγάλος
αριθμός τουρκικών δυνάμεων κατοχής αποτελεί μόνιμη πηγή έντασης και αστάθειας,
τόσο στο νησί όσο και στη γενικότερη περιοχή». Γίνεται, επίσης, έκκληση για
αποστρατιωτικοποίηση και αντικατάσταση των υφισταμένων δυνάμεων από ένα
σύστημα ασφαλείας, που θα διαπραγματευθούν τα ενδιαφερόμενα μέρη. Για την
προώθηση εξοπλιστικών προγραμμάτων και σχεδίων της Εθνικής Φρουράς στο πλαίσιο
του δόγματος του Ενιαίου Αμυντικού Χώρου συνεργάστηκαν χθες στην Αθήνα οι
υπουργοί Άμυνας Ελλάδος και Κύπρου, κύριοι Τσοχατζόπουλος και Ηλιάδης. Στις
συζητήσεις πήρε μέρος και ο αρχηγός της Εθνικής Φρουράς, αντιστράτηγος Ν. Βορβολάκος.

ΠΥΡΑ ΟΜΑΔΟΝ δέχθηκε η κυβέρνηση χθες από την αντιπολίτευση, με αφορμή τις
προκλητικές δηλώσεις του υφυπουργού Εξωτερικών της Τουρκίας κ. Ο. Οϊμέν,
παρουσία του αναπληρωτή υπουργού Εξωτερικών κ. Γ. Παπανδρέου. Ο εκπρόσωπος της
Ν.Δ. τόνισε ότι «η εμμονή του Τούρκου υφυπουργού στις πάγιες προκλητικές
θέσεις της Άγκυρας, που επιβεβαιώνεται και από την επίκληση διεθνών εγγράφων
που όμως δεν κατονόμασε ­ τα οποία δήθεν νομιμοποιούν την τούρκικη διεκδίκηση
των Ιμίων ­ επιβεβαιώνουν τις σοβαρές επιφυλάξεις της Ν.Δ. Η κυβέρνηση οφείλει
να αναλογιστεί τις ευθύνες της».

Ο Μ. ΕΒΕΡΤ

Στο θέμα παρενέβη και ο κ. Μ. ΈΒερτ, με αφορμή τη συνέντευξη του Τούρκου
προέδρου Ντεμιρέλ στον Antenna. Μιλώντας στο ίδιο κανάλι τόνισε ότι «τρεις
είναι οι όροι υπό τους οποίους η Ελλάδα μπορεί να κάνει διάλογο. Ο πρώτος όρος
είναι να μη θίγονται τα κυριαρχικά δικαιώματα και η ακεραιότητα της Ελλάδας. Ο
δεύτερος όρος είναι ότι θα πρέπει να γίνεται διάλογος με βάση το Διεθνές
Δίκαιο και τις διεθνείς συμβάσεις και ο τρίτος όρος είναι να γίνεται διάλογος
χωρίς τη χρήση ή την απειλή χρήσης βίας. Η ελληνική κυβέρνηση ­ πρόσθεσε ­
στις τελευταίες αναφορές που κάνουν οι υπουργοί Εξωτερικών, έχει ξεχάσει τον
πρώτο όρο και αυτό είναι παρά πολύ επικίνδυνο. Δεν επιτρέπεται σε καμιά
περίπτωση να συζητήσουμε με την Τουρκία αυτή την ώρα τα προβλήματα που θέλει
εκείνη να συζητήσουμε».

³ Το ΔΗΚΚΙ επισήμανε ότι «δεν βλέπει οποίος δεν θέλει να δει ότι ένας
διάλογος με την Τουρκία δεν μπορεί να σημαίνει οτιδήποτε άλλο εκτός από εθνική
ταπείνωση» και πρόσθεσε: «Η Τουρκία είναι πάντα εδώ διεκδικητική ωμή και
επικίνδυνη. Η Ελλάδα πού είναι κ. Σημίτη;».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15846N071</ED>
<ID>
ID:169404

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N07&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Τα όπλα </H2><H2></H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΕΙΝΑΙ ακατανόητο σε μια στιγμή που επιχειρείται μια ελληνοτουρκική προσέγγιση
με την παρότρυνση και την ασφυκτική πίεση του διεθνούς παράγοντα, ο φερόμενος
και ο κατ' εξοχήν συνομιλητής με την ελληνική πλευρά, κ. Ονούρ Οϊμέν, να
προβαίνει σε μία τέτοια επίδειξη αδιαλλαξίας και μάλιστα από την ελληνική πρωτεύουσα.

Αδιαλλαξία η οποία προβάλλεται μόλις μερικά εικοσιτετράωρα μετά τα ρητορικά
ανοίγματα του προέδρου της Τουρκίας Σ. Ντεμιρέλ, που ζητούσε έως και τη σύναψη
συμφώνου φιλίας με την Ελλάδα!

Αποτελεί η διπλή αυτή γραμμή των Τούρκων αντανάκλαση της μόνιμης αντιπαράθεσης
των πόλων εξουσίας στην Άγκυρα ή συνειδητή επιλογή της Τουρκίας, που προσπαθεί
να μας πείσει ότι υπάρχουν κάποιοι «καλοί» και κάποιοι «κακοί» στην τουρκική
εξωτερική πολιτική; Και άρα είναι ανάγκη να έρθει η Αθήνα σε συνεννόηση τώρα
με τους... «καλούς», γιατί καραδοκούν οι «κακοί».

Και εν πάση περιπτώσει (αν ο κ. Οϊμέν προκαλεί δημόσια κατ' αυτόν τον τρόπο,
αναπτύσσοντας μάλιστα είναι συγκεκριμένο σκεπτικό για τις τουρκικές αξιώσεις
στο Αιγαίο, τότε τι λέει στις κατ' ιδίαν συναντήσεις του, στις οποίες ­ όπως
και ο κ. Παπανδρέου παραδέχθηκε χθες ­ η συζήτηση είναι ιδιαίτερα ειλικρινής;

Αν μη τι άλλο, τουλάχιστον από τη χθεσινή εμφάνιση Οϊμέν έγινε σαφές σε
κάποιους που διατηρούν ψευδαισθήσεις για τις προθέσεις των Τούρκων να
αντιληφθούν ότι η προσπάθεια ελληνοτουρκικού διαλόγου ακόμη και σε επίπεδο
επιτροπών εμπειρογνωμόνων δεν πρόκειται να καταλήξει πουθενά.

Το ζητούμενο πλέον είναι να υπάρξει μια συντονισμένη προσπάθεια από την
ελληνική πλευρά, ώστε η κατάρρευση κι αυτής της διαδικασίας διαλόγου να
αποτελέσει πράγματι όπλο για την αποκάλυψη των επεκτατικών σχεδίων της Άγκυρας
κι όχι ένα ακόμη «άλλοθι» για περισσότερες πιέσεις προς την Αθήνα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15846N072</ED>
<ID>
ID:169405

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N07&aa=2</URL></REF>


Article

<CATEGORY>vin04</CATEGORY>

 <H5>ΛΕΥΤΕΡΗ ΜΑΥΡΟΕΙΔΗ «ΟΙ ΔΥΟ ΟΨΕΙΣ ΤΗΣ ΙΣΤΟΡΙΑΣ»
</H5><H5>Ο τίτλος «ΚΚΕ-εσ.»
</H5><H2>Η νέα Αριστερά
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

<H3></H3>Τα λάθη που σημειώθηκαν στο κομμουνιστικό κίνημα, κυρίως μετά τον Εμφύλιο
πόλεμο, ήταν πολλά. Ωστόσο, μέσα από την αφήγηση των βετεράνων της Αριστεράς
Γρηγόρη Φαράκου, Λεωνίδα Κύρκου, Βασίλη Νεφελούδη, Λεωνίδα Τζεφρώνη και
Λευτέρη Βουτσά, όπως αυτή καταγράφεται στο νέο βιβλίο του δημοσιογράφου
Λευτέρη Μαυροειδή, αναδεικνύεται η απέραντη ομορφιά και ο αγώνας ενός κόσμου,
του κόσμου της Αριστεράς, για «ανεξαρτησία και πανανθρώπινη λευτεριά».Στις
σελίδες του έργου «Οι δύο όψεις της Ιστορίας», που θα κυκλοφορήσει σε λίγες
ημέρες από τις εκδόσεις «Δελφίνι», ακόμη και στα δύσκολα χρόνια των πολιτικών
προσφύγων στην Ανατολική Ευρώπη ή της διάσπασης του κομμουνιστικού κινήματος
'68-'69, ο αναγνώστης θ' αναγνωρίσει σε όλους τους πρωταγωνιστές, και
ανεξάρτητα αν θα συμφωνήσει μαζί τους, πως άξιζε που πάλεψαν για «μεγάλα
ιδανικά» κι έναν «καλύτερο κόσμο».

Ίσως, η πιο χαρακτηριστική σκηνή του βιβλίου είναι αυτή που περιγράφει ο
συγγραφέας και αφορά στον σημερινό εκδότη της «Αυγής» Λευτέρη Βουτσά στα
χρόνια που έζησε στην Ουγγαρία. Ήταν τα χρόνια της παντοδυναμίας του Νίκου
Ζαχαριάδη, μετά την ήττα του '49, όταν ο Βουτσάς στάλθηκε για να...
«αναμορφώσει» τις ιδέες του, σε ένα από τα πιο «δύσκολα» εργοστάσια. Δούλευε
στους φούρνους και κάθε τόσο του δινόταν η εντολή να συνεχίσει τη δουλειά του
έξω στο χιόνι... Κάποια ημέρα τον ζήτησε ο Ζαχαριάδης. Το ραντεβού κλείσθηκε
στο Βουκουρέστι, όπου, ανάμεσα σ' άλλα, ο καταγεγραμμένος διάλογος μεταξύ τους
παίρνει την εξής μορφή:

­ Πήγες στο ατσάλι Λευτέρη, για να μας δείξεις πως δεν φοβάσαι...

­ Νίκο, δεν καταλαβαίνω...

­ Δεν σου φερθήκαμε εντάξει Λευτέρη... Σου είχαμε πει ότι θα σε στείλουμε στην
Ελλάδα και αντί γι' αυτό σε στείλαμε στην παραγωγή... Και χωρίς να σου δώσουμε
καμία εξήγηση... Αλλά, όταν έγινε η τελευταία συνεδρίαση της Κομματικής
Επιτροπής της Ουγγαρίας, άφησες να εννοηθεί ότι για την κατάσταση έχει ευθύνες
το Πολιτικό Γραφείο... Η αφήγηση του Βουτσά στον Λευτέρη Μαυροειδή δείχνει,
όσο καμιά άλλη, την τραγικότητα των ημερών, που γίνεται εκ των υστέρων ακόμη
μεγαλύτερη, αν αναλογισθεί κανείς το τραγικότατο τέλος του Νίκου Ζαχαριάδη.
Ίσως, λοιπόν, στα χρόνια του '50, κυρίως, θα πρέπει κανείς να αναζητήσει τους
λόγους της διάσπασης του '68, στην οποία αναφέρεται το βιβλίο, αποσπάσματα του
οποίου προδημοσιεύουν «ΤΑ ΝΕΑ».

Η ΔΙΑΣΠΑΣΗ του ΚΚΕ, στη 12η Ολομέλεια του '68, έκρυβε στην ουσία της την
αγωνία και των δύο «πλευρών» για μια «άλλη Αριστερά» που θα μπορούσε να
συγκινήσει τις μάζες.

«Από τη δεκαετία του '60 τέθηκε το πρόβλημα της νέας Αριστεράς», παρατηρεί ο
πρώην γραμματέας του ΚΚΕ Γρηγόρης Φαράκος, στην αφήγησή του στον Λευτέρη Μαυροειδή.

«Δεν ήταν μόνον πρόβλημα σχέσεων ΕΔΑ και ΚΚΕ, αλλά προέβαλε η ανάγκη της
δημιουργίας μιας νέας Αριστεράς. Αυτό ήταν ακριβώς που δεν είχε
συνειδητοποιηθεί από πολλά στελέχη. Πιστεύω πως ούτε οι σύντροφοι που ήρθαν σε
αντίθεση με το Πολιτικό Γραφείο έβλεπαν μ' αυτό τον τρόπο το θέμα. Οι θέσεις
τους, όμως, αυτό τον δρόμο άνοιγαν».

Η ΣΥΓΚΡΟΥΣΗ

Κι ενώ μέχρι τη 12η Ολομέλεια του '68, μέσα στην «καρδιά» της χούντας, «η
ομάδα Κολιγιάννη έκανε το παν για να φέρει τους δικούς της αντιπροσώπους από
τη Δυτική Ευρώπη, όπως έκαναν και οι άλλοι» ­ τελικώς δεν έφθασαν οι
αντιπρόσωποι από την Ελλάδα, παρά την απόφαση της 11ης Ολομέλειας.

Ο Γρηγόρης Φαράκος, αναφερόμενος σ' αυτή τη σύγκρουση Κολιγιάννη - Παρτσαλίδη
(και Δρακόπουλου), στέκεται αυτοκριτικά και σημειώνει:

«Αυτό που κυριαρχούσε μέσα μου ήταν η προσήλωση προς τη Σοβιετική Ένωση. Λίγο
ως πολύ, εγώ θεωρούσα ότι οι θέσεις του Ιταλικού ΚΚ, είτε του Γαλλικού, όταν
έρχονταν σε αντίθεση με το σοβιετικό κόμμα, κάνουν ζημιά στο διεθνές
κομμουνιστικό κίνημα. Από την άλλη μεριά όμως, δεν έλειπε πάλι η αντίφαση.
Υπάρχει μια έκθεσή μου, την οποία μάλιστα στη 12η Ολομέλεια διάβασε ο
Παρτσαλίδης, όπου βάζω όλο το πρόβλημα της ανανέωσης που πρέπει να γίνει στο κόμμα».

Η ΑΝΟΙΞΗ

«Δεν είναι ασφαλώς παράδοξο που η πορεία προς τη διάσπαση εξελισσόταν ακριβώς
την περίοδο που κυοφορούνταν η Άνοιξη της Πράγας. Ούτε είναι περίεργο που η
μία πλευρά του ελληνικού κομμουνιστικού κινήματος έκρινε την επέμβαση ως
έγκλημα, καταγγέλλοντας ότι οι ερπύστριες των τανκς αμαυρώνουν και τσαλαπατούν
τις ίδιες τις μαρξιστικές αρχές και τα ιδανικά του σοσιαλισμού, ενώ η άλλη
είδε "τα τανκς να χορεύουν" σαν μια γιορτή του υπαρκτού σοσιαλισμού. Άλλωστε
αποτελούσε συστατικό στοιχείο της έννοιας του "υπαρκτού" ο τρόπος που νοούνταν
η ανάπτυξη αυτού που είχε ονομασθεί παγκόσμιο σοσιαλιστικό σύστημα και είχε
και πριν δοκιμαστεί: στο Βερολίνο το 1953, στην Ουγγαρία το 1956, στην Πολωνία
το 1956 και μερικές ακόμα φορές στα επόμενα χρόνια.

Μη ρωτάς, λοιπόν, ύστερα από όσα είπα για τις τοποθετήσεις μου εκείνων των
χρόνων, ποια ήταν η δική μου στάση. Κάτι περισσότερο. Πίστεψα πως τα γεγονότα
στην Τσεχοσλοβακία δικαιώνουν την με πάθος υπεράσπιση των αποφάσεων της 12ης Ολομέλειας.

Σήμερα, βέβαια, αν εξαιρέσει κανείς τους αθεράπευτους ζηλωτές της σταλινικής
αντίληψης, δεν είναι εύκολο να βρεις αριστερό που να δικαιώνει την επέμβαση. 
Και πραγματικά, ίσως τότε χάθηκε μια τελευταία ευκαιρία για αναμόρφωση του
κομμουνιστικού κινήματος».

Ο ΤΙΤΛΟΣ «ΚΚΕ-εσ.» δεν έλυσε το πρόβλημα της ανανέωσης του κομμουνιστικού
κινήματος. Απλώς προσετέθη μια άλλη «ταμπέλα». Ο βετεράνος της ανανεωτικής
Αριστεράς Λεωνίδας Τζεφρώνης αφηγείται στον Λευτέρη Μαυροειδή: «Η ιδρυτική
ολομέλεια του ΚΚΕ Εσωτερικού έγινε τον Απρίλη του 1969 στη Ρώμη

Ξεκινήσαμε με ένα παράδοξο: το ΚΚΕ Εσωτερικού ιδρύεται στο εξωτερικό. Ίσως
αυτό να ήταν και σημαδιακό, γιατί δεν κλείσανε ούτε τρία χρόνια και
εμφανίστηκαν ξανά οι τριβές εσωτερικού - εξωτερικού.

Ένα λάθος που, κατά τη γνώμη μου, κάναμε όλοι μας, ήταν ότι παρουσιάσαμε τις
νέες ιδέες με το όνομα του ίδιου φορέα ­ ΚΚΕ ­ ο οποίος εξέφραζε τις ιδέες που
εμείς απορρίπταμε. Η προσθήκη της λέξης "Εσωτερικού" δεν άλλαζε τα πράγματα,
γιατί το "Εσωτερικού" δεν ήταν όρος που προσδιόριζε ιδέες, αλλά συγκεκριμένο
γεωγραφικό χώρο. Και τούτο την ώρα που εμείς έπρεπε να αναζητήσουμε φορέα, ο
οποίος θα παρέπεμπε στο νέο ιδεολογικό - πολιτικό περιεχόμενο. Στη
συγκεκριμένη περίπτωση αυτός ο φορέας ήταν η ΕΔΑ, που ήταν η δημοκρατική και
σοσιαλιστική Αριστερά της εποχής, μέσα από την οποία εκφραζόταν ουσιαστικά το
ΚΚΕ, που η δράση της είχε καταξιωθεί σ' όλους τους χώρους του πολιτικού
στίβου, Βουλή, συνδικάτα, μαζικούς κοινωνικούς φορείς κ.λπ. Η ΕΔΑ ήταν η
περίπτωση μιας νέας Αριστεράς που την ζηλεύανε και ορισμένα ευρωπαϊκά
κομμουνιστικά κόμματα. Και να σκεφτεί κανείς ότι λίγο πριν από τη δικτατορία,
η ΕΔΑ ήταν η λύση που εμείς αντιπαραθέταμε στην εξωπραγματική και τυχοδιωκτική
τακτική της "ντε φάκτο" νομιμοποίησης του ΚΚΕ. Τι μας εμπόδισε, λοιπόν, να το
κάνουμε μετά τη 12η Ολομέλεια; Παρ' όλο που η ιδέα πλανήθηκε;

Σίγουρα ο μύθος ότι το όνομα του ΚΚΕ θα φλογίσει τις ψυχές των οπαδών μας. Με
τον μύθο αυτό μπήκαμε στη νέα φάση με τα μάτια στραμμένα στην Ελλάδα και
αναμένοντας τη στιγμή που θα βρεθούμε κάτω κι εμείς του εξωτερικού».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15846N081</ED>
<ID>
ID:169406

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N08&aa=1</URL></REF>


Article

<CATEGORY>vin04</CATEGORY>

 <H5>Η ΕΛΛΑΔΑ ΚΥΡΩΝΕΙ ΣΕ ΛΙΓΕΣ ΜΕΡΕΣ ΤΗ ΣΥΜΦΩΝΙΑ ΣΕΝΓΚΕΝ
</H5><H2>Ανοιχτά ευρωσύνορα
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

<H3></H3>Κόστος που αγγίζει τα 50 δισ. δραχμές για την αγορά ηλεκτρονικού και
μηχανολογικού εξοπλισμού και περαιτέρω ετήσια δαπάνη 3,5 δισ. δραχμές για τη
λειτουργία του επιφέρει στην Ελλάδα η κύρωση της Συμφωνίας του Σένγκεν που
αποτελεί πλέον θέμα ημερών.ΤΟ ΣΧΕΤΙΚΟ νομοσχέδιο για την κύρωση της επίμαχης
Συμφωνίας προωθήθηκε χθες το βράδυ από την κυβέρνηση στη Βουλή και με την
ψήφισή του (που εκκρεμεί επί χρόνια) πέφτουν ουσιαστικά για τους Έλληνες τα
σύνορα των κρατών-μελών της Ευρωπαϊκής Ένωσης που έχουν υπογράψει μέχρι τώρα
τη Συμφωνία.

Παράλληλα, γίνονται πιο... δύσβατα τα ελληνικά σύνορα για αλλοδαπούς (μη
Κοινοτικούς), μπαίνουν σε ένα σχεδόν πανευρωπαϊκό ηλεκτρονικό δίκτυο
παρακολούθησης ύποπτοι και κατάδικοι, ενώ καλούνται να προχωρήσουν σε
προμήθεια του απαραίτητου εξοπλισμού ­ σταδιακά έως το 2003 ­ οι αρμόδιες
υπηρεσίες των υπουργείων Εξωτερικών, Δημόσιας Τάξης, Δικαιοσύνης, καθώς και το
Λιμενικό Σώμα και τα μεγάλα αεροδρόμια της χώρας (Αθήνα, Θεσσαλονίκη,
Ηράκλειο, Κέρκυρα, Ρόδος).

Βάσει της Συμφωνίας του Σένγκεν, καταργείται για όλα τα συμβαλλόμενα κράτη ο
έλεγχος προσώπων κατά τη διέλευση των εσωτερικών τους συνόρων, ενώ θα είναι
συστηματικός ο έλεγχος όσων διέρχονται τα εξωτερικά τους σύνορα. Τα
συμβαλλόμενα κράτη οφείλουν, εξάλλου, να ακολουθούν κοινή πολιτική ως προς τον
καθορισμό των όρων κυκλοφορίας των αλλοδαπών στο έδαφός τους και της παροχής ασύλου.

Όπως, όμως, αναφέρεται στη ίδια τη Συμφωνία, «για να αντισταθμιστεί το
έλλειμμα ασφαλείας που θα εδημιουργείτο αν οι έλεγχοι αυτοί απλώς
καταργούντο», ενισχύεται η αστυνομική και δικαστική συνεργασία μεταξύ των μελών-κρατών.

Η μεγάλη αλλαγή που επιφέρει προς αυτή την κατεύθυνση η κύρωση της Συμφωνίας
είναι η ένταξη της χώρας μας στο λεγόμενο Σύστημα Πληροφοριών Σένγκεν, το
οποίο στηρίζεται στην τεχνολογία της Πληροφορικής. Το σύστημα ­ που έχει
επικριθεί και ως διασυνοριακό «ηλεκτρονικό φακέλωμα» ­ περιλαμβάνει λεπτομερή
στοιχεία για καταζητούμενα ή εξαφανισθέντα πρόσωπα, ανεπιθύμητους αλλοδαπούς,
πρόσωπα που χρήζουν αστυνομικής προστασίας, καθώς και για κλεμμένα ή
απωλεσθέντα όπλα, ταυτότητες και τραπεζογραμμάτια.

Το σχετικό αρχείο θα εδρεύει στο υπουργείο Δημόσιας Τάξης, θα συνδέεται με
αεροδρόμια, λιμάνια, τελωνεία και κάθε άλλη αρμόδια υπηρεσία, ενώ θα παρέχει ή
λαμβάνει πληροφορίες για υπόπτους κ.ά. από τις αντίστοιχες υπηρεσίες των
υπόλοιπων κρατών-μελών (το κεντρικό αρχείο του συστήματος εδρεύει στο Στρασβούργο).

Η Συμφωνία προβλέπει ακόμη μέτρα για την προστασία των πολιτών από ενδεχόμενη
κατάχρηση του αρχείου, καθώς και την υποχρέωση του υπεύθυνου κράτους να
αποκαταστήσει την τυχόν ζημιά που θα υποστεί ένα άτομο από αυτήν την εξέλιξη
(σ.σ. σχετικές διασφαλίσεις παρέχει και ο νόμος που ψηφίστηκε πρόσφατα για την
προστασία του ατόμου από την επεξεργασία προσωπικών δεδομένων, ο οποίος και
θεωρήθηκε απαραίτητος για την ένταξή μας στο σύστημα Σένγκεν).

Σημαντικό βάρος μέσω της Συμφωνίας του Σένγκεν (και το διασυνοριακό δίκτυο
παρακολούθησης) πέφτει στην καταπολέμηση των ναρκωτικών και την καταστολή της
σοβαρής εγκληματικότητας (τρομοκρατία, ανθρωποκτονίες, απαγωγές, ομηρείες,
ένοπλες ληστείες κ.ά.). Και γι' αυτό το σκοπό δημιουργείται μόνιμη ομάδα
εργασίας με αστυνομικούς και τελωνειακούς των συμβαλλόμενων κρατών, για τους
οποίους προβλέπονται μάλιστα πρακτικές διευκολύνσεις από τις κρατικές
υπηρεσίες στις οποίες θα απευθύνονται για την επιτέλεση του έργου τους.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15846N091</ED>
<ID>
ID:169407

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N09&aa=1</URL></REF>


Article

<CATEGORY>vin04</CATEGORY>

 <H2>Ένα σημείο επαφής στη συνάντηση Σκανδαλίδη - Κωνσταντόπουλου
</H2><H2></H2>
ΕΝΑ ΜΟΝΟ σημείο επαφής, παρά το ιδιαίτερα καλό κλίμα που υπήρξε, βρήκαν χθες
ΠΑΣΟΚ και Συνασπισμός όσον αφορά τα θέματα της Τοπικής Αυτοδιοίκησης τα οποία
συζήτησαν υψηλόβαθμες αντιπροσωπείες των δύο κομμάτων.

Στα δύο βασικότερα από τα ζητήματα που θέτει ο ΣΥΝ ­ αυτό της καθιέρωσης της
απλής αναλογικής στις εκλογές της Τοπικής Αυτοδιοίκησης και της ανάδειξης
αιρετών περιφερειαρχών ­ το ΠΑΣΟΚ ήταν αρνητικό. Ή, για την ακρίβεια, ήταν
αρνητικό για υιοθέτηση των αιτημάτων αυτή την περίοδο, παραπέμποντας τα
σχετικά θέματα σε συζητήσεις που θα γίνουν εν καιρώ και αφού αλλάξει πρώτα ο
διοικητικός χάρτης της χώρας.

Αντίθετα, οι δύο αντιπροσωπείες, επικεφαλής των οποίων ήταν ο κ. Κ.
Σκανδαλίδης από το ΠΑΣΟΚ και ο κ. Ν. Κωνσταντόπουλος από τον ΣΥΝ, συμφώνησαν
στην ανάγκη ενίσχυσης της Τοπικής Αυτοδιοίκησης με την ταχύτερη απόδοση
αρμοδιοτήτων και τη συνένωση των κοινοτήτων. Θέμα πάντως συνεργασιών των δύο
κομμάτων στις δημοτικές και νομαρχιακές εκλογές του 1998 δεν τέθηκε ­ όπως
διαβεβαίωναν και οι δύο πλευρές. Άλλωστε και η σύνθεση των αντιπροσωπειών δεν
ευνοούσε ένα τέτοιο ενδεχόμενο.

Η συνάντηση έγινε μετά την πρωτοβουλία του ΣΥΝ, ο οποίος προτίθεται να έχει
επαφές με την κυβέρνηση, όλα τα κόμματα και τους φορείς της Τοπικής
Αυτοδιοίκησης. «Είναι ένα δείγμα πώς αντιλαμβάνεται ο ΣΥΝ τη λειτουργία του
πολιτικού διαλόγου» τόνισε ο κ. Κωνσταντόπουλος, υπογραμμίζοντας ότι αυτό
πρέπει να γίνεται «υπό το φως των προβολέων μπροστά στην κοινωνία και για
συγκεκριμένα προβλήματα».

Παρ' όλο που το κλίμα ήταν ιδιαίτερα καλό, δεν έλειψαν και οι αιχμές. Ο κ. Ν.
Κωνσταντόπουλος δεν παρέλειψε να γενικεύσει την κριτική του για την άρνηση του
ΠΑΣΟΚ στο θέμα της αλλαγής του εκλογικού νόμου, τονίζοντας ότι και για τον
ευρύτερο εκλογικό νόμο η άρνηση του ΠΑΣΟΚ είναι «ρητή στο άπειρον»... Από την
πλευρά του ο κ. Κ. Σκανδαλίδης μίλησε για «μια βάση» που ενισχύει τη συζήτηση
των δύο κομμάτων, η οποία και θα διευρυνθεί το αμέσως προσεχές χρονικό διάστημα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15846N092</ED>
<ID>
ID:169408

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N09&aa=2</URL></REF>


Article

<CATEGORY>vin04</CATEGORY>

 <H2>Εκδήλωση για τις σχέσεις με την Τουρκία
</H2><H2></H2>
ΕΚΔΗΛΩΣΗ με θέμα «Οι ελληνοτουρκικές σχέσεις, η νέα δομή του ΝΑΤΟ και το
Αιγαίο» διοργανώνουν αύριο, στις 7.30 το απόγευμα, το Πανεπιστήμιο Αθηνών και
ο Όμιλος «Ανδρέας Κάλβος». Στην εκδήλωση, που θα πραγματοποιηθεί στη Μεγάλη
Αίθουσα Τελετών (Κεντρικό Κτίριο, Πανεπιστημίου 30) θα μιλήσουν ο Γιάννης
Καψής, βουλευτής και τέως αναπληρωτής υπουργός Εξωτερικών («Αιγαίο, η
πραγματική απειλή»), ο Γεώργιος Σταθόπουλος, αντιπτέραρχος ε.α. και πρόεδρος
του Συνδέσμου Επιτελών Εθνικής Αμύνης («Η ακεραιότητα του Αιγαίου: η
στρατιωτική της διάσταση») και Σοφία Αντωνοπούλου, επίκουρη καθηγήτρια στο
Εθνικό Μετσόβιο Πολυτεχνείο («Διχοτόμηση του Αιγαίου υπό ΝΑΤΟϊκό μανδύα»).

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15846N093</ED>
<ID>
ID:169409

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N09&aa=3</URL></REF>


Article

<CATEGORY>vin04</CATEGORY>

 <H2>Κηδεύεται το απόγευμα ο Χρ. Κατσιγιάννης
</H2><H2></H2>
ΚΗΔΕΥΕΤΑΙ σήμερα στις 5.30 το απόγευμα στο Νεκροταφείο του Αγίου Βλασίου του
Δήμου Αχαρνών ο πρώην υφυπουργός ΠΕΧΩΔΕ και βουλευτής της Ν.Δ. Χρήστος
Κατσιγιάννης, ο οποίος έχασε το βράδυ της Κυριακής την άνιση μάχη με τον
καρκίνο. Ο Χρήστος Κατσιγιάννης εξελέγη για πρώτη φορά βουλευτής με τη Ν.Δ.
στις εκλογές του 1974 και έκτοτε εξελέγετο συνεχώς βουλευτής στο υπόλοιπο
Αττικής. Στην πολύχρονη κοινοβουλευτική του θητεία ασχολήθηκε ιδιαίτερα με
θέματα χωροταξίας οικισμού και περιβάλλοντος.

Ο πρόεδρος της Ν.Δ. εξέφρασε τα συλλυπητήριά του στη σύζυγο και τα παιδιά του
και τόνισε ότι «η Ν.Δ. έχασε ένα δραστήριο και συνεπές στέλεχός της».

Χθες το βράδυ τηρήθηκε στη Βουλή ενός λεπτού σιγή στη μνήμη του, ενώ ο κ. Απ.
Κακλαμάνης αναφέρθηκε στην προσωπικότητά του. Τη θέση του στο Κοινοβούλιο θα
καταλάβει ο πρώην δήμαρχος Αθηναίων κ. Λεωνίδας Κουρής.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15846N094</ED>
<ID>
ID:169410

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N09&aa=4</URL></REF>


Article

<CATEGORY>vin04</CATEGORY>

 <H2></H2><H2>Μια σχέση που μόνο ειδυλλιακή δεν είναι...
</H2><H2></H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΜΙΑ ΠΟΛΙΤΙΚΗ σχέση σπανίως είναι ειδυλλιακή, κυρίως όταν υπάρχουν και
διαφορετικές αφετηρίες.

Ωστόσο, οι τελευταίες «κόντρες» ανάμεσα στον πρόεδρο του ΣΥΝ Νίκο
Κωνσταντόπουλο, ο οποίος προέρχεται από την προδικτατορική Ένωση Κέντρου και
στην πρώην πρόεδρο του ιδίου κόμματος Μαρία Δαμανάκη, η οποία προέρχεται από
το ΚΚΕ, έδειξαν να ξεφεύγουν από τον έλεγχο.

Δεν έχουμε ανάγκη από προξενητάδες ήταν η δήλωση του κ. Κωνσταντόπουλου στο
περιοδικό «ΤΕΜΡΟ», που ενόχλησε την επί μία εικοσαετία βουλευτή.

Δεν ωφελούν τον ΣΥΝ οι δηλώσεις του προέδρου του ήταν η απάντηση της κ.
Δαμανάκη, η οποία συμπλήρωσε ότι δεν θέλει να απαντήσει.

Η πρώην πρόεδρος του ΣΥΝ δεν φαίνεται πάντως διατεθειμένη να σιωπήσει, όπως
επισημαίνουν από το περιβάλλον της. Άλλωστε σε μια σειρά από θέματα, όπως τα
ελληνοτουρκικά, τα ευρωπαϊκά, ο κοινωνικός διάλογος, οι αγροτικές
κινητοποιήσεις και τα ναρκωτικά, οι παρεμβάσεις της έπαιξαν σοβαρό ρόλο στη
διαμόρφωση της γραμμής πλεύσης του κόμματος.

«Έχω δώσει μάχη ­ στο ΚΚΕ ­ για να 'χω και για να 'χουμε το δικαίωμα στη
διαφωνία. Και δεν θα δεχθώ να μου αφαιρέσουν αυτό το δικαίωμα», φέρεται να
είπε η κ. Μαρία Δαμανάκη σε συνάδελφό της βουλευτή. «Ο ΣΥΝ έχει ανάγκη από μια
σύνθεση απόψεων. Και μόνον έτσι μπορεί να επιτύχει μεγάλα βήματα. Άλλωστε, το
πρόβλημα δεν είναι μια προσωπική αντιπαράθεση με τον Νίκο Κωνσταντόπουλο».

Ανάλογη όμως είναι και η θέση του προέδρου του ΣΥΝ. Πολλές φορές, τον
τελευταίο καιρό, φέρεται να δήλωσε σε συνεργάτες του ότι «δεν υπάρχει καμία
προσωπική αντιπαράθεση με τη Μαρία Δαμανάκη».

Πρόσθεσε ωστόσο ότι ο Συνασπισμός σ' αυτή την ανοδική πορεία που εμφανίζει ­
όπως άλλωστε δείχνουν και οι δημοσκοπήσεις ­ έχει ανάγκη από συνοχή, από
υπεύθυνη προγραμματική πολιτική και από «εξώστρεφες πρωτοβουλίες διαλόγου για
τις προοδευτικές εξελίξεις».

Είναι γεγονός ότι η τελευταία δραστηριοποίηση της κ. Μαρίας Δαμανάκη ­ για την
οποία παραμένει ανοιχτό το ενδεχόμενο να είναι υποψήφια ευρύτερων πολιτικών
δυνάμεων στον Δήμο της Αθήνας ­ δείχνει να υπάρχει, όπως την κατηγορούν, μια
προσέγγιση με το ΠΑΣΟΚ.

Μίλησε, μάλιστα, σε εκδηλώσεις για τα εθνικά θέματα που διοργάνωσε ο ΟΠΕΚ
(Όμιλος Πολιτών για τον Εκσυγχρονισμό της Κοινωνίας) μαζί με τον πρώην
υφυπουργό Εξωτερικών Χρήστο Ροζάκη, γεγονός που ερμήνευσαν ορισμένοι σύντροφοί
της ως απόκλιση προς το ΠΑΣΟΚ, κάτι που η ίδια αρνείται με κατηγορηματικό τρόπο.

Βεβαίως, οι επερχόμενες δημοτικές εκλογές ­ συνολικά και όχι ως προς την Αθήνα
μόνο ­ και ο διάλογος ή όχι που θα υπάρξει ανάμεσα στο ΠΑΣΟΚ και στον ΣΥΝ θα
δείξουν αν η σχέση των δύο πολιτικών, που πέρασε καλές και κακές μέρες, όπως
τότε που η «γκρίνια» «βασίλευε στον Συνασπισμό, πριν από την εκλογική ήττα του
'93, θα αντέξει στον χρόνο.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15846N101</ED>
<ID>
ID:169411

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N10&aa=1</URL></REF>


Article

<CATEGORY>vin04</CATEGORY>

 <H2>Η κυβέρνηση συζητά ρυθμίσεις για την εκλογή του Προέδρου
</H2><H2></H2>
ΡΥΘΜΙΣΕΙΣ για την εκλογή του Προέδρου της Δημοκρατίας που να ικανοποιούν δύο
προϋποθέσεις συζητά για την αναθεώρηση του Συντάγματος η κυβέρνηση.

Όπως δήλωσε χθες ο κυβερνητικός εκπρόσωπος κ. Δ. Ρέππας, η κυβέρνηση πρέπει να
σταθμίσει δύο πράγματα: «Το ένα είναι ο κίνδυνος που ανά πάσα στιγμή ελλοχεύει
να προκαλούνται πολιτικές εξελίξεις με τη διάλυση της Βουλής, εφόσον παραστεί
ανάγκη να εκλεγεί Πρόεδρος της Δημοκρατίας και τούτο δεν είναι εφικτό. Από την
άλλη ­ συνέχισε ­ θα πρέπει να σταθμίσουμε την ανάγκη που υπάρχει ο Πρόεδρος
της Δημοκρατίας να συγκεντρώνει την υποστήριξη μιας ευρύτερης πλειοψηφίας από
αυτή στην οποία, κατ' ελάχιστον, στηρίζεται η κυβέρνηση».

Στο πλαίσιο αυτό έχουν διατυπωθεί απόψεις για εκλογή του προέδρου της Βουλής
από τη θητεύουσα Βουλή με 151 ψήφους στην τρίτη ψηφοφορία, καθώς και εκλογή
από εκλεκτορικό σώμα, στο οποίος εκτός από βουλευτές θα συμμετέχουν και
θεσμικοί εκπρόσωποι. Ο κ. Ρέππας τόνισε ότι η τελική θέση της κυβέρνησης θα
αποτελέσει βάση για συζήτηση.

Το θέμα της αναθεώρησης του Συντάγματος απασχολεί σήμερα το Εκτελεστικό
Γραφείο του ΠΑΣΟΚ, το οποίο θα συνεδριάσει χωρίς τη συμμετοχή του Πρωθυπουργού.

Στο μεταξύ, τους προβληματισμούς τους όσον αφορά τους κινδύνους να μπουν στο
κοινωνικό περιθώριο στρώματα που θίγονται από την ανεργία προετοιμάζονται να
διατυπώσουν σε υπόμνημά τους βουλευτές του ΠΑΣΟΚ. Ανάλογες κινήσεις βρίσκονται
σε εξέλιξη και σε άλλες χώρες της Ευρώπης. Στόχος είναι το υπόμνημα να δοθεί
στη δημοσιότητα την ημέρα σύγκλησης του Συμβουλίου Κορυφής της Ευρωπαϊκής
Ένωσης στο Άμστερνταμ.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15846N102</ED>
<ID>
ID:169412

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N10&aa=2</URL></REF>


Article

<CATEGORY>vin04</CATEGORY>

 <H5>Η ΕΔΡΑ ΤΩΝ ΔΗΜΩΝ, ΤΑ ΟΙΚΟΝΟΜΙΚΑ ΚΑΙ ΟΙ ΠΡΟΣΩΠΙΚΕΣ ΦΙΛΟΔΟΞΙΕΣ ΠΡΟΚΑΛΟΥΝ ΤΙΣ
ΠΕΡΙΣΣΟΤΕΡΕΣ ΑΝΤΙΔΡΑΣΕΙΣ ΓΙΑ ΤΙΣ ΣΥΝΕΝΩΣΕΙΣ ΤΩΝ ΚΟΙΝΟΤΗΤΩΝ
</H5><H5>Αντιδράσεις στην Κρήτη και τα Δωδεκάνησα
</H5><H2>Ποιοι λοξοκοιτάνε τον «Καποδίστρια»
</H2>
<H3></H3><H3></H3>Η έδρα των δήμων που θα προκύψουν από τις συνενώσεις κοινοτήτων, τα
οικονομικά, και σε αρκετές περιπτώσεις οι προσωπικές φιλοδοξίες, έχουν
προκαλέσει έντονες αντιδράσεις στην εφαρμογή του σχεδίου «Ιωάννης Καποδίστριας».

ΑΠΟ τον Έβρο και μέχρι την Κρήτη νυν κοινοτάρχες και δήμαρχοι αλλά και απλοί
κάτοικοι δηλώνουν αποφασισμένοι ακόμη και να καταθέσουν τα εκλογικά τους
βιβλιάρια σε περίπτωση που προχωρήσουν οι συνενώσεις. Την ίδια στιγμή όμως
πολλοί είναι αυτοί που εκτιμούν ότι το σχέδιο θα έχει ευεργετικές επιπτώσεις,
κυρίως για τις μικρές κοινότητες στους απομακρυσμένους νομούς.

ΣΤΗ ΜΑΚΕΔΟΝΙΑ

Στη Δυτική και Κεντρική Μακεδονία οι αντιδράσεις πληθαίνουν καθημερινά, καθώς
όπως υποστηρίζουν κάτοικοι και κοινοτάρχες δεν είναι σίγουροι αν θα προκύψουν
οφέλη. Μάλιστα στο νομό Ημαθίας 41 πρόεδροι έστειλαν ανοιχτή επιστολή στο
υπουργείο Εσωτερικών με την οποία δηλώνουν αντίθετοι με την σχετική πρόταση
για τη συνένωση. Και ενώ στην Ημαθία υπάρχουν αντιδράσεις, στο Κιλκίς οι
αρχικές αντιρρήσεις ξεπεράστηκαν για το σύνολο των κοινοταρχών. Από την άλλη
πλευρά, στην Πιερία οι όποιες διαφωνίες περιορίζονται στην έδρα του δήμου.
Στις υπόλοιπες περιοχές δεν υπάρχουν ενστάσεις, μάλιστα στα ορεινά, όπως για
παράδειγμα στα Γρεβενά, τη Φλώρινα και την Καστοριά βλέπουν θετικά την
προοπτική συνένωσης.

ΣΤΗ ΘΡΑΚΗ

Στην Ανατολική Μακεδονία και τη Θράκη οι περισσότερες αντιδράσεις εστιάζονται
στον Έβρο, όπου οι περισσότερες κοινότητες διεκδικούν την ένταξή τους στις
«ειδικές κατηγορίες», όλοι όμως περιμένουν την οριστικοποίηση των προτάσεων,
καθώς και εδώ υπάρχει το πρόβλημα με την έδρα των νέων δήμων.

Σε πολλές περιπτώσεις πάντως οι αντιρρήσεις εκφράζονται με δυναμικό τρόπο,
όπως συνέβη με την κοινότητα Μαρτίνου στη Φθιώτιδα, όπου οι 2.500 κάτοικοι
κατέθεσαν τα εκλογικά τους βιβλιάρια. Στη συγκεκριμένη περιοχή έντονη ήταν η
αντίδραση της Λάρυμνας όπου χθες οι κάτοικοι έκλεισαν συμβολικά τον δρόμο.

ΣΤΗ ΘΕΣΣΑΛΙΑ

Στη Μαγνησία οι αντιδράσεις προέρχονται κυρίως από τον Δήμο Ιωλκού, ο οποίος
έχει προκύψει από εθελουσία συνένωση των γύρω κοινοτήτων. Για το νέο δήμο της
Κάρλας οι διαμαρτυρίες γίνονται με αφορμή την έδρα, την οποία διεκδικούν οι
κοινότητες Ριζομύλου και Στεφανοβικείου.

Λαϊκές συνελεύσεις, συζητήσεις επί συζητήσεων και παράδοση των εκλογικών
βιβλιαρίων ήταν οι πρώτες αντιδράσεις στο νομό της Λάρισας, όπου βεβαίως δεν
λείπουν και οι φωνές υπέρ του σχεδίου «Ιωάννης Καποδίστριας». Στην Καλλιπεύκη,
εκτός των βιβλιαρίων οι κάτοικοι απειλούν να πάρουν και τα δικαιώματά τους. Αν
και η κοινότητα Καρυών τάσσεται υπέρ της συνένωσης διαφωνεί με την πρόταση
όπως αυτή έχει διατυπωθεί.

ΣΤΗ ΔΥΤΙΚΗ ΕΛΛΑΔΑ

Με συλλαλητήρια, αποκλεισμούς εθνικών δρόμων και απεργίες κατά περιοχές
απειλούν οι κάτοικοι στη Δυτική Ελλάδα και την Πελοπόννησο. Σε ορισμένες
περιπτώσεις, όπως στην Ηλεία, πριν από λίγες μέρες οι κάτοικοι της κοινότητας
Τραγανού έφτασαν με 200 τρακτέρ στον Πύργο και απαίτησαν τη δημιουργία δήμου
στην περιοχή τους. Συνολικά στο νομό έχουν κατατεθεί περισσότερες από 100
ενστάσεις στην πρόταση της ΤΕΔΚ.

Ιδιαίτερα έντονες ήταν οι αντιδράσεις στην Αιτωλοακαρνανία, όπου μάλιστα οι
κάτοικοι του Δήμου Αγίου Κωνσταντίνου έκαναν δημοψήφισμα, από το οποίο
προέκυψε ότι το 99,7% των κατοίκων τάχθηκε κατά του νομοσχεδίου. Ανάλογη είναι
η στάση και στους υπόλοιπους νομούς και βεβαίως στην Αχαΐα, όπου 45
κοινοτάρχες συγκεντρώθηκαν στην περιοχή Σελλά με σκοπό τη συγκρότηση μετώπου
που επιθυμούν να πάρει πανελλαδικό χαρακτήρα. Ήδη έχουν συγκροτήσει επιτροπή η
οποία θα αναλάβει νέες πρωτοβουλίες κατά της συνένωσης.

ΣΤΗΝ ΗΠΕΙΡΟ

Στην Ήπειρο δεν υπάρχουν μεγάλες αντιδράσεις. Με εξαίρεση τα Γιάννινα όπου οι
κοινότητες γύρω από την πόλη θέλουν τη δημιουργία δικού τους νέου δήμου. Στους
υπόλοιπους νομούς πέρα από τις φωνές για την έδρα και τα οικονομικά δεν έχουν
γίνει κινήσεις για οργανωμένες αντιδράσεις.

ΣΤΟ ΙΟΝΙΟ

Στα Ιόνια οι αντιδράσεις πληθαίνουν, κυρίως στην Κέρκυρα και την Κεφαλονιά. Το
μεγαλύτερο πρόβλημα φαίνεται ότι αντιμετωπίζουν οι κάτοικοι των τριών νησιών ­
Οθωνοί, Ερεικούσσα, Μαθράκι, οι οποίοι ζητούν να μην ενταχθούν στο δήμο στην
Βόρεια Κέρκυρα αφού όπως υποστηρίζουν αυτοί επικοινωνούν μόνο με την
πρωτεύουσα του νησιού. Στην Κεφαλονιά από τις 47 κοινότητες οι 36 διαφωνούν με
το σχέδιο.

Τις επόμενες μέρες πάντως οι αντιδράσεις αναμένεται να πάρουν οργανωμένη
μορφή, καθώς σε πολλές περιοχές οι διαφωνίες δεν περιορίζονται μόνο στην
συνένωση αλλά και σε άλλες λεπτομέρειες που έχουν σχέση με τα έργα που θα
γίνονται, με την εκπροσώπηση αλλά και την εξυπηρέτηση των κατοίκων. Γεγονός
είναι ότι πέραν αυτών που ασχολούνται με το θέμα οι κάτοικοι στην πλειοψηφία
τους αγνοούν πάρα πολλά γύρω από το σχέδιο «Ιωάννης Καποδίστριας».

ΔΙΑΦΩΝΙΕΣ και ενστάσεις προκαλεί και στην Κρήτη η συνένωση κοινοτήτων και η
δημιουργία νέων δήμων στο πλαίσιο του προγράμματος «Ιωάννης Καποδίστριας».

Στον νομό Ηρακλείου, σε αρκετές περιπτώσεις, η σχετική πρόταση της ΤΕΔΚ
ξεσήκωσε θύελλα αντιδράσεων ενώ κάτοικοι, όπως στην κοινότητα Ευαγγελισμού,
παρέδωσαν σε ένδειξη διαμαρτυρίας τα εκλογικά τους βιβλιάρια.

Οι αντιδράσεις εστιάζονται κυρίως στην έδρα του νέου δήμου, στην ονομασία του,
στην ένταξη των κοινοτήτων και των οικισμών στους νέους δήμους αλλά και σε
φιλοδοξίες τοπικών παραγόντων. Μάλιστα, οι κάτοικοι των χωριών στην περιοχή
Πενταχωρίου έκλεισαν τον δρόμο ενώ το ίδιο σκηνικό επαναλήφθηκε στις Βούτες,
όπου βρίσκονται και τα όρια των πανεπιστημιακών εγκαταστάσεων.

Στον νομό Λασιθίου οι αντιδράσεις σημειώθηκαν ιδιαίτερα από τους κατοίκους του
Βραχασίου, που προχώρησαν και σε συμβολική κατάληψη του δρόμου προς τον Άγιο
Νικόλαο, επειδή δεν επιθυμούν τη συνένωσή τους με τον δήμο Νεάπολης.

Στο Ρέθυμνο, όπου έγινε πρόταση για τη δημιουργία 9 δήμων, τοπικοί παράγοντες
επισημαίνουν βέβαια την ανάγκη για αποκέντρωση αλλά τονίζουν πως πρέπει να
υπάρξει εσωτερική συνοχή καθώς και κοινωνική αποδοχή του προγράμματος του
υπουργείου Εσωτερικών.

Στα Χανιά οι αντιδράσεις πληθαίνουν εν όψει της δημιουργίας 23 νέων δήμων,
βάσει των προτάσεων του προγράμματος «Ιωάννης Καποδίστριας». Ιδιαίτερα γίνεται
λόγος για μεθοδεύσεις εις βάρος μικρών κοινοτήτων. Οι κάτοικοι στην περιοχή
της Βάθης μέσα στις επόμενες μέρες θα συνεδριάσουν για να αποφασίσουν τι θα
γίνει με τις προτάσεις για τη συνένωση. Στις κοινότητες Κουρνά, Καστέλλο και
Φυλακή τα τοπικά συμβούλια τάσσονται κατά του προγράμματος, χαρακτηρίζοντας ως
αυθαίρετη την πρόταση της επιτροπής και ζητούν την αλλαγή της έδρας του νέου δήμου.

Στις Κυκλάδες πάντως οι κάτοικοι ανταποκρίνονται θετικά στο πρόγραμμα «Ιωάννης
Καποδίστριας». Χαρακτηριστικά στη Νάξο το 90% των τοπικών συμβουλίων τάσσονται
υπέρ της συνένωσης.

Και ενώ ανάλογο είναι το κλίμα και στα υπόλοιπα νησιά των Κυκλάδων, στο Βόρειο
και Ανατολικό Αιγαίο το 60% των κοινοτήτων αντιδρούν στη συνένωση. Το ίδιο
συμβαίνει και στα Δωδεκάνησα όπου οι εκπρόσωποι των τοπικών κοινοτήτων ζήτησαν
να εξαιρεθεί ο νομός από το πρόγραμμα. Οι περισσότερες αντιδράσεις εστιάζονται
στην Κω και τη Ρόδο, όπου οι τοπικοί φορείς εκτιμούν ότι οι κοινότητές τους
είναι οικονομικά αυτάρκεις και δεν υπάρχει λόγος να προχωρήσουν στη συνένωση.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15846N103</ED>
<ID>
ID:169413

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N10&aa=3</URL></REF>


Article

<CATEGORY>vin04</CATEGORY>

 <H2>Απέκλεισαν τη Λάρυμνα από στεριά και θάλασσα
</H2><H2></H2>
<AUTHOR>ΓΙΩΡΓΟΣ ΠΑΛΑΜΙΩΤΗΣ</AUTHOR>

ΛΑΜΙΑ

ΕΝΤΟΝΕΣ αντιδράσεις προκάλεσαν οι πρώτες προτάσεις για τη συνένωση των
κοινοτήτων στη Φθιώτιδα. Οι κάτοικοι της Λάρυμνας χθες το πρωί απέκλεισαν με
γεωργικά μηχανήματα και αυτοκίνητα όλους τους δρόμους που οδηγούν στην περιοχή
τους, παρεμποδίζοντας έτσι την κυκλοφορία προς το εργοστάσιο της ΛΑΡΚΟ, αλλά
και από το εργοστάσιο προς τα μεταλλεία του Άη Γιάννη. Παράλληλα, με βάρκες
απέκλεισαν και το λιμάνι της Λάρυμνας, απ' όπου κατ' εξοχήν μεταφέρονται υλικά
που έχουν σχέση με τη βιομηχανία. Οι κάτοικοι ζητούν να γίνει δήμος η περιοχή
τους ενώ, αντίθετα, η αρμόδια επιτροπή αλλά και η Τοπική Ένωση Δήμων και
Κοινοτήτων προτείνει στο υπουργείο Εσωτερικών τη συνένωση της κοινότητας
Λάρυμνας με τη γειτονική κοινότητα Μαρτίνου και την κοινότητα Προσκυνά. Οι
κάτοικοι αποφάσισαν να κρατήσουν κλειστούς τους δρόμους μέχρι σήμερα Τρίτη το
μεσημέρι και στη συνέχεια να κλιμακώσουν τις κινητοποιήσεις τους, αφήνοντας
ανοιχτό το ενδεχόμενο να αποκλείσουν ακόμα και την εθνική οδό Αθηνών - Λαμίας,
στο ύψος του Μαρτίνου. Υπ' ατμό, όμως, είναι και η κοινότητα Μαρτίνου, που
ζητά συνένωση με την κοινότητα Προσκυνά και ήδη «οι κάτοικοι έχουν καταθέσει
2.500 εκλογικά βιβλιάρια στο κοινοτικό κατάστημα», όπως δηλώνει ο πρόεδρος της
κοινότητας κ. Θόδωρος Καραμέρης. Το Μαρτίνο, που ξεπερνά τους 2.500 κατοίκους,
ζητά να δημιουργηθεί ένας δήμος στην περιοχή με όνομα και έδρα το Μαρτίνο,
απορρίπτοντας κάθε άλλη πρόταση.

Να σημειωθεί ότι στη Φθιώτιδα η πρόταση της αρμόδιας επιτροπής για τις
συνενώσεις για τους νέους δήμους, σύμφωνα με το σχέδιο «Ιωάννης Καποδίστριας»,
προβλέπει 32 δήμους. Παράλληλα, η ΤΕΔΚ του νομού αποφάσισε να προτείνει 36
δήμους, προσπαθώντας να καταθέσει μία πρόταση που έχει συναίνεση. Όμως και
στην περίπτωση αυτή οι αντιδράσεις είναι πολλές και πάνω από 20 κοινότητες
έχουν απειλήσει με κινητοποιήσεις και αποκλεισμούς δρόμων σε κομβικά σημεία.
Περιμένουν όμως τις τελικές προτάσεις, μιας και γι' αυτές που έχουν προκύψει
έχει δοθεί η αίσθηση ότι υπάρχουν περιθώρια βελτίωσης.

Οι προτάσεις της ΤΕΔΚ, που ανήκει στο ΠΑΣΟΚ, χαρακτηρίστηκαν άτολμες ακόμα και
από στελέχη του ΠΑΣΟΚ σε κομματική συγκέντρωση στο τέλος της προηγούμενης
εβδομάδας, με την παρουσία του κ. Γιώργου Κατσιμπάρδη.

Τα στελέχη του ΠΑΣΟΚ επέκριναν την πρόταση της ΤΕΔΚ, τονίζοντας ότι «ο αριθμός
των ΟΤΑ που προτείνονται είναι πολύ μεγάλος» και ότι ορισμένοι δήμοι που θα
προκύψουν δεν θα έχουν την απαιτούμενη βιωσιμότητα. Αποφασίστηκε, ωστόσο, να
υπάρξει συνάντηση όλων των στελεχών του ΠΑΣΟΚ που υπηρετούν στην αυτοδιοίκηση,
των βουλευτών και της κομματικής ηγεσίας στην περιοχή «για να βελτιώσουν την
πρόταση και να αναλάβουν όλοι τις ευθύνες για πιθανές αντιδράσεις».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15846N111</ED>
<ID>
ID:169414

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N11&aa=1</URL></REF>


Article

<CATEGORY>vin04</CATEGORY>

 <H2>Γίνεται «παίδευση» χωρίς «παιδεμό»;
</H2><H2></H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΓΕΝΝΗΘΗΚΕ: Στον Πύργο Διρού Λακωνίας.

ΕΛΠΙΖΕΙ: Να μπορεί να εργάζεται πολλά χρόνια με τους σημερινούς ρυθμούς.

ΑΠΕΥΧΕΤΑΙ: Τον πόλεμο.

ΘΥΜΩΝΕΙ: Με όσους προσπαθούν να διαστρεβλώσουν την αλήθεια.

ΧΑΜΟΓΕΛΑΕΙ: Όταν η ζωή έχει δυσκολίες.

ΘΥΜΑΤΑΙ: Τη μορφή ενός θείου 
του, που του δάνεισε 445 δρχ., τα εξέταστρα για τις εισαγωγικές στο Πανεπιστήμιο!

ΞΕΧΝΑΕΙ: Εύκολα, όσους τον αδικούν.

ΜΕΓΑΛΥΤΕΡΗ ΑΔΥΝΑΜΙΑ: Διάβασμα και θάλασσα.

ΕΝΑ ΟΝΕΙΡΟ ΤΡΕΛΟ: Να πορευτεί κάποτε η Ελλάδα χωρίς εξαρτήσεις,
απειλές, γκρίνια.

Μεταρρυθμίσεις στο Γυμνάσιο και το Δημοτικό θα ακολουθήσουν τις αλλαγές που
προγραμματίζονται στο Λύκειο, προαναγγέλλει ο πρόεδρος του Παιδαγωγικού
Ινστιτούτου και του Παιδαγωγικού τμήματος του Πανεπιστημίου Αθηνών, κ.
Θεόδωρος Γ. Εξαρχάκος.

Ο κ. Εξαρχάκος, του οποίου δηλώσεις ότι τα νέα βιβλία δεν θα είναι εφέτος
έτοιμα προκάλεσαν προ ημερών αναστάτωση, εξηγεί ότι δεν υπήρξε διχογνωμία με
τον υπουργό Παιδείας, καθώς η μεταρρύθμιση θα αρχίσει από τον Σεπτέμβριο με
κατάλληλες παρεμβάσεις στα υπάρχοντα βιβλία.

ΕΡ.: Εκπαιδευτική ή...«παιδευτική» μεταρρύθμιση;

ΑΠ.: Γίνεται «παίδευση» χωρίς «παιδεμό»;

ΕΡ.: Αυτή πόσο θα αντέξει;

ΑΠ.: Μέχρι να αλλάξουν τα σημερινά δεδομένα. Η εκπαίδευση είναι
δυναμική, όχι στατική.

ΕΡ.: Από πότε η αρχή;

ΑΠ.: Από τον Σεπτέμβριο.

ΕΡ.: Υπήρξε ή όχι διχογνωμία με τον υπουργό Παιδείας;

ΑΠ.: Υπήρξε παρερμηνεία των δηλώσεων.

ΕΡ.: Δεν ήξερε ότι δεν θα είναι έτοιμα εφέτος τα νέα βιβλία;

ΑΠ.: Η μεταρρύθμιση μπορεί να αρχίσει και με τα υπάρχοντα, αφού γίνουν
κατάλληλες παρεμβάσεις.

ΕΡ.: Πόσο κοστίζει η δημόσια ειλικρίνεια;

ΑΠ.: Όσο και να κοστίζει...

ΕΡ.: Πότε θα είναι έτοιμα τα πρώτα νέα βιβλία;

ΑΠ.: Αν όλα πάνε καλά, τον Σεπτέμβριο του 1998.

ΕΡ.: Ποια μαθήματα, ποιες τάξεις;

ΑΠ.: Πρώτα τα βασικά όλων των τάξεων του Λυκείου.

ΕΡ.: Ποιες ατέλειες των προηγουμένων θα προσεχθούν;

ΑΠ.: Όσα στοιχεία δεν συμβαδίζουν με τους σκοπούς της μεταρρύθμισης.

ΕΡ.: Πότε θα ολοκληρωθούν;

ΑΠ.: Στόχος, η 31-12-1999.

ΕΡ.: «Φυλλάδιο αξιολόγησης» σε κάθε ενότητα. Στόχος;

ΑΠ.: Η αξιολόγηση του μαθητή, της ύλης, του διδακτικού έργου, οι
βελτιωτικές παρεμβάσεις.

ΕΡ.: Δηλαδή, αν κάποια ενότητα κριθεί μη αξιόλογη;

ΑΠ.: Θα αναθεωρηθεί ή θα καταργηθεί.

ΕΡ.: Κατάργηση εξετάσεων, ΕΛΚΥΣ, Ανοικτό Πανεπιστήμιο. Επιστημονικός «πληθωρισμός»;

ΑΠ.: Στον σημερινό σκληρό ανταγωνισμό επιβιώνει καλύτερα ο μορφωμένος πολίτης.

ΕΡ.: Η αξία των διαφορετικών πτυχίων;

ΑΠ.: Όλα είναι ισότιμα.

ΕΡ.: Τα φροντιστήρια θα χάσουν ή θα κερδίσουν «πελάτες»;

ΑΠ.: Μάλλον θα χάσουν.

ΕΡ.: Οι «διαρροές» στα ΑΕΙ του εξωτερικού;

ΑΠ.: Ελπίζουμε να μειωθούν δραστικά.

ΕΡ.: Πυρηνικό φυσικό θα βρίσκουμε. Υδραυλικό;

ΑΠ.: Ένας από τους στόχους του νέου Λυκείου είναι να δίνει διεξόδους
προς τη σύγχρονη αγορά εργασίας. Εξάλλου, υπάρχουν και τα ΙΕΚ.

ΕΡ.: Λύκειο αυτόνομο ή προθάλαμος των ΑΕΙ;

ΑΠ.: Αυτοδύναμη διδακτική μονάδα, απαλλαγμένη από διαδικασίες εισαγωγής.

ΕΡ.: Γυμνάσιο και Δημοτικό;

ΑΠ.: Η μεταρρύθμιση στο Λύκειο προϋποθέτει ανάλογη και εκεί.

ΕΡ.: Με την επιμόρφωση των καθηγητών τι γίνεται;

ΑΠ.: Προγραμματίστηκαν διάφορες μορφές επιμόρφωσης και εγκρίθηκε από το
Β' ΚΠΣ ποσό 55 δισ. δρχ.

ΕΡ.: Ο «βαλτωμένος» επαγγελματικός προσανατολισμός μαθητών;

ΑΠ.: Αναδιοργανώνεται και αναβαθμίζεται.

ΕΡ.: Πώς θα διδαχθούν νέες τεχνολογίες χωρίς Η/Υ στα περισσότερα σχολεία;

ΑΠ.: Είναι ένα πρόβλημα. Σε εξέλιξη διαδικασίες αντιμετώπισης.

ΕΡ.: Ποιον πολιτικό θα καλούσατε σε δείπνο;.

ΑΠ.: Τον Ανδρέα, αν ζούσε. Θα είχα πολλά να κουβεντιάσω μαζί του.

ΕΡ.: Ο έφηβος του 2000 από τον σημερινό θα έχει απλά 3 χρόνια διαφορά;

ΑΠ.: Και ελεύθερη πρόσβαση στα ΑΕΙ.

ΕΡ.: Τι λέτε στον 16άρη που σφίγγει τα δόντια και μια πέτρα;

ΑΠ.: Να κρατήσει σφιγμένα τα δόντια και να χρησιμοποιήσει την πέτρα για
να χτίσει το μέλλον μας.

ΕΡ.: Για ποιον λόγο δεν θα διστάζατε να παραιτηθείτε;

ΑΠ.: Για πολλούς. Οπωσδήποτε για θέματα ηθικής τάξης, συνέπειας, αξιοπρέπειας.

ΕΡ.: Παιδαγωγικό Ινστιτούτο σημαίνει;

ΑΠ.: Επιτελικό όργανο με πολλές αρμοδιότητες και ευθύνες. Χρειάζεται
αναδιοργάνωση και αποκέντρωση.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15846N121</ED>
<ID>
ID:169415

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N12&aa=1</URL></REF>


Article

<CATEGORY>vin06</CATEGORY>

 <H5>ΔΙΚΑΙΑ ΤΙΜΗΣΕ Η ΟΥΝΕΣΚΟ ΤΟΝ ΚΑΖΑΝΤΖΑΚΗ
</H5><H2>Το τάνκερ που δεν χωρούσε στη λίμνη... </H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Το ότι η Ουνέσκο τίμησε προχθές τον Καζαντζάκη μόνο τυχαίο και συμπτωματικό
δεν θα μπορούσε να θεωρηθεί. Στη μεγάλη αίθουσα 11, οι έξι ομιλητές
αναφέρθηκαν σε έξι διαφορετικές καταβολές του Καζαντζάκη. Η Ουνέσκο,
καλύπτοντας όλες τις φυλές και τις θρησκείες της Γης, βρήκε σε αυτόν, που
υπήρξε και για ένα περίπου χρόνο συνεργάτης της, τον συγγραφέα του οποίου το
έργο ανταποκρίνεται στην πολυπολιτισμικότητά της.

Η ΚΥΡΙΑ Mireille Jourdanet, αρχιτέκτων, από το Πανεπιστήμιο της Καζαμπλάνκα,
αναφέρθηκε στον αραβο-μουσουλμανικό προβληματισμό του Κ., με αφορμή τη δική
του διαπίστωση ότι νιώθει να κυλάει μέσα στις φλέβες του αίμα αραβικό.

Ο φιλόλογος και ψυχαναλυτής καθηγητής του Πανεπιστημίου Paris VII, κ. Roger
Dadoun, παίρνοντας αφορμή από μία λιγότερο γνωστή φράση του μεγάλου συγγραφέα,
ότι μια σταγόνα αίμα εβραϊκό εκπυρσοκροτεί στις αρτηρίες του, αναφέρθηκε στον
ιουδαϊσμό και στη θέση που κατέχει το θείο (divin) στο έργο του. Ενώ η σημασία
της ερωτικής του συνάντησης με τη Ραχήλ, στο Βερολίνο των αρχών της δεκαετίας
του '20, που τον μύησε στον κομμουνισμό, παραμένει πεδίο για έρευνα.

Ο καθηγητής του Πανεπιστημίου της Λιέγης κ. Andre Deisser, μιλώντας για τον
ελληνο-ρωμαϊκό κόσμο στο έργο του Κ., έκανε την ίδια περιήγηση μαζί του,
ξεκινώντας από το 1909 που πρωτοέρχεται ως φοιτητής στο Παρίσι και, αργότερα,
μέσα από τα ταξιδιωτικά του, διαπίστωσε πόσο κοντά ένιωθε εκείνος σε κάθε τόπο
που επισκεπτόταν. Από την Ιταλία συναποκόμισε τον Δάντη, η Ισπανία (όπου
στάλθηκε ως ανταποκριτής της «Καθημερινής» από τον ιδρυτή της, Γεώργιο Βλάχο,
για να καλύψει τον εμφύλιο από την πλευρά των φασιστών του Φράνκο) τον φέρνει
κοντά στον Δομήνικο Θεοτοκόπουλο, τον διάσημο πρόγονό του. Στη Αγγλία, συναντά
τη βιομηχανική επανάσταση και, μέσω αυτής, όλους τους προλετάριους της γης που
θέλουν να ενωθούν.

Η Κατερίνα Αγγελάκη - Ρουκ μίλησε για τον βουδιστή Καζαντζάκη. Ο Μιχάλης
Λασηθιωτάκης, του Πανεπιστημίου της Σορβόννης, για τις φιλοσοφικές του
επιδράσεις από τους W. James, Νίτσε, Μπέργκσον. Ενώ ο Λάμπρος Κουλουμπαρίτσης,
καθηγητής του Ελεύθερου Πανεπιστημίου της Λιέγης, είχε ως θέμα τις πολιτικές
ιδέες του Καζαντζάκη, όπου τον παρακολουθούμε να περνά από τον κομμουνισμό, να
επιστρέφει σε έναν κομμουνισμό με ανθρώπινο πρόσωπο, να θαυμάζει το 1926 τον
Μουσολίνι, πριν γίνει ακόμα ο γνωστός δικτάτορας, (την ίδια εποχή που τον
θαύμαζε και ο σοσιαλιστής Τζωρτζ Μπέρναρντ Σω), να καταλήγει σοσιαλιστής κτλ.

Το προφίλ του συγγραφέα που προέκυψε από την ημερίδα, για ένα κοινό που στην
πλειοψηφία του δεν ήταν ελληνικό, ήταν ότι έχουμε να κάνουμε με ένα πνεύμα όχι
μόνο ανήσυχο, αλλά αντιφατικό, που παλεύει ανάμεσα στο διονυσιακό και το
απολλώνιο στοιχείο του εαυτού του, προσπαθώντας να υποτάξει το πρώτο στο
δεύτερο. Να μεταμορφώσει δηλαδή την ύλη, από την οποία πλάστηκε, σε κάτι το
άυλο, το οποίο δεν είναι φθαρτό. Δεν είναι τυχαίο ότι ο κοσμοκαλόγερος αυτός,
ως γνήσιος απόγονος του Ελ Γκρέκο, μας χάρισε το καταστάλαγμα της ανθρώπινης
περιπέτειάς του σε ένα βιβλίο-σταθμό, στην αυτοβιογραφία του, «Αναφορά στον Γκρέκο».

Θυμάμαι όταν το '53 του έστειλα στην Antibes της Νότιας Γαλλίας όπου έμενε το
πρώτο μου βιβλίο «Η διήγηση του Ιάσονα». Μου απάντησε με μια κάρτα όπου
έγραφε: «Πολλή εντύπωση, μεγάλη χαρά μου έδωσε η διήγηση του Ιάσονα. Σας
ευχαριστώ που με θυμηθήκατε. Ο θεός ο Κρητικός πάντα μαζί σας».

Κι εδώ, βέβαια, είναι η ευκαιρία να πούμε για τον φίλο του και πρώτο
μεταφραστή του στα αγγλικά, τον Κίμωνα Φράιερ. (Κίμων Καλογερόπουλος, που αντί
να γίνει Κάλας, σαν τον άλλο Καλογερόπουλο, πιο γνωστό με το ψευδώνυμο Νικήτα
Ράντο, μετέφρασε απλώς το όνομά του στα αγγλικά). Ο Κίμων για δέκα χρόνια
μετέφραζε την «Οδύσσεια» του Καζαντζάκη, που λόγω της ιδιωματικής γλώσσας ήταν
από τα πιο δύσκολα κείμενα για έναν μεταφραστή. Μα ο ίδιος ο Καζαντζάκης τον βοηθούσε.

(Από τους 33.333 στίχους του έπους, ο Κίμων άλλαξε τη θέση τριών στίχων, ώστε
να μπορεί να ελέγξει αργότερα αν οι μεταφράσεις που θα ακολουθούσαν σε άλλες
γλώσσες θα γίνονταν από τη δική του. Όπως κι έγινε).

Ήταν, θυμάμαι, το '56 όταν η «Οδύσσεια» έγινε μπεστ σέλερ στην Αμερική, προς
μεγάλη έκπληξη του ίδιου του εκδότη (Simon and Schuster). Μετά ήρθαν οι
ταινίες, τα μυθιστορήματα και τριάντα χρόνια τώρα έχω ως χόμπι σε όποιο
αεροδρόμιο του κόσμου κι αν βρεθώ να ψάχνω στα stand για να δω αν έχουν βιβλία
του μεγάλου Νίκου.

Και από τη Λαπωνία μέχρι τη Γη του Πυρός παντού, σε όλα τα αεροδρόμια,
υπάρχουν τα βιβλία του σε εκδόσεις τσέπης. Έτσι, για να φρικιούν στο Επέκεινα
όλες εκείνες οι άσπλαχνες διανοούμενες που έγραψαν τόσο περιφρονητικά γι' αυτό
«το τάνκερ που δεν χωρούσε στη λίμνη των Ιωαννίνων».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15846N131</ED>
<ID>
ID:169417

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N13&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Όμως δεν έσχιζα βιβλία..
</H2><H2></H2>
<AUTHOR>ΛΕΟΝΙ ΣΤΑΦΥΛΑ</AUTHOR>

ΠΛΗΣΙΑΖΕΙ το τέλος της σχολικής χρονιάς κι εγώ σκέφτομαι την εικόνα που χρόνια
τώρα βλέπω στις τηλεοράσεις τέτοια εποχή και πάντα μ' ενοχλεί. Τους μαθητές σε
ξέφρενη χαρά να καταστρέφουν τα βιβλία τους. Ως μαθήτρια την ίδια χαρά ένιωθα
στο τέλος κάθε χρονιάς ­ για μένα ήταν ακόμη ένα βήμα προς την ελευθερία και
την ανεξαρτησία λόγω του επερχόμενου καλοκαιριού αλλά και γιατί κάθε σχολική
χρονιά που έφευγε μ' έφερνε πιο κοντά στο «θα κάνω ό,τι θέλω». Σ' αυτή τη
διαδικασία όμως του σκισίματος των βιβλίων δεν συμμετείχα ποτέ. Όχι γιατί
εκτιμούσα ή εκτιμώ τα σχολικά βιβλία. Αντίθετα, και αναχρονιστικά μου
φαίνονται και πηγμένα σε άχρηστες γνώσεις. Νιώθω όμως σεβασμό απέναντι στο
ίδιο το αντικείμενο και τη διαδικασία της έκδοσής του. Για παράδειγμα ανήκω σ'
αυτούς που χρησιμοποιούν πάντα σελιδοδείκτη και ποτέ δεν τσακίζουν τη σελίδα
για να ξέρουν πού σταμάτησαν την ανάγνωση όταν το ξανανοίξουν. Όταν ξεκολλήσει
το εξώφυλλο ­ και συμβαίνει συχνά σε αρκετές εκδόσεις ­ για μένα αυτομάτως το
βιβλίο χάνει ένα κομμάτι από τη γοητεία του. Και βέβαια φτάνω στην υπερβολή να
μην μπορώ να πετάξω ούτε καν τα βιβλία εκείνα που χωρίς κανένα δισταγμό τα
χαρακτηρίζω κακά, χυδαία ή ακαλαίσθητα. Πράγμα που σημαίνει ότι στο σπίτι μου
ντάνες βιβλίων σκονίζονται σε κάποια ράφια, ενώ στην πραγματικότητα πολύ θα
ήθελα να εξαφανιστούν. Μέσα σ' αυτή τη λογική είναι φυσικό να μ' ενοχλεί η
διαιώνιση του σχολικού εθίμου. Που όσο αθώο κι αν είναι, εμένα δεν παύει να
μου φαίνεται βέβηλο.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15846N132</ED>
<ID>
ID:169418

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N13&aa=2</URL></REF>


Article

<CATEGORY>vin06</CATEGORY>

 <H5>ΤΟ ΔΡΑΜΑ ΜΙΑΣ ΓΥΝΑΙΚΑΣ ΠΟΥ ΕΖΗΣΕ ΠΑΙΔΙ ΤΗΝ ΚΑΚΟΠΟΙΗΣΗ ΑΠΟ ΤΟΝ ΠΑΤΕΡΑ
</H5><H5>«Δραπέτευσε» 14 χρόνων και τελείωσε το Δημοτικό στα 16
</H5><H2>Τη βασανίζει κι από τον τάφο!
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Της έδενε τους αστραγάλους των ποδιών με ένα χοντρό σκοινί και την κρεμούσε
ανάποδα από τη γέρικη συκιά της αυλής. Όχι γι' αυτό που έκανε αλλά για αυτό
που θα... έκανε! Η τιμωρία, πίστευε ο πατέρας της, ήταν περισσότερο
αποτελεσματική όταν ήταν... προληπτική!

«ΤΟ ΜΑΡΤΥΡΙΟ της συκιάς» ήταν μια από τις πολλές αλλά και η σκληρότερη τιμωρία
που βίωσε ποτέ η Αντιγόνη. Θυμάται τον εαυτό της, μια σταλιά κοριτσάκι να
αιωρείται στο κενό ­ με τη γη στο κεφάλι και τον ουρανό στα πόδια... Θυμάται
τον ήλιο να την τυφλώνει και αισθάνεται ακόμα το εφιαλτικό εκείνο μούδιασμα σε
χέρια και πόδια. Το σώμα της σιγά σιγά γινόταν ξένο. Στην αρχή έκλαιγε κι
εκλιπαρούσε κάποιος να την ελευθερώσει. Ύστερα παραδινόταν. Έκλεινε τα μάτια
και περίμενε το τέλος. Η μεγαλύτερη εκδίκηση που πήρε ποτέ ήταν στο... μυαλό
της! Όταν η φαντασία της έστηνε εκείνη την μακάβρια τελετή. Ήταν νεκρή, σ' ένα
ξύλινο κουτί. Γύρω της λουλούδια. Η μάνα και τα αδέρφια της θρηνούσαν τον
άδικο χαμό της. Και ο πατέρας της, κυνηγημένος απ' τις Ερινύες του και το κακό
που τον βρήκε... κρεμασμένος στο πίσω μέρος του σπιτιού, στην ίδια συκιά! Η
θηλιά όμως δεν ήταν στα πόδια του. Ήταν στο λαιμό... Αλλά γι' αυτόν δεν υπήρχε
φέρετρο. Ούτε θρήνος ούτε άνθρωποι γύρω του!

Τον ήθελε νεκρό! Τον μισούσε. Απεριόριστα. Αλλά περισσότερο τον φοβόταν.
Έτρεμε και τη σκιά του. Όσο αισθανόταν ανίσχυρη, συσσώρευε οργή, θυμό,
παράπονο. Αχ! και να μπορούσε! Να γίνει απότομα μεγάλη, ψηλή και γεροδεμένη κι
όταν την ξανάπιανε στα χέρια του, να του 'δινε μια και να τον σώριαζε στο χώμα
κι ύστερα να έδενε στα δικά του πόδια το σκοινί...

ΑΝΕΞΗΓΗΤΟ

Στα 44 σήμερα η Αντιγόνη, απαλλαγμένη από το μίσος των παιδικών της χρόνων ­
αλλά όχι και από τις πληγές της ­ μάνα η ίδια τριών παιδιών και με ένα γάμο
«μάλλον ευτυχισμένο», αδυνατεί ακόμη να εξηγήσει την αναίτια σκληρότητα του
πατέρα της. Με όλα τα αδέρφια της ήταν αυστηρός και σκληρός, αλλά μόνο εκείνη
τιμωρούσε ­ ακόμη και για τα δικά τους «σφάλματα».

Ήθελε γιο το πρώτο του παιδί ο ιεροψάλτης (!) του χωριού και όταν γεννήθηκε η
Αντιγόνη, τρεις ημέρες δεν πήγε σπίτι του! Ακολούθησαν οι γεννήσεις τριών στη
σειρά αγοριών που διατυμπανίστηκαν με πυροβολισμούς στον αέρα και ψητά αρνιά
κι ύστερα της μικρότερης, της Μαρίας, που ήταν πάντα και η αγαπημένη του!
Αποδέχθηκε πολύ αργά την Αντιγόνη που πήρε το όνομα της δικής του μάνας ­ στα
βαθιά του γεράματα, τότε που εκείνος είχε την ανάγκη της. Στα δικά της χέρια
κατέληξε ο μπαρμπα-Χαράλαμπος. Μονάχα εκείνη δέχθηκε να τον «γεροκομήσει» τα
τρία χρόνια που πέρασε κατάκοιτος. Της ζήτησε, με τον τρόπο του, πολλές φορές
«συγγνώμη» ­ μα ποτέ δεν το εξέφρασε. Κι έφυγε πικραμένος απ' τη ζωή γιατί
κάθε φορά που κάτι πήγαινε να της πει, εκείνη τον απόπαιρνε: «Άστα τώρα αυτά,
πατέρα, περασμένα - ξεχασμένα» του έλεγε και άλλαζε κουβέντα. Αλλά ούτε
περασμένα ήταν ούτε ξεχασμένα. Μέσα της τα κουβαλούσε. Μαζί με τον σκληρό
αγώνα που έδωσε για την επιβίωση...

Δεν τον είχε συγχωρέσει. Ακόμη και τώρα δεν έχει βρει την απόλυτη γαλήνη στο
καταφύγιο της συγχώρεσης. Τον συνόδευσε στον τάφο, αλλά για πέντε χρόνια δεν
πήγε στο νεκροταφείο. Δεν άναψε ούτε ένα κερί στη μνήμη του. Και δεν μιλούσε
ποτέ για εκείνον και σε κανέναν...

ΝΤΡΕΠΟΜΟΥΝ

Δεν είχε αφηγηθεί τα παιδικά της χρόνια ούτε στον Μιχάλη, τον άντρα της.
Παντρεύτηκαν από έρωτα, δημιούργησαν εκ του μηδενός μια οικογενειακή
επιχείρηση, έκαναν παιδιά που και οι δύο υπεραγαπούσαν. Αλλά ο Μιχάλης τίποτα
δεν ήξερε από τη «μυστική» παιδική ζωή της Αντιγόνης: «Ντρεπόμουν για τους
βασανισμούς μου από τον πατέρα μου! Λες και έφταιγα εγώ... Λες και τους
προκαλούσα. Ήθελα να αφανίσω κάθε ανάμνηση. Να μην υπάρχει τίποτα πίσω μου.
Ούτε η συκιά ούτε το σκοτεινό κελάρι με τα κρασιά, το αλεύρι, το λάδι και τα
ποντίκια ούτε οι αιμάτινοι ξυλοδαρμοί μου με το καμουτσίκι για τα άλογα. Μια
φορά με χτύπησε τόσο πολύ στο πρόσωπο που έκανα είκοσι ημέρες να πάω στο
σχολείο. Και άλλη μία μου έσπασε τρία μπροστινά δόντια κι έμεινα για χρόνια
«ξεδοντιάρα». Τα παιδιά με κορόιδευαν και εγώ κρυβόμουν κι έκλαιγα. Λάτρευα το
σχολείο, αλλά εκείνος με σταμάτησε. Τα κορίτσια, έλεγε, δεν χρειάζονται
γράμματα. Μόνο νοικοκυροσύνη. Τον παρακάλαγε η μάνα μου, μα αρνιόταν να με
στείλει. Πήγαινα κι εγώ κρυφά. Όταν το έμαθε με κυνήγησε να με πιάσει. Έτρεχα
στους δρόμους του χωριού κι αυτός ξοπίσω. Κανείς δεν κουνήθηκε από τη θέση
του. Κατάφερα να του ξεφύγω. Κρύφτηκα σ' ένα μαντρί, δύο χιλιόμετρα έξω από το
χωριό. Δύο μερόνυχτα δεν πήγα σπίτι. Κι όταν η πείνα με ξετρύπωσε, εκείνος με
ξυλοκόπησε άγρια με ένα σιδερένιο λοστό κι ύστερα με κρέμασε ανάποδα στη
συκιά. Με γλίτωσε από τα χέρια του ο ταχυδρόμος που πέρασε από το χωριό και
τον απείλησε ότι θα τον καταγγείλει στην Χωροφυλακή...».

Η ΑΝΤΙΓΟΝΗ «δραπέτευσε» στα 14 της από το χωριό και ήρθε σε μια θεία της στην
Αθήνα ­ αδελφή της μητέρας της. Στα 16 της, τελείωσε το... Δημοτικό! Πήγε
νυχτερινό Γυμνάσιο κι ύστερα σε μια σχολή γραμματέων. Παρακολούθησε αγγλικά σε
εντατικά φροντιστήρια και έμαθε γερμανικά και ιταλικά ­ αυτοδίδακτη! Παράλληλα
δούλευε σε σπίτια και κρατούσε παιδιά...

Σκληρός ο αγώνας αλλά η ζωή τής έδειχνε, αυτή τη φορά, την καλή της όψη.
Πίστευε ότι όλα είχαν «τακτοποιηθεί» και τίποτα πια δε θα της άλλαζε πορεία.
Οι ημικρανίες είχαν αρχίσει πολύ νωρίς ­ απ' τα μικρά της χρόνια. Μετά τη
γέννηση των παιδιών της, όμως, εμφανίστηκαν με μια φοβερή σφοδρότητα. Έχανε
τον κόσμο. Λιποθυμούσε. Όπως τότε στη συκιά... «Τίποτα παθολογικό», έλεγαν οι
γιατροί. Βασανίστηκε για χρόνια, πειραματίστηκε με κάθε είδους φάρμακο,
τίποτα. Τα νεύρα της κόντευαν να σπάσουν. Πάθαινε μελαγχολία, κατάθλιψη.
Τίποτα δεν την τρόμαξε τόσο όμως όσο κάποιες άλλες ενδείξεις, που την έφεραν
αντιμέτωπη με το παρελθόν...

Προσπαθούσε πάντα να είναι «σωστή» με τα παιδιά της η Αντιγόνη. Να μην κάνει
ποτέ κάτι απ' αυτά που καταμαρτυρούσε στους δικούς της γονείς. Δεν άπλωσε ποτέ
χέρι στα παιδιά και δεν συμπεριφέρθηκε βίαια... Μέχρι εκείνη την ημέρα: «Ο
μεσαίος, ο Γιάννης, ζητούσε επίμονα να του αγοράσω κάποιο παιχνίδι. Χτυπιόταν
κάτω. Του είπα, την επόμενη εβδομάδα ­ ήταν έξοδο που δεν είχε
προγραμματισθεί. Επέμενε ουρλιάζοντας. Δεν ξέρω τι με έπιασε... Άρπαξα το
παιδί απ' τα μαλλιά και το χτυπούσα όπου έβρισκα. Με χέρια και με πόδια!
Μάτωσε η μύτη του, με παρακαλούσε να σταματήσω, αλλά εγώ τίποτα... Τον έδερνα
όλο και περισσότερο!».

Τη σταμάτησε ο άνδρας της που μπήκε στο σπίτι. Το παιδί έκλαιγε όλο το βράδυ.
Περισσότερο έκλαιγε η Αντιγόνη. Και ο Μιχάλης. Που αγκαλιασμένοι μίλαγαν όλη
τη νύχτα γι' αυτά που ήταν περασμένα αλλά ήταν περισσότερο ζωντανά και
απειλητικά από ποτέ: «Τίποτα δεν γιατρεύεται μόνο του, αν δεν το γιατρέψεις. Ο
πατέρας μου ήταν χρόνια νεκρός αλλά εγώ, δεν είχα κατορθώσει έως εκείνη τη
στιγμή να απαλύνω τον πόνο που μου είχε προκαλέσει. Έδωσα πόνο στο παιδί μου
γιατί ήταν ο δικός μου αγιάτρευτος. Μέσα μου υπήρχε ένα παιδί που ζητούσε
δικαίωση και δεν την έβρισκε. Που ήταν πάντα κατατρεγμένο. Πάντα αβοήθητο.
Θυμωμένο, οργισμένο. Κρεμασμένο στη συκιά...».

Ο Μιχάλης, την «έσπρωξε» να δει έναν ειδικό. Η ψυχανάλυση που ξεκίνησε η
Αντιγόνη πριν από τρία χρόνια, βρίσκεται κάπου στα μέσα του δρόμου. Διήνυσε τα
επώδυνα μονοπάτια της ζωής της. Έκλαψε, χτυπήθηκε, θυμήθηκε... Βρήκε τα
περισσότερα κομμάτια στο παζλ, αλλά όχι ακόμα όλα. Οι ημικρανίες έχουν
υποχωρήσει αισθητά και πια δεν νιώθει μελαγχολία, ούτε κατάθλιψη. Δεν παίρνει
«βοηθητικά» ψυχοφάρμακα και δεν αφήνει το παρελθόν να «λερώνει» το παρόν της.
Για πρώτη φορά στη ζωή της βοηθάει αποτελεσματικά τον εαυτό της. Δεν δίνει
μόνο στους άλλους. Απαιτεί μερτικό στη χαρά, στη συμμετοχή, στην ισοτιμία.
Μέσα απ' την αυτογνωσία της... Που θα την έχει κερδίσει όσο της αξίζει, «όταν
συνειδητοποιήσω ότι πραγματικά έχω συγχωρέσει τον πατέρα μου! Αυτό θα μου
δώσει αληθινή γαλήνη. Να 'σαι συγχωρητικός, είναι τόσο δύσκολο...».

Η Αντιγόνη θεωρεί ότι ακόμα και σήμερα είναι ένα κακοποιημένο παιδί. Γιατί
ξέρει καλύτερα από τον καθένα ότι η σωματική και η συναισθηματική κακοποίηση
που δέχεται ένα παιδί από το οικογενειακό του περιβάλλον, δεν είναι προσωρινή.
Είναι μια υπόθεση χωρίς ημερομηνία λήξης...

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15846N141</ED>
<ID>
ID:169419

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N14&aa=1</URL></REF>


Article

<CATEGORY>vin06</CATEGORY>

 <H5>ΟΙ ΓΟΝΕΙΣ ΚΑΙ Η ΑΔΕΛΦΗ ΕΜΕΙΝΑΝ ΚΛΕΙΣΜΕΝΟΙ ΣΤΟΝ ΧΩΡΟ ΟΠΟΥ ΕΙΧΑΝ ΤΟ ΝΕΚΡΟ ΠΑΙΔΙ ΤΟΥΣ
</H5><H2>Σιωπή τάφου στο διαμέρισμα
</H2>
<AUTHOR>ΛΙΑ ΝΕΣΦΥΓΕ</AUTHOR>

Η μυρωδιά του αντισηπτικού από την απολύμανση ήταν έντονη όλη μέρα χθες στην
πολυκατοικία της οδού Ατρειδών 17, στο Παγκράτι. Η πόρτα του ασανσέρ παρέμεινε
ανοιχτή και τα μάτια όσων περνούσαν από τον διάδρομο του πρώτου ορόφου
«έτσουζαν» από το αντισηπτικό. 
Ηταν τα «σημάδια» της επόμενης ημέρας μετά την αποκάλυψη της εφιαλτικής
ιστορίας που διαδραματιζόταν 15 ημέρες τώρα στο διαμέρισμα της οικογένειας
Δημητριάδη, με τον 17χρονο νεκρό γιο τους, Νίκο.

Η 19χρονη Μαρίνα Δημητριάδη, η κόρη της οικογένειας, έφυγε χθες στις 9 το πρωί
από το σπίτι της και επέστρεψε το μεσημέρι. «Δεν αποκλείεται να πήγε στο
Πανεπιστήμιο», υπέθεταν ένοικοι της πολυκατοικίας. Δεκαπέντε ημέρες η ίδια και
οι γονείς της αρνούνταν πεισματικά να αντιμετωπίσουν την τραγική
πραγματικότητα. Πρωταγωνιστές μιας ιστορίας, προτίμησαν να ζήσουν με την
ψευδαίσθηση παρά να παραδεχθούν ότι είχε έρθει το τέλος για το 17χρονο
παλικαράκι, που έσβησε νικημένο από τον καρκίνο. Δεκαπέντε ημέρες ­ όπως
διαπίστωσε και η ιατροδικαστής κ. Σουλτάνα Μαριανού, που έκανε χθες το πρωί
την νεκροτομή ­ η οικογένεια ζούσε με τον θάνατο δίπλα της. Ο Νίκος έλιωνε
μέρα με την ημέρα και η οικογένεια έκλεινε τα μάτια στην τραγική αλήθεια.

Η αποκάλυψη έγινε προχθές το μεσημέρι, όταν αστυνομικοί με ένταλμα του
εισαγγελέα έκαναν έρευνα στο διαμέρισμα. Οι γονείς και η 19χρονη κόρη τους
οδηγήθηκαν στο αστυνομικό τμήμα και μετά την κατάθεση που έδωσαν απεχώρησαν.
Επέστρεψαν στο σπίτι τους αργά το βράδυ και αφού πήραν κάποια πράγματα έφυγαν
και διανυκτέρευσαν σε φιλικό τους σπίτι. Επέστρεψαν στο διαμέρισμά τους χθες
στις 7 το πρωί και παρέμειναν κλεισμένοι. Το διαμέρισμα χθες ήταν βυθισμένο
στην απόλυτη σιωπή. Σε έναν πόνο που δεν έβρισκε διέξοδο και παρέμενε βουβός.
Δεν ακούσθηκε θρήνος ούτε καν κάποιο κλάμα για το χαμένο παλικάρι. 
Η οικογένεια παρέμενε κλεισμένη στον δικό της κόσμο, στην απέραντη μελαγχολία
και μοναξιά της.

Η μοναδική αλλαγή ήταν ότι χθες δεν ακούσθηκε ο ήχος του πιάνου. «Δεν έχω να
πω τίποτα. Αφήστε με ήσυχη», απάντησε κοφτά η Στέλλα Δημητριάδη, όταν
χτυπήσαμε το κουδούνι του διαμερίσματός τους. 
Η φωνή της ήταν ψύχραιμη, «άκαμπτη» και δεν άφηνε να φανεί κάποια συγκίνηση.
Συγκλονισμένη ήταν χθες και η έμπειρη ιατροδικαστής κ. Σουλτάνα Μαριανού, η
οποία έκανε τη νεκροτομή στο πτώμα του 17χρονου. 
Ο θάνατός του, όπως είπε, προσδιορίζεται πριν από 15 ημέρες. Λόγω της
προχωρημένης σήψης δεν είναι δυνατόν να διαπιστωθεί η ακριβής αιτία του
θανάτου του. Το παιδί ήταν παρά πολύ αδύνατο και τα μαλλιά του είχαν πέσει,
προφανώς από τις χημειοθεραπείες. 
Εκείνο που έκανε εντύπωση στην κ. Μαριανού είναι ότι ενώ το σώμα του ήταν σε
πλήρη αποσύνθεση, τα χαρακτηριστικά του προσώπου δεν είχαν υποστεί μεγάλη
αλλοίωση και αυτό μπορεί να οφείλεται στις θεραπείες με τα βότανα.

«Είδα την κ. Δημητριάδη το Σάββατο το πρωί», μας λέει ένοικος της
πολυκατοικίας, που μένει στο διπλανό διαμέρισμα. «Δεν φαινόταν να την
απασχολεί τίποτα. Δεν έδειχνε ανήσυχη. Σαν όλα να κυλούσαν κανονικά. 
Όταν ρώτησα "τι κάνει η οικογένεια;", μου είπε: "Δόξα τω θεώ. Καλά είμαστε".
Είναι πολύ κλειστοί χαρακτήρες. Με τους άλλους ενοίκους της πολυκατοικίας δεν
είχαν ποτέ επαφές. Τους κρατούσαν όλους σε απόσταση...».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15846N151</ED>
<ID>
ID:169420

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N15&aa=1</URL></REF>


Article

<CATEGORY>vin06</CATEGORY>

 <H2>Απειλείται νέα σκουπιδοθύελλα
</H2>
ΝΕΑ σκουπιδοθύελλα απειλεί τους κατοίκους της πρωτεύουσας, καθώς οι
εργαζόμενοι στους τομείς καθαριότητας και πρασίνου του Δήμου Αθηναίων
αποφάσισαν χτες να προχωρήσουν σε 48ωρες επαναλαμβανόμενες απεργίες από τις 2 Ιουνίου.

Στο μεταξύ, η τύχη των απεργιακών κινητοποιήσεων των μονίμων εργαζομένων στους
δήμους και τις κοινότητες όλης της χώρας θα συζητηθεί στο συνέδριο της
Πανελλήνιας Ομοσπονδίας Εργαζομένων Οργανισμών Τοπικής Αυτοδιοίκησης
(ΠΟΕ-ΟΤΑ), που αρχίζει σήμερα στην Καλαμάτα και θα διαρκέσει ως την Πέμπτη.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15846N152</ED>
<ID>
ID:169421

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N15&aa=2</URL></REF>


Article

<CATEGORY>vin06</CATEGORY>

 <H2>Θα γίνουν 14 ομογενειακά χωριά
</H2>
ΘΑ ΠΡΟΧΩΡΗΣΟΥΝ και μάλιστα με πολύ γρήγορους ρυθμούς τα έργα για την κατασκευή
των 14 ομογενειακών χωριών σε διάφορες περιοχές της χώρας.

Αυτό δήλωσε χθες ο πρόεδρος της Δημόσιας Επιχείρησης Πολεοδομίας - Στέγασης
(ΔΕΠΟΣ) κ. Γιώργος Παπαϊωάννου, που αναχωρεί σήμερα για τις Ηνωμένες Πολιτείες
και τον Καναδά, προκειμένου να συζητήσει με τους εκπροσώπους της Ομογένειας
τις λεπτομέρειες για την υλοποίηση των προγραμμάτων των ομογενειακών χωριών.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15846N153</ED>
<ID>
ID:169422

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N15&aa=3</URL></REF>


Article

<CATEGORY>vin06</CATEGORY>

 <H2>Πώς θα αποκτήσουν αστέρια τα ξενοδοχεία
</H2>
ΕΙΔΙΚΟ σύστημα, βάσει του οποίου όλα τα ξενοδοχεία της χώρας σύντομα θα
αποκτήσουν «αστέρια», θα προτείνει η ομάδα εργασίας του ΕΟΤ, που συγκροτήθηκε
χθες με απόφαση του γενικού γραμματέα του Οργανισμού, κ. Νίκου Σκουλά.

Τα μέλη της επιτροπής θα καταρτίσουν ένα σύστημα που θα περιλαμβάνει κριτήρια
και προδιαγραφές, τα οποία θα σχετίζονται: Με το λειτουργικό επίπεδο των
ξενοδοχείων, την αισθητική των κτιριακών εγκαταστάσεών τους, την ποικιλία και
την ποιότητα των υπηρεσιών τους.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15846N154</ED>
<ID>
ID:169423

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N15&aa=4</URL></REF>


Article

<CATEGORY>vin06</CATEGORY>

 <H2>«Λίφτιγκ» στο Καζίνο της Πάρνηθας
</H2>
ΣΕ «ΛΙΦΤΙΝΓΚ» προχωρεί το Καζίνο της Πάρνηθας, με στόχο τη βελτίωση της
«εικόνας» του.

Το καζίνο θα παραμένει ανοιχτό και την Τετάρτη, ενώ καθημερινά θα προσφέρει
δωρεάν στους πελάτες του πλούσιο μπουφέ. Επίσης, πολύ σύντομα θα ανακαινιστούν
οι κοινόχρηστοι χώροι, θα δρομολογηθούν πούλμαν, θα καθιερωθούν ειδικές τιμές
για τη διανυκτέρευση στο ξενοδοχείο, ενώ για την ψυχαγωγία θα υπάρχει και
ζωντανή μουσική.

Επιπλέον, στο καζίνο μέσα στο καλοκαίρι θα λειτουργήσει αίθουσα με ηλεκτρονικά
παιχνίδια (κουλοχέρηδες).

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15846N155</ED>
<ID>
ID:169424

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N15&aa=5</URL></REF>


Article

<CATEGORY>vin06</CATEGORY>

 <H5>Ο ΑΣΤΥΦΥΛΑΚΑΣ ΤΩΝ ΕΚΑΜ Δ. ΤΖΑΒΕΛΛΑΣ ΠΑΡΑΔΕΧΘΗΚΕ ΟΤΙ ΣΚΟΤΩΣΕ ΤΟΝ ΠΡΟΪΣΤΑΜΕΝΟ ΤΟΥ
</H5><H2>Τελικά ομολόγησε
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Την αυθόρμητη ομολογία του της πρώτης στιγμής επανέλαβε τελικά χθες στον
ανακριτή ο αστυφύλακας των ΕΚΑΜ Δημήτρης Τζαβέλλας, αναλαμβάνοντας απολύτως
την ευθύνη για τον θανάσιμο τραυματισμό του προϊσταμένου του υπαστυνόμου

Νίκου Μαρκάκη.ΠΑΡΑ ΤΟ γεγονός ότι «ο ΕΚΑΜίτης δεν κάνει ποτέ λάθος» ­ σύμφωνα
με την αρχή των ανδρών των ΕΚΑΜ ­ ο 28χρονος Δημ. Τζαβέλλας έκανε το πρωί της
περασμένης Τρίτης ένα τραγικό σφάλμα που αποδείχθηκε μοιραίο για τη ζωή του
φίλου του. Μπήκε στο γραφείο του ελληνικού προξενείου στο Αργυρόκαστρο, όπου
βρισκόταν ο Μαρκάκης με τον υπάλληλο Οδυσσέα Μήτση, και «τελών εν πεποιθήσει
ότι το όπλο δεν είχε σφαίρα εις την θαλάμη», αστειευόμενος τού είπε: «Ψηλά τα χέρια».

«Τράβηξα τη σκανδάλη... Άκουσα την εκπυρσοκρότηση και τότε, θέλω να το
πιστέψετε, τρελάθηκα...» λέει συντετριμμένος στον ανακριτή ο κατηγορούμενος
αστυφύλακας, ο οποίος κρίθηκε προφυλακιστέος, αμέσως μετά την απολογία του που
διήρκεσε λιγότερο από μία ώρα.

Στο απολογητικό υπόμνημα που κατέθεσε περιγράφει με κάθε λεπτομέρεια τις
σχέσεις του με το θύμα, προσπαθώντας να εξαλείψει κάθε υπόνοια περί
προμελετημένου εγκλήματος, καθώς και περί τυχόν διαφορών του με τον άτυχο
υπαστυνόμο. «Η σκέψη και μόνο ότι εξ αποκλειστικής υπαιτιότητός μου στέρησα τη
ζωή ενός ανθρώπου ο οποίος ποτέ δεν έβλαψε, δεν αδίκησε, δεν συμπεριφέρθηκε
άσχημα, με έχει καταρρακώσει. Ήθελα να αυτοκτονήσω, αλλά δεν είχα το σθένος να
το κάνω...» αναφέρει μεταξύ άλλων, δηλώνοντας ωστόσο πως θα αφοσιωθεί στην
οικογένεια του νεκρού φίλου του, πως θα κάνει ό,τι είναι δυνατόν για να
απαλύνει τον πόνο τους.

Καταλήγοντας, ο αστυφύλακας των ΕΚΑΜ ζήτησε από τον ανακριτή του 23ου Τακτικού
Τμήματος κ. Π. Παντελίδη να απαλλαγεί από την κατηγορία της ανθρωποκτονίας από
πρόθεση και να αποδοθεί στο αδίκημα που διέπραξε ο χαρακτηρισμός «εξ αμελείας».

Όσον αφορά τις καταθέσεις μαρτύρων που περιλαμβάνονται στη δικογραφία και
φέρουν ως δράστη του τραγικού συμβάντος είτε τον Οδυσσέα Μήτση είτε άλλον, ο
Δ. Τζαβέλλας αποδίδει αυτές τις ανακρίβειες στο γεγονός ότι όλοι γνώριζαν την
αγάπη που είχε ο ίδιος στον θανόντα προϊστάμενό του και δεν μπορούσαν να
πιστέψουν πως είχε κάνει εκείνος κάτι τέτοιο. Πάντως, έως προχθές το βράδυ,
ακόμη και ο δικηγόρος του, ο κ. Π. Γιατράκος, στηριζόμενος στις καταθέσεις
αυτές, υποστήριζε πως η μοιραία σφαίρα είχε μεν φύγει από το όπλο του
Τζαβέλλα, αλλά πως είχε τραβήξει τη σκανδάλη κάποιος άλλος. Φαίνεται όμως πως
τελευταία στιγμή ο Δημ. Τζαβέλλας αποφάσισε να ομολογήσει και στον δικηγόρο
του την αλήθεια, όπως την είχε πει την επομένη του περιστατικού στον άλλοτε
διοικητή του κ. Παπαχρήστου και την ανακάλεσε κατά την προανάκριση.

Ωστόσο, αν και δεν υπάρχει πλέον κανένα σκοτεινό σημείο όσον αφορά τον δράστη
του πυροβολισμού, ο ανακριτής θα εξετάσει ως μάρτυρες όλα τα πρόσωπα που
γνωρίζουν κάτι για την υπόθεση.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15846N161</ED>
<ID>
ID:169425

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N16&aa=1</URL></REF>


Article

<CATEGORY>vin06</CATEGORY>

 <H2>Δεν βρέθηκε όπλο στην κατοχή του νεκρού
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ</AUTHOR>

ΑΔΙΕΥΚΡΙΝΙΣΤΕΣ εξακολουθούν να παραμένουν οι συνθήκες κάτω από τις οποίες
πυροβολήθηκε και τραυματίστηκε θανάσιμα από ένοπλους λιμενικούς που τον
καταδίωξαν, ο 28χρονος Φίλιππος Παπαδόπουλος, ο οποίος τα ξημερώματα της
Κυριακής έκλεψε από τη μαρίνα της Ζέας την 25 μέτρων θαλαμηγό «Ναυσικά».

Ο ιατροδικαστής κ. Ηλίας Μπογιόκας, που διενήργησε χθες τη νεκροψία -
νεκροτομή, διαπίστωσε ότι φέρει διαμπερές τραύμα στον θώρακα. 
Όπως είπε, εβλήθη από πυροβόλο όπλο, από μακρινή απόσταση και ότι ο θάνατός
του ήταν ακαριαίος. 
Η σφαίρα, σύμφωνα με τον ιατροδικαστή, διαπέρασε με φορά από τα αριστερά προς
τα δεξιά τον θώρακα και του διέλυσε τους πνεύμονες και τον έβδομο θωρακικό σπόνδυλο.

Ωστόσο, αναμένονται τα αποτελέσματα της τοξικολογικής εξέτασης προκειμένου να
διαπιστωθεί αν είχε κάνει χρήση αλκοόλ ή ναρκωτικής ουσίας, ενώ θα γίνει και
δερματολογική εξέταση στις δύο παλάμες του, για να ελεγχθεί αν υπήρχαν ίχνη
πυρίτιδας στα χέρια του. Από το αποτέλεσμα θα προκύψει αν κρατούσε ή όχι όπλο.

Στη θαλαμηγό πάντως δεν βρέθηκε όπλο και ουδείς λέει επισήμως πώς σκοτώθηκε ο
πρώην υπαξιωματικός του Πολεμικού Ναυτικού. Το μόνο που διέρρευσε γι' αυτή την
πτυχή της υπόθεσης, είναι ότι οι λιμενικοί στηρίζονται στη μαρτυρία ενός
ιδιώτη από την Αίγινα, που πήρε μέρος στην καταδίωξη της Κυριακής και ο οποίος
κατέθεσε ότι είδε τον Φίλιππο Παπαδόπουλο να πυροβολεί.

Ήδη, όπως είναι γνωστό, ο αντεισαγγελέας του Ναυτοδικείου κ. Νίκος Μακρής, που
προΐσταται της προανάκρισης, έχει δώσει εντολή να γίνει βαλλιστική εξέταση σε
όλα τα όπλα των λιμενικών που πήραν μέρος στην επιχείρηση.

«Σιγή ιχθύος» είναι η γραμμή που ακολουθεί το ΥΕΝ σε ό,τι αφορά την
πληροφόρηση για τον θάνατο του 28χρονου. 
Ωστόσο, ακόμα, σύμφωνα με πληροφορίες, αξιωματικοί του Λιμενικού που ερευνούν
την υπόθεση, δεν μπορούν ­ όπως τουλάχιστον οι ίδιοι ισχυρίζονται ­ να βρουν
μέχρι στιγμής μια λογική εξήγηση για τον τρόπο με τον οποίο έδρασε ο Φίλιππος
Παπαδόπουλος. «Ήταν πολύ θορυβώδης ο τρόπος που έδρασε», έλεγαν για ακόμη μια
φορά χθες. «Θα μπορούσε αθόρυβα και χωρίς κανείς να το καταλάβει, να βγει από
τη μαρίνα».

Το σίγουρο πάντως είναι ότι εξετάζονται όλα τα ενδεχόμενα και όλα τα σενάρια. 
<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15846N162</ED>
<ID>
ID:169426

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N16&aa=2</URL></REF>


Article

<CATEGORY>vin06</CATEGORY>

 <H2>Φόνος - μυστήριο από χειροβομβίδα σε αυτοκίνητο
</H2>
ΕΝΑ ΑΤΟΜΟ σκοτώθηκε και ένα άλλο τραυματίσθηκε από έκρηξη χειροβομβίδας που
σημειώθηκε στο αυτοκίνητο στο οποίο επέβαιναν.

Νεκρός είναι ο Μιχαήλ Κατρουμίδης, 43 χρόνων, ομογενής από το Καζαχστάν.
Τραυματίας είναι ο οδηγός Γιώργος Τεγγελίδης, 32 χρόνων, ομογενής από τη Ρωσία
που διέμενε στην οδό Πλάτωνος 26, στην Καλλιθέα. Και οι δύο μεταφέρθηκαν στο
Σισμανόγλειο νοσοκομείο.

Το Ι.Χ. με αριθμό κυκλοφορίας ΙΚ 2579 μάρκας NISSAN βρέθηκε χθες στις 11 το
βράδυ στο 3ο χιλιόμετρο του επαρχιακού δρόμου Σκάλας Ωρωπού -Χαλκουτσίου.
Ωστόσο, άνδρες της Ασφάλειας εκτιμούν ότι η έκρηξη πρέπει να σημειώθηκε σε
άλλο σημείο. Κι αυτό γιατί γύρω από το όχημα δεν βρέθηκαν θραύσματα από τα
τζάμια του. Είναι πιθανόν, λοιπόν, ο Τεγγελίδης, που τραυματίσθηκε ελαφρά, να
οδήγησε το αυτοκίνητο μέχρι το σημείο όπου βρέθηκε τελικά. Από την έκρηξη
προκλήθηκαν ζημιές στο πίσω μέρος του αυτοκινήτου. 
Οι πυροτεχνουργοί του ΤΕΕΜ (Τμήμα Εξουδετέρωσης Εκρηκτικών Μηχανισμών), που
ερεύνησαν το αυτοκίνητο, βρήκαν, σύμφωνα με πληροφορίες, θραύσματα
χειροβομβίδας ρωσικής κατασκευής. 
Υπήρχαν τρύπες στο πάτωμα αλλά και στα πλευρά του αυτοκινήτου που δείχνουν ότι
η έκρηξη εκτονώθηκε από μέσα προς τα έξω. Μέσα στο αυτοκίνητο βρέθηκε, επίσης,
η περόνη της χειροβομβίδας. 
Τα δύο αυτά στοιχεία αποδυναμώνουν το ενδεχόμενο να την πέταξε κάποιος απ' έξω
και ενισχύουν την άποψη η χειροβομβίδα να βρισκόταν μέσα στο αυτοκίνητο όπου
και εξερράγη.

Ήταν παγιδευμένη; Εξερράγη από λάθος χειρισμό; Τα θύματα είχαν συνάντηση με
άλλα πρόσωπα; Από την Ασφάλεια εξετάζονται όλα τα ενδεχόμενα.

Μάλιστα, αξιωματικοί που διενεργούν τις έρευνες δεν αποκλείουν την πιθανότητα
η υπόθεση να σχετίζεται με τη δράση της ρωσικής μαφίας στη χώρα μας.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15846N163</ED>
<ID>
ID:169427

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N16&aa=3</URL></REF>


Article

<CATEGORY>vin06</CATEGORY>

 <H2>Κενά σε ιπτάμενο προσωπικό παρουσιάζει η Ολυμπιακή
</H2>
ΜΕΤ' ΕΜΠΟΔΙΩΝ υλοποιείται το τελευταίο διάστημα το πρόγραμμα δρομολογίων της
Ολυμπιακής Αεροπορίας, λόγω των ελλείψεων που παρουσιάζονται σε ιπτάμενο
προσωπικό (μηχανικούς, συνοδούς, φροντιστές) κυρίως τις ημέρες αιχμής.

Η Ολυμπιακή Αεροπορία από την πλευρά της, προκειμένου να φέρει εις πέρας τόσο
το αυξημένο θερινό πρόγραμμα δρομολογίων της όσο και τις πτήσεις τσάρτερ που
έχει αναλάβει (συνέδρια, σχολικές εκδρομές κ.λπ.), μίσθωσε αεροσκάφη από τη
γιουγκοσλαβική εταιρεία JAT (το ίδιο είχε γίνει και τις ημέρες του Πάσχα). Το
περασμένο Σαββατοκύριακο τα κενά σε ιπτάμενο προσωπικό (κυρίως σε ιπτάμενους
μηχανικούς) ήταν αρκετά, με αποτέλεσμα να γίνουν συγχωνεύσεις πτήσεων και να
ματαιωθούν τα δρομολόγια προς τη Ρώμη και τη Μόσχα (οι επιβάτες τους ταξίδεψαν
με άλλες πτήσεις).

Πάντως, χθες, το πρόγραμμα δρομολογίων εκτελέστηκε κανονικά. Κύκλοι της Ο.Α.
απέδιδαν τα προβλήματα των προηγούμενων ημερών στα «μέτρα» που ελήφθησαν από
την πλευρά των ιπταμένων μηχανικών, οι οποίοι αρνούνται να παραχωρούν υπέρ της
εταιρείας επιπλέον ρεπό, πέραν των προβλεπομένων από τον κανονισμό εργασίας,
διεκδικώντας την υπογραφή νέου πρακτικού υπερεργασίας.

Αντίστοιχο νέο πρακτικό (κυρίως για τα δρομολόγια προς Ντουμπάι, Μπανγκόκ,
Γιοχάνεσμπουργκ) προωθείται και για τους ιπτάμενους συνοδούς και φροντιστές.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15846N171</ED>
<ID>
ID:169428

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N17&aa=1</URL></REF>


Article

<CATEGORY>vin06</CATEGORY>

 <H2>Πολιτιστικό διήμερο για αποδοχή των κωφών
</H2>
ΠΟΛΙΤΙΣΤΙΚΟ διήμερο με στόχο την ενημέρωση, την ευαισθητοποίηση και την
αποδοχή των κωφών από την Πολιτεία διοργανώνει το Εθνικό Ίδρυμα Προστασίας
Κωφών, με τη συμπλήρωση των 60 χρόνων λειτουργίας του.

Οι εκδηλώσεις θα πραγματοποιηθούν στις 30 και 31 Μαΐου στις κτιριακές
εγκαταστάσεις του Ιδρύματος (Ζαχάρωφ 1, Αμπελόκηποι, στη συμβολή των Λεωφόρων
Αλεξάνδρας και Βασ. Σοφίας).

Οι εκδηλώσεις τελούν υπό την αιγίδα του υπουργείου Υγείας και Πρόνοιας και
περιλαμβάνουν: παραστάσεις του Θεάτρου Κωφών Ελλάδος, ταχυδακτυλουργό, έκθεση
ζωγραφικής, έκθεση φωτογραφίας, και παραστάσεις παιδιών που φοιτούν στο
σχολείο του Ιδρύματος.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15846N172</ED>
<ID>
ID:169429

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N17&aa=2</URL></REF>


Article

<CATEGORY>vin06</CATEGORY>

 <H2>Προς απεργία οι εξεταστές των οδηγών
</H2>
ΚΙΝΔΥΝΟΣ ΝΑ διακοπούν οι εξετάσεις των υποψήφιων οδηγών αυτοκινήτων και
δικύκλων. 
Οι εξεταστές, υπάλληλοι του υπουργείου Μεταφορών και Επικοινωνιών, απειλούν να
διακόψουν τις εξετάσεις αν δεν τους καταβληθούν χρήματα που τους οφείλονται,
λόγω της εφαρμογής του νέου μισθολογίου.

Σε σχετική ανακοίνωση του Συλλόγου Διπλωματούχων Μηχανικών Υπαλλήλων του
υπουργείου Μεταφορών - Επικοινωνιών αναφέρεται ότι αν δεν δοθεί λύση στο
οικονομικό πρόβλημα που έχει προκύψει, ο κλάδος θα προχωρήσει σε κινητοποιήσεις.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15846N173</ED>
<ID>
ID:169430

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N17&aa=3</URL></REF>


Article

<CATEGORY>vin06</CATEGORY>

 <H5>ΝΑ ΜΗ ΜΗΔΕΝΙΣΤΟΥΝ ΤΑ «ΥΠΟΠΤΑ» ΓΡΑΠΤΑ 60 ΦΟΙΤΗΤΩΝ ΠΟΥ ΖΗΤΟΥΝ ΜΕΤΕΓΓΡΑΦΗ
</H5><H2>Να επανεξετασθούν
</H2>
Να μη μηδενιστούν, αλλά να βαθμολογηθούν εκ νέου από άλλους βαθμολογητές τα
«ύποπτα» γραπτά 60 φοιτητών ξένων Πανεπιστημίων, που επιδιώκουν να
μετεγγραφούν σε ελληνικά ΑΕΙ, εισηγείται στο Συμβούλιο της Επικρατείας ο
σύμβουλος του ΣτΕ Ν. Σακελλαρίου, θέτοντας ουσιαστικά υπό αμφισβήτηση τις
καταγγελίες για «παράνομες μετεγγραφές» και «στημένες εξετάσεις».Η ΥΠΟΘΕΣΗ,
που ερευνάται από τον περασμένο Μάρτιο από την Εισαγγελία Πρωτοδικών
Θεσσαλονίκης, απασχολεί και το Συμβούλιο της Επικρατείας, ύστερα από προσφυγές
των φοιτητών που ζητούν να ακυρωθεί η απόφαση της Επιτροπής Μετεγγραφών για
μηδενισμό των γραπτών τους (κατά τις εξετάσεις του 1996).

Οι καταγγελίες για «παράνομες μετεγγραφές» επισημοποιήθηκαν, όπως είναι
γνωστό, με μηνυτήρια αναφορά που διαβίβασε στις εισαγγελικές αρχές ο ίδιος ο
πρόεδρος της Επιτροπής Μετεγγραφών, αντιπρύτανης του Αριστοτέλειου
Πανεπιστημίου Θεσσαλονίκης, Παν. Λαδάς. Βάσει της αναφοράς, διενεργείται
ποινική προκαταρκτική εξέταση και αναμένεται πλέον το εισαγγελικό πόρισμα που
θα οδηγήσει ή όχι σε ποινικές διώξεις βαθμολογητών και φοιτητών.

Σύμφωνα με τις επίσημες καταγγελίες, τα γραπτά των 60 φοιτητών (κυρίως σε
Ιατρικές Σχολές της Τσεχίας, της Σερβίας και της Βουλγαρίας) είχαν
«σημαδευτεί», ώστε βαθμολογητές να διαπιστώσουν την ταυτότητα των
διαγωνιζομένων και με τον βαθμό τους να ανοίξουν την πόρτα της μετεγγραφής.
Κυριότερο διακριτικό γνώρισμα, κατά την αναφορά, ήταν η διπλοεγγραφή λέξεων
στην αρχή και το τέλος κάθε σελίδας των επίμαχων γραπτών.

Ωστόσο, από την πλευρά των φοιτητών και των γονέων τους καταγγέλλεται ότι οι
κατηγορίες είναι «μεθοδευμένες» και τα γραπτά μηδενίστηκαν χωρίς ποτέ να
δοθούν εξηγήσεις από την πλευρά της Επιτροπής. Μάλιστα, κατηγορούν μέλη της
Επιτροπής ότι πήραν γραπτά στο σπίτι τους και τα σημάδεψαν, ώστε να
δικαιολογήσουν τον μηδενισμό.

Και γι' αυτές τις καταγγελίες διενεργείται προκαταρκτική έρευνα από την
Εισαγγελία Θεσσαλονίκης, ενώ οι ισχυρισμοί περί μεθοδεύσεων μονοπώλησαν τις
θέσεις των συνηγόρων των φοιτητών κατά τη χθεσινή συζήτηση της υπόθεσης στο
ΣτΕ. 
Ο εισηγητής Νικ. Σακελλαρίου, ανεξάρτητα από την εξέλιξη που θα έχει το
ποινικό μέρος της υπόθεσης, πρότεινε να ακυρωθεί ο μηδενισμός, με δεδομένο ότι
δεν ετέθη θέμα διαρροής των θεμάτων. Και στη συνέχεια να βαθμολογηθούν εκ νέου
τα γραπτά από άλλους βαθμολογητές που θα αγνοούν την ταυτότητα των υποψηφίων.

Κατά τον εισηγητή, αφού το συμβούλιο εξετάσεων δεν αναφέρει ποιοι βαθμολογητές
ενέχονται στην όλη υπόθεση, αλλά διαπιστώνει μόνον τις διπλοεγγραφές από τις
οποίες δεν αποκαλύπτεται η ταυτότητα των εξεταζομένων, τότε μηδένισε τα γραπτά
κατά παράβαση της αρχής της χρηστής διοίκησης.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15846N181</ED>
<ID>
ID:169431

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N18&aa=1</URL></REF>


Article

<CATEGORY>vin06</CATEGORY>

 <H2>Προανήγγειλαν απεργίες
</H2>
ΑΠΕΡΓΙΑΚΕΣ κινητοποιήσεις, την περίοδο των Γενικών Εξετάσεων για τα ΑΕΙ και τα
ΤΕΙ, προανήγγειλε και φέτος η Πανελλήνια Ομοσπονδία Συλλόγων Υπουργείου
Παιδείας (ΠΟΣΥΠ), με χθεσινή συνέντευξη Τύπου. Οι υπάλληλοι του υπουργείου
Παιδείας ζητούν να ικανοποιηθούν τα οικονομικά αιτήματά τους, μεταξύ των
οποίων είναι να τους δοθεί επίδομα εξετάσεων 420.000 δραχμές.

Η ΠΟΣΥΠ αφήνει χρονικό περιθώριο έως το τέλος του μήνα στην ηγεσία του
υπουργείου Παιδείας για να τοποθετηθεί επί του συγκεκριμένου αιτήματος.
Διαφορετικά, οι υπάλληλοι του υπουργείου θα προχωρήσουν κατ' αρχάς σε απεργία
το δεύτερο δεκαήμερο του Ιουνίου, ενώ δεν αποκλείεται και παραπέρα κλιμάκωση
του αγώνα τους, ανάλογα με τις εξελίξεις.

* Σήμερα και αύριο απέχουν από τα καθήκοντά τους οι πανεπιστημιακοί,
διαμαρτυρόμενοι για την καθυστέρηση της κατάθεσης στη Βουλή του νομοσχεδίου
του υπουργείου Παιδείας για τις αποδοχές τους.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15846N182</ED>
<ID>
ID:169432

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N18&aa=2</URL></REF>


Article

<CATEGORY>vin06</CATEGORY>

 <H2>3.000 παιδιά στο δρόμο της πορνείας
</H2>
Η ΠΑΙΔΙΚΗ πορνεία, η σεξουαλική εκμετάλλευση του παιδιού, η οποία καταγράφεται
πλέον στα διεθνή οργανωμένα εγκλήματα, αγγίζει και την Ελλάδα... Και τα
στοιχεία που ήδη υπάρχουν για τη χώρα μας στέλνουν μηνύματα ανησυχητικά.

Αυτό τονίστηκε χθες το βράδυ στο Πάντειο Πανεπιστήμιο, κατά την έναρξη
διημερίδας που οργάνωσε για το θέμα το Ίδρυμα Μαραγκοπούλου για τα Δικαιώματα
του Ανθρώπου σε συνεργασία με τον Δικηγορικό Σύλλογο Αθήνας.

Σύμφωνα με έρευνες των νομικών κ.κ. Γρ. Λάζου και Ι. Ψημμένου, που
παρουσιάστηκαν στην εκδήλωση, τα ανήλικα κορίτσια και αγόρια που τα τελευταία
δύο χρόνια έχουν αναγκασθεί από πρόσωπα ή καταστάσεις να ακολουθήσουν το δρόμο
της πορνείας υπολογίζονται σε 3.000 σε όλη τη χώρα, αριθμός που είναι βέβαιο
ότι έχει αυξηθεί σημαντικά σε σχέση με τα προηγούμενα χρόνια, λόγω της αύξησης
των ανηλίκων αλλοδαπών που έχουν έρθει στην Ελλάδα. Από τους ομιλητές έγινε
ιδιαίτερη αναφορά στα δίκτυα σεξουαλικής εκμετάλλευσης ανηλίκων από την
Αλβανία και τη Βουλγαρία (σε ηλικίες ακόμη και 12 ετών), ενώ επισημάνθηκε ότι
παρά την πρόοδο που πραγματοποιείται για την καταστολή αυτής της εγκληματικής
δράσης, στη χώρα μας δεν υπάρχει ακόμη ενιαία νομοθετική αντιμετώπιση του
ζητήματος. Για τους Έλληνες ανηλίκους που οδηγούνται στην πορνεία αποκλειστική
αιτία είναι η φτώχεια και στις περισσότερες περιπτώσεις έχουν εγκαταλείψει τα
σπίτια τους. Ελάχιστες φορές δε υποθέσεις παιδικής πορνείας βγαίνουν στο φως,
αφού λειτουργούν «η ντροπή, ο φόβος και η τακτική της συγκάλυψης», όπως
χαρακτηριστικά τόνισε η καθηγήτρια εγκληματολογίας κ. Κ. Σπινέλλη.

Το μόνο παρήγορο είναι ότι τουλάχιστον μέχρι τώρα στην Ελλάδα δεν έχει
εμφανισθεί έντονα το φαινόμενο της παιδικής πορνογραφίας...

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15846N183</ED>
<ID>
ID:169433

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N18&aa=3</URL></REF>


Article

<CATEGORY>vin06</CATEGORY>

 <H2>Ελεύθερος Γερμανός κλέφτης πολυτελών αυτοκινήτων...
</H2>
ΚΑΒΑΛΑ

ΓΕΡΜΑΝΟΣ, ΜΕΛΟΣ διεθνούς σπείρας κλοπής πολυτελών αυτοκινήτων, αφέθηκε
ελεύθερος από τις Δικαστικές Φυλακές Κομοτηνής, αφού μέσα στο 45ήμερο της
προφυλάκισής του οι δικαστικές αρχές της χώρας του δεν... πρόλαβαν να στείλουν
τα σχετικά έγγραφα για την έκδοσή του.

Πρόκειται για τον Γιούργκεν Σέβαρτς, 33 χρόνων. Η σπείρα, στην οποία
συμμετείχε ως ηγετικό στέλεχός της, είχε κλέψει 50-60 καινούργια πολυτελή Ι.Χ.
αυτοκίνητα από τη Βόννη, το Μόναχο, τη Φρανκφούρτη και τη Στουτγάρδη και τα
πούλησε από τη Σαουδική Αραβία μέχρι τις ΗΠΑ.

Η σύλληψή του έγινε στη Δράμα. Ο εισαγγελέας κ. Ζαχαρίας Μουράτης είχε στα
χέρια του ένταλμα σύλληψης των γερμανικών αστυνομικών και δικαστικών αρχών,
που διαβιβάσθηκε στη χώρα μας, μέσω της Interpol.

Τα μέλη του κυκλώματος έκλεβαν πολυτελή αυτοκίνητα και ηλεκτρικά είδη από τη
Γερμανία. Τα εμπορεύματα στέλνονταν με νταλίκες στη γειτονική Ολλανδία, όπου
άλλα μέλη της ίδιας σπείρας αναλάμβαναν να μεταποιήσουν τα αυτοκίνητα και τις
ηλεκτρικές συσκευές. Σε αρκετές περιπτώσεις τα αυτοκίνητα διαλύονταν για να
πουληθούν ως ανταλλακτικά.

Από την Ολλανδία, αυτοκίνητα μέχρι και ηλεκτρικές συσκευές... έπαιρναν τον
δρόμο για τις ΗΠΑ, διάφορες ευρωπαϊκές χώρες και ­ κυρίως ­ για τη Σαουδική Αραβία.

Οι ελληνικές διωκτικές αρχές συνέλαβαν τον Σέβαρτς και τον οδήγησαν στον
εισαγγελέα Δράμας Ζαχ. Μουράτη. Με εντολή του, ο Γερμανός προφυλακίσθηκε στην
Κομοτηνή, έως ότου αποφασίσει για την έκδοσή του το Συμβούλιο Εφετών Θράκης
και το υπουργείο Δικαιοσύνης, με βάση τα έγγραφα έκδοσης που θα έστελνε η Βόννη.

Τα έγγραφα αυτά και η αίτηση έκδοσης δεν έφθασαν μέσα στα χρονικά περιθώρια
που προβλέπει ο νόμος (45 ημέρες) κι έτσι ο Γερμανός πήρε «εξιτήριο» από τις
φυλακές Κομοτηνής.

Το ίδιο κύκλωμα, στο οποίο ανήκει ο Σέβαρτς, έχει ανάμειξη και σε 80-100
κλοπές πολυτελών αυτοκινήτων που διαπράχθηκαν στο Μιλάνο της Ιταλίας. Ο
αλλοδαπός έδωσε κατάθεση στις αρμόδιες ελληνικές αρχές μέσα στις φυλακές της
Κομοτηνής και παραχώρησε στοιχεία για κλοπές Ι.Χ. αυτοκινήτων που έγιναν σε
Αθήνα, Θεσσαλονίκη κ.α., οι οποίες ξεπερνούν τις 300.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15846N184</ED>
<ID>
ID:169434

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N18&aa=4</URL></REF>


Article

<CATEGORY>vin06</CATEGORY>

 <H2>Μικρόβιο λιστέρια σε τυρί της Δανίας
</H2>
ΤΟΝ ΕΛΕΓΧΟ όλων των ποσοτήτων του τυριού γκοργκοτζόλα που διακινείται στις
χώρες της Ευρωπαϊκης Ένωσης διέταξε με επείγον σήμα της η αρμοδία επιτροπή της
Ε.Ε., ύστερα από τον εντοπισμό του επικίνδυνου μικρόβιου της λιστέρια σε
ποσότητες του τυριού στην Δανία. Τα δείγματα του τυριού γκοργκοτζόλα που
ελέγχθηκαν ήταν ιταλικής παραγωγής και συσκευασίας.

Ο υφυπουργος Γεωργίας κ. Βασ. Γερανίδης, ύστερα από ενημέρωση των κτηνιατρικών
υπηρεσιών του υπουργείου, ζήτησε τον εντατικό έλεγχο όλων των ποσοτήτων που
έχουν κυκλοφορήσει στην ελληνική αγορά και την άμεση απόσυρση και καταστροφή
των συγκεκριμένων ποσοτήτων που έχουν μολυνθεί από το μικρόβιο της λιστέρια.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15846N185</ED>
<ID>
ID:169435

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N18&aa=5</URL></REF>


Article

<CATEGORY>vin06</CATEGORY>

 <H2>3 συνδυασμοί για το Πολυτεχνείο Κρήτης
</H2>
ΧΑΝΙΑ

ΕΚΛΟΓΕΣ για την ανάδειξη νέας πρυτανικής αρχής του Πολυτεχνείου Κρήτης
πραγματοποιούνται σήμερα στο συνεδριακό κέντρο του ιδρύματος, στη Χαλέπα Χανίων.

Το χρίσμα διεκδικούν οι εξής τρεις συνδυασμοί:

­ Υποψήφιος πρύτανης: Γ. Φίλης. Υποψήφιοι αντιπρυτάνεις: Θ. Μαρκόπουλος, Α. Πουλιέζος.

­ Υποψήφιος πρύτανης: Δ. Σωτηρόπουλος. Υποψήφιοι αντιπρυτάνεις: Χ. Σκιαδάς, Ε. Χριστοδούλου.

­ Υποψήφιος πρύτανης: Α. Κατσάνος. Υποψήφιοι αντιπρυτάνεις: Ν. Βαρότσης, Μ. Πατεράκης.

Οι κάλπες θα ανοίξουν στις 10 το πρωί και θα κλείσουν στις 4 μετά το μεσημέρι.
Τα αποτελέσματα αναμένεται να γίνουν γνωστά περίπου στις 6 το απόγευμα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15846N186</ED>
<ID>
ID:169436

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N18&aa=6</URL></REF>


Article

<CATEGORY>vin06</CATEGORY>

 <H2>Νεκρός μοτοσυκλετιστής
</H2>
ΣΕ ΣΥΓΚΡΟΥΣΗ δυο μοτοσυκλετών που οδηγούσαν 25χρονοι, βρήκε τραγικό θάνατο ο
ένας, ενώ τραυματίσθηκε σοβαρά ο άλλος οδηγός. Το δυστύχημα έγινε χθες μισή
ώρα μετά τα μεσάνυχτα στην οδό Αγίου Νικολάου 109, στα Ν. Λιόσια.

Νεκρός είναι ο 25χρονος μοτοσυκλετιστής Σταμάτης Στ. Χανιωτάκης ενώ
τραυματίσθηκε σοβαρά ο οδηγός της δεύτερης μοτοσυκλέτας Παναγιώτης Παρθένης.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15846N187</ED>
<ID>
ID:169437

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N18&aa=7</URL></REF>


Article

<CATEGORY>vin06</CATEGORY>

 <H2>Αναμένεται σήμερα η απόφαση για τους αγρότες της Θεσσαλίας
</H2>
<AUTHOR>Γ. ΒΟΥΝΑΤΣΟΣ</AUTHOR>

ΛΑΡΙΣΑ

ΣΥΝΕΧΙΣΘΗΚΕ χθες η ακροαματική διαδικασία στο Τριμελές Πλημμελειοδικείο
Λάρισας για τις κινητοποιήσεις του Δεκεμβρίου 1996, όπου δικάζονται 15 αγρότες
για παρακώλυση συγκοινωνιών 
μαζί με την Πανθεσσαλική Συντονιστική Επιτροπή για ηθική αυτουργία στο ίδιο
αδίκημα. Από την πλευρά της υπεράσπισης έγινε λόγος για πολιτικές διώξεις και
μεθοδεύσεις με σαφείς πολιτικές σκοπιμότητες. Επίσης, τονίστηκε ότι έγιναν με
προχειρότητα οι συνοπτικές διαδικασίες με τις οποίες οι αγρότες κάθονται στο
εδώλιο του κατηγορουμένου, γεγονός που, όπως ανέφεραν, φαίνεται από την
πρόταση της εισαγγελέως κ. Σοφίας Αποστολάκη, που ζήτησε την αθώωση 5
κατηγορουμένων και τη μετατροπή του κατηγορητηρίου για τα μέλη της
Πανθεσσαλικής Συντονιστικής Επιτροπής από ηθική αυτουργία στο αδίκημα της
παρακώλυσης συγκοινωνιών σε άμεση αυτουργία. Κατά των υπουργών έβαλαν στις
απολογίες τους τα μέλη της Σ.Ε., υποστηρίζοντας πως ο ρόλος τους ήταν να
συντονίζουν τις αποφάσεις που έπαιρναν οι ίδιοι οι αγρότες. Ο κ. Ι. Πατάκης
είπε ότι το «πράσινο φως» για τις διώξεις τους έδωσε ο υπ. Δικαιοσύνης,
μιλώντας στη Βουλή για «Πατακιστάν». Αξίζει να τονισθεί ότι για τις
κινητοποιήσεις των τελευταίων δύο χρόνων θα βρεθούν κατηγορούμενοι περίπου
6.000 αγρότες από όλη τη χώρα.

Η διαδικασία αναμένεται να ολοκληρωθεί σήμερα με τις αγορεύσεις των υπολοίπων
συνηγόρων υπεράσπισης και την έκδοση της απόφασης.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15846N191</ED>
<ID>
ID:169438

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N19&aa=1</URL></REF>


Article

<CATEGORY>vin06</CATEGORY>

 <H2>Αναστάτωση από πυρκαγιά στην Πατησίων
</H2>
ΑΝΑΣΤΑΤΩΣΗ προκλήθηκε χθες το μεσημέρι στο κέντρο της Αθήνας, όταν ξέσπασε
μεγάλη φωτιά στον πρώτο όροφο παλαιού κτιρίου, στη διασταύρωση των οδών
Χάμιλτον και Πατησίων (φωτό).

Η πυρκαγιά, που εκδηλώθηκε στη 1.10 το μεσημέρι στη βιοτεχνία στρωμάτων και
μαξιλαριών του Ευσταθίου Κοσμά, πήρε αμέσως διαστάσεις και απείλησε να
επεκταθεί και σε άλλους ορόφους.

Αμέσως κινητοποιήθηκαν 40 πυροσβέστες με 12 οχήματα και η πυρκαγιά τελικά
τέθηκε υπό έλεγχο στις 3.30 το μεσημέρι.

* Φωτιά εκδηλώθηκε χθες το μεσημέρι στον αρχαιολογικό χώρο που περιβάλλει το
Πλαμήδι, στο Ναύπλιο. 
Η φωτιά εκδηλώθηκε στη μία το μεσημέρι, αλλά χάρη στην έγκαιρη επέμβαση της
Πυροσβεστικής οι φλόγες υποχώρησαν σε λίγα λεπτά.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15846N192</ED>
<ID>
ID:169439

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N19&aa=2</URL></REF>


Article

<CATEGORY>vin06</CATEGORY>

 <H5>ΤΡΙΑΝΤΑ ΚΑΙ ΠΑΡΑΠΑΝΩ ΧΡΟΝΙΑ ΜΕΤΑ ΤΙΣ ΠΡΩΤΕΣ ΠΑΡΑΝΟΜΕΣ ΚΑΤΑΣΚΕΥΕΣ, ΑΠΟ ΤΗΝ ΑΓΙΑ
ΠΑΡΑΣΚΕΥΗ ΜΕΧΡΙ ΤΗΝ ΗΛΙΟΥΠΟΛΗ ΚΑΙ ΑΠΟ ΤΗΝ ΑΝΩ ΓΛΥΦΑΔΑ ΜΕΧΡΙ ΤΗ ΒΟΥΛΙΑΓΜΕΝΗ ΤΟ
ΒΟΥΝΟ ΑΠΟΨΙΛΩΝΕΤΑΙ, ΚΑΤΑΠΑΤΕΙΤΑΙ ΚΑΙ ΓΕΜΙΖΕΙ ΣΥΝΕΧΩΣ ΠΕΡΙΣΣΟΤΕΡΕΣ ΒΙΛΕΣ
</H5><H2>Υμηττός: Η αυθαιρεσία έφθασε στην κορυφή
</H2>
<AUTHOR>ΣΤΕΦΑΝΟΣ ΔΙΑΝΕΛΛΟΣ</AUTHOR>

Το μυστικό δεν είναι πλέον άγνωστο σε όσους ασχολούνται με τον Υμηττό... Πάνε
πάνω από τριάντα χρόνια, άλλωστε, από τότε που τα πρώτα αυθαίρετα έκαναν την
εμφάνισή τους στην περιοχή που ξεκινάει από την Αγία Παρασκευή και την
Ηλιούπολη και φτάνει έως τη Βουλιαγμένη.

ΣΧΕΔΟΝ τρεις δεκαετίες, στις οποίες όχι μόνο δεν λύθηκε το πρόβλημα, αλλά
μάλλον πήρε μεγαλύτερη διάσταση. Σήμερα η δεύτερη γενιά αυθαιρέτων κατοικεί
πλέον στον Υμηττό και φθάνει στην κορυφή του.

Όλοι παραδέχονται ότι το πρόβλημα της αυθαίρετης δόμησης στη Β' Ζώνη
προστασίας του Υμηττού είναι υπαρκτό. Οι δήμαρχοι γνωρίζουν το θέμα, δηλώνουν
ότι η στιγμή είναι κατάλληλη για να δοθεί «μια και καλή» λύση, όμως
παραδέχονται ότι η καθυστέρηση τόσων χρόνων δημιουργεί τεράστιες δυσκολίες.

Οι κάτοικοι των περιοχών ανησυχούν και οργανώνονται. Ήδη, με πρωτοβουλία
οικολογικών οργανώσεων και άλλων φορέων των περιοχών, πρόσφατα ιδρύθηκε η
Συντονιστική Επιτροπή Φορέων για την προστασία του Υμηττού, με σκοπό «να γίνει
επιτέλους κάτι μετά τόσα χρόνια», όπως λένε τα μέλη της.

Στην Ηλιούπολη, το πρόβλημα, όπως περιγράφει ο δήμαρχος της περιοχής κ.
Θεόδωρος Γεωργάκης, υπάρχει από τις αρχές της δεκαετίας του '50, κυρίως στη
βόρεια και νοτιοανατολική πλευρά. «Σήμερα καταπατητές και αυθαιρετούχοι έχουν
μεταβληθεί σε ομάδες πίεσης και απαιτούν την ένταξη της περιοχής "τους" στο
Σχέδιο Πόλεως, ακόμα κι αν είναι δασική, ακόμα κι αν δεν έχουν καθαρούς
τίτλους ιδιοκτησίας», λέει το μέλος της Συντονιστικής Επιτροπής Φορέων για την
προστασία του Υμηττού κ. Παναγιώτης Τότσικας.

Ο δήμαρχος της περιοχής λέει ότι το πρόβλημα σύντομα θα λυθεί, αφού έχει
ανατεθεί σε ιδιωτική εταιρεία να κάνει μια συνολική μελέτη για τα αυθαίρετα
στην Ηλιούπολη και να υποβάλει τις προτάσεις της μέχρι το τέλος του χρόνου.
«Για όσα σπίτια απαιτηθούν να φύγουν, θα έρθουμε σε συνεννόηση με τους
ιδιοκτήτες τους, που έχουν νόμιμους τίτλους, για να προτείνουμε ανταλλαγές», υπογραμμίζει.

Ο κ. Γιάννης Σιδηρόπουλος μένει 35 χρόνια στην περιοχή. «Όταν πρωτοήρθα ήμουνα
28 και τώρα κοντεύω τα 65», λέει. «Ζούμε συνεχώς στην ανασφάλεια μην έρθουνε
και μας γκρεμίσουνε το σπίτι. Είναι θέμα συνήθειας πλέον...».

Στη Γλυφάδα το πρόβλημα είναι σημαντικό πάνω από την οδό Αγίου Νεκταρίου και
έχει δύο διαστάσεις: τα αυθαίρετα σε υπό ένταξη περιοχές και τα αυθαίρετα σε
δασικές εκτάσεις. «Το μείζον θέμα για το κομμάτι του Υμηττού που είναι στα
όρια του δήμου μας, και αφορά 11.000 στρέμματα, είναι το άλυτο ιδιοκτησιακό
καθεστώς. Η σημερινή κατάσταση του βουνού είναι απογοητευτική. Αποψιλωμένο από
κάθε πράσινο, χωρίς καμιά λειτουργικότητα, καταπατημένο σε πολλά σημεία του,
αποτελεί ένα προσιτό χώρο απόρριψης σκουπιδιών και μπαζών και βέβαια πρόσφορο
και ελκυστικό τόπο για χτίσιμο αυθαιρέτων», λέει ο πρόεδρος της
Περιβαλλοντικής Κίνησης Πολιτών Γλυφάδας κ. Κώστας Μοσχοβάκης.

Τη σοβαρότητα του προβλήματος αναγνωρίζει και ο δήμαρχος Γλυφάδας κ. Θεόδωρος
Σπονδυλίδης, που τονίζει ότι «η εκκρεμότητα αυτή πληθαίνει τη νοοτροπία αυτών
που χτίζουν χωρίς να υπολογίζουν τίποτα».

Τα ίδια και στην περιοχή ανάμεσα στη Βούλα και στη Βουλιαγμένη. Στον λόφο
«Τάσσιανη», μια περιοχή πυκνά δενδροσκεπής κυρίως με πεύκη και άλλα είδη
δένδρων, το πρόβλημα δείχνει αξεπέραστο. Ο δήμαρχος Βουλιαγμένης κ. Γρηγόρης
Κασιδόκωστας μιλάει για μια «ήδη διαμορφωμένη κατάσταση» και τονίζει ότι σε
τέτοιες περιοχές, όπως είναι οι οδοί Αμαρυλλίδος και Δαιδάλου στη Βουλιαγμένη,
το πρόβλημα της αυθαίρετης δόμησης πρέπει να λυθεί γιατί «δεν είναι λογικό
οικογένειες να ζουν για πάντα μέσα σε ένα κλίμα ανασφάλειας και αβεβαιότητας».

Σύμφωνα με την κ. Στέλλα Ματαγού, πρόεδρο του Εξωραϊστικού Συλλόγου στα
Πηγαδάκια της Βούλας, «σήμερα επιχειρείται πλαγίως η οικοπεδοποίηση του λόφου
παραβλέποντας παρεμβάσεις, ενέργειες και αποφάσεις προηγουμένων ετών».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15846N201</ED>
<ID>
ID:169440

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N20&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Να πάρει θέση η Πολιτεία
</H2>
<AUTHOR>ΝΙΚΟΣ ΧΛΥΚΑΣ</AUTHOR>

ΕΧΕΙ ΓΙΝΕΙ καθεστώς στη χώρα μας κάθε δεκαετία να μιλάμε για τη νέα γενιά
αυθαιρέτων και τις προοπτικές της. Όπως είναι φυσικό, θεωρητικώς πάντα, τα
αυθαίρετα κατεδαφίζονται, αλλά πάντα υπάρχουν και αυξάνονται δημιουργώντας την
επόμενη γενιά, που θα απαιτήσει τη νομιμοποίησή της.

Σήμερα έχουμε δύο διαφορετικά δείγματα αυτών των προοπτικών. Από τη μια το
επίσημο κράτος να διακηρύσσει την κατεδάφιση των αυθαιρέτων και κάποιες
Νομαρχιακές Αυτοδιοικήσεις (Ηλεία, Αχαΐα), παραγνωρίζοντας το λεγόμενο
πολιτικό κόστος, να προχωρούν στην κατεδάφιση των αυθαιρέτων, και από την άλλη
ολόκληρο Νομαρχιακό Συμβούλιο στην Ανατολική Αττική να συνεδριάζει και να
καταγγέλλει ότι υπάρχει βιομηχανία πλαστών πιστοποιητικών βαριάς ασθένειας που
απαιτούνται ως προϋπόθεση ηλεκτροδότησης αυθαίρετου σπιτιού σύμφωνα με
εγκύκλιο του επίσημου κράτους.

Επειδή οι κανόνες του παιχνιδιού πρέπει να είναι καθαροί και διαφανείς, ο
πολίτης καθώς και ο δήμαρχος ή ο νομάρχης θα πρέπει να γνωρίζουν ότι το
καθεστώς είναι ίδιο και ισχύει για όλη την Ελλάδα και επομένως αυτός που
κατεδαφίζει δεν αποτελεί εξαίρεση του κανόνα. Αυτό σημαίνει ότι η επίσημη
Πολιτεία πρέπει να πει ξεκάθαρα, ανεξάρτητα με το ποιος θα το εκφράσει, τι θα
γίνει με τους ήδη διαμορφωμένους αυθαίρετους οικισμούς και τι θα γίνει με τα
διάσπαρτα κτίσματα και τα αυθαίρετα που βρίσκονται εντός σχεδίου πόλεως. Αυτό
είναι απαραίτητο διότι διαφορετικά παρακολουθούμε ένα έργο που το έχουμε
ξαναδεί και το οποίο δεν είχε κανένα αποτέλεσμα μέχρι σήμερα.

Ο Νίκος Χλύκας είναι δασολόγος - περιβαλλοντολόγος.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15846N202</ED>
<ID>
ID:169441

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N20&aa=2</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ ΚΑΙ ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ
</H5><H5>Η τιμή της αιολικής ενέργειας
</H5><H2>Συμμαχία με τον Αίολο
</H2>
Από την αρχαιότητα ο άνεμος κινούσε τις μυλόπετρες και έσπρωχνε τα ιστιοφόρα
πλοία. Εδώ και μια δεκαετία η δύναμη του Αιόλου χρησιμεύει για να κινεί
ανεμογεννήτριες που παράγουν ηλεκτρισμό για το δίκτυο.

Το 1995 η ισχύς των ανεμογεννητριών στην Ευρωπαϊκή Ένωση έφθασε τα 1.750 MW (1
μεγαβάτ = 1.000 κιλοβάτ), ξεπερνώντας για πρώτη φορά την εγκατεστημένη αιολική
ισχύ στις ΗΠΑ (1.700 MW). Η συνολική παραγωγή ανήλθε την ίδια χρονιά στα 4
δισεκατομμύρια κιλοβατώρες. Με τη χρήση του ανέμου για την παραγωγή
ηλεκτρισμού αποφεύγεται κάθε χρόνο η εκπομπή 4 δισεκατομμυρίων τόνων
διοξειδίου του άνθρακα, 20 εκατομμυρίων τόνων οξειδίων του αζώτου, 28
εκατομμυρίων τόνων οξειδίων του θείου και 22 εκατομμυρίων τόνων σωματιδίων.
Την πρώτη θέση στην εκμετάλλευση της αιολικής ενέργειας, όπως ονομάζεται η
ενέργεια του ανέμου, κατέχουν η Γερμανία και η Δανία, όπου οι εγκατεστημένες
ανεμογεννήτριες είχαν στις αρχές του 1995 ισχύ 632 και 538 MW αντιστοίχως. Οι
δύο αυτές χώρες κάλυπταν το 68% της συνολικής παραγωγής αιολικής ενέργειας
στην Ευρωπαϊκή Ένωση. Η αύξηση ωστόσο του αιολικού δυναμικού, ιδίως στη
Γερμανία, ήταν έκτοτε ραγδαία: Το καλοκαίρι του ίδιου χρόνου η εγκατεστημένη
αιολική ισχύς στη Γερμανία αυξήθηκε σε 837 MW και τα Χριστούγεννα ξεπέρασε το
ορόσημο του ενός GW (1 γιγαβάτ = 1 εκατομμύριο κιλοβάτ). Το 1996 έφθασε στα
1.650 MW. Την ίδια περίοδο η εγκατεστημένη αιολική ισχύς στη Δανία αυξήθηκε
κατά 50 πρόσθετα MW. Ακολουθούν η Βρετανία και η Ολλανδία με εγκατεστημένη
αιολική ισχύ 170 και 162 MW και μερίδιο στην αγορά 19%, η Ισπανία με 73 MW και
η Σουηδία με 40 MW. Στην Ελλάδα των απομονωμένων νησιών και των ανέμων, που
προσφέρονται ιδιαίτερα για την ανάπτυξη της αιολικής ενέργειας, η κατάσταση
αντανακλά τις ελληνικές ιδιομορφίες. Οι εγκατεστημένες ανεμογεννήτριες έχουν
μεν θεωρητικά ισχύ 36 MW, στην πραγματικότητα όμως λίγες είναι αυτές που
παράγουν ηλεκτρισμό. Οι περισσότερες, με τα φτερά σπασμένα, στοιχειώνουν το
τοπίο. Αυτή είναι η εικόνα στα αιολικά πάρκα στο Τοπλού της Κρήτης και στο
Μαρμάρι της Εύβοιας που εγκατέστησε η ΔΕΗ το 1993 με τη χρηματοδοτική ενίσχυση
των Βρυξελλών. Η αχρηστευμένη ισχύς είναι 10,2 MW και η σπατάλη δημόσιου
χρήματος ξεπερνά τα 3,5 δισ. δρχ.

Ο άνεμος είναι δωρεάν. Όχι όμως και η ηλεκτρική ενέργεια που παράγεται από τις
ανεμογεννήτριες. Το επενδυτικό κόστος και η συντήρηση κοστίζουν. Το κυριότερο
όμως είναι ότι η παραγωγή αιολικού ηλεκτρισμού δεν είναι αυτοδύναμη. Τα φτερά
των ανεμογεννητριών γυρίζουν στο ρυθμό του ανέμου και υπόκεινται στην αστάθεια
και τα καπρίτσια του. Είναι βέβαια τεχνικά δυνατό η ενέργεια να αποθηκεύεται
για να χρησιμοποιηθεί όταν επικρατεί νηνεμία. Η λύση αυτή έχει όμως μεγάλο
κόστος. Η μόνη οικονομική δυνατότητα για τη χρησιμοποίηση, σε μεγάλη κλίμακα,
του ηλεκτρισμού που παράγουν οι ανεμογεννήτριες είναι η διοχέτευσή του στο
ηλεκτρικό δίκτυο. Η βιωσιμότητα της αιολικής ενέργειας εξαρτάται, στην
περίπτωση αυτή, από την τιμή στην οποία οι επιχειρήσεις ηλεκτρισμού είναι
πρόθυμες να αγοράζουν την ενέργεια που παράγουν οι ανεμογεννήτριες. Σήμερα η
υψηλότερη τιμή για την αγορά της αιολικής κιλοβατώρας (37 δρχ.) προσφέρεται
από τις επιχειρήσεις ηλεκτρισμού στη Γερμανία και αυτό εξηγεί τον ταχύ ρυθμό
με τον οποίον αναπτύσσεται η αιολική ενέργεια στη χώρα αυτή, και η χαμηλότερη
στη Σουηδία (8-9 δρχ.). Στην Ελλάδα, η ΔΕΗ δεν πληρώνει παρά 22,5 δρχ., παρ'
όλο που σε πολλά νησιά, η τιμή κόστους της κιλοβατώρας που παράγεται σε
σταθμούς που λειτουργούν με πετρέλαιο είναι πάνω από διπλάσια (π.χ. 50 δρχ.
ανά κιλοβατώρα σε ώρες αιχμής στην Κρήτη).

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15846N221</ED>
<ID>
ID:169442

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N22&aa=1</URL></REF>


Article

<CATEGORY>vin06</CATEGORY>

 <H5>ΛΕΓΕΤΑΙ «ΠΟΣΕΙΔΩΝ» ΚΑΙ ΘΑ ΠΑΡΑΚΟΛΟΥΘΕΙ ΗΛΕΚΤΡΟΝΙΚΑ ΤΗ ΘΑΛΑΣΣΙΑ ΡΥΠΑΝΣΗ
</H5><H5>Ολυμπιακοί και περιβάλλον
</H5><H5>Το «αλφαβητάρι των σεισμών»
</H5><H2>Ο καλός «κατάσκοπος»
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Αναλυτική εικόνα της κατάστασης που επικρατεί στις ελληνικές θάλασσες θα
μπορεί να δώσει σε λίγους μήνες το Ελληνικό Κέντρο Θαλασσίων Ερευνών (ΕΚΘΕ),
χάρη στην εφαρμογή του επιστημονικού προγράμματος «Ποσειδών».ΔΩΔΕΚΑ
ηλεκτρονικές σημαδούρες, που θα εγκαταστήσει το φθινόπωρο σε ολόκληρο τον
ελληνικό θαλάσσιο χώρο το Ινστιτούτο Ωκεανογραφίας, θα μετρούν με αισθητήρες
διάφορες παραμέτρους, όπως ηλιακή ακτινοβολία, ατμοσφαιρική πίεση, άνεμο,
θερμοκρασία αέρα, βροχόπτωση, θερμοκρασία νερού, αλατότητα, κυματισμό,
θαλάσσια ρεύματα, οξυγόνο, θρεπτικά στοιχεία στο νερό, αιωρούμενο υλικό κ.λπ.

Οι πληροφορίες αυτές θα μεταδίδονται μέσω δορυφόρων στον κεντρικό επίγειο
σταθμό του ΕΚΘΕ, όπου θα ταξινομούνται, θα «φιλτράρονται» και θα
επεξεργάζονται. «Πρόκειται για εφαρμοσμένη έρευνα με χρήστες, το είδος δηλαδή
της έρευνας στο οποίο στρέφεται τώρα η Ευρωπαϊκή Ένωση», εξηγεί ο κ. Γιώργος
Χρόνης, διευθυντής του Ινστιτούτου Ωκεανογραφίας.

Οι στόχοι του προγράμματος είναι η ενίσχυση της περιβαλλοντικής έρευνας, η
προστασία του θαλάσσιου οικοσυστήματος και η αντιμετώπιση περιβαλλοντικών
καταστροφών (πετρελαιοκηλίδες κ.λπ.), καθώς και η παροχή πληροφοριών σε
χρήστες του κρατικού και του ιδιωτικού τομέα. Σε αυτούς μπορεί να
συμπεριλαμβάνονται περιβαλλοντικές οργανώσεις, υπουργεία, ερευνητικά ιδρύματα,
τουριστική βιομηχανία, πλατφόρμες πετρελαίου, αλιείς και ιχθυοκαλλιεργητές.

Τα 4,5 δισ., που θα κοστίσει η ανάπτυξη του συστήματος «Ποσειδών», θα
διαθέσουν η Τράπεζα Ευρωπαϊκών Επενδύσεων και το υπουργείο Οικονομικών. «Το
σύστημα "Ποσειδών", παρέχοντας συνεχή πληροφόρηση για την κατάσταση της
θάλασσας, έχει μία σειρά από οικονομικές εφαρμογές που σχετίζονται με την
προστασία και την εκμετάλλευση του θαλάσσιου οικοσυστήματος. Τα στοιχεία του
μπορούν να βοηθήσουν στην ασφαλή ναυσιπλοΐα, τον εντοπισμό ρυπαντών, την
ανάπτυξη της αλιείας και της ιχθυοκαλλιέργειας, την προστασία και την ανάπτυξη
της παράκτιας ζώνης και τον τουρισμό», προσθέτει ο κ. Χρόνης.

Η ΝΕΑ ελληνική έκδοση του Microsoft Office 97 κυκλοφορεί ήδη στην αγορά σε
CD-ROM, διαθέτοντας ελληνικό έλεγχο ορθογραφίας, συλλαβισμό και θησαυρό
λέξεων, ελληνικούς μετατροπείς δεδομένων και ελληνικό εγχειρίδιο. Στο μεταξύ,
η εταιρεία διοργανώνει τρίωρα σεμινάρια με θέμα το νέο προϊόν για στελέχη
επιχειρήσεων, στις 2, 9 και 18 Ιουνίου. Δηλώσεις συμμετοχής στα τηλέφωνα: 6896.665-6.

* Επιδημία αντιγραφής επωνύμων ενδυμάτων και μεγάλων εταιρειών ρούχων
σημειώνεται μέσω του Internet, ενώ τα ενδύματα-μαϊμούδες έχουν κατακλύσει τη
διεθνή αγορά.

Οι αντιγραφές και τα κλεμμένα σχέδια ρούχων μέσω ηλεκτρονικών υπολογιστών και
του κυβερνοχώρου επισημάνθηκαν στη διάρκεια του 5ου Συμποσίου
Κλωστοϋφαντουργίας και του 78ου Παγκόσμιου Συνεδρίου του Textile Institute που
ολοκληρώθηκαν χθες στη Θεσσαλονίκη.

«ΟΧΙ Σ' ΑΥΤΗΝ τη διαστροφική εμπορευματοποίηση της ολυμπιακής ιδέας. Όχι στην
καταστροφή του περιβάλλοντος. Και στην παντοκρατορία των χορηγών πολυεθνικών.
Ναι στους Ολυμπιακούς Αγώνες που θα σέβονται το περιβάλλον, τη δημοκρατία και
την ανθρώπινη αξία». Τις δυσμενέστατες οικολογικές, κοινωνικές, οικονομικές
και πολιτισμικές επιπτώσεις που θα είχε η διεξαγωγή των Ολυμπιακών Αγώνων στις
πόλεις της Αθήνας, Ρώμης και Στοκχόλμης, παρουσίασαν χθες, σε συνέντευξη
Τύπου, στην Αθήνα, εκπρόσωποι της ομάδας των «Πρασίνων» της Ευρωβουλής. Στη
συνέντευξη συμμετείχαν ευρωβουλευτές από την Ιταλία, τη Γερμανία και τη
Σουηδία, ο Μιχάλης Παπαγιαννάκης, ευρωβουλευτής του ΣΥΝ, καθώς και εκπρόσωποι
της «Πράσινης Πολιτικής», της «Πρωτοβουλίας Πολιτών κατά της ανάληψης της
Ολυμπιάδας του 2004».

«ΤΟ ΑΛΦΑΒΗΤΑΡΙ των σεισμών» δεν είναι τίποτε άλλο από ένα βιβλίο. Η συγγραφέας
του, Ελένη Ι. Ιωαννίδου περιγράφει με απλό και κατανοητό τρόπο εξηγώντας στον
μη ειδικό το τι είναι ο σεισμός, πού και πώς εκδηλώνεται, πώς καταγράφεται,
πώς μετριέται καθώς και το ποιες είναι οι συνέπειές του. Η συγγραφέας
πραγματεύεται και εκθέτει τα θέματα του σεισμικού προβλήματος με σαφήνεια και
ενημερώνει τον αναγνώστη με χρήσιμα ιστορικά στοιχεία των σεισμών του
ελληνικού χώρου. Όπως σχολιάζει ο Δρ Γιώργος Σταυρακάκης, δ/ντής του
Γεωδυναμικού Ινστιτούτου του Εθνικού Αστεροσκοπείου Αθηνών είναι ένα
αλφαβητάρι για τον οποιοδήποτε μη ειδικό που επιθυμεί να γνωρίσει το πλέον
πολύπλοκο φυσικό φαινόμενο των σεισμών. «Τα Αλφαβητάρι των σεισμών» αριθμεί
280 σελίδες και είναι των εκδόσεων Δίαυλος.

1. ΑΠΕΥΘΕΙΑΣ σύνδεση με το Ίντερνετ διαθέτει το 14ο Διεθνές Συνέδριο
Ιατρικής Πληροφορικής και Τηλεματικής που τελειώνει την Πέμπτη στο Πόρτο Καράς
της Χαλκιδικής. Το τοπικό εκθεσιακό δίκτυο DiferNET που χρησιμοποιείται στο
συνέδριο αναμεταδίδει ήχο και εικόνα στο Ίντερνετ και υλοποιήθηκε από το τμήμα
δικτύων και επικοινωνιών NETConnect των Μακεδονικών Περιφερειακών. Πληροφορίες
στα τηλέφωνα: 9218.050 και 031-326190.

2. Δύο νέες εκπαιδευτικές σειρές πολυμέσων σε θέματα ποιότητας (ISO
9000 και ISO 14000) παρουσιάζει η Eurocom Expertise στα πλαίσια της εκδήλωσης
«ISO 9000, ISO 14000 - Computer Based Training» την Πέμπτη (10 π.μ. - 7.30
μ.μ., Λ. Μεσογείων 372, Αγία Παρασκευή). Πληροφορίες στα τηλέφωνα: 6549.944-8
και 6860.388.

3. Το Ευρωπαϊκό Κέντρο Υψηλής Τεχνολογίας διοργανώνει σε συνεργασία με
βρετανικές εταιρείες το πρόγραμμα «Επιθεωρητές Συστημάτων Διασφάλισης
Ποιότητας ως προς ISO 9000/94 και ISO 1001-1/90» από τις 2 ως τις 6 Ιουνίου
(Εκπαιδευτικό Κέντρο Κτηματικής Τράπεζας, Γλυφάδα, 9 μ.μ.- 7 π.μ.).
Πληροφορίες και δηλώσεις συμμετοχής στα τηλέφωνα: 9616.687 και 9600.907.

Σελίδα στο Ίντερνετ απέκτησε το 11ο Δημοτικό Σχολείο Γλυφάδας (http: //users.
forthnet. gr/ath/fotgous). Εκεί, μαθητές και διδακτικό προσωπικό παρουσιάζουν
το πορτρέτο του σχολείου, τις δραστηριότητές τους και συστήνουν επισκέψεις σε
άλλες ηλεκτρονικές γωνιές, όπως αυτή του κόμβου Παιδεία και του Αθήνα 2004.
Αυτές τις ημέρες ξεχωρίζει η έκθεση παιδικής ζωγραφικής των μαθητών

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15846N231</ED>
<ID>
ID:169443

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N23&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Διδακτικό παράδειγμα
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΤΟ ΣΗΜΑΝΤΙΚΟΤΕΡΟ συμπέρασμα που προέκυψε από το πρόσφατο ταξίδι του υπουργού
Εξωτερικών Θ. Πάγκαλου στο Ισραήλ και τη Γάζα είναι τούτο: οι συμφωνίες που
υπογράφονται κάτω από συνθήκες διεθνούς πίεσης λίγα μπορούν να προσφέρουν,
ιδιαίτερα μάλιστα όταν ο διεθνής παράγοντας ευνοεί τα συμφέροντα ενός από τα
δύο μέρη.

Πριν από τέσσερα χρόνια ο Γιτζάκ Ράμπιν και ο Γιασέρ Αραφάτ υπέγραψαν τη
συμφωνία ειρήνης υπό την πίεση, καθοδήγηση και εγγύηση των ΗΠΑ. Σήμερα ο
πρωθυπουργός του Ισραήλ Μπ. Νετανιάχου αρνείται να τιμήσει την υπογραφή τού,
δολοφονηθέντος μάλιστα, προκατόχου του χωρίς να έχει οποιαδήποτε συνέπεια από
τον τριτεγγυητή της συμφωνίας: τις ΗΠΑ.

Ούτε καν ψήφισμα των Ηνωμένων Εθνών που να καταδικάζει την στάση του
Νετανιάχου δεν μπορεί να εκδοθεί αφού οι ΗΠΑ προβάλλουν το βέτο τους στο
Συμβούλιο Ασφαλείας!

Το παράδειγμα Ισραήλ - Παλαιστινίων είναι διδακτικό για όσους πιστεύουν ότι η
εγγύηση της αμερικανικής πλευράς είναι αρκετή για να διασφαλίσει το δίκιο μας
απέναντι στην Τουρκία.

Άλλωστε η ελληνική πλευρά γνωρίζει καλά πως η αμερικανική στάση αλλάζει
αναλόγως με τα συμφέροντά των ΗΠΑ: τις παραμονές της υπογραφής της ενδιάμεσης
συμφωνίας, η αμερικανική πλευρά είχε υποσχεθεί στην Αθήνα ότι δεν πρόκειται να
αναγνωρίσει τα Σκόπια αν δεν υπάρξει προηγουμένως λύση στο θέμα της ονομασίας.
Λίγους μήνες αργότερα οι ΗΠΑ αναγνώρισαν τα Σκόπια ξεχνώντας τις υποσχέσεις τους.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15846N451</ED>
<ID>
ID:169444

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N45&aa=1</URL></REF>


Article

<CATEGORY>vin07</CATEGORY>

 <H5>ΜΕΤΑ ΤΗ ΒΑΡΙΑ ΗΤΤΑ ΤΗΣ ΤΗΝ ΚΥΡΙΑΚΗ ­ «ΥΠΕΡΚΙΝΗΤΟΠΟΙΗΣΗ» ΣΤΟ ΣΤΡΑΤΟΠΕΔΟ ΤΩΝ
ΣΟΣΙΑΛΙΣΤΩΝ ­ ΣΑΣΠΕΝΣ ΕΩΣ ΤΟΝ ΔΕΥΤΕΡΟ ΓΥΡΟ ΤΩΝ ΕΚΛΟΓΩΝ
</H5><H5>Έτσι ψήφισε το εκλογικό σώμα
</H5><H5>Ηχηρό ράπισμα στον Σιράκ
</H5><H5>Η ελληνική κυβέρνηση χαιρετίζει
</H5><H2>Η Δεξιά θυσιάζει τον Ζιπέ για να σωθεί
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το πρώτο θύμα της απόρριψης της Δεξιάς από τους Γάλλους ψηφοφόρους είναι ο
απερχόμενος πρωθυπουργός Αλέν Ζιπέ. Κατόπιν συνεννοήσεως με τον πρόεδρο και
μέντορά του Ζακ Σιράκ, προσπαθεί τώρα να περισώσει ό,τι μπορεί να περισωθεί
αποδεχόμενος τις ευθύνες του για την ήττα της κυβερνητικής παράταξης στον
πρώτο γύρο των βουλευτικών εκλογών και ανακοινώνοντας χθες ότι δεν θα είναι
πρωθυπουργός ακόμη και σε περίπτωση που η Δεξιά νικήσει στον δεύτερο γύρο.

ΕΤΣΙ ΑΠΟ εκλογές αδιαφορίας οι βουλευτικές του 1997 έγιναν για τους Γάλλους οι
εκλογές με το μεγαλύτερο σασπένς στην τελευταία δεκαπενταετία, με την
κοινοβουλευτική Δεξιά να συγκεντρώνει το 36,16% των ψήφων, το μικρότερο
ποσοστό της από την αρχή της 5ης Γαλλικής Δημοκρατίας, την άνοδο του
ακροδεξιού Εθνικού Μετώπου (14,94%) και το ανέλπιστο 44,28% της Αριστεράς ­
των «Πρασίνων» περιλαμβανομένων ­ το ενδιαφέρον για τις εκλογές αναζωπυρώθηκε
και μια «χιτσκοκική» εβδομάδα αναμένεται τώρα να προηγηθεί του δεύτερου γύρου.
Η Αριστερά κέρδισε, αλλά τίποτε δεν έχει κριθεί. «Οι ψηφοφόροι απέρριψαν τη
Δεξιά, αλλά δεν μας διάλεξαν ακόμη», δήλωσε ο Ζακ Λανγκ.

«Η ΑΡΙΣΤΕΡΑ ΜΠΟΡΕΙ»

«Η Δεξιά ισοπεδωμένη, η Αριστερά μπορεί να κερδίσει» («Λιμπερασιόν»). «Άνευ
προηγουμένου απόρριψη για την κοινοβουλευτική Δεξιά» («Λε Μοντ»). «Η
πλειοψηφία αντιμετωπίζει δυσκολίες πριν από τον 2ο γύρο» («Λε Φιγκαρό»). «Η
Αριστερά μπορεί να νικήσει» («Ουμανιτέ»). Ο πρώτος γύρος ξανάκανε το
Σοσιαλιστικό Κόμμα πρώτο κόμμα της Γαλλίας (με 25,5%) και έφερε τα αριστερά
και τα οικολογικά κόμματα να προηγούνται των δεξιών κατά τέσσερις ποσοστιαίες
μονάδες (42,1% έναντι 36,16%) ωστόσο τα ερωτηματικά είναι πολλά και τα
κομματικά επιτελεία βρίσκονται σε αναβρασμό, αφού τα πάντα θα κριθούν τώρα
στον δεύτερο γύρο από την κατανομή των ψήφων του Λεπέν και το κατά πόσο θα
μπορέσουν τα κόμματα να κινητοποιήσουν τους ψηφοφόρους. Η υψηλή αποχή (έφθασε
το 32,08%) και η αύξηση των λευκών και των άκυρων (μολονότι δεν επηρεάζουν το
αποτέλεσμα) προβληματίζουν τόσο τη Δεξιά όσο και την Αριστερά, ενώ άνω του 30%
των εκλογέων προτίμησαν σχηματισμούς ή υποψηφίους εκτός του αποκαλούμενου
«κύκλου της λογικής» (RPR, UDF, PS) ­ αν αναχθεί στο σύνολο του εκλογικού
σώματος, το ποσοστό του εν λόγω «κύκλου της λογικής» αποτελεί μειοψηφία.

ΟΙ ΣΟΣΙΑΛΙΣΤΕΣ

Στην οδό Βοζιράρ, όπου βρίσκονται τα γραφεία του Σοσιαλιστικού Κόμματος (λόγω
επισκευών στο ιστορικό κτίριο της οδού Σολφερινό), τα πρόσωπα είναι
χαμογελαστά, αλλά γίνονται διαδοχικές συσκέψεις κεκλεισμένων των θυρών και
όλοι επαναλαμβάνουν ότι για να νικήσουν και στον δεύτερο γύρο χρειάζεται
«υπερκινητοποίηση» ώστε να πεισθούν οι Γάλλοι ότι η Αριστερά θα φέρει την
αλλαγή που ζήτησαν και να έρθουν στην κάλπη και όσοι αριστεροί απείχαν στον
πρώτο γύρο. Στην οδό ντε Λιλά, στην έδρα του κυβερνητικού RPR, μετά τις πρώτες
αμήχανες δηλώσεις περί «ικανοποίησης» από τα αποτελέσματα, κανείς δεν κρύβει
την απογοήτευσή του.

Από τους «τενόρους» της Δεξιάς, μόνο τρεις εξελέγησαν από τον πρώτο γύρο,
ανάμεσα στους οποίους δεν περιλαμβάνεται ο πρωθυπουργός Αλέν Ζιπέ και, για
πρώτη φορά τα 40 τελευταία χρόνια, ο πρώην πρόεδρος Βαλερί Ζισκάρ ντ' Εστέν.
Μείζον πρόβλημα είναι τώρα για τη Δεξιά τι θα κάνουν οι ψηφοφόροι του Λεπέν
στις 133 περιφέρειες στις οποίες υποψήφιος του Εθνικού Μετώπου συμμετέχει στον
δεύτερο γύρο. Αν επιμείνουν στην επιλογή τους, είναι πιθανό να εκλεγεί ο
σοσιαλιστής υποψήφιος.

Η ΣΤΑΣΗ ΛΕΠΕΝ

Επίσης πώς θα συμπεριφερθούν στον δεύτερο γύρο οι ψηφοφόροι του Λεπέν στις
περιφέρειες εκείνες όπου αντιπαρατίθενται ένας δεξιός με έναν αριστερό
υποψήφιο. Ο ίδιος ο Λεπέν δεν θέλει ούτε να βλέπει τον Σιράκ, οι
σφυγμομετρήσεις δείχνουν ότι μόνον ένα 40% των ψηφοφόρων του θα ψήφιζε την
παραδοσιακή Δεξιά και οι οδηγίες του ακροδεξιού ηγέτη προς τους ψηφοφόρους του
δεν έχουν ακόμη ανακοινωθεί. Ένα ακόμη ζήτημα είναι πώς θα βοηθήσει τη Δεξιά ο
ίδιος ο Σιράκ, ο οποίος είναι κατά γενική ομολογία ο μεγάλος χαμένος αφού,
καταψηφίζοντας την παράταξή του, ο λαός αποδοκίμασε και τον ίδιο και την
απόφασή του να διεξαγάγει πρόωρες εκλογές. (Σύμφωνα με τον πολιτικό αναλυτή
Φιλίπ Αλεξάντρ, «όποιο κι αν είναι το αποτέλεσμα της ερχόμενης Κυριακής, είναι
εξαιρετικά πιθανό η πλειοψηφία να είναι πολύ πολύ μικρή και συνεπώς να μπούμε
σε μια ίσως μακρά περίοδο πολιτικής αστάθειας»). Καλή ευκαιρία για μια
προεδρική παρέμβαση προσφέρει πάντως η σημερινή διάσκεψη κορυφής ΝΑΤΟ - Ρωσίας
την οποία φιλοξενεί ο πρόεδρος της Γαλλικής Δημοκρατίας, ενώ μετά την
ανακοίνωση του Ζιπέ, ο Σιράκ θα πρέπει να επιλέξει και ποιος θα είναι ο
επόμενος πρωθυπουργός σε περίπτωση δεξιάς πλειοψηφίας ­ συζητείται έντονα το
όνομα του προέδρου της Εθνοσυνέλευσης Φιλίπ Σεγκέν.

Μολονότι ουδόλως προδίκασε το τελικό αποτέλεσμα της εκλογικής αναμέτρησης, ο
πρώτος γύρος ήταν ωστόσο πολύ σημαντικός και τα διδάγματά του θα κυριαρχήσουν
στη γαλλική πολιτική και κοινωνική ζωή.

ΟΙ ΗΛΙΚΙΩΜΕΝΟΙ άνω των 75 χρόνων παραμένουν οι πιο ένθερμοι οπαδοί της
κλασικής Δεξιάς των κομμάτων του Συναγερμού για τη Δημοκρατία και της Ένωσης
για τη Γαλλική Δημοκρατία (RPR-UDF), αλλά και εκείνοι που προσελκύονται
λιγότερο από το Εθνικό Μέτωπο (FN). Όπως απέδειξε σφυγμομέτρηση του
Ινστιτούτου CSA, ο κεντροδεξιός κυβερνητικός συνασπισμός συγκεντρώνει το 55%
των ψήφων των ηλικιωμένων, έναντι του 38% των γυναικών και του 32% των νέων,
ηλικίας 18-25 χρόνων.

Αντίθετα, οι άνω των 75 δίνουν ένα ποσοστό μόλις 8% στο FN, έναντι 14% των
νέων και 13% των γυναικών.

Οι νέοι ψηφοφόροι στρέφονται προς το Σοσιαλιστικό Κόμμα (PS), δίνοντάς του το
29%, ενώ το Κομμουνιστικό Κόμμα (PC) ψηφίζει μόνο το 8%. Τους Σοσιαλιστές
προτιμά το 25% των άνω των 75 χρόνων και το 28% των γυναικών. Οι Κομμουνιστές
έχουν απήχηση στο 6% των ηλικιωμένων και στο 10% των γυναικών. Οι οικολόγοι
όλων των τάσεων συγκεντρώνουν το 10% των ψήφων των νέων, το 8% των γυναικών
και το 4% των άνω των 75 χρόνων.

Όσον αφορά στις κοινωνικο-επαγγελματικές κατηγορίες, το 39% των μισθωτών του
δημόσιου τομέα ψηφίζει PS, το 23% RPR-UDF, το 12% PC και το 12% το FN.

Οι εργάτες μοιράζουν την ψήφο τους ανάμεσα στο PS (28%), το FN (26%) και το
RPR-UDF (23%). Τους Κομμουνιστές προτιμά το 13%.

Τα ανώτερα στελέχη επιχειρήσεων και οι ελεύθεροι επαγγελματίες συσπειρώνονται
στο RPR-UDF (38%) και στο PS (34%). Οι άνεργοι, τέλος, ψηφίζουν RPR-UDF κατά
25%, FN κατά 23%, PS κατά 22% και PC κατά 17%

ΧΑΜΕΝΟ στοίχημα, βαριά ήττα, αποδοκιμασία, εξευτελισμός, ηχηρό ράπισμα: με
αυτούς τους χαρακτηρισμούς ομόφωνα ο ευρωπαϊκός Τύπος υπογραμμίζει το πλήγμα
που δέχτηκε ο κεντροδεξιός συνασπισμός κατά τον πρώτο γύρο των γαλλικών
βουλευτικών εκλογών, αλλά και τον ρόλο του «διαιτητού» που αποδόθηκε στο
ακροδεξιό Εθνικό Μέτωπο.

«Ο παίκτης Σιράκ δεν έχει παρά να μετρήσει τις απώλειές του», αναφέρει στον
τίτλο της η βρετανική συντηρητική εφημερίδα «Ντέιλι Τέλεγκραφ», που εκτιμά ότι
ο Γάλλος πρόεδρος «πλήττεται προσωπικά» από την απρόβλεπτη επιτυχία της
Αριστεράς, η οποία «ανέτρεψε κάθε πρόβλεψη».

Για τους «Τάιμς» του Λονδίνου και τους «Φαϊνάνσιαλ Τάιμς», οι Γάλλοι ψηφοφόροι
κατάφεραν μια «τσουχτερή ανατροπή» της κυβέρνησης και του Ζακ Σιράκ. 
Για τον γερμανικό Τύπο, ο Ζακ Σιράκ κινδυνεύει να χάσει το στοίχημα που έβαλε,
προκηρύσσοντας πρόωρες εκλογές.

«Ο Γάλλος πρόεδρος έπεσε έξω στους υπολογισμούς του», επισημαίνει η
«Φρανκφούρτερ Ρουντσαου».«Η Γαλλία, ένας από τους βασικούς υποστηρικτές τής
Ευρωπαϊκής Ένωσης, διατρέχει τον κίνδυνο κατά τον ένα ή άλλο τρόπο να χάσει
την πολιτική της σταθερότητα. Αυτό θα περιέπλεκε ή και θα απέτρεπε ακόμα τις
νέες εξελίξεις σ' αυτή τη σημαντική φάση της ευρωπαϊκής πολιτικής», ανησυχεί η
«Νόιε Οσναμπρίκερ Τσάιτουνγκ». Άποψη που συμμερίζεται και η «Σάσισε
Τσάιτουνγκ», η οποία τονίζει ότι «το σήμα συναγερμού θα έπρεπε να έχει ήδη
ακουστεί στη Βόννη».

Το Βέλγιο εκφράζει την ανησυχία του για το «χαμένο στοίχημα του Ζακ Σιράκ». Η
εφημερίδα «Σουάρ» επικρίνει «το απατηλό στοίχημα» της διάλυσης της Βουλής από
έναν «πανίσχυρο πρόεδρο».

Ο ιταλικός Τύπος δεν διστάζει να υπογραμμίσει ότι ο Ζακ Σιράκ «τιμωρήθηκε». «Η
στρατηγική των πρόωρων εκλογών απέτυχε παταγωδώς. Οι Γάλλοι καταδίκασαν τους
πρωταγωνιστές αυτού του άλματος στο κενό», εκτιμά η «Κοριέρε ντέλα Σέρα».

Ο ισπανικός Τύπος επισημαίνει τον «ρόλο του διαιτητού», που επιφύλαξαν οι
Γάλλοι ψηφοφόροι στο Εθνικό Μέτωπο του Ζαν-Μαρί Λεπέν.

ΣΧΟΛΙΑΖΟΝΤΑΣ τα αποτελέσματα του πρώτου γύρου των γαλλικών εκλογών, ο
κυβερνητικός εκπρόσωπος Δημήτρης Ρέππας χαιρέτισε την επιλογή που έκανε η
πλειοψηφία των Γάλλων και τόνισε: «Τα αποτελέσματα αποδεικνύουν πως ο
προοδευτικός χώρος αποτελεί τη μεγάλη πολιτική δύναμη η οποία, στο πλαίσιο των
συνεργασιών της Γαλλίας στην Ευρώπη, μπορεί να αποτελέσει μία ακόμα κινητήρια
δύναμη, ώστε και η Γαλλία και η Ευρώπη τού αύριο να έχουν μια κατεύθυνση η
οποία θα είναι περισσότερο συνεπής προς τις αρχές του ουμανισμού, της
κοινωνικής αλληλεγγύης, της προόδου και της ευημερίας των λαών».

* Ο γ.γ. του ΠΑΣΟΚ Κώστας Σκανδαλίδης δήλωσε: «Θεωρούμε πως είναι μια πολύ
θετική εξέλιξη μετά τα αποτελέσματα των βρετανικών εκλογών ότι και στη Γαλλία
υπάρχει μια προοδευτική στροφή. Αυτό, ανεξάρτητα από το αποτέλεσμα της
επόμενης Κυριακής, σαν μια πρώτη καταγραφή των δυνάμεων, γιατί ­ όπως
καταλαβαίνετε ­ στον πρώτο γύρο καταγράφονται οι δυνάμεις, παρ' ότι έχει
μείνει και ελπίδα βέβαια μεγάλη και για την ενίσχυση και την επόμενη Κυριακή
για τη νίκη των προοδευτικών δυνάμεων, των δυνάμεων της Αριστεράς».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15846N461</ED>
<ID>
ID:169445

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N46&aa=1</URL></REF>


Article

<CATEGORY>vin07</CATEGORY>

 <H5>ΣΚΛΗΡΕΣ ΕΠΙΘΕΣΕΙΣ ΤΟΥΡΚΙΚΩΝ ΣΤΡΑΤΕΥΜΑΤΩΝ ΕΝΑΝΤΙΟΝ ΚΟΥΡΔΩΝ ΑΝΤΑΡΤΩΝ ΣΤΟ ΒΟΡΕΙΟ ΙΡΑΚ
</H5><H5>15 στρατηγοί τα 'ψαλαν στον Ερμπακάν
</H5><H2>Φουντώνει η οργή κατά της Άγκυρας
</H2>
Τα τουρκικά στρατεύματα μάχονταν εναντίον Κούρδων ανταρτών στο ιρακινό έδαφος
και χθες, ενώ πολλαπλασιάζονται οι αντιδράσεις από τις γειτονικές στην Τουρκία χώρες.

Η ΑΓΚΥΡΑ διέψευσε χθες πως η στρατιωτική της
επιχείρηση στο Βόρειο Ιράκ εναντίον του εκτός νόμου Εργατικού Κόμματος του
Κουρδιστάν (ΡΚΚ) αποσκοπεί στη δημιουργία «ζώνης ασφαλείας» στην περιοχή.

Ο εκπρόσωπος του τουρκικού υπουργείου Εξωτερικών, Ομέρ Ακμπέλ, δήλωσε ότι
σκοπός της επιχείρησης είναι να διασφαλισθεί η κυριαρχία του Δημοκρατικού
Κόμματος του Κουρδιστάν, του Μασούντ Μπαρζανί, και η σταθερότητα στο Βόρειο Ιράκ.

Ο Ακμπέλ είπε ότι η τουρκική επιχείρηση δεν στρέφεται εναντίον άλλης δύναμης ή
πολιτών στην περιοχή και πρόσθεσε ότι σέβεται την κυριαρχία και την εδαφική
ακεραιότητα του Ιράκ. 
«Από την άποψη αυτή, θα προτιμούσαμε το Ιράν να συνεργαστεί μαζί μας για την
εξάλειψη της απειλής της τρομοκρατίας του ΡΚΚ, από το να εκφράζει την ανησυχία
του», είπε ο Ακμπέλ.

ΤΟ ΙΡΑΝ ΚΑΤΑΔΙΚΑΖΕΙ

Χθες το Ιράν καταδίκασε την τουρκική στρατιωτική επιχείρηση, αναφέροντας ότι
παραβιάζει όχι μόνο όλους τους διεθνείς νόμους, αλλά και την εδαφική
ακεραιότητα του Ιράκ.

Το προσκείμενο στους αυτονομιστές αντάρτες πρακτορείο ειδήσεων DEM, που
εκπέμπει από τη Γερμανία, μετέδωσε ότι αντάρτες του ΡΚΚ συγκρούστηκαν με
Τούρκους στρατιώτες σε περιοχές του Βορείου Ιράκ και οι τουρκικές δυνάμεις
υπέστησαν «βαριές απώλειες».

Η κυβερνητική εφημερίδα του Ιράκ «Αλ Θάουρα», του κόμματος Μπάαθ, χθες, σε
κύριο άρθρο της, έκανε έκκληση στον ΟΗΕ να λάβει μέτρα, για να αναγκαστούν τα
τουρκικά στρατεύματα να εγκαταλείψουν το Βόρειο Ιράκ.

Το Σαββατοκύριακο, οι τουρκικές στρατιωτικές αρχές επέτρεψαν σε επιλεγμένους
δημοσιογράφους και συνεργεία τηλεόρασης να επισκεφθούν περιοχή των
επιχειρήσεων στην κοιλάδα Ζαπ.

Ήταν η πρώτη φορά που επιτράπηκε να καλυφθεί δημοσιογραφικά η πολεμική επιχείρηση.

ΑΣΦΥΚΤΙΚΗ πίεση ασκούν πλέον οι Τούρκοι στρατιωτικοί στον ισλαμιστή
πρωθυπουργό Νετζμεντίν Ερμπακάν.

Επί έξι ώρες, κεκλεισμένων των θυρών, το Ανώτατο Εθνικό Συμβούλιο, που
συνεδρίασε χθες εκτάκτως, πήρε σειρά αποφάσεων και ανάμεσά τους την
απομάκρυνση από τους κόλπους του στρατεύματος

περίπου 100 αξιωματικών, που είχαν κατηγορηθεί ότι συμμετείχαν σε
«αντιδραστικές» (θρησκευτικές) δραστηριότητες.

Όλες αυτές τις ώρες, ο πρωθυπουργός βρισκόταν σε εχθρική ατμόσφαιρα,
ακούγοντας τους 15 στρατηγούς και τον αντιισλαμιστή υπουργό Άμυνας, Τουράν
Ταγιάν, οι οποίοι απαιτούν να περιοριστεί η επιρροή των ισλαμιστών στο στράτευμα.

Στην ανακοίνωση που εκδόθηκε μετά την πολύωρη σύσκεψη,

τονίζεται ότι «ελήφθησαν οι απαραίτητες αποφάσεις για την αντιμετώπιση των
ύποπτων μουσουλμανικών δραστηριοτήτων στους κόλπους του στρατεύματος».

Ταυτόχρονα με τους στρατιωτικούς, όμως, η κυβέρνηση Ερμπακάν δέχεται πλήγματα
και από τους βουλευτές του κόμματος του Ορθού Δρόμου, που συμμετέχει στον
κυβερνητικό συνασπισμό,

οι οποίοι πλέον με τις αλλεπάλληλες παραιτήσεις τους έχουν δημιουργήσει
πρόβλημα πλειοψηφίας στη Βουλή.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15846N481</ED>
<ID>
ID:169447

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N48&aa=1</URL></REF>


Article

<CATEGORY>vin07</CATEGORY>

 <H2>Δεν αλλάζει η στάση των ΗΠΑ έναντι του Ιράν
</H2>
ΑΜΕΤΑΒΛΗΤΗ θα παραμείνει η στάση των ΗΠΑ έναντι του Ιράν, όσο διάστημα η
Τεχεράνη εξακολουθεί «να υποστηρίζει την τρομοκρατία, να αντιτίθεται στις
διαπραγματεύσεις για την ειρήνη και να επιθυμεί την απόκτηση πυρηνικού
οπλοστασίου», δήλωσε ο εκπρόσωπος του αμερικανικού υπουργείου Εξωτερικών
Νίκολας Μπερνς.

Δεν αναμένονται μεγάλες αλλαγές στην πετρελαϊκή πολιτική της Τεχεράνης μετά τη
θριαμβευτική νίκη του Μοχαμάντ Χαταμί στις προεδρικές εκλογές. Μία από τις
σημαντικότερες προκλήσεις της προεδρίας Χαταμί θα είναι οι κυρώσεις που έχουν
επιβάλει οι Ηνωμένες Πολιτείες και ιδιαιτέρως ο νόμος που προβλέπει κυρώσεις
εναντίον όσων ξένων εταιρειών επενδύουν ποσά άνω των 40 εκατομμυρίων ετησίως.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15846N482</ED>
<ID>
ID:169448

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N48&aa=2</URL></REF>


Article

<CATEGORY>vin07</CATEGORY>

 <H2>Απεσταλμένοι του Καντάφι σε αραβικές χώρες
</H2>
ΑΠΕΣΤΑΛΜΕΝΟΙ του Μουαμάρ Καντάφι άρχισαν περιοδεία στις αραβικές χώρες,
κομίζοντας μήνυμα του Λίβυου ηγέτη, που καλεί τους Άραβες στην επεξεργασία
ενός κοινού σχεδίου για τον 21ο αιώνα.

«Η Ευρώπη θέλει το κοινό νόμισμα, οι Ισραηλινοί θέλουν την Ιερουσαλήμ, αλλά
εμείς οι Άραβες δεν έχουμε κανένα κοινό όραμα για τον επόμενο αιώνα. Όλος ο
κόσμος προγραμματίζει, εκτός από τους Άραβες», δήλωσε χθες ο Καντάφι στη
δορυφορική τηλεόραση. 
«Έστειλα μήνυμα στους αδελφούς μου, προσκαλώντας τους σε συνάντηση για να
καθορίσουμε το μέλλον μας.

Δεν θα αναφερθούμε ούτε στην αραβοϊσραηλινή ειρηνευτική διαδικασία ούτε στην
Παλαιστίνη ούτε στην Ιερουσαλήμ».

ΘΕΩΡΙΑ ΤΩΝ ΤΡΙΩΝ ΓΡΑΜΜΩΝ

Σε συνέντευξή του στη δορυφορική τηλεόραση του Κατάρ, ο Καντάφι εξέθεσε χθες
μια νέα θεωρία: τη θεωρία των τριών γραμμών. 
Σύμφωνα με αυτήν, οι ΗΠΑ έχουν ταξινομήσει τους εχθρούς τους σε τρεις γραμμές:
την κόκκινη για τους κομμουνιστές, την πράσινη για τους μουσουλμάνους και την
κίτρινη για τους Ασιάτες. 
Αφού κατέστρεψαν την κόκκινη γραμμή, είπε, τώρα καταστρέφουν την πράσινη,
επιβάλλοντας κυρώσεις στο Ιράκ, τη Λιβύη, το Σουδάν και το Ιράν και αργότερα
θα καταστρέψουν την κίτρινη, με επίθεση στην Ινδία και την Κίνα. 
Μεταξύ των ασυνήθιστων θεωριών που κατά καιρούς έχει υποστηρίξει ο
συνταγματάρχης Καντάφι είναι και το ότι ο Σαίξπηρ ήταν Άραβας και πως το
πραγματικό του όνομα ήταν Σεΐχ Μπιρ, καθώς και πως η Αμερική πήρε το όνομά της
από τον ευγενή Άραβα Εμίρη Κα, που την ανακάλυψε. 
Όσο για τη λέξη δημοκρατία, ο γλωσσολόγος Καντάφι πιστεύει ότι είναι σύνθετη
από τη λέξη δήμος που στα ελληνικά θα πει λαός και τη λέξη κράσι που στα
αραβικά θα πει καρέκλες. Δηλαδή, δημοκρατία πάει να πει: ο λαός που κάθεται
στις καρέκλες.

ΑΡΑΦΑΤ - ΝΕΤΑΝΙΑΧΟΥ

Με στόχο να γεφυρωθούν οι βαθιές διαφορές που χωρίζουν Ισραηλινούς και
Παλαιστινίους στο θέμα του εποικισμού της Ανατολικής Ιερουσαλήμ συναντώνται
σήμερα στο Κάιρο ο Παλαιστίνιος ηγέτης Γιάσερ Αραφάτ και ο Ισραηλινός
πρωθυπουργός Μπενιαμίν Νετανιάχου με τη μεσολάβηση του Αιγύπτιου προέδρου
Χόσνι Μουμπάρακ.

Έκκληση για την καταπολέμηση της διαφθοράς απηύθυναν χθες Παλαιστίνιοι
βουλευτές στη Γάζα. 
Σύμφωνα με έκθεση 600 σελίδων, που συντάχθηκε από ελεγκτική επιτροπή που
συγκρότησε ο Γιάσερ Αραφάτ, αποκαλύπτεται ότι Παλαιστίνιοι υπουργοί και
ανώτεροι αξιωματούχοι καταχράστηκαν πέρυσι κρατικά κονδύλια ύψους 326 εκατ. δολαρίων.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15846N483</ED>
<ID>
ID:169449

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N48&aa=3</URL></REF>


Article

<CATEGORY>vin07</CATEGORY>

 <H5>Ο ΜΠΕΡΙΣΑ ΔΕΝ ΑΙΡΕΙ ΤΗΝ ΚΑΤΑΣΤΑΣΗ ΑΝΑΓΚΗΣ - Ο ΦΙΝΟ ΤΟΝ ΠΡΟΕΙΔΟΠΟΙΕΙ
</H5><H5>Επιθέσεις σε ελληνικά χωριά
</H5><H2>Προς εκλογές τρόμου
</H2>
Ο φόβος αιματοχυσίας πλανάται στην Αλβανία, καθώς ο πρόεδρος Σαλί Μπερίσα
αρνείται να άρει την κατάσταση ανάγκης, κάτι που δυσχεραίνει εξαιρετικά και
τις μετακινήσεις των υποψηφίων, αφού η κυκλοφορία τη νύχτα απαγορεύεται.

Ο ΠΡΩΘΥΠΟΥΡΓΟΣ Μπασκίμ Φίνο δήλωσε ότι τα έκτακτα μέτρα θα εμποδίσουν την
άσκηση του εκλογικού δικαιώματος των Αλβανών και κάλεσε τον Μπερίσα να ορίσει
επειγόντως ειδική συνεδρίαση της Βουλής για να αρθούν.

Ο αρχηγός της μεταπολίτευσης, Φάτος Νάνο, επέκρινε τον Μπερίσα για τη
δραστηριότητα των μυστικών υπηρεσιών. «Αυτοί οι πράκτορες, που κυκλοφορούν
οπλισμένοι και σκοτώνουν ανθρώπους, ­ είπε ­ μπορούν να σκοτώσουν και τις ψήφους».

Αναστάτωση, όμως, επικρατούσε χθες στα Τίρανα, αλλά και σε κύκλους του Νότου,
με αφορμή τον νέο νόμο για τα ΜΜΕ που ψήφισε το αλβανικό κοινοβούλιο λίγο πριν
διαλυθεί εν όψει των εκλογών: πολλοί θεωρούν ότι περιορίζει τις δυνατότητες
ελεύθερης έκφρασης.

Στο Αργυρόκαστρο, επισημαίνεται ιδιαίτερα ότι με τον νόμο αυτόν υποσκάπτεται
το δικαίωμα ίδρυσης ιδιωτικών καναλιών, που θα απευθύνονται σε μειονότητες.

ΣΕ ΧΩΡΙΑ με ελληνικό πληθυσμό σημειώθηκαν, τις τελευταίες ημέρες, επιθέσεις
οπλοφόρων και μασκοφόρων που αναστάτωσαν τους κατοίκους. Το απόγευμα του
Σαββάτου άγνωστοι επιτέθηκαν, κοντά στη Βόδριστα, εναντίον του εμπόρου Δημήτρη
Κουτσού και του πήραν φορτηγό αυτοκίνητο μαζί με το φορτίο του, 10 τόνους
λαχανικά και φρούτα που μόλις είχε φέρει από την Ελλάδα.

Στην περιοχή του ίδιου χωριού, μασκοφόροι γάζωσαν με αυτόματα μια Μερσεντές,
στην οποία επέβαιναν δύο αδέλφια, που αρνήθηκαν να σταματήσουν στο μπλόκο που
τους είχαν στήσει. Ευτυχώς, οι επιβαίνοντες δεν τραυματίστηκαν.

Πριν από τρεις ημέρες, κουκουλοφόροι που επέβαιναν σε τρία Ι.Χ., αναστάτωσαν
το χωριό Βρυσσερά, ενώ καθημερινά στήνονται από διάφορους οπλισμένους
μασκοφόρους ενέδρες στον δρόμο που οδηγεί από τα Βρυσσερά στην Κακαβιά.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15846N491</ED>
<ID>
ID:169450

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N49&aa=1</URL></REF>


Article

<CATEGORY>vin07</CATEGORY>

 <H2>Ατιμώρητα χιλιάδες εγκλήματα στη Γερμανία
</H2>
ΧΙΛΙΑΔΕΣ ΕΓΚΛΗΜΑΤΑ μένουν ατιμώρητα στη Γερμανία, εξαιτίας της επιπολαιότητας
με την οποία χορηγούνται τα πιστοποιητικά θανάτου και γίνονται οι νεκροψίες,
σύμφωνα με έρευνα του Πανεπιστημίου του Μίνστερ στη Γερμανία, η οποία δόθηκε
χθες στη δημοσιότητα.

Σύμφωνα με τον επικεφαλής του Ινστιτούτου Νομικής Ιατρικής του Πανεπιστημίου,
καθηγητή Μπερντ Μπρίνκμαν, περίπου 1.200 έως 2.400 περιπτώσεις βίαιων θανάτων
ετησίως δεν εντοπίζονται εξαιτίας των νεκροψιών που γίνονται. Επίσης έως και
4.000 επαγγελματικά ιατρικά σφάλματα που γίνονται, δεν αναφέρονται στα
πιστοποιητικά θανάτου.

Οι ιατροδικαστές του Μίνστερ εξέτασαν 13.000 νεκροψίες που έγιναν μεταξύ του
1993 και του 1995, και σε 2.183 περιπτώσεις το πιστοποιητικό θανάτου δεν
ανταποκρινόταν στο δικό τους πόρισμα. Το πιστοποιητικό θανάτου ανθρώπων που
έφεραν τραύματα από μαχαίρι ή σφαίρα, έγραφε ότι πέθαναν από φυσικές αιτίες,
πρόσθεσε ο Μπρίνκμαν.

Μάλιστα, οι εγκληματολόγοι υπολογίζουν ότι ο αριθμός των βίαιων θανάτων που
δεν έχουν εντοπιστεί είναι πενταπλάσιος από αυτόν που υπολογίζει το ινστιτούτο.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15846N492</ED>
<ID>
ID:169451

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N49&aa=2</URL></REF>


Article

<CATEGORY>vin07</CATEGORY>

 <H2>Ο Καμπίλα απαγορεύει δημόσιες συγκεντρώσεις
</H2>
Ο ΗΓΕΤΗΣ της Λαοκρατικής Δημοκρατίας του Κονγκό, Λοράν Καμπίλα, απαγόρευσε
όλες τις δημόσιες συγκεντρώσεις και όλες τις δραστηριότητες των πολιτικών
κομμάτων στην πρωτεύουσα Κινσάσα, μέχρι νεωτέρας διαταγής.

Ούτε οι ένοπλες μονάδες του Καμπίλα επιτρέπεται να κυκλοφορούν στην πόλη χωρίς
ειδική εντολή.

Οι απαγορεύσεις αυτές αποτελούν απάντηση στους υποστηρικτές του βετεράνου
ηγέτης της αντιπολίτευσης, Ετιέν Τσισεκέντι, οι οποίοι ανακοίνωσαν ότι
ετοιμάζουν διαδηλώσεις διαμαρτυρίες κατά του Καμπίλα και της κυβέρνησής του,
την Τετάρτη και την Παρασκευή.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15846N493</ED>
<ID>
ID:169452

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N49&aa=3</URL></REF>


Article

<CATEGORY>vin07</CATEGORY>

 <H2>Λέγκα: Το 99,7% είπε «ναι» σε ανεξάρτητη Παδανία
</H2>
ΕΞΙ εκατομμύρια Ιταλοί έλαβαν μέρος στο «δημοψήφισμα» που οργάνωσε η
αυτονομιστική Λέγκα του Βορρά στη Βόρεια Ιταλία και το 99,7% είπε «ναι» σε μια
ανεξάρτητη «Δημοκρατία της Παδανίας». Αυτό ισχυρίζεται η ίδια η Λέγκα,
επικαλούμενη δημοσκοπήσεις έξω από τις «κάλπες». Όμως, τα στοιχεία αυτά είναι
αδύνατο να επαληθευθούν. Δημοσιογράφοι που κάλυψαν το γεγονός βεβαιώνουν ότι
οι ίδιοι ψήφισαν πολλές φορές και σε πολλά «εκλογικά τμήματα».

«Η Παδανία πλέον υπάρχει και αποσχίζεται από την Ιταλία», δήλωσε ο ηγέτης της
Λέγκας, Ουμπέρτο Μπόσι, στους δημοσιογράφους. Οι πολιτικοί όλων των κομμάτων
μίλησαν με σαρκαστικούς τόνους για τις πρωτοβουλίες του Μπόσι. Ο πρωθυπουργός
Ρομάνο Πρόντι χαρακτήρισε το δημοψήφισμα φάρσα και ο πρόεδρος Σκάλφαρο
προειδοποίησε ότι η Ιταλία πρέπει να μείνει ενιαία και αδιαίρετη. «Οι
ανύπαρκτοι αντίπαλοι είναι οι χειρότεροι», γράφει σε χθεσινό σχόλιό της η
ιταλική «Ρεπούμπλικα». «Μιλώντας γι' αυτούς, γράφοντας γι' αυτούς στις
εφημερίδες, συζητώντας γι' αυτούς στην τηλεόραση, τους δίνουμε υπόσταση. Και
όταν πια το διαπιστώνουμε, είναι πολύ αργά. Πού αρχίζει και πού σταματάει
λοιπόν η Παδανία; Για τον Μπόσι και τους δικούς τους εκτείνεται πάνω και κάτω
από τον Πάδο, από τη μια και από την άλλη μεριά των Απεννίνων, σε περιοχές που
πιστεύουν ότι μπορεί να καταληφθούν αυταρχικά από μια οργανωμένη και επιθετική
μειοψηφία που έχει αποδείξει εκατό φορές ότι περιφρονεί την πλειοψηφία και τη νομιμότητα».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15846N494</ED>
<ID>
ID:169453

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N49&aa=4</URL></REF>


Article

<CATEGORY>vin07</CATEGORY>

 <H5>Οι μαύρες ψήφοι...
</H5><H5>Πάνω σ' αυτή...
</H5><H5>Το πορτραίτο...
</H5><H5>Ο Λεπέν...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... του μίσους και της απόγνωσης, αυτό το θλιβερό 15% του Λεπέν ­ το
μεγαλύτερο ποσοστό που έλαβε ποτέ το Εθνικό Μέτωπο ­ δεν είχαν και πολύ
«ειδικό» βάρος αφού δεν βγάζουν βουλευτές. Οι οπαδοί της ακροδεξιάς φαίνονται
πολλοί στο σύνολο της Γαλλίας, δεν είναι όμως αρκετοί σε τοπικό επίπεδο για να
δώσουν τα απαιτούμενα για βουλευτική έδρα ποσοστά ­ αν εξαιρεθεί ίσως ο Νότος
και η Αλσατία - Λωρραίνη. (Ένα χάντικαπ που δεν έχει το ΚΚ, με τη μεγάλη
συγκέντρωση οπαδών του σε ορισμένα αστικά και βιομηχανικά κέντρα: γι' αυτό και
εκλέγει, μόνο με 10%, πάνω από 10 ή και 15 βουλευτές). Αλλά οι λιποβαρείς
ψήφοι του Λεπέν, πώς ξαφνικά βαραίνουν, όπως το σφουγγάρι όταν βραχεί, μόλις
εισπραχθούν από άλλα κόμματα! Και πώς χαρίζουν σ' αυτά πολύτιμες, περιζήτητες έδρες...

... την οδυνηρή συνθήκη θα παιχθεί, αλλοίμονο, το παιχνίδι για τον επόμενο
γύρο των γαλλικών εκλογών. Γιατί μπορεί μεν η «τιμωρία» των Σιράκ - Ζυππέ να
ήταν εντυπωσιακή και ξεκάθαρη (πάλι έξω έπεσαν τα γκάλλοπ), αλλά κάποιες
ελπίδες για την κεντροδεξιά όλο και απομένουν. Και μπορεί βέβαια η νίκη των
σοσιαλιστών στον πρώτο γύρο να ήταν επίσης σαφέστατη και σημαντική, αλλά ο
κίνδυνος πάντα ελλοχεύει. Και έτσι όλα, θα απαιτηθεί ­ οριστικά πλέον ­ να
κριθούν την ερχόμενη Κυριακή από τα 3,2 εκατομμύρια των ψήφων του Ζαν - Μαρί
Λεπέν (το ΚΚ πήρε 1 εκ. λιγότερες). Σοσιαλιστές και δεξιά τις κοιτάζουν λοξά
σαν κέρμα πεσμένο στο ρείθρο, που ντρέπεται ο περαστικός να το σηκώσει.

... του ακροδεξιού ψηφοφόρου, όπως απεικονίσθηκε τις προάλλες σε μια
ενδιαφέρουσα δημοσκόπηση, είναι όντως ελάχιστα ελκυστικό. Ακόμη και ως
χειροκροτητής απωθεί: Άντρας νεαρής ηλικίας, «καθαρόαιμος» Γάλλος, εργάτης ή
υπάλληλος, που μεγάλωσε σε φτωχή οικογένεια και σε συνθήκες καταπίεσης, και
που παράτησε τα γράμματα για να βυθιστεί στη βιοπάλη ή στην ανεργία.
Χαρακτήρας μάλλον εριστικός, αν όχι βίαιος, «αντράκι», τρέφει μια αόριστη
νοσταλγία για εποχές που δεν γνώρισε ­ όπως του Χίτλερ και του Πεταίν, τότε
που έστελναν τους μη Άριους στους φούρνους. Προς το παρόν, αισθάνεται απλά
μίσος για τους μετανάστες, τους Εβραίους, τους μαύρους κ.λπ., και πιστεύει ότι
το γαλλικό μεγαλείο θ' αναγεννηθεί μόνο αν η πατρίδα του κυριαρχήσει και πάλι
στην Ευρώπη, όπως λόγου χάρη επί Καρλομάγνου ή επί Ναπολέοντα, αντί να
ταπεινώνεται από τις Βρυξέλλες, το Μάαστριχτ και τη «συνωμοσία» του εύρω.

... που απέφυγε ο ίδιος να εκθέσει υποψηφιότητα φοβούμενος ότι δεν θα τον
εξέλεγαν σε καμμιά περιφέρεια, απολαμβάνει τώρα τον αναδεικτικό του ρόλο.
Στους «επιλαχόντες» υποψηφίους του η παραγγελία του είναι, κατά κανόνα, να μη
συνεργαστούν με άλλο κόμμα. Ν' αγωνιστούν αυτόνομα ως το τέλος. Αλλά οι
οπαδοί, οι απλοί «πατριώτες», τι θα κάνουν;

Ο Λεπέν άφηνε ως τώρα να εννοηθεί ότι προτιμούσε μια νίκη της αριστεράς από
τη νίκη μιας δεξιάς που «θα μας πουλήσει στο Μάαστριχτ». Θορυβημένη η δεξιά,
διά στόματος Αλαίν Ζυππέ και Φρανσουά Λεοτάρ, μίλησε για «άνομη συμμαχία»
σοσιαλιστών - 
Λεπέν, δεν υπήρξε όμως πειστική. Κατά τις σφυγμομετρήσεις, το 1/2 των
Λεπενικών θα ψήφιζε δεξιά ελλείψει δικού τους υποψηφίου. Το 1/4 αριστερά. Και
το άλλο 1/4 θα απείχε. Και όμως θα είναι μάλλον απίθανο, την ερχόμενη Κυριακή,
ν' αλλάξει η φορά που έχουν πάρει τα πράγματα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15846N501</ED>
<ID>
ID:169454

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N50&aa=1</URL></REF>


Article

<CATEGORY>vin07</CATEGORY>

 <H5>ΤΖΟΝ ΜΠΡΟΥΤΟΝ
</H5><H2>ΠΡΟΣΩΠΑ
</H2><H2>Τα γκάλοπ εναντίον του
</H2>
Ο Τζον Μπρούτον δεν χρειάστηκε να κουνήσει ούτε το δαχτυλάκι του για να γίνει
πρωθυπουργός της Ιρλανδίας. Τώρα αγωνίζεται με νύχια και με δόντια για να
κρατηθεί στο πόστο του.

Ο ΜΠΕΡΤΙ Άχερν είναι βέβαιος πως ο Μπρούτον θα αποδειχτεί εύκολος
αντίπαλος. Και ελπίζει ότι οι ψηφοφόροι θα μαυρίσουν τον Μπρούτον στις εκλογές
της 6ης Ιουνίου. Οι δημοσκοπήσεις είναι με το μέρος του. Οι πιο πρόσφατες
δείχνουν ότι για άλλη μια φορά οι Ιρλανδοί ψηφοφόροι θα ακολουθήσουν την
παράδοση και θα καταψηφίσουν το κυβερνητικό κόμμα.

Σύμφωνα με όλες τις δημοσκοπήσεις, ο Τζον Μπρούτον δεν θα είναι ο άνθρωπος που
θα οδηγήσει τη χώρα στην ευρωπαϊκή οικονομική και νομισματική ένωση και τη νέα
χιλιετία. Ο τρικομματικός συνασπισμός του, ένα συνονθύλευμα από κεντρώα και
αριστερίζοντα κόμματα, βρίσκεται 12 ποσοστιαίες μονάδες πίσω από τον αντίπαλο
συνασπισμό του Φιάνα Φέιλ του Άχερν και των Προοδευτικών Δημοκρατών της Μαίρης
Χέρνι. Και όλα δείχνουν ότι το Φιάνα Φέιλ θα πάρει στα χέρια του το τιμόνι της
χώρας, που έχασε τον Νοέμβριο του 1994, όταν το Εργατικό Κόμμα απέσυρε την
υποστήριξή του από την κυβέρνηση του πρώην πρωθυπουργού Άλμπερτ Ρέινολντς,
αφήνοντάς την να καταρρεύσει.

Οι οπαδοί του 50χρονου Μπρούτον υποστηρίζουν ότι η χώρα πρέπει να αφεθεί στα
«σίγουρα χέρια του». Όσο για τον αντίπαλό του, τον Άχερν, οι σύμβουλοί του τον
παρουσιάζουν σαν έναν άνθρωπο του λαού, που βρίσκεται σε επαφή με τα
προβλήματα των μικρομεσαίων αγροτών και επιχειρηματιών. 
Το προεκλογικό του σύνθημα είναι: «Ο λαός πριν από την πολιτική». Πίσω από τον
Άχερν βρίσκεται η συντηρητική Μαίρη Χέρνι, που διακρίνεται στη Βουλή για τις
ρητορικές της ικανότητες. Ο κυριότερος σύμμαχος του Μπρούτον είναι ο ηγέτης
των Εργατικών Ντικ Σπρινγκ, υπουργός Εξωτερικών που διακρίθηκε στις
προσπάθειες για ειρήνευση στη Βόρεια Ιρλανδία, υποστηρικτής της ιρλανδικής
ουδετερότητας και της συμμετοχής της χώρας στην Ευρωπαϊκή Ένωση. Το 1994,
προσφέροντας την υποστήριξή του στο Φάιν Γκάελ του Μπρούτον, στέρησε από τον
Άχερν την ευκαιρία να διαδεχτεί τον Ρέινολντς.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15846N502</ED>
<ID>
ID:169455

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N50&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Διαρροές στην «ενιαία σκέψη»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Κοντεύαμε να την ξεχάσουμε αυτή την Αριστερά. Είχαμε ταυτίσει το ήθος και την
ευθύτητα με την ήττα. Μα οι γάλλοι ψηφοφόροι αποδείχθηκαν τολμηρότεροι του αναμενομένου.

ΣΕ ΑΡΘΡΟ του με τίτλο «Ο Ζοσπέν δεν είναι Μπλαιρ» που δημοσιεύτηκε την Κυριακή
στην πρώτη σελίδα της «Ρεπούμπλικα», ο δημοσιογράφος Μπερνάρντο Βάλι εξηγούσε
γιατί οι γάλλοι σοσιαλιστές δεν μπορούν να νικήσουν. Το κόμμα του Λιονέλ
Ζοσπέν ­ έγραφε ­ είναι παγιδευμένο ανάμεσα σε δύο κουλτούρες: αυτή που
κοιτάζει προς τα πίσω και δεν μπορεί να απαλλαγεί από τα δόγματα της
ελεγχόμενης οικονομίας και τη σύγχρονη, την ανοιχτή κουλτούρα, που αποδέχεται
την παγκόσμια αγορά χωρίς να αποκλείει μια κοινωνική πολιτική. Στο αόριστο
πρόγραμμα των σοσιαλιστών υπάρχουν ίχνη και των δύο. Στην πρώτη κουλτούρα
ανήκουν «χωρίς άλλο» δύο υποσχέσεις: η μείωση του χρόνου απασχόλησης χωρίς
ανάλογη μείωση των μισθών και η δημιουργία 700.000 θέσεων εργασίας. Δύο
υποσχέσεις που ελάχιστοι πιστεύουν, βλέποντας την ανεργία να αγγίζει το 13%
και να είναι η υψηλότερη μεταξύ των μεγάλων χωρών της Ευρωπαϊκής Ένωσης.

Ανάμεσα σε μια Δεξιά που απογοήτευσε και μια Αριστερά που δεν πείθει, υπάρχει
κάτι από το οποίο κανείς ­ σύμφωνα με τον ιταλό δημοσιογράφο ­ δεν μπορεί να
ξεφύγει: η λεγόμενη «ενιαία σκέψη», δηλαδή η υπεράσπιση του γαλλικού φράγκου
με μια αυστηρή οικονομική πολιτική που έχει στόχο την ένταξη με αξιοπρέπεια
στη νομισματική ένωση. Όλοι υπηρετούν αυτή τη σκέψη. Ο Σιράκ ­ κι ας
υποσχέθηκε άλλα για να βγει πρόεδρος ­ όπως πριν απ' αυτόν ο Μπαλαντύρ κι
ακόμη πιο πριν ο σοσιαλιστής Μπερεγκοβουά, δηλαδή ο Φρανσουά Μιτεράν.

Η παραπάνω ανάλυση ξεχνά έναν κρίσιμο παράγοντα: τον ψηφοφόρο. Ουσιαστικά όπως
«αξιοπρέπεια» χρησιμοποιούνται για χώρες, όχι για ανθρώπους. Οι τελευταίοι
αντιμετωπίζονται ως υπάκουα στρατιωτάκια που εφαρμόζουν με θρησκευτική
ευλάβεια τις διαταγές του διοικητή τους ­ της «ενιαίας σκέψης» ­ και ρίχνουν
στην κάλπη αυτά που έχουν προαποφασίσει τα ινστιτούτα δημοσκοπήσεων. Καμιά
φορά δημιουργούν την έκπληξη, όπως πριν από τέσσερα χρόνια στις βρετανικές
εκλογές, κινούμενοι όμως από φόβο και ανασφάλεια, ποτέ από μαχητικότητα και θάρρος.

Για ποιο πράγμα χαρακτηρίζονται «οπισθοδρομικοί» οι γάλλοι σοσιαλιστές; Επειδή
επικέντρωσαν την προεκλογική τους εκστρατεία στην καταπολέμηση της ανεργίας
και υποστήριξαν «αιρετικές» προτάσεις, όπως η μείωση των ωρών εργασίας σε 35
την εβδομάδα (32 θέλει ο Ροκάρ) χωρίς μείωση των μισθών. Γιατί επικρίθηκε ο
Ζοσπέν; Επειδή προτίμησε την τομή από τη συναίνεση. Κι έκανε κάτι ακόμη
χειρότερο, σχεδόν ανεπίτρεπτο: αυτοκριτική. Μίλησε ευθέως για τα λάθη που
έκαναν οι σοσιαλιστές στο παρελθόν και υποσχέθηκε να μην τα επαναλάβει.

Ένα μεγάλο μέρος των πολιτών επιδοκίμασε με την ψήφο του αυτή την επιλογή.
Ανεξαρτήτως του αποτελέσματος του δεύτερου γύρου ­ που είναι δυσκολότερος για
την Αριστερά απ' ό,τι φαίνεται ­ η δικτατορία της ενιαίας σκέψης εμφανίζει ήδη
ελπιδοφόρες διαρροές.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15846N503</ED>
<ID>
ID:169456

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N50&aa=3</URL></REF>


Article

<CATEGORY>vin08</CATEGORY>

 <H5>ΤΟ ΗΛΕΚΤΡΟΝΙΚΟ ΣΥΣΤΗΜΑ ΤΟΥ ΧΡΗΜΑΤΙΣΤΗΡΙΟΥ ΦΡΑΚΑΡΙΣΕ ΣΤΟ ΠΡΩΤΟ 15ΛΕΠΤΟ </H5><H5>Γενική Συνέλευση του ΣΕΒ με Πρόεδρο και Πρωθυπουργό
</H5><H2>Εκτός λειτουργίας
</H2>
Ηλεκτρονικό μπλακ άουτ χθες στη Σοφοκλέους. Το σύστημα κατέρρευσε ξαφνικά, υπό
το ασήκωτο βάρος των εντολών για αγορές μετοχών της Xiosbank, που χθες είχε
την πρεμιέρα της ως νεοεισερχόμενη στην οδό Σοφοκλέους. 
Το όλο σύστημα φρακάρισε και τέθηκε εκτός λειτουργίας από τα πρώτα 15 λεπτά.
Οι συναλλαγές που είχαν πραγματοποιηθεί μέχρι εκείνη τη στιγμή ακυρώθηκαν και
όλοι περίμεναν να επαναληφθεί η συνεδρίαση. Όμως, η συνεδρίαση τελικά
δεν στάθηκε δυνατό να επαναληφθεί. Αυτό εξασφάλισε ένα κάποιο ευχάριστο
διάλειμμα στους χρηματιστές και αντικρυστές των χρηματιστηριακών εταιρειών.
Καθώς ο πρωινός ήλιος «χτυπά» στην οδό Σοφοκλέους την πρόσοψη του
Χρηματιστηρίου, πολλοί βρήκαν καταφύγιο στη δροσιά των απέναντι «καφέ», όπου
με τα κινητά τηλέφωνα ανά χείρας σχολίαζαν τα τεκταινόμενα και περίμεναν σήμα,
για να ξαναπιάσουν δουλειά.

Οι... μέσα απολάμβαναν κι αυτοί την ησυχία τους, με αναψυκτικά και σάντουιτς,
περιμένοντας να ξεκινήσει πάλι η συνεδρίαση. Όμως, παρόλο που οι συναλλαγές,
ύστερα από κάποια διακοπή, συνήθως, ξαναρχίζουν, αυτή τη φορά ο πίνακας
παρέμεινε άδειος. Το σύστημα δεν ξεμπλοκάρισε.

Η διοίκηση του Χρηματιστηρίου εξέδωσε ανακοίνωση, ότι η συνεδρίαση «δεν
πραγματοποιήθηκε, λόγω τεχνικών προβλημάτων, που δημιουργήθηκαν στο Αυτόματο
Σύστημα Ηλεκτρονικών Συναλλαγών (ΑΣΗΣ)». Σύμφωνα με την επίσημη ανακοίνωση,
«το Χρηματιστήριο βρίσκεται σε συνεχή επικοινωνία με την αμερικανική
προμηθεύτρια εταιρεία του συστήματος, για την επίλυση του προβλήματος».

Τα γεγονότα χθες συνέβησαν ως εξής: 
Λίγο πριν από τις 11, το σύστημα άρχισε να δίνει «τρελές» ενδείξεις. Εμφάνιζε,
για παράδειγμα, ορισμένες μετοχές να έχουν τιμή δισεκατομμυρίων ή δεν «έβγαζε»
καθόλου τιμές. Η μετοχή της Xiosbank, που έκανε την παρθενική της
διαπραγμάτευση, είχε σχεδόν διπλασιαστεί, φθάνοντας στις 5.272 δρχ. μέσα σε
ένα τέταρτο, λόγω πληθώρας εντολών για αγορά της.

Όπως είναι γνωστό, για τις 3 πρώτες συνεδριάσεις δεν υπάρχει ημερήσιο όριο
ασφαλείας στο 8% (limit up). Δηλαδή αυτό που ισχύει για τις άλλες μετοχές και
δεν επιτρέπει άνοδο ή πτώση τους μεγαλύτερη από 8%.

Όπως έλεγαν, όμως, είχε μπει ένα θεωρητικό πλαφόν στο 100%, το οποίο, ως
φαίνεται, δεν το άντεξε το σύστημα, πιεζόμενο τόσο από τη νέα μετοχή όσο και
από τις εντολές για αγοραπωλησίες άλλων μετοχών, στο ενθουσιώδες κλίμα που
είχε δημιουργήσει το τελευταίο ρεκόρ ανόδου του δείκτη. Μέσα σ' ένα τέταρτο,
πρόλαβαν να πραγματοποιηθούν συναλλαγές περίπου για 100.000 μετοχές. Όλες
αυτές ακυρώθηκαν με απόφαση της διοίκησης του Χρηματιστηρίου και η αφετηρία
της επόμενης συνεδρίασης παραμένει στο ιστορικό ρεκόρ της προηγούμενης Παρασκευής.

ΕΥΝΟΪΚΕΣ προοπτικές για επενδύσεις στη βιομηχανία κατά το 1997 διαπιστώνει
τετραμηνιαία μελέτη του ΙΟΒΕ (Ίδρυμα Οικονομικών και Βιομηχανικών Ερευνών),
ενώ με βάση στοιχεία του περασμένου Μαρτίου καταγράφεται βελτίωση του δείκτη
επιχειρηματικών προσδοκιών.

Στο μεταξύ αύριο πραγματοποιείται η Γενική Συνέλευση του ΣΕΒ στο ξενοδοχείο
Χίλτον. Όπως ανακοινώθηκε:

* την εκδήλωση θα τιμήσει με την παρουσία του ο Πρόεδρος της Δημοκρατίας κ.
Κων. Στεφανόπουλος. Χαιρετισμό θα απευθύνει ο Πρωθυπουργός κ. Κων. Σημίτης.

* βασικοί ομιλητές θα είναι ο υπουργός Εθνικής Οικονομίας κ. Γ. Παπαντωνίου
και ο πρόεδρος του ΣΕΒ κ. Ιάσων Στράτος.

Όπως επισημαίνεται και στο τελευταίο δελτίο του ΣΕΒ, το ΙΟΒΕ με την
τετραμηνιαία έκθεσή του για τις τάσεις της ελληνικής οικονομίας διαπιστώνει
ότι «οι τρέχουσες μικροοικονομικές εξελίξεις μαρτυρούν μια ευνοϊκή φάση της
μακράς και δύσκολης πορείας προσαρμογής της οικονομίας μας στα δεδομένα της
σύγχρονης παγκόσμιας οικονομίας».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15846N511</ED>
<ID>
ID:169457

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N51&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Οι... «φαεινές ιδέες»
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΠΑΡΑΦΡΑΖΟΝΤΑΣ τη γνωστή ρήση ότι «ο πόλεμος είναι σοβαρή υπόθεση για να
αφήσουμε τη διεξαγωγή του στους στρατιωτικούς», θα μπορούσαμε να πούμε ότι «η
οικονομική πολιτική είναι μια πολύ κρίσιμη επιλογή για να την εγκαταλείψουμε
στα χέρια των τεχνοκρατών».

Αφορμή τα όσα γράφονται για ενδεχόμενη κατάργηση του δώρου Χριστουγέννων ή
Πάσχα ή για επιμερισμό του σε 12 μήνες ώστε να αποφευχθεί η πληθωριστική του
επίδραση στον τιμάριθμο του Δεκεμβρίου! Δεν αμφιβάλλουμε ότι κάποιος
τεχνοκράτης με σπουδές στο LSE παίζοντας με το κομπιουτεράκι του θα συνέλαβε
αυτή την... μεγαλοφυή ιδέα!.

Όμως, ευτυχώς, την οικονομική πολιτική στην Ελλάδα όπως και παντού στον κόσμο
την αποφασίζουν τελικά οι πολιτικοί, άνδρες δηλαδή που λαμβάνουν υπόψη όχι
μόνο το αν είναι εφικτό ή όχι ένα μέτρο, αλλά και τις κοινωνικές ή άλλες
παρενέργειες που θα έχει η εφαρμογή του.

Εν πάση περιπτώσει, επειδή ο λαός εμπιστεύθηκε το ΠΑΣΟΚ για να ανορθώσει την
οικονομία και να βελτιώσει τα εισοδήματα και όχι για να κατεδαφίσει κάθε
κοινωνική κατάκτηση, είναι βέβαιο ότι οι «φαεινές αυτές ιδέες» δεν έχουν καμία
πιθανότητα εφαρμογής και καλό θα είναι και οι εφημερίδες να τις περιορίζουν
στις πραγματικές τους διαστάσεις.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15846N512</ED>
<ID>
ID:169458

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N51&aa=2</URL></REF>


Article

<CATEGORY>vin08</CATEGORY>

 <H2>Επίθεση Δρυ κατά εφοριακών για τη φοροδιαφυγή
</H2>
ΠΑΤΡΑ

ΑΠΟΓΟΗΤΕΥΣΗ για την πορεία των φορολογικών εσόδων στους Νομούς Αχαΐας, Ηλείας
και Αιτωλοακαρνανίας εξέφρασε χθες στην Πάτρα ο υφυπουργός Οικονομικών,
Γιώργος Δρυς.

Ο υφυπουργός χαρακτήρισε «τραγική και απαράδεκτη» την υστέρηση στην είσπραξη
εσόδων και ΦΠΑ, ενώ πρόσθεσε ότι το υπουργείο Οικονομικών έχει την... αίσθηση
ότι γίνονται «απάτες με εικονικά και πλαστά τιμολόγια».

Στο σημείο αυτό κατηγόρησε τους εφοριακούς για «ανοχή ή συνενοχή».

Με σκληρή γλώσσα μίλησε ο κ. Δρυς και στους τελωνειακούς και υποστήριξε ότι
στην Πάτρα υπάρχει μεγάλη δασμοφοροδιαφυγή και κρούσματα λαθρεμπορίου καυσίμων.

Σχετικά με τα δημοσιεύματα περί κατάργησης δώρων εορτών, αρνήθηκε να κάνει
οποιαδήποτε δήλωση, όπως και για το ενδεχόμενο μείωσης φόρων σε Ι.Χ., ποτά, τσιγάρα.

Πάντως, διευκρίνισε ότι όλα τα μέτρα μελετώνται και η κυβέρνηση θα κάνει
ανακοινώσεις όταν καταλήξει σε οριστικές αποφάσεις.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15846N513</ED>
<ID>
ID:169459

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N51&aa=3</URL></REF>


Article

<CATEGORY>vin08</CATEGORY>

 <H2>Διαψεύδει η κυβέρνηση όσα ακούστηκαν για τον 13ο μισθό
</H2>
ΔΕΝ ΤΙΘΕΤΑΙ κανένα θέμα περικοπής ή αλλαγής στον 13ο μισθό. Τόσο ο
κυβερνητικός εκπρόσωπος κ. Δ. Ρέππας όσο και ο υφυπουργός Οικονομικών κ. Ν.
Χριστοδουλάκης διέψευσαν κατηγορηματικά ότι η κυβέρνηση προτίθεται να
προχωρήσει σε κατάργηση του δώρου Χριστουγέννων και Πάσχα και να το επιμερίσει
στον μηνιαίο μισθό.

Ο κ. Ρέππας είπε ότι δεν υπάρχει καμία σχετική πρόταση, κανένα τέτοιο θέμα δεν
έχει απασχολήσει την κυβέρνηση. Ο κ. Χριστοδουλάκης με την σειρά του τόνισε
ότι δεν τίθεται κανένα θέμα για τα δώρα και γενικά ζητήματα που έχουν σχέση με
τη μείωση των αποδοχών με οποιονδήποτε τρόπο.

Στο μεταξύ σήμερα θα γίνει η πρώτη συνεδρίαση της 10μελούς συντονιστικής
επιτροπής για τον κοινωνικό διάλογο. 
Ως γνωστόν η πρώτη ενότητα του διαλόγου θα αφορά την απασχόληση, την ανάπτυξη
και την ανταγωνιστικότητα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15846N514</ED>
<ID>
ID:169460

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N51&aa=4</URL></REF>


Article

<CATEGORY>vin08</CATEGORY>

 <H2>Θα περικυκλώσουν συμβολικά τη Βουλή
</H2>
ΣΤΟ ΠΛΑΙΣΙΟ της Πανευρωπαϊκής Ημέρας Δράσης των Συνδικάτων, η ΓΣΕΕ και η ΑΔΕΔΥ
καλούν αύριο τους εργαζομένους της Αθήνας να πάρουν μέρος, στις 7 μ.μ., στη
συμβολική περικύκλωση της Βουλής. Αντίστοιχες εκδηλώσεις την ίδια ημέρα και
ώρα θα πραγματοποιηθούν σε όλες τις ευρωπαϊκές πρωτεύουσες.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15846N515</ED>
<ID>
ID:169461

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N51&aa=5</URL></REF>


Article

<CATEGORY>vin08</CATEGORY>

 <H5>8% ΑΥΞΗΣΗ ΓΙΑ ΤΟΥΣ ΠΑΛΑΙΟΥΣ ΣΥΝΤΑΞΙΟΥΧΟΥΣ ΔΗΜΟΣΙΟΥΣ ΥΠΑΛΛΗΛΟΥΣ
</H5><H5>Προσφυγή για το επίδομα πολυτέκνων
</H5><H2>Δεν θα υπάρξει μείωση
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Κατά 8% θα είναι ­ κατά μέσο όρο ­ η αύξηση που θα καταβληθεί στους παλαιούς
συνταξιούχους δημοσίους υπαλλήλους (όσοι αποχώρησαν έως 31.12.1996).

Το νομοσχέδιο για την επέκταση των διατάξεων του νέου μισθολογίου (ν. 2470/97)
και στους πολιτικούς συνταξιούχους του Δημοσίου επιδόθηκε χθες από τον
υφυπουργό Οικονομικών κ. Ν. Χριστοδουλάκη στις ηγεσίες της ΑΔΕΔΥ και της
Ομοσπονδίας Πολιτικών Συνταξιούχων. Το σύνολο της αύξησης θα καταβληθεί σε δύο
δόσεις από 1.10.1997 και από 1.1.1998. Η αύξηση ­ λόγω της εφαρμογής του νέου
μισθολογίου ­ θα είναι πέραν της αύξησης της εισοδηματικής πολιτικής. Έτσι, η
ονομαστική αύξηση των συντάξεων στους παλαιούς συνταξιούχους θα είναι:

* Για τμήμα σύνταξης μέχρι 130.000 δρχ. η αύξηση θα είναι 2%+2,5% και λόγω της
επέκτασης των αυξήσεων του μισθολογίου 4% κατά μέσο όρο από 1.10.1997.

* Για συντάξεις από 130.000 δρχ. έως 280.000 δρχ. η αύξηση θα είναι 1%+1,25%
(εισοδηματική πολιτική) και 4% κατά μέσο όρο από 1.10.1997.

*Για συντάξεις πάνω από 280.000 δρχ. η αύξηση θα είναι 4% από 1.10.1997 κατά
μέσο όρο.

Για το 1998 η αύξηση θα είναι 4% συν την αύξηση που θα δοθεί με τη νέα
εισοδηματική πολιτική.

Διευκρινίζεται ότι οι διατάξεις του νομοσχεδίου αφορούν και όσους δημοσίους
υπαλλήλους αποχωρήσουν το 1997 και παίρνουν μικρότερη σύνταξη σε σχέση με τη
σύνταξη που θα έπαιρναν με το προηγούμενο μισθολογικό καθεστώς. Με το
νομοσχέδιο ορίζεται ασφαλιστική δικλίδα που προβλέπει ότι σε καμία περίπτωση
δεν θα υπάρξει μείωση των συντάξεων. Το υπουργείο υποστηρίζει ότι μια μερίδα
συνταξιούχων με έτη υπηρεσίας κάτω των 25 ετών και κατηγορίας Υποχρεωτικής και
Δευτεροβάθμιας Εκπαίδευσης δεν θα πάρει αυξήσεις πέραν της εισοδηματικής πολιτικής.

Επίσης, θα πρέπει να σημειωθεί ότι πολιτική του υπουργείου είναι να ευνοούνται
οι υπάλληλοι που παραμένουν στην υπηρεσία τους, δηλαδή φεύγουν μετά τα 30 έτη.
Για το λόγο αυτό οι αυξήσεις στις συντάξεις για την κατηγορία των υπαλλήλων
άνω των 25 ετών είναι σημαντικές.

Οι εκπρόσωποι των συνταξιούχων, από την πλευρά τους, κάνουν λόγο για απώλειες
εισοδήματος σε ένα τμήμα συνταξιούχων, αφού θα πάρει μόνο ό,τι καθορίζεται από
την εισοδηματική πολιτική και άρα αυξήσεις κάτω από τον πληθωρισμό.

Οι ενδιαφερόμενοι φορείς θα υποβάλουν τις παρατηρήσεις τους εντός 15 ημερών,
ώστε το νομοσχέδιο να κατατεθεί και να ψηφιστεί στη Βουλή.

ΝΑ ΑΚΥΡΩΘΕΙ ως αντισυνταγματικό και παράνομο το ανώτατο όριο ετήσιου
οικογενειακού εισοδήματος που ετέθη για τη χορήγηση του μηνιαίου επιδόματος
και της σύνταξης στις πολύτεκνες μητέρες, ζητούν με προσφυγή τους στο
Συμβούλιο της Επικρατείας τέσσερις πολύτεκνες με εισοδήματα άνω του ορίου.

Οι προσφεύγουσες ζητούν να ακυρωθεί η σχετική απόφαση των υπουργών Εθνικής
Οικονομίας και Υγείας και υποστηρίζουν ότι η θέσπιση του ορίου εισοδήματος (8
εκατ. δρχ. για το επίδομα και 3 εκατ. δρχ. για τη σύνταξη) είναι αντίθετη με
τις αρχές του κράτους δικαίου και τον νόμο 1892/90 περί μέτρων αντιμετώπισης
του δημογραφικού προβλήματος

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15846N551</ED>
<ID>
ID:169462

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N55&aa=1</URL></REF>


Article

<CATEGORY>vin08</CATEGORY>

 <H2>Τα Αριστεία για αξιοποίηση ανθρώπινου δυναμικού
</H2>
ΤΟ ΙΝΣΤΙΤΟΥΤΟ Εκπαίδευσης και Ανάπτυξης Ανθρώπινου Δυναμικού της Ελληνικής
Εταιρείας Διοικήσεως Επιχειρήσεων (ΕΕΔΕ) προκήρυξε διαγωνισμό για την απονομή
των Αριστείων Αξιοποίησης Ανθρώπινου Δυναμικού σε επιχειρήσεις που έχουν
εφαρμόσει τις καλύτερες και πιο δημιουργικές πρακτικές στο χώρο της Διοίκησης
του Ανθρώπινου Δυναμικού.

Τα βραβεία θα απονεμηθούν κατά τη διάρκεια πανηγυρικής εκδήλωσης που θα γίνει
την 4η Ιουνίου 1997 στο ξενοδοχείο «Χίλτον» με την παρουσία επισήμων.

Κατά την εκδήλωση οι βραβευθείσες εταιρείες θα παρουσιάσουν τις εμπειρίες που
έχουν από την εφαρμογή αυτών των πρακτικών και θα επακολουθήσει επίσημο γεύμα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15846N552</ED>
<ID>
ID:169463

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N55&aa=2</URL></REF>


Article

<CATEGORY>vin08</CATEGORY>

 <H2>Συνέδριο της ΟΜΕ/ΟΤΕ μετά τις νέες αυξήσεις
</H2>
ΤΗΝ ΑΥΤΟΔΥΝΑΜΙΑ της αναμένεται να κρατήσει η ΠΑΣΚΕ (ΠΑΣΟΚ) στον ΟΤΕ στις
εκλογές που θα γίνουν το Σάββατο στο πλαίσιο του 20ού τακτικού εκλογικού
συνεδρίου της Ομοσπονδίας Εργαζομένων ΟΤΕ (ΟΜΕ ΟΤΕ). Η φιλοκυβερνητική
συνδικαλιστική παράταξη αναμένεται να λάβει 19 ή 20 έδρες από τις 35 του
διοικητικού συμβουλίου (σήμερα έχει τις 19 έδρες). Η ΔΑΚΕ (Ν.Δ.) εκτιμάται ότι
θα λάβει 10 έδρες (έχει 12), ενώ 3 ή 4 έδρες θα λάβει η παράταξη που
πρόσκειται στον Συνασπισμό και 2 έδρες η παράταξη που πρόσκειται στο ΚΚΕ.

Στο συνέδριο που αρχίζει την Πέμπτη θα πάρουν μέρος 250 σύνεδροι που
εκπροσωπούν 24.000 εργαζόμενους στον ΟΤΕ.

* Στο μεταξύ χθες ανακοινώθηκαν οι νέοι βασικοί μισθοί των εργαζομένων στον
ΟΤΕ μετά τη σύναψη της διετούς σύμβασης εργασίας στον Οργανισμό (1997-1998). Η
σύμβαση προβλέπει αυξήσεις ύψους 12% τη διετία.

Τα βασικά σημεία της σύμβασης φαίνονται στον πίνακα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15846N553</ED>
<ID>
ID:169464

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N55&aa=3</URL></REF>


Article

<CATEGORY>vin08</CATEGORY>

 <H2>8,9% πάνω η οικοδομική δραστηριότητα
</H2>
ΑΥΞΗΣΗ 8,9% παρουσίασε η οικοδομική δραστηριότητα το δίμηνο Ιανουάριος -
Φεβρουάριος 1997 σε σχέση με το αντίστοιχο διάστημα πέρυσι.

Αυτό προκύπτει από τα στοιχεία της Εθνικής Στατιστικής Υπηρεσίας που δόθηκαν
χθες στη δημοσιότητα. Σύμφωνα με αυτά, τον Φεβρουάριο ο όγκος των νέων
οικοδομών παρουσίασε αύξηση 2,8%.

Αναλυτικότερα η αύξηση της οικοδομικής δραστηριότητας το πρώτο δίμηνο του
έτους οφείλεται στην αύξηση κατά 9% στο Νομό Αττικής και 8,9% στην υπόλοιπη
χώρα. Να σημειωθεί ότι στα νησιά του Αιγαίου η αύξηση ανήλθε σε 33,3% και στη
Μακεδονία σε 17,7%. Μείωση 22,8% σημείωσε στη Θράκη.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15846N554</ED>
<ID>
ID:169465

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N55&aa=4</URL></REF>


Article

<CATEGORY>vin08</CATEGORY>

 <H2>Οι δυνατότητες της EMSU
</H2>
ΕΙΔΙΚΟ δίκτυο ενημέρωσης για τις ΜΜΕ λειτουργεί με πρωτοβουλία της EMSU-Ελλάς,
που εκπροσωπεί στη χώρα μας την Ευρωπαϊκή Ένωση Μικρομεσαίων Επιχειρήσεων. Στο
πλαίσιο διεύρυνσης των δραστηριοτήτων της η EMSU-Ελλάς είναι πλέον σε θέση. Να
ενημερώνει τις ΜΜΕ για προγράμματα στα οποία μπορούν να πάρουν μέρος και να
χρηματοδοτηθούν από την Ε.Ε., το Ευρωπαϊκό Ταμείο Περιφερειακής Ανάπτυξης, το
ΕΚΤ και την Ευρωπαϊκή Τράπεζα Επενδύσεων.Επίσης να παρέχει το απαραίτητο
πληροφοριακό υλικό. 
<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15846N555</ED>
<ID>
ID:169466

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N55&aa=5</URL></REF>


Article

<CATEGORY>vin08</CATEGORY>

 <H5>ΤΟΝ ΜΑΪΟ ΑΝΑΜΕΝΕΤΑΙ ΝΑ ΥΠΟΧΩΡΗΣΕΙ ΣΤΟ 5,2%
</H5><H2>Κι άλλο κάτω ο πληθωρισμός
</H2>
Τρία μέτρα μελετά το υπουργείο Εθνικής Οικονομίας για να ρίξει κι άλλο τον
πληθωρισμό, ο οποίος τον Μάιο αναμένεται να κάνει νέα βουτιά και να βρεθεί στα
χαμηλά επίπεδα του 5,2%.Η πτώση αυτή θα οφείλεται, σύμφωνα με τις απόψεις
τεχνοκρατών, κυρίως σε τεχνικούς λόγους και ειδικότερα στην απόφαση να μην
υπολογισθεί το πετρέλαιο θέρμανσης.

Η απόφαση αυτή, που είχε εγκριθεί από την επιτροπή που αναθεώρησε τον δείκτη
τιμών καταναλωτή τον Ιανουάριο, περιορίζει τώρα τον πληθωρισμό κατά 0,6
ποσοστιαίες μονάδες. Αυτό βέβαια είναι περιστασιακό, αφού οι 0,6 ποσοστιαίες
μονάδες που δεν θα υπολογισθούν τον Μάιο και τους καλοκαιρινούς μήνες θα
προστεθούν πάλι από τον Οκτώβριο και τους χειμωνιάτικους μήνες και έτσι στο
τέλος του 1997 το αποτέλεσμα από τη συγκεκριμένη αιτία θα είναι μηδενικό.

Πάντως, στο υπουργείο Εθνικής Οικονομίας θεωρούν ότι η εξέλιξη του πληθωρισμού
τον Μάιο, παρά το γεγονός ότι θα είναι ως ένα βαθμό τεχνητή, θα διαμορφώσει
ένα ιδιαίτερα θετικό κλίμα στην αγορά, το οποίο θα πρέπει να παγιωθεί. Για το
λόγο αυτό, εχει αποφασισθεί η λήψη τριών συγκεκριμένων μέτρων, που με την
εφαρμογή τους θα ελαφρυνθεί σημαντικά ο τιμάριθμος. Πρόκειται:

1 Για τις αυξήσεις στα τιμολόγια δημοσίων επιχειρήσεων και οργανισμών
που θα περιορισθούν στο ελάχιστο δυνατόν. Σύμφωνα με τα μέχρι στιμγής σενάρια
που έχουν συνταχθεί στο υπουργείο Εθνικής Οικονομίας, στο β' εξάμηνο του
χρόνου θα αυξηθούν μόνο τα εισιτήρια και τα τιμολόγια στη ΔΕΗ. Σύμφωνα με όλες
τις ενδείξεις οι ανατιμήσεις αυτές δεν θα ξεπερνούν το 4,5%.

2 Δεν πρόκειται να εγκριθούν αυξήσεις σε αιτήματα ιδιωτικών
επιχειρήσεων πάνω από τον στόχο του πληθωρισμού που για το 1997 είναι, ως
γνωστό, 4,5%. Χαρακτηριστική θα πρέπει να θεωρηθεί η στάση στελέχους του
υπουργείου Εθνικής Οικονομίας, που όταν πληροφορήθηκε τα αιτήματα για αύξηση
στα δίδακτρα σε ποσοστά πολύ υψηλότερα του πληθωρισμού, τόνισε ότι αν αυτά
γίνουν αποδεκτά τότε δυναμιτίζεται όλη η προσπάθεια για τη συγκράτηση των τιμών.

3 Για τις αλλαγές στον τρόπο υπολογισμού των φόρων υπέρ τρίτων που
επιβαρύνουν τις τιμές των φαρμάκων. Συγκεκριμένα η σχετική εισήγηση προβλέπει
ότι οι φόροι αυτοί θα επιβάλλονται στο τελικό στάδιο διαμόρφωσης της τιμής των φαρμάκων.

Με την εφαρμογή των μέτρων αυτών, οι τεχνοκράτες του υπουργείου Εθνικής
Οικονομίας διατυπώνουν την πρόβλεψη ότι τελικά ο πληθωρισμός στο τέλος του
χρόνου θα κινείται μεταξύ 4,8% και 5,2%. Για τον λόγο αυτό αναμένεται ότι θα
γίνουν ιδιαίτερα προσεκτικές κινήσεις στα επιτόκια των τίτλων του Δημοσίου.
Έτσι, παρά την προσδοκώμενη μείωση του πληθωρισμού τον Μάιο, το υπουργείο
Οικονομικών δεν πρόκειται να μειώσει ανάλογα τα επιτόκια των εντόκων
γραμματίων που θα διαθέσει στα μέσα Ιουνίου. Ενδεικτό θα πρέπει να θεωρείται
το γεγονός ότι τα επιτόκια των ετησίων εντόκων γραμματίων που ανακοινώθηκαν
χθες είναι 9,60% έναντι 9,70% της έκδοσης που έγινε στις 14 Μαΐου.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15846N571</ED>
<ID>
ID:169467

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N57&aa=1</URL></REF>


Article

<CATEGORY>vin08</CATEGORY>

 <H2>Η ανατίμηση του γιεν ανησυχεί δανειολήπτες
</H2>
ΣΤΑΣΗ αναμονής τηρούν τώρα όσοι έχουν δανεισθεί σε συνάλλαγμα και κυρίως σε γιεν.

Η ανατίμηση του ιαπωνικού νομίσματος έχει αναγκάσει επιχειρηματίες και
καταναλωτές να παρακολουθούν με ανησυχία την πορεία του, προκειμένου να
αποφασίσουν για τις επόμενες κινήσεις τους.

Σύμφωνα με πληροφορίες, μεγάλοι πελάτες των Τραπεζών, κυρίως επιχειρηματίες
που έχουν δάνεια σε γιεν, έχουν κατακλύσει τις τελευταίες ημέρες τις Τράπεζές
τους και ζητούν να ενημερωθούν για το επιπλέον κόστος που προκαλεί στην
εξυπηρέτηση του δανείου τους η αύξηση της τιμής του γιεν, το οποίο από την
αρχή του έτους έχει ανατιμηθεί 9% ­ σε σχέση με τη δραχμή ­ και να λάβουν αποφάσεις.

Προς το παρόν ωστόσο η «αυξημένη κίνηση» στις Τράπεζες δεν έχει οδηγήσει σε
μετατροπές των δανείων από γιεν σε άλλο ξένο νόμισμα ή και σε δραχμές, αφού
ακόμη και με την ανατίμησή του το ετήσιο κόστος για την εξυπηρέτηση ενός
δανείου σε γιεν φθάνει μέχρι τώρα στο 13% (9% η διολίσθηση της δραχμής και 4%
το επιτόκιο). Αυτό σημαίνει ότι μέχρι τώρα γλιτώνουν σε σχέση με τα δραχμικά
δάνεια 2 ποσοστιαίες μονάδες.

Όμως σε ό,τι αφορά τα νέα δάνεια που συνάπτονται καταγράφονται ήδη δύο τάσεις
στην αγορά...

1 μία στροφή από τα δάνεια σε γιεν προς τα δάνεια σε ευρωπαϊκά
νομίσματα ­ κυρίως στο μάρκο ­ που θεωρείται ότι η πορεία της ισοτιμίας τους
είναι πιο προβλέψιμη.

2 μία γενική τάση πτώσης του ρυθμού αύξησης των νέων δανείων σε
συνάλλαγμα σε σχέση με τα δάνεια σε δραχμές, όπου αρχίζει να παρατηρείται
αυξημένη ζήτηση.

Σύμφωνα με τα στοιχεία της Τράπεζας της Ελλάδος το σύνολο των δανείων ­
υπόλοιπα ­ σε συνάλλαγμα είχαν φθάσει στα 2,454 τρισ. δρχ. τον Φεβρουάριο, από
2,154 τρισ. δρχ. τον Δεκέμβριο, σημειώνοντας μεγάλη αύξηση κατά 13,9%. Από τον
Μάρτιο όμως και ιδιαίτερα στον Απρίλιο παρατηρείται μικρή πτώση στον ρυθμό
αύξησής τους, ενώ αντίθετα άρχισαν να ανακάμπτουν τα δάνεια σε δραχμές. Η
συνέχεια όμως θα εξαρτηθεί από την περαιτέρω πορεία του γιεν καθώς στο
ιαπωνικό νόμισμα έχουν συναφθεί πάνω από το 50% των δανείων σε ξένο νόμισμα
και έτσι η οποιαδήποτε εξέλιξη θα είναι καθοριστική για τις αποφάσεις της αγοράς.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15846N572</ED>
<ID>
ID:169468

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N57&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Νωρίς το πρωί, κίνδυνος ατυχημάτων ­ προσέχετε
όταν οδηγείτε ή χειρίζεστε μηχανές. Εκρήξεις νεύρων είναι, επίσης, στο
πρόγραμμα. Φυλαχτείτε από συκοφάντες και αποφύγετε, με τη σειρά σας, ίντριγκες.

ΚΑΡΚΙΝΟΣ

(22 Ιουνίου - 22 Ιουλίου). Εκρήξεις νεύρων, το πρωί, αλλά και αργότερα
δυσκολία επικοινωνίας με συνεργάτες, φίλους, ομοϊδεάτες. Αποφύγετε πολιτικές
συζητήσεις. Θα ξαναβρείτε τη λογική σας, το βράδυ.

ΛΕΩΝ

(23 Ιουλίου - 22 Αυγούστου). Νευρικότητα, συγκρούσεις, παραλογισμοί. Σε
τυχόν δημόσιες εμφανίσεις, προσέχετε τι λέτε. Αποφύγετε προστριβές με
προϊσταμένους, σημαντικά πρόσωπα, γονείς.

ΠΑΡΘΕΝΟΣ

(23 Αυγούστου - 23 Σεπτεμβρίου). Φυλαχτείτε από ατυχήματα. Να προσέχετε όταν
οδηγείτε και όταν χειρίζεσθε μηχανές. Η κρίση σας δεν λειτουργεί σωστά, σήμερα
­ ελέγχετε τα γραπτά και τα λόγια σας.

ΖΥΓΟΣ

(24 Σεπτεμβρίου - 23 Οκτωβρίου). Νωρίς το πρωί, πολλά νεύρα. Η κρίση σας
δεν θα λειτουργεί σωστά ούτε αργότερα. Αποφύγετε συγκρούσεις με τα παιδιά σας
και τον ερωτικό σας σύντροφο. Μην ασχοληθείτε, σήμερα, με οικονομικά θέματα.

ΣΚΟΡΠΙΟΣ

(24 Οκτωβρίου - 22 Νοεμβρίου). Εκνευρισμοί στο σπίτι ­ ίσως και μικροατυχήματα
ή ζημιές. Αποφύγετε συζητήσεις που θα μπορούσαν να προκαλέσουν εκρήξεις θυμού
­ όλοι, σήμερα, είναι λίγο παράλογοι.

ΤΟΞΟΤΗΣ

(23 Νοεμβρίου - 21 Δεκεμβρίου). Νωρίς το πρωί, φυλαχτείτε από ζημιές και
ατυχήματα. Προσοχή όταν γράφετε, γιατί η κρίση σας δεν λειτουργεί σωστά.
Εκνευρισμοί με συναδέλφους και συγγενείς. Το βράδυ, γίνεστε πιο νηφάλιοι.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Αποφύγετε ν' ασχοληθείτε, σήμερα, με
οικονομικά θέματα ­ η κρίση σας δεν λειτουργεί σωστά. Αποφύγετε, επίσης,
αγορές και ψώνια. Εκνευρισμοί με αγαπημένα πρόσωπα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Σελήνη είναι στο ζώδιό σας και σας
«βγάζει» στο προσκήνιο. Ελέγχετε, όμως, την εμφάνιση και τη συμπεριφορά σας ­
γιατί μπορεί να φανείτε παράλογοι έως... εκκεντρικοί. Ημέρα εκνευρισμού και καβγάδων.

ΙΧΘΥΕΣ

(19 Φεβρουαρίου - 20 Μαρτίου). Φυλαχτείτε από τις παγίδες κρυφών εχθρών,
σήμερα. Φυλαχθείτε και από κλέφτες. Ελέγχετε λόγια και γραπτά, γιατί η κρίση
σας δεν λειτουργεί σωστά. Αποφύγετε άσκοπες συγκρούσεις.

ΚΡΙΟΣ

(21 Μαρτίου - 19 Απριλίου). Αποφύγετε καβγάδες με φίλους, συνεργάτες,
ομοϊδεάτες. Οι πιο επικίνδυνες συζητήσεις θα είναι γύρω από οικονομικά και
πολιτικο-ιδεολογικά θέματα. Θα ξαναβρείτε τη λογική σας, το βράδυ.

ΤΑΥΡΟΣ

(20 Απριλίου - 20 Μαΐου). Αποφύγετε, όσο μπορείτε, συγκρούσεις με
προϊσταμένους, σημαντικά πρόσωπα, γονείς. Θα είστε λίγο παράλογοι, αλλά και οι
άλλοι δεν θα πηγαίνουν πίσω. Μη δίνετε αφορμές για κουτσομπολιά.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15846N581</ED>
<ID>
ID:169469

</ID><URL>http://ta-nea.dolnet.gr/neaweb/neafile.print_unique?e=A&f=15846&m=N58&aa=1</URL></REF>


Article

<CATEGORY>vin10</CATEGORY>

 <H5>ΜΑΖΕΨΕ ΤΑ ΠΡΟΣΩΠΙΚΑ ΤΟΥ ΕΙΔΗ ΑΠΟ ΤΟ ΓΗΠΕΔΟ
</H5><H2>Ξάφνιασε ο Σιγάλας
</H2>
ALIGN="CENTER">

Ο ΑΡΧΗΓΟΣ του Ολυμπιακού σήκωσε χθες το τρίτο φετινό κύπελλο του Ολυμπιακού,
στα πλαίσια γυρίσματος βιντεοκασέτας, αλλά αμέσως μετά μάζεψε τα πράγματά του
από τα αποδυτήρια και αποχώρησε λέγοντας απλά «εις το επανιδείν».

σελίδα 10

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15846O001</ED>
<ID>
ID:169470

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O00&aa=1</URL></REF>


Article

<CATEGORY>vin10</CATEGORY>

 <H2>Πρόταση μισού δισ. στον Φάνη
</H2>
ΤΟΝ ΦΑΝΗ Χριστοδούλου βολιδοσκόπησε χθες η ΑΕΚ, κάνοντάς του δελεαστική
πρόταση για συμβόλαιο δύο χρόνων αντί του ποσού των περίπου 500 εκατ. δρχ.

σελίδα 11

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15846O002</ED>
<ID>
ID:169471

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O00&aa=2</URL></REF>


Article

<CATEGORY>vin10</CATEGORY>

 <H2>Έχω μεγάλα σχέδια για την Ευρώπη
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15846O003</ED>
<ID>
ID:169472

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O00&aa=3</URL></REF>


Article

<CATEGORY>vin10</CATEGORY>

 <H2>Ταξίδι - αστραπή του Στραντλ στην Αθήνα
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15846O004</ED>
<ID>
ID:169473

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O00&aa=4</URL></REF>


Article

<CATEGORY>vin10</CATEGORY>

 <H2>Παρέλαση προπονητών στην ΑΕΚ
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15846O005</ED>
<ID>
ID:169474

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O00&aa=5</URL></REF>


Article

<CATEGORY>vin10</CATEGORY>

 <H2>Η Εθνική κυνηγάει την 5η θέση
</H2><H2></H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15846O006</ED>
<ID>
ID:169475

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΝΟΡΒΗΓΟΣ ΣΤΡΑΝΤΛ ΒΡΕΘΗΚΕ ΧΘΕΣ ΣΤΗΝ ΑΘΗΝΑ ΚΑΙ ΜΙΛΗΣΕ ΜΕ ΤΟΝ ΠΡΟΕΔΡΟ ΤΟΥ ΠΑΝΑΘΗΝΑΪΚΟΥ
</H5><H2>Ήρθε, είδε, απήλθε
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΜΙΑ ανάσα από τον Παναθηναϊκό βρίσκεται πλέον ο Φρανκ Στραντλ! Ο
Νορβηγός διεθνής άσος πραγματοποίησε χθες ταξίδι αστραπή στην Αθήνα,
συναντήθηκε με τον πρόεδρο κ. Γ. Βαρδινογιάννη, επισκέφθηκε την Παιανία και το
Ολυμπιακό Στάδιο και επέστρεψε πρωί - πρωί στην πατρίδα του!

Τον Στραντλ υποδέχθηκε χθες το μεσημέρι στο Ελληνικό ο Άρνε Ντόκεν και με τη
συνοδεία του προσωπικού οδηγού τού προέδρου τον οδήγησε στο γραφείο του κ.
Βαρδινογιάννη, όπου επακολούθησε συζήτηση σε άριστο κλίμα. Λέγεται ότι
συμφωνήθηκε να έρθει το προσεχές Σαββατοκύριακο στην Αθήνα ο μάνατζερ του
παίκτη για τα περαιτέρω.

Αργά το βράδυ, ο Στραντλ δήλωσε από το κεντρικό ξενοδοχείο όπου διέμεινε:

«Είχα μια πολύ ενδιαφέρουσα συζήτηση με τον κ. Βαρδινογιάννη. Ο Παναθηναϊκός
είναι μεγάλη ομάδα, γνωστή στη Νορβηγία, και θα ήθελα να παίξω στην Ελλάδα.
Ελπίζω ότι θα συμφωνήσουμε. Το προσεχές Σαββατοκύριακο θα έρθει ο μάνατζέρ μου
στην Αθήνα. Μου άρεσε πολύ το Ολυμπιακό Στάδιο και έμεινα κατάπληκτος από τις
εγκαταστάσεις της Παιανίας. Υπάρχει ενδιαφέρον και από άλλες ομάδες».

Ο Στραντλ κλήθηκε στην Εθνική Νορβηγίας για τον φιλικό αγώνα με τη Βραζιλία,
την προσεχή Παρασκευή, στο Όσλο. Η τιμή του (μαζί με τις απαιτήσεις της
Λίλεστρομ) κυμαίνεται γύρω στα 600.000.000 δραχμές.

Ο ΚΟΥΛΑΚΙΩΤΗΣ

Χθες, όμως, η ημέρα ήταν γεμάτη από ραντεβού και μεταγραφικές κινήσεις για τον
Παναθηναϊκό. Στην Αθήνα ήρθαν το πρωί ο πρόεδρος της Βέροιας, Βασίλης
Τσαμήτρος, μαζί με τον νεαρό κεντρικό αμυντικό Γιώργο Κουλακιώτη. Και οι δύο
συνομίλησαν επί μακρόν με τον κ. Βαρδινογιάννη και συμφωνήθηκε να γίνει νέα
συνάντηση, για να οριστικοποιηθεί η μεταγραφή του 20χρονου διεθνή (με την
Ελπίδων) στην ομάδα των «πρασίνων».

Λέγεται ότι Βαρδινογιάννης και Τσαμήτρος «τα βρήκαν» σε όλα και μάλιστα
ενδέχεται να αποκτηθεί και ο Ευριπίδης Κατσαβός, που επίσης αγωνίζεται στη
Βέροια. Όπως μας πληροφόρησε τηλεφωνικά από τη Βεροια ο ανταποκριτής μας
Βασίλης Βόλκος, ο Κουλακιώτης επέστρεψε χθες βράδυ στη Βέροια και
εκμυστηρεύτηκε στους φίλους του «ότι ο κ. Βαρδινογιάννης θα τον καλέσει
σύντομα να υπογράψει πενταετές συμβόλαιο».

Γίνεται κατανοητό ότι ο Παναθηναϊκός μπήκε ξαφνικά και δυνατά στο μεταγραφικό
παζάρι, με άμεσες επαφές σε υψηλό διοικητικό επίπεδο. Όσο για τον παίκτη της
ΑΕΚ που γράψαμε χθες, πληροφορίες αναφέρουν ότι πρόκειται για τον Βασίλη
Μπορμπόκη, του οποίου λήγει το συμβόλαιο.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15846O011</ED>
<ID>
ID:169476

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O01&aa=1</URL></REF>


Article

<CATEGORY>vin10</CATEGORY>

 <H5>ΕΡΧΕΤΑΙ Ο ΤΟΥΜΠΑΚΟΒΙΤΣ, ΠΛΗΣΙΑΖΕΙ Ο ΙΟΡΝΤΑΝΕΣΚΟΥ, ΟΜΩΣ ΤΟ ΜΥΑΛΟ ΤΗΣ ΑΕΚ ΕΙΝΑΙ
ΣΤΟΥΣ... ΑΓΟΡΑΣΤΕΣ
</H5><H2>Ναι μεν αλλά
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο ΑΝΧΕΛ Ιορντανέσκου είναι το πρώτο, αλλά όχι το μεγάλο και ακλόνητο,
φαβορί για την ανάληψη της τεχνικής ηγεσίας της ΑΕΚ. Μάλιστα, δεν είναι λίγοι
όσοι πιστεύουν ότι το αργότερο στις αρχές της επόμενης εβδομάδας θα έρθει στην
Αθήνα προκειμένου να συζητήσει το «καυτό» θέμα.

Ο Ρουμάνος φαίνεται να υπερισχύει στις πιθανότητες από τον Λιούμπισα
Τουμπάκοβιτς. Ο Σέρβος φτάνει εντός της ημέρας στην Ελλάδα, αλλά στην ΑΕΚ
υποστηρίζουν πως «μπορεί να μην απασχολεί εμάς, ίσως ενδιαφέρει άλλη ΠΑΕ» και
μάλλον τον υπολογίζουν ως δεύτερη λύση. Ωστόσο, τα πράγματα στην υπόθεση
προπονητή είναι μπλεγμένα. Χθες διέρρευσε ότι η γνωστοποίηση του φλερτ με τον
Ιορντανέσκου καθόλου δεν άρεσε στη ρουμανική ομοσπονδία ποδοσφαίρου και
ορισμένοι δεν δίστασαν να πουν «σκαλώνει η συμφωνία». Αν δεν πρόκειται για
κίνηση τακτικής, η ΑΕΚ θα χρειαστεί να ξεπεράσει τα εμπόδια. Δηλαδή, τη
σύμβαση του διάσημου τεχνικού με την Ομοσπονδία (Εθνική ομάδα). Προφανώς
δίνοντας κάποιο ποσό. Λέγεται ότι η ΑΕΚ είναι πρόθυμη να συνεργαστεί με τον
Ιορντανέσκου, (ή με άλλον Ρουμάνο, τον Λοντσέσκου) άσχετα αν ο τεχνικός
κάθεται παράλληλα στον πάγκο της Εθνικής Ρουμανίας! Κάτι σαν τεχνικός
σύμβουλος, αλλά μάλλον αυτό συγκεντρώνει λίγες πιθανότητες. Η συμφωνία με τον
Ρουμάνο, εκτός από τη δική του υποχρέωση να προτείνει παίκτες (όχι κατ' ανάγκη
συμπατριώτες του), αναφέρει ότι θα εισπράξει σούπερ αμοιβή. Ποσό που θα
ξεπερνά τα 100-120 εκατ. τον χρόνο. Με τα τωρινά δεδομένα να κάνει η ΑΕΚ
τέτοιο άνοιγμα θεωρείται απίθανο και, άρα, βαδίζουμε ολοταχώς στην αλλαγή του
ιδιοκτησιακού καθεστώτος.

Στην ΠΑΕ λειτουργούν λες και η ΑΕΚ έχει (ήδη) πουληθεί και σαφώς δεν
βρίσκονται εκτός πραγματικότητας. Φέρονται αποφασισμένοι να κλείσουν συμφωνίες
με προπονητή και παίκτες δαπανώντας μεγάλα χρηματικά ποσά και δείχνουν
ξεχωριστή άνεση. Βεβαίως, η οποιαδήποτε κίνηση (ή συμφωνία) του Μ. Τροχανά
(επέστρεψε χθες και ασχολήθηκε με τα της Κυπελλούχου) θα πρέπει να εγκριθεί
από τη νέα ιδιοκτήτρια εταιρεία, που ας σημειωθεί, δεν αποκλείεται να ψάχνει
επίσης τεχνικό. Τι σημαίνει αυτό; Προσέξτε: η ΑΕΚ του Μιχάλη Τροχανά θα
προτείνει Ιορντανέσκου ή άλλο προπονητή, τονίζεται όμως ότι η οριστική απόφαση
θα ληφθεί από τον νέο ιδιοκτήτη. Ίσως αλλάξουν τα δεδομένα στην πορεία...
Θεωρείται σίγουρο ότι η διαδικασία πώλησης προχωρά, εξετάζονται όλες οι
παράμετροι, ενώ σύμφωνα με πηγή, στην Αθήνα έφτασαν στελέχη της πολυεθνικής
για τις τελικές συνομιλίες, τις λεπτομέρειες, που μπορεί να κρατήσουν κάποιο
χρονικό διάστημα.

Απομένουν συνεπώς (όπως επιμένει η πλευρά Τροχανά) οι ανακοινώσεις και το
όνομα της πολυεθνικής εταιρείας. Χθες, ακούστηκε και το όνομα της «Φίλιπς»,
στην ΑΕΚ όμως το διέψευσαν. Αν συμβεί αυτό, μην αποκλειστεί το ενδεχόμενο να
αγοράσει με κάποια θυγατρική της όχι την ΠΑΕ, αλλά την εταιρεία του SoE
(International) που ελέγχει τις μετοχές της ΑΕΚ. Έτσι, ουσιαστικά η ΑΕΚ δεν θα
μεταβιβάσει τις μετοχές της.

Χθες, ορισμένοι ήθελαν αύριο - μεθαύριο και την πλευρά του Γ. Φιλίππου να
καταθέτει πρόταση! Θα δούμε.

Και ακόμη: σήμερα θα έχουμε νεώτερα στο θέμα του Βασίλη Μπορμπόκη, ενώ με
ενδιαφέρον αναμένεται η τελευταία συνέντευξη Τύπου του Πέτρου Ραβούση.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15846O021</ED>
<ID>
ID:169477

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O02&aa=1</URL></REF>


Article

<CATEGORY>vin10</CATEGORY>

 <H2>Στον αέρα η τελετή έναρξης
</H2>
ΣΤΟ ΜΟΝΟΜΕΛΕΣ Πρωτοδικείο της Αθήνας συζητήθηκε χθες αίτηση ασφαλιστικών
μέτρων της εταιρείας ART MEDIA - ΡΟΝΙΩΤΗΣ και ΣΙΑ κατά του υφυπουργού
Αθλητισμού κ. Ανδρέα Φούρα, που αφορά στην απόφασή του για απευθείας ανάθεση
της τελετής έναρξης και λήξης του 6ου Παγκοσμίου Πρωταθλήματος Κλασικού
Αθλητιμού, που θα πραγματοποιηθεί στην Αθήνα, στον συνθέτη Βαγγέλη Παπαθανασίου.

Οι νόμιμοι εκπρόσωποι της εταιρείας ζητούν να τους επιδοθεί αντίγραφο της
απόφασης του κ. Φούρα με την οποία κήρυξε «άγονο» τον διαγωνισμό που είχε
προηγηθεί, αναθέτοντας απευθείας πια το έργο για το Παγκόσμιο Πρωτάθλημα στον
κ. Παπαθανασίου, με τρόπο «μη νόμιμο και καταχρηστικό». Για τον λόγο αυτό,
μάλιστα, ζητούν μέχρι την έκδοση της απόφασης του δικαστηρίου να απαγορευθεί η
υλοποίηση της απόφασης για την απευθείας ανάθεση.

Σύμφωνα με όσα αναφέρονται στην αίτηση των ασφαλιστικών μέτρων, με απόφαση του
υφυπουργού ΑΘλητισμού συγκροτήθηκε η Κεντρική Οργανωτική Εκτελεστική Επιτροπή
για τη διεξαγωγή του Παγκοσμίου Πρωταθλήματος Κλασικού Αθλητισμού, στον οποίο
αναμένεται να λάβουν μέρος περισσότερες από διακόσιες χώρες.

Στις 31 Ιανουαρίου 1997 έληξε η προθεσμία υποβολής προτάσεων - ιδεών από τις
ενδιαφερόμενες εταιρείες, οι οποίες έλαβαν μέρος στον διαγωνισμό για την
εκτέλεση του έργου που αφορούσε στην τελετή έναρξης και λήξης του Παγκοσμίου Πρωταθλήματος..

Η ART MEDIA υποστηρίζει ότι υπέβαλε τη δική της πλήρη και εμπεριστατωμένη
πρόταση, καταθέτοντας παράλληλα και μία εγγυητική επιστολή 40.000.000 δραχμών.
Τα μέλη της επιτροπής επέλεξαν ως πρώτη εταιρεία με τέσσερις ψήφους την ART
MEDIA, και ακολούθησαν η ARCADIA 21st CENTURY (2 ψήφοι) και η εταιρεία PARALOS
(1 ψήφος).

Και ενώ οι υπεύθυνοι της εταιρείας, ύστερα από αυτή την επιλογή, περίμεναν την
κοινοποίηση για την ανάθεση του έργου, αιφνιδιαστικά ­ όπως ισχυρίζονται ­
πληροφορήθηκαν από τον Τύπο την απευθείας ανάθεση του έργου στον κ.
Παπαθανασίου. Παρά το γεγονός ότι επανειλημμένως ζήτησαν να λάβουν γνώση των
πρακτικών με τα οποία κηρύχθηκε «άγονος» ο διαγωνισμός, καθώς και το
αιτιολογικό της απόφασης του υφυπουργού, δεν έλαβαν καμία απάντηση και γι'
αυτό επέλεξαν να προσφύγουν στη Δικαιοσύνη.

Ο πρόεδρος του δικαστηρίου, κ. Μανωλίδης, αφού άκουσε και τις δύο αντίδικες
πλευρές, επιφυλάχθηκε να εκδώσει την απόφασή του τις επόμενες ημέρες.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15846O022</ED>
<ID>
ID:169478

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O02&aa=2</URL></REF>


Article

<CATEGORY>vin10</CATEGORY>

 <H2>Οι Κρητικοί... ζήλεψαν Αθήνα, Θεσσαλονίκη
</H2>
<AUTHOR>Μ. ΠΑΝΤΙΝΑΚΗΣ</AUTHOR>

ΤΟΥΣ ΠΡΟΧΘΕΣΙΝΟΥΣ πανηγυρισμούς των Ολυμπιακού και ΠΑΟΚ μιμήθηκαν χθες και οι
οπαδοί του ΟΦΗ, στο χθεσινό φιλικό της κρητικής ομάδας που έγινε στο γήπεδο
«Θ. Βαρδινογιάννης», για να γιορταστεί η συμμετοχή στο Κύπελλο ΟΥΕΦΑ.

Οι 2.500 οπαδοί του ΟΦΗ δεν περίμεναν τη λήξη του αγώνα με αντίπαλο τον Άγιο
Νικόλαο και εισέβαλαν 20 λεπτά πριν από τη λήξη στον αγωνιστικό χώρο,
αποθεώνοντας τους παίκτες της ομάδας τους, και προκάλεσαν τη διακοπή του ματς.

Για την ιστορία, το αποτέλεσμα ήταν 3-0 υπέρ του ΟΦΗ με γκολ τών υπό δοκιμή
Εσκομπάρ (Αργεντινή), Ντιάρα (Μαλί), που άφησαν καλές εντυπώσεις και του
Ρίζνιτς, ενώ ο Πάτα (Γεωργία) δεν ικανοποίησε με την απόδοσή του τον Έγκεν Γκέραρντ.

ΣΤΗΝ ΚΑΛΑΜΑΤΑ

Η αγορά της Αφρικής έχει αποδειχτεί για την Καλαμάτα «χρυσοφόρος». 
Έτσι ο πρόεδρος της ΠΑΕ κ. Παπαδόπουλος ανακάλυψε έναν 17χρονο ποδοσφαιριστή
από τη Γκάνα, ονόματι Μπάφουερ, τον οποίο προτίθεται να φέρει στη μεσσηνιακή
ομάδα. 
Οι πληροφορίες αναφέρουν ότι πρόκειται για σπουδαίο ταλέντο, εφάμιλλο του
Οφορίκουε, αλλά για να αγωνιστεί στην Καλαμάτα, θα πρέπει να «αδειάσει» μία
θέση ξένου..

Ο ΤΕΝΝΕΣ

Για έναν ακόμα χρόνο προπονητής του Απόλλωνα θα είναι ο Μπάμπης Τεννές. Ο
τεχνικός της ομάδας της Ριζούπολης μίλησε για μία ακόμα φορά χθες με τον Κώστα
Αλαμάνο και συμφώνησαν να ανανεώσουν τη συνεργασία τους, για την επόμενη
αγωνιστική περίοδο.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15846O023</ED>
<ID>
ID:169479

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O02&aa=3</URL></REF>


Article

<CATEGORY>vin10</CATEGORY>

 <H5>ΟΠΑΠ
</H5><H2>Βραβεία για τους πρώτους
</H2>
ΜΕΣΑ ΣΕ έντονα συγκινησιακό κλίμα, έγινε χθες, σε κεντρικό αθηναϊκό
ξενοδοχείο, η εκδήλωση του ΟΠΑΠ στη μνήμη της Μελίνας Μερκούρη, για τη
βράβευση τεσσάρων φοιτητών που πρώτευσαν στις εισαγωγικές εξετάσεις των σχολών
Ιστορίας - Αρχαιολογίας. Παράλληλα, ενισχύθηκε οικονομικά το σωματείο «Το
σπίτι του ηθοποιού». «Η μεγάλη αγωνία της Μελίνας και το όραμά της ήταν η
επιστροφή των Μαρμάρων στη χώρα μας. Όσον αφορά στο ότι ο ΟΠΑΠ χρησιμοποιεί
διαφημίσεις που πρωταγωνιστούν Ελληνες ηθοποιοί, δείχνει πόσο μετρούν οι
τελευταίοι για τους πολίτες», τόνισε ο υφυπουργός Αθλητισμού Ανδρέας Φούρας.

Από τη δική του πλευρά, ο γενικός διευθυντής του Οργανισμού, Χρήστος Σαλαλές,
μίλησε για ισχυρό δελτίο ΠΡΟ-ΠΟ, έριξε την ιδέα για πλέι οφ, ενώ προέβλεψε ότι
το νέο παιχνίδι, το «Τζόκερ» (5 από 45), θα έχει μεγάλη επιτυχία «με δεδομένο
πως θα κερδίζουν οκτώ στους 10».

Ακολούθως, έγινε η επίδοση τεσσάρων χρηματικών βραβείων, ύψους 1 εκατ. δρχ. το
καθένα, στη μνήμη της Μελίνας. Βραβεύτηκαν οι φοιτητές Γαρεφαλάκης Χ.,
Παπαναστάσης Κ., Κλείτσας Χρ., Βερνάρδου Γ. Και μετά, ο Κώστας Χατζηχρήστος
παρέλαβε (από τον πρόεδρο του ΟΠΑΠ Σ. Αλημίση) επιταγή ύψους 2 εκατ. και η
Άννα Φόνσου (για το «Σπίτι του ηθοποιού») επιταγή 5 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15846O024</ED>
<ID>
ID:169480

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O02&aa=4</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H2>Το έκτακτο
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15846O025</ED>
<ID>
ID:169481

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O02&aa=5</URL></REF>


Article

<CATEGORY>vin10</CATEGORY>

 <H5>ΚΟΚΚΑΛΗΣ: ΕΤΟΙΜΟΣ ΝΑ ΔΙΑΘΕΣΩ ΔΥΟ ΔΙΣ. ΓΙΑ ΜΕΤΑΓΡΑΦΕΣ
</H5><H2>Και τώρα η Ευρώπη
</H2>
ΕΝΑΝ πανίσχυρο Ολυμπιακό στην Ευρώπη ονειρεύεται ο Σωκράτης Κόκκαλης. Ο
πρόεδρος της πειραϊκής ΠΑΕ επιθυμεί η ομάδα ποδοσφαίρου να φθάσει τη δόξα της
ομάδας μπάσκετ. Σε συνέντευξη που παραχώρησε στο Κανάλι 5, ο κ. Κόκκαλης
αναφέρθηκε στην υλοποίηση δύο μεγάλων μεταγραφών που θα κυμαίνονται στο ποσόν
των 2 δισ. Τόνισε ότι ο Ολυμπιακός θα μετακομίσει στο ΟΑΚΑ και υποστήριξε ότι
θα πρέπει να γίνουν οι απαραίτητες εργασίες στο στάδιο Καραϊσκάκη, γιατί αυτό
είναι η φυσική έδρα της ομάδας.

Ο κ. Κόκκαλης αναφέρθηκε στον Ντούσαν Μπάγιεβιτς, στον κόσμο του Ολυμπιακού,
στους κυρίους Βαρδινογιάννη, Τροχανά στους πρώην προέδρους του Ολυμπιακού.

Ο ηγέτης του Ολυμπιακού υποστήριξε: «Επιτυχία ήταν η πρόσληψη του κ.
Μπάγιεβιτς. Αναμόρφωσε το ποδοσφαιρικό τμήμα της ομάδας. Ωστόσο, ο πρώτος
παράγοντας που έφερε τον τίτλο στον Πειραιά ήταν ο κόσμος. Η καλή πορεία του
Ολυμπιακού στην Ευρώπη δεν εξαρτάται μόνο από τον κ. Μπάγιεβιτς. Η διοίκηση σε
συνεργασία με την ΕΠΟ και την ΕΠΑΕ πρέπει να βάλουμε στόχο την αναβάθμιση του
ελληνικού ποδοσφαίρου στη Ευρώπη. Εγώ ως πρόεδρος είμαι ο διαχειριστής του
Ολυμπιακού. Η μεγάλη δύναμη είναι ο κόσμος. Θα πρέπει να μας ακολουθήσει στο
ΟΑΚΑ. Το στάδιο Καραϊσκάκη είναι ακατάλληλο για αγώνες Τσάμπιονς Λιγκ. Δεν
θέλω να σταθώ στις διοικήσεις Κοσκωτά, Σαλιαρέλη. Θέλω να σταθώ στο παρόν και
στο μέλλον. Ο Παναθηναϊκός και η ΑΕΚ έχουν προβλήματα. Ο ΠΑΟΚ έχει μπει σε
σωστό δρόμο. Ο κ. Βαρδινογιάννης έχει πάρει έξι πρωταθλήματα. Είναι ο πρώτος
παράγοντας στον χώρο του ποδοσφαίρου. Έχει πείρα, κάτι που δεν έχει ο κ.
Τροχανάς. Η ΑΕΚ διέρχεται τη μεγαλύτερη κρίση. Δεν είπα πρωτάθλημα ποτέ στον
Παναθηναϊκό και την ΑΕΚ. Ο Ολυμπιακός ήταν φουκαράς τα τελευταία χρόνια στον
χώρο της διαιτησίας και εμείς φροντίσαμε να περιφρουρηθεί η ομάδα από τις αδικίες».

Τον Ολυμπιακό του Τσάμπιονς Λιγκ προσπαθεί να δημιουργήσει ο Ντούσαν
Μπάγιεβιτς. Σε συνέντευξη που παραχώρησε στο SuperSport ο τεχνικός των
«ερυθρολεύκων» αναφέρθηκε στην κατάκτηση του τίτλου: «Δεν πήρα μόνος μου το
πρωτάθλημα. Είμαστε μία μεγάλη οικογένεια και έχουμε έναν πρόεδρο ο οποίος
στάθηκε δίπλα μας. Ο κ. Κόκκαλης προσπαθούσε τέσσερα χρόνια να με φέρει στον Ολυμπιακό».

Ο Ντούσκο χαρακτήρισε τους Καραταΐδη, Καραπιάλη ως τους πιο πολύτιμους
ποδοσφαιριστές την εφετινή περίοδο, γιατί είχαν πάθος και πείσμα για να πάρουν
τον τίτλο. Ο Ελευθερόπουλος εκμεταλλεύτηκε την ευκαιρία που του έδωσα, αλλά
πιο δύσκολη χρονιά για τον μικρό θα είναι αυτή που έρχεται».

Ο Μπάγιεβιτς αποκάλυψε τη συνεργασία με τον Τάσο Μητρόπουλο: «Ο Μητρόπουλος
ήταν και είναι η σημαία του Ολυμπιακού. Θα προτείνω στον πρόεδρο ο Τάσος να
κάθεται μαζί μας τη νέα περίοδο».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15846O031</ED>
<ID>
ID:169482

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O03&aa=1</URL></REF>


Article

<CATEGORY>vin10</CATEGORY>

 <H2>Ζητεί 200 εκατ. για 2 χρόνια
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΔΙΕΤΕΣ συμβόλαιο στον Ολυμπιακό επιθυμεί ο Ίλια Ίβιτς και οι οικονομικές του
απαιτήσεις θα κυμαίνονται στο ποσόν των 200 εκατ. δρχ.

Ο 26χρονος Σέρβος επιθετικός πρόκειται να συναντηθεί σήμερα με τον πρόεδρο του
Ολυμπιακού Σωκράτη Κόκκαλη και θα περιμένει την προσφορά για την ανανέωση του
συμβολαίου του. Πρόθεση του κ. Κόκκαλη είναι να διατηρήσει στους
«ερυθρόλευκους» τον Σέρβο επιθετικό.

«Μου αρέσει ο Ίβιτς και θέλω να μείνει στον Ολυμπιακό», τόνισε χθες ο ηγέτης
των «ερυθρολεύκων», ενώ στο ίδιο πνεύμα μίλησε ο Ντούσαν Μπάγιεβιτς: «Θέλω τον Ίλια».

*** Ο Ντούσαν Μπάγιεβιτς έδωσε χθες το πρόγραμμα στους «ερυθρόλευκους»
και τόνισε να το ακολουθήσουν πιστά στις διακοπές τους.

Το νέο ραντεβού των «ερυθρολεύκων» στο Ρέντη ορίστηκε στις 27 Ιουνίου.

ΣΤΗΝ ΑΓΓΛΙΑ

Ταξίδι αστραπή στο Μπέρμιγχαμ θα πραγματοποιήσει σήμερα ο διευθύνων σύμβουλος
του Ολυμπιακού Γιώργος Λούβαρης για την υπόθεση της μεταγραφής του Σάσα Τσούρτσιτς.

Ο κ. Λούβαρης θα μιλήσει με τον Σέρβο ποδοσφαιριστή της Άστον Βίλα και τον
μάνατζέρ του, ενώ στη συνέχεια θα συναντηθεί με τους εκπροσώπους της αγγλικής
ομάδας. Ο 25χρονος μέσος είχε τηλεφωνική επικοινωνία με τον Ντούσαν Μπάγιεβιτς
και εξέφρασε την επιθυμία να συνεχίσει την καριέρα του στον Ολυμπιακό.

*** Ο πρόεδρος και ο προπονητής του Ολυμπιακού θα ταξιδεύσουν αύριο στο
Μόναχο για να παρακολουθήσουν τον τελικό του Τσάμπιονς Λιγκ Μπορούσια
Ντόρμουντ - Γιουβέντους, ενώ δεν αποκλείεται να έχουν επαφές με εκπροσώπους
ομάδων του εξωτερικού για μεταγραφικά θέματα

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15846O032</ED>
<ID>
ID:169483

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O03&aa=2</URL></REF>


Article

<CATEGORY>vin10</CATEGORY>

 <H2>Κακή συνεννόηση για το ραντεβού
</H2>
ΣΕ ΛΑΘΟΣ πληροφόρηση οφείλεται το θέμα που προέκυψε χθες, όσον αφορά τη μη
επίσκεψη του Πρωθυπουργού, Κώστα Σημίτη, στο Ζάππειο Μέγαρο, προκειμένου να
ενημερωθεί από τους υπευθύνους του «Αθήνα 2004» για την υποψηφιότητα της
Αθήνας για τους Ολυμπιακούς αγώνες. Η λάθος πληροφορία οφείλεται στους
ανθρώπους του γραφείου του υφυπουργού Αθλητισμού, Ανδρέα Φούρα.

Όλα ξεκίνησαν την περασμένη εβδομάδα όταν στην τακτική συνάντηση με τους
δημοσιογράφους που καλύπτουν το ρεπορτάζ του υφυπουργείου, δήλωσε ότι: «Ο
Πρωθυπουργός θα επισκεφθεί το Ζάππειο Μέγαρο την ερχόμενη Δευτέρα».

Με αφορμή τα όσα είπε ο Ανδρέας Φούρας την περασμένη εβδομάδα, ρωτήθηκε χθες ο
υπουργός Τύπου και ΜΜΕ Δημήτρης Ρέππας, τους λόγους για τους οποίους δεν
πραγματοποιήθηκε η συνάντηση. «Επειδή ο Πρωθυπουργός αναχωρεί σήμερα για το
Παρίσι, είναι έτσι διαμορφωμένο το πρόγραμμά του, ώστε να ανταποκριθεί σ'
αυτές τις μείζονες υποχρεώσεις του. Δεν είχε προγραμματισθεί, δεν είχαμε
ανακοινώσει εμείς ότι είναι εν όψει κάποια τέτοια συνάντηση», ήταν η απάντηση
του υπουργού Τύπου.

Ο κ. Ρέππας διευκρίνισε πως δεν υπήρχε στο πρόγραμμα του Πρωθυπουργού τέτοια συνάντηση.

Χθες το βράδυ ο υφυπουργός Αθλητισμού, Ανδρέας Φούρας, διευκρίνισε ότι το όλο
θέμα οφείλεται σε λάθος των ανθρώπων του γραφείου του. «Η Επιτροπή Διεκδίκησης
των Ολυμπιακών Αγώνων του 2004 είχε προτείνει στον Πρωθυπουργό τρεις
ημερομηνίες, μεταξύ των οποίων και η σημερινή, για να επισκεφθεί το Ζάππειο
Μέγαρο. Από λάθος των ανθρώπων του γραφείου μου, υπήρξε η εντύπωση ότι η
συνάντηση ήταν για σήμερα και έτσι προέκυψε η δήλωση της περασμένης εβδομάδας».

ΘΕΤΙΚΑ ΣΧΟΛΙΑ

Η άριστη κατάσταση των αθλητικών εγκαταστάσεων τόσο στο ΟΑΚΑ, όσο και στο
Στάδιο Ειρήνης και Φιλίας προκάλεσε τα θετικά σχόλια των μελών της ΔΟΕ, Ασβίνι
Κουμάρ από την Ινδία και Ταν Σερί Χάμζα από τη Μαλαισία, που επισκέφθηκαν την
Αθήνα, προκειμένου να ενημερωθούν για την ελληνική υποψηφιότητα.

Σήμερα, ένα ακόμα μέλος της ΔΟΕ, ο Σουηδός Άρνε Λούνκβιστ, αναμένεται στην
ελληνική πρωτεύουσα στα πλαίσια του προγράμματος των επισκέψεων των μελών της
Διεθνούς Ολυμπιακής Επιτροπής στις υποψήφιες πόλεις για την Ολυμπιάδα του
2004. Στη διάρκεια της τετραήμερης παραμονής του στη χώρα μας, ο Αρνε
Λούνκβιστ θα επισκεφθεί το ΟΑΚΑ, το ΣΕΦ, την Αρχαία Ολυμπία, την έδρα του
«Αθήνα 2004» στο Ζάππειο Μέγαρο, ενώ σήμερα θα παρακολουθήσει τον αγώνα πόλο
Ελλάδας - Ιταλίας (FINA CUP), στο Ολυμπιακό Κολυμβητήριο.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15846O033</ED>
<ID>
ID:169484

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O03&aa=3</URL></REF>


Article

<CATEGORY>vin10</CATEGORY>

 <H2>Οι αντίπαλοι στο Τσάμπιονς Λιγκ
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΜΟΝΑΧΟ

Ο ΟΛΥΜΠΙΑΚΟΣ θα δώσει τους πρώτους αγώνες στο Τσάμπιονς Λιγκ στις 13 και 27
Αυγούστου. Η Εκτελεστική Επιτροπή της ΟΥΕΦΑ συνεδριάζει σήμερα, προκειμένου να
επικυρώσει τη βαθμολογία των χωρών - μελών της και φυσικά να κάνει και επίσημα
γνωστό πως η Τουρκία (ισοβάθμησε με την Ελλάδα) θα καταλάβει την 8η
προνομιούχο θέση, που της επιτρέπει να πάρει μέρος με δύο ομάδες στο Τσάμπιονς
Λιγκ 1997-1998.

Ο Ολυμπιακός, όμως, σύμφωνα με τις πρώτες εκτιμήσεις θα είναι επικεφαλής στην
κλήρωση του Ιουλίου, μαζί με τις δευτεραθλήτριες των οκτώ πρώτων στη
βαθμολογία χωρών (Πάρμα ή Ίντερ, Ρεάλ ή Μπαρτσελόνα, Παρί Σεν Ζερμέν,
Λεβερκούζεν, Φέγενορντ, Σπόρτιγκ, Νιούκαστλ και Μπεσίκτας) και ακόμα τις
πρωταθλήτριες Σάλτσμπουργκ, Σπάρτακ Μόσχας, Λιρς, Μπρέντμπι, Γκέτεμποργκ,
Ρόζενμποργκ και Σπάρτα Πράγας.

Η πρωταθλήτρια Ελλάδας θα αντιμετωπίσει μία εκ των δεκάξι ομάδων που θα
αγωνιστούν στην πρώτη προκριματική φάση του Ιουλίου.

Φυσικά, ο Ολυμπιακός αποφεύγει κατά κάποιον τρόπο τα «μεγαθήρια» ή τουλάχιστον
τις ομάδες που θεωρητικά αποκαλούνται «ισχυρές», αλλά αυτό δεν σημαίνει ότι τα
φυσιολογικά φαβορί αυτής της προπροκριματικής φάσης δεν αποτελούν σοβαρό
κίνδυνο για τον πρωταθλητή Ελλάδας. Και θα καταλάβετε αμέσως τι εννοούμε, αφού
μεταξύ των φαβορί του Ιουλίου είναι η Στεάουα Βουκουρεστίου, η Βίντσεβ Λοντζ
(ή Λέγκια Βαρσοβίας), η Δυναμό Κιέβου, η ΤΣΣΚΑ Σόφιας, η Παρτιζάν Βελιγραδίου,
η Γκλάσγκοου Ρέιντζερς ή η ουγγρική ΜΤΚ.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15846O034</ED>
<ID>
ID:169485

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O03&aa=4</URL></REF>


Article

<CATEGORY>vin10</CATEGORY>

 <H5>ΓΙΑ ΑΚΟΜΗ ΚΑΛΥΤΕΡΗ ΧΡΟΝΙΑ ΕΥΕΛΠΙΣΤΟΥΝ ΣΤΟΝ ΠΑΟΚ
</H5><H2>Πριμ 200 εκατ.
</H2>
<AUTHOR>ΓΙΩΡΓΟΣ ΜΙΝΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 26207 BYTES)
</AUTHOR>

ΘΕΣΣΑΛΟΝΙΚΗ

ΣΤΟΥΣ... ουρανούς της Ευρώπης πετάει ο «δικέφαλος» του βορρά μετά την
επιτυχία του να συμμετάσχει στο Κύπελλο ΟΥΕΦΑ ύστερα από 5 χρόνια.

Η Θεσσαλονίκη γιορτάζει ακόμη και οι φίλαθλοι του ΠΑΟΚ πανηγυρίζουν τη μεγάλη επιτυχία.

«Δουλειά και προσπάθεια για να φθάσουμε ακόμη ψηλότερα», ήταν τα λόγια του
προέδρου Γιώργου Μπατατούδη, ο οποίος όπως αποκάλυψε δεν σκοπεύει να κάνει
μεταγραφές για εντυπώσεις, αλλά για ουσία που θα βοηθήσουν. «Ο κόσμος μας ήταν
συναρπαστικός. Στα εκτός έδρας ματς η ομάδα έπαιζε σαν την Τούμπα. Ένα
ευχαριστώ είναι πολύ λίγο», κατέληξε ο πρόεδρος του «δικεφάλου», ο οποίος
δεξιώθηκε μετά τον αγώνα μέχρι το πρωί τους παίκτες και την τεχνική ηγεσία σε
καράβι στο Θερμαϊκό, αλλά και σε νυχτερινό μαγαζί.

Ο Άγγελος Αναστασιάδης θα είναι ο τεχνικός του ΠΑΟΚ και στη νέα χρονιά.
Άλλωστε ο ίδιος δεν μπορεί να το κρύψει ότι θα δουλέψει σε άλλο σύλλογο.
«Είμαι ΠΑΟΚτζής και την επόμενη περίοδο θέλω ν' αλλάξουν πολλά στον ΠΑΟΚ. Ο
κόσμος πρέπει να πάρει το μήνυμα αυτό και να βοηθήσει σωστά και όχι να έχουμε
πισωγυρίσματα. 
«Δουλέψαμε ομαδικά και γι' αυτό φθάσαμε στο στόχο μας. Όλοι έχουν το ίδιο
μερίδιο», τόνισε ο Κώστας Φραντζέσκος, ο οποίος στάθηκε στο πλευρό του μικρού
Λευτέρη, που έκανε μεταμόσχευση νεφρού την περασμένη εβδομάδα.

Η άνοδος του ΠΑΟΚ είχε σαν αποτέλεσμα να αυξηθεί ο μέσος όρος των εισιτηρίων
σε σχέση με την περσινή περίοδο. Από τα 4.300 εισιτήρια (πέρυσι) μετά τον
Ιανουάριο τα εισιτήρια είχαν μέσο όρο 13.500.

Στόχος της ΠΑΕ είναι η Τούμπα σε κάθε παιχνίδι να έχει περισσότερα από 25.000
εισιτήρια μέσο όρο.

Η ΠΑΕ ΠΑΟΚ συνεχίζει την οργάνωσή της σε όλους τους τομείς. Χθες έγινε και η
παρουσίαση της νέας φανέλας που θα φοράει ο ΠΑΟΚ, ενώ τους παίκτες θα ντύνει ο
Μιχάλης Ασλάνης, ο οποίος σε δηλώσεις του κατά την προχθεσινή εκδήλωση τόνισε:
«Έγινα ΠΑΟΚ. Στην πασαρέλα έρχεται 4.000 κόσμος και το θεωρούμε επιτυχία. Στην
Τούμπα αυτό που είδα με 40.000 κόσμο δεν μπορώ παρά να γίνω φίλος της ομάδας
της Θεσσαλονίκης».

Οι παίκτες του ΠΑΟΚ θα συγκεντρωθούν και πάλι στο τέλος Ιουνίου. Το πριμ
Ευρώπης συνολικά που θα μοιραστεί στους παίκτες θα ξεπεράσει τα 200.000.000 δρχ.

Στις επόμενες ημέρες ο ΠΑΟΚ θα ανακοινώσει τους νέους παίκτες που θα 'ρθουν
στην Τούμπα, αλλά και αυτούς που θα φύγουν μετά την εισήγηση του Άγγελου Αναστασιάδη.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15846O041</ED>
<ID>
ID:169486

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O04&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Βάζει φρένο στις εσκεμμένες κάρτες
</H2>
ΤΗ ΔΙΑΚΩΜΩΔΗΣΗ του ποδοσφαίρου με τις εσκεμμένες δεύτερες κίτρινες κάρτες στον
ίδιο αγώνα, τις οποίες επιδιώκουν ποδοσφαιριστές προκειμένου να αγωνισθούν σε
κρίσιμα ματς των ομάδων τους, προσπαθεί να «σταματήσει» η ΕΠΑΕ.

Όπως τόνισε χτες ο πρόεδρος της διοργανώτριας Γιώργος Δέδες, στις αλλαγές των
κανονισμών που θα συζητηθούν στην αυριανή γενική συνέλευση της ΕΠΑΕ θα είναι
και αυτή για τη δεύτερη κίτρινη κάρτα στο ίδιο παιχνίδι. 
Η ΕΠΑΕ θα προτείνει η δεύτερη κίτρινη κάρτα στον ίδιο αγώνα να «μετράει» για
την τιμωρία του ποδοσφαιριστή με μία αγωνιστική ημέρα, ενώ συγχρόνως να
«μετρούν» και οι κάρτες που συμπληρώνει. Έτσι, αν με την πρώτη κίτρινη στο
ματς ο παίκτης συμπληρώνει τρεις, να τιμωρείται με μία αγωνιστική, αν
συμπληρώνει 6 ή 9, να τιμωρείται με 2 αγωνιστικές, συν τη μία για τη δεύτερη
(κόκκινη) κάρτα.

Η ΕΠΑΕ θα προτείνει επίσης η έκτιση των ποινών από κάρτες να γίνεται στη
διοργάνωση για την οποία έχουν τιμωρηθεί οι παίκτες. Δηλαδή, να ισχύει άλλο
ποινολόγιο για το πρωτάθλημα και άλλο για το κύπελλο.

Τέλος, η ΕΠΑΕ θα ζητήσει να αντικατασταθούν τα δελτία υγείας από μία κατάσταση
που θα περιλαμβάνει όλους τους ποδοσφαιριστές κάθε ομάδας και θα υπογράφεται
από τον υπεύθυνο γιατρό, ο οποίος εξέτασε τους παίκτες και πιστοποιεί την καλή
τους υγεία.

*** Και το νέο αίτημα του Άρη για 20 ομάδες θα πέσει στο... κενό. Ο
Άρης ζητάει από την ΕΠΑΕ «να διαβιβάσει το αίτημά του στην ΕΠΟ, που ως ανώτατη
ποδοσφαιρική αρχή είναι η μόνη αρμόδια να αποφασίσει» και συγχρόνως προτείνει
τροποποίηση της προκήρυξης του πρωταθλήματος σε ό,τι αφορά τις ομάδες που
υποβιβάζονται και προβιβάζονται, αλλά και τον αριθμό των ομάδων της μεγάλης κατηγορίας.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15846O042</ED>
<ID>
ID:169487

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O04&aa=2</URL></REF>


Article

<CATEGORY>vin10</CATEGORY>

 <H2>Ο Άρης επιμένει για 20 ομάδες
</H2><H2>(Εικόνα μεγέθους : 18572 bytes)
</H2>
ΕΓΓΡΑΦΟ στην ΕΠΑΕ έστειλε χθες το μεσημέρι η ΠΑΕ Άρης, με το οποίο προσπαθεί
να πείσει και συγχρόνως να πιέσει για την αύξηση των ομάδων, προτείνοντας να
αποφασιστεί από την ΕΠΟ. Για τον λόγο αυτό ο πρόεδρος της ΠΑΕ, Παναγιώτης
Σπύρου, ζητάει η ΕΠΟ να πάρει θέση και από αυτή να περάσει το θέμα που ζητάει
η ομάδα της Θεσσαλονίκης. Οι «κίτρινοι», παρά τη νίκη στη Ριζούπολη, μετά μια
λαμπρή ιστορία στην Α' Εθνική, τη νέα χρονιά θα αγωνίζονται στη Β' Εθνική,
κάτι που από τώρα τους ανέφερε και ο Γιώργος Φοιρός: «Πρέπει να αντιληφθούμε
όλοι ότι η ομάδα θα παίζει στη Β' Εθνική. Είναι δύσκολο να το κατανοήσουμε και
δεν το έχουμε καταλάβει ακόμη», τόνισε ο τεχνικός του Άρη Γιώργος Φοιρός, ο
οποίος εντός των ημερών θα έχει συζητήσεις με την ΠΑΕ για την παραμονή του ή
όχι στου Χαριλάου. Πάντως, οι «κίτρινοι» ελπίζουν ότι θα γίνει η αύξηση των
ομάδων, ενώ θα ζητήσουν το δίκιο τους και στα πολιτικά δικαστήρια.

Ο ΠΑΡΑΣΧΟΣ

Αύριο έρχεται στη Θεσσαλονίκη ο νέος προπονητής του Ηρακλή Γιώργος Παράσχος
και αμέσως πιάνει δουλειά, αφού στο γήπεδο της Πυλαίας θα δει σε φιλικό
παιχνίδι δύο Ζαϊρινούς, δύο Γιουγκοσλάβους και διάφορους ερασιτέχνες που
προέρχονται από τη Βόρεια Ελλάδα. Όσον αφορά στη θέση του τερματοφύλακα, ο
Γιώργος Πετρίδης από την Κύπρο κερδίζει έδαφος από τους Καρκαμάνη και Μίρτσο.

Εκτός της εβδομάδας θα γίνουν και οι συζητήσεις για την ανανέωση των
συμβολαίων των Στολτίδη, Μπορμπόκη, Γιοβάνοβιτς, Μιρτσέκη, Λαγωνίδη.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15846O043</ED>
<ID>
ID:169488

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O04&aa=3</URL></REF>


Article

<CATEGORY>vin10</CATEGORY>

 <H5>Η ΣΕΖΟΝ 1996 - 97 ΑΠΟ ΤΟ «Α» ΕΩΣ ΤΟ «Ω»
</H5><H5>(Εικόνα μεγέθους : 38101 bytes)
</H5><H5></H5><H5></H5><H5></H5><H5></H5><H5></H5><H2>Οι 24 σταθμοί του πρωταθλήματος
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

Το 18ο ΕΠΑΓΓΕΛΜΑΤΙΚΟ πρωτάθλημα πέρασε στην
ιστορία. Κατά τη διάρκειά του συνέβησαν όντως ιστορικά γεγονότα. Ο Ολυμπιακός
για πρώτη φορά μετά το 1987 κατέκτησε τον τίτλο. Ο Άρης για πρώτη φορά στην
ιστορία του δεν θα παίξει στην Α' Εθνική. Ο Παναθηναϊκός για πρώτη φορά τα
τελευταία 14 χρόνια δεν θα συμμετέχει σε ευρωπαϊκή διοργάνωση. Η «ΟΜΑΔΑ»
παρουσιάζει σήμερα τα σημαντικότερα γεγονότα της περιόδου 1996-97 από το «Α»
έως το «Ω».

ΑΝΑΣΤΑΣΗ του Ολυμπιακού μετά 10
χρόνια περιπέτειας. Παίκτες, διοίκηση και φίλαθλοι παραδέχονται αυτό που ο
ίδιος ο Μπάγιεβιτς αρνείται. Ότι ο προπονητής που προσελήφθη στις 20 Ιουνίου
1996 στον Πειραιά είναι ο αρχιτέκτονας του πρώτου τίτλου μετά το 1987. Ο
Μπάγιεβιτς φαίνεται ότι δικαιώθηκε από την πρώτη κιόλας χρονιά στο μεγάλο
ρίσκο να εγκαταλείψει την ομάδα-μοντέλο, που ο ίδιος είχε δημιουργήσει, την
ΑΕΚ, και να ξαναρχίσει από την αρχή στον προβληματικό τότε Ολυμπιακό,
προσπαθώντας, όπως ο ίδιος είχε δηλώσει πέρυσι το καλοκαίρι, ν' αποδείξει ότι
δεν ήταν μόνο καλός ΑΕΚτζής, αλλά και καλός προπονητής. Ο Σερβοέλληνας
τεχνικός δικαιωματικά παίρνει τον τίτλο του μεγάλου πρωταγωνιστή στο 18ο
επαγγελματικό πρωτάθλημα.

ΒΑΣΑΝΑ για τον Παναθηναϊκό, τον
πρόεδρό του Γιώργο Βαρδινογιάννη, τον προπονητή Βέλιμιρ Ζάετς και τον
αρχισκόρερ Κρίστο Βαζέχα. Το 1997 ήταν η χειρότερη χρονιά στην ιστορία του
Παναθηναϊκού στα ομαδικά αθλήματα. Κανένας τίτλος στο ποδόσφαιρο κι εκτός
Ευρώπης για το 1997-98, κάτι που σίγουρα θα σηματοδοτήσει μια νέα εποχή στην
ιστορική ομάδα. Ο Βέλιμιρ Ζάετς κλήθηκε να βγάλει τα κάστανα από τη φωτιά μετά
τις ευρωπαϊκές αποτυχίες του Παναθηναϊκού στην αρχή της σεζόν, αλλά δεν τα
κατάφερε καλύτερα από τον προκάτοχό του Χουάν Ραμόν Ρότσα. Ακόμη και σήμερα
παραμένει ανεξήγητο πώς η ομάδα που πριν από μερικούς μήνες βρέθηκε στους «4»
του Champions League θα βλέπει την προσεχή περίοδο τους ευρωπαϊκούς αγώνες από
την τηλεόραση. Ένα μεγάλο αγωνιστικό και οικονομικό πατατράκ. Τα βάσανα δεν
φαίνεται να τελειώνουν εδώ, καθώς παίκτες της βασικής ενδεκάδας ετοιμάζουν τις
βαλίτσες τους για το εξωτερικό και οι φίλοι του Παναθηναϊκού απαιτούν ακριβές
και αξιόπιστες μεταγραφές.

ΓΚΡΙΝΙΑ στην ΑΕΚ στη μετά Μπάγιεβιτς εποχή.
Ο τίτλος χάθηκε πιο εύκολα από όσο θα περίμενε κανείς για την ομάδα που επί
οκτώ χρόνια πρωταγωνιστούσε και κατά γενική ομολογία έπαιξε το καλύτερο
ποδόσφαιρο στην Ελλάδα. Το δράμα της ΑΕΚ είναι πολυδιάστατο. Οικονομικό, καθώς
το ρευστό του Μιχάλη Τροχανά τελείωσε νωρίς. Διοικητικό, καθώς πρόσωπα και
ρόλοι άλλαζαν με την ταχύτητα που η ΑΕΚ κυκλοφορούσε την μπάλα. Αγωνιστικό, με
την αιμορραγία σε καλούς παίκτες να συνεχίζεται. Εσωτερικό, με τη διαμάχη
Τροχανά-Ραβούση μετά την περίοδο του μεγάλου έρωτα. Παρηγοριά για την ΑΕΚ το
Κύπελλο Ελλάδος και ελπίδα ένας νέος ιδιοκτήτης, που καλείται να βάλει τέλος
στην εποχή Τροχανά.

ΔΑΙΜΟΝΕΣ κι εφέτος οι διαιτητές.
Ακόμη και ο αρχιδιαιτητής Μάκης Γερμανάκος σήκωσε τα χέρια ψηλά από λάθη, που
πολλές φορές κόντεψαν να τινάξουν στον αέρα το πρωτάθλημα. Η πορεία της
φετινής διαιτησίας ήταν αρμοδιότητας... επιθεωρητή Κλουζό. Ποιος «σπρώχνει»
ποια ομάδα, ποιος είναι «δικός» μας και ποιος με τους άλλους, ποιος είχε δόλο
και ποιος απλά ήταν ανεπαρκής. Ρεκόρ παραπομπών οδήγησε στον κίνδυνο να μην
μπορούν να συμπληρωθούν επαρκώς οι κληρώσεις των διαιτητών. Και σαν να μη
έφταναν οι διαιτητές-καρμανιόλες, ο πόλεμος ΕΠΑΕ-ΕΠΟ για τους άρχοντες των
αγώνων φυσικά δεν μπορούσε να δώσει λύση στο πρόβλημα, που καταγράφεται ως το
μεγαλύτερο της περιόδου.

ΕΠΙΣΤΡΟΦΗ στην Τούμπα της δόξας ήταν για τον
ΠΑΟΚ ο δεύτερος γύρος του πρωταθλήματος. Η σπουδαία πορεία στις τελευταίες 17
αγωνιστικές έφερε τον δικέφαλο του Βορρά ξανά στην Ευρώπη και τον κόσμο του να
γεμίζει ασφυκτικά την Τούμπα, αλλά και τα γήπεδα της Μακεδονίας και της
Θράκης. Ο Γιώργος Μπαταντούδης, ένας παράγοντας από το πουθενά, ξόδεψε
εκατοντάδες εκατομμύρια, έφερε στην Τούμπα αστέρια, αλλά ο ίδιος παραμένει...
άφαντος, μακριά από τη δημοσιότητα, που συνήθως οι ιδιοκτήτες των ομάδων επιδιώκουν.

ΖΩΝΤΑΝΑ τα όνειρα του ΟΦΗ και μετά τον
θάνατο του χρηματοδότη του Θόδωρου Βαρδινογιάννη. Ο Έγκεν Γκέραρντ στο
δωδέκατο χρόνο στον πάγκο των Κρητικών οδήγησε την ομάδα στην Ευρώπη
καταρρίπτοντας τον μύθο της εξάρτησης από τον Παναθηναϊκό. Ο ΟΦΗ ήταν αυτός
που «άρπαξε» το ευρωπαϊκό εισιτήριο μέσα από τα χέρια του Παναθηναϊκού, αλλά
ήταν και ο ρυθμιστής του πρωταθλήματος στην κορυφή (νίκησε 2 φορές την ΑΕΚ κι
έχασε 2 φορές από τον Ολυμπιακό) και στην «ουρά» (έδωσε ουσιαστικά τη
χαρακτηριστική βολή στον Άρη). Παρά τη φυγή των Φρατζέσκου και Κωνσταντινίδη
τον Ιανουάριο, ο ΟΦΗ στάθηκε όρθιος δικαιώνοντας τη φήμη του στην ανάδειξη
νέων ταλέντων.

ΗΤΑΝ η μαύρη χρονιά για τον ιστορικό Άρη,
μια από τις πέντε ΠΑΕ που δεν έλειψαν ποτέ από την Α' Εθνική. Μια σειρά από
τραγικά λάθη τον έστειλαν στη Β' Εθνική και οι φίλοι του τα έχουν με τη
διαιτησία, αλλά και με τον μεγαλομέτοχο της ΠΑΕ Λάμπρο Γράντα, που οδήγησε τον
Άρη στο αδιέξοδο με τις λανθασμένες επιλογές του. Δυο μεγάλες δόξες της
ομάδας, οι Φοιρός και Κούης, έτρεξαν να βοηθήσουν διαδεχόμενοι τον Χουάν
Ρότσα, αλλά ήταν ήδη αργά. Όπως κι όταν ο γνωστός καρδιοχειρουργός Παναγιώτης
Σπύρου ανέλαβε την προεδρία της ΠΑΕ.

ΘΗΡΙΟ κάτω από τα δοκάρια βρήκε ο Ολυμπιακός
που τα τελευταία χρόνια είχε ταλαιπωρηθεί στο νευραλγικό πόστο του
τερματοφύλακα. Ο 20χρονος Δημήτρης Ελευθερόπουλος ήταν από τις αποκαλύψεις της
φετινής χρονιάς. Ο Ελευθερόπουλος κέρδισε την εμπιστοσύνη του Μπάγιεβιτς και
των οπαδών του Ολυμπιακού και πολλοί λένε ότι οι βαθμοί που χάρισε ο «μικρός»
στον Ολυμπιακό ήταν ένα από τα κλειδιά του τίτλου.

ΙΣΠΑΝΙΚΗ αποχώρηση και για τον Χουάν
Μπορέλι, ο οποίος ήθελε να μείνει στον Παναθηναϊκό, τον ήθελε και ο
Παναθηναϊκός, αλλά ένα λάθος του Αργεντινού, η υπογραφή προσυμφώνου με την
Οβιέδο, τον ανάγκασε ν' αποχωρήσει σε μια στιγμή που ο Παναθηναϊκός τον
χρειαζόταν αφάνταστα. Ο αντικαταστάτης του, Κώστας Μαλέκος, απέτυχε να σηκώσει
στις πλάτες του το βάρος των φιλοδοξιών της ομάδας.

ΚΑΤΑΔΙΚΑΣΜΕΝΗ πριν καλά-καλά αρχίσει το
πρωτάθλημα η «νεοφώτιστη» Καστοριά, που στο μεγαλύτερο διάστημα του
πρωταθλήματος έπαιζε για τυπικούς λόγους, αφού η ισχνή βαθμολογική της
συγκομιδή είχε δείξει από νωρίς τον δρόμο της επιστροφής στη Β' Εθνική.
Αντίθετα με την Καστοριά, η μάχη για τις άλλες δύο ομάδες που θα έπεφταν ήταν
συναρπαστική μέχρι την προτελευταία αγωνιστική ημέρα του πρωταθλήματος.

ΛΑΘΟΣ που ίσως κόστισε μια ολόκληρη
κατηγορία ήταν η γκάφα του μάνατζερ του Άρη Θόδωρου Ζελιλίδη να ξεχάσει τα
δελτία της ομάδας με αποτέλεσμα να μηδενισθεί στον αγώνα με τον Αθηναϊκό,
χάνοντας ακόμη τρεις βαθμούς. Ένα πρωτοφανές περιστατικό στην Α' Εθνική, που
έπεισε ακόμη και τους φίλους του Λάμπρου Γράντα ότι η ΠΑΕ δεν έχει την
οργάνωση που θα τη βοηθούσε ν' αποφύγει τις περιπέτειες.

ΜΕΓΑΛΕΣ στιγμές και πάλι για τον Αλέκο
Αλεξανδρή, τον αρχισκόρερ του Ολυμπιακού και του πρωταθλήματος, που έφυγε από
την ΑΕΚ ως κανονιέρης, αμφισβητήθηκε στον Ολυμπιακό πριν έλθει ο Μπάγιεβιτς
και με προπονητή τον άνθρωπο που τον ανέδειξε ξαναγύρισε στα γκολ, αλλά κι
έβαλε τις βάσεις για να χρυσοπληρωθεί το νέο του τριετές συμβόλαιο με τον
Ολυμπιακό. Έτσι ο Α. Αλεξανδρής έγινε ο πιο καλά αμειβόμενος Έλληνας
ποδοσφαιριστής της τελευταίας δεκαετίας.

ΝΕΟΣ Κούδας στην Τούμπα. Ο Κώστας Φρατζέσκος
ξεδίπλωσε το ποδοσφαιρικό του ταλέντο και την παγκοσμίως εκπληκτική ικανότητά
του στις εκτελέσεις φάουλ χαρίζοντας πολύτιμους βαθμούς στον ΠΑΟΚ και κάνοντας
την Θεσσαλονίκη... βασίλειό του. Ο Φρατζέσκος κατάφερε να κλέψει τη δόξα από
τον Ζήση Βρύζα, που ήταν η ακριβότερη μεταγραφή του καλοκαιριού για τον ΠΑΟΚ,
και ανάγκασε τον Κώστα Πολυχρονίου να τον μονιμοποιήσει στην Εθνική ομάδα,
ζητώντας του συγγνώμη για την μη χρησιμοποίησή του σε προηγούμενο αγώνα.

ΞΑΝΑΝΙΩΝΕΙ ο Τάσος Μητρόπουλος όσο περνάνε
τα χρόνια. Οδήγησε τη Βέροια στη σωτηρία, πέτυχε γκολ εις βάρος δύο πρώην
ομάδων του, του Ολυμπιακού και της ΑΕΚ, και απέδειξε στα 40 του χρόνια ότι το
πάθος για το ποδόσφαιρο μετράει ακόμα. 
Στη Βέροια όλοι μιλούσαν για τον Τάσο, αλλά και για τον πετυχημένο Έλληνα
προπονητή Μάκη Κατσαβάκη, ο οποίος κατά περίεργο τρόπο απολύθηκε δύο
αγωνιστικές πριν τελειώσει το πρωτάθλημα. Φαίνεται ότι οι επιτυχίες δεν
διασφαλίζουν τη θέση ενός προπονητή.

ΟΦΕΙΛΕΙ πολλά στον Γιώργο Παράσχο η Καβάλα.
Έκανε μια καταπληκτική χρονιά και όχι μόνο στάθηκε όρθια στην επιστροφή της
στην Α' Εθνική, αλλά και «κτύπησε» την πόρτα της Ευρώπης, πράγμα εξαιρετικά
δύσκολο για μια επαρχιακή ομάδα. Προπονητές σαν τον Γιώργο Παράσχο έχουν
αντιστρέψει την πεποίθηση των παραγόντων του ποδοσφαίρου μας ότι οι ξένοι
τεχνικοί είναι η λύση για τις ομάδες τους. Κι εφέτος οι αναλογίες άλλαξαν
εντυπωσιακά υπέρ των Ελλήνων προπονητών.

ΠΡΑΞΕΙΣ ευγενούς άμιλλας στο ελληνικό
ποδόσφαιρο δεν βλέπουμε συχνά. Ακόμη και σήμερα μπορεί να παρεξηγηθούν. Στο
ντέρμπι Ολυμπιακού-Παναθηναϊκού οι Λυμπερόπουλος, Ελευθερόπουλος αντάλλαξαν
μια φιλοφρόνηση που επαινέθηκε από τον ΠΣΑΤ με βραβείο fair play στους δύο
ποδοσφαιριστές. Όμως, το χειροκρότημα του Φρατζέσκου για την απόκρουση του
Ελευθερόπουλου στο δικό του φάουλ στον αγώνα ΠΑΟΚ-Ολυμπιακού οδήγησε μάλλον
στην αντικατάσταση του από τον προπονητή του στο ημίχρονο της συνάντησης.

ΡΑΠΙΣΜΑ για το ποδόσφαιρο ­ ένα ακόμη στην
εφετινή περίοδο ­ ήταν ο τρόπος με τον οποίο ο Αλκέτας Παναγούλιας εγκατέλειψε
τη θέση του τεχνικού στον Ηρακλή. Ήταν λίγες ώρες πριν αρχίσει το κρίσιμο για
τον Άρη παιχνίδι με τον Ηρακλή στο Καυταντζόγλειο και ο κ. Παναγούλιας είχε
γίνει στόχος επίθεσης από οπαδούς της ομάδας του, που πίστευαν ότι ο
προπονητής θα βάλει πάνω από το επάγγελμά του τη γνωστή σε όλους αγάπη του για
τον Άρη. Ήταν ένα ακόμη δείγμα της ερασιτεχνικής νοοτροπίας που κυριαρχεί στο
ελληνικό ποδόσφαιρο.

ΣΗΜΑΙΑ της ΑΕΚ έγινε από την πρώτη του
χρονιά στην ομάδα ο Ντέμης Νικολαΐδης, που πέτυχε αρκετά κρίσιμα γκολ στο
σαφάρι του πρωταθλήματος. Ήταν η αξία του Ντέμη, ο τρόπος με τον οποίο διάλεξε
να έλθει στην ΑΕΚ το περασμένο καλοκαίρι και η συνήθειά του ν' αφιερώνει τα
γκολ στον κόσμο που τον έκαναν αμέσως ιδιαίτερα αγαπητό στους «κιτρινόμαυρους» οπαδούς.

ΤΑΡΑΧΗ στις σχέσεις Ολυμπιακού-ΑΕΚ
επεφύλασσε η εφετινή περίοδος. Σύμμαχοι μέχρι πέρυσι απέναντι στο Παναθηναϊκό,
οι δύο ΠΑΕ άνοιξαν βεντέτα με αφορμή την επιστροφή του Ντούσαν Μπάγιεβιτς με
την κόκκινη φόρμα στη Νέα Φιλαδέλφεια. Οι δύο μάχες που έδωσαν οι ομάδες για
το Κύπελλο Ελλάδος, αλλά και οι δύο συναντήσεις τους στο πρωτάθλημα, έγιναν
μέσα σε φορτισμένο κλίμα και ο χαρτοπόλεμος ανάμεσα στις δύο ΠΑΕ έδινε κι
έπαιρνε πριν και μετά τους αγώνες.

ΥΠΕΡΟΧΕΣ στιγμές έζησε εφέτος ο Σωκράτης
Κόκκαλης, που είδε επενδύσεις και υπομονή πολλών ετών να δικαιώνονται και στο
ποδόσφαιρο και στο μπάσκετ. Όλοι γνωρίζουν ότι για το ποδοσφαιρικό τμήμα η
χρονιά αυτή ήταν οριακή. Πριν ο Σωκράτης Κόκκαλης εμπνευσθεί την πρόσληψη του
Ντ. Μπάγιεβιτς δεν έκρυβε ότι προβληματιζόταν για την ενασχόλησή του με την
ΠΑΕ και η σωστή λύση ήλθε κυριολεκτικά στο πάρα πέντε. Τώρα κάνει σχέδια για
τον Ευρωπαίο Ολυμπιακό και, λέγεται ότι θα δαπανήσει μεγάλο ποσό για να
συνεχισθεί η κυριαρχία της ομάδας του στα επόμενα χρόνια.

ΦΑΞ. Η νέα μόδα στις απολύσεις προπονητών. Η
ενέργεια του ιδιοκτήτη της ΠΑΕ Εδεσσαϊκός κ. Σταυρόπουλου ν' απολύσει τον
Άγγελο Αναστασιάδη και σύσσωμη τη διοίκηση με τηλεομοιοτυπία ήταν... πρωτότυπη.

ΧΕΡΙ το γκολ του Γιώργου Παπανδρέου στον
αγώνα Καβάλας-Ηρακλή. Μια παράβαση, που δεν την είδαν μόνο ο διαιτητής κ.
Παπαπέτρου και ο... σκόρερ. Ο σκόρερ μάλιστα ορκιζόταν αμέσως μετά ότι το γκολ
ήταν κανονικό, διαψεύδοντας την τηλεόραση, που πολλές φορές εφέτος αποκάλυψε
«εγκλήματα» στα γήπεδα. Ο Γ. Παπανδρέου ζήτησε συγγνώμη όταν είδε τη φάση στη τηλεόραση.

ΨΑΧΝΕΤΑΙ ακόμη η αθλητική δικαιοσύνη. Ο
αθλητικός δικαστής τήρησε τον νόμο τιμωρώντας το γήπεδο του Άρη με μία
αγωνιστική. Η Δευτεροβάθμια Πειθαρχική επιτροπή μη δικαστών έπαιξε τον ρόλο
του παράγοντα. Αθώωσε τον Άρη ανατρέποντας τη δικαστική απόφαση. Ένα από τα
περιστατικά που δείχνουν τα... αυτογκολ της αθλητικής δικαιοσύνης.

ΩΡΑ ευρωπαϊκής καριέρας για μερικούς ακόμη
ποδοσφαιριστές των ελληνικών γηπέδων. Οι Κετσπάγια, ο Ουζουνίδης και ίσως ο
Καλλιτζάκης παρασύρθηκαν από τις σειρήνες ομάδων του εξωτερικού.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15846O061</ED>
<ID>
ID:169489

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΡΧΙΖΕΙ ΣΗΜΕΡΑ ΣΤΟ ΟΑΚΑ ΤΟ ΠΑΓΚΟΣΜΙΟ ΚΥΠΕΛΛΟ ΠΟΛΟ
</H5><H2>Στόχος η 5άδα
</H2>
<AUTHOR>ΓΙΩΡΓΟΣ ΧΟΥΠΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 18691 BYTES)
</AUTHOR>

ΠΟΛΟ υψηλού επιπέδου μπορούν να
παρακολουθήσουν από σήμερα στο κλειστό κολυμβητήριο του ΟΑΚΑ οι Έλληνες
φίλαθλοι. Το παγκόσμιο κύπελλο, με συμμετοχή των οκτώ πρώτων ομάδων της
Ολυμπιάδας στην Ατλάντα, αναμένεται να χαρίσει στους φίλους του πόλο αρκετές
συγκινήσεις. Παράλληλα, η χώρα μας φιλοδοξεί να διακριθεί τόσο στο
διοργανωτικό όσο και τον αγωνιστικό τομέα. Η Εθνική, που αντιμετωπίζει στη
σημερινή πρεμιέρα την Ιταλία (18.30, ΕΤ 1), έχει πρώτο στόχο μιά θέση στην
πεντάδα που θα της δώσει το εισιτήριο για το παγκόσμιο πρωτάθλημα του Περθ. Η
αποστολή της σίγουρα δεν είναι καθόλου εύκολη, αφού στον ίδιο όμιλο έχει
αντιπάλους την Ισπανία (χρυσό μετάλλιο στην Ατλάντα), αλλά και τις Ηνωμένες Πολιτείες.

«Η απόσταση μεταξύ του μεταλλίου και της 8ης θέσης είναι πολύ μικρή σχολίαζε ο
αρχηγός της Εθνικής Γιώργος Μαυρωτάς, ενώ η βασική αρχή του ομοσπονδιακού
τεχνικού Κούλη Ιωσηφίδη είναι «άμυνα και πάλι... άμυνα». Ο Ιωσηφίδης τόνισε
ιδιαίτερα πως η ελληνική ομάδα είναι σε θέση να διεκδικήσει τη νίκη σε
οποιοδήποτε ματς αν κρατήσει το σκορ στα έξι-επτά γκολ.

Ο ομοσπονδιακός τεχνικός επέλεξε τους Βολτυράκη, Πάτρα (τερματοφύλακες), Μάζη,
Ψύχο, Λούδη, Λυκούδη, Μαυρωτά, Καϊάφα, Θωμάκο, Λοράντο, Καλακόνα, Αφρουδάκη, Παπαναστασίου.

Το πρόγραμμα της πρεμιέρας:

16.00: Ισπανία - Ηνωμένες Πολιτείες (ΕΤ 1), 17.15: Ουγγαρία - Κροατία, 18.30:
Ελλάδα - Ιταλία (ΕΤ 1), 20.15: Ρωσία - Γιουγκοσλαβία.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15846O081</ED>
<ID>
ID:169490

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O08&aa=1</URL></REF>


Article

<CATEGORY>vin10</CATEGORY>

 <H2>ΡΟΛΑΝ ΓΚΑΡΟΣ
</H2><H2>Πρεμιέρα χωρίς δυσκολίες για τα φαβορί
</H2>
ΤΑ ΦΑΒΟΡΙ δεν αντιμετώπισαν προβλήματα στην
πρεμιέρα του διεθνούς τουρνουά τένις «Ρολάν Γκαρός» στο Παρίσι. Ο Πητ Σάμπρας,
Νο 1 στην παγκόσμια κατάταξη, με όπλο το πολύ καλό σερβίς, απέκλεισε εύκολα
τον Γάλλο Σαντορό με 6-3,7-5,6-1, ενώ ο Ρώσος Γεβγένι Καφέλνικοφ (νικητής
πέρυσι στη διοργάνωση), προκρίθηκε εις βάρος του Νταμ από την Τσεχία. Ο
Καφέλνικοφ νίκησε με 6-2, 6-4, 6-4.

Συγκλονιστική ήταν η αναμέτρηση του Αυστριακού Τόμας Μούστερ με τον Γερμανό
Γκέλνερ. Ο Μούστερ επικράτησε τελικά στα πέντε σετ (4-6, 7-6, 6-2, 6-7, 6-4)
και προκρίθηκε στον β' γύρο.

Άλλα αποτελέσματα στους άνδρες: Μεντβέντεφ (Ουκρανία) - Μπερασατέγκουϊ
(Ισπανία) 6-4, 4-6, 2-6, 6-2, 2-1 (εγκατέλειψε ο Ισπανός παίκτης), Ρόσετ
(Ελβετία) - Χρμπάτι (Σλοβακία) 7-5, 3-6, 7-6, 6-4.

Στις γυναίκες: Η Μόνικα Σέλες, Νο 3 στην παγκόσμια κατάταξη, απέκλεισε εύκολα
την Σέκι από την Ιαπωνία με 6-0, 6-3. Στο Παρίσι, πάντως, μιλούσαν χτες για
την 15χρονη Αμερικανίδα Βένους Ουίλιαμς, η οποία στην πρώτη της συμμετοχή σε
τουρνουά «Γκραν Σλαμ» κατάφερε να προκριθεί στον β' γύρο. 
Η Ουίλιαμς4 απέκλεισε την έμπειρη Γιαπωνέζα Ναόκο Σαβαμάτσου, με 6-2, 6-7,
7-5. Άλλα αποτελέσματα: Σπιρλέα (Ρουμανία) - Λι (ΗΠΑ) 6-1, 6-0, Πιρς (Γαλλία)
- Πάνοβα (Ρωσία) 6-2, 4-6, 6-4, Ντάβενπορτ (ΗΠΑ) - Κρούγκερ (Ν. Αφρική) 6-2,
6-3, Μαγιόλι (Κροατία) - Κλίνοβα (Τσεχία) 7-5, 6-4, Γκέτσερ (Ν. Αφρική) -
Γκράντε (Ιταλία) 6-4, 6-0.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15846O082</ED>
<ID>
ID:169491

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O08&aa=2</URL></REF>


Article

<CATEGORY>vin10</CATEGORY>

 <H5>ΟΡΟΣΗΜΟ ΚΑΙ ΓΟΥΡΙΚΟ ΑΠΟΔΕΙΧΘΗΚΕ ΓΙΑ ΤΗΝ ΕΛΛΗΝΙΚΗ ΓΥΜΝΑΣΤΙΚΗ ΤΟ 13ο ΕΥΡΩΠΑΪΚΟ
ΠΡΩΤΑΘΛΗΜΑ ΡΥΘΜΙΚΗΣ
</H5><H2>Άριστα σε όλα
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΑΡΙΣΤΑ σε όλα πήρε το 13ο Ευρωπαϊκό Πρωτάθλημα Ρυθμικής που
αποδείχθηκε... γούρικο αγωνιστικά (τα 4 μετάλλια είναι ρεκόρ στην ιστορία της
ελληνικής γυμναστικής και από τα περισσότερα για τον ελληνικό αθλητισμό σε μία
διοργάνωση!) αλλά και για την Πάτρα και τη νέα Ομοσπονδία, ΕΓΟ.

Όσον αφορά στο αγωνιστικό μέρος, η έκταση της επιτυχίας είναι κάτι πρωτόγνωρο
για το άθλημα και σπάνιο για τον ελληνικό αθλητισμό, αφού μέχρι τώρα σε
διοργανώσεις ανάλογου βεληνεκούς έχουν κατακτήσει τόσα μετάλλια μόνο ο στίβος
(σε κλειστό) και η άρση βαρών.

Βαθμολογούνται με άριστα:

*** Η Μαρία Παγκάλου, οι αθλήτριες του ανσάμπλ γυναικών και νεανίδων
και οι προπονήτριές τους, αλλά και η ΕΓΟ, αφού κατόρθωσαν μέσα από μύριες
δυσκολίες λόγω των δικαστικών παρεμβάσεων του ΣΕΓΑΣ (που έθεταν τη νέα
ομοσπονδία σε αδυναμία νόμιμης λειτουργίας), να φτάσουν σε επιδόσεις
υψηλότερου διεθνούς επιπέδου παρά ποτέ.

*** Το φίλαθλο κοινό της Πάτρας που αγκάλιασε τη διοργάνωση και με τη
μαζική παρουσία του κατέρριψε το αδιαχώρητο του Αθλητικού Μελάθρου «Δ.
Τόφαλος» ­ ειδικά την Κυριακή παρατηρήθηκε κοσμοσυρροή με περίπου 6.000 κόσμο
να συνωστίζονται στις κερκίδες, τις σκάλες και τον πλατύ διάδρομο πάνω από τις
κερκίδες! ­ αποδεικνύοντας ότι η απήχηση της γυμναστικής είναι μεγάλη. Και
αυτό σε μία πόλη χωρίς ιδιαίτερη δραστηριότητα στη γυμναστική.

*** Η Οργανωτική Επιτροπή του ΠΑΤΡΑ '97 (με επικεφαλής τον υφυπουργό
Αθλητισμού Ανδρέα Φούρα και τον πρόεδρο της ΕΓΟ Δημήτρη Δημητρόπουλο), που
κατάφερε να «στήσει» διοργάνωση Ολυμπιακών προδιαγραφών από πλευράς τεχνικών
μέσων, συνθηκών αγώνων και φιλοξενίας των ξένων αποστολών, προκαλώντας τον
θαυμασμό του Γερμανού προέδρου Κλάους Λοτς και των υπολοίπων στελεχών της
Ευρωπαϊκής Ένωσης Γυμναστικής (UEG).

Η μεγάλη κερδισμένη ­ εκτός από την ελληνική γυμναστική που προβάλλει, στην
πρώτη κιόλας μεγάλη πρόκληση για την ανεξάρτητη Ομοσπονδία της, σαν σημαντική
δύναμη στην Ευρώπη ­ είναι η Πάτρα. Με την επίδειξη δύναμης ενός υγιούς
φίλαθλου κοινού παίρνει το χρίσμα της άξιας υποψήφιας και για άλλες μεγάλες
αθλητικές εκδηλώσεις στο μέλλον.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15846O091</ED>
<ID>
ID:169492

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O09&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Διάσημοι ξένοι στα Χανιά
</H2>
ΜΕΓΑΛΟΙ ΞΕΝΟΙ αθλητές έρχονται στα Χανιά, για το διεθνές μίτινγκ «Βενιζέλεια»
(Σάββατο, 31 Μαΐου), αλλά αρκετοί γνωστοί Έλληνες αθλητές αρνούνται να
μετάσχουν, επιδιώκοντας αποζημίωση ανάλογη των ξένων μίτινγκ!

Από πλευράς ξένων, αναμένεται ότι θα δώσουν το «παρών» στο καθιερωμένο διεθνές
μίτινγκ, που διευθύνει και φέτος ο Βασίλης Παπαδημητρίου, η χρυσή Ολυμπιονίκης
του μήκους στην Ατλάντα Νιγηριανή Κιόμα Αζινούα, η Γερμανίδα Σούζεν Τίντκε-
Γκριν με 6,83 φέτος κ.ά., ενώ στο μήκος ανδρών έχει δηλωθεί ο Τζαμαϊκανός
Τζέιμς Μπέκφορντ και γίνονται προσπάθειες για τον κορυφαίο σήμερα άλτη στον
κόσμο Κουβανό Ιβάν Πεντρόσο.

Θεωρείται επίσης βέβαιη η παρουσία του Αμερικανού Τζεφ Ουίλιαμς (200 μ.), του
Νιγηριανού Ντέζι Άλιου (100 μ.), του Νιγηριανού Μπαντά και του Κενυάτη Κιτόγκα
(400 μ.), του Σουηδού Σούνενμπορν (μήκος).

*** Όσο για τους Έλληνες, είναι πιθανή η παρουσία των Κώστα Κουκοδήμου
(μήκος), Κώστα Γκατσιούδη (ακόντιο), Άγγελου Παυλακάκη (100 μ.), Κατερίνας
Κόφφα (200 μ.), Νίκης Ξάνθου (μήκος), Νίκης Μπακογιάννη (ύψος).

*** Στο μεταξύ, αναμένεται μεθαύριο Πέμπτη στην Αθήνα ο πρόεδρος της
Παγκόσμιας Ομοσπονδίας Στίβου (IAAF) Πρίμο Νεμπιόλο, προκειμένου να έχει
συνεργασία με τα στελέχη της Κεντρικής Οργανωτικής Επιτροπής του ΑΘΗΝΑ '97 για
θέματα της διοργάνωσης. 
Ήδη βρίσκεται στην Αθήνα και είχε συνάντηση με τον προεδρεύοντα του ΣΕΓΑΣ
Βασίλη Σεβαστή ο γενικός γραμματέας της IAAF Ίστβαν Γκιούλαϊ.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15846O092</ED>
<ID>
ID:169493

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O09&aa=2</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Τελευταίο χαρτί για τις γυναίκες
</H2>
ΥΣΤΑΤΗ προσπάθεια ­ μετά την ήττα από την Ουκρανία, προχθές στην Ηλιούπολη ­
για την Εθνική μας ομάδα βόλεϊ γυναικών να διατηρήσει τις ελπίδες πρόκρισης
στα τελικά του Ευρωβόλεϊ '97, ο αυριανός αγώνας με τη Λετονία στη Ρίγα, αφού
χρειάζεται νίκη για να πάρει τη 2η θέση στον όμιλό της και να μετάσχει σε
τουρνουά ρεπεσάζ.

Το ελληνικό συγκρότημα αναχωρεί σήμερα για την πρωτεύουσα της Λετονίας με
πλήρη σύνθεση. Ο ομοσπονδιακός προπονητής Γιάννης Νικολάκης έχει συγκροτήσει
τη 12άδα με τις Αγγελάκη, Μεμετζή, Μ. και Ν. Γκαραγκούνη, Ιορδανίδου,
Σάκκουλα, Μάσσου, Καρδαμανίδου, Νικολαΐδου, Δρακουλίδου, Ιωαννίδου, Καφετζάκη.
Αρχηγός αποστολής είναι το μέλος του Δ.Σ. της ΕΟΠΕ Μανώλης Παπαδάκης.

*** Στο μεταξύ, αναχωρούν αύριο Τετάρτη και μεθαύριο Πέμπτη οι Εθνικές
ομάδες βόλεϊ εφήβων και νεανίδων για Καμπεθόν Ντελ Σολ Ισπανίας και
Βουκουρέστι, αντίστοιχα, όπου Παρασκευή, Σάββατο και Κυριακή θα διεκδικήσουν
πρόκριση στα τελικά του Παγκοσμίου Πρωταθλήματος '97 (Μπαχρέιν 21-29 Αυγούστου
και Τζακάρτα 6-14 Σεπτεμβρίου, αντίστοιχα). Οι έφηβοι αντιμετωπίζουν Ολλανδία,
Ισπανία, Ουκρανία και οι νεανίδες Γιουγκοσλαβία, Ρουμανία και στα τελικά
προκρίνεται η 1η ομάδα.

*** Οι τελικοί του Διασχολικού Πρωταθλήματος βόλεϊ αγοριών και
κοριτσιών διεξάγεται αύριο (12.00') στο κλειστό Περάματος με οργανωτή τον
τοπικό Δημοτικό Αθλητικό Οργανισμό.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15846O093</ED>
<ID>
ID:169494

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O09&aa=3</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ
</H5><H2>Ολυμπιακή επιτυχία
</H2>
ΜΕΓΑΛΗ ΕΠΙΤΥΧΙΑ, που δείχνει το υψηλό επίπεδο της ελληνικής ποδηλασίας πίστας,
το χρυσό μετάλλιο στο ολυμπιακό σπριντ του 1ου αγώνα Παγκοσμίου Κυπέλλου 1997,
στο Κάλι Κολομβίας.

Η ελληνική ομάδα, με τους Δημήτρη Γεωργαλή, Γιώργο Χειμωνέτο, Λάμπρο
Βασιλόπουλο, επρώτευσε στον αγώνα που πήραν μέρος 16 χώρες, ανάμεσα στις
οποίες οι μεγάλες δυνάμεις, Γαλλία, Ιταλία, Ρωσία, Ισπανία!

Στους ίδιους αγώνες, επιτυχίες ήταν επίσης η 4η θέση του 7ου Ολυμπιονίκη
Δημήτρη Γεωργαλή στο 1 χλμ. με πανελλήνιο ρεκόρ 1'03''640 χιλιοστά, η 6η του
Γιώργου Χειμωνέτου και η 7η του Λάμπρου Βασιλόπουλου στα 200μ. σπριντ και η 7η
του Νίκου Αγγελίδη στο κερίν. Τέλος, στο μάντισον οι Κλεάνθης Μπάρκας,
Νεκτάριος Πολίτης ήταν 12οι.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15846O094</ED>
<ID>
ID:169495

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O09&aa=4</URL></REF>


Article

<CATEGORY>vin10</CATEGORY>

 <H5>ΤΖΟΥΝΤΟ
</H5><H2>Αποκλείστηκαν από την Ευρώπη
</H2>
ΕΚΤΟΣ Β' γύρου Κυπέλλου Ευρώπης συλλόγων το ελληνικό τζούντο, αφού ο
πρωταθλητής Εθνικός Γ.Σ. ηττήθηκε γηπεδούχος από τη ρουμανική Λίμπερτι και ο
Κυπελλούχος Πανελλήνιος Γ.Σ. εκτός, από την αυστριακή Ράουρις.

*** Οι πρωταθλητές Ελλάδας ηττήθηκαν, στην Αργυρούπολη, με 2-4 νίκες
(Σμετς, Τζιγκουζίδης), μία ισοπαλία (Μποκέ) και οι Κυπελλούχοι Ελλάδας 1-5
(Παπαϊωάννου), μία ισοπαλία (Στάνουλετ).

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15846O095</ED>
<ID>
ID:169496

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O09&aa=5</URL></REF>


Article

<CATEGORY>vin10</CATEGORY>

 <H5>Ο ΣΙΓΑΛΑΣ ΜΑΖΕΨΕ ΤΑ ΠΡΟΣΩΠΙΚΑ ΤΟΥ ΕΙΔΗ ΑΠΟ ΤΟ ΣΕΦ
</H5><H2>Θα τα ξαναπούμε
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΠΑΙΔΙΑ εις το επανιδείν». Ο αρχηγός του Ολυμπιακού μπήκε χθες στα
αποδυτήρια του ΣΕΦ, μάζεψε τα πράγματά του και αποχαιρέτησε τους συμπαίκτες
του, λέγοντας στον μάνατζερ Τάκη Λιβιεράτο την πιο πάνω φράση, αφήνοντας πολλά
ερωτηματικά. Είναι γνωστό άλλωστε ότι ο «Ράμπο» θέλει όσο τίποτε άλλο να πάει
στο ΝΒΑ και από την Κυριακή το βράδυ το συμβόλαιό του έχει λήξει. Έτσι λοιπόν
δεν αποκλείεται ο παίκτης να αποτελέσει παρελθόν για τον Ολυμπιακό.

Η θέση του Ολυμπιακού, όπως εκφράστηκε από στελέχη του ΤΑΚ, ήταν ότι: «Δεν
μπορούμε να υποχρεώσουμε κανέναν να μείνει στην ομάδα χωρίς τη θέλησή του. Θα
πρέπει πρώτα ο Γιώργος να ξεκαθαρίσει τι θα κάνει με το ΝΒΑ και το αν θα πάει.
Η θέση της ομάδας είναι γνωστή και αν παίξει εκεί, θα είναι με τις θερμότερες
ευχές μας, αφού δεν μπορούμε να σταματήσουμε μια τόσο μεγάλη στιγμή του
οποιουδήποτε αθλητή μας».

Όλα αυτά έγιναν χθες το μεσημέρι, όπου η ομάδα του Ολυμπιακού είχε... γύρισμα
για τις ανάγκες της βιντεοκασέτας με την εφετινή πορεία της ομάδας. Νωρίτερα ο
αρχηγός των «ερυθρολεύκων» έκανε πραγματικότητα το στοίχημα που είχε βάλει με
τον εαυτό του και σήκωσε το τρίτο κύπελλο της εφετινής περιόδου (το είχε πάει
εκεί ο πρόεδρος της ΕΣΑΚ Θόδωρος Καρατζάς), αυτό του πρωταθλήματος, στο
βοηθητικό του Σταδίου Ειρήνης και Φιλίας.

«Το τρίτο», φώναξε ο «Ράμπο» (αφού μπορεί να μην βρίσκεται στην ομάδα τον
Σεπτέμβριο για να το ξανακάνει μπροστά στον κόσμο του Ολυμπιακού), με θεατές
απλά τους συμπαίκτες του καθώς και παλαιμάχους της ομάδας.

Όσοι «ερυθρόλευκοι» βρίσκονται στην Ελλάδα έδωσαν το «παρών» (έλειπαν οι
Ίβκοβιτς, Ρίβερς, Τάρλατς και Βελπ), ενώ μαζί τους ήταν παλαιοί προπονητές του
συλλόγου (Φαίδωνας Ματθαίου και Κώστας Μουρούζης), προπονητές των Ακαδημιών
αλλά και παλαιοί παίκτες (Μάκης και Σταύρος Κατσαφάδος, Σπανουδάκης,
Κοκορόγιαννης) όπως και παράγοντες του αθλητικού χώρου (Λιάνης, Ζερβουδάκης, Καρατζάς).

Παρών και ο ηθοποιός Σπύρος Παπαδόπουλος, που μίλησε για το πώς είδε τα
παιχνίδια ως φίλαθλος, ενώ είπε ότι τον τελευταίο τελικό με την ΑΕΚ τον είδε
στην Αίγυπτο (!).

Οι παίκτες των «ερυθρολεύκων» μιλούν στη βιντεοκασέτα για προσωπικές στιγμές
μέσα στη χρονιά. Όπως ο Γιώργος Σιγάλας για παράδειγμα, που λέει ότι είχε
βάλει στοίχημα για νίκη με 3-0 επί της ΑΕΚ. «Θα ήταν καλό γιατί θα γιορτάζαμε
στην έδρα μας τον τίτλο. Όσο για τον Μπακατσιά, είναι ο πιο εύστοχος παίκτης
στα τρίποντα, αλλά στην προπόνηση» είπε ο «Ράμπο», για να επέμβει ο
Μπακατσιάς: «Άρα παίζουμε λάθος στο παιχνίδι, γι' αυτό δεν τα βάζω».

Ο Παναγιώτης Φασούλας αναφέρθηκε στο θέμα της παραμονής του τελικού στη Ρώμη
όπου όλοι οι παίκτες σε παραλία πέταγαν... βοτσαλάκια και έβαζαν στοίχημα πότε
θα... πέσει ο Παπανικολάου από ένα ψηλό βραχάκι που είχε ανέβει.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15846O101</ED>
<ID>
ID:169497

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O10&aa=1</URL></REF>


Article

<CATEGORY>vin10</CATEGORY>

 <H2>ΛΑΡΙΣΑ
</H2><H2>Λήγει η προθεσμία για τον Στηβ
</H2>
Τελειώνει η προθεσμία (το προσεχές Σάββατο) για την απάντηση του Στηβ
Γιατζόγλου στη Λάρισα. Το «λιοντάρι» έχει δεχτεί πρόταση από την ομάδα του
θεσσαλικού κάμπου, όμως ήταν διστακτικός στο να πει το «ναι» και ζήτησε κάποιο
χρονικό διάστημα να το σκεφτεί.

Όμως, στη Λάρισα δεν φαίνονται διατεθειμένοι να περιμένουν επί μακρόν τον
Γιατζόγλου, αφού όλα τα θέματα είναι «ανοιχτά». Τα συμβόλαια των Κούβελα,
Χρήστου και Τζήμα λήγουν και οι ιθύνοντες δεν γνωρίζουν αν τους θέλει ο
προπονητής. Όσον αφορά στους κοινοτικούς, ο Όρλιγκσον φεύγει, ενώ αμφίβολο
είναι το τι θα γίνει με τον Ιταλό Τσέζελ. 
Επίσης, οι δύο Αμερικανοί Λόρθριτζ και Χιλ θεωρούνται παρελθόν, αφού ο πρώτος
είναι ακριβός (πέρυσι τον πλήρωσαν για μισή χρονιά και τώρα το κασέ του έχει
φτάσει στα ύψη) και από τον δεύτερο δεν έχουν μείνει ικανοποιημένοι στη Λάρισα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15846O102</ED>
<ID>
ID:169498

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O10&aa=2</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>Αναβλήθηκε η συνάντηση
</H2>
ΑΝΑΒΛΗΘΗΚΕ η συνάντηση της διοίκησης του Περιστερίου με τον Γιάννη Κρητικό. Οι
δύο πλευρές συμφώνησαν να αφήσουν για αργότερα το «ραντεβού» και ενδεχομένως
να πρόκειται για κίνηση τακτικής

*** Στο μεταξύ, σήμερα αναχωρεί για την Ιταλία ο Ντράγκαν Σάκοτα,
προκειμένου να παρακολουθήσει τους αγώνες στο Σάμερ Λιγκ της Μπένετον.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15846O103</ED>
<ID>
ID:169499

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O10&aa=3</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>«Έκλεισε» ο Ευθυμίου
</H2>
«ΕΚΛΕΙΣΕ» χθες στον Σπόρτιγκ ο νεαρός Θανάσης Ευθυμίου, που έπαιζε στην
Κόρντομπα της Ισπανίας. Ο νεαρός (21 χρ., 2.06) θεωρείται μεγάλο ταλέντο και
τις πρώτες μέρες που ήρθε στη χώρα μας έκανε προπονήσεις με τον Ολυμπιακό.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15846O104</ED>
<ID>
ID:169500

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O10&aa=4</URL></REF>


Article

<CATEGORY>vin10</CATEGORY>

 <H2>«Ξεκαθάρισμα» στον Πανιώνιο
</H2>
ΜΕΤΑ τον Χάμινγκ, σήμερα είναι η σειρά του Πιέρι. Ο Μίλτος Λαζαρίδης,
συνεχίζει το... «ξεκαθάρισμα» των κοινοτικών στον Πανιώνιο, ενώ από χτες
άρχισε τις επαφές, σε μια προσπάθεια να πείσει τον Γιώργο Καλαϊτζή να
επιστρέψει στην ομάδα της Νέας Σμύρνης.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15846O105</ED>
<ID>
ID:169501

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O10&aa=5</URL></REF>


Article

<CATEGORY>vin10</CATEGORY>

 <H5>Ρεκόρ στα εισιτήρια
</H5><H5>Στη Σύρο για... αγιασμό
</H5><H5>Πρόστιμο
</H5><H5>Πρόσκληση από τη Μόσχα
</H5><H5>Βραβεύσεις
</H5><H2>ΕΜΠΙΣΤΕΥΤΙΚΑ
</H2>
Αυτό και αν είναι ρεκόρ! Ο Ολυμπιακός έκανε πραγματική θραύση στα εισιτήρια
στα πλέι οφ και πήρε τη ρεβάνς από την ΑΕΚ, η οποία είχε τερματίσει πρώτη στην
κανονική περίοδο με μικρή διαφορά. Οι «ερυθρόλευκοι», λοιπόν, σε πέντε αγώνες
των πλέι οφ έκοψαν 40.517 εισιτήρια (!) όταν σε όλη την περίοδο έκοψε 54.492
και έτσι έφτασε στο σύνολο των 95.009.

* Όσον αφορά την ΑΕΚ, ενώ στην κανονική περίοδο είχε κόψει 58.581 εισιτήρια,
στα πλέι οφ έπεσε μόλις στα 17.251, φτάνοντας συνολικά τα 75.832.

Στη Σύρο ταξίδεψε το κύπελλο πρωταθλητριών, αφού πιστός στην παράδοση που έχει
δημιουργήσει ο φροντιστής των «ερυθρολεύκων» Αντρέας Βουρλιώτης το πήγε στο
νησί των Κυκλάδων για... αγιασμό. Κάθε χρόνο το πιο παλιό μέλος της
πρωταθλήτριας Ευρώπης πηγαίνει ένα κύπελλο στη γενέτειρά του και γίνεται
αγιασμός στην εκκλησία του Αγίου Νικολάου στην Ερμούπολη.

* Στο λιμάνι τον υποδέχθηκαν 2.000 φίλοι του Ολυμπιακού που σήκωσαν στα χέρια
το κύπελλο, ενώ χαμός έγινε και κατά τη διάρκεια του ταξιδιού προς τη Σύρο
αλλά και την Αθήνα.

Πρόστιμο 1.000.000 δραχμών επέβαλε χθες ο αθλητικός δικαστής στον Ολυμπιακό
για τη συμπεριφορά των οπαδών του στον πρώτο τελικό του πρωταθλήματος με την
ΑΕΚ. Επίσης αύριο έχει κληθεί σε απολογία το «ερυθρόλευκο» ΤΑΚ για τη
συμπεριφορά των οπαδών του στον τρίτο τελικό.

Νέα πρόσκληση δέχθηκε χθες ο Ολυμπιακός, προκειμένου να λάβει μέρος στο
τουρνουά της Μόσχας, από 28 έως 31 Μαΐου. Την πρόσκληση παρέλαβε στην
Κοπεγχάγη ο γενικός γραμματέας της ΕΟΚ Πέτρος Καπαγέρωφ από τον υπουργό των
σπορ Βίκτορ Κοτότσκιν. Το τουρνουά (στο οποίο συμμετέχουν η ΤΣΣΚΑ Μόσχας, η
Μακάμπι Τελ Αβίβ, η Μπουντιβέλνικ Κιέβου, μια ομάδα από τη Γιουγκοσλαβία και
μία ομάδα επιλέκτων από τις ΗΠΑ) γίνεται στα πλαίσια της επετείου των 850
χρόνων από την ίδρυση της ρωσικής πρωτεύουσας, ενώ συμπίπτει και με τον
εορτασμό των 70ών γενεθλίων του Αλεξάντερ Γκομέλσκι. Οι «ερυθρόλευκοι» βέβαια
δεν θα αποδεχθούν την πρόσκληση, αφού οι περισσότεροι παίκτες λείπουν για
διάφορους λόγους.

* Στο Βελιγράδι παραμένει ο Ντούσαν Ίβκοβιτς (αναμένεται να επιστρέψει αύριο)
και συνεπώς δεν υπάρχει κάποια εξέλιξη στα μεταγραφικά. Από σήμερα πάντως η
διοίκηση του ΤΑΚ θα αρχίσει τις πρώτες επαφές με τους παίκτες των οποίων έχουν
λήξει τα συμβόλαιά τους.

Στις αρχές της νέας περιόδου θα τιμηθούν τελικά από τον δήμαρχο Πειραιά Στέλιο
Λογοθέτη οι ομάδες ποδοσφαίρου και μπάσκετ του Ολυμπιακού. Στη χθεσινή
εκδήλωση που έγινε στο Βεάκειο, παραβρέθηκε μόνο ο Αντώνης Τσακιρόπουλος από
το βόλεϊ.

* Στο μεταξύ, ο πρόεδρος του Ολυμπιακού Σωκράτης Κόκκαλης απάντησε στην
επιστολή του κ. Λογοθέτη, λέγοντας ότι είναι καλύτερο να βραβευθούν και οι δύο
ομάδες στις αρχές της νέας περιόδου στις φυσικές τους έδρες, ενώ τον
ευχαρίστησε για την πρόθεση του Δήμου να τον βραβεύσει με τιμητική πλακέτα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15846O106</ED>
<ID>
ID:169502

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O10&aa=6</URL></REF>


Article

<CATEGORY>vin10</CATEGORY>

 <H5>Η ΑΕΚ ΤΟΥ ΔΙΝΕΙ 500 ΕΚΑΤ. ΓΙΑ ΔΥΟ ΧΡΟΝΙΑ
</H5><H2>Πρόταση στον Φάνη
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΚΡΟΥΣΗ της ΑΕΚ στον Φάνη Χριστοδούλου. Η «Ένωση» φέρεται να έκανε
πρόταση ­ μέσω του αντιπροέδρου του ΤΑΚ Γιάννη Γρανίτσα ­ σε συνάντηση που
είχε με τον μάνατζερ του διεθνή παίκτη και οι πληροφορίες αναφέρουν ότι
προσφέρει για δύο χρόνια το ποσό των 500 εκατ. δρχ. (μαζί με τα πριμ)!

«Ενδιαφερόμαστε για όλους τους παίκτες που είναι στο μεταγραφικό παζάρι»
αρκέστηκε να δηλώσει ο κ. Γρανίτσας, που δεν διέψευσε το ενδιαφέρον της ΑΕΚ
για τον Χριστοδούλου.

*** Όπως δείχνουν τα πράγματα το κυνήγι του... χαμένου θησαυρού έχει
αρχίσει στην ΑΕΚ. Οι ιθύνοντες της «Ένωσης» έχουν ήδη αρχίσει να συλλέγουν
πληροφορίες για παίκτες, ενώ συζητήσεις με μάνατζερ έχει στην Αμερική και ο
Γιάννης Ιωαννίδης. Ο «ξανθός» έχει δώσει τις εντολές (ψάξτε να δείτε τι
υπάρχει στην αγορά των παικτών) στους συνεργάτες του στην Αθήνα και ο ίδιος με
τον Ραφτόπουλο και τον Μανιάτη μαζεύουν πληροφορίες για ξένους παίκτες. Μόλις
επιστρέψει ο Ιωαννίδης θα συζητήσει εκ νέου με τον αντιπρόεδρο του ΤΑΚ Γιάννη
Γρανίτσα και θα τον ενημερώσει αναλυτικά για το ταξίδι του και τους... στόχους του.

*** Ο παίκτης που θα πει το αντίο σε λίγες ημέρες είναι ο Πητ
Παπαχρόνης, που λήγει το συμβόλαιό του το Σάββατο και ακόμη δεν τον έχει
«ενοχλήσει» κανείς από την ΑΕΚ να του πει αν θα συνεχιστεί η συνεργασία τους.

Απόψε αναχωρεί για τη Δανία ο Μίκαελ Λάρσεν, ενώ χθες άρχισαν προπονήσεις οι
μικροί υπό τις οδηγίες του «Ολλανδού» (Γιάννη Ιωαννίδη).

*** Στο μεταξύ, ο προπονητής της ΑΕΚ δεν γλίτωσε την τιμωρία από τον
αθλητικό δικαστή. Ο «ξανθός» τιμωρήθηκε (για τη συμπεριφορά του στον πρώτο
τελικό με τον Ολυμπιακό) με αυστηρή έγγραφη επίπληξη και πρόστιμο 350.000 δραχμών.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15846O111</ED>
<ID>
ID:169503

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O11&aa=1</URL></REF>


Article

<CATEGORY>vin10</CATEGORY>

 <H2>ΕΘΝΙΚΗ
</H2><H2>Πιάνει δουλειά ο Γιαννάκης
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΠΑΝΗΓΥΡΙΚΟ τόνο δίνει η ΕΟΚ στην αποψινή πρώτη συγκέντρωση των παικτών της
Εθνικής ομάδας, εν όψει του Ευρωπαϊκού Πρωταθλήματος στην Ισπανία. Ο
Παναγιώτης Γιαννάκης, στην... πρεμιέρα του ως ομοσπονδιακός τεχνικός, έχει
ορίσει το ραντεβού με τους διεθνείς στις 17.30 στα αποδυτήρια του κλειστού
γηπέδου στο ΟΑΚΑ. Ο Γιαννάκης κινείται σε... αμερικανικά πρότυπα και έχει
αφιερώσει τη σημερινή πρώτη συγκέντρωση στον Τύπο. Η δουλειά στην Εθνική
αρχίζει ουσιαστικά από αύριο και έχει προγραμματίσει προπόνηση πρωί και απόγευμα.

Ο νέος ομοσπονδιακός τεχνικός περιμένει λοιπόν τους Χριστοδούλου, Παταβούκα,
Μπακατσιά, Αγγελίδη, Σιγάλα, Ρεντζιά, Κορωνιό, Οικονόμου, Αλβέρτη, Μπουντούρη,
Παπανικολάου, Γιαννούλη, Μυριούνη, Λιαδέλη, Χατζή, Καλαϊτζή, Μάγλο.

Σύμφωνα με το πρόγραμμα της προετοιμασίας, οι διεθνείς θα προπονούνται στο
ΟΑΚΑ έως την επόμενη Δευτέρα και μετά θα ταξιδέψουν στο Τελ Αβίβ για δύο
φιλικά με το Ισραήλ.

*** Το υπόλοιπο πρόγραμμα έως το «τζάμπολ» του Ευρωμπάσκετ έχει ως
εξής: 8 Ιουνίου: προπόνηση, 9-10 Ιουνίου: Δύο φιλικά ματς με τη Γιουγκοσλαβία,
11 Ιουνίου: Προπόνηση, 12-14 Ιουνίου: 11ο τουρνουά «Ακρόπολις» (με Γαλλία,
Ιταλία, Γερμανία), 15 Ιουνίου: προπόνηση: 16 Ιουνίου: Αναχώρηση για το
Βελιγράδι, 16-17 Ιουνίου: Δύο φιλικά ματς με τη Γιουγκοσλαβία, 19-20 Ιουνίου:
προπονήσεις στην Αθήνα, 21 Ιουνίου: Αναχώρηση για τη Χερόνα και 22 Ιουνίου:
φιλικό με την Πολωνία στη Χερόνα.

*** Στο μεταξύ, οριστικοποιήθηκε το πρόγραμμα του 11ου τουρνουά
«Ακρόπολις», μια διοργάνωση που θα είναι αφιερωμένη στη συμπλήρωση δέκα χρόνων
από την κατάκτηση του Ευρωπαϊκού Πρωταθλήματος 1987. Όλα τα ματς θα μεταδοθούν
απευθείας από το SuperSport. Το πρόγραμμα: Πέμπτη 12/6: 19.00: Γαλλία -
Ιταλία, 21.00: Ελλάδα - Γερμανία, Παρασκευή 13/6: 19.00: Γερμανία - Ιταλία,
21.00: Ελλάδα - Γαλλία, Σάββατο 14/6: 19.00: Γαλλία - Γερμανία, 21.00: Ελλάδα
- Ιταλία.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15846O112</ED>
<ID>
ID:169504

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O11&aa=2</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Ο Τζόνσον «εκτέλεσε» τη Γιούτα
</H2>
Ο ΕΝΤΙ Τζόνσον γίνεται ο ήρωας των τελικών στη Δύση. Ο 38χρονος φόργουορντ,
που έπαιξε πριν από δυο χρόνια στον Ολυμπιακό, έδωσε και πάλι στους Χιούστον
Ρόκετς τη νίκη επί της Γιούτα Τζαζ (95-92). 
Ο Τζόνσον «εκτέλεσε» τη Γιούτα με σουτ τριών πόντων ταυτόχρονα με την κόρνα
της λήξης, ισοφαρίζοντας το σκορ στη σειρά των τελικών της Δύσης σε 2-2. «Ήταν
μια συγκλονιστική εμπειρία. Λίγοι 38άρηδες έχουν την ευκαιρία να αισθάνονται
τέτοια χαρά», είπε στο τέλος ο Έντι Τζόνσον. 
Οι παίκτες της Γιούτα έχασαν τέσσερις φορές την ευκαιρία να πάρουν τη νίκη στο
τελευταίο λεπτό και 6''7 πριν από το τέλος οι Ρόκετς ήταν στην επίθεση. Ο
Ντρέξλερ μαρκαρίστηκε από δυο αντιπάλους και πέταξε την μπάλα στον Τζόνσον.
Για το Χιούστον, ο Ολάζουον είχε 27 πόντους, ο Μπάρκλεϊ 20π, 16ριμπ, ενώ για
τη Γιούτα Μαλόουν και Στόκτον σημείωσαν από 22 πόντους.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15846O113</ED>
<ID>
ID:169505

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Αυξάνει την προσφορά
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΤΟ ΘΕΜΑ του Φάνη Χριστοδούλου θα απασχολήσει, σύμφωνα με πληροφορίες, τον
Παναθηναϊκό σήμερα. Ο Παύλος Γιαννακόπουλος, που επέστρεψε από τη Θεσσαλονίκη
(όπου είχε μεταβεί για προσωπικούς λόγους, όπως υποστήριξε) θα συναντηθεί με
τον εκπρόσωπο του παίκτη, Τάσο Δελημπαλταδάκη.

Το δυναμικό... μπάσιμο της ΑΕΚ στην απόκτηση του Χριστοδούλου δεν ανησυχεί τον
πρόεδρο του Παναθηναϊκού, όπως ο ίδιος απάντησε όταν του ζητήθηκε να σχολιάσει
την πληροφορία από το «κιτρινόμαυρο» ΤΑΚ.

Σίγουρο είναι ότι ο Παναθηναϊκός δεν πρόκειται να μείνει στα 230 εκατ. που
μέχρι χθες το απόγευμα τεχνηέντως διέδιδε. Στον ΠΑΟ λένε πως θα φθάσουν ως τα
400 εκατ., κάτι που σημαίνει πως οι «πράσινοι» δείχνουν να αντιμετωπίζουν ως
«τρικ πλειστηριασμού» τα 450 εκατ. που φέρονται ως «κιτρινόμαυρη» πρόταση.

Δεδομένο είναι, πάντως, ότι ο χρόνος περνάει και ο Παναθηναϊκός δεν έχει
παρουσιάσει καμία εξέλιξη. Οι «πράσινοι» αναμένουν το τι θα πράξει ο Γιάννης
Ιωαννίδης και έχουν στην αναμονή τον Λευτέρη Σούμποτιτς. Ο κ. Γιαννακόπουλος
διέψευσε κατηγορηματικά τα περί επαφών ­ αλλά και γενικώς την περίπτωση ­ με
Κιουμουρτζόγλου, ενώ από την πλευρά το ίδιο έπραξε ο Σβι Σερφ, που κάνει
διακοπές στην Ελλάδα και αίφνης το όνομα του βρέθηκε στην... πράσινη επικαιρότητα.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15846O114</ED>
<ID>
ID:169506

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O11&aa=4</URL></REF>


Article

<CATEGORY>vin10</CATEGORY>

 <H5>ΥΠΟΘΕΣΗ ΤΣΟΥΡΤΣΙΤΣ
</H5><H2>Οι Άγγλοι πονήρεψαν
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Τώρα που κάπως ηρέμησαν τα γλέντια για τις επιτυχίες, ας δούμε σιγά - σιγά τι
ετοιμάζουν, εν όψει Ευρώπης, τόσο ο Ολυμπιακός όσο και ο Παναθηναϊκός, παρά
την μη Ευρώπη και τα μη γλέντια ο αθηναϊκός σύλλογος...

*** Πρώτα ο πρωταθλητής. Σύμφωνα με όλες τις ενδείξεις, η αγορά ικανού
ξένου ποδοσφαιριστή πρέπει να θεωρείται δεδομένη.

*** Μπορεί να μη θέλει ο «μπαγάσας» ο Σαβίσεβιτς να έλθει στου Ρέντη,
όμως όλο και κάποιος Σέρβος θα υποκύψει...

*** Πράγματι, υπάρχει ο 25χρονος επιθετικός χαφ Τσούρτσικ (Τσούρτιτς
για τον ελληνικό Τύπο), της Άστον Βίλα, ο οποίος ξαφνικά εφέτος την Άνοιξη
τοποθετήθηκε πρώτος στη λίστα του Μπάγιεβιτς. Αυτό είναι ήδη γνωστό.

*** Χωρίς να έχω σχέσεις με... μάνατζερ, έμαθα μερικά στοιχεία τα οποία
νομίζω πως θα χρησιμεύσουν στον κ. Λούβαρη, που θα μεταβεί σήμερα στο Μπέρμιγχαμ.

*** Έχουμε και λέμε. Αυτός ο ποδοσφαιριστής αγοράστηκε πριν από δέκα
μήνες, από την Μπόλτον, τέσσερα εκατομμύρια λίρες, επειδή ήταν καταπληκτικός
στο πρωτάθλημα Β' κατηγορίας.

*** Στην Άστον Βίλα δεν τα κατάφερε, διότι δεν πήγε «με τα νερά» τού
μάνατζερ Μπράιαν Λιτλ. Έπαιξε μόλις οκτώ ματς (σε σαραντατόσα της περιόδου).

*** Επειδή, όμως, τον Τσούρτσιτς δεν τον πολυθέλουν στην ομάδα τους,
ψάχνουν οι Άγγλοι πώς και πώς να τον πωλήσουν, χωρίς να χάσουν ούτε μία πένα.

*** Πόσο κόστισε είπαμε; Τέσσερα εκατομμύρια λίρες, δηλαδή κάπου 1,7
δισ. δραχμές. Τόσα ζήτησαν τώρα, διότι έχουν τον παίκτη αιχμάλωτο με τετραετές συμβόλαιο.

*** Ο πρόεδρος της Άστον Βίλα, ο 75χρονος κτηματομεσίτης Ντουγκ Έλις,
που έχει μαζί με τον κανακάρη του το 51% των μετοχών, θεωρείται στην Αγγλία
από τους δύσκολους στις διαπραγματεύσεις.

*** Συνεπώς, ο Γιώργος Λούβαρης, αν θέλει να κάνει το χατίρι του
Μπάγιεβιτς, θα πρέπει να βάλει όλη τη διπλωματία του, προκειμένου να δούμε τον
παίκτη στον Πειραιά.

*** Ο Τσούρτσιτς ενδέχεται να παίζει καλά όσο ο (υπάρχων) Τζόρτζεβιτς,
αλλά αυτό δεν έχει μεγάλη σημασία.

*** Τις τελευταίες ημέρες εστάλησαν κασέτες (με Τσούρτσιτς) στο
επιτελείο μεταγραφών της Ρόμα, όμως οι Ιταλοί δεν έδειξαν ενδιαφέρον. Ίσως
επειδή αυτοί όταν αγοράζουν φροντίζουν να φέρνουν στις ομάδες τους διεθνείς...

*** Αυτά, και ας μην παίρνουν τοις μετρητοίς οι φίλοι του Θρύλου την
επιθυμία του παίκτη να έλθει στην ομάδα τους.

*** Μπορεί να θέλει, αλλά δεν είναι σίγουρο ότι μπορεί...

*** Αν ήταν ελεύθερος, να είσθε σίγουροι πως μπορεί ήδη να είχε υπογράψει.

*** Πού αλλού θα μπορούσε να βρει 4-5 συμπαίκτες να μιλούν τη γλώσσα
του; 
*** (Και προπονητή να τον αγαπάει, βεβαίως).

Κάπου συμφέρει

Και ο Παναθηναϊκός. Από χθες βράδυ, κάτι άρχισε να κινείται, από μεταγραφικής άποψης.

*** Ο Ντόκεν ήταν εδώ, ο ποδοσφαιριστής Στραντλ ήταν εδώ. Μίλησαν με
τον πρόεδρο για όλα.

*** Είναι πολύ πιθανή η συμφωνία, διότι οι Νορβηγοί, πρώτον, δεν είναι
«παράλογοι» όπως οι Αγγλοι (ή οι Πολωνοί στρατηγοί...).

*** Δεύτερον, είναι φίλοι του ελληνικού ποδοσφαίρου. Ειδικά ο Ντόκεν,
βρίσκεται μέσα στις καρδιές των «πρασίνων».

*** Τρίτον, οι τιμές δεν θεωρούνται απαγορευτικές για έναν
Βαρδινογιάννη, που μόλις είδε την ομάδα του να έχει κατρακυλήσει στην 5η θέση.

*** Πρόβλεψη: ο Στραντλ, αν συμφωνήσει με τον Παναθηναϊκό, θα κοστίσει
ελάχιστα από τα «έτοιμα».

*** Έχουμε και λέμε. Πόσα χρήματα θα μείνουν στο ταμείο έτσι και οι
Καλιτζάκης - Μάρκος - Ουζουνίδης αποτελέσουν παρελθόν;

*** Τουλάχιστον μισό δισ., με βάση τα συμβόλαια τα οποία συνηθίζει να
κλείνει η ΠΑΕ ΠΑΟ.

*** Σ' αυτό το ποσό να προσθέσουμε κάτι «ψιλά» που θα εισπράξει η
Παιανία έτσι και πάρουν οι «τρεις» μεταγραφή;

*** Μία η άλλη έρχεται ο Στραντλ, χονδρικώς.

*** Και είναι και παικταράς, όπως έχει αναφερθεί αρμοδίως.

*** Αν μη τι άλλο, τον Ντόκεν οι παναθηναϊκοί τον εμπιστεύονται.

Ραβούσης τέλος

Στην ΑΕΚ ακόμη δεν έχει κινηθεί η διαδικασία ενίσχυσης, λόγω των γνωστών
δυσχερειών, οι οποίες εκκρεμούν μεταξύ Νέας Χαλκηδόνας και... Ευρώπης.

*** Ωστόσο, στο θέμα προπονητή, ο Στράτος έχει σαφείς εντολές και τις
έχει δρ <REF><SOURCE>
ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15846O121</ED>
<ID>
ID:169507

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O12&aa=1</URL></REF>


Article

<CATEGORY>vin10</CATEGORY>

 <H2>Περιζήτητος
</H2>
ΦΑΙΝΕΤΑΙ ότι η υπόθεση της μεταγραφής Χριστοδούλου δεν πρόκειται να λήξει
με... συνοπτική διαδικασία. «Πράσινο σίγουρα», τον θεωρούσαν στη Ν. Σμύρνη,
ιδού όμως που του έγινε «κίτρινη» πρόταση του Φάνη και μάλιστα υψηλού
(οικονομικά) περιεχομένου. Προφανώς τον έμπειρο φόργουορντ θέλει ο ξανθός εν
όψει Ευρωλίγκα...

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15846O122</ED>
<ID>
ID:169508

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O12&aa=2</URL></REF>


Article

<CATEGORY>vin10</CATEGORY>

 <H2>Κι αυτή η στιγμή για χειρο- κρότημα
</H2>
ΜΕΓΑΛΕΣ στιγμές ζει ο ΠΑΟΚ και από τον άνθρωπο Φραντζέσκο. Ο πρώτος σκόρερ
του «Δικεφάλου», πρωί πρωί χθες επισκέφθηκε νοσοκομείο της Θεσσαλονίκης και
χάρισε μπάλα και χαμόγελο σε νεαρό που αντιμετωπίζει πρόβλημα υγείας. Ίσως η
πιο εύστοχη στιγμή του διεθνούς χαφ εφέτος.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15846O123</ED>
<ID>
ID:169509

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Μάθημα για την ΕΠΟ
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΑΠΟ την Παρασκευή έως την Κυριακή θα γίνει στη Θεσσαλονίκη το 1ο Πανευρωπαϊκό
Σεμινάριο Προπονητών Ποδοσφαίρου, που διοργανώνει ο τοπικός σύνδεσμος υπό την
αιγίδα του Οργανισμού Πολιτιστικής Πρωτεύουσας της Ευρώπης «Θεσσαλονίκη 1997».

Ο πρόεδρος του συνδέσμου, Τάκης Παπαφωτίου, θέλει το ραντεβού των προπονητών
να είναι υψηλού επιπέδου και ν' αποτελέσει σταθμό για εκδηλώσεις τέτοιου
είδους στη χώρα μας.

Προσκλήθηκαν για να διδάξουν ο Κουρτ Γιάρα, μέλος του προπονητικού τιμ της
αυστριακής ομοσπονδίας, ο Σλόμπονταν Σάντρατς, ο οποίος οδηγεί την ομάδα της
Νέας Γιουγκοσλαβίας στο παγκόσμιο πρωτάθλημα '98 στη Γαλλία, και ο παλιός
Γερμανός διεθνής ποδοσφαιριστής Χορστ Χρούμπες, ο οποίος ως προπονητής
μαθήτευσε στον δάσκαλο του ποδοσφαίρου Ερνστ Χάπελ. Παρών θα είναι και ο
γενικός γραμματέας της Ένωσης Ευρωπαίων προπονητών ποδοσφαίρου Λόταρ Μάγερ.

Εισηγήσεις θα κάνουν και ο Αλκέτας Παναγούλιας, όπως και οι καθηγητές
ποδοσφαίρου Παναγιώτης Πατσίδης, Χαράλαμπος Μιχαηλίδης, Γρηγόρης Καραβέλης,
Αθανάσιος Δόκας και Χρήστος Κωστούδας.

Τέτοια σεμινάρια χρειάζεται η διψασμένη γη του ποδοσφαίρου μας. Η επιμόρφωση
των προπονητών μας είναι κάτι παραπάνω από αναγκαία, αφού το άθλημα
εξελίσσεται ραγδαία σ' ολόκληρο τον πλανήτη.

Η αγωνιστική περίοδος κλείνει και η ΕΠΟ είχε την υποχρέωση να διοργανώσει
συνέδριο με συμμετοχή όλων των προπονητών των εθνικών κατηγοριών, ώστε να
κατατεθούν οι εμπειρίες τους, να αναζητηθεί και να εντοπιστεί το στίγμα του
ελληνικού ποδοσφαίρου και να γίνει επιλογή στόχων.

Κάτι τέτοιο όμως για την ΕΠΟ του Κώστα Τριβέλλα και των στενών συνεργατών του
είναι φαίνεται περιττή πολυτέλεια.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15846O124</ED>
<ID>
ID:169510

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O12&aa=4</URL></REF>


Article

<CATEGORY>vin10</CATEGORY>

 <H2>Πλήθος μαθητόκοσμου στη Θεσσαλονίκη
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΕΠΙΤΥΧΙΑ διοργανώθηκε την Κυριακή στη Θεσσαλονίκη το 9ο πανελλήνιο σχολικό
κύπελλο σκακιού. Επτακόσια εβδομήντα οκτώ παιδιά (και περισσότερα από 5.000
στα προκριματικά ανά την Ελλάδα) συμμετείχαν στη γιορτή αυτή που
πραγματοποιήθηκε με την ενεργό στήριξη του Δήμου Θεσσαλονικης. Βραβεύθηκαν οι
τρεις πρώτοι και το πρώτο κορίτσι κάθε κατηγορίας. Κάθε τάξη αποτέλεσε χωριστή
κατηγορία, πλην των μαθητών των τριών τάξεων του Λυκείου που αγωνίστηκαν σε
κοινό όμιλο. Ακολουθούν τα ονόματα των διακριθέντων με τους βαθμούς που
συγκέντρωσαν. Οι αγώνες ήταν επτά.

Α' Δημοτικού (46 συμμετοχές): 1) Α. Σισμάνης 6, 2) Ν. Κατσιφαράκης 6, 3) Χ.
Κοτρωνάκης 6, 1ο κορίτσι: Μ. Τσαρουχά 5.

Β' Δημοτικού (57): 1) Γ. Σταυριανάκης 6, 2) Α. Αγιούς 6, 3) Γ.
Παναγιωτακόπουλος 6, 1ο κορίτσι: Δ. Πολύζου 5,5.

Γ' Δημοτικού (81): 1) Α. Σκανδαλάκης 6,5, 2) Γ. Νικολόπουλος 6, 3) Α. Νίκου 6,
1ο κορίτσι: Α. Γάμπα 5.

Δ' Δημοτικού (93): 1) Α. Παναγιωτόπουλος 6,5, 2) Δ. Κοκμάδης 6, 3) Σ. Ψάλτης
6, 1ο κορίτσι: Φ. Παμπάλου 5,5.

Ε' Δημοτικού (111): 1) Α. Γρίβας 6,5, 2) Α. Μπενσενούσι 6, 3) Ν. Καρτσίδης 6,
1ο κορίτσι: Χ. Αδοντάκη 6.

ΣΤ' Δημοτικού (94): 1) Κ. Γεωργιάδης 6,5, 2) Α. Σαββίδης 6,5, 3) Μ. Κοκκινάκης
6, 1ο κορίτσι: Β. Ζαφειρίου 6.

Α' Γυμνασίου (70): 1) Π. Καδιλτζόγλου 7, 2) Α. Μιχαηλίδης 6, 3) Φ. Κουβάτσος
5, 1ο κορίτσι: Α. Στείρη 6.

Β' Γυμνασίου (64): 1) Α. Κουκουφίκης 7, 2) Α. Τσάνας 6, 3) Κ. Τσιάμης 5,5, 1ο
κορίτσι: Δ. Νικολοπούλου 5.

Γ' Γυμνασίου (63): 1) Γ. Μουντζουρίδης 6, 2) Ν. Κελαϊδίτης 6, 3) Φ. Σιγάλας
5,5, 1ο κορίτσι: Ε. Σπερδόκλη 5,5.

Λύκεια (99): 1) Κ. Κορδής 6,5, 2) Γ. Γαβριηλίδης 6, 3) Γ. Κουκουφίκης 6, 1ο
κορίτσι: Κ. Σιδηροπούλου 5 βαθμοί.

Υπεύθυνος της διοργάνωσης (που είχε, βέβαια, πολύ «τρέξιμο») ήταν ο Βύρωνας
Τσορμπατζόγλου. Διαιτήτευσαν 45 διαιτητές.

* Ισοπαλία με τα μαύρα πέτυχε ο Βασίλης Κοτρωνιάς απέναντι στον Ισραηλινό
Σουτόβσκι, στον 6ο γύρο του τουρνουά της Αργεντινής. Τα άλλα αποτελέσματα
ήταν: Καμπόρα - Γουλφ 1-0, Αντιάντο - Ζαρνίκι 1-0, Μόροβιτς - Ρικάρντι 1-0,
Πάνο - Σπάγκεμπεργκ αναβολή. Βαθμολογία: 1-2) Σουτόβσκι, Μόροβιτς 4,5, 3-4)
Αντιάντο, Γουλφ 4, 5) Σπάγκεμπεργκ 3 (και μία αναβολή), 6) Κοτρωνιάς 3, 7)
Καμπόρα 2, 8-9) Ρικάρντι, Ζαρνίκι 1,5, 10) Πάνο 1 βαθμό (και μία αναβολή).

* Το αδιαχώρητο επικράτησε στο ­ όχι ιδιαίτερα μεγάλο ­ εντευκτήριο της
Λυκούργου 50 στην Καλλιθέα, κατά την έναρξη του δεύτερου ανοιχτού τουρνουά του
Ικάρου σε συνεργασία με το Σ.Ο. Καλλιθέας. Εν τέλει ξεκίνησαν 40 σκακιστές.
Καλύτερα ΕΛΟ διαθέτουν οι Νανόπουλος (2.095), Ευθυμάκης (2.090), Μανάι
(2.050), Λένχερτ (2.030), Ζαμίτ (2.005), Ζαρούφης (1.915), Θ. Βλάχος (1.895).
Μετά τους δύο πρώτους γύρους δύο βαθμούς έχουν οι Μανάι, Ζαμίτ, Νίνι,
Γερούκαλης, Παναγόπουλος.

* Στο Λιντς της Αυστρίας μόλις ολοκληρώθηκε τουρνουά κατηγορίας 12 της
διεθνούς ομοσπονδίας. Το ενδιαφέρον έγκειται στην πρώτη εμφάνιση του 14χρονου
Ετιέν Μπακρό μετά την απονομή του τίτλου του γκραν μετρ. Ο μικρός πήγε καλά
αφού, ενώ διέθετε το τρίτο χειρότερο ΕΛΟ, κατέλαβε την τρίτη θέση με 6 βαθμούς
σε 9 αγώνες.

Τελική βαθμολογία: 1-2) Μπάιμ, Αλμάσι 7, 3-4) Μπακρό, Γκλεκ 6, 5) Ρότζερς 4,5,
6-7) Κορτσνόι, Ρομανίσιν 4, 8-9) Λάνκα, Βαχ, 3, 10) Καζαγκράντε μισός βαθμός. 
Ο Μπακρό (Γαλλ. 2.500) σημείωσε τα εξής αποτελέσματα: Κορτσνόι (Ελβ. 2.635) -
Μπακρό 1-0, Μπακρό - Ίαν Ρότσερς (Αυστραλία, 2.600) 1-0, Γκλεκ (Ρωσ. 2.620) -
Μπακρό 0,5-0,5, Μπακρό - Καζαγκράντε (Αυστρία 2.365) 1-0, Βαχ (Αυστρία 2.415)
- Μπακρό 0,5-0,5, Μπακρό - Ρομανίσιν (Ουκρ. 2.555) 1-0, Μπάιμ (2.555) - Μπακρό
0,5-0,5, Μπακρό - Λάνκα (Λετ. 2.575) 1-0, Αλμάσι (Ουγγ. 2.595) - Μπακρό 0,5-0,5.

Μπακρό (Γαλλ. 2.500) - Ρότζερς (Αυστραλ. 2.600)

1. δ4 δ5 2. γ4 ε6 3. Ιζ3 Ιζ6 4. Ιγ3 Αβ4 5. Αη5 Ιβδ7 6. ε3 γ5 7. γ: δ5 ε: δ5 8.
Βγ2 Βα5 9. Αδ3 γ4 10. Αζ5 0-0 11. 0-0 Α: γ3 12. β: γ3 Πε8 13. Ιδ2 η6 14. Α: δ7
Ι: δ7 15. Παε1 Ιβ6 16. ζ3 Αδ7 17. θ4 Ια4 18. Πγ1 ζ6 19. Αζ4 Πε6 20. ε4 Παε8
21. Πζε1 Αγ6 22. ε5 ζ: ε5 23. Α: ε5 Ιγ5 24. Πε3 Ιδ3 25. Π: δ3 γ: δ3 26. Β: δ3
Β: α2 27. ζ4 Αδ7 28. θ5 Πβ6 29. θ: η6 Π: η6 30. Πζ1 Αζ5 31. Β: ζ5 Β: δ2 32.
Βθ3 Βε2 33. ζ5 Πζ8 34. Πζ4 Πη5 35. ζ6 θ6 36. ζ7+ Ρθ7 37. Αδ6 Πθ5 38. Β: θ5 1-0

* Τέταρτος γύρος στην Ισπανία: Τοπάλοβ - Πόλγκαρ 1-0 (45 κινήσεις), Ακοπιάν -
Σάλοβ 1-0 (55), Μπελιάβσκι - Σορτ 1-0 (38), Ιλέσκας - Σίροβ 0,5-0,5, Πίκετ -
Σαν Σεγκούντο 1-0 (44).

Βαθμολογία: 1) Τοπάλοβ 3,5, 2) Ακοπιάν 3, 3-4) Μπελιάβσκι, Σίροβ 2,5, 5-7)
Σάλοβ, Ιλέσκας, Πόλγκαρ 2, 8) Σορτ 1,5, 9) Πίκετ 1, 10) Σαν Σεγκούντο 0 βαθμοί.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15846O991</ED>
<ID>
ID:169511

</ID><URL>http://ta-nea.dolnet.gr/neaweb/neafile.print_unique?e=A&f=15846&m=O99&aa=1</URL></REF>


Article

<CATEGORY>vin09</CATEGORY>

 <H5>ΑΡΘΡΟ ΤΟΥ ΓΚΑΜΠΡΙΕΛ ΓΚΑΡΣΙΑ ΜΑΡΚΕΣ: «Η ΖΩΗ ΜΟΥ ΩΣ ΔΗΜΟΣΙΟΓΡΑΦΟΣ»
</H5><H2>Το ένοχο κασετόφωνο
</H2>
«Πριν από πενήντα χρόνια, δεν υπήρχαν σχολές δημοσιογραφίας. Τότε, κάποιος,
μάθαινε την τέχνη μέσα στην εφημερίδα, στα τυπογραφεία, στα τοπικά καφέ και
στις βόλτες τα βράδια της Παρασκευής. Ολόκληρη η εφημερίδα ήταν ένα εργοστάσιο
όπου φτιάχνονταν δημοσιογράφοι και οι ειδήσεις τυπώνονταν χωρίς υπεκφυγές.
Εμείς οι δημοσιογράφοι ήμασταν πάντα δεμένοι, είχαμε μια κοινή ζωή και ένα
τέτοιο μεγάλο πάθος για τη δουλειά μας, ώστε δεν σκεφτόμασταν τίποτα άλλο.

Η δουλειά παρακινούσε δυνατές φιλίες ανάμεσα στα μέλη της ομάδας, αφήνοντας
λίγο περιθώριο για προσωπική ζωή. Δεν υπήρχαν προγραμματισμένες συσκέψεις της
αρχισυνταξίας, αλλά κάθε απόγευμα στις 5, ολόκληρη η εφημερίδα έκανε ένα
διάλειμμα για καφέ, μέσα στην αίθουσα σύνταξης. Ήταν μια ανοιχτή συζήτηση κατά
την οποία συζητούσαμε τα θέματα της ημέρας σε όλους τους τομείς, κάνοντας τις
τελικές αλλαγές για την έκδοση της επόμενης μέρας.

Η εφημερίδα τότε μοιραζόταν σε τρία μεγάλα τμήματα: την ειδησεογραφία, τα
θέματα και τις στήλες γνώμης. Και από αυτά το πιο έγκυρο και ευαίσθητο ήταν το
τρίτο. Υστερα προέκυψαν οι σχολές δημοσιογραφίας και η άφιξη της τεχνολογίας.
Οι απόφοιτοι των παραπάνω έφτασαν με λίγες γνώσεις γραμματικής και
συντακτικού, με δυσκολίες στην κατανόηση της σύλληψης σύνθετων πραγμάτων και
με μια επικίνδυνη παρεξήγηση του επαγγέλματος, που η σημασία της "είδησης" με
οποιοδήποτε τίμημα ξεπερνά κάθε ηθικό ενδοιασμό. Το επάγγελμα από ό,τι
φαίνεται δεν εξελίσσεται τόσο γρήγορα όσο και τα εργαλεία δουλειάς του. Με
άλλα λόγια, η επιχείρηση της εφημερίδας αναμείχτηκε σε έναν αλόγιστο
ανταγωνισμό υλικού εκσυγχρονισμού, εγκαταλείποντας τους παλιούς μηχανισμούς
συμμετοχής που ενίσχυαν το πνεύμα επαγγελματισμού. Οι αίθουσες ειδήσεων έγιναν
αποστειρωμένα εργαστήρια, όπου φαίνεται ευκολότερη η επικοινωνία με εξωγήινα
φαινόμενα παρά με τις καρδιές των αναγνωστών.

Σήμερα, γεγονός και άποψη αναμειγνύονται. Τα ρεπορτάζ των ειδήσεων περιέχουν
σχολιασμό, ενώ το κεντρικό άρθρο είναι εμπλουτισμένο με γεγονότα. Αναφορές σε
"έγκυρες πηγές" ή "κρατικούς λειτουργούς" (που ζητούν να παραμείνουν ανώνυμοι)
ή παρατηρητές που γνωρίζουν τα πάντα και τους οποίους δεν ξέρει κανείς,
καλύπτουν με κάθε τρόπο τις παραβάσεις που περνάνε αβασάνιστες. Όμως η ένοχη
πλευρά έχει το δικαίωμα να μην αποκαλύπτει τις πηγές της, χωρίς να αναρωτηθεί
αν υπήρξε αφελές εργαλείο της πηγής, που το χρησιμοποίησε για να περάσει την
πληροφορία με τη μορφή που αυτή επέλεξε. Πιστεύω ότι οι κακοί δημοσιογράφοι
λατρεύουν την πηγή τους όσο και τη ζωή τους, της προσθέτουν μυθική ποιότητα,
την προστατεύουν, την τρέφουν και τελικά αναπτύσσουν μια επικίνδυνη συνενοχή
που τους οδηγεί στην απόρριψη της ανάγκης μιας δεύτερης πηγής.

Πιστεύω πως ένοχος σε αυτό το δράμα είναι επίσης και το κασετόφωνο. Το
σημειωματάριο, η τήρηση της δεοντολογίας και τα αυτιά μας με τα οποία εμείς οι
ρεπόρτερ ακούγαμε ό,τι μας έλεγαν οι πηγές ήταν τα στοιχεία της δουλειάς μας.
Κάποιος λοιπόν θα έπρεπε να διδάξει τους νεαρούς ρεπόρτερ ότι το κασετόφωνο
δεν είναι υποκατάστατο της μνήμης. Γιατί το κασετόφωνο ακούει, επαναλαμβάνει,
αλλά δεν σκέφτεται. Είναι πιστό, αλλά δεν έχει καρδιά και στο τέλος η κατά
λέξη απόδοση δεν θα είναι ποτέ αξιόπιστη όπως τη μεταφέρει ο δημοσιογράφος που
ακούει με προσοχή τις λέξεις του συνομιλητή του και ταυτόχρονα τις εκτιμά και
τις αξιολογεί, σύμφωνα με τις γνώσεις και την κρίση του. Σήμερα, ακόμα και τα
έντυπα μέσα φαίνεται να μοιράζονται τη λανθασμένη ιδέα ότι η φωνή της αλήθειας
δεν είναι αυτή του δημοσιογράφου, αλλά του συνεντευξιαζόμενου.

Ίσως η ατυχία των σχολών δημοσιογραφίας είναι ότι αν και διδάσκουν μερικά
χρήσιμα κόλπα της τέχνης, διδάσκουν ελάχιστα για το ίδιο το επάγγελμα.
Οποιαδήποτε εκπαίδευση σε τέτοιου είδους σχολές θα πρέπει να βασίζεται σε
τρεις αρχές. 
Πρώτον ­ και κυριότερον ­ πρέπει να υπάρχει ικανότητα και ταλέντο· στη
συνέχεια, η γνώση ότι "ερευνητική" δημοσιογραφία δεν είναι κάτι εξαιρετικό,
αλλά ότι κάθε είδους δημοσιογραφία πρέπει να ενέχει την έρευνα. Και, τρίτον, η
αντίληψη ότι η δεοντολογία δεν είναι μια περιστασιακή προϋπόθεση αλλά ένα
αναπόσπαστο τμήμα της δημοσιογραφίας.

Ο τελικός σκοπός οποιασδήποτε δημοσιογραφικής σχολής θα πρέπει να είναι η
επιστροφή στη βασική εκπαίδευση της δουλειάς και να αποκαταστήσει τη
δημοσιογραφία στην αυθεντική λειτουργία της εξυπηρέτησης του κοινού· να
επαναφέρει αυτά τα παθιασμένα καθημερινά διαλείμματα για καφέ στα γραφεία των
παλιών εφημερίδων».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15846P011</ED>
<ID>
ID:169512

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P01&aa=1</URL></REF>


Article

<CATEGORY>vin09</CATEGORY>

 <H5>Ο ΒΟΣΝΙΣΙΕΝΣΚΙ ΣΤΗ ΘΕΣΣΑΛΟΝΙΚΗ
</H5><H5>Τα όνειρα των παιδιών
</H5><H2>Ποίηση και χορός
</H2>
Στα ελληνικά θα ερμηνευθεί απόψε η όπερα «Έτσι κάνουν όλες», του Μότσαρτ, σε
λιμπρέτο του Λορέντζο ντα Πόντε, που παρουσιάζει το Στούντιο Όπερας του
Μεγάρου Μουσικής Αθηνών, στην Αίθουσα Δημήτρης Μητρόπουλος. Η σκηνοθεσία είναι
του Θωμά Μοσχόπουλου και τη μουσική εκτέλεση έχει αναλάβει η ορχήστρα
Καμεράτα, με μαέστρο τον Νίκο Τσούχλο. Τους ρόλους ερμηνεύουν οι νικητές του
διαγωνισμού «Cosi fan tutte» και η παράσταση πραγματοποιείται με τη χορηγία
του Κυριάκου Φιλίππου (Αίθουσα Δ. Μητρόπουλου, 8.30, εισιτ. 5.000 δρχ., 8.000
δρχ. και φοιτητικά 1.500 δρχ.).

ΣΤΗ ΘΕΣΣΑΛΟΝΙΚΗ

Ένας από τους πλέον σημαντικούς Ρώσους ποιητές, ο 64χρονος Αντρέι
Βοσνισιένσκι, θα απαγγείλει απόψε ποιήματά του στη Θεσσαλονίκη, στο πλαίσιο
των εκδηλώσεων της Πολιτιστικής Πρωτεύουσας. Εκπρόσωπος, με τον Γεβγένι
Γιεφτουσένκο, της «επίσημης» ρωσικής πρωτοπορίας της δεκαετίας του '70, με
τεράστια δημοτικότητα τότε, λόγω των τολμηρών αναφορών του σε σύγχρονα
κοινωνικά προβλήματα, αντισυμβατικός στη ζωή του, είναι μεταφρασμένος στα
ελληνικά από την Κατερίνα Αγγελάκη - Ρουκ και τη Μαρία Τσαντσάνογλου, η οποία
θα τον παρουσιάσει. Ποιήματά του θα απαγγείλει στη γλώσσα μας ο ηθοποιός
Δημήτρης Ναζίρης (Θέατρο Αυλαία, Θεσσαλονίκη, 8.30, είσοδος ελεύθερη).

ΧΟΡΟΣ

Μια αυτοσχεδιαστική παράσταση χορού στα πρότυπα της φρι τζαζ παρουσιάζει στο
πλαίσιο του Μήνα Χορού ο Κωνσταντίνος Μίχος, με την ομάδα του «Λάθος κίνηση»
και τον σκηνοθέτη Γιάννη Σκοπετέα. (Ανοιχτό Θέατρο, Κάλβου 7 και Γκύζη, 9
μ.μ., είσοδος δωρεάν).

*** Το χοροθεατρικό έργο «Ισκιατών», για την κατάβαση του ανθρώπου στα βάθη
της ψυχής του, θα παρουσιάσει η πειραματική ομάδα «Μεταίχμιο». Η σκηνοθεσία
είναι του Θέμη Βλάχου, η χορογραφία της Νίκης Λουλαδάκη, η μουσική του Κώστα
Στεφάνου. Συμμετέχουν επτά χορευτές και πέντε μουσικοί. Η παράσταση διαρκεί
60' (Εργοστάσιο, 27, 28, 29 Μαΐου, Λ. Βουλιαγμένης 268, 9.30 μ.μ., εισιτ.
3.500 δρχ. και 2.500 δρχ.).

ΛΙΘΟΓΡΑΦΙΕΣ

Ιστορικές λιθογραφίες απόψε στην Γκαλερί Σκουφά 4. Η παλαιότερη λιθογραφία
είναι το στρατόπεδο του Καραϊσκάκη στο Φάληρο, φτιαγμένη από τον Αδάμ (1865).

Στη μεγάλη ποικιλία των θεμάτων υπάρχουν: το θωρηκτό «Αβέρωφ», η κατάληψη της
Χίου, η παράδοση της Θεσσαλονίκης από τους Τούρκους, η παράδοση των Ιωαννίνων
από τους Τούρκους, η ανακήρυξη του Ελληνικού Συντάγματος, ο Κωνσταντίνος
Παλαιολόγος, περίπατος Όθωνος και Αμαλίας, ο Παλαιών Πατρών Γερμανός,
Γενοβέφες, αδελφοποίηση Τουρκίας και Ελλάδος και πολλές άλλες. Οι χαράκτες των
λιθογραφιών είναι: Αδάμ, Χριστίδης, Χάουπτ, Γαλανάκης.

ΜΟΥΣΙΚΗ

Συναυλία με έργα του Βιβάλντι και σολίστ τη σοπράνο Αλεξάνδρα Ματθαιουδάκη και
τη μέτζο σοπράνο Λίνα Τέντζερη θα πραγματοποιήσει απόψε η Πανεπιστημιακή
Καμεράτα του Εθνικού Μετσόβιου Πολυτεχνείου, με τη Μεικτή Χορωδία του ΕΜΠ και
τη Χορωδία Αγίου Ευθυμίου Κερατσινίου Μητροπόλεως Νικαίας. Μαέστρος, ο Βασίλης
Μακρίδης (Αίθουσα Τελετών ΕΜΠ, Πατησίων 42, Κτίριο Αρχιτεκτονικής, είσοδος ελεύθερη).

*** Ρεσιτάλ πιάνου και βιολιού δίνουν ο Μπίλι Εϊντί και η Μαριάννα Πίκετι, για
τους σκοπούς της Εταιρείας Προστασίας Σπαστικών. Στο πρόγραμμα, έργα των
Μπραμς, Ραβέλ και Μπετόβεν (Κολλέγιο Αθηνών, 8.30 μ.μ., προσκλήσεις 5.500 δρχ.
και 3.000 δρχ., τηλ. 7260.047).

ΓΙΟΡΤΗ

Εκδήλωση για τα παιδιά με ειδικές ανάγκες θα πραγματοποιήσει απόψε στα
Εξάρχεια το Ελληνικό Παιδικό Μουσείο, σε συνεργασία με την Κοινωνική Υπηρεσία
του Πολιτιστικού Κέντρου Εξαρχείων του Δήμου Αθηναίων (Πεζόδρομος οδού
Τσαμαδού 5, 8.00).

Συνεχίζεται η αναδρομική έκθεση φωτογραφίας του αγωνιστή - φωτογράφου Στέλιου
Κασιμάτη (1920-1992), που αποτύπωσε «τα χαμένα όνειρα των παιδιών της
γειτονιάς, που θάφτηκαν κάτω από το τσιμέντο της πόλης». Η έκθεση
διοργανώνεται από τον γιο του, Μανώλη, και την Ελληνική Φωτογραφική Εταιρεία.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15846P021</ED>
<ID>
ID:169513

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P02&aa=1</URL></REF>


Article

<CATEGORY>vin09</CATEGORY>

 <H2>Πάλι εγώ φταίω!
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Βρίσκομαι εδώ και μια εβδομάδα στη Φλωρεντία γεμάτος φοβερές
εντυπώσεις, αλλά και φοβερή ζήλεια για το πώς ένας λαός μπορεί και κρατά στην
αγκαλιά ζεστό το παρελθόν του και δεν το ρίχνει στα σκουπίδια μαζί με τ'
αποφάγια του και τις άδειες Κόκα Κόλες του.

Μου 'πανε «Τι θα κάτσεις να κάνεις μια βδομάδα στη Φλωρεντία; Σε τρεις μέρες
τα 'χεις δει όλα». Έκατσα έξι και δεν πρόλαβα να δω τίποτα. Τελικά, θέλει και
το «καλόν» τον χρόνο του. Είναι φορές που ύστερα από μια μεγάλη συγκίνηση, θες
ώρες να ξεκουραστείς από την ένταση, για να αφεθείς σε μιαν άλλη.

Και τι λαός. Πώς φρόντισαν την ιστορία τους. Πώς τη διατηρήσανε, κομμάτι
κομμάτι, φρέσκια. Χωρίς να την κλείσουν στη φορμόλη. Όχι σαν μερικούς
μερικούς. Έσκασα από τη ζήλεια μου. Χάλια έχω γίνει. Χάλια.

Το μόνο που με παρηγόρησε σε σχέση με μας πάντα, τους (πώς να μας πω;)
Έλληνες, είναι που γύρναγα τα βράδια κατάκοπος στο ξενοδοχείο κι άνοιγα την
τηλεόραση. Εδώ, να τα μας λέω, πέσαμε στο επίπεδό μας. Μπράβο. Αίσχος. Αίσχος.
Τα δικά μας και χειρότερα. Να 'ναι καλά οι άνθρωποι με παρηγορήσανε, δεν έχω
κανένα παράπονο.

Τι φτήνεια. Τι τσαπατσουλιά. Τι προστυχιά, τι αίσχος. Αίσχος μπράβο. Εδώ είναι
το «ούνα φάτσα ούνα ράτσα».

Βέβαια και σ' αυτό το θέμα οι Ιταλοί υπερέχουν, γιατί για τα προγράμματά τους
φταίνε οι τηλεοπτικοί δημιουργοί. Ενώ σ' εμάς, στην Ελλάδα, φταίμε εμείς. Έτσι
είπε ο κύριος Σημίτης. Το τελευταίο που άκουσα από τα πρωθυπουργικά χείλη πριν
φύγω για τα ξένα, ήταν αυτή παρατήρηση. Εμείς, λέει, το κοινό φταίμε για το
επίπεδο των καναλιών. Γιατί εμείς, με την προτίμησή μας, μπορούμε να το
ανεβάσουμε. Άμα βλέπουμε αηίες, αηδίες θα παράγουνε και οι παραγωγοί.

Σωστά. Μόνο που στην τηλεόραση, όπως και στην πολιτική, διαλέγεις απ' αυτό που
υπάρχει. Από την τηλεόραση το «Χρυσό Κουφέτο». Από την πολιτική, το επίχρυσο
ΠΑΣΟΚ. Δεν μπορούμε ν' ανοίξουμε το Σάββατο το βράδυ τον Antenna και να δούμε
την τελευταία ταινία για την τηλεόραση του Φελίνι και την Κυριακή πρωί - πρωί
να πάμε να ψηφίσουμε Ελευθέριο Βενιζέλο. Πάει πεθάνανε αυτοί. Εσάς έχουμε
τώρα. Δεν ξέρω, νομίζω με καταλαβαίνετε κύριε Σημίτη. Γιατί και 'σεις είστε
ένας άνθρωπος με ευαισθησίες. Και στο «Δαμάζοντας τα κύματα» πήγατε και στο
«Βαρελάδικο» και, θέλω να πω, κάνετε όλη αυτή τη διαδρομή που κάνει κάθε
διανοούμενος σ' αυτή την «έρημη χώρα». Όχι του Έλιοτ. Όχι. Το έρημη το λέω με
την έννοια του «έρημη και σκότεινη», του «ρημαδιασμένη». Νομίζω, τώρα, με καταλαβαίνετε.

Πάντως μόλις γυρίσω στην Ελλάδα θα βλέπω τόση Αννίτα Πάνια, που σας βεβαιώ,
μέχρι τον Οκτώβριο, θα 'χω κάνει τον Μικρούτσικο αν όχι μεγάλο (δεν το
υπόσχομαι), τουλάχιστον Μεγαλούτσικο.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15846P022</ED>
<ID>
ID:169514

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P02&aa=2</URL></REF>


Article

<CATEGORY>vin09</CATEGORY>

 <H2>Τιμή από την άλλη όχθη
</H2>
<AUTHOR>Μ.Χ</AUTHOR>

Ο Γάλλος Πρόεδρος της Δημοκρατίας Ζακ Σιράκ είναι ένας πολιτικός από... την
«άλλη όχθη». Ιδεολογικά εννοείται και ως προς την τοποθέτηση, την ιστορία,
τους αγώνες και το πνεύμα της Διδώς Σωτηρίου. Όμως ξέρει ­ όπως αποδεικνύεται,
σε αντίθεση με πολλούς Έλληνες ομοϊδεάτες του ­ να εκτιμά το βάρος μιας
πνευματικής προσφοράς που ξεπερνά τα εθνικά σύνορα. Κι έτσι, εν μέσω γαλλικής
προεκλογικής περιόδου, απένειμε στην 88χρονη Ελληνίδα συγγραφέα των «Ματωμένων
χωμάτων» και της «Εντολής» μια μεγάλη γαλλική διάκριση χρίζοντάς την
Commandeur de l' Ordre de Mezite (Αξιωματικό του Τάγματος της Αξίας). Η
επίσημη τελετή θα ακολουθήσει σύντομα. Και να σκεφτεί κανείς ότι η Διδώ
Σωτηρίου έπρεπε να φθάσει τα 80 της για να τιμηθεί στην Ελλάδα με το Ειδικό
Κρατικό Βραβείο και τα 86 για να τιμηθεί επιτέλους από Έλληνα Πρόεδρο της
Δημοκρατίας (τον Κωστή Στεφανόπουλο)!

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15846P023</ED>
<ID>
ID:169515

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P02&aa=3</URL></REF>


Article

<CATEGORY>vin09</CATEGORY>

 <H2>Βαλκανικά ανοίγματα
</H2>
<AUTHOR>Χ.Π.</AUTHOR>

Με ποιο τρόπο «σπάνε» τα σύνορα και βρίσκουν κοινή γλώσσα οι λαοί; «Με τον
πολιτισμό» συμφώνησαν επτά εκδότες από επτά βαλκανικές χώρες και έφτιαξαν το
ίδρυμα Balkanika με έδρα του την Σόφια. Σκοπός του ιδρύματος είναι να απονέμει
κάθε χρόνο βαλκανικό βραβείο λογοτεχνίας ­ και στόχος του να κάνει το βραβείο
αυτό διεθνούς κύρους. Η Αθήνα, το Βελιγράδι, το Βουκουρέστι, η
Κωνσταντινούπολη, τα Σκόπια, η Σόφια και τα Τίρανα έχουν θεσπίσει ήδη τον
κανονισμό για την απονομή του βραβείου (που αυτή την φορά θα γίνει στην
Θεσσαλονίκη τον Δεκέμβριο του '97 υπό την αιγίδα της Πολιτιστικής Πρωτεύουσας)
και τώρα βρίσκονται στην φάση της μετάφρασης και των επτά υποψήφιων βιβλίων. Η
δική μας κριτική επιτροπή αποτελείται από τους Φίλιππο Δρακονταειδή, Αλέξη
Ζήρα και Ελένη Μαρμαρινού-Πολίτου, ενώ αντιπρόσωπος της Ελλάδας στην βαλκανική
επιτροπή θα είναι ο Νάσος Βαγενάς. Την Ελλάδα δε θα εκπροσωπήσει το βιβλίο της
Μάρως Δούκα «Ένας σκούφος από πορφύρα». Τελικά φέτος το ελληνικό βιβλίο έχει
την τιμητική του (βοηθούσης και της πολιτιστικής πολιτικής).

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15846P024</ED>
<ID>
ID:169516

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P02&aa=4</URL></REF>


Article

<CATEGORY>vin09</CATEGORY>

 <H2>Εικόνες βανδαλισμών
</H2>
<AUTHOR>Χ.</AUTHOR>

Βανδαλισμός, λεηλασία, κλοπές, ακρωτηριασμοί αγαλμάτων, μαύρη αγορά, «μαύρες
ανασκαφές» και καταστροφή αρχειακού υλικού έπληξαν κατά τις πρόσφατες ταραχές
τον μνημειακό πλούτο του αρχαίου ελληνικού Βουθρωτού, στα περίχωρα των Αγίων
Σαράντα. Ο Βουθρωτός βρίσκεται σε ζώνη που εξακολουθεί να βρίσκεται εκτός
ελέγχου της κεντρικής κυβερνήσεως της Αλβανίας. Σύντομα, όμως, θα χρειασθεί η
λήψη έκτακτων μέτρων για την αποκατάσταση των ζημιών στην πόλη μνημείο, όπου
τα τελευταία χρόνια πραγματοποιήθηκε η μοναδική αλβανοελληνική αρχαιολογική
αποστολή. Ο Αλβανός αρχαιολόγος και συνανασκαφέας Αστρίτ Νάναϊ και η Ελληνίδα
Αικατερίνη Χατζή - Αργυροκαστρίτη, με την υποστήριξη του ΣΥΝ και του
ευρωβουλευτή Αλέκου Αλαβάνου, απευθύνουν έκκληση στα υπουργεία Πολιτισμού και
Εξωτερικών για την αποκατάσταση και προστασία του χώρου και τη συνέχιση του
ανασκαφικού έργου. Ας σημειωθεί ότι ο Βουθρωτός δεν είναι ένας τυχαίος
αρχαιολογικός χώρος, αλλά το «αστέρι» της Αλβανίας και συμπεριλαμβάνεται στα
μνημεία της Παγκόσμιας Πολιτιστικής Κληρονομιάς της ΟΥΝΕΣΚΟ.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15846P025</ED>
<ID>
ID:169517

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P02&aa=5</URL></REF>


Article

<CATEGORY>vin09</CATEGORY>

 <H5>ΘΥΜΙΟΣ ΚΑΡΑΚΑΤΣΑΝΗΣ
</H5><H5>«Εγώ και η μάνα μου»
</H5><H2>«Εγώ κι ο Αριστοφάνης...»
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Το 1960 ο νεαρούλης Θύμιος Καρακατσάνης πρωτοπατάει το σανίδι του θεάτρου,
μαθητής πρωτοετής στη Σχολή του Κουν. Παίζει έναν δούλο στους «Όρνιθες», που
δόξασε το Θέατρο Τέχνης, και λέει μ' έναν τρόπο που αρέσει πολύ στον Κουν μία
μόνο φράση «το λαδικό δεν έχει λάδι».Οι «Όρνιθες» παίχτηκαν πολλές φορές στην
Ελλάδα και στο εξωτερικό. Έγινε η παράσταση που σφράγισε το Θέατρο Τέχνης ­
μαζί με τους «Πέρσες» ­ στην προσέγγιση του αρχαίου δράματος, και «πέταξε» στη
μαγεία και στον μύθο.

Κι ο Θύμιος Καρακατσάνης, επί δέκα χρόνια, όσα έμεινε στο Θέατρο Τέχνης,
έπαιζε σε κάθε ανέβασμα των «Ορνίθων» αλλάζοντας ρόλους. Παίζοντας τρεις και
τέσσερις κάθε φορά, του Ευελπίδη, του Κινησία, του Νομοδιδάσκαλου, του
Επιτετγαμμένου και φτάνοντας να παίξει τον ρόλο του Έποπα. Ποτέ όμως τον
βασικό ήρωα, τον Πισθέταιρο.

Ούτε και μετά που έφυγε από το Θέατρο Τέχνης κι έκανε μια διαδρομή στο
ελληνικό θέατρο περνώντας απ' όλες τις κωμωδίες του Αριστοφάνη. Εκτός από τους «Όρνιθες».

Φέτος, που το θέατρο Τέχνης αναβιώνει τη θρυλική του παράσταση και που μ'
αυτήν τιμά τη μνήμη του Κουν, δέκα χρόνια μετά τον θάνατό του, ο Θύμιος
Καρακατσάνης επιστρέφει «σαν τον δολοφόνο, στον τόπο του εγκλήματος». Κι είναι
χαρούμενος γι' αυτό. Κι είναι κεφάτος σαν έφηβος.

Εγώ κι ο Κουν

«Μπορεί να ξεχάσεις τι έφαγες το μεσημέρι, αλλά τα παιδικά σου χρόνια ποτέ δεν
τα ξεχνάς. Έτσι και στο θέατρο.

Γυρίζω και συναντώ τις μνήμες μου. Θυμάμαι τον Τσαρούχη, τον Χατζιδάκι, μιλάω
με τη Ζουζού Νικολούδη. Παίρνω το κείμενο του Ρώτα που παίζαμε τότε και μου
φαίνεται και τώρα φρέσκο κι επαναστατικό. Κι ανακαλύπτω με την ίδια παλιά
έκπληξη ότι η μουσική που βγάζει ο αυθεντικός λόγος του Αριστοφάνη είναι η
μουσική που βγάζει ο λόγος του Ρώτα στη μετάφραση του Αριστοφάνη.

Ξανασυναντώ τον Κουν, που έφυγα από τη "φτερούγα" του νωρίς, αλλά που νομίζω
ότι του μοιάζω πολύ επί σκηνής. Τον θυμάμαι να δείχνει τους ρόλους, γλυκός,
μαλακός, μαγικός και μετά να ζητάει το αδύνατον.

Θυμάμαι να ζητάει από τον Αστεριάδη, να πηδάει ψηλά, γρήγορα και μετά να
πέφτει... αργάαα.

Ε, λοιπόν, πέστε ό,τι θέλετε, ότι το ονειρεύτηκα ή έγινε στην πραγματικότητα,
αλλά εγώ έχω την πεποίθηση ότι στη σκηνή έχω πετάξει...».

Εγώ και το Θέατρο Τέχνης

Ο πληθωρικός καλλιτέχνης κλείνει τώρα με την προσωρινή επιστροφή του στο
Θέατρο Τέχνης έναν κύκλο ζωής στο θέατρο. Με το αζημίωτο, του λέω
περιπαιχτικά, αφού το ποσοστό της αμοιβής του είναι από τα μεγάλα στο χώρο,
αλλά το αρνείται.

«Γυρίζω στο Θέατρο Τέχνης, για να τιμήσουμε όλοι μαζί τη μνήμη του Δασκάλου
μας. Τα χρήματα είναι συμβολικό. Και το ποσοστό που φημολογείται, ποσοστούλι.
Μετά, μην ξεχνάμε ότι εγώ κι ο Αριστοφάνης έχουμε μια καλή προσέλευση.

Πολλές φορές ήθελα να κάνω αυτό το έργο και πάντα κάτι συνέβαινε και το
ανέβαλλα. Ξέρω την παράσταση στην κάθε της λεπτομέρεια, την ξέρω στην ουσία της.

Και τώρα που δουλεύω με τον Λαζόνη είναι σαν να μην έλειψα ποτέ απ' αυτό το θέατρο».

Η παράσταση θα είναι μια αναβίωση της παλιάς, ιστορικής παράστασης. Ο
Πισθέταιρος του Θύμιου Καρακατσάνη θα πειθαρχήσει στη φόρμα του πρώτου
διδάξαντος, Γιώργου Χατζημάρκου;

«Ο δικός μου ο Πισθέταιρος είναι ένας λαοπλάνος. Έχει μια πολιτική θέση η
υποκριτική προσέγγιση. Παθιάζεται ο ίδιος και παρασύρει τον λαό του. Αλλά το
υπερβολικό του πάθος γίνεται ψεύδος.

Λέει σε μια σκηνή στα πουλιά: "Εσείς θα είστε η εξουσία. Εσείς είσθε πριν από
τους θεούς, πριν από τον Κρόνο και τους Τιτάνες. Πριν από τη γη είσθε".

Ο φτερωτός λαός θα πιστέψει τον λαοπλάνο Πισθέταιρο θ' αρνηθεί θεούς κι
ανθρώπους και θα πάρει την εξουσία. Όμως ο αγώνας του έχει στόχο ν'
αναγορευτεί εκείνος βασιλιάς και βέβαια τα παραμερίζει και τα καταδικάζει.
"Είναι πουλιά" λέει και τα σουβλίζει. Είναι καθαρά ένα πολιτικό έργο κι ο
Πισθέταιρος είναι ο Χίτλερ, ο Ναπολέων, ο Παπανδρέου, ο Καραμανλής. 
Όλοι αυτοί που έχουν πάθος για μια καλύτερη ζωή, που παρασύρουν και τους
άλλους με το πάθος τους και μετά διαχειρίζονται την εξουσία. Ξεχνάνε. Η
πεμπτουσία του λαοπλάνου στηρίζεται σε δύο πόδια. Το ένα είναι να μπορείς να
φαντάζεσαι. Και το άλλο να πιστεύεις ότι μπορεί να γίνει. Πρώτα το πιστεύεις
εσύ και μετά οι άλλοι.

Αλλά μήπως αυτή δεν είναι και η ουσία του ηθοποιού;».

Οι «Όρνιθες» θα ξεκινήσουν τις παραστάσεις τους από τη «Θεσσαλονίκη -
Πολιτιστική Πρωτεύουσα». Κατά τον Καρακατσάνη «η Θεσσαλονίκη οφείλει πολλά
στον Κουν. Επί σειρά ετών το Θέατρο Τέχνης παρουσίαζε στο "Θέατρο του Κήπου"
και μετά στου "Χατζώκου" το ρεπερτόριό του και διαμόρφωσε σ' έναν βαθμό τον
πολιτισμό της πόλης».

Μετά, η παράσταση θα παρουσιαστεί στην Επίδαυρο και θα περιοδεύσει σε μεγάλα
θέατρα της χώρας, μέχρι τον Σεπτέμβριο.

Οπότε, ο Θύμιος Καρακατσάνης αποχωρεί από το Θέατρο Τέχνης και συνεχίζει την
πορεία του, που τον τελευταίο καιρό δείχνει περισσότερο... μοναχική.

Ένας μονόλογος, και πάλι, κι ένα ρεσιτάλ περιμένει τον ταλαντούχο ηθοποιό, με
το έργο «Εγώ και η μάνα μου», που θα το περιοδεύσει σε μεγάλες πόλεις της Ελλάδας.

«Είναι το ψυχογράφημα ενός ανθρώπου ευαίσθητου. Ο ήρωας είναι ηθοποιός
δημοφιλής και είναι ομοφυλόφιλος. 
Το έργο τον παρακολουθεί όταν αρχίζει να συναντάει τη μητέρα του, που ζει σε
γηροκομείο με άνοια. Λίγο λίγο γίνεται εκείνη. Την ντύνει και ντύνεται μισή
γυναίκα. Την πάει βόλτα και σκηνοθετεί τη βόλτα της.

Είναι μια περιπέτεια ψυχής, με μοιραίο τέλος και δύσκολη τεχνική. Απαιτεί
δεξιοτεχνική ερμηνεία και είναι αυτό που με απασχολεί σαν επόμενο βήμα, το
οποίο ετοιμάζω με τον Γιώργο Ρεμούνδο».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15846P031</ED>
<ID>
ID:169518

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P03&aa=1</URL></REF>


Article

<CATEGORY>vin09</CATEGORY>

 <H5>Συγγνώμη φίλε!
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Από την πολυσυζητημένη, πολυσχολιασμένη συναυλία Ρουβά - Κουτ στην πράσινη
γραμμή της Λευκωσίας, ένα... ασήμαντο γεγονός. Ένας Τουρκοκύπριος από τα
κατεχόμενα, μεσήλικος, κανένα ενδιαφέρον διαθέτων για την κλαμπατσίμπαλη
μουσική των νέων, πήρε εισιτήριο και πήγε στο στάδιο Ταξίμ με την ελπίδα να
συναντήσει ίσως εκεί τον Ελληνοκύπριο αγαπημένο φίλο και γείτονά του, που έχει
να τον δει από την εισβολή του 1974. «Τι να θέλω εγώ, αγόρι μου, με τα
κοπελούδια. Σκέφτηκα μήπως ερχόταν κι εκείνος. Μια ευκαιρία να ξαναβρεθούμε.
Να του πω ότι δεν φταίω εγώ...».Οι διαχωριστικές γραμμές τραβήχτηκαν, πράσινες
της ουδέτερης ζώνης, κόκκινες του αίματος, τα σύνορα χαράχτηκαν στο κομμένο
στα δύο μαρτυρικό νησί, τα φυλάκια εκατέρωθεν στήθηκαν, την αγάπη και την
εκτίμηση μεταξύ φίλων που έζησαν μια ζωή ειρηνικά δίπλα-δίπλα, κανείς δεν
μπορεί να διχοτομήσει. Η λαχτάρα να ξαναβρεθούν, να σφίξουν τα χέρια, να
κοιταχτούν στα μάτια, ξεπερνά και διαγράφει εθνότητες, θρησκείες, μίση,
ακυρώνει συμφέροντα αόρατων άσπονδων «φίλων» και παλινδρομήσεις ορατών
διαπραγματευτών.Αυτή η άσφαιρη υπερδύναμη των ανθρώπινων σχέσεων διαθέτει ένα
μεγαλείο υψηλού βεληνεκούς.Ο γηραιός Τουρκοκύπριος δεν ήρθε ν' ακούσει
«ανέμελους στίχους», ήρθε να δει τον φίλο του. Να του ζητήσει συγγνώμη!

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15846P032</ED>
<ID>
ID:169519

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P03&aa=2</URL></REF>


Article

<CATEGORY>vin09</CATEGORY>

 <H5>Ο 74χρονος ΤΙΤΟ ΠΟΥΕΝΤΕ ΣΤΑ «ΝΕΑ»:
</H5><H2>«Αν σταματήσω, θα γεράσω»!
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Βασιλιάς των ρυθμών για ­ ούτε λίγο ούτε πολύ ­ μισόν αιώνα. Ο Τίτο Πουέντε
γιορτάζει. Και σαν El Rey, που είναι, βάζει τους ρυθμούς του να χορεύουν ακόμη
πιο τρελά. «Ε, μια φορά στη ζωή συμβαίνουν αυτά», λέει και ετοιμάζεται να μας
έρθει ξανά για συναυλία.Το τηλέφωνο χτυπάει στο Σαν Φρανσίσκο, εδώ είναι
απόγευμα ­ εκεί πρωί, ο Τίτο Πουέντε μόλις έχει τελειώσει το πρωινό του.
Κοιμάται λίγο, χορεύει πολύ. Τις υπόλοιπες ώρες γυρίζει σαν σβούρα, διασχίζει
τις πέντε ηπείρους και διαδίδει τα λάτιν ως τη μόνη λύση για τη σωτηρία μας.

­ Σινιόρ Πουέντε, τι κάνετε;

«Είμαι πάρα πολύ καλά και γιορτάζω 50 χρόνια ως διευθυντής ορχήστρας. Πενήντα
χρόνια λάτιν».

­ Αυτό κι αν είναι επέτειος!

«Ναι και σου συμβαίνει μόνο μια φορά στη ζωή. Βγαίνει με αυτήν την αφορμή και
ένα "κουτί με τρία CD" (box-set), σε μια παρά πολύ ωραία συσκευασία. "Fifty
Years Of Swing"»!

­ Να, λοιπόν, που με μια τέτοια επέτειο, κιόλας, έρχεστε ακόμη μια φορά στην Ελλάδα.

«Τους αγαπώ πάρα πολύ τους Έλληνες και όσες φορές έχω παίξει εδώ το έχω
απολαύσει. Είναι θερμό κοινό, χορεύει, χαίρεται. Είμαστε περίπου ίδιοι. Τους
ξέρω, επίσης, τους Έλληνες γιατί έχω παίξει πολλές φορές σε γάμους τους, εκεί
στην Αμερική. Στην Καλιφόρνια και τη Ν. Υόρκη, συνήθως. Τις πιο πολλές φορές ο
γαμπρός είναι Έλληνας και η νύφη Κουβανέζα, Μεξικάνα. Ωραίος συνδυασμός.
Χαρούμενοι άνθρωποι οι Έλληνες και με κουλτούρα. Μου αρέσει αυτό».

­ Πάντως, δεν έχετε παράπονο. Το ακροατήριό σας είναι γεμάτο νεολαία...

«Και το χαίρομαι πάρα πολύ. Έρχονται και μου ζητάνε, ξέρετε, να παίξω αυτό το
λάτιν του Κάρλος Σαντάνα, το "Όγιε Κόμο Βα"», (γελάει).

­ Δεν σας πειράζει καθόλου που λένε πως είναι του Σαντάνα;

«Ίσα, ίσα. Αφού κάθε μήνα φτάνει η επιταγή με τα χρήματα από τα δικαιώματα...
Τους λέω λοιπόν κι εγώ, ελάτε να σας παίξω τώρα αυτόν τον ρυθμό του Σαντάνα.
Δεν έχω παράπονο, παίρνω όλη την αναγνώριση που μου χρειάζεται... Πώς το λέμε,
είπαμε, στα ελληνικά το thank you;».

­ Ευ-χα-ρι-στώ!

«Α, ωραία, το θυμήθηκα. Γιατί, ξέρετε, τους ρωτάω: τον νιώθετε τον ρυθμό; ­
μου απαντούν. Έτσι πρέπει να τα φρεσκάρω τα ελληνικά μου. Την άλλη εβδομάδα
είμαι κιόλας Ευρώπη».

­ Καλά, δεν κουράζεστε; Συνέχεια στον δρόμο;

«Δεν κουράζομαι καθόλου. Αν σταματήσω, πάει, έχασα. Τότε είναι που γερνάς, σου
πέφτουν τα μαλλιά και γίνεσαι χοντρός. Αν σταματήσω, θα γεράσω. Κουτός είμαι
να το κάνω»;

­ Το αντίθετο, μάλιστα. Είναι που χορεύετε κιόλας;

«Ναι, αλλά όχι και τόσο πολύ όσο παλιότερα. Τώρα προτιμώ να αφήνω τους άλλους
να χορεύουν, ασχολούμαι λίγο περισσότερο με την ορχήστρα. Παίζω πιο πολύ τώρα».

­ Εσείς φτιάχνετε τον ρυθμό, και να μετά τι γίνετε στα κλαμπ. Αλήθεια,
χορεύετε χάουζ;

«Έχω πολλά να σας πω. Το κατέχω πολύ καλά το θέμα. Ο γιος μου, βλέπετε, είναι
πολύ μέσα σε αυτό το χάουζ ραπ. Το θηρίο! Νο 35 αυτήν την εβδομάδα στους
καταλόγους επιτυχιών του "Billboard". Ε, με κάνει περήφανο, δεν λέω. Πουλάει
πολύ. Όταν έρχεται καμιά φορά και μου ζητάει κανένα δάνειο, του λέω: "δεν
ντρέπεσαι; Τώρα εσύ πρέπει να φροντίζεις τον πατέρα"»..

­ Σας αρέσει η μουσική του;

«Μιλάει, δεν τραγουδάει. Ξέρετε πώς κάνουν αυτοί οι ράπερ και του το λέω: "γιε
μου, δεν είναι τραγούδι αυτό". Παίρνει και κάποια δικά μου και τα αλλάζει.
Αυτό δεν με πειράζει, μου αρέσει. Το άλλο δεν μπορώ. Που φοράνε αυτά τα φαρδιά
παντελόνια, πολύ μεγαλύτερα από το νούμερό τους, και τα λυμένα αθλητικά
παπούτσια και έτσι ντυμένος κάθεται καμιά φορά δίπλα μου και φωτογραφίζεται.
Πρέπει να είσαι κομψός, του λέω, όπως εμείς, όλοι εμείς στην οικογένεια, οι
Κουβανοί, αλλά δεν με ακούει».

­ Υπάρχει εξήγηση για την απήχηση των λάτιν ρυθμών;

«Το μόνο που μπορώ να πω είναι πως μιλάνε στην καρδιά του κόσμου. Εκεί
ανακάλυψα κι εγώ τον ρυθμό μέσα μου. Στην αρχή, όταν ήμουν μικρός, στις
γειτονιές του Χάρλεμ, ήθελα μόνο να χορεύω. Δεν έμελλε να γίνω χορευτής, αλλά
ούτε και να αφήσω τους ρυθμούς. Σε λίγο έγινα αχώριστος με τα κρουστά, με
οτιδήποτε χτυπούσες και έκανε θόρυβο. Δεν ήταν το καλύτερο για τους άλλους
γύρω μου, ήταν όμως για μένα».

­ Ασταμάτητος ρυθμός, λοιπόν. Σάλσα, μάμπο και άλλα συναφή στο Θέατρο του Λυκαβηττού;

«Είναι τιμή μου που παίζω ξανά σε ελληνικό κοινό. Θα είμαστε εκεί με την
ορχήστρα Λάτιν Μπαντ, έντεκα μουσικοί πάνω στη σκηνή. Και η Γιολάντα Ντιουκ
που θα τραγουδάει και ξέρω πολύ καλά ότι τη συμπαθείτε ιδιαίτερα. (Σ.σ.: ήταν
και πάλι μαζί τους στο Μέγαρο Μουσικής, στη συναυλία της 21ης Φεβρουαρίου). Θα
τραγουδήσει και ελληνικά. Ναι, ναι! Έχει μάθει κάποιους ρυθμούς και θα σας
κάνουμε έκπληξη με λάτιν και ελληνικά. Ο κόσμος στην Ελλάδα ξέρει να
διασκεδάζει. Σας το λέει ο Τίτο Πουέντε αυτό, να το ξέρετε».

Ο Τίτο Πουέντε, στο Θέατρο του Λυκαβηττού, στις 9.30, αύριο το βράδυ.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15846P041</ED>
<ID>
ID:169520

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P04&aa=1</URL></REF>


Article

<CATEGORY>vin09</CATEGORY>

 <H2>Απάντηση του Φεστιβάλ Αθηνών στις καταγγελίες Κρίτα
</H2>
Απορρίπτει τις καταγγελίες (φύλλο 23/5/97) του καλλιτεχνικού πράκτορα
κ. Θόδωρου Κρίτα περί του «παρασκηνίου» για τη φετινή συμμετοχή του
Χοροθεάτρου του Χάρλεμ στις εκδηλώσεις του Ηρωδείου το Φεστιβάλ Αθηνών με
ανακοίνωσή του.

Στην αναφορά του κ. Κρίτα, ο οποίος είχε προτείνει το συγκρότημα το 1994 και
το 1995 και οι προτάσεις του είχαν απορριφθεί, ότι του «υπεδείχθη να μην το
ξαναπροτείνει», επισημαίνεται: «Το ερώτημα είναι εύλογο: από ποιον του
υπεδείχθη να μην ξαναπροτείνει το εν λόγω συγκρότημα; Γιατί ο κ. Κρίτας δεν
είναι πιο συγκεκριμένος; Επιπροσθέτως, το Φεστιβάλ Αθηνών ουδέποτε απέρριψε το
εν λόγω συγκρότημα "γιατί η ποιότητά του είναι κάτω του μετρίου". Ας επιδείξει
ο κ. Θ. Κρίτας έστω και ένα έγγραφο του Φεστιβάλ Αθηνών, στο οποίο να
αναφέρεται ο συγκεκριμένος λόγος ως αιτία απόρριψης».

Ως προς την καταγγελία του κ. Κρίτα ότι φέτος το συγκρότημα εγκρίθηκε με τη
μεσολάβηση του αδελφού «του διευθυντή του γραφείου ενός πρωτοκλασάτου
υπουργού, αναφέρεται: «Όλες οι συζητήσεις και οι διαπραγματεύσεις για τη
συμμετοχή του συγκροτήματος στις εκδηλώσεις του Φεστιβάλ Αθηνών 1997 έγιναν
απευθείας με το ίδιο το συγκρότημα (πρόκειται για μετάκληση του Φεστιβάλ
Αθηνών) και όχι μέσω κάποιου "Αμερικανού πράκτορα του μπαλέτου". Άλλωστε, αυτό
μπορεί ο καθένας να το διαπιστώσει από τα έγγραφα της αλληλογραφίας μεταξύ του
Φεστιβάλ Αθηνών και του Dance Theatre of Harlem. Επομένως όλες οι αιτιάσεις
του κ. Θ. Κρίτα για εμπλοκή "πρωτοκλασάτου υπουργού" στην όλη υπόθεση δεν ευσταθούν».

Τέλος, στην αποκάλυψη του κ. Κρίτα ότι το «Χοροθέατρο του Χάρλεμ» έρχεται με
αμοιβή 60.000 δολ. ανά παράσταση, ενώ στη δική του πρόταση η αιτούμενη αμοιβή
ήταν 30.000 δολάρια, το Φεστιβάλ απαντά: «Η συμμετοχή του Dance Theatre of
Harlem στο Φεστιβάλ Αθηνών 1997 κοστίζει για δύο παραστάσεις (στις 10 και 11
Ιουλίου) 100.000 δολ. (50.000 δολ. ανά παράσταση), εκ των οποίων 20.000 δολ.
αποτελούν χορηγία της εταιρείας Philip Morris. Συνεπώς το κόστος για το ίδιο
το Φεστιβάλ Αθηνών είναι 40.000 δολ. ανά παράσταση και όχι 60.000 δολ., όπως
ισχυρίζεται ο κ. Θ. Κρίτας.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15846P042</ED>
<ID>
ID:169521

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P04&aa=2</URL></REF>


Article

<CATEGORY>vin09</CATEGORY>

 <H2>Ηθοποιοί ζητούν την απομάκρυνση Παπαβασιλείου από το ΚΘΒΕ
</H2>
Για απολυταρχικό τρόπο διοίκησης, για ευνοιοκρατία, για προχειρότητα και
ανοργανωσιά, για απουσία στοιχειώδους προγραμματισμού, για έντονη διάθεση
επίδειξης, ακόμα και για οικονομικές ατασθαλίες κατηγορούν οι ηθοποιοί του
Κρατικού Θεάτρου Βορείου Ελλάδος τον διευθυντή του θεάτρου, Βασίλη Παπαβασιλείου.

Η Αντιπροσωπευτική Επιτροπή του Σωματείου Ελλήνων Ηθοποιών του ΚΘΒΕ ­ που την
αποτελούν οι Ε. Μακίσογλου, Δ. Αραμπατζόγλου, Κ. Γακίδης και Α. Κεραμίδας ­
ζητούν από τον υπουργό Πολιτισμού, κ. Ευάγγελο Βενιζέλο, να παρέμβει άμεσα
«πριν ο χρόνος οδηγήσει σε μη αναστρέψιμες καταστάσεις». Με άλλα λόγια, ζητούν
την απομάκρυνση του Βασίλη Παπαβασιλείου από τη θέση του διευθυντή του ΚΘΒΕ
και τον καταγγέλλουν για πλήρη αποτυχία στο έργο του. Καταγγέλλουν, επίσης,
ότι «ταπεινώνει» τους 105 ηθοποιούς του ΚΘΒΕ, τους οποίους κρατάει με
αργομισθία και χρησιμοποιεί 40 για ένα ρόλο και μόνο για 20 παραστάσεις.

Κατηγορούν ακόμα και τη «ρητορεία» ως παραπλανητική και μιλούν για «ροπή σε
εντυπωσιασμούς» χωρίς έργο.

Τέλος, δεν αμφισβητούν την ορθότητα του τυπικού ελέγχου, αλλά καταγγέλλουν την
παντελή έλλειψη ελέγχου σκοπιμότητας.

Στον προϋπολογισμό του περασμένου έτους υποστηρίζουν ότι κονδύλια πάγιων
επενδύσεων του θεάτρου δεν κινήθηκαν καθόλου, ενώ πολλαπλασιάστηκαν τα
κονδύλια παροχών προς τρίτους και τα κονδύλια υπερωριών. Χαρακτηριστικά
αναφέρονται στον προϋπολογισμό της 29-2-96 και στον κωδικό 12.06.06, που αφορά
τον μηχανολογικό εξοπλισμό περιοδειών ύψους 30 εκατομμυρίων δραχμών, όπου δεν
δαπανήθηκε ούτε μία δραχμή. Γεγονός που δείχνει την απουσία διάθεσης για να
πραγματοποιηθούν περιοδείες.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15846P043</ED>
<ID>
ID:169522

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P04&aa=3</URL></REF>


Article

<CATEGORY>vin09</CATEGORY>

 <H2>Ευρωπαϊκός Κανονισμός για τα αρχαία θέατρα
</H2>
Το μέλλον των αρχαίων θεάτρων, ωδείων, αμφιθεάτρων, σταδίων, αρενών της
Ευρώπης απασχολεί ιδιαίτερα την Ευρωπαϊκή Ένωση, η οποία προχωρεί προς τη
σύνταξη Ευρωπαϊκού Κανονισμού, που θα αφορά τις προϋποθέσεις και τις αρχές για
τη σύγχρονη χρήση τους και τη χρήση νέων τεχνολογιών. Μέσα σε αυτά (στις
σκηνογραφίες, τον ήχο, τον φωτισμό, τη βέρτσιουαλ ριάλιτι) και τη λήψη μέτρων
για την εξυπηρέτηση των θεατών (πάρκινγκ, διαδρομές κ.ά). 
Για όλα αυτά τα θέματα λειτουργεί η Επιτροπή «Νέες Τεχνολογίες και Αξιοποίηση
Αρχαίων Οικοδομημάτων Θεάματος» ­ του Συμβουλίου της Ευρώπης ­ η οποία έχει
ήδη συνεδριάσει στη Λυών και τη Βερόνα και υποστηρίζεται από το πρόγραμμα
«Ραφαέλ» της Ευρωπαϊκής Επιτροπής. Η τρίτη συνεδρίαση θα γίνει στην Ελλάδα και
συγκεκριμένα στο Ωδείο της Αρχαίας Μεσσήνης, αυτό το Σαββατοκύριακο, και
συνδυάζεται με μία συναυλία με αρχαία ελληνική μουσική, αλλά και σύγχρονη, που
θα ζωντανέψει το θαυμάσιο αυτό οικοδόμημα υπό τη διεύθυνση της Τρισεύγενης Καλοκύρη.

Εκπρόσωποί μας σε αυτήν την Επιτροπή είναι ο καθηγητής Πέτρος Θέμελης,
ανασκαφέας της Μεσσήνης, η εθνολόγος Έφη Καρποδίνη - Δημητριάδη, ο Λάζαρος
Εφραίμογλου, διευθυντής του Ιδρύματος Μείζονος Ελληνισμού, ο αρχιτέκτων -
αναστηλωτής του θεάτρου της Επιδαύρου, Λάζαρος Μπολίτης, και ο υπεύθυνος της
έκθεσης ­ της Θεσσαλονίκης, Πολιτιστικής Πρωτεύουσας ­ «Θέατρα και Αρχαίο
Δράμα», κ. Σπύρος Μερκούρης.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15846P044</ED>
<ID>
ID:169523

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P04&aa=4</URL></REF>


Article

<CATEGORY>vin09</CATEGORY>

 <H5>ΔΕΥΤΕΡΗ ΗΜΕΡΑ ΤΩΝ ΕΡΓΑΣΙΩΝ ΤΟΥ ΣΥΝΕΔΡΙΟΥ ΤΟΥ MEGA
</H5><H2>Αξιόπιστη ενημέρωση
</H2>
Οι ιδιοκτήτες των καναλιών και οι δημοσιογράφοι καλούνται να
επαναπροσδιορίσουν τη σχέση τους με την εξουσία και να προσδιορίσουν τις
δυνατότητές τους για να πετύχει ο στόχος της αντικειμενικής, υπεύθυνης και
αξιόπιστης ενημέρωσης, αλλά και του θεάματος που προσφέρουν τα ΜΜΕ.

ΘΕΣΣΑΛΟΝΙΚΗ

Γραφείο Βόρ.Ελλάδας

Από την άλλη πλευρά, και η Πολιτεία καλείται να προχωρήσει στην ανάλογη
νομοθετική ρύθμιση για την ομαλή και δεοντολογική λειτουργία των ΜΜΕ στο
πλαίσιο του υγιούς ανταγωνισμού.

Η ανάγκη του άμεσου και ειλικρινούς διαλόγου αναφορικά με τη λειτουργία και
τις προοπτικές της ελληνικής ιδιωτικής και κρατικής τηλεόρασης διαφάνηκαν κατά
τη διάρκεια και της δεύτερης ημέρας των εργασιών του 2ου Διεθνούς Συνεδρίου
του Mega Channel, με θέμα «Τηλεόραση - Κοινωνία - Πολιτική», που
πραγματοποιείται σε κεντρικό ξενοδοχείο της Θεσσαλονίκης.

Οι ειδήσεις σε τρία ιδιωτικά τηλεοπτικά κανάλια (Mega, Antenna, Σκάι)
παρουσιάζουν στοιχεία ρατσισμού, ξενοφοβίας, προσβολής προσωπικότητας και
εθνικισμού. Η επιλογή τους γίνεται με κριτήρια την αγορά, το θέαμα και την
ενημέρωση, ενώ πρωταγωνιστεί ο παρουσιαστής του τηλεοπτικού δελτίου.

Τα στοιχεία που παρουσίασε η δημοσιογράφος και επίκουρη καθηγήτρια της
Δημοσιογραφίας στο Αριστοτέλειο Πανεπιστήμιο Θεσσαλονίκης, Άννα Παναγιωταρέα,
αφορούν έρευνα που πραγματοποίησαν ομάδες φοιτητών του Τμήματος Δημοσιογραφίας
στο ΑΠΘ, με θέμα «Δελτίο Ειδήσεων. Ενημέρωση ή Show». Σύμφωνα με την ίδια
έρευνα, στα δελτία ειδήσεων των κρατικών καναλιών δεν υπάρχουν στοιχεία βίας,
ρατσισμού, εθνικισμού και κιτρινισμού, ενώ η επιλογή των ειδήσεων γίνεται με
πολιτικά κριτήρια και την προβολή του κυβερνητικού έργου.

Η συζήτηση έγινε στο πλαίσιο της ενότητας «Ειδήσεις. Show ή ενημέρωση», με
συντονίστρια τη δημοσιογράφο του Mega, Μαρία Χούκλη.

«Το Ραδιοτηλεοπτικό Συμβούλιο είναι αναχρονιστικό, θα πρέπει να σταματήσουν οι
κρατικές παρεμβάσεις, έχει αποτύχει ο περιβόητος "νόμος Βενιζέλου" για τη
λειτουργία των ΜΜΕ, ενώ οι ίδιοι οι δημοσιογράφοι θα πρέπει να βελτιώσουν την
ποιότητα των ειδήσεων», ήταν οι βασικές αιχμές της παρέμβασης του προέδρου και
διευθύνοντος συμβούλου του ραδιοτηλεοπτικού σταθμού Σκάι, Γιάννη Αλαφούζου.

Οι ιδιοκτήτες των ΜΜΕ καλούνται να «παίξουν» στο πλαίσιο του υγιούς
ανταγωνισμού, ώστε να «απελευθερωθούν» και οι δημοσιογράφοι που «φτιάχνουν»
τις ειδήσεις, αλλά και να πετύχουν οι επιχειρήσεις, τόνισαν οι Γιάννης
Βλαστάρης, διευθυντής σύνταξης της Κυριακάτικης Ελευθεροτυπίας, και Κώστας
Σπυρόπουλος, διευθυντής ειδήσεων του Antenna.

«Δεν θα συνεχισθεί η υπερβολή στα δελτία ειδήσεων, αφού ο κόσμος έχει
κορεσθεί», επισήμανε η δημοσιογράφος και επίκουρη καθηγήτρια Άννα
Παναγιωταρέα, ενώ ο διευθυντής του Mega στη Θεσσαλονίκη, Νίκος Γεωργιάδης,
εξέφρασε την απαισιοδοξία του για την εξέλιξη στο θέμα των ειδήσεων και τόνισε
ότι «θα πρέπει να κάνουμε το λιγότερο κακό».

Να επαναπροσδιορίσουν τις δυνατότητες για την ενημέρωση και το θέαμα οι
δημοσιογράφοι, και τη σχέση τους με την εξουσία οι ιδιοκτήτες των ΜΜΕ, τόνισε
η δημοσιογράφος Έλλη Στάη, ενώ σε παρέμβασή του ο δημοσιογράφος Βασίλης
Ραφαηλίδης κατήγγειλε ότι δέχθηκε πρόταση από τον τηλεοπτικό σταθμό Σκάι για
να «βγαίνει» στα παράθυρα του δελτίου ειδήσεων και να «καβγαδίζει» με
καλεσμένους, έναντι αμοιβής.

Ο γνωστός δημοσιογράφος του CNN, Πίτερ Άρνετ, μίλησε για την ανάγκη
αξιοπιστίας και αντικειμενικότητας που χρειάζεται η ελληνική ιδιωτική
τηλεόραση, ενώ σε παρατήρηση του ευρωβουλευτή του ΠΑΣΟΚ, Γιάννη Ρουμπάτη,
επισήμανε ότι παρόμοια προβλήματα αντιμετωπίζει και η αμερικανική τηλεόραση.

Τη συζήτηση για τα «Επτά χρόνια ιδιωτικής τηλεόρασης» συντόνισε ο
δημοσιογράφος Αλέξης Παπαχελάς. «Το κακό είναι ότι πρώτα δημιουργήθηκε η
ιδιωτική τηλεόραση και μετά νομιμοποιήθηκε. Έγινε κάτι σαν τα αυθαίρετα», είπε
ο καθηγητής και βουλευτής Επικρατείας της Ν.Δ., Προκόπης Παυλόπουλος, ο οποίος
επισήμανε και την ανάγκη νομοθετικού πλαισίου για τη λειτουργία της.

«Τηλεπίδειξη της προσωπικής και ιδιωτικής ζωής», χαρακτήρισε τα «ζωντανά» σόου
ο καθηγητής της Νομικής Σχολής Αθηνών, Ιωάννης Μεταξάς ­ ενώ ο Κώστας
Χαρδαβέλλας μίλησε για εκπομπές με κοινωνικό περιεχόμενο και κανόνες
ευπρέπειας, ήθους και σεβασμού στον πολίτη.

Οι εργασίες του συνεδρίου του Mega ολοκληρώνονται σήμερα με το θέμα «Τηλεόραση
και Πολιτική», όπου ο Νίκος Χατζηνικολάου θα συντονίσει τις παρεμβάσεις του
υπουργού Πολιτισμού, Ευάγγελου Βενιζέλου, του αρχισυντάκτη των «ΝΕΩΝ», Παντελή
Καψή, του ευρωβουλευτή του ΠΑΣΟΚ, Γιάννη Ρουμπάτη, της βουλευτού της Ν.Δ.,
Ντόρας Μπακογιάννη, του αναπληρωτή καθηγητή Ηλία Νικολακόπουλου, του
δημοσιογράφου Μιχάλη Κανιμά, του Μπιλ Ντάνλοπ, αρχισυντάκτη του Chanell 4, και
του προέδρου του Τμήματος Επικοινωνίας και ΜΜΕ του Πανεπιστημίου Αθηνών, Κλήμη Ναυρίδη.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15846P051</ED>
<ID>
ID:169524

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Το θέατρο τράβηξε τη Βέρα Κρούσκα μακριά από τη δίνη της τηλεόρασης
και των καθημερινών πρωινών εμφανίσεων. Μέχρι την Παρασκευή θα χαμογελάει
ζεστά στην «Άλλη Μέρα» της ΕΤ2, γιατί την καλούν οι υποχρεώσεις της στο Εθνικό
Θέατρο και η συνεργασία της με τον Σταμάτη Φασουλή και την επιθεώρησή
του. Η εκπομπή όμως θα συνεχιστεί για έναν ακόμη μήνα, με παρουσιαστές τον
Μάκη Τσιλιμιδό και την Αριάννα Δημητροπούλου.

* Με τι θα ασχοληθεί η Νατάσα Ράγιου στο σημερινό «Κεντρί»; Με τρίχες!
Μάλιστα. Θα αναρωτηθεί, μαζί με διάφορες κυρίες, γιατί θεωρούν τα κομμωτήρια
θύλακες απόδρασης, χώρους ανάπτυξης «κοινωνικών» σχολίων. Και διάφοροι
κομμωτές θα μιλήσουν για τα προβλήματα του κλάδου, πιθανόν για τις νέες
τεχνικές βαφής και περιποίησης της κόμης, αλλά και για τις ιδιοτροπίες των
γυναικών πάνω σε αυτήν την τακτική ανανέωσης της εμφάνισής τους και ανύψωσης
του ηθικού τους.

* Μπορεί να συμβεί και σε ένα δελτίο ειδήσεων. Να βγει δηλαδή χιούμορ από τον
τρόπο παρουσίασης ενός θέματος. Σπάνια βέβαια, αλλά γίνεται. Κι έγινε με το
ρεπορτάζ για τη διάρρηξη της Μερσεντές του Νότη Σφακιανάκη και τη
σύλληψή του για παράνομη οπλοφορία. Η εικόνα πάνω στον λαϊκό τραγουδιστή με το
άξιο παρατήρησης «ντιζαϊνάτο» πουκάμισο, την ώρα που έβγαινε από το γραφείο
της εισαγγελέα. Και ο ήχος που την «έντυσε»; Το άσμα με το οποίο άρχισε να
ανεβαίνει προς την επιτυχία: «Είσαι ένα πιστόλι που με κυριεύει»...

* «Ei Aaniigoo Ahoot». Στη γλώσσα των Ινδιάνων Ναβάχο σημαίνει «Η αλήθεια
είναι εκεί έξω» κι ακούστηκε στο επεισόδιο των Χ-Files «Anasazi», τελευταίο
του δεύτερου κύκλου. Κι ο Μόλντερ μένει παγιδευμένος σε ένα φλεγόμενο
φορτηγό βαγόνι στο Νέο Μεξικό, αφού ανακαλύπτει κάποια στοιχεία για τη
δολοφονία του πατέρα του. Αλλά και ο δημιουργός της σειράς Κρις Κάρτερ,
η ψυχή και το μυαλό που γεννάει όλα αυτά τα σενάρια, εμφανίστηκε ως πράκτορας
του FBI σε αυτό το επεισόδιο, που αφήνει τους θεατές με πολλά ερωτηματικά για
την τύχη του Φοξ Μόλντερ.

Ένα μπουκέτο καλεσμένων είχε συλλέξει ο Γιώργος Τράγκας για το «Viva
Antenna» του. Από τη Βίκυ Μιχαλονάκου και τις φραστικές περικοκλάδες
της που σφιχτά τύλιξαν ονόματα του ποπ πενταγράμμου, του πολιτικού
παρασκηνίου, του θεατρικού βίου, μέχρι τα σωστά ελληνικά ­ με αρχή, μέση και
τέλος ­ του Αργεντινού προπονητή Χουάν Ραμόν Ρότσα. Ήταν και ο
Κώστας Βουτσάς στην ομήγυρη των καλεσμένων, ο οποίος εμφανίστηκε για να
επιβεβαιώσει τον γάμο του σε ορεινή τοποθεσία, μακριά από τα φώτα της
δημοσιότητας. Αλλά και ο Σταμάτης Γονίδης, που ως χειριστής του λαϊκού
τραγουδιού, θεώρησε πως μπορεί να κάνει εντύπωση βγαίνοντας στην τηλεόραση για
να ζητήσει συγνώμη από τις γυναίκες που πίκρανε στο παρελθόν. Η Δήμητρα
Γαλάνη πάντως δεν ήταν μαζί τους για να αντιτραγουδήσει «Συγνώμη που σ'
αγάπησα πολύ, δεν ξέρω ν' αγαπώ όμως πιο λίγο».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15846P052</ED>
<ID>
ID:169525

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P05&aa=2</URL></REF>


Article

<CATEGORY>vin09</CATEGORY>

 <H2>Νέος αρχαίος κόσμος
</H2>
<AUTHOR>ΑΛΕΞΗΣ ΠΟΛΙΤΗΣ</AUTHOR>

Πρότυπο του νεότερου πολιτισμού πρέπει να θεωρείται η κλασική αρχαία Ελλάδα,
και η Γερμανία αποτελεί το προνομιούχο έθνος όπου αναβιώνουν οι αξίες και οι
αρετές του προτύπου. Ετούτο το διπολικό αξίωμα επικάθησε στην επιστημονική
οπτική ενός τμήματος της γερμανικής διανόησης κατά τον 19ο αιώνα, και σφράγισε
σε μεγάλο βαθμό μεθόδους και αποτελέσματα.

Η προώθηση των κλασικών σπουδών, και ιδίως της ανασκαφικής αρχαιολογίας
στάθηκε ένα πρώτο κέρδος αυτής της αντίληψης. Καινούριες θεωρίες, καινούρια
αντικείμενα μετατόπισαν τους άξονες της αρχαιογνωσίας· οι κλασικοί αιώνες
απέκτησαν αρχικά απογόνους, τους Μακεδόνες, που ώς τα 1833 εθεωρούνταν
αλλόφυλοι κατακτητές, και ύστερα προγόνους, τους Μινωίτες, που προς τα τέλη
του αιώνα ο πολιτισμός τους ξαναβγήκε στο φως του ήλιου με τις έρευνες του Σλίμαν.

Ήταν τα χρόνια που το νεαρό ελληνικό κράτος έβγαινε κι εκείνο από την αφάνεια
αιώνων. Η ιδεολογία του λοιπόν φιλτραρίστηκε μέσα από την επιστημονική θεώρηση
του αρχαιοελληνικού κόσμου, του οποίου ήθελε να είναι, και από ορισμένους
πιστευόταν ότι είναι, ο επίσημος κληρονόμος. Άραγε πόσο βοήθησε, πόσο
ξεκαθάρισε, πόσο παραμόρφωσε ο ιδεολογικός ιστός της γερμανικής επιστήμης τη
νεοελληνική πραγματικότητα του 19ου αιώνα, και τη συνακόλουθη θεώρηση του
ιστορικού της παρελθόντος;

Αυτά τα ερωτήματα επιχείρησε να μελετήσει ένα ελληνογερμανικό Συμπόσιο που
οργάνωσε πριν από δύο χρόνια το Ινστιτούτο Γκαίτε, και του οποίου τα πρακτικά,
εμπλουτισμένα ποικιλότροπα, ιδίως με εικονογραφικό υλικό, εκδόθηκαν πρόσφατα
σε βιβλίο. Πολλοί ομιλητές διερεύνησαν τη θεματολογία, και ο αναγνώστης έχει
μπροστά του έναν χρήσιμο τόμο.

Δύο ή τρεις είναι νομίζω οι ενιαίοι άξονες, τα συστήματα αποριών που
προκύπτουν αβίαστα από την ανάγνωση. Η αλληλεξάρτηση των επιστημονικών απόψεων
με τα ευρύτερα πολιτικά δεδομένα, πρώτον, η ανάδυση του βυζαντινού πολιτισμού
ως αυτόνομης οντότητας και όχι ως απλού διατηρητή των αρχαίων πηγών, δεύτερον,
τέλος η επίδραση του γερμανικού πνεύματος στη νεοελληνική διανόηση της εποχής.
Πρόκειται βέβαια για κύκλους επάλληλους ή τεμνόμενους, που διατηρούν ωστόσο ο
καθένας τη δική του αυτοτέλεια.

Θα μας απασχολήσει μονάχα το τελευταίο. «Κατά την αναζήτηση της ελληνικής
δημοτικής ποίησης βρεθήκαμε τελικά στον μονόδρομο του λόγου, και αρκεστήκαμε
σ' αυτόν. Η αναζήτηση του μέλους δεν θεωρήθηκε (πλέον) αναγκαία, αφού και τα
κλασικά κείμενα της αρχαιότητας έλκουν το κύρος τους αποκλειστικά από τον
λόγο. Η θριαμβική εξάλλου πορεία της γερμανικής οργανικής μουσικής σε ολόκληρο
τον κόσμο είναι επίσης ίδιον του 19ου αιώνα, όπως και η εξαιτίας αυτού έλλειψη
κατανόησης της σύνδεσης μέλους και λόγου». Με τα λόγια αυτά ο Hans Eideneier
προσπαθεί να εξηγήσει πώς και γιατί οι κλασικές σπουδές, υποταγμένες στα
προτεσταντικά πρωσικά οράματα σύμφωνα με την άποψή του, εμπόδισαν την ορθή
κατανόηση του αρχαίου κόσμου, ο οποίος διασωζόταν πληρέστερος στην
εκκλησιαστική και στη λαϊκή παράδοση, όπου λόγος, τελετουργία και μέλος
παρέμεναν αδιαίρετα.

Δύσκολο σίγουρα ν' απορρίψεις κατηγορηματικά μια τέτοια άποψη. Προσωπικά
ωστόσο μου είναι πιο δύσκολο να αποδεχθώ πως αν μέναμε (Έλληνες, Γερμανοί, και
όλοι οι άλλοι) στην τροχιά της παράδοσης, θα κατανοούσαμε ορθότερα το παρελθόν
ή το παρόν μας. Η παράδοση συνδέει με το παρελθόν, αλλά για να κατανοήσει
κανείς χρειάζεται ν' αποδεσμευτεί, να βγει και να κοιτάξει απέξω. Ο πρωσικός
προτεσταντισμός του Καντ μπόρεσε να «μεταχειριστεί τον δικό του νου», και
ακριβώς γι' αυτό κατανόησε, ίσως λειψά και εσφαλμένα ως προς κάποιες πτυχές,
τον εαυτό του πρώτα, τους άλλους πολιτισμούς ύστερα. Απομονώσαμε τα δημοτικά
τραγούδια από τη μουσική και τον χορό, βρίσκουμε εξαίρετα τα πάλλευκα αγάλματα
που οι δημιουργοί τους τα έβαφαν πολύχρωμα, νοούμε τον Αισχύλο και τη Σαπφώ ως
σκέτα κείμενα, αλλά ­ δεν πρέπει να μας διαφεύγει ­ μπορούμε να τα χαρούμε, να
τα μελετήσουμε όλα μαζί, κοντά σε άλλα, όπως τη μουσική των νέγρων της
Αμερικής, τις γεύσεις της άπω Ανατολής, τις αριστοτεχνικές μικρογραφίες των μουσουλμάνων.

Όσοι αποδέχονταν ολοκληρωτικά την παράδοση (και είναι βέβαια λάθος να θεωρούμε
πως όλοι οι στοχαστές των βυζαντινών χρόνων βάδιζαν στον μονόδρομο κάποιων
μυστικών) δεν είχαν τέτοιες δυνατότητες. Έμεναν στα λίγα που τους
κληροδότησαν, και, μη επιχειρώντας να τα κρίνουν, κατακρίνοντας (συνήθως και
καταστρέφοντας) όλα τα άλλα, είναι πολύ αμφίβολο αν μπόρεσαν να εννοήσουν τον
κόσμο. Ώστε παρά τα μειονεκτήματά του, ο νέος κόσμος που γεννήθηκε τον 19ο
αιώνα παρήγαγε περισσότερα εργαλεία για το ανθρώπινο μυαλό· παρήγαγε κάτι
ακόμα σημαντικότερο, τη δυνατότητα να τα κρίνουμε, να τα βελτιώνουμε, να τα
αλλάζουμε. Και αυτά, και τον κόσμο.

Ο Αλέξης Πολίτης διδάσκει Νεοελληνική Φιλολογία στο Πανεπιστήμιο Κρήτης.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15846P081</ED>
<ID>
ID:169526

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P08&aa=1</URL></REF>


Article

<CATEGORY>vin09</CATEGORY>

 <H2>Ο εκσυγχρονισμός της πολιτικής
</H2>
<AUTHOR>ΓΙΩΡΓΟΣ Χ. ΠΑΠΑΣΩΤΗΡΙΟΥ</AUTHOR>

Η έννοια της προόδου, συνυφασμένη μονοσήμαντα με την οικονομική ανάπτυξη, οι
βεβαιότητες και τα αυτονόητα της βιομηχανικής κοινωνίας αμφισβητούνται πλέον
έντονα. Ο θρίαμβος του οικονομισμού ως πρακτικής και ως «σκέψης» καθώς και ο
περιορισμός όλων των παραμέτρων και των στόχων της κοινωνίας στη μονοδιάστατη
αντίληψη της συσσώρευσης του κεφαλαίου θεωρούνται πλέον ως οι βασικές πηγές
«της κρίσης νοήματος» των σύγχρονων κοινωνιών. Η κρίση που προκαλεί η
υλοποίηση της αντίληψης αυτής είναι γενικευμένη και πλήττει τις παραδοσιακές
πολιτικές και ιδεολογίες, τις θεμελιώδεις αξίες της κοινωνίας και τις
λειτουργίες της δημοκρατίας.

Ήδη τα πολιτικά κόμματα έχουν μεταβληθεί σε «πολιτικές επιχειρήσεις», οι
οποίες λειτουργούν με όρους οικονομικής επιχείρησης. Οι στόχοι της κοινωνίας
για εκσυγχρονισμό, τεχνικοποίηση και ανάπτυξη θεωρούνται πλέον στερούμενοι
νοήματος, σ' έναν κόσμο που τα πολυεθνικά κεφάλαια μετακινούνται συνεχώς και
πίσω τους ακολουθούν, σ' ένα ατέρμονο κυνηγητό κοσμοπολιτών-(λαθρο)μεταναστών,
εξαθλιωμένοι και απελπισμένοι ανέστιοι. «Ο μικρόκοσμος του τρόπου ζωής
βραχυκυκλώνεται με τον μακρόκοσμο των παγκόσμιων προβλημάτων που φαίνονται
ανεπίλυτα», διαπιστώνει ο καθηγητής κοινωνιολογίας στο Πανεπιστήμιο του
Μονάχου, Ούλριχ Μπεκ, στο βιβλίο του. Και προτείνει: «να αναμείξουμε, να
αντιπαραθέσουμε, να φέρουμε σε σύγκρουση, να συντήξουμε μεταξύ τους τα
ψευδοαιώνια στοιχεία, μέχρι να πετάξει σπίθες, να βγάλει καπνούς, να μυρίσει
και ν' αστράψει ο δοκιμαστικός σωλήνας της σκέψης... να δημιουργήσουμε μια
χημεία των προϋποθέσεων».

Ο Μπεκ είχε ανακοινώσει, αρχικά, ως τίτλο του βιβλίου του το «Πέρα από τη
Δεξιά και την Αριστερά». Η αλλαγή του τίτλου δεν προήλθε από τις ανάγκες του
marketing αλλά από τη διαπίστωση ότι «ολόκληρο το λεξιλόγιο του πολιτικού και
του κοινωνικού πάλιωσε μεμιάς και πρέπει να επανακαθορισθεί». Το τι είναι ο
εκσυγχρονισμός, τι μπορεί και τι θέλει να επιτύχει έχει γίνει πλέον ασαφές,
μένει μετέωρο. Γι' αυτό οι στόχοι της κοινωνικής εξέλιξης πρέπει να
διατυπωθούν εκ νέου. Οι θεσμοί ελέγχου και ασφάλειας της βιομηχανικής
κοινωνίας δεν μπορούν πια να ανταποκριθούν στους νέους κοινωνικούς,
πολιτικούς, οικολογικούς και προσωπικούς κινδύνους οι οποίοι δημιουργούνται
από τη δυναμική των τεχνολογικών καινοτομιών. Απαιτείται συνεπώς μια δεύτερη
νεωτερικότητα, η οποία έχει κάνει ήδη την εμφάνισή της αλλά παραμένει ασαφής
και αμφίσημη.

Αυτή η δεύτερη, «δίκοπη» νεωτερικότητα, κατά τον Ο. Μπεκ είναι ο «ανακλαστικός
εκσυγχρονισμός» (ή ο εκσυγχρονισμός του εκσυγχρονισμού) ο οποίος, λόγω της
αμφισημίας του, μπορεί είτε να παραγάγει, εκ της ανάγκης κατασκευής νέων
βεβαιοτήτων, τον «εκσυγχρονισμό της βαρβαρότητας», δηλαδή νέες σωτηριολογίες,
θρησκευτικά κινήματα, εθνικισμούς, βία και νεοφασισμούς είτε, εκ διαμέτρου
αντίθετα, να δημιουργήσει κλυδωνισμούς που μπορούν να αποτελέσουν την αφετηρία
για έναν νέο πολιτισμό της πολιτικής, η οποία θα εδράζεται σ' ένα νέο,
ριζοσπαστικό κοινωνικό συμβόλαιο, μία διαφορετική κατανομή των εξουσιών, άλλες
δομές λήψης αποφάσεων, ένα διαφορετικό αρχιτεκτονικό σχέδιο των θεσμών, το
οποίο να ανταποκρίνεται στις νέες συνθήκες, και πρωτίστως μία άλλη οικονομία
και σημασία της ανάπτυξης.

Ο Ο. Μπεκ είναι έντονα επηρεασμένος από την Χάνα Άρεντ και την έννοια του
«κοινού κόσμου», ενός δημόσιου χώρου δηλαδή, του κοινωνικού εν προκειμένω,
όπου θα επικοινωνούνται και θα συντίθενται οι διαφορετικές θέσεις και οπτικές,
κι όπου ο καθένας δεν θα αποτελεί «μιαν επέκταση, ένα αντίγραφο» του διπλανού
του. Θα μπορούσε άραγε η ουτοπία της ριζικής και επίμονης αμφιβολίας που
υποστηρίζει ο Μπεκ να αποτελέσει το θεμέλιο της ηθικής ενός μεταβιομηχανικού,
ριζοσπαστικού νεωτερικού συμβολαίου και των κανόνων μιας παγκόσμιας
δημοκρατίας; Μπορεί η πολιτική να αποτελέσει εκ νέου τη βασική, καθολική
συνθήκη της ανθρώπινης ύπαρξης;

Πολλοί, όπως ο Ζ. Μπωντριγιάρ, είναι απαισιόδοξοι και υποστηρίζουν ότι το
πολιτικό εξαφανίστηκε και συμπαρέσυρε και το κοινωνικό στη δική του εξαφάνιση.
Και ότι σήμερα, βρισκόμαστε «στον βαθμό μηδέν του πολιτικού... στην
απροσδιόριστη αναπαραγωγή και προσομοίωσή του... το πολιτικό δεν θα πάψει να
εξαφανίζεται, παράλληλα, όμως δεν θ' αφήνει τίποτα να αναδυθεί στη θέση του».
Αντίθετα ο Ο. Μπεκ, πέραν της αισιοδοξίας και της απαισιοδοξίας, όπως λέει ο
ίδιος, ελπίζει σε μία εκ νέου επινόηση του πολιτικού.

Για μας, στην εποχή της αβεβαιότητας, ένα είναι βέβαιο: στο μηδέν βρισκόμαστε,
το ταξίδι αρχίζει και πάλι, και οι «ποιητές» καλούνται να προσδιορίσουν την
ποσότητα του αγνώστου.

Ο Γιώργος Χ. Παπασωτηρίου είναι επικοινωνιολόγος, διευθυντής του περιοδικού «Account».

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15846P082</ED>
<ID>
ID:169527

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P08&aa=2</URL></REF>


Article

<CATEGORY>vin09</CATEGORY>

 <H2>Οι αρχαίοι, οι Αρβανίτες και το τέλος του 20ού αιώνα
</H2>
<AUTHOR>Δ.Κ.</AUTHOR>

Η εικόνα που έχουμε σήμερα για την αρχαία Ελλάδα καθορίστηκε σε πολύ μεγάλο
βαθμό από τον γερμανικό κλασικισμό του 18ου αιώνα, ξεκινώντας από τον
Winckelmann, και τη γερμανική επιστήμη του 19ου αιώνα. Οι ιδεολογικές χρήσεις
της τόσο στη Γερμανία όσο και στην Ελλάδα, όπου αποτέλεσε την επίσημη
ιδεολογία του νεότευκτου κράτους, υπήρξε αντικείμενο ενός συμποσίου που έγινε
πριν από δύο χρόνια στο Ινστιτούτο Goethe. Με αφορμή την πρόσφατη δημοσίευση
των πρακτικών αυτού του συμποσίου, ο Αλέξης Πολίτης κάνει ενδιαφέρουσες
παρατηρήσεις πάνω σε μερικούς από τους θεματικούς άξονες στους οποίους
κινήθηκαν οι ομιλητές.

Σ' αυτή την εικόνα που υιοθέτησε η σύγχρονη Ελλάδα για το παρελθόν της δεν
υπήρχε πολύς χώρος για τους Αρβανίτες, που είναι γνωστό ωστόσο πόσο σημαντικό
ρόλο έπαιξαν στη νεότερη ιστορία μας. Ποιοι είναι, από πού κατάγονται, ποια
υπήρξε η ιστορική πορεία τους στον ελληνικό χώρο; Αυτά τα ερωτήματα προσπαθεί
να φωτίσει το κλασικό σύγγραμμα του Κώστα Μπίρη, που επανεκδόθηκε φέτος. Ο
εθνολόγος Ελευθέριος Αλεξάκης το παρουσιάζει υπό το φως των πορισμάτων της
νεότερης έρευνας.

Στο μεταξύ ο δικός μας κόσμος, στο τέλος του 20ού αιώνα, αντιμετωπίζει
καινοφανή προβλήματα. Η παρακμή ή ο εκφυλισμός της πολιτικής, όπως τη
γνωρίζαμε, κάνει όλο και επιτακτικότερο τον επαναπροσδιορισμό της. Οι ελπίδες
αλλά και οι κίνδυνοι που συνδέονται με αυτό τον «εκσυγχρονισμό της πολιτικής»
εξετάζονται από τον Γερμανό κοινωνιολόγο Ulrich Beck στο πολύ ενδιαφέρον
βιβλίο του, που παρουσιάζει με ζέση ο Γιώργος Παπασωτηρίου.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15846P083</ED>
<ID>
ID:169528

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P08&aa=3</URL></REF>


Article

<CATEGORY>vin09</CATEGORY>

 <H2>Η ιστορία των Αρβανιτών
</H2>
<AUTHOR>ΕΛΕΥΘΕΡΙΟΣ Π. ΑΛΕΞΑΚΗΣ</AUTHOR>

Επανεκδόθηκε πρόσφατα σε φωτομηχανική ανατύπωση από τις Εκδόσεις «Μέλισσα» το
κλασικό πλέον βιβλίο του Κώστα Μπίρη για τους Αρβανίτες, το οποίο είχε
πρωτοκυκλοφορήσει το 1960.

Το βιβλίο αυτό, το οποίο όταν κυκλοφόρησε για πρώτη φορά ήταν μια από τις πιο
σημαντικές μελέτες για τους Έλληνες Αρβανίτες, διατηρεί ακόμα, έπειτα από
σαράντα περίπου χρόνια και παρά την πρόοδο στη μελέτη των Ελλήνων Αρβανιτών
και γενικότερα των Αλβανών, την επικαιρότητά του και την αξία του.

Το βιβλίο του Μπίρη δεν είναι μια εθνογραφική ή γλωσσολογική μελέτη για τους
Αρβανίτες αλλά ένα έργο περισσότερο ιστορικό, το οποίο αναφέρεται στην κάθοδο
του πληθυσμού αυτού από τη σημερινή Νότια Αλβανία στην Ελλάδα κατά την
τελευταία περίοδο της Βυζαντινής Αυτοκρατορίας και την εγκατάστασή του στον
ευρύτερο ελληνικό ηπειρωτικό και νησιωτικό χώρο (Ήπειρο, Πελοπόννησο, νησιά
του Αιγαίου και Ιονίου, καθώς και Κύπρο).

Στο βιβλίο γίνεται ακόμα πλήρης και τεκμηριωμένη εξιστόρηση και περιγραφή της
πορείας και εγκατάστασης των Αρβανιτών Stratioti στη Δύση και της συνεργασίας
τους με τους Βενετούς και τους άλλους Ιταλούς και Δυτικούς στους διάφορους
πολέμους των.

Ο συγγραφέας εξετάζει λεπτομερώς τις ιστορικές συνθήκες της περιόδου εκείνης
και τους τρόπους μετακίνησης και εγκατάστασης των Αρβανιτών. Προσπαθεί
ιδιαίτερα να ανατρέψει τις θεωρίες (Fallmerayer κ.ά.) για την ερήμωση της
Ελλάδας και την εγκατάσταση των Αρβανιτών σε περιοχές ακατοίκητες. Υποστηρίζει
επίσης ότι η εγκατάστασή τους έγινε ομαλά και οργανωμένα από τους Βυζαντινούς
και τους Δυτικούς (Φράγκους κ.ά.) άρχοντες με χρυσόβουλα και άλλα έγγραφα, με
παραχωρήσεις δηλ. προνοιών, τιμαρίων κλπ., έναντι προσφοράς στρατιωτικής
υπηρεσίας. Θεωρεί δηλ. ότι η εγκατάσταση των Αρβανιτών στον ελληνικό χώρο
έγινε για λόγους αποκλειστικά στρατιωτικούς και όχι απλώς εποικισμού. Προς
τούτο χρησιμοποίησε όλες τις πηγές που είχε στη διάθεσή του (Βυζαντινούς
συγγραφείς, βενετικά αρχεία κλπ.). Είναι γεγονός ότι η μελέτη της
συγκεκριμένης ιστορικής περιόδου έχει πλέον προχωρήσει αρκετά, εντούτοις οι
απόψεις του Μπίρη, ως προς αυτό, δεν έχουν ανασκευαστεί, αντίθετα, έχουν
επιβεβαιωθεί. Πράγματι οι Αρβανίτες εγκαταστάθηκαν κατά κανόνα σε περιοχές
όπου υπήρχαν ελληνόφωνοι πληθυσμοί, οι οποίοι μερικές φορές εξαλβανίστηκαν
γλωσσικά, όπως αποδεικνύει η νεότερη έρευνα, για πολλούς λόγους (φορολογικοί κ.λπ.).

Ο συγγραφέας, μετά μια εκτενή περιγραφή του τόπου προέλευσης του πληθυσμού
αυτού στην Αλβανία, της διαίρεσής του σε φυλές (Τόσκηδες, Γκέγκηδες, Λιάπηδες,
Τσάμηδες) και των ιδιαίτερων φυσικών και πολιτιστικών χαρακτηριστικών τους
(στερεότυπα), με αναφορές σε παλαιότερους αλλά και νεότερους ξένους και
Έλληνες συγγραφείς τής πριν από την Ελληνική Επανάσταση περιόδου, διατυπώνει
τη θεωρία του για την ονομασία τους από την αρχαία πόλη Άρβανον της κεντρικής
Αλβανίας. Το γεγονός ότι οι εγκατασταθέντες στην Ελλάδα Αρβανίτες ανήκουν στη
φυλή των Τόσκηδων συνηγορεί υπέρ αυτής της άποψης. Ο Μπίρης πάντως,
ακολουθώντας προηγούμενους συγγραφείς, υπερτονίζει τις διαφορές των δύο
κυριότερων φυλών των Αλβανών (Γκέγκηδων και Τόσκηδων). Πιστεύω όμως ότι αυτές
οφείλονται περισσότερο στο διαφορετικό θρήσκευμά τους (Μουσουλμάνοι -
Χριστιανοί) και στην ισχυρή εκπολιτιστική επίδραση των Ελλήνων του Νότου, παρά
στις γλωσσικές και πολιτισμικές τους ιδιαιτερότητες.

Ο συγγραφέας επαναλαμβάνει την παλιότερη θεωρία (βλ. Άμαντο κ.ά.) για την
ιλλυρική προέλευση των Αλβανών, η οποία αποτελεί και επίσημη ιδεολογία του
αλβανικού κράτους, λόγω της ανάγκης αναγωγής τους σε αρχαίες φυλές. Η θεωρία
όμως περί ιλλυρικής προέλευσης των Αλβανών έρχεται σε αντίθεση με την περί
πελασγικής (πιο σωστά πρωτοελληνικής, γιατί δεν γνωρίζουμε τι ακριβώς ήταν οι
Πελασγοί) καταγωγής τους, και έχει ανατραπεί από τα τελευταία επιστημονικά δεδομένα.

Πολλά στοιχεία (γλωσσικά και πολιτισμικά) αποδεικνύουν ότι οι Αλβανοί έχουν
περισσότερο σχέση με έναν ελληνοφρυγικό πληθυσμό εγκατεστημένο στην περιοχή
που εκτείνεται από τη σημερινή Αλβανία ώς τον Ελληνικό Πόντο και την Αρμενία
(αν θυμηθούμε την πληροφορία του Ηροδότου ότι «οι Αρμένιοι εκ Φρυγών»), παρά
με ένα ιλλυρικό φύλο περιορισμένο στη σημερινή Αλβανία ή εκτεινόμενο βορείως
αυτής. Σημαντικό στοιχείο υπέρ της πρώτης θεωρίας είναι ότι οι εγκατασταθέντες
μεταγενέστερα στη Νότια Βαλκανική πληθυσμοί (Σλάβοι, Βούλγαροι κ.λπ.) κράτησαν
την προσθήκη του άρθρου στο τέλος της λέξης, ενώ αυτό δεν συμβαίνει με τους
σλαβικούς πληθυσμούς οι οποίοι εγκαταστάθηκαν στην κυρίως περιοχή των Ιλλυριών
που αντιστοιχεί στη σημερινή Σερβία (Βόρεια Βαλκανική).

Και πολλά άλλα στοιχεία της γλώσσας τους ενισχύουν αυτή την άποψη. Π.χ. οι
πολυάριθμες κοινές λέξεις και οι κοινοί γραμματικοί τύποι στις δύο γλώσσες
(αλβανικά και ελληνικά), που συναντώνται σε όλη την έκταση της Αλβανίας, δεν
προέρχονται απλώς από μια ινδοευρωπαϊκή γλώσσα αλλά από μια αρχέγονη ελληνική,
η οποία πρέπει να διαμορφώθηκε γύρω στο 2000 π.Χ. στη Νότια Βαλκανική και την
ευρύτερη περιοχή της. Μια επισταμένη και σύγχρονη προσέγγιση του ιστορικού και
γλωσσικού αυτού προβλήματος, υπό το φως της ανάγνωσης και των μυκηναϊκών
πινακίδων γραμμικής Β', που διεύρυνε την ιστορία της ελληνικής γλώσσας κατά
μερικούς αιώνες, μας λείπει.

Ο συγγραφέας στέκεται ιδιαίτερα στην παρουσίαση των ιδιαίτερων πολιτισμικών
χαρακτηριστικών των Αρβανιτών της Αττικής και ειδικότερα της Αθήνας
(Γκαγκαραίοι κ.λπ.). Επισημαίνει το σημαντικό γεγονός του εξαλβανισμού των
περιοχών του Μαρουσιού, Αχαρνών (Μενιδιού) κ.λπ., κάνοντας ιδιαίτερη μνεία για
τον εξαλβανισμό των Βαυαρών (Γερμανών) των βορείων προαστίων. Η επισήμανση
αυτή και η ενδιαφέρουσα προσέγγιση του θέματος μας δίνουν μια σαφή εικόνα της
εθνολογικής διεργασίας της καθόδου και εγκατάστασης των Αρβανιτών στην Ελλάδα.

Γενικά, το βιβλίο του Μπίρη είναι μια αξιόλογη μονογραφία για τους Έλληνες
Αρβανίτες, άριστα τεκμηριωμένη και ενημερωμένη βιβλιογραφικά ώς τη χρονολογία
της πρώτης έκδοσής του (1960), και γι' αυτό απαραίτητο επιστημονικό εργαλείο
για όσους ασχολούνται με τη νεότερη ελληνική ιστορία.

Ο Ελευθέριος Π. Αλεξάκης είναι εθνολόγος, διευθυντής Ερευνών της Ακαδημίας Αθηνών

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15846P091</ED>
<ID>
ID:169529

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P09&aa=1</URL></REF>


Article

<CATEGORY>vin09</CATEGORY>

 <H2>Μπούσουλας για το ελληνικό βιβλίο στο Ίντερνετ
</H2>
Χίλια επτακόσια πενήντα ενεργά και συστηματικά βιβλιοπωλεία και
βιβλιοχαρτοπωλεία σε όλη την Ελλάδα, 150 μεταφραστές ελληνικών βιβλίων σε
ξένες γλώσσες ή ξένων στα ελληνικά, τριάντα Έλληνες εικονογράφοι βιβλίων
παιδικών και μη. Επίσης, χειρόγραφα ντοκουμέντα, παιδικές και πρόσφατες
φωτογραφίες από 60 δόκιμους λογοτέχνες, 48 επώνυμες θεματικές βιβλιογραφικές
προτάσεις για επιστημονικά κυρίως και λογοτεχνικά έργα γύρω από θέματα γενικού
ή ειδικού ενδιαφέροντος και 300 έργα Ελλήνων ζωγράφων ή γλυπτών, που από τον
19ο αιώνα έως σήμερα απεικονίζουν συμβολικά ή κυριολεκτικά το βιβλίο ή τη
δραστηριότητα της ανάγνωσης. Όλο αυτό το υλικό, που συνοδεύεται από πλήθος
πληροφοριών, έχει περάσει στο Ίντερνετ. Και θα είναι προσιτό σε ολόκληρο τον
κόσμο, από τον κόμβο του Εθνικού Κέντρου Βιβλίου, ενώ προσωρινά φιλοξενείται
στον κόμβο ΟΔΥΣΣΕΥΣ του υπουργείου Πολιτισμού (www. culture.gr.).

Ο λόγος για τα έξι πρώτα ηλεκτρονικά αρχεία του Εθνικού Κέντρου Βιβλίου, που
ανοίγουν τον δρόμο για τη δημιουργία του πρώτου ενημερωμένου, αξιόπιστου και
εύκολου στην πρόσβαση πεδίου πληροφοριών, για την ελληνική βιβλιολογική
πραγματικότητα. Πρόκειται για τον πρώτο «μπούσουλα» σχετικά με το ελληνικό
βιβλίο, που μπορεί να παρουσιάζεται ατελώς σε ορισμένα σημεία, όμως κάνει την
αρχή για μια συστηματική και πλήρη θεμελιώδη υποδομή με θεωρητικό αλλά και
πρακτικό ενδιαφέρον. Διότι τα επιμέρους αυτά αρχεία απευθύνονται στους Έλληνες
αναγνώστες (τους οποίους εξυπηρετούν, αλλά και προσελκύουν), στους
επαγγελματίες του χώρου (συγγραφείς, εκδότες, μεταφραστές, εικονογράφους,
τυπογράφους, βιβλιοπώλες, βιβλιοθηκάριους κ.λπ. ­ τους οποίους φέρνουν σε
«επικοινωνία»), αλλά και στους ερευνητές και φορείς ­ ελληνικούς ή ξένους ­
που αναζητούν πληροφορίες ή έναν «χάρτη» του ελληνικού βιβλιοχώρου.

Τα αρχεία αυτά βρίσκονται στην πρώτη φάση της επεξεργασίας τους και αναμένεται
σύντομα να εμπλουτιστούν, αλλά και να ενημερώνονται και να επαληθεύονται, ενώ
θα ακολουθήσουν και άλλα αρχεία, όπως: των εκδοτών, των μεταφρασμένων έργων
στα ελληνικά (19ος αιώνας - 1990) ή των ελληνικών έργων σε ξένες γλώσσες.
Ακόμα, αρχεία υποτροφιών και διαμονής συγγραφέων στο εξωτερικό, εργογραφιών
και κριτικογραφίας Ελλήνων λογοτεχνών, σχολών εκδοτικών επαγγελμάτων στην
Ελλάδα και στο εξωτερικό κ.ά.

Οι πληροφορίες για τα περισσότερα από αυτά τα αρχεία συγκεντρώθηκαν από
ερωτηματολόγια που απάντησαν οι ενδιαφερόμενοι, προκειμένου να επιτευχθεί η
μέγιστη επαλήθευση. Αλλά θα συμπληρωθούν και με τα στοιχεία που θα προκύψουν
από την έρευνα, ενώ θα αλληλοτροφοδοτούνται και μεταξύ τους. Τα παρουσίασαν
χθες η Μυρσίνη Ζορμπά, διευθύντρια του ΕΚΕΒΙ, ο Γιώργος Καλαμαράς, εκ μέρους
του Εργαστηρίου Αρχιτεκτονικών Υψηλών Επιδόσεων του Πανεπιστημίου Πατρών, που
ανέλαβε την ανάπτυξη του κόμβου του ΕΚΕΒΙ, ο ιστορικός τέχνης Γιάννης
Παπαϊωάννου (Αρχείο Εικαστικής Απεικόνισης του Βιβλίου), ο Σωκράτης
Καμπουρόπουλος (Αρχείο Ελληνικών Βιβλιοπωλείων), η Αγγελική Τσέλιου (Αρχείο
Μεταφραστών Βιβλίου). Την ευθύνη για τα υπόλοιπα αρχεία που παρουσιάστηκαν
έχουν η Αγγελική Πατρούμπα (Αρχείο Ελλήνων Εικονογράφων), η Αγγελική
Στρατηγοπούλου (Αρχείο Φωτογραφιών και Χειρογράφων Ελλήνων Λογοτεχνών) και ο
Ανδρέας Παππάς (Αρχείο Βιβλιογραφικών Προτάσεων) ­ που κυκλοφορούν και σε
έντυπη μορφή.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15846P101</ED>
<ID>
ID:169530

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P10&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού. (Άτταλος).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (Αθήναιον,
Αθήναιον Cinepolis 1, Άστορ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την
Ματσάγγου και την Καραμπέτη. Τις κερδίζει ο προαγωγός... Άκης Σακελλαρίου.
[Άττικα, Καλυψώ, Μαρούσι 1, Τιτάνια, Φάληρο 1, Απόλλων (Πειρ.)].

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον Cinepolis 2, Μαρούσι 2,
Όπερα 2).

«ΠΡΟΣ ΤΗΝ ΕΛΕΥΘΕΡΙΑ»: Η Μαίρη Χρονοπούλου είναι η σταρ του παλιού
εγχώριου σινεμά που προσπαθεί να βρει τον εαυτό της στο σήμερα. Του Χάρη
Παπαδόπουλου με τους: Παπαμιχαήλ, Τζώρτζογλου, Άλκη Κούρκουλο, Γκλέτσο, Τασσώ
Καββαδία, Δέσποινα Μπεμπεδέλη. (Αστέρια, Όπερα).

«ΜΑΡΙΑ - ΗΛΕΚΤΡΑ»: Η διχασμένη ζωή μιας γυναίκας ως φοιτήτρια και
πόρνη. Της Στέλλας Μπελέση. (Ιντεάλ, Μαργαρίτα, Φάληρο 2, Σινεάκ).

«Ο ΟΡΓΑΣΜΟΣ ΤΗΣ ΑΓΕΛΑΔΑΣ»: Σάτιρα της σημερινής ελληνικής κοινωνίας από
την Όλγα Μαλέα. (Γαλαξίας, Έμπασσυ, Ίλιον, Άνταμς).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σου Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αλφαβίλ).

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15846P111</ED>
<ID>
ID:169531

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P11&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Άγγλος πολιτικός του περασμένου αιώνα, αρχηγός του κόμματος των
Συντηρητικών. 2. Γίνεται συχνά σε στιγμές κινδύνου. ­ Σύμφωνο του
αλφαβήτου μας. 3. Η μητρική γλώσσα του Ιησού και των Αποστόλων (γεν.).
4. Συνθετικό ναυτικού κελεύσματος. ­ Μισή... δόση. 5. Η είσοδός
του γιορτάζεται διεθνώς. ­ Ξενικός τίτλος ευγενείας. 6. Άθελά του
εξαπατά (αιτ.). ­ Μία από τις κύριες προθέσεις μας. 7. Ξενικό ανδρικό
όνομα. ­ Ράτσα έξυπνων σκύλων. 8. Και έτσι η άστοχη ή άτοπη. ­
Νησιωτική επαρχία μας (αντίστρ.). 9. Βρέχεται από το Ιόνιο (γεν.).

ΚΑΘΕΤΑ

1. Πρωτεύουσα του κρατιδίου της Έσσης στη Γερμανία. 2. Κρουστό
αραβικό μουσικό όργανο. ­ Ποταμός της Ηπείρου. 3. Απαιτείται η συχνή
ανανέωσή του (καθ.). 4. Οι κάτοικοι ελληνικού νησιού. ­ Μουσική νότα.
5. Εθνικός μας ευεργέτης από την Ήπειρο. 6. Ερμηνεύεται
καλλιτεχνικά. 7. Τα αρχικά αθλητικής μας ομοσπονδίας. ­ Ευρωπαίοι κι
αυτοί (γεν.). 8. Μτ τις απολαύσεις σχετικά 9. Ήρωας της
μυθολογίας μας.

ΛΥΣΗ (26/5/97)

ΟΡΙΖΟΝΤΙΑ: 1. ΑΚΡΟΒΑΣΙΑ 2. ΚΕΙΜΗΛΙΑ 3. ΡΑΦ-ΜΑΝΙΑ
4. ΣΑΜΗ 5. ΤΑΜΑ-ΡΑΣΑ 6. ΗΜΕΡΩΝ-ΙΙ 7. ΡΙΓΑΝΑΤΟΣ
8. ΜΠΟΣΙΚΑ 9. ΟΥΣΙΑ-ΠΟΑ. 
ΚΑΘΕΤΑ: 1. ΑΚΡΩΤΗΡΙΟ 2. ΚΕΑ-ΑΜΙ 3. ΡΙΦ-ΜΕΓΑΣ
4. ΟΜ-ΣΑΡΑΚΙ 5. ΒΗΜΑ-ΩΝΙΑ 6. ΑΛΑΜΑΝΑΣ 7. ΣΙΝΗΣ-ΤΟΠ
8. ΙΑΙ-ΟΠΟΙΑ 9. ΑΦΡΙΣΜΑ.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15846P112</ED>
<ID>
ID:169532

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P11&aa=2</URL></REF>


Article

<CATEGORY>vin09</CATEGORY>

 <H5>Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΣΤΗΝ ΕΚΘΕΣΗ ΓΙΑ ΤΙΣ ΑΡΧΑΝΕΣ
</H5><H2>Θαυμασμός για τη μινωική τέχνη
</H2>
Λίγοι Έλληνες αρχαιολόγοι έχουν το προνόμιο, όντας ακόμα εν ζωή, να δέχονται
τα θερμά και ειλικρινή συγχαρητήρια του Προέδρου της Ελληνικής Δημοκρατίας για
το ανασκαφικό έργο τους.

Από χθες, ο Γιάννης και η Έφη Σακελλαράκη συγκαταλέγονται σε αυτούς τους
τυχερούς. Ο Πρόεδρος της Δημοκρατίας κ. Κωστής Στεφανόπουλος, όχι μόνο
εγκαινίασε στο Μουσείο Κυκλαδικής Τέχνης του Ιδρύματος Ν.Π. Γουλανδρή την
έκθεση «Αρχάνες, μια νέα ματιά στη Μινωική Κρήτη», όχι μόνο παρακολούθησε με
ενδιαφέρον την ξενάγηση στα 238 αντικείμενα της έκθεσης, αλλά και διατύπωσε
γραπτώς τα θερμά συγχαρητήριά του προς τους ανασκαφείς, στο βιβλίο των
επισκεπτών. Κρίμα που δεν ήταν εκεί αρκετοί αρχαιολόγοι για να απολαύσουν τον έπαινο.

Ζέστη και συνωστισμός στην ατμόσφαιρα ήταν τα χαρακτηριστικά της εκδήλωσης που
άνοιξε στο Μέγαρο Σταθάτου με τον χαιρετισμό της κυρίας Ντόλλυς Γουλανδρή, η
οποία τόνισε ­ παρούσης της κυρίας Μαρίκας Μητσοτάκη, στην πρώτη σειρά δίπλα
στον κ. Γιάννη Βαρβιτσιώτη ­ την ιδιαίτερη αξία της έκθεσης, η οποία
προέρχεται από ένα ανασκαφικό σύνολο «με προέλευση και ταυτότητα».

Γνωστοί συλλέκτες, όπως το ζεύγος Φιλίππου, ο Ίων Βορρές, ο Αδαμάντιος και η
Μαριέττα Πεπελάση, αρχαιολόγοι όπως οι Γιώργος Παπαθανασόπουλος, Χαράλαμπος
Κριτζάς, Γιώργος Θέμελης και Μαντώ Οικονομίδου. Όρθιοι μεταξύ ορθίων άκουσαν
από τα χείλη του υφυπουργού Αθλητισμού κ. Ανδρέα Φούρα τον χαιρετισμό του
απόντος στη Θεσσαλονίκη υπουργού Πολιτισμού. Τέλος, ο Γιάννης Σακελλαράκης
συνόψισε σ' έναν κομψό και σύντομο λόγο το χρονικό της ανασκαφής από τότε που
έφθασε μαζί με τη σύζυγό του το 1960 στις «άσημες» Αρχάνες της Κρήτης και πώς
σιγά σιγά το χωριό αυτό μεταβλήθηκε σε επίκεντρο μιας χρυσοφόρας ανασκαφής,
τόσο από κυριολεκτική όσο και από μεταφορική άποψη. Επισήμανε πως σιγά σιγά
αποκρυπτογραφείται το μυστήριο της μινωικής Κρήτης και φανερώνεται η
αδιάλειπτη συνέχεια στην ιστορία του τόπου.

Ένα πήλινο σείστρο ­ μουσικό όργανο σαν κουδουνίστρα ­ ήταν ο πρώτος σταθμός
της ξενάγησης που ακολούθησε. Στην επόμενη αίθουσα ο Πρόεδρος εντυπωσιάσθηκε
από έναν μπρούτζινο καθρέφτη, που ανήκε σε μια χρυσοστόλιστη γυναίκα. Στην
τρίτη περιεργάσθηκε με θαυμασμό έναν μεγάλο πήλινο κάδο με πολύχρωμη ανάγλυφη
διακόσμηση με παράσταση ταύρου. Στην πέμπτη, άκουσε με πολλή προσοχή πώς
ανασκάπτεται στη μέση του χωριού Αρχάνες το μινωικό ανάκτορο, στην έκτη
περιεργάσθηκε με θαυμασμό ένα ακατέργαστο κομμάτι από ίασπη και το μοναδικό
πήλινο μοντέλο μιας μινωικής κατοικίας για άτομα μεσαίας τάξης.

Ανάμεσα στους πολλούς καλεσμένους είδαμε τον Νίκο Σηφουνάκη, τη Νίκη
Γουλανδρή, τον Δημήτρη Παπαστάμο, την Ασπασία Παπαδοπεράκη κ.ά.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15846P121</ED>
<ID>
ID:169533

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P12&aa=1</URL></REF>


Article

<CATEGORY>vin09</CATEGORY>

 <H2>Ροκ τούρτα, με χιπ χοπ... κερασάκι
</H2>
Ροκ - χιπ χοπ, σε απόλυτη συμφωνία. Και μπροστά στα μάτια του κόσμου, πολύ
κόσμου, που γέμισε την Πλατεία της Αγίας Παρασκευής, μπλέχτηκαν κιθάρες και
κονσόλες προς χάριν της μουσικής. Οι Λευκή Συμφωνία και οι Active Member
συνέπραξαν σε μία από τις πρώτες μεγάλες συναυλίες του καλοκαιριού. Με είσοδο
ελεύθερη για τους φαν της μουσικής τους, που κινήθηκαν προς την Πλατεία της
Αγίας Παρασκευής από νωρίς, για να πιάσουν πόστο και έμειναν εκεί, στη θέση
τους, ώς την τελευταία ηχώ από τα όργανα. Οι ρόκερ και οι χιπ χόπερ.
Συντονισμένοι θαυμάσια. Άλλωστε και τα δύο συγκροτήματα έχουν θερμές σχέσεις
με τον κόσμο τους και ανοιχτά τα αυτιά τους, για να συνεργάζονται με νέους που
ζητούν για λίγο την προσοχή τους. Βουτιές από τη σκηνή και άλλα συναυλιακά
χαρακτηριστικά δεν έλειψαν από προπονημένους θεατές και το ίδιο ενημερωμένους
περί των νέων τάσεων.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15846P122</ED>
<ID>
ID:169534

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P12&aa=2</URL></REF>


Article

<CATEGORY>vin09</CATEGORY>

 <H2>Προστάτες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Έτσι το αναφέρω. Διότι σαν σήμερα, αλλά πριν από 406 χρόνια μπιλιάρδο και
καραμπόλες εισέρχονται στη ζωή μας.

*Εκ της (τηλεοπτικής) καραμπόλας και του (νεοελληνικού) μπιλιάρδου ελπίζει ο
Νίκος Περράκης της «Λούφας και παραλλαγής». Πρώτο, τοποθετεί σε
πρωταγωνιστικό ρόλο τη διάσημη και μη τηλεοπτική Κατερίνα Γιατζόγλου.
Δεύτερο, τοποθετεί τον ήρωά του, Ρένο Χαραλαμπίδη, σε ρόλο επίδοξου
βιογράφου ελαφρολαϊκής αοιδού (την οποία, φυσικά, υποδύεται η Γιατζόγλου).

* Μη τηλεοπτικώς ώς εδώ; Εντελώς.

Τρίτο, τοποθετεί τον σύζυγο (πάντα της Γιατζόγλου, να μην ξεχνιόμαστε) σε ρόλο
εργολάβου, μεγαλοεπιχειρηματία και ιδιοκτήτη καναλιού. Τέταρτο, τοποθετεί την
κόρη (είπαμε, πάντα, της Γιατζόγλου) σε ρόλο Μις Ελλάς TV '97. Και πέμπτο,
τοποθετεί εν μέσω όλων αυτών βιντεοκασέτες με μυστικά εθνικού χαρακτήρα,
κατηγορίες για διαρρήξεις, κλοπές, απαγωγές και βιασμούς!

Όλα αυτά τα εντελώς μη τηλεοπτικά στην επερχόμενη κινηματογραφική σάτιρα του
Νίκου Περράκη, «Προστάτης οικογένειας», στην οποία εμφανίζεται και ο
Άλκης Παναγιωτίδης σε ρόλο ανακριτή!

* (Πώς μου 'ρθαν όλα αυτά; Εξηγούμαι. Αύριο, στις 9, στο Club Βο στη Βούλα, ας
πούμε, μεταξύ «Κινητού» και «Βαρελάδικου», θα γίνει γύρισμα με τη μη
τηλεοπτική Γιατζόγλου).

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15846P123</ED>
<ID>
ID:169535

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P12&aa=3</URL></REF>


Article

<CATEGORY>vin09</CATEGORY>

 <H2>Ταξιτζήδες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Παρεμπιπτόντως (χωρίς να το έχω διπλοτσεκάρει), μαθαίνω πως κατόπιν της
σωρείας γάμων που έλαβαν ή που πρόκειται να λάβουν χώρα, μέρος της αθηναϊκής
εργένικης ζωής αποφάσισε να οργανώσει πάρτι σε ελληνικάδικο της παραλιακής
λεωφόρου. Μοναδικό εμπόδιο εκτέλεσης του πάρτι είναι ο τεράστιος αριθμός
Πολωνέζων και, γενικώς, άλλων καλλίγραμμων αλλοδαπών που θα συνοδεύουν τους
εργένηδες της εκλεκτής αθηναϊκής κοινωνίας, έναντι... πινακίου φακής.

* Και νέες και καλές και φτηνές και ξένες! Αυτό δεν είναι πλεονεξία, αλλά... λεηλασία.

Εκ της (τηλεοπτικής) καραμπόλας μεταμορφώνεται και ο Μάρκος Σεφερλής. Ο
ταξιτζής στον Antenna, αυτός ντε, με το απαράμιλλο χιούμορ και με την
Αννίτα Ναθαναήλ... τώρα τον θυμηθήκατε; Τέλος πάντων. Ο ταξιτζής,
λοιπόν, αποφάσισε να κυκλοφορήσει δίσκο με τον τίτλο «Είμαι... φάλτσος».

Δικαίωμά του. Θα είναι ο... πρώτος προσωπικός του δίσκος. Κι αυτό δικαίωμά
του. Θα επακολουθήσουν κι άλλοι. Επίσης δικαίωμά του. Θα κυκλοφορήσουν στα
CDάδικα (κατά το «δισκάδικα»). Ε, δικαίωμά μας να μην τα πληρώσουμε.

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15846P124</ED>
<ID>
ID:169536

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P12&aa=4</URL></REF>


Article

<CATEGORY>vin09</CATEGORY>

 <H2>Δισεκατομμύρια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Η τελευταία καραμπόλα προκαλείται εκ της επισκέψεως δυο αλλοδαπών
κεφαλών στη Γλυφάδα! Ο Ντάνιελ Γούτριτς και ο Μαρκ Μπράντελ
επισκέπτονται την Ελλάδα. Και, φυσικά, όχι για ηλιοθεραπεία, μουσακά και συρτάκι.

* Ούτε η μάνα τους δεν τους ξέρει (θα πείτε). Μ' αυτό το πλευρό να κοιμάστε
(θα πω εγώ). Διότι ο πρώτος (ο Γούτριτς) είναι ο διευθυντής πωλήσεων της Buena
Vista στην Ευρώπη. Και ο Μαρκ Μπράντελ είναι ο διευθυντής πωλήσεων της
Columbia στην... Ανατολική Ευρώπη (εκεί, εκεί, στη Β' Εθνική της Ανατολικής
Ευρώπης μας έχουν... τοποθετήσει).

Για να σας δώσω να καταλάβετε περί τίνος πρόκειται, αρκεί να σας πω ότι ο
τζίρος της Buena Vista, δηλαδή της Walt Disney (στην οποία ανήκει η περί ου ο
λόγος εταιρία), ακούμπησε τα 19 δισεκατομμύρια δολάρια κατά το περασμένο έτος.
Τι θα κάνουν στην Ελλάδα τόσα δισεκατομμύρια δολάρια; Ε, αυτό το αφήνω στη
φαντασία σας. Άλλωστε...

<REF><SOURCE>ΤΑ ΝΕΑ</SOURCE>
<DATE>, 27-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15846P125</ED>
<ID>
ID:169537

</ID><URL>http://ta-nea.dolnet.gr/neaweb/neafile.print_unique?e=A&f=15846&m=P12&aa=5</URL></REF>


Article

<CATEGORY>vin04</CATEGORY>

 <H5>ΙΡΛΑΝΔΙΚΑ ΚΑΙ ΣΕΡΒΙΚΑ ΓΙΑ ΚΡΗΤΗ, ΘΕΣΣΑΛΟΝΙΚΗ </H5><H2>ΔΑΝΕΙΚΑ φτερά για την Ολυμπιακή!
</H2>
σελίδα 16 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15847N011</ED>
<ID>
ID:169538

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N01&aa=1</URL></REF>


Article

<CATEGORY>vin04</CATEGORY>

 <H2>Ανάκριση για το σκάνδαλο με πανεπιστημιακά βιβλία
</H2><H2></H2>
σελίδα 22

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15847N012</ED>
<ID>
ID:169539

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N01&aa=2</URL></REF>


Article

<CATEGORY>vin04</CATEGORY>

 <H2>Αυτοκριτική Μητσοτάκη για το '89
</H2><H2></H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15847N013</ED>
<ID>
ID:169540

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N01&aa=3</URL></REF>


Article

<CATEGORY>vin04</CATEGORY>

 <H2></H2><H2>Η ώρα του «δράκου»
</H2>
Νέος άνεμος πνέει πλέον για την Εθνική ομάδα μπάσκετ. Ο ερχομός του Παναγιώτη
Γιαννάκη, του «δράκου», όπως τον αποκαλούν οι φίλαθλοι, στην τεχνική ηγεσία
και το «νέο αίμα» φέρνουν την αλλαγή

στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15847N015</ED>
<ID>
ID:169542

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N01&aa=5</URL></REF>


Article

<CATEGORY>vin04</CATEGORY>

 <H2></H2><H2>Πίνουμε τη λιγότερη μπίρα στην Ευρώπη
</H2><H2></H2>
σελίδα 20

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15847N016</ED>
<ID>
ID:169543

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N01&aa=6</URL></REF>


Article

<CATEGORY>vin04</CATEGORY>

 <H2>Μακελειό με τρεις νεκρούς τη νύχτα στη Νέα Σμύρνη
</H2><H2></H2>
σελίδα 23

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15847N017</ED>
<ID>
ID:169544

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N01&aa=7</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟ ΠΑΡΚΟ απέναντι από το Ηρώδειο είναι ο πιο εγκαταλελειμμένος χώρος
πρασίνου στην πόλη μας. Στο πάρκο αυτό που κάποτε είχε το σπίτι του ο μεγάλος
Παρθένης, δεν υπάρχει περίφραξη. Ούτε ένα σύρμα! Ο Λ. Παπαδόπουλος στις
«Ματιές». Σελ. 4.

ΣΤΑ ΠΑΝΕΠΙΣΤΗΜΙΑ, είναι παράλογο και ανορθολογικό να έχουν επενδυθεί
και να συνεχίζουν να επενδύονται κεφάλαια για κτίρια και εξοπλισμούς και αυτά
να μην μπορούν να λειτουργήσουν λόγω περιορισμού των λειτουργικών δαπανών. Ο
Π. Γετίμης στην «Τρίτη Άποψη». Σελ. 6

Ι. ΑΪΔΙΝΙΩΤΗΣ: Τους σπάσαμε τα μούτρα σε όλα τα επίπεδα στο 1ο τουρνουά
πυγμαχίας γυναικών «Ακρόπολις». Συγκινήθηκα όταν η Παλαιολόγου σήκωσε την
ελληνική σημαία και όταν φίλησε το εθνόσημο. Οι απαντήσεις στις «30 Ερωτήσεις»
του Θ. Λιοντζόπουλου στη σελ. 14

ΟΙ ΓΕΝΙΚΕΣ Εξετάσεις για εισαγωγή στα ΑΕΙ και ΤΕΙ θα αρχίσουν την
Τετάρτη 25 Ιουνίου και θα λήξουν στις 9 Ιουλίου. Φέτος, για πρώτη φορά θα
δώσουν εξετάσεις 25.000 απόφοιτοι των Τεχνικών - Επαγγελματικών Λυκείων για
την εισαγωγή τους στα ΤΕΙ. Σελ. 15.

Η ΚΟΣΣΟΒΙΤΣΑ ενώθηκε πάλι ύστερα από τρία τέταρτα του αιώνα. Τι είναι η
Κοσσοβίτσα; Ένα χωριό στα ελληνοαλβανικά σύνορα, που με την τακτοποίηση των
συνόρων του 1923 χωρίστηκε στα δύο, όπως χωρίστηκαν αδέλφια, συγγενείς, γονείς
και παιδιά. Αποστολή: Π. Μπαΐλης, στις σελ. 18-19.

Η ΙΔΡΥΤΙΚΗ Πράξη Αμοιβαίας Συνεργασίας, που υπεγράφη χθες στο Παρίσι,
χαιρετίστηκε από τους ηγέτες των χωρών του ΝΑΤΟ σαν μια συμφωνία που θα
οδηγήσει στην πραγματική ενότητα της Ευρώπης, ύστερα από μισό αιώνα επώδυνης
διαίρεσης. Σελ. 41.

ΟΙ ΚΑΤΑΝΑΛΩΤΕΣ, και ιδίως οι μισθωτοί, είναι κερδισμένοι από την πτώση
του πληθωρισμού. Ιδίως στα βασικά ήδη διατροφής, ρούχα, παπούτσια, ηλεκτρικά
είδη. Υπάρχουν όμως και κατηγορίες όπου ο καταναλωτής βγαίνει ζημιωμένος. Ο Ν.
Κωτσικόπουλος στη σελ. 45

ΣΤ. ΤΖΟΥΜΑΚΑΣ: 
Το μεγαλύτερο πρόβλημα σήμερα είναι να εξασφαλιστεί 
ένα επίπεδο διαβίωσης στην περιφέρεια 
που θα κρατάει τους ανθρώπους στη γη τους. 
Σήμερα οι νέοι αγρότες σου λένε: 
Πώς θα ζήσω στην επαρχία; Δώσε μου ποσοστώσεις.

Η συνέντευξη στον Στ. Τζανάκη στις σελ. 12, 13.

Η ΕΛΠΙΔΑ 
ντύθηκε νύφη υπό τους 
ήχους παραδοσιακών τραγουδιών. 
Με άλογο πήγαν τα προικιά στην εκκλησία. 
Ο ιερέας συμμετείχε στη γενική ευθυμία, προσπαθώντας να καλυφθεί από τα κιλά
ρύζι που είχαν στόχο τον γαμπρό. 
Ο «δαίμονας» έριχνε αβέρτα μπαλωθιές. 
Η Νατάσα Μπαστέα «Σε πρώτο ενικό». Σελ. 15.

ΟΙ ΕΛΠΙΔΕΣ 
που επενδύονται στην ευρωπαϊκή πτυχή δεν δικαιολογούνται: 
ούτε μια προβληματική Κύπρος 
θα γίνει δεκτή στην Ευρωπαϊκή Ένωση ούτε η Άγκυρα 
θα θυσιάσει ζωτικά συμφέροντα στο βωμό μιας αβέβαιης κοινοτικής προοπτικής. 
Ο Γ.Ε. Σέκερης «Εκτός Συνόρων». Σελ. 39.

ΟΙ ΘΗΣΑΥΡΟΙ του Αγίου Όρους ­ 600 κειμήλια αμύθητης αξίας ­ ξεκίνησαν ήδη το
πρώτο τους ταξίδι ύστερα από χίλια χρόνια έξω από το Περιβόλι της Παναγιάς. Θα
εκτεθούν στο Μουσείο Βυζαντινού Πολιτισμού στη Θεσσαλονίκη. «Πανόραμα», σελ. 3.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15847N021</ED>
<ID>
ID:169545

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ελληνοτουρκικό
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ποια είναι η διαφορά μιας απλής επιτροπής και μιας επιτροπής σοφών; Με την
απλή επιτροπή το πρόβλημα διαιωνίζεται, ενώ με την επιτροπή σοφών, διευρύνεται.

Με τιμή

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15847N022</ED>
<ID>
ID:169546

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15847N023</ED>
<ID>
ID:169547

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N02&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Δημήτρης Ρέππας:

(ο υπουργός Τύπου στο συνέδριο του Mega, για τα reality shows)

«Η αυξημένη παρασκευή σκουπιδόπιτας στα studio τηλεοπτικών σταθμών καταπατά
κάθε έννοια σεβασμού της προσωπικότητας πολιτών, μετατρέποντας το προσωπικό ή
οικογενειακό τους δράμα σε πρώτη ύλη προς τέρψη του φιλοθεάμονος κοινού.

Η "απόλαυση" της δυστυχίας του άλλου έχει γίνει κριτήριο για σταθμούς και για τηλεθεατές».

Αννίτα Πάνια:

(η τηλεπαρουσιάστρια λέει στο «Ciao» ποιους πολιτικούς γουστάρει)

«Μου αρέσει πολύ ο Βαγγέλης Γιαννόπουλος, γιατί έχει χιούμορ. Και ο Κώστας
Καραμανλής επίσης, γιατί είναι πολύ καλή μούρη».

Στέφανος Μανίκας:

(ο βουλευτής με αφορμή την κόντρα περί ναρκωτικών ­ σε «πηγαδάκι» στη Βουλή)

«Το μικρότερο πρόβλημα είναι οι χρήστες ναρκωτικών... Το μεγαλύτερο είναι οι
χρήστες της... πολιτικής».

Χρήστος Κηπουρός:

(ο βουλευτής του ΠΑΣΟΚ δηλώνει ότι η Ελλάδα πρέπει να καλέσει τον Κούρδο ηγέτη
Οτσαλάν στην Αθήνα και να συγκαλέσει πανευρωπαϊκή διάσκεψη για το Κουρδικό
στην Κέρκυρα)

«Αυτή είναι μία σοβαρή και έξυπνη ελληνική εθνική πολιτική. Τα άλλα είναι
καλαμπούρια. Και με αυτά δεν γίνεται πολιτική».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15847N031</ED>
<ID>
ID:169548

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N03&aa=1</URL></REF>


Article

<CATEGORY>vin01</CATEGORY>

 <H5>ΟΙ ΤΟΥΡΚΙΚΕΣ ΠΡΟΚΛΗΣΕΙΣ ΔΕΝ ΚΡΥΒΟΥΝ ΕΚΠΛΗΞΕΙΣ!
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Πάγιες... βλέψεις
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Κάθε άλλο παρά έκπληξη προκαλεί το συμπέρασμα δημοσκόπησης για τις τάσεις
και τις απόψεις της ελληνικής κοινωνίας απέναντι σε «θεσμούς».

ΓΙΑΤΙ προκύπτει ότι ο πιο αντιπαθής θεσμός στη χώρα είναι η Εφορία, η οποία
άλλωστε θα «επισκεφθεί» πολύ σύντομα τους πολίτες με τα εκκαθαριστικά
σημειώματα. Το συμπέρασμα για τον υψηλό βαθμό αντιπάθειας στην Εφορία
προέρχεται από την έρευνα που έκανε σε πανελλαδικό δείγμα 2.500 ατόμων η
εταιρεία V-PRC για λογαριασμό του ΙΣΤΑΜΕ. (Σελ. 10-11).

Κατά τα άλλα, η Αθήνα συνέχισε και χθες να αντιδρά στις τουρκικές προκλήσεις,
τις οποίες πάντως δεν θεώρησε και ως έκπληξη, υποστηρίζοντας την άποψη ότι οι
απόψεις του κ. Οϊμέν, έστω και κάπως «προχωρημένες», εκφράζουν τις πάγιες
θέσεις (και βλέψεις) της Άγκυρας.

Στο Παρίσι ο Πρωθυπουργός κ. Σημίτης συναντήθηκε με τον κ. Ντεμιρέλ και
προσδιόρισε τα όρια και τις προϋποθέσεις για την προσέγγιση των δύο χωρών,
αποκλείοντας πάντως κατηγορηματικά παραχωρήσεις.

Παράλληλα ο αναπληρωτής υπουργός Εξωτερικών κ. Γ. Παπανδρέου επέρριψε στην
Τουρκία την αποκλειστική ευθύνη για την ένταση και εκτίμησε ότι όσο η Άγκυρα
συνεχίζει αυτή την πολιτική θα παραμένει απομονωμένη από την διεθνή κοινότητα.

Ωστόσο ο κ. Οϊμέν προσπάθησε χθες να «μαζέψει» τις δηλώσεις του, μιλώντας τώρα
για... παρεξήγηση. (Σελ.5)

*Από την πλευρά της η Πολιτική Άνοιξη ξεκινά από την Παρασκευή το πρώτο της
συνέδριο με στόχο να αποτελέσει η εκδήλωση αυτή αφετηρία για πολιτική και
ιδεολογική εξόρμηση.

Στο συνέδριο θα πάρουν μέρος 1.800 στελέχη, αριθμός που εκτιμάται από την
ηγεσία του κόμματος ως ιδιαίτερα ικανοποιητικός.

Με την ευκαιρία του συνεδρίου ο πρόεδρος του κόμματος κ. Σαμαράς προσδιόρισε
χθες την αντιπολιτευτική τακτική του, η οποία θα επικεντρωθεί κυρίως στα
εθνικά θέματα. (Σελ. 10).

* Εξάλλου το ΔΗΚΚΙ εγκαινιάζει καλοκαιρινή εξόρμηση για την ενίσχυση της
πολιτικής του παρουσίας και προωθεί πολιτιστικές εκδηλώσεις σε όλη την Ελλάδα
φιλοδοξώντας να συνδυάσει τα πολιτιστικά θέματα με τα τοπικά προβλήματα.
(Σελ. 10).

*Στο μεταξύ, στο κοινωνικό επίπεδο ξεκίνησε χθες ο λεγόμενος κοινωνικός
διάλογος, με τον οποίο η κυβέρνηση ελπίζει να βρει λύσεις στοιχειωδώς
αποδεκτές από όλες τις τάξεις για την αντιμετώπιση των οικονομικών,
εργασιακών, ασφαλιστικών και λοιπών προβλημάτων.

Η έναρξη του κοινωνικού διαλόγου έγινε μάλλον σε καλό κλίμα, γεγονός το οποίο,
σε συνδυασμό με τη σύνθεση των συνομιλητών, γέννησε αισιοδοξία στα κυβερνητικά
κλιμάκια για ομαλή πορεία. (Σελ.47).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15847N033</ED>
<ID>
ID:169550

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N03&aa=3</URL></REF>


Article

<CATEGORY>vin01</CATEGORY>

 <H5>Παράλογα
</H5><H2>ΡΙΠΕΣ
</H2>
ΑΝ έτσι συνεχισθεί η κατάσταση στην Ολυμπιακή...

ΠΟΤΕ με τις πολύωρες καθυστερήσεις πτήσεων και πότε με την προσφυγή σε ξένες
εταιρείες ­ ιρλανδικές ή σερβικές! ­ για την πραγματοποίησή τους...

ΤΟΤΕ ούτε το βαρύ θερινό πρόγραμμα πρόκειται «να βγει»...

ΟΥΤΕ και η ίδια η εταιρεία από τους παρατεινόμενους κραδασμούς στο εσωτερικό της.

ΚΑΙ αν ταξιδεύοντας κανείς με την Ολυμπιακή δεν γνωρίζει πότε θα φθάσει στον
προορισμό του...

Ή ΑΝ θα γίνει, ως επιβάτης, «πάσα» σε άλλη εταιρεία που ούτε γνωρίζει από πριν
ούτε και έχει επιλέξει...

ΤΟΤΕ ας αναρωτηθούν οι αρμόδιοι πού οδηγείται ο εθνικός αερομεταφορέας.

ΚΑΙ όταν το περασμένο Σαββατοκύριακο οι αρρυθμίες και τα παράδοξα στις πτήσεις πλεόνασαν...

ΜΕ τη διαπίστωση ότι στο αναγκαίο για την πραγματοποίησή τους ιπτάμενο
προσωπικό υπήρχαν ­ ούτε λίγο, ούτε πολύ ­ 180 κενά...

ΜΟΙΑΖΕΙ παράλογο σήμερα να δηλώνεται πως το πρόβλημα ξεπεράστηκε...

ΑΠΛΩΣ και μόνον επειδή επετεύχθη μια προσωρινή ρύθμιση.

ΚΑΠΟΥ 600 δισεκατομμύρια χρεών της εταιρείας φορτώθηκαν οι πολίτες για να μπει
η Ολυμπιακή στο πρόγραμμα εξυγίανσης...

ΚΑΙ να λειτουργήσει ­ σύμφωνα με τις εντολές της Κοινότητας ­ με κριτήρια που
θα την καταστήσουν κερδοφόρα.

ΑΝ τα φιλόδοξα σχέδια είναι απραγματοποίητα, ας εξηγήσουν οι αρμόδιοι τους λόγους...

ΚΑΙ ας αναλάβουν τις ευθύνες τους...

ΓΙΑ μια αποτυχία που δεν θα έπληττε μόνο την εταιρεία και τους εργαζομένους
της αλλά και ολόκληρη τη χώρα.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15847N034</ED>
<ID>
ID:169551

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Ένα πάρκο
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΑΠΕΝΑΝΤΙ από το Ηρώδειο, ανάμεσα στη Διον. Αρεοπαγίτου, τη Ροβ. Γκάλλι, την
Προπυλαίων και τον «Διόνυσο», βρίσκεται ένα πάρκο. Δεν ξέρω αν ανήκει στον
Δήμο Αθηναίων. Εκείνο που ξέρω είναι ότι αυτό το πάρκο είναι ο πιο
εγκαταλελειμμένος χώρος πρασίνου σε τούτη την πόλη!

Δεν υπερβάλλω. Στο πάρκο αυτό, όπου, κάποτε, είχε το σπίτι του ο μεγάλος
Παρθένης, δεν υπάρχει περίφραξη. Ούτε ενα σύρμα! Έτσι, όποιος γουστάρει ­ και
γουστάρουν πολλοί ­, σταματάει τη νύχτα με το ταξί του ή με το γιωταχί του,
τρέχει πίσω από ένα δέντρο και... ανακουφίζεται!

Εκτός από αποχωρητήριο, όμως, το εν λόγω πάρκο είναι και οδός διελεύσεως προς
την Ακρόπολη! Δηλαδή, όποιος θέλει να περάσει από τη Ρ. Γκάλλι στην
Αρεοπαγίτου και βιάζεται, αντί να κάνει τον γύρο, κόβει μέσα από το αλσύλλιο
και φτάνει στον προορισμό του σε μισό λεπτό!

Να ήταν, όμως, μόνο αυτά... Φάτσα στο εστιατόριο «Στροφή» βλέπουμε, από
χρόνια, ένα χάλασμα. Φρικτό θέαμα! Μπροστά από το χάλασμα υπάρχει ένα
μικρό πλάτωμα. Όπου παρκάρουν τα αυτοκίνητά τους διάφοροι περίοικοι! Παρά την
απαγορευτική πινακίδα! Συνοψίζω: το πάρκο αυτό, στο ωραιότερο σημείο της
Αθήνας, δεν έχει περίφραξη, είναι βρώμικο, έχει γεμίσει μονοπάτια από τη
διέλευση, καθημερινώς, πλήθους κόσμου και χρησιμοποιείται σε μιαν άκρη του και
για πάρκιν!

Κανένας, ποτέ, δεν πήγε στο πάρκο, για να ποτίσει και να κλαδέψει τα δέντρα
του! Δέντρα, που, από την έλλειψη φροντίδας και από τα καυσαέρια ­ οι
πολυκατοικίες, ολόγυρα, είναι κατάμαυρες ­ γέρνουν μαραμένα, σχεδόν
ετοιμοθάνατα! Κανένας, ποτέ, δεν νοιάστηκε σοβαρά γι' αυτό το αλσύλλιο, που θα
μπορούσε να είναι κόσμημα για την ευαίσθητη αυτή περιοχή.

Κατά καιρούς, διαβάζω πολλά και εξόχως ενδιαφέροντα, για το μέλλον του πάρκου.
Σχέδια επί σχεδίων και... τρίχες κατσαρές! Για μένα, τούτο πρέπει να γίνει ­
και αμέσως: να καθαριστεί ο χώρος και να τοποθετηθεί ένα προστατευτικό
κιγκλίδωμα. Για τα άλλα, τα «σχέδια», βλέπουμε.

Ελπίζω, ότι ο κ. Δημ. Αβραμόπουλος (ή όποιος άλλος αρμόδιος) θα επισκεφθεί,
σήμερα κιόλας, το αλσύλλιο, θα δει με τα ίδια του τα μάτια την ­ απερίγραπτη ­
κατάσταση που επικρατεί και θα προχωρήσει στη λήψη μέτρων. Τα χρήματα που
χρειάζονται δεν είναι πολλά...

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15847N041</ED>
<ID>
ID:169552

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N04&aa=1</URL></REF>


Article

<CATEGORY>vin05</CATEGORY>

 <H2>Το αποκάλυψε μόνος του...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΤΟ μάθατε το πιο ωραίο που προέκυψε από τον έλεγχο των δηλώσεων των
βουλευτών για τις προεκλογικές τους δαπάνες; ­ ναι, για τον έλεγχο που έγινε
από τις αρμόδιες υπηρεσίες της Βουλής, λέμε...

ΛΟΙΠΟΝ, θα θυμάστε ίσως που σας είχε γράψει ο «Μικροπολιτικός», ότι ο
μοναδικός βουλευτής που βρέθηκε να έχει υπερβεί το πλαφόν ­ κατά 300.000
δραχμές ­ ήταν ο κ. Στ. Μάνος.

Ε, ΑΥΤΟ που διέφυγε του «Μικροπολιτικού», είναι το εξής: Ήταν ο ίδιος ο κ.
Μάνος, που ανέφερε στη δήλωσή του για τις προεκλογικές του δαπάνες, ότι
υπερέβη το «πλαφόν»!..

ΑΡΑ, άνθρακες ο έλεγχος...

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15847N042</ED>
<ID>
ID:169553

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N04&aa=2</URL></REF>


Article

<CATEGORY>vin05</CATEGORY>

 <H2>Ελευθερία κινήσεων...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΡΟΣΕΞΤΕ τώρα τι παρατηρούσαν προχθές το βράδυ οι κοσμικοί Αθηναίοι στο γνωστό
«Πάρκο Ελευθερίας»: Μπαίνει κατ' αρχήν στο μαγαζί και κάθεται στον δροσερό
κήπο το ζεύγος Γεράσιμου και Λούκας Αρσένη, μαζί με τον κ. Μ. Μπεντενιώτη
(πολιτικό φίλο του κ. Αρσένη και πρώην υφυπουργό του στο υπουργείο Άμυνας) και
τον υπουργό Άμυνας της Κύπρου κ. Κ. Ηλιάδη.

ΣΤΗ συνέχεια, κάθεται σε άλλο τραπέζι ο κ. Παντ. Οικονόμου, παρέα με τον
καθηγητή Γ. Κυριόπουλο.

ΤΟΤΕ, μπαίνει στο μαγαζί ο πολύ γνωστός «αρσενικός» κ. Δ. Πιπεργιάς, ο οποίος
­ εκεί εξεπλάγησαν οι κοσμικοί ­ πάει και κάθεται με τον κ. Αλ. Παπαδόπουλο!

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15847N043</ED>
<ID>
ID:169554

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N04&aa=3</URL></REF>


Article

<CATEGORY>vin05</CATEGORY>

 <H5>Το μεγάλο ψάρι...
</H5><H5>Χαμηλοί τόνοι
</H5><H5>Α λα μπρατσέτα
</H5><H2>Ελευθερία κινήσεων Νο2
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Α, ΚΑΙ ΔΕΝ σας είπαμε τι έγινε μετά στο «Πάρκο Ελευθερίας». Προσέξτε: Λίγο
αργότερα, οι κ.κ. Οικονόμου, Αλ. Παπαδόπουλος και Δ. Πιπεργιάς «ένωσαν» τα
τραπέζια τους...

Αυτό θα πει ελευθερία κινήσεων...

ΤΗΝ ΙΔΙΑ ώρα που γίνονταν αυτά στο «Πάρκο», στην πλατεία της Καισαριανής
ψηνόταν ένα μεγάλο ψάρι για τον κ. Κ. Καραμανλή και την παρέα του ­ στην
ακριανή ψαροταβέρνα της πλατείας είχαν πάρει θέσεις μάχης, εκτός από τον
πρόεδρο της Ν.Δ., οι κ.κ. Στ. Δήμας, Δ. Σιούφας και Α. Σπηλιωτόπουλος.

Πώς; Ε, ναι, ευχαριστημένοι αποχώρησαν, γύρω στη μία το πρωί...

ΦΑΙΝΕΤΑΙ ότι στο ΚΚΕ αποφάσισαν να χαμηλώσουν τους τόνους ­ αλλά και να
επιμείνουν, σε όλα τα υπόλοιπα, δηλαδή στο θέμα της ουσίας ­ για το ζήτημα των
ναρκωτικών. Έτσι, εξέδωσαν χθες μια ανακοίνωση του Πολιτικού Γραφείου, στην
οποία δεν υπάρχουν εκείνες οι προσωπικές αιχμές, που εκτοξεύονταν τις
προηγούμενες ημέρες...

Α, και το άλλο: Ετοιμάζουν εκδηλώσεις σε όλη την Ελλάδα, με θέμα το πρόβλημα
των ναρκωτικών....

«ΕΣΚΑΣΑΝ» στην ελληνική αποστολή, χθες, στο Παρίσι, όταν δεν βρέθηκε
φωτογράφος για να απαθανατίσει την «α λα μπρατσέτα» βόλτα των κ.κ. Μπ. Κλίντον
και Κ. Σημίτη, λίγο πριν από την επίσημη «οικογενειακή» φωτογραφία, στην
τελετή για τη συμφωνία ΝΑΤΟ - Ρωσίας.
<REF><SOURCE>
ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15847N044</ED>
<ID>
ID:169555

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N04&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΤΩΡΑ - ΠΟΥ ΤΑ - βρήκαν - το ΝΑ-ΤΟ κι η Ρωσία, ε-μείς οι αριστεροί, δεν
βρίσκουμε ουσία.

ΠΟΛΥ ΣΗΜΑΝΤΙΚΗ η δέσμευση του κ. Μπ. Γιέλτσιν, ότι οι πυρηνικοί
πύραυλοι της Ρωσίας δεν θα σημαδεύουν πλέον τις χώρες - μέλη του ΝΑΤΟ ­ καλό
θα ήταν όμως να διευκρίνιζε τι θα σημαδεύουν.

ΤΗΝ ΑΝΑΘΕΩΡΗΣΗ του Συντάγματος συζήτησαν χθες στο Εκτελεστικό Γραφείο
του ΠΑΣΟΚ ­ άρα, μπορούμε εύλογα να υποθέσουμε ότι η αναθεώρηση αναβάλλεται
για πέντε - δέκα χρόνια..

ΚΙ ΑΛΛΟ ΚΑΖΙΝΟ στην Αττική «βλέπει» ο κ. Θ. Κασσίμης ­ φαίνεται ότι
εκτός από εκείνους που διαθέτουν επιλεκτική ακοή, υπάρχουν κι εκείνοι με την
επιλεκτική όραση.

ΣΙΑ, ΝΑΤΟ ΚΑΙ Ρω-σία, τον αγώ-να δί-νουν για την ξηρασία.

ΤΕΛΙΚΑ, ΤΟ ΝΑΤΟ είναι σαν την Κόκα - Κόλα: Πάει με όλα ­ απλώς, υπήρχε μία
εποχή που τα «όλα» δεν το ήξεραν.

ΓΙΑΤΙ ΠΕΤΥΧΕ η συνεργασία σοσιαλιστών - κομμουνιστών στη Γαλλία; Μα,
είναι απλό ­ βρήκαν καλό «υδραυλικό».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15847N046</ED>
<ID>
ID:169557

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N04&aa=6</URL></REF>


Article

<CATEGORY>vin04</CATEGORY>

 <H5>ΣΗΜΙΤΗΣ ΠΡΟΣ ΝΤΕΜΙΡΕΛ ΣΤΟ ΠΑΡΙΣΙ
</H5><H5>Τα ψέματα του Ονούρ Οϊμέν
</H5><H2>Σεβασμός στις Συνθήκες
</H2>
Την ελληνική απαίτηση για σεβασμό των Διεθνών Συνθηκών και του Διεθνούς
Δικαίου έθεσε ως απαραίτητη και αυτονόητη προϋπόθεση για την έναρξη
οποιουδήποτε ελληνοτουρκικού διαλόγου ο Πρωθυπουργός Κ. Σημίτης στον πρόεδρο
της Τουρκίας Σ. Ντεμιρέλ 24 ώρες μετά τις προκλητικές δηλώσεις Οϊμέν στην
Αθήνα. Ωστόσο ο Τούρκος πρόεδρος υποστήριξε ότι οι ελληνοτουρκικές σχέσεις
βρίσκονται σε... καλό δρόμο.

Η ΣΥΝΤΟΜΗ συνάντηση Σημίτη - Ντεμιρέλ έγινε στο Παρίσι (στο περιθώριο της
Διάσκεψης Κορυφής των 16 χωρών-μελών του ΝΑΤΟ για την επίσημη τελετή υπογραφής
συμφωνίας ΝΑΤΟ - Ρωσίας) και ο Πρωθυπουργός επισήμανε στον Τούρκο πρόεδρο ότι
δεν συμφωνεί με την προσπάθεια της Τουρκίας να αναθεωρήσει ρυθμίσεις που
περιέχονται σε Διεθνείς Συνθήκες καθώς και στη μη εφαρμογή του Διεθνούς Δικαίου.

Όταν μάλιστα ο κ. Ντεμιρέλ επανέλαβε στον Πρωθυπουργό τη γνωστή άποψη της
Τουρκίας «ότι όλα αυτά πρέπει να τα συζητήσουμε», ο κ. Σημίτης απάντησε:
«Πρώτα θα πρέπει να αναγνωρίσουμε τους βασικούς κανόνες και μετά να συζητήσουμε».

Πάντως, ο κ. Σημίτης δεν θέλησε να ανοίξει τα χαρτιά του για το κατά πόσο η
ελληνική κυβέρνηση προτίθεται να υπογράψει σύμφωνο μη επίθεσης με την Τουρκία,
κάτι που άφησε ανοιχτό σε προχθεσινές δηλώσεις του ο υπουργός Εξωτερικών Θ.
Πάγκαλος. Από την πλευρά του ο κ. Ντεμιρέλ, μιλώντας σε Τούρκους
δημοσιογράφους, εξέφρασε αισιοδοξία για τις προοπτικές των ελληνοτουρκικών
σχέσεων, δηλώνοντας μάλιστα ότι θα ξανασυναντηθεί σύντομα με τον Έλληνα
Πρωθυπουργό ­ προφανώς εννοώντας στη Σύνοδο Κορυφής του ΝΑΤΟ στις 6 και 7 Ιουλίου.

Την ίδια στιγμή ο υφυπουργός της Τουρκίας Ονούρ Οϊμέν επιχείρησε χτες σε
συνάντηση που είχε με τον Έλληνα υπουργό Εξωτερικών Θ. Πάγκαλο να διασκεδάσει
τις εντυπώσεις που δημιουργήθηκαν από την προκλητική του στάση στην Αθήνα, ενώ
μιλώντας στο Mega, είπε ότι οι θέσεις που ανέπτυξε διατυπώθηκαν ύστερα από
οδηγίες και εντολή του Τούρκου προέδρου

ΤΟ ΑΙΓΑΙΟ

Όταν ζητήθηκε από τον κ. Σημίτη να σχολιάσει τις αντιφατικές δηλώσεις στις
οποίες προβαίνουν Τούρκοι αξιωματούχοι το τελευταίο διάστημα, ο Πρωθυπουργός
υπογράμμισε ότι «η τουρκική στάση δεν έχει αλλάξει εδώ και καιρό. Καθένας από
τους εκπροσώπους της Τουρκίας, πρόσθεσε, είτε είναι πρόεδρος είτε είναι
πρωθυπουργός είτε υπουργός Εξωτερικών είτε υφυπουργός Εξωτερικών είτε
υπηρεσιακός υπουργός χειρίζεται τα θέματα μέσα σε ένα γενικό πλαίσιο. Η
έμφαση, κατέληξε, είναι η προσπάθεια αναθεώρησης του statuς quo στο Αιγαίο».

Πάντως, χθες, η κυβέρνηση απέφυγε να ανεβάσει τους τόνους για τις δηλώσεις
Οϊμέν. Ο εκτελών χρέη κυβερνητικού εκπροσώπου Γ. Νικολάου είπε ότι η ελληνική
πλευρά δεν τρέφει ψευδαισθήσεις για τη στρατηγική που έχει η Τουρκία στην
περιοχή και πρόσθεσε ότι στόχος της Αθήνας είναι να καταδείξει ποιος είναι ο
ρόλος της γείτονος χώρας, ρόλος που δεν εξασφαλίζει τη σταθερότητα στην περιοχή.

ΑΠΟΜΟΝΩΜΕΝΗ

Την επισήμανση ότι η Τουρκία με τη συνεχιζόμενη επεκτατική της συμπεριφορά
αναγορεύεται σε υπ' αριθμόν ένα αποσταθεροποιητικό παράγοντα στην περιοχή,
έκανε χθες ο υπουργός Άμυνας, Άκης Τσοχατζόπουλος.

«Δεν υπάρχουν γκρίζες περιοχές, δεν υπάρχει τίποτα για διαπραγμάτευση με την
Τουρκία στο Αιγαίο», είπε ο κ. Τσοχατζόπουλος, υπογραμμίζοντας ότι η ηγεσία
της Τουρκίας πρέπει να αντιληφθεί ότι η πορεία της προς την Ευρωπαϊκή Ένωση
περνάει μέσα από την αλλαγή της στάσης της.

Στο ίδιο πνεύμα και ο αναπληρωτής υπουργός Εξωτερικών Γ. Παπανδρέου,
προειδοποίησε την Άγκυρα ότι θα παραμείνει απομονωμένη από τη διεθνή κοινότητα
και την Ευρωπαϊκή Ένωση, εάν δεν αποδείξει την πολιτική της βούληση να
αντιμετωπίσει τα «όποια» προβλήματα.

­ «Σε καμία από τις Διεθνείς Συνθήκες δεν αναφέρεται η κυριότητα των νησίδων
και των βραχονησίδων τις οποίες διεκδικεί η Τουρκία»!

­ «Δεν υπάρχει στις Συνθήκες σημείο στο θαλάσσιο χώρο πέραν του οποίου τα
νησιά να ανήκουν στην Ελλάδα ή την Τουρκία»!

Σε δύο σημεία της Συνθήκης της Λωζάννης (άρθρο 6 και άρθρο 12) αναφέρεται
ότι οι νησίδες που βρίσκονται σε απόσταση μικρότερη των 3 μιλίων από την
ασιατική ακτή παραμένουν υπό τουρκική κυριαρχία.

Όσον αφορά τα Δωδεκάνησα η Ιταλοτουρκική Συμφωνία του 1932 και το
Πρωτόκολλο που προσαρτάται σ' αυτήν λέει ξεκάθαρα ότι η γραμμή οριοθέτησης των
ιταλοτουρκικών συνόρων περνάει μεταξύ της νησίδας Ίμια και της νησίδας Κάτο.
Το ίδιο καθεστώς παρέμεινε κι όταν τα Δωδεκάνησα παραχωρήθηκαν στην Ελλάδα (1947).

­ «Η ελληνική μειονότητα της Κωνσταντινούπολης απολαμβάνει όλων των ανθρωπίνων
δικαιωμάτων, αντίθετα με την "τουρκική μειονότητα"»!

­ «Θα ήμουν ευτυχής εάν οι Τούρκοι της Δυτικής Θράκης απολάμβαναν τα ίδια
δικαιώματα με τους Έλληνες της Κωνσταντινούπολης»!

Οι αριθμοί μιλούν μόνοι τους: Το 1923 οι Έλληνες της Κωνσταντινούπολης, της
Ίμβρου και της Τενέδου ξεπερνούσαν τις 155.000, ενώ οι μουσουλμάνοι της Δ.
Θράκης ήταν 103.000. Σήμερα οι μουσουλμάνοι της Θράκης ξεπερνούν τις 120.000
ενώ οι Έλληνες που ζουν στην Τουρκία δεν φτάνουν καν τις 3.000! Η Άγκυρα
παραβιάζοντας κατάφωρα όλες τις Διεθνείς Συνθήκες πέτυχε τη συρρίκνωση του
ελληνικού πληθυσμού. Μαζικοί διωγμοί και δολοφονίες, δημεύσεις περιουσιών,
υποχρεωτική τουρκική εκπαίδευση, μεταφορά εποίκων από την Ανατολία είναι
μερικές μόνο μέθοδοι που χρησιμοποίησε ανενόχλητη η τουρκική πλευρά.

«Η Συνθήκη της Λωζάννης είναι το κυριότερο διπλωματικό έγγραφο της νεώτερης
τουρκικής ιστορίας. Ένα κείμενο που σεβόμαστε και το ακολουθούμε κατά γράμμα»!.

­ Η Ίμβρος και η Τένεδος (άρθρο 14) απολαμβάνουν σύμφωνα με τη Συνθήκη
«ειδική διοικητική οργάνωση», ενώ παρέχονται εγγυήσεις για τις περιουσίες του
«μη μουσουλμανικού πληθυσμού». Σήμερα στα δύο νησιά έχουν μείνει λιγότεροι από
500 Έλληνες ηλικιωμένοι, ενώ οι περιουσίες έχουν περάσει σε τουρκικά χέρια.
Όσο για αυτοδιοίκηση ούτε λόγος.

­ Στα άρθρα 40 και 42 η τουρκική κυβέρνηση υποχρεούται να παρέχει προστασία
σε εκκλησίες, νεκροταφεία, θρησκευτικά και εκπαιδευτικά ιδρύματα των
μειονοτικών. Όμως δεκάδες νεκροταφεία και εκκλησίες της μειονότητας έχουν καεί
από τους Τούρκους τα τελευταία 50 χρόνια, ενώ η Θεολογική Σχολή της Χάλκης
παραμένει κλειστή. Ελάχιστα σχολεία λειτουργούν στην Κωνσταντινούπολη.

«Η Βουλή μας ψήφισε το "casus belli" κατά της Ελλάδος σε περίπτωση επέκτασης
των χωρικών υδάτων, επειδή η ελληνική Βουλή επικύρωσε το Διεθνές Δίκαιο της Θάλασσας».

Η Τουρκία απειλεί την Ελλάδα με πόλεμο σε περίπτωση επέκτασης των ελληνικών
χωρικών υδάτων τις τελευταίες δεκαετίες. Προσπαθεί να πείσει τη διεθνή κοινή
γνώμη ότι το Αιγαίο είναι μία «ειδική θάλασσα» η οποία δεν υπόκειται στο
Διεθνές Δίκαιο!

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15847N051</ED>
<ID>
ID:169559

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N05&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Το... ιμάμ μπαϊλντί
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΧΡΟΝΙΑ τώρα, δεκαετίες ολόκληρες, εμφανίζονται ορισμένοι οι οποίοι υποτιμούν
την εξωτερική πολιτική της Τουρκίας. Έχουν μάλιστα πλάσει τον μύθο πως η
γειτονική χώρα λόγω των τεράστιων εσωτερικών προβλημάτων της ­ με τους
Κούρδους, την οικονομία και την έλλειψη δημοκρατίας ­ είναι ευάλωτη. Και,
επομένως, είναι κατάλληλος ο χρόνος για να προωθηθεί η επίλυση σειράς
προβλημάτων μαζί της.

Όμως, η Τουρκία, η συνέχεια της Οθωμανικής Αυτοκρατορίας, δεν γνώρισε από τότε
που υπήρξε ως κράτος, εδώ και πολλές εκατοντάδες χρόνια, ξενικό ζυγό. Δεν
είχε, δηλαδή, τα προβλήματα της Ελλάδας ­ τετρακόσια χρόνια οθωμανική σκλαβιά,
ξένες διοικήσεις, ιταλική και γερμανική κατοχή.

Έτσι, η διπλωματία της, η εξωτερική της πολιτική και οι «μανδαρίνοι» της έχουν
μια τεράστια ­ και με συνέχεια ­ ιστορία και πείρα, που επιτρέπει στην Άγκυρα
να χαράζει μια μακροπρόθεσμη στρατηγική.

Αν σ' αυτό προσθέσει κανείς και τις κατά καιρούς συμμαχίες της με τη Δύση, που
θέλει την Τουρκία να διαδραματίζει έναν αναβαθμισμένο ρόλο στην ευρύτερη
περιοχή μας, τότε οι απόψεις περί «τουρλού» πολιτικής της Άγκυρας ίσως να μην
ανταποκρίνονται στη σκληρή πραγματικότητα.

Και, πιθανώς, το φαγητό που μας σερβίρει η Άγκυρα να μην είναι «τουρλού»,
αλλά, αν και ελκυστικό, τελικώς ιδιαίτερα επικίνδυνο, όπως το... ιμάμ μπαϊλντί!

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15847N052</ED>
<ID>
ID:169560

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N05&aa=2</URL></REF>


Article

<CATEGORY>vin04</CATEGORY>

 <H2>Ρωσική προειδοποίηση </H2>
ΜΕ ΕΝΤΟΝΗ κινητικότητα γύρω από το καθεστώς της ελεύθερης ναυσιπλοΐας στον
Βόσπορο συνέπεσε η προειδοποίηση - σφήνα του κ. Άκη Τσοχατζόπουλου από «ΤΑ
ΝΕΑ» ότι η Τουρκία μπορεί με τη στάση της να ανοίξει θέμα αναθεώρησης του
καθεστώτος των Στενών. Το θέμα που απασχολεί διπλωματικούς, ναυτιλιακούς και
εμπορικούς κύκλους από το 1994, όταν η Άγκυρα έθεσε τότε θέμα περιορισμού της
ναυσιπλοΐας των πετρελαιοφόρων, ανακίνησε χθες από τη Σόφια Ρώσος
αξιωματούχος. Παράλληλα ενισχύεται σε διπλωματικούς κύκλους η εκτίμηση ότι η
συνεχής αναβάθμιση της σημασίας των πετρελαίων της Κασπίας ­ όπου τα
αμερικανικά συμφέροντα είναι ισχυρά ­ θα φέρνει συνεχώς το θέμα στο προσκήνιο.

«Το κλείσιμο από την Τουρκία του Βοσπόρου για θαλάσσια σκάφη που μεταφέρουν
πετρελαιοειδή θα οδηγούσε σε διεθνές σκάνδαλο και κατά συνέπεια σε στρατιωτική
σύγκρουση», προειδοποίησε χθες ο αντιπρόεδρος της ατμοπλοϊκής εταιρείας του
Νοβοροσίσκ, Γκενάντι Φεντσέκο, σε δηλώσεις του στο ITAR-TASS, που μετέδωσε το
βουλγαρικό πρακτορείο ειδήσεων.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15847N053</ED>
<ID>
ID:169561

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N05&aa=3</URL></REF>


Article

<CATEGORY>vin04</CATEGORY>

 <H2>Νέες ευέλικτες μονάδες
</H2>
ΣΤΗ ΔΗΜΙΟΥΡΓΙΑ σύγχρονων διευρυμένων στρατοπέδων πολλαπλής χρήσης, εκτός των
αστικών κέντρων, με συγκεντρωμένο το στελεχικό δυναμικό, προχωρεί το υπουργείο
Εθνικής Άμυνας, σύμφωνα με δηλώσεις που έκανε χθες στη Θράκη ο υπουργός
Εθνικής Άμυνας κ. Άκης Τσοχατζόπουλος. Η νέα δομή των Ενόπλων Δυνάμεων
περιλαμβάνει ευέλικτες και ευκίνητες μονάδες που είναι σε θέση να
αντιμετωπίσουν οποιαδήποτε επιθετική ενέργεια σε όποιο σημείο της χώρας κι αν παρουσιαστεί.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15847N054</ED>
<ID>
ID:169562

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N05&aa=4</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Λιτότητα στα Πανεπιστήμια
</H2>
<AUTHOR>Π. ΓΕΤΙΜΗΣ</AUTHOR>

Την εποχή που συζητείται η αναβάθμιση της Πανεπιστημιακής Παιδείας και η
διεύρυνσή της (αύξηση αριθμού εισακτέων, δημιουργία Ελεύθερων Κύκλων Σπουδών),
η οικονομική πολιτική της κυβέρνησης έρχεται να ανατρέψει τις αυξήσεις
λειτουργικών δαπανών των ΑΕΙ, που ψηφίστηκαν από τη Βουλή με τον προϋπολογισμό
του 1997, και να ακυρώσει έτσι τις προτεραιότητες που είχαν διακηρυχθεί για
την Παιδεία. 
Με την ψήφιση του προϋπολογισμού του 1997 αποκρυσταλλώθηκαν οι προτεραιότητες
της κυβερνητικής πολιτικής κατά τομέα (Υγεία, Παιδεία, Άμυνα κ.ά.) και διεφάνη
ότι στον τομέα της Παιδείας δίδεται ιδιαίτερη σημασία, αφού προβλέπονταν
αυξήσεις της τάξεως του 14% σε σχέση με τον προϋπολογισμό του 1996. Ειδικότερα
για τα Πανεπιστήμια, όσον αφορά τον τακτικό προϋπολογισμό, ενεγράφησαν και
ψηφίστηκαν δαπάνες ύψους 35 δισ., έναντι 30 δισ. του 1996, ήτοι αύξηση 17%. Η
αύξηση αυτή δεν μπορεί να καλύψει τις συσσωρευμένες υποχρεώσεις των
Πανεπιστημίων από τα προηγούμενα έτη (π.χ. συγγράμματα, στέγαση φοιτητών,
λειτουργικές ανελαστικές δαπάνες), για τις οποίες θα απαιτείτο αύξηση της
τάξεως του 25%-30%. Παρ' όλα αυτά, θεωρήθηκε ως ένα πρώτο βήμα.

Όμως έξι μήνες μετά την έγκριση του προϋπολογισμού έχουμε υπαναχώρηση της
διακηρυγμένης πολιτικής, ενώ τα Πανεπιστήμια βρίσκονται σε δεινή οικονομική κατάσταση.

Ειδικότερα:

α) Για το 1997 ζητήθηκε, με εγκύκλιο του υπ. Οικονομικών, να υποβάλουν τα ΑΕΙ
προϋπολογισμούς που δεν θα υπερβαίνουν το ύψος του προϋπολογισμού του 1996.

β) Με τον πρόσφατο Νόμο 2469, άρθρο 3 (Μάιος 1997) και την Υπ. Εγκύκλιο
2033392 (13/5/97) του υπ. Οικονομικών, οι προϋπολογισμοί όλων των ΝΠΔΔ χωρίς
καμία εξαίρεση (άρα και για τα ΑΕΙ) θα πρέπει να διαμορφωθούν, τόσο για το
1997 όσο και για το 1998, στο ύψος του προϋπολογισμού του 1996.

Αυτό πρακτικά σημαίνει ότι με νόμο καθηλώνονται οι λειτουργικές δαπάνες των
Πανεπιστημίων για δύο έτη και ακυρώνεται στην ουσία η όποια αύξηση δαπανών
έχει ήδη εγκρίνει και ψηφίσει το Κοινοβούλιο. Οι αντιφάσεις αυτής της
πολιτικής δημιουργούν μείζονα προβλήματα. Αφενός είναι σοβαρό δείγμα
αναξιοπιστίας· αφετέρου δεν εξασφαλίζονται οι προϋποθέσεις στοιχειώδους
λειτουργίας των ΑΕΙ και δημιουργούνται σοβαρά προβλήματα στην κάλυψη των
ανελαστικών δαπανών (ΔΕΗ, ΟΤΕ, θέρμανση κ.ά.) και των δαπανών στέγασης
φοιτητών και παροχής συγγραμμάτων.

Είναι σαφές ότι στην προσπάθεια μείωσης των δαπανών και ορθολογικής
αξιοποίησης των πόρων στο πλαίσιο του Προγράμματος Σύγκλισης, πρέπει να
συμβάλει όλος ο Δημόσιος Τομέας και προφανώς και τα Πανεπιστήμια. Είναι,
επίσης, γνωστό ότι τα Πανεπιστήμια προβαίνουν ήδη τα τελευταία χρόνια σε
σοβαρές προσπάθειες διοικητικού εκσυγχρονισμού και εξοικονόμησης πόρων (π.χ.
μηχανοργάνωση υπηρεσιών, μελέτες εξοικονόμησης ενέργειας, προτάσεις για την
αξιοποίηση της ακίνητης περιουσίας, εκπαίδευση προσωπικού κ.ά.). Παράλληλα, τα
ΑΕΙ επιδιώκουν τη βελτίωση της συνεργασίας τους με τους αρμόδιους
χρηματοδοτικούς και ελεγκτικούς φορείς (υπ. Παιδείας, Γενικό Λογιστήριο του
Κράτους, Ελεγκτικό Συνέδριο). Στο πλαίσιο της συνταγματικά κατοχυρωμένης
διοικητικής και οικονομικής αυτοτέλειας, που προσδιορίζει και την
ιδιαιτερότητα των Πανεπιστημίων σε σχέση με άλλα ΝΠΔΔ, τα Πανεπιστήμια
οφείλουν να λειτουργούν με βάση τις αρχές της χρηστής διοίκησης (δηλ. τη
διαφάνεια, την ορθολογική διαχείριση των πόρων και την απόδοση λόγου στους
αρμόδιους ελεγκτικούς θεσμούς), αποδεικνύοντας στην Πολιτεία και την κοινωνία,
τη σημασία του έργου που επιτελούν. Τα Πανεπιστήμια, επίσης, οφείλουν να
ανατρέψουν την υφέρπουσα αρνητική αντίληψη ότι είναι «σπάταλοι μηχανισμοί»
διαχείρισης δημοσίου χρήματος. Από την άλλη πλευρά, η Πολιτεία δεν μπορεί με
ισοπεδωτικό τρόπο να περικόπτει τις ήδη εγκεκριμένες αυξήσεις των λειτουργικών
δαπανών και να τις καθηλώνει στο ίδιος ύψος και για το επόμενο έτος. Μια
τέτοια ισοπεδωτική πολιτική λιτότητας ως προς τις λειτουργικές δαπάνες
αντιφάσκει τόσο με τη γενική πολιτική αναβάθμισης και διεύρυνσης της
Πανεπιστημιακής Εκπαίδευσης όσο και με την ειδικότερη πολιτική ανάπτυξης της
υποδομής των Πανεπιστημίων (Δημόσιες Επενδύσεις, ΕΤΠΑ), που συνεπάγεται υψηλά
λειτουργικά κόστη. Είναι παράλογο και ανορθολογικό να έχουν επενδυθεί και να
συνεχίζεται να επενδύονται κεφάλαια για κτίρια και εξοπλισμούς και αυτά να μην
μπορούν να λειτουργήσουν λόγω περιορισμού των λειτουργικών δαπανών. Είναι
επίσης παράλογο να εξασφαλίζονται σημαντικοί πόροι από το Κοινοτικό Πλαίσιο
για τη λειτουργία του Ανοικτού Πανεπιστημίου και των προτεινόμενων Ελεύθερων
Κύκλων Σπουδών και να μην μπορεί να λειτουργήσει το σημερινό δημόσιο Πανεπιστήμιο.

Ο καθηγητής Π. Γετίμης είναι αντιπρύτανης του Παντείου Πανεπιστημίου.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15847N061</ED>
<ID>
ID:169563

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Πώς παιδεύουν την «Παιδεία»
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΕΞΑΓΓΕΛΙΕΣ και ο διάλογος για την εκπαίδευση ­ η «Παιδεία», όπως τη θέλει
το απαίδευτο υπουργείο ­ αντί να διευκρινίσουν και να αποσαφηνίσουν τα
προβλήματα σκόρπισαν τη σύγχυση και την αποκαρδίωση.

Για μια ακόμη φορά έγινε σαφές ότι και η «Παιδεία», όπως και η Άμυνα, η
εξωτερική πολιτική κ.λπ. αποτελούν πεδία άσκησης μικροπολιτικής και αυτοσχεδιασμού.

Οι Γενικές Εξετάσεις ­ ένας από τους λίγους αξιόπιστους θεσμούς στη χώρα μας ­
θεωρούνται η αιτία της αποσύνθεσης της Μέσης Εκπαίδευσης. Λόγω και των
απαιτήσεων που δημιουργούν σε φροντιστηριακά μαθήματα («Παραπαιδεία»).

Με τη μέθοδο του αντεστραμμένου ειδώλου το αποτέλεσμα εμφανίζεται ως
γενεσιουργός αιτία. Και οι Γενικές Εξετάσεις, αντί να βελτιωθούν και να
μεταρρυθμιστούν στα σημεία όπου χωλαίνουν, καταργούνται.

Έτσι φθάνουμε κατευθείαν στην ουτοπία. Από το 2000 μ.Χ. η χώρα μετατρέπεται σε
κιβωτό της παγκόσμιας επιστήμης και σοφίας!

Το πραγματικό πρόβλημα ­ η παγκόσμια πρωτοτυπία ­ στη Μέση Εκπαίδευση είναι
ότι παρέχεται από μη εκπαιδευτικούς.

Οι Ακαδημίες παλαιότερα και τα εκπαιδευτικά Τμήματα των ΑΕΙ τώρα παράγουν
εκπαιδευτικούς για τη στοιχειώδη «Παιδεία». Για τη Μέση Εκπαίδευση ποιες είναι
οι «Παραγωγικές Σχολές»;

Μα, φυσικά, όσες παράγουν φιλολόγους, ιστορικούς, μαθηματικούς, φυσικούς,
χημικούς, βιολόγους ­ ακόμη και θεολόγους (σαν τον κ. Πιτσίλκα)!. Με μια
επίχριση «παιδαγωγικών σεμιναρίων».

Η μεταρρύθμιση, λοιπόν, στη Μέση Εκπαίδευση απαιτεί, πριν απ' όλα:

* Παραγωγή εκπαιδευτικών, δηλαδή μεταρρύθμιση στις «Παραγωγικές Σχολές» των
ΑΕΙ και στους εκπαιδευτές των εκπαιδευτικών.

* Νέο σύστημα επιλογής των εκπαιδευτικών για τα σχολεία, δηλαδή κατάργηση της επετηρίδας.

Αλλά, όποιος τολμάει να θίξει αυτά τα προβλήματα, θα βρεθεί στη μέση ενός
τυφώνα, όπου θα στροβιλίζονται Σχολές ΑΕΙ, καθηγητές, φοιτητές, εκπαιδευτικοί
της σήμερον, μαθητές, γονείς και σύμπασα η οικουμένη.

Γι' αυτό, η ελπίδα για μεταρρύθμιση θα περιμένει κρυμμένη ώς την πλήρη
κατάρρευση του σημερινού εκπαιδευτικού συστήματος. Για την ώρα:

Ω! σεις που μέσα μπαίνετε αφήστε κάθε ελπίδα.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15847N063</ED>
<ID>
ID:169565

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N06&aa=3</URL></REF>


Article

<CATEGORY>vin04</CATEGORY>

 <H5>«ΤΟ ΣΥΣΤΗΜΑ ΛΕΙΤΟΥΡΓΗΣΕ ΤΟΤΕ ΤΡΑΓΙΚΑ ΑΣΧΗΜΑ»
</H5><H2>Αυτοκριτική από τον Μητσοτάκη για το '89
</H2>
<AUTHOR>ΓΙΑΝΝΗΣ. Ε. ΔΙΑΚΟΓΙΑΝΝΗΣ</AUTHOR>

Έστω και ύστερα από μερικά χρόνια, ο κ. Κωνσταντίνος Μητσοτάκης έκανε, για
πρώτη φορά, εμμέσως πλην σαφώς, την αυτοκριτική του για το '89.

ΣΤΗΝ ομιλία του χθες το βράδυ στη Βουλή, με αφορμή το νομοσχέδιο περί ευθύνης
υπουργών, εξέφρασε την επιθυμία να γράψει ένα βιβλίο με τίτλο «Το χρονικό της
ντροπής», για την ιστορία των παραπομπών πολιτικών στο Ειδικό Δικαστηριο. Και
τόνισε ότι το σύστημα λειτούργησε τότε τραγικά άσχημα για όλες τις πλευρές,
κατηγόρους και κατηγορουμένους, καθώς επηρεαζόταν η Βουλή από πάθη, όπως
σημείωσε. Δεν ήταν υπέρ του πολιτικού κόσμου αυτά που συνέβησαν, πρόσθεσε,
είτε από τη μία πλευρά είτε από την άλλη.

Η αυτοκριτική του κ. Μητσοτάκη ήταν αποκαλυπτική. «Άνθρωποι είμαστε όλοι»,
τόνισε. «Είναι αδύνατον να ξεφύγουμε από αυτή την ψυχολογία, η οποία
λειτουργεί πότε προς τη μία κατεύθυνση και πότε προς την άλλη. Περάσαμε από
μία πικρή εμπειρία τα τελευταία χρόνια».

Ανάλογη όμως τοποθέτηση έκανε και ο κ. Γιαννόπουλος για τη σύσταση
προανακριτικών επιτροπών από το ΠΑΣΟΚ για τον κ. Μητσοτάκη, τονίζοντας πως
όταν είδε πως δεν υπάρχουν στοιχεία ψήφισε φανερά κατά. Και επικαλέσθηκε τη
μαρτυρία του βουλευτή κ. Ποττάκη, ο οποίος ήταν χθες παρών στην αίθουσα και
κατά την ψηφοφορία για τον κ. Μητσοτάκη καθόταν πλάι στον κ. Γιαννόπουλο.

Κατά τα άλλα, υπέρ της φανερής ψηφοφορίας τόσο κατά την ανάδειξη Προέδρου της
Δημοκρατίας όσο και για την άρση ασυλίας βουλευτή, τάχθηκε χθες το βράδυ στη
Βουλή ο υπουργός Δικαιοσύνης Ευάγγελος Γιαννόπουλος.

Ο υπουργός, μιλώντας επί της αρχής του νομοσχεδίου, έκανε ακόμη λόγο για
προώθηση των διαδικασιών αναθεώρησης του Συντάγματος, θέμα που, όπως είπε, θα
απασχολήσει και το Υπουργικό Συμβούλιο στην προσεχή συνεδρίασή του.

Για το ίδιο θέμα, ο επίτιμος αρχηγός της Ν.Δ. Κωνσταντίνος Μητσοτάκης,
παίρνοντας το λόγο αμέσως μετά τον υπουργό, τόνισε πως θα έπρεπε η προηγούμενη
Βουλή να έχει προχωρήσει στις διαδικασίες ώστε η σημερινή να είναι
αναθεωρητική Βουλή. Εφόσον δεν έγινε αυτό, παρατήρησε, πρέπει αμέσως να
προωθηθούν οι σχετικές διαδικασίες, ώστε να είναι αναθεωρητική η επόμενη Βουλή.

Πάντως, ο υπουργός Δικαιοσύνης, στη συζήτηση η οποία έγινε, υπερασπίστηκε με
πάθος την ανάγκη να υπάρχει πλήρης διαφάνεια στο πολιτικό σύστημα.

Κι αυτό μπορεί να γίνει, όπως είπε, με ανοιχτές ψηφοφορίες για κορυφαία
ζητήματα. Αστειευόμενος, μάλιστα, είπε ότι οι βουλευτές πρέπει να είναι
άντρες, προκαλώντας την αντίδραση γυναικών βουλευτών, οπότε χρειάσθηκε να
επανέλθει λέγοντας ότι ορισμένες γυναίκες είναι περισσότερο άντρες από τους άντρες.

Η συζήτηση έφτασε χθες και στις δαπάνες των βουλευτών. Ο κ. Γιαννόπουλος
πρότεινε να εκδώσει η Βουλή φυλλάδιο με τα έξοδα και τα έσοδα των Ελλήνων και
των άλλων Ευρωπαίων βουλευτών, ώστε να συγκρίνει ο Έλληνας πολίτης. Και είπε
ότι αποτελεί ντροπή οι βουλευτές να μην έχουν την οικονομική δυνατότητα να
στέλνουν στεφάνι στις κηδείες φίλων τους.

Τέλος, η Ν.Δ., το ΚΚΕ, ο ΣΥΝ και το ΔΗΚΚΙ εξέφρασαν συνολικές ή επιμέρους
διαφωνίες με το νομοσχέδιο. Η κ. Άννα Ψαρούδα Μπενάκη (Ν.Δ.) ειδικότερα
επέστησε την προσοχή των βουλευτών στο ότι δεν θα πρέπει να καθίσταται
δυσκολότερη η παραπομπή υπουργού, φέροντάς τον σε πολύ ευνοϊκότερη θέση από
τον απλό πολίτη, και μάλιστα όταν διαπράττουν το ίδιο ποινικό αδίκημα.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15847N071</ED>
<ID>
ID:169566

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N07&aa=1</URL></REF>


Article

<CATEGORY>vin04</CATEGORY>

 <H5>Καραμανλής υπέρ
</H5><H5>Η εκλογή διδακτόρων
</H5><H2>ΠΑΣΟΚ: Προβληματισμός για τα ιδιωτικά πανεπιστήμια
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΤΟ ΕΝΔΕΧΟΜΕΝΟ λειτουργίας στο μέλλον Πανεπιστημίων μη κερδοσκοπικού χαρακτήρα,
όπου όμως η φοίτηση θα γίνεται με δίδακτρα, κατά το αμερικανικό και βρετανικό
πρότυπο, συζητήθηκε χθες στο ΠΑΣΟΚ. Το θέμα τέθηκε κατά τη συνεδρίαση του
Εκτελεστικού Γραφείου, με αντικείμενο την αναθεώρηση του Συντάγματος, αλλά δεν
υπήρξε καμία απόφαση.

Ο γραμματέας της Κεντρικής Επιτροπής κ. Κ. Σκανδαλίδης επιβεβαίωσε με έμμεσο
τρόπο την ύπαρξη του θέματος, καθώς διαβεβαίωσε ότι «η ουσία» του άρθρου του
ισχύοντος Συντάγματος που αναφέρεται στον δημόσιο χαρακτήρα της εκπαίδευσης
«δεν πρόκειται να αναθεωρηθεί» και ότι γι' αυτό υπάρχει «σταθερή απόφαση». Το
θέμα των υπό αναθεώρηση συνταγματικών διατάξεων για την Παιδεία θα
ξανασυζητηθεί τις επόμενες ημέρες στα αρμόδια κομματικά και κυβερνητικά
όργανα, ενώ για την αναθεώρηση του Συντάγματος συνεδριάζει την Παρασκευή το
Υπουργικό Συμβούλιο.

Επί τάπητος έθεσαν το θέμα μια σειρά στελέχη του Ε.Γ. προκειμένου, όπως είπαν,
να αντιμετωπισθούν δύο δεδομένα: Πρώτον, η πραγματικότητα που έχει διαμορφωθεί
από τη λειτουργία δεκάδων κολεγίων, η προσφυγή στα ευρωπαϊκά δικαστήρια ξένων
Πανεπιστημίων που λειτουργούν με παραρτήματα στην Ελλάδα, αλλά και η κοινοτική
νομοθεσία. Και, δεύτερον, να τηρηθεί ο πάγιος, όπως είπαν, προσανατολισμός του
ΠΑΣΟΚ για τον δημόσιο χαρακτήρα της εκπαίδευσης. Στο πλαίσιο αυτό οι κύριοι Κ.
Λαλιώτης, Θ. Τσουκάτος, Χρ. Πρωτόπαπας και Μαν. Δασκαλάκης διατύπωσαν διάφορες
απόψεις για ενδεχόμενη λειτουργία Πανεπιστημίων, που θα ανήκουν σε νομικά
πρόσωπα (π.χ. Ιδρύματα, Τοπική Αυτοδιοίκηση κ.ά.), δεν θα είναι κερδοσκοπικά
και ο προϋπολογισμός τους θα καλύπτεται από τα δίδακτρα που θα καταβάλλουν οι
σπουδαστές. Μάλιστα, αναφέρθηκαν τα εκατοντάδες τέτοια Πανεπιστήμια που
υπάρχουν στις ΗΠΑ και την Ευρώπη.

Στη συζήτηση υπήρξαν, ωστόσο, και αντίθετες απόψεις, ενώ οι παριστάμενοι
συνταγματολόγοι (κύριοι Ευ. Βενιζέλος και Δ. Παπαδημητρίου) δεν διατύπωσαν
άποψη. 
Κατά τ' άλλα: Το Εκτελεστικό Γραφείο συμφώνησε με την πρόταση της Επιτροπής
(κύριοι Βενιζέλος, Παπαδημητρίου και Γιαννόπουλος) για εκλογή του Προέδρου της
Δημοκρατίας από τη θητεύουσα Βουλή με 180 ψήφους, ενώ θετική ήταν η άποψη και
για εκλογή με την τρίτη ψηφοφορία με 151 ψήφους. Κατηγορηματικά αντίθετα ήταν
τα μέλη του Ε.Γ. στην εντύπωση που είχε υπάρξει περί δήθεν εκλογής του
προέδρου από διευρυμένο σώμα εκλεκτόρων.

ΕΙΣΠΡΑΞΗ διδάκτρων από τους «έχοντες και κατέχοντες», αλλά και από αλλοδαπούς
φοιτητές που θα προσελκύσουν τα ελληνικά Πανεπιστήμια, καθώς και «άνοιγμα της
πόρτας στα ιδιωτικά ΑΕΙ ώστε να μπει ελεύθερος αέρας ανταγωνισμού», είναι
ορισμένα από τα μέτρα που προτείνει ο πρόεδρος της Ν.Δ. κ. Κ. Καραμανλής ώστε
να βρεθούν πόροι για την Παιδεία. 
Υποσχέθηκε ότι όταν η Ν.Δ. γίνει κυβέρνηση θα δώσει προτεραιότητα στην
«εξόντωση της κρατικοδίαιτης νομενκλατούρας κομματικής φύσης».

Ο κ. Καραμανλής ανέπτυξε χθες τις θέσεις της Ν.Δ. για την Παιδεία που
μαστίζεται, όπως είπε, από την κομματικοποίηση και κατηγόρησε για προχειρότητα
το ΠΑΣΟΚ και για λαϊκισμό τον υπουργό Παιδείας. 
ΑΝΟΙΚΤΕΣ διαδικασίες στην εκλογή των μελών του διδακτικού προσωπικού των ΑΕΙ
καθιερώνει το νομοσχέδιο του υπουργείου Παιδείας (συζητήθηκε στην αρμόδια
κοινοβουλευτική επιτροπή) αλλά τα κόμματα της αντιπολίτευσης δεν συμμερίσθηκαν
τον ενθουσιασμό του υπουργού Παιδείας, Γεράσιμου Αρσένη. Οι επικρίσεις είχαν
επίκεντρο την ισχυροποίηση της θέσης των πρυτανικών αρχών έναντι όλων των
μελών της πανεπιστημιακής κοινότητας, αλλά ο κ. Αρσένης ανέφερε ότι οι
διατάξεις του νομοσχεδίου έχουν τη συναίνεση των φορέων της τριτοβάθμιας
εκπαίδευσης. Έχει σημασία το γεγονός ότι ο καθηγητής Δ. Παντερμαλής, βουλευτής
Επικρατείας του ΠΑΣΟΚ, δήλωσε ότι με το νομοσχέδιο οι πρυτάνεις των ΑΕΙ
καθίστανται πανίσχυροι.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15847N072</ED>
<ID>
ID:169567

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N07&aa=2</URL></REF>


Article

<CATEGORY>vin04</CATEGORY>

 <H2>Ξανά στο προσκήνιο οι μισθοί βουλευτών
</H2>
ΝΕΟ ΓΥΡΟ συζητήσεων αναμένεται να προκαλέσει η πρόθεση του υπουργείου
Οικονομικών να ρυθμίσει δια νόμου τα μισθολογικά και συνταξιοδοτικά των
δικαστικών, και κατά συνέπεια και τα συνταξιοδοτικά και μισθολογικά θέματα των
βουλευτών, τα οποία εξαρτώνται από τις αποδοχές του προέδρου του Αρείου Πάγου.
Την πρόθεση του υπουργείου έκανε γνωστή χθες στην αρμόδια κοινοβουλευτική
επιτροπή που συζητούσε το νομοσχέδιο για τα συνταξιοδοτικά των στρατιωτικών ο
υφυπουργός Οικονομικών Νίκος Χριστοδουλάκης, και αφού ήδη είχαν προκληθεί οι
πρώτες αντιδράσεις!

Βουλευτές του ΠΑΣΟΚ και της Ν.Δ. ζητούσαν να υπάρξει, με την ευκαιρία, άμεση
ρύθμιση και των δικών τους συνταξιοδοτικών θεμάτων, προφανώς με την ένταξη
κάποιας τροπολογίας στο υπό συζήτηση νομοσχέδιο. Ο κοινοβουλευτικός εκπρόσωπος
του ΠΑΣΟΚ Δημ. Γεωργακόπουλος πρότεινε οι συντάξεις των βουλευτών να
ανέρχονται στο 80% των αποδοχών που λαμβάνουν οι εν ενεργεία συνάδελφοί τους.

Εκεί βγήκε και η είδηση που προαναφέρθηκε, με τη ρητή δήλωση, χωρίς όμως
περαιτέρω διευκρινίσεις, του κ. Χριστοδουλάκη ότι «(το θέμα) θα ρυθμιστεί με
το νομοσχέδιο για το συνταξιοδοτικό των δικαστών».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15847N073</ED>
<ID>
ID:169568

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N07&aa=3</URL></REF>


Article

<CATEGORY>vin04</CATEGORY>

 <H5>ΛΕΥΤΕΡΗ ΜΑΥΡΟΕΙΔΗ, «ΟΙ ΔΥΟ ΟΨΕΙΣ ΤΗΣ ΙΣΤΟΡΙΑΣ» </H5><H5>«Ρίχτηκε» το ΚΚΕ εσ.
</H5><H2>Πώς απέτυχε το «πείραμα» Μαρκεζίνη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Η ΔΙΑΣΠΑΣΗ της Αριστεράς το '68 έπαιξε καθοριστικό ρόλο στην ανεμπόδιστη
μεταπολίτευση με τον Κωνσταντίνο Καραμανλή. Η κομμουνιστική Αριστερά, αλλά και
οι δυνάμεις που στήριζαν τον Ανδρέα Παπανδρέου έμειναν στο περιθώριο των
εξελίξεων και εκτός της πρώτης μεταδικτατορικής κυβέρνησης.

Οι βετεράνοι της Αριστεράς Γρηγόρης Φαράκος, Λεωνίδας Κύρκος, Βασίλης
Νεφελούδης, Λεωνίδας Τζεφρώνης και Λευτέρης Βουτσάς καταθέτουν τις αναμνήσεις
και τις προσωπικές τους μαρτυρίες για εκείνη την εποχή, αλλά και τη λεγόμενη
«φιλελευθεροποίηση» του Μαρκεζίνη, στον δημοσιογράφο Λευτέρη Μαυροειδή, ο
οποίος και τις συμπεριλαμβάνει στο βιβλίο του «Οι δύο όψεις της Ιστορίας», που
θα κυκλοφορήσει σε λίγες ημέρες, από τις εκδόσεις «Δελφίνι».

«Βγαίνοντας από τη φυλακή βρέθηκα σ' έναν κόσμο όπου είχαν αλλάξει τα πάντα»,
παρατηρεί ο Λεωνίδας Τζεφρώνης. «Η πτώση της δικτατορίας δεν ήταν μόνο το
τέλος μιας ανωμαλίας, αλλά και το άνοιγμα μιας καινούργιας περιόδου στην
πολιτική ζωή της χώρας. Είχαν αλλάξει τα κόμματα, είχαν αλλάξει οι συσχετισμοί
μέσα σ' αυτά. Η Αριστερά, όμως, μπήκε στη νέα περίοδο τραυματισμένη. Βρέθηκε
κομμένη στα τρία: ΕΔΑ, ΚΚΕ και ΚΚΕ εσωτερικού».

Τα «παιχνίδια» των ημερών, των πρώτων ημερών της μεταπολίτευσης ήταν πολλά.
Ενώ, για παράδειγμα, ο Κωνσταντίνος Καραμανλής ανενόχλητος προχωρούσε στην
οργάνωση του κόμματός του και των εκλογών του Νοεμβρίου, όλο και κάποιοι
έβρισκαν τρόπους να καθυστερήσουν τον προεκλογικό αγώνα των αριστερών κομμάτων.

«Αμέσως μετά την κατάρρευση του καθεστώτος της χούντας», λέει χαρακτηριστικά ο
Λευτέρης Βουτσάς, η πρώτη απόφαση που πήραμε και η πρώτη εντολή που μου δόθηκε
από τον Λεωνίδα Κύρκο ήταν να ξαναβγάλουμε την "Αυγή"... Ειδοποιήσαμε τη
Γενική Γραμματεία Τύπου, η οποία όμως μας διαβίβασε παράκληση Καραμανλή να
αναβάλουμε την έκδοση για καμιά εβδομάδα, δεδομένου ότι η κατάσταση εκείνη την
ώρα ήταν ασαφής, με πολλά ενδεχόμενα να πλανώνται στον ορίζοντα, αφού η χούντα
διατηρούσε ακόμα δυνάμεις στον στρατό και στον κρατικό μηχανισμό».

Θα μπορούσε η «μεταπολίτευση» να έχει γίνει νωρίτερα, πριν δηλαδή από την 23η
Ιουλίου του '74, όταν αναγκάσθηκαν οι στρατιωτικοί να καλέσουν ορισμένους
πολιτικούς σε συνεννόηση;

Ο Λεωνίδας Κύρκος, μιλώντας στον Λευτέρη Μαυροειδή, στο βιβλίο του
δημοσιογράφου «Οι δύο όψεις της Ιστορίας», υποστηρίζει την «αιρετική» άποψη
ότι αυτό θα μπορούσε να γίνει και πως ήταν λάθος που δεν αξιοποιήθηκε το
«πείραμα» Μαρκεζίνη. Εκείνη η θέση του Λεωνίδα Κύρκου είχε προκαλέσει
αντιδράσεις, όπως επίσης και αργότερα η θέση του για την «ΕΔΔΕ», την «εθνική
αντιδικτατορική ενότητα». Όπως επίσης αναμένεται να προκαλέσει αντιδράσεις και
η θέση του πως χρειάζεται σήμερα μια «ομοσπονδία κομμάτων» από την οποία δεν
εξαιρεί ούτε τον Ανδρέα Ανδριανόπουλο. Πρόκειται για μια σκέψη, οι «ρίζες» της
οποίας βρίσκονται στο '73.

ΣΥΓΚΡΟΥΣΗ

«Η δική μου η θεωρία ήταν ­ γιατί είχε αναπτυχθεί σε θεωρία και διατυπώθηκε σε
άρθρο που δημοσιεύτηκε στην παράνομη "Κομμουνιστική Επιθεώρηση" (την ΚΟΜΕΠ)
του ΚΚΕ εσωτερικού, με υπογραφή Κ. Λουκίδης ­ ότι αν θέλεις να αναπτύξεις
μαζικό κίνημα κατά της χούντας πρέπει να περάσεις μέσα από μέθοδες που θα
καθιστούν υποχρεωτική τη σύγκρουση του πολίτη. Και όχι προαιρετική.
Προαιρετικό ήταν το να πάρεις μέρος στα συνδικάτα. Στην απεργία θα πήγαιναν
ελάχιστοι. Ενώ να πας να ψηφίσεις ήταν υποχρεωτικό. Και σ' αυτή την
υποχρεωτική επιλογή, θα συγκρουόσουν.

Θεωρούσα, λοιπόν, ότι αν δίναμε τη μάχη να διευρύνουμε τα πλαίσια του
μαρκεζινικού "εκδημοκρατισμού", θα είχαμε ένα πρόσφορο έδαφος να αγκαζάρουμε
τον λαό σε μια σύγκρουση με τη χούντα. Έτσι, υποστήριξα πως μπορούσαμε να
φτάσουμε μέχρι την αποδοχή υπό όρους της πορείας προς τις εκλογές. Και
ενδεχομένως, να συμμετάσχουμε, αφού θα δίναμε τη μάχη για να εξασφαλίσουμε
προϋποθέσεις, αν πετυχαίναμε να τις εξασφαλίσουμε.

Ο Παπαδόπουλος τότε καταλάβαινε ότι έφτανε το τέλος του. Δεν είχε εμπλακεί
ακόμα στο προδοτικό πραξικόπημα στην Κύπρο για το οποίο πιεζόταν ενδεχομένως
και αναζητούσε μια διέξοδο. Τη διέξοδο του την πρόσφερε ο Μαρκεζίνης, ο οποίος
διατύπωνε και εξαιρετικά πονηρές ιδέες. Έφτασε να επικαλεσθεί ακόμα και τον
Λένιν. Δεν ξέρω αν θυμάσαι, έγραψε ένα κείμενο με το οποίο αναφερόταν στον
Λένιν και στη λενινιστική διδασκαλία, υποδεικνύοντας στους κομμουνιστές ότι
δεν έπρεπε να την ξεχνούν. Έλεγε, λοιπόν, ότι ο Λένιν ­ ο οποίος έφτασε στη
Ρωσία μέσα από το γερμανικό έδαφος και αδιαφόρησε για τη συκοφαντία ή την
επίθεση που του έκανε η αντικομμουνιστική προπαγάνδα ­ είναι ένα υπόδειγμα για
το πώς πρέπει οι αριστεροί να μένουν προσηλωμένοι στον στόχο τους. Λίγο-πολύ,
το άρθρο αυτό ήταν μια πρόσκληση προς τους αριστερούς να μετάσχουν στη
διαδικασία της "φιλελευθεροποίησης".

ΤΟ ΠΡΑΞΙΚΟΠΗΜΑ

Το ενδιαφέρον είναι ότι πιθανότατα θα είχε αποφευχθεί το πραξικόπημα της
Κύπρου, με ό,τι αυτό εσήμαινε, δηλαδή τη βαρύτατη υποθήκη στη συνέχεια της
ελληνικής πορείας. Το Κυπριακό μπλέχτηκε πια με τη μοίρα της Ελλάδας. Και
σήμερα φτάνουμε να λέγονται οι επικίνδυνες ελαφρότητες περί ενιαίου αμυντικού
δόγματος κ.λπ. Μπήκαμε στην οξύτατη σύγκρουση με την Τουρκία και απ' αυτό δεν
πρόκειται να απεμπλακούμε. Μ' αυτό το θέμα θα ζούμε ποιος ξέρει ως πότε και
πόσο θα πληρώσουμε. Ενδεχομένως μ' έναν πόλεμο που ίσως να έχει και άλλες
βαριές εθνικές συνέπειες.

­ Το ΚΚΕ εσωτερικού δεν δέχθηκε την άποψή σου;

­ Την απέρριψε. Και ο Αντώνης ο Μπριλλάκης ξεσήκωσε μια ολόκληρη πολεμική
εναντίον ενός άρθρου μου, που είχα γράψει στην ΚΟΜΕΠ με το ψευδώνυμο Λουκίδης.
Κανένας από το ΚΚΕ εσωτερικού δεν υιοθέτησε την άποψή μου. Πολίτες την
υιοθέτησαν. Αλλά το κόμμα ποτέ. Ουδέποτε έγινε επίσημη γραμμή του ΚΚΕ
εσωτερικού και ουδέποτε αναφέρθηκε. Από τότε λησμονήθηκε. Κατά συνέπεια δεν
είναι ορθό το επιχείρημα ότι ο κόσμος στράφηκε προς το ΚΚΕ γιατί ήθελε πιο
επαναστατική γραμμή. Ίσα-ίσα μπορεί κανείς να πει ότι πιο επαναστατική γραμμή,
γραμμή ρήξης, ήταν η δική μου. Διότι αυτό εσήμαινε ότι κινητοποιούνται οι
μάζες για να 'ρθουν σε σύγκρουση κι εγώ δεν απέκλεια και τον εμφύλιο πόλεμο.
Δηλαδή, αν πηγαίναμε στην κάλπη και ο κόσμος έφτανε στην κάλπη για να δώσει τη
μάχη, οργανωμένος και αποφασισμένος να περιφρουρήσει την κάλπη, για να
περιφρουρήσει και το αποτέλεσμα μαζί με τους αντιχουντικούς μέσα στις Ένοπλες
Δυνάμεις. Και μην ξεχνάς ότι είχαν αρχίσει πολύ σημαντικές αντιχουντικές
διεργασίες, που φάνηκαν και με το κίνημα του Ναυτικού».

Ο ΠΡΩΗΝ γραμματέας του ΚΚΕ Γρηγόρης Φαράκος εξηγεί στο βιβλίο του Λευτέρη
Μαυροειδή πώς έγινε η πολιτική επιλογή της υπερψήφισης των υποψηφίων του
κόμματός του εις βάρος των υποψηφίων του ΚΚΕ εσ.

«Η αντίληψη του ΚΚΕ ήταν τότε ότι δημιουργούμε την ενωμένη Αριστερά, αλλά ως
ένα μέτωπο σύγκρουσης και όχι μέτωπο ενότητας. Ότι επομένως έπρεπε να δοθούν
όσο το δυνατόν περισσότεροι σταυροί στους υποψηφίους του ΚΚΕ και όσο το δυνατό
λιγότεροι στους υποψηφίους του ΚΚΕ εσωτερικού. Η σύλληψη ­ αν μπορεί κανείς να
χρησιμοποιήσει αυτόν τον όρο ως προς την ενωμένη Αριστερά ­ ήταν: Ένωση για τη
σύγκρουση και όχι ένωση για την ύπαρξη ενωμένης Αριστεράς. Όποιος βγάλει
περισσότερους βουλευτές και δείξει μεγαλύτερη δύναμη, αυτός θα επικρατήσει. Η
άλλη πλευρά θα μπει στο "χρονοντούλαπο της Ιστορίας". Και έτσι χάθηκε μια
μεγάλη ευκαιρία για την Αριστερά.

Δεν ήταν όμως μόνον αυτό. Η πολιτική της Αριστεράς, εγκλωβισμένη στη λογική
της αντιπαράθεσης των δύο πλευρών, δεν αντιμετώπισε σωστά μερικά από τα βασικά
προβλήματα της μεταπολίτευσης. Ούτε, βέβαια, και οι άλλες πολιτικές δυνάμεις.
Για παράδειγμα, ας πάρουμε ένα από τα πρώτα ζητήματα, το θέμα της
αποχουντοποίησης, όπως λεγόταν. Η Δεξιά που δεχόταν πιέσεις από δυνάμεις
προσκείμενες προς τη χούντα, δεν ήθελε να προχωρήσει σε κάποια ουσιαστική
κάθαρση του κρατικού μηχανισμού. Από τη μεριά του ΠΑΣΟΚ, που αναδείχθηκε ως
υπολογίσιμη πολιτική δύναμη, η αποχουντοποίηση χρησιμοποιήθηκε ως ένα στοιχείο
δογματικού αποκλεισμού από την πολιτική και την κοινωνική ζωή ατόμων που θα
μπορούσαν κατοπινά να συμβάλουν στην ανάπτυξη της χώρας. Τέτοια φαινόμενα
υπήρξαν στα Πανεπιστήμια και αλλού».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15847N081</ED>
<ID>
ID:169569

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N08&aa=1</URL></REF>


Article

<CATEGORY>vin04</CATEGORY>

 <H5>«ΑΝΟΙΞΗ»
</H5><H2>Επίθεση Σαμαρά σε Ράλλη Μητσοτάκη και ΠΑΣΟΚ
</H2>
«ΗΜΙΔΙΜΕΤΩΠΟ» αγώνα ξεκινάει η «Άνοιξη», εν όψει του πρώτου της συνεδρίου, που
αρχίζει την Παρασκευή στο Ολυμπιακό Στάδιο: Ο κ. Αντ. Σαμαράς, σε χθεσινή
συνέντευξη Τύπου, επιτέθηκε στους κ.κ. Κ. Μητσοτάκη και Γ. Ράλλη, για τους
οποίους είπε ότι συμπλέουν με την πολιτική του ΠΑΣΟΚ, ενώ ανέφερε και ότι η
«αριστερή πλευρά» του ΠΑΣΟΚ συμπλέει με τη «δεξιά πλευρά» της Ν.Δ. στα εθνικά θέματα.

Ο κ. Σαμαράς επανέλαβε για άλλη μία φορά ότι το συνέδριο θα σηματοδοτήσει την
αυτόνομη πορεία της «Άνοιξης», ωστόσο στελέχη του κόμματος της Αιόλου δεν
έκρυβαν, σε ιδιωτικές συζητήσεις τους, τον φόβο για την ύπαρξη οργανωμένου
σχεδίου προσχωρήσεων προς τη Ν.Δ., για την περίοδο αμέσως μετά το συνέδριο.

Πάντως, ο πρόεδρος της «Άνοιξης» δήλωσε ότι ή συμμετοχή των μελών του κόμματος
στις προσυνεδριακές διαδικασίες άγγιξε το 80%, ενώ υποστήριξε και ότι
παρατηρείται επανενεργοποίηση μελών σε όλη την Ελλάδα.

«Κωμικοτραγικά» χαρακτήρισε ο κ. Σαμαράς τα περί πολιτικής συγγένειας του
κόμματός του με τη Ν.Δ. ­ και μάλιστα δήλωσε ότι και μετά το συνέδριο του
κόμματος της αξιωματικής αντιπολίτευσης δεν έχει υπάρξει καμία επαφή της νέας
ηγεσίας της Ν.Δ. με την «Άνοιξη».

Ωστόσο, ο κ. Σαμαράς ξεκαθάρισε ότι το κόμμα του δεν πρόκειται σε καμία
περίπτωση να απεμπολήσει το δικαίωμά του στον πολιτικό διάλογο με όλες τις
πολιτικές δυνάμεις της χώρας.

Για άλλη μια φορά, ο πρόεδρος της «Άνοιξης» τοποθέτησε το κόμμα του στον
«μεσαίο χώρο» του πολιτικού φάσματος, αλλά επανέλαβε ότι το πολιτικό σκηνικό
της χώρας μας «χρειάζεται επαναδιατύπωση».

Στο συνέδριο της Πολιτικής Άνοιξης υπολογίζεται ότι θα λάβουν μέρος περί τους
1.800 συνέδρους, ενώ έχουν κληθεί να καταθέσουν τις απόψεις τους και
προσωπικότητες που δεν ανήκουν οργανωτικά στο κόμμα. Μάλιστα, όπως ανήγγειλε
χθες ο κ. Σαμαράς, θέματα όπως η νέα γενιά και τα προβλήματά της, η ανεργία
και τα ναρκωτικά θα τεθούν στο επίκεντρο των συζητήσεων.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15847N102</ED>
<ID>
ID:169570

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N10&aa=2</URL></REF>


Article

<CATEGORY>vin04</CATEGORY>

 <H2>ΔΗΚΚΙ: «Πολιτιστική εξόρμηση»
</H2>
ΤΟ ΚΟΥΚΛΟΘΕΑΤΡΟ, ο Καραγκιόζης, οι παιδικές κατασκευές και τα
ταχυδακτυλουργικά συνιστούν πολιτική για ένα κόμμα;

Για το ΔΗΚΚΙ, που αρχίζει απόψε στον Τιτάνιο Κήπο του Πειραιά αυτό το
«πείραμα», μαζί με την προβολή κινηματογραφικών ταινιών και τη λαϊκή συναυλία
με τους ρεμπέτες του Δημήτρη Κοντογιάννη, «δεν αποτελεί μόνον άσκηση πολιτικής
αλλά και μια μορφή αμφισβήτησης».

Βεβαίως, όπως έχει δώσει «οδηγίες» ο πρόεδρος του κόμματος Δημήτρης Τσοβόλας,
δεν θα 'ναι μόνο αυτό το περιεχόμενο. Θα γίνουν συζητήσεις για μια σειρά από
θέματα που αφορούν κυρίως τη νεολαία.

Άλλωστε, ο Πειραιάς είναι η αρχή. Στο πρόγραμμα υπάρχει η Αθήνα, για το
καλοκαίρι, όπου οι συζητήσεις αυτές ­ ελεύθερες και... χωρίς πρόγραμμα ­ θα
αγκαλιάσουν τα θέματα των ναρκωτικών, της ξενοφοβίας, της ανεργίας και του πολιτισμού.

Και το φθινόπωρο θα ακολουθήσουν πολιτιστικά διήμερα στη Βόρεια Ελλάδα και
στην Πελοπόννησο.

Σε συσκέψεις που έχουν γίνει τον τελευταίο καιρό στο ΔΗΚΚΙ έχει κατατεθεί με
ιδιαίτερη ένταση ο προβληματισμός «εμπλοκής» των οργανώσεων του κόμματος σε
πολιτιστικές εκδηλώσεις σε όλη τη χώρα, παράλληλα με πολιτικές ομιλίες.

Για τις τελευταίες, μάλιστα, υπάρχουν σκέψεις όλη η Κοινοβουλευτική Ομάδα του
ΔΗΚΚΙ μαζί με την Πολιτική Γραμματεία του κόμματος με πούλμαν να «οργώσει» σε
πρώτη φάση απομακρυσμένες από την Αθήνα περιοχές.

Η επιλογή των περιοχών θα γίνεται κάθε φορά με βάση τα επίκαιρα ζητήματα που
αναφύονται, αλλά θα ριχτεί ιδιαίτερο βάρος στα εθνικά θέματα, όπου το ΔΗΚΚΙ
πιστεύει ότι «αυτόν τον καιρό προωθείται μια λύση -πακέτο για το Κυπριακό, το
Σκοπιανό και το Αιγαίο».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15847N103</ED>
<ID>
ID:169571

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N10&aa=3</URL></REF>


Article

<CATEGORY>vin04</CATEGORY>

 <H2>Θερμό φθινόπωρο υπόσχονται μετά τις ποινές οι αγρότες
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΦΥΛΑΚΙΣΗ 6 μηνών με τριετή αναστολή ήταν η απόφαση του Τριμελούς
Πλημμελειοδικείου Λάρισας για τα μέλη της Πανθεσσαλικής Συντονιστικής
Επιτροπής των αγροτών για τις κινητοποιήσεις του περασμένου Δεκεμβρίου.

Μέλη της συντονιστικής επιτροπής, ο βουλευτής κ. Ευάγγελος Μπούτας, ο Ι.
Πατάκης, ο Θανάσης Νασίκας και ο Δημήτρης Τσέλιος χαρακτήρισαν την απόφαση
«προδικασμένο αποτέλεσμα» και πολιτικές τις διώξεις, κάνοντας λόγο για «θερμό φθινόπωρο».

Συνολικά στο δικαστήριο καταδικάστηκαν οι 20 από τους 27 κατηγορούμενους,
ανάμεσά τους και τα 14 μέλη της Συντονιστικής Επιτροπής. Ειδικά για 2
κατηγορούμενους, τους κ.κ. Ζιώγα και Σιδηρόπουλο, η ποινή δεν ανεστάλη αλλά
μετετράπη προς 1.500 δρχ. ημερησίως, ενώ όλοι οι κατηγορούμενοι κατέβαλαν και
25.000 δρχ. χρηματικό πρόστιμο. Το δικαστήριο έκρινε τα μέλη της Συντονιστικής
Επιτροπής ένοχα για άμεση συνέργεια στο αδίκημα της παρακώλυσης συγκοινωνιών
και όχι για το αδίκημα της ηθικής αυτουργίας, όπως ήταν το αρχικό
κατηγορητήριο, αναγνωρίζοντας όμως το ελαφρυντικό ότι οι κινητοποιήσεις έγιναν
για να λυθούν ζωτικά προβλήματα της τάξης των αγροτών. Από τους
κατηγορούμενους 7 αθωώθηκαν λόγω αμφιβολιών.

Αμέσως μετά την έκδοση της απόφασης, ο βουλευτής του ΚΚΕ κ. Ευάγγελος Μπούτας
δήλωσε ότι η έλευση του υπουργού Δικαιοσύνης πριν από δύο ημέρες στη Λάρισα
για την παρουσίαση του βιβλίου του και οι δηλώσεις την Κυριακή από τον
υφυπουργό Γεωργίας κ. Σωτηρλή προδίκασαν το αποτέλεσμα της δίκης.

Τόνισε επίσης πως η δίκη ήταν κατευθυνόμενη για να πλήξει το συνδικαλιστικό
κίνημα και πως η πολιτική καταδίκη των αγώνων δεν περνά στην κοινωνία,
υποσχόμενος όχι μόνο νέο γύρο κινητοποιήσεων μόλις τελειώσουν οι αγροτικές
δουλειές του καλοκαιριού αλλά «πιο σκληρές κινητοποιήσεις».

Ο κ. Ιωάννης Πατάκης μετά την απόφαση δήλωσε πως «ο αγροτικός κόσμος δεν
μπαίνει στο περιθώριο με στημένες και κατευθυνόμενες διώξεις από την
κυβέρνηση, που έχουν ως στόχο να πλήξουν το φρόνημά του, τονίζοντας πως οι
αγώνες θα συνεχιστούν, χωρίς όμως να προδικάζει αν θα είναι της ίδιας μορφής ή
πιο σκληροί, αφού όπως είπε αυτό θα κριθεί από τις συγκυρίες». Για την απόφαση
ο πρόεδρος της Ομοσπονδίας Κτηνοτρόφων, κ. Αθανάσιος Νασίκας, δήλωσε ότι «δεν
είναι δυνατόν οποιαδήποτε ποινή, ακόμη και μεγαλύτερη αν ήταν, να
τρομοκρατήσει τους αγρότες αλλά και εμάς. Η κυβέρνηση να δώσει λύσεις, γιατί
οι δίκες δεν μπορούν να μας σταματήσουν και θα μας βρουν μπροστά με πιο
σκληρές και δυναμικές κινητοποιήσεις». Ο γραμματέας της ΣΥΔΑΣΕ, κ. Δημ.
Τσέλιος, δήλωσε πως «σεβόμαστε την απόφαση του δικαστηρίου, αλλά με δίκες και
καταδίκες δεν λύνονται τα προβλήματα και ως εκ τούτου αναμένεται θερμό φθινόπωρο».

«Πρόκληση προς τη μικρή και μεσαία αγροτιά» χαρακτήρισε με ανακοίνωσή του το
ΚΚΕ την απόφαση του δικαστηρίου, τονίζοντας χαρακτηριστικά: «Η όλη διαδικασία
των τριών ημερών, συνέχεια της βιομηχανίας πολιτικών δικών ενάντια σε 6.000
αγρότες, αποδείχνει ότι υπήρξε κυβερνητική εντολή και μεθόδευση με στόχο τον
εκφοβισμό και την τρομοκρατία των αγροτών».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15847N121</ED>
<ID>
ID:169572

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N12&aa=1</URL></REF>


Article

<CATEGORY>vin04</CATEGORY>

 <H2>Αναστολή κινητοποιήσεων στη Λάρυμνα
</H2>
<AUTHOR>ΓΙΩΡΓΟΣ ΠΑΛΑΜΙΩΤΗΣ</AUTHOR>

ΛΑΜΙΑ

ΑΝΕΣΤΕΙΛΑΝ ΧΘΕΣ προσωρινά τις κινητοποιήσεις τους οι κάτοικοι της Κοινότητας
Λάρυμνας στη Φθιώτιδα, όπου διαμαρτύρονται για την πρόταση της τοπικής Ένωσης
Δήμων και Κοινοτήτων να συνενωθούν με το Μαρτίνο και τον Προσκυνά.

Οι κάτοικοι της Λάρυμνας, που ζητούν να γίνουν δήμος και από προχθές το πρωί
είχαν αποκλείσει τους δρόμους από Λάρυμνα προς Μαρτίνο και Άγιο Ιωάννη, καθώς
και το λιμάνι της Κοινότητας, αποφάσισαν, χθες, την προσωρινή αναστολή των
κινητοποιήσεών τους, αφού, όπως σημειώνουν, «δεν θέλουν να θέσουν ασφυκτικούς
χρονικούς περιορισμούς στην εξέταση ενός τέτοιου μεγάλου ζητήματος».

«Οι αρμόδιοι θα πρέπει να καταλάβουν πως η Λάρυμνα δικαιούται να γίνει δήμος»,
λένε οι κάτοικοι της Κοινότητας, σημειώνοντας ωστόσο πως αν δεν γίνει κάτι
τέτοιο, τότε θα προβούν σε έντονες κινητοποιήσεις που θα «εκπλήξουν τους πάντες».

Εν τω μεταξύ, να σημειωθεί ότι σήμερα (Τετάρτη) το απόγευμα και η Κοινότητα
Μαρτίνου πραγματοποιεί λαϊκή συνέλευση των κατοίκων για το θέμα των συνενώσεων.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15847N122</ED>
<ID>
ID:169573

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N12&aa=2</URL></REF>


Article

<CATEGORY>vin04</CATEGORY>

 <H5>ΤΕΣΣΕΡΙΣ ΜΕΓΑΛΕΣ ΜΕΤΑΡΡΥΘΜΙΣΕΙΣ ΣΤΟΝ ΑΓΡΟΤΙΚΟ ΤΟΜΕΑ ΠΡΟΩΘΕΙ Η ΚΥΒΕΡΝΗΣΗ:
ΑΣΦΑΛΙΣΤΙΚΟ, ΚΙΝΗΤΡΑ ΓΙΑ ΤΟΥΣ ΝΕΟΥΣ ΑΓΡΟΤΕΣ, ΕΚΠΑΙΔΕΥΣΗ ΚΑΙ ΓΕΩΠΟΝΟΙ ΣΤΑ ΧΩΡΑΦΙΑ
</H5><H5>Γνήσιοι προβληματισμοί αλλά και ευαισθησίες... οπισθοφυλακών στο ΠΑΣΟΚ
</H5><H5>«Δεν μπορεί να διαλύεται η χώρα»
</H5><H5>Ο Ανδρέας άκουσε τη βάση του ΠΑΣΟΚ για τον Καραμανλή
</H5><H2>ΣΤΕΦΑΝΟΣ ΤΖΟΥΜΑΚΑΣ
</H2><H2>Οι νέοι να μείνουν στα χωράφια τους
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Τέσσερις μεγάλες μεταρρυθμίσεις στον αγροτικό τομέα θα έχει δρομολογήσει η
κυβέρνηση ώς το τέλος του '97. Ο υπουργός Γεωργίας, κ. Στ. Τζουμάκας, σε όλη
τη διάρκεια της συζήτησής του με «ΤΑ ΝΕΑ», δεν κουράσθηκε να επαναλαμβάνει:
«Ασφαλιστικό, κίνητρα στους νέους αγρότες, εκπαίδευση, γεωπόνοι στα χωράφια».

ΩΣΤΟΣΟ, γνωρίζει πολύ καλά ότι και αυτά δεν αρκούν. «Το μεγαλύτερο πρόβλημα
σήμερα είναι να εξασφαλιστεί ένα επίπεδο διαβίωσης στην περιφέρεια, που θα
κρατάει τους ανθρώπους στη γη τους. Αυτή είναι η αγωνία μας, αλλά για εμάς
είναι ξεκάθαρο ότι δεν πρόκειται για πρόβλημα μόνον της κυβέρνησης, αλλά για
πρόβλημα που πρέπει να κινητοποιήσει ολόκληρη την ελληνική κοινωνία».

Μάλιστα, αποκαλύπτει ότι στην πρόσφατη συνάντησή του με τον κ. Κ. Σημίτη
πρότεινε να επιλεγούν δύο νομοί της χώρας, που θα χρησιμοποιηθούν για την
ανάπτυξη ενός «προγράμματος - πιλότου», που θα αφορά τον ελεύθερο χρόνο, τη
διασκέδαση, τον αθλητισμό, την κουλτούρα των νέων αγροτών, αλλά και τις
υποδομές ­ τους δρόμους, τα αυτοκίνητα, τα σπίτια. 
«Η μεγαλύτερη αδυναμία μας είναι στην κοινωνική εγκατάσταση. Μάλιστα,
δημιουργείται μία αρνητική εικόνα για το αγροτικό επάγγελμα, μία απαξίωση ­
κάτι που εντάθηκε με τις κινητοποιήσεις».

Πάντως, λίγους μόνον μήνες μετά τους αποκλεισμούς των εθνικών δρόμων από τους
αγροτοσυνδικαλιστές, ο κ. Στ. Τζουμάκας έχει λόγους για να είναι αισιόδοξος: 
Όχι μόνον αναφέρει με ικανοποίηση ότι το ΠΑΣΟΚ πήρε 53% στους γεωργικούς
συνεταιρισμούς, «αλλά και οι δυνάμεις που έκαναν τις κινητοποιήσεις έμειναν
στο 3%».

ΜΑΧΗ ΓΙΑ ΤΙΣ ΠΟΣΟΣΤΩΣΕΙΣ

Μεθαύριο αρχίζει στην αρμόδια Διαρκή Κοινοβουλευτική Επιτροπή η συζήτηση του
νομοσχεδίου για τα κίνητρα στους νέους αγρότες, ενώ στην Ευρωπαϊκή Ένωση
συνεχίζεται η μάχη για τις ποσοστώσεις: «Σήμερα, οι νέοι αγρότες σού λένε δύο
πράγματα. Πρώτον, "πώς θα ζήσω στην επαρχία;" ­ άρα, πάμε σε αυτά που είπα
προηγουμένως, δηλαδή η ανάγκη για σπίτι, γη, κεφάλαιο και προσωπική ζωή ­ και
δεύτερον, "δώσε μου ποσοστώσεις"», λέει ο υπουργός.

Υπενθυμίζει ότι ύστερα από διαπραγματεύσεις, η χώρα μας πήρε το εθνικό απόθεμα
στον καπνό ­ και συμπληρώνει ότι τώρα συνεχίζονται οι διαπραγματεύσεις για την
ποσόστωση στο γάλα.

«Αυτά, βεβαίως, δεν αρκούν», συνεχίζει ο κ. Τζουμάκας. «Δεν οργανώνεται σωστά
η παραγωγή. Γνωρίζετε ότι το εισόδημα από ένα στρέμμα θερμοκηπίου είναι
μεγαλύτερο από εκείνο που αποδίδουν 100 στρέμματα με στάρι; 
Γνωρίζετε ότι στις ΗΠΑ η βιολογική γεωργία αποδίδει τετραπλάσιο εισόδημα από
τη συμβατική; Όμως, οι αγρότες μας δεν κάνουν ­ στον βαθμό που πρέπει ­ τη
διαδρομή από την καλλιέργεια στην αγορά και αντίστροφα. Έτσι, υπάρχει ένα κενό
­ και αυτό το κενό είναι η έλλειψη εκπαίδευσης. Τα αγροτικά προϊόντα εκτός από
αγαθά είναι πλέον και εμπορεύματα».

ΕΠΙΣΤΡΟΦΗ ΣΤΟ ΧΩΡΑΦΙ

«Αυτό το κενό θα το καλύψουμε ώς το τέλος της χρονιάς με τον Οργανισμό
Γεωργικής Εκπαίδευσης, αλλά και αυτό δεν αρκεί: Πρέπει να επιστρέψει ο
γεωπόνος στο χωράφι. Μετά την ένταξή μας στην ΕΟΚ, τον είχαμε μετατρέψει σε
λογιστή, που ασχολιόταν μόνο με τον υπολογισμό των επιδοτήσεων. 
Έτσι, όπως προέκυψε από μία έρευνα που έγινε στη Θεσσαλία, το 83% των αγροτών
βασίζεται στις συμβουλές ιδιωτών γεωπόνων, που διαθέτουν μαγαζιά και έχουν τα
συμφέροντά τους και μόνον το 10% παίρνει πληροφορίες από γεωπόνους του
δημοσίου τομέα».

Ο κ. Τζουμάκας αναγγέλλει ότι από το '98 θα κλείσουν οι Οργανισμοί Βάμβακος
και Καπνού (εκτός από τα τμήματα που υποστηρίζουν αυτά τα προϊόντα) και στη
θέση τους θα δημιουργηθεί ­ πλήρως μηχανοργανωμένο ­ το Εθνικό Ίδρυμα
Γεωργικών Επιδοτήσεων.

Και η προώθηση των προϊόντων; Και οι αγορές που χάσαμε; «Προωθούμε ένα σχέδιο,
που το πήραμε από τη Γαλλία, για τη δημιουργία μίας εταιρείας προώθησης των
αγροτικών μας προϊόντων».

ΟΙ ΓΕΩΡΓΙΚΟΙ ΣΥΝΕΤΑΙΡΙΣΜΟΙ

Ο κ. Τζουμάκας έχει και άλλα σχέδια: Την αλλαγή του πλαισίου λειτουργίας των
γεωργικών συνεταιρισμών ­ «οι Ενώσεις πρέπει να γίνουν 51 από 126 και οι
Πρωτοβάθμιες Οργανώσεις, από 17.000, να μείνουν 500. 
Μόνον αν οι συνεταιρισμοί οργανωθούν επιχειρηματικά, με διευθύνοντες
συμβούλους, κεφαλαιακή συγκρότηση και ­ βεβαίως ­ μόνον αν οι εκλογές γίνονται
με ενιαίο ψηφοδέλτιο θα πάμε μπροστά», τονίζει ο υπουργός, που προαναγγέλλει
ότι το σχετικό νομοσχέδιο θα είναι έτοιμο το φθινόπωρο.

«ΕΚΦΡΑΖΟΝΤΑΙ αυτή την περίοδο προβληματισμοί γνήσιοι, που αφορούν την
επιτάχυνση του έργου της κυβέρνησης, κι αυτό ανεξάρτητα από το τι έκανε ο
καθένας στο Συνέδριο, όπως εκφράζονται και ευαισθησίες οπισθοφυλακών, από
ανθρώπους που δεν θέλουν να λάβουν υπόψη τους τα νέα δεδομένα, κι αυτό σίγουρα
αφορά κάποιους από τους 32». 
Έτσι «χαρτογραφεί» το εσωτερικό του ΠΑΣΟΚ ο υπουργός Γεωργίας κ. Στ.
Τζουμάκας, που συμπληρώνει ότι «είναι αλήθεια πως ορισμένοι έχουν ένα άγχος
που αφορά τους εσωκομματικούς συσχετισμούς».

«Το μεγάλο πρόβλημα για μένα είναι ότι δημιουργείται ένα σκηνικό που αποτρέπει
πρωτοβουλίες, κι αυτό είναι το μεγάλο ζήτημα σήμερα για το ΠΑΣΟΚ και την
κυβέρνηση: Να πάρουμε την πρωτοβουλία στους σημαντικούς τομείς, να
συγκρουστούμε, ώστε τελικά να αλλάξουμε τα πράγματα».

Ο κ. Τζουμάκας υποστηρίζει ότι μέρος της εσωκομματικής κριτικής, που ασκείται
το τελευταίο διάστημα, αποσκοπεί στη δημιουργία «αντιπολιτευτικού πόλου», αλλά
υπενθυμίζει ότι στις επόμενες εκλογές το ΠΑΣΟΚ θα κριθεί από το έργο του και
όχι από τις ρητορικές εκρήξεις κάποιων στελεχών του...

«ΔΕΝ ΕΧΩ καμία αρμοδιότητα για τις όποιες δικαστικές διώξεις που αφορούν τις
κινητοποιήσεις των περασμένων μηνών», ξεκαθαρίζει ο κ. Στ. Τζουμάκας ­ που
συμπληρώνει ότι είναι υπέρ τού να προκληθεί μία γενικευμένη συζήτηση του
θέματος στην Ολομέλεια της Βουλής.

«Από την άλλη πλευρά, είναι σαφές ότι η χώρα δεν μπορεί να διαλύεται, όπως
είναι σαφές ότι δεν μπορούν ορισμένοι να αφήνονται να δημιουργούν προβλήματα
ακόμα και με ξένες χώρες, πράγμα που συνέβη στις κινητοποιήσεις».

ΩΣ ΛΙΓΕΣ μόλις ημέρες πριν από την 9η Μαρτίου του '85, η επιλογή του Ανδρέα
Παπανδρέου και του Εκτελεστικού Γραφείου για το πρόσωπο του προέδρου της
Δημοκρατίας ήταν ο Κωνσταντίνος Καραμανλής, υποστηρίζει σήμερα ο κ. Στ.
Τζουμάκας ­ που σημειώνει ότι αυτό που συνέβη τελικά, ήταν αλλαγή της
πολιτικής αυτής, λόγω του ότι «δεν περνούσε στη βάση του Κινήματος». «Οι
χαρακτηρισμοί για τον Ανδρέα στα Αρχεία Καραμανλή έγιναν επειδή ο πρώην
πρόεδρος της Δημοκρατίας δεν μπόρεσε ποτέ να αντιληφθεί ότι ένα μεγάλο κόμμα
έχει το δικαίωμα να αλλάξει την πολιτική του». «Η αρχική επιλογή Καραμανλή
έγινε στη βάση της λογικής της ισορροπίας του πολιτεύματος», λέει ο κ.
Τζουμάκας, που συμπληρώνει ότι «το γεγονός πως η ηγεσία έλαβε υπόψη της τις
αντιδράσεις της βάσης, λέει πολλά για τον τρόπο που λειτουργούσε ο Αν.
Παπανδρέου. Μάλιστα, ο υπουργός Γεωργίας θυμάται τις αντιδράσεις που είχε ο
ίδιος συναντήσει στις Οργανώσεις της Θεσσαλονίκης για την επιλογή Καραμανλή ­
αντιδράσεις για τις οποίες είχε ενημερώσει τον ίδιο τον 
Α. Παπανδρέου. 
«Του είχα πει τότε ότι πρόεδρε, δεν περνάει ο Καραμανλής», λέει ο κ. Τζουμάκας
­ και συμπληρώνει ότι το ίδιο είχαν κάνει και άλλα μέλη του Εκτελεστικού Γραφείου.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15847N123</ED>
<ID>
ID:169574

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N12&aa=3</URL></REF>


Article

<CATEGORY>vin04</CATEGORY>

 <H2>Χρυσές οι γυναικείες γροθιές
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΓΕΝΝΗΘΗΚΕ: Στις 26 Μαρτίου 1958 στην Αθήνα.

ΔΙΑΦΩΝΕΙ: Με τα ξενύχτια και την κακή ζωή των αθλητών που κάνουν πρωταθλητισμό.

ΣΥΜΦΩΝΕΙ: Με τη σκληρή προπόνηση.

ΦΙΛΟΔΟΞΕΙ: 1η θέση στην Ολυμπιάδα για τα κορίτσια του.

ΝΕΥΡΙΑΖΕΙ: Όταν δεν υπακούν.

ΛΑΤΡΕΥΕΙ: Τη νίκη και... μόνον.

ΑΞΕΧΑΣΤΗ ΣΤΙΓΜΗ: Η νίκη της Παλαιολόγου στον τελικό του Ακρόπολις, κόντρα στην Τουρκάλα.

ΘΑ ΚΑΛΟΥΣΕ ΣΕ ΔΕΙΠΝΟ: Τον Ευάγγελο Γιαννόπουλο.

Να που οι γυναίκες τα καταφέρνουν περίφημα και στα σκληρά αθλήματα των ανδρών.
Οι τρεις αθλήτριες (Παλαιολόγου, Σεμερτζόγλου, Καραθύμιου), του Γιάννη
Αϊδινιώτη, κατέκτησαν τρία μετάλλια (χρυσό η πρώτη, χάλκινο οι άλλες δύο) στο
1ο Τουρνουά Πυγμαχίας Ακρόπολις. Ο προπονητής των κοριτσιών και πρώην
πρωταθλητής έχει αφιερώσει τη ζωή του στην πυγμαχία. Δεν κρύβει το γεγονός ότι
δάκρυσε μόλις η Παλαιολόγου νίκησε την Τουρκάλα αντίπαλό της και αποκαλύπτει
ότι στις προπονήσεις οι γυναίκες κολλάνε στα... σκοινιά του ρινγκ τους άνδρες.
Η προπόνησή του είναι σκληρή και λίγες αντέχουν τον δρόμο του πρωταθλητισμού.

ΕΡ.: Τι είναι η πυγμαχία για σας;

ΑΠ.: Από εκεί αρχίζει και τελειώνει η ζωή μου.

ΕΡ.: Στο 1ο Τουρνουά Πυγμαχίας Γυναικών Ακρόπολις και 20ό των ανδρών, σπάσαμε
τα... μούτρα μας;

ΑΠ.: Τους τα σπάσαμε, σε όλα τα επίπεδα.

ΕΡ.: Μερικοί ξέρουν μόνο το... Ράλι Ακρόπολις.

ΑΠ.: Τώρα θα μάθουν και το ράλι με τις μπουνιές.

ΕΡ.: Τι σας έμεινε περισσότερο από αυτό το τουρνουά;

ΑΠ.: Συγκινήθηκα όταν η Παλαιολόγου σήκωσε την ελληνική σημαία και όταν φίλησε
το εθνόσημο.

ΕΡ.: Δεν είναι λίγο σκληρό άθλημα;

ΑΠ.: Κρύβει τις ευαισθησίες των ανθρώπων. Εγώ στο χρυσό της Παλαιολόγου έκλαψα.

ΕΡ.: Το ίνδαλμά σας στην πυγμαχία;

ΑΠ.: Κάσιους Κλέι.

ΕΡ.: Και γενικά στον αθλητισμό;

ΑΠ.: Νίκος Γκάλης.

ΕΡ.: Αθλητισμός σημαίνει...

ΑΠ.: Δίψα για ζωή, υγεία.

ΕΡ.: Τι νιώθει ένας προπονητής όταν ο αθλητής του τις... τρώει;

ΑΠ.: Νιώθει σαν τον σκακιστή, που του έχουν κάνει ματ!

ΕΡ.: Και όταν κερδίζει;

ΑΠ.: Πετάει, είναι ευτυχής.

ΕΡ.: Εσείς έχετε ρίξει το βάρος στην πυγμαχία γυναικών. Γιατί;

ΑΠ.: Απογοητεύτηκα με τους άνδρες.

ΕΡ.: Αντέχουν στο ξύλο;

ΑΠ.: Η γυναίκα είναι πιο αυτάρκης στην κοινωνία και μπορεί να κάνει τα πάντα.

ΕΡ.: Μια γυναίκα πυγμάχος αντιμετωπίζει προβλήματα στη ζωή της;

ΑΠ.: Σχεδόν όσα και ένας άνδρας. Αν είναι δυνατή τα ξεπερνάει.

ΕΡ.: Θυσιάζουν τα πάντα στον βωμό της πυγμαχίας;

ΑΠ.: Μέχρι μια ορισμένη ηλικία και ένα σημείο. Η Πολιτεία πρέπει να δώσει κίνητρα.

ΕΡ.: Οι γυναίκες τα καταφέρνουν στις προπονήσεις με τους άνδρες;

ΑΠ.: Τους ρίχνουν και... ξύλο!

ΕΡ.: Υπάρχουν ταλέντα;

ΑΠ.: Πολλά, και πρέπει να αξιοποιηθούν. Συνήθως, όμως, αυτοί που πετυχαίνουν
είναι οι ατάλαντοι, αφού δουλεύουν πιο σκληρά.

ΕΡ.: Ποια προτεραιότητα έχετε στη ζωή σας;

ΑΠ.: Να βγάζω πρωταθλητές και να ισορροπήσω τα πράγματα.

ΕΡ.: Σινεμά ή θέατρο;

ΑΠ.: Σινεμά, και ταινία η «Ένταση».

ΕΡ.: Έκρηξη αδρεναλίνης πότε;

ΑΠ.: Με μια κουβέντα, με ένα τηλεφώνημα.

ΕΡ.: Καλύτερη στιγμή στην καριέρα σας;

ΑΠ.: Στις 22 Φεβρουαρίου 1981, στον Τάφο του Ινδού, όταν νίκησα τον Σεϊνόμιο
Ντέιβιντ, ύστερα από δέκα κοπιαστικούς γύρους. Ήταν ο πρώτος μου
επαγγελματικός αγώνας και έγινε χαμός από τον κόσμο.

ΕΡ.: Τελικά, προτιμάτε να είστε αθλητής ή προπονητής;

ΑΠ.: Πρώτα το ένα και μετά το άλλο.

ΕΡ.: Πότε τα γάντια είναι βαριά για έναν αθλητή;

ΑΠ.: Όταν είσαι απροπόνητος και δεν έχεις ψυχή.

ΕΡ.: Πότε σταματάει ένας πυγμάχος;

ΑΠ.: Πρέπει να ξέρει πότε θα κρεμάσει τα γάντια του, γιατί αλλιώς θα γίνει περίγελος.

ΕΡ.: Τι βαθμό θα δίνατε στην ελληνική πυγμαχία, με άριστα το 10;

ΑΠ.: Δίνω τη βάση, το 5. Μεταξύ φθοράς και αφθαρσίας. Όμως έχει τις
δυνατότητες να φτάσει ψηλά.

ΕΡ.: Τα συστατικά της επιτυχίας;

ΑΠ.: Προπόνηση, προπόνηση, προπόνηση.

ΕΡ.: Πυγμαχία, άθλημα ριγμένο;

ΑΠ.: Χωρίς σωστές δημόσιες σχέσεις. Οι αθλητές παίρνουν τα μετάλλια και οι
παράγοντες απολαμβάνουν την... καρέκλα.

ΕΡ.: Ναι στην Ολυμπιάδα του 2004;

ΑΠ.: Ναι, απολύτως.

ΕΡ.: Καλοκαίρι εν όψει. Διακοπές πού;

ΑΠ.: Σε ένα ερημονήσι. Άγονη γραμμή.

ΕΡ.: Χόμπι;

ΑΠ.: Λατρεύω τη θάλασσα και τα αθλήματα που έχουν σχέση με αυτή.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15847N141</ED>
<ID>
ID:169575

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N14&aa=1</URL></REF>


Article

<CATEGORY>vin06</CATEGORY>

 <H5>ΑΡΧΙΖΟΥΝ ΣΤΙΣ 25 ΙΟΥΝΙΟΥ ΚΑΙ ΟΛΟΚΛΗΡΩΝΟΝΤΑΙ ΣΤΙΣ 9 ΙΟΥΛΙΟΥ
</H5><H2>Εξετάσεις με 2 αλλαγές
</H2>
ΑΝΑΚΟΙΝΩΘΗΚΕ χθες από το υπουργείο Παιδείας το πρόγραμμα των φετινών Γενικών
Εξετάσεων εισαγωγής στα Πανεπιστήμια και τα Τεχνολογικά Εκπαιδευτικά Ιδρύματα
(ΤΕΙ). 
Οι εξετάσεις για όλες τις κατηγορίες των διαγωνιζομένων θ' αρχίσουν στις 25
Ιουνίου και θα ολοκληρωθούν στις 9 Ιουλίου.

Τις φετινές Γενικές Εξετάσεις χαρακτηρίζουν δύο νέα στοιχεία:

Το πρώτο αφορά τους περίπου 25.000 αποφοίτους των Τεχνικών Επαγγελματικών
Λυκείων (ΤΕΛ), που φέτος για πρώτη φορά θα δώσουν εξετάσεις για τη διεκδίκηση
του 25% των θέσεων εισακτέων στα ΤΕΙ. Υπενθυμίζεται ότι οι υποψήφιοι αυτής της
κατηγορίας εισάγονταν μέχρι και πέρυσι στα ΤΕΙ χωρίς εξετάσεις και με μοναδικό
κριτήριο τη βαθμολογία του Λυκείου.

Το δεύτερο αφορά στην αλλαγή του τρόπου εξέτασης του μαθήματος της Μουσικής
και ειδικότερα της υπαγόρευσης του μουσικού κειμένου (DICTEE), ύστερα από
απόφαση του Συμβουλίου της Επικρατείας, όπου είχαν προσφύγει γονείς υποψηφίων
παλαιότερων ετών. 
Η εξέταση θα γίνει ταυτόχρονα σε δύο εξεταστικά κέντρα, ένα στη Θεσσαλονίκη κι
ένα στην Αθήνα πάνω στο ίδιο μουσικό κομμάτι, το οποίο θα εκτελέσει ο ίδιος
εξεταστής και το οποίον θα μεταδοθεί μέσω της Ελληνικής Ραδιοφωνίας (ΕΡΑ).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15847N151</ED>
<ID>
ID:169577

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N15&aa=1</URL></REF>


Article

<CATEGORY>vin02</CATEGORY>

 <H5>Γλέντι στα Τζουμέρκα
</H5><H2>Σε πρώτο ενικό
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΜΕ ΤΟ χωριό δεν υπήρχε κανένας δεσμός αίματος. Ήταν απλά ένα από τα δεκάδες
μέρη που είχε επισκεφθεί ο Γιάννης στα τόσα ταξίδια του. Κι όμως, εκεί, στους
πρόποδες των Τζουμέρκων, σχεδόν 7 ώρες απόσταση από την Αθήνα, ο Γιάννης και η
Ελπίδα αποφάσισαν να παντρευτούν.

Οι Μελισσουργοί, αυτό το πανέμορφο χωριό στην Άρτα, άνοιξε τις αγκάλες του σε
όλους. Το βράδυ πριν από τον γάμο, ο γαμπρός, που δεν γλίτωσε το «αλεύρωμα»,
και η νύφη, που έφαγε το «φούμο», διασκέδασαν σε γειτονικές ταβέρνες ­ ζήτημα
ήταν εάν απείχαν μεταξύ τους καμιά δεκαριά μέτρα. Όλο το χωριό ήταν παρόν στο
βραδινό γλέντι και όλο το χωριό, μαζί με τους προσκεκλημένους των παιδιών ήταν
παρόν την επόμενη ημέρα. Η Ελπίδα ντύθηκε νύφη υπό τους ήχους των παραδοσιακών
τραγουδιών, με άλογο πήγαν τα προικιά στην εκκλησία, ο παπα-Γιώργης ­ άλλος
ένας λόγος που το ζευγάρι αποφάσισε να κάνει εκεί τον γάμο ­ συμμετείχε στη
γενική ευθυμία αλλά επέμεινε να διαβάσει και ολόκληρη τη λειτουργία,
προσπαθώντας ταυτόχρονα να καλυφθεί από τα κιλά ρύζι που είχαν ως κύριο στόχο
τον γαμπρό, ο «δαίμονας» (έτσι τον λένε γιατί όλο τρέλες κάνει, μας εξήγησαν)
έριχνε αβέρτα μπαλωθιές στον αέρα (με θύμα μια κλάρα) και το κοινοτικό
περίπτερο προς τη Ρεματιά έγινε ο τόπος του γλεντιού, το οποίο συνεχίστηκε
μέχρι την άλλη μέρα.

«Τα σπίτια μας είναι δικά σας», είπε στους καλεσμένους ο πρόεδρος και με τη
βοήθεια του τσίπουρου που έρεε άφθονο. Ανάμεσα στα πλατάνια και στα έλατα όλοι
αισθάνθηκαν ότι βρέθηκαν στον δικό τους τόπο. Όχι μόνο ο Γιάννης και η Ελπίδα
που ανακηρύχθηκαν επίτιμοι δημότες, αλλά και όλοι όσοι για λίγο θυμήθηκαν,
μακριά από την Αθήνα, πράγματα που έχουμε ξεχάσει: ότι οι άγνωστοι κάνουν τους
καλύτερους φίλους, ότι η παράδοση παραμένει ολοζώντανη και ότι η χαρά του
καθενός μας είναι χαρά όλων.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15847N152</ED>
<ID>
ID:169578

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N15&aa=2</URL></REF>


Article

<CATEGORY>vin06</CATEGORY>

 <H5>ΝΟΙΚΙΑΣΕ ΙΡΛΑΝΔΙΚΑ ΚΑΙ ΓΙΟΥΓΚΟΣΛΑΒΙΚΑ ΑΕΡΟΣΚΑΦΗ ΜΕ ΤΑ ΠΛΗΡΩΜΑΤΑ ΤΟΥΣ ΓΙΑ ΝΑ
ΚΑΛΥΨΕΙ ΑΝΑΓΚΕΣ ΕΣΩΤΕΡΙΚΩΝ ΔΡΟΜΟΛΟΓΙΩΝ
</H5><H5>Διευθυντής πωλήσεων ο Σ. Δαλιάκας
</H5><H5>Ενημερώνεται η αντιπολίτευση για την προμήθεια 35 αεροσκαφών
</H5><H2>Με ξένα φτερά η Ολυμπιακή
</H2>
Το είδαν κι αυτό το περασμένο Σαββατοκύριακο οι επιβάτες των πτήσεων της
Ολυμπιακής Αεροπορίας που ταξίδεψαν προς το Ηράκλειο, τη Ρώμη και τη
Θεσσαλονίκη: αντί να «πετάξουν» με αεροσκάφη του εθνικού αερομεταφορέα, όπως
περίμεναν, βρέθηκαν ξαφνικά να ταξιδεύουν με αεροπλάνα και πληρώματα από την
Ιρλανδία και τη Γιουγκοσλαβία!

Η ΔΡΟΜΟΛΟΓΗΣΗ αεροσκαφών ξένων εταιρειών σε τακτικά δρομολόγια της Ολυμπιακής
Αεροπορίας, οι ματαιώσεις πτήσεων, αλλά και οι πολύωρες καθυστερήσεις που
σημειώθηκαν το περασμένο Σαββατοκύριακο στο αεροδρόμιο του Ελληνικού, ήρθαν να
καταδείξουν για μια ακόμα φορά τις αδυναμίες και τα μεγάλα προβλήματα που
αντιμετωπίζει ο εθνικός αερομεταφορέας.

Προβλήματα, που άλλα «έχουν να κάνουν» με την οργανωτική δομή της ίδιας της
εταιρείας, άλλα με την πορεία του προγράμματος εξυγίανσής της και άλλα τα
οποία οφείλονται σε «τρίτους παράγοντες» εκτός του εθνικού αερομεταφορέα.

Τα πρόσφατα προβλήματα στις πτήσεις της Ο.Α., που οδήγησαν τη διοίκησή της να
νοικιάσει αεροσκάφη από τη Γιουγκοσλαβία και την Ιρλανδία, δημιουργήθηκαν μετά
την απόφαση των μελών της Ένωσης των Ιπταμένων Μηχανικών (ΕΙΜ) να μην
παραχωρήσουν υπέρ της εταιρείας επιπλέον ρεπό, πέραν των προβλεπομένων από τον
κανονισμό εργασίας. Τα μέλη της ΕΙΜ (που ζητούν την πρόσληψη 15 νέων ιπταμένων
μηχανικών) τελικά, ύστερα από συναντήσεις που είχαν μόλις προχθές με τη
διοίκηση της εταιρείας και τον υπουργό Μεταφορών κ. Χάρη Καστανίδη, ανέστειλαν
προσωρινά την απόφασή τους αυτή, που προκάλεσε αναστάτωση στον προγραμματισμό
των πτήσεων.

ΜΗΧΑΝΙΚΟΙ

Σημειώνεται ότι σήμερα στην Ο.Α. εργάζονται συνολικά 89 ιπτάμενοι μηχανικοί,
ενώ για την κάλυψη των αυξημένων αναγκών της εταιρείας (λόγω και της έναρξης
του θερινού προγράμματος δρομολογίων) σύμφωνα με τον πρόεδρο της ΕΙΜ κ. Νίκο
Ρεκούδη, απαιτούνται 126 άτομα. Τα «κενά» μέχρι τώρα καλύπτονται με την
παραχώρηση 4-6 ρεπό τον μήνα, από κάθε ιπτάμενο μηχανικό.

Η διοίκηση της Ο.Α. έχει ζητήσει προ εξαμήνου την έγκριση πρόσληψης 15
ιπταμένων μηχανικών, όμως το θέμα αυτό δεν έχει συζητηθεί ακόμα από το
Υπουργικό Συμβούλιο.

Το περασμένο Σαββατοκύριακο, που ίσχυσαν τα «μέτρα» των ιπταμένων μηχανικών,
τα «κενά» σε ιπτάμενο προσωπικό (συμπεριλαμβανομένων και των φροντιστών και
συνοδών) στο πρόγραμμα δρομολογίων της Ο.Α. έφτασαν τα 180. «Για να μην
τιναχτεί το πρόγραμμα των πτήσεων στον αέρα και ταλαιπωρηθεί ο κόσμος στα
αεροδρόμια, αποφασίσαμε να γίνουν ορισμένα δρομολόγια με αεροσκάφη ξένων
εταιρειών, με τις οποίες έχουμε συνεργαστεί και στο παρελθόν», λέει ο γενικός
διευθυντής της Ο.Α. κ. Μιλτιάδης Τσαγκαράκης.

ΜΕ ΕΝΟΙΚΙΟ

Συγκεκριμένα, νοικιάστηκαν μαζί με τα πληρώματά τους δύο «Μπόινγκ 727» από τη
σερβική εταιρεία Aviogenecs και ένα «Αίρμπας 320» από την ιρλανδική εταιρεία
Trans Air, έναντι περίπου 400.000 δρχ. την ώρα. Με τα αεροσκάφη αυτά έγιναν τα
τακτικά δρομολόγια της εταιρείας προς το Ηράκλειο, τη Ρώμη και τη Θεσσαλονίκη
και ορισμένες έκτακτες πτήσεις προς τη Ρόδο.

Υπενθυμίζεται ότι στο παρελθόν με αεροσκάφη ξένων εταιρειών έχουν γίνει μόνο
μετακινήσεις των ψηφοφόρων των κομμάτων (στις εκλογές του περασμένου
φθινοπώρου), έκτακτα δρομολόγια του Πάσχα και σχολικές εκδρομές.

«ΜΕΤΩΠΟ»

Σημειώνεται ότι παρόμοια με του περασμένου Σαββατοκύριακου προβλήματα έλλειψης
ιπτάμενου προσωπικού αντιμετώπισε η Ο.Α. και στις αρχές Μαΐου, όταν οι
ιπτάμενοι συνοδοί και φροντιστές δεν παραχωρούσαν υπέρ της εταιρείας ορισμένα
από τα ρεπό τους, ζητώντας να καταργηθεί το καθεστώς του εποχικού προσωπικού
στον κλάδο τους και να τεθεί η υπερεργασία τους σε νέες βάσεις. Το «μέτωπο» με
τους ιπτάμενους συνοδούς και φροντιστές παραμένει ακόμα ανοιχτό, καθώς
εκκρεμεί η υπογραφή νέου πρακτικού υπερεργασίας για τα δρομολόγια προς
Ντουμπάι, Μπανγκόκ και Γιοχάνεσμπουργκ.

37 ΠΙΛΟΤΟΙ

Πριν από τους ιπτάμενους συνοδούς και μηχανικούς αντίστοιχα «μέτρα», που
δημιούργησαν προβλήματα στις πτήσεις, είχαν λάβει και οι πιλότοι, όταν
διεκδικούσαν την υπογραφή νέας συλλογικής σύμβασης εργασίας, ενώ παράλληλα
ζητούσαν και την πρόσληψη νέων συναδέλφων τους. Τελικά, προσλήφθηκαν συνολικά
37 πιλότοι, ενώ για άλλους 23 εκκρεμεί απόφαση του Υπουργικού Συμβουλίου.

Υπενθυμίζεται ότι τα προβλήματα άρχισαν να εμφανίζονται μετά τη μείωση του
προσωπικού της Ο.Α., στο πλαίσιο του προγράμματος εξυγίανσής της. Για την
αντιμετώπισή τους η διοίκηση της εταιρείας προχώρησε σε συμφωνίες με τους
εναπομείναντες εργαζόμενους για την κάλυψη των κενών και την υλοποίηση του
έργου της. Παράλληλα, ζήτησε τη θεσμοθέτηση πιο «ευέλικτων» διαδικασιών στο
θέμα των νέων προσλήψεων, κυρίως εποχικού προσωπικού.

ΟΧΙ ΚΡΑΤΙΚΗ

Εξάλλου, η υπαγωγή της Ο.Α. στον νόμο 2190 (νόμος Πεπονή) έχει εκληφθεί από
την Ευρωπαϊκή Επιτροπή ως «κρατική παρέμβαση στα εσωτερικά της εταιρείας», η
οποία σύμφωνα με το πρόγραμμα εξυγίανσης «δεν πρέπει να λειτουργεί υπό
καθεστώς δημόσιας επιχείρησης».

Σημειώνεται ότι αυτό είναι ένας από τους λόγους για τους οποίους η Ε.Ε. δεν
έχει εγκρίνει ακόμα την αύξηση του μετοχικού κεφαλαίου της Ο.Α. για το 1996,
ύψους 23 δισ. δρχ.

ΚΑΘΗΚΟΝΤΑ διευθυντού πωλήσεων της Ολυμπιακής Αεροπορίας ανέλαβε από χθες ο
μέχρι πρότινος βοηθός διευθύνοντος συμβούλου της εταιρείας, κ. Σταύρος
Δαλιάκας. Υπενθυμίζεται ότι ο κ. Δαλιάκας είχε παραιτηθεί από τη θέση του
βοηθού διευθύνοντος συμβούλου, πριν από περίπου δέκα μέρες «για λόγους
κοπώσεως», όπως χαρακτηριστικά ανέφερε στην επιστολή παραίτησής του προς τη
διοίκηση της εταιρείας. Ο κ. Δαλιάκας είχε διατελέσει και στο παρελθόν
διευθυντής πωλήσεων της Ο.Α. Στο μεταξύ, σε εξέλιξη βρίσκεται η διοικητική
έρευνα της Ο.Α. για την υπόθεση της καθυστέρησης είσπραξης από την εταιρεία
ποσού 300 εκατ. δρχ., το οποίο χρωστούν τουριστικοί πράκτορες της
Θεσσαλονίκης. Συγκεκριμένα, ερευνάται εάν υπάρχουν ευθύνες για τους
οικονομικούς διακανονισμούς που έγιναν ανάμεσα στην Ο.Α. και τους τουριστικούς πράκτορες.

ΤΗΝ ΑΝΑΓΚΗ να υπάρξει διακομματική συμφωνία πάνω στο πρόγραμμα αγοράς 35
αεροσκαφών από την Ολυμπιακή Αεροπορία, ώστε να προχωρήσει το πρόγραμμα
ανάπτυξης της εταιρείας, τόνισε χθες στους αρχηγούς ή εκπροσώπους των κομμάτων
ο υπουργός Μεταφορών και Επικοινωνιών κ. Χ. Καστανίδης.

Ο υπουργός ανέλαβε την πρωτοβουλία να ενημερώσει τους πολιτικούς αρχηγούς (τον
εκπρόσωπο της Νέας Δημοκρατίας κ. Στ. Δήμα ενημέρωσε ο γενικός γραμματέας του
υπουργείου κ. Παν. Μπενετάτος) επειδή είναι ανάγκη να προχωρήσει άμεσα η
υλοποίηση του προγράμματος προμηθειών της Ο.Α. και μάλιστα κατά τρόπο που δεν
θα επιδέχεται κριτική και σχόλια, όπως έχει συμβεί στο παρελθόν, γεγονός που
έβλαψε την εικόνα της εταιρείας και έδωσε λαβή για σχόλια και σκανδαλολογία. Η
ανανέωση του στόλου της Ο.Α. θα κοστίσει πάνω από 400 δισ. δρχ. και πρέπει να
έχει ολοκληρωθεί μέχρι το 2005.

Την πρωτοβουλία του κ. Καστανίδη για ενημέρωση αποδέχθηκαν και εκθείασαν τόσο
η γενική γραμματέας του ΚΚΕ κ. Α. Παπαρήγα όσο και οι πρόεδροι του Συνασπισμού
κ. Ν. Κωνσταντόπουλος και του ΔΗΚΚΙ κ. Δ. Τσοβόλας, ενώ επιφυλάξεις και
ερωτήματα έθεσε ο εκπρόσωπος της Ν.Δ. κ. Στ. Δήμας. Στους πολιτικούς αρχηγούς
δόθηκε φάκελος με όλα τα στοιχεία του προγράμματος ανανέωσης του στόλου της
Ο.Α. και τους ζητήθηκε να ορίσουν από έναν εκπρόσωπό τους που θα ενημερώνεται
ανελλιπώς για την πορεία υλοποίησης του προγράμματος. Σήμερα το πρωί ο κ.
Καστανίδης επρόκειτο να ενημερώσει για το ίδιο θέμα τον γενικό γραμματέα του
ΠΑΣΟΚ κ. Κ. Σκανδαλίδη.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15847N161</ED>
<ID>
ID:169579

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N16&aa=1</URL></REF>


Article

<CATEGORY>vin06</CATEGORY>

 <H5>ΤΟ 1923 ΤΡΑΒΗΞΑΝ ΜΙΑ ΓΡΑΜΜΗ ΚΑΙ ΤΗ ΧΩΡΙΣΑΝ ΣΤΗ ΜΕΣΗ * ΤΟ '43 Ο ΧΟΤΖΑ ΕΚΟΨΕ ΤΗΝ
ΕΠΙΚΟΙΝΩΝΙΑ ΤΩΝ ΣΥΓΧΩΡΙΑΝΩΝ ΚΑΙ ΤΩΡΑ ΠΟΥ ΤΟ ΜΟΝΟΠΑΤΙ ΤΟΥΣ ΕΝΩΝΕΙ ΠΑΛΙ ΔΕΝ ΖΟΥΝ
ΠΑΡΑ ΜΟΝΟ ΟΙ ΓΕΡΟΙ
</H5><H5>«Κάποτε θάβαμε τις αναμνήσεις, τώρα τις έχουμε στο τραπέζι...»
</H5><H5>«Οι Αλβανοί πήραν το σχολείο και την εκκλησία ­ Στην Ελλάδα έμεινε ο οικισμός Βατσουνιά»
</H5><H2>Κοσσοβίτσα: Ένα χωριό, δύο κράτη για 69 χρόνια
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

Μέχρι το 1923 ήταν ένα χωριό. Η επιτροπή που καθόρισε τα σύνορα στην Ήπειρο
χώρισε την Κοσσοβίτσα στα δύο. Το μεγαλύτερο τμήμα του χωριού πέρασε στην
Αλβανία. Ο οικισμός έμεινε στην Ελλάδα. Μέχρι το 1943 τα σύνορα δεν εμπόδιζαν
τους «πρώην συγχωριανούς» να επικοινωνούν μεταξύ τους. 
Από τότε όμως σταμάτησε κάθε επαφή. Αδέλφια χωρίστηκαν. Παιδιά δεν ξαναείδαν
τους γονείς τους. Συγγενείς δεν ξαναβρέθηκαν. Οι από 'κει ούτε που σήκωναν το
κεφάλι τους να δουν προς την Ελλάδα. Οι από 'δω πλησίαζαν στα σύνορα και
φώναζαν. Απάντηση δεν έπαιρναν για περισσότερο από 50 χρόνια.Τα πέντε
τελευταία χρόνια όλα άλλαξαν. Τα σύνορα έπεσαν. Το μικρό μονοπάτι που ένωνε
τους δύο οικισμούς άνοιξε. Όσοι ζούσαν, ξαναβρέθηκαν. Τώρα πια τυπικά είναι
«οι συγχωριανοί που ζουν σε δύο ξένες χώρες». Στην ουσία είναι κάθε μέρα μαζί.
Έχουν τις ίδιες αγωνίες. Τις ίδιες χαρές. Αλλά και τον ίδιο κίνδυνο. Αυτόν της
ερήμωσης καθώς και στα δύο χωριά δεν ζουν παρά μόνο γέροι. Το γεγονός ότι ζουν
είναι γι' αυτούς πολύ σημαντικό. Τι κι αν είναι πάνω από τα εβδομήντα. Η ζωή
γι' αυτούς αρχίζει τώρα.

«ΣΗΚΩΣΤΕ και λίγο το κεφάλι σας, μωρέ. Τα μάτια σας θέλουμε να δούμε. Εμείς
είμαστε, οι χωριανοί σας». Φώναζαν και ξαναφώναζαν για 50 χρόνια οι κάτοικοι
της Αγίας Μαρίνας από το ελληνικό. Οι πρώην συγχωριανοί τους δεν απαντούσαν.
Συνέχιζαν να δουλεύουν. Στην Κοσσοβίτσα, στο αλβανικό έδαφος που βρέθηκαν
ξαφνικά μετά την χάραξη των συνόρων, ένα βλέμμα προς την Ελλάδα ήταν αρκετό
για να εκτοπιστούν.

«Μάτωνε η καρδιά μας. Είμαστε μια κοινότητα και γίναμε δύο ξένοι λαοί. Από τη
μια εγώ και από την άλλη οι αδελφές μου, που έμειναν στο ελληνικό. Τους
βλέπαμε. Τους ακούγαμε που μας μιλούσαν και τίποτε περισσότερο. Οι στρατιώτες
ήταν πάνω από το κεφάλι μας. Πενήντα χρόνια έτσι πέρασαν». Ο Μήτσος Καργιάννης
είχε να περάσει στην Ελλάδα, στο πρώην χωριό του, από τα 23 του. Τώρα κάθε
πρωί παίρνει τον γάιδαρό του, τις κατσίκες, ανεβαίνει το μονοπάτι και σε πέντε
λεπτά βρίσκεται στο «χώμα που μεγάλωσε». Ακόμη και σήμερα δεν έχει καταλάβει
πώς η επιτροπή συνόρων χώρισε ένα χωριό στα δύο. «Πάντα οι ξένοι ήταν σκληροί
με την Ελλάδα», λέει. Έτσι το καταλαβαίνει. «Τράβηξαν μια γραμμή και δεν
λογάριασαν αν χωρίζουν αδέλφια, γονείς, φίλους. Τι να πρωτοθυμηθώ. Έβγαινε η
αδελφή μου στο βουνό να με δει. Την έβλεπα, με έβλεπε και εγώ δεν μπορούσα να
σηκώσω τα μάτια μου. Και γύριζα πίσω και έκλαιγα».

Όλοι στην Κοσσοβίτσα σήμερα για εκείνα τα χρόνια μιλούν. Γέροι πια. Έρημοι και
μόνοι σε ένα χωριό με ιστορία και παράδοση. Δεν ξεφεύγει ο μπαρμπα-Μιχάλης ο
Νάτσης από την «εποχή του μαρτυρίου του». Έτσι θέλει να τη λέει. «Ο πατέρας
μου, η μάνα μου και ο αδελφός μου έμειναν στο ελληνικό. Εγώ με την αδελφή μου
προσπαθήσαμε να στήσουμε τη ζωή μας εδώ. Την αδελφή μου μια μέρα οι στρατιώτες
την σκότωσαν έξω στον κήπο. Την τράβηξαν στα σύνορα και είπαν ότι ήθελε να
φύγει». Πάντα έκλαιγε. Μα τώρα στα 77 του το κλάμα του γίνεται κατάρα. Ζει
μόνος του σε ένα μικρό σπιτάκι στην Κοσσοβίτσα. Διαβάζει και ξαναδιαβάζει τα
γράμματα που του έστελνε ο πατέρας του μέσω Αμερικής. «Δεν ήταν μόνο τα
σύρματα. Ήταν που δεν είχαμε κανένα νέο. Και όσοι ήθελαν να μας γράψουν
έστελναν τα γράμματα μέσω Αμερικής ή Γιουγκοσλαβίας». «Αγαπητό μου παιδί,
ασπάζομαι τους οφθαλμούς σου...», του έγραφε ο πατέρας του το 1964. Το κρατάει
αυτό το γράμμα. Το είχε θάψει στο υπόγειο μαζί με κάτι βιβλία εκκλησιαστικά.
Τώρα τα έχει πάνω στο τραπέζι. «Οι αναμνήσεις στη φόρα. Μεγάλη υπόθεση. 
Γιατί εμείς με τις αναμνήσεις ζούσαμε τόσα χρόνια. Κάποτε τις θάβαμε. Τώρα τις
έχουμε στο τραπέζι».

«ΤΟ 1923 εγώ ήμουν δώδεκα χρόνων. Ζούσαμε τότε στην Κοσσοβίτσα. Ήρθαν τα μέλη
της επιτροπής. Μας υποχρέωσαν να κλειστούμε στα σπίτια μας. Δεν έπρεπε να τους
πλησιάζουμε. Την επομένη, ανακοίνωσε ο ντελάλης την απόφαση. «Ακούστε
χωριανοί. Από σήμερα δεν θα ξαναπάμε στην Αγία Μαρίνα. Τα σύνορα μπήκαν στο
νεκροταφείο. Θρήνησε τότε το χωριό. Όλοι έκλαιγαν». Η κυρία Διονυσία
Λυδοπούλου γεννήθηκε και μεγάλωσε στην Κοσσοβίτσα. Κατάφερε όμως να περάσει
στην Αγία Μαρίνα, όπου ζει μέχρι σήμερα.

Τότε, το 1923, η επιτροπή χώρισε το χωριό στα δύο. Στην Κοσσοβίτσα ήταν η έδρα
της κοινότητος. Το σχολείο, η εκκλησία, όλα. Τότε δεν υπήρχε η Αγία Μαρίνα.
Υπήρχε μόνο ο οικισμός «Βατσουνιά», όπου ζούσαν 80 οικογένειες. Η επιτροπή που
είχε φτάσει στην Ήπειρο για τον καθορισμό των συνόρων δεν έλαβε υπόψη της ότι
χώριζε ένα χωριό. Όμως κανείς δεν μπορούσε να αντιδράσει. Στην αρχή η λύση
ήταν απλή. Όσοι είχαν συγγενείς και περιουσίες στην Κοσσοβίτσα ή τη Βατσουνιά
με μια ημερήσια άδεια μπορούσαν να πηγαίνουν. Με την άνοδο του Χότζα στην
εξουσία της Αλβανίας, απαγορεύτηκε κάθε επικοινωνία..

Όσοι βρέθηκαν στο ελληνικό προσπάθησαν να ανασυγκροτηθούν. Έφτιαξαν την
εκκλησία τους και την ονόμασαν Αγία Μαρίνα, όνομα που πήρε και το χωριό τους.
Οι άλλοι κράτησαν μόνο το όνομα του χωριού τους. Η εκκλησία, ο Άγιος Γεώργιος
μετατράπηκε σε πολιτιστικό κέντρο. Το σχολείο συνέχισε να λειτουργεί. Μόνο που
σήμερα δεν έχει παρά 8 μαθητές. Σε ένα δύο χρόνια θα κλείσει και αυτό. Όπως
έχουν κλείσει και τα περισσότερα σχολεία «στο ελληνικό». Όπως θα κλείσει και
αυτό της Αγίας Μαρίνας. «Δυστυχώς, τα δύο χωριά ακολουθούν την ίδια μοίρα.
Εγκατάλειψη παντού. Η Κοσσοβίτσα, πριν ανοίξουν τα σύνορα, είχε περισσότερους
από 600 κατοίκους. Τα τελευταία χρόνια έμειναν εκεί μόνο 80 ηλικιωμένοι που
ασχολούνται με την κτηνοτροφία. Όπως ακριβώς συμβαίνει και στην Αγία Μαρίνα.
Ένα χωριό χωρίς δρόμο, χωρίς καμία προοπτική, μια ανάσα από τα ελληνοαλβανικά σύνορα...

Όταν έπεσαν τα σύνορα, όσοι Κοσσοβίτες είχαν μείνει στο ελληνικό έσπευσαν να
προσφέρουν κάθε βοήθεια. Τους έδωσαν ό,τι μπορούσαν. Ακόμη και ψυγεία.
Συγκέντρωσαν χρήματα, έφτιαξαν την εκκλησία και το σχολείο όπως ήταν παλιά.
Έφτιαξαν νεκροταφείο, βρύσες. Γλέντησαν μαζί στα πανηγύρια. Τώρα έχουν δύο
αγίους που γιορτάζουν. Τον Ιούλιο οι Κοσσοβίτες θα έρθουν στην Αγία Μαρίνα.
Και κείνοι θα πάνε τον Αύγουστο». Το μικρό μονοπάτι τούς βγάζει σε λίγα λεπτά.
Το δικό τους μονοπάτι, στους πρόποδες της Μουργκάνας..

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15847N181</ED>
<ID>
ID:169580

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N18&aa=1</URL></REF>


Article

<CATEGORY>vin06</CATEGORY>

 <H5>ΟΙ ΕΛΛΗΝΕΣ ΠΙΝΟΥΝ ΤΗ ΛΙΓΟΤΕΡΗ ΣΤΗΝ ΕΥΡΩΠΗ - ΠΡΟΤΙΜΑΜΕ ΤΟ ΚΡΑΣΙ
</H5><H2>Μια μπίρα εμείς, 4 οι Γερμανοί
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Παρ' όλο που η μπίρα έκανε θραύση στη γειτονική Αίγυπτο κατά την αρχαιότητα,
δεν είχε την ίδια εξέλιξη στις απέναντι ακτές της Μεσογείου. Οι Έλληνες ποτέ
δεν φαίνεται να την τίμησαν ιδιαίτερα, προτιμώντας σαφώς το κρασί. Έτσι και
τώρα, πίνουν τη λιγότερη μπίρα στην Ευρώπη.

ΣΥΜΦΩΝΑ με έρευνα της ICAP και στοιχεία της Ευρωπαϊκής Ένωσης, η κατά κεφαλήν
κατανάλωση μπίρας στη χώρα μας το 1995 ήταν 38,2 λίτρα τον χρόνο. Ο μέσος όρος
της τελευταίας εξαετίας φθάνει τα 39,3 λίτρα. Την ίδια στιγμή, πρωταθλητές της
Ευρώπης αναδεικνύονται οι Γερμανοί, οι Δανοί και οι Ιρλανδοί. Με στοιχεία του
1993, η ετήσια κατανάλωση στη Γερμανία φθάνει τα 138,5 λίτρα (δηλαδή περίπου
τετραπλάσια από την Ελλάδα), στη Δανία 126, στην Ιρλανδία 123, στο Βέλγιο 107
και στη Βρετανία 100,2. Γενικότερα, στις χώρες της Βόρειας Ευρώπης η
κατανάλωση είναι πολύ υψηλή, ενώ στις μεσογειακές χώρες λόγω της προτίμησης
στο κρασί, μειώνεται σημαντικά.

ΕΡΧΕΤΑΙ Ο «ΜΥΘΟΣ»

Στην Ελλάδα, η κατανάλωση είναι κυρίως εποχιακή και αυξάνεται κατακόρυφα το
καλοκαίρι. Το 60% παρατηρείται από τον Μάιο έως τον Σεπτέμβριο. Γι' αυτό και
οι κατασκευαστές της πρώτης ελληνικής μπίρας ­ μετά τη Φιξ ­ διάλεξαν αυτή την
εποχή για να την λανσάρουν. Έτσι ο «Μύθος» κάνει την εμφάνισή του αυτές τις
ημέρες στα ράφια των σουπερμάρκετ, καλύπτοντας ένα κενό στην εγχώρια αγορά.
Μπίρες άλλες παράγονται στη χώρα μας, αλλά καμία δεν θεωρείται ελληνική, αφού
ανήκουν σε ξένους οίκους.

Η νέα μπίρα ­ παραγωγή του Ομίλου Εταιρειών Μπουτάρη, που περιλαμβάνει την
Ανδρέας Καμπάς και τη Ζυθοποιία Βορείου Ελλάδος ­ παράγεται στη Θεσσαλονίκη.
Ονομάσθηκε Μύθος γιατί «η λέξη αυτή συναντάται σε όλες τις γλώσσες με την ίδια
ρίζα και την ίδια έννοια», εξηγεί η κ. Έλενα Μάκαρη, από την εταιρεία Καμπάς.
Τα χρώματα που επιλέχθηκαν για τη συσκευασία της είναι το βαθύ πράσινο και τα
χρυσά γράμματα, επειδή «το χρυσό είναι το κυρίαρχο χρώμα της μπίρας και το
πράσινο αναδίδει μία αίσθηση δροσιάς. Άλλωστε, θέλαμε να αναδείξουμε την
ευρωπαϊκή Ελλάδα και όχι τα φολκλορικά της στοιχεία».

ΟΙ ΤΟΥΡΙΣΤΕΣ

Σύμφωνα με την έρευνα του κ. Ιακώβου Κατακουζηνού της ICAP, η αγορά της μπίρας
στην Ελλάδα κυμαίνεται από 110 δισ. μέχρι 115 δισ. δραχμές τον χρόνο. Η
κατανάλωση φθάνει τα 400 εκατομμύρια λίτρα, ποσότητα που αυξάνεται όταν πάει
καλά ο... τουρισμός, αφού οι ξένοι τουρίστες συνεχίζουν να πίνουν μπίρα και
στις διακοπές τους. Είναι χαρακτηριστικό ότι στις μεσογειακές χώρες οι
κάτοικοι πίνουν λιγότερη μπίρα όταν κάνει κρύο, σε αντίθεση με τους
Βορειοευρωπαίους, που παρά το ψυχρότερο κλίμα, έχουν σταθερές επιδόσεις.

Παρ' όλο που στην Ελλάδα κυκλοφορούν περισσότερες από 160 εισαγόμενες μπίρες
και πολλά διαφορετικά είδη, το 97% των πωλήσεων ανήκει στις ξανθιές ελαφριές
μπίρες, τύπου λάγκερ.

ΔΙΑΦΗΜΙΣΗ 3,4 ΔΙΣ.

Πάντως, φαίνεται πως η βιομηχανία ζυθοποιίας προωθεί ολοένα και περισσότερο τα
προϊόντα της. Κάθε χρόνο, η διαφημιστική δαπάνη για μπίρα αυξάνεται. Το 1994
έφθασε τα 3,2 δισ. και τον επόμενο χρόνο ξεπέρασε τα 3,4 δισ. δραχμές με τη
συντριπτική πλειοψηφία να πηγαίνει στα τηλεοπτικά σποτ. Στη διάρκεια της
πενταετίας 1991-1995 αυξήθηκε κατά 67%. Είναι επίσης χαρακτηριστικό για τις
προτιμήσεις των Ελλήνων ότι δύο μόνο μπίρες κατέχουν το 64% του διαφημιστικού
μεριδίου. Πάντως, το 93% της συνολικής κατανάλωσης ανήκει σε μπίρες εγχώριας
παραγωγής, από τρεις κυρίως ζυθοποιίες. Η μία μάλιστα από αυτές κατέχει το 86%
της συνολικής εγχώριας παραγωγής.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15847N201</ED>
<ID>
ID:169581

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N20&aa=1</URL></REF>


Article

<CATEGORY>vin06</CATEGORY>

 <H2>Πιλοτική πεζοδρόμηση στο γραφικό Μικρολίμανο
</H2>
ΑΛΛΑΓΕΣ στην γραφική περιοχή του Μικρολίμανου, στον Πειραιά, θα αρχίσουν στα
τέλη Μαΐου με την πιλοτική πεζοδρόμηση της περιοχής. Ύστερα από αρκετά χρόνια
στάσιμης κατάστασης, άρχισαν να γίνονται διάφορα έργα όπως η ανακατασκευή του
πεζοδρομίου και η νέα δενδροφύτευση, που θα βελτιώσουν την εικόνα της
περιοχής. Στα πλαίσια αυτής της προσπάθειας, τέσσερις φορείς οργανώνουν για το
Σαββατοκύριακο 31 Μαΐου και 1 Ιουνίου ένα πρόγραμμα πολιτιστικών εκδηλώσεων.
Οι φορείς που συνεργάζονται είναι ο Δήμος Πειραιά, ο Σύνδεσμος Επιχειρηματιών
Μικρολίμανου, η ΔΕΠΕΠ και το Εθνικό Κέντρο Ιστιοπλοΐας.

Όπως είπε σε ομιλία του ο δήμαρχος Πειραιά Στέλιος Λογοθέτης, «Το Μικρολίμανο,
αποτελεί μία από τις πιο γραφικές και όμορφες περιοχές του Πειραιά. Η
παραδοσιακή του εικόνα πρέπει να διατηρηθεί και να αναβαθμιστεί χωρίς να
αλλοιωθούν τα χαρακτηριστικά του». Και τόνισε ότι για τον λόγο αυτό τα
τελευταία χρόνια ο δήμος καταβάλλει προσπάθειες και έχει συντάξει μελέτες για
τον καθορισμό χρήσεων γης για τη σαφή οριοθέτηση ζωνών κατοικίας, ψυχαγωγίας
και ναυταθλητισμού.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15847N202</ED>
<ID>
ID:169582

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N20&aa=2</URL></REF>


Article

<CATEGORY>vin06</CATEGORY>

 <H2>Κλιματισμός σε 220 αστικά λεωφορεία της Αθήνας
</H2>
ΚΛΙΜΑΤΙΣΜΟΣ τοποθετήθηκε σε 220 αστικά λεωφορεία της περιοχής πρωτευούσης, ενώ
σε άλλα 150 λεωφορεία θα έχει τοποθετηθεί κλιματισμός μέχρι τον Ιούλιο.Όπως
ανακοίνωσε χθες ο πρόεδρος του Οργανισμού Αστικών Συγκοινωνιών Αθηνών (ΟΑΣΑ)
κ. Τάσος Χριστοδουλάκης, τα λεωφορεία που ήδη διαθέτουν κλιματισμό
δρομολογήθηκαν προς τις περιοχές: Γλυφάδα, Αργυρούπολη, Βούλα, Ηλιούπολη,
Καλαμάκι, Ζωγράφου, Ιλίσια, Χαλάνδρι, Αγία Παρασκευή, ενώ αυτά που θα έχουν
κλιματισμό από τον Ιούλιο θα δρομολογηθούν στις περιοχές της Δυτικής Αττικής
(Α. Λιόσια, Ίλιον, Πετρούπολη, Καματερό κ.λ.π.).Ο κ. Χριστοδουλάκης εξήγησε
ότι δεν είναι δυνατόν να τοποθετηθεί κλιματισμός σε όλα τα αστικά λεωφορεία
γιατί δεν έχουν όλα ιπποδύναμη άνω των 232 ίππων που απαιτείται για να μπορεί
να λειτουργεί ο κλιματισμός χωρίς πρόβλημα για τη σωστή λειτουργία του
οχήματος. Σημειώνεται ότι ο κλιματισμός μειώνει την ιπποδύναμη κάθε λεωφορείου
κατά 19 ίππους.Έχει ληφθεί πρόνοια ώστε ο κλιματισμός που τοποθετήθηκε στα
λεωφορεία να επαρκεί ακόμη και αν αυτά είναι γεμάτα επιβάτες.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15847N203</ED>
<ID>
ID:169583

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N20&aa=3</URL></REF>


Article

<CATEGORY>vin06</CATEGORY>

 <H5>ΟΣΟΙ ΓΟΝΕΙΣ ΒΙΩΣΑΝ ΑΠΟΧΩΡΙΣΜΟ ΑΠΟ ΠΑΙΔΙ, ΜΠΟΡΟΥΝ ΝΑ ΚΑΤΑΝΟΗΣΟΥΝ ΤΟ «ΠΑΡΑΛΟΓΟ»
ΜΕΓΑΛΕΙΟ ΤΗΣ ΟΙΚΟΓΕΝΕΙΑΣ ΔΗΜΗΤΡΙΑΔΗ
</H5><H2>Μόνο όποιος πόνεσε κατάλαβε
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Ασύλληπτη η διάσταση της υπερβατικής αγάπης της οικογένειας Δημητριάδη. Νεκρό
ήταν το παιδί τους, αλλά το 'θελαν ζωντανό οι τρεις εναπομείναντες ζωντανοί. 
Αρνήθηκαν το τελεσίγραφο του θανάτου, «ταμπουρώθηκαν» πίσω από το μυστικό τους
και εγκλωβισμένοι στη δίνη του παραλόγου συνυπέγραψαν μια απίστευτη για την
εποχή μας ιστορία. 
Και θα το κρατούσαν ακόμη εκεί το παιδί τους, στο άβατο σπιτικό τους, αν η
δυσοσμία από τη σήψη δεν «ροκάνιζε» τους τοίχους και τα ερμητικά κλειστά
πορτοπαράθυρα. Η μυρουδιά εκείνους καθόλου δεν τους άγγιξε! Μονάχα που τους
«αποκάλυψε», για να αναδυθεί μια ανυπέρβλητη αγάπη, ένας ανείπωτος πόνος, ένας
ακραίος παραλογισμός...

Ιστορία τρέλας και φρίκης ή ιστορία βγαλμένη από τον Μεσαίωνα; «Ψυχώ» στο
τεσσάρι του πρώτου ορόφου ή απίστευτο «γκραν γκινιόλ»; Εύκολοι οι
χαρακτηρισμοί για τους έχοντες διαβατήριο «επιβεβαιωμένης» λογικής. Είχαν κι
εκείνοι κάποτε, αλλά τό 'χασαν... Μονάχα όσοι ως γονείς βίωσαν τον αποχωρισμό
τους από ένα παιδί τους μπορούν να συνειδητοποιήσουν το «παράλογο» μεγαλείο
που κρύβει η οικογένεια Δημητριάδη.

Ο πόνος είναι πάντα πόνος. Ούτε μετριέται ούτε ζυγίζεται. Το γνωρίζει πολύ
καλά αυτό ο κ. Γιάννης Μαΐστρος. Δάσκαλος Πληροφορικής στο Πολυτεχνείο και
μέλος του Δ.Σ. της «Φλόγας», του πανελλήνιου συλλόγου που δημιούργησαν γονείς
και κηδεμόνες παιδιών με καρκίνο. Ήταν ο πατέρας του 14χρονου Βασίλη, που
πέθανε από λευχαιμία το 1989, ο κ. Μαΐστρος. Σύντροφος επί πολλά έτη της
Νατάσας, που πήγε να συναντήσει τον γιο τους τρία χρόνια μετά τον δικό του
θάνατο ­ από την ίδια νόσο. Και πατέρας ενός ακόμη αγοριού, για να μοιράζονται
εν ζωή τις μνήμες και τα πλούτη που άφησαν πίσω τους οι δύο αναχωρήσαντες.

Βούτηξε και ξαναβούτηξε στον πόνο ο κ. Μαΐστρος. Για να αναδύεται κάθε φορά
και πιο δυναμωμένος. Άκουσε για την οικογένεια Δημητριάδη προχθές το βράδυ «κι
ένιωσα για μια στιγμή μια μικρή ταύτιση. Καταλάβαινα τη στάση των γονιών που
ήθελαν να κρατήσουν δίπλα τους, στη ζωή, το παιδί που αποφάσισε να φύγει. Τους
καταλάβαινα ειλικρινά, αλλά ταυτόχρονα ένιωσα ότι αυτοί οι άνθρωποι χρειάζεται
θα θυμηθούν τα μηνύματα που ο Νίκος τους έδωσε και πια να ακολουθήσουν το
παράδειγμα προσωπικού θάρρους και αγώνα ζωής που εκείνος είχε. Πρέπει να
δεχθούν ότι ο θάνατος είναι μια άλλη όψη της ίδιας της ζωής...».

ΚΑΡΚΙΝΟΣ

Ο καρκίνος τούς χτύπησε την πόρτα το 1981. Ήταν πεντέμισι χρόνων τότε ο
Βασίλης. Πάλεψε οκτώμισι χρόνια ­ μέχρι που νικήθηκε. Κονταροχτυπήθηκαν πολλές
φορές εκείνος και η Νατάσα με τις αντοχές τους: «Στα χρόνια πάλης και αγώνα, η
αγωνία και η ελπίδα διαδέχονταν η μια την άλλη. Κάθε μέρα βιώναμε τον πόνο ­
σωματικό και ψυχικό ­ του παιδιού μας, που από τη μια ήθελε να είναι παιδί, να
παίζει και να πηγαίνει σχολείο, και από την άλλη όφειλε να υποβάλλεται σε
επώδυνη και πολλές φορές και σε καθημερινή θεραπεία...».

ΗΞΕΡΕ

Όπως όλα τα παιδιά, έτσι και ο Βασίλης ήξερε ότι η αρρώστια που είχε ήταν
απειλητική για τη ζωή του: «Περνάει πάνω από το πετσί τους αυτή η απειλή.
Είμαι σίγουρος ότι ήξερε, αλλά μας προστάτευε και επιζητούσε την προστασία
μας. Αυτό που κυρίως καθόριζε τη ζωή του και τη ζωή μας ήταν η μαγική φράση:
"Θα το ξεπεράσουμε". Κι όταν ήρθαν οι πολύ δύσκολες στιγμές, τότε που
διαισθάνθηκε ότι δεν υπήρχε επιστροφή, άρχισε να μας μοιράζει ευχές σαν σοφός
γέροντας: "Δεν ξέρετε τι πάει να πει να έχεις την υγειά σου", έλεγε ή "ήσασταν
πολύ καλοί γονείς για μένα", ή "παρακαλώ τον Θεό να με κάνει καλά ή να με
κάνει αγγελάκι". Υπήρχαν και στιγμές που διατύπωνε το αίτημα του θανάτου γιατί
πονούσε πολύ και διέβλεπε ένα μάταιο αγώνα...».

ΜΙΚΡΟΣ ΔΑΣΚΑΛΟΣ

Οι γονείς και ο αδελφός του ακολουθούσαν τον δρόμο που εκείνος χάραζε. Πονούσε
εκείνος, πονούσαν όλοι. Γελούσε εκείνος, έλεγαν ανέκδοτα εκείνοι. Ήλπιζε
εκείνος, αναπτερωνόταν η δική τους ελπίδα: «Όλα αυτά... Δεν ήταν παρά μια
προετοιμασία και μια "αγωγή" δική μας απ' αυτόν τον μικρό δάσκαλο της ζωής.
Όσο κι αν φανεί βαρύ, ύστερα από αυτό μάθαμε να αντιμετωπίζουμε την απειλή της
ζωής, μάθαμε να φροντίζουμε την υγεία μας, αυτό το πολύτιμο αγαθό...».

ΤΑ ΜΗΝΥΜΑΤΑ

Είναι μεγάλη κουβέντα, το αναγνωρίζει ο κ. Μαΐστρος, αλλά όταν ζεις με τον
φόβο της απώλειας προετοιμάζεσαι έστω και έμμεσα για το μελλούμενο: «Το
τραγικότερο όλων είναι να αρνείσαι να αποδεχθείς αυτό που έρχεται. Να μη
"διαβάζεις" τα μηνύματα που αφήνουν πίσω τους όλα τα πρόσωπα που φεύγουν ­
μικροί ή μεγάλοι. Μας δίνουν μηνύματα ­ έστω συμβολικά. Λένε: "Εγώ φεύγω",
"φροντίστε τον εαυτ»ό σας", "σας αγαπώ όλους", ή "κουράστηκα να ζω με τόσο
πόνο". Πρέπει να "ανοίξουμε" τα αυτιά μας, να ακούμε τα μηνύματα των
αγαπημένων μας! Τις περισσότερες φορές ο γονιός, παρά την παθολογική αγάπη που
τρέφει για το παιδί του, αναγκάζεται να αποδεχθεί το μοιραίο: "ας φύγει, να
γαληνέψει», λέει.

Άλλες όμως φορές, συμβαίνει δυστυχώς κι αυτό, αρνείται την ύπαρξη του
μηνύματος, επιμένοντας να κρατά ­ με όποιο κόστος ­ το παιδί στη ζωή και να το
επιβαρύνει με περισσότερες βασανιστικές στιγμές ή μεγαλύτερο ψυχικό πόνο. Πίσω
από αυτό υπάρχει ο εγωισμός του γονιού, αλλά και η έλλειψη αποδοχής του
γεγονότος. Αν γίνει η αποδοχή, το επόμενο στάδιο που ακολουθεί είναι η
εξοικείωση με τον θάνατο και η σταδιακή απάλειψη του βασανιστικού πόνου...».

ΕΔΙΝΕ ΚΟΥΡΑΓΙΟ

Ακόμη κι εκείνος που μπόρεσε ­ διά πυρός και σιδήρου ­ να «φιλτράρει» μέσα από
επώδυνες εσωτερικές διεργασίες τα κρυμμένα νοήματα της ανθρώπινης ύπαρξης,
καθυστέρησε με τον τρόπο του τη φυγή του παιδιού του κατά έξι μήνες: «Μέχρι
και ο Βασίλης κατάλαβε ότι δεν ήμασταν προετοιμασμένοι! Έκανε κουράγιο και μας
έδωσε τον χρόνο που χρειαζόμασταν να συνηθίσουμε την ιδέα, να μην παραφρονήσουμε».

Τόση αγάπη, τόσος πόνος. Ο πατέρας άντεξε. Η μάνα... Είναι διαφορετικός,
«ανυπέρβλητος» ο πόνος για τη μάνα: «Κι εδώ πρέπει πια να καταθέσω, για πρώτη
φορά, ότι η Νατάσα, η γυναίκα μου, η μάνα του Βασίλη, έφυγε για να τον συναντήσει!».

Η ΜΗΤΕΡΑ

Αντιμέτωπη με τον καρκίνο κι εκείνη ­ ύστερα από λίγα χρόνια. Αλλά η Νατάσα
πια είχε δεχθεί τα μηνύματα και ήξερε και πού πάει και ποιον θα συναντούσε:
«Υπέμεινε τον δικό της πόνο με θάρρος και αγωνιστικότητα ­ έπιασε τόπο η αγωγή
στην οποία μας είχε υποβάλλει ο γιος μας. Λέγαμε μεταξύ μας: «Έφυγε αφού μας
εκπαίδευσε». Δεν γκρίνιαξε, δεν παραπονέθηκε ούτε για μια στιγμή, θυμόταν
πάντα το μεγαλείο του Βασίλη. Γι' αυτό σας λέω, εκείνος μας μετέδωσε αυτό το
φρόνημα. Κι εκείνη, που δεν μπορούσε να τον αφήσει μόνο, οργάνωσε τη ζωή τη
δική μου και του άλλου μας παιδιού και έκλεισε γαληνεμένη τον κύκλο της δικής
της ζωής...».

Μια φωτογραφία του Βασίλη και της Νατάσας ζητήσαμε από τον κ. Μαΐστρο, αλλά το
αίτημα έμεινε «ανεπίδοτο»: «Θα 'πρεπε να τους ρωτήσω, να ζητήσω την άδειά
τους. Κι αυτό είναι αδύνατον»...

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15847N211</ED>
<ID>
ID:169584

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N21&aa=1</URL></REF>


Article

<CATEGORY>vin06</CATEGORY>

 <H2>Δάκρυα λύτρωσης για τα τρία πρόσωπα της τραγωδίας
</H2>
«ΟΙ ΚΑΛΟΙ πεθαίνουν νέοι Νίκο» έγραφε το στεφάνι των τραγικών γονέων και της
αδελφής του 17χρονου που είχε στηθεί έξω από το εκκλησάκι του Νεκροταφείου
Ζωγράφου. Ήταν ο τελευταίος αποχαιρετισμός στον Νίκο τους. Μια τραγική απώλεια
την οποία οι γονείς και η αδελφή τού Νίκου Δημητριάδη άργησαν πολύ να
αποδεχθούν.Το ξέσπασμα του πόνου των τραγικών γονέων και της αδελφής ήρθε χθες
το απόγευμα στο νεκροταφείο.

Λίγο πριν το χώμα σκεπάσει το σώμα του άτυχου 17χρονου, άφησαν τον πόνο τους
να ξεσπάσει. Δάκρυα «λύτρωσης» για τα τρία πρόσωπα της τραγωδίας, καθώς
αποχαιρετούσαν με σπαραγμό το πρόσωπο που λάτρεψαν όσο τίποτα άλλο στον κόσμο.
Αγκαλιασμένες μητέρα και κόρη ξέσπασαν σε λυγμούς μπροστά στο άσπρο φέρετρο.Η
κηδεία του 17χρονου Νίκου Δημητριάδη έγινε χθες στις 4 το απόγευμα στο
Νεκροταφείο Ζωγράφου. Οι συμμαθητές του από το Μουσικό Γυμνάσιο Παλλήνης ήταν
εκεί, κρατώντας ένα κόκκινο τριαντάφυλλο για να του πουν το τελευταίο αντίο..
1 Συγκινητική ήταν η ομιλία ενός συναδέλφου του τραγικού πατέρα, Αλέκου
Δημητριάδη. «Ό, τι δεν αγαπάμε, δεν υπάρχει. Εσύ Νίκο θα υπάρχεις πάντα στους
γονείς σου και στην αδελφή σου. Τους ανθρώπους που σε αγάπησαν πολύ».

Με τρυφερά λόγια αποχαιρέτησε το ευαίσθητο αγόρι που αγαπούσε τη μουσική και
μια συμμαθήτριά του από το Μουσικό Γυμνάσιο Παλλήνης.Η μουσική συντρόφευσε τον
Νίκο και χθες μέχρι την τελευταία του κατοικία. Μόνο που αυτή τη φορά οι
συμμαθητές του δεν έπαιξαν κάποια από τις αγαπημένες του μελωδίες. Τον
συντρόφευσαν οι ήχοι από το Πένθιμο Εμβατήριο...

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15847N212</ED>
<ID>
ID:169585

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N21&aa=2</URL></REF>


Article

<CATEGORY>vin06</CATEGORY>

 <H5>Η ΑΝΑΠΟΜΠΗ ΤΗΣ ΥΠΟΘΕΣΗΣ ΣΤΗ ΔΙΚΑΙΟΣΥΝΗ ΕΠΙΤΕΥΧΘΗΚΕ ΧΑΡΗ ΣΤΑ ΣΤΟΙΧΕΙΑ ΤΟΥ Δ/ΝΤΗ
ΠΑΝΕΠΙΣΤΗΜΙΑΚΩΝ ΕΚΔΟΣΕΩΝ ΚΡΗΤΗΣ
</H5><H2>Ανάκριση για τα συγγράμματα
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Πανεπιστημιακά συγγράμματα: μια υπόθεση που χρειάζεται ατσάλινα νεύρα και πολύ
γερό στομάχι. Ένα σενάριο που βασίζεται όχι στη φαντασία, αλλά στη νοσηρή
πραγματικότητα και δεν λέει να τελειώσει έτσι όπως πρέπει.

ΣΤΑ ΓΟΥΕΣΤΕΡΝ της Άγριας Δύσης οι «κακοί» είτε πέθαιναν είτε πήγαιναν φυλακή.
Εδώ όμως τι γίνεται; Ή καλύτερα τι παρ' ολίγον να γίνει;

Παρά τρίχα η όλη υπόθεση της υπερκοστολόγησης των πανεπιστημιακών συγγραμμάτων
και άρα η κλοπή δημοσίου χρήματος να μπει στα αρχεία της Δικαιοσύνης, διότι
κατόπιν μακρότατης ανακριτικής διαδικασίας εκρίθη από τον αρμόδιο ανακριτή ότι
δεν προκύπτουν αποχρώσες ενδείξεις ενοχής για συγκεκριμένα πρόσωπα.

Ευτυχώς όμως, για το ελληνικό Δημόσιο, κινητοποιήθηκε και πάλι ο διευθυντής
των Πανεπιστημιακών Εκδόσεων Κρήτης, κ. Στ. Τραχανάς, ο οποίος απέστειλε έναν
λεπτομερέστατο φάκελο για την όλη υπόθεση στους υπουργούς Δικαιοσύνης και
Παιδείας και στους αρχηγούς των κομμάτων, αποδεικνύοντας ότι υπάρχει ακόμη
«πολύς... τραχανάς απλωμένος» για την υπόθεση των πανεπιστημιακών συγγραμμάτων.

Το αποτέλεσμα της όλης κινητοποίησης ήταν να επιτευχθεί η αναπομπή της
υπόθεσης για νέα ανάκριση, έτσι ώστε να μην καταστεί δυνατόν να συγκαλυφθεί το
σκάνδαλο των δισεκατομμυρίων δραχμών εις βάρος του Δημοσίου και τελικά εις
βάρος όλων των φορολογουμένων.

Πέραν όμως του Έλληνα πολίτη κυρίου Τραχανά, επιβάλλεται να ενδιαφερθεί και το
υπουργείο Παιδείας, υπερασπιζόμενο μιαν υπόθεση κατάδική του. Θα πρέπει δηλαδή
να κάνει τουλάχιστον δήλωση παράστασης πολιτικής αγωγής, αντί να προσπαθεί ­
όπως ακούγεται ­ να λύσει εξωδικαστικά το θέμα, ζητώντας από τους
εμπλεκόμενους στο σκάνδαλο εκδότες αποζημίωση ολίγων μόνο δεκάδων εκατομμυρίων δραχμών.

Και να πώς γίνεται η υπερκοστολόγη των συγγραμμάτων, που έχει ως αποτέλεσμα
την κατασπατάληση δημόσιου χρήματος και την αύξηση των κερδών εκδοτικών οίκων.

Η ΔΙΑΔΙΚΑΣΙΑ

Τα βιβλία που διανέμονται δωρεάν στους φοιτητές εγκρίνονται κατ' αρχήν από τις
γενικές συνελεύσεις των τομέων και ακολούθως από τον πρύτανη ή τον αντιπρύτανη
του οικείου Πανεπιστημίου. Όταν ο εκδότης ενός συγγράμματος πάρει στα χέρια
του τη σχετική απόφαση από το Πανεπιστήμιο, το προσκομίζει στο Τμήμα
Φοιτητικής Μέριμνας του υπουργείου Παιδείας και παράλληλα καταθέτει υπεύθυνη
δήλωση, στην οποία δηλώνει την τιμή του βιβλίου στο ελεύθερο εμπόριο.

Την κοστολόγηση του βιβλίου κάνει η λεγόμενη επιτροπή κοστολογήσεων του
υπουργείου Παιδείας, που αποτελείται από έναν εκπρόσωπο του υπουργείου
Παιδείας, έναν εκπρόσωπο του υπουργείου Οικονομικών, έναν καθηγητή
Πανεπιστημίου και έναν σύμβουλο του Ελεγκτικού Συνεδρίου, ο οποίος και
προεδρεύει της επιτροπής.

Ένα από τα στοιχεία που λαμβάνει υπόψη της η επιτροπή για την κοστολόγηση
είναι η τιμή με την οποία διατίθεται το βιβλίο στο ελεύθερο εμπόριο. Συνήθως η
επιτροπή κοστολογεί τα βιβλία 30% κάτω από την τιμή διάθεσής τους στο ελεύθερο
εμπόριο. Σε περιπτώσεις δε που εκτιμηθεί ότι η τιμή είναι υπερβολική, η
έκπτωση στην κοστολόγηση μπορεί να φθάσει και το 50% της τιμής του ελεύθερου εμπορίου.

ΨΕΥΔΕΙΣ ΔΗΛΩΣΕΙΣ

Όπως αντιλαμβάνεται κανείς, το «μυστικό είναι οι ψευδείς υπεύθυνες δηλώσεις
που κατατίθενται από ορισμένους εκδότες. Αν ένα βιβλίο, λόγου χάρη, τιμάται
στο ελεύθερο εμπόριο 10.000 δραχμές, ο εκδότης δηλώνει ότι τιμάται 20.000
δραχμές. Η επιτροπή βάσει του κανονισμού λειτουργίας της κοστολογεί το βιβλίο
14.000 δραχμές, οπότε ο εκδότης έχει κάθε λόγο να... χαίρεται και να αγαλλιάζει.

ΟΙ 100 ΠΕΡΙΠΤΩΣΕΙΣ

Ιδού μερικές από τις 100 διαπιστωμένες περιπτώσεις υπερτιμολογήσεων
πανεπιστημιακών συγγραμμάτων, που τέθηκαν υπόψη της Δικαιοσύνης πλήρως
τεκμηριωμένες, συμπεριλαμβανόμενες στη μήνυση που κατέθεσε κατά παντός
υπευθύνου ο πρώην υπουργός Παιδείας κ. Γ.Α. Παπανδρέου το 1995 ­ από το 1991
έως το 1995 η ηγεσία του υπουργείου Παιδείας εκώφευε. Πρόκειται για τρία
βιβλία των Εκδόσεων Κυριακίδη:.

* «Κοινωνιολογία του Χριστιανισμού», του Γ. Μαντζαρίδη: τιμή εμπορίου 3.365
δραχμές, ενώ η δηλωθείσα στην επιτροπή κοστολόγησης τιμή ήταν 11.500 δραχμές.

* «Ύλη & εγκέφαλος» των Α.Β. Ταφρανά & Μ. Κάτσιου-Ταφρανά: τιμή
εμπορίου 2.981 δραχμές, ενώ η δηλωθείσα στην επιτροπή κοστολόγησης τιμή ήταν
9.800 δραχμές.

*«Διαφορικές εξισώσεις - μετασχηματισμοί» του Γ. Τσάγκα: τιμή εμπορίου 4.231
δραχμές, ενώ η δηλωθείσα στην επιτροπή κοστολόγησης τιμή ήταν 11.600 δραχμές.

Βεβαίως, πέραν αυτής της παράτυπης κλοπής, όπως επισημαίνει ο κ. Τραχανάς,
υπάρχει και η νομότυπη, καθώς τα περισσότερα πανεπιστημιακά συγγράμματα
απευθύνονται στους λεγόμενους «αιχμάλωτους» αναγνώστες, δηλαδή στους φοιτητές
και μόνον, που πρέπει να διαβάσουν τα εν λόγω συγγράμματα για να περάσουν το
μάθημα. Για τα βιβλία αυτά δηλώνονται τιμές ελεύθερου εμπορίου, που όμως είναι
σαν να μην υπάρχουν, καθώς κανείς δεν επρόκειτο ποτέ να τα αγοράσει.

ΣΗΚΩΣΕ ΣΤΑΥΡΟ

Την όλη κομπίνα έχει καταγγείλει ο κ. Τραχανάς από το 1991 και αντί να του
πουν ευχαριστώ, κόντεψε να βρει και τον μπελά του. Ώσπου ο τότε πρόεδρος της
επιτροπής κοστολόγησης, κ. Κ. Τράκας, νυν αντιπρόεδρος του Ελεγκτικού
Συνεδρίου, κατέθεσε μήνυση εις βάρος του για συκοφαντική δυσφήμηση! Η
προανακριτική διαδικασία τράβηξε όμως σε μάκρος, με αποτέλεσμα να παρέλθει το
δεκαοκτάμηνο και να κλείσει με παραγραφή η υπόθεση. Αξίζει όμως να σημειωθεί
ότι στο τελικό δικαστικό βούλευμα αναφέρεται μεταξύ άλλων: «Πανεπιστημιακός
δάσκαλος και ο ίδιος (σ.σ.: ο κ. Τραχανάς), ασχολήθηκε με το πανελληνίως πλέον
γνωστό ζήτημα της υπερτιμήσεως των πανεπιστημιακών συγγραμμάτων προς παράνομο
όφελος εκδοτών και συγγραφέων. Από την όλη μελέτη της δικογραφίας, την
επίκληση εβδομήντα στοιχείων, τον τρόπο ­ ευθαρσή και υψηλόφρονα ­ της
απολογίας του, εννόησα ότι είναι αδύνατον να υπάρχει υποκειμενικό στοιχείο
καταφρονήσεως της τιμής τρίτου, παρά μόνον υπεράσπιση του κοινού συμφέροντος».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15847N221</ED>
<ID>
ID:169586

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N22&aa=1</URL></REF>


Article

<CATEGORY>vin06</CATEGORY>

 <H5>ΕΡΕΥΝΑΤΑΙ ΤΟ ΠΟΥ ΘΑ ΧΡΗΣΙΜΟΠΟΙΟΥΣΑΝ ΤΗΝ ΧΕΙΡΟΒΟΜΒΙΔΑ
</H5><H2>Η περόνη τους πρόδωσε
</H2>
Έρευνα εις βάθος για να διαπιστώσουν τι κρύβεται πίσω από την έκρηξη
χειροβομβίδας που σημειώθηκε σε Ι.Χ. όπου επέβαιναν δύο ομογενείς από την
πρώην Σοβιετική Ένωση διεξάγουν οι αρχές ασφαλείας.

ΑΠΟ την ισχυρή έκρηξη βρήκε τραγικό θάνατο ο 42χρονος Μιχάλης Γ.
Κολντουρμίδης, ενώ τραυματίσθηκε βαριά ο Γιώργος Τεγγελίδης, 39 χρόνων, οδηγός
του αυτοκινήτου. Η έκρηξη σημειώθηκε στις 10 χθες το βράδυ, την ώρα που το
αυτοκίνητο των δύο ομογενών εκινείτο στον επαρχιακό δρόμο Χαλκουτσίου -
Ωρωπού. Το αυτοκίνητο οδηγούσε ο Τεγγελίδης και δίπλα του καθόταν ο
Κολντουρμίδης. Κάτω από αδιευκρίνιστες μέχρι τώρα συνθήκες, μία χειροβομβίδα
ρωσικής κατασκευής, την οποία οι δύο ομογενείς μετέφεραν στο αυτοκίνητό τους,
εξερράγη. Η έκρηξη έγινε στο πίσω κάθισμα του αυτοκινήτου προς την πλευρά του
συνοδηγού, με αποτέλεσμα να τραυματισθεί θανάσιμα ο Κολντουρμίδης. Ο οδηγός
του αυτοκινήτου, αν και βαριά τραυματισμένος, συνέχισε να οδηγεί. Λίγο
αργότερα οι δυνάμεις του τον εγκατέλειψαν και αναγκάσθηκε να σταματήσει.
Διερχόμενος οδηγός είδε το σταματημένο αυτοκίνητο, στην αρχή πίστεψε ότι
επρόκειτο για τροχαίο δυστύχημα και ειδοποίησε την Άμεσο Δράση. Οι αστυνομικοί
που έσπευσαν, διαπίστωσαν τι είχε συμβεί και ειδοποιήθηκαν οι υπηρεσίες
ασφαλείας. Πυροτεχνουργοί και αξιωματικοί του Τμήματος Εγκλημάτων κατά Ζωής
έσπευσαν στον Ωρωπό και άρχισαν τις έρευνες. Οι δύο επιβάτες του αυτοκινήτου
μεταφέρθηκαν στο Σισμανόγλειο Νοσοκομείο. Για τον Κονλντουρμίδη ήταν ήδη αργά.
Ο Τεγγελίδης μετά τις πρώτες βοήθειες μεταφέρθηκε στο νοσοκομείο
«Ευαγγελισμός» όπου υπεβλήθη σε εγχείρηση. Μετά την επέμβαση επέστρεψε στο
Σισμανόγλειο, όπου νοσηλεύεται φρουρούμενος.

Στους αστυνομικούς που τον ρώτησαν ισχυρίσθηκε ότι άγνωστος τους πέταξε τη
χειροβομβίδα την ώρα που το αυτοκίνητό τους εκινείτο στον επαρχιακό δρόμο του
Ωρωπού. Οι αξιωματικοί της Ασφάλειας δεν πείσθηκαν με τους ισχυρισμούς του. Οι
ίδιοι εκτιμούν ότι οι δύο ομογενείς μετέφεραν στο αυτοκίνητό τους τη χειροβομβίδα.

Ο Τεγγελίδης είναι γνωστός στις υπηρεσίες ασφαλείας επειδή είχε απασχολήσει
τις αρχές στο παρελθόν για υπόθεση ναρκωτικών.

Από τις έρευνες που έγιναν βρέθηκε στο πίσω κάθισμα του αυτοκινήτου, όπου είχε
σχηματισθεί κρατήρας από την έκρηξη, η περόνη της χειροβομβίδας. Οι
αξιωματικοί της Ασφάλειας εξετάζουν το ενδεχόμενο ο συνοδηγός να τράβηξε κατά
λάθος την περόνη ενώ την περιεργαζόταν.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15847N231</ED>
<ID>
ID:169587

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N23&aa=1</URL></REF>


Article

<CATEGORY>vin06</CATEGORY>

 <H2>Νίκη του ΠΑΣΟΚ με 53,6% στους συνεταιρισμούς
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΤΗ ΜΕΓΑΛΗ σημασία της επικράτησης των δυνάμεων του ΠΑΣΟΚ με 53,6% στις εκλογές
για την ανάδειξη νέων διοικήσεων στους συνεταιρισμούς υπογράμμισε με χθεσινές
δηλώσεις του ο γραμματέας της Κ.Ε. κ. Κ. Σκανδαλίδης, μετά τη χθεσινή
συνεδρίαση του Ε.Γ.Σήμερα αναμένεται να δοθούν στη δημοσιότητα αναλυτικά
στοιχεία, ενώ σύμφωνα με πληροφορίες των «ΝΕΩΝ» μέχρι χθες σε 5 τριτοβάθμιες
οργανώσεις η πλειοψηφία των Δ.Σ. ελέγχεται από τη συνεταιριστική παράταξη του ΠΑΣΟΚ.

Συγκεκριμένα:

* Μελισσοκομική (5-0)

* ΚΕΣΠΥ (8-7)

* ΚΕΟΣΟΕ (5-2)

* Καπνική (6-5)

* Ξηροκαρπική (7-6)

Δώσαμε μια μάχη και πείσαμε, επισήμανε ο κ. Σκανδαλίδης. Παρά την προσπάθεια,
πρόσθεσε, που έγινε να υπάρξει διάσπαση ή διάρρηξη των μακροχρόνιων σχέσεων
του ΠΑΣΟΚ με την αγροτική τάξη, αυτό δεν κατέστη δυνατόν.

Οι δυνάμεις που πρόσκεινται στο ΠΑΣΟΚ, ανέφερε, έχουν μία αυτοδυναμία
ουσιαστική και μεγάλη και στο επίπεδο της ΠΑΣΕΓΕΣ και στο επίπεδο των
τριτοβάθμιων και δευτεροβάθμιων οργανώσεων. Στο μεταξύ αύριο πραγματοποιείται
η εκλογική γενική συνέλευση της ΠΑΣΕΓΕΣ στο ξενοδοχείο Πρέζιντεντ. Το ΠΑΣΟΚ
έχει ήδη εξασφαλίσει την αυτοδυναμία με 177 αντιπροσώπους, η Ν.Δ. έχει εκλέξει
143 και η συνεταιριστική παράταξη του ΚΚΕ 10.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15847N232</ED>
<ID>
ID:169588

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N23&aa=2</URL></REF>


Article

<CATEGORY>vin06</CATEGORY>

 <H2>Ο ετήσιος τζίρος της πορνείας ανηλίκων στην Ελλάδα φτάνει τα 25 δισ. δρχ.
</H2>
ΠΕΡΙΣΣΟΤΕΡΑ από 600 παιδιά κάτω των 12 ετών εκδίδονται στη χώρα μας, ενώ
συνολικά 3.000 ανήλικα κορίτσια και αγόρια προωθήθηκαν προς εκμετάλλευση στην
αγορά της πορνείας κατά τους τελευταίους 18 μήνες. Στον χώρο της πορνείας 1
στα 7 άτομα που εκδίδονται είναι κάτω των 18 ετών, ενώ ο ετήσιος τζίρος της
πορνείας ανηλίκων φθάνει τα 25 δισεκατομμύρια δραχμές.

Αυτά είναι μερικά από τα συμπεράσματα της δημόσιας συζήτησης με θέμα «Η
σεξουαλική εκμετάλλευση του παιδιού ως διεθνές οργανωμένο έγκλημα», που
διοργανώθηκε από το Ίδρυμα Μαραγκοπούλου για τα Δικαιώματα του Ανθρώπου, και
τον Δικηγορικό Σύλλογο Αθηνών. Όπως συνάγεται από την εισήγηση του Γρηγόρη
Λάζου, ερευνητή του Τμήματος Κοινωνιολογίας του Πάντειου Πανεπιστημίου, το 90%
των ανηλίκων που εκπορνεύονται βρίσκονται στα χέρια προαγωγών, ενώ περίπου το
10% (κυρίως αγόρια ηλικίας 15-17 ετών) μπορούν να θεωρηθούν «αυτοεκδιδόμενα».

* Όλοι οι ομιλητές τόνισαν ότι η ζήτηση είναι κατά πολύ μεγαλύτερη της
προσφοράς, γι' αυτό και οι τιμές φθάνουν συχνά σε πολύ υψηλά επίπεδα. Για τα
κορίτσια 13-14 ετών η μέση τιμή κυμαίνεται γύρω στις 35.000, αλλά μπορεί να
ξεπεράσει και τις 80.000, ενώ για παιδιά κάτω των 12 ετών (αγόρια και
κορίτσια) οι τιμές μπορεί να φθάσουν και τις 150.000 δραχμές. Στην πλειονότητά
τους τα παιδιά είναι ελληνικής καταγωγής, υπάρχει όμως ένας σημαντικός αριθμός
ανηλίκων από την Αλβανία, που αυξάνεται ραγδαία, ενώ υπάρχουν και παιδιά από
τη Βουλγαρία και άλλες χώρες των Βαλκανίων, το Πακιστάν, το Ιράκ και από χώρες
της Μέσης Ανατολής.

Οι ομιλητές τόνισαν ότι το νομικό πλαίσιο στη χώρα μας για την αντιμετώπιση
της πορνείας ανηλίκων είναι ανεπαρκές και τα θύματα δεν τολμούν να
καταγγείλουν το γεγονός, γιατί μένουν απροστάτευτα κοινωνικά. 
*Η αστυνόμος Ι. Μπεκιάρη, αξιωματικός σύνδεσμος της Interpol για θέματα
ανηλίκων, ανέφερε δύο χαρακτηριστικά παραδείγματα: Μια 16χρονη απάντησε σε
αγγελία που δημοσιεύθηκε σε ελληνική εφημερίδα, όπου ζητούσαν σερβιτόρα σε μια
παμπ σε χώρα της Κεντρικής Ευρώπης και όταν πήγε εκεί βρέθηκε να εργάζεται σε
οίκο ανοχής με άλλες κοπέλες από διάφορες χώρες. 
*Στο Ίντερνετ εντοπίστηκε διεύθυνση όπου διαφημιζόταν υλικό παιδικής
πορνογραφίας από φωτογραφίες και κασέτες αγοριών 7-17 ετών και κοριτσιών 4-19 ετών.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15847N233</ED>
<ID>
ID:169589

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N23&aa=3</URL></REF>


Article

<CATEGORY>vin06</CATEGORY>

 <H2>Παύση συμβολαιογράφου
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδας

ΣΥΜΒΟΛΑΙΟΓΡΑΦΟΣ από τη Χαλκιδική τέθηκε σε οριστική παύση και αναζητείται από
τις αστυνομικές αρχές με την κατηγορία ότι αποσπούσε χρηματικά ποσά από τα
ταμεία του Υποθηκοφυλακείου της περιοχής.Πρόκειται για τον Τρύφωνα Κυριακίδη,
συμβολαιογράφο στην Κοινότητα Συκιά Σιθωνίας Χαλκιδικής. Εις βάρος του εξάλλου
εκκρεμεί από τον περασμένο Ιούνιο ένταλμα σύλληψης από τις δικαστικές αρχές,
μετά την τελεσίδικη καταδίκη του και από τα ποινικά δικαστήρια ­ σε φυλάκιση
τριών ετών ­ για ψευδή βεβαίωση και υπεξαίρεση στην υπηρεσία, σε βαθμό κακουργήματος.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15847N234</ED>
<ID>
ID:169590

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N23&aa=4</URL></REF>


Article

<CATEGORY>vin06</CATEGORY>

 <H2>14χρονος παραπέμπεται για βιασμό
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΔΕΚΑΤΕΤΡΑΧΡΟΝΟΣ μαθητής Γυμνασίου παραπέμπεται σε δίκη με την κατηγορία ότι
βίασε μέσα σε τουαλέτες σχολείου στη Θεσσαλονίκη μαθήτρια ηλικίας... επτά
μόλις ετών.

Το περιστατικό σημειώθηκε πριν από ένα περίπου χρόνο στην περιοχή Άνω Πόλης με
δράστη τον Ε.Α., μαθητή της Α' τάξης Γυμνασίου, ο οποίος παραπέμπεται στο
δικαστήριο ανηλίκων για βιασμό και πρόκληση σωματικής βλάβης.

Σύμφωνα με βούλευμα του Συμβουλίου Πλημμελειοδικών Θεσσαλονίκης, ο 14χρονος
πριν από ένα χρόνο πήγε σε Δημοτικό Σχολείο της περιοχής και οδήγησε στις
σχολικές τουαλέτες την Α.Τ., μαθήτρια της Α' τάξης Δημοτικού. Ο 14χρονος
φέρεται ότι χτύπησε με γροθιές στο πρόσωπο και σε άλλα σημεία του σώματος τη
μικρή, ενώ στη συνέχεια ανεπιτυχώς επιχείρησε να τη βιάσει. Η μαθήτρια
διακομίστηκε σε νοσοκομείο όπου της παρασχέθηκαν οι πρώτες βοήθειες, ενώ οι
γονείς της κατέθεσαν μήνυση. Το δικαστικό συμβούλιο, αν και θεωρεί ότι ο
14χρονος δεν προχώρησε σε ολοκληρωμένη σεξουαλική πράξη, εντούτοις τον
παραπέμπει για βιασμό με αφορμή τον ξυλοδαρμό της ανήλικης. Με το ίδιο
βούλευμα, εξάλλου, παραπέμπονται στο Τριμελές Πλημμελειοδικείο Θεσσαλονίκης
και οι γονείς του 14χρονου για παραμέληση εποπτείας ανηλίκου.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15847N235</ED>
<ID>
ID:169591

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N23&aa=5</URL></REF>


Article

<CATEGORY>vin06</CATEGORY>

 <H2>Κλινικά νεκρός 16χρονος
</H2>
ΚΛΙΝΙΚΑ νεκρός βρίσκεται στη Μονάδα Εντατικής Θεραπείας του Ασκληπιείου Βούλας
ο 16χρονος Βορειοηπειρώτης Ευάγγελος Γκίοκας. Ο μικρός μαθητής είχε πάει με
φίλους του για μπάνιο στην περιοχή πλαζ ΕΟΤ Βουλιαγμένης. Όπως είπαν οι γονείς
του, ο 16χρονος δεν γνώριζε κολύμπι. 
Προανάκριση για τα αιτία του ατυχήματος διενεργεί το Λιμενικό Τμήμα Βουλιαγμένης.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15847N236</ED>
<ID>
ID:169592

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N23&aa=6</URL></REF>


Article

<CATEGORY>vin11</CATEGORY>

 <H2>Χωρίς ανταπόδοση...
</H2>
Στην περικοπή των συντάξεων των Ταμείων Επικουρικής Ασφάλισης αναφέρεται ο κ.
Παναγιώτης Μαραγκός, από τον Χολαργό:

«Η ΠΕΡΙΚΟΠΗ αυτή δεν αφορά στους μελλοντικούς συνταξιούχους μόνο, αλλά,
άκουσον άκουσον, και στους ήδη ­ από χρόνια ­ συνταξιούχους, "για λόγους ίσης
μεταχείρισης".Αν είναι δυνατόν αυτό να συνιστά την έννοια της "ίσης
μεταχείρισης". Έτσι το συνέλαβε ο συντάκτης του νόμου, ο πολύς κ. Δ. Σιούφας,
υφυπουργός Κοινωνικών Ασφαλίσεων επί Ν.Δ.Το ΠΑΣΟΚ τότε στηλίτευσε τον νόμο,
τον χαρακτήρισε "καταστροφικό για την Κοινωνική Ασφάλιση" και δήλωσε ότι θα
τον καταργήσει όταν γίνει κυβέρνηση.

Όμως, προ ημερών, ο κ. Παπαϊωάννου δήλωσε ότι "η σημερινή κυβέρνηση δεν
πρόκειται να καταργήσει τον Ν. 2084/92" και μάλιστα ο υφυπουργός κ. Φαρμάκης
έστειλε "εξαιρετικά επείγον" έγγραφο, στις 3 Φεβρουαρίου, στα Επικουρικά
Ταμεία, με το οποίο εντέλλεται την "εφαρμογή των διατάξεων του Ν. 2084/92".

Όμως η υπαγωγή ­ με το άρθρο αυτό ­ και των παλαιών συνταξιούχων στην περικοπή
της συντάξεώς τους αποτελεί κατάφωρη αδικία, αφού δημεύει κυριολεκτικά
πληρωμένες επί δεκαετίες ασφαλιστικές εισφορές και καταργεί κάθε έννοια
δικαίου.Οι αιρέσεις που βάζει το άρθρο αυτό είναι "χρύσωμα του χαπιού", γιατί
ο απώτερος σκοπός είναι η αφαίμαξη των αποθεματικών όσων Ταμείων είναι ισχυρά.
Ένδειξη τούτου είναι ότι ο κ. Σιούφας ­ τότε ­ αφαίρεσε από το Ταμείο
Επικουρικής Ασφάλισης Υπαλλήλων Φαρμακευτικών Εργασιών 9 δισεκατομμύρια και τα
μετέφερε στον ΛΑΦΚΑ (Λογαριασμός Αλληλεγγύης Φορέων Κοινωνικής Ασφάλισης).
Δηλαδή, "έκανε μνημόσυνο με ξένα κόλλυβα". Το πώς τα αφαίρεσε είναι μακριά ιστορία».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15847N371</ED>
<ID>
ID:169593

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N37&aa=1</URL></REF>


Article

<CATEGORY>vin11</CATEGORY>

 <H2>Η αυτοκτονία και η ευθανασία
</H2>
ΜΕ ΑΦΟΡΜΗ ρεπορτάζ των «ΝΕΩΝ» για την επιχειρηματία που αυτοκτόνησε πριν από
λίγες ημέρες, η κ. Πέπη Μεν. Ιωαννίδου, από τον Χολαργό, σημειώνει:

«Στο φύλλο του Σαββάτου, 17 Μαΐου, πρωτοσέλιδη φωτογραφία μιας πανέμορφης νέας
και στην "Κοινωνία" ολοσέλιδη σχεδόν περιγραφή του δράματός της.Θα ζητούσα από
την αρθρογράφο, αφού έστω καθυστερημένα ευαισθητοποιηθεί, να μου απαντήσει στα
πιο κάτω:

* Πόσοι από τους αναγνώστες/αναγνώστριες σήμερα δεν έχουν πάρει οι ίδιοι ή
κάποιοι δικοί τους ένα παρόμοιο «τελεσίγραφο»;

* Τι προτείνει λοιπόν σ' αυτούς με την ανάπτυξη του δράματος και την αναφορά
στην ευθανασία;

Να αγωνισθούν να βρουν ένα 22άρι (αφού άλλωστε το άρθρο τελειώνει και με
κάποια απορία της σχετικά με την ανεύρεση του όπλου);

* Τι μήνυμα στέλνει σ' αυτούς ­ και είναι πάρα πολλοί δυστυχώς με βάση τα
επίσημα στοιχεία ­ που βογκούν οι ίδιοι απ' τους αβάσταχτους πόνους της ίδιας
αρρώστιας ή αγωνιούν πλάι σε δικά τους αγαπημένα πρόσωπα, προσπαθώντας να
βρουν λόγια παρηγοριάς, ανακούφισης, ένα χαμόγελο ελπίδας ή κι ένα χάδι που
απαλύνει τον πόνο πρόσκαιρα, σ' όλους εκείνους που 'χουν στα χέρια τους ένα
παρόμοιο "τελεσίγραφο"».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15847N372</ED>
<ID>
ID:169594

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N37&aa=2</URL></REF>


Article

<CATEGORY>vin11</CATEGORY>

 <H2>Συνεργασία
</H2>
ΜΟΝΟ ΑΝ συνεργαστούν κράτος και πολίτες θα λυθεί το πρόβλημα των ναρκωτικών.
Αυτό σημειώνει ο κ. Ιωάννης Δουβής, από τη Μεγαλόπολη, προσθέτοντας ότι το
κράτος οφείλει να δημιουργήσει προγράμματα αποτοξίνωσης, ενώ οι πολίτες θα
πρέπει να συγκροτήσουν «ομάδες περιφρούρησης».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15847N373</ED>
<ID>
ID:169595

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N37&aa=3</URL></REF>


Article

<CATEGORY>vin11</CATEGORY>

 <H2>Το ραντεβού ήταν ελληνικό
</H2>
ΖΗΤΗΣΕ ΜΕΤΑΦΟΡΑ του τηλεφώνου του, στις 22 Απριλίου, από την οδό Αιδεσίου, στο
Παγκράτι, στην οδό Πρόκλου, στην ίδια περιοχή. Ο ΟΤΕ τού έκλεισε ραντεβού για
τις 10 Μαΐου, αλλά δεν εμφανίστηκε... ποτέ. Λίγο αργότερα, όμως, του έστειλε
ένα σημείωμα, όπου αναφερόταν ότι το συνεργείο δεν βρήκε κανέναν στο σπίτι. Το
γεγονός καταγγέλλει ο κ. Ευάγγελος Φανδρίδης, προσθέτοντας ότι ο ΟΤΕ
χρειάστηκε ένα μήνα για να καλύψει... 150 μέτρα.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15847N374</ED>
<ID>
ID:169596

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N37&aa=4</URL></REF>


Article

<CATEGORY>vin11</CATEGORY>

 <H2>Να επιδοτούνται
</H2>
Ο κ. Γεώργιος Ριζόγλου (Ν. Ιωνία) γράφει:

«Η χορήγηση αδειών στους εργαζομένους άνευ αποδοχών, σαφώς σημαίνει μείωση των
αποδοχών τους, και γι' αυτό θα πρέπει οι μέρες αυτές να επιδοτούνται από τον
ΟΑΕΔ.Επίσης, θα πρέπει να βρεθεί μια φόρμουλα προστασίας των εργαζομένων από
τις "κρίσεις" εκείνες, που δεν οφείλονται σε αντικειμενικές δυσμενείς συνθήκες
της ευρύτερης αγοράς, αλλά σε κακές ή σε λανθασμένες επιχειρηματικές επιλογές
και αποφάσεις...».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15847N375</ED>
<ID>
ID:169597

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N37&aa=5</URL></REF>


Article

<CATEGORY>vin11</CATEGORY>

 <H2>Συμφόρηση στην Πατησίων
</H2>
ΣΤΗΝ ΚΥΚΛΟΦΟΡΙΑΚΗ συμφόρηση που δημιουργείται καθημερινώς στην Πατησίων
αναφέρεται ο κ. Δ. Αρβανίτης:

«Κάθε μέρα από το πρωί ως το βράδυ ο δρόμος μετατρέπεται σ' ένα τεράστιο,
συνεχόμενο πάρκινγκ. Μια και δυο σειρές αυτοκίνητα είναι παρκαρισμένα από κάθε
πλευρά. Αποτέλεσμα οι δύο και τρεις λωρίδες κυκλοφορίας ανά κατεύθυνση να
γίνονται μία.Κάνει στάση το τρόλεϊ για αποβίβαση στην Κολιάτσου και φρενάρει η
Ομόνοια.Τα οχήματα σημειωτόν, οι μηχανές βράζουν και γίνονται καπνός χιλιάδες
εργατοώρες και τόνοι ακριβών καυσίμων. Αγανάκτηση, άγχος».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15847N376</ED>
<ID>
ID:169598

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N37&aa=6</URL></REF>


Article

<CATEGORY>vin11</CATEGORY>

 <H2>Η επιδειξιομανία
</H2>
ΑΙΤΙΑ του μεγάλου αριθμού των τροχαίων ατυχημάτων είναι η επιδειξιομανία των
οδηγών, σημειώνει ο κ. Θ. Ι. Μέμτσας, από τον Άλιμο, προσθέτοντας ότι οι
κινήσεις εντυπωσιασμού οδηγούν στον θάνατο.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15847N377</ED>
<ID>
ID:169599

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N37&aa=7</URL></REF>


Article

<CATEGORY>vin07</CATEGORY>

 <H5>ΟΛΟ ΚΑΙ ΠΕΡΙΣΣΟΤΕΡΟΙ ΣΥΝΕΙΔΗΤΟΠΟΙΟΥΝ ΤΙΣ ΟΛΕΘΡΙΕΣ ΣΥΝΕΠΕΙΕΣ - 3 ΕΚΑΤ.
ΠΕΘΑΙΝΟΥΝ ΕΤΗΣΙΩΣ
</H5><H2>Φρένο στο κάπνισμα
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Όλο και περισσότεροι άνθρωποι έχουν αρχίσει να συνειδητοποιούν τις βλαπτικές
συνέπειες του καπνίσματος, με αποτέλεσμα να εμφανίζεται μια ολοένα αυξανόμενη
τάση διακοπής της επικίνδυνης αυτής συνήθειας.

ΕΝΤΟΥΤΟΙΣ το κάπνισμα παραμένει μια αρκετά διαδεδομένη συνήθεια που κοστίζει
βαρύτατα στην ανθρωπότητα. Η Ευρωπαϊκή Ένωση και η Παγκόσμια Οργάνωση Υγείας
θεωρούν το κάπνισμα σαν «τη μεγαλύτερη επιδημία του αιώνα», εξαιτίας της οποίας:

* 3.000.000 άνθρωποι χάνουν τη ζωή τους παγκοσμίως κάθε χρόνο. Και εάν δεν
ληφθούν δραστικά μέτρα, στη δεκαετία 2020-2030 θα σημειωθούν 10.000.000
θάνατοι τον χρόνο.

Όπως αναφέρθηκε σε συνέντευξη Τύπου της Αντικαπνιστικής και της Αντικαρκινικής
Εταιρείας, με αφορμή την Ημέρα κατά του Καπνίσματος που είναι το Σάββατο 31
Μαΐου, το κάπνισμα συνδέεται με το 25-30% των περιπτώσεων καρκίνου στις
αναπτυγμένες χώρες. Στις χώρες της Ευρώπης πεθαίνουν σήμερα, μόνο από το
κάπνισμα, 500.000 άνθρωποι τον χρόνο και οι μισοί από αυτούς πεθαίνουν στην
ενεργό περίοδο της ζωής τους.

ΓΙΑ ΤΙΣ ΓΥΝΑΙΚΕΣ

Πέρα από αυτά, όπως ανέφερε ο καθηγητής Ενδοκρινολογίας Πανεπιστημίου Αθηνών
κ. Γ. Τόλης, ειδικά για τις γυναίκες υπάρχουν επιπλέον κίνδυνοι. 
Η αυξημένη συχνότητα αποβολών, ο πρόωρος τοκετός, το χαμηλό σωματικό βάρος του
βρέφους και η περιγεννητική θνησιμότητα είναι μερικοί από τους κινδύνους που
διατρέχουν οι γυναίκες που συνεχίζουν να καπνίζουν κατά τη διάρκεια της
κύησης, ενώ τα νεογέννητα μητέρων που κάπνιζαν 1-2 πακέτα την ημέρα εμφανίζουν
4 φορές περισσότερο επιβαρυμένη πνευμονική λειτουργία σε σύγκριση με αυτά
γυναικών που δεν κάπνιζαν. Υπολογίζεται ότι ένας από τους επικρατέστερους
παράγοντες του αιφνίδιου θανάτου του βρέφους (θάνατος του λίκνου) είναι το
κάπνισμα της μητέρας.

«Αναμφίβολα, τόνισε ο κ. Τόλης, η νικοτίνη και τα άλλα τοξικά παραπροϊόντα της
καύσης, όπως μονοξείδιο του άνθρακα, μειώνουν αφενός μεν την παροχή αίματος
λόγω παρενόχλησης της μητροπλακουντικής κυκλοφορίας, αφετέρου δε αναχαιτίζουν
την ανάπτυξη του εγκεφάλου του εμβρύου». Παρ' όλα αυτά, από μελέτες,
υπολογίζεται ότι το 20-25% των γυναικών συνεχίζουν να καπνίζουν κατά την κύηση
ενώ το 32-37% των εφήβων εγκύων συνεχίζουν να καπνίζουν περί τα 20 τσιγάρα ημερησίως.

ΠΟΛΛΕΣ ΟΙ ΖΗΜΙΕΣ

Συνήθως, όπως τόνισαν οι ομιλητές, δεν γίνεται απολύτως συνειδητό ότι είναι
τόσες πολλές οι βλάβες που προέρχονται από το κάπνισμα, βλάβες που δεν
συγκρίνονται με καμιά άλλη αιτία και που φθάνουν τις 25 νοσολογικές οντότητες.
Στο σύνολο του πληθυσμού, εκτός από τους διάφορους καρκίνους, με πρώτο του
πνεύμονα, η συχνότερη βλάβη είναι η αποφρακτική πνευμονοπάθεια (χρόνια
βρογχίτις και πνευμονικό εμφύσημα) που σταθερά οδηγεί στην αναπνευστική
ανεπάρκεια, ακόμη και σε νέους ανθρώπους. Και είναι τόση η δύναμη της
εξάρτησης, όπως είπαν οι ομιλητές, ώστε παρά τα ενοχλήματα (δύσπνοια, βήχας
κ.λπ.) να συνεχίζουν. Ακόμη και οι γυναίκες που κάνουν τόσα για να διατηρήσουν
νεανικό το δέρμα τους, αψηφούν ότι το κάπνισμα γερνάει το δέρμα.

Πάντως, όπως τόνισε ο καθηγητής της Φαρμακολογίας και γεν. γραμματέας της
Ελληνικής Αντικαπνιστικής Εταιρείας κ. Ν. Χούλης, η διακοπή του καπνίσματος
επιτυγχάνεται είτε με τη θέληση του καπνιστή είτε με επαγγελματική βοήθεια
(ψυχολογική ή φαρμακολογική προσέγγιση).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15847N391</ED>
<ID>
ID:169600

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N39&aa=1</URL></REF>


Article

<CATEGORY>vin07</CATEGORY>

 <H2>Σκληρή μάχη με τις καπνοβιομηχανίες
</H2>
Ο ΠΕΡΙΦΗΜΟΣ «άντρας του Μάρλμπορο», η αρρενωπή φιγούρα με το μόνιμο τσιγάρο
στα χείλη, που επί σαράντα χρόνια εμφανίζεται στις διαφημίσεις της γνωστής
εταιρείας, θα πάρει... σύνταξη, πιθανότατα, λίγες ημέρες μετά τη θύελλα που
έχει ξεσπάσει στην Αμερική γύρω από το κάπνισμα, και μάλιστα σε δύο επίπεδα.

Σε νομικό επίπεδο, αμέτρητες μηνύσεις έχουν υποβληθεί από ενώσεις καταναλωτών
και από ασθενείς που αποδίδουν την αρρώστιά τους στο τσιγάρο εναντίον των
βιομηχανιών καπνού, και σε πολλές περιπτώσεις τα δικαστήρια επιδίκασαν
τεράστια ποσά αποζημίωσης στους παθόντες.

Σε πολιτικό επίπεδο, πιέσεις που ασκήθηκαν από το Κογκρέσο και τον Λευκό Οίκο
κατέληξαν ήδη στη σύναψη μιας πρώτης συμφωνίας μεταξύ των βιομηχάνων και του
προέδρου Κλίντον για τον δραστικό περιορισμό των διαφημίσεων τσιγάρου.
Συμφωνήθηκε μεταξύ άλλων η περικοπή κατά 30% μέσα σε μια πενταετία των
μηνυμάτων που απευθύνονται σε νεανικό κοινό. 
Σε 7 χρόνια η μείωση των διαφημίσεων θα φτάσει το 50% και σε 10 χρόνια το 60%. 
Οι βιομήχανοι, θορυβημένοι από την κατακραυγή, δέχθηκαν να παράγουν πιο
«ψυχρές» διαφημίσεις, λιγότερο ελκυστικές για τους νέους, και στο πλαίσιο αυτό
μελετάται και ο παροπλισμός του «Marlboro man», όπως και της «παιχνιδιάρας»
καμήλας των Camel. Ταυτόχρονα, ανάλογη εκστρατεία έχει αρχίσει στη Βρετανία ο
Τόνι Μπλερ. 
Η κυβέρνηση των Εργατικών είναι έντονα «αντικαπνιστική» και δηλώνει ότι θεωρεί
υποχρέωσή της να καταπολεμήσει την κακή αυτή συνήθεια που οι Βρετανοί την
πληρώνουν με τον υψηλότερο δείκτη κρουσμάτων καρκίνου των πνευμόνων στην
Ευρώπη. 
Την 1η Ιουλίου θα αρχίσει στο Λονδινο μια δίκη που προβλέπεται ότι θα
προκαλέσει ενδιαφέρον σε όλη την Ευρωπη: πρόκειται για την εκδίκαση της
μήνυσης 36 καρκινοπαθών εναντίον της ένωσης βιομηχάνων καπνού. 
Όλοι τους ήταν χρόνιοι καπνιστές και αποδίδουν την έξη τους στην καταλυτική
δύναμη της διαφήμισης.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15847N392</ED>
<ID>
ID:169601

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N39&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Τα ελληνοτουρκικά διευκρινίζονται
</H2>
<AUTHOR>Γ.Ε. ΣΕΚΕΡΗΣ</AUTHOR>

ΤΟ ΤΟΠΙΟ σιγά σιγά ξεκαθαρίζει. Μέσα από τη θολούρα ­ ηθελημένη ή μη ­ που
έχουν προκαλέσει οι αντιφατικές τοποθετήσεις και οι παλινδρομήσεις των
κυβερνητικών αρμοδίων, οι κεντρικές γραμμές του πλέγματος των ποικίλων
ελληνοτουρκικών επαφών γίνονται όλο και πιο ορατές.

Τα «μέτρα οικοδομήσεως εμπιστοσύνης» προωθούνται. Αντικείμενο πολλού θορύβου
μόλις πριν από λίγους μήνες, το «μορατόριουμ» πτήσεων πολεμικών αεροσκαφών
υπεράνω της Κύπρου υλοποιείται ήδη ατύπως με τη μέθοδο της εκατέρωθεν
μονομερούς αποχής: Η ελληνική πλευρά ματαίωσε υπερπτήσεις προγραμματισμένες
στα πλαίσια στρατιωτικής ασκήσεως και η τουρκική γνωστοποίησε την πρόθεσή της
να ανταποκριθεί. Ενώ οι συνομιλίες, υπό την αιγίδα του γενικού γραμματέα του
ΝΑΤΟ ­ και με παρασκηνιακή αμερικανική ανάμειξη ­ για τη θέσπιση ΜΜΕ στο
Αιγαίο, απέδωσαν τους πρώτους καρπούς των και αναμένεται να αποφέρουν και άλλους.

Αντιθέτως, ισχνές εμφανίζονται οι πιθανότητες επιλύσεως των ουσιαστικών
προβλημάτων. Οι επιτροπές «σοφών» καρκινοβατούν. Σημειωτέον δε, ότι οι
μεθοδεύσεις της Αθήνας συνεπάγονται τον κίνδυνο να μας καταλογισθεί διεθνώς το
πιθανό ναυάγιο μιας διαδικασίας, τις εσωτερικές και εξωτερικές επιπτώσεις της
οποίας μπορούσαμε και οφείλαμε να σταθμίσουμε πριν την αποδεχθούμε.

Άγονος όμως προμηνύεται και ο ενδοκυπριακός διάλογος. Ασφαλώς θα δρομολογηθεί.
Πλην, η διάσταση θέσεων των δύο πλευρών καθιστά απίθανη την ευόδωσή του. Ενώ
οι ελπίδες που επενδύονται στην ευρωπαϊκή πτυχή δεν δικαιολογούνται: ουδεμία
προβληματική Κύπρος θα γίνει δεκτή στην Ε.Ε., ούτε η Άγκυρα θα θυσιάσει ζωτικά
στρατηγικά της συμφέροντα στο βωμό μιας ­ αβέβαιης, κατά τα λοιπά ­ κοινοτικής προοπτικής.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15847N393</ED>
<ID>
ID:169602

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N39&aa=3</URL></REF>


Article

<CATEGORY>vin07</CATEGORY>

 <H5>Ο ΓΑΛΛΟΣ ΠΡΟΕΔΡΟΣ, ΜΙΑ ΜΕΡΑ ΜΕΤΑ ΤΗ «ΘΥΣΙΑ» ΖΙΠΕ, ΚΙΝΔΥΝΟΛΟΓΗΣΕ ΚΑΤΑ ΤΗΣ ΑΡΙΣΤΕΡΑΣ
</H5><H2>Ωμή παρέμβαση Σιράκ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Την επομένη της «θυσίας» του αντιδημοφιλούς πρωθυπουργού Αλέν Ζιπέ, ο Γάλλος
πρόεδρος Ζακ Σιράκ επενέβη απροκάλυπτα στην προεκλογική εκστρατεία, στην
προσπάθειά του να κερδίσει το στοίχημά του και να αποφύγει τη συγκατοίκηση με
την Αριστερά μετά τον δεύτερο γύρο των εκλογών της επόμενης Κυριακής.

ΜΕ ΡΑΔΙΟΤΗΛΕΟΠΤΙΚΟ μήνυμά του, ο Γάλλος πρόεδρος κινδυνολόγησε κατά της
Αριστεράς, αν και δήλωσε ότι κατανόησε σαφώς το καταδικαστικό για την
κυβέρνησή του μήνυμα των ψηφοφόρων.

«Ας προσέξουμε να μη διακυβεύσουμε τα πάντα, τη στιγμή που δρέπουμε τους
πρώτους καρπούς των προσπαθειών μας», προειδοποίησε τον γαλλικό λαό ο Ζακ
Σιράκ. Και απευθυνόμενος στο γαλλικό λαό ως κομματάρχης και όχι ως πρόεδρος,
αναρωτήθηκε: «Πραγματικά θα θέλατε να ξαναφέρετε σε θέση ισχύος τις
σοσιαλιστικές ιδέες των παρελθόντων ετών;».

Είναι η δεύτερη φορά που ο πρόεδρος της Γαλλίας πραγματοποιεί πολιτική
παρέμβαση υπέρ του κυβερνητικού συνασπισμού κατά την προεκλογική περίοδο.
Λίγες μέρες πριν από τη διεξαγωγή του πρώτου γύρου των εκλογών, δημοσίευσε
άρθρο του σε 12 επαρχιακές εφημερίδες, με το οποίο επιχειρούσε να πείσει τους
αδιάφορους ως επί το πλείστον Γάλλους ψηφοφόρους να στηρίξουν καί πάλι τα
κόμματα της πλειοψηφίας.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15847N401</ED>
<ID>
ID:169603

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N40&aa=1</URL></REF>


Article

<CATEGORY>vin07</CATEGORY>

 <H2>Το ΚΚΓ θα στηρίξει κυβέρνηση Αριστεράς
</H2>
ΟΔΗΓΗΜΕΝΟ για πρώτη φορά σε εκλογές από τον Ρομπέρ Υ, το Γαλλικό Κομμουνιστικό
Κόμμα σταθεροποίησε στον πρώτο γύρο τις δυνάμεις του, σημειώνοντας και μια
μικρή άνοδο. Την ερχόμενη Κυριακή, κομμουνιστές υποψήφιοι θα αντιπαρατεθούν σε
39 εκλογικές περιφέρειες, για λογαριασμό ολόκληρης της Αριστεράς, με τους
δεξιούς αντιπάλους τους. Στην έδρα του κόμματος, στην πλατεία του
Συνταγματάρχη Φαμπιέν, ελπίζουν ότι 30 κομμουνιστές βουλευτές θα στηρίζουν στη
γαλλική εθνοσυνέλευση την επόμενη κυβέρνηση της Αριστεράς.

Ανάμεσα σε αυτούς τους 30 ελπίζει να είναι και η Μαρί - Ζορζ Μπιφέ, η νέα και
ανερχόμενη υπεύθυνη του τομέα «ζωής του κόμματος», όπως έχει μετονομασθεί η
παλαιότερη «γραμματεία οργάνωσης», η οποία αντιμετωπίζει στην περιφέρειά της
έναν υποψήφιο του ακροδεξιού Εθνικού Μετώπου.

7.000 ΝΕΑ ΜΕΛΗ

Σύμφωνα με την ίδια, από την αρχή του χρόνου έχουν γραφτεί στο κόμμα 7.000 νέα
μέλη και η τάση αυτή συνεχίζεται «με έναν ρυθμό άνω των 300 την εβδομάδα».
«Είναι το μοναδικό κόμμα που αγωνίζεται για όλους μας», λέει ένας νεαρός
άνεργος, στα γραφεία του κόμματος. Ωστόσο, η «Λε Φιγκαρό» έγραψε ότι τα μέλη
του ΓΚΚ μειώθηκαν κατά 11% ανάμεσα στον Δεκέμβριο του 1994 και τον Δεκέμβριο
του 1996 και η Μπιφέ δεν το διαψεύδει. Μήπως παλαιότερα στελέχη αντέδρασαν στη
«μεταλλαγή» του κόμματος την οποία έχει κάνει σημαία του ο Ρομπέρ Υ; «Η
μεταλλαγή ήταν επιθυμητή από όλους, την αποφάσισε και την επεξεργάσθηκε η
μεγάλη πλειοψηφία των μελών μας», απαντάει ο Ζεράρ Μπισκ, συνεργάτης της Μαρί
- Ζορζ Μπιφέ στην προεκλογική εκστρατεία της. Και η μόνιμη επωδός της Δεξιάς,
ότι μια κυβέρνηση του Σοσιαλιστικού και του Κομμουνιστικού Κόμματος θα ήταν
καταστροφική, γιατί τα δύο κόμματα δεν συμφωνούν σε βασικά θέματα, με πρώτο το
θέμα της Ευρώπης; «Υπάρχουν περισσότερα σημεία συμφωνίας παρά διαφορές ανάμεσά
μας», λέει ο κ. Μπισκ και επικαλείται την πρόσφατη κοινή διακήρυξη, στην οποία
σοσιαλιστές και κομμουνιστές συμφωνούσαν ότι η Συνθήκη του Μάαστριχτ είναι πια ξεπερασμένη.

ΠΟΛΛΑ ΑΛΛΑΞΑΝ

Υπό τον Ρομπέρ Υ, το γαλλικό Κ.Κ. έχει αλλάξει πολύ και συνεχίζει να αλλάζει ­
ακόμη και η προσφώνηση «σύντροφος» δεν είναι πια απαραίτητη, πολλά νέα μέλη
χρησιμοποιούν το απλό «κύριος». Το κόμμα στράφηκε προς «την κοινωνία» για να
την κατανοήσει, προς «τους ανθρώπους» για να τους ακούσει, προς τα άλλα
κόμματα της Αριστεράς παραδεχόμενο επιτέλους πως το κόμμα δεν είναι μόνον ένα,
προς τις ενώσεις και τα κοινωνικά κινήματα, προς τους διανοουμένους (στο
μηνιαίο περιοδικό του, το «Regards», δημοσιεύονται άρθρα τροτσκιστών, ενώ στην
Ένωση Φίλων της «Ουμανιτέ», της εφημερίδας του κόμματος, συμμετέχουν
προσωπικότητες όπως ο Μαξ Γκαλό, ο Ζαν - Φρανσουά Καν, ο Μπερτράν Ταβερνιέ ή ο
Βολίνσκι). Τα ανοίγματα αυτά, τα οποία συνδυάστηκαν με εντατική
δραστηριοποίηση των κομματικών στελεχών στην κοινωνία, εξηγούν την αύξηση των
μελών του. Το κόμμα άλλαξε αναμφισβήτητα, σε στυλ αλλά και σε ουσία: είναι
πιο... χαμογελαστό και φιλικό, δεν διεκδικεί πλέον την «πρωτοπορία», αλλά
θέλει να είναι «καταλύτης» και «χώρος διαλόγου», δεν διεκδικεί πλέον το
«αλάθητο» για την ηγεσία του, έπαψε να υπάρχει μια «γραμμή» που «κατεβαίνει»
και υπεύθυνοι που «επιβλέπουν» την εφαρμογή της, η Κεντρική Επιτροπή
αντικαταστάθηκε από την Εθνική Επιτροπή. Τα νέα μέλη που προσελκύει έχουν μέση
ηλικία 35 ετών και τουλάχιστον για τα νεώτερα από αυτά ο κομμουνισμός δεν
είναι η Σοβιετική Ένωση, η εισβολή στο Αφγανιστάν, τα ψυχιατρεία για τους
διαφωνούντες. Οι νέοι Γάλλοι κομμουνιστές δεν περιμένουν πλέον την
«επανάσταση» ­ ο όρος έχει σχεδόν περιπέσει σε αχρησία ­ και προτιμούν να
βλέπουν το ΓΚΚ κυρίως ως «εργαλείο παρέμβασης των πολιτών».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15847N402</ED>
<ID>
ID:169604

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N40&aa=2</URL></REF>


Article

<CATEGORY>vin07</CATEGORY>

 <H2>Αποδιοπομπαίος τράγος
</H2>
ΕΓΙΝΕ αποδιοπομπαίος τράγος, αποκλειστικά και μόνο για να συμβάλει στη νίκη
της πλειοψηφίας. Με αυτά τα λόγια, ο Αλέν Ζιπέ εξήγησε την παραίτησή του, σε
συνέντευξή του που δημοσιεύτηκε στην επαρχιακή εφημερίδα «Sud Ouest».

«Αφού ανέλυσα τα αποτελέσματα του πρώτου γύρου των εκλογών, αντιλήφθηκα ότι οι
Γάλλοι απηύθυναν προς την πλειοψηφία ένα μήνυμα, το οποίο οφείλουμε να λάβουμε
υπόψη. 
Πήρα λοιπόν την απόφασή μου και την κοινοποίησα στον πρόεδρο της Δημοκρατίας.
Έγινα ένα είδος αποδιοπομπαίου τράγου. Δεν είναι όμως εκεί το πρόβλημα. Ωστόσο
δεν έχω πίκρα», εξομολογήθηκε ο Αλέν Ζιπέ.

Είναι η πρώτη φορά στην Πέμπτη Γαλλική Δημοκρατία, που ένας πρωθυπουργός ­ ο
οποίος ορίζεται και απολύεται από τον πρόεδρο ­ διακηρύσσει μόνος του την
επιθυμία του να αποχωρήσει πριν από τον δεύτερο γύρο των εκλογών, αφού έχει
δώσει με όλες τις δυνάμεις του τη μάχη για τη νίκη της παράταξής του.

Η Αριστερά, όμως, έδωσε έμφαση στην ανάγκη αλλαγής πολιτικής και όχι προσώπων,
φοβούμενη ότι το «πυροτέχνημα» της παραίτησης θα μπορούσε να συσπειρώσει την
Κεντροδεξιά στο δεύτερο γύρο.

Για τον ηγέτη των Σοσιαλιστών, Λιονέλ Ζοσπέν, η παραίτηση Ζιπέ είναι «ένδειξη
κρίσης και ταραχής», ενώ άλλα στελέχη του Σοσιαλιστικού Κόμματος έκαναν λόγο
για «κινήσεις πανικού» ή για «απόπειρα συγκίνησης της κοινής γνώμης με τη
δραματοποίηση καταστάσεων».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15847N403</ED>
<ID>
ID:169605

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N40&aa=3</URL></REF>


Article

<CATEGORY>vin07</CATEGORY>

 <H5>Η ΙΣΤΟΡΙΚΗ ΣΥΜΦΩΝΙΑ ΝΑΤΟ - ΡΩΣΙΑΣ ΤΕΡΜΑΤΙΖΕΙ ΚΑΙ ΤΥΠΙΚΑ ΤΟΝ ΨΥΧΡΟ ΠΟΛΕΜΟ
</H5><H5>Κ. Σημίτης: Νέα περίοδος και για την Ελλάδα
</H5><H2>Προς μια νέα εποχή η Ευρώπη
</H2>
Ιστορική συμφωνία υπέγραψαν χθες το ΝΑΤΟ και η Ρωσία για μια νέα σχέση
ασφαλείας, που τερματίζει και τυπικά τον Ψυχρό Πόλεμο και ανοίγει τον δρόμο
για την επέκταση της Συμμαχίας προς Ανατολάς, χωρίς εντάσεις μεταξύ Ανατολής
και Δύσης.Η «ΙΔΡΥΤΙΚΗ πράξη αμοιβαίας συνεργασίας», που υπεγράφη χθες στο
Παρίσι, χαιρετίστηκε από τους ηγέτες των χωρών-μελών του ΝΑΤΟ σαν μια συμφωνία
που θα οδηγήσει στην πραγματική ενότητα της Ευρώπης, ύστερα από μισό αιώνα
επώδυνης διαίρεσης. Πριν καλά καλά στεγνώσει το μελάνι πάνω στο επίσημο
έγγραφο και επιθυμώντας να εγκαινιάσει τη νέα εποχή με μία έκπληξη, ο πρόεδρος
Γιέλτσιν ανακοίνωσε ότι θα αφαιρεθούν οι πυρηνικές κεφαλές από τους ρωσικούς
πυραύλους που στοχεύουν τις χώρες του ΝΑΤΟ. Έτσι, ο Ρώσος πρόεδρος εισέπραξε
τον θαυμασμό (και τα χειροκροτήματα) των παρισταμένων στο μέγαρο των Ηλυσίων.

Όμως, λίγο αργότερα, ο εκπρόσωπος της ρωσικής προεδρίας, Σεργκέι Γιαστρζέμπσκι
προέβη σε διορθωτική δήλωση απευθυνόμενος στους δημοσιογράφους:

«Αυτό που εννοούσε ο πρόεδρος», είπε, «είναι ότι οι πυρηνικές κεφαλές δεν θα
στοχεύουν τις χώρες που υπέγραψαν την ιδρυτική πράξη» και προσέθεσε ότι ο
Μπορίς Γιέλτσιν πράγματι αντιμετωπίζει το ενδεχόμενο αφαίρεσης των πυρηνικών
κεφαλών από τους πυραύλους, αλλά κάποτε στο μέλλον.

ΡΩΣΟ-ΝΑΤΟΪΚΟ ΣΥΜΒΟΥΛΙΟ

Για τη χαραυγή ενός νέου αιώνα, με μια νέα Ρωσία και ένα νέο ΝΑΤΟ που
συνεργάζονται για μια νέα Ευρώπη με απεριόριστες δυνατότητες, μίλησε ο
Αμερικανός πρόεδρος Μπιλ Κλίντον. 
Κηρύσσοντας την έναρξη της τελετής υπογραφής της ιδρυτικής πράξης, ο
οικοδεσπότης Ζακ Σιράκ τόνισε ότι «η συμφωνία του Παρισιού καταργεί μια για
πάντα τις διαιρέσεις που δημιούργησε η Γιάλτα». 
Ένθερμος υποστηρικτής της επέκτασης της Ατλαντικής Συμμαχίας προς Ανατολάς, ο
καγκελάριος Χέλμουτ Κολ τόνισε τη βαθιά σημασία της συμφωνίας «στα τέλη ενός
αιώνα που είδε τόσο πολύ αίμα, δάκρυα και πόνο».

Με τη χθεσινή συμφωνία δημιουργείται ένα μεικτό Ρωσο-ΝΑΤΟϊκό συμβούλιο
ευρωπαϊκής ασφάλειας και προβλέπεται στενή στρατιωτική και πολιτική συνεργασία
μεταξύ των πρώην εχθρών. 
Η συμφωνία δίνει στη Ρωσία φωνή (αλλά όχι και το δικαίωμα της αρνησικυρίας)
στις συμμαχικές αποφάσεις. 
Επίσης, επιτρέπει στην Ατλαντική Συμμαχία να καλέσει στους κόλπους της και νέα
μέλη, κατά την ειδική Σύνοδο Κορυφής στη Μαδρίτη, τον προσεχή Ιούλιο. 
Στο πρώτο κύμα διεύρυνσης, ως επικρατέστερες χώρες που θα κληθούν να ενταχθούν
φέρονται η Πολωνία, η Ουγγαρία και η Τσεχία.

Όμως, το ΝΑΤΟ δεν έχει καταλήξει ακόμη σε οριστικές αποφάσεις. 
Θετικές ήταν οι πρώτες αντιδράσεις των παραπάνω χωρών για την υπογραφή της
ιδρυτικής πράξης. Αντίθετα, οι Βαλτικές χώρες θα χρειαστεί να περιμένουν, αφού
η ένταξή τους δεν θεωρείται πιθανή, λόγω των ζωηρών ρωσικών αντιρρήσεων.

ΟΙ ΥΠΟΨΗΦΙΟΤΗΤΕΣ

Οι υπουργοί Εξωτερικών των χωρών-μελών της Συμμαχίας θα συναντηθούν την Πέμπτη
και την Παρασκευή στην Πορτογαλία για να εξετάσουν κατ' αρχήν τις
υποψηφιότητες 12 Ανατολικοευρωπαϊκών χωρών. 
Οι υπουργοί αναμένεται να εγκρίνουν τις υποψηφιότητες της Πολωνίας, της
Ουγγαρίας και της Τσεχίας. 
Όμως, οι υποψηφιότητες της Ρουμανίας και της Σλοβενίας διχάζουν τη Συμμαχία. Η
Γερμανία είναι αρνητική στο αίτημά τους. 
Αντίθετα, η Γαλλία θεωρεί ότι η ένταξή τους θα συμβάλει στην επίτευξη
ισορροπίας μεταξύ του Βορρά και του Νότου της Συμμαχίας.

Στο περιθώριο της ιστορικής Συνόδου του Παρισιού, οι υπουργοί Εξωτερικών των
ΗΠΑ και της Γαλλίας, Μαντλίν Ολμπράιτ και Ερβέ ντε Σαρέτ, συζήτησαν το θέμα
της Νότιας Διοίκησης του ΝΑΤΟ που εξακολουθεί να διχάζει τις χώρες τους. 
Η Γαλλία, που το 1966, με απόφαση του προέδρου Ντε Γκωλ, αποχώρησε από το
στρατιωτικό σκέλος της Συμμαχίας, ασκεί πιέσεις για να μεταβιβαστεί η διοίκηση
της Νότιας Πτέρυγας σε Ευρωπαίο. 
Όμως, για άλλη μια φορά, η αμερικανική πλευρά απέκλεισε χθες ένα τέτοιο
ενδεχόμενο. 
«Η αμερικανική θέση δεν έχει αλλάξει. Ο διοικητής της Νότιας Πτέρυγας πρέπει
να είναι Αμερικανός», δήλωσε ο εκπρόσωπος του Στέιτ Ντιπάρτμεντ, από το Παρίσι.

ΕΞΕΛΙΞΗ ιστορικής σημασίας για την ασφάλεια και τη μείωση των εξοπλισμών, που
ανοίγει μια νέα περίοδο και για την Ελλάδα, χαρακτήρισε ο Πρωθυπουργός, Κ.
Σημίτης, την υπογραφή της συμφωνίας ΝΑΤΟ - Ρωσίας, στο Παρίσι, σε συνέντευξη
που έδωσε μετά τη Σύνοδο.

Ειδικότερα, για χώρες όπως η Ελλάδα, που υπέστησαν τις επιπτώσεις της
ψυχροπολεμικής περιόδου, με περιορισμό της αυτονομίας και ανεξαρτησίας τους,
όλα αυτά ανήκουν πια στο παρελθόν. 
Η νέα περίοδος που ανοίγει για τη χώρα μας, είπε ο κ. Σημίτης, καθιστά την
Ελλάδα, λόγω και της γεωγραφικής της θέσης, ιδιαίτερα χρήσιμη για την ανάπτυξη
ενός νέου πλέγματος πολιτικών και οικονομικών διασυνδέσεων και ενός νέου ρόλου
σε Ανατολή και Δύση.

Εξάλλου, κατά την ομιλία του στη Σύνοδο Κορυφής, ο κ. Σημίτης χαιρέτισε την
έμφαση που δίνει η συμφωνία στις αρχές των κανόνων διεθνούς δικαίου, σεβασμού
της εδαφικής ακεραιότητας και αποφυγής της βίας για τις σχέσεις των
κρατών-μελών του Οργανισμού.

Τέλος, εξήρε τη δημιουργία του μεικτού συμβουλίου ΝΑΤΟ - Ρωσίας για θέματα
ασφάλειας, την πρόβλεψη μηχανισμού διαβουλεύσεων για να αποφευχθούν οι
αυθαίρετες αποφάσεις και τη δέσμευση Γιέλτσιν για μείωση των εξοπλισμών που
αποφασίστηκε στη Σύνοδο.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15847N411</ED>
<ID>
ID:169606

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N41&aa=1</URL></REF>


Article

<CATEGORY>vin07</CATEGORY>

 <H5>ΤΙΣ ΕΞΕΤΑΖΟΥΝ ΤΑ ΤΟΥΡΚΙΚΑ ΚΟΜΜΑΤΑ ΓΙΑ ΑΡΣΗ ΤΟΥ ΑΔΙΕΞΟΔΟΥ
</H5><H2>Πρόωρες εκλογές
</H2>
Οι πρόωρες εκλογές είναι το ενδεχόμενο που εξετάζουν όλα τα κόμματα πλέον στην
Τουρκία, ως τη μόνη λύση για την άρση του πολιτικού αδιεξόδου.

ΑΚΟΜΑ και υπουργοί της κυβέρνησης δεν αποκρύπτουν ότι το ενδεχόμενο των
πρόωρων εκλογών «είναι μία πιθανότητα», λόγω της πίεσης που ασκούν οι
στρατιωτικοί στον ισλαμιστή πρωθυπουργό Νετζμεντίν Ερμπακάν να μην
απομακρύνεται από τις αρχές του κοσμικού κράτους.

Πάντως ο Τούρκος πρωθυπουργός υπέγραψε χθες το διάταγμα για την αποστράτευση
161 μελών των τουρκικών ενόπλων δυνάμεων, το οποίο του είχε ζητηθεί από το
ανώτατο στρατιωτικό συμβούλιο. Για τους περισσότερους αυτούς αξιωματικούς που
αποστρατεύθηκαν είχε θεωρηθεί «επικίνδυνη» η προσκόλλησή τους στον ισλαμισμό.

Για την άμεση διεξαγωγή πρόωρων εκλογών, προκειμένου να επιλυθεί η παρούσα
πολιτική κρίση στην Τουρκία και να απομακρυνθεί ο διαγραφόμενος κίνδυνος ενός
στρατιωτικού πραξικοπήματος, φέρεται ευνοϊκά διακείμενος και ο πρόεδρος της
χώρας Σουλεϊμάν Ντεμιρέλ.

Τα τουρκικά μαχητικά βομβάρδισαν και χθες τα ορεινά μονοπάτια στο Βόρειο Ιράκ,
που πιστεύεται πως χρησιμοποιούν οι Κούρδοι αντάρτες στην προσπάθειά τους να
περάσουν στο ιρανικό έδαφος.

Όπως ανακοινώθηκε χθες στην Άγκυρα, οι στρατιωτικές δυνάμεις της Τουρκίας (το
Ασοσιέιτεντ Πρες τις υπολογίζει από 30 έως 50 χιλιάδες άνδρες) που διεξάγουν
πολεμικές επιχειρήσεις μέσα στο ιρακινό έδαφος εδώ και δύο εβδομάδες, έχουν
σκοτώσει περισσότερους από 2.000 αντάρτες.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15847N431</ED>
<ID>
ID:169607

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N43&aa=1</URL></REF>


Article

<CATEGORY>vin07</CATEGORY>

 <H2>Ο Κάρατζιτς απεκδύεται κάθε ευθύνης
</H2>
ΑΠΕΚΔΥΕΤΑΙ κάθε ευθύνης για τα εγκλήματα πολέμου που διαπράχθηκαν στη Βοσνία ο
πρώην ηγέτης των Σερβοβόσνιων Ράντοβαν Κάρατζιτς. Ο Κάρατζιτς δηλώνει επίσης
ότι είναι διατεθειμένος να παρουσιαστεί ενώπιον του Διεθνούς Δικαστηρίου της
Χάγης, όπου κατηγορείται για γενοκτονία, για εγκλήματα πολέμου και εγκλήματα
κατά της ανθρωπότητας, «υπό την προϋπόθεση ότι θα είναι αμερόληπτο, ότι δεν θα
είναι ένα πολιτικό εργαλείο και υπό την προϋπόθεση ότι ο πρόεδρος της Κροατίας
Φράνιο Τούτζμαν και ο πρόεδρος της Βοσνίας Αλία Ιζετμπέκοβιτς θα παραπεμφθούν επίσης».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15847N432</ED>
<ID>
ID:169608

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N43&aa=2</URL></REF>


Article

<CATEGORY>vin07</CATEGORY>

 <H2>Καταδικάσθηκε ο Βολφ
</H2>
Ο ΠΡΩΗΝ αρχηγός των μυστικών υπηρεσιών της Ανατολικής Γερμανίας Μάρκους Βολφ
κρίθηκε χθες από γερμανικό δικαστήριο ένοχος για τρεις απαγωγές κατά τη
διάρκεια του Ψυχρού Πολέμου και καταδικάσθηκε σε διετή φυλάκιση με αναστολή.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15847N433</ED>
<ID>
ID:169609

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N43&aa=3</URL></REF>


Article

<CATEGORY>vin07</CATEGORY>

 <H5>Όχι μία...
</H5><H5>Το κομμουνιστικό...
</H5><H5>Ο Ζακ Ντελόρ...
</H5><H5>Το Άρθρο 105...
</H5><H2>ΑΥΤΟΙ
</H2><H2></H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... συγκατοίκηση αλλά δύο είναι πιθανό να εμφανιστούν στη Γαλλία σε περίπτωση
νίκης της αριστεράς: Αριστερός πρωθυπουργός, ο Ζοσπέν, με πρόεδρο δεξιό, τον
Σιράκ. Και κυβέρνηση από σοσιαλιστές με ορισμένα υπουργεία σε χέρια
κομμουνιστών. Ο Ρομπέρ Υ δεν αποκλείει πλέον την είσοδο του ΚΚ στην κυβέρνηση.
«Ο πλούτος της αριστεράς βρίσκεται ακριβώς σ' αυτό, στον πλουραλισμό της»,
είπε σε συνέντευξή του στη «Στάμπα» στις 25/5. Δικαιούται λοιπόν η αριστερά να
εκφρασθεί ως κυβέρνηση με όλες τις «συνιστώσες» της, όχι μόνο μέσω των
σοσιαλιστών. «Είμαστε ειλικρινείς στις θέσεις που διατυπώνουμε ως κόμμα, αλλά
ασφαλώς εξετάζουμε την προοπτική να αναλάβουμε υπουργεία. Όμως, όλα αυτά θα
συζητηθούν διεξοδικά από τη στιγμή που θα ηττηθεί ο Ζυππέ». Ο Υ δεν παρέλειψε
να εξηγήσει και σε τι ωφελεί το ΚΚ.

... κόμμα, είπε, «είναι χρήσιμο σε όσους αμφισβητούν το Κατεστημένο και θέλουν
να χτίσουν κάτι καινούργιο». Αλλά, ξεκαθάρισε, δεν είναι πια δογματικό: «Έχω
απομακρυνθεί οριστικά από τους "-ισμούς". Προτιμώ τον Μαρξ και την αληθινή
σκέψη του από τη στείρα δογματοποίηση που αποκαλούν μαρξισμό. Για μας, η εποχή
των δογμάτων και του μοναδικού "κοινωνικού μοντέλου" έχει τελειώσει. Θέλουμε
μια νέα κοινωνία, μετα-καπιταλιστική. Επιτρέψτε μου μόνο να επιμένω να την
ονομάζω ­ μ' όλη της τη νεωτερικότητα ­ κομμουνιστική». Όσο για την Ευρώπη, το
γαλλικό ΚΚ πιστεύει και σ' αυτήν: «Θέλουμε την οικοδόμηση της Ευρώπης από
όλους μαζί, με πολιτικές όμως αντίθετες προς την κυρίαρχη σήμερα
νεοφιλελεύθερη λογική και με διαρκή συζήτηση με τους εταίρους μας για να
βρεθούν λύσεις». Σε ένα μόνο δεν κάνει παραχωρήσεις ο Υ: «Όχι άλλες θυσίες από
τον εργαζόμενο. Σ' αυτό είμαστε κατηγορηματικοί».

... δεν βρίσκεται και πολύ μακρυά, θα έλεγε κανείς, απ' όσα διακηρύσσει ο
ηγέτης του ΚΚ. Παραμονή του πρώτου γύρου, είχε δώσει και αυτός μια συνέντευξη
­ στη «Λιμπερασιόν» ­ για να πει ότι η Ευρώπη πρέπει να χτισθεί με τις
προσπάθειες όλων μαζί των εταίρων και όχι με «άξονες» ή με «ειδικές σχέσεις»,
λ.χ. μεταξύ Παρισιού και Βόννης. Ο Ντ. δεν πιστεύει ότι η ΕΕ χρειάζεται, όπως
είχε πει ο Ζοσπέν, μια «οικονομική κυβέρνηση» που θα προλαβαίνει την Ευρωπαϊκή
Κεντρική Τράπεζα από τη λήψη «αντιλαϊκών» αποφάσεων. Γιατί να ληφθούν τέτοιες
αποφάσεις; «Το Άρθρο 103 της Συνθήκης για την Οικονομική και Νομισματική Ένωση
εισάγει ένα αντίβαρο στην Κεντρική Τράπεζα. Ορίζει ρητώς ότι το Συμβούλιο
Υπουργών θα καθορίζει σε ειδική ετήσια σύνοδό του τις κοινές κατευθύνσεις της
οικονομικής πολιτικής. Αν είχαν γίνει τέτοιες σύνοδοι την τελευταία τετραετία,
θα είχαμε ήδη μεγαλύτερη ανάπτυξη και λιγότερη ανεργία».

... μάλιστα θεσπίζει πρόσθετη διασφάλιση, πιστεύει ο Ντ. Η Ευρωπαϊκή Κεντρική
Τράπεζα, λέει, υποχρεούται να εφαρμόζει τη συμφωνημένη οικονομική πολιτική της
Κοινότητας, όχι κάποια άλλη, δική της πολιτική, που θα τη χαράζουν οι
διοικητές της ανεξάρτητα από τα κοινοτικά κέντρα αποφάσεων. Όχι βέβαια ότι
υπάρχει περίπτωση η Κοινότητα να λάβει αποφάσεις που θα έρχονται σε χτυπητή
αντίθεση με τις συνθήκες της αγοράς, διευκρινίζει ο Ντ. Αλλά οι εγγυήσεις
υπάρχουν. Απόκειται λοιπόν στους 15 ­ αύριο 20 ή 25 ­ να δείξουν σύνεση και
επιδεξιότητα στην υπεράσπιση των συμφερότων τους.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15847N441</ED>
<ID>
ID:169610

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N44&aa=1</URL></REF>


Article

<CATEGORY>vin07</CATEGORY>

 <H5>ΜΟΧΑΜΑΝΤ ΧΑΤΑΜΙ
</H5><H2>ΠΡΟΣΩΠΑ
</H2><H2>Αναβάθμιση του ρόλου της γυναίκας
</H2>
Τις βασικές αρχές της νέας διακυβέρνησης, που σκοπεύει να εφαρμόσει στο Ιράν,
αποκάλυψε ο νεοεκλεγείς πρόεδρος Μοχάμαντ Χαταμί.

ΟΠΩΣ ΕΙΠΕ στην πρώτη συνέντευξη Τύπου που έδωσε στην Τεχεράνη, σκοπεύει να
εγκαθιδρύσει ένα κράτος δικαίου και πρόνοιας, να υπερασπίσει τα ατομικά και
πολιτικά δικαιώματα και την ισονομία των πολιτών, αναβαθμίζοντας τον ρόλο της
γυναίκας, σε μια χώρα ανδροκρατούμενη, βάσει της αυστηρής εφαρμογής του
ισλαμικού νόμου.

Για να αποδείξει «του λόγου το αληθές», ο Χαταμί προτίθεται να τοποθετήσει
γυναίκα υπουργό στην κυβέρνησή του, την πρώτη σε ισλαμική κυβέρνηση του Ιράν.
Αυτή θα είναι πιθανότατα η κόρη του απερχόμενου προέδρου Χασεμί Ραφσατζανί,
Φαεζέχ Χασεμί, η οποία έχει εκλεγεί με υψηλό ποσοστό στις βουλευτικές εκλογές
του περασμένου χρόνου. Για τις σχέσεις με τις Ηνωμένες Πολιτείες είπε ότι οι
τελευταίες έχουν το κλειδί για την οικοδόμηση νέων σχέσεων με το Ιράν. Αλλά οι
ΗΠΑ ανακοίνωσαν ότι δεν έχουν διαπιστώσει κάποια αλλαγή στη στάση της ιρανικής κυβέρνησης.

Αναφερόμενος στη Μέση Ανατολή, ο Χαταμί, αν και εξέφρασε την αντίθεσή του για
την ειρηνευτική διαδικασία που εφαρμόζεται, τόνισε ότι δεν έχει την πρόθεση να
αναμειχθεί. Σχεδιάζει, ωστόσο, να αποκαταστήσει τις σχέσεις με την Αίγυπτο,
που διακόπηκαν από την εποχή του Καμπ Ντέιβιντ, το 1979. Τις εδαφικές διαφορές
που έχει το Ιράν με τα Ηνωμένα Αραβικά Εμιράτα έχει την πρόθεση να τις
επιλύσει με διαπραγματεύσεις.

Την αντίθεση της Τεχεράνης στην επιχείρηση του τουρκικού στρατού μέσα στο
ιρακινό έδαφος, όπου οι Τούρκοι καταδιώκουν Κούρδους αντάρτες, εξέφρασε ο
Χαταμί, ο οποίος επισήμανε ότι η στρατιωτική επιχείρηση δεν θα συμβάλει στην
επίλυση των διαφορών.

«Πιστεύουμε πραγματικά ότι με στρατιωτικές επιχειρήσεις και στρατιωτική
εισβολή δεν επιλύονται προβλήματα μεταξύ κρατών... Μας ενδιαφέρει μία λύση
μέσω διαπραγματεύσεων... και ελπίζουμε ότι η τουρκική κυβέρνηση θα διαμορφώσει
την ίδια άποψη με μας», δήλωσε ο Χαταμί.

Εμπόδιο στον νέο πρόεδρο, πάντως, αναμένεται να δημιουργήσει ο προκάτοχός του.
Ο απερχόμενος πρόεδρος Ραφσατζανί αναμένεται να αναλάβει την ηγεσία του
κρατικού συμβουλίου, το οποίο σχεδιάζει την μακροπρόθεσμη πολιτική, με τη
συγκατάθεση του ανώτατου πνευματικού ηγέτη Αλί Χαμενεΐ. Έτσι, καθίσταται ο υπ'
αριθμόν δύο στη διακυβέρνηση, μετά τον Χαμενεΐ, με τρίτο τον πρόεδρο Χαταμί.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15847N442</ED>
<ID>
ID:169611

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N44&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η περιπλάνηση της Λαϊλά
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Ιδού η θεωρία μου: το βιβλίο θα έπρεπε να είναι ο σπόρος που φυτεύουμε και ο
αναγνώστης θα έπρεπε να κάνει ν' ανθίσει το δικό του λουλούδι». Τρούμαν Καπότε.

Η ΛΑΪΛΑ γεννήθηκε στη Δυτική Σαχάρα και το όνομά της σημαίνει «νύχτα». Όταν
ήταν έξι ή επτά ετών, έπεσε θύμα βιασμού. Δεν θυμάται ακριβώς πώς είχε γίνει,
ήταν πολύ μικρή, και όλα όσα έζησε στη συνέχεια διέγραψαν εκείνη την ανάμνηση.
Μια μέρα την παρέσυρε ένα αυτοκίνητο και την άφησε κουφή από το αριστερό αυτί,
με πολύτιμη συντροφιά της την εσωτερική της μουσική. Έπειτα την αγόρασε μια
μαροκινή εβραία ισπανικής καταγωγής, που της έμαθε γαλλικά, ισπανικά,
μαθηματικά και θρησκευτικά. Κι όταν εκείνη πέθανε, άρχισε να περιπλανάται
αναζητώντας τη χώρα της και τους γονείς της. Βρήκε τον εαυτό της μόνο όταν
άγγιξε την άμμο της ερήμου. Μόνο τότε βγήκε από την εποχή της οικογένειας και
πέρασε στην εποχή του έρωτα.

Στη διάρκεια του ταξιδιού της περνάει από έναν οίκο ανοχής του Μαρόκου.
Μοιράζεται μέρες φόβου και εξευτελισμών με παράνομους εργάτες σε μια τρώγλη
του Παρισιού. Συναντά κυνηγημένους από την Αφρική, τη Ρουμανία, τις Αντίλλες,
κι ακούει τα οργισμένα τους τραγούδια. Δεν είναι άγγελοι: ο καθένας προσπαθεί
να βγει από την τρύπα όπου τον έριξαν και στον διάβολο οι υπόλοιποι.
Εξόριστοι, εκτοπισμένοι, φυλακισμένοι, καταφεύγουν στους τεχνητούς παραδείσους
των ναρκωτικών, του αλκοόλ, του σεξ και της απάτης. Μα η Λαϊλά δένεται μαζί
τους, τους καταλαβαίνει.

Αποσκευές δεν έχει. Κουβαλά μονάχα ένα παλιό ραδιόφωνο για να ακούει τις
μουσικές του κόσμου, ένα ζευγάρι σκουλαρίκια για να θυμάται την καταγωγή της
κι ένα βιβλίο. Λέγεται «Της Γης οι Κολασμένοι», γράφτηκε από τον ψυχίατρο
Φρανς Φανόν το 1961, στις πιο άγριες μέρες του πολέμου της Αλγερίας, και
μιλάει για την αλυσιδωτή μεταβίβαση της βίας: από τους αποικιοκράτες στα
θύματά τους κι από εκείνους στους ομοίους τους. Μια μέρα η Λαϊλά φτάνει σ'
έναν καταυλισμό τσιγγάνων, κοντά στη Νις. Οι άνθρωποι εκεί ζουν από
αντικείμενα που «ψαρεύουν» στη χωματερή: σπασμένες καρέκλες, στραβωμένες
κατσαρόλες, διαλυμένα μαξιλάρια, ρούχα, παπούτσια, παιγνίδια και βιβλία.
Ανάμεσά τους το «Θρόισμα του χορταριού», το βιβλίο που έκανε γνωστό το 1951
τον Τρούμαν Καπότε στην Αμερική. Τα ξερά φύλλα διηγούνται τις ιστορίες των
ανθρώπων που ζουν στον λόφο, όλων των ανθρώπων που έχουν ζήσει. Κι όταν
πεθάνουμε, θα διηγηθούν και τη δική μας ιστορία.

Τα βιβλία δεν είναι αντικείμενα, είναι φωνές που κελαηδούν μιλώντας μεταξύ
τους. Οι ιστορίες που διηγούνται οδηγούν η μία στην άλλη. Στο «Χρυσόψαρο», το
τελευταίο βιβλίο του Ζαν Μαρί Γκυστάβ Λε Κλεζιό (Gallimard), η Λαϊλά μας
παίρνει από το χέρι και μας οδηγεί σ' έναν κόσμο ελευθερίας και αλλοτρίωσης.
Κατά τον βιβλιοκριτικό της «Μοντ», πρόκειται για το πιο πολιτικό βιβλίο του
γαλλοβρετανού συγγραφέα. Ένα βιβλίο που δεν το διαβάζουμε: τ' ακούμε.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15847N443</ED>
<ID>
ID:169612

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N44&aa=3</URL></REF>


Article

<CATEGORY>vin08</CATEGORY>

 <H5>ΠΟΥ ΕΧΑΣΑΝ ΚΑΙ ΠΟΥ ΚΕΡΔΙΣΑΝ ΟΙ ΜΙΣΘΩΤΟΙ ΣΤΟ ΜΕΤΩΠΟ ΤΩΝ ΤΙΜΩΝ ΑΠΟ ΤΗΝ 1η ΤΟΥ ΕΤΟΥΣ
</H5><H2>«Μαύρες τρύπες» στις τσέπες μας!
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 21698 BYTES)
</AUTHOR>

Κέρδη, αλλά και ζημιές στην τσέπη τους έχουν οι καταναλωτές, και κυρίως οι
μισθωτοί και συνταξιούχοι, από τις τιμές στην αγορά το πρώτο τετράμηνο του 1997.

Τα κέρδη τους προκύπτουν από την καθήλωση των τιμών στα περσινά επίπεδα σε
ορισμένες κατηγορίες προϊόντων ή ακόμα και τη σημαντική μείωση των τιμών σε
άλλα. Στις κατηγορίες αυτές ανήκουν βασικά είδη διατροφής, τα παπούτσια και τα
ρούχα, καθώς και τα περισσότερα ηλεκτρικά είδη.

Από την άλλη, χαμένοι είναι οι καταναλωτές από τις ανατιμήσεις στα τέλη
κυκλοφορίας, τη βενζίνη, τα ασφάλιστρα και γενικά ό,τι αφορά τη χρήση του
αυτοκινήτου, καθώς και από τις αυξήσεις τιμών σε ποτά και τσιγάρα. Αισθητή
επίσης, αν και μικρή, είναι η αύξηση στα ενοίκια, αφού σημειώθηκε μόλις στους
4 πρώτους μήνες φέτος.

Η ζημιά αυτή αντισταθμίζεται για τους καταναλωτές από την πτώση τιμών στα
ηλεκτρικά και φωτογραφικά είδη. Πιο αναλυτικά στο πρώτο τετράμηνο φέτος,
σύμφωνα με τα επίσημα στοιχεία της Στατιστικής Υπηρεσίας:

* Από τη μία πλευρά μειώθηκαν κατά 9% οι τιμές για το φρέσκο κρέας (αρνί -
κατσίκι), έπεσε 9,4% η τιμή του ελαιολάδου, 3,5% η τιμή των (φρέσκων) φρούτων
και 3,2% η τιμή στα κατεψυγμένα λαχανικά. Επίσης, μειώθηκε περισσότερο από 2%
η τιμή στα όσπρια.

* Από την άλλη αυξήθηκαν οι τιμές στα φρέσκα ψάρια Α' κατηγορίας κατά 6% και
Β' κατηγορίας κατά 9,4%. Επίσης ακρίβυναν τα φρέσκα λαχανικά σε ποσοστό σχεδόν
18%, ενώ οι πατάτες ανατιμήθηκαν περισσότερο από 22%. Επίσης οι ελιές
ακρίβυναν κατά 6,2%.

* Αντίθετα, τα ρούχα και τα παπούτσια σε όλο το πρώτο τετράμηνο φέτος, είχαν
περσινές τιμές. Μειώθηκαν από 0,2% μέχρι 0,5% ή έμειναν σταθερές οι τιμές σε
εσώρουχα ή «εξωτερικά» ρούχα, για παιδιά, γυναίκες και άνδρες. Το ίδιο συνέβη
και με τα παπούτσια, είτε πρόκειται για ανδρικά και γυναικεία είτε για παιδικά.

* Ωστόσο, όσοι δεν μπορούν να κόψουν το κάπνισμα, πληρώνουν ακριβά (και με
οικονομικούς όρους) τη συνήθειά τους αυτή, καθώς κατά 9,1% ακρίβυναν τα
τσιγάρα, ενώ τα οινοπνευματώδη ποτά 7,2%. Η αύξηση των τιμών περιέλαβε και τις
μπίρες 4%, όπως και το κρασί (3,6%).

* Τα ηλεκτρικά και φωτογραφικά είδη ήταν φθηνότερα τους προηγούμενους 4 μήνες.
Μεγαλύτερη μείωση σημείωσαν οι ηλεκτρικές συσκευές θέρμανσης (-3,3%), καθώς
και οι συσκευές για μαγείρεμα και θέρμανση. Οι συσκευές τηλεόρασης και βίντεο
πουλήθηκαν φθηνότερα κατά 0,7%, τα κομπιούτερ 1,5%, ενώ οι φωτογραφικές
μηχανές ήταν φθηνότερες κατά 5,8%.

* Ακριβότερα ήταν όμως τα ενοίκια και η χρήση του αυτοκινήτου.

Αυξήθηκαν κατά 2,5% τα ενοίκια και 6,8% τα δημοτικά τέλη. Επίσης τα τέλη
κυκλοφορίας ανατιμήθηκαν κατά 49,1%, η βενζίνη 3%, το σέρβις αυτοκινήτου 5,2%
και τα ασφάλιστρα για Ι.Χ. 14,5%.

Όφελος υπήρξε από το πετρέλαιο θέρμανσης που έγινε φθηνότερο κατά 6,8%. Ακόμα,
τα δίδακτρα των ιδιωτικών σχολείων (τόσο της Πρωτοβάθμιας όσο και της
Δευτεροβάθμιας Εκπαίδευσης) έμειναν στα περσινά επίπεδα. «Παγωμένες» ήταν στο
τετράμηνο και οι τιμές των επαγγελματικών ΙΕΚ και των φροντιστηρίων ξένων γλωσσών.

Μεγάλες όμως ανατιμήσεις σημειώθηκαν στις εισφορές τηλεόρασης και ραδιοφώνου
(ΕΡΤ) σε ποσοστό 33,3%, ενώ ακρίβυναν και τα «πακέτα» διακοπών κατά 10,1%,
πριν ακόμα αρχίσει η τουριστική περίοδος.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15847N451</ED>
<ID>
ID:169613

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N45&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Θέμα ηθικής τάξης
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΟ ΖΗΤΗΜΑ των ασφαλιστικών ταμείων «καίει» όχι μόνο στην Ελλάδα, αλλά και στις
περισσότερες χώρες της Ευρωπαϊκής Ένωσης. Όλοι αναζητούν τρόπους για να
περιορισθούν στα επόμενα χρόνια τα ελλείμματα των Ταμείων και να εξασφαλισθεί
η ομαλή εκτέλεση των υποχρεώσεών τους.

Αυτή είναι η πραγματικότητα, την οποία κανείς δεν μπορεί να αγνοήσει. Υπάρχει
όμως και ένα θέμα ηθικής τάξης. Δηλαδή, ποιους θα αφορούν τα μέτρα για το
ασφαλιστικό; Αυτούς που ήδη έχουν πληρώσει εισφορές για 20 και 30 χρόνια;
Αυτούς που βρίσκονται στην ανατολή της επαγγελματικής τους σταδιοδρομίας ή
όσους μπαίνουν πρώτη φορά στην αγορά εργασίας;

Η κυβέρνηση θα πρέπει να ανοίξει από τώρα τα «χαρτιά» της και να μην περιμένει
την τελευταία στιγμή. Μόνον έτσι μπορεί να διατηρήσει την αξιοπιστία της
απέναντι στους πολίτες, οι οποίοι δεκαετίες ολόκληρες πληρώνουν τις εισφορές
τους, προσδοκώντας την ώρα της σύνταξης και του εφάπαξ.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15847N452</ED>
<ID>
ID:169614

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N45&aa=2</URL></REF>


Article

<CATEGORY>vin08</CATEGORY>

 <H2>Ούτε γάτα ούτε ζημιά χθες στο Χρηματιστήριο
</H2>
ΜΕΤΑ το φρακάρισμα της Δευτέρας, η χθεσινή συνεδρίαση στο Χρηματιστήριο
πραγματοποιήθηκε χωρίς πρόβλημα. Ούτε γάτα ούτε ζημιά. Το ηλεκτρονικό σύστημα
δούλεψε, αφού χρειάσθηκε πρώτα να μπει ανώτατο όριο ημερήσιας μεταβολής 20%
για τις τιμές στις νεοεισερχόμενες μετοχές.

Με άλλα λόγια, μπήκε το πλαφόν για τη μετοχή της Xiosbank, που πράγματι
ανατιμήθηκε μόνο κατά το ποσοστό αυτό χθες.

Το όριο αυτό εισηγήθηκε ο πρόεδρος του Χρηματιστηρίου κ. Μανώλης Ξανθάκης στην
Επιτροπή Κεφαλαιαγοράς, (σύμφωνα με διάταξη του νόμου για το Χρηματιστήριο που
παρέχει αυτό το δικαίωμα για έκτακτες μόνο περιπτώσεις). Η Επιτροπή δέχθηκε
και το ηλεκτρονικό σύστημα τελικά λειτούργησε χωρίς προβλήματα.

Το δικαίωμα να τεθεί όριο μεταβολής σε νεοεισερχόμενη μετοχή προβλέπεται από
το άρθρο 17 του νόμου 2324/95 για τη λειτουργία του Χρηματιστηρίου.

Όπως έγινε γνωστό, προχθές είχε ζητηθεί από τους χρηματιστές να δίνονται οι
τιμές με διαφορά 50 δρχ. (μεταξύ τους), ώστε να μην προσφέρονται πολλές
διαφορετικές τιμές για την ίδια μετοχή, και να «αντέξει» το ηλεκτρονικό
σύστημα. Αυτό, όμως, δεν έγινε δυνατό να επιτευχθεί, αφού υπήρχαν διαφορές
στις προσφορές, ακόμα και 5 δραχμών.

Χθες, η συνεδρίαση ξεκίνησε ανοδικά και φάνηκε αρχικά ότι ο δείκτης θα έφθανε
σε νέο ρεκόρ. Όμως τελικά υποχώρησε κατά 0,79%. Οι συναλλαγές ήταν πολλές
(λόγω και του τζίρου που δεν έγινε προχθές) και έφθασαν τα 43,498 δισ. δρχ. Ο
Γενικός Δείκτης υποχώρησε στις 1.714,05 μονάδες.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15847N453</ED>
<ID>
ID:169615

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N45&aa=3</URL></REF>


Article

<CATEGORY>vin08</CATEGORY>

 <H5>ΡΗΞΗ ΥΠΟΥΡΓΕΙΟΥ ΟΙΚΟΝΟΜΙΚΩΝ ΚΑΙ ΕΦΟΡΙΑΚΩΝ ΥΠΑΛΛΗΛΩΝ
</H5><H2>Βαριές κουβέντες
</H2>
Πόλεμο κατά της διαφθοράς σε εφορίες και τελωνεία κήρυξε ο υφυπουργός
Οικονομικών κ. Γ. Δρυς, καθώς σε κλειστή σύσκεψη των επικεφαλής των Εφοριών,
που έγινε στην Πάτρα, εξαπέλυσε κατηγορίες «για ανοχή ή συνενοχή» σε
περιπτώσεις φοροδιαφυγής και λαθρεμπορίου.Χθες, ο υφυπουργός
Οικονομικών είπε στα «ΝΕΑ», αναφερόμενος στις καταγγελίες αυτές, ότι δεν
πρόκειται να ανεχθεί «κρούσματα δωροδοκίας ή αδιαφανών οικονομικών
λειτουργιών». Όταν μάλιστα ρωτήθηκε ποιους αφορούν οι επισημάνσεις αυτές,
τόνισε ότι πρόκειται για μια μειοψηφία «η οποία βάζει το χρώμα της στο σύνολο
των υπαλλήλων». Κάλεσε μάλιστα τους συνδικαλιστές να συμπαρασταθούν στην
προσπάθεια αυτή. Όπως έλεγαν χθες στελέχη του υπουργείου Οικονομικών, τους
τελευταίους μήνες έχουν αρχίσει να πληθαίνουν οι καταγγελίες για φαινόμενα
διαφθοράς εναντίον υπαλλήλων Εφοριών και τελωνείων, γεγονός που δημιουργεί την
εικόνα ότι έχει αρχίσει να φουντώνει πάλι το θέμα της διαφθοράς.

Σύμφωνα με επίσημα στοιχεία, από τον Οκτώβριο 1996 μέχρι τους πρώτους μήνες
του 1997 έχουν ξεκινήσει διαδικασίες για διοικητικές κυρώσεις σε 90 εφοριακούς
και τελωνειακούς. Συγκεκριμένα:

ΟΙ ΠΕΙΘΑΡΧΙΚΕΣ ΔΙΩΞΕΙΣ

* Σε 22 τελωνειακούς έχουν ασκηθεί πειθαρχικές αγωγές.

* Σε 57 τελωνειακούς υπάρχει ερώτημα για να τεθούν σε κατάσταση δυνητικής αργίας.

* Σε 8 εφοριακούς έχουν ασκηθεί πειθαρχικές διώξεις για παράβαση καθήκοντος.

* Σε υποχρεωτική αργία λόγω δωροδοκίας έχουν τεθεί 5 εφοριακοί, ενώ 2 έχουν απολυθεί.

Όπως τόνιζαν χθες κορυφαία στελέχη του υπουργείου Οικονομικών, καθημερινά
φθάνουν στις κεντρικές υπηρεσίες καταγγελίες, αλλά και πληροφορίες άλλων
υπηρεσιών για δωροδοκία και άλλες αξιόποινες πράξεις από εφοριακούς και
τελωνειακούς. 
ΑΛΛΗΛΟΕΞΟΝΤΩΣΗ

Πάντως, χθες εφοριακοί που ρωτήθηκαν από τα «ΝΕΑ» σχετικά με τον μεγάλο αριθμό
των καταγγελιών, έλεγαν ότι πρόκειται για «εργολαβία ανωνύμων καταγγελιών που
στοχεύουν στην αλληλοεξόντωση μεταξύ των υπαλλήλων».

Από την πλευρά της η ηγεσία του υπουργείου Οικονομικών θεωρεί ότι με τις
μετακινήσεις των στελεχών που θα γίνουν με βάση την απόδοσή τους αλλά και με
την ενεργοποίηση των περιφερειακών επιθεωρήσεων και των ελεγκτικών κέντρων, θα
αντιμετωπισθεί ως ένα βαθμό το πρόβλημα της διαφθοράς.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15847N461</ED>
<ID>
ID:169616

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N46&aa=1</URL></REF>


Article

<CATEGORY>vin08</CATEGORY>

 <H2>Έλεγχοι της Εφορίας όπου υπάρχουν υπόνοιες...
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

ΕΛΕΓΧΟΥΣ με «ονοματεπώνυμο» θα κάνουν τώρα οι Εφορίες.

Οι έλεγχοι θα επικεντρωθούν στις επιχειρήσεις και τους ελεύθερους
επαγγελματίες που από τα στοιχεία, τον κλάδο λειτουργίας τους και τη
φορολογική τους δήλωση, υπάρχουν υπόνοιες για φοροδιαφυγή. Οι έλεγχοι έχουν
ήδη ξεκινήσει από τον Απρίλιο με βάση τις οδηγίες που έχουν δοθεί από τους
Αμερικανούς εμπειρογνώμονες της φορολογικής υπηρεσίας των ΗΠΑ (IRS). Οδηγός
για τον εντοπισμό των «στόχων» είναι οι φορολογικές δηλώσεις που υπέβαλαν οι
επιχειρήσεις στην Εφορία το 1996, καθώς για τις δηλώσεις που υποβλήθηκαν φέτος
δεν έχει ακόμη ολοκληρωθεί η εκκαθάριση. 
Μέχρι στιγμής οι έλεγχοι αυτοί εφαρμόζονται ­ «πιλοτικά» ­ μόνο από
περιορισμένο αριθμό Εφοριών, προκείμενου να αξιολογηθεί η αποδοτικότητά τους.

Από τα πρώτα στοιχεία προκύπτουν θετικά αποτελέσματα και έτσι πρόθεση του
υπουργείου Οικονομικών είναι να επεκταθούν και να αρχίσουν να εφαρμόζονται από
όλες τις Εφορίες.

Ειδικότερα, οι εντολές που έχουν δοθεί από το υπουργείο Οικονομικών αφορούν
τις παρακάτω τρεις κατηγορίες επιχειρήσεων:

1 Όσες επιχειρήσεις δεν έχουν κάνει δήλωση στην Εφορία. Στην κατηγορία αυτή
υπάγονται αφενός όσες επιχειρήσεις δεν έχουν κάνει ποτέ φορολογική δήλωση,
αφετέρου όσες δεν υπέβαλαν δήλωση το περασμένο έτος..

2 Τις επιχειρήσεις που δραστηριοποιούνται στους κλάδους που εμφανίζουν συνήθως
τα μεγαλύτερα ποσοστά φοροδιαφυγής (συνεργεία αυτοκινήτων, κέντρα διασκέδασης,
καθώς και καφεζαχαροπλαστεία).

3 Τις επιχειρήσεις που έχουν κάνει φορολογική δήλωση, αλλά ο τζίρος που έχουν
δηλώσει είναι υπερβολικά χαμηλός συγκριτικά με το μέγεθος και τον κλάδο.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15847N462</ED>
<ID>
ID:169617

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N46&aa=2</URL></REF>


Article

<CATEGORY>vin08</CATEGORY>

 <H2>Βραδυπορεί ακόμη η εκκαθάριση των φορολογικών δηλώσεων </H2>
ΜΕ ΚΑΘΥΣΤΕΡΗΣΗ συνεχίζονται η εκκαθάριση και η αποστολή των σημειωμάτων στους
φορολογουμένους, ενώ υπάρχουν φόβοι ότι η εκκαθάριση του κύριου όγκου των
δηλώσεων δεν θα έχει ολοκληρωθεί μέχρι το τέλος Ιουλίου, όπως υπολόγιζε αρχικά
το υπουργείο Οικονομικών.

Σύμφωνα με τα στοιχεία, μέχρι τώρα οι φορολογικές δηλώσεις που έχουν φθάσει
στο ΚΕΠΥΟ από τις Εφορίες είναι λιγότερες κατά περίπου 500.000 από αυτές που
είχαν αποσταλεί τον αντίστοιχο μήνα πέρυσι.

Η καθυστέρηση αυτή, που οφείλεται σε φόρτο εργασίας στις Εφορίες, επιτείνεται
και από την άρνηση των υπαλλήλων του ΚΕΠΥΟ να κάνουν υπερωρίες για την
εκκαθάριση των δηλώσεων, λόγω της εκκρεμότητας που υπάρχει στην πληρωμή των
υπερωριών αυτών από το υπουργείο Οικονομικών. Έτσι, η καθυστέρηση στην
εκκαθάριση των φορολογικών δηλώσεων παίρνει ακόμη μεγαλύτερες διαστάσεις.
Αρμόδιοι παράγοντες εκτιμούν ότι στον βαθμό που συνεχισθούν οι καθυστερήσεις
αυτές, τότε η εκκαθάριση του 80% των φορολογικών δηλώσεων αναμένεται να
ολοκληρωθεί τον Αύγουστο αντί για τον Ιούλιο. Αυτό θα έχει ως συνέπεια, αφενός
να καθυστερήσει η είσπραξη των εσόδων του Δημοσίου, αφετέρου να μην είναι
εφικτό να εφαρμοσθεί η διάταξη που προβλέπει την καταβολή του φόρου σε τρεις
ισόποσες διμηνιαίες δόσεις. Αποτέλεσμα αυτού θα είναι να συμπτυχθούν οι δόσεις
και να επιβαρυνθούν οι φορολογούμενοι.

Σήμερα, πάντως, αναμένεται να συνεδριάσει το Διοικητικό Συμβούλιο του συλλόγου
των υπαλλήλων του ΚΕΠΥΟ, προκειμένου να λάβει απόφαση για τη συνέχιση ή όχι
της «στάσης» στις υπερωρίες.

Σύμφωνα με όλες τις ενδείξεις, αναμένεται να βρεθεί κάποια λύση συμβιβαστική
με το υπουργείο, ώστε να λυθεί το αδιέξοδο που έχει δημιουργηθεί και να
επιταχυνθούν οι ρυθμοί εκκαθάρισης.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15847N463</ED>
<ID>
ID:169618

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N46&aa=3</URL></REF>


Article

<CATEGORY>vin08</CATEGORY>

 <H2>Αύξηση διανυκτερεύσεων τον Απρίλιο
</H2>
ΜΙΚΡΗ ΑΥΞΗΣΗ σημείωσε η τουριστική κίνηση τον Απρίλιο.

Τα στοιχεία της Στατιστικής καταγράφουν μείωση του αριθμού των τουριστών με
υψηλότερο οικονομικό επίπεδο. Τον Απρίλιο οι διανυκτερεύσεις τουριστών στα
μεγαλύτερα ξενοδοχεία της χώρας παρουσίασαν αύξηση κατά 5,25% (53.953) και
ανήλθαν σε 1.081.372 από 1.027.419 τον αντίστοιχο μήνα πέρυσι. Το μέσο ποσοστό
πληρότητας ήταν 49,74% από 47,26% πέρυσι.

Μείωση 12,73% παρουσίασαν οι αφίξεις με πτήσεις τσάρτερ στα κυριότερα
αεροδρόμια της χώρας. Τον ίδιο μήνα μείωση κατά 8,1% παρουσίασε και το
ταξιδιωτικό συνάλλαγμα.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15847N464</ED>
<ID>
ID:169619

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N46&aa=4</URL></REF>


Article

<CATEGORY>vin08</CATEGORY>

 <H2>ΑΤΕ: Ριζική εξυγίανση χαρτοφυλακίου
</H2>
ΣΕ 13,3 ΔΙΣ. ΔΡΑΧΜΕΣ υπολογίζονται τα κέρδη της ΑΤΕ κατά το 1996, ενώ ήδη
είναι σε εξέλιξη διαδικασίες για την αναδιοργάνωση και τον εκσυγχρονισμό της
Τράπεζας και ταυτόχρονα προωθούνται οι διαδικασίες για την είσοδο τριών
εταιρειών του ομίλου ΑΤΕ στο Χρηματιστήριο κατά το 1988. Σχετικές ανακοινώσεις
έκανε χθες ο διοικητής της Τράπεζας, κ. Χρ. Παπαθανασίου, παρουσία των
υποδιοικητών, κ. Θαν. Παπαγεωργίου και Δ. Σαντιξή.

Ειδικότερα, επισημάνθηκε ότι δημιουργείται εταιρεία μάνατζμεντ, στο πλαίσιο
των δραστηριοτήτων του ομίλου ΑΤΕ, με στόχο:

* Τον καλύτερο συντονισμό εργασιών των εταιρειών του ομίλου.

* Την καθιέρωση του θεσμού «μπανκασουράνς».

* Την επέκταση των δραστηριοτήτων στα Βαλκάνια.

Στις προτεραιότητες, πάντως, είναι η ριζική εξυγίανση του χαρτοφυλακίου της
Τράπεζας, δεδομένου ότι 41,3% (743,9 δισ. δρχ.) αφορά 300 πιστούχους με οφειλή
άνω των 250 εκατ. δραχμών.

Πάντως, στο σύνολο αυτό διαπιστώνονται και επισφαλείς απαιτήσεις της τάξης των
350 δισ. δραχμών.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15847N465</ED>
<ID>
ID:169620

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N46&aa=5</URL></REF>


Article

<CATEGORY>vin08</CATEGORY>

 <H2>Έξι κοινοπραξίες για το έργο της Ψυττάλειας
</H2>
ΥΠΟΒΛΗΘΗΚΑΝ χθες οι προσφορές 6 κοινοπραξιών ελληνικών και ξένων τεχνικών
εταιρειών, που ενδιαφέρονται να αναλάβουν τη λειτουργία και συντήρηση του
εργοστασίου βιολογικού καθαρισμού των λυμάτων στην Ψυττάλεια.Το έργο έχει
προϋπολογισμό 4 δισ. δρχ. και όποιος επιλεγεί θα αναλάβει τη συντήρηση και
λειτουργία των εγκαταστάσεων της Ψυττάλειας για δύο χρόνια.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15847N466</ED>
<ID>
ID:169621

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N46&aa=6</URL></REF>


Article

<CATEGORY>vin08</CATEGORY>

 <H5>ΕΦΟΔΟΙ ΚΑΙ ΠΡΟΣΤΙΜΑ ΓΙΑ ΠΑΤΑΞΗ ΤΗΣ ΕΙΣΦΟΡΟΔΙΑΦΥΓΗΣ
</H5><H2>Μαχαίρι στην ασυδοσία
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Μέτρα­ φωτιά για την πάταξη της εισφοροδιαφυγής, που έχει πάρει ανεξέλεγκτες
διαστάσεις, σχεδιάζει η κυβέρνηση, με στόχο να μπει μαχαίρι στην ασυδοσία
δεκάδων χιλιάδων επιχειρήσεων που εισφοροδιαφεύγουν. 
ΜΕ ΝΟΜΟΣΧΕΔΙΟ του υπουργείου Εργασίας και Κοινωνικών Ασφαλίσεων που προωθείται
εντός του Ιουνίου στη Βουλή θα προβλέπεται ακόμη και η επιβολή προστίμου για
μη επίδειξη στοιχείων και τη μη καταγραφή απασχολουμένου. Το θέμα της
αντιμετώπισης της εισφοροδιαφυγής ήταν το αντικείμενο ευρείας σύσκεψης
υπηρεσιακών παραγόντων και διοίκησης του ΙΚΑ που έγινε χθες. Ο κορμός των
μέτρων που προτείνουν οι εκπρόσωποι των εργαζομένων στο Ίδρυμα (ΠΟΣΕ-ΙΚΑ) για
την πάταξη της εισφοροδιαφυγής θα είναι και η φιλοσοφία του νομοσχεδίου. Τα
μέτρα που προωθούνται είναι:

1Επιβολή προστίμου ύψους 200.000 δρχ. για κάθε έναν εργαζόμενο ο οποίος
είναι ανασφάλιστος. Το πρόστιμο θα κόβεται επιτόπου σε τριπλότυπο.

2 Καθιέρωση Ειδικού Βιβλίου Καταγραφής Απασχολουμένων (ΕΒΚΑ) το οποίο
θα είναι υποχρεωμένες να τηρούν όλες οι επιχειρήσεις (παρόμοια απόπειρα είχε
γίνει στο παρελθόν για τις οικοδομές, αλλά χωρίς αποτέλεσμα).

3 Δημιουργία ειδικής μονάδας, αντίστοιχης του ΣΔΟΕ, με αυξημένες
αρμοδιότητες για τον έλεγχο των επιχειρήσεων. Οι επονομαζόμενοι και «ράμπο»
του ΙΚΑ θα έχουν το δικαίωμα πρόσβασης σε κάθε λογιστικό βιβλίο της
επιχείρησης που θα ελέγχουν. Στελέχωση της μονάδας και στις πόλεις Πάτρα,
Θεσσαλονίκη και σε περιοχές της Κρήτης.

4Θα θεωρείται άκυρη η απόλυση εργαζομένου ο οποίος δεν ήταν
ασφαλισμένος στο ΙΚΑ.

5 Δεν θα είναι εφικτή η νομιμοποίηση αυθαιρέτου κτίσματος αν δεν έχουν
πληρωθεί οι ασφαλιστικές εισφορές προς το ΙΚΑ.

Επίσης, εντός του Ιουνίου ­ όπως είχαν γράψει «ΤΑ ΝΕΑ» ­ η διοίκηση του ΙΚΑ σε
συνεργασία με τους εκπροσώπους των υπαλλήλων του Ιδρύματος σχεδιάζει μια
εντυπωσιακή εξόρμηση για την πάταξη της εισοφοροδιαφυγής. Όλοι οι υπάλληλοι
του ΙΚΑ (περίπου 10.000) θα πληρωθούν υπερωριακά και μετά τη λήξη της εργασίας
τους θα προχωρήσουν σε ελέγχους σε δεκάδες χιλιάδες επιχειρήσεις σε όλη τη
χώρα. Η σχετική απόφαση για την υπερωριακή απασχόληση των υπαλλήλων του ΙΚΑ
έχει προωθηθεί προς υπογραφή από τον αρμόδιο υπουργό Εργασίας και Κοινωνικών Ασφαλίσεων.

Η διοίκηση του ΙΚΑ εκτιμά ότι σήμερα η εισφοροδιαφυγή ανέρχεται στα 300 δισ.
δρχ. ετησίως, ενώ η ΠΟΣΕ-ΙΚΑ (Ομοσπονδία Εργαζομένων ΙΚΑ) εκτιμά ότι η
εισφοροδιαφυγή ξεπερνά τα 500 δισ. δρχ. αν ληφθούν υπόψη οι 400.000
λαθρομετανάστες που απασχολούνται στη χώρα μας, οι ανασφάλιστοι, οι
ανασφάλιστοι διπλοαπασχολούμενοι και οι παρανόμως απασχολούμενοι συνταξιούχοι.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15847N471</ED>
<ID>
ID:169622

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N47&aa=1</URL></REF>


Article

<CATEGORY>vin08</CATEGORY>

 <H5>Κοινωνικός διάλογος για την ανάπτυξη, την ανταγωνιστικότητα και την απασχόληση
</H5><H2>Οι θεματικές ενότητες
</H2>
Ενότητα 1η

Διαρθρωτικές πολιτικές για την ανάπτυξη

* Δημόσιες επενδύσεις

* Ιδιωτικές επενδύσεις

* Βιομηχανική πολιτική

* Προβληματικές

* Αποτελεσματικότητα Δημοσίου Τομέα.

* Χρηματοπιστωτικός Τομέας

* Μικρομεσαίες επιχειρήσεις.

Υπεύθυνος ο κ. Ηλίας Πλασκοβίτης, γενικός γραμματέας υπουργείου Ανάπτυξης

Ενότητα 2η

Πολιτικές Ενίσχυσης της Ανταγωνιστικότητας και της Απασχόλησης

* Επένδυση στο ανθρώπινο δυναμικό

* Ενεργές πολιτικές απασχόλησης

* Διασφάλιση αυξήσεων στα πραγματικά εισοδήματα σε συνθήκες χαμηλού πληθωρισμού.

Υπεύθυνοι οι κ.κ. Απόστολος Φωτιάδης, γενικός γραμματέας του υπουργείου
Εθνικής Οικονομίας, και Κωνσταντίνος Ευστρατόγλου, διοικητής του ΟΑΕΔ.

Ενότητα 3η

Ρύθμιση Μορφών Εργασίας και Κοινωνικής Προστασίας προς το 2000

* Μέτρα προστασίας και αύξησης της απασχόλησης των ευπαθών κοινωνικών ομάδων

* Όροι απασχόλησης των συνταξιούχων

* Χρόνος εργασίας

* Μέτρα κοινωνικής προστασίας των εργαζομένων στις άτυπες μορφές απασχόλησης

* Τοπικά Σύμφωνα Απασχόλησης.

Υπεύθυνος ο κ. Ροβέρτος Σπυρόπουλος, βουλευτής.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15847N472</ED>
<ID>
ID:169623

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N47&aa=2</URL></REF>


Article

<CATEGORY>vin08</CATEGORY>

 <H2>Κάρτες μόνον σε όσους είναι πραγματικά ανάπηροι
</H2>
ΠΡΟΣΩΡΙΝΗ ή ισόβια κάρτα αναπηρίας θα χορηγηθεί στα άτομα με ειδικές ανάγκες
που έχουν ποσοστό αναπηρίας πάνω από 67%.

Η κάρτα, που η εφαρμογή της καθορίζεται στο Προεδρικό Διάταγμα του υπουργείου
Υγείας που έχει σταλεί για υπογραφή σε 19 υπουργούς, προβλέπεται να
ολοκληρωθεί ως το 2000 με κόστος 800 εκατ. δρχ. το χρόνο και είναι ένα από τα
μέτρα που έχει αποφασίσει η ηγεσία του υπουργείου Υγείας σε μια προσπάθεια να
νοικοκυρέψει το χάος της Πρόνοιας. Όπως τόνισαν χθες ο υπουργός και οι
υφυπουργοί Υγείας παρουσιάζοντας τα νέα μέτρα, «δεν θίγεται κανένα κεκτημένο
δικαίωμα των αναπήρων» αλλά προβλέπεται ενιαίος τρόπος πιστοποίησης της
αναπηρίας για τη χορήγηση της κάρτας σε όσους είναι πραγματικά ανάπηροι και
όχι ανάπηροι-μαϊμούδες.

Στο Π.Δ. προβλέπεται ότι τριμελείς επιτροπές γιατρών στα νομαρχιακά και
περιφερειακά νοσοκομεία θα αναλάβουν να επανεξετάσουν όλα τα άτομα με μόνιμη ή
προσωρινή αναπηρία που υπολογίζονται σε 400.000.

Επίσης, θα δημιουργηθεί Εθνικό Κέντρο Άμεσης Κοινωνικής Βοήθειας το οποίο θα
λειτουργεί όπως το γνωστό «166», αλλά για κάλυψη αναγκών ευπαθών κοινωνικών
ομάδων, ανέργων, αναπήρων, τοξικομανών, μέλη οικογενειών σε κρίση,
αποφυλακισμένων αστέγων, φορέων AIDS, μονογονεϊκών οικογενειών, προσφύγων κ.λπ.

Όπως διευκρίνισε ο υφυπουργός κ. Θ. Κοτσώνης, θα λειτουργήσουν 17 τέτοιες
μονάδες στην Αττική και 3 στη Θεσσαλονίκη και για τη λειτουργία τους θα
αξιοποιηθούν υπηρεσίες και δομές υπαρχόντων προνοιακών φορέων (ΠΙΚΠΑ, ΕΟΠ,
ΟΚΑΝΑ, ΚΕΘΕΑ κ.ά.). Και αυτού του προγράμματος η λειτουργία θα ολοκληρωθεί ως
το 2000 και θα κοστίσει γύρω στα 3,2 δισ.

Με την ευκαιρία ανακοινώθηκε η ολοκλήρωση της χαρτογράφησης των 2.500 φορέων
και αυτοτελών μονάδων προνοίας μη κερδοσκοπικού χαρακτήρα που υπάρχουν στη
χώρα, ενώ πρόκειται να ακολουθήσει καταγραφή και συγκριτική αξιολόγηση των
περιουσιακών στοιχείων των ιδρυμάτων αυτών. 
<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15847N473</ED>
<ID>
ID:169624

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N47&aa=3</URL></REF>


Article

<CATEGORY>vin08</CATEGORY>

 <H2>Σε κλίμα δυσπιστίας η έναρξη του κοινωνικού διαλόγου
</H2>
ΜΕΣΑ ΣΕ κλίμα δυσπιστίας από την πλευρά των εργατικών συνδικάτων άρχισε χθες ο
κοινωνικός διάλογος για την απασχόληση, την ανάπτυξη και την
ανταγωνιστικότητα. Παράλληλα, στις 18 Ιουνίου θα ξεκινήσει και ο διάλογος για
την αναμόρφωση του κοινωνικοασφαλιστικού συστήματος. Για το θέμα αυτό, ο
υπουργός Εργασίας - Κοινωνικών Ασφαλίσεων, κ. Μ. Παπαϊωάννου, έστειλε χθες
επιστολή προς τους κοινωνικούς φορείς.

Η πρώτη συνεδρίαση της Συντονιστικής Γραμματείας για τον κοινωνικό διάλογο
έγινε χθες. Η Συντονιστική Γραμματεία αποτελείται από 10 μέλη (τέσσερις
εκπρόσωποι της κυβέρνησης, τρεις εκπρόσωποι των εργοδοτικών οργωνώσεων και
τρεις εκπρόσωποι των συνδικαλιστικών φορέων). Οι εργασίες του κοινωνικού
διαλόγου θα προχωρήσουν με τη συνεχή λειτουργία της Συντονιστικής Γραμματείας
και των ομάδων εμπειρογνωμόνων. Οι ομάδες αυτές θα καλύπτουν με τρεις
θεματικές ενότητες το σύνολο των σημείων του πλαισίου.

ΚΑΙ ΑΛΛΗΛΟΓΡΑΦΙΑ...

Ο υπουργός Εργασίας - Κοινωνικών Ασφαλίσεων κ. Μ. Παπαϊωάννου σε δήλωσή του
τόνισε ότι αυτό που προέχει είναι να ξεφύγουμε από αυτό το κλίμα δυσπιστίας
και καχυποψίας που υπάρχει και το οποίο ως ένα βαθμό είναι δικαιολογημένο. Ο
υφυπουργός Εργασίας - Κοινωνικών Ασφαλίσεων κ. Χρ. Πρωτόπαπας υπογράμμισε ότι
οι διαδικασίες στο πλαίσιο του διαλόγου θα είναι «ανοιχτές», τόνισε ότι δεν
υπάρχουν τετελεσμένα και σημείωσε ότι η κυβέρνηση δεν θα παρέμβει σε θέματα
που είναι υπό συζήτηση.

Στο μεταξύ, σε επιστολή του προς τους κοινωνικούς φορείς, ο υπουργός Εργασίας
- Κοινωνικών Ασφαλίσεων, κ. Μ. Παπαϊωάννου, τους καλεί να πάρουν μέρος στην
έναρξη των εργασιών της Επιτροπής κοινωνικού διαλόγου για την κοινωνική
ασφάλιση που θα γίνει την Τετάρτη 18.6.97, προκειμένου να οριστικοποιηθούν οι
στόχοι, το περιεχόμενο και η διαδικασία του διαλόγου. Όπως αναφέρει στην
επιστολή του ο κ. Παπαϊωάννου, ο διάλογος πρέπει να κινηθεί προς δύο κατευθύνσεις:

* Αλλαγές που επιβάλλεται να γίνουν τώρα. Στόχος η λήψη μέτρων άμεσης στήριξης
και εξάντλησης των δυνατοτήτων απόδοσης του ασφαλιστικού μας συστήματος.

* Αλλαγές που θα αφορούν το μέλλον, τη ριζική αναμόρφωση του θεσμικού πλαισίου
της κοινωνικής ασφάλισης και του τρόπου χρηματοδότησής της.

Η ΕΠΙΤΡΟΠΗ

Την πολιτική ευθύνη για το διάλογο θα έχει το υπουργείο Εργασίας - Κοινωνικών
Ασφαλίσεων, τη δε οργάνωση και διεξαγωγή του διαλόγου θα έχει η Επιτροπή
διαλόγου για την κοινωνική ασφάλιση. Η επιτροπή αυτή θα συγκροτηθεί από
ειδικούς που θα υποδεικνύονται από το κράτος και τους αρμόδιους φορείς. Η
επιτροπή θα εξετάσει και θα προτείνει μέτρα για το σύνολο του συστήματος
ασφαλιστικής προστασίας, δηλαδή Ταμεία κύριας και επικουρικής ασφάλισης,
Ταμεία πρόνοιας, συστήματα αυτασφάλισης, ασφάλιση δημοσίων υπαλλήλων κ.λπ. και
για τις δύο μεγάλες ενότητες (μέτρα άμεσης στήριξης, ριζική αναμόρφωση του
συστήματος). Η πρώτη ενότητα του διαλόγου θα ολοκληρωθεί εντός του έτους και η
δεύτερη θα ολοκληρωθεί εντός του 1998.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15847N474</ED>
<ID>
ID:169625

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N47&aa=4</URL></REF>


Article

<CATEGORY>vin08</CATEGORY>

 <H2>Ρευστοποίηση και κάμψη
</H2>
Υποχώρηση σημείωσαν τελικά οι τιμές των μετοχών μετά τις μεικτές τάσεις
που εκδηλώθηκαν κατά τη χθεσινή συνεδρίαση του Χρηματιστηρίου Αξιών Αθηνών
(ΧΑΑ). 
Με την έναρξη της συνεδρίασης εκδηλώθηκε ζωηρό αγοραστικό ενδιαφέρον,
επακόλουθο του οποίου ήταν η άμεση άνοδος των τιμών των μετοχών. Ο Γενικός
Δείκτης αυξήθηκε κατά 28 περίπου μονάδες και διαμορφώθηκε προς στιγμή στις
1.755,66 μονάδες, επίπεδο το οποίο αποτελεί νέο ιστορικό ανώ-

τερο. Στη συνέχεια όμως η ρευστοποίηση για την αποκόμιση των σημαντικών κερδών
είχε ως συνέπεια την προοοδευτική υποχώρηση των τιμών των μετοχών. Ο Γενικός
Δείκτης αφού απώλεσε τα ημερήσια κέρδη υποχώρησε περαιτέρω κατά 20 περίπου
μονάδες (1.707,54 μονάδες). Τελικά ο Γενικός Δείκτης περιόρισε ελαφρά την
υποχώρηση στις 13,65 μονάδες και έκλεισε στις 1.714,05 μονάδες. Από τις 256
μετοχές που πραγματοποίησαν συναλλαγές, 83 σημείωσαν άνοδο, 149 πτώση και 24
παρέμειναν σταθερές, ενώ 63 έκλεισαν με αγοραστές και 126 με πωλητές. Η αξία
των συναλλαγών ανήλθε σε 43,5 δισ. δρχ. (8.018.218 τεμ.). Αναλυτικά τα
7.619.666 τεμάχια αξίας 42,4 δισ. δρχ. αφορούσαν την Κύρια Αγορά, ενώ τα
398.552 τεμάχια συνολικής αξίας 1.030 εκατ. δρχ. την Παράλληλη Αγορά. Τη
μεγαλύτερη αξία συναλλαγών σημείωσαν οι μετοχές των Τραπεζών (26.9 δισ. δρχ.
-1.900.254 τεμάχια) και ακολούθησε ο κλάδος Τηλεπικοινωνιών με 2,8 δισ. δρχ. -
392.730 τεμάχια).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15847N481</ED>
<ID>
ID:169626

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N48&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Ευνοϊκές επιρροές δέχονται τα ταξίδια, οι σπουδές, η
τέχνη, η πολιτική, τα μίντια και οι εκδόσεις, οι δίκες, οι σχέσεις με
συγγενείς εξ αγχιστείας και με αλλοδαπούς.

ΚΑΡΚΙΝΟΣ

(22 Ιουνίου - 22 Ιουλίου). Ευνοϊκές επιρροές δέχονται ο οικονομικός τομέας, ο
τομέας της τέχνης, η ερωτική σας ζωή. Μικρές προστριβές με αδέλφια και γείτονες.

ΛΕΩΝ

(23 Ιουλίου - 22 Αυγούστου). Ευνοϊκές επιρροές δέχονται ο γάμος σας, οι στενές
φιλικές σας σχέσεις, οι συνεργασίες σας, η κοινωνική σας ζωή. Μικρές κόντρες
θα έχετε με φίλους ή ομοϊδεάτες.

ΠΑΡΘΕΝΟΣ

(23 Αυγούστου - 23 Σεπτεμβρίου). Ευνοϊκές επιρροές δέχονται η υγεία, η
καριέρα, η δημόσια εικόνα σας. Ελέγχετε, όμως, την επιθετικότητά σας ώστε να
μην τσακωθείτε με προϊσταμένους ή γονείς.

ΖΥΓΟΣ

(24 Σεπτεμβρίου - 23 Οκτωβρίου). Ευνοϊκές επιρροές δέχονται η ερωτική σας ζωή,
τα παιδιά σας, ο τομέας της τέχνης, τα οικονομικά σας, τα ταξίδια, οι σπουδές.
Φυλαχθείτε μόνο από πισώπλατα χτυπήματα.

ΣΚΟΡΠΙΟΣ

(24 Οκτωβρίου - 22 Νοεμβρίου). Ευνοϊκές επιρροές δέχονται το σπίτι, η
οικογένεια, περιουσιακά και ακίνητα, φορολογικά και δάνεια, η ερωτική σας ζωή.
Μικρές κόντρες μπορεί να συμβούν με φίλους ή ομοϊδεάτες.

ΤΟΞΟΤΗΣ

(23 Νοεμβρίου - 21 Δεκεμβρίου). Ευνοϊκές επιρροές δέχονται τα ταξίδια, οι
σπουδές, τα μίντια και η διαφήμιση, η τέχνη, ο έρωτας, τυχόν δίκες. Αποφύγετε,
όμως, κόντρες με προϊσταμένους ή γονείς. Και μη δίνετε λαβή για σχόλια.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ευνοϊκές επιρροές δέχονται τα οικονομικά και
τα επαγγελματικά σας. Υπάρχει όμως ο κίνδυνος κόντρας με συγγενείς εξ
αγχιστείας και με πρόσωπα που μένουν μακριά. Ελέγχετε τα λόγια σας.

ΥΔΡΟΧΟΟΣ

(20 Ιανουαρίου - 18 Φεβρουαρίου). Ευνοϊκές επιρροές δέχονται η ερωτική σας
ζωή, τα ταξίδια, η τέχνη και η ψυχαγωγία. Αποφύγετε όμως κόντρες για ερωτικά ή
οικονομικά θέματα.

ΙΧΘΥΕΣ

(19 Φεβρουαρίου - 20 Μαρτίου). Ευνοϊκές επιρροές δέχονται τα οικονομικά σας,
το σπίτι και η οικογένεια, η τέχνη και η διακόσμηση. Κάποια στιγμή, όμως,
μπορεί να υπάρξουν κόντρες με τον σύντροφό σας, φίλους ή συνεργάτες.

ΚΡΙΟΣ

(21 Μαρτίου - 19 Απριλίου). Ευνοϊκές επιρροές δέχονται η τέχνη, η πολιτική, τα
οικονομικά, τα μίντια, οι σχέσεις με φίλους και ομοϊδεάτες, οι δημόσιες
σχέσεις και η διαφήμιση, τα ταξίδια .

ΤΑΥΡΟΣ

(20 Απριλίου - 20 Μαΐου). Ευνοϊκές επιρροές δέχονται η καριέρα και η δημόσια
εικόνα σας, τα οικονομικά σας, οι σχέσεις με προϊσταμένους και γονείς. Μικρές
προστριβές με τα παιδιά σας και τον ερωτικό σας σύντροφο.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: N50</CAT>
<ED>
Κωδικός άρθρου: A15847N501</ED>
<ID>
ID:169627

</ID><URL>http://ta-nea.dolnet.gr/neaweb/neafile.print_unique?e=A&f=15847&m=N50&aa=1</URL></REF>


Article

<CATEGORY>vin10</CATEGORY>

 <H5>ΠΙΚΡΟ ΑΝΤΙΟ ΜΕ ΒΟΛΕΣ ΚΑΤΑ ΤΟΥ ΤΡΟΧΑΝΑ
</H5><H2>Επίθεση Ραβούση
</H2>
ΔΕΝ ΗΤΑΝ όσο σκληρός (θα) ήθελε, ωστόσο ο Πέτρος Ραβούσης στο χθεσινό του
«αντίο» από την ΑΕΚ έριξε βολές εναντίον του Μιχάλη Τροχανά. Αναφέρθηκε στον
ένα χρόνο της συνύπαρξής τους, στα προβλήματα της ΑΕΚ και, βέβαια, δεν
παρέλειψε να μιλήσει για το μέλλον της κυπελλούχου.

σελίδα 3

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15847O001</ED>
<ID>
ID:169628

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O00&aa=1</URL></REF>


Article

<CATEGORY>vin10</CATEGORY>

 <H2>30 εκατ. χωρίζουν Ίβιτς- Ολυμπιακό
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15847O002</ED>
<ID>
ID:169629

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O00&aa=2</URL></REF>


Article

<CATEGORY>vin10</CATEGORY>

 <H2>Τα σχέδια Γιαννάκη για τη νέα Εθνική
</H2><H2></H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15847O003</ED>
<ID>
ID:169630

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O00&aa=3</URL></REF>


Article

<CATEGORY>vin10</CATEGORY>

 <H2>Τελεσίγραφο σε Ρίβερς και Νάκιτς
</H2><H2></H2>
σελίδα 6

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15847O004</ED>
<ID>
ID:169631

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O00&aa=4</URL></REF>


Article

<CATEGORY>vin10</CATEGORY>

 <H2>Φουλ για Φάνη, Παταβούκα
</H2><H2></H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15847O005</ED>
<ID>
ID:169632

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Θρίαμβος 6-4 με όπλο την άμυνα
</H2><H2></H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15847O006</ED>
<ID>
ID:169633

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O00&aa=6</URL></REF>


Article

<CATEGORY>vin10</CATEGORY>

 <H2>Σενάρια για προπονητές στην Παιανία
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15847O007</ED>
<ID>
ID:169634

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O00&aa=7</URL></REF>


Article

<CATEGORY>vin10</CATEGORY>

 <H5>Ο ΙΒΙΤΣ ΖΗΤΕΙ 260, Ο ΟΛΥΜΠΙΑΚΟΣ ΤΟΥ ΠΡΟΤΕΙΝΕ 230
</H5><H2>Τους χωρίζουν 30 εκατ.
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο ΙΛΙΑ Ίβιτς αναμένεται να συνεχίσει την καριέρα του στον Ολυμπιακό για δύο
ακόμη χρόνια, καθώς στη χθεσινή συνάντηση που είχε με τον πρόεδρο της ΠΑΕ
Σωκράτη Κόκκαλη βρέθηκε σημείο προσέγγισης στο οικονομικό.

Η διαφορά των δύο πλευρών κυμαίνεται στο ποσό των 30 εκατ. δρχ.

Στη συνάντηση, που έγινε χθες το μεσημέρι στα γραφεία της Ιντρακόμ και
διήρκεσε μία ώρα, ο 26χρονος Σέρβος επιθετικός επικαλέστηκε το ιδιωτικό
συμφωνητικό που έχει υπογράψει πριν από τρία χρόνια στον Ολυμπιακό, βάσει του
οποίου θα πρέπει να εισπράξει 270 εκατ. δρχ. για διετές συμβόλαιο. Η πρόταση
του κ. Κόκκαλη έφθασε στο ποσό των 230 εκατ. δρχ. (115 εκατ. δρχ. το χρόνο),
ενώ ο Ίβιτς φάνηκε ικανοποιημένος στο ποσό των 260 εκατ. δρχ.

Έως το τέλος της εβδομάδας θα πραγματοποιηθεί και νέα συνάντηση, ενώ στον
Ολυμπιακό επικρατεί η σιγουριά ότι ο Σέρβος άσος θα δεχτεί τη νέα πρόταση
240-250 εκατ. δρχ. για το νέο διετές συμβόλαιο.

«Βρισκόμαστε σε καλό δρόμο και πιστεύω ότι θα βρεθεί η κατάλληλη λύση. Την
Πέμπτη ή την Παρασκευή θα συναντηθώ και πάλι με τον πρόεδρο. Αν όλα πάνε καλά,
τη Δευτέρα θα υπογράψω το νέο σύμβολο», τόνισε χθες το βράδυ ο Ίλια Ίβιτς και
πρόσθεσε: «Ο Ολυμπιακός είναι ομάδα που εκπληρώνει τις φιλοδοξίες μου. Τη νέα
περίοδο υπάρχει το Τσάμπιονς Λιγκ και είναι πρόκληση για κάθε ποδοσφαιριστή».
Ο Ίλια Ίβιτς, αναφερόμενος στην περίπτωση να αγωνιστεί τη νέα σεζόν με τον
Σάσα Τσούρτσιτς, δήλωσε: «Τον γνωρίζω από τη Γιουγκοσλαβία. Έπαιζε στην
Παρτιζάν. Σε περίπτωση που έρθει στον Ολυμπιακό θα είναι μεγάλη μεταγραφή».

Ο ΤΣΟΥΡΤΣΙΣ

Στο μεταξύ, ανοιχτή γραμμή από το Μπέρμιγχαμ είχε χθες ο διευθύνων σύμβουλος
του Ολυμπιακού Γιώργος Λούβαρης με τον κ. Κόκκαλη, για το θέμα της μεταγραφής
του Σάσα Τσούρτσιτς. Ο κ. Λούβαρης συμφώνησε στο οικονομικό με τον 25χρονο
Σέρβο μέσο, αλλά το μεγάλο εμπόδιο είναι η Άστον Βίλα. Η διοίκηση της αγγλικής
ομάδας ζήτησε πάνω από 1 δισ. δρχ. Οι διαπραγματεύσεις θα συνεχιστούν και την
ερχόμενη εβδομάδα.

Ωστόσο, δεν αποκλείεται σήμερα, που θα μεταβούν στο Μόναχο οι κ.κ. Κόκκαλης,
Μπάγιεβιτς, για να παρακολουθήσουν τον τελικό του Τσάμπιονς Λιγκ μεταξύ
Μπορούσια Ντούρτμουντ - Γιουβέντους, να έχουν επαφές με αντιπροσωπεία της
Άστον Βίλα.

*** Ο Ντούσκο θα πραγματοποιήσει νέο ταξίδι την Κυριακή στη Νορβηγία
για να παρακολουθήσει τον 27χρονο Γκάιρ Φρίγκρααντ, φορ της Λίλεστρομ, ενώ
στην Ισπανία πρόκειται να βρεθεί το Σάββατο ο Τάκης Περσίας, για να
κατασκοπεύσει τον Ισπανό Όλι, στράικερ της Οβιέδο, στον αγώνα με τη Σεβίλλη.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15847O011</ED>
<ID>
ID:169635

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΥΣΤΙΚΟΤΗΤΑ ΣΤΙΣ ΚΙΝΗΣΕΙΣ ΤΟΥ ΠΑΟ ΓΙΑ ΑΝΑΖΗΤΗΣΗ ΠΡΟΠΟΝΗΤΗ. ΦΗΜΕΣ ΓΙΑ ΤΟΝ ΑΝΑΣΤΑΣΙΑΔΗ
</H5><H2>Ψάχνει για τιμονιέρη
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΜΕΤΑ τις αιφνιδιαστικές κινήσεις για απόκτηση παικτών από την Ελλάδα και το
εξωτερικό, ο Παναθηναϊκός αναζητεί τώρα προπονητή στον οποίο θα εμπιστευθεί το
«τιμόνι» της ομάδας.

Διάφορα ονόματα έχουν ακουστεί, αλλά ακόμη δεν υπάρχει οριστική απόφαση για το
ποιος τελικά θα αναλάβει. Θα είναι άραγε κάποιος παλιός παίκτης (κατά τα
πρότυπα Ρότσα, Ζάετς) ή κάποιο «μεγάλο όνομα» από το εξωτερικό;

Μόνον ο πρόεδρος γνωρίζει. Χθες υπήρξε έντονη φημολογία για τον Άγγελο
Αναστασιάδη, αλλά καμία πηγή δεν επιβεβαίωσε ότι αυτός θα είναι ο νέος
τεχνικός. Επίσημη πληροφόρηση δεν υπάρχει, καθώς ο κ. Βαρδινογιάννης κινείται
με μεγάλη μυστικότητα.

Η κατάσταση στο θέμα προπονητή είναι ρευστή και, χωρίς να αποκλείεται κάποια
έκπληξη, ανά πάσα στιγμή μπορεί να ανακοινωθεί το όνομα του νέου τεχνικού.

Στο μεταξύ, ο Φρανκ Στραντλ επέστρεψε στη Νορβηγία και δήλωσε στους
συμπατριώτες του δημοσιογράφους «ότι ελπίζει να καταλήξει στην Ελλάδα και στον Παναθηναϊκό».

«Το γεγονός ότι η Λίλεστρομ μού έδωσε άδεια να έρθω στην Αθήνα και να
διαπραγματευτώ με τον Παναθηναϊκό σημαίνει ότι προτίθεται να με παραχωρήσει το
καλοκαίρι. Ο μάνατζέρ μου θα πάει στην Αθήνα το Σαββατοκύριακο και ελπίζω να
υπάρξει αίσιο τέλος».

Στον αντίποδα ο Γιώργος Κουλακιώτης επισήμανε: «Ο κ. Βαρδινογιάννης μού είπε
να περιμένω την πρόσληψη του νέου προπονητή και στη συνέχεια θα ειδοποιηθώ για
τα περαιτέρω. Ο Παναθηναϊκός είναι πολύ μεγάλη ομάδα. Δεν έχω αντίρρηση να
υπογράψω πενταετές συμβόλαιο, αρκεί να ικανοποιηθώ οικονομικά».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15847O021</ED>
<ID>
ID:169636

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O02&aa=1</URL></REF>


Article

<CATEGORY>vin10</CATEGORY>

 <H2>Ματς προπόνησης στο Μαρκόπουλο
</H2>
ΣΕ ΑΓΩΝΑ προπόνησης, που θα γίνει το απόγευμα (17.30) στο Μαρκόπουλο,
αποχαιρετούν τη χρονιά οι Εθνικές ομάδες ποδοσφαίρου Ανδρών και Ελπίδων. Στο
τελευταίο ραντεβού τής περιόδου, οι ομοσπονδιακοί προπονητές Κώστας
Πολυχρονίου και Γιάννης Κόλλιας, μεταξύ ευχών και προτροπών, θα ανακοινώσουν
και τα προγράμματα της νέας σεζόν, ώστε οι διεθνείς να γνωρίζουν από νωρίς τις
τρέχουσες υποχρεώσεις τους.

Για το σημερινό παιχνίδι στην Εθνική Ανδρών έχουν κληθεί οι: Ατματζίδης,
Κασάπης, Νικολαΐδης, Κωστής, Ουζουνίδης, Καλλιτζάκης, Γεωργιάδης Γ. Χ.,
Κωνσταντινίδης, Αποστολάκης, Καραταΐδης, Αλεξανδρής, Νταμπίζας, Ανατολάκης,
Γεωργάτος, Ζαγοράκης, Φραντζέσκος, Μιχόπουλος, Πουρσανίδης, Γκώνιας, Δώνης, Μαχλάς.

Οι παίκτες που κλήθηκαν στις Ελπίδες είναι οι: Λυμπερόπουλος, Κωστούλας,
Κουτσουρές, Λάκης, Τασίδης, Μαυρογενίδης, Δέλλας, Πανόπουλος, Λυμπερόπουλος,
Αλεξόπουλος, Γκούμας, Κουλακιώτης, Κιάσσος, Δερμιτζάκης, Καραγκούνης,
Κωνσταντινίδης, Σφακιανάκης, Ελευθερόπουλος, Στολτίδης, Κωνσταντινίδης,
Άνζτας, Χιώτης και Κόλτζος.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15847O022</ED>
<ID>
ID:169637

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O02&aa=2</URL></REF>


Article

<CATEGORY>vin10</CATEGORY>

 <H5></H5><H5>Ο Καλαθενός στη Δράμα
</H5><H5>Άλλαξε γνώμη ο Αντριόλι
</H5><H5>Το ενδιαφέρον σε Καρδίτσα
</H5><H5>Δεν φεύγει ο Ρονάλντο
</H5><H5>Διευκολύνσεις και με το νόμο
</H5><H5>Πλησιάζει ο Κατσαβάκης
</H5><H5>Θέλει έτοιμους παίκτες
</H5><H2>Εμπιστευτικά
</H2>
Ο Μιχάλης Καλαθενός, από τον Σύνδεσμο Δωδεκανήσου, κληρώθηκε χθες να διευθύνει
το αξιολογημένο παιχνίδι Δόξα Δρ. - Προοδευτικής στα πλαίσια της τελευταίας
αγωνιστικής του πρωταθλήματος της Β' Εθνικής κατηγορίας. Επίσης τους
αξιολογημένους αγώνες Παναιτωλικού - Πανελευσινιακού και Εθνικού - Καλαμαριάς
θα διαιτητεύσουν οι Παναγιώτης Βαρούχας από την Αθήνα και Μανώλης
Παπατριανταφύλλου από το Κιλκίς αντίστοιχα.

*** Στα υπόλοιπα παιχνίδια κληρώθηκαν οι Πανσερραϊκός - Τρίκαλα:
Μπίκας, ΕΑΡ - Πανιώνιος: Μποροβήλος, Λάρισα - Λεβαδειακός: Κεχαγιάς, Νάουσα -
Νίκη Β.: Μαρίνος, Παναργειακός - ΠΑΣ Γιάννινα: Βούλγαρης και Δόξα Βυρ. -
Πύργος: Τσαγκαράκης.

Ο Πάουλο Αντριόλι ανανέωσε το συμβόλαιό του με τον Ιωνικό για ενάμιση χρόνο. Ο
Βραζιλιάνος συζήτησε χθες με τον Νίκο Κανελλάκη και φαίνεται ότι μεταπείστηκε
να παραμείνει στον Ιωνικό. 
Ο αγώνας Αναγέννησης Καρδίτσας - Τυρνάβου (17.00), ξεχωρίζει στη σημερινή 30ή
αγωνιστική του Βορείου ομίλου, στο πρωτάθλημα της Γ' Εθνικής.

Το υπόλοιπο πρόγραμμα (17.00): Λαμία - Ορέστης Ορ., Ηρακλής Πτολ. - Αετός Σκ.,
Απόλλων Λαρ. - Νιγρίτα, Αλμωπός Αρ. - Αν. Γιαννιτσών, Αμπελόκηποι - Αν. Άρτας,
Αν. Κολινδρού - Ολυμπιακός Β., Ποσειδών Ν.Μ. - ΗΛΤΕΞ Λύκοι, Αγρ. Αστέρας -
Πιερικός (18.30, Supersport).

Στην Μπαρτσελόνα μέχρι το 2006 θα αγωνίζεται ο Ρονάλντο. Οι μάνατζερ του
Βραζιλιάνου άσου βρήκαν τη «χρυσή» τομή στις διαπραγματεύσεις τους με τον
πρόεδρο της Μπάρτσα, Χοσέ Λουίς Νούνιεθ και συμφώνησαν να συνεχίσει ο Ρονάλντο
να αγωνίζεται με τα χρώματα της καταλανικής ομάδας

*** Οι ετήσιες αποδοχές του Ρονάλντο θα διπλασιαστούν και θα φτάσουν τα
825 εκατ. δραχμές. Επίσης, αν μία ομάδα θελήσει να «σπάσει» το συμβόλαιο του
Ρονάλντο, θα πρέπει να καταβάλει στην Μπαρτσελόνα 19,25 δισ. δραχμές από 8,8
δισ. δραχμές που ήταν μέχρι τώρα.

Οι... ταμειακές διευκολύνσεις των ΠΑΕ, που μέχρι τώρα ήταν στη διακριτική
ευχέρεια του προέδρου της ΕΠΑΕ, θεσπίζονται πλέον και με τη... βούλα του
καταστατικού της διοργανώτριας. Αυτό περιέχεται στο νέο καταστατικό, το οποίο
θα συζητηθεί στη σημερινή έκτακτη γενική συνέλευση της ΕΠΑΕ (12.30 μ.μ. σε
κεντρικό ξενοδοχείο).

Έως το τέλος της εβδομάδας θα έχει λήξει το θέμα προπονητή στην Καβάλα. Ήδη η
διοίκηση της ΠΑΕ έχει κάνει τις πρώτες συζητήσεις με τον Μάκη Κατσαβάκη, που
θεωρείται και ο επικρατέστερος, όμως δεν φαίνεται να απορρίπτεται και η
περίπτωση του Νίκου Αναστόπουλου. Με τον τελευταίο, στελέχη της ΠΑΕ έχουν
μιλήσει τηλεφωνικά, χωρίς όμως να επιτευχθεί κάποια συμφωνία, καθώς είναι
δεσμευμένος με τον Παναιτωλικό μέχρι τη λήξη του πρωταθλήματος της Β' Εθνικής.

*** Σε ό,τι αφορά τον Λέσεκ Πις, έγινε γνωστό ότι υπήρξε ταύτιση
απόψεων σε ό,τι αφορά το οικονομικό και απομένει η σύμφωνη γνώμη της Λέγκια,
προκειμένου να ανανεωθεί το συμβόλαιό του.

Ο ημαντική θα είναι η ενίσχυση του Πανηλειακού στη νέα περίοδο. Οι στόχοι
είναι ξεκαθαρισμένοι: δύο τερματοφύλακες (επιστρέφει στον Ολυμπιακό ο
Τοχούρογλου και αποδεσμεύεται ο Σανάγια), πιθανότατα ένας κεντρικός αμυντικός,
αφού δεν έχει ξεκαθαρίσει αν θα μείνει ο Ίλιτς και ένας επιθετικός.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15847O023</ED>
<ID>
ID:169638

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O02&aa=3</URL></REF>


Article

<CATEGORY>vin10</CATEGORY>

 <H5>ΡΑΒΟΥΣΗΣ: ΤΗ ΜΙΑ ΜΟΥ ΕΛΕΓΕ ΠΩΣ ΕΙΜΑΙ ΑΡΙΣΤΟΣ, ΤΗΝ ΑΛΛΗ ΟΤΙ ΚΑΤΑΣΤΡΕΦΩ ΤΗΝ ΑΕΚ
</H5><H5>«Η τελευταία χρονιά του Μανωλά»
</H5><H5>Κερδίζει έδαφος ο Ιορντανέσκου στη Νέα Φιλαδέλφεια
</H5><H2>Βολές κατά Τροχανά
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΤΙΣ ΠΡΟΘΕΣΕΙΣ του Πέτρου Ραβούση, όταν προσήλθε στη χθεσινή
(αποχαιρετιστήρια) συνέντευξη Τύπου, δεν ήταν να κάνει επίθεση στον Μιχάλη
Τροχανά. Ωστόσο, με την πάροδο του χρόνου και κάτω από τα συνεχή ερωτήματα,
άφησε σαφέστατες αιχμές για τον μεγαλομέτοχο της ΠΑΕ.

Μίλησε για όσα (διαφορετικά) του έλεγε, σε άσχετες χρονικές περιόδους. Για το
αν μετάνιωσε που έμεινε μετά τον Μάρτιο και την περιβόητη ανακοίνωση. Για το
μέλλον της ΑΕΚ. Πώς συγκράτησε παίκτες πριν γίνει το... κακό (δηλαδή, προτού
καταθέσουν προσφυγές). Και ξεκαθάρισε ότι όπως είναι τώρα η ΑΕΚ, μεταγραφές
δυνατές δεν μπορεί να κάνει. Τι άλλο δηλαδή να έλεγε ο Ραβούσης;

«Η χρονιά ήταν πετυχημένη για την ΑΕΚ, με δεδομένο ότι κατακτήσαμε δύο τίτλους
και φτάσαμε στις οκτώ κορυφαίες ομάδες του Κυπέλλου Κυπελλούχων. Βεβαίως,
πάντα ζητάς το καλύτερο, αλλά δεν πρέπει να υποβαθμίζεις όσα καταφέραμε, ούτε
να ξεχνάς κάτω από ποιες συνθήκες το κατορθώσαμε», ήταν η εισαγωγή των
δηλώσεων Ραβούση.

Ακολούθως, ο τεχνικός της ΑΕΚ σχολίασε την (επικείμενη) αποχώρησή του από την
Κυπελλούχο: «Σημασία έχει πως φεύγω! Όχι αν με αναγκάζουν ή αν φεύγω μόνος.
Ίσως έπρεπε να είχα φύγει στις 22 Μαρτίου. Συναισθηματικοί όμως λόγοι με
οδήγησαν στο να μείνω και να βάλω σε δεύτερη μοίρα την επαγγελματική μου
καριέρα. Η Ιστορία θα μας κρίνει όλους. Δεν έχω μετανιώσει όμως για την
επιλογή μου. Μένοντας, πιστεύω ότι βοήθησα την ΑΕΚ. Η απόφασή μου να φύγω
είναι οριστική με το υπάρχον καθεστώς. Και αν με θέλει ο νέος ιδιοκτήτης, τότε
πρέπει να συζητήσω».

Στην ερώτηση «τι πρέπει να γίνει ώστε να διατηρηθεί ψηλά η ΑΕΚ», ο Πέτρος
Ραβούσης υποστήριξε: «Οι μεγάλες ομάδες γίνονται από μεγάλους παίκτες. Πρέπει
να έρθουν κι άλλοι, διότι ορισμένοι μεγαλώνουν στην ηλικία. Όπως είναι τώρα η
κατάσταση, δεν βλέπω να έρχονται ποδοσφαιριστές»!

Το σημείο που δεν διευκρίνισε επαρκώς ο Ραβούσης ήταν το γιατί (ακολουθώντας
την πεπατημένη Μπάγιεβιτς) δεν έριξε ευθείες βολές κατά του Μιχάλη Τροχανά.
Είπε: «Δεν θα του απαντήσω ούτε στο μέλλον! Μετά την απόφασή μου γνώριζα πως
θα συμβούν αρκετά και πως θα χρειαζόταν μεγάλο στομάχι! Δεν θέλω όμως να
οξυνθούν τα πνεύματα. Κάποια ας τα κρατήσω...»

Και λίγο αργότερα: «Γιατί πρέπει να μιλήσω εγώ;»

Σε άλλα σημεία της συνέντευξής του ο Πέτρος Ραβούσης υποστήριξε:

­ Δεν γνωρίζω ποια είναι η κλίκα, ούτε αν υπάρχουν κλίκες στην ΑΕΚ.

­ Οι πράξεις και οι ενέργειες του Ραβούση απέδειξαν τι συνέβη με τις
υποδείξεις. Έγιναν έμμεσες και άμεσες παρεμβάσεις! Θυμηθείτε τις ανακοινώσεις
για Νικολαΐδη και Ατματσίδη! Ποτέ όμως δεν με πήρε τηλέφωνο...

ΟΙ ΠΡΟΤΑΣΕΙΣ ΤΡΟΧΑΝΑ

­ Μου είπε τον Νοέμβριο ότι καταστρέφω την ΑΕΚ. Δεν είπε όμως τον λόγο που μου
το αποκάλυψε. Μετά με χαρακτήρισε άριστο προπονητή! Τον Φεβρουάριο πρότεινε
τετραετές συμβόλαιο με 5 εκατ. μισθό! Τον Μάρτιο, πως θα με κάνει μάνατζερ
προπονητών. Μετά έβγαλε την ανακοίνωση! Πως δεν είχα διαβάσει στο 0-3 την
αντίπαλό μας. Στο 0-0 με την Παρί στο Παρίσι όμως; Αργότερα το συμβόλαιο ίσχυε
και έπρεπε να το υπογράψω! Δεν υπέγραψα συμβόλαιο τον Φεβρουάριο, διότι
περίμενα να ετοιμαστεί. Ο καθένας, πλέον, μπορεί να βγάλει στα συμπεράσματά του.

­ Όταν συναντηθήκαμε τον Μάιο πήγα απλά να καταθέσω τις απόψεις μου. Μου
πρότεινε να μείνω! Δεν ξέρω αν ήταν ειλικρινής στις προθέσεις του, πόσο το
ήθελε. Ωστόσο, έβαζε προϋποθέσεις και με υποβίβαζε (τον «καπέλωνε» με μάνατζερ).

­ Όταν διάβασα την ανακοίνωση του Μαρτίου ένιωσα την αδικία.

­ Δεν κρίνω αν υπάρχουν αμφιβολίες για τις προθέσεις του στην ΑΕΚ.

ΟΤΑΝ ρωτήθηκε ο Ραβούσης αν δικαιολογεί τον Μπάγιεβιτς για την αντίστοιχη φυγή
από την ΑΕΚ, απάντησε ως εξής:

­ Δεν κρίνω αποφάσεις άλλων. Και δεν θα έλεγα όχι στην ερώτηση, αν υπάρχουν ομοιότητες!

­ Κέρδισα πολλά εφέτος στην ΑΕΚ.

­ Ο Μανωλάς δεν είναι ξεκάθαρο αν θα μείνει. Μάλλον είναι η τελευταία του χρονιά.

­ Δεν θέλω να παίξω ρόλο στις αποφάσεις συνεργατών μου.

­ Η ΑΕΚ θέλει παίκτη στη θέση τού Κετσπάγια και ενίσχυση στο κέντρο. Βγάλαμε
τη χρονιά με τρία χαφ! Επίσης, δύναμη στην επίθεση. Και μάλλον να ανεβεί η
ψυχολογία της ομάδας. Αυτό θα γίνει με τους νέους, οι οποίοι θα δώσουν κίνητρα
σε όλους.

­ Προτιμώ να μην πω τον καλύτερο παίκτη της ΑΕΚ τη χρονιά που πέρασε, διότι
ίσως αδικήσω ή πικράνω κάποιον.

­ Σε 10 ημέρες θα ξέρω πού θα πάω. Εξετάζω τις προτάσεις.

­ Το ίδιο δύσκολο ήταν να φύγεις ως παίκτης ή προπονητής από την ΑΕΚ.

­ Ο Μπάγιεβιτς ήταν δάσκαλός μου. Και η σχέση μας δοκιμάζεται και κάτω από
άσχημες συνθήκες, που υπάρχουν πάντα. Τι σημασία έχει αν μιλήσαμε;

­ Στο ελληνικό Πρωτάθλημα πρέπει να γίνουν πλέι οφ, ώστε να δυναμώσει. Με 12 ή
14 ομάδες!

­ Ο Κετσπάγια στην Αγγλία πρέπει να αλλάξει ορισμένα πράγματα στο παιχνίδι
του. Αλλιώς είτε δεν θα πετύχει, είτε θα τραυματιστεί γρήγορα.

Και ολοκλήρωσε τις απόψεις του, ρίχνοντας ένα ακόμη «καρφί» εναντίον του
Τροχανά. Ενθυμούμενος δήλωση του μεγαλομετόχου, ότι ο Μπάγιεβιτς δεν συνέβαλε
στην κατάκτηση από τον Ολυμπιακό του τίτλου, τόνισε: «Έχει συμβολή! Ο
προπονητής πάντα έχει συμμετοχή στην ομάδα. Αν δεν συνέβαινε αυτό, δεν θα
έπρεπε να υπάρχει»!

ΠΟΛΥ κοντά στον Άγγελο Ιορντανέσκου είναι η ΑΕΚ! Και οι περισσότεροι στην ΠΑΕ
θεωρούν δεδομένη την πρόσληψη του Ρουμάνου προπονητή, άσχετα αν προς τα έξω
επιχειρούν τεχνηέντως να θολώσουν τα νερά.

Ο Ιορντανέσκου είναι σχεδόν «κλεισμένος» (με προσύμφωνο) και λέγεται ότι μαζί
του θα φέρει στην ΑΕΚ «δεκάρι». Πέρα από αυτά, είναι ενήμερος των εξελίξεων
και το μόνο που απομένει είναι η αποδέσμευσή του από την Ομοσπονδία της Ρουμανίας.

Όσο για τον Λιούμπισα Τουμπάκοβιτς, ναι μεν ήρθε χθες στην Αθήνα, ωστόσο
συμφωνία με την ΑΕΚ δεν επιτεύχθηκε. Συζήτησε με την Κυπελλούχο αλλά, όπως
διέρρευσε, υφίσταται διάσταση απόψεων: ζήτησε περί τα 150 εκατ. (αν είναι
αληθές το ποσό) και στην ΑΕΚ λένε ότι με τα ίδια ή λιγότερα χρήματα άνετα
παίρνουν τον Ιορντανέσκου! Μην αποκλειστεί, πάντως, το ενδεχόμενο να γίνουν με
όλες τις πλευρές παζάρια.

Ο ΜΠΟΡΜΠΟΚΗΣ

Εξελίξεις είχαμε και στο θέμα του Βασίλη Μπορμπόκη. Φαίνεται μπερδεμένο, καθώς
ο παίκτης σε επικοινωνία που είχε με την ΑΕΚ ζήτησε άδεια να μεταβεί στην
Ισπανία, μάλλον για να συζητήσει από κοντά πρόταση (της Βαλένθια;) ύψους 90
εκατ.! Αν δεν φύγει στο εξωτερικό, τότε οι πιθανότητες να μείνει στην ΑΕΚ δεν
είναι λίγες ­ άλλωστε λέγεται ότι δύσκολα άλλος ελληνικός σύλλογος θα
ικανοποιήσει τις (υψηλές) απαιτήσεις του. Η ΑΕΚ άσχετα με το ταξίδι του
Μπορμπόκη (αύριο) κινείται για αντικαταστάτη ή κάποια λύση διαφορετική. Το
μεγάλο όμως πρόβλημα (εξακολουθεί να) είναι το οικονομικό. Στην Κυπελλούχο
υποστηρίζουν ότι αναμένουν την προκαταβολή της πολυεθνικής και κάνουν σχέδια
με τα χρήματα που θα έρθουν. Ίσως μάλιστα ο Μ. Τροχανάς να ξαναφύγει στο
εξωτερικό! Οι εταιρείες που ακούγονται με τη μορφή φημών είναι πολλές, κατά
μία πηγή όμως «ο κολοσσός που ενδιαφέρεται να πάρει την ΑΕΚ δεν σχετίζεται με
καταναλωτικά αγαθά, αλλά είναι εταιρεία με προϊόντα υψηλής τεχνολογίας».

Χθες έγινε γνωστό ότι την ΑΕΚ επισκέφθηκαν αντιπρόσωποι της εταιρείας και ήδη
κοιτούν βιβλία, δηλαδή έξοδα, ισολογισμούς και τα σχετικά. Πόσοι ήταν;
Ειπώθηκε επτά, πέντε, αλλά μάλλον ήταν δύο! Πιθανότατα θα ξαναπεράσουν...

Αν τελικά δεν συμβούν αυτά, τότε στην ΑΕΚ θα πέσουν «με τα μούτρα» στην αύξηση
του μετοχικού κεφαλαίου.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15847O031</ED>
<ID>
ID:169639

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O03&aa=1</URL></REF>


Article

<CATEGORY>vin10</CATEGORY>

 <H5>ΒΕΝΙΖΕΛΟΣ: ΑΠΑΙΤΕΙΤΑΙ ΓΕΝΙΚΟΤΕΡΗ ΠΟΛΙΤΙΚΗ ΠΑΡΑΤΗΡΗΣΗ ΤΟΥ ΠΡΩΤΑΘΛΗΜΑΤΟΣ
</H5><H2>Χάθηκε η γεωγραφική ισορροπία
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

ΘΕΣΣΑΛΟΝΙΚΗ

«ΠΡΕΠΕΙ να ληφθεί υπόψη ­ με όλη τη λεπτότητα που απαιτείται κι από γενικότερη
πολιτική παρατήρηση του πρωταθλήματος ­ η γεωγραφική ισορροπία του
πρωταθλήματος, η οποία συνδέεται με τον βαθμό συμμετοχής των φιλάθλων και τον
βαθμό αποδοχής της κοινής γνώμης. Απ' ό,τι διαπιστώνω έχει χαθεί».

Αυτή ήταν η θέση του υπουργού Πολιτισμού, κ. Ευάγγελου Βενιζέλου στο αίτημα
της ΠΑΕ Άρης, που ζητά να αυξηθούν οι ομάδες της Α' Εθνικής από δεκαοκτώ σε
είκοσι, προκειμένου να αποφύγει τον υποβιβασμό.

Παράλληλα, πρόθεση του υπουργείου είναι να μειωθούν μακροπρόθεσμα οι ομάδες
του επαγγελματικού πρωταθλήματος, όπως ανακοινώθηκε στη Θεσσαλονίκη, στο
περιθώριο της εγκατάστασης του πρώτου ειδικού γραμματέα στο υπουργείο
Μακεδονίας - Θράκης. Για το αίτημα της ΠΑΕ Άρης ο υφυπουργός Πολιτισμού,
αρμόδιος για θέματα αθλητισμού, κ. Ανδρέας Φούρας, δήλωσε: 
«Όλες οι αρμοδιότητες ανήκουν στη διοργανώτρια αρχή. Περιμένουμε τις απόψεις
της ΕΠΑΕ και της ΕΠΟ για το θέμα, αλλά δεν έχουμε λόγο να λέμε όχι και δεν
έχουμε λόγο να παρέμβουμε σε ό,τι αφορά τις σχέσεις ΕΠΟ και ΕΠΑΕ. 
Έχει υποβληθεί το αίτημα του Άρη κι αναμένουμε την απόφαση», δήλωσε ο κ.
Φούρας, ενώ συμφώνησε με την άποψη για απώλεια της γεωγραφικής ισορροπίας του
πρωταθλήματος. 
Στην εισαγωγή του, αναφερόμενος στο πρόβλημα των «κίτρινων», ο κ. Φούρας
μίλησε για τον αριθμό των ομάδων που θα πρέπει να απαρτίζουν το επαγγελματικό
πρωτάθλημα. «Έχω την εντύπωση ότι πρέπει να καλλιεργηθεί η ιδέα του
πρωταθλήματος με λίγες ομάδες», είπε κι απέκλεισε το ενδεχόμενο εφαρμογής της
μεταρρύθμισης μέχρι το πρωτάθλημα του 1998-99.

ΓΙΑ ΤΗ ΘΕΡΜΗ

Την καταγραφή και την κατάταξη σε ειδικές κατηγορίες (τοπικής σημασίας,
νομαρχιακής σημασίας, αναβαθμισμένης περιφερειακής σημασίας κι εθνικής
εμβέλειας) των γυμναστηρίων της Βόρειας Ελλάδας, προκειμένου να περάσει η
διαχείρισή τους σε οργανισμούς τοπικής αυτοδιοίκησης, αναλαμβάνει αρχικά η
Ειδική Γραμματεία Αθλητισμού στο υπουργείο Μακεδονίας - Θράκης.

Ο πρώτος ειδικός γραμματέας Αθλητισμού, κ. Στέλιος Αγγελούδης, θα έρθει επίσης
σε επαφή με τον δήμαρχο Θέρμης για να επιλύσουν το τελευταίο, όπως φαίνεται,
πρόβλημα πριν από τη δημοπράτηση (14 Ιουλίου) του πρώτου τμήματος
(χωματουργικές εργασίες κι εξυγίανση του εδάφους, προϋπολογισμού δύο δισ.
δραχμών) του συνόλου των έργων που προβλέπονται για την κατασκευή του
γυμναστηρίου της Θέρμης. Πρόκειται για έργο προϋπολογισμού 53 δισ. δραχμών.
Όπως ανακοινώθηκε, ο Δήμος Θέρμης δεν παραχωρεί τελικά όλη την έκταση που
απαιτείται για την κατασκευή του σύγχρονου γυμναστηρίου, παρά το ότι υπήρχε
προφορική δέσμευση.

Για να επιλυθεί το πρόβλημα, θα συναντηθούν εκπρόσωποι του δήμου με τον ειδικό
γραμματέα Αθλητισμού, κ. Στέλιο Αγγελούδη, που χθες ανέλαβε τα καθήκοντά του
παρουσία του υπουργού Πολιτισμού, κ. Ευάγγελου Βενιζέλου, του υπουργού
Μακεδονίας - Θράκης, κ. Φίλιππου Πετσάλνικου και του υφυπουργού Πολιτισμού
αρμόδιου για θέματα αθλητισμού, κ. Ανδρέα Φούρα. Αν δεν βρεθεί λύση με τον
Δήμο Θέρμης, τότε θα πραγματοποιηθούν απαλλοτριώσεις που δεν υπερβαίνουν το
ένα δισ. δραχμές

ΓΙΑ ΤΟΝ ΗΡΑΚΛΗ

Ιδιόκτητο ποδοσφαιρικό γήπεδο, που θα κατασκευαστεί στη Μίκρα, αποκτά ο
Ηρακλής. 
Ο υφυπουργός Πολιτισμού αρμόδιος για θέματα αθλητισμού κ. Ανδρέας Φούρας
ανακοίνωσε χθες στη Θεσσαλονίκη την εντολή του υπουργού Πολιτισμού κ.
Ευάγγελου Βενιζέλου «να προχωρήσει» το έργο, για το οποίο ήδη τα πρώτα 300
εκατομμύρια έχουν εγγραφεί στον προϋπολογισμό.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15847O041</ED>
<ID>
ID:169640

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O04&aa=1</URL></REF>


Article

<CATEGORY>vin10</CATEGORY>

 <H2>Αβέβαιο το μέλλον του Αναστασιάδη
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΣΥΝΝΕΦΑ εμφανίστηκαν στον ουρανό της Τούμπας. Αιτία, το πρόβλημα που
δημιουργήθηκε και αφορά στην ανανέωση της συνεργασίας του Άγγελου Αναστασιάδη
με τον ΠΑΟΚ. 
Ο προπονητής του δικέφαλου του Βορρά περιμένει άμεσα την απάντηση από την ΠΑΕ,
η οποία από την πλευρά της τόνισε ότι θα απαντήσει εντός 48 ωρών, λόγω
ανειλημμένων υποχρεώσεων του μεγαλομετόχου Γιώργου Μπατατούδη στο εξωτερικό.

Η εκκρεμότητα αυτή δημιουργεί τις πρώτες υπόνοιες ότι το μέλλον του Άγγελου
Αναστασιάδη στην Τούμπα είναι αβέβαιο. 
Χθες, ο τεχνικός του ΠΑΟΚ παρέδωσε την έκθεσή του στη διοίκηση, συζήτησε και
περιμένει απάντηση, η οποία όμως δεν δόθηκε, αφού ο κ. Μπατατούδης θέλει πρώτα
να έχει επαφή μαζί του, μετά την επιστροφή του από τη Ρουμανία.

Την Πέμπτη αναμένεται η απάντηση του Μαουρίτσιο Γκαουντίνιο, όσον αφορά στη
μεταγραφή του στον ΠΑΟΚ, για τα επόμενα τρία χρόνια.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15847O042</ED>
<ID>
ID:169641

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O04&aa=2</URL></REF>


Article

<CATEGORY>vin10</CATEGORY>

 <H5>ΠΑΡΑΣΧΟΣ
</H5><H2>Να παραμείνει ο Γιοβάνοβιτς
</H2>
ΘΕΣΣΑΛΟΝΙΚΗ

ΑΡΧΙΣΕ την επιχείρηση εκκαθάρισης έμψυχου υλικού ο Γιώργος Παράσχος και
αιφνιδίασε με την εισήγησή του να παραμείνει στην ομάδα ο 35χρονος Ιβάν
Γιοβάνοβιτς. Ο «τρομερός Ιβάν», αν φυσικά συμφωνήσει και στα οικονομικά, θα
συνεχίσει να φορά τα «κυανόλευκα» για ένατη χρονιά, αφού ο Πέτρος Θεοδωρίδης,
σε συνεννόηση και με τον Τέλη Μπατάκη, έκρινε πως δύσκολα θα βρισκόταν
καλύτερος παίκτης με τα ίδια χρήματα. Αυτή τη σκέψη δεν την έκαναν για τις
περιπτώσεις των Ρομπακίεβιτς και Λαγωνίδη, που έμειναν ελεύθεροι και θα
αναζητήσουν σε άλλες ομάδες την τύχη τους.

Βέβαιη θεωρείται και η παραμονή του Ιεροκλή Στολτίδη, με τον οποίο ο
μεγαλομέτοχος της ΠΑΕ θα συζητήσει την άλλη εβδομάδα για να συμφωνήσουν στον
διακανονισμό των 60 εκατ. δρχ. για τρία χρόνια. Στους Μπορμπόκη και Μιρτσέκη
αποφασίστηκε να ακολουθηθεί η προβλεπόμενη από τον νόμο διαδικασία, που
σημαίνει ότι θα λάβουν έγγραφες προσφορές 17 και 23 εκατ. δρχ. για τριετή
συμβόλαια, όπως προέβλεπαν τα προηγούμενα συμβόλαιά τους, και, εκτός
απροόπτου, θα τις απορρίψουν. Η πρώτη, πάντως, μεταγραφή του Ηρακλή θα είναι
αυτή του τερματοφύλακα. Ο Παράσχος έχει καταλήξει στους Ράμπουσιτς, Πετρίδη.

*** Δύο Σέρβοι (αμυντικός και μέσος) βρέθηκαν χθες στη Θεσσαλονίκη και
άρχισαν προπονήσεις με τον Ηρακλή. Τόσο αυτούς όσο και τους τρεις Ζαϊρινούς θα
τους δει αγωνιζόμενους ο Γιώργος Παράσχος σε σημερινό φιλικό του «Γηραιού» με
ομάδα Δ' Εθνικής.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15847O043</ED>
<ID>
ID:169642

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O04&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Στα χέρια των βετεράνων
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΟΙ ΒΕΤΕΡΑΝΟΙ παίρνουν τον Άρη στα... χέρια τους. Ο μεγαλομέτοχος της ΠΑΕ
Λάμπρος Γράντας αιφνιδίασε και βγήκε στην αντεπίθεση. Ύστερα από συνάντηση που
είχε χθες με τους Βένο, Παπαϊωάννου, Καπερνέκα, πείστηκε να τους παραχωρήσει
τις μετοχές του χωρίς καμία οικονομική απαίτηση και με τους Σπύρου, Πολιτάκη,
Πείτση να είναι διαχειριστές μέχρι να βρεθεί αγοραστής. Είναι η πρώτη φορά που
ο Γράντας δέχεται να παραχωρήσει τις μετοχές του χωρίς καμία απαίτηση, και
όπως ξεκαθάρισε θα περιμένει μια εβδομάδα για να προχωρήσει στην τυπική
διευθέτηση του θέματος. Ουσιαστικά, λοιπόν, όποιος ενδιαφερθεί για την ΠΑΕ
Άρης δεν θα έχει να πληρώσει τίποτε περισσότερο εκτός από το χρέος στην
τράπεζα για το δάνειο (γύρω στα 350 εκατ. δρχ.) και όποιες άλλες οφειλές
υπάρχουν για δόσεις συμβολαίων και αμοιβές υπαλλήλων της ΠΑΕ.

*** Στην Αθήνα έχουν εγκατασταθεί τα μέλη του διοικητικού συμβουλίου
της ΠΑΕ Άρης και προσπαθούν να ασκήσουν πιέσεις προς την ΕΠΑΕ για να εισηγηθεί
την αύξηση των ομάδων της Α' Εθνικής από 18 σε 20, ώστε να παραμείνει ο Άρης
στην κατηγορία των μεγάλων.

*** Κι ενώ ο Δημήτρης Μαυρογενίδης οδεύει προς την Αθήνα, άλλοι δύο
παίκτες του Άρη είναι έτοιμοι να αποχωρήσουν. Ο Βασίλης Δημητριάδης έχει
δεχθεί δελεαστικότατη πρόταση από κυπριακή ομάδα και στο τέλος της εβδομάδας
θα μεταβεί στη Μεγαλόνησο για να διαπραγματευθεί και να πάρει γεύση από την
κατάσταση που υπάρχει εκεί. Ο Χρήστος Καρκαμάνης μένει ελεύθερος αν δεν του
ανανεωθεί το συμβόλαιο για τρία χρόνια με 100 εκατ. δρχ., (εκτός και αν
υπάρξει διάθεση να διαπραγματευθούν τον όρο και δεχθεί ο παίκτης, κάτι μάλλον απίθανο).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15847O044</ED>
<ID>
ID:169643

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O04&aa=4</URL></REF>


Article

<CATEGORY>vin10</CATEGORY>

 <H5>Η ΓΙΟΥΒΕΝΤΟΥΣ ΔΙΕΚΔΙΚΕΙ ΑΠΟΨΕ ΑΠΟ ΤΗ ΝΤΟΡΤΜΟΥΝΤ ΤΟ ΚΥΠΕΛΛΟ ΠΡΩΤΑΘΛΗΤΡΙΩΝ
</H5><H2>Ώρα της στέψης
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΜΟΝΑΧΟ

«ΦΑΒΟΡΙ είναι η Γιουβέντους, η οποία είναι η
καλύτερη ομάδα στον κόσμο αυτή τη στιγμή. Φοβάμαι ιδιαίτερα την επίθεσή της,
γι' αυτό θα παρατάξω την Ντόρτμουντ με αμυντικό σχήμα».

Ο προπονητής της Ντόρτμουντ, Ότμαρ Χίτζφελντ, έδωσε το στίγμα για το πώς θα
κινηθεί ο αποψινός 42ος τελικός του Κυπέλλου Πρωταθλητριών. Η Γιουβέντους
θεωρείται ως το αδιαφιλονίκητο φαβορί για την κατάκτηση του τροπαίου, ενώ δεν
είναι λίγοι αυτοί που έσπευσαν να δηλώσουν πως «αν η Ντόρτμουντ κατακτήσει το
τρόπαιο, τότε η επιτυχία της θα μπορεί να συγκριθεί μόνο με αυτή της Στεάουα
Βουκουρεστίου, όταν είχε επικρατήσει το 1986 της Μπαρτσελόνα, στη Σεβίλλη».

Η Γιούβε, μάλιστα, έχει ένα ακόμη κίνητρο για να κατακτήσει το δεύτερο
συνεχόμενο Κύπελλο Πρωταθλητριών και τρίτο στην ιστορία της. Οι «μπιανκονέρι»,
αν τελικά καταφέρουν να σηκώσουν απόψε το τρόπαιο, θα γίνουν η πρώτη ομάδα
στην ιστορία του ιταλικού ποδοσφαίρου που θα κατακτήσει το «γκραν σλαμ» σε μία
περίοδο (το Διηπειρωτικό, το Σούπερ Κύπελλο Ευρώπης, το Πρωτάθλημα Ιταλίας και
το Κύπελλο Πρωταθλητριών).

Ωστόσο, ο Μαρσέλο Λίπι προσπαθεί να κρατήσει τους παίκτες του στη... γη και
κρούει τον κώδωνα του κινδύνου.

«Είναι πολύ δύσκολο παιχνίδι. Βρισκόμαστε σε συνεχή άνοδο, παρά το γεγονός ότι
είναι τέλος της περιόδου», είπε χαρακτηριστικά ο Ιταλός κόουτς.

*** Τα φώτα της δημοσιότητας, όμως, αναμένεται να αποσπάσει απόψε ο
λίμπερο της Ντόρτμουντ, Ματίας Ζάμερ. Αιτία, το γεγονός ότι ίσως αγωνιστεί για
τελευταία φορά, αφού αντιμετωπίζει σοβαρό πρόβλημα υγείας. 
Η ιστορία του Ζάμερ ήταν στα πρωτοσέλιδα των περισσότερων γερμανικών
εφημερίδων, κυρίως λόγω του ότι δεν είναι γνωστή η πάθηση από την οποία πάσχει
ο Γερμανός άσος.

*** Ο τελικός θα αρχίσει στις 21.30 και θα μεταδοθεί από το Mega.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15847O051</ED>
<ID>
ID:169644

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O05&aa=1</URL></REF>


Article

<CATEGORY>vin10</CATEGORY>

 <H2>Στο πρόγραμμα του τελικού ο Ολυμπιακός
</H2>
ΜΟΝΑΧΟ (Ιδιαίτερη ανταπόκριση)

ΣΤΑ ΕΡΥΘΡΟΛΕΥΚΑ «ντύθηκε» το επίσημο πρόγραμμα που
παρουσίασαν οι Γερμανοί διοργανωτές του τελικού του Τσάμπιονς Λιγκ.

Το πρόγραμμα, εκτός των καθιερωμένων αφιερωμάτων των δύο φιναλίστ,
περιλαμβάνει και μία σελίδα αφιερωμένη στον Ολυμπιακό και την προσπάθεια του
προέδρου του Σωκράτη Κόκκαλη για την επικράτηση τού «φερ πλέι» στους
αγωνιστικούς χώρους.

Με τίτλο «Ο Ολυμπιακός διδάσκει», το αφιέρωμα αναφέρει πως για την περίοδο
1997-98 οι πρόεδρος του Ολυμπιακού προκηρύσσει μεγάλο χρηματικό έπαθλο στους
παίκτες εκείνους οι οποίοι δεν θα δεχτούν κίτρινη κάρτα ή δεν θα αποβληθούν
στη διάρκεια της ποδοσφαιρικής περιόδου, και ιδιαίτερα στους αγώνες του
Τσάμπιονς Λιγκ. Όλα αυτά, στα πλαίσια του φερ πλέι που έχει καθιερώσει η ΟΥΕΦΑ
εδώ και αρκετά χρόνια στην προσπάθειά της να καταπολεμηθεί η βία στα γήπεδα
αλλά και οι ποδοσφαιριστές να εφαρμόσουν το ευ αγωνίζεσθαι. Στο αφιέρωμα
αναφέρεται επίσης: «Ενώ ο Παναθηναϊκός και η ΑΕΚ έχουν πάρει μέρος στο
Τσάμπιονς Λιγκ, ο Ολυμπιακός δεν το κατάφερε μέχρι πρότινος, για τον απλό λόγο
ότι δεν είχε ανακηρυχθεί πρωταθλητής Ελλάδας τα τελευταία χρόνια. Όποιος
γνωρίζει τον Σωκράτη Κόκκαλη δεν θα δοκιμάσει την ανάλογη έκπληξη. Δεν
πρόκειται μόνο για τον ιδιοκτήτη μιας από τις μεγαλύτερες εταιρείες
τηλεπικοινωνιών της Νότιας Ευρώπης, αλλά για μια από τις μεγαλύτερες
προσωπικότητες της ελληνικής οικονομίας. Τα τελευταία χρόνια ο Κόκκαλης
αφιέρωσε πολλές δυνάμεις σε αγαθοεργίες, όπως για την κατασκευή κέντρων
απεξάρτησης από τα ναρκωτικά και τον αλκοολισμό.

Στο ίδιο αφιέρωμα, παρουσιάζεται η εικόνα του Ολυμπιακού και των παικτών του
και οι επιδόσεις των τελευταίων στην εξωαθλητική συμπεριφορά τους, όπως «η
διανομή δώρων το Πάσχα και τα Χριστούγεννα σε παιδιά με ειδικές ανάγκες».

Το αφιέρωμα ολοκληρώνεται με την παρατήρηση ότι η πρωτοβουλία αυτή του
ελληνικού συλλόγου αποτελεί παράδειγμα για μίμηση, αφού η συμμετοχή του
Ολυμπιακού στο Τσάμπιονς Λιγκ στην ουσία επιχορηγείται με οικονομικά οφέλη για
την καλή συμπεριφορά των παικτών και των φιλάθλων του.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15847O052</ED>
<ID>
ID:169645

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O05&aa=2</URL></REF>


Article

<CATEGORY>vin10</CATEGORY>

 <H5>ΜΕ ΔΙΠΛΟ ΣΤΟΧΟ ΤΟ ΝΕΟ ΞΕΚΙΝΗΜΑ ΤΗΣ ΕΘΝΙΚΗΣ: ΚΑΛΗ ΕΜΦΑΝΙΣΗ ΣΤΟ ΕΥΡΩΜΠΑΣΚΕΤ '97
ΚΑΙ Η ΣΥΓΚΟΜΙΔΗ ΕΜΠΕΙΡΙΩΝ ΓΙΑ ΤΟ ΠΑΓΚΟΣΜΙΟ ΚΥΠΕΛΛΟ ΣΤΗΝ ΑΘΗΝΑ
</H5><H5>Παρέλαση για Φάνη και τα άλλα παιδιά
</H5><H2>Διψασμένοι για διακρίσεις
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΑΛΛΑΓΗ σε όλα τα επίπεδα σήμανε στην εθνική
ομάδα μπάσκετ. Νέα ήθη και έθιμα (παρουσίαση παικτών κατά τα αμερικάνικα
πρότυπα), νέος προπονητής (Παναγιώτης Γιαννάκης) και νέοι παίκτες (Καλαϊτζής,
Μάγλος). Η προετοιμασία για το Ευρωμπάσκετ '97 αρχίζει και η δίψα για διάκριση
ήταν φανερή στα πρόσωπα όλων. Όλοι συμφώνησαν πως ο στόχος είναι διπλός: η
διάκριση και η συγκομιδή εμπειριών για το Παγκόσμιο στην Αθήνα. Αρχικά έγινε η
παρουσίαση του νέου χορηγού της Εθνικής χθες στο ΟΑΚΑ, κατόπιν του
προπονητικού τιμ (Γιαννάκης, Σταυρόπουλος, Μπολάτογλου) και των παικτών
(17άδα, από τους οποίους θα κοπούν οι 5) στον αγωνιστικό χώρο. Θέλετε και το
καλύτερο; Κατά τα αμερικανικά πρότυπα, μετά την παρουσίαση η τεχνική ηγεσία
και οι παίκτες έμειναν για περίπου μια ώρα στο παρκέ, δεχόμενοι δεκάδες
ερωτήσεις των δημοσιογράφων.

Δέκα χρόνια λοιπόν μετά την μεγαλύτερη επιτυχία του ελληνικού μπάσκετ, η
Εθνική αλλάζει πρόσωπο, έχοντας μόνο δύο από τους πρωταγωνιστές της ομάδας του
Ευρωμπάσκετ του '87 στις τάξεις της. Τον νυν προπονητή Παναγιώτη Γιαννάκη και
τον αρχηγό Φάνη Χριστοδούλου.

«Η φετινή χρονιά είναι σημαδιακή ­ πρόκειται για μεταβατικό στάδιο. Αυτά τα
νέα παιδιά είναι γέννημα-θρέμμα του Ευρωμπάσκετ του '87 και θέλουν να πάρουν
πρωταγωνιστικό ρόλο. Θέλουμε να φτιάξουμε μια καλή ομάδα, που να τα δίνει όλα
στο γήπεδο και να εκπροσωπεί επάξια την πατρίδα μας», είπε ο προπονητής της
Εθνικής και συνέχισε:

«Πρώτα η δουλειά και μετά οι επιτυχίες. Είναι μεγάλη τιμή να παίζεις στην
εθνική ομάδα. Κοιτάμε πάντα τον επόμενο στόχο. Έτσι γίναμε σπουδαίοι».

Ο «δράκος» υποστήριξε ότι είναι μεγάλο το κενό του Παναγιώτη Φασούλα:

«Σίγουρα το κενό που αφήνει είναι μεγάλο, όμως πρέπει να παραδειγματιστούν
όλοι από αυτόν και να δουλέψουν σκληρά. Η ομαδικότητα είναι μια λύση. Πιστεύω
σε αυτά τα παιδιά και στις ικανότητές τους. Όμως πρέπει να βάλουν τον εγωισμό
τους κάτω από την εθνική ομάδα».

Μίλησε και για το... τρακ του πρωτάρη:

«Πιστεύω ότι δεν με διακατέχει αυτό το τρακ. Αγαπώ αυτό που κάνω και σέβομαι
τους αθλητές. Θέλω να μην τους λείπει τίποτα έξω από τις γραμμές και μέσα να
δουλεύουν σκληρά».

Για το αύριο της Εθνικής:

«Θα προσπαθήσω να κάνω το καλύτερο δυνατόν. Ό, τι και να κάνω να ξέρετε ότι θα
είναι για το καλό της Εθνικής. Αυτό που γνωρίζω είναι ότι βρίσκονται αρκετοί
πίσω μας και τρέχουν με χίλια. Αν δεν δουλέψουμε σκληρά, στο όριο, θα μας ξεπεράσουν».

Και ο Φάνης Χριστοδούλου δήλωσε πως η Εθνική κάνει νέο ξεκίνημα. Και έγινε πιο
συγκεκριμένος όσον αφορά τον στόχο στο Ευρωμπάσκετ στην Ισπανία:

«Είμαστε σε επίπεδο για πεντάδα, μέχρι μετάλλιο. Είναι μεγάλη η χαρά που
αγωνίζομαι στην Εθνική και η αλήθεια είναι ότι πάντα παίζω καλύτερα με τα
εθνικά χρώματα, γιατί είμαι πιο ήρεμος».

Ο Ευθύμης Ρεντζιάς θα κληθεί να καλύψει το κενό του Φασούλα κάτω από τη ρακέτα:

«Σίγουρα είναι δύσκολος ο ρόλος μου. Δεν μπορούμε να κάνουμε αλλιώς και πρέπει
όλοι οι νέοι να αναλάβουμε τις ευθύνες μας. Τα κίνητρα υπάρχουν».

Ο Γιώργος Σιγάλας τόνισε πως ο νέος άνεμος που πνέει στην Εθνική τον
ξεκουράζει ύστερα από μια κοπιαστική χρονιά:

«Αν ήταν κάτι ίδιο θα με κούραζε. Ο αέρας είναι πιο καθαρός και υπάρχει
φαντασία. Όπως θα παρατηρήσατε υπάρχει και καλύτερη οργάνωση, κάτι που
σημαίνει ότι η εθνική ομάδα δίνει την πρέπουσα σημασία στους παίκτες της. Ο
Γιαννάκης είναι σίγουρα κάτι διαφορετικό».

Και για τον Φασούλα είχε την άποψή του:

«Ο Παναγιώτης διάλεξε να κάνει διακοπές. Όταν είναι κάποιος κουρασμένος δεν
μπορείς να τον πιέσεις, γιατί θα έχεις το αντίθετο αποτέλεσμα».

Ο Κώστας Παταβούκας είπε:

«Υπάρχουν οι δυνατότητες από όλους. Ο Ρεντζιάς καλείται να αρπάξει την
ευκαιρία και να γίνει ο στυλοβάτης της Εθνικής. Από τα παιδιά της ηλικίας του
είναι πάντως καλύτερος. Σίγουρα οι περισσότεροι χρειάζονται εμπειρίες, όμως
δεν στερούνται ικανοτήτων, ούτε ταλέντου και διάθεσης. Όπως και να 'χουν τα
πράγματα το Ευρωμπάσκετ είναι και μια καλή ευκαιρία να προετοιμαστούμε
κατάλληλα για το Παγκόσμιο στην Αθήνα».

Ο Δημήτρης Παπανικολάου υποστήριξε ότι η Εθνική είναι καταδικασμένη να είναι
στην ελίτ του ευρωπαϊκού μπάσκετ:

«Υπάρχουν πολλά ταλέντα στην ομάδα που μπορούν να τα βγάλουν πέρα και στα
δύσκολα. Είτε επιλεγώ ή όχι στα ντραφτ δεν θα επηρεαστώ, αφού έχω αυτοπεποίθηση».

Ο Νίκος Χατζής υπογράμμισε:

«Νέος προπονητής, νέοι παίκτες θα φέρουν θετικά αποτελέσματα».

Ο Κώστας Μάγλος τόνισε ότι θα προσπαθήσει να είναι στους 12 που θα πάνε στο Ευρωμπάσκετ:

«Θα προσπαθήσω για το καλύτερο. Είναι μεγάλη τιμή για μένα που προσκλήθηκα
στην Εθνική».

ΠΑΡΕΛΑΣΗ «μνηστήρων» έγινε στο φουαγιέ του ΟΑΚΑ,
μετά το πέρας της παρουσίασης της Εθνικής ομάδας. Εκπρόσωποι των ομάδων
βρέθηκαν εκεί για να προσεγγίσουν τους μεταγραφικούς τους στόχους, να τους
κάνουν να πουν το «ναι».

Δημιουργήθηκαν πολλά «πηγαδάκια» δύο και τριών ατόμων και ειπώθηκαν πολλά.
Πρώτος και καλύτερος ο πρόεδρος του ΤΑΚ Παναθηναϊκός, Παύλος Γιαννακόπουλος,
που είχε συζητήσεις με τον Φάνη Χριστοδούλου και τον μάνατζέρ του, καθώς και
με τον Χρήστο Μυριούνη. Επίσης ο αντιπρόεδρος του ΤΑΚ ΑΕΚ Γιάννης Γρανίτσας
παραδέχτηκε πως η «Ένωση» έχει κάνει πρόταση στον Χριστοδούλου, όμως
υποστήριξε ότι δεν πρόκειται επουδενί τρόπω να ακολουθήσει τον τρελό χορό των
εκατομμυρίων. Τόσο ο κ. Γρανίτσας όσο και ο μάνατζερ Σπύρος Αναλυτής είχαν
ιδιαίτερη συνομιλία με τον «μπέμπη», που έχει γίνει το «μήλον της έριδος».

Από τον Ολυμπιακό παρευρέθη ο μάνατζερ Τάκης Λιβιεράτος.

Ο Γιώργος Σιγάλας απέφυγε να κάνει κάποιο ιδιαίτερο σχόλιο για το αν θα μείνει
ή θα φύγει από τον Πειραιά, ενώ ο Άγγελος Κορωνιός τόνισε πως είναι
ευχαριστημένος από το Περιστέρι και δήλωσε πως ικανοποιεί τους στόχους του:

«Μόνο αν θελήσει να με δώσει η ομάδα μου θα φύγω».

Ο Κώστας Παταβούκας είπε πως μετά τη φυγή του από τον Παναθηναϊκό βλέπει
πιο... στωικά τα πράγματα.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15847O061</ED>
<ID>
ID:169646

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O06&aa=1</URL></REF>


Article

<CATEGORY>vin10</CATEGORY>

 <H2>Τελευταία προσφορά για Ρίβερς, Νάκιτς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΤΕΛΕΣΙΓΡΑΦΟ έστειλε χθες ο Ολυμπιακός στον μάνατζερ
Λουτσιάνο Καπικιόνι όσον αφορά τις περιπτώσεις Ρίβερς και Νάκιτς, δείχνοντας
ότι δεν πρόκειται να υποχωρήσει σε υπέρογκα ποσά και απαιτήσεις των παικτών.

Έχουμε και λέμε λοιπόν: Το «ερυθρόλευκο» ΤΑΚ διαβεβαίωσε τον Ιταλό μάνατζερ
ότι τα λεφτά που θα προσφέρει στον Ντέιβιντ Ρίβερς δεν θα τα βρει ο Αμερικανός
πουθενά αλλού στην Ευρώπη. Και σίγουρα ένα ποσό 1,6 εκατομμυρίων δολαρίων (430
εκατ. δραχμές) για έναν χρόνο δεν είναι διόλου ευκαταφρόνητο.

Ο Ολυμπιακός προσφέρει στον Ρίβερς ένα ποσό 1,2 εκατ. δολαρίων πάγια, το οποίο
φτάνει στο 1,6, αφού είναι ξεχωριστά τα πριμ, πληρωμένος ο φόρος και η
προμήθεια του μάνατζερ και πληρωμένα σπίτι, αυτοκίνητο κ.λπ..

Οι απαιτήσεις του Ρίβερς είναι τριετές συμβόλαιο (!), ενώ είναι γνωστό ότι τα
τελευταία πέντε χρόνια ποτέ ξένος παίκτης των «ερυθρολεύκων» δεν υπέγραψε
συμβόλαιο έστω και δύο χρόνων. Επίσης οι αποδοχές που επιθυμεί ξεπερνούν
αρκετά τα 2 εκατ. δολάρια για κάθε χρόνο..

Όσον αφορά τον Φράνκο Νάκιτς, ο Ολυμπιακός του προσφέρει για τριετές συμβόλαιο
60 εκατομμύρια κάθε χρόνο, με πάγια αύξηση 10% κάθε χρόνο. Έτσι για τον πρώτο
χρόνο θα πάρει 60 εκατομμύρια, που τον επόμενο χρόνο θα γίνουν 66 και τον
τρίτο χρόνο 72,5. Από την πλευρά του ο νεαρός φόργουορντ είχε αρχικά ζητήσει
90 εκατομμύρια το χρόνο για τριετές συμβόλαιο.

Οι προτάσεις λοιπόν έγιναν και ο Ολυμπιακός περιμένει μέχρι την Παρασκευή
πλέον την απάντηση από τον μάνατζερ των δύο παικτών για το αν θα συνεχίσουν
την καριέρα τους στον Πειραιά.

Όσον αφορά τον Ευθύμη Μπακατσιά, αυτή τη στιγμή δεν υπάρχει κάποια εξέλιξη στο
θέμα του, αλλά οι «ερυθρόλευκοι» θα περιμένουν. Ήδη έχουν «κλεισμένο» τον
νεαρό Γιουγκοσλάβο (με γερμανική υπηκοότητα) πλέι μέικερ της Γκίσεν, Ντέγιαν
Μπογκόγιεβιτς και αν χρειαστεί θα τον εντάξουν στο δυναμικό τους.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15847O062</ED>
<ID>
ID:169647

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O06&aa=2</URL></REF>


Article

<CATEGORY>vin10</CATEGORY>

 <H2>Όνειρό μου παραμένει το ΝΒΑ
</H2>
«ΑΛΛΟΙ πήραν μόνο τα παπούτσια τους, απλά εγώ πήρα
όλα τα πράγματά μου, γιατί δεν ξέρω εάν θα ξανάρθω μετά το τέλος του
καλοκαιριού. Δεν είμαι δεσμευμένος με συμβόλαιο, είμαι στη διάθεση του Σωκράτη
Κόκκαλη, αλλά το όνειρό μου παραμένει το ΝΒΑ και η συμμετοχή μου στο καμπ των
Νικς είναι μεγάλη υπόθεση». Ο Γιώργος Σιγάλας, που από προχθές είχε μαζέψει τα
πράγματά του στο ΣΕΦ, απάντησε μέσω του Ίντερνετ σε ερωτήσεις χιλιάδων χρηστών
του δικτύου, μέσω της ηλεκτρονικής αθλητικής εφημερίδας «Σπόρτλαϊν», όπου και
παραδέχτηκε ότι θα πάει στην Αμερική να δοκιμάσει, αλλά εύχεται να γυρίσει και
πάλι στον Ολυμπιακό.

Ο επίσημος Ολυμπιακός τηρεί την ίδια στάση με προχθές («Δεν θα σταματήσουμε
τον παίκτη για το ΝΒΑ»), αλλά το γεγονός ότι ακόμα δεν τον έχει πλησιάσει,
έστω για να διασφαλίσει πως εάν δεν πάει στην Αμερική θα συνεχίσει στον
Πειραιά, ίσως σημαίνει ότι και οι «ερυθρόλευκοι» έχουν συμβιβαστεί με την ιδέα
ενός πιθανού «διαζυγίου».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15847O063</ED>
<ID>
ID:169648

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O06&aa=3</URL></REF>


Article

<CATEGORY>vin10</CATEGORY>

 <H2>Βασιλακόπουλος: «Όχι» στους ξένους της Α2
</H2>
«ΕΙΝΑΙ κρίμα την ώρα που κερδίζουμε τέτοιες μάχες για το ελληνικό
μπάσκετ στην Κοπεγχάγη, περί μη ανοίγματος των συνόρων, το υφυπουργείο
Αθλητισμού με άκαιρες, ασυλλόγιστες και αυθαίρετες ενέργειες και πράξεις να
προσπαθεί να ανατρέψει αυτή την πορεία και να οδηγήσει το ελληνικό μπάσκετ
στον πλήρη αφανισμό».

Ο ισχυρός άντρας του ελληνικού μπάσκετ, Γιώργος Βασιλακόπουλος, τα είπε χθες
έξω από τα δόντια με αφορμή την υπογραφή του Αντρέα Φούρα περί ξένων στην Α2,
αν και ο υπουργός μίλησε για λάθος, εξέφρασε τη θλίψη του και είπε ότι ήδη
έχει δοθεί εντολή για επανόρθωση.

«Αναγκαστικά περνούν από το μυαλό μου διάφορες σκέψεις, βλέποντας όλα αυτά να
συμβαίνουν. Διαμαρτυρηθήκαμε έντονα διότι έτσι τραυματίζεται το ελληνικό
μπάσκετ σοβαρά», συνέχισε ο κ. Βασιλακόπουλος.

Πάντως, ο κ. Φούρας με έγγραφη δήλωση που έστειλε τονίζει ότι βασικό στοιχείο
της πολιτικής του είναι η προστασία της Εθνικής ομάδας, εξέφρασε τη λύπη του
και τόνισε ότι ο συντάκτης της απόφασης, δικηγόρος Ηλίας Λακουμέντας, ανέλαβε
την ευθύνη του λάθους.

Όσον αφορά τον κ. Λακουμέντα, επίσης, με δήλωση που έστειλε αναλαμβάνει όλη
την ευθύνη για το λάθος αυτό και μάλιστα υπέβαλε και την παραίτησή του από
νομικός σύμβουλος της ΓΓΑ.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15847O064</ED>
<ID>
ID:169649

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O06&aa=4</URL></REF>


Article

<CATEGORY>vin10</CATEGORY>

 <H5>ΣΚΛΗΡΟ ΠΡΕΣ ΤΟΥ ΠΑΟ ΣΕ ΦΑΝΗ - ΣΥΖΗΤΗΣΗ ΚΑΙ ΜΕ ΤΟΝ ΠΑΤΑΒΟΥΚΑ
</H5><H2>Βελτιωμένη πρόταση
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΠΡΕΣ στον Φάνη Χριστοδούλου έκανε χθες ο
Παναθηναϊκός. Ο Παύλος Γιαννακόπουλος και ο αδελφός του Θανάσης βρέθηκαν στο
ΟΑΚΑ ­ στην πρώτη συγκέντρωση της Εθνικής ομάδας ­ και συζήτησαν με τον διεθνή φόργουορντ.

Στο φουαγιέ του Ολυμπιακού Σταδίου έγιναν... μπαράζ συζητήσεων με τους
ενδιαφερόμενους για τον Χριστοδούλου, ο οποίος σε φιλικό του περιβάλλον
αποκάλυψε πως ουσιαστικά με τον Παναθηναϊκό απομένουν οι λεπτομέρειες. Ο
πληρέστερος Έλληνας μπασκετμπολίστας, μετά τη βολιδοσκόπηση της ΑΕΚ, δέχθηκε
νέα βελτιωμένη πρόταση, που σύμφωνα με πληροφορίες είναι καλύτερη οικονομικά
από την αντίστοιχη «κιτρινόμαυρη», όμως υστερεί στη διάρκεια. 
Όπως είπε ο Χριστοδούλου σε φιλικό του περιβάλλον, η διαφορά είναι πως η ΑΕΚ
του προσφέρει εγγυημένο διετές (κλειστό), αντίθετα με τον Παναθηναϊκό που
προσφέρει συμβόλαιο ­ υψηλότερο οικονομικά ­ ενός χρόνου με προοπτική
ανανέωσης για έναν ακόμη (1+1). Ο Χριστοδούλου, τέλος, φέρεται αποφασισμένος
να κλείσει την υπόθεση μεταγραφής του το αργότερο το ερχόμενο Σαββατοκύριακο.
«Θέλω να τελειώσει το θέμα μου πριν από το ταξίδι στην Ισπανία. Ελπίζω και
επιθυμώ μέχρι την Κυριακή να έχει λήξει...», είπε ο πρώην άσος του Πανιωνίου.

Στο ΟΑΚΑ, όμως, ο Παύλος και ο Θανάσης Γιαννακόπουλος είχαν και άλλες
συναντήσεις. Μετά από τον Χριστοδούλου, είχαν συζήτηση με τον Κώστα Παταβούκα,
στον οποίο εξήγησαν πως επιθυμούν να προχωρήσουν σε διαπραγματευτικές
συζητήσεις για να επιστρέψει στον ΠΑΟ. 
Ο Παταβούκας από την πλευρά του έδωσε ραντεβού για το προσεχές μέλλον. Στη
θέση του Παταβούκα, ο Παναθηναϊκός «καίγεται» ιδιαιτέρως, αφού ούτε ο
Γεωργικόπουλος, ούτε ο Κόρφας, ούτε ο Ντίνκινς (εκτός αν αποκτήσει διαβατήριο
Κοινοτικής χώρας) θα παραμείνουν στους «πράσινους».

*** Τέλος, ο πρόεδρος του Παναθηναϊκού είχε
συνομιλία με τον Χρηστό Μυριούνη, από τον οποίο ζητήθηκε υπομονή μέχρι την
πρόσληψη νέου προπονητή, για την οποία δεν υπάρχει κάτι νεώτερο.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15847O081</ED>
<ID>
ID:169650

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O08&aa=1</URL></REF>


Article

<CATEGORY>vin10</CATEGORY>

 <H2>Ένταση και μηνύσεις στις εκλογές
</H2>
ΕΝΣΤΑΣΕΙΣ, αιτήσεις ασφαλιστικών μέτρων, αλλά και μηνύσεις
περιελάμβαναν οι χθεσινές επεισοδιακές εκλογές που διενεργήθηκαν στον Γ.Σ.
Ηρακλή. 
Η παράταξη του Απόστολου Τσουρέκα ανακάλυψε πως τρεις ψηφοφόροι δεν ήταν μέλη
του συλλόγου και κατέθεσαν ενστάσεις στη εφορευτική επιτροπή και αίτηση
ασφαλιστικών μέτρων στο Πρωτοδικείο προκειμένου να ακυρωθούν οι εκλογές.
Μάλιστα τόνισαν πως θα υποβάλουν μήνυση στον γ.γ. του Ηρακλή, κ. Παπαθανασίου
γιατί δεν άσκησε σωστά τον έλεγχο που θα έπρεπε, ενώ στις ενστάσεις αναφέρεται
πως ψήφισαν μέλη που δεν είναι συνεπή στις ταμειακές υποχρεώσεις τους και γι'
αυτό το λόγο δεν δικαιούνταν να ψηφίσουν. 
Ωστόσο οι εκλογές προχώρησαν κανονικά ­ το Πρωτοδικείο θα αποφασίσει αφού
εξετάσει την αίτηση ασφαλιστικών μέτρων ­ και μετά την καταμέτρηση ο Ηλίας
Στοφορόπουλος συγκέντρωσε 248 ψήφους και ο Απόστολος Τσουρέκας 197. Βρέθηκαν
και 10 άκυρα.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15847O082</ED>
<ID>
ID:169651

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O08&aa=2</URL></REF>


Article

<CATEGORY>vin10</CATEGORY>

 <H2>Ο πρόεδρος απειλείται με έκπτωση
</H2>
ΘΕΣΣΑΛΟΝΙΚΗ

ΔΕΣΜΙΟΣ του Α.Σ. Άρη είναι πλέον ο Ζαφείρης
Σαμολαδάς και από τη στιγμή που επιβεβαιώθηκε από τον πρόεδρο του συλλόγου
Λευτέρη Χατζόπουλο ότι μπορεί να κηρυχθεί έκπτωτος, έχοντας παραβεί όρους της
σύμβασης (προσφυγή και απώλεια Μισούνοφ), βρίσκεται με το πιστόλι στον
κρόταφο. 
Ουσιαστικά, η γενική συνέλευση του Α.Σ. Άρης ήταν μία «επιχείρηση» εκφοβισμού
του χορηγού για να προχωρήσει άμεσα στην επίλυση των προβλημάτων με Λιαδέλη,
Αγγελίδη, Ορτίθ, αλλά και να ενισχύσει την ομάδα με παίκτες αξίας για να
πρωταγωνιστήσει ο Άρης τη νέα περίοδο. Ο Σαμολαδάς παραδέχθηκε εμμέσως πλην
σαφώς πως υπάρχει οικονομική δυσχέρεια αυτό το διάστημα, αλλά έδειξε ότι δεν
σκοπεύει να εγκαταλείψει τη χορηγία, παρά το «άνοιγμα» 750 εκατ. δρχ. που
δήλωσε πως υπάρχει στο ΤΑΚ.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15847O083</ED>
<ID>
ID:169652

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O08&aa=3</URL></REF>


Article

<CATEGORY>vin10</CATEGORY>

 <H2>Υπέγραψαν Κακιούζης και Μπαρλάς
</H2>
ΥΠΕΓΡΑΨΑΝ τα νέα συμβόλαιά τους στην ΑΕΚ οι Μιχάλης Κακιούζης και Παναγιώτης
Μπαρλάς, ενώ αναμένεται να ακολουθήσει και ο Νίκος Χατζής, με τον οποίο είχε
ιδιαίτερη συνομιλία χθες ο αντιπρόεδρος του ΤΑΚ, κ. Γρανίτσας. Η «Ένωση» έχει
ρίξει τα δίχτυα της παντού στο μεταγραφικό παζάρι και παίζει σε πολλά...
ταμπλό ­ εκτός φυσικά από αυτό του Φάνη Χριστοδούλου.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15847O084</ED>
<ID>
ID:169653

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O08&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Στο Τρεβίζο ο Σάκοτα
</H2>
ΑΝΑΧΩΡΗΣΕ χθες για το Τρεβίζο ο Ντράγκαν Σάκοτα, όμως πήρε και... παρέα μαζί
του. Αποφασίστηκε τελικά να πάρουν μέρος στο Σάμερ Λιγκ της Μπένετον οι
Γκούροβιτς, Νώντας. Η παραμονή του Σέρβου προπονητή στο Περιστέρι δεν έχει
πάντως οριστικοποιηθεί ακόμη και ενδεχομένως να κλείσει το θέμα όταν
επιστρέψει, αφού θα πρέπει να γίνει ο σχεδιασμός για τη νέα περίοδο.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15847O085</ED>
<ID>
ID:169654

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O08&aa=5</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ
</H5><H2>Διαφορά 10 εκατ.
</H2>
ΔΙΑΦΟΡΑ δέκα εκατομμυρίων χωρίζει το Ηράκλειο από τον Γιώργο Πανταζόπουλο. Ο
πρόεδρος των νεοφώτιστων στην Α1, Μανώλης Παπακαλιάτης, συναντήθηκε με τον
ομόλογό του στον Ηλυσιακό, Γιώργο Αρβανίτη, και μίλησαν εκ νέου για την
ενδεχόμενη μεταγραφή. Ο πρόεδρος της ομάδας των Ιλισίων έριξε τις απαιτήσεις
του σωματείου από 25 σε 20 εκατομμύρια δρχ., αλλά ο κ. Παπακαλιάτης προσφέρει
μέχρι 10 εκατομμύρια.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15847O086</ED>
<ID>
ID:169655

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O08&aa=6</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Με πρωταγωνιστή τον Μούρνινγκ
</H2>
Ο ΑΛΟΝΣΟ Μούρνινγκ κράτησε την υπόσχεσή του οδηγώντας τους Μαϊάμι Χιτ στην
πρώτη νίκη (87-80) επί των Σικάγο Μπουλς, στη σειρά των τελικών στην Ανατολή.
Το σκορ έτσι έγινε 3-1, αλλά σίγουρα είναι πολύ δύσκολο για το Μαϊάμι να
πετύχει ακόμη τρεις συνεχόμενες νίκες. Ο Μούρνινγκ, είχε 18 π., 14 ριμπ., ενώ
σημείωσε τέσσερις πόντους στα κρίσιμα τελευταία ενενήντα δευτερόλεπτα. Για το
Μαϊάμι, ο Χάρνταγουέι πέτυχε 25 πόντους, ο Μάσμπερν 17 π. και ο Λέναρντ 14 π.
Όσον αφορά τους Μπουλς, ο Τζόρνταν άρχισε με 0/14 σουτ, αλλά στη συνέχεια
πέτυχε 18 πόντους και βοήθησε τους Μπουλς να ανακάμψουν. Ο Τζόρνταν, τέλειωσε
το ματς με 29 πόντους, έχοντας 9/35 σουτ (με 0/8 τρίπ.).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15847O087</ED>
<ID>
ID:169656

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O08&aa=7</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΠΟΛΟ ΝΙΚΗΣΕ 6-4 ΤΗ ΔΥΝΑΤΗ ΙΤΑΛΙΑ ΣΤΗΝ ΠΡΕΜΙΕΡΑ ΤΟΥ ΠΑΓΚΟΣΜΙΟΥ ΚΥΠΕΛΛΟΥ
</H5><H2>Στον.. αφρό με όπλο την άμυνα
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Η ΑΜΥΝΑ «έπνιξε» τους Ιταλούς και η Εθνική πόλο πανηγύρισε μια πολύ
σημαντική επιτυχία, στην πρεμιέρα του παγκοσμίου κυπέλλου, στο κλειστό
κολυμβητήριο του ΟΑΚΑ. Η ελληνική ομάδα, καλά διαβασμένη και με αξιοζήλευτη
ψυχραιμία απέναντι στους εκπροσώπους του καλύτερου πρωταθλήματος της Ευρώπης,
απέδειξε ότι ανήκει πλέον στις σημαντικές δυνάμεις του παγκοσμίου πόλο,
νικώντας με 6-4!

Λούδης και Ψύχος έπαιξαν πολύ καλή άμυνα στον «φουνταριστό», ενώ ο Μάκης
Βολτυράκης με εντυπωσιακές επεμβάσεις δεν επέτρεψε στους Ιταλούς να
εκμεταλλευτούν τα μακρινά σουτ. Ενδεικτικό της πολύ καλής ελληνικής άμυνας
ήταν τα 0/8 σουτ στον παίκτη παραπάνω! Παρ' όλα αυτά, ο Κούλης Ιωσηφίδης
εξέφρασε στο τέλος παράπονα! «Κι όμως, δεχτήκαμε δυο-τρία γκολ ανεπίτρεπτα»,
είπε, ενώ δικαιώθηκε για την επιμονή του στον Γιώργο Θωμάκο. Ο 22χρονος
παίκτης του Πανιωνίου, στην πρώτη του συμμετοχή σε μεγάλη διοργάνωση, έδωσε
τέλος στο επιθετικό πρόβλημα της Εθνικής σημειώνοντας το 5-4 (4.32 πριν από το
τέλος), για να δώσει τη χαριστική βολή ο Αφρουδάκης (2.34).

«Οι επιλογές τού κάθε προπονητή είναι πάντα ρίσκο. Πιστεύω στις ικανότητες του
Θωμάκου και πολλές φορές σηκώθηκα και του φώναξα να σουτάρει», σχολίασε ο
ομοσπονδιακός τεχνικός.

«Αν φέρνουμε όλα τα παιχνίδια στα μέτρα μας, μπορούμε να είμαστε νικητές»,
είπε ο Γιώργος Μαυρωτάς, ενώ ο Μάκης Βολτυράκης θυμήθηκε τη νίκη της Εθνικής
στην προηγούμενη διοργάνωση, το 1995, στην Ατλάντα: «Πάλι είχαμε νικήσει την
Ιταλία στην πρεμιέρα, αλλά η συνέχεια δεν ήταν ανάλογη. Στο τέλος, θα δούμε τι
πετύχαμε», τόνισε.

Σήμερα η Εθνική αντιμετωπίζει την Ισπανία (18.30, ΕΤ1), η οποία χθες ηττήθηκε
από τις Ηνωμένες Πολιτείες με 10-6. «Αυτό δεν σημαίνει τίποτα. Κάθε παιχνίδι
είναι διαφορετικό», είπε ο Ιωσηφίδης.

ΕΛΛΑΔΑ (3/7ππ, 3 ίσια, 0/1 κόντρα): Βολτυράκης, Καϊάφας 1, Θωμάκος 1,
Λούδης 1, Μαυρωτάς, Παπαναστασίου 1, Ψύχος, Καλακόνας, Αφρουδάκης 1, Λοράντος
1, Μάζης, Λυκούδης.

ΙΤΑΛΙΑ (0/8ππ, 3 ίσια, 1/1 κόντρα): Ατόλικο, Ποστιλιόνε, Μπόβο,
Μπενζιβένκα, Α. Καλκατέρα 1, Ρ. Καλκατέρα 1, Τζιουστολίζι 1, Αντζελίνι,
Πομίλιο 1, Σοτάνι, Σίλιπο, Τσιμπελίνι.

Στα άλλα ματς: Ισπανία - Ηνωμένες Πολιτείες 6-10, Ουγγαρία - Κροατία 11-6,
Γιουγκοσλαβία - Ρωσία 9-7. Το σημερινό προγραμμα: 16.00: Ουγγαρία -
Γιουγκοσλαβία, 17.15: Ιταλία - Ηνωμένες Πολιτείες, 18.30: Ισπανία - Ελλάδα,
19.45: Ρωσία - Κροατία.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15847O091</ED>
<ID>
ID:169657

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O09&aa=1</URL></REF>


Article

<CATEGORY>vin10</CATEGORY>

 <H2>Το Νο 38 απέκλεισε τον Ιβανίσεβιτς
</H2>
Ο ΑΠΟΚΛΕΙΣΜΟΣ του Κροάτη Γκόραν Ιβανίσεβιτς, Νο 4 στην παγκόσμια κατάταξη,
ήταν το σημαντικότερο γεγονός στη χθεσινή δεύτερη ημέρα του διεθνούς τουρνουά
τένις Ρολάν Γκαρός. Δράστης της έκπληξης, ο Σουηδός Μάγκνους Γκούσταφσον (Νο
38 στον κόσμο), που νίκησε με 4-6, 6-4, 7-6, 6-3. Ένας άλλος Σουηδός, ο
Μάγκνους Λάρσον απέκλεισε τον Αμερικανό Τζιμ Κούριερ, νικητή στο Ρολάν Γκαρός
το 1991 και το 1992. Ο Λάρσον νίκησε στα πέντε σετ: 6-1, 6-2, 4-6, 1-6, 6-4.
Όσον αφορά τον Μάικλ Τσανγκ (Νο 2 στο τουρνουά), προκρίθηκε εύκολα στον β'
γύρο εις βάρος του Γάλλου Γκιλμπέ (6-2, 6-3, 6-2).

Άλλα αποτελέσματα στους άνδρες: Φερέιρα (Ν. Αφρική) - Τίλστρομ (Σουηδία) 6-7,
7-6, 6-7, 6-3, 6-1, Κράγιετσεκ (Ολλανδία) - Ντράπερ (Αυστραλία) 7-6, 6-2, 6-1,
Κόστα (Ισπανία) - Βοϊνέα (Ρουμανία) 6-4, 7-5, 6-4, Ρίος (Χιλή) - Μπλακ
(Ζιμπάμπουε) 6-4, 5-7, 4-6, 6-2, 6-1, Φιλιππούσης (Αυστραλία) - Κούλτι
(Σουηδία) 6-2, 4-6, 3-6, 6-4, 6-4.

Στις γυναίκες: Τα φαβορί προκρίθηκαν εύκολα: Η Ελβετίδα Μαρτίνα Χίνγκις νίκησε
6-0, 6-2 τη Νάγιοβα από τη Σλοβακία, ενώ η Στέφι Γκραφ χρειάστηκε μόλις 54
λεπτά, για να αποκλείσει τη Σουάρεθ από την Αργεντινή (6-1, 6-4).

Άλλα αποτελέσματα: Σάντσεθ (Ισπανία) - Γιατζιενιάκ (Γαλλία) 6-0, 6-2, Νοβότνα
(Τσεχία) - Τόρενς Βαλέρο (Ισπανία) 6-3, 6-2, Φερνάντες (ΗΠΑ) - Μακ Νιλ (ΗΠΑ)
6-2, 6-3, Σουλτζ - Μακάρτι (Ολλανδία) - Τσένκονα (Τσεχία) 6-3, 7-5.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15847O092</ED>
<ID>
ID:169658

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O09&aa=2</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 4.00, 1.000 μέτρα

1. ΠΑΝΙΩΝΑΡΑ 58 Ξυνός&#0097

2. ΣΑΝΤΟ ΑΝΟΙΞΗ 58 Πρόφης&#0096

3. ΜΑΝΙΤΟΜΠΑ 57,5 Ζευγώλης&#0095

4. ΠΑΦΛΑΓΟΝΙΑ 56,5 Σωτηρόπ/λος&#0098

5. ΡΕΑΛΙΣΤ. ΣΑΟΥΘ 56,5 Περικλής&#0093

6. ΣΜΑΡΑΓΔΙ 55,5 Βασιλειάδης&#0094

7. ΗΛΙΟΓΕΝΝΗΤΗ 54 Σταύρου&#0091

8. ΛΕΪΝΤΥ ΕΥΑ 55 Φίλιππος&#0092

­ Υπόδ.: ΠΑΝΙΩΝΑΡΑ - ΛΕΪΝΤΥ ΕΥΑ (Παφλαγονία).

ΔΕΥΤΕΡΗ ΙΠΠΟΔΡΟΜΙΑ

Ώρα 4.30, 1.000 μέτρα

1. ΑΛΙΚΟΥΛΑ 58 Μπάμπης&#0091

2. ΑΝΣΑΣΚΕΚΤΙΒ 58 Σωτηρόπ/λος&#0094

3. ΒΑΪΟΛΕΤ 58 Μπρούσαλης&#0095

4. ΔΑΝΑΗ ΣΤΑΡ 58 Νικολαΐδης&#0098

5. ΚΑΡΔΑΜΥΛΗ 58 Βασίλης&#0093

6. ΝΤΑΝΣ. ΓΚΕΡΛ 58 Φίλιππος&#0092

7. ΤΖΕΝΑΚΙ 58 Βασιλειάδης&#0096

8. ΝΙΚΟΛΕΤΑ 57 Ζευγώλης&#0097

­ Υπόδ.: ΝΤΑΝΣΕΡ ΓΚΕΡΛ - ΑΛΙΚΟΥΛΑ (Ανσασπέκτιβ).

ΤΡΙΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΝΤΙΛΑΪΤ 58 Σωτηρόπ/λος&#0098

2. ΦΛΟΓΑ 58 Μάικελς.&#0092

3. ΒΕΓΓΕΡΑ 57,5 Βασίλης&#0091

4. ΜΙΣ ΜΠΛΑΚΥ 57 Περικλής&#0095

5. ΑΝΕΦΕΛΗ 55,5 Σταύρου&#0096

6. ΙΛΙΑ ΝΤΑΡΛΙΝΓΚ 55 Ζευγώλης&#0094

7. ΕΛΛΗ ΦΟΥΣΚ 54,5 Ντίνος&#0097

8. ΠΡΙΓΚΗΠΟΣ 54 Νικολαΐδης&#0093

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΙΛΙΑ ΝΤΑΡΛΙΝΓΚ - ΠΡΙΓΚΗΠΟΣ (Βεγγέρα).

ΤΕΤΑΡΤΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΣΤΡΟΝ. ΒΑΪΟΣ 58 Βενιχάκης&#0091

2. ΚΑΜΟΡΑ ΠΑΣ 57 Κοσμάς&#0093

3. ΛΟΒΙΝΓΚ ΤΖΙ 55,5 Κατσαλής&#0092

4. ΤΟΣΚΑΝΕΛΛΟ 54 Δρόσος&#0094

­ Υπόδ.: ΚΑΜΟΡΑ ΠΑΣ - ΣΤ. ΒΑΪΟΣ

ΠΕΜΠΤΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΖΩΓΡΑΦΙΑ 58 Φίλιππος&#00910

2. ΑΝΙΚΗΤΗ 56 Νικολαΐδης&#0092

3. ΝΙΤ ΤΣΑΠΤΕΡ 55,5 Μπάμπης&#0099

4. ΓΚΡΑΝ ΜΑΔΕΡ 54 Τριανταφύλ&#0096

5. ΠΙΚΟΛΙΝΑ 53 Καραμάνογ.&#0095

6. ΥΠΕΡΟΧΗ 53 Γεωργίου&#0098

7. ΑΚΡΑΤΗΤΗ 51,5 Ντίνος&#0093

8. ΜΠΕΤΑ ΜΠΕΣΤ 50,5 Σκιαδόπ/λος&#0094

9. ΖΗΛΕΥΤΗ 49 Κουτσούκος&#0097

10. ΑΣΤΑΡΤΗ 49,5 Μπάκος&#0091

* Οι ίπποι 5-10 είναι ομόσταβλοι.

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΑΚΡΑΤΗΤΗ - ΥΠΕΡΟΧΗ (Γκραν Μάδερ).

ΕΚΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΑΝΑΛΑΜΠΗ 58 Γεωργίου&#0096

2. ΛΑΟΜΗΔΕΙΑ 58 Ντίνος&#0091

3. ΝΕΦΕΡΤΑΤΗ 58 Ξυνός&#0094

4. ΣΙΕΝΑ 58 Μπάμπης&#0092

5. ΗΡΩΔΙΑΣ 57,5 Φίλιππος&#0093

6. ΦΟΡΤΣ. ΓΟΥΕΪ 57 Σταύρου&#0098

7. ΛΕΪΝΤΥ ΑΜΑΛΙΑ 56 Αχιλλέας.&#0095

8. ΑΡΜΟΝΙΑ 57,5 Περικλής&#0097

* Οι ίπποι 1-8 είναι ομόσταβλοι.

­ Υπόδ.: ΗΡΩΔΙΑΣ - ΑΡΜΟΝΙΑ (Σιένα).

ΕΒΔΟΜΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΝΙΚ ΧΑΪΚ 61,5 Βασίλης&#0098

2. ΛΕΪΤ ΑΟΥΑΡ 59,5 Μπάμπης&#0096

3. ΣΙΛΒΕΡΙΝΟ 59,5 Ντίνος&#0097

4. ΛΑΝΤΙΝ. ΚΡΑΦΤ 56,5 Μανώλης&#0091

5. ΤΖΕΪΝ 56,5 Σωτηρόπ/λος&#0095

6. ΑΡΙΣΤΟΜΑΧΟΣ 53,5 Περικλής&#0094

7. Λ. ΟΦ ΝΤΟΟΥΝ 53,5 Ζευγώλης&#0092

8. ΤΟΤ. ΜΠΙΟΥΤΥ 50,5 Σκιαδόπ/λος&#00910

9. ΜΙΚ. ΜΑΝΩΛΗΣ 48,5 Τσεργάς&#0093

10. ΡΙΡΙΚΟΣ 48,5 Καζάκος&#0099

* Οι ίπποι 8-10 είναι ομόσταβλοι.

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΤΖΕΪΝ - ΜΙΚΡΟΣ ΜΑΝΩΛΗΣ (Λάντινγκ Κραφτ).

ΟΓΔΟΗ ΙΠΠΟΔΡΟΜΙΑ

Ώρα 7.30, 1.800 μέτρα

1. ΔΙΑΠΡΕΠΗΣ 61 Ντίνος&#0091

2. ΦΛ. ΕΝ ΓΟΥΪΝΝΕΡ 58,5 Γεωργίου&#0096

3. ΓΚΡ. ΓΟΥΪΝΝΕΡ 56 Σωτηρόπ/λος&#0097

4. ΛΑΪΤ ΓΟΥΪΝΤ 51 Σκιαδόπ/λος&#0092

5. ΧΙΟΥΚΟ 50 Μπάκος&#0093

6. ΛΑΪΤΕΝ. ΣΤΑΡ 48,5 Τσεργάς&#0098

7. ΦΙΛΟΤΙΜΟΣ 48,5 Καζάκος&#0095

8. ΣΠΙΝΤ ΦΑΪΑΡ 50,5 Νικολαΐδης&#0094

* Οι ίπποι 3-8 είναι ομόσταβλοι.

­ Υπόδ.: ΣΤΑΒΛΟΣ - ΦΛΑΣ ΕΝ ΓΟΥΪΝΝΕΡ (Λάιτ. Σταρ).

ΕΝΑΤΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΝΑΠΟ 59,5 Σωτηρόπ/λος&#0091

2. ΣΤΡΥΜΩΝΑΣ 56,5 Ζευγώλης&#0094

3. ΣΑΦΗΣ 54,5 Μάικελς&#0096

4. ΔΑΪΤΗΣ 52 Τριανταφύλ.&#0092

5. ΣΥΛΕΥΣ 52 Γεωργίου&#0097

6. ΛΑΪΤΦ. ΠΡΕΝΣ 51,5 Μπάκος&#0095

7. ΕΝΟΛΑ ΓΚΕΫ 48,5 Τσεργάς&#0093

­ Υπόδ.: ΛΑΪΤ. ΠΡΕΝΣ - ΕΝΟΛΑ ΓΚΕΫ (Δαΐτης).

­ Δύο αουτσάιντερ: ΝΙΤ ΤΣΑΠΤΕΡ (5η) ­ ΤΟΤΝΑΜ ΜΠΙΟΥΤΥ (7η).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15847O093</ED>
<ID>
ID:169659

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O09&aa=3</URL></REF>


Article

<CATEGORY>vin10</CATEGORY>

 <H5>ΜΑΤΣ ΧΩΡΙΣ ΑΥΡΙΟ ΓΙΑ ΤΗΝ ΕΘΝΙΚΗ ΓΥΝΑΙΚΩΝ
</H5><H2>Τελευταίο χαρτί
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΑΓΩΝΑ επιβίωσης δίνει σήμερα (19.00) στη Ρίγα η Εθνική μας ομάδα βόλεϊ
γυναικών με αντίπαλο την ισχυρή Λετονία, αφού πρέπει να νικήσει για να πάρει
τη 2η θέση που θα της επιτρέψει να μετάσχει στον όμιλο ρεπεσάζ για πρόκριση
στα τελικά του Ευρωβόλεϊ '97.

*** Ο ομοσπονδιακός προπονητής Γιάννης Νικολάκης προσανατολίζεται να ξεκινήσει
τον αποψινό αγώνα με τη γνωστή εξάδα της ομάδας που αποτελούν οι Μεμετζή,
Ιορδανίδου, Σάκκουλα, Μ. Γκαραγκούνη, Ν. Γκαραγκούνη, Αγγελάκη. Στη διάθεσή
του έχει και τις Καρδαμανίδου, Μάσσου, Νικολαΐδου, Δρακουλίδου, Καφετζάκη, Ιωαννίδου.

Στο μεταξύ, σήμερα αναχωρεί στο Καμπεθόν Ντελ Σολ της Ισπανίας η Εθνική ομάδα
βόλεϊ νέων που θα προσπαθήσει να προκριθεί στα τελικά του Παγκοσμίου
Πρωταθλήματος 1997 (21-29 Αυγούστου στο Μπαχρέιν). Στην αποστολή οι
ομοσπονδιακοί προπονητές Τάκης Καβαλλιεράκης, Νίκος Νεόφυτος έχουν
συμπεριλάβει τους παίκτες Χριστοφιδέλη, Μπάεφ, Π.,Κ. και Ν. Ρουμελιώτη, Δεσλή,
Τσέργα, Λιβαθηνό, Ούτζη, Καλαιτσίδη, Κίτσιο, Βλασακίδη. Αρχηγός αποστολής ο
μάνατζερ Εθνικών ομάδων Κώστας Μαργαρίτης.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15847O101</ED>
<ID>
ID:169660

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O10&aa=1</URL></REF>


Article

<CATEGORY>vin10</CATEGORY>

 <H2>Συζήτηση για την προετοιμασία του παγκόσμιου και το ντόπινγκ
</H2>
Η ΠΟΡΕΙΑ της προετοιμασίας του 6ου Παγκοσμίου Πρωταθλήματος θα είναι το κύριο
θέμα της συνεδρίασης του Συμβουλίου της Παγκόσμιας Ομοσπονδίας Κλασικού
Αθλητισμού (IAAF) στην Αθήνα αύριο και μεθαύριο. Όμως, για την Ελλάδα υπάρχει
και το θέμα της κατηγορίας εις βάρος Ελλήνων αθλητών και προπονητών για άρνηση
ελέγχου ντόπινγκ.

Θα συζητηθούν στη διάρκεια του συνεδρίου οι περιπτώσεις του προπονητή Γιάννη
Κουτσογιαννόπουλου και της πρωταθλήτριας του ύψους Νίκης Μπακογιάννη και του
προπονητή Χρήστου Τζέκου και των σπρίντερ Χάρη Παπαδιά, Γιώργου
Παναγιωτόπουλου, Κατερίνας Θάνου. Οι πρώτοι κατηγορούνται ότι αρνήθηκαν έλεγχο
στη Μαδρίτη και οι δεύτεροι στο Ντόρτμουντ (και επιπλέον ότι ο Χρήστος Τζέκος
χειροδίκησε κατά του εκπροσώπου της IAAF Κλάους Βεγκομπόρσκι).

Όλα δείχνουν πάντως ότι οι αθλητές και οι προπονητές μας δεν διατρέχουν σοβαρό
κίνδυνο τιμωρίας, αφού δεν υπάρχουν ουσιαστικές αποδείξεις εις βάρος τους.
Αντίθετα οι ίδιοι είναι σε θέση να αποδείξουν ότι ο τρόπος που ζητήθηκε ο
έλεγχος ήταν παράτυπος και γι' αυτό αρνήθηκαν. Στη συνεδρίαση, που συγκαλείται
στο «Χίλτον», θα είναι παρόντα και τα 27 μέλη του Συμβουλίου της IAAF και
ανάμεσά τους ο πρόεδρός της Ιταλός Πρίμο Νεμπιόλο, ο οποίος αναμένεται στην
Αθήνα αύριο Πέμπτη, στις 13.30. Την έναρξη (Παρασκευή, 09.30) των εργασιών του
συνεδρίου θα κηρύξει ο υπουργός Πολιτισμού Ευάγγελος Βενιζέλος και ακολούθως ο
υφυπουργός Αθλητισμού Ανδρέας Φούρας θα προβεί σε ενημέρωση προόδου εργασιών
της διοργάνωσης. Ο πρόεδρος της IAAF θα δώσει το Σάββατο (13.30) Συνέντευξη
Τύπου για τις αποφάσεις του Συνεδρίου.

Παράλληλα από την Παρασκευή θα βρίσκονται στην Αθήνα 21 δημοσιογράφοι απ' όλο
τον κόσμο, προσκεκλημένοι της IAAF, οι οποίοι θα ενημερωθούν για το Παγκόσμιο
Πρωτάθλημα της Αθήνας και για το ΑΘΗΝΑ 2004.

*** Στο διεθνές μίτινγκ της Οστράβα (Σλοβακία) μετέχει σήμερα η
παγκόσμια πρωταθλήτρια κλειστού στίβου Κατερίνα Κόφφα, παίρνοντας μέρος στα
200 μ.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15847O102</ED>
<ID>
ID:169661

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O10&aa=2</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Με στόχο την πρόκριση
</H2>
ΑΝΥΠΟΜΟΝΑ περιμένει ο φίλαθλος κόσμος του Αγρινίου να υποδεχθεί τα κορίτσια
των ομάδων χάντμπολ που θα πάρουν μέρος στα προκριματικά του Ευρωπαϊκού
Πρωταθλήματος νεανίδων που διεξάγονται εκεί (30 Μαΐου - 1 Ιουνίου).

Οι χώρες που μετέχουν είναι οι Νορβηγία, Πορτογαλία, Ισπανία και φυσικά η
Ελλάδα που έχει στόχο θέση στην πρώτη δυάδα της κατάταξης, που θα σημαίνει
πρόκριση στα τελικά (Αυστρία, 15-23 Αυγούστου).

*** Στο μεταξύ, επρόκειτο να διενεργηθεί σήμερα το πρωί (11.00') η
κλήρωση της ημιτελικής φράσης του Κυπέλλου Ελλάδας γυναικών, στην οποία
μετέχουν Αναγέννηση Άρτας ΙΟΝ, ΓΑΣ Κιλκίς, Φίλιππος Βέροιας, Αθηναϊκός.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15847O103</ED>
<ID>
ID:169662

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>Νέος τίτλος για τον Άτλαντα
</H2>
ΥΠΟΘΗΚΗ ότι οι επιτυχίες του στην πάλη σε επίπεδο ανδρών θα συνεχιστούν έβαλε
ο Άτλας Καλλιθέας με τον νέο πανελλήνιο τίτλο που κατέκτησε, αυτή τη φορά στην
κατηγορία παίδων ελευθέρας πάλης.

Ο Άτλας είχε στους αγώνες που έγιναν στα Κουφάλια Θεσσαλονίκης τρεις πρωτιές
με τους Πανίδη (63κ.), Κεσανίδη (69κ.), Μπατσούλη (95κ.) και συγκέντρωσε 61
βαθμούς έναντι 45 του 2ου Δυτικού και 37 της 3ης Ε.Α. Λάρισας.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15847O104</ED>
<ID>
ID:169663

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O10&aa=4</URL></REF>


Article

<CATEGORY>vin10</CATEGORY>

 <H5>ΑΜΦΙΡΡΟΠΟΙ ΟΙ ΑΓΩΝΕΣ ΤΗΣ ΤΕΛΕΥΤΑΙΑΣ ΑΓΩΝΙΣΤΙΚΗΣ ΣΕ Β' ΕΘΝΙΚΗ ΚΑΙ ΙΤΑΛΙΑ
</H5><H2>Όλα παίζονται
</H2>
ΟΛΟΚΛΗΡΩΝΟΝΤΑΙ τα Πρωταθλήματα Β' Εθνικής και Α' Ιταλίας και άρα τα
περισσότερα παιχνίδια του δελτίου ΠΡΟΠΟ είναι αμφίρροπα.

Μια ματιά στην ετοιμασία των ομάδων.

1. ΔΟΞΑ ΔΡΑΜΑΣ. - ΠΡΟΟΔΕΥΤΙΚΗ: Οι γηπεδούχοι δεν αντιμετωπίζουν
προβλήματα, ενώ από την Προοδευτική θα απουσιάσει ο τιμωρημένος Πολίτης.

2. ΕΑΡ - ΠΑΝΙΩΝΙΟΣ: Από την ΕΑΡ θα απουσιάσουν οι τιμωρημένοι
Μαυροειδής, Βότσικας και Λυρώνης, ενώ από τον Πανιώνιο ο Καμίτσης.

3. ΕΘΝΙΚΟΣ - ΑΠΟΛΛΩΝ Θ.: Ο Εθνικός είναι αήττητος στην έδρα του, κόντρα
στον Απόλλωνα Θ. Σε πέντε αγώνες (οι περισσότεροι στο πλαίσιο της Α' Εθνικής)
έχει τέσσερις νίκες.

4. ΛΑΡΙΣΑ - ΛΕΒΑΔΕΙΑΚΟΣ: Οι δύο ομάδες έχουν συναντηθεί έξι φορές στο
πλαίσιο της Α' Εθνικής και η Λάρισα έχει πέντε νίκες.

5. ΠΑΝΑΙΤΩΛΙΚΟΣ - ΠΑΝΕΛΕΥΣΙΝΙΑΚΟΣ: Απουσίες έχουν και οι δύο ομάδες:
Πρόκειται για τους Δελακά, Κωνσταντόπουλο, Μπόλη (Παναιτωλικού), Γαζή
(Πανελευσινιακού). Οι φιλοξενούμενοι ακόμη δεν έχουν πετύχει νίκη στο Αγρίνιο.

6. ΠΑΝΣΕΡΡΑΪΚΟΣ - ΤΡΙΚΑΛΑ: Ο Πανσερραϊκός σε δύο αγώνες με τα Τρίκαλα
στις Σέρρες έχει πετύχει ισάριθμες νίκες και μάλιστα με το ίδιο σκορ 2-0.
Τιμωρημένοι είναι οι Τσίρκας, Πλίτσης, Χατζημαργαρίτης (Πανσερραϊκού),
Μιρίλοβιτς, Κυζερίδης (Τρικάλων).

7. ΒΕΡΟΝΑ - ΠΑΡΜΑ: Από τη Βερόνα θα απουσιάσουν οι Μπαρόνι, Καβερζάν,
Παγκανίν, Τζούντα, Μπίνοτο και από την Πάρμα οι Καναβάρο, Στράντα, Απολόνι,
Μέλι, Τοριτσέλι.

8. ΓΙΟΥΒΕΝΤΟΥΣ - ΛΑΤΣΙΟ: Από τις 29 Μαρτίου 1992 έχουν να τελειώσουν
ισόπαλες οι δύο ομάδες στο Τορίνο. Στη Γιουβέντους επιστρέφουν οι Μοντέρο,
Τορίνι και στη Λάτσιο οι Καζιράγκι, Φουζέρ, Νέγκρο, Νέστο.

9. ΜΠΟΛΟΝΙΑ - ΙΝΤΕΡ: Οι φιλοξενούμενοι έχουν παράδοση καλών
αποτελεσμάτων στην Μπολόνια. Τα προβλήματα των δύο ομάδων είναι οι τιμωρημένοι
Άντερσον, Μαγκόνε, Σκάπολο και οι τραυματίες Κολιβάνοφ, Ντε Μάρκι (Μπολόνια) ­
Μπράνκα, Ταραντίνο, Σφόρτσα (Ίντερ).

10. ΝΑΠΟΛΙ - ΒΙΤΣΕΝΤΣΑ: Πριν από 20 χρόνια η Βιτσέντσα πέτυχε τη
μοναδική νίκη της στο Σαν Πάολο (1-4). Στη Νάπολι επανέρχονται οι Κολονέζε,
Μιλανέζε. Από τη Βιτσέντσα θα απουσιάσουν οι Μπελότι, Μέντεζ, Ντι Κάρλο.

11. ΠΙΑΤΣΕΝΤΣΑ - ΠΕΡΟΥΤΖΙΑ: Τιμωρημένοι είναι οι Ντελικάρι, Πολόνια,
Λιοβάνι (Πιατσέντσα), Μπούτσι, Κρέεκ (Περούτζια).

12. ΡΟΜΑ - ΟΥΝΤΙΝΕΖΕ: Στη Ρόμα επανεμφανίζονται οι Καντελά, Στατούτο
και στην Ουντινέζε ο Πιερόνι.

13. ΣΑΜΠΝΤΟΡΙΑ - ΦΙΟΡΕΝΤΙΝΑ: Χωρίς νίκη η Φιορεντίνα στη Γένοβα επί της
Σαμπντόρια από τις 9 Μαρτίου 1989 (1-2)

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15847O111</ED>
<ID>
ID:169664

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O11&aa=1</URL></REF>


Article

<CATEGORY>vin10</CATEGORY>

 <H5>20 ΧΡΟΝΙΑ ΑΕΚ
</H5><H2>Πικρή σελίδα για τον Πέτρο
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Μέρα προπονητών χθες, με μπόλικο κοντράστ.

*** Και δόση υπερβολής.

*** Λόγου χάρη, εκείνος ο Σέρβος ο Τουμπάκοβιτς, επισκέφθηκε εξπρές την
Αθήνα, μίλησε με εκπροσώπους του κ. Τροχανά, αλλά είδηση δεν βγήκε.

*** Απλώς, άφησε να διαρρεύσει ότι δέχεται να εργαστεί με αποζημίωση 80 εκατομμυρίων.

*** Το ποσόν, η πλευρά των διοικούντων το... ανέβασε στα «150», οπότε ο
Σέρβος είναι μάλλον «του φεύγα».

*** Αυτό που δεν αποτελεί υπερβολή, αφορά σε παλιά δήλωση του Όσιμ, ο
οποίος είχε χαρακτηρίσει τον Τουμπάκοβιτς έξυπνο, ανήσυχο και εργατικό.

*** Την ίδια ώρα, ο Πέτρος Ραβούσης αποχαιρετούσε την ομάδα την οποία
υπηρέτησε δύο δεκαετίες.

*** Ήταν πολύ προσεκτικός στις θέσεις του ο Πέτρος και απέφυγε τη «μετωπική».

*** Μπράβο του. Διότι ο αντίπαλος ήταν απών!

*** (Αν και με ένα φαξ, δηλώνει «παρών» όπου και αν βρίσκεται...).

Σουξέ υπερβολής

Η ΠΑΕ ΑΕΚ εντός των προσεχών ημερών θα συζητήσει με τον Ιορντανέσκου.

*** Η προοπτική αυτή ενισχύθηκε χθες με πληροφορίες παρασκηνίου, όμως
τον Ρουμάνο ομοσπονδιακό φλερτάρουν (και) τα στελέχη του ΠΑΟΚ, που
εμπιστεύεται ο πρόεδρος Μπατατούδης.

*** Η περίπτωση Ιορντανέσκου δείχνει κάπως περίεργη αν όχι ύποπτη.

*** Ο κόουτς έχει συμβόλαιο με την Εθνική Ρουμανίας, τον έχει ως πρώτο
φαβορί η ΑΕΚ, οι ΠΑΟΚτζήδες τον γλυκοκοιτάζουν και εκείνος παραμένει φίλος του
προέδρου του Παναθηναϊκού.

*** Κάποιοι μας δουλεύουν κανονικά και δεν θα 'πρεπε.

*** Βεβαίως, η ΠΑΕ ΑΕΚ, χωρίς προπονητή από χθες, έχει κάθε δικαίωμα να ψάχνει.

*** Και ο Παναθηναϊκός πρέπει να το κάνει, άσχετα αν δρομολογήθηκαν
μεταγραφικές υποθέσεις.

*** Ο ΠΑΟΚ γιατί; Έχει προπονητή, τον Αναστασιάδη, ο οποίος τα κατάφερε
μια χαρά στην Τούμπα.

*** Ακούγεται πως ο Άγγελος είναι λίγο σκληρός, απότομος και δεν
σηκώνει μύγα στο σπαθί του. Δεν σκύβει το κεφάλι που λέει ο λόγος.

*** Αυτό δεν είναι απόλυτο. Βλέποντας τη φωτογραφία του από τον
ζεϊμπέκικο που χόρεψε ο κόουτς, βρήκα και σκύψιμο της κεφαλής και αρρενωπή αρχοντιά.

*** Ενα «κουσούρι» έχει ο Αναστασιάδης. Όταν εκνευρίζεται μιλάει πολύ,
λέει πολλά από τα οποία κάποια ενοχλούν, γενικώς πάει να στεριώσει το δίκιο
του και το χάνει.

*** Αυτό το «κουσούρι» είναι που τώρα τον έχει καταστήσει στη διοίκηση
του ΠΑΟΚ τεχνικό υπό αναθεώρηση.

Ο Τσάβας ηρέμησε

Βεβαίως, υπήρξε χθες και ένας προπονητής ο οποίος ξεκίνησε την καριέρα του με
χαμόγελα και μπόλικα φλας - κάμερες στον αγωνιστικό χώρο:

*** Παναγιώτης Γιαννάκης!

*** Αυτή τη φορά, τέρμα το κρυφτούλι. Φόρεσε τη φόρμα, συγκέντρωσε τους
αθλητές της εθνικής ομάδας και άρχισε να δίνει εντολές.

*** Ας ελπίσουμε πως θα δικαιολογήσει το χαϊδευτικό του ο Γιαννάκης και
θα αποδειχτεί στα νέα του καθήκοντα «δράκος»!

*** Μην ξεχνάμε, μέχρι τώρα στην καριέρα του, έδωσε πολλά, όμως κέρδισε περισσότερα.

Μικρά με σημασία

Εν όψει του αποψινού τελικού στο τσάμπιονς λιγκ, ιταλικό περιοδικό χαρακτήρισε
τον προπονητή της Γιουβέντους, Μαρτσέλο Λίπι, ως τον γοητευτικότερο και
ελκυστικότερο Ιταλό!

*** «Θα μπορούσε να γοητεύσει οποιαδήποτε Ιταλίδα», αναφέρει το
περιοδικό και δεν μας πέφτει λόγος.

*** Το βέβαιο είναι πως ένας δικός μας προπονητής θα απολαύσει απόψε
τον Λίπι, αφού θα βρεθεί στο Μόναχο για τον τελικό.

*** Βασίλης Δανιήλ. Χθες ήταν στην Αυστρία. Παρά τα πενηντατόσα του
χρόνια, ο Μακεδών προπονητής ταξιδεύει όχι τόσο για αναψυχή όσο για επιμόρφωση...

*** Συγχαρητήρια. Άλλοι, νεώτεροι του κυρ Βασίλη, παίζουν ήδη κουμκάν...

*** Δεν δείχνει να συγκινείται το ΤΑΚ Ολυμπιακός με την περίπτωση του
Γιώργου Σιγάλα.

*** Ήδη ο αρχηγός μάζεψε τα πράγματά του, απαντά μέσω του Ίντερνετ σε
διάφορους ενδιαφερομένους, ονειρεύεται το ΝΒΑ, αλλά έτσι και αποτύχει εκεί,
υπολογίζει επιστροφή στον Θρύλο.

*** Απάντηση Ολυμπιακού έπειτα από όλα αυτά; «Καλή τύχη Γιώργο».

*** Είναι ένα θέμα...

*** Τέλος, ιδού που οι «Μπλε Άγγελοι», οι οργανωμένοι οπαδοί του
Απόλλωνα, ξαναχτύπησαν, και έχουν δίκιο.

*** Με ανακοίνωσή τους, καταγγέλλουν «μερίδα φιλάθλων» για την ενέργειά
τους να υψώσουν ελληνική σημαία στη Ριζούπολη, προσβάλλοντας τον Άρη στο
φινάλε του πρωταθλήματος.

*** Μη ζητάτε στοιχεία για την «άτακτη μερίδα», διότι θα μπλέξουμε.

*** Πάντως, στο γήπεδο βρίσκονταν το πολύ πεντακόσιοι άνθρωποι και
αυτοί ­ όπως αποδεικνύεται ­ διχασμένοι.

*** Πάλι καλά που γλίτωσε ο Απόλλωνας...

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15847O121</ED>
<ID>
ID:169665

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Δεν πήγε σε ονειροκρίτες
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Η ΕΠΙΣΚΕΨΗ νεαρού Αθηναίου διαιτητή την Παρασκευή (23 Μαΐου) το βράδυ στα
γραφεία του Συνδέσμου του στην Πλατεία Κουμουνδούρου, δεν ήταν όπως οι προηγούμενες.

Αναστατωμένος δήλωσε αδυναμία να διευθύνει τον αγώνα Β' κατηγορίας, που είχε
κληρωθεί, την Κυριακή (25 Μαΐου), αφού δέχτηκε παρέμβαση συναδέλφου του για να
βοηθήσει την γηπεδούχο ομάδα.

Στον γενικό γραμματέα του ΣΑΔ Κώστα Ακρίδα φωτογράφισε με απόλυτη ακρίβεια τον
μεσάζοντα διαιτητή, αλλά αποκάλυψε και το όνομα της τρίτης ομάδας για την
οποία ενεργούσε. Εκείνη την ώρα βρίσκονταν στα γραφεία του ΣΑΔ και οι
διοικητικοί παράγοντες Γιάννης Μαρίνος (αντιπρόεδρος), Σπύρος Κοσιώρης
(γραμματέας της Επιτροπής Διαιτησίας της ΕΠΣΑ), Φώτης Τζουραμάνης και ο
πρόεδρος της Επιτροπής Ορισμού και μέλος της Ε.Δ. της ΕΠΣΑ Δημήτρης Τσάλεζας.
Όλοι έμαθαν για την παραβίαση κανόνων ηθικής από τον μεσάζοντα διαιτητή.

Το απόγευμα ο ΣΑΔ συνεδριάζει και έχει καλέσει τους δύο διαιτητές, προκειμένου
να ερευνήσει το σοβαρό θέμα απόπειρας νοθείας αγώνα αθηναϊκού πρωταθλήματος. Ο
διαιτητής, που επέδειξε υποδειγματικό ήθος και ενήργησε άριστα καταγγέλλοντας
απόπειρα επηρεασμού του από συνάδελφό του σε μέλη του Δ.Σ. του ΣΑΔ στο σωστό
χρόνο, θα κληθεί να καταθέσει εγγράφως.

Ο ΣΑΔ έχει στη διάθεσή του την προφορική καταγγελία του νεαρού διαιτητή. Είναι
απίθανο ο καταγγέλων να είδε εφιαλτικό όνειρο και να μίλησε σε διαιτητικά
προϊσταμένους του εκλαμβάνοντάς τους ξαφνικά ως ονειροκρίτες. Ο ΣΑΔ υπό την
προεδρία του Νίκου Καραθανάση και η ΕΠΣΑ υπό την ηγεσία του Γιώργου Ηλιάδη
έχουν ευκαιρία να περιφρουρήσουν την υγεία του αθηναϊκού ποδοσφαίρου και να το
θωρακίσουν απέναντι σε δολιοφθορείς διαφόρων μεγεθών.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15847O122</ED>
<ID>
ID:169666

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O12&aa=2</URL></REF>


Article

<CATEGORY>vin10</CATEGORY>

 <H2>Άτυχη μέρα για τον Ντένις
</H2>
ΒΡΗΚΕ τον... μάστορά του ο Ντένις Ρόντμαν στο περιθώριο του αγώνα Σικάγο -
Μαϊάμι. Τον διάσημο φόργουορντ των «Μπουλς» περιποιήθηκε για τα καλά ο σέντερ
των «Χιτ» Αλόνζο Μούρνινγκ, όταν οι δυο τους θέλησαν να λύσουν αγωνιστικές
διαφορές με συμπλοκή. Λεπτομέρεια: δεν αποβλήθηκε κανείς!

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15847O123</ED>
<ID>
ID:169667

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O12&aa=3</URL></REF>


Article

<CATEGORY>vin10</CATEGORY>

 <H2>Κλάση ο Βολτυράκης
</H2>
Και στην πρεμιέρα των Ολυμπιακών Αγώνων της Ατλάντα είχαμε νικήσει τους
Ιταλούς στην υδατοσφαίριση, άσχετα αν στη συνέχεια δεν είχαμε την καλύτερη
δυνατή διάκριση. Το γεγονός είναι ότι χθες η ελληνική νίκη ήταν πολύ σημαντική
και έδειξε τις μεγάλες δυνατότητες που υπάρχουν. Όσο για τον τερματοφύλακα
Γιώργο Βολτυράκη; Ήταν ο κορυφαίος και μπράβο του. Οι γείτονες θα τον
θυμούνται για καιρό (αν δεν του κάνουν πρόταση κάποια στιγμή, σε επίπεδο συλλόγων...).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15847O124</ED>
<ID>
ID:169668

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O12&aa=4</URL></REF>


Article

<CATEGORY>vin10</CATEGORY>

 <H2>Το χρονικό μιας προαναγγελθείσης νίκης
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΣΗΜΑΝΤΙΚΗ νίκη επί του Ινδονήσιου Αντιάντο πέτυχε ο Βασίλης Κοτρωνιάς στο
τουρνουά του Μπουένος Άιρες. Ο Αντιάντο είναι το πρώτο ΕΛΟ των αγώνων (2.615),
ωστόσο ο Κοτρωνιάς, σε τηλεφωνική μας επικοινωνία λίγες ημέρες πριν, είχε
προαναγγείλει τη νίκη του. Ο Αντιάντο παίζει κάρο καν, άνοιγμα στο οποίο ο
Βασίλης είναι εξαιρετικά προετοιμασμένος και στο οποίο πέτυχε την πρώτη νίκη
Έλληνα παίκτη επί παγκόσμιου πρωταθλητή, στο ματς εναντίον του Κάρποβ. Ο
Κοτρωνιάς μάς είπε μάλιστα ότι και στην τρίτη παρτίδα με τον Κάρποβ, όπου
παίχθηκε επίσης κάρο καν και ο Κάρποβ απλώς άλλαξε κάποια κίνηση, η παρτίδα
έπρεπε να κερδηθεί. Ο πρωταθλητής μας όμως είχε ξεχάσει προς στιγμήν τη
συγκεκριμένη ανάλυση για την κίνηση που έπαιξε ο Κάρποβ σύμφωνα με την οποία
αποκτούσε εξαιρετική πρωτοβουλία.

Κάτω από αυτές τις συνθήκες ο Αντιάντο δεν είχε πολλές πιθανότητες. Ο
Κοτρωνιάς είχε πει χαρακτηριστικά ότι «υπάρχει τέτοιος όγκος ανάλυσης στην
κάρο καν που είναι απίθανο να γλιτώσει».

Στους άλλους αγώνες του 7ου γύρου σημειώθηκαν τα εξής αποτελέσματα: Ρικάρντι -
Πάνο 0,5-0,5, Ζαρνίκι - Μόροβιτς 0,5-0,5, Γουλφ - Σουτόβσκι 0,5-0,5,
Σπάγκεμπεργκ - Καμπόρα 1-0.

Βαθμολογία: 1-3) Σουτόβσκι, Μόροβιτς, Σπάγκεμπεργκ 5, 4) Γουλφ 4,5, 5-6)
Κοτρωνιάς, Αντιάντο 4, 7-9) Καμπόρα, Ρικάρντι, Ζαρνίκι 2, 10) Πάνο 1,5 βαθμό.

Κοτρωνιάς (2.590) - Αντιάντο (2.615).

1. ε4 γ6 2. δ4 δ5 3. ε5 Αζ5 4. Ιγ3 ε6 5. η4 Αη6 6. Ιηε2 Ιε7 7. Ιζ4 γ5 8. θ4 γ:
δ4 9. Ιβ5 Ιεγ6 10. θ5 Αε4 11. ζ3 Α: ζ3 12. Β: ζ3 Ι: ε5 13. Βη3 Ιβγ6 14. Ιδ3
ζ6?! [αυτή είναι καινούργια κίνηση. Στην τρίτη παρτίδα του Κοτρωνιά με τον
Κάρποβ ο τελευταίος έπαιξε 14... Βα5+ και η παρτίδα συνεχίστηκε με 15. Ρδ1
Ι:δ3 16. Α: δ3 ε5 17. Πε1. Το σωστό ήταν, όπως αναλύει ο ίδιος ο πρωταθλητής
μας, να απαντήσει 17. θ6 0-0-0 (υποχρεωτικό λόγω του 18. Αη5) 18. θ: η7 Α: η7
19. Αθ6 με μεγάλη υπεροχή του λευκού] 15. Ιζ4 Ρδ7 16. γ3! Ββ6 17. γ: δ4 Ι: δ4
18. Ι: δ4 Αβ4+ 19. Ρζ2 Αγ5 20. Ι:ε6! Α: δ4+ (αν 20... Β:ε6, τότε 21. Αε3 Ι:
η4+ 22. Β: η4 Β: η4 23. Αθ3 με επιστροφή της βασίλισσας και κερδισμένο φινάλε)
21. Ι: δ4 Β: δ4+ 22. Ρη2! (22. Αε3 Β: β2+ 23. Αε2 Ιδ3+ 24. Ρζ3 Ιε5+ και
ισοπαλία με διαρκές σαχ) 22... Πγ8 23. Ρθ3!+- Πγ2 24. Αβ5+ Ρε6 25. Πε1! (με
ιδέα Αδ3) Ρζ7 26. Αζ4 Ιη6 27. Αδ6 Β: β2 28. Παβ1 1-0. Η ανάλυση είναι του
Βασίλη Κοτρωνιά.

Στους δύο αγώνες που απομένουν ο Κοτρωνιάς αντιμετωπίζει τον Χιλιανό Μόροβιτς
(2.580) με τα μαύρα και τον Αργεντινό Ρικάρντι (2.575) με τα λευκά.

* Στον αμέσως προηγούμενο γύρο ο Κοτρωνιάς έπαιξε με αντίπαλο το νέο αστέρι
του ισραηλινού σκακιού Εμίλ Σουτόβσκι. Απέκτησε κάποια πρωτοβουλία, αλλά έστω
και δύσκολα ο Σουτόβσκι κράτησε την ισοπαλία.

Σουτόβσκι (2.560) - Κοτρωνιάς (2.590), 6ος γύρος

1. ε4 γ5 2. Ιζ3 Ιγ6 3. Αβ5 η6 4. Α: γ6 δ: γ6 5. δ3 Αη7 6. θ3 Ιζ6 7. Ιγ3 Βγ7 8.
Αε3 β6 9. Βδ2 ε5 10. Αθ6 0-0 11. Α: η7 Ρ: η7 12. η4 Ιε8 13. 0-0-0 ζ6 14. Πδη1
Ρη8 15. θ4 Ιη7 16. Ιε2 α5 17. Βγ3 Πα7 18. Πη2 Πε8 19. η5 ζ5 20. ε: ζ5 Α: ζ5
21. Ιη3 Βζ7 22. Ιδ2 Β: α2 23. θ5 Βα1+ 24. Ιβ1 Βα4 25. Ι: ζ5 η: ζ5 26. θ6 Ιε6
27. Β: ε5 Βζ4+ 28. Βε3 Ιδ4 29. Β: ζ4 Ιε2+ 30. Ρδ1 Ι: ζ4 31. Πη3 Ιη6 32. Ιδ2 0,5-0,5

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15847O998</ED>
<ID>
ID:169669

</ID><URL>http://ta-nea.dolnet.gr/neaweb/neafile.print_unique?e=A&f=15847&m=O99&aa=8</URL></REF>


Article

<CATEGORY>vin09</CATEGORY>

 <H5>Ο ΣΤΙΒΕΝ ΣΠΙΛΜΠΕΡΓΚ ΕΤΟΙΜΑΖΕΙ ΤΟΝ «ΧΑΜΕΝΟ ΚΟΣΜΟ», ΤΟ «ΤΖΟΥΡΑΣΙΚ ΠΑΡΚ» Νο2
</H5><H5></H5><H2>Οι δεινόσαυροι ξανάρχονται!
</H2>
Η γη αρχίζει να τρέμει ξανά, ένας υπόκωφος θόρυβος τραντάζει τα θεμέλια. Τώρα
μάλιστα με τα πιο εξελιγμένα συστήματα ήχου στις κινηματογραφικές αίθουσες ο
τρόμος γίνεται ακόμη πιο ζωντανός. Απλώς, το κοινό μάλλον ξαφνιάστηκε με την
επιστροφή του Στίβεν Σπίλμπεργκ, ύστερα από τρία χρόνια σιωπής και το μεγάλο
του επίτευγμα, τη «Λίστα του Σίντλερ». Να κάνει, δηλαδή, την επανεμφάνισή του
με το «Τζουράσικ Παρκ» Νο2 και να ξαναφέρει τους δεινοσαύρους του ξανά στο πανί.

Μετά το έπος του ­ που ήταν η «Λίστα του Σίντλερ» ­ πολλοί πίστεψαν πως ο
Σπίλμπεργκ είχε κάνει μια μεγάλη στροφή και δεδομένης της δυσπιστίας του
απέναντι στα «σίκουελ», τις συνέχειες μιας πετυχημένης ταινίας (ο «Ιντιάνα
Τζόουνς» ήταν περισσότερο συνεργασία με τον Λούκας) δύσκολα θα πίστευε κανείς
πως αυτή ακριβώς θα ήταν η επόμενη κίνησή του: το δεύτερο μέρος του «Τζουράσικ
Παρκ», «Ο χαμένος κόσμος» όπως είναι ο τίτλος της ταινίας, που μόλις άρχισε να
προβάλλεται στην πατρίδα των δεινοσαύρων της σπιλμπεργκικής οικογένειας, την
Αμερική. Όταν μάλιστα ο Σπίλμπεργκ ήταν κατηγορηματικά αντίθετος στο να
γυρίσει την επιστροφή του αγαπημένου του «Εξωγήινου», παρά τις παρακλήσεις του
απέραντου κοινού του.

Έχει ο ίδιος ωστόσο μια εξήγηση γι' αυτό: το ότι ο «Ε.Τ» δεν είχε ραγίσει τις
καρδιές μόνο του κοινού, είχε και ο σκηνοθέτης μία ξεχωριστή θέση γι' αυτόν
στην καρδιά του. «Με τους δεινοσαύρους τώρα, δεν ήταν ακριβώς έτσι τα
πράγματα. Δεν υπήρχε συναισθηματική δέσμευση να μην επανέλθω.» Και προς αυτή
την κατεύθυνση έδειχναν όλα τα βέλη της παραγωγής. Για μια ταινία που έχει
φέρει στα ταμεία περισσότερα από 900 εκατομμύρια δολάρια, δεν μπορείς να βρεις
πολλούς που να μη θέλουν μια ανάλογη συνέχεια. Και κυρίως μέσα σ' αυτούς δεν
θα βρεις σίγουρα τη Γιουνιβέρσαλ Πίκτσαρς που κάνει την παραγωγή. Οι πρώτοι
δεινόσαυροι, βλέπετε, κατάφεραν να γίνουν η πιο πετυχημένη ταμειακά ταινία
όλων των εποχών. Ίσως έτσι πήραν την εκδίκηση για τον αφανισμό τους..

Ο παραμυθάς του Χόλιγουντ αυτά τα τρία χρόνια της σιωπής, αν μπορείς να πεις
έτσι την εποχή που πέρασε μετά τον «Σίντλερ» του και το Όσκαρ, δεν έμεινε με
σταυρωμένα χέρια. Έκανε, ως γνωστόν, την πιο πολυσυζητημένη κίνηση των
τελευταίων ετών στο Χόλιγουντ, ενώνοντας δυνάμεις με δύο άλλους σπουδαίους
κυρίους, τον Τζέφρι Κάτζενμπεργκ και τον Ντέιβιντ Γκέφεν, που ίδρυσαν μαζί ένα
νέο στούντιο, την περίφημη ήδη DreamWorks SKG, επιχείρηση που μπήκε δυνατά σε
παραγωγές κινηματογραφικές, μουσικές και τηλεοπτικές. Εκτός δε του ότι ο
50χρονος κ. Σπίλμπεργκ έγινε για έβδομη φορά μπαμπάς, ευτυχής σύζυγος της Κέιτ
Κάπσοου, θα ήταν παράλειψη να μη θυμίσει κανείς πόσο οι ευαισθησίες του για το
δράμα των Εβραίων έπιασαν τόπο. Πολλοί έκαναν ταινίες για το Ολοκαύτωμα,
κανείς όμως με την αυθεντικότητα και την αλήθεια του Σπίλμπεργκ. Έχει πει ο
ίδιος μάλιστα πως αυτή η ταινία τού άλλαξε τη ζωή, τον τράβηξε από τις
εγωιστικές του απόψεις και τον έκανε να ασχοληθεί ενεργά με την Ιστορία. Τι θα
πει αυτό; Κατά τον Σπίλμπεργκ, είναι η δημιουργία ενός ιδρύματος που
καταγράφει τις μαρτυρίες επιζώντων του Ολοκαυτώματος και έχει ξεπεράσει τις
26.000. Ανεξάρτητα όμως απ' όλα αυτά, ο σκηνοθέτης μας επιστρέφει στους
δεινοσαύρους του.

Δεν ήθελε να βουτήξει ξανά στα βαθιά αμέσως μετά τον «Σίντλερ», ούτε μπορούσε
να στηρίξει ένα «όχι» σαν απάντηση στο αίτημα του κοινού που είχε λατρέψει
τους γιγαντόσωμους ήρωές του. Μην ξεχνάμε άλλωστε πως το «Τζουράσικ Παρκ»
δουλευόταν παράλληλα με τον «Σίντλερ» και μια συνέχεια ερχόταν σαν κάτι πολύ
οικείο, παρά τις έννοιες που έτρωγαν τον σκηνοθέτη. Τι δηλαδή θα περίμενε το
κοινό ακόμη να δει;

Χρειαζόταν ένα καλό σενάριο ­ ο Ντέιβιντ Κεπ ήταν ήδη εκεί μαζί με τον
σκηνοθέτη και τον Κρίτσον, τον συγγραφέα ­ και δράση. Συγγνώμη, είπαν οι
συντελεστές, αλλά οι θεατές δεν μπορούν να περιμένουν. Και όσο πιτσιρικάς κι
αν ήταν αυτός που έστειλε γράμμα λέγοντας πως «καλό θα ήταν αυτή τη φορά να
μην περιμένουμε τόσο πολύ για να δούμε τους δεινοσαύρους να βγαίνουν», είχε
δίκιο. Δράση λοιπόν, και αυτή τη φορά με τις καλύτερες προϋποθέσεις, αφού η
τεχνολογία των κομπιούτερ γκράφικς πετυχαίνει αυτό που δεν κατάφερε η φύση, να
σώσει δηλαδή, τουλάχιστον στο σινεμά, τους βροντόσαυρους και τους συγγενείς
τους από τον αφανανισμό. Τόσο που τρομάζουν κιόλας όσους περίμεναν κάτι σαν
τον πλαστικό τρόμο του «Κινγκ Κονγκ», γεγονός που έκανε να χαρακτηριστεί η
ταινία ακατάλληλη για κάτω από τα 13. Είναι αλήθεια πως είχε προταθεί να γίνει
όλη η ταινία με κομπιούτερ γκράφικς, όπως φτιάχνονται και οι περισσότερες
τώρα, σαν το «Toy Story» και το «Draconheart». Προτιμήθηκε όμως μία ανάμεικτη
τεχνική, που κατά την άποψη του Μάικλ Λαντιέρι, που έχει αναλάβει τα σπέσιαλ
εφέ (είχε μάλιστα δουλέψει στο «Ποιος παγίδεψε τον Ρότζερ Ράμπιτ» και το «Mars
Attacks»), πετυχαίνει καλύτερα στο θέμα της αληθοφάνειας απ' ό,τι να γινόταν
όλο ψηφιακά.

Έχουμε μάλιστα και πρωτοεμφανιζόμενους δεινοσαύρους στον «Χαμένο κόσμο».
Υπάρχει ένας που μοιάζει σαν κοτόπουλο απ' την κόλαση και ένας
«παχυκεφαλόσαυρος» ανάμεσα σ' άλλα που ετοιμάζονται να σας τρομοκρατήσουν. Ένα
ακόμη λοιπόν γιγαντιαίο βήμα προς τα πίσω, περίπου 65 εκατομμύρια χρόνια,
έγινε. Το κοινό έχει ήδη κάτι μάθει από την πρώτη έκδοση της χολιγουντιανής
ερμηνείας της εξαφάνισης των δεινοσαύρων ή... της επανεμφάνισής τους επί της
γης χάρη στον Σπίλμπεργκ. Θυμάστε που το Πάρκο των Δεινοσαύρων κατέρρευσε και
σώθηκε ο κόσμος απ' την απειλή; Ε, λοιπόν ­ λέει ο Σπίλμπεργκ ­ δεν έχετε λόγο
να χαίρεστε άλλο πια. Το πάρκο ήταν μόνο η βιτρίνα. «Κάτι έχει επιζήσει», λέει
το μότο της ταινίας. Κάτι; Λίγο μόλις πιο κάτω απ' το πάρκο, βρίσκεται
ολόκληρο νησί δεινοσαύρων!

«Όταν ήμουν μικρός», θα πει ο Σπίλμπεργκ, «τρελαινόμουν για τον Κινγκ Κονγκ!».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15847P011</ED>
<ID>
ID:169670

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P01&aa=1</URL></REF>


Article

<CATEGORY>vin09</CATEGORY>

 <H5>ΜΕ ΤΟΝ ΙΑΝ ΧΟΛΜ ΣΤΟΝ ΕΠΩΝΥΜΟ ΡΟΛΟ
</H5><H5></H5><H5>Οι «Κοιμώμενες» στην επιφάνεια
</H5><H2>Ο «Ληρ» στη Θεσσαλονίκη
</H2>
Θριαμβευτικές κριτικές συγκέντρωσε ο «Βασιλιάς Ληρ» του Σαίξπηρ στο καινούργιο
ανέβασμα της αριστουργηματικής τραγωδίας από τον Ρίτσαρντ Άιρ στο Βασιλικό
Εθνικό Θέατρο της Αγγλίας. Και ύμνοι γράφηκαν για τον πολυβραβευμένο Ίαν Χολμ
που ερμηνεύει τον επώνυμο ρόλο. Την παράσταση αυτή έχει την τύχη να φιλοξενεί
από σήμερα έως και το Σάββατο η Θεσσαλονίκη, στην Αποθήκη 1 του Οργανισμού
Λιμένος Θεσσαλονίκης και στο πλαίσιο των εκδηλώσεων της Πολιτιστικής
Πρωτεύουσας. Στις 8 μ.μ., εκτός του Σαββάτου που η παράσταση θα αρχίσει στις 6 μ.μ.

ΕΚΘΕΣΕΙΣ

«Άρτεμις» είναι το θέμα της έκθεσης του Κώστα Τσόκλη που εγκαινιάζεται στις
8.30 μ.μ. στον «Μύλο» της Θεσσαλονίκης, στο πλαίσιο των εκδηλώσεων της
Πολιτιστικής Πρωτεύουσας ­ αναφορά στην αρχαία θεά, αλλά και το πραγματικό
όνομα του κοριτσιού που «πρωταγωνιστεί» στην εκδήλωση. Υπεύθυνοι της έκθεσης
είναι η Θάλεια Στεφανίδου, η οποία απόψε θα παρουσιάσει το έργο, μαζί με τους
Δημήτρη Μαρωνίτη και Δημοσθένη Δαββέτα και χορηγοί ο «Μύλος», οι εκδόσεις
«Αδάμ», η εταιρεία Medex και οι δρ Έρφανι-Μ. Κοντού και Γ. Δελούδης. Έως τις
30 Ιουνίου.

*** Ζωγραφική, φωτογραφία, γλυπτά, κείμενα, κατασκευές και βίντεο παρελαύνουν
από την ομαδική έκθεση με έργα σύγχρονης τέχνης από τη Σουηδία που, με τον
τίτλο «Συνωμοσία», εγκαινιάζεται στις 8 μ.μ. στο Παλαιό Σαπωνοποιείο (Μανώλη
Καλομοίρη 15) στον Παράδεισο Αμαρουσίου, με χορηγό την Βότκα Absolut. Η
επιμέλεια είναι του Μάγκνους Μπάρτας. Έως τις 29 Ιουνίου.

*** «Πολιτιστική βραδιά απόδρασης» στην Πινακοθήκη Πιερίδη Δήμου Γλυφάδας
(Βασιλέως Γεωργίου 29, Γλυφάδα) οργανώνεται στις 9 μ.μ., με την ευκαιρία των
εγκαινίων του νέου καταστήματος της Τράπεζας Barclays στη Γλυφάδα. Επιλεγμένα
και αντιπροσωπευτικά έργα ζωγραφικής και γλυπτικής και κατασκευές Ελλήνων
καλλιτεχνών, από τη συλλογή Πιερίδη, αρκετά από τα οποία πρωτοεκτίθενται, θα
αποκαλύψουν σημαντικές πτυχές της σύγχρονης τέχνης.

ΘΕΑΤΡΟ

Απόψε στις 10 δίνεται η πρώτη θεατρική πρεμιέρα του καλοκαιριού. Στο
«Μετροπόλιταν» (Αλεξάνδρας 16, τηλ. 8223.333, 8842.231) ανεβαίνει η επιθεώρηση
των Νίκου Καμπάνη - Βύρωνα Μακρίδη - Γιώργου Γεωργίου, σε μουσική Ζακ
Ιακωβίδη, «Σκάει η νύφη... Σκάι κι ο γαμπρός». Η σκηνοθεσία είναι του Βασίλη
Τσιβιλίκα, τα σκηνικά του Κάρολου Ρωμούση, οι χορογραφίες του Τζόνατ Άβραμ,
του οποίου είναι και τα κοστούμια του μπαλέτου και τα νυφικά της παράστασης
του οίκου Τρανούλη. Πρωταγωνιστούν οι Κώστας Χατζηχρήστος, Μαίρη Χρονοπούλου,
Κατερίνα Γιουλάκη, Σωτήρης Τζεβελέκος, Κώστας Τσάκωνας, Βίκυ Καπετάνη κ.ά.,
ενώ στο δεύτερο μέρος εμφανίζεται η Γιούλη Ηλιοπούλου που θα... προξενεύει
θίασο και θεατές με δώρο ένα νυφικό σε κάθε πρόταση και από μία μπομπονιέρα σε
κάθε θεατή. Τραγουδάει η Κατερίνα Ρανιέρη. Τιμές εισιτηρίων 5.000, 3.500, για
φοιτητές 3.000 και στις λαϊκές του Σαββάτου και της Κυριακής 3.500 δρχ.

*** Αφιέρωμα στον Κάρολο Κουν οργανώνουν τα Εκπαιδευτήρια Ελληνογερμανική
Αγωγή (Παλλήνη, τηλ. 6032.550) στις 7.30 μ.μ. Θα μιλήσει ο Πλάτων
Μαυρομούστακος και θα ακολουθήσει συζήτηση με τους στενούς συνεργάτες του
Καρόλου Κουν, Ρένη Πιττακή, Βέρα Ζαβιτσιάνου, Ιάκωβο Καμπανέλλη και Μίμη
Κουγιουμτζή, ενώ η θεατρική ομάδα του σχολείου θα παρουσιάσει τη «Φαύστα» του
Μποστ, που θα ξαναπαιχτεί την Παρασκευή στις 8.30 μ.μ. στο θέατρο «Ρεματιάς»
του Χαλανδρίου. Έχει ειδικά δρομολογηθεί για τις 6.45 μ.μ. σχολικό λεωφορείο
από το Πνευματικό Κέντρο του Δήμου Αθηναίων (Ακαδημίας 50).

*** Τους «Φοιτητάς» του Γρηγορίου Ξενόπουλου παρουσιάζει στις 7.30 μ.μ. η
θεατρική ομάδα του Α' Τοσίτσειου - Αρσακείου Γυμνασίου στο θέατρο των
Τοσίτσειων Σχολείων Εκάλης με ελεύθερη είσοδο.

ΟΠΕΡΑ

Απόψε στις 8.30 δίνεται στην αίθουσα «Δημήτρη Μητρόπουλου» του Μεγάρου
Μουσικής (τηλ. 7282.333) η τελευταία παράσταση της όπερας του Μότσαρτ «Έτσι
κάνουν όλες», παραγωγής του Στούντιο Όπερας του Μεγάρου, σε σκηνοθεσία Θωμά
Μοσχόπουλου και υπό τη διεύθυνση του Νίκου Τσούχλου. Τα εισιτήρια έχουν εξαντληθεί.

ΣΑΛΣΑ

Ο αειθαλής και αγαπημένος και του ελληνικού κοινού Τίτο Πουέντε ήρθε και πάλι
στην Ελλάδα. Απόψε στις 9.30 εμφανίζεται με τη Λάτιν Ορχήστρα του στο Θέατρο
του Λυκαβηττού.

ΧΟΡΟΣ

Τελευταία βραδιά της ομάδας «Λάθος Κίνηση» του Κωνσταντίνου Μίχου στον Μήνα
Χορού '97 του Ανοιχτού Θεάτρου (Κάλβου 70, Γκύζη, τηλ. 6445.749), με μία
παράσταση αυτοσχεδιασμών. Στις 9 μ.μ., με δωρεάν είσοδο.

ΣΥΝΑΥΛΙΕΣ

Συναυλία του Τμήματος Μουσικών Σπουδών του Ιονίου Πανεπιστημίου με τη
συμμετοχή διδασκόντων και φοιτητών πραγματοποιείται απόψε στις 9, στο Δημοτικό
Θέατρο Κερκύρας με είσοδο ελεύθερη. Θα παρουσιαστούν ένα Σύνολο Παλαιάς
Μουσικής, δύο Σύνολα Πνευστών και αποσπάσματα από την «Όπερα της πεντάρας» των
Μπρεχτ - Βάιλ.

*** Την «Όπερα του κατοστάρικου», διασκευή για παιδιά από τη Μαριάννα
Παπαδοπούλου της «Όπερας της πεντάρας» των Μπρεχτ - Βάιλ θα παρουσιάσουν η
Χορωδία και η Ορχήστρα του Δημοτικού και του Γυμνασίου των Νέων Εκπαιδευτηρίων
Γ. Μαλλιάρα, υπό τη διεύθυνση του Νίκου Μαλλιάρα, στις 8.30 μ.μ. στην Εστία
Νέας Σμύρνης.

ΣΥΖΗΤΗΣΗ

Συζήτηση στρογγυλής τραπέζης με θέμα «Η ιστορία των επιστημών συνιστά Ιστορία»
οργανώνεται με ελεύθερη είσοδο στις 7.30 μ.μ. στο Αμφιθέατρο «Λεωνίδας Ζέρβας»
του Εθνικού Ιδρύματος Ερευνών (Βασιλέως Κωνσταντίνου 40). Συμμετέχουν οι
Μιχάλης Ασημακόπουλος, Κώστας Γαβρόγλου, Γιάννης Καρράς, Κώστας Κριμπάς,
Αριστείδης Μπαλτάς, Θύμιος Νικολαΐδης.

ΜΟΥΣΙΚΗ - ΠΟΙΗΣΗ

Γαλλο-ελληνική μουσικο-ποιητική βραδιά οργανώνεται στις 10 μ.μ. στο μπαρ
«Πινακοθήκη» (Αγίας Θέκλας 5, Ψυρή, τηλ. 3247.741). Με τους Ελένη Κουλουριώτη
(τραγούδι), Μάνια Ευαγγελίου (πιάνο), Χριστόφορο Ούτσιο (ακορντεόν) και τους
Θεόφιλο Βανδώρο, Ζαν-Ζακ Τεσόν, Νίκο Κουρή και Φρανσουάζ Ριγκού, με συντονισμό
της Κριστίν Μαρσελέν - Παπαμιχαήλ.

Χειμώνας στην Αίγινα ­ και η Αργυρώ Καρύμπακα Νεγρεπόντη άφησε παράμερα τα
εργαλεία της γλυπτικής και έπιασε τα μολύβια, για να μεταφέρει στο χαρτί τα
ίχνη της συγκίνησης που αισθανόταν στη θέα ενός ανθρώπου, ζώου ή πουλιού την
ώρα που κοιμάται.

Οι ξαπλωμένες ανθρώπινες μορφές πήραν κάτι από το τοπίο απέναντι, τα βουνά
της Πελοποννήσου, που εκτείνονται νηφάλια, και «Οι Κοιμώμενες», όπως ονόμασε η
Αργυρώ Καρύμπακα Νεγρεπόντη αυτήν τη σειρά των πινάκων, μπήκαν για χρόνια στο συρτάρι.

Ξαναβγήκαν για να εκτεθούν στην Γκαλερί της Έρσης (Κλεομένους 4) ενώ η
καλλιτέχνιδα, μαθήτρια του Μιχάλη Τόμπρου, πέρασε στην πελοποννησιακή ακτή και
τώρα πλέον ζει και εργάζεται στο Κυβέρι του Άργους. Η έκθεση στην Αθήνα θα
διαρκέσει ώς τις 10 Ιουνίου.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15847P021</ED>
<ID>
ID:169671

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P02&aa=1</URL></REF>


Article

<CATEGORY>vin09</CATEGORY>

 <H2>Δηλώσεις στη... γάμπα!
</H2>
<AUTHOR>Χ.Π.</AUTHOR>

<H3></H3>Δήλωση: «Ήρθαμε στο νησί σας (την Κύπρο) κι αντί να κάνουμε άλλες βλακείες ­
όπως αυτές που επιτρέπει η δική σας κυβέρνηση ­ θεωρήσαμε ότι έπρεπε να
δώσουμε το δικό μας μήνυμα» ­ είπε εκείνη. Και συνέχισε: «Με όσα έχει
τραβήξει, η Κύπρος θα έπρεπε να έχει πιο ρωμαλέα στάση» (εννοώντας, βεβαίως,
τη συναυλία του Σάκη Ρουβά). Για να καταλήξει η Βάνα Μπάρμπα ότι οι
παραστάσεις του έργου «Αίμα αγάπης» (του Σαμ Σέπαρντ), που ξεκινούν τώρα στην
Κύπρο, αφιερώνονται «σ' αυτούς που δεν είναι κοντά μας, στους Τάσο Ισαάκ και
Σολωμό Σολωμού». Οι δηλώσεις της, στη Λευκωσία, έφτασαν σε μας μέσω
πρακτορείου ειδήσεων. Αυτό ακριβώς είναι το κρίσιμο σημείο: ότι οι φράσεις της
Βάνας γίνονται αντικείμενο ειδήσεων. Σου λέει, για να με κυνηγάνε οι κάμερες
και τα μικρόφωνα, κάτι θα ξέρω, δεν μπορεί. Και αντί να κοιτάει τη δουλειά της
και τη ζυγαριά της ­ που τα ξέρει γιατί τα παρακολουθεί ­ να τες οι δηλώσεις
για την κυπριακή κυβέρνηση. Αχ, αυτή η εξωτερική μας πολιτική ­ αν είχε πιο
μακριές γάμπες θα είχε σίγουρα την προσοχή μας...

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15847P022</ED>
<ID>
ID:169672

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P02&aa=2</URL></REF>


Article

<CATEGORY>vin09</CATEGORY>

 <H2>Μια υπόθεση που αντέχει
</H2>
<AUTHOR>Χ.</AUTHOR>

<H3></H3>Ο Αλέξης Δημαράς δεν υπήρξε ποτέ ο «γιος του Κ. Θ. Δημαρά», ιστορικού και πάπα
των μελετητών της νεοελληνικής λογοτεχνίας. Υπήρξε ανέκαθεν «Ο» Αλέξης
Δημαράς, ένας φωτισμένος ιστορικός της νεοελληνικής εκπαίδευσης και
εκπαιδευτικός, μετρημένος, ψύχραιμος και αυστηρός, που απολάμβανε γενικότερης
εμπιστοσύνης. Συγγραφέας του ευρύτατα γνωστού έργου «Η μεταρρύθμιση που δεν
έγινε» (Ερμής 1973), έρχεται τώρα να καταθέσει ένα βιβλιαράκι, που μπορεί ­
και πρέπει ­ να αποτελέσει το απαραίτητο υπόβαθρο για όλες τις συζητήσεις που
γίνονται αδιάκοπα, σχετικά με τις αλλαγές στο ελληνικό εκπαιδευτικό σύστημα.
Είναι το «Εθνικό Απολυτήριο», με το Σχέδιο Νόμου που ήταν έτοιμο να υποβληθεί
στη Βουλή τον περασμένο Σεπτέμβριο και με όλα τα ενδιαφέροντα σχετικά κείμενα,
τα οποία λειτουργούν και ως ιστορικά τεκμήρια. Το πολύτιμο αυτό βιβλιαράκι, με
τις πολύτιμες προτάσεις του για έναν θεσμό που επιτρέπει «τη γενίκευση της
προσφοράς ουσιαστικής γενικής μόρφωσης στους μαθητές όλων των τύπων Λυκείου»,
ολοκληρώθηκε τον περασμένο Δεκέμβριο. Μόλις, δηλαδή, ο Γεράσιμος Αρσένης
ανέστειλε την εφαρμογή του νέου αυτού θεσμού, που είχε αποφασίσει ο Γιώργος
Παπανδρέου, και προτού αρχίσουν οι απεργίες των εκπαιδευτικών. Παρ' όλα αυτά,
διαβάζεται σήμερα «μονορούφι» και από μη εκπαιδευτικούς. Αισθάνεται κανείς πως
είναι μέσα στον προβληματισμό τού αύριο.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15847P023</ED>
<ID>
ID:169673

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P02&aa=3</URL></REF>


Article

<CATEGORY>vin09</CATEGORY>

 <H2>Γραφειοκρατικά προσχήματα
</H2>
<AUTHOR>Π.Κ.</AUTHOR>

<H3></H3>Θυμάμαι την έκπληξη που δοκίμασα, τον Σεπτέμβριο που μας πέρασε, όταν είδα το
Βουθρωτό, αυτή τη συγκλονιστικά καλοδιατηρημένη αρχαία πόλη, με την Ακρόπολη,
τις οχυρώσεις, το ωδείο, τα λουτρά, τους ναούς. Πού όλα αυτά; Μα, στην
Αλβανία, απέναντι ακριβώς από την Κέρκυρα. Δυστυχώς, δεν υπάρχει κάτι ανάλογο
στην Ελλάδα για να συγκριθεί. Τόσο καταπράσινο, μέσα σε γιγάντια δαφνόδεντρα,
πεύκα κι ελιές, τόσο πεντακάθαρο αρχαιολογικό σύνολο δεν είχα ξαναδεί, τέτοια
ανάδειξη μνημείου, όχι για τη φιγούρα και τον τουρισμό. Τότε ήταν που θύμωσα
με την εχθρική αδιαφορία του υπουργείου Πολιτισμού απέναντι στις προσπάθειες
της αρχαιολόγου Καίτης Χατζή, χήρας του συγγραφέα Δημήτρη Χατζή, η οποία είχε
καταφέρει να εξασφαλίσει από τις αλβανικές αρχές την άδεια να κάνει την
ανασκαφή στην Αρχαία Ελληνική Ακρόπολη του Βουθρωτού. Εκεί μας είχαν χαρίσει
μια μοναδική επιστημονική ευκαιρία να δουλέψουμε στην Ακρόπολη της Βορείου
Ηπείρου και ορισμένοι αρμόδιοι εδώ αντί να την ενισχύσουν, οργάνωναν εκδρομές
στην Αλβανία, να δουν ποια μνημεία θα μπορούσαν να ενδιαφέρουν και να...
βολέψουν τους ίδιους. Τουλάχιστον τώρα, που τα μνημεία του Βουθρωτού εκπέμπουν
σήμα βοήθειας, προλαβαίνουν να διορθώσουν τα πράγματα. Να δώσουν άμεση βοήθεια
εκεί που πρέπει και ν' αφήσουν τα γραφειοκρατικά προσχήματα.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15847P024</ED>
<ID>
ID:169674

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P02&aa=4</URL></REF>


Article

<CATEGORY>vin09</CATEGORY>

 <H2>Ποιος τολμά;
</H2>
<AUTHOR>Μ.Μ.</AUTHOR>

<H3></H3>Φαίνεται πως ως χώρα ανεβαίνουμε στις εκτιμήσεις των σταρ της αλλοδαπής.
Μάλλον έτσι εξηγούνται οι περιοδείες δύο σπουδαίων κυριών της μουσικής, της
Τζόαν Μπαέζ και της Ρομπέρτα Φλακ επίσης. Αθήνα, Θεσσαλονίκη και Ηράκλειο η
πρώτη φωνή της φολκ-ροκ, Αθήνα Πάτρα, Θεσσαλονίκη, Κέρκυρα, Ρόδος και Ηράκλειο
η κυρία της σόουλ. Από τη μία η Πολιτιστική Πρωτεύουσα, από την άλλη οι
τοπικοί δήμοι, πρόθυμοι να συμπαρασταθούν. Είναι, βλέπετε, ονόματα με βάρος
και ιστορία στην πλάτη τους, γνωστά συνεπώς σ' όλους όσους αποφασίζουν. Αξίες
με διάρκεια. Ποιος όμως θα στηρίξει τους σταρ της νέας γενιάς σε μία πιο
τολμηρή ­ καλλιτεχνικά ­ συναυλία, όταν μάλιστα δεν είναι μεγαθήρια τύπου U2;

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15847P025</ED>
<ID>
ID:169675

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P02&aa=5</URL></REF>


Article

<CATEGORY>vin09</CATEGORY>

 <H5>Η ΕΚΘΕΣΗ 600 ΚΕΙΜΗΛΙΩΝ ΤΟΥ ΑΓΙΟΥ ΟΡΟΥΣ ΑΝΟΙΓΕΙ ΣΤΙΣ 21 ΙΟΥΝΙΟΥ ΣΤΗ ΘΕΣΣΑΛΟΝΙΚΗ
</H5><H2>Η μεγάλη έξοδος
</H2>
Εξακόσια κειμήλια «αμύθητης αξίας», που για πρώτη φορά περνούν τα όρια του
Αγίου Όρους, θα περιλαμβάνει το μεγαλύτερο εκθεσιακό εγχείρημα της χώρας που
ξεκινά στις 21 Ιουνίου στη Θεσσαλονίκη.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Το μεγαλύτερο εκθεσιακό εγχείρημα της χώρας και ένα από τα μεγαλύτερα διεθνώς,
όπως το χαρακτήρισε ο υπουργός Πολιτισμού Ευάγγελος Βενιζέλος, δίνοντας το
στίγμα του μεγέθους (πνευματικού, θρησκευτικού, καλλιτεχνικού, φιλοσοφικού και
... υλικού) είναι η Έκθεση των Θησαυρών του Αγίου Όρους που είναι πλέον έτοιμη
να υποδεχθεί τα εκατομμύρια των επισκεπτών - προσκυνητών στη Θεσσαλονίκη
Πολιτιστική Πρωτεύουσα της Ευρώπης.

Οι «Θησαυροί του Αγίου Όρους» ξεκίνησαν ήδη το πρώτο στην χιλιετή ιστορία τους
ταξίδι εξόδου τους από το Περιβόλι της Παναγιάς και αφού τοποθετηθούν στο
καλύτερα οργανωμένο και λειτουργικό Μουσείο της χώρας ­ το Μουσείο Βυζαντινού
Πολιτισμού της Θεσσαλονίκης ­ θα κάνουν την παγκόσμια και μοναδική «πρεμιέρα»
τους στις 21 Ιουνίου.

«Επαναλαμβανόμενον αίτημα και μόνιμος προσδοκία των τελευταίων δεκαετηρίδων
του λήγοντος αιώνος μας ήτο η διοργάνωση μιας εκθέσεως του κειμηλιακού πλούτου
του καθ' ημάς Αγιωνυμου Όρους, εφ' όσον το δυσπρόσιτον και απόκοσμον της
Αθωνικής Μοναχικής Πολιτείας δεν παρέχει, και ορθώς, άνετον προσπέλασιν ή και
καθιστά, εις το ήμισυ του πληθυσμού, αυτήν αδύνατον», σημειώνει στον
χαιρετισμό της εν όψει της επικείμενης Έκθεσης η Ιερά Κοινότητα του Αγίου Όρους.

«Έφθασεν το πλήρωμα του χρόνου ώστε να δημιουργηθούν αι προϋποθέσεις και το
επερχόμενον τούτο αίτημα εκπληρούται εφέτος εις την θεοφρούρητον πόλιν της
Θεσσαλονίκης εις τα πλαίσια των εκδηλώσεών της ως Πολιτιστικής Πρωτευούσης της Ευρώπης».

Οι μονές

Στην Έκθεση μετέχουν οι 17 από τις 20 συνολικά μονές του Αγίου Όρους (πλην των
μονών Μεγίστης Λαύρας, Κασταμονίτου και Εσφιγμένου που αρνήθηκαν τελικά
συμμετοχή τους) με 600 περίπου ιερά κειμήλια αμύθητης ιστορικής, θρησκευτικής,
εκκλησιαστικής, πνευματικής και καλλιτεχνικής αξίας και 700 αντικείμενα του
καθημερινού βίου των Αγιορειτών μοναχών.

Η επιλογή των κειμηλίων - εκθεμάτων έγινε από ειδική επιτροπή επιστημόνων αλλά
η τελική απόφαση και «άδεια» για την έξοδό τους από το Περιβόλι της Παναγιάς
πάρθηκε από τη σύνοδο των μοναχών. Πολλά από τα ιερά κειμήλια που είχαν αρχικά
επιλεγεί δεν έγινε δυνατό να εξασφαλισθούν για την Έκθεση και ο μοναδικός
τρόπος για να «εμφανισθούν στα μάτια των εκτός του Αγίου Όρους ανθρώπων είναι
η καταγραφή, φωτογράφηση, εκτύπωση και αναπαραγωγή τους σε 17 ειδικές εκδόσεις
μνημειακού χαρακτήρα που ετοιμάζουν ­ ανεξάρτητα από τη μεγαλειώδη έκθεση ­ οι
μονές του Αγίου Όρους με χρηματοδότηση - αντίδωρο της μεγάλης προσφοράς από
τον Οργανισμό Πολιτιστικής Πρωτεύουσας.

Αντίστιξη

«Η Έκθεση συνιστά την ελληνική και ευρωπαϊκή αντίστιξη στην έκθεση για τη
"Δόξα του Βυζαντίου" που παρουσιάστηκε στο Μητροπολιτικό Μουσείο της Νέας
Υόρκης», υπογράμμισε χαρακτηριστικά ο υπουργός Πολιτισμού, για να συμπληρώσει
ότι πρόκειται για τη λαμπρότερη και πλουσιότερη Έκθεση της Ορθοδοξίας. Στην
Έκθεση της Νέας Υόρκης παρουσιάστηκαν μόνον 350 αντικείμενα.

«Για πρώτη φορά ύστερα από αιώνες καταγράφεται μια τόσο οργανωμένη παρουσία
της ελληνικής πολιτείας στο Άγιον Όρος», συμπλήρωσε ο υπουργός Πολιτισμού.

Συνολικά το μεγαλειώδες εγχείρημα της Έκθεσης, που θα διαρκέσει έξι μήνες ενώ
συζητείται ήδη η παράτασή της και στον επόμενο χρόνο, στοίχισε στην ελληνική
πολιτεία περί τα 4 δισεκατομμύρια δραχμές.

Ποσό δύο δισεκατομμυρίων παραχωρείται από τα κονδύλια του Οργανισμού
Πολιτιστικής Πρωτεύουσας στην ιερά κοινότητα του Αγίου Όρους για την
αναστήλωση ή τη δημιουργία έργων υποδομής στις μονές (100 εκατομμύρια δραχμές
για κάθε μονή) ως «αντισταθμιστικό» της προσφοράς των Αγιορειτών που ο
υπουργός Πολιτισμού χαρακτήρισε ως «ευλογία που αποστέλλεται στην Οικουμένη».

Ξεπερνούν τα δύο δισεκατομμύρια επίσης συνολικά η χρηματοδότηση των 17 ειδικών
εκδόσεων μνημειακού χαρακτήρα που ετοιμάζουν οι ιερές μονές του Αγίου Όρους,
καθώς και η μουσειακή μελέτη της Έκθεσης (30 εκατομμύρια δραχμές), η αγορά
προθηκών από τη Γερμανία που θα «φιλοξενήσουν» τα ιερά κειμήλια στην Έκθεση
(400 εκατομμύρια δραχμές), οι εγκαταστάσεις ειδικού φωτισμού στο Βυζαντινό
Μουσείο και τέλος οι 12 παράλληλες εκδηλώσεις (συνέδρια, ομιλίες κ.ά.).

Η συντήρηση

Η συντήρηση των κειμηλίων (παλαίτυπα, σκεύη, άμφια, χειρόγραφα, εικόνες κ.ά.)
έγινε τα δύο τελευταία χρόνια από υπαλλήλους του υπουργείου Πολιτισμού στο
Άγιον Όρος, με εξαίρεση τα χρυσοποίκιλτα υφαντά και κεντήματα που συντηρούνται
αποκλειστικά από γυναίκες και μεταφέρθηκαν για το σκοπό αυτό εδώ και μήνες στη
Θεσσαλονίκη υπό πλήρη μυστικότητα.

Τα υπόλοιπα κειμήλια θα μεταφερθούν στις επόμενες ημέρες στη Θεσσαλονίκη υπό
συνθήκες πλήρους μυστικότητας και ασφάλειας. Την ασφάλιση των «θησαυρών του
Αγίου Όρους», κατά τη μεταφορά τους και κατά τη διάρκεια της Έκθεσης στη
Θεσσαλονίκη, ανέλαβε η Εθνική Ασφαλιστική αντί του συμβολικού ποσού των 20
δισεκατομμυρίων δραχμών αλλά... ­ σύμφωνα με τον υπουργό Πολιτισμού που
παρουσίασε χθες στη Θεσσαλονίκη το επικείμενο γεγονός ­ την «σίγουρη ασφάλειά
τους ανέλαβε η ίδια η προστάτιδα του Αγίου Όρους, η Παναγιά...».

Οι χώροι

Την Έκθεση, που θα αναπτυχθεί στις έξι από τις εννέα συνολικά αίθουσες του
Μουσείο Βυζαντινού Πολιτισμού, πέραν των κειμηλίων θα πλαισιώνουν αντικείμενα
καθημερινού βίου και λατρείας στον Άγιον Όρος, σχέδια, φωτογραφίες και
προπλάσματα για την αρχιτεκτονική του Αγίου Όρους, καθώς και μια φωτογραφική
Έκθεση για τη φύση και το φυσικό περιβάλλον της περιοχής.

Παράλληλα στην τελική τους επεξεργασία βρίσκονται ήδη 10 εκδόσεις που
προετοιμάστηκαν ειδικά για τη μεγαλειώδη Έκθεση (Αρχιτεκτονική, Χλωρίδα,
Πανίδα, Καθημερινός Βίος κ.ά.) μεταξύ των οποίων και ο 720 σελίδων κατάλογός
της που θα εκδοθεί στην ελληνική και αγγλική γλώσσα.

Τα εγκαίνια

Τα εγκαίνια της Έκθεσης θα γίνουν στις 11 το πρωί του Σαββάτου, 21 Ιουνίου,
στη Θεσσαλονίκη, παρουσία του Προέδρου της Δημοκρατίας, του Πρωθυπουργού,
σύσσωμου του Υπουργικού Συμβουλίου, καθώς και δεκάδων ξένων προσκεκλημένων.
Στις 19 Ιουνίου θα προηγηθεί δε τελετή στο Άγιον Όρος.

Ο Οικουμενικός Πατριάρχης κ. Βαρθολομαίος, που εκλήθη να παραστεί στα εγκαίνια
της Έκθεσης, δεν θα είναι παρών καθώς έχει ήδη προγραμματίσει επίσκεψη στη
Θεσσαλονίκη για τις 28 του ερχόμενου Σεπτεμβρίου οπότε και θα επισκεφθεί την Έκθεση.

Η Έκθεση θα διαρκέσει έως τις 31 Δεκεμβρίου του 1997 (συζητείται παρ' όλα αυτά
η παράτασή της τουλάχιστον για έξι μήνες, καθώς αποτελεί γεγονός μοναδικό και
ανεπανάληπτο) και θα είναι ανοιχτή καθημερινά (και την Κυριακή) από τις 8 το
πρωί έως τις 7 το απόγευμα και κάθε Δευτέρα από τις 12.30 το μεσημέρι έως τις
7 το απόγευμα.

Το εισιτήριο για όλους τους ενηλίκους καθορίστηκε στις 2.000 δραχμές, ενώ
1.000 θα πληρώνουν για την είσοδό τους μαθητές, φοιτητές και ενήλικοι πάνω από
65 χρόνων, καθώς και τα άτομα με ειδικές ανάγκες. Χωρίς εισιτήριο θα μπορούν
να θαυμάσουν την Έκθεση οι μοναχοί, κληρικοί, στρατιωτικοί και ξεναγοί. Τα
έσοδα από τα εισιτήρια θα παραδοθούν στην Ιερά Κοινότητα του Αγίου Όρους.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15847P031</ED>
<ID>
ID:169676

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P03&aa=1</URL></REF>


Article

<CATEGORY>vin09</CATEGORY>

 <H5>Η άλλη θεολογία
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Δεν μπορώ να κατανοήσω τον θόρυβο που ξεσήκωσαν οι ανόητες εγκύκλιοι του
Εκπαιδευτικού Συμβούλου των Θεολόγων Θεσσαλίας. Ποιον εξέπληξαν; Αλλά και τι
εκπροσωπούν; Για χρόνια πολλά, γηραιά εφημερίδα των Αθηνών αποκαλούσε τον
Καζαντζάκη Καζάν και πλειοδοτούσε σε επίθετα του αρειμανίου θεολόγου. Αλλά, ας
σοβαρευτούμε! Ούτε στην Εκπαίδευση, ούτε στη Διοίκηση, ούτε καν στην Ασφάλεια
αλλά ούτε και στην Εκκλησία δεν υπερισχύουν οι ανόητοι, αδιάβαστοι και
ταριχευμένοι πολέμιοι του μεγάλου Συγγραφέα. Κάτι γραΐδια, κάτι μεγαλοκοπέλες
με κότσο, κάτι κιτρινιάρηδες με μουστάκι ποντικοουρά, κάτι χιτλεράκια,
μετρημένα στα δάχτυλα κάθε φορά, σηκώνονται από τον τάφο τους και χειρονομούν πετροβολώντας.

Μην τα κάνετε είδηση· αφήστε τα να λιώσουν σαν τα κεράκια· ευτυχώς ο Θεός
τα λυπάτε και με τον καιρό, με τη σειρά, τα καλεί στους κόλπους του, ασφαλώς
για να γελάσει μαζί τους στον πληκτικό παράδεισο. Έχει ο παράδεισος, φοβούμαι,
ανάγκη και από καραγκιόζηδες.

Θέλετε είδηση επί του προκειμένου; Πριν από τρία χρόνια είχα τη χαρά να
διαβάσω μια τίμια, χωρίς περιστροφές, δίκαιη, ισορροπημένη μελέτη για τον
Καζαντζάκη και το έργο του, γραμμένη και τυπωμένη από τον αρχιμανδρίτη
Κωνσταντίνο Παπαδάκη, προϊστάμενο του ιερού ναού Αγίου Δημητρίου Παλαιού
Ψυχικού. Ο γενναίος και μορφωμένος αυτός θεολόγος καθηγητής και ιερωμένος
αναλύει τα ιδεολογικά και υπαρξιακά ριζώματα του Κρητός Λογοτέχνη με
νηφαλιότητα και επιστημοσύνη. Αλλά για κάτι τέτοια σιωπάμε. Έμαθα τυχαία
αργότερα από τον Μίμη Ανδρουλάκη πως ο πατήρ Κωνσταντίνος, ως καθηγητής στο
Ηράκλειο κατά τη δικτατορία, τροφοδοτούσε κρυφά τους μαθητές του με
απαγορευμένα βιβλία και τους στήριζε πολλαχώς. Κι όμως τον βλάκα κάναμε είδηση.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15847P032</ED>
<ID>
ID:169677

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P03&aa=2</URL></REF>


Article

<CATEGORY>vin09</CATEGORY>

 <H2>Η τέχνη της τεχνολογίας
</H2><H2></H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

Επιτέλους, να και μια έκθεση σε θετικό και επίκαιρο κλίμα. Το πλήρες
τεχνολογίας και αισιοδοξίας «Electrus» του Ελληνοαμερικανού Μπάμπη Βεκρή
(«Γκάζι») κινείται στο φουτουριστικό δρομολόγιο της τέχνης του επόμενου
αιώνα.Εδώ και λίγα χρόνια όλοι ετοιμαζόμαστε για τη νέα χιλιετία και ψάχνουμε
αξίες που θα ισχύουν κι αύριο. Είναι βέβαια κατανοητό που εμείς οι Ευρωπαίοι
θέλουμε το μέλλον να μοιάζει με το ένδοξο παρελθόν μας, όταν ήμασταν χωρίς
ανταγωνιστές στην παγκόσμια αγορά προϊόντων και ιδεών. Όμως αυτό που συμβαίνει
στις τέχνες (και στα γράμματα) εδώ και λίγα χρόνια είναι μια εκτεταμένη
παραπλάνηση. Ο λυρισμός, η αισιοδοξία, η έγνοια για το δημόσιο καλό
εξαφανίστηκαν. Η επιχειρηματικότητα, η στόχευση της παγκόσμιας κοινωνίας και
οι υπολογιστές έφεραν στο κέντρο των εξελίξεων ιδέες ζωντανές και οριακές, που
όμως σπάνια καθρεφτίζονται στην τέχνη μας. Ως πότε; «Για λίγο ακόμη» απαντούν
οι παλμογράφοι της κοινής γνώμης, «μέχρι να τριανταρίσει η νέα γενιά, η
μεγαλωμένη με MTV και Ίντερνετ».

Σε ποιους λοιπόν απευθύνεται ο Μπάμπης Βεκρής με τα έργα του στο «Γκάζι»; Στον
χώρο αντικρύζουμε μεγάλες αλουμινένιες σφαίρες και μακέτες εδάφους, με
πολυάριθμα μικροσκοπικά λαμπάκια στην επιφάνειά τους που αναβοσβήνουν
περιοδικά μόλις πλησιάσει ο θεατής, κάνοντας τη σύνθεση να μοιάζει με
εργαστήριο τεχνολογικών εφευρέσεων. Στον τοίχο υπάρχουν μεταλλικά ταμπλό με
σχεδιαγράμματα και με επίσης απειράριθμα λαμπάκια, ρυθμιζόμενα από ένα σκληρό
δίσκο υπολογιστή. Και παραμέσα, ένα δωμάτιο όπου δίδεται η ψευδαίσθηση
έγχρωμης «ηλεκτρονικής» βροχής. Η όλη ατμόσφαιρα μοιάζει με κινηματογραφική
πολιτεία του μέλλοντος, ιδωμένη από το διάστημα. Στον προσεγμένο κατάλογο, τα
ενδιαφέροντα κείμενα των επιμελητριών της εκδήλωσης Κ. Κοσκινά και Μ.
Κακαβούλια μιλούν για τον αμφίδρομο χαρακτήρα αυτής της τέχνης ως προς τον
θεατή της. Και ο καλλιτέχνης (γ. 1950) είναι ιδιαίτερα δραστήριος στην
Αμερική, μέσα στο «κύριο ρεύμα» των εξελίξεων, με εκθέσεις σε μουσεία και
Πανεπιστήμια. Πρόσφατα μνημονεύσαμε εδώ τη συμμετοχή του στην ενδιαφέρουσα
«Υπερδιέγερση Αισθήσεων», του Ν. Τζέρσι.

Τα έργα του Βεκρή έχουν επινοητικότητα, θέλουν πράγματι να γίνουν «φιλικά προς
τον φιλότεχνο-χρήστη τους», εκφράζουν τη μεταστροφή της εποχής. Ο καλλιτέχνης
έχει αισιόδοξη άποψη για την τεχνολογία, ξέρει να ελκύει το βλέμμα,
προσφέρεται για φιλοσοφική διερεύνηση. Όμως απέχει ακόμη από το αποτέλεσμα που
επιδιώκει. Για τον τεχνολογικά ενήμερο, τα έργα του μοιάζουν προκαταβολές του
μέλλοντος, αφού ούτε την εικονική πραγματικότητα (virtual reality - VR)
αξιοποιούν ούτε καν διερευνούν την προέλευσή της από την ψευδαίσθηση της
σχεδιαστικής προοπτικής. Άραγε επειδή αυτή η τεχνολογία είναι ακόμη οικονομικά
απρόσιτη στους καλλιτέχνες; Ή μήπως επειδή η VR απειλεί ν' αποτελειώσει την
έως τώρα γνωστή μας ζωγραφική και να την υποκαταστήσει ακόμη και στο όνειρο;
Για τον καλλιτεχνικά ευαίσθητο πάλι, η αισθητηριακή συμμετοχή του βλέμματος σ'
αυτά τα έργα είναι αυξημένη, αλλά η ψυχική περιορισμένη. Τα έργα είναι
«όμορφα», έχουν «αισθητική». Η τεχνολογία όμως θεωρεί τον μηχανισμό και τη
φόρμα της πρωτογενή αξία, όχι υποταγμένη. Ο Βεκρής προεκτείνει τον φουτουριστή
Μαρινέτι των αρχών του αιώνα, τον δικό μας Τάκι, τον Τιγκελί, κι όσους έβαλαν
τεχνολογία στην τέχνη. Γιατί όμως η ίδια η τεχνολογία δεν είναι απόλυτη τέχνη;

Πέρα από τις αντιρρήσεις μας, ο προβληματισμός του Βεκρή είναι επίκαιρος. Και
η έκθεση μια από τις πιο ερεθιστικές που είδαμε εδώ και καιρό

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15847P041</ED>
<ID>
ID:169678

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Ο φίλος μου, ο φασίστας
</H2><H2></H2>
<AUTHOR>ΔΗΜΗΤΡΗΣ ΜΥΤΑΡΑΣ</AUTHOR>

Έχω ένα φίλο φασίστα που πολύ αντιπαθώ.

­ Ο φασισμός μου λέει είναι ένστικτο, δεν είναι ιδεολογία! Είναι η προσπάθεια
να κυριαρχήσεις και να επιβληθείς με κάθε τρόπο. Δες τους οδηγούς αυτοκινήτων
κάθε είδους! Δεν σε διευκολύνουν σχεδόν ποτέ, δεν σου παραχωρούν προτεραιότητα
και σε αγριοκοιτάζουν συνεχώς, αν δεν σε βρίζουν σε κάθε ευκαιρία. Θα 'λεγα δε
ότι οι γυναίκες οδηγοί είναι ό,τι χειρότερο!

­ Γυναίκες φασίστες; Μη συκοφαντείς το φεμινιστικό κίνημα σε παρακαλώ.

Δεν μου έδωσε καμιά σημασία.

­ Άκουσε ένα ανέκδοτο: Στις Ινδίες τα τρένα έχουν μόνον δύο ειδών θέσεις.
Πρώτη και τρίτη. Μεσαία τάξη δεν υπάρχει. Ή θα 'σαι ζάπλουτος μαχαραγιάς ή
πάμπτωχος κακομοίρης. Σ' αυτά τα τρένα, λοιπόν, σερβίρουν στην πρώτη θέση
φασιανούς με χρυσά σερβίτσια, ενώ στην τρίτη μοιράζουν κάτι άδεια τσίγκινα
πιάτα. Μ' αυτά οι φτωχοί επιβάτες της τρίτης θέσης ζητιανεύουν στην πρώτη
θέση. Πώς σου φαίνεται;

­ Ένα κακόγουστο αστείο.

­ Όταν έχεις, αφελή φίλε, και την πίτα και το μαχαίρι κάνεις ό,τι θέλεις!

Κάποιος λοιπόν εγκρίνει μόνος του και εν συνεχεία εισπράττει μόνος του ­ χωρίς
να ρωτήσει κανέναν ­ είκοσι πέντε εκατομμύρια και κάποιοι αγρότες, δάσκαλοι
και συνταξιούχοι, με τα τσίγκινα πιάτα τους, πάνε και ζητιανεύουν στη Βουλή.

Πώς σου φαίνεται;

­ Είσαι κακός και μοχθηρός. Ξέρεις τι έξοδα έχει ένας βουλευτής; Ξέρεις ότι
πένονται, ότι συχνά δεν έχουν ένα πιάτο φαΐ; Ξημεροβραδιάζονται να νομοθετούν
για το καλό μας, αχάριστε φασίστα! Αφήνω ότι και οι δικαστικοί το ίδιο κάνουν
και ενώ τους χρωστούσαμε τόσα λεφτά δεν το ξέραμε! Δεν είδες με τι ταχύτητα
δουλεύουν τις υποθέσεις τώρα; Όλα πάνε ρολόι. Το ίδιο και οι βουλευτές. Τέρμα
οι μίζες που ήξερες. Τέρμα η φτώχεια που υποχρέωνε τα κόμματα σε υποχωρήσεις.
Η κρατική μηχανή πρέπει να λαδώνεται. Δεν είναι παρήγορο που στις δύσκολες
ώρες όλη σχεδόν η Βουλή συμφωνεί για το κοινό συμφέρον;

­ Νομίζω ότι άρχισες να με πείθεις! Αλλά θα σου πω ένα άλλο ανέκδοτο. Είχες
ποτέ χρέος στο ΙΚΑ;

­ Όχι ψέλλισα.

­ Λοιπόν για κάθε ημέρα καθυστέρησης το ποσόν διπλασιάζεται! Π.χ. μπορείς να
χρωστάς εκατό χιλιάδες και σ' ένα μήνα να βρεθείς φυλακή με χρέος ένα
εκατομμύριο! Πώς σου φαίνεται;

­ Αίσχος! Πρέπει να πληρώνουν όλοι τα χρέη τους.

­ Σου χρωστούσε ποτέ το κράτος χρήματα;

­ Όχι βέβαια.

­ Αν τα εισπράξεις μετά δύο χρόνια το γρηγορότερο, δεν πρόκειται να πάρεις
δεκάρα τόκο. Πώς σου φαίνεται;

­ Αίσχος! Το κράτος είναι κράτος!

­ Άλλο ανέκδοτο! Για κάποιο λόγο, που μου είναι αδιάφορος, σε συλλαμβάνουν και
σε κλείνουν φυλακή. Μένεις εκεί έναν χρόνο, περιμένοντας να δικαστείς.
Δικάζεσαι και καταδικάζεσαι. Έπειτα από δύο χρόνια το Εφετείο σε αθωώνει
παμψηφεί. Ακολουθεί ένα «συγγνώμη λάθος» και σε πετάνε στην ελευθερία. Ήδη
έχεις καταστραφεί ηθικά, οικονομικά και οι φίλοι σου σε αποφεύγουν ανεξήγητα.
Δεν εισπράττεις καμιά αποζημίωση βέβαια. Πώς βλέπεις τον φασισμό του κράτους;

­ Οι πολίτες πρέπει να υπακούουν στους νόμους και να μην παρανομούν, διότι θα
επικρατήσει ο νόμος της ζούγκλας, απάντησα ξεκάρφωτα και με θάρρος.

­ Εκτιμώ την εξυπνάδα σου και τη γρήγορη αντίληψή σου. Άλλη περίπτωση: Παρκάρω
το αυτοκίνητό μου σε «δρόμο πάρκιγνκ» του δήμου. Πριν επιστρέψω με το τικέτο
μου από το μηχάνημα, με έχουν γράψει για παράνομη στάθμευση! Σας συμβουλεύω
φιλικά! Αν θέλετε βοήθεια από την Αστυνομία, έστω τη Δημοτική, παρκάρετε
παράνομα. Σε χρόνο μηδέν θα είναι εκεί με το τεφτέρι τους. Το παράπονό μου
είναι ότι δύο φορές που διαρρήξανε το αυτοκίνητό μου δεν εμφανίστηκε κανένα
δημόσιο όργανο για να με σώσει. Έχω στείλει δύο πρόστιμα ­ συνολικά τριάντα
χιλιάδες ­ στον δήμο για έναν τόνο κλαριά που έχουν μείνει έξω από το σπίτι
μου δυόμισι μήνες. Ούτε το ειδικό αυτοκίνητο ήρθε και ο δήμος δεν μου έστειλε
ποτέ το πρόστιμο που μου χρωστά. Είναι Δημοκρατία αυτή;

­ Άκου φίλε αντιπαθή. Έχεις μπερδέψει τα πράγματα. Όλες οι αστυνομίες μάς
προστατεύουν από το κυκλοφοριακό χάος. Λίγο μας ενδιαφέρει το χαζό αυτοκίνητό
σου. Λίγος σεβασμός στην εξουσία, η οποία πολύ σωστά χρησιμοποιεί την
αστυνομική δύναμη για προστασία της. Άναρχε κομμουνιστή.

Με κοίταξε πολύ ώρα απλανώς σαν να έβλεπε ένα όραμα πίσω από το κεφάλι μου.

­ Είμαι ένα νέο είδος φασίστα που αναπτύσσεται ταχέως στον ελληνικό χώρο,
είπε. Ένα μοντέρνο είδος, που δεν έχει προηγούμενο στην Ιστορία. Είμαι
φασίστας - αναρχικός. Χιλιάδες υπάρχουν σαν εμένα που δεν το γνωρίζουν και
ούτε θέλουν να το πιστέψουν!

Το βλέμμα του έγινε απόμακρο και ονειροπόλο.

­ Όταν θα έλθουμε στα πράγματα, να είστε σίγουροι, δεν θα ξεχάσουμε κανέναν.

a Ο ζωγράφος Δημήτρης Μυταράς είναι καθηγητής στην Ανωτάτη Σχολή Καλών Τεχνών.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15847P042</ED>
<ID>
ID:169679

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P04&aa=2</URL></REF>


Article

<CATEGORY>vin09</CATEGORY>

 <H5>«Από τη Θεοκρατία στη Δημοκρατία»
</H5><H2>ΒΙΒΛΙΟ παρουσίαση
</H2>
<AUTHOR>ΘΑΝΑΣΗΣ ΑΝΤΩΝΟΠΟΥΛΟΣ</AUTHOR>

<H3></H3>ΛΥΣΑΝΔΡΟΣ ΠΑΠΑΝΙΚΟΛΑΟΥ: «Από τη Θεοκρατία στη Δημοκρατία».
Εκδόσεις «Διογένης» - Ιστορικά τεκμήρια.
Σελ. 284. Αθήνα 1997.

Δύο αιώνες της Νεοελληνικής Ιστορίας επισκοπούνται και κρίνονται στη νέα
εργασία του Λύσανδρου Παπανικολάου, ενώ αναζητούνται ερμηνείες στους σταθμούς
της Ιστορίας της Ελλάδος, από την Επανάσταση του 1821 μέχρι σήμερα.

Η νεώτερη Ελλάδα, υποστηρίζει ο συγγραφέας, πέρασε μονομιάς από την «άξεστη
μορφή κράτους», που ήταν ο ανατολίτικος δεσποτισμός, στην «ανώτατη μορφή
κράτους», που είναι η αστική δημοκρατία.

Η ελληνική επανάσταση θεμελίωσε το πρώτο εθνικό κράτος στην Ανατολή, που
δεν μπορούσε παρά να είναι κοσμικό (μη θρησκευτικό), με τη μορφή της πρώτης
Δημοκρατίας της Ανατολής (1821-1828).

Βέβαια η πολιτική δημοκρατία, που υπήρξε το λίκνο του ελληνικού εθνικού
κράτους, χρειάστηκε πάνω από ενάμιση αιώνα για να παγιωθεί στην Ελλάδα, γιατί
ο αστικός μετασχηματισμός της ανατολίτικης κοινωνίας, όπως ήταν ουσιαστικά η
νεοελληνική κοινωνία, δεν μπορούσε να συντελεστεί διαφορετικά, παρά μόνο σε
εξάρτηση από την «αστικά αναπτυγμένη Δύση».

Ο συγγραφέας σε μία προχωρημένη θέση κρίνει πως «είναι περισσότερο από
πιθανό ότι η χαλάρωση των δεσμών εξάρτησης της Ελλάδας από τον δυτικό
καπιταλισμό θα διακύβευε τη δημοκρατία, την αληθινή μορφή κυριαρχίας της
αστικής τάξης, που εντούτοις πουθενά δεν είναι δυνατή χωρίς την εθνική ανεξαρτησία».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15847P043</ED>
<ID>
ID:169680

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Ποιος Καζαντζάκης, καλέ;
</H2><H2></H2>
<AUTHOR>ΛΙΝΑ ΑΛΕΞΙΟΥ</AUTHOR>

«Και είδαμε, που λέτε, μιαν απολαυστική τηλεοπτική συζήτηση για τον Καζαντζάκη
και την περιπέτεια της "αιρετικής διανόησης" στη χώρα μας. Δεν ξέραμε, βέβαια,
για τα "Αθεϊκά" στις αρχές του αιώνα, αλλά ήταν χρήσιμη και γλαφυρή η αναδρομή
σε αυτά, όπως και στη "Δίκη των τόνων" και στη σκοταδιστική επίθεση κατά του
Δελμούζου και του φωτεινού πειράματος του Παρθεναγωγείου Βόλου. Και πράγματι
"Σαν παραμύθι" θα έμοιαζαν όλα, αν ο Θεολόγος της Λάρισας δεν νεκρανάσταινε
στις μέρες μας τον τυφλό φανατισμό άλλων εποχών».

Η παραπάνω αφήγηση τηλεθεατή είναι ­ προς άρσιν τυχόν παρεξηγήσεων ­
ολωσδιόλου φανταστική. Γιατί βέβαια κανένα κανάλι δεν καταδέχτηκε να ασχοληθεί
με το φαινόμενο της μισαλλοδοξίας και της τυφλότητας, που επιστρατεύει ­ και
σήμερα ­ την «πυρά» για να «περιφρουρήσει» τη νεότητα από τις «σατανιστικές
δοξασίες» ελεύθερων πνευμάτων.

Και ματαίως η «Άλλη Ματιά» ανέμενε κάτι περισσότερο και έψαχνε στα κανάλια.
Και ας έδινε το θέμα αφορμή επίκαιρη να δείξει η τηλεόραση πως μπορεί και άλλα
­ ασφαλώς καλύτερα ­ να κάνει από την αναζήτηση δηλώσεων καταδίκης του
καθηλωμένου στον Μεσαίωνα σχολικού συμβούλου.

«Μπελαλίδικες» τέτοιες εκπομπές ­ γι' αυτό και ελάχιστοι τις τολμούν. Άντε να
ψάξεις για υλικό, άντε να διαβάσεις, άντε να βρεις ενδιαφέροντες και χυμώδεις
συνομιλητές, άντε να μοντάρεις. Και άντε, στο τέλος, να ανταγωνιστείς τα
αίματα, τις εξαφανίσεις, τα προξενιά και τα ταρατατζούμ των διπλανών διαύλων.
Αλλά μήπως το τελευταίο είναι και το μόνιμο άλλοθι της ευκολίας και της
προχειρότητας; Και μήπως υπάρχει κι ένα άλλο, παραγκωνισμένο κοινό, που
ευχαρίστως θα στήριζε κάποιες άλλες εκπομπές ­ ακόμη και σαν ένα διαφορετικό,
ποιοτικό άλλοθι της μικρής μας οθόνης;

Άδικο;

Κι έχει ύστερα άδικο η τηλεκριτικός μας Μαρία Παπαδοπούλου που, πάνω στη
συζήτηση για τα κενά της τηλεόρασης, είπε με θυμόσοφο σαρκασμό «μα τι ψάχνεις,
για τον Καζαντζάκη έχουμε να μιλήσουμε από την εποχή των επιθέσεων του
Μελά...»; Καλά, δηλαδή, που τον θυμάται η Ουνέσκο...

Και ήρθε και ο πολύς Πίτερ Αρνέτ του CNN να εκφράσει την απορία του ­ όπως
έπραξαν μάλιστα και μερικοί δικοί μας ­ που στην Ελλάδα τόσο πολύ
«ομφαλοσκοπούμε» με την τηλεόραση. Και κανείς δεν τόλμησε να του πει πως οι
καταχρήσεις της αμερικανικής τηλεόρασης, στις οποίες ακροθιγώς αναφέρθηκε,
έχουν βρει τόσους άξιους μιμητές στα εγχώρια κανάλια ώστε να έχουμε χάσει και
τον «ομφαλό» και τα πασχάλια. Πού να φτουρήσει μετά ο Γκαρσία Μαρκές και το
αλφαβητάρι του με την υπόμνηση πως «η ερευνητική δημοσιογραφία δεν είναι κάτι
εξαιρετικό, αλλά κάθε είδους δημοσιογραφία πρέπει να ενέχει την έρευνα» ή πως
«η δεοντολογία δεν είναι μια περιστασιακή προϋπόθεση αλλά ένα αναπόσπαστο
τμήμα της δημοσιογραφίας» (χθεσινά «ΝΕΑ», στο «Πανόραμα»). Πού να φτουρήσει,
στ' αλήθεια, όταν για τα τηλεοπτικά μας πράγματα έχουν πρωτεύοντα ρόλο οι
Μαστοράκηδες και οι επίγονοί τους...

Κάπως ξαστέρωσε η μικρή οθόνη με την τελευταία εκπομπή «7+7» του Θ.
Ρουσόπουλου (Mega), που ήταν αφιερωμένη στα δέκα χρόνια ιδιωτικής ραδιοφωνίας,
αλλά ξεκίνησε με το ενθύμημα του πρώτου ραδιοφωνικού σταθμού στα Βαλκάνια που
ήταν ελληνικός και ιδιωτικός (!) και εξέπεμψε από τη Θεσσαλονίκη το 1928, στα
πλαίσια της Διεθνούς Εκθέσεως. Και έπειτα η εκπομπή γύρισε το ρολόι και πέρασε
από τους κρατικούς ραδιοσταθμούς του Ζαππείου και της Ρηγίλλης, που
λειτούργησαν πολύ αργότερα, τότε που συναρπαστικές «μέρες ραδιοφώνου»
εκτυλίσσονταν με δύο πικάπ, τέσσερα μικρόφωνα και τρία κουμπιά, δίχως ηχητικά
εφέ, αλλά με στελέχη όπως ο Μυριβήλης, ο Μεραναίος, ο Δικταίος.

Οι «πειρατές»

Και εκεί, αρχές της δεκαετίας του '60, ενέσκηψαν οι «πειρατές», οι πρωτοπόροι
του ιδιωτικού ραδιοφώνου που εξέπεμπαν από ταράτσες και πλυσταριά, με την
αγωνία του εντοπισμού τους από την Αστυνομία, όπως έγινε και πολλά χρόνια
αργότερα με το «Κανάλι 15» του Ρούσου Κούνδουρου. Στο μεταξύ, η κρατική
ραδιοφωνία, συντηρητική και άτολμη, έχανε την ευκαιρία «να πετάξει», έχανε
ακόμη και εκπομπές με μεγάλη ακροαματικότητα, όπως την «Χωρίς Πρόγραμμα» της
Μαρίας Ρεζάν. Και σήμερα, με θεσμοθετημένο από δεκαετίας το ιδιωτικό
ραδιόφωνο, όλο και περισσότεροι μιλούν για «κίτρινους» σταθμούς, αλλά... πολύ
«παλ» σε σχέση με την τηλεόραση.

Γρήγορη εκπομπή, καλομονταρισμένη, χώρεσε όχι μόνον τα δέκα χρόνια ιδιωτικής
ραδιοφωνίας αλλά και τα ογδόντα του ραδιοφώνου στην Ελλάδα. Και έκλεισε με την
απολαυστική μετάδοση, από παλιό γύρισμα, της «θρυλικής» εκπομπής «Τα
Καθημερινά του Καθημερινού» με τον Δημήτρη Χορν να δίνει, αθέατος για τους
ακροατές, ολόκληρη παράσταση πίσω από το μικρόφωνο.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15847P051</ED>
<ID>
ID:169681

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Νέο είδος «σίριαλ» εισάγει το Seven Χ: τις διαφημίσεις οργάνων γυμναστικής
made in USA. Γιατί δεν είναι μόνον απλές διαφημίσεις μεγάλης χρονικής
διάρκειας, που πλέκουν το εγκώμιο στο προϊόν, αλλά έχουν σενάριο, ντεκόρ, δομή
πάνω στην οποία στηρίζεται η σχέση αιτίου (το όργανο γυμναστικής) και αιτιατού
(το γυμνασμένο σώμα). 
Ένας πρώην αθλητής αναλαμβάνει με τη γυναίκα του την προβολή του οργάνου.
Πλάνα στο σπίτι τους, ντυμένοι με αθλητικά σύνολα εξηγούν τους λόγους που
πρέπει να γυμναζόμαστε. 
Επειδή το όργανο είναι φορητό, το πηγαίνουν για «έγκριση» σε ένα στάδιο, όπου
ο προπονητής μιας μεγάλης ομάδας ράγκμπι έχει μαζέψει τους παίκτες, τους
συγγενείς και τις μαζορέτες, για να το δοκιμάσουν. Ύστερα από τέτοια
δοκιμασία, το ζεύγος επιστρέφει στο σπίτι και στήνει το όργανο στο σαλόνι,
μπροστά στο τζάκι. Υπήρχε και συνέχεια, αλλά επειδή και αύριο μέρα θα' ναι,
όποιος δεν άντεξε θα έχει την ευκαιρία να δει το τέλος της «σειράς»...

* «Όχι εμείς... αυτοί» είναι ο τίτλος της μεσημεριανής εκπομπής του New
Channel. Με σκοπό, υποτίθεται, την επίλυση κοινωνικών θεμάτων ή τη συζήτηση
προβλημάτων που αφορούν μεμονωμένες περιπτώσεις. Όμως δεν γίνεται συζήτηση,
αλλά μονόλογος. Και δεν είναι οι παρόντες στο στούντιο εκείνοι που μιλούν
ακατάσχετα, αλλά όσοι τηλεφωνούν για να πουν τη γνώμη τους. Αλλά δεν είναι
γνώμη αυτό που λένε. Διάλεξη ολόκληρη. Και αναγκάζεται η καημένη η
παρουσιάστρια να κοιτάει την κάμερα χαμογελώντας διαρκώς, χωρίς να μπορεί να
διακόψει τους λαλίστατους θεατές της, γιατί σκέφτεται μήπως τους πληγώσει.

* Παρουσιαστής στο «Εδώ Θεσσαλονίκη» του Μακεδονία Τ.V. είναι ο
Γρηγόρης Αρναούτογλου, επιτελώντας χρέη διασκεδαστή του
μεσημεριού. Και ανάμεσα σε όλα αυτά που λέει και κάνει, βγήκε με ένα μικρόφωνο
στην παραλιακή της Θεσσαλονίκης, ρωτώντας τον κόσμο για την προέλευση της
έκφρασης «Άρτζι, μπούρτζι και λουλάς», υιοθετώντας το πρωτότυπο στυλ του
Χρήστου Φερεντίνου, με το οποίο προσεγγίζει τον κόσμο στους δρόμους, στους
κάμπους και τα βουνά.

* Έπαιξε με τη ζωή, αναζήτησε το φως στο τούνελ, δεν άντεξε ο οργανισμός της
Αγγελικής Νικολούλη και εκδήλωσε συμπτώματα υπερκόπωσης. Και, μάλιστα,
σοβαρά. Γι' αυτό και παραμένει στο «Υγεία», όπου μπήκε σε πρόγραμμα
αναγκαστικής αποτοξίνωσης από τα «ζωντανά» σώου, που της κόστισαν μια κατάρρευση.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15847P052</ED>
<ID>
ID:169682

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P05&aa=2</URL></REF>


Article

<CATEGORY>vin09</CATEGORY>

 <H5>ΕΞΑΓΓΕΛΙΑ ΤΟΥ ΥΠΟΥΡΓΟΥ ΤΥΠΟΥ ΔΗΜΗΤΡΗ ΡΕΠΠΑ
</H5><H5></H5><H2>Ανεξαρτησία θα δοθεί στο Ραδιοτηλεοπτικό Συμβούλιο
</H2>
Την πρόθεση της κυβέρνησης για ανεξάρτητη, αυτοτελή και απερίσπαστη λειτουργία
του Εθνικού Συμβουλίου Ραδιοτηλεόρασης (ΕΣΡ) εξέφρασε ο υπουργός Τύπου και ΜΜΕ
και κυβερνητικός εκπρόσωπος, Δημήτρης Ρέππας.

ΘΕΣΣΑΛΟΝΙΚΗ

Γραφείο Βόρ. Ελλάδας

Ο υπουργός τύπου αναφέρθηκε και σε ρυθμίσεις που προβλέπεται να γίνουν μετά
τον διάλογο σχετικά με τον νόμο για τη λειτουργία των ραδιοτηλεοπτικών μέσων.

Μιλώντας στη Θεσσαλονίκη, κατά τη διάρκεια του 2ου Διεθνούς Συνεδρίου του Mega
Channel, οι εργασίες του οποίου ολοκληρώθηκαν χθες, ο κ. Ρέππας επισήμανε ότι
πρόθεση της κυβέρνησης είναι νομοθετική ρύθμιση που θα δίνει τη δυνατότητα στο
ΕΣΡ να ασχολείται αυτοβούλως με διάφορα θέματα της αρμοδιότητάς του, χωρίς την
προηγούμενη έγκριση του αρμόδιου υπουργού, κάτι που προβλέπει ο ισχύων νόμος.

Σύμφωνα με άλλη νομοθετική ρύθμιση που εξήγγειλε ο υπουργός Τύπου, το ΕΣΡ και
κυρίως ο πρόεδρός του θα έχει τη δυνατότητα να μην ασχολείται εκ των υστέρων
με θέματα που καταγγέλλονται στον ίδιο και αφορούν προβλήματα ποιότητας και
δεοντολογίας στα τηλεοπτικά προγράμματα, αλλά να παρεμβαίνει «δίκην
ασφαλιστικών μέτρων».

«Έχουν γίνει σημαντικά βήματα με την εφαρμογή του ισχύοντος νόμου για τα
ραδιοτηλεοπτικά μέσα. Υπάρχει άγνοια για το θεσμικό πλαίσιο λειτουργίας των
Μέσων Μαζικής Ενημέρωσης, το οποίο σύμφωνα με τον νόμο έχει στόχο την
εξασφάλιση των κανόνων νομιμότητας και διαφάνειας στη σχέση μεταξύ των Μέσων
Μαζικής Ενημέρωσης και της πολιτικής εξουσίας, καθώς και τη διασφάλιση
προγραμμάτων υψηλής ποιότητας».

«Υπάρχει θεσμικό πλαίσιο και εφαρμόζεται. Με την προκήρυξη των αδειών
συχνοτήτων τηλεοπτικών σταθμών εθνικής και τοπικής εμβέλειας, που θα γίνει
μέσα στον Μάιο, την ίδρυση έως τον Αύγουστο τμήματος ελέγχου και διαφάνειας
στο πλαίσιο του ΕΣΡ, είναι σίγουρο ότι έως το τέλος του χρόνου το
ραδιοτηλεοπτικό τοπίο στην Ελλάδα θα αλλάξει», είπε ο υπουργός Τύπου, Δημήτρης Ρέππας.

Η σχέση της τηλεόρασης με την πολιτική και το θεσμικό πλαίσιο λειτουργίας της
τηλεόρασης ήταν τα θέματα που συζητήθηκαν χθες στο 2ο Διεθνές Συνέδριο του
Mega, με θέμα «Τηλεόραση - Πολιτική - Κοινωνία». Όπως είπε στο τέλος των
εργασιών ο πρόεδρος του Διοικητικού Συμβουλίου του Mega, Αντώνης Θεοχάρης, το
επόμενο συνέδριο θα έχει πιθανό θέμα «Η επανάσταση της Πληροφορικής. Κοινωνία
και Οικονομία».

Ο περιβόητος «νόμος Βενιζέλου» για τη λειτουργία των Μέσων Μαζικής Ενημέρωσης
ήταν στο επίκεντρο της χθεσινής συζήτησης στις δύο θεματικές ενότητες του συνεδρίου.

Κατά τη διάρκεια της πρώτης συζήτησης ο υπουργός Πολιτισμού, Ευάγγελος
Βενιζέλος, επισήμανε ότι ο νόμος για τα ΜΜΕ αξιώνει την εφαρμογή του, τόνισε
ότι όποιος θέλει να προτείνει αλλαγές μπορεί να τις προτείνει και δήλωσε πως
όταν κάποτε γράψει τα δικά του αρχεία, θα εξηγήσει επακριβώς τον τρόπο που
«φτιάχθηκε» ο συγκεκριμένος νόμος.

Η βουλευτής της Νέας Δημοκρατίας Ντόρα Μπακογιάννη ζήτησε αυστηρότερο πλαίσιο
αναφορικά με τον νόμο για τα ΜΜΕ και επισήμανε ότι ο νόμος της αγοράς έχει
επιβληθεί στην ιδιωτική τηλεόραση.

Ο ευρωβουλευτής του ΠΑΣΟΚ Γιάννης Ρουμπάτης, αφού επισήμανε ότι στα επόμενα
χρόνια με την εξέλιξη της τεχνολογίας η τηλεόραση θα γίνει διαφορετική με την
εξατομίκευση της πληροφόρησης, τόνισε ότι ο σκληρός ανταγωνισμός θα
εξαναγκάσει τους ιδιοκτήτες των ΜΜΕ και τους δημοσιογράφους να προστατεύσουν
οι ίδιοι τους εαυτούς τους.

«Η κοινωνία διά μέσου των ΜΜΕ προσπαθεί να απαντήσει στους πολιτικούς», είπε ο
δημοσιογράφος, αρχισυντάκτης των «ΝΕΩΝ», Παντελής Καψής, ο οποίος επισήμανε
ότι τα ΜΜΕ με την προσήλωσή τους στην υψηλή θεαματικότητα έχουν αγνοήσει τα
δικαιώματα της «μειοψηφίας». Η ανησυχία και η αμηχανία για την ανάγκη του
άμεσου διαλόγου αναφορικά με τη λειτουργία και τις προοπτικές των Μέσων
Μαζικής Ενημέρωσης, τα προβλήματα που αναδεικνύονται από την ελλιπή εφαρμογή
του σχετικού νόμου και το ζητούμενο της ανεξάρτητης εποπτεύουσας αρχής ήταν οι
προβληματισμοί που προέκυψαν κατά τη διάρκεια της συζήτησης για τα
συμπεράσματα του συνεδρίου.

«Το συνέδριο ανέδειξε τη σημασία, αλλά και την παθολογία της τηλεόρασης στις
βασικές της λειτουργίες», είπε ο καθηγητής του Ποινικού Δικαίου της Νομικής
του Αριστοτέλειου Πανεπιστημίου Θεσσαλονίκης, Γιάννης Μανωλεδάκης, ενώ η
δημοσιογράφος Μένυα Παπαδοπούλου τόνισε ότι «το καλό είναι ότι ο διάλογος για
τα ΜΜΕ διεξάγεται μέσα από αυτά».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15847P081</ED>
<ID>
ID:169683

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P08&aa=1</URL></REF>


Article

<CATEGORY>vin09</CATEGORY>

 <H2>Ελληνικό φως στο δορυφορικό κανάλι TV5
</H2><H2></H2>
Έλληνες σκηνοθέτες, συγγραφείς, πολιτικούς κ.ά., που θα παρουσιάζουν την
πολιτιστική ζωή της χώρας μας, θα έχουν την ευκαιρία να παρακολουθήσουν οι
Γάλλοι από τις 2 έως τις 6 Ιουνίου, αμέσως μετά το κεντρικό δελτίο ειδήσεων
στο δορυφορικό κανάλι TV5. Η πρωτοβουλία για την προβολή της χώρας μας στο
εξωτερικό ανήκει στο Οπτικοακουστικό Τμήμα της Γαλλικής Πρεσβείας και βρήκε
αμέσως ανταπόκριση από την ΕΤ1 και την ΕΤ3. Αλλά και από το TV5, που για την
εβδομάδα εκείνη άλλαξε τον γαλλικό τίτλο της εκπομπής του από «Παρίσι - φως»
σε «Ελλάδα - φως».

Λίγες ημέρες μετά, η τηλεοπτική αυτή συμπαραγωγή θα προβληθεί από την ΕΤ1,
(από 9 έως 13 Ιουνίου) στις 7.30 μ.μ. και πιθανότητα και από την ΕΤ3.

Ήδη έχει γίνει το πρώτο γύρισμα με τη συμμετοχή του Έλληνα σκηνοθέτη Θόδωρου
Αγγελόπουλου, ενώ θα συμμετάσχουν επίσης οι: Ευάγγελος Βενιζέλος, υπουργός
Πολιτισμού, Βασίλης Αλεξάκης, συγγραφέας, Αλεξάνδρα Γερολυμάτου, αρχιτέκτων,
Ελένη Καραΐνδρου, συνθέτρια, Βασίλης Παπαβασιλείου, σκηνοθέτης, Γιάννης
Μπουτάρης, επιχειρηματίας, Ηλίας Λαλαούνης, επιχειρηματίας, Γιάννης
Κιουρτσάκης, συγγραφέας, Νίκος Παπάζογλου, τραγουδιστής.

Φυσικά, οι πέντε ημίωρες εκπομπές θα εμπλουτιστούν και με ενδιαφέροντα
ρεπορτάζ, όπως λόγου χάρη: Για τον Νομπελίστα ποιητή Οδυσσέα Ελύτη, το Άγιον
Όρος, τον Μανόλη Ανδρόνικο και τους Θησαυρούς της Βεργίνας, για τη Γαλλική
Αρχαιολογική Σχολή, το Κέντρο Παιδικής Βιβλιοθήκης Αθηνών και για την Ελλάδα
στο Κέντρο Πομπιντού.

Τα περισσότερα γυρίσματα (από Γάλλους και Έλληνες σκηνοθέτες) θα γίνουν στη
Θεσσαλονίκη, με αφορμή τον εορτασμό της Πολιτιστικής Πρωτεύουσας της Ευρώπης,
αλλά και στην Αθήνα και το Παρίσι.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15847P082</ED>
<ID>
ID:169684

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P08&aa=2</URL></REF>


Article

<CATEGORY>vin09</CATEGORY>

 <H2>Ανακάλυψη γραφής, Γουτεμβέργιος και σύγχρονο βιβλίο
</H2>
<H3></H3>Η πορεία του βιβλίου μέσα στον χρόνο είναι το θέμα του ντοκιμαντέρ «Αγαπητέ
κύριε Γουτεμβέργιε», που θα προβληθεί από την ΕΤ2 στις 5.30 το απόγευμα.
Πρόκειται για μια παραγωγή ομάδας φοιτητών του τμήματος Επικοινωνίας και Μέσων
Μαζικής Ενημέρωσης του Πανεπιστημίου Αθηνών, που έγινε στο πλαίσιο του
σεμιναρίου «παραγωγή τηλεταινιών και φιλμ ντοκουμέντου».

Το θέμα του ντοκιμαντέρ βασίστηκε στις εκδηλώσεις του υπουργείου Πολιτισμού
με τον τίτλο «Μ' ένα βιβλίο πετάω» (1994) και τα γυρίσματα έγιναν στα
Προπύλαια του Πανεπιστημίου Αθηνών, στην πλατεία Κλαυθμώνος, στο κέντρο
εκπαιδευτικού προγράμματος του υπουργείου Πολιτισμού, στο πεζοδρόμιο της οδού
Μασσαλίας, στο πάρκο Ελευθερίας και στο Πνευματικό Κέντρο του Δήμου Αθηναίων.

Μέσα απ' το ντοκιμαντέρ παρακολουθούμε την πορεία της γραφής από την
εμφάνισή της έως τον μεγάλο σταθμό της ανακάλυψης της τυπογραφίας από τον
Γουτεμβέργιο και τον σημερινό κόσμο του σύγχρονου βιβλίου.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15847P083</ED>
<ID>
ID:169685

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P08&aa=3</URL></REF>


Article

<CATEGORY>vin09</CATEGORY>

 <H2>Ο τηλεφωνικός πόλεμος
</H2>
<H3></H3>«Τηλεφωνικός πόλεμος εν Ελλάδι» είναι το θέμα της αποψινής εκπομπής της
Άννας Παναγιωταρέα «Συνέντευξη» (ΕΤ1, 23.00). Καλεσμένοι στο στούντιο είναι
εκπρόσωποι του ΟΤΕ, της Panafon, της Telestet και του υπουργείου Μεταφορών και Επικοινωνιών.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15847P084</ED>
<ID>
ID:169686

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P08&aa=4</URL></REF>


Article

<CATEGORY>vin09</CATEGORY>

 <H5>Η ΠΡΩΤΗ ΑΝΑΔΡΟΜΙΚΗ ΕΚΘΕΣΗ ΣΤΑ 35 ΧΡΟΝΙΑ ΔΗΜΙΟΥΡΓΙΑΣ ΤΟΥ ΠΑΥΛΟΥ
</H5><H5></H5><H2>«Είμαι αλκοολικός με τα χρώματα»
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Χαρακτήρισαν το έργο του ως «τρισδιάστατη ζωγραφική» και τον ίδιο «χρήστη του
φθαρτού, προκειμένου να αποτυπώσει το άφθαρτο».

Τα έργα του ­ «γλυπτά» από χαρτί, πλαστικό σύρμα κουζίνας, αποκόμματα
εφημερίδων και αφισών, όλα, ή σχεδόν όλα ­ πολύχρωμα, είναι κλεισμένα σε
«βιτρίνες» από πλεξιγκλάς, κρατώντας παρά την απλότητα των υλικών και των
σχημάτων τους την... απόσταση από τον έξω κόσμο, διατηρώντας το εύθραυστο μιας
άλλης πραγματικότητας που αναπαριστούν.

Ύστερα από 40 και πλέον χρόνια επιλεγμένης εξορίας στο Παρίσι, μετά 35 χρόνια
δημιουργικής δραστηριότητας ανά την Ευρώπη, ο Παύλος (Διονυσόπουλος)
παρουσιάζει στη Θεσσαλονίκη - Πολιτιστική Πρωτεύουσα της Ευρώπης για το 1997,
την πρώτη αναδρομική έκθεση έργων του.

Το παιδί από τα Φιλιατρά της Μεσσηνίας (ο ίδιος δηλώνει «Φιλιατρινός από την
Ελλάδα»), που έγινε πια 67 χρόνων, ο γιος του τσαγκάρη που διαμόρφωσε «ταξική
συνείδηση» μαζεύοντας ελιές στα μεσσηνιακά χωράφια κι αγανακτώντας που η
αμοιβή του ήταν μόλις ένα μπουκάλι λάδι αντί των τόνων ελιάς που συγκέντρωνε,
επέλεξε αντί της «επανάστασης», τη... φυγή. Μια φυγή προς την τέχνη, που ήταν
η μόνη ­ κατά πώς λέει ­ που θα του εξασφάλιζε τη διαφοροποίηση, το άνοιγμα
του μυαλού, αλλά και την ικανότητα της επιστροφής.

«Νιώθω σαν τον Οδυσσέα»

«Η φυγή είναι φόρμα επιστροφής και το αντίθετο. Νιώθω πως γεννήθηκα δύο φορές.
Μία στα Φιλιατρά και μία στο Παρίσι. Έκτοτε νιώθω σαν τον Οδυσσέα. Η τέχνη μου
έδωσε τη δυνατότητα να ταξιδέψω παντού χωρίς διαβατήριο. Η φυγή είναι το ίδιο
το ταξίδι, είναι και ο στόχος της επιστροφής σε μια Ιθάκη άγνωστη, ένα ομοίωμα πόλης».

Περί τα 130 επιλεγμένα έργα του (ο ίδιος δεν θυμάται ακριβώς πόσα δημιούργησε
­ «πρέπει να ξεπερνούν τα 3.000», λέει) εκτίθενται από αύριο το βράδυ στο
Μακεδονικό Μουσείο Σύγχρονης Τέχνης της Θεσσαλονίκης χάρη στο Ίδρυμα Φ.
Κωστοπούλου ­ βασικού διοργανωτή της πρώτης του αναδρομικής έκθεσης στην Ελλάδα.

Ο καλλιτέχνης της διασποράς ­ σύμφωνα με τις προσφωνήσεις των διοργανωτών ­
ζει και εργάζεται από το 1958 στο Παρίσι.

Ο ίδιος δεν ξέρει ακριβώς αν είναι ζωγράφος ή γλύπτης...

«Όταν ήμουν μικρός, πίστευα πως ποίηση είναι ό,τι έχει ομοιοκαταληξία.
Αργότερα έμαθα πως δεν είναι αυτό, χωρίς όμως να μπορώ να δώσω ορισμό. Τι
είναι ζωγραφική και τι γλυπτική; Δεν ξέρω πού μπαίνουν τα σύνορα...».

Στην έκθεση της Θεσσαλονίκης, τον επισκέπτη υποδέχεται ένα ολόκληρο δάσος με
δέντρα από χαρτί πολύχρωμο, πολυδιπλωμένο στη γνωστή πλέον φόρμα του
«ακορντεόν», που τους δίνει κίνηση, και «κλεισμένα» σε προθήκες από πλεξιγκλάς.

«Ήθελα να αφαιρέσω την απόσταση του θεατή από το τοπίο που επιβάλλει ένα
ταμπλό ζωγραφικής. 
Εκεί βλέπεις το τοπίο από απόσταση. Εδώ ο θεατής γίνεται μέρος του».

Ένας άλλος κόσμος

­ Το πλεξιγκλάς, όμως ­ η βιτρίνα ­ τον απομακρύνει...

«Η πραγματικότητα των έργων μου δεν είναι απτή. Υπενθυμίζουν ότι πρόκειται για
έναν άλλο κόσμο, που σαφώς είναι εύθραυστος, σαφώς και χρειάζεται να μπει σε
μια βιτρίνα γιατί πρόκειται για έναν άλλον κόσμο».

Ακολουθούν τα έργα του σε χρονολογική σχεδόν σειρά.

Χάρτινες πολύχρωμες κορδέλες, ύστερα κορδέλες που δημιουργούν σχήματα, ύστερα
αντικείμενα σύγχρονα και χρηστικά (ρόδες αυτοκινήτου, ρούχα, καπέλα, γάντια),
νεκρές φύσεις, ένα δέντρο, ένα λιβάδι, ρούχα και καπέλα από σύρμα κουζίνας,
ένα πουκάμισο από λωρίδες πλαστικού.

Όλα έχουν χρώματα. Πολλά.

«Το χρώμα είναι φορέας σκέψης και συγκίνησης. Όλοι, όλα έχουν το χρώμα τους».

Τον ρωτώ για το δικό του χρώμα και... «βάφεται» μπλε. Όσο για την αγαπημένη
του σύζυγο που τον παρακολουθεί, αυτή τη «βάφει» κόκκινη.

«Το μπλε είναι το ταξίδι, λέει, το κόκκινο το ερέθισμα».

Μου δείχνει ένα ποτήρι ­ απ' αυτά του κρασιού, γυάλινο, γεμάτο με πολύχρωμα χαρτάκια.

«Λένε πως οι καλλιτέχνες είναι αλκοολικοί. Πίνουν πολύ. Στην υγειά σας,
λοιπόν. Ας πιούμε χρώματα. Είμαι κι εγώ αλκοολικός με τα χρώματα...».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15847P091</ED>
<ID>
ID:169687

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2><H2></H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Μία μνημειώδης έκδοση, μία δεξιοτεχνική πρωτιά,
βιολιστικές ακροβασίες και μια λειτουργία... τυμπάνων.

Μοτίσλαβ - «Σλάβα» ­ Ροστροπόβιτς: «Τα ρωσικά χρόνια, 1950-1974» (ΕΜΙ).

Αν η δισκογραφία θα έχει, κάποτε, κάτι να θυμάται από τα ­ μετά φανών και
λαμπάδων ­ εορταζόμενα 100χρονα της ΕΜΙ, θα είναι η «Έκδοση Κάλλας» (που θα
ολοκληρωθεί έως τον Σεπτέμβριο, στα 20χρονα από τον θάνατό της) και η «Έκδοση
Ροστροπόβιτς». Η οποία σηματοδοτεί και το μέγα δισκογραφικό γεγονός του
δεύτερου μισού του 20ού αιώνα: το «άνοιγμα» των περίφημων ­ άγνωστων έως τώρα
στο ευρύ κοινό ­ ρωσικών αρχείων. Αφορά δε τις ηχογραφήσεις του (κυρίως
«ζωντανές») έως το 1974, που εξορίστηκε από τη Ρωσία ο μεγάλος
βιολοντσελίστας, μαέστρος και πιανίστας (δεδηλωμένος πλέον φίλος της Ελλάδας).
Τα 12 CD της εν λόγω έκδοσης αποκαλύπτουν «θησαυρούς», πρώτες παγκοσμίως
εκτελέσεις έργων, τα σημαντικότερα και ωραιότερα έργα του ρεπερτορίου του
βιολοντσέλου (το 13ο CD περιλαμβάνει νέες ηχογραφήσεις του 1996). Αν ξεχώριζε
κανείς τα «διαμάντια» τής εν λόγω έκδοσης δεν θα ξεχνούσε την πρώτη παγκόσμια
της Σονάτας για τσέλο του Προκόφιεφ (με τον μεγάλο Σβιάτοσλαβ Ρίχτερ στο
πιάνο) και την πρεμιέρα της Συμφωνίας για τσέλο και ορχήστρα του Μπρίτεν (υπό
τον ίδιο τον συνθέτη) και πολλά έργα γραμμένα για τον ίδιο τον Ροστροπόβιτς.

Μεταγραφές για πιάνο έργων του Μπετόβεν και του Μπερλιόζ από τον Φραντς
Λιστ, Λέσλι Χάουαρντ, πιάνο (Hyperion).

Στα 11 του χρόνια ο (Ούγγρος) Λιστ έστρεψε την προσοχή της μουσικής Βιέννης
στο πρόσωπό του με την Πιανιστική Ερμηνεία του. Ανάμεσα στους μουσικούς, που
αναγνώρισαν το τάλαντο του «παιδιού θαύματος» ήταν και ο Μπετόβεν και ο
Σούμπερτ. Στα επόμενα χρόνια, ο νεαρός Φραντς διεύρυνε σημαντικά τα όρια της
πιανιστικής δεξιοτεχνίας, ακόμη και μεταγράφοντας για πιάνο έργα (ή τμήματα
έργων) συνθετών που θαύμαζε, όπως ο Μπετόβεν, αλλά και ο Μπερλιόζ. Οι
μεταγραφές των Συμφωνιών αρ. 5, 6 και 7 και του εμβατηρίου της Συμφωνίας αρ.
3, αλλά και Εμβατηρίου (au Supplice) του Μπερλιόζ ηχογραφούνται τώρα για πρώτη
φορά από τον δραστήριο Βρετανό πιανίστα, που μας έχει συνηθίσει σε «πρωτιές».

Νικολό Παγκανίνι, Κοντσέρτο για βιολί αρ. 4. Γκίντον Κρέμερ,
βιολί, Φιλαρμονική Ορχήστρα της Βιέννης, υπό τον
Ρικάρντο Μούτι (Phlilips).

Ο «μεγαλύτερος δεξιοτέχνης όλων των εποχών», βιολονίστας και συνθέτης Νικολό
Παγκανίνι έχει συνδέσει το όνομά του με ιστορίες πως «αντλούσε το χάρισμά του
από "σκοτεινές" δυνάμεις». Κι αυτό εξαιτίας της «μεφιστοφελικής» εμφάνισής
του. Το έργο του (τα περισσότερα γράφτηκαν για να τα ερμηνεύσει ο ίδιος)
γράφτηκε το 1830, δέκα χρόνια προτού πεθάνει από καρκίνο του λάρυγγα ­ όπως
έχει αποδειχθεί. Όσο για τον σολίστ τής εν λόγω έκδοσης, τον εκκεντρικό
Γκίντον Κρέμερ (τον ακούσαμε και στο Μέγαρο στο «καλύτερο» έργο τού
ρεπερτορίου του, το Κοντσέρτο για βιολί του Μπετόβεν), έχει προσθέσει μία
εντυπωσιακή δική του καντέντσα.

Γιόζεφ Χάιντν, «Λειτουργία εν καιρώ πολέμου». Χορωδία Άρνολντ
Σένμπεργ, Concentus Musicus της Βιέννης, υπό τον Νικολάους
Αρνονκούρ (Teldec).

Ως «Λειτουργία των Τυμπάνων» (η αναφορά συνδέεται με τη χρήση των εν λόγω
κρουστών) είναι γνωστή πλέον η λειτουργία ­ μία από τις έξι της περιόδου
1796-1802 ­ που ο Χάιντν της απέδιδε τον χαρακτηρισμό «εν καιρώ πολέμου» (in
tempore belli). Ανάγεται δε στην περίοδο μετά τη δεύτερη επίσκεψη του συνθέτη
στην Αγγλία, όταν έμενε μεν στον Οίκο των Εστερχάζι, αλλά συνέθετε μόνον
περιστασιακά. Η ερμηνεία του έργου ανήκει στον διάσημο μαέστρο (που ακούσαμε
και στο Μέγαρο) και το μουσικό σχήμα που ο ίδιος δημιούργησε.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15847P092</ED>
<ID>
ID:169688

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού. (Άτταλος).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με Καβάφη τον
Δημήτρη Καταλειφό και μουσική Βαγγέλη Παπαθανασίου. (Αθήναιον, Αθήναιον
Cinepolis 1, Άστορ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την
Ματσάγγου και την Καραμπέτη. Τις κερδίζει ο προαγωγός... Άκης Σακελλαρίου.
[Άττικα, Καλυψώ, Μαρούσι 1, Τιτάνια, Φάληρο 1, Απόλλων (Πειρ.)].

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον Cinepolis 2, Μαρούσι 2,
Όπερα 2).

«ΠΡΟΣ ΤΗΝ ΕΛΕΥΘΕΡΙΑ»: Η Μαίρη Χρονοπούλου είναι η σταρ του παλιού
εγχώριου σινεμά που προσπαθεί να βρει τον εαυτό της στο σήμερα. Του Χάρη
Παπαδόπουλου με τους: Παπαμιχαήλ, Τζώρτζογλου, Άλκη Κούρκουλο, Γκλέτσο, Τασσώ
Καββαδία, Δέσποινα Μπεμπεδέλη. (Αστέρια, Όπερα).

«ΜΑΡΙΑ - ΗΛΕΚΤΡΑ»: Η διχασμένη ζωή μιας γυναίκας ως φοιτήτρια και
πόρνη. Της Στέλλας Μπελέση. (Ιντεάλ, Μαργαρίτα, Φάληρο 2, Σινεάκ).

«Ο ΟΡΓΑΣΜΟΣ ΤΗΣ ΑΓΕΛΑΔΑΣ»: Σάτιρα της σημερινής ελληνικής κοινωνίας από
την Όλγα Μαλέα. (Γαλαξίας, Έμπασσυ, Ίλιον, Άνταμς).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σου Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αλφαβίλ).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15847P101</ED>
<ID>
ID:169689

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Λουλούδι, αλλά και όνομα. 2. Διοικούν και φιλανθρωπικά
ιδρύματα (γεν.). 3. Λέξη χρησιμοποιούμενη επί ευχών. ­ Αυτά αντέχουν.
4. Η πίκρα τους μεγάλη (αντίστρ.). 5. Σύμβολό του είχε τον Ήλιο.
­ Δημοφιλής Γάλλος τραγουδιστής της δεκαετίας του '60 (αντίστρ.). 6.
Και στρατιωτική μπορεί να είναι (αντίστρ.) ­ Άρθρο. 7. Σχετικά με την
ασφάλιση των ναυτικών μας αρχικά. ­ Αποτέλεσμα αύξησης της θερμοκρασίας
(καθ.). 8. Αριθμός, οπτικά. ­ Αραβική ονομασία του Ιησού. 9.
Χαρακτηρίζονται έτσι συγκρινόμενα. ­ Μητέρα της Εστίας.

ΚΑΘΕΤΑ

1. Αγαπητά και σε όσους τα... αποφεύγουν. 2. Πόλη της Τουρκίας.
­ Πρωτεύουσα του γαλλικού αυτού νομού είναι η Λαν. 3. Σε φόρεμα
γίνεται. ­ Χρησιμοποιείται επεξηγηματικά (καθ.). 4. Σημαντικός Έλληνας
παιδαγωγός του αιώνα μας. 5. Αντίστροφη γραφή μουσικής νότας. ­ Οι
αρχαίοι τα φορούσαν. 6. Έλληνας λογοτέχνης του περασμένου αιώνα.
7. Προτρέπει... αρχαιοπρεπώς ­ Σφαιρικό το σχήμα της, αντίστροφα
(καθ.). 8. Στο παρόν αναφέρονται. 9. Πόλη του Ιράκ, κοντά στα
σύνορά του με τη Συρία. ­ Προμηνύουν καλά.

ΛΥΣΗ (27/5/97)

ΟΡΙΖΟΝΤΙΑ: 1. ΝΤΙΣΡΑΕΛΙ 2. ΤΑΜΑ-ΡΟ 3. ΑΡΑΜΑΙΚΗΣ 4.
ΤΙΡΑ-ΔΟ 5. ΜΑΙΟΣ-ΔΟΝ 6. ΣΩΣΙΑ-ΑΝΑ 7. ΤΟΜ-ΚΑΝΙΣ 8.
ΑΣΟΦΗ-ΩΚ 9. ΣΑΣΩΝΑΣ. ΚΑΘΕΤΑ: 1. ΝΤΑΡΜΣΤΑΤ 2. ΤΑΡ-ΑΩΟΣ
3. ΙΜΑΤΙΣΜΟΣ 4. ΣΑΜΙΟΙ-ΦΑ 5. ΑΡΣΑΚΗΣ 6. ΑΡΙΑ
7. ΕΟΚ-ΔΑΝΩΝ 8. ΗΔΟΝΙΚΑ 9. ΙΑΣΟΝΑΣ.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15847P102</ED>
<ID>
ID:169690

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P10&aa=2</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΠΛΕΥΡΑ ΤΟΥ ΧΑΡΙΣΜΑΤΙΚΟΥ ΚΑΛΛΙΤΕΧΝΗ
</H5><H5></H5><H2>Ο ποιητής Χάρρυ Κλυνν!
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Ασχολείται με την ποίηση από 15 χρόνων. Ο Βασίλης Τριανταφυλλίδης (Χάρρυ
Κλυνν) έχει γράψει έως σήμερα αρκετά ποιήματα και σατιρικά κείμενα και τώρα...
απειλεί να τα εκδώσει.

«Έζησα στην Καλαμαριά και το γράψιμο στα παιδικά μου χρόνια ήταν τρόπος
διαφυγής», θυμάται σήμερα ο Χάρρυ Κλυνν. Η πρώτη φορά που ήρθε σε επαφή με
μεγάλους ποιητές ήταν μέσα από τα βιβλία στις βιβλιοθήκες της Καλαμαριάς και
της ΧΑΝ Θεσσαλονίκης. «Θυμάμαι πως τότε είχα γράψει ένα μικρό ποίημα και το
είχα στείλει στην εφημερίδα "Μακεδονία" όπου και δημοσιεύθηκε, στη στήλη
"Βόρειος". Όταν το είδα ­ παιδάκι τότε ­ δημοσιευμένο χάρηκα πάρα πολύ», λέει
στα «ΝΕΑ».

Από τότε δεν σταμάτησε ποτέ να γράφει. Αρκετά ποιήματα έγραψε και την περίοδο
που ήταν στην Αμερική. «Κάποια στιγμή θα τα εκδώσω κι αυτά». 
Σήμερα το μεσημέρι οι Εκδόσεις Καστανιώτη παρουσιάζουν στη Στοά του Βιβλίου
(Πεσμαζόγλου 5) τη δεύτερη ποιητική του συλλογή «Επί σκηνής», που περιλαμβάνει
τριάντα οκτώ μεγάλα ποιήματα. Για το βιβλίο θα μιλήσουν ο Κώστας
Γεωργουσόπουλος, ο Μίμης Ανδρουλάκης, ο Μάνος Ελευθερίου και ο Γιώργος Σταθόπουλος.

Δεν είναι η πρώτη φορά που ο Χάρρυ Κλυνν εκδίδει ποιήματά του. Το 1964 είχε
γράψει ένα βιβλίο με ποιήματα, που κυκλοφόρησε το 1981 από τις Εκδόσεις
Κάκτος, με τον τίτλο «Η γέρμα», ενώ έχει στα συρτάρια του χιλιάδες σελίδες με
σατιρικά κείμενα, τέσσερις πέντε ποιητικές συλλογές και ένα υπό έκδοσιν μυθιστόρημα.

Τον Σεπτέμβριο πρόκειται να κυκλοφορήσει η τρίτη του ποιητική συλλογή
«Πόλεις», με 12 ποιήματα (ο ίδιος τα αποκαλεί τραγούδια) για τη Θεσσαλονίκη.
Το κάθε ποίημα θα έχει και τη δική του ζωγραφιά, που θα φιλοτεχνήσει ο
ζωγράφος Γιάννης Σταύρου. «Αυτά τα ποιήματα έχουν άμεση σχέση με τον τρόπο που
ζω, αλλά και με το πώς βλέπω τη γενέτειρά μου Θεσσαλονίκη, από το 1945 έως
σήμερα». Ο Χάρρυ Κλυνν ελπίζει παράλληλα με την κυκλοφορία της τρίτης του
ποιητικής συλλογής να γίνει στη Θεσσαλονίκη και έκθεση με τους 12 πίνακες του
Γιάννη Σταύρου, ενώ τον ίδιο μήνα θα κυκλοφορήσει και ο νέος του δίσκος με τον
τίτλο «Ανάποδα».

Στο «Επί σκηνής» τα ποιήματα, όπως λέει, «παρουσιάζουν τον ηθοποιό από την
άλλη πλευρά. Αυτήν τη μοναχική, που υπάρχει στην ψυχή του». Ο Χάρρυ Κλυνν
διάλεξε να δώσει τον τίτλο «Επί σκηνής», επειδή ­ όπως μας είπε ­ και τα
τριάντα οκτώ ποιήματά του έχουν σχέση με τη δική του παρουσία στο θέατρο, αλλά
κυρίως και με την ψυχολογία του ηθοποιού επί σκηνής και εκτός σκηνής.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15847P111</ED>
<ID>
ID:169691

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P11&aa=1</URL></REF>


Article

<CATEGORY>vin09</CATEGORY>

 <H2>Φεστιβάλ με θέμα «Παιδί και Τηλεόραση»
</H2><H2></H2>
Αρχίζει απόψε το 12ο Παιδικό Φεστιβάλ του Δήμου Βύρωνα, που φέτος είναι
αφιερωμένο στο θέμα «Παιδί και Τηλεόραση» ­ και θα διαρκέσει ως τις 6 Ιουνίου.
Θα δοθούν θεατρικές παραστάσεις, συναυλίες από νεανικά συγκροτήματα, ζωγραφική
στην ύπαιθρο, παραδοσιακοί χοροί. Στις 4 και 5 Ιουνίου εκπρόσωποι των
πολιτικών κομμάτων, της ΕΣΗΕΑ, της Τοπικής Αυτοδιοίκησης, επιστήμονες,
καλλιτέχνες θα συμμετέχουν στη Διημερίδα «Παιδί και Τηλεόραση» που θα
διεξαχθεί στο Στέκι Νεολαίας, ενώ με τη λήξη του φεστιβάλ θα δοθούν στον Τύπο
τα συμπεράσματα του αφιερώματος. Απόψε το πρόγραμμα ξεκινάει με θεατρικό
παιχνίδι από τις 6.30 μ.μ. στο Άλσος της Αγίας Τριάδας και τελειώνει μετά τις
8 μ.μ. με τη θεατρική παράσταση που δίνουν τα παιδιά του 1ου και 5ου
Νηπιαγωγείου. (Τηλ. 7655.748, 7526.666).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15847P112</ED>
<ID>
ID:169692

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P11&aa=2</URL></REF>


Article

<CATEGORY>vin09</CATEGORY>

 <H2>Η έκθεση κοστουμιών Τζεφιρέλι στην Ελλάδα
</H2><H2></H2>
Η έκθεση των κοστουμιών που «έντυσαν» τις ταινίες ­ και τις παραστάσεις ­ του
διάσημου Ιταλού σκηνοθέτη, Φράνκο Τζεφιρέλι, θα έρθει τον Νοέμβριο - Δεκέμβριο
και στην Ελλάδα!

Το ανακοίνωσε χθες βράδυ η διευθύντρια της Εθνικής Πινακοθήκης Μαρίνα Λαμπράκη
- Πλάκα, στη συνάντηση που είχε με εκπροσώπους της Εταιρείας Ελλήνων
Σκηνοθετών και του Δήμου Αθηναίων ­ που θα είναι και συνδιοργανωτές της
μεγάλης έκθεσης. Η πρόταση ήρθε από την Εταιρεία Σκηνοθετών, που εκτός αυτού,
στο πλαίσιο της συνεργασίας της με τον Δήμο Αθηναίων, θα αναλάβει να ετοιμάσει
ντοκιμαντέρ για την Αθήνα ­ προς «εξαγωγήν ­ υπό τον τίτλο «Πάρτε μαζί σας την Αθήνα».

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15847P113</ED>
<ID>
ID:169693

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P11&aa=3</URL></REF>


Article

<CATEGORY>vin09</CATEGORY>

 <H2>Κύπρος: Το σινεμά επιστρέφει
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

ΛΕΥΚΩΣΙΑ

Η αντίστροφη μέτρηση για την επιστροφή των σινεφίλ στις σκοτεινές αίθουσες
έχει αρχίσει και εδώ στην Κύπρο. Με αφορμή την ασφυκτικά γεμάτη αίθουσα που
υποδέχθηκε προχθές το βράδυ τον «Καβάφη» του Γιάννη Σμαραγδή στην έναρξη των
εκδηλώσεων «2ο Πανόραμα Ελληνικού Κινηματογράφου» στη Λευκωσία, να αναφέρουμε:
Σήμερα υπάρχουν στην Κύπρο 11 χειμερινές αίθουσες και 2 θερινές όταν πριν από
4 χρόνια ήταν μόνο τρεις και μία (θερινή) αντίστοιχα! Το ενδιαφέρον για το
σινεμά ξαναζεσταίνεται ­ αυτή τη στιγμή στην Κύπρο παίζονται ταινίες που θα
κάνουν την πρώτη προβολή τους στην Αθήνα τον ερχόμενο χειμώνα ­ κι όλα
δείχνουν πως έρχονται καλύτερες ημέρες για την έβδομη τέχνη και στο πανέμορφο,
δοκιμαζόμενο από χίλιες δυο μεριές νησί της Αφροδίτης, στο «Χρυσοπράσινο
φύλλο, ριγμένο στο πέλαγος» του ποιητή.

Τα παραπάνω «μηνύματα» αφουγκράστηκε τα τελευταία τρία χρόνια το εδώ υπουργείο
Παιδείας και το πολιτιστικό του τμήμα που συνεργάζεται με το δικό μας
υπουργείο Πολιτισμού και το Ελληνικό Κέντρο Κινηματογράφου σε μια διυπουργική
συμβουλευτική επιτροπή για τη δημιουργία «κοινού ταμείου» επιχορήγησης ταινιών
και τη θεσμοθέτηση κινηματογραφικού νόμου στο κράτος της Κύπρου που θα
επιτρέψει την εκκόλαψη αυτόνομης παραγωγής, άρρηκτα και πάντα δεμένη
πολιτισμικά με την κεντρική Ελλάδα.

«Ο αθηναϊσμός σκοτώνει την Ελλάδα», είπε χαρακτηριστικά ο Γιάννης Σμαραγδής
προλογίζοντας την προβολή του «Καβάφη» που έχει κάνει 80.000 εισιτήρια στην
Αθήνα και σύντομα θα προβληθεί στο εμπορικό κύκλωμα αιθουσών της Κύπρου,
επικεντρώνοντας το ενδιαφέρον για την παράλληλη και ισότιμη ανάπτυξη της
περιφέρειας του Ελληνισμού. Κάτι που δείχνει ότι είναι το ζητούμενο μέσα από
αυτό το «Πανόραμα» σε φετινές ταινίες μας.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15847P114</ED>
<ID>
ID:169694

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P11&aa=4</URL></REF>


Article

<CATEGORY>vin09</CATEGORY>

 <H5>ΜΟΛΙΕΡΟΣ ΘΡΙΑΜΒΕΥΕΙ ΣΤΟΝ ΒΟΛΟ
</H5><H5></H5><H2></H2><H2>«Δον Ζουάν» χωρίς πλαγκτόν
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Το λιμάνι του Βόλου, οι γύρω ακτές, οι μαρίνες έχουν καλυφθεί από πλαγκτόν.
Μια πυκνόρρευστη, γλοιώδης, ασπριδερή μάζα που δημιουργεί μια «κρούστα» πάνω
στη θάλασσα, απωθητική. Από το ωραίο μπαλκόνι του «Ξενία» που ακουμπάει στα
κύματα είναι προτιμότερο να ακούς τη θάλασσα παρά να την βλέπεις

Την παράσταση όμως του «Δον Ζουάν» του Μολιέρου, από το ΔΗΠΕΘΕ Βόλου ­ γεμάτη
η πόλη από αφίσες ­ στο «ευρύστερνο» Δημοτικό Θέατρο της πόλης, αξίζει και να
την ακούς και να την βλέπεις. Και το κοινό του Βόλου ανταποκρίθηκε. Γεμάτο το
κλιματιζόμενο θέατρο το βράδυ του Σαββάτου ­ ένα γλυκό ανοιξιάτικο βράδυ με
φεγγάρι ­ γεμάτο και τις άλλες μέρες, τόσο που οι παραστάσεις παρατάθηκαν έως
την 1η Ιουνίου.

Σίγουρα λειτούργησαν για τη μεγάλη προσέλευση του κόσμου τα ονόματα: Γιάννης
Φέρτης, Γιάννης Μπέζος, Θέμις Μπαζάκα, μαζεμένοι σε μια παράσταση, δεν είναι
λίγο για ένα θίασο μακράν του αθηναϊκού κέντρου. Αλλά φαίνεται ότι και το
αποτέλεσμα είναι τέτοιου επιπέδου, ώστε να προστίθεται στους λόγους που
τράβηξαν το κοινό. Ο Θέμης Μουμουλίδης, καλλιτεχνικός συνδιευθυντής του ΔΗΠΕΘΕ
μαζί με τη Λυδία Κονιόρδου και σκηνοθέτης της παράστασης, εποίησε μουσική με
τη δύσκολη αυτή κατ' όνομα κωμωδία του Μολιέρου ­ για δεύτερη φορά σε τρία
χρόνια μετά τον «Κατά φαντασίαν ασθενή» που ανέβασε στο «Αναλυτή» για τον
Γιάννη Μπέζο και τη Ναταλία Τσαλίκη. Και εποίησε μουσική δωματίου. Μότσαρτ.
Ντούο, τρίο, κουαρτέτα, διαδέχονταν γοργά και ανάλαφρα, σε τόνους ελάσσονες,
το ένα το άλλο σε μια παράσταση που έδωσε προεκτάσεις μεταφυσικές στο έργο
χωρίς να αποσκορακίσει το χιούμορ του, ντυμένη με τα κατάλευκα, κομψά, μακριά
κοστούμια του Κώστα Βελινόπουλου και με τους διακριτικούς ήχους της μουσικής
του Δημήτρη Παπαδημητρίου, που υπογράμμιζαν ατμόσφαιρες. Κάτι σαν χαλάσματα
ενός διαβρωμένου πύργου ήταν το μετασχηματιζόμενο σκηνικό της Αγνής Ντούτση,
χαλάσματα μουντά φωτισμένα από τον σκηνοθέτη και τον Κώστα Τατάκο και
περιτριγυρισμένα από χώμα, ενώ στη σκηνή που ο Δον Ζουάν αποπλανά δύο
χωριατοπούλες ταυτόχρονα ­ η καλύτερη ίσως σκηνή της παράστασης ­ άνοιξαν
καταπακτές για να αποκαλύψουν νερά. Όσο για το θίασο έδειχνε με θέρμη να
υπερασπίζεται το έργο και την ακριβή, σύγχρονη και λαμπρή καινούργια μετάφραση
της Παναγιώτας Πανταζή.

Κυρίαρχοι, ο Γιάννης Φέρτης ­ ο ιδανικός ίσως για το ρόλο Έλληνας ηθοποιός ­
ψυχρός, απόμακρος, είρων, ασεβής και αστραφτερός Δον Ζουάν και ο Γιάννης
Μπέζος, που άδραξε το ρόλο του Σγαναρέλ με χιούμορ και τον κατέβασε με τους
λεπτούς κωμικούς του τρόπους στο κοινό. Και οι δυο τους, όπως και η Θέμις
Μπαζάκα, χειροκροτήθηκαν όχι μόνο στις «εισόδους» τους με αγάπη από ένα κοινό
που δεν μπορεί να τους βλέπει συχνά «ζωντανούς», αλλά και στο τέλος με θέρμη.
Και το αιφνίδιο πρόβλημα στο μηχανισμό, ο οποίος αποκαλύπτει τον τάφο του
Ιππότη και το άγαλμά του που ζωντανεύει, πρόβλημα που ουσιαστικά κατέστρεψε
δύο σκηνές «καπιτάλε» του έργου, έδειξε κανέναν να μην επηρεάζει. Ίσως γιατί
όλοι, λίγο - πολύ, κατάλαβαν ότι επρόκειτο για μία παράσταση που, έτσι κι
αλλιώς, τιμά το θεσμό των Δημοτικών Περιφερειακών Θεάτρων.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15847P121</ED>
<ID>
ID:169695

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P12&aa=1</URL></REF>


Article

<CATEGORY>vin09</CATEGORY>

 <H2>Ξετύλιξε το νήμα της ζωής του...
</H2><H2></H2>
Πολύς κόσμος. Πολιτικοί, επιχειρηματίες, άνθρωποι των μέσων ενημέρωσης, ακόμη
και εκπρόσωποι της Εκκλησίας. Όλοι αυτοί γέμισαν χθες τη μεγάλη αίθουσα
συνεντεύξεων της «Μεγάλης Βρετανίας» για να τιμήσουν τον άνθρωπο που με τη ζωή
και το έργο του «δημιουργεί μια θετική στάση για τη ζωή», όπως είπε ο εκδότης
Βαγγέλης Παπαθανασόπουλος.

Ο Ελευθέριος Μουζάκης, ο επιχειρηματίας των κλωστών «Πεταλούδα», είχε χτες το
βράδυ τη χαρά να ζήσει από κοντά τις εκδηλώσεις εκτίμησης και αγάπης που
συνήθως αποδίδονται στους σπουδαίους ανθρώπους μετά θάνατον.

Με την αυτοβιογραφία του «Ελευθέριος Μουζάκης, Ντοκουμέντο Μιας Ζωής», την
οποία επιμελήθηκε ο Νίκος Ρογκάκος (εκδ. Κέδρος) ­ και αποσπάσματά της
προδημοσίευσαν τα «ΝΕΑ» ­ περιγράφεται ανάγλυφα μια εποχή αλλά και η ζωή ενός
ανθρώπου που εργάστηκε, αγωνίστηκε, πάλεψε, επιβίωσε στους πολέμους και σε μια
εποχή που η λέξη μάρκετινγκ ήταν άγνωστη στον επιχειρηματικό κόσμο εκείνος
εφάρμοσε μεθόδους πρωτοποριακές για να βγει στο τέλος νικητής.

Στην εκδήλωση, που παρουσίασε ο Άλκης Στέας, ήταν ο υπουργός Δημόσιας Τάξης,
Γιώργος Ρωμαίος, ο Γιώργος Σουφλιάς, ο Γιάννης Βαρβιτσιώτης, ο διοικητής της
Εθνικής Τράπεζας Θόδωρος Καρατζάς, ο ακαδημαϊκός Κωνσταντίνος Δεσποτόπουλος κ.α.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15847P122</ED>
<ID>
ID:169696

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Χιονόπτωση επιταγών
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όλοι, μα όλοι οι συντελεστές του Bravo, από την καθαρίστρια μέχρι τους
χορευτές και τις χορεύτριες, ήταν προχθές βράδυ εκεί. Σε πάρτι, σε ελληνάδικο,
στο «Κινητό» και στην παραλιακή. Όλοι πλην της Ρούλας. Σοβαρή
οικογενειακή υπόθεση του Στέφανο εμπόδισε, δικαιολογημένα, την
προσέλευσή τους. Ο ασυγχώρητος εύχεται τα καλύτερα.

* «Προς την ελευθερία» είναι ο τίτλος της ταινίας του. Προς τα σίδερα της
φυλακής είναι ο τίτλος της ζωής του. Ο Χάρης Παπαδόπουλος, σκηνοθέτησε
τη Μαίρη Χρονοπούλου, τον Δημήτρη Παπαμιχαήλ, τον Στράτο
Τζώρτζογλου και σχεδόν τη μισή αφρόκρεμα της αθηναϊκής, κοσμικής κοινωνίας
έναντι 180 εκατομμυρίων δραχμών.

Ακριβά, θα πείτε. Φτηνά θα πω (διότι το κοστολόγιο των κινηματογραφικών
εικόνων, υπερίπταται σε δυσθεόρατα ύψη). Υπολογίστε, λόγου χάρη, πως ο
άνθρωπος πλήρωσε μόνο (!) 2,5 εκατομμύρια για την «ενοικίαση» βίλας βορείων
προαστίων. Εντός της οποίας πραγματοποιήθηκαν γυρίσματα τεσσάρων εβδομάδων!

*Τζάμπα πράμα. 2,5 από 'δω, 5 από 'κει, 10 από την άλλη, φούσκωσε ο
λογαριασμός και τώρα ο Χάρης τρέχει και δεν προλαβαίνει. Ως εκ τούτου,
προτεινόμενος τίτλος είναι αυτός από ταινία του Βιμ Βέντερς.

* Η αγωνία του τερματοφύλακα λίγο πριν από το πέναλτι.

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15847P123</ED>
<ID>
ID:169697

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P12&aa=3</URL></REF>


Article

<CATEGORY>vin09</CATEGORY>

 <H2>Η παραλία του Θόδωρου </H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αγωνιά και ο Νίκος Σέκερης. Ο πιο πιστός φίλος του Χάρη και βοηθός
σκηνοθέτη του Θόδωρου Αγγελόπουλου. Αγωνιά και «γρονθοκοπείται».
Από τη μια μετράει τις (ακάλυπτες) επιταγές του Χάρη, από την άλλη το μυαλό
του τρέχει σε παραλίες, αμμουδιές, σε νησιά του Αιγαίου, του Ιονίου και των Σποράδων!

* Διότι ως βοηθός του τελειομανούς Θόδωρου ετοιμάζει σακίδιο, περισκελέα,
γυλιό και λοιπά εξαρτήματα στολής... εκστρατείας, προκειμένου στις 15 Ιουνίου
να αποβιβαστεί σε παραλία για να αρχίσουν τα γυρίσματα της τελευταίας ταινίας
του Αγγελόπουλου. Τα οποία (γυρίσματα) είχαν διακοπεί τον περασμένο χειμώνα,
λόγω... καλοκαιρίας. Τρελό;

*Καθόλου. Σ' αυτή την υπό αναζήτηση παραλία θα γυριστούν μερικές, «ελάχιστες»
σκηνές του έργου. Στη συνέχεια, ο Θόδωρος, ο Μπρούνο Γκανς, ο Σέκερης
και όλο το συνεργείο θα επιστρέψουν για να ετοιμαστούν για τα χειμερινά
γυρίσματα που θ' αρχίσουν στη Θεσσαλονίκη στις 15 Νοεμβρίου.

Τι εύχεται ο Νίκος; Να βρει εκατομμύρια στην Ελλάδα του Μάαστριχ και του
Διεθνούς Νομισματικού Ταμείου. Και να πέσει χιόνι, Νοέμβρη μήνα, στη
Θεσσαλονίκη! Απίθανο (θα πείτε). Όλα να τα περιμένει κανείς (θα πω).

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15847P124</ED>
<ID>
ID:169698

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Οι φωτογραφίες της Ευρυδίκης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κωνσταντίνα, Ευρυδίκη, Διονυσίου, Ζαφείρης Μελάς,
Ρακιντζής, αλλά και οι «νεώτεροι» και «αγνωστότεροι» Βαλάντης
και Ελευθερόπουλος θα εφορμήσουν επί των δισκοπωλείων της επικράτειας.
Ξέρετε ποιο είναι το πρόβλημα των ανθρώπων που ο επιούσιος τούς αναγκάζει να
ιδρώνουν για μια... Ευρυδίκη; Οι φωτογραφίες, τα δελτία Τύπου, οι
συνεντεύξεις, τα βιντεοκλίπ, τα πάρτι, οι φωτογραφήσεις της... Ευρυδίκης
(λόγου χάρη). Το εμπόρευμα πρέπει να μακιγιαριστεί, να πακεταριστεί και να
προωθηθεί. Πώς λέμε...

* Κατά τον Ιούνιο, την ίδια πάνω-κάτω περίοδο που το σώμα του Σέκερη θα
περιφέρεται στην παραλία και το μυαλό του θα τρέχει στις επιταγές, ελληνική
δισκογραφική εταιρεία θα κυκλοφορεί εφτά Cdάκια και «δισκάκια». Στο άψε-σβήσε
που λένε:

<REF><SOURCE>ΤΑ ΝΕΑ</SOURCE>
<DATE>, 28-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15847P125</ED>
<ID>
ID:169699

</ID><URL>http://ta-nea.dolnet.gr/neaweb/neafile.print_unique?e=A&f=15847&m=P12&aa=5</URL></REF>


Article

<CATEGORY>vin04</CATEGORY>

 <H5>11ος ΝΕΚΡΟΣ ΜΕ ΤΟ ΙΔΙΟ 45ΑΡΙ
</H5><H2>ΤΟ ΜΥΣΤΙΚΟ κρύβεται στα Ναυπηγεία
</H2>
ALIGN="CENTER">

ALIGN="CENTER">

ΤΟ ΜΥΣΤΙΚΟ της δολοφονίας του Κώστα Περατικού από την «17 Νοέμβρη» κρύβεται
στα Ναυπηγεία Ελευσίνας που ο Όμιλος απέκτησε το 1992 και τα εγκατέλειψε το
καλοκαίρι του 1995. Το θύμα, που ήταν ο πρωτότοκος γιος του μεγαλοεφοπλιστή
Μιχάλη Περατικού, είχε αναλάβει εξ ολοκλήρου τη διοίκηση των ναυπηγείων. Ο
Κώστας Περατικός είναι το 11ο θύμα, με το ίδιο 45άρι, της «17 Νοέμβρη». Οι
δράστες τον πλησίασαν ­ όπως φαίνεται από το σκίτσο του Σπύρου Ορνεράκη ­ ο
ένας απ' αυτούς πυροβόλησε σχεδόν εξ επαφής και διέφυγαν με απίστευτη ψυχραιμία.

σελίδες 14-
17

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15848N011</ED>
<ID>
ID:169700

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N01&aa=1</URL></REF>


Article

<CATEGORY>vin04</CATEGORY>

 <H2>Σιγάλας στα «ΝΕΑ»: Δέχομαι προτάσεις
</H2><H2></H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15848N012</ED>
<ID>
ID:169701

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N01&aa=2</URL></REF>


Article

<CATEGORY>vin04</CATEGORY>

 <H2>Το παρασκήνιο της αυτοκριτικής Μητσοτάκη
</H2><H2></H2>
σελίδα 7 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15848N013</ED>
<ID>
ID:169702

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N01&aa=3</URL></REF>


Article

<CATEGORY>vin04</CATEGORY>

 <H2>Σπυρόπουλος στα «ΝΕΑ»: Όλα είναι ψέματα!
</H2><H2></H2>
στο ΠΑΝΟΡΑΜΑ

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15848N014</ED>
<ID>
ID:169703

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N01&aa=4</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΥΠΕΡΚΟΣΤΟΛΟΓΗΣΗ των πανεπιστημιακών συγγραμμάτων είναι η μία όψη του
νομίσματος. Η άλλη είναι η υποκοστολόγηση. Αλλά, ούτως ή άλλως, η πληγή που
μένει ανοιχτή είναι το θέμα του περιεχομένου των βιβλίων από το Δημοτικό έως
το Πανεπιστήμιο. Η Συλβάνα Ράπτη στους «Προβολείς», σελ. 6.

Ο ΕΡΓΑΖΟΜΕΝΟΣ για να απολαύσει τα οφέλη από την πτώση του πληθωρισμού
και των επιτοκίων, πρέπει πρώτα να έχει δουλειά και δεύτερον ένα ικανοποιητικό
εισόδημα. Τα οφέλη, λοιπόν, τα καρπώνονται πρώτοι οι πλουσιότεροι. Η ανάπτυξη
μερικές φορές τονίζει, παρά αμβλύνει, τις κοινωνικές ανισότητες. Ο Ν. Νικολάου
στην «Τρίτη Άποψη». Σελ. 6.

ΣΤΟ ΕΞΩΤΕΡΙΚΟ σπουδάζουν 30.000 φοιτητές. Και ακόμη 40.000 στην Ελλάδα,
σε ιδιωτικά σχολεία που συνεργάζονται με πανεπιστήμια του εξωτερικού. Αλλά για
την ίδρυση ιδιωτικών πανεπιστημίων στην Ελλάδα οι αμφιβολίες και οι
αντιρρήσεις είναι ακόμη ισχυρές. Ο Ν. Μάστορας στη σελ. 11.

Γ. ΑΛΟΓΟΣΚΟΥΦΗΣ: Είμαι ένας οικονομολόγος που ανακατεύτηκε με την
πολιτική. Ουδέποτε κατάλαβα τι σημαίνει η λέξη τεχνοκράτης. Έμαθα πολλά από τη
συνεργασία με τον Στ. Μάνο. Αν συνεχίσω την πολιτική, θα επιδιώξω να εκλέγω με
σταυρό. Οι απαντήσεις στις «30 Ερωτήσεις» του Ι. Πολίτη στη σελ. 12.

Χ. ΚΑΣΤΑΝΙΔΗΣ: Με την έκθεση της εταιρείας Μακένζι είναι πολύ πιθανό να
χάσουν τον ύπνο τους πολλοί συνδικαλιστές που θεωρούν την Ολυμπιακή ιδιοκτησία
τους... Μερικοί αθετούν υποσχέσεις και συμφωνίες κι αρνούνται να συνεργαστούν
με τη διοίκηση. Καημένη Ολυμπιακή! Σελ. 13.

Ο ΕΡΩΤΑΣ που σκοτώνει. Τυφλωμένος από το πάθος του, ο Δ. Κίτσος όρμησε
τα ξημερώματα στο διαμέρισμα της πρώην φίλης του. Σκότωσε τα δύο παιδιά της
και αυτοκτόνησε. Η πρώην φίλη του, την οποία έσπρωξε από τον πρώτο όροφο και
πυροβόλησε, τώρα βρίσκεται στο νοσοκομείο. Ολέθρια αγάπη. Σελ. 20-21.

Ο ΖΑΚ ΣΙΡΑΚ σκέφτεται σοβαρά πια αυτό που θεωρείται πιθανό: Μια
«συγκατοίκηση» με την Αριστερά. Γι' αυτό και στο μήνυμά του προτίμησε να
εμφανιστεί ως αρχηγός του κράτους, παρά ως αρχηγός της Δεξιάς. Αποστολή στο
Παρίσι:Γ. Αγγελόπουλος. Σελ. 39.

ΙΑΝ ΧΟΛΜ: 
Νιώθω ταπεινός μπρος στους θεούς. 
Και μου το υπενθυμίζει,

αυτό το δέος, ο Ληρ που ερμηνεύω. 
Κάνει συνεχώς αναφορές στους θεούς του Ολύμπου ο Σαίξπηρ.

Δεν πιστεύω πως θ' αναλώσω τη ζωή μου σε κλασικούς ρόλους. 
Η συζήτηση με τη Βίκυ Χαρισοπούλου

στο «Πανόραμα», σελ. 3.

«ΑΓΑΠΗ ΜΟΥ

γλυκιά», ακούς τη φωνή που δεν δικαιούται,

«τι μπορούμε να κάνουμε μ' εκείνο τον δίσκο;». 
«Το καλύτερο είναι να τον ξεχάσουμε»! 
Αλλά, φταίει ο χαρακτήρας μου και δεν το λέω. 
Κάνω ελιγμό: «Θα σου πω όταν είναι...».

Κίνηση μπούμερανγκ, γιατί η φωνή θα επιστρέψει.

Η Μαρία Μαρκουλή «Σε Πρώτο Ενικό». Σελ. 13.

ΟΙ ΒΑΛΙΤΣΕΣ είναι απαραίτητες στα ταξίδια και τις διακοπές. Η Δάφνη Βαλέντε
λέει: «Η δική μου βαλίτσα περιέχει τα πάντα. Την προίκα μου». Αν θέλετε λοιπόν
πρακτικές και καλοτάξιδες βαλίτσες, τότε ρίξτε μια ματιά στα μοντέλα και τις
τιμές στην «Αγορά». Σελ. 1, 11, 12.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15848N021</ED>
<ID>
ID:169704

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Συν
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Οι συγκυβερνήσεις πέφτουνε, τα ντολμαδάκια μένουν.

Με τιμή

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15848N022</ED>
<ID>
ID:169705

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15848N023</ED>
<ID>
ID:169706

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N02&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Κώστας Καραμανλής:

(ο πρόεδρος της Ν.Δ., σε ημερίδα Γονέων για την Παιδεία)«Δεν είναι και πολλά
τα χρόνια που ήμουν μαθητής, αλλά με τόσα που γράφονται δεν ξέρω αν είναι
πλεονέκτημα ή μειονέκτημα να το λέω».

Γ. Κεφαλογιάννης:

(στο «Account»)

«Το ΠΑΣΟΚ έχει μεταβληθεί σε καθεστώς, με τόσα χρόνια στην εξουσία».

Προκόπης Παυλόπουλος:

(ο βουλευτής της Ν.Δ. ερωτάται, στο συμπόσιο του Mega, κατά πόσο μπορεί να
ανεβάσει το πολιτιστικό επίπεδο η ΕΡΤ, ανταγωνιζόμενη τα άλλα κανάλια ­ από
την «Απογευματινή»)

«Είναι σαν να λέμε ότι υπάρχουν πέντε καμπαρέ και ένα μοναστήρι, και να
τρέχουμε όλοι στο μοναστήρι για να σωθούμε...»

Πολυξένη Λιάνη:

(η μητέρα της κ. Δήμητρας Λιάνη, για τον ανιψιό της κ. Γιώργο Λιάνη, στον
«Ελεύθερο Τύπο»)

«Δευτέρα - Τρίτη - Τετάρτη καλός, Πέμπτη - Παρασκευή - Σάββατο αγνώμων!! Τι
έπαθε αυτός και άλλαξε; Είπα στην αδελφή μου, τη Σωσώ, δεν τον πήγατε να του
διαβάσετε τα ρούχα στην Αγία Τράπεζα, όπως λέει και ο λαός μας!!»

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15848N031</ED>
<ID>
ID:169707

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N03&aa=1</URL></REF>


Article

<CATEGORY>vin01</CATEGORY>

 <H5>ΑΠΑΙΣΙΟΔΟΞΙΑ ΓΙΑ ΠΡΟΟΔΟ ΣΤΑ ΕΛΛΗΝΟΤΟΥΡΚΙΚΑ ΚΑΙ ΤΟ ΚΥΠΡΙΑΚΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Κακοί οιωνοί...
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Ο Ονούρ Οϊμέν επαναλαμβάνει τις απειλές πολέμου ακόμη και μέσα στην Αθήνα.
Ο Σουλεϊμάν Ντεμιρέλ αμφισβητεί την κυριότητα 130 νησίδων του Αιγαίου. Και η
κυβέρνηση Ερμπακάν - Τσιλέρ πνέει τα λοίσθια...Ε, ΟΠΩΣ και να το κάνουμε,
οι οιωνοί δεν είναι και οι καλύτεροι ούτε για την ελληνοτουρκική επιτροπή
εμπειρογνωμόνων ούτε για τις απευθείας συναντήσεις Κληρίδη - Ντενκτάς με στόχο
την εξεύρεση λύσης στο Κυπριακό. Γι' αυτό και ο υφυπουργός Εξωτερικών Γ.
Κρανιδιώτης μετά τη συνάντησή του με τον γενικό γραμματέα του ΟΗΕ Κ. Ανάν
εξέφρασε την απαισιοδοξία του. Πάντως για τους χειρισμούς στα ελληνοτουρκικά
κριτική άσκησαν χτες στον ίδιο τον Πρωθυπουργό Κ. Σημίτη κάποια στελέχη του
ΠΑΣΟΚ (Παπαθεμελής, Χαραλαμπόπουλος, Βαλυράκης). Ο κ. Σημίτης υποστήριξε
ωστόσο ότι με τη στάση που ακολουθεί η κυβέρνηση αποκαλύπτει την αδιαλλαξία
της Άγκυρας. Μακάρι. (Σελ. 8).

Ακόμη χειρότεροι είναι οι οιωνοί για όσους θέλουν (;) να κάνουν αυτοκριτική.
Χτες μάλιστα δεν πρόλαβε ο επίτιμος της Ν.Δ. να μιλήσει για την περίοδο 1989 -
'90 και έπεσαν όλοι να τον... φάνε. Κάποιοι βουλευτές του ΠΑΣΟΚ είπαν «Κάλλιο
αργά παρά ποτέ», αλλά ο κυβερνητικός εκπρόσωπος Δ. Ρέππας ήταν πιο αυστηρός:
Καλό είναι όποιοι αναφέρονται σ' εκείνη την περίοδο να μην προσπαθούν να
εξωραΐσουν, διά της έξυπνης αυτής μεθόδου, τη δική τους στάση. «Ψέματα;»
(Σελ. 7).

Ο κ. Μητσοτάκης, πάντως, για το μόνο πράγμα που δεν έχει ακόμη κάνει
αυτοκριτική είναι για την τοποθέτηση του Α. Σαμαρά στο υπουργείο Εξωτερικών.
Αν κάτι τέτοιο δεν είχε γίνει, ίσως να μην υπήρχε σήμερα η Πολιτικη Άνοιξη. Το
κόμμα του κ. Σαμαρά ωστόσο αρχίζει από σήμερα το συνέδριό του για να
αποφασίσει κατά πόσο θα πρέπει να κατέβει αυτόνομα στις επόμενες εκλογές ή να
συγχωνευθεί προηγουμένως με τη Ν.Δ. Όποια και να είναι η απάντηση του
συνεδρίου στο αμλετικό αυτό ερώτημα, οι πραγματικές αποφάσεις θα ληφθούν μετά
τα αποτελέσματα των ευρωεκλογών. Για να δούμε... (Σελ. 9).

Κατά τα άλλα, αν σκέφτεσθε να πάτε διακοπές με αεροπλάνο, θα πρέπει να το
ξανασκεφτείτε. Βλέπετε το θερινό πρόγραμμα δρομολογίων της Ολυμπιακής
κινδυνεύει να τιναχθεί στον αέρα καθώς οι ιπτάμενοι συνοδοί και φροντιστές της
εταιρείας αποφάσισαν να σταματήσουν τις υπερωρίες και θα δουλεύουν πλέον «στα
προβλεπόμενα από τον κανονισμό εργασίας». Αιτία η μη προώθηση της νέας
σύμβασης από το υπουργείο Μεταφορών μετά τις διαμαρτυρίες των συνοδών εδάφους
της Ολυμπιακής. Οι διαπραγματεύσεις πάντως συνεχίζονται. (Σελ. 13).

Ωστόσο το θέμα της ημέρας είναι χωρίς αμφιβολία η άνανδρη δολοφονία στο κέντρο
του Πειραιά ενός ακόμη Έλληνα πολίτη. Του εφοπλιστή Κώστα Περατικού, που όπως
όλα δείχνουν η εμπλοκή του στα Ναυπηγεία Σκαραμαγκά πριν από μερικά χρόνια
ήταν αυτή που τον έβαλε στον κατάλογο των θυμάτων της «17 Νοέμβρη».
(Σελ. 14-17).

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15848N033</ED>
<ID>
ID:169709

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N03&aa=3</URL></REF>


Article

<CATEGORY>vin01</CATEGORY>

 <H5>Η ντροπή
</H5><H2>ΡΙΠΕΣ
</H2>
ΟΣΟΙ, συνήθως υβριζόμενοι από τους θιασώτες της διαβόητης «κάθαρσης»...

ΕΙΧΑΝ, όπως η εφημερίδα αυτή ­ σε συνεργάτη της οποίας οφείλεται και η
πατρότητα του χαρακτηρισμού ­ μιλήσει για το «βρώμικο '89»...

ΔΕΝ πρόκειται ­ βεβαίως! ­ να δυσφορήσουν επειδή σήμερα ο κ. Μητσοτάκης μιλά
για το «χρονικό της ντροπής».

ΚΑΙ όσο ασφαλώς επαινετή υπήρξε η δημόσια αυτοκριτική που ο ίδιος αποτόλμησε
μέσα στη Βουλή...

ΔΕΝ μπορούν παρά να υπενθυμίσουν πως όχι μόνο τότε αλλά και για χρόνια μετά...

ΜΙΑ ολόκληρη παράταξη είχε καταστεί στόχος πρωτοφανούς διαπόμπευσης...

ΚΑΙ ένας άνθρωπος, ο Ανδρέας Παπανδρέου, πέρασε από τη σκληρή δοκιμασία της
πολιτικής και ηθικής κατασυκοφάντησης.

ΚΑΙ πώς να μην επισημάνουν πως τόσοι και τόσοι που τότε έριχναν το ανάθεμα και
διαγκωνίζονταν σε ύβρεις...

ΣΗΜΕΡΑ ­ ακόμη και μετά την αναφορά του κ. Μητσοτάκη στο «χρονικό της ντροπής»
­ τηρούν τη σιωπή των ενόχων...

Ή ΚΑΙ υπερασπίζονται τη δολιότητα εκείνου του καιρού που ασφαλώς η ιστορία δεν
θα παρακάμψει.

ΓΙΑΤΙ όλη η αλήστου μνήμης οδυνηρή εκείνη περίοδος των παραπομπών και των
αθλιοτήτων στα Ειδικά Δικαστήρια...

ΔΕΝ ήταν απλώς και μόνο μία «πικρή εμπειρία»...

ΑΛΛΑ το όνειδος που τραυμάτισε βαθύτατα και δίχασε τον δημόσιο βίο.

ΒΕΒΑΙΩΣ «τα λάθη είναι ανθρώπινα» ­ και τα πάθη ακόμη ­ αρκεί η δημόσια
αναγνώρισή τους να μην εξαντλείται σε μία δήλωση...

ΑΛΛΑ να προχωρεί και στην ευθεία και έμπρακτη αποκατάσταση των θυμάτων.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15848N034</ED>
<ID>
ID:169710

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N03&aa=4</URL></REF>


Article

<CATEGORY>vin05</CATEGORY>

 <H5>Οι καθηγητές
</H5><H2>ΓΡΑΜΜΑΤΑ ΣΤΙΣ ΜΑΤΙΕΣ
</H2>
Ο ΛΟΓΟΣ στους αναγνώστες. Ο Δημ. Δημητριάδης, Ανατολής 8, Αγία Παρασκευή, γράφει:

«Με το γράμμα μου αυτό απαντώ στην αναγνώστριά σας κ. Έφη Γεωργοπούλου
("Ματιές", 13/3/97), που προσπαθεί να δικαιολογήσει τη συμμετοχή της στην
απεργία του κλάδου της.

Θέλω, λοιπόν, να πω στην κ. Γεωργοπούλου ότι το παράπονό της δεν το έχουν
μόνον οι εκπαιδευτικοί, αλλά το σύνολο των δημοσίων υπαλλήλων, σε όποιον κλάδο
και αν ανήκουν, αλλά δεν διανοήθηκαν ποτέ να κλείσουν τα γραφεία τους δύο
μήνες, ώστε να παραλύσει το κράτος. 
Εκτός αυτού, χρησιμοποιούν οι εκπαιδευτικοί ως ομήρους τους μαθητές των, με το
πρόσχημα ότι θα αναγκασθεί η κυβέρνηση να παραδοθεί άνευ όρων, για να μη
χάσουν οι μαθητές τη χρονιά τους. Αυτό λέγεται ανανδρία και εκβιασμός, που δεν
ταιριάζει σε δασκάλους, στους οποίους έχουν εμπιστευθεί οι γονείς και το
κράτος τη μόρφωση των παιδιών των.

Άσχημη στιγμή διάλεξαν οι καθηγητές για να προβάλουν τα αιτήματά τους, όταν η
χώρα, ύστερα από χρόνια καθίζησης, τώρα μόλις αρχίζει να συνέρχεται. 
Λες και το έκαναν επίτηδες. Όποιος, κυρία Γεωργοπούλου, υποσκάπτει την
προσπάθεια οικονομικής ανόρθωσης της πατρίδας του είναι κακός Έλληνας και δεν
θέλει την πρόοδό της. 
Και εγώ ήμουν δημόσιος υπάλληλος επί 35 χρόνια και ξέρω τι σημαίνει οικονομική
καταπίεση και αγώνας, αλλά πρώτα απ' όλα ήμουν Έλληνας και έβαζα μπροστά το
συμφέρον της χώρας μου. Λυπούμαι, κ. Γεωργοπούλου, που σας τα γράφω αυτά.
Καταλαβαίνω τα παράπονά σας τόσα χρόνια, αλλά η εποχή που διάλεξε ο κλάδος σας
για να προβάλει τα αιτήματά του δεν ήταν η ενδεδειγμένη».

Σημείωση: Παρακαλώ θερμά, για πολλοστή φορά, όσους στέλνουν γράμματα στις
«Ματιές», να γράφουν μόνον από τη μια μεριά του χαρτιού και ει δυνατόν σε
γραφομηχανή. 
Αν δεν έχουν γραφομηχανή, ας γράφουν με μαύρο μελάνι και όσο το δυνατόν πιο ευανάγνωστα.

Ευχαριστώ

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15848N041</ED>
<ID>
ID:169711

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N04&aa=1</URL></REF>


Article

<CATEGORY>vin05</CATEGORY>

 <H2>Η Σούλα μετακόμισε Νο1
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΤΟ γραφείο του κ. Θ. Πάγκαλου, όπως και στο γραφείο του κ. Γ. Κρανιδιώτη, στο
υπουργείο Εξωτερικών, έχουν τοποθετηθεί δύο πανομοιότυπες, μαύρου χρώματος,
τηλεφωνικές συσκευές.

ΠΡΟΚΕΙΤΑΙ για την περιβόητη «τριγωνική» τηλεφωνική γραμμή, που συνδέει την
Αθήνα με τον γραμματέα του ΝΑΤΟ κ. Χαβιέ Σολάνα, στις Βρυξέλλες, κι από κει με
την Άγκυρα...

ΛΟΙΠΟΝ, αυτό το τηλέφωνο, από καιρού εις καιρόν κουδουνίζει. Ο κ. Θ. Πάγκαλος,
όποτε είναι στην Αθήνα, τρέχει να σηκώσει το ακουστικό ­ για την ακρίβεια,
έτρεχε στην αρχή, νομίζοντας ότι στην άλλη άκρη της γραμμής ήταν ο κ. Χ. Σολάνα...

(δίπλα η συνέχεια)

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15848N042</ED>
<ID>
ID:169712

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N04&aa=2</URL></REF>


Article

<CATEGORY>vin05</CATEGORY>

 <H2>Η Σούλα μετακόμισε Νο2
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, έτρεχε στην αρχή ο κ. Θ. Πάγκαλος, όταν χτυπούσε το μαύρο τηλέφωνο ­
αλλά πολύ γρήγορα ανακάλυψε ότι ο κ. Χ. Σολάνα δεν τον είχε συνεχώς στο μυαλό
του: Πολύ απλά... μπλέκαν οι γραμμές.

ΠΟΤΕ ζητούσαν κάποια ασφαλιστική εταιρεία, πότε ζητούσαν την... κ. Σούλα. Ο κ.
Πάγκαλος απαντούσε, ανάλογα με τα κέφια του...

Η ΓΡΑΜΜΗ συνεχίζει να είναι «μπλεγμένη» ­ και, πλέον, ο κ. Θ. Πάγκαλος έχει
απελπιστεί: Σε κάθε κουδούνισμα, είναι βέβαιος ότι έχει γίνει λάθος, αλλά από
την άλλη πλευρά, ποτέ δεν ξέρεις...

ΕΤΣΙ, την τελευταία φορά ακούστηκε να λέει: «Η κ. Σούλα μετακόμισε ­ θέλετε να
της αφήσετε κάποιο μήνυμα;».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15848N043</ED>
<ID>
ID:169713

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N04&aa=3</URL></REF>


Article

<CATEGORY>vin05</CATEGORY>

 <H2>Χωρίς προστασία
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΠΙΤΥΧΙΑ ΣΗΜΕΙΩΣΕ η κ. Φιόνα Σημίτη, κόρη του Πρωθυπουργού, στο Χονγκ Κονγκ.
Στην ολιγοήμερη παραμονή της εκεί ­ τη συνόδευαν η μητέρα της και η αδελφή της
­ μετείχε με δικά της έργα σε έκθεση τέχνης, που έγινε σε μεγάλη γκαλερί.

Λοιπόν, και τα 18 έργα που παρουσίασε, πωλήθηκαν από την πρώτη μέρα ­ και,
μάλιστα, σε πολύ καλή τιμή, όπως διαπίστωσαν οι ειδήμονες... Πάντως, αυτό που
οι αυτόπτες μάρτυρες υπογράμμιζαν, ήταν η μεγάλη διακριτικότητα των μελών της
οικογένειας Σημίτη ­ που δεν εθεάθησαν σε καμία περίπτωση με αστυνομική
προστασία ή οτιδήποτε άλλο, μη διακριτικό...

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15848N044</ED>
<ID>
ID:169714

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N04&aa=4</URL></REF>


Article

<CATEGORY>vin05</CATEGORY>

 <H2>Τρέχουν, δεν φτάνουν
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΡΚΕΤΑ εικοσιτετράωρα χωρίς ύπνο κλείνουν πλέον ουκ ολίγα στελέχη των
κεντρικών γραφείων της «Άνοιξης» ­ με πρώτους τους κ.κ. Α. Γεροντόπουλο και Γ.
Συμπιλίδη. Βλέπετε, οι τελευταίες λεπτομέρειες για τη διοργάνωση του πρώτου
συνεδρίου της Πολιτικής Άνοιξης, είναι και οι πιο βασανιστικές...

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15848N045</ED>
<ID>
ID:169715

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N04&aa=5</URL></REF>


Article

<CATEGORY>vin05</CATEGORY>

 <H2>Συνάντηση στο Μαξίμου
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ ΚΑΘΙΕΡΩΜΕΝΟ ραντεβού με τον γραμματέα του ΠΑΣΟΚ, τον κ. Κ. Σκανδαλίδη, έχει
σήμερα το μεσημέρι ο κ. Κ. Σημίτης: Καθιερωμένο μεν, ιδιαίτερα ενδιαφέρον δε,
μιας και αυτή τη φορά έχουν μεσολαβήσει αρκετά δημοσιεύματα περί
Κεντροαριστεράς και της σχετικής προετοιμασίας του ΠΑΣΟΚ, που έκαναν... Τούρκο
τον κ. Σκανδαλίδη...

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15848N046</ED>
<ID>
ID:169716

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
29 ΜΑΪΟΥ, σήμερα ­ η γνωστή επέτειος της έναρξης απευθείας διαλόγου με
τους γείτονες. Δεν ήταν η πρώτη προσπάθεια, αλλά ήταν η μόνη που κράτησε 400 χρόνια...

ΚΑΤΑ ΤΑ ΑΛΛΑ, βουλευτής του ΠΑΣΟΚ άσκησε χθες κριτική στον Πρωθυπουργό,
επειδή είχε την ατυχία να συναντηθεί για πέντε λεπτά σε διάδρομο του Παρισιού
με τον κ. Σ. Ντεμιρέλ, χωρίς να... συλληφθεί για ξυλοδαρμό...

ΣΥΜΦΩΝΑ ΜΕ ΤΗΝ άποψη του βουλευτή, συνάντηση Έλληνα με Τούρκο νοείται
μόνον πάνω σε ρινγκ ­ και με διασφαλισμένο το υπέρ μας αποτέλεσμα...

ΒΡΕ ΚΑΚΟ σ' αυτή τη χώρα με τα ντολμαδάκια ­ σε λίγο, ουδείς αξιοπρεπής
κεντροαριστερός δεν θα τα παραγγέλνει.

ΠΑΝΤΩΣ, ΤΑ όσα εκτυλίχθηκαν χθες το μεσημέρι στο πρες ρουμ,
αποδεικνύουν ότι όλοι στην Ελλάδα είμαστε, για διαφορετικούς λόγους,
υπερήφανοι για το παρελθόν μας...

ΕΙΝΑΙ ΠΕΡΙΕΡΓΟ, αλλά ουδείς αναρωτιέται για το κατά πόσον είναι και το
παρελθόν μας υπερήφανο για εμάς...

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15848N048</ED>
<ID>
ID:169718

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N04&aa=8</URL></REF>


Article

<CATEGORY>vin04</CATEGORY>

 <H5>ΝΕΑ ΑΝΤΙΠΑΡΑΘΕΣΗ ΓΙΑ ΤΗΝ ΑΝΑΘΕΩΡΗΣΗ ΤΟΥ ΣΥΝΤΑΓΜΑΤΟΣ
</H5><H2>Διαφωνία για τον πρόεδρο
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Το θέμα της αναθεώρησης του Συντάγματος, αλλά και το νομοσχέδιο περί ευθύνης
υπουργών προκάλεσαν χθες την αντιπαράθεση κυβέρνησης και αντιπολίτευσης, καθώς
και «μικροπροβλήματα» στο κυβερνών κόμμα, με σημαντικότερη τη διαφωνία του κ.
Πεπονή.Ο ΥΠΟΥΡΓΟΣ Δικαιοσύνης, πάντως, κ. Ευάγ. Γιαννόπουλος, απέσυρε χθες
το βράδυ στη Βουλή διάταξη για την επέκταση της βουλευτικής ασυλίας και σε
μέλη της κυβέρνησης που δεν είναι βουλευτές, ύστερα από διαφωνίες βουλευτών,
αλλά και του εισηγητή της Ν.Δ., κ. Πρ. Παυλόπουλου, ο οποίος έκανε λόγο για
αντισυνταγματική διάταξη.

Κατά τα άλλα, ο πρώην υπουργός κ. Αναστάσιος Πεπονής τόνισε με έμφαση για το
θέμα του Συντάγματος, σε δήλωσή του: «Εκλογή του Προέδρου της Δημοκρατίας από
μία περιστασιακή πλειοψηφία 151 εδρών αποδυναμώνει το κύρος του, τον καθιστά
πρόσωπο άνετης επιλογής από μια ισχνή πλειοψηφία και έρχεται σε κατάδηλη
αντίφαση με πρόσφατη κυβερνητική εξαγγελία».

ΓΙΑ ΤΟ Ε.Γ.

Και προειδοποίησε την ηγεσία του ΠΑΣΟΚ, λέγοντας: «Δεν δικαιούνται το
Εκτελεστικό Γραφείο του ΠΑΣΟΚ και το Υπουργικό Συμβούλιο να λάβουν απόφαση.
Μόνη, κατά το Σύνταγμα, αρμόδια είναι η Κοινοβουλευτική Ομάδα, ενώ ασφαλώς
επιβάλλεται και η γνώμη της Κεντρικής Επιτροπής».

Με τη θέση του κ. Πεπονή διαφώνησε ο υπουργός Πολιτισμού, κ. Ευάγγελος
Βενιζέλος, ο οποίος σε συνέντευξή του στον Antenna τόνισε: «Το "180" για την
εκλογή Προέδρου της Δημοκρατίας λειτούργησε από το 1975 έως σήμερα αρνητικά
για το πολίτευμά μας» και υποστήριξε ότι «το 1980 είχε δημιουργηθεί ένα
τεράστιο πολιτικό πρόβλημα για να συγκεντρωθούν οι 180 ψήφοι και το 1985
είχαμε το πρόβλημα της ψήφου Αλευρά, των διαρροών, τη μεγάλη
συνταγματοπολιτική ένταση».

Πάντως, ο κ. Βενιζέλος σημείωσε ότι «ο κ. Πεπονής είναι ένας σοβαρός και
έγκυρος συζητητής των θεμάτων αυτών και θα έχουμε την ευκαιρία να τα
συζητήσουμε στην Κοινοβουλευτική Ομάδα».

Η Ν.Δ.

Για το θέμα της αναθεώρησης του Συντάγματος έγινε σύσκεψη χθες στη Ν.Δ., υπό
την προεδρία του κ. Κώστα Καραμανλή.

Αργότερα, σε δηλώσεις του, ο κ. Γ. Βαρβιτσιώτης, πρόεδρος της Επιτροπής
Αναθεώρησης του Συντάγματος της Ν.Δ., τόνισε ότι «η αναθεώρηση πρέπει να γίνει
μακριά από παλαιοπολιτικές και μικροκομματικές σκοπιμότητες».

Και πρόσθεσε ότι «το ΠΑΣΟΚ για να αποφύγει τον σκόπελο της εκλογής Προέδρου
της Δημοκρατίας μεθοδεύει τη μείωση του απαιτούμενου αριθμού βουλευτών για την
εκλογή του».

Χθες, ο κυβερνητικός εκπρόσωπος, κ. Δημήτρης Ρέππας, σχολίασε ότι δεν υπάρχει
καμία συγκεκριμένη απόφαση για την αναθεώρηση του Συντάγματος. Και ότι «το
Υπουργικό Συμβούλιο θα ασχοληθεί την ερχόμενη Παρασκευή με το θέμα».

Και ενώ το θέμα της αναθεώρησης του Συντάγματος παραμένει ανοιχτό, από τη
χθεσινή συζήτηση στη Βουλή δεν έλειψαν οι εντάσεις, με μεγαλύτερη την «κόντρα»
του αντιπροέδρου κ. Λ. Κρητικού με τον κ. Ευάγ. Γιαννόπουλο. «Πιέζετε τη
Βουλή», είπε ο κ. Κρητικός, ζητώντας από τον υπουργό Δικαιοσύνης να κλείσει
την ομιλία του.

«Πολύ φόρα πήραν ορισμένοι», αντέτεινε ο κ. Γιαννόπουλος. «Μπροστά στη δική
σας φόρα...», σχολίασε ο κ. Κρητικός.

Το επεισόδιο έληξε, αφού οι φωνές και από τις δύο «πλευρές» «έπνιξαν» για λίγο
την Αίθουσα, ενώ η συζήτηση του νομοσχεδίου (περί ευθύνης υπουργών) θα
συνεχισθεί την ερχόμενη εβδομάδα.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15848N051</ED>
<ID>
ID:169720

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N05&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ανοιχτές πληγές τα συγγράμματα
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Η υπερκοστολόγηση των πανεπιστημιακών συγγραμμάτων είναι η μία όψη του
νομίσματος. Η άλλη είναι η υποκοστολόγηση. Υπάρχουν συγγράμματα που για
διαφόρους λόγους υποκοστολογούνται, σε σημείο μάλιστα που να παρατηρείται
απροθυμία εκδοτών να συνεργασθούν με το Δημόσιο.

Το υπουργείο Παιδείας επιχειρεί να λύσει το θέμα με ανασυγκρότηση της
Επιτροπής Κοστολόγησης συμπεριλαμβάνοντας στη σύνθεσή της μεταξύ άλλων και
εκπρόσωπο των εκδοτών.

Παλαιότερα είχε διατυπωθεί, και παρ' ολίγον να εφαρμοσθεί, η πρόταση για
διανομή των πανεπιστημιακών συγγραμμάτων στους φοιτητές με κάρτα. Κάθε
φοιτητής με την εγγραφή του σε κάθε εξάμηνο σπουδών θα παρελάμβανε και την
κάρτα συγγραμμάτων, η οποία θα ισοδυναμούσε με ένα Χ ποσόν. Με βάση την κάρτα
αυτή θα αγόραζε ο φοιτητής το σύγγραμμα της επιλογής του για κάθε μάθημα.
Ωστόσο, η κάρτα συγγραμμάτων έμεινε στα χαρτιά καθώς η γραφειοκρατία, και όχι
μόνο, δεν επέτρεψε την εφαρμογή του νέου συστήματος.

Και ίσως να είναι καλύτερα που η κάρτα έμεινε στο συρτάρι, καθώς η τεχνική και
οικονομική πλευρά του θέματος έχει άμεση σχέση με την ουσία, που δεν είναι
άλλη από την ποιότητα των συγγραμμάτων. Η επιτυχής εφαρμογή του συστήματος της
κάρτας συγγραμμάτων προϋποθέτει αλλαγή της νοοτροπίας που διέπει τους
καθηγητές-συγγραφείς και του συστήματος διδασκαλίας και κυρίως εξέτασης των φοιτητών.

«Συγγραφέας βιβλίου και μάλιστα εκπαιδευτικού δεν μπορεί να είναι ο καθένας»,
επισημαίνουν οι ίδιοι οι πανεπιστημιακοί. Σήμερα όμως μετριούνται στα δάχτυλα,
που λέει ο λόγος, οι πανεπιστημιακοί που δεν έχουν «ξεπετάξει» τουλάχιστον ένα
βιβλιαράκι το εξάμηνο, το οποίο κοστολογείται από το υπουργείο Παιδείας
διανέμεται δωρεάν στους φοιτητές, οι οποίοι το μελετούν ­ αυτό και μόνο ­ για
να είναι σίγουροι ότι θα περάσουν το μάθημα. Όταν λοιπόν είναι γνωστό ότι ο
καθηγητής θα εξετάσει από το δικό του το βιβλίο, γιατί ο φοιτητής να διαθέσει
την κάρτα του για άλλο καλύτερο σύγγραμμα, εφ' όσον εκείνο που τον νοιάζει
είναι να πάρει μια ώρα αρχύτερα το «λυκειοποιημένο» πλέον πτυχίο του Πανεπιστημίου;

Με άλλα λόγια, ακόμη και αν με κάποιο μαγικό τρόπο επέλθει ισορροπία μεταξύ
υπερκοστολόγησης και υποκοστολόγησης των πανεπιστημιακών συγγραμμάτων και
πληρώσουν οι μεν και δικαιωθούν οι δε, εκείνο που φαίνεται να μένει πληγή
ανοιχτή είναι το θέμα του περιεχομένου των συγγραμμάτων και των διδακτικών
βιβλίων στο σύνολό τους από το Δημοτικό έως το Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15848N061</ED>
<ID>
ID:169721

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N06&aa=1</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Ανάπτυξη και ανισότητες
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ευημερία των αριθμών στην οικονομία, την οποία παρακολουθούμε εδώ και τρία
χρόνια, έχει αρχίσει άραγε να μεταλλάσσεται και σε ευημερία των πολιτών; Το
ερώτημα είναι κρίσιμο και η απάντηση θα είναι καθοριστική και για την πορεία
της πολιτικής ζωής του τόπου, αφού οι πολίτες έχουν όντως αρχίσει να αδημονούν
και να αναρωτιούνται τι ακριβώς συμβαίνει και τι σημαίνει τελικά γι' αυτούς
π.χ. το ιστορικό ρεκόρ της Σοφοκλέους, η πτώση του πληθωρισμού, η αποκλιμάκωση
των επιτοκίων, η μείωση των κρατικών ελλειμμάτων κ.λπ.

Πάντως, αν κρίνουμε από ορισμένες πρώτες επιπτώσεις, η βελτίωση των
αριθμών ήδη επηρεάζει τη ζωή ορισμένων ομάδων του πληθυσμού αυξάνοντας τα
εισοδήματά τους, ενώ ταυτόχρονα σημειώνεται μια μεταφορά εισοδημάτων από
κάποιες επαγγελματικές κατηγορίες σε άλλες. Για παράδειγμα η αλματώδης άνοδος
του δείκτη του Χρηματιστηρίου αναμφίβολα έχει καταστήσει πλουσιότερους
κάποιους ισχυρούς επιχειρηματίες, αλλά και πολλούς απλούς μετόχους.

Από την αρχή του χρόνου και μέχρι τώρα η χρηματιστηριακή αξία όλων των
εισηγμένων στο Χρηματιστήριο Αθηνών μετοχών αυξήθηκε από 6 τρισεκ. δρχ. σε
10,2 τρισεκ. δρχ. Βέβαια, η αύξηση αυτή δεν μεταφράζεται αυτόματα σε εισόδημα,
αφού οι κάτοχοι των μετοχών δεν τις έχουν πωλήσει, δεν παύει όμως να
ισοδυναμεί με μια τεράστια άνοδο πλούτου και ισχύος για κάποιους επενδυτές. Αν
σκεφθούμε ότι το εθνικό εισόδημα της χώρας είναι γύρω στα 32 τρισ. δρχ., τότε
πράγματι πρόκειται για μια ογκώδη συγκέντρωση πλούτου στα χέρια μιας
ολιγάριθμης ομάδας, δεδομένου ότι άνοδος της τιμής των μετοχών δεν είναι
ομοιόμορφη και έχουν ευνοηθεί οι ισχυρές εταιρείες.

Στον καπιταλισμό, βέβαια, η ανάπτυξη και η βελτίωση των δεικτών δεν κατανέμει
ακριβοδικαίως σε όλους τα οφέλη της, αφού η διανομή του εισοδήματος
πραγματοποιούμενη με τους σκληρούς νόμους της αγοράς γίνεται όλο και πιο
άνιση. Υπάρχουν, λοιπόν, κατηγορίες πληθυσμού που από την πτώση του
πληθωρισμού και την αποκλιμάκωση των επιτοκίων έχασαν εισοδήματα; Προφανώς
ναι. Οι καταθέτες π.χ. και ειδικά ορισμένες κατηγορίες συνταξιούχων, που είχαν
τοποθετήσει σε ομόλογα το εφάπαξ τους ή άλλες οικονομίες, αντλούσαν χάρις στα
υψηλά επιτόκια ένα εισόδημα με το οποίο συμπλήρωναν τη σύνταξή τους και
εξασφάλιζαν έτσι ένα ανεκτό βιοτικό επίπεδο. Αυτή η άνεση έχει τώρα χαθεί
καθώς τα επιτόκια καταθέσεων κατρακύλησαν κάτω από 9%.

Από την πτώση όμως των επιτοκίων κέρδισαν πολλά λεφτά οι τράπεζες, οι οποίες
υπολογίζουν ότι εφέτος θα είναι η χρυσή χρονιά. Κέρδισαν όμως και οι
επιχειρήσεις, καθώς η μεγάλη μείωση των χρηματοοικονομικών τους εξόδων τις
βοήθησε να αντιμετωπίσουν την πτώση της ανταγωνιστικότητας λόγω σκληρής
δραχμής και επιπλέον να κερδίσουν πολλά γιατί προφανώς δεν μείωσαν τις τιμές.
Απ' όσα χάνουν οι καταθέτες λοιπόν, αρκετά πηγαίνουν για να ενισχύσουν τα
κέρδη και τον πλούτο άλλων ομάδων του πληθυσμού, που κατά κανόνα είναι και
ολιγάριθμες (επιχειρηματίες, μέτοχοι κ.λπ.).

Η κυβέρνηση πάντως υποστηρίζει ότι αυτή είναι η μισή αλήθεια, αφού κερδίζουν
και οι πιο φτωχοί. Για παράδειγμα ο υπουργός Εθνικής Οικονομίας και
Οικονομικών κ. Γιάννος Παπαντωνίου σε τελευταία του ομιλία ανέλυε ως εξής τη
διασπορά της ωφέλειας από την πτώση των επιτοκίων. «Ας δούμε, είπε, το νέο
ζευγάρι που προσπαθεί να αγοράσει ένα σπίτι. Πριν από δυόμισι χρόνια το σπίτι
ήταν απρόσιτο. Έπρεπε να έχεις δικά σου κεφάλαια δεκάδων εκατομμυρίων δραχμών.
Ο δανεισμός από τις τράπεζες για στεγαστικά δάνεια είχε επιτόκιο της τάξης του
28%, 29% και 30%. Τώρα, υπό ορισμένες προϋποθέσεις δανείζεσαι και με 9%. Αν
δεν τις έχεις, δανείζεσαι με 10%, με 11%, με 12%, εν αντιθέσει με το 30% που
ήταν πριν από δυόμισι χρόνια περίπου».

Αλλά και η αποτελεσματική καταπολέμηση του πληθωρισμού, που αυτόν τον μήνα θα
πέσει περίπου στο 5,2%, είναι επίσης μια εντυπωσιακή εξέλιξη, η οποία και αυτή
έχει κρίσιμες επιπτώσεις, και κοινωνικές και οικονομικές. Ο ίδιος υπουργός
παρατηρεί: «Τι σημαίνει χαμηλός πληθωρισμός για την οικοκυρά; Σημαίνει
σταθερότητα στις τιμές, στο σούπερ μάρκετ, τον συνταξιούχο, τον άνθρωπο που
έχει χαμηλά εισοδήματα».

Βεβαίως, για να απολαύσει τα οφέλη από την πτώση του πληθωρισμού και των
επιτοκίων ένας εργαζόμενος πρέπει πρώτα να έχει δουλειά και δεύτερον ένα
ικανοποιητικό εισόδημα. Επειδή προς το παρόν λείπουν για ευάριθμες κατηγορίες
πολιτών οι προϋποθέσεις αυτές, τα οφέλη τα καρπώνονται πρώτοι οι πλουσιότεροι
των πολιτών. Η ανάπτυξη, λοιπόν, πιθανόν μερικές φορές να τονίζει παρά να
αμβλύνει τις κοινωνικές ανισότητες.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15848N063</ED>
<ID>
ID:169723

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N06&aa=3</URL></REF>


Article

<CATEGORY>vin04</CATEGORY>

 <H5>ΤΟ ΠΑΡΑΣΚΗΝΙΟ ΤΗΣ ΔΗΛΩΣΗΣ ΜΗΤΣΟΤΑΚΗ ΓΙΑ ΤΟ '89
</H5><H5>Πανδαιμόνιο για τα... «ντολμαδάκια»
</H5><H2>Η αυτοκριτική άναψε φωτιές
</H2>
<AUTHOR>Γ.Ε. ΔΙΑΚΟΓΙΑΝΝΗΣ</AUTHOR>

«Πανδαιμόνιο» στο πρες ρουμ. Έντονες συζητήσεις, αντιδράσεις και πολλά σχόλια
προκάλεσε η παραδοχή του κ. Κ. Μητσοτάκη από το βήμα της Βουλής ότι «το '89
λειτούργησε το σύστημα τραγικά άσχημα προς όλες τις πλευρές».

ΑΡΚΕΤΟΙ βουλευτές και των δύο μεγάλων κομμάτων έκαναν λόγο για αυτοκριτική του
πρώην πρωθυπουργού και κάποιοι προέβλεπαν ότι στόχος του είναι η βελτίωση των
σχέσεών του με το ΠΑΣΟΚ ώστε να μπορεί να διεκδικήσει, όταν έρθει η ώρα, την
Προεδρία της Δημοκρατίας. Το περιβάλλον του κ. Κ. Μητσοτάκη αντιδρούσε έντονα
σ' αυτές τις διαπιστώσεις και χαρακτήριζε «ανοησίες» τα όσα λέγονται για το
ενδεχόμενο να διεκδικήσει το ύπατο αξίωμα. Οι συνεργάτες του κ. Κ. Μητσοτάκη
επισήμαιναν ότι ο πρώην πρωθυπουργός θα συνεχίσει να εκφράζει με παρρησία τις
απόψεις του σε όλα τα θέματα της πολιτικής ζωής γιατί «είναι ο μόνος τρόπος να
προσφέρει θετικές υπηρεσίες στον τόπο». Πρόσθεταν ακόμη ότι τώρα, με την
ευκαιρία της αναθεώρησης του Συντάγματος, θα δώσει μάχη ώστε να σταματήσουν οι
πολιτικές διώξεις και οι υπουργοί, εφόσον έχουν διαπράξει αδικήματα, να
δικάζονται όπως όλοι οι πολίτες από τα ποινικά δικαστήρια.

ΑΝΟΙΓΜΑ

Πάντως κορυφαία στελέχη του ΠΑΣΟΚ και της Ν.Δ. επέμεναν ότι «ο πρώην
πρωθυπουργός με τις κινήσεις του αυτές» ανοίγεται στον κόσμο του ΠΑΣΟΚ όχι
μόνο για λόγους υστεροφημίας ή πιθανής επιδίωξής του για την Προεδρία της
Δημοκρατίας αλλά και υπηρετώντας πιστά μια γραμμή πολιτικής συναίνεσης ανάμεσα
στη Ν.Δ. και το ΠΑΣΟΚ στα μεγάλα εθνικά και οικονομικά ζητήματα.

Βουλευτής της Ν.Δ. «εξειδικεύοντας» την τελευταία αυτή εκδοχή, υποστήριζε χθες
το βράδυ ότι «ο κ. Μητσοτάκης με τη γραμμή του αυτή στοχεύει και σε
ανακατατάξεις στο πολιτικό σκηνικό, κυρίως στα δύο μεγάλα κόμματα».

Πάντως, ο κ. Μητσοτάκης επανήλθε, χθες στη Βουλή, λέγοντας πως υπήρξαν
«πολιτικά καθοδηγούμενες ψηφοφορίες τον τελευταίο καιρό». Κι ενώ από τη
Ρηγίλλης, από το περιβάλλον του αρχηγού της Ν.Δ. κ. Κ. Καραμανλή, δεν υπήρξε
κανένα σχόλιο ­ παρά τις ερωτήσεις δημοσιογράφων ­ ορισμένοι βουλευτές της
Ν.Δ. σχολίαζαν αρνητικά τις διατυπωθείσες απόψεις του κ. Μητσοτάκη.

Η ΚΥΒΕΡΝΗΣΗ

Η αντίδραση, πάντως, της κυβέρνησης ήταν άμεση.

«Χάσαμε ευκαιρίες σαν χώρα, όταν με εμπάθεια πολιτικοί αντίπαλοι στράφηκαν
κατά του Ανδρέα Παπανδρέου κι ας μην προσπαθούν ορισμένοι να εξωραΐσουν, διά
της έξυπνης μεθόδου, τη δική τους στάση», σχολίασε ο υπουργός Τύπου, Δημήτρης
Ρέππας για τον κ. Μητσοτάκη. Κι όταν ρωτήθηκε για τις θέσεις και τη στάση του
πρωθυπουργού το 1989, ο υπουργός τόνισε:

«Η θέση του σημερινού πρωθυπουργού, ως στελέχους του ΠΑΣΟΚ και μέλους του
ΠΑΣΟΚ είναι γνωστή. Στάθηκε μαζί με όλους μας, εκείνη την περίοδο, απέναντι
στην προσπάθεια που έγινε, προκειμένου να εγκλεισθεί στη φυλακή ο Ανδρέας
Παπανδρέου και άλλα στελέχη του ΠΑΣΟΚ. Έτσι; Παρακαλώ πολύ. Η θέση αυτή είναι
πασίγνωστη». Με τη σειρά τους, οι δηλώσεις του κ. Ρέππα προκάλεσαν αντιδράσεις
από την πλευρά του κ. Μητσοτάκη.

«Αντί να κατεβάζει τη συζήτηση στο πεζοδρόμιο ο κ. Ρέππας», είπε ο κ.
Μητσοτάκης προσερχόμενος στη Γενική Συνέλευση του ΣΕΒ, «με αγοραίες δηλώσεις,
θα 'ταν καλό να απαντήσει σ' αυτό το πρόβλημα: Οι εκσυγχρονιστές του ΠΑΣΟΚ
δέχονται ότι οι υπουργοί πρέπει να δίνουν λόγο ενώπιον της Δικαιοσύνης ως
απλοί πολίτες; Ναι ή όχι; Αν ναι, έχουν την άνεση να το κάνουν. Διότι αλλάζουν
και το Σύνταγμα ­ κινήθηκαν οι διαδικασίες. Τότε μόνο θα επιβεβαιωθεί ότι ο
ελληνικός πολιτικός κόσμος πράγματι θέλει να βάλει βαθιά το νυστέρι».

«ΕΥΦΥΟΛΟΓΗΜΑΤΑ»

Για τις δηλώσεις του κυβερνητικού εκπροσώπου, το Γραφείο Τύπου του ΣΥΝ σε
ανακοίνωσή του κάνει λόγο για «φθηνά ευφυολογήματα του κυβερνητικού
εκπροσώπου», «αυθαίρετες προπαγανδιστικές κατασκευές» και για «επιθέσεις που
στερούνται σοβαρότητας».

Εξάλλου, ο βουλευτής της Ν.Δ. κ. Αλ. Παπαδόγγονας σε δήλωσή του είπε ότι «δεν
εννοεί για ποια λάθη μίλησε ο κ. Μητσοτάκης», ενώ η συνάδελφός του κ. Μαριέττα
Γιαννάκου - Κουτσίκου σημείωσε πως «το θέμα είναι εγκαίρως ν' αναγνωρίζει
κανείς ένα πρόβλημα».

Βουλευτές προσκείμενοι στον νεοεκλεγέντα αρχηγό της Ν.Δ. έδειχναν ενοχλημένοι
για τις δηλώσεις του κ. Μητσοτάκη. «Τουλάχιστον, αφού έκανε αυτοκριτική, ας
την έκανε πλήρως», σημείωσε ένας απ' αυτούς.

Ωστόσο, συνεργάτης του κ. Μητσοτάκη σχολίαζε χαρακτηριστικά, πως ο πρώην
πρωθυπουργός «θέλει να λέει την αλήθεια, όσο κι αν αυτή δεν αρέσει».

Την «αλήθεια» αυτή, πάντως, και όσα είπε ο κ. Μητσοτάκης για «πικρή εμπειρία»
αμφισβητούν ορισμένοι βουλευτές του ΠΑΣΟΚ. Ο κ. Γ. Σκουλαρίκης δήλωσε πως
«πρόκειται για μεταμέλεια ενόχων που διέπραξαν εγκλήματα». Ο κ. Κ. Παπούλιας
έκανε λόγο για «νέα κόλπα», ο κ. Αλ. Χρυσανθακόπουλος για «Μητσοτάκη που
μεταμορφώνεται» και ο κ. Π. Οικονόμου, ότι «καλά θα 'ταν να 'ταν και
ειλικρινής η διάθεσή του».

Μετά και τη χθεσινοβραδυνή παρέμβαση του κ. Μητσοτάκη στη Βουλή για
«καθοδηγούμενες ­ πολιτικά ­ ψηφοφορίες» για τις παραπομπές, ο υπουργός
Δικαιοσύνης κ. Ε. Γιαννόπουλος δήλωσε ότι τιμά για την ειλικρίνειά του τον
επίτιμο αρχηγό της Ν.Δ. Άλλωστε, πρόσθεσε, οι πολιτικοί άνδρες πρέπει να
κάνουν την αυτοκριτική τους.

ΣΤΗ ΣΥΖΗΤΗΣΗ χθες στο Πρες Ρουμ, η αναφορά στο '89 έφτασε και στα...
«ντολμαδάκια» της κ. Μητσοτάκη, αλλά και στην Κεντροαριστερά, προκαλώντας... πανδαιμόνιο.

«Η Κεντροαριστερά έχει τη θέση της και δεν έχει σχέση με τα "ντολμαδάκια" της
κ. Μαρίκας», είπε ο υπουργός Τύπου, κ. Δ. Ρέπας. Και όταν ρωτήθηκε για τη
σύζυγο του Πρωθυπουργού, παρατήρησε:

«Η κυρία Δάφνη δεν συμμετέχει αμέσως ή εμμέσως σε οποιαδήποτε "μαγειρεία" που
έχουν σχέση με την πολιτική. Γιατί είναι σαφείς οι σχέσεις και οριοθετημένες».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15848N071</ED>
<ID>
ID:169724

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N07&aa=1</URL></REF>


Article

<CATEGORY>vin04</CATEGORY>

 <H2>Ν.Δ.: Παρατηρήσεις Καραμανλή προς τα «κοσμικά» στελέχη
</H2>
ΚΟΚΚΙΝΗ ΚΑΡΤΑ έδειξε ο κ. Κ. Καραμανλής στα «κοσμικά» στελέχη της Ν.Δ. που
χρησιμοποιούν τα κομματικά αξιώματα για να συμμετέχουν σε δεξιώσεις και
κοινωνικές εκδηλώσεις. Παράλληλα επιχείρησε να πείσει τη μητσοτακική πτέρυγα
ότι θα λειτουργήσει με αξιοκρατικά κριτήρια και δεν θα ευνοήσει τους
προσκείμενους στην ηγεσία. Ο πρόεδρος της Ν.Δ. κάλεσε χθες στη Ρηγίλλης τα
υψηλόβαθμα στελέχη απ' όλη την Ελλάδα και εξήγγειλε ασκήσεις πυκνής τάξεως για
βουλευτές και κομματικούς αξιωματούχους γιατί, όπως είπε, «τα ψέματα για τη
Ν.Δ. τελείωσαν και τώρα χρειάζεται σκληρή δουλειά».

«Επωμίζεστε μεγάλη ευθύνη και κάνετε λάθος εάν νομίζετε ότι εκλεχθήκατε για να
περιφέρεστε σε κοινωνικές εκδηλώσεις. Χρειάζεται δουλειά. Ο κομματικός ιστός
δεν βρίσκεται στην καλύτερη φόρμα. Έχουμε υποστεί φθορά, αλλά πρέπει να
αρχίσει η ανοδική πορεία», είπε χαρακτηριστικά. Και πρόσθεσε: «Πρέπει να
καλύψουμε τα κενά και τις αδυναμίες και να προσεγγίσουμε τον κόσμο που έχει
τσαλακωθεί, αλλά παραμένει όρθιος». 
Ο κ. Κ. Καραμανλής προχώρησε σε ένα ακόμη άνοιγμα προς τα στελέχη της
μητσοτακικής πτέρυγας, λέγοντας ότι δεν τον ενδιαφέρουν οι «προσκείμενοι και
οι ημέτεροι».

Με τις χθεσινές αυστηρές συστάσεις προς τους περιφερειάρχες και τομεάρχες του
κόμματος ο κ. Κ. Καραμανλής ήθελε να καταστήσει σαφές ­ όπως τονίζουν οι
συνεργάτες του ­ ότι δεν θα ανεχθεί χαλάρωση του κομματικού μηχανισμού εν όψει
του καλοκαιριού, αλλά θα απαιτήσει σκληρή δουλειά απ' όλους. Ο ίδιος ­ λένε ­
θα δίνει το παράδειγμα προς αυτή την κατεύθυνση, αφού κάθε ημέρα θα έχει μια
δραστηριότητα. Έτσι, σήμερα περιοδεύει στη Λακωνία, αύριο θα μεταβεί στη
Βουλγαρία, ενώ για το Σάββατο έχει συγκαλέσει την Κεντρική Επιτροπή και στην
ομιλία του εκεί θα επικρίνει την κυβέρνηση για την οικονομική της πολιτική.

Επίθεση στην κυβέρνηση για την πορεία της οικονομίας άσκησε χθες και ο κ. Κ.
Μητσοτάκης, ο οποίος τόνισε ότι: «Η κυβέρνηση το τελευταίο διάστημα καλλιεργεί
ένα κλίμα υπεραισιοδοξίας, ενώ η πραγματικότητα είναι εντελώς διαφορετική και
χρέος της είναι να ενημερώσει τον ελληνικό λαό από τον οποίο ζητείται σήμερα η
συμμετοχή του και σε τελική ανάλυση θα πληρώσει την κυβερνητική αποτυχία».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15848N073</ED>
<ID>
ID:169726

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N07&aa=3</URL></REF>


Article

<CATEGORY>vin04</CATEGORY>

 <H5>ΒΟΥΛΕΥΤΕΣ ΔΙΑΤΥΠΩΣΑΝ ΕΠΙΚΡΙΣΕΙΣ ΚΑΤΑ ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ, ΓΙΑ ΧΕΙΡΙΣΜΟΥΣ
ΣΤΑ ΕΛΛΗΝΟΤΟΥΡΚΙΚΑ
</H5><H5>Γ. Παπανδρέου με Κλίντον, Ντεμιρέλ
</H5><H2>Διαφωνίες σε καλό κλίμα
</H2>
Επικρίσεις στο υπουργείο Εξωτερικών για αντιφατικούς χειρισμούς στα
ελληνοτουρκικά άσκησαν χθες βουλευτές του ΠΑΣΟΚ, σε συνάντηση που είχαν με τον Πρωθυπουργό.

ΠΑΡ' ΟΛΟ που ονομαστικές αναφορές δεν έγιναν, αρκετοί βουλευτές «φωτογράφισαν»
τον κ. Γ. Παπανδρέου, επισημαίνοντας ότι το υπουργείο Εξωτερικών έπρεπε να
απαντήσει αμέσως στις προκλητικές δηλώσεις του Τούρκου υφυπουργού, Ο. Οϊμέν.

Παράλληλα, βουλευτές (κυρίως οι κ.κ. Παπαθεμελής και Βαλυράκης) άσκησαν
κριτική για την ακολουθούμενη πολιτική και ζήτησαν να ασκηθεί πρώτα το
δικαίωμα επέκτασης των χωρικών υδάτων στα 12 μίλια πριν προχωρήσει ο διάλογος
με την Τουρκία.

Ο Πρωθυπουργός Κ. Σημίτης, που υπεραμύνθηκε της πολιτικής που εφαρμόζεται,
τόνισε ότι στόχος είναι η αποκάλυψη της τουρκικής προκλητικότητας, η οποία,
όπως είπε, έχει ήδη αρχίσει να γίνεται ορατή στη διεθνή κοινότητα. Η συζήτηση
έγινε σε πολύ καλό κλίμα».

Χαρακτηρίστηκε, μάλιστα, από τον παριστάμενο υφυπουργό κ. Γ. Πασχαλίδη ως μια
από τις καλύτερες συζητήσεις, καθώς κοινός στόχος ήταν, όπως είπε, η ενίσχυση
των ελληνικών θέσεων «με την προσεκτική διπλωματική κινητικότητα στο εξωτερικό
της χώρας».

«Διαφωνώ με την ακινησία. Χρειαζόμαστε παρουσία παντού», τόνισε ο κ. Κ.
Σημίτης που έφερε ως παράδειγμα τη συμφωνία του 1988 για το «χρήσιμο», όπως το
χαρακτήρισε, μνημόνιο Παπούλια - Γιλμάζ. Με αναφορά πάντα στη συμφωνία του
1988 είπε ότι δεν πρέπει να ρίχνουμε στην πυρά όποιον συζητεί για ορισμένα
διαδικαστικά θέματα. Απαντώντας στον κ. Παπαθεμελή, που διατύπωσε την άποψη
ότι δεν έπρεπε να συναντηθεί με τον κ. Ντεμιρέλ, ο Πρωθυπουργός είπε ότι η
συνάντηση ήταν τυπική, ότι ήταν μια «αψιμαχία επιχειρημάτων» και ότι του έθεσε
ως απαραίτητη προϋπόθεση οποιουδήποτε διαλόγου τον σεβασμό από την Άγκυρα των
διεθνών συνθηκών.

Η απάντηση αυτή του κ. Σημίτη επιδοκιμάστηκε ιδιαίτερα και από βουλευτές που
είχαν υπογράψει την επιστολή των «32» (κ.κ. Χαραλαμπόπουλος, Βαλυράκης,
Παπαθεμελής κ.ά.). Ο τελευταίος ωστόσο διατύπωσε το ερώτημα μήπως έπρεπε να
αρνηθεί να συζητήσει. Ο κ. Παπαθεμελής υποστήριξε ακόμη (όπως και ο κ.
Χαραλαμπόπουλος) ότι δεν έχει νόημα η συνέχιση της συμμετοχής στην Επιτροπή.
Μάλιστα, με ιδιαίτερα κομψό τρόπο ο κ. Χαραλαμπόπουλος επεσήμανε τους
κινδύνους που υπάρχουν από τη διαδικασία που ακολουθείται. Πιο σκληρός ήταν ο
κ. Χρ. Κηπουρός που είπε πως η χώρα οδηγείται «σ' ένα Νταβός διαρκείας» και
ότι απ' τη διαδικασία των Επιτροπών Εμπειρογνωμόνων τα εθνικά δίκαια θα
υποστούν «πολιτική και ηθική βλάβη».

Ο πρόεδρος της Επιτροπής Εξωτερικών και Άμυνας της Βουλής κ. Κ. Παπούλιας
αναφέρθηκε κυρίως στο Αλβανικό και είπε ότι το θέμα θα μας απασχολεί για πολλά
χρόνια, ενώ ο κ. Σ. Μιχελογιαννάκης ζήτησε να γίνει «αποσκοπιανοποίηση» της
εξωτερικής πολιτικής. Ο κ. Μ. Γικόνογλου ζήτησε να περάσει η Ελλαδα σε
επιθετική επιχειρηματολογία και να θέσει θέματα όπως αυτό της Ίμβρου.
Ιδιαίτερη αναφορά έγινε από αρκετούς βουλευτές στο εξοπλιστικό πρόγραμμα των
Ενόπλων Δυνάμεων και ζήτησαν την ταχύτερη υλοποίησή του. Απ' την πλευρά του ο
κ. Ι. Σκουλαρίκης επεσήμανε ότι οι πιστώσεις για τους εξοπλισμούς αφαιρούνται
από πόρους που διατίθενται για κοινωνικούς σκοπούς.

Επικριτικοί στους «32» ήταν αρκετοί βουλευτές, με πιο σκληρό τον κ. Χρ. Μάτη
που μίλησε για επισκίαση και υπονόμευση του κυβερνητικού έργου με τη στάση
τους. Ο κ. Ηλίας Παπαδόπουλος τάχθηκε κατά των «τελεσιγράφων» ενώ ο κ. Ντ.
Βρεττός έδωσε συγχαρητήρια στον κ. Σημίτη για την απάντηση στον κ. Ντεμιρέλ.

ΣΥΝΑΝΤΗΣΕΙΣ με τους προέδρους των ΗΠΑ Μπιλ Κλίντον και της Τουρκίας Σουλεϊμάν
Ντεμιρέλ, είχε χθες στη Χάγη ο αναπληρωτής υπουργός Εξωτερικών Γ. Παπανδρέου.
Ελληνικές διπλωματικές πηγές ανέφεραν ότι ο κ. Κλίντον σημείωσε την
ικανοποίησή του για τις συνομιλίες που είχε προχθές στο Παρίσι με τον
Πρωθυπουργό Κ. Σημίτη. Ο κ. Γ. Παπανδρέου σε συνάντηση που είχε με τον κ.
Ντεμιρέλ (στο περιθώριο και αυτή των εκδηλώσεων για τα 50 χρόνια από το Σχέδιο
Μάρσαλ), τον ενημέρωσε για την απήχηση που είχε η συνέντευξή του στον Antenna.
Ενδιαφέρον για τα ελληνοτουρκικά και το Κυπριακό επέδειξε ο κ. Κλίντον και
κατά τη συνεδρίαση του Συμβουλίου Κορυφής Ευρωπαϊκής Ένωσης - ΗΠΑ. 
Ο πρόεδρος των ΗΠΑ εξέφρασε την ικανοποίησή του για τη σύσταση των Επιτροπών
Εμπειρογνωμόνων Ελλάδας και Τουρκίας. Κατά τη συνάντηση, ο κ. Κλίντον
επανέλαβε προς τους Ευρωπαίους ιθύνοντες την πρόταση των ΗΠΑ για ένταξη της
Τουρκίας στην Ευρωπαϊκή Ένωση σύντομα. Να σημειωθεί ότι ικανοποίηση για τη
βούληση που επιδεικνύει η Ελλάδα, προκειμένου να βελτιωθούν οι ελληνοτουρκικές
σχέσεις, εκδήλωσε προς τον κ. Γ. Παπανδρέου και η υπουργός Εξωτερικών των ΗΠΑ
κ. Μαντλίν Ολμπράιτ.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15848N081</ED>
<ID>
ID:169727

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N08&aa=1</URL></REF>


Article

<CATEGORY>vin04</CATEGORY>

 <H2>Απαισιόδοξος ο Κρανιδιώτης για τη συνάντηση Κληρίδη - Ντενκτάς
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΝΕΑ ΥΟΡΚΗ

ΤΗΝ ΑΠΑΙΣΙΟΔΟΞΙΑ του για το αποτέλεσμα των απ' ευθείας διαπραγματεύσεων
Κληρίδη - Ντενκτάς εξέφρασε ο υφυπουργός Εξωτερικών Γ. Κρανιδιώτης, ο οποίος
συναντήθηκε χθες με τον γενικό γραμματέα του ΟΗΕ Κόφι Ανάν.

Ο κ. Κρανιδιώτης δικαιολόγησε την έλλειψη αισιοδοξίας, λέγοντας ότι η Τουρκία
δεν έχει επιδείξει «την απαραίτητη πολιτική θέληση για την εξεύρεση λύσης»,
ενώ ζήτησε από τη διεθνή κοινότητα να απαιτήσει από την Άγκυρα να σταματήσει
την παράνομη κατοχή της Βόρειας Κύπρου.

Στο μεταξύ, στην τελική ευθεία για τις απ' ευθείας διαπραγματεύσεις μπαίνει η
Κύπρος, καθώς η 7η Ιουλίου θα είναι, όπως όλα δείχνουν, η ημέρα που οι
επικεφαλής των δύο κοινοτήτων θα συναντηθούν «πρόσωπο με πρόσωπο».

Ο γενικός γραμματέας του ΟΗΕ, Κόφι Ανάν, προσανατολίζεται να αποστείλει τις
προσκλήσεις στα μέσα Ιουνίου, όπως ανέφερε κατά τη συνάντηση που είχε με τον
Γιάννο Κρανιδιώτη.

Διπλωματικές πηγές έλεγαν ότι ο κ. Ανάν έχει μεταβάλει τη στάση του σε δύο
ζητήματα: Πρώτον, καθυστερεί την αποστολή των προσκλήσεων, γεγονός που
σημαίνει ότι αυτές θα συνιστούν ένα πολιτικό κείμενο με συγκεκριμένες αρχές.
Περιορίζοντας κατά συνέπεια τον χρόνο μεταξύ της αποστολής και της έναρξης των
διαπραγματεύσεων, επιθυμεί να μειώσει το περιθώριο των αντιδράσεων. Δεύτερον,
κάνει πλέον λόγο για δύο γύρους, αντί τριών.

Ο πρώτος γύρος θα γίνει στη Νέα Υόρκη ­ παρά τις αντιδράσεις του Ραούφ
Ντενκτάς ­ και υπό την προεδρία του ίδιου του γενικού γραμματέα του ΟΗΕ. Ο
δεύτερος γύρος θα γίνει στη Γενεύη, περί τον Σεπτέμβριο. Εν συνεχεία, η
διαπραγμάτευση θα διακοπεί, προκειμένου να μην εμπλακεί η όλη διαδικασία στην
προεκλογική ατμόσφαιρα της Κύπρου. Οι συνομιλίες θα επαναληφθούν μετά τις
εκλογές ­ οπότε θα διεξάγονται παράλληλα με τις ενταξιακές συνομιλίες Κύπρου
και Ευρωπαϊκής Ένωσης. Το στοιχείο αυτό αποτιμάται ως ιδιαίτερης σημασίας,
καθώς αφενός μεγιστοποιεί τον ρόλο της Κοινότητας, αφετέρου θέτει «στο
τραπέζι» το προαπαιτούμενο του Κοινοτικού Δικαίου και κεκτημένου.

Τις παραμέτρους αυτές, άλλωστε, αναμένεται να συζητήσει διεξοδικά ο υφυπουργός
Εξωτερικών Γ. Κρανιδιώτης, σήμερα, στις Βρυξέλλες, με τον αρμόδιο επίτροπο
Χανς Βαν ντεν Μπρουκ.

Ο κ. Ανάν σκοπεύει να περιλάβει στην πρόσκλησή του προς τις δύο κοινότητες
ημερήσια διάταξη με τα κυριότερα θέματα ­ τα οποία, κατά την ελληνοκυπριακή
πλευρά πρέπει να είναι το εδαφικό, της κυριαρχίας, το ενταξιακό, της
ασφάλειας, των ανθρωπίνων δικαιωμάτων, των αγνοουμένων, των προσφύγων και των εποίκων.

ΣΤΗ ΛΕΥΚΩΣΙΑ

Σε αντίθεση, πάντως, με το κλίμα που επικρατεί στο ελληνικό υπουργείο
Εξωτερικών, στη Λευκωσία ο κυβερνητικός εκπρόσωπος εμφανίστηκε αισιόδοξος ότι
μπορεί οι συνομιλίες Κληρίδη - Ντενκτάς να έχουν αποτέλεσμα. «Έχουμε
διαβεβαιώσεις ­ είπε ­ ότι αυτή τη φορά μπορεί να υπάρξει ρήγμα στην τουρκική αδιαλλαξία».

Ο εκπρόσωπος είπε πως «δίνονται διαβεβαιώσεις ότι γίνονται παρεμβάσεις στην
Άγκυρα», με σκοπό να εγκαταλείψει την αδιάλλακτη έως τώρα τακτική της,
εννοώντας προφανώς ενέργειες των Ηνωμένων Πολιτειών.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15848N083</ED>
<ID>
ID:169729

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N08&aa=3</URL></REF>


Article

<CATEGORY>vin04</CATEGORY>

 <H5>ΤΟ ΔΙΛΗΜΜΑ ΝΑ ΕΠΙΣΤΡΕΨΕΙ ΚΑΝΕΙΣ Ή ΝΑ ΜΗΝ ΕΠΙΣΤΡΕΨΕΙ ΣΤΗ Ν.Δ. ΚΥΡΙΑΡΧΕΙ ΣΤΑ
ΣΤΕΛΕΧΗ ΤΗΣ
</H5><H2>Ο Άμλετ εμπνέει την «Άνοιξη»
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Διλήμματα αμλετικού τύπου αντιμετωπίζει αυτό το διάστημα η Πολιτική Άνοιξη
και το συνέδριό της, που αρχίζει αύριο, δύσκολα θα δώσει μία ξεκάθαρη
απάντηση. Μετά την ήττα τους στις εκλογές του Σεπτεμβρίου, που σήμανε τη
μετατροπή της «Άνοιξης» σε εξωκοινοβουλευτικό κόμμα, αλλά και μετά την αλλαγή
ηγεσίας στη Ν.Δ., τα στελέχη της Αιόλου ξυπνούν και κοιμούνται με το ίδιο
ερώτημα: να επιστρέψει κανείς ή να μην επιστρέψει;

ΟΡΙΣΜΕΝΟΙ ­ όπως ο κ. Ν. Κλείτος, που ήταν επικεφαλής του προεκλογικού αγώνα
και επικεφαλής του ψηφοδελτίου Επικρατείας του κόμματος ­ έδωσαν γρήγορα την
προσωπική τους απάντηση: επαναπροσχώρησαν στη Νέα Δημοκρατία. Το παράδειγμα
Κλείτου ακολούθησαν κάποιοι πολιτευτές της «Άνοιξης» σε όλη την Ελλάδα, αλλά
τελικά η έναρξη των προσυνεδριακών διαδικασιών, σε συνδυασμό με την απουσία
κάποιας συγκεκριμένης κίνησης από την πλευρά της Ν.Δ. μετά την εκλογή
Καραμανλή, οδήγησε στην επανασυσπείρωση.

Είναι χαρακτηριστικό ότι το ποσοστό συμμετοχής των εγγεγραμμένων μελών στις
προσυνεδριακές διαδικασίες άγγιξε το 80%, πράγμα που οδήγησε σε αύξηση του
αριθμού των συνέδρων, που θα φτάσουν τους 1.800 παρά τις αρχικές προβλέψεις
για 1.600 συνέδρους.

Μάλιστα, η ατμόσφαιρα που επικράτησε στις προσυνεδριακές διαδικασίες ήταν
καθολικά υπέρ της διατήρησης της «Άνοιξης» ως αυτόνομου πολιτικού χώρου ­
ελάχιστες ήταν οι φωνές ακόμα και υπέρ της εκλογικής συνεργασίας με τη Νέα
Δημοκρατία. Αυτοί ­ οι 1.800 άνθρωποι που θα συγκεντρωθούν αύριο στο Ολυμπιακό
Στάδιο ­ είναι απολύτως βέβαιο ότι θα ταχθούν αναφανδόν υπέρ της αυτόνομης
πορείας του κόμματος, καταχειροκροτώντας τις σχετικές αποστροφές της ομιλίας
Σαμαρά. Και είναι γεγονός, ότι ο πρόεδρος της «Άνοιξης» έχει καταλήξει στην
εκτίμηση πως δεν έχει κανένα λόγο να βιάζεται για την οποιαδήποτε εξέλιξη. Στο
επιτελείο Σαμαρά κυριαρχεί η άποψη ότι μέσα στα επόμενα χρόνια θα υπάρξουν
ραγδαίες αλλαγές στο πολιτικό σκηνικό ­ και μάλιστα μελετούν με κάθε προσοχή
τις διαφοροποιήσεις που παρατηρούνται στα κόμματα, ιδιαίτερα στα εθνικά
θέματα. Ο πρόεδρος της Πολιτικής Άνοιξης έχει, σε αρκετές περιπτώσεις,
υπογραμμίσει ότι οι συσπειρώσεις στα εθνικά θέματα δεν είναι πλέον κάθετες,
αλλά οριζόντιες ­ εν ολίγοις, υπάρχουν στελέχη σε όλα τα κόμματα που κατά
περίπτωση στηρίζουν μία συγκεκριμένη θέση, η οποία δεν είναι κατ' ανάγκην και
θέση του κόμματός τους.

Μάλιστα, δεν είναι λίγα εκείνα τα στελέχη της Πολιτικής Άνοιξης που θεωρούν
ότι η κατάσταση αυτή θα οδηγήσει σε μετασχηματισμούς των σημερινών πολιτικών
σχηματισμών ­ πράγμα που, υπό προϋποθέσεις, θα μπορούσε να δώσει νέο ρόλο σε
ένα χώρο όπως ή «Άνοιξη».

Στο πλαίσιο αυτό, ο κ. Σαμαράς θεωρεί σημείο-κλειδί τις ευρωεκλογές του 1999.
Πάντως, στην «Άνοιξη» ακούγονται πλέον και φωνές που θα ήθελαν το κόμμα τους,
στο πλαίσιο της «αυτόνομης πορείας», να επιχειρήσει να καλύψει τον
«εθνικιστικό» ­ τον «ούλτρα δεξιό» ­ πολιτικό χώρο. Τέτοιες φωνές ακούγονται
με πολύ μεγάλη δυσπιστία από τον κ. Αντ. Σαμαρά, ο οποίος πάντως φροντίζει
δημοσίως να χρησιμοποιεί τέτοια ρητορεία που να αφήνει ανοιχτά τα πάντα, χωρίς
να δίνει ξεκάθαρη απάντηση σε τίποτα.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15848N091</ED>
<ID>
ID:169730

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N09&aa=1</URL></REF>


Article

<CATEGORY>vin04</CATEGORY>

 <H2>Αντιδρούν στη Μεσσηνία για τις συνενώσεις
</H2>
ΚΑΛΑΜΑΤΑ

ΜΕ ΑΠΟΚΛΕΙΣΜΟ του νομού, κλείσιμο των καταστημάτων τους και συνεχείς
συγκεντρώσεις διαμαρτυρίας απειλούν οι κάτοικοι αρκετών κοινοτήτων της
Μεσσηνίας, που αντιδρούν στην ένταξή τους στους δήμους που προτείνει η
επιτροπή συνενώσεων.

Ήδη χθες το πρωί εκατοντάδες κάτοικοι της κοινότητας Βαλύρας απέκλεισαν το
κτίριο της Νομαρχίας, όπου κατέφθασαν με μαύρες σημαίες στα αυτοκίνητά τους. Η
Βαλύρα ζητεί να ορισθεί ως έδρα του Δήμου Ιθώμης, στον οποίο θα ενταχθεί, αντί
για το Μαυρομμάτι Ιθώμης που προτείνει η επιτροπή για τις συνενώσεις. Η Βαλύρα
έχει 1.100 κατοίκους ενώ το ορεινό Μαυρομμάτι περίπου 450 κατοίκους. Όμως στο
Μαυρομμάτι γίνονται τα τελευταία χρόνια ευρείας έκτασης αρχαιολογικές
ανασκαφές, που έχουν φέρει στο φως την πόλη της Αρχαίας Μεσσήνης.

Τα καταστήματα στη Βαλύρα έμειναν χθες κλειστά, ενώ οι κάτοικοι απειλούν ότι
θα προχωρήσουν στην παράδοση των εκλογικών τους βιβλιαρίων στη Νομαρχία.

Χθες το βράδυ δύο ακόμη συγκεντρώσεις διαμαρτυρίας έγιναν στη Μεσσηνία. Έτσι
οι κάτοικοι της κοινότητας Λαιϊκων συγκεντρώθηκαν διαμαρτυρόμενοι για την
πρόταση να συνενωθεί η κοινότητά τους με την Καλαμάτα, ενώ οι κάτοικοι της
κοινότητας Σουληναρίου συγκεντρώθηκαν για να δηλώσουν την αντίθεσή τους στην
ένταξη της κοινότητας στο Δήμο Νέστορος με έδρα τη Χώρα. Η κοινότητα ζητεί να
ενταχθεί στο Δήμο Πυλίων, με έδρα την Πύλο.

Όμως, επιτροπές αγώνος έχουν συστήσει και οι κοινότητες Ασπροχώματος,
Σπερχογείας και Αντικαλάμου, που αρνούνται να συνενωθούν με την Καλαμάτα,
διεκδικώντας να συνενωθούν οι τρεις σε νέο δήμο.

ΣΤΗ ΘΑΣΟ

Κοινοτάρχες και φορείς της Θάσου αντιδρούν έντονα και καταγγέλλουν εγγράφως
την απόφαση της ΤΕΔΚ Νομού Καβάλας να δημιουργήσει μόνο έναν δήμο στο νησί,
που ο πληθυσμός του φθάνει τους 17.000 κατοίκους.

Ειδικότερα, στην καταγγελία τους αναφέρουν μεταξύ άλλων ότι «καταθέτουν
ένσταση κατά της απόφασης της ΤΕΔΚ Καβάλας να γίνει ένας και μοναδικός δήμος
στη Θάσο». 
<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15848N092</ED>
<ID>
ID:169731

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N09&aa=2</URL></REF>


Article

<CATEGORY>vin04</CATEGORY>

 <H5>ΕΧΑΣΑΝ ΤΗΝ ΕΔΡΑ ΤΟΥΣ Ο ΥΦΥΠΟΥΡΓΟΣ ΠΕΧΩΔΕ ΚΑΙ Ο ΒΟΥΛΕΥΤΗΣ ΗΜΑΘΙΑΣ ΑΘ. ΓΕΩΡΓΙΑΔΗΣ
</H5><H2>Ροκόφυλλος αντί Βερελή
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Εξωκοινοβουλευτικός υφυπουργός είναι ουσιαστικά από χθες το βράδυ ο
υφυπουργός ΠΕΧΩΔΕ Χρ. Βερελής, καθώς με ομόφωνη απόφαση (11-0) του
Εκλογοδικείου εξέπεσε του βουλευτικού αξιώματος λόγω κωλύματος εκλογιμότητας
και την έδρα του στην Αιτωλοακαρνανία καταλαμβάνει ο πρώην υφυπουργός Χρ. Ροκόφυλλος.

ΕΚΤΟΣ Βουλής τίθεται, εξάλλου, με χθεσινή απόφαση του Εκλογοδικείου και
δεύτερος βουλευτής του ΠΑΣΟΚ, επίσης λόγω κωλύματος. Πρόκειται για τον
βουλευτή Ημαθίας Αθ. Γεωργιάδη, που χάνει την έδρα του (υπέρ του Βασ.
Χατζηιωαννίδη), επειδή διετέλεσε διευθυντής - γιατρός του ΕΣΥ στην εκλογική
του περιφέρεια (Γενικό Νομαρχιακό Νοσοκομείο Βέροιας).

Ο Χρ. Βερελής εξέπεσε του βουλευτικού αξιώματος γιατί διετέλεσε πρόεδρος και
διευθύνων σύμβουλος της Δημόσιας Επιχείρησης Αερίου (ΔΕΠΑ). Η ΔΕΠΑ είναι
θυγατρική της Δημόσιας Επιχείρησης Πετρελαίου (ΔΕΠ), της οποίας ο Χρ. Βερελής
ήταν, παράλληλα, πρόεδρος του Διοικητικού Συμβουλίου.

Ομόφωνα 
Τα μέλη του Εκλογοδικείου ομόφωνα έκριναν ότι στην περίπτωση της ΔΕΠΑ ο
υφυπουργός ΠΕΧΩΔΕ είχε καθήκοντα διοικητή και επομένως δεν μπορούσε στις
βουλευτικές εκλογές του περασμένου Σεπτεμβρίου να θέσει υποψηφιότητα.

Στο μεταξύ, το θέμα της συνταγματικότητας ή μη της υποψηφιότητας και εκλογής
στις βουλευτικές εκλογές των αιρετών νομαρχών κυριάρχησε στη χθεσινοβραδινή
συνεδρίαση του Εκλογοδικείου. 
Το ζήτημα έχει προκύψει με την εκλογή ως βουλευτή του ΠΑΣΟΚ στο Κιλκίς του
εκλεγμένου (κατά τις νομαρχιακές εκλογές του 1994) νομάρχη Γ. Φλωρίδη, εις
βάρος του οποίου υπέβαλε ένσταση ο α' αναπληρωματικός βουλευτής Νικ. Αφεντουλίδης.

Ο εισηγητής της υπόθεσης στο Εκλογοδικείο, σύμβουλος Επικρατείας Σπ. Καραλής
πρότεινε να απορριφθεί η ένσταση, τονίζοντας ότι οι αιρετοί νομάρχες δεν έχουν
κώλυμα εκλογής στη Βουλή, με την προϋπόθεση ότι θα έχουν παραιτηθεί από το
νομαρχιακό αξίωμα πριν υποβάλλουν υποψηφιότητα για βουλευτές.

Επηρεάζουν

Κατά τον εισηγητή, δεν ασκεί επιρροή στη νομιμότητα της εκλογής το γεγονός ότι
στους αιρετούς νομάρχες έχει ανατεθεί η άσκηση και αρμοδιοτήτων της κρατικής
διοίκησης, ενώ η θέση ότι οι νομάρχες έχουν κώλυμα γιατί επηρεάζουν ευρύτερο
κύκλο προσώπων στο νομό του οποίου προΐστανται, οδηγεί «σε μη επιτρεπτή ευρεία
ερμηνεία των συνταγματικών διατάξεων περί κωλυμάτων εκλογιμότητας».

Από την πλευρά του ενισταμένου, πάντως, αναφέρθηκε ότι με τη μεταπήδηση του
αιρετού νομάρχη στη Βουλή «νοθεύεται η εκλογική διαδικασία, γιατί στην
περίπτωσή του μπορεί να λειτουργήσουν πελατειακές σχέσεις, χωρίς μάλιστα να
λογοδοτεί ή να έχει τις δεσμεύσεις ενός υπουργού ή βουλευτή που θα
λειτουργούσε πελατειακά». 
Και υποστηρίχθηκε ότι ο αιρετός νομάρχης «μπορεί να έχει το δικαίωμα της
υποψηφιότητας για βουλευτής, αλλά να είναι υποψήφιος σε άλλη εκλογική
περιφέρεια, όχι στο νομό του...».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15848N101</ED>
<ID>
ID:169732

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N10&aa=1</URL></REF>


Article

<CATEGORY>vin04</CATEGORY>

 <H2>Παραιτήθηκε ο βουλευτής Λέων Αυδής
</H2>
ΠΑΡΑΙΤΗΘΗΚΕ από το βουλευτικό αξίωμα ο βουλευτής της Α' Αθηνών του ΚΚΕ κ. Λέων
Αυδής και τη θέση του θα καταλάβει ο κ. Μπάμπης Αγγουράκης, ο οποίος υπήρξε,
για πολλά χρόνια, στέλεχος του Κομμουνιστικού Κόμματος στον τομέα Διεθνών
Σχέσεων αλλά και σε θέματα εκλογικών αναμετρήσεων.

Ο κ. Αυδής στην επιστολή του προς τον πρόεδρο της Βουλής, Απόστολο Κακλαμάνη,
δηλώνει ότι «οδηγήθηκε στην απόφαση να παραιτηθεί επειδή διαπίστωσε ότι του
είναι αδύνατο να ανταποκριθεί στον επιθυμητό βαθμό στα καθήκοντα του βουλευτή
και του δημοτικού συμβούλου ­ επικεφαλής δημοτικής παράταξης του Δήμου της Αθήνας».

Ο Λέων Αυδής ήταν υποψήφιος δήμαρχος της Αθήνας, στις τελευταίες δημοτικές
εκλογές. Πάντως, στέλεχος του ΚΚΕ σημείωνε χθες ότι ο κ. Αυδής δεν ήταν στην
κομματική γραμμή σταυροδοσίας στην Α' Αθηνών στις τελευταίες εκλογές.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15848N102</ED>
<ID>
ID:169733

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N10&aa=2</URL></REF>


Article

<CATEGORY>vin04</CATEGORY>

 <H2>Αναστάτωση στο Ελληνικό από το όνομα αεροσκάφους
</H2>
ΑΝΑΣΤΑΤΩΣΗ προκάλεσε χθες το πρωί, στις υπηρεσίες του αεροδρομίου του
Ελληνικού, αεροσκάφος των γιουγκοσλαβικών αερογραμμών JAT, που εκτελούσε την
πτήση Βελιγράδι - Αθήνα και έφερε την επιγραφή «Macedonian Airlines».

Οι αρχές του αεροδρομίου, βλέποντας την επιγραφή αυτή, που παρέπεμπε στο
κράτος των Σκοπίων, αρχικά δεν επέτρεπαν την εξυπηρέτηση του αεροσκάφους και
χρειάστηκε η παρέμβαση του υπουργείου Εξωτερικών για να γίνει αυτό.

Τελικά, όπως αποσαφηνίστηκε, το συγκεκριμένο αεροσκάφος της JAT είχε μισθωθεί
πρόσφατα από το κράτος των Σκοπίων, του οποίου οι αρχές «χτύπησαν» σε εμφανές
σημείο την επιγραφή «Macedonian Airlines». Όπως εξήγησαν οι υπεύθυνοι της JAT,
το αεροσκάφος επεστράφη στην εταιρεία πριν από λίγες ημέρες και οι τεχνικοί
της δεν πρόλαβαν να σβήσουν το όνομα. 
<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15848N103</ED>
<ID>
ID:169734

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N10&aa=3</URL></REF>


Article

<CATEGORY>vin04</CATEGORY>

 <H2>Δύο νέοι ιστορικοί τόμοι από το Ίδρυμα Ωνάση
</H2>
ΔΥΟ ΑΚΟΜΗ ιστορικοί τόμοι του Ιδρύματος Ωνάση για τον «Ελληνισμό της Βορείου
Ηπείρου και τις ελληνοαλβανικές σχέσεις, 1922-1940» παρουσιάσθηκαν χθες στο
Ωνάσειο Πολιτιστικό Κέντρο Αθηνών. Σπάνια ντοκουμέντα από το Ιστορικό Αρχείο
του υπουργείου Εξωτερικών, που δίνουν ανάγλυφα την κατάσταση του Ελληνισμού
την εποχή πριν από τον Β' Παγκόσμιο Πόλεμο, περιλαμβάνονται στους τόμους που
επιμελήθηκε ο καθηγητή κ. Βασίλειος Κοντός.

Στην έρευνα συμμετείχε ­ στο τελευταίο στάδιο ­ η κ. Φωτεινή Τομάη -
Κωνσταντοπούλου, διευθύντρια του Ιστορικού Αρχείου του υπουργείου Εξωτερικών,
ενώ η έκδοση είναι προϊόν συνεργασίας του Ιδρύματος Ωνάση με το Βιβλιοπωλείο
της Εστίας.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15848N104</ED>
<ID>
ID:169735

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N10&aa=4</URL></REF>


Article

<CATEGORY>vin04</CATEGORY>

 <H2>Γίνονται υπάλληλοι της Περιφερειακής Διοίκησης
</H2><H2></H2>
ΟΙ ΔΗΜΟΣΙΟΙ υπάλληλοι που υπηρετούν στις περιφέρειες, στις 27 Φεβρουαρίου 1997
γίνονται υπάλληλοι της Περιφερειακής Κρατικής Διοίκησης. Σύμφωνα με εγκύκλιο
του υφυπουργού Εσωτερικών κ. Α. Μαντέλη, η μεταφορά στην Περιφερειακή Διοίκηση
γίνεται αυτοδικαίως και δεν επηρεάζεται από δεδομένα που έλαβαν χώρα μετά την
ημερομηνία αυτή (μετακινήσεις, αποσπάσεις κ.λπ.). Στο παραπάνω προσωπικό
περιλαμβάνονται και οι υπάλληλοι που υπηρετούσαν σε υπηρεσίες της περιφέρειας
σε επίπεδο νομού ή νομαρχίας και συγκροτούσαν την Περιφερειακή Διοίκηση του
νομού και οι οποίες, σύμφωνα με τις ρυθμίσεις του νέου νόμου για την
περιφέρεια, αποτελούν υπηρεσίες της.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15848N105</ED>
<ID>
ID:169736

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N10&aa=5</URL></REF>


Article

<CATEGORY>vin04</CATEGORY>

 <H5>ΑΝΤΙΔΡΑΣΕΙΣ ΑΛΛΑ ΚΑΙ ΣΧΟΛΙΑ ΑΠΟ ΠΑΝΕΠΙΣΤΗΜΙΑΚΟΥΣ ΓΙΑ ΙΔΡΥΣΗ ΙΔΙΩΤΙΚΩΝ
ΠΑΝΕΠΙΣΤΗΜΙΩΝ ΜΗ ΚΕΡΔΟΣΚΟΠΙΚΟΥ ΧΑΡΑΚΤΗΡΑ
</H5><H2>«Υποψίες» για τους ιδιώτες
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Έντονες συζητήσεις αλλά και αντιδράσεις στο χώρο της Τριτοβάθμιας Εκπαίδευσης
προκαλεί ο προβληματισμός που αναπτύχθηκε προχθές στο Εκτελεστικό Γραφείο του
ΠΑΣΟΚ, στα πλαίσια των συζητήσεων για την αναθεώρηση του Συντάγματος, περί του
ενδεχομένου ιδρύσεως ιδιωτικών πανεπιστημίων μη κερδοσκοπικού χαρακτήρα στην Ελλάδα.

Η ΣΥΖΗΤΗΣΗ μάλιστα συνέπεσε με αντίστοιχες προτάσεις του προέδρου της Ν.Δ. κ.
Κ. Καραμανλή υπέρ των ιδιωτικών πανεπιστημίων.

Στο ενδεχόμενο αυτό όμως αντιδρούν πολλοί πανεπιστημιακοί, καθώς άλλοι
διατύπωσαν επιφυλάξεις, οι περισσότεροι όμως αποδοκίμασαν ευθέως κάθε συζήτηση
για οποιασδήποτε μορφής ιδιωτικά πανεπιστήμια. Επίσης, με χθεσινή της
ανακοίνωση η Νεολαία του ΠΑΣΟΚ χαρακτήρισε τη συζήτηση «παρέκκλιση από τις
διακηρυγμένες θέσεις» του Κινήματος και εξέφρασε την αντίθεσή της. Εξάλλου, το
μέλος του Ε.Γ. του ΠΑΣΟΚ κ. Μαν. Δασκαλάκης, ο οποίος έθεσε το θέμα μαζί με
τους κ.κ. Κ. Λαλιώτη, Θ. Τσουκάτο και Χρ. Πρωτόπαπα, διευκρίνισε χθες μιλώντας
στα «ΝΕΑ» ότι βασική κατεύθυνση του ΠΑΣΟΚ παραμένει πάντοτε η διατήρηση του
δημόσιου δωρεάν χαρακτήρα της εκπαίδευσης, κάτι που τόνισαν τόσο ο γραμματέας
της Κ.Ε. κ. Κ. Σκανδαλίδης όσο και ο υπουργός Τύπου κ. Δ. Ρέππας. Η συζήτηση,
τόνισε ο κ. Δασκαλάκης, αφορούσε τον τρόπο αντιμετώπισης υπαρκτών θεμάτων,
όπως: οι δεκάδες χιλιάδες νέοι που σπουδάζουν στα ΑΕΙ του εξωτερικού, η πίεση
των Ευρωπαίων εταίρων να συσταθούν παραρτήματα ευρωπαϊκών ΑΕΙ στην Ελλάδα, η
αναγνώριση πτυχίων από το ΔΙΚΑΤΣΑ και η ανεξέλεγκτη σήμερα λειτουργία Κέντρων
Ελευθέρων Σπουδών, που συνεργάζονται με υπαρκτά ή ανύπαρκτα ιδρύματα του
εξωτερικού, απορροφώντας δισεκατομμύρια δραχμές. «Δεν διατυπώθηκε συγκεκριμένη
πρόταση, ούτε υπάρχει ακόμα κάποιο δεδομένο. Από τη συζήτηση που θα γίνει θα
φανεί αν η αντιμετώπιση των υπαρκτών αυτών ζητημάτων μπορεί να στηριχθεί στα
υπάρχοντα συνταγματικά πλαίσια ή απαιτείται αναθεώρηση», κατέληξε. Οι γνώμες
των πανεπιστημιακών πάντως ποικίλουν, αν και οι περισσότεροι αντέδρασαν με
αρνητικό τρόπο.

«ΙΔΕΟΛΟΓΗΜΑ ΑΝΕΥ ΟΥΣΙΑΣ»

Ο πρύτανης του Πολυτεχνείου κ. Ν. Μαρκάτος δήλωσε ότι είναι αντίθετος σε κάθε
μορφής ιδιωτικά ΑΕΙ, γιατί οι ιδιωτικές πηγές χρηματοδότησης καταργούν
αναγκαστικά τον πρωταρχικό ρόλο του πανεπιστημίου. Πρόσθεσε όμως ότι μόνο αν
δεν προβλέπονταν δίδακτρα και δεν υπήρχαν ιδιωτικές παρεμβάσεις στη διοίκηση
θα μπορούσε να συζητηθεί το θέμα. Ο πρύτανης του Πανεπιστημίου Θράκης κ. Ι.
Πανούσης τάχθηκε επίσης εναντίον κάθε μορφής ιδιωτικού Πανεπιστημίου,
χαρακτηρίζοντάς το «ιδεολόγημα άνευ ουσίας», αφού κανένας ιδιώτης δεν θα
επενδύσει δισεκατομμύρια για να κάνει μη κερδοσκοπική επιχείρηση. Τόνισε όμως
ότι τα δημόσια ΑΕΙ θα έπρεπε να αναπτυχθούν στις περιφέρειες και τότε θα
μπορούσαν να υπάρχουν ελεγχόμενες από το πανεπιστήμιο, αλλά μη δημόσιες,
μονάδες μέσω χορηγιών. Παρόμοια γνώμη εξέφρασε ο πρύτανης του Παντείου κ. Αιμ.
Μεταξόπουλος, από πρακτική σκοπιά: Τόνισε ότι για να υπάρξουν μη κερδοσκοπικά
ΑΕΙ πρέπει να διασφαλιστεί ότι δεν θα μεταβληθούν σε κερδοσκοπικά από «το
παράθυρο», ότι δεν θα αναπτύξουν μόνο φθηνά, χρηστικά τμήματα, ότι οι
προσλήψεις προσωπικού και ο τρόπος εισαγωγής φοιτητών θα γίνονται όπως στα δημόσια.

ΒΡΑΒΕΙΟ ΑΝΟΗΣΙΑΣ

«Αν βρεθεί ένας ιδιώτης, ίδρυμα ή οργανισμός που με αυτές τις προϋποθέσεις θα
επενδύσει δεκάδες δισ. για να τα χάσει, εμείς θα του απονείμουμε... βραβείο
ανοησίας», κατέληξε. Επίσης, αρνητικοί ήταν ο πρύτανης του Πανεπιστημίου
Ιωαννίνων κ. Δ. Γλάρος, ο οποίος τόνισε ότι αντί ιδιωτικών θα έπρεπε να
αναπτυχθούν τα δημόσια πανεπιστήμια, έστω και με μορφή ιδιωτικού δικαίου, και
ο πρύτανης του Πανεπιστημίου Πατρών κ. Σ. Αλαχιώτης, που τόνισε ότι
οποιαδήποτε μορφή ιδιωτικού πανεπιστημίου θα οδηγήσει σε επιδείνωση της ήδη
στρεβλής σύνθεσης του επιστημονικού δυναμικού της χώρας με την ανεξέλεγκτη
παραγωγή πτυχιούχων. Ο πρύτανης του Οικονομικού Πανεπιστημίου κ. Α. Κιντής
σημείωσε ότι θα ήταν έγκλημα για τη χώρα η εμπορευματοποίηση της Τριτοβάθμιας
Εκπαίδευσης, κατά συνέπεια υπάρχει χώρος μόνο για 1-2 ιδιωτικές μονάδες
σοβαρές, μη κερδοσκοπικού χαρακτήρα, αλλά με διασφαλίσεις ανάλογες των
δημοσίων και διαφανή χρηματοδότηση. Πάντως, παλαιότερα, άλλοι πανεπιστημιακοί,
όπως ο πρύτανης του ΑΠΘ κ. Αν. Μάντης και ο τέως πρύτανης κ. Αν. Τρακατέλλης,
έχουν εκφραστεί θετικά για την ίδρυση ιδιωτικών ΑΕΙ, σημειώνοντας ωστόσο κι
εκείνοι ότι πρέπει να θεσπιστούν αυστηρές προϋποθέσεις για τη λειτουργία τους.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15848N111</ED>
<ID>
ID:169737

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N11&aa=1</URL></REF>


Article

<CATEGORY>vin04</CATEGORY>

 <H2>Διαρροή συναλλάγματος 200 δισ. τον χρόνο
</H2>
ΠΕΡΙΠΟΥ 70.000 νέοι, που δεν πετυχαίνουν στα δημόσια ΑΕΙ, συγκροτούν τη
«στρατιά» των αγοραστών τριτοβάθμιας εκπαίδευσης, σε Πανεπιστήμια του
εξωτερικού (η Ελλάδα έχει την υψηλότερη φοιτητική μετανάστευση στην Ευρώπη),
και σε ημεδαπά ιδιωτικά ΙΕΚ και Εργαστήρια Ελευθέρων Σπουδών.

Οι φοιτητές του εξωτερικού είναι περίπου 30.000, από τους οποίους οι 10.000
στην Αγγλία.

Επιπλέον, στα ΙΕΚ και ΕΕΣ, από τα οποία κάπου 60 συνεργάζονται με 120
Πανεπιστήμια του εξωτερικού, σπουδάζουν περίπου άλλοι τόσοι νέοι.

Το 1994, το υπ. Παιδείας είχε υπολογίσει ότι η διαρροή συναλλάγματος αγγίζει
κάθε χρόνο τα 200 δισ. δραχμές, ενώ ανυπολόγιστο είναι το ποσό που διατίθεται
στις ημεδαπές σχολές, στις οποίες τα δίδακτρα υπερβαίνουν το 1 εκατ. τον
χρόνο. 
Αξιοσημείωτο είναι πάντως, όπως αναφέρει μελέτη του προέδρου του Κέντρου
Εκπαιδευτικής Έρευνας κ. Μιχ. Κασσωτάκη και του ερευνητή κ. Α. Δημαρόγκωνα,
ότι το κόστος της φοιτητικής μετανάστευσης «είναι συγκρίσιμο με τις ετήσιες
εισροές από την Ε.Ε., και πολύ μεγαλύτερο από τις δαπάνες για τα ελληνικά ΑΕΙ...».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15848N112</ED>
<ID>
ID:169738

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N11&aa=2</URL></REF>


Article

<CATEGORY>vin02</CATEGORY>

 <H5>ΝΑΙ
</H5><H2>Υπό κρατική εποπτεία </H2>
<AUTHOR>ΠΡΟΚΟΠΗΣ ΠΑΥΛΟΠΟΥΛΟΣ</AUTHOR>

ΕΙΝΑΙ σαφές ότι υπό το ισχύον Σύνταγμα δεν είναι δυνατή η ίδρυση ιδιωτικών
ΑΕΙ. Συνεπώς, αυτή η προοπτική προϋποθέτει οπωσδήποτε αναθεώρηση των διατάξεων
του άρθρου 16 παρ. 5 του Συντάγματος. Προσωπικώς είμαι υπέρ μιας αναθεώρησης
και προς αυτή την κατεύθυνση. Ειδικότερα πιστεύω ότι θα πρέπει να επιτραπεί η
σύσταση από φυσικά πρόσωπα, καθώς και από Νομικά Πρόσωπα Δημοσίου ή Ιδιωτικού
Δικαίου, Πανεπιστημίων μη κερδοσκοπικού χαρακτήρα. Με τους ίδιους όρους,
μπορεί να ιδρύονται ΑΕΙ ως παραρτήματα ή τμήματα κρατικών ή άλλων
αναγνωρισμένων ανωτάτων ιδρυμάτων της αλλοδαπής, μη κερδοσκοπικού χαρακτήρα.
Είναι, βεβαίως, αυτονόητο, ότι τα ιδιωτικά αυτά ΑΕΙ θα τελούν υπό την εποπτεία
του κράτους και ότι νόμος θα ορίσει τη νομική μορφή, τις προϋποθέσεις και τους
όρους ίδρυσης και λειτουργίας τους, καθώς και τα προσόντα του διδακτικού
προσωπικού και τα της ισοτιμίας των τίτλων τους. Επίσης, θα πρέπει να ληφθούν
και τα ανάλογα μέτρα υπέρ των ΑΕΙ που ήδη λειτουργούν ως ΝΠΔΔ, προκειμένου να
αντιμετωπίσουν τον ανταγωνισμό των ιδιωτικών. Θα πρέπει δηλαδή να τΝΑΙ

Υπθεί η δυνατότητα να λειτουργούν υπό όρους ουσιαστικής αυτοτέλειας και όχι
υπό τον ασφυκτικό εναγκαλισμό του κράτους όπως συμβαίνει σήμερα.

Ο Προκόπης Παυλόπουλος είναι καθηγητής Πανεπιστημίου, βουλευτής της Ν.Δ.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15848N113</ED>
<ID>
ID:169739

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N11&aa=3</URL></REF>


Article

<CATEGORY>vin02</CATEGORY>

 <H2>ΟΧΙ
</H2><H2>Παίζουν με τη φωτιά
</H2><H2></H2>
<AUTHOR>ΚΩΝΣΤΑΝΤΙΝΟΣ ΤΣΟΥΚΑΛΑΣ</AUTHOR>

ΕΧΩ επανειλημμένα αρθρογραφήσει εναντίον της οποιασδήποτε σκέψης αναθεώρησης
του Συντάγματος ως προς το ζήτημα της δημόσιας Τριτοβάθμιας Εκπαίδευσης. Θα
ήθελα, όμως, πέραν όλων των άλλων ουσιαστικών επιχειρημάτων εναντίον της
επαπειλούμενης εισβολής της ιδιωτικής εκπαίδευσης στα ΑΕΙ, να επισημάνω ότι
εάν και στο μέτρο που το άρθρο 16 του Συντάγματος θεωρηθεί αναθεωρητέο, ο
συγκεκριμένος προσανατολισμός της αναθεώρησης θα εξαρτηθεί φυσικά από την
επόμενη Βουλή. Ακόμα, δηλαδή, και όσοι θεωρούν ότι είναι δυνατόν να
«περιοριστεί» η αποδυνάμωση της δημόσιας εκπαίδευσης σε απόλυτα ελεγχόμενες
κοίτες, παίζουν με τη φωτιά. Φοβούμαι ότι η ανακίνηση του ζητήματος τώρα,
θυμίζει μαθητευόμενους μάγους, οι οποίοι ακόμα και με τις καλύτερες των
προθέσεων, είναι εξ αντικειμένου αδύνατον να προβλέψουν τις συγκεκριμένες
πολιτικές ισορροπίες, οι οποίες θα οδηγήσουν στην τελική διατύπωση. Γι' αυτό
ακριβώς πιστεύω, υπάρχει και η συνταγματική κατοχύρωση. Εάν δε επιπλέον ληφθεί
υπ' όψιν η εξαιρετική σημασία που έχει η δημόσια εκπαίδευση στην Ελλάδα, η
οποία πρέπει φυσικά να διορθωθεί αλλά όχι να αποδυναμωθεί, θα πρέπει να
είμαστε εξαιρετικά διστακτικοί στο να ανοίξουμε τους ασκούς του Αιόλου.

Ο Κωνσταντίνος Τσουκαλάς είναι καθηγητής Πανεπιστημίου

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15848N114</ED>
<ID>
ID:169740

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N11&aa=4</URL></REF>


Article

<CATEGORY>vin04</CATEGORY>

 <H2>Δεν καταλαβαίνω τι σημαίνει τεχνοκράτης
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΓΕΝΝΗΘΗΚΕ: Στην Αθήνα.

ΣΠΟΥΔΑΣΕ: Οικονομικά στο Πανεπιστήμιο Αθηνών και στο London School of Economics.

ΔΙΑΒΑΖΕΙ: Κυρίως οικονομικά και ιστορία.

ΚΑΝΕΙ ΔΙΑΚΟΠΕΣ: Σε διαφορετικό μέρος κάθε φορά, με τη γυναίκα του και τα
παιδιά του.

ΝΤΥΝΕΤΑΙ: Με ό,τι του αγοράσει η γυναίκα του.

ΔΙΑΣΚΕΔΑΖΕΙ: Με τα σπορ, τη μουσική και την παρέα με την οικογένειά του και
λίγους φίλους.

ΟΝΕΙΡΕΥΕΤΑΙ: Να έχει χρόνο για να κάνει όνειρα.

ΦΙΛΟΔΟΞΕΙ: Να μην του βγει σε κακό η ενασχόληση με την πολιτική.

ΕΝΟΧΛΕΙΤΑΙ: Από τα λάθη του, την αντικοινωνική συμπεριφορά, την άδικη κριτική
και... τα κουνούπια.

Δεν θεωρεί τον εαυτό του τεχνοκράτη και αποκαλύπτει ότι ήταν ένας από τους
«συγγραφείς» της ομιλίας του Κ. Καραμανλή στη Βουλή, στην προ ημερησίας
διατάξεως συζήτηση για την οικονομία.Ο Γιώργος Αλογοσκούφης είναι, καθ'
ομολογία του, μαθητής του Στέφανου Μάνου και στις προσεχείς εκλογές επιθυμεί
να «αποχαιρετήσει» το ψηφοδέλτιο Επικρατείας και να επιδοθεί στο... κυνήγι του σταυρού.

ΕΡ.: Είστε τεχνοκράτης ή πολιτικός;

ΑΠ.: Είμαι απλώς ένας οικονομολόγος που ασχολήθηκε με την πολιτική.

ΕΡ.: Πολλοί βλέπουν τους τεχνοκράτες στην πολιτική όπως την αλεπού στο παζάρι.

ΑΠ.: Ουδέποτε κατάλαβα τι σημαίνει η λέξη τεχνοκράτης και έτσι ουδέποτε
θεώρησα τον εαυτό μου τεχνοκράτη.

ΕΡ.: Πότε ασχοληθήκατε για πρώτη φορά με τα κοινά;

ΑΠ.: Από το 1981 που άρχισα να αρθρογραφώ για θέματα της οικονομίας.

ΕΡ.: Ο Στέφανος Μάνος είναι ο δάσκαλός σας στην πολιτική ή προηγήθηκαν άλλοι;

ΑΠ.: Έμαθα πολλά από τη συνεργασία με τον Στέφανο Μάνο. Χάρη σε αυτόν γύρισα
οριστικά στην Ελλάδα και χάρη σε αυτόν ασχολήθηκα με την πολιτική.

ΕΡ.: Δεχθήκατε πολλές επικρίσεις για την πολιτική Μάνου στο υπουργείο Εθνικής
Οικονομίας. Δίκαια ή άδικα;

ΑΠ.: Οι πιο πολλές από τις επικρίσεις της πολιτικής Μάνου σχετίζονταν με
εσωκομματικές και διακομματικές αντιπαλότητες και όχι με την ουσία της
πολιτικής του.

ΕΡ.: Υπήρξατε στενός συνεργάτης του Μιλτιάδη Έβερτ. Οι οκτώ προτάσεις του για
την οικονομία, που ήταν το βασικό προεκλογικό του σύνθημα, σας έβρισκαν σύμφωνο;

ΑΠ.: Σε γενικές γραμμές ναι, αν και δεν θεωρώ τον εαυτό μου υπεύθυνο για τη
συγκεκριμένη επιλογή.

ΕΡ.: Εγκαταλείψατε τον Μιτλιάδη Έβερτ μολονότι σας όρισε βουλευτή Επικρατείας
και στηρίξατε τον Καραμανλή στο συνέδριο;

ΑΠ.: Η απόφασή μου να εκδηλωθώ δημοσίως υπέρ του Καραμανλή ήταν μία τίμια και
γενναία θα έλεγα πολιτική πράξη, με κριτήριο την ενότητα και την προοπτική της
Νέας Δημοκρατίας.

ΕΡ.: Ο Μιλτιάδης Έβερτ ασκούσε πιο σκληρή αντιπολίτευση στην κυβέρνηση;

ΑΠ.: Το αντιπολιτευτικό ύφος Έβερτ διέφερε από αυτό του Καραμανλή. 
Νομίζω ότι πρέπει να περιμένουμε πριν κρίνουμε τον ένα και τον άλλο.

ΕΡ.: Σας ικανοποίησε η εμφάνιση του κ. Καραμανλή στη Βουλή;

ΑΠ.: Νομίζω ότι ήταν ουσιαστική και πειστική.

ΕΡ.: Οι απόψεις που διατύπωσε για την πορεία της οικονομίας σας βρήκαν σύμφωνο;

ΑΠ.: Ναι.

ΕΡ.: Συμμετείχατε στη συγγραφή της ομιλίας του κ. Κ. Καραμανλή;

ΑΠ.: Μου ζητήθηκε και εξέφρασα τις απόψεις μου, όπως ζητήθηκε και από πολλούς άλλους.

ΕΡ.: Προβλέπετε νέο κύκλο εσωκομματικών αντιπαραθέσεων στη Ν.Δ.;

ΑΠ.: Θέλω να ελπίζω ότι ανήκουν στο παρελθόν.

ΕΡ.: Είναι φίλος σας ο κ. Κ. Καραμανλης;

ΑΠ.: Υπάρχει αμοιβαία, νομίζω, εκτίμηση και συναντίληψη σε αρκετά θέματα.

ΕΡ.: Με την Ντόρα Μπακογιάννη;

ΑΠ.: Οι σχέσεις μας είναι μάλλον τυπικές. Μου είναι πάντως πολύ συμπαθής.

ΕΡ.: Εάν το κόμμα αναλάβει την εξουσία, ποιο οικονομικό υπουργείο θα θέλατε να αναλάβετε;

ΑΠ.: Νομίζω ότι είναι πολύ πρόωρο να αρχίσει η διανομή υπουργείων.

ΕΡ.: Πάλι στο ψηφοδέλτιο Επικρατείας ή θα βγείτε στο... κυνήγι του σταυρού;

ΑΠ.: Αν συνεχίσω στην πολιτική θα επιδιώξω να εκλεγώ με σταυρό προτίμησης.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15848N121</ED>
<ID>
ID:169741

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N12&aa=1</URL></REF>


Article

<CATEGORY>vin06</CATEGORY>

 <H5>ΚΙΝΔΥΝΕΥΕΙ ΝΑ ΤΙΝΑΧΤΕΙ ΣΤΟΝ ΑΕΡΑ ΤΟ ΘΕΡΙΝΟ ΠΡΟΓΡΑΜΜΑ ΔΡΟΜΟΛΟΓΙΩΝ
</H5><H5>Καστανίδης : Ριζικές αλλαγές </H5><H5>Εύσημα για το Αεροδρόμιο Ελληνικού
</H5><H2>Η Ολυμπιακή πληρώνει τους καβγάδες...
</H2>
Στον «αέρα» κινδυνεύει να τιναχτεί το θερινό πρόγραμμα δρομολογίων της
Ολυμπιακής Αεροπορίας, καθώς οι ιπτάμενοι συνοδοί και φροντιστές της εταιρείας
αποφάσισαν να σταματήσουν τις υπερεργασίες που προσέφεραν ώς τώρα και να
περιοριστούν αυστηρά «στα προβλεπόμενα από τον κανονισμό εργασίας».

ΑΦΟΡΜΗ για την απόφασή τους αυτή αποτέλεσε η μη προώθηση νέας συμφωνίας για
τις υπερεργασίες, η οποία παρότι είχε μονογραφεί από τη διοίκηση της
εταιρείας, προχθές τη νύχτα ­ παρουσία και του υπουργού Μεταφορών, κ. Χάρη
Καστανίδη ­ δέχτηκε τα «πυρά» των υπόλοιπων κλάδων των εργαζομένων της Ο.Α.
(εδάφους), που τη χαρακτήρισαν «ως μια νέα υπέρογκη ξεχωριστή σύμβαση εργασίας».

Στη συνάντηση που είχε ο κ. Καστανίδης, στο υπουργείο Μεταφορών, με τη
διοίκηση και τους συνδικαλιστές της Ο.Α. ­ κράτησε ώς τις δύο χθες τα
ξημερώματα ­ σημειώθηκαν έντονα φραστικά επεισόδια, κυρίως μεταξύ των
εργαζομένων εδάφους και των ιπταμένων, ενώ δεν έλειψαν και τα «μπουγελώματα»
με αναψυκτικά!

Μετά τα γεγονότα αυτά, οι ιπτάμενοι συνοδοί και φροντιστές αποφάσισαν χθες να
μην επιμείνουν στην υπογραφή νέας συμφωνίας για τις υπερεργασίες, αλλά και να
μην παραχωρούν πλέον υπέρ της εταιρείας τα δύο ρεπό που ώς τώρα «έδινε» ο
καθένας τους κάθε μήνα.

Αν τελικά ισχύσει αυτό, αναμένεται να παρουσιαστούν ελλείψεις σε πληρώματα
θαλάμου επιβατών, που θεωρείται βέβαιο ότι θα δημιουργήσουν σοβαρά προβλήματα
στις πτήσεις (καθυστερήσεις, ματαιώσεις και συγχωνεύσεις δρομολογίων).

Η διοίκηση της εταιρείας, από την πλευρά της, προκειμένου να μην τιναχτεί στον
αέρα το θερινό πρόγραμμα δρομολογίων, προσέφυγε χθες και πάλι σε δανεικά
«φτερά» από τη Σερβία. Συγκεκριμένα, η χθεσινή μεσημβρινή πτήση Θεσσαλονίκης -
Αθηνών, έγινε με αεροσκάφος και πλήρωμα της σερβικής εταιρείας Aviogenecs, το
οποίο θα εκτελεί τακτικά δρομολόγια της Ο.Α., «για όσο χρειαστεί».

Πάντως, οι επιβάτες της συγκεκριμένης πτήσης πληροφορήθηκαν ότι θα ταξίδευαν
με σερβικό αεροσκάφος, λίγο πριν από την επιβίβασή τους σε αυτό. Αρκετοί
αντέδρασαν έντονα, ενώ δεν ήταν λίγοι εκείνοι που απειλούσαν ότι θα υποβάλουν
μηνύσεις κατά της Ο.Α.

Σημειώνεται ότι τακτικές πτήσεις της Ο.Α. είχαν γίνει με αεροσκάφη και
πληρώματα ξένων εταιρειών (από τη Σερβία και την Ιρλανδία) και το περασμένο
Σαββατοκύριακο. Στελέχη της Ο.Α. ανέφεραν χθες ότι «αυτό θα συνεχιστεί όσο
χρειαστεί» και συμπλήρωναν ότι ο εθνικός αερομεταφορέας θα προχωρήσει σε
μισθώσεις αεροσκαφών από ξένες και ελληνικές ιδιωτικές εταιρείες και για τις
πτήσεις τσάρτερ που έχει αναλάβει.

Συγκεκριμένα, ανέφεραν ότι ώς τις 18 Ιουνίου θα πρέπει να γίνουν 40-45 πτήσεις
τσάρτερ προς τη Ρόδο και την Κρήτη, για τη μεταφορά συνέδρων και αθλητών.

ΔΡΑΜΑΤΙΚΕΣ ΚΑΙ ριζικές αλλαγές στον τρόπο διοίκησης, λειτουργίας και οργάνωσης
της Ολυμπιακής Αεροπορίας θα γίνουν πολύ σύντομα, ανακοίνωσε χθες ο υφυπουργός
Μεταφορών - Επικοινωνιών κ. Χ. Καστανίδης, σχολιάζοντας όσα πρωτοφανή και
τραγελαφικά συμβαίνουν τις τελευταίες ημέρες στον εθνικό αερομεταφορέα.

Ο υπουργός πρόσθεσε ότι σήμερα παρουσιάζεται στον ίδιο και τη διοίκηση της
εταιρείας η μελέτη της εταιρείας Μακένζι, που αναφέρεται ακριβώς στον νέο
τρόπο οργάνωσης, διοίκησης και λειτουργίας της Ο.Α. Είναι πολύ πιθανό, άφησε
να εννοηθεί ο υπουργός, να προτείνονται ριζικές αλλαγές τόσο στη σύνθεση των
πληρωμάτων των αεροσκαφών όσο και σε άλλους τομείς της λειτουργίας της Ο.Α.,
γεγονός που θα έχει ως αποτέλεσμα «να χάσουν τον ύπνο τους πολλοί
συνδικαλιστές που θεωρούν την Ολυμπιακή ιδιοκτησία τους». Όμως ο υπουργός
μίλησε με σκληρά λόγια εναντίον μερικών συνδικαλιστών της Ο.Α., τους οποίους
πάντως δεν κατονόμασε, και τους κατηγόρησε για αθέτηση υποσχέσεων και
συμφωνιών, για άρνηση συνεργασίας με τη διοίκηση, για κωλυσιεργία στις
διαδικασίες πρόσληψης εποχικού προσωπικού, για αιφνίδιες αποφάσεις να κάνουν
πιστή εφαρμογή των κανονισμών (όπως έγινε την περασμένη Πέμπτη με αποτέλεσμα
να μην υπάρχουν πληρώματα να γίνουν οι πτήσεις και να αναγκαστεί η εταιρεία να
ενοικιάσει ξένα αεροσκάφη για να μη μείνει ο κόσμος στα αεροδρόμια) κ.λπ.

«Η Ολυμπιακή δεν είναι κανενός συνδικαλιστή. Ανήκει στον ελληνικό λαό και η
κυβέρνηση είναι αποφασισμένη να φθάσει ακόμη και στην έσχατη σύγκρουση με
όσους επιβουλεύονται το μέλλον της», τόνισε ο κ. Καστανίδης.

Αναφερόμενος στις ενοικιάσεις αεροσκαφών από την Ο.Α. για να κάνει ορισμένα
δρομολόγια, ο κ. Καστανίδης είπε ότι η εταιρεία έπραξε άριστα, αφού τα
πληρώματα αρνήθηκαν την τελευταία στιγμή να εργαστούν. 
ΤΟ ΠΛΕΟΝ βελτιωμένο αεροδρόμιο του κόσμου είναι το Αεροδρόμιο Ελληνικού.

Αυτό αναφέρεται σε έγγραφο της Διεθνούς Ένωσης Αεροπορικών Εταιρειών (ΙΑΤΑ),
που εστάλη στον υπουργό Μεταφορών και Επικοινωνιών, κ. Χ. Καστανίδη, μετά το
52ο Συνέδριο της Ένωσης, που έγινε πρόσφατα στη Γενεύη.

Στο έγγραφο αναφέρεται ότι αυξήθηκε κατά 10% η δυνατότητα εξυπηρέτησης του
Αεροδρομίου Ελληνικού και επαινείται η προσπάθεια για την όσο το δυνατόν
βελτίωση του αεροδρομίου της Αθήνας.

Στο μεταξύ, όπως ανακοίνωσε χθες ο κ. Καστανίδης, σε οκτώ αεροδρόμια της χώρας
έγιναν ή ολοκληρώνονται σε λίγες ημέρες σημαντικά έργα βελτίωσής τους.
Πρόκειται για τα αεροδρόμια: Ρόδου, Κω, Ικαρίας, Πάρου, Κέρκυρας, Ηρακλείου,
Θεσσαλονίκης και Μυκόνου.

Στα αεροδρόμια αυτά έγιναν έργα συνολικού προϋπολογισμού 4,5 δισ. δρχ., που
αφορούν τη βελτίωση των αιθουσών τους, την κατασκευή πύργων ελέγχου,
επεκτάσεις διαδρόμων κ.λπ. Τα έργα αυτά έγιναν σε χρόνο ρεκόρ, αφού ξεκίνησαν
το περασμένο καλοκαίρι.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15848N131</ED>
<ID>
ID:169743

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N13&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Δημόσιες σχέσεις και άλλες σκοτεινέςδυνάμεις
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Η ΤΕΧΝΗ πουλιέται και αγοράζεται ­ γνωστό είναι αυτό. Στην περίπτωση της
μουσικής και των τραγουδιών, όμως, της τυχαίνει συχνά να περνάει από τα
γραφεία Τύπου των δισκογραφικών εταιρειών. Δεν είναι κακό αυτό, εκ πρώτης.
Αφού εκεί κατοικοεδρεύουν πρόθυμοι άνθρωποι να εξυπηρετήσουν στην επαφή με τον
καλλιτέχνη, να σε πληροφορήσουν για τις δραστηριότητές του ­ και δεν είναι
λίγοι αυτοί που ξέρουν τη δουλειά τους. Γιατί, πώς να το κάνουμε, δεν παίρνεις
τη Μαντόνα στο τηλέφωνο κάθε μέρα για να τη ρωτήσεις τι περνάει από το μυαλό
της ­ στοιχίζει κιόλας αυτό.Οπότε, χτυπάει το τηλέφωνο. «Αγάπη μου γλυκιά»,
ακούς τη φωνή που δεν ανήκει σε πρόσωπο πρώτου συγγενικού βαθμού, ούτε
δεύτερου, ούτε κάποιου που δικαιούται τελοσπάντων. Και η φωνή συνεχίζει: «πήρα
να δω τι μπορούμε να κάνουμε μ' εκείνο τον δίσκο», (καλλιτέχνη που ανήκει στην
εταιρεία). Το καλύτερο που μπορούμε να κάνουμε με εκείνο τον δίσκο είναι να
τον ξεχάσουμε, αλλά φταίει ο χαρακτήρας μου και δεν το λέω, κάνω ελιγμό με
κάτι του τύπου «θα σου πω όταν είναι...» ­ κίνηση μπούμερανγκ ουσιαστικά,
γιατί η φωνή θα επιστρέψει ανελέητη και έξτρα γλυκιά.Στο μεταξύ, θα χτυπήσει
άλλη φωνή. «Συγγνώμη που σε ρωτάω», θα πει, «αλλά να, μήπως έχετε κάτι με
μας;». Κάτι σε κακό εννοεί. «Όχι, βρε παιδί», πρέπει κανονικά να απαντήσεις,
«τίποτε ιδιαίτερο, μόνο κάθε πρωί συνωμοτούμε εναντίον σας, πώς να
καταστρέψουμε την εταιρεία». Αλλά το λες; Δεν το λες, διότι μπορεί και να το
πιστέψουν, αφού σε ρωτάνε ποιες σκοτεινές δυνάμεις καθυστέρησαν τη δημοσίευση
της συνέντευξης του καλλιτέχνη τους. Υπάρχει, τέλος, και η τακτική της άμεσης
επίθεσης: «να βρούμε έναν τρόπο να περάσουμε αυτό;». «Ε, και δεν βρίσκουμε;»,
λες. Να το περάσουμε. Σε άλλη διάσταση. Γιατί αν μείνουμε εδώ και πιάσουν κι
οι ζέστες...

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15848N132</ED>
<ID>
ID:169744

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N13&aa=2</URL></REF>


Article

<CATEGORY>vin06</CATEGORY>

 <H5>Ο 42ΧΡΟΝΟΣ ΚΩΣΤΑΣ ΠΕΡΑΤΙΚΟΣ ΕΙΧΕ ΤΟ ΚΟΥΜΑΝΤΟ ΤΩΝ ΝΑΥΠΗΓΕΙΩΝ ΠΟΥ ΑΓΟΡΑΣΕ Η
ΟΙΚΟΓΕΝΕΙΑ ΤΟΝ ΙΟΥΛΙΟ ΤΟΥ 1992 ΚΑΙ ΕΚΛΕΙΣΕ ΤΟΝ ΑΥΓΟΥΣΤΟ ΤΟΥ '95 ΜΕ
ΣΥΣΣΩΡΕΥΜΕΝΑ ΧΡΕΗ ΔΙΣΕΚΑΤΟΜΜΥΡΙΩΝ
</H5><H5>Πρωτότοκος γιος του Μιχάλη Περατικού
</H5><H5>Βαριά ατμόσφαιρα στον ΣΕΒ
</H5><H5>Ήξερε πως ο κίνδυνος ήταν υπαρκτός, αλλά όχι σε σημείο που να απειλεί άμεσα τη
ζωή του
</H5><H2>Η Ελευσίνα κρύβει το μυστικό της δολοφονίας
</H2>
Δ.Τζάθας-Λ.Νεσφυγιέ-Π.Γιόγιακας-Π.Μπαΐλης-Σ.Κρίκκης-Κ.Χατζίδης-Σ.Δημητρέλης-Σ.Διανέλλος-Δ.Σκούφου

Όταν τον Ιούλιο του 1992 έμπαιναν οι υπογραφές για να αγοράσει η οικογένεια
Περατικού τα Ναυπηγεία Ελευσίνας ουδείς γνώριζε ότι τρία χρόνια μετά (14
Αυγούστου 1995) η ίδια οικογένεια θα τα εγκατέλειπε. Κανείς επίσης δεν
μπορούσε να φανταστεί ότι πριν κλείσουν δύο χρόνια από την αποχώρησή της, ο
ένας από τους δύο γιους του Μιχάλη Περατικού, ο Κώστας, που είχε το κουμάντο
των ναυπηγείων, θα έπεφτε χθες νεκρός στον Πειραιά από φονικές σφαίρες.

Η ΑΣΤΥΝΟΜΙΑ, μετά την επιβεβαίωση ότι οι σφαίρες ήταν της «17 Νοέμβρη», θεωρεί
ότι το μυστικό κρύβεται στα ναυπηγεία που ο Όμιλος Περατικού απέκτησε με
ευκολίες πληρωμής από τις τράπεζες, Εμπορική, ΕΤΒΑ, Τράπεζα Επενδύσεων, Ιονική
και την ασφαλιστική εταιρεία Φοίνιξ.

Η συμφωνία προέβλεπε να εισπράξει η Εμπορική 39 εκατ. δολ., η ΕΤΒΑ 14,7 εκατ.
δολ., η Τράπεζα Επενδύσεων 2,8 εκατ. δολ., η Ιονική 1,7 εκατ. δολ. και ο
Φοίνικας 20 χιλιάδες δολ. Το συνολικό τίμημα ήταν 58,2 εκατ. δολάρια.Ο Όμιλος
Περατικού πλήρωσε στις τράπεζες αυτές μόνο το 20%, ενώ το υπόλοιπο θα το
εξοφλούσε με τόκο σε 20 εξαμηνιαίες δόσεις. Η πρώτη δόση θα πληρωνόταν την 1η
Ιουλίου 1995, δηλαδή τρία περίπου χρόνια μετά τη συμφωνία αγοράς και μόλις ένα
μήνα πριν αποχωρήσει η οικογένεια από τα ναυπηγεία.

Η συμφωνία προέβλεπε επίσης ότι τα ναυπηγεία θα παραδίδονταν στους Περατικούς
από τις τράπεζες χωρίς χρέη.Πράγματι είχαν προηγουμένως διαγραφεί χρέη ύψους
35 δισ. δρχ.

ΔΑΝΕΙΣΜΟΣ

Ο Όμιλος αναλαμβάνοντας το ναυπηγείο εξαγγέλλει επενδυτικό πρόγραμμα 15 δισ.
δρχ. Πλην όμως η χρονιά (1992) κλείνει με νέες ζημίες 3,8 δισ. δρχ. Ο Όμιλος
καταφεύγει στον δανεισμό.

Τότε η Εμπορική και οι άλλες τράπεζες παίρνουν τα πρώτα ανησυχητικά μηνύματα,
καθώς ο Όμιλος Περατικού ζητεί την τροποποίηση του συμφωνητικού, προτείνοντας
τη μείωση της τιμής εξαγοράς κατά 7,5 δισ. δρχ.Υποστήριξαν τότε οι Περατικοί
ότι κατά την υπογραφή του συμφωνητικού αγοράς είχαν δοθεί από τις τράπεζες
στοιχεία και διαβεβαιώσεις «αναληθείς» για την πραγματική οικονομική κατάσταση
των ναυπηγείων.Υποστήριξαν επίσης τότε ότι η ελληνική κυβέρνηση προκάλεσε
ζημίες με τη ναυπήγηση αρματαγωγών και καθυστερήσεις στην κατασκευή βαγονιών
του ΟΣΕ.Μιλούσαν ακόμα και για αθέμιτο ανταγωνισμό εις βάρος των Ναυπηγείων
Ελευσίνας από τα κρατικά Ναυπηγεία Σκαραμαγκά.

ΝΕΑ ΧΡΕΗ

Στα μέσα του 1994 ο Όμιλος υποβάλλει νέο επενδυτικό πρόγραμμα ύψους 11 δισ.
δραχμών, η προώθηση του οποίου συνδέεται με την καταβολή «εθνικής ενίσχυσης»
ύψους 5,5 δισ. Όμως το 1993 κλείνει πάλι με ζημίες που φτάνουν τα 2,8 δισ.
δρχ. ενώ τα συνολικά χρέη μεγαλώνουν επικίνδυνα. Ένα μεγάλο τμήμα των
εργαζομένων υποαπασχολείται ενώ τα κέρδη από τον τομέα επισκευών
χρησιμοποιούνται για πληρωμές τόκων προηγούμενων δανείων.Το 1994 οι ζημίες
απογειώνονται... Φτάνουν τα 6,8 δισεκατομμύρια. Ο Όμιλος ζητεί την καταβολή
της «εθνικής ενίσχυσης», η οποία εγκρίνεται από την Ευρωπαϊκή Επιτροπή τον
Μάρτιο του 1995, δίνοντας έτσι την ευχέρεια στην κυβέρνηση να προχωρήσει στην
επιχορήγηση, η οποία τελικά δεν καταβάλλεται για λόγους προστασίας του
ανταγωνισμού.Παρ' όλα αυτά ο Όμιλος Περατικού εκδηλώνει ενδιαφέρον για την
αγορά και των Ναυπηγείων Σκαραμαγκά. Τα Ναυπηγεία Ελευσίνας χάνουν κάθε μήνα
περίπου 500 εκατ. δρχ., ενώ η διαφορά με την Εμπορική για το ύψος του
τιμήματος της εξαγοράς έχει ήδη παραπεμφθεί σε διαιτησία.Τον Φεβρουάριο του
'95 ο Όμιλος στέλνει αιφνιδιαστικά προειδοποίηση για «λουκέτο» των ναυπηγείων
στην τότε κυβέρνηση, μιλώντας για αδυναμία λειτουργίας και ζητεί την προώθηση
μεγάλου επενδυτικού προγράμματος.Στις 14 Αυγούστου του 1995 ο Κωστής Περατικός
ανακοινώνει το κλείσιμο των ναυπηγείων και αποσύρει την προσφορά του Ομίλου
και το ενδιαφέρον για τον Σκαραμαγκά.

ΚΑΤΑ ΕΜΠΟΡΙΚΗΣ

Ο Κ. Περατικός υποστήριζε ότι η Εμπορική είχε κρύψει τα πραγματικά στοιχεία
για τα ναυπηγεία και για τον λόγο αυτό είχε προσφύγει στη διαιτησία
διεκδικώντας αποζημίωση.Η απόφασή του ωστόσο είχε προκαλέσει έντονες
αντιδράσεις από την κυβέρνηση και τους εργαζομένους.«Τον Δεκαπενταύγουστο του
1940 οι Ιταλοί τορπίλισαν την "Έλλη". Τον Δεκαπενταύγουστο του 1995 ο Όμιλος
Περατικού τορπίλισε τον ναυπηγικό κλάδο, πλήττοντας την ελληνική οικονομία».Με
τα λόγια αυτά σχολίασε τότε τραπεζίτης την αιφνιδιαστική απόφαση του εφοπλιστή
Περατικού να βάλει λουκέτο στα Ναυπηγεία Ελευσίνας.Η ενέργεια του Ομίλου
χαρακτηρίστηκε και εκβιαστική, ενώ ο ίδιος ο Όμιλος αφερέγγυος απέναντι στις
υποχρεώσεις του.

Στο μεταξύ τις συνέπειες από το κλείσιμο των Ναυπηγείων Ελευσίνας ένιωσαν πιο
πολύ απ' όλους 2.100 εργαζόμενοι.Από την άλλη πλευρά η κυβέρνηση ετοιμάσθηκε
τότε να διατάξει έλεγχο για τα χρέη που δημιούργησαν οι Περατικοί στην
Ελευσίνα από το 1992, ενώ και η Εμπορική Τράπεζα αποφάσισε να επιδιώξει
δικαστικά την είσπραξη των απαιτήσεών της και να ζητήσει από τις δικαστικές
αρχές να διενεργηθεί διαχειριστικός έλεγχος για τα 3 τελευταία
χρόνια.Τραπεζική πηγή έλεγε εκείνο το βράδυ ότι «η όλη συμπεριφορά του Ομίλου
Περατικού είναι αφερέγγυα, αφού μετά από μία τόσο ευνοϊκή σύμβαση, όπως αυτή
των Ναυπηγείων Ελευσίνας, προχώρησε σε μέτρα σκληρού εκβιασμού».

ΟΥΤΕ ΤΟ ΙΚΑ

Αιφνιδιαστική, απαράδεκτη και εκβιαστική χαρακτήρισαν τότε την απόφαση του
Ομίλου Περατικού και οι εργαζόμενοι, οι οποίοι δήλωναν ότι θα αγωνισθούν για
να συνεχισθεί η λειτουργία των ναυπηγείων.Το υπουργείο Βιομηχανίας κατηγόρησε
τον Όμιλο Περατικού ότι «στα λίγα χρόνια που λειτούργησε τα Ναυπηγεία
Ελευσίνας, τα οποία είχε αγοράσει από το Δημόσιο, συσσώρευσε χρέη
δισεκατομμυρίων» και ότι «δεν εξοφλούσε καν τις εισφορές του ΙΚΑ».Η Εμπορική
Τράπεζα κλήθηκε τότε να αναλάβει το κόστος για να συνεχισθεί η λειτουργία των
ναυπηγείων, που βρίσκονται σήμερα σε διαδικασία εκκαθάρισης για την ανεύρεση αγοραστή.

ΝΕΟΣ ΑΓΟΡΑΣΤΗΣ

Τα διάφορα προβλήματα για την πώληση της επιχείρησης φαίνεται ότι τελικά έχουν
αρθεί, ενώ πιθανή αγοράστρια παρουσιάζεται η εταιρεία Tiama.Οι τράπεζες
λέγεται ότι έχουν εγκρίνει και το σχέδιο της σύμβασης, ενώ φέρονται να έχουν
αποδεχθεί να προηγηθεί το ΙΚΑ στον κατάλογο των πιστωτών, οι οποίοι θα πάρουν
τα χρήματα που διεκδικούν από το τίμημα που θα πληρώσει ο νέος αγοραστής.

ΔΙΕΚΔΙΚΗΣΕΙΣ

Πάντως, η οικογένεια Περατικού διεκδίκησε αποζημίωση για τα ναυπηγεία.Είχε
προσφύγει στη διαιτησία, ζητώντας γύρω στα 60 εκατ. δολάρια.Η διαιτησία της
επιδίκασε 17,5 εκατ. δολ.Αλλά οι Περατικοί, διά της εταιρείας «Astir
Management», που ήταν ο επιχειρηματικός φορέας που αγόρασε τα ναυπηγεία, έχουν
προσφύγει πάλι στη διαιτησία για πλήρη ικανοποίηση για τις ζημίες που
υποστηρίζουν ότι υπέστησαν με την υπόθεση αυτή.

Ο ΚΩΝΣΤΑΝΤΙΝΟΣ Περατικός ήταν ο πρωτότοκος από τους τρεις γιους του εφοπλιστή
Μιχάλη Περατικού. Γεννήθηκε το 1955 και από μικρή ηλικία ασχολήθηκε με τις
επιχειρήσεις της οικογενείας του, μαθαίνοντας τη δουλειά μέσα στην
οικογενειακή επιχείρηση. Ο Κώστας Περατικός έφερε την αποκλειστική ευθύνη
εκπροσώπησης των μετόχων στη διοίκηση των Ναυπηγείων Ελευσίνας, τα οποία ο
όμιλος επιχειρήσεων Περατικού είχε εξαγοράσει τον Ιούλιο του 1992, ύστερα από
δημόσιο πλειοδοτικό διαγωνισμό. Έφερε, επίσης, την ευθύνη εκπροσώπησης των
ναυπηγείων στους κρατικούς φορείς μέχρι τις 14 Αυγούστου 1995, οπότε και
ανακοίνωσε το κλείσιμο των ναυπηγείων και την απόσυρση της προσφοράς που ο
όμιλος Περατικού είχε εκδηλώσει για τα Ναυπηγεία Σκαραμαγκά.

ΒΑΡΙΑ ατμόσφαιρα δημιούργησε στη χθεσινή γενική συνέλευση του ΣΕΒ η πληροφορία
για τη δολοφονία του επιχειρηματία Κ. Περατικού.«Εκφράζω τη λύπη μου», δήλωσε
ο Πρωθυπουργός Κ. Σημίτης, προσερχόμενος στη γενική συνέλευση. «Θα πρέπει όμως
να ενημερωθώ από τον υπουργό Δημόσιας Τάξης πριν κάνω άλλες δηλώσεις».«Εκφράζω
τον αποτροπιασμό μου για την άνανδρη δολοφονία», δήλωσε ο επίτιμος αρχηγός της
Ν.Δ. κ. Κ. Μητσοτάκης. «Η τρομοκρατία ­ πρόσθεσε ­ δρα με τους δικούς της
κανόνες».«Είναι απίστευτο αυτό που συνέβη», επισήμανε ο υπουργός Εθνικής
Οικονομίας κ. Γ. Παπαντωνίου.Έκκληση στην κυβέρνηση να πάρει μέτρα για την
αντιμετώπιση της τρομοκρατίας έκανε, μετά την ολοκλήρωση των ομιλιών της
γενικής συνέλευσης, ο πρόεδρος του Δ.Σ. του ΣΕΒ κ. Α. Κανελλόπουλος.

«ΕΙΧΑ καταλάβει πως ο Κώστας γνώριζε ενδόμυχα ότι, σε μικρό ίσως βαθμό,
διέτρεχε κάποιον κίνδυνο. Ο ίδιος μάλλον πίστευε ή ήθελε να πιστεύει πως ο
κίνδυνος αυτός ήταν μεν υπαρκτός αλλά όχι σε σημείο που να απειλεί άμεσα τη
ζωή του», είπε χθες το βράδυ στα «ΝΕΑ», από την Αγγλία, στενός φίλος της
οικογένειας Περατικού, που θέλησε να κρατήσει την ανωνυμία του.

Και προσθέτει: «Το γεγονός ότι είχε βγάλει άδεια οπλοφορίας και δεν είχε
προσωπική φρουρά δείχνει να επιβεβαιώνει την ανησυχία του. Φαντάζομαι πως ο
Κώστας ήταν ενήμερος, με τον τρόπο που αυτός θα μπορούσε να ήταν». Ο φίλος της
οικογένειας εκτιμά πως αιτία της δολοφονικής ενέργειας αποτέλεσαν δύο
γεγονότα, που μπορεί να συνδέονται ή όχι μεταξύ τους. «Το πρώτο ήταν πράγματι
τα ναυπηγεία και το ότι ο Κώστας ήταν επικεφαλής. Είχε περισσότερες
αρμοδιότητες σε αυτά από κάθε άλλο μέλος της οικογενείας του. Ταυτόχρονα όμως
ήταν και το θέμα μιας δίκης, που έγινε πριν από λίγες μέρες στην Αθήνα και
κατά την οποία κέρδισε ποσό ύψους 17,5 εκατομμυρίων δολαρίων».

ΤΟ 11ο θύμα που δολοφονήθηκε με το ίδιο 45άρι πιστόλι της «17 Νοέμβρη»
ήταν χθες το απόγευμα ο 42χρονος εφοπλιστής Κώστας Περατικός. Η βαλλιστική
εξέταση που ολοκληρώθηκε αργά χθες το βράδυ έδειξε «17 Νοέμβρη» και
πιστοποίησε ότι το όπλο που χρησιμοποίησαν χθες οι τρεις τρομοκράτες ήταν το
ίδιο που χρησιμοποιήθηκε στη δολοφονία του σταθμάρχη της CIA, στην Αθήνα,
Ρίτσαρντ Γουέλς, το 1975.

ΣΥΜΦΩΝΑ με τη χθεσινοβραδινή ανακοίνωση της Αστυνομίας, από τη
βαλλιστική έρευνα των καλύκων που βρέθηκαν στο σημείο της δολοφονίας του
εφοπλιστή Κ. Περατικού, διαπιστώθηκε πως με το ίδιο πιστόλι τα μέλη της «17
Νοέμβρη» δολοφόνησαν εκτός από τον Ρίτσαρντ Γουέλς και τους Β. Μάλλιο, Σ.
Σταμούλη, Τσ. Τσάντες, Ν. Βελούτσο, Ν. Μομφερράτο, Π. Μπακογιάννη, Τσ.
Γκόρκου, Μ. Βρανόπουλο, Ο. Σιμπαχίογλου.

ΤΟ 45ΑΡΙ πιστόλι, το καλά οργανωμένο σχέδιο εκτέλεσης και διαφυγής, ο
επαγγελματισμός του εκτελεστή και η ψυχραιμία που επέδειξαν οι δράστες, ακόμη
και όταν ήρθαν αντιμέτωποι με τον αστυνομικό, δεν άφησαν από την αρχή καμία
αμφιβολία ότι πρόκειται για ένα ακόμη χτύπημα της οργάνωσης-φάντασμα «17 Νοέμβρη».

ΩΣΤΟΣΟ, στους αξιωματικούς της Αντιτρομοκρατικής, οι οποίοι έσπευσαν
στον τόπο της δολοφονίας, εντύπωση προκάλεσε μία «λεπτομέρεια», στην οποία, σε
παρόμοιες υποθέσεις, τα μέλη της «17 Νοέμβρη» δίνουν ιδιαίτερη σημασία: στην
καλή κατάσταση των μέσων διαφυγής. Χθες το φορτηγάκι που χρησιμοποίησαν οι
τρεις τρομοκράτες δεν πήρε μπροστά, με κίνδυνο να τιναχθεί στον αέρα όλη η
επιχείρηση. Ο «επαγγελματισμός» όμως τους έσωσε στο χτύπημα που
πραγματοποίησαν για πρώτη φορά στον Πειραιά.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15848N141</ED>
<ID>
ID:169745

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N14&aa=1</URL></REF>


Article

<CATEGORY>vin06</CATEGORY>

 <H5>ΑΠΙΣΤΕΥΤΗ ΔΙΑΦΥΓΗ ΜΕΣΑ ΣΤΟ ΚΕΝΤΡΟ ΤΟΥ ΠΕΙΡΑΙΑ: ΟΙ ΔΡΑΣΤΕΣ ΠΕΡΠΑΤΗΣΑΝ ΜΕ
ΚΑΝΟΝΙΚΟ ΒΗΜΑ ΚΑΙ ΔΕΝ ΕΧΑΣΑΝ ΤΗΝ ΨΥΧΡΑΙΜΙΑ ΤΟΥΣ ΟΥΤΕ ΟΤΑΝ ΔΕΝ ΕΠΑΙΡΝΕ ΜΠΡΟΣΤΑ
ΤΟ ΑΥΤΟΚΙΝΗΤΟ ΟΥΤΕ ΟΤΑΝ ΤΟΥΣ ΠΥΡΟΒΟΛΗΣΕ Ο ΑΣΤΥΝΟΜΙΚΟΣ
</H5><H5>Η ζωή του Περατικού είχε απειληθεί και το '92
</H5><H5>Επτά τραύματα από σφαίρες
</H5><H5>Ακόμη ήταν ταραγμένος
</H5><H5>Του πήραν έναν χαρτοφύλακα
</H5><H5>Έφυγε σαν να μην έτρεχε τίποτα
</H5><H5>Έπαθε σοκ με το θέαμα
</H5><H2>Έφυγαν με ταξί μετά τη δολοφονία!
</H2>
Οδός Φίλωνος. Πειραιάς. Ώρα 5.15. «Φύγετε, φύγετε. Μην πλησιάσει κανείς. Δεν
θα πειράξουμε κανέναν».

ΔΕΥΤΕΡΟΛΕΠΤΑ μετά τη δολοφονία του εφοπλιστή Κώστα Περατικού, οι δύο άγνωστοι
δράστες, με απίστευτη ψυχραιμία, έχοντας προτεταμένα τα 45άρια πιστόλια,
προσπαθούν να απομακρύνουν το πλήθος που φωνάζει: «πιάστε τους, πιάστε τους.
Αυτοί είναι».

Αμέσως μετά οι δράστες κατευθύνονται στην οδό Φιλελλήνων, όπου στο κλειστό
φορτηγάκι, μάρκας Μιτσουμπίσι και με αριθμό κυκλοφορίας ΥΚΙ 7796, τους
περίμενε ο συνεργός τους. Με σταθερές κινήσεις επιχειρούν να φύγουν. Το
αυτοκίνητο δεν παίρνει μπροστά.

Την ίδια στιγμή, από τις φωνές και τους πυροβολισμούς που ακούγονται, ο
αστυνομικός που ήταν φύλακας στην είσοδο του Τμήματος Μεταγωγών, λίγα μέτρα
από το φορτηγό, πλησιάζει τους τρεις άγνωστους και τους καλεί να παραδοθούν.

ΑΝΤΑΛΛΑΓΗ ΠΥΡΩΝ

Αυτοί ήρεμοι βγαίνουν από το όχημα και πυροβολούν εναντίον του μία φορά. Ο
αστυνομικός καλύπτεται στη γωνία του δρόμου και ανταποδίδει τα πυρά. Οι
δράστες βλέποντας ότι κινδυνεύουν να μπλοκαριστούν στο σημείο εκείνο, βγαίνουν
από το φορτηγό και προχωρούν από τη οδό Φίλωνος προς τη οδό Χαριλάου Τρικούπη.
Από πίσω τους ακολουθεί ο αστυνομικός.

Ο κόσμος στα γύρω καφενεία, που παρακολουθεί τη σκηνή, μένει άναυδος. Οι
άγνωστοι δράστες δεν αφήνουν περιθώρια για οποιαδήποτε αντίδραση. «Μην
κουνηθεί κανείς», τους φωνάζουν και με κανονικό βήμα φτάνουν στη Χαριλάου
Τρικούπη. Ο αστυνομικός τους ακολουθεί από απόσταση.

Σε εκείνο το σημείο οι τρεις σταματούν ένα διερχόμενο ταξί μάρκας Τογιότα, με
αριθμό κυκλοφορίας Ε 4376, που οδηγούσε ο 33χρονος Σταμάτης Μόσχος, και με την
απειλή των όπλων τον βγάζουν έξω βίαια, καθώς και μία γυναίκα επιβάτιδα
αγνώστων στοιχείων, την οποία μέχρι αργά χθες το βράδυ αναζητούσε η Αστυνομία.

Λίγο πριν φύγουν με το ταξί, ένας από τους τρεις δράστες πυροβόλησε προς τη
μεριά ενός εστιατορίου, που βρίσκεται στη γωνία Χαρ. Τρικούπη και Φίλωνος. Η
σφαίρα διαπέρασε την τζαμαρία και καρφώθηκε στο πάνω μέρος του τοίχου, χωρίς
ευτυχώς να τραυματιστεί κανείς. «Είδα το χάρο με τα μάτια, δεν άκουσα
πυροβολισμό. Φαίνεται ότι το όπλο τους είχε σιγαστήρα. Το μόνο που άκουσα ήταν
ένας θόρυβος στο τζάμι και εκ των υστέρων βρήκα τη σφαίρα στον τοίχο», λέει
ταραγμένος ο υπάλληλος του εστιατορίου.

Οι τρεις δράστες ανέβηκαν την οδό Κανθάρου και έφτασαν δύο στενά πιο πάνω στη
Λεωφόρο Ηρώων Πολυτεχνείου. Εκεί, έξω από το ξενοδοχείο Σαβόι, παράτησαν το
ταξί και επιβιβάστηκαν σε ένα κόκκινο Όπελ Καντέτ, με πινακίδες ΥΚΥ 1621, οι
οποίες, όπως διαπιστώθηκε, είχαν κλαπεί από ένα Φίατ Πούντο στις 25
Φεβρουαρίου από τη Δραπετσώνα. Το αυτοκίνητο αυτό το εγκατέλειψαν περίπου 500
πιο μακριά, στην οδό Αλκιβιάδου 114, και εκεί άγνωστο πως χάθηκαν τα ίχνη τους.

Ο ΚΩΣΤΑΣ ΠΕΡΑΤΙΚΟΣ θέλει ακόμη λίγα μέτρα για να φθάσει στην είσοδο του
πάρκινγκ, όπου είχε σταθμεύσει το τζιπ του. Καθημερινά ακολουθούσε το ίδιο
δρομολόγιο. Τέτοια ώρα περίπου, «ανάμεσα στις 5 με 6 έφευγε από τα γραφεία» ­
όπως έλεγαν χθες οι υπάλληλοι της εταιρείας Αράν Σίπινγκ, που βρίσκεται στην
οδό Χαριλάου Τρικούπη.

Ο 42χρονος εφοπλιστής βαδίζει ανυποψίαστος στο πεζοδρόμιο της οδού Φίλωνος,
προς το πάρκινγκ. Αν και είχε απειληθεί για τη ζωή του από το 1992 και είχε
βγάλει άδεια οπλοφορίας, την οποία ανανέωσε πριν από δύο χρόνια, εκείνη τη
στιγμή δεν μπορούσε να φαντασθεί τι θα επακολουθούσε.

Τον Κώστα Περατικό περίμεναν μέσα σε φορτηγάκι, που ήταν σταθμευμένο στην οδό
Φιλελλήνων. Μόλις τους προσπερνάει, οι δύο βγαίνουν από το όχημα και τον
ακολουθούν σε απόσταση περίπου 10 μέτρων. Ο ένας από αυτούς, αναστήματος
περίπου 1.80, ντυμένος με κοντομάνικο τζιν πουκάμισο και τζιν παντελόνι, τον
πλησιάζει σε απόσταση αναπνοής. Ο άλλος, ύψους περίπου 1.70 μ., στέκεται
μερικά μέτρα πίσω, κοντά στη διασταύρωση με την οδό Φιλελλήνων, εποπτεύοντας
τον χώρο. Φοράει κι αυτός τζιν πουκάμισο και τζιν παντελόνι.

Στο νούμερο 86 έξω από το σινεμά «Ολύμπικ», που βρίσκεται δίπλα από το
πάρκινγκ, ο εφοπλιστής κατεβαίνει από το πεζοδρόμιο. Σ' εκείνο το σημείο, ο
«ψηλός» τον πλησιάζει από τη δεξιά πλευρά και σχεδόν εξ επαφής τον πυροβολεί
στον θώρακα (στην πλευρά της καρδιάς). Την ώρα που πέφτει, ο άγνωστος από ψηλά
συνεχίζει τους πυροβολισμούς. Τρείς σφαίρες βρίσκουν τον Κώστα Περατικό στο
αριστερό χέρι και στα πόδια. Ατάραχος ο δράστης σκύβει πάνω από το πτώμα,
παίρνει τον φάκελο που κρατούσε το θύμα και γυρίζει προς τον συνεργό του, ο
οποίος όλη την ώρα παρακολουθούσε τη σκηνή έτοιμος να επέμβει. Και οι δύο μαζί
κατευθύνθηκαν προς το φορτηγάκι, όπου τους περίμενε ο τρίτος δράστης.

ΑΜΕΣΩΣ μετά τη δολοφονική επίθεση, ασθενοφόρο μετέφερε αιμόφυρτο τον Περατικό
στο Τζάνειο νοσοκομείο, όπου διαπιστώθηκε ο θάνατός του. Σύμφωνα με τον
διευθυντή της χειρουργικής κ. Αναστάσιο Ρήγα, ο εφοπλιστής έφερε επτά
τραύματα, ένα στη δεξιά μασχάλη, δύο στο αριστερό ημιθωράκιο, δύο στον
αριστερό βραχίονα, ένα στον δεξιό γλουτό και ένα στον δεξιό μηρό.Οι γιατροί
έκαναν λόγο μόνο για τραύματα. «Το πόσες σφαίρες δέχθηκε», όπως είπαν, «θα
φανεί μετά τη νεκροψία που θα γίνει».Μόλις έγινε γνωστό το περιστατικό, στο
νοσοκομείο πήγε η πρώτη σύζυγος του Περατικού, η οποία απέφυγε να πει οτιδήποτε.

«ΑΚΟΥΣΑ πυροβολισμούς. Φύλαγα σκοπιά στο Τμήμα Μεταγωγών Πειραιά. Ξαφνιάστηκα.
Κάποιοι καλούσαν σε βοήθεια. Έτρεξα προς την οδό Φιλελλήνων. Είδα τρεις άνδρες
μέσα σε ένα φορτηγάκι να προσπαθούν να το βάλουν μπροστά. Τους έτεινα το όπλο
μου, λέγοντάς τους να μείνουν ακίνητοι. Δεν υπάκουσαν».

Ο αστυνομικός φρουρός, που καταδίωξε αρχικά και ήρθε αντιμέτωπος με τους τρεις
δράστες αρκετή ώρα αργότερα, όταν διηγείται την εμπειρία του στους ανώτατους
αξιωματικούς της Ασφάλειας ακόμη είναι ταραγμένος. Πυροβόλησε μία φορά
εναντίον τους και αυτοί ανταπέδωσαν τον πυροβολισμό. Προσπάθησε να τους φτάσει
στην οδό Χαριλάου Τρικούπη. Οι άγνωστοι πυροβόλησαν ξανά. «Θα θυμάμαι για
πάντα αυτές τις στιγμές», λέει.

Ο κ. ΓΙΩΡΓΟΣ ­ δεν θέλησε να αποκαλύψει το επώνυμό του ­ την ώρα της
δολοφονίας τού Κώστα Περατικού ήταν μέσα στο κατάστημά του, επί της οδού
Φιλελλήνων. «Είδα δύο άτομα ηλικίας 30 έως 35 χρόνων που κρατούσαν πιστόλια
και περπατούσαν με χαρακτηριστική άνεση κοντά στον νεκρό. Μάλιστα, κρατούσαν
στα χέρια τους έναν χαρτοφύλακα, που τους είδα να παίρνουν από τον εφοπλιστή»,
λέει. «Ο τρίτος ήταν μέσα στο φορτηγό και προσπαθούσε να βάλει μπρος».Ο ίδιος,
λίγα λεπτά νωρίτερα, τους είχε δει στη διασταύρωση των οδών Φιλελλήνων και
Φίλωνος: «Έδειχαν ψύχραιμοι. Ο ένας ήταν πιο ψηλός, γύρω στο 1,80, με μαύρα
μαλλιά, κάπως μακριά, θα έλεγα με ζελέ κολλημένα. Ο άλλος, πιο κοντός,
βρισκόταν πιο πίσω. Ο εκτελεστής ήταν ο ψηλότερος».

Ο 40ΧΡΟΝΟΣ Βασίλης Κυριακού ήταν αυτόπτης μαρτυράς της δολοφονίας του Κώστα
Περατικού. Εργάζεται ως υπάλληλος στο γκαράζ όπου άφηνε το Λάντ Ρόβερ ο Κώστας Περατικός.

«Όταν κατέβαινε στα γραφεία του Πειραιά, άφηνε το αυτοκίνητό του στο γκαράζ»,
λέει. «Είδα έναν νεαρό άντρα γύρω στα 30 με 35, που φορούσε τζιν παντελόνι και
καλοκαιρινό τζιν πουκάμισο, να πυροβολεί από κοντά τον εφοπλιστή. Τα 'χασα.
Κρύφτηκα στο γραφείο μου. Τους άλλους δεν τους είδα. Επικράτησε πανικός, αλλά
ο δράστης με ψυχραιμία απομακρύνθηκε, σαν να μην έτρεχε τίποτα...».

«ΗΤΑΝ λίγο μετά τις πέντε το απόγευμα, όταν άκουσα τέσσερις πυροβολισμούς.
Βγαίνω έξω από το μαγαζί να δω τι γίνεται και βλέπω έναν άνθρωπο αιμόφυρτο,
πεσμένο κάτω...». Ο κ. Παναγιώτης Δαρδαμάνος διατηρεί κατάστημα επί της οδού
Φίλωνος 80, δίπλα ακριβώς από το σημείο όπου χθες δολοφονήθηκε ο Κώστας
Περατικός. Με δυσκολία προσπαθεί να διατηρήσει την ψυχραιμία του.

«Έπαθα σοκ από το θέαμα που αντίκρυσα», λέει. «Αλλά μέσα στον πανικό μου να δω
τι γίνεται με τον άνθρωπο μου έκανε εντύπωση η ψυχραιμία των δραστών.
Περπατούσαν σαν να μην έτρεχε τίποτα. Και όταν τους κυνήγησε ένας αστυνομικός
από το Μεταγωγών, δεν δίστασαν να πυροβολήσουν εναντίον του».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15848N161</ED>
<ID>
ID:169746

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N16&aa=1</URL></REF>


Article

<CATEGORY>vin06</CATEGORY>

 <H2>Τα 51 χτυπήματα της «17 Νοέμβρη» σε 22 χρόνια
</H2>
ΤΟ ΤΕΛΕΥΤΑΙΟ τρομοκρατικό χτύπημα της οργάνωσης «17 Νοέμβρη» εκδηλώθηκε πριν
από 15 μήνες, με στόχο την αμερικανική πρεσβεία.Η χθεσινή δολοφονία του
εφοπλιστή Κώστα Περατικού αποτελεί την 52η επιθετική ενέργεια της οργάνωσης,
που ξεκίνησε τη δράση της τον Δεκέμβριο του 1975 στην Αθήνα.

1 23 Δεκεμβρίου 1975: δολοφονείται στο Ψυχικό ο σταθμάρχης της CIA
Ρίτσαρντ Γουέλς.

2 13 Δεκεμβρίου 1976: δολοφονείται στο Παλαιό Φάληρο ο απότακτος
αστυνόμος Ευάγγελος Μάλλιος.

3 16 Ιανουαρίου 1980: δολοφονούνται στο Παγκράτι ο υποδιευθυντής των
ΜΑΤ Παντελής Πέτρου και ο οδηγός του Σωτήρης Σταμούλης.

4 15 Νοεμβρίου 1983: δέχονται τις σφαίρες της οργάνωσης ο αρχηγός της
Τζασμάγκ στην Αθήνα πλοίαρχος Τζωρτζ Τσάντες και ο οδηγός του Νίκος Βελούτσος.

5 3 Απριλίου 1984: ο λοχίας της Τζασμάγκ Ρόμπερτ Τσαντ δέχεται επίθεση,
αλλά διαφεύγει προς άγνωστη κατεύθυνση και έκτοτε αγνοείται η τύχη του.

6 21 Φεβρουαρίου 1985: δολοφονούνται ο εκδότης της «Απογευματινής»
Νίκος Μομφερράτος και ο οδηγός του Παναγιώτης Ρουσσέτης.

7 26 Νοεμβρίου 1985: ανατινάζεται κλούβα των ΜΑΤ στην Καισαριανή και
σκοτώνεται ο αρχιφύλακας Ν. Γεωργακόπουλος.

8 Απριλίου 1986: δολοφονείται στο Κολωνάκι ο βιομήχανος Δημήτρης Αγγελόπουλος.

9 5 Οκτωβρίου 1986: εκρήγνυνται βόμβες σε τέσσερις Εφορίες.

10 4 Φεβρουαρίου 1987: δέχεται επίθεση και τραυματίζεται ο γιατρός
Ζαχαρίας Καψαλάκης.

11 24 Απριλίου 1987: τραυματίζονται 11 Αμερικανοί στρατιώτες από έκρηξη
λεωφορείου της Πολεμικής Αεροπορίας.

12 10 Αυγούστου 1987: άλλοι 9 Αμερικανοί τραυματίζονται κατά τον ίδιο
τρόπο, με τηλεβόμβα.

13 21 Ιανουαρίου 1988: η πρώτη αποτυχημένη ενέργεια της οργάνωσης, η
οποία αποπειράθηκε να σκοτώσει τον Αμερικανό αξιωματούχο Τζωρτζ Κάρος.

14 1 Μαρτίου 1988: δολοφονείται ο βιομήχανος Αλέξανδρος Αθανασιάδης.

15 22 Μαρτίου 1988: τέσσερις βόμβες σε ισάριθμα αυτοκίνητα της
τουρκικής αποστολής.

16 28 Ιουνίου 1988: δολοφονείται ο στρατιωτικός ακόλουθος των ΗΠΑ
Ουίλιαμ Νορντάν ύστερα από έκρηξη σε παγιδευμένο αυτοκίνητο.

17 14 Αυγούστου 1988: έξι μέλη της οργάνωσης καταλαμβάνουν το
Αστυνομικό Τμήμα Βύρωνα και κλέβουν όπλα.

18 10 Ιανουαρίου 1989: τραυματίζεται ο εισαγγελέας Κωνσταντίνος
Ανδρουλιδάκης, ο οποίος λίγες ημέρες αργότερα πεθαίνει.

19 19 Ιανουαρίου 1989: τραυματίζεται ο εισαγγελέας Παναγιώτης Ταρασουλέας.

20 22 Φεβρουαρίου 1989: ανατινάζονται πολυτελή σπίτια για τα ενοίκια.

21 8 Μαΐου 1989: η δεύτερη αποτυχημένη ενέργεια της οργάνωσης. Στόχος ο
Γιώργος Πέτσος, ο οποίος τραυματίζεται ύστερα από έκρηξη τηλεβόμβας.

22 26 Σεπτεμβρίου 1989: δολοφονείται ο βουλευτής της Ν.Δ. Παύλος Μπακογιάννης.

23 25 Δεκεμβρίου 1989: μέλη της οργάνωσης εισβάλλουν και κλέβουν
πυρομαχικά από το στρατόπεδο Συκουρίου Λαρίσης.

24 3 Φεβρουαρίου 1990: νέα κλοπή, αυτή τη φορά μπαζούκας, από το
Πολεμικό Μουσείο.

25 15 Μαΐου 1990: η περιοχή Εκάλης συγκλονίζεται από 23 βόμβες.

26 10 Ιουνίου 1990: ρουκέτα εναντίον της εταιρείας Procter and Gabl.

27 20 Νοεμβρίου 1990: απόπειρα δολοφονίας κατά Βαρδή Βαρδινογιάννη με
τρεις ρουκέτες.

28 16 Δεκεμβρίου 1990: δύο ρουκέτες πλήττουν τα γραφεία της ΕΟΚ, στη
Λεωφόρο Βασιλίσσης Σοφίας.

29 25 Ιανουαρίου 1991: τέσσερις βόμβες σε Τράπεζες και το σπίτι του
Γάλλου ακολούθου.

30 28 Ιανουαρίου 1991: επίθεση στην Τράπεζα American Express με ρουκέτα.

31 29 Ιανουαρίου 1991: νέα ρουκέτα κατά της ΒΡ, στη Λεωφόρο Κηφισίας.

32 11 Μαρτίου 1991: πέντε βόμβες σε τουριστικά λεωφορεία.

33 12 Μαρτίου 1991: δολοφονείται με τηλεχειριζόμενο εκρηκτικό μηχανισμό
ο Αμερικανός λοχίας Ρόναλντ Στιούαρτ στη Γλυφάδα.

34 31 Μαρτίου 1991: ρουκέτα κατά του ξενοδοχείου «Πεντελικόν».

35 28 Απριλίου 1991: βόμβα στο ρυμουλκό «Καραπιπέρης» στο Πέραμα.

36 2 Μαΐου 1991: ρουκέτα εναντίον της ΔΕΗ στους Αγίους Αναργύρους.

37 7 Μαΐου 1991: δύο ρουκέτες εναντίον της Siemens στο Μαρούσι.

38 16 Μαΐου 1991: ρουκέτα κατά του εργοστασίου Τσιμέντα Χάλυψ στον Ασπρόπυργο.

39 31 Μαΐου 1991: δύο ρουκέτες πλήττουν το εργοστάσιο της Λεβενμπρόυ
στην Αταλάντη.

40 16 Ιουλίου 1991: ο Τούρκος επιτετραμμένος Ντενίς Μπουλούκμπασι
τραυματίζεται ύστερα από έκρηξη παγιδευμένου αυτοκινήτου.

41 7 Οκτωβρίου 1991: δολοφονείται ο Τούρκος αναπληρωτής ακόλουθος
Τύπου, Τσετίν Γκόρκου.

42 2 Νοεμβρίου 1991: επίθεση με μία ρουκέτα των 3,6 ιντσών και μία
χειροβομβίδα ελληνικής κατασκευής κατά λεωφορείου των ΜΑΤ στα Εξάρχεια.
Σκοτώνονται ο αστυφύλακας Γιάννης Βαρής, 25 χρόνων και τραυματίζονται άλλοι
έξι αστυνομικοί.

43 8 Δεκεμβρίου 1991: επίθεση με δύο ρουκέτες των 2,6 ιντσών στην
εταιρεία Βιοχάλκο, που βρίσκεται στην οδό Ι. Πάγκα στη Ν. Φιλοθέη.

44 14 Ιουλίου 1992: επίθεση με ρουκέτα εις βάρος αυτοκινήτου που
οδηγούσε ο υπουργός Οικονομικών Ιωάννης Παλαιοκρασσάς. Από θραύσματα της
ρουκέτας σκοτώνεται ο περαστικός Αθανάσιος Αξαρλιάν, 22 χρόνων.

45 31 Νοεμβρίου 1992: επίθεση με ρουκέτα στην Εφορία Νέας Φιλαδελφείας
με υλικές ζημιές.

46 3 Δεκεμβρίου 1992: βόμβα στη ΔΟΥ Αμαρουσίου με υλικές ζημιές.

47 21 Δεκεμβρίου 1992: επίθεση κατά του βουλευτή της Νέας Δημοκρατίας
Ελευθερίου Παπαδημητρίου. Τον τραυμάτισαν στα πόδια πυροβολώντας τον τρεις
φορές με 45άρι πιστόλι και 38άρι περίστροφο.

48 24 Ιανουαρίου 1994: δολοφονείται στο Κολωνάκι ο Μιχάλης Βρανόπουλος.

49 4 Ιουλίου 1994: δολοφονείται ο Τούρκος διπλωμάτης Ομέρ Χαλού Σμπαχιόγλου.

50 15 Μαρτίου 1995: επίθεση με δύο ρουκέτες κατά των εγκαταστάσεων του
Mega στην Παιανία.

51 15 Φεβρουαρίου 1996: επίθεση με ρουκέτα κατά της αμερικανικής πρεσβείας.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15848N162</ED>
<ID>
ID:169747

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N16&aa=2</URL></REF>


Article

<CATEGORY>vin06</CATEGORY>

 <H5>ΤΟ ΜΕΤΡΟ ΦΡΕΝΑΡΕΙ ΟΡΙΣΤΙΚΑ ΣΤΗ ΜΗΤΡΟΠΟΛΗ ΜΕ ΔΙΚΑΣΤΙΚΗ ΑΠΟΦΑΣΗ, ΦΟΥΛΑΡΕΙ ΟΜΩΣ
ΠΡΟΣ ΤΗΝ ΟΜΟΝΟΙΑ, ΚΑΘΩΣ ΥΣΤΕΡΑ ΑΠΟ ΔΥΟ ΧΡΟΝΙΑ ΑΠΡΑΞΙΑΣ ΞΑΝΑΠΙΑΣΕ ΔΟΥΛΕΙΑ Ο ΜΕΤΡΟΠΟΝΤΙΚΑΣ
</H5><H2>Βάζει το χέρι του ο Άγιος Κωνσταντίνος...
</H2>
Μια καλή είδηση (ότι ξανάπιασε δουλειά ο Μετροπόντικας στην Αγίου
Κωνσταντίνου) και ένα κακό μαντάτο (ότι το ΣτΕ απαγόρευσε τη δημιουργία
φρεατίου εξαερισμού στη Μητρόπολη) σημάδεψαν χθες την πορεία κατασκευής του
Μετρό της Αθήνας.

Συγκεκριμένα:

Χωρίς προβλήματα συνεχίζεται πλέον η διάνοιξη, από τον Μετροπόντικα, της
σήραγγας της γραμμής Σεπόλια - Δάφνη του Μετρό της Αθήνας, αφού το γιγαντιαίο
μηχάνημα ΤΒΜ ξανάπιασε δουλειά, ύστερα από περίπου δύο χρόνια, κάτω από την
οδό Αγίου Κωνσταντίνου.

Ο Μετροπόντικας αναμένεται να φθάσει στον σταθμό της Ομόνοιας γύρω στις αρχές
Αυγούστου και κατόπιν θα συνεχίσει προς τον σταθμό της Ακαδημίας, οπότε και θα
αποκατασταθεί πλήρως η κυκλοφορία στην οδό Αγ. Κωνσταντίνου.

Θυμίζουμε ότι λόγω των σοβαρών προβλημάτων που παρουσιάστηκαν με την αστάθεια
του εδάφους κάτω από την οδό Αγ. Κωνσταντίνου χρειάστηκε να κατασκευαστεί
ειδική ενίσχυση, με πασσάλους και τσιμεντενέσεις, του εδάφους, ώστε να
μπορέσει να περάσει το μηχάνημα χωρίς κίνδυνο κατάρρευσης κάποιων οικοδομών.
Έτσι, σε μήκος περίπου 200 μέτρων τοποθετήθηκαν περισσότεροι από 2.000 ειδικοί
πάσσαλοι, ενώ έχει γίνει και πλήθος άλλων πρόσθετων εργασιών. Μάλιστα, τα έργα
αυτά αποτέλεσαν και αντικείμενο έντονης διαμάχης ανάμεσα στην κοινοπραξία
«Ολυμπιακό Μετρό» (που κατασκευάζει το έργο) και την κυβέρνηση, για το ποιος
πρέπει να επιβαρυνθεί το επιπλέον κόστος, χωρίς ακόμη να έχει βρεθεί λύση.
Είναι μία από τις διαφωνίες που οδήγησαν, τον περασμένο Μάρτιο, την κυβέρνηση
στην απόφαση να περικόψει μέρος του συμβατικού αντικειμένου της εργολαβίας και
συγκεκριμένα το τμήμα Κεραμεικός - Σύνταγμα.

Για να προληφθεί ανάλογη καθυστέρηση και για να προστατευθεί απολύτως το
παραδοσιακό και διατηρητέο κτίριο της Εθνικής Τράπεζας, που βρίσκεται αμέσως
μετά τον σταθμό της Ομόνοιας (γωνία Πατησίων και Πανεπιστημίου), έχει ήδη
κατασκευαστεί ­ με συμβατικές μεθόδους ­ σήραγγα μήκους 30 μέτρων, ώστε ο
Μετροπόντικας απλώς να περάσει χωρίς να σκάψει, κάτι που ίσως δημιουργούσε
προβλήματα στο κτίριο αυτό.Σε σχετική ανακοίνωση της εταιρείας «Αττικό Μετρό»
(που εποπτεύει την κατασκευή του έργου για λογαριασμό του ελληνικού Δημοσίου)
αναφέρεται ότι τα έργα του Μετρό προχωρούν κανονικά σε όλα τα μέτωπα και ήδη
είναι έτοιμο περισσότερο από το 55% του συνόλου του έργου...

* Στο μεταξύ, το Συμβούλιο της Επικρατείας απαγορεύει τη δημιουργία φρεατίου
εξαερισμού του Μετρό στον περίβολο του ναού της Μητρόπολης Αθηνών.Το αρμόδιο
Ε' Τμήμα του Ανωτάτου Διοικητικού Δικαστηρίου, με χθεσινή απόφασή του
(2073/97), έκανε δεκτή σχετική προσφυγή της Μητρόπολης και ακύρωσε την απόφαση
των υπουργείων ΠΕΧΩΔΕ και Πολιτισμού για την κατασκευή του επίμαχου φρεατίου,
με έξοδο στο βορειοανατολικό τμήμα του περίβολου της Μητρόπολης.Η απόφαση,
όπως έχει ήδη γνωστοποιήσει η κατασκευάστρια εταιρεία «Αττικό Μετρό»,
δημιουργεί πρόσθετα προβλήματα και νέα καθυστέρηση στην εκτέλεση του κυρίως
έργου, αφού τώρα πρέπει να αναζητηθεί άλλο σημείο εξόδου του φρεατίου
εξαερισμού στο ιστορικό κέντρο της Αθήνας.Το ΣτΕ έκρινε ότι δεν μπορεί το
επίμαχο φρεάτιο να εξέρχεται στον περίβολο της Μητρόπολης, γιατί ουσιαστικά
υποβαθμίζεται η αισθητική του ναού και του περιβάλλοντος χώρου. 
«Η σπουδαία θρησκευτική αξία του ναού και του χώρου και ο οφειλόμενος προς
τούτο σεβασμός, σε συνδυασμό με την ανάγκη περισυλλογής των πιστών, καθιστούν
ανεφάρμοστη την κατασκευή και λειτουργία συστήματος παραγωγής αερίων
αποβλήτων...», καταλήγει το Ανώτατο Δικαστήριο.Οι διαχειριστές της Μητρόπολης
τόνιζαν ότι ο ρυπογόνος αέρας που θα αντλούσε το φρεάτιο από τις σήραγγες του
Μετρό θα κατέκλυζε ακόμη και τον ναό, ενώ ο θόρυβος θα δημιουργούσε πρόσθετα
προβλήματα στη λειτουργία του, θέσεις που αποδέχθηκε το ΣτΕ.

* Πάντως, στο τμήμα αυτό του μετρό (Σύνταγμα - Κεραμεικός) τα έργα έχουν
σταματήσει, λόγω των γνωστών διαφωνιών με την κοινοπραξία.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15848N181</ED>
<ID>
ID:169748

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N18&aa=1</URL></REF>


Article

<CATEGORY>vin06</CATEGORY>

 <H2>Χειρόφρενο των αστικών στη Θεσσαλονίκη
</H2>
ΘΕΣΣΑΛΟΝΙΚΗ. Γραφείο Βόρειας Ελλάδας

ΤΕΤΡΑΩΡΗ προειδοποιητική στάση εργασίας θα πραγματοποιήσουν την ερχόμενη Τρίτη
(12 μεσημέρι - 4 απόγευμα) οι εργαζόμενοι στον Οργανισμό Αστικών Συγκοινωνιών
Θεσσαλονίκης, που καταγγέλλουν αδιαφορία των αρμοδίων υπηρεσιών για την
αντιμετώπιση του οξυμμένου κυκλοφοριακού προβλήματος της συμπρωτεύουσας.Οι
εργαζόμενοι στον ΟΑΣΘ ζητούν την εφαρμογή της υπουργικής απόφασης για τη
λειτουργία των λεωφορειοδρόμων, μέτρο που έχει πετύχει, ωστόσο
καταστρατηγείται με την ανοχή του δήμου και της Αστυνομίας, όπως υποστηρίζουν.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15848N182</ED>
<ID>
ID:169749

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N18&aa=2</URL></REF>


Article

<CATEGORY>vin06</CATEGORY>

 <H5>ΑΥΤΟΚΤΟΝΗΣΕ Ο 30ΧΡΟΝΟΣ ΕΜΠΟΡΟΣ ΑΦΟΥ ΕΚΤΕΛΕΣΕ ΤΑ ΔΥΟ ΠΑΙΔΙΑ ΚΑΙ ΤΡΑΥΜΑΤΙΣΕ
ΣΟΒΑΡΑ ΤΗΝ ΠΡΩΗΝ ΦΙΛΗ ΤΟΥ
</H5><H5>«Ο Λευτέρης το φοβόταν»
</H5><H5>«Ποιος να της το πει;»
</H5><H5>«Την πίεζε...»
</H5><H2>Ο επίλογος μιας ολέθριας σχέσης γράφτηκε μ' αίμα αθώων...
</H2>
<AUTHOR>ΛΙΑ ΝΕΣΦΥΓΕ - ΑΜΑΛΙΑ ΝΕΓΡΕΠΟΝΤΗ</AUTHOR>

«Θεέ μου, φρίκη. Το σπίτι είναι γεμάτο πτώματα...». Ήταν οι πρώτες κουβέντες
που είπε συγκλονισμένος ο αστυνομικός, ο οποίος έσπευσε πρώτος στο διαμέρισμα
όπου λίγη ώρα πριν είχε εκτυλιχθεί η πρωτοφανής τραγωδία ερωτικού πάθους και
αρρωστημένης ζήλειας.

Ο ΑΣΤΥΝΟΜΙΚΟΣ έπαθε σοκ όταν μπαίνοντας στο διαμέρισμα αντίκρυσε το σκηνικό
της φρίκης. Σφηνωμένο πίσω από την πόρτα, που άνοιξε με δυσκολία, αντίκρυσε
μέσα στα αίματα το πτώμα ενός 18χρονου αγοριού. Προχώρησε στη μια
κρεβατοκάμαρα και το θέαμα που αντίκρυσε του έκοψε την ανάσα. Στο δωμάτιο
κοντά στην μπαλκονόπορτα κοιτόταν νεκρή μια νεαρή κοπέλα. Το γλυκό προσωπάκι
της ήταν γεμάτο αίματα. Πεσμένος στο πάτωμα με το κεφάλι του να ακουμπάει πάνω
στην κοπέλα κοιτόταν νεκρός ο «εξολοθρευτής πιστολέρο» και αυτόχειρας. Κάλυκες
διάσπαρτοι στο πάτωμα, σφαίρες σφηνωμένες στους τοίχους συμπλήρωναν το σκηνικό
της βίας και του αίματος. Την ώρα εκείνη το ασθενοφόρο παρελάμβανε για να
μεταφέρει εσπευσμένα στο νοσοκομείο, σοβαρά τραυματισμένο, το τρίτο θύμα του
30χρονου δολοφόνου και αυτόχειρα Δημήτρη Γρ. Κίτσου, την 44χρονη Στέλλα
Σπυριδάκη, μητέρα των δύο παιδιών, με την οποία ο μακελάρης διατηρούσε ερωτικό δεσμό.

ΕΠΙΛΟΓΟΣ

Ήταν ο επίλογος μια ολέθριας σχέσης που έγραψε με 11 σφαίρες χθες στις 4.30 τα
ξημερώματα, «τυφλωμένος» από το αρρωστημένο πάθος του, ο 30χρονος έμπορος
Δημήτρης Κίτσος, στο διαμέρισμα όπου διέμεναν η πρώην φίλη του και τα δυο
παιδιά της στον πρώτο όροφο διπλοκατοικίας, στην οδό Πισιδίας 7, στη Νέα Σμύρνη.

Το πάθος, την οργή και τη μανία του για εκδίκηση την πλήρωσαν με τη ζωή τους
τα δυο παιδιά της Στέλλας Σπυριδάκη, ο 18χρονος Λευτέρης και η 23χρονη Ιωάννα.
Ο Λευτεράκης ήταν μαθητής της Γ' Λυκείου και πριν από λίγες ημέρες είχε
επιστρέψει στο σπίτι του από την πενθήμερη εκδρομή του σχολείου. Η 23χρονη
Ιωάννα δούλευε με τη μητέρα της στο μαγαζί της. Είχε αρραβωνιαστεί και σε δυο
μήνες επρόκειτο να παντρευτεί. Δεν πρόλαβε όμως. Και αυτή και ο αδελφός της
πλήρωσαν τη μανία του εξολοθρευτή...

Η μητέρα τους Στέλλα Σπυριδάκη που δέχθηκε πρώτη την επίθεση του 30χρονου,
όταν την άρπαξε από το κρεβάτι και την πέταξε από το μπαλκόνι στον ακάλυπτο,
πυροβολώντας την ταυτόχρονα, σώθηκε από θαύμα. Ο «πιστολέρο» φίλος της την
έπληξε στον γλουτό. Η γυναίκα έπεσε από τον πρώτο όροφο, στις πέργκολες του
κήπου και γλίτωσε με κατάγματα. Ο μακελάρης σε κατάσταση αμόκ στη συνέχεια
μπήκε στο σπίτι και το μετέτρεψε σε σφαγείο. Εκτέλεσε εν ψυχρώ τα δυο παιδιά
της φίλης του με το 9άρι πιστόλι του και στη συνέχεια με το ίδιο όπλο έβαλε
τέλος στη ζωή του.

Ο δράστης εκδικήθηκε την άτυχη γυναίκα με τον χειρότερο τρόπο. Της σκότωσε τα
δυο παιδιά της. Η ίδια, που νοσηλεύεται στο νοσοκομείο «Ερυθρός Σταυρός»,
μέχρι χθες το βράδυ αγνοούσε τη φοβερή πραγματικότητα. Ρωτούσε συνέχεια για τα
παιδιά της. Η μητέρα της και οι αδελφές της δεν μπόρεσαν να της αποκαλύψουν τη
φοβερή αλήθεια, ότι τα παιδιά της είναι νεκρά. Χθες το απόγευμα πήγε στο
νοσοκομείο ψυχολόγος για να την προετοιμάσει ψυχολογικά.

ΟΛΕΘΡΙΑ ΣΧΕΣΗ

Ο θυελλώδης έρωτας του 30χρονου έμπορου Δημήτρη Κίτσου με την 44χρονη Στέλλα
Σπυριδάκη ξεκίνησε πριν από δύο χρόνια. Η Στέλλα Σπυριδάκη, μια όμορφη
επιτυχημένη έμπορος, διατηρούσε δύο καταστήματα ενδυμάτων, στη Νέα Σμύρνη και
την Καλλιθέα. Βρισκόταν σε διάσταση από το 1993 με τον σύζυγό της. Μετά τον
χωρισμό τους ο σύζυγός της έφυγε στην Αμερική και η ίδια έμεινε με τα δυο
παιδιά τους στην Αθήνα.

Ο Δημήτρης Κίτσος ήταν και αυτός έμπορος και διατηρούσε κατάστημα με
πυροσβεστικά είδη.

Όλα πήγαιναν καλά στην αρχή. Τα πρώτα «σύννεφα» άρχισαν εξαιτίας της
παθολογικής ζήλειας του Δημήτρη Κίτσου. Την πίεζε ασφυκτικά. Δεν την άφηνε σε
ησυχία, όπως μας είπαν στενοί συγγενείς της άτυχης Στέλλας. Καθε λίγο της
τηλεφωνούσε στο μαγαζί και στο σπίτι της για να μάθει πού βρίσκεται. Ήθελε να
ξέρει όλες τις κινήσεις της και γινόταν φορτικός.

Η κατάσταση είχε αρχίσει να γίνεται αφόρητη για τη Στέλλα Σπυριδάκη. Συχνές
ήταν οι σκηνές ζηλοτυπίας που κατέληγαν σε καβγάδες. Κάποιες φορές την είχε
χτυπήσει. Όσο περνούσε ο καιρός η κατάσταση χειροτέρευε. Πριν από λίγους μήνες
μάλιστα, σε μια τέτοια σκηνή ζηλοτυπίας, ο Κίτσος της επιτέθηκε και λίγο
έλειψε να την πνίξει.

Η Στέλλα Σπυριδάκη δεν μπορούσε πια να ανεχθεί την παθολογική του ζήλεια. Όταν
της ζήτησε να τον παντρευτεί, αυτή αρνήθηκε. Αυτός όμως συνέχισε να την
πιέζει. Η Στέλλα Σπυριδάκη ήθελε να διακόψουν τη σχέση τους. Είχε αρχίσει να
τον φοβάται καθώς την είχε απειλήσει αρκετές φορές. Τα παιδιά της ανησυχούσαν
και αυτά πολύ. Ένα κλίμα φόβου υπήρχε τους τελευταίους μήνες στην οικογένεια.

Πριν από λίγες ημέρες η Στέλλα Σπυριδάκη πήρε την απόφαση να χωρίσουν επειδή
δεν άντεχε άλλο τη ζήλεια του. Προχθές το απόγευμα ο Δημήτρης Κίτσος πήρε
τηλέφωνο στο μαγαζί της. Ήταν μπροστά και η κόρη της. «Θελω να χωρίσουμε. Δεν
μπορώ άλλο. Αυτή είναι η απόφασή μου. Μη με ξαναενοχλήσεις», του είπε η
Στέλλα. «Μόνο νεκρή... » ήταν η απάντηση του Δημήτρη Κίτσου και έκλεισε το τηλέφωνο.

Λίγο αργότερα θα πραγματοποιούσε την απειλή του. Ήταν αποφασισμένος.

Στις 11 το βράδυ, την ώρα που η Στέλλα Σπυριδάκη και η κόρη της Ιωάννα
επέστρεφαν στο σπίτι τους, είδαν σταθμευμένο απέναντι το αυτοκίνητο του Κίτσου.

Η Στέλλα Σπυριδάκη προσποιήθηκε ότι δεν τον είδε και μπήκε με την κόρη της στο
σπίτι. Φαινόταν ανήσυχη. Είχε ένα κακό προαίσθημα: «Κλείστε την πόρτα και μην
του ανοίξετε όσο και αν χτυπάει», είπε στα παιδιά της. Πράγματι κλείδωσαν την
πόρτα και έπεσαν για ύπνο.

Δεν μπορούσαν να φαντασθούν ότι ο δράστης θα έπαιρνε, με κάθε τρόπο, τη σκληρή
του εκδίκηση.

Περίμενε ώρες μέσα στο αυτοκίνητό του έξω από το σπίτι. Λίγο πριν από τις 4.30
τα ξημερώματα, μπήκε στον ακάλυπτο χώρο του σπιτιού και αναρριχήθηκε στο
μπαλκόνι του διαμερίσματος του πρώτου ορόφου. Από την μπαλκονόπορτα, που όπως
φαίνεται ήταν ανασφάλιστη, μπήκε στο υπνοδωμάτιο της φίλης του.

«Κοιμόμουν όταν αισθάνθηκα ένα σφίξιμο στον λαιμό. Ξύπνησα και τότε τον είδα.
Με είχε πιάσει από τον λαιμό. Προσπάθησα να του μιλήσω. Αυτός όμως με έσυρε
στο μπαλκόνι», κατέθεσε στους αστυνομικούς η Στέλλα Σπυριδάκη. «Με άρπαξε, με
πέταξε από το μπαλκόνι και με πυροβόλησε».

Τα παιδιά της άτυχης γυναίκας άκουσαν τον πυροβολισμό και πετάχτηκαν από τα
κρεβάτια τους. Ο μακελάρης, σε κατάσταση αμόκ, στράφηκε εναντίον τους και
ξέσπασε πάνω τους την οργή του. Το αγόρι, όπως φαίνεται, προσπάθησε να φύγει.
Ο δολοφόνος το πρόλαβε την ώρα που ξεκλείδωνε την πόρτα του διαμερίσματος και
το πυροβόλησε στο κεφάλι. Ο Λευτέρης σωριάσθηκε στο πάτωμα. Ο εξολοθρευτής
συνέχισε να πυροβολεί και «γάζωσε» με το πιστόλι του τους τοίχους του σπιτιού.
Στη συνέχεια μπήκε στο υπνοδωμάτιο των παιδιών. Η άτυχη Ιωάννα ήταν κοντά στην
μπαλκονόπορτα. Την πυροβόλησε στο πρόσωπο στο ύψος του σαγονιού. Όταν η κοπέλα
σωριάσθηκε αιμόφυρτη, έβαλε το πιστόλι του στον κρόταφο και πάτησε τη σκανδάλη.

«ΗΜΑΣΤΑΝ φίλοι "κολλητοί" από μωρά», είπε κλαίγοντας η δεκαεξάχρονη Έφη
Μεσολογίτου, φίλη του 18χρονου Λευτέρη Σπυριδάκη. Στα χέρια της κρατούσε ένα
λευκό τριαντάφυλλο. Και τα δάκρυα πλημμύριζαν συνέχεια τα μάτια της.
Συνεχίζει: «Η μητέρα μου με ξύπνησε στις εξήμισι το πρωί και μου είπε:
"Σκότωσαν τον Λευτέρη και τους δικούς του". Δεν μπορούσα να την πιστέψω. Μετά,
το άκουσα και στις ειδήσεις. Πάλι δεν μπορούσα να το πιστέψω. Κι έτρεξα εδώ.
Τα είδα. Και ξαναήρθα να ανέβω, να αφήσω κάτι, ένα λευκό τριαντάφυλλο στο
κατώφλι του σπιτιού. Για τον Λευτέρη...».

«Μου το έλεγε ο Λευτέρης, ήταν ανήσυχος, τον φοβόταν αυτόν... που τους
σκότωσε». Το βλέμμα της κοπέλας χάνεται... «Μου έλεγε: "Αυτός απειλεί τη μάνα
μου ότι θα μας σκοτώσει. Την αδελφή μου κι εμένα". Και τον φοβόταν. Εγώ του
έλεγα ότι αυτά είναι μόνο λόγια. Αλλά, δεν ήταν. Δεν ήταν». Η Έφη, μια άλλη
φίλη, θυμάται: «Μεγαλώσαμε μαζί, στην ίδια γειτονιά. Και μετά, αφού
μετακόμισαν, μείναμε πάλι φίλοι. Εμείς μιλούσαμε για όλα. Μάλιστα, πριν από
δύο ημέρες μου έλεγε ότι θα μου δείξει τις φωτογραφίες που πήρε στην
"πενθήμερη". Τώρα όμως ­ το πρόσωπό της σκοτεινιάζει και ξεσπάει σε λυγμούς ­
δεν θα μου τις δείξει ποτέ»...

ΞΑΠΛΩΜΕΝΗ στο κρεβάτι. Το ένα της χέρι συνδεδεμένο με τον ορό. Το άλλο το
κρατούσε σφιχτά στα δύο δικά του ο ηλικιωμένος άνδρας. Κόκκινα μαλλιά
πλαισίωναν ένα ωραίο, χλωμό πρόσωπο, που το κάλυπτε μια μάσκα οξυγόνου. Η
Στέλλα Σπυριδάκη έμενε αναίσθητη, ύστερα από τη χειρουργική επέμβαση στην
οποία υποβλήθηκε. Η ώρα ήταν μία και μισή. Στο δωμάτιο 105 όμως, μόνο ο νονός
της τραγικής γυναίκας, ο κ. Νίκος Μπιτσάκης, είχε παραμείνει. Στα άλλα πέντε
κρεβάτια του θαλάμου, οι γυναίκες είχαν ανασηκωθεί και παρακολουθούσαν τους
συγγενείς που κατέφθαναν ταραγμένοι.

«Δεν είναι δυνατόν. Δηλαδή, είναι. Αλλά... πώς συνέβη αυτό το κακό; Γιατί;»,
είπε βουρκωμένος, ο νονός της Στέλλας Σπυριδάκη. Ξανακάθησε στο στενό
καρεκλάκι δίπλα στην γυναίκα, «είναι εκτός κινδύνου ­ έτσι μας είπαν οι
γιατροί ­ είναι κι αυτό κάτι». Κοντοστέκεται. Και συνεχίζει: «Περιμένουμε τώρα
τον ψυχολόγο, στις επτά το απόγευμα. Δεν ξέρει τίποτε για τα παιδιά της. Δεν
μπορέσαμε να της το πούμε. Για τα παιδιά της. Που της τα σκότωσαν...».

Έξι και μισή. Μέχρι τη μέση ήταν γεμάτη η πλατιά σκάλα του Ερυθρού Σταυρού από
συγγενείς που περίμεναν να δουν, έστω από μακριά, τη Στέλλα Σπυριδάκη. «Αφήστε
μας», φώναζαν. «Υπάρχει τίποτε που να μπορούμε να πούμε; Υπάρχει μεγαλύτερη
τραγωδία;». Πιο 'κεί, ένας νοσηλευτής εκμυστηρεύεται: «Εντάξει είναι η γυναίκα
­ τουλάχιστον από άποψη υγείας. Ακόμη. Γιατί, όταν το μάθει... Ο Θεός να μας
βοηθήσει. Ποιος θα βρεθεί να της το πει όμως; Ποιος;».

ΟΙ ΠΥΡΟΒΟΛΙΣΜΟΙ αναστάτωσαν όλη τη γειτονία. Ο κ. Γιώργος Βαπορίδης και η
σύζυγός του Άννα, που μένουν στο ισόγειο, άκουσαν τους πυροβολισμούς και ένα
βογκητό από τον κήπο. «Δεν ξέραμε τι είχε συμβεί», μας λένε. Βγήκαμε με
προφυλάξεις από το σπίτι. Στον κήπο είδαμε τη γυναίκα πεσμένη αιμόφυρτη. «Πού
βρίσκομαι; Τα παιδιά μου, πού είναι τα παιδιά μου;», είπε με φωνή που μόλις
ακουγόταν. «Κάποιος με έριξε από το μπαλκόνι. Δεν θυμάμαι τίποτε άλλο». Αυτά
ήταν τα τελευταία της λόγια πριν χάσει τις αισθήσεις της. Ειδοποιήσαμε την
Αστυνομία και ασθενοφόρο. Ήταν πολύ ήσυχη οικογένεια. Έμενε στο σπίτι τους
τελευταίους 14 μήνες. Δεν είχαμε ακούσει καβγάδες. Καμιά φορά βλέπαμε αυτήν
και τον φίλο της να συζητούν στο αυτοκίνητο με αναμμένη τη μηχανή. Μας
ενοχλούσε ο θόρυβος της μηχανής τού αυτοκίνητου και επειδή ήταν αργά, τους
είχαμε παρακαλέσει να μην κάνουν θόρυβο.

Στο πλευρό της, στο νοσοκομείο όπου νοσηλεύεται, συντετριμμένες από τον χαμό
των δύο παιδιών, η μητέρα της και η αδελφή της. «Την πίεζε να τον παντρευτεί
και αυτή αρνιόταν. Δεν μπορούσαμε να φανταστούμε ότι θα έφθανε σε τέτοιο
σημείο», έλεγαν κλαίγοντας η αδελφή της και η μητέρα της.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15848N201</ED>
<ID>
ID:169750

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N20&aa=1</URL></REF>


Article

<CATEGORY>vin06</CATEGORY>

 <H5>ΒΑΡΙΑ ΠΡΟΣΤΙΜΑ ΣΕ ΟΣΟΥΣ ΥΠΕΡΚΑΤΑΝΑΛΩΝΟΥΝ
</H5><H2>Τέρμα στη σπατάλη νερού στη Θεσσαλονίκη
</H2>
«Πυροσβεστικά μέτρα» για την αντιμετώπιση του προβλήματος παροχής νερού που
αντιμετωπίζουν οι δυτικές κυρίως περιοχές της Θεσσαλονίκης ανακοίνωσε χθες ο
υπουργός Μακεδονίας - Θράκης Φίλιππος Πετσάλνικος, ο οποίος επισήμανε ότι με
την κατασκευή του έργου του Αλιάκμονα η συμπρωτεύουσα μέχρι το 2000 ή το 2001
θα έχει υπεραφθονία νερού.

ΘΕΣΣΑΛΟΝΙΚΗ.

Γραφείο Βόρειας Ελλάδας

ΑΝΤΙΚΑΤΑΣΤΑΣΗ του απαρχαιωμένου δικτύου ύδρευσης ­ όπου μπορεί να γίνει, και
σε σύντομο χρονικό διάστημα ­ επανενεργοποίηση παλιών αντλιοστασίων και παροχή
νερού από νέες γεωτρήσεις, πρόστιμα στις περιπτώσεις αλόγιστης χρήσης νερού
και μείωση στην κατανάλωση των υδροφόρων παροχών αποτελούν τα βραχυπρόθεσμα
και μεσοπρόθεσμα μέτρα για την αντιμετώπιση του προβλήματος παροχής νερού στη Θεσσαλονίκη.

Στο υπουργείο Μακεδονίας - Θράκης πραγματοποιήθηκε χθες σύσκεψη με τη
συμμετοχή του υπουργού, του γενικού διευθυντή του Οργανισμού Ύδρευσης
Θεσσαλονίκης και των εκπροσώπων της Τοπικής Αυτοδιοίκησης του πολεοδομικού
συγκροτήματος της Θεσσαλονίκης, όπου και συζητήθηκαν οι προτάσεις για την
αντιμετώπιση του προβλήματος.

«Θα γίνουν άμεσες ενέργειες για την αντιμετώπιση του προβλήματος, με την
παροχή νερού, που αντιμετωπίζουν 50.000 περίπου κάτοικοι της Θεσσαλονίκης. Το
πρόβλημα προέκυψε από την αυξημένη κατανάλωση νερού λόγω των απότομων υψηλών
θερμοκρασιών. Μέχρι το φθινόπωρο θα ολοκληρωθεί η πρώτη φάση των
βραχυπρόθεσμων μέτρων ώστε να μην αντιμετωπίσουμε παρόμοιο πρόβλημα. Θα πρέπει
να γίνει κατανοητό σε όλους τους καταναλωτές να μη σπαταλούν άσκοπα νερό»,
είπε ο υπουργός Μακεδονίας - Θράκης.

Μετά την εντολή του υπουργού, συνεργεία από τον ΟΥΘ, το υπουργείο και τους
Οργανισμούς Τοπικής Αυτοδιοίκησης θα διενεργούν ελέγχους σε ό,τι αφορά στο
πότισμα κοινοχρήστων χώρων, όπου και θα επιβάλλονται και τα ανάλογα πρόστιμα
με τη μορφή επιβαρημένων τιμολογήσεων στους λογαριασμούς του Οργανισμού Ύδρευσης.

Την ερχόμενη εβδομάδα θα πραγματοποιηθεί καμπάνια στη Θεσσαλονίκη από τον
Οργανισμό Ύδρευσης, όπου θα συστηθεί αυτοσυγκράτηση στους καταναλωτές σε ό,τι
αφορά στην άσκοπη σπατάλη νερού, ενώ συστάσεις στους δημότες θα γίνουν και από
την πλευρά των δήμων και κοινοτήτων του πολεοδομικού συγκροτήματος.

Στα μεσοπρόθεσμα έργα εντάσσονται η παροχή νερού από το παλιό αντλιοστάσιο της
περιοχής Χαριλάου και του αγωγού Καλοχωρίου - Διαβατών, έργα που θα
χρηματοδοτηθούν από τον ΟΥΘ και θα ολοκληρωθούν μέχρι το φθινόπωρο.

Το έργο των νέων γεωτρήσεων στην περιοχή της Ελαιούσας που θα αυξήσει την
παροχή νερού στη Θεσσαλονίκη κατά 50.00 κυβικά είναι προϋπολογισμού 2 δισ.
δρχ. και αναμένεται να ολοκληρωθεί σε ένα χρόνο.Παράλληλα θα επιταχυνθούν οι
εργασίες για την αντικατάσταση του υπάρχοντος δικτύου ύδρευσης, λόγω της
παλαιότητας του οποίου υπάρχει απώλεια 25% με 30% στην παροχή του νερού.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15848N221</ED>
<ID>
ID:169751

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N22&aa=1</URL></REF>


Article

<CATEGORY>vin06</CATEGORY>

 <H2>Συζητήθηκε η αίτηση των παιδιών του Θ. Βαρδινογιάννη
</H2>
ΕΝΩΠΙΟΝ του Μονομελούς Πρωτοδικείου της Αθήνας συζητήθηκε χθες η αίτηση των
ασφαλιστικών μέτρων, που έχουν καταθέσει τα παιδιά του αποβιώσαντος Θεόδωρου
Βαρδινογιάννη, Νίκος και Γιάννης, καθώς και η σύζυγός του, Σάσα, με την οποία
στρέφονται κατά των ιδιοκτητών της εταιρείας ηλεκτρονικών με την επωνυμία ACE
- Προηγμένες Εφαρμογές Α.Ε.

Αντικείμενο της αίτησης είναι να ορισθεί με τη δικαστική απόφαση που θα
εκδοθεί, ως μεσεγγυούχος των μετοχών της εταιρείας των αδελφών Εμμανουήλ και
Ιωάννη Κουτούδη ο κ. Βαρδής Βαρδινογιάννης..

Κατά τη διάρκεια της συζήτησης από την πλευρά της οικογένειας Βαρδινογιάννη
υποστηρίχθηκε ότι ο Θεοδ. Βαρδινογιάννης ήταν ο μοναδικός μέτοχος της
εταιρείας, ενώ από την άλλη πλευρά προβλήθηκε ο ισχυρισμός ότι ο εκλιπών
επιχειρηματίας δεν είχε καμία σχέση με την εταιρεία των αδελφών Κουτούδη.
Ειδικότερα, εκ μέρους των αιτούντων κατέθεσε στο δικαστήριο ο πρώην
προϊστάμενος στο λογιστήριο της ACE κ. Εμ. Κοζωνάκης, ο οποίος είπε ότι η
εταιρεία είναι συμφερόντων του Θ. Βαρδινογιάννη και για τον λόγο αυτό θεωρεί
ότι ο πλέον κατάλληλος για να ορισθεί μεσεγγυούχος των επίμαχων μετοχών είναι
ο αδελφός του κ. Βαρδής Βαρδινογιάννης.

Από την αντίθετη πλευρά εξετάστηκε ο γενικός διευθυντής της ACE κ. Σταύρος
Παπαπαναγιώτου, ο οποίος κατέθεσε ότι ο Θ. Βαρδινογιάννης δεν είχε καμία σχέση
με την εν λόγω εταιρεία. Ο ίδιος εξάλλου, όπως πρόσθεσε, προσελήφθη το έτος
1994 από τους αδελφούς Κουτούδη. Και διευκρίνισε στη συνέχεια ότι ο Θ.
Βαρδινογιάννης είχε σχέση με την εταιρεία ηλεκτρονικών ΙΖΟ-ΝΕΤ, η οποία
συστεγαζόταν με την ACE.

Η πρόεδρος του δικαστηρίου κ. Σίμου έδωσε προθεσμία στους πληρεξούσιους
δικηγόρους των δύο πλευρών να καταθέσουν τις έγγραφες προτάσεις τους μέχρι την
ερχόμενη Τρίτη και επιφυλάχθηκε να εκδώσει την απόφασή της.

* Στο μεταξύ αγωγή στο Πολυμελές Πρωτοδικείο της Αθήνας κατέθεσαν οι κ.κ.
Εμμανουήλ και Ιωάννης Κουτούδης, οι οποίοι στρέφονται κατά των κληρονόμων του
Θ. Βαρδινογιάννη, διεκδικώντας αποζημίωση 700.000.000 δραχμών. Οι ενάγοντες
υποστηρίζουν ότι ο Θ. Βαρδινογιάννης τούς είχε προτείνει να μετέχουν στην
εταιρεία ΙΖΟ-ΝΕΤ και ενώ εκείνοι είχαν ήδη κάνει έξοδα για τη σύστασή της
εκείνος υπαναχώρησε από την αρχική συμφωνία τους, με αποτέλεσμα να ζημιωθούν οικονομικά.

Η αγωγή προσδιορίσθηκε να συζητηθεί στις 26 Φεβρουαρίου 1998.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15848N222</ED>
<ID>
ID:169752

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N22&aa=2</URL></REF>


Article

<CATEGORY>vin06</CATEGORY>

 <H2>«Φρένο» στις επισκέψεις χωρίς διαβατήρια
</H2>
ΡΟΔΟΣ

ΝΕΑ ΑΝΑΣΤΑΤΩΣΗ στο Καστελλόριζο!.. Οι λιμενικές και οι αστυνομικές αρχές του
νησιού δεν πρόκειται στο εξής να επιτρέπουν τη διακίνηση μεταξύ Τούρκων και
Ελλήνων, αν δεν διαθέτουν διαβατήρια ή άλλα ταξιδιωτικά έγγραφα!..

Αφορμή για την εξέλιξη αυτή ήταν ένα περιστατικό που συνέβη πριν από 10 μέρες,
όταν στο Καστελλόριζο πήγαν 1.500 μαθητές και μαθήτριες από την τουρκική πόλη
Αντίφυλλο, χωρίς να τους ζητηθούν βίζες ή διαβατήρια. Όμως την περασμένη
Δευτέρα, γνωστή τηλεπαρουσιάστρια σε πρωινή εκπομπή της σε αθηναϊκό κανάλι,
εξαπέλυσε δριμύτατη επίθεση κατά των αρχών του Καστελλορίζου, επειδή επέτρεψαν
την επίσκεψη των Τούρκων χωρίς διαβατήρια!..

Έτσι, από την επόμενη μέρα δόθηκαν εντολές στις αστυνομικές και λιμενικές
αρχές να μην επιτρέπεται σε κανέναν κάτοικο του Καστελλορίζου να πηγαίνει στην
απέναντι τουρκική πόλη χωρίς να διαθέτει διαβατήριο.

Επίσης δεν θα επιτρέπεται η επίσκεψη οποιουδήποτε Τούρκου στο ακριτικό νησί,
αν δεν διαθέτει βίζα ! Υπενθυμίζεται ότι πριν από δύο εβδομάδες, το Μονομελές
Πρωτοδικείο Ρόδου αθώωσε 19 κατοίκους του Καστελλορίζου, οι οποίοι είχαν
παραπεμφθεί σε δίκη γιατί πριν από 5 χρόνια πήγαν στην Αντίφυλλο για να
ψωνίσουν, χωρίς να χρησιμοποιήσουν διαβατήρια. 
<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15848N223</ED>
<ID>
ID:169753

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N22&aa=3</URL></REF>


Article

<CATEGORY>vin06</CATEGORY>

 <H2>Πρόεδρος ο Κωτσάκης
</H2>
ΠΡΟΕΔΡΟΣ για μία ακόμη τριετία στον Συμβολαιογραφικό Σύλλογο Αθήνας - Πειραιά
- Αιγαίου και Δωδεκανήσων επανεξελέγη ο κ. Ηλ. Κωτσάκης, με συντριπτική
μάλιστα πλειοψηφία. Το ψηφοδέλτιο του κ. Κωτσάκη συγκέντρωσε ποσοστό 82,6%,
έναντι 12% του κ. Αν. Αθανασόπουλου και 5,40% του κ. Σωτ. Δραγώνα.Το νέο
Διοικητικό Συμβούλιο του Συμβολαιογραφικού Συλλόγου θα συγκροτηθεί σε Σώμα τις
προσεχείς ημέρες.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15848N224</ED>
<ID>
ID:169754

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N22&aa=4</URL></REF>


Article

<CATEGORY>vin06</CATEGORY>

 <H5>ΥΨΗΛΑ ΤΑ ΠΟΣΟΣΤΑ ΚΑΡΚΙΝΟΥ ΣΤΟΥΣ ΕΛΛΗΝΕΣ
</H5><H2>Έχουμε ευπάθεια στο ήπαρ
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Περίπου 1.000 Έλληνες το χρόνο απειλούνται με καρκίνο του ήπατος ­ οι
περισσότεροι από αυτούς άνδρες, καθώς στις γυναίκες η νόσος φαίνεται να
εμφανίζει 3-4 φορές μικρότερη συχνότητα.

Η ΕΛΛΑΔΑ ανήκει σε μια κατηγορία χωρών με αρκετά υψηλή συχνότητα της νόσου
μαζί με την Ιαπωνία και τη Ν. Αφρική (10 περιπτώσεις ανά 100.000 το έτος).
Αρκετά πιο πάνω από την Ελλάδα σε συχνότητα βρίσκεται μια άλλη ομάδα χωρών με
κύριο εκπρόσωπό της την Κίνα (πάνω από 40 περιπτώσεις ανά 100.000). Έπονται
της Ελλάδας οι χώρες της Ν. Ευρώπης (με 5-10 περιπτώσεις), ενώ μια τέταρτη
κατηγορία, που την εκπροσωπούν χώρες της Β. Ευρώπης, των ΗΠΑ κ.λπ., έχουν πολύ
χαμηλή συχνότητα (5 περιπτώσεις).

Όπως ανακοίνωσε χθες, σε συνέντευξη Τύπου, με αφορμή το 7ο Πανευρωπαϊκό
Συνέδριο Χειρουργικής, που θα γίνει αυτές τις ημέρες στην Αθήνα, ο καθηγητής
Χειρουργικής κ. Γιάννης Πουλαντζάς, υπολογίζεται ότι ένα εκατομμύριο άνθρωποι
σε όλο τον κόσμο πεθαίνουν κάθε χρόνο από καρκίνο του ήπατος. Η συχνότητα της
νόσου διαφέρει στις διάφορες περιοχές του κόσμου και αυτό οφείλεται στους
ανόμοιους περιβαλλοντικούς και άλλους παράγοντες κινδύνου.

Στο 70%-90% των περιπτώσεων ο καρκίνος του ήπατος αναπτύσσεται εκεί όπου
προϋπάρχει χρόνια φλεγμονή του ήπατος, όπως π.χ. η κίρρωση που, όπως
αναφέρθηκε, στην Ελλάδα οφείλεται τις περισσότερες φορές σε χρόνια ηπατίτιδα Β
και C, αλλά κύριος παράγοντας κινδύνου είναι και ο αλκοολισμός.

Για την αντιμετώπιση του προβλήματος, που είναι δύσκολη, η προτιμότερη λύση
είναι η χειρουργική (με ηπατεκτομή και σε επιλεγμένες περιπτώσεις
μεταμόσχευση), που όμως είναι δυνατή μόνο στο 10%-20% των περιπτώσεων, γιατί η
διάγνωση γίνεται συνήθως όταν ο καρκίνος βρίσκεται σε προχωρημένο στάδιο.

Ένα άλλο θέμα που επίσης θα συζητηθεί στο συνέδριο είναι αυτό της οξείας
παγκρεατίτιδας, που στην Ελλάδα προσβάλλει 3.000 άτομα το χρόνο, αλλά μόνο
10%-20% των κρουσμάτων είναι βαριάς μορφής.

Όπως ανέφερε ο κ. Πουλαντζάς, για 75% αυτών των κρουσμάτων ευθύνεται η
χολολιθίαση, ιδιαίτερα οι μικρές πέτρες στη χολή, ενώ για ένα 10% ευθύνεται ο
αλκοολισμός. Ας σημειωθεί ότι το ποσοστό αυτό είναι χαμηλό σε σχέση με άλλες
χώρες της Δ. Ευρώπης, όπου φθάνει το 25%-50%. Οι επιστήμονες επισημαίνουν,
όμως, ότι και η παχυσαρκία αποτελεί ένα σοβαρό κίνδυνο για την ανάπτυξη και
την έκβαση της παγκρεατίτιδας.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15848N231</ED>
<ID>
ID:169755

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N23&aa=1</URL></REF>


Article

<CATEGORY>vin06</CATEGORY>

 <H2>Πορεία διαμαρτυρίας μοτοσυκλετιστών
</H2>
ΔΕΚΑΔΕΣ μοτοσυκλετιστές πραγματοποίησαν χθες πορεία διαμαρτυρίας στο κέντρο
της Αθήνας. Σκοπός τους ήταν να εκδηλώσουν τη διαμαρτυρία τους για τα
προβλήματα που αντιμετωπίζουν οι μοτοσυκλετιστές (φορολογικά, κυκλοφοριακά και
άλλα) και να προβάλουν το αίτημά τους για διεξαγωγή διαλόγου όσον αφορά την
κατάρτιση του νέου Κώδικα Οδικής Κυκλοφορίας. Στην πορεία συμμετείχε και η
Ένωση Πολιτών κατά των Παρκομέτρων.

Η πορεία ξεκίνησε στις έξι παρά δέκα το απόγευμα, από το Πεδίον του Άρεως. Οι
μοτοσυκλετιστές πέρασαν από την Ομόνοια και κατέληξαν στη Βουλή. Εκεί επέδωσαν
ψήφισμα διαμαρτυρίας στον πρόεδρο της Βουλής και ύστερα διαλύθηκαν, περίπου
μία ώρα αργότερα. Στην πορεία συμμετείχαν περίπου 300 μοτοσυκλετιστές. Δεν
σημειώθηκε κανένα επεισόδιο.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15848N232</ED>
<ID>
ID:169756

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N23&aa=2</URL></REF>


Article

<CATEGORY>vin06</CATEGORY>

 <H2>Αστυφύλακας, μέλος σπείρας πλαστογράφων
</H2>
Ο ΑΣΤΥΦΥΛΑΚΑΣ Θεόδωρος Χουντάλας, 40 χρόνων, ο οποίος υπηρετούσε στο
Αστυνομικό Τμήμα Κολωνού, ήταν μέλος της τριμελούς σπείρας πλαστογράφων, η
οποία εξαρθρώθηκε από την Ασφάλεια Αττικής. Τη σπείρα αποτελούσαν ο Χρήστος
Ταχτατζής, 48χρόνων, ο Χαράλαμπος Κ. Γκολφινόπουλος, 40 χρόνων, και ο
αστυφύλακας Θεόδωρος Χουντάλας, οι οποίοι συνελήφθησαν κατηγορούμενοι για
πλαστογραφία και απάτη κατά συναυτουργία και εξακολούθηση, και κλοπή.

Ειδικότερα ο Ταχτατζής τηλεφωνούσε σε καταστηματάρχες, τους έλεγε ότι
ονομάζεται Ευάγγελος Δημητρίου και έκανε παραγγελίες εμπορευμάτων. Στη
συνέχεια, για την παραλαβή τους, έστελνε οδηγούς φορτηγών στους οποίους έδινε
συμπληρωμένες κλεμμένες επιταγές με τις οποίες πλήρωναν τους ιδιοκτήτες των
καταστημάτων. Τα εμπορεύματα τα μετέφεραν στη συνέχεια σε σημείο που τους είχε
υποδείξει ο Ταχτατζής. Εκεί τους περίμενε ο ίδιος μαζί με τον αστυφύλακα
Χουντάλα, ο οποίος εκτελούσε χρέη οδηγού, με το αζημίωτο βέβαια. Τα
εμπορεύματα στη συνέχεια τα αγόραζε σε χαμηλές τιμές ο Γκολφινόπουλος, ο
οποίος τα φόρτωνε στο δικό του φορτηγό και τα μεταπουλούσε σε χαμηλότερες
τιμές σε άλλους. 
Οι επιταγές που χρησιμοποιούσαν οι δράστες είχαν κλαπεί στις 16 Απριλίου 1997
στο Παγκράτι ύστερα από διάρρηξη σε Ι.Χ. αυτοκίνητο. Από τα μέχρι τώρα
στοιχεία που έχουν συγκεντρώσει αξιωματικοί της Ασφάλειας προέκυψε ότι έχουν
εξαπατηθεί τουλάχιστον τέσσερις καταστηματάρχες και η ζημία που προκάλεσαν οι
δράστες ανέρχεται στα 2.000.000 δρχ. Οι τρεις συλληφθέντες οδηγήθηκαν χθες το
απόγευμα στον εισαγγελέα Πρωτοδικών κ. Ισίδωρο Ντογιάκο, ο οποίος άσκησε
εναντίον του Ταχτατζή ποινική δίωξη για απάτη σε βαθμό κουκουργήματος, κλοπή
και πλαστογραφία. Ο αστυνομικός Θ. Χουντάλας κατηγορείται για άμεση συνέργεια
σε απάτη, αδίκημα που αντιμετωπίζει και ο Γκολφινόπουλος, ο οποίος διώκεται
και για αποδοχή προϊόντων εγκλήματος. Όλοι οι κατηγορούμενοι παραπέμφθηκαν να
απολογηθούν για τις πράξεις τους σε τακτικό ανακριτή.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15848N234</ED>
<ID>
ID:169757

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N23&aa=4</URL></REF>


Article

<CATEGORY>vin06</CATEGORY>

 <H2>Έρευνα για την παιδική πορνεία
</H2>
ΕΡΕΥΝΑ με αντικείμενο τη διερεύνηση των καταγγελιών περί παιδικής πορνείας θα
διενεργηθεί από την Ασφάλεια Αθηνών, κατόπιν εντολής του εισαγγελέα Εφετών κ.
Λ. Καράμπελα. Η σχετική παραγγελία διαβιβάσθηκε χθες από την Εισαγγελία Εφετών
στην Εισαγγελία Πρωτοδικών της Αθήνας, προκειμένου να διαπιστωθεί η βασιμότητα
όσων καταγγέλλονται για κυκλώματα που εξωθούν ανηλίκους στην πορνεία και, αν
αυτά ευσταθούν, να κινηθεί η ποινική διαδικασία εναντίον όλων των υπευθύνων.

Η παρέμβαση του κ. Καράμπελα προκλήθηκε με αφορμή τα στοιχεία περί παιδικής
πορνείας που αναφέρθηκαν κατά τη διάρκεια των εργασιών συνεδρίου με θέμα
«Σεξουαλική εκμετάλλευση του παιδιού», που διοργάνωσε το Ίδρυμα Μαραγκοπούλου
στο Πάντειο Πανεπιστήμιο, καθώς και σχετικά δημοσιεύματα.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15848N235</ED>
<ID>
ID:169758

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N23&aa=5</URL></REF>


Article

<CATEGORY>vin06</CATEGORY>

 <H2>Λίγοι οι θάνατοι από εξαρτησιογόνα
</H2>
ΗΡΑΚΛΕΙΟ

ΠΟΛΥ ΧΑΜΗΛΗ είναι στην Ελλάδα η θνησιμότητα από κατάχρηση εξαρτησιογόνων
ουσιών. Σύμφωνα με στοιχεία τα οποία θα ανακοινωθούν στο συνέδριο για τις
εξαρτησιογόνες ουσίες, που ξεκινά σήμερα τις εργασίες του στο Ηράκλειο, η
θνησιμότητα από αυτή την αιτία είναι στη χώρα μας 2 περίπου άτομα ανά 100.000.
Διαμετρικά, ωστόσο, αντίθετη είναι η κατάσταση σε ό,τι αφορά τους θανάτους από
τροχαία ατυχήματα, όπου η Ελλάδα βρίσκεται σε μία από τις υψηλότερες θέσεις
του καταλόγου σε σχέση με τις ΗΠΑ και την Ευρώπη: η θνησιμότητα από τροχαία
είναι στη χώρα 40% υψηλότερη από ό,τι στις ΗΠΑ. Ως προς τις εξαρτησιογόνες
ουσίες, πάντως, ο αριθμός των θανάτων αυξάνει τα τελευταία χρόνια και στην
Ελλάδα. Με το τέλος του 1996 τα θύματα από χρήση εξαρτησιογόνων έφθασαν τα 203.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15848N236</ED>
<ID>
ID:169759

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N23&aa=6</URL></REF>


Article

<CATEGORY>vin06</CATEGORY>

 <H2>Νέος πρύτανης
</H2>
ΧΑΝΙΑ

Ο 44ΧΡΟΝΟΣ καθηγητής Μηχανικής στο Γενικό Τμήμα του Πολυτεχνείου Κρήτης,
Δημήτρης Σωτηρόπουλος, είναι ο νέος πρύτανης του Ιδρύματος, σύμφωνα με τα
αποτελέσματα των χθεσινών επαναληπτικών εκλογών.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N23</CAT>
<ED>
Κωδικός άρθρου: A15848N237</ED>
<ID>
ID:169760

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N23&aa=7</URL></REF>


Article

<CATEGORY>vin07</CATEGORY>

 <H5>ΠΑΡΑΠΕΜΠΕΤΑΙ ΤΕΛΙΚΑ ΓΙΑ ΤΟ ΣΕΞΟΣΚΑΝΔΑΛΟ ΜΕ ΤΗΝ ΟΜΟΡΦΗ ΠΟΛΑ ΤΖΟΟΥΝΣ
</H5><H5>Η Πόλα κρατάει ένα κρυφό «χαρτί»
</H5><H2>Στο εδώλιο ο Κλίντον
</H2>
Η Πόλα Τζόουνς πέτυχε την πρώτη της νίκη. Το Ανώτατο Δικαστήριο των ΗΠΑ
αποφάσισε: «Όλοι είναι ίσοι ενώπιον του νόμου». Έτσι, ο Αμερικανός πρόεδρος
παραπέμπεται σε δίκη με την κατηγορία ότι παρενόχλησε σεξουαλικά την ωραία Πόλα.

ΑΠΟ τα σύννεφα όπου πετούσε για να βρεθεί στη σύνοδο κορυφής του Παρισιού, το
αμερικανικό δικαστήριο προσγείωσε απότομα τον πρόεδρο Κλίντον σε μια οδυνηρή
πραγματικότητα. 
Με μια ιστορική απόφαση, οι εννέα δικαστές του Ανωτάτου Δικαστηρίου των ΗΠΑ
αποφάνθηκαν ότι ο πρόεδρος Κλίντον μπορεί να δικαστεί, στη διάρκεια της
θητείας του, για την υπόθεση της σεξουαλικής παρενόχλησης της δημοσίου
υπαλλήλου, Πόλα Τζόουνς.

Όλα άρχισαν εκείνη την ημέρα του 1991, όταν ο εξοχώτατος κυβερνήτης Μπιλ
Κλίντον μπήκε στο αίθριο του ξενοδοχείου Εξέλσιορ, στο Λιτλ Ροκ, την
πρωτεύουσα του Αρκάνσας. Σήμερα, ο Κλίντον δεν έχει μάτια παρά για τον Λευκό
Οίκο. 
Όμως, εκείνη τη μέρα τα μάτια του στάθηκαν πάνω στην τρυφερή και πανέμορφη
ύπαρξη που καθόταν στη ρεσεψιόν. Κράτησε την εικόνα της μαζί του, καθώς
ανέβαινε με το ασανσέρ στη σουίτα του, στον τελευταίο όροφο, με θέα στο
ποτάμι. 
Σκύβοντας πλάι του, στον άνδρα της προσωπικής του φρουράς, του ψιθύρισε στο
αυτί: «Πήγαινε σε εκείνη την κοπέλα στη ρεσεψιόν και πες της πως θέλω να 'ρθει
στο δωμάτιό μου. Αμέσως». Ο άλλος υπάκουσε. Σε λίγα λεπτά, κατακόκκινη από την
ταραχή, η δεσποινίδα Πόλα Τζόουνς στεκόταν κιόλας μπροστά στη μισάνοιχτη πόρτα
της εξοχότητάς του.

Η ΠΕΡΙΓΡΑΦΗ ΤΗΣ

Στο μισόφωτο που έμπαινε από τις κλειστές κουρτίνες, διέκρινε να την περιμένει
όρθιος ο Μπιλ Κλίντον, ο κυβερνήτης, ο υποψήφιος πρόεδρος, ο προϊστάμενος της
Πόλα, που ήταν υπάλληλος της πολιτείας του Αρκάνσας. Μπήκε μέσα. Για λίγες
στιγμές της έπιασε κουβέντα, σαν να ήθελε να σπάσει τον πάγο. Ύστερα πήγε
κοντά της. Με αργές κινήσεις έλυσε τη ζώνη του, χαμήλωσε το παντελόνι του και
πρότεινε στην Πόλα το ορθωμένο μέλος του σε όλη του τη δόξα, με τη
μεγαλοπρέπεια που ένας μεγάλος μύστης παρουσιάζει ένα λατρευτικό σκεύος στους
πιστούς του. «Φίλησέ το», της είπε. 
Και τότε, η δεσποινίς Πόλα Τζόουνς το έβαλε στα πόδια. Ή τουλάχιστον έτσι λέει
η ίδια. Αυτά περιγράφει στην αγωγή της. Αυτά που τόσα χρόνια αρνιόταν ο Μπιλ
Κλίντον επίμονα, αλλά και αδέξια, σαν ένα παιδί που άξαφνα το έπιασαν να
βουτάει κρυφά το δάχτυλό του στο βάζο με το μέλι. 
Στην αρχή είπε πως δεν είχε δει ποτέ αυτή τη γυναίκα. Ύστερα, ελπίζοντας ότι
ίσως αποσύρει την αγωγή της, παραδέχθηκε πως τη γνώριζε. Δεν παραδέχθηκε ποτέ
ότι την παρενόχλησε σεξουαλικά. 
Απέναντι σε αυτό το σκάνδαλο, τα φιλοκλιντονικά μέσα ενημέρωσης και το
Δημοκρατικό Κόμμα υπερασπίζονται τον πρόεδρό τους με δύο επιχειρήματα: είναι
όλα ψέματα μιας μυθομανούς που χρηματοδοτείται από τη Δεξιά ή πρόκειται για
μυθεύματα μιας επαρχιώτισσας πόρνης που θέλει «να πιάσει την καλή». Όμως, ο
σνομπισμός των ανθρώπων του Κλίντον υποτιμά τον βασικότερο παράγοντα της
υπόθεσης: την ίδια την Πόλα Τζόουνς.

ΤΩΡΑ στα τριάντα της, παντρεμένη, η Πόλα δεν το βάζει κάτω: «Δεν είναι τα
χρήματα», λέει. «Θέλω να μου ζητήσει ο πρόεδρος συγγνώμη, με όλους τους
τύπους. Τότε και μόνο τότε θα αποσύρω την αγωγή μου.

Με είπαν πόρνη κι αυτό πρέπει να το πάρουν πίσω». Η πεισματάρα Τζόουνς
μοιάζει ανυποχώρητη, οπλισμένη με την αγανάκτησή της, αλλά και με ένα κρυφό
«χαρτί», που μπορεί να αποδειχτεί ιδιαίτερα ενοχλητικό για τον αρχηγό του
αμερικανικού κράτους. 
Τα λίγα λεπτά της ιδιαίτερης συνάντησης της Πόλας με τον Κλίντον φαίνεται πως
στάθηκαν αρκετά για να δει μια κρίσιμη «λεπτομέρεια». Και τα έξι χρόνια που
πέρασαν από τότε σίγουρα ήταν λίγα για να την ξεχάσει. Η Πόλα ισχυρίζεται ότι
είδε ­ και ότι είναι σε θέση να αναγνωρίσει ­ ένα εντελώς χαρακτηριστικό και
ξεχωριστό σημάδι πάνω στο ορθωμένο πέος που ο τότε κυβερνήτης της πρότεινε να
φιλήσει. Δεν πρόκειται για ένα οποιοδήποτε σημάδι, αλλά για κάτι που γίνεται
ορατό μονάχα όταν το μέλος βρίσκεται σε πλήρη στύση. Εκεί ακριβώς βρίσκεται το
κρυφό «χαρτί» της Πόλα Τζόουνς.

Με την απόφαση του Ανωτάτου Δικαστηρίου, η υπόθεση παραπέμπεται για εκδίκαση
στον ομοσπονδιακό δικαστή του Αρκάνσας, όπου, το 1994, κατατέθηκε η αγωγή για
τη σεξουαλική παρενόχληση. 
Η Τζόουνς απαιτεί την καταβολή αποζημίωσης 700.000 δολαρίων για ηθική βλάβη.
Όμως, ανεξάρτητα από την έκβαση της δίκης, ανοίγει ο δρόμος για την κατάθεση
και εκδίκαση αγωγών κατά του προέδρου Κλίντον, αλλά και άλλων Αμερικανών
προέδρων, στη διάρκεια της θητείας τους.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15848N371</ED>
<ID>
ID:169761

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Η μικρή Γιάλτα
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

Η ΟΥΑΣΙΓΚΤΟΝ προσπάθησε να μην επαναλάβει τα λάθη που έκανε στους δύο μεγάλους
πολέμους (δήλωσε για τη συμφωνία ΝΑΤΟ - Ρωσίας Αμερικανός διπλωμάτης): την
«εκδικητική» Συνθήκη των Βερσαλιών και την «ανεκτική» Συμφωνία της Γιάλτας.
Κάπου ανάμεσα σε αυτά τα δύο, η Μόσχα κατάφερε να αποσπάσει ανταλλάγματα για
κάτι που έτσι και αλλιώς δεν ήταν σε θέση να αποτρέψει. Δυτικές παραχωρήσεις
στην ανάπτυξη των συμβατικών δυνάμεων στην Ευρώπη. Δεσμεύσεις των ΗΠΑ για
στρατηγικό αφοπλισμό. Συμμετοχή στην G7 που θα γίνει G8 και αργότερα στον
Παγκόσμιο Οργανισμό Εμπορίου και τον ΟΟΣΑ. Δάνειο 10,2 δισ. δολαρίων από το
Διεθνές Νομισματικό Ταμείο, το δεύτερο μεγαλύτερο στην ιστορία του Ταμείου.
Και το κυριότερο: Για άλλη μια φορά, χωρίζοντας τις χώρες που είναι υποψήφιες
για ένταξη σε α', β' και γ' κατηγορίας, το ΝΑΤΟ αποδέχθηκε εμμέσως ότι οι
βαλτικές χώρες ανήκουν (ακόμη) στη ρωσική σφαίρα επιρροής. Οι μεγάλες ρωσικές
μειονότητες, ιδιαίτερα στη Λετονία και την Εσθονία, θα μπορούσαν να εμπλέξουν
τη συμμαχία σε ένα βαλτικό μέτωπο τριβής της Δύσης με τη Ρωσία. Ήδη, κάποιοι
στις ΗΠΑ ανησυχούν για τα πολλά «καρότα» που πρόσφερε η Ουάσιγκτον στη Μόσχα
και μιλούν για μια νέα, μικρή Γιάλτα. Κάποιοι άλλοι προβλέπουν (Τζορτζ Κέναν)
ότι η διεύρυνση της Συμμαχίας προς Ανατολάς «θα αναζωπυρώσει τις εθνικιστικές
και αντιδυτικές τάσεις των Ρώσων».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N37</CAT>
<ED>
Κωδικός άρθρου: A15848N372</ED>
<ID>
ID:169762

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N37&aa=2</URL></REF>


Article

<CATEGORY>vin07</CATEGORY>

 <H2>Την πρωθυπουργία ζητεί η Τσιλέρ για να κάνει τις εκλογές
</H2>
Αναποφευκτες θεωρεί τις πρόωρες εκλογές η Τανσού Τσιλέρ, μετά τις
αποσκιρτήσεις βουλευτών του κόμματός της, σε ένδειξη διαμαρτυρίας για την
κυβερνητική συνεργασία του Κόμματος του Ορθού Δρόμου με τους ισλαμιστές του
Νετσμετίν Ερμπακάν.

«Δεν υπάρχει τρόπος να τις αποφύγουμε», παραδέχθηκε η Τανσού Τσιλέρ σε
έκτακτη σύσκεψη, κεκλεισμένων των θυρών, με τα στελέχη του κόμματός της.

Το μέλλον του κυβερνητικού συνασπισμού, του οποίου η θέση καθίσταται
καθημερινά και πιο επισφαλής, θα κριθεί εντός των επομένων ημερών, ύστερα από
σειρά συσκέψεων που θα πραγματοποιήσουν τα στελέχη του κόμματος της Τσιλέρ για
να αποφασίσουν αν θα συνεχίσουν ή όχι την σύμπραξη με το Ρεφάχ του Νετσμετίν Ερμπακάν.

«Στην ημερήσια διάταξη βρίσκεται το θέμα των εκλογών. Η λύση εναπόκειται στον
λαό», δήλωσε η Τσιλέρ κατά την χθεσινή κομματική σύσκεψη. Σύμφωνα με
δημοσιογρφικές πληροφορίες, η υπουργός Εξωτερικών θα ζητήσει από το κόμμα της
την άδεια να απειλήσει τον Νετζμετίν Ερμπακάν ότι θα αποχωρήσει από τον
κυβερνητικό συνασπισμό αν δεν της παραδώσει την εξουσία για να οδηγήσει τη
χώρα σε πρόωρες εκλογές. Σύμφωνα με το πρωτόκολλο συνεργασίας που έχουν
υπογράψει οι κυβερνητικοί εταίροι, ο Ερμπακάν είναι υποχρεωμένος να της
παραδώσει την πρωθυπουργία τον επόμενο χρόνο. Η θητεία της παρούσας Βουλής
λήγει κανονικά το έτος 2000.

Αλλά η πολιτική κρίση στην Τουρκία δεν επηρεάζει τις στρατιωτικές επιχειρήσεις
που διεξάγονται στο Βόρειο Ιράκ εναντίον των Κούρδων ανταρτών του ΡΚΚ.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15848N381</ED>
<ID>
ID:169763

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N38&aa=1</URL></REF>


Article

<CATEGORY>vin07</CATEGORY>

 <H2>Ρωσική προειδοποίηση για τα Στενά
</H2>
ΑΚΟΜΑ και σε ένοπλη σύρραξη μπορεί να οδηγήσουν οι νέοι τουρκικοί κανονισμοί
ναυσιπλοΐας στα Στενά του Βοσπόρου, προειδοποιεί η Ρωσία, η οποία ανέβασε τους
τόνους κατά της Άγκυρας, λίγο πριν από την έναρξη της Συνόδου της Επιτροπής
Ασφάλειας του Διεθνούς Ναυτιλιακού Οργανισμού, στο Λονδίνο.

Ο Ρώσος αντιπρόεδρος της ναυτιλιακής εταιρείας του Νοβοροσίσκ, Γκενάντι
Φεντσένκο, αφού επανέλαβε ότι η Τουρκία δεν έχει το δικαίωμα να κλείνει τα
Στενά, παραβιάζοντας τη συνθήκη του Μοντρέ, του 1936, υπογράμμισε ότι οι νέοι
κανονισμοί που επέβαλε η Άγκυρα το 1994, επικαλούμενη κινδύνους οικολογικής
καταστροφής, έχουν δημιουργήσει διεθνές ζήτημα, που μπορεί να οδηγήσει και σε
ένοπλη σύρραξη.

Ο κ. Φεντσένκο υπογράμμισε επίσης την υποστήριξη της Ελλάδας, της Κύπρου, των
χωρών της ΚΑΚ και της Ρουμανίας προς τις ρωσικές θέσεις και τόνισε ότι το
πρόβλημα της ενίσχυσης της ασφάλειας της ναυσιπλοΐας στα Στενά πρέπει να λυθεί
με την ποιοτική αναβάθμιση του σχετικού μηχανισμού, που, όπως είπε, βρίσκεται
τώρα σε κακή κατάσταση.

Οι νέοι τουρκικοί κανονισμοί προβλέπουν ότι μπορούν να διέρχονται με ασφάλεια
στα Στενά του Βοσπόρου πλοία μεγίστου μήκους 150 μέτρων και μεγίστης βύθισης
10 μέτρων.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N38</CAT>
<ED>
Κωδικός άρθρου: A15848N382</ED>
<ID>
ID:169764

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N38&aa=2</URL></REF>


Article

<CATEGORY>vin07</CATEGORY>

 <H5>Ο ΣΙΡΑΚ ΣΥΜΒΙΒΑΖΕΤΑΙ ΜΕ ΤΗΝ ΙΔΕΑ ΑΥΤΗ ­ Η ΚΙΝΔΥΝΟΛΟΓΙΑ ΤΟΥ ΚΑΤΑ ΤΗΣ ΑΡΙΣΤΕΡΑΣ
ΔΕΝ ΕΠΙΑΣΕ
</H5><H5>Ο λαός έδειξε ότι θέλει αλλαγή
</H5><H2>Οι Γάλλοι βλέπουν συγκατοίκηση
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ο Πρόεδρος Ζακ Σιράκ σκέπτεται σοβαρά πλέον αυτό που όλοι οι Γάλλοι θεωρούν ως
ένα πολύ πιθανό ενδεχόμενο: την «συγκατοίκησή» του με μια αριστερή κυβέρνηση.

ΑΥΤΟ είναι εν συντομία το συμπέρασμα των πολιτικών παρατηρητών έπειτα από την
προεδρική παρέμβαση, η οποία πάντως δεν μοιάζει να έπεισε άλλους πέραν των ήδη
πεπεισμένων και δεν είναι διόλου σίγουρο πώς θα επιδράσει στον δεύτερο γύρο.

Ο Σιράκ κινδυνολόγησε κατά της Αριστεράς, αλλά η προοπτική να γίνει σε λίγες
ημέρες ο πρώτος δεξιός Πρόεδρος της Δημοκρατίας που θα συγκατοικεί με μια
αριστερή κυβέρνηση τον υποχρέωσε να προτιμήσει να μην αναφερθεί ρητά στη Δεξιά
και να εμφανιστεί περισσότερο ως αρχηγός του κράτους, ο οποίος συμβουλεύει
μεν, αλλά σέβεται την επιλογή των Γάλλων, παρά ως αρχηγός της δεξιάς
παράταξης. Η Δεξιά υποδέχθηκε με συγκρατημένη ικανοποίηση το μήνυμά του, στο
οποίο η Αριστερά είδε, σύμφωνα με τη δήλωση της Μαρτίν Ομπρί, «πολύ κακό για
το τίποτα».

Ο ηγέτης των Σοσιαλιστών Λιονέλ Ζοσπέν, ο οποίος είδε μια «καταπληκτική
ομολογία αποτυχίας» στη ραδιοτηλεοπτική ομιλία του Σιράκ, αλλά προτίμησε να
μην αντιπαρατεθεί έντονα μαζί του καθώς θεωρεί όλο και πιθανότερο ότι από τη
Δευτέρα θα συγκατοικούν στην κυβέρνηση της Γαλλίας, επανήλθε χθες στο θέμα της
συγκατοίκησης λέγοντας ότι το ζήτημα δεν είναι τι προτιμάει ο Πρόεδρος, αλλά
κατά πόσον σέβεται μια πιθανή απόφαση του γαλλικού λαού. 
Ο σοσιαλιστής ηγέτης ειρωνεύθηκε επίσης το έντονα προβαλλόμενο από χθες δίδυμο
των Αλέν Μαντλέν και Φιλίπ Σεγκέν, δύο «τενόρων» της Δεξιάς που έχουν όμως
διαφορετικές ιδέες και για τους οποίους ο Σιράκ ευελπιστεί ότι θα είναι ένα
«αλληλοσυμπληρούμενο ντουέτο», που θα αναλάβει να εφαρμόσει τις επιλογές του
Προέδρου συνδυάζοντας τον φιλελευθερισμό και την κοινωνική προστασία, εφόσον
βέβαια η Δεξιά κερδίσει την Κυριακή.

ΕΚΛΕΙΣΑΝ ΟΙ ΥΠΟΨΗΦΙΟΤΗΤΕΣ

Οι κατάλογοι των υποψηφιοτήτων έκλεισαν τα μεσάνυχτα της Τρίτης και, σύμφωνα
με την ανακοίνωση που εξέδωσε το υπουργείο Εσωτερικών, στον δεύτερο γύρο των
βουλευτικών εκλογών παίρνουν μέρος 1.197 υποψήφιοι, πρόκειται να γίνουν 79
«τριγωνικές», όπως αποκαλούνται οι αναμετρήσεις, μεταξύ τριών υποψηφίων που
στον πρώτο γύρο πήραν ποσοστό μεγαλύτερο του 12,5% και 474 «μονομαχίες», από
τις οποίες 412 ανάμεσα στην Αριστερά και τη Δεξιά, 31 ανάμεσα σε υποψηφίους
της Δεξιάς και σ' εκείνους του ακροδεξιού Εθνικού Μετώπου του Ζαν-Μαρί Λεπέν
και 24 ανάμεσα στην Αριστερά και το FN. 
Υπάρχουν ακόμη 4 «μονομαχίες» στους κόλπους της Δεξιάς και 3 στους κόλπους της
Αριστεράς, ενώ σε 12 περιφέρειες μόνον ένας υποψήφιος παραμένει στον δεύτερο γύρο.

Οι σφυγμομετρήσεις, οι οποίες γίνονται μεν αλλά απαγορεύεται η δημοσίευση των
αποτελεσμάτων τους στη Γαλλία, φαίνεται να προκρίνουν το ενδεχόμενο μιας νίκης
της Αριστεράς και της «συγκατοίκησης», καθώς το Χρηματιστήριο του Παρισιού
συνέχισε και χθες την πτώση του προοιωνιζόμενο προφανώς μια μετεκλογική
περίοδο κυβερνητικής αστάθειας.

«ΑΝΤΙΟ» ΤΟΥ ΖΙΠΕ

Ευχαριστίες και δηλώσεις ευγνωμοσύνης αντηλλάγησαν χθες το πρωί στο Προεδρικό
Μέγαρο των Ηλυσίων, όπου έλαβε χώρα το τελευταίο υπουργικό συμβούλιο της
κυβέρνησης του Αλέν Ζιπέ. Η επόμενη συνεδρίαση του υπουργικού συμβουλίου
πρέπει να διεξαχθεί κανονικά την ερχόμενη Τετάρτη. Αυτό είναι όμως μάλλον
απίθανο, γιατί θα απαιτούσε να βγει από τις κάλπες μια ξεκάθαρη πλειοψηφία, να
διοριστεί πολύ γρήγορα ο πρωθυπουργός και να σχηματίσει την κυβέρνησή του μέσα
σε 48 ώρες. Έως τον διορισμό της νέας κυβέρνησης, η σημερινή θα συνεχίσει να
φέρνει εις πέρας τις τρέχουσες κρατικές υποθέσεις.

Κατά τη χθεσινή συνεδρίαση ο απερχόμενος πρωθυπουργός ευχαρίστησε τους
υπουργούς του και εξέφρασε την ευγνωμοσύνη του προς τον Πρόεδρο Ζακ Σιράκ, ο
οποίος με τη σειρά του είπε πως εξακολουθεί να του έχει εμπιστοσύνη και, ως
επικεφαλής πλέον της εκλογικής προσπάθειας της Δεξιάς, κινδυνολόγησε για μια
ακόμη φορά κατά της Αριστεράς προειδοποιώντας ότι μια αλλαγή κατεύθυνσης θα
ήταν «συνώνυμη με σύγχυση». Ωστόσο, η άποψη αυτή, την οποία διαρκώς
επαναλαμβάνει, κινδυνεύει να τον αφήσει εκτεθειμένο μετά τον δεύτερο γύρο: η
σατιρική εβδομαδιαία «Κανάρ Ανσενέ» δημοσιεύει δήλωση του Σιράκ που είχε
δημοσιευτεί στη «Λε Μοντ» στις 25 Μαρτίου ­ ανάμεσα στους δύο γύρους των
βουλευτικών εκλογών όταν, όπως και σήμερα, η τύχη της απερχόμενης πλειοψηφίας
ήταν αμφίβολη. 
Πριν ακόμη να υπάρξει το αποτέλεσμα του δευτέρου γύρου, ο Σιράκ έδειχνε στον
τότε Πρόεδρο της Δημοκρατίας τον δρόμο που όφειλε να ακολουθήσει. «Αν ο
δεύτερος γύρος επιβεβαιώσει το μήνυμα του πρώτου γύρου, ο Πρόεδρος της
Δημοκρατίας θα πρέπει να αναλάβει τις συνέπειες. Είναι προς το συμφέρον της
Γαλλίας να μη βρεθεί η χώρα σε μια αμφίβολη κατάσταση έναντι των ξένων εταίρων
της. Το συμφέρον της θα ήταν αναμφίβολα να παραιτηθεί ο κ. Μιτεράν και να
έχουμε νέες προεδρικές εκλογές». «Από την πλευρά μου», είχε πει ακόμη ο Σιράκ
στο «Λε Πουέν» τον Ιανουάριο του 1985 ­ όταν ως αρχηγός της αντιπολίτευσης
προετοιμαζόταν για την εκλογική μάχη του Μαρτίου του 1986 και για την πρώτη
συγκατοίκηση ­ «αν αποδοκιμαζόμουν δεν θα έμενα ούτε στιγμή στη θέση του
Προέδρου». Ο Σιράκ βρίσκεται τώρα ακριβώς «στη θέση του Προέδρου», σχολιάζει η
σατιρική εφημερίδα, και ξέρουμε, χωρίς την παραμικρή αμφιβολία, τι ακριβώς θα
κάνει στην περίπτωση που αποδοκιμαστεί την ερχόμενη Κυριακή...

ΟΙ ΓΑΛΛΟΙ έδειξαν σαφώς στον πρώτο γύρο των εκλογών ότι θέλουν αλλαγή και σ'
αυτό συμφωνούν οι αναλυτές όλων των παρατάξεων. Οι ειδήμονες διαφωνούν όμως
στο περιεχόμενο της αλλαγής αυτής, στο ποιες αλλαγές ζητεί επιτέλους ο
γαλλικός λαός. Τρεις από τους γνωστότερους σύγχρονους Γάλλους στοχαστές, ο
κοινωνιολόγος και ιστορικός Αλέν Τουρέν, ο ανθρωπολόγος, ιστορικός και
κοινωνιολόγος Εμανουέλ Τοντ και ο συγγραφέας Γκι Σορμάν συζήτησαν το ερώτημα
αυτό στη γαλλική τηλεόραση. 
Κατ' αρχήν τις αιτίες για τις οποίες οι ψηφοφόροι αποδοκίμασαν τη Δεξιά στον
πρώτο γύρο.

Για τον Γκι Σορμάν, ο οποίος δεν κρύβει τη στράτευσή του στο πλευρό του Ζακ
Σιράκ, η κυβέρνηση «δεν εξήγησε επαρκώς» τη βούλησή της να μπει ακόμη βαθύτερα
στον δρόμο προς την ευρωπαϊκή οικοδόμηση. «Αντιθέτως, οι Γάλλοι είχαν
καταλάβει πολύ καλά το μήνυμα!», απάντησε ο Τοντ, ο οποίος δήλωσε πως ψηφίζει
το Κομμουνιστικό Κόμμα «με μια επίμονη ευχαρίστηση» και πρόσθεσε ότι η
πραγματική αλλαγή που ζητούν οι Γάλλοι «είναι η εγκατάλειψη των κριτηρίων του Μάαστριχτ».

Για τον Αλέν Τουρέν, ο οποίος ψηφίζει τους Σοσιαλιστές, οι Γάλλοι έχουν
«μπουχτίσει» με τον φιλελευθερισμό και ψήφισαν μια αλλαγή την οποία
προοιωνιζόταν το Σοσιαλιστικό Κόμμα εξελισσόμενο προς την κατεύθυνση μιας
«ανανέωσης της σοσιαλδημοκρατίας» με τον τρόπο του Τόνι Μπλερ και των Δανών σοσιαλιστών.

Ο Τοντ αισθάνεται κι αυτός τελευταία μια «εξέλιξη» του Σοσιαλιστικού
Κόμματος, αλλά μάλλον προς την κατεύθυνση της αμφισβήτησης των κριτηρίων του
Μάαστριχτ, για την οποία επιχαίρει: «Η Αριστερά κατάλαβε ­ ή άρχισε να
καταλαβαίνει ­ την έκταση του προβλήματος που αντιπροσωπεύει η υποκατανάλωση
και το έλλειμμα στη συνολική ζήτηση». Σχετικά με την παρέμβαση του Προέδρου
της Δημοκρατίας, ο Εμανουέλ Τοντ υποστήριξε ότι ο αρχηγός του κράτους «φοβάται
πολύ μήπως χαλάσει το γαλλο-γερμανικό δίδυμο» και εξακολουθεί να ασχολείται
«με μη πραγματικά θέματα: η πραγματικότητα είναι το ποσοστό της ανεργίας»... 
Ο Αλέν Τουρέν δεν είδε «τίποτε στον λόγο του Σιράκ που θα μπορεί να απειλήσει
τον Ζοσπέν», ενώ ο Γκι Σορμάν εξέφρασε ικανοποίηση που «ο πρόεδρος δεν είπε
τίποτε καινούργιο»... 
Θέλετε και προγνωστικά για τον δεύτερο γύρο; Εμανουέλ Τοντ: «Το μάθημα που
πήραμε όλοι μας είναι η ταπεινοφροσύνη μπροστά στον κυρίαρχο λαό»...

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15848N391</ED>
<ID>
ID:169765

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N39&aa=1</URL></REF>


Article

<CATEGORY>vin07</CATEGORY>

 <H5>ΑΠΡΟΘΥΜΟΣ Ο ΚΛΙΝΤΟΝ ΓΙΑ ΒΟΗΘΕΙΑ ΣΤΟΥΣ ΑΝΑΤΟΛΙΚΟΥΣ, ΠΕΤΑΕΙ ΤΟ ΜΠΑΛΑΚΙ ΣΤΗΝ ΚΟΙΝΟΤΗΤΑ
</H5><H2>Όχι Σχέδιο Μάρσαλ Νο2
</H2>
Απροθυμία να επαναλάβουν το Σχέδιο Μάρσαλ, όπως πριν από 50 χρόνια, για τις
χώρες της Ανατολικής Ευρώπης αυτήν τη φορά, έδειξαν οι Ηνωμένες Πολιτείες και
ο Πρόεδρος Κλίντον πέταξε το μπαλάκι στην Ευρωπαϊκή Ένωση.«ΓΙΑ έναν έφηβο στη
Γερμανία, το Σχέδιο Μάρσαλ ήταν ένα γενναιόδωρο χέρι που βοήθησε να
ανοικοδομηθεί η χώρα από τα ερείπια. Ακόμη θυμάται τα αμερικανικά φορτηγά στην
αυλή του σχολείου να φέρνουν τη σούπα που ζέσταινε τα χέρια και τις καρδιές.
Το αγόρι μεγάλωσε και έγινε ένας παθιασμένος αγωνιστής για την ελευθερία και
την ενότητα της Ευρώπης, ένας μεγάλος και αφοσιωμένος φίλος της Αμερικής.
Έγινε ο πρώτος καγκελάριος μιας ελεύθερης και ενωμένης Γερμανίας», είπε με
στόμφο ο Αμερικανός Πρόεδρος.

«Συμβολίζει το γράμμα και το πνεύμα του Σχεδίου Μάρσαλ», πρόσθεσε ο Κλίντον
απευθυνόμενος προς τις 53 αντιπροσωπείες των χωρών-μελών του ΟΑΣΕ που πήγαν
στη Χάγη για την 50ή επέτειο του Σχεδίου Μάρσαλ.

Ενώ μιλούσε ο Πρόεδρος Κλίντον, οι κάμερες της ολλανδικής τηλεόρασης έδειξαν
τον Χέλμουτ Κολ φανερά συγκινημένο. Ο Πρόεδρος των ΗΠΑ, πάντως, απέφυγε να
υποσχεθεί επανάληψη του Σχεδίου Μάρσαλ και περιορίστηκε να δώσει έμφαση στον
ρόλο των ιδιωτικών επενδύσεων.

Ερωτηθείς για την ιδέα ενός νέου Σχεδίου Μάρσαλ υπέρ της Ανατολικής Ευρώπης, ο
Κλίντον συνηγόρησε κατ' αρχήν, αλλά υπογράμμισε ότι «πρέπει να επιταχυνθεί ο
ρυθμός των ιδιωτικών επενδύσεων και να εξετάσουμε τις ανάγκες χώρα προς χώρα».

Υπενθύμισε, επίσης, ο Αμερικανός Πρόεδρος, ότι το Σχέδιο Μάρσαλ, το 1947,
αντιπροσώπευε σημερινά 88 δισ. δολάρια, ενώ οι υποσχέσεις για βοήθεια
ανέρχονται ήδη στα 95 δισ. δολάρια, από τα οποία τα 45 προέρχονται από τον
ιδιωτικό τομέα. Πάντως, η Ουάσιγκτον και η Ευρωπαϊκή Ένωση διαφώνησαν ως προς
τη Μέση Ανατολή, το Ιράν και την Τουρκία, έγινε γνωστό από ευρωπαϊκές πηγές.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15848N401</ED>
<ID>
ID:169766

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N40&aa=1</URL></REF>


Article

<CATEGORY>vin07</CATEGORY>

 <H2>Αρνητικές αντιδράσεις από κόμματα και ρωσικό Τύπο
</H2>
ΘΡΙΑΜΒΕΥΤΙΚΟΥΣ τόνους χρησιμοποίησε η ρωσική τηλεόραση παρουσιάζοντας τη «νέα
εποχή» που ανοίγει με την υπογραφή της συμφωνίας Ρωσίας και ΝΑΤΟ, στο Παρίσι.
Μια ειδυλλιακή εικόνα, στην οποία όμως δεν συμμετέχει ο ρωσικός Τύπος, αφού
ακόμα και τα άρθρα των φιλοκυβερνητικών εφημερίδων είναι διχασμένα ως προς τη
συμφωνία και μερικά έντονα επικριτικά.

Αρνητικές, εξάλλου, είναι και οι πρώτες αντιδράσεις σχεδόν όλων των κομμάτων
της ρωσικής αντιπολίτευσης και όχι μόνο.

Με άρθρο του στη «Νεζαβίσιμαγια Γκαζέτα» ο Αντρανίκ Μιγκρανιάν, μέλος του
προεδρικού συμβουλίου, ασκεί δριμύτατη κριτική στην εξωτερική πολιτική της
Μόσχας την τελευταία δεκαετία, καταλήγοντας ότι, «αφού η Ρωσία δεν μπορούσε να
αποσπάσει περισσότερα από τη Δύση, δεν κέρδισε και τίποτα υπογράφοντας τη συμφωνία».

Απορία και σκεπτικισμό προκάλεσαν στη Μόσχα οι προχθεσινές εξαγγελίες του
Προέδρου Γιέλτσιν, ότι θα απομακρυνθούν οι κεφαλές των όπλων που είναι
στραμμένα εναντίον των χωρών-μελών του ΝΑΤΟ. Χαρακτηριστικό της αμηχανίας
είναι το ότι το επίσημο όργανο των ρωσικών Ενόπλων Δυνάμεων, η εφημερίδα
«Κράσναγια Ζβεζντά», αφιέρωσε μόλις μία φράση στις εξαγγελίες αυτές που
χαρακτηρίζονται «ασαφείς» από την κεντρώα «Νεζαβίσιμαγια Γκαζέτα».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15848N402</ED>
<ID>
ID:169767

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N40&aa=2</URL></REF>


Article

<CATEGORY>vin07</CATEGORY>

 <H2>Αγωνιστικό «παρών» των εργαζομένων της Ευρώπης
</H2>
ΟΙ ΒΡΥΞΕΛΛΕΣ, όπως και πολλές άλλες κοινοτικές πρωτεύουσες, ένιωσαν χθες τον
παλμό της Πανευρωπαϊκής Ημέρας Δράσης των εργαζομένων. Περίπου 10.000 άτομα
σχημάτισαν ανθρώπινη αλυσίδα γύρω από τα κοινοτικά κτίρια στο κέντρο των
Βρυξελλών, έπειτα από έκκληση των μεγαλύτερων εργατικών συνδικάτων FGTB και CSC.

Με ζητούμενο την εβδομάδα 35 ωρών, απασχόληση για όλους ανεξαιρέτως και μια
Ευρώπη των Λαών και όχι των πολυεθνικών, οι εργαζόμενοι έδωσαν το μεγάλο παρών.

Αντιπροσωπεία τους συναντήθηκε με τον Βέλγο πρωθυπουργού Ζακ Λικ Ντεάν και τον
πρόεδρο του Ευρωκοινοβουλίου, Χιλ Ρόμπλες. Ανάμεσα στους διαδηλωτές ήταν και
οι 3.100 εργαζόμενοι στα εργοστάσια της Ρενό και του Βιλβόρντ, τα οποία
αναστέλλουν τη λειτουργία τους στις 31 Ιουλίου.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15848N403</ED>
<ID>
ID:169768

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N40&aa=3</URL></REF>


Article

<CATEGORY>vin07</CATEGORY>

 <H2>Σαρωτικός ανασχηματισμός στα Σκόπια
</H2>
ΣΑΡΩΤΙΚΟ ανασχηματισμό της κυβέρνησής του πραγματοποίησε ο πρωθυπουργός της
Πρώην Γιουγκοσλαβικής Δημοκρατίας της Μακεδονίας, Μπράνκο Τσερβενκόφσκι, καθώς
βαθαίνει η πολιτικο-οικονομική κρίση που προκλήθηκε από την κατάρρευση των
πυραδιμικών σχημάτων επένδυσης. Στη νέα κυβέρνηση ανέλαβαν εννιά νέοι υπουργοί
και τρεις υφυπουργοί.

Ο υπουργός Δημοσίων Έργων Γιόργκο Σουντόφσκι παραιτήθηκε λόγω της ανάμειξής
του στο πυραδιμικό οικονομικό ίδρυμα ΤΑΤ. Τον ακολούθησε ο υπουργός Υγείας
Ιλίγια Φελίπτσε, που κατηγορήθηκε για διαφθορά και εγκληματική αμέλεια.

Ο πρωθυπουργός των Σκοπίων όμως απέλυσε τον υπουργό Εξωτερικών Λουμπομίρ
Φερτσκόφσκι ­ καθώς και τον αντιπρόεδρο της κυβέρνησης και αντιπρόεδρο του
κόμματος SDAM Γιάνε Μίλιοφσκι.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15848N404</ED>
<ID>
ID:169769

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N40&aa=4</URL></REF>


Article

<CATEGORY>vin07</CATEGORY>

 <H2>Μεταδοτικό το χαμόγελο
</H2>
ΤΟ ΧΑΜΟΓΕΛΟ είναι μεταδοτικό και ήδη ορισμένα χαμόγελα είναι περισσότερο
ελκυστικά και αποτελεσματικά, σύμφωνα με έκθεση που δημοσιεύει η γερμανική
επιθεώρηση «Η Ψυχολογία Σήμερα»

Το χαμόγελο που κάνει την καλύτερη εντύπωση είναι αυτό που αφήνει να διαφανούν
τα 2/3 της πάνω οδοντοστοιχίας και ελάχιστα δόντια από την κάτω οδοντοστοιχία.
Αντίθετα, το λιγότερο αποδοτικό χαμόγελο είναι εκείνο με ενωμένα τα χείλη και
όταν τα δόντια δεν φαίνονται καθόλου.

Όλα τα χαμόγελα ωστόσο δεν δίνουν πάντα την καλύτερη εντύπωση, στο χώρο
εργασίας για παράδειγμα. Όσοι χαμογελούν υπέρ του δέοντος στη δουλειά,
θεωρούνται συχνά δουλοπρεπείς και όχι πολύ συνεπείς, προειδοποιούν Γερμανοί ψυχολόγοι.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15848N405</ED>
<ID>
ID:169770

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N40&aa=5</URL></REF>


Article

<CATEGORY>vin07</CATEGORY>

 <H2>Το κάλιο εναντίον της υπέρτασης
</H2>
ΤΟ ΚΑΛΙΟ μειώνει αισθητά την αρτηριακή πίεση και πρέπει να συνιστάται για την
πρόληψη και τη θεραπεία της υπέρτασης, αναφέρει ιατρική μελέτη που
δημοσιεύεται στο τελευταίο τεύχος της ιατρικής επιθεώρησης «Journal of the
American Medical Association».

Το κάλιο που λαμβάνεται από το στόμα είναι αποτελεσματικό εναντίον της
αρτηριακής πίεσης κυρίως στα άτομα που καταναλώνουν πολύ αλάτι, υπογραμμίζει η
μελέτη που εκπονήθηκε από τη Σχολή Δημόσιας Υγείας του Πανεπιστημίου Τουλάν
της Νέας Ορλεάνης.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N40</CAT>
<ED>
Κωδικός άρθρου: A15848N406</ED>
<ID>
ID:169771

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N40&aa=6</URL></REF>


Article

<CATEGORY>vin07</CATEGORY>

 <H5>ΒΑΤΣΛΑΒ ΧΑΒΕΛ
</H5><H2>ΠΡΟΣΩΠΑ
</H2><H2>Οργιάζουν οι φήμες
</H2>
Το στενό του περιβάλλον βεβαιώνει ότι εργάζεται κανονικά, ανανεωμένος από τον
γάμο του με την Ντάγκμαρ Βέσκρνοβα. Όμως οι φήμες επιμένουν: ο Βάτσλαβ Χάβελ πεθαίνει.

«ΝΙΩΝΘΩ σαν ξεφούσκωτο μπαλόνι. Δεν μπορώ να συγκεντρωθώ στη δουλειά μου, δεν
μπορώ να γράψω ή να διαβάσω και η αρρώστια με κάνει νευρικό». Αυτά είχε πει ο
Τσέχος πρόεδρος στο εβδομαδιαίο μήνυμά του προς τους συμπατριώτες του στα τέλη
του προηγούμενου χρόνου, λίγο πριν ανακοινωθεί ότι πάσχει από καρκίνο των
πνευμόνων. Έπειτα εγχειρήθηκε, του αφαιρέθηκε ο κακοήθης όγκος μαζί με τον
μισό του πνεύμονα και ξαναβρήκε το πάθος του για τη ζωή. Παντρεύτηκε μια
γυναίκα κατά 15 χρόνια νεώτερή του. Πήγε στη Νέα Υόρκη για να εξασφαλίσει ότι
η χώρα του θα εντασσόταν στο ΝΑΤΟ. Μίλησε στην Μπούντεσταγκ. Δέχθηκε τον Ζακ
Σιράκ, τον Πάπα και τον καγκελάριο Κολ. Ο κίνδυνος έδειχνε να έχει περάσει.

Τελευταία, όμως, οι φήμες άρχισαν πάλι να οργιάζουν. Σύμφωνα με την
«Ομπζέρβερ», ο Χάβελ επισκέφθηκε κατά τη μετάβασή του στην Αμερική τον γιατρό
που τον είχε χειρουργήσει. Ένας φωτογράφος του BBC ανέφερε ότι τον είδε να
καπνίζει μανιωδώς, παρά την υπόσχεσή του πως θα το κόψει. Παράλληλα, η
δημοτικότητά του έχει μειωθεί δραματικά. Ο λόγος; Η γοητευτική ηθοποιός που
έχει δίπλα του.

Οι κακές γλώσσες λένε ότι όταν ο Χάβελ βρισκόταν στο κατώφλι του θανάτου, η
νεαρή σύζυγός του έβαλε μια πένα στο χέρι του και τον έπεισε να υπογράψει ότι
σε περίπτωση θανάτου του, ολόκληρη η περιουσία του θα μεταβιβαστεί σε κείνη.
Τα πράγματα έγιναν ακόμη χειρότερα όταν αποκαλύφθηκε ότι η Βέσκρνοβα είχε
υπογράψει πριν από 20 χρόνια ένα κείμενο εναντίον της Χάρτας '77, που
πρωταγωνιστούσε ο μετέπειτα σύζυγός της. 
Ο Τσέχος πρόεδρος, που έχει έλθει σε σύγκρουση και με τον αδελφό του εξαιτίας
ενός κληρονομικού ζητήματος, βλέπει τον κόσμο γύρω του να καταρρέει. Παρά
ταύτα ­ ή ίσως ακριβώς γι' αυτό ­ εννοεί να ξαναβάλει υποψηφιότητα στις
προεδρικές εκλογές του ερχόμενου Νοεμβρίου. Όσο κι αν όλα δείχνουν ότι θα τις
χάσει. 
<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15848N421</ED>
<ID>
ID:169772

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Οι μαθητές του Ένγκελς
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Καίριο το ερώτημα, γίνεται ακόμη πιο επίκαιρο με αφορμή τις γαλλικές εκλογές:
υπάρχουν αριστερά αφεντικά, έτοιμα να συστρατευθούν στον αγώνα κατά της
ανεργίας; 
ΑΠΟ ΤΟΝ Ζαν Περελβάντ της «Κρεντί Λυοναί» μέχρι τον Αλαίν Γκομέζ της «Τόμσον»,
ήταν πολλοί οι διευθυντές επιχειρήσεων στη Γαλλία που το 1988 είχαν ταχθεί
υπέρ της επανεκλογής του Φρανσουά Μιτεράν. Πολλοί είχαν μιλήσει τότε για
«αριστερά αφεντικά», που υποτίθεται πως διοικούσαν με συναινετικό τρόπο τις
εταιρείες τους και έθεταν τα δικαιώματα των εργαζομένων πάνω από τα προσωπικά
τους συμφέροντα. Η εικόνα αυτή άρχισε να κλονίζεται μετά την εκλογική νίκη της
Δεξιάς, το 1993, όταν οι περισσότεροι απ' αυτούς τους «προοδευτικούς»
εργοδότες παρέμειναν στις θέσεις τους. Κι εκείνοι που διορίστηκαν από τη νέα
κυβέρνηση προτίμησαν να περιβληθούν από αριστερούς συμβούλους...

Ο μύθος διαψεύστηκε οριστικά στη Βιλβόρντ. Ένας «αριστερός» εργοδότης, πρώην
διευθυντής του πρωθυπουργικού γραφείου του Λωράν Φαμπιούς, αναγγέλλει την
απόφασή του να κλείσει το εργοστάσιο της Ρενώ στο Βέλγιο και να πετάξει στο
δρόμο 3.000 εργαζομένους. Το εκπληκτικό είναι ότι ο Λουί Σβάιτσερ δεν αρνείται
την ιδεολογική του τοποθέτηση. «Την έννοια "αριστερό αφεντικό" δεν την
καταλαβαίνω», έλεγε πρόσφατα στη «Λιμπερασιόν». «Μπορείς να είσαι γενικός
διευθυντής μιας επιχείρησης και ταυτόχρονα να είσαι αριστερός. Ο Ένγκελς δεν
ήταν αφεντικό; Δυστυχώς δεν υπάρχουν τριάντα έξι τρόποι να διευθύνεις ένα εργοστάσιο».

Άλλοι είναι λιγότερο κυνικοί. Ο Ζακ Μαγιό, για παράδειγμα, που διευθύνει την
ταξιδιωτική αλυσίδα «Nouvelles Frontieres», δηλώνει ότι δεν θα δεχόταν ποτέ να
μεταφέρει με τα αεροπλάνα του θύματα απελάσεων και δεν θα υπηρετούσε μια
κυβερνητική πολιτική που θα θεωρούσε άδικη. Φυσικά παραμένει αριστερός. Όπως
και ο Κριστιάν Μπλαν, διευθυντής της «Αιρ Φρανς», ή ο Πιερ Μπερζέ, πρόεδρος
της «Υβ Σαιν Λωράν». Η διαφορά των κυρίων αυτών από τους υπόλοιπους αριστερούς
είναι ότι ψηφίζουν... δεξιά. Ο Μπλαν δεν μπορεί να ψηφίσει τον Ζοσπέν γιατί
από συζητήσεις που είχε μαζί του κατάλαβε ότι ο γραμματέας του Σοσιαλιστικού
Κόμματος αντιτίθεται στην ιδιωτικοποίηση της αεροπορικής εταιρείας. Ο Μπερζέ,
πρώην συντονιστής των επιτροπών στήριξης του Φρανσουά Μιτεράν, εξηγεί ως εξής
τη στάση του: «Δεν μπορούμε να ψηφίζουμε πια μια παράταξη που δεν μας κάνει να
ονειρευόμαστε, που διστάζει στο θέμα της Ευρώπης και υποστηρίζει πως 35 ώρες
εργασίας την εβδομάδα πρέπει να πληρώνονται για 39». Κατά την εκτίμησή του, οι
αριστεροί εργοδότες ψηφίζουν σήμερα τη συντηρητική παράταξη ώστε να
οικοδομηθεί η Ευρώπη, αλλά το 2002 που θα έχει παρέλθει ο κίνδυνος, θα
επιστρέψουν στις «ρίζες» τους...

Λύθηκε λοιπόν το μυστήριο. Τα αριστερά αφεντικά είναι πάντα ζωντανά ­ στον
ελεύθερο χρόνο τους μάλιστα μπορεί να διαβάζουν και λίγο Ένγκελς. Αν μπροστά
στην κάλπη ψηφίζουν ανάποδα, είναι για λόγους τακτικής. Μόλις περάσει η μπόρα,
θα ενώσουν ξανά τις δυνάμεις τους με εκείνους που θέλουν μια καλύτερη
κοινωνία. Και θα αυτοκαταργηθούν.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15848N422</ED>
<ID>
ID:169773

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N42&aa=2</URL></REF>


Article

<CATEGORY>vin07</CATEGORY>

 <H5>Η εκλογή...
</H5><H5>Η επανάσταση...
</H5><H5>Ο Β.Σ. Νάιπωλ...
</H5><H5>Κανένας πια...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... του «εκσυγχρονιστή», ας πούμε, Μοχαμέντ Χαταμί στην προεδρία της πιο
θεοκρατικής χώρας του κόσμου δημιούργησε ένα κλίμα προσδοκίας. Τι θα θελήσει
(και τι θα μπορέσει) ν' αλλάξει ο 54χρονος πρώην υπουργός Πολιτισμού, σ' ένα
Ιράν όπου, όπως δήλωνε επί Χομεϊνί ο Αγιατολλάχ Χαλχαλί, «ο κλήρος θα κυβερνά
τα επόμενα 10.000 χρόνια»; Την προφητεία του ο Χαλχαλί, που ως πρόεδρος του
Επαναστατικού Δικαστηρίου είχε στείλει στο απόσπασμα πλήθος απίστους ή
«εχθρούς του λαού», την είχε διατυπώσει το 1979 στον μεγάλο Ινδοάγγλο
συγγραφέα Β.Σ. Νάιπωλ. Στα 18 χρόνια που πέρασαν έκτοτε, δεν του έκανε καρδιά
του Ν. να ξαναδεί το Ιράν, όσο και αν το αγαπούσε, όπως λέει. Τελικά το
αποφάσισε και ξαναπήγε εφέτος. Δημοσίευσε τις εντυπώσεις του στο «Νιου Γυόρκερ».

... έχει ξεθυμάνει εντελώς, λέει ο Ν. Αλλά έχεις την αίσθηση ότι οι Ιρανοί
βαδίζουν ακόμη μέσα στο χομεϊνικό τούννελ. Δέν είναι μόνο θέμα ενδυμασίας, με
όλους αυτούς τους άντρες με τους μανδύες ή με τα ατέλειωτα μαυροντυμένα
κορίτσια. Δεν είναι ότι δεν θα δεις πουθενά ζευγαράκια, ότι απαγορεύεται στις
γυναίκες να τραγουδούν στο ραδιόφωνο ή στην τηλεόραση (όπου ορισμένες μουσικές
απαγορεύονται και στους άντρες). Είναι και η ανελέητη λογοκρισία ­ γράφει ο Ν.
­ σε εφημερίδες, περιοδικά, βιβλία, τηλεόραση, ραδιόφωνο, θεάματα, παντού. Και
τα ελικόπτερα που χτενίζουν συχνά την Τεχεράνη, μήπως κανένας Ιρανός θεώρησε
ανεπαρκή την πνευματική τροφή που του προσφέρει το καθεστώς και έβαλε «πιάτο»
στην ταράτσα του για να βλέπει ξένη, σατανική τηλεόραση...

... αναφέρει τα λόγια μιας δημοσιογράφου των «Τέχραν Τάιμς» για τις μεθόδους
του καθεστώτος. «Θέλουν να σου ελέγχουν τα πάντα. Πώς ντύνεσαι, πώς περπατάς,
πώς κάθεσαι. Ελέγχουν όχι μόνο τι λες αλλά ακόμη και τον τρόπο που μιλάς». Στο
πρώτο του ταξίδι, ο Ν. είχε γνωρίσει μια κοπέλα από αστική οικογένεια, κεφάτη,
μοντέρνα και πολύ εκδηλωτική. Την ξαναβρήκε μαραμένη, όπως λέει. Του αφηγήθηκε
ότι ήταν τόση η παρακολούθηση, τόσα τα κριτικά βλέμματα στον δρόμο, που
αποφάσισε να καταργήσει σχεδόν τις εξόδους της. Περνά τον περισσότερο καιρό
κλεισμένη μέσα στο σπίτι. Επιλογή που ­ κατά τον Ν. ­ έχουν κάνει και πολλές
άλλες Ιρανές. «Έρχεται στιγμή που δεν το αντέχεις άλλο, να σε σταματούν κάθε
τόσο για να σε ελέγξουν».

... δεν μιλά για επανάσταση στη χώρα αυτή, όπου η επανάσταση και ο πόλεμος με
το Ιράκ, που ακολούθησε, πληρώθηκαν με 1.000.000 ζωές. Κανένας δεν διανοείται
πολιτική δράση. Ηγέτες δεν υπάρχουν. Ούτε ιδέες. Μόνο πορτραίτα. Άφθονα
έγχρωμα πορτραίτα ρασοφόρων σε χιλιάδες τοίχους ­ αυτά μόνο σπάζουν το γκρίζο
μέσα στη γενική υποστολή του λόγου, της πράξης και της σκέψης. Και όμως,
υπάρχουν κάποιοι που θα ήθελαν αλλοιώτικη ζωή. Ακούνε κρυφά δίσκους, βλέπουν
βίντεο, διαβάζουν απαγορευμένα κείμενα, αντιστέκονται με ποικίλους τρόπους.
Πράγμα παράξενο ωστόσο, λέει ο Ν., αυτούς τους «επαναστάτες» κατά της
«επανάστασης» δεν θα τους βρεις τόσο μεταξύ εκείνων που έζησαν και τα «πριν»
όσο, προπάντων, ανάμεσα στα νέα παιδιά, αυτά που δεν γνώρισαν άλλο καθεστώς
από των Αγιατολλάχ. Εκείνοι που θυμούνται και τα παλιά εξανίστανται λιγότερο.
Λες και έχουν χάσει ακόμα και την ικανότητα να ελπίζουν. Ή, σαν άνθρωποι διπλά κατεστραμμένοι.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15848N423</ED>
<ID>
ID:169774

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N42&aa=3</URL></REF>


Article

<CATEGORY>vin08</CATEGORY>

 <H5>ΑΝΟΙΓΜΑ ΣΤΟ ΕΥΡΥ ΚΟΙΝΟ ΠΡΟΑΝΑΓΓΕΛΛΕΙ Ο ΠΡΟΕΔΡΟΣ ΤΟΥ ΧΡΗΜΑΤΙΣΤΗΡΙΟΥ ΜΑΝΩΛΗΣ ΞΑΝΘΑΚΗΣ
</H5><H5>Πέντε συμβουλές προς υποψήφιους επενδυτές
</H5><H2>Από καταθέτες, μέτοχοι...
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Ήρθε η ώρα των μετοχών και για τον λόγο αυτό το Χρηματιστήριο κάνει άνοιγμα
στο ευρύ κοινό και σε όσους τοποθετούν τις οικονομίες τους στις καταθέσεις. Με
ενημερωτικά φυλλάδια που θα συνοδεύουν τους λογαριασμούς του ΟΤΕ και των
πιστωτικών καρτών, οι υποψήφιοι επενδυτές θα πληροφορούνται τα βασικά στοιχεία
της λειτουργίας του «ναού του χρήματος».

Αυτά προκύπτουν από συνέντευξη που έδωσε στα «ΝΕΑ» ο πρόεδρος του
Χρηματιστηρίου κ. Μανώλης Ξανθάκης. Παράλληλα, δίνει και 5 πρακτικές συμβουλές
για όσους θέλουν να επενδύσουν στην Σοφοκλέους, αλλά δεν είναι εξοικειωμένοι
με τα χρηματιστηριακά.

Ο πρόεδρος του Χρηματιστηρίου, κ. Μανώλης Ξανθάκης, είναι αισιόδοξος για την
πορεία της «αγοράς». Η ιδιότητά του βεβαίως δεν του επιτρέπει, όπως λέει, να
κάνει δηλώσεις και εκτιμήσεις σχετικά με το πού θα φθάσει ο Γενικός Δείκτης
τιμών, που φέτος έχει σπάσει όλα τα ρεκόρ. 
Όμως πιστεύει ότι «φέτος υπάρχουν οι καλύτερες δυνατές προϋποθέσεις,
οποιαδήποτε σύγκριση και αν γίνει με το παρελθόν σε ό,τι αφορά τους βασικούς
παράγοντες που επηρεάζουν τη χρηματιστηριακή αγορά». Οι θετικοί αυτοί
παράγοντες «είναι η πολιτική σταθερότητα, οι μακροοικονομικοί δείκτες που
εμφανίζουν πολύ θετικές τάσεις και τα αποτελέσματα των εισηγμένων εταιρειών
που εξακολουθούν να είναι καλά».

Όλα αυτά κάνουν αισιόδοξο τον κ. Ξανθάκη, που εκτιμά ότι ήρθε η ώρα των
μετοχών. «Το 1986 μας είχε βρει να έχουμε καταθέσεις στις Τράπεζες και ένα
ελάχιστο ποσοστό ομολόγων της ΕΤΒΑ. Από το 1987 αρχίζει μια μεγάλη πορεία των
κρατικών ομολόγων και παράλληλα από το 1988 είχαμε μια μεγάλη ανάπτυξη στα
Αμοιβαία Κεφάλαια. Τώρα όμως τα ομόλογα δεν είναι τόσο ελκυστικά, ενώ το κοινό
είναι περισσότερο εξοικειωμένο με τις μετοχές».

«ΜΑΥΡΟ ΚΟΥΤΙ»

Όμως για να κάνει νέο άλμα το Χρηματιστήριο χρειάζεται να δημιουργήσει πιο
στιβαρή υποδομή. Το πρόσφατο μπλακ άουτ έφερε στην επιφάνεια το θέμα της
επάρκειας του ηλεκτρονικού συστήματος. Ο κ. Ξανθάκης λέει ότι μέσα στον Ιούνιο
θα επιλεγεί το νέο ηλεκτρονικό σύστημα που θα έχει μεγαλύτερες δυνατότητες,
ενώ η ξένη εταιρεία που θα επιλεγεί θα είναι υποχρεωμένη να συνεργάζεται με
ελληνική εταιρεία και τα προβλήματα θα λύνονται αμέσως. «Το σημερινό σύστημα
μοιάζει με "μαύρο κουτί". Δεν μπορούσαμε ούτε να το χαϊδέψουμε χωρίς την άδεια
της εταιρείας», προσθέτει.

Ταυτόχρονα με την κίνηση αυτή το Χρηματιστήριο εξοπλίζεται και με νέο θεσμικό
πλαίσιο, με το νομοσχέδιο που προετοιμάζεται και θα κατατεθεί σύντομα. Σύμφωνα
με τον κ. Ξανθάκη, το σημαντικότερο νέο στοιχείο που προσθέτει το νομοσχέδιο
είναι η λειτουργία μιας νέας χρηματιστηριακής αγοράς, τα λεγόμενα «παράγωγα»,
που αποτελούν προθεσμιακές αγορές. Παράλληλα, προχωρεί η απλοποίηση των τίτλων
που θα θα κάνει ταχύτερη την λειτουργία της καθημερινής εκκαθάρισης των
συναλλαγών και θα λύσει προβλήματα διαφάνειας.

Σ' αυτούς που βιάστηκαν να γκρινιάξουν για το σύστημα που «μπλοκάρισε» από τις
εντολές, υπενθυμίζει ότι αυτά «συμβαίνουν και στις καλύτερες οικογένειες».
Υπενθυμίζει, λοιπόν, τα προβλήματα που συνάντησε πρόσφατα το Χρηματιστήριο του
Λονδίνου, με το ηλεκτρονικό σύστημα εκκαθάρισης που προσπάθησε να αναπτύξει,
αλλά απέτυχε παρ' όλο που δαπάνησε μεγάλα ποσά.

ΟΙ ΞΕΝΟΙ ΕΠΕΝΔΥΤΕΣ

Το Χρηματιστήριο Αθηνών είναι από τις ελκυστικότερες αγορές. Σύμφωνα με
έγκυρους αναλυτές, οι ξένοι επενδυτές έχουν επενδύσει περίπου 1,5-2
τρισεκατομμύρια δρχ. Ο κ. Ξανθάκης λέει ότι το ποσόν είναι πολύ δύσκολο να
υπολογιστεί, «γιατί έρχεται από διαφορετικούς δρόμους», και υποστηρίζει ότι
αυτή την περίοδο τα ξένα κεφάλαια που επενδύονται στην Σοφοκλέους έχουν
ανοδική τάση. Υπολογίζει ότι αποτελούν περίπου το 25%-35% των επενδεδυμένων
κεφαλαίων στο Χρηματιστήριο, ενώ δεν ξεχνά ότι οι διεθνείς οργανισμοί (IFC)
δίνουν ποσοστό 1,2%-1,3% των διεθνών κεφαλαίων να έχουν μπει στην Σοφοκλεόυς.
Σύμφωνα με στοιχεία που δίνει ο κ. Ξανθάκης, το Χρηματιστήριο γνώρισε
πρωτοφανή ανάπτυξη τα τρία τελευταία χρόνια. Έτσι:

* Οι 120 εταιρείες, που ήταν τότε εισηγμένες στο Χρηματιστήριο, διπλασιάστηκαν.

* Τα τρία τρισεκατομμύρια δραχμές της συνολικής αξίας των μετοχών έγιναν
σήμερα 10 τρισεκατομμύρια δραχμές.

* Οι καθημερινές συναλλαγές από 1,5-2 δισ. δρχ. έχουν φθάσει πλέον τα 20 δισ.
δρχ., που γίνονται 30 και 40 δισ. δρχ. ορισμένες ημέρες.

ΠΕΝΤΕ οδηγίες δίνει, σε όσους ενδιαφέρονται να επενδύσουν στο Χρηματιστήριο, ο
πρόεδρός του Μανώλης Ξανθάκης:

1 Να μη βάζετε όλα τα αυγά σε ένα καλάθι. Μην επενδύετε όλα τα χρήματά
σας σε μετοχές μόνο μιας εταιρείας.

2 Να μην ακούτε τον γείτονα, που δήθεν έχει εμπιστευτικές πληροφορίες.

3 Να μην εμπιστεύεστε τα χρήματά σας σε συμβούλους επενδύσεων
«μαϊμούδες», που δεν έχουν καν άδεια για να κάνουν αυτήν τη δουλειά. Υπάρχουν
οι Τράπεζες και οι έγκυρες χρηματιστηριακές εταιρείες.

4 Να επιλέγετε μετοχές εταιρειών που τα οικονομικά τους στοιχεία
δείχνουν ότι είναι αξιόλογες.

5 Όσοι δεν έχουν τη δυνατότητα να κάνουν έρευνα σχετικά με το ποια
μετοχή είναι κατάλληλη για αγορά, μπορούν να εμπιστεύονται τα Αμοιβαία
Κεφάλαια που επενδύουν στο Χρηματιστήριο. Έτσι θα καλύψουν και τους παραπάνω
όρους, ενώ οι ειδικοί στα Αμοιβαία ξέρουν πώς θα διαχειριστούν τα κεφάλαια που συγκεντρώνουν.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15848N431</ED>
<ID>
ID:169775

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N43&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η ανταγωνιστικότητα εν... πάτω!
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

Η ΑΝΤΑΓΩΝΙΣΤΙΚΟΤΗΤΑ έχει χαρακτηριστεί ως η ικανότητα μιας χώρας να
εξασφαλίζει υψηλούς ρυθμούς ανάπτυξης και, συνεπώς, υψηλό κατά κεφαλήν
ακαθάριστο εγχώριο προϊόν. Επίσης, έχει επισημανθεί ότι οι χώρες που έχουν
επιτύχει, με διάφορες σωστές οικονομικές πολιτικές, υψηλή ανταγωνιστικότητα,
εξασφαλίζουν μακροπρόθεσμη οικονομική ανάπτυξη, η οποία δίνει στους
εργατοϋπαλλήλους ένα ισχυρό επιχείρημα για αύξηση των αμοιβών τους, του
εισοδήματός τους. Μια, συνεπώς, χώρα που δεν έχει ικανοποιητική
ανταγωνιστικότητα δεν μπορεί να εξασφαλίσει τίποτε από όλα αυτά.

Η διαπίστωση αυτή επιβεβαιώνεται πανηγυρικώς από την απελπιστική ελληνική
οικονομική πραγματικότητα, όπως αντανακλάται στο ελλειμματικό ισοζύγιο, τις
ασθενείς εξαγωγικές επιδόσεις (εισροή πόρων από εξαγωγές ίση με την εισροή
πόρων από την Ευρωπαϊκή Ένωση!), το ισχνό κατά κεφαλήν ακαθάριστο εγχώριο
προϊόν, την αποβιομηχάνιση και άλλα τέτοια ελεεινά και τρισάθλια.

Γιατί; Μα, διότι η χώρα μας είναι, σε ανταγωνιστικότητα, στον πάτο του
σχετικού πίνακα αξιολόγησης από διεθνείς οργανισμούς, μαζί με το Βιετνάμ και
τη Ζιμπάμπουε. Μάλιστα, δύο ελβετικές εκθέσεις που δόθηκαν στη δημοσιότητα
προβλέπουν ότι το 1997 η χώρα μας θα κατρακυλήσει στην 48η (επί συνόλου 53
χωρών) θέση από την 39η που ήταν το 1996.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15848N432</ED>
<ID>
ID:169776

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N43&aa=2</URL></REF>


Article

<CATEGORY>vin08</CATEGORY>

 <H2>Οι μισοί δεν έχουν ακούσει για τον κοινωνικό διάλογο!
</H2>
Οι 6 στους 10 πολίτες δεν θέλουν ελαστικό ωράριο εργασίας, ενώ η πλειοψηφία
τάσσεται υπέρ των συγχωνεύσεων ασφαλιστικών ταμείων. Τα συμπεράσματα αυτά
προκύπτουν από δημοσκόπηση που έγινε από την εταιρεία V-PRC, για λογαριασμό
του περιοδικού «Οικονομικός Ταχυδρόμος». Η μεγάλη έρευνα για τον κοινωνικό
διάλογο δημοσιεύεται στο νέο τεύχος του «Οικονομικού Ταχυδρόμου». Σύμφωνα με
τα αποτελέσματα της έρευνας:

* Η καθιέρωση της μερικής απασχόλησης στον δημόσιο τομέα, τα τοπικά σύμφωνα
απασχόλησης, η συγχώνευση βασικών ασφαλιστικών ταμείων και ο περιορισμός της
απασχόλησης συνταξιούχων συνιστούν την ομάδα των ζητημάτων που γίνονται
αποδεκτά, σε ποσοστά από 60,5% έως 53,5%.

* Η καθιέρωση ελαστικού ωραρίου απασχόλησης με μειωμένες αποδοχές, η κατάργηση
της Εθνικής Γενικής Συλλογικής Σύμβασης Εργασίας (ΕΓΣΣΕ) και η νομιμοποίηση
αλλοδαπών εργαζομένων συνιστούν ζητήματα μη αποδεκτά, σε ποσοστά από 62,5% έως 58,5%.

* Η συγχώνευση των Ταμείων έχει το υψηλότερο ποσοστό αποδοχής (60,5%) και από
τα πλέον χαμηλά ποσοστά άρνησης (30,6%). Αντίθετα, την πλέον ισχυρή άρνηση
(62,5%) και ταυτόχρονα την πλέον μικρή αποδοχή (20,4%) συναντά η κατάργηση της
ΕΓΣΣΕ. Η καθιέρωση του ελαστικού ωραρίου με μειωμένες αποδοχές συγκέντρωσε
επίσης μεγάλη άρνηση (61,5%), αλλά και αισθητή αποδοχή (33%). Στην ίδια έρευνα
προκαλεί εντύπωση το γεγονός ότι ένα μεγάλο ποσοστό (47,2%) δεν έχει ακούσει
ποτέ για τον κοινωνικό διάλογο.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15848N441</ED>
<ID>
ID:169777

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N44&aa=1</URL></REF>


Article

<CATEGORY>vin08</CATEGORY>

 <H5>ΠΡΟΣΚΛΗΣΗ ΤΟΥ ΠΡΩΘΥΠΟΥΡΓΟΥ ΣΤΟΥΣ ΒΙΟΜΗΧΑΝΟΥΣ ΓΙΑ ΣΥΝΕΙΣΦΟΡΑ ΣΤΗΝ ΑΝΑΠΤΥΞΗ
</H5><H2>Η τύχη μας στα χέρια μας
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Πρόσκληση για επενδύσεις απηύθυνε χθες στους βιομηχάνους, κατά τη γενική
συνέλευση του ΣΕΒ, ο Πρωθυπουργός κ. Κ. Σημίτης, επισημαίνοντας ότι η
κυβέρνηση και ο ελληνικός λαός περιμένουν και τη δική τους συνεισφορά στην
αναπτυξιακή διαδικασία.

Σας καλώ, τόνισε, να ανταποκριθείτε στις προκλήσεις των καιρών τολμηρά αλλά
και μεθοδικά.

Οι επιχειρήσεις έχουν αναλάβει το δικό τους μερίδιο ευθύνης, υποστήριξε λίγο
αργότερα ο πρόεδρος του ΣΕΒ, που αναγκάσθηκε ωστόσο να παραδεχθεί ότι σήμερα
μπορούμε πλέον να προσδοκούμε μια νέα φάση ταχύτερης ανόδου της ελληνικής
οικονομίας, ζητώντας όμως δραστικό περιορισμό των δημοσίων δαπανών. Με την
παρουσία του Προέδρου της Δημοκρατίας κ. Κ. Στεφανόπουλου, πραγματοποιήθηκε η
απογευματινή συνεδρίαση του ΣΕΒ, όπου βασικοί ομιλητές ήταν ο Πρωθυπουργός, ο
υπουργός Εθνικής Οικονομίας κ. Γ. Παπαντωνίου και ο πρόεδρος του ΣΕΒ κ. Ι. Στράτος.

ΑΠΟ ΜΑΣ ΕΞΑΡΤΑΤΑΙ

Απευθυνόμενος στις παραγωγικές τάξεις ο Πρωθυπουργός αναφέρθηκε στο
κυβερνητικό έργο τονίζοντας ότι η κυβέρνηση πρωτοστατεί σε κάθε προσπάθεια για
τη βελτίωση της ανταγωνιστικότητας και την ανάπτυξη της χώρας. Επισήμανε ακόμη
ότι στο πλαίσιο του κοινωνικού διαλόγου για την ανάπτυξη, την
ανταγωνιστικότητα και την απασχόληση, ούτε η παγκοσμιοποίηση της οικονομίας
ούτε η απελευθέρωση της αγοράς μπορούν να λύσουν τα προβλήματά μας ως διά
μαγείας. Δεν μπορούν, υπογράμμισε, να υποκαταστήσουν τις προσπάθειες που οι
κοινωνικές και παραγωγικές δυνάμεις του τόπου οφείλουν να αναλάβουν για να
αντιμετωπίσουν τις μεταβαλλόμενες διεθνείς συνθήκες. Από μας, επισήμανε,
εξαρτάται η μελλοντική μας τύχη. Επανέλαβε έτσι τη δέσμευση της κυβέρνησης να
εφαρμόσει με συνέπεια και υπευθυνότητα την πολιτική εκείνη που θα μας
επιτρέψει να πετύχουμε αφενός την αποκατάσταση των δημοσιονομικών και άλλων
μακροοικονομικών ισορροπιών και αφετέρου τη δημιουργία μιας ανατροφοδοτούμενης
δυναμικής διαδικασίας οινονομικής ανάπτυξης.

Ο ΓΙΑΝΝΟΣ ΠΑΠΑΝΤΩΝΙΟΥ

Από την πλευρά του ο υπουργός Εθνικής Οικονομίας κ. Γ. Παπαντωνίου τόνισε,
απευθυνόμενος στον επιχειρηματικό κόσμο, ότι η στάση του στην ανάπτυξη της
οικονομίας έχει «κρίσιμη σημασία». Όμως, παρά τη βελτίωση των οικονομικών
συνθηκών, ο επιχειρηματικός κόσμος δείχνει «περιορισμένη ανταπόκριση» τόνισε
χαρακτηριστικά και πρόσθεσε με έμφαση ότι «λείπουν στην αναγκαία έκταση οι
επιχειρηματικές πρωτοβουλίες μεγάλης εμβέλειας».

Ο υπουργός εξήρε βέβαια το ρόλο ορισμένων δυναμικών επιχειρήσεων που
επεκτείνονται ραγδαία και εκσυγχρονίζονται, που όμως ­ όπως είπε ­ δεν αρκούν
για να «παρασύρουν» ολόκληρη την οικονομία σε έντονους ρυθμούς ανάπτυξης.
Μιλώντας γενικότερα για την οικονομική που ακολουθεί η κυβέρνηση ο κ. Γ.
Παπαντωνίου χαρακτήρισε «μεγάλη πρόκληση» τις διαρθρωτικές αλλαγές που πρέπει
να υλοποιηθούν το επόμενο διάστημα προκειμένου η χώρα να πάρει το αργότερο το
2001 το εισιτήριο για την τρίτη φάση της Οικονομικής και Νομισματικής Ένωσης.
Το κύριο βάρος ­ σύμφωνα με τον υπουργό ­ πρέπει να δοθεί στην αγορά εργασίας.

Ο ΙΑΣΩΝ ΣΤΡΑΤΟΣ

Ο ιδιωτικός τομέας και ιδιαίτερα η βιομηχανία βρίσκονται αυτή τη στιγμή στην
πρώτη γραμμή του αγώνα για την κατάκτηση των ευνοϊκών θέσεων στο στίβο του
διεθνούς ανταγωνισμού.

Αυτό υπογράμμισε μεταξύ άλλων ο πρόεδρος του ΣΕΒ κ. Ιάσων Στράτος στην ομιλία
του και ειδικότερα επισήμανε:

«Σήμερα, μπροστά στις νέες συνθήκες, οι οποίες αμφισβητούν παγιωμένες
βεβαιότητες και επιβάλλουν νέες λύσεις, ο διάλογος διευρύνεται και
εμπλουτίζεται. Κοινός στόχος είναι το τρίπτυχο Ανάπτυξη - Ανταγωνιστικότητα -
Απασχόληση. Και επιδίωξη αποτελεί η διαμόρφωση ενός σύγχρονου πλαισίου, που θα
παρέχει κοινωνική προστασία και θα επιτρέπει την απρόσκοπτη βελτίωση της
ανταγωνιστικότητας από την οποία εξαρτάται το εισόδημα και η απασχόληση των
εργαζομένων. Αναφερόμενος ο κ. Στράτος στις επισημάνσεις του Πρωθυπουργού και
του υπουργού Εθνικής Οικονομίας, υπογράμμισε ότι υπήρξαν σημαντικές βελτιώσεις
σε κρίσιμα μακροοικονομικά μεγέθη, βελτιώσεις, τόνισε, που είχαν σαφείς
ευνοϊκές επιπτώσεις στο επιχειρηματικό κλίμα και τις προοπτικές.

ΕΚΣΥΓΧΡΟΝΙΣΜΟΣ - ΑΝΑΔΙΑΡΘΡΩΣΗ

Υποστήριξε όμως ο πρόεδρος του ΣΕΒ ότι:

Οι ιδιωτικές επενδύσεις στη βιομηχανία εκπροσωπούν σήμερα πάνω από το 1/4 των
συνολικών επενδύσεων και αφορούν, στη συντριπτική τους πλειοψηφία, τον
εκσυγχρονισμό και την αναδιάρθρωση των επιχειρήσεων.

Σήμερα το 56% των ελληνικών εξαγωγών είναι βιομηχανικά προϊόντα, ενώ η
βιομηχανία παράγει μόνο το 17% του ΑΕΠ.

Στην πρωινή συνεδρίαση με θέμα «Ανταγωνιστικότητα των επιχειρήσεων»
παρουσίασαν εισηγήσεις ο κ. Στ. Μικόσι, γενικός διευθυντής βιομηχανίας της
Ευρωπαϊκής Ένωσης, και ο καθηγητής κ. Γ. Προβόπουλος, γενικός διευθυντής του ΙΟΒΕ.

Πάντως βασική θέση τόσο των επιμέρους εισηγητών από πλευράς βιομηχανίας αλλά
και του προέδρου του ΣΕΒ ήταν η επισήμανση για περιορισμό των δημοσίων δαπανών
και του κράτους.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15848N451</ED>
<ID>
ID:169778

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N45&aa=1</URL></REF>


Article

<CATEGORY>vin08</CATEGORY>

 <H2>«Μαϊμούδες» ­ εφοριακοί χτυπούν στην αγορά
</H2>
ΕΦΟΡΙΑΚΟΙ ­ «μαϊμούδες» έχουν κάνει την εμφάνισή τους στην αγορά εκβιάζοντας
καταστήματα και επιχειρήσεις. Οι σχετικές καταγγελίες έχουν ήδη τεθεί υπόψη
των επικεφαλής του υπουργείου Οικονομικών και του Σώματος Δίωξης Οικονομικού
Εγκλήματος και ετοιμάζεται εγκύκλιος που θα σταλεί στα Επιμελητήρια, στην
οποία θα δίδονται πληροφορίες για τις υποχρεώσεις που έχουν οι εφοριακοί και
τα δικαιώματα των ελεγχόμενων φορολογουμένων. Έτσι, οι φορολογούμενοι θα
πρέπει να ζητούν την ταυτότητα του εφοριακού αλλά και το φύλλο ελέγχου.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15848N452</ED>
<ID>
ID:169779

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N45&aa=2</URL></REF>


Article

<CATEGORY>vin08</CATEGORY>

 <H2>Νέα ομόλογα για 250 δισ.
</H2>
ΣΕ ΝΕΑ έκδοση ομολόγων με σταθερό επιτόκιο, τριετούς, πενταετούς, επταετούς
και δεκαετούς διάρκειας, προχωρεί το υπουργείο Οικονομικών με στόχο να
εισπράξει 250 δισ. δρχ. Τα νέα ομόλογα θα διατεθούν με δημοπρασία στις 17
Ιουνίου 1997. Το επιτόκιο για τα τριετή θα είναι 9,8%, για τα πενταετή 9,2%
και για τα επταετή 8,9%, ενώ για τα ομόλογα δεκαετούς διάρκειας το επιτόκιο θα
ανακοινωθεί τις επόμενες ημέρες. Τα ποσά που θα δημοπρατηθούν κατά κατηγορία είναι:

* Για τα τριετή: 50 δισ. δρχ.

* Για τα πενταετή: 50 δισ. δρχ.

* Για τα επταετή: 50 δισ. δρχ.

* Για τα δεκαετή 100 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15848N453</ED>
<ID>
ID:169780

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N45&aa=3</URL></REF>


Article

<CATEGORY>vin08</CATEGORY>

 <H2>Επιστροφή των «καπέλων» από δίδακτρα ιδιωτικών σχολείων μπορούν να απαιτήσουν
οι γονείς μαθητών
</H2>
ΠΡΟΣΤΙΜΑ μέχρι και 500.000 δραχμές για κάθε περίπτωση «καπέλου» στα δίδακτρα
των ιδιωτικών σχολείων θα επιβάλλονται από το υπουργείο Ανάπτυξης, ενώ, όπως
δήλωσε χθε ο υφυπουργός κ. Μιχ. Χρυσοχοΐδης, οι γονείς μπορούν να αξιώσουν
επιστροφή των επιπλέον χρημάτων που πλήρωσαν υποβάλλοντας σχετικές καταγγελίες
στο υπουργείο. Από στοιχεία ερευνών του υπουργείου προκύπτει ότι κατά την
περσινή σχολική περίοδο οι αυξήσεις στα δίδακτρα κυμάνθηκαν από 6%-17% παρ'
όλο ότι υπήρξε νομοθετική ρύθμιση που προέβλεπε αυξήσεις 7% για τα
φροντιστήρια και τα ιδιωτικά σχολεία και 5% για τα ΙΕΚ.

Ήδη οι εκπρόσωποι των ιδιωτικών εκπαιδευτηρίων ζητούν για τη νέα σχολική
περίοδο αυξήσεις τουλάχιστον 10%, γιατί, όπως υποστηρίζουν, τα λειτουργικά
τους έξοδα έχουν αυξηθεί τουλάχιστον κατά 25%. Ωστόσο, το υπουργείο
προσανατολίζεται σε ανώτατο όριο αυξήσεων 5%, ποσοστό που είναι μεγαλύτερο από
τον προβλεπόμενο πληθωρισμό (4,5% στο τέλος του χρόνου).

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15848N461</ED>
<ID>
ID:169781

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N46&aa=1</URL></REF>


Article

<CATEGORY>vin08</CATEGORY>

 <H2>Εννέα δικαστικοί έλαβαν επιπλέον χρήματα και θα τα επιστρέψουν
</H2>
ΑΠΑΙΤΗΣΗ της ΑΔΕΔΥ στο υπουργείο Οικονομικών ήταν να υπάρξει ρύθμιση για την
επιστροφή από τους συνταξιούχους δικαστικούς μέρους των αυξήσεων των συντάξεων
και του εφάπαξ τους.

Ο εκπρόσωπος των δημοσίων υπαλλήλων, κ. Χρήστος Σουλελές, μιλώντας χθες στη
Βουλή, στην Επιτροπή Οικονομικών, η οποία επεξεργάζεται το νομοσχέδιο για τις
αυξήσεις των μισθών και συντάξεων των στρατιωτικών, είπε ότι η ΑΔΕΔΥ
αναγκάσθηκε να το ζητήσει, γιατί διαφορετικά θα είχε σοβαρά προβλήματα το
Ταμείο Προνοίας Δικαστικών. Αν οι συνταξιούχοι δικαστικοί έπαιρναν όλα αυτά τα
χρήματα, είπε ο κ. Σουλελές, όπως αρχικώς είχε αποφασισθεί, τότε οι εν
ενεργεία δικαστικοί και πολιτικοί υπάλληλοι θα είχαν πρόβλημα με τους μισθούς
τους. Στη συζήτηση που έγινε, ο υφυπουργός Οικονομικών Νίκος Χριστοδουλάκης
τόνισε ότι, όπως ορίζει η νομοθεσία, οι παροχές και τα επιδόματα δεν αποτελούν
αύξηση του μισθού και δεν λαμβάνονται υπόψη για τον προσδιορισμό του ύψους των
συντάξεων. Πρόσθεσε δε ότι οι δικαστικοί που έχουν λάβει επιπρόσθετα ποσά
είναι εννέα και θα τα επιστρέψουν.

Χθες, στη συνεδρίαση, οι παριστάμενοι εκπρόσωποι των συνδικαλιστικών
οργανώσεων των αποστράτων αξιωματικών επεσήμαναν ότι «επιτείνεται η οικονομική
δυσπραγία των αποστράτων αξιωματικών».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15848N462</ED>
<ID>
ID:169782

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N46&aa=2</URL></REF>


Article

<CATEGORY>vin08</CATEGORY>

 <H2>Νέα σύμβαση ΟΤΕ - Ιντρακόμ
</H2>
ΣΥΜΒΑΣΗ ύψους 568 εκατ. δρχ. υπεγράφη χθες μεταξύ του ΟΤΕ και της Ιντρακόμ,
για την προμήθεια, την εγκατάσταση και τη θέση σε λειτουργία του εθνικού
ηλεκτρονικού συστήματος διαχείρισης μηνυμάτων, παραστατικών εγγράφων και
καταλόγου, «Ermis». Το σύστημα αυτό δίνει τη δυνατότητα στον ΟΤΕ να παρέχει
στους συνδρομητές του υπηρεσίες ανταλλαγής μηνυμάτων και παραστατικών εγγράφων
(τιμολόγια, παραγγελίες, τυποποιημένες φόρμες, ειδικά έντυπα κ.λπ.) μέσω
ηλεκτρονικού ταχυδρομείου.

Το Ermis ακολουθεί τα διεθνή πρότυπα επικοινωνίας και παρέχει υψηλή ασφάλεια
για τη διενέργεια οικονομικών συναλλαγών και την ανταλλαγή μηνυμάτων στη
Δημόσια Διοίκηση, τις τράπεζες και τις επιχειρήσεις.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15848N463</ED>
<ID>
ID:169783

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N46&aa=3</URL></REF>


Article

<CATEGORY>vin08</CATEGORY>

 <H2>Διεκδίκηση με παράσταση: Πανευρωπαϊκή Ημέρα Δράσης των Εργαζομένων
</H2>
ΠΑΡΑΣΤΑΣΗ στη Βουλή πραγματοποίησε χθες το απόγευμα μικρή ομάδα συνδικαλιστών
της ΓΣΕΕ και της ΑΔΕΔΥ, συμμετέχοντας στην Πανευρωπαϊκή Ημέρα Δράσης των
Εργαζομένων. Διεκδικητικοί άξονες της παράστασης ήταν οι 35 ώρες δουλειά, και
η απασχόληση για όλους τους εργαζομένους. Η ΓΣΕΕ και η ΑΔΕΔΥ στο ψήφισμα που
επέδωσαν εκπρόσωποί τους στη Βουλή ζητούν:

* Την αναθεώρηση της ΟΝΕ με την ελαστικοποίηση των κριτηρίων και την προσθήκη
του κριτηρίου μείωσης της ανεργίας.

* Να τεθεί ειδικό κεφάλαιο για την απασχόληση, ο στόχος για 15 εκατομ. νέες
θέσεις εργασίας μέχρι το 2000 και η μείωση της ανεργίας στο μισό.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15848N464</ED>
<ID>
ID:169784

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N46&aa=4</URL></REF>


Article

<CATEGORY>vin08</CATEGORY>

 <H2>Ενάντιοι στην πώληση της Τράπεζας Κεντρικής Ελλάδος οι παλαιοί μέτοχοι
</H2>
ΑΣΚΗΘΗΚΑΝ και κοινοποιήθηκαν στην ΑΒΝ - AMRO και την DELOITTES, που έχουν
αναλάβει την πώληση της Τράπεζας Κεντρικής Ελλάδος (ΤΚΕ), δύο αιτήσεις
αναιρέσεως κατά των σχετικών με την Τράπεζα αποφάσεων του Πρωτοδικείου Αθηνών.
Με τις αναιρέσεις αυτές προσβάλλονται οι αποφάσεις. 
Όπως ανακοίνωσε ο Σύνδεσμος Μετόχων της ΤΚΕ, οι αναιρέσεις αυτές, που
ασκήθηκαν από περίπου 50 αρχικούς μετόχους και που θα κριθούν από τον Άρειο
Πάγο, κοινοποιήθηκαν επίσης και στις τράπεζες που εκδήλωσαν ενδιαφέρον για την
εξαγορά της. (Την Εγνατία, την Ευρωεπενδυτική, την Ασπίς, τη Νόβα Σκώτια και
την Πειραιώς).

Επιπλέον, ασκήθηκαν οι προβλεπόμενες από τη Συνθήκη ΕΟΚ προσφυγές προς την
Ευρωπαϊκή Επιτροπή για τη μη συμμόρφωση της Ελλάδας προς την απόφαση του
Ευρωπαϊκού Δικαστηρίου, που δικαίωνε τους μετόχους της ΤΚΕ, ενώ η προσφυγή των
ίδιων μετόχων στο Συμβούλιο της Ευρώπης, που αφορά και αποζημιώσεις, θα
συζητηθεί ενώπιον του Δικαστηρίου Ανθρωπίνων Δικαιωμάτων, στο Στρασβούργο, τον
προσεχή Οκτώβριο.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15848N465</ED>
<ID>
ID:169785

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N46&aa=5</URL></REF>


Article

<CATEGORY>vin08</CATEGORY>

 <H2>Ο κ. Γ. Δασκαλάκης νέος πρόεδρος στη Γενική
</H2>
ΤΑ ΚΑΘΗΚΟΝΤΑ του προέδρου του Δ.Σ. της Γενικής Τράπεζας της Ελλάδος ανέλαβε
χθες ο κ. Γ. Δασκαλάκης, πρώην υπουργός και βουλευτής του ΠΑΣΟΚ. Ο κ.
Δασκαλάκης, κατά τη διάρκεια σύντομης ομιλίας του, επισήμανε ότι αναγκαία
προϋπόθεση για την περαιτέρω ανάπτυξη της Τράπεζας είναι δύο πράγματα:

1. Τα κεφάλαια που απαιτούνται.

2. Η υποστήριξη του ανθρώπινου δυναμικού.

Τόνισε, επίσης, ότι το θέμα της εξεύρεσης των νέων κεφαλαίων που χρειάζονται
θα συζητηθεί με το Μετοχικό Ταμείο Στρατού, τους μετόχους και την κυβέρνηση.
Αναφερόμενος στις νέες τραπεζικές προκλήσεις που θα παρουσιαστούν, ο νέος
πρόεδρος εξήγησε ότι η Τράπεζα δεν έχει περιθώρια να αποτύχει. 
<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15848N466</ED>
<ID>
ID:169786

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N46&aa=6</URL></REF>


Article

<CATEGORY>vin08</CATEGORY>

 <H2>Βελτίωση προς το τέλος
</H2>
Με οριακή βελτίωση έκλεισαν οι τιμές των μετοχών μετά την πτώση που σημείωσαν
κατά τη διάρκεια της συνεδρίασης. Αναλυτικά, με την έναρξη της συνεδρίασης
εκδηλώθηκε προσφορά τιμών, γεγονός που είχε ως επακόλουθο την προοδευτική
υποχώρηση των τιμώντων μετοχών. Ο Γενικός Δείκτης προς στιγμή υποχώρησε κατά
20 περίπουμονάδες και διαμορφώθηκε στις 1.694,28 μονάδες. Στη συνέχεια όμως η
προοδευτική αυξανόμενη ζήτηση που εκδηλώθηκε είχε ως συνέπεια την ανάλογη
βελτίωση των τιμών των μετοχών και του Γενικού Δείκτη. Το κλείσιμο βρήκε τον
Γενικό Δείκτη στις 1.715,82 μονάδες, 0,1% υψηλότερα από την χθεσινή
συνεδρίαση. Από τις 254 μετοχές που πραγματοποίησαν συναλλαγές, 114 σημείωσαν
άνοδο, 104πτώση και 36 παρέμειναν σταθερές, ενώ 55 έκλεισαν με αγοραστές και
130 με πωλητές. Η αξία των συναλλαγών ανήλθε σε 25,6 δισ. δρχ. (6.384.176
τεμ.).Αναλυτικά τα 5.954.919 τεμάχια αξίας 24,5 δισ. δρχ. αφορούσαν την Κύρια
Αγορά,ενώ τα 429.257 τεμάχια συνολικής αξίας 1.091 εκατ. δρχ. την Παράλληλη
Αγορά. 
Τη μεγαλύτερη αξία συναλλαγών σημείωσαν οι μετοχές των Τραπεζών (12 δισ. δρχ.
-1.118.437 τεμάχια) και ακολούθησε ο κλάδος Τηλεπικοινωνιών με 2,1 δισ. δρχ.
-310.580 τεμάχια).

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15848N471</ED>
<ID>
ID:169787

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N47&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Το τρίγωνο Ήλιου - Ουρανού ευνοεί κυρίως τους
γεννημένους γύρω στις 29 Μαΐου. Εύνοια για ταξίδια, σπουδές, έρευνα,
αστρονομία, αστρολογία, εξωτερική πολιτική, ηλεκτρονικά, μίντια. Ευχάριστες εκπλήξεις.

ΚΑΡΚΙΝΟΣ

(22 Ιουνίου - 22 Ιουλίου). Το πρωί εκνευρισμοί και κόντρες ­ φυλαχθείτε από
παγίδες. Το τρίγωνο Ήλιου - Ουρανού οξύνει τη διαίσθησή σας και φέρνει
ευχάριστες εκπλήξεις στα οικονομικά, στον έρωτα, στην τέχνη, στην έρευνα.

ΛΕΩΝ

(23 Ιουλίου - 22 Αυγούστου). Το πρωί κακές οι σχέσεις με το άλλο φύλο. Το
τρίγωνο Ήλιου - Ουρανού ευνοεί τις συλλογικές προσπάθειες, την πολιτική, το
συνδικαλισμό, τα μίντια. Η μέρα θα έχει και ευχάριστες εκπλήξεις.

ΠΑΡΘΕΝΟΣ

(23 Αυγούστου - 23 Σεπτεμβρίου). Το πρωί εκνευρισμοί και κόντρες. Το τρίγωνο
Ήλιου - Ουρανού ευνοεί επαγγέλματα που έχουν σχέση με πολιτική, μίντια,
ηλεκτρονικά, επιστημονική έρευνα, αστρονομία και αστρολογία.

ΖΥΓΟΣ

(24 Σεπτεμβρίου - 23 Οκτωβρίου). Το πρωί εκνευρισμοί κυρίως με άτομα του άλλου
φύλου. Το τρίγωνο Ήλιου - Ουρανού ευνοεί τον έρωτα, τα παιδιά σας, την τέχνη,
την πολιτική, τα μίντια, τις εκδόσεις, τα ηλεκτρονικά, την έρευνα, τα ταξίδια.

ΣΚΟΡΠΙΟΣ

(24 Οκτωβρίου - 22 Νοεμβρίου). Το πρωί κόντρες με το άλλο φύλο. Το τρίγωνο
Ήλιου - Ουρανού οξύνει τη διαίσθησή σας και μπορεί να φέρει ευχάριστες
εκπλήξεις. Είναι πιθανό να αγοράσετε κάτι ηλεκτρονικό για το σπίτι ή το γραφείο.

ΤΟΞΟΤΗΣ

(23 Νοεμβρίου - 21 Δεκεμβρίου). Το πρωί εκνευρισμοί κυρίως με άτομα του άλλου
φύλου. Το τρίγωνο Ήλιου - Ουρανού μπορεί να φέρει ευχάριστες εκπλήξεις. Εύνοια
για την έρευνα, τα μίντια, την πολιτική, τα ηλεκτρονικά, τις σπουδές.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το πρωί νεύρα και κόντρες. Το τρίγωνο Ήλιου -
Ουρανού μπορεί να φέρει ευχάριστες εκπλήξεις στη δουλειά ή στα οικονομικά σας.
Είναι πιθανό να αγοράσετε κάτι ηλεκτρονικό για το σπίτι ή τη δουλειά.

ΥΔΡΟΧΟΟΣ

(20 Ιανουαρίου - 18 Φεβρουαρίου). Το τρίγωνο Ήλιου - Ουρανού ευνοεί κυρίως
τους γεννημένους γύρω στις 28 Ιανουαρίου. Σας κάνει φοβερά ευφυείς και
δημιουργικούς. Εύνοια για τον έρωτα, τα παιδιά σας, την τέχνη, την έρευνα, τα
οικονομικά, την πολιτική.

ΙΧΘΥΕΣ

(19 Φεβρουαρίου - 20 Μαρτίου). Το πρωί κόντρες με άτομα του άλλου φύλου και
της οικογένειας. Το τρίγωνο Ήλιου - Ουρανού οξύνει τη διαίσθησή σας, βοηθάει
την έρευνα και την τέχνη και σας ωθεί να αγοράσετε κάτι ηλεκτρονικό για το σπίτι.

ΚΡΙΟΣ

(21 Μαρτίου - 19 Απριλίου). Το πρωί εκνευρισμοί και κόντρες με το άλλο φύλο.
Το τρίγωνο Ήλιου - Ουρανού φέρνει εκπλήξεις και απρόοπτα και ευνοεί την
επιστημονική έρευνα, τα ηλεκτρονικά, τα μίντια, την πολιτική, την αστρονομία
και αστρολογία.

ΤΑΥΡΟΣ

(20 Απριλίου - 20 Μαΐου). Το πρωί κακές οι σχέσεις σας με το άλλο φύλο. Το
τρίγωνο Ήλιου - Ουρανού μπορεί να φέρει ξαφνικές εκπλήξεις στην καριέρα ή στα
οικονομικά. Εύνοια για την έρευνα, τα μίντια, τα ηλεκτρονικά, την πολιτική.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15848N581</ED>
<ID>
ID:169788

</ID><URL>http://ta-nea.dolnet.gr/neaweb/neafile.print_unique?e=A&f=15848&m=N58&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΟ ΣΕ 5 ΩΡΕΣ ΕΚΛΕΙΣΕ 3 ΠΑΙΚΤΕΣ
</H5><H2>Αστέρια 850 εκατ.
</H2>
ΜΕ ΣΥΝΟΠΤΙ-ΚΕΣ διαδικασίες ο Παναθηναϊκός απέκτησε χθες τους Φάνη
Χριστοδούλου, Γιώργο Καλαϊτζή και Αντώνη Φώτση. Οι τρεις μεταγραφές θα
κοστίσουν περί τα 850 εκατ., ενώ σήμερα αναμένεται να ολοκληρωθεί και η
μεταγραφή του Κώστα Παταβούκα, με τον οποίο επήλθε προφορική συμφωνία.

σελίδες 8-
9

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15848O001</ED>
<ID>
ID:169789

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O00&aa=1</URL></REF>


Article

<CATEGORY>vin10</CATEGORY>

 <H2>Παγκόσμια η Εθνική πόλο
</H2><H2></H2>
ΠΑΓΚΟΣΜΙΑ είναι από χθες η Εθνική πόλο, που με τη νίκη της επί της Ισπανίας
(Χρυσή Ολυμπιονίκης) με 7-6, εξασφάλισε την πρόκρισή της στο Παγκόσμιο
Πρωτάθλημα του χρόνου και παράλληλα θα διεκδικήσει ένα μετάλλιο στο ΦΙΝΑ ΚΑΠ.

σελίδα 1

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15848O002</ED>
<ID>
ID:169790

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O00&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Πιο κοντά τώρα στον Τσούρτσιτς
</H2>
ΠΟΛΥ κοντά στον Ολυμπιακό βρίσκεται ο Σάσα Τσούρτσιτς. Σύμφωνα με δήλωση του
μάνατζερ της Άστον Βίλα, Μπράιαν Λιλτ, η πρόταση του Ολυμπιακού είναι
ικανοποιητική και η μεταγραφή αναμένεται.

σελίδα 4

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15848O003</ED>
<ID>
ID:169791

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O00&aa=3</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ
</H5><H2>Στόχος και για τον ΠΑΟ
</H2>
ΣΗΜΕΡΑ και αύριο αναμένεται να γίνουν επαφές Βαρδινογιάννη - Ιορντανέσκου
για το αν θα αναλάβει προπονητής στην ομάδα του τριφυλλιού. 
σελίδα 3

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15848O004</ED>
<ID>
ID:169792

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O00&aa=4</URL></REF>


Article

<CATEGORY>vin10</CATEGORY>

 <H2>Ρεαλιστές οι Γερμανοί σήκωσαν το τρόπαιο
</H2><H2></H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15848O005</ED>
<ID>
ID:169793

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O00&aa=5</URL></REF>


Article

<CATEGORY>vin10</CATEGORY>

 <H2>Η ΑΕΚ μπήκε σε λαβύρινθο </H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15848O006</ED>
<ID>
ID:169794

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O00&aa=6</URL></REF>


Article

<CATEGORY>vin10</CATEGORY>

 <H5>ΓΙΑ ΠΡΩΤΗ ΦΟΡΑ Η ΕΘΝΙΚΗ ΠΟΛΟ ΣΤΗΝ 4ΑΔΑ ΤΟΥ ΦΙΝΑ ΚΑΠ ­ ΠΡΟΚΡΙΘΗΚΕ ΚΑΙ ΣΤΟ
ΠΑΓΚΟΣΜΙΟ ΠΡΩΤΑΘΛΗΜΑ
</H5><H2>Στην κορυφή
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

«ΕΘΝΙΚΗ ΤΟΥ ΠΟΛΟ, γεια σου». Η ομάδα που ποτέ (σχεδόν) δεν έχει
απογοητεύσει τους Έλληνες φιλάθλους, πιστή και χθες στο ραντεβού της με την
ιστορία, νίκησε τους χρυσούς Ολυμπιονίκες Ισπανούς 7-6 και μπήκε για πρώτη
φορά στην τετράδα του ΦΙΝΑ ΚΑΠ. Ταυτόχρονα εξασφάλισε την πρόκριση στο επόμενο
Παγκόσμιο Πρωτάθλημα, ενώ οι δύο νίκες που σημείωσε επί της Ισπανίας και της
παγκόσμιας πρωταθλήτριας Ιταλίας υποχρεώνουν τις μεγάλες αντιπάλους της να
παίξουν για τις θέσεις 5-8!.

Η πρόκριση εξασφαλίστηκε και μαθηματικά, αφού λίγο νωρίτερα από τον δικό μας
αγώνα οι ΗΠΑ, με γκολ του Ουέντιν, 56" πριν από το τέλος, νίκησαν 7-6 τους
Ιταλούς. Επόμενος στόχος των διεθνών μας, η νίκη και σήμερα (18.30) επί των
ΗΠΑ, που θα τους δώσει την πρώτη θέση στον όμιλο, αποφεύγοντας έτσι στον
ημιτελικό του Σαββάτου την πανίσχυρη Ουγγαρία.

Η Εθνική μας εκτός από τους Ισπανούς είχε να αντιμετωπίσει χθες (για δεύτερη
συνεχόμενη ημέρα) και τη διαιτησία του Γιουγκοσλάβου, Λούντετσε, ο οποίος είχε
δώσει έξι αποβολές υπέρ των Ισπανών και μόνο μία για την ελληνική ομάδα, ενώ
προς το τέλος προσπάθησε να ισορροπήσει, δίνοντας και κάποια σφυρίγματα υπέρ
της χώρας μας. Το ματς ήταν ιδιαίτερα συναρπαστικό και η άλλοτε αχίλλειος
πτέρνα μας, «ο παίκτης παραπάνω», φαίνεται ότι ανήκει στο παρελθόν. Έτσι το
καταπληκτικό παιχνίδι του Μάκη Βολτιράκη, του Καϊάφα, του Μαυρωτά, αλλά και
των άλλων παιδιών της ομάδας μάς έδωσε τη μεγάλη νίκη. Οι Ισπανοί προηγήθηκαν
1-0, αλλά ο Καϊάφας ισοφάρισε και το πρώτο 7λεπτο τελείωσε 1-1. Το δεύτερο
έληξε 4-4, στο τρίτο πήραμε το προβάδισμα με 6-5, το οποίο κρατήσαμε στο
τέταρτο (7-6), αφού το σουτ που πραγματοποίησε ο Μανουέλε Εστιάρτε ήταν
εκπρόθεσμο (η μπάλα κατέληξε στα δίχτυα).

«Στο προηγούμενο ΦΙΝΑ ΚΑΠ, της Ατλάντα, οι Ισπανοί με τη βοήθεια της
διαιτησίας είχαν γλιτώσει. Τότε τα παιδιά ορκίστηκαν ότι δεν θα χάσουν ξανά
και πραγματικά έτσι και έγινε», είπε ο Κούλης Ιωσηφίδης και συνέχισε: «Μετά το
τέλος του προχθεσινού αγώνα, συζητήσαμε τα λάθη μας και οι παίκτες αγωνίστηκαν
όπως έπρεπε. Δυστυχώς για μία ακόμα φορά η διαιτησία ήταν εις βάρος μας. Παρ'
όλα αυτά, τα καταφέραμε. Δεν θέλω να ακούω ότι οι Ισπανοί ήταν αδιάφοροι. Αυτά
είναι κόλπα των προπονητών. Όταν χάνουν λένε ότι ήταν αδιάφοροι, όταν νικούν
ότι έχουν καλή ομάδα. Τα παιδιά είχαν καλή ψυχολογία και τα κατάφεραν». Ο
τεχνικός της Εθνικής μας κατέληξε: «Δεν γνωρίζω τι θα γίνει στη συνέχεια, αλλά
θα προσπαθούμε να παίζουμε καλά και να ανεβάσουμε την ομάδα όσο ψηλότερα μπορούμε».

Τα εύσημα στους αμυντικούς της ομάδας απένειμε ο Γιώργος Μαυρωτάς: «Το
παιχνίδι αυτό ήταν πιο δύσκολο απ' ό,τι με τους Ιταλούς, γιατί οι αντίπαλοί
μας ήταν στριμωγμένοι στη γωνία και ήθελαν μόνο τη νίκη, μην ακούω λοιπόν για
αδιαφορία. Η άμυνά μας ήταν καταπληκτική, αφού τα παιδιά εξαφάνισαν τους
αντιπάλους επιθετικούς και αποφύγαμε τον περίφημο ισπανικό αιφνιδιασμό. Το
ελληνικό πόλο ανεβαίνει και δείχνει τη δύναμή του».

Η ΒΑΘΜΟΛΟΓΙΑ ΤΟΥ ΟΜΙΛΟΥ ΜΑΣ: Ελλάδα και ΗΠΑ 4, Ισπανία και Ιταλία 0. Στον άλλο
όμιλο τα αποτελέσματα: Ρωσία - Κροατία 10-5, Ουγγαρία - Γιουγκοσλαβία 10-5.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15848O011</ED>
<ID>
ID:169795

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O01&aa=1</URL></REF>


Article

<CATEGORY>vin10</CATEGORY>

 <H5>ΘΟΛΩΝΕΙ ΤΑ ΝΕΡΑ ΜΕ «ΠΕΡΙΕΡΓΗ» ΑΝΑΚΟΙΝΩΣΗ Ο ΤΡΟΧΑΝΑΣ
</H5><H5>Έφυγε με το κεφάλι ψηλά
</H5><H2>Βαδίζει στα τυφλά!
</H2>
<AUTHOόταν σεΣ ΚΟΦΙΝΑΣ</AUTHOR>

ΞΕΤΥΛΙΓΕΤΑΙ σιγά-σιγά το κουβάρι των εξελίξεων στην ΠΑΕ ΑΕΚ. Και ο
Μιχάλης Τροχανάς δίνει πληροφορίες με τη μορφή ανακοινώσεων, άσχετα αν μπλέκει
περισσότερο την κατάσταση και οδηγεί την Κυπελλούχο στην αμφιβολία...

Χθες γνωστοποιήθηκε ότι η εταιρεία Arthur Andersen εξετάζει τα βιβλία της ΠΑΕ
ΑΕΚ και της SoE International (κατέχει τις μετοχές), σύμφωνα με εντολή ελέγχου
που έδωσε ο ιδιοκτήτης της ΠΑΕ Μ. Τροχανάς, προκειμένου ­ όπως αναφέρεται ­ να
υπάρχει πιστοποιητικό ελέγχου στη διάθεση κάθε ενδιαφερομένου. Ανακοίνωση που
σαφώς θολώνει τα νερά. Γιατί; Διότι, όπως λένε έγκυροι κύκλοι, τις εντολές σε
τέτοιες εταιρείες (η Α.Α. είναι μία από τις 10 μεγαλύτερες ορκωτών λογιστών)
τις δίνει ο ενδιαφερόμενος! Εκτός φυσικά κι αν έχουμε πλήρη ταύτιση με τον
μεγαλομέτοχο και όποιος φλερτάρει την ΑΕΚ δεν θέλει... δημοσιότητα. Επόμενο
«σκοτεινό» σημείο, η λέξη «κάθε». Δηλαδή, ο ενδιαφερόμενος δεν είναι ένας;
Μπορεί να είναι δύο ή τρεις, μπορεί και κανένας! Με τη λογική ότι ο Μ.
Τροχανάς σχεδιάζει (ή ονειρεύεται...) και αναμένει προτάσεις. Τα πράγματα όμως
στην ΑΕΚ εδώ και δύο χρόνια μάλλον δεν συμβαδίζουν απόλυτα με τη λογική και,
άρα, κάθε εξέλιξη θεωρείται πιθανή. Ακόμη και κάτω από ορισμένες συνθήκες να
δοθούν μετοχές και να μείνει ο Μ. Τροχανάς!

Πέρα από αυτά, ο ιδιοκτήτης της ΠΑΕ έχει προγραμματίσει νέο ταξίδι στο
εξωτερικό με ημερομηνία επιστροφής το Σάββατο. Τι θα κάνει; Επαφές, γενικώς.
Δεν λέμε με σιγουριά ότι θα κοιτάξει το θέμα προπονητή, διότι χθες ειπώθηκε
αρμοδίως «δεσμευτήκαμε απέναντι στον νέο αγοραστή και αναστέλλουμε όλες τις
ενέργειες για την υπόθεση προπονητή έως τις 20 Ιουνίου». Σαν πολύ αργά δεν
πέφτει; Μάλλον δεν λένε την αλήθεια ­ αν συμβεί αυτό, ισοδυναμεί με
καταστροφή! Πότε θα κλείσουν οι παίκτες, πότε θα μάθει ο προπονητής, πώς θα
συμφωνήσει με το «αρχίζουμε τη χρονιά στις 7 Ιουλίου», όπως ανακοίνωσαν χθες
(άκουσον άκουσον) οι διοικούντες; Να σημειωθεί ότι στην ΑΕΚ φοβούνται πλέον
παρέμβαση Παναθηναϊκού στο θέμα Ιορντανέσκου, βλέπουν δυσκολίες και δεν
αποκλείουν την περίπτωση Τουμπάκοβιτς. Ο Σέρβος ζήτησε πολλά (150 εκατ.), αλλά
με διαπραγματεύσεις θα πέσει το κασέ. Αν βέβαια έρθει στις 3 Ιουνίου στην
Αθήνα ο Ιορντανέσκου, όλα θα πάρουν τον δρόμο τους...

Ακούστηκε και άλλο όνομα: του Χουάν Ρότσα! Ο Μ. Τροχανάς τον συμπαθεί (για την
πολυεθνική δεν ξέρουμε...) και χθες δεν δίστασε να κάνει σύγκριση μεταξύ του
Αργεντίνου και του Ραβούση. Στον δεύτερο, διέγνωσε αχαριστία και έλλειψη ήθους!

Επανερχόμενοι στον έλεγχο να αναφέρουμε ότι το πιστοποιητικό θα βγει μάλλον αύριο.

*** Η τελευταία συγκέντρωση ήταν χθες για τους παίκτες της ΑΕΚ και τον
Πέτρο Ραβούση ­ από σήμερα όλοι βρίσκονται σε διακοπές.

*** Τέλος, φήμη ήθελε τον Βασίλη Μπορμπόκη να έχει πρόταση δυσθεώρητου
(οικονομικού) ύψους από τη Βαλένθια. Ίσως και κοντά στο μισό δισ.!

ΚΟΝΤΑ δύο δεκαετίες έμεινε στην ΑΕΚ (με οποιαδήποτε ιδιότητα) ο Πέτρος
Ραβούσης. Και τώρα αναγκάζεται να δοκιμάσει την πίκρα που έζησε την περασμένη
χρονιά ­ τέτοια εποχή ­ ο Ντούσαν Μπάγιεβιτς: τον διωγμό του από την ΑΕΚ!

Ο Μιχάλης Τροχανάς κατάφερε κάτι που όταν αναλάμβανε (Μάιος '95) φαινόταν
αδύνατο. Να έρθει το καλοκαίρι του '97 και οι άλλοτε «αχώριστοι», όχι μόνο να
μην είναι «ένα» αλλά να μην βρίσκονται στη Νέα Φιλαδέλφεια.

Οι δύο περιπτώσεις (Μπαγιεβιτς-Ραβούση) έχουν ομοιότητες. Και βέβαια αρκετές
διαφορές. Ο Ντούσκο επέλεξε το δρόμο της σιωπής, δεν εξήγησε στον κόσμο τι
συνέβη, ενώ το αλησμόνητο «είχα από τον Φεβρουάριο δώσει το λόγο μου στον κ.
Κόκκαλη» πολλούς πλήγωσε. Επίσης, ουδέποτε έβαλε κατά Τροχανά. Άσχετα τι
ενδόμυχα πίστευε.

Ο Πέτρος Ραβούσης το «είδε διαφορετικά». Στη συνέντευξή Τύπου οδηγήθηκε σε
σαφέστατες αιχμές και δεν φοβήθηκε το παραμικρό. Να πούμε ότι νωρίτερα είχε
ενδοιασμούς για το τι έπρεπε να κάνει. Κι αυτό διότι ο Ραβούσης είναι στην
αρχή της καριέρας του και μάλλον δεν ήθελε να ανοίξει μέτωπα.

Κατά τα άλλα, ο τεχνικός έδωσε δείγματα γραφής στον πρώτο του χρόνο στην ΑΕΚ.
Επιχείρησε να διατηρήσει το στυλ Μπάγιεβιτς και αυτό ήταν σίγουρα θετικό.
Ανάλογες κινήσεις έκανε και στα αποδυτήρια, είτε με τρόπους συμπεριφοράς είτε
με (σύντομες) ομιλίες. Στο ξενοδοχείο ήταν όπως όλα τα προηγούμενα χρόνια. Με
τις παρέες του (το τεχνικό επιτελείο) και φίλους που τον επισκέπτονταν.

Κατά τη διάρκεια του αγώνα ήταν νευρικός ­ σηκωνόταν από τον πάγκο, άναβε και
έσβηνε τσιγάρα και δεν έκρυβε την (όποια) δυσφορία του. Αυτό λένε ότι δεν
άρεσε σε ορισμένους παίκτες, κυρίως διότι γινόταν κάτω από τα μάτια του κόσμου!

Οι περισσότεροι πάντως τον στήριζαν. Όχι μόνο διότι τον πιστεύουν ως
προπονητή, αλλά και γιατί έχουν την άποψη ότι δεν είναι καλό μια ομάδα να
κλυδωνίζεται με τέτοιου είδους ενέργειες. Ποιά είναι τα στηρίγματά του; Οι
περισσότεροι έμπειροι και παλιοί, δηλαδή Μανωλάς-Σαβέβσκι και ο νέος, Ντέμης
Νικολαϊδης! Χρειαζόταν και άλλους;

Μεταξύ Ραβούση - παικτών αναπτύχθηκε σχετικά καλή σχέση, φιλική. Τον
αποκαλούσαν Πέτρο, μην πιστέψετε όμως ότι έκαναν του κεφαλιού τους. Τον
άκουγαν και σίγουρα όταν δεν συμφωνούσαν γκρίνιαζαν ευκολότερα απ' ό,τι τα
προηγούμενα (επί Μπάγιεβιτς) χρόνια.

Όσοι γνωρίζουν καλά τον Ραβούση ορκίζονται ότι δεν διστάζει να λέει όσα
πιστεύει. Είτε πληγώνουν είτε όχι. Έτσι, δεν υπολόγισε το κόστος και πέταξε το
περίφημο «η ήττα θέλει καρδιά», όταν δεν προσήλθε μετά την ήττα ο Μπάγιεβιτς,
φράση που διατάραξε τις σχέσεις τους.

Συμπέρασμα; Ο Ραβούσης συνέχισε το έργο Μπάγιεβιτς στο γήπεδο, δεν ακολούθησε
όμως τη συμπεριφορά του εκτός των γραμμών. Και σίγουρα, στέλνοντας καλάθι με
ποτά στον Μ. Τροχανά μετά τη ρήξη τους, απέδειξε ήθος, ανθρωπιά, ποιότητα...

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15848O021</ED>
<ID>
ID:169796

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O02&aa=1</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Συμφωνία με Κατσαβάκη
</H2>
ΟΙ ΠΑΡΑΓΟΝΤΕΣ της ΠΑΕ Καβάλα είχαν την πρώτη συνάντηση με τον Μάκη Κατσαβάκη,
η οποία έγινε σε ευχάριστο κλίμα. Συζητήθηκαν όλες οι πτυχές του ποδοσφαιρικού
τμήματος και επήλθε κατ' αρχήν συμφωνία μεταξύ των δύο πλευρών.

Μετά τον προπονητή, η διοίκηση θα ασχοληθεί με το θέμα των τριών ξένων και
αισιοδοξεί ότι θα επέλθει συμφωνία. Η κατάσταση με τους ξένους έχει ως εξής:
Άλφρεντ Χέρτναγκλ: ο Αυστριακός παίκτης έχει φύγει για τη Βιέννη, που πιθανόν
να έχει κάποια επαφή με ομάδες της περιοχής του, αλλά αφήνει το θέμα στον
μάνατζέρ του.

Ο Αρμένιος Έρβαντ Σουκιασιάν έκανε χθες εγχείρηση και υπολογίζεται σε τέσσερις
μήνες να είναι εντελώς καλά. Έχει πιθανότητες μεγάλες να «κλείσει» στον ΑΟΚ.

Ο Πολωνός Λέσεκ Πις βρίσκεται πολύ κοντά σε συμφωνία με την Καβάλα, αφού
επήλθε αρχική συμφωνία μαζί του. Το μόνο που μένει είναι το ΟΚ με την ομάδα
του, τη Λέγκια Βαρσοβίας.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15848O022</ED>
<ID>
ID:169797

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O02&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H2>Το έκτακτο
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15848O023</ED>
<ID>
ID:169798

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O02&aa=3</URL></REF>


Article

<CATEGORY>vin10</CATEGORY>

 <H5>Ο ΡΟΥΜΑΝΟΣ ΤΕΧΝΙΚΟΣ ΣΤΟ ΣΤΟΧΑΣΤΡΟ ΤΟΥ ΠΑΟ
</H5><H2>Ψάχνει τον Ιορντανέσκου
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο ΙΟΡΝΤΑΝΕΣΚΟΥ εξακολουθεί να είναι ο προπονητής που θέλει ο
Παναθηναϊκός, αλλά ακόμη δεν υπήρξε ουσιαστική εξέλιξη στο θέμα. Ο
ομοσπονδιακός τεχνικός της Ρουμανίας ήταν χθες στο Μόναχο για τον τελικό του
Τσάμπιονς Λιγκ και δεν κατέστη δυνατό να επικοινωνήσει μαζί του ο πρόεδρος του
ΠΑΟ, κ. Γ. Βαρδινογιάννης.

Σήμερα και αύριο αναμένεται να γίνουν επαφές Βαρδινογιάννη - Ιορντανέσκου και
αν δεν υπάρξει συμφωνία, τότε κατά 99% Έλληνας προπονητής θα αναλάβει την
ομάδα του τριφυλλιού. Θα πρόκειται για παλιό παίκτη; Θα είναι άραγε ο Βασίλης
Δανιήλ; Πιθανότατα σε λίγα εικοσιτετράωρα θα ξέρουμε. Οι μέρες περνούν και δεν
υπάρχει χρόνος για χάσιμο. Ό,τι γίνει, θα γίνει σύντομα, ώστε να προχωρήσουν
και τα μεταγραφικά θέματα.

*** Στο μεταξύ, ο Βέλιμιρ Ζάετς... εξαφανίστηκε. Άλλοι λένε ότι
βρίσκεται στη Γαλλία, άλλοι στην Ισπανία και άλλοι ότι κάνει διακοπές! Ουδείς,
πλην του κ. Βαρδινογιάννη, γνωρίζει πού ακριβώς είναι ο Κροάτης τεχνικός και
τι ψάχνει (αν ψάχνει...).

Όλα τα σίριαλ που έχουν δημοσιευθεί στηρίζονται σε εικασίες. Διότι υπάρχει
τέτοια μυστικοπάθεια στα κλιμάκια της ΠΑΕ, λες και πρόκειται να γίνει κάτι
φοβερό! Ούτε με προπονητή τον Ρότσα και μάνατζερ τον Ζάετς θα επικρατούσε
παρόμοιος "πανικός"...

*** Οι παίκτες εξακολουθούν να γυμνάζονται και το ίδιο θα κάνουν ­ όπως
τους είπαν ­ μέχρι την Παρασκευή. Λογικά, λοιπόν, σήμερα ή αύριο «κληρώνει»
για την τεχνική ηγεσία.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15848O031</ED>
<ID>
ID:169799

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O03&aa=1</URL></REF>


Article

<CATEGORY>vin10</CATEGORY>

 <H2>ΕΠΑΕ
</H2><H2>Είπαν «όχι» στον Άρη
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΜΕ ΤΟΝ Άρη να εισπράττει ένα... μεγαλοπρεπές «όχι» στο αίτημα για παραμονή του
στην Α' Εθνική, μέσω της αύξησης των ομάδων σε 20, και την υπερψήφιση του
καταστατικού της Ομοσπονδίας σε μία διαδικασία - παρωδία, ολοκληρώθηκε χθες η
Γενική Συνέλευση της ΕΠΑΕ.

«Αν οι κανονισμοί εφαρμόζονταν κανονικά για τον Άρη, τότε δεν θα βρισκόταν στη
Β' Εθνική. Το δίκιο είναι με το μέρος του. Μην κρύβεσθε πίσω από κανονισμούς»,
τόνισε ο πρόεδρος του Άρη, Παναγιώτης Σπύρου, ο οποίος συνοδευόμενος και από
άλλα μέλη του Δ.Σ. της ΠΑΕ (Δασυγέννης, Τσαρούχας κ.ά.) παρέστη στη Γ.Σ. Με
εξαίρεση πάντως την Καλαμάτα (που ξεκάθαρα τάχθηκε κατά του αιτήματος) και τον
Παναθηναϊκό (που ζήτησε να τεθεί στη Γ.Σ. το θέμα και να αποφασίσει), όλες οι
άλλες ΠΑΕ σιωπηρά τάχθηκαν εναντίον του Άρη.

«Έχουμε ακόμη μια αξιοπρέπεια. Ας αποχωρήσουμε λοιπόν», είπε ο Παναγιώτης
Σπύρου και μαζί με τους άλλους εκπροσώπους της ΠΑΕ Άρης αποχώρησαν.

Κατά τα άλλα, η Γενική Συνέλευση εξελίχθηκε έτσι όπως την είχε προγραμματίσει
ο πρόεδρος της ΕΠΑΕ, Γιώργος Δέδες, και οι άνθρωποί του. Το καταστατικό ­ το
οποίο θα κατατεθεί στο Πρωτοδικείο για έγκριση ­ πέρασε ως είχε, χωρίς σχεδόν
καμία τροποποίηση. Μοναδικοί αντιρρησίες, ο πρόεδρος του Απόλλωνα, Κώστας
Αλαμάνος (εστίασε την αντίθεσή του στις μέσω του προέδρου χρηματοδοτήσεις των
ΠΑΕ από το αποθεματικό της ΕΠΑΕ και στην εκλογή του προέδρου της ΕΠΑΕ από το
Διοικητικό Συμβούλιο και όχι από τη Γενική Συνέλευση, όπως προβλέπει το
καταστατικό), και οι εκπρόσωποι του Παναθηναϊκού, κύριοι Μαυροκουκουλάκης και
Κανελλόπουλος. Ο πρώτος εστίασε την αντίθεσή του στο θέμα των τηλεοπτικών
μεταδόσεων, υποστηρίζοντας πως «η Ευρωπαϊκή Ένωση λέει όχι στη μετάδοση
σπουδαίων αθλητικών γεγονότων από συνδρομητικά κανάλια». Και πρόσθεσε πως με
βάση αυτό το δεδομένο, η ΕΠΑΕ θα πρέπει να αλλάξει τη σύμβαση με το Φιλμνέτ.

Ο εκπρόσωπος της ΑΕΚ, Νίκος Στράτος, υπέβαλε αίτημα ­ το οποίο απορρίφθηκε ­
για αναβολή της Γ.Σ. για 15 ημέρες, λέγοντας: «Ζητάμε την αναβολή, επειδή η
ΑΕΚ έχει μπει σε διαδικασία εκποίησης των μετοχών της εταιρείας».

Ο Θωμάς Μητρόπουλος έκανε την πρώτη του επίσημη εμφάνιση με την ιδιότητα του
εκπροσώπου της ΠΑΕ Ολυμπιακός.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15848O032</ED>
<ID>
ID:169800

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O03&aa=2</URL></REF>


Article

<CATEGORY>vin10</CATEGORY>

 <H2>Αναστασιάδης: Πάνω απ' όλα είμαι ΠΑΟΚ
</H2>
«ΕΓΩ πάνω απ' όλα είμαι παοκτζής! Το πρόβλημα θα λυθεί. Αυτά που
συμβαίνουν είναι σαν την επανάσταση του 1821». Ο προπονητής του ΠΑΟΚ, Άγγελος
Αναστασιάδης, έλυσε τη σιωπή του, όσον αφορά τις φήμες που τον θέλουν να λέει
«αντίο» στην ομάδα της Θεσσαλονίκης και αποκάλυψε στην «ΟΜΑΔΑ»:

«Ο ΠΑΟΚ έχει τα καλύτερα στελέχη. Θα συζητήσω με τον πρόεδρο την Παρασκευή,
που θα επιστρέψει από το εξωτερικό. Το θέμα πρέπει να τελειώσει, αφού ο ΠΑΟΚ
είναι υποχρεωμένος να λειτουργήσει. Δεν μπορώ να καταλάβω, πάντως, για ποιο
λόγο «τρελάθηκαν» όλοι για αυτό το θέμα».

Σχετικά με την αρνητική απάντηση του Γκαουντίνιο, ο κ. Αναστασιάδης, αρκέστηκε
να πει: «Το μοναστήρι να είναι καλά. Ίσως βγει σε καλό για τον ΠΑΟΚ».

Χθες το πρωί, συναντήθηκαν στα γραφεία της ΠΑΕ, ο τεχνικός του «δικέφαλου» με
τον αντιπρόεδρο, Κώστα Ορφανό, παρουσία του μάνατζερ, Παναγιώτη Κερμανίδη. Στη
συζήτηση δόθηκαν οι απαραίτητες διευκρινίσεις, σχετικά με τις φήμες που
κυκλοφόρησαν γύρω από τη συνεργασία τους. Η απάντηση θα δοθεί στον κ.
Αναστασιάδη, αύριο το βράδυ από τον πρόεδρο της ΠΑΕ, Γιώργο Μπατατούδη.

Στο μεταξύ, έγινε χθες η πρώτη συζήτηση της διοίκησης του ΠΑΟΚ με τον Δημήτρη
Καπετανόπουλο, για ανανέωση της συνεργασίας για τα επόμενα τρία χρόνια.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15848O033</ED>
<ID>
ID:169801

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΥΣΤΡΙΑ
</H5><H2>Κυπελλούχος ο Όσιμ
</H2>
Η ΣΤΟΥΡΜ Γκρατς του Ίβιτσα Όσιμ κατέκτησε προχθές βράδυ το κύπελλο Αυστρίας
νικώντας τη Φ.Κ. Βιένα με 2-1. Το ματς έγινε στο Στάδιο Πράτερ παρουσία 25.000
θεατών και η ομάδα του Όσιμ κυριάρχησε σημειώνοντας και τα... τρία γκολ! Στο
4', ο Κροάτης άσος Βάστιτς άνοιξε το σκορ και στο 60' ο Ντόβε πέτυχε το 2-0.
Πέντε λεπτά πριν από το τέλος (85') η Βιένα μείωσε με αυτογκόλ του Πος.

Είναι το δεύτερο σερί κύπελλο που κατακτά η Στουρμ Γκρατς με προπονητή τον Όσιμ.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15848O034</ED>
<ID>
ID:169802

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O03&aa=4</URL></REF>


Article

<CATEGORY>vin10</CATEGORY>

 <H5>Ο ΓΙΩΡΓΟΣ ΣΙΓΑΛΑΣ ΣΤΗΝ «ΟΜΑΔΑ»: ΤΟ ΜΕΓΑΛΟ ΟΝΕΙΡΟ ΕΙΝΑΙ ΤΟ ΝΒΑ ΑΛΛΑ ΟΛΟΙ
ΜΠΟΡΟΥΝ ΝΑ ΜΕ ΠΛΗΣΙΑΣΟΥΝ
</H5><H5>Με αποδοκίμασαν και μέσα από την ομάδα
</H5><H5>Μόνο ΝΒΑ ή Ευρωλίγκα
</H5><H5>Ήταν η πιο σημαντική χρονιά στην καριέρα μου
</H5><H5>ΟΛΥΜΠΙΑΚΟΣ
</H5><H5>Θα περιμένουμε την επιστροφή του
</H5><H5>Όταν έφυγε ο Άντερσον, βρήκα τον εαυτό μου
</H5><H2>Συζητώ την κάθε πρόταση
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

«ΔΕΝ ΜΕ προβληματίζει που ο Ολυμπιακός δεν
με έχει πλησιάσει μέχρι τώρα. Έχω μάθει να είμαι και επαγγελματίας, εκτός από
αισθηματίας που έχω αποδείξει στον Ολυμπιακό τόσα χρόνια αν είμαι. Συνεπώς δεν
κρατώ κακία σε κανέναν, δεν έχω καμία πικρία, απλά ως επαγγελματίας θα κοιτάξω
το συμφέρον μου».

Ο αρχηγός των «ερυθρολεύκων» Γιώργος Σιγάλας, ο άνθρωπος που δεν πρόλαβε (ίσως
να το κάνει τον Σεπτέμβριο;) να φωνάξει μπροστά στον κόσμο του Ολυμπιακού «το
τρίτο» για το πρωτάθλημα που τόσο είχε μοχθήσει, άνοιξε την καρδιά του στην
«ΟΜΑΔΑ» και μίλησε για τα μελλοντικά του σχέδια, αλλά και για τη χρονιά που πέρασε.

­ Την Κυριακή τελείωσε το συμβόλαιό σου και συνεπώς μια νέα σελίδα ανοίγει
στη ζωή σου. Μπορεί σε αυτή να είναι και ο Ολυμπιακός;

«Θα είναι η ομάδα που εκτός των ιδανικών συνθηκών εργασίας ­ κάτι που
Ολυμπιακός μου πρόσφερε όλα αυτά τα χρόνια αφού υπήρχε τέλειος επαγγελματισμός
­ θα μπορέσει να μου καλύψει και κάποια άλλα πράγματα, πέραν του οικονομικού».

­ Δηλαδή το οικονομικό δεν θα σε απασχολήσει;

«Το αντίθετο. Για πρώτη φορά ύστερα από μία πενταετία νομίζω ήρθε η ώρα να
κοιτάξω και το οικονομικό».

­ Επιμένω για τον Ολυμπιακό...

«Όταν λέμε ότι είμαι ελεύθερος και διαπραγματεύομαι οποιαδήποτε πρόταση, ακόμα
και τώρα πριν φύγουμε για την Ισπανία, σίγουρα αναφέρομαι και στον Ολυμπιακό.
Όμως το μεγάλο όνειρο παραμένει το ΝΒΑ».

­ Είπες όμως ότι η πρόταση από κάποια ομάδα θα πρέπει να σε καλύπτει και
σε άλλα πράγματα. Όπως;

«Να με θέλει ο προπονητής. Είμαι παίκτης του προπονητή και πάντα προσαρμόζομαι
σε αυτά που μου ζητάει να κάνω. Δεν πρόκειται σε οποιαδήποτε ομάδα και αν
καταλήξω, να πάω επειδή θα με θέλει ένας πρόεδρος. 
Εγώ θέλω ο προπονητής της ομάδας που θα παίζω να ξέρει τι είναι ο Γιώργος
Σιγάλας και τι θέλει από αυτόν. Από την πλευρά μου, ποτέ δεν πήγα κόντρα σε
προπονητή και πάντα προσπαθώ να κάνω όσο καλύτερα μπορώ τη δουλειά μου μέσα
στο γήπεδο».

­ Ο Ντούσαν Ίβκοβιτς σου έδωσε την εντύπωση ότι δεν σε θέλει στην ομάδα;

«Δεν μπορώ να σου απαντήσω σε αυτό, δεν ξέρω».

­ Τι θέλει ο Γιώργος Σιγάλας;

«Να φτάσω στο όριό μου και να συνεχίσω την αγωνιστική πορεία που έχω χαράξει
αυτά τα χρόνια. Όταν έπαιζα μικρός με τους φίλους μου 10-15 ώρες την ημέρα
μπάσκετ στα ανοικτά γήπεδα το έκανα γιατί με γέμιζε. Το ίδιο κάνω και τώρα, με
τη διαφορά ότι δύσκολα πλέον παίζεις σε ανοικτό αφού πονάνε τα γόνατα...».

ΟΠΩΣ ΗΤΑΝ φυσικό, ο αρχηγός του Ολυμπιακού δεν
ξέχασε κάποιες αποδοκιμασίες προς το πρόσωπό του, αλλά και προς τους γονείς
του, στις αρχές της περιόδου.

­ Πόσο σε επηρέασε εκείνο το γεγονός;

«Σίγουρα σε επηρεάζει αρνητικά, όταν μάλιστα εσύ προσπαθείς να δώσεις τον
καλύτερό σου εαυτό. Ήμουν σε άσχημη ψυχολογική κατάσταση και ειλικρινά αυτό το
γεγονός έγινε σε μία περίοδο που πιστεύω ότι κάποιοι ήθελαν να δημιουργήσουν
πρόβλημα και να επηρεάσουν τους φιλάθλους. Έστω λίγους από αυτούς».

­ Αυτοί οι «κάποιοι» ξέρεις ποιοι ήταν;

«Πιστεύω ότι ήταν και μέσα από την ομάδα. Ίσως δεν το έκαναν ηθελημένα, αλλά
σίγουρα το έκαναν χωρίς σκεπτικό. Χωρίς να υπολογίσουν τις συνέπειες. Από την
πλευρά μου δεν δημιούργησα κανένα πρόβλημα και νομίζω σε όλα τα σενάρια που
έλεγαν μερικοί, έδωσα απάντηση μέσα στο γήπεδο».

­ Πάντως στο σύνολό του δεν έχεις παράπονο από τον κόσμο της ομάδας.

«Ούτε συζήτηση. Είναι καταπληκτικός, αν και ξέρω ότι αν αλλάξω φανέλα θα
υπάρξουν και αντιδράσεις».

­ Από τον Σωκράτη Κόκκαλη έχεις παράπονο;

«Κανένα απολύτως. Μου φέρθηκε σαν κύριος και μόνος του μου είπε στην αρχή της
χρονιάς περί αύξησης των αποδοχών μου. Τον ευχαρίστησα χωρίς να πάω μετά να
ζητήσω τα χρήματα. Ποτέ δεν έγινε συνάντηση και πρόταση στη μέση της χρονιάς.
Όλα αυτά ήταν ψέματα που γράφτηκαν».

­ Πώς ήταν η πρώτη προπόνηση της Εθνικής με τον Γιαννάκη πλέον προπονητή;

«Ήταν λίγο περίεργη για όλους και ο Παναγιώτης άλλωστε πήρε στην αρχή μία
μπάλα, αφού ξεχάστηκε. Όμως έχει επιφέρει νέα ήθη και έθιμα και μαζί του είναι
χαρά να δουλεύεις. Όλα τα παιδιά που έρχονται στην Εθνική έχουν πλέον ένα
επιπλέον κίνητρο».

ΤΟ ΝΒΑ αποτελεί όνειρο κάθε μπασκετμπολίστα που
βάζει υψηλούς στόχους στη ζωή του κατά τον Γιώργο Σιγάλα και ο «Ράμπο» μετά
την Ισπανία και το Ευρωμπάσκετ θα κυνηγήσει το αμερικανικό όνειρο.

«Αυτό το ταξίδι το έχω προγραμματίσει και θα το κάνω, από 8-25 Ιουλίου. Δεν
ήταν δυνατόν να πάω νωρίτερα, όπως για παράδειγμα πέρυσι τον Οκτώβριο που με
κάλεσαν στο βέτεραν καπ ακόμα και για να κλείσουμε συμβόλαιο, αφού είχα
υποχρεώσεις με τον Ολυμπιακό».

­ Άρα μπορεί να δούμε τον δεύτερο Έλληνα αθλητή να δίνει συνέντευξη στο
CNN μετά τον Γιάννη Μελισσανίδη;

«Μακάρι. Το θέμα είναι να πιστεύεις στις δυνατότητές σου και να προσπαθείς
πάντα να διατηρείς τους υψηλούς στόχους σου».

­ Σε περίπτωση που δεν τα καταφέρεις;

«Η ζωή δεν σταματάει εκεί. Μπορεί να επιστρέψω Ελλάδα, αλλά και να παίξω και Ευρώπη».

­ Σε ομάδα που παίζει Ευρωλίγκα;

«Σίγουρα θέλω να συνεχίσω αυτό το σερί των τελευταίων ετών που παίζω συνέχεια,
στο ευρωπαϊκό πρωτάθλημα. Άλλωστε από εκεί κάποιοι στις ΗΠΑ με είδαν και
ενδιαφέρθηκαν για μένα. Όμως αν οι συνθήκες είναι τόσο ιδανικές δεν
αποκλείεται να πάω και σε μία ομάδα που μπορεί να διεκδικήσει την έξοδό της
στην Ευρωλίγκα».

­ Θα παίξει ρόλο στην επιλογή σου, το σε ποιά ομάδα θα είναι
προπονητής ο Γιάννης Ιωαννίδης;

«Δεν πρέπει να με συγχέουν με τον Ιωαννίδη. Η εκτίμησή μου προς το πρόσωπό του
είναι γνωστή, αλλά οι σχέσεις μας είναι καθαρά επαγγελματικές. Ο Ιωαννίδης
είναι στην ΑΕΚ. Αν θέλει να φύγει δεν το ξέρω, αλλά σε μία τέτοια περίπτωση θα
θέλει και πάλι το καλύτερο να δημιουργήσει για τη νέα του ομάδα».

Ο ΓΙΩΡΓΟΣ Σιγάλας «έζησε» εφέτος την καλύτερη
χρονιά στην καριέρα του, που ελπίζει να μην έχει τελειώσει ακόμα.

«Ήθελα όσο τίποτε άλλο το Πρωτάθλημα και πανηγύρισα περισσότερο από τον καθένα
και τους τρεις τίτλους. Αυτή η χρονιά ήταν σίγουρα η πιο σημαντική στην
καριέρα μου και ελπίζω να ολοκληρωθεί με τη συμμετοχή μου στο ΝΒΑ».

­ Τελικά δεν φώναξες το «τρίτο» στον κόσμο.

«Μας τα χάλασε το γεγονός ότι κερδίσαμε στο ΟΑΚΑ το Πρωτάθλημα. Όμως αυτός
ήταν ο αρχικός μας στόχος. Τι να κάνουμε, για μία βολή θα το σηκώναμε μπροστά
στο κοινό μας».

­ Αυτό με τις ατάκες πώς σου βγήκε;

«Ήταν κάτι αυθόρμητο. Άρεσε ιδιαίτερα στον κόσμο και ήταν πετυχημένο τελικά».

­ Κέρδισες και το στοίχημα με τον εαυτό σου.

«Ήμουν από τους λίγους που έλεγα στις δύσκολες στιγμές ότι η ομάδα θα πάρει
τελικά και τα τρία κύπελλα. Αυτό πραγματοποιήθηκε και είμαι πλήρως ικανοποιημένος».

­ Σας βοήθησε το γεγονός ότι φτάσατε σε κάποια στιγμή πολύ χαμηλά;

«Δεν νομίζω και δεν θεωρώ ότι ήταν ένα χαστούκι που μας ξύπνησε. Απλώς κάναμε
κάποια λάθη και χάναμε, αλλά η ομάδα ήταν από τη φύση της νικήτρια, οι παίκτες
νικητές και το αποδείξαμε».

­ Το μυστικό της επιτυχίας;

«Το ότι η ομάδα έμεινε ίδια το καλοκαίρι. Ουσιαστικά αυτό ήταν το μυστικό,
αφού ο βασικός κορμός παρέμεινε αναλλοίωτος».

­ Πόσο δύσκολο ήταν να μπείτε στη φιλοσοφία του Ντούσαν Ίβκοβιτς;

«Δεν ήταν δύσκολο, απλά έπρεπε οι πιο παλαιοί παίκτες να αναπροσαρμόσουμε τον
τρόπο που αγωνιζόμαστε. Ήταν λίγο πιο δύσκολο στην αρχή, αλλά γρήγορα προσαρμοστήκαμε».

­ Τι έλειπε από την ομάδα τα προηγούμενα χρόνια, τουλάχιστον όσον
αφορά το Πρωταθλητριών;

«Στο Τελ Αβίβ σίγουρα μάς έλειπε η τύχη. Στη Σαραγόσα κανείς δεν μπορεί να
μιλήσει για αποτυχία. Φτάσαμε στον τελικό, ενώ όλοι μάς είχαν καταδικασμένους
από τον ημιτελικό, και πέσαμε πάνω σε μία Ρεάλ στην Ισπανία και με τον
Σαμπόνις στην καλύτερη στιγμή της καριέρας του».

Ο ΟΛΥΜΠΙΑΚΟΣ εξέδωσε χθες ανακοίνωση με αφορμή το
θέμα του Γιώργου Σιγάλα, στην οποία μεταξύ άλλων αναφέρει: «Από τη στιγμή που
ο ίδιος έχει δηλώσει σε διοίκηση και Τύπο ότι προτεραιότητά του είναι το ΝΒΑ,
οποιαδήποτε συζήτηση αυτή τη στιγμή μαζί του είναι ουσιαστικά άνευ
αντικειμένου, αφού ακόμη και να υπάρξει συμφωνία θα βρίσκεται στον αέρα, με το
ενδεχόμενο της συμμετοχής του στο ΝΒΑ. Εμείς λογικά θα πρέπει να περιμένουμε
την επιστροφή του και να συζητήσουμε την ανανέωση της συνεργασίας του, εάν δεν
ευδοκιμήσει η προσπάθειά του να ενταχθεί σε κάποια ομάδα του ΝΒΑ».

Επίσης η διοίκηση του ΤΑΚ αναφέρει ότι: «Πιστή στην πολιτική της τελευταίας
πενταετίας δεν πρόκειται να παρασυρθεί σε διάφορα "παιχνίδια" όσον αφορά στις
ανανεώσεις των συμβολαίων, αναγνωρίζοντας την προσφορά όλων, αλλά και έχοντας
ως γνώμονα το συμφέρον της ομάδας, στα πρότυπα που χαράσσουν από κοινού
διοικούντες και τεχνική ηγεσία».

Στο μεταξύ χθες ο Φράνκο Νάκιτς τόνισε ότι ο ίδιος δεν έχει δεχτεί κάποια
προσφορά («έχω μάνατζερ που ασχολείται με αυτά»), ενώ πρόσθεσε ότι εάν έχει
κάποιες προσφορές έστω και λίγο καλύτερες από του Ολυμπιακού, θα προτιμήσει να
συνεχίσει την καριέρα του στον Πειραιά.

Ο ΕΡΧΟΜΟΣ του Ουίλι Άντερσον στον Ολυμπιακό, είχε
φέρει σε δύσκολη θέση τον Γιώργο Σιγάλα, αφού έπρεπε να αναπροσαρμόσει λίγο το
παιχνίδι του. Όμως τα κατάφερε και στο τέλος πλησίασε το άριστα.

­ Δεν έκανες εφέτος και το καλύτερο ξεκίνημα.

«Είναι αλήθεια, και υπήρξαν στιγμές που είχα διαστήματα και με άσχημες
ενέργειες. Όμως προσαρμόστηκα, χαλιναγώγησα τον εαυτό μου, ιδιαίτερα στη μέση
της περιόδου και έπειτα και οι επιλογές μου ήταν πιο προσεκτικές. Σύμφωνα και
με τα αποτελέσματα βοήθησα πιστεύω εκεί που έπρεπε και είμαι ικανοποιημένος.
Συνηθίζω πάντως να ανεβαίνω μετά τα μέσα της περιόδου».

­ Πόσο πίσω σε άφησε ο τραυματισμός σου σε μία κρίσιμη φάση στην αρχή
της χρονιάς;

«Ήταν καθοριστικός. Μόλις είχε τελειώσει η προετοιμασία και μπαίναμε στα
παιχνίδια όπου αρχίζεις να λύνεσαι. Εκεί το έπαθα και ουσιαστικά έμεινα δύο
μήνες πίσω από πλευράς προετοιμασίας. Και αυτό διότι εκτός της θεραπείας έκανα
και αρκετό χρόνο να ξανακαλύψω την προετοιμασία. Αν είχα τραυματιστεί όπως
πέρυσι μέσα στους αγώνες, θα ήταν πιο απλά τα πράγματα, διότι θα επανερχόμουν
χωρίς καν προπόνηση, όπως έγινε και πέρυσι στη Μόσχα».

­ Πάντως κάποια στιγμή παραπονέθηκες στον προπονητή ότι δεν είχε συστήματα
για σένα.

«Συστήματα δεν είχα ούτε επί Ιωαννίδη. Απλά εξέφρασα ένα παράπονο ότι τα
συστήματα σταματούσαν και αυτό όχι δημόσια αλλά μέσα στους κύκλους της ομάδας.
Ακόμα και σε κάποιες προσωπικές αψιμαχίες που είχα με τον Ντούσαν Ίβκοβιτς του
είχα πει, ότι εγώ θα κάνω υπομονή και θα τον βοηθήσω με όλες μου τις δυνάμεις
για να πετύχει η ομάδα. Τα αποτελέσματα με κάνουν να αισθάνομαι δικαιωμένος.
Απλά προσπάθησα να προσαρμόσω διαφορετικά το παιχνίδι μου μετά τον ερχομό του Άντερσον».

­ Δηλαδή;

«Ο Άντερσον ήταν ολ-αράουντ παίκτης και δεν είχε στόχο μόνο το σκοράρισμα.
Έτσι όμως έπαιζα και εγώ. Συνεπώς είχα πρόβλημα, αφού έπρεπε να προσαρμοστώ.
Όταν καλώς ή κακώς έφυγε, εγώ ξαναβρήκα τον εαυτό μου. Απλά στην αρχή ήταν
θέμα συγκυριών, ενώ στη συνέχεια έδειξα και πάλι τα προσόντα μου. Πάντως
επιμένω δεν ήταν τόσο παράπονο, όσο ότι έπρεπε να βρω μία λύση στο θέμα της προσαρμογής».

­ Πάντως είχες περισσότερες επιθετικές πρωτοβουλίες εφέτος.

«Ο στόχος στο μπάσκετ είναι να βάζεις την μπάλα στο καλάθι και φυσικά και
εμένα μου αρέσει αυτό. Απλά δεν μου άρεσε να σουτάρω ανεξέλεγκτα και κάποια
στιγμή ξαναβρήκα τον εαυτό μου».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15848O061</ED>
<ID>
ID:169803

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O06&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΟ ΑΝΑΚΟΙΝΩΣΕ ΤΗΝ ΑΠΟΚΤΗΣΗ ΤΩΝ ΧΡΙΣΤΟΔΟΥΛΟΥ, ΚΑΛΑΪΤΖΗ ΚΑΙ ΦΩΤΣΗ - ΣΗΜΕΡΑ
ΚΛΕΙΝΕΙ Ο ΠΑΤΑΒΟΥΚΑΣ
</H5><H5>Με 80 εκατ. κατέληξε στον ΠΑΟ
</H5><H5>ΦΑΝΗΣ
</H5><H5>Θα βοηθήσω τον ΠΑΟ να πάρει το πρωτάθλημα
</H5><H2>Ξαφνικό τρίποντο 850 εκατ.
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΦΟΥΛ τις μηχανές έβαλε χθες ο Παναθηναϊκός.
Ο Παύλος Γιαννακόπουλος με συνοπτικές διαδικασίες ανακοίνωσε χθες την απόκτηση
του Φάνη Χριστοδούλου, του Γιώργου Καλαϊτζή, του Αντώνη Φώτση και σήμερα
αναμένεται να συμβεί το ίδιο και με τον Κώστα Παταβούκα, που χθες ουσιαστικά
«έκλεισε» με τον ΠΑΟ!

«Καρέ» μεταγραφών, δηλαδή, με τον πρόεδρο του Παναθηναϊκού να πραγματοποιεί
από το μεσημέρι μέχρι αργά το απόγευμα... αγώνα δρόμου, με διαδοχικές
συναντήσεις και υπογραφές συμβολαίων! Αρχικά ολοκληρώθηκε η απόκτηση του
Γιώργου Καλαϊτζή, στη συνέχεια ακολούθησε ο νεαρός Αντώνης Φώτσης, σειρά πήρε
ο Χριστοδούλου, ενώ κάπου ενδιάμεσα, σε ραντεβού με τον εκπρόσωπο του Κώστα
Παταβούκα, Κώστα Παπαδάκη, έκλεισε η επιστροφή του διεθνούς πλέι μέικερ, ο
οποίος σήμερα το πρωί όπως έλεγαν στον Παναθηναϊκό θα ανηφόριζε και αυτός το
δρόμο για το «ATRINA», όπου στεγάζονται τα γραφεία του κ. Γιαννακόπουλου,
προκειμένου να τελειώσει και η δική του μεταγραφή. Όλα αυτά από τις 3-4 το
μεσημέρι έως τις 9.30 το βράδυ!

Με όλες αυτές τις μεταγραφές η απορία βέβαια είναι εύλογη. Από την ημέρα που ο
ΠΑΟ τερμάτισε άδοξα την σεζόν, οι «πράσινοι» έλεγαν και ξανάλεγαν πως θα
περιμένουν τον νέο προπονητή για να προχωρήσουν μετά για μεταγραφές. Τώρα; Όχι
μία, αλλά τέσσερις δίχως προπονητή; «Υπάρχει και προπονητής», είπε με νόημα ο
Παύλος Γιαννακόπουλος, φέρνοντας έτσι και πάλι στην επιφάνεια τον Γιάννη
Ιωαννίδη, αφού με τέτοια υπονοούμενα οι φήμες πολλαπλασιάζονται. Βέβαια,
εφόσον ο Ιωαννίδης δεν ξεκαθαρίσει την θέση του, ο προπονητής είναι σχεδόν
σίγουρο πως θα είναι ο Λευτέρης Σούμποτιτς.

ΠΡΙΝ από την ολοκλήρωση της μεταγραφής του
Φάνη Χριστοδούλου, ο Παναθηναϊκός απέκτησε τον νεαρό Αντώνη Φώτση, που είναι
διεθνής με την Εθνική Εφήβων και παρά τα 2μ06 αγωνίζεται στη θέση του πλέι
μέικερ. Η μεταγραφή του Φώτση από τον Ηλυσιακό λέγεται πως στιγμιαία
«κόλλησε», καθώς η ομάδα του ζητούσε παίκτες από την εφηβική ομάδα του ΠΑΟ με
ελευθέρας και όχι υποσχετική, όμως, τελικά βρέθηκε η φόρμουλα. Ο ΠΑΟ θα
ξοδέψει συνολικά περί τα 80 εκατ. δρχ., όμως δεν είναι σίγουρο αν ο παίκτης
ενταχθεί από εφέτος στο έμψυχο δυναμικό των «πρασίνων», αφού ίσως προτιμηθεί
να παραμείνει στην ομάδα του ή να δοθεί αλλού, για να «ψηθεί».

ΣΕ «ΣΑΦΑΡΙ» μεταγραφών επιδόθηκε χθες ο Παναθηναϊκός, ενώ για την περίπτωση
του Φάνη Χριστοδούλου δεν θα ήταν ίσως υπερβολή να πούμε πως οι «πράσινοι»
έκαναν πραγματικά... σαφάρι. Από τον «Atrina» (όπου στεγάζονται τα γραφεία της
ΒΙΑΝΕΞ, που ανήκει στους αδελφούς Γιαννακόπουλους) στο ΟΑΚΑ και από εκεί
γρήγορα πίσω στον «Atrina», όπου «έπεσαν» οι υπογραφές.

Ο Χριστοδούλου επικοινώνησε τηλεφωνικά νωρίς το μεσημέρι με τον Παύλο
Γιαννακόπουλο, ο οποίος έκανε νέα πρόταση και έπεισε τον «μπέμπη» να
φορέσει... πράσινη πάνα για τα επόμενα δύο χρόνια. Η πρόταση ξεπέρασε το μισό
δισ. (περίπου 530 -540 εκατ. δραχμές) και το συμβόλαιο από 1+1 έγινε «κλειστό» διετές!

Ύστερα από αυτά ο Χριστοδούλου είπε στον Γιαννακόπουλο πως μετά την προπόνηση
θα μεταβεί στο γραφείο του προέδρου του ΠΑΟ για να υπογράψει. Στο ΟΑΚΑ όμως
άνθρωποι της ΑΕΚ πλησίασαν τον Χριστοδούλου, καθώς πληροφορήθηκαν πως
συμφώνησε με τον ΠΑΟ και όπως λέγεται αύξησαν το προτεινόμενο ποσό και πίεζαν
τον παίκτη να συμφωνήσει μαζί τους! Στη συζήτηση παρενεβλήθησαν άνθρωποι του
Παναθηναϊκού που παρακολουθούσαν. Ενημέρωσαν τον Παύλο Γιαννακόπουλο, ο οποίος
αμέσως εγκατέλειψε το γραφείο του και έσπευσε στο ΟΑΚΑ για να βρει τον διεθνή
φόργουορντ και να μην τον χάσει (όπως τα τελευταία τέσσερα χρόνια που τον
ονειρευόταν στα πράσινα) μέσα από τα χέρια του.

Ο Χριστοδούλου φόρεσε τα πράσινά του (μπλουζάκι POLO) και πήγε μαζί με τον
πρόεδρο για να υπογράψει το διετές συμβόλαιο, αφήνοντας στα... κρύα του
λουτρού την ΑΕΚ.

«Από το στιγμή που το συναίσθημα συνδυάστηκε και με το ότι ικανοποιήθηκαν οι
απαιτήσεις μου, δεν χρειαζόταν να το σκεφτώ... Με συγκίνησε και ο τρόπος που
με αντιμετώπισαν οι αδελφοί Γιαννακόπουλοι, που άλλωστε εδώ και χρόνια είχαν
δείξει το πραγματικό ενδιαφέρον τους. Γνωρίζετε πως από μικρός ήμουν
Παναθηναϊκός και είμαι σίγουρα πολύ ευχαριστημένος που τελείωσε το θέμα»
δήλωσε ο Φάνης Χριστοδούλου, που μπορεί λόγω δίαιτας να μην έχει όρεξη για
φαγητό, όμως έδειξε να έχει μεγάλη για τίτλους:

«Με τον Παναθηναϊκό θα πάρω όσα κύπελλα και τίτλους δεν είχα πάρει τόσα
χρόνια. Θα βοηθήσω την ομάδα μου να πάρει τον ελληνικό τίτλο που τόσα χρόνια
θέλει και του χρόνου θα πάρουμε το ευρωπαϊκό....».

Το νέο απόκτημα του Παναθηναϊκού είπε ακόμη: «Δεν έχω τίποτα να αποδείξω στα
32 μου χρόνια. Ξέρει ο κόσμος, ξέρω εγώ τι μπορώ να κάνω και ποιος είμαι. Τώρα
όμως, τέρμα τα λόγια γιατί πρέπει να δουλέψουμε σκληρά και να δείξουμε έργα».

Ο ΠΑΤΑΒΟΥΚΑΣ

Οι προχθεσινές συζητήσεις του Παύλου Γιαννακόπουλου με τον Παταβούκα στο ΟΑΚΑ,
κατά την πρώτη συγκέντρωση της Εθνικής, προχώρησαν χθες σε διαπραγματεύσεις με
τον εκπρόσωπο του παίκτη και ουσιαστικά απομένουν οι υπογραφές του διεθνούς
άσου, για να επιστρέψει επισήμως στον Παναθηναϊκό.

Ο Παταβούκας συμφώνησε για διετές συμβόλαιο (100 και 150 εκατ. φημολογείται
πως θα εισπράξει) και την υπογραφή του έλεγαν χθες οι «πράσινοι» πως θα την
έδινε ή σήμερα το πρωί ή το Σαββατοκύριακο, καθώς ο μάνατζέρ του αναχωρεί για
την Ιταλία για διήμερο ταξίδι.

Στην περσινή χρονιά, ο Παταβούκας αγωνίστηκε στην Κίντερ Μπολόνια. Στην
ιταλική ομάδα ο 33χρονος άσος, σε 25 ματς, είχε 165 πόντους (23/43 δ., 30/71
τρ., 29/35 β.), 30 ασίστ., 76 ριμπ., 33 κλεψ. και 34 λάθη.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15848O081</ED>
<ID>
ID:169804

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O08&aa=1</URL></REF>


Article

<CATEGORY>vin10</CATEGORY>

 <H5></H5><H5>Νοκ άουτ ο Αγγελίδης
</H5><H5>Αρκούσε ένα τηλεφώνημα
</H5><H5>«Φρένο» από την ΑΕΚ
</H5><H5>Αντίο
</H5><H5>Υπόθεση Μαλόουν
</H5><H5>«Δεμένος»
</H5><H5>Ο Σκάιλς
</H5><H5>«Έπεσε» για Ρίβερς
</H5><H2>ΕΜΠΙΣΤΕΥΤΙΚΑ
</H2>
Οι οιωνοί ήταν καλοί, αλλά η ατυχία δυστυχώς «χτύπησε» την Εθνική. Τουλάχιστον
για μία εβδομάδα, λοιπόν, ο Ντίνος Αγγελίδης θα μείνει εκτός δράσης, αφού
υποφέρει από τενοντίτιδα του αχίλλειου τένοντα στο αριστερό πόδι. Ο άσος του
Άρη εξετάστηκε από τον γιατρό της ομάδας Κώστα Παρίση και υποβλήθηκε και σε
μαγνητική τομογραφία, ενώ ήδη ακολουθεί εντατική θεραπεία. Από χθες πάντως η
Εθνική άρχισε τις προπονήσεις.

Η ΕΟΚ, απαντώντας στη δήλωση του Αντρέα Φούρα για το θέμα που δημιουργήθηκε,
με χθεσινή της ανακοίνωση ανέφερε μεταξύ άλλων: «Ο υφυπουργός Αθλητισμού,
εκφράζοντας τη λύπη του για το θέμα, διατύπωσε το παράπονό του ότι αν υπήρχε
επικοινωνία και καλόπιστη σχέση μεταξύ αυτού και της ΕΟΚ, το θέμα θα είχε
διευθετηθεί χωρίς θόρυβο, μ' ένα τηλεφώνημα. Σε απάντηση, δικαιούμεθα να
παρατηρήσουμε ότι η καλόπιστη σχέση με την επικοινωνία, έχει διαταραχθεί
μονομερώς, δηλαδή από την πλευρά του υφυπουργού, χωρίς να ευθύνεται για τούτο
η ομοσπονδία. Για μια ακόμη φορά δηλώνουμε ότι είμαστε πρόθυμοι για έναν
καλόπιστο και εποικοδομητικό διάλογο».

Ο πρώτος στόχος (Φάνης Χριστοδούλου) χάθηκε για την ΑΕΚ. Η «Ένωση» αρνήθηκε να
μπει στον χορό των τρελών εκατομμυρίων και των... προσφορών - αντιπροσφορών,
όπως επισήμανε ο αντιπρόεδρος του ΤΑΚ Γιάννης Γρανίτσας.

Μετά το αντίο στον Δημήτρη Ποδαρά, η ΑΕΚ αποχαιρέτησε και τον Πητ Παπαχρόνη.
Το συμβόλαιό του έληξε και οι ιθύνοντες της «Ένωσης» δεν το ανανέωσαν,
δείχνοντάς του τον δρόμο προς την έξοδο. 
*«Αγκαλιά» με τον Μιχάλη Μισούνοφ βρίσκεται ο
Ηρακλής. Ο 33χρονος πίβοτ που πρωτοβάθμια έμεινε ελεύθερος από τον Άρη, έχει
συμφωνήσει με τους κυανόλευκους σε όλα και περιμένει να δικαιωθεί και
δευτεροβάθμια, ώστε να επισημοποιηθεί η μετακίνησή του στον «γηραιό».

* «Θέλω να παίξω μπάσκετ, βαρέθηκα να κάθομαι,
μίλησα με τον Αλεξανδρή και βρήκαμε κώδικα επικοινωνίας», δήλωσε ο Μισούνοφ
που θα αποτελεί εκτός απροόπτου το πρώτο μεταγραφικό απόκτημα του Ηρακλή.

Και πάλι ο Κάρλ Μαλόουν πήρε τα... σκήπτρα. Ο άσος των Γιούτα Τζαζ πρόσθεσε
άλλη μια εξαιρετική εμφάνιση στο ενεργητικό του με 29 πόντους και 14 ριμπάουντ
και οδήγησε την ομάδα του στην τρίτη νίκη (96-91) επί των Χιούστον Ρόκετς (3-2
το σκορ) στο Σολτ Λέικ Σίτι.

* Και να 'ταν μόνο αυτό; Τα κατάφερε περίφημα και
στην άμυνα, όπου εξουδετέρωσε τον Τσαρλς Μπάρκλεϊ, που έμεινε στους 10 πόντους
(1π. στην τέταρτη περίοδο).

Οι Γιούτα Τζαζ χρειάζονται πλέον μια νίκη για να προκριθούν στον τελικό του
ΝΒΑ, για πρώτη φορά στην 23χρονη ιστορία τους. Το επόμενο ματς γίνεται στο
Χιούστον και το μεθεπόμενο (αν υπάρξει) στην έδρα των Γιούτα.

Δεμένο καλά (με συμβόλαιο) έχει τον Άγγελο Κορωνιό το Περιστέρι και δύσκολα ο
διεθνής πλέι μέικερ θα αλλάξει φανέλα. Ο Κορωνιός συμφώνησε πριν από την
έναρξη των πλέι οφ με τον χορηγό κ. Κορασίδη και όπως δείχνουν τα πράγματα θα
τιμήσει και το τρίτο έτος του συμβολαίου του (1+1+1).

Τις προθέσεις του να κρατήσει τον Σκοτ Σκάιλς για τα επόμενα τρία χρόνια
φανέρωσε το ΤΑΚ ΠΑΟΚ. Η διοίκηση του δικεφάλου του Βορρά συνέταξε χθες
δελεαστικό συμβόλαιο διάρκειας τριών ετών με αμοιβές που ξεπερνούν ετησίως το
1.000.000 δολάρια και το έστειλε στον μάνατζερ του Σκάιλς, Κιθ Γκλας, ο οποίος
βρίσκεται στην Αμερική. 
Ο Αμερικανός μάνατζερ του Ντέιβιντ Ρίβερς, Τομ ΜακΛόλιν, κατέβασε χθες τις
αποδοχές τού πελάτη του στα 2 εκατομμύρια δολάρια (έπεσε δηλαδή 400.000 -
500.000 δολάρια) ουσιαστικά μειώνοντας τη διαφορά που τους χωρίζει από τον
Ολυμπιακό στο μισό. Όμως ακόμα οι «ερυθρόλευκοι» είναι ανένδοτοι. Επίσης, το
«ερυθρόλευκο» ΤΑΚ φαίνεται να ενδιαφέρεται για τον Ντούσαν Βούκσεβιτς, έναν
παίκτη ο οποίος έχει εκδηλώσει τη θέλησή του να παίξει στον Ολυμπιακό.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15848O082</ED>
<ID>
ID:169805

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O08&aa=2</URL></REF>


Article

<CATEGORY>vin10</CATEGORY>

 <H5>Τετραετές συμβόλαιο
</H5><H2>ΚΑΛΑΪΤΖΗΣ
</H2><H2>Ήταν η καλύτερη ευκαιρία
</H2>
«DIGNUS est intrare». Δεν ξέρουμε αν ο Γιώργος Καλαϊτζής στο σύντομο
πέρασμά του από την Ιταλία έμαθε ιταλικά, όμως το λατινικό ρητό τού ταιριάζει
γάντι. «Άξιος να μπει» στον ΠΑΟ κρίθηκε ο Γιωργάκης, από τους «πράσινους», και
έτσι του πρόσφεραν 4ετές συμβόλαιο, έναντι 220 εκατ. δραχμών.

Ο Καλαϊτζής ειδοποιήθηκε το μεσημέρι, στο ξενοδοχείο όπου βρισκόταν με την
Εθνική ομάδα, ότι έπρεπε να μεταβεί στο γραφείο του Παύλου Γιαννακόπουλου
γιατί επήλθε οριστική συμφωνία με τον εκπρόσωπό του. «Από τη στιγμή που ο
Παναθηναϊκός αποφάσισε να κάνει μια καλή ελληνική ομάδα, νομίζω ότι ήταν για
εμένα η καλύτερη ευκαιρία. Θα παλέψω για τη θέση μου, αλλά και για να βοηθήσω
τον Παναθηναϊκό να βρει τον δρόμο του...». Αυτές ήταν οι πρώτες κουβέντες του
«πράσινου» πλέον Καλαϊτζή, που έτρεχε, μετά την προπόνηση (στο κινητό του είχε
29 κλήσεις χαμένες, καθώς κατά τη διάρκεια της προπόνησης το είχε ξεχάσει ­
από τη χαρά του ­ ανοικτό), να βρει ζαχαροπλαστείο για να κεράσει τους
συμπαίκτες του στην Εθνική.

«Νομίζω ότι έκανα καλή κίνηση για το μέλλον μου. Δεν μπορώ βέβαια να πω ότι θα
είμαι στη βασική 5άδα ή πως θέλω να καθιερωθώ και άλλα τέτοια συνηθισμένα. Θα
συνεχίσω να μαθαίνω και θα κάνω τα πάντα για να βοηθήσω τη νέα μου ομάδα»,
συμπλήρωσε ο Καλαϊτζής.

Το συμβόλαιο που υπέγραψε ο Καλαϊτζής είναι τετραετές, «σπαστό» στη μέση. Δύο
χρόνια δηλαδή, συν δύο οψιόν για τον Παναθηναϊκό. Συνολικά, ο νεαρός άσος, ο
οποίος στη Στεφανέλ Μιλάνο είχε παίξει σε 8 ματς, σημειώνοντας 38 πόντους (4/5
β., 7/18 δ., 7/15 τρ., 10-2 ριμπ., 3 ασίστ και 91' συμμετοχή), θα εισπράξει
220 εκατ. δραχμές, εφόσον ολοκληρώσει το 4ετές συμβόλαιό του. Τον πρώτο χρόνο
40 εκατ., τα οποία κάθε έτος θα αυξάνονται κατά 10 εκατ. (40-50-60-70).

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15848O091</ED>
<ID>
ID:169806

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O09&aa=1</URL></REF>


Article

<CATEGORY>vin10</CATEGORY>

 <H5>ΡΟΛΑΝ ΓΚΑΡΟΣ
</H5><H5></H5><H2>Ο Σάμπρας προκρίθηκε στον τρίτο γύρο
</H2><H2>(Εικόνα μεγέθους : 8636 bytes)
</H2>
ΣΤΟΝ ΔΡΟΜΟ προς την κατάκτηση του μοναδικού τίτλου γκραν σλαμ που δεν έχει
κατακτήσει ποτέ στην καριέρα του παρέμεινε ο κορυφαίος τενίστας του κόσμου Πιτ Σάμπρας.

Ο Σάμπρας επικράτησε του Ισπανού Φραντσίσκο Κλάβετ με 3-0 σετ (6-1, 6-2,
6-2), ενισχύοντας ακόμη περισσότερο την αυτοπεποίθησή του.

«Δεν έχω κατακτήσει ποτέ τον τίτλο στο Ρολάν Γκαρός κι αυτό το νιώθουν
ακόμη και οι φίλαθλοι που με παρακολουθούν να αγωνίζομαι. Δεν με νοιάζει που
παίζω σε χωμάτινα γήπεδα. Αυτό που έχει σημασία είναι το παιχνίδι μου, που
πρέπει να είναι καλό για να μου τονώνει την αυτοπεποίθηση», υπογράμμισε ο
Σάμπρας, που προκρίθηκε στον τρίτο γύρο του γαλλικού όπεν.

Στον τρίτο γύρο, όμως, προκρίθηκε και ο Ρώσος περσινός νικητής του
τουρνουά, Γεβγένι Καφέλνικοφ, νικώντας τον Γάλλο Ραού με 7-5, 6-3, 6-4.

*** Ο «βασιλιάς των χωμάτινων γηπέδων» Αυστριακός Τόμας Μούστερ
δυσκολεύτηκε ιδιαίτερα να ξεπεράσει το εμπόδιο του Αμερικανού Ταρανγκό (7-5,
1-6, 6-2, 6-1). Στον επόμενο γύρο προκρίθηκε και ο Ελληνοαυστραλός Μαρκ
Φιλιππούσης, νικώντας τον Γάλλο Ντελατρέ με 6-4, 3-6, 6-1, 6-4.

Μοναδική έκπληξη στους αγώνες της τρίτης ημέρας ήταν ο αποκλεισμός του
Ισπανού Κάρλος Μόγια (νούμερο 9 στο ταμπλό) από τον συμπατριώτη του Πόρτας
(6-4, 4-6, 7-5, 6-3).

Η πέντε φορές πρωταθλήτρια του Ρολάν Γκαρός Στέφι Γκραφ χρειάστηκε μόλις 55
λεπτά για να επικρατήσει της Γαλλίδας Αμαλί Μουρέσμο με 6-3, 6-3.

Ωστόσο, η ίδια δεν ήταν ευχαριστημένη από την απόδοσή της:

«Δεν είχα καλές επιστροφές και έκανα πολλά λάθη», είπε χαρακτηριστικά η
Γερμανίδα πρωταθλήτρια, η οποία προπονήθηκε για μία ακόμη ώρα μετά τον αγώνα
της, για να βελτιωθεί!

Στον τρίτο γύρο προκρίθηκαν επίσης η Ισπανίδα Μαρτίνεθ (6-3, 6-0 την
Αμερικανίδα Ρουμπίν), η Τσέχα Νοβότνα (6-4, 6-0 τη Γερμανίδα Καντάρ) και η
Αμερικανίδα Ντάβενπορτ (6-1, 6-1 τη Ρωσίδα Μακάροβα).

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15848O092</ED>
<ID>
ID:169807

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O09&aa=2</URL></REF>


Article

<CATEGORY>vin10</CATEGORY>

 <H5>ΤΟ ΕΥΡΩΠΑΪΚΟ ΚΥΠΕΛΛΟ ΣΥΛΛΟΓΩΝ ΔΙΟΡΓΑΝΩΝΕΙ ΤΟ ΣΑΒΒΑΤΟ Ο ΠΑΝΕΛΛΗΝΙΟΣ
</H5><H2>Γαλαξίας αστέρων
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Ο ΠΑΝΕΛΛΗΝΙΟΣ Γ.Σ. είναι έτοιμος να οργανώσει μία από τις κορυφαίες
εκδηλώσεις του ευρωπαϊκού στίβου σε επίπεδο συλλόγων, όπως είναι το Ευρωπαϊκό
Κύπελλο Β' και Γ' κατηγορίας, στο οποίο δίνουν το «παρών» αρκετοί διάσημοι αθλητές.

Αυτή η διαβεβαίωση δόθηκε από τους ομιλητές, με επικεφαλής τον αειθαλή πρόεδρο
Κώστα Παπαναστασίου, στη χθεσινή Συνέντευξη Τύπου στο εντευκτήριο του ΠΓΣ, εν
όψει των αγώνων που προσφέρουν την ευκαιρία στους φιλάθλους της πρωτεύουσας να
απολαύσουν μεθαύριο Σάββατο στο «Καραϊσκάκη» σπουδαίο θέαμα.

Από ξένους αθλητές ξεχωρίζουν στη Β' κατηγορία (στην οποία μετέχει και ο ΠΓΣ),
οι Τσάνκαρ (Τσέλιε Σλοβενίας - 8,30 στο μήκος, 8ος Ολυμπιονίκης στην Ατλάντα),
Κοσουβάν (Τσέλιε Σλοβενίας - 49.40 στα 400 μ. εμπ.), Ντούγκλας (Α.Α.Σ.
Άμστερνταμ - 20.21 στα 200 μ., 46.20 στα 400 μ.), Μπουτσιάρσκι (Σπάρτα
Κοπεγχάγης - 5,50 στο επί κοντώ), Μπρούβιερ (Ρ.Φ.Σ. Λιέγης - 49.09 στα 400 μ.
εμπ.), Τσίλαγκ (Ουίπεστ Ουγγαρίας - 13.65 στα 110 μ. εμπ.).

Από πλευράς Πανελληνίου Γ.Σ. έχουν δηλώσει συμμετοχή όλα τα μεγάλα αστέρια
του, με εξαίρεση τον τραυματία Αλεξόπουλο (200 μ.). Αποφασισμένοι να
αγωνισθούν είναι και οι επίσης με προβλήματα τραυματισμού Γενοβέλης (100 μ.),
Κόλλιας (σφαίρα). 
Σίγουροι θεωρούνται Τερζιάν (200 μ.) και Τσαταλός (επί κοντώ). Μεγάλα αστέρια
υπάρχουν όμως και στη Γ' κατηγορία, αφού μετέχουν με τη Μόναχο 1860 οι
Σβάρτχοφ (110 μ. εμπ - 13.05), Μότσεμπον (400 μ. - 46.81), Ριπλ (ύψος - 2,33)
και με τη Μακάμπι Νετάνια ο Κενυάτης Κοντσέλα (1.43.07 στα 800 μ.) και ο
Σεμιόνοφ (5,76 στο επί κοντώ).

ΧΟΡΗΓΟΙ

Εστία χορηγίας βρήκαν οι πρωταθλητές του στίβου Λάμπρος Παπακώστας (ύψος) και
Δημήτρης Χατζόπουλος (μήκος) στο όνομα της εταιρείας «Εστία Ασφαλιστική», όπως
ανακοίνωσαν οι δύο πλευρές σε χθεσινή Συνέντευξη Τύπου στην αίθουσα «Μελίνα
Μερκούρη» του ΟΑΚΑ.

Ο γενικός διευθυντής της εταιρείας, Μεγακλής Λουρίδας, τόνισε: «Με τον τρόπο
αυτό θελήσαμε να αποτίσουμε ­ στο πρόσωπο των δύο αυτών αθλητών ­ τον
επιβαλλόμενο φόρο τιμής στα αθλητικά νιάτα της Ελλάδος. 
Τους νέους που τιμούν με τους αγώνες και τις νίκες τους τη χώρα μας διεθνώς».

Από την πλευρά τους, οι δύο πρωταθλητές ευχαρίστησαν την εταιρεία και
εκδήλωσαν τη χαρά τους για το γεγονός ότι θα καλύψει αρκετό μέρος από τα έξοδα
της προετοιμασίας τους εν όψει του Αθήνα '97. Επιπλέον, έριξαν αιχμές προς την
ανατραπείσα διοίκηση του ΣΕΓΑΣ για εκμετάλλευση εις βάρος των αθλητών, αλλά
και κατά των οργανωτών των «Βενιζελείων» για υποτίμηση της αξίας των Ελλήνων πρωταθλητών.

Παρόντες ήταν οι βουλευτές Γιώργος Κατσιμπάρδης (άλλοτε πρόεδρος στον ΣΕΓΑΣ)
και Ελένη Ανουσάκη.

ΤΙΜΩΡΙΑ

Ξάφνιασε η προσωρινή διοίκηση του ΣΕΓΑΣ με την απόφαση να τιμωρήσει τον
προπονητή Χρήστο Τζέκο με ετήσιο αποκλεισμό, εν όψει της συζήτησης του θέματος
στην αυριανή συνεδρίαση της IAAF στην Αθήνα, αφού πάντως διαπιστώνει ότι «και
στις δύο περιπτώσεις δεν υπήρξε θέμα άρνησης ελέγχου ντόπινγκ».

Σε χθεσινή ανακοίνωση του ΣΕΓΑΣ τονίζεται: «... Το προεδρείο αποφάσισε να
εισηγηθεί στο Δ.Σ. την τιμωρία με ποινή αποκλεισμού ενός έτους από διεθνείς
διοργανώσεις του προπονητή Χρήστου Τζέκου για βίαιη συμπεριφορά προς εκπρόσωπο
της IAAF και αυστηρής σύστασης στον προπονητή Γιάννη Κουτσογιαννόπουλο επειδή
δεν εξάντλησε τα ομολογουμένως στενά περιθώρια για έλεγχο ντόπινγκ των αθλητών του».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15848O101</ED>
<ID>
ID:169808

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O10&aa=1</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Πρόσκληση σε Μοντάλι για τον πάγκο
</H2>
ΜΠΟΡΕΙ να μην αποφάσισε ο Σωκράτης Κόκκαλης να αναλάβει τις τύχες του τμήματος
βόλεϊ Ανδρών του Ολυμπιακού, αλλά χθες το Δ.Σ. του ΟΣΦΠ ανακοίνωσε την απόφαση
να υποβάλει πρόταση συνεργασίας στον προπονητή της ομάδας στην περίοδο που
έληξε, Τζιανπάολο Μοντάλι.

Σύμφωνα με πληροφορίες, οι άνθρωποι που επί χρόνια στηρίζουν ­ με τον τρόπο
που ξέρουν και μπορούν ­ την ομάδα των τόσων διεθνών επιτυχιών, έχουν τη
συμπαράσταση επιχειρηματιών, που υπόσχονται να ικανοποιήσουν τις απαιτήσεις
του Ιταλού στον οικονομικό και οργανωτικό τομέα.

*** Προσφυγή κατά του Παναθηναϊκού Α.Ο. καταθέτει σήμερα στην Επιτροπή
Επίλυσης Οικονομικών Διαφορών της ΕΟΠΕ ο αρχηγός της ομάδας βόλεϊ, διεθνής
πασέρ Δημήτρης Ανδρεόπουλος, ζητώντας να μείνει ελεύθερος και να του δοθούν οι
μισθοί τριών μηνών!

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15848O102</ED>
<ID>
ID:169809

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O10&aa=2</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>«Αντίο» στην Ευρώπη από τις γυναίκες
</H2>
«ΑΝΤΙΟ ΕΥΡΩΠΗ» για φέτος είπε από τη Ρίγα η Εθνική μας ομάδα βόλεϊ Γυναικών,
αφού ηττήθηκε στο καθοριστικό ματς από τη Λετονία με 3-1. Τα σετ: 11-15,
15-11, 15-7, 15-4.

Το ελληνικό συγκρότημα ξεκίνησε εντυπωσιακά, αφού προηγήθηκε με 1-0 σετ και
10-4, αλλά δεν μπόρεσε να φτάσει στο 2-0, που θα του επέτρεπε να φτάσει κοντά
στη νίκη και τη 2η θέση στον όμιλο, με την οποία διατηρούσε ελπίδες πρόκρισης
στα τελικά του Ευρωβόλεϊ '97.

*** Η Εθνική μας ομάδα ξεκίνησε τον αγώνα με τις Μεμετζή, Ιορδανίδου,
Σάκκουλα, Μ. Γκαραγκούνη, Αγγελάκη, Ν. Γκαραγκούνη και στη συνέχεια ο
ομοσπονδιακός προπονητής Γιάννης Νικολάκης χρησιμοποίησε τις Νικολαΐδου,
Ιωαννίδου, Καρδαμανίδου, Δρακουλίδου..

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15848O103</ED>
<ID>
ID:169810

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Στην Αθήνα το Παγκόσμιο Ανδρών και Γυναικών του '99
</H2>
ΝΕΑ ΕΠΙΤΥΧΙΑ για την ελληνική άρση βαρών, η ανάθεση στη χώρα μας ­ με έδρα την
Αθήνα ­ της διοργάνωσης των Παγκόσμιων Πρωταθλημάτων Ανδρών και Γυναικών του
1999, στα οποία θα κριθεί η πρόκριση στην Ολυμπιάδα 2000 του Σίδνεϊ. Η ανάθεση
έγινε στο Συνέδριο της Παγκόσμιας Ομοσπονδίας (IWF), στο Κέιπ Τάουν (όπου
αρχίζουν σήμερα τα Παγκόσμια Πρωταθλήματα Εφήβων και Νεανίδων χωρίς ελληνική
παρουσία στην πρεμιέρα), με συνοπτικές διαδικασίες, αφού η Γερμανία που
πρόβαλλε ισχυρή υποψηφιότητα αποσύρθηκε όταν είδε το ρεύμα υπέρ της Ελλάδας!

Σύμφωνα με την απόφαση της IWF, θα πάρουν μέρος στην Ολυμπιάδα του Σίδνεϊ
σίγουρα 170 άνδρες και 70 γυναίκες, συνολικά, ενώ οι υπόλοιπες θέσεις θα
μοιραστούν με κάρτες ελεύθερης συμμετοχής.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15848O104</ED>
<ID>
ID:169811

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O10&aa=4</URL></REF>


Article

<CATEGORY>vin10</CATEGORY>

 <H5>ΙΣΤΙΟΠΛΟΪΑ
</H5><H2>10 ξένα σκάφη στον αγώνα Κυκλάδων
</H2>
ΠΑΝΩ από 10 ξένα σκάφη έχουν δηλώσει συμμετοχή στον φετινό διεθνή ιστιοπλοϊκό
αγώνα Κυκλάδων, ενώ απομένει ακόμη διάστημα ενός μηνός και πλέον μέχρι την
εκκίνηση (Σάββατο, 5 Ιουλίου).Σύμφωνα με το πρόγραμμα του αγώνα, θα καλυφθεί
από τα σκάφη διαδρομή 227 ναυτικών μιλίων συνολικά, αρχής γενομένης με τον
αγώνα Φάληρο - Μήλος (81 ν.μ.). Στο πλαίσιο των πολιτιστικών εκδηλώσεων, που
προβλέπονται στο περιθώριο του αγώνα, στα νησιά - σταθμούς θα δοθεί συναυλία
με γνωστούς καλλιτέχνες στο θαυμάσιο νεόκτιστο θέατρο «Ο. Ελύτης» στη Χώρα Ίου.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15848O105</ED>
<ID>
ID:169812

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O10&aa=5</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ
</H5><H2>Λάβετε θέσεις στα «Βενιζέλεια»
</H2>
«ΒΕΝΙΖΕΛΕΙΑ» δεν υπάρχουν μόνο στον στίβο, αλλά και στην ποδηλασία και μάλιστα
θα διαρκέσουν επί τριήμερο, αρχίζοντας από αύριο Παρασκευή. Το πρόγραμμα
περιλαμβάνει τρία ετάπ ανδρών και εφήβων, 130 χλμ. (αύριο), 100 χλμ. (Σάββατο)
και 60 χλμ. (Κυριακή).

*** Στο μεταξύ, οι πρωταθλητές μας της ποδηλασίας πίστας ρίχνονται από
σήμερα στη μάχη του 2ου Παγκοσμίου Κυπέλλου, στο Τρέξλερ Τάουν της
Φιλαδέλφειας των ΗΠΑ. Μετέχουν οι Δημήτρης Γεωργαλής (1 χλμ.), Λάμπρος
Βασιλόπουλος - Γιώργος Χειμωνέτος (200 μ. σπριντ) και η πρωταθλήτρια Μαργαρίτα
Λυμπεράκου (500 μ.).

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15848O106</ED>
<ID>
ID:169813

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O10&aa=6</URL></REF>


Article

<CATEGORY>vin10</CATEGORY>

 <H5>Η ΝΤΟΡΤΜΟΥΝΤ ΝΙΚΗΣΕ 3-1 ΤΗ ΓΙΟΥΒΕΝΤΟΥΣ ΚΑΙ ΣΤΕΦΘΗΚΕ ΠΡΩΤΑΘΛΗΤΡΙΑ ΕΥΡΩΠΗΣ
</H5><H2>Πρώτος τίτλος
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΜΟΝΑΧΟ

ΚΟΝΤΡΑ σε όλα τα προγνωστικά, η Ντόρτμουντ επικράτησε 3-1 της
Γιουβέντους στον τελικό του Τσάμπιονς Λιγκ και στέφθηκε Πρωταθλήτρια Ευρώπης
πρώτη φορά στην ιστορία της.

Σε έναν από τους πιο συναρπαστικούς τελικούς της κορυφαίας διασυλλογικής
διοργάνωσης, η Ντόρτμουντ κατάφερε να εφαρμόσει άριστα την τακτική των
αντεπιθέσεων και να «τραυματίσει θανάσιμα» την εκπληκτική Γιουβέντους.

Η ομάδα του Μαρσέλο Λίπι έχασε τον αγώνα, αλλά κέρδισε ακόμη μια φορά τις
εντυπώσεις, με το ολοκληρωμένο ποδόσφαιρο που ανέπτυξε. Το γκολ του Ντελ Πιέρο
στο 64ο λεπτό ίσως είναι ένα από τα καλύτερα που έχουν σημειωθεί σε αγώνα
Ευρωπαϊκών Κυπέλλων, ενώ χάρμα ιδέσθαι ήταν και το γκολ του Ρίκεν στο 71'. Για
την Ντόρτμουντ σκόραρε ακόμη ο Ρίντλε στο 29' και στο 34'.

Αξίζει να σημειωθεί πως η Ντόρτμουντ είναι η τρίτη γερμανική ομάδα που κατακτά
το βαρύτιμο αυτό τρόπαιο (προηγήθηκαν Μπάγερν και Αμβούργο) και η πρώτη μετά
το 1983, όταν το Αμβούργο είχε σηκώσει το τρόπαιο στο Ολυμπιακό Στάδιο της Αθήνας.

Αξιοσημείωτο είναι επίσης το γεγονός πως η Πρωταθλήτρια Τουρκίας, Γαλατάσαραϊ,
θα αναγκαστεί να δώσει αγώνες στην προκριματική φάση του Αυγούστου (μαζί με τη
δευτεραθλήτρια Μπεσικτάς), αφού η Γερμανία θα εκπροσωπηθεί με τρεις ομάδες στο
Τσάμπιονς Λιγκ, από τις οποίες οι δύο (Μπάγερν, Ντόρτμουντ) θα παίξουν
απευθείας σε όμιλο.

*** Με ομόφωνη απόφασή της, η Εκτελεστική Επιτροπή της ΟΥΕΦΑ αποφάσισε
να υποστηρίξει τον πρόεδρό της, Λέναρτ Γιόχανσον, στην προσπάθειά του να
διεκδικήσει την προεδρία της διεθνούς ομοσπονδίας.

*** Η εκτελεστική επιτροπή της ΟΥΕΦΑ ανακοίνωσε επίσης την ίδρυση
ταμείου, τα έσοδα του οποίου θα διατίθενται στις ανίσχυρες οικονομικά ομάδες
που διατηρούν «φυτώρια» παικτών. Η ευρωπαϊκή ομοσπονδία θα επιχορηγεί με το
ποσό των 32 εκατ. δραχμών κάθε ομάδα, όταν ένας παίκτης της ηλικίας έως 24
ετών θα κάνει χρήση της απόφασης Μπόσμαν και θα παίρνει μεταγραφή σε ομάδα του εξωτερικού.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15848O111</ED>
<ID>
ID:169814

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O11&aa=1</URL></REF>


Article

<CATEGORY>vin10</CATEGORY>

 <H2>Δελτίο ΠΡΟ-ΠΟγκόλ
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15848O112</ED>
<ID>
ID:169815

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O11&aa=2</URL></REF>


Article

<CATEGORY>vin10</CATEGORY>

 <H2>ΛΟΤΤΟ
</H2><H2>«Χρυσός» εξάρης
</H2>
ΕΝΑΣ τυχερός εξάρης βρέθηκε στον χθεσινό διαγωνισμό του ΛΟΤΤΟ, ο οποίος
κερδίζει 115.574.125 δρχ. Επίσης βρέθηκαν 322 πεντάρηδες που θα πάρουν από
296.110 δρχ. και 15.877 τεσσάρηδες που θα εισπράξουν από 4.910 δρχ.

Τα νούμερα του ΛΟΤΤΟ είναι: 11, 30, 36, 41,
13, 24.

Στο ΠΡΟΤΟ, έγινε τζακ-ποτ στην πρώτη κύρια και στις δύο πρόσθετες κατηγορίες.
Στις άλλες κατηγορίες τα κέρδη είναι: στη δεύτερη κύρια ένας τυχερός κερδίζει
15.884.530 δρχ., στην τρίτη κύρια 23 θα πάρουν από 690.630 δρχ., στην τέταρτη
κύρια 171 θα εισπράξουν από 92.890 δρχ., στην πέμπτη κύρια 1.903 κερδίζουν από
8.345 δρχ. και στην έκτη κύρια 18.480 θα πάρουν από 855 δρχ.

Ο αριθμός του ΠΡΟΤΟ είναι: 6817615.

Στις ειδικές κατηγορίες του ΛΟΤΤΟ:

Στην κατηγορία των 600.000.000 δρχ. (τα δύο αρχικά νούμερα του ΠΡΟΤΟ: 68)
ουδείς εξάρης βρέθηκε.

Στην κατηγορία των 100.000.000 δρχ. (το πρώτο αρχικό νούμερο του ΠΡΟΤΟ: 6)
ουδείς εξάρης βρέθηκε.

Στην πρώτη ειδική κατηγορία των συντάξεων τα νούμερα του ΛΟΤΤΟ είναι: 32,
7, 36, 40, 6, 37. Το τελευταίο νούμερο του ΠΡΟΤΟ: 5.
Ουδείς εξάρης βρέθηκε. Στη δεύτερη ειδική κατηγορία των κατοικιών τα νούμερα
του ΛΟΤΤΟ είναι: 41, 11, 43, 47, 17, 8. Τα
δύο τελευταία νούμερα του ΠΡΟΤΟ: 15. Ουδείς εξάρης βρέθηκε.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15848O113</ED>
<ID>
ID:169816

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O11&aa=3</URL></REF>


Article

<CATEGORY>vin10</CATEGORY>

 <H5>Τα αποτελέσματα
</H5><H2>ΙΠΠΟΔΡΟΜΟΣ
</H2>
1η: Ρεαλίστικ Σάουθ (Περικλής) 61-34. Παφλαγονία 24. Δίδυμο 4Χ5=134.
Φορκάστ 5Χ4=265.

2η: Ντάνσερ Γκερλ (Φίλιππος) 12-11. Αλικούλα 22. Τρίτος, Καρδαμύλη.
Δίδυμο 1Χ6=43. Φορκάστ 6Χ1=42. Σύνθετο 5Χ6=94. ΣΔ 4Χ5Χ1Χ6=588. TRIO: 1Χ5Χ6=85.
TRI-CAST: 6Χ1Χ5=199.

3η: Ίλια Ντάρλινγκ (Ζευγώλης) 16-10. Πρίγκηπος 10. Δίδυμο 6Χ8=22.
Φορκάστ 6Χ8=32. Σύνθετο 6Χ6=20. ΣΔ 1Χ6Χ6Χ8=85. (Διεγράφη ο ίππος 1, Ντιλάιτ).

4η: Λόβινγκ Τζι (Κατσαλής) 40-14. Τοσκανέλλο 15. Δίδυμο 3Χ4=42. Φορκάστ
3Χ4=79. Σύνθετο 6Χ3=78. ΣΔ 6Χ8Χ3Χ4=142.

5η: Υπέροχη (Γεωργίου) 40-27. Ζωγραφιά 44. Τρίτος, Αστάρτη. Δίδυμο
1Χ6=112. Φορκάστ 6Χ1=206. Σύνθετο 3Χ6=170. ΣΔ 3Χ4Χ1Χ6=664. TRIO: 1Χ5Χ6=148.
TRI-CAST: 6Χ1Χ5=744.

6η: Νεφερτάτη (Ξυνός) 15-16. Αναλαμπή 38. Δίδυμο 1Χ3=77. Φορκάστ
3Χ1=81. Σύνθετο 6Χ3=77. ΣΔ 1Χ6Χ1Χ3=911.

7η: Λέιτ Άουαρ (Μπάμπης) 43-21. Τζέιν 13. Τρίτος, Σιλβερίνο. Δίδυμο
2Χ5=65. Φορκάστ 2Χ5=133. Σύνθετο 3Χ2=81. ΣΔ 1Χ3Χ2Χ5=573. TRIO: 2Χ3Χ5=93.
TRI-CAST: 2Χ5Χ3=618.

8η: Γκρέητ Γουίννερ (Σωτηρόπουλος) 16-18. Φλας Εν Γουίννερ 28. Δίδυμο
2Χ3=31. Φορκάστ 3Χ2=50. Σύνθετο 2Χ3=107. ΣΔ 2Χ5Χ2Χ3=236.

9η: Λάιτφουτ Πρενς (Μπάκος) 27-18. Νάπο 15. Δίδυμο 1Χ6=46. Φορκάστ
6Χ1=83. Σύνθετο 3Χ6=62. ΣΔ 2Χ3Χ1Χ6=149.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15848O114</ED>
<ID>
ID:169817

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Πολύ μεγάλες μέρες
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Μεγάλες μέρες ­ και πάλι ­ ζει το ελληνικό πόλο. Μετά τους Ιταλούς,
νικήσαμε Ισπανούς και σήμερα με ηθικό στο φουλ παίζουμε με τους Αμερικάνους.

*** Μεταξύ μας: αξίζει το απόγευμα να γεμίσει το κολυμβητήριο από
φιλάθλους. Το αξίζουν όλοι, από τον βασικό προπονητή Κυριάκο Ιωσηφίδη ως τον
νεαρό ταλαντούχο Θωμάκο, που ήταν χθες καταπληκτικός όσο έπαιξε.

*** Ξέρετε κάτι; Η εθνική μας ομάδα του πόλο ποτέ δεν απογοήτευσε τους
Έλληνες στις μεγάλες διοργανώσεις.

*** Και μάλιστα, χωρίς ποτέ να έχει δίπλα της το μεγάλο κοινό, ή τα
εξτρά εκατομμύρια της Πολιτείας.

*** Δηλαδή, αγαθά τα οποία υπάρχουν άφθονα σε άλλα ομαδικά ­ και σαφώς
ευκολότερα ­ σπορ...

*** Όποιος διαφωνεί, δεν έχει παρά να παρακολουθήσει την προπόνηση του
Μαυρωτά και της παρέας του.

*** Αν δεν κολυμπήσουν έξι - επτά ώρες για δύο μέρες, η ετοιμασία τους
μένει πίσω... ένα μήνα!

*** Δίκαιος λοιπόν ο μισθός τους...

*** Θα διαβάσει τη στήλη ο πρόεδρος της ΕΚΟΦ Διαθεσόπουλος και... θα
πάρει θάρρος.

*** Την τελευταία φορά που τον συνάντησα, μετά το «καλημέρα» έδωσε
είδηση χωρίς καν να ερωτηθεί:

*** «Καλά πάμε, αλλά χωρίς λεφτά».

*** Ήταν η περασμένη Δευτέρα έξω από το ξενοδοχείο, στο οποίο ο ΟΠΑΠ
τιμούσε (και χρηματοτοδοτούσε) τους αριστούχους φοιτητές και το «Σπίτι του ηθοποιού».

Ξεκαθαρίζει το τοπίο

Νέα Φιλαδέλφεια - Χαλκηδόνα μέσω... Κεντρικής Ευρώπης;

*** Κάτι τέτοιο μπορεί να σκεφθεί ο αγωνιών φίλος της ΑΕΚ, μετά τη
χθεσινή ανακοίνωση της ΠΑΕ.

*** Με εντολή του κ. Τροχανά, ελεγκτές αλλοδαπής εταιρείας εξετάζουν τα
βιβλία της ΠΑΕ και του ΣόΕ, προκειμένου να υπάρχει έγκυρο πιστοποιητικό
ελέγχου στη διάθεση κάθε ενδιαφερομένου...

*** Αυτό σε απλά ελληνικά σημαίνει πως (σωστά) ο πωλών ετοιμάζει τα
χαρτιά του, ώστε να είναι έτοιμος για συναλλαγή.

*** Εκείνο το «στη διάθεση κάθε ενδιαφερομένου», είναι που θα μπερδέψει
τον κόσμο της ΑΕΚ.

*** Δηλαδή, η ξένη εταιρεία, που ζήτησε το απόρρητο των
διαπραγματεύσεων βρίσκεται στη φαντασία του μεγαλομετόχου;

*** Και αν υπάρχει, τότε γιατί στελέχη της να μη διενεργήσουν τον
έλεγχο για λογαριασμό της;

*** Αρχίζει να φαίνεται η μπλόφα Τροχανά τόσο άγαρμπα, που σύντομα θα
λέει αλήθειες και δεν θα τον πιστεύει κανείς...

Το μπάλωμα συνεχίζεται

Κι αυτό από την ΑΕΚ και έχει σημασία.

*** Πριν από λίγες μέρες, η... εργοδοσία είχε αποφασίσει αλλαγή του
χλοοτάπητα και είχαν δοθεί εντολές για έναρξη εργασιών κ.λπ.

*** Ε, λοιπόν, χθες, τα συνεργεία ειδοποιήθηκαν να... σταματήσουν.

*** Γιατί;

*** Ρωτήστε τα συνεργεία!

*** Η ουσία είναι πως κάτι συμβαίνει στην ΑΕΚ, ελάχιστα λογικό.

*** Όσο για τον αγωνιστικό χώρο; Συνηθισμένος χρόνια τώρα από τα
«μπαλώματα», πώς να μιλήσει και τι να πει...

Δεν υπολόγισε τον ΦΠΑ...

Οι μη... συνεργάσιμοι μάνατζερ, ίδιοι είναι σε όλα τα πλάτη και μήκη του κόσμου.

*** Προσέξτε τι προέκυψε στον πρόεδρο της Μπαρτσελόνα Νούνιες. Ο
άνθρωπος συμφώνησε προχθές ένα συγκλονιστικό ποσό με τους μάνατζερ του Ρονάλντο.

*** Μάλιστα ανακοινώθηκαν τα μεροκάματα του παίκτη.

*** Αργά το βράδυ υπήρξε διαφωνία στις δύο πλευρές, διότι οι μάνατζερ
δεν δέχονταν να κατατεθεί το ποσό σε Τράπεζα των Παρθένων Νήσων, αλλά σε
ισπανική και... καθαρό φόρων.

*** Τι σημαίνει αυτό; Ότι ο πρόεδρος, αν υποκύψει, δεν πρόκειται να
γλιτώσει ούτε μία πεσέτα από τον... ΦΠΑ του συμβολαίου.

*** Λεπτομέρεια: Ο Ρονάλντο δεν μπερδεύτηκε στις συζητήσεις, αυτός
παίζει την μπάλα του.

*** Στο Όσλο βρισκόταν, για τον αγώνα της Βραζιλίας με την ομάδα του
Ντόκεν και του Στράντλι!

Δύσκολη η βίζα;

Καταπληκτική είδηση από τα... σύνορα.

*** Τον Ρουμάνο προπονητή Κίρτσου περίμεναν χθες οι παράγοντες της
Βέροιας, αλλά χρειάστηκε να πάνε να τον πάρουν από τα σύνορα, διότι ο άνθρωπος
είχε προβλήματα βίζας...

*** Χρέη διερμηνέα άσκησε ο ποδοσφαιριστής (της Βέροιας) Στεφάν Στόικα.

*** Πού βρίσκεται το θέμα;

*** Στο ότι κοτζάμ ΠΑΕ δεν είχε φροντίσει για τη βίζα συνεργάτη, ο
οποίος ακούγεται πως δεν είναι όποιος κι όποιος στη χώρα του.

*** Μπορεί να μην είναι... Ιορντανέσκου ο Κίρτσου, εντούτοις έχει
κερδίσει πρωτάθλημα και κύπελλα με την Κραϊόβα, και είναι και φθηνότερος του Άγγελου.

*** Σήμερα θα μάθουμε αν Βέροια και Ρουμάνος συμφωνήσουν.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15848O121</ED>
<ID>
ID:169818

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O12&aa=1</URL></REF>


Article

<CATEGORY>vin10</CATEGORY>

 <H2>Επιμένει ελληνικά
</H2>
ΚΑΙ ο Παταβούκας, εκτός απροόπτου, κλείνει στον Παναθηναϊκό, ύστερα από ενός
χρόνου απουσία (και επιτυχημένη θητεία) στην Ιταλία. 
Τι σημαίνει η αναμενόμενη μεταγραφή; Πρώτο, ότι συντηρείται η... επιστροφή του
Παναθηναϊκού στα «ελληνικά χέρια». Δεύτερο (και πιο σημαντικό) ότι οι
κοινοτικοί, σε γενικές γραμμές, δεν αποτέλεσαν το φάρμακο μιας φιλόδοξης
ομάδας, ώστε να διατηρηθεί στο ευρωπαϊκό προσκήνιο. Ή όχι;

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15848O122</ED>
<ID>
ID:169819

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O12&aa=2</URL></REF>


Article

<CATEGORY>vin10</CATEGORY>

 <H2>Ήταν και η Βίκυ εκεί...
</H2>
ΠΡΩΤΟ κατάστημα αποκλειστικά με είδη του βόλεϊ, το «Volleystore», στο κέντρο
της Αθήνας, και οι «κολλητοί» Β. Κουλιανού και Τ. Μαυράκης βρέθηκαν στα
εγκαίνια, μαζί με τον συμπαίκτη του δεύτερου στον ΠΑΟ, Μ. Τριανταφυλλίδη. Στα
άκρα οι ιδιοκτήτες Β. Κουτουλέας, Γ. Γερακάρης.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15848O123</ED>
<ID>
ID:169820

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Χτύπημα στη βία
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΜΕ ΣΤΟΧΟ την αναβάθμιση της ποιότητας των αγώνων ομαδικών αθλημάτων και την
επιστροφή των φιλάθλων στα γήπεδα, η Διαρκής Επιτροπή Καταπολέμησης της Βίας
(ΔΕΚΑΒ) έχει καταστρώσει αξιοσημείωτο σχεδιασμό.

Ο πρόεδρος της ΔΕΚΑΒ Άρης Στραυρακάκης και τα άλλα μέλη της επιτροπής έχουν
τέσσερις ιδέες και θέλουν να τις υλοποιήσουν μέσα στο 1997.

Πρώτα - πρώτα να ανατεθεί έρευνα σε ανώτατο εκπαιδευτικό ίδρυμα για την
καταγραφή και στατιστική ανάλυση των κύριων περιστατικών βίαιης συμπεριφοράς
στον ελληνικό χώρο κατά την τελευταία 10ετία (πρωταθλήματα Α' κατηγορίας). Το
ενδιαφέρον εντοπίζεται στην ποσοτικοποίηση του φαινομένου και την εξέλιξή του
χρονικά και τοπικά. Προτεινόμενες πηγές: εκθέσεις παρατηρητών ΔΕΚΑΒ, αποφάσεις
αθλητικών δικαστών και πολιτικών δικαστηρίων, ως και στοιχεία υπουργείου
Δημόσιας Τάξης.

Ύστερα να οργανωθούν εκδηλώσεις σε Σχολεία και Δημοτικά Διαμερίσματα και
ευρύτερους χώρους (π.χ. ΟΑΚΑ), σταδιακά και πειραματικά, με στόχο την προώθηση
και προαγωγή του φιλάθλου πνεύματος στη νεολαία, με συμμετοχή αποδεκτών
καλλιτεχνών και αθλητών.

Να γίνει παραγωγή ραδιοφωνικών και τηλεοπτικών spots με συμμετοχή καταξιωμένων
καλλιτεχνών και αθλητών και εβδομαδιαία ραδιοφωνική εκπομπή της ΔΕΚΑΒ με
στοιχεία τη νεανικότητα, τον αυθορμητισμό και το χιούμορ, ώστε τα μηνύματα να
λειτουργούν αποτελεσματικά.

Να γίνουν προτάσεις αναμόρφωσης και εκσυγχρονισμού του θεσμικού πλαισίου για
τη βία στον αθλητισμό, με έμφαση την αντιμετώπιση της φραστικής βίας, η οποία
πλέον αποτελεί «ενδημικό» φαινόμενο.

Μακάρι κι άλλοι αθλητικοί φορείς να είχαν την ίδια ευαισθησία και τον ίδιο
υψηλό δείκτη προβληματισμού.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15848O124</ED>
<ID>
ID:169821

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O12&aa=4</URL></REF>


Article

<CATEGORY>vin10</CATEGORY>

 <H2>Ο Τοπάλοβ δείχνει τη δύναμή του
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΡΕΙΣ ΓΥΡΟΙ απομένουν για τη λήξη του μεγάλου τουρνουά της Μαδρίτης (κατηγορία
17, μέσος όρος ΕΛΟ 2.652) και ο νεαρός Βούλγαρος Τοπάλοβ, ένας από τους πέντε
καλύτερους σκακιστές στον κόσμο αυτή τη στιγμή, βάλθηκε να αποδείξει ότι
τέτοια τουρνουά δεν έχουν πια γι' αυτόν μεγάλο βαθμό δυσκολίας. Ακολουθούν τα
αποτελέσματα του 5ου και του 6ου γύρου.

5ος γύρος: Σίροβ - Μπελιάβσκι 0,5-0,5 (46 κινήσεις), Σάλοβ - Πίκετ 0,5-0,5
(54), Σορτ - Ακοπιάν 1-0 (47), Πόλγκαρ - Ιλέσκας 0-1 (48), Σαν Σεγκούντο -
Τοπάλοβ 0,5-0,5 (44).

6ος γύρος: Ακοπιάν - Σίροβ (53), Ιλέσκας - Σαν Σεγκούντο (33), Μπελιάβσκι -
Πόλγκαρ (21), Σάλοβ - Σορτ (32) όλα ισοπαλίες, Πίκετ - Τοπάλοβ 0-1 (27)

Βαθμολογία: 1) Τοπάλοβ 5, 2-5) Ακοπιάν, Ιλέσκας, Μπελιάβσκι, Σίροβ 3,5, 6-7)
Σάλοβ, Σορτ 3, 8) Πόλγκαρ 2,5, 9) Πίκετ 1,5, 10) Σαν Σεγκούντο 1 βαθμό.

Πίκετ (2.640) - Τοπάλοβ (2.725)

1. δ4 Ιζ6 2. γ4 γ5 3. δ5 β5 4. γ: β5 α6 5. ε3 η6 6. Ιγ3 Αη7 7. α4 0-0 8. Πα3
Αβ7 9. Ιζ3 ε6 10. δ: ε6 ζ: ε6 11. Αε2 δ5 12. β: α6 Ι: α6 13. 0-0 Ιβ4 14. Αδ2
Βε7 15. Ιβ5 Ιγ6 16. Ββ1 ε5 17. θ3 Ρθ8 18. Πγ1 ε4 19. Ιθ2 δ4 20. ε: δ4 γ: δ4
21. Βα2 Παδ8 22. α5 δ3 23. Αη4 Ιδ5 24. α6 Ιγβ4 25. Ββ3 Ι: α6 26. Ιγ7 Ια: γ7
27. Β: β7 Πβ8 0-1

* Ισοπαλία σημείωσε ο Βασίλης Κοτρωνιάς στον 8ο ­ προτελευταίο ­ γύρο του
τουρνουά «Νάιντορφ» του Μπουένος Άιρες. 
Αντιμετώπισε με τα μαύρα τον ισχυρό Χιλιανό γκραν μετρ Μόροβιτς (2.580).
Ισόπαλες έληξαν επίσης οι συναντήσεις Πάνο - Καμπόρα, Σουτόβσκι -
Σπάγκεμπεργκ, Ρικάρντι - Ζαρνίκι, ενώ ο Γουλφ κέρδισε με τα μαύρα τον
Αντιάντο. Ο τελευταίος φαίνεται πως δεν μπόρεσε να ξεπεράσει την εύκολη ήττα
του από τον Κοτρωνιά (την παρτίδα δημοσιεύσαμε χθες αναλυμένη από τον Έλληνα
πρωταθλητή) στον προηγούμενο γύρο.

Βαθμολογία: 1-4) Σουτόβσκι, Μόροβιτς, Σπάγκεμπεργκ, Γουλφ 5,5, 5) Κοτρωνιάς
4,5, 6) Αντιάντο 4, 7-9) Καμπόρα, Ρικάρντι, Ζαρνίκι 2,5, 10) Πάνο 2 βαθμοί.

Σύμφωνα με τον ίδιο τον Κοτρωνιά, ο αντίπαλός του στον τελευταίο γύρο,
Αργεντινός Ρικάρντι, παίζει πολύ άσχημα στο τουρνουά αυτό και είναι σημαντική
ευκαιρία να τον κερδίσει. Σε περίπτωση νίκης στον τελευταίο γύρο, το διεθνές
ΕΛΟ του Κοτρωνιά θα πάει ξανά στο 2.600.

* Ολοκληρώνεται την Παρασκευή στο ΣΑΕ το ατομικό πρωτάθλημα Αττικής. Στη
βαθμολογία προηγούνται ο Καλέσης με 5,5 βαθμούς, ο Τσομής με 5 και οι
Χατζόπουλος, Κλεμέν με 4.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15848O995</ED>
<ID>
ID:169822

</ID><URL>http://ta-nea.dolnet.gr/neaweb/neafile.print_unique?e=A&f=15848&m=O99&aa=5</URL></REF>


Article

<CATEGORY>vin09</CATEGORY>

 <H5>Ο ΚΩΣΤΑΣ ΣΠΥΡΟΠΟΥΛΟΣ ΔΙΑΨΕΥΔΕΙ ΤΑ ΠΕΡΙ ΓΑΜΟΥ ΤΟΥ ΜΕ ΤΗ ΔΗΜΗΤΡΑ ΛΙΑΝΗ - ΠΑΠΑΝΔΡΕΟΥ
</H5><H5></H5><H2>«Είναι όλα αθλιότητες»
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Την επαλήθευση θεατρικής είδησης έψαχνα, σε «σκάνδαλο» πάνω έπεσα. Στον πάταγο
και τον ορυμαγδό των ημερών, όπου τα παρ' ολίγον πραξικοπήματα μπερδεύονται με
τηγανητές πατάτες και χαμένες διαθήκες, η σχέση της κ. Δήμητρας Λιάνη -
Παπανδρέου με τον ηθοποιό Κώστα Σπυρόπουλο βρίσκεται και πάλι στο προσκήνιο.
Και μάλιστα, με τον πιο εκκωφαντικό τρόπο.

Το θεατρικό ρεπορτάζ δεν έχει ούτε τη διάθεση, ούτε τη δυνατότητα να
διαλευκάνει «εγκλήματα» μαύρης και άσπρης μαγείας. Ή έστω να... ανακαλύψει αν
ο γάμος της κ. Δήμητρας Λιάνη - Παπανδρέου και του κ. Κώστα Σπυρόπουλου θα
γίνει μετά το μνημόσυνο του Ανδρέα Παπανδρέου και πριν από το ετήσιο της
Αλίκης Βουγιουκλάκη(!). Πόσο μάλλον να διαπιστώσει αν η κ. Λιάνη - Παπανδρέου
είναι «έγκυος», όπως γράφεται και λέγεται, από ορισμένα έντυπα και κανάλια.
Καταγράφει, όμως, την αγανάκτησή του Κώστα Σπυρόπουλου, ο οποίος άναυδος
πληροφορήθηκε ότι μαζί με τη Δήμητρα Παπανδρέου και κάποια μάγισσα κάνουν
«βουντού» στους εχθρούς τους.

Στο δικό μου γέλιο, ο Κώστας Σπυρόπουλος, έχοντας χάσει κάθε αίσθηση χιούμορ,
αντιδρά με αγανάκτηση. Χαρακτηρίζει «τη λασπολογία εμετική», για την οποία
πιστεύει ότι, αν και δεν αξίζει διάψευσης, γιατί πρόκειται για πασιφανές
ψεύδος, «δεν πρέπει να περάσει κι έτσι».

Είναι η δεύτερη φορά που διαψεύδει στα «ΝΕΑ» τα όσα «κακόπιστα» αναπαράγονται
«για λόγους συμφέροντος και ακροαματικότητας» και αφορούν στη σχέση του με τη
χήρα του Ανδρέα Παπανδρέου.

Χαρακτηρίζει «αθλιότητες» όσα λέγονται για τα αισθήματά του απέναντι στην
σύντροφό του επί οκταετία Αλίκη Βουγιουκλάκη.

Η απάντησή του για την «αδιαφορία» που του προσάπτουν ως προς το ετήσιο
μνημόσυνο της Αλίκης είναι η πρωτοβουλία του να οργανώσει ένα φεστιβάλ ­
αφιέρωμα στην Αλίκη Βουγιουκλάκη και στο έργο της, που θα πραγματοποιηθεί τον
Σεπτέμβριο στο Παρίσι, με παράλληλη προβολή ταινιών της.

Η αλήθεια είναι ότι οι νεκροί είναι ανυπεράσπιστοι όταν οι ζωντανοί τους
αγνοούν ή τους λοιδορούν.

Στα θεατρικά σχέδια του Κώστα Σπυρόπουλου, τώρα. Πριν από τρία χρόνια είχαν
ανακοινώσει τη συνεργασία τους, η οποία μέσα σε τρεις εβδομάδες ναυάγησε. Τώρα
την πραγματοποιούν, χωρίς ανακοινώσεις.

Η Νόνικα Γαληνέα, ο Κώστας Σπυρόπουλος και ο Μίνως Βολανάκης υπέγραψαν
συμβόλαιο συνεργασίας στο θέατρο «Ιλίσια». Την ερχόμενη χειμερινή θεατρική
περίοδο 1997-98 θα παρουσιάσουν το άγνωστο στην Ελλάδα έργο του Νόελ Κάουαρντ
«Ίλιγγος». Ο θεατρικός επιχειρηματίας Γιώργος Κυπραίος αναθέρμανε την
προϋπάρχουσα διάθεση και τα σχέδια των δύο πρωταγωνιστών, που με τις εγγυήσεις
του Μ. Βολανάκη στη μετάφραση και τη σκηνοθεσία προχώρησαν στη συμφωνία.

Ο «Ίλιγγος» («Vortex», ο τίτλος του) γράφτηκε από τον Νόελ Κάουαρντ το 1924.
Αυτή την εποχή θα κρατήσει και η παράσταση. Η δεκαετία του '20 και η
γοητευτική αισθητική του τσάρλεστον θα εμπλουτισθεί με μουσική, τραγούδια και χορό.

Μια οικογένεια και πρόσωπα της υψηλής κοινωνίας στροβιλίζονται στους ρυθμούς
του ταγκό, μ' ένα ερωτικό πάθος. Τα πρόσωπα του δράματος ­ γιατί ως δράμα
είναι καταχωρημένο στο θεατρικό λεξικό ­ είναι μια μητέρα (Νόνικα Γαληνέα) και
ο γιος της (Κώστας Σπυρόπουλος) και κυριαρχούσα κατάσταση ένα... οιδιπόδειο
που υποφώσκει στη σχέση τους.

Η ωραία μητέρα έχει σύζυγο και εραστή. Ο όμορφος γιος της, αρραβωνιαστικιά. Ο
ερωτισμός όμως ανάμεσά τους δημιουργεί ανταγωνισμούς, και αυτοί προκαλούν
συγκρούσεις, αλλά και κωμικές καταστάσεις.

Έτσι, η οικογενειακή ιστορία που ξεκινάει ανάλαφρα, οδηγείται στην περιπέτεια,
βαδίζοντας μέσα από το μπουλβάρ, λοξοδρομώντας στη φάρσα, φλερτάροντας με το
ψυχόδραμα και φτάνοντας στη φαντασμαγορία για να αγγίξει τη θεατρική μαγεία,
που είναι και ο στόχος της παράστασης.

Ο θίασος θα είναι εννεαμελής. Δεν έχει ακόμα ολοκληρωθεί. Πάντως έχει ορισθεί
να αρχίσουν οι πρόβες από τον Ιούλιο, ώστε η πρεμιέρα να δοθεί τέλη Οκτωβρίου.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15848P011</ED>
<ID>
ID:169823

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P01&aa=1</URL></REF>


Article

<CATEGORY>vin09</CATEGORY>

 <H5>ΑΦΙΕΡΩΜΑΤΑ ΣΤΗΝ «ΑΠΟΦΡΑΔΑ ΜΕΡΑ» ΤΗΣ ΠΟΛΗΣ
</H5><H5></H5><H5>Παιχνίδι γραμμών
</H5><H2>Μουσικές μνήμες
</H2>
Ημέρα μνήμης σήμερα και η εκδήλωση στο Ηρώδειο είναι ένα αφιέρωμα στην
ελληνική παραδοσιακή μουσική. Η τρίτη χρονιά φέτος, με συναυλία αφιερωμένη
στην παράδοσή μας, επικεντρώνεται αυτή τη φορά στην Κωνσταντινούπολη. Πάνω από
200 τραγουδιστές, μουσικοί και χορευτές με οικοδέσποινες τη Δόμνα Σαμίου και
τη Λυδία Κονιόρδου θα ταξιδέψουν στην παράδοση, απόψε στις 9. Η Πόλη, ο
Πόντος, η Χίος, η Κρήτη, τα Μέγαρα, η Θράκη είναι οι περιοχές που ζωντανεύουν
μουσικά στην εκδήλωση, της οποίας την έρευνα και την καλλιτεχνική επιμέλεια
έχει ο Λάμπρος Λιάβας και την επιμέλεια των χορών η Ρένα Λουτζάκη. Την
εκδήλωση υποστηρίζουν το Μουσείο Ελληνικών Λαϊκών Οργάνων Φοίβου Ανωγειανάκη
και το Τρίτο Πρόγραμμα της Ελληνικής Ραδιοφωνίας.

*** «Εάλω η Πόλις» είναι το αφιέρωμα που θα παρουσιάσει το «Ιδεοθέατρον». Με
το «Χρονικόν της Πολιορκίας και της Αλώσεως της Κωνσταντινουπόλεως» του
Γεωργίου Φραντζή και μουσικές αναμνήσεις βυζαντινές και μεταβυζαντινές για την
Άλωση (Στουρνάρη 57, στις 8.30 μ.μ., τηλ. 5237.543). Είσοδος 1.500 δρχ.

*** Εκδήλωση μνήμης για την επέτειο διοργανώνει και η Ένωσις
Κωνσταντινουπολιτών, στις 8 μ.μ., στο Πνευματικό Κέντρο της, Δημ. Σούτσου 46
Αμπελόκηποι. Σε συνεργασία μάλιστα με την Ένωση Παλαιών Προσκόπων 1ου
Συστήματος Αμπελοκήπων Αθηνών, θ' ακολουθήσει ομιλία του Νικολάου Κ. Παραδείση
με θέμα: «Προσκοπισμός Κωνσταντινουπόλεως και θυσίες προσκόπων Μ. Ασίας».

ΔΗΜΟΠΡΑΣΙΑ

Βιβλία, χαρακτικά, χειρόγραφα και χάρτες. Συνολικά 701 κομμάτια παρουσιάζονται
απόψε και αύριο στην 47η δημοπρασία της «Βιβλιοφιλίας». Πληροφορίες Κώστας
Σπανός, τηλ. 3614.332.

ΒΙΒΛΙΟ

Σε συνεργασία με τις Εκδόσεις Εστία, το Γαλλικό Ινστιτούτο παρουσιάζει τους
Ροζίν και Ρομπέρ Λεφόρ με την ευκαιρία της δημοσίευσης στα ελληνικά του
βιβλίου τους «Η γέννηση του άλλου». Στις 7.30 μ.μ., Σίνα 31.

*** Αφιερωμένο στην κυπριακή λογοτεχνία είναι το τέταρτο τεύχος του «Σημείου».
Η παρουσίασή του θα γίνει στο Σπίτι της Κύπρου, στις 8.30 μ.μ. και θα μιλήσουν
ο κριτικός λογοτεχνίας Αλέξης Ζήρας και ο συγγραφέας Χριστόφορος Μηλιώνης.
Ηρακλείτου 10.

*** Το βιβλιοπωλείο «Ελευθερουδάκης» και οι Εκδόσεις Γαβριηλίδης παρουσιάζουν
το βιβλίο του Μπέννυ Μπαράμπας, «My first Sony». Στις 7 μ.μ., Πανεπιστημίου 17.

*** Το βιβλίο του καθηγητή κ. Σήφη Μπουζάκη «Γεώργιος Α. Παπανδρέου 1888-1968.
Ο πολιτικός της Παιδείας» παρουσιάζουν σήμερα στις 6 μ.μ. οι Εκδόσεις
Gutenberg και η πρόεδρος του Διοικητικού Συμβουλίου του Πνευματικού Ιδρύματος
Γεωργίου Παπανδρέου κ. Σοφία Παπανδρέου-Κατσανέβα. Θα προλογίσει ο αναπληρωτής
υπουργός Εξωτερικών, κ. Γιώργος Παπανδρέου. Πειραιώς 83 και Σαλαμίνος, στο
Πνευματικό Ίδρυμα Γεωργίου Παπανδρέου.

ΕΚΘΕΣΕΙΣ

«Η συνωμοσία» είναι ο τίτλος της έκθεσης, με έργα επτά νέων Σουηδών
καλλιτεχνών, που επιμελείται ο Μάγνους Μπάρτας. Αρχίζει από σήμερα στο Παλαιό
Σαπωνοποιείο στο Κτήμα Ζερβού, υπό την αιγίδα του Αθηναϊκού Κέντρου Ελληνικού
Πολιτισμού και τη στήριξη της σουηδικής πρεσβείας. Οδός Μανώλη Καλομοίρη 15,
Παράδεισος Αμαρουσίου.

*** Την πέμπτη ατομική της έκθεση παρουσιάζει η Ρόζα Παππά-Βεζυρτζή, με τίτλο
«Αναμονή». Στην Αίθουσα Τέχνης Espace Κρεωνίδης, Ξάνθου 2 και Αναγνωστοπούλου.
Ενώ στην Γκαλερί Ιλεάνα Τούντα φιλοξενείται η έκθεση της γλύπτριας Ναυσικάς
Πάστρα έως τις 14 Ιουνίου. Αρματολών και Κλεφτών 48.

*** Το Ίδρυμα Ιωάννου Φ. Κωστοπούλου, σε συνεργασία με το Μακεδονικό Μουσείο
Σύγχρονης Τέχνης, οργανώνει έκθεση του Παύλου (Διονυσόπουλου), παρουσιάζοντας
την εικαστική διαδρομή του από τη δεκαετία του '60 έως σήμερα. Στον χώρο του
Μακεδονικού Μουσείου Σύγχρονης Τέχνης. Πληροφορίες στα τηλ. 3262.730, 3262.728..1

ΘΕΑΤΡΟ

Οι σπουδαστές του Τμήματος Υποκριτικής του Κέντρου Σπουδών Λαϊκού Θεάτρου
δίνουν απόψε μία παράσταση βασισμένη στο έργο του Τζ. Φορντ «Τι κρίμα που
είναι πόρνη», με την καθοδήγηση του καθηγητή τους Ζαχαρία Ρόχα. Είσοδος
ελεύθερη στο θέατρο, Αγ. Μελετίου 56, στις 6 μ.μ., τηλ. 8679.535.

ΣΥΝΕΔΡΙΟ

Το Ινστιτούτο Διεθνών Σχέσεων (ΙΔΣ) του Παντείου Πανεπιστημίου διοργανώνει
Συνέδριο σήμερα και αύριο στη Σαντορίνη με θέμα: «Παράγοντες αστάθειας στην
Ανατολική Μεσόγειο και στον Ειρηνικό».

Στο Συνέδριο θα συμμετάσχουν ακαδημαϊκοί από τον Καναδά, το Ισραήλ και την
Ελλάδα, Έλληνες διπλωμάτες, καθώς και εκπρόσωπος της διπλωματικής
αντιπροσωπείας της Ινδίας.

Ένα παιχνίδι γραμμών, που ερεθίζουν το μάτι και την αφή, «στήνουν» τα έργα
της Εύης Μητράκου - Πεπελάση, τα οποία διακρίνονται για τις μεγάλες διαστάσεις
τους. Δίνουν μια αίσθηση αλληλοδιείσδυσης επιπέδων που σχηματίζουν πολύ
καθαρές φόρμες, λιτές και αυστηρές.

Στο παιχνίδι αυτό... παίρνουν μέρος τα κυρίαρχα υλικά, που είναι ο σίδηρος
και το ξύλο (στη φωτογραφία ένα χαρακτηριστικό έργο). Οι δημιουργίες της Εύης
Μητράκου - Πεπελάση φιλοξενούνται στην γκαλερί «Titanium» (Βασ. Κωνσταντίνου
44), από τις 29 Μαΐου έως τις 15 Ιουνίου.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15848P021</ED>
<ID>
ID:169824

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ» </H2><H2></H2>
Λάτιν και συγγενείς εξωτικοί ρυθμοί θ' ακουστούν από το Grupo Conga απόψε στο
«Palenque». Οι ήχοι των κρουστών σε δυνατούς συνδυασμούς, στους Αμπελοκήπους,
Φαραντάτων 41 στην Πλατεία Αγ. Θωμά, τηλ. 7487.548, 7718.090-1.

*** Οι Make My Day παίζουν φανκ, σόουλ και αυτά σε ένα πλαίσιο α σίντ τζαζ, με
ένα μοντέρνο περιτύλιγμα. 
Ενώ ετοιμάζουν δισκογραφική δουλειά, κατεβαίνουν στη σκηνή του Μπαρ των
Ασωμάτων για συναυλία, που αρχίζει στις 10.30 στο Θησείο, Αγ. Ασωμάτων 43,
τηλ. 3236.670.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15848P022</ED>
<ID>
ID:169825

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P02&aa=2</URL></REF>


Article

<CATEGORY>vin09</CATEGORY>

 <H2>Η σημασία της λεπτομέρειας
</H2>
<AUTHOR>Ε.Δ.Χ.</AUTHOR>

<H3></H3>Η Άννα Κοκκίνου έχει έναν λεπταίσθητο τρόπο να προσεγγίζει τη δουλειά της. Το
διαπιστώσαμε, όταν άνοιξε το «Θέατρο Σφενδόνη» και παρουσίασε μόνη της την
άκρως ενδιαφέρουσα και γοητευτική παράσταση με τις «Μορφές από το έργο του
Βιζυηνού». Το επαληθεύσαμε και φέτος, όσοι προλάβαμε και είδαμε τη δεύτερη
δουλειά της, την οποία ανέβασε το Πάσχα, και που κατέβηκε προχθές, λόγω
ζέστης. Είναι η «Ιφιγένεια στην Ταυρίδα» του Ευριπίδη, στη μετάφραση του
Γιώργου Ιωάννου. Μια πρόταση πάνω στο ανέβασμα τραγωδίας σε κλειστό θέατρο,
που θα ανοίξει την επόμενη χειμερινή περίοδο. Κι αξίζει οι θεατρόφιλοι να την
περιμένουν. Γιατί θα δουν τη «λεπτοδουλειά». Την αξία που έχει η λεπτομέρεια.
Ακόμα και ο μανδύας της Ιφιγένειας είχε τη φροντίδα του ανθρώπου που πονάει τα
πράγματα. Τον έχει υφάνει στον αργαλειό η Άννα Σικελιανού.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15848P023</ED>
<ID>
ID:169826

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P02&aa=3</URL></REF>


Article

<CATEGORY>vin09</CATEGORY>

 <H2>Έμπνευση στις σελίδες των «ΝΕΩΝ»
</H2>
<AUTHOR>Χ.</AUTHOR>

<H3></H3>Πολιτικές Επιστήμες σπούδασε η Σοφία Θωμοπούλου, αλλά αυτό δεν την απέτρεψε
από το να επιχειρήσει να ασχοληθεί με τη λογοτεχνία και μάλιστα με το
μυθιστόρημα. Και για το δεύτερό της, με τίτλο «Η Γυναίκα των Σπηλαίων» (εκδ.
Λιβάνη), αφορμή και έμπνευση βρήκε σε ένα δημοσίευμα των «ΝΕΩΝ» (29-5-95), στη
σελίδα με τα διεθνή γεγονότα. «Η γυναίκα των σπηλαίων, το μεγαλύτερο αίνιγμα
στην Κύπρο» ήταν ο τίτλος του άρθρου που αναφερόταν στην ανακάλυψη μιας
γυναίκας από αστυνομικούς που ύστερα από μάταιες προσπάθειες εβδομάδων να
μάθουν οτιδήποτε γι' αυτήν, την παρέδωσαν στο Ψυχιατρείο της Λεμεσού. Η
γυναίκα πρέπει να ζούσε πολύ καιρό στην σπηλιά, κοντά στην οποία βρέθηκε ένα
ακέφαλο πτώμα ανδρός. Η μόνη επικοινωνία της με όσους την πλησίαζαν ήταν
κάποια σημειώματα με λίγες λέξεις στα αγγλικά. «Δεν με ενδιαφέρουν τα
ανθρώπινα θαύματα. Δεν λέω τις σκέψεις μου σε ξένους». Η συγγραφέας όμως είδε
στο σημείωμα και στο δημοσίευμα της εφημερίδας την επόμενη ιστορία της. Και
την έγραψε, αποδεικνύοντας πως μία εφημερίδα γεννάει ιδέες.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15848P024</ED>
<ID>
ID:169827

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P02&aa=4</URL></REF>


Article

<CATEGORY>vin09</CATEGORY>

 <H2>Βουβή κραυγή - κεραυνός
</H2>
<AUTHOR>Γ.Δ.Σ.</AUTHOR>

<H3></H3>Μια μάνα που ο γιος της κρεμάστηκε στη φυλακή και η οποία επισκέπτεται έναν
συγκρατούμενό του, που ήταν ίσως η αφορμή της αυτοκτονίας, για «να μάθει». Μία
μόνον σκηνή. Δέκα μόνον λεπτά. Αρκετά για τη Λήδα Πρωτοψάλτη. Για να σε
κεραυνοβολήσει! Με μια φωνή πνιγμένη, μ' έναν πόνο στομωμένο, με μια κραυγή
που δεν μπορεί να πεταχτεί, να ελευθερωθεί. Είδα, λίγο πριν κατεβεί, τη
«Φυλακή τού Όλι» του Μποντ στη «Στοά», σκηνοθετημένη από τον Θανάση
Παπαγεωργίου. Και είμαι ευτυχής που θα την ξαναδώ τον επόμενο χρόνο. Που θα
ξαναδώ αυτή τη σκηνή των δέκα λεπτών. Τι ηθοποιός!

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15848P025</ED>
<ID>
ID:169828

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P02&aa=5</URL></REF>


Article

<CATEGORY>vin09</CATEGORY>

 <H2>Η δύναμη του ανείπωτου
</H2>
<AUTHOR>Μ.Χ.</AUTHOR>

<H3></H3>«Ονειρεύτηκα πως έγραψα κάποτε ποιήματα / τίποτε όμως δεν θυμόμουν / εκτός από
ένα στίχο μονάχα: / Ονειρεύτηκα πως έγραψα κάποτε ποιήματα». Είναι ο Γιώργης
Παυλόπουλος, που έχει πράγματι γράψει ποιήματα και μάλιστα καλά. Πολύ καλά.
Είκοσι έξι χρόνια τώρα ξεχωρίζει στο ποιητικό τοπίο κι ας ζει αθόρυβα στον
Πύργο. Μόλις κυκλοφόρησε η καινούργια του συλλογή «Λίγος άμμος» («Νεφέλη»), με
23 ποιήματα, από τα οποία τα 17 έχουν δημοσιευτεί την τελευταία επταετία σε
διάφορα περιοδικά. Ποιήματα διαποτισμένα με σφρίγος νεανικό, γεμάτα από την
ομορφιά του έρωτα και από τη δύναμη του ανείπωτου. Έτσι και για τον συγγραφέα
τους, τα πολλά λόγια είναι περιττά. Αλλά πώς να αντισταθούμε στα λίγα, όταν
τόσοι και τόσοι άνθρωποι της πένας αποζητούν τη φλυαρία μας;

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15848P026</ED>
<ID>
ID:169829

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P02&aa=6</URL></REF>


Article

<CATEGORY>vin09</CATEGORY>

 <H5>Ο ΙΑΝ ΧΟΛΜ ΣΤΑ «ΝΕΑ»:
</H5><H5>Ρωμαίος με τον Κάρολο Κουν
</H5><H2>Ο Λήρ «ζεί» και σήμερα...
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

<H3>Οι κριτικοί μίλησαν για τη «γρανιτένια ερμηνεία» του και το... Έβερεστ των
ηθοποιών ­ τον ρόλο του Ληρ ­ που κατάφερε να πατήσει. Τους τελευταίους μήνες
όλη η θεατρόφιλη ­ και όχι μόνο ­ Βρετανία μιλάει για τον «μεγαλειώδη Βασιλιά
Ληρ του Ίαν Χολμ».
</H3>
Ο ίδιος, ο Ίαν Χολμ, πιστεύει πως ήταν απλώς τυχερός, οι περιστάσεις τον
έκαναν ηθοποιό. «Αναλαμβάνεις μια δουλειά γιατί νιώθεις πως σε καλεί. Αυτό
συνέβη μ' εμένα και το θέατρο».

Λίγο πριν από τη χθεσινή πρεμιέρα του στη Θεσσαλονίκη, έδωσε τη μοναδική του
συνέντευξη ­ τα ηλεκτρονικά μέσα ενημέρωσης τα είχε εξαρχής αποκλείσει ­ στα
«ΝΕΑ». Η απάντηση από την Κωνσταντινούπολη, όπου έπαιζε την περασμένη
εβδομάδα, ήταν απογοητευτικά αρνητική: «Ο κ. Χολμ δεν δίνει συνεντεύξεις».

Περιμέναμε στωικά την... «καθιερωμένη» συνέντευξη Τύπου πριν από την
παράσταση. Ο κ. Χολμ έλαμψε και πάλι, αλλά... διά της απουσίας του.

«Η σεμνότητα του κ. Χολμ τον κρατάει μακριά από τη δημοσιότητα. Προτιμά να
ερμηνεύει ρόλους και μετά να αποσύρεται. Αρνείται από θέση να εμφανίζεται σε
τηλεοράσεις και να μιλάει σε ραδιόφωνα», έλεγαν οι άνθρωποι του Βρετανικού
Συμβουλίου. Ένας μικρόσωμος άνδρας, με λευκό μακό μπλουζάκι και το παντελόνι
μιας φόρμας μάς τείνει ευγενικά το χέρι, στην πρόβα, στην αποθήκη 1 του
λιμανιού. Είναι ο «μεγαλειώδης Βασιλιάς Ληρ» αυτοπροσώπως, αλλά χρειαζόμαστε
λίγα λεπτά για την αναγνώριση. Προτιμά, λέει, τον γραπτό λόγο, τις εφημερίδες,
γιατί αποδίδουν πιστότερα τις όποιες δηλώσεις.

Εκφράζει εξαρχής το δέος του για τον ελληνικό χώρο ­ αυτόν που γεννήθηκαν οι
θεοί και το θέατρο. Επικαλείται και τον ίδιο τον Ληρ και τις αναφορές του
στους αρχαίους Έλληνες θεούς, για το συναίσθημά του αυτό.

«Νιώθω ταπεινός μπρος στους θεούς», λέει, «και μου το υπενθυμίζει αυτό το δέος
ο Ληρ που ερμηνεύω. Κάνει συνεχώς αναφορές στους θεούς του Ολύμπου ο Σαίξπηρ».

Γνωρίζει τους Έλληνες θεούς, όχι όμως και τους Έλληνες ηθοποιούς και το
σύγχρονο ελληνικό θέατρο. Απαντά με βρετανική ευγένεια, επικαλούμενος την
αδυναμία του να παρακολουθήσει ελληνικό θέατρο λόγω δικών του θεατρικών
υποχρεώσεων τώρα που βρίσκεται στην Ελλάδα. Θεωρεί τον Βασιλιά Ληρ ιδιαίτερα
σύγχρονο. Σαν οποιονδήποτε σημερινό πατέρα που ­ είναι σίγουρος ­ θα έκανε τα
ίδια λάθη μ' αυτά που έβαλε ο Σαίξπηρ τον βασιλιά της Βρετανίας Ληρ, να κάνει
στα 1603.

Είναι κατηγορηματικός για το «σύγχρονο» της σαιξπηρικής γραφής.

«Είναι ο μεγαλύτερος εν ζωή δραματουργός» λέει, και διευκρινίζει πως αυτό το
«εν ζωή» αφορά το έργο του Σαίξπηρ, που είναι και θα παραμείνει διαχρονικό.

«Τα έργα του Σαίξπηρ είναι όλα διαχρονικά και ειδικότερα ο Βασιλιάς Ληρ, που
είναι θεμελιωδώς εσωτερικό δράμα, είναι σίγουρο ότι μιλούν στο σημερινό αλλά
και το αυριανό κοινό. Οι θεμελιώδεις αισθήσεις των ανθρώπων και οι νοητικές
τους διεργασίες δεν αλλάζουν, αν αυτές είναι που ξέρεις καλά να περιγράφεις
στο κείμενο και να αναπαριστάς θεατρικά, ε τότε είσαι σύγχρονος».

Είναι εμφανής ο σεβασμός του στον σαιξπηρικό λόγο, αρνείται παρ' όλα αυτά την
«εξειδίκευση» στην ερμηνεία του.

«Δεν πιστεύω πως θα αναλώσω τη ζωή μου σε κλασικούς ρόλους. Η καλή ερμηνεία
είναι καλή, ανεξάρτητα από την περίοδο στην οποία δρα. Οι περισσότεροι
ηθοποιοί, ξέρετε, μισούν τις ετικέτες του σαιξπηρικού, του τραγικού ή του
κωμικού. Προσωπικά νιώθω τυχερός που δούλεψα αρκετούς ήρωες στην τηλεόραση, το
ραδιόφωνο, αλλά και το θέατρο. Είναι καλό για τον ηθοποιό να εκτείνεται, να
ανταποκρίνεται σε ερμηνευτικές προκλήσεις διαφορετικών ρόλων».

Ο Σαίξπηρ, παρ' όλα αυτά, είναι αυτός που «σημάδεψε» την καριέρα του.
Πρωτοεμφανίστηκε στον «Οθέλλο» στα 1954 στο Shakespeare Memorial Theater
ύστερα από τις σπουδές του στη Βασιλική Ακαδημία Δραματικής Τέχνης. Συνέχισε
στο Royal Shakespeare Company, ερμηνεύοντας όλους σχεδόν τους σαιξπηρικούς
ρόλους ­ ρόλους που συνέχισε να ερμηνεύει μεταξύ άλλων και στον κινηματογράφο
(«Όνειρο καλοκαιρινής νύχτας» και πρόσφατα την «Τρέλα του Βασιλέως Γεωργίου»).

Το μικροσκοπικό ανθρωπάκι, που έχει χαθεί σχεδόν στο βάθος της καρέκλας δίπλα
μας όσο μιλάμε, νιώθω ξαφνικά να γίνεται τεράστιος ­ «μεγαλειώδης» έγραψαν οι
«Financial Times» ­ στη σκηνή που ανεβαίνει για την τελευταία πρόβα πριν από
την παράσταση. Δεν είναι τα κοστούμια ­ φορά ακόμα το μακό μπλουζάκι και τη
φόρμα του ­ δεν είναι καν ο φωτισμός (ακόμα στήνουν τους προβολείς οι
τεχνικοί). Είναι αυτή η φλόγα στα μάτια του μικροσκοπικού-μεγαλειώδους άνδρα,
που κοντεύει τα 65 και κουβαλά ­ το νιώθει καλά ο θεατής ­ τη γνώση μιας
έντονης ζωής, τη γνώση του «εσωτερικού παιχνιδιού των συναισθημάτων», που ένας
ηθοποιός του μεγέθους του μπορεί να την περνά στα μάτια και τις κινήσεις χωρίς
τον «θεατρικό» στόμφο, αλλά με τη θεατρική αλήθεια.

Είναι αυτό το «διάβασμα πίσω από τις γραμμές» που επικαλείται, αυτές οι
«υποβόσκουσες αποχρώσεις» που εντοπίζει ο ηθοποιός ­ λέει ­ όταν «νιώθει» το
κείμενο. Είναι αυτό που πιθανόν να κάνει ένα Βρετανό ηθοποιό καλύτερο στην
ερμηνεία ενός σαιξπηρικού έργου και έναν Έλληνα στην ερμηνεία αρχαίου
ελληνικού δράματος, αν και ­ όπως υποστηρίζει ­ είδε θαυμάσιες ερμηνείες
σαιξπηρικών έργων από μη Βρετανούς ηθοποιούς.

­ Γιατί είστε ηθοποιός;

«Οι περιστάσεις μ' έκαναν, υποθέτω. Δεν είχα μεγάλους στόχους όταν άρχιζα την
καριέρα μου. Αναλαμβάνεις μια δουλειά, γιατί σου μιλάει, νιώθεις να σε καλεί
και ­ βεβαίως ­ γιατί κάποιος στην προσφέρει. Ήμουν, τελικά, πολύ τυχερός,
γιατί μου προσέφεραν πολλές δουλειές. Αυτός είναι ο λόγος που είμαι εδώ απόψε, υποθέτω...».

Το θέατρο που στήθηκε στη Θεσσαλονίκη έχει τρεις σειρές κερκίδων που
περιβάλλουν τη σκηνή. Αυτή βρίσκεται στο κέντρο του χώρου. Περιβάλλεται σχεδόν
από τους 450 περίπου θεατές της.

Στο Gottesloe Theatre του Λονδίνου, που ανέβηκε στις 27 του περασμένου Μαρτίου
ήταν σχεδόν η ίδια. Εκεί χωρούν μονάχα 350 θεατές. Οι παραστάσεις ενός περίπου
μήνα που δόθηκαν στη μικρή σκηνή του Λονδίνου έφθασαν για να κάνουν τον Ίαν
Χολμ παγκόσμια σχεδόν γνωστό ως τον σημαντικότερο Ληρ όλων των εποχών.

Μετά τις παραστάσεις της Θεσσαλονίκης ο «Βασιλιάς Ληρ» θα παίζεται στο Λονδίνο
έως τον ερχόμενο Σεπτέμβριο.

Πριν από 30 χρόνια ο Κάρολος Κουν σκηνοθετούσε στο Royal Shakespeare Company
το έργο του Σαίξπηρ «Ρωμαίος και Ιουλιέττα». Ένα χρόνο πριν οι «Όρνιθες» του
θεάτρου Τέχνης είχαν κάνει αίσθηση στο Φεστιβάλ των Εθνών και είχαν πάρει το
βραβείο των Εθνών. Ο τότε διευθυντής του Royal Shakespeare Company Πήτερ Χωλ
είχε εντυπωσιασθεί από τον Κάρολο Κουν και του είχε ζητήσει να ανεβάσει στο
Στράντφορντ τον «Ρωμαίο και Ιουλιέττα». Εκεί πήγε ο Κουν κι έκανε ακροάσεις
για τη διανομή. Ο ηθοποιός που επέλεξε για να παίξει τον Ρωμαίο ήταν ο
μικρόσωμος, ταλαντούχος νεαρός Ίαν Χολμ.

Το θυμήθηκε τώρα ο Γιώργος Λαζάνης που πληροφορήθηκε ότι ο Ίαν Χολμ βρίσκεται
στη Θεσσαλονίκη και παίζει τον «Βασιλιά Ληρ».

«Ένα χρόνο νωρίτερα», λέει ο Ίαν Χολμ, ο Κουν μου είχε προτείνει να επισκεφθώ
την Ελλάδα αλλά δυστυχώς τότε μου ήταν αδύνατο. Είχα όμως τη μεγάλη τύχη να
δουλέψω μαζί του στο Στράντφορντ όταν σκηνοθέτησε "Ρωμαίο και Ιουλιέττα"
ύστερα από πρόσκληση του Πήτερ Χωλ. Ήταν θαυμάσια εμπειρία για μένα».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15848P031</ED>
<ID>
ID:169830

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P03&aa=1</URL></REF>


Article

<CATEGORY>vin09</CATEGORY>

 <H5>Απλοϊκή πρόταση
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Για κείνους που είχαν εκατό λόγους εναντίον της συναυλίας του κ. Ρουβά στην
Κύπρο εγώ προτείνω, ακάλεστος, την εξής απλοϊκή λύση: Αφού ο εν λόγω
τραγουδιστής δεν θεωρήθηκε άξιος μεσάζων για μια πρώτη (έστω και ερασιτεχνική)
προσέγγιση των λαών (γιατί αυτό τονίσθηκε κατά κόρον) ­ πέρα από τ' αγκάθι της
ματωμένης ημερομηνίας ­ να προτείνουν οι ίδιοι τι θα μπορούσε να γίνει.

Να προτείνουν ποιοι καλλιτέχνες μας έχουν το ειδικό βάρος για τέτοιες
εκδηλώσεις κι ακόμη ποιοι συγγραφείς και ποια τουρκικά συγκροτήματα μπορούν να
ανταλλάσσονται ανάμεσα στις δύο χώρες.

Αν εξαιρέσει κανείς εκείνο τον παλιό «Οιδίποδα» δεν ξέρουμε τίποτ' άλλο από
το τουρκικό θέατρο εκτός απ' όσα δημοσιεύτηκαν κάποτε στο περιοδικό «Θέατρο»
του Νίτσου. Οι Τούρκοι μεταφρασμένοι συγγραφείς είναι μετρημένοι στα δάχτυλα.
Ταινίες, λυρικό θέατρο, γλυπτική και ζωγραφική είναι άγνωστα. Τόσα εκατομμύρια
κόσμος, πέρα από τους υστερικούς και μισαλλόδοξους, ζει άραγε στα σπήλαια και
εν ταις οπαίς της γης;

Το μόνο που λέμε καμιά φορά για τα τραγούδια ορισμένων συγχρόνων δικών μας
(ας αφήσουμε την έξαρση της δεκαετίας του '50) είναι ότι τα 'κλεψαν από
τουρκικές μελωδίες. Είναι κι αυτό μια... προσέγγιση, αλλά δυστυχώς μεσολαβεί η
απάτη. Η θριαμβευτική συναυλία του Θεοδωράκη στο αρχαίο θέατρο της Ιωνίας ήταν
μια καλή αρχή. Τι εμποδίζει να ξαναγίνει κάτι παρόμοιο;

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15848P032</ED>
<ID>
ID:169831

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P03&aa=2</URL></REF>


Article

<CATEGORY>vin09</CATEGORY>

 <H5>ΕΠΙΛΟΓΕΣ
</H5><H2>Αυτοσχεδιασμοί μιας ζωής
</H2><H2></H2>
<AUTHOR>ΚΩΣΤΑΣ ΓΙΑΝΝΟΥΛΟΠΟΥΛΟΣ</AUTHOR>

Υπόθεση πρώτη: σ' ένα έργο τέχνης είναι μπλεγμένοι άπειροι παράγοντες. Οι πιο
σημαντικοί από αυτούς είναι εκείνοι που δεν γίνονται άμεσα αντιληπτοί. Βλέπεις
ένα όνειρο, ας πούμε κάτι για τη ζωή σου, και όταν ξυπνάς μπορεί να μιλάς για
το τι συνέβη, όμως, αυτό που πραγματικά σε αναστατώνει είναι ίσως τα χρώματα
που είδες.Μια δοσμένη ιστορία, με άλλα λόγια, έχει διαφορετικό νόημα από τη
διάγνωσή της, ανάμεσά τους υπάρχει εκείνο το ά-λογο στοιχείο που ξεχωρίζει τη
σημασία της σύλληψης από εκείνη της ιδέας. Ίσως αυτός είναι ο λόγος που όταν
οι συνθέτες διαλογίζονται πάνω στο πλαίσιο μια ιδέας γίνονται περισσότερο
μυστικιστές παρά ρασιοναλιστές.

Υπόθεση δεύτερη: η αντίληψή μας σχετικά με την ιστορία των πραγμάτων έχει τη
δική της ιστορία, αλλάζοντας στη διάρκεια της ζωής μας και μάλιστα μέσα σε
πολύ μικρά χρονικά διαστήματα. Ακόμα πιο σημαντικό, η αντίληψή μας έχει
διαφορετική δομή, ανάλογη με τα επίπεδα της πνευματικής μας ζωής, και
ποικίλλει επίσης ανάλογα με το πότε και σε ποιο επίπεδο ενεργοποιείται με
αποτέλεσμα την εμπειρία. Ωστόσο, μόνο στο επίπεδο του συνειδητού έχει μια
σταθερή, συμπαγή δομή. Πέρα από αυτό, η εμπειρία που παράγει η αντίληψη είναι,
ή γίνεται κάθε φορά, το αποτέλεσμα παραμορφώσεων της μιας ιδέας που είναι η
ίδια η ζωή μέσα στον χρόνο.

Αν ζητούσα μια μουσική - σύμβολο για να συνδέσει αυτές τις δύο υποθέσεις θα
εύρισκα πρώτα απ' όλα την τζαζ. Γιατί ο βασικός αυτοσχεδιαστικός της
χαρακτήρας, που οδηγεί στην αέναη δημιουργική μεταποίηση των πάντων, σε ένα
δίδαγμα με βγάζει: στο να πιστέψω ότι, μέσα στον χωρο-χρόνο που βιώνω, η «ζωή»
δεν είναι παρά μια εναλλασσόμενη εμπειρία φτιαγμένη από συνεχείς παραμορφώσεις
της ίδιας της ζωής.

Σ' αυτό τον δρόμο σκέψης οδηγήθηκε ο συνθέτης Βαγγέλης Κατσούλης, που το
άλμπουμ του «Μέσα απ' το σκοτάδι» (Λύρα) παίζει τώρα στο δικό μου πικάπ. Ο
ίδιος, είτε ως συνθέτης είτε ως πιανίστας, δεν διεκδίκησε ποτέ την ιδιότητα
του «τζάζμαν». Όμως σ' αυτό το έργο διάλεξε ως εκφραστικό του πεδίο την κατ'
εξοχήν μουσική του αυτοσχεδιασμού, γιατί μόνο η δική της γλώσσα φαινόταν ικανή
να στηρίξει τη μεταφορά σε αισθητική λύση μιας «Μουσικής για μια Φανταστική
Αυτοβιογραφική Ταινία», που είναι η κεντρική ιδέα - μοτίβο αυτού του έργου.
Απ' όσο ξέρω τον Βαγγέλη Κατσούλη, στο μέτρο που έχω παρακολουθήσει την πορεία
του και τα εγχειρήματα που τη συνόδευαν ως στίξεις στη μουσική του παραγωγή,
καταλαβαίνω ότι έφθασε στο σημείο που φθάνουν όλοι οι δημιουργικοί μουσικοί
που καταπιάνονται με την τζαζ: αφήνουν τον αυτοσχεδιασμό να προσομοιώνεται με
μια καινούργια στάση ζωής. Και τι κατορθώνουν μ' αυτό; Να συνθέτουν νέες
καθολικές μορφές.

Μ' αυτή την έννοια ο Κατσούλης έφτιαξε μια νέα, επικυρωμένη στην ουσία τής
ιδέας της, αυτοβιογραφία. Βέβαια για να πετύχει αυτή η διαμόρφωση χρειάστηκε
τις δυνατότητες μεγάλων μουσικών της τζαζ (Marcus Stockhausen τρομπέτα, Arild
Andersen μπάσο) και μερικών από τους καλύτερους Έλληνες τζάζμεν (David Lynch,
Γιώργος Κοντραφούρης, Σπύρος Παναγιωτόπουλος, Νίκος Τουλιάτος), ενώ κάπου
χρειάστηκε και τη φωνή της Σαβίνας Γιαννάτου. Δούλεψε με όλους αυτούς γύρω από
μια σκέψη που είχε να κάνει με το «είναι» και το «πράττειν» και κατέληξε στο
να βγάλει τον πιο πλήρη δίσκο τζαζ ελληνικής παραγωγής. Έτσι όμως γίνεται
πάντα, όταν πίσω από τη μουσική δεν υπάρχουν μανιέρες αλλά ιδέες.

Το Άλλο Πικάπ διαλέγει ακόμα:

1. MEREDITH ΜΟΝΚ: Volcano Songs [ECM]

2. IVAN MOODY: Passion and Resurrection [Hyperion]

3. GIYA KANCHELI: Caris Mere [ECM]

4. NOR DAR: Opus of the Lizard [Libra]

5. BARBARA DENNERLEIN: Junkanoo [Verve]

6. DOC CHEATHAM / NICHOLAS ΡΑΥΤΟΝ [Verve]

7. BUCKSHOT LEFONQUE: Music Evolution [Columbia]

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15848P041</ED>
<ID>
ID:169832

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Αρχείων το ανάγνωσμα
</H2><H2></H2>
<AUTHOR>ΑΝΤΩΝΗΣ ΣΑΝΟΥΔΑΚΗΣ</AUTHOR>

Οι αιτιάσεις εναντίον των «Αρχείων» - Απομνημονευμάτων Καραμανλή με τους
βαρείς χαρακτηρισμούς που εμπεριέχουν κατά των πολιτικών αντιπάλων του, ιδίως
κατά του Ανδρέα Παπανδρέου, και κατά των φίλων ακόμη του Καραμανλή, αφήνουν
από πλευράς ιστορικής έρευνας αδιάφορο τον γράφοντα. Είναι αναγκαίο εκ
προοιμίου να ομολογηθεί ότι το πρόσωπο του Ανδρέα ενσάρκωνε το αγωνιστικό,
ιδεολογικό και πολιτικό πρότυπο, που ενέπνεε μετά πάθους τον γράφοντα, από τα
φοιτητικά του χρόνια, μέχρι πρόσφατα.

Τα απομνημονεύματα, όμως, ως γνωστόν, αν περί αυτού πρόκειται, μπορεί να
αποτελούν πηγή της ιστορίας, αλλά οι κρίσεις, η συναισθηματική φόρτιση του
αυτοβιογραφούμενου και οι απόψεις του δεν επηρεάζουν την κρίση του ιστορικού.

Σημασία για την ίδια την επιστήμη έχει μόνο το γεγονός. Βέβαια, πολλές φορές η
κυκλοφορία ενός βιβλίου είναι σημαντική για τους ενδιαφερόμενους, καθώς και η
οικονομική επιτυχία, που εξαρτάται από την απήχηση την οποία θα έχει στους
φίλα ή ιδεολογικά προσκείμενους ή τους φιλοπερίεργους. Οι ως άνω παράγοντες
είναι μάλλον εκείνοι που απασχόλησαν τον καθηγητή Κ. Σβολόπουλο και η
ανθρώπινη ματαιοδοξία να συνδεθεί το όνομά του με εκείνο του Καραμανλή. Γι'
αυτό αποδύθηκε την προσπάθεια «κάθαρσης» του πολιτικού Καραμανλή. Την
«αγιοποίηση» του προσώπου του ξεκίνησαν, αρκετά νωρίς, οι πρώην πράκτορες των
αγγλικών μυστικών υπηρεσιών στην Κρήτη κατά την Κατοχή και μάλιστα ο πολύς
C.Μ. Woodhouse.

Το πολύτομο, όμως, έργο «Αρχεία» Κ. Καραμανλή δεν εντάσσεται σε κανένα είδος
των γνωστών ιστορικών έργων. Δεν είναι απομνημονεύματα, γιατί τιτλοφορείται
«Αρχεία» με χιλιάδες έγγραφα, δεν είναι «Αρχείο», γιατί εμπεριέχει κρίσεις και
χαρακτηρισμούς και αυτοβιογραφικά στοιχεία, δεν είναι ούτε και ιστορία. 
Έχει, συνεπώς, μερικό μόνο ενδιαφέρον και την αποτυχία τη χρεώνεται, δυστυχώς,
όχι ο Κ. Καραμανλής, αλλά ο επιστημονικός επιμελητής της έκδοσης. 
Ένα «αρχείο», επίσης, όσο κι αν καταβάλλεται προσπάθεια να «καθαρισθεί»,
διατηρεί και σέβεται τα έγγραφα των όποιων πράξεων και ενεργειών του ιδιοκτήτη
του, ακόμη και τα εις βάρος του. Όμως, κυρίαρχο στοιχείο των «Αρχείων»
Καραμανλή είναι η εξαφάνιση εγγράφων της «μαύρης» πολιτικής περιόδου του. Στο
σημείο αυτό όφειλε να εστιασθεί η όποια αυστηρή επιστημονική κριτική, αλλά και
οι αιτιάσεις των φίλων και συγγενών του Ανδρέα Παπανδρέου. Δυστυχώς απουσιάζει
ένα αυτοβιογραφικό έργο του Ανδρέα, στο οποίο θα παρουσιαζόταν η δική του
οπτική γωνία στα επίμαχα σημεία. Την ευθύνη την έχει ο ίδιος, που κατέθεσε
απλώς μια μερική μαρτυρία στα χρόνια της δικτατορίας με το βιβλίο του «Η
Δημοκρατία στο απόσπασμα», για τα προ αυτής, γεγονότα. 
Μεγάλη ευθύνη έχει, όμως, και το πολιτικό και στενό οικογενειακό περιβάλλον
του ίδιου του Ανδρέα. 
Την περίοδο 1990-1993 ο γράφων, αλλά και η εφ. «ΤΟΛΜΗ» Ηρακλείου διά μέσου της
κομματικής οδού και του περιβάλλοντός του υποβάλαμε την πρόταση να καταγραφούν
τα απομνημονεύματα του Ανδρέα Παπανδρέου. Ήταν γνωστή η σχέση μου μαζί του, ως
μέλους της ομάδας περιφρούρησής του την περίοδο 1965-1967, καθώς και η
εμπειρία μου στον τομέα αυτό από την καταγραφή απομνημονευμάτων των
πρωταγωνιστών της Εθνικής Αντίστασης, μέχρι του αγωνιστή π. Γιώργη Πυρουνάκη. 
Η πρόταση, δυστυχώς, δεν έτυχε της δέουσας σημασίας και δεν καρποφόρησε. Έτσι,
μας έμειναν τα απομνημονεύματα ανθρώπων που τον γνώρισαν, ενδιαφέροντα μεν,
αλλά αφορούν πιο πολύ τους ίδιους, και η ανάγνωση των «Αρχείων» Καραμανλή,
ενός εκδοτικού αχταρμά, στα οποία μερικώς θα απαντήσουν τα αρχεία του Ανδρέα,
όταν και όποτε θα εκδοθούν.

Ο Αντώνης Σανουδάκης είναι διδάκτορας του Πανεπιστημίου Θεσσαλονίκης - συγγραφέας.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15848P042</ED>
<ID>
ID:169833

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P04&aa=2</URL></REF>


Article

<CATEGORY>vin09</CATEGORY>

 <H5>Λάθη και πάθη
</H5><H2>ΒΙΒΛΙΟ παρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3></H3>ΙΩΑΝΝΑ ΠΑΠΑΖΑΦΕΙΡΗ. Λάθη στη χρήση της γλώσσας μας. Άρθρα
δημοσιευμένα στην εφημερίδα «ΤΑ ΝΕΑ». Τόμος Β'.
Αθήνα, εκδόσεις «Σμίλη», 1997. Σελ. 224.

Η κ. Ιωάννα Παπαζαφείρη αγάπησε, όπως εξομολογείται, τη δημοτική γλώσσα από
τα δώδεκα χρόνια της, όταν γράφτηκε συνδρομήτρια στην ακμάζουσα τότε «Διάπλαση
των Παίδων» του Ξενόπουλου.

Μετά, σπούδασε Φιλολογία, δίδαξε, εντάχθηκε στους ένθερμους οπαδούς της
Εκπαιδευτικής Μεταρρύθμισης και, μετά τη μεταπολίτευση, έγινε πρόεδρος της
Κριτικής Επιτροπής του υπουργείου Παιδείας, για την έκδοση της «Ανθολογίας
Μαθητικών Κειμένων» την οποία επιμελήθηκε. «Ταμένη» στην υπόθεση της γλώσσας
υπερασπίστηκε τη σωστή δημοτική και μέσα από τα άρθρα που δημοσίευε στην
εφημερίδα αυτή κάθε εβδομάδα για μεγάλο χρονικό διάστημα. Τα σημειώματα αυτά
εκδίδει τώρα συγκεντρωμένα ­ πρόκειται για τον δεύτερο τόμο ­ από τη «Σμίλη».
Σημειώματα γραμμένα με γνώση, χιούμορ, απλότητα και αμεσότητα για τα
καθημερινά λάθη και πάθη της γλώσσας, που προσπαθούν να διορθώσουν και να καθοδηγήσουν.

Τα σημειώματα συνοδεύονται από σύντομες και χρήσιμες γλωσσικές ασκήσεις ­
κάτι σαν παιχνίδι.

Στην εποχή που η γλώσσα μας μαστιγώνεται καθημερινά από μεγάλο μέρος του
ημερήσιου και περιοδικού Τύπου και των Μέσων Μαζικής Ενημέρωσης, ένα βιβλίο
ιδιαίτερα χρήσιμο.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15848P043</ED>
<ID>
ID:169834

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P04&aa=3</URL></REF>


Article

<CATEGORY>vin09</CATEGORY>

 <H5>ΣΕ ΠΟΙΕΣ ΕΚΠΟΜΠΕΣ ΘΑ ΔΟΥΜΕ ΤΙΣ ΟΜΟΡΦΕΣ ΤΗΛΕΣΤΑΡ
</H5><H2>Οι ωραίες στο παζάρι
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Η Βίκυ Κουλιανού προτιμά τη «Λάμψη», η Αννίτα Ναθαναήλ τη «Βαρελάδα με πάγο»,
ενώ η Ελένη Πετρουλάκη τις αθλητικές ειδήσεις και τα ριψοκίνδυνα σπορ. Οι
ωραίες της μικρής οθόνης ανασυντάσσονται.
</H3>
Τα κανάλια κάνουν ό,τι μπορούν για να εντάξουν τα όμορφα κορίτσια στα
προγράμματά τους. Και ενώ ακόμη βρισκόμαστε στις αρχές του καλοκαιριού, το
παζάρι έχει αρχίσει για τα καλά. Άλλες θα συνεχίσουν κανονικά στις εκπομπές
που ήδη παρουσιάζουν ­ ή απλώς εμφανίζονται ­ και άλλες αλλάζουν «στρατόπεδο».
Πού, λοιπόν, θα κάνουν την εμφάνισή τους τη νέα τηλεοπτική σεζόν οι ωραίες της
πασαρέλας, και όχι μόνον; Για να μην έχετε αγωνία και ταλαιπωρείστε κάνοντας
ζάπινγκ, σας προσφέρουμε μια πρώτη γεύση για το πού προγραμματίζουν να εμφανιστούν.

Στο Mega θα είναι και πάλι η εθνική μας τηλεπαρουσιάστρια, Ρούλα Κορομηλά, ενώ
στον Antenna η Ελένη Μενεγάκη θα σερβίρει τρίτη συνεχή χρονιά τον «Πρωινό
καφέ». Όσο για τα «Χρυσά τρίποντα», το τηλεπαιχνίδι που παρουσίαζε τελευταία η
Κατερίνα Γιατζόγλου δεν θα συνεχιστεί και την επόμενη σεζόν. Η Κατερίνα
Γιατζόγλου έχει στα χέρια της έτοιμη πρόταση που θα συζητήσει και με τον
Antenna, αλλά και με άλλα κανάλια.

Όσον αφορά το άλλο τηλεπαιχνίδι του Antenna, «Ο καλύτερος κερδίζει», μάλλον
δεν θα συνεχιστεί και αυτό. Όμως η Γιολάντα Διαμαντή (που είχε αντικαταστήσει
τον Μίλτο Μακρίδη) θα παραμείνει στο κανάλι.

Η Βίκυ Κουλιανού (ήταν παρτενέρ του Σπύρου Παπαδόπουλου στο «Φαντάστικο») έχει
αποφασίσει να κάνει, πλέον, επιλεκτικές εμφανίσεις στην πασαρέλα. Ο λόγος
είναι ότι έχει εστιάσει το ενδιαφέρον της στον χώρο της 7ης τέχνης. Ήδη θα
εμφανιστεί στην ταινία του Μανούσου Μανουσάκη «Κόκκινος δράκος», ενώ συζητά
την πιθανή συμμετοχή της στη «Λάμψη» του Νίκου Φώσκολου.

Η γυμνάστρια Ελένη Πετρουλάκη ­ που αποκτά δικό της γυμναστήριο ­ περιμένει
την ειδοποίηση του Σκάι για να εκφωνεί τις αθλητικές ειδήσεις, ενώ θα
εξακολουθεί να παρουσιάζει τα ριψοκίνδυνα αθλήματα («Xtreme Games»).

Προς τον Σκάι οδεύει και η Αννίτα Ναθαναήλ, που έναν ολόκληρο χρόνο έμεινε
εκτός τηλεόρασης και ήδη συμφώνησε να είναι η παρουσιάστρια καλοκαιρινής
εκπομπής στο κανάλι του Ν. Φαλήρου («Βαρελάδα με πάγο» μάλλον ο τίτλος της)
από το Σάββατο 7 Ιουνίου (6 έως 8 το βράδυ).

Είναι πιθανόν και το «Ρουκ Ζουκ» να μετακομίσει από το Mega στον Σκάι, με άλλη
οικοδέσποινα και όχι τη Μαίρη Μηλιαρέση.

Η Άννα Μαρία Λογοθέτη φεύγει για την Αμερική (Λος Άντζελες και Καλιφόρνια),
όπου θα παραμείνει όλο τον Ιούλιο και θα τραγουδήσει για την Ομογένεια.
Προηγουμένως, όμως ­ σε περίπου δέκα ημέρες ­, κυκλοφορεί ο δεύτερός της
δίσκος, ενώ με τον Σκάι έχει «ραντεβού» το φθινόπωρο, για να υπογράψει το νέο
της συμβόλαιο. «Θα υπογράψω μόνον στην περίπτωση που θα με καλύπτει αυτό που
πρόκειται να παρουσιάσω», είπε η Άννα Μαρία Λογοθέτη.

Στο ίδιο κανάλι θα βρίσκεται και η τηλεπροξενήτρα Γιούλη Ηλιοπούλου με τους
«Λογοδοσμένους» της, την παραγωγή των οποίων αναλαμβάνει πλέον ο Σκάι. Όσο για
την άλλη τηλεπροξενήτρα, Αννίτα Πάνια, θα παραμείνει και τη νέα τηλεοπτική
σεζόν στο Star (οι συζητήσεις για πιθανή «μεταγραφή» της στον Antenna δεν
κατέληξαν πουθενά) και πιθανότατα αποκτά και δεύτερη εκπομπή ­ σόου που δεν θα
έχει καμία σχέση με το «Χρυσό κουφέτο».

Στην ΕΤ1, τη Βέρα Κρούσκα αντικαθιστά στην «Άλλη μέρα» (από την ερχόμενη
Δευτέρα και για όλο τον Ιούνιο) η Αριάνα Δημητροπούλου, ενώ από το Σάββατο 14
Ιουνίου την ελληνική εκδοχή του «Τούτι φρούτι» (Κανάλι 5) θα αναλάβει να
παρουσιάζει η Φαίη Μακρή.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15848P051</ED>
<ID>
ID:169835

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ας θυμάται ο Γκαμπριέλ Γκαρσία Μάρκες τους παλιούς καλούς καιρούς της
δημοσιογραφίας, όπου ο δημοσιογράφος έβαζε τις γνώσεις του σε λειτουργία και
χρησιμοποιούσε το μυαλό του προς εξυπηρέτηση του κοινού ­ όπως έγραφαν τα
προχθεσινά «ΝΕΑ» ­ και όχι προς εντυπωσιασμό της κοινής γνώμης. Ο Σκάι
ακολουθεί ένα άλλο μονοπάτι για τις ειδήσεις του. Ένα μονοπάτι στο οποίο
βγαίνει, για παράδειγμα, η ειδική στο πολιτικό ρεπορτάζ με φόντο μια
μεγεθυμένη φωτογραφία της Δήμητρας Παπανδρέου, για να ανακοινώσει πως
«αυτή τη στιγμή βρίσκονται στο σπίτι, όπου σκίζουν φωτογραφίες και κάνουν
βουντού». Δεν λέει πάνω σε ποιους γίνεται το βουντού, καθότι δεν της έχει βγει
το... ρεπορτάζ. Οπότε, με σοβαρό ύφος, σχεδόν βλοσυρό, όπως από αυτό που
παίρνουν οι πρωταγωνιστές της «Λάμψης», σχολιάζει από το στούντιο ο
παρουσιαστής: «Αυτό είναι πολύ σοβαρό». Και η ρεπόρτερ απαντάει με
συγκρατημένο χαμόγελο: «Ναι, αλλά είναι έτσι»...

* Πάνω σε κάτι τέτοια «έτσι» πέφτουν και οι Αντώνης Κανάκης και
Σωτήρης Καλιβάτσης του «ΑΜΑΝ», από τα οποία εμπνέονται τη
βαθμολογία για τις μπουρδολογίες της εβδομάδας, με τα δέκα χειρότερα. Και για
να αποτοξινωθούν από τέτοιες ειδήσεις, πάνε και διαβάζουν μικρές αγγελίες.
Όπως αυτή που έλεγε: «Διατίθεται φόρμα αδυνατίσματος σε φτωχή νέα».
Δικαιολογημένα, λοιπόν, αναρωτήθηκαν οι δύο νέοι. Μα αν είναι φτωχή η νέα και
πεθαίνει από την πείνα, τι να την κάνει τη φόρμα αδυνατίσματος;

* Μαύρη επέτειος για τον Ελληνισμό η σημερινή μέρα. Πέμπτη 29 Μαΐου 1453 «Εάλω
η Πόλις», και στα κανάλια ­ ιδιωτικά και κρατικά ­ προβάλλονται σχετικά
αφιερώματα. Πάντως η εκπομπή της ΕΤ1 «2 με 3» προβάλλει ένα ιστορικό αφιέρωμα
για την Άλωση της Κωνσταντινούπολης, ακριβώς πριν από το τμήμα ενημέρωσης των
τηλεθεατών, για τις τάσεις της μόδας το φετινό καλοκαίρι, όπως εξηγεί και το
δελτίο τύπου του καναλιού.

* Η Ελλάδα διαφημίζεται στο CNN. Κι όχι με πρωτοβουλία του ΕΟΤ, αλλά μέσω του
αμερικανικού καναλιού, που προβάλλει τις χώρες όπου αναμεταδίδονται οι
εκπομπές του. «Sights and Sounds of Greece» (Εικόνες και ήχοι της Ελλάδας),
λοιπόν, με εικόνες από τον Μυστρά και το Άγιον Όρος και ήχους βυζαντινών
ψαλμών. Αλλαγή σε κάτι πιο τουριστικό, προς Μύκονο και Ύδρα, με ζουμ της
κάμερας πάνω σε πιάτα με μεζέδες και μουσική από μπουζούκια. Και με απαραίτητο
συμπλήρωμα αποσπάσματα δημοτικών χορών και ζεϊμπέκικου. This is Greece. Αυτή
είναι αλήθεια;

* Ο Σταμάτης Γονίδης ήταν που έλεγε ότι θα σταματήσει να τραγουδάει; Ο
ίδιος, όμως, πήγε για εμφανίσεις στη Θεσσαλονίκη και τον ακολούθησε ο «Πρωινός
Καφές». Και του έπλεκε το εγκώμιο η Ελένη Μενεγάκη, λέγοντας ότι για
χάρη του ανέβηκε κι επέστρεψε αυθημερόν στην Αθήνα, για να του κάνει ρεπορτάζ
από τις πρόβες. «Ναι, αλλά όμως αξίζει;», της απάντησε ο μέγας καλλιτέχνης.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15848P052</ED>
<ID>
ID:169836

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P05&aa=2</URL></REF>


Article

<CATEGORY>vin09</CATEGORY>

 <H5>ΑΝΑΝΕΩΣΗ ΣΤΑ ΔΕΛΤΙΑ ΕΙΔΗΣΕΩΝ ΚΑΙ ΤΙΣ ΕΝΗΜΕΡΩΤΙΚΕΣ ΕΚΠΟΜΠΕΣ
</H5><H5></H5><H2>Το BBC κάνει... λίφτινγκ
</H2>
Νέα εποχή, ήπιων τόνων, ανατέλλει για τα δελτία ειδήσεων και τις ενημερωτικές
εκπομπές του BBC που εγκαταλείπει την τακτική καταιγισμού με ειδήσεις, μειώνει
τους ρυθμούς και θα μεταδίδει στο εξής τα δελτία του από στούντιο εικονικής πραγματικότητας.

Τα δύο δελτία ειδήσεων του BBC, το πρωινό (Breakfast News) και το νυχτερινό
(Newsnight), που θεωρούνται οι ακρογωνιαίοι λίθοι του προγράμματός του (και
είναι πρότυπα για ανάλογα προγράμματα πολλών ευρωπαϊκών καναλιών) θα υποστούν
λίαν συντόμως λίφτινγκ, με σκοπό το βρετανικό τηλεοπτικό δίκτυο να αυξήσει
τους τηλεθεατές του και να στρέψει πάνω του τα βλέμματα των νεώτερων.

Το πρωινό ειδησεογραφικό μαγκαζίνο του BBC θα μεταδίδεται στο εξής από νέο
στούντιο, ενώ η ροή και ο τρόπος παρουσίασης των γεγονότων θα διακρίνονται από
ένα χαλαρό, άνετο στυλ, που όμως «δεν θα έχει καμία απολύτως σχέση με τον
παλιομοδίτικο τρόπο παρουσίασης δελτίων της δεκαετίας του '80», σύμφωνα με τα
λεγόμενα ανθρώπων που γνωρίζουν καλά τα εσωτερικά του δικτύου.

Το νυχτερινό δελτίο ειδήσεων του σταθμού, θα ρίχνει το βάρος του κυρίως στην
πολιτική ειδησεογραφία και κυρίως θα προσπαθεί να αντικατοπτρίσει τις
αντιθέσεις που υπάρχουν στην κυβέρνηση Μπλερ. Γι' αυτό τον λόγο θα υπάρχει,
στο πλαίσιο του δελτίου, τοκ σόου στρογγυλής τράπεζας για πολιτικές συζητήσεις
και αναλύσεις που θα άπτεται της επικαιρότητας.

Οι αλλαγές αυτές ίσως αποτελέσουν την απαρχή για ευρύτερη ανανέωση σε όλα τα
ενημερωτικά προγράμματα του BBC που θα πραγματοποιηθούν προς το τέλος του '97.

Δεν αποκλείεται μάλιστα στο ανανεωτικό αυτό σχέδιο να συμπεριληφθούν και άλλες
ραδιοφωνικές ή τηλεοπτικές παραγωγές όπως τα Six Ο' Clock News, Radio 4's
Today αλλά και κοινοβουλευτικά προγράμματα.

Η επέκταση του σχεδίου, στις υπόλοιπες παραγωγές του συγκεκριμένου τομέα,
αναμένεται να εφαρμοστεί από το φθινόπωρο με σκοπό τα ενημερωτικά προγράμματα
να έχουν απήχηση σε μεγαλύτερη μερίδα τηλεθεατών, απ' όση έχουν ως τώρα, και
κυρίως να προσελκύσουν τους νέους.

Οι επικείμενες αλλαγές είναι οι πρώτες μιας μεγάλης σειράς ανανεωτικών
κινήσεων, που γίνονται στα δελτία του BBC τα οποία «βγαίνουν» από στούντιο
εικονικής πραγματικότητας (Virtual reality studios) εδώ και τέσσερα χρόνια.

Το νέο τηλεοπτικό πλατό για το Breakfast News και το Newsnight θα
χρησιμοποιείται επίσης και για τις ανάγκες εκπομπών για την οικονομία και τις
επιχειρήσεις όπως οι Business Breakfast, Working Lunch, Breakfast with Frost
και On the Record.

Επιτελικά στελέχη του BBC υποστηρίζουν πως το εγχείρημα δεν είναι καθόλου
δαπανηρό αφού υπάρχουν αντισταθμιστικά οφέλη που πηγάζουν από την εντατικότερη
χρήση των σύγχρονων στούντιο που διαθέτει το δίκτυο.

Ο Πίτερ Χόροκς, αρχισυντάκτης του Newsnight, ελπίζει το ποσοστό τηλεθέασης
(μεταξύ 25% και 30%) που είχε το νυχτερινό δελτίο αμέσως μετά τις εκλογές, να
αποτελέσει το εφαλτήριο για υψηλότερες τηλεθεάσεις ώστε το πρόγραμμα να
καταφέρει να ξεπεράσει τον μέσο αριθμό τηλεθεατών (1,7 εκατ.) που το
παρακολουθούν τον τελευταίο καιρό.

Το νυχτερινό δελτίο ειδήσεων του BBC θα εξακολουθήσει να είναι το «σπίτι» του
πολιτικού συντάκτη Τζέρεμι Πάχμαν, σύμφωνα με τα λεγόμενα του Πίτερ Χόροκς,
αλλά το σκηνικό θα εναρμονιστεί στο πνεύμα των ανανεωτικών ανέμων που πνέουν
στο δίκτυο. Το «αυστηρό» πολιτικό γραφείο, όπου ο οικοδεσπότης θα υποδέχεται
τους προσκεκλημένους πολιτικούς, θα αντικατασταθεί από ένα στρογγυλό τραπέζι
για να νιώθουν οι φιλοξενούμενοι ότι βρίσκονται σ' ένα φιλόξενο περιβάλλον.

«Οι αντιπαραθέσεις, οι διαξιφισμοί και οι υψηλοί τόνοι στις πολιτικές
συζητήσεις, δεν ενδιαφέρουν πλέον, δεν συγκινούν τους τηλεθεατές» είπε ο Πίτερ
Χόροκς και κατέληξε λέγοντας πως «θα δώσουμε έμφαση σε μία ευρύτερη γκάμα θεμάτων».

«Είμαστε το πρωινό ειδησεογραφικό σόου που δίνει στον τηλεθεατή έγκυρη και
ποιοτική ενημέρωση», είπε από την πλευρά του ο αρχισυντάκτης του Breakfast
News, Άντριου Τόμσον, και τόνισε πως «θα θέσουμε τη θεματολογία του
προγράμματός μας σε πιο σωστή βάση». Το μακρύ ημικυκλικό τραπέζι της εκπομπής
θα αντικατασταθεί από ένα, σχήματος οβάλ. Ζωηρά χρώματα θα κυριαρχούν στο
σκηνικό με σκοπό να αποπνέουν ζεστασιά στον τηλεθεατή και να προσελκύουν το
βλέμμα του. Ο Άντριου Τόμσον εκτιμά πως η σχέση που υπάρχει μεταξύ τηλεθεατών
και άλλων καναλιών είναι χαλαρή και το «new look» του BBC1 θα συμβάλει
σημαντικά στην αύξηση του μεριδίου τηλεθέασης.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15848P081</ED>
<ID>
ID:169837

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P08&aa=1</URL></REF>


Article

<CATEGORY>vin09</CATEGORY>

 <H2>Κόστος παραγωγής: 1 εκατομμύριο Έσοδα από διαφημίσεις: 9.000 δραχμές
</H2><H2></H2>
Εβδομάδα κινητοποιήσεων στην ΕΡΤ αρχίζει από την ερχόμενη Δευτέρα. Παράλληλα,
την πρώτη μέρα του επταημέρου θα πραγματοποιηθεί το έκτακτο συνέδριο της
ΠΟΣΠΕΡΤ, στο οποίο ­ όπως είπαν σε χθεσινή συνέντευξη Τύπου οι εκπρόσωποι των
συνδικαλιστικών σωματείων ΠΟΕΣΥ, ΕΣΗΕΑ, ΠΟΣΠΕΡΤ ­ θα συζητηθούν όλα τα
προβλήματα που απασχολούν τους εργαζομένους στην κρατική ραδιοτηλεόραση.

«Η εκπομπή η "Άλλη μέρα" έχει ημερήσιο κόστος παραγωγής 1.000.000 δραχμές και
διαφημιστικά έσοδα μόλις 9.000 δραχμές», είπε μεταξύ άλλων ο πρόεδρος της
ΠΟΣΠΕΡΤ, Γιώργος Μαγγανίας, θέλοντας να δείξει ότι στην ΕΡΤ δεν υπάρχει
πολιτική για την προσέλκυση διαφημίσεων στα προγράμματά της.

Συνάντηση με τον υπουργό Τύπου, Δημήτρη Ρέππα, αναμένεται να έχουν σήμερα (ή
τις προσεχείς ημέρες) τα προεδρεία των τριών συνδικαλιστικών φορέων για να του
εκθέσουν τις απόψεις τους σχετικά με την καθυστέρηση υπογραφής της συλλογικής
σύμβασης στην ΕΡΤ, αλλά και να εκφράσουν την αντίθεσή τους στο οργανόγραμμα
που προωθεί ο πρόεδρός της, Παναγιώτης Παναγιώτου.

Παράλληλα, η ΠΟΣΠΕΡΤ έχει ετοιμάσει το δικό της οργανόγραμμα ­ επιστημονικά
τεκμηριωμένο, όπως υποστηρίζουν οι εκπρόσωποί της ­ και το οποίο προτείνει
προς συζήτηση στον πρόεδρο και στο διοικητικό συμβούλιο της ΕΡΤ. Η ΠΟΣΠΕΡΤ, με
βάση αυτό, εισηγείται τα εξής: Για την ΕΤ1, να «μετασχηματιστεί σε βασικό
τηλεοπτικό πρόγραμμα γενικού ενδιαφέροντος, ένα οικογενειακό κανάλι που θα
καλύπτει τις ανάγκες ενός ευρύτερου φάσματος της ελληνικής κοινωνίας,
προσφέροντας ενημέρωση και ψυχαγωγία». Για την ΕΤ2, «θα πρέπει να
μετασχηματιστεί σ' ένα σύγχρονο πρόγραμμα που θα απευθύνεται σε ειδικότερες
ομάδες και θα παρακολουθεί τα σημερινά ρεύματα της κοινωνίας». Για την ΕΤ3,
«να αποτελέσει τον εθνικό βραχίονα της δημόσιας ραδιοτηλεόρασης για την
ενημέρωση του απόδημου Ελληνισμού». Στο οργανόγραμμα περιλαμβάνονται ακόμη
προτάσεις και για τα πέντε κρατικά ραδιόφωνα, αλλά και για τους περιφερειακούς
ραδιοφωνικούς σταθμούς.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15848P082</ED>
<ID>
ID:169838

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P08&aa=2</URL></REF>


Article

<CATEGORY>vin09</CATEGORY>

 <H2>Τα πορτρέτα πέντε τοπ μόντελς
</H2>
Τα πορτρέτα πέντε καλλονών παρουσιάζει από το Σάββατο 7 Ιουνίου και κάθε
Σάββατο (στις 3 το μεσημέρι) στον Antenna η ξένη σειρά «Τοπ μόντελς».
Πρόκειται για την Κλόντια Σίφερ, την Κάρλα Μπρούνι, την Ναόμι Κάμπελ, την Ελ
Μακφέρσον και την Κάρεν Μάλντερ. Οι νεαρές αυτές γυναίκες λάμπουν από ομορφιά,
φιγουράρουν στα γυαλιστερά εξώφυλλα των πιο γνωστών περιοδικών στον κόσμο και
παρελαύνουν τακτικά στις διεθνείς πασαρέλες.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15848P083</ED>
<ID>
ID:169839

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P08&aa=3</URL></REF>


Article

<CATEGORY>vin09</CATEGORY>

 <H2>Αφιέρωμα στην Ημέρα Περιβάλλοντος
</H2>
<H3></H3>Αφιέρωμα στην Παγκόσμια Ημέρα του Περιβάλλοντος ετοιμάζει για την Πέμπτη 5
Ιουνίου (στις 10 το βράδυ) η ΕΤ1 σε συνεργασία με την Greenpeace.

Ειδικοί επιστήμονες θα μιλήσουν στο αφιέρωμα για την «ωρολογιακή βόμβα του
κλίματος», τις επιπτώσεις του φαινομένου του θερμοκηπίου, ενώ στο πρόγραμμα
που θα φέρει τον τίτλο «Κλίμα, μερικοί το προτιμούν καυτό», θα συμμετέχουν
αρκετοί καλλιτέχνες.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15848P084</ED>
<ID>
ID:169840

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P08&aa=4</URL></REF>


Article

<CATEGORY>vin09</CATEGORY>

 <H2>Το πρόβλημα της παιδικής πορνείας
</H2>
<H3></H3>«Η παιδική πορνεία» είναι το θέμα που θα απασχολήσει απόψε την εκπομπή του
Μπάμπη Παπαπαναγιώτου «Διά ταύτα» (ΕΤ1, 23.00). Καλεσμένοι στο στούντιο είναι
ο υφυπουργός Πρόνοιας Θόδωρος Κοτσώνης, ο γενικός γραμματέας του υπουργείου
Δημόσιας Τάξης Γιάννης Παπαδογιαννάκης, ο πρόεδρος του Δικηγορικού Συλλόγου
Αθηνών Αντώνης Ρουπακιώτης, ο καθηγητής Εγκληματολογίας Αντώνης Μαγκανάς, ο
ερευνητής Γρηγόρης Λάζος και η αστυνόμος της υποδιεύθυνσης Προστασίας Ανηλίκων
Ιωάννα Μπεκιάρη.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15848P085</ED>
<ID>
ID:169841

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P08&aa=5</URL></REF>


Article

<CATEGORY>vin09</CATEGORY>

 <H2>Τα μεταφορικά μέσα στο σινεμά
</H2>
<H3></H3>Τα μεταφορικά μέσα στο σημερινό ελληνικό κινηματογράφο παρουσιάζει αύριο η
εκπομπή «Αναζητώντας τη χαμένη εικόνα» (ΕΤ2, 21.00). Κυρίως έχουν
συμπεριφληθει σκηνές από τις ταινίες: το «Βαρύ πεπόνι» του Παύλου Τάσιου
(1977), το «Προξενιό της Άννας» του Παντελή Βούλγαρη (1972), «Μ' αγαπάς» του
Γιώργου Πανουσόπουλου (1988), «Η σφαγή του κόκορα» του Ανδρέα Πάντζη (1996),
«Η κάθοδος των 9» του Χρήστου Σιοπαχά (1983), «Πέτρινα χρόνια» του Παντελή
Βούλγαρη (1985), «Τοπίο στην ομίχλη» του Θόδωρου Αγγελόπουλου (1988),
«Καβάφης» του Γιάννη Σμαραγδή (1996) κ.ά.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P08</CAT>
<ED>
Κωδικός άρθρου: A15848P086</ED>
<ID>
ID:169842

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P08&aa=6</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ - ΠΡΟΤΑΣΗ ΓΙΑ ΤΟ «ΕΚΛΕΚΤΙΚΟ ΣΤΥΛ» ΑΠΟ ΤΗΝ ΓΚΑΛΕΡΙ ΖΟΥΜΠΟΥΛΑΚΗ
</H5><H5></H5><H2>Πνοή καλοκαιριού από ξύλο
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ένας πίνακας του Γιάννη Κώττη, ένα ψηλόλιγνο κυπαρίσσι, δίπλα σ' ένα παλιό
ξύλινο τραπέζι. Ένα πολυκαιρισμένο ξύλο, ζωγραφισμένο με φλόγες από τον Χρήστο
Μποκώρο, στον ίδιο χώρο με μια παλιά ξυλόγλυπτη κασέλα. Το ανώνυμο χθες και το
επώνυμο σήμερα της ελληνικής τέχνης ενώνονται κάτω από έναν κοινό παρονομαστή,
την αυθεντικότητα.

«Βάλτε έργα από αυθεντικά ελληνικά υλικά στη ζωή σας. Δώστε μια πνοή ελληνικού
καλοκαιριού στο περιβάλλον σας. Συνδυάστε παλιά ή καινούργια συλλεκτικά,
χειροποίητα αντικείμενα, έπιπλα, με τη ζωντάνια και τη φρεσκάδα που έχουν τα
έργα νέων καλλιτεχνών».

Αυτή την έκθεση - πρόταση ετοίμασε για το καλοκαίρι η Γκαλερί Ζουμπουλάκη, και
την παρουσιάζει από απόψε, ως μια πρόσκληση να επανεκτιμήσουμε τα παλιά
πράγματα και τη σχέση τους μαζί μας, στον νέο εκθεσιακό και εργοστασιακό χώρο
της οδού Πειραιώς (κοντά στο Γκάζι, Αγαθοδαίμονος 36) με τον ενδεικτικό τίτλο
«Εκλεκτικό Στυλ».

Το πρώτο που διαπιστώνει κάποιος είναι ότι η έκθεση στήθηκε με κέφι. Στο
πάτωμα, απλωμένο το γκαζόν κι επάνω παλιές ξύλινες πολυθρόνες καταστρώματος,
με φόντο την πρόσοψη ενός κουκλίστικου παραδοσιακού σπιτιού κι έναν πίνακα με
«συκιές», της Μαρίας Φιλοπούλου.

Άραγε, σε τι απέχουν η παλιά ξύλινη πόρτα του, τα μεγάλα ξύλινα εργαλεία
(τσουγκράνες, φτυάρια και άλλα) από τα σύγχρονα γλυπτά ­ ή τα γλυπτά αντικείμενα;

Στο άλλο άκρο του χώρου, πίσω από μέτρα διάφανης γάζας, κρύβεται ένα παιδικό
δωμάτιο, με ξυλόγλυπτη κούνια.

Και τι άλλο, αν όχι την τέχνη της ζωής, αντιπροσωπεύει το κεντητό λινό
τραπεζομάντιλο που μοσχοβολάει σαπούνι και λεβάντα;

Ξύλινα ντουλάπια και πιατοθήκες περασμένα μ' ένα διάφανο χρώμα, σκάφες και
πινακωτές, πήλινα σκεύη, σιδερένια πολύφωτα, μια μουσάντρα από την Ήπειρο,
ζωγραφιστές παλιές κασέλες συμπληρώνουν τους θησαυρούς της παράδοσης. Σχήματα,
φόρμες, χρώματα μπορεί κάλλιστα να πάρουν τη θέση του σύγχρονου αντικειμένου -
έργου τέχνης. Άλλωστε, τα όρια της τέχνης και της χειροτεχνίας είναι σήμερα
πιο χαλαρά παρά ποτέ.

Στην αυλή, αραδιασμένες γούρνες μαρμάρινες από ένα χαμάμ της Ξάνθης, παλιά
κανόνια, ένα γιγάντιο κιούπι του μελιού, μια κατάλευκη μαρμάρινη κρήνη
καπεταναίικη, με το αέτωμα και το δελφίνι. Είναι από νησί, αλλά τη βλέπεις και
λες «ήρθε κατευθείαν από την ποίηση του Ελύτη».

«Τι είναι, όμως, αυτό που κάνει τη διαφορά, ανάμεσα στα έργα παραδοσιακής
τέχνης που εκθέτετε εδώ και σ' αυτά που μπορεί ο καθένας να αλιεύσει σ' ένα
παζάρι;», ρωτάμε την Πέγκυ Ζουμπουλάκη. «Είναι κομμάτια συλλεκτικά, που εμείς
επιλέξαμε όχι μόνο από την Ελλάδα, αλλά και από όλον τον μεσογειακό χώρο. Τα
συντηρήσαμε και τα αποκαταστήσαμε ή κάναμε ελαφρές επεμβάσεις, ώστε να τους
δώσουμε μια νέα πνοή, ώστε να συνδυάζονται μεταξύ τους και με μια σύγχρονη
αντίληψη και ζωή. Είναι η επιλογή, η γνώση, ο σεβασμός και το καλό γούστο»,
απαντά η κυρία Πέγκυ Ζουμπουλάκη. Η πρόταση για τα έργα σύγχρονης τέχνης
ανήκει στη Δάφνη Ζουμπουλάκη.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15848P091</ED>
<ID>
ID:169843

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P09&aa=1</URL></REF>


Article

<CATEGORY>vin09</CATEGORY>

 <H2>Το ρεκόρ των δεκατριών μεταφράσεων
</H2><H2></H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Τον χειμώνα κυκλοφορούσε ένα «οικογενειακό» ανέκδοτο στη θεατρική κοινότητα.
Ξεκίνησε από τον ποιητή, μεταφραστή και θεατρικό κριτικό Γιάννη Βαρβέρη και,
ως επιτυχές, διαδόθηκε. Είναι η εξής στιχομυθία:

­ Ποιος έχει κάνει τη μετάφραση του έργου;

­ Δεν ξέρω, ή ο Ερρίκος Μπελλιές...

Ο πρώτος που γέλασε ήταν το... θύμα. Ο Ερρίκος Μπελλιές. Γιατί έχει χιούμορ
και μέτρο.

Μα έχει μέτρο ένας ποιητής που μέσα σε μια θεατρική σεζόν μεταφράζει επτά
θεατρικά έργα (από τα αγγλικά) του διεθνούς δραματολογίου;

«Το μέτρο δεν έχει χαθεί. Ήσαν μεν καινούργιες μεταφράσεις, όμως είχαν γίνει
σε ανεξάρτητο χρόνο.

Φέτος παρουσιάστηκαν σε δικές του καινούργιες μεταφράσεις τα έργα: «Πόθοι κάτω
από τις λεύκες», του Ευγένιου Ο'Νιλ, στο θέατρο «Αθηνών» της Κατερίνας
Μαραγκού. «Λουτ», του Τζο Όρτον, στο θέατρο «Αθηνά» του Πέτρου Φιλιππίδη,
«Μόλλυ Σουίνυ», του Φρίελ, στο «Απλό Θέατρο» του Αντώνη Αντύπα. «Δωδέκατη
νύχτα», του Σαίξπηρ, στο ΔΗΠΕΘΕ Καλαμάτας. «Χαμάμ γυναικών», της Νελ Νταν, στο
θέατρο «Μπροντγουαίη» με τη Μάρθα Καραγιάννη. «Μπέρντι» της Ναόμι Ουάλας και
«Χειμωνιάτικο παραμύθι» του Σαίξπηρ στο «Θέατρο Έρευνας» του Δημήτρη Ποταμίτη.

Παράλληλα, την ίδια χρονική περίοδο κυκλοφόρησαν οι μεταφράσεις του σε πεζά:

«Διηγήματα» του Τενεσί Ουίλιαμς (εκδόσεις «Πατάκη»), «Παραμύθια» του Άντερσεν
(εκδόσεις «Άμμος»), «Έξω από τον κόσμο αυτό» του Γκράχαμ Σουίφτ («Εστία»), «Ο
καταστηματάρχης» του Γκράχαμ Σουίφτ («Εστία»), «Δωδέκατη νύχτα» του Σαίξπηρ
(εκδόσεις «Κέδρος») και «Ιούλιος Καίσαρ» του Σαίξπηρ (εκδόσεις «Κέδρος»).
Συνολικά, ο Ερρίκος Μπελλιές έχει στα γράμματα 24 πεζά, 46 θεατρικά (σε
μεταφράσεις) και έξι ποιητικές συλλογές.

Μήπως έχουμε μια υπεραπασχόληση στο μεταφραστικό έργο εις βάρος του πρωτότυπου
και πιο προσωπικού, του ποιητικού του έργου;

Ο ποιητής δεν κρύβει λόγια. «Έχω στραφεί κυρίως στην αγγλική λογοτεχνία. Ο
σκοπός είναι ιδιοτελής. Είναι μια συμπυκνωμένη λογοτεχνία και τα έργα του
Σαίξπηρ, πιο κοντά στην ποίηση.

Αυτή η διαδικασία αναγκάζει το μυαλό να μπει σε μια αυστηρότητα, χρήσιμη στην
ποίηση. Μεταφράζοντας στίχους του Σαίξπηρ, αναγκάζεσαι να κάνεις μια
συμπύκνωση ­ η ελληνική γλώσσα είναι μεγαλύτερη σε συλλαβές από την αγγλική ­
χωρίς ν' αφήνεις τίποτα απέξω».

Ο Ερρίκος Μπελλιές πολυαπασχολημένος μεταφραστής κλασικών κυρίως κειμένων,
είναι παράλληλα ένας δημόσιος υπάλληλος. Ένας υπάλληλος του υπουργείου
Εξωτερικών, που κυκλοφορεί ανάμεσά μας με άψογο κοστούμι, γραβάτα και
πουκάμισο με μανικετόκουμπα.

Η γραφική εικόνα ενός «απόκοσμου» ή «απόμακρου» ποιητή είναι σε πλήρη
αισθητική κόντρα ­ εξωτερικά τουλάχιστον ­ με την εικόνα ενός καλοβαλμένου αστού.

«Είμαι ποιητής της πόλης. Δεν ξέρω να ξεχωρίζω τα τιτιβίσματα των πουλιών. Τη
διαφορά της σιταρήθρας και του ασβού δεν τη γνωρίζω. Κυκλοφορώ στην πόλη.

Μπορεί να είναι χειμώνας, κρύο, τα παράθυρα και τα πατζούρια κλειστά και να
γεμίσεις μια σελίδα θάλασσα και φως ­ χωρίς να το κατασκευάσεις. Ο στοχαστής
δεν έχει ανάγκη από προσλαμβάνουσες, γιατί τις έχει μέσα του. Και η ποίηση
περνάει από την καρδιά, ανεβαίνει στο μυαλό και βγαίνει στο χαρτί».

Η Κική Δημουλά δούλευε σε τράπεζα. Ο Γιάννης Ρίτσος ήταν διορθωτής.

Ο Ερρίκος Μπελλιές σέβεται και εκτιμάει παλιούς λογοτέχνες που «άνοιξαν με τις
μεταφράσεις τους το μονοπάτι για να γίνει η λεωφόρος». Αναφέρεται στους:
Αυγέρη, Βικέλα, Θεοτόκη, Άγγελο Βλάχο, Ρώτα, Καρθαίο.

«Τα πράγματα στην τέχνη κρίνονται αρκετά χρόνια μετά και ερήμην των
καλλιτεχνών. Το ερώτημα όμως είναι πάντα ίδιο, υπήρξε προσφορά; Η αλήθεια
πάντως είναι ότι η κάθε γενιά πρέπει να έχει τις μεταφράσεις της. Ειδικά στην
κωμωδία η μετάφραση δεν αντέχει στον χρόνο. Γερνάει μαζί με τις εκφράσεις που
έρχονται και φεύγουν».

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15848P092</ED>
<ID>
ID:169844

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P09&aa=2</URL></REF>


Article

<CATEGORY>vin09</CATEGORY>

 <H2>Αρχαιολόγοι «ιδιωτικής χρήσεως»
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

<H3></H3>Ένας νέος τύπος αρχαιολόγου, ο ιδιωτικός αρχαιολόγος, εμφανίσθηκε τα
τελευταία χρόνια στην ελληνική αγορά της εργασίας. Είναι πτυχιούχος, πολύ
συχνά με διδακτορικό, εργάζεται με δελτίο παροχής υπηρεσιών, υπό τον έλεγχο
της Αρχαιολογικής Υπηρεσίας και καλύπτει ένα κενό: της ταχύτερης διεκπεραίωσης
μιας ανασκαφής. Ο χρόνος είναι χρήμα για τα μεγάλα δημόσια έργα, αλλά και για
τα ιδιωτικά. Η στελέχωση της κρατικής Αρχαιολογικής Υπηρεσίας με 350
αρχαιολόγους για όλη την Ελλάδα δεν επαρκεί, ούτε καν για τα τρέχοντα, οπότε,
ο ιδιωτικός αρχαιολόγος έχει τον λόγο.

Ήδη από το 1990 οι ιδιωτικοί αρχαιολόγοι ­ που σήμερα ανέρχονται σε 190 για
όλη την Ελλάδα ­ ίδρυσαν το σωματείο τους. Και πρόσφατα, άρχισαν τις
κινητοποιήσεις διεκδικώντας τη νομική ρύθμιση των κανόνων του παιχνιδιού στην
κούρσα μεταξύ της ανάπτυξης και της ανάγκης να προστατευθούν. «Αυτή τη στιγμή
υπάρχουν δεκάδες ανασκαφικά μέτωπα, όπου απασχολούν ιδιωτικούς αρχαιολόγους»,
επισημαίνει στα «ΝΕΑ» η πρόεδρος του σωματείου κ. Εύα Γιατρουδάκη. Οι
συνθήκες, σκληρές. Αυστηρά χρονοδιαγράμματα, ρυθμοί εξαντλητικοί, πολλές φορές
νυχτέρια, σε δρόμους για έργα κοινής ωφελείας, πιέσεις από τους εργολάβους.

Η ίδια απαριθμεί τις ανασκαφές του Μετρό ­ 48 ιδιωτικοί αρχαιολόγοι της
Θεσσαλονίκης Πολιτιστικής Πρωτεύουσας, 24 αρχαιολόγοι ­ τα μέτωπα στις
διαπλατύνσεις των εθνικών οδών, λ.χ. στο Σχηματάρι, στην Εγνατία, στον Αγωγό
Φωταερίου, στο Αεροδρόμιο της Ιεράπετρας και πάει λέγοντας.

Το μεγαλύτερο προσόν μας είναι ότι οι περισσότεροι από μας έχουν
συγκεντρώσει τεράστια πείρα πεδίου, η οποία μπορεί και πρέπει να αξιοποιηθεί
δεδομένης της ανάγκης που έχουν οι αρχαιολογικές εφορείες σε προσωπικό.
Δυστυχώς, ο χρόνος ανασκαφής σε δημόσια έργα δεν υπολογίζεται ως προϋπηρεσία,
όταν μας πληρώνουν οι ιδιώτες. Έπειτα η δουλειά μας δεν τελειώνει στο σκάμμα.
Όλο αυτό το υλικό που βγαίνει από το σκάμμα, θα πρέπει να πλυθεί, να
συντηρηθεί, να ταξινομηθεί να περιγραφεί, να χρονολογηθεί, αυτό δηλαδή που
λέμε να γίνει καταγραφή υλικού. Ο όγκος υλικού που συγκεντρώνεται είναι
τεράστιος. 
<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P09</CAT>
<ED>
Κωδικός άρθρου: A15848P093</ED>
<ID>
ID:169845

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P09&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΜΙΚΡΟΚΟΣΜΟΣ»: Το ντοκιμαντέρ με το ρεκόρ των χιλιάδων εισιτηρίων.
Έρωτας, φλερτ, αγώνας επιβίωσης, ποίηση στον «αόρατο» κόσμο των «αόρατων»
ζωυφίων. Ντοκιμαντέρ της γαλλικής δυάδας Κλοντ Νουριτζανί - Μαρί Περεντού. (Άτταλος).

«ΚΑΒΑΦΗΣ»: Εμπορική επιτυχία για την ταινία του Γιάννη Σμαραγδή, με
Καβάφη τον Δημήτρη Καταλειφό και μουσική Βαγγέλη Παπαθανασίου. (Αθήναιον,
Αθήναιον Cinepolis 1, Άστορ).

«Ο ΕΡΓΕΝΗΣ»: Ο Στράτος Τζώρτζογλου ερωτεύεται, αλλά χάνει και την
Ματσάγγου και την Καραμπέτη. Τις κερδίζει ο προαγωγός... Άκης Σακελλαρίου.
[Άττικα, Καλυψώ, Μαρούσι 1, Τιτάνια, Φάληρο 1, Απόλλων (Πειρ.)].

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Αθήναιον Cinepolis 2, Μαρούσι 2,
Όπερα 2).

«ΠΡΟΣ ΤΗΝ ΕΛΕΥΘΕΡΙΑ»: Η Μαίρη Χρονοπούλου είναι η σταρ του παλιού
εγχώριου σινεμά που προσπαθεί να βρει τον εαυτό της στο σήμερα. Του Χάρη
Παπαδόπουλου με τους: Παπαμιχαήλ, Τζώρτζογλου, Άλκη Κούρκουλο, Γκλέτσο, Τασσώ
Καββαδία, Δέσποινα Μπεμπεδέλη. (Αστέρια, Όπερα).

«ΜΑΡΙΑ - ΗΛΕΚΤΡΑ»: Η διχασμένη ζωή μιας γυναίκας ως φοιτήτρια και
πόρνη. Της Στέλλας Μπελέση. (Ιντεάλ, Μαργαρίτα, Φάληρο 2, Σινεάκ).

«Ο ΟΡΓΑΣΜΟΣ ΤΗΣ ΑΓΕΛΑΔΑΣ»: Σάτιρα της σημερινής ελληνικής κοινωνίας από
την Όλγα Μαλέα. (Γαλαξίας, Έμπασσυ, Ίλιον, Άνταμς).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σου Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αλφαβίλ).

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15848P101</ED>
<ID>
ID:169846

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Είδος παλαιότερου λαϊκού νυκτερινού κέντρου (καθ.). 2.
Σημαίνουν και τις δυσχέρειες (καθ.). 3. Προκαλεί χασμουρητό. ­ Μικρό
γαλλικό νησί, έξω από τη Μασσαλία. 4. Παθολογική κατάσταση. 5.
Απαιτούνται για την προφορά ξένου συμφώνου. ­ Νευραλγική περιοχή της Μ.
Ανατολής. 6. Η γενική άρθρου. ­ Μάρκα αυτοκινήτων (αντίστρ.). 7.
Με αισχρότητα σχετικό. ­ Μουσική νότα. 8. Περιοχή της Κεντρικής
Ευρώπης. 9. Έχει πολλά παραρτήματα (αρχικά). ­ Οδηγός στο σκοτάδι.

ΚΑΘΕΤΑ

1. Χάνει... σιγά - σιγά τα φύλλα του. 2. Είναι και η
δευτερολογία. 3. Αυτήν την... παίρνουν. ­ Ορεινός όγκος των Άλπεων.
4. Δεν περνάει απαρατήρητη. ­ πρόθεμα ξενικών ονομάτων. 5.
Εμφαντικό μόριο της αρχαίας. ­ Γυναικείο όνομα. 6. Μπορούμε να
βασιζόμαστε επάνω τους. 7. Ο αιώνας των πρώτων Σταυροφοριών. ­ Ποταμός
της Γαλλίας. ­ Όμοια γράμματα. 8. Ειδικός σύνδεσμος. ­ Έγραψε το
θεατρικό έργο «Βροχοποιός». 9. Ιδιαίτερα έντονη η οσμή της.

ΛΥΣΗ (28/5/97)

ΟΡΙΖΟΝΤΙΑ: 1. ΜΑΡΓΑΡΙΤΑ 2. ΑΔΕΛΦΑΤΩΝ 3. ΚΑΛΗ ­
ΓΕΡΑ 4. ΚΙΝΙΝΑ 5. ΡΑ ­ ΑΝΤΑΜΟ 6. ΒΑΣΗ ­ ΟΙ 7. ΝΑΤ
­ ΤΗΞΙΣ 8. ΙΙΟ ­ ΙΣΑ 9. ΑΝΙΣΑ ­ ΡΕΑ. ΚΑΘΕΤΑ: 1. ΜΑΚΑΡΟΝΙΑ
2. ΑΔΑΝΑ ­ ΑΙΝ 3. ΡΕΛΙ ­ ΗΤΟΙ 4. ΓΛΗΝΟΣ 5. ΦΑ ­
ΙΜΑΤΙΑ 6. ΡΑΓΚΑΒΗΣ 7. ΙΤΕ ­ ΡΑΞ 8. ΤΩΡΙΝΟΙ 9. ΑΝΑ
­ ΑΙΣΙΑ.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15848P102</ED>
<ID>
ID:169847

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P10&aa=2</URL></REF>


Article

<CATEGORY>vin09</CATEGORY>

 <H5>ΥΠΕΡΒΑΣΗ ΤΟΥ ΓΙΩΡΓΟΥ ΧΑΤΖΗΝΑΣΙΟΥ ΜΕ ΤΟ ΟΡΑΤΟΡΙΟ ΤΗΣ ΑΛΩΣΕΩΣ
</H5><H2>«Η Ιστορία έγινε Μουσική»
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

«Ω φρίξον Ήλιε, ω στέναξον Γη, εάλω η Πόλις»

Η παράσταση αρχίζει. Το μοναδικό φως στη σκηνή «δείχνει» τη... φωνή του
χρονογράφου της εποχής Γεωργίου Φραντζή (Πέτρος Φυσσούν). Ο ηγούμενος
(Δημήτρης Καρέλλης) παρακινεί τον χρονογράφο να μιλήσει για το γεγονός... Η
Ιστορία ξεδιπλώνεται. Ο Κωνσταντίνος Παλαιολόγος (Γρηγόρης Βαλτινός) και ο
Μωάμεθ (Νίκος Δημητράτος) μιλούν σε... άψογη βυζαντινή γλώσσα.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Το ορατόριο του Γιώργου Χατζηνάσιου «Χρονικό της Αλώσεως» ανεβαίνει σε
παγκόσμια πρώτη απόψε, στις 9, στο θέατρο της Εταιρείας Μακεδονικών Σπουδών
της Θεσσαλονίκης - Πολιτιστικής Πρωτεύουσας της Ευρώπης, με ελεύθερη είσοδο
για το κοινό.

Διόλου τυχαία, το ημερολόγιο δείχνει σήμερα 29 Μαΐου. Η... αποφράς.

Ακριβώς 544 χρόνια μετά την Άλωση της Κωνσταντινούπολης, ο Γιώργος Χατζηνάσιος
κάνει την «υπέρβασή» του, ως συνθέτης, και παρουσιάζει σε παγκόσμια πρώτη το
ορατόριο με τον τίτλο «Το Χρονικό της Αλώσεως».

Πρόκειται για κείμενο του χρονογράφου του Βυζαντίου Γεωργίου Φραντζή, που
μελοποίησε ο συνθέτης και παρουσιάζει θεατροποιημένο με ερμηνευτές - ηθοποιούς
και τη σύμπραξη της 60μελούς συμφωνικής ορχήστρας της όπερας της Σόφιας, που
διευθύνει ο ίδιος, καθώς και της χορωδίας της Μακεδονίας, που διευθύνει ο
Αντώνης Κοντογεωργίου.

«Η ιδέα να γράψω μουσική ξεκινά από την Ιστορία. Το ορατόριο είναι μια μορφή
όπερας, διαθέτει όλα τα στοιχεία της εκτός από τον χορό. Χρειάστηκε τόλμη για
τη δημιουργία ενός βυζαντινού μουσικού έργου, που δεν έχει τη δογματική
μουσική άποψη του λειτουργικού της εκκλησίας», λέει ο συνθέτης.

Πρωτοτόλμησε να ασχοληθεί με τη βυζαντινή μουσική το 1975, όταν χρειάστηκε να
γράψει ένα μικρό κομμάτι για τις ανάγκες ενός θεατρικού έργου.

Η σχέση του με τη βυζαντινή μουσική είναι εμπειρική.

«Πρόθεσή μου ήταν να αξιοποιήσω την αδικημένη αυτή μουσική. Στο συγκεκριμένο
έργο δανείζομαι την αυθεντικότητα και τη μεταλλάσσω σε πιο κοσμική έννοια, με
στόχο να δημιουργήσω μελλοντικά ένα πρότυπο. Το ορατόριο εξελίσσεται τελικά σε
παράσταση ψυχής και σώματος», εξηγεί ο συνθέτης.

«Θέλησα να επαληθεύσω τις δυνατότητές μου σε διαφορετικούς χώρους της μουσικής
από αυτούς που ασχολήθηκα μέχρι σήμερα. Τραγουδάκια γράφουν πλέον όλοι. Ο
μύθος του συνθέτη... απομυθοποιήθηκε. Πρέπει να κάνω πράγματα που δεν κάνουν
και οι άλλοι... Αν το αποδείξω, τότε θα τολμήσω να ξαναγράψω τραγούδια».

Η ημερομηνία της πρεμιέρας επελέγη συμβολικά. Παρ' όλα αυτά, ο συνθέτης
αρνείται κατηγορηματικά κάθε μορφή «εθνικισμού» στις προθέσεις του.

«Δεν πρόκειται για έργο διαμαρτυρίας. Ο Μωάμεθ και ο Παλαιολόγος συνυπάρχουν
ως τραγικά πρόσωπα. Είναι ένα ρέκβιεμ, μια ιστορία που έγινε μουσική».

Το βιολί και το φλάουτο, που ξεκινούν την ιστορία - ρέκβιεμ μιας
αυτοκρατορίας, δίνουν στην εξέλιξη της παράστασης τον «λόγο» στο ούτι, το
κανονάκι, ξανά στο φλάουτο και γίνονται στο τέλος του έργου θρήνος.

«Το κλειδί του κόσμου χάθηκε», ερμηνεύει η Νάντια Γουάιμπεργκ (Μυροφόρος).

«Το κλειδί του κόσμου χάθηκε», επαναλαμβάνει η 60μελής χορωδία, με ηχητική μεγαλοπρέπεια.

Το «Χρονικό της Αλώσεως», που στοίχισε τελικά στην Πολιτιστική Πρωτεύουσα 35
εκατομμύρια δραχμές, επρόκειτο να παρουσιαστεί στον επιβλητικό ­ φυσικό
βυζαντινό σκηνικό ­ χώρο του Επταπυργίου. Τα ανολοκλήρωτα έργα αναστήλωσης
στον χώρο ανάγκασαν τους διοργανωτές (Οργανισμός Πολιτιστικής Πρωτεύουσας) να
προσφέρουν το ημιτελές (οι εργασίες ανάπλασής του συνεχίζονται) θέατρο της
Εταιρείας Μακεδονικών Σπουδών σήμερα και αύριο.

Ο συνθέτης συζητά ήδη την παρουσίαση του έργου του το καλοκαίρι στο Ηρώδειο
και το ερχόμενο φθινόπωρο στο Μέγαρο Μουσικής.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15848P111</ED>
<ID>
ID:169848

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P11&aa=1</URL></REF>


Article

<CATEGORY>vin09</CATEGORY>

 <H2>Ο Μπομπ Ντίλαν σοβαρά άρρωστος ματαιώνει την περιοδεία του
</H2>
<H3></H3>Ο Μπομπ Ντίλαν ματαίωσε ευρωπαϊκή περιοδεία του, ύστερα από την εισαγωγή του
σε νοσοκομείο, εξαιτίας μόλυνσης που μπορεί να αποβεί μοιραία για τη ζωή του.
Σύμφωνα με πληροφορίες ο τραγουδιστής και στιχουργός, 56 ετών σήμερα,
νοσηλεύεται στη Ν. Υόρκη. «Το περασμένο Σαββατοκύριακο, ο Μπομπ Ντίλαν εισήχθη
στο νοσοκομείο με έντονους πόνους στο στήθος. Διαγνώστηκε ιστοπλάσμωση, μια
ενδεχομένως θανατηφόρα μόλυνση των πνευμόνων που προκαλεί διόγκωση του
περικαρδίου.Ο διάσημος τραγουδιστής θα έκανε περιοδεία στην Ιρλανδία, τη
Βρετανία και την Ελβετία. Στο νοσοκομείο θα παραμείνει μέχρις ότου οι γιατροί
βεβαιωθούν ότι διέφυγε τον κίνδυνο, ανέφεραν οι διαφημιστές του.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15848P112</ED>
<ID>
ID:169849

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P11&aa=2</URL></REF>


Article

<CATEGORY>vin09</CATEGORY>

 <H2>Η Άρτεμη και η ψυχή του θεατή
</H2><H2></H2>
Ένα γλυκό παιδιάστικο πρόσωπο με γαλανά μάτια. Η Άρτεμη Καλημέρη, 13 χρόνων,
μαθήτρια της Α' Γυμνασίου. Ανοιγοκλείνει τα μάτια, σχοινοβατεί, μεταμορφώνεται
ανασυνθέτοντας τα μέλη του σώματός της.

Η Άρτεμη ­ το μοντέλο ­ παρούσα σε τέσσερις αίθουσες: σε γλυπτό, σε
μεταμορφωμένους πίνακες διάρκειας 25 λεπτών, θραυσμένα πόδια και χέρια, σε
χάπενινγκ, σε περφόρμανς του Κώστα Τσόκλη που εγκαινιάστηκε χθες στον «Μύλο»
από τον υπουργό ΠΕΧΩΔΕ Κώστα Λαλιώτη.

«Σχέδιο για τη διαχρονία του Ελληνισμού», χαρακτήρισε στο μήνυμά του το
εικαστικό γεγονός της Πολιτιστικής Πρωτεύουσας ο υπουργός Πολιτισμού Ευάγγελος
Βενιζέλος, που δεν μπόρεσε να παραστεί στην έναρξη του δρώμενου.

Η φιγούρα του 13χρονου κοριτσιού μάς ξεναγεί στις περιόδους του παρελθόντος
πολιτισμού, ο Τσόκλης μέσα από τα θραύσματα του παρελθόντος αναπλάθει τη νέα
πραγματικότητα, όλες οι τεχνολογικές δυνατότητες συνυπάρχουν σε μια αγαστή
αρμονία στο εικαστικό δρώμενο, είπαν πριν από τη θέαση για το έργο του Τσόκλη
ο Δημήτρης Μαρωνίτης και οι τεχνοκριτικοί Θάλεια Στεφανίδου και Δημοσθένης Δαββέτας.

«Εγώ τι να πω», ψέλλισε σεμνά ο καλλιτέχνης. «Στόχος μου ήταν η ψυχή του
θεατή, αυτήν παλεύω να ελέγξω πιο πολύ από τα υλικά και τις φόρμες».

Μέσα στο θόρυβο και το συνωστισμό είδαν τη μεταμόρφωση του δρώμενου ο Κώστας
Λαλιώτης, ο Ζυλ Ντασσέν, ο Μισέλ Δημόπουλος, ο Πάνος Θεοδωρίδης και δεκάδες φιλότεχνοι.

Και η μικρή Άρτεμη, ζωντανή, χαρούμενη παιδούλα μ' ένα καρό φουστανάκι, έπαιζε
ανάμεσα στους φιλότεχνους και υπέγραφε φωτογραφίες της σε μεγάλους και παιδιά.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15848P121</ED>
<ID>
ID:169850

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P12&aa=1</URL></REF>


Article

<CATEGORY>vin09</CATEGORY>

 <H5>Η ΜΟΝΣΕΡΑΤ ΚΑΜΠΑΓΙΕ ΣΤΗΝ ΑΘΗΝΑ
</H5><H5></H5><H2></H2><H2>«Δεν είμαστε σε γκέτο»
</H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>«Θέλω να ξέρουν οι νέοι πως εμείς, οι τραγουδιστές της όπερας, είμαστε
φυσιολογικοί άνθρωποι. Δεν είμαστε σε γκέτο», ήρθε για να δηλώσει, εν Αθήναις,
η σοπράνο Μονσεράτ Καμπαγιέ
</H3>
Στις 8.30, ακριβώς, βρισκόταν στο «Metropolis». Η δημοφιλής σοπράνο Μονσεράτ
Καμπαγιέ. Όπως πάντα χαμογελαστή, προσηνής, έτοιμη να απαντήσει στις ερωτήσεις
μας, πάντα με τα καλά της λόγια για την Ελλάδα, τους Έλληνες φίλους της, τη
θάλασσά της που τόσο αγαπάει. Σκοπός της σύντομης επίσκεψής της στη χώρα μας
(σήμερα κιόλας φεύγει) η παρουσίαση του τελευταίου της δίσκου με τίτλο
«Friends for Life», μια παραγωγή στην οποία συμμετέχει με δύο τραγούδια ο
δικός μας Βαγγέλης Παπαθανασίου και ο οποίος πρώτη φορά τραγουδά μαζί της (σε
ένα από τα δύο κομμάτια). Και δεν είναι μόνον ο Βαγγέλης η «σύγχρονη» νότα του
δίσκου. Ντουέτα με την Καταλανή σοπράνο κάνουν και οι Τζόνι Λόγκαν, Τζόνι
Χάλιντεϊ, Μάρκο Μασίνι, Μπρούς Ντίκινσον, Χέλμουτ Λότι, Ρενέ Φροζέ κ.ά.

«Friends for life», λοιπόν. Ένας δίσκος που σκοπεύει στο σπάσιμο των φραγμών
μεταξύ κλασικής και ποπ μουσικής, μια που η σοπράνο θέλει να πλησιάσει τους
νέους που, όπως δήλωσε, αγαπά και εκτιμά ιδιαιτέρως.

«Θα είμαι πάντα τραγουδίστρια της όπερας», έλεγε χθες, «αλλά θα ήθελα οι
σημερινοί νέοι, που είναι οι πολίτες του αύριο, να ξέρουν ότι όλοι εμείς δεν
είμαστε κλεισμένοι στο γκέτο της όπερας. Είμαστε φυσιολογικοί άνθρωποι, δεν
ζούμε σε κλουβιά».

Ακόμη και ο τίτλος της παραγωγής, όπως εξήγησε, είναι συμβολικός. «Φίλοι για
πάντα, και δεν εννοώ μόνο τους φίλους μου εδώ, αλλά όλους τους ανθρώπους.
Φίλοι, επίσης, η κλασική και η ποπ μουσική» ­ γιατί η μουσική είναι μία και
κάθε μουσική προσέγγιση έχει τις δυσκολίες της. «Εμείς οι τραγουδιστές της
όπερας είμαστε τυχεροί. Γιατί ερμηνεύουμε κομμάτια που έχουν καταξιωθεί, που
έχουν ιστορία. Έχουμε δε στη διάθεσή μας πολύ χρόνο και να τα προετοιμάσουμε,
αλλά και να τα ερμηνεύσουμε. Στην ποπ, μέσα σε 3 λεπτά πρέπει να τα πεις όλα,
να είσαι πολύ εκφραστικός».

Δεν είναι, βέβαια, η πρώτη φορά που η Μονσεράτ Καμπαγιέ ανοίγεται σε λιγότερο
οικείους γι' αυτήν δρόμους. Η συνεργασία της με τον Φρέντι Μέρκιουρι στο
δημοφιλέστατο άλμπουμ «Μπαρτσελόνα» (ο Ολυμπιακός Ύμνος του 1986) την έχει
κάνει γνωστή σε ευρύτερο κοινό, που όπως φαίνεται την ενδιαφέρει ιδιαίτερα.
Στον ίδιον άνθρωπο, τον Φρέντι Μέρκιουρι δηλαδή, αφιερώνει και αυτόν τον
τελευταίο της δίσκο, «γιατί δική του ήταν η ιδέα, πριν από 10 χρόνια».

Όσο για τον Βαγγέλη Παπαθανασίου; Ναι, βεβαίως, ετοιμάζουν έναν δίσκο που
ακόμη είναι στην αρχή του, «υπέροχες μουσικές του Βαγγέλη, καντάτες θα
μπορούσε να τις ονομάσει κανείς... και ο προσωρινός τίτλος είναι "Η καρδιά του
2000"». Είναι γνωστό δε ότι ένα από τα δύο κομμάτια του Βαγγέλη (από τον
τωρινό δίσκο) θα είναι ο ύμνος του Παγκόσμιου Πρωταθλήματος Στίβου, που θα
γίνει στην Αθήνα τον Αύγουστο.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15848P122</ED>
<ID>
ID:169851

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H5></H5><H2>Λούης ο ζητιάνος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

*Εύρηκα Λούη (ευτυχώς).* (Υπομονή, θα τα πάρω όλα με τη σειρά. Όποιος βιάζεται
σκοντάφτει. Ξεκινάω από τον Λούη).

Δηλαδή τον Κώστα Μουρσελά. Αυτόν τον διακριτικό, δαιμόνιο
μπεστ-σελερίστα των «Βαμμένων κόκκινων μαλλιών» και των 186.000 αντιτύπων
(«άσε», μου έλεγε τις προάλλες, «το 45% των εισπράξεων καταβροχθίζεται από
τους ταμίες του Γιάννου Παπαντωνίου». «Σκέψου», του απαντάω, «να
μην έχει καν ξεφυλλίσει το βιβλίο σου»).

*Ο Μουρσελάς, λοιπόν, είδε τον Γιώργο Νινιό και ενθουσιάστηκε
(τον είδε σε δεύτερο ρόλο στην ωριαία ταινία «Δέσποινα» του Σωτήρη
Γκορίτσα). Μια και δυο τραβάει στον Κώστα Κουτσομύτη που θα
σκηνοθετούσε (ευτυχώς) τα «Βαμμένα κόκκινα μαλλιά» και του λέει:.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15848P123</ED>
<ID>
ID:169852

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Ζητιάνος ο Ζαχαρίας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Και η Μιμή Ντενίση «εύρηκε» Στάθη Ψάλτη για την «Θεοδώρα». Τον
βρήκε, τον έκανε... ζητιάνο και του έδωσε 15 εκατομμύρια δραχμούλες (περί της
δραχμικής ακρίβειας δεν τοποθετώ το χεράκι μου στη φωτιά). Αλλά έχει ο καιρός
γυρίσματα. Διότι η Μιμή και η Θεοδώρα θα επανεμφανιστούν τον Οκτώβριο στην
Αθήνα και στη συνέχεια θα διασχίσουν τον Ατλαντικό με κατεύθυνση την ομογένεια
της Αστόρια.

*Όμως ο... ζητιάνος αφυπνίστηκε. Άπλωσε τα χείρας του και ζήτησε τα διπλά
(περί της δραχμικής αυτής ακρίβειας δεν τοποθετώ το χεράκι μου στο ευαγγέλιο).
Σου λέει (ο ζητιάνος): δύο μήνες στην Αθήνα, δύο μήνες στο Αμέρικα, κορόιδο είμαι;.

«Πριτς», φέρεται πως απάντησαν. Και η Μιμή και η Θεοδώρα. Και στη συνέχεια
κατευθύνθηκαν προς έτερο.. ζητιάνο με το όνομα Ζαχαρίας Ρόχας.

<REF><SOURCE>ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15848P124</ED>
<ID>
ID:169853

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P12&aa=4</URL></REF>


Article

<CATEGORY>vin09</CATEGORY>

 <H2>Η πεθερά του Κώστα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Όμως, την Δευτέρα 9 Ιουνίου του σωτήριου έτους 1997, μεταξύ 21.00 και 22.00,
εκατοντάδες θα κατευθυνθούν προς την Λεωφόρο Ηρακλείου και θα σταθμεύσουν στον
αριθμό 127 της Ριζούπολης. Όπισθεν (του 127) είναι τοποθετημένο το θρυλικό
γήπεδο του Απόλλωνα. Παραδίπλα είναι εγκατεστημένα τα γραφεία του ΚΚΕ.
Απέναντι περνάνε οι γραμμές της μοναδικής γραμμής Metro που διαθέτει (μέχρι
στιγμής) το Λεκανοπέδιο.

*Σχεδόν όλοι είναι προσκεκλημένοι στα ιστορικά στούντιο ηχογράφησης της
Columbia. Διότι εκείνο ακριβώς το τρίωρο (ίσως και πεντάωρο, εξαρτάται από το
τσακίρ κέφι), θα πρωτοκυκλοφορήσουν 9 CD, τοποθετημένα εντός κυτίου,
οικολογικής συνθέσεως, με τον τίτλο:

*Γιώργος Νταλάρας, το μουσικό κουτί!

Βάλτε τώρα με το νου σας. Εννιά CD επί 178 τραγούδια, πόσες ώρες φωνής Νταλάρα
περιέχουν; Δέκα; Υπολογίστε τώρα πως εντός της οικολογικής αυτής «κασετίνας»
περιλαμβάνεται CD ROM με εικόνες από συναυλίες του Νταλάρα (εντός Ελλάδας,
αλλά και εντός Κύπρου). Ε, να μην καταλαμβάνουν όλα αυτά τον χρόνο μιας
πλήρους οκτάωρης απασχόλησης μετά δεύτερης, απογευματινής, εργασίας;

*Γι' αυτό σας λέω. Απανταλάρα. Και το γεγονός της κυκλοφορίας των απάντων του
Νταλάρα είναι γεγονός, γεγονότατο. Κάποιοι άλλοι εγκυμονούν μαϊμούδες. Διότι,
φίλοι μου, την σήμερον ημέρα, από την πεθερά μαθαίνεις την αλήθεια.
<REF><SOURCE>
ΤΑ ΝΕΑ</SOURCE>
<DATE>, 29-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15848P125</ED>
<ID>
ID:169854

</ID><URL>http://ta-nea.dolnet.gr/neaweb/neafile.print_unique?e=A&f=15848&m=P12&aa=5</URL></REF>


Article

<CATEGORY>vin04</CATEGORY>

 <H5>ΓΙΑ ΜΙΣΘΩΤΟΥΣ, ΣΥΝΤΑΞΙΟΥΧΟΥΣ, ΕΠΑΓΓΕΛΜΑΤΙΕΣ
</H5><H2>ΑΥΞΑΝΟΥΝ τα αφορολόγητα όρια
</H2>
ΤΗΝ ΑΥΞΗΣΗ των αφορολόγητων ορίων για μισθωτούς, συνταξιούχους αλλά και για
τις υπόλοιπες κατηγορίες φορολογουμένων μελετά το υπουργείο Οικονομικών. Τα
νέα αφορολόγητα όρια θα ισχύσουν από το 1998. Παράλληλα, μελετώνται αλλαγές
στα έντυπα της Εφορίας για τη φορολογία εισοδήματος, κεφαλαίου και ΦΠΑ, ενώ
εξετάζεται και η τιμαριθμοποίηση της φορολογικής κλίμακας κατά 5%.

σελίδα 51

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15849N011</ED>
<ID>
ID:169896

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N01&aa=1</URL></REF>


Article

<CATEGORY>vin04</CATEGORY>

 <H5>Η οργάνωση έστειλε προκήρυξη
</H5><H2>«Μπορούμε να βρούμε την 17Ν»
</H2><H2></H2>
Η ΜΑΙΡΗ ΜΠΟΣΗ ΜΙΛΑΕΙ ΣΤΑ «ΝΕΑ»

σελίδες 14-
15 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15849N013</ED>
<ID>
ID:169960

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N01&aa=3</URL></REF>


Article

<CATEGORY>vin04</CATEGORY>

 <H2>Αυτοκτόνησε από φιλότιμο
</H2>
ΑΥΤΟΚΤΟΝΗΣΕ από φιλότιμο: 34χρονη πήδηξε από τον τέταρτο όροφο του αστυνομικού
κτιρίου της Λάρισας, όπου είχε προσαχθεί για κλοπή από το υπερκατάστημα στο
οποίο εργαζόταν.

σελίδα 11

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15849N014</ED>
<ID>
ID:169979

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N01&aa=4</URL></REF>


Article

<CATEGORY>vin04</CATEGORY>

 <H2>Σε... κενό αέρος πάλι η Ολυμπιακή
</H2><H2></H2>
σελίδα 21

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15849N015</ED>
<ID>
ID:169993

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N01&aa=5</URL></REF>


Article

<CATEGORY>vin04</CATEGORY>

 <H2>Ντολμαδάκια, μακαρονάδες και πολιτικές ίντριγκες
</H2><H2></H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15849N016</ED>
<ID>
ID:170001

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N01&aa=6</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΕΓΑΛΗ πλάκα έχουν οι Γερμαναράδες. Ενώ καταλήστεψαν τον κόσμο, ιδίως
κατά τον Β' Παγκόσμιο Πόλεμο, άλλο δεν κάνουν τον τελευταίο καιρό από το να
μιλάνε στις τηλεοράσεις, έξαλλοι από θυμό, για τους «κλέφτες» τους Ρώσους, που
κρατάνε τους θησαυρούς του Πριάμου. Ο Λ. Παπαδόπουλος στις «Ματιές». Σελ. 4.

ΜΠΟΡΕΙ ο Κ. Μητσοτάκης να έκανε την αυτοκριτική του για όσα επώδυνα
προξένησε ο ίδιος και όσοι τον ακολούθησαν το 1989, όμως οι συνέπειες εκείνων
των γεγονότων θα ταλαιπωρούν για πολλά ακόμα χρόνια τον τόπο. Ο Α. Ρενιέρης
στους «Προβολείς». Σελ. 6.

ΤΑ ΠΑΝΕΠΙΣΤΗΜΙΑ σήμερα στηρίζονται πολύ στην αποστήθιση και τη μηχανική
μάθηση, που καταπνίγουν ή αμβλύνουν την κριτική και ελεύθερη σκέψη, τη
δημιουργική φαντασία, την επινοητικότητα και την περιέργεια. Χρειαζόμαστε νέα
πανεπιστήμια... Ο Κ. Α. Δημόπουλος στην «Τρίτη Άποψη». Σελ. 6.

Β. ΝΕΜΕΑΣ: «Οι πεταλούδες στο στομάχι» είναι το φτερούγισμα που νιώθεις
όταν είσαι ερωτευμένος. Γράφω πάντα κωμωδία, γιατί τα κανάλια νομίζουν ότι
μόνο αυτό μπορώ να κάνω καλά. Επιμένω στην TV γιατί δεν έπιασα ακόμη το ΛΟΤΤΟ.
Οι απαντήσεις στις «30 Ερωτήσεις» του Β. Λουμπρίνη, στη σελ. 10.

ΜΑΣ ΕΚΛΕΨΑΝ την άνοιξη. Μας έκλεψαν τους πιο ωραίους μήνες του χρόνου,
εκείνους τους υπέροχους Απρίλη και Μάη. Με τις ευωδιές της βιολέτας στη μύτη
μας και το ελαφρό αεράκι να μπαίνει μέσα από τις μερσεριζέ ζακετούλες μας. Η
Μαίρη Κατσανοπούλου «Σε πρώτο ενικό». Σελ. 11.

Η ΔΙΚΑΣΤΙΝΑ «βάφτισε» σεισμόπληκτο ένα... οικόπεδο και εξασφάλισε
κρατικό δάνειο για την αποκατάσταση του ανύπαρκτου. Και μετά άρχισε να κτίζει
με το δάνειο. Τώρα στο θέμα έχει εισέλθει ο εισαγγελέας... Και αν το άλας της
ζωής μωρανθεί! Σελ. 13.

Ζ. ΚΡ. ΚΑΜΠΑΝΕΛΙΣ: Σε όλα τα μεγάλα θέματα ο Ζακ Σιράκ φαίνεται να
παίρνει τις θέσεις του Γαλλικού Σοσιαλιστικού Κόμματος. Τόσο στα θέματα της
Αφρικής όσο και σ' αυτά της Ευρώπης. Η συγκατοίκηση λοιπόν δεν δημιουργεί
προβλήματα. Αποστολή στο Παρίσι: Γ. Αγγελόπουλος. Σελ. 48.

ΤΖΟΝ ΦΟΟΥΛΣ: 
«Ο Μάγος» είναι εκείνο το είδος του άνδρα που 
του αρέσει να ελέγχει τις πράξεις των ανθρώπων γύρω του. 
Αντιπροσωπεύει ένα είδος περίπλοκου και μάλλον θεατρικού θεού. 
Ένας μυστήριος πλούσιος άνδρας σε ένα ελληνικό νησί. Η Μικέλα Χαρτουλάρη 
στο «Πανόραμα», σελ. 1.

Κ. ΓΙΑΤΖΟΓΛΟΥ:

Στην αρχή ένιωθα σαν τουρίστρια σε πλατό. 
Σαν την Αλίκη στη χώρα των θαυμάτων. 
Μετά προσγειώθηκα ανώμαλα. Ο Περάκης είναι τελειομανής. 
Μια σκηνή μπορεί να τη γυρίσει 30 φορές... 
Εγώ θέλω να συνεχίσω να κάνω κινηματογράφο.

Ο κινηματογράφος δεν ξέρω αν με θέλει. 
«Πανόραμα», σελ. 5.

ΔΙΑΚΟΠΕΣ σημαίνει δραπετεύω. Στον ήλιο, τη θάλασσα, την ανεμελιά. Γι' αυτό
ετοιμαστείτε εγκαίρως. Ιδέες μας δίνουν η Νίτσα Σαπουντζή, ο Π. Χαϊκάλης, ο Ν.
Γαλανός, η Κωνσταντίνα και η Κάτια Δανδουλάκη. Εσείς μπορείτε να διαλέξετε κι
άλλα μέρη. Στην «Καλύτερη Ζωή», σελ. 1, 2 και 3.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15849N021</ED>
<ID>
ID:169867

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Τουρλού
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Διαβάζω ότι κυβερνητικός βουλευτής επέπληξε τον Πρωθυπουργό επειδή χαιρετήθηκε
με τον κ. Σ. Ντεμιρέλ ­ ελπίζω ότι δεν θα άρει την κατανόησή του προς την
κυβέρνηση αν μάθει ότι ο κ. Σημίτης έφαγε ιμάμ μπαϊλντί.

Με τιμή

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15849N022</ED>
<ID>
ID:169938

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15849N023</ED>
<ID>
ID:169944

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N02&aa=3</URL></REF>


Article

<CATEGORY>vin01</CATEGORY>

 <H5>ΚΑΙ ΣΤΟ ΥΠΟΥΡΓΙΚΟ ΣΥΜΒΟΥΛΙΟ ΣΗΜΕΡΑ ΣΥΖΗΤΗΣΗ ΓΙΑ ΤΟ ΣΥΝΤΑΓΜΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Στο επίκεντρο η αναθεώρηση
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΥ</AUTHOR>

Η αναθεώρηση του Συντάγματος μπαίνει όλο και περισσότερο στο επίκεντρο του
πολιτικού ενδιαφέροντος. Μετά το Εκτελεστικό Γραφείο του ΠΑΣΟΚ, και το
Υπουργικό Συμβούλιο θα απασχοληθεί κατά τη σημερινή του συνεδρίαση με την
αναθεώρηση του Συντάγματος, αλλά είναι άγνωστο αν θα καταλήξει κάπου, και ποιο
θα είναι το επόμενο στάδιο αυτής της υπόθεσης.ΧΘΕΣ παρεμπιπτόντως τέθηκε το
θέμα και στη Βουλή, όπου η κυβέρνηση διά στόματος του υφυπουργού Λ. Παπαδήμα
εκδήλωσε τη διάθεση να συζητήσει ακόμη και την ένταξη στο αναθεωρούμενο
Σύνταγμα ενός πάγιου εκλογικού συστήματος.

Στο μεταξύ, συνεχίζονται οι αντιδράσεις, έστω και περιορισμένες, για την
εκλογή Προέδρου της Δημοκρατίας με 151 ψήφους. Κατά τον Γ. Α. Μαγκάκη, που
ενστερνίσθηκε τις σχετικές απόψεις του Α. Πεπονή, Πρόεδρος Δημοκρατίας
εκλεγόμενος με 151 ψήφους θα μπορούσε να καταστεί κομματικό όργανο. Η λογική
αυτή βρίσκει απήχηση και μεταξύ άλλων στελεχών του ΠΑΣΟΚ, τα οποία εκδηλώνουν
επίσης την αντίθεσή τους και για την ιδιωτικοποίηση των Ανωτάτων Εκπαιδευτικών
Ιδρυμάτων. (Σελ.7).

Επιστολές αντήλλαξαν χθες ο Πρωθυπουργός Κώστας Σημίτης και ο εκπεσών από το
βουλευτικό αξίωμα υφυπουργός ΠΕΧΩΔΕ Χρ. Βερελής. Ο υφυπουργός για λόγους
ευθιξίας υπέβαλε την παραίτησή του, αλλά ο Πρωθυπουργός δεν την έκανε
αποδεκτή, έχοντας μάλιστα και τη σύμφωνη γνώμη του υπουργού ΠΕΧΩΔΕ Κώστα
Λαλιώτη. Οι νέοι βουλευτές, πάντως, ο Χρ. Ροκόφυλλος ­ που πήρε τη θέση του κ.
Βερελή ­ και ο Β. Χατζηϊωαννίδης ­ που κατέλαβε τη θέση του επίσης εκπεσόντος
Θ. Γεωργιάδη ­ ορκίσθηκαν χθες ενώπιον της Βουλής. (Σελ.9).

Η Κεντροαριστερά και το μέλλον της, αν υπάρχει μέλλον σ' αυτή την ιστορία,
είναι το casus belli μεταξύ των δυο κυρίαρχων μπλοκ στο περιβάλλον του
Πρωθυπουργού Κώστα Σημίτη. Και στο όνομά της δίνουν και παίρνουν οι κόντρες,
οι (επιλεκτικές) διαρροές και τα πισώπλατα μαχαιρώματα. Το αιώνιο ΠΑΣΟΚ...
(Σελ. 5).

Μια άλλη ιστορία χωρίς πολύ μέλλον, ο ελληνοτουρκικός διάλογος, έδωσε μία
ακόμη ευκαιρία στον Θεόδωρο Πάγκαλο και τον Ονούρ Οϊμέν να διαπιστώσουν πόσο
ανέφικτη είναι η ελληνοτουρκική προσέγγιση. Το νέο ραντεβού έγινε στην
Πορτογαλία, στο περιθώριο της συνάντησης των υπουργών Εξωτερικών των χωρών-
μελών του ΝΑΤΟ. Στην ίδια συνάντηση έκανε την εμφάνισή του και ο νέος πρέσβης
των ΗΠΑ στην Ελλάδα, Νίκολας Μπερνς, ο οποίος ­ τι πρωτότυπο ­ τάχθηκε υπέρ
της ειρηνικής επίλυσης των προβλημάτων μεταξύ Ελλάδος - Τουρκίας. Καλά
ξεκινάει... (Σελ.9).

Κατά τα λοιπά, ο Πρωθυπουργός Κ. Σημίτης αρχίζει από το απόγευμα περιοδεία
στην Ήπειρο ­ την πιο υποβαθμισμένη περιοχή της χώρας. Θα περιοδεύσει και
στους τέσσερις νομούς της περιφέρειας και θα εξαγγείλει έργα. Πολλά έργα. Ο
Κώστας Καραμανλής περιόδευσε κι αυτός χθες ­ στην Ιστορία. Επισκέφθηκε τον
Μυστρά, θυμήθηκε τον Μαρμαρωμένο Βασιλιά, βεβαίως, και επαναβεβαίωσε ότι το
κόμμα βαδίζει σταθερά στα στερεότυπα της παράταξης, «πατρίς, θρησκεία,
οικογένεια»... (Σελ.5).

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15849N031</ED>
<ID>
ID:169868

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Το «εύσημο»
</H2>
ΚΟΝΤΑ πέντε χρόνια μετά το τελευταίο φονικό της χτύπημα, η «17 Ν» έδωσε πάλι
αυτόκλητη το «τιμωρό» «παρών» της...

ΜΕ στόχο ­ όπως πάντα ­ να θυμίσει πως αυτή «αγρυπνά» για την απόδοση
κοινωνικής δικαιοσύνης.

ΚΑΙ όσο σαφές είναι πως ο αποτροπιασμός για τη δράση της αφήνει ασυγκίνητους
τους εκτελεστές...

ΑΛΛΟ τόσο βέβαιο είναι πως και η «ιδεολογική» επένδυση που παγίως συνοδεύει
τις πράξεις της ούτε συγκινεί ούτε πείθει.

* ΚΑΙ αν, πρώτο, έχει καταστεί προφανές πως τα οξυμμένα κοινωνικά προβλήματα ­
όχι μόνο στη χώρα μας αλλά και διεθνώς ­ δεν λύνονται με παρόμοιες επιθέσεις...

* ΚΑΙ αν, δεύτερο, όλοι γνωρίζουν πως οι διεκδικητικοί κοινωνικοί αγώνες
αποτελούν συλλογικό δικαίωμα των απανταχού πολιτών..

* ΚΑΙ αν, τρίτο, έχει καταδειχθεί πως οι μοναχικές πράξεις βίας γεννούν κλίμα
ανησυχίας που μόνο την κοινωνική συντήρηση υπηρετεί...

ΥΠΑΡΧΕΙ και κάτι ακόμα:

ΟΙ ενέργειες αυτές αντιμάχονται όχι απλώς τα διδάγματα της ιστορίας...

ΠΑΡΑ και το κοινό αίσθημα που αποστρέφεται τα δήθεν εξ ονόματός του εγκλήματα.

ΚΑΙ ενώ ασφαλώς ισχύουν όσα κατά καιρούς λέγονται για την ­ αποδεδειγμένη
πράγματι ­ αδυναμία των διωκτικών αρχών να εντοπίσουν τους δράστες...

ΘΑ πρέπει ωστόσο κανείς να παραδεχθεί πως ένας μοναχικός, καλά εκπαιδευμένος
πυρήνας που αυτοαποκαλείται «επαναστατικός»...

ΜΠΟΡΕΙ να ελαχιστοποιεί τα λάθη που συχνά αποκαλύπτουν τους δράστες στο κοινό έγκλημα.

ΑΥΤΟ είναι και το μόνο «εύσημο» που διεκδικεί η τελευταία ενέργεια.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15849N033</ED>
<ID>
ID:169946

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
<H3>Χρήστος Ροκόφυλλος:
</H3>
(ο πρώην υφυπουργός Βιομηχανίας, στον «9,84», για το χτύπημα της «17Ν.»)

«Είναι καιρός να απαλλαγούμε από ένα μυστικό στρατοδικείο που εκτελεί
θανατικές καταδίκες».

Νίκος Κεσσανλής:

(ο καθηγητής της Σχολής Καλών Τεχνών, στους «4 Τροχούς»)

«Βλέπω τη ζωή μερικών υπουργών, δεν καταλαβαίνω πότε έχουν καιρό να πάνε στο
υπουργείο. Είναι από τραπέζι σε δεξίωση και από μεθύσι σε γλέντι. Εγώ, αν
μεθύσω ένα βράδυ, το άλλο πρωί δεν έχω κουράγιο να πάω πουθενά. Αυτοί πώς
μπορούν; Χαλκέντεροι είναι; Δεν νομίζω. Απλώς, δεν πατάνε στο υπουργείο τους
και αναλαμβάνουν τις δουλειές οι φουκαράδες οι γενικοί γραμματείς...».

Σαράντος Καργάκος:

(ο συγγραφέας από τους «4 Τροχούς» απευθύνεται στους μαθητές)

«Όχι διάβασμα ενός έτους για να πετύχουμε στα ΑΕΙ και μετά πνευματική
αγρανάπαυση. Πρέπει να εξοβελισθεί από τη μαθητική νοοτροπία η "φιλοσοφία της
τεμπελιάς", που εκφράζεται με το νεοελληνοπρεπέστατο σύνθημα: "Ένα χρόνο
ζοριλίκι, πέντε χρόνια αραλίκι"».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15849N034</ED>
<ID>
ID:169980

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Στη Γερμανία
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΗΜΟΥΝ ΣΤΟ Λουντβιχσχάφεν της Γερμανίας, τρεις μέρες, για το 16ο φεστιβάλ
ποντιακών χορών. (Θα γράψω, σχετικά). Ένα μεσημέρι το πέρασα στην ­ πολύ
όμορφη ­ Χαϊδελβέργη. Κι εκεί πληροφορήθηκα, από τα τουριστικά έντυπα, που
πουλιούνται στα μαγαζιά, ότι το κάστρο της πόλης είναι ένα μνημείο που
θεωρείται ­ από ποιους; ­ εφάμιλλο του... Παρθενώνα!!! Ναι, μα τον
Θεό!..Μεγάλη πλάκα έχουν οι Γερμαναράδες... Ενώ καταλήστεψαν τον κόσμο, ιδίως
κατά τον Β' Παγκόσμιο Πόλεμο (το Μουσείο της Περγάμου, για παράδειγμα, στο
Βερολίνο, είναι γεμάτο μόνον από... κλοπιμαία!), άλλο δεν κάνουν, τον
τελευταίο καιρό, από το να μιλάνε, στις τηλεοράσεις, έξαλλοι από θυμό, για
τους «κλέφτες» τους Ρώσους! Οι οποίοι Ρώσοι κρατάνε τους Θησαυρούς του Πριάμου
και δεν τους παραδίνουν στους ιδιοκτήτες τους. Τους... Γερμανούς!Κατά τα άλλα,
η Γερμανία, όπως την ξέρετε: ένα καλοκουρδισμένο ρολόι. Καμία τρέλα, καμία
ανατροπή! Τα δρομολόγια στην ώρα τους, τα παιδιά στα πάρκα τους, οι σκύλοι στα
λουριά τους. Στη Χαϊδελβέργη, ας πούμε, δεν υπάρχουν χώροι για το παρκάρισμα
των (χιλιάδων) αυτοκινήτων. Γι' αυτό έχουν φτιαχτεί καταπληκτικά υπόγεια
γκαράζ, λίγα μέτρα πιο πέρα από το Πανεπιστήμιο. Ενώ εμείς, εδώ, όπου να 'ναι,
θ' αρχίσουμε να παρκάρουμε, ακόμη και πάνω στην Ακρόπολη!Τώρα, το καλοκαίρι,
ολόκληρη η Διον. Αρεοπαγίτου είναι πήχτρα από τα πούλμαν. Και τα βράδια, με
τις παραστάσεις στο Ηρώδειο, δεν μένει ελεύθερο ούτε ένα πεζοδρόμιο, όχι μόνο
στη Ροβέρτου Γκάλλι και τους γύρω δρόμους, αλλά και στο Θησείο και στο Κουκάκι
και στα Πετράλωνα! Μια ζούγκλα, δηλαδή!Να ξαναγυρίσω, όμως, στη Γερμανία, που
τη βαριέσαι μεν, αλλά και τη χαίρεσαι. Γιατί, σ' αυτή τη χώρα, ο νόμος είναι
νόμος. Όχι χαβαλές. Ας πούμε: πρόσφατα, δύο τροχονόμοι, στο Βισμπάτεν, είδαν
ένα αυτοκίνητο να... τρεκλίζει, σ' έναν ημικεντρικό δρόμο. Το σταμάτησαν και
υπέβαλαν τον οδηγό του σε αλκοτέστ. Διαπίστωσαν ότι ήταν ψιλομεθυσμένος. «Τα
χαρτιά σου», του είπαν. Τα πήραν και, με έκπληξη, είδαν ότι ο παραβάτης ήταν ο
διοικητής της Αστυνομίας του Μάιντς! Τον χαιρέτισαν κανονικά και του
αφαίρεσαν, επί τόπου, το δίπλωμα! Όσο για τον διοικητή, την άλλη μέρα, παραιτήθηκε...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15849N041</ED>
<ID>
ID:169903

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N04&aa=1</URL></REF>


Article

<CATEGORY>vin05</CATEGORY>

 <H2>Και η Χίλαρι άκουγε...
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ίσως διαβάσατε για την ολιγόλεπτη συνάντηση των κ.κ. Κ. Σημίτη και Σ.
Ντεμιρέλ στο Παρίσι, στο περιθώριο της υπογραφής της συμφωνίας ΝΑΤΟ και Ρωσίας
­ μία «χαιρετούρα» και πέντε λόγια, που μάλιστα έγιναν και αντικείμενο
κριτικής από τον κ. Στ. Παπαθεμελή, στη προχθεσινή συνάντηση του Πρωθυπουργού
με τα μέλη της Επιτροπής Εξωτερικών Υποθέσεων της Βουλής..ΑΥΤΟ που δεν γνώριζε
ο κ. Παπαθεμελής, ήταν ότι υπήρξε και ­ επίσης ολιγόλεπτη ­ συνάντηση του κ.
Ντεμιρέλ με τον κ. Γ. Παπανδρέου: Κι όχι μόνον έγινε αυτή η συνάντηση, όχι
μόνον αφορούσε τις σχέσεις των δύο χωρών αλλά έγινε και παρουσία... της κ.
Χίλαρι Κλίντον, η οποία, μάλιστα, έδειξε να ενδιαφέρεται για τα
ελληνοτουρκικά.ΑΥΤΟ πάλι, τι είναι τώρα;

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15849N042</ED>
<ID>
ID:169910

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N04&aa=2</URL></REF>


Article

<CATEGORY>vin05</CATEGORY>

 <H2>ΠΑΣΟΚ, το ευρωπαϊκόν
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΩΣ γνωστόν, το ΠΑΣΟΚ είναι από τα μεγαλύτερα ­ και πάντως, από τα... πιο
κυβερνητικά ­ σοσιαλιστικά κόμματα στην Ευρώπη. Έτσι, σε προεκλογικές
περιόδους ­ όπως αυτή που ζει τώρα η Γαλλία ­ είναι πλέον απολύτως φυσικό να
διαβάζεται ένα μήνυμα του κ. Α. Τσοχατζόπουλου, όπως έγινε χθες, στη μεγάλη
συγκέντρωση των Σοσιαλιστών, στη Λιλ...ΟΠΩΣ είναι φυσικό, να ζητάει από τώρα ­
ένα χρόνο πριν από τις γερμανικές εκλογές ­ η κ. Κριστίν Ντάνχερ, η
σοσιαλίστρια υπουργός Τεχνών και Επιστημών της Έσσης, βοήθεια από το ΠΑΣΟΚ:
«Μάθαμε ότι βοήθησες τους Γάλλους, θα βοηθήσεις κι εμάς του χρόνου;», ρώτησε
χθες την κ. Βάσω Παπανδρέου.ΚΑΙ η απάντηση; «Μήν ανησυχείς, όλο το ΠΑΣΟΚ θα
μετακομίσει στη Γερμανία, αν είναι έτσι να νικήσετε»...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15849N043</ED>
<ID>
ID:169945

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N04&aa=3</URL></REF>


Article

<CATEGORY>vin05</CATEGORY>

 <H2>Και χαμένοι και δαρμένοι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΑΥΤΟ ΜΟΝΟΝ στην Ελλάδα θα μπορούσε να συμβεί: Που λέτε, σήμερα, παρουσιάζει
ο αρμόδιος αντιπρόεδρος της Βουλής, κ. Λ. Αποστολίδης, τα αποτελέσματα του
ελέγχου, που έγινε από τις υπηρεσίες της Βουλής, στις προεκλογικές δαπάνες των
βουλευτών και των υποψήφιων βουλευτών, των εκλογών του περασμένου
Σεπτεμβρίου.Λοιπόν, όσο κι αν δεν το πιστεύετε, οι ­ όποιες ­ παρατυπίες
διαπιστώθηκαν, αφορούν σε πολύ μεγάλο ποσοστό πολιτευτές και όχι βουλευτές.
Προφανώς, το πολύ της θλίψεως για την εκλογική αποτυχία, γεννά λανθασμένες δηλώσεις...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15849N044</ED>
<ID>
ID:169969

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N04&aa=4</URL></REF>


Article

<CATEGORY>vin05</CATEGORY>

 <H2>Βίβα Ανδρέα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΕ ΕΚΔΗΛΩΣΗ που διοργανώθηκε στο βιβλιοπωλείο Ελευθερουδάκη, με την ευκαιρία
της εμπλουτισμένης, νέας έκδοσης του βιβλίου του «Δημοκρατικός καπιταλισμός
και κοινωνία της γνώσης», ο κ. Α. Ανδριανόπουλος είπε το εξής καταπληκτικό,
μπροστά στους κ.κ. Στ. Μάνο, Γ. Σουφλιά, Β. Κοντογιαννόπουλο: «Μόνο τα
ελληνικά κόμματα και οι Ζαπατίστας αυτοπροσδιορίζονται αρνητικά σε σχέση με
την πολιτική τους ταυτότητα. Όμως, οι Ζαπατίστας δεν έχουν την ψευδαίσθηση ότι
θα διεκδικήσουν ποτέ την εξουσία»...Ένας από τους παρουσιαστές του βιβλίου
ήταν ο υφυπουργός κ. Γ. Πασχαλίδης ­ ο οποίος δήλωσε ότι θα συστήσει το
βιβλίο, μαζί με άλλα, στα μέλη της Κεντρικής Επιτροπής του ΠΑΣΟΚ.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15849N045</ED>
<ID>
ID:169985

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N04&aa=5</URL></REF>


Article

<CATEGORY>vin05</CATEGORY>

 <H2>Σεφ
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΟ ΕΙΠΕ ο κ. Γ. Πατάκης προς τους συνδικαλιστές του ΠΑΣΟΚ, όταν η παράταξή του
δεν έβγαλε ούτε έναν στο Διοικητικό Συμβούλιο της ΠΑΣΕΓΕΣ: Εσείς δεν είστε
μάγειροι, είστε σεφ!

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15849N046</ED>
<ID>
ID:169997

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΡΧΙΖΕΙ ΤΑ ταξίδια στο εξωτερικό ο κ. Κ. Καραμανλής: Πρώτα Βουλγαρία και
στις αρχές Ιουνίου Βρυξέλλες ­ συναντήσεις με Σαντέρ και όλα τα σχετικά, παρακαλώ...

ΣΤΟΝ ΠΡΩΤΟ ΓΥΡΟ των γαλλικών εκλογών, έστειλε μήνυμα στους Γάλλους σοσιαλιστές
ο κ. Κ. Σημίτης και τα αποτελέσματα ήταν θετικά για το κόμμα του κ. Ζοσπέν.
Τώρα, πριν από τον δεύτερο γύρο, τους έστειλε μήνυμα ο κ. Α. Τσοχατζόπουλος.
Άρα, αν χάσουν, ξέρουν πού να απευθυνθούν...

ΔΥΟ ΟΝΟΜΑΤΑ ­ Σταρίδας και Μυρτάκης ­ «έπαιζαν» για τη θέση του περιφερειάρχη
Κρήτης, αλλά τα «ασυμβίβαστα», όπως και τα προσόντα, έκαναν τον Πρωθυπουργό να
πει «ναι» σ' έναν «ξένο», τον κ. Χρ. Καλαμπόκη.

ΜΕ ΜΕΓΑΛΑ ονόματα ­ Χόλμπρουκ, αλλά και την αυτού μεγαλειότητα τον κ. Χ.
Κίσινγκερ ­ θα συζητήσει τον Ιούνιο, έξω από τη Νέα Υόρκη, ο δικός μας κ. Γ.
Κρανιδιώτης, που προσκλήθηκε φέτος στις εργασίες της περιβόητης Λέσχης Μπίλντεμπεργκ...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15849N048</ED>
<ID>
ID:170007

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N04&aa=8</URL></REF>


Article

<CATEGORY>vin04</CATEGORY>

 <H5>ΑΝΤΙΘΕΣΕΙΣ ΜΕΤΑΞΥ ΚΟΡΥΦΑΙΩΝ ΕΚΣΥΓΧΡΟΝΙΣΤΙΚΩΝ ΣΤΕΛΕΧΩΝ
</H5><H2>Έριδες για το... μήλο της Κεντροαριστεράς
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Από που πάνε για την Κεντροαριστερά;

ΣΤΟ ΠΑΣΟΚ αυτήν την εποχή δεν φαίνεται να ασχολούνται τόσο με την ουσία του
ερωτήματος. Εκείνο που τους απασχολεί δείχνει να είναι ένα «κείμενο εργασίας»
για την Κεντροαριστερά ­ που φέρεται να συνέταξε και έστειλε ο κ. Κ. Σημίτης
στο Εκτελεστικό Γραφείο ­ αλλά και οι έντονες διαψεύσεις για την ύπαρξη και
την αποστολή του.

Το περίεργο είναι ότι δεν πρόκειται για δίλημμα επιλογής του δρόμου της
«κακίας» ή της «αρετής». Άλλωστε η λεγόμενη εσωκομματική αντιπολίτευση δεν
έχει ακόμη διατυπώσει το λόγο της επ' αυτού.

Τα πράγματα είναι πιο... απλά και γι' αυτό πιο δύσκολα για την ηγεσία του
ΠΑΣΟΚ, καθώς το «κείμενο» είναι μόνο προπέτασμα καπνού: Το όλο θέμα της
Κεντροαριστεράς αποτελεί άλλο ένα πεδίο για την εμφάνιση μιας ακόμα
υποβόσκουσας αντίθεσης μεταξύ των στελεχών του εκσυγχρονιστικού μπλοκ ­ και
μάλιστα μεταξύ στενών συνεργατών του Πρωθυπουργού ­ είναι η αιτία των αναταράξεων.

ΑΠΟΚΛΕΙΣΤΗΚΕ

Είναι χαρακτηριστικό αυτού του κλίματος ότι ο υφυπουργός παρά τω Πρωθυπουργώ
κ. Γιώργος Πασχαλίδης, που έχει καταγραφεί μέχρι τώρα στα στελέχη εκείνα που
προωθούν με ζέση την υπόθεση της Κεντροαριστεράς, κινδυνεύει να αποκλειστεί
από την επίσημη έναρξη του διαλόγου σε επίπεδο κορυφής του ΠΑΣΟΚ.

Ο ενδεχόμενος αποκλεισμός του όμως δεν σημαίνει φυσικά και διαφωνία για το όλο
εγχείρημα. Απλώς, ίσως να είναι το αποτέλεσμα ενός από τα χτυπήματα «κάτω από
τη μέση» που οι «μεν» και οι «δε» ανταλλάσσουν συστηματικά στο πλαίσιο της
κόντρας που βρίσκεται σε εξέλιξη.

Και στη συγκεκριμένη περίπτωση το «αντικείμενο του πόθου» είναι δελεαστικό ­
ίδιο όπως και στις άλλες αντιπαραθέσεις μεταξύ στενών συνεργατών του
Πρωθυπουργού: ο «έλεγχος», η «διαχείριση» ενός «πακέτου» εξουσίας που έχει...
μέλλον και... μέλι! Καθώς το εγχείρημα της Κεντροαριστεράς αποτελεί μία από
τις βασικές προτεραιότητες του Πρωθυπουργού στην προσπάθειά του να αναμορφώσει
- ανασυνθέσει το πολιτικό σκηνικό, οι «διαχειριστές» του θα έχουν αρκετά ατού
στα χέρια τους. Όλοι αναγνωρίζουν πόσο προνομιακός είναι ο ρόλος του
συνομιλητή με τα ενδιαφερόμενα μέρη, που είναι «οι δυνάμεις της Αριστεράς, της
προόδου και της οικολογίας»...

ΟΙ ΔΥΟ ΠΛΕΥΡΕΣ

Τι χρεώνει όμως η μία πλευρά για την άλλη; Παρ' όλο που επωνύμως ουδείς
καταθέτει την άποψή του, οι «μεν» (της Χαριλάου Τρικούπη) φωτογραφίζουν ως
«Μαξίμου» τους κ.κ. Γ. Πανταγιά, Ν. Θέμελη και Γ. Πασχαλίδη. Και οι «δε» (του
Μαξίμου) φωτογραφίζουν ως «Χαριλάου Τρικούπη» τον κ. Θ. Τσουκάτο, ορισμένες
φορές τον κ. Στ. Μανίκα, ενώ στη συγκεκριμένη περίπτωση (της Κεντροαριστεράς)
περιλαμβάνουν και τον κ. Κ. Σκανδαλίδη. Οι «μεν» (της Χαριλάου Τρικούπη)
αμφισβητούν τόσο την αποκλειστική όσο και την αποτελεσματική ­ μέχρι τώρα ­
ενασχόληση των «δε» (του Μαξίμου) με το εγχείρημα της Κεντροαριστεράς.

«Δεν μπορεί να υπάρχουν ιδιοκτήτες σε ένα τέτοιο εγχείρημα. Ούτε μπορεί να
τεθεί υπό την κηδεμονία κανενός», υποστηρίζουν τα στελέχη της πλευράς αυτής.
Και δεν κρύβουν ότι βλέπουν με επιφύλαξη τις συνεχείς... κεντροαριστερές
κινήσεις που κάνουν «οι απέναντι», μέσω κυρίως του παραρτήματος του Ομίλου
Προβληματισμού (ΟΠΕΚ) του Πειραιά στο οποίο προεδρεύει ο κ. Γ. Πανταγιάς. Παρ'
όλο που δεν το πολυλένε, καθώς στοιχεία δεν υπάρχουν, εκείνο που φοβούνται
είναι οι διάφορες θολές και αόριστες ιδέες περί «νέου ΠΑΣΟΚ» ή και «νέου
κόμματος» που ορισμένοι χρεώνουν στους «δε».

ΕΠΙΧΕΙΡΗΜΑΤΑ

Οι επικρίσεις δεν σταματούν σ' αυτά: τους καταλογίζουν ακόμη ότι οι
πρωτοβουλίες τους είναι μόνο σε επίπεδο κορυφής, ότι κινούνται σχεδόν
αποκλειστικά στη «λογική Ανδρουλάκη» και ότι δεν συνδέονται με την κοινωνία.
Πρέπει να σημειωθεί ότι η εμπλοκή του κ. Κ. Σκανδαλίδη από τους «δε»
περιορίζεται μόνο σε τακτική συμμαχία, καθώς ο μοναδικός στόχος του γραμματέα
είναι, όπως λένε, η ενεργοποίηση του κόμματος στο διάλογο για την Κεντροαριστερά.

Αλλά και η άλλη πλευρά ­ οι «δε» ­ έχουν τον αντίλογο και τα «κατηγορώ» τους.
Οι επικρίσεις τους αφορούν στις προθέσεις των «μεν» για τις οποίες λένε ότι
δεν είναι μόνο η επιθυμία «ελέγχου» του εγχειρήματος, αλλά «και η διαμόρφωση,
όπως λένε, προϋποθέσεων για την ικανοποίηση προσωπικών σχεδίων»...

Για το εύρος των «σχεδίων» που επικαλούνται δεν δίνουν ακριβή περιγραφή,
αφήνουν όμως να εννοηθεί ότι σχετίζονται με την μετασημιτική εποχή...

Για τα περί «νέου κόμματος» που χρεώνουν οι «μεν» στους «δε» η αντίδραση είναι
έντονη: «Εμείς αυτό που θέλουμε είναι να προκύψει μια νέα ταυτότητα και για το
ΠΑΣΟΚ και για τον ευρύτερο χώρο της Κεντροαριστεράς. Μέσα από το διάλογο,
λένε, θα προκύψει η αναγκαία αναγέννηση του ΠΑΣΟΚ, σε αντίθεση με τη διατήρηση
του υπάρχοντος μοντέλου, που έστω και εξωραϊσμένου κάποιοι επιθυμούν και "σπρώχνουν"...».

Πέραν αυτού οι «δε» καταμαρτυρούν στους «μεν» ότι επιχειρούν να αναπτύξουν
προνομιακές σχέσεις με ορισμένα ανένταχτα σήμερα πρώην στελέχη της Αριστεράς
προκειμένου να διαμορφώσουν ευνοϊκούς συσχετισμούς στο «διάλογο».

«ΧΤΥΠΗΜΑΤΑ»

Οι διαρροές, οι διαψεύσεις και τα (ανώνυμα) σχόλια δεν είναι τα μόνα όπλα στην
κόντρα. Ως χτύπημα «κάτω απ' τη μέση» θεωρούν οι «δε» την επιδίωξη των «μεν»
να αποκλείσουν τους... υφυπουργούς από τον πρώτο εσωκομματικό διάλογο για την
Κεντροαριστερά που ετοιμάζει η ηγεσία του ΠΑΣΟΚ. «Ο λόγος είναι απλός, λένε.
Θέλουν να αποκλείσουν τον Γιώργο Πασχαλίδη!»... Βέβαια κάτι τέτοιο δεν το
δέχεται η άλλη πλευρά που επικαλείται ότι το πρόγραμμα δεν έχει διαμορφωθεί...

Ο Πρωθυπουργός, όπως λένε στελέχη του ΠΑΣΟΚ που γνωρίζουν τη διάσταση του
θέματος, έχει εικόνα της κατάστασης. Στις προθέσεις του δεν είναι να προκρίνει
την μία ή την άλλη πλευρά στη «διαμάχη» αλλά δια της... εργασιοθεραπείας να
αξιοποιήσει όλα τα στελέχη. Επί της ουσίας δε θα πάρει το όλο εγχείρημα της
Κεντροαριστεράς στα χέρια του.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15849N051</ED>
<ID>
ID:169898

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N05&aa=1</URL></REF>


Article

<CATEGORY>vin04</CATEGORY>

 <H2>Πρεμιέρα «Δικτύου»
</H2>
ΜΙΑ ΝΕΑ κίνηση μπαίνει από σήμερα με φιλοδοξίες στη σκηνή της Κεντροαριστεράς;

Πρόκειται για το «Δίκτυο Διαλόγου και Παρέμβασης για την Κεντροαριστερά», τη
συγκρότηση του οποίου ανακοινώνει σήμερα επιτροπή πρωτοβουλίας.Τα στελέχη που
θα συγκροτήσουν τον πρώτο πυρήνα του ανέρχονται σε 150 και προέρχονται είτε
απ' τον χώρο του ΠΑΣΟΚ είτε είναι πρώην στελέχη των κομμάτων της Αριστεράς
(ΚΚΕ και ΣΥΝ) και άλλων προοδευτικών κινήσεων (π.χ. ΕΚΚΕ). Επαφές με στελέχη
που θα ενεργοποιηθούν έχει κάνει ο προερχόμενος απ' τον ΣΥΝ βουλευτής του
ΠΑΣΟΚ σήμερα κ. Π. Παρασκευόπουλος. Στο «Δίκτυο» αναμένεται να
δραστηριοποιηθούν οι κ.κ. Δ. Σαράφογλου, Δ. Γιατζόγλου, Στ. Ελληνιάδης, Ντ.
Σιάκαρης, Γ. Σωτηρέλλης, Β. Ρώτας, Αλ. Πουλαρίκας κ.ά.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15849N053</ED>
<ID>
ID:169961

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N05&aa=3</URL></REF>


Article

<CATEGORY>vin04</CATEGORY>

 <H2>Τσοβόλας: Να διακοπεί κάθε διάλογος με Τουρκία
</H2>
«ΜΕ ΣΥΝΑΥΛΙΕΣ και επιχειρηματίες δεν ασκείται εξωτερική πολιτική», τόνισε χθες
το βράδυ στον Πειραιά σε ανοιχτή εκδήλωση του ΔΗΚΚΙ ο πρόεδρός του Δημήτρης
Τσοβόλας. Και πρόσθεσε ότι «σ' αυτές τις κρίσιμες στιγμές χρειάζεται αρετή και
τόλμη, εθνική στρατηγική, αποφασιστικότητα και οικονομική πολιτική που να
διασφαλίζουν την ενότητα του λαού και του Ελληνισμού».

Ο πρόεδρος του ΔΗΚΚΙ εγκαινιάζοντας μια σειρά πολιτιστικών εκδηλώσεων ­ η
πρώτη έγινε χθες στον Τινάνιο Κήπο του Πειραιά με ρεμπέτικα τραγούδια ­ είπε
ακόμη ότι «η κυβέρνηση, η οποία κάνει τουλάχιστον λαθεμένους χειρισμούς,
πρέπει να διακόψει κάθε διάλογο με την Άγκυρα».

Η ΥΦΑΛΟΚΡΗΠΙΔΑ

Διάλογος, σημείωσε, μπορεί να γίνει μόνον για «την οριοθέτηση της
υφαλοκρηπίδας του Αιγαίου από το Διεθνές Δικαστήριο της Χάγης, με βάση το
Διεθνές Δίκαιο που παρέχει και το δικαίωμα επέκτασης των χωρικών μας υδάτων
στα 12 μίλια».

Εξάλλου, αναφερόμενος στην οικονομική πολιτική της κυβέρνησης ο κ. Τσοβόλας
είπε ότι «επιλέχτηκε ο χώρος του ΣΕΒ για να εξαγγελθεί, ώστε να δείξει ­ η
κυβέρνηση ­ συνέπεια προς τους πολιτικούς της προϊσταμένους».

Τάχθηκε κατά της ιδιωτικοποίησης του ΟΤΕ και «των άκριτων ιδιωτικοποιήσεων»,
επισημαίνοντας πως «εκείνο που χρειάζεται είναι στήριξη και ο εκσυγχρονισμός
του παραγωγικού συστήματος της χώρας και η επιδίωξη της σταθεροποίησης της
οικονομίας, με ανάπτυξη και κοινωνική προστασία».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15849N054</ED>
<ID>
ID:169981

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N05&aa=4</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Σύγχρονο Πανεπιστήμιο
</H2>
<AUTHOR>ΚΩΝΣΤΑΝΤΙΝΟΣ Α. ΔΗΜΟΠΟΥΛΟΣ</AUTHOR>

Κύριο χαρακτηριστικό της εποχής μας είναι η ταχύτητα με την οποία
μεταβάλλονται τα πάντα. Όλα τρέχουν και αλλάζουν στη βαθύτερη υφή και ουσία
τους.Ετσι και η εκπαίδευση δεν μπορεί να παραμείνει στάσιμη. Πρέπει να
ανανεωθεί για να βοηθήσει τον μαθητή και τον φοιτητή να προσαρμοστεί στις
αλλαγές και να ενταχθεί ομαλά στη σημερινή κοινωνία, με τα γνωστά σοβαρά προβλήματα.

Η προσαρμογή αυτή είναι επιτακτική ανάγκη να γίνει σε όλες τις βαθμίδες της
εκπαίδευσης, ιδιαίτερα όμως στα Πανεπιστήμια. Τα Πανεπιστήμιά μας εξακολουθούν
να λειτουργούν με παλαιά πρότυπα και δεν έχουν προσαρμοστεί, όπως θα έπρεπε,
στις σύγχρονες απαιτήσεις. Η ευθύνη γι' αυτό βαρύνει όλους μας. Τα πολιτικά
κόμματα, τις εκάστοτε κυβερνήσεις, αλλά και τους φοιτητές και πανεπιστημιακούς.

Τελικό αποτέλεσμα της ευθύνης όλων ανεξαιρέτως των ανωτέρω είναι το
Πανεπιστήμιο να μην ανταποκρίνεται στις ανάγκες του παρόντος και στις
προσδοκίες του μέλλοντος. Καιρός είναι πλέον το Πανεπιστήμιο να ακολουθήσει
σωστούς προσανατολισμούς και να αγωνιστεί για την οργανωτική και επιστημονική
του αναβάθμιση και για την παροχή υψηλής ποιότητας σπουδών, προπτυχιακών, αλλά
και μεταπτυχιακών.

Αυτός είναι και ο μόνος τρόπος, ώστε τα Πανεπιστήμιά μας να δημιουργήσουν
υπεύθυνους και ικανούς επιστήμονες, άξιους να ανταγωνιστούν τους Ευρωπαίους
συναδέλφους τους.

Το Πανεπιστήμιο πρέπει να παρέχει στους φοιτητές νέες γνώσεις και εμπειρίες
και να τους μαθαίνει σύγχρονες μεθόδους εργασίας και μάθησης, εφαρμόζοντας
στην πράξη σύγχρονες μεθόδους διδασκαλίας. Η ανάπτυξη της ερευνητικής μάθησης
του φοιτητή και ο εθισμός στην αυτοδιδαχή είναι πρωταρχικά στοιχεία της εκπαίδευσης.

Τα σημερινά Πανεπιστήμια στηρίζονται πολύ στην αποστήθιση και τη μηχανική
μάθηση που, χωρίς να το θέλουν, καταπνίγουν ή αμβλύνουν την κριτική και
ελεύθερη σκέψη, τη δημιουργική φαντασία, την επινοητικότητα και την
περιέργεια. Το αποτέλεσμα είναι ενδεχομένως να δημιουργούνται νυσταλέα
πνεύματα και οι φοιτητές να οδηγούνται σε πνευματική μυωπία και νωθρότητα,
λόγω του περιορισμού της σκέψης τους και την παρεμπόδιση της εκδήλωσης των
δημιουργικών τους δυνάμεων.

Χρειαζόμαστε ένα νέο Πανεπιστήμιο, που να προσφέρει στον φοιτητή όχι μόνο
ζωντανές γνώσεις, αλλά κυρίως μεθόδους εργασίας και έρευνας, καθώς και τρόπους
σκέψης, ώστε να μπορεί αυτός από μόνος του, ως αυτόνομη προσωπικότητα, να
αναζητεί την επιστημονική αλήθεια και να αποκτά υπεύθυνη στάση απέναντι σε όλα
τα σοβαρά προβλήματα της ζωής.

Ας συνεργαστούμε όλοι μαζί, ώστε το Πανεπιστήμιο να ενσταλάξει στις νεανικές
ψυχές των φοιτητών έφεση για μόρφωση και πνευματική καλλιέργεια. Για να
επιτευχθούν αυτά, χρειάζονται από όλους μας διάθεση, ενθουσιασμός, μεθοδικός
προγραμματισμός και εργασία. Το βάρος αυτής της ευθύνης φέρουν ιδιαίτερα οι
πανεπιστημιακοί δάσκαλοι, που πρέπει να είναι προσωπικότητες υψηλού κύρους και
ακτινοβολίας, αφοσιωμένοι στο Πανεπιστήμιο. Το Πανεπιστήμιο, παράλληλα,
οφείλει να τους εξασφαλίσει τις απαραίτητες οικονομικές προϋποθέσεις,
προκειμένου να προσφέρουν απερίσπαστα το πολύπλευρο δημιουργικό έργο τους.

Ήδη από το 1932 ο αείμνηστος Μαν. Τριανταφυλλίδης είχε επισημάνει τη
σπουδαιότητα και αναγκαιότητα της προσαρμογής και εξέλιξης του Πανεπιστημίου
σε υψηλά επίπεδα, τονίζοντας: «... Όχι μοιρολατρία, κατεβασμένα πρόσωπα και
σύρσιμο παθητικό από μάθημα σε μάθημα και από χρόνο σε χρόνο, παρά προσπάθεια
αποφασιστική να αναπληρώσετε τις ελλείψεις και να γίνετε καλύτεροι, με κάθε
τρόπο, νικώντας τα εμπόδια... Δεν είναι το ποσόν, είναι το ποιόν. Δεν είναι οι
γνώσεις, είναι η μέθοδος. Δεν είναι κομμάτι, είναι σύνολο...».

Τα πολύπλευρα και δύσκολα εσωτερικά και εξωτερικά προβλήματα που αντιμετωπίζει
η χώρα μας δεν μπορούν να επιλυθούν, παρά από Έλληνες πολίτες που έχουν βαθιά
και εκτεταμένη παιδεία, οι οποίοι είναι υπεύθυνοι και δημοκρατικοί και
γνωρίζουν τα δικαιώματά τους, αλλά και τις υποχρεώσεις τους.

Για τη δημιουργία τέτοιων πολιτών οφείλει να έχει καθοριστικό ρόλο το
Πανεπιστήμιο και μπορεί να την έχει μόνο αν είναι Πανεπιστήμιο ποιότητας με
διεθνή ακτινοβολία και απήχηση, χώρος οραματισμού, προοπτικής και ελπίδας.

Ο καθηγητής Κωνσταντίνος Α. Δημόπουλος είναι πρόεδρος της Ιατρικής Σχολής
του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15849N061</ED>
<ID>
ID:169899

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ουδείς κλέφτης ... εκ προοιμίου
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΜΠΟΡΕΙ ο κ. Κ. Μητσοτάκης να έκανε ­ τις προάλλες στη Βουλή ­ την...
αυτοκριτική του για όσα επώδυνα για τη χώρα και την πολιτική ζωή της προξένησε
η γνωστή συμπεριφορά του ιδίου και όσων τον ακολούθησαν στον κατήφορο του
1989, όμως οι συνέπειες εκείνων των γεγονότων θα ταλαιπωρούν για πολλά ακόμη
χρόνια τον τόπο.

Πρόσφατο παράδειγμα, η προσπάθεια της Ολυμπιακής Αεροπορίας να ανανεώσει τον
στόλο των αεροσκαφών της: Πρόκειται για μια πολύ μεγάλη ­ πλην απολύτως
αναγκαία προμήθεια ­ για την οποία θα δαπανηθούν περί τα 400 δισεκατομμύρια δραχμές.

Ε, λοιπόν, τα σχετικά προγράμματα, σχέδια, προτάσεις κ.λπ. περιφέρονται από
γραφείο σε γραφείο, από διοίκηση σε διοίκηση της εταιρείας και από υπουργό σε
υπουργό, χωρίς κανείς να τολμά να βάλει την υπογραφή του και να γίνει
επιτέλους η τόσο αναγκαία αγορά των αεροπλάνων. Όλοι βρίσκουν κάποια
δικαιολογία για να μεταθέσουν τη λήψη της απόφασης και τελευταία ο υπουργός
Μεταφορών και Επικοινωνιών, κ. Καστανίδης, επιδιώκει τη συμφωνία όλων των
κομμάτων πριν προχωρήσει η αγορά. Φοβάται και εκείνος ότι όποια απόφαση και αν
πάρει, θα επικριθεί εκ των υστέρων για σκάνδαλο, γιατί αγοράστηκαν εκείνα και
όχι τα άλλα αεροσκάφη κ.λπ.

Παρόμοιες καταστάσεις επικρατούν και στον τομέα των δημοσίων έργων, όπου ο
αρμόδιος υπουργός δείχνει να το σκέφτεται και να το ξανασκέφτεται πριν
υπογράψει την ανάθεση κάποιου έργου, με αποτέλεσμα να παρατηρούνται σημαντικές
καθυστερήσεις στην υλοποίηση πολλών έργων.

Όταν δε, την περασμένη Τετάρτη, ρώτησα τον κ. Καστανίδη ώς πότε το «σύνδρομο
του 1989 θα αποτελεί τροχοπέδη για τόσο σημαντικές αποφάσεις και πώς εξηγεί
την ουσιαστική αναίρεση των αρμοδιοτήτων του εξ αυτού του λόγου», μου απάντησε
ότι όσοι έζησαν την αγριότητα εκείνης της πολιτικής περιόδου δεν είναι δυνατόν
να ενεργήσουν διαφορετικά... 
Φτάσαμε, δηλαδή, σε εκείνο σημείο, που για να αγοράσει ένα αεροπλάνο η
Ολυμπιακή ή να ανατεθεί ένα δημόσιο έργο, να πρέπει να συγκροτείται
διακομματική επιτροπή!

Φοβούμαι πως για αυτή την αναίρεση των θεσμών, που προκάλεσε το 1989 ο τώρα
αυτομαστιγωνόμενος κ. Μητσοτάκης, δεν αρκεί μόνον η αυτοκριτική και η παραδοχή
του λάθους. Και δεν εννοώ ότι κάποιοι πρέπει να κάνουν χαρακίρι.

Υπάρχει και καλύτερος τρόπος να διορθωθούν τα πράγματα: Η παραδοχή ότι κανείς
δεν είναι εκ προοιμίου ή επειδή ανήκει σε άλλο κόμμα, κλέφτης...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15849N063</ED>
<ID>
ID:169966

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΗΜΕΡΑ ΟΙ ΕΙΣΗΓΗΣΕΙΣ ΣΤΟ ΥΠΟΥΡΓΙΚΟ ΣΥΜΒΟΥΛΙΟ ΓΙΑ ΤΗΝ ΑΝΑΘΕΩΡΗΣΗ ΤΟΥ ΣΥΝΤΑΓΜΑΤΟΣ
</H5><H2>Συζήτηση για πάγιο εκλογικό σύστημα
</H2>
Στο Υπουργικό Συμβούλιο μπαίνει σήμερα το θέμα της αναθεώρησης του Συντάγματος
με συζήτηση των προτάσεων της εισηγητικής ομάδας που αποτελούν οι
συνταγματολόγοι κ.κ. Ε. Βενιζέλος και Γ. Παπαδημητρίου.Η ΠΡΟΤΑΣΗ της επιτροπής
για την εκλογή Προέδρου της Δημοκρατίας από τη θητεύουσα Βουλή ­ για την οποία
διατυπώνονται αντιρρήσεις από ορισμένα στελέχη του ΠΑΣΟΚ ­ και η άποψη που
διατυπώθηκε στο Εκτελεστικό Γραφείο για ίδρυση ιδιωτικών, μη κερδοσκοπικού
όμως χαρακτήρα, πανεπιστημίων αναμένεται να αποτελέσουν δύο από τα βασικότερα
κεφάλαια της συζήτησης.

Στη συζήτηση για την αναθεώρηση του Συντάγματος η κυβέρνηση εξετάζει το
ενδεχόμενο να θέσει και θέμα διάταξης για πάγιο εκλογικό σύστημα. Χθες στη
Βουλή ο υφυπουργός Εσωτερικών κ. Λ. Παπαδήμας άφησε ανοιχτό αυτό το
ενδεχόμενο, αποκλείοντας ωστόσο την καθιέρωση της απλής αναλογικής ως
εκλογικού συστήματος.

Το θέμα των διατάξεων για την Τριτοβάθμια Εκπαίδευση αποτέλεσε και χθες θέμα
συζήτησης στους κόλπους της Νεολαίας ΠΑΣΟΚ.

Κυβερνητικοί κύκλοι, πάντως, εμφανίζονταν χθες ιδιαίτερα συγκρατημένοι ως προς
το ενδεχόμενο να υιοθετηθεί σε αυτή τη φάση η εκδοχή της συνταγματικής
αναθεώρησης προς αυτήν την κατεύθυνση, χωρίς όμως και να το αποκλείουν.
Εξάλλου και ο κ. Μ. Δασκαλάκης, που ήταν μεταξύ των στελεχών του ΠΑΣΟΚ που
έθεσαν το θέμα στο Ε.Γ., διευκρίνισε ότι οι σκέψεις που διατυπώθηκαν στόχευαν
στο να διευκρινιστεί αν μπορούν ή όχι να αντιμετωπιστούν μέσα στα υπάρχοντα
συνταγματικά πλαίσια υπαρκτά ζητήματα, όπως η φοιτητική μετανάστευση και η
ανεξέλεγκτη λειτουργία Κέντρων Ελεύθερων Σπουδών που συνεργάζονται με ιδρύματα
του εξωτερικού.

Ωστόσο, η έναρξη συζήτησης στο ΠΑΣΟΚ για ιδιωτικά πανεπιστήμια έχει προκαλέσει
αντιδράσεις, τόσο στο χώρο της Τριτοβάθμιας Εκπαίδευσης όσο και στην ίδια τη
Νεολαία του κόμματος. Χαρακτηριστικό είναι ότι χθες η ΟΝΝΕΔ εξέδωσε ανακοίνωση
υπέρ του ΠΑΣΟΚ, απαντώντας σε προχθεσινή ανακοίνωση που είχε εκδώσει η Νεολαία
ΠΑΣΟΚ εναντίον του! Συγκεκριμένα, η Ν. ΠΑΣΟΚ χαρακτήρισε τη συζήτηση
«παρέκκλιση από τις διακηρυγμένες θέσεις» του Κινήματος, τόνισε ότι «προκαλεί
κατάπληξη ότι εγείρεται τέτοια συζήτηση τη στιγμή που επιχειρείται συνολική
αλλαγή της φιλοσοφίας και του καθεστώτος πρόσβασης στην Τριτοβάθμια
Εκπαίδευση» και εκτίμησε ότι αν οι σκέψεις περί ιδιωτικών ΑΕΙ υλοποιηθούν, θα
δημιουργηθούν «προϋποθέσεις εμπορευματοποίησης». Αντιθέτως, ο πρόεδρος της
ΟΝΝΕΔ κ. Π. Σιδέρης, δήλωσε: «Χαιρόμαστε που έστω και με 15ετή καθυστέρηση το
ΠΑΣΟΚ ανακάλυψε τα ιδιωτικά πανεπιστήμια και λυπούμαστε που η Νεολαία του με
την άρνησή της πιστοποιεί ότι αντί να είναι μπροστά, βρίσκεται πολύ πίσω από
το ίδιο της το κόμμα».

* Τριήμερη περιοδεία στην Ήπειρο αρχίζει από σήμερα ο Πρωθυπουργός. Ο κ. Κ.
Σημίτης σε ομιλία του σήμερα στα Ιωάννινα θα παρουσιάσει ολοκληρωμένο
πρόγραμμα ανάπτυξης της Ηπείρου και θα αναφερθεί στην πολιτική της Ελλάδας στο
Αλβανικό και τα Βαλκάνια.

Στο μεταξύ χθες, μετά τον κ. Αν. Πεπονή, και ο καθηγητής κ. Γ.-Α. Μαγκάκης
εξέφρασε τη διαφωνία του για την εκλογή Προέδρου της Δημοκρατίας με 151
ψήφους. Επειδή, όπως αναφέρει, ενισχύει τον κομματισμό. Ακόμα εκφράζει τη
διαφωνία του για τη διατήρηση του τρόπου εκλογής της ηγεσίας των Δικαστηρίων
από το Υπουργικό Συμβούλιο, για την ενδεχόμενη ίδρυση ιδιωτικών πανεπιστημίων
καθώς και για τις ρυθμίσεις που προβλέπει το σχέδιο νόμου περί ευθύνης υπουργών.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15849N071</ED>
<ID>
ID:169900

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N07&aa=1</URL></REF>


Article

<CATEGORY>vin04</CATEGORY>

 <H2>Διαξιφισμοί στη Βουλή για την απλή αναλογική
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΕΑΝ Η Βουλή αποδεχόταν χθες την πρόταση νόμου για απλή αναλογική του ΚΚΕ, την
οποία υποστήριξαν ο ΣΥΝ και το ΔΗΚΚΙ, τότε τριάντα επτά βουλευτές του ΠΑΣΟΚ θα
έχαναν την έδρα τους. Η Πολιτική Άνοιξη ­ με εκλογικό σύστημα χωρίς το πλαφόν
του 3% ­ θα ήταν στη Βουλή και θα εξέλεγε βουλευτή ακόμη και η Ένωση Κεντρώων.

Τον σχετικό πίνακα, που κατέθεσε η Κοινοβουλευτική Ομάδα του ΚΚΕ και τον οποίο
υποστήριζαν και τα άλλα δύο μικρότερα κόμματα, δεν αμφισβήτησαν ούτε τα μεγάλα
κόμματα, ενώ δύο βουλευτές του ΠΑΣΟΚ, ο κ. Γ. Κατσιμπάρδης και ο αντιπρόεδρος
της Βουλής Παναγιώτης Κρητικός, τάχθηκαν υπέρ της καθιέρωσης της απλής αναλογικής.

Μάλιστα, ο κ. Κατσιμπάρδης ανέφερε ότι το '89 δεκαπέντε βουλευτές του ΠΑΣΟΚ,
«συμμαχητές» του, είχαν ζητήσει ως εκλογικό σύστημα την απλή αναλογική.

«Σε αυτούς τους συμμαχητές ήταν και ο υποφαινόμενος τότε», είπε ο κ. Κρητικός.
«Και παραμένει μαχητής αυτών των απόψεων».

Βεβαίως, τα μικρότερα κόμματα δέχθηκαν και βολές από το ΠΑΣΟΚ. Το ΚΚΕ και ο
ΣΥΝ γιατί «το '89, όταν τους δόθηκε η ευκαιρία, δεν πρότειναν ως εκλογικό
σύστημα την απλή αναλογική». Και το ΔΗΚΚΙ γιατί «ο κ. Τσοβόλας δεχόταν παλιά
την ενισχυμένη αναλογική».

Η απάντηση των «μικρών» ­ οι κ.κ. Δ. Κωστόπουλος, Φ. Κουβέλης, Γ. Τσαφούλιας ­
είχε και αυτή τη λογική της: «Οι ενισχυμένες αναλογικές και τα πλειοψηφικά δεν
εμπόδισαν δικτατορίες, ενώ τα εκλογικά συστήματα χρησιμοποιήθηκαν για το
μοίρασμα της εξουσίας στους εσαεί "κατέχοντες"».

Ο υφυπουργός, πάντως, κ. Λάμπρος Παπαδήμας (ανάλογη τοποθέτηση έκανε και ο
κοινοβουλευτικός εκπρόσωπος του ΠΑΣΟΚ Κοσμάς Σφυρίου), αφού είπε ότι
απορρίπτει η κυβέρνηση την πρόταση νόμου, τόνισε ότι δεν την απασχολεί επί του
παρόντος τροποποίηση του εκλογικού νόμου. Βεβαίως, πρόσθεσε, το θέμα θα
συζητηθεί ούτως ή άλλως στο πλαίσιο αναθεώρησης του Συντάγματος, αφήνοντας
ανοικτό το ενδεχόμενο κάποια στιγμή να προταθεί η πάγια ρύθμιση του κορυφαίου
αυτού ζητήματος με συνταγματική διάταξη.

Τέλος, οι κ.κ. Δ. Σιούφας και Πρ. Παυλόπουλος (Ν.Δ.) τόνισαν ότι «σταθερές
κυβερνήσεις προϋποθέτουν σύστημα ενισχυμένης αναλογικής, το μόνο που
προσιδιάζει στην ιδιομορφία της χώρας».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15849N072</ED>
<ID>
ID:169928

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N07&aa=2</URL></REF>


Article

<CATEGORY>vin04</CATEGORY>

 <H2>Το εκπαιδευτικό έργο του Γέρου της Δημοκρατίας
</H2>
ΕΝΑ, ΔΥΟ, τρία, πολλά βιβλία... Αυτή πρέπει να είναι η πολιτική ενός σύγχρονου
κράτους, τόνισε ο υπουργός αναπληρωτής Εξωτερικών Γιώργος Παπανδρέου,
παρουσιάζοντας χθες το βράδυ ένα βιβλίο που γράφτηκε για το μεταρρυθμιστικό
εκπαιδευτικό έργο του παππού του, όταν αυτός ήταν υπουργός Παιδείας στην
κυβέρνηση Ελευθερίου Βενιζέλου. «Πρέπει να πάψει το μονοπώλιο του ενός και
"αυθεντικού" βιβλίου, που στερεί γνώσεις, περιορίζει τους ορίζοντες,
αποθαρρύνει την έρευνα», σημείωσε. Στην συζήτηση που έγινε με αφορμή το βιβλίο
«Γεώργιος Παπανδρέου, 1888-1968, ο πολιτικός της Παιδείας», του καθηγητή Σήφη
Μπουζάκη, στο Ίδρυμα Γεωργίου Παπανδρέου, παρουσία και της κ. Σοφίας
Παπανδρέου - Κατσανέβα, ο εκδότης κ. Δαρδανός (Gutenberg) τόνισε την «ανάγκη
ύπαρξης και λειτουργίας πολλών βιβλιοθηκών».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15849N073</ED>
<ID>
ID:169962

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N07&aa=3</URL></REF>


Article

<CATEGORY>vin04</CATEGORY>

 <H2>Ο Βερελής μένει στο ΥΠΕΧΩΔΕ
</H2>
ΕΧΑΣΕ τη βουλευτική του έδρα ο κ. Χρήστος Βερελής, αλλά διατηρεί τη θέση του
υφυπουργού ΠΕΧΩΔΕ. Ο Πρωθυπουργός κ. Κ. Σημίτης δεν έκανε δεκτή την παραίτησή
του και του ζήτησε να συνεχίσει το έργο του.

Στην απόφαση πάντως του Εκλογοδικείου, να εκπέσει του βουλευτικού του
αξιώματος, ο υφυπουργός απάντησε με προτάσεις προς την κυβέρνηση για
περιορισμό των κωλυμάτων εκλογής των βουλευτών στο πλαίσιο της αναθεώρησης του Συντάγματος.

Ο κ. Βερελής, στις προτάσεις που έχει υποβάλει από την περασμένη εβδομάδα και
γνωστοποίησε χθες, κάνει λόγο για «άμεση παρέμβαση του Εκλογοδικείου στην
εκφρασθείσα λαϊκή ετυμηγορία». Και αναφέρεται στη θετική εισήγηση του
Ευρωπαϊκού Δικαστηρίου Ανθρωπίνων Δικαιωμάτων επί προσφυγών που έχουν υποβάλει
Έλληνες βουλευτές κατά αποφάσεων του Εκλογοδικείου. Από την πλευρά του ο πρώην
υφυπουργός Χρ. Ροκόφυλλος, που καταλαμβάνει την έδρα του κ. Βερελή, δήλωσε
χθες (στον ραδιοσταθμό Αθήνα 9,84) ότι το Εκλογοδικείο με την ομόφωνη απόφασή
του «αποκατέστησε τη συνταγματική τάξη που είχε παραβιαστεί στο νομό Αιτωλοακαρνανίας».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15849N074</ED>
<ID>
ID:169982

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N07&aa=4</URL></REF>


Article

<CATEGORY>vin04</CATEGORY>

 <H5>Η ΠΟΛΙΤΙΚΗ ΜΑΣ ΖΩΗ ΚΙΝΕΙΤΑΙ ΜΕΤΑΞΥ ΔΕΙΠΝΩΝ ΚΑΙ ΑΠΟΔΕΙΠΝΩΝ
</H5><H2>Πικάντικη συνταγή πολιτικής
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ - ΝΑΤΑΣΑ ΜΠΑΣΤΕΑ</AUTHOR>

Η νύχτα του Ιουνίου ήταν πολύ ζεστή, ακόμα και δίπλα στην πισίνα της
οικογένειας Μητσοτάκη, στο σπίτι της τότε οδού Χρυσηίδος, στη Γλυφάδα ­ και η
θερμοκρασία ανέβαινε λεπτό με λεπτό: Διάολε, δεν συμβαίνει καθημερινά να
συναντώνται οι δύο ιστορικοί ηγέτες της Αριστεράς με τον αρχηγό της
συντηρητικής παράταξης, για να συζητήσουν κυβερνητική συνεργασία ­ και σίγουρα
δεν είχε ξανασυμβεί στους κ.κ. Χαρ. Φλωράκη και Λ. Κύρκο να ξαναδοκιμάσουν τα
διάσημα ντολμαδάκια της κ. Μαρίκας Μητσοτάκη...Η ΜΟΝΑΔΙΚΗ ­ και από
γαστρονομικής πλευράς ­ συνάντηση ολοκληρώθηκε με δύο ιστορικούς συμβιβασμούς:
Η Αριστερά είχε (όπως θα μαθαίναμε αργότερα) συμφωνήσει να συγκυβερνήσει με τη
Δεξιά και ο κ. Λ. Κύρκος είχε αφιερώσει τις δηλώσεις του, στα αδημονούντα μέσα
ενημέρωσης, στο παίνεμα των μαγειρικών ικανοτήτων της συζύγου του κ.
Μητσοτάκη... 
Η αλήθεια είναι ότι η κ. Μαρίκα Μητσοτάκη δεν είχε βάλει δα και όλη την τέχνη
της για εκείνο το βράδυ ­ άλλωστε, η συνάντηση είχε κανονιστεί μόλις μερικές
ώρες προηγουμένως...

Εκείνος που είχε πραγματευτικά γευτεί ­ και μαγευτεί από ­ τα προϊόντα της
κουζίνας της κ. Μαρίκας Μητσοτάκη ήταν ο κ. Τζ. Μπους, την εποχή που είχε
επισκεφτεί την οικία Μητσοτάκη, στο Ακρωτήρι των Χανίων. 
Το ίδιο και δεκάδες βουλευτές της Ν.Δ., στο σπίτι της Γλυφάδας, τις βραδιές
πριν από το πρόσφατο συνέδριο, όταν η παγωμένη ρακή έρεε άφθονη ­ και πάντως
θα αρκούσε για να μεθύσει το μισό συνέδριο (ασχέτως του ότι τελικά οι σύνεδροι
μέθυσαν με τις εκφραστικές χειρονομίες του κ. Κ. Καραμανλή)...

Ο οποίος κ. Καραμανλής συνηθίζει να διευρύνει τις πολιτικές του φιλίες γύρω
από ένα τραπέζι, κυρίως τραπέζι ψαροταβέρνας. 
Ο σημερινός πρόεδρος της Ν.Δ., άλλωστε, άκουσε για πρώτη φορά από συναδέλφους
του ότι όφειλε να διεκδικήσει την ηγεσία της συντηρητικής παράταξης σε μία
ψαροταβέρνα, στο Τουρκολίμανο ­ μοναδικοί μάρτυρες ήταν ένα μεγάλο φαγκρί και
τα γκαρσόνια... 
Αλλά και μετά, όταν τα πράγματα άρχισαν να επισημοποιούνται, πάλι η μέθοδος
του δείπνου χρησιμοποιήθηκε: 
Στο σπίτι του κ. Ι. Βαρβιτσιώτη, οι 29 βουλευτές που συγκεντρώθηκαν πρώτα
έφαγαν και μετά καταβρόχθισαν τον κ. Μ. Έβερτ... Και αν μπορεί να πει κανείς
ότι εκείνο το πολυάνθρωπο δείπνο στη Φιλοθέη έβγαλε πρόεδρο της Ν.Δ., ένα άλλο
δείπνο ­ το πιο ιστορικό πολιτικό δείπνο της σύγχρονης πολιτικής Ιστορίας μας,
αφού έβγαλε πρωθυπουργό ­ που έγινε λίγο πιο βόρεια, στο Χαλάνδρι, είχε μόνον
τέσσερις συνδαιτυμόνες: 
Οι κ.κ. Σημίτης, Παρ. Αυγερινός, Θ. Πάγκαλος και η οικοδέσποινα, η κ. Βάσω
Παπανδρέου, δεν χρειάστηκε να περιμένουν τον πέμπτο καλεσμένο, τον κ. Κ.
Λαλιώτη, που ειδοποίησε λίγο πριν από τις εννέα το βράδυ, εκείνης της
Κυριακής, τον Νοέμβριο του '94, ότι τελικά, δεν θα μπορούσε να παραβρεθεί... 
Το δείπνο ήταν ελαφρύ ­ κοτόπουλο μιλανέζ με ρύζι ­ αλλά η συμφωνία που
προέκυψε εκείνη την ψυχρή βραδιά ήταν «χορταστική»: 
Οι «4» ή η «συμμορία των τεσσάρων», σύμφωνα με την άλλη εκδοχή, ξεκίνησαν από
εκείνο το βράδυ μία κοινή πορεία, που ολοκληρώθηκε με την εκλογή του κ. Κ.
Σημίτη στο συνέδριο του ΠΑΣΟΚ, τον περασμένο Ιούνιο... 
Στην πορεία για εκείνο το συνέδριο, οι «εκσυγχρονιστές» του ΠΑΣΟΚ είχαν την
ατυχία να πάρουν αρκετά πρόσθετα κιλά, σ' ένα ρετιρέ, λίγο πιο πάνω από το
σπίτι της κ. Βάσως Παπανδρέου ­ βλέπετε, ο κ. Μ. Παπαϊωάννου διαθέτει στην
ευρύχωρη βεράντα του μία ψησταριά: Αρκετά κατσίκια θυσιάστηκαν στον βωμό του
εκσυγχρονισμού, τον Μάιο και τον Ιούνιο του '96, πριν το «στέκι» της οικίας
Παπαϊωάννου, στο Χαλάνδρι, γίνει γνωστό στα μέσα ενημέρωσης και «καεί»... 
Αρκετά χρόνια πριν, τα στελέχη της Ν.Δ. που «δούλευαν» για τη διαδοχή
Καραμανλή τρώγοντας μακαρονάδες σε διάφορα σπίτια δεν κινδύνευαν από
αδιάκριτες κάμερες. 
Άλλωστε, τότε δεν υπήρχαν αδιάκριτες κάμερες και ο κ. Μ. Έβερτ, πρωταγωνιστής
στις «μακαρονάδες» της δεκαετίας του '80 ­ μακαρονάδες που είχαν στόχο τον κ.
Κ. Μητσοτάκη ­ είχε τότε ακόμα έλλειμμα αρκετών κιλών... Συμπέρασμα; Η
πολιτική μας ζωή κινείται μεταξύ δείπνων και απόδειπνων ­ ίσως γι' αυτό και ο
κ. Αντ. Σαμαράς, με σαφή προτίμηση στα φαστ φουντ, βρέθηκε εκτός Βουλής!

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15849N081</ED>
<ID>
ID:169901

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N08&aa=1</URL></REF>


Article

<CATEGORY>vin04</CATEGORY>

 <H2>Η ινσουλίνη κάνει κακό στους πολιτικούς
</H2>
ΓΙΑ ΟΛΑ φταίει η ινσουλίνη. Η οποία μπορεί ανενδοίαστα να χαρακτηρισθεί ως ο
καλύτερος σύμμαχος όσων θέλουν να κλείσουν μια συμφωνία γύρω από ένα τραπέζι.

«Όταν κάποιος δεν έχει φάει κάτι για 3-4 ώρες, πέφτει το ζάχαρό του, με
αποτέλεσμα να παθαίνει ελαφρά υπογλυκαιμία, ανάλογα βέβαια και με την τάση του
καθενός», εξηγεί η διατροφολόγος Μαρία Κλαδάκη. «Ένα γεύμα, κυρίως αν
αποτελείται από πρωτεΐνες (ψάρι, κρέας, τυρί, όσπρια), βοηθά να ισορροπήσει ο
οργανισμός τα επίπεδα της γλυκόζης. Καθώς κάποιος αρχίζει να τρώει, ο
οργανισμός του παράγει ινσουλίνη από το πάγκρεας, προκειμένου να βοηθήσει την
γλυκόζη να εισχωρήσει στα κύτταρα. 
Η ινσουλίνη είναι κάτι σαν το κλειδί που ανοίγει την πόρτα στη γλυκόζη. Όταν
πια η γλυκόζη μπει στα κύτταρα, το άτομο αρχίζει να νιώθει ευεξία και
πνευματική διαύγεια, γεγονός που μπορεί να τον βοηθήσει στις όποιες
επαγγελματικές συζητήσεις».

Τα γεύματα εργασίας, όμως, προσφέρονται και για έναν άλλο λόγο ­ ψυχολογικό
αυτή τη φορά. Πέραν του ότι το φαγητό είναι μια απλή διαδικασία και προκαλεί
χαλάρωση, η έστω και μικρή απόσταση που θα διανύσουμε από το γραφείο έως τον
χώρο του γεύματος μας βοηθά να απαλλαγούμε από το στρες της δουλειάς και να
«καθαρίσει το μυαλό μας». 
Με το περπάτημα ­ έστω και για 5 λεπτά ­ ο οργανισμός παίρνει περισσότερο
οξυγόνο και κάνει καλύτερες καύσεις των τροφών που λαμβάνει.

Βέβαια, ένα γεύμα για να επιτύχει πρέπει να έχει και τα κατάλληλα συστατικά.
Αν τα εδέσματα που θα γευθείτε εσείς και οι συνομιλητές σας περιέχουν
υδατάνθρακες (μακαρόνια, ρύζι, πατάτες) ή λιπαρά (γλυκά), είναι πολύ πιθανό να
έχει ακριβώς τα αντίθετα από τα επιθυμητά αποτελέσματα. 
Οι τροφές αυτές «βαραίνουν» τον οργανισμό και προκαλούν υπνηλία, η οποία
φυσικά δεν μπορεί να συμβάλει στη σύναψη μιας συμφωνίας ή στην πραγματοποίηση
μιας συζήτησης. Άλλωστε, δεν είναι τυχαίο ότι λίγες ημέρες μετά την εκλογή της
κυβέρνησης του Τόνι Μπλερ στη Βρετανία, ο δρ Τόμας Στάταφορντ αρθρογράφησε
στην εφημερίδα «Τάιμς», προτρέποντας τους νέους υπουργούς να μην παραλείπουν
το μεσημεριανό γεύμα τους, μια και όπως ανέφερε «ένα από τα μυστικά της γερής
καρδιάς είναι ο καθορισμός των γευμάτων σε τακτικές ώρες». Ακόμη και όταν
συνοδεύονται από συζητήσεις για τα κρατικά προβλήματα...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15849N083</ED>
<ID>
ID:169963

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N08&aa=3</URL></REF>


Article

<CATEGORY>vin04</CATEGORY>

 <H5>ΟΛΟΚΛΗΡΩΘΗΚΑΝ ΟΙ ΕΚΛΟΓΕΣ ΓΙΑ ΤΟΥΣ ΑΓΡΟΤΙΚΟΥΣ ΣΥΝΕΤΑΙΡΙΣΜΟΥΣ
</H5><H2>Αυτοδυναμία ΠΑΣΟΚ
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Με αυτοδυναμία του ΠΑΣΟΚ στη διοίκηση της ΠΑΣΕΓΕΣ ολοκληρώθηκαν οι εκλογές
για τους αγροτικούς συνεταιρισμούς, όπου πήραν μέρος 800.000 αγρότες σε 7.500
πρωτοβάθμιους συνεταιρισμούς, 120 δευτεροβάθμιες και 12 τριτοβάθμιες οργανώσεις.

ΙΔΙΑΙΤΕΡΗ αίσθηση προκαλεί το γεγονός ότι για πρώτη φορά στο Δ.Σ. της ΠΑΣΕΓΕΣ
δεν εκπροσωπείται η συνεταιριστική παράταξη του ΚΚΕ, αφού δεν κατάφερε να
εκλεγεί ο προηγούμενος σύμβουλος κ. Ι. Πατάκης, καθώς και εκπρόσωποι του ΣΥΝ ή
του ΔΗΚΚΙ.

Στις χθεσινές εκλογές για την ανάδειξη νέας διοίκησης στην κορυφαία
συνεταιριστική οργάνωση ψήφισαν 326 αντιπρόσωποι από 120 δευτεροβάθμιες
οργανώσεις και 178 αντιπρόσωποι υπερψήφισαν το ψηφοδέλτιο του ΠΑΣΟΚ, 134 της
Ν.Δ. 13 του ΚΚΕ και υπήρξε 1 άκυρο.

* Το ΠΑΣΟΚ εκλέγει 12 συμβούλους: Β. Αργύρης (βουλευτής Ιωαννίνων) 147, Ν.
Λιόλιος 125, Δ. Βεργόπουλος 125, Βασ. Ζαρκινός 97, Ι. Δριβελέγκας 96, Φ.
Λίτσος 94, Μ. Βουμβουλάκης 87, Ν. Φυλαχτές 76, Δ. Γαϊτανίδης 72, Τζ. Καραμίχας
72, Δ. Πιτσάκος 51, Κ. Τσιλιμίγκας 44. 
*Η Ν.Δ. εκλέγει 9 συμβούλους: Γ. Ακριβούλης 58, Γ. Κλαδάκης 56, Γ.
Γκερμπεσιώτης 54, Δ. Καραγιάννης 52, Α. Λίγδας 51, Α. Καραγκιοζόπουλος 50, Γ.
Πίττας 49, Κ. Κασναφέρης 43, Β. Κανάκης 41.

Όπως επισημαίνει χαρακτηριστικά ο γραμματέας του Τομέα Συνεταιριστικού του
ΠΑΣΟΚ, κ. Θαν. Παπαγεωργίου:

«Τα εκλογικά αποτελέσματα αποδεικνύουν τη μεγάλη εμβέλεια των θέσεων και της
πολιτικής του ΠΑΣΟΚ στον αγροτικό τομέα.

Βασικός μας στόχος πρέπει να είναι τώρα να υπάρξουν ταχύτεροι ρυθμοί στην
υλοποίηση της στρατηγικής που αποφάσισαν οι φορείς των αγροτών, μέσα από το
Συμβούλιο Αγροτικής Πολιτικής».

Σε ανακοίνωση του γραφείου Τύπου του ΠΑΣΟΚ επισημαίνεται ότι μετά την
επιβεβαίωση της αποδοχής της πολιτικής του, όπως καταδεικνύουν τα αποτελέσματα
των εκλογών, το ΠΑΣΟΚ θα συνεχίσει τις προσπάθειές του, ώστε σύντομα να
ολοκληρωθεί το κυβερνητικό πρόγραμμα που οδηγεί σε μια νέα αγροτική μεταρρύθμιση.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15849N091</ED>
<ID>
ID:169902

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N09&aa=1</URL></REF>


Article

<CATEGORY>vin04</CATEGORY>

 <H2>Ρεύμα «καριέρας» και «καλής ζωής»
</H2>
ΕΝΑ ΝΕΟ φιλελεύθερο και με τάσεις πολιτικής αυτονόμησης ρεύμα που δίνει
ιδιαίτερη έμφαση στα θέματα «καριέρας» και «καλής ζωής», κατέγραψε για πρώτη
φορά η έρευνα για τη δημοκρατία στην Ελλάδα που παρουσίασε το ΙΣΤΑΜΕ. Το
στίγμα του «ρεύματος» στον χάρτη των κοινωνικών αξιών έδωσε στην ομιλία του ο
λέκτορας Πολιτικών Επιστημών κ. Μεν. Γκίβαλος. Με βάση στοιχεία της έρευνας
του Ιδρύματος Α. Παπανδρέου, που επικαλέστηκε, τοποθέτησε στον κεντροδεξιό
χώρο το «τύπου γιάπις», κατά την άποψή του, νέο ρεύμα, υποστήριξε όμως ότι
πολιτικο-ιδεολογικά δεν συνδέεται με το δεξιό συντηρητικό στρατόπεδο.
Αντίθετα, αυτονομείται όλο και περισσότερο. Για τις αξίες που το διέπουν ο κ.
Γκίβαλος τόνισε ότι είναι ο ελεύθερος τρόπος ζωής, ο έντονος ατομικισμός και η
έμφαση στην καριέρα. Ο κ. Γκίβαλος διατύπωσε επίσης την εκτίμηση ότι το
«ρεύμα» αυτό «μελλοντικά μπορεί να παίξει σημαντικό ρόλο και να κρίνει σε
εκλογικό επίπεδο τη διαμόρφωση κυβερνητικών σχηματισμών».

Στοιχεία της έρευνας παρουσίασαν επίσης ο καθηγητής κ. Π. Πιζάντας και ο
δόκτορας κ. Χρ. Βερναρδάκης, της VPRC, ενώ μετά τον πρόεδρο του ΙΣΤΑΜΕ κ.
Σουλαδάκη μίλησαν και εκπρόσωποι κομμάτων.

Ο γραμματέας του ΠΑΣΟΚ κ. Κ. Σκανδαλίδης υποστήριξε ότι η δημοκρατία πρέπει να
εμπλουτισθεί με μορφές άμεσης δημοκρατίας, ώστε να οδηγηθούμε στην κοινωνία
των πολιτών. Ο βουλευτής της Ν.Δ. κ. Πρ. Παυλόπουλος αμφισβήτησε κατά πόσο
ασκεί νομοθετικό έργο η Βουλή, αφού, όπως είπε, λόγω των μεγάλων πλειοψηφιών η
συμπολίτευση αρκείται στο να ψηφίζει τους νόμους της κυβέρνησης. Από τους
2.480 νόμους που ψηφίστηκαν από το '74, μόνο 3 ψηφίστηκαν με πρωτοβουλία των
βουλευτών και όχι της κυβέρνησης.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15849N092</ED>
<ID>
ID:169929

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N09&aa=2</URL></REF>


Article

<CATEGORY>vin04</CATEGORY>

 <H2>Προωθείται το νομοσχέδιο για τους πανεπιστημιακούς
</H2>
ΣΤΗΝ ΚΥΒΕΡΝΗΤΙΚΗ Επιτροπή θα βρίσκεται την άλλη εβδομάδα το νομοσχέδιο που
αφορά τις αποδοχές των πανεπιστημιακών, το οποίο μεταξύ άλλων προβλέπει τον
διαχωρισμό τους σε πλήρους και μερικής απασχόλησης. Αυτό δήλωσε χθες το βράδυ
μεταξύ άλλων ο υπουργός Παιδείας κ. Γερ. Αρσένης, όταν πληροφορήθηκε ότι οι
πανεπιστημιακοί ετοιμάζουν απεργιακές κινητοποιήσεις στο μέσον της εξεταστικής
περιόδου του Ιουνίου, αν δεν ικανοποιηθούν τα αιτήματά τους.

Με απόφασή της η Πανελλήνια Ομοσπονδία Συλλόγων Διδακτικού - Ερευνητικού
Προσωπικού (ΠΟΣΔΕΠ) των ΑΕΙ καλεί τους πανεπιστημιακούς να απεργήσουν από τις
17 Ιουνίου, αν έως τις 13 του ίδιου μήνα δεν έχει ακόμη ψηφισθεί από την
Ολομέλεια της Βουλής το νομοσχέδιο για την εξέλιξη των μελών ΔΕΠ,
συμπεριλαμβανομένων σε αυτό και των προτάσεων της ΠΟΣΔΕΠ. Ακόμη, οι
πανεπιστημιακοί ζητούν την άμεση κατάθεση στη βουλή του νομοσχεδίου για τις
αποδοχές τους, αλλά και πάγωμα όλων των εξαγγελιών σχετικά με την Ανώτατη
Εκπαίδευση (Ανοιχτό Πανεπιστήμιο, Ελεύθεροι Κύκλοι Σπουδών), ώστε να προηγηθεί διάλογος.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15849N093</ED>
<ID>
ID:169964

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N09&aa=3</URL></REF>


Article

<CATEGORY>vin04</CATEGORY>

 <H2>Μειωμένη θητεία για ομογενείς από Αν. Ευρώπη - Τουρκία
</H2>
ΕΞΑΜΗΝΗ μειωμένη θητεία καθιερώνεται για στρατεύσιμους που προέρχονται από
χώρες της πρώην Ανατολικής Ευρώπης ή την Τουρκία. Σχετική τροπολογία κατέθεσε
χθες ο υπουργός Εθνικής Άμυνας Άκης Τσοχατζόπουλος, στο συζητούμενο στην
αρμόδια Κοινοβουλευτική Επιτροπή νομοσχέδιο, που ρυθμίζει θέματα θητείας
ανυπότακτων, αντιρρησιών συνείδησης κ.λπ.

Στην εισηγητική έκθεση, που συνοδεύει την τροπολογία, αναφέρεται ότι οι
στρατεύσιμοι από τις χώρες αυτές προέρχονται συνήθως από πολυμελείς
οικογένειες με έντονα οικονομικά προβλήματα και χωρίς περιουσιακά στοιχεία και
για τον λόγο αυτό η θητεία δεν θα πρέπει να αποτελεί τροχοπέδη στη γενικότερη
προσπάθεια εγκατάστασής τους στην Ελλάδα.

Με άλλη τροπολογία που κατέθεσε ο κ. Τσοχατζόπουλος δίνεται το δικαίωμα σε
όσους αντιρρησίες συνείδησης έχουν ήδη καταδικαστεί για την άρνησή τους να
υπηρετήσουν ένοπλη θητεία, να υποβάλουν αμέσως μετά την ψήφιση του νόμου
αίτηση για να υπηρετήσουν άοπλη ή εναλλακτική θητεία.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15849N094</ED>
<ID>
ID:169983

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N09&aa=4</URL></REF>


Article

<CATEGORY>vin04</CATEGORY>

 <H2>Ο Μπερνς επιμένει για τον διάλογο </H2>
ΝΕΑ παρότρυνση σε Αθήνα και Άγκυρα για έναρξη απ' ευθείας διαλόγου, που θα
οδηγήσει στην εξεύρεση κάποιας λύσης στα ελληνοτουρκικά, έκανε χθες η
Ουάσιγκτον μέσω του εκπροσώπου τού Στέιτ Ντιπάρτμεντ Ν. Μπερνς, που μίλησε σε
δημοσιογράφους. Δήλωση που όταν μεταφέρθηκε στον υπουργό Εξωτερικών Θ. Πάγκαλο
προκάλεσε την απάντησή του: «Πώς είναι δυνατόν να κάνουμε διάλογο, όταν οι
Τούρκοι μάς απειλούν με πόλεμο. Είναι σαν να συζητάς με κάποιον που κρατάει
ένα μαχαίρι στην πλάτη σου».

Παράλληλα, ο κ. Μπερνς εξέφρασε την πρόθεση της αμερικανικής πλευράς να
υπάρξει στήριξη της πρωτοβουλίας των Ηνωμένων Εθνών για το Κυπριακό.
Πρωτοβουλία που χαρακτηρίσθηκε ως καλοδεχούμενη από τον κ. Πάγκαλο.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15849N095</ED>
<ID>
ID:169994

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N09&aa=5</URL></REF>


Article

<CATEGORY>vin04</CATEGORY>

 <H2>Οι Τούρκοι γιόρτασαν την Άλωση
</H2>
ΠΡΟΚΛΗΤΙΚΟ χαρακτήρα προσέδωσε η Τουρκία στις χθεσινές της τελετές για την
544η επέτειο της κατάκτησης της Κωνσταντινούπολης.

Οι τελετές ­ στα πλαίσια της «Εβδομάδας για την Κατάκτηση» ­ έγιναν με
«αρχιτέκτονα» τον δήμαρχο Κωνσταντινούπολης, Ρεσέπ Ταϊγίπ, γνωστό στέλεχος του
ισλαμικού κόμματος του πρωθυπουργού κ. Ερμπακάν ­ και, όπως λένε, συνιστούν
«επίδειξη δύναμης» του απειλούμενου ισλαμικού κόμματος.

Συναυλίες, ομιλίες (ανάμεσά τους και του κ. Ερμπακάν) στο Στάδιο Ινονού της
Κωνσταντινούπολης, καθώς και μια «αναπαράσταση» της κατάκτησης της Πόλης
σημάδεψαν τη χθεσινή ημέρα.

Δυτικές διπλωματικές πηγές, πάντως, επεσήμαιναν πως η «φιέστα» δεν στόχευε
στην Ελλάδα, αλλά στο εσωτερικό πολιτικό σκηνικό ­ και, κυρίως, στη μάχη που
δίνει το ισλαμικό κόμμα ενάντια σε όλες τις άλλες δυνάμεις, και τις
προσπάθειές του να διατηρηθεί στην εξουσία.

Ωστόσο, κύκλοι του υπουργείου Εξωτερικών σημείωναν πως εάν η Άγκυρα επιθυμεί
να «περάσει» μηνύματα θετικά προς την Αθήνα, οι τελετές τέτοιου τύπου δεν
συνιστούν την καλύτερη μέθοδο. Και τούτο διότι η ευαισθησία της Ελλάδας είναι
γνωστή, με πρόσφατες τις μνήμες από την τύχη των Ελλήνων της Κωνσταντινούπολης.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15849N096</ED>
<ID>
ID:170002

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N09&aa=6</URL></REF>


Article

<CATEGORY>vin04</CATEGORY>

 <H2>Σημίτης με μητροπολίτες
</H2>
ΜΕ ΤΟΝ Πρωθυπουργό κ. Κώστα Σημίτη συναντήθηκαν χθες οι τρεις μητροπολίτες:
Παραμυθιάς Τίτος, Ιωαννίνων Θεόκλητος και Γρεβενών Σέργιος ως εκπρόσωποι της
Διαρκούς Ιεράς Συνόδου.

Σκοπός της συνάντησης ήταν η ενημέρωση του Πρωθυπουργού στο πρόβλημα που έχει
προκύψει ως προς τη φορολόγηση των εσόδων από ακίνητα και δωρεές προς την
Εκκλησία και τις οικονομικές επιπτώσεις που θα έχει κυρίως για τις μικρές
ενορίες η απόφαση της κυβέρνησης να φορολογήσει τα έσοδα από την ακίνητη
περιουσία, που φθάνει το 10%, και τις δωρεές προς την Εκκλησία, που φθάνει το 20%.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15849N097</ED>
<ID>
ID:170005

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N09&aa=7</URL></REF>


Article

<CATEGORY>vin04</CATEGORY>

 <H2>Κάνω τηλεόραση γιατί δεν έπιασα ΛΟΤΤΟ
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΓΕΝΝΗΘΗΚΕ: Στην Αθήνα το 1958.

ΔΕΝ ΞΕΧΝΑ: Τη γέννηση της κόρης του.

ΕΛΠΙΖΕΙ: Να έχουμε την υγειά μας.

ΑΞΕΧΑΣΤΟ ΤΑΞΙΔΙ: Αυτό που δεν έχει κάνει ακόμη.

ΘΥΜΑΤΑΙ ΜΕ ΝΟΣΤΑΛΓΙΑ: Βραδιές στην πλατεία Χαλανδρίου με εκμέκ παγωτό και γιαουρτώματα...

ΘΑ ΚΑΛΟΥΣΕ ΣΕ ΓΕΥΜΑ: Τον Νίνο Ελματζιόγλου, τον τηλεοπτικό παραγωγό μου, και
τον Θανάση Καστανιώτη, τον εκδότη μου, και με την ευκαιρία θα τους ζήταγα και
μια καλή αύξηση.

Άνθρωπος της τηλεόρασης ο Βασίλης Νεμέας (έχει γράψει τα σενάρια στα σίριαλ
«Όλη δόξα, όλη η χάρη», «Τα καλύτερά τους χρόνια», «Αυθαίρετοι», «Εκμέκ
παγωτό», «Ο ιός... του πατέρα») κυκλοφόρησε πρόσφατα το πρώτο του μυθιστόρημα
«Πεταλούδες στο στομάχι». Όπως λέει και ο ίδιος, εάν πάει καλά (εννοεί
κυκλοφοριακά) θα ακολουθήσει και δεύτερο μυθιστόρημα, ενώ σύντομα πρόκειται να
γράψει και θεατρικό έργο.

ΕΡ.: «Πεταλούδες στο στομάχι». Το μήνυμα που βγαίνει απ' τις σελίδες του βιβλίου;

ΑΠ.: Θα μου το πουν όσοι το διαβάσουν.

ΕΡ.: Ελπίζετε το βιβλίο να έχει την ίδια επιτυχία με τις τηλεοπτικές σειρές σας;

ΑΠ.: Δεν το λέω σε κανέναν, αλλά αυτό εύχομαι από μέσα μου.

ΕΡ.: Αλήθεια, τι είναι «Οι πεταλούδες στο στομάχι»;

ΑΠ.: Είναι το φτερούγισμα που νιώθεις όταν είσαι ερωτευμένος.

ΕΡ.: Πώς αισθάνεστε: Σεναριογράφος ή συγγραφέας;

ΑΠ.: Όλα τα γράφω στο κομπιούτερ. Το θέμα είναι να γράφω καλά.

ΕΡ.: Γιατί προτιμάτε να γράφετε πάντα κωμωδία;

ΑΠ.: Γιατί τα κανάλια νομίζουν ότι μόνον αυτό μπορώ να κάνω.

ΕΡ.: Θα τα καταφέρνατε σε δραματική σειρά;

ΑΠ.: Μπα. Οι καλύτερες δραματικές σειρές είναι οι ειδήσεις. Πού να τις ανταγωνιστείς.

ΕΡ.: Το μυστικό της επιτυχίας σας στην TV;

ΑΠ.: Φοβάμαι πως άμα το βρω θα πάψω να κάνω...

ΕΡ.: Ο «Ιός του... πατέρα» γιατί πιστεύετε ότι αρέσει;

ΑΠ.: Γιατί όλοι οι συντελεστές έχουν προσβληθεί από την ίωση και ως γνωστόν οι
ιώσεις είναι μεταδοτικές.

ΕΡ.: Το επόμενό σας βήμα στην τηλεόραση;

ΑΠ.: Μάλλον θα ασχοληθώ ακόμα με τον «Ιό». Είναι δύσκολη περίπτωση.

ΕΡ.: Γιατί επιμένετε στην TV;

ΑΠ.: Γιατί δεν έπιασα ακόμη το ΛΟΤΤΟ.

ΕΡ.: Τι λείπει σήμερα από την τηλεόραση;

ΑΠ.: Αυτοί πάντως που ψάχνουν την ποιότητα στην τηλεόραση, ας την ψάξουν πρώτα
στην οικογένεια και τα σχολεία.

ΕΡ.: Τα σίριαλ έχουν μέλλον;

ΑΠ.: Όσο και η τηλεόραση.

ΕΡ.: Πώς θα χαρακτηρίζατε το «Όλη η δόξα, όλη η χάρη»;

ΑΠ.: Τα πρώτα μου βήματα.

ΕΡ.: «Τα καλύτερά τους χρόνια»;

ΑΠ.: Χωρίς το άγχος της AGB.

ΕΡ.: Τους «Αυθαίρετους»;

ΑΠ.: Μεγάλο γλέντι. Η πρώτη επιτυχία του Mega...

ΕΡ.: Το «Εκμέκ παγωτό»;

ΑΠ.: Χάρηκα που τόσο ποιοτική σειρά είχε επιτυχία.

ΕΡ.: Γιατί πιστεύετε έγινε μόδα η συγκατοίκηση στα σίριαλ;

ΑΠ.: Γιατί τα σίριαλ βλέπονται από τα σπίτια...

ΕΡ.: Τι βλέπετε στην TV;

ΑΠ.: Ποδόσφαιρο, μπάσκετ, ντοκιμαντέρ και τα πρώτα επεισόδια των συναδέλφων σεναριογράφων.

ΕΡ.: Και τι αποφεύγετε;

ΑΠ.: Τους θλιβερούς εμπόρους των ριάλιτι σόου που πάνε να μας πείσουν τελικά
ότι όλοι οι Έλληνες είναι σαλταρισμένοι και προβληματικοί.

ΕΡ.: Ο λόγος που αποφεύγετε την δημοσιότητα;

ΑΠ.: Ας μείνει και κάποιος να δουλεύει. Εξάλλου, όσο και να προσπαθήσω δεν θα
γίνω Αννίτα Πάνια.

ΕΡ.: Θα ξαναγράψετε μυθιστόρημα;

ΑΠ.: Αν πάει καλά το πρώτο...

ΕΡ.: Ο αγαπημένος σας συγγραφέας είναι;

ΑΠ.: Ο Μήτσος στο μπαρ του στούντιο. Λέει φοβερά πράγματα.

ΕΡ.: Η θεατρική παράσταση που σας εντυπωσίασε φέτος;

ΑΠ.: Ειλικρινώς ντρέπομαι. Πήγα μόνον σε δύο.

ΕΡ.: Το βιβλίο στην Ελλάδα σήμερα;

ΑΠ.: Πρέπει να φθάσει στον πολύ κόσμο, να μη μείνει στους συνήθεις αναγνώστες.

ΕΡ.: Σκέπτεστε να γράψετε θεατρικό έργο;

ΑΠ.: Πολύ σύντομα.

ΕΡ.: Μουσική που προτιμάτε;

ΑΠ.: Όταν γράφω ποπ, όταν οδηγώ ροκ.

ΕΡ.: Συμβουλή που κρατάτε ως κόρη οφθαλμού;

ΑΠ.: Δεν βαριέστε. Από την ώρα που γεννήθηκα όλο συμβουλές μού δίνουν.

ΕΡ.: Το χρήμα στη ζωή σας;

ΑΠ.: Δυστυχώς, είμαι εξαρτημένος.

ΕΡ.: Για ποιο πράγμα έχετε μετανιώσει στη ζωή σας;

ΑΠ.: Κάθε μέρα μετανιώνω που καπνίζω πολλά τσιγάρα.

ΕΡ.: Η αχίλλειος πτέρνα σας;

ΑΠ.: Φοβάμαι πολύ τα αεροπλάνα.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N10</CAT>
<ED>
Κωδικός άρθρου: A15849N101</ED>
<ID>
ID:169897

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N10&aa=1</URL></REF>


Article

<CATEGORY>vin06</CATEGORY>

 <H2>«Πω πω ντροπή», είπε και αυτοκτόνησε!
</H2>
Δεν μπόρεσε να αντέξει την ντροπή και την ταπείνωση που ένιωθε από την πράξη
της. Η ευθιξία της αποδείχτηκε ισχυρότερη από οποιοδήποτε άλλο συναίσθημα.

ΠΩΣ θ' αντίκρυζε, άλλωστε, την οικογένεια της; Τον σύζυγο και προπάντων τα
τρία αγόρια της; «Πω πω ντροπή» ψιθύριζε, συνεχώς, ενώ μέσα της «έχτιζε» την
απόφαση για τον θάνατό της. «Ανοίξτε το παράθυρο, αισθάνομαι δυσφορία» είπε
και το κενό που απλώθηκε στα μάτια της έγινε το «καθαρτήριο» και η «λύτρωση»
στο μαρτύριο των ενοχών της.

Μόνο καλά λόγια είχαν να πουν χθες οι συγγενείς και οι γείτονες της 34χρονης
Ζωής Τάχα που έδωσε τραγικό τέλος στη ζωή της πηδώντας το βράδυ της Τρίτης από
τον τέταρτο όροφο του κτιρίου της Αστυνομικής Διέυθυνσης Λάρισας, όπου
κρατείτο για κλοπή από το πολυκατάστημα «Κόντινεντ» όπου εργαζόταν ως
καθαρίστρια τα τελευταία δυόμισι χρόνια.

«Η Ζωίτσα μας ήταν πάντα με το χαμόγελο στα χείλη. Καλή σύζυγος και μητέρα. Το
σπίτι της έλαμπε. Ελάτε να δείτε τα πράγματά της. Όλα τακτοποιημένα. Δεν είχε
ανάγκη από τίποτε, δεν της έλειπε τίποτα. Είναι δυνατόν η Ζωή να έκλεψε; Γιατί
να έκανε κάτι τέτοιο;», λέει μέσα στ' αναφυλλητά της η κουνιάδα της...

Μητέρα τριών ανήλικων αγοριών από 14-16 χρόνων, η Ζωή Τάχα, δεν άντεξε την
ντροπή και τις συνέπειες της πράξης της. Τα παιδιά της, ο Θανάσης, ο Γιάννης
και ο μικρότερος Μπάμπης, μαθητές Τεχνικού Λυκείου, δεν μπορούν να πιστέψουν
πως έχασαν την μητέρα τους από την μια στιγμή στην άλλη, μ' αυτό τον τρόπο.
Και τα τρία ασχολούνται με τον αθλητισμό και ιδιαίτερα με την πάλη. Μάλιστα, ο
μεγαλύτερος, ο Θανάσης, ήρθε δεύτερος στους τελευταίους πανελλαδικούς αγώνες πάλης...

«Η Ζωή ήταν πολύ καλή κοπέλα. Ζω δίπλα της πολλά χρόνια. Την ήξερα καλά. Δεν
είχε δώσει ποτέ δικαίωμα σε κανέναν και πέσαμε από τα σύννεφα όταν μάθαμε αυτό
το κακό», λέει στα «ΝΕΑ» η γειτόνισσά της Πετρούλα Δρέντζα.

Η 14χρονη Μαρία, που μένει στην ίδια γειτονιά, μόνο καλά λόγια έχει να πει για
την κ. Ζωή και τα τρία αγόρια. «Είμαστε μαζί από μικρά. Είναι πολύ καλά
παιδιά. Δεν μπορώ να καταλάβω το κακό που τους βρήκε» λέει σαστισμένη... Χθες
και τα τρία παιδιά ήταν κλεισμένα στο δωμάτιό τους. Δεν ήθελαν να δουν
κανέναν. Ν' ακούσουν κανέναν λόγο παρηγοριάς. Πήγαν στην εκκλησία του Αγίου
Χαραλάμπους και παρακολούθησαν τη νεκρώσιμη λειτουργία και στη συνέχεια μαζί
με τον πατέρα τους, Ζήση Τάχα, τη «συνόδευσαν» στο τελευταίο της ταξίδι στον
Παραπόταμο Λάρισας απ' όπου καταγόταν μαζί με τα πέντε αδέλφια της...

«Ήταν μια δεμένη οικογένεια. Δεν είχαν οικονομικά προβλήματα. Τα έβγαζαν πέρα.
Ο άνδρας της είναι καλός επιπλοποιός στην πόλη μας κι έχει δουλειές», λέει στα
«ΝΕΑ» ένας συγγενής της Ζωίτσας, όπως την αποκαλούσαν...

Η αντίστροφη μέτρηση για την 34χρονη γυναίκα άρχισε προχθές το βράδυ στο
πολυκατάστημα «Κόντινεντ» όπου εργαζόταν ως καθαρίστρια. Εκεί συνελήφθη μαζί
με τη συνάδελφο της Ευγενία Νταλή, 33 χρόνων, να μεταφέρουν μέσα σε σακούλες
σκουπιδιών είδη ρουχισμού και καλλυντικά, σύμφωνα με την Αστυνομία, αξίας
περίπου 62.000 δραχμών. Οι δυο γυναίκες οδηγήθηκαν στην Ασφάλεια Λάρισας το
βράδυ, με σκοπό το πρωί να οδηγηθούν στον Εισαγγελέα Υπηρεσίας, ενώ σ' έρευνα
που έκαναν αστυνομικοί στο σπίτι της βρήκαν όπως έγινε γνωστό κι άλλα
αντικείμενα που είχαν αφαιρεθεί από το πολυκατάστημα και δεν είχαν πληρωθεί...

«Όλοι ήξεραν τη Ζωή. Ήταν υπέροχο κορίτσι. Όλοι μιλάνε γι' αυτήν, αλλά κανένας
δεν αναφέρεται στη συμπεριφορά των ανθρώπων του πολυκαταστήματος που την
οδήγησαν σαν κοινό εγκληματία στην Αστυνομία», λέει με αγανάκτηση η Μαρία
Καραμούστου, δασκάλα και γειτόνισσα της Ζωής Τάχα...

Από την πλευρά του πολυκαταστήματος, πάντως, ισχυρίζονται ότι έκαναν ό,τι
έπρεπε για την πράξη της άτυχης γυναίκας. «Εμείς πράξαμε αυτό που έπρεπε να
πράξουμε», είπε στα «ΝΕΑ» ο διευθυντής του «Κόντινεντ» Σπύρος Παπαδόπουλος.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15849N111</ED>
<ID>
ID:169859

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N11&aa=1</URL></REF>


Article

<CATEGORY>vin06</CATEGORY>

 <H2>Μήνυση σε λυκειάρχη για ένα χαστούκι
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

ΚΑΛΑΜΑΤΑ

ΜΗΝΥΣΗ ΚΑΤΑ του διευθυντή του 3ου Λυκείου Καλαμάτας κατέθεσε χθες 14χρονος
μαθητής του Αθλητικού Γυμνασίου της πόλης, επειδή δέχθηκε ένα χαστούκι από τον εκπαιδευτικό.

Όλα έγιναν προχθές το μεσημέρι, όταν ο ίδιος και δύο συμμαθητές του έσβηναν με
μπογιά συνθήματα που είχαν αναγραφεί στους τοίχους του σχολικού συγκροτήματος
που στεγάζει το 3ο Λύκειο και το Αθλητικό Γυμνάσιο.Ο λυκειάρχης Κωνσταντίνος
Σ. Λιακέας, 62 χρόνων, βλέποντάς τους νόμισε ότι έγραφαν συνθήματα. Τους
κάλεσε στο γραφείο του, όπου χαστούκισε τον έναν, προτού προλάβουν τα παιδιά
να του εξηγήσουν.

Όταν αργότερα ο καθηγητής κατάλαβε το λάθος του προσπάθησε να επικοινωνήσει με
τους γονείς των τριών παιδιών. Πράγματι, όπως είπε, επικοινώνησε με τους
γονείς τού ενός και πίστεψε ότι χθες θα έβρισκε τη μητέρα του παιδιού που τον
μήνυσε, η οποία είναι καθηγήτρια, προκειμένου να ζητήσει συγγνώμη για τη
συμπεριφορά του. Όμως, η μήνυση εις βάρος του προηγήθηκε της συγγνώμης.Ο
καθηγητής υποστήριξε πως δεν χαστούκισε τον μαθητή, αλλά τον τράβηξε απότομα,
με αποτέλεσμα να του προκαλέσει μια μικρή εκδορά στο λαιμό. Ωστόσο, ο κ.
Λιακέας, παραδέχθηκε ότι η συμπεριφορά του ­ την οποία απέδωσε σε κούραση ­
δεν ήταν η πρέπουσα, ακόμη και αν τα παιδιά πράγματι έγραφαν συνθήματα, όπως
είχε νομίσει αρχικά.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15849N112</ED>
<ID>
ID:169906

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N11&aa=2</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Η άνοιξη που χάσαμε
</H2><H2></H2>
<AUTHOR>ΜΑΙΡΗ ΚΑΤΣΑΝΟΠΟΥΛΟΥ</AUTHOR>

ΜΑΣ ΕΚΛΕΨΑΝ την άνοιξη! Ακριβώς, όπως το διαβάσατε. Μας έκλεψαν τους πιο
ωραίους μήνες του χρόνου, εκείνον τον υπέροχο Απρίλη και Μάη. Με τις ευωδιές
της βιολέτας στη μύτη μας και το ελαφρό αεράκι να μπαίνει μέσα από τις
«μερσεριζέ» ζακετούλες μας.Τότε που αγοράζαμε ανοιξιάτικα σακάκια και ταγιέρ ­
για να πάμε στις γιορτές του Γιώργου, της Ειρήνης, του Κώστα και της Λένας ­
και οι μανάδες μας έραβαν «μαντό». Που τα όμορφα πρωινά ξεχυνόμασταν στα πάρκα
με τα παιδικά καρότσια και τα δροσερά βράδια σκεπαζόμασταν με τις άσπρες
βαμβακερές κουβέρτες της γιαγιάς. Τότε που βάζαμε τα μπλουτζίν μας και
πηγαίναμε στη Βουλιαγμένη, για να φάμε φράουλες με σαντιγί και να μυρίσουμε
τις υποσχέσεις της θάλασσας για το καλοκαίρι που ερχόταν...Η φύση σου έδινε
σοφά τον χρόνο να προσαρμοστείς, να ξαραχνιάσεις τους τοίχους και το σώμα σου
από τους ιστούς του χειμώνα και να προετοιμαστείς με κέφι για το θερινό
πανηγύρι.Τώρα πια, η ανάσα αυτή έσβησε. Εκείνο το ειδυλλιακό διάλειμμα, πριν
βουτήξουμε στις ζέστες του καλοκαιριού, εξαφανίστηκε. Και μας λείπει ­ το
νευρικό μας σύστημα το αποζητάει. Βιαστικά και εκνευρισμένα κατεβάζουμε από
τις ντουλάπες τα σορτς και τα μαγιό, πριν ακόμα φυλάξουμε τα κασκόλ και τα
χαλιά μας. Και πριν ακόμα ξεχάσουμε το αρνί του Πάσχα, καταστρώνουμε επείγοντα
οικογενειακά σχέδια για απόδραση από την καυτή πόλη.Μια ακόμα αγνή απόλαυση
της ζωής μας δεν υπάρχει πια...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15849N113</ED>
<ID>
ID:169965

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N11&aa=3</URL></REF>


Article

<CATEGORY>vin06</CATEGORY>

 <H2>Ισόβια στον δολοφόνο του 42χρονου ταχυδρομικού
</H2>
Η αιφνιδιαστική εξαφάνιση του 42χρονου ταχυδρομικού υπαλλήλου Ηλία Λιάβα έβαλε
σε υποψίες τον αδελφό του Γιάννη, αλλά και τους φίλους του.ΟΤΑΝ το βράδυ της
24ης Οκτωβρίου 1994 πήγαν στο σπίτι, στην Κερατέα, βρήκαν το φως αναμμένο και
την τηλεόραση ανοικτή, αλλά ο ιδιοκτήτης ήταν άφαντος. Φοβήθηκαν πως κάτι κακό
θα του είχε συμβεί, γι' αυτό και ο αδελφός του έσπευσε να δηλώσει την
εξαφάνισή του στο Αστυνομικό Τμήμα. Οι φόβοι τους επιβεβαιώθηκαν λίγες ημέρες
αργότερα, όταν στις 31 Οκτωβρίου 1994 βρέθηκε το πτώμα του Ηλία Λιάβα, στο 61ο
χιλιόμετρο Αθηνών - Σουνίου. Φορούσε μόνο τα εσώρουχά του και ένα ζευγάρι
παντόφλες και το κεφάλι του ήταν πολτοποιημένο.

Οι υποψίες των συγγενών και των φίλων του θύματος στράφηκαν από την πρώτη
στιγμή στο πρόσωπο του καταζητούμενου τότε Μιχάλη Μακρυγιάννη. Τον τελευταίο
καιρό το θύμα δεχόταν απειλητικά τηλεφωνήματα από τον Μακρυγιάννη, ο οποίος
πίστευε ότι εξαιτίας του η Ασφάλεια κατάφερε να τον εντοπίσει στην Καρδίτσα,
τον Αύγουστο του 1994, όταν ήταν ακόμη φυγόδικος. Λίγους μήνες αργότερα, και
συγκεκριμένα στις 21 Δεκεμβρίου 1994, ο Μακρυγιάννης συνελήφθη και ομολόγησε
ότι αυτός ήταν ο δράστης του εγκλήματος. 
Οι δικαστές του Μεικτού Ορκωτού Δικαστηρίου της Αθήνας με απόφασή τους τον
κήρυξαν ένοχο, καταδικάζοντάς τον σε ισόβια κάθειρξη για το αδίκημα της
ανθρωποκτονίας από πρόθεση. Την ίδια ποινή επέβαλαν και στον συγκατηγορούμενό
του Κωνσταντίνο Τέγα, 47 ετών, τον οποίο έκριναν ένοχο για εμπορία ναρκωτικών.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15849N121</ED>
<ID>
ID:169860

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N12&aa=1</URL></REF>


Article

<CATEGORY>vin06</CATEGORY>

 <H2>Κυκλοφοριακές αλλαγές στον Κηφισό
</H2>
ΠΡΟΣΕΚΤΙΚΟΙ πρέπει να είναι οι οδηγοί που διέρχονται τη λεωφόρο Κηφισού, λόγω
των κυκλοφοριακών αλλαγών που θα ισχύσουν από σήμερα στο τμήμα από Λένορμαν
μέχρι Τρεις Γέφυρες. Η κυκλοφορία θα παρακαμφθεί στο ρεύμα από Λαμία προς
Πειραιά, στην πλευρά του Δήμου Περιστερίου. Επιπλέον, αύριο θα πραγματοποιηθεί
αλλαγή της κυκλοφορίας και στο αντίθετο ρεύμα. Όπως ανακοινώθηκε από το
ΥΠΕΧΩΔΕ, οι κυκλοφοριακές αλλαγές είναι απαραίτητες για να πραγματοποιηθεί η
κατεδάφιση της γέφυρας που βρίσκεται προς την πλευρά της Αθήνας, ενώ
συνιστάται στους οδηγούς να είναι ιδιαίτερα προσεκτικοί και να ακολουθούν τη
σήμανση και τις υποδείξεις των τροχονόμων.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15849N122</ED>
<ID>
ID:169907

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N12&aa=2</URL></REF>


Article

<CATEGORY>vin06</CATEGORY>

 <H2>Είναι καλά οι ναυτικοί του «ΑΤΗΕΝΑ»
</H2>
ΚΑΛΑ στην υγεία τους είναι οι 14 Έλληνες και οι 15 αλλοδαποί ναυτικοί, μέλη
του πληρώματος του Ελληνικού φορτηγού πλοίου «ΑΤΗΕΝΑ», στου οποίου τα ύφαλα
σημειώθηκε ισχυρή έκρηξη, χθες τα ξημερώματα, ενώ βρισκόταν αγκυροβολημένο έξω
από το λιμάνι Trincomalee της Σρι Λάνκα, περιμένοντας να εκφορτώσει
σιτηρά.Σύμφωνα με τις πρώτες εκτιμήσεις, η έκρηξη οφείλεται σε βομβιστική
ενέργεια και από την πλοιοκτήτρια εταιρεία δεν αποκλείουν την περίπτωση να
είναι έργο των ανταρτών Ταμίλ. 
<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15849N123</ED>
<ID>
ID:169941

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N12&aa=3</URL></REF>


Article

<CATEGORY>vin06</CATEGORY>

 <H5>ΠΗΡΕ ΔΑΝΕΙΟ ΓΙΑ ΑΝΥΠΑΡΚΤΟ ΚΤΙΣΜΑ! </H5><H2>Δικαστίνα «βάφτισε» οικόπεδο... σεισμόπληκτο
</H2>
Πρόεδρος Πρωτοδικών «βάφτισε» σεισμόπληκτο ένα... οικόπεδο και εξασφάλισε
κρατικό δάνειο για την αποκατάσταση ανύπαρκτου κτίσματος. Για το θέμα έχει ήδη
επιληφθεί εισαγγελέας, ενώ η δικαστική λειτουργός άρχισε να κτίζει...

ΥΠΟΘΕΣΗ ­ που έχει αναστατώσει το επαρχιακό Πρωτοδικείο (της δικαστικής
περιφέρειας Δυτικής Μακεδονίας), όπου προΐσταται η συγκεκριμένη δικαστική
λειτουργός ως αρχαιότερη των συναδέλφων της ­ παίρνει πλέον τον δρόμο της προς
τα πειθαρχικά όργανα της Δικαιοσύνης, ενώ σε ποινικό επίπεδο διενεργείται
προκαταρκτική εξέταση.

Με αφορμή αυτή την υπόθεση, δημιουργείται κλίμα έντονης αμφισβήτησης για την
τήρηση της νομιμότητας κατά τη χορήγηση δανείων σε σεισμοπλήκτους, γι' αυτό θα
ερευνηθεί τυχόν ευθύνη και υπαλλήλων του Τμήματος Αποκατάστασης Σεισμοπλήκτων (ΤΑΣ).

ΧΡΟΝΟΣ - ΡΕΚΟΡ

Όπως προκύπτει από σειρά εγγράφων που εξετάζονται από τις εισαγγελικές αρχές,
η δικαστική λειτουργός μέσα σε διάστημα τεσσάρων μόλις μηνών αγόρασε οικόπεδο
(σε τιμή αρκετά μικρότερη από την εκτίμηση της Εφορίας), το οποίο δεν περιείχε
κανένα κτίσμα, και εξασφάλισε δανειοδότηση για την αποκατάσταση οικίας που
υποτίθεται ότι υπήρχε σε αυτό και γκρεμίστηκε από τον σεισμό που έπληξε προ
διετίας τη Δυτική Μακεδονία. Μάλιστα, οι υπάλληλοι του ΤΑΣ που διενήργησαν τη
σχετική αυτοψία, χαρακτήρισαν το ανύπαρκτο κτίσμα ως «Επικινδύνως Ετοιμόρροπο»
(Ε.Ε.), έτσι ώστε να εγκριθεί η λήψη δανείου στο ανώτατο όριό του (13.200.000
δραχμές). Το επίμαχο δάνειο σε ποσοστό 33% είναι δωρεάν αρωγή εκ μέρους του
κράτους και το υπόλοιπο ποσοστό εξοφλητέο σε 15 χρόνια, χωρίς τόκους.

Το χρονικό της υπόθεσης έχει ως εξής:

Η δικαστής αγόρασε το οικόπεδο στις 15/11/96. Σε κανένα από τα συμβόλαια ή τις
συμβολαιογραφικές πράξεις που είχαν προηγηθεί γι' αυτό δεν αναφέρεται η ύπαρξη
κτίσματος, ωστόσο η πωλήτρια αποδέχεται να αναφερθεί στο συμβόλαιο που
συνυπέγραψε με την πρόεδρο Πρωτοδικών ότι υπάρχει στο οικόπεδο μισογκρεμισμένη οικία.

ΒΕΒΑΙΩΣΗ!

Η ίδια, την προηγούμενη ακριβώς ημέρα από την υπογραφή του συμβολαίου (14/11)
υπέβαλε αίτηση στο ΤΑΣ του νομού για τη διενέργεια αυτοψίας. Στις 31/1/97 το
ΤΑΣ έκρινε ότι στο οικόπεδο υπάρχει επικίνδυνο κτίσμα και στις 12/3/97
εκδόθηκε βεβαίωση καθορισμού του ανώτατου δανείου των 13.200.000 δραχμών στο
όνομα της δικαστικής λειτουργού...

Σύμφωνα με πληροφορίες που ερευνώνται από την εισαγγελική αρχή, αυτοψία από
τους μηχανικούς του ΤΑΣ στο οικόπεδο δεν έγινε ποτέ, αλλά το διαδικαστικό
μέρος της έγκρισης του δανείου προς τη... σεισμόπληκτη πρόεδρο Πρωτοδικών
άρχισε και τελείωσε μέσα στα γραφεία του Τμήματος Αποκατάστασης Σεισμοπλήκτων.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15849N131</ED>
<ID>
ID:169861

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N13&aa=1</URL></REF>


Article

<CATEGORY>vin06</CATEGORY>

 <H2>Δίωξη για τα 4 πυροσβεστικά αεροπλάνα
</H2>
ΠΟΙΝΙΚΗ δίωξη κατά παντός υπευθύνου για τα αδικήματα της απάτης και της
πλαστογραφίας σε βαθμό κακουργήματος, σε συνδυασμό με τις επιβαρυντικές
διατάξεις του Νόμου 1608/1950 «περί καταχραστών του Δημοσίου» ασκήθηκε από την
Εισαγγελία Πρωτοδικών της Αθήνας, για υπόθεση που αφορά στην αγορά τεσσάρων
πυροσβεστικών αεροσκαφών από τον Κύπριο επιχειρηματία Βασίλη Χριστοδούλου.

Η υπόθεση έφτασε στη Δικαιοσύνη έπειτα από δημοσιεύματα του Τύπου. Παράλληλα,
για το ίδιο θέμα, στις αρχές Μαρτίου, είχε καταθέσει επίκαιρη ερώτηση στη
Βουλή και ο βουλευτής της Ν.Δ. κ. Γ. Καρατζαφέρης.

Σύμφωνα με τις καταγγελίες που είδαν το φως της δημοσιότητας, τα πυροσβεστικά
αεροπλάνα τύπου CL-215 της εταιρείας CANADAIR, όταν τον περασμένο Φεβρουάριο
υπεγράφη η σύμβαση για την αγορά τους από τα συναρμόδια υπουργεία Γεωργίας και
Εθνικής Άμυνας, δεν ανήκαν στον Κύπριο επιχειρηματία, αλλά στο υπουργείο
Εθνικής Άμυνας της πρώην Ομοσπονδιακής Δημοκρατίας της Γιουγκοσλαβίας.

ΠΛΑΣΤΟΓΡΑΦΙΑ

Ο κ. Χριστοδούλου φέρεται ­ σύμφωνα πάντα με τις ίδιες καταγγελίες ­ ότι
κατάφερε να πείσει τους αρμόδιους παράγοντες με σειρά εγγράφων που προσκόμισε
πριν από την υπογραφή της επίμαχης σύμβασης, ότι είχε αγοράσει τα αεροπλάνα
τον Απρίλιο του 1992 από τη YGOSLAV AIRLINES και αμέσως αυτά διεγράφησαν από
τα μητρώα τής τότε Ομοσπονδιακής Δημοκρατίας της Γιουγκοσλαβίας και έτσι τα
πούλησε στο ελληνικό Δημόσιο αντί 24.400.000 δολαρίων.

Ωστόσο, από τη δικαστική έρευνα διαπιστώθηκε πως είχε πλαστογραφηθεί η
υπογραφή της αστυνομικού του 4ου Αστυνομικού Τμήματος, η οποία βεβαίωνε τη
γνησιότητα του περιεχομένου εγγράφου που αναφερόταν στη διαγραφή από τα μητρώα
των τεσσάρων αεροσκαφών.

Η συγκεκριμένη αστυνομικός, όταν κλήθηκε να καταθέσει, επιβεβαίωσε ότι δεν
ήταν αυτή η υπογραφή της, αλλά διευκρίνισε ότι οι σφραγίδες της υπηρεσίας της
στο έγγραφο ήταν γνήσιες.

Στο πλαίσιο της έρευνας εξετάστηκε και ο εκπρόσωπος της εταιρείας TARGET κ.
Βαλασάκης, ο οποίος φέρεται ότι ενδιαφερόταν να μεσολαβήσει στην πώληση των
ίδιων αεροσκαφών και είχε ενημερώσει τους αρμοδίους για το πραγματικό
ιδιοκτησιακό καθεστώς τους. Προς ενίσχυση μάλιστα του ισχυρισμού του, είχε
προσκομίσει και έγγραφο από το οποίο προέκυπτε πως τα αεροσκάφη αυτά δεν
ανήκαν στον Κύπριο επιχειρηματία, γιατί ποτέ δεν διεγράφησαν από τα οικεία μητρώα.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15849N132</ED>
<ID>
ID:169908

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N13&aa=2</URL></REF>


Article

<CATEGORY>vin06</CATEGORY>

 <H2>Διαβήτης: το μεγάλο βάρος στην πρόληψη
</H2>
Η ΠΡΟΛΗΨΗ αποτελεί την καλύτερη λύση στο πρόβλημα του διαβήτη, παρά τις
τελευταίες επαναστατικές ανακαλύψεις της βιοϊατρικής επιστήμης στην κατανόηση,
διάγνωση και θεραπεία της νόσου. Και πρόληψη του διαβήτη σημαίνει έγκαιρη
διάγνωση στις ομάδες υψηλού κινδύνου (παχύσαρκοι, υπερτασικοί, συγγενείς
διαβητικών με διαταραχές λιπιδίων κ.ά.), ρύθμιση του σακχάρου και καταπολέμηση
της υπεργλυκαιμίας.

Αυτά τονίζει η Ελληνική Διαβητολογική Εταιρεία, με την ευκαιρία της Ελληνικής
Ημέρας του Διαβήτη, η οποία εορτάζεται αύριο.

Πάνω από 600.000 άτομα στην Ελλάδα υποφέρουν από σακχαρώδη διαβήτη και ο
αριθμός αυτός αναμένεται να διπλασιασθεί έως το 2010.

100 ΕΚΑΤ.

Η Παγκόσμια Οργάνωση Υγείας υπολογίζει ότι 100 εκατομμύρια άνθρωποι σ' όλο τον
κόσμο πάσχουν σήμερα από τη νόσο. Η αντιμετώπιση του διαβητικού ασθενούς έχει
μεγάλο κόστος για την εθνική οικονομία, καθώς η νοσηλεία του είναι πολύ συχνή
λόγω των επιπλοκών. Στις ΗΠΑ 1 στα 7 δολάρια που δαπανώνται για την υγεία
αφιερώνεται στον σακχαρώδη διαβήτη.

Η πρόληψη του σακχαρώδους διαβήτη τύπου ΙΙ, όπως επισημαίνει η πρόεδρος της
Ελληνικής Διαβητολογικής Εταιρείας κυρία Ασημίνα Μητράκου, είναι απλή, αφού
αυτός διαγιγνώσκεται με απλές εξετάσεις αίματος και ρυθμίζεται με απλά μέσα
όπως η διατροφή και η άσκηση.

ΟΙ ΕΞΕΤΑΣΕΙΣ

Η έγκαιρη διάγνωση του σακχαρώδους διαβήτη τύπου Ι (ινσουλινοεξαρτώμενου)
απαιτεί πιο πολύπλοκες και δαπανηρές εξετάσεις, που σύντομα θα γίνονται και
στην Ελλάδα. Οι εξετάσεις αυτές μπορούν, με ανίχνευση αντισωμάτων στο αίμα, να
προβλέψουν σε ποσοστό 60% την εμφάνιση της νόσου σε παιδιά. Προσπάθειες,
επίσης γίνονται διεθνώς για την πρόληψη της νόσου με ανοσοτροποποίηση (όπως με
το εμβόλιο BCG), ώστε να προληφθεί η καταστροφή των κυττάρων του παγκρέατος
και η εμφάνιση του διαβήτη.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15849N133</ED>
<ID>
ID:169942

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N13&aa=3</URL></REF>


Article

<CATEGORY>vin06</CATEGORY>

 <H5>Η ΜΑΙΡΗ ΜΠΟΣΗ, ΕΙΔΙΚΗ ΣΕ ΘΕΜΑΤΑ ΤΡΟΜΟΚΡΑΤΙΑΣ, ΜΙΛΑΕΙ ΓΙΑ ΤΗ ΝΕΑ ΤΑΥΤΟΤΗΤΑ ΚΑΙ
ΤΙΣ ΕΠΙΔΙΩΞΕΙΣ ΤΗΣ 17Ν, ΚΑΥΤΗΡΙΑΖΕΙ ΤΗ ΛΟΓΙΚΗ ΤΩΝ ΔΙΩΚΤΙΚΩΝ ΑΡΧΩΝ ΚΑΙ ΤΟΝΙΖΕΙ
«ΧΡΟΝΙΖΕΙ ΕΝΑ ΠΡΟΒΛΗΜΑ ΧΩΡΙΣ ΛΟΓΟ»
</H5><H5>Ριζικές αλλαγές στην οργάνωση
</H5><H5>Προβληματισμός για την εκπαίδευση και την ηλικία των εκτελεστών
</H5><H2>Δεν υπάρχουν φαντάσματα. Όποιος ψάχνει, βρίσκει...
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

«Μπορούμε να βρούμε τη 17 Νοέμβρη»! Την άποψη αυτή διατυπώνει η ειδική σε
θέματα τρομοκρατίας κ. Μαίρη Μπόση, που έχει διατελέσει κατά καιρούς
επιστημονική σύμβουλος στο υπουργείο Δημόσιας Τάξης.

«Σε ένα τόπο τόσο μικρό, όπου δεν υπάρχουν μυστικά, όπου όλοι μας γνωριζόμαστε
μεταξύ μας και ο λαός μας είναι ομιλητικότατος, δεν μπορούμε επί 23 χρόνια να
ψάχνουμε για... οργανώσεις φαντάσματα. Δεν έχει λογική κάτι τέτοιο», τονίζει
στα «ΝΕΑ» η κ. Μπόση, προσθέτοντας σιβυλλικά: «Όποιος ψάχνει, βρίσκει».

Επικεφαλής του επιστημονικού συμβουλίου για την καταπολέμηση του οργανωμένου
εγκλήματος στο υπουργείο Δημόσιας Τάξης την περίοδο 1993-95, η κ. Μπόση με
κατηγορηματικό τρόπο υπογραμμίζει ότι «στην Ελλάδα σήμερα δεν υπάρχουν
μυστικές οργανώσεις. 
Δεν πιστεύω σε φαντάσματα, ούτε σε μικρές, μυστικές ομαδούλες. Αν θέλουμε, όλα
λύνονται. Χρονίζει ένα πρόβλημα χωρίς λόγο».

Μία ημέρα μετά τη δολοφονία του εφοπλιστή Κώστα Περατικού από τη 17 Νοέμβρη, η
κ. Μπόση μιλάει για την νέα ταυτότητα της οργάνωσης, τις αλλαγές που
συντελέστηκαν στους κόλπους της τα τελευταία χρόνια και για τις επιδιώξεις της σήμερα.

«Είναι σαφές πλέον ότι δεν μπορούμε να μιλάμε για "αριστερή οργάνωση"»,
προσθέτει η κ. Μπόση. «Δεν πρόκειται για οργάνωση που προσπαθεί να ξεκαθαρίσει
τον πολιτικό κόσμο. Παρατηρούμε απλώς τη χρήση δημοκρατικών συμβολισμών για
την κάλυψη μιας εγκληματική πράξης».

Το τελευταίο χτύπημα της 17 Νοέμβρη, σύμφωνα με την ίδια, δεν αποτελεί πράξη
πολιτικής βίας, στην οποία εντάσσεται η τρομοκρατία. «Εδώ μιλάμε για ποινική
πράξη». Σημείο αναφοράς για την κ. Μπόση αποτελεί η απροθυμία που επιδεικνύει
η 17 Νοέμβρη μετά το 1989 στην αναζήτηση κοινωνικών ερεισμάτων.

«Οι οργανώσεις που έχουν ιδεολογικοπολιτικό στίγμα βασίζονται σ' αυτό το
σκεπτικό. Πιστεύουν και επιδιώκουν με τις πράξεις τους να συνεπάρουν το
κοινωνικό σύνολο. Κάτι τέτοιο συνέβαινε με τις οργανώσεις άλλων χωρών, όπως η
ΡΑΦ στη Γερμανία και οι Ερυθρές Ταξιαρχίες, οι οποίες είχαν ιδεολογικοπολιτική
πλατφόρμα και στο τέλος εξαρθρώθηκαν», συμπληρώνει η κ. Μπόση.

Και στην περίπτωση της 17 Νοέμβρη, τα πρώτα χρόνια της δράσης της, όπως
επισημαίνει, η επιλογή των στόχων είχαν κοινωνικό έρεισμα. «Δεν είναι τυχαίο
ότι υπήρχαν άνθρωποι που επικροτούσαν τους στόχους τους, οι οποίοι
αποτελούνταν από ομάδες πολιτικών, κυβερνητικών, θεσμικών και οικονομικών
παραγόντων. Από το 1989, όπου είχαμε τη δολοφονία του Παύλου Μπακογιάννη, και
μετά όμως κανείς δεν επικροτεί. Κανείς δεν λέει το γνωστό... "καλά έκαναν και
τον έφαγαν"».

Για την κ. Μπόση είναι βέβαιο ότι στους κόλπους της 17 Νοέμβρη έχουν
συντελεστεί σημαντικές αλλαγές, οι οποίες είναι διακριτές. Οι εσωτερικοί
συσχετισμοί έχουν αλλάξει. «Αν δεχθούμε ότι κάποιες "αριστερίζουσες"
σκεπτόμενες ομάδες λειτουργούσαν στο παρελθόν ως "τιμωροί", αυτό σήμερα δεν
ισχύει. Γιατί δολοφονείται ο Κώστας Περατικός; Είναι αστείο να πουν ότι το
κάνουν για να επιβάλουν τη δικαιοσύνη και να διαφυλάξουν ένα κοινωνικό σύνολο,
που στην συγκεκριμένη περίπτωση αντιπροσωπεύουν οι εργαζόμενοι των ναυπηγείων».

Πέραν αυτού προκαλεί ερωτηματικά πώς «ενώ αυτήν την περίοδο που είναι ανοιχτά
πολύ σημαντικά εθνικά και οικονομικά θέματα και τεράστια κοινωνικά προβλήματα,
όπως η ανεργία και τα ναρκωτικά, η συγκεκριμένη οργάνωση επιλέγει να σκοτώσει
έναν εφοπλιστή. Ο στόχος ξενίζει. Τα ερωτήματα είναι πολλά».

Στο τελευταίο τους χτύπημα τα μέλη της 17 Νοέμβρη δείχνουν ότι δεν
απευθύνονται σε κανένα κοινωνικό σύνολο, ότι δεν έχουν πλέον «κοινό» και ότι
δεν τους ενδιαφέρει να παρέμβουν στα πολιτικά πράγματα. «Η επικαιρότητα δεν
σχετίζεται με τον Κώστα Περατικό και θα πρέπει να δούμε τι σημαίνει για τα
ναυπηγεία ο θάνατός του. 
Να επικεντρώσουμε την προσοχή μας σε μία πολιτικοοικονομική ανάλυση της
υπόθεσης "Ναυπηγεία Ελευσίνας" για να καταλήξουμε στους πραγματικούς λόγους
για τους οποίους επελέγη αυτός ο στόχος», καταλήγει η κ. Μπόση.

«ΚΑΙ ΣΤΟ τελευταίο τους χτύπημα βλέπουμε ότι οι δράστες είναι νεαρής ηλικίας
25 έως 30 ετών. Πρόκειται για νέα πρόσωπα που έχουν μπει στους κόλπους της
οργάνωσης. Είναι προφανές ότι δεν πρόκειται για ιδρυτικά στελέχη της
οργάνωσης. 
Από το 1975, που εμφανίστηκε για πρώτη φορά η 17 Νοέμβρη, μέχρι σήμερα θα
έπρεπε να έχουμε πενηντάρηδες, ίσως φαλακρούς και με κοιλίτσα»! 
Η αναφορά της κ. Μπόση στη νεαρή ηλικία των εκτελεστών της 17 Νοέμβρη,
συνδέεται με τις ριζικές αλλαγές που σημειώθηκαν στο εσωτερικό της οργάνωσης.
«Το ερώτημα είναι πώς νεαροί με τόση ευκολία, εκνευριστική ηρεμία και άνεση
βγαίνουν μεσημέρι και σκοτώνουν; Ποιοι μπορούν να έχουν τόσο ειδική
εκπαίδευση; Πώς στρατολογήθηκαν και, πολύ περισσότερο, σε τι χώρους εκπαιδεύτηκαν;».

Ιδιαίτερη εντύπωση προκαλεί στην κ. Μπόση το γεγονός ότι οι δράστες της
προχθεσινής τρομοκρατικής ενέργειας «πήραν μαζί τους φάκελο που κρατούσε στα
χέρια του ο Κώστας Περατικός. 
Κι αυτό γιατί μας έχουν συνηθίσει να αφήνουν πράγματα πίσω τους και όχι να
παίρνουν. Μέχρι σήμερα δεν είχαν απαλλοτριώσει κανένα αντικείμενο των θυμάτων τους».

Έντονη ανησυχία επικρατεί στην κυβέρνηση μετά την προχθεσινή τρομοκρατική
επίθεση της 17Ν. Σε δύο σημεία έχουν εστιάσει το ενδιαφέρον τους οι αρμόδιες
αρχές: στο νεαρό της ηλικίας και των τριών δραστών, καθώς και στην πολύ καλή,
όπως φάνηκε, εκπαίδευσή τους. Το πρώτο, όπως εκτιμούν στην κυβέρνηση, δείχνει
όχι μόνο ότι υπάρχει σαφής «ανανέωση» στη 17Ν, αλλά και καθιστά πολύ πιθανό το
άνοιγμα ενός νέου κύκλου στη δράση της τρομοκρατίας στην Ελλάδα. Γι' αυτό και
θεωρείται πολύ πιθανό και άλλο χτύπημα. Το δεύτερο, που έχει προβληματίσει
ιδιαιτέρως, είναι η ικανότητά τους να αντιμετωπίσουν οτιδήποτε απρόοπτο
παρουσιαζόταν. Οι εκτιμήσεις της Ασφάλειας είναι ότι οι δράστες εκπαιδεύτηκαν
για τουλάχιστον ένα χρόνο!.

Σημειώνεται ότι ίσως για πρώτη φορά, και παρά τους δεκάδες αυτόπτες μάρτυρες,
δεν κατέστη δυνατό να υπάρξουν σκίτσα των δραστών και αυτό οφείλεται στις
αλληλοσυγκρουόμενες καταθέσεις των περαστικών. Οι τρεις δράστες της
προχθεσινής επίθεσης δεν άφησαν πίσω τους κανένα απολύτως αντικείμενο που να
τους ανήκε, παρά τα όσα ακούσθηκαν για υλικά μεταμφίεσης. Ούτε κανένα ίχνος
αποτυπώματος, αφού φορούσαν γάντια.

Το ότι οι εκτελεστές μιλούσαν (σύμφωνα με τους αυτόπτες μάρτυρες) Ελληνικά δεν
προσθέτει πολλά στις έρευνες των αξιωματικών της Αντιτρομοκρατικής. Ελάχιστες
ελπίδες για κάποιο στοιχείο σχετικά με τα πρόσωπα των δραστών υπάρχουν και από
την ύπαρξη κάποιας κάμερας έξω από το κατάστημα ενός επαγγελματία φωτογράφου
κοντά στην εκκλησία του Αγίου Κωνσταντίνου, όπου οι δράστες είχαν αφήσει τις
δύο μοτοσυκλέτες, το οποίο όμως την Τετάρτη το απόγευμα μετά την επίθεση ήταν κλειστό.

Την κυβέρνηση απασχολούν έντονα και οι επιπτώσεις στην πορεία των Ναυπηγείων
Ελευσίνας. Όπως τόνιζαν χαρακτηριστικά χθες κυβερνητικά στελέχη, ποιος ιδιώτης
θα δεχτεί να αναλάβει ακόμη και το μάνατζμεντ των Ναυπηγείων όταν οι
τρομοκράτες απειλούν τη ζωή του;.

Είναι, όμως, πράγματι η 17 Νοέμβρη οργάνωση - «φάντασμα»;

Η κ. Μαίρη Μπόση, ειδική σε θέματα τρομοκρατίας, που έχει διατελέσει
επιστημονική σύμβουλος στο υπουργείο Δημόσιας Τάξης, πιστεύει το αντίθετο:
«Μπορούμε να βρούμε τη 17 Νοέμβρη», δηλώνει στα «ΝΕΑ», προσθέτοντας: «Όποιος
ψάχνει βρίσκει».

Η λανθασμένη αντιμετώπιση του οργανωμένου εγκλήματος από τις διωκτικές αρχές,
αποτελεί για την κ. Μπόση την αιτία για την οποία παραμένουν ασύλληπτοι οι
τρομοκράτες. «Όλα τα χρόνια οι διωκτικές αρχές αντιμετώπισαν το θέμα
αστυνομικά. 
Το θέμα όμως δεν είναι αστυνομικό, αλλά πολιτικό», αναφέρει χαρακτηριστικά.
«Σε όλες τις χώρες, οι τρομοκρατικές οργανώσεις που είχαν κάποια ιδεολογική
ταυτότητα, στο τέλος εξαρθρώθηκαν. Στη χώρα μας συμπληρώθηκαν 23 χρόνια δράσης
και δεν έχουμε βρει απολύτως τίποτα».

Ανατρέχοντας στο πρόσφατο παρελθόν, η κ. Μπόση καυτηριάζει τη λογική των
διωκτικών αρχών που ταύτιζαν την πολιτική βία με τον αριστερό χώρο. «Κατά τη
διάρκεια της χούντας, οι μισοί Έλληνες παρακολουθούνταν από την Αστυνομία, με
αποτέλεσμα να εξαρθρωθούν οι δημοκρατικές οργανώσεις. 
Το ίδιο συνέβη και στη συνέχεια: ένα μεγάλο κομμάτι του ελληνικού λαού, που
ανήκε στον δημοκρατικό χώρο, ήταν υπό στενή παρακολούθηση. Μόνο που αυτή τη
φορά τα αποτελέσματα ήταν μηδενικά. Το μόνο που κατάφεραν ήταν να
πηγαινοφέρνουν τους συνήθεις υπόπτους».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15849N141</ED>
<ID>
ID:169862

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N14&aa=1</URL></REF>


Article

<CATEGORY>vin06</CATEGORY>

 <H2>Πόλεμος προσφυγών τραπεζών και Περατικού για τα Ναυπηγεία
</H2>
ΠΟΣΟ ΠΟΥ φθάνει περίπου τα 8 δισ. δρχ. υπολογίζουν οι πιστώτριες τράπεζες ότι
τους στοίχισαν τα Ναυπηγεία Ελευσίνας, μετά το «λουκέτο» που έβαλε ο Όμιλος
Περατικού. Αφορά, λένε, δάνεια που δόθηκαν για να συνεχίσουν να λειτουργούν τα
Ναυπηγεία, μετά τον Αύγουστο του 1995.

Από τον Οκτώβριο του 1995 μέχρι και σήμερα, η διαχείριση των Ναυπηγείων
πέρασε, με απόφαση του Εφετείου Αθηνών, στη θυγατρική τής Εμπορικής, την
Τράπεζα Επενδύσεων Α.Ε. Αυτή ανέλαβε, με την ίδια απόφαση, την εκκαθάριση των
Ναυπηγείων (με παράλληλη λειτουργία τους).

Η εκκαθαρίστρια τράπεζα αναλαμβάνει και το θέμα της πώλησής τους. Οι πιστωτές
που ζήτησαν αυτή τη λύση, ήταν κυρίως η Εθνική, η Αγροτική και η Εμπορική
Τράπεζα. Μάλιστα, οι τελευταίες πληροφορίες ήθελαν να έχουν αρθεί τα εμπόδια
για την πώληση των Ναυπηγείων, ενώ παρουσιάστηκε ως πιθανή αγοράστρια η
εταιρεία Tiama. Η ενδιαφερόμενη αυτή εταιρεία, είναι συμφερόντων του
επιχειρηματία Ταβουλάρη, που ελέγχει και τα Ναυπηγεία Νεωρίου της Σύρου.

Πάντως, η διαιτησία, στην οποία είχε καταφύγει η πλευρά Περατικού εις βάρος
των πωλητριών τραπεζών (Εμπορική, ΕΤΒΑ, Ιονική, Επενδύσεων και Φοίνιξ)
πρόσφατα επιδίκασε πρωτοδίκως ποσόν 17,5 εκατομμυρίων δολαρίων. Σύμφωνα με την
πλευρά των τραπεζών, το ποσό αυτό αφορά παλαιότερες διαφορές των πωλητριών
τραπεζών και της πλευράς Περατικού, που υποστήριζε ότι τα Ναυπηγεία άξιζαν
λιγότερα χρήματα από το συμφωνηθέν τίμημα των (περίπου) 58,3 εκατομμυρίων δολαρίων.

Παράλληλα και οι πωλήτριες τράπεζες, σύμφωνα με όσα είπαν εκπρόσωποί τους στα
«ΝΕΑ», είχαν προσφύγει στη διαιτησία ζητώντας υψηλότερο τίμημα (ανταγωγή).

Ισχυρίζονται, μάλιστα, οι πωλητές, ότι επιδικάστηκε και σ' αυτούς μέρος
απαιτήσεών τους που φθάνει περίπου τα 15 εκατομμύρια δολάρια. Άλλωστε,
υπενθυμίζουν οι τράπεζες, η διαιτησία ως μέσο επίλυσης των διαφορών
προβλεπόταν από το συμβόλαιο αγοράς των Ναυπηγείων.

Υπενθύμιζαν επίσης ότι:

Πρώτον, η πλευρά Περατικού κατέβαλε μικρό μόνο μέρος του συνολικού τιμήματος.
Σύμφωνα με το συμβόλαιο, κατέβαλε το 1992, μόνο 11.691.324 δολάρια.

Δεύτερον, οι τράπεζες υποστηρίζουν ότι διατηρούν πάντα το δικαίωμα της έφεσης.

Όμως, πέραν της διαιτησίας, υπάρχει και άλλη δικαστική εκκρεμότητα, που
συνδέεται, σύμφωνα με τραπεζικούς κύκλους, με αγωγή σε αστικά δικαστήρια από
την πλευρά Περατικού εις βάρος των πωλητριών τραπεζών. Η εταιρεία «Astir»
συμφερόντων Περατικού, ισχυρίζεται ότι εξαπατήθηκε κατά τις διαπραγματεύσεις
και ότι δεν της δόθηκαν ακριβή στοιχεία και ζητεί από τις τράπεζες περίπου 20
δισ. δρχ.

Σημειώνεται τέλος, ότι όταν ανέλαβε η Τράπεζα Επενδύσεων τη διαχείριση των
Ναυπηγείων, το Εφετείο είχε δεχθεί ότι η εταιρεία είχε ληξιπρόθεσμα χρέη από
τις χρήσεις της περιόδου Περατικού, ύψους 19,544 δισ. δρχ.

Οι τράπεζες καταλογίζουν τα χρέη αυτά στην πλευρά Περατικού, γιατί
υποστηρίζουν πως παρέδωσαν χωρίς χρέη τα Ναυπηγεία, σύμφωνα και με νόμο που
επέτρεπε αυτή τη ρύθμιση.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15849N143</ED>
<ID>
ID:169943

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N14&aa=3</URL></REF>


Article

<CATEGORY>vin06</CATEGORY>

 <H2>Δηλώσεις αποτροπιασμού από κόμματα και εφοπλιστές
</H2>
ΤΗ ΔΟΛΟΦΟΝΙΑ του Κ. Περατικού καταδίκασαν χθες το ΚΚΕ, ο Συνασπισμός και η
Πολιτική Άνοιξη. Το ΚΚΕ υπογράμμισε τις ευθύνες που έχουν οι κυβερνήσεις των
τελευταίων 22 χρόνων, προσθέτοντας ότι οι «ξένες μυστικές υπηρεσίες αλωνίζουν
στη χώρα μας, ενώ είναι γνωστή η διαπλοκή τους με τις ντόπιες υπηρεσίες
ασφαλείας». Ο Συνασπισμός επισήμανε ότι η «δολοφονική δράση σε καμία περίπτωση
δεν μπορεί να αποτελέσει τρόπο πολιτικής έκφρασης», συμπληρώνοντας ότι «εκείνο
που χρειάζεται είναι να κατοχυρωθούν η πολιτική και κοινωνική ομαλότητα, όπως
και η λειτουργία της Δημοκρατίας». Η Πολιτική Άνοιξη, τέλος, σημείωσε ότι η
«ένοπλη τρομοκρατία, πέρα από την άνανδρη αφαίρεση ανθρώπινης ζωής, πυροβολεί,
κάθε φορά, και στην καρδιά της Δημοκρατίας».

Από την πλευρά του, ο πρώην υπουργός Δημόσιας Τάξης κ. Γιάννης Σκουλαρίκης
δήλωσε στον 9.84 ότι η «ΚΥΠ έπαιξε στο παρελθόν αρνητικό ρόλο» στις έρευνες
για την τρομοκρατία. Σε δική του δήλωση, ο Μιλτιάδης Έβερτ παρατήρησε ότι η
δολοφονία του Κ. Περατικού «αποσκοπεί στο να πλήξει την πολιτική των
αποκρατικοποιήσεων και συνεπώς τη δυνατότητα εξόδου της χώρας μας από την
οικονομική κρίση». Τέλος, ο πρόεδρος της Ένωσης Ελλήνων Εφοπλιστών, κ. Γιάννης
Λύρας, εξέφρασε τον αποτροπιασμό του τονίζοντας: 
«Σε αυτές τις πράξεις τρομοκρατίας που στιγματίζουν τον δημόσιο βίο της χώρας
μας και απειλούν τους δημοκρατικούς της θεσμούς, πρέπει να δοθεί το ταχύτερο
τέλος για το καλό του έθνους και το συμφέρον του λαού».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15849N144</ED>
<ID>
ID:169968

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N14&aa=4</URL></REF>


Article

<CATEGORY>vin06</CATEGORY>

 <H2>Ανησυχία για το επόμενο «χτύπημα» </H2><H2>«Μιλάει» και το 38άρι
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

ΕΝΤΟΝΕΣ ανησυχίες και προβληματισμούς για πιθανό επόμενο «χτύπημα» αλλά και
πολλά ­ ίσως περισσότερα από κάθε άλλη φορά ­ ερωτηματικά άφησαν πίσω τους για
την ηγεσία της Αστυνομίας και της Αντιτρομοκρατικής οι τρεις εκτελεστές του εφοπλιστή.

Και αυτά ίσως αποτελούν τα μόνα «ευρήματα» από αυτό το νέο τρομοκρατικό
χτύπημα, πέρα βέβαια από τα άλλα τα τυπικά, τους κάλυκες, το κλεμμένο
φορτηγάκι και το Opel Kadet, τις συγκεχυμένες μαρτυρίες (ούτε η γυναίκα που
κατέβασαν οι δράστες από το ταξί μπόρεσε να βοηθήσει με την κατάθεσή της) και
φυσικά το «πιστοποιητικό» τους, το ιστορικό 45άρι, που είχαν
πρωτοχρησιμοποιήσει πριν από 22 χρόνια στη δολοφονία του «σταθμάρχη» της CIA
στην Αθήνα Ρίτσαρντ Γουέλς και που απέδειξε η, σε χρόνο ρεκόρ, βαλλιστική
εξέταση ήδη από το βράδυ της Τετάρτης.

Οι αρχές Ασφαλείας όμως, όπως όλα δείχνουν, βρίσκονται κοντά και σε δεύτερο
«πιστοποιητικό». Χθες το πρωί οι αστυνομικοί βρήκαν μια ακόμα βολίδα, που είχε
σφηνωθεί στον τοίχο καταστήματος κοντά στο σημείο της δολοφονίας κατά την
ανταλλαγή των πυροβολισμών μεταξύ των δραστών και του αστυνομικού του Τμήματος
Μεταγωγών. Η βολίδα που μέχρι αργά χθες το βράδυ εξεταζόταν στα εργαστήρια της
Εγκληματολογικής Υπηρεσίας προέρχεται από 38άρι. Η άποψη που επικρατούσε ήταν
πως η βολίδα δεν προέρχεται από το όπλο του αστυφύλακα (αφού καρφώθηκε στο
ταξί) αλλά από το 38άρι που είχε ο δεύτερος εκτελεστής. Το 38άρι που είχαν
χρησιμοποιήσει τα μέλη της οργάνωσης κατά την επίθεσή τους στα Σεπόλια, στις
20 Νοεμβρίου του 1991, αλλά και εναντίον του γιατρού Ζαχαρία Καψαλάκη, στις 4
Φεβρουαρίου 1987.

Ήδη ο ιατροδικαστής κ. Δημοσθένης Μπούκης, που διενήργησε χθες τη νεκροψία -
νεκροτομή στον Περατικό, διαπίστωσε ότι φέρει οκτώ τραύματα. Ένα διαμπερές
στον αριστερό βραχίονα, ένα διαμπερές στο θώρακα, ένα διαμπερές στη λεκάνη και
δύο τυφλά τραύματα (ένα στο θώρακα και ένα στη λεκάνη). Η φορά των σφαιρών που
προκάλεσαν τα διαμπερή τραύματα είναι από τα δεξιά προς τα αριστερά, ενώ τα
τυφλά (από το δεύτερο όπλο) είναι από αριστερά προς τα δεξιά. Ο κ. Μπούκης
αφαίρεσε τις δύο βολίδες που προκάλεσαν τα διαμπερή τραύματα και τις έστειλε
στα εργαστήρια της Εγκληματολογικής Υπηρεσίας.

Παράλληλα, χθες, ανώτατο στέλεχος της ΕΛ.ΑΣ. έκανε λόγο και για «παραφυάδα»
της 17 Νοέμβρη και για «νέα πρόσωπα» στα οποία οι «ιδρυτές» της οργάνωσης δεν
αποκλείεται να έχουν παραδώσει εκτός από τον οπλισμό και τη λίστα των
«στόχων». Η ίδια πηγή επεσήμανε μάλιστα πως η «σιωπή» της 17 Νοέμβρη, μετά την
τελευταία της επίθεση με ρουκέτες στο Mega, στις 15 Μαρτίου 1995, ενισχύει μια
τέτοια εκτίμηση. Υπενθυμίζεται ότι στην επίθεση με ρουκέτα κατά της
αμερικανικής πρεσβείας, στις 15 Φεβρουαρίου του 1996, επίθεση που
«φωτογράφιζε» την 17 Νοέμβρη, τα μέλη της «οργάνωσης φάντασμα» δεν έστειλαν προκήρυξη.

Για το ότι μέχρι χθες το βράδυ οι τρομοκράτες δεν είχαν στείλει κάποια
προκήρυξη ούτε και για τη δολοφονία Περατικού, ανώτερα στελέχη της ΕΛ.ΑΣ.
εκτιμούσαν είτε ότι οι δράστες μετά την επίθεση, επειδή δεν «πήγαν όλα καλά»,
κυρίως με το φορτηγάκι, να μην επέστρεψαν αμέσως στο κρησφύγετό τους, είτε να
προετοιμάζουν σύντομα κάποιο επόμενο «χτύπημα», μετά το οποίο θα στείλουν
προκήρυξη στην οποία θα γίνεται αναφορά και στην προχθεσινή εκτέλεση.

Όσον αφορά δε τον «στόχο» Κ. Περατικό, η 17 Νοέμβρη, χωρίς να τον κατονομάζει,
μόνον πολύ έμμεσες αναφορές έκανε σε τρεις προκηρύξεις της. Και συγκεκριμένα
στις προκηρύξεις που άφησαν τα μέλη της μετά τις επιθέσεις εναντίον του Β.
Βαρδινογιάννη τον Νοέμβριο του 1990, του βουλευτή της Νέας Δημοκρατίας Λευτέρη
Παπαδημητρίου τον Δεκέβριο του 1992 και του Μιχ. Βρανόπουλου τον Ιανουάριο του
1994. Αντίθετα, σύμφωνα με κάποιες πληροφορίες γίνεται συγκεκριμένη αναφορά
για... Περατικούς σε κάποια προκήρυξη κάποιας άλλης οργάνωσης, των
Επαναστατικών Πυρήνων, που έφθασε σε δημοσιογραφικά γραφεία τελευταία. Αν η
αναφορά αυτή δεν είναι συμπτωματική με τη προχθεσινή εκτέλεση του εφοπλιστή Κ.
Περατικού, τότε τι σχέση έχει το 45άρι της 17Ν που έχει χρησιμοποιηθεί σε 11
δολοφονικές επιθέσεις από το 1975;

Το σίγουρο πάντως είναι πως οι εκτελεστές γνώριζαν ότι ο Κ. Περατικός (που
κηδεύεται αύριο στις 12 το μεσημέρι από το Α' Νεκροταφείο) δεν φυλασσόταν από
αστυνομικό εδώ και 15 μήνες, ούτε είχε προσωπική ασφάλεια από ιδιωτικούς
αστυνομικούς από τα περασμένα Χριστούγεννα. Μετά την αγορά των ναυπηγείων και
τις πρώτες απειλές κατά του Περατικού το 1992, η Αστυνομία διέθεσε στον
εφοπλιστή αστυφύλακα φρουρό από τον Μάρτιο του 1993 και για τρία χρόνια, μέχρι
τις 13 Μαρτίου 1996. Ύστερα από δική του επιθυμία διακόπηκε η φρούρησή του και
ο ίδιος ανέθεσε την προστασία του σε «φουσκωτούς», μέχρι πριν από μερικούς
μήνες. Έκτοτε κυκλοφορούσε μόνος του, ίσως γιατί πίστευε ότι μπορούσε να
προστατεύσει τον εαυτό του αφού είχε άδεια οπλοφορίας και οπλοφορούσε...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15849N151</ED>
<ID>
ID:169863

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N15&aa=1</URL></REF>


Article

<CATEGORY>vin06</CATEGORY>

 <H5>ΣΤΟΥΣ ΕΛΛΗΝΕΣ ΠΡΟΣΒΛΕΠΟΥΝ ΚΑΙ ΦΕΤΟΣ ΟΙ ΞΕΝΟΔΟΧΟΙ ΑΝ ΚΑΙ ΟΙ ΑΦΙΞΕΙΣ ΞΕΝΩΝ
ΑΝΑΜΕΝΟΝΤΑΙ ΑΥΞΗΜΕΝΕΣ
</H5><H2>Καλές διακοπές σε... πακέτο
</H2>
<AUTHOR>ΚΩΣΤΑΣ ΝΤΕΛΕΖΟΣ - ΕΥΗ ΕΛΕΥΘΕΡΙΑΔΟΥ</AUTHOR>

Στον εσωτερικό τουρισμό προσβλέπουν και φέτος οι Έλληνες ξενοδόχοι παρά τις
πρώτες ενδείξεις για ανάκαμψη της κίνησης από το εξωτερικό. Σε σχέση με τα δύο
τελευταία χρόνια, που αρκετοί ξένοι τουρίστες προτίμησαν άλλες χώρες για τις
διακοπές τους, φέτος το τουριστικό ρεύμα από τις μεγάλες ευρωπαϊκές αγορές
αναμένεται να παρουσιάσει αύξηση περίπου 8%-10%.

ΗΔΗ, οι αφίξεις των ξένων στα μεγάλα τουριστικά θέρετρα της χώρας
παρουσιάζουν μικρή αύξηση σε σχέση με πέρυσι, ενώ και οι κρατήσεις για τους
μήνες «αιχμής» (Ιούλιος - Αύγουστος) είναι ανεβασμένες. Τη μεγαλύτερη άνοδο
παρουσιάζουν η Χαλκιδική και η Ζάκυνθος, που ξεπερνούν το 10%.

Ωστόσο, οι ξενοδόχοι δεν ξεχνούν τη «μαύρη τρύπα» των δύο προηγούμενων χρόνων
και «στηρίζουν πολλά» στους Έλληνες τουρίστες, στους οποίους προσφέρουν τα
ίδια φτηνά πακέτα που δίνουν και στους ξένους τουρ-οπερέιτορς. «Τα τελευταία
τρία χρόνια οι τιμές που προσφέρουμε σε όλη την Ελλάδα δεν έχουν αλλάξει.
Εκτός αυτού, ορισμένοι ξενοδόχοι προχωρούν σε επιπλέον εκπτώσεις για τους
Έλληνες, αρκεί να κινηθούν οργανωμένα και να προγραμματίσουν εγκαίρως τις
καλοκαιρινές διακοπές τους», λέει ο αντιπρόεδρος της Πανελλήνιας Ομοσπονδίας
Ξενοδόχων κ. Βασίλης Μηναΐδης.

ΕΥΚΑΙΡΙΕΣ

Η αναζήτηση τουριστικών πακέτων μέσα από τα γραφεία ταξιδίων είναι η
ασφαλέστερη λύση και συμφέρει, αφού οι ενδιαφερόμενοι με μία μικρή προκαταβολή
μπορούν να εξασφαλίσουν το δωμάτιο που θέλουν στην περιοχή που επιθυμούν και
για τη χρονική περίοδο που θα επιλέξουν.

Στην Κρήτη, τα Δωδεκάνησα, τα νησιά του Ιονίου, τις Κυκλάδες, τις Σποράδες, τη
Χαλκιδική και τα νησιά του Βορειανατολικού Αιγαίου, που συγκεντρώνουν κάθε
χρόνο το μεγαλύτερο μέρος των ξένων τουριστών, σύμφωνα με τους ξενοδόχους,
«υπάρχουν πολλές ευκαιρίες και για τους Έλληνες».

Στη Ρόδο, την Κω και τα υπόλοιπα Δωδεκάνησα, οι ως τώρα αφίξεις των ξένων
τουριστών παρουσιάζουν μικρή άνοδο. Οι εκτιμήσεις των ξενοδόχων της Ρόδου
είναι ότι η αγγλική και η γερμανική αγορά θα κλείσουν στο τέλος της σεζόν με
άνοδο περίπου 8%. Οι ίδιοι προσφέρουν, σε συνεργασία με ναυτιλιακή εταιρεία,
ελκυστικά πακέτα (με εκπτώσεις που φτάνουν ως και 20%) για τη διαμονή και τις
μετακινήσεις των Ελλήνων τουριστών.

ΝΩΡΙΣ ΤΙΣ ΚΡΑΤΗΣΕΙΣ

«Φέτος, θα κάνουμε προσπάθεια να διπλασιάσουμε τον αριθμό των Ελλήνων
τουριστών που θα έρθουν στο νησί μας. Για αυτό έχουμε κρατήσει τις τιμές μας
σε επίπεδα χαμηλότερα από πέρυσι. Αρκεί, βέβαια, να κάνουν νωρίς τις κρατήσεις
τους», λέει ο κ. Χρήστος Μπαλαλής, πρόεδρος των ξενοδόχων της Κω.

Η τουριστική κίνηση στην Κρήτη μέχρι τις 15 Μαΐου ήταν αυξημένη κατά 3% σε
σχέση με την αντίστοιχη περυσινή περίοδο. Για τους καλοκαιρινούς μήνες
μάλιστα, οι ξενοδόχοι, που έχουν μειώσει τις τιμές των πακέτων τους κατά 5%,
προβλέπουν η αύξηση των αφίξεων να φτάσει το 5%. «Περιμένουμε περισσότερους
τουρίστες από την Ανατολική Ευρώπη, τη Γαλλία και το Βέλγιο, ενώ οι Γερμανοί
θα κυμανθούν στα περυσινά επίπεδα», αναφέρει ο κ. Κωνσταντίνος Καλουτσάκης,
πρόεδρος των ξενοδόχων Ηρακλείου.

Σχεδόν στα ίδια επίπεδα με πέρυσι παρουσιάζεται μέχρι στιγμής η τουριστική
κίνηση στις Κυκλάδες και τα νησιά του Βορειοανατολικού Αιγαίου. Στη Σάμο, την
Ικαρία, τη Λέσβο και τη Θάσο οι ξενοδόχοι κάνουν λόγο για περιορισμένες
κρατήσεις, κυρίως από την αγγλική αγορά και ελπίζουν στους Έλληνες, αφού
προσφέρουν τιμές, που είναι μειωμένες κατά 5%, σε σχέση με πέρυσι.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15849N171</ED>
<ID>
ID:169864

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N17&aa=1</URL></REF>


Article

<CATEGORY>vin06</CATEGORY>

 <H2>Οι προκλήσεις της ελληνικής πόλης
</H2>
ΣΤΟ ΠΛΑΙΣΙΟ του Προγράμματος «ΗΡΑΚΛΗΣ» οργανώνεται στο Εθνικό Ίδρυμα Ερευνών,
σήμερα 30/5 και αύριο 31/5/97, συνέδριο με θέμα «Οι προκλήσεις της ελληνικής
πόλης», του οποίου την έναρξη θα κηρύξουν ο υπουργός ΥΠΕΧΩΔΕ κ. Κ. Λαλιώτης, ο
υπουργός Πολιτισμού κ. Ε. Βενιζέλος και ο δήμαρχος Αθηναίων και πρόεδρος ΚΕΔΚΕ
κ. Δ. Αβραμόπουλος.

Το πρόγραμμα «ΗΡΑΚΛΗΣ» ξεκίνησε τον Ιανουάριο 1996, στηρίζεται στην ερευνητική
συνεργασία των καθηγητών Gesare Macchi Cassia, της Αρχιτεκτονικής σχολής του
Πολυτεχνείου του Μιλάνου, και Δημήτρη Ν. Καρύδη, του Τμήματος Αρχιτεκτόνων ΕΜΠ
και έχει την υποστήριξη - χρηματοδότηση από την ΑΓΕΤ «ΗΡΑΚΛΗΣ». Οι ερευνητικοί
άξονες του προγράμματος αναλύονται στην πρόθεση αποκατάστασης της συνέχειας
του αστικού ιστού, επανεκτίμησης της σημασίας του δημόσιου χώρου στην πόλη και
αποκατάστασης της ιστορικής μνήμης σε Αθήνα, Πάτρα, Βόλο, Μυτιλήνη.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N17</CAT>
<ED>
Κωδικός άρθρου: A15849N172</ED>
<ID>
ID:169909

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N17&aa=2</URL></REF>


Article

<CATEGORY>vin06</CATEGORY>

 <H5>ΤΟΝ ΕΡΩΤΑ ΤΟΥ ΚΙΤΣΟΥ ΓΙΑ ΤΗ ΣΤΕΛΛΑ ΠΛΗΡΩΣΑΝ ΑΘΩΟΙ
</H5><H2>Η μάνα ζητά τα παιδιά της
</H2>
<AUTHOR>ΛΙΑ ΝΕΣΦΥΓΕ</AUTHOR>

«Πού είναι τα παιδιά μου; Πότε θα μου τα φέρετε να τα δω;», ρωτάει συνέχεια
από τότε που συνήλθε από τη νάρκωση μετά την επέμβαση η τραγική μητέρα Στέλλα Σπυριδάκη.

ΤΣΑΚΙΣΜΕΝΗ ΑΠΟ τους πόνους. Το σώμα της είναι μελανιασμένο, γεμάτο κατάγματα
από την πτώση, η πληγή από τον πυροβολισμό στο πόδι της δεν έχει κλείσει, το
στόμα της ξεραίνεται, αλλά κάθε φορά που ανοίγει τα χείλη της μιλάει για τα
λατρεμένα της. Τον Λευτεράκη της και την Ιωάννα της, που γι' αυτήν είναι όλος
ο κόσμος. Η μητέρα και οι αδελφές της που στέκονται στο πλευρό της τι να της απαντήσουν;

Με τι λόγια να της αποκαλύψουν τη φρικτή αλήθεια; Την προστατεύουν με τα
ψέματα. Κρύβουν το πένθος τους, τον πόνο τους και κάθε φορά που μπαίνουν στο
δωμάτιο του νοσοκομείου στον Ερυθρό Σταυρό, σκουπίζουν τα δάκρυά τους και
παίζουν θέατρο.

«Καλά είναι...» της απαντούν, προσπαθώντας να αποφύγουν το επίμονο βλέμμα της.
Μα εκείνη επιμένει: «Μήπως αυτός τους έκανε κακό; Αφού είναι καλά, γιατί δεν
έρχονται να με δουν;». Αυτοί τότε προσπαθούν να βρουν δικαιολογίες. «Μα Στέλλα
μου πώς να έρθουν σε τέτοια κατάσταση; Ξέρεις πόσο ευαίσθητα είναι. Αν σε δουν
στο κρεβάτι του νοσοκομείου, θα σοκαριστούν».

Όλοι φοβούνται την ώρα που η Στέλλα θα έρθει αντιμέτωπη με την τραγική
αλήθεια: ότι η ίδια σώθηκε, ενώ τα παιδιά της πλήρωσαν την οργή και την
εκδικητική μανία του Δημήτρη Κίτσου, που «τυφλωμένος» από το ερωτικό πάθος
του, στην άρνησή της να τον παντρευτεί, προκάλεσε προχθές στις 4.30 τα
ξημερώματα το μακελειό στο σπίτι της. Δολοφόνησε ένα ψυχρώ τα δύο παιδιά της,
τον 18χρονο Λευτέρη και την 23χρονη Ιωάννα, αφού αποπειράθηκε να σκοτώσει την
ίδια πετώντας την από το μπαλκόνι του πρώτου ορόφου και πυροβολώντας την στο πόδι.

Στη συνέχεια ο Κίτσος αυτοκτόνησε με το ίδιο όπλο. Το μόνο που θυμάται η
Στέλλα για τη νύχτα που «ρήμαξε» τη ζωή της είναι ότι ο Κίτσος την άρπαξε από
το λαιμό και την πέταξε από το μπαλκόνι.

Σχέσεις στοργής μιας μητέρας με τα δύο της παιδιά. Με την κόρη της Ιωάννα ήταν
περισσότερο φίλες. Η μία έλεγε τα μυστικά της στην άλλη και μοιράζονταν τις
ανησυχίες τους. Ήταν το «δεξί της χέρι» στη δουλειά. Ο Λευτεράκης ήταν το
ευγενικό παλικάρι που τις ελεύθερες ώρες του ασχολειτο με τη μουσική, έπαιζε
πιάνο και ονειρευόταν να γίνει συνθέτης.

Τραγική φιγούρα η Ιωάννα Κιτσέλη, η μητέρα της Στέλλας Σπυριδάκη και γιαγιά
των δύο παιδιών. Στην πόρτα του σπιτιού της στην οδό Αμασείας στη Νέα Σμύρνη
είναι κολλημένο το αγγελτήριο θανάτου. Η κ. Ιωάννα δέχθηκε, παρά τον πόνο της,
να μας μιλήσει: «Η Ιωάννα μας θα παντρευόταν σε δύο μήνες. Τώρα όλα
σωριάσθηκαν. Δεν έμεινε τίποτα». Η Στέλλα της αγαπάει πολύ τη ζωγραφική.
«Είναι αυτοδίδακτη. Δεκατριών χρόνων πήρε βραβείο. Στα 18 της παντρεύτηκε και
τα παράτησε. Με τον άνδρα της τον Πέτρο έφτιαξαν μία βιοτεχνία ρούχων. Η
Στέλλα δούλευε με τα 24ωρα. Ξεκινούσε το πρωί και έφευγε το άλλο πρωί. Είκοσι
χρόνια δεν πήρε αναπνοή. Πάντα όμως έκλεβε χρόνο για τα παιδιά της».

Μέχρι που μια ωραία πρωία ο σύζυγός της, όπως μας λέει η μητέρα της Ιωάννα,
«έφυγε για την Αμερική αφήνοντας πίσω του ένα χρέος 150.000.000 δρχ. Ξανά πάλι
από την αρχή. Ευτυχώς που η Στέλλα είχε το κορίτσι της. Την Ιωάννα που τη
βοηθούσε. Το παιδί με τη δουλειά του τη βοήθησε να στήσουν και πάλι τα μαγαζιά
τους. Για να ξεπληρώσουν το χρέος, πούλησαν το εξοχικό τους, το αυτοκίνητό τους».

Για τη γνωριμία της με τον Δημήτρη Κίτσο, που κατέληξε στην προχθεσινή
τραγωδία, μάς λέει: «Γνωρίστηκαν μέσω ενός υπαλλήλου της Στέλλας. Ο Κίτσος
είχε φορτηγό και τη βοήθησε σε κάποιες μετακομίσεις. Την ερωτεύθηκε παράφορα.
Η Στέλλα όμως είχε τα παιδιά της. Αυτά έβαζε πάνω από όλα. Την πίεζε να κάνουν
δεσμό και να παντρευτούν, αλλά αυτή αρνιόταν. Έχω κόρη της παντρειάς, του
έλεγε. Δεν μπορώ εγώ να κάνω σχέσεις, του έλεγε συνέχεια. Και αυτός για να την
εκδικηθεί σκότωσε τα παιδιά».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15849N181</ED>
<ID>
ID:169865

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N18&aa=1</URL></REF>


Article

<CATEGORY>vin06</CATEGORY>

 <H5>ΠΡΟΒΛΗΜΑΤΑ ΣΤΗΝ ΕΚΤΕΛΕΣΗ ΔΡΟΜΟΛΟΓΙΩΝ ΛΟΓΩ ΕΛΛΕΙΨΕΩΣ ΙΠΤΑΜΕΝΟΥ ΠΡΟΣΩΠΙΚΟΥ
</H5><H2>Σε «κενό αέρος» η Ολυμπιακή
</H2>
Σε «κενό αέρος» βρίσκεται για άλλη μια φορά η Ολυμπιακή Αεροπορία, καθώς οι
ελλείψεις που εξακολουθούν να παρουσιάζονται σε ιπτάμενο προσωπικό δημιουργούν
προβλήματα στην εκτέλεση των δρομολογίων της.ΧΘΕΣ, καθυστερήσεις
παρουσιάσθηκαν σε αρκετές πτήσεις της Ο.Α, ενώ με ματαίωση απειλήθηκαν και δύο
δρομολόγια εξωτερικού.

Αν η ίδια κατάσταση συνεχισθεί και το Σαββατοκύριακο, τα προβλήματα στις
πτήσεις θα είναι μεγαλύτερα, όπως και η ταλαιπωρία του επιβατικού κοινού.

Από νωρίς χθες το πρωί η διεύθυνση προγραμματισμού των πτήσεων αναζητούσε
πληρώματα θαλάμου επιβατών (ιπτάμενους συνοδούς και φροντιστές) για να καλύψει
τα «κενά» που υπήρχαν και να μη ματαιωθούν ορισμένα δρομολόγια.

Συγκεκριμένα, στον «αέρα» βρισκόταν το πρωί η εκτέλεση του δρομολογίου προς τη
Μαδρίτη, ενώ μετέωρη ήταν ως αργά το βράδυ και η πτήση προς Ντουμπάι -
Μπανγκόκ, λόγω έλλειψης πληρωμάτων.

Τελικά, ύστερα από επαφές με την Ένωση Ιπτάμενων Συνοδών και Φροντιστών (ΕΙΣΦ)
βρέθηκαν πληρώματα και η πτήση προς τη Μαδρίτη έγινε με περίπου τέσσερις ώρες
καθυστέρηση (αντί για τις 10.30 εκτελέστηκε στις 14.15), ενώ το δρομολόγιο
προς το Ντουμπάι έγινε κανονικά στις 9 το βράδυ.

Σημειώνεται ότι με καθυστέρηση που ξεπέρασε τη μία ώρα έγιναν τα δρομολόγια
προς το Λονδίνο, τη Βαρκελώνη και τη Βιέννη, ενώ σε αρκετές άλλες πτήσεις
σημειώθηκαν καθυστερήσεις που έφταναν έως και τα 40 λεπτά.

Επίσης, «αγώνας δρόμου», για την εξεύρεση πληρώματος, έγινε για μια πτήση
τσάρτερ που μετέφερε γιατρούς από τη Θεσσαλονίκη στην Κέρκυρα, προκειμένου να
πάρουν μέρος σε ιατρικό συνέδριο.

Πάντως, τη χθεσινή έκρυθμη κατάσταση που δημιουργήθηκε στο πρόγραμμα των
δρομολογίων της 
Ο.Α. λόγω της έλλειψης ιπτάμενων συνοδών και φροντιστών, «ενίσχυσε» και η
στάση εργασίας των υπαλλήλων της εταιρείας πετρελαιοειδών ΕΚΟ, που εφοδιάζει
τα αεροσκάφη με καύσιμα.

Στο μεταξύ, ο κ. Νίκος Μαστοράκης, που ταξίδεψε προχθές με σερβικό αεροσκάφος
στην τακτική πτήση της Ο.Α. από τη Θεσσαλονίκη προς την Αθήνα, σε χθεσινές
δηλώσεις του στον «Φλας» ανέφερε ότι θα καταθέσει αγωγή κατά της εταιρείας,
διεκδικώντας ποσό 100 εκατ. δρχ. «για ψυχική οδύνη». Πάντως χθες από την
αρμόδια επιτροπή προσλήψεων της Ο.Α. υπεγράφη η πρόσληψη 50 εποχικών ιπτάμενων
συνοδών και φροντιστών.

* Η ΕΙΣΦ σε χθεσινή επιστολή της προς τον Πρωθυπουργό και τους αρχηγούς των
κομμάτων κάνει λόγο «για σωρεία οικονομικών σκανδάλων στην Ολυμπιακή
Αεροπορία» και ζητεί «να υπάρξει διαφάνεια, για να συνεχισθεί χωρίς προβλήματα
το πρόγραμμα εξυγίανσης της εταιρείας».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N21</CAT>
<ED>
Κωδικός άρθρου: A15849N211</ED>
<ID>
ID:169866

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N21&aa=1</URL></REF>


Article

<CATEGORY>vin07</CATEGORY>

 <H5>ΤΟ ΕΠΙΔΙΩΚΟΥΝ ΟΙ ΗΠΑ ΓΙΑ ΤΗΝ ΕΝΙΣΧΥΣΗ ΤΩΝ ΑΝΑΤΟΛΙΚΩΝ ΧΩΡΩΝ
</H5><H5>Τιμές για τα 50 χρόνια
</H5><H2>Αναβίωση του Σχεδίου Μάρσαλ από την Ευρώπη;
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

Ήχος βημάτων αντηχεί στη μνήμη

Στο μονοπάτι που δεν πήραμε

Προς τη θύρα που ποτέ δεν ανοίξαμε

(Τόμας Σ. Έλιοτ)

Οι στίχοι αυτοί του Έλιοτ αντικατοπτρίζουν τη μοίρα που είχε το Σχέδιο Μάρσαλ
στις χώρες της Ανατολικής και Κεντρικής Ευρώπης. Όταν πριν από 50 χρόνια,
καθώς αντηχούσε ακόμα στα ερείπια του πολέμου της πεινασμένης Ευρώπης ο
απόηχος από τις εκρήξεις των βομβών, το Σχέδιο Μάρσαλ είχε προσφέρει μια δίοδο
προς την ανασυγκρότηση και την ανανέωση. Η μισή Ευρώπη είχε τότε ακολουθήσει
το μονοπάτι που την οδήγησε στην ευημερία και την ελευθερία. Η άλλη μισή, με
εντολή του Στάλιν, είχε κλείσει την πόρτα.

ΣΗΜΕΡΑ, καθώς ο Ψυχρός Πόλεμος έχει μείνει απόηχος στη μνήμη μας, γίνεται μια
δεύτερη προσπάθεια να αναβιώσει το Σχέδιο Μάρσαλ, για τις χώρες εκείνες που
τότε δεν το είχαν δεχτεί.

17 ΔΙΣ. ΔΟΛΑΡΙΑ

Τα ευρωπαϊκά κράτη, κι ανάμεσά τους η Αυστρία, το Βέλγιο, η Δανία, η Ιρλανδία,
η Γαλλία, η Ελλάδα, η Ισλανδία, η Ιταλία, το Λουξεμβούργο, η Ολλανδία, η
Νορβηγία, η Πορτογαλία η Τουρκία και η Βρετανία, μοιράστηκαν μαζί με τη Δυτική
Γερμανία, τα επόμενα τέσσερα χρόνια, 17 δισεκατομμύρια δολάρια (κάπου 70
δισεκατομμύρια με τις σημερινές τιμές). Ο τότε πρόεδρος των ΗΠΑ Χάρι Τρούμαν,
για να πάρει την έγκριση του τεράστιου αυτού ποσού για την εποχή εκείνη, είχε
πει στο Κογκρέσο: «Σε σύγκριση με τα έξοδα του Β' Παγκοσμίου Πολέμου είναι ένα
ελάχιστο ποσό που επενδύουμε για την ανοικοδόμηση και τη δημιουργία
αξιοπρεπούς επιπέδου ζωής για τους Ευρωπαίους. Είναι μόλις το 5% των εξόδων
που κάναμε για να νικήσουμε τον Άξονα».

Οι ιστορικοί του Ψυχρού Πολέμου υποστηρίζουν πως χάρη στο σχέδιο Μάρσαλ η
Ευρώπη δεν κύλησε στο χάος πολεμικών επιχειρήσεων ανάμεσα στις διάφορες
εθνότητές της, μετά το τέλος του Β' Παγκοσμίου Πολέμου, ανάλογες μ' αυτές που
ξέσπασαν στη δεκαετία του '90 στην πρώην Γιουγκοσλαβία. «Χωρίς αυτό, ολόκληρο
το Βερολίνο θα είχε περάσει στα χέρια των Ανατολικών, η Ιταλία, η Ελλάδα και η
Τουρκία θα βρίσκονταν στη σφαίρα της σοβιετικής επιρροής και οι ΗΠΑ θα έχαναν
την πρόσβαση στα πετρέλαια του Κόλπου και τον έλεγχο της Μεσογείου», λέει ο
Ντάγκλας Μπρίνκλι, διευθυντής του Κέντρου Αϊζενχάουερ στο Πανεπιστήμιο της
Νέας Ορλεάνης.

ΤΟ ΒΑΡΟΣ ΣΤΗ ΓΕΡΜΑΝΙΑ

Αλλά τη χώρα που αναμφίβολα βοήθησε να ανασυγκροτηθεί και να ξαναγεννηθεί μέσα
από τις στάχτες και τα ερείπια του πολέμου ήταν αναμφίβολα η Δυτική Γερμανία:

«Μετά τη συνθηκολόγηση του 1945, όλοι υποφέραμε από την πείνα και το κρύο,
αλλά στο βάθος της καρδιάς μας ανησυχούσαμε περισσότερο για τον τρόπο που θα
ανοικοδομούσαμε μια καινούργια Γερμανία. Σ' αυτό μας βοήθησε το Σχέδιο
Μάρσαλ», θυμάται ο Ρίχαρντ φον Βαϊτσέκερ, πρώην πρόεδρος της Ομοσπονδιακής
Γερμανίας. Τέσσερα χρόνια μετά την εφαρμογή του Σχεδίου Μάρσαλ, οι
δυτικοευρωπαϊκές οικονομίες είχαν μεταμορφωθεί και πολλοί είναι εκείνοι που
πιστεύουν ότι επειδή οι Ευρωπαίοι γύρεψαν στη συνεργασία τον δρόμο για την
ανάκαμψη από τα δεινά του πολέμου, αυτό ήταν το λίπασμα που βοήθησε σταδιακά
να αναπτυχθεί ο σπόρος της Ευρωπαϊκής Κοινότητας.

ΠΕΝΗΝΤΑ χρόνια αργότερα, με ειδική τελετή που έγινε μία εβδομάδα νωρίτερα,
παρουσία του προέδρου των ΗΠΑ, Ευρωπαίων πολιτικών και χιλιάδων δημοσιογράφων,
τιμήθηκε το σχέδιο Μάρσαλ, που χαρακτηρίστηκε «η ιδέα που άλλαξε τον κόσμο».
«Είναι λογικό οι ΗΠΑ να κάνουν ό,τι είναι δυνατόν προκειμένου να βοηθήσουν
στην επιστροφή της οικονομικής υγείας στον κόσμο, χωρίς την οποία δεν
πρόκειται να υπάρξει πολιτική σταθερότητα ούτε να εξασφαλιστεί η ειρήνη».

Από τη φράση αυτή ξεπήδησε το σχέδιο Μάρσαλ, από τις πιο πετυχημένες ιδέες στη
σύγχρονη ευρωπαϊκή Ιστορία, και ίσως η πλέον δημιουργική στιγμή στην
αμερικανική διπλωματία.

Η ομιλία του υπουργού Εξωτερικών των ΗΠΑ Τζορτζ Μάρσαλ, στις 5 Ιουνίου 1947,
στο Πανεπιστήμιο του Χάρβαρντ, πάνω στην οποία στηρίχθηκε το ομώνυμο «σχέδιο»,
δεν είχε την απαιτούμενη από τον Τύπο της εποχής κάλυψη.

Την είχε παρακολουθήσει ένας δημοσιογράφος από τη «Νιου Γιόρκ Χέραλντ
Τρίμπιουν», ο Στίβεν Γουάιτ. Που μόλις είδε το κείμενο του λόγου, τηλεφώνησε
στον διευθυντή του: «Ο στρατηγός Μάρσαλ μόλις προσφέρθηκε να ανοικοδομήσει την
Ευρώπη, συμπεριλαμβανομένης και της Σοβιετικής Ένωσης», του είχε πει.

Από το Στέιτ Ντιπάρτμεντ, όμως, επίσημα είχε ανακοινωθεί ότι ο υπουργός
Εξωτερικών επρόκειτο να εκφωνήσει έναν συνήθη λόγο με αφορμή την απονομή των
διπλωμάτων στους αποφοίτους... Έτσι, το πλήρες κείμενο του λόγου δημοσιεύτηκε
μερικές ημέρες αργότερα.

Την καλύτερη κάλυψη της ομιλίας του Αμερικανού υπουργού Εξωτερικών είχε κάνει
τότε το Μπι Μπι Σι, επειδή στα χέρια του ανταποκριτή του στην Ουάσιγκτον είχε
φθάσει το αντίγραφο της ομιλίας του Μάρσαλ, από το πρωί. Την ανταπόκριση αυτή
άκουσε και ο Βρετανός υπουργός Εξωτερικών Έρνεστ Μπίβιν, επειδή το κείμενο του
λόγου η βρετανική πρεσβεία στην Ουάσιγκτον το είχε στείλει με την συνήθη
αλληλογραφία, μέσα στον διπλωματικό σάκο...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15849N471</ED>
<ID>
ID:169856

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N47&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Εξισορρόπηση ή υποταγή;
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΚΑΤΕΡΡΕΥΣΑΝ ΣΑΝ χάρτινος πύργος οι προσδοκίες για προσέγγιση με την Τουρκία.
Για να υπάρξει προσέγγιση πρέπει είτε η Τουρκία να αποδεχθεί το status quo
είτε η Ελλάδα να αποδεχθεί τις τουρκικές διεκδικήσεις, πράγμα απαράδεκτο. Η
Τουρκία, βλέποντας την αδυναμία της Αθήνας, κλιμακώνει τις διεκδικήσεις της. Η
Ελλάδα, δείχνοντας να συνδιαλέγεται με την Τουρκία, ουσιαστικά τη διευκολύνει
αφού: α) αυξάνει τα περιθώρια των εξωτερικών της ελιγμών και β) μειώνει το
διπλωματικό κόστος της τουρκικής προκλητικότητας. Η Ελλάδα διευκολύνει την
Τουρκία α) να δημιουργήσει μια «καλή εικόνα» την ίδια στιγμή που εισβάλει στο
Β. Ιράκ και προσπαθεί να λύσει το πολιτικό πρόβλημα των Κούρδων με στρατιωτικά
μέσα και β) να «ρίξει στάχτη» στα μάτια των Ευρωπαίων τη στιγμή που
διαπραγματεύεται «ειδική προνομιακή σχέση» με την Ε.Ε. Η Ελλάδα, αποδεχόμενη
το «παιχνίδι» της Τουρκίας, όχι μόνο δεν κατορθώνει να δείξει στη διεθνή κοινή
γνώμη την αδιαλλαξία της Τουρκίας, όπως ισχυρίζονται ορισμένοι, αλλά αντίθετα
διευκολύνει την Τουρκία να εμφανίζεται λογική και διαλλακτική τη στιγμή
ακριβώς που κλιμακώνει τις διεκδικήσεις της. Η Ελλάδα συνεπώς μειώνει αντί να
αυξάνει το κόστος της τουρκικής επιθετικότητας.

Η Αθήνα έχει εισέλθει σε ένα διάλογο όπου το ζήτημα δεν είναι πλέον ποιος από
τους δύο θα κερδίσει περισσότερα, αλλά πόσο θα χάσει η Αθήνα. Πρέπει επιτέλους
να καταλάβουμε: α) ότι όσο περισσότερο υποχωρούμε τόσο περισσότερα θα ζητήσει
η Άγκυρα και β) ότι η Τουρκία δεν τηρεί τις όποιες συμφωνίες υπογράφει. Το
δίλημμα πλέον για την Αθήνα είναι εξισορρόπηση ή υποταγή.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15849N472</ED>
<ID>
ID:169939

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N47&aa=2</URL></REF>


Article

<CATEGORY>vin07</CATEGORY>

 <H5>ΔΥΟ ΔΗΜΟΣΚΟΠΗΣΕΙΣ ΔΙΝΟΥΝ ΚΑΘΑΡΗ ΝΙΚΗ ΣΤΟΝ ΖΟΣΠΕΝ ΚΑΤΑ ΤΟΝ ΔΕΥΤΕΡΟ ΓΥΡΟ
</H5><H2>Σοσιαλιστικός άνεμος!
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Το Σοσιαλιστικό Κόμμα θα νικήσει καθαρά στον δεύτερο γύρο των εκλογών στη
Γαλλία, την ερχόμενη Κυριακή, σύμφωνα με αποκλειστική δημοσκόπηση του
ινστιτούτου CSA για την ελβετική εφημερίδα «Tribune de Geneve», που
δημοσιεύεται στο σημερινό φύλλο της εφημερίδας.ΣΥΜΦΩΝΑ με τη δημοσκόπηση αυτή,
που πραγματοποιήθηκε την Τετάρτη και χθες σε δείγμα 1.200 Γάλλων, το
Σοσιαλιστικό Κόμμα και οι σύμμαχοί του (χωρίς τη συμμετοχή του Κομμουνιστικού
Κόμματος) θα λάβουν 283 έδρες, ενώ το Κομμουνιστικό κόμμα θα λάβει 32 έδρες. Η
απόλυτη πλειοψηφία στην Εθνοσυνέλευση είναι 289 έδρες.

ΕΩΣ 295 ΕΔΡΕΣ

Ακόμη πιο ενθαρρυντικά για τους σοσιαλιστές είναι τα αποτελέσματα άλλης
δημοσκόπησης του γαλλικού ινστιτούτου δημοσκοπήσεων «Σοφρές», που έδειξε ότι
το Σοσιαλιστικό Κόμμα και οι σύμμαχοί του (Οικολόγοι και άλλα αριστερά
κόμματα, χωρίς τη συμμετοχή του Κομμουνιστικού Κόμματος) θα λάβουν από 290 έως
295 έδρες, ενώ το Κομμουνιστικό Κόμμα θα λάβει 30 έδρες. Σε συνέντευξή του στη
χθεσινή «Μοντ», ο σοσιαλιστής ηγέτης Λιονέλ Ζοσπέν επισημαίνει ότι το κόμμα
του υποστηρίζει την εφαρμογή της νομισματικής ενοποίησης και αυτή θα είναι η
θέση μιας αριστερής κυβέρνησης της χώρας.

ΖΟΣΠΕΝ: ΥΠΕΡ ΤΟΥ ΕΝΙΑΙΟΥ

«Έχουμε ταχθεί υπέρ του ενιαίου νομίσματος εξαρχής. Μπορεί κανείς να διαφωνεί
με το ενιαίο νόμισμα και αυτό αποτελεί μια στάση σεβαστή, αλλά δεν θα είναι
αυτή η θέση της κυβέρνησης», τονίζει ο ηγέτης του Σοσιαλιστικού Κόμματος. Σε
ερώτηση εάν φοβάται την κινητοποίηση των ψηφοφόρων της δεξιάς στον δεύτερο
γύρο των εκλογών, ο Ζοσπέν απαντά: Δεν κάνω κανέναν υπολογισμό. Πρόκειται για
μία εκλογική αναμέτρηση σε δύο γύρους. Δεν νομίζω ότι η δυναμική θα ανατραπεί,
αλλά τίποτε δεν είναι αποφασισμένο». Όσο για την εμφάνιση του διδύμου
Σεγκέν-Μαντλέν στην προεκλογική εκστρατεία της δεξιάς παράταξης, ο Λιονέλ
Ζοσπέν λέει: «Αυτό το απίθανο ντουέτο εντάσσεται στο θέατρο της σύγχυσης και
νομίζω ότι έτσι θα το καταγράψει και ο γαλλικός λαός».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15849N481</ED>
<ID>
ID:169857

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N48&aa=1</URL></REF>


Article

<CATEGORY>vin07</CATEGORY>

 <H2>Ένας Έλληνας οδηγεί τον Ζοσπέν
</H2>
ΣΕ ΟΛΕΣ τις προεκλογικές εκστρατείες χρειάζεται πλέον ένας Έλληνας: ο Τζωρτζ
Στεφανόπουλος συμβούλευσε τον Μπιλ Κλίντον και μετά τον Τόνι Μπλερ, και τώρα ο
Ζαν - Κριστόφ Καμπαντελίς βρίσκεται στο πλευρό του ηγέτη των Σοσιαλιστών
Λιονέλ Ζοσπέν. «Χρειάζεται ένας Έλλληνας για να κερδίσεις μια εκστρατεία»,
λένε οι φίλοι τού ελληνικής καταγωγής Γάλλου πολιτικού.

Ο Ζαν - Κριστόφ Καμπαντελίς είναι υποψήφιος του Σοσιαλιστικού Κόμματος (PS)
στο 19ο Διαμέρισμα του Παρισιού και αντιμετωπίζει στο δεύτερο γύρο τον
υποψήφιο της Δεξιάς ­ του οποίου προηγήθηκε στον πρώτο. Σύμβουλος επί
πολιτικών θεμάτων του Λιονέλ Ζοσπέν και εθνικός γραμματέας του PS, αρμόδιος
για τις εξωτερικές σχέσεις, δηλαδή για τις σχέσεις με όλα τα πολιτικά κόμματα
της Αριστεράς ­ «Είμαι υπεύθυνος για τις διαπραγματεύσεις με τα κομμουνιστικά
κόμματα, με τα οικολογικά κόμματα, με το Κίνημα των Πολιτών του Ζαν - Πιερ
Σεβενεμάν, με τους Εναλλακτικούς κ.λπ.» ­ ο κ. Καμπαντελίς υπήρξε από τους
πρωτεργάτες της κοινής προεκλογικής διακήρυξης του Σοσιαλιστικού και του
Κομμουνιστικού Κόμματος. «Πιστεύω πως η νίκη της Αριστεράς είναι τώρα δυνατή,
πως η Αριστερά έχει μια δυναμική», τονίζει. «Οι περισσότεροι Γάλλοι ψήφισαν
στον πρώτο γύρο το Σοσιαλιστικό Κόμμα χωρίς να πιστεύουν ότι μπορεί να
κερδίσει τις εκλογές. Έλεγαν, εντάξει, να ψηφίσουμε τους Σοσιαλιστές, αλλά δεν
έχουν πιθανότητες να κερδίσουν. Το βράδυ του πρώτου γύρου διαπίστωσαν όμως ότι
η νίκη είναι δυνατή. Έτσι δημιουργήθηκε μια δυναμική. Σήμερα το Σοσιαλιστικό
Κόμμα είναι το πρώτο κόμμα στη Γαλλία και το πρώτο κόμμα στους εργάτες, κι
αυτό είναι επίσης σημαντικό για μας». Στο Παρίσι κυκλοφόρησαν προχθές φήμες
για μια σφυγμομέτρηση, η οποία δίνει το Σοσιαλιστικό Κόμμα νικητή στο δεύτερο
γύρο και μάλιστα με αυτοδυναμία. «Ξέρετε, όμως, οι σφυγμομετρήσεις έδειχναν
ότι θα χάσουμε στον πρώτο γύρο, οπότε...».

ΚΟΥΡΑΣΤΙΚΗ ΕΚΣΤΡΑΤΕΙΑ

Η προεκλογική εκστρατεία ήταν ιδιαίτερα κουραστική γιατί ήταν πολύ σύντομη και
έτσι πολλά έπρεπε να γίνουν μέσα σε πολύ λίγο χρόνο. «Έπρεπε να πλησιάσουμε
τους Γάλλους και έτσι πολλαπλασιάσαμε τις επαφές, τις επισκέψεις στις λαϊκές
αγορές, τις επισκέψεις πόρτα με πόρτα, τις συγκεντρώσεις». Χθες το πρωί, ο
σοσιαλιστής υποψήφιος έκανε προεκλογική περιοδεία σε μια λαϊκή αγορά και σε
εμπορικούς δρόμους της περιφέρειάς του. Συνοδευόμενος από μέλη του επιτελείου
του και από τον αναπληρωτή του στο ψηφοδέλτιο, τον δήμαρχο του 19ου
Διαμερίσματος, χαιρετούσε χαμογελαστός τους πολίτες και έπιανε κουβέντα μαζί
τους. Εκείνοι του εύχονταν καλή επιτυχία και έβρισκαν την ευκαιρία να του
παραπονεθούν ­ για τα σκουπίδια, για τους φόρους, για την οικονομία, ένας
μεσήλικας έβγαλε μάλιστα από την τσέπη του ένα σχεδιάγραμμα με την εξέλιξη του
γαλλικού δημοσιονομικού ελλείμματος την τελευταία δεκαετία για να τεκμηριώσει
τις απόψεις του...

Η ΣΥΓΚΑΤΟΙΚΗΣΗ

Τι απαντάει στο επιχείρημα της Δεξιάς ότι, αν υπάρξει «συγκατοίκηση» του
δεξιού προέδρου με μια αριστερή κυβέρνηση, η Γαλλία δεν θα έχει πλέον ενιαία
φωνή; «Δύο πράγματα: πρώτον, ότι ως τώρα δεν υπήρχε "συγκατοίκηση" αφού είχαμε
τον κ. Σιράκ και τον κ. Ζιπέ κι ωστόσο ουδείς μπορεί να πει ότι το σχήμα αυτό
ήταν επιτυχημένο για τη Γαλλία. Ίσως να χρειάζεται λίγη περισσότερη ισορροπία
στο επίπεδο των θεσμών. Το δεύτερο στοιχείο είναι ότι σήμερα, σε όλα τα μεγάλη
διεθνή θέματα, ο πρόεδρος της Δημοκρατίας φαίνεται να παίρνει τις θέσεις του
Σοσιαλιστικού Κόμματος. Τόσο στα θέματα της Αφρικής όσο και στο θέμα της
Ευρώπης, όπου οι προϋποθέσεις που θέτει το Σοσιαλιστικό Κόμμα υιοθετήθηκαν
τόσο από τον κ. Ζιπέ όσο και από τον κ. Σεγκέν, φάνηκε πως η θέση της Δεξιάς
εξελίσσεται λαμβάνοντας υπόψη την προεκλογική εκστρατεία του Σοσιαλιστικού
Κόμματος και τα αποτελέσματα του πρώτου γύρου. Πιστεύω ότι κυβέρνηση και
πρόεδρος θα συμφωνήσουν να τεθούν κάποιοι όροι για το πέρασμα στην Ευρώπη.
Έτσι στα δύο εξωτερικά ζητήματα, την Αφρική και την Ευρώπη, δεν υπάρχει
διαφωνία και συνεπώς η συγκατοίκηση δεν δημιουργεί προβλήματα. Όσον αφορά τα
υπόλοιπα θέματα, η κυβέρνηση που έχει την πλειοψηφία στην Εθνοσυνέλευση είναι
εκείνη που κυβερνά».

ΝΟΣΤΑΛΓΕΙ ΤΗΝ ΕΛΛΑΔΑ

Ο Ζαν - Κριστόφ Καμπαντελίς νοσταλγεί την Ελλάδα αλλά επισημαίνει πως «εμείς,
τα παιδιά της δεύτερης γενιάς έχουμε δυστυχώς χάσει τη γλώσσα». Ο παππούς του
γεννήθηκε στη Μυτιλήνη και μετανάστευσε στη Γαλλία. Εκεί γεννήθηκε ο πατέρας
του, αλλά ο παππούς επέστρεψε στην Ελλάδα, στην Αθήνα, και σήμερα ένα ολόκληρο
κομμάτι της οικογένειας του κ. Καμπαντελίς ­ περιλαμβανομένου του πατέρα του ­
βρίσκεται εδώ. Ο ίδιος προσπαθεί να πηγαίνει μία φορά το χρόνο στην πατρίδα
του «για να γνωρίσουν οι κόρες μου την Ελλάδα». Αν την Κυριακή νικήσει το PS,
πώς βλέπει να εξελίσσονται οι ελληνο-γαλλικές σχέσεις; «Οι σχέσεις ανάμεσα στο
ΠΑΣΟΚ και το PS είναι πολύ καλές», λέει ο κ. Καμπαντελίς. «Ο Λιονέλ Ζοσπέν
είναι φίλος με τον κ. Σημίτη, γνωρίζει προσωπικά τους περισσότερους ηγέτες του
ΠΑΣΟΚ και η Ελλάδα είναι μια χώρα την οποία αγαπάει πολύ. Όταν ήταν εθνικός
γραμματέας, αρμόδιος για τις διεθνείς σχέσεις, είχε πολλές σχέσεις με τους
ηγέτες του ΠΑΣΟΚ που την εποχή εκείνη δούλευαν σε συνθήκες πολύ πιο δύσκολες
απ' ό,τι σήμερα, είχαν συναντηθεί πολλές φορές στα φόρουμ των ευρωπαϊκών
σοσιαλδημοκρατικών κομμάτων πριν να συναντηθούν σε διασκέψεις κορυφής. Πιστεύω
πως όπως υπήρχε μια καλή συνεργασία μεταξύ των κομμάτων μας, έτσι θα υπάρξει
και μεταξύ των κυβερνήσεών μας, εφόσον εκλεγούμε».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15849N482</ED>
<ID>
ID:169904

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N48&aa=2</URL></REF>


Article

<CATEGORY>vin07</CATEGORY>

 <H5>Η ΒΟΝΝΗ ΒΑΖΕΙ ΧΕΡΙ ΣΤΑ ΑΠΟΘΕΜΑΤΑ ΓΙΑ ΝΑ ΚΛΕΙΣΕΙ ΤΗ ΜΑΥΡΗ ΤΡΥΠΑ ΚΑΙ ΠΛΗΤΤΕΙ ΤΟ ΕΥΡΩ
</H5><H2>«Χρυσό» γερμανικό κόλπο...
</H2>
Κραδασμούς στο οικοδόμημα του ευρώ προκαλεί η απόφαση της γερμανικής
κυβέρνησης να βάλει χέρι στα αποθέματα της χώρας σε χρυσό για να κλείσει τη
μαύρη τρύπα των δημοσίων ελλειμμάτων.

ΑΞΙΩΜΑΤΟΥΧΟΙ των Βρυξελλών λένε ότι όλα πάνε καλά, αλλά οικονομικοί αναλυτές
εκτιμούν ότι τώρα είναι πολύ πιθανή μια αναβολή του ευρώ ή μια ελαστικότερη
ερμηνεία των κριτηρίων του Μάαστριχτ. Με το «χρυσό» κόλπο, η γερμανική
κυβέρνηση μοιάζει να αποδέχεται ότι αδυνατεί να περιορίσει το δημόσιο έλλειμμα
της χώρας χωρίς λαθροχειρίες. 
Χθες οι διεθνείς χρηματαγορές δεν αγόραζαν ευρωπαϊκά νομίσματα, δείχνοντας για
άλλη μια φορά την προτίμησή τους στην παραδοσιακή σιγουριά του δολαρίου,
τουλάχιστον ώσπου να κοπάσει η θύελλα που ξεσήκωσε η γερμανική απόφαση.

ΔΙΑΦΩΝΙΑ ΜΠΟΥΝΤΕΣΜΠΑΝΚ

Όλα άρχισαν την περασμένη Τετάρτη, όταν η γνωστή για την ανεξαρτησία της
Κεντρική Τράπεζα της Γερμανίας, η Μπούντεσμπανκ, επέκρινε δριμύτατα τα σχέδια
της κυβέρνησης να ανατιμήσει τα αποθέματα σε χρυσό προκειμένου να γεμίσει τη
μαύρη τρύπα. Σε ασυνήθιστα οξείς τόνους ο διοικητής της Μπούντεσμπανκ Χανς
Τιτμάγιερ διαφώνησε δημόσια με τον υπουργό Οικονομικών Τέο Βάιγκελ.

Η ανατίμηση του γερμανικού χρυσού είναι ένα ακόμη τέχνασμα της «δημιουργικής
λογιστικής», όπως λέγονται στη διάλεκτο των Βρυξελλών τα διάφορα λογιστικά
κόλπα που χρησιμοποιούν ορισμένες κυβερνήσεις για να πετύχουν την ονομαστική
σύγκλιση. Ως τώρα, ο υπεροπτικός και πλούσιος ευρωπαϊκός Βορράς κατηγορούσε
για τέτοια τεχνάσματα μόνο κάποιες «ύποπτες» χώρες του Νότου. Τώρα ήρθε η
σειρά της Γερμανίας να πέσει τόσο χαμηλά. Εξοργισμένο το Σοσιαλδημοκρατικό
Κόμμα ζητεί την παραίτηση του Βάιγκελ.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15849N491</ED>
<ID>
ID:169858

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N49&aa=1</URL></REF>


Article

<CATEGORY>vin07</CATEGORY>

 <H2>Κοινή πρωτοβουλία Κλίντον, Μπλερ κατά της ανεργίας
</H2>
Ο ΕΥΡΩΠΑΪΚΟΣ προσανατολισμός της Βρετανίας θα επιδράσει θετικά στις σχέσεις
της με τις ΗΠΑ, συμφώνησαν χθες ο Βρετανός πρωθυπουργός Τόνι Μπλερ και ο
Αμερικανός πρόεδρος Μπιλ Κλίντον, που συναντήθηκαν στο Λονδίνο. Ο Βρετανός
πρωθυπουργός κάλεσε τον πρόεδρο Κλίντον να παραστεί στη συνεδρίαση του
Υπουργικού Συμβουλίου ­ παρόμοια τιμητική πρόσκληση είχε να γίνει από το 1969,
όταν παρέστη ο Ρίτσαρντ Νίξον. Υποδεχόμενος τον Αμερικανό πρόεδρο, ο Τόνι
Μπλερ δήλωσε ότι η Βρετανία δεν αντιμετωπίζει δίλημμα αν θα πρέπει να επιλέξει
ανάμεσα στην Ευρώπη και τις ΗΠΑ.

Οι δύο ηγέτες σχεδιάζουν να αναλάβουν κοινή πρωτοβουλία για την αντιμετώπιση
της ανεργίας στο πλαίσιο της G7, της λέσχης των επτά πιο ανεπτυγμένων
βιομηχανικά χωρών του κόσμου. Στην προσεχή Σύνοδο Κορυφής, στο Ντένβερ, θα
ανακοινώσουν διετές σχέδιο που θα έχει στόχο τη δημιουργία νέων θέσεων
εργασίας στον βιομηχανικό κόσμο, με την αύξηση της ελαστικότητας στην αγορά
εργασίας και τη μείωση του επιχειρηματικού κόστους.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15849N492</ED>
<ID>
ID:169905

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N49&aa=2</URL></REF>


Article

<CATEGORY>vin07</CATEGORY>

 <H2>Η εκλογολογία στην Τουρκία ρίχνει το χρηματιστήριο
</H2>
ΟΙ ΚΑΛΠΕΣ θα στηθούν πρόωρα στην Τουρκία, μετά τη συμφωνία των εταίρων του
κυβερνητικού συνασπισμού ότι δεν υπάρχει άλλος τρόπος για την επίλυση της
κυβερνητικής κρίσης.

«Κρίναμε ότι η χώρα βρίσκεται σε μια εκλογική ατμόσφαιρα», δήλωσε η Τανσού
Τσιλέρ μετά τη σύσκεψη της εκτελεστικής επιτροπής του Κόμματος του Ορθού
Δρόμου, το οποίο την εξουσιοδότησε να αρχίσει διαπραγματεύσεις για την
διενέργεια πρόωρων εκλογών.

Η υπουργός Εξωτερικών θα συναντηθεί εκ νέου σήμερα με τον πρωθυπουργό
Νετζμετίν Ερμπακάν για να του ανακοινώσει την απόφαση του κόμματος της για
προσφυγή στις κάλπες.

Η εκλογολογία προκάλεσε κάθετη πτώση των μετοχών στο χρηματιστήριο της
Κωνσταντινούπολης, όπου επικράτησε κατάσταση σχεδόν πανικού.

Ο ηγέτης του Κόμματος της Μητέρας Πατρίδας, Μεσούτ Γιλμάζ, εξέφρασε την
αγανάκτησή του για τις έριδες και τα «μαγειρέματα» στους κόλπους του
κυβερνητικού συνασπισμού και δήλωσε: «Ας κάνουν γρήγορα, ό,τι σχεδιάζουν να
πράξουν. Αλλά πρέπει να τελειώσει πια αυτή η κωμωδία που δεν έχει ξαναπαιχθεί
στην Τουρκία».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15849N493</ED>
<ID>
ID:169940

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N49&aa=3</URL></REF>


Article

<CATEGORY>vin07</CATEGORY>

 <H2>Η ασπιρίνη αποτρέπει την εγκεφαλική συμφόρηση
</H2>
ΚΑΤΑ ΚΑΙΡΟΥΣ οι έρευνες τής έχουν αποδώσει θαυματουργές ιδιότητες, εφόσον
απέδειξαν ότι είναι ευεργετική σε πλήθος παθήσεων ­ από πονοκεφάλους μέχρι
καρδιακές προσβολές. Καί τώρα αποκαλύπτεται ότι η ταπεινή ασπιρίνη μπορεί να
αποτρέψει και την εγκεφαλική συμφόρηση.

Μετά τα πορίσματα της νέας έρευνας, οι επιστήμονες υποστηρίζουν ότι πρέπει να
χορηγείται αμέσως ασπιρίνη σε όσους έχουν υποστεί εγκεφαλική συμφόρηση, που
οφείλεται σε θρόμβο αίματος.

Άλλοι εμπειρογνώμονες, όμως, χαρακτηρίζουν τα αποτελέσματα της έρευνας
προκαταρκτικά, αν και δεν υπάρχουν ενδείξεις ότι η χορήγηση ασπιρίνης
βλάπτει.Μεγάλη έρευνα που πραγματοποιήθηκε με τη συμμετοχή 40.000 ασθενών από
36 χώρες, απέδειξε ότι η ασπιρίνη μειώνει ελαφρά το ποσοστό θανάτου τις δύο
πρώτες βδομάδες μετά το εγκεφαλικό επεισόδιο.

«Οι γιατροί γνώριζαν ήδη ότι η μακροχρόνια χρήση ασπιρίνης είναι ευεργετική.
Τώρα αποδείξαμε ότι δεν πρέπει να φοβόμαστε να αρχίσουμε αμέσως τη χορήγηση
ασπιρίνης στους ασθενείς. Τελικά, η πιο φτηνή και απλή θεραπευτική αγωγή είναι
και η καλύτερη», δήλωσε στην επιστημονική επιθεώρηση «Lancet» ο Δρ Πίτερ
Σάντερκοκ του Πανεπιστημίου του Εδιμβούργου, ο οποίος συντόνισε την έρευνα.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15849N494</ED>
<ID>
ID:169967

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N49&aa=4</URL></REF>


Article

<CATEGORY>vin07</CATEGORY>

 <H2>Σφαγείο καταδίκων το Τέξας
</H2>
ΣΦΑΓΕΙΟ καταδίκων είναι το Τέξας, που συναγωνίζεται το Ιράν, το Ιράκ και τη
Σαουδική Αραβία στις εκτελέσεις θανατοποινιτών, ανακοίνωσε η οργάνωση Διεθνής
Αμνηστία την Τετάρτη, την ώρα που στο Τέξας γινόταν η έβδομη εκτέλεση
θανατοποινίτη αυτό τον μήνα. «Με εξαίρεση την Κίνα, που εκτελεί ένα μεγάλο
αριθμό κρατουμένων κάθε μήνα, το Ιράν, το Ιράκ και η Σαουδική Αραβία εκτελούν
περίπου 6 ανθρώπους το μήνα», αναφέρει η ανακοίνωσε που έδωσε στη δημοσιότητα
η Διεθνής Αμνηστία. Την Τετάρτη, οι αρχές του Χάντσβιλ του Τέξας ανακοίνωσαν
την εκτέλεση του Ρόμπερτ Μάντεν, με ένεση που περιείχε θανατηφόρο ουσία. Ο
εκτελεσθείς είχε καταδικαστεί στην εσχάτη των ποινών για δύο δολοφονίες. Ήταν
ο έβδομος θανατοποινίτης που εκτελέστηκε στο Τέξας τον Μάιο. «Ενώ οι Ηνωμένες
Πολιτείες πλησιάζουν προς την 400ή εκτέλεση από την επαναφορά της θανατικής
ποινής, το 1976, το Τέξας από μόνο του ευθύνεται για το ένα τρίτο αυτών των
δολοφονιών που καθιέρωσε το κράτος», καταγγέλλει η Διεθνής Αμνηστία. Στην ίδια
ανακοίνωση προστίθεται ότι στο Τέξας πραγματοποιήθηκαν 6 εκτελέσεις τον
Απρίλιο, 7 τον Μάιο και άλλες 11 εκτελέσεις έχουν προγραμματιστεί για τον
Ιούνιο. Η διεθνής οργάνωση για την προστασία των ανθρωπίνων δικαιωμάτων καλεί
το Τέξας «να σταματήσει τις εκτελέσεις».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15849N495</ED>
<ID>
ID:169984

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N49&aa=5</URL></REF>


Article

<CATEGORY>vin07</CATEGORY>

 <H2>Μικροοργανισμός νίκησε όλα τα αντιβιοτικά
</H2>
ΕΝΑΣ μικροοργανισμός που αποτελεί συνηθισμένη αιτία ενδονοσοκομειακών
λοιμώξεων αναπτύσσει αντίσταση στο μόνο αντιβιοτικό που παρέμενε
αποτελεσματικό για την καταπολέμησή του, ανακοίνωσαν Αμερικανοί εμπειρογνώμονες.

Τα Κέντρα Ελέγχου και Πρόληψης των Ασθενειών (CDC) στην Ατλάντα προειδοποιούν
ότι τα πρώτα κρούσματα του χρυσίζοντος σταφυλόκοκκου που ανθίσταται στο
αντιβιοτικό «vancomycin» αναφέρθηκαν στην Ιαπωνία.

«Αυτή είναι, πράγματι, η πρώτη αποτυχία του αντιβιοτικού για τη θεραπεία
τέτοιων οργανισμών και τούτο μας ανησυχεί ιδιαίτερα», τόνισε ο Φρεντ Τενόβερ,
του Τμήματος Ενδονοσοκομειακών Λοιμώξεων των CDC.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15849N496</ED>
<ID>
ID:169996

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N49&aa=6</URL></REF>


Article

<CATEGORY>vin08</CATEGORY>

 <H5>ΑΥΞΑΝΟΝΤΑΙ ΤΑ ΑΦΟΡΟΛΟΓΗΤΑ ΟΡΙΑ ΓΙΑ ΜΙΣΘΩΤΟΥΣ, ΣΥΝΤΑΞΙΟΥΧΟΥΣ, ΕΠΑΓΓΕΛΜΑΤΙΕΣ
</H5><H5>62,6 δισ. στα ταμεία του Δημοσίου από 930.000 φορολογικές δηλώσεις
</H5><H2>Ελάφρυνση και απλούστευση
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Αύξηση του αφορολογήτου για όλους τους φορολογουμένους, τιμαριθμοποίηση της
φορολογικής κλίμακας με 5% και κατάργηση εντύπων που συμπληρώνουν οι
φορολογούμενοι μαζί με τη φορολογική τους δήλωση, εξετάζονται τώρα από το
υπουργείο Οικονομικών.

ΣΥΜΦΩΝΑ με πληροφορίες, στο υπουργείο Οικονομικών εξετάζονται οι αλλαγές που
θα ισχύσουν από το 1998. Αναλυτικά, τα θέματα που μελετώνται αφορούν:

1 Στην αύξηση του αφορολογήτου, που ισχύει για όλους τους
φορολογουμένους εκτός από μισθωτούς και συνταξιούχους, και το οποίο είναι
1.000.000 δραχμές, σε 1.300.000 δραχμές.

2 Στην αύξηση του αφορολογήτου για μισθωτούς και συνταξιούχους από
1.300.000 δραχμές σε 1.500.000 δραχμές.

3 Στη διατήρηση των ίδιων φορολογικών συντελεστών.

4 Στην τιμαριθμοποίηση της κλίμακας με συντελεστή 5%.

Επίσης, από την αρμόδια επιτροπή, που έχει συσταθεί από υπηρεσιακούς
παράγοντες του υπουργείου Οικονομικών, θα προταθούν συγκεκριμένες αλλαγές στα
έντυπα της φορολογίας εισοδήματος που συμπληρώνει ο φορολογούμενος κατά την
υποβολή της φορολογικής του δήλωσης.

Κορυφαίες πηγές του υπουργείου Οικονομικών, που ρωτήθηκαν χθες από «ΤΑ ΝΕΑ»
σχετικά με τις αλλαγές αυτές, τόνιζαν ότι σκοπός των αλλαγών αυτών θα είναι:

* Περιορισμός του αριθμού των εντύπων που συμπληρώνουν οι φορολογούμενοι.

* Απλούστευση, κατάργηση ή και ενσωμάτωση των εντύπων.

* Προσαρμογή των εντύπων στις νέες μηχανογραφικές ανάγκες.

Μία από τις προτάσεις που εξετάζονται από το υπουργείο Οικονομικών είναι η
ενσωμάτωση των εντύπων Ε8 και Ε2, που συμπληρώνουν ιδιοκτήτες ακινήτων, στο
έντυπο Ε1, με κατάλληλες τροποποιήσεις του. Πάντως, πρέπει να σημειωθεί ότι
ακόμα δεν έχουν ληφθεί οριστικές αποφάσεις, καθώς οι επιτροπές που εξετάζουν
τις αλλαγές στα έντυπα της Εφορίας θα υποβάλουν τα τελικά τους πορίσματα στις
αρχές Ιουνίου.

Σημειώνεται ότι εκτός από τα έντυπα της φορολογίας εισοδήματος, οι επιτροπές
του υπουργείου Οικονομικών εξετάζουν αλλαγές στα έντυπα που συμπληρώνουν οι
φορολογούμενοι για τον υπολογισμό της φορολογίας κεφαλαίου (φόρος μεταβίβασης,
δωρεών, κληρονομιών), ΦΠΑ και άλλων φόρων.

Πάντως, στελέχη του υπουργείου Οικονομικών τόνιζαν χθες ότι οι οριστικές
αποφάσεις θα ληφθούν το φθινόπωρο και θα συνδέονται με την κατάρτιση του
Προϋπολογισμού του επόμενου χρόνου.

ΒΑΘΙΑ θα βάλουν το «χέρι στην τσέπη» 399.285 φορολογούμενοι οι οποίοι από την
εκκαθάριση των φορολογικών τους δηλώσεων προέκυψε ότι φέτος θα πληρώσουν
πρόσθετο φόρο. Χθες ολοκληρώθηκε και η τρίτη εκκαθάριση δηλώσεων φορολογίας
εισοδήματος, από την οποία προκύπτει ότι από τις 930.110 δηλώσεις που εκκαθαρίσθηκαν:

1. Οι 399.285 φορολογούμενοι θα πληρώσουν συνολικά φόρους ύψους 84,2
δισ. δραχμές.

2. Οι 340.312 φορολογούμενοι θα πάρουν πίσω φόρους που το συνολικό τους
ύψος φθάνει τα 21,6 δισ. δραχμές.

3. Οι 190.513 φορολογούμενοι ούτε θα πάρουν πίσω αλλά ούτε και θα
πληρώσουν πρόσθετους φόρους. Χθες έγινε η εκκαθάριση 409.689 φορολογικών
δηλώσεων, από τις οποίες οι 174.293 είναι χρεωστικές. Οι φορολογούμενοι αυτοί
θα κληθούν να πληρώσουν φόρους ύψους 38,6 δισ. δραχμών. Οι 146.595 θα έχουν
επιστροφή φόρου που το συνολικό τους ύφος φθάνει τα 9,6 δισ. δραχμές. Η
προθεσμία για την πληρωμή της πρώτης δόσης του φόρου λήγει στις 30
Ιουνίου.Ακόμα και τώρα εξακολουθεί να είναι χαμηλότερος ο ρυθμός εκκαθάρισης
των φορολογικών δηλώσεων σε σχέση με πέρυσι. Αυτό οφείλεται σε δύο κυρίως λόγους:

1. Στην καθυστέρηση στο ρυθμό αποστολής των φορολογικών δηλώσεων από
τις Εφορίες στο ΚΕΠΥΟ.

2. Στο γεγονός ότι οι εργαζόμενοι στο ΚΕΠΥΟ δεν κάνουν υπερωρίες, με
αποτέλεσμα να εκκαθαρίζονται λιγότερες φορολογικές δηλώσεις. Τώρα ξεκίνησε η
εκκαθάριση μιας νέας παρτίδας 500.000 φορολογικών δηλώσεων.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15849N511</ED>
<ID>
ID:169869

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N51&aa=1</URL></REF>


Article

<CATEGORY>vin08</CATEGORY>

 <H2>Πολύ αργότερα η μείωση φορολογικών συντελεστών σε ποτά - τσιγάρα
</H2>
ΠΡΟΩΡΗ χαρακτήρισε τη συζήτηση για μείωση των φορολογικών συντελεστών σε ποτά
και τσιγάρα ο υπουργός Εθνικής Οικονομίας και Οικονομικών, κ. Γιάννος
Παπαντωνίου. Πρόσθεσε όμως ότι η προοπτική μείωσης των συντελεστών αυτής της
φορολογίας μπορεί να γίνει αφού μειωθούν πολύ ο πληθωρισμός και τα ελλείμματα,
όπως άλλωστε έγινε και στην Ιρλανδία. Ο υπουργός, απαντώντας σε ερώτημα,
σχετικά με τη συζήτηση της εισοδηματικής πολιτικής του 1998 στον κοινωνικό
διάλογο, χρησιμοποίησε το παράδειγμα της Ιρλανδίας, όπου οι συμφωνίες
αυτοσυγκράτησης στις αποδοχές είχαν θεαματικά αποτελέσματα στην εξέλιξη των
ελλειμμάτων, του πληθωρισμού και της ανάπτυξης.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15849N512</ED>
<ID>
ID:169911

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N51&aa=2</URL></REF>


Article

<CATEGORY>vin08</CATEGORY>

 <H2>Ποιοι προβλέπουν επιδείνωση για το '97
</H2>
ΜΟΝΟ Ο ένας στους 10 Έλληνες περιμένει ότι το 1997 θα είναι καλύτερο από το
1996. Το ίδιο απαισιόδοξοι, όμως, είναι και οι Γερμανοί, Γάλλοι και Βέλγοι.
Αυτά, διαπιστώνονται στο κοινοτικό «Ευρωβαρόμετρο», που δημοσιεύτηκε χθες στις Βρυξέλλες.

Όπως μεταδίδει το ΑΠ Ε, οι Ευρωπαίοι είναι περισσότερο αισιόδοξοι για την
προσωπική τους κατάσταση. Το 58% πιστεύει ότι το 1997 η επαγγελματική θέση
τους δεν θα αλλάξει. Όμως, ένας στους δύο, προβλέπει γενική επιδείνωση στην
απασχόληση και στην αγορά εργασίας. Το μεγαλύτερο ποσοστό απαισιοδοξίας
συναντάται πάλι στη Γερμανία (με 67% συνολικά, 74% στην πρώην Ανατολική και
65% στη Δυτική Γερμανία).

Στο ίδιο θέμα τα ποσοστά για τη Γαλλία είναι 63%, για την Ελλάδα 62%, για την
Αυστρία 58% και για το Βέλγιο 54%. Αντίθετα, το μεγαλύτερο ποσοστό αισιοδοξίας
συναντάται στη Φινλανδία με 38%, στην Ολλανδία με 36% και στην Ιρλανδία με
ποσοστό 33%.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15849N513</ED>
<ID>
ID:169947

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N51&aa=3</URL></REF>


Article

<CATEGORY>vin08</CATEGORY>

 <H2>Ξένοι «πιέζουν» τη δραχμή
</H2>
ΠΙΕΣΕΙΣ δέχθηκε και χθες η δραχμή, με αποτέλεσμα να υπάρξει εκροή
συναλλάγματος, το συνολικό ύψος του οποίου υπολογίζεται σε 600 εκατ. ECU.
Σύμφωνα με πληροφορίες, χθες σημειώθηκε νέα σημαντική εκροή, η οποία
αποδίδεται σε ζήτηση που εκδηλώθηκε από ξένους επενδυτές, οι οποίοι είχαν
κάνει δραχμικές επενδύσεις. Η πίεση που δέχθηκε η αγορά συναλλάγματος επηρέασε
και τα επιτόκια της δραχμής τα οποία στη διατραπεζική αγορά σημείωσαν άνοδο
μέχρι 1 ποσοστιαία μονάδα. Σημειώνεται ότι πιέσεις δέχεται η δραχμή από την
Τρίτη, με αποτέλεσμα να υπάρχει εκροή 1 δισ. ECU περίπου. Οι εξελίξεις αυτές
όμως δεν προβληματίζουν την Τράπεζα της Ελλάδος.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15849N514</ED>
<ID>
ID:169970

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N51&aa=4</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Τρίποντο σε φάρμακα
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΠΑΛΙ ιστορία με τα φάρμακα... Κάποιοι θέλουν να δημιουργήσουν κατάσταση στην
αγορά με τις τιμές και πιέζουν...Πριν από καιρό η απόπειρα έγινε με παυσίπονα.
Δεν έπιασε όμως.Έτσι τώρα το κόλπο επαναλαμβάνεται με βιταμίνες και κάποια
άλλα... Και δεν είναι τυχαίο. Μέσα στην εβδομάδα που έρχεται ανακοινώνονται
αποφάσεις. Γιατί εκτός από τα μέτρα που έχει πάρει το υπουργείο Ανάπτυξης,
είναι και τα άλλα υπουργεία που ανακοινώνουν ­ όπου να 'ναι ­ δικά τους. Κι
από κοντά έρχονται η λίστα και οι αποφάσεις για τα Ταμεία. Αν λοιπόν κάποιοι
φτιάξουν κλίμα στα μέτρα τους στην αγορά, τότε... Πάντως, οι αποφάσεις για τα
μέτρα στην αγορά είναι δεδομένες. Και είναι η πρώτη φορά ­ το ξανάπαμε ­ που
υπήρξε πολιτική για το φάρμακο. Αρκεί να εφαρμοσθεί από όλα τα υπουργεία...

ΥΓ: Για την πράσινη κρίση (στο μπάσκετ) δεν υπάρχει φάρμακο.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15849N515</ED>
<ID>
ID:169995

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N51&aa=5</URL></REF>


Article

<CATEGORY>vin08</CATEGORY>

 <H5>ΚΕΡΑΥΝΟΙ ΥΦΥΠΟΥΡΓΟΥ ΟΙΚΟΝΟΜΙΚΩΝ ΚΑΤΑ ΕΦΟΡΙΑΚΩΝ * ΥΠΕΡΑΣΠΙΣΗ ΤΟΥ ΣΔΟΕ
</H5><H2>14 εφοριακοί στο Πειθαρχικό
</H2>
Συνεχίζεται ο «πόλεμος» μεταξύ υπουργείου Οικονομικών και εφοριακών. Χθες το
υπουργείο Οικονομικών ανακοίνωσε ότι παραπέμπονται στο Υπηρεσιακό Πειθαρχικό
Συμβούλιο του υπουργείου Οικονομικών 14 εφοριακοί για παραβάσεις που αφορούν
την εκτέλεση των καθηκόντων τους.ΑΡΓΑ ΤΟ απόγευμα ο υφυπουργός Οικονομικών, κ.
Γ. Δρυς, μιλώντας σε στελέχη του ΠΑΣΟΚ που εργάζονται στο υπουργείο
Οικονομικών, είπε ότι το οικονομικό επιτελείο της κυβέρνησης είναι
αποφασισμένο να κάνει βαθιά τομή και επισήμανε χαρακτηριστικά ότι «δεν μπορεί
μία μικρή μειοψηφία συνεργατών μας να δίνει το χρώμα στη συντριπτική
πλειοψηφία», δίδοντας έτσι το στίγμα της απόφασης για τη μάχη κατά της
διαφθοράς. 
«Δεν μπορεί στην Κέρκυρα να οργιάζουν οι φήμες για τη μη απόδοση του ΦΠΑ και
εμείς να είμαστε οι μόνοι που δεν ξέρουμε τίποτα», είπε χαρακτηριστικά. 
Παραδέχθηκε ότι υπήρχε αντίδραση για τη σύσταση και λειτουργία του ΣΔΟΕ,
γιατί, όπως είπε χαρακτηριστικά, με το ΣΔΟΕ ανακατανέμονται εξουσίες και
συμφέροντα. Αναλυτικά, στο Πειθαρχικό Συμβούλιο παραπέμπονται οι εξής εφοριακοί:

* Σιγανού Μαρία, με βαθμό Α' του κλάδου Δ.Ε. εφοριακών. Προϊσταμένη τοπικού
γραφείου Βάμου Κρήτης.

* Στυλ. Μποτωνάκης, με βαθμό Α' του κλάδου Π.Ε. εφοριακών. Υπάλληλος τοπικού
γραφείου Βάμου Κρήτης.

* Βασίλειος Ροδουσάκης, με βαθμό Γ' του κλάδου Δ.Ε. εφοριακών. Υπάλληλος
τοπικού γραφείου Βάμου Κρήτης.

* Μιχαήλ Γιαλιγιουράκης, με βαθμό Α' του κλάδου Δ.Ε. εφοριακών. Υπάλληλος
τοπικού γραφείου Βάμου Κρήτης.

* Παύλος Βρανάκης, με βαθμό Β' του κλάδου Υ.Ε. (επιμελητών). Υπάλληλος τοπικού
γραφείου Βάμου Κρήτης.

* Χρ. Καρπέτας, με βαθμό Α' του κλάδου Π.Ε. - ΔΟΥ Κιάτου.

* Ιω. Στάθη, με βαθμό Α' του κλάδου Π.Ε. - ΔΟΥ Κιάτου.

* Χρ. Ζαχαριάς, με βαθμό Α' του κλάδου Π.Ε. - ΔΟΥ Κιάτου.

* Αικ. Αντωνοπούλου, με βαθμό Α' του κλάδου Π.Ε. - ΔΟΥ Κιάτου.

* Ευ. Τζωρτζάκης, με βαθμό Α' του κλάδου Π.Ε. - ΔΟΥ Κιάτου.

* Ευάγ. Γκανάς, με βαθμό Α' του κλάδου Π.Ε. - ΔΟΥ Κιάτου.

* Ευστρ. Στρατής, με βαθμό Β' του κλάδου Π.Ε. - ΔΟΥ Κιάτου.

* Αλίκη Μελισσαροπούλου, με βαθμό Α' του κλάδου Π.Ε. - ΔΟΥ Κιάτου.

* Γεώργιος Τσιάμης, του κλάδου Δ.Ε. εφοριακών, πρώην υπάλληλος ΥΠΕΔΑ Αθηνών
και νυν υπάλληλος της Δ/νσης Κρατικών Λαχείων.

Σημειώνεται ότι η ανακοίνωση αυτή έγινε μόλις τρεις μέρες πριν από τις
επισημάνσεις που είχε κάνει στην Πάτρα ο υφυπουργός Οικονομικών, κ. Γ. Δρυς, ο
οποίος μιλώντας σε εφοριακούς είχε κάνει αναφορά για «ανοχή ή συνενοχή» στη φοροδιαφυγή.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15849N531</ED>
<ID>
ID:169870

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N53&aa=1</URL></REF>


Article

<CATEGORY>vin08</CATEGORY>

 <H2>Ανεξάρτητη η Τράπεζα Ελλάδος με δικαίωμα να επιβάλλει «καμπάνες» στις τράπεζες
</H2>
«ΚΑΜΠΑΝΕΣ» θα επιβάλλει στις τράπεζες η Τράπεζα της Ελλάδος στις περιπτώσεις
που παραβαίνουν τους νόμους και τους κανόνες που προβλέπονται στην τραπεζική
αγορά. Αυτό προβλέπεται στο νομοσχέδιο για την ανεξαρτητοποίηση της Τράπεζας
της Ελλάδος, το οποίο έδωσε χθες στη δημοσιότητα και κατέθεσε στη Βουλή ο
υπουργός Εθνικής Οικονομίας κ. Γιάννος Παπαντωνίου.

Ειδικότερα στο νομοσχέδιο ορίζεται ότι η Κεντρική Τράπεζα θα μπορεί να
επιβάλλει κυρώσεις καθώς και διοικητικές ποινές στις τράπεζες, όπως: την
υποχρέωση να καταθέτουν άτοκα μέχρι το 40% του ποσού της παράβασης και για
διάρκεια μέχρι ένα χρόνο, ή να επιβάλλει πρόστιμο υπέρ του Ελληνικού Δημοσίου
είτε ως ποσοστό είτε ως εφάπαξ ποσό μέχρι και 300 εκατομμύρια δραχμές. Ο κ.
Γιάννος Παπαντωνίου είπε ότι το νομοσχέδιο κατοχυρώνει την ανεξαρτησία της
Τράπεζας της Ελλάδος σε ό,τι αφορά τη χάραξη και άσκηση της νομισματικής
πολιτικής και εναρμονίζει τη νομοθεσία στο καθεστώς που προβλέπει η ΟΝΕ. Γι'
αυτό ιδρύεται το Πενταμελές Συμβούλιο Νομισματικής Πολιτικής: θα αποτελείται
από τον εκάστοτε διοικητή της Τράπεζας της Ελλάδος, τους δύο υποδιοικητές,
καθώς και δύο άλλα πρόσωπα από τον χώρο των Πανεπιστημιακών. Ο υπουργός
ανακοίνωσε ότι δεν πρόκειται να αλλάξουν τα πρόσωπα στη διοίκηση της Τράπεζας
της Ελλάδος. Τόσο η θητεία του διοικητή και των υποδιοικητών της Κεντρικής
Τράπεζας όσο και των δύο άλλων μελών της Νομισματικής Πολιτικής αυξάνεται στα
6 χρόνια...

Ο υπουργός προέβλεψε επίσης ότι με την κατοχύρωση της ανεξαρτησίας της
Τράπεζας της Ελλάδος θα ενισχυθεί η εμπιστοσύνη για την ελληνική οικονομία και
αυτό θα έχει ως αποτέλεσμα να επιταχυνθούν οι ρυθμοί πτώσης των επιτοκίων.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15849N532</ED>
<ID>
ID:169912

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N53&aa=2</URL></REF>


Article

<CATEGORY>vin08</CATEGORY>

 <H2>Ενδιαφέρονται να αγοράσουν μετοχές της ΤΚΕ
</H2>
ΕΞΙ ΠΙΣΤΩΤΙΚΑ ιδρύματα, από τα οποία πέντε λειτουργούν στην Ελλάδα,
επιβεβαίωσαν το ενδιαφέρον τους για την αγορά μετοχών της Τράπεζας Κεντρικής
Ελλάδος και ήδη παρέλαβαν το σχετικό ενημερωτικό υλικό, προκειμένου να
υποβάλουν τις δεσμευτικές προσφορές τους.

Πρόκειται, όπως ανακοινώθηκε, για τις Bank of Nova Scotia, Εγνατία Τράπεζα,
Ελληνική Τράπεζα (η τρίτη μεγαλύτερη τράπεζα της Κύπρου), Ευρωεπενδυτική,
Όμιλος Εταιρειών Ασπίς, Τράπεζα Πειραιώς.

Οι διαδικασίες ιδιωτικοποίησης της ΤΚΕ, επισήμαινε κορυφαίο στέλεχος της
Τράπεζας, εξελίσσονται σύμφωνα με το χρονοδιάγραμμα και στις 25 Ιουνίου λήγει
η προθεσμία υποβολής των δεσμευτικών προσφορών των ενδιαφερομένων.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N53</CAT>
<ED>
Κωδικός άρθρου: A15849N533</ED>
<ID>
ID:169948

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N53&aa=3</URL></REF>


Article

<CATEGORY>vin08</CATEGORY>

 <H5>ΣΥΜΜΟΡΦΩΣΗ ΜΕ ΤΗΝ ΚΟΙΝΟΤΙΚΗ ΝΟΜΟΘΕΣΙΑ ΠΡΙΝ ΥΠΑΡΞΕΙ ΚΑΤΑΔΙΚΗ ΤΗΣ ΕΛΛΑΔΟΣ: ΠΡΟΣ
ΕΞΙΣΩΣΗ ΤΩΝ ΦΟΡΩΝ
</H5><H5>Και δεύτερο αυτοκίνητο με ξένες πινακίδες για τους αλλοδαπούς
</H5><H2>Φθηνότερα τα μεταχειρισμένα
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΒΡΥΞΕΛΛΕΣ

Σαφή πρόθεση να συμμορφωθεί η ελληνική κυβέρνηση με την κοινοτική νομοθεσία
στο θέμα της φορολογίας των μεταχειρισμένων καταλυτικών αυτοκινήτων πριν
εκδοθεί καταδικαστική απόφαση από το Ευρωπαϊκό Δικαστήριο δήλωσε χθες κατά τη
διάρκεια της ακροαματικής διαδικασίας στο Λουξεμβούργο η αντιπροσωπεία της
χώρας μας στη δίκη.

Η ΠΡΟΘΕΣΗ της Ελλάδας κρίθηκε, σύμφωνα με καλά πληροφορημένες πηγές,
ευπρόσδεκτη από την Ευρωπαϊκή Επιτροπή όπου εκτιμάται πλέον ότι οι εξελίξεις
θα είναι ραγδαίες σε ό,τι αφορά στην εξίσωση των φόρων σε καταλυτικά και μη
μεταχειρισμένα αυτοκίνητα. Με άλλα λόγια όλα δείχνουν ότι έτσι η Ευρωπαϊκή
Επιτροπή επιθυμεί να στείλει μήνυμα στην Ελλάδα ότι δεν θα πρέπει να επιβάλει
νέο φόρο (φόρο μεταβίβασης), που θα αντικαταστήσει τους τρεις που επιβάλλονται
σήμερα. Η εξέλιξη αυτή οδηγεί σύντομα σε ραγδαία πτώση των τιμών των
μεταχειρισμένων που μπορεί στα μεγάλου κυβισμού αυτοκίνητα να ξεπερνά το ένα
εκατ. δρχ.

Την Ευρωπαϊκή Επιτροπή εκπροσώπησαν στο Δικαστήριο οι νομικοί κ.κ. Κουρούσης
και Αρ. Λουρέντζος, ενώ την Ελλάδα οι κ.κ. Παν. Μυλωνόπουλος, Μανώλης
Γιαννούδης και η κυρία Άννα Ροκόφυλλου.

Γενικός εισαγγελέας ήταν ο Ιταλός κ. Α. ντε Πέργκολα.

ΜΕ ΑΠΟΦΑΣΗ του Ευρωπαϊκού Δικαστηρίου γίνεται πολύ πιο ελαστικό το καθεστώς
που ισχύει σήμερα για τα αυτοκίνητα που κυκλοφορούν με ξένες πινακίδες στην
Ελλάδα και θα χορηγείται φορολογική ατέλεια για περισσότερα του ενός επιβατικά
οχήματα ανά άτομο. Το δικαστικό όργανο της Ευρωπαϊκής Ένωσης εξέδωσε την
απόφαση για τις «φορολογικές ατέλειες» χθες. Το θέμα ξεκίνησε μετά την αίτηση
του Διοικητικού Πρωτοδικείου Θεσσαλονίκης προς το δικαστήριο, στο πλαίσιο
διαφοράς που εκκρεμεί μεταξύ του Γερμανού πολίτη κ. Σίγκφριντ Κλάτνερ και του
Ελληνικού Δημοσίου.

Στο Λουξεμβούργο ύστερα από ακροαματική διαδικασία εκδόθηκε χθες η απόφαση, η
οποία δικαίωσε τον Γερμανό δίνοντας πράσινο φως για σημαντικές πλέον αλλαγές:

1. Στο εξής, μόνιμοι κάτοικοι εξωτερικού, ξένοι υπήκοοι, εργαζόμενοι σε
χώρα-μέλος της Ευρωπαϊκής Ένωσης μπορεί να κυκλοφορούν ατελώς περισσότερα από
ένα επιβατικά αυτοκίνητα.

2. Εάν επιστρέψουν στη χώρα εργασιακής έδρας με άλλο μεταφορικό μέσο από το
αυτοκίνητο που έχουν εισάγει με ξένες πινακίδες μπορούν να το κυκλοφορούν μέλη
της οικογένειάς τους.

3. Ο προσωρινός χρόνος κυκλοφορίας παραμένει το 6μηνο, μπορεί όμως να
ανανεωθεί εάν ο δικαιούχος αποδείξει την επαγγελματική χρήση του Ι.Χ.

Μεταξύ των άλλων απαγορεύονται πλέον εθνικές ρυθμίσεις που προβλέπουν ότι σε
περίπτωση προσωρινής εισαγωγής δεύτερου επιβατικού οχήματος, οφείλονται άμεσα
οι αναλογούντες δασμοί και φόροι καθώς και ισόποσο πρόσθετο τέλος.

Ας σημειωθεί ότι με βάση αυτές τις εθνικές ρυθμίσεις εκατοντάδες ξένοι και
Έλληνες επιχειρηματίες στο εξωτερικό έχουν κληθεί να πληρώσουν πρόστιμα και
φόρους που κυμαίνονται από 15 εκατ. ως 65 εκατ. δρχ. πολλοί μάλιστα έχουν
κατηγορηθεί και για λαθρεμπορία.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N55</CAT>
<ED>
Κωδικός άρθρου: A15849N551</ED>
<ID>
ID:169871

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N55&aa=1</URL></REF>


Article

<CATEGORY>vin08</CATEGORY>

 <H2>Μέρισμα 180 δρχ. ανά μετοχή του ΟΤΕ
</H2>
ΜΕΡΙΣΜΑ 180 δραχμών ανά μετοχή θα χορηγηθεί στους κατόχους μετοχών του ΟΤΕ, σε
διάστημα περίπου δύο μηνών από σήμερα. Αυτό ανακοινώθηκε στη χτεσινή γενική
συνέλευση των μετόχων του ΟΤΕ. Στη διάρκεια της συνέλευσης έγινε ακόμα γνωστό
ότι οι επενδύσεις του Οργανισμού για το 1997 θα ξεπεράσουν τα 320 δισ.
δραχμές. Ήδη, τόνισε ο διευθύνων σύμβουλος του ΟΤΕ κ. Πέτρος Λάμπρου, μέσα στο
πρώτο τρίμηνο του 1997 έχουν υπογραφεί συμβάσεις άνω των 70 δισ. δρχ. και
συμπλήρωσε, ότι στόχος του Οργανισμού είναι τα έσοδά του να φτάνουν στο ύψος
του 1,5 τρισ. δρχ. το έτος 2000. Σημειώνεται ότι στις 14 Ιουνίου θα
πραγματοποιηθεί νέα γενική συνέλευση, προκειμένου να εγκριθεί η αύξηση του
μετοχικού κεφαλαίου του Οργανισμού με την έκδοση 31.649.915 νέων μετοχών.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N56</CAT>
<ED>
Κωδικός άρθρου: A15849N561</ED>
<ID>
ID:169872

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N56&aa=1</URL></REF>


Article

<CATEGORY>vin08</CATEGORY>

 <H2>Αυξημένη προσφορά
</H2>
Μεγάλη πτώση σημείωσαν οι τιμές των μετοχών κατά την χθεσινή συνεδρίαση του
Χρηματιστηρίου Αξιών Αθηνών (ΧΑΑ). Στην αρχή της συνεδρίασης εκδηλώθηκε
αγοραστικό ενδιαφέρον του οποίου

αποτέλεσμα ήταν η αύξηση των τιμών των μετοχών και του Γενικού Δείκτη κατά 14
περίπου μονάδες (1.729,39 μονάδες). Στη συνέχεια όμως το κλίμα αντεστράφη και
η διαρκής αυξανόμενη προσφορά είχε ως επακόλουθο την προοδευτική υποχώρηση των
τιμών των μετοχών. Ο Γενικός Δείκτης προς στιγμή διαμορφώθηκε στις 1.677,21
μονάδες για να κλείσει τελικά στις 1.682,88 μονάδες 
περιορίζοντας την πτώση στις 32,94 μονάδες (1,92%). Από τις 251 μετοχές που
πραγματοποίησαν συναλλαγές, 57 σημείωσαν άνοδο, 168 πτώση και 26 παρέμειναν
σταθερές, ενώ 59 έκλεισαν με αγοραστές και 123 με πωλητές. Η αξία των
συναλλαγών ανήλθε σε 29,5 δισ. δρχ. (6.210.686 τεμ.). Αναλυτικά τα 5.598.204
τεμάχια αξίας 27,9 δισ. δρχ. αφορούσαν την Κύρια Αγορά ενώ τα 612.482 τεμάχια
συνολικής αξίας 1.623 εκατ. δρχ. την Παράλληλη Αγορά. Τη μεγαλύτερη αξία
συναλλαγών σημείωσαν οι μετοχές των Τραπεζών (12,7 δισ. δρχ. -939.169 τεμάχια)
και ακολούθησε ο κλάδος Τηλεπικοινωνιών με 3,3 δισ. -484.780 τεμάχια).

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N57</CAT>
<ED>
Κωδικός άρθρου: A15849N571</ED>
<ID>
ID:169873

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N57&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Ο Άρης «ταλαιπωρεί» διαδοχικά, έως τις 19 Ιουνίου,
τους γεννημένους από 13 Ιουνίου και μετά. Με προβλήματα και καβγάδες στο
σπίτι. Να φυλάγεστε από ατυχήματα, ιώσεις, μολύνσεις, ρήξεις σχέσεων.

ΚΑΡΚΙΝΟΣ

(22 Ιουνίου - 22 Ιουλίου). Η κόντρα Σελήνης - Άρη, το πρωί, προκαλεί καβγάδες
και ατυχήματα από ανυπομονησία και βιασύνη. Το βράδυ προσφέρεται για διάβασμα,
ψυχαγωγία, επαφές με καλλιεργημένα πρόσωπα.

ΛΕΩΝ

(23 Ιουλίου - 22 Αυγούστου). Η κόντρα Σελήνης - Άρη, το πρωί, μπορεί να
προκαλέσει καβγάδες για οικονομικούς ή ερωτικούς λόγους. Το βράδυ θα είστε
ήρεμοι και ονειροπόλοι.

ΠΑΡΘΕΝΟΣ

(23 Αυγούστου - 22 Σεπτεμβρίου). Ο Άρης επηρεάζει διαδοχικά, έως τις 19
Ιουνίου, τους γεννημένους από 14 Σεπτεμβρίου και μετά. Οι οποίοι θα πρέπει να
φυλάγονται από ατυχήματα, ιώσεις, μολύνσεις, ρήξεις σχέσεων και συνεργασιών.

ΖΥΓΟΣ

(24 Σεπτεμβρίου - 23 Οκτωβρίου). Η κόντρα Σελήνης - Άρη, το πρωί, προκαλεί
εντάσεις στη δουλειά, αλλά και στο σπίτι ­ πιθανώς και κάποιες αδιαθεσίες. Το
βράδυ θα είστε ήρεμοι ­ μάλλον θα το περάσετε στο σπίτι διαβάζοντας ή
βλέποντας ταινίες.

ΣΚΟΡΠΙΟΣ

(24 Οκτωβρίου - 22 Νοεμβρίου). Η κόντρα Σελήνης - Άρη, το πρωί, δημιουργεί
εντάσεις ­ ελέγχετε τη συμπεριφορά σας απέναντι σε αγαπημένα πρόσωπα. Το βράδυ
προσφέρεται για διασκέδαση και ψυχαγωγία.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Άρης «ταλαιπωρεί» διαδοχικά, έως τις 19
Ιουνίου, τους γεννημένους από 14 Δεκεμβρίου και μετά. Οι οποίοι πρέπει να
φυλάγονται από ατυχήματα, ιώσεις, μολύνσεις, ρήξεις σχέσεων και συνεργασιών.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η κόντρα Σελήνης - Άρη, το πρωί, προκαλεί
εντάσεις και ατυχήματα. Ελέγχετε τα νεύρα και την ανυπομονησία σας. Το βράδυ
προσφέρεται για κοινωνική ζωή, ψυχαγωγία, διάβασμα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η κόντρα Σελήνης - Άρη, το πρωί, προκαλεί
καβγάδες ­ κυρίως για οικονομικούς ή ερωτικούς λόγους. Το βράδυ θα είστε
ήρεμοι και ονειροπόλοι.

ΙΧΘΥΕΣ

(19 Φεβρουαρίου - 20 Μαρτίου). Ο Άρης «ταλαιπωρεί» διαδοχικά, έως τις 19
Ιουνίου, τους γεννημένους από 13 Μαρτίου και μετά. Οι οποίοι πρέπει να
φυλάγονται από ατυχήματα, ιώσεις, μολύνσεις, ρήξεις σχέσεων και συνεργασιών.

ΚΡΙΟΣ

(21 Μαρτίου - 19 Απριλίου). Η κόντρα Σελήνης - Άρη, το πρωί, προκαλεί πάλι
έντονες αντιθέσεις στον χώρο της δουλειάς σας και με μέλη της οικογενείας. Το
βράδυ, θα είστε γαλήνιοι και επιρρεπείς σε ονειροπολήσεις.

ΤΑΥΡΟΣ

(20 Απριλίου - 20 Μαΐου). Η κόντρα Σελήνης - Άρη, το πρωί, προκαλεί εντάσεις
ανάμεσα σε σας και στον σύντροφό σας, τα παιδιά σας, φίλους. Το βράδυ
προσφέρεται για κοινωνική ζωή, ψυχαγωγία, διάβασμα. Θα είστε ήρεμοι.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: N67</CAT>
<ED>
Κωδικός άρθρου: A15849N671</ED>
<ID>
ID:169855

</ID><URL>http://ta-nea.dolnet.gr/neaweb/neafile.print_unique?e=A&f=15849&m=N67&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ: ΘΥΜΑ ΔΙΑΙΤΗΤΗ ΚΑΙ ΛΑΘΟΥΣ ΠΑΡΑΓΟΝΤΩΝ ΤΗΣ
</H5><H2>Διπλή αδικία
</H2>
ALIGN="CENTER">

Η ΔΙΑΙΤΗΣΙΑ αδίκησε την Εθνική πόλο στο χθεσινό ματς με τις Ηνωμένες Πολιτείες
(8-8), όμως η άγνοια των κανονισμών, από ελληνικής πλευράς, αποτελεί εξίσου
αδικία για το άθλημα.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15849O001</ED>
<ID>
ID:169874

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O00&aa=1</URL></REF>


Article

<CATEGORY>vin10</CATEGORY>

 <H2>Άλλο ένα επεισόδιο στο σίριαλ της πώλησης
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15849O002</ED>
<ID>
ID:169913

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O00&aa=2</URL></REF>


Article

<CATEGORY>vin10</CATEGORY>

 <H2>Και νέο τετ α τετ με Ίβιτς
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15849O003</ED>
<ID>
ID:169949

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O00&aa=3</URL></REF>


Article

<CATEGORY>vin10</CATEGORY>

 <H2>Επιστροφή Παταβούκα
</H2><H2></H2>
Τέταρτη μεταγραφή. Ο Κώστας Παταβούκας, με την υπογραφή του, ολοκλήρωσε την
επιστροφή του στον ΠΑΟ

σελίδα 11

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15849O004</ED>
<ID>
ID:169971

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O00&aa=4</URL></REF>


Article

<CATEGORY>vin10</CATEGORY>

 <H2>Αλλάζει προφίλ για να μείνει
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15849O005</ED>
<ID>
ID:169986

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O00&aa=5</URL></REF>


Article

<CATEGORY>vin10</CATEGORY>

 <H5>ΝΕΑ «ΕΠΕΙΣΟΔΙΑ» ΣΤΗΝ ΥΠΟΘΕΣΗ ΤΗΣ ΠΩΛΗΣΗΣ ΤΗΣ ΑΕΚ
</H5><H2>Τώρα το... σίριαλ πάει Ολλανδία
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΟΡΙΣΤΙΚΗ θεωρούν στην ΑΕΚ την μεταβίβαση του πακέτου των μετοχών της στην
πολυεθνική εταιρεία. Και σύμφωνα με τους υπολογισμούς των διοικούντων, οι
ανακοινώσεις θα γίνουν την ερχόμενη εβδομάδα, οπότε και θα λυθεί το μυστήριο.

Χθες, ο Μιχάλης Τροχανάς αναχώρησε μαζί με τον κ. Σουξέ και την ιδιαιτέρα του
με προορισμό την Ολλανδία. Εκεί προβλέπεται να συζητήσουν τις λεπτομέρειες της
συμφωνίας που δείχνει να μη χαλάει...

Ωστόσο, ο Μ. Τροχανάς φεύγοντας δεν παρέλειψε να ρίξει τα καρφιά του στον
Γιάννη Φιλίππου! Ο λόγος; Προσέξτε τι είπε ο μεγαλομέτοχος: «Το ταξίδι γίνεται
στο πλαίσιο της υπακοής στην εντολή που έδωσε ο ενωσίτικος λαός για την εύρεση
στρατηγικού επενδυτή. Κάποιοι επίδοξοι σωτήρες παρέσυραν όμως τους φίλους της
ΑΕΚ και τους έταξαν λαγούς και πετραχήλια. Δυστυχώς όμως, μετά εξαφανίστηκαν».

Αυτή ήταν, λοιπόν, η δήλωση του Μ. Τροχανά, με σαφέστατους κατά Φιλίππου ή
Μελισσανίδη υπαινιγμούς. Προφανώς διότι ο ηγέτης του ΤΑΚ δεν έκανε την πρόταση
που τόσο ανέμενε ο παράγοντας. Τη σημασία της πρότασης δεν την ξέρουμε, διότι
οι «κακές γλώσσες» αναφέρουν ότι από νωρίς ο Μ. Τροχανάς είχε «βρει άκρη» με
την πολυεθνική και άρα έπαιζε στα σίγουρα!

Υπάρχουν όμως ορισμένα ζητήματα που δεν ξεκαθαρίζουν. Όπως, λόγου χάρη, ποια
πολυεθνική αφήνει τους παίκτες να φεύγουν απλήρωτοι(!) διακοπές, γιατί
διαιωνίζεται το φλερτ του Μπορμπόκη με τη Βαλένθια ή την Μπέτις, ποιος στέλνει
τον Σταματιάδη σε αποστολές κατασκοπείας, γιατί δεν ανανεώνεται το χορτάρι του
«Νίκος Γκούμας». Η αναφορά ασφαλώς είναι ενδεικτική, κι αυτό διότι υφίσταται
πλήθος (αναπάντητων) ερωτημάτων. Και σκοτάδι από μέρους του Τροχανά...

Αν υλοποιηθεί και τυπικά (σύμφωνα με τις εκτιμήσεις των παραγόντων της ΑΕΚ, οι
οποίοι είπαν το «προχωράμε - έχουμε εταιρεία», ακόμη και σε εκπροσώπους της
Original), λέγεται ότι το ποσό που θα δαπανηθεί θα ξεπερνά τα δύο δισ.! Και
ακόμη, ας σημειωθεί πως σύμφωνα με πηγή, ελέγχονται οι πιθανές εκκρεμότητες
της ΑΕΚ! Δηλαδή, φτιάχνονται φάκελοι (και χθες δούλεψαν οι δύο ελεγκτές)
οικονομικού περιεχομένου, με υποθέσεις στα αρχεία των δικαστηρίων και άλλα συναφή.

*** Ένας από τους παίκτες που ενδεχόμενα «παίξουν» στο μεταγραφικό
παζάρι για την ΑΕΚ είναι ο Μιχάλης Πανόπουλος. Ο μέσος του Άρη αρέσει στον Π.
Ραβούση και ίσως ακουστεί η εισήγησή του.

*** Επίσης, σύμφωνα με εφημερίδα της Κύπρου, η ΑΕΚ ενδιαφέρεται για τον
δεξιό μπακ Θεοδότου της ΑΕΚ Λάρνακας.

*** Σε καλό δρόμο βρίσκεται η υπόθεση της απόκτησης του Δημήτρη Μάρκου.
Στην Κυπελλούχο η αισιοδοξία για το συγκεκριμένο θέμα, μεγαλώνει καθημερινά.
Το ποσό που προτείνεται στον άσο είναι μεταξύ 150-170 εκατ. για 3 χρόνια.

*** Τέλος, αναχώρησε ο Βασίλης Μπορμπόκης για την Ισπανία. Είπε ότι αν
δεν τα βρει με τους εκεί συλλόγους, τότε θα υπογράψει στην ΑΕΚ. Τονίζεται,
πάντως, ότι η πρόταση που έχει θεωρείται άκρως δελεαστική.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15849O011</ED>
<ID>
ID:169875

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΝΟΙΧΤΟ ΑΚΟΜΗ ΤΟ ΘΕΜΑ ΤΟΥ ΠΡΟΠΟΝΗΤΗ ΣΤΟΝ ΠΑΝΑΘΗΝΑΪΚΟ
</H5><H2>Αβεβαιότητα στον πάγκο...
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΑΠΟ ΣΗΜΕΡΑ το βράδυ οι παίκτες του Παναθηναϊκού θα πάνε διακοπές, αλλά ακόμη
δεν γνωρίζουν ποιον προπονητή θα βρουν στην Παιανία με την έναρξη της
προετοιμασίας, στις 4 Ιουλίου!

Όλες οι προσπάθειες της διοίκησης να πείσει τον Ιορντανέσκου να αναλάβει
συναντούν σθεναρή αντίσταση, αφού η Ρουμανία θα είναι κατά 99% στο Μουντιάλ
του χρόνου και φυσικά ο ομοσπονδιακός τεχνικός δεν θέλει (και δεν μπορεί λόγω
συμβολαίου) να αφήσει την εθνική για να έρθει στην Ελλάδα.

Κάποια σενάρια που ήθελαν τον Ιορντανέσκου να ηγείται ταυτοχρόνως της
Ρουμανίας και του Παναθηναϊκού δεν μπορεί να εφαρμοστούν στην πράξη. Εκτός κι
αν ο Ιορντανέσκου είναι... δυσδιάστατος και τα προλαβαίνει όλα...

Όπως γράψαμε ήδη, ο προπονητής της εθνικής Ρουμανίας ήταν στο Μόναχο και
σήμερα θα επιστρέψει στο Βουκουρέστι. Θα υπάρξει λοιπόν επικοινωνία με τον
πρόεδρο, αλλά δύσκολα θα λυθεί το θέμα. Τι θα γίνει λοιπόν; Ποιος θα αναλάβει
τον Παναθηναϊκό; Οι μέρες περνούν και η εκκρεμότητα παραμένει.

Στο μεταξύ ο Βέλιμιρ Ζαετς εντοπίστηκε χθες στο Ζαγκρεμπ, όπου παρακολούθησε
τον τελικό του κυπέλλου Κροατίας μεταξύ της Κροάσια και της Φ.Κ. Ζάγκρεμπ.
Είναι άγνωστο πότε θα επιστρέψει στην Αθήνα ο Ζέκο, καθώς και τι ακριβώς πήγε
να κάνει στο Ζάγκρεμπ. Μόνον εικασίες γίνονται και φυσικά δεν πρόκειται να
εμπλακούμε σ' αυτήν τη διαδικασία, αφού ούτε ο επίσημος Παναθηναϊκός παίρνει
θέση για τον Κροάτη τεχνικό. Δεν υπάρχει ανακοίνωση που να λέει ότι ο Ζάετς
«μένει» ή ο Ζάετς «φεύγει»! Επί δώδεκα μέρες τώρα, υποτίθεται ότι «ο Ζέκο
ψάχνει για παίκτες», όπως δηλώθηκε αρμοδίως, αλλά παίκτες δεν βλέπουμε!
Προπονητή δεν βλέπουμε! Μεταξύ ψιθύρων, εικασιών, προβλέψεων και εκτιμήσεων...
μαντεύουμε ότι κάτι θα γίνει. Και οι μέρες περνούν ευχάριστα και ωραία... 
*** Ο Φρανκ Στράντλι παίζει απόψε στον φιλικό αγώνα
Νορβηγίας-Βραζιλίας. Δεκάδες μάνατζερ βρίσκονται ήδη στην πρωτεύουσα της
Νορβηγίας και αν ο παίκτης πετύχει γκολ η τιμή του θα εκτοξευθεί στα 3.000.000 δολάρια.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15849O021</ED>
<ID>
ID:169879

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O02&aa=1</URL></REF>


Article

<CATEGORY>vin10</CATEGORY>

 <H2>Πήρε προπονητή
</H2>
Ο ΣΟΥΡΙΝ Κίρτσου θα είναι για τα επόμενα δύο χρόνια ο τεχνικός της Βέροιας. Ο
42χρονος Ρουμάνος προπονητής συναντήθηκε χθες το πρωί με τον πρόεδρο της ΠΑΕ
Βασίλη Τσιαμήτρο και μέσα σε λίγη ώρα είχε επέλθει συμφωνία. Το μεσημέρι ο κ.
Τσιαμήτρος μαζί με άλλα στελέχη της ΠΑΕ παρουσίασαν τον Σουρίν Κίρτσου στους
δημοσιογράφους, ενώ στη συνέχεια επισκέφθηκαν το Σέλι, όπου θα γίνει η βασική
προετοιμασία της ομάδας. Ακόμα ο νέος προπονητής της Βέροιας πήρε την
εξουσιοδότηση να φέρει έναν συμπατριώτη του επιθετικό στην ομάδα. Το ραντεβού
με τους παίκτες ορίσθηκε στις 7 Ιουλίου, ενώ χθες τους δόθηκαν οι μισθοί
Μαΐου, Ιουνίου, επίδομα άδειας και τα πριμ για τις δύο τελευταίες νίκες στο Πρωτάθλημα.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15849O022</ED>
<ID>
ID:169917

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O02&aa=2</URL></REF>


Article

<CATEGORY>vin10</CATEGORY>

 <H2>Ψάχνουν οι βετεράνοι
</H2>
ΔΙΟΙΚΟΥΣΑ επιτροπή από επτά βετεράνους ποδοσφαιριστές του Άρη συστάθηκε για να
προχωρήσει στην επίλυση των διοικητικών και αγωνιστικών προβλημάτων της
«κιτρινόμαυρης» ΠΑΕ που έχει περιέλθει σε αδιέξοδο. Οι Γιάννης Βένος, Κώστας
Παπαϊωάννου, Άγγελος Σπυρίδων, Σπύρος Καπερνέκας, Κλήμης Γούναρης, Κώστας
Δράμπης, Δημήτρης Ραπτόπουλος, ύστερα από συνάντηση που είχαν με τους
συμβούλους της ΠΑΕ κ.κ. Πολιτάκη, Πεΐτση, ανέλαβαν να έρθουν σε επαφή με
ενδιαφερόμενους αγοραστές για τις μετοχές του Λάμπρου Γράντα που τις έχουν στα
χέρια τους καθώς και να μεριμνήσουν, σε συνεννόηση πάντα με τους Γιώργο Φοιρό,
Ντίνο Κούη, για τον προγραμματισμό της νέας περιόδου.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15849O023</ED>
<ID>
ID:169952

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O02&aa=3</URL></REF>


Article

<CATEGORY>vin10</CATEGORY>

 <H5></H5><H5>«Κρίνεται» αύριο ο Κατσαβάκης
</H5><H5>Αποχαιρετούν Βάβουλας, Πατεμτζής
</H5><H5>«Όχι» του Βασιλάκη
</H5><H5>Διαζύγιο με Μιρτσέκη
</H5><H5>Δεν βρίσκει παίκτες!
</H5><H2>Εμπιστευτικά
</H2>
Αύριο θα γίνει η καθοριστική συνάντηση του Μάκη Κατσαβάκη με τον αντιπρόεδρο
της Καβάλας Γιώργο Καραγιάννη, προκειμένου να οριστικοποιηθεί ή όχι η
συνεργασία των δύο πλευρών. Πάντως, σύμφωνα με όσα έχουν γίνει γνωστά, υπάρχει
διάσταση απόψεων σε ό,τι αφορά το οικονομικό, κάτι πού αναμένεται να
ξεκαθαρίσει στην αυριανή συνάντηση.

Ελεύθεροι έμειναν από τον ΟΦΗ οι Βάβουλας, Πατεμτζής, καθώς δεν ανανεώθηκαν τα
συμβόλαιά τους. Στο μεταξύ ο Κώστας Καζανάκης μίλησε τηλεφωνικά με τον Μούτα
που βρίσκεται στη Γερμανία και του πρότεινε συμβόλαιο για ένα χρόνο. Ο Μούτας
επιφυλάχτηκε να απαντήσει, αφού τα χρήματα που του προσφέρονται δεν τον
ικανοποιούν απόλυτα..

*** Σε ό,τι αφορά τους ξένους παίκτες που έχουν δοκιμαστεί στην ομάδα
της Κρήτης, ενδιαφέρον υπάρχει μόνο για τον Ντιάρα από το Μαλί.

Αποποιήθηκε την ένταξή του στους πίνακες παρατηρητών ο πρώην διεθνής διαιτητής
Περικλής Βασιλάκης, με επιστολή του στον πρόεδρο της Επιτροπής Διαιτησίας Μάκη
Γερμανάκο, αφού τον ευχαριστεί για την ένταξή του στους πίνακες, την οποία
θεωρεί ηθική δικαίωση.

Ο χωρισμός Ηρακλή - Μιρτσέκη είναι αναπόφευκτος. Χθες ο υψηλόσωμος φορ
επισκέφθηκε το γραφείο της ΠΑΕ Ηρακλής και συνομίλησε με τον Τέλη Μπατάκη για
το συμβόλαιό του. Όμως προέβαλε οικονομικές απαιτήσεις 45 εκατ. δρχ. για δύο
χρόνια και αυτόματα εισέπραξε αρνητική απάντηση. Έτσι τώρα ο Ηρακλής θα
προχωρήσει στην υποβολή πρότασης 23 εκατ. για τρία χρόνια.

Ενώ σήμερα τελειώνει η προθεσμία υποβολής των ονομάτων της εθνικής ομάδας
ποδοσφαίρου των Ελπίδων για συμμετοχή στους Μεσογειακούς Αγώνες του Μπάρι, ο
ομοσπονδιακός προπονητής Γιάννης Κόλλιας αδυνατεί να καταρτίσει τον κατάλογο
των 20 παικτών. Υπάρχουν μεγάλες αντιδράσεις από ποδοσφαιριστές, κυρίως των
μεγάλων ομάδων, που δεν επιθυμούν λόγω κόπωσης και αυξημένων υποχρεώσεων, όπως
υποστηρίζουν, να συμμετάσχουν στους αγώνες. Το μεγαλύτερο πρόβλημα για τον κ.
Κόλλια επικεντρώνεται στον διεθνή τερματοφύλακα του Ολυμπιακού Δημήτρη Ελευθερόπουλο.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15849O024</ED>
<ID>
ID:169974

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O02&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (ώρα έναρξης 5.00 μ.μ.) και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΣΤΡ. ΑΛΛΑΪΑΝΣ 58 Σωτηρόπ/λος&#0094

2. ΦΩΤΟΣΤΕΦΑΝΟΣ 56 Φίλιππος&#0098

3. ΑΪΡΟΛΟ 52,5 Βαλακούδ. Ν.&#0097

4. ΑΡΜΑΓΕΔΩΝ 54,5 Βαλακούδ. &#0091

5. ΣΤ. ΓΡΗΓΟΡΗΣ 54 Ζευγώλης&#0093

6. ΝΟΥΡ ΕΛ ΝΤΙΝ 53,5 Καρασαβίδης&#0092

7. ΣΚΑΫ ΜΠΟΫ 55 Σταύρου&#0096

8. ΚΑΡΑΤΑΣΟΣ 52 Σίντλερ&#0095

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΣΤ. ΑΛΛΑΪΑΝΣ - ΦΩΤΟΣΤΕΦΑΝΟΣ (Στρονγκ Γρηγόρης).

ΔΕΥΤΕΡΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΝΕΒΕΡ ΕΓΚΕΪΝ 58 Ηλίας&#0093

2. ΜΟΝΑΔΙΚΟΣ 54 Χατζημίμης&#0097

3. Σ. ΝΤΑΪΝΑΜΙΚ 52,5 Νικολαΐδης&#0098

4. ΘΑΝΤΕΡ ΘΑΪΣ 52 Ξυνός&#0092

5. ΑΚΡΙΒΟΣ 51 Ντίνος&#0094

6. Μ. ΠΕΙΡΑΙΩΤΗΣ 49,5 Δούκας&#0095

7. ΦΙΛΟΚΤΗΤΗΣ 49 Αλέξανδρος&#0091

8. Ν. ΤΡΑΝΤΙΣΙΟΝ 52 Γεωργίου&#0096

* Οι ίπποι 1-8 είναι ομόσταβλοι.

­ Υπόδ.: ΣΟΥΠΕΡ ΝΤΑΪΝΑΜΙΚ - ΘΑΝΤΕΡ ΘΑΪΣ (Μεγ. Πειραιώτης).

ΤΡΙΤΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΠΑΚΕΡ ΣΤΑΡ 58 Βαλακούδ.&#0099

2. ΧΑΡΑΚΟΣ 58 Ζευγώλης&#0092

3. ΚΥΡΙΑΡΧΟΣ 55,5 Γεωργίου&#0091

4. ΡΟΜΠΕΡΤΙΝΟ 55,5 Μαντζαβίδης&#0093

5. ΧΡΥΣΟΜ. ΔΕΡΑΣ 56 Χατζηγεωργ.&#0094

6. ΚΙΣΣΕΥΣ 54 Αχιλλέας&#0097

7. ΡΟΔΑΜΑΝΘΟΣ 53 Ντίνος&#0095

8. ΣΕΡ ΣΤΕΛΙΟΣ 52,5 Μανώλης&#0096

9. ΑΛ ΖΙΛΖΑΛ 53,5 Καρασαβίδης&#0098

* Οι ίπποι 5-9 είναι ομόσταβλοι.

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΠΑΚΕΡ ΣΤΑΡ - ΧΑΡΑΚΟΣ (Κυρίαρχος).

ΤΕΤΑΡΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΦΟΝ Κ·ΣΤΑΣ 58 Μερσινιός&#0095

2. ΒΥΖΑΝΤ. ΥΜΝΟΣ 57 Σωτηρόπ/λος&#0094

3. ΕΞΕΚΙΟΥΤ. ΓΟΥΕΪ 52,5 Βαλακούδ. Ν.&#0092

4. ΥΜΗΤΤΟΣ 53,5 Ζευγώλης&#0096

5. ΛΕΟΝΤΑΡΙ 52 Νικολαΐδης&#0093

6. ΒΡΑΧΟΣ 53,5 Μπάκος&#0097

7. ΜΙΣΤΕΡ ΝΙΚΟΣ 49,5 Καζάκος&#0091

­ Υπόδ.: ΒΥΖΑΝΤ. ΥΜΝΟΣ - ΕΞΕΚ. ΓΟΥΕΪ (Υμηττός).

ΠΕΜΠΤΗ ΙΠΠΟΔΡΟΜΙΑ

Ώρα 7.00, 1.800 μέτρα

1. ΡΗΤΟΣ 63,5 Τριανταφύλ.&#0096

2. ΝΤΕΛ ΤΖΩΡΤΖ 60,5 Πρόφης&#0093

3. ΓΚΡ. ΤΑΪΚΟΥΝ 58,5 Σωτηρόπ/λος&#0097

4. ΦΟΥΛ ΣΠΙΝΤ 54,5 Νικολαΐδης&#0095

5. ΑΔΙΚΗΤΗΣ 48,5 Τσεργάς&#0094

6. ΕΛΑ ΤΑΚΗ ΜΟΥ 49,5 Δούκας&#0092

7. ΚΑΣΣΙΟΝΗ 48,5 Καζάκος&#0091

­ Υπόδ.: ΓΚΡΗΚ ΤΑΪΚΟΥΝ - ΝΤΕΛ ΤΖΩΡΤΖ (Αδικητής).

ΕΚΤΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΦΩΦΑΚΙ 58 Νικολαΐδης&#0096

2. ΥΠΟΜΟΝΗ 57,5 Σταύρου&#0097

3. Ν. ΟΦ ΓΚΛΑΝΤΝ. 54,5 Βαλακούδ. Ν.&#0095

4. ΜΑΚ. ΞΑΚΟΥΣΤΗ 56,5 Σίντλερ&#0094

5. ΤΣΙΓΓΑΝΑ 56,5 Ζευγώλης&#0091

6. ΜΕΓΑΛΗ ΝΙΚΗ 57 Σωτηρόπ/λος&#0093

7. ΦΡΑΓΚΑ ΜΠΕΣΤ 55,5 Φίλιππος&#0092

­ Υπόδ.: ΤΣΙΓΓΑΝΑ - Ν. ΟΦ ΓΚΛΑΝΤΝΕΣΣ (Μακ. Ξακουστή).

ΕΒΔΟΜΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΓΙΑΝΓΚ ΚΟΥΛΑ 58 Σωτηρόπ/λος&#0094

2. ΛΙΟΥΜΠΕΚ 58 Δούκας&#0091

3. ΑΣΥΛΛΗΠΤΗ 57,5 Ντίνος&#0096

4. ΤΕΟ 55 Τσεργάς&#0099

5. ΑΤΣΑΛ. ΑΕΤΟΣ 54,5 Σίντλερ&#0092

6. ΥΠΟΥΛΟΣ 54,5 Γεωργίου&#0098

7. ΝΤΕ ΓΙΟΥΡΕ 52,5 Περικλής&#0093

8. ΡΑΜΙΑ 52,5 Καζάκος&#0095

9. ΡΙΠΗ 52,5 Τριανταφύλ.&#0097

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΛΙΟΥΜΠΕΚ - ΥΠΟΥΛΟΣ (Ατσαλ. Αετός).

ΟΓΔΟΗ ΙΠΠΟΔΡΟΜΙΑ

Ώρα 8.30, 1.400 μέτρα

1. ΙΠΠΟΤΟΥΡ ΝΙΤ 58 Σταύρου&#0098

2. ΑΝΝΟΥΛΑ 56,5 Σωτηρόπ/λος&#0092

3. ΒΛΑΧΑ 56,5 Μπάμπης&#0095

4. ΜΙΣΙΣ ΤΟΤΑ 56,5 Χατζημίμης&#0094

5. Π. ΣΑΙΝ ΖΕΡΜΑΙΝ 56,5 Ντίνος&#0096

6. ΕΙΡΗΑΝΝΑ 53 Βαλακούδ. Ν.&#0091

7. ΧΡΙΣΤ. ΜΑΡΙΑ 54,5 Τριανταφύλ.&#0093

8. ΜΕΣΟΓΕΙΟΣ 53,5 Γεωργίου&#0097

* Οι ίπποι 4-8 είναι ομόσταβλοι.

­ Υπόδ.: ΠΑΡΙ ΣΑΙΝ ΖΕΡΜΑΙΝ - ΒΛΑΧΑ (Στάβλος).

ΕΝΑΤΗ ΙΠΠΟΔΡΟΜΙΑ

Ώρα 9.00, 1.400 μέτρα

1. ΛΕΩΣΘΕΝΗΣ 58 Σωτηρόπ/λος&#0096

2. ΣΟΥΠ. ΜΑΣΚΩΤ 58 Σταύρου&#0093

3. ΥΛΙΚΗ 54 Γεωργίου&#0091

4. ΣΤ. ΠΑΝΤΕΛΗΣ 53 Καζάκος&#0097

5. ΙΝΔ. ΩΚΕΑΝΟΣ 49,5 Τσεργάς&#0095

6. ΜΕΓΑΛΗ ΕΛΕΝΗ 49,5 Μπάκος&#0092

7. ΜΕΛΑΝΙΟΣ 48,5 Αλέξανδρος&#0094

­ Υπόδ.: ΣΟΥΠΕΡ ΜΑΣΚΩΤ - ΜΕΓ. ΝΙΚΗ (Λεωσθένης).

­ Δύο αουτσάιντερ: ΝΕΒΕΡ ΕΓΚΕΪΝ (2η) ­ ΡΑΜΙΑ (7η).

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15849O025</ED>
<ID>
ID:169988

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O02&aa=5</URL></REF>


Article

<CATEGORY>vin10</CATEGORY>

 <H5>ΙΒΙΤΣ - ΚΟΚΚΑΛΗΣ ΜΙΛΟΥΝ ΚΑΙ ΠΑΛΙ ΣΗΜΕΡΑ ΓΙΑ ΤΟ ΣΥΜΒΟΛΑΙΟ
</H5><H2>Καθοριστική συνάντηση
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΝΕΟ καθοριστικό ραντεβού αναμένεται να έχει σήμερα το μεσημέρι ο Ίλια Ίβιτς με
τον πρόεδρο του Ολυμπιακού Σωκράτη Κόκκαλη, για το θέμα της ανανέωσης του
συμβολαίου του.

Ως γνωστόν, στη συνάντηση που έγινε την περασμένη Τρίτη μεταξύ των δύο πλευρών
υπήρξε συμφωνία για διετές συμβόλαιο, ενώ βρέθηκε σημείο προσέγγισης στο
οικονομικό. Η διαφορά κυμαινόταν μεταξύ 30-40 εκατ. δρχ. Στο δεύτερο ραντεβού
του ηγέτη του Ολυμπιακού με τον 26χρονο Σέρβο επιθετικό πιστεύεται ότι θα
βρεθεί η χρυσή τομή και ο παίκτης θα υπογράψει διετές συμβόλαιο (240-250 εκατ.
δρχ.) στους «ερυθρόλευκους».

Στο μεταξύ, ο Ολυμπιακός πιέζει τους Άγγλους για την παραχώρηση του Σάσα
Τσούρτσιτς. Ο 25χρονος Σέρβος μέσος έχει συμφωνήσει με τον Ολυμπιακό, αλλά το
μεγάλο εμπόδιο είναι η Άστον Βίλα. Οι διαπραγματεύσεις θα συνεχιστούν την
ερχόμενη εβδομάδα μεταξύ του κ. Λούβαρη και του προέδρου της Άστον Βίλα Νταγκ
Έλις (οι Άγγλοι θέλουν 3 εκατ. λίρες, ενώ ο Ολυμπιακός προσφέρει 2,4 εκατ.
λίρες). Σε περίπτωση που ο κ. Έλις κατεβάσει τις οικονομικές απαιτήσεις, τότε
τότε ο διευθύνων σύμβουλος της πειραϊκής ΠΑΕ Γιώργος Λούβαρης θα
πραγματοποιήσει νέο ταξίδι στο Μπέρμιγχαμ για να ολοκληρωθεί η μεταγραφή του Τσούρτσιτς.

Ο Ντούσαν Μπάγιεβιτς μετά τη Γαλλία, την Ισπανία και τη Γερμανία, ετοιμάζεται
για νέο ταξίδι - αστραπή μεθαύριο στη Νοργηγία, για να παρακολουθήσει τον
27χρονο επιθετικό της Λίλεστρομ Γκάιρ Φρίγκααρντ στον αγώνα με τη Σόγκνταλ.
Τον Νοργηγό φορ είχε παρακολουθήσει πρόσφατα στο Όσλο ο Τάκης Περσίας στον
αγώνα Λίλεστρομ - Βίκινγκ, αλλά δεν μπόρεσε να βγάλει συμπεράσματα γιατί ο
ποδοσφαιριστής αγωνίστηκε σαν αλλαγή για 20 λεπτά. Ο συνεργάτης του Μπάγιεβιτς
θα βρεθεί την Κυριακή στην Ισπανία για να κατασκοπεύσει τον στράικερ της
Οβιέδο Όλι στη συνάντηση με τη Σεβίλλη. Εξάλλου, στον Ολυμπιακό προτάθηκε ο
31χρονος Γκανέζος φορ της Λιντς Άντονι Γεμπόα. Ο ποδοσφαιριστής θέλει να
αποχωρήσει από την Αγγλία, ενώ ο Ιταλός μάνατζέρ του κοστολόγησε τη μεταγραφή
του συνολικά στο ποσόν των 700 εκατ. δρχ.

Ο πρόεδρος του Ολυμπιακού Σωκράτης Κόκκαλης και ο Ντούσαν Μπάγιεβιτς
επέστρεψαν χθες από το Μόναχο (παρακολούθησαν τον τελικό του Τσάμπιονς Λιγκ,
Μπορούσια Ντόρτμουντ - Γιουβέντους 3-1). Ο Ντούσκο περιμένει με αγωνία την
απόφαση της Εκτελεστικής Επιτροπής της ΟΥΕΦΑ για εξομοίωση των ποδοσφαιριστών
που προέρχονται από χώρες που δεν ανήκουν στην Ευρωπαϊκή Ένωση με τους
κοινοτικούς. Το θέμα αφορά και τους Βαρεσάνοβιτς, Πάντοβιτς, που περιμένουν
τον Ολυμπιακό.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15849O031</ED>
<ID>
ID:169880

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O03&aa=1</URL></REF>


Article

<CATEGORY>vin10</CATEGORY>

 <H5>ΚΑΡΤΕΡΟΥΛΙΩΤΗΣ
</H5><H2>Με μια μπάλα στην κούνια του
</H2>
ΜΕ ΤΙΤΛΟ «Ένας Αμερικανός 15χρονος θα παίξει με τον Ολυμπιακό στην Ελλάδα», η
«USA Today» αφιερώνει ένα μεγάλο μέρος των αθλητικών της σελίδων στον
νεοαποκτηθέντα παίκτη των «ερυθρολεύκων», Κώστα Καρτερουλιώτη. Ο Γκας Κάρτες ­
όπως τον αναφέρει η αμερικανική εφημερίδα ­ υποστηρίζει πως το συμβόλαιό του
με τον Ολυμπιακό είναι ευκαιρία που σου παρουσιάζεται μόνο μια φορά στη ζωή
σου. «Δούλευα πολύ σκληρά γι' αυτό», δήλωσε χαρακτηριστικά ο Κώστας Καρτερουλιώτης.

Η «USA Today» φιλοξενεί επίσης δηλώσεις του μεγαλύτερου αδερφού του Κώστα,
Νίκου: «Μας είπαν (σ.σ. από τον Ολυμπιακό) πως μπορεί να παίξει αμέσως.
Διαθέτει δύναμη, ταχύτητα και ικανότητες, αλλά ψυχολογικά αισθάνεται μία πίεση
γιατί είναι πολύ μικρός και αγωνίζεται με πολύ μεγαλύτερους παίκτες».

Οι γονείς του, Μπομπ και Μαίρη, αναφέρει η εφημερίδα, έχουν αλυσίδα από
εστιατόρια και αρτοποιεία στο Τάρπον Σπρινγκς, αλλά θα τα αφήσουν στα
μεγαλύτερα παιδιά τους για να έλθουν στην Αθήνα μαζί με τον Κώστα. Η «USA
Today» φιλοξενεί επίσης δηλώσεις του Ντούσαν Μπάγιεβιτς, ο οποίος τονίζει πως
ο Κώστας μπορεί να εξελιχτεί σε έναν από τους καλύτερους νέους παίκτες στον
κόσμο! Ο Γκας είναι 15 ετών και ασχολείται με το ποδόσφαιρο... 15 χρόνια. Όπως
δήλωσε ο ίδιος, μέσα στην κούνια του όταν γεννήθηκε υπήρχε και μία μπάλα.
Προπονήσεις ξεκίνησε όταν ήταν 6 ετών, ενώ στα 10 του χρόνια πέτυχε 110 γκολ
για την ομάδα Παλμ Χάρμπορ Νάιτχοουκς.

Επίσης, ασχολήθηκε με τον στίβο, και στα 100 μέτρα έχει καλύτερη επίδοση 11.1''.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15849O032</ED>
<ID>
ID:169918

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O03&aa=2</URL></REF>


Article

<CATEGORY>vin10</CATEGORY>

 <H2>Μένει, με άλλο πρόσωπο, ο Αναστασιάδης
</H2>
Ο ΑΓΓΕΛΟΣ Αναστασιάδης θα συνεχίσει να είναι ο προπονητής του ΠΑΟΚ για τα
επόμενα δύο χρόνια. Η επισημοποίηση της συμφωνίας θα γίνει στη σημερινή
συνάντηση που θα έχει ο Έλληνας τεχνικός με τον πρόεδρο της ΠΑΕ Γιώργο
Μπατατούδη. Το χάσμα που δημιουργήθηκε τις τελευταίες ημέρες γεφυρώθηκε με την
παρέμβαση του Παναγιώτη Κερμανίδη και ο Αναστασιάδης κατάλαβε πως έπρεπε να
δει ορισμένα πράγματα με... διαφορετικό μάτι. Ο Κώστας Ορφανός, ύστερα από
αλλεπάλληλες συζητήσεις που είχε, έπεισε τον Άγγελο Αναστασιάδη να βελτιώσει
λίγο το ίματζ του, να αποφύγει τις ακρότητες και τις αψυχολόγητες εξάρσεις,
για να μη βλάπτει τον εαυτό του και τον ΠΑΟΚ.

Στο μεταξύ, χθες, οριστικοποιήθηκε και η συμφωνία με τον Δημήτρη Καπετανόπουλο
για άλλα τρία χρόνια. Ο 28χρονος Αργίτης μέσος αποδέχθηκε τα 45 εκατ. δρχ. που
του προσέφερε ο ΠΑΟΚ για να ανανεώσει το συμβόλαιό του. Έτσι, τώρα οι άνθρωποι
του «δικεφάλου» δεν έχουν να κάνουν τίποτε άλλο από το να προχωρήσουν στην
ενίσχυση της ομάδας με μεταγραφές. Από τον ελληνικό χώρο οι Καλλιτζάκης,
Κατσαβός, Βελής αποτελούν τους πρώτους στόχους, ενώ από τον διεθνή χώρο
νεώτερα θα υπάρξουν την επόμενη εβδομάδα, αφού το Σαββατοκύριακο ο Κώστας
Ορφανός θα ταξιδέψει στην Αγγλία και ο Παναγιώτης Κερμανίδης στην Τσεχία.
Ταξίδι στο εξωτερικό θα κάνει την άλλη εβδομάδα και ο Άγγελος Αναστασιάδης,
εφόσον όμως εγκριθεί αρχικά κάποιος παίκτης από τους συνεργάτες του.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15849O033</ED>
<ID>
ID:169953

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O03&aa=3</URL></REF>


Article

<CATEGORY>vin10</CATEGORY>

 <H5>«ΕΙΜΑΣΤΕ ΟΙ ΒΑΣΙΛΙΑΔΕΣ ΤΗΣ ΕΥΡΩΠΗΣ», ΓΡΑΦΟΥΝ ΟΙ ΕΦΗΜΕΡΙΔΕΣ ΕΝΩ ΤΟ ΝΤΟΡΤΜΟΥΝΤ
ΠΛΗΜΜΥΡΙΣΕ ΣΤΗΝ ΜΠΙΡΑ
</H5><H2>Γερμανική κυριαρχία
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

«ΜΠΟΡΟΥΣΙΣΙΜΑ». «Είμαστε οι βασιλιάδες της Ευρώπης». «Το όνειρο έγινε
πραγματικότητα». «Μπορούσια, αυτή είναι τρέλα». Η κατάκτηση του Κυπέλλου
Πρωταθλητριών από την Ντόρτμουντ προκάλεσε παροξυσμό στους Γερμανούς, γεγονός
που αντικατοπτρίζεται στους τίτλους των πρωτοσέλιδων των εφημερίδων τους.

Η κεντρική πλατεία του Ντόρτμουντ Φρίντενσπλατς πλημμύρισε από χιλιάδες
οπαδούς της ομάδας, οι οποίοι καλωσόρισαν το ξημέρωμα πίνοντας αμέτρητα
βαρέλια μπίρες. Άλλωστε χθες ήταν αργία στη Γερμανία και ευκαιρία για τη
διοργάνωση υπαίθριου πάρτι.

Η νίκη της γερμανικής ομάδας επί της Γιουβέντους ήταν απρόσμενη ακόμη και για
τους πιο φανατικούς οπαδούς της Ντόρτμουντ, αφού οι «μπιανκονέρι» θεωρούνταν
«ανίκητοι». «Ένα από τα μεγάλα πλεονεκτήματά μας ήταν ότι όλοι οι "ειδικοί"
μας θεωρούσαν νεκρούς και μας είχαν θάψει. Το γεγονός αυτό ξύπνησε τον εγωισμό
μας, σταθήκαμε στα πόδια μας και πολεμήσαμε», εξηγεί ο Γιούργκεν Κόλερ, ένας
από τους παίκτες της Ντόρτμουντ που έχουν φορέσει παλαιότερα και τη φανέλα της Γιουβέντους.

Οι Γερμανοί, ακόμη κι όταν προηγήθηκαν 2-0 στο ημίχρονο φοβήθηκαν πως ίσως δεν
κερδίσουν. Γι' αυτό ο προπονητής τους Ότμαρ Χίτζφελντ είπε στους
ποδοσφαιριστές του στην ανάπαυλα του ημιχρόνου: «Πρέπει να πετύχουμε και τρίτο
γκολ. Η Γιουβέντους είναι πολύ δυνατή ομάδα και ικανή να ανατρέψει το 2-0». Ο
μεγάλος πρωταγωνιστής του τελικού, Καρλ Χάιντς Ρίντλε, δήλωσε πως είχε
ονειρευτεί ότι θα σκοράρει δύο φορές και το είχε εξομολογηθεί στον συμπαίκτη
του Στέφαν Ρόιτερ! Με την κατάκτηση του Κυπέλλου Πρωταθλητριών από την
Ντόρτμουντ, η Γερμανία αντικατέστησε την Ιταλία στην κορυφή του ευρωπαϊκού ποδοσφαίρου.

Άλλωστε το παραδέχτηκε και ο Μαρσέλο Λίπι: «Οι Γερμανοί δεν θα μπορούσαν να τα
καταφέρουν καλύτερα. Ένα Ευρωπαϊκό Πρωτάθλημα, ένα Κυπελλο ΟΥΕΦΑ και ένα
Κυπελλο Πρωταθλητριών δεν είναι μικρός απολογισμός».

Μετά τις τελευταίες τους επιτυχίες οι Γερμανοί θα εκπροσωπηθούν στα ευρωπαϊκά
κύπελλα της νέας περιόδου με οκτώ ομάδες, σχεδόν τις μισές από όσες
αγωνίζονται στην Μπουντεσλίγκα.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15849O041</ED>
<ID>
ID:169881

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O04&aa=1</URL></REF>


Article

<CATEGORY>vin10</CATEGORY>

 <H5>ΟΙ ΙΤΑΛΟΙ
</H5><H2>Πλήρωσαν την υπεροψία τους
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΜΕΤΑ δεκατέσσερα χρόνια, η Γιουβέντους βρήκε μπροστά της μια ακόμα γερμανική
ομάδα, σε τελικό Κυπέλλου Πρωταθλητριών. Το 1983 ήταν το Αμβούργο, στον τελικό
του Ολυμπιακού Σταδίου της Αθήνας. Την Τετάρτη στο Ολυμπιακό Στάδιο του
Μονάχου ήταν η Ντόρτμουντ.

Και στις δύο περιπτώσεις η Γιουβέντους ηττήθηκε. Με 1-0 στην Αθήνα και 3-1 από
την Μπορούσια Ντόρτμουντ στο Μόναχο.

*** Το Τζάμπο 747 της Alitilia ήταν... ντυμένο γιορτινά πριν από τον
αγώνα. Ξεκίνησε από το Τορίνο, μεταφέροντας την ομάδα και μαζί 300 «υψηλούς»
προσκεκλημένους του Ανιέλι, για να παρακολουθήσουν τον τελικό του Τσάμπιονς
Λιγκ. Στο πρόγραμμα ήταν και η επιστροφή με το ίδιο αεροπλάνο, αμέσως μετά τον αγώνα.

*** Στο καλύτερο κλαμπ του Τορίνου, το ίδιο βράδυ, η αποστολή θα
γιόρταζε την πιθανή κατάκτηση του τίτλου της πρωταθλήτριας Ευρώπης.

*** Η υπεροψία, η σιγουριά και η ανέμελη αναμονή των παικτών, έφτασε σε
σημείο τέτοιο, ώστε κανείς, ούτε και οι δημοσιογράφοι, να μη συζητούν καθόλου
για πιθανή ήττα, αλλά με πόσα γκολ διαφορά θα είναι η νίκη τους.

*** Οι Γερμανοί δεν έκαναν δηλώσεις. Δεν παρουσιάστηκαν στην τηλεόραση,
παρά μόνο στην τελευταία προπόνηση. Δηλώσεις έκανε μόνο ο προπονητής τους. Τα
τηλεοπτικά κανάλια παρουσίασαν τον αγώνα χωρίς τυμπανοκρουσίες, γιατί ήταν
βέβαια πως η Ντόρτμουντ δεν είχε καμιά τύχη απέναντι στη Γιουβέντους.

*** Οι οπαδοί της πρωταθλήτριας Γερμανίας έκαναν αισθητή την παρουσία
τους στη Μαρίεν Πλατς, όταν εκείνη ήταν πλέον κατάμεστη από «ασπρόμαυρες»
εμφανίσεις των Γιουβεντίνων.

*** Τα τραγούδια στην ίδια πλατεία δεν είχαν χρώμα ιταλικό, ούτε το «ο
σόλε μίο» με τον Παβαρότι ακουγόταν πια, αφού το «Ντόιτσλαντ ούμπερ άλες»
δονούσε την ατμόσφαιρα μετά τον γύρο θριάμβου στο Ολυμπιακό Στάδιο.

*** Οι σκηνές στις γιγάντιες οθόνες με την επανάληψη των φάσεων και τα
γκολ του αγώνα επαναλαμβάνονταν και την Πέμπτη το πρωί οι δρόμοι γέμισαν
φωτογραφίες του Καρλ Χάιντς Ρίντλε και αφίσες της πρωταθλήτριας Ευρώπης.

*** Μια χρονιά αλησμόνητη, για την οποία ο Φραντς Μπεκενμπάουερ
υπογράμμισε, την Τετάρτη το βράδυ: «Πέρυσι το Κύπελλο Ευρώπης στην Αγγλία,
εφέτος πρώτα η Σάλκε και τώρα η Ντόρτμουντ. Το 2006 το Μουντιάλ στη
Γερμανία... Τι άλλο καλύτερο κι ευτυχέστερο για κάθε Γερμανό...».

***Η επιστροφή των Ιταλών «τιφόζι» ήταν κάτι ανάλογο με εκείνη της
Αθήνας το 1983. Οι συνάδελφοι μιλούσαν πλέον για τον Ρονάλντο και την Ίντερ
στο Καμπιονάτο...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15849O042</ED>
<ID>
ID:169919

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O04&aa=2</URL></REF>


Article

<CATEGORY>vin10</CATEGORY>

 <H5>ΡΟΛΑΝ ΓΚΑΡΟΣ
</H5><H2>Καρδιοχτύπησε η Μαρτίνα Χίνγκις
</H2>
ΠΑΡΙΣΙ

«ΕΥΧΑΡΙΣΤΩ ΤΟΝ Θεό». Η κορυφαία τενίστρια του κόσμου (σύμφωνα με τη λίστα της
ΑΤΡ), Μαρτίνα Χίνγκις, λίγο έλειψε να αποχαιρετήσει από τον δεύτερο μόλις γύρο
το Ρολάν Γκαρός.

Ευτυχώς για την ίδια, η Ιταλίδα αντίπαλός της Γκλόρια Πιτσικίνι, η οποία είχε
κερδίσει το πρώτο σετ 6-3, στο όγδοο και καθοριστικό γκέιμ του δεύτερου σετ
έκανε «νταμπλ φολτ» χάνοντας έτσι την ευκαιρία να κάνει το σκορ 5-3. Η
Χίνγκις, αποδεικνύοντας γιατί έφτασε στο νούμερο ένα της ΑΤΡ, ανέκαμψε και
κέρδισε το δεύτερο σετ 6-4 και το τρίτο 6-1. «Τέτοιοι αγώνες βοηθούν μερικές
φορές αθλητές που είναι νούμερο ένα στον κόσμο», τόνισε η Χίνγκις. Στον τρίτο
γύρο προκρίθηκαν επίσης η Ισπανίδα Αράντσα Σάντσεθ (6-3, 6-1 τη Γιαπωνέζα
Σουγκιγιάμα), η Μόνικα Σέλες (6-3, 7-5 τη Γαλλίδα Πιτκόφσκι), η Ρωσίδα
Κουρνίκοβα (6-2, 6-2 την Ιταλίδα Τσεκίνι) και η Γαλλίδα Πιρς (6-1, 6-3 την
Καναδέζα Μπουλέ). Ο αποκλεισμός του Ισπανού Μαντίγια, νούμερο 10 στο ταμπλό,
από τον Σουηδό Λάρσον ήταν το σημαντικότερο γεγονός στο τουρνουά των ανδρών.
Αντίθετα, προκρίθηκαν τον τρίτο γύρο ο Ισπανός Μπρουγκέρα (6-2, 6-3, 6-3 τον
Ολλανδό Σέπινγκεν), ο Αμερικανός Τσανγκ (6-2, 6-3, 3-6, 6-2) και ο Ισπανός
Κόστα (6-1, 4-6, 0-6, 6-3, 6-4 τον Ρουμάνο Κόστα).

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15849O043</ED>
<ID>
ID:169954

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O04&aa=3</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 22ου (ΤΕ) ΔΙΑΓΩΝΙΣΜΟΥ 1997
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Ο 13 επιστρέφει και απειλεί
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ ΘΕΟΦΙΛΟΣ ΣΙΑΜΕΤΗΣ</AUTHOR>

Ύστερα από 27 διαγωνισμούς ο 13 κληρώθηκε και δίνει έτσι νέο ενδιαφέρον στην
μάχη των κορυφαίων. Με αυτή την εμφάνισή του έφθασε τις 82, μία μόλις λιγότερη
από τον πρωτοπόρο 26, ο οποίος απουσιάζει εδώ και 7 διαγωνισμούς. Τρίτος σε
εμφανίσεις αλλά και τέταρτος πιο καθυστερημένος είναι ο 7, με 78 εμφανίσεις
συνολικά και 24 συνεχείς απουσίες. 
Ο 33 είναι ο πιο καθυστερημένος, με 39 συνεχείς απουσίες και ακολουθούν οι 46
και 29, με 32 και 27 συνεχείς απουσίες αντίστοιχα. Η διαλογή της Τετάρτης
ανέδειξε έναν 6άρη, που κερδίζει περίπου 115 εκατ. δρχ. Το τυχερό δελτίο
παίχτηκε στο Κερατσίνι και είχε τρεις στήλες των έξι αριθμών, μία από τις
οποίες κέρδισε και ένα 5άρι. Στις κατηγορίες των έκτακτων χρηματικών ποσών δεν
βρέθηκαν νικητές, όπως και στις ειδικές κληρώσεις για τις συντάξεις και τις
κατοικίες. Στο ΠΡΟΤΟ βρέθηκε ένας τυχερός στη δεύτερη κύρια κατηγορία, που
κερδίζει περίπου 16 εκατ. δρχ. Στην πρώτη κύρια και τις δύο πρόσθετες
σημειώθηκε Jack - Pot. Ενδιαφέρον παρουσιάζουν οι κουμπαράδες των δύο
πρόσθετων κατηγοριών που βρίσκονται στα περίπου 108 και 58 εκατ. δρχ. Ο
κουμπαράς της πρώτης κύριας περιέχει περίπου 16 εκατ. δρχ. Ο 30 κληρώθηκε για
δεύτερη συνεχόμενη φορά και έδωσε έτσι στον ουραγό λήγοντα σε 0 την τρίτη
συνεχόμενη εμφάνισή του. Οι δεκάδες του 10 και του 30 είχαν από δύο
εκπροσώπους στην τυχερή εξάδα. Για τη δεκάδα του 10 αυτή ήταν η δεύτερη
συνεχής διπλή εμφάνιση, ενώ το σερί της δεκάδας του 30 έφθασε τις 6
εμφανίσεις, με 13 αριθμούς σε αυτό το διάστημα. Μονοί - Ζυγοί και Μικροί -
Μεγάλοι ήρθαν ισόπαλοι, ενώ για δεύτερη φορά δεν είχαμε συνεχόμενους αριθμούς
στην εξάδα.

* Κληρώθηκαν οι αριθμοί 11, 13, 24, 30, 36, 41.

* Συμπληρώθηκαν 15.271.423 στήλες.

* Μοιράστηκαν 288.935.323 δρχ.

* Βρέθηκε 1 6άρι που κερδίζει 115.574.125 δρχ., 322 5άρια που κερδίζουν από
296.110 δρχ. και 15.877 4άρια που κερδίζουν από 4.910 δρχ. 
Δεν βρέθηκαν νικητές στις 2 κατηγορίες των εκτάκτων χρηματικών ποσών. 
1η ειδική κλήρωση:

* Κληρώθηκαν οι αριθμοί 6, 7, 32, 36, 37, 40.

* Δεν βρέθηκαν νικητές

2η ειδική κλήρωση:

* Κληρώθηκαν οι αριθμοί 8, 11, 17, 41, 43, 47.

* Δεν βρέθηκαν νικητές. ΠΡΟΤΟ: Κληρώθηκε ο αριθμός 6817615. 
Συμμετοχές: 2.074.782. Jack - Pot στην πρώτη κύρια και τις δύο πρόσθετες κατηγορίες.
<H3></H3><H3>Σε 529 διαγωνισμούς
</H3>
<H3>Μονοί - Ζυγοί </H3>
<H3>Μικροί ( 1 - 24 ) - Μεγάλοι ( 25 - 49 ) </H3>
<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O05</CAT>
<ED>
Κωδικός άρθρου: A15849O051</ED>
<ID>
ID:169882

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O05&aa=1</URL></REF>


Article

<CATEGORY>vin10</CATEGORY>

 <H5>ΚΟΥΛΗΣ ΙΩΣΗΦΙΔΗΣ: ΠΡΑΓΜΑΤΟΠΟΙΗΣΑΜΕ ΚΑΛΗ ΕΜΦΑΝΙΣΗ, ΑΛΛΑ ΔΕΝ ΕΙΧΑΜΕ ΕΛΠΙΔΕΣ ΜΕ
ΑΥΤΟΝ ΤΟΝ ΔΙΑΙΤΗΤΗ
</H5><H5>Αλαλούμ για τα πέναλτι
</H5><H5>Τώρα η Ουγγαρία
</H5><H5>ΤΟ ΜΑΤΣ
</H5><H5>Αιφνιδιάστηκε
</H5><H5>Οι φίλαθλοι έφυγαν νωρίς
</H5><H2>Οι ΗΠΑ έπαιξαν με 8 παίκτες
</H2>
<AUTHOR>ΓΙΩΡΓΟΣ ΧΟΥΠΗΣ - ΘΟΔΩΡΟΣ ΑΚΑΛΕΣΤΟΣ</AUTHOR>

ΠΥΡ ΚΑΙ μανία με τη διαιτησία του Ολλανδού Κέμαν
ήταν οι άνθρωποι της Εθνικής πόλο, μετά το τέλος του χθεσινού αγώνα με τις
ΗΠΑ. Τόσο ο πρόεδρος της ΕΚΟΦ, Δημήτρης Διαθεσόπουλος, όσο και ο Κούλης
Ιωσηφίδης και οι παίκτες του, δεν μπορούσαν να δικαιολογήσουν τις αποφάσεις
του Κέμαν. Ο προπονητής της Εθνικής ελάχιστα αναφέρθηκε στη μορφή του αγώνα,
ενώ στάθηκε στον διαιτητή: «Θέλω να δείτε πώς μας παίζει η διαιτησία.
Πραγματοποιήσαμε καλή εμφάνιση, αλλά δεν είχαμε πολλές ελπίδες για τη νίκη, με
αυτόν τον διαιτητή (Κέμαν). Οι ΗΠΑ, έπαιξαν με οκτώ παίκτες. Αγωνιστήκαμε με
ζώνη και όμως είχαμε τόσες αποβολές εις βάρος μας. Στα τελευταία δευτερόλεπτα
έγινε ο ορισμός του πέναλτι και αυτός δεν είδε τίποτα. Είναι απ' αυτά που
διδάσκουν στα σεμινάρια διαιτησίας. Ο κύριος αυτός όχι μόνο έκανε τα στραβά
μάτια, αλλά έκανε παρέμβαση και στην περιοχή του άλλου διαιτητή, πράγμα που
σπάνια γίνεται. Αν συνεχίσω, φοβάμαι ότι θα γίνω γραφικός. Όμως αυτή είναι η
πραγματικότητα. Ο ίδιος διαιτητής μάς έπαιξε και στο τουρνουά των ΗΠΑ, και
είχε αποβάλει τόσο εμένα όσο και τον έφορο της ομάδας. Οι Αμερικανοί παρ' ότι
ήξεραν ότι αυτός ο διαιτητής θα σφύριζε στο ΦΙΝΑ ΚΑΠ, τον είχαν πάρει στο
φιλικό τουρνουά και τον... πρόσεχαν ιδιαίτερα».

Ο ομοσπονδιακός τεχνικός συνέχισε: «Για τον άλλο διαιτητή δεν μπορώ να πω
τίποτα. Έδωσε αποβολές εις βάρος της Ελλάδας, αλλά ήταν και έπρεπε να τις
δώσει. Με διαιτητές σαν τον Κέμαν, το πόλο δεν πάει μπροστά, αφού σε ένα ματς
που οι ομάδες δεν έχουν διαφορά, η μία ομάδα είναι καταδικασμένη. Για μένα το
ματς το έχει κερδίσει η Ελλάδα και γι' αυτόν το λόγο πρέπει να δώσω
συγχαρητήρια στους παίκτες μου. Με αυτά τα πράγματα όμως χάνεις τον έλεγχό σου
και κανείς δεν μπορεί να γνωρίζει πού μπορεί να φτάσει ο άνθρωπος. Είδαμε τον
Μαρτίνεθ, ο οποίος είχε πολλές φορές "κάψει" την Ελλάδα, τώρα που σταμάτησε να
είναι αυτός που ελέγχει τους διαιτητές. Τι άλλο να πω».

Στην ερώτηση τι πρέπει να κάνει η Ελλάδα για να αποφεύγει αυτές τις
διαιτησίες, απάντησε: «Προφανώς να καταφέρει να τοποθετήσει ανθρώπους σε
σημαντικές θέσεις».

Ο προπονητής των ΗΠΑ, Τζον Βάργκας, έκανε πως δεν κατάλαβε τίποτα απ' όλα αυτά
που έγιναν και προσπάθησε να αναλύσει το μυστικό της... επιτυχίας της ομάδας
του: «Προσπαθήσαμε να παίξουμε έξυπνα, όπως κάναμε στους αγώνες με την Ισπανία
και την Ιταλία. Σε αυτά τα παιχνίδια έγινε καλή δουλειά, αλλά σήμερα (χθες)
δεν έγινε έτσι. Θέλω κάθε φορά να παίζουμε και καλύτερα. Είναι σημαντικό ότι
πήραμε την πρώτη θέση».

Όταν ρωτήθηκε για τη διαιτησία, έδωσε την εξής απάντηση: «Είναι σημαντικό να
παίζεις άμυνα και να προσπαθείς να μη σε αποβάλει ο διαιτητής από τον αγώνα...».

ΡΑΝΤΕΒΟΥ με την Ουγγαρία, αύριο στον ημιτελικό του
παγκοσμίου κυπέλλου, έδωσε στην Εθνική πόλο ο διαιτητής Κέμαν από τις
Ολλανδικές Αντίλες, με την απόφαση του να μην καταλογίσει πέναλτι υπέρ του
Αφρουδάκη, έξι δευτερόλεπτα πριν από το τέλος της συνάντησης με τις Ηνωμένες
Πολιτείες! Το ματς τέλειωσε 8-8 και η Εθνική κατετάγη τελικά δεύτερη στον
όμιλο της, σύμφωνα με τη διαδικασία των πέναλτι που διεξήχθη μιάμιση ώρα μετά
το τέλος του ματς!

Κι αυτό, ύστερα από ένα πρωτοφανές αλαλούμ που επικράτησε. Σύμφωνα με τον
κανονισμό, λοιπόν, αφού οι δύο ομάδες ισοβαθμούσαν σε όλα, για να κριθεί η
πρώτη θέση στον όμιλο έπρεπε να εκτελεστούν πέναλτι. 
Το... αστείο ήταν ότι ελάχιστοι γνώριζαν τον κανονισμό. Ούτε καν ο
ομοσπονδιακός τεχνικός Κούλης Ιωσηφίδης. Κάποιος δεν θα έπρεπε να τον είχε
ενημερώσει; Ο αλυτάρχης του αγώνα, Τούρκος Τοϊγκάρλι προς στιγμήν σάστισε, οι
Αμερικανοί παίκτες ετοιμάστηκαν να αποχωρήσουν από την πισίνα, αλλά παρέμειναν
αφού ενημερώθηκαν πως το ματς θα... συνεχιζόταν! Σύμφωνα με τον κανονισμό, η
διαδικασία των πέναλτι διεξάγεται μετά το τέλος των αγώνων της ημέρας. Εν πάση
περιπτώσει, η ουσία είναι πως μια τόσο σημαντική διοργάνωση θα πρέπει να
αντιμετωπίζεται σοβαρότερα απ' όλους. 
Άραγε δεν θα πρέπει κι αυτό να είχε συζητηθεί στο τεχνικό μίτινγκ πριν από την
έναρξη των αγώνων; Ο Ούγγρος Σάλαμον, ένας από τους πιο έμπειρους παράγοντες
τις διεθνούς ομοσπονδίας, παραδέχτηκε πως ο κανονισμός είναι... ανόητος
(«stupid rule»), αλλά πρόσθεσε: «Οι ομάδες όφειλαν να ξέρουν τι συμβαίνει σε
περίπτωση ισοβαθμίας.»

Οι Ελληνες παράγοντες αμέσως μετά τη λήξη έσπευσαν να διαμαρτυρηθούν για τα
σφυρίγματα του Κέμαν. Αλλά μήπως κι η ομοσπονδία δεν μπορεί να κάνει κάτι ώστε
να προστατεύσει την Εθνική, που πλέον ανήκει στις καλύτερες ομάδες του κόσμου;

Η ΟΥΓΓΑΡΙΑ θα είναι ο επόμενος αντίπαλος της Εθνικής στο Παγκόσμιο Κύπελλο. Η
ελληνική ομάδα αντιμετωπίζει τους Ούγγρους στον ημιτελικό, έχοντας εξασφαλίσει
όπως είναι γνωστό μία θέση στην τετράδα. Στον άλλο ημιτελικό, οι Ηνωμένες
Πολιτείες θα αντιμετωπίσουν τη Ρωσία.

Η τελευταία κατάφερε χθες να αποσπάσει ισοπαλία από τους Ούγγρους (3-3), σε
ένα ματς που μάλλον... κούρασε όσους βρέθηκαν στο κλειστό κολυμβητήριο του
ΟΑΚΑ. Βάργκα, Κις και Μπένεντεκ σκόραραν για τους Ούγγρους, ενώ τα γκολ των
Ρώσων σημείωσαν οι Πανφίλι, Γιουστέγιεβ, Κραφτσένκο.

Η Κροατία νίκησε 5-3 τη Γιουγκοσλαβία: Τα γκολ: Μπάρατς, Κρζιτς, Βρβίτσιτς,
Μπόσγκοβιτς, Μέργκεγκ (Κροατία) - Τρμπόγεβιτς, Πόποβιτς, Ουσκόκοβιτς. Επίσης:
Ισπανία - Ιταλία 8-8: Τα γκολ: Ισπανία: Πεντρερόλ, Μπάλαρντ, Όκα από 2,
Μάρκος, Εστιάρτε, Ιταλία: Γκία, Ρ. Καλκαντέρα από 2, Μπεντσιβένγκα, Α.
Καλκατέρα, Σοτάνι, Σίλιπο (Ιταλία).

Οι βαθμολογίες: Α' όμιλος: Ηνωμένες Πολιτείες 5, Ελλάδα 5, Ιταλία 1, Ισπανία
1. Β' όμιλος: Ουγγαρία 5, Ρωσία 3, Κροατία 2, Γιουγκοσλαβία 2.

Έτσι, για τις θέσεις 5-8, αύριο η Κροατία θα αντιμετωπίσει την Ισπανία και η
Γιουγκοσλαβία την Ιταλία. Σημειώνουμε ότι η ομάδα που θα κατακτήσει την 5η
θέση θα προκριθεί απευθείας, μαζί με τις πρώτες τέσσερις του ΦΙΝΑ ΚΑΠ, στο
Παγκόσμιο Πρωτάθλημα που θα διεξαχθεί στο Περθ, τον Ιανουάριο του 1998.

Η ΕΛΛΗΝΙΚΗ ομάδα, μετά τον αιφνιδιασμό της πρώτης περιόδου (3-5), ισορρόπησε
το παιχνίδι, έπαιξε πολύ καλή άμυνα στο Χούμπερτ, αλλά ο Κέμαν σφύριζε συνεχώς
ποινές εις βάρος της. Ο τελευταίος στέρησε το πέναλτι από τον Αφρουδάκη, που
στάθηκε άτυχος νωρίτερα (29'' πριν από το τέλος) όταν σούταρε στο δοκάρι.

Ελλάδα: Βολτυράκης, Καϊάφας, Θωμάκος, Μαυρωτάς 1, Παπαναστασίου 3,
Ψύχος, Καλακόνας 1, Αφρουδάκης 2, Λοράντος 1, Μάζης, Λυκούδης.

ΗΠΑ: Χάκετ, Λάστερ, Κοπ 1, Έντινγκ 1, Αρούγιο, Ουΐγκο 1, Χούμπερτ 5,
Νέτερτον, Σούμαχερ.

Όσον αφορά τη διαδικασία των πέναλτι: Ο Χάκετ απέκρουσε το σουτ του Αφρουδάκη,
ο Λοράντος «σημάδεψε» το δοκάρι και η ευστοχία των Μαυρωτά, Θωμάκου, Καλακόνα,
δεν ήταν αρκετή για την εθνική ομάδα, αφού οι Αμερικανοί είχαν 100% επιτυχία.

ΣΚΗΝΕΣ ΑΜΗΧΑΝΙΑΣ επακολουθήσαν, μόλις η κόρνα της γραμματείας σήμανε τη λήξη
του αγώνα πόλο μεταξύ ΗΠΑ - Ελλάδας. Οι φίλαθλοι, που βρίσκονταν στο κλειστό
κολυμβητήριο του ΟΑΚΑ, είδαν τον Κούλη Ιωσηφίδη να πηγαίνει με πολύ γρήγορο
βήμα από την πλευρά του στην άλλη πλευρά του κολυμβητηρίου. Εκεί βρισκόταν ο
διαιτητής Κέμαν. Ο ομοσπονδιακός τεχνικός τον πλησίασε και, με τον δείκτη του
χεριού του υψωμένο, του έκανε παράπονα για τα σφυρίγματά του και ιδιαίτερα για
το πέναλτι. Ο κ. Κέμαν, χωρίς να του απαντήσει, του έδειξε τον δρόμο για να
φύγει. Οι περισσότεροι φίλαθλοι που βρίσκονταν στο κολυμβητήριο, αφού κανείς
δεν τους ενημέρωσε ότι θα κτυπηθούν πέναλτι, αποχώρησαν, θεωρώντας προφανώς
(από τις κινήσεις των ανθρώπων της ομάδας) ότι οι ΗΠΑ, λόγω καλύτερης διαφοράς
τερμάτων, παίρνουν την πρώτη θέση. Αυτό είχε ως αποτέλεσμα, όταν ήρθε η ώρα να
κτυπηθούν τα πέναλτι, να βρίσκονται πολύ λίγοι φίλαθλοι στο κολυμβητήριο. Ο
άνθρωπος που βρισκόταν στη γραμματεία και μιλούσε από το μικρόφωνο είπε τότε:
«Όλα τα πέναλτι θα κτυπηθούν από την πλευρά που βρίσκεται ο βατήρας για τις
καταδύσεις. Συγκεντρωθείτε εκεί για να ενισχύσουμε την ομάδα μας». Τα πέναλτι
όμως κτυπήθηκαν και στις δύο εστίες. Η Ελλάδα κτυπούσε προς την πλευρά που
ήταν ο βατήρας και οι ΗΠΑ στην άλλη εστία.

*** Πολύ κοντά στην απόκτηση του Αντώνη Λοντάκη του Ν.Ο. Χανίων
βρίσκεται ο Ολυμπιακός, ο οποίος ενδιαφέρεται και για τον Θωμάκο του Πανιωνίου.

*** Ο ΟΦΘ νίκησε για δεύτερη φορά χθες τον Παναθηναϊκό με 11-6 (προχθές
τον είχε νικήσει με 12-6) και προκρίθηκε με 2-1 νίκες στον τελικό των πλέι-οφ
του πρωταθλήματος πόλο της Α2, εξασφαλίζοντας αυτόματα την άνοδό του στην Α1.
Αντίπαλός του (επίσης ανέβηκε στην Α1) ο Ηλυσιακός, που νίκησε 12-7 τον Αρίωνα
και προκρίθηκε με 2-0 νίκες.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15849O061</ED>
<ID>
ID:169883

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΙΣΙΟΔΟΞΟΣ Ο ΠΡΟΕΔΡΟΣ ΤΗΣ IAAF ΠΡΙΜΟ ΝΕΜΠΙΟΛΟ ΓΙΑ ΤΗΝ ΕΠΙΤΥΧΙΑ ΤΟΥ ΑΘΗΝΑ '97
</H5><H2>Η Ελλάδα θα πετύχει
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΜΕ ΝΕΑ εγκώμια για την Ελλάδα και αισιόδοξος για επιτυχία του ΑΘΗΝΑ '97 ήλθε
χθες στην Αθήνα για μια ακόμη φορά ο πρόεδρος της IAAF Πρίμο Νεμπιόλο, με την
ευκαιρία του συνεδρίου που πραγματοποιείται σήμερα.

Τον Ιταλό κορυφαίο παράγοντα του παγκόσμιου στίβου υποδέχθηκαν στο αεροδρόμιο
της Αθήνας ο υφυπουργός Αθλητισμού Ανδρέας Φούρας, ο νέος πρόεδρος του ΣΕΓΑΣ
Βασίλης Σεβαστής, ο γενικός διευθυντής του ΑΘΗΝΑ '97 Ευάγγελος Σαβράμης, ο
εκτελεστικός διευθυντής της διοργάνωσης Γιώργος Κωνσταντόπουλος.

Ο κ. Νεμπιόλο τόνισε στις δηλώσεις του στην αίθουσα των VIP's: «Αυτές τις
μέρες θα βρεθούν στην Αθήνα οι σημαντικότεροι παράγοντες του παγκόσμιου
στίβου. Παράλληλα θα έχουμε την ευκαιρία να συναντηθούμε με τους φίλους μας
Έλληνες για να δούμε την πορεία του Παγκοσμίου Πρωταθλήματος.

Η Ελλάδα διατηρεί παράδοση στη διοργάνωση μεγάλων αγώνων και είμαι σίγουρος
ότι θα πετύχει και τώρα. 
Ευχή μου είναι να μάθουν οι Έλληνες πόσο σημαντικό είναι το γεγονός. Έχουμε
κοινό στόχο, αφού ταξιδεύουμε στην ίδια βάρκα και θα πετύχουμε».

Ο υφυπουργός Αθλητισμού Ανδρέας Φούρας, καλωσορίζοντας τον Πρίμο Νεμπιόλο,
υπογράμμισε: «Τη συνάντηση που θα γίνει με την ευκαιρία του συνεδρίου την
περιμένουμε με ιδιαίτερο ενδιαφέρον αφού θα ασχοληθεί ο κ. Νεμπιόλο και με την
πρόοδο των εργασιών της διοργάνωσης. Η Αθήνα θα ανταποκριθεί σίγουρα στις
προσδοκίες που έχουν επενδύσει η IAAF και οι φίλοι του στίβου. Το Παγκόσμιο
Πρωτάθλημα θα αποτελέσει κέρδος για την Ελλάδα, κέρδος για τον ελληνικό
αθλητισμό, κέρδος για τον παγκόσμιο αθλητισμό».

Οι εργασίες του Συμβουλίου της IAAF αρχίζουν σήμερα στο «Χίλτον» και θα
διαρκέσουν μέχρι τις 20.30, ενώ αύριο Σάββατο ο κ. Νεμπιόλο θα έχει συνάντηση
στις 12 μ. με τον Πρόεδρο της Δημοκρατίας Κωνσταντίνο Στεφανόπουλο και στις
13.00 θα δώσει συνέντευξη Τύπου.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15849O091</ED>
<ID>
ID:169884

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O09&aa=1</URL></REF>


Article

<CATEGORY>vin10</CATEGORY>

 <H2>Πρώτος στόχος οι Μεσογειακοί
</H2>
ΓΙΑ ΤΟΥΣ Πανελλήνιους Αγώνες που φέτος συμπληρώνουν μισό αιώνα ως θεσμός και
ολοκληρώνονται το Σαββατοκύριακο στο ΚΕΙΠΠ, στο Γουδί, καθώς και για τις
μεγάλες διεθνείς συμμετοχές που θα έχει φέτος η ελληνική ιππασία, μίλησε ο
πρόεδρος της Ε.Ο. Ιππασίας Φρέντι Σερπιέρης σε χθεσινή συνέντευξη Τύπου.

«Φέτος, μεγάλοι στόχοι για την ελληνική ιππασία είναι οι Μεσογειακοί στο Μπάρι
και το Κύπελλο Κεντρικής Ευρώπης, το οποίο πλέον μάς έχει ανατεθεί μόνιμα και
στο οποίο είμαστε σε θέση να κατακτήσουμε μετάλλιο», τόνισε ο κ. Σερπιέρης.
Αναφερόμενος στην ιστορία αλλά και τα σημερινά δεδομένα της ελληνικής
ιππασίας, ο κ. Σερπιέρης υπογράμμισε: «Η ΕΟΙ ιδρύθηκε το 1990 από 11 ομίλους
που έπρεπε να διαθέτουν 20 τουλάχιστον αθλούμενους, φεύγοντας από τον ΣΕΓΑΣ
στον οποίο ανήκε από το 1935. Σήμερα έχει στη δύναμή της 40 σωματεία σε
Αττική, Θεσσαλονίκη, αλλά και στην περιφέρεια, με 600 αθλητές που μετέχουν σε
αγώνες και 1.000 εγγεγραμμένους».

Έγινε επίσης γνωστό χθες ότι την ελληνική ιππασία θα εκπροσωπήσουν στους
Μεσογειακούς του Μπάρι (14-17 Ιουνίου για το άθλημα της ιππασίας) οι ιππείς
Γιώργος Φραγκογιάννης, Γιώργος Δημαράς και οι αμαζόνες Ελένη Δρακάτου,
Χριστίνα Γεωργίου και Μαρίνα Μαρινοπούλου.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15849O092</ED>
<ID>
ID:169920

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O09&aa=2</URL></REF>


Article

<CATEGORY>vin10</CATEGORY>

 <H2>Ευρωπαϊκή διάψευση για τη συμμετοχή του Σμετς στην Οστάνδη
</H2>
ΕΚΕΙ ΠΟΥ όλα έδειχναν ότι τα «μπάλωσαν» (για μια ακόμη φορά σε θέμα που
προκαλεί πολλές απορίες και αντιδράσεις) στην ΕΟΦ Τζούντο σχετικά με την
αυθαίρετη απόφαση του γενικού γραμματέα Θανάση Καπαρού να μη δηλώσει τον
Ολλανδό Άλεξ Σμετς στο Ευρωπαϊκό Πρωτάθλημα της Οστάνδης, η «δουλειά» χάλασε.

Με έγγραφό της η Ευρωπαϊκή Ένωση Τζούντο (EJU) προς την ΕΟΦΤ με ημερομηνία 28
Μαΐου την βεβαιώνει σχετικά με το θέμα της εθνικότητας του Ολλανδού αθλητή του
Εθνικού Γ.Σ.: «Ο παλιός κανονισμός για την υπηκοότητα των αθλητών σε αγώνες
της EJU ισχύει μέχρι 31 Δεκεμβρίου 1997». Η νέα απόφαση για τον κανόνα
υπηκοότητας θα τεθεί σε ισχύ από 1ης Ιανουαρίου 1998».

Βάσει λοιπόν της διάταξης που ίσχυε, ο παλιός πρωταθλητής Ευρώπης των 86 κιλών
είχε δικαίωμα συμμετοχής με την Ελλάδα. Όσο για την έγγραφη αναφορά του κ.
Καπαρού προς το Δ.Σ., είναι γεμάτη αντιφάσεις και το μόνο που συνάγεται είναι
ότι είχε ενημερωθεί έγκαιρα (προτού ολοκληρωθεί η κλήρωση, όπως ο ίδιος
ομολογεί) από τον πρόεδρο της EJU κ. Χογεντάικ στην Οστάνδη. Αλλά αντί να
δηλώσει τον Σμετς, αναζητούσε (...) τον πρόεδρο της ΕΟΦΤ Γιάννη Ψιλόπουλο στην Αθήνα!

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15849O093</ED>
<ID>
ID:169955

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O09&aa=3</URL></REF>


Article

<CATEGORY>vin10</CATEGORY>

 <H5>ΒΟΛΕΪ
</H5><H2>Ρίχνονται στη μάχη οι «μικροί»
</H2>
ΣΤΗ ΜΑΧΗ των προκριματικών ομίλων των Παγκοσμίων Πρωταθλημάτων βόλεϊ νέων και
νεανίδων 1997 ρίχνονται σήμερα οι «μικρές» Εθνικές μας ομάδες, σε Καμπεθόν
Ντελ Σολ Ισπανίας και Βουκουρέστι, αντίστοιχα.

Στην Ισπανία η ομάδα των νέων ξεκινά με αντίπαλο την Ολλανδία (18.00'). Αύριο
Σάββατο θα συναντηθεί με την Ισπανία και μεθαύριο Κυριακή με την Ουκρανία.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15849O094</ED>
<ID>
ID:169975

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΥΓΜΑΧΙΑ
</H5><H2>Βρήκε Ολυμπιονίκη
</H2>
Η ΕΛΛΗΝΙΚΗ πυγμαχία φιλοδοξεί να μιμηθεί την επιτυχία της άρσης βαρών και στην
προσπάθεια να εμπλουτίσει το δυναμικό της με αθλητές της τέως Ανατολικής
Ευρώπης βρίσκεται κοντά στην ελληνοποίηση ενός χάλκινου Ολυμπιονίκη του 1992!

Πρόκειται για τον Γεωργιανό Ραμάζι Παλιάνι ο οποίος ήταν χάλκινος στα 60 κιλά
με την Ενωμένη Ομάδα (άλλοτε ΕΣΣΔ) στην Ολυμπιάδα '92 και στη συνέχεια είχε
πάρει τη ρωσική υπηκοότητα.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15849O095</ED>
<ID>
ID:169989

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O09&aa=5</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Πρεμιέρα για τα κορίτσια στο Αγρίνιο
</H2>
ΠΡΕΜΙΕΡΑ σήμερα στο Αγρίνιο του προκριματικού ομίλου του Ευρωπαϊκού
Πρωταθλήματος χάντμπολ νεανίδων που θα διαρκέσει μέχρι μεθαύριο Κυριακή και θα
κρίνει την πρόκριση για δύο ομάδες στα τελικά (15-23 Αυγούστου στην Αυστρία).
Σήμερα οι αγώνες αρχίζουν 18.00' με τη συνάντηση Ισπανίας - Πορτογαλίας και θα
ακολουθήσουν η τελετή έναρξης (17.30') και ο αγώνας Ελλάδας - Νορβηγίας (20.00').

*** Η ομοσπονδιακή προπονήτρια Αλέκα Μαυρίδου δήλωσε: «Οι αντίπαλοί μας
είναι χώρες με περγαμηνές σε όλες τις ηλικίες. Θα προσπαθήσουμε με όλες τις
δυνάμεις μας μέχρι το τελευταίο λεπτό κάθε αγώνα με στόχο την πρόκριση».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15849O096</ED>
<ID>
ID:169998

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O09&aa=6</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Ο Παπακώστας δεν πάει στην Ολλανδία
</H2>
ΜΑΤΑΙΩΣΕ τη συμμετοχή του στο διεθνές μίτιγκ του Χέγκελο Ολλανδίας, που
διεξάγεται αύριο Σάββατο, ο πρωταθλητής του ύψους Λάμπρος Παπακώστας. Ο
Καρδιτσιώτης άλτης χάνει την ευκαιρία να πάρει δώρο συμμετοχής 8.000 δολαρίων
(2 εκατ. δραχμών περίπου), δηλώνοντας ανέτοιμος.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15849O097</ED>
<ID>
ID:170003

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O09&aa=7</URL></REF>


Article

<CATEGORY>vin10</CATEGORY>

 <H5>Ο ΠΡΟΕΔΡΟΣ ΤΟΥ ΑΡΗ ΚΑΘΟΡΙΣΕ ΤΗΝ ΤΙΜΗ ΤΟΥ ΔΙΕΘΝΟΥΣ ΑΣΟΥ
</H5><H2>Θέλω 1 δισ. για Λιαδέλη
</H2>
<AUTHOR>ΓΙΑΝΝΗΣ ΝΙΚΟΛΑΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 22313 BYTES)
</AUTHOR>

ΘΕΣΣΑΛΟΝΙΚΗ

«Ο ΛΙΑΔΕΛΗΣ πωλείται για 1 δισ., όποιος θέλει ας έρθει να τον πάρει», είπε
χθες ο χορηγός του ΤΑΚ Άρης και έκοψε την όρεξη σε όποιον επρόκειτο να
ενδιαφερθεί για τον διεθνή άσο των «κιτρινόμαυρων». Ο Ζαφείρης Σαμολαδάς
διαβάζοντας και ακούγοντας για πρέσινγκ της ΑΕΚ προς τον 23χρονο
μπασκετμπολίστα, ξεκαθάρισε πως δεν πουλάει τον Λιαδέλη, ο οποίος φέτος ήταν ο
καλύτερος παίκτης του Άρη.

Από την άλλη, όμως, ο χορηγός δηλώνει και ανυποχώρητος στην προσφορά των 170
εκατ. (άλλα τόσα είναι τα πριμ) για τριετές συμβόλαιο και περιμένει τον παίκτη
να συμφωνήσει. Ο Λιαδέλης, που δεσμεύεται με «χαμηλό» συμβόλαιο έως το 2000,
αν θέλει μπορεί να εγκαταλείψει τον Άρη παίρνοντας ένα μεγάλο ρίσκο, να παίξει
εκτός συνόρων για ένα χρόνο και να επιστρέψει μετά ως ελεύθερος παίκτης,
εκμεταλλευόμενος έναν όρο του συμβολαίου του, που τον χρησιμοποιεί για να
ικανοποιήσει τα οικονομικά του αιτήματα (300 εκατ. για τρία χρόνια).

Εξάλλου, το θέμα προπονητή είναι ένα άλλο καυτό ζήτημα του ΤΑΚ Άρης. Ο
Λευτέρης Σούμποτιτς έχει συμβόλαιο έως το '98, αλλά πληροφορίες τον θέλουν να
είναι ήδη στον πάγκο του Παναθηναϊκού και καλού κακού ο Ζαφείρης Σαμολαδάς
έχει στο μυαλό του εναλλακτικές λύσεις, έτσι ώστε να μη βρεθεί προ απροόπτου
αν τελικά ο Σούμποτιτς αποχωρήσει από τον Άρη για να κατηφορίσει στον Παναθηναϊκό.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15849O101</ED>
<ID>
ID:169876

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O10&aa=1</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Επαφές για τον Παπαχρόνη
</H2>
ΚΟΝΤΑ στην απόκτηση του Πητ Παπαχρόνη, που έμεινε ελεύθερος από την ΑΕΚ,
βρίσκεται το Περιστέρι. Από πέρυσι ήταν γνωστό το ενδιαφέρον του Περιστερίου
και μόλις οι ιθύνοντες της ομάδας έμαθαν ότι ο ομογενής φόργουορντ έμεινε
ελεύθερος από την «Ένωση» έκαναν επαφή με τον μάνατζέρ του.

Βέβαια, η επίσημη πρόταση θα γίνει μόλις επιστρέψει ο Ντράγκαν Σάκοτα από την
Ιταλία, αφού πρώτα θα πρέπει να οριστικοποιηθεί η παραμονή του Σέρβου προπονητή.

Στο μεταξύ, στην ομάδα που κοουτσάρει ο Σάκοτα στο τουρνουά του Τρεβίζο,
βρέθηκαν ξαφνικά δηλωμένοι να παίρνουν μέρος τρεις παίκτες (Γκούροβιτς,
Νώντας, Γιάριτς) του Περιστερίου και όχι δύο. Και φυσικά ο τρίτος και...
απρόσμενος ήταν ο Μάρκο Γιάριτς! Όμως, τελικά αποδείχθηκε λάθος της
οργανωτικής επιτροπής, αφού ο νεαρός βρίσκεται στο Βελιγράδι για να δώσει στο
σχολείο του κάποια μαθήματα που χρωστάει.

Στην ίδια ομάδα του Σέρβου προπονητή συμμετείχαν ακόμη οι Βούκσεβιτς και Σάλστρομ.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15849O102</ED>
<ID>
ID:169914

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O10&aa=2</URL></REF>


Article

<CATEGORY>vin10</CATEGORY>

 <H2>Θέλει 3ετές συμβόλαιο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΕΣΑ στις επόμενες ημέρες πρόκειται να γίνει η επίσημη πρόταση του Ολυμπιακού
για τον Ντούσαν Βούκσεβιτς, αφού οι «ερυθρόλευκοι» ενδιαφέρονται για τον νεαρό
άσο των φιναλίστ του Κυπέλλου Ελλάδας.

Οι συνθήκες είναι ιδιαίτερα ευνοϊκές, αφού και ο παίκτης θέλει να συνεχίσει
την καριέρα του στον Ολυμπιακό, ενώ είναι γνωστή η εκτίμηση που τρέφει για τον
Ντούσαν Ίβκοβιτς. Απομένει να κάνουν γνωστά τα ανταλλάγματα οι άνθρωποι της
πατρινής ομάδας, όταν βέβαια γίνει η επίσημη πρόταση. Σίγουρα, εκτός από
χρήματα, ο Απόλλωνας θα θέλει και κάποιους παίκτες, αλλά όπως τόνισε χθες η
διοίκηση του πατρινού ΤΑΚ: «Δεν έχουμε στα χέρια μας καμία επίσημη πρόταση.
Οτιδήποτε ακούγεται ή γράφεται αυτή τη στιγμή είναι μυθεύματα και όταν συμβεί
κάτι θα το ανακοινώσουμε επίσημα».

Άλλοι μιλούν ακόμη και για προσύμφωνο μεταξύ του παίκτη και του Ολυμπιακού,
αλλά όλα αναμένεται να ξεκαθαρίσουν έως το τέλος της εβδομάδας, οπόταν
αναμένεται οι «ερυθρόλευκοι» να κάνουν την πρότασή τους και να περιμένουν
απάντηση από τον Απόλλωνα. Από την πλευρά του, ο παίκτης επιθυμεί στην ομάδα
που θα συνεχίσει να υπογράψει τριετές συμβόλαιο.

*** Τα τελευταία χρόνια ο Ολυμπιακός έχει αποδείξει ότι δουλεύει
συστηματικά και στα τμήματα υποδομής. Έτσι λοιπόν και εφέτος οι ομάδες παίδων
και εφήβων τερμάτισαν στην πρώτη θέση στην πρώτη φάση του Πρωταθλήματός τους,
αήττητες, αφού σε 32 αγώνες πέτυχαν ισάριθμες νίκες. Από χθες έχουν μπει στη
μάχη για την πρόκριση στην τελική φάση του Πρωταθλήματος, όπου τα τελευταία
χρόνια δίνουν ανελλιπώς το «παρών». Η ομάδα των παίδων τα δύο τελευταία χρόνια
αναδεικνύεται πρωταθλήτρια, ενώ η αντίστοιχη των εφήβων (στην οποία παίζει και
ο Ζεβροσένκο) πρόπερσι ήταν 2η και πέρυσι 3η..

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15849O103</ED>
<ID>
ID:169950

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O10&aa=3</URL></REF>


Article

<CATEGORY>vin10</CATEGORY>

 <H2>Αναμονή για Μικ
</H2>
ΘΕΣΣΑΛΟΝΙΚΗ

ΜΙΚ, Μισούνοφ, Μυριούνης είναι οι τρεις παίκτες που κυνηγά να αποκτήσει ο
Ηρακλής. Ο Μικ βέβαια ήταν και πέρσι στην ομάδα των «κυανολεύκων» και έφυγε με
τις καλύτερες εντυπώσεις. Όμως η επιθυμία του να αγωνιστεί στο ΝΒΑ φέρνει τον
Ηρακλή σε δεύτερη μοίρα και έτσι ο Αλεξανδρής θα πρέπει να περιμένει αρκετά
για τη δική του περίπτωση. Κάτι τέτοιο δεν θα χρειαστεί να γίνει για τους
Μισούνοφ, Μυριούνη, που έχουν συμφωνήσει και απομένουν η απόφαση της
δευτεροβάθμιας επιτροπής της ΕΕΟΑΑΚ για τον Μισούνοφ και η αποδέσμευση από τον
Παναθηναϊκό για τον Μυριούνη ώστε να ολοκληρωθούν οι μεταγραφές τους. Οι
επόμενες κινήσεις του «τίγρη» θα είναι ο Γιώργος Μασλαρινός, ο Γιώργος
Λιμνιάτης και ο Νάσος Γαλακτερός, που όλοι τους έχουν εκδηλώσει την επιθυμία
να αγωνιστούν στον «γηραιό» και να συνεργαστούν με τον Αλεξανδρή.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15849O104</ED>
<ID>
ID:169972

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O10&aa=4</URL></REF>


Article

<CATEGORY>vin10</CATEGORY>

 <H5></H5><H5>Θέλει Κόρφα το Ηράκλειο
</H5><H5>Οι αντίπαλοι στο Μακ Ντόναλντς
</H5><H5>Στον τελικό οι Μπουλς
</H5><H2>Εμπιστευτικά
</H2>
Ο Τζων Κόρφας αποτελεί την πρώτη επιλογή του Γιώργου Καλαφατάκη για τη θέση
του πλέι-μέικερ στο Ηράκλειο. Ο «Τεν Τεν», που έμεινε ελεύθερος από τον
Παναθηναϊκό, ψάχνει για ομάδα και οι Κρητικοί «καίγονται» για την απόκτησή
του, αφού στη θέση αυτή έχουν μόνο τον Κατσικάρη. Το πρόβλημα για τη συμφωνία
των δύο πλευρών βρίσκεται στο οικονομικό, αφού ο παίκτης θέλει περίπου 54
εκατ. δρχ. για συμβόλαιο ενός χρόνου και το Ηράκλειο δίνει γύρω στα 35 εκατ.
Βέβαια δεν αποκλείεται να γεφυρωθεί το οικονομικό χάσμα στη συνάντηση που θα
έχουν οι δύο πλευρές στο Ηράκλειο την προσεχή Τρίτη.

* Τελικά κάποιος την καντέμιασε την Εθνική. Πώς αλλιώς να εξηγήσει κάποιος το
νέο πλήγμα (ευτυχώς όχι σοβαρό) που «χτύπησε» χθες το αντιπροσωπευτικό μας
συγκρότημα; Μετά τον Ντίνο Αγγελίδη, εκτός δράσης τέθηκε και ο Νίκος
Μπουντούρης, που τραυματίσθηκε στο πόδι και δεν προπονήθηκε χθες. Ωστόσο, η
κατάστασή του δεν εμπνέει ανησυχία και ίσως σήμερα να επιστρέψει στις προπονήσεις.

Ο Ολυμπιακός έμαθε τους τέσσερις από τους πέντε αντιπάλους του στο τουρνουά
«Μακ Ντόναλντς», που θα διεξαχθεί στο Παρίσι, στο διάστημα 16-18 Οκτωβρίου.
Από την Ευρώπη, λοιπόν, εκτός από τους «ερυθρόλευκους», θα λάβουν μέρος η
Ρασίγκ Παρί του Μπόζινταρ Μάλκοβιτς, η Μπαρτσελόνα και η Μπενετόν Τρεβίζο.
Επίσης, θα λάβει μέρος η Πρωταθλήτρια Νότιας Αμερικής, Ατένας Κόρντομπα, από
την Αργεντινή. Η τελευταία κατέκτησε τον τίτλο νικώντας στον τελικό 98-88 την
Κορίνθιανς του Σάο Πάολο. Στη σύνθεσή της περιλαμβάνονται, μεταξύ άλλων, οι
διεθνείς Μαρτσέλο Μιλανέζιο, Φαμπρίσιο Ομπέρτο και Έκτορ Καμπάνα.

Η έκτη ομάδα του «Μακ Ντόναλντς» θα γίνει γνωστή τον Ιούνιο και θα είναι η
πρωταθλήτρια ομάδα του ΝΒΑ. Σικάγο Μπουλς, Γιούτα Τζαζ ή Χιούστον Ρόκετς;

* Πρόεδρος στον Απόλλωνα Πατρών επανεξελέγη ο Σπύρος Γαλάνης και όλα τα θέματα
πλέον, μεταγραφικά και μη, μπήκαν σε προτεραιότητα και θα συζητηθούν τις
προσεχείς ημέρες κατόπιν συνεργασίας με τον Κώστα Διαμαντόπουλο

Συγκροτήθηκε σε σώμα το νέο Δ.Σ. του Απόλλωνος Πατρών και δόθηκαν αρμοδιότητες
επί παντός επιστητού.

* Ο Μπόμπαν Γιάνκοβιτς ξανά στον Πανιώνιο (!). Οι «κυανέρυθροι» έχουν εκφράσει
την επιθυμία τους να αναλάβει τη θέση του μάνατζερ της ομάδας και όπως έλεγε ο
πρόεδρος του συλλόγου Μίλτος Λαζαρίδης, «και μόνο που θα δίνει κουράγιο στους
παίκτες και θα τους μιλάει, αρκεί». Οι πρώτες επαφές έχουν ήδη γίνει και ίσως
τις επόμενες ημέρες να υπάρξει κάποια εξέλιξη στο συγκεκριμένο θέμα.

Οι Σικάγο Μπουλς προκρίθηκαν στον τελικό του ΝΒΑ, αφού νίκησαν 100-87 τους
Μαϊάμι Χιτ στο πέμπτο ματς της σειράς των τελικών της Ανατολής. Ο Μάικλ
Τζόρνταν άρχισε το ματς με... κέφια, σημείωσε 15 πόντους στην πρώτη περίοδο
και το Σικάγο ξέφυγε με 33-19. Η διαφορά αυτή διατηρήθηκε έως το τέλος του
ματς, αφού το Μαϊάμι δεν κατάφερε να αντιδράσει. 
<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15849O105</ED>
<ID>
ID:169987

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O10&aa=5</URL></REF>


Article

<CATEGORY>vin10</CATEGORY>

 <H5>ΠΡΩΤΑ Ο ΚΟΟΥΤΣ, ΑΚΟΜΗ 4-5 ΜΕΤΑΓΡΑΦΕΣ ΣΤΟΝ ΠΑΟ
</H5><H5>Πρώτος στόχος το πρωτάθλημα
</H5><H5>Περίπατος «στο μεγάλο παζάρι» του Τρεβίζο
</H5><H2>Οι επόμενες κινήσεις
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΜΕΤΑ ΤΗ... μεταγραφική φουρτούνα (απόκτηση Φάνη Χριστοδούλου, Κώστα Παταβούκα,
Γιώργου Καλαϊτζή, Αντώνη Φώτση) αναμένεται νηνεμία στον ΠΑΟ ­ όπως τουλάχιστον
υποστηρίζουν οι «πράσινοι».

Και αυτό γιατί αναμένεται ο προπονητής, που θα εκθέσει τις απόψεις του για το
υπάρχον έμψυχο υλικό και τις επόμενες κινήσεις. Περιμένοντας λοιπόν, όπως
είναι χιλιοειπωμένο, τον Γιάννη Ιωαννίδη (την Τετάρτη ή Πέμπτη σε περίπτωση
άρνησης ή καθυστέρησης του «Ξανθού» αναμένεται να ανακοινωθεί ο Σούμποτιτς), ο
Παναθηναϊκός είδε τις ημέρες να περνούν και στο «μεταγραφικό παζάρι» να
εμπλέκονται και άλλες ομάδες, για παίκτες που ενδιέφεραν τους «πράσινους».

Έτσι αποκτήθηκε η πρώτη τετράδα, που αποτελείται από παίκτες που οι
διοικούντες θεώρησαν (και μάλλον έχουν δίκιο) πως ουδείς προπονητής (ακόμη και
εκτός των προαναφερομένων) θα αρνιόταν να είχε στην ομάδα του.

Για τις επόμενες μεταγραφές, που αναμένεται να είναι δύο ή τρεις το πολύ
(δίχως τους ξένους βέβαια), οι διοικούντες του ΠΑΟ τονίζουν ότι θα περιμένουν
τον νέο προπονητή, σε συνεργασία του οποίου θα πορευθούν αναλόγως.

Προς το παρόν από την ομάδα 1997-98 υπάρχουν πέντε σίγουροι: Χριστοδούλου,
Παταβούκας, Καλαϊτζής, Οικονόμου, Αλβέρτης. Όλα δείχνουν πως θα μείνει ο
Μαρτίνεθ, όπως επίσης και ο Κοχ. Σύνολο επτά δηλαδή.

Ο Σκονοκίνι έχει πολλές πιθανότητες να παραμείνει, εκτός αν δοθεί ως
αντάλλαγμα (για Πρέλεβιτς ή κάτι άλλο πολύ ενδιαφέρον), ενώ ο Ντίνκινς θα
μείνει στα πράσινα εφόσον αποκτήσει διαβατήριο κοινοτικής χώρας.

Αν γίνουν έτσι τα πράγματα, ο Παναθηναϊκός έχει ήδη εννέα παίκτες, και μαζί με
τους δύο ξένους (2-3άρι ο ένας, 5άρι ο άλλος) θα φθάσει τους 11 και ουσιαστικά
κλείνει τις θέσεις του. Αν οι Κοχ, Σκονοκίνι, Ντίνκινς δεν μείνουν, τότε τα
πράγματα περιπλέκονται. Ο ένας ξένος θα είναι σέντερ (αυτό είναι βέβαιο) και ο
άλλος ένας παίκτης που θα παίζει ή στις θέσεις 1-2 ή στις 2-3 (αν βρεθεί
κοινοτικός άσος, που μαζί με τους Παταβούκα, Καλαϊτζή θα κλείσουν τις τρεις
θέσεις του πλέι μέικερ).

Για τις όποιες κινήσεις του, ο Παναθηναϊκός διαθέτει πλούσιο... στοκ για
ανταλλάγματα. Πλην του Φώτση, που είναι σίγουρο πως δεν θα ενταχθεί από εφέτος
στην ομάδα, έχει τους Βουρτζούμη, Γεωργικόπουλο, Μάρκοβιτς, αλλά και τους
Ντίνκινς, Αμίτσι για τους οποίους έχει την οψιόν για την ανανέωσή τους και
μπορεί να τους χρησιμοποιήσει (εφόσον φυσικά τους πληρώσει).

Οι φήμες αναφέρουν τους Βούκτσεβιτς, Γιαννούλη, Λιαδέλη ως στόχους και τα
«έμψυχα» διαπραγματευτικά ατού του ΠΑΟ είναι αν μη τι άλλο ισχυρά, εφόσον
κινηθεί για κάποιον ή κάποιους από αυτούς τους παίκτες.

Τέλος σε εκκρεμότητα παραμένει ο Χρήστος Μυριούνης, για τον οποίο δεν είναι
λίγες οι ομάδες που έχουν εκδηλώσει ενδιαφέρον. Ο πιο βελτιωμένος παίκτης του
πρωταθλήματος δηλώνει ηθικά δεσμευμένος με τον ΠΑΟ, αφήνοντας να εννοηθεί πως
αν δεν ικανοποιηθεί οικονομικά και αγωνιστικά, δεν θα δεχθεί να χρησιμοποιηθεί
ως αντάλλαγμα.

ΜΙΑ ΠΡΟΑΝΑΓΓΕΛΘΕΙΣΑ μεταγραφή ολοκληρώθηκε χθες (όπως αναμενόταν) στον
Παναθηναϊκό, συμπληρώντας έτσι το «καρέ» των νέων αποκτημάτων των «πρασίνων».
Ο Κώστας Παταβούκας, μετά ένα χρόνο «ξενιτιά» (στην Κίντερ Μπολόνια) επέστρεψε
στον Παναθηναϊκό, αφού, όπως είπε, αισθανόταν «πως είχε αφήσει κάτι μισοτελειωμένο»!

Ο Κώστας Παταβούκας, όπως είχε ουσιαστικά ανακοινώσει από χθες ο Παναθηναϊκός,
θα υπέγραφε (όπως και έγινε) στους «πράσινους» για τα επόμενα δύο χρόνια. Το
ποσό που θα εισπράξει ο διεθνής πλέι-μέικερ θα φθάσει τα 250 εκατ. δραχμές,
μαζί με τα πριμ.

«Ήταν κοινή επιθυμία, δική μου και του προέδρου. Είχα προτάσεις, κυρίως από
ευρωπαϊκές ομάδες, όμως προτίμησα τον ΠΑΟ γιατί ένιωθα ότι είχα αφήσει κάτι
μισοτελειωμένο. Η χρονιά που έρχεται είναι πολύ σημαντική για τον Παναθηναϊκό,
μετά την πορεία του που είχε πέρυσι», τόνισε σε δηλώσεις του ο Παταβούκας που
είπε ακόμη:

«Ο ΠΑΟ σχεδιάζει ένα καινούριο μέλλον. Θέλει να στηριχθεί σε Έλληνες παίκτες
και αυτό θεωρώ πως είναι θετικό στοιχείο. Όπως επίσης θετικό είναι πως οι
κινήσεις του συνδυάζουν την εμπειρία με την ελπίδα. Θα προσπαθήσουμε όλοι μαζί
να φέρουμε τον Παναθηναϊκό εκεί που του αρμόζει».

Όταν ρωτήθηκε σχετικά με τους στόχους της ομάδας, ο Παταβούκας χωρίς
ενδοιασμούς απάντησε: «Εντάξει, υπάρχει το ευρωπαϊκό κύπελλο, αλλά πρώτος
στόχος είναι το πρωτάθλημα. Σημασία έχει να καταξιώνεσαι στον χώρο σου...».

«ΤΟ ΜΕΓΑΛΟ παζάρι». Δεν πρόκειται για το παλιό τηλεπαιχνίδι του Mega, αλλά για
το σάμερ λιγκ της Μπενετόν Τρεβίζο, όπου το τριήμερο θα βρεθεί όλος ο καλός
μπασκετικός κόσμος.

Ο Παύλος Γιαννακόπουλος δεν θα μπορούσε να λείψει από εκεί και έτσι σήμερα το
πρωί αναμενόταν να ταξιδεύσει για την πόλη της Ιταλίας, προκειμένου να
παρευρεθεί στη διοργάνωση της ιταλικής ομάδας.

«Θα πάω για έναν περίπατο» είπε απλά ο πρόεδρος του Παναθηναϊκού, όμως αυτό
δεν μας καθησύχασε, αφού διά περιπάτου έκλεισε μέσα σε 5 ώρες προχθές τέσσερις
μεταγραφές αξίας ενός δισεκατομμυρίου!

Στο Τρεβίζο, λοιπόν, εκτός των άλλων θα βρίσκονται ο Ουόρεν Λεγκάριε (μάνατζερ
του Στόγιαν Βράνκοβιτς), ο Λουτσιάνο Καπικιόνι (μάνατζερ του Γιαννούλη, του
Ντανίλοβιτς, του Βούκτσεβιτς, του Ρίβερς κ.ά.), ο Κένι Γκραντ (Αμίτσι,
Ντίνκινς, Ριγκοντό κ.ά.) και πολλοί άλλοι μάνατζερ. Επίσης παράγοντες πολλών
(αν όχι όλων) των ιταλικών ομάδων, αλλά και άλλων ευρωπαϊκών.

Εκεί δεν αποκλείεται ο Παύλος Γιαννακόπουλος να συζητήσει και το σενάριο που
ξανά βρέθηκε στο προσκήνιο, και που μιλάει για ανταλλαγή του Πρέλεβιτς με τον
Σκονοκίνι. Αμφότεροι δεσμεύονται με συμβόλαιο ενός ακόμη χρόνου με την ομάδα
τους. Η Κίντερ θα ήθελε (το πρότεινε άλλωστε στον ΠΑΟ) να τον ανταλλάξει με
τον Σκονοκίνι και ο Παναθηναϊκός το σκεφτόταν. Από τους «πράσινους» ουδείς
διέψευσε την περίπτωση, όμως φαίνεται πως δεν θα το επιδιώξει να συμβεί ο κ. Γιαννακόπουλος.

Με λίγα λόγια, ταξίδι αναψυχής, δημοσίων σχέσεων και από εκεί και πέρα ο,τι
ήθελε προκύψει.

*** Με τον Παύλο Γιαννακόπουλο επικοινώνησε τηλεφωνικά ο Φεράν
Μαρτίνεθ. Ο Ισπανός σέντερ εξέφρασε (ξανά) την επιθυμία να ανανεωθεί η
συνεργασία του με τον ΠΑΟ, ζητώντας παράλληλα να τελειώσει σύντομα το θέμα
του. Ο πρόεδρος του ΠΑΟ υποσχέθηκε πως θα ολοκληρωθεί τις πρώτες ημέρες μετά
την επιστροφή του από το Τρεβίζο.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15849O111</ED>
<ID>
ID:169877

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O11&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Υπογράφει ο Χατζής
</H2>
ΚΑΙ Ο Νίκος Χατζής αναμένεται σήμερα να υπογράψει το επαγγελματικό του
συμβόλαιο στην ΑΕΚ. Ο νεαρός διεθνής έχει ραντεβού με τον αντιπρόεδρο του ΤΑΚ
Γιάννη Γρανίτσα, προκειμένου να δώσουν συνέχεια στη συνεργασία τους.

Στο μεταξύ, οι Έλληνες παίκτες που θέλει η ΑΕΚ δεσμεύονται από συμβόλαια και
έτσι δύο τινά μπορεί να συμβούν: ή η ΑΕΚ θα δώσει πολλά χρήματα για να τους
αποκτήσει, ή θα στρέψει το ενδιαφέρον της στους κοινοτικούς. Η πρώτη περίπτωση
είναι και η πιο δύσκολη, αφού υπάρχει και η πιθανότητα ο παίκτης να προσφύγει
στα ευρωπαϊκά δικαστήρια για να μην ισχύσει το συμβόλαιό του, κάτι που είναι χρονοβόρο.

Η υπόθεση πάντως του Λιαδέλη (για τον οποίο ο Ιωαννίδης έχει αναφερθεί με
κολακευτικά λόγια) φαίνεται εξαιρετικά δύσκολη, αφού ο Βολιώτης γκαρντ
δεσμεύεται με συμβόλαιο στον Άρη.

Ο Στόγιαν Βράνκοβιτς αποτελεί στόχο της ΑΕΚ. Σύμφωνα με έγκυρες πηγές ο
Γιάννης Ιωαννίδης είχε επαφή μαζί με τον Κροάτη σέντερ στην Αμερική και
συζήτησαν το ενδεχόμενο μεταγραφής του στην ΑΕΚ.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15849O112</ED>
<ID>
ID:169915

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O11&aa=2</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ ΠΑΟ
</H5><H2>Με τίνος έγκριση;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Γερά μπήκε ο Παύλος Γιαννακόπουλος στην επιχείρηση ισχυροποίησης της ομάδας
μπάσκετ του Παναθηναϊκού και είναι βέβαιο πως από αυτόν οι οπαδοί δεν θα έχουν παράπονα...

*** Η προσθήκη του Παταβούκα ήταν καλή κίνηση. Ο παίκτης είναι χρήσιμος
και έχει και κουλτούρα μέσα του.

*** Ποτέ δεν τον είδαμε στα... μπουζούκια με πούρο.

*** Και στις ελεύθερες ώρες του, όλο με ένα βιβλίο στο χέρι είναι ο
Κώστας, αφού βγάλει βόλτα τον σκύλο του.

*** Τέσσερις καλοί (και χρήσιμοι) παίκτες μέσα σε ένα διήμερο, είναι
συνεπώς λογαριασμός.

*** Επειδή, όμως, είθισται τις μεταγραφές να τις προτείνουν οι κόουτς,
έχουμε δικαίωμα να δούμε το ζήτημα «εκ του πονηρού».

*** Ποιος είναι ο νέος προπονητής στον Παναθηναϊκό;

*** Δεν έχει ανακοινωθεί.

*** Αν ήταν ο Σούμποτιτς, μάλλον ο Παύλος Γιαννακόπουλος θα το είχε
αναφέρει στους συναδέλφους τού ρεπορτάζ.

*** Μήπως υπάρχει άλλος, ο οποίος θα ανακοινωθεί τελευταίος;

*** Ποιος μπορεί να είναι; Αυτός ο οποίος ενέκρινε και Φάνη και
Παταβούκα και Καλαϊτζή και που έχει λόγους να κρύβεται!

*** Αργεί να πωλήσει και ο Μ. Τροχανάς...

Χείμαρρος Ουζουνίδης

Αποσπάσματα από συνέντευξη του Μαρίνου Ουζουνίδη για τον Παναθηναϊκό, μέσω του
δορυφορικού τηλεπεριοδικού «Sportline-Talk», έφθασαν στη στήλη και αρκετά
σημεία παρουσιάζουν ενδιαφέρον.

*** (Κυρίως για τον πρόεδρο).

*** Προσέξτε τοποθέτηση: «Φέτος στον Παναθηναϊκό οι ποδοσφαιριστές
έπαιζαν σύμφωνα με τις αδυναμίες τους και όχι με τα προτερήματά τους...».

*** Γίνεται αντιληπτό και μόνο από αυτή την άποψη σε τι υπόληψη είχε ο
Ουζουνίδης τον Ζάετς...

*** Αλλά και ο Γιώργος Βαρδινογιάννης δεν γλιτώνει από τη «φαρέτρα» τού
Βορειελλαδίτη αμυντικού:

*** «Όταν έχεις επιχείρηση, για να πάρεις θα πρέπει να δώσεις κιόλας».

*** Αιχμηρό; Δεν σταματά εδώ.

*** «Τόσα χρόνια ο πρόεδρος κατάφερνε να κερδίζει χωρίς να δίνει, αλλά
αυτό δεν γίνεται συνέχεια».

*** Ιδού, λοιπόν, που στην Παιανία βρισκόταν πέντε χρόνια «λογιστής»
και δεν το είχε αντιληφθεί κανείς.

*** Αλλά, ο Μαρίνος Ουζουνίδης ήταν «ποταμός».

*** «Ο Παναθηναϊκός δεν μπορεί να έχει τους ίδιους ξένους για πέντε χρόνια».

*** Αν του απαντήσουν σήμερα Βαζέχα και Βάντσικ θα έχουν άδικο;

*** Γενικώς, πρόκειται για συνέντευξη ζωηρού ενδιαφέροντος και είμαι
βέβαιος πως θα είχε πολύ μεγάλη αξία αν οι απόψεις Ουζουνίδη είχαν διατυπωθεί
μεσούσης της δύσκολης περιόδου για την ομάδα του, που μόλις έληξε...

*** Δηλαδή, τότε που το «τριφύλλι» χρειαζόταν «γιατρειά» και δεν την
βρήκε ούτε από «λαγούς», ούτε από «πετραχήλια».

*** Ξεχνάει κανείς τους αγιασμούς;

*** Κι ακόμη: για να μην έχουν παράπονα μη παναθηναϊκοί αναγνώστες, ο
Ουζουνίδης θυμήθηκε ποδοσφαιριστή του Ολυμπιακού, όταν ρωτήθηκε ποιος
αντίπαλος τον έχει παίξει «βρώμικα» μέχρι τώρα.

*** Σύμφωνα με τον νέο λίμπερο της Χάβρης, αυτός ήταν ο Ίλια Ίβιτς,
διότι σπρώχνει, τραβάει με τα χέρια κ.λπ.

*** Λέτε να τον... περιμένει κάποια στιγμή ο Ίλια να του ζητήσει
συγγνώμη; 
Τελειώνει το θέμα

Ευρύτατη σύσκεψη είχε αργά χθες στο γραφείο του ο Γ. Μπατατούδης με σημαντικό
επιτελή της διοίκησής του, προκειμένου να εξεταστούν οι τελευταίες
λεπτομέρειες του σημερινού ραντεβού προέδρου - Αναστασιάδη.

*** Είναι φανερό πως η υπερβολική δημοσιότητα που δόθηκε τις τελευταίες
ημέρες στο «μένει-φεύγει» ο Άγγελος, θα λήξει σύντομα, κυρίως στην περίπτωση
που πεισθεί ο χρηματοδότης να ξεχάσει το ύφος και τον αψύ (όπως ακούγεται)
χαρακτήρα του προπονητή.

*** Το ρεπορτάζ από τη Θεσσαλονίκη θέλει τον Αναστασιάδη παραμένοντα
στην Τούμπα, όμως τίποτε δεν είναι σίγουρο.

*** Αυτό που δεν μπορούν να χωνέψουν με τίποτα κάποιοι διοικητικοί
είναι οι συχνές κορόνες του Άγγελου, «εγώ είμαι ΠΑΟΚτζής».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15849O121</ED>
<ID>
ID:169878

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Η ΑΕΚ και οι φίλοι της
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΠΟΛΛΑ τα ερωτηματικά των φίλων της ΑΕΚ για την τύχη της ΠΑΕ. Όχι επειδή τους
ενδιαφέρει το οικονομικό ύψος της συμφωνίας πώλησης κι αν κερδίσει ή χάσει ο
Μιχάλης Τροχανάς, αλλά γιατί το μέλλον της ομάδας τους έχει τυλιχθεί στην ομίχλη.

Η μυστικότητα κατά τον χρόνο των διαπραγματεύσεων πώλησης μιας εταιρείας είναι
κατανοητή. Συμβαίνει όμως η εταιρεία να είναι αθλητική και να έχει την
επωνυμία ΠΑΕ ΑΕΚ. Δημιουργήθηκε το 1979, εκμεταλλευόμενη την 55χρονη τότε
ιστορία του αθλητικού συλλόγου ΑΕΚ των προσφύγων, τους πολυπληθείς φίλους της
που έγιναν πελάτες της, το έμβλημα του Δικεφάλου, τα κιτρινόμαυρα χρώματα, το
έμψυχο υλικό και τις γηπεδικές εγκαταστάσεις στη Νέα Φιλαδέλφεια.

Η διαπραγμάτευση και η πιθανή πώληση σε ξένη εταιρεία είναι γεγονός πρωτόφαντο
για τα ελληνικά αθλητικά δεδομένα. Δικαιολογημένα έχουν ανησυχίες οι φίλοι της
ΑΕΚ για την ταυτότητα της ξένης εταιρείας και τους στόχους της.

Ο κ. Τροχανάς κατάφερε σε διάστημα περίπου δύο ετών να μειώσει την αξία της
ομάδας - μοντέλο της ΑΕΚ, που έχτισε με 8χρονες επίπονες προσπάθειες ο Ντούσαν
Μπάγιεβιτς σε συνεργασία με τον Πέτρο Ραβούση. Ο Μπάγιεβιτς διάλεξε πέρυσι το
διαζύγιο, γιατί δεν μπορούσε να συνεργαστεί με τον κ. Τροχανά. Δεν ήθελε να
έχει την τύχη του Πέτρου Ραβούση, που χαρακτηρίστηκε μέχρι και αχάριστος από
τον μεγαλομέτοχο της ΠΑΕ ΑΕΚ.

Ίσως είναι πετυχημένος επιχειρηματίας ο κ. Τροχανάς, στο ποδόσφαιρο όμως
απέτυχε. Τα λάθη του πολλά, αλλά κυρίαρχο ότι αποδυνάμωσε την πληρέστερη
αγωνιστικά ελληνική ομάδα.

Τώρα όλα πρέπει να χτιστούν από την αρχή. Να μη χαθεί χρόνος. Ο κόσμος της ΑΕΚ
κ. Τροχανά μία εντολή έχει δώσει: να παραμείνει μεγάλη η ΑΕΚ σε χέρια ΑΕΚτζήδων.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15849O122</ED>
<ID>
ID:169916

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O12&aa=2</URL></REF>


Article

<CATEGORY>vin10</CATEGORY>

 <H2>Είναι το όνομα του αγώνα
</H2>
ΔΕΝ προπονήθηκε βέβαια μόνο ο Ρονάλντο χθες στο Όσλο, εν όψει του αποψινού
αγώνα Νορβηγίας - Βραζιλίας, όμως ο φακός του Ρώυτερ στον διάσημο κυνηγό της
Μπαρτσελόνα έδωσε προτεραιότητα... Ο 20χρονος ποδοσφαιριστής θα ηγηθεί της
επίθεσης των «Καριόκας». Πάντως τους Έλληνες (για την ακρίβεια τους
Παναθηναϊκούς) ενδιαφέρει πιο πολύ η απόδοση του (Νορβηγού) Στραντλ... Ο
Ρονάλντο είναι πολύ ακριβός!

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15849O123</ED>
<ID>
ID:169951

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O12&aa=3</URL></REF>


Article

<CATEGORY>vin10</CATEGORY>

 <H2>Προσοχή στις μπαλωθιές...
</H2>
ΚΑΛΗ είναι η Ολλανδία, όμως... Κρήτη δεν είναι. Ο Νίκος Μαχλάς, ο σέντερ φορ
της Βίτεσε, τυπώνει ήδη προσκλητήρια γάμου (για τις 14 Ιουνίου) με την
(καθαυτή Κρητικιά) Μάργκυ Μαρκοπούλου. Το μυστήριο θα τελεστεί στη Χερσόνησο
Ηρακλείου. Όσο για το κάλεσμα; Στη λίστα υπάρχουν ονόματα από τον ΟΦΗ αλλά και
το Άρνεμ. Θα ακούσουν οι Ολλανδοί τις εθιμοτυπικές μπαλωθιές και θα έχουν θέμα
να περιγράψουν όταν επιστρέψουν στην πόλη τους...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15849O124</ED>
<ID>
ID:169973

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O12&aa=4</URL></REF>


Article

<CATEGORY>vin10</CATEGORY>

 <H2>Τουρνουά για άτομα με ειδικές ανάγκες στη Θεσσαλονίκη
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Ο ΟΡΓΑΝΙΣΜΟΣ Πολιτιστικής Πρωτεύουσας Ευρώπης Θεσσαλονίκη '97, σε συνεργασία
με τη σχολή τυφλών «Ήλιος», διοργανώνει σκακιστικό πρωτάθλημα για όλα τα άτομα
με ειδικές ανάγκες. 
Η διοργάνωση θα είναι 7 γύρων και θα διαρκέσει από τις 21 έως τις 27 Ιουνίου.
Δικαίωμα συμμετοχής έχουν άτομα που ανήκουν σε οποιαδήποτε κατηγορία ειδικών
αναγκών, αρκεί να δηλωθούν από την ομοσπονδία τους. Υπάρχουν χρηματικά έπαθλα
συνολικού ύψους 500.000 δρχ., που κατανέμονται ως εξής: 175.000 για τον 1ο,
125.000 για τον 2ο, 100.000 για τον 3ο, 75.00 για τον 4ο, 25.000 για τον 5ο
νικητή ή νικήτρια. 
Ο χρόνος σκέψης για κάθε παίκτη θα είναι 2 ώρες για όλη την παρτίδα. 
Οι αγώνες θα γίνουν στη Θεσσαλονίκη, στις εγκαταστάσεις του σχολείου Pinewood
στον Δήμο Πυλαίας. Χορηγός της εκδήλωσης είναι η εταιρεία 3Ε-Κόκα Κόλα. Το
δεκαήμερο που αφιερώνεται στα άτομα με ειδικές ανάγκες κορυφώνεται με το
Μεσογειακό Πρωτάθλημα Ποδοσφαίρου Τυφλών, που θα γίνει στις 29 και 30 Ιουνίου
στο γήπεδο μίνι ποδοσφαίρου «Νικολούδη».

Υπεύθυνος της σκακιστικής διοργάνωσης είναι ο γνωστός Θεσσαλονικιός σκακιστής
Ηλίας Μάστορας, στον οποίο μπορούν οι ενδιαφερόμενοι να απευθύνονται για
περισσότερες πληροφορίες. Υπάρχουν δύο αριθμοί τηλεφώνου (031 - 831.467,
257.050), αριθμός φαξ (031 - 547.382) και ηλεκτρονικό ταχυδρομείο με τη
διεύθυνση: emastora@athena. auth.gr

ΑΡΓΕΝΤΙΝΗ

Με ήττα έκλεισε τους αγώνες του στην Αργεντινή ο Βασίλης Κοτρωνιάς. 
Ο Έλληνας πρωταθλητής ηττήθηκε με τα λευκά από τον Αργεντινό Ρικάρντι, που
είχε κάνει κακό τουρνουά και απώλεσε τις ελπίδες του να φτάσει ξανά στο
εξάμηνο αυτό το ΕΛΟ 2.600.

Τα αποτελέσματα του τελευταίου γύρου έχουν αναλυτικά ως εξής: Ζαρνίκι - Πάνο
1-0, Κοτρωνιάς - Ρικάρντι 0-1, Γουλφ - Μόροβιτς 0-1, Σπάγκεμπεργκ - Αντιάντο
0,5-0,5, Καμπόρα - Σουτόβσκι 0-1.

Τελική βαθμολογία:1-2) Μόροβιτς, Σουτόβσκι 6,5, 3) Σπάγκεμπεργκ 6, 4) Γουλφ
5,5, 5-6) Κοτρωνιάς, Αντιάντο 4,5, 7-8) Ρικάρντι, Ζαρνίκι 3,5, 9) Καμπόρα 2,5,
10) Πάνο 2 βαθμοί

Η εμφάνιση του Βασίλη στο τουρνουά αυτό δεν μπορεί να κριθεί ούτε καλή ούτε
κακή. Πέρσι σε αντίστοιχα ισχυρό τουρνουά στο Ισραήλ είχε έρθει πρώτος,
ωστόσο, όπως μας είπε ο ίδιος, το τουρνουά αυτό δεν τον «πήγε» καθόλου, με την
έννοια ότι έχασε σημαντικές ευκαιρίες νίκης. Θετικό είναι ότι παρ' όλα αυτά
δεν υπέστη καθίζηση. 
Ο Έλληνας παίκτης κέρδισε τους Αντιάντο (2.615) και Καμπόρα (2.555), έχασε από
τους Σπάγκεμπεργκ (2.550) και Ρικάρντι (2.575) και έκανε ισοπαλία με τους
υπόλοιπους. 
Ο Κοτρωνιάς επιστρέφει σήμερα στην Ελλάδα, μέσω Ισπανίας.

Στην Αργεντινή θα ακολουθήσει νέο κλειστό τουρνουά της ίδιας κατηγορίας (13)
με την ονομασία «Βίλα Μαρτέλ», στο οποίο θα συμμετάσχουν, μεταξύ άλλων, οι
Έλβεστ, Μίλος, Τκατσίεβ, Σουτόβσκι, Σπάγκεμπεργκ, Ρικάρντι.

Ακολουθεί η ήττα του Κοτρωνιά στον 4ο γύρο των αγώνων.

Σπάγκεμπεργκ (2.550) - Κοτρωνιάς (2.590), 4ος γύρος

1. ε4 γ5 2. Ιζ3 Ιγ6 3. δ4 γ: δ4 4. Ι: δ4 Ιζ6 5. Ιγ3 δ6 6. η3 η6 7. Ιδε2 Αη7 8.
Αη2 0-0 9. 0-0 Πβ8 10. α4 α6 11. θ3 β5 12. α: β5 α: β5 13. Ρθ2 β4 14. Ιδ5 Ιδ7
15. Πα2 ε6 16. Ιε3 β3 17. γ: β3 Ιγ5 18. Ιγ4 Αα6 19. Αζ4 Α: γ4 20. β: γ4 Ιβ4
21. Πα3 Α: β2 22. Πε3 Αε5 23. Αθ6 Πε8 24. ζ4 Αθ8 25. Ιγ3 Ββ6 26. Ιβ5 δ5 27. ε:
δ5 ε: δ5 28. Π: ε8+ Π: ε8 29. Πε1 Ιε4 30. γ: δ5 Αη7 31. Α: η7 ζ5 32. Βδ4 Β: β5
33. Αθ6 Πε7 34. Α: ε4 ζ: ε4 35. δ6 Ιγ6 36. Βγ3 Πα7 37. Π: ε4 Πα2+ 38. Ρη1 Ββ7
39. Πε3 Βα7 40. Ββ3+ Ρθ8 41. Β: α2 Β: ε3+ 42. Ρθ2 1-0

Ρικάρντι (2.575) - Καμπόρα (2.555), 3ος γύρος

1. ε4 γ6 2. δ4 δ5 3. ε5 Αζ5 4. Ιζ3 ε6 5. Αε2 Ιδ7 6. 0-0 Ιε7 7. θ3 γ5 8. γ4
δ:γ4 9. Ια3 Ιγ6 10. Ι: γ4 Ιβ6 11. Αη5 ζ6 12. ε: ζ6 η: ζ8 13. Αθ4 γ: δ4 14.
Ιζε5 Ι: γ4 15. Ι: γ6 β: γ6 16. Α: γ4 Αε7 17. Πε1 ε5 18. Π: ε5 1-0

* Σήμερα ολοκληρώνεται το ατομικό πρωτάθλημα Αττικής στο ΣΑΕ. Τα ζευγάρια του
7ου γύρου είναι: Τσομής - Καλέσης, Χατζόπουλος - Κλεμέν, Χαλιαμάνης -
Ζυγούρης, Τεγγελίδης - Ψάρρας, Κεσόγλου - Φουρναράκος, Βαζελάκης - Κασιούρα,
Χ. Συμεωνίδης - Γοντικάκης, Κούκος - Καραφίδης, Σίδερης - Ι. Κουκουφίκης,
Μαθιόπουλος - Αληγεωργίου.

* Το 3ο μαθητικό πρωτάθλημα για τα σχολεία της περιοχής Αμπελοκήπων
διοργανώνει ο Σ.Ο. Αμπελοκήπων αύριο Σάββατο 31 Μαΐου. Οι αγώνες θα γίνουν στο
Φροντιστήριο Ξένων Γλωσσών Ντουρτουρέκα (Φθιώτιδος 50).

* Με τις συναντήσεις του 3ου γύρου συνεχίζεται αύριο στην Καλλιθέα (Λυκούργου
50) το δεύτερο από τα τουρνουά που συνδιοργανώνουν ο τοπικός σύλλογος και ο
Σ.Ο. Ικαρίας.

Τα ζευγάρια είναι: Μανάι - Νίνι, Ζαμίτ - Γερούκαλης, Παναγόπουλος -
Νανόπουλος, Καπαγιαννίδης - Λένχερτ, Μαριανίδης - Μαθιόπουλος, Β. Βασιλείου -
Βρεττός, Καριοφυλλίδης - Ζαρούφης, Χαντάτ - Σεχάς, Κολλιόπουλος - Λογοθέτης,
Λιλά - Ρουμελιώτης, Αργουδέλης - Κοντσέτι, Συρανίδης - Βουλγαράκης, Μπόλης -
Χόρτης, Θεοδωρίδης - Ανδρεάδης, Βλάχος - Μαχαλιώτης, Κουτσομπίνας - Τσότσος,
Μαρτέν - Βασιλειάδης, Τζανής - Ευθυμάκης, Νικολάκης - Ράλλης, Μ. Βασιλείου - Τουμπλάρης.

Προηγούνται οι Ζαμίτ, Μανάι, Νίνι, Γερούκαλης, Παναγόπουλος και Νανόπουλος με
2 βαθμούς σε 2 αγώνες.

* Με νικήτρια, ως συνήθως, την ομάδα των τραπεζοϋπαλλήλων (Ιωακειμίδης,
Γκέκας, Πιλάλης, Παπαγεωργίου και Λούρης) πραγματοποιήθηκαν το Σαββατοκύριακο
οι αγώνες της ΓΣΕΕ. Αγωνίστηκαν 11 τετραμελείς ομάδες συνδικαλιστικών φορέων
εργαζομένων. Η ΟΤΟΕ συγκέντρωσε 35 βαθμούς σε 10 αγώνες και ακολούθησαν: ΕΚΑ
28, ΔΕΗ 25, ΟΤΟΕ Β' 24,5, ΕΥΔΑΠ 21 κ.ά. Στην πρώτη σκακιέρα ο Θεσσαλονικιός
μετρ Γιώργος Ιωακειμίδης έκανε ­ ως συνήθως και αυτός ­ μόνο νίκες. Την
απονομή των επάθλων έκανε ο αντιπρόεδρος της ΓΣΕΕ, κ. Μανώλης.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15849O991</ED>
<ID>
ID:169885

</ID><URL>http://ta-nea.dolnet.gr/neaweb/neafile.print_unique?e=A&f=15849&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΤΖΟΝ ΦΟΟΥΛΣ ΣΤΗΝ ΑΘΗΝΑ ΓΙΑ ΤΟ «ΕΛΛΗΝΙΚΟ» ΜΥΘΙΣΤΟΡΗΜΑ ΤΟΥ
</H5><H5></H5><H2>Ο Μάγος είναι εδώ
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

«Ο "Μάγος" μπορεί να έχει μία θεραπευτική ιδιότητα. Νομίζω ότι οι νέοι
άνθρωποι θα μπορούσαν να διδαχθούν από αυτόν πολλά για τη ζωή. Να μάθουν να
την παρατηρούν, να τη βλέπουν, να τη σκέπτονται. Βέβαια, αυτό είναι πολύ πιο
δύσκολο στη δεκαετία του '90 από ό,τι στη δεκαετία του '50 όταν έγραφα τούτο
το μυθιστόρημα. Γιατί η ανθρωπότητα είναι άνω κάτω, γεμάτη προβλήματα. Σ' αυτό
διαφέρει ο "Μάγος". Αντιτίθεται στην ιδέα ότι είμαστε γεμάτοι προβλήματα που
δεν μπορούμε να αντιμετωπίσουμε. Νομίζω ότι μπορούμε, αρκεί να μάθουμε να
σκεφτόμαστε και να αισθανόμαστε.» Αυτό τονίζει στα «ΝΕΑ» ο διάσημος Αγγλος
συγγραφέας Τζον Φόουλς, που έφθασε στην Αθήνα.

Και γι' αυτά τα ζητήματα που θέτει τούτο το πολυδιαβασμένο μυθιστόρημα, το
οποίο διαδραματίζεται στην Ελλάδα του '50, θα μιλήσει ο ίδιος την ερχόμενη
Τρίτη στην Αθήνα και την ερχόμενη Πέμπτη στη Θεσσαλονίκη. Αφορμή, η κυκλοφορία
επιτέλους και στα ελληνικά, τριάντα χρόνια μετά την πρώτη έκδοση του «Μάγου»,
σε μετάφραση του συγγραφέα Φαίδωνα Ταμβακάκη (Εκδόσεις Εστία).

Ποιος είναι ο Μάγος;

«Ένα δημιούργημα της φαντασίας μου», τονίζει ο Φόουλς. «Το μοντέλο του,
τουλάχιστον φυσιογνωμικά, ήταν ενδεχομένως ο Πικάσσο.». Προκειται για έναν
μυστήριο πλούσιο άνδρα σε ένα ελληνικό νησί, αλλά όχι ­ όπως λέει
κατηγορηματικά ο Φόουλς ­ ο μεγαλοεφοπλιστής Σταύρος Νιάρχος. «Είναι»,
διευκρινίζει (βλ. «Η ελληνική εμπειρία», Εκδόσεις Ολκός), «εκείνο το είδος του
άνδρα που του αρέσει να ελέγχει τις πράξεις των ανθρώπων γύρω του.
Αντιπροσωπεύει ένα είδος θεού, ενός περίπλοκου και μάλλον θεατρικού ­ με αυτόν
ή εκείνο τον τρόπο ­ θεού». Τον λένε Κόγχι (από το κοχύλι), ζει απομονωμένος
σε μια βίλα στο πίσω μέρος του νησιού Φράξος ­ που είναι οι Σπέτσες,
«φραγμένες» από τον υπόλοιπο κόσμο ­ και στήνει παγίδες στους «ξένους». Έτσι
σκηνοθετεί διάφορα γεγονότα προκειμένου να παρέμβει στη βούληση και στη ζωή
ενός νεαρού Άγγλου δασκάλου που, όπως και ο Φόουλς, έχει έρθει να διδάξει στο
αυστηρό οικοτροφείο «Λόρδος Βύρων», το οποίο με τη σειρά του παραπέμπει στην
Αναργύρειο Σχολή των Σπετσών.

«Όμως ο Μάγος», λέει στα «ΝΕΑ» ο μεταφραστής του μυθιστορήματος, μελετητής και
φίλος του Φόουλς Φαίδων Ταμβακάκης, «είναι και ο συγγραφέας. Αυτός που ελέγχει
τις τύχες των ηρώων του, οι οποίοι βρίσκονται σε αντίθεση μαζί του καθώς
θέλουν να είναι ελεύθεροι. Τελικά, προσπαθώντας να ελέγξει τον νεαρό δάσκαλο,
τον διδάσκει να επιλέγει πάντα την ελευθερία. Τέτοια πρόσωπα συναντάμε και σε
άλλα μυθιστορήματα του Φόουλς. Στον "Εβένινο Πύργο" είναι ένας ζωγράφος, στο
"Maggot" ­ το πλέον, πρόσφατο, 1985 ­ είναι ένας λόρδος μαθηματικός, στον
"Συλλέκτη" ένας ψυχικά διαταραγμένος συλλέκτης πεταλούδων, που φυλακίζει μια κοπέλα...».

Ο «Μάγος», τέλος, με εισαγωγικά, είναι ένα μπεστ σέλερ με τεράστια επιτυχία
στην Αμερική, που μελετάται ως «πανεπιστημιακό μυθιστόρημα» και έχει
αποτελέσει αντικείμενο πλήθους διδακτορικών διατριβών. Ο 70χρονος σήμερα
Φόουλς άρχισε να το γράφει το 1953, το εξέδωσε το 1966 και έπειτα το
αναθεώρησε προκειμένου να βελτιώσει τη γραφή του. Στα τέλη της δεκαετίας του
'60 έγινε, εξάλλου, και χολιγουντιανή ταινία ­ πολύ αποτυχημένη κατά τον
συγγραφέα του ­ που γυρίστηκε λόγω χούντας στην Ισπανία, με πρωταγωνιστή τον
Άντονι Κουίν, ενώ ο Φώουλς ­ που εμφανίζεται ως ναύτης στην ταινία ­
προτιμούσε τον Τζέιμς Μέισον.

Το μυστικό της επιτυχίας του; «Νομίζω ­ λέει ο Φόουλς ­ ότι προσπαθεί να
απαντήσει σε ερωτήματα που έχουμε όλοι. Ποιοι είμαστε; Γιατί δεν είμαστε τόσο
ευτυχισμένοι και καλοί όσο θα μπορούσαμε... γιατί δυστυχώς η ευτυχία και η
καλοσύνη δεν πάνε μαζί.» 
«Ο "Μάγος" δεν είναι ένα μυθιστόρημα που έχει ιδιαίτερο ενδιαφέρον για τους
Έλληνες επειδή διαδραματίζεται στην Ελλάδα. Είναι ένα συναρπαστικό βιβλίο για
κάθε αναγνώστη», διευκρινίζει ο Φ. Ταμβακάκης. «Ωστόσο, αντανακλά την αγάπη
του Φόουλς για την άγρια ελληνική φύση και το ελληνικό φως, χωρίς τα οποία δεν
θα μπορούσε να λειτουργήσει η μαγεία του Μάγου».

«Η δική μου εμπειρία ­ έχει γράψει άλλωστε ο Φόουλς ­ στο νησί ήταν πυκνή,
κατάφορτη από το στοιχεία της ύπαρξης, μια έντονη ­ σαν μια παρατεταμένη
έκλαμψη ­ κατανόηση του εαυτού μου. Το οποίο είναι επίσης μια εκδοχή ­ που
προσπάθησα να αναπαραγάγω σε άλλα συμφραζόμενα στον «Μάγο» ­ του τι έπρεπε ή
πρέπει να γίνω».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15849P011</ED>
<ID>
ID:169886

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P01&aa=1</URL></REF>


Article

<CATEGORY>vin09</CATEGORY>

 <H5>ΠΟΥΕΝΤ ΣΤΗ ΛΥΡΙΚΗ ­ ΣΤΕΡΕΟ ΝΟΒΑ ΣΤΗ ΣΦΕΝΤΟΝΑ
</H5><H5></H5><H5>ΕΚΘΕΣΗ
</H5><H2>Μπαλέτο και Τέκνο
</H2>
Με την αποψινή βραδιά μπαλέτου στην Εθνική Λυρική Σκηνή, ολοκληρώνεται ο
κύκλος των παραστάσεων στην αίθουσα Μαρία Κάλλας. Την παρουσιάζουν οι
σπουδαστές τού Στούντιο Μπαλέτου της Λυρικής Σκηνής. Το πρόγραμμα περιλαμβάνει
την «Πολωνέζα και Κρακοβιάκ» του Γκλίνκα, τους «Τσιγγάνικους Σκοπούς» του Ντε
Σαράτσε, σε χορογραφία Ιρίνας Ακρυώτη, «Το ξύπνημα της Ανθής» του Ντρίγκο, σε
χορογραφία Στεφάν Χριστόφ, και αποσπάσματα από την «Ωραία Κοιμωμένη» και τον
«Καρυοθραύστη του Τσαϊκόφσκι, σε χορογραφία Ρωξάνης Παπανικόλα. (Χαριλάου
Τρικούπη 18α, 8.30 μ.μ.).

ΘΕΑΤΡΟ

Τελευταίες παραστάσεις του έργου «Δεσποινίς Τζούλια», του Α. Στρίντμπεργκ, από
το «Θέατρο Δωματίου», στον χώρο «Ανάλια» (Φραγκούδη 18-20 δίπλά στο Πάντειο).
Η σκηνοθεσία είναι της Άντζελας Μπρούσκου, ενώ τη μετάφραση έχει κάνει η
Μαργαρίτα Μέλμπεργκ. (Τηλ. 36.32.411).

*** Το έργο «Ζωγραφιά στο πίσω μέρος», του Χρήστου Θεσσαλονικέα, παρουσιάζεται
στο Θέατρο της Ημέρας μέχρι τις 15 Ιουνίου. Η σκηνοθεσία είναι της Άννας
Σωτρίνη, τα σκηνικά και τα κοστούμια του Πολύβιου Γούζιου. Παίζουν οι ηθοποιοί
Γιάννης Νικολάου και Ερασμία Στυλιανίδου. Το έργο αναφέρεται στην ανωριμότητα
και την έλλειψη επικοινωνίας στις ερωτικές σχέσεις. (Γεννηματά 20,
Αμπελόκηποι, τηλ. 69.29.090).

*** Στο πλαίσιο του αφιερώματος για την Άλωση της Κωνσταντινούπολης, το
«Ιδεοθέατρο» παρουσιάζει σε θεατρικό αναλόγιο το μυθιστόρημα της Μαρίας
Λαμπαδαρίδου Πόθου «Πήραν την Πόλη, Πήραν την...». Θα διαβάσει ο Αντώνιος
Αναστασάκης και θα προλογίσει η συγγραφέας. (Στουρνάρη 5, τηλ. 52.37.543).

*** Φεστιβάλ Παιδικού Θεάτρου στο θερινό Δημοτικό Θέατρο Γραμμών, από το Δ'
Δημοτικό Διαμέρισμα Πειραιά. Απόψε, το 14ο Γυμνάσιο ανεβάζει τον «Γάμο» του
Τσέχωφ. (8.30 μ.μ., τηλ. 42.02.954).

*** Η θεατρική ομάδα του Συλλόγου Φοιτητών Ιατρικής Αθηνών ανεβάζει το έργο
του Ιάκ. Καμπανέλλη «Η αυλή των Θαυμάτων», στο Θέατρο Ριάλτο (έως και την
Κυριακή 1 Ιουνίου). Τη σκηνοθεσία έκανε η Τιτίκα Βλαχοπούλου, τα σκηνικά και
τα κοστούμια ο Σάββας Πασχαλίδης. (Τηλ. 88.27.000).

***Τα εκπαιδευτήρια «Ελληνογερμανική Αγωγή», σε συνεργασία με το Θέατρο
Τέχνης, διοργανώνουν εκδήλωση - αφιέρωμα στον Κάρολο Κουν. Θα μιλήσουν οι
Πλάτων Μαυρομούστακος, Ρένη Πιτακή, Βέρα Ζαβιτσιάνου, Ιάκωβος Καμπανέλλης και
Μίμης Κουγιουμτζής. Η θεατρική ομάδα του σχολείου θα κλείσει την εκδήλωση με
την παράσταση «Φαύστα» του Μποστ (8.30 μ.μ.), στο Θέατρο Ρεματιάς, στο
Χαλάνδρι. (Πληροφορίες τηλ. 60.32.550).

ΑΦΙΕΡΩΜΑ

Ο Σύλλογος για τη Διάδοση της Εθνικής Μουσικής, του Σίμωνος Καρρά, θυμάται την
29η Μαΐου 1453 και παρουσιάζει απόψε, στο Αίθριο της Στοάς του Βιβλίου, ένα
αφιέρωμα προς τιμήν των μαρτύρων της Πόλης. Η 40μελής χορωδία του Συλλόγου θα
ψάλει ύμνους από την «Ακολουθία», που έχει συνθέσει ο Σίμων Καράς (9 μ.μ.).

ΒΙΒΛΙΟ

Στις 7.30 το απόγευμα, ο συγγραφέας Γιάννης Κακουλίδης θα υπογράψει το βιβλίο
του «Ελληνικός Θάνατος», στο βιβλιοπωλείο «Κιβωτός», στον Πειραιά (οδός
Δραγάτση 1). 
*** Το «Next» και η Polygram παρουσιάζουν τους Faith Νο More. Όχι τους ίδιους,
αλλά το νέο τους έργο, γεύση από το οποίο θα πάρουν όσοι βρεθούν Θεμιστοκλέους
και Γαμβέτα, στο «Next» κλαμπ. Από τις 11 και μετά. Είσοδος 2.000 δρχ.

ΔΗΜΟΠΡΑΣΙΑ

Βιβλιόφιλοι, συλλέκτες και άλλοι ενδιαφερόμενοι συμμετέχουν στην 47η ­ εαρινή
­ Δημοπρασία της Βιβλιοφιλίας. Μεταξύ των βιβλίων και ένα χειρόγραφο βιβλίο
εξαιρετικής σπανιότητας, του Χρύσανθου Γραμματικού, που εκδόθηκε το 1793.
(Μαυρομιχάλη 7, τηλ. 36.14.332).

ΛΟΓΟΤΕΧΝΙΑ

Το τέταρτο τεύχος του λογοτεχνικού περιοδικού «Σημείο» παρουσιάζεται στις 8.30
μ.μ. στο Σπίτι της Κύπρου. Θα μιλήσουν οι Νάντια Χαραλαμπίδου, Αλέξης Ζήρας
και Χριστόφορος Μηλιώνης. (Ηρακλείτου 10, Κολωνάκι).

Λήγει απόψε η έκθεση ζωγραφικής των Antonaela - Nela Gvozdenovic και Milos
Lucic, στην Αίθουσα Μπουζιάνη του Πνευματικού Κέντρου του Δήμου Αθηναίων. Τα
έργα, που έχουν γίνει με την τεχνική του λαδιού σε γυαλί (με ειδική
επεξεργασία) είναι μυθολογικές παραστάσεις από ελληνικά αγγεία που βρίσκονται
σε διάφορα μουσεία του κόσμου.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15849P021</ED>
<ID>
ID:169890

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ» </H2>
Φέτος η οπτική των Στέρεο Νόβα αλλάζει γωνία και καταγράφει, με την ποίηση του
Κωνσταντίνου Β, τις αγωνίες και τους ψιθύρους των ανθρώπων. Το νέο τους
άλμπουμ, με τον τίτλο Βιταμίνα Τεκ, θα ακουστεί στις συναυλίες που δίνουν
σήμερα και αύριο στη Σφεντόνα (Λεωφ. Αλεξάνδρας, 9.30 μ.μ.).

*** Χιπ χοπ από τα Ημισκούμπρια στο κλαμπ των Ασωμάτων (Αγ. Ασωμάτων 43,
Θησείο), από τις 10 το βράδυ. Το πρόγραμμα περιλαμβάνει αποσπάσματα από τον
πρώτο τους δίσκο «30 χρόνια επιτυχίες» και από τον επόμενο, που ακόμη δεν έχει κυκλοφορήσει..

*** Ένα 3ωρο πρόγραμμα με ελληνικές και ιρλανδικές μπαλάντες παρουσιάζει ο
Αλέξανδρος Καλοχριστιανάκης στο «Μουσικό Σπίτι Λώλης», από τις 10.30 μ.μ.
(Δεληγιάννη 5, Καλλιθέα).

*** Στο Graffiti Club παίζει το γκρουπ Φαύλος Κύκλος (Λεωφ. Συγγρού 192), ενώ
στον ίδιο χώρο αύριο εμφανίζεται το γκρουπ Λήθη.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15849P022</ED>
<ID>
ID:169923

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P02&aa=2</URL></REF>


Article

<CATEGORY>vin09</CATEGORY>

 <H2>Περιβόλι αναμνήσεων
</H2>
<AUTHOR>Π.Κ.</AUTHOR>

<H3></H3>Στο περιβόλι των αναμνήσεων μπήκε χθες η λαλίστατη κυρία Ελένη Γλύκατζη -
Αρβελέρ, και θυμήθηκε... και τι δεν θυμήθηκε. Πρώτο πρώτο τον Άγγελο
Σικελιανό, να απαγγέλλει τα ποιήματά του με στεντόρεια φωνή μέσα στο σπίτι του
Οκτάβιου και της Μέλπως Μερλιέ, στην οδό Σίνα. Ώσπου, όταν ο ποιητής
διαπίστωσε ότι στον δρόμο από κάτω είχε μαζευτεί κόσμος και τον άκουγε,
απλούστατα, γύρισε την πλάτη στους οικοδεσπότες, βγήκε στο μπαλκόνι και
συνέχισε την απαγγελία του...

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15849P023</ED>
<ID>
ID:169958

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P02&aa=3</URL></REF>


Article

<CATEGORY>vin09</CATEGORY>

 <H2>Η Ελληνίδα και η πρεμιέρα
</H2>
<AUTHOR>Π.Α.</AUTHOR>

<H3></H3>Όταν το μάτι μου έπεσε στις κριτικές για την παγκόσμια πρεμιέρα της όπερας του
δραστήριου μινιμαλιστή Φίλιπ Γκλας «Οι γάμοι ανάμεσα στις ζώνες τρία, τέσσερα
και πέντε» (αυτός είναι και ο τίτλος του έργου της Ντόρις Λέσινγκ, που
ενέπνευσε τον συνθέτη) στο θέατρο της Χαϊδελβέργης, δεν περίμενα να εντοπίσω
και ένα ελληνικό όνομα. Και όμως, στο «ειδικών απαιτήσεων» (φωνητικά) έργο
εντόπισα την Ελληνίδα σοπράνο Στέλλα Ντουφεξή. Που εισέπραξε ιδιαίτερα
κολακευτικά σχόλια για την απόδοση του ρόλου τής Βασίλισσας της «Ζώνης Τρια»
(όπου κυριαρχεί το θηλυκό στοιχείο) και έχει ήδη στο ενεργητικό της αρκετές
επιτυχημένες εμφανίσεις και σε άλλα «δύσκολα» έργα σε γερμανικό έδαφος. Έμαθα
δε πως η Στέλλα Ντουφεξή είναι η κόρη του σκηνοθέτη Σταύρου Ντουφεξή ­ ο
οποίος θα ανεβάσει, στο τέλος Ιουνίου, στο Ηρώδειο, τη «Σελεστίνα» του Ρόχας,
με τη Δέσποινα Μπεμπεδέλη.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15849P024</ED>
<ID>
ID:169978

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P02&aa=4</URL></REF>


Article

<CATEGORY>vin09</CATEGORY>

 <H2>Ρηξικέλευθοι
</H2>
<AUTHOR>Χ.Ζ.</AUTHOR>

<H3></H3>Σε νέα καλαίσθητα περίπτερα θα απλώσουν 3.000 τίτλους βιβλίων οι 300 περίπου
εκδότες, που παίρνουν μέρος από αύριο στο 16ο Φεστιβάλ Βιβλίου της
Θεσσαλονίκης. Με την ευκαιρία της εκδήλωσης, οι εκπρόσωποι του διοργανωτή
Συνδέσμου Εκδοτών Βόρειας Ελλάδας ζήτησαν νέα μέτρα για τη στήριξη του βιβλίου
από την Πολιτεία και την ιδιωτική πρωτοβουλία, όπως τη σύσταση Εκδοτικού
Επιμελητηρίου, τη δημιουργία βιβλιοθηκών σε εργοστάσια, στρατιωτικές μονάδες
και πλοία. Και μια ρηξικέλευθη πρόταση του ΣΕΒΕ: απαραίτητη προϋπόθεση για τη
χορήγηση άδειας λειτουργίας σε ραδιοτηλεοπτικό κανάλι, να είναι η ένταξη στο
πρόγραμμά του μιας εβδομαδιαίας εκπομπής για το βιβλίο. Ο κ. Βενιζέλος, που
εγκαινιάζει αύριο το βράδυ το φεστιβάλ στον Λευκό Πύργο, έχει τον λόγο.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15849P025</ED>
<ID>
ID:169992

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P02&aa=5</URL></REF>


Article

<CATEGORY>vin09</CATEGORY>

 <H2>Μόνον λίγο ξαποσταίνει...
</H2>
<AUTHOR>Μ.Μ.</AUTHOR>

<H3></H3>Δεν έχει συνθέσει καινούργιο τραγούδι εδώ και επτά χρόνια και αν και δίνει
ασταμάτητα συναυλίες, δεν παίρνει πάντα τις καλύτερες κριτικές. Η είδηση όμως
προχθές για τη σοβαρή καρδιακή πάθηση του Μπομπ Ντίλαν, που τον υποχρέωσε να
σταματήσει αιφνιδίως την περιοδεία του, αναστάτωσε τους πάντες. Αυτούς που
μεγάλωσαν με τα τραγούδια του, κι αυτούς που τον γνώρισαν μετά. Μια τουρνέ
άλλωστε με τον τίτλο «Η περιοδεία που δεν τελειώνει ποτέ», δεν μπορεί να
σταματάει παρά για να ανακτήσει δυνάμεις.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15849P026</ED>
<ID>
ID:170000

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P02&aa=6</URL></REF>


Article

<CATEGORY>vin09</CATEGORY>

 <H2>Κάτι σαν «γκαρσονιέρα»
</H2>
<AUTHOR>Π.Κ.</AUTHOR>

<H3></H3>Βιάστηκαν λίγο, οι «άγιοι» της Μονής του Οσίου Λουκά, στον Κιθαιρώνα. Αντί να
υποβάλουν μελέτες για την αρμονική συνύπαρξη των νέων ατομικών W.C. (που
θέλουν να εγκαταστήσουν στα δωμάτια των κελιών και του ξενώνα της Μονής) και
των άλλων νεωτερισμών (όπως εσωτερική ξύλινη σκάλα, βιβλιοθήκη και εκθεσιακοί
χώροι), με σκοπό την ανάδειξη και αποκατάσταση του παλιού τετραώροφου κτιρίου,
υπέβαλαν μια αρχιτεκτονική πρόταση για τα πρώτα και λησμόνησαν τα δεύτερα. Πού
υπέβαλαν την πρόταση; Μα, στους φίλους μας, του Κεντρικού Αρχαιολογικού
Συμβουλίου. Πουθενά δεν υπήρχε μια αρχαιολογική τεκμηρίωση του κτιρίου,
πουθενά μια πρόταση για να αφαιρεθούν οι αντιαισθητικοί σοβάδες και να
αναδειχθεί η παλιά τοιχοποιία. Μισά πράγματα δηλαδή, ακόμα και αν το δει
κανείς από καθαρά τουριστική άποψη, σήμερα που προσπαθούμε ως χώρα να
προωθήσουμε τους παραδοσιακούς ξενώνες και τον ποιοτικό τουρισμό. Άσε, που,
για το ίδιο το μνημείο, την εκκλησία του Οσίου Λουκά με τα μοναδικά χρυσά
ψηφιδωτά, και την εκκλησία της Παναγιάς με τις τοιχογραφίες, η «πρόταση» δεν
πρότεινε καμιά εργασία ανάδειξης. Αποτέλεσμα: επεστράφη η «πρόταση» στον
αποστολέα, για να συμπληρωθεί με σοβαρά στοιχεία. Διότι, ερωτώ: Θα
χρηματοδοτούντο ποτέ από την Ευρωπαϊκή Κοινότητα οι μοναστηριακές
«γκαρσονιέρες», αν δεν υπήρχαν τα ψηφιδωτά; Αποκλείεται.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15849P027</ED>
<ID>
ID:170004

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P02&aa=7</URL></REF>


Article

<CATEGORY>vin09</CATEGORY>

 <H5>«ΦΑΥΣΤΑ» ΑΠΟ ΤΟΥΣ ΓΙΟΥΣ ΤΟΥ ΑΛΗΣΜΟΝΗΤΟΥ ΜΕΝΤΗ
</H5><H5>Η ταυτότητα της παράστασης
</H5><H2>Μποστ από τους... Μποστ
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Η «Φαύστα» του Μποστ ανεβαίνει και πάλι, αυτή τη φορά στο «Σμαρούλα» και διά
χειρών υιών Μποσταντζόγλου.
</H3>
Ξεκίνησε ως σκίτσο το 1961, γράφηκε ως έργο θεατρικό το 1963, πρωτοανεβάστηκε
το 1965. Παίχτηκε ξανά και ξανά, «αναβαπτίστηκε» το 1987 μέσα από την έξοχη
παράσταση του Θανάση Παπαγεωργίου στη «Στοά» με τη Λήδα Πρωτοψάλτη και,
έκτοτε, παίζεται ακόμη συχνότερα ­ ίσως είναι το πιο πολυπαιγμένο νεοελληνικό
έργο η «Φαύστα» του Μποστ.

Τον χειμώνα γέμισε τη Νέα Σκηνή του Εθνικού Θεάτρου με την απολαυστική Σοφία
Φιλιππίδου στον επώνυμο ρόλο, αλλά κατέβηκε, λόγω ρεπερτορίου, σχετικά
σύντομα. Ο Βαγγέλης Λειβαδάς δεν άφησε την ευκαιρία να πάει χαμένη. Η
επιτυχία, σκέφτηκε, θα μπορούσε να συνεχιστεί. Και αποφάσισε να ανεβάσει το
έργο και πάλι, στο θέατρο «Σμαρούλα» πια, με την ίδια πρωταγωνίστρια. Η
γυναίκα του Μποστ, η κ. Μαρία Μποσταντζόγλου, του πρότεινε σκηνοθέτης να είναι
ο γιος της Γιάννης, ηθοποιός, που ήδη έχει δοκιμάσει τη σκηνοθεσία, και
σκηνογράφος - ενδυματολόγος ο άλλος της γιος, ο Κώστας, γραφίστας, που ήταν
βοηθός τού πατέρα του επί των εικαστικών σε αρκετές παραστάσεις έργων του
Μποστ, όπου ο ίδιος ο συγγραφέας είχε αναλάβει τα σκηνικά και τα κοστούμια.
Αμ' έπος, αμ' έργον. Ιδού, λοιπόν, εντός των ημερών, οι Μποστ να παρουσιάζουν Μποστ.

Συνάντησα τα δύο αδέλφια στο μαγαζί της Δημοκρίτου. Ο Μποστ παρών γύρω μας,
μέσα από όλα αυτά τα αντικείμενα και τους πίνακες που σχεδίαζε και ζωγράφιζε.
Οι γιοι του, που τον θυμίζουν στην όψη και στη διάθεση ­ πιο παρορμητικός ο
μικρότερος, ο Γιάννης, πιο συγκρατημένος ο Κώστας ­ είναι εκεί και μιλούν για
τη «Φαύστα» και τον πατέρα τους ­ τον «μπαμπά», όπως τον λένε πάντα, όταν
αναφέρονται με στοργή σ' αυτόν.

«Μπαλαφάρες»

«Είναι ένα έργο πολύ αγαπητό σε μας», λέει ο Γιάννης. «Έχω δει πολλές εκδοχές
του και σε κάποιες υπήρχαν αφάνταστες "μπαλαφάρες". Η πρόθεσή μου είναι να
κάνω μια σεμνή και ουσιαστική ανάγνωση του έργου. Χωρίς αυτό να σημαίνει ότι
θα χάσει τη "χαριτωμενιά" του. Θέλω να αποφύγω την έμφαση που απάδει του
κειμένου αυτού».

«Είναι ένα κείμενο σουρεαλιστικό» ­ η άποψη του Γιάννη ­ «γεμάτο ανατροπές,
χρονικές ανακολουθίες, σολοικισμούς... Αλλά πιστεύω ότι πρέπει να ανεβάζεται
με γούστο και μέτρο. Αυτό προσπαθώ να μεταδώσω στα παιδιά του θιάσου. Δεν
παίζω τον Μπέργκμαν. Αλλά θέλω να γίνει μια δουλειά τουλάχιστον ευπρόσωπη, που
να μη διαστρεβλώνει την αισθητική».

Η όψη της παράστασης είναι στην αρμοδιότητα του Κώστα. Το έργο κατ' αρχάς
τοποθετείται από τον Μποστ στο 1860. Και σ' αυτή την εποχή θέλησε ο
σκηνογράφος να το αφήσει. «Βέβαια, το έργο δεν μένει αυστηρά στο 1860. Στις
σημειώσεις του μπαμπά, που έψαξα, βρήκα και οδηγία για τα σκηνικά που λέει:
"Μία οβίδα βαλκανικού πολέμου και μέσα άνθη". Καμία σχέση με το 1860. Ή,
"βάλτε ένα τραπεζάκι φορμάικα". Μια νότα παραλογισμού! Αν γεμίσεις όμως την
παράσταση με "νότες παραλογισμού" θα πέσεις έξω...».

Γιάννης: «Ε, βέβαια. Δεν πρέπει να μένουμε σ' αυτά. Αυτές οι σημειώσεις είναι
ενδεικτικές. Και δεν προδίδεις τον συγγραφέα αν δεν τις εφαρμόσεις κατά
γράμμα. Πιστεύω, εξάλλου, ότι ούτε γούστο φορμάικας είχε ο μπαμπάς ούτε ήξερε
ότι η οβίδα των βαλκανικών πολέμων δεν "κολλάει" με το 1860, όπως και η
προσθήκη περί "Τιτανικού" που έκανε αργότερα. Η σουρεαλιστική του διάθεση ήταν
που τον οδηγούσε να κάνει τέτοιες υπερβάσεις συνεχώς».

Παγίδα

Έχουν σκεφτεί την παγίδα, στην οποία συχνά πέφτουν οι «κληρονόμοι» δημιουργών
να θεωρούν εαυτούς αλάθητους εκφραστές του πνεύματος του δημιουργού που έφυγε
και να γίνονται βασιλικότεροι του βασιλέως;

«Εμένα με τρομοκρατεί αυτό», είναι η ατάκα του Κώστα. Ο Γιάννης γίνεται
αναλυτικότερος. «Και βέβαια είναι επικίνδυνο να θεωρείς ότι έχεις κληρονομήσει
τη βούλα. Και για μας. Να πιστέψουμε, δηλαδή, ότι έχουμε την έγκριση του
πνεύματος του μπαμπά μας. Αλλά είναι και σίγουρο ότι ήμασταν κοντά του πενήντα
σχεδόν χρόνια. Ξέραμε το ύφος του, το χιούμορ του, τις αντιδράσεις του, την
αισθητική του. Τα έχουμε βιώσει. Οποιοσδήποτε άλλος θα τα έβλεπε αυτά εξ
αποστάσεως. Εμείς ήμασταν πιο κοντά στην ψυχολογία του. Ξέρουμε ότι δεν ήθελε
τα κραυγαλέα αστεία...». «Μια ζωή έλεγε: "να παιχτεί σοβαρά"», συμπληρώνει ο Κώστας.

Καθαρεύουσα

Εκφράζω την απορία μου πώς ένα έργο, που κύριο αντικείμενο της σάτιράς του
είναι η καθαρεύουσα, συνεχίζει να έχει τόσο αντίκρυσμα στο κοινό τριάντα δύο
χρόνια μετά την πρεμιέρα του και όταν η καθαρεύουσα όχι μόνο έχει εκπνεύσει,
αλλά η νεώτερη γενιά την αγνοεί.

Γιάννης: «Εμένα μου δίνει την αίσθηση ότι είναι αφρός σαμπάνιας ανάμεσα σε
ρετσίνες. Ίσως εκεί έγκειται η διαχρονικότητά του. Είναι κάτι χαριτωμένο και
ουσιαστικό, που δεν χρειάζεται να ξέρεις τη γλώσσα για να το χαρείς. Μπορεί
και σαν "κελάρυσμα γλώσσας" να προκαλέσει γέλιο. Εξ ενστίκτου».

Κώστας: «Είναι και ο δεκαπεντασύλλαβος που βοηθάει».

Γιάννης: «Γι' αυτό στην παράσταση επιμένω ότι πρέπει να μη χαλάσει η ευρυθμία
του κειμένου. Χωρίς αυτό να σημαίνει ότι θα είναι σχολική απαγγελία. Όπου
χρειάζεται, "σπάμε" τον στίχο. Πάμε όπου μας πάει το κείμενο. Ο στόχος του
συγγραφέα πάντα φαίνεται. Δεν χρειάζεται ο σκηνοθέτης να βγάζει δικά του "φιρμάνια"».

Θα χρησιμοποιήσουν τη μουσική που έγραψε στις αρχές της δεκαετίας του '70 ο
Λουκιανός Κηλαηδόνης για την παράσταση του έργου στο «Θεατρικό Εργαστήρι» της
Θεσσαλονίκης. «Ζωντανό» πιάνο και τραγούδι. «Είναι στο ύφος του έργου», λέει ο
Γιάννης. 
«Έχει χιούμορ και νοσταλγία. Η αλήθεια όμως είναι ότι μουσικά το έργο έχει
ευτυχήσει ως τώρα στα διάφορα ανεβάσματά του».

«Με ενδιαφέρει», κλείνει τη συζήτηση, «να δείξω πώς εγώ αντιλαμβάνομαι το
έργο. Βέβαια, πάντα υπεισέρχονται και άλλοι παράγοντες. Είναι, πάντως, ένα στοίχημα».

Τους ρωτώ τι κρατούν από τον Μποστ, τον «μπαμπά» τους. Παύση. Σοβαρεύουν και
οι δύο. Γιάννης: «Θέλουμε να κρατήσουμε το χιούμορ και την αφέλειά του και την
καλή του τη διάθεση και την καλή του την καρδιά που έφεραν ένα καλλιτεχνικό
αποτέλεσμα που εκτιμήθηκε». Κώστας: «Καλύπτομαι μ' αυτά που λέει ο Γιάννης.
Ήταν ο καλύτερος άνθρωπος. Και το λέω όχι γιατί ήταν μπαμπάς μου». Γιάννης:
«Και ήταν σεμνός. Δεν είχε μεγάλη ιδέα για τον εαυτό του, δεν ήταν "παρόλας"
και επηρμένος». Κώστας: «Μα αν δεν ήταν έτσι δεν θα μπορούσε να γράψει με
τέτοια γλύκα και με τέτοιο χιούμορ».

ΘΕΑΤΡΟ: «Σμαρούλα».

«Φαύστα» του Μποστ

ΣΚΗΝΟΘΕΣΙΑ: Γιάννης Μποσταντζόγλυ.

ΣΚΗΝΙΚΑ-ΚΟΣΤΟΥΜΙΑ: Κώστας Μποσταντζόγλου.

ΜΟΥΣΙΚΗ: Λουκιανός Κηλαηδόνης.

ΧΟΡΟΓΡΑΦΙΕΣ: Ρεγγίνα Καπετανάκη.

ΦΩΤΙΣΜΟΙ: Παναγιώτης Μανούσης.

ΔΙΑΝΟΜΗ: Σοφία Φιλιππίδου, Μιχάλης Μητρούσης, Ιφιγένεια Αστεριάδη, Καλλιόπη
Ταχτσόγλου, Μαρία Φιλίππου, Κώστας Φλωκατούλας, Χάρης Γρηγορόπουλος, Μαρία Καντιφέ.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15849P031</ED>
<ID>
ID:169891

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P03&aa=1</URL></REF>


Article

<CATEGORY>vin09</CATEGORY>

 <H5>Ένας ταμένος
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Πόσο παρήγορο είναι, αν και λιγοστεύουν τα παραδείγματα στις ημέρες μας, να
ανακαλύπτεις ανθρώπους με μεράκι, ταμένους, αφοσιωμένους σε έργα υποδομής,
βάσης, θεμελίων. Πριν από χρόνια ο Κωνσταντίνος Στάικος μάς είχε χαρίσει ένα
μνημειώδες έργο, την «Χάρτα της Τυπογραφίας», ένα εξαίσιο οδοιπορικό από την
Γουτεμβέργεια επανάσταση έως την εποχή που η τυπογραφία έπαψε να είναι τέχνη.
Τώρα λίγα χρόνια μετά, ο Κ.Σ. Στάικος μάς προικίζει με ένα άλλο θεμέλιο
πολιτισμού. Τη «Βιβλιοθήκη, από την Αρχαιότητα έως την Αναγέννηση». Τι μόχθος,
τι γνώση, πόσο υλικό, και με ποια ά-σφαλτη μέθοδο αυτός ο ερασιτέχνης (ιδού
για μια σπάνια φορά ο όρος βρίσκει την κυριολεξία του) δομεί το υλικό του και
μας προσφέρει ένα εργαλείο για πάντα. Ξέρετε τι σημαίνει να ελέγχετε
πληροφορίες από τη Μεσοποταμία και την Αίγυπτο, να περνάτε στην Αρχαία Ελλάδα,
στη Ρώμη, στο Βυζάντιο και από 'κεί στην Αναγεννησιακή Ευρώπη και να
εξαντλείτε με ασφάλεια, εύρος, σύστημα και ταξινομική σοφία ένα κολοσσιαίο
υλικό; Και δεν είναι μόνον το κείμενο, το σαφές, το λιτό και το καλοχτισμένο.
Είναι η πλούσια, εξαντλητική εικονογράφηση, αρχιτεκτονικά σχέδια, γκραβούρες,
πίνακες, σκίτσα. Ο Κ. Στάικος, ένας νέος άνθρωπος που αφοσιώθηκε με πάθος στη
μεγαλειώδη περιπέτεια του βιβλίου, παλεύει μόνος μέσα στη φτήνια της εποχής.
Και είναι ευτύχημα που βρέθηκαν στο πλάι του ο Μάνος και η Κάρεν Μπαζίλ -
Μαυρίδη να συνδράμουν στο θεμελιακό του έργο. Ένα, εκτός των άλλων,
αριστούργημα τυπογραφικής τέχνης.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15849P032</ED>
<ID>
ID:169924

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P03&aa=2</URL></REF>


Article

<CATEGORY>vin09</CATEGORY>

 <H5>Έλληνας στη Νάπολι
</H5><H2>Ναπολιτάνα αγάπησε Ρωμιό </H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Τουλάχιστον μετριότατο (και μάλιστα με καλοκαιρινά... κριτήρια) το ντουέτο των
νέων κινηματογραφικών κυκλοφοριών. Αποτελούμενο από τυποποιημένο αστυνομικό
κοκτέιλ Έντι Μέρφι και από ευτραφή, γλυκούλα Ναπολιτάνα, ερωτευμένη με... Ρωμιό!

Ποια είναι καλύτερη ταινία; Καμιά! Κονσερβοποιημένη δράση από τη μια,
ευπρεπής, σχολική, τρυφερή παραστασούλα από την άλλη. Αρχίζω από τον Έντι
Μέρφι και το «Metro, καταδίωξη στο Σαν Φραντσίσκο» (Metro), κάποιου Τόμας
Κάρτερ. Διότι σ' αυτού του είδους τις ταινίες, ο σκηνοθέτης υποδύεται τον ρόλο
του τροχονόμου. Ρυθμίζει την κυκλοφορία αυτοκινήτων, ελικοπτέρων, τραμ,
λεωφορείων, νταλικών, σχολικών, μηχανών και άλλων... εκρηκτικών υλών!

Τι έχουμε; Τα συνήθη! Μπάτσος (μαύρος) που χρησιμοποιεί... ανορθόδοξες
μεθόδους (μεταξύ Κλιντ Ίστγουντ και Σιλβέστερ Σταλόνε). 
Σατανικός εγκληματίας, διεφθαρμένος μέχρι μυελού οστών, αποφασισμένος για τα
πάντα. 
Καταδιώξεις με πάσης φύσεως οχήματα, αλλά κυρίως με συμπαθέστατα τραμ του Σαν
Φραντσίσκο («παίζουν» οι δρόμοι και τα δημοτικά μεταφορικά μέσα της πόλης).
Κουλτουριάρα (μαύρη κι αυτή) ερωμένη του μαύρου μπάτσου με τις ανορθόδοξες
μεθόδους. Και μονομαχίες μπάτσου με εγκληματία. Διότι πάντα, μα πάντα, ο
δολοφόνος και ο μπάτσος το παίρνουν προσωπικά και συνήθως ο «κακός» απάγει την
καλή τού καλού μπάτσου για να του κάνει κακό και να την κοπανήσει με τη λεία.

Καταλάβατε; Απλό! Ο Έντι Μέρφι είναι ο άσος του Σαν Φραντσίσκο και καταδιώκει
κάποιον δαιμόνιο, αδίστακτο λευκό μέχρι θανάτου! Τόσο απλό. 
Από 'κεί και πέρα τον λόγο έχουν οι κασκαντέρ, οι πυροτεχνουργοί, οι τεχνικοί,
τα εφέ, οι ρόδες, οι νταλίκες, τα τραμ και πάσης φύσεως άλλα... εργαλεία.
Λίγος «Βράχος», λίγο «Speed», λίγο «Μπούλιτ», λίγος... Μέρφι, άφθονο ποπ κορν,
τσουπ το Metro!

Διά της ιταλοελληνικής συνεργασίας Δημήτρη Γεωργιάδη και River film προκύπτει
η «Ιζότα» (Isota), του πρωτοεμφανιζόμενου σκηνοθέτη Μαουρίτσιο Φιούμε. Με
τρεις Ιταλίδες (Νικολέτα Μαγκαλότι, η χοντρή Ιζότα, Ρόζα Ντι Μπριτζίντα,
Τερέζα Σαποναντζέλο) και έναν Έλληνα. Διότι ο Δημήτρης Βερύκιος υποδύεται
κάποιον Αλέξανδρο Ζερβό που επισκέπτεται τη Νάπολι για να αγοράσει υφάσματα
και ρούχα, αλλά πέφτει πάνω σε εργάτριες υφαντουργίας!

Ε, τι το φυσικότερο; Η τρυφερή, ογκώδης Ιζότα κάνει όνειρα με ήρωα τον Ρωμιό
Αλέξανδρο, αλλά ο νεαρός Νεοέλλην τα φτιάχνει με τη φίλη της Λουίζα. Η Ιζότα
δεν απελπίζεται και το φιλμάκι τελειώνει αισιόδοξα, γλυκούλικα και συμπαθητικά.

Τίποτα το σπουδαίο, το συγκλονιστικό, το πρωτότυπο. Ταινιούλα με αρχή, μέση,
τέλος, με τρυφερούτσικη ιστορία, με ηθοποιούς που «τα λένε» και με ηρωίδα
μια... αντιηρωίδα. Απλά πράγματα για τους Ιταλούς. Εντελώς απίστευτα για
άφθονους Έλληνες νέους σκηνοθέτες. Που ούτε θα πέρναγε από το μυαλό τους να
τοποθετήσουν στο κέντρο του «σύμπαντος» μια τόσο... αντιπαθητική θηλυκή
ύπαρξη, αλλά ούτε θα κατάφερναν να διεκπεραιώσουν τόσο απλά μια τόσο απλή ιστορία.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15849P041</ED>
<ID>
ID:169892

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Πρυτανικές ή... κομματικές εκλογές;
</H2><H2></H2>
<AUTHOR>ΚΟΥΛΑ ΚΑΣΙΜΑΤΗ</AUTHOR>

Όπως διαβάζουμε στον Τύπο, στα περισσότερα Πανεπιστήμια οι πρυτανικές εκλογές
θα γίνουν μέχρι τις αρχές Ιουνίου. Τα δημοσιεύματα αναφέρουν και σχολιάζουν τα
διάφορα σχήματα που διεκδικούν την ψήφο της Πανεπιστημιακής Κοινότητας και
γκρίζες, μελαγχολικές σκέψεις περνούν από το μυαλό μας και μας προβληματίζουν.
Θα σταθούμε σε δύο σημεία, γιατί είναι κατά τη γνώμη μας αξιοπρόσεκτα.

Πρώτον. Τα διάφορα πρυτανικά σχήματα στις περισσότερες περιπτώσεις
μορφοποιούνται στη βάση της κομματικής ένταξης των υποψηφίων και του σφιχτού
εναγκαλισμού τους με τα πολιτικά κόμματα. Επειδή όμως οι ατομικές φιλοδοξίες
δεν μπορούν εύκολα και πάντοτε να ελεγχθούν και επειδή στα κόμματα ­ ιδιαίτερα
στα δύο μεγάλα ­ έχουν καταγραφεί τάσεις που συχνά είναι σε μεγαλύτερη
αντιπαράθεση μεταξύ τους παρά με τις αντίπαλες πολιτικές δυνάμεις,
παρουσιάζεται το περίεργο φαινόμενο, σε κάποια Πανεπιστήμια, από τον ίδιο
κομματικό χώρο να υποστηρίζονται δύο ή περισσότερα σχήματα. Πού, ωστόσο,
οδηγεί αυτή η πρακτική και πόσο ωφέλιμη είναι για το Πανεπιστήμιο;

Οδηγεί στην παραδοχή ότι οι εκλογές των πρυτανικών αρχών, που καλούνται να
διοικήσουν τα ΑΕΙ για τα τρία επόμενα χρόνια, δεν γίνονται με ακαδημαϊκά
κριτήρια, αλλά με πελατειακές και πολιτικές προοπτικές. Παραπέμπει στη
συνειδητοποίηση περιορισμού της ακαδημαϊκής ελευθερίας, γιατί το εκλεγμένο
πρυτανικό σχήμα είναι σε σημαντικό βαθμό δέσμιο των κομματικών δυνάμεων που το
έφεραν στην εξουσία. Προοιωνίζεται ακόμη τις κατά περίπτωση «συμμαχίες» των
πρυτανικών αρχών ανάλογα με την κομματική τους ταυτότητα σε βάρος της
ανεξαρτησίας γνώμης και δράσης τους. Έτσι, αν οι πολιτικές δυνάμεις που
συνέβαλαν ουσιαστικά στην ανάδειξη του συγκεκριμένου πρυτανικού σχήματος
βρίσκονται στην εξουσία, τότε οι κυβερνητικές επιλογές κατά κανόνα
επικροτούνται κι αν πάλι βρίσκονται στην αντιπολίτευση συχνά αμφισβητούνται.
Είναι οι οφειλές της υποστήριξης. Η δήλωση της Ν.Δ. ότι δεν θα αναμειχθεί σ'
αυτές τις πρυτανικές εκλογές μακάρι να γίνει και πράξη και να την μιμηθούν και
τα άλλα κόμματα. Γιατί όσο κι αν είναι υπερβολή ότι «με τις φιλοδοξίες της,
τους συμβιβασμούς, τα ψέματα, τις μικρότητες και τις λίγο-πολύ καλυμμένες από
το κράτος συμφωνίες της, η πολιτική είναι η απογοητευτικότερη δραστηριότητα»·
ωστόσο για τον ρόλο της στα πανεπιστημιακά πράγματα έχει δόση αληθείας.

Δεύτερον. Εμφανίστηκαν, ευτυχώς, ελάχιστες (δύο ή τρεις) περιπτώσεις πρυτάνεων
που επιδιώκουν να ενσωματωθούν σε σχήματα, ως αντιπρυτάνεις, γιατί δεν έχουν
δικαίωμα για τρίτη θητεία πρύτανη. Η εκδηλούμενη αυτή «φιλαρχία», αυτή η
λαιμαργία της εξουσίας δεν είναι εύκολο να εξηγηθεί με ακαδημαϊκά κριτήρια. Αν
οι διατελέσαντες για έξι χρόνια πρυτάνεις θεωρούν ότι η κτηθείσα εμπειρία από
τις δύο προηγούμενες θητείες τους τούς προσδίνει τον χαρακτήρα του
αναντικατάστατου για τη διοίκηση του Πανεπιστημίου, τότε θα 'πρεπε να
υιοθετήσουν, εισηγηθούν και προβάλουν την άποψη ότι αυτό τον ρόλο της
διοίκησης και διαχείρισης να τον παίξουν ειδικοί διευθυντές-οργανωτές με
σπουδές και εξειδικεύσεις σε ανάλογα θέματα.

Ίσως είναι καιρός η Πανεπιστημιακή Κοινότητα, αλλά και η Πολιτεία να
αναθεωρήσουν τον τρόπο εκλογής των πρυτανικών αρχών. Να αποδεσμευθεί η
διαδικασία από τις κομματικές επιρροές και από τα τριμελή σχήματα γιατί δεν
διασφαλίζεται επί αξιοκρατία, ούτε πρυτανεύουν τα ακαδημαϊκά κριτήρια. Και η
μακρόχρονη παραμονή στην εξουσία δεν ωφελεί ούτε το Πανεπιστήμιο ούτε τον ίδιο
τον πανεπιστημιακό αφού τον απομακρύνει από το πραγματικά δημιουργικό του
έργο. Χρειάζεται εκσυγχρονιστική τομή και τόλμη για να ξεπεράσουμε τις
αντιφάσεις μας.

* Η Κούλα Κασιμάτη είναι καθηγήτρια Κοινωνιολογίας στο Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15849P042</ED>
<ID>
ID:169925

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P04&aa=2</URL></REF>


Article

<CATEGORY>vin09</CATEGORY>

 <H5>Αθήνα '60-'70
</H5><H2>ΒΙΒΛΙΟ παρουσίαση
</H2>
<AUTHOR>ΒΑΣΙΛΗΣ ΚΥΛΛΕΚΙΔΗΣ</AUTHOR>

<H3></H3>ΓΙΑΝΝΗ ΚΑΙΡΟΦΥΛΑ: Η Αθήνα στη δεκαετία του '60. Εκδόσεις
Στρατή Φιλιππότη. Σελίδες 500. Αθήνα 1997.

Ένα ακόμη χρήσιμο βιβλίο για την ιστορία της Αθήνας έγραψε ο δημοσιογράφος
Γιάννης Καιροφύλας. Στις 500 σελίδες του νέου του βιβλίου ζωντανεύουν τα
σημαντικότερα γεγονότα της δεκαετίας του '60. Μίας δεκαετίας που υπήρξε
ιδιαίτερα καθοριστική για την ελληνική πρωτεύουσα. Μίας δεκαετίας που άλλαξε
τη μορφή της Αθήνας. Γιατί ήταν η περίοδος που η Αθήνα αναπτύχθηκε με ταχύτατο
και εντυπωσιακό ρυθμό, αλλά δυστυχώς και με προχειρότητα.

Ξεφυλλίζοντας ο αναγνώστης το πλούσιο αυτό βιβλίο του Γιάννη Καιροφύλα,
συναντά όλα εκείνα τα γεγονότα που σημάδεψαν τότε τη ζωή της Αθήνας.

Ανάμεσα στα δεκάδες γεγονότα της εποχής, να θυμίσουμε την έναρξη μετάδοσης
από το ραδιόφωνο θεατρικών έργων, την εμφάνιση της Μαρίας Κάλλας στην
Επίδαυρο, τη δίκη του σφαγέα των Εβραίων της Θεσσαλονίκης Μαξ Μέρτεν, που
συγκλόνισε την ελληνική κοινή γνώμη, τον αποχαιρετισμό των τελευταίων τραμ της
Αθήνας (Σάββατο 15 Οκτωβρίου 1960), τα εγκαίνια του «Μον Παρνές» στην Πάρνηθα.
Ακόμα, τον σάλο από την εκλογή, το 1962, ως Αρχιεπισκόπου Αθηνών του
Μητροπολίτη Αθηνών Ιακώβου, την καθιέρωση το 1961 του ημιεπαγγελματισμού στο
ποδόσφαιρο, τα εγκαίνια του «Χίλτον» (1963), τα εγκαίνια της λαχαναγοράς του
Ρέντη (1965). Και με τον πυρετό της δόμησης, τα πρώτα «σύννεφα» ρύπανσης της
ατμόσφαιρας στην Αθήνα και την εμφάνιση των γερανών της Τροχαίας στους δρόμους
της Αθήνας (1966). Και κάτι ακόμα για τους νοσταλγούς της παλιάς Αθήνας, την
κατεδάφιση του «Απότσου» της οδού Σταδίου, ένα στέκι επωνύμων που είχε ιδρυθεί
το 1896.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15849P043</ED>
<ID>
ID:169959

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P04&aa=3</URL></REF>


Article

<CATEGORY>vin09</CATEGORY>

 <H5>ΣΤΑ ΓΥΡΙΣΜΑΤΑ ΤΗΣ ΝΕΑΣ ΤΑΙΝΙΑΣ ΤΟΥ ΝΙΚΟΥ ΠΕΡΑΚΗ
</H5><H2>Σόου - μπίζνες και διαπλεκόμενα
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>«Στην αρχή ένιωθα σαν τουρίστρια σε πλατό. Σαν την Αλίκη στη Χώρα των
Θαυμάτων. Μετά προσγειώθηκα ανώμαλα. Ο Περάκης είναι τελειομανής. Μια σκηνή
μπορεί να τη γυρίσει 30 φορές!». Είναι η τηλεοπτική σταρ Κατερίνα Γιατζόγλου,
απαστράπτουσα, άνετη και αναβαθμισμένη. Την επέλεξε ο Νίκος Περάκης για τον
κεντρικό ρόλο στην καινούργια ταινία που γυρίζει, με τίτλο «Προστάτης οικογένειας».
</H3>
Η Κατερίνα Γιατζόγλου υποδύεται την Καλυψώ, μια δημοφιλή ελαφρολαϊκή
τραγουδίστρια, που είναι παντρεμένη με τον Σωτήρη Μάνδρακα (Εύρης Παπανικόλας)
έναν μεγαλοεπιχειρηματία εργολάβο και ιδιοκτήτη καναλιού. Η Καλυψώ, λοιπόν,
αποφασίζει να γράψει την αυτοβιογραφία της. 
Όχι μόνη βέβαια, αλλά με τη βοήθεια ενός αδιόριστου δασκάλου και επίδοξου
συγγραφέα (Ρένος Χαραλαμπίδης) που μόλις έχει τελειώσει το στρατιωτικό του και
έχει γράψει ένα βιβλίο για τον Στρατό... όπως ο Χρήστος Χωμενίδης! Όμως τα
πράγματα μπερδεύονται, όταν το υλικό της αυτοβιογραφίας πέφτει σε λάθος χέρια.
Εκβιασμοί, απαγωγές, φόνοι, βιασμοί και ανακρίσεις ακολουθούν.

Όλα φωτισμένα ή σκιασμένα μέσα από παραμορφωτικούς φακούς, για τους οποίους
συχνά ευθύνονται τα Μέσα Μαζικής Ενημέρωσης.

Σκηνοθέτης με χιούμορ υπονομευτικό, που σατιρίζει συστηματικά και με επιτυχία
τη νεοελληνική κοινωνία («Άρπα Κόλλα», «Λούφα και παραλλαγή» κ.λπ.) ο Νίκος
Περάκης κάνει, ωστόσο, την αθώα περιστερά!

«Εγώ; Να χλευάσω την TV; Μα πώς είναι δυνατόν, αφού απ' αυτήν ζούμε όλοι!».

­ Δηλαδή;

«Να! Τόσες διαφημίσεις απορρυπαντικών κάνω».

­ Μα καλά, δεν σκέφτεστε τις επιπτώσεις;

«Η σχέση μου με την τηλεόραση δεν μπορεί να γίνει χειρότερη. Ποτέ δεν μού
ζήτησε κανένας να κάνω καμιά δουλειά γι' αυτήν».

­ Την παρακολουθείτε όμως...

«Α! βέβαια. Βλέπω τις εκπομπές λόγου, τα ριάλιτι σόου, τις ειδήσεις με
παραθυράκια. Είναι οι καλύτερες!».

­ Και η ταινία σας τι λέει γι' αυτά;

«Χρειάζεται να αναγγείλουμε ένα μήνυμα; Μια απλή ταινία χαμηλού κόστους και
ηθικού ύψους είναι... καθώς το ένα φέρνει το άλλο...».

Ευτυχώς για τους συνομιλητές του Περάκη, σπεύδει η Κατερίνα Γιατζόγλου να...
διευκρινίσει: «Μίντια, σόου μπίζνες και διαπλεκόμενα. Αυτό είναι η ταινία».

­ Πες τα Κατερίνα! Όμως, είσαι κι εσύ άνθρωπος της
τηλεόρασης. Δεν σε ενοχλεί ότι η ταινία έμμεσα σε εκθέτει;

«Όχι. Γιατί κι εγώ στις εκπομπές μου είμαι τύπος που σατιρίζει. Αυτό είναι το
κοινό μας με τον Περάκη. Η ταινία είναι τελικά μια παρωδία όλου αυτού του κόσμου».

Αρκετά αιχμηρή παρωδία απ' ό,τι πάντως φαίνεται, αφού ο Εύρης Παπανικόλας π.χ.
εμφανίζεται στην υπόθεση από το 1972. Με μοντάζ στις ειδήσεις της εποχής, ο
Περάκης τον έχει τοποθετήσει πίσω από τον Στυλιανό Παττακό να δίνει ένα
φακελάκι σε κάποιον! «Και μετά αρχίζουν για μένα μια σειρά γάμοι
"μελετημένοι"», λέει στα «ΝΕΑ» αυτός ο πριν από δέκα χρόνια σκηνοθέτης της
ταινίας «Τέλειο έγκλημα». Γάμοι, λοιπόν, με κάποια πτώματα μεταξύ τους, μέχρι
που ο Εύρης - Σωτήρης παντρεύεται την Κατερίνα - Καλυψώ.

­ Σ' αρέσει ο ρόλος σου Κατερίνα;

«Καθόλου. Απεχθάνομαι την Καλυψώ. Είναι μια στυγνή αριβίστρια. Δεν πρόκειται
να την αγαπήσω ποτέ. Θυμώνω μ' αυτά που κάνει».

Όμως, ο Περάκης προσθέτει: «Η Κατερίνα Γιατζόγλου είναι απόλυτα επαρκής σαν
ηθοποιός. Τη διάλεξα βλέποντάς την σε πολλών λογιών εκπομπές. 
Γιατί νομίζω πως καμιά τραγουδίστρια δεν θα δεχόταν να προδώσει την
επαγγελματική οικογένειά της ούτε και οι ηθοποιοί που έχουν μια σχέση
εξάρτησης με τα κανάλια. Εκείνη φαινόταν να έχει περισσότερες ελευθερίες».

Να λοιπόν, που η ταινία κάνει «τζιζ». Κι ας είναι κωμωδία. «Κωμωδία; Όχι.
Δράμα είναι, αφού έχουμε τουλάχιστον δύο νεκρούς», λέει ο Περάκης γελώντας
κάτω από τα μουστάκια που δεν έχει, και επιστρέφοντας στο γύρισμα.

Βρισκόμαστε στο κλαμπ «ΒΟ» της Βούλας, ανάμεσα στις φοινικιές και στους «χάι»,
όπου ο Περάκης και οι παραγωγοί του (Κέντρο Κινηματογράφου, ΕΛΚΕ, STEFI)
κάλεσαν μερικούς φίλους για ποτό και... γύρισμα. Μαζί και κάποιοι από τους
υπόλοιπους ηθοποιούς της ταινίας. Ο Άλκης Παναγιωτίδης, ο Γιώργος Κοτανίδης, ο
Γιάννης Χατζηγιάννης κ.ά.

Στο πλατό, η Μάγκυ Χαραλαμπίδου με πέδιλα - κοθόρνους, μίνι και λυτά τα μαύρα
της μαλλιά, συζητά στο μπαρ με τον Ρένο Χαραλαμπίδη (σύμπτωση τα επίθετά τους)
και τον ρωτά αν βλέπει MAD TV.

Εκείνος την κοιτάζει ενθουσιασμένος και λέει μπούρδες. «Α! Πού το διάβασα
αυτό; Στον "Αλχημιστή"; Του Όσκαρ Ουάιλντ είναι;». Η βαβούρα σταματάει.

«Κάμερα. Κανείς δεν κοιτάει τη μηχανή. Γυρίζουμε»!

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15849P051</ED>
<ID>
ID:169893

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P05&aa=1</URL></REF>


Article

<CATEGORY>vin09</CATEGORY>

 <H5>ΚΩΜΙΚΕΣ ΣΕΙΡΕΣ ΕΤΟΙΜΑΖΟΥΝ ΤΑ ΚΑΝΑΛΙΑ
</H5><H5></H5><H2>Ποντάρουν στο χιούμορ
</H2>
Τα πρόσωπα που θα μας κάνουν να γελάμε απ' τη νέα τηλεοπτική σεζόν είναι ήδη
γνωστά. Ανάμεσά τους οι Ελένη Κούρκουλα, Φίλιππος Σοφιανός, Πέτρος Φιλιππίδης,
Χάρης Ρώμας, Γιώργος Κωνσταντίνου, Σπύρος Παπαδόπουλος και ο Γιάννης Ζουγανέλης.

Είναι οι ηθοποιοί που θα πρωταγωνιστήσουν στις κωμικές σειρές του χειμώνα. Ο
Γιώργος Κωνσταντίνου γράφει αυτή την περίοδο για λογαριασμό του Antenna, δύο
κωμικά σίριαλ: «Τη διπλανή πόρτα» (θα συμπρωταγωνιστήσει μαζί με τον Φίλιππο
Σοφιανό) και τον «Δανεικό πατέρα».

Μια ακόμη κωμωδία για τον χειμώνα έκλεισε ο Antenna. Πρόκειται για την
«Καραμπόλα» (παραγωγής στούντιο ΑΤΑ), στην οποία ο Σπύρος Παπαδόπουλος
υποδύεται έναν καθηγητή που ερωτεύεται μια φοιτήτριά του.

Το μόνο κωμικό σίριαλ ­ από τα φετινά ­ που θα παίζεται και τη νέα τηλεοπτική
σεζόν είναι η κωμωδία του Κώστα Πρετεντέρη «Εκείνες κι εγώ», με τον Γιάννη
Μπέζο στον πρωταγωνιστικό ρόλο.

Το Mega «κρατά» για το χειμώνα δύο από τις φετινές του κωμωδίες. Το «Εμείς κι
εμείς» και τον «Ιό του πατέρα» (με τον Κώστα Ρηγόπουλο, τον Τάσο Χαλκιά και
τον Ηλία Λογοθέτη). Στις υπάρχουσες κωμωδίες, θα προστεθούν τέσσερις ακόμη.
Αυτές είναι:

* «Μέχρι χθες ήμασταν ξένοι». Με την Ελένη Κούρκουλα να πρωταγωνιστεί για
πρώτη φορά σε κωμωδία υποδυόμενη μια τηλεπαρουσιάστρια πρωινής εκπομπής.
Συμπρωταγωνιστής της στο σίριαλ, που γράφει ο Αλέξανδρος Ρήγας, θα είναι ο
Νίκος Σεργιανόπουλος, ενώ στους άλλους ρόλους θα εμφανιστούν οι Ντίνα Κώνστα,
Χρυσούλα Διαβάτη.

* «Ο κακός βεζίρης». Η υπόθεση είναι εμπνευσμένη από τις τρελές περιπέτειες
του Ιζνογκούτ ο οποίος προσπαθούσε να πάρει τη θέση του χαλίφη. Κάτι ανάλογο
θα συμβεί και με τον... κακό βεζίρη Χάρη Ρώμα. 
* «Έτσι είναι η ζωή». Δύο νέοι που δεν γνωρίζονται μεταξύ τους, κάποια στιγμή
στη ζωή τους συναντώνται και αποφασίζουν να συμβιώσουν. Πρωταγωνιστεί ο Πέτρος
Φιλιππίδης. 
* «Ιερή οικογένεια». Ο Γιάννης Ζουγανέλλης παίρνει «μεταγραφή» από τον Σκάι
και θα παρουσιάζει απ' τον χειμώνα στο Mega ημίωρα χιουμοριστικά σκετς.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15849P061</ED>
<ID>
ID:169894

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P06&aa=1</URL></REF>


Article

<CATEGORY>vin09</CATEGORY>

 <H2>Κατά των «σκουπιδιών»
</H2><H2></H2>
Δυναμική διαμαρτυρία έξω από τα γραφεία του «Σκάι» πραγματοποίήσαν χθες μέλη
της ομάδας «Πολίτες σε Δράση», την ώρα που ήταν στον αέρα το δελτίο ειδήσεων.
Πέταξαν σακούλες με σκουπίδια έξω από το κτίριο του σταθμού για να
διαμαρτυρηθούν για το είδος του «δελτίου ειδήσεων - σόου». Επανέλαβαν δηλαδή
την ίδια διαμαρτυρία που είχαν κάνει στον «Αντέννα» πριν από ένα περίπου μήνα.
Τα μέλη της ομάδας «Πολίτες σε Δράση» και φώναζαν συνθήματα ότι «Όχι στα
σκουπίδια της TV ­ δεν είναι το σαλόνι μας χωματερή». 
<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P06</CAT>
<ED>
Κωδικός άρθρου: A15849P062</ED>
<ID>
ID:169926

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P06&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Η φαντασία στην 4η εξουσία
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Οι μεταλλάξεις στην ελληνική τηλεόραση είναι τόσο τολμηρές ενίοτε, ώστε να
αξίζουν βραβείο ευρεσιτεχνίας. Πέρα από τα ριάλιτι σόου που εδώ απέκτησαν
προέκταση νυφοπάζαρου, είδη δεμένα με τη γέννηση του κινηματογράφου, όπως το
ντοκιμαντέρ, υφίστανται τέτοια μετάπλαση των αρχιτεκτονικών στοιχείων τους που
γίνονται αγνώριστα. Καθώς προτείνουν νέα μείγματα χωρίς προηγούμενο.
</H3>
Η «φαντασία στην εξουσία», αίτημα των εξεγερμένων νεαρών Γάλλων του
αλησμόνητου Μάη '68, ήταν ο θεμέλιος λίθος ενός ολόκληρου μυθικού
οικοδομήματος πάνω στο οποίο στηρίχθηκε μια τρελή ερωτική απαγωγή, θέμα
υπέροχο για ένα ανορθόδοξο ντοκιμαντέρ του Στέλιου Κούλογλου με τίτλο
«Συνωμοσία αγάπης»! (ΕΤ2).

Έτσι βλέπουμε, μήνα Μάιο, να οργιάζει η φαντασία στην... «Τέταρτη εξουσία» που
είναι η δημοσιογραφία, καθώς Έλληνες και ντόπιοι δημοσιογράφοι, στο Σαράγεβο,
αντιμετωπίζουν σοβαρούς κινδύνους για να υποστηρίξουν τον έρωτα του Στράτου
και της Ενίσα!!! Ένα εκπληκτικό σχέδιο καταστρώνεται που μεταβάλλει τον Έλληνα
φοιτητή εκ Λαμίας, Στράτο, και την αγαπημένη του Ενίσα, μουσουλμάνα από τη
Βοσνία, σε... δημοσιογράφους! Η πρώτη απόπειρα συνάντησης αποτυγχάνει, διότι ο
ερωτευμένος νεαρός Έλληνας δεν μπόρεσε να φθάσει στο Σαράγεβο όπου η Ενίσα
έχει εγκλωβιστεί μαζί με την οικογένειά της. Άλλωστε κανείς, λόγω της
πολιορκίας, δεν μπορεί να μπει στην πόλη εκτός εάν είναι ξένος διπλωμάτης ή
πολεμικός ανταποκριτής.

Ξεχωριστό

Απελπισμένος ο Στράτος ακούει τις συμβουλές, που όλες καταλήγουν στο ρεφρέν:
«Ξέχασέ την». Ενώ ο Ανδρέας Μπελιμπασάκης δηλώνει: «Κατάλαβα ότι ήταν κάτι
ξεχωριστό. Έπρεπε να μπει στο Σαράγεβο». Έτσι αρχίζει η επιχείρηση «Έρως
ανίκατε μάχαν» με τη βοήθεια και της Άννας Μπούτου, για να αποκτήσει
δημοσιογραφική ταυτότητα και η Ενίσα.

Από εδώ και πέρα η όλη ιστορία γίνεται θρίλερ, καθώς η αγωνία συνεχώς
κορυφώνεται εξαιτίας των ανυπέρβλητων δυσκολιών που δεν οφείλονται σε
επινοήσεις σεναριογράφου αλλά στην ίδια την πραγματικότητα. Ενώ το χάπι εντ,
απολύτως αληθινό, γεμίζει αγαλλίαση την ψυχή του θεατή.

Ωστόσο, η αλήθεια αυτή είναι σκηνοθετημένη και μάλιστα με εξαιρετική
επιδεξιότητα. Στιγμές αγωνίας, ντεκουπάζ και χρόνοι διάρκειας των δραματικών
πλάνων δημιουργούν ένα τηλεοπτικό λαβ στόρι, ένα μελό-ντοκιμαντερίστικο, χωρίς
προηγούμενο στην ιστορία μικρής και μεγάλης οθόνης. Παράδειγμα χτυπητό η
δήλωση της Ενίσα ότι δεν έπρεπε να κλαίει στις πιο δύσκολες στιγμές της
απόδρασης, γεγονός που αλλοιώνεται από τα τηλεοπτικά δάκρυα της «ηρωίδας» και
την επιμονή του σκηνοθέτη να συλλαμβάνει την εκ των υστέρων υγρασία της
στυγνής και... στεγνής πλέον πραγματικότητας.

Δηλαδή άλλο «Ρωμαίος και Ιουλιέττα στο σκοτάδι» (του πολέμου) κι άλλο «μανούλα
μου αγάπησα και πόνεσα στο Σαράγεβο»!

Κι ακόμα πιο άλλο η «Ινδία», ντοκιμαντέρ του Ροσελίνι, όπου το ανθρώπινο
στοιχείο δεν χάνεται και ο ψυχισμός υπάρχει και το ιστορικο-πολιτικό
περιβάλλον συνδιαλέγεται καθοριστικά με τη μοίρα του ατόμου χωρίς σασπένς και
δακρυγόνες σκηνές. Ενώ το δικό μας καλοφτιαγμένο ντοκιμαντερίστικο πόνημα
εξαντλείται στα όρια του μελό. Στοιχείο που δεν ορίζει πάντοτε τη δουλειά του
Στέλιου Κούλογλου, ανάμεσα στην οποία συγκαταλέγεται ένα αλησμόνητο ρεπορτάζ
για στους Ινδιάνους της Αμερικής και τους αγώνες τους για επιβίωση.

Αποτυχημένο

Αντιθέτως, τελείως αποτυχημένο είναι το ντοκιμαντέρ «Ζει ο Μεγαλέξανδρος» του
αρχιτέκτονα κ. Νίκου Σοφιανού, στον Antenna. Όπου ακούμε τον ίδιο να σπικάρει
κι ένα μικρό ωραίο αγοράκι να διαβάζει επιλεγμένα ενδεικτικά κείμενα, τόσο
αδέξια και με κακό ήχο που «μπουκώνει» ώστε δεν καταλαβαίνουμε, ενίοτε,
απολύτως τίποτα. Επιπλέον, στην πραγματικότητα, αυτό το ντοκιμαντέρ δεν είναι
παρά ένα τουριστικό οδοιπορικό με αυτοκίνητο που διασχίζει λεωφόρους στη
χερσόνησο της Μικράς Ασίας, για να φθάσει, μέχρι στιγμής, στην Αίγυπτο,
προσπερνώντας την Αλεξάνδρεια!

Καθ' οδόν βέβαια μάς παρέχει ο σκηνοθέτης και σεναριογράφος κ. Σοφιανός
διάφορα ιστορικά στοιχεία, που όμως, μαζί με τις εικόνες, αποτελούν ένα
οπτικοακουστικό σύνολο σαν της τρελής τα μαλλιά, όχι μόνο γιατί μας δείχνει
χώρους άσχετους με τον Έλληνα στρατηλάτη αλλά και γιατί συνδιαλέγεται με
τοπικούς άρχοντες, γενικώς και αορίστως, περί αρχαίου πνεύματος και ελληνικού πολιτισμού.

Επιπροσθέτως υπάρχουν και εδώ ανόητες σκηνοθετικές επεμβάσεις, όπως π.χ. μια
χολιγουντιανή γοργόνα και μια μούσα με ανεμίζοντα φορέματα που δείχνει κατά
την Αίγυπτο, ενώ ο λόγος γίνεται... ποιητικός με εκφράσεις όπως «η χρυσαφένια
ομορφιά του ήλιου» και ο διάλογος με τη Σφίγγα (!!!) ­ όλα τυλιγμένα στην
ανυπόφορη μουσική επένδυση του κ. Χατζηνάσιου που θυμίζει αρχαιοπρεπή ταινία
του Χόλιγουντ!

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15849P071</ED>
<ID>
ID:169895

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Μέχρι και το «Μegaζην» ασχολήθηκε με τις έμμονες ιδέες που προσπαθούν να
καλλιεργήσουν στις γυναίκες τα διάφορα κέντρα αδυνατίσματος. Τι πετυχαίνει μια
γυναίκα σε ένα ινστιτούτο αισθητικής; Πώς μπορεί να απαλλαγεί από το τοπικό
της πάχος και το αίσθημα απόρριψης που την κάνει να νιώθει ο περίγυρός της;
Πώς γίνεται τα διάφορα «κυτταριτιδοκτόνα» να φέρουν το μέγιστο αποτέλεσμα; Σε
αυτού του είδους τις ερωτήσεις απαντούσε ο διευθυντής ενός κέντρου
αδυνατίσματος. Ο οποίος, παρεμπιπτόντως, παρέλειψε να φροντίσει τον κόμπο της
γραβάτας του που έδειχνε «ταλαιπωρημένος». Κι εξηγούσε από πού πηγάζει αυτή
του η μέριμνα για το γυναικείο κάλλος: «Θέλω να λένε οι γυναίκες μού αρέσει το
κορμί μου, γι' αυτό και θέλω να κάνω έρωτα με τον άντρα μου». Αν είναι να
ακούγονται τέτοιες αηδίες, ζήτω η καρμπονάρα!

* Στη Θεσσαλονίκη ανέβηκε το «Μεταξύ μας». Και με την ευκαιρία μιας τέτοιας
ανόδου, η Έλντα Πανοπούλου σκαρφάλωσε στη ράχη ενός ελέφαντα που μαζί
με την ... αγέλη του περιδιάβαιναν στην παραλιακή λεωφόρο, διαφημίζοντας τις
παραστάσεις ενός τσίρκου (στο πλαίσιο της Πολιτιστικής Πρωτεύουσας άραγε;).
Τώρα, γιατί το έκανε αυτό; Ας το θεωρήσουμε ως ένα hommage στον ένδοξο πρόγονο
των Μακεδόνων, Μεγαλέξανδρο, για να θυμίσει πως στην εκστρατεία του
στον Γάγγη ποταμό ο στρατηλάτης και οι άνδρες του χρησιμοποίησαν και εκείνοι, ελέφαντες!

* Η Έλντα Πανοπούλου όμως είχε χθες την τάση να επιβαρύνει τον κόσμο. Κάνει
εμφάνιση ο Θανάσης Ευθυμιάδης με ένα ποδήλατο, της έρχεται ιδέα φαεινή
της Έλντας κι ανεβαίνει μπροστά του, γυναικεία ­ με τα πόδια στο πλάι ­ για να
την πάει βόλτα και να του προσθέσει μία υπολογίσιμη αντίσταση στην ορθοπεταλιά
του, επιβάλλοντας τον σε αερόβια άσκηση.

*Ο υπουργός ΠΕΧΩΔΕ, Κώστας Λαλιώτης, δεν διστάζει να αποκαλύψει στη «Θύρα 300»
στον Γιώργο Παπαχρήστο (SuperSport, 23.00) ότι το ποδόσφαιρο τον διχάζει,
δηλώνοντας χαρακτηριστικά: «Είμαι ένας περίεργος "κίτρινος", είμαι με τον Μπάγιεβιτς».

Αρχικά ήταν οπαδός του Ολυμπιακού, αλλά το 1980 άλλαξε προτιμήσεις,
υποστηρίζοντας πλέον την ΑΕΚ. Η φιλία του, όμως, με τον σημερινό προπονητή του
Ολυμπιακού, Ντούσαν Μπάγιεβιτς, τον κάνει να δηλώνει υποστηρικτής του: «Είμαι
φίλαθλος της ΑΕΚ και φίλος ενός μεγάλου προπονητή».

Όσον αφορά τις προτιμήσεις του στο μπάσκετ, δηλώνει ότι είναι με την ομάδα του Ολυμπιακού.

Για τον Κώστα Λαλιώτη μιλούν στη «Θύρα 300» δύο καλοί του φίλοι και ο παλιός
ποδοσφαιριστής και γιατρός της ΑΕΚ, Λάκης Νικολάου.

* «Με ελληνικά λίγο καλύτερα από τα σπαστά», είπε ο Ευθύμιος Γεωργίου
στα νέα του Antenna, επινοώντας έναν άλλο τρόπο αξιολόγησης του επιπέδου
γνώσης των ελληνικών που μιλούσαν οι πράκτορες του FBI. Και στο ίδιο θέμα για
το θύμα της 17 Νοέμβρη φιγουράρει περήφανα μια βινιέτα «ΑΠΟΚΛΕΙΣΤΙΚΟ», για τον
ιδιοκτήτη του ταξί στο οποίο επέβησαν οι τρομοκράτες και ο οποίος ο μιλάει
μόνο στον Antenna. Αλλά ο ιδιοκτήτης μιλούσε για λογαριασμό του οδηγού του,
καθότι το ταξί το νοικιάζει. Επομένως, ποιο φοβερό αποκλειστικό; Η μεταφορά
της κουβέντας του οδηγού στον ιδιοκτήτη; So what?

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P07</CAT>
<ED>
Κωδικός άρθρου: A15849P072</ED>
<ID>
ID:169927

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P07&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«TRAINSPOTTING»: Η ιστορία μιας φιλίας νεαρών στο τέλος του αιώνα μας,
που αυτοκαταστρέφεται σε μία κοινωνία χωρίς οράματα. Του Ντάνι Μπόιλ. (Αβάνα,
Δεξαμενή, Εκράν, Θησείον, Λιλά, Φλερύ).

«ISOTTA»: Συμπαθητικό ερωτικό δράμα με τον έρωτα μιας παχουλής
γυναίκας. Του Μαουρίτσιο Φιούμε, με τους: Νικολέτα Μαγκαλότι, Ρόζα Ντι
Μπρίτζιντα, Δημήτρη Βερύκιο. (Απόλλων).

«ΜΕΤΡΟ, ΚΑΤΑΔΙΩΞΗ ΣΤΟ ΣΑΝ ΦΡΑΝΣΙΣΚΟ»: Ο Έντι Μέρφι ως διαπραγματευτής
ομήρων και μεσάζων της αστυνομίας. Του Τόμας Κάρτερ. (Άννα Ντορ, Village
Centre 8, Γαλαξίας, Ιντεάλ, Μπροντγουέι, Σινέ Παρί, Σπόρτιγκ, Μπομπονιέρα, Σινεάκ).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σου Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αλφαβίλ).

«ΜΥΣΤΙΚΑ ΚΑΙ ΨΕΜΑΤΑ»: Ένα παιχνίδι αυτογνωσίας με την περιπέτεια μιας
γυναίκας να βρει τη χαμένη της οικογένεια. Του Μάικ Λι. (Ελληνίς, Αχίλλειον).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Βοξ, Μετροπόλ).

«DONNIE BRASCO»: Ο Αλ Πατσίνο είναι εκτελεστής της Μαφίας και έχει υπό
την προστασία του τον νεαρό κλέφτη Τζόνι Ντεπ. Του Μάικ Νιούελ. (Αμαρυλλίς, Φιλοθέη).

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15849P101</ED>
<ID>
ID:169887

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Πόλη του Νομού Σερρών. 2. Μερικές φορές... φτερωτή (γεν.).
3. Χωρίς άμμο δεν γίνεται, στη γενική (καθ.). ­ Αρχή... παραμυθιού.
4. Οροσειρά της Βουλγαρίας. ­ Ρήμα γνωστού αρχαίου ρητού (αντίστρ.).
5. Χαρακτηρίζεται έτσι συγκρινόμενο (αντίστρ.). ­ Σώθηκε από μια
καταστροφή. 6. Οπιούχο φάρμακο. 7. Αντίστροφη γραφή πρόθεσης. ­
Βασάνισε τον Οδυσσέα (αιτ.). 8. Ποταμός της Ιταλίας, στη γλώσσα του. ­
Γιος του Ερμή. ­ Γενάρχης Αράβων. 9. Αναφέρεται και η πνευματική.

ΚΑΘΕΤΑ

1. Χωριό της επαρχίας Δράμας. 2. Αλληγορικά τα όσα έγραψε.
3. Ευρωπαία κι αυτή. 4. Συγκοινωνιακά αρχικά. ­ Από τα πρώτα
τα... πρώτα. 5. Ανήκει στις Κυκλάδες (γεν.). ­ Ελάχιστος ο όγκος της,
αντίστροφα (καθ.). 6. Συνεχόμενα στο αλφάβητο. ­ Μυστηρίου
πρωταγωνιστής (αιτ.). 7. Ηθοποιός και σκηνοθέτης του θεάτρου μας.
8. Γνωστό το κάστρο της (αντίστρ.). ­ Ομάδα φυλών της ΝΑ Ασίας.
9. Στην ανάγκη... διπλασιάζονται. ­ Πρέπει να είναι περισσότερα από τα
αντίθετά τους.

ΛΥΣΗ (29/5/97)

ΟΡΙΖΟΝΤΙΑ: 1. ΚΑΦΩΔΕΙΟΝ 2. ΑΠΟΡΗΜΑΤΑ 3. ΛΑΡΑ-ΙΦ 4.
ΑΝΑΙΜΙΑ 5. ΝΤ-ΣΙΝΑ 6. ΤΗΣ-ΛΑΝΤΑ 7. ΑΣΕΜΝΟ-ΣΙ 8.
ΡΗΝΑΝΙΑ 9. ΙΤΑ-ΑΦΗ. ΚΑΘΕΤΑ: 1. ΚΑΛΑΝΤΑΡΙ 2.
ΑΠΑΝΤΗΣΗ 3. ΦΟΡΑ-ΣΕΝΙ 4. ΩΡΑΙΑ-ΜΑΤ 5. ΔΗ-ΑΝΝΑ 6.
ΕΜΠΙΣΤΟΙ 7. ΙΑ-ΑΙΝ-ΑΑ 8. ΟΤΙ-ΝΑΣ 9. ΝΑΦΘΑΛΙΝΗ.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15849P102</ED>
<ID>
ID:169937

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P10&aa=2</URL></REF>


Article

<CATEGORY>vin09</CATEGORY>

 <H5>ΑΦΙΕΡΩΜΑ ΣΤΑ 70ΧΡΟΝΑ ΤΩΝ ΔΕΛΦΙΚΩΝ ΕΟΡΤΩΝ
</H5><H5></H5><H2>Ίκαρος ο Μελισσανίδης!
</H2>
Στο αρχαίο Στάδιο των Δελφών ο Ολυμπιονίκης Γιάννης Μελισσανίδης θα
αυτοσχεδιάσει ρυθμικά πάνω στο μύθο του Ίκαρου, στη διάρκεια του αφιερώματος
για την 70ή επέτειο των πρώτων Δελφικών εορτών που οργάνωσαν ο Άγγελος
Σικελιανός και η Εύα Πάλμερ-Σικελιανού.

Το αφιέρωμα στο ζεύγος Σικελιανού ­ αντί για τις καθιερωμένες διεθνείς
συναντήσεις αρχαίου δράματος ­ οργανώνει φέτος από 16-20 Ιουλίου το Ευρωπαϊκό
Πολιτιστικό Κέντρο Δελφών, το οποίο συμπληρώνει τα είκοσι χρόνια λειτουργίας.
Το ευρύ αφιέρωμα ξεκινά στις 16 Ιουλίου με μεγάλη Συμφωνική Συναυλία με το
«Πνευματικό Εμβατήριο» του Άγγελου Σικελιανού σε μουσική Μίκη Θεοδωράκη,
περιλαμβάνει τρεις εκθέσεις, εκδόσεις, διεθνές συμπόσιο για το «Αρχαίο δράμα
στους Δελφούς από τον Άγγελο Σικελιανό έως τις μέρες μας», ένα μουσικοθεατρικό
δρώμενο που οργανώνουν ο Σπύρος Σακκάς και ο Γιώργης Γιατρομανωλάκης με τίτλο
«Χρησμολογία. Οι Δελφοί και τα οράματα του Άγγελου Σικελιανού» και παράσταση
με το έργο του Α. Σικελιανού «Ο Δαίδαλος στην Κρήτη» σε σκηνοθεσία Ηλία
Μαλανδρή. Το πρόγραμμα των εκδηλώσεων παρουσίασαν χθες η πρόεδρος του Δ.Σ. του
Ευρωπαϊκού Πολιτιστικού Κέντρου Δελφών κ. Ελένη Γλύκατζη-Αρβελέρ, ο Νίκος
Βερνίκος και ο Νίκος Συνοδινός. Ο τελευταίος τόνισε την προσπάθεια που έγινε
να αναδειχθούν εκδηλώσεις με το στοιχείο της πρωτοτυπίας, ενώ η κυρία Αρβελέρ
εξέφρασε την ευχή ο λαμπρός εορτασμός που ετοιμάζεται να γίνει αφορμή να
ξαναδιαβαστεί ο Σικελιανός που τον έχουμε μισοξεχάσει. Η ίδια ανακοίνωσε ότι
θα παραβρεθούν όλοι οι απόγονοι του Α. Σικελιανού που ζουν στην Αμερική, καθώς
και ο βετεράνος των Δελφικών εορτών, ο 88χρονος Γιώργος Δημητράκος. Κατά την
επίσημη έναρξη, στις 16 Ιουλίου, στο Συνεδριακό Κέντρο Δελφών, εγκαινιάζονται
δύο εκθέσεις σχετικές με το θέατρο: Τα Ελληνικά και Ρωμαϊκά Θέατρα στη
Μεσόγειο και η επιρροή του αρχαίου ελληνικού δράματος στον κόσμο, που
επιμελήθηκε ο Σπύρος Μερκούρης.

Αυτή η έκθεση θα παρουσιαστεί στη Θεσσαλονίκη Πολιτιστική Πρωτεύουσα και
περιλαμβάνει έναν ανάγλυφο χάρτη των αρχαίων θεάτρων, οπτικοακουστικό υλικό,
κοστούμια και φωτογραφίες από τη «Μήδεια» του κ. Βολανάκη με τη Μελίνα
Μερκούρη, από την «Ορέστεια» του Πήτερ Χωλ και τις «Βάκχες» του Ι. Μπέργκμαν κ.ά.

* Έκθεση με τίτλο «Σκηνογραφικές εκδοχές: Τσαρούχης, Βασιλείου, Χατζηκυριάκος-
Γκίκας, Μυταράς, Φασιανός, Μόραλης».

* Μία τρίτη έκθεση εγκαινιάζεται (στις 17 Ιουλίου) στο Μουσείο Δελφικών
Εορτών, το Σπίτι του Σικελιανού. Εκτός από τη μεγάλη συναυλία του Μίκη
Θεοδωράκη, στην οποία συμμετέχει η Ορχήστρα Σύγχρονης Μουσικής και η χορωδία
της ΕΡΑ και όπου ο συνθέτης θα διευθύνει το έργο «Κάντο Ολύμπικο, Ωδή στον
Δία. Ωδή στον Απόλλωνα», στο πνεύμα του πειραματισμού και της αναζήτησης νέων
προσεγγίσεων στο έργο του Σικελιανού, στο αρχαίο Στάδιο των Δελφών θα
εμφανισθεί στις 18 Ιουλίου ο δεξιοτέχνης του κλαρίνου Γιώργος Μάγγας και το
«new age» συγκρότημα Άβατον στα πλαίσια της εκδήλωσης λόγου, μουσικής και
ρυθμικής ­ με τον Μελισσανίδη ­ που επιμελήθηκε η Ελπίδα Σκούφαλου.

Κατά τη λήξη των εργασιών του Συμποσίου ο καθηγητής Γιώργης Γιατρομανωλάκης θα
παρουσιάσει ένα βίντεο με θέμα τη θεατρική εξέλιξη και την πορεία της αρχαίας
ελληνικής τραγωδίας στον 20ό αιώνα μέσα από κινηματογραφικές και
βιντεοσκοπικές καταγραφές.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15849P111</ED>
<ID>
ID:169888

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P11&aa=1</URL></REF>


Article

<CATEGORY>vin09</CATEGORY>

 <H2>600 εκατ. δρχ. για τους U2
</H2><H2></H2>
ΘΕΣΣΑΛΟΝΙΚΗ

Γραφείο Βόρειας Ελλάδας

Οι U2 θα βρίσκονται στη Θεσσαλονίκη τον ερχόμενο Σεπτέμβριο, όπως διαβεβαίωνε
χθες ο καλλιτεχνικός διευθυντής της Πολιτιστικής Πρωτεύουσας, Πάνος Θεοδωρίδης.

Η συναυλία τους μπορεί να μην έκλεισε οριστικά και να απομένουν μικρά νομικά
και τεχνικά προβλήματα, όμως ο καλλιτεχνικός διευθυντής του Οργανισμού
Πολιτιστικής Πρωτεύουσας και οι συνεργάτες του είναι αισιόδοξοι πως ο «αγώνας»
Κωνσταντινούπολης (που επίσης διεκδικεί τη συναυλία) και Θεσσαλονίκης θα λήξει
με νίκη της φετινής Πολιτιστικής Πρωτεύουσας της Ευρώπης.

Οι απαιτήσεις των U2 πέραν της αμοιβής τους, που καθόρισαν στα 1,5 εκατομμύρια
δολάρια, είναι επίσης η εξασφάλιση ειδικευμένου τεχνικού προσωπικού (400
άτομα) για την εγκατάσταση της σκηνής και των ηχητικών στη Β' Προβλήτα του
Λιμανιού, που επιλέχθηκε για τη συναυλία.

Η σκηνή θα έχει έκταση 700 τ.μ. και ύψος 30 μ. Τα συνολικά έξοδα για τη
διοργάνωση της συναυλίας είναι μαζί με την αμοιβή του συγκροτήματος 600
εκατομμύρια δραχμές, από τα οποία τα 150 διαθέτει ο ΟΠΠΕ, 150 χορηγοί του
Δημοσίου (ΥΠΠΟ, Γενική Γραμματεια Ν. Γενιάς κ.ά.) και τα υπόλοιπα αναζητούνται
σε χορηγίες.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15849P112</ED>
<ID>
ID:169921

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P11&aa=2</URL></REF>


Article

<CATEGORY>vin09</CATEGORY>

 <H2>Αλλαγή νομικού πλαισίου για το Ίδρυμα Ελληνικού Πολιτισμού
</H2>
<H3></H3>Με σχέδιο νόμου ­ που κατέθεσε στη Νομοπαρασκευαστική Επιτροπή της Βουλής, ο
αναπληρωτής υπουργός Εξωτερικών, κ. Γιώργος Παπανδρέου ­ αλλάζει ο θεσμικός
χαρακτήρας του Ιδρύματος Ελληνικού Πολιτισμού, του οποίου οι στόχοι
διευρύνονται και επαναπροσδιορίζονται.

Ο κ. Γιώργος Παπανδρέου ενημέρωσε χθες την ειδική Μόνιμη Επιτροπή Απόδημου
Ελληνισμού, για τις βασικές κατευθύνσεις του νομοσχεδίου. Αυτές είναι: Η
συνέλευση προσωπικοτήτων του Ιδρύματος μετατρέπεται σε αμιγώς συμβουλευτικό
όργανο, τη Συνέλευση Πολιτισμού, και καταργείται η προηγούμενη αρμοδιότητά της
να εκλέγει τη διοίκηση του ΙΕΠ. Τα μέλη της διοίκησης του Ιδρύματος
διορίζονται επί θητεία από τον αρμόδιο υπουργό. Θεσμοθετείται Διυπουργικό
Συμβούλιο Προγραμματισμού, για την εξασφάλιση του συντονισμού με υπηρεσίες
άλλων υπουργείων. Διευρύνονται οι σκοποί του Ιδρύματος, ώστε να καλύπτουν την
ευρύτερη γνώση για την Ελλάδα στο εξωτερικό ­ στα γράμματα, στις τέχνες και
τις επιστήμες ­, αλλά και τη διάδοση της γλώσσας. 
<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15849P113</ED>
<ID>
ID:169956

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P11&aa=3</URL></REF>


Article

<CATEGORY>vin09</CATEGORY>

 <H2>Για την «επανάσταση της εποχής μας»
</H2>
<H3></H3>Για την επανάσταση της εποχής μας μίλησαν χθες άνθρωποι του πνεύματος που
συγκεντρώθηκαν στη Στοά του Βιβλίου με αφορμή την παρουσίαση του βιβλίου του
Ερνέστο Λακλάου «Για την επανάσταση της εποχής μας. Κοινωνική εξάρθρωση,
ηγεμονία και ριζοσπαστική δημοκρατία» από τις εκδόσεις Νήσος. Ο συγγραφέας,
που διευθύνει το μεταπτυχιακό πρόγραμμα στην Ιδεολογία και Ανάλυση Λόγου στο
Πανεπιστήμιο Έσσεξ της Αγγλίας, παρευρέθη στην εκδήλωση, κατά την οποία
μίλησαν για τις συστημικές θεωρίες του αργεντινού διανοούμενου οι Θάνος
Λίποβατς, Νίκος Μουζέλης, Κωνσταντίνος Τσουκαλάς, Κώστας Φιλίνης.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15849P114</ED>
<ID>
ID:169976

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P11&aa=4</URL></REF>


Article

<CATEGORY>vin09</CATEGORY>

 <H2>Ελληνικό πνεύμα για γαλλόφωνους
</H2>
<H3></H3>«Α! Αυτό το βιβλίο που διάβασα είναι ελληνικό;». «Α! Το έργο αυτού του Έλληνα
ζωγράφου είναι εκπληκτικό». Αυτό το επιφώνημα, που στη γαλλική γλώσσα δηλώνει
θαυμασμό κι έκπληξη, θα είναι η μεγάλη ικανοποίηση της συντακτικής ομάδας της
γαλλόφωνης πολιτιστικής επιθεώρησης «athemes». Γιατί το μηνιαίο εγχείρημά τους
θα έχει πετύχει τον σκοπό του: «Να γίνουμε ένα σύγχρονο εργαλείο επικοινωνίας.
Να σπάσουμε ορισμένα κλισέ, να προβάλλουμε ό,τι πιο νέο και μοντέρνο. Να
δείξουμε σε τι διαφέρουν οι Έλληνες και σε τι μοιάζουν με τους γαλλόφωνους
πληθυσμούς». Ήταν τα λόγια της Κατρίν Βελισσάρη, διευθύντριας του Κέντρου
Λογοτεχνικής Μετάφρασης του Γαλλικού Ινστιτούτου Αθηνών και συμβούλου έκδοσης
του μηνιαίου εντύπου, που το δεύτερο τεύχος του παρουσιάστηκε χθες στο
αμφιθέατρο του υπουργείου Εξωτερικών.

«Η γαλλόφωνη κοινότητα διευρύνεται στη χώρα μας. Και με την επιθεώρηση αυτή
αποκτά τις δικές της πηγές ενημέρωσης. Γι' αυτό και η έκδοσή της αποκτά μεγάλη
σημασία, καθώς μέσω αυτής τα πολιτιστικά μας μηνύματα μπορεί να διαχέονται και
να καλλιεργούνται οι δεσμοί μας με τις χώρες όπου τα γαλλικά είναι επίσημη
γλώσσα», σημείωσε ο υπουργός Πολιτισμού, κ. Βενιζέλος.

Το «athemes» πρόσθεσε η κ. Κατρίν Βελισσάρη, επικεντρώνεται στην πολιτιστική
επικαιρότητα των δύο χωρών, φιλοξενεί στις σελίδες του προσωπικότητες από τον
πνευματικό και καλλιτεχνικό χώρο της Γαλλίας και της Ελλάδας, σταχυολογεί
επίκαιρα θέματα και επιδιώκει να δείχνει απρόσμενες πλευρές των δύο χωρών.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15849P115</ED>
<ID>
ID:169990

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P11&aa=5</URL></REF>


Article

<CATEGORY>vin09</CATEGORY>

 <H2>Καταιγίδα και αποθέωση για τον Ληρ
</H2><H2></H2>
Τρεις φορές επανέφεραν στη σκηνή, που στήθηκε ειδικά για την παράσταση του
«Βασιλιά Ληρ» στην Αποθήκη 1 του Λιμανιού της Θεσσαλονίκης, του ηθοποιούς οι
τυχεροί θεατές της πρεμιέρας του Βασιλικού Εθνικού Θεάτρου στη Θεσσαλονίκη.

Σεμνοί, διακριτικοί, χωρίς υποκλίσεις και χαμόγελα, παρά μόνο με μικρή κλίση
του κεφαλιού ­ ένδειξη σεβασμού προς τους θεατές αλλά και το... «ήθος που
κλήθηκαν να ποιήσουν» ­, οι ηθοποιοί του Royal National Theater ευχαρίστησαν
τους 425 θεατές τους στις τρεις κερκίδες που περιέβαλλαν τη σκηνή, μεταξύ των
οποίων βρέθηκαν ο Ζυλ Ντασσέν, ο διευθυντής του Εθνικού Θεάτρου Νίκος
Κούρκουλος, ο σκηνογράφος Διονύσης Φωτόπουλος και δεκάδες ηθοποιοί που
έσπευσαν να θαυμάσουν τον «μυθικό Ληρ» - συνάδελφό τους, Ίαν Χολμ.

Σεμνότερος όλων ο πρωταγωνιστής, που εντυπωσίασε στην παράσταση και ιδιαίτερα
στη συγκλονιστική σκηνή της καταιγίδας (εκεί που ο Ληρ χάνει πλέον τα λογικά
του) έκανε λίγα βήματα μπροστά από τους συναδέλφους του, κλίνοντας ελαφρά το
κεφάλι σε ένδειξη ευχαριστίας προς τα ασταμάτητα χειροκροτήματα και «μπράβο»
των θεατών.

Είναι χαρακτηριστικό πως η αγωνία των διοργανωτών για «δυσκολία» στην
παρακολούθηση της παράστασης λόγω της ξένης γλώσσας διαψεύστηκε περίτρανα σ'
όλη τη διάρκεια των τρεισήμισι ωρών.

Ο Ίαν Χολμ, οι άξιοι συνάδελφοί του, η σκηνοθετική φροντίδα του Ρίτσαρντ Άιρε
και του νεαρού βοηθού του ­ υπευθύνου για τη σκηνοθεσία των περιοδειών Τζέιμς
Κερ υλοποίησαν αυτό που ο Πίτερ Μπρουκ υποστηρίζει: «Η κατανόηση ενός
θεατρικού κειμένου μπορεί να επιτευχθεί και από τον ήχο που "βγάζουν" οι ηθοποιοί».

Τα εισιτήρια και για τις τρεις επόμενες παραστάσεις (έως και αύριο) έχουν ήδη εξαντληθεί.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15849P121</ED>
<ID>
ID:169889

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P12&aa=1</URL></REF>


Article

<CATEGORY>vin09</CATEGORY>

 <H5>ΑΣΤΑΜΑΤΗΤΟΣ ΧΟΡΟΣ ΜΕ ΤΟΝ ΠΟΥΕΝΤΕ
</H5><H5></H5><H2></H2><H2>Τίτο, ο... Έλληνας
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ότι η λάτιν μουσική μιλάει στην καρδιά του ελληνικού κοινού, το ξέρουμε δα από
τα παλιά. Το ότι ο Τίτο Πουέντε, μ' όλους τους ρυθμούς μαζί του, γέμιζε το
θέατρο του Λυκαβηττού ως επάνω στα βραχάκια για μια ακόμη φορά, μόλις τρεις
και κάτι μήνες από την προηγούμενη εμφάνισή του στο Μέγαρο Μουσικής, αυτό το
είδαμε: Προχθές βράδυ, στην πρώτη μεγάλη συναυλία του καλοκαιριού, που άρχισε
επίσημα και ιδιαίτερα χορευτικά με τον «βασιλιά της σάλσα» να δίνει το σύνθημα
από τα κρουστά. Αλλά δεν ήταν μόνο αυτό και η σκόνη που σηκωνόταν απ' τα πόδια
όσων χόρευαν μάμπο, ήταν και το φινάλε της συναυλίας. Όπου ο Τίτο, έχοντας
μόλις δώσει μια λάτιν έκδοση στα «Παιδιά του Πειραιά», ανανέωσε κιόλας το
ραντεβού του. «Στις 13 Ιουλίου ­ είπε - θα είμαστε στο Φεστιβάλ της Σάνης στη
Χαλκιδική, και την επομένη στις 14, στο θέατρο «Μελίνα Μερκούρη», στον
Βύρωνα». Αυτό κι αν είναι λάτιν καλοκαίρι!

Για τις ανάγκες της συναυλίας, που έδινε μηνύματα ζωηρής προσέλευσης νωρίς από
την προπώληση κιόλας, πολύ σωστά οι διοργανωτές προέβλεψαν να μεταφέρουν τη
σκηνή όσο γινόταν προς τα πίσω έτσι ώστε να ανοίξει ο χώρος για το κοινό. Μια
μεγάλη πίστα που ακολουθούσε σάλσα και μερένγκε, μάμπο, «μπαμπολέιρο» και
«όγιε κόμο βα» (ναι, ναι, αυτόν τον ρυθμό του Σαντάνα κατά το προσφιλές αστείο
του Τίτο) από την αρχή ως το τέλος.

Κάπου στη μέση, πάντως, ο ακαταπόνητος Τίτο υποδέχθηκε στην σκηνή την... «Ω!
λα λα» (δική του η προσφώνηση) Γιολάντα Ντούκε, από την Δημοκρατία του Αγ.
Δομίνικου, στην δεύτερη κιόλας εμφάνισή της στην Ελλάδα. «Η Σέλια (Κρουζ) που
δεν είναι τόσο Ω! λα λα ­ συνέχισε ­ η καλή μας Σέλια βρίσκεται αυτό τον καιρό
στην Αφρική και γυρίζει μια ταινία». Πληθωρική λοιπόν η Γιολάντα με λευκά
στρετς, στρας κι αστραφτερά τραγούδησε με την ψυχή της πάνω, ξεσηκώνοντας κι
άλλο το κοινό.

­ Το νιώσατε; ρωτούσε κάθε τόσο ο Τίτο στα ελληνικά, που είχε στο μεταξύ
προπονηθεί. Ο κόσμος γιόρταζε μαζί του τα 50 χρόνια του ως διευθυντή ορχήστρας
και μοιραζόταν το κέφι του ως το τέλος. Εκεί που ο Τίτο Πουέντε έφευγε με
κινήσεις «Μακαρένα».

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15849P122</ED>
<ID>
ID:169922

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P12&aa=2</URL></REF>


Article

<CATEGORY>vin09</CATEGORY>

 <H2>Για τον Λευτέρη, «τον καλύτερο φίλο»
</H2><H2></H2>
«Οι καλύτεροι φίλοι δεν είναι αυτοί που έχουμε δίπλα μας καθημερινά, όσο
ακριβοί κι αν είναι» ­ είπε χθες, μιλώντας μπροστά σε παιδιά μικρά και
μεγαλύτερα, σε γονείς και δασκάλους, ο συνθέτης Μάριος Τόκας. Και συνέχισε:
«οι καλύτεροι φίλοι μας είναι αυτοί που με τη δημιουργία τους μας κάνουν να
ερωτευόμαστε, να νοσταλγούμε, να προβληματιζόμαστε, να πονάμε γλυκά, να κλαίμε
καθαρτικά, κι ας μην τους έχουμε δει ποτέ. Ο Λευτέρης Παπαδόπουλος είναι ο
καλύτερός μας φίλος». Ανάμεσα σε φίλους καλούς και σε λόγια σαν κι αυτά
βρέθηκε συγκινημένος ο Λευτέρης Παπαδόπουλος, σε μια εκδήλωση που είχαν
ετοιμάσει για εκείνον τα παιδιά του Δημοτικού και του Γυμνασίου των
εκπαιδευτηρίων «Πλάτων». Μια εκδήλωση, βέβαια, που χρωμάτισαν ακόμη πιο πολύ
οι φωνές των παιδιών, που με τις δύο χορωδίες του σχολείου άρχισαν σιγά σιγά
το τραγούδι, την «Αριστοτέλους» και τη «Φτωχολογιά», το ένα μετά το άλλο,
τραγούδια του Λευτέρη Παπαδόπουλου, παρακινώντας όλους όσοι ήταν στην εκδήλωση
να «πιάσουν» κι αυτοί τον ρυθμό.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15849P123</ED>
<ID>
ID:169957

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P12&aa=3</URL></REF>


Article

<CATEGORY>vin09</CATEGORY>

 <H2>Καφετζού και χαρτορίχτρα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Keep in touch, το λένε οι Αγγλοσάξωνες. Και αν πιστέψω τις φήμες (και δεν έχω
κανέναν απολύτως λόγο να μην τις πιστέψω), τότε η Αγγελική Νικολούλη
πρόκειται να κρατήσει άριστη επαφή. Με την άσφαλτο και τους τέσσερις τροχούς.
Προτίθεται να εξασφαλίσει για τον εαυτό της και cabrio και Saab (με δύο «a»,
όπως λέμε Μάαστριχ). Αξίας 16 εκατομμυρίων, με το κλειδί στο χέρι.

* (η αείμνηστη Γεωργία Βασιλειάδου, όταν παρίστανε την καφετζού και την
χαρτορίχτρα, ούτε Fiatάκι έβλεπε στα όνειρά της).

«Να κρατάμε επαφή» είναι και ο τίτλος του τελευταίου CD της
αειθαλούς Ρίτας Σακελλαρίου, ο οποίος κυκλοφορεί εντός των
προσεχών ημερών. Η είδηση δεν είναι η κυκλοφορία, αλλά πως η Ρίτα
εγκατέλειψε... τον παίδαρο και επέστρεψε στον παλιό, λαϊκό εαυτό της. Πρώτα θα
τον ακούσω, ύστερα θα σας ειδοποιήσω.

* Και ο Σωτήρης Γκορίτσας κρατάει επαφή με τη δημοσιότητα. Πρώτα ήταν
τα γυρίσματα της ταινίας του «Βαλκανιζατέρ». Ακολούθησε η αγωνία «θα τον
πάρουν ή δεν θα τον πάρουν στις Κάννες;» (τελικώς δεν τον πήραν). Ενδιαμέσως
«υπήρξε» η μουσική της ταινίας που την υπογράφει ο Νίκος Πορτοκάλογλου.
Και τώρα;
<REF><SOURCE>
ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15849P124</ED>
<ID>
ID:169977

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Κέννεντυ και Νέρων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τώρα επέρχεται η στιγμή της κρίσεως. Και για την ταινία και για το σάουντρακ.
Διότι την Πέμπτη, 5 Ιουνίου, ακριβώς πάνω στην επέτειο της δολοφονίας του
Ρόμπερτ Κέννεντυ (1968), προβάλλεται το «Βαλκανιζατέρ» στο
καλλιτεχνικο-κινηματογραφικό στέκι με την ονομασία «Εκράν».

* (αυστηρώς για δημοσιογράφους και κριτικούς).

Τέσσερις μέρες μετά, δηλαδή Δευτέρα, 9 Ιουνίου, ακριβώς την ημέρα αυτοκτονίας
του μεγαλομανούς Νέρωνος (68 π.Χ) κυκλοφορεί η μουσική της ταινίας,
καθώς και το τραγούδι με την Πόλυ Πάνου που περιέχεται εντός του ίδιου «σάουντρακ».

* Αυτό δεν λέγεται επαφή με τη μουσική, αλλά με την ιστορία!

Επαφή με το σχολείο εξακολουθεί ακόμα να κρατάει η Κατερίνα Μαραγκού!
Κοιτάτε να δείτε τι συνέβη. Περνούσα, χτες, από το θέατρο «Αθηνών», το βλέπω
ανοιχτό, δρασκελίζω το κατώφλι, ανεβαίνω τα σκαλιά και ακούω ήχους
παραστάσεως. «Μπα, η ιδέα μου είναι», λέω από μέσα μου. 
Ανοίγω, διστακτικά, την πόρτα και τι βλέπω; «Ο Σαίξπηρ σε μιά ώρα»! Αγόρια και
κορίτσια Γυμνασίων και Λυκείων σε «πρωτάθλημα» θεάτρου! Κοιτάω στις πρώτες
θέσεις και τα χάνω. Η Κατερίνα Μαραγκού... βαθμολογούσε (ας πούμε) τις
επιδόσεις των μαθητών.

* Για πάντα νέα.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15849P125</ED>
<ID>
ID:169991

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P12&aa=5</URL></REF>


Article

<CATEGORY>vin09</CATEGORY>

 <H5></H5><H2>Η τέλεια κοπή
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Η Άλκηστη Πρωτοψάλτη (και όχι μόνη) κρατάει επαφή με τη Χαρούλα
Αλεξίου μέσω υπερ-σύγχρονου στούντιο ηχογράφησης, εγκατεστημένου στο..
Παρίσι! Το ίδιο στούντιο, όπου «καταφεύγει» η Χαρούλα για να εξασφαλίσει
τελειότητα στην «κοπή» των CD της, επισκέπτεται αυτές τις μέρες και η Αλκηστη.
Παρέα με τη Λίνα Νικολακοπούλου και τον Νίκο Αντύπα.

* Επαφή (δισκογραφική) με την Άλκηστη κρατάει και η Χαρούλα. Διότι ο μεν νέος
δίσκος της Πρωτοψάλτη θα κυκλοφορήσει τον Σεπτέμβριο, ο δε δίσκος της Χαρούλας
τον Δεκέμβριο!

Έτσι ακριβώς. Η Αλεξίου «ποτέ δεν πεθαίνει αλλά πάντα προς τη δόξα τραβά». Που
πα' να πει. Πως μετά το «Φιλί του κόσμου» με παλιά τραγούδια, τώρα
οργανώνεται, προετοιμάζεται και εφορμά με εντελώς ολοκαίνουργιο υλικό. Έτσι
για να τοποθετηθεί.

<REF><SOURCE>ΤΑ ΝΕΑ</SOURCE>
<DATE>, 30-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15849P126</ED>
<ID>
ID:169999

</ID><URL>http://ta-nea.dolnet.gr/neaweb/neafile.print_unique?e=A&f=15849&m=P12&aa=6</URL></REF>


Article

<CATEGORY>vin04</CATEGORY>

 <H5>ΜΕ ΕΠΕΙΓΟΥΣΑ ΕΓΚΥΚΛΙΟ ΤΟΥ ΥΠΟΥΡΓΕΙΟΥ
</H5><H2>ΣΕ ΚΛΟΙΟ της Εφορίας τα ακίνητα
</H2><H2></H2>
ΣΦΙΓΓΕΙ ο κλοιός της Εφορίας για τα ακίνητα. Το υπουργείο Οικονομικών με
εγκυκλίους του καλεί τις Εφορίες να ξεκινήσουν την προετοιμασία για τις νέες
αντικειμενικές τιμές, καθώς μέχρι το τέλος του χρόνου θα έχει συμπληρωθεί η
απαραίτητη διετία από την τελευταία αναπροσαρμογή των αντικειμενικών τιμών των
ακινήτων. Μ' άλλη εγκύκλιο, το υπουργείο Οικονομικών δίνει αναλυτικές οδηγίες
για τον έλεγχο, τον υπολογισμό και την εκκαθάριση του Φόρου Μεγάλης Ακίνητης Περιουσίας.

σελίδα 47

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15850N011</ED>
<ID>
ID:170055

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N01&aa=1</URL></REF>


Article

<CATEGORY>vin04</CATEGORY>

 <H2>Ελπίζει σε νίκη η γαλλική Αριστερά
</H2><H2></H2>
σελίδα 43

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15850N013</ED>
<ID>
ID:170131

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N01&aa=3</URL></REF>


Article

<CATEGORY>vin04</CATEGORY>

 <H2>ΠΡΟΒΛΗΜΑ ΝΕΡΟΥ ΣΤΗ ΜΙΣΗ ΕΛΛΑΔΑ
</H2>
σελίδα 18

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15850N014</ED>
<ID>
ID:170154

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N01&aa=4</URL></REF>


Article

<CATEGORY>vin04</CATEGORY>

 <H2>Κρεμαστινός: </H2><H2>Περιττές πολλές εγχειρήσεις καρδιάς
</H2><H2></H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15850N015</ED>
<ID>
ID:170167

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N01&aa=5</URL></REF>


Article

<CATEGORY>vin04</CATEGORY>

 <H2>Καλλιτζάκης στα «ΝΕΑ»: </H2><H2>Φεύγω από τον ΠΑΟ
</H2><H2></H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N01</CAT>
<ED>
Κωδικός άρθρου: A15850N016</ED>
<ID>
ID:170174

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N01&aa=6</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΝΕΟΕΛΛΗΝΕΣ θα πρέπει να μάθουμε κάποτε να συζητάμε. Να αναπτύξουμε
τη γνήσια «κουλτούρα του διαλόγου», με ορθολογιστικά επιχειρήματα, απόψεις,
θέσεις, αντιθέσεις. Αλλά όχι με τις φτηνές, απλοϊκές, ετικέτες, τους
δαιμονολογικούς και μανιχαϊκούς χαρακτηρισμούς που παρακάμπτουν την ουσία. Ο
Π.Κ. Ιωακειμίδης στους «Προβολείς». Σελ. 6.

ΟΙ ΤΟΥΡΚΟΙ «γέρνουν» προς τον ισλαμισμό, όπως πάνε τα πράγματα. Τους
Έλληνες, όμως, κύριε Πρόεδρε των ΗΠΑ, γιατί προσπαθείτε να τους κάνετε και
πάλι αντιαμερικανούς με το στανιό; Και ποιος θα σας μείνει στην περιοχή; Ο
Χρύσανθος Λαζαρίδης στην «Τρίτη Άποψη». Σελ. 6.

ΤΑ ΔΗΛΩΘΕΝΤΑ ποσά των προεκλογικών δαπανών από τους υποψήφιους
βουλευτές, ιδιαίτερα στα μεγάλα αστικά κέντρα (Αθήνα - Θεσσαλονίκη - Πειραιάς
κ.λπ.), είναι κατά πολύ μεγαλύτερα από αυτά που αναφέρονται. Το συμπέρασμα των
ορκωτών λογιστών. Κατά τα άλλα, άνθρακες ο θησαυρός. Στη | σελ. 7.

Μ. ΠΑΓΚΑΛΟΥ: Το ευρωπαϊκό βάθρο το έβλεπα πανύψηλο ­ αποδείχθηκε
εφικτό. Ψηλότερα υπάρχει το παγκόσμιο. Η Πάτρα, για τη ρυθμική γυμναστική,
υπήρξε μεγάλο ξεκίνημα για τη νέα Ομοσπονδία. Οι απαντήσεις στις «30
Ερωτήσεις» του Γ. Ρουσάκη στη σελ. 12.

«... ΟΙ ΓΕΝΙΤΖΑΡΟΙ, θυμωθέντες, έβαλαν φωτίαν εις το εγγλέζικον
κονσολάτο και όσοι χριστιανοί ήρχοντο εις βοήθειαν να σβήσουν την πυρκαϊάν,
τους εκατέκοψαν...». Η «Προδημοσίευση» από την εισαγωγή της Ελένης Χατζούδη
για την επανέκδοση της αρχαιότερης ελληνικής εφημερίδας. Σελ. 39.

500 ΤΑΞΙ είναι... μαϊμούδες! Γι' αυτό αν δείτε ταξί να πηδάει από κλαδί
σε κλαδί και από δέντρο σε δέντρο, μη μπήκε μέσα: είναι «μαϊμού»! Συνήθως τα
ταξί «μαϊμούδες» τα έχουν ιδιοκτήτες που χρησιμοποιούν φωτοτυπίες αδειών
κανονικών ταξί.Ο Κ. Χατζίδης στη σελ. 42.

ΣΤΗΝ ΤΟΥΡΚΙΑ η κυβέρνηση του ισλαμιστή Ν. Ερμπακάν είναι κυβέρνηση
μειοψηφίας. Ο βουλευτής Γ. Ακτουνά ­ αυτός που έσφαζε πρόβατα στη Θράκη ­
υπέβαλε την παραίτησή του. Και η Τανσού Τσιλέρ ζητεί να της δοθεί η
πρωθυπουργία για να κάνει εκλογές. Σελ. 44 και «Πρόσωπα» σελ. 46.

ΕΣΤΑΖΑΝ 
αίμα οι πρώτες σελίδες των εφημερίδων. 
Εκτελέσεις, δολοφονίες, αυτοκτονίες από έρωτα ή ντροπή. 
Οι ειδήσεις συναγωνίζονταν σε φρίκη,

σε αγριότητα, σε εξαθλίωση, σε τρόμο.

Γεγονότα που γίνονται τελικά δική μας υπόθεση.

Η Τζώρτζια Κοντράρου «Σε πρώτο ενικό», 
στη σελ. 13.

ΣΤΟ ΔΙΣΚΟΠΩΛΕΙΟ 
του μέλλοντος τα ράφια

μπορεί να είναι εντελώς περιττά.

Διότι ο πελάτης μπορεί να φτιάξει μόνος του το CD 
της επιλογής του,

επί τόπου.

Τα δισκοπωλεία αυτά εμφανίστηκαν ήδη στην Φλόριντα των ΗΠΑ. 
«Πανόραμα». Σελ. 1.

ΧΡ. ΦΕΡΕΝΤΙΝΟΣ: Άλλες φορές ψυχαγωγώ τους ανθρώπους κι άλλες τους παρατηρώ. Θα
έλεγα πως είμαι ένας εξερευνητής. Νομίζω ότι η εξουσία και η άνεση που σου
δίνει η τηλεόραση είναι μοναδικές. Να βάζεις και να σου βάζουν τρικλοποδιές. Η
συνέντευξη στον Δ. Τζάθα. Σελ. 20-21.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15850N021</ED>
<ID>
ID:170025

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δίκτυα
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Όπου ακούς πολλούς Ομίλους, βάσταγε μικρή Κεντροαριστερά.

Με τιμή

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15850N022</ED>
<ID>
ID:170104

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N02</CAT>
<ED>
Κωδικός άρθρου: A15850N023</ED>
<ID>
ID:170113

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15850N031</ED>
<ID>
ID:170026

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Τελεσίγραφα
</H2>
ΞΑΝΑ τα ίδια ετοιμάζουν οι διδάσκοντες στα Πανεπιστήμια με την τελεσιγραφική
προειδοποίηση πως θα απεργήσουν μέσα στις εξετάσεις του Ιουνίου...

ΑΝ στο επόμενο δεκαπενθήμερο δεν ψηφισθεί το νομοσχέδιο για τα μισθολογικά τους;

ΚΑΙ θεωρούν πως για τρίτη φορά ­ η πρώτη ήταν πέρυσι τέτοια εποχή και η
δεύτερη τον Σεπτέμβριο ­ έχουν δικαίωμα...

ΝΑ αφαιρούν από τους φοιτητές τους εξεταστικές περιόδους ή και να τους κρατούν
σε αγωνία για να ασκήσουν πίεση;

ΚΑΙ από την άλλη, έπρεπε να φθάσει το τέλος της ακαδημαϊκής χρονιάς...

ΓΙΑ να κατατεθεί στη νομοπαρασκευαστική επιτροπή της Βουλής το νομοσχέδιο και
να λήξει, επιτέλους, η εκκρεμότητα...

ΠΟΥ άλλωστε δεν αφορά ­ και ορθώς ­ μόνο το μισθολόγιο αλλά και τον διαχωρισμό
ανάμεσα στους αποκλειστικής απασχόλησης διδάσκοντες...

ΚΑΙ εκείνους που μερικώς ασχολούνται με τα διδακτικά τους καθήκοντα;

ΚΑΙ αν οι φοιτητές, «όμηροι» των τελεσιγράφων και της απειλής να χάσουν πότε
ένα τρίμηνο και πότε ένα εξάμηνο στις σπουδές τους, αποφάσιζαν...

ΝΑ διαμαρτυρηθούν με τον ίδιο τρόπο για το ποιοτικά χαμηλό έως μέτριο επίπεδο
των σπουδών τους...

Ή ΑΚΟΜΗ για κάποιους ακριβοθώρητους διδάσκοντες που περί άλλα ­ και επί χρόνια
­ τυρβάζουν...

ΤΟΤΕ σε ποιες ανώτατες σχολές θα έμεναν ανοιχτές οι πόρτες;

ΚΑΠΟΤΕ, εκτός από τα μισθολογικά, καλό θα ήταν η πανεπιστημιακή κοινότητα να ασχοληθεί...

ΜΕ τις πολλές ­ και σοβαρές ­ αδυναμίες της Τριτοβάθμιας Εκπαίδευσης.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15850N033</ED>
<ID>
ID:170115

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
(ο βουλευτής του ΠΑΣΟΚ συμφωνεί, από το βήμα της Βουλής, με τον συνάδελφό του
Ι. Καρακώστα του ΔΗΚΚΙ)

«Σε αυτό έχετε δίκιο, αλλά αυτό θέλει τετραγωνισμό του κύκλου».

ΙωάννηςΚαρακώστας:

(... και ο βουλευτής του ΔΗΚΚΙ απαντά)

«Εσείς μπορείτε, γιατί έχετε τετράγωνο κεφάλι».

Θόδωρος Τσουκάτος:

(το μέλος του Ε.Γ. του ΠΑΣΟΚ είχε ­ κατά την «Εξουσία» ­ τον παρακάτω διάλογο
με δημοσιογράφους του «Φλας»)

­ Διασκεδάζετε;

«Ναι. Πηγαίνω στα μπαράκια με ελληνικά τραγούδια».

­ Εκεί που χορεύουν τα κορίτσια στα τραπέζια;

«Δεν χορεύουν μόνο τα κορίτσια στα τραπέζια, χορεύουν κι οι άντρες. Εγώ χορεύω».

Άννα Διαμαντοπούλου:

(η υφυπουργός Ανάπτυξης, στην «Εξουσία»)

«Ο Πρωθυπουργός είναι ένας επαναστάτης με σμόκιν. Προκαλεί έμπνευση και σεβασμό».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N03</CAT>
<ED>
Κωδικός άρθρου: A15850N034</ED>
<ID>
ID:170155

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N03&aa=4</URL></REF>


Article

<CATEGORY>vin05</CATEGORY>

 <H2>Μαθήματα...ξεκαθαρίσματος
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΠΛΑ μαθήματα για την κατάρτιση ψηφοδελτίων ­ ειδικά για την περίπτωση που ο
αρχηγός του κόμματος θέλει να απαλλαγεί από αρκετούς ανεπιθύμητους «παλιούς» ­
παρέδωσε χθες στον κ. Κώστα Καραμανλή, ο πρωθυπουργός της Βουλγαρίας κ. Ι.
Κόστοφ, κατά τη διάρκεια της συνάντησής τους στη Σόφια.

ΠΟΙΑ είναι η συνταγή; Προκριματικές εκλογές για την ανάδειξη των υποψηφίων,
είπε απλά ο κ. Κόστοφ ­ και συμπλήρωσε ότι με τον τρόπο αυτό, οι 100 από τους
125 βουλευτές του είναι «πρωτάρηδες». Α, και όλοι τους μεταξύ 30 και 35 ετών.

Α, ΚΑΙ για να μην το ξεχάσω: Ο κ. Καραμανλής βρήκε την ιδέα πολύ ενδιαφέρουσα.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15850N042</ED>
<ID>
ID:170076

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N04&aa=2</URL></REF>


Article

<CATEGORY>vin05</CATEGORY>

 <H2>Ένα τσίπουρο για τον πρόεδρο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΜ ΠΩΣ... Ανέβηκε ως την Ήπειρο ο άνθρωπος, να μην πιει κι ένα τσιπουράκι; Ε,
το ήπιε το τσίπουρο ο κ. Κ. Σημίτης, στη μεγάλη πλατεία, κάτω από τον πλάτανο,
στο ακριτικό Δελβινάκι.

ΤΟΥ το πρόσφεραν μαζί με ντόπια αμυγδαλωτά ­ αλλά προηγουμένως, του είχαν
δώσει τα δώρα τους ο δήμαρχος και οι πολίτες του χωριού: Ένα «τσαπράκι» ­
εξάρτημα της τοπικής ενδυμασίας ­ ένα βιβλίο για την ιστορία του τόπου, ένα
τοπικό υφαντό και... βεβαίως, ένα μπουκάλι τσίπουρο της περιοχής.

Ο κ. ΣΗΜΙΤΗΣ θυμήθηκε μάλιστα ότι είχε φτιάξει μια παιδική βιβλιοθήκη στο
χωριό, όταν ήταν υπουργός Γεωργίας, αλλά τον διόρθωσαν...

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15850N043</ED>
<ID>
ID:170114

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N04&aa=3</URL></REF>


Article

<CATEGORY>vin05</CATEGORY>

 <H5>Κάρολος ο μέγας
</H5><H5>Τρεις μήνες
</H5><H5>Χρόνου Κλείτου
</H5><H2>Ιστορία βιβλιοθήκης
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΝΑΙ, ΝΑΙ, ΟΤΑΝ ο κ. Κ. Σημίτης είπε ότι είχε φτιάξει μια παιδική βιβλιοθήκη
στο Δελβινάκι, την περίοδο που ήταν υπουργός Γεωργίας, οι κάτοικοι τον
διόρθωσαν: Της γυναίκας σας είναι το έργο, του είπαν...

­ Α, ναι, απάντησε κι ο Πρωθυπουργός...

ΛΟΙΠΟΝ, ΕΚΕΙ που απολάμβανε το τσίπουρό του στην πλατεία, στο Δελβινάκι, ο κ.
Κ. Σημίτης, να σου κι ο κ. Καρ. Παπούλιας. Χαιρετιούνται εγκάρδια ­ και ο
Πρωθυπουργός λέει στον δήμαρχο ότι «ο Κάρολος είναι μέγας... ιστής» (δεν
ακούστηκε όλη η λέξη).

Τώρα, μέγα μαρξιστή τον χαρακτήρισε ή μέγα τοπικιστή; Θα σας γελάσω...

ΣΤΟ ΑΕΡΟΠΛΑΝΟ που μετέφερε το κυβερνητικό κλιμάκιο στην Ήπειρο, ο κ. Κ.
Λαλιώτης βρέθηκε μπροστά στον νυν και τον πρώην υπουργό Δημόσιας Τάξης ­ τους
κ.κ. Γ. Ρωμαίο και Κ. Γείτονα.

Και τι λέτε ότι τους είπε; «Τη "17 Νοέμβρη", άλλος την ακουμπάει, άλλος την
πιάνει. Εγώ, σε τρεις μήνες θα την είχα πιάσει»...

ΕΙΧΕ ΞΕΠΕΡΑΣΕΙ τον χρόνο του ο κ. Κ. Χατζηδημητρίου, στην ομιλία του στο
συνέδριο της «Άνοιξης» ­ κι ο κ. Σαμαράς του έκανε την παρατήρηση. «Κώστα,
συντόμευε, ξεπέρασες τον χρόνο».

­ Ε, παίρνω και τον χρόνο του... Κλείτου, απάντησε ο κ. Χατζηδημητρίου ­ και η
αίθουσα σείστηκε από τα γέλια...

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15850N044</ED>
<ID>
ID:170141

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N04&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΙΡΕΤΙΚΗ ΤΗΝ ανεβάζουν, αιρετική την κατεβάζουν τη Νεολαία του ΠΑΣΟΚ, αλλά
διοργανώνει σήμερα ημερίδα στο «Τιτάνια» για τη Διακυβερνητική, με αρκετούς
«εκσυγχρονιστές» ομιλητές. Μάλιστα, η κ. Τώνια Αντωνίου ετοιμάζει και συνέδριο
για την Αυτοδιοίκηση.

ΓΙΑ ΕΝΑΝ ΠΑΛΙΟ συμμαθητή του, που νοσηλεύεται στην εντατική μονάδα του
«Αρεταίειου», ενδιαφέρθηκε ιδιαίτερα τις τελευταίες ημέρες ο Πρόεδρος της
Δημοκρατίας κ. Κ. Στεφανόπουλος ­ πρόκειται για τον κ. Ασ. Φωτήλα, τον πρώην
υπουργό των κυβερνήσεων του ΠΑΣΟΚ, που αντιμετωπίζει πρόβλημα υγείας.

ΜΗΝ ΑΝΑΖΗΤΗΣΕΤΕ τον δήμαρχο Αθηναίων κ. Δ. Αβραμόπουλο την Κυριακή στις 11 το
πρωί ­ θα παρευρίσκεται στο αρχιερατικό μνημόσυνο στη μνήμη του τελευταίου
βυζαντινού αυτοκράτορα, του Κωνσταντίνου Παλαιολόγου.

ΒΙΝΤΕΟ - ΑΦΙΕΡΩΜΑ στους δύο πρόωρα χαμένους εκλεκτούς πολιτικούς ­ τον Μανώλη
Καλαμίδα και τον Ανδρέα Λεντάκη ­ είχαν ετοιμάσει τα στελέχη της «Άνοιξης» και
το πρόβαλαν στην έναρξη του πρώτου συνεδρίου τους.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15850N045</ED>
<ID>
ID:170159

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N04&aa=5</URL></REF>


Article

<CATEGORY>vin05</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η Τουρκία
</H2><H2></H2>
Ο ΛΟΓΟΣ στους αναγνώστες. Ο Μιχ. Α. Βασιλείου, Κερκύρας 16,
Κυψέλη, γράφει:

«Λυπούμαι που επανέρχομαι, αλλά εδώ έχει γίνει κάποια παρεξήγηση με το θέμα
αυτό. Ας αποφασίσουμε: υπάρχει ναι ή όχι απειλή από την Τουρκία; Και πώς
αντιμετωπίζεται; Με ευχές και διαλόγους, με μεσολάβηση τρίτων, με
παραχωρήσεις; Ή εξοπλίζεσαι και τους λες, "Μολών λαβέ!".

Ένα γράμμα που έστειλα στις "Ματιές", 28.1.97, σχολιάζοντας άρθρο σου για τους
εξοπλισμούς, "ΤΑ ΝΕΑ" 24.1.97, ποτέ δεν είδε το φως της δημοσιότητας. Αντ'
αυτού η εφημερίδα δημοσίευσε, στις 8.2.97, άρθρο του κ. Ν. Θεοδωρίδη, από το
Π. Ψυχικό, το οποίο λίγο - πολύ εξομοιώνει Τουρκία και Ελλάδα, θύτη και θύμα,
χωρίς να κάνει καμία αναφορά στην τουρκική επιθετικότητα και προκλητικότητα,
την κατοχή της Κύπρου και τις καθημερινές παραβιάσεις και απειλές της Τουρκίας
στο Αιγαίο, ως εαν η Ελλάδα να έχει σύνορα με τη Σουηδία. Δηλαδή, για να
καταλάβουμε, κ. Παπαδόπουλε, για να λεγόμαστε "προοδευτικοί" και "ευρωπαϊστές"
πρέπει να απεμπολήσουμε τα νησιά μας ή να συρρικνώσουμε τον Ελληνισμό, όπως
έλεγε και ο αείμνηστος Ανδρέας Παπανδρέου; Και οι Άγγλοι, που έκαναν ολόκληρη
εκστρατεία στο άλλο άκρο του κόσμου, για να διασώσουν τα νησιά Φάλκλαντ και
τους λίγους Άγγλους κατοίκους τους, δεν ήταν προοδευτικοί; Τότε όλοι εποίησαν
την νήσσαν, ξένοι και ντόπιοι "προοδευτικοί". Τώρα όλοι κόπτονται που η Ελλάς
θέλει να προστατεύσει τα δικά της νησιά από τους σωβινιστές της Τουρκίας.

Βέβαια, τα μεγάλα λόγια περί ειρήνης, φιλίας των λαών, περί αλογίστων δαπανών
και των "φαύλων κύκλων" των εξοπλισμών, ακούγονται ωραία, ιδίως όταν είσαι
καλοβολεμένος στο Π. Ψυχικό. Τι γίνεται όμως όταν ζεις δίπλα από την Τουρκία,
στα νησιά. Ακόμα και από τη Μυτιλήνη ο μισός πληθυσμός έχει φύγει τα τελευταία
δέκα χρόνια, ενώ εμείς, εδώ, ζούμε με τις ουτοπίες μας, τη καλοπέρασή μας και
τους εξευρωπαϊσμούς μας. Στο βιβλίο σου, κ. Παπαδόπουλε, η "Τουρκία χωρίς
φερετζέ", δεν είδα κανένα Τούρκο πολιτικό, όλων των παρατάξεων, ή ηγετικό
στέλεχος, ακόμα και διανοούμενο, να καταδικάζει ανοιχτά την εισβολή στην
Κύπρο. Οι παλιοί Μυτιληνιοί έλεγαν "όπου πάτησε ποδάρι Τούρκου, μόνο με πόλεμο
έφυγε". Ευτυχώς, η απάντηση ήρθε από τη στήλη του Μικροπολιτικού, "ΤΑ ΝΕΑ"
14.2.97. "Μια κίνηση με μεγάλη σημασία έκανε η Συνομοσπονδία Αναπήρων και
Θυμάτων του Β' Παγκοσμίου Πολέμου και της Εθνικής Αντίστασης. Σε συνάντηση που
είχαν με τον υπουργό Άμυνας κ. Α. Τσοχατζόπουλο του παρέδωσαν ­ από το
υστέρημά τους ­ για τις αμυντικές ανάγκες της χώρας επιταγή ενός εκατομμυρίου
δρχ.". Και τελειώνω με ένα απόφθεγμα του Σαίξπηρ: "Αφού γίναμε εμείς αμνοί
έγιναν αυτοί λύκοι"».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N04</CAT>
<ED>
Κωδικός άρθρου: A15850N047</ED>
<ID>
ID:170176

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N04&aa=7</URL></REF>


Article

<CATEGORY>vin04</CATEGORY>

 <H5>ΜΕΤΡΑ ΓΙΑ ΤΗΝ «ΠΙΟ ΦΤΩΧΗ ΠΕΡΙΟΧΗ ΤΗΣ ΕΥΡΩΠΗΣ» ΕΞΗΓΓΕΙΛΕ ΧΘΕΣ ΣΤΟ ΔΕΛΒΙΝΑΚΙ Ο ΠΡΩΘΥΠΟΥΡΓΟΣ
</H5><H5>Τον κέρασαν πορτοκαλάδα, τσίπουρο και αμυγδαλωτά
</H5><H2>700 δισ. για την Ήπειρο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Μια από τις πιο φτωχές περιοχές της Ελλάδας, αλλά και της Ευρώπης ­ το
ακριτικό Δελβινάκι ­ διάλεξε ο Πρωθυπουργός Κ. Σημίτης για να διαμηνύσει ότι
πρωταρχικός στόχος της κυβέρνησής του είναι «η ζωντανή ύπαιθρος» και η «ισχυρή
περιφέρεια», χωρίς την οποία, όπως είπε, δεν μπορεί να υπάρξει ισχυρή και
ευημερούσα Ελλάδα.

ΙΩΑΝΝΙΝΑ

Ο Κ. Σημίτης, που από χθες το απόγευμα περιοδεύει στην Ήπειρο, μια περιοχή που
σε κάθε βήμα τού έδωσε να καταλάβει ότι περιμένει πολλά από την επίσκεψή του,
υπερασπίστηκε την οικονομική πολιτική της κυβέρνησης και έκρουσε τον κώδωνα
του κινδύνου, αν η Ελλάδα μείνει έξω από την Οικονομική και Νομισματική Ένωση
της Ευρώπης.

Απευθυνόμενος τόσο προς τους κατοίκους του Δελβινακίου, που τον υποδέχθηκαν με
κλαρίνα και χορούς, όσο και στους εκπροσώπους των παραγωγικών τάξεων στα
Ιωάννινα, ο κ. Σημίτης περιέγραψε με μελανά χρώματα τις συνέπειες αν «φανούμε
ασυνεπείς», όπως είπε, στις δεσμεύσεις που έχουμε αναλάβει με τη Συνθήκη του Μάαστριχτ.

Ο κ. Κ. Σημίτης προειδοποίησε ότι αν δεν παρακολουθήσουμε ισότιμα την
ευρωπαϊκή ολοκλήρωση, η εισροή κοινοτικών πόρων θα συνδεθεί με «πιο αυστηρά
μέτρα προσαρμογής» της οικονομίας, υπαινισσόμενος σαφώς πιο σκληρή λιτότητα.
Μάλιστα, για το ενδεχόμενο να υπάρξει απόκλιση από τους στόχους, ο
Πρωθυπουργός τόνισε ότι στην περίπτωση αυτή θα έχουμε «περικοπή πόρων» από την
Κοινότητα, η οποία, όπως είπε, θα επηρεάσει ευθέως εισοδήματα, επενδύσεις και
ισοζύγιο πληρωμών.

Ο Πρωθυπουργός ωστόσο υπογράμμισε με έμφαση ότι η κυβέρνηση είναι αποφασισμένη
να υλοποιήσει το πρόγραμμά της και «να συγκρουστεί» με οτιδήποτε κρατά τη χώρα
σε στασιμότητα και να προχωρήσει, μέσα απ' τον κοινωνικό διάλογο, σε αλλαγές
με «συναίνεση».

Με εμφανή στόχο την ενίσχυση του φρονήματος των κατοίκων των παραμεθόριων
περιοχών, ο κ. Κ. Σημίτης διάλεξε ως πρώτο σταθμό της περιοδείας του το
Δελβινάκι, απ' όπου αναφέρθηκε στα πρόσθετα μέτρα φρούρησης που έχουν ληφθεί
προκειμένου να αντιμετωπισθεί η δράση των λαθρομεταστών, ενώ υπογράμμισε ότι
προωθείται η δημιουργία «αστυνομίας συνόρων».

Αναφερόμενος συνολικά στο Αλβανικό, ο κ. Σημίτης είπε ότι η πολιτική λύση
είναι ο μόνος δρόμος για την προστασία της μειονότητας και την αποφυγή του
εμφυλίου. «Η Ήπειρος, είπε, μπορεί να αποτελέσει σημαντική βάση στήριξης κάθε
επιχειρηματικής υποδομής στη γειτονική χώρα μόλις αποκατασταθεί η ροή μιας
κανονικής οικονομικής συνεργασίας».

Στον στόχο αυτό αλλά και στη βελτίωση της ζωής στην Ήπειρο αποσκοπεί και το
κυβερνητικό σχέδιο για ενίσχυση των υποδομών και των υπηρεσιών υγείας,
πρόνοιας, εκπαίδευσης και στέγασης. Είναι ενδεικτικό ότι από το 1994 μέχρι το
2000 θα έχουν διατεθεί για την Ήπειρο 700 δισ. δραχμές για τους σκοπούς
αυτούς, όπως είπε ο Πρωθυπουργός. Απ' αυτά, περίπου 470 δισ. δρχ. αφορούν
υποδομές χωροταξίας περιβάλλοντος και (μικρών και μεγάλων) δημοσίων έργων.

ΤΗ ΣΥΝΑΥΛΙΑ του Λουκιανού Κηλαηδόνη στην παραλία της Λίμνης Παμβώτιδας είχε
προγραμματίσει να παρακολουθήσει χθες το βράδυ, για να ενισχύσει έτσι τη
προσπάθεια των «Γιατρών Χωρίς Σύνορα», ο Πρωθυπουργός. Ωστόσο, την τελευταία
στιγμή ματαίωσε τη μετάβασή του. Μάλιστα τηλεφώνησε και ζήτησε συγγνώμη από
τον Λουκιανό.

Η ομιλία του κ. Σημίτη στο Πνευματικό Κέντρο ικανοποίησε αν και συζητήθηκε
πολύ από τους Γιαννιώτες η παράλειψη του Πρωθυπουργού να αναφερθεί σε δύο
καυτά θέματα: το ένα αφορά τη σιδηροδρομική σύνδεση της Ηπείρου με την
υπόλοιπη Ελλάδα και το άλλο την οδική παράκαμψη της πόλης. Αιτήματα που έθεσε
με έμφαση στη δραματικών τόνων ομιλία του ο νομάρχης κ. Ν. Ζαρμαλάς Γενικά,
πάντως, ο Πρωθυπουργός ήταν συγκρατημένος στα αιτήματα. «Ποτέ δεν είμαι, όπως
ξέρετε, σε θέση να διαβεβαιώσω αμέσως ότι θα γίνει», είχε πει λίγο νωρίτερα με
αφοπλιστική ειλικρίνεια στον δήμαρχο Δελβινακίου, όταν αυτός προέβαλε σειρά
αιτημάτων. Παρ' όλα αυτά όμως, ο κ. Σημίτης χειροκροτήθηκε θερμά από τους
κατοίκους της πανέμορφης κωμόπολης που τον υποδέχτηκαν με πωγωνιανούς χορούς
και τον κέρασαν πορτοκαλάδα (!), τσίπουρο και αμυγδαλωτά. Άλλωστε, ήταν ο
πρώτος πρωθυπουργός που τους επισκέφθηκε, έστω και με λεωφορείο του ΚΤΕΛ.

Αλλά και στα Γιάννενα, έξω από τη Νομαρχία, η υποδοχή ήταν ζεστή ­ ρίχτηκαν κα
φωτοβολίδες. Λίγες εκατοντάδες μέτρα μακρύτερα όμως, περίπου 40 νέοι ­ κυρίως
εξωκοινοβουλευτικών οργανώσεων ­ έκαναν μικρή πορεία με «αντί-Μάαστριχτ»
συνθήματα και φέιγ βολάν. Μετά την ομιλία οι υπουργοί που συνόδευαν τον κ.
Σημίτη επέστρεψαν στη Νομαρχία όπου είχαν επαφές με φορείς μέχρι τα μεσάνυχτα.
Το κυβερνητικό κλιμάκιο αποτελούν οι υπουργοί Αλ. Παπαδόπουλος, Κ. Λαλιώτης,
Γ. Ρωμαίος, Γ. Αρσένης, Κ. Γείτονας, Στ. Τζουμάκας και Στ. Σουμάκης (η κ. Βάσω
Παπανδρέου φθάνει σήμερα), οι υφυπουργοί Χρ. Πάχτας, Π. Κολιοπάνος και Γ.
Πασχαλίδης, οι γενικοί γραμματείς Γ. Σγούρος, Γ. Γιαννακόπουλος και Σ.
Σουμάλας. Από το ΠΑΣΟΚ ήταν οι Θ. Τσουκάτος, Στ. Μανίκας και ο ευρωβουλευτής
Γ. Ρουμπάτης.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15850N051</ED>
<ID>
ID:170058

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N05&aa=1</URL></REF>


Article

<CATEGORY>vin04</CATEGORY>

 <H2>144.000 λαθρομετανάστες στη διετία
</H2>
ΣΕ ΕΥΚΟΛΟ πέρασμα για χιλιάδες Αλβανούς λαθρομετανάστες είχαν μετατραπεί τα
τελευταία χρόνια τα ελληνοαλβανικά σύνορα. Μόνο τα τελευταία δύο χρόνια στους
νομούς Θεσπρωτίας και Ιωαννίνων συνελήφθησαν δεκάδες χιλιάδες Αλβανοί
μεταναστάστες, οι οποίοι είχαν μπει στην Ελλάδα παράνομα.

Αυτό προκύπτει από επίσημα στοιχεία αρμοδίων υπηρεσιών. Μετά τα έκτακτα μέτρα
που έλαβε το υπουργείο Δημόσιας Τάξης για τη θωράκιση των ελληνοαλβανικών
συνόρων, μήκους 230 χιλιομέτρων, οι προσπάθειες απέδωσαν καρπούς. Όπως
προκύπτει από στοιχεία των αστυνομικών διευθύνσεων των δύο ακριτικών νομών, ο
αριθμός των λαθρομεταναστών που συνελήφθησαν την τελευταία διετία εκτινάχθηκε
στις 144.000.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N05</CAT>
<ED>
Κωδικός άρθρου: A15850N052</ED>
<ID>
ID:170096

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N05&aa=2</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Απαντήστε, κύριε Πρόεδρε...
</H2>
<AUTHOR>ΧΡΥΣΑΝΘΟΣ ΛΑΖΑΡΙΔΗΣ</AUTHOR>

Ας μου επιτραπεί να απευθυνθώ προς τον Αμερικανό Πρόεδρο Μπιλ Κλίντον. Ως
Έλλην βεβαίως, αλλά και ως Αμερικανός πολίτης:Αγαπητέ κ. Πρόεδρε, ζητάτε από
την Ελλάδα να «εμπλακεί» σε διάλογο με την Τουρκία ­ από την οποία, όμως,
απειλείται ευθέως. Αν η Ουάσιγκτον απειλείτο, θα έκανε διάλογο επί της
αμερικανικής κυριαρχίας; Δεν το νομίζω...

Γνωρίζουμε, βεβαίως, ότι επί Ψυχρού Πολέμου υπήρξε αμερικανο-σοβιετικός
διάλογος. Αλλά ούτε οι ΗΠΑ ούτε η τότε ΕΣΣΔ συζήτησαν ποτέ τα κυριαρχικά τους
δικαιώματα. Διαπραγματεύτηκαν πώς θα θέσουν υπό έλεγχο την αμοιβαία πυρηνική
απειλή. Και όταν κάποια στιγμή, στα τέλη της δεκαετίας του '70, δημιουργήθηκε
στις ΗΠΑ η εντύπωση ότι διαπραγματεύονταν από θέση αδυναμίας ­ στην περιβόητη
συμφωνία SALT ΙΙ ­ το υπό δημοκρατικό έλεγχο αμερικανικό Κογκρέσο αρνήθηκε να
επικυρώσει τη συμφωνία εκείνη! Αρνήθηκε, διότι η αμερικανική ηγεσία είχε
πειστεί ότι η συμφωνία έδινε στη Μόσχα «στρατηγικό πλεονέκτημα»...

Αν είναι σφάλμα για την αμερικανική διπλωματία να διαπραγματεύεται από θέση
αδυναμίας και να προσφέρει στρατηγικό πλεονέκτημα στον αντίπαλό της, γιατί
τάχα είναι «σωστό» για την ελληνική διπλωματία να διαπραγματεύεται από θέση
αδυναμίας και να προσφέρει στρατηγικό πλεονέκτημα στον δικό της αντίπαλο;
Γιατί προτείνετε στους Έλληνες κάτι, το οποίο εμείς οι Αμερικανοί δεν θα
κάναμε ποτέ;

Από το 1938, την εποχή της Συμφωνίας του Μονάχου, μάθαμε ότι την επιθετικότητα
δεν την «καλοπιάνεις» με κουβέντες ­ την αποθαρρύνεις με έργα! Δεν ασκείς
πολιτική Κατευνασμού (Appeasement) ­ ασκείς πολιτική Αποτροπής (Deterence).
Συγχωρέστε μου, κ. Πρόεδρε, την απορία: Γιατί εισηγείστε στους Έλληνες κάτι,
που εμείς οι Αμερικανοί θεωρούμε ολέθριο για οποιονδήποτε λαό: Να προσπαθεί να
«κατευνάσει» τους αντιπάλους του. Γιατί, κ. Πρόεδρε, προσπαθείτε να σύρετε την
Ελλάδα σε ένα «νέο Μόναχο»;

Θα μου πείτε, βεβαίως, ότι κάτι τέτοιο δεν είναι στις προθέσεις σας. Ότι,
αντιθέτως, προτίθεστε να φέρετε την Ελλάδα και την Τουρκία σε ένα «νέο
Ντέιτον». Και όμως! Ξέρετε πολύ καλά ότι σήμερα, μια διαπραγμάτευση Ελλάδας -
Τουρκίας δεν θα είναι «τύπου Ντέιτον». Πριν από το Ντέιτον, αμερικανικά
αεροπλάνα και πύραυλοι έπληξαν τις θέσεις τών «επιτιθέμενων» Σέρβων στη
Βοσνία. Και ειρηνευτική συμφωνία υπήρξε μόνον αφ' ότου οι Σέρβοι αναγκάστηκαν
να αναδιπλωθούν. Στην Κύπρο είστε διατεθειμένοι να κάνετε το ίδιο εις βάρος
των τουρκικών δυνάμεων κατοχής; Στο Αιγαίο είστε διατεθειμένοι να κάνετε κάτι
αντίστοιχο με τα τουρκικά αεροσκάφη, που κάνουν παραβιάσεις πάνω από ελληνικά
νησιά; Δεν το νομίζω...

Όπως γράφει ο ίδιος ο αμερικανικός Τύπος, σήμερα στην Άγκυρα υπάρχουν όχι «δύο
γραμμές», όχι «δύο κυβερνήσεις», αλλά δύο αντιμαχόμενα καθεστώτα ­ οι
ισλαμιστές και οι κεμαλικοί. Με ποιο από τα δύο αυτά «καθεστώτα» θέλετε να
συζητήσουμε; Με ποιο από τα δύο θέλετε να διαπραγματευτούμε; Και ποιος μας
εγγυάται ότι όσα συμφωνηθούν με τον κ. Ερμπακάν, για παράδειγμα, θα τα
σεβαστούν και οι κεμαλικοί, που ελέγχουν τον στρατό;

Και κάτι τελευταίο, κ. Πρόεδρε. Η Τουρκία είναι μια χώρα που συνεχώς
αποσαθρώνεται εσωτερικά, οι οικονομικοί δείκτες της είναι κακοί, η
δανειοληπτική της αξιοπιστία επιδεινώνεται, ο ισλαμισμός κερδίζει έδαφος
συνεχώς, υπάρχουν διαμελιστικά φαινόμενα που δεν μπορεί να τα αντιμετωπίσει,
ούτε στρατιωτικά ούτε πολιτικά, ενώ η ηγεσία της δημιουργεί γύρω από τα σύνορά
της περισσότερους εχθρούς, απ' όσους μπορεί να «αντέξει» μακροπρόθεσμα...

Τι ακριβώς προσδοκάτε από μια Τουρκία-ηφαίστειο, που δεν την ελέγχετε πια, και
που η ίδια δεν ελέγχει την κοινωνία της; Πιστεύετε σοβαρά ότι μπορείτε να
στηριχθείτε σε μια Τουρκία έτοιμη να εκραγεί; Και δεν σας περνάει από το μυαλό
ότι έτσι θα μείνετε χωρίς συμμάχους στην περιοχή;

Αν η πολιτική σας είναι η «ασφάλεια και η σταθερότητα», γιατί δεν στηρίζεστε
στις σταθερές δημοκρατίες της περιοχής, που δεν απειλούν κανένα γείτονά τους;
Κι αν πάλι επιδιώκετε να δημιουργήσετε τοπικό «ηγεμόνα», στ' αλήθεια πιστεύετε
ότι μια σπαρασσόμενη Τουρκία, στα πρόθυρα του εμφυλίου, του υπερπληθωρισμού
και της επικράτησης του Ισλάμ, μπορεί να παίξει τέτοιο ρόλο;

Όπως πάνε τα πράγματα, οι Τούρκοι «γέρνουν» προς τον ισλαμισμό. Τους Έλληνες
γιατί προσπαθείτε να τους κάνετε και πάλι αντιαμερικάνους με το στανιό, κ.
Πρόεδρε; Και ποιος θα σας μείνει στην περιοχή;

Ο Χρύσανθος Λαζαρίδης είναι δημοσιογράφος - οικονομολόγος

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15850N062</ED>
<ID>
ID:170097

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Να μάθουμε να συζητάμε...
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΟΙ Νεοέλληνες θα πρέπει επιτέλους να μάθουμε κάποτε να συζητάμε. Να
αναπτύξουμε τη γνήσια «κουλτούρα του διαλόγου» με ορθολογιστικά επιχειρήματα,
απόψεις, θέσεις και αντιθέσεις. Αλλά όχι με τις φτηνές, απλοϊκές ετικέτες,
τους δαιμονολογικούς και μανιχαϊκούς χαρακτηρισμούς που παρακάμπτουν την ουσία
και τα πραγματικά προβλήματα. Δύο πρόσφατα παραδείγματα δείχνουν την αδυναμία
που έχουμε (ή έχουν ορισμένοι τουλάχιστον) να διεξάγουμε ψύχραιμο διάλογο.Το
πρώτο παράδειγμα αφορά τις σχέσεις με την Τουρκία. Πολλοί πιστεύουν ότι κάτω
από τις αναπτυσσόμενες συνθήκες στο περιφερειακό, ευρωπαϊκό και διεθνές
σύστημα τα πάγια και διαχρονικά συμφέροντα της Ελλάδας μεγιστοποιούνται με «τη
στρατηγική του διαλόγου» με τη χώρα αυτή ­ σύμφωνα με συγκεκριμένες αρχές και
στόχους, με βάση το Διεθνές Δίκαιο και στον κατάλληλο χρόνο επιλογής (timing) .

Έξω από τη στρατηγική αυτή υπάρχει η διαιώνιση της έντασης που ίσως καταλήξει
σε θερμή σύγκρουση. Η υποστήριξη της «στρατηγικής του διαλόγου» σε καμιά
περίπτωση δεν επιδέχεται παρερμηνείες και πολύ περισσότερο τον χαρακτηρισμό
της ως «ενδοτική». Το αντίθετο, εκκινεί από μια συγκεκριμένη αφετηρία: τη
μεγιστοποίηση των ελληνικών συμφερόντων μέσα από την υπέρβαση των αδιεξόδων
της έντασης και τη σταθεροποίηση της περιοχής, αλλά χωρίς παραχωρήσεις
κυριαρχικών δικαιωμάτων. Και είναι εμφανές ότι όταν η Ελλάδα συζητά ψύχραιμα, κερδίζει.

Το δεύτερο παράδειγμα αναφέρεται στη θέση που διατύπωσε πρόσφατα ο αναπληρωτής
υπουργός Εξωτερικών Γ. Παπανδρέου για την αποποινικοποίηση της χρήσης των
ήπιων ναρκωτικών. Ο γράφων δεν είναι ειδικός στο θέμα. Γνωρίζει όμως ότι όπου
εφαρμόσθηκε στην Ευρώπη η στρατηγική αυτή απέδωσε, συνολικά, θετικά
αποτελέσματα. Αλλά, αντί να συζητήσουμε (ή να συζητήσουν ορισμένοι) την ουσία,
τα πλεονεκτήματα ή μειονεκτήματα της πρότασης αυτής, εξετράπησαν σε απαράδεκτα
δαιμονολογικούς χαρακτηρισμούς. Τα δύο αυτά παραδείγματα δεν είναι τα μόνα.
Είναι όμως ενδεικτικά. Ας μάθουμε επιτέλους να συζητάμε. Άλλωστε, καυχιόμαστε
ότι ζούμε στη χώρα που γέννησε τον διάλογο και τη διαλεκτική...

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N06</CAT>
<ED>
Κωδικός άρθρου: A15850N063</ED>
<ID>
ID:170135

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N06&aa=3</URL></REF>


Article

<CATEGORY>vin04</CATEGORY>

 <H5>Η ΕΡΕΥΝΑ ΓΙΑ ΤΙΣ ΠΡΟΕΚΛΟΓΙΚΕΣ ΔΑΠΑΝΕΣ ΒΟΥΛΕΥΤΩΝ ΑΠΕΔΕΙΞΕ ΟΤΙ ΜΟΝΟ ΔΥΟ
ΠΑΡΑΒΙΑΣΑΝ ΤΟ ΠΛΑΦΟΝ ­ ΚΑΙ ΑΥΤΟΙ ΤΟ ΕΙΧΑΝ ΔΗΛΩΣΕΙ
</H5><H5>Μόνο 2 στους 3 υποψηφίους έκαναν δήλωση
</H5><H2>Φιάσκο ο έλεγχος
</H2>
Ύστερα από επτάμηνη έρευνα των ορκωτών λογιστών και της Διακομματικής
Κοινοβουλευτικής Επιτροπής Ελέγχου των Προεκλογικών Δαπανών Κομμάτων και
Βουλευτών αποδείχθηκε... άνθρακες ο θησαυρός.

ΜΟΝΟ ΔΥΟ βουλευτές και τρεις υποψήφιοι, σύμφωνα με την έρευνα, παραβίασαν το
ανώτατο πλαφόν που ορίζει η νομοθεσία, και αυτοί το έχουν δηλώσει!

Άλλωστε, ο σχετικός νόμος για τον έλεγχο των δαπανών, όπως δήλωσε χθες ο
πρόεδρος της Βουλής, Απόστολος Κακλαμάνης, είναι πλέον για το... καλάθι των
αχρήστων. Ενώ, με γραπτή δήλωσή του αργότερα, κάνει λόγο για «ειδικές σχέσεις»
βουλευτών και υποψήφιων βουλευτών «με ιδιοκτήτες» των ΜΜΕ.

«Ενώ είμαι υποχρεωμένος», τονίζει, «να επιβάλω κυρώσεις σε όσους υπερέβησαν τα
όρια δαπανών με περιθωριακές καταχωρήσεις στις εφημερίδες, δεν προβλέπει ο
νόμος και δεν μπορώ να επιβάλω κυρώσεις σε όσους από την ημέρα της προκήρυξης
των εκλογών είτε μέσω των γνωστών πλέον για την ποιότητά τους τηλεοπτικών
δελτίων των οκτώμισι είτε μέσω των "talk shows" και "panels" (έχοντας προφανώς
ειδικές σχέσεις με τους ιδιοκτήτες) είτε καταναλώνοντας αφανώς τεράστια ποσά
απασχολούσαν το εκλογικό σώμα εις βάρος των συνυποψηφίων τους, που δεν
μπορούσαν ή δεν ήθελαν να κάνουν χρήση τέτοιων μέσων».

ΑΝΕΠΑΡΚΗ ΣΤΟΙΧΕΙΑ

Ούτως ή άλλως, τα στοιχεία που δόθηκαν χθες στη δημοσιότητα είναι ανεπαρκή,
παρά το ότι, όπως είπε η Επιτροπή στη συνέντευξη Τύπου, επιστρατεύθηκε ακόμη
και η... Αστυνομία ­ και μάλιστα με γραπτή αίτηση των βουλευτών ­ για να
καταγραφούν τα εκλογικά κέντρα των υποψηφίων και να μπορεί έτσι να ελεγχθεί η
αλήθεια των δηλώσεων των βουλευτών!

Εντυπωσιακό είναι το στοιχείο πως η έκθεση των ορκωτών λογιστών φέρει
ημερομηνία 31η Μαρτίου 1997, δηλαδή δύο μήνες πριν από τη χθεσινή
δημοσιοποίησή της. Και αυτό δικαιολογήθηκε από την Επιτροπή, γιατί στο
διάστημα που μεσολάβησε, όπως είπαν, «γινόταν έρευνα», η οποία όμως δεν
προσέφερε κανένα νέο στοιχείο.

Και περισσότερο εντυπωσιακή είναι η διατύπωση στην έκθεση των ορκωτών
λογιστών, ότι τελικώς «τα δηλωθέντα ποσά των προεκλογικών δαπανών από τους
υποψήφιους βουλευτές, ιδιαίτερα στα αστικά κέντρα (Αθήνα, Θεσσαλονίκη,
Πειραιάς κ.λπ.) είναι κατά πολύ μεγαλύτερα από αυτά που αναφέρονται, χωρίς
όμως αυτό να προσδιορίζεται και πολύ περισσότερο να επισείει ποινές»!

Ο πρόεδρος της Βουλής, Απόστολος Κακλαμάνης, ο οποίος δήλωσε ότι είναι
αποφασισμένος να τηρήσει τον νόμο, μιλώντας αργότερα στους δημοσιογράφους,
είπε ότι θα αναλάβει πρωτοβουλία για να αλλάξει ο σχετικός νόμος ­ επί το
αυστηρότερο ­ συνεργαζόμενος με όλα τα κόμματα.

Τα ονόματα, πάντως, των «παραβατών» του νόμου δεν μπορεί να τα δώσει στη
δημοσιότητα, όπως είπε, διότι αυτό ορίζει η σχετική νομοθεσία. Αλλά θα
αποστείλει σε κάθε έναν «παραβάτη» το τι ακριβώς έχει προκύψει από την έρευνα
για αυτόν.

ΕΛΑΧΙΣΤΕΣ ΠΑΡΑΒΙΑΣΕΙΣ

Χθες, ο πρόεδρος της Επιτροπής, Λουκάς Αποστολίδης, και τα μέλη Γιάννης
Γιαννάκης (ΠΑΣΟΚ), Δημήτρης Κωστόπουλος (Ν.Δ.), Στρατής Κόρακας (ΚΚΕ) και
Πέτρος Κουναλάκης (ΣΥΝ), στη συνέντευξη Τύπου που έδωσαν, παρουσίασαν ­
αριθμητικά ­ τις παραβιάσεις που διαπιστώθηκαν και οι οποίες είναι ελάχιστες!

«Δεκαπέντε βουλευτές δήλωσαν ότι διαφημίστηκαν δωρεάν στα ΜΜΕ». Και «δύο
βουλευτές δήλωσαν ότι ξεπέρασαν το όριο των εκλογικών δαπανών». Ο ένας εκ των
δύο είναι ο κ. Στέφανος Μάνος, ο οποίος ξεπέρασε το πλαφόν, όπως δήλωσε, κατά
300.000 δρχ., ενώ κύκλοι της Επιτροπής «διέρρεαν» χθες ότι οι ορκωτοί λογιστές
διέκριναν μικρή υπέρβαση του πλαφόν και από την κ. Ντόρα Μπακογιάννη.
(Συνεργάτης της κ. Μπακογιάννη διαβεβαίωνε, χθες, ότι οι προεκλογικές της
δαπάνες ήταν κατά μερικές δεκάδες χιλιάδες λιγότερες από το όριο του νόμου).

Και ενώ τα δύο παραπάνω ονόματα ήταν τα μόνα που ουσιαστικά γίνονταν γνωστά, η
Επιτροπή δεν έδωσε στη δημοσιότητα τον κατάλογο των «παραβατών». Αρκέστηκε να
δηλώσει ότι παραδόθηκε ο φάκελος στον πρόεδρο της Βουλής, Απόστολο Κακλαμάνη,
«πριν από δέκα ημέρες, για να τον μελετήσει» και αναλόγως «να επιβάλει ή όχι κυρώσεις».

Έτσι, με βάση τα στοιχεία που έδωσε στη δημοσιότητα, περίπου ένας στους δύο
υποψηφίους ήταν «παραβάτης» της νομοθεσίας: Χίλιοι εκατόν ογδόντα δύο
υποψήφιοι δεν δημοσίευσαν συνοπτική κατάσταση των εκλογικών δαπανών, είκοσι
δήλωσαν ότι διαφημίστηκαν δωρεάν στα ΜΜΕ, χίλιοι εκατόν είκοσι τέσσερις δεν
υπέβαλαν καθόλου δηλώσεις και τρεις υποψήφιοι δήλωσαν ότι ξεπέρασαν το όριο
των εκλογικών δαπανών.

Σύμφωνα με την Επιτροπή ­ με το πόρισμά της συμφωνεί και το ΔΗΚΚΙ, ο
εκπρόσωπος του οποίου απουσίαζε χθες από τη συνέντευξη Τύπου ­ ποινικές
κυρώσεις έως δύο χρόνια φυλάκιση (και 10.000.000 δρχ. πρόστιμο) θα μπορούσε να
επιβληθούν σε συνολικά 35 βουλευτές και υποψηφίους, αν και για τους 15 εξ
αυτών, που είναι βουλευτές, πρέπει να αρθεί η ασυλία τους.

Εξάλλου, ο πρόεδρος της Βουλής θα αποφασίσει σε ποιους τελικώς βουλευτές θα
επιβληθεί πρόστιμο ίσο με το 5%-20% των ετήσιων αμοιβών τους (500.000 δρχ. έως
2.000.000 δρχ.).

«ΦΥΛΛΟ ΣΥΚΗΣ»

Στο μεταξύ, στη συνέντευξη Τύπου που έδωσε η Επιτροπή, δεν αναφέρθηκε τίποτα
σχετικώς με τις καταγγελίες της βουλευτού του ΠΑΣΟΚ, Ελένης Ανουσάκη, και του
στελέχους του ΣΥΝ, Παναγιώτη Λαφαζάνη, για υπέρογκες προεκλογικές δαπάνες.

Όμως, οι κύριοι Κόρακας ­ έκανε λόγο για νόμο «φύλλο συκής» ­ και Κουναλάκης
έκαναν λόγο ακόμη και για προεκλογικές δαπάνες υποψηφίων της τάξης των
200.000.000 δρχ., χωρίς όμως να μπορεί η Επιτροπή λόγω της υφιστάμενης
νομοθεσίας να κατονομάσει τους παραβάτες.

Και πρότειναν να υπάρχει προληπτικός έλεγχος των δαπανών, στη διάρκεια του
προεκλογικού αγώνα, να επιβάλλονται αυστηρές ποινές ­ έως και έκπτωση από το
βουλευτικό αξίωμα ­ και να διευρυνθεί ο κύκλος των απαγορεύσεων και των
περιορισμών των δαπανών.

Ο πρόεδρος της Επιτροπής, Λουκάς Αποστολίδης, επέρριψε ευθύνες και σε ορισμένα
ΜΜΕ ­ δεν τα κατονόμασε ­ που δεν έδωσαν στοιχεία, τα οποία ζητήθηκαν, για
διαφημίσεις. Και επισήμανε ότι δεν υπάρχουν ακριβή στοιχεία ούτε ακόμη και για
τα ταχυδρομικά έξοδα και το προεκλογικό υλικό των υποψηφίων.

ΤΑ ΣΤΟΙΧΕΙΑ που έδωσε η Βουλή για την παραβίαση του νόμου περί προεκλογικών δαπανών:

1 Διαπιστώσεις

α) Στους 3.576 υποψηφίους βουλευτές που ήσαν υποχρεωμένοι να υποβάλουν
δήλωση εσόδων και δαπανών υπέβαλαν 2.452 υποψήφιοι βουλευτές (δηλαδή περίπου 2
στους 3).

β) Οι εν ενεργεία βουλευτές υπέβαλαν όλοι δηλώσεις. Ουσιαστικές
παρατηρήσεις υπάρχουν για δεκαεπτά (17) βουλευτές.

β1) Συγκεκριμένα δεκαπέντε (15) βουλευτές δήλωσαν ότι διαφημίστηκαν δωρεάν στα
ΜΜΕ και έχουν παραβιάσει τις διατάξεις του Ν. 2429/96, άρθρο 7, παρ. ε' & στ'.

β2) Δύο (2) βουλευτές δήλωσαν ότι ξεπέρασαν το όριο των εκλογικών δαπανών.

γ) Σχετικά με τους υποψηφίους βουλευτές και μη εκλεγέντες, στις
δηλώσεις τους εντοπίζονται πολλές τυπικές παραλείψεις, σε εκτεταμένη κλίμακα,
που επιφέρουν κυρώσεις διοικητικές και ποινικές.

γ1) Συγκεκριμένα 1.182 υποψήφιοι βουλευτές δεν δημοσίευσαν συνοπτική κατάσταση
των εκλογικών δαπανών, όπως προβλέπει ο Ν. 2429/96.

γ2) Είκοσι (20) υποψήφιοι βουλευτές και μη εκλεγέντες, δήλωσαν ότι
διαφημίστηκαν δωρεάν σε ΜΜΕ.

γ3) Χίλιοι εκατόν είκοσι τέσσερις (1.124) υποψήφιοι βουλευτές δεν υπέβαλαν
καθόλου δηλώσεις.

γ4) Τρεις (3) υποψήφιοι βουλευτές δήλωσαν ότι ξεπέρασαν το όριο των εκλογικών δαπανών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15850N071</ED>
<ID>
ID:170059

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N07&aa=1</URL></REF>


Article

<CATEGORY>vin02</CATEGORY>

 <H5></H5><H2>ΑΙΧΜΕΣ </H2><H2>Τα ψεύτικα τα λόγια τα μεγάλα...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΜΙΑ ΑΠΟ τις πλέον... επώδυνες στιγμές του έζησε χθες το Κοινοβούλιο.Μία
διακομματική κοινοβουλευτική επιτροπή, ύστερα από έρευνα... επτά μηνών και
παρά την... αστυνομική συνδρομή την οποία ζήτησε, «οσφράνθηκε» αυτό που είδαν
διά γυμνού οφθαλμού όλοι οι πολίτες.Ό, τι δηλαδή πολλοί βουλευτές και
υποψήφιοι βουλευτές ξόδευσαν προεκλογικά δεκάδες εκατομμύρια περισσότερα από
όσα επιτρέπει ο σχετικός νόμος.Κι ενώ το «οσφράνθηκε» και το είπαν τα μέλη της
στη συνέντευξη που έδωσαν χθες, η επιτροπή δήλωσε ανήμπορη να «συλλάβει» τους
παραβάτες, γιατί ο νόμος δεν έχει... τσιμπίδα.Εάν έτσι έχουν τα πράγματα, κι
αν ο νόμος είναι για το... καλάθι των αχρήστων, όπως είπε και ο πρόεδρος της
Βουλής Απόστολος Κακλαμάνης, τότε τι νόημα είχε να δουλεύει η επιτροπή τόσους
μήνες και μάλιστα να καθυστερεί τη δημοσιοποίηση του πορίσματος των ορκωτών
λογιστών;Εάν οι βουλευτές και η Βουλή δηλώνουν ανήμποροι να περιφρουρήσουν,
ουσιαστικά, την ίδια την αξιοπιστία τους, τότε τι νόημα έχουν όλες αυτές οι
κατά καιρούς μεγάλες συζητήσεις περί διαφάνειας του πολιτικού συστήματος;

Εκτός κι αν... Εκτός κι αν... τα ψεύτικα τα λόγια τα μεγάλα...

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N07</CAT>
<ED>
Κωδικός άρθρου: A15850N073</ED>
<ID>
ID:170136

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N07&aa=3</URL></REF>


Article

<CATEGORY>vin04</CATEGORY>

 <H5>ΑΡΧΙΣΕ ΧΘΕΣ ΤΟ ΣΥΝΕΔΡΙΟ ΤΗΣ «ΑΝΟΙΞΗΣ»
</H5><H5>Ναι στον διάλογο και την αυτονομία
</H5><H5>Με νάρθηκα στο πόδι παραβρέθηκε ο Σκανδαλίδης
</H5><H2>Αυτόνομη πορεία και ακροδεξιά αμφισβήτηση
</H2>
«Βόμβα»... ακροδεξιών μεγατόνων επεφύλασσε για την πρεμιέρα του πρώτου
συνεδρίου της «Άνοιξης», ο ευρωβουλευτής του κόμματος κ. Νικ. Κακλαμάνης.

ΣΕ ΠΛΗΡΗ αντίθεση με την πλατφόρμα του κ. Αντ. Σαμαρά, που μίλησε για αυτόνομη
πορεία και «κεντρώα» στρατηγική, ο κ. Κακλαμάνης περιέγραψε με σαφή τρόπο
πρόταση στροφής της «Άνοιξης» προς τον χώρο που συνήθως καλύπτουν τα
εθνικιστικά, ακροδεξιά κόμματα.

Το συνέδριο «πάγωσε» για μερικά δευτερόλεπτα, όταν ο ευρωβουλευτής έκανε λόγο
για αυτονόμηση της Βορείου Ηπείρου, όπως και όταν ανέφερε το σύνθημα «πρώτα οι
Έλληνες και μετά οι ξένοι εργάτες», που θεωρήθηκε και από στελέχη της
«Άνοιξης» ως αντιγραφή σχετικών συνθημάτων του Εθνικού Μετώπου του κ. Ζ. Μ. Λεπέν.

ΤΟ ΠΡΩΤΟ ΑΝΟΙΓΜΑ

Είχε προηγηθεί, με την έναρξη του συνεδρίου, το πρώτο συγκεκριμένο φραστικό
άνοιγμα προς την «Άνοιξη» από την πλευρά της Ν.Δ. ­ ο κ. Β. Μιχαλολιάκος, που
εκπροσώπησε το κόμμα της αξιωματικής αντιπολίτευσης στην έναρξη του συνεδρίου,
έφτασε να κάνει λόγο για τη «μεγάλη φιλελεύθερη παράταξη που οφείλει να δώσει
τον αγώνα για την υπέρβαση της κρίσης της χώρας», ενώ ευχήθηκε «να στεφθεί από
επιτυχία η πορεία της "Άνοιξης", ώστε να αποκτήσει η χώρα αυθεντική
φιλελεύθερη κυβέρνηση». Παράλληλα υπογράμμισε ότι ένιωσε πως μιλά σε χώρο
«πραγματικά οικείο» και μετέφερε τα φιλικά αισθήματα του κ. Κ. Καραμανλή προς
τους συνέδρους.

Το άνοιγμα Μιχαλολιάκου σημειώθηκε από τα στελέχη της «Άνοιξης» ­ αν και ο
ίδιος ο κ. Αντ. Σαμαράς στη μακροσκελή ομιλία του, που διακόπηκε σε αρκετές
περιπτώσεις από παρατεταμένα χειροκροτήματα, μίλησε ξεκάθαρα για αυτόνομη
πορεία και η θέση αυτή υποστηρίχθηκε αναφανδόν από όλους τους ομιλητές.

Ο πρόεδρος της «Άνοιξης» τοποθέτησε και πάλι το κόμμα του στο κέντρο του
«παραδοσιακού πολιτικού φάσματος» ­ κάτι που βρίσκει αντίθετο τον κ. Νικ.
Κακλαμάνη, που εφέρετο αποφασισμένος να το επισημάνει και στην ομιλία του.
Ωστόσο, σύμφωνα με πληροφορίες από στελέχη της «Άνοιξης», είχε προηγηθεί
συνομιλία των κ.κ. Σαμαρά και Κακλαμάνη, που οδήγησε στην άμβλυνση ορισμένων
διατυπώσεων στην ομιλία του ευρωβουλευτή.

Οι θέσεις του κ. Κακλαμάνη, ωστόσο, βρίσκουν μικρή απήχηση στα στελέχη της
«Άνοιξης» ­ και πάντως, βρίσκουν πλήρως αντίθετο τον κ. Αντ. Σαμαρά, ο οποίος
θεωρεί ότι τα περί ακροδεξιάς στροφής υποδαυλίζονται από μια ορισμένη πλευρά
της Ν.Δ., που θα ήθελε την πλήρη περιθωριοποίηση της «Άνοιξης» και πιθανόν και
ένα «ξεκαθάρισμα» με τους ακροδεξιούς και φιλοβασιλικούς της Ν.Δ.

ΝΑΙ ΣΤΟΝ διάλογο με όλους, αλλά και ναι στην αυτόνομη πορεία του κόμματος με
στόχο τις ευρωεκλογές του '99 και την επιστροφή στη Βουλή, είπε με την ομιλία
του στο συνέδριο της «Άνοιξης» ο κ. Αντ. Σαμαράς, που επετέθη τόσο στο ΠΑΣΟΚ
όσο και στη Νέα Δημοκρατία, επιλέγοντας όμως να μην κάνει προσωπικές αναφορές
στον νέο ηγέτη της αξιωματικής αντιπολίτευσης.

«Δεν θα παίξουμε τον ρόλο του Δον Κιχώτη», ανέφερε χαρακτηριστικά ­ και
συμπλήρωσε ότι «θα ήμουν ο τελευταίος που θα είχα πρόβλημα να συνομιλήσω με
οποιονδήποτε». Εντάσσοντας την «Άνοιξη» στον «κεντρώο ριζοσπαστικό χώρο»,
ανέφερε «ότι η επιλογή της αυτόνομης πορείας δεν συνεπάγεται την υπεροπτική
και εγωπαθή αντιμετώπιση των άλλων πολιτικών δυνάμεων».

Ο κ. Σαμαράς αρνήθηκε την ύπαρξη «συγγένειας» με άλλες πολιτικές δυνάμεις ­
και κατηγόρησε τη Ν.Δ. ότι αφήνει ελεύθερη την κυβέρνηση να παίζει επικίνδυνα
παιχνίδια στα εθνικά μας θέματα και στην οικονομία.

Για άλλη μια φορά ανέφερε ότι η Ν.Δ. δεν έχει συγκεκριμένες θέσεις για τα
μεγάλα θέματα και επανέλαβε ότι οι κ.κ. Ράλλης και Μητσοτάκης (τον οποίο έψεξε
και για την «αυτοκριτική για το '89») στηρίζουν όλες τις μεγάλες επιλογές της κυβέρνησης.

Επίσης, ο κ. Σαμαράς έκανε αναφορά στην ύπαρξη «δύο ΠΑΣΟΚ» ­ μίλησε μάλιστα
για δικέφαλη εξουσία, με την ύπαρξη πρωθυπουργικού και μη πρωθυπουργικού
ΠΑΣΟΚ. Επίσης, προέβλεψε για ακόμη μια φορά ραγδαίες εξελίξεις στο πολιτικό
σκηνικό μέσα στο επόμενο διάστημα.

ΑΨΟΓΗ ήταν ­ στον οργανωτικό τομέα ­ η πρώτη ημέρα του Συνεδρίου της Πολιτικής
Άνοιξης. Παρά το γεγονός ότι οι σύνεδροι ξεπέρασαν τους 1.800, δεν
παρατηρήθηκε ούτε ο παραμικρός συνωστισμός.

*Με νάρθηκα στο πόδι μίλησε στο Συνέδριο της Πολιτικής Άνοιξης ο κ. Κ.
Σκανδαλίδης, που είχε χθες το πρωί ένα μικρό ατύχημα. Μάλιστα, έγινε ειδική
αναφορά από το προεδρείο στην ανάγκη να μιλήσει γρήγορα ο γραμματέας του
ΠΑΣΟΚ, προκειμένου να φύγει, για να προσέξει το πόδι του.

*Εκείνος, πάντως, που απέσπασε τα περισσότερα χειροκροτήματα ήταν ο κ. Ν.
Κωνσταντόπουλος, όταν ανέφερε ότι «εμείς στον ΣΥΝ μπορούμε να νιώσουμε
καλύτερα τις δυσκολίες σας...». Όλοι θυμήθηκαν την απουσία του ΣΥΝ από τη
Βουλή, για τρεισήμισι χρόνια.

*Προσωπικότητες εκτός Πολιτικής Άνοιξης είχαν καλέσει οι οργανωτές του
Συνεδρίου. Έτσι, απηύθυναν χαιρετισμό οι κ.κ. Αιμ. Μεταξόπουλος, Σ. Καργάκος,
Χρ. Λαζαρίδης και ο Χ. Κλυνν.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15850N081</ED>
<ID>
ID:170060

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N08&aa=1</URL></REF>


Article

<CATEGORY>vin04</CATEGORY>

 <H2>Άλλα Κόλπα
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

*ΔΕΝ ΜΠΟΡΩ να πω, ως πολιτικός μηχανικός ο παρά τω Πρωθυπουργώ Γ. Πασχαλίδης
τα παίζει στα δάχτυλα τα μαθηματικά. Να, μετά τη συνάντηση Σημίτη με την
αντιπροσωπεία της Ιεράς Συνόδου, την Πέμπτη, δήλωσε ότι η Εκκλησία και η
Πολιτεία συμφώνησαν πως το «666» είναι ένας αριθμός πιο πάνω από το 665 και
ένας πιο κάτω από 667, Για δυόμισι χρόνια πριν από το 2000 καλά πάμε, έτσι;

*ΑΝ ΚΑΙ Ο,ΤΙ και να λέει ο κ. Πασχαλίδης, όλα εξαρτώνται από εκείνες τις
κυρίες με τα μαύρα και τα τσεμπέρια, που βγαίνουν στους δρόμους με τον σταυρό
στον ώμο και δεν καταλαβαίνουν τίποτα. Άσε που οι δηλώσεις Πασχαλίδη έγιναν
παρουσία του Μητροπολίτη Παραμυθιάς, οπότε όλα παίζονται...

*ΒΡΕ ΠΑΙΔΙΑ, γιατί πέσατε να φάτε τον κύριο Κώστα, τον επίτιμο της Ν.Δ. εννοώ,
που παραδέχτηκε έστω και μετά τον θάνατο του Ανδρέα Παπανδρέου ότι το «βρώμικο
89» ήταν ένα «χρονικό ντροπής». Είναι εμφανές ότι τουλάχιστον ο κ. Μητσοτάκης
­ αντίθετα από κάποιους άλλους πρωταγωνιστές εκείνης της εποχής ­ μαθαίνει
να... ντρέπεται..

*Ο ΣΥΓΚΡΟΤΗΜΕΝΟΣ και σοβαρός ευρωβουλευτης της Πολιτικής Άνοιξης Ν. Κακλαμάνης
μιλώντας χθες στο συνέδριο του κόμματος τάχτηκε ­ μεταξύ άλλων ­ υπέρ της
αυτονομίας της Βορείου Ηπείρου, υποστήριξε ότι οι Έλληνες εργάτες θα πρέπει να
έχουν περισσότερα δικαιώματα από τους ξένους και διάφορα άλλα περίεργα...

*ΕΧΟΥΜΕ ΑΚΟΥΣΕΙ, βεβαίως, την άποψη ότι η Πολιτικη Άνοιξη θα μπορούσε να
καταλάβει τον ακροδεξιό χώρο του πολιτικού φάσματος, ελπίζοντας σε τύχη
ανάλογη μ' αυτή του Λεπέν. Είναι ανάγκη, όμως, να την υποστηρίζει ο Κακλαμάνης;

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N08</CAT>
<ED>
Κωδικός άρθρου: A15850N082</ED>
<ID>
ID:170098

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N08&aa=2</URL></REF>


Article

<CATEGORY>vin04</CATEGORY>

 <H5>ΤΟ ΥΠΟΥΡΓΙΚΟ ΣΥΜΒΟΥΛΙΟ ΑΠΟΦΑΣΙΣΕ
</H5><H5>Υπέρ ο Δ. Τσάτσος
</H5><H2>Πρόεδρος με 151 ψήφους
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Εκλογή Προέδρου της Δημοκρατίας με 151 ψήφους αποφάσισε χθες να προτείνει η
κυβέρνηση κατά τη διαδικασία αναθεώρησης του Συντάγματος. Τη σχετική απόφαση
έλαβε το Υπουργικό Συμβούλιο που συνεδρίασε υπό πλήρη σύνθεση, σχεδόν ομόφωνα,
με μόνη καταγεγραμμένη διαφωνία αυτή του υπουργού Παιδείας Γερ. Αρσένη. Όπως
εξήγησε αργότερα ο συνταγματολόγος, υπουργός Πολιτισμού Ευάγγελος Βενιζέλος, η
κυβέρνηση έκρινε ότι πρέπει να αποσυνδέσει «τη διαδικασία εκλογής Προέδρου της
Δημοκρατίας από την απειλή πρόωρων εκλογών, από την απειλή, δηλαδή, κατά της
πολιτικής σταθερότητας».Ο κ. ΒΕΝΙΖΕΛΟΣ ανέφερε ακόμη ότι πρέπει να
απαλλαγεί το σύστημα «από εντάσεις, πιθανές πιέσεις και πιθανούς εκβιασμούς»
και πρόσθεσε ότι «η απειλή κατά της πολιτικής σταθερότητας λειτούργησε ώς τώρα
αρνητικά», επισημαίνοντας τις εκλογές Προέδρων της Δημοκρατίας κατά τα έτη
1980, 1985 και 1990.

ΑΝΤΙΔΡΑΣΕΙΣ

Στις αντιδράσεις της αντιπολίτευσης (Ν.Δ. και ΣΥΝ) που υποστηρίζει ότι εκλογή
Προέδρου της Δημοκρατίας με 151 ψήφους αποδυναμώνει τον ρόλο του και τον
καθιστά κομματικό πρόεδρο, πρέπει να προστεθεί η αντίδραση του υπουργού
Παιδείας κ. Αρσένη, ο οποίος εξέφρασε στο Υπουργικό Συμβούλιο «σοβαρές
επιφυλάξεις». Η συλλογιστική που ανέπτυξε ο κ. Αρσένης είναι ότι η εκλογή του
Προέδρου με την προτεινόμενη πλειοψηφία θα αφαιρέσει από το κύρος του
Προέδρου, ο οποίος πρέπει να είναι αυξημένου κύρους και ευρύτατης αποδοχής. Ο
υπουργός Παιδείας πρόσθεσε ότι η ιστορία δεν έχει αποδείξει ότι η εκλογή
Προέδρου με την έως τώρα διαδικασία έχει οδηγήσει σε αδιέξοδα και έχει
δημιουργήσει προβλήματα στο κοινοβουλευτικό σύστημα.

«ΚΟΜΜΑΤΙΚΟΣ»

Η απόφαση του Υπουργικού Συμβουλίου προκάλεσε τις έντονες αντιδράσεις της Ν.Δ.
και του ΣΥΝ. Ο βουλευτής Γ. Βαρβιτσιώτης, πρόεδρος της Επιτροπής της Ν.Δ. για
την αναθεώρηση του Συντάγματος, κατηγόρησε την κυβέρνηση ότι επέλεξε
«κομματικό πρόεδρο» και πρόσθεσε ότι η επιλογή αυτή «οδηγεί σε πολιτική
παντοδυναμία της κυβερνήσεως, η οποία δεν θα έχει κανένα πλέον πολιτειακό
παράγοντα δυνάμενο να αντιταχθεί σε οποιαδήποτε ενέργειά της ή ακόμη
ενδεχομένως να ανακόψει τη διολίσθησή της προς τον αυταρχισμό». Ο βουλευτής
Πρ. Παυλόπουλος με δήλωσή του υποστήριξε ότι η κυβέρνηση ήταν «παντελώς
ανέτοιμη» για την αναθεώρηση και πρόσθεσε ότι στόχος της είναι «να ολοκληρώσει
την αποδυνάμωση των αρμοδιοτήτων του (Προέδρου) και να τον καταστήσει από
ρυθμιστή του πολιτεύματος υποχείριο και εκπρόσωπο μιας τυχαίας κομματικής
πλειοψηφίας, προκειμένου να εξυπηρετήσει βραχυπρόθεσμους και ιδιοτελείς
μικροκομματικούς σκοπούς».

Ο Συνασπισμός, με ανακοίνωσή του, υποστήριξε ότι η απόφαση του Υπουργικού
Συμβουλίου «εκφράζει αγωνία μονοκομματικού ελέγχου της πολιτικής ζωής και
υποβαθμίζει το κύρος του Προέδρου της Δημοκρατίας». Ο ΣΥΝ επιμένει ότι «η
εκλογή Προέδρου πρέπει να εξασφαλίζει την ευρύτερη συναίνεση που απαιτούν οι
ισχύουσες διατάξεις και δεν πρόκειται να συμπράξει στην αναθεώρησή τους».

ΓΙΑ ΤΑ ΑΕΙ

Το Υπουργικό Συμβούλιο συζήτησε το σύνολο της προτεινόμενης από το ΠΑΣΟΚ
αναθεώρησης του Συντάγματος και πήρε μία ακόμη σημαντική απόφαση: να μην
προχωρήσει στην αναθεώρηση του άρθρου 16 παρ. 5 του Συντάγματος που μεριμνά
για τον δημόσιο χαρακτήρα της Ανωτάτης Εκπαίδευσης. Όπως δήλωσε μετά την
συνεδρίαση του Υπουργικού Συμβουλίου ο κ. Βενιζέλος, η κυβέρνηση δεν πρόκειται
να υιοθετήσει τη σχετική επιχειρηματολογία και πιστεύει ότι θα έχει σε αυτό το
σημείο και τη σύμφωνη γνώμη της Νέας Δημοκρατίας. Η κυβέρνηση προσανατολίζεται
στη διάκριση μεταξύ δωρεάν και δημόσιας εκπαίδευσης και ενδιαφέρεται
οπωσδήποτε να ανήκει στο κράτος η πιστοποίηση της ποιότητας των σπουδών
οιουδήποτε ΑΕΙ, δημοσίου ή ιδιωτικού.

Ο κ. Βενιζέλος είπε ότι η κυβέρνηση απασχολείται με το πρόβλημα της συνολικής
εκπαιδευτικής πολιτικής, τη φοιτητική μετανάστευση, τη ζήτηση για ανώτατη
εκπαίδευση, την επαγγελματική τακτοποίηση και προοπτική των πτυχιούχων κ.ά.
Σημείωσε όμως ότι «δεν έχει διαπιστώσει την ύπαρξη μη κερδοσκοπικών
δραστηριοτήτων που να ενδιαφέρονται να ασχοληθούν με τα θέματα αυτά».

Το θέμα της δραστηριοποίησης οργανισμών μη κερδοσκοπικού χαρακτήρα στο χώρο
της Παιδείας θα εξετάσει επιτροπή υπό τον υπουργό Παιδείας Γερ. Αρσένη, η
οποία και θα υποβάλει τις προτάσεις της. Ο ίδιος ο κ. Αρσένης στην παρέμβασή
του τόνισε ότι πρέπει πάση θυσία να διατηρηθεί ο δημόσιος χαρακτήρας της
παιδείας και τα όποια προβλήματα υπάρχουν να ρυθμιστούν από την εκπαιδευτική
μεταρρύθμιση που βρίσκεται εν εξελίξει. Πρόσθεσε δε ότι, όπου απαιτείται
εναρμόνιση με τους κοινοτικούς κανόνες, αυτή θα μπορούσε να γίνει με
ερμηνευτικές δηλώσεις στο άρθρο 16 του Συντάγματος.

Εκτός της παιδείας, η προτεινόμενη από το ΠΑΣΟΚ αναθεώρηση προβλέπει
αναβάθμιση του Κοινοβουλίου με την ανάθεση στις κοινοβουλευτικές επιτροπές
ελεγκτικών καθηκόντων, τον εκσυγχρονισμό της Δημόσιας Διοίκησης, την αύξηση
της προστασίας του πολίτη από την τεχνολογία και την ηλεκτρονική απειλή, τη
διασφάλιση της ανεξαρτησίας της Δικαιοσύνης και τη δημιουργία ανεξάρτητων
αρχών, όπως το Συμβούλιο Εξωτερικής Πολιτικής.

Ο ΚΑΘΗΓΗΤΗΣ του Συνταγματικού Δικαίου Δημ. Τσάτσος, με εκτενή δήλωσή του,
τάσσεται υπέρ της εκλογής προέδρου με 151 ψήφους και εξηγεί ότι «η παρεμβολή
βουλευτικών εκλογών (για την εκλογή Προέδρου της Δημοκρατίας) βλάπτει και τις
βουλευτικές εκλογές και τον θεσμό του Προέδρου της Δημοκρατίας». Ο κ. Τσάτσος
αναφέρει ότι εκλογές που διεξάγονται λόγω της αδυναμίας της Βουλής να εκλέξει
Πρόεδρο της Δημοκρατίας «αποπροσανατολίζονται από τα επίμαχα κοινωνικά θέματα
και συμπροσδιορίζονται από τη μάχη περί το πρόσωπο του μελλοντικού προέδρου
της Δημοκρατίας. Ο θεσμός του Προέδρου βλάπτεται διότι η επιλογή του
συνδυάζεται με σκληρή κομματική αντιπαράθεση». Ο καθηγητής, απαντώντας στο
επιχείρημα περί μειωμένου κύρους του Προέδρου που θα εκλέγεται με 151 ψήφους,
διερωτάται αν «ο Κ. Καραμανλής που εξελέγη με 153 ψήφους είχε λιγότερο κύρος
από τον κ. Σαρτζετάκη που εξελέγη με 180 ψήφους».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15850N091</ED>
<ID>
ID:170061

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N09&aa=1</URL></REF>


Article

<CATEGORY>vin04</CATEGORY>

 <H2>Πρώτο ταξίδι στο εξωτερικό για τον νέο πρόεδρο της Ν.Δ.
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

ΜΕΤΑ το επίσημο γεύμα, που κράτησε περισσότερο από δύο ώρες, ο νέος
πρωθυπουργός της Βουλγαρίας Ιβάν Κοστόφ, σήκωσε το ποτήρι με τη σαμπάνια και
είπε στον πρόεδρο της Ν.Δ.:

«Είστε ο πρώτος επίσημος προσκεκλημένος μου στη Σόφια από την ημέρα που
ανέλαβα τη διακυβέρνηση της χώρας. Είμαι τυχερός και ελπίζω να σας φέρω γούρι».

Ο κ. Κ. Καραμανλής χαμογέλασε και απάντησε: «Και για μένα είναι το πρώτο
επίσημο ταξίδι μου σε ξένη χώρα. Ελπίζω να σας φέρω γούρι κι εγώ για να
βγάλετε πέρα στα μεγάλα προβλήματα που αντιμετωπίζετε».

Λίγη ώρα νωρίτερα ο κ. Κ. Καραμανλής είχε υποσχεθεί στον πρωθυπουργό της
Βουλγαρίας ότι το κόμμα του «θα υποστηρίξει ένθερμα την ένταξη της Βουλγαριάς
στην Ευρωπαϊκή Ένωση και στο ΝΑΤΟ».

Παράλληλα όμως, του ζήτησε «να γίνουν σεβαστά τα συμφωνηθέντα των προηγούμενων
κυβερνήσεων για τους Έλληνες επενδυτές, γιατί μόνο έτσι θα εδραιωθεί κλίμα
σταθερότητας στις επενδύσεις».

Ο κ. Κ. Καραμανλής επεσήμανε ότι πολλές, από τις περίπου 1.000, ελληνικές
επιχειρήσεις που λειτουργούν στη Βουλγαρία αντιμετωπίζουν δυσκολίες,
αποτέλεσμα των γραφειοκρατικών δομών του κράτους και για τον λόγο αυτό
χρειάζονται καθοριστικές παρεμβάσεις της νέας κυβέρνησης της Ένωσης
Δημοκρατικών Δυνάμεων προκειμένου να ξεπεραστούν τα προβλήματα.

Ο κ. Ιβάν Κοστόφ αναφέρθηκε λεπτομερώς στις τεράστιες δυσκολίες που
αντιμετωπίζει σε μια χώρα με ανύπαρκτο νομοθετικό πλαίσιο για τη λειτουργία
της ελεύθερης αγοράς, ενώ την ίδια ώρα ­ όπως είπε ­ ο πληθωρισμός φθάνει το
2.000% και ο πιο φιλόδοξος στόχος της κυβέρνησης είναι στο τέλος του χρόνου να
έχει πέσει στο 750%.

Οι κ.κ. Ιβάν Κοστόφ και Κώστας Καραμανλής συμφώνησαν η πρώτη διάσκεψη των
Χριστιανοδημοκρατικών Κομμάτων των χωρών της Νοτιοανατολικής Ευρώπης να γίνει
στη Σόφια.

Ο πρωθυπουργός της Βουλγαρίας καθώς αποχαιρετούσε τον πρόεδρο της Ν.Δ., του
ζήτησε να μεσολαβήσει στην ελληνική κυβέρνηση ώστε το υπουργείο Γεωργίας να
διευκολύνει τη χώρα του.

«Δεν έχουμε θεριστικές μηχανές και όσες υπάρχουν είναι ρωσικές και δεν
βρίσκουμε ανταλλακτικά. Θα μπορούσε η Ελλάδα να μας δώσει μερικές με κάποια
ανταλλάγματα, τα οποία είμαστε έτοιμοι να συζητήσουμε».

Ο κ. Κ. Καραμανλής τον διαβεβαίωσε ότι θα μιλήσει το συντομότερο με τον
υπουργό Γεωργίας κ. Στ. Τζουμάκα προκειμένου να βρεθεί μια λύση για το θέμα αυτό.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N09</CAT>
<ED>
Κωδικός άρθρου: A15850N092</ED>
<ID>
ID:170099

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N09&aa=2</URL></REF>


Article

<CATEGORY>vin04</CATEGORY>

 <H5>ΠΡΩΤΟΒΟΥΛΙΑ ΣΤΕΛΕΧΩΝ ΠΡΟΚΑΛΕΣΕ ΑΝΤΙΔΡΑΣΗ ΤΟΥ ΓΡΑΦΕΙΟΥ ΤΥΠΟΥ ΤΟΥ ΚΟΜΜΑΤΟΣ
</H5><H2>«Παρέμβαση» στον ΣΥΝ για την Κεντροαριστερά
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Στο επίκεντρο των προβληματισμών και ζυμώσεων στον ΣΥΝ εξακολουθεί να
βρίσκεται η Κεντροαριστερά, μολονότι η συγκρότηση του Δικτύου Διαλόγου και
Παρέμβασης για την Κεντροαριστερά προκάλεσε την αντίδραση του γραφείου Τύπου
του κόμματος.«Η ΑΝΑΚΥΚΛΩΣΗ πρωτοβουλιών τύπου "Δημοκρατικής Συμπαράταξης" δεν
μας αφορά», αναφέρει η ανακοίνωση, σημειώνοντας ακόμη πως ο ΣΥΝ «προωθεί με
σοβαρό και υπεύθυνο τρόπο πρωτοβουλίες διαλόγου, σε όλα τα επίπεδα και χωρίς
εκ των προτέρων αποκλεισμούς, για αλλαγές στις ασκούμενες πολιτικές και για
τις μεγάλες προοδευτικές μεταρρυθμίσεις που έχει ανάγκη ο τόπος».

Την ίδια στιγμή τα στελέχη της «Παρέμβασης» ­ το κυρίαρχο ρεύμα στο τελευταίο
συνέδριο του ΣΥΝ ­ έχουν σήμερα σύσκεψη σε ξενοδοχείο της Αθήνας, σε μια
προσπάθεια επαναδραστηριοποίησής τους στο εσωκομματικό πεδίο και σαφούς
διαφοροποίησης από την τάση του Αριστερού Ρεύματος αφενός, και των «σημιτικών»
στελεχών αφετέρου. Στο επίκεντρο της συζήτησης θα είναι ­ και εδώ ­ η υπόθεση
της Κεντροαριστεράς.

Το εγχείρημα όμως της «Παρέμβασης» συναντά ήδη δυσκολίες. Και τούτο διότι
στενοί συνεργάτες του προέδρου του ΣΥΝ, Νίκου Κωνσταντόπουλου, όπως οι κ.κ. Λ.
Βάσης και Γ. Νοταράς, φέρονται να μην προσέρχονται, ενώ και τα στελέχη του
περιβάλλοντος του ευρωβουλευτού Μιχάλη Παπαγιαννάκη εμφανίζονται να έχουν
διαφωνίες με την εισήγηση που θα παρουσιασθεί στη σημερινή σύσκεψη.

Το κείμενο, το οποίο θα παρουσιασθεί από το μέλος της Πολιτικής Γραμματείας
Νίκο Μπίστη, σημειώνει πως ο προοδευτικός εκσυγχρονισμός «είναι αναγκαιότητα»
­ και τονίζει ότι «ο ΣΥΝ ασκεί προγραμματική αντιπολίτευση, βελτιώνει υπέρ του
τους συσχετισμούς, διαμορφώνει καθαρά και σε όλα τα επίπεδα τη δική του
εναλλακτική πρόταση με τη δημιουργία των προϋποθέσεων για μια νέα πλειοψηφία
κοινωνικών και πολιτικών δυνάμεων, μια εναλλακτική λύση».

Χθες το βράδυ, ο Μιχάλης Παπαγιαννάκης και περίπου 15 ακόμη στελέχη (Π.
Αθανασόπουλος, Κ. Χλωμούδης, Αθ. Δρέττα, Σπ. Δανέλλης, Γ. Σιακαντάρης, Ν.
Γρατσίας κ.α.) ­ τα οποία μετείχαν στην «Παρέμβαση» όταν έγινε το συνέδριο και
στήριξαν τον κ. Κωνσταντόπουλο ­ συζήτησαν τη στάση τους κατά τη σημερινή
σύσκεψη. Διαπιστώθηκε ­ κατά το μάλλον ή ήττον ­ ότι το κείμενο της εισήγησης
δεν τους καλύπτει, καθώς «δεν λέει επακριβώς τι θέλει» και εκφράζει μια «στάση αμηχανίας».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15850N111</ED>
<ID>
ID:170056

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N11&aa=1</URL></REF>


Article

<CATEGORY>vin04</CATEGORY>

 <H2>Τα 150 στελέχη που ζητούν διάλογο
</H2>
«ΔΕΝ ΜΠΟΡΕΙ να υπάρξει μια νέα πρόταση, δεν μπορεί να υπάρξει κοινωνική
πρόοδος και σύγχρονες απαντήσεις χωρίς τις αξίες της Αριστεράς». Αυτό
υπογραμμίζουν 150 πρώην στελέχη του ΠΑΣΟΚ, του ΚΚΕ (εσ.) και της ΕΑΡ, καθώς
και της ευρύτερης Αριστεράς, που συγκρότησαν το Δίκτυο Διαλόγου και Παρέμβασης
για την Κεντροαριστερά.«Μπορούμε και πρέπει να έχουμε τη δική μας συμβολή για
το άνοιγμα ενός ουσιαστικού διαλόγου για την Κεντροαριστερά» και «είναι
αναγκαίο να υπάρξουν πρωτοβουλίες που θα διευκολύνουν την ισότιμη συμμετοχή
των πολιτών στις κοινωνικές και πολιτικές διεργασίες», σημειώνουν οι 150.

Το κείμενο υπογράφουν:

Αθηναΐδης Γ., Αναστασιάδης Γ., Αϊνατζής Σ., Αλεξίου Β., Αλεξίου Δ., Αμπατιέλος
Μ., Αρβανιτίδης Γ., Ανδρεάδης Α., Αρσένης Σ., Αρτζανίδου Ε., Βαλταδώρος Π.,
Βασιλειάδης Γ., Βασιλόπουλος Γ., Βιτινιώτης Χ., Γεωργιάδης Χ., Γεωργιάδου Ν.,
Γεωργίου Β., Γιακουμιδάκης Μ., Γιατζόγλου Δ., Γλαμπεδάκης Μ., Δούδου Α.,
Δρούτσας Κ., Δομπάρας Κ., Ελληνιάδης Στ., Εφετζής Β., Ευαγγελίδης Γ.,
Εμμανουηλίδης Μ., Ζαχαριάδης Λ., Ζαχάρωφ Γ., Ζούκας Α., Ζούμπος Κ., Ζούπης Ζ.,
Θεοδωρίδης Ι., Θέρμος Κ., Θεοχαρίδης Β., Ίγκλιζ Β., Ιωαννίδης Γ., Ιωαννίδης
Κ., Καλογεράς Α., Καλογήρου Θ., Καπετανίδης Π., Καπετανόπουλος Π., Κατακαλίδης
Γ., Καραβιδές Α., Καρακίτσιος Α., Καρανίκας Δ., Καραποτάκης Δ., Καταβελάκος
Δ., Κατζούρη Σ., Κατούδης Β., Κατσιαμάνης Α., Κατσιμένης Χ., Κατσιμπάρδης Κ.,
Καττής Μ., Καφούρος Γ., Κεσμετζής Α., Κεχαγιάς Μ., Κλάδης Γ., Κόγιος Γ.,
Κολποδίνος Γ., Κόκκος Κ., Κοντόπουλος Α., Κοντόπουλος Φ., Κοντός Χ.,
Κοτσακιλάφης Ν., Κουγιώνης Δ., Κράλης Κ., Κρεμέτης Γ., Κυριακόπουλος Π.,
Κυριακούδης Γ., Κυριτσόπουλος Κ., Λαζαρίδου Ν., Λιμτσιούλης Ν., Λιναράκη Μ.,
Λουπατατζής Στρ., Λυμπερόπουλος Θ., Μακρής Δ., Μαλακούδης Θ., Μαραντζίδης Ν.,
Μάρκου Ν., Μαυρομουστάκης Σ., Μάτζιος Γ., Μήττας Ν., Μιχαηλίδου Σ., Μουστάκης
Α., Μπενέτος Γ., Μπίσιας Δ., Μπούμπας Π., Μπούρος Γ., Μυλόπουλος Β.,
Νικολαΐδης Β., Νικολαΐδης Λ., Ξεφτέρης Θ., Οικονομόπουλος Π., Ορφανίδης Κ.,
Παναγιωτίδης Κ., Παλαμίδας Γ., Πάλας Α., Πάλας Τ., Πανταζής Δ.,
Παπακωνσταντίνου Χ., Παπανικολάου Μ., Παπανικολάου Χ., Παπαστεφανάτου Μ.,
Παπούλης Α., Παππάς Κ., Παππάς Λ., Παρασκευόπουλος Π., Παρασκευόπουλος Σ.,
Παράσολγου Α., Πατάκα Ε., Πατάκας Π., Περίσσης Σ., Πουλαρίκας Α., Ράπτης Ν.,
Ρώτας Β., Σαββόπουλος Σ., Σαλαμέρτη Λ., Σαπουνάς Α., Σιάκαρης Ντ., Σκάρα Δ.,
Σκαρτάδος, Σταθόπουλος Σ., Στεφανίδης Θ., Στέφας Δ., Στούκας Χ., Συμεωνίδου
Λ., Σωτηρέλης Γ., Τάτσιος Λ., Τάταλας Β., Τερζής Μ., Τζήμας Δ., Τζίκας Θ.,
Τορτοπίδης Ν., Τσαβδαρίδης Λ., Τσακιρίδης Α., Τσάκωνας Ν., Τσιούμη Χ.,
Τσιρίδης Γ., Τσίτσος Γ., Τυρολόγος Α., Φραγκάκης Η., Φωτόπουλος Δ.,
Χατζηαναστασίου Τ., Χατζηπαραδείσης Χ., 
Χατζής Γ.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15850N112</ED>
<ID>
ID:170095

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N11&aa=2</URL></REF>


Article

<CATEGORY>vin04</CATEGORY>

 <H2>Ελιγμός των Τούρκων με το μνημόνιο των «σοφών»
</H2>
ΥΠΕΚΦΕΥΓΕΙ προς το παρόν η Άγκυρα στο θέμα του μνημονίου των Τούρκων
εμπειρογνωμόνων, καθώς με γενικόλογο σημείωμά της, που έστειλε στην ολλανδική
προεδρία, απαντά θετικά στην επιστολή Βαν Μίρλο για απευθείας συναντήσεις
Τούρκων και Ελλήνων «σοφών».

Ο ελιγμός της τουρκικής πλευράς έχει ως στόχο είτε να σύρει στο τραπέζι των
διαπραγματεύσεων την ελληνική πλευρά είτε να «χρεώσει» στην Αθήνα την
καθυστέρηση που παρατηρείται στη διαδικασία των εμπειρογνωμόνων, όπως αυτή
αναμένεται να παρουσιαστεί από την ολλανδική προεδρία στη Σύνοδο Κορυφής της
15ης Ιουνίου.

ΖΗΤΟΥΝ ΣΥΝΑΝΤΗΣΕΙΣ

Σύμφωνα με καλά πληροφορημένες πηγές, οι δύο Τούρκοι εμπειρογνώμονες δεν έχουν
στείλει απάντηση στο ελληνικό μνημόνιο, αλλά έχουν αρκεστεί στην αποστολή ενός
σημειώματος στο οποίο:

* Ζητείται να καταρτιστεί λεπτομερειακό πρόγραμμα συναντήσεων των Ελλήνων και
των Τούρκων εμπειρογνωμόνων.

* Προτείνεται να συζητηθούν μεταξύ των δύο πλευρών όλα τα μέσα ειρηνικής
επίλυσης των ελληνοτουρκικών διαφορών.

* Σημειώνεται η ανάγκη να γίνουν προτάσεις δίκαιες και αμοιβαίως αποδεκτές από
τις δύο πλευρές, ώστε να υπάρξει έως τις 15 Ιουνίου κοινό πόρισμα Αθήνας - Άγκυρας.

Το περιεχόμενο του σημειώματος έχει γίνει γνωστό ανεπισήμως στο υπουργείο
Εξωτερικών, το οποίο δεν είχε αποφασίσει έως χθες πώς θα αντιμετωπίσει τον
ελιγμό της Άγκυρας.

ΧΩΡΙΣ ΣΥΝΟΜΙΛΗΤΗ

Πάντως, η ελληνική πλευρά δεν δείχνει να βιάζεται για την προώθηση της όλης
διαδικασίας, καθώς βλέπει ότι η κυβέρνηση της Τουρκίας πνέει τα λοίσθια και
έτσι δεν υπάρχει, από την πλευρά της Άγκυρας, αξιόπιστος συνομιλητής.

Η Αθήνα, ωστόσο, ενδιαφέρεται κατά κύριο λόγο να παραμείνουν σε χαμηλούς
τόνους οι ελληνοτουρκικές σχέσεις, ώστε να υπάρξει ένα ήρεμο καλοκαίρι. Και
στη συνέχεια, εφόσον γίνει κατορθωτό, να διερευνηθούν τρόποι για την αποδοχή
από την πλευρά της Άγκυρας των τριών γνωστών όρων που θέτει η Αθήνα για τον
απεγκλωβισμό των ελληνοτουρκικών σχέσεων.

ΜΕΙΩΣΗ ΤΩΝ ΠΑΡΑΒΙΑΣΕΩΝ

Αξίζει να σημειωθεί ότι αν και η Άγκυρα δεν έχει αποδεχθεί ακόμη τη μηνιαία
παράταση του μορατόριουμ των ασκήσεων στο Αιγαίο (ισχύει από 1ης Ιουλίου έως
31 Αυγούστου) εν τούτοις με την αποστολή εικόνας στις Βρυξέλλες της εναέριας
κυκλοφορίας στο Αιγαίο, έχουν ουσιαστικά μηδενιστεί, το τελευταίο διάστημα, οι
τουρκικές παραβιάσεις του ελληνικού εναέριου χώρου. Κύριος στόχος της Αθήνας
τις επόμενες εβδομάδες θα είναι η στήριξη των πρωτοβουλιών του ΟΗΕ για τις
απευθείας συνομιλίες Κληρίδη - Ντενκτάς (στις 9 Ιουλίου) στη Νέα Υόρκη.
Στήριξη που αναμένει η Αθήνα και από την αμερικανική πλευρά.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N11</CAT>
<ED>
Κωδικός άρθρου: A15850N113</ED>
<ID>
ID:170132

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N11&aa=3</URL></REF>


Article

<CATEGORY>vin04</CATEGORY>

 <H2>Η ρυθμική δεν είναι άθλημα ομορφιάς
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΓΕΝΝΗΘΗΚΕ: 28-4-1979 στη Θεσσαλονίκη.

ΚΑΤΟΙΚΕΙ: Στο κέντρο (πλατεία Ναυαρίνου).

ΣΠΟΥΔΕΣ: Τελειώνει το Λύκειο και θα σπουδάσει αρχιτέκτων.

ΑΘΛΗΤΙΚΟ ΟΝΕΙΡΟ: Η Πάτρα ήταν ένα που έγινε πραγματικότητα.

ΟΝΕΙΡΟ ΖΩΗΣ: Να έχω πάντα καλούς φίλους.

ΑΓΑΠΗΜΕΝΟΣ ΗΘΟΠΟΙΟΣ: Σον Κόνερι.

ΑΓΑΠΗΜΕΝΟ ΒΙΒΛΙΟ: Ο «Αλχημιστής» του Πάουλο Κοέλιο.

ΟΜΑΔΑ: Ηρακλής.

ΘΑΥΜΑΖΕΙ: Τους ειλικρινείς ανθρώπους.

ΑΞΕΧΑΣΤΟ ΤΑΞΙΔΙ: Ατλάντα '96.

Η Μαρία Παγκάλου είναι το νέο αστέρι πρώτου μεγέθους για τον ελληνικό
αθλητισμό, μετά τα δύο ασημένια της μετάλλια στο Ευρωπαϊκό Πρωτάθλημα Ρυθμικής
της Πάτρας.Ο πατέρας της Νίκος ­ χημικός ­ παλιός πρωταθλητής 800 μ. και η
μητέρα της Νίκη, γυμνάστρια, ώθησαν τη Μαρία από νωρίς στον στίβο, αλλά από τα
8 της χρόνια προτίμησε τη ρυθμική.

ΕΡ.: Είναι πολύ ψηλό το ευρωπαϊκό βάθρο;

ΑΠ.: Το έβλεπα πανύψηλο, αποδείκτηκε εφικτό.

ΕΡ.: Τι υπάρχει ψηλότερα;

ΑΠ.: Τουλάχιστον το παγκόσμιο.

ΕΡ.: Η Ολυμπιάδα Σίδνεϊ 2000;

ΑΠ.: Μακριά, αλλά έχω μάθει στα δύσκολα.

ΕΡ.: Και η Αθήνα 2004;

ΑΠ.: Έχει και τ' αρνητικά αλλά οφείλουμε να προσπαθήσουμε.

ΕΡ.: Οι θυσίες στον δρόμο προς την Πάτρα;

ΑΠ.: Πολλές, αλλά δικαιώθηκα που συνέχισα μετά την Ατλάντα.

ΕΡ.: Από μικρή στα βάσανα;

ΑΠ.: Χωρίς υπερβολή.

ΕΡ.: Ο πρωταθλητισμός σε μικρές ηλικίες καλό ή κακό;

ΑΠ.: Και τα δύο.

ΕΡ.: Ο ρόλος της οικογένειας;

ΑΠ.: Εμένα προσωπικά με βοήθησε πολύ.

ΕΡ.: Τα προσόντα που έκαναν μεγάλη Ευρωπαία αθλήτρια τη Μαρία Παγκάλου;

ΑΠ.: Αγωνιστικότητα, ψυχολογία, πείσμα, πειθαρχία στις προπονήτριες, κλίση
στον χορό, διαρκής προσπάθεια.

ΕΡ.: Νούλη Γιαννιτσοπούλου;

ΑΠ.: Προπονήτρια ολυμπιακών επιδόσεων. Όμως, πολλά οφείλω επίσης στην Άνι
Γκαλίνη και τις προηγούμενες προπονήτριές μου Βάσω Γουλιελμάκη, Μάγδα Ρουσέτη,
Ράνια Χαϊτίδου.

ΕΡ.: Τι σημαίνει Πάτρα '97 για τη Μαρία Παγκάλου;

ΑΠ.: Οι καλύτεροί μου αγώνες.

ΕΡ.: Για τη ρυθμική γυμναστική;

ΑΠ.: Μεγάλο ξεκίνημα για τη νέα ομοσπονδία, δέσμευση για εξίσου μεγάλες επιτυχίες.

ΕΡ.: Ελλάδα, δύναμη της ρυθμικής;

ΑΠ.: Βάσει αποτελεσμάτων, ναι.

ΕΡ.: Ελληνική Γυμναστική Ομοσπονδία;

ΑΠ.: Έδειξε ότι είναι άξια προσοχής.

ΕΡ.: Ο ΣΕΓΑΣ στο χρονοντούλαπο της ιστορίας;

ΑΠ.: Έκλεισε τον κύκλο του, αλλά άφησε κάποιες οικονομικές εκκρεμότητες.

ΕΡ.: Η ελληνική γυμναστική έχει βρει τη θέση που της ανήκει;

ΑΠ.: Βρίσκεται σε πολύ καλό δρόμο.

ΕΡ.: Ιωάννης Μελισσανίδης;

ΑΠ.: Άξιος ολυμπιονίκης, πολύ καλός μου φίλος, θαυμάσιος άνθρωπος.

ΕΡ.: Μπορούμε ξανά χρυσό σε Ολυμπιακούς Αγώνες;

ΑΠ.: Πιστεύω πολύ συντομότερα από εκατό χρόνια που πέρασαν για το χρυσό του Μελισσανίδη.

ΕΡ.: Εκατερίνα Σερεμπριάνσκαγια (σημ. «ΝΕΩΝ»: χρυσή ολυμπιονίκης στη ρυθμική);

ΑΠ.: Για μένα στη θέση της έπρεπε να είναι η Ολένα Βιτριτσένκο.

ΕΡ.: Τι λείπει στην καλύτερη Ελληνίδα για να φτάσει σε ολυμπιακό μετάλλιο;

ΑΠ.: Η παράδοση που έχουν άλλες χώρες.

ΕΡ.: Άθλημα της ομορφιάς η ρυθμική;

ΑΠ.: Αυτό φαίνεται, αλλά κρύβει εσωτερική αντοχή και δύναμη.

ΕΡ.: Γιατί ναι στη ρυθμική στα κορίτσια που ξεκινούν αθλητισμό;

ΑΠ.: Νους υγιής εν σώματι υγιεί.

ΕΡ.: Η ρυθμική άθλημα γυναικών, προσόν ή πρόβλημα;

ΑΠ.: Ιδιομορφία.

ΕΡ.: Ταιριάζει στην Ελληνίδα η ρυθμική;

ΑΠ.: Η ανοδική πορεία του αθλήματος μιλάει από μόνη της.

ΕΡ.: Η Θεσσαλονίκη πρωτεύουσα της γυμναστικής;

ΑΠ.: Για την Εθνική δεν έχει σημασία ο τόπος καταγωγής ή κατοικίας.

ΕΡ.: Πολιτιστική Πρωτεύουσα της Ευρώπης;

ΑΠ.: Όχι, ευχαριστώ.

ΕΡ.: Τα τρία καλύτερά της στον αθλητισμό;

ΑΠ.: Πατουλίδου, Μελισσανίδης, Γκάλης.

ΕΡ.: Στον πολιτισμό;

ΑΠ.: Ροτόντα (Άγ. Γεώργιος), Καμάρα, Λευκός Πύργος.

ΕΡ.: Νίκος Γκάλης;

ΑΠ.: Ως πρωτοπόρος, άξιος να είναι μύθος.

ΕΡ.: Βασίλης Χατζηπαναγής;

ΑΠ.: Ο πρώτος που θαύμασα στον αθλητισμό.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N12</CAT>
<ED>
Κωδικός άρθρου: A15850N121</ED>
<ID>
ID:170057

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N12&aa=1</URL></REF>


Article

<CATEGORY>vin06</CATEGORY>

 <H5>Η ΣΥΝΤΗΡΗΤΙΚΗ ΘΕΡΑΠΕΙΑ ΔΙΝΕΙ ΚΑΛΥΤΕΡΑ ΑΠΟΤΕΛΕΣΜΑΤΑ
</H5><H2>Η καρδιά δεν θέλει πάντα εγχείρηση...
</H2>
Περριτές είναι οι περισσότερες χειρουργικές επεμβάσεις καρδιάς που
πραγματοποιούνται στην Ελλάδα.

ΘΕΣΣΑΛΟΝΙΚΗ. 
Γραφείο Βόρειας Ελλάδας

Αντίθετα, η συντηρητική θεραπεία δίνει καλύτερα αποτελέσματα τουλάχιστον στα
δύο πρώτα χρόνια από την εμφάνιση του καρδιακού νοσήματος. Αυτό τονίστηκε από
τον πρώην υπουργό Υγείας κ. Δημήτρη Κρεμαστινό κατά τη διάρκεια των εργασιών
του 3ου Σεμιναρίου Κλινικής Καρδιολογίας που διοργάνωσε στη Θεσσαλονίκη η
Καρδιολογική Εταιρεία της Βορείου Ελλάδος.

Μάλιστα στη χώρα μας, όπως έγινε γνωστό, όπου ακόμη θεωρείται πανάκεια η
χειρουργική επέμβαση, ο μέσος όρος διάρκειας της λίστας αναμονής είναι δύο
μήνες, ενώ στην Αγγλία, η οποία θεωρείται πρωτοπόρα στην αντιμετώπιση
καρδιακών νόσων, ο χρόνος αναμονής φτάνει τους 14 μήνες.

«Η αγγειοπλαστική, η συντηρητική θεραπεία και η εγχείρηση αποδίδουν τα ίδια
αποτελέσματα στα τρία πρώτα χρόνια από την εμφάνιση της νόσου χωρίς να
διακρίνεται καμία διαφορά στην επιβίωση του ασθενούς», είπε χαρακτηριστικά ο
κ. Κρεμαστινός.

Επί πλέον, στο σεμινάριο διευκρινίστηκε πως κατά ένα μεγάλο ποσοστό η ανάπτυξη
των καρδιακών νόσων, εκτός των άλλων προδιαθεσιακών παραγόντων (κάπνισμα,
χοληστερίνη, υπερλιπιδαιμία) οφείλεται σε γονίδιο. Έτσι, ασθενής με γονιδιακή
προδιάθεση μπορεί να αναπτύξει ­ ανεξάρτητα από τους παράγοντες κάπνισμα και
χοληστερίνη ­ καρδιακά νοσήματα, ενώ ανάμεσα σε δύο ασθενείς με καρδιακό
νόσημα, ο ένας μπορεί να αναπτύξει παράπλευρη κυκλοφορία και να μην υποστεί
έμφραγμα και ο άλλος, χωρίς τη σχετική γονιδιακή προδιάθεση, να υποκύψει

Ο κ. Κρεμαστινός σχετικά με τη γονιδιακή φόρμα τόνισε ότι εποπτεύει κατά τον
ίδιο τρόπο τον βαθμό απόφραξης των αρτηριών, αλλά και την ανάπτυξη παράπλευρης
κυκλοφορίας που σώζει τον ασθενή.

Στο σεμινάριο ακόμη αποκαλύφθηκε πως οι μικρές βλάβες των αρτηριών είναι πιο
επικίνδυνες για την εξέλιξη της υγείας του ασθενή που σ' αυτές τις περιπτώσεις
αναπτύσσει συχνότερα οξύ έμφραγμα του μυοκαρδίου, το οποίο στα 2/3 των
περιπτώσεων είναι θανατηφόρο στις πρώτες στιγμές της εμφάνισής του.

Πάντως, οι ειδικοί κατέληξαν πως το μέλλον της Καρδιολογίας συνίσταται στη
μελέτη του ενδοθηλίου, που είναι υπεύθυνο για τον τόνο των στεφανιαίων
αρτηριών αλλά και των κυττάρων του μυοκαρδίου (γονιδιακή) σε συνδυασμό με την
πτώση της χοληστερίνης, τα οποία θα λύσουν σημαντικά προβλήματα των σύγχρονων ασθενών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15850N131</ED>
<ID>
ID:170014

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N13&aa=1</URL></REF>


Article

<CATEGORY>vin06</CATEGORY>

 <H2>Στη φυλακή Σ. Ροδόπουλος και δύο διευθυντές της Εθνικής
</H2>
ΠΟΛΥΕΤΕΙΣ ποινές κάθειρξης επέβαλαν χθες οι δικαστές του Τριμελούς Εφετείου
Κακουργημάτων της Αθήνας σε δύο πρώην ανώτερους υπαλλήλους της ΕΘνικής
Τράπεζας, καθώς και στον επιχειρηματία Σπύρο Ροδόπουλο, οι οποίοι κρίθηκαν
ένοχοι για υπόθεση απάτης.

Κατηγορούμενοι ήταν ο πρώην διευθυντής του υποκαταστήματος της Εθνικής
Τράπεζας του Ηρακλείου Κρήτης, Θεόδωρος Πελεκανάκης και ο υποδιευθυντής
Εμμανουήλ Κωνσταντινίδης, που καταδικάστηκαν σε κάθειρξη 11 ετών ο καθένας για
το αδίκημα της απάτης, καθώς και ο επιχειρηματίας Σπύρος Ροδόπουλος, στον
οποίο επιβλήθηκε ποινή κάθειρξης 13 ετών για ηθική αυτουργία σε πλαστογραφία.

Σύμφωνα με την κατηγορία, ο Σπ. Ροδόπουλος, μεγαλομέτοχος της εταιρείας
τυποποίησης ελαιολάδου ΟΜΕΛΒΑ, χωρίς να υπάρχουν οι απαραίτητες προϋποθέσεις,
κατάφερε να δανειοδοτηθεί από το υποκατάστημα της Εθνικής, στην Κρήτη, με
αποτέλεσμα η Τράπεζα να υποστεί ζημία που ξεπερνάει τα 5 δισεκατομμύρια
δραχμές. Ο Ροδόπουλος φέρεται ότι έπεισε τους συγκατηγορουμένους του να
διατυπώσουν θετικές εισηγήσεις, παραπλανώντας τα μέλη της αρμόδιας επιτροπής
χορήγησης δανείων της Εθνικής Τράπεζας.

Ο κατηγορούμενος επιχειρηματίας ­ σύμφωνα πάντα με την κατηγορία ­ φέρεται να
μην ήταν συνεπής ούτε στις υποχρεώσεις του απέναντι στους ελαιοπαραγωγούς της
Κρήτης, με τους οποίους συνεργαζόταν. Πολλοί από αυτούς είχαν δεχθεί, αντί για
χρήματα, να πάρουν από τον Ροδόπουλο επιταγές, που ήταν μεταχρονολογημένες και
ουδέποτε κατάφεραν να εισπράξουν τα ποσά που τους όφειλε.

Μετά την έκδοση της καταδικαστικής απόφασης, που δεν ικανοποίησε τους
ελαιοπαραγωγούς, οι οποίοι είχαν αποβληθεί από τη θέση της πολιτικής αγωγής,
οι υπεράσπιση των κατηγορουμένων υπέβαλε αίτημα για αναστολή εκτέλεσης της
ποινής τους μέχρι την εκδίκαση της υπόθεσης σε δεύτερο βαθμό. Το Δικαστήριο,
όμως, απέρριψε το αίτημα αυτό και έτσι εκτός από τον Σπ. Ροδόπουλο, ο οποίος
βρισκόταν στη φυλακή, τον ίδιο δρόμο πήραν και οι δύο συγκατηγορούμενοί του.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15850N132</ED>
<ID>
ID:170070

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N13&aa=2</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Οι ειδήσεις,οι εφιάλτες μας
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

«ΕΣΤΑΖΑΝ αίμα» οι πρώτες σελίδες των εφημερίδων τις τελευταίες ημέρες.
Εκτελέσεις, δολοφονίες, αυτοκτονίες από έρωτα ή από ντροπή. Οι ειδήσεις
συναγωνίζονταν σε φρίκη, σε αγριότητα, σε εξαθλίωση, σε τρόμο.

Γεγονότα που συμβαίνουν γύρω μας μπαίνουν στο σπίτι μας από έναν τηλεοπτικό
δέκτη και γίνονται τελικά δική μας υπόθεση.

Αναγωγές, παραλληλισμοί και συνειρμοί δημιουργούν έναν προσωπικό εφιάλτη που
έρχεται να προστεθεί στην ήδη επιβαρημένη ζωή μας.

Και δεν αναφέρομαι στα κτυπήματα της «17 Νοέμβρη». Αναφέρομαι σ' αυτά τα δύο
άτυχα νεαρά παιδιά ­ 22 και 19 χρόνων ­ που θα μπορούσαν να είναι δικά μου,
δικά σου, δικά του. 
Να είχαν αυτή την τύχη γιατί κανείς μας δεν ξέρει η ερωτική απογοήτευση του
συντρόφου μας ή ακόμη και η δική μας που θα οδηγήσει. Αναφέρομαι στην
οικογένεια, που δεν θέλησε να πιστέψει πως έχασε για πάντα τον γιο, τον
αδελφό, το παλικάρι της. Κι αν ήμασταν στη θέση της; 
Αναφέρομαι στη μητέρα που αυτοκτόνησε από ντροπή για την πράξη της. Γιατί μη
μου πείτε ότι δεν έχετε κλέψει δίφραγκο από το πορτοφόλι της μαμάς ή καραμέλες
από το περίπτερο της γειτονιάς όταν ήσασταν παιδιά.

Ακόμη κι αν ­ με την κοινή λογική ­ τίποτα από όλα αυτά ­ ακραία, πράγματι ­
δεν μπορεί να μας συμβεί, μας αγγίζει ο πόνος.

Εν τέλει μόνο στα πολιτικά γεγονότα δεν κάνουμε αναγωγή. Ίσως γιατί είναι πολύ 
μακριά μας...

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N13</CAT>
<ED>
Κωδικός άρθρου: A15850N133</ED>
<ID>
ID:170133

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N13&aa=3</URL></REF>


Article

<CATEGORY>vin06</CATEGORY>

 <H5>Η «ΕΦΗΜΕΡΙΣ» ΤΗΣ ΒΙΕΝΝΗΣ ΕΚΔΙΔΟΤΑΝ ΑΠΟ ΤΟ 1791 ΕΩΣ ΤΟ 1797 ΚΑΙ ΔΙΑΒΑΖΟΤΑΝ ΣΕ
ΟΛΑ ΤΑ ΒΑΛΚΑΝΙΑ
</H5><H5>Ένας νέος, κουτζός μεν ολίγον, ζητεί γυναίκα
</H5><H5>Εις την Σμύρνην εκάηκεν όλος ο Φραγκομαχαλάς
</H5><H2>Δύο αιώνες εφημερίδες
</H2>
Δύο αιώνες ζωής συμπληρώνει σε λίγο καιρό ο ελληνικός Τύπος. Με την ευκαιρία
αυτής της επετείου θα κυκλοφορήσει εντός των ημερών από τις εκδόσεις της
Ακαδημίας Αθηνών, ο πρώτος τόμος της αρχαιότερης σωζόμενης ελληνικής
εφημερίδας. Τίτλος της, «Εφημερίς». 
Εκδιδόταν στη Βιέννη μεταξύ 1791 και 1797 και διαβαζόταν από τους Έλληνες όλων
των αστικών κέντρων των Βαλκανίων. Ο τόμος θα κυκλοφορήσει με προλεγόμενα του
Λέανδρου Βρανούση και επιμέλεια της Ελένης Χατζούδη - Τούντα. «ΤΑ ΝΕΑ»
προδημοσιεύουν σήμερα αποσπάσματα από την εισαγωγή της Ελένης Χατζούδη -
Τούντα, όπου καταγράφονται χαρακτηριστικές ειδήσεις της εποχής: Από τον
Αυστριακόν τύπο αντλούν συχνά οι συντάκτες της «Εφημερίδος» ειδήσεις
αναφερόμενες σε επαρχίες της Βόρειας Βαλκανικής, υπαγόμενες τότε στην
Αυτοκρατορία των Αψβούργων ή στην Οθωμανική επικράτεια:

Μία ανταπόκριση που υπάρχει από τον Ζέμονα (γερμ. Sembin, παραμεθόριο Φρούριο
της Αυστρίας τότε, πάνω στη συμβολή του Δούναβη με τον Σάβο) έχει ενδιαφέρον,
αν λάβει κανείς υπόψη του ότι οι περισσότερες ειδήσεις ήταν γύρω από πολεμικές
προετοιμασίες, εξεγέρσεις, αλλαγές πασάδων, Γενίτσαρους, «ζορμπάδες»,
αιματηρές συγκρούσεις κ.π.ά.:

Γραφαί από τον Ζέμονα διηγούνται ένα ξεχωριστόν συμβεβηκός, το οποίον δεικνύει
εν ταυτώ την θείαν Πρόνοιαν και την φιλοστοργίαν μιας μητρός. ­ Μία κόρη,
έχουσα εις τας αγκάλας της ένα βρέφος δύο μηνών, εμβήκεν εις ένα καΐκι και
έπλευσε μερικά βήματα από την όχθην· εκ μιας (= μονομιάς) έπεσε το βρέφος εις
τον Δούναβιν, και με το να εφυσούσεν ο αέρας μικρά κύματα προς την άλλην
όχθην, έπλευσε το αθώον βρέφος αβλαβές έως εις το άλλον μέρος. Ένας κηπουρός,
ιδών κατά καλήν τύχην το βρέφος πλέοντα (sic) εις την επιφάνειαν του νερού,
έτρεξε με μεγάλον του κόπον διά να το φθάση όστις εθαύμασε μεγάλως βλέποντας
να διώκη το δυστυχές το νερόν αφ' εαυτού και μόνον με την αναπνοήν, και ο
θαυμασμός του κηπουρού ηύξησεν ακόμη περισσότερον, μαθήνωντας ότι το νερόν
εβάσταξε το βρέφος ύπερ την μίαν και ήμισυ ώραν, χωρίς να το βλάψη. Ένα
τοιούτον συμβεβηκός έσειρεν εις το Παραδούναβι ένα πλήθος περιέργων, ανάμεσα
των οποίων ευρέθη και η μητέρα του βρέφους. Αυτή ιδούσα το γαλακτότροφόν της
έτι ζώντα, έπεσεν εις τα γόνατα ευχαριστούσα διά την θαυμάσιαν λύτρωσιν του
τέκνου της, και μην ημπορούσα να εκφράση πλέον λόγον από την χαράν της,
ενηγκαλίσθη τα γόνατα του λητρωτού και εδάκρυζε μετά των παρόντων, οι οποίοι
αισθανόμενοι τα σπλάγχνα μιας φυλοστοργοτάτης μητρός, ευχαρίστον την θείαν
πρόνοιαν δι' ένα τοιούτον θαύμα.

­ Από μια άλλη παραμεθόρια περιοχή, «από τα μέρη του Μπανατίου (Banat, στα
ρουμανοσερβικά, σύνορα) δημοσιεύονται δύο ανταποκρίσεις και αναφέρονται σε
«κλέπτας» της περιοχής. Εκεί έδρασε και δοξάστηκε ως άλλος Ηρακλής (!) κάποιος
Τριαντάφυλλος από τη Σιάτιστα (συγχωριανός δηλ. των εκδοτών της «Εφημερίδος»,
για τον οποίον έσπευσαν οι θαυμαστές του να συντάξουν και να στείλουν ειδική
ανταπόκριση). Το κείμενο που ακολουθεί και που το παραθέτει μέσα σε εισαγωγικά
η «Εφημερίς», το έχει συντάξει κάποιος λογιώτατος σε γλώσσα και σε ύφος
αρχαίου ιστορικού:

Τριαντάφυλλός τις τούνομα, ετερόφθαλμος, την πατρίδα Σιατιστεύς και το αξίωμα
λοκοτενέντης, άνθρωπος πολεμικός και δραστήριος, λοχαγωγός ων και φυλάττων
φυλακάς νυκτός παρά το εις το Πάντζοβον (Pancevo, στα ΒΑ του Βελιγραδίου)
παραδουνάβιον, έμαθε δι' ερεύνης ακριβούς τον τόπον και τον καιρόν του
απεράσματος· όθεν, προλαβών, υπήγε μετά των λοιπών φυλάκων και εκάθησεν
ενεδρεύων υπό μίαν ιτέαν, και εκτύπα το πυρέκβολον (= το τσακμάκι του),
προσποιούμενος ότι και αυτός είναι εξ αυτών. Αυτοί δε, απατηθέντες,
προσήγγισαν εις αυτόν, όστις πηδήσας, επίασε δύο και έφερεν εις φυλακήν· και
ούτως εκαθάρισεν από τους ληστάς εκείνον τον τόπον ως άλλος Ηρακλής.

ΑΓΓΕΛΙΕΣ συνοικεσίων: Μία από τις μεγάλες εκπλήξεις που επεφύλασσε στους
αναγνώστες της η «Εφημερίς» ήταν η αγγελία αυτή για την ανεύρεση νύφης. Στο
φύλλο της «Εφημερίδος» 19ης Μαΐου 1797 στην τελευταία σελίδα του φυλλαδίου με
τον τίτλο Είδησις (= ειδοποίηση), συναντούμε το ακόλουθο κείμενο: «Ένας νέος,
κουτζός μεν ολίγον, αλλά πολλά πλούσιος, έχοντας σκοπόν να υπανδρευθή, ζητεί
γυναίκα με τουλάχιστον 10 χιλ., αλλέως μην αποβλέπων μήτε εις την σωματικήν
της ωραιότητα, μήτε εις τα ήθη». Όθεν, όποια αγαπήση να συζευχθή μετ' αυτού,
ας γράψη προς ημάς (προς τους εκδότες της «Εφημερίδος») φανερώνουσα το όνομά
της, την ηλικίαν και τον τόπον εις τον οποίον ευρίσκεται. Σήμερα η γλώσσα της
εποχής εκείνης έχει αποκτήσει μια γραφική και κάπως αστεία απόχρωση
(μιξοκαθαρεύουσα με φραστικές και συντακτικές αδεξιότητες). Η Είδησις αυτή
δίνει ίσως στον σημερινό αναγνώστη την εντύπωση ότι είναι ένα κείμενο γραμμένο
με χιουμοριστική διάθεση. Θα ήταν, πράγματι, διασκεδαστικό, αν δεν ήταν τόσο
θλιβερό κατά βάθος: Ένας ομογενής, που βρίσκεται κάπου στα ξένα, σε κάποια
πόλη ή πολίχνη της Αυστροουγγαρίας, απομονωμένος σ' έναν στενό κύκλο ανθρώπων,
μονήρης ίσως και λόγω της αναπηρίας του (είναι «ολίγον» κουτσός...), ζη το
δράμα της μοναξιάς του. Είναι όμως «νέος» και «πολλά πλούσιος». Σκέπτεται
λοιπόν, ή του υποβάλλουν τη σκέψη, ότι θα μπορούσε να παντρευτεί, παίρνοντας
μάλιστα και μεγάλη προίκα· (η μεγάλη προίκα ήταν ίσως το δέλεαρ που του
πρότειναν, για να τον πείσουν ότι του χρειάζεται ένας γάμος, ή ήταν κάτι που
το επέβαλαν οι άγραφοι εκείνοι κανόνες που είχαν καθιερώσει «ταρίφες» και
προσδιόριζαν το ύψος της προίκας, άρα με την κοινωνική θέση και την οικονομική
επιφάνεια των μελλονύμφων). Όλα αυτά με ωμή ειλικρίνεια στις λίγες γραμμές της
αγγελίας: θα δεχόταν να παντρευτεί, αν έβρισκε γυναίκα με τουλάχιστον 10 χιλ.
(φιορίνια; γρόσια;) προίκα. Κατά τα άλλα είναι πρόθυμος να κάνει αβαρίες και
να παραβλέψει ελαττώματα ή μειονεκτήματα εις την σωματική της ωραιότητα ή εις
τα ήθη (=;)... Υποψηφιότητες γίνονται δεκτές στα γραφεία της «Εφημερίδος» ­ το
πρώτο γραφείο συνοικεσίων δι' αλληλογραφίας...

ΟΙ ΑΝΤΑΠΟΚΡΙΣΕΙΣ για τα γεγονότα της Σμύρνης, για το γνωστό «ρεμπελιό», της
Σμύρνης αποτελούν αξιόλογες μαρτυρίες, οι οποίες δημοσιεύονται στην
«Εφημερίδα» του 1797. Και ενώ το ρεμπελιό της Σμύρνης ξέσπασε στις 4/15
Μαρτίου, η ανταπόκριση που έφθασε μέσω Κωνσταντινουπόλεως στην «Εφημερίδα»
δημοσιεύεται σαράντα και πλέον ημέρες μετά τα γεγονότα:

Ο ταχυδρόμος οπού ήλθεν από την Κωνσταντινούπολη έφερε την λυπηράν είδησιν ότι
εις την Σμύρνην έγινε μεγάλη πυρκαϊά και εκάηκεν όλος ο Φραγκομαχαλάς, τον
οποίον άναψαν [πυρπόλησαν] οι Γιανιτζάροι εις εκδίκησιν του παρ' ενός
αγνωρίμου Ευρωπαίου φονευθέντος ιολδάση τους [συντρόφου τους, συναδέλφου
τουρκ. yoldas]. Η αιτία ήτον αύτη: Εις το Κονσολάτον του Βενιτζιάνου εγίνετο
ένα θέατρον [= θεατρική παράσταση ενός θιάσου ακροβατών· (danseurs de corde,
κατά τις προξενικές εκθέσεις)], όπου, όποιος έμβαινεν, έπρεπε να πληρώση ένα
παράν. Ένας Ζακυνθινός [από τους ναυτικούς των πλοίων της Βενετίας], θέλοντας
να έμβη εκτύπησε με την πιστόλαν του τον Γενίτζαρην οπού εφύλαττε την πόρταν
[=την είσοδο του θεάτρου] και τον εσκότωσεν, έπειτα δε έφυγε και εκρύβη. Τότες
οι Γενίτζαροι, θυμωθέντες, έβαλαν φωτίαν εις το Εγγλέζικον Κονσολάτο, και όσοι
Χριστιανοί ήρχοντο εις βοήθειαν να σβήσουν την πυρκαϊάν, τους εκατέκοψαν. Όθεν
οι φονευμένοι συμποσούνται, κατά μίαν γραφήν, έως 1.500, κατά άλλην δε 2.000,
μην ηξεύροντας τινάς το βέβαιον.

Οι άνθρωποι το λοιπόν, βλέποντες τον μέγαν φόνον, άφησαν τα οσπίτιά τους χωρίς
βοήθειαν και έφυγαν μέσα εις τα καράβια, διά να γλυτώσουν καν την ζωήν τους.
Άλλοι μεν έχασαν τας γυναίκας των, άλλοι δε τα παιδιά των, άλλοι αδελφούς και
αδελφάς, οπού τας έπαιρνον οι Τούρκοι· τας οποίας, αφού έπαυσεν η φωτία,
έπρεπε να ξαγοράσουν με μεγάλας ποσότητας ασπρών· πράγμα ανήκουστον και
φοβερόν. Διότι 3 πράγματα ήτον οπού εκατατυράννουν την ανθρωπότητα: φωτία,
ζορμπαλίκι και αρπαγή· επειδή και δεν έλειψαν να ανοίγουν τα μαγαζίνια και να
αρπάζουν τας πραγματείας. Βλέποντας τινάς όλον τον Φραγκομαχαλάν, τον
καινούργιον Μαχαλάν και άλλα πολλά μέρη, ανατριχιάζει το κορμί του ανθρώπου. Ο
αριθμός των κεκαυμένων οσπιτίων είναι υπέρ τας 10 χιλιάδας, ανάμεσα εις τα
οποία είναι και 31 χάνι. Η ζημία είναι τόσον μεγάλη, οπού ένας ολόκληρος
αιώνας δεν θέλει σταθή ικανός να μεταφέρη (ξαναφέρη) την Σμύρνην εις την
πρώτην της στάσιν. Όθεν ο κόσμος ευρίσκεται ακόμη εις μεγαλώτατον φόβον. Η
Σμύρνη άδειασεν και οι περισσότεροι έφυγαν, θέλοντας να γλυτώσουν μόνον την
ζωήν τους. Τούτο το συμβεβηκός φαίνεται έγινε θεία παραχωρήσει· επειδή ήτον
από τα ασυλλόγιστα [αδιανόητα] και ανέλπιστα πράγματα. Και το περισσότερον
έγινε διά να πατήσουν [λεηλατήσουν] οσπίτια. Την πόρταν της Αγίας Φωτεινής
[του μητροπολιτικού ναού της Σμύρνης] εμισόκαυσαν, διά να ξεγυμνώσουν την
εκκλησίαν. Το δυστυχές και αξιοδάκρυτον συμβεβηκός της Σμύρνης [=το «ρεμπελιό»
που είχε γίνει στις 4/15 Μαρτίου] εβίασε τον άγιον Μητροπολίτην της να σηκωθή
από την Βασιλεύουσαν και να πηγαίνη εκεί προς παρηγορίαν του Χριστιανικού
ποιμνίου του».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N14</CAT>
<ED>
Κωδικός άρθρου: A15850N141</ED>
<ID>
ID:170015

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N14&aa=1</URL></REF>


Article

<CATEGORY>vin06</CATEGORY>

 <H2>Ολυμπιακή: αναζητούσαν πληρώματα για να γίνουν οι πτήσεις
</H2>
ΜΕΤ' ΕΜΠΟΔΙΩΝ έγιναν και χτες αρκετά δρομολόγια της Ολυμπιακής Αεροπορίας,
καθώς τα προβλήματα από την έλλειψη ιπτάμενου προσωπικού συνεχίστηκαν.

Οι καθυστερήσεις σε ορισμένα δρομολόγια έφτασαν έως και τις τρεις ώρες, ενώ οι
υπεύθυνοι της εταιρείας, προκειμένου να καλύψουν τα «κενά», αναζητούσαν
πληρώματα θαλάμου επιβατών (συνοδούς και φροντιστές) ως την τελευταία στιγμή.

Πάντως, η χτεσινή εικόνα στο αεροδρόμιο του Ελληνικού ήταν καλύτερη από
προχτές, αφού η ίδια η διοίκηση της Ένωσης Ιπτάμενων Συνοδών και Φροντιστών
(ΕΙΣΦ), σε «ένδειξη καλής θελήσεως», κινητοποιήθηκε για την εξεύρεση
πληρωμάτων με σκοπό να πραγματοποιηθούν όλες οι πτήσεις.

Ωστόσο, στον «αέρα» βρέθηκαν προς στιγμήν τα δύο υπερατλαντικά δρομολόγια της
Ο.Α. προς τη Νέα Υόρκη και τη Μελβούρνη. Όμως, ύστερα από κοινές προσπάθειες
της διεύθυνσης προγραμματισμού των πτήσεων και της διοίκησης της ΕΙΣΦ,
βρέθηκαν τα απαραίτητα πληρώματα και οι πτήσεις πραγματοποιήθηκαν, έστω και
καθυστερημένα. Συγκεκριμένα με καθυστέρηση περίπου 90 λεπτών έγινε η πτήση
προς Νέα Υόρκη, ενώ αυτή προς την Αυστραλία καθυστέρησε περίπου τρεις ώρες.

Αγώνας δρόμου έγινε και για την εξεύρεση πληρωμάτων για δύο έκτακτες πτήσεις
προς την Κρήτη (είχαν ναυλωθεί από γιατρούς συνέδρους), ενώ οι τρεις τακτικές
απογευματινές πτήσεις προς τη Ρόδο συγχωνεύτηκαν σε δύο.

Ελπίδες για ομαλοποίηση της κατάστασης στο χώρο των αεροδρομίων «γεννήθηκαν»
χτες το απόγευμα, μετά τη συνάντηση που είχε η διοίκηση της Ολυμπιακής
Αεροπορίας με τους συνδικαλιστές της ΕΙΣΦ. Αντικείμενο της συνάντησης, στην
οποία υπήρξε σύγκλιση απόψεων, ήταν η υπογραφή νέας συμφωνίας για τις
υπερεργασίες των ιπτάμενων συνοδών και φροντιστών.

Στο μεταξύ, σχετικά με το θόρυβο που δημιουργήθηκε από τη δρομολόγηση ξένων
αεροσκαφών σε τακτικές πτήσεις της Ο.Α, από την πλευρά της εταιρείας
διευκρινίστηκε χτες ότι η διοίκηση του εθνικού αερομεταφορέα «οδηγήθηκε στην
εκμίσθωση αεροσκαφών, λόγω των έκτακτων αυξημένων αναγκών που παρουσιάστηκαν».

«Η πρακτική αυτή ­ αναφέρεται σε ανακοίνωση της εταιρείας ­ είναι συνήθης και
έχει ακολουθηθεί πολλές φορές στο παρελθόν χωρίς κανένα ιδιαίτερο πρόβλημα,
αφού τα ενοικιαζόμενα αεροσκάφη πληρούν τόσο τους διεθνείς όρους ασφαλείας των
πτήσεων όσο και αυτούς που η Ο.Α. 40 χρόνια προσφέρει στο επιβατικό της κοινό...».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15850N151</ED>
<ID>
ID:170016

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N15&aa=1</URL></REF>


Article

<CATEGORY>vin06</CATEGORY>

 <H2>Περισσότεροι τουρίστες στα Δωδεκάνησα
</H2>
ΡΟΔΟΣ

ΑΥΞΗΜΕΝΗ κατά 12,4% εμφανίζεται η τουριστική κίνηση στη Ρόδο κατά το τετράμηνο
Ιανουαρίου - Απριλίου 1997, σε σύγκριση με το αντίστοιχο του περασμένου
χρόνου. Αυτό προκύπτει από τα επίσημα στοιχεία του ΕΟΤ Δωδεκανήσου, που
ανακοινώθηκαν χθες, και σύμφωνα με τα οποία κατά το πρώτο τετράμηνο του 1997
οι αφίξεις στη Ρόδο έφτασαν συνολικά τις 111.697, από τις οποίες οι 54.520
είναι από το εξωτερικό και οι 57.177 από το εσωτερικό.Πέρυσι κατά το ίδιο
τετράμηνο οι αφίξεις ήταν 99.337, από τις οποίες οι 55.391 από το εξωτερικό
και οι 43.946 από το εσωτερικό. Από τα στοιχεία αυτά προκύπτει ότι (σε σχέση
με το 1996) οι αφίξεις από το εξωτερικό παρουσιάζουν μείωση κατά 1,5%, ενώ από
το εσωτερικό παρουσιάζουν αύξηση κατά 30,1%.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15850N152</ED>
<ID>
ID:170071

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N15&aa=2</URL></REF>


Article

<CATEGORY>vin06</CATEGORY>

 <H2>60 χρόνια Ίδρυμα Κωφών
</H2>
ΠΟΛΙΤΙΣΤΙΚΟ διήμερο, με αφορμή την συμπλήρωση 60 χρόνων λειτουργίας του
Εθνικού Ιδρύματος Προστασίας Κωφών, άρχισε χθες και θα ολοκληρωθεί σήμερα στις
κτιριακές εγκαταστάσεις του Ιδρύματος, Ζαχάρωφ 1, στην συμβολή των οδών
Αλεξάνδρας και Βασ. Σοφίας. Οι εκδηλώσεις, που τελούν υπό την αιγίδα του
υπουργείου Υγείας και Προνοίας, περιλαμβάνουν έκθεση ζωγραφικής και
φωτογραφίας όπως και παραστάσεις των παιδιών που φοιτούν στο σχολείο του
Ιδρύματος. Ακόμη, παραστάσεις του Θεάτρου Κωφών Ελλάδος και επιδείξεις ταχυδακτυλουργών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N15</CAT>
<ED>
Κωδικός άρθρου: A15850N153</ED>
<ID>
ID:170109

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N15&aa=3</URL></REF>


Article

<CATEGORY>vin06</CATEGORY>

 <H5>ΣΤΗΝ ΟΙΚΟΝΟΜΙΑ ΚΑΙ ΤΑ ΕΘΝΙΚΑ ΘΕΜΑΤΑ ΡΙΧΝΕΙ ΤΟ ΒΑΡΟΣ ΤΗΣ Η 17Ν ΠΟΥ ΕΠΙΧΕΙΡΕΙ
ΕΠΑΝΑΣΥΝΔΕΣΗ ΜΕ ΤΟ ΠΑΡΕΛΘΟΝ ΤΗΣ, ΑΝΑΓΓΕΛΛΟΝΤΑΣ ΝΕΟ ΚΥΚΛΟ ΑΙΜΑΤΟΣ
</H5><H5>Άλλες 7 φορές είχαν χρησιμοποιήσει το 38άρι
</H5><H5>Σύγχυση από τις μαρτυρίες
</H5><H2>Προκήρυξη γραμμένη βιαστικά και με λάθος
</H2>
Επανασύνδεση με το παρελθόν επιχειρεί η «17 Νοέμβρη» με την προκήρυξη που
έστειλε μετά τη δολοφονία του εφοπλιστή Κώστα Περατικού. Παρά το γεγονός ότι η
οργάνωση δεν καταλήγει με τη γνωστή φράση «ο αγώνας συνεχίζεται», με την οποία
έκλεινε τις προκηρύξεις των προηγούμενων επιθέσεών της, οι ειδικοί πιστεύουν
ότι το ύφος, το περιεχόμενο και η θεματολογία της προκήρυξης υποδηλώνουν ότι η
17Ν ξεκινάει έναν καινούργιο ­ αιματηρό ­ κύκλο.

ΑΥΤΟ εξηγεί και την εντεινόμενη ανησυχία των ειδικών και του υπουργείου Δημ.
Τάξης που επισημαίνουν ότι η οργάνωση-φάντασμα δεν έχει αναλάβει ακόμη την
ευθύνη για τις επιθέσεις με ρουκέτες κατά της Βιοχάλκο και της αμερικανικής
πρεσβείας στην Αθήνα. Επιθέσεις για τις οποίες είναι βέβαιο ότι έγιναν από τη
17Ν και τρέμουν στην ιδέα ότι η ανάληψη της ευθύνης θα γίνει με ένα νέο
χτύπημα. Το έχει επαναλάβει στο παρελθόν, πολύ πιθανόν να το επαναλάβει και τώρα.

ΟΙ ΗΜΕΡΟΜΗΝΙΕΣ

Η ανάγνωση της προκήρυξης προδίδει, υποστηρίζουν οι ειδικοί, ότι αυτή
συντάχθηκε με βιασύνη, και οπωσδήποτε στάλθηκε, για κάποιο λόγο, υπό την πίεση
του χρόνου. Το γιατί έγινε αυτό δεν είναι ορατό, επί του παρόντος. Είναι όμως
φανερός ο λόγος που στοιχειοθετεί αυτή τη βιασύνη: το κείμενο έχει λάθη. Όχι
τόσο ορθογραφικά, αλλά στις ημερομηνίες. Για παράδειγμα φέρεται να έχει
ημερομηνία 7 Απριλίου... 1998, ενώ σε μια άλλη περίπτωση οι συντάκτες της
αναφέρονται «στην άνοιξη του 1995» ως χρόνου εκπόνησης του σχεδίου για τη
δολοφονία. Προφανώς ήθελαν να αναφέρουν «άνοιξη του 1996», αφού η επιστροφή
των Ναυπηγείων Ελευσίνας από τον Όμιλο Περατικού στο Ελληνικό Δημόσιο έγινε
τον Αύγουστο του 1995, και αυτή αναφέρουν ως αιτία της απόφασής τους να τον
εκτελέσουν. Αυτά τα οφθαλμοφανή λάθη οι συντάκτες της προκήρυξης δεν τα
διόρθωσαν. Και δεν τα διόρθωσαν για τον απλούστατο λόγο ότι δεν την
ξαναδιάβασαν πριν τη στείλουν. Η έλλειψη επαρκούς χρόνου για την ανάγνωση και
τη διόρθωση είναι η πιθανότερη αιτία.

ΠΟΛΛΟΙ ΣΥΝΤΑΚΤΕΣ

Σε ό,τι αφορά το ίδιο το κείμενο της προκήρυξης τώρα, η ανάγνωση προσδιορίζει
δύο κομμάτια: ένα που αφορά την οικονομία και ένα που αναφέρεται στα εθνικά
θέματα και ειδικά στην κρίση με την Τουρκία για τα Ίμια. Οι ειδικοί πιστεύουν
ότι οι συντάκτες της προκήρυξης είναι τουλάχιστον δύο, ή μπορεί και παραπάνω.
Ειδικά για το κείμενο που αφορά την οικονομική κατάσταση της χώρας και τη
δραστηριότητα του οικονομικού κόσμου, οι ειδικοί πιστεύουν ότι αυτοί που
συνέταξαν το σχετικό απόσπασμα της 4σέλιδης προκήρυξης, πρέπει:

1 Να διαβάζουν οικονομικές εφημερίδες, αλλά να μην έχουν τις
ειδικότερες γνώσεις ενός οικονομολόγου.

2 Να έχουν γνώση βιβλίων οικονομικού περιεχομένου.

ΠΛΗΡΟΦΟΡΗΣΗ

Πιστεύουν όμως ότι δεν πρόκειται για άτομα που διαθέτουν γνώσεις ενός
«καθηγητή» οικονομικών, όπως αυτός που συνέταξε την προκήρυξη της οργάνωσης
που εστάλη μετά τη δολοφονία του βιομήχανου Αγγελόπουλου. Η οικονομική ανάλυση
εκείνης της προκήρυξης ήταν μαρξιστική και πολύ εμπεριστατωμένη. Αυτή, μετά τη
δολοφονία του Περατικού, χαρακτηρίζεται «επίπεδη» και «χωρίς μεγάλο βάθος».

Ένα άλλο στοιχείο που προκύπτει είναι πως ο συντάκτης ή οι συντάκτες του
συγκεκριμένου τμήματος της προκήρυξης είχαν πληροφόρηση για τα Ναυπηγεία από
τα μέσα. Γνωρίζουν και παραθέτουν στοιχεία και καταστάσεις που μόνο γνώση από
«μέσα» τα δικαιολογεί...

Η ΦΡΑΣΕΟΛΟΓΙΑ

Τα επίθετα και οι χαρακτηρισμοί που χρησιμοποιούν (λέξεις ή φράσεις όπως
γραικύλοι, εξωνημένος πολιτικός κόσμος, διεφθαρμένοι υπουργοί, πλήρης
εξαχρείωση κ.λπ.) παραπέμπουν σε προκηρύξεις της οργάνωσης στη δεκαετία του
'80, τότε δηλαδή που ο πολιτικός κόσμος βρισκόταν στη δίνη των οικονομικών
σκανδάλων. Η παραπομπή αυτή σε μια φρασεολογία που δεν χρησιμοποιεί κανένα
σκέλος της Αριστεράς, έστω και της εξωκοινοβουλευτικής, αποτελεί για τους
ειδικούς μια προσπάθεια της οργάνωσης να επανασυνδεθεί στα μάτια της κοινής
γνώμης με το «αγωνιστικό» της παρελθόν, τότε δηλαδή που η 17Ν εμφανιζόταν ως
Ζορό που καθαρίζει τον τόπο από τη λάσπη.

Ιδιαίτερη σημασία δίνεται σε έναν όρο που χρησιμοποιείται στην προκήρυξη,
αυτόν δηλαδή που αναφέρεται σε χρεοκοπημένους επιχειρηματίες χωρίς κεφάλαια.
Οι ειδικοί θεωρούν ότι πρόκειται για μια άλλη εκδοχή του όρου ΛΜΑΤ (λούμπεν
μεγαλοαστική τάξη) που χρησιμοποιούσαν στις προκηρύξεις της δεκαετίας του '80.
Με την ίδια λογική χαρακτηρίζουν «μικροπεριπτερά» τον ιδιοκτήτη των Ναυπηγείων
ΝΑΥΣΙ, κάνοντας ευθεία αναφορά στην οικονομική του επιφάνεια.

ΓΙΑ ΤΟ ΚΚΕ

Σημαντικό σημείο είναι ότι για πρώτη φορά γίνεται θετική αναφορά στο ΚΚΕ, για
τη στάση του κατά της Συνθήκης του Μάαστριχτ. Γιατί το κάνει αυτό η 17Ν; Οι
σκέψεις των ειδικών προσανατολίζονται στο ότι αυτή η θετική άποψη για το ΚΚΕ
γίνεται εκ του πονηρού. Στόχος των συντακτών, υποστηρίζουν, «είναι να στραφούν
και πάλι οι έρευνες της αστυνομίας στην πεπατημένη, δηλαδή στο χώρο της Αριστεράς».

ΕΛΙΚΟΠΤΕΡΟ

Στο κεφάλαιο για τα εθνικά θέματα, αυτό που τους έχει μπερδέψει είναι η
αναφορά στον Ρόζεμπεργκ και στο μυστικό όπλο που παρέδωσε στους Αμερικανούς.
Το υπερόπλο αυτό το οποίο υποτίθεται ότι χρησιμοποιήθηκε στον πόλεμο του
Κόλπου και είναι αυτό με το οποίο Αμερικανοί έριξαν το ελληνικό ελικόπτερο στα
Ίμια, για να προκαλέσουν τη συμφωνία Ελλάδας - Τουρκίας, δημιουργεί μεγάλες
απορίες. Τι είναι αυτή η ιστορία; Πού τη βρήκαν; 
Πού έχει δημοσιευθεί; Και ποιος έχει ενδιαφέρον για τέτοιου είδους
θεματολογία; Οι επικρίσεις κατά των ΜΜΕ ότι δήθεν την απέκρυψαν είναι
αυταπόδεικτα άνευ αντικειμένου, υποστηρίζουν οι ειδικοί. Και προσθέτουν: μόνο
κάποιοι με «ειδικό» ενδιαφέρον για τα στρατιωτικά θα μπορούσαν να έχουν
πρόσβαση σε αυτού του είδους τις πληροφορίες.

ΚΑΤΑ ΣΗΜΙΤΗ

Κατά τα άλλα, αυτό που μπορεί να επισημανθεί είναι ότι οι συντάκτες της
προκήρυξης είναι σφόδρα «αντιεκσυγχρονιστές» και εξαπολύουν σκληρές βολές κατά
του ίδιου του Πρωθυπουργού Κώστα Σημίτη. Σε μια περίπτωση ­ για την κρίση στα
Ίμια ­ παίρνουν το μέρος του Γ. Αρσένη και του πρώην αρχηγού ΓΕΕΘΑ Χρ.
Λυμπέρη, καθώς αναφέρουν επιγραμματικά ότι «λοιδορούνται υπουργοί και
στρατιωτικοί για ευθύνες και παραλείψεις στα Ίμια, την ευθύνη των οποίων φέρει
ο πρωθυπουργός».

ΟΙ ΣΤΟΧΟΙ

Για τους στόχους της προκήρυξης, όπως αυτοί «καταγράφονται» σ' αυτήν, καμιά
πρωτοτυπία: εφοπλιστές, βιομήχανοι, πολιτικοί, θεσμοί, δικαστές, Αμερικανοί,
Τούρκοι, δημοσιογράφοι, εκδότες. Κι ο στόχος που επέλεξαν με την εκτέλεση του
Περατικού ήταν ακριβώς ενταγμένος σ' αυτή τη θεματολογία. Αυτό κάνει τους
ειδικούς να δηλώνουν ότι «και ο νέος στόχος, μεταξύ όλων αυτών θα επιλεγεί».

Το πότε είναι άγνωστο...

ΣΤΑ «ΤΥΦΛΑ», για μία ακόμα φορά, ψάχνουν απελπισμένα οι αρχές Ασφαλείας
προκείμενου να εντοπίσουν κάποιο ίχνος από τη δολοφονική επίθεση εναντίον του
εφοπλιστή Κ. Περατικού, που θα βοηθούσε στις έρευνες για την εξάρθρωση της
οργάνωσης-φάντασμα «17 Νοέμβρη».

Ψύχραιμοι και επαγγελματίες οι εκτελεστές φρόντισαν και σε αυτό το
τρομοκρατικό χτύπημα να μην αφήσουν ίχνη πίσω τους, τα οποία θα μπορούσαν να
βάλουν σε κίνδυνο την οργάνωση.

Η οκτασέλιδη προκήρυξη, η οποία εστάλη προχθές το βράδυ στην εφημερίδα
«Ελευθεροτυπία» και με την οποία η οργάνωση αναλαμβάνει την ευθύνη για την
δολοφονία του εφοπλιστή Κ. Περατικού, εξετάσθηκε στην Αντιτρομοκρατική
Υπηρεσία και διαπιστώθηκε ότι είναι γνήσια. Είναι γραμμένη σε ηλεκτρονικό
υπολογιστή και τυπωμένη σε κοινό εκτυπωτή, όπως όλες οι προκηρύξεις της 17Ν
από το 1992 και μετά. Στην πρώτη σελίδα της φέρει τη σφραγίδα της οργάνωσης,
το χαρακτηριστικό κόκκινο αστέρι.

Στο μεταξύ ολοκληρώθηκε χθες η βαλλιστική εξέταση του βλήματος από το δεύτερο
όπλο, το 38άρι περίστροφο που χρησιμοποίησαν οι εκτελεστές στην επίθεση. Το
βλήμα αυτό βρέθηκε σφηνωμένο στον τοίχο καταστήματος κοντά στο σημείο της
επίθεσης, στην οδό Φίλωνος, από την ανταλλαγή πυροβολισμών μεταξύ των
εκτελεστών και αστυνομικού του Τμήματος Μεταγωγών.

Το ίδιο όπλο, το 38άρι περίστροφο, έχει χρησιμοποιηθεί όπως προέκυψε στις εξής επιθέσεις:

1 Εναντίον του εισαγγελέα Κωνσταντίνου Ανδρουλιδάκη στις 10 Ιανουαρίου
του 1989.

2 Εναντίον του εισαγγελέα του Α.Π. Παναγιώτη Ταρασουλέα, λίγες ημέρες
αργότερα στις 19 Ιανουαρίου.

3 Στην επίθεση εναντίον του βουλευτή της Νέας Δημοκρατίας, Λευτέρη
Παπαδημητρίου, στις 21 Δεκεμβρίου 1992.

4 Στην ένοπλη ληστεία της Εθνικής Τράπεζας Πετραλώνων στον Δεκέμβρη του
1984, που κατέληξε στη δολοφονία του αστυνομικού Χρήστου Μάτη.

5 Στην ένοπλη ληστεία στο Ταχυδρομείο Πατησίων το 1988, όπου οι δράστες
τραυμάτισαν έναν αστυνομικό.

6 Στην ένοπλη συμπλοκή μελών της οργάνωσης με αστυνομικούς που
επέβαιναν σε περιπολικό, στις 8 Νοεμβρίου 1983 στην περιοχή της Φιλοθέης.

7 Στη συμπλοκή στα Σεπόλια στις 20 Νοεμβρίου 1991, όπου οι τρομοκράτες
έδωσαν μάχη με αστυνομικούς.

ΣΤΗΝ Αντιτρομοκρατική Υπηρεσία συνεχίζεται η εξέταση των αυτοπτών μαρτύρων της
δολοφονικής επίθεσης εναντίον του εφοπλιστή Κ. Περατικού. Οι μαρτυρίες όμως
είναι τόσο συγκεχυμένες και αντιφατικές που δυσκολεύουν τους αξιωματικούς της
Αντιτρομοκρατικής Υπηρεσίας. Μέχρι τώρα δεν μπόρεσαν, από τις μαρτυρίες που
συγκέντρωσαν, να φτιάξουν τα σκίτσα των τρομοκρατών.

Οι μάρτυρες συμφωνούν μόνο ως προς το νεαρό της ηλικίας των δραστών, που την
υπολογίζουν γύρω στα 30.

Για τον εκτελεστή λένε ότι είναι ψηλός, γύρω στο 1.88 και τον άλλο δράστη τον
περιγράφουν γύρω στο 1.70.

Το ύψος του δεύτερου δράστη, θυμίζει κάπως στους αξιωματικούς της
Αντιτρομοκρατικής αυτόν που είχε πάρει μέρος στην εκτέλεση του Τούρκου
διπλωμάτη Τσετίν Γκορκού, τον Οκτωβριο του 1991 στο Παγκράτι.

Οι άλλοι δυο φαίνεται ότι είναι νέα μέλη που έχουν στρατολογηθεί πρόσφατα στην οργάνωση.

Όπως μας είπαν αξιωματικοί της Αντιτρομοκρατικής Υπηρεσίας άλλα στοιχεία όπως
βιντεοκασέτες, είδη μεταμφίεσης, ψεύτικα μουστάκια και περούκες καθώς και
αποτυπώματα που να είναι αξιοποιήσιμα για τις έρευνες δεν έχουν βρεθεί.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15850N161</ED>
<ID>
ID:170017

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N16&aa=1</URL></REF>


Article

<CATEGORY>vin06</CATEGORY>

 <H2>Της είπαν την αλήθεια λίγο πριν από την κηδεία των δύο παιδιών της
</H2>
ΜΕΣΑ σε βαρύ πένθος κηδεύθηκαν χθες το απόγευμα στο Νεκροταφείο Νέας Σμύρνης,
ο 18χρονος Λευτέρης και η 23χρονη αδελφή του Ιωάννα Σπυριδάκη, που την Τετάρτη
τα ξημερώματα έπεσαν θύματα της εκδικητικής μανίας του φίλου τής μητέρας τους,
Δημήτρη Κίτσου.

Λίγη ώρα πριν, η τραγική μητέρα τους Στέλλα Σπυριδάκη μάθαινε από την αδελφή
της και τον ψυχολόγο στο νοσοκομείο «Ερυθρός Σταυρός», όπου νοσηλεύεται μετά
την επίθεση του «τυφλωμένου» από τη ζήλεια και το ερωτικό πάθος δράστη και
αυτόχειρα, τη φοβερή αλήθεια για τα παιδιά της. Από την ώρα εκείνη, στο πλευρό
της βρίσκεται ο ψυχολόγος, στην προσπάθειά του να τη στηρίξει ψυχολογικά στις
δραματικές ώρες που περνάει.

Η γιαγιά των παιδιών, συγγενείς, φίλοι και συμμαθητές συνόδευσαν τον Λευτεράκη
και την Ιωάννα χθες στις 5.30 το απόγευμα στην τελευταία τους κατοικία.

Οι σκηνές που διαδραματίστηκαν στο Νεκροταφείο Νέας Σμύρνης ήταν
συγκλονιστικές. Τραγικές φιγούρες η γιαγιά των παιδιών και οι θείες τους,
αδελφές της μητέρας τους, που σπάραζαν από τον πόνο.

Και το πιο τραγικό. Ντυμένη νυφούλα μεταφέρθηκε η Ιωάννα στην τελευταία της
κατοικία. Μετά τη ταφή συγγενείς μοίραζαν μπουμπουνιέρες. Μπουμπουνιέρες που
τις προόριζαν για τον γάμο της, που θα γινόταν σε δυο μήνες. Χθες όμως οι
μπουμπουνιέρες συνοδεύονταν από θρήνο και πόνο για την άτυχη κοπέλα και τον
αδελφό της, που βρήκαν τον θάνατο από τις σφαίρες του δολοφόνου.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N16</CAT>
<ED>
Κωδικός άρθρου: A15850N162</ED>
<ID>
ID:170072

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N16&aa=2</URL></REF>


Article

<CATEGORY>vin06</CATEGORY>

 <H5>ΠΑΡΑ ΤΙΣ ΑΦΘΟΝΕΣ ΒΡΟΧΟΠΤΩΣΕΙΣ ΚΑΙ ΤΗΝ ΑΥΞΗΣΗ ΤΩΝ ΑΠΟΘΕΜΑΤΩΝ Η ΛΕΙΨΥΔΡΙΑ
ΑΠΕΙΛΕΙ ΤΗ ΜΙΣΗ ΕΛΛΑΔΑ
</H5><H5>Ρεκόρ για την Αθήνα
</H5><H5>Πρόγραμμα με λιμνοδεξαμενές και φράγματα προωθεί το υπουργείο Αιγαίου
</H5><H2>Θα πουν το νερό... νεράκι
</H2>
Παρ' όλο που φέτος έπεσαν άφθονες βροχές σε όλη τη χώρα, στη μισή Ελλάδα οι
κάτοικοι και οι επισκέπτες θα πουν το... νερό νεράκι και αυτό το καλοκαίρι. Τα
αποθέματα πόσιμου νερού είναι σαφώς αυξημένα σε σχέση με περασμένες χρονιές,
όμως τα προβλήματα παραμένουν κυρίως λόγω κακής διαχείρισης των υδάτων ή
έλλειψης των απαιτούμενων έργων υποδομής.

Έτσι, λοιπόν, σύμφωνα με τα τωρινά δεδομένα, οι κάτοικοι στην Αλεξανδρούπολη,
τον Βόλο, τη Θεσσαλονίκη, τη Ζάκυνθο, την Κεφαλονιά, την Ιθάκη αλλά και το
Ηράκλειο δεν αποκλείεται να... διψάσουν και αυτό το καλοκαίρι. Το ίδιο ισχύει
και για περιοχές της Μεσσηνίας, της Κέρκυρας, των Χανίων, του Λασιθίου, της
Αχαΐας, της Θάσου και της Θράκης. Προβλήματα υπάρχουν επίσης στις Κυκλάδες και
τα Δωδεκάνησα, όπου το υπουργείο Αιγαίου ετοιμάζει ένα ολοκληρωμένο πρόγραμμα
διαχείρισης των υδατικών πόρων με την κατασκευή λιμνοδεξαμενών και φραγμάτων.

Το απαρχαιωμένο δίκτυο ύδρευσης της Θεσσαλονίκης και η καθυστέρηση του έργου
υδροδότησης από τον Αλιάκμονα είναι οι βασικές αιτίες των προβλημάτων παροχής
νερού που αντιμετωπίζει η συμπρωτεύουσα τις τελευταίες ημέρες.

ΟΙ ΑΝΑΓΚΕΣ

Το πρόβλημα με την υδροδότηση, που παρουσιάζεται στις «υψηλές περιοχές» της
Δυτικής κυρίως Θεσσαλονίκης (Μετέωρα, Συκιές, Άνω Πόλη αλλά και Καλαμαριά,
περιοχές που μένουν χωρίς νερό αρκετές ώρες της ημέρας), θα συνεχισθεί τους
μήνες του καλοκαιριού, χωρίς ωστόσο να σημειωθεί λειψυδρία.

«Η έλλειψη νερού στις υψηλές περιοχές οφείλεται στο ότι το σύστημα ύδρευσης
δεν μπορεί να ανταπεξέλθει στις αυξημένες ανάγκες που δημιούργησαν οι απότομα
υψηλές θερμοκρασίες. Το δίκτυο ύδρευσης της πόλης χρονολογείται από το 1963.
Μέχρι την ολοκλήρωση του έργου παροχής νερού από τον Αλιάκμονα, το 2001 ή το
2002, οι λύσεις αναγκαστικά θα είναι αποσπασματικές», λέει στα «ΝΕΑ» ο γενικός
διευθυντής του Οργανισμού Ύδρευσης Θεσσαλονίκης (ΟΥΘ), κ. Δήμος Παπαδημητρίου.

Πάντως, χθες, ο ίδιος πρόσθεσε ότι λόγω της αλλαγής των καιρικών συνθηκών, τα
προβλήματα έχουν μειωθεί, όμως ο ΟΥΘ χρειάζεται επειγόντως 100 προσλήψεις
τεχνικού προσωπικού για να συνεχίσει τη λειτουργία του.

Η παροχή νερού στη Θεσσαλονίκη φτάνει τα 280.000 κυβικά μέτρα την ημέρα, τη
στιγμή που η μέση κατανάλωση τον χειμώνα ήταν 250.000 κυβικά μέτρα. «Από το
ένα εκατομμύριο καταναλωτές, οι 950.000 δεν θα αντιμετωπίσουν κανένα πρόβλημα».

ΠΑΡΕΜΒΑΣΗ

Στο μεταξύ, εισαγγελική παρέμβαση για το πρόβλημα έλλειψης του νερού ζητεί η
δημοτική αρχή του Δήμου Συκεών με το αιτιολογικό ότι απειλείται πλέον η υγεία
των δημοτών που μένουν χωρίς σταγόνα νερό ολόκληρες ημέρες και καταγγέλλει τη
διοίκηση του ΟΥΘ για άνιση μεταχείριση των κατοίκων της Δυτικής Θεσσαλονίκης.

Το πρόβλημα της ύδρευσης και των αποθεμάτων νερού είναι «πιεστικότατο» και
στην Αλεξανδρούπολη, επισημαίνει ο δήμαρχος της πόλης, κ. Ελευθέριος
Γιοφτσίδης. Σύμφωνα με μελέτες πανεπιστημιακών, ο υδροφόρος ορίζοντας είναι
πάρα πολύ χαμηλός και τα αποθέματα νερού για τις υδρευτικές ανάγκες της πόλης
μειώνονται επικίνδυνα. «Γι' αυτό ο δήμος προτίθεται τους καλοκαιρινούς μήνες
να βάλει περιορισμούς στην κατανάλωση νερού».

* Στα νησιά του Ιονίου (Ζάκυνθο, Κεφαλονιά, Ιθάκη) το πρόβλημα είναι εξίσου
έντονο, όπως και τις περασμένες χρονιές, παρά τις βροχοπτώσεις. Και αυτό γιατί
στα αποθέματα του νερού στο έδαφος έχει εισβάλλει θαλασσινό νερό, ένα
φαινόμενο που ονομάζεται υφαλμύριση των υδάτων.

Σημαντικό πρόβλημα ύδρευσης αντιμετωπίζουν όμως και πολλές περιοχές της
Κρήτης. Χαρακτηριστικό παράδειγμα η πόλη του Ηρακλείου, που υδρεύεται ακόμη με
γεωτρήσεις από την ευρύτερη περιοχή. «Από όλες τις γεωτρήσεις, αντλούμε
συνολικά 35.000 κυβικά ημερησίως. Για να καλύψουμε όμως τις ανάγκες του
Ηρακλείου, χρειαζόμαστε ακόμα 10.000 κυβικά», δηλώνει ο πρόεδρος της Δημοτικής
Υπηρεσίας Ύδρευσης (ΔΕΥΑΗ), κ. Γιώργος Μποτζώρης.

ΓΕΩΤΡΗΣΕΙΣ

Ανάλογη είναι η κατάσταση στην ενδοχώρα της Κρήτης. Εκατοντάδες γεωτρήσεις ­
πολλές παράνομες ­ αξιοποιούνται χωρίς κανένα προγραμματισμό. Έτσι, χάνονται
τα νερά μεγάλων χειμάρρων και δεν εμπλουτίζεται ο υδροφόρος ορίζοντας. Στον
νομό Χανίων αξιοποιείται το 20-25% των υδάτινων πόρων, ενώ για να καλυφθούν
πλήρως οι ανάγκες, πρέπει να φτάσει στο 30-35%.

Ο Βόλος είναι ακόμα μία περιοχή που αντιμετωπίζει χρόνιο πρόβλημα στο πόσιμο
νερό. Βέβαια, φέτος, η παρατεταμένη περίοδος βροχοπτώσεων και οι χιονοπτώσεις
επέδρασαν θετικά στον εμπλουτισμό του υπόγειου υδροφόρου ορίζοντα, με
αποτέλεσμα να έχουν μειωθεί σημαντικά τα προβλήματα εξασφάλισης των αναγκαίων
ποσοτήτων νερού για την υδροδότηση δήμων και κοινοτήτων της Μαγνησίας.
Προβλήματα όμως αναμένονται λόγω της καθυστέρησης στην υλοποίηση αναγκαίων
έργων, που θα αξιοποιήσουν ανεκμετάλλευτες πηγές πόσιμου νερού. Εδώ και
χρόνια, παραμένει ημιτελές ένα μεγάλο έργο που αφορά τη μεταφορά νερού από το
Πήλιο στο πολεοδομικό συγκρότημα του Βόλου, το οποίο σήμερα υδροδοτείται με
νερό γεωτρήσεων.

ΣΤΗΝ ΑΘΗΝΑ, σημειώθηκε ρεκόρ δεκαετίας, αφού το νερό στους τρεις ταμιευτήρες
(Μόρνος, Μαραθώνας, Υλίκη) ξεπέρασε το ένα δισεκατομμύριο κυβικά μέτρα. 
Κάτι αντίστοιχο είχε να συμβεί πριν από την έναρξη της μακροχρόνιας περιόδου
μεγάλης ξηρασίας, το 1987. «Για πρώτη φορά μετά πολλά χρόνια, σήμερα, μπορούμε
να πούμε με σιγουριά ότι η πρωτεύουσα έχει αρχίσει να εξασφαλίζεται από
πλευράς ομαλής και απρόσκοπτης υδροδότησης», αναφέρει χαρακτηριστικά ο γενικός
διευθυντής της ΕΥΔΑΠ κ. Γιώργος Ιωαννίδης.

ΤΗ ΔΗΜΙΟΥΡΓΙΑ ενός ολοκληρωμένου προγράμματος διαχείρισης των υδατικών πόρων
ανά νησί, που θα λύσει τα προβλήματα επάρκειας και ποιότητας του νερού,
προωθεί το υπουργείο Αιγαίου.

Κυρίαρχη προτεραιότητα αυτού του προγράμματος θα είναι, όπως ανακοίνωσε
πρόσφατα η υπουργός Αιγαίου Ελισσάβετ Παπαζώη, «η κατασκευή λιμνοδεξαμενών και
φραγμάτων». 
«Μέχρι σήμερα, στο Αιγαίο», πρόσθεσε η υπουργός, «κατασκευάζονται ή έχουν
ολοκληρωθεί 12 λιμνοδεξαμενές και προγραμματίζονται άλλες 20, ενώ σε ό,τι
αφορά τα φράγματα, κατασκευάζονται ή έχουν ολοκληρωθεί 10 και
προγραμματίζονται άλλα 16».

Σύμφωνα με στοιχεία του υπουργείου Αιγαίου, το 50% της αναγκαίας ποσότητας
νερού για ύδρευση και άρδευση στις Κυκλάδες, δεν είναι διαθέσιμο, ενώ στα
Δωδεκάνησα αρδεύονται μόλις τα 43.000 από τα 435.000 στρέμματα. 
Φέτος μάλιστα, στη συγκεκριμένη περιοχή παρουσιάστηκε για πρώτη φορά ανάγκη
υδροδότησης τον χειμώνα. 
Το δε ετήσιο κόστος μεταφοράς νερού «στα άνυδρα νησιά έχει φθάσει στα 450
εκατομμύρια δραχμές και καλύπτονται μόνο στοιχειώδεις ανάγκες».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N18</CAT>
<ED>
Κωδικός άρθρου: A15850N181</ED>
<ID>
ID:170018

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N18&aa=1</URL></REF>


Article

<CATEGORY>vin06</CATEGORY>

 <H5>ΤΡΙΑ ΕΚΑΤΟΜΜΥΡΙΑ ΑΝΘΡΩΠΟΙ ΧΑΝΟΥΝ ΚΑΘΕ ΧΡΟΝΟ ΤΗ ΖΩΗ ΤΟΥΣ ΑΠΟ ΤΟ ΚΑΠΝΙΣΜΑ
</H5><H5>Να επεκταθεί η απαγόρευση της διαφήμισης
</H5><H2>Λατρεία και μίσος για το τσιγάρο
</H2>
Η συνήθεια είναι παλιά και δύσκολα εγκαταλείπεται. Γι' αυτό ίσως να δημιουργεί
τόσο αντικρουόμενες απόψεις. Από τη μια πλευρά, είναι οι «θεριακλήδες» που
αισθάνονται έξω από τα νερά τους χωρίς τσιγάρο και υπερασπίζονται το δικαίωμά
τους στο κάπνισμα και, από την άλλη, οι φανατικοί εχθροί αυτής της συνήθειας,
που δεν θέλουν να βλέπουν καπνό ούτε στον ύπνο τους. Και στη μέση το τσιγάρο ­
αντικείμενο λατρείας και φετίχ από τους μεν, αντικείμενο μίσους και κόκκινο
πανί για τους δε...

ΜΠΟΡΕΙ ΣΗΜΕΡΑ να γιορτάζεται σε όλο τον κόσμο η Παγκόσμια Ημέρα κατά του
Καπνίσματος, όμως, η πραγματικότητα σχετικά με το τσιγάρο δεν είναι καθόλου
εορταστική. Η Παγκόσμια Οργάνωση Υγείας δεν διστάζει να χαρακτηρίσει το
κάπνισμα ως «τη μεγαλύτερη επιδημία του αιώνα», την ίδια στιγμή που
υπολογίζεται ότι περίπου 3 εκατομμύρια άνθρωποι σε όλο τον κόσμο χάνουν την
ζωή τους κάθε χρόνο από το τσιγάρο. Και το πιο εφιαλτικό, οι μισοί από τους
500.000 που πεθαίνουν κάθε χρόνο στην Ευρώπη διανύουν την ενεργό περίοδο της
ζωής τους.

Αλλά και στην Ελλάδα τα πράγματα δεν είναι καλύτερα. Η έρευνα που έγινε στα
βιβλιάρια υγείας ασφαλισμένων στο ΙΚΑ, με την συνεργασία του διευθυντή της
Νομαρχιακής Μονάδας Υγείας του ΙΚΑ Αθηνών Νικολάου Καρβούνη, δείχνει την
κατάσταση: στα βιβλιάρια 26 καπνιστών ήταν γραμμένα φάρμακα αξίας 278.133
δραχμών, την ίδια στιγμή που στα βιβλιάρια 23 μη καπνιστών υπήρχαν φάρμακα
αξίας μόλις 36.480 δραχμών!

Γενικά, τα στοιχεία επιβεβαιώνουν τον μύθο που συνοδεύει τους Έλληνες ως
θεριακλήδες. Πάνω από 20 τσιγάρα καπνίζουμε κατά μέσον όρο κάθε μέρα, στοιχείο
που είναι εντυπωσιακό αν αναλογιστεί κανείς ότι το 35% των Ελλήνων είναι απλώς
περιστασιακοί καπνιστές (καπνίζουν, δηλαδή, κάτω από 10 τσιγάρα την ημέρα).

Όπως τονίστηκε σε εκδήλωση που έγινε χθες από την Ελληνική Πνευμονολογική
Εταιρεία, η χώρα μας κατέχει μία από τις πρώτες θέσεις διεθνώς σε ό,τι αφορά
την κατανάλωση τσιγάρων. Στην εκδήλωση μίλησε και η δημοσιογράφος των «ΝΕΩΝ»
Νανά Νταουντάκη, που τόνισε ότι τα μέσα μαζικής ενημέρωσης και οι
δημοσιογράφοι στηρίζουν την αντικαπνιστική εκστρατεία παρά το άγχος της
δουλειάς τους.

ΒΡΥΞΕΛΛΕΣ

ΜΕ ΑΦΟΡΜΗ την αυριανή Παγκόσμια Ημέρα κατά του Καπνίσματος, ο Ευρωπαίος
επίτροπος, αρμόδιος για θέματα Υγείας, Πάντρεγκ Φλιν, κατήγγειλε τους
κινδύνους του καπνίσματος, το οποίο προκαλεί τον θάνατο περίπου 500.000 ατόμων
ετησίως στην Ευρωπαϊκή Ένωση. Ο ίδιος επέκρινε σε δήλωσή του στις Βρυξέλλες
«την ανεκτική στάση ορισμένων κρατών-μελών απέναντι στη διαφήμιση του
καπνίσματος, στάση που έχει ως αποτέλεσμα οι νέοι να βρίσκονται ιδιαίτερα
εκτεθειμένοι στις επιδέξιες τεχνικές του μάρκετινγκ και στη δημιουργία
αντίβαρου στις συντριπτικές αποδείξεις για τις επιβλαβείς συνέπειες του
καπνίσματος». Η υιοθέτηση ευρωπαϊκής νομοθεσίας για την απαγόρευση της
διαφήμισης του καπνίσματος σε ολόκληρη την Ε.Ε. παρεμποδίζεται από το 1989 από
τη Γερμανία, την Ολλανδία και τη Βρετανία με την υποστήριξη της Ελλάδας. Ο κ.
Φλιν ωστόσο, τόνισε ότι οι πρόσφατες εξελίξεις στη Βρετανία, όπου
προγραμματίζεται η επιβολή αυστηρού περιορισμού στη διαφήμιση των προϊόντων
καπνίσματος, μπορεί να οδηγήσουν σε παρόμοιες προσπάθειες και στα άλλα κράτη -
μέλη. Ο ίδιος υπενθύμισε ότι πρόσφατες επιστημονικές έρευνες απέδειξαν ότι το
παθητικό κάπνισμα συνιστά μια πραγματική απειλή για τη δημόσια υγεία,
ιδιαίτερα των παιδιών, των ανθρώπων με αναπνευστικές νόσους και αυτών που
εκτίθενται στον χώρο εργασίας. 
<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15850N191</ED>
<ID>
ID:170019

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N19&aa=1</URL></REF>


Article

<CATEGORY>vin06</CATEGORY>

 <H2>16 βαριά οχήματα στη μάχη κατά των πυρκαγιών
</H2>
ΔΕΚΑΕΞΙ εξειδικευμένα ερπυστριοφόρα οχήματα που θα μπορούν να μπουν σε ποτάμι
ή θάλασσα, καθώς και οκτώ μεγάλα πυροσβεστικά οχήματα προμηθεύεται η
Πυροσβεστική εν όψει του καλοκαιριού.

Οι δύο μεγάλες αγορές του Πυροσβεστικού Σώματος εντάσσονται στο πρόγραμμα
εξοπλισμού του και το κόστος τους θα ανέλθει σε 2,1 δισ. Από αυτά τα 1,8 δισ.
δρχ. θα προέλθουν από συνδρομές των χωρών του ΕΟΧ (πρώην ΕΖΕΣ) και τα υπόλοιπα
από το Πρόγραμμα Δημοσίων Επενδύσεων.

Για την κάλυψη των δαπανών του Προγράμματος Δημοσίων Επενδύσεων, που θα
διατεθούν για τον εξοπλισμό της Πυροσβεστικής, υπογράφηκε χθες σύμβαση
δανειοδότησης με την Ευρωπαϊκή Τράπεζα Επενδύσεων (ΕΤΕΠ). Η σύμβαση υπογράφηκε
μεταξύ του υφυπουργού Εθνικής Οικονομίας κ. Χ. Πάχτα και του αντιπροέδρου της
ΕΤΕΠ, κ. Π. Γεννηματά.

Όπως αναφέρεται σε ανακοίνωση που εξέδωσε το υπουργείο Εθνικής Οικονομίας, η
σύμβαση αφορά και τη χρηματοδότηση του Έργου Περιβαλλοντικής Ανάπτυξης στην
πόλη της Καλαμάτας, συνολικού προϋπολογισμού 3,5 δισ. δρχ. (τα 3 δισ. δρχ. θα
διατεθούν από συνδρομές των χωρών ΕΟΧ).

Τα έργα στην Καλαμάτα αφορούν την εγκατάσταση δικτύου τραμ, την πεζοδρόμηση
της οδού Αριστομένους, καθώς και την παράκτια ζώνη της πόλης.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15850N192</ED>
<ID>
ID:170073

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N19&aa=2</URL></REF>


Article

<CATEGORY>vin06</CATEGORY>

 <H2>Καταστρέφεται η λίμνη Αγιάς στα Χανιά
</H2>
ΧΑΝΙΑ

ΟΙΚΟΛΟΓΙΚΗ καταστροφή έχει συντελεσθεί τα τελευταία χρόνια στη λίμνη της Αγιάς
των Χανίων, όπως προκύπτει από δειγματοληπτική εξέταση, την οποία διενήργησε η
Δημοτική Επιχείρηση Ύδρευσης - Αποχέτευσης Χανίων (ΔΕΥΑΧ).

Πιο συγκεκριμένα, όπως αναφέρεται σε σχετικό έγγραφο της ΔΕΥΑΧ προς τον ΟΑΔΥΚ
(Οργανισμό Ανάπτυξης Δυτικής Κρήτης), έγινε εξέταση σε δείγμα το οποίο
συλλέχθηκε από τον Οργανισμό από την επιφάνεια της λίμνης της Αγιάς, η δε
οργανοληπτική εξέταση έδειξε: πυκνή λάσπη με οσμή αποσύνθεσης.

Σύμφωνα με το δελτίο ανάλυσης του νερού της λίμνης, τα πυκνά λύματα φθάνουν τα
39.200 mg/l, το λάδι και το λίπος της λίμνης (από τα απόβλητα ­ προφανώς ­
ελαιουργείων) φθάνουν τα 792 mg/l. Σύμφωνα με την ίδια εξέταση, τα βιομηχανικά
απόβλητα φθάνουν τα 45.400 mg/l, τιμές πολύ υψηλότερες από τις συνήθεις, που
καθιστούν το νερό της λίμνης της Αγιάς ακατάλληλο ακόμη και για άρδευση.

Ωστόσο, ο προϊστάμενος της ΔΕΥΑΧ, κ. Στεργιάννης, επισήμανε ότι δεν υπάρχει
καμία ανησυχία όσον αφορά στην ύδρευση της πόλης των Χανίων, αφού το νερό
λαμβάνεται από πηγές, οι οποίες βρίσκονται υψηλότερα από τη λίμνη.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15850N193</ED>
<ID>
ID:170110

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N19&aa=3</URL></REF>


Article

<CATEGORY>vin06</CATEGORY>

 <H2>Διάσημοι οικολόγοι στην Τήλο για το συνέδριο «Μεσόγειος 2000»
</H2>
ΡΟΔΟΣ

ΔΙΑΣΗΜΟΙ οικολόγοι, όπως ο Οικουμενικός Πατριάρχης Βαρθολομαίος, ο πρίγκιπας
Φίλιππος της Αγγλίας, ο Κουστό, η Μπριζίτ Μπαρντό και άλλες ακόμη
προσωπικότητες έχουν προσκληθεί να πάρουν μέρος στο Διεθνές Οικολογικό
Συνέδριο, που θα γίνει από 14 μέχρι 21 Σεπτεμβρίου στην Τήλο, με θέμα
«Μεσόγειος 2000». Το Συνέδριο θα ασχοληθεί με θέματα που έχουν σχέση με την
ειρήνη, το περιβάλλον, τον πολιτισμό και τον τουρισμό και οργανώνεται από τον
Όμιλο Unesco της Δωδεκανήσου, σε συνεργασία με το Αφρικανικό Ινστιτούτο για
την Έρευνα και Μελέτη του Διεθνούς Δικαίου, το Πανεπιστήμιο Θράκης, το
Πανεπιστήμιο Ναυτικών Σπουδών Νεάπολης, το Ευρωπαϊκό Πανεπιστήμιο Ρώμης, το
Ελληνικό Κέντρο Οικολογίας και άλλους διεθνείς οργανισμούς. Η τελετή έναρξης
του Συνεδρίου θα γίνει στο σπήλαιο Χαρκαδιό της Τήλου, όπου έχουν εντοπιστεί
τα πρώτα ελάσματα από γομφίους νάνων ελεφάντων. Στο σπήλαιο αυτό οι ανασκαφές
συνεχίζονται και στο φως έχουν έρθει μέχρι τώρα 12.000 οστά, προερχόμενα από
38 νάνους ελέφαντες, που ζούσαν στην Τήλο πριν από 50.000 χρόνια, όπως επίσης
και ελάφια που ζούσαν πριν από 140.000 χρόνια.

Κατά τη διάρκεια του Συνεδρίου πρόκειται να απονεμηθούν τα οικολογικά βραβεία
για το 1997 από τη Διεθνή Επιτροπή του Ομίλου Unesco Δωδεκανήσου.

Επίσης, θα λειτουργήσουν διάφορες εκθέσεις, όπως π.χ. έκθεση ξυλογραφίας του
1520 με φυτά και δέντρα από την Ελλάδα, έκθεση με φωλιές πτηνών κ.λπ., ενώ θα
γίνουν και πολλές καλλιτεχνικές εκδηλώσεις.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N19</CAT>
<ED>
Κωδικός άρθρου: A15850N194</ED>
<ID>
ID:170140

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N19&aa=4</URL></REF>


Article

<CATEGORY>vin06</CATEGORY>

 <H5>ΕΝΑ ΑΠΟ ΤΑ ΠΙΟ ΓΝΩΣΤΑ ΠΡΟΣΩΠΑ ΤΗΣ TV ΕΞΗΓΕΙ ΠΩΣ ΒΛΕΠΕΙ ΤΗ ΖΩΗ ΤΗΛΕΟΠΤΙΚΑ
</H5><H5>«Είμαι ένας εξερευνητής»
</H5><H5>«Είναι δυνατόν να μην είχα περάσει από την ΚΝΕ;»
</H5><H2>Χρήστος Φερεντίνος
</H2><H2>Χτυπάω κόκκινο από μόνος μου!
</H2>
<AUTHOR>ΔΗΜΗΤΡΗΣ ΤΖΑΘΑΣ</AUTHOR>

<H3></H3>Θέλει να ανακατεύεται με ανθρώπους. Να τους αιφνιδιάζει, να ανακαλύπτει
μυστικά. 
Βλέπει την τηλεόραση σαν παιγνίδι και του αρέσει να βάζει, αλλά και να του
βάζουν, τρικλοποδιές.

Ο Χρήστος Φερεντίνος, που γεννήθηκε στα Γιάννενα και μεγάλωσε στα Εξάρχεια,
εγκατέλειψε τη Νομική για τη δημοσιογραφία και δεν παύει ούτε στιγμή να θεωρεί
τον εαυτό του «άνθρωπο της τηλεόρασης».

Έχει την άποψη πως η μικρή οθόνη έχει τα καλά και τα κακά της και για να
δουλέψει σε αυτήν δεν διστάζει να βρίσκεται όλη την ημέρα στους δρόμους. Και
όταν βγαίνει με το συνεργείο, προσπαθεί να παρατηρεί τα πάντα. Σημαντικά και
ασήμαντα, μεγάλα γεγονότα, μικρές λεπτομέρειες της ζωής.

Και έχει φτάσει, όπως λέει, στο σημείο να αντιμετωπίζει τη ζωή «τηλεοπτικά».
Να κάνει ζουμ σε όλες τις καταστάσεις με μία αόρατη κάμερα.

Δεν έχει κουραστεί; Όχι ακόμη. «Η τηλεόραση δεν με έχει πνίξει», δηλώνει.

Τι ακριβώς όμως «ψάχνει» με την κάμερα; Απλούς, καθημερινούς ανθρώπους,
απαντά, προσθέτοντας ότι του αρέσει να τον θεωρούν παρατηρητή αλλά και
διασκεδαστή ταυτοχρόνως. Και να πώς ορίζει ο ίδιος τη δουλειά του: 
«Άλλες φορές ψυχαγωγώ τους ανθρώπους και άλλες τους παρατηρώ. Θα έλεγα πως
είμαι ένας εξερευνητής...».

«...ΚΥΡΙΕΣ και κύριοι, ξεκινάμε!...». Μόνιμο σλόγκαν μιας εκπομπής, από τις
πιο πετυχημένες, στην ελληνική τηλεόραση. «Δράστης» της ­ όπως ο ίδιος
χαρακτηρίζει τον εαυτό του ­ ο Χρήστος Φερεντίνος. Με μισό πόδι, λόγω της
ρήξης του πρόσθιου χιαστού, υποβασταζόμενος από πατερίτσες ακόμη και μέσα στο
σπίτι του δεν σταματά να τρέχει!

Το ατύχημα που είχε πριν από δύο μήνες περίπου τον καθήλωσε σε λίγα
τετραγωνικά μέτρα αλλά δεν έπαψε ούτε μια στιγμή να το διασκεδάζει: «Έπεσα στη
Σύρο σε σκαλιά, με το μικρόφωνο στο χέρι. Ήμουν σε μια προσπάθεια να "πιάσω"
μια κυρία. Ήμουν στο τσακ, την είχα "κεντράρει" αλλά έφυγα από κάτω...». Ως
και ο γιατρός που του έκανε την αναισθησία για την εγχείρηση του τραγουδούσε
ρεμπέτικα για να τον καλμάρει: «Έρχεται ο αναισθησιολόγος στο χειρουργείο και
μου έλεγε ρεμπέτικα, με λουλά και κάτι τέτοια. Όλοι με αντιμετώπιζαν με
χιούμορ. Δεν ήθελαν εκείνη την ώρα έναν άνθρωπο μίζερο. Ήθελαν από μένα ν'
ακούσουν κάποιο αστείο. Και ο γιατρός με την ένεση, με κάτι τέτοια, μ'
έστειλα... αδιάβαστο».

Είναι ευθύς και ανοικτός χαρακτήρας. Θέλει να ανακατεύεται με ανθρώπους. Να
τους αιφνιδιάζει, να ανακαλύπτει μυστικά. Βλέπει την τηλεόραση ως παιγνίδι.

ΤΡΙΚΛΟΠΟΔΙΕΣ

«Νομίζω, λέει, ότι η εξουσία και η άνεση που σου δίνει αυτό το πράγμα είναι
μοναδικά. Να βάζεις και να σου βάζουν τρικλοποδιές. Πολλές φορές συμμετέχουμε
σ' ένα σκηνικό και παίζουμε ως συμπρωταγωνιστές. Και έτσι ξεχνάμε όλοι μαζί τι
σημαίνει τηλεόραση. Την κάμερα, το μικρόφωνο, δεδομένα ενοχλητικά».

Το διαμέρισμά του, ένα ρετιρέ στο Πολύγωνο, με θέα στην Ακρόπολη και τον
Σαρωνικό, το έχει μετατρέψει σε προσωπικό καταφύγιο. Από τη βεράντα φαντάζεται
να «κόβει την Ελλάδα σε διαδρομές». Στο καθιστικό τίποτα δεν είναι στη θέση
του. Ξεχασμένο στην άκρη ένα καπέλο του Ολυμπιακού: «Αφιέρωση με τις υπογραφές
των παικτών της ομάδας μπάσκετ που μου το πρόσφερε εκ μέρους τους ο Τάρλατς,
επειδή είχα χτυπήσει». Πιο πέρα, ένα τουμπελέκι και μία τρομπέτα. Δέχεται όλα
τα είδη της μουσικής «μα πιο πολύ τα ρεμπέτικα και τα λαϊκά». Και έξω, στο
μπαλκόνι ένα ποδοσφαιράκι. «Για να θυμάμαι την παλιοπαρέα. Σφιχτές και τέτοια.
Τότε επίθεση από το σέντερ-φορ. Τώρα έχω γυρίσει και στο κέντρο, στις
πεντάδες. Νοσταλγώ, όμως, την επίθεση. Πάντα...».

Αφήνει προς στιγμή πίσω του τον σαματά και τους ανθρώπους. «Τις αγορές και τα
παζάρια», όπως λέει. Ανατρέχει στα παλιά. Τότε που, μεγαλωμένος σε μια
ανδροπαρέα, «υπήρχαν μυστικά και κώδικες που δεν τα συναντάς στις υπόλοιπες
σχέσεις σου». Προσπαθεί να γευτεί την κάθε στιγμή. «Ακόμη και την αποτυχία
πρέπει να τη διασκεδάζεις. Να κάνεις καλαμπούρι. Εκεί είναι όλη η ιστορία».

Απλός. Εμφάνιση προσιτή στον καθένα. Έχει μάθει να προχωρεί τη ζωή του
βασισμένος στο ένστικτο και το συναίσθημα ενώ παραδέχεται ότι «στη στιγμή, όλα
μπορεί κάποιος να τ' απορροφήσει». «Να για παράδειγμα, σε μια καφετέρια, στην
Ηλιούπολη, δίπλα από εκεί που κάνω φυσιοθεραπεία, έχω γνωρίσει όλες τις
περίεργες φάτσες της περιοχής. Παράνομους και λίγο περιθωριακούς. Βλέποντας
από κοντά τέτοιους τύπους, καταλαβαίνεις πόσο ανθρώπινοι είναι και τι
ενδιαφέρον παρουσιάζουν. Το ίδιο, όμως συμβαίνει και με άλλους, σε ακριτικές
περιοχές, που παρουσιάζουν έναν απεριόριστο αυτοσαρκασμό, ίσως για την ανάγκη
τους για επικοινωνία. Τους θαυμάζω...».

ΠΑΝΟΠΛΙΑ

Δεν παύει ούτε στιγμή να θεωρεί τον εαυτό του «άνθρωπο της τηλεόρασης». Με τα
καλά και τα κακά. Αναγνωρίζει τα μεν και τα δε: «Η τηλεόραση σου δίνει μια
πανοπλία. Από το να... αποφεύγεις τους τροχονόμους μέχρι να σε φωνάζουν με το
μικρό σου όνομα στον δρόμο. Από την άλλη, όμως, πρέπει να δίνεις συνεχώς
αναφορά. Να προχωρείς και να σε ρωτούν τι έχεις. Να μην αισθάνεσαι μια
προσωπική στιγμή. Κι εγώ που δεν μπορώ να σνομπάρω, δεν μου βγαίνει και
προσπαθώ να περνάω τις ελεύθερες ώρες στο σπίτι μου, παρέα με φιλαράκια από παλιά».

Το άγχος έχει γίνει ένα με τον τρόπο ζωής του. Του αρέσει ο δρόμος, σαν να
έχει βγει από βιβλίο του Τζακ Κέρουακ. Κοιτάζει αυτό το συναίσθημα να το
μεταβάλει σε δημιουργία: «Γενικά στη ζωή μου είμαι νευρικός. Μπορεί σε μια
συντροφιά, σπάνια βέβαια, να είμαι αραχτός. Όμως, πάντα έχω άγχος. Όταν δε
είναι να μπω σε μια παραγωγή, σε μια δουλειά, εκεί δεν μπορώ. Σπιντάρω. Χτυπάω
κόκκινο από μόνος μου...». Ούτε ένα λεπτό της ώρας δεν παύει να
αυτοσαρκάζεται. Και στη μέχρι τώρα ζωή του έχει κοιτάξει τη διαδρομή του από
την εύθυμη πλευρά: «Τελικά όλες οι στιγμές έχουν και την εύθυμη πλευρά τους.
Και έτσι τις αντιμετωπίζω. Ακόμη και στους δύσκολους χωρισμούς ή στις
αποτυχίες. Το κλάμα έρχεται βέβαια σε μια προσωπική σου έκρηξη και το
απολαμβάνεις φοβερά. Είναι φάρμακο. Το γέλιο, όμως, είναι βάλσαμο».

Η ΤΗΛΕΘΕΑΣΗ

Μιλώντας για τον εαυτό του παραδέχεται ότι είναι υπερευαίσθητος αλλά και πως
αλλάζει εύκολα αποφάσεις. «Ποτέ δεν είμαι σίγουρος για κάτι. Ούτε θέλω να
είμαι απόλυτος. Πολλές φορές έχω αλλάξει γνώμη για κάτι και το παραδέχομαι».

Τον ενδιαφέρουν οι κριτικές και η τηλεθέαση. Πιστεύει ότι «χωρίς να το θέλει»
έχει μπει σ' ένα δεδομένο παιγνίδι. Θεωρεί πως δεν μπορεί να το σνομπάρει και
να το παίξει αφ' υψηλού γιατί θα βγει στο περιθώριο: «Υπήρχαν δηλαδή εποχές
που έπαιρνα πολύ χαμηλά νούμερα και έκανα τον... κινέζο. Έλεγα, δηλαδή,
εντάξει και προσπαθούσα να βελτιωθώ. Από την άλλη, όμως, ξέρω ότι όταν παίρνω
μεγάλα νούμερα είναι ότι βγαίνω προς τα έξω καλά. Λειτουργεί μ' άλλα λόγια το
θεαθήναι γιατί το έχει ανάγκη ο κόσμος. Αλλά και εγώ δημόσιο... πράγμα έχω γίνει».

Κι όμως. Την τηλεόραση τη βλέπει σαν παιγνίδι. Του αρέσει πολύ και δεν λέει
προς το παρόν να την εγκαταλείψει. Πολύ θέλει να ξαναπάρει το μικρόφωνο, να
πάει από δω κι από κει, να βγει έξω, να μαζέψει ιδέες. Έχει φτάσει στο σημείο
να κοιτάζει τα πράγματα... τηλεοπτικά: «Σαν να ζουμάρω τις καταστάσεις γύρω
μου με μια κάμερα». Ακόμη δεν τον ενοχλεί. «Δεν μ' έχει πνίξει». Ωστόσο δεν
έχει σκοπό να παραμείνει: «Ως και το τηλεοπτικό έχει ημερομηνία λήξης. Δεν
ξέρω βέβαια πόσο θα κρατήσει αυτός ο κύκλος. Προς το παρόν, όμως, είμαι στο
άρμα της τηλεόρασης και προσπαθώ να σταθώ αξιοπρεπώς. Μπορείς να πέσεις σε
βαθύ βούρκο στην τηλεόραση. Είναι πάντως πολύ δύσκολο να πεις τώρα σταματώ.
Γιατί εκείνη τη στιγμή σημαίνει ότι θα την έχεις κατακτήσει την τηλεόραση.
Εύκολο είναι;...».

ΕΛΠΙΖΕΙ στην άνοιξη της ελληνικής τηλεόρασης. Πιστεύει ότι υπάρχουν καλές και
κακές εκπομπές. Παρακολουθεί τη μικρή οθόνη ανελλιπώς. Και έχει άποψη: «Όλα
έχουν ενδιαφέρον. Εξαρτάται με τι μάτι θα τα προσεγγίσεις. Ακόμη και τα
ριάλιτι σόου, αν τα δεις από κάτω και τα παρακολουθήσεις, μπορεί να σε βγάλουν
από τη μιζέρια. Αν τα παρακολουθήσεις αποστασιοποιημένος, ίσως έχεις όφελος».

Για την ώρα προτιμάει να εργάζεται σε ιδιωτικά κανάλια παρά στα κρατικά, τα
οποία, ναι μεν δέχεται πως έχουν «πολλά ενδιαφέροντα προγράμματα», αλλά τα
χαρακτηρίζει «ξεχασμένους σταθμούς του τρένου». «Κάτι που δεν έχει πολλή
κίνηση και μένα μ' ενδιαφέρει να κάνω πράγματα που βρίσκονται σε κίνηση».

Τις εκπομπές του δείχνει να τις ευχαριστιέται. «Δεν υπάρχει εκδρομή που να μην
έχουμε περάσει ωραία», λέει. Έτσι, απλά, δίχως κάτι το ιδιαίτερο. Αγαπάει την
παρέα, τους συνεργάτες του που «δεν τους αλλάζει με τίποτα». Έχει την άποψη
πως τέτοιου είδους ταξίδια δεν γίνονται με ανθρώπους που δεν είναι φίλοι: «Από
τον Στέφανο που κοιμάται πολύ εύκολα, αλλά, όταν χρειάζεται, κάνει και 10 ώρες
κάμερα, μέχρι τον Κώστα που είναι ταυτόχρονα ηχολήπτης, οδηγός και ανιχνευτής.
Λειτουργούμε και οι τρεις αθόρυβα, σαν πιστολέρο!...».

Επιδιώκει να βρίσκει απλούς ανθρώπους, καθημερινούς. Ως και το «Τραγουδώντας
στη βροχή» χόρεψε μ' ένα βοσκό στη Μυτιλήνη: «Μας έλεγε αυτός για το αγαπημένο
του προβατάκι πως ήταν ο καλύτερός του φίλος. Έβρεχε συνέχεια και επειδή
κόσμος δεν μαζευόταν και θέλαμε να ζεσταθούμε, αρχίσαμε να χορεύουμε με τον
βοσκό. Έτσι απλά, φιλικά και ανθρώπινα».

Έχει οργώσει σχεδόν ολόκληρη την Ελλάδα και θυμάται με λεπτομέρειες τα ταξίδια
του. Ξεκινώντας πριν από πέντε χρόνια, «τελείως τυχαία», θέλει να τον
χαρακτηρίζουν ως παρατηρητή: «Άλλες φορές ψυχαγωγώ τους ανθρώπους κι άλλες
τους παρατηρώ. Θα έλεγα πως είμαι ένας εξερευνητής». Η αρχή έγινε από το
ραδιόφωνο. Δεν ξεχνά την πρώτη του ανταπόκριση ως ρεπόρτερ: «Είχε πάρει φωτιά
ένα κτίριο και αφού βγαίνω 3-4 φορές στον αέρα, στο τέλος, λέω: Κυρίες και
κύριοι, εδώ ο κόσμος φλέγεται ακόμη, αφού οι πυροσβέστες δεν έχουν τελειώσει
το ταβλάκι τους... Έγινε χαμός. Γυρίζω στο στούντιο και ρωτάω τον ηχολήπτη εάν
του άρεσε αυτό που είπα. Ε, έγινε μεγάλη κόμπλα...».

Το όνειρό του είναι να πάει στην Αμερική. Στην ομογένεια. Να κάνει από κει
εκπομπές αλλά και να επισκεφθεί αγαπημένους χώρους. «Κάποια μπαρ του δρόμου
στο Σαν Φρανσίσκο». Αλλά και στην Ευρώπη θέλει να κάνει ένα διάλειμμα. Όπως
στο Άμστερνταμ, στο μπαράκι του «Ματσού», όπου έχει πάει πολλές φορές. «Γιατί
εκεί θέλω να κάθομαι όλο το βράδυ». Κι όλ' αυτά, επειδή δεν του αρέσουν τα
«ιμιτασιόν», όπως λέει: «Γιατί είμαι λάτρης των αυθεντικών...».

ΓΕΝΝΗΘΗΚΕ πριν από 31 χρόνια στα Ιωάννινα, από μικροαστική οικογένεια, και
μεγάλωσε στα Εξάρχεια. Έβγαλε το Ε' Γυμνάσιο: «Το οποίο μετά έγινε ταβέρνα και
ύστερα μπαρ και δεν θυμάμαι τι άλλο ακόμη...», λέει.

Στα θεωρητικά μαθήματα έπαιρνε καλούς βαθμούς, ενώ «τα Μαθηματικά και η Φυσική
ήταν απλώς για συμπλήρωμα». Αυτά που του άρεσαν πολύ ήταν τα Αρχαία και μ'
αυτά μπήκε αργότερα στη Νομική: «Την πρώτη χρονιά δεν πέρασα. Και θυμάμαι που
ήμουν μετά τις εξετάσεις σίγουρος και αεράτος. Βγαίνουν τ' αποτελέσματα και
τρώω χοντρή μαχαιριά. Τότε σου κόβονται όλα. Το αντιμετώπισα στην πλάκα και
λέω: και τι έγινε, θα ξαναδώσω...»

Εκείνη τη θεωρεί ως την πρώτη του αποτυχία σε κοινωνικό επίπεδο, επειδή τότε
κατάλαβε πως «τα πράγματα θέλουν πολύ μεγαλύτερη σοβαρότητα». Αυτό σημάδεψε
την πορεία του και πιστεύει πως «με τέτοιες ταλαιπωρίες καταλαβαίνει κανείς
την αξία της ζωής».

Το έντονο φοιτητικό κλίμα εκείνης της περιόδου το «έζησε ώς το μεδούλι». Είχε
φοβερό ενθουσιασμό «Μάλιστα οργανώθηκα και στην ΚΝΕ. Είναι δυνατόν να μην είχα
περάσει από κει;...».

ΤΟ ΚΟΣΤΟΣ

Στα 24 του άφησε τη σχολή, καθώς τον κέντριζε η ιδέα της δημοσιογραφίας. «Ποτέ
δεν τα έβγαζα πέρα με τα μαθήματα της Νομικής. Κατάλαβα ότι είχα ακολουθήσει
ένα δρόμο, όπως χιλιάδες άλλοι, που δεν τον ήθελα. Ουσιαστικά μπήκα σ' ένα
χώρο για ν' αποκτήσω κάποια προνόμια. Κι όταν αντιλήφθηκα το κόστος που έχει
αυτό, προσπάθησα να βρω άλλο δρόμο».

Εκείνη την εποχή τη θυμάται με νοσταλγία. Αφήνεται σ' εκείνη την «παλιοπαρέα»
και από εκείνους τους φίλους δέχεται ακόμη κριτική: «Όπως από τον Νώντα, που
είναι βοηθός καθηγητή στην Πάντειο και μου λέει τι βλακείες είναι αυτές που
κάνω στην τηλεόραση. Μου τη δίνει, αλλά είναι καλός μου φίλος και περνάμε
ωραία μαζί. Υπάρχουν κοινές αναφορές».

Όταν αποφάσισε να ασχοληθεί με τη δημοσιογραφία, δεν μπορούσε να φανταστεί
αυτό που θα ακολουθούσε στη ζωή του. Του είπαν να κάνει ένα ρεπορτάζ για τα
Χριστούγεννα κι αυτός, επειδή είχε εργαστεί στα ταμεία του Ιπποδρόμου,
κατευθύνθηκε λίγο πιο βόρεια: «Προς το Καζίνο της Πάρνηθας. Δεν είχα ξαναπάει,
είπα στον εαυτό μου να δοκιμάσει κι αυτό το είδος του τζόγου. Θυμάμαι που μου
έκανε εντύπωση το πόσο γρήγορα κατέβαιναν οι άνθρωποι μέσα στην ομίχλη
βρίζοντας την τύχη τους».

Ασχολήθηκε με τα πάντα γύρω από το ραδιόφωνο και θεωρεί πως υπήρξε μεγάλο
σχολείο: «Φοβερή υπόθεση ακόμη και να κάνεις μοντάζ. Να κόβεις τα περιττά μέσα δευτερόλεπτα».

Από τότε πέρασαν περίπου 9 χρόνια. Για εκείνους που άφησε πίσω, μόνο καλά
λόγια έχει να πει: «Αξέχαστες στιγμές, αξεπέραστοι άνθρωποι». Απ' όσους
γνώρισε, πήρε μονάχα τις καλές τους στιγμές. Επειδή έμαθε να βλέπει τη ζωή από
τη θετική πλευρά. Και για τον εαυτό του πιστεύει πως «πάντα χαμένος θα είναι
σ' αυτή την ιστορία, αλλά κι αυτό έχει τη νίκη του...»

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N20</CAT>
<ED>
Κωδικός άρθρου: A15850N201</ED>
<ID>
ID:170020

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N20&aa=1</URL></REF>


Article

<CATEGORY>vin06</CATEGORY>

 <H2>Κλιμακωτό ωράριο από Δευτέρα
</H2>
ΑΡΧΙΖΕΙ από τη Δευτέρα η εφαρμογή του κλιμακωτού ωραρίου λειτουργίας
καταστημάτων και υπηρεσιών στην περιοχή της Αττικής, ως μέτρου για την
καταπολέμηση της ρύπανσης.

Το νέο ωράριο, που θα ισχύσει μέχρι τις 30 Σεπτεμβρίου, είναι το εξής:

* Στις 7 π.μ. θα αρχίζει η λειτουργία όλων των δημοσίων υπηρεσιών, των Νομικών
Προσώπων Δημοσίου Δικαίου και των δημόσιων οργανισμών. Πάντως ισχύει και το
ελαστικό ωράριο των 30 λεπτών.

Την ίδια ώρα θα ανοίγουν και τα εμπορικά καταστήματα όπως κρεοπωλεία, φούρνοι,
είδη οικοδομών, χρωματοπωλεία, είδη σιδηρικών, ιχθυοπωλεία, οπωρολαχανοπωλεία,
βαφεία, καθαριστήρια, χονδρεμπόριο, βιοτεχνίες, εργαστήρια, σούπερ μάρκετ κ.λπ.

* Στις 7.45 π.μ. θα ανοίγουν οι τράπεζες και οι πάσης φύσεως θυγατρικές τους.

* Στις 9 π.μ. θα ανοίγουν τα πολυκαταστήματα, τα είδη ένδυσης, υπόδησης, τα
χρυσοχοεία, τα βιβλιοπωλεία, τα καταστήματα δίσκων, καλλυντικών, ηλεκτρικών
ειδών, τα καταστήματα υαλικών κ.λπ.

Η σχετική υπουργική απόφαση προβλέπει ότι στους παραβάτες του ωραρίου θα
επιβάλλεται ­ εκτός από τις ποινικές κυρώσεις ­ και η επιβολή προστίμου από
100.000 μέχρι 1.000.000 δραχμές.

ΕΞΑΙΡΕΣΕΙΣ

Από την εφαρμογή κλιμακωτού ωραρίου εξαιρείται η περιοχή του λιμανιού του
Πειραιά λόγω των ιδιαιτεροτήτων που παρουσιάζει. Επίσης, το δικό τους ωράριο
εργασίας θα εφαρμόζουν και τα καταστήματα που βρίσκονται στο πεζοδρομημένο
εμπορικό τρίγωνο της Αθήνας.

Επίσης υπάρχουν περί τις 40 ακόμη εξαιρέσεις από την εφαρμογή του κλιμακωτού
ωραρίου. Μεταξύ αυτών είναι οι υπηρεσίες της Προεδρίας της Δημοκρατίας, των
γραφείων του Πρωθυπουργού και των υπουργών, υφυπουργών, γενικών γραμματέων και
νομαρχών, όλες οι υπηρεσίες των υπουργείων Εθνικής Άμυνας, Δημόσιας Τάξης και
Εμπορικής Ναυτιλίας, οι εκπαιδευτικοί, οι υπάλληλοι των νοσηλευτικών ιδρυμάτων
και των φυλακών, οι οδηγοί της ΕΥΠ κ.λπ.

ΤΡΟΦΟΔΟΣΙΑ

Όσον αφορά στην τροφοδοσία των καταστημάτων, απαγορεύεται κατά τις ώρες
7.30-10 π.μ. και 4-6 μ.μ., να γίνεται με φορτηγά ωφέλιμου φορτίου άνω των 3,5
τόνων. Η απαγόρευση της τροφοδοσίας τις παραπάνω ώρες θα ισχύει για τα
καταστήματα που βρίσκονται στον μικρό δακτύλιο και στους εξής δρόμους:

* Για τις περιμετρικές οδούς του εσωτερικού δακτυλίου.

Για την οδό Μεσογείων μέχρι το Πεντάγωνο, την οδό Κηφισίας από Αμπελοκήπους
μέχρι την Αγ. Βαρβάρα και την οδό Πανόρμου σε όλο το μήκος της.

Για την οδό Πατησίων από την οδό Γαλατσίου μέχρι την πλατεία Αιγύπτου.

Την οδό 3ης Σεπτεμβρίου σε όλο το μήκος της.

Τις λεωφόρους Βουλιαγμένης και Ηλιουπόλεως κατά τα μονοδρομημένα τμήματά τους

Την οδό Πειραιώς σε όλο το μήκος της.

Τη λεωφόρο Κηφισού από τη λαχαναγορά μέχρι τον κόμβο Τατοΐου.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15850N221</ED>
<ID>
ID:170021

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N22&aa=1</URL></REF>


Article

<CATEGORY>vin11</CATEGORY>

 <H2>Κεφαλονιά και Καποδίστριας
</H2>
ΜΕ ΑΦΟΡΜΗ ρεπορτάζ των «ΝΕΩΝ» για τις συνενώσεις των κοινοτήτων και το
πρόγραμμα «Ιωάννης Καποδίστριας», η Τοπική Ένωση Δήμων και Κοινοτήτων Νομού
Κεφαλληνίας - Ιθάκης (υπογράφει ο αντιπρόεδρος κ. Διονύσης Π. Γασπαρινάτος) παρατηρεί:

«Με έκπληξη είδαμε να αναφέρεται η Κεφαλονιά σαν μια περιοχή όπου διαφωνούν με
το σχέδιο οι 36 από τις 47 κοινότητες και πληθαίνουν οι αντιδράσεις.

Για την έγκυρη ενημέρωση των αναγνωστών σας επιθυμούμε να σας γνωρίσουμε:

Στον Νομό Κεφαλονιάς και Ιθάκης υπάρχουν 73 Κοινότητες και Δήμοι και όχι 47
Κοινότητες, όπως αναφέρετε στο δημοσίευμά σας.

Μέχρι σήμερα δεν έχουν υπάρξει ουσιαστικές αντιδράσεις από την ομόφωνη απόφαση
της ΤΕΔΚ-ΚΙ και της αρμόδιας επιτροπής που έχει συσταθεί στο νομό, για τη
δημιουργία 8 δήμων και τη διατήρηση μιας κοινότητας.

Μεμονωμένες διαμαρτυρίες δεν δημιουργούν κλίμα αντίδρασης στην πρόταση και σε
καμία περίπτωση δεν πληθαίνουν.

Στην Κεφαλονιά και την Ιθάκη η συνένωση των Δήμων και Κοινοτήτων αποτελεί
μονόδρομο και έχει σχεδόν την καθολική στήριξη και συμπαράσταση αιρετών και πολιτών».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15850N222</ED>
<ID>
ID:170069

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N22&aa=2</URL></REF>


Article

<CATEGORY>vin11</CATEGORY>

 <H2>Η θητεία
</H2>
ΓΙΑ ΤΗ στρατιωτική θητεία γράφει ο κ. Ιωάννης Π. Στεριώτης, πρόεδρος της
Ευρωπαϊκής Ένωσης Επιχειρηματιών:

«Τις ημέρες αυτές διαρρέουν λεπτομέρειες για το νέο νόμο του ΥΕΘΑ, που θα
ρυθμίζει τη στρατιωτική θητεία. Παράλληλα βλέπουν συχνά το φως της
δημοσιότητας οι διαρκώς αυξανόμενες περιπτώσεις προβληματικών ­ αλλά στην
πραγματικότητα πανέξυπνων ­ ατόμων (ηθοποιών, τραγουδιστών και «λοιπών»), τα
οποία γλιτώνουν τη στρατιωτική θητεία για δήθεν λόγους υγείας.

Θα ήταν χρήσιμο όλοι όσοι δεν μπορούν να κάνουν πραγματική στρατιωτική
εκπαίδευση και υπηρεσία (εκτός από περιπτώσεις προφανούς σωματικής ή ψυχικής
αναπηρίας), να εντάσσονται σε ειδικά προγράμματα κοινωνικής προσφοράς και
υπηρεσίας αντίστοιχα με αυτά των αντιρρησιών συνειδήσεως και όχι να
απαλλάσσονται για (δήθεν) λόγους υγείας και την άλλη ημέρα να συνεχίζουν
ανενόχλητοι τις επαγγελματικές τους δραστηριότητες».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15850N223</ED>
<ID>
ID:170108

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N22&aa=3</URL></REF>


Article

<CATEGORY>vin11</CATEGORY>

 <H2>Κρίση
</H2>
«ΟΤΑΝ ένας λαός δεν είναι σε θέση να συνειδητοποιήσει και να απαιτήσει τα
νόμιμα δικαιώματά του, γίνεται περίγελως των άλλων». Αυτό σημειώνει ο κ.
Ανδρέας Γ. Τρακάκης, από τα Χανιά, προσθέτοντας ότι η κρίση την οποία
διανύουμε σήμερα είναι εξαιρετικά σοβαρή.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N22</CAT>
<ED>
Κωδικός άρθρου: A15850N224</ED>
<ID>
ID:170139

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N22&aa=4</URL></REF>


Article

<CATEGORY>vin06</CATEGORY>

 <H5>ΠΡΥΤΑΝΙΚΕΣ 3 ΚΑΙ 4 ΣΤΟ ΑΡΙΣΤΟΤΕΛΕΙΟ ­ 5 ΚΑΙ 6 ΣΤΟ ΠΑΝΕΠΙΣΤΗΜΙΟ ΑΘΗΝΩΝ
</H5><H5>Η Ρόδος θα είναι η έδρα των Μεσογειακών Πανεπιστημίων
</H5><H2>Δευτέρα ψηφίζουν στο Πολυτεχνείο
</H2>
Πρυτανικές εκλογές πραγματοποιούνται την ερχόμενη εβδομάδα στα Πανεπιστήμια
Αθήνας και Θεσσαλονίκης και στο Εθνικό Μετσόβιο Πολυτεχνείο (ΕΜΠ).ΣΤΟ ΕΜΠ ο
νέος πρύτανης αναμένεται να εκλεγεί μεθαύριο Δευτέρα 2 Ιουνίου, καθώς την
πρυτανεία διεκδικούν δύο μόνον συνδυασμοί και άρα δεν θα χρειασθεί δεύτερος
γύρος. Την υποστήριξη του ευρύτερου προοδευτικού χώρου της πολυτεχνικής
κοινότητας φαίνεται να συγκεντρώνει το ψηφοδέλτιο του οποίου ηγείται ο κ. Δ.
Μπαλοδήμος, πρόεδρος του Τμήματος Τοπογράφων Μηχανικών και πρώην αντιπρύτανης,
με υποψήφιους αντιπρυτάνεις τους κ.κ. Ι. Πολύζο από το Τμήμα Αρχιτεκτονικής,
νυν αντιπρύτανης, και Ν. Σπυρέλλη, πρόεδρο του Τμήματος Χημικών Μηχανικών. Την
τελευταία στιγμή εμφανίσθηκε και δεύτερο ψηφοδέλτιο, με επικεφαλής τον κ. Θ.
Ξανθόπουλο και αντιπρυτάνεις τους κ.κ. Ευστρ. Γαλανή, από το Γενικό Τμήμα, και
Ελευθ. Παπαγιαννάκη, από το τμήμα Χημικών Μηχανικών.

Στο Πανεπιστήμιο Αθηνών οι εκλογές θα πραγματοποιηθούν στις 5 και 6 Ιουνίου,
καθώς οι συνδυασμοί που διεκδικούν την πρυτανεία είναι τρεις. Επικεφαλής του
πρώτου συνδυασμού έχει τεθεί ο κ. Κ. Δημόπουλος, πρόεδρος της Ιατρικής Σχολής,
με υποψηφίους αντιπρυτάνεις τους κ.κ. Ι. Δρακόπουλο, νυν αντιπρύτανη, και Α.
Δανασσή - Αφεντάκη, κοσμήτορα της Φιλοσοφικής Σχολής. Το υπερκομματικό αυτό
ψηφοδέλτιο θεωρείται ότι συγκεντρώνει την προτίμηση της συντριπτικής
πλειοψηφίας της πανεπιστημιακής κοινότητας. Έτερο ψηφοδέλτιο, που
αυτοτιτλοφορείται Ανανεωτικόν, έχει συγκροτηθεί από τον κ. Σπ. Φλογαΐτη,
καθηγητή της Νομικής, ως υποψήφιο πρύτανη, και από τους κ.κ. Χαρ. Προυκάκη,
καθηγητή της Ιατρικής, νυν αντιπρύτανη, και Κ. Σβολόπουλο, καθηγητή της
Φιλοσοφικής, ως υποψήφιους αντιπρυτάνεις.

Την τελευταία στιγμή εμφανίσθηκε και τρίτο ψηφοδέλτιο, που θεωρείται ότι
εκφράζει τον χώρο του ΚΚΕ, με υποψήφιο πρύτανη τον καθηγητή κ. Στρ. Κουνιά και
υποψήφιους αντιπρυτάνεις τον κ. Κ. Μπουντόλο και την κυρία Μαρίκα Θωμαδάκη.

Στο Αριστοτέλειο Πανεπιστήμιο Θεσσαλονίκης οι πρυτανικές εκλογές θα
πραγματοποιηθούν στις 3 και 4 Ιουνίου. Εκεί η πανεπιστημιακή κοινότητα έχει να
επιλέξει ανάμεσα σε έξι συνδυασμούς! Ωστόσο, ο συνδυασμός που όλα δείχνουν ότι
συγκεντρώνει την προτίμηση του ευρύτερου προοδευτικού χώρου είναι αυτός του
οποίου ηγείται ο κ. Βασ. Σκουρής, καθηγητής της Νομικής, με υποψήφιους
αντιπρυτάνεις τους κ.κ. Κ. Καστρίτση, από το τμήμα Βιολογίας, και Περ.
Λατινόπουλο, από το τμήμα Πολιτικών Μηχανικών.

Έτερου συνδυασμού ηγείται ο νυν αντιπρύτανης κ. Μιχ. Παπαδόπουλος, με
υποψήφιους αντιπρυτάνεις την καθηγήτρια της Ιατρικής κ. Ολυμπία Γκίμπα -
Τζιαμπίρη και κ. Ι. Αντωνόπουλο, καθηγητή του Τμήματος Φυσικής.

Ο νυν πρύτανης κ. Αντ. Μάντης θέτει και πάλι υποψηφιότητα, με υποψήφιους
αντιπρυτάνεις τον νυν αντιπρύτανη κ. Παν. Λαδά και τον κ. Κ. Κατσώχη, καθηγητή
της Ιατρικής.

Το τέταρτο σχήμα έχει ως υποψήφιο πρύτανη τον κ. Βυρ. Παπαθανασίου, καθηγητή
της Πολυτεχνικής, με υποψήφιους αντιπρυτάνεις τους κ.κ. Β. Κατσαρό, καθηγητή
της Φιλοσοφικής, και Απ. Φωκά, καθηγητή της Γεωλογίας.

Του πέμπτου ψηφοδελτίου ηγείται ο κ. Αχ. Τουρκαντώνης, καθηγητής Ιατρικής, με
υποψήφιους αντιπρυτάνεις τους κ.κ. Γρ. Τσάγκα και Αλ. Λαζαρίδη.

Τέλος, του συνδυασμού που εκπροσωπεί την Αριστερά ηγείται ο κ. Κ. Σταμάτης, με
υποψήφιους αντιπρυτάνεις τον κ. Θ. Χατζηπαντελή και την κυρία Ζωή Καραμάνου.

³ Πρύτανης του Πανεπιστημίου Θράκης εξελέγη ο κ. Κ. Σιμόπουλος, καθηγητής της
Ιατρικής Σχολής, με 252 ψήφους, έναντι 230 ψήφων που έλαβε το ψηφοδέλτιο του
κ. Δ. Κλάδη. Αντιπρυτάνεις εξελέγησαν οι κ.κ. Φ. Τσαλίδης, από την Πολυτεχνική
Σχολή, και Αρ. Χαραλαμπάκης, από τη Νομική Σχολή.

Στο Πανεπιστήμιο Μακεδονίας τη θέση του αποχωρούντος, ύστερα από δύο επιτυχείς
θητείες, πρύτανη κ. Ι. Τσεκούρα καταλαμβάνει ο νυν αντιπρύτανης κ. Μιχ.
Χατζηπροκοπίου, με υποψήφιους αντιπρυτάνεις τους κ.κ. Αρ. Ιγνατιάδη και Γ. Τσιότρα.

ΡΟΔΟΣ

Η ΡΟΔΟΣ θα είναι η έδρα της συνάντησης της Ολομέλειας των Μεσογειακών
Πανεπιστημίων, που προγραμματίζεται να γίνει τον Ιούνιο του 1998. Αυτό
αποφασίστηκε ύστερα από επαφές που είχε ο νομάρχης Δωδεκανήσου Γιάννης
Παρασκευάς και ο υπεύθυνος του Διεθνούς Κέντρου Μεσογειακών Μελετών (ΔΙΚΕΜΜΕ)
με τον καθηγητή Luigi Ambrosi, πρύτανη του Πανεπιστημίου του Μπάρι Ιταλίας,
και τον καθηγητή του Πολυτεχνείου του Μπάρι Fulvio Zezza, που εκπροσωπούν την
Κοινότητα Μεσογειακών Πανεπιστημίων. Να σημειωθεί ότι το ΔΙΚΕΜΜΕ εντάχθηκε με
την ιδιότητα του μέλους-παρατηρητή στη Διεθνή Ένωση των Μεσογειακών
Πανεπιστημίων, η οποία αριθμεί 170 μέλη από διάφορες χώρες, μεταξύ των οποίων
και πολλά ελληνικά πανεπιστήμια.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15850N391</ED>
<ID>
ID:170022

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N39&aa=1</URL></REF>


Article

<CATEGORY>vin06</CATEGORY>

 <H2>Η Καλαμάτα θα αποκτήσει τραμ
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

ΚΑΛΑΜΑΤΑ

ΣΑΡΚΑ και οστά αρχίζει να παίρνει πλέον η πρόταση για τη δρομολόγηση τραμ στην
Καλαμάτα, με παράλληλη ανάπλαση της κεντρικής και παραλιακής ζώνης της
μεσσηνιακής πρωτεύουσας. Έτσι, χθες, υπεγράφη στο υπουργείο Εθνικής
Οικονομίας, η σύμβαση μεταξύ του Ελληνικού Δημοσίου και της Ευρωπαϊκής
Τράπεζας Επενδύσεων για τη χρηματοδότηση του τραμ και των αναπλάσεων.

Η σύμβαση υπεγράφη από τον υφυπουργό Οικονομικών κ. Χ. Πάχτα, που εκπροσώπησε
την κυβέρνηση, και τον αντιπρόεδρο της Ευρωπαϊκής Τράπεζας Επενδύσεων κ. Π.
Γεννηματά. Στην τελετή της υπογραφής της σύμβασης ήταν παρόντες ο δήμαρχος
Καλαμάτας κ. Χρήστος Μαλαπάνης και υπηρεσιακοί παράγοντες του υπουργείου
Οικονομικών και της τράπεζας.

Ουσιαστικά, με την υπογραφή της σύμβασης ολοκληρώθηκε η διαδικασία που είχε
αρχίσει με την υποβολή της σχετικής πρότασης από τον Δήμο Καλαμάτας στο ΥΠΕΘΟ
για ένταξή της στο πρόγραμμα του χρηματοδοτικού μηχανισμού ΕΖΕΣ. Το υπουργείο
την ενέκρινε και την προώθησε στην Ευρωπαϊκή Τράπεζα Επενδύσεων, από την οποία
υπήρξε θετική εισήγηση και παραπέμφθηκε στην επιτροπή του ΕΖΕΣ, η οποία
αποφάσισε θετικά για τη χρηματοδότηση της πρότασης. Έτσι, η Ευρωπαϊκή Τράπεζα
Επενδύσεων θα χρηματοδοτήσει τον Δήμο Καλαμάτας με 2.975.000.000 δραχμές, ποσό
που αποτελεί το 85% του συνολικού προϋπολογισμού του έργου της δρομολόγησης
του τραμ και των αναπλάσεων. Ο συνολικός προϋπολογισμός του έργου ανέρχεται
στα 3,5 δισεκατομμύρια δραχμές και το 15% του ποσού θα καλυφθεί από εθνικούς πόρους.

Μετά την υπογραφή της σύμβασης, ο δήμαρχος κ. Χρ. Μαλαπάνης εξέφρασε τις
ευχαριστίες της πόλης σε όλους όσοι συνέβαλαν στην έγκριση και χρηματοδότηση
της πρότασης του δήμου, που αναμένεται να αλλάξει τη μορφή της πόλης τα αμέσως
επόμενα χρόνια.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15850N392</ED>
<ID>
ID:170074

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N39&aa=2</URL></REF>


Article

<CATEGORY>vin06</CATEGORY>

 <H2>Νεκρός στρατιώτης βυτιοφόρου
</H2>
ΚΑΒΑΛΑ

ΕΝΑΣ 20χρόνος στρατιώτης σκοτώθηκε χθες το μεσημέρι στην περιοχή Ποταμός
Αλεξανδρούπολης, όταν το βυτιοφόρο στρατιωτικό όχημα που οδηγούσε ξέφυγε από
την πορεία του και έπεσε σε χαντάκι βάθους 5 μέτρων. Νεκρός είναι ο στρατιώτης
πενταετούς θητείας Δημήτρης Δράμαλης από την Αλεξανδρούπολη, που υπηρετούσε
στο 4ο Τάγμα Εφοδιασμού. Συγκεκριμένα το βυτιοφόρο, με 18.000 λίτρα βενζίνης,
είχε ξεκινήσει για τον ανεφοδιασμό μονάδων και ενώ εκινείτο σε χωματόδρομο, ο
οδηγός, κάτω από άγνωστες συνθήκες, έχασε τον έλεγχο του οχήματος, με συνέπεια
να βγει από την πορεία του και να βρεθεί στο χαντάκι.

Από την ανατροπή σκοτώθηκε ο Δράμαλης που εγκλωβίστηκε στην καμπίνα του
οδηγού, ενώ διεσώθη ο συνοδηγός του βυτιοφόρου ο οποίος και δεν τραυματίσθηκε.
(Δεν έγιναν γνωστά τα στοιχεία του).

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N39</CAT>
<ED>
Κωδικός άρθρου: A15850N393</ED>
<ID>
ID:170111

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N39&aa=3</URL></REF>


Article

<CATEGORY>vin06</CATEGORY>

 <H5>ΚΑΤΑΓΓΕΛΙΑ ΕΛΛΗΝΩΝ ΜΕΛΕΤΗΤΩΝ ΓΙΑ ΤΟΥΣ ΞΕΝΟΥΣ ΣΥΜΒΟΥΛΟΥΣ
</H5><H2>Μελέτες... στο πόδι
</H2>
Σοβαρό κίνδυνο, ακόμη και για την ίδια την ύπαρξή τους, αντιμετωπίζουν τα
ελληνικά γραφεία μελετών εξ αιτίας του αθέμιτου ανταγωνισμού που έχει
αναπτυχθεί τα τελευταία χρόνια.ΑΥΤΟ τόνισε ο πρόεδρος του Συνδέσμου Ελληνικών
Γραφείων Μελετών κ. Γρηγ. Δρέττας, μιλώντας στο συνέδριο του Συνδέσμου, που
έγινε χθες στη Χώρα της Άνδρου. Όλοι οι ομιλητές στο συνέδριο επεσήμαναν ότι ο
κλάδος των μελετητών και συμβούλων - μελετητών τείνει να υποκατασταθεί από
αμφίβολης αξίας ξένους συμβούλους και «πρότζεκτ μάνατζερς», οι οποίοι, με την
ανοχή του κράτους, κατακλύζουν τελευταία τη χώρα και αναλαμβάνουν το
μεγαλύτερο μέρος των μελετών των δημοσίων έργων. Οι σύμβουλοι αυτοί, τόνισαν
οι ομιλητές, υπόσχονται συνήθως τα πάντα αλλά τις περισσότερες φορές δεν
ανταποκρίνονται ούτε στις στοιχειώδεις απαιτήσεις μιας μελέτης ή ενός μεγάλου
δημόσιου έργου.

Στο συνέδριο καταγγέλθηκε επίσης η πρακτική να ανατίθενται μελέτες σε Ανώτατα
Πανεπιστημιακά Ιδρύματα και κυρίως στο Εθνικό Μετσόβιο Πολυτεχνείο (το οποίο
μάλιστα με πληρωμένες καταχωρήσεις ζητεί να του ανατεθούν μελέτες μια και
διαθέτει το αναγκαίο επιστημονικό προσωπικό και τα εργαστήρια...). Δηλαδή,
αναρωτήθηκαν οι ομιλητές, ο εργαστηριακός εξοπλισμός και το διδακτικό
προσωπικό, που έχουν ως αποστολή την εκπαίδευση των σπουδαστών του Ιδρύματος,
χρησιμοποιούνται για να κάνουν δουλειές οι καθηγητές και να αυξάνουν τις
αποδοχές τους;

Παρόμοια πρακτική ακολουθούν και τα Πανεπιστήμια Πάτρας και Θεσσαλίας, το
τελευταίο μάλιστα διαφημίζει ότι μπορεί να κάνει μελέτες «παντός είδους σε
δημόσιους και ιδιωτικούς φορείς της χώρας».

Όμως σημαντικό πρόβλημα δημιουργείται και με τον κατακερματισμό των μελετών,
πρακτική την οποία ακολουθούν πολλοί κρατικοί φορείς. Πρόσφατα ανατέθηκαν
τρεις μελέτες οδικών έργων, συνολικής αμοιβής 644.000.000 δραχμών, σε 32
μελετητικά γραφεία!

Δηλαδή κάθε γραφείο θα πάρει από 20.000.000 δραχμές για να καταρτίσει ένα
μικρό τμήμα της μελέτης. Πόσο πλήρης όμως θα είναι η συνολική μελέτη αυτού του
έργου και ποιος θα εγγυηθεί την ποιότητα των μελετών που θα προκύψουν από τον
απίστευτο αυτό κατακερματισμό.

Οι μελετητές ζήτησαν από τα αρμόδια υπουργεία, και κυρίως από το υπουργείο
Περιβάλλοντος - Χωροταξίας και Δημοσίων Έργων, να πάρουν μέτρα πριν ο αθέμιτος
ανταγωνισμός που ανθεί σήμερα στον τομέα των μελετών πλήξει ανεπανόρθωτα όχι
μόνο τους Έλληνες μελετητές, αλλά ­ και κυρίως ­ την ποιότητα και ασφάλεια των
δημοσίων έργων καθώς και την εθνική οικονομία.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15850N411</ED>
<ID>
ID:170023

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N41&aa=1</URL></REF>


Article

<CATEGORY>vin06</CATEGORY>

 <H2>Ναι του Συμβουλίου της Επικρατείας στο Ρίο
</H2>
ΣΥΝΕΧΙΖΟΝΤΑΙ χωρίς προβλήματα οι εργασίες για τη ζεύξη Ρίου - Αντιρρίου, καθώς
η Ολομέλεια του Συμβουλίου της Επικρατείας απέρριψε χθες όλες τις προσφυγές
που είχαν υποβληθεί από κατοίκους της περιοχής κατά των υπουργικών αποφάσεων
προέγκρισης χωροθέτησης του μεγάλου έργου.

Η Ολομέλεια του Ανωτάτου Διοικητικού Δικαστηρίου έκρινε ­ κατά τη χθεσινή
διάσκεψή της ­ πως μετά τη νομοθετική κύρωση του έργου (Νόμος 2395/96),
έπαυσαν να βρίσκονται σε ισχύ οι προσβαλλόμενες αποφάσεις και επομένως οι
σχετικές δίκες πρέπει να καταργηθούν (ανάλογη ήταν, ως γνωστόν, η δικαστική
απόφαση και για τις προσφυγές κατά του έργου του αεροδρομίου των Σπάτων).

Αλλά και στην περίπτωση που το έργο δεν είχε κυρωθεί με νόμο, κατά την
Ολομέλεια του ΣτΕ οι προσφυγές των κατοίκων θα έπρεπε να απορριφθούν ως αβάσιμες.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15850N412</ED>
<ID>
ID:170075

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N41&aa=2</URL></REF>


Article

<CATEGORY>vin06</CATEGORY>

 <H2>Μποτιλιάρισμα χιλιομέτρων στη γέφυρα Ροσινιόλ
</H2>
ΜΠΟΤΙΛΙΑΡΙΣΜΑ μήκους αρκετών χιλιόμετρων είχαν να αντιμετωπίσουν όσοι επέλεξαν
να μετακινηθούν, χθες, χρησιμοποιώντας την περιοχή της γέφυρας Ροσινιόλ. Αιτία
η αλλαγή της παράκαμψης κυκλοφορίας του ρεύματος καθόδου από Λαμία προς
Πειραιά που πραγματοποιήθηκε και η μεταφορά της κυκλοφορίας στην πλευρά του
Δήμου Περιστερίου. Η αλλαγή που έγινε, προκειμένου την Κυριακή να κατεδαφιστεί
το τμήμα της γέφυρας που εξυπηρετούσε το ρεύμα προς την Εθνική Οδό Αθηνών -
Λαμίας, δημιούργησε αρκετά προβλήματα και στους γύρω δρόμους και δεν έλειψαν
και εκνευρισμοί από αγανακτισμένους οδηγούς. Σήμερα αναμένεται να
πραγματοποιηθεί και νέα παράκαμψη της κυκλοφορίας στο ρεύμα ανόδου από Πειραιά
προς Λαμία, επίσης προς την πλευρά του Δήμου Περιστερίου, μετά την ολοκλήρωση
των έργων οδοποιίας που έγιναν στην περιοχή.

Πάντως έχουν ολοκληρωθεί οι εργασίες κατεδάφισης της γέφυρας που εξυπηρετούσε
το ρεύμα της Εθνικής προς Πειραιά και υπολογίζεται ότι οι εργασίες στην
περιοχή θα διαρκέσουν περίπου 1,5 χρόνο.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N41</CAT>
<ED>
Κωδικός άρθρου: A15850N413</ED>
<ID>
ID:170112

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N41&aa=3</URL></REF>


Article

<CATEGORY>vin06</CATEGORY>

 <H5>ΚΥΚΛΟΦΟΡΟΥΝ ΠΑΝΩ ΑΠΟ 500, ΔΗΛΩΝΕΙ Ο ΠΡΟΕΔΡΟΣ ΤΟΥ ΣΑΤΑ ΜΑΝ. ΜΠΑΝΤΟΥΡΑΚΗΣ
</H5><H2>Ταξί-μαϊμούδες ή ιμιτασιόν
</H2>
Εκατοντάδες ταξί-μαϊμούδες έχουν ξεφυτρώσει στην Αττική τα τελευταία χρόνια.
Σύμφωνα με υπολογισμούς του Συνδικάτου Αυτοκινητιστών Ταξί Αττικής (ΣΑΤΑ),
στους αθηναϊκούς δρόμους κυκλοφορούν σήμερα περίπου 500 ταξί ιμιτασιόν!ΓΙΑ ΤΟΝ
λόγο αυτόν, οι υπεύθυνοι του ΣΑΤΑ έχουν ενημερώσει από καιρό το υπουργείο
Μεταφορών και τις κατά τόπους διευθύνσεις της Τροχαίας, προκειμένου να
διαλευκανθεί το μυστήριο.

«Το θέμα είναι πάρα πολύ σοβαρό», τονίζει στα «ΝΕΑ» ο πρόεδρος του ΣΑΤΑ
Μανώλης Μπαντουράκης. «Έχουν πιαστεί κατ' επανάληψη τέτοια ταξί. Μάλιστα, σε
μία περίπτωση, στο αεροδρόμιο, βρέθηκε ένα ταξί-μαϊμού, αλλά ο οδηγός του είχε
προλάβει να απομακρυνθεί».

Την ίδια στιγμή, όπως υπογραμμίζει ο κ. Μπαντουράκης, οι καταγγελίες για
παράνομα ταξί είναι πολυάριθμες. «Μόλις πριν λίγες ημέρες ένας συνάδελφος μάς
ενημέρωσε ότι είδε ένα ταξί με τις ίδιες πινακίδες, αλλά δεν πρόλαβε να το
πιάσει. Αν και το ακολούθησε, τελικά το έχασε».

Σύμφωνα με τον κ. Λευτέρη Τερζάκη, ειδικό γραμματέα του ΣΑΤΑ, «η κομπίνα που
γίνεται είναι πολύ απλή και αποτελεσματική». Κάποιοι ιδιοκτήτες ταξί δηλώνουν
ότι το αυτοκίνητό τους κλάπηκε ή καταστράφηκε. Κατόπιν δηλώνουν στο υπουργείο
Συγκοινωνιών απώλεια της άδειας και των πινακίδων του αυτοκινήτου τους.
Προηγουμένως όμως φροντίζουν να βγάλουν φωτοτυπία της άδειας τους και να
κρατήσουν τις πινακίδες».

Μόλις πάρουν τη νέα άδεια και τις πινακίδες, προσθέτει ο κ. Τερζάκης, στη
συνέχεια ρίχνουν στο δρόμο δύο ταξί. Στο ένα, στο νόμιμο ταξί, εργάζονται οι
ίδιοι, και στο άλλο, το ταξί-μαϊμού, βάζουν τη φωτοτυπία της άδειας και τις
παλιές πινακίδες».

Για τον λόγο αυτόν τα ταξί-μαϊμούδες περνούν απαρατήρητα. «Συνήθως, οι
ιδιοκτήτες τους τα εκμισθώνουν σε δημοσίους υπαλλήλους ή αστυνομικούς που
εργάζονται κυρίως τα βράδια, εξασφαλιζόμενοι με αυτόν τον τρόπο από
ανεπιθύμητους ελέγχους», συμπληρώνει ο κ. Τερζάκης. Πολλές φορές όμως, σύμφωνα
με τον πρόεδρο του ΣΑΤΑ, η εκμίσθωση των ταξί-μαϊμούδων γίνεται εν αγνοία των οδηγών.

«Το θέμα είναι παρά πολύ σοβαρό», τονίζει ο κ. Μπαντουράκης. «Υπάρχει θέμα
ασφάλειας του επιβατικού κοινού. Δεν είναι δυνατόν να κυκλοφορούν ανάμεσά μας,
να μας κλέβουν και να μας εκθέτουν ως κλάδο. Ένας πειρατής μάλιστα πέταξε μία
έγκυο γυναίκα στο δρόμο, ενώ αύριο δεν μπορούμε να φανταστούμε τι μπορεί να συμβεί».

Λόγω της σοβαρότητας του θέματος, ο ΣΑΤΑ έχει ζητήσει από το αρμόδιο υπουργείο
να αλλάξουν όλοι οι αριθμοί κυκλοφορίας όλων των επιβατικών αυτοκινήτων
δημόσιας χρήσης. «Βρισκόμαστε σε σωστό δρόμο. Σύντομα, όπως μαθαίνω,
αναμένεται να αλλάξουν οι πινακίδες των ταξί στα πρότυπα της Ευρωπαϊκής Ένωσης».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N42</CAT>
<ED>
Κωδικός άρθρου: A15850N421</ED>
<ID>
ID:170024

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N42&aa=1</URL></REF>


Article

<CATEGORY>vin07</CATEGORY>

 <H5>ΕΝΘΟΥΣΙΑΣΜΟΣ ΕΝ ΟΨΕΙ ΤΟΥ ΑΥΡΙΑΝΟΥ Β' ΓΥΡΟΥ ΤΗΣ ΓΑΛΛΙΑΣ ΣΤΙΣ ΚΟΙΝΕΣ ΕΜΦΑΝΙΣΕΙΣ
ΖΟΣΠΕΝ ΚΑΙ Υ
</H5><H2>«Μπορούμε να νικήσουμε»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Λίγες μόνον ώρες απομένουν πλέον για τον δεύτερο γύρο μιας από τις πιο
αβέβαιες και κρίσιμες εκλογικές αναμετρήσεις της γαλλικής ιστορίας και οι
ηγέτες των κομμάτων έκαναν χθες τις τελευταίες προσπάθειες στήριξης των
υποψηφίων τους και κινητοποίησης των οπαδών τους.

ΣΥΓΚΡΑΤΗΜΕΝΟΣ ενθουσιασμός επικρατεί στο στρατόπεδο της Αριστεράς η οποία,
σύμφωνα με τη «Μοντ», αισθάνεται το άρωμα της νίκης αλλά διστάζει να
προετοιμάσει τη γιορτή. Στελέχη και ψηφοφόροι της δήλωναν χθες ότι η
αναμέτρηση είναι δύσκολη αλλά μπορεί να κερδηθεί .

Οι καταγγελίες της Αριστεράς κατά του διδύμου Φιλίπ Σεγκέν - Αλέν Μαντλέν, που
προτείνει στους Γάλλους ψηφοφόρους η Δεξιά, συνεχίσθηκαν. Ο ηγέτης του
Γαλλικού Κομμουνιστικού Κόμματος Ρομπέρ Υ χαρακτήρισε χθες το σχήμα
«αυτοσχεδιασμό που δεν πείθει», ακολουθώντας τον τόνο που έδωσε προχθές το
βράδυ ο Ζοσπέν μιλώντας στη Λίλη, στην τελευταία μεγάλη κοινή προεκλογική
συγκέντρωση της Αριστεράς.

ΕΝΟΤΗΤΑ, ΣΥΣΠΕΙΡΩΣΗ

Η ενότητα ήταν το κεντρικό μήνυμα της ομιλίας του Ζοσπέν, για τον οποίο μόνον
η συσπείρωση όλων των συνιστωσών της Αριστεράς και της Οικολογίας μπορεί να
εξασφαλίσει τη νίκη. «Είμαστε σε θέση και, αν το θέλουμε, μπορούμε να
νικήσουμε», τόνισε ο ηγέτης των Σοσιαλιστών και επιτέθηκε κατά του διδύμου
Σεγκέν - Μαντλέν: «Ο Αλέν Μαντλέν και ο Φιλίπ Σεγκέν δεν είναι
συμπληρωματικοί, είναι αντίθετα αντιφατικοί, ακόμη και ασυμβίβαστοι μεταξύ
τους. Πήραν τον πιο αντικοινωνικό, πήραν τον πιο αντιευρωπαϊστή, πήραν τον
υπερφιλελεύθερο, πήραν τον πιο κρατιστή, και θέλουν να μας κάνουν να
πιστέψουμε ότι μ' αυτό τον τρόπο κάνουν σύνθεση». Από την πλευρά του
Κομμουνιστικού Κόμματος, ο Αλέν Μποκέ υπογράμμισε ότι τίποτε δεν θα γίνει
χωρίς τους κομμουνιστές. Όσον αφορά τη στάση τους σε περίπτωση νίκης της
Αριστεράς ­ αν δηλαδή θα στηρίξουν απλώς μια αριστερή κυβέρνηση ή αν θα
συμμετάσχουν σ' αυτήν ­ η απάντηση του Κομμουνιστικού Κόμματος θα δοθεί την
επομένη του δεύτερου γύρου.

ΥΣΤΑΤΗ ΠΡΟΣΠΑΘΕΙΑ ΔΕΞΙΑΣ

Στη Δεξιά, όπου όλοι αναρωτιούνται ποιος «εγκέφαλος» συμβούλευσε τον πρόεδρο
Ζακ Σιράκ να διαλύσει πρόωρα μια Εθνοσυνέλευση για να προκηρύξει εκλογές τις
οποίες κινδυνεύει να χάσει, η μεγάλη συγκέντρωση - επίδειξη ενότητας έγινε το
βράδυ της Πέμπτης στο «Ζενίτ» του Παρισιού: γύρω από τον Αλέν Ζιπέ (τον οποίο
αρκετοί είδαν να δακρύζει στο τέλος της εκδήλωσης, όταν οι συγκεντρωμένοι
τραγούδησαν τη «Μασσαλιώτιδα») συγκεντρώθηκαν όλοι οι «βαρόνοι» του γκωλισμού,
ο Φρανουσά Λεοτάρ, ο Σαρλ Πασκουά, ο Εντουάρ Μπαλαντίρ, και για να καταβάλουν
μια ύστατη προσπάθεια να αποτρέψουν το ενδεχόμενο της ήττας, κινητοποιώντας
τους ψηφοφόρους τους και πείθοντας τους αναποφάσιστους. 
«ΠΡΟΓΡΑΦΕΣ» ΛΕΠΕΝ

Ο Ζαν-Μαρί Λεπέν ανακοίνωσε τις «προγραφές» του στην τελική συγκέντρωση του
ακροδεξιού Εθνικού Μετώπου στο Παρίσι, κατονομάζοντας τους υποψηφίους που,
όπως είπε, «θέλουμε να δούμε να ηττώνται». Ο «μαυροπίνακας» του Λεπέν
περιλαμβάνει 17 ονόματα, κυρίως υποψηφίους της πλειοψηφίας, αλλά αυτοί που
τόνισε πως θέλει οπωσδήποτε να καταψηφιστούν είναι ο ηγέτης του Κ.Κ. Ρομπέρ Υ
(«συμβολικά», όπως διευκρίνισε), ο απερχόμενος πρωθυπουργός Αλέν Ζιπέ και,
κυρίως, η σοσιαλίστρια δήμαρχος του Στρασβούργου Κατρίν Τροτμάν ­ η Τροτμάν
είχε οργανώσει μια διαδήλωση 50.000 ανθρώπων εναντίον του Εθνικού Μετώπου στα
τέλη Μαρτίου, όταν οι ακροδεξιοί έκαναν το συνέδριό τους στο Στρασβούργο. Χθες
το μεσημέρι, στη διάρκεια μιας προεκλογικής εμφάνισης του Λεπέν, διαδηλωτές
ανάγκασαν τον ακροδεξιό ηγέτη να αναζητήσει καταφύγιο σε ένα καφενείο για να
αποφύγει τις αποδοκιμασίες τους, αλλά και τα αυγά που πέταγαν εναντίον του...

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15850N431</ED>
<ID>
ID:170010

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N43&aa=1</URL></REF>


Article

<CATEGORY>vin07</CATEGORY>

 <H2>Ακούγονται τα πρώτα ονόματα για κυβέρνηση Αριστεράς
</H2>
ΣΤΟ ΚΛΙΜΑ ενθουσιασμού που επικρατεί στους κόλπους της Αριστεράς διαρρέουν οι
πρώτες πληροφορίες για τη σύνθεση της «κυβέρνησης της νίκης». Σύμφωνα με την
εφημερίδα «Λιμπερασιόν», ο Ζακ Ντελόρ πρόκειται να αναλάβει ένα υπερυπουργείο
Εξωτερικών και Ευρωπαϊκών Υποθέσεων. Πάντως, ο ίδιος απέφυγε χθες να το
επιβεβαιώσει. Μεταξύ των ονομάτων που «παίζουν» είναι των πρώην πρωθυπουργών
Πιέρ Μορουά, Λοράν Φαμπιούς και Μισέλ Ροκάρ, ο οποίος δήλωσε πρόθυμος να
αναλάβει είτε το υπουργείο Εξωτερικών είτε το υπουργείο Οικονομικών. Για το
υπουργείο Εξωτερικών ακούγεται και το όνομα του Ζακ Λανγκ. Ο πρώην υπουργός
Άμυνας Πιέρ Ζοξ, διεκδικεί το υπουργείο Δικαιοσύνης και ο στενός συνεργάτης
τού Ζοσπέν και δεύτερος στην ιεραρχία των Σσιαλιστών, Ντανιέλ Βεγιάν, το
υπουργείο Εσωτερικών. Η Μαρτίν Ομπρί, κόρη του Ζακ Ντελόρ και ανερχόμενο
αστέρι, αναμένεται να αναλάβει υπουργός Εργασίας, η Ελιζαμπέτ Γκιγκού υπουργός
Βιομηχανίας και η δήμαρχος του Στρασβούργου Κατρίν Τροτμάν υπεύθυνη Ευρωπαϊκών
Υποθέσεων. Σε περίπτωση που το Κομμουνιστικό Κόμμα αποδεχθεί να μετάσχει στην
κυβέρνηση, ο ηγέτης του, Ρόμπερ Υ, αναμένεται να αναλάβει το υπουργείο
Οικισμού. Το υπουργείο Μεταφορών προορίζεται για την ηγέτιδα των Πρασίνων,
Ντομινίκ Βουανέ.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15850N432</ED>
<ID>
ID:170065

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N43&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Νίκη
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΕΧΟΥΝ λυσσάξει με το ενδεχόμενο να κερδίσει η Αριστερά στη Γαλλία, αύριο. Τα
φρένα της συντήρησης ουρλιάζουν κινδυνολογώντας: «Θα καταρρεύσει το ενιαίο
νομισματικό σύστημα» και τέτοια. Το ίδιο κατηγορούν την Μπούντεσμπανκ, που
αρνείται να παίξει το παιχνίδι του Χέλμουτ Κολ, ανατιμώντας τα αποθέματα
χρυσού. Αφού πλέον έχει αποδειχθεί πως έχει καταστήσει τον γερμανικό γίγαντα,
με πήλινα πόδια. Αλλά η ηγεμονική πολιτική του Χέλμουτ Κολ θα δεχθεί ένα ακόμα
πλήγμα αν οι Γάλλοι σοσιαλιστές, με τη βοήθεια των κομμουνιστών, πλειοψηφήσουν
και στον δεύτερο γύρο των εκλογών. Επειδή αναμένεται να τερματιστεί η ενδοτική
πολιτική προς τους Γρεμανούς, που 
ξεκίνησε ο πρόεδρος Μιτεράν κάτω από την πίεση της συγκυβέρνησης με τη γαλλική

Δεξιά. Για να συμβεί ακριβώς το αντίθετο: συγκυβέρνηση του προέδρου Ζακ Σιράκ
με την Αριστερά. Όπως αναμένεται, νίκη της γαλλικής Αριστεράς θα δημιουργήσει
τριγμούς στη γερμανική πολιτική σκηνή, επειδή θα διαμορφώσει νέα δυναμική στην
Ευρώπη. Ήδη, στην Κοινότητα έχει καλλιεργηθεί νέα ατμόσφαιρα υπέρ της
Κεντροαριστεράς, αποκορύφωμα της οποίας ήταν η νίκη των Εργατικών του Τόνι
Μπλερ στη Βρετανία.

Διαμορφωμένη σοσιαλιστική πλειοψηφία στην Κοινότητα σημαίνει σίγουρη
αναθεώρηση της Συνθήκης του Μάαστριχτ. Για να πάρουν τα όνειρα των εργαζομένων εκδίκηση.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N43</CAT>
<ED>
Κωδικός άρθρου: A15850N433</ED>
<ID>
ID:170134

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N43&aa=3</URL></REF>


Article

<CATEGORY>vin07</CATEGORY>

 <H5>ΤΑ ΒΡΟΝΤΗΞΕ ΕΝΑΣ ΑΚΟΜΗ ΒΟΥΛΕΥΤΗΣ - ΑΠΟΣΚΙΡΤΗΣΕΙΣ ΚΑΙ ΑΠΟ ΤΟΝ ΓΙΛΜΑΖ
</H5><H2>Μειοψηφία ο Ερμπακάν
</H2>
Η κυβέρνηση του ισλαμιστή πρωθυπουργού της Τουρκίας Νετζμεντίν Ερμπακάν έχασε
την πλειοψηφία της στην τουρκική Εθνοσυνέλευση, μετά την παραίτηση ενός ακόμα βουλευτή.

ΤΩΡΑ πλέον στηρίζεται αποκλειστικά στις λίγες ψήφους ενός μικρού
υπερεθικιστικού κόμματος, το οποίο δεν συμμετέχει στον κυβερνητικό συνασπισμό.

Ο Γιλντιρίμ Ακτουνά, πρώην υπουργός Υγείας, υπέβαλε την παραίτησή του χθες,
όπως ανακοίνωσε σε συνέντευξη Τύπου, αφήνοντας τον κυβερνητικό συνασπισμό με
275 βουλευτές, έναν λιγότερο από την απαιτούμενη πλειοψηφία στην Εθνοσυνέλευση
των 550 μελών.

Η νέα παραίτηση οδήγησε τον πρωθυπουργό της Τουρκίας να συναντηθεί με την
αντιπρόεδρο της κυβέρνησης Τανσού Τσιλέρ, αρχηγό του κόμματος του Ορθού Δρόμου.

Όπως έγραψαν οι τουρκικές εφημερίδες, η Τσιλέρ δήλωσε ότι θα ασκήσει πιέσεις
στον Ερμπακάν να της παραδώσει την πρωθυπουργία, ώστε να ηγηθεί της
υπηρεσιακής κυβέρνησης που θα οδηγήσει τη χώρα σε εκλογές.

Αποσκιρτήσεις σημειώθηκαν χθες όμως, και από το μεγαλύτερο κόμμα της τουρκικής
αντιπολίτευσης, της Μητέρας Πατρίδας. Αποσκίρτησαν δύο βουλευτές του κόμματος
του πρώην πρωθυπουργού Μεσούτ Γιλμάζ, εκ των οποίων ο ένας δήλωσε πως
προσχωρεί στο υπερεθνικιστικό κόμμα.

Η ΔΥΝΑΜΗ ΤΩΝ ΚΟΜΜΑΤΩΝ

Η κοινοβουλευτική δύναμη των κομμάτων διαμορφώνεται τώρα ως εξής:

Κόμμα της Ευημερίας 159 έδρες, Κόμμα της Μητέρας Πατρίδας 131 έδρες, Κόμμα του
Ορθού Δρόμου 116 έδρες, Κόμμα Δημοκρατικής Αριστεράς 67 έδρες, Λαϊκό
Δημοκρατικό Κόμμα 49 έδρες, Κόμμα της Μεγάλης Ενότητας 7 έδρες, Κόμμα της
Δημοκρατικής Τουρκίας 7 έδρες, Ανεξάρτητοι βουλευτές 12 έδρες, ενώ χηρεύουν
δύο έδρες.

Ο Τούρκος υπουργός Δικαιοσύνης Σεβκέτ Καζάν, του ισλαμικού Κόμματος της
Ευημερίας, διέταξε χθες τη διεξαγωγή δικαστικής έρευνας εις βάρος του βουλευτή
του κόμματος Σεβκί Γιλμάζ για δηλώσεις του κατά του κοσμικού χαρακτήρα του
τουρκικού κράτους, των μέσων μαζικής ενημέρωσης και του Κοινοβουλίου.

Η έρευνα διατάχθηκε μετά την αναμετάδοση, για πρώτη φορά, από ορισμένα
τηλεοπτικά κανάλια της Τουρκίας, δηλώσεων του Γιλμάζ σε οπαδούς του, το 1990.
Ο γνωστός για τις θεοκρατικές του θέσεις Γιλμάζ είχε υποστηρίξει μεταξύ άλλων
τότε ότι «το τουρκικό Κοινοβούλιο αποτελείται από μαστροπούς» και ότι «η
ενίσχυση του αυστηρά κοσμικού χαρακτήρα του κράτους ισοδυναμεί με επιβολή του
χριστιανισμού στη μουσουλμανική Τουρκία».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15850N441</ED>
<ID>
ID:170011

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N44&aa=1</URL></REF>


Article

<CATEGORY>vin07</CATEGORY>

 <H2>Πανηγύρια ισλαμιστών για την Άλωση
</H2>
ΛΑΪΚΟ πανηγύρι, ανάλογο με τις γιορτές της επταετίας στο Καλλιμάρμαρο,
διοργάνωσε το ισλαμικό κόμμα του πρωθυπουργού της Τουρκίας, Νετζμετίν
Ερμπακάν, για την επέτειο της Άλωσης της Κωνσταντινούπολης, με συγκέντρωση
οπαδών του στο Στάδιο Ινονού της Κωνσταντινούπολης.

Στο παρελθόν ο Τούρκος ηγέτης έχει προκαλέσει την αντίδραση των ενόπλων
δυνάμεων της χώρας του, όταν διακήρυξε ότι «θα επανακαταλάβει» την
Κωνσταντινούπολη, με την οικοδόμηση μουσουλμανικού τεμένους στην κεντρική
Πλατεία Ταξίμ, που αποτελεί σύμβολο της σύγχρονης, ευρωπαϊκής Τουρκίας.

Στη συγκέντρωση μίλησε και ο ισλαμιστής δήμαρχος της Κωνσταντινούπολης, Ρετσέπ
Ταγίπ Ερντογκάν, ο οποίος είπε ότι η κατάληψη της Πόλης από τον σουλτάνο
Μωάμεθ τον Πορθητή ήταν η απαρχή νέας εποχής ανοχής και κατανόησης, που
απάλειψε τις υπονομευτικές δολοπλοκίες του παραπαίοντος Βυζαντίου.

Ο κ. Ερντογκάν παρομοίασε το Βυζάντιο της εποχής με τη σημερινή Τουρκία,
αναφερόμενος στη συνεχή εικοτολογία για την επιβίωση του ισλαμικού κόμματος
στην κυβέρνηση, και για το αν θα ανατραπεί από τον στρατό ή τα κόμματα της αντιπολίτευσης.

Στην αναπαράσταση της πολιορκίας πήραν μέρος εκατοντάδες κομπάρσοι με
ενδυμασίες Οθωμανών πολεμιστών, με ξύλινα ομοιώματα πλοίων και πρόχειρη
κατασκευή τμήματος των τειχών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15850N442</ED>
<ID>
ID:170066

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N44&aa=2</URL></REF>


Article

<CATEGORY>vin07</CATEGORY>

 <H2>Δυνάμεις της αντιπολίτευσης εναντίον των Ταλεμπάν
</H2>
ΟΙ ΔΥΝΑΜΕΙΣ της ένοπλης αντιπολίτευσης ελέγχουν τις βόρειες επαρχίες του
Αφγανιστάν και προελαύνουν εναντίον των πολιτοφυλάκων Ταλεμπάν,
καταλαμβάνοντας θέσεις βόρεια της πρωτεύουσας Καμπούλ, δήλωσε χθες σε
συνέντευξη Τύπου ο πρεσβευτής του ανατραπέντος προέδρου του Αφγανιστάν,
Μπουρχανουντίν Ραμπανί στην Ινδία.

Στη συνέντευξή του ο Μασούντ Χαλίλι διευκρίνισε ότι οι δυνάμεις της
αντιπολίτευσης ελέγχουν πλήρως το στρατηγικής σημασίας πέρασμα Σαλάνγκ, που
απέχει 100 περίπου χιλιόμετρα βόρεια της Καμπούλ, ενώ στη διάρκεια της νύχτας
κατέλαβαν την πόλ

η Πουλ-ι-Χούμρι και προελαύνουν προς το Τσαρικάρ, την κυριότερη πόλη νότια του Σαλάνγκ.

Ο πρόεδρος του Αφγανιστάν, Μπουρχανουντίν Ραμπανί, που ανετράπη τον περασμένο
Σεπτέμβριο από τις δυνάμεις του ισλαμικού κινήματος Ταλεμπάν, επέστρεψε στο
Αφγανιστάν, σε βάση του στρατηγού Αχμέντ Σαχ Μασούντ, διοικητή των δυνάμεων
της αντιπολίτευσης.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15850N443</ED>
<ID>
ID:170105

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N44&aa=3</URL></REF>


Article

<CATEGORY>vin07</CATEGORY>

 <H2>Υποσιτίζονται εκατοντάδες χιλιάδες παιδιά στο Ιράκ
</H2>
Ο ΥΠΟΣΙΤΙΣΜΟΣ έχει εξαπλωθεί στο Κεντρικό και το Νότιο Ιράκ, δείχνουν τα
αποτελέσματα έρευνας για τη διατροφή που διεξήγαγε το υπουργείο Υγείας της
χώρας, με τη συνεργασία της UNICEF.

Σε δεκαπέντε επαρχίες του Κεντρικού και του Νότιου Ιράκ, 750.000 παιδιά κάτω
των πέντε ετών (ποσοστό 25%) πάσχουν σήμερα από υποσιτισμό, ενώ το 1992, ένα
χρόνο μετά τον πόλεμο του Κόλπου, το ποσοστό αυτό έφτανε μόλις το 9,2%.

Ο χρόνιος υποσιτισμός έχει μακροπρόθεσμες επιδράσεις στη φυσική και την
πνευματική ανάπτυξη των παιδιών. Όταν ένα παιδί γίνει δύο ή τριών ετών, ο
χρόνιος υποσιτισμός είναι δύσκολο να αναχαιτισθεί και η καταστροφή που έχει
επιτελέσει στην ανάπτυξη είναι πολύ πιθανόν να είναι μόνιμη.

Σύμφωνα με την έρευνα, κάθε επαρχία στο Κεντρικό και το Νότιο Ιράκ έχει
ποσοστό χρόνιου υποσιτισμού που κυμαίνεται στο 20%. Τα παιδιά που κινδυνεύουν
περισσότερο είναι τα κάτω των 2 ετών, ενώ τα ποσοστά είναι ίδια μεταξύ αγοριών
και κοριτσιών. Μικρή ή καθόλου διαφορά υπάρχει μεταξύ των αγροτικών και
αστικών περιοχών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15850N444</ED>
<ID>
ID:170137

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N44&aa=4</URL></REF>


Article

<CATEGORY>vin07</CATEGORY>

 <H2>Χαώδης κατάσταση στη Σιέρα Λεόνε
</H2>
ΟΙ ΗΠΑ κλείνουν την πρεσβεία τους στη Φρίταουν και μεταφέρουν και τους
τελευταίους διπλωμάτες εξαιτίας της «χαώδους κατάστασης» στη Σιέρα Λεόνε,
ανακοίνωσε το Στέιτ Ντιπάρτμεντ.

Αρχικά, δεκαπέντε διπλωμάτες θα έπρεπε να παραμείνουν στη θέση τους μετά τη
μεταφορά πολιτών και του μη αναγκαίου προσωπικού από την πρεσβεία, αλλά στη
συνέχεια «ελήφθη απόφαση για την αναστολή της επίσημης παρουσίας μας στη Σιέρα
Λεόνε και θα αποσύρουμε όλο το αμερικανικό διπλωματικό προσωπικό», δήλωσε μία
εκπρόσωπος του Στέιτ Ντιπάρτμεντ, η Τζούλι Ριζάιντ.

Στο μεταξύ εκπρόσωπος του Πενταγώνου ανακοίνωσε ότι 238 άτομα, εκ των οποίων
151 Αμερικανοί, μεταφέρθηκαν χθες από τη Φρίταουν με τη βοήθεια Αμερικανών
πεζοναυτών και η επιχείρηση διεξήχθη ομαλά.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N44</CAT>
<ED>
Κωδικός άρθρου: A15850N445</ED>
<ID>
ID:170157

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N44&aa=5</URL></REF>


Article

<CATEGORY>vin07</CATEGORY>

 <H5>Η ΟΛΜΠΡΑΪΤ ΦΟΒΑΤΑΙ ΟΤΙ ΘΑ ΞΕΣΠΑΣΟΥΝ ΣΤΗΝ ΑΝΑΤΟΛΙΚΗ ΕΥΡΩΠΗ
</H5><H2>Κρίσεις αλβανικού τύπου
</H2>
ΝΑΤΟϊκή αποστολή στην Αλβανία πρότεινε χθες η Αμερικανίδα υπουργός Εξωτερικών
Μαντλίν Ολμπράιτ, από τη Σίντρα της Πορτογαλίας, η οποία προέβλεψε ότι κρίσεις
σαν αυτή που συγκλόνισε πρόσφατα την Αλβανία θα υπάρξουν και άλλες στην Ευρώπη.

ΤΗΝ ΟΡΓΑΝΩΣΗ αποστολής στην Αλβανία πρότεινε χθες στο ΝΑΤΟ η Μαντλίν Ολμπράιτ,
προκειμένου η Συμμαχία να εκτιμήσει τον τρόπο με τον οποίο μπορεί να βοηθήσει
τις αλβανικές ένοπλες δυνάμεις. Μιλώντας στο νεοσύστατο Ευρω-Ατλαντικό
Συμβούλιο Συνεργασίας, η Αμερικανίδα υπουργός δήλωσε ότι η Αλβανία είναι «το
μοντέλο της κρίσης που έχουμε και θα έχουμε και στο μέλλον να αντιμετωπίσουμε
στην Ευρώπη και αντανακλά την ανάγκη για το ΝΑΤΟ και το Ευρω-Ατλαντικό
Συμβούλιο Συνεργασίας να επικεντρώσουν μαζί με τον ΟΑΣΕ τις προσπάθειές τους
στην πρόληψη μιας σύρραξης».

Σε αύξηση των δυνάμεών της στην Αλβανία εν όψει των εκλογών ανακοίνωσε η
Ιταλία, που χθες προέβη στην αντικατάσταση του Ιταλού πρέσβη στα Τίρανα Πάολο
Φορέστι. Επίσκεψη στα Τίρανα, για διαβουλεύσεις με τον πρόεδρο Σαλί Μπερίσα
και τον πρωθυπουργό Μπασκίμ Φίνο, θα πραγματοποιήσει αύριο ο Ιταλός
πρωθυπουργός Ρομάνο Πρόντι.

ΠΥΡ ΕΝΑΝΤΙΟΝ ΕΛΙΚΟΠΤΕΡΟΥ

Τον νομικό Αρμπέν Καρκίνι, 30 ετών, διόρισε ­ ύστερα από πρόταση του
πρωθυπουργού Μπασκίμ Φίνο ­ στη θέση του αρχηγού των μυστικών υπηρεσιών της
Αλβανίας ο πρόεδρος της χώρας Σαλί Μπερίσα, σε αντικατάσταση του Μπασκίμ Γκαζιντέντε.

Πυρ κατά ιταλικού ελικοπτέρου, που έφθασε χθες στην Αλβανία για τη μεταφορά
βαριά τραυματισμένου κοριτσιού, άνοιξαν κάτοικοι της πόλης, που νόμισαν ότι
μετέφερε δυνάμεις του Σαλί Μπερίσα. Το ελικόπτερο παρέμεινε καθηλωμένο για δύο
ώρες, κατόρθωσε όμως να απογειωθεί παίρνοντας μαζί του το δεκατετράχρονο κορίτσι.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15850N451</ED>
<ID>
ID:170012

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N45&aa=1</URL></REF>


Article

<CATEGORY>vin07</CATEGORY>

 <H2>Αντικαταστάθηκε ο Μπιλτ
</H2>
ΝΕΟΣ εκπρόσωπος της διεθνούς κοινότητας στη Βοσνία διορίστηκε χθες ο Ισπανός
πρώην υπουργός Εξωτερικών Κάρλος Ουέστεντορπ, 60 ετών, από την επιτροπή
επιτήρησης των ειρηνευτικών συμφωνιών του Ντέιτον, σε αντικατάσταση του
παραιτηθέντος Σουηδού Καρλ Μπιλτ. Η Ιταλία ήρε τελικά τις αντιρρήσεις της για
την επιλογή του Ουέστεντορπ, που υποστηρίχθηκε από το σύνολο των μελών της
επιτροπής. Ο Ουέστεντορπ, που σήμερα υπηρετεί ως πρεσβευτής της χώρας του στον
ΟΗΕ, θα αναλάβει τη νέα του θέση στις 20 Ιουνίου.Να σεβαστούν το Σύνταγμα ή να
πάνε στην Αλβανία, πρότεινε χθες ο πρόεδρος της Γιουγκοσλαβίας Ζόραν Λίλιτς
στους αυτονομιστές Αλβανούς του Κοσσυφοπεδίου, σύμφωνα με δηλώσεις του που
δημοσιεύονται στον Τύπο του Βελιγραδίου. Αναφερόμενος στο «πρόβλημα ορισμένων
εθνικιστών Αλβανών που επιθυμούν δικό τους κράτος», είπε: «Αυτή η διεκδίκηση
δεν δημιουργεί κανένα πρόβλημα. Τέτοιο κράτος υπάρχει: αρκεί να περάσουν τα
σύνορα και θα έχουν το αλβανικό κράτος τους».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15850N452</ED>
<ID>
ID:170067

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N45&aa=2</URL></REF>


Article

<CATEGORY>vin07</CATEGORY>

 <H2>Προσοχή στα χάπια αδυνατίσματος
</H2>
ΞΕΧΑΣΤΕ τα χάπια αδυνατίσματος, αν θέλετε να χάσετε τα περιττά κιλά σας. Δεν
πετάτε μόνο τα χρήματά σας, αλλά θέτετε σε κίνδυνο και την υγεία σας.

Αυτή την προειδοποίηση απευθύνει ο Ιατρικός Σύλλογος της Βρετανίας,
υπογραμμίζοντας τους κινδύνους της χορήγησης συσκευασμάτων αδυνατίσματος χωρίς
συνταγή γιατρού. Οι Βρετανοί γιατροί επισημαίνουν ότι τα ανορεξικά χάπια θα
πρέπει να θεωρούνται η έσχατη λύση για τους παχύσαρκους οι οποίοι προσπάθησαν
μάταια να χάσουν βάρος με σωστή δίαιτα, σωματική άσκηση και αλλαγή του τρόπου
ζωής τους. Αλλά ακόμα και σ' αυτές τις περιπτώσεις, τα χάπια αδυνατίσματος θα
πρέπει να χορηγούνται με ιατρική συνταγή.

«Οι πάντες αναζητούν το μαγικό χάπι για να μειώσουν το βάρος τους, αλλά μαγικό
χάπι δεν υπάρχει. Δεν χρειάζεστε μαγικό χάπι για να αδυνατίσετε. Το μόνο που
μπορείτε να κάνετε είναι να θέσετε ρεαλιστικούς στόχους και να
συνειδητοποιήσετε ότι το καλλίγραμμο ιδανικό σώμα δεν είναι κατορθωτό για
όλους», τονίζεται στην ανακοίνωση του Βρετανικού Ιατρικού Συλλόγου.

Η ανακοίνωση θεωρήθηκε επιβεβλημένη μετά τις καταγγελίες ότι πολλά κέντρα
αδυνατίσματος χορηγούν ανεξέλεγκτα ανορεκτικά χάπια σε πελάτες τους, οι οποίοι
δεν έχουν ανάγκη τέτοιας δραστικής και επικίνδυνης θεραπείας. Αντίθετα, θα
πρέπει να συνιστούν στους παχύσαρκους μία ισορροπημένη δίαιτα, αύξηση της
σωματικής τους δραστηριότητας και διακοπή των επικίνδυνων συνηθειών, όπως το
κάπνισμα και το αλκοόλ. Μόνο αν ένας παχύσαρκος ακολουθήσει αυστηρά αυτή την
τακτική για τουλάχιστον τρεις μήνες και δεν χάσει το 10% του βάρους του θα
πρέπει να εξεταστεί η πιθανότητα χορήγησης ανορεκτικών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15850N453</ED>
<ID>
ID:170106

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N45&aa=3</URL></REF>


Article

<CATEGORY>vin07</CATEGORY>

 <H2>Η Κοινότητα κατά της κλωνοποίησης ανθρώπων
</H2>
Η ΕΥΡΩΠΑΪΚΗ Επιτροπή μπορεί να μην καταδίκασε την κλωνοποίηση της προβατίνας
Ντόλι, πριν από μερικούς μήνες στη Σκωτία, επεξεργάζεται όμως πρόταση
επιστημόνων για την απαγόρευσή της στους ανθρώπους.

Ομάδα εμπειρογνωμόνων συνέστησε στην Ευρωπαϊκή Επιτροπή να προχωρήσει στην
απαγόρευση, καταγράφοντας τους κινδύνους από παρόμοιο ενδεχόμενο. Ο πρόεδρος
Ζακ Σαντέρ δήλωσε σύμφωνος. Την ίδια άποψη, να μην επιτραπεί ανθρώπινη
κλωνοποίηση, συμμερίζονται και άλλοι Ευρωπαίοι ηγέτες όπως ο Γάλλος Πρόεδρος
Ζακ Σιράκ.

Η ομάδα εμπειρογνωμόνων της Ευρωπαϊκής Επιτροπής που ασχολείται με τις ηθικού
χαρακτήρα επιπτώσεις της βιοτεχνολογίας, αποφάνθηκε ότι η κλωνοποίηση
κατοικίδιων θα μπορούσε να γίνει αποδεκτή «μόνον στην περίπτωση που οι στόχοι
και οι μέθοδοι είναι ηθικά δικαιολογημένοι, και όταν διεξάγεται κάτω από
ανεκτές ηθικά προϋποθέσεις».

Πάντως, η έκθεση των επιστημόνων απευθύνει έκκληση για απαγόρευση της
«αναπαραγωγικής» κλωνοποίησης του ανθρώπινου είδους.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15850N454</ED>
<ID>
ID:170138

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N45&aa=4</URL></REF>


Article

<CATEGORY>vin07</CATEGORY>

 <H2>Βουλιάζει ρωσικό πυρηνικό υποβρύχιο
</H2>
ΕΝΑ ρωσικό πυρηνικό υποβρύχιο που έχει αποσυρθεί εδώ και τέσσερα χρόνια και
από το οποίο έχει αφαιρεθεί το ενεργό τμήμα του αντιδραστήρα του, βουλιάζει
στο λιμάνι Πετροπαβλόφσκ στο Καμτσάτκα, στον Ειρηνικό Ωκεανό, ανακοίνωσαν
αξιωματούχοι του ρωσικού υπουργείου για την αντιμετώπιση έκτακτων αναγκών.

Οι ίδιοι διέψευσαν προηγούμενες πληροφορίες που μετέδωσαν τα πρακτορεία
ειδήσεων ΙΤΑΡ-ΤΑΣΣ και Ίντερφαξ, οι οποίες ανέφεραν ότι το υποβρύχιο είχε
εμβολιστεί από ένα άλλο πλεούμενο και βυθιστεί σε βάθος έως 20 μέτρων και
τόνισαν ότι δεν υπάρχει κίνδυνος έκλυσης ραδιενέργειας.

Έλεγχοι για ραδιενέργεια γίνονται ανά μισή ώρα και τα επίπεδα είναι
φυσιολογικά μέχρι στιγμής, δήλωσε αξιωματούχος του λιμανιού στα ρωσικά
πρακτορεία ειδήσεων.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15850N455</ED>
<ID>
ID:170158

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N45&aa=5</URL></REF>


Article

<CATEGORY>vin07</CATEGORY>

 <H2>Σύγκρουση φοιτητών- αστυνομίας στη Σεούλ
</H2>
ΠΕΝΤΕ χιλιάδες Νοτιοκορεάτες φοιτητές ενώθηκαν μαζί με άλλους φοιτητές από το
νότιο τμήμα της χώρας, που κατέλαβαν ένα τρένο και έφτασαν στη Σεούλ, όπου
συγκρούστηκαν με τις ειδικές δυνάμεις της αστυνομίας, όπως ανέφεραν αυτόπτες μάρτυρες.

Οι φοιτητές φώναζαν συνθήματα κατά της κυβέρνησης και πετούσαν κατά των
ειδικών αστυνομικών δυνάμεων αυτοσχέδιες βόμβες μολότοφ, πέτρες και ξύλα επί
δίωρο, πριν καταφύγουν στο Πανεπιστήμιο Χανιάνγκ της νοτιοκορεάτικης
πρωτεύουσας, πρόσθεσαν οι ίδιες πηγές.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N45</CAT>
<ED>
Κωδικός άρθρου: A15850N456</ED>
<ID>
ID:170168

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N45&aa=6</URL></REF>


Article

<CATEGORY>vin07</CATEGORY>

 <H5>Από τις 15 χώρες...
</H5><H5>Και όμως...
</H5><H5>Ο Αντρέ Γκλυκσμάν...
</H5><H5>Αυτό που χάθηκε...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... της ΕΕ, ύστερα και από την αλλαγή στη Βρεταννία, η αριστερά κυβερνά τις
12. Η δεξιά έχει τη Γερμανία, την Ισπανία και ­ ακόμη σήμερα ­ τη Γαλλία. Και
οι 12 αριστερότροπες κυβερνήσεις πιστεύουν ως ένα βαθμό στον κρατισμό: Το
κράτος πρέπει να υπάρχει. Να παρεμβαίνει. Να πολεμά τις ανισότητες μέσω της
κοινωνικής αλληλεγγύης. Ακόμη και ο «θατσερικός» Μπλαιρ θεωρεί την υγεία, την
εκπαίδευση και την απασχόληση τομείς πρωτεύοντες, όπου «το κράτος πρέπει να
δείχνει όλη τη στοργή του για τον πολίτη».

... αυτή η ντουζίνα των αριστερών ηγετών (που από αύριο, αν βγει ο Ζοσπέν, θα
γίνουν 13) δεν αισθάνεται αρκετή αυτοπεποίθηση. Μέρα νύχτα αντιπαλεύουν,
διστακτικά, το αγγλοσαξωνικό μοντέλο, που θεωρεί την κοινωνική πρόνοια εμπόδιο
στην ανάπτυξη, και την ισότητα όχι πολύ αναγκαία. Οι αναλυτές προσπαθούν να
εξηγήσουν το φαινόμενο. Πώς συμβαίνει, 12 αριστεροί, και να μην έχουν πεισθεί
για τον θρίαμβό τους; Και να παίρνουν στάση απολογίας απέναντι στην «άλλη»
λογική (όταν δεν την αντιγράφουν κιόλας); Είναι λοιπόν τόσο οριστική η «ενιαία
σκέψη», η μονοθεωρία; Η συγχώνευση των πάντων ­ όπου ο Κολ καυχάται για το πιο
«κοινωνικό» κράτος της Ευρώπης, όπως ο Γκονζάλες που καμάρωνε για τον
μεγαλύτερο δείκτη ανάπτυξης;

... ειρωνεύεται τους πολιτικούς ρήτορες. «Όλοι μιλούν για "λιγότερα" ­ είπε
τις προάλλες σε συνέντευξή του ο Γάλλος κοινωνιολόγος. ­ Λιγότερο κράτος,
λιγότεροι φόροι, λιγότερη ανεργία, λιγότερες ώρες απασχόλησης.... Τι έρημος
ιδεών!» Σ' ένα μόνο είναι απλόχεροι: στις νέες θέσεις εργασίας. «Ο Ζοσπέν
υπόσχεται 700.000. Το ΚΚ διπλάσιες. Η τροτσκίστρια Αρλέτ Λαγκυγιέ τριπλάσιες.
Επαυξάνοντας φαίνεσαι πιο αριστερός. Φυσικά, οι Γάλλοι δεν πιστεύουν λέξη απ'
αυτά». Όλα μαύρα τα βλέπει ο Γκ. Η αριστερά, λέει, κηρύσσει ένα παιδαριώδη
κεϋνσιανισμό ­ απέναντι σε μια δεξιά που πασχίζει να πείσει ότι δεν πιστεύει
στον νεοφιλελευθερισμό. Προδοσία παντού, αλλά και αυτοπροδοσία. Και διαρκώς,
αυτή η ατέλειωτη άσκηση, να μιλάς χωρίς να λες τίποτα. «Είναι τραγικό, αλλά
δεν άκουσα ούτε ένα υποψήφιο να μας πει τι ακριβώς θα κάνει με τους 400.000
άστεγους που κοιμούνται τις νύχτες στους δρόμους, και με όλους αυτούς που η
ζωή έχει βγάλει στην άκρη και που κάνουμε πως δεν τους βλέπουμε».

... από την πολιτική, λέει ο Γκ., είναι η αλήθεια. «Τρεις αιώνες ασχολούμεθα
με την Αφρική, και τώρα που αποκεφαλίζουν γυναικόπαιδα στην Αλγερία, σιωπούμε.
Μια μόνο φορά κατηγόρησε ο Ζοσπέν τον Σιράκ για το Κονγκό και ξέχασε εντελώς
τη σφαγή Τούτσι-Χούτου. Γιατί; Διότι στα πράγματα ήταν τότε ο Μιττερράν, και ο
Μιττερράν είναι ιερός για όλους. Όσο για την Αλβανία, ούτε κουβέντα!
Κλειστήκαμε στον εαυτό μας, έχουμε κουλουριαστεί στη στάση του εμβρύου». Και η
αλήθεια παρασιωπάται. Λέγεται πως φταίνε οι ξένοι που ανεβαίνει ο Λεπέν. Ή η
φτώχεια. «Μύθος! Η Βρετάνη είναι πάμφτωχη και δεν έχει Λεπενικούς. Ενώ έχει
άφθονους η πλούσια Αλσατία. Γιατί αυτή, απλούστατα, είχε κάποτε συνεργαστεί με
τους Ναζί, και υπάρχουν νοσταλγίες». Το ίδιο και στον Νότο, άλλοτε σφηκοφωλιά
δωσιλόγων. Δεν τα θίγουμε λοιπόν τα παλιά, λέει ο Γκ. Δεν ξεσκεπάζουμε τα
«ιερά τέρατα» ­ από τον Ντε Γκώλ ως τον Μιττερράν. «Ζούμε μέσα στο ψέμα, και
οι νεκροί καταβροχθίζουν τους ζωντανούς».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15850N461</ED>
<ID>
ID:170013

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N46&aa=1</URL></REF>


Article

<CATEGORY>vin07</CATEGORY>

 <H5>ΑΣΙΛ ΝΑΝΤΙΡ
</H5><H2>ΠΡΟΣΩΠΑ
</H2><H2>Ζητάει και τα ρέστα...
</H2>
Τον είχαμε παρεξηγήσει. Ο Ασίλ Ναντίρ δεν είναι μεγαλοαπατεώνας, αλλά θύμα
βρετανοαμερικανικής συνωμοσίας, με στόχο την επίλυση του Κυπριακού.

Ο ΤΟΥΡΚΟΚΥΠΡΙΟΣ επιχειρηματίας, ο οποίος διέφυγε από τη Βρετανία το
1993 στην κατεχόμενη Κύπρο ενώ εκκρεμούσαν εναντίον του κατηγορίες για
καταχρήσεις και απάτες, ζητάει τώρα και τα ρέστα: σκέπτεται να σύρει στα
δικαστήρια τη βρετανική κυβέρνηση, ζητώντας αποζημίωση.

«Τις προσεχείς εβδομάδες θα προβώ σε δικαστικές ενέργειες εναντίον της
βρετανικής κυβέρνησης και πολλών οργανισμών, για να πετύχω αποκατάσταση των
ζημιών που υπέστην, με την καταστροφή του ομίλου επιχειρήσεων Πολυπέκ», δήλωσε
ο Ασίλ Ναντίρ σε συνέντευξη Τύπου που έδωσε χθες στην Κωνσταντινούπολη.

Ο Τουρκοκύπριος φυγάς πιστεύει ακράδαντα ότι είναι θύμα πολιτικών
σκοπιμοτήτων. Κατά την άποψή του, η χρεοκοπία του επιχειρηματικού του ομίλου
Πολυπέκ, είναι προϊόν συνωμοσίας της βρετανοαμερικανικής επιθυμίας για επίλυση
του κυπριακού προβλήματος. Και για να ενισχύσει την θέση του, επικαλείται
έκθεση βρετανικού ινστιτούτου πολιτικών ερευνών.

«Το ινστιτούτο "Όξφορντ Αναλύτικα" καταλήγει στο συμπέρασμα ότι, αν η Πολυπέκ
καταρρεύσει οικονομικά, τότε η Τουρκία θα εξαναγκαστεί σε συμβιβασμό στο θέμα
της Κύπρου», υπογράμμισε στην ίδια συνέντευξη ο Ασίρ Ναντίρ.

Η Βρετανία δεν σχολίασε τους ισχυρισμούς του Τουρκοκύπριου επιχειρηματία, αλλά
τού επανέλαβε να επιστρέψει στο Λονδίνο, διαβεβαιώνοντάς τον ότι δεν έχει να
φοβάται τίποτα από τη βρετανική δικαιοσύνη.

«Ο κ. Ναντίρ αντιμετωπίζει βαρύτατες κατηγορίες απάτης. Είναι επιτακτική
ανάγκη να επιστρέψει για να τις αντικρούσει στα δικαστήρια. Είναι ο μόνος
τρόπος για να αποκαταστήσει το όνομά του, αν πράγματι πιστεύει ότι έχει στα
χέρια του αποδείξεις για κάτι τέτοιο», ήταν η δήλωση του Βρετανού υπουργού
Εσωτερικών Τζακ Στρόου.

Στη συνέντευξη που έδωσε στην Κωνσταντινούπολη, ο Ασίλ Ναντίρ ζητεί εγγυήσεις
για να επιστρέψει στη Βρετανία. «Αν δοθεί εγγύηση στην τουρκική κυβέρνηση ότι
δεν θα συλληφθώ, θα επιστρέψω, με την προϋπόθεση να γίνει δημόσια έρευνα για
την κατάρρευση της Πολυπέκ. Πιστεύω ότι ο βρετανικός λαός οφείλει να
πληροφορηθεί τι ακριβώς συνέβη», κατέληξε.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15850N462</ED>
<ID>
ID:170068

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>«Η Γη παραμένει μεγαλοπρεπής»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Προνομιούχος όποιος μπορεί να διανύσει 12 εκατομμύρια χιλιόμετρα σ' ένα μήνα.
Τυχερός αυτός που βλέπει σχεδόν ταυτόχρονα τον χιονισμένο Καύκασο και την
αναμμένη Αμαζονία.

«30 ΙΑΝΟΥΑΡΙΟΥ 1997. Αγαπημένε μου Τζων. Άσε με να σου περιγράψω το σπίτι μου.
Πρώτα απ' όλα, μια απεριόριστη θέα. Βλέπω ωκεανούς, λίμνες και ποτάμια. Βουνά,
κάμπους και κοιλάδες. Τα φώτα των πόλεων, τα αστέρια, τους άλλους πλανήτες.
Έξι "δωμάτια". Οι τουαλέτες, ένας χώρος για φαγητό, δύο μέρη για ύπνο, ένας
χώρος στάθμευσης για τρία διαστημόπλοια, το Σογιούζ που είναι το λεωφορείο μας
και το βαγονάκι για τις προμήθειες και τα σκουπίδια. Κάθε "δωμάτιο" είναι ένας
σωλήνας μήκους 13 μέτρων. Υπάρχουν κυλιόμενοι τάπητες και ποδήλατα για όσους
αθλούνται. Όλα τα συστήματα τροφοδοτούνται με ηλιακή ενέργεια, το νερό
προέρχεται από τις δεξαμενές, τα ούρα και τη συμπύκνωση. Οξυγόνο σε όλους τους
ορόφους. Μια μέρα, ίσως να έχεις κι εσύ ένα τέτοιο σπίτι».

Τα γράμματα του Τζέρυ Λίνενγκερ προς τον γιο του ηλικίας 14 μηνών ξεχειλίζουν
από τρυφερότητα. «Μπορεί να αιωρούμαι πάνω από τη Γη, αλλά είμαι πάντα γήινος
και αισθάνομαι την περηφάνια όλων των πατεράδων και τη μοναξιά όλων των ανδρών
που είναι μακριά από τις γυναίκες τους», γράφει κάπου ο 42χρονος αμερικανός
αστροναύτης που έμεινε στον διαστημικό σταθμό Mir τέσσερις μήνες. Για να
ξεπεράσει τα αισθήματα της στέρησης, έγραφε στον γιο του σχεδόν κάθε μέρα. Του
περιέγραφε ­ ξέροντας πως θα τα διαβάσει πολλά χρόνια αργότερα ­ τη δουλειά
του, τις σκέψεις του, τις εμπειρίες του. Τη ζωή του σ' ένα σύμπαν όπου
περνούσαν από τη μέρα στη νύχτα κάθε 45 λεπτά. Τα κενά στην αλληλογραφία
μπορεί να οφείλονται στη λογοκρισία της NASA: ο αστροναύτης επιτρέπεται να
είναι ανθρώπινος, αλλά όχι και να δειλιάζει.

«9 Μαρτίου 1997. Αγαπημένε μου Τζων. Βρισκόμαστε 750 χιλιόμετρα από την ακτή
και ο ωκεανός δεν είναι γαλάζιος ­ μάλλον σκούρος και σκονισμένος. Θύελλες
άμμου φυσούν από το Σαχέλ και άλλες ερήμους της Αφρικής. Στην Αμαζονία η
ζούγκλα φλέγεται. Οι γεννήτριες οξυγόνου του πλανήτη μας έχουν μετατραπεί σε
εκτάσεις βραχυπρόθεσμης εκμετάλλευσης. Ο ποταμός Μπετσιμπόκα εκβάλλει,
λασπωμένος, από τα βουνά της Μαδαγασκάρης, ενώ το δάσος εξαφανίζεται από τις
πλαγιές και το έδαφος διαβρώνεται. Οι πόλεις του κόσμου διακρίνονται εύκολα
από το τοπίο που τις περιβάλλει. Κι όμως, αν την κοιτάξουμε σφαιρικά, η Γη
παραμένει μεγαλοπρεπής.».

Ο Λίνενγκερ δεν μπορεί να γράψει απερίσπαστος, όλη την ώρα τα ρολόγια που
φοράει τον ειδοποιούν για κάποια μέτρηση, κάποιο πείραμα, κάποια παρατήρηση.
Του παίρνουν αίμα, σάλιο, ελέγχουν το ανοσοποιητικό του σύστημα. Έχει
ηλεκτρόδια στο πρόσωπό του, καλώδια συνδεδεμένα με τις βλεφαρίδες του. Πρέπει
να θυμάται και να καταγράφει τα όνειρά του. «Τα περισσότερα στρέφονται γύρω
από το θέμα μιας εκτέλεσης στην ηλεκτρική καρέκλα για ένα έγκλημα που δεν
διέπραξα. Γεια σου, γιε μου, σ' αγαπώ. Ο μπαμπάς».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N46</CAT>
<ED>
Κωδικός άρθρου: A15850N463</ED>
<ID>
ID:170107

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N46&aa=3</URL></REF>


Article

<CATEGORY>vin08</CATEGORY>

 <H5>ΣΕ ΚΛΟΙΟ ΤΗΣ ΕΦΟΡΙΑΣ ΤΑ ΑΚΙΝΗΤΑ ­ ΕΠΕΙΓΟΥΣΑ ΕΓΚΥΚΛΙΟΣ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ
</H5><H2>Ασκήσεις επί χάρτου...
</H2>
<AUTHOR>ΓΙΑΝΝΗΣ ΣΙΩΤΟΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 21043 BYTES)
</AUTHOR>

Σφίγγει ο φορολογικός κλοιός στα ακίνητα καθώς το υπουργείο Οικονομικών
ξεκίνησε τις διαδικασίες για τη νέα αύξηση των αντικειμενικών τιμών για την
εφαρμογή του Φόρου Μεγάλης Ακίνητης Περιουσίας σε επιχειρήσεις αλλά και για
την επεξεργασία της ακίνητης περιουσίας που έχουν οι φορολογούμενοι, ώστε να
εντοπισθούν όσοι πρέπει να υποβάλουν δήλωση Φόρου Μεγάλης Ακίνητης Περιουσίας.

ΉΔΗ, 70 Εφορίες σε ολόκληρη τη χώρα παραλαμβάνουν εγκύκλιο με την οποία
καλούνται να αρχίσουν τις απαραίτητες ενέργειες προκειμένου να είναι έτοιμη η
αναγκαία υποδομή για την αναπροσαρμογή των αντικειμενικών τιμών.

Οι Εφορίες αυτές καλούνται μέχρι τον Ιούλιο να έχουν ελέγξει τους χάρτες των
περιοχών που έχουν ενταχθεί στο αντικειμενικό σύστημα. Επίσης καλούνται να
προτείνουν ποιες από τις περιοχές που εντάχθηκαν στη διάρκεια της τελευταίας
διετίας στο σχέδιο πόλεως πρέπει να υπαχθούν για πρώτη φορά στο αντικειμενικό
σύστημα. Ακόμη, οι Εφορίες καλούνται μέχρι τέλος Σεπτεμβρίου να ελέγξουν πάλι
όλους τους συντελεστές που ισχύουν για τον καθορισμό της αντικειμενικής αξίας
των ακινήτων (συντελεστές οικοπέδων, εμπορικότητας) καθώς και τις τιμές ζώνης
και να υποβάλουν τις προτάσεις τους.

Σημειώνεται ότι η προεργασία αυτή κρίνεται απαραίτητη αφού μέχρι το τέλος του
χρόνου θα έχει συμπληρωθεί διετία από την τελευταία αναπροσαρμογή των
αντικειμενικών τιμών στις περισσότερες περιοχές της χώρας. Υπενθυμίζεται ότι
σύμφωνα με την ισχύουσα φορολογική νομοθεσία, προϋπόθεση για αλλαγές στις
αντικειμενικές τιμές είναι η συμπλήρωση διετίας από την τελευταία
αναπροσαρμογή τους.

Παράλληλα αποστέλλονται στις Εφορίες όλης της χώρας αναλυτικές οδηγίες για τον
έλεγχο των δηλώσεων της φορολογίας μεγάλης ακίνητης περιουσίας που θα
υποβάλουν αρχικά τα νομικά πρόσωπα και στη συνέχεια οι ιδιώτες.

ΤΙ ΘΑ ΕΛΕΓΧΟΥΝ

Όπως αναφέρεται στην εγκύκλιο, οι δηλώσεις του Φόρου Μεγάλης Ακίνητης
Περιουσίας θα περνούν από έναν πρώτο έλεγχο κατά την παραλαβή τους από τους
εφοριακούς. Συγκεκριμένα, εκτός των άλλων, θα ελέγχονται:

1 Η σωστή συμπλήρωση όλων των ενδείξεων της φορολογικής δήλωσης του
Φόρου Μεγάλης Ακίνητης Περιουσίας.

2 Η υποβολή όλων των φύλλων υπολογισμού της αξίας των ακινήτων καθώς
και των απαραίτητων δικαιολογητικών. Τα λάθη ή οι ελλείψεις που θα
εντοπίζονται θα πρέπει να διορθώνονται από τον ίδιο τον υπόχρεο. 
Στην περίπτωση που δεν κάνει τις διορθώσεις, τότε η εκκαθάριση θα γίνει με τα
στοιχεία της δήλωσης αλλά στη συνέχεια θα πέσει η «καμπάνα» από την Εφορία.

3 Τα αθροίσματα του ύψους της ακίνητης περιουσίας καθώς και των
εκπτώσεων που αναγνωρίζονται.

Στην εγκύκλιο τονίζεται ότι για τις περιπτώσεις που ο υπόχρεος απέκτησε
οικόπεδο χωρίς κτίσματα αλλά έκτισε μεταγενέστερα χωρίς να προβεί σε πράξη
σύστασης οριζόντιας ή κάθετης ιδιοκτησίας, ως χρόνος κτήσης θα ληφθεί αυτός
της απόκτησης του οικοπέδου. Στην περίπτωση που ο φορολογούμενος έχει συστήσει
πράξη οριζόντιας ή κάθετης ιδιοκτησίας μετά την απόκτηση του οικοπέδου, τότε
κάθε ιδιοκτησία δηλώνεται σε χωριστή σειρά και ως χρόνος κτήσης της θεωρείται
ο χρόνος της πράξης σύστασης.

ΤΕΣΣΕΡΙΣ ΟΜΑΔΕΣ

Οι Εφορίες θα κατατάσσουν τις φορολογικές δηλώσεις σε τέσσερις ομάδες. Η πρώτη
ομάδα θα περιλαμβάνει τις δηλώσεις από τις οποίες προκύπτει μεν φόρος χωρίς
όμως να υπάρχει μεταβολή στα στοιχεία του υποχρέου. 
Η δεύτερη ομάδα θα περιλαμβάνει τις δηλώσεις για τις οποίες προκύπτει φόρος με
ταυτόχρονη μεταβολή στα στοιχεία του φορολογουμένου. 
Οι άλλες δύο ομάδες περιλαμβάνουν δηλώσεις από τις οποίες δεν προκύπτει φόρος,
αλλά στην μεν μία ομάδα υπάρχει μεταβολή περιουσιακών στοιχείων στην δε άλλη
δεν υπάρχει μεταβολή.

Στις περιπτώσεις που η δήλωση υποβληθεί εκπρόθεσμα, ο φορολογούμενος θα κληθεί
να καταβάλει και πρόσθετο φόρο.

Υπενθυμίζεται ότι η καταβολή του φόρου για το 1997 θα γίνει σε δύο ίσες
διμηνιαίες δόσεις. Η πρώτη δόση θα καταβληθεί μέχρι την τελευταία εργάσιμη
μέρα του επόμενου μήνα από τότε που βεβαιώθηκε ο φόρος.

Ανάλογες ρυθμίσεις θα γίνουν και στις περιπτώσεις των ιδιωτών οι οποίοι μετά
την επεξεργασία των στοιχείων του Ε9 θα κληθούν να υποβάλουν δηλώσεις του
Φόρου Μεγάλης Ακίνητης Περιουσίας.

Πρέπει να σημειωθεί ότι ήδη 14 εταιρείες έχουν εκδηλώσει ενδιαφέρον για την
ανάθεση της επεξεργασίας των στοιχείων του Ε9.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15850N471</ED>
<ID>
ID:170027

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N47&aa=1</URL></REF>


Article

<CATEGORY>vin08</CATEGORY>

 <H2>Θεαματική αύξηση των δημοσίων εσόδων τον Μάιο
</H2>
ΣΤΟ ΣΩΜΑ Δίωξης Οικονομικού Εγκλήματος περνούν τώρα όλοι οι προληπτικοί
έλεγχοι της Εφορίας. Σύμφωνα με απόφαση του υπουργείου Οικονομικών
καταργούνται τα συνεργεία προληπτικού ελέγχου των Εφοριών τα οποία έκαναν και
τους απογευματινούς προληπτικούς ελέγχους στην αγορά.

Αυτό σημαίνει ότι τώρα οι ελεγκτές του Σώματος Δίωξης Οικονομικού Εγκλήματος
θα έχουν το κύριο βάρος των προληπτικών ελέγχων.

Στο μεταξύ, στο υπουργείο Οικονομικών διατυπώνεται αισιοδοξία για θεαματική
αύξηση των εσόδων τον Μάιο. Κορυφαίος παράγων του υπουργείου Εθνικής
Οικονομίας και Οικονομικών τόνιζε χθες ότι από τα στοιχεία που έχουν
συγκεντρώσει οι αρμόδιες υπηρεσίες προκύπτει αύξηση των εσόδων τις 25 μέρες
του Μαΐου κατά 24% περίπου σε σύγκριση με το αντίστοιχο περυσινό χρονικό
διάστημα. Η εξέλιξη αυτή είχε ως αποτέλεσμα αρμόδια στελέχη να διατυπώνουν την
εκτίμηση ότι τελικά σ' όλη τη διάρκεια του β' εξαμήνου οι μηνιαίοι ρυθμοί
αύξησης των εσόδων μπορεί ακόμα και να ξεπεράσουν τον στόχο του 15% που
προβλέπεται από τον προϋπολογισμό.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15850N472</ED>
<ID>
ID:170077

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N47&aa=2</URL></REF>


Article

<CATEGORY>vin08</CATEGORY>

 <H2>Πιο ακριβά τα ΚΤΕΟ
</H2>
ΑΥΞΗΜΕΝΑ κατά 60% θα είναι από την ερχόμενη Δευτέρα τα παράβολα για τα ΚΤΕΟ.
Σύμφωνα με τη σχετική απόφαση που δημοσιεύτηκε στην Εφημερίδας της
Κυβερνήσεως, το κόστος για τα παράβολα διαμορφώνεται ως εξής:

* Για τα Ι.Χ. και τα ταξί, το παράβολο από 5.000 δρχ. αυξάνεται σε 8.000.

* Για τα φορτηγά μέχρι 3,5 τόνους, από 7.500 σε 12.000 δρχ.

* Για τα φορτηγά από 3,5 έως 10 τόνους, από 10.100 δρχ. σε 16.000.

* Για φορτηγά άνω των 10 τόνων από 15.100 σε 24.000 δρχ.

* Για λεωφορεία, από 12.000 δρχ. σε 20.000 δρχ.

Σημειώνεται ότι το πρόστιμο για τα οχήματα που περνούν εκπρόθεσμα από τα ΚΤΕΟ
ανέρχεται στο διπλάσιο της κανονικής τιμής των παραβόλων. Ακόμη, η χορήγηση
Κάρτας Ελέγχου Καυσαερίων για τα Ι.Χ. και τα ταξί στο εξής θα στοιχίζει 2.000
δρχ. έναντι 1.250 δρχ. χθες.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15850N473</ED>
<ID>
ID:170116

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N47&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Μια δίκαιη πράξη
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η ΤΙΜΑΡΙΘΜΟΠΟΙΗΣΗ της φορολογικής κλίμακας και η αύξηση των αφορολογήτων ορίων
για την οποία έγραφαν χθες «ΤΑ ΝΕΑ», είναι δύο σοβαρές κινήσεις της
κυβερνήσεως που και τον κοινωνικό διάλογο θα διευκολύνουν να καταλήξει σε
θετικά αποτελέσματα αλλά, όπερ και σημαντικότερο, θα βελτιώσουν αποφασιστικά
τη θέση των μισθωτών.

Η δημοσιονομική εξυγίανση, που τα τελευταία τέσσερα χρόνια αποτέλεσε τη βάση
της επιτυχούς σταθεροποίησης της οικονομίας, στηρίχθηκε κυρίως στην αύξηση των
εσόδων. Το έλλειμμα του Δημοσίου περιορίσθηκε σαν ποσοστό του ΑΕΠ κυρίως από
τα αυξημένα έσοδα από την άμεση φορολογία, δηλαδή από τη φορολογία εισοδήματος.

Η μη τιμαριθμοποίηση όλα αυτά τα χρόνια της φορολογικής κλίμακας σήμαινε στην
πράξη ότι οι φορολογούμενοι, και ειδικά οι μισθωτοί και οι συνταξιούχοι,
μοιράζονταν με το κράτος και μάλιστα άνισα όλες τις αυξήσεις που δίνονταν στις
ονομαστικές τους αποδοχές και έτσι η φορολογική επιβάρυνση μεγάλωνε. Είναι
πράξη λοιπόν κοινωνικής δικαιοσύνης η τιμαριθμοποίηση της κλίμακας.

Όπως επίσης τώρα, που οι μισθωτοί, μέσα από την απελευθέρωση της αγοράς
εργασίας, καλούνται σε νέες θυσίες, ήταν επιβεβλημένη η λήψη αντισταθμιστικών μέτρων.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N47</CAT>
<ED>
Κωδικός άρθρου: A15850N474</ED>
<ID>
ID:170156

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N47&aa=4</URL></REF>


Article

<CATEGORY>vin08</CATEGORY>

 <H5>ΤΑ ΠΛΕΟΝΕΚΤΗΜΑΤΑ ΤΗΣ ΕΝΟΠΟΙΗΣΗΣ ΤΩΝ ΑΣΦΑΛΙΣΤΙΚΩΝ ΤΟΥΣ ΟΡΓΑΝΙΣΜΩΝ ΣΥΖΗΤΟΥΝ ΟΙ
ΤΡΑΠΕΖΟΫΠΑΛΛΗΛΟΙ </H5><H2>Ενιαίο Ταμείο τραπεζικών
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Η σύσταση ενιαίου Ταμείου κύριας ασφάλισης στις τράπεζες θα είναι το πρώτο
θέμα που θα εξεταστεί στον κοινωνικό διάλογο για το ασφαλιστικό που θα αρχίσει
στις 18 Ιουνίου. 
Για τη σύσταση του Ταμείου η ΟΤΟΕ θα επισκεφθεί την ερχόμενη Τρίτη τον υπουργό
Εργασίας και Κοινωνικών Ασφαλίσεων κ. Μ. Παπαϊωάννου, ενώ το εγχείρημα βρίσκει
σύμφωνη και τη διοίκηση της Ένωσης Ελληνικών Τραπεζών. Ήδη για τη σύσταση του
ενιαίου Ταμείου στις τράπεζες έγινε αναλογιστική μελέτη, από την οποία
προκύπτει ότι η ενοποίηση των Ταμείων θα είχε πολλαπλά οφέλη για τους
τραπεζοϋπαλλήλους. Τα πλεονεκτήματα της ενοποίησης των Ταμείων στις τράπεζες ­
θα υπαχθούν οι υπάλληλοι της Εθνικής, της Αγροτικής, της Εθνικής Κτηματικής,
της ΕΤΒΑ και της Ιονικής ­ είναι ότι θα υπάρξουν χαμηλότερες ασφαλιστικές
εισφορές εργαζομένων - εργοδοτών, θα γίνουν ευνοϊκότερα τα όρια ηλικίας προς
συνταξιοδότηση ενώ θα ενισχυθούν οι συντάξεις. Ειδικότερα η αναλογιστική
μελέτη προβλέπει ότι οι εισφορές των ασφαλισμένων θα μειωθούν και θα
διαμορφωθούν σταδιακά σε 7% και των τραπεζών στο 14%. Παράλληλα η σύνταξη θα
επανασυνδεθεί με το μισθό (80%) ενώ θα υπάρξουν αλλαγές στα όρια για
συνταξιοδότηση. Έτσι οι άνδρες τραπεζικοί μετά 32 έτη ασφάλισης θα έχουν τη
δυνατότητα να συνταξιοδοτούνται χωρίς φραγμό στο όριο ηλικίας, ενώ για τις
γυναίκες με ανήλικο παιδί προβλέπεται η συνταξιοδότηση στα 42 έτη. Στη
χρηματοδότηση του φορέα θα συμμετέχουν κατά 3/9 το κράτος, κατά 4/9 οι
εργοδότες και κατά 2/9 οι εργαζόμενοι. Σημειώνεται ότι η συγχώνευση ή
ομαδοποίηση ασφαλιστικών Ταμείων περιλαμβάνεται στην ατζέντα του διαλόγου για
το ασφαλιστικό. Η ηγεσία του υπουργείου Εργασίας και Κοινωνικών Ασφαλίσεων
σχεδιάζει να αντιμετωπίσει ­ χωρίς χρονοτριβή και ανεξάρτητα από τον κοινωνικό
διάλογο ­ τις συγχωνεύσεις των Ταμείων ΕΤΕΜ (Επικουρικό Ταμείο Εργατοϋπαλλήλων
Μετάλλου) στο ΙΚΑ - ΤΕΑΜ και του ΤΣΑ (αυτοκινητιστές) στο ΤΕΒΕ.


<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N48</CAT>
<ED>
Κωδικός άρθρου: A15850N481</ED>
<ID>
ID:170028

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N48&aa=1</URL></REF>


Article

<CATEGORY>vin08</CATEGORY>

 <H5>ΣΕ ΚΡΑΤΙΚΟΥΣ ΤΙΤΛΟΥΣ ΜΕΓΑΛΗΣ ΔΙΑΡΚΕΙΑΣ ΣΤΡΕΦΟΝΤΑΙ ΟΙ ΑΠΟΤΑΜΙΕΥΤΕΣ
</H5><H5>Ρευστοποίηση κερδών
</H5><H2>Υψηλότερες αποδόσεις
</H2>
Οι αποταμιευτές ψάχνουν πλέον για μεγαλύτερες αποδόσεις και τοποθετούν τα
χρήματά τους σε ομόλογα μεγάλης διάρκειας.Αυτό προκύπτει από τα στοιχεία της
Τραπέζης της Ελλάδος για την πορεία των ιδιωτικών καταθέσεων που δόθηκαν χθες
στη δημοσιότητα.

Σύμφωνα με τα στοιχεία αυτά, στο τετράμηνο Ιανουάριος - Απρίλιος 1997
σημειώθηκε σημαντική μείωση κατά 1,219 τρισ. δρχ. στις αγορές εντόκων
γραμματίων του Δημοσίου ετήσιας διάρκειας. 
Το σύνολο των τοποθετήσεων σε έντοκα ετήσιας διάρκειας περιορίστηκαν στα 5,411
τρισ. δρχ. από 6,631 τρισ. δρχ. τον Δεκέμβριο του 1996.

Οι επενδυτές προτίμησαν τους κρατικούς τίτλους με διάρκεια μεγαλύτερη του
έτους. 
Ορισμένοι, μάλιστα, κατέθεσαν τα λεφτά τους στις τράπεζες μέχρις ότου γίνουν
οι νέες εκδόσεις μακροχρόνιων τίτλων που προγραμμάτιζε το Δημόσιο για τον Μάιο
και τον Ιούνιο, οι οποίοι προσέφεραν υψηλότερα επιτόκια. Η Τράπεζα της Ελλάδος
σημειώνει χαρακτηριστικά ότι «μέρος των εντόκων γραμματίων, που έληξαν στο
τετράμηνο, υποκαταστάθηκε με κρατικούς τίτλους διάρκειας μεγαλύτερης του έτους
καθώς το αποταμιευτικό κοινό εξοικειώνεται σταδιακά με τα νέα προϊόντα
δανεισμού του Δημοσίου, όπως τα διετή ομόλογα χωρίς τοκομερίδια (Zero coupon)
και τα ομόλογα με σταθερό επιτόκιο». 
Η Κεντρική Τράπεζα εκτιμά ότι τους επόμενους μήνες θα συνεχισθεί η στροφή των
αποταμιευτών προς τους τίτλους μεγαλύτερης διάρκειας και ιδίως προς τις νέες
εκδόσεις των τιμαριθμοποιημένων ομολόγων, καθώς και των ομολόγων δεκαετούς
διάρκειας με σταθερό επιτόκιο.

Οι καταθέσεις Ταμιευτηρίου κατά το τετράμηνο Ιανουάριος - Απρίλιος σημείωσαν
αύξηση 200 δισ. δρχ. Έτσι τον Απρίλιο έφτασαν τα 12,4 τρισ. δρχ. από 12,2
τρισ. δρχ. τον Δεκέμβριο του 1996.

ΔΙΟΡΘΩΤΙΚΗ πτώση των τιμών στις μετοχές, σε ποσοστό 2,83%, σημειώθηκε χθες στο
Χρηματιστήριο. Η υποχώρηση του Γενικού Δείκτη στις 1.635,31 μονάδες και οι
πολλές συναλλαγές, που έφθασαν τα 30,555 δισ. δρχ., δίνουν την εικόνα της
ρευστοποίησης των κερδών από τις προηγούμενες συνεδριάσεις. Αναλυτές,
χρηματιστηριακοί εκπρόσωποι και μέτοχοι έλεγαν, χθες, πως αυτή είναι και η
κύρια αιτία της υποχώρησης των τιμών.

Χαρακτήριζαν, μάλιστα, την πτώση ως «εξυγιαντική», αφού, όπως έλεγαν, «ο
Δείκτης πρέπει να αναπνεύσει πρώτα για να συνεχίσει να ανεβαίνει». Σύμφωνα με
τις ίδιες πηγές, η αφορμή της πτώσης είναι η μικρή «πίεση» που δέχθηκε η
συναλλαγματική θέση της δραχμής, με αποτέλεσμα να «τσιμπήσουν» παροδικά τα
επιτόκια, με τα οποία δανείζονται μεταξύ τους οι τράπεζες (διατραπεζικά). Η
«πίεση» αυτή, όμως, υποχώρησε ήδη και, καθώς τα διατραπεζικά επιτόκια
σταθεροποιήθηκαν, οι αναλυτές αισιοδοξούν για την πορεία του Χρηματιστηρίου.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15850N491</ED>
<ID>
ID:170029

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N49&aa=1</URL></REF>


Article

<CATEGORY>vin08</CATEGORY>

 <H2>Περιορίσθηκαν οι πιέσεις στη δραχμή
</H2>
ΗΡΕΜΙΑ επικράτησε χθες στην αγορά συναλλάγματος, καθώς οι πιέσεις στη δραχμή
περιορίσθηκαν στο ελάχιστο.

Σύμφωνα με πληροφορίες, χθες σημειώθηκε μικρή εκροή, το ύψος της οποίας
υπολογίζεται σε 25 εκατ. ECU.

Κορυφαίο στέλεχος του οικονομικού επιτελείου της κυβέρνησης τόνιζε
χαρακτηριστικά ότι η αγορά συναλλάγματος κινείται σε φυσιολογικούς ρυθμούς.

Από την άλλη πλευρά, τραπεζικά στελέχη τόνιζαν χθες ότι οι παρατηρούμενες
αναταράξεις στην αγορά συναλλάγματος οφείλονται στο κλίμα νευρικότητας που
επικρατεί σε πολλές ευρωπαϊκές χρηματαγορές.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15850N492</ED>
<ID>
ID:170078

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N49&aa=2</URL></REF>


Article

<CATEGORY>vin08</CATEGORY>

 <H2>Χαλυβουργική: Η απόφαση για διαθεσιμότητα έφερε κατάληψη
</H2>
ΣΕ ΚΑΤΑΛΗΨΗ του εργοστασίου της Χαλυβουργικής (στην Ελευσίνα) από τη Δευτέρα
αποφάσισαν χθες να προχωρήσουν οι εργαζόμενοι στην επιχείρηση. Παράλληλα από
τη Δευτέρα προχωρούν σε 48ωρη απεργία, την οποία φέρονται αποφασισμένοι να
επαναλάβουν μέσα στην ερχόμενη εβδομάδα. Σε ανακοίνωση που εξέδωσαν χθες,
ύστερα από συνέλευσή τους, αναφέρουν πως οι αποφάσεις τους αυτές οφείλονται σε
ενέργειες της Χαλυβουργικής Α.Ε. που έθεσε σε τρίμηνη διαθεσιμότητα 180
εργαζόμενους σε σύνολο 360. Όπως υποστηρίζουν, «μετά την απόλυση 500
εργαζομένων το τελευταίο 15μηνο υφίσταται πλέον προοπτική απόλυσης για 180
ακόμη εργαζόμενους».

Για το λόγο αυτό διαμαρτύρονται «για την πρόθεση της εργοδοσίας να βάλει
λουκέτο στην επιχείρηση και να τη μετατρέψει σε εισαγωγική επιχείρηση
χαλυβουργικών προϊόντων, κυρίως από την Τουρκία». Οι εργαζόμενοι, που
φοβούνται ότι από τη Χαλυβουργική σήμερα θα μείνει ανοικτό «μόνο το λιμάνι»,
ζητούν παρέμβαση της κυβέρνησης και επενδύσεις από τη διοίκηση «ώστε να γίνει
ανταγωνιστική η επιχείρηση».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15850N493</ED>
<ID>
ID:170117

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N49&aa=3</URL></REF>


Article

<CATEGORY>vin08</CATEGORY>

 <H2>Συνεργασία με τη Σλοβενία
</H2>
ΣΥΜΦΩΝΙΑ για την προώθηση και αμοιβαία προστασία των επενδύσεων υπογράφηκε
μεταξύ Ελλάδας και Σλοβενίας, προκειμένου να προωθηθεί η οικονομική συνεργασία
των δύο χωρών.

Τη συμφωνία υπέγραψαν (στο υπουργείο Εθνικής Οικονομίας) ο υφυπουργός Εθνικής
Οικονομίας, Αλ. Μπαλτάς, και η υφυπουργός Οικονομικών Σχέσεων και Ανάπτυξης
της Σλοβενίας, V. Ravbar. Να σημειωθεί, ότι τα τελευταία χρόνια η οικονομία
της Σλοβενίας αναπτύσσεται με ρυθμούς πάνω από 3% σε ετήσια βάση, και ο
πληθωρισμός ­ από 254% το 1990 ­ έπεσε μόλις στο 8,8% το 1996.

Η Ελλάδα εξάγει προς τη Σλοβενία προϊόντα αξίας 13 εκατ. δολαρίων.

Η Σλοβενία εξάγει στην Ελλάδα προϊόντα αξίας 22 εκατ. δολ. Μέχρι στιγμής, στη
Σλοβενία οι ξένες επενδύσεις ανέρχονται σε 2 δισ. δολ., ενώ η φορολογία των
κερδών των ξένων κεφαλαίων ανέρχεται σε 25%. 
Επίσης, κατοχυρώνεται το δικαίωμα επανεξαγωγής των κεφαλαίων. Κύριος στόχος
της σλοβενικής κυβέρνησης είναι η ένταξη της χώρας στην Ε.Ε.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N49</CAT>
<ED>
Κωδικός άρθρου: A15850N494</ED>
<ID>
ID:170142

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N49&aa=4</URL></REF>


Article

<CATEGORY>vin08</CATEGORY>

 <H2>Μεγάλη προσφορά
</H2>
Νέα μεγάλη πτώση σημείωσαν οι τιμές των μετοχών κατά τη χθεσινή τελευταία
συνεδρίαση της εβδομάδας στο ΧΑΑ. Η «πίεση» που ασκείται στη δραχμή τις
τελευταίες ημέρες αποτέλεσε την αφορμή για την εκδήλωση μεγάλης προσφοράς
τιμών, που είχε ως αποτέλεσμα τη συνεχή υποχώρηση των τιμών των μετοχών.

Τη μεγαλύτερη υποχώρηση σημείωσαν οι μετοχές του Τραπεζικού τομέα, των οποίων
ο Κλαδικός Δείκτης μειώθηκε κατά 106,84 μονάδες. Ο Γενικός Δείκτης του
Χρηματιστηρίου υποχώρησε κατά 47,57 μονάδες και 
διαμορφώθηκε στις 1.635,31. Ύστερα από αυτά, η πτώση των τελευταίων δύο
συνεδριάσεων έφτασε τις 80,5 μονάδες ή ποσοστό 4,7%. Από τις 245 μετοχές που
πραγματοποίησαν συναλλαγές, 36 σημείωσαν άνοδο, 189

πτώση και 20 παρέμειναν σταθερές, ενώ 54 έκλεισαν με αγοραστές και 129 με
πωλητές. Η αξία των συναλλαγών ανήλθε σε 30,5 δισ. δρχ. (5.774.885 τεμ.).
Αναλυτικά, τα 5.040.997 τεμάχια αξίας 28.9 δισ. δρχ. αφορούσαν την Κύρια
Αγορά, ενώ τα 733.888 τεμάχια συνολικής αξίας 1.682 εκατ. δρχ. την Παράλληλη
Αγορά. Τη μεγαλύτερη αξία συναλλαγών σημείωσαν οι μετοχές των Τραπεζών (16,1
δισ. δρχ. 1.075.212 τεμάχια) και ακολούθησε ο κλάδος των εταιρειών Οικοδ/μων
υλών με 2.6 δισ. 134.598 τεμάχια).

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N51</CAT>
<ED>
Κωδικός άρθρου: A15850N511</ED>
<ID>
ID:170030

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Θα είστε πολύ κοινωνικοί και θα σας δοθεί η ευκαιρία
να προβάλετε την προσωπικότητα και τα προσόντα της. Εύνοια υπάρχει στις
σχέσεις και τις συνεργασίες σας, την πολιτική, την τέχνη, τα μίντια.

ΚΑΡΚΙΝΟΣ

(22 Ιουνίου - 22 Ιουλίου). Η Σελήνη από τον Κριό σάς κάνει πολύ φιλόδοξους και
σας «βγάζει» στο προσκήνιο. Ευνοούνται η καριέρα, η δημόσια εικόνα σας, η
ερωτική σας ζωή, τα οικονομικά σας.

ΛΕΩΝ

(23 Ιουλίου - 22 Αυγούστου). Η ημέρα προσφέρεται για ταξίδια, τέχνη, πολιτική,
μίντια. Δείτε φίλους και ψυχαγωγηθείτε. Καλές επιρροές δέχονται, επίσης, η
ερωτική σας ζωή και τα παιδιά σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η ημέρα προσφέρεται για παρασκηνιακές
ενέργειες προκειμένου να προωθήσετε θέματα επαγγελματικά και οικονομικά.
Εύνοια για την ερωτική σας ζωή και για θέματα που αφορούν το σπίτι, την
οικογένεια, ακίνητα.

ΖΥΓΟΣ

(24 Σεπτεμβρίου - 23 Οκτωβρίου). Η ημέρα προσφέρεται για κοινωνική ζωή,
ταξίδια, ψυχαγωγία, τέχνη, πολιτική, μίντια. Καλές θα είναι οι σχέσεις σας με
το άλλο φύλο, με συνεργάτες, με συγγενείς, με τα παιδιά σας.

ΣΚΟΡΠΙΟΣ

(24 Δεκεμβρίου - 22 Νοεμβρίου). Η ημέρα προσφέρεται για δουλειές ρουτίνας, για
την τακτοποίηση οικονομικών θεμάτων ή θεμάτων που έχουν σχέση με το σπίτι και
την οικογένεια. Εύνοια έχετε στην ερωτική σας ζωή.

ΤΟΞΟΤΗΣ

(23 Νοεμβρίου - 21 Δεκεμβρίου). Θα είστε κεφάτοι και κοινωνικοί. Εύνοια έχετε
για τον έρωτα, τις σχέσεις και τις συνεργασίες σας, τα παιδιά σας, τα
οικονομικά σας, την τέχνη, την ψυχαγωγία.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η ημέρα προσφέρεται για την τακτοποίηση
υποθέσεων που αφορούν το σπίτι, την οικογένεια, ακίνητα. Προσφέρεται, επίσης,
για να καλέσετε συναδέλφους σας στο σπίτι. Καλές είναι οι σχέσεις σας με το
άλλο φύλο.

ΥΔΡΟΧΟΟΣ

(20 Ιανουαρίου - 18 Φεβρουαρίου). θα είστε χαρούμενοι και κοινωνικοί.
Ευνοούνται ταξίδια, επισκέψεις, ψυχαγωγία, τέχνη, πολιτική, παρέα με φίλους.
Ευνοϊκές επιρροές δέχονται, επίσης, οι ερωτικές σας σχέσεις και τα παιδιά σας.

ΙΧΘΥΕΣ

(19 Φεβρουαρίου - 20 Μαρτίου). Η ημέρα προσφέρεται για την τακτοποίηση
οικονομικών θεμάτων και θεμάτων που έχουν σχέση με το σπίτι, την οικογένεια,
ακίνητα. Δείτε προϊσταμένους ή σημαντικά πρόσωπα, αν χρειάζεται.

ΚΡΙΟΣ

(21 Μαρτίου - 19 Απριλίου). Η Σελήνη είναι στο ζώδιό σας και σας βγάζει στο
προσκήνιο. Πολύ καλές θα είναι οι σχέσεις σας με το άλλο φύλο. Ευνοούνται
ταξίδια, κοινωνική ζωή, πολιτική, τέχνη, μίντια. Δείτε φίλους και συγγενείς.

ΤΑΥΡΟΣ

(20 Απριλίου - 20 Μαΐου). Η ημέρα προσφέρεται για παρασκηνιακές ενέργειες
προκειμένου να προωθήσετε θέματα καριέρας ή να βρείτε λύσεις για οικονομικής
φύσεως θέματα. Εύνοια έχετε στην ερωτική σας ζωή.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: N58</CAT>
<ED>
Κωδικός άρθρου: A15850N581</ED>
<ID>
ID:170009

</ID><URL>http://ta-nea.dolnet.gr/neaweb/neafile.print_unique?e=A&f=15850&m=N58&aa=1</URL></REF>


Article

<CATEGORY>vin10</CATEGORY>

 <H5>Ο ΚΑΛΛΙΤΖΑΚΗΣ ΣΤΗΝ «ΟΜΑΔΑ»: ΜΕ ΒΑΡΕΘΗΚΑΝ, ΤΟΥΣ ΒΑΡΕΘΗΚΑ </H5><H2>Φεύγει ο αρχηγός
</H2><H2></H2>
Ο ΓΙΑΝΝΗΣ ΚΑΛΛΙΤΖΑΚΗΣ λύνει για πρώτη φορά τη σιωπή του και μιλάει για την
αποχώρησή του από τον Παναθηναϊκό. Ύστερα από δέκα χρόνια, ο αρχηγός που ήρθε
νεαρός και φεύγει ώριμος άνδρας, «παίρνει μαζί του τις χαρές και τις πίκρες».

σελίδα 3

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15850O001</ED>
<ID>
ID:170031

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Τι βρήκαμε,τι πετύχαμε στην Ευρώπη
</H2><H2></H2>
σελίδες 6-7

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15850O002</ED>
<ID>
ID:170079

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Αγκάθι για Μάρκο
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15850O003</ED>
<ID>
ID:170118

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Το χρήμα ρέει στον στίβο </H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15850O004</ED>
<ID>
ID:170143

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Έκλεισε για δύο χρόνια με 250 εκατ.
</H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15850O005</ED>
<ID>
ID:170160

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Ελάτε για να συζητήσουμε
</H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O00</CAT>
<ED>
Κωδικός άρθρου: A15850O006</ED>
<ID>
ID:170169

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O00&aa=6</URL></REF>


Article

<CATEGORY>vin10</CATEGORY>

 <H5>ΕΚΛΕΙΣΕ ΓΙΑ ΑΛΛΑ ΔΥΟ ΧΡΟΝΙΑ Ο ΙΒΙΤΣ ΣΤΟΝ ΟΛΥΜΠΙΑΚΟ ΜΕ 250 ΕΚΑΤ.
</H5><H2>Ελπίζω ότι εφέτος θα είναι η χρονιά μου
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΙΒΙΤΣ και Ολυμπιακός μαζί μέχρι το 1999. Ο 26χρονος Σέρβος επιθετικός
συμφώνησε στο οικονομικό, στη χθεσινή συνάντηση που είχε με τον πρόεδρο της
ΠΑΕ Σωκράτη Κόκκαλη (μέσα σε 40 λεπτά, στα γραφεία της Ιντρακόμ) και την
ερχόμενη εβδομάδα θα υπογράψει νέο διετές συμβόλαιο, έναντι του ποσού των 250
εκατ. δρχ.

Ουσιαστικά βρέθηκε χθες η χρυσή τομή των δύο πλευρών, αφού στην πρώτη
συνάντηση, την περασμένη Τρίτη, υπήρξε διαφορά 30-40 εκατ. δρχ. Ο Ολυμπιακός
ανέλαβε την υποχρέωση να πληρώσει και την Εφορία (περίπου 40 εκατ. δρχ.).

«Νιώθω ευτυχισμένος», ήταν οι πρώτες λέξεις του Ίλια Ίβιτς. Πρόσθεσε: «Μίλησα
με τον πρόεδρο και συμφωνήσαμε σε όλα. Τη Δευτέρα ή την Τρίτη θα υπογράψω το
νέο συμβόλαιο. Αγάπησα τον Ολυμπιακό και έχω δεθεί πάρα πολύ με την ομάδα.

ΠΡΟΚΛΗΣΗ ΤΟ ΤΣΑΜΠΙΟΝΣ ΛΙΓΚ

Μπορεί να παραμείνω στον Ολυμπιακό και μετά το 1999. Η συμμετοχή στο Τσάμπιονς
Λιγκ ήταν μία πρόκληση για μένα. 
Πιστεύω ότι η ομάδα μου θα περάσει σε όμιλο του Τσάμπιονς Λιγκ. Ο κόσμος μας
θα είναι χαρούμενος τα επόμενα χρόνια όχι μόνο στην Ελλάδα, αλλά και στην
Ευρώπη, γιατί θα ακουστεί το όνομα του Ολυμπιακού. Εφέτος στάθηκα άτυχος με
τον τραυματισμό μου. Ελπίζω ότι η επόμενη θα είναι η χρονιά μου και ο
Ολυμπιακός θα αποδίδει καλύτερο ποδόσφαιρο».

Ο Σέρβος άσος αποκάλυψε ότι είχε δεχτεί πρόταση από τη Νάπολι και από ελληνική
ομάδα (άφησε να εννοηθεί ότι ήταν ο Παναθηναϊκός).

Ο Ίλια Ίβιτς έχει σημειώσει συνολικά 30 γκολ σε αγώνες του Πρωταθλήματος με τα
χρώματα του Ολυμπιακού: 1994-95 πέτυχε 10 γκολ σε 26 αγώνες, την επόμενη σεζόν
13 γκολ σε 26 ματς και στο εφετινό πρωτάθλημα 7 γκολ σε 13 παιχνίδια.

ΙΚΑΝΟΠΟΙΗΣΗ ΑΠΟ ΝΤΟΥΣΑΝ

Ο Ντούσαν Μπάγιεβιτς ήταν χθες ικανοποιημένος για την παραμονή του Ίλια Ίβιτς,
αλλά δυσαρεστημένος για την απόφαση της Εκτελεστικής Επιτροπής της ΟΥΕΦΑ με
την οποία δεν πέρασε η εξομοίωση των ποδοσφαιριστών που δεν ανήκουν στην
Ευρωπαϊκή Ένωση με τους Κοινοτικούς. Στον «αέρα» βρίσκεται η παραμονή του
Μίρσα Βαρεσάνοβιτς, ενώ έκλεισε ο δρόμος για την ένταξη του Μπόζινταρ
Πάντοβιτς στο έμψυχο δυναμικό των «ερυθρολεύκων».

Ο Ολυμπιακός θα κινηθεί τώρα για την απόκτηση των Δημήτρη Μαυρογεννίδη και
Βασίλη Λάκη.

«Τελειώσαμε ακόμα μία μεταγραφή. Μετά τον Αλέκο, έμεινε και ο Ίλια στον
Ολυμπιακό», τόνισε ο Ντούσαν Μπάγιεβιτς, και πρόσθεσε: «Είναι επιτυχία του
Ολυμπιακού που διατηρήθηκαν και οι δύο στην ομάδα. Τώρα αλλάζουν κάπως τα
σχέδιά μας, ύστερα από την απόφαση της ΟΥΕΦΑ, και θα δούμε τι θα γίνει με τις
υπόλοιπες μεταγραφές».

ΣΤΟ ΟΣΛΟ ΓΙΑ ΦΡΙΓΚΑΑΡΝΤ

Ο Ντούσκο θα πραγματοποιήσει αύριο ταξίδι αστραπή στο Όσλο, για να
παρακολουθήσει τον Νορβηγό Γκάιρ Φρίγκααρντ, φορ της Λίλεστρομ, στον αγώνα με
τη Σόγκνταλ, ενώ ο Τάκης Περσίας θα βρεθεί στην Ισπανία, για να κατασκοπεύσει
τον Όλι, στράικερ της Οβιέδο, στο ματς με τη Σεβίλλη.

*** Η «Μπέρμιγχαμ Μέιλ», η μεγαλύτερη σε κυκλοφορία εφημερίδα του
Μπέρμιγχαμ, έγραψε χθες ότι η Άστον Βίλα απέρριψε πρόταση του Ολυμπιακού (1,1
δισ.) για τη μεταγραφή του Σάσα Τσούρτσιτς. Ωστόσο, Άγγλοι δημοσιογράφοι
υποστήριξαν χθες ότι το πλεονέκτημα του Ολυμπιακού είναι ότι δεν έχει
ενδιαφερθεί για την απόκτηση του 25χρονου Σέρβου καμία άλλη ομάδα και
εκτιμούσαν ότι θα βρεθεί η χρυσή τομή στο οικονομικό μεταξύ Άστον Βίλα και Ολυμπιακού.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O01</CAT>
<ED>
Κωδικός άρθρου: A15850O011</ED>
<ID>
ID:170032

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O01&aa=1</URL></REF>


Article

<CATEGORY>vin10</CATEGORY>

 <H5>Η ΑΕΚ ΤΟ ΞΑΝΑΣΚΕΠΤΕΤΑΙ ΓΙΑ ΜΑΡΚΟ
</H5><H2>Κάνει πίσω
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΜΠΛΕΚΕΙ το θέμα της απόκτησης του Δημήτρη Μάρκου από την ΑΕΚ. Και αυτό, γιατί
από την κυπελλούχο όχι μόνο δεν δίνονται σαφείς πληροφορίες, αλλά γίνεται
προσπάθεια να φανεί ότι το ενδιαφέρον αποσύρεται!

Το σίγουρο είναι ότι ο άσος του Παναθηναϊκού ήταν στα πλάνα της ΑΕΚ. Μάλιστα,
όπως λέγεται, η διαφορά δεν ήταν μεγάλη, άρα και οι πιθανότητες να μετακομίσει
στη Νέα Φιλαδέλφεια ήταν αρκετές. Ωστόσο, η κατάσταση διαφοροποιείται, με
δεδομένο ότι στην ΑΕΚ βρίσκονται σε στάση αναμονής. Ο λόγος; Αναμένουν, την
ερχόμενη εβδομάδα, την οριστική απόφαση για τον Ευριπίδη Κατσαβό. Λέγεται ότι
αν όλα πάνε καλά, τότε δεν θα υπάρχει θέμα και ο παίκτης της Βέροιας θα
μεταγραφεί στην ΑΕΚ. Στην Κυπελλούχο να φοβούνται «αντίδραση» του Παναθηναϊκού
στο θέμα Μάρκου και πιθανή εμπλοκή της «πράσινης» ΠΑΕ στους Κατσαβό -
Μπορμπόκη! Είναι σαφές ότι αν η ΑΕΚ κάνει πίσω, θα σχετίζεται με την πρόθεσή
της να βρει... λεωφόρο στους Κατσαβό - Μπορμπόκη.

Αναφορικά με τον προπονητή, τα πάντα εμφανίζονται μπερδεμένα. Η ΑΕΚ τούτη τη
στιγμή δεν έχει ρευστό, για να δελεάσει το όποιο μεγάλο όνομα του ευρωπαϊκού
χώρου και, συνεπώς, περιμένει τις εξελίξεις με τον υποψήφιο αγοραστή. Τι να
προτείνει, όταν το οικονομικό είναι οξύ πρόβλημα; Στα υπ' όψιν είναι αρκετοί
και σαφώς ο Λιούμπισα Τουμπάκοβιτς. Ο Σέρβος δεν έχει χάσει πιθανότητες και
«παίζει». Χθες, ακούστηκε ότι η ΑΕΚ κοιτά και προς την Ιταλία. Για προπονητή!
Φήμες ήθελαν τον τεχνικό της Ραβένα, Μάουρο Αντρεάνι (με κασέ κοντά στα 140 εκατ...).

Σχετικά με παίκτες που είναι στο στόχαστρο, όπως είναι τώρα τα πράγματα, τα
ονόματα που θα ακούγονται δεν θα είναι ηχηρά. Έτσι, ο Ανδρέας Σταματιάδης θα
μείνει κοντά 10 ημέρες σε Ισλανδία και Σουηδία, με σκοπό να ανακαλύψει
«χρυσό»! Η ΑΕΚ αναζητά δύο επιθετικούς και έναν (επιτελικό) μέσο... Θεωρείται
σίγουρο ότι στις 7 Ιουνίου ο απεσταλμένος της ΑΕΚ θα δει το παιχνίδι Σκοπίων - Ισλανδίας.

Και κάτι για το ιδιοκτησιακό: εντός της ημέρας (ή το αργότερο αύριο)
επιστρέφει από την Ολλανδία ο Μιχάλης Τροχανάς. Φήμες τον ήθελαν να μην έμεινε
εκεί, αλλά να έκανε και άλλα ταξίδια. Ίσως και στην Ιταλία... Αν δεν δώσει
όμως άμεσα λύση στο πρόβλημα, τότε όλα στην ΑΕΚ θα είναι στον «αέρα».
Προπονητής, παίκτες, προγραμματισμός και, ασφαλώς, το οικονομικό. Αν και στην
ΑΕΚ ελπίζουν να βρουν χρήματα με την πώληση των μπλοκ διαρκείας ή με άλλες
ενωτικές κινήσεις.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15850O021</ED>
<ID>
ID:170036

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O02&aa=1</URL></REF>


Article

<CATEGORY>vin10</CATEGORY>

 <H2>Ενδιαφέρον σε πόλο και στίβο
</H2>
ΤΟ ΔΙΕΘΝΕΣ μίτινγκ στίβου «Βενιζέλεια», αλλά και η τελική φάση του παγκοσμίου
κυπέλλου στο πόλο συγκεντρώνουν το ενδιαφέρον των φιλάθλων το Σαββατοκύριακο. Αναλυτικά:

Σήμερα: 13.00 (Supersport): μπάσκετ τουρνουά 3Χ3, 14.00 (Supersport):
Ευρωπαϊκό πρωτάθλημα στίβου ανδρών, 16.30 (Supersport): Μόναχο 1860 - Βέρντερ
Βρέμης (γερμανικό πρωτάθλημα ποδοσφαίρου), 18.00 (ΕΤ2): διεθνές μίτινγκ στίβου
«Βενιζέλεια», 18.30 (Supersport): ευρωπαϊκό πρωτάθλημα στίβου ανδρών, 18.30
(ΕΤ1, στα πλαίσια της εκπομπής «Παράθυρο στα σπορ»): Ελλάδα - Ουγγαρία
(παγκόσμιο κύπελλο πόλο), 21.15 (Supersport): Βαγιεκάνο - Βαλένθια (ισπανικό
ποδόσφαιρο), 01.10 (ΕΤ1): Ρολάν Γκαρός (τένις).

Αύριο: 13.00 (Supersport): μπάσκετ, τουρνουά 3Χ3, 17.00 (Supersport):
Πανσερραϊκός - Τρίκαλα και ΕΑΡ - Πανιώνιος (παράλληλη σύνδεση, ποδόσφαιρο, Β'
Εθνική), 18.15 (ΕΤ1): μικρός τελικός παγκοσμίου κυπέλλου στο πόλο, 18.30
(Supersport): Εθνικός - Καλαμαριά, Δόξα Δράμας - Προοδευτική και Παναιτωλικός
- Πανελευσινιακός (παράλληλη σύνδεση, ποδόσφαιρο, Β' Εθνική), 19.30 (ΕΤ1):
τελικός παγκοσμίου κυπέλλου στο πόλο, 01.35 (ΕΤ1): Ρολάν Γκαρός (τένις).

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15850O022</ED>
<ID>
ID:170083

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O02&aa=2</URL></REF>


Article

<CATEGORY>vin10</CATEGORY>

 <H2>Συμφωνία με Αναστασιάδη
</H2>
ΠΑΟΚ και Άγγελος Αναστασιάδης συνεχίζουν τη συνεργασία τους και στη νέα
περίοδο. Ο Αναστασιάδης συναντήθηκε χτες με τον πρόεδρο της ΠΑΕ κ. Μπατατούδη,
συμφώνησαν σε όλα τα θέματα και από τη Δευτέρα θα αρχίσουν οι μεταγραφικές
κινήσεις εν όψει της νέας περιόδου.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15850O023</ED>
<ID>
ID:170122

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O02&aa=3</URL></REF>


Article

<CATEGORY>vin10</CATEGORY>

 <H2>Εκβιάζει τώρα ο Άρης
</H2>
ΤΗΝ ΕΚΒΙΑΣΗ της ΕΠΑΕ, προκειμένου ν' ασχοληθεί με το θέμα του, δηλαδή την
αύξηση των ομάδων της Α' Εθνικής σε 20, επιχειρεί ο Άρης, προβάλλοντας
προβλήματα στην επικύρωση του βαθμολογικού πίνακα της ποδοσφαιρικής περιόδου
που πέρασε.

Ο Άρης υπέβαλε ένσταση κατά του κύρους του αγώνα του με τον Απόλλωνα,
υποστηρίζοντας ότι οι επόπτες, οι οποίοι ορίσθηκαν και δεν κληρώθηκαν, ήταν
τιμωρημένοι και κακώς αγωνίσθηκαν.

Στόχος του Άρη είναι να κωλυσιεργήσει την επικύρωση του βαθμολογικού πίνακα
της Α' Εθνικής από την ΕΠΑΕ. Η τελευταία θα πρέπει να στείλει στην ΕΠΟ μέχρι
τις 12 του μήνα τη βαθμολογία της Α' Εθνικής, προκειμένου η Ομοσπονδία να
γνωστοποιήσει στην ΟΥΕΦΑ (μέχρι τις 20 Ιουνίου) τις ομάδες που θα συμμετάσχουν
στις ευρωπαϊκές διοργανώσεις.

ΠΑΡΑΙΤΗΘΗΚΕ Ο ΣΠΥΡΟΥ

Εξάλλου, ακέφαλη είναι από χθες η ΠΑΕ Άρης, αφού ο Παναγιώτης Σπύρου υπέβαλε
την παραίτησή του από πρόεδρος.

*** Με έγγραφό της στην ΕΠΑΕ, η ΠΑΕ Σκόντα Ξάνθη ζητάει να αυξηθεί σε έξι ο
αριθμός των ξένων ­ μη κοινοτικών ­ παικτών που μπορούν να διατηρούν στη
δύναμή τους οι ομάδες.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15850O024</ED>
<ID>
ID:170147

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O02&aa=4</URL></REF>


Article

<CATEGORY>vin10</CATEGORY>

 <H5>Δάκρυα χαράς, δάκρυα λύπης
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΔΑΚΡΥΑ χαράς για τους φιλάθλους του Πανιωνίου, που η αγαπημένη τους ομάδα
ανεβαίνει ξανά στην Α' Εθνική. 
Δάκρυα λύπης για τους οπαδούς του Άρη Θεσσαλονίκης που πήρε ήδη το δρόμο για
τη Β' Εθνική. 
Κοντράστ συναισθημάτων για δύο ιστορικούς συλλόγους.

Ο ΠΑΝΙΩΝΙΟΣ, Γυμναστικός Σύλλογος Σμύρνης - Αθηνών, ιδρύθηκε στη Σμύρνη τον
περασμένο αιώνα (1890) και η δράση του, μετά τη Μικρασιατική Καταστροφή,
μεταφέρθηκε στην Αθήνα. Από το 1922 έχει μεγάλη δραστηριότητα και θεωρείται
από τις σημαντικότερες ομάδες με πρωταγωνιστικό ρόλο. Χρώματα: Πράσινο με
μπλε. Έμβλημα: τα αρχικά ΠΓΣ.

Στη φωτογραφία η ενδεκάδα του Πανιωνίου, πριν από 40 χρόνια (1957)! Όρθιοι,
από τ' αριστερά: Τάκης Παπουλίδης, Κώστας Βαλλιάνος, Στάθης Μαυρίδης, Θανάσης
Σαραβάκος, Γρηγόρης Καψής, Κυριάκος Καζαντζίδης. Κάτω: Δημήτρης Κοσμόπουλος,
Κώστας Γεωργόπουλος, Γιώργος Παπουλίδης, Αδάμ Χρονόπουλος και Στέλιος Μπραουδάκης.

Ο ΑΡΗΣ, Αθλητικός Σύλλογος Θεσσαλονίκης, ιδρύθηκε το 1914 και μέχρι σήμερα,
είναι μεταξύ των πρώτων συλλόγων της χώρας. Από την Α' κατηγορία υποβιβάζεται
για πρώτη φορά στην ιστορία του. Δημιούργησε μεγάλες μορφές στο ελληνικό
ποδόσφαιρο, όπως τους: αδελφούς Βικελίδη, Κίτσο, Αγγελάκη, Βελιάδη, Παναγούλια
κ.ά. Χρώματα: Κίτρινο-μαύρο. Έμβλημα: Εντός πλαισίου το «Α.Σ. ΑΡΗΣ».

Στη φωτογραφία, όρθιοι από τ' αριστερά: Παπουτσόπουλος, Κεμαλίδης,
Χατζηκώστας, Παπαδόπουλος, Αχπαρίδης, Νανάκος. Καθιστοί: Πέρρος, Καλλιουτζής,
Γρηγοριάδης, Πασχαλίδης, Παναγούλιας. Μ' αυτή την ενδεκάδα, ο Άρης ανεδείχθη
πρωταθλητής Θεσσαλονίκης την περίοδο 1958.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O02</CAT>
<ED>
Κωδικός άρθρου: A15850O025</ED>
<ID>
ID:170163

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O02&aa=5</URL></REF>


Article

<CATEGORY>vin10</CATEGORY>

 <H5>ΚΑΛΛΙΤΖΑΚΗΣ ΣΤΗΝ «ΟΜΑΔΑ»: ΦΕΥΓΩ ΑΠΟ ΤΟΝ ΠΑΝΑΘΗΝΑΪΚΟ ΚΑΙ ΠΑΙΡΝΩ ΜΑΖΙ ΜΟΥ
ΑΝΑΜΝΗΣΕΙΣ, ΠΙΚΡΕΣ ΚΑΙ ΧΑΡΕΣ
</H5><H2>Έκλεισε το κεφάλαιο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«ΦΕΥΓΩ από τον Παναθηναϊκό και τα παίρνω όλα μαζί μου! Τις καλές αναμνήσεις,
τις πίκρες, τις χαρές. Δέκα χρόνια, τα καλύτερα της ζωής μου, τα πέρασα στην
Παιανία. Αν ανταποκρίθηκα ή όχι στις υποχρεώσεις μου πάνω απ'όλα το γνωρίζει ο κόσμος»...

Ο αρχηγός του Παναθηναϊκού, Γιάννης Καλλιτζάκης, λύνει τη σιωπή του. Και
μιλάει ντόμπρα, σταράτα γι' αυτό που αισθάνεται, για τα σχέδιά του, για το
μέλλον της οικογενείας του:

«Φτάσαμε, λοιπόν, στην πιο δύσκολη "στροφή" της πορείας μου. Εδώ δεν
συγχωρούνται λάθη γιατί υπάρχει κίνδυνος να πέσω έξω. Δεν είμαι πια ο νεαρός
που πρωτοήρθε στον Παναθηναϊκό χωρίς υποχρεώσεις. Τώρα έχω γυναίκα και παιδιά.
Έχω οικογένεια. Εξετάζω με προσοχή τις προτάσεις που μου έχουν γίνει για να
καταλήξω στην καλύτερη. Βρίσκομαι κοντά σε κάποια ομάδα, αλλά ακόμη δεν συμφώνησα».

­ Έκλεισε το «κεφάλαιο Παναθηναϊκός»;

«Έκλεισε! Και δεν σκοπεύω να το κάνω σίριαλ. Να ρίξω αναθέματα, ευθύνες. Δεν
θα πω εγώ ποιος φταίει και τι φταίει. Μήπως θα βγει τίποτα; Ίσως να τους
κούρασα στον Παναθηναϊκό. Ίσως να κουράστηκα κι εγώ μαζί τους».

­ Οι οπαδοί του ΠΑΟ θα σε ρωτήσουν γιατί φεύγεις. Τι θα τους απαντήσεις;

«Πρώτα θα τους ευχαριστήσω για τη θερμή συμπαράσταση. Περάσαμε πάρα πολλά
μαζί. Κι έπειτα θα τους πω αυτό που είπα και σε σένα. Είμαι επαγγελματίας.
Νομίζεις ότι ο κόσμος δεν καταλαβαίνει;»

­ Πώς περνάνε οι ώρες της αναμονής;

«Ήρεμα. Προσπαθώ να μη σκέπτομαι πολλά πράγματα, να μην έχω άγχος. Θέλω να
ξεκουραστώ και να πάρω τη σωστή απόφαση».

­ Όντως διαπραγματεύεσαι με ομάδα της Αγγλίας;

«Ναι. Και βρισκόμαστε κοντά σε συμφωνία».

­ Και πώς θα αισθανθείς φορώντας άλλη φανέλα. Εσύ με το τριφύλλι μεγάλωσες.

«Άσε να φορέσω πρώτα την άλλη φανέλα και μετά με ξαναρωτάς»!

­ Γνώρισες πολλούς προπονητές και έναν πρόεδρο. Μίλησέ μας γι'αυτούς.

«Δύο είναι οι προπονητές που έπαιξαν καθοριστικό ρόλο στη ζωή μου: ο Βασίλης
Δανιήλ και ο Χουάν Ρότσα. Ο Δανιήλ διότι με καθιέρωσε στον Παναθηναϊκό, μου
έμαθε τα πρώτα μυστικά της μπάλας και της θέσης που αγωνίζομαι. Και ο Ρότσα
διότι μαζί του γνώρισα τις μεγαλύτερες επιτυχίες στην Ευρώπη».

­ Ξεχάσαμε τον πρόεδρο.

«Δεν τον ξεχάσαμε. Απλά δεν θέλω να μιλήσω. Φεύγω γιατί δεν γίνεται
διαφορετικά. Και ξέρεις κάτι; Αν πούμε περισσότερα θα το ρίξουμε στο "μελό".
Και δεν το θέλω αυτό».

­ Αποκλείεις να συνεχίσεις στην Ελλάδα;

«Δεν αποκλείω τίποτα».

Ούτε πολεμικές λοιπόν ούτε αναθέματα. Ο Καλλιτζάκης φεύγει «με φυσιολογικό
τρόπο», επειδή ­ λέει ­ είναι επαγγελματίας! Τα σημάδια στα πόδια του, στο
κεφάλι, στο κορμί του, όλα με τη φανέλα του ΠΑΟ, δεν τα επικαλείται. Κι έπρεπε
να περάσουν δέκα χρόνια για να μάθουμε ότι είναι τόσο υπερήφανος και τόσο
ρεαλιστής. «Επαγγελματίας», καθώς λέει ο ίδιος...

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15850O031</ED>
<ID>
ID:170037

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O03&aa=1</URL></REF>


Article

<CATEGORY>vin10</CATEGORY>

 <H2>Ψάχνει τη λύση για τον Ιορντανέσκου
</H2>
ΣΤΟ ΜΠΡΑΣΟΒ της Ρουμανίας ξεκουράζεται ο Άγκελ Ιορντανέσκου και στην Αθήνα
προσπαθούν να βρουν φόρμουλα για να τον φέρουν στον Παναθηναϊκό. 
Η «Ομάδα» επικοινώνησε με το περιβάλλον του Ρουμάνου τεχνικού και οι
πληροφορίες που συνέλεξε είναι «ότι ο Άγκελ χαίρει άκρας υγείας και...
συνεχίζει με την Εθνική Ρουμανίας»!

Το ενδεχόμενο να έρθει στην Αθήνα ο Ιορντανέσκου είναι πιθανό, αλλά αυτό δεν
λέει τίποτα. Ο Ρουμάνος είναι προσωπικός φίλος του κ. Βαρδινογιάννη, πλην όμως
σ'αυτην τη φάση δεν μπορεί να αναλάβει το «τριφύλλι». Το Μουντιάλ είναι
πρόκληση για όλους τους προπονητές του κόσμου. Πώς να πει όχι ο Άγγελος;

Στο μεταξύ, ο Βέλιμιρ Ζάετς επέστρεψε χθες στην Αθήνα και τη Δευτέρα θα
συναντηθεί με τον πρόεδρο.

*** Άδοξα τελείωσε η χειρότερη αγωνιστική χρονιά για τον Παναθηναϊκό με
τους παίκτες να φεύγουν χθες για διακοπές και με το ραντεβού για την πρεμιέρα
να αλλάζει: αντί στις 4 Ιουλίου, οι «πράσινοι» θα συγκεντρωθούν στις 7 Ιουλίου...

Ο Δημήτρης Σκιάνης, εκ μέρους της διοίκησης, ευχήθηκε καλή τύχη σ' αυτούς που
θα φύγουν και καλό καλοκαίρι σε όσους θα παραμείνουν. 
Ο Μαρίνος Ουζουνίδης ασπάστηκε έναν έναν τους πρώην συμπαίκτες του και αύριο
αναχωρεί για τη Χάβρη. Μια νέα καριέρα περιμένει τον διεθνή λίμπερο. Ένα από
τα καλύτερα παιδιά που πέρασαν από τον Παναθηναϊκό.

Κατά τα άλλα, ο Άντρε Φλο (που «ανακάλυψε» ο Ντόκεν και τον απέκτησε η Τσέλσι)
έβγαλε μάτια χθες στο φιλικό Νορβηγίας - Βραζιλίας. Ο Στράντλι είχε πολύ καλή
απόδοση και, όπως προβλέψαμε χθες, η τιμή του εκτινάχτηκε στ' αστέρια! Δεν
είναι μόνον ο Παναθηναϊκός που τον θέλει. Τώρα τον έμαθαν και οι μισές ομάδες
της Ευρώπης.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15850O032</ED>
<ID>
ID:170084

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O03&aa=2</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Ετοιμάζει λίστα ο Τεννές
</H2>
Η ΠΟΔΟΣΦΑΙΡΙΚΗ περίοδος μόλις τελείωσε, αλλά στον Απόλλωνα ήδη έχουν αρχίσει
τις κινήσεις για το επόμενο πρωτάθλημα. Ο Μπάμπης Τεννές ετοιμάζει τα πλάνα
του και θα παραδώσει στον πρόεδρο του Απόλλωνα τη λίστα με τους παίκτες που
χρειάζεται η ομάδα της Ριζούπολης, αλλά και αυτούς που πρέπει να αποχωρήσουν.
Τα ονόματα που ακούγονται ότι θα αφήσουν την «Ελαφρά Ταξιαρχία» είναι του
Μανώλη Παπαδόπουλου, του Καβαρατζή και του Μπελά, ενώ βέβαια θα υπάρξουν και
κάποιοι άλλοι. Ο τεχνικός του Απόλλωνα, εξάλλου, ψάχνει να βρει και
προπονητικό κέντρο στο οποίο θα γίνει το βασικό στάδιο της προετοιμασίας.

Πρώτος στόχος του Απόλλωνα είναι η παραμονή στην ομάδα του Βλάνταν
Μιλόγιεβιτς. Ο παίκτης ήταν δανεικός, για ένα χρόνο, από τον Ερυθρό Αστέρα. Το
συμβόλαιό του τελείωσε και τώρα πρέπει να γίνουν νέες συζητήσεις με την ομάδα
του. Σημαντικός παράγοντας για την εξέλιξη της υπόθεσης είναι ότι και οι δύο
πλευρές είναι ευχαριστημένες από τη συνεργασία τους και θέλουν να συνεχίσουν
μαζί, εκτός κι αν ο παίκτης έχει κάποια καλύτερη πρόταση.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15850O033</ED>
<ID>
ID:170123

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O03&aa=3</URL></REF>


Article

<CATEGORY>vin10</CATEGORY>

 <H5>SKODA ΞΑΝΘΗ
</H5><H2>Πήρε Μπούτσεκ και Άνταμτσουκ
</H2>
ΜΕΤΡΗΜΕΝΕΣ είναι οι κινήσεις της SKODA Ξάνθης σε ό,τι αφορά τους μεταγραφικούς
στόχους της ομάδας. Άν και δεν έχουν υπογραφεί ακόμη τα συμβόλαια, θα πρέπει
να θεωρούνται παίκτες της ακριτικής ομάδας ο τερματοφύλακας της Χέμλον,
Μπούτσεκ, και ο Πολωνός επιθετικός Άνταμτσουκ. Ακόμη, αποκτήθηκε ο 25χρονος
επιθετικός του Ορφέα Αλεξανδρούπολης Κώστας Ιωσηφίδης, ο οποίος είχε δείξει
πολύ καλά στοιχεία σε κάποια φιλικά παιχνίδια που έγιναν το τελευταίο διάστημα.

Στο μεταξύ, παρελθόν για την Ξάνθη αποτελούν ο Νορβηγός Ντάλουμ και οι Πάνου,
Χοσάδας, Τζάτζος, Γρηγορίου, ενώ ο Ζεκερίδης θα πρέπει να φέρει κάποια
ανταλλάγματα για να πάρει την ελευθέρας στα χέρια του. Τέλος, θα λυθεί το
συμβόλαιο του Μάγκαν, καθώς ήδη μετά τη συμφωνία με τους Μπούτσεκ, Άνταμτσουκ
και την παραμονή των Σέμπουε, Λουτσιάνο οι τέσσερις θέσεις των ξένων έχουν καλυφθεί.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15850O034</ED>
<ID>
ID:170148

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O03&aa=4</URL></REF>


Article

<CATEGORY>vin10</CATEGORY>

 <H5>ΣΤΟ ΟΑΚΑ
</H5><H2>Λιποθύμησε μέλος της ΔΟΕ
</H2>
ΑΠΡΟΟΠΤΟ γεγονός δημιούργησε μικροπανικό στα μέλη της ΙΑΑΦ, χθες το μεσημέρι
στο ΟΑΚΑ. Συγκεκριμένα, μετά το τέλος της περιήγησης των μελών του διοικητικού
συμβουλίου της παγκόσμιας ομοσπονδίας στίβου στις εγκαταστάσεις του Ολυμπιακού
Κέντρου, ο Κενυάτης Τσάρλς Μουκόρα ­ που είναι και μέλος της ΔΟΕ ­ αισθάνθηκε
αδιαθεσία, με αποτέλεσμα να λιποθυμήσει. Ο γιατρός του ΣΕΓΑΣ, Μιχάλης
Αβερκίου, που ήταν δίπλα του, του προσέφερε τις πρώτες βοήθειες και στη
συνέχεια μεταφέρθηκε στο Ιατρικό Κέντρο, όπου παρέμεινε για εξετάσεις. Αν όλα
πάνε καλά, ο Τσαρλς Μουκόρα θα βγει σήμερα από την κλινική και θα παραβρεθεί
στη συνέντευξη Τύπου της ΙΑΑΦ, που θα δοθεί το μεσημέρι.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O03</CAT>
<ED>
Κωδικός άρθρου: A15850O035</ED>
<ID>
ID:170164

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O03&aa=5</URL></REF>


Article

<CATEGORY>vin10</CATEGORY>

 <H5>Η ΜΠΑΡΤΣΕΛΟΝΑ ΔΙΝΕΙ 11,3 ΔΙΣ. ΓΙΑ ΤΟΝ 30ΑΡΗ ΑΛΑΝ ΣΙΡΕΡ
</H5><H2>Πάει για ρεκόρ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΑΥΤΗ η κολόνια κρατάει χρόνια. Ο Άλαν Σίρερ είναι έτοιμος να σπάσει και
πάλι όλα τα ρεκόρ στο ποδοσφαιρικό χρηματιστήριο και να διατηρηθεί στην πρώτη
θέση των πιο ακριβοπληρωμένων παικτών του κόσμου.

Σύμφωνα με δημοσιεύματα του βρετανικού Τύπου, η Μπαρτσελόνα προσφέρει 11,3
δισ. δραχμές στη Νιούκαστλ, προκειμένου η αγγλική ομάδα να αποδεσμεύσει τον
Άλαν Σίρερ.

Το ποσό που προσφέρουν οι Καταλανοί, οι οποίοι επιθυμούν διακαώς να
αντικαταστήσουν τον Ρονάλντο με ένα επίσης σπουδαίο όνομα, κρίνεται
εξωπραγματικό, αν αναλογιστούμε πως:

­ Η ακριβότερη μεταγραφή στον κόσμο (η μετακίνηση του Σίρερ από την Μπλάκμπερν
στη Νιούκαστλ, πέρυσι) είχε αγγίξει τα 6,75 δισ. δραχμές.

­ Η Ίντερ, για να αποσπάσει τον Ρονάλντο από την Μπαρτσελόνα, θα καταβάλει το
ποσό των 8,525 δισ. δραχμών.

Το ενδιαφέρον της Μπαρτσελόνα προς το πρόσωπό του, το πληροφορήθηκε ο Σίρερ
από τις εφημερίδες.

«Πέρυσι υπέγραψα συμβόλαιο συνεργασίας πέντε χρόνων με τη Νιούκαστλ. Η πρώτη
χρονιά ήταν πολύ καλή και θα μου δημιουργούσε έκπληξη αν έφευγα από την ομάδα
νωρίτερα. Προς το παρόν είμαι ευτυχισμένος και δεν θέλω να αγωνιστώ στο
εξωτερικό. Αλλά στη ζωή, ποτέ μη λες ποτέ. Το ποδόσφαιρο είναι τρόπος ζωής.

«Μου αρέσει να έχω τον τίτλο του πιο ακριβού παίκτη στον κόσμο και φυσικά δεν
θέλω να τον χάσω. Όμως, τα ρεκόρ γίνονται για να τα σπάμε κι αυτό θα γίνει
κάποτε και με τη δική μου περίπτωση», δήλωσε ο Σίρερ στους Άγγλους
δημοσιογράφους στο Κατοβίτσε, όπου σήμερα θα αγωνιστεί με την Εθνική Αγγλίας
εναντίον της Πολωνίας για τα προκριματικά του Μουντιάλ '98.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15850O041</ED>
<ID>
ID:170038

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O04&aa=1</URL></REF>


Article

<CATEGORY>vin10</CATEGORY>

 <H2>Αγωνία για πέντε
</H2>
ΦΙΝΑΛΕ ΑΓΩΝΙΑΣ στο πρωτάθλημα της Β' Εθνικής, αφού στους πέντε από τους εννέα
αγώνες υπάρχει μεγάλο ενδιαφέρον σχετικά με τον προβιβασμό και τον υποβιβασμό.

Τρεις ομάδες διεκδικούν τις δύο θέσεις που οδηγούν στην Α' Εθνική, ενώ ο
Πανιώνιος (66 β.) έχει ήδη κατακτήσει τον τίτλο του πρωταθλητή.

Τα ματς που θα κρίνουν την άνοδο: Η Προοδευτική (62 β.) θα αγωνιστεί στη Δράμα
κόντρα στην τοπική Δόξα, ο Εθνικός (61 β.) θα αντιμετωπίσει στο Στάδιο
Καραϊσκάκη την Καλαμαριά και ο Παναιτωλικός (59 β.) θα υποδεχτεί στο Αγρίνιο
τον Πανελευσινιακό.

Στην «ουρά» της βαθμολογίας, ο Πανσερραϊκός (35 β.) και η ΕΑΡ (33 β.) θα
προσπαθήσουν να μην ακολουθήσουν στη Γ' Εθνική τα Γιάννινα, τη Νάουσα και τον
Πύργο, που έχουν υποβιβαστεί.

Η ομάδα των Σερρών θα αγωνιστεί εντός έδρας με τα Τρίκαλα και η ΕΑΡ στην Κρήτη
με αντίπαλο τον Πανιώνιο.

Το πρόγραμμα (αύριο): 15.00 (Supersport): Πανσερραϊκός - Τρίκαλα, ΕΑΡ -
Πανιώνιος, 18.30: Παναργειακός - Γιάννινα, Παναιτωλικός - Πανελευσινιακός,
Εθνικός - Καλαμαριά, Δόξα Δράμας - Προοδευτική, Νάουσα - Νίκη Βόλου, Λάρισα -
Λεβαδειακός, Δόξα Βύρωνα - Πύργος.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15850O042</ED>
<ID>
ID:170085

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O04&aa=2</URL></REF>


Article

<CATEGORY>vin10</CATEGORY>

 <H2>«Πατρινός» ο Κλάιχ
</H2>
Ο ΙΓΚΟΡ Κλάιχ θα συνεχίσει για έναν ακόμη χρόνο στην Παναχαϊκή. Ο Μιχαλόπουλος
έμεινε ευχαριστημένος από τη φετινή παρουσία του 33χρονου επιθετικού και
εισηγήθηκε στον πρόεδρο της ΠΑΕ, Άρη Λουκόπουλο, την παραμονή του. Έτσι,
ύστερα από διαπραγματεύσεις, ο Κλάιχ συμφώνησε να ανανεώσει το συμβόλαιό του,
με αποζημίωση 16 εκατ. δραχμών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15850O043</ED>
<ID>
ID:170124

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O04&aa=3</URL></REF>


Article

<CATEGORY>vin10</CATEGORY>

 <H5>Αγρίμι θέλει η Βαλένθια
</H5><H5>Δεν φεύγει ο Ντεσαγί
</H5><H5>Λεγεώνα των ξένων
</H5><H5>Τίτλος για τη Βιτσέντζα
</H5><H2>Εμπιστευτικά
</H2>
Ένα «αγρίμι» είναι έτοιμη να εντάξει στη δύναμή της η Βαλένθια. Πρόκειται για
τον διεθνή Βραζιλιάνο άσο, Εντμούντο, γνωστότερο ως «αγρίμι» για τη
συμπεριφορά του στον αγωνιστικό χώρο. 
Η μεταγραφή του Εντμούντο αναμένεται να στοιχίσει περίπου 1,6 δισ. δραχμές.
Όμως, το όφελος για τη Βαλένθια θα είναι διπλό, αφού η απόκτηση του Εντμούντο
ίσως τελικά πείσει τον Ρομάριο να ενταχθεί και πάλι στη δύναμή της.

Έως το 2000 θα παραμείνει στη Μίλαν ο Γάλλος μέσος Μαρσέλ Ντεσαγί, ο οποίος
ήταν στο στόχαστρο των περισσοτέρων μεγάλων ευρωπαϊκών ομάδων. Παράληλλα με
την παραμονή του Ντεσαγί, η Μίλαν ανακοίνωσε ­ και επίσημα ­ πως ο Ντουγκαρί
θα συνεχίσει στην Μπαρτσελόνα.

Ομάδα των Ηνωμένων Εθνών θα θυμίζει τη νέα περίοδο η Ρέιντζερς. Η πρωταθλήτρια
Σκωτίας θα διαθέτει στη δύναμή της 15 ξένους παίκτες, ενώ στη βασική της
ενδεκάδα δεν θα αγωνίζεται ούτε ένας Σκωτσέζος! 
Οι τελευταίες μεταγραφές της Ρέιντζερς ήταν η απόκτηση του Ιταλού αμυντικού
Λορέντσο Αμορούζο, του επίσης αμυντικού από τη Νορβηγία Στάλε Στένσαας, ενώ
εντός των ημερών θα ολοκληρωθεί και η μεταγραφή του Γερμανού τερματοφύλακα
Γκέοργκ Κοχ.

Τον πρώτο τίτλο στα 95 χρόνια της ιστορίας της κατέκτησε η Βιτσέντζα. Η
έκπληξη του φετινού Καμπιονάτο κατέκτησε το Κύπελλο Ιταλίας νικώντας στον
δεύτερο τελικό τη Νάπολι με 3-0 στην παράταση. 
Στο 90λεπτο η Βιτσέντζα νίκησε 1-0, ισοφαρίζοντας το σκορ του πρώτου τελικού.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O04</CAT>
<ED>
Κωδικός άρθρου: A15850O044</ED>
<ID>
ID:170149

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O04&aa=4</URL></REF>


Article

<CATEGORY>vin10</CATEGORY>

 <H5>ΚΟΡΥΦΑΙΟΙ ΕΛΛΗΝΕΣ ΠΑΙΚΤΕΣ ΤΑΞΙΔΕΨΑΝ ΣΕ ΕΥΡΩΠΑΪΚΕΣ ΧΩΡΕΣ ΠΟΥ ΠΡΟΣΦΕΡΟΥΝ ΑΡΙΣΤΕΣ
ΣΥΝΘΗΚΕΣ ΕΡΓΑΣΙΑΣ ΚΑΙ ΠΟΛΛΑ ΧΡΗΜΑΤΑ
</H5><H5>Αισιοδοξεί ότι θα πετύχει
</H5><H5>«Με βοήθησε η διακοπή του πρωταθλήματος»
</H5><H5>Δώστε προσοχή στον παίκτη με τη φανέλα Νο7
</H5><H5>Έπεισε τον... τρίτο προπονητή του!
</H5><H5>(Εικόνα μεγέθους : 10453 bytes)
</H5><H5></H5><H2>Μετανάστες στ' όνειρο
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

ΜΕ ΤΗ βίζα του Μπόσμαν και πολλά όνειρα στις αποσκευές τους κορυφαίοι Έλληνες
παίκτες ταξίδεψαν ή ετοιμάζονται να ταξιδέψουν σε άλλες ποδοσφαιρικές
πολιτείες, πιο λαμπερές, πιο φιλόδοξες, πιο εύρωστες οικονομικά.

Κάποιοι από αυτούς κατάλαβαν από την πρώτη κιόλας στιγμή ότι δεν βρήκαν τη γη
της επαγγελίας. Ο Μαρινάκης, για παράδειγμα, επέστρεψε νωρίς στη γενέτειρά του
έχοντας κερδίσει απλώς μερικά χρήματα και πολλές εμπειρίες.

Άλλοι χρειάστηκαν να κάνουν υπομονή, όπως ο Βασίλης Τσάρτας και ο Νίκος
Μαχλάς, για να βρεθούν από τον άβολο πάγκο στην αρένα της μεγάλης τους αγάπης,
του ποδοσφαίρου.

Και άλλοι, όπως ο Γιώργος Δώνης, δεν δίστασαν να πουν ότι παίζουν, δεν παίζουν
εξασφάλισαν με το παχυλό συμβόλαιο που πέτυχαν το επαγγελματικό τους μέλλον.

Ένα είναι το σίγουρο ότι στο χρηματιστήριο των δισεκατομμυρίων του ευρωπαϊκού
ποδοσφαίρου η Ελλάδα δεν έχει τη δύναμη ν' αγοράζει κοινοτικούς παίκτες και να
πουλάει ντόπιους ή ξένους που πέρασαν από τα ελληνικά γήπεδα. Η υπόθεση
Κετσπάγια είναι χαρακτηριστική. Η ΑΕΚ δεν μπορούσε να δώσει τόσα χρήματα για
να πείσει τον Γεωργιανό άσο να εξακολουθήσει να «τρελαίνει» τους δικούς της
οπαδούς και όχι τους Αγγλους.

Όπως και να 'χει το πράγμα δεν είναι μόνο τα χρήματα που κάνουν τη διαφορά. Η
Αγγλία, η Ισπανία, η Ιταλία, η Ολλανδία και άλλες ευρωπαϊκές χώρες προσφέρουν
στον εργαζόμενο ποδοσφαιριστή πολύ καλύτερες συνθήκες σε σύγκριση με την
Ελλάδα, που εκτός από την ευρωπαϊκή ενοποίηση είναι πολύ πίσω και στην... ποδοσφαιρική.

Αυτοί οι οποίοι που έφυγαν και αυτοί που φεύγουν (Ουζουνίδης και ίσως οι
Καλλιτζάκης, Μπορμπόκης) το λένε ξεκάθαρα ότι τράβηξαν πολλά στα ελληνικά
γήπεδα και πάνε τώρα να συναντήσουν το ποδόσφαιρο, που ονειρεύονταν από παιδιά.


Ο ΓΙΩΡΓΟΣ Δώνης, στην πρώτη του χρονιά στο αγγλικό πρωτάθλημα, δεν κατάφερε να
κερδίσει θέση στην ενδεκάδα της Μπλάκμπερν. Δεκατρείς συμμετοχές και δύο γκολ
ήταν ο απολογισμός του σε αυτήν την περίοδο.

Ο πρώην άσος του Παναθηναϊκού, με προπονητή τον Ρέι Χάρφορντ ξεκίνησε το
πρωτάθλημα στην ενδεκάδα, αλλά στη συνέχεια έμεινε στον πάγκο. Ίσως πλήρωσε το
γεγονός ότι στους κύκλους της ομάδας επικράτησε η άποψη ότι για την κακή
πορεία φταίνε οι ξένοι. Μάλλον για αυτόν τον λόγο ο αντικαταστάτης του
Χάρφορντ στην τεχνική ηγεσία, ο Τόνι Παρκς, δεν χρησιμοποίησε στην ενδεκάδα
τόσο τον Δώνη όσο και τον Νορβηγό Λαρς Μπόχιν. Πάντως, ο Δώνης έμεινε πίσω και
από έναν τραυματισμό στα μέσα της περιόδου. Ο Δώνης, που αυτόν τον καιρό κάνει
τις διακοπές του στη χώρα μας, σε καμία περίπτωση δεν έχει απογοητευθεί.
Πιστεύει ότι έχει πολλά να δώσει στην Μπλάκμπερν και ότι θα είναι τελικά
πετυχημένο το πέρασμά του από το αγγλικό πρωτάθλημα.

«Είναι για μένα μεγάλη τιμή το ότι παίζω στο αγγλικό πρωτάθλημα», μας τόνισε
πρόσφατα ο Γιώργος Δώνης. «Στην αρχή αντιμετώπισα πολλές δυσκολίες. Και αυτό
ήταν φυσιολογικό. Από το ελληνικό πρωτάθλημα βρέθηκα στο πιο σπουδαίο
πρωτάθλημα του κόσμου. Όμως, σιγά σιγά άρχισα να προσαρμόζομαι και πιστεύω ότι
στο μέλλον τα πράγματα θα είναι πιο ευχάριστα για μένα».

Ο Γιώργος Δώνης στη νέα περίοδο θα έχει προπονητή τον Ρόι Χόντκσον, ο οποίος
στο πέρασμά του από την Ίντερ έδειξε ότι του αρέσει να δίνει ευκαιρίες στους
ξένους παίκτες.

Ο ΝΙΚΟΣ Μαχλάς πέρασε δύσκολες στιγμές στη Βίτεσε μέχρι να κερδίσει την
εμπιστοσύνη του προπονητή του και θέση στην ενδεκάδα. 
Ο διεθνής φορ δεν κρύβει ότι τον περασμένο Δεκέμβριο ήταν απογοητευμένος και
ήθελε να φύγει από την Ολλανδία και να επιστρέψει στην Ελλάδα:

«Είναι αλήθεια ότι δυσκολεύθηκα να προσαρμοσθώ στη νέα μου ομάδα. Ίσως να μην
ήμουνα ψυχολογικά έτοιμος. Και τον περασμένο Δεκέμβριο, όταν υπήρξε για μένα
ενδιαφέρον από τον Ολυμπιακό, ήθελα να επιστρέψω στο ελληνικό πρωτάθλημα, αλλά
η μεταγραφή μου δεν έγινε πραγματικότητα».

Τι άλλαξε στο β' γύρο και ο Νίκος Μαχλάς έγινε βασικό στέλεχος της ενδεκάδας
της Βίτεσε και με οκτώ γκολ που σημείωσε συνέβαλε στο να εξασφαλίσει η ομάδα
του τη συμμετοχή στο Κύπελλο ΟΥΕΦΑ;

«Με βοήθησε η διακοπή του πρωταθλήματος τον Δεκέμβριο» τόνισε στην «ΟΜΑΔΑ» ο
Νίκος Μαχλάς. «Δούλεψα σκληρά αυτό το διάστημα και έπεισα το νέο μου προπονητή
τον Τεν Κάτε, να μου δώσει θέση στην ενδεκάδα. Έκανα σπουδαίες εμφανίσεις στο
β' γύρο, σημείωσα οκτώ γκολ, από τα οποία τα περισσότερα έδωσαν πολύτιμους
βαθμούς στην ομάδα».

Τώρα ο Νίκος Μαχλάς θέλει να επιστρέψει στο ελληνικό πρωτάθλημα;

«Είμαι ικανοποιημένος που δικαιώθηκε το ταξίδι μου σε νέες πολιτείες. Όμως, αν
υπάρξει πρόταση από μια μεγάλη ελληνική ομάδα, δεν γνωρίζω πώς θα αντιδράσω».

Ο Ν. Μαχλάς χαρακτηρίζει πετυχημένη την πρώτη του χρονιά στο ολλανδικό
ποδόσφαιρο. Για τις εμπειρίες που απεκόμισε τονίζει: «Από τις πρώτες μου
ημέρες στην Ολλανδία διαπίστωσα ότι υπάρχει μεγάλη διαφορά σε νοοτροπία. Οι
Ολλανδοί έχουν διαφορετική αντίληψη, αλλά καλύτερα να μην κάνω σύγκριση με το
ελληνικό ποδόσφαιρο».

ΑΡΚΕΤΟΙ μάνατζερ προωθούν τους Έλληνες ποδοσφαιριστές στην ευρωπαϊκή αγορά.
Βιντεοκασέτες με αγώνες του ελληνικού πρωταθλήματος αποστέλλονται σε ξένους
προπονητές με την ένδειξη: «Δώστε προσοχή στον παίκτη των "κιτρινόμαυρων" με
τη φανέλα Νο 7. Το καλοκαίρι λήγει το συμβόλαιό του».

Ο προπονητής παρακολουθεί τις κασέτες και αν ο υπό μεταγραφή παίκτης πληροί
τις προδιαγραφές του, τότε αποφασίζει να τον παρακολουθήσει ο ίδιος σε κάποιο αγώνα.

Κάπως έτσι συνέβη με τον Τιμούρ Κετσπάγια. 
Ο μάνατζέρ του έστειλε κασέτες στον Κένι Νταλγκλίς και ο προπονητής της
Νιουκάστλ εντυπωσιάστηκε με τον Γεωργιανό άσο της ΑΕΚ. 
Ο Νταλγκλίς πήγε στο Παρίσι, είδε τον παίκτη στον αγώνα της ΑΕΚ με την Παρί
Σεν Ζερμέν κι έδωσε τη συγκατάθεσή του για την απόκτηση του παίκτη.

Οι μάνατζερ παίρνουν προμήθεια από τους παίκτες, που κυμαίνεται από 10%-20%
από το συνολικό ποσό της μεταγραφής.

ΧΡΕΙΑΣΤΗΚΕ να αλλάξει δύο προπονητές η Σεβίλλη για να κερδίσει ο Βασίλης
Τσάρτας τη θέση του στην ενδεκάδα και να ατενίζει τώρα με μεγαλύτερη
αισιοδοξία την καριέρα του στο διεθνές ποδόσφαιρο.

Ο Βασίλης Τσάρτας δεν κατάφερε να κερδίσει την εμπιστοσύνη τόσο του Καμάτσο
όσο και του αντικαταστάτη του Μπιλάρδο. Όμως, έπεισε με το ταλέντο και την
προσφορά του τον Χουλέν Ρούβιο, που διαδέχθηκε τον Μπιλάρδο στον πάγκο της
Σεβίλλης. 
Με προπονητή τον Χουλέν Ρούβιο, ο Βασίλης Τσάρτας έγινε βασικό στέλεχος της
ισπανικής ομάδας και με τον Κροάτη Προσινέσκι αποτελεί το δίδυμο στο οποίο
στηρίζουν τις ελπίδες τους οι οπαδοί της Σεβίλλης για την αποφυγή του υποβιβασμού.

Ο πρώην άσος της ΑΕΚ διανύει περίοδο φόρμας, έχει σημειώσει τέσσερα γκολ και
πιστεύει ότι στη συνέχεια η καριέρα του θα είναι το ίδιο εντυπωσιακή.

Μιλώντας στο φιλικό του περιβάλλον, τόνισε ότι δυσκολεύθηκε να προσαρμοσθεί
στο περιβάλλον της νέας του ομάδας, αλλά τώρα δεν αντιμετωπίζει κανένα πρόβλημα.

Ο Τσάρτας μπορεί να μην είναι απόλυτα ικανοποιημένος από την πρώτη του χρονιά
στο ισπανικό ποδόσφαιρο, αλλά επιμένει ότι θα κερδίσει το στοίχημα για τη
διεθνή καταξίωσή του.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O06</CAT>
<ED>
Κωδικός άρθρου: A15850O061</ED>
<ID>
ID:170039

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O06&aa=1</URL></REF>


Article

<CATEGORY>vin10</CATEGORY>

 <H5>ΑΝΕΞΕΛΕΓΚΤΗ ΚΑΙ ΡΕΥΣΤΗ Η ΚΑΤΑΣΤΑΣΗ ΜΕ ΤΑ ΣΥΜΒΟΛΑΙΑ ΚΑΙ ΤΟΥΣ ΧΟΡΗΓΟΥΣ ΣΤΗΝ ΕΛΛΑΔΑ
</H5><H2>Εμπόδια για επαγγελματίες
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΤΕΛΙΚΑ όλοι οι Έλληνες πρωταθλητές του στίβου, με εξαίρεση κάποιους ανέτοιμους
ή με διαφορετικό πρόγραμμα, μετέχουν στα «Βενιζέλεια» χωρίς να επιμένουν σε
οικονομικές απαιτήσεις που είχαν προβάλει πριν από λίγες μέρες.

Το θέμα που δημιουργήθηκε και που παραλίγο θα στερούσε ένα παραδοσιακό διεθνές
μίτινγκ της Ελλάδας από τους αξιόλογους και εκτός συνόρων Έλληνες πρωταθλητές,
δίνει την ευκαιρία για μια θεώρηση της νέας πραγματικότητας που διαμορφώνεται
τα τελευταία χρόνια όσον αφορά τον «επαγγελματισμό» στον στίβο.

Στο μπάσκετ ήταν ο Νίκος Γκάλης που άνοιξε το... κανάλι για τον πακτωλό
εκατομμυρίων που ρέει τα τελευταία χρόνια στην Ελλάδα. Για τον στίβο την αρχή
έκανε η Βούλα Πατουλίδου με την απίστευτη ­ τότε ­ επιτυχία της στην Ολυμπιάδα
'92 και σήμερα μπορεί να μην υπάρχει πακτωλός ανάλογος του μπάσκετ, ή
εφάμιλλος εκείνου των κορυφαίων του στίβου στον κόσμο, αλλά χρήματα υπάρχουν
όχι μόνο ως πριμ από την Πολιτεία, αλλά και από συμβόλαια με εταιρείες και
συμμετοχές σε διεθνή μίτινγκ του εξωτερικού.

Σύμφωνα με πληροφορίες, πέρυσι ο 6ος Ολυμπιονίκης της Ατλάντα Λάμπρος
Παπακώστας είχε ετήσιες απολαβές από χορηγούς και μίτινγκ γύρω στα 30 εκατ.
δραχμές και είναι ο Έλληνας αθλητής που έχει πάρει το μεγαλύτερο μέχρι τώρα
δώρο συμμετοχής σε ένα μίτινγκ στο εξωτερικό, 8.000 δολάρια (2 εκατ. δραχμές περίπου).

Μερικά ποσά έχουν κερδίσει από συμμετοχές σε μίτινγκ και συμβόλαια με χορηγούς
ή διαφημίσεις οι Πατουλίδου, Μπακογιάννη, Κουκοδήμος, Ξάνθου, Τερζιάν,
Βασδέκης, Βασδέκη κ.ά.

Τα ποσά αυτά, χωρίς τα μεγάλα πριμ που δίνει το ελληνικό κράτος σε όσους
κατακτούν μετάλλια ή θέσεις στην εξάδα, στις κορυφαίες διοργανώσεις, δεν
εξασφαλίζουν τους πρωταθλητές. Όμως σίγουρα αποτελούν μια σημαντική πηγή
οικονομικών απολαβών που βοηθάει για καλύτερη προετοιμασία στην Ελλάδα και το
εξωτερικό, συμμετοχές σε διεθνή μίτινγκ και τελικά στην άνοδο του επιπέδου των αθλητών.

Το κυριότερο πρόβλημα σε αυτή την ιστορία είναι ότι στην Ελλάδα η κατάσταση
είναι ρευστή και ανεξέλεγκτη. Τα κορυφαία ονόματα έχουν πολλές ευκαιρίες για
χορηγίες κ.λπ. και όχι τόσο «χρυσοφόρες» όπως αντίστοιχοι πρωταθλητές στο
εξωτερικό. Έτσι, υποχρεώνονται να κυνηγούν συμβόλαια με πολλούς χορηγούς, με
αποτέλεσμα σε αρκετές περιπτώσεις να μπερδεύονται στο πότε και ποια εταιρεία
προβάλλουν. Υπήρξαν και φορές που έμπλεξαν πρωταθλητές με τον εθνικό χορηγό
φανέλας και υπέπεσαν στο ολίσθημα να φορέσουν «χρώματα» που δεν ήταν τα εθνικά!

Δυστυχώς, οι συγκρίσεις των ποσών που κερδίζουν οι κορυφαίοι Έλληνες
πρωταθλητές από μίτινγκ, εταιρείες και διαφημίσεις, σε σχέση με αλλοδαπούς,
δείχνουν χαώδη διαφορά εις βάρος των δικών μας. Η «ταρίφα» του ασυναγώνιστου
200άρη και 400άρη Μάικλ Τζόνσον, που είναι ο σύγχρονος σούπερ σταρ παγκοσμίως,
φτάνει τα 250.000 δολάρια σε κάθε μίτινγκ. Ακολουθεί με ποσό περίπου 200.000
δολαρίων ο Καναδός παγκόσμιος ρέκορντμαν στα 100 μ. Ντόνοβαν Μπέιλι και πιο
πίσω έρχονται οι Αφρικανοί σταρ των δρόμων ημιαντοχής και αντοχής Νουρεντίν
Μορσελί (Αλγερία) και Χαϊλέ Γκεμπρεσελασιέ (Αιθιοπία).

Στις γυναίκες τα μεγαλύτερα χρηματικά ποσά για ένα μίτινγκ έχει πάρει τα
τελευταία χρόνια η Γαλλίδα Μαρί - Ζοζέ Περέκ, αντίστοιχο του Μάικλ Τζόνσον
στην κατηγορία γυναικών και η μεγάλη σπρίντερ Τζαμαϊκανή Μέρλιν Ότεϊ (γύρω στα
130.000 δολάρια). Ίσως ο πιο κερδισμένος όλων των εποχών πάντως είναι ο
ασύγκριτος σε κλάση και διάρκεια Καρλ Λιούις, ο οποίος μέχρι και λίγο μετά την
Ατλάντα έπαιρνε 270.000 δολάρια (!) για ένα μίτινγκ και φοβερά ποσά από διαφημίσεις.

Η άποψη των Ελλήνων πρωταθλητών για τον «επαγγελματισμό», διά στόματος ενός
από τους πιο εμπορικούς, του Λάμπρου Παπακώστα, είναι η εξής: «Τα χρήματα που
παίρνουμε μας βοηθούν, αλλά δεν μπορούν να συγκριθούν με εκείνα που παίρνουν
αθλητές με μικρότερο όνομα σε άλλα σπορ. Με αφορμή αυτό που έγινε στα
"Βενιζέλεια" έχω να πω ότι το θέμα δεν είναι τα χρήματα στα ελληνικά μίτινγκ,
αλλά το ότι δεν μας σέβονται ανάλογα».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15850O081</ED>
<ID>
ID:170040

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O08&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ ΠΟΛΟ
</H5><H2>Με στόχο το μετάλλιο
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΕΝΑ ΜΕΤΑΛΛΙΟ, το πρώτο σε μία σπουδαία διοργάνωση, αναζητά η Εθνική Πόλο, στην
αποψινή μάχη με την Ουγγαρία, στον ημιτελικό του Παγκοσμίου Κυπέλλου, στο
κλειστό κολυμβητήριο του ΟΑΚΑ. Και αυτό, αφού μία επιτυχία της ελληνικής
ομάδας και παράλληλα πρόκριση στον αυριανό τελικό οριστικοποιεί το μετάλλιο
και μετά... όλα μπορούν να συμβούν, όσον αφορά το χρώμα του!

Το όπλο της Εθνικής απόψε, εναντίον της Ουγγαρίας, θα είναι και πάλι η πολύ
καλή άμυνα. Το ματς χρειάζεται ιδιαίτερη προσοχή σε αυτό τον τομέα, αφού οι
Ούγγροι σκοράρουν με πολύ καλά ποσοστά στον παίκτη παραπάνω (13/20), ενώ
διαθέτουν και πολύ καλή «κόντρα» (9/16). Η ελληνική ομάδα έχει να
αντιπαραθέσει ένα εντυπωσιακό ποσοστό στον παίκτη λιγότερο (7/20). Πρώτος
σκόρερ της Ουγγαρίας είναι ο Φόντορ (7 γκολ), ενώ πέντε έχει σημειώσει το
μεγάλο της αστέρι, ο Τίμπορ Μπένεντεκ. Το παιχνίδι θα αρχίσει στις 18.30 και
θα καλυφθεί απευθείας από την ΕΤ1. Διαιτητές είναι ο Ισπανός Μόλιναρ και ο
Κροάτης Κλάριτς.

Στον άλλο ημιτελικό (19.45) η Ρωσία θα αντιμετωπίσει τις Ηνωμένες Πολιτείες.
Νωρίτερα, θα διεξαχθούν άλλα δύο παιχνίδια, για τις θέσεις 5-8: Στις 16.00 η
Κροατία θα αντιμετωπίσει την Ισπανία και στις 17.15 η Γιουγκοσλαβία την
Ιταλία. Σημειώνουμε ότι οι νικήτριες ομάδες των δύο αυτών αναμετρήσεων θα
διεκδικήσουν αύριο την 5η θέση, που οδηγεί στο Παγκόσμιο Πρωτάθλημα του Περθ.

*** Αλαλούμ κανονισμών συνέχεια, αφού οι
παράγοντες της ΦΙΝΑ συζητούσαν έως αργά προχθές το βράδυ αν θα έπρεπε να
εκτελέσουν πέναλτι Ισπανοί και Ιταλοί, αφού το μεταξύ τους παιχνίδι τέλειωσε
ισόπαλο. Τελικά, κατέταξαν τρίτη την Ιταλία... Ο πρόεδρος της ΕΚΟΦ Δημήτρης
Διαθεσόπουλος δικαιολόγησε το προχθεσινό αλαλούμ, αναφέροντας το γεγονός ότι
κάτι τέτοιο παρουσιάστηκε για πρώτη φορά σε μεγάλη διοργάνωση. «Αυτός ο
κανονισμός θεσπίστηκε το 1994 στο Παγκόσμιο Πρωτάθλημα της Ρώμης. Συζητήσαμε
και θα επανέλθουμε σε αυτό σήμερα πάλι, αλλά μάλλον θα καταργηθεί. Δηλαδή αν
το ματς της Εθνικής άρχισε στις 4 το απόγευμα οι παίκτες θα περίμεναν μέχρι
τις εννιά το βράδυ για να εκτελέσουν τα πέναλτι. Ειναι αστείο». Όσο για την
άγνοια των κανονισμών που διαπιστώθηκε αμέσως μετά τη λήξη του ματς, ο κ
Διαθεσόπουλος υποστήριξε: «Το κείμενο αυτό μοιράστηκε σε όλους τους προπονητές
στο τεχνικό μίτινγκ. Όμως, κανένας δεν το είδε, απλά το έβαλαν στον φάκελο και
πήγαν να προετοιμάσουν τις ομάδες τους. 
Φυσικά δεν το γνώριζαν ούτε οι Αμερικανοί, στους οποίους όταν το εξηγήσαμε
έβαλαν τα... γέλια, λέγοντας ότι αυτό δεν έχει ξανασυμβεί».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O08</CAT>
<ED>
Κωδικός άρθρου: A15850O082</ED>
<ID>
ID:170086

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O08&aa=2</URL></REF>


Article

<CATEGORY>vin10</CATEGORY>

 <H5>ΣΤΑ ΧΑΝΙΑ ΚΑΙ ΣΤΟ ΚΑΡΑΪΣΚΑΚΗ ΣΤΡΕΦΕΤΑΙ ΤΟ ΕΝΔΙΑΦΕΡΟΝ ΤΩΝ ΦΙΛΩΝ ΤΟΥ ΣΤΙΒΟΥ
</H5><H2>Σε δύο ταμπλό
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΣΕ ΔΥΟ ταμπλό σήμερα το ενδιαφέρον των φίλων του στίβου, αφού διεξάγονται δύο
σημαντικές διεθνείς διοργανώσεις επί ελληνικού εδάφους, το διεθνές μίτινγκ
«Βενιζέλεια» στα Χανιά και το Κύπελλο Ευρώπης συλλόγων ανδρών Β' και Γ'
κατηγορίας στο Στάδιο Καραϊσκάκη.

Στα Χανιά, στους αγώνες που οργανώνει όπως πάντα ο Κύδωνας Χανίων (και με τον
Βασίλη Παπαδημητρίου συντονιστή τα τελευταία χρόνια) μετέχουν οριστικά οι
περισσότεροι από τους διεθνούς επιπέδου Έλληνες πρωταθλητές. 
Απόντες θα είναι μόνο οι με κάποια προβλήματα Νίκη Μπακογιάννη και Λάμπρος
Παπακώστας, καθώς και οι αθλητές του τιμ Χρήστου 
Τζέκου (Παπαδιάς, Θάνου, Παναγιωτόπουλος). Οι πρωταθλητές έκαναν γνωστό 
ότι μετέχουν στο μίτινγκ σε ένδειξη καλής θέλησης 
προς τη νέα διοίκηση του ΣΕΓΑΣ, αλλά και για την τιμή και την παράδοση των «Βενιζέλειων».

Από πλευράς κορυφαίων Ελλήνων αθλητών και αθλητριών αναμένεται με περισσότερο
ενδιαφέρον η εμφάνιση των Κώστα Κουκοδήμου και Σπύρου Βασδέκη (μήκος), Κώστα
Γκατσιούδη (ακόντιο), Τασίας Κελεσίδου (σφαίρα), Νίκης Ξάνθου (μήκος), Όλγας
Βασδέκη (τριπλούν) και Κατερίνας Κόφφα (200μ.), οι οποίοι αναμένεται να
παρουσιάσουν επιδόσεις με υποσχέσεις για το ΑΘΗΝΑ '97.

Από πλευράς ξένων υπάρχουν ονόματα όπως της Νιγηριανής χρυσής Ολυμπιονίκου στο
μήκος Αζινούα, της Γερμανίδας Τίντκε (μήκος), του Αμερικανού σπρίντερ Τζεφ
Ουίλιαμς (200μ.), της Ζβεριόβα (Λευκορωσία) στο δίσκο, των Τόπτσινα,
Φιοντόρκοβα (Ρωσία) στο ύψος, του Μπάγκατς (Ουκρανία) στη σφαίρα, του Μπόντεν
(Σουηδία) στο ακόντιο.

*** Οι αγώνες αρχίζουν στις 17.00' και στο διάστημα 18.00'- 21.00'
υπάρχει ζωντανή κάλυψη από ΕΤ1.

ΚΥΠΕΛΛΟ ΕΥΡΩΠΗΣ

Στο Καραϊσκάκη μετέχουν με τον Πανελλήνιο Γ.Σ. στη Β' κατηγορία της Ευρώπης οι
Γενοβέλης (100μ.), Τερζιάν (200μ.), Τσαταλός (επί κοντώ), Κόλλιας (σφαίρα) και
από πλευράς σημαντικών ξένων οι Τσάνκαρ (Τσέλιε Σλοβενίας - 8ος Ολυμπιονίκης
στο μήκος), Ντούγκλας (Άμστερνταμ - 20.21 στα 200μ.), Μπρουβιέρ (Λιέγη - 49.09
στα 400μ. εμπ.), Τσίλαγκ (Ουίπεστ - 13.65 στα 110μ. εμπ.).

Στη Γ' κατηγορία φαβορί είναι η γερμανική Μόναχο 1.860 που έχει στις τάξεις
της τους διάσημους Γερμανούς Σβάρτχοφ (13.27 στα 110μ. εμπ.) και Μότσεμπον
(46.81 στα 400μ.) και τον Ριπλ (2/33 στο ύψος).

*** Οι αγώνες αρχίζουν από το πρωί (9.45') αλλά το κυρίως πρόγραμμα
αρχίζει το μεσημέρι (13.45') που συνεχίζεται μέχρι περίπου 19.00', με ζωντανή
μετάδοση από το SUPERSPORT (14.00' και 18.00').

Την ικανοποίησή του για την πορεία της προετοιμασίας για το ΑΘΗΝΑ '97 εξέφρασε
χθες για μία ακόμη φορά ο πρόεδρος της IAAF Πρίμο Νεμπιόλο, μετά το πέρας της
πρώτης μέρας των εργασιών του συμβουλίου στην Αθήνα. Ο κ. Νεμπιόλο θα δώσει
σήμερα το μεσημέρι συνέντευξη Τύπου στην οποία θα αναφερθεί στα πεπραγμένα του
συμβουλίου της IAAF αλλά και στα συμπεράσματά του από όσα είδε στην Αθήνα.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15850O091</ED>
<ID>
ID:170041

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O09&aa=1</URL></REF>


Article

<CATEGORY>vin10</CATEGORY>

 <H2>Πρώτη νίκη των Νέων - Στον Άλιμο τα 3 πρώτα τουρνουά μπιτς βόλεϊ
</H2>
ΔΡΟΜΟ πρόκρισης στα τελικά του Παγκοσμίου Πρωταθλήματος Νέων 1997 άνοιξε η
Εθνική μας ομάδα Νέων, νικώντας στην πρεμιέρα του προκριματικού ομίλου της,
στο Καμπεθόν Ντελ Σολ της Ισπανίας, την Ολλανδία με 3-1.

Τα σετ: 7-15, 15-7, 15-7, 15-5.

Οι ομοσπονδιακοί προπονητές Τάκης Καβαλλιεράκης και Νίκος Νεόφυτος άρχισαν τον
αγώνα με τους Τσέργα, Ν. Ρουμελιώτη, Μπάεφ, Χριστοφιδέλη, Καλαϊτσίδη, Δεσλή.
Στη συνέχεια έπαιξαν και οι Λιβαθηνός, Π. Ρουμελιώτης.

Σήμερα (20.00) η Εθνική μας ομάδα αντιμετωπίζει την Ισπανία και αύριο (18.30)
την Ουκρανία.

***Δεν τα κατάφερε το ίδιο καλά η αντίστοιχη Εθνική Νεανίδων στον
προκριματικό όμιλο στο Βουκουρέστι, αφού ηττήθηκε στην πρεμιέρα από τη
Γιουγκοσλαβία με 0-3 (8-15, 14-16, 4-15) και έχασε ουσιαστικά κάθε ελπίδα
πρόκρισης στα τελικά του Κοσμοβόλεϊ '97.

*** Οριστικοποίησε τα τουρνουά του 4ου Πανελλήνιου Πρωταθλήματος μπιτς
βόλεϊ '97 και τα χρηματικά έπαθλα (1,7 εκατ. για τους άνδρες, 700 χιλ. για τις
γυναίκες) η ΕΟΠΕ. Τα τρία πρώτα τουρνουά γίνονται στον Άλιμο (13-15, 20-22 και
27-29 Ιουνίου) και τα άλλα τρία σε Κατερίνη (4-6 Ιουλίου), Αμαλιάδα (18-20
Ιουλίου) και Χανιά (25-27 Ιουλίου).

*** Από τα υπόλοιπα τουρνουά μπιτς βόλεϊ, που γίνονται με έγκριση της
ΕΟΠΕ, ξεχωρίζει αυτό που 
οργανώνεται στην Πάτμο, 1-10 Ιουνίου, από το Τένις και Μπιτς Βόλεϊ 
Κλαμπ, υπό την ονομασία «Υπατμόν», 
και με συμμετοχή γνωστών παικτών και παικτριών, όπως οι Κουτουλέας, Λακασάς,
Ξερικού, Σαπαρέφσκα 
κ.ά.

*** Λύθηκε χθες κοινή συναινέσει η συνεργασία της ομάδας βόλεϊ ανδρών
της ΑΕΚ με τον προπονητή Χρήστο Παπαδόπουλο και στη θέση του αναλαμβάνει ο
Στέφανος Πολύζος, προπονητής επί αρκετά χρόνια της πρωταθλήτριας ομάδας
γυναικών των Βριλησσίων..Α1

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15850O092</ED>
<ID>
ID:170087

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O09&aa=2</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Όγδοος ο Σιδηρόπουλος στη Ν. Αφρική
</H2>
ΜΕ ΤΗΝ ικανοποιητική 8η θέση του Στέφανου Σιδηρόπουλου (64κ.) άρχισε η
ελληνική συμμετοχή στο Παγκόσμιο Πρωτάθλημα άρσης βαρών εφήβων και νεανίδων
που γίνεται στο Κέιπ Τάουν. Ο Σιδηρόπουλος σήκωσε 220 κιλά σύνολο (100 αρασέ
και 120 ζετέ), έναντι 295 κιλών που ήταν η επίδοση του πρώτου νικητή Κινέζου Σου.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15850O093</ED>
<ID>
ID:170125

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O09&aa=3</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Αγώνες και συγχαρητήρια
</H2>
ΜΕ το Πανελλήνιο Πρωτάθλημα Ρυθμικής Παγκορασίδων (Ρέντης, 10.00 σήμερα και
09.30 αύριο) και τους προκριματικούς του Πανελλήνιου Πρωταθλήματος Ενόργανης
παμπαίδων και παγκορασίδων (Πολύγυρος, 15.00 σήμερα και 11.00 αύριο)
συνεχίζεται το Σαββατοκύριακο η αγωνιστική δραστηριότητα της γυμναστικής.. Στο
μεταξύ, στην Ελληνική Γυμναστική Ομοσπονδία καταφθάνουν συνεχώς συγχαρητήρια
τηλεγραφήματα για τις επιτυχίες των αθλητριών μας και την άψογη διοργάνωση.

Με εγκώμια μιλούν από το εξωτερικό, ανάμεσα σε άλλους, ο πρόεδρος της
Ευρωπαϊκής Ένωσης Γυμναστικής (UEG) Κλάους Λοτς ­ ο οποίος μάλιστα κοινοποίησε
και προς τη ΔΟΕ τα συγχαρητήριά του για την «τελειότερη διοργάνωση στην
ιστορία της ρυθμικής γυμναστικής» ­ και η Γερμανική Ομοσπονδία Γυμναστικής,
που τονίζει «φτάσατε στην οργανωτική τελειότητα».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15850O094</ED>
<ID>
ID:170150

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O09&aa=4</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Νίκησαν οι έφηβοι
</H2>
ΜΕ ΝΙΚΗ άρχισαν οι Έφηβοι, στη Ντούμπνιτσα Σλοβακίας, με ήττα οι Νεανίδες, στο
Αγρίνιο, στα προκριματικά των Ευρωπαϊκών Πρωταθλημάτων Χάντμπολ 1997. Η Εθνική
Νέων νίκησε με 26-20 το Βέλγιο, αφού προηγήθηκε στο ημίχρονο με 13-12. Η
Εθνική μας αντιμετωπίζει σήμερα (17.00) τη Ρωσία και αύριο (12.00) τη Σλοβακία.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15850O095</ED>
<ID>
ID:170165

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O09&aa=5</URL></REF>


Article

<CATEGORY>vin10</CATEGORY>

 <H2>4ος ο Γεωργαλής
</H2>
ΝΕΕΣ ελληνικές επιτυχίες στο Παγκόσμιο Κύπελλο Ποδηλασίας Πίστας, αυτή τη φορά
στη 2η διοργάνωση που γίνεται στην πόλη Τρέξλερ Τάουν των ΗΠΑ.

Την καλύτερη θέση πήρε ο 7ος Ολυμπιονίκης της Ατλάντα Δημήτρης Γεωργαλής, που
κατετάγη 4ος στο χιλιόμετρο, με επίδοση 1.07.200. Στα 200 μ. σπριντ ο
Χειμωνέτος πέτυχε τον 5ο καλύτερο χρόνο στα προκριματικά, αλλά στα
προημιτελικά πέρασε μόνον ο Λάμπρος Βασιλόπουλος που συνεχίζει με στόχο τετράδα.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O09</CAT>
<ED>
Κωδικός άρθρου: A15850O096</ED>
<ID>
ID:170172

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O09&aa=6</URL></REF>


Article

<CATEGORY>vin10</CATEGORY>

 <H5>Ο ΙΩΑΝΝΙΔΗΣ ΠΙΕΖΕΙ ΓΙΑ ΤΟΝ ΑΛΕΞΑΝΤΕΡ ­ «ΒΛΕΠΕΙ» ΒΡΑΝΚΟΒΙΤΣ, ΓΚΙΜΠΕΡΤ
</H5><H2>Προτεραιότητα στο... ύψος!
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Η ΑΔΥΝΑΜΙΑ του Γιάννη Ιωαννίδη στους ψηλούς είναι λίγο πολύ γνωστή. Ο
προπονητής της ΑΕΚ θέλει πρώτα απ' όλα να ξεκαθαρίσει το θέμα με τους ψηλούς
και κατόπιν να προσπαθήσει να κλείσει παίκτες στις άλλες θέσεις.

Το κύριο βάρος λοιπόν έχει πέσει στην ανανέωση του συμβολαίου του Β.
Αλεξάντερ, ενώ συζητήσεις γίνονται με τον Στόγιαν Βράνκοβιτς και τον Άντρες
Γκίμπερτ. Ο Κουβανός σέντερ (ή φόργουορντ, αν θέλετε) ενδιαφέρει την «Ένωση»
μόνο στην περίπτωση που αγωνιστεί ως κοινοτικός. Ο «ξανθός» έχει ενθουσιαστεί
από τα προσόντα που διαθέτει ο νεαρός και ήταν ένας από τους παίκτες που τον
εντυπωσίασαν (κυρίως με την ταχύτητα που διαθέτει, παρά το ύψος του) στην
εφετινή περίοδο.

Πάντως στην ΑΕΚ η στροφή στους κοινοτικούς είναι δεδομένη, αφού οι Έλληνες -
στόχοι που απέμειναν είναι λίγοι και οι περισσότεροι δεσμεύονται με τις ομάδες
τους. Ο «δικέφαλος» θα προσπαθήσει να εξασφαλίσει έναν-δύο κοινοτικούς που
χρειάζεται, ενώ δεν αποκλείεται παράλληλα αν ανοίξει κάποιο «παράθυρο» να μπει
στην ελληνική αγορά.

Ο ερχομός του Ιωαννίδη την προσεχή Δευτέρα έχει «παγώσει» τις εξελίξεις, αφού
όλα τα μάτια είναι στραμμένα πάνω του. Η διοίκηση της ΑΕΚ συνεχίζει να είναι
αδιάφορη απέναντι στις φήμες που θέλουν τον Παναθηναϊκό να μπαίνει σφήνα
ανάμεσα στη συνεργασία της με τον Ιωαννίδη.

Τέλος, η συνάντηση με τον Νίκο Χατζή για την υπογραφή του επαγγελματικού του
συμβολαίου αναβλήθηκε για τις αρχές της ερχόμενης εβδομάδας.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15850O101</ED>
<ID>
ID:170033

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O10&aa=1</URL></REF>


Article

<CATEGORY>vin10</CATEGORY>

 <H2>Τζάμπολ στις 27 Σεπτεμβρίου
</H2>
ΤΖΑΜΠΟΛ στις 27 Σεπτεμβρίου. Αυτή θα είναι η ημερομηνία που θα αρχίσει το 6ο
επαγγελματικό πρωτάθλημα. Η βασική καινοτομία στο αγωνιστικό πρόγραμμα της
νέας περιόδου είναι το γεγονός ότι πριν αρχίσει το πρωτάθλημα θα έχουν
διεξαχθεί όλες οι φάσεις του Κυπέλλου Ελλάδος εκτός του φάιναλ φορ.

Έτσι, θα έχουν σχεδόν ολοκληρωθεί οι υποχρεώσεις των ομάδων σε έναν θεσμό,
χωρίς να υπάρχει πρόβλημα ημερομηνιών, αφού θα χρειάζεται παρά μόνο ένα
διήμερο για το φάιναλ φορ.

*** Οι πιο σημαντικές ημερομηνίες (που θα πρέπει να εγκριθούν από το Δ.Σ. τόσο
της ΕΟΚ όσο και της ΕΣΑΚ) της νέας περιόδου είναι:

1) 27 Αυγούστου: 1η αγωνιστική της 1ης φάσης του Κυπέλλου (χωρίς ομάδες Α1).

2) 6 Σεπτεμβρίου: 1η αγωνιστική της 2ης φάσης του Κυπέλλου (με συμμετοχή και
των ομάδων της Α1).

3) 27 Σεπτεμβρίου: Πρεμιέρα του πρωταθλήματος.

4) 22 Νοεμβρίου: Ολ Σταρ Γκέιμ..

5) 20 Μαΐου 1998: Η καταληκτική ημερομηνία των τελικών των πλέι οφ.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15850O102</ED>
<ID>
ID:170080

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O10&aa=2</URL></REF>


Article

<CATEGORY>vin10</CATEGORY>

 <H2>Ραντεβού στη Λάρισα
</H2>
ΤΩΝ ΦΡΟΝΙΜΩΝ τα παιδιά πριν πεινάσουν μαγειρεύουν. Έτσι έπραξε, λοιπόν, και η
ΕΣΑΚ, που για μια ακόμα χρονιά αποδεικνύεται συνεπής στο ραντεβού της με τον
προγραμματισμό, αλλά και την... αποκέντρωση. 
Δεν έχουν περάσει παρά μόλις εννέα ημέρες από τη λήξη του πρωταθλήματος
μπάσκετ και ήδη η διοργανώτρια αρχή ετοιμάζεται για την κλήρωση του επομένου
(!). Πιστή στη συνταγή της αποκέντρωσης, αποφάσισε εφέτος αυτή η εκδήλωση να
διεξαχθεί στη Λάρισα, την επόμενη Δευτέρα 9 Ιουνίου.

Ήδη χθες πραγματοποιήθηκε σύσκεψη στο ΟΑΚΑ, παρουσία του ομοσπονδιακού μας
τεχνικού Παναγιώτη Γιαννάκη, του γενικού διευθυντή της ΕΟΚ Θόδωρου Μπαλφούσια
και του γενικού γραμματέα της ΕΣΑΚ Κώστα Ρήγα. Θέμα της, ο καταρτισμός τού
χρονοδιαγράμματος της νέας περιόδου.

*** Η μεγαλύτερη διοργάνωση που φιλοξένησε ποτέ η χώρα μας στο μπάσκετ,
το Παγκόσμιο Πρωτάθλημα που θα γίνει το 1998 στην Ελλάδα, ήταν ο βασικός
πυρήνας της συζήτησης, με την ΕΣΑΚ να τονίζει από την αρχή ότι βασική της
επιθυμία είναι να παρέχει κάθε δυνατή διευκόλυνση στην Εθνική ομάδα, ώστε να
προετοιμαστεί καλύτερα για το μεγάλο αυτό ραντεβού.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15850O103</ED>
<ID>
ID:170119

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Λίστα με παίκτες στα χέρια του Σάκοτα
</H2>
ΜΕΓΑΛΗ λίστα με ονόματα παικτών βρίσκεται στα χέρια του Ντράγκαν Σάκοτα και
του μάνατζερ του ΤΑΚ Περιστερίου Κώστα Κότση, που είναι στο Τρεβίζο. Οι δύο
απεσταλμένοι της διοίκησης του Περιστερίου πήγαν στο τουρνουά της Μπένετον για
δημόσιες σχέσεις και κατάφεραν, ύστερα απο συζητήσεις με διάφορους μάνατζερ,
να πάρουν λίστα με ονόματα παικτών, σημαντικής αξίας. Μόλις επιστρέψουν στην
Ελλάδα θα συζητήσουν με τη διοίκηση τις προτάσεις που δέχτηκαν και κατόπιν θα
σχεδιάσουν το αύριο.

*** Όσον αφορά στον αγωνιστικό τομέα, οι Γκούροβιτς και Νώντας πραγματοποιούν
καλές εμφανίσεις και ανεβάζουν το κασέ τους.

*** Στο μεταξύ, κανένα επίσημο ενδιαφέρον δεν υπάρχει για τον Άγγελο Κορωνιό,
παρά τις διάφορες φήμες που κυκλοφορούν.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15850O104</ED>
<ID>
ID:170144

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O10&aa=4</URL></REF>


Article

<CATEGORY>vin10</CATEGORY>

 <H5>ΙΣΡΑΗΛ
</H5><H2>Τιμητική πρόσκληση σε τέσσερις
</H2><H2></H2>
ΜΕ ΕΠΙΣΗΜΟ έγγραφο που έστειλε η Ισραηλινή Ομοσπονδία Μπάσκετ, στην ΕΟΚ,
ανακοίνωσε ότι αποφάσισε να τιμήσει τέσσερις δικούς μας ανθρώπους πριν από τον
φιλικό αγώνα της Εθνικής τους με την Ελλάδα στη Χάιφα στις 5 Ιουνίου.

Πρόκειται για τον Παναγιώτη Γιαννάκη για την προσφορά του στο ευρωπαϊκό και
παγκόσμιο μπάσκετ, τόσο σε συλλογικό όσο και σε εθνικό επίπεδο, με την
ευκαιρία μάλιστα και της ανάληψης των καθηκόντων του ως ομοσπονδιακού
προπονητή. Τον Παναγιώτη Φασούλα για τον ίδιο λόγο αλλά και επειδή σύμφωνα
πάντα με τους Ισραηλινούς, δεν πρόκειται να παίξει άλλο στην Εθνική Ελλάδας.
Τον Γιώργο Σιγάλα ως αρχηγό του Ολυμπιακού, πρωταθλητή Ευρώπης εφέτος..

Και τον Γιάννη Γιαννάκη, για την πολυετή συμμετοχή του στο ευρωπαϊκό
πρωτάθλημα και την προσφορά του στο ευρωπαϊκό μπάσκετ ως τζένεραλ μάνατζερ.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15850O105</ED>
<ID>
ID:170161

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O10&aa=5</URL></REF>


Article

<CATEGORY>vin10</CATEGORY>

 <H5>ΔΙΚΑΣΤΗΣ
</H5><H2>Πρόστιμο σε ΑΕΚ, ΠΑΟΚ
</H2>
ΝΕΑ ΠΡΟΣΤΙΜΑ επέβαλε χθες ο αθλητικός δικαστής. Συγκεκριμένα, τιμώρησε με
πρόστιμο 850.000 δραχμών την ΑΕΚ για τη συμπεριφορά των οπαδών της στον
δεύτερο τελικό των πλέι οφ. Πιο βαρύς έπεσε ο... πέλεκυς για τον ΠΑΟΚ, αφού η
τρίτη ομάδα που θα μας εκπροσωπήσει στην Ευρωλίγκα θα κληθεί να πληρώσει
1.200.000 δραχμές για τη συμπεριφορά των οπαδών της στον δεύτερο αγώνα με το Περιστέρι.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15850O106</ED>
<ID>
ID:170170

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O10&aa=6</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Με Στόκτον στον τελικό
</H2>
Ο ΤΖΟΝΤ Στόκτον με σουτ τριών πόντων ακριβώς με τη λήξη έστειλε τη Γιούτα Τζαζ
στον τελικό του ΝΒΑ, κόντρα στους Σικάγο Μπουλς του Μάικλ Τζόρνταν. Η Γιούτα
λοιπόν νίκησε 103-100 στο «Σάμιτ» του Χιούστον τους Ρόκετς κι αφού λίγα λεπτά
νωρίτερα είχαν πετύχει τη μεγάλη ανατροπή. Το Χιούστον είχε προηγηθεί με 13
πόντους διαφορά, επτά λεπτά πριν από το τέλος. Η εξέλιξη των τελευταίων
δευτερολέπτων ήταν δραματική. Με δύο βολές στα 32'' ο Μπάρκλεϊ έδωσε
προβάδισμα στους Ρόκετς (100-98). Στα 22'' ο Στόκτον ισοφάρισε, στη συνέχεια ο
Ντρέξλερ αστόχησε και ο Μαλόουν μάζεψε το ριμπάουντ. Στα 2''8 που απέμεναν (κι
αφού πρώτα ζητήθηκε τάιμ άουτ), ο Στόκτον πρόλαβε να ευστοχήσει στο σουτ τριών
πόντων που οδήγησε τη Γιούτα στον τελικό.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15850O107</ED>
<ID>
ID:170177

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O10&aa=7</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Στρονγκ Γρηγόρης (Ζευγώλης) 20-17. Αρμαγεδδών 41. Τρίτος, Σκάυ Μπόυ.
Δίδυμο 4Χ5=138. Φορκάστ 5Χ4=197. TRIO: 4Χ5Χ7=185. TRI-CAST: 5χ4χ7=666.

2η: Μεγ. Πειραιώτης (Δούκας) 23-21. Θάντερ Θαΐς 60. Δίδυμο 4Χ6=125. Φορκάστ
6Χ4=129. Σύνθετο 5Χ6=63. ΣΔ 4Χ5Χ4Χ6=2.023.

3η: Κυρίαρχος (Γεωργίου) 35-23. Ροδάμανθος 37. Τρίτος, Πάκερ Σταρ. Δίδυμο
3Χ7=137. Φορκάστ 3Χ7=174. Σύνθετο 6Χ3=80. ΣΔ 4Χ6Χ3Χ7=1.878. TRIO: 1Χ3Χ7=78.
TRI-CAST: 3Χ7Χ1=89.

4η: Βυζαντινός Ύμνος (Σωτηρόπουλος) 16-12. Εξέκιουτορ Γουέι 15. Δίδυμο 2Χ3=23.
Φορκάστ 2Χ3=45. Σύνθετο 3Χ2=63. ΣΔ 3Χ7Χ2Χ3=556.

5η: Ρητός (Τριανταφύλλου) 120-46. Αδικητής 29. Δίδυμο 1Χ5=255. Φορκάστ
1Χ5=796. Σύνθετο 2Χ1=313. ΣΔ 2Χ3Χ1Χ5=1.164.

6η: Ν. Οφ Γκλάντνες (Βαλακούδουνας Ν.) 21-23. Φράγκα Μπεστ 30 Δίδυμο 3Χ7=98.
Φορκάστ 3Χ7=152. Σύνθετο 1Χ3=529. ΣΔ 1Χ5Χ3Χ7=2.809.

7η: Ατσαλένιος Αετός (Σίντλερ) 38-37. Γιανγκ Κούλα 39. Τρίτος, Ασύλληπτη.
Δίδυμο 1Χ5=134. Φορκάστ 5Χ1=227. Σύνθετο 3Χ5=137. ΣΔ 3Χ7Χ1Χ5=1.791. TRIO:
1Χ3Χ5=222. TRI-CAST: 5Χ1Χ3=1.232.

8η: Παρί Σαιν Ζερμαίν (Ντίνος) 12-12. Μεσόγειος 17. Δίδυμο 4Χ5=30. Φορκάστ
5Χ4=38. Σύνθετο 5Χ5=62. ΣΔ 1Χ5Χ4Χ5=620.

9η: Σούπερ Μασκώτ (Σταύρου) 16-14. Στρονγκ Παντελής 47. Δίδυμο 2Χ4=279.
Φορκάστ 2Χ4=396. Σύνθετο 5Χ2=23. ΣΔ 4Χ5Χ2Χ4=1.178.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O10</CAT>
<ED>
Κωδικός άρθρου: A15850O108</ED>
<ID>
ID:170178

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O10&aa=8</URL></REF>


Article

<CATEGORY>vin10</CATEGORY>

 <H5>ΠΡΟΣΚΛΗΣΗ ΤΟΥ ΠΑΟ ΣΕ ΜΥΡΙΟΥΝΗ, ΣΤΑΥΡΑΚΟΠΟΥΛΟ
</H5><H2>Περάστε κύριοι
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η ΑΒΕΒΑΙΟΤΗΤΑ για τους Χρήστο Μυριούνη (κυρίως) και Τζαννή Σταυρακόπουλο
μειώθηκε χθες, χωρίς ωστόσο να εξαλειφθεί τελείως. Ο Παναθηναϊκός ειδοποίησε
τους δύο παίκτες να μεταβούν τη Δευτέρα στο γραφείο του Παύλου Γιαννακόπουλου,
προκειμένου να συμφωνήσουν για τα συμβόλαιά τους.

Βασικά εκκρεμότητα υπήρχε με τον Μυριούνη, που είχε δοθεί δανεικός στον
Απόλλωνα Πάτρας και με δηλώσεις του είχε αφήσει να εννοηθεί πως η δέσμευσή του
είναι ηθική (και μόνο) με τον Παναθηναϊκό. Από την άλλη ο Σταυρακόπουλος είχε
και έχει συμβόλαιο με τον ΠΑΟ και παραχωρήθηκε με υποσχετική ενός έτους στον Άρη.

Όμως δεν είναι καθόλου βέβαιο αν θα παραμείνουν στον ΠΑΟ για την επόμενη
χρονιά, αφού σύμφωνα με πληροφορίες οι «πράσινοι» αποφάσισαν να κάνουν αυτό το
βήμα με το σκεπτικό να «κλείσουν» τους παίκτες, να μην αιωρούνται αμφιβολίες
και μετά να τεθούν στη διάθεση του προπονητή, ο οποίος θα αποφασίσει αν θα
παραμείνουν ή θα δοθούν σαν ανταλλάγματα στο πλαίσιο κάποιας πιθανής
μεταγραφής (Γιαννούλης, Βούκτσεβιτς για παράδειγμα).

Ωστόσο, για να έχει αίσιο τέλος η συνάντηση με τον Μυριούνη, είναι σίγουρο πως
ο παίκτης θα θελήσει να ικανοποιηθεί οικονομικά (αναπροσαρμογή σύμφωνα με τις
περσινές «αυξήσεις» που είχε κάνει ο κ. Γιαννακόπουλος) και αγωνιστικά. Το
οικονομικό μέρος, αλλά και η διάρκεια των συμβολαίων θα συζητηθούν τη Δευτέρα,
οπότε και θα παρθούν οι αποφάσεις.

*** Δηλώσεις στην ΕΤ3 έκανε χθες ο Λευτέρης Σούμποτιτς, που τόνισε πως
δεν έχει συζητήσει με κανέναν παράγοντα των «πρασίνων» διαψεύδοντας τα σενάρια
περί συμφωνίας τους. 
*** Την ίδια διάψευση έκανε και ο Μπανε Πρέλεβιτς από τη Θεσσαλονίκη.
Όμως τα περί ανταλλαγής του με τον Σκονοκίνι έχουν προκληθεί από συζητήσεις
της Κίντερ με τον ΠΑΟ και έτσι είναι φυσικό να μην γνωρίζουν τίποτα οι δύο παίκτες.

*** Στο Τρεβίζο πήγε χθες ο Παύλος Γιαννακόπουλος, προκειμένου να
παραστεί στις εκδηλώσεις του «σάμερ-λιγκ» της Μπενετόν. Σήμερα ο πρόεδρος του
ΠΑΟ αναμένεται να έχει ραντεβού με τον Ουόρεν Λεγκάριε, που εκπροσωπεί τον
Στόγιαν Βράνκοβιτς.

*** Ενδιαφέρον για την απόκτηση του Στέφανο Ατρούια εκδήλωσε ο
Παναθηναϊκός, όπως υποστηρίζει στην Ιταλία ο εκπρόσωπος του παίκτη. Άλλωστε
και πρόσφατα στο περιοδικό «Super Basket» της γειτονικής χώρας είχε αναφερθεί
πως ο Γιάννης Ιωαννίδης θα πάει στον ΠΑΟ και μαζί οι Ατρούια, Μπόνι, Φροζίνι.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15850O111</ED>
<ID>
ID:170034

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O11&aa=1</URL></REF>


Article

<CATEGORY>vin10</CATEGORY>

 <H2>Αποστολή στην Πάτρα για τον Βούκσεβιτς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΤΗΝ Πάτρα βρίσκεται από χθες ο νομικός σύμβουλος και μέλος του ΤΑΚ
Ολυμπιακός, Τάκης Χατζηγρηγοριάδης, προκειμένου να κάνει την πρώτη επαφή με
τους Πατρινούς για τον Ντούσαν Βούκσεβιτς. 
Ως γνωστόν, οι «ερυθρόλευκοι» θέλουν να αποκτήσουν τον παίκτη, ο ίδιος
επιθυμεί να πάει στον Πειραιά, αλλά θα πρέπει να εξεταστούν και τα
ανταλλάγματα που θέλει ο Απόλλωνας Πατρών. Εάν αυτά είναι παράλογα, οι
«ερυθρόλευκοι» θα αποσυρθούν από τη διεκδίκηση του παίκτη.

Στο μεταξύ, σύμφωνα με πληροφορίες από την Ιταλία, η Κίντερ Μπολόνια επιμένει
για τον Φράνκο Νάκιτς (σχετικά αναφέρεται ρεπορτάζ και στη χθεσινή «Gazzeta
dello Sport»), ενώ ο μάνατζερ του παίκτη μιλάει για προσφορά που αγγίζει το
1.000.000 δολάρια για δύο χρόνια (270 εκατ. δραχμές). Ένα ποσό που είναι
υψηλό, αλλά έχει τη δυνατότητα να δώσει ο πρόεδρος της ομάδας κ. Κατσόλα.

Απόψε επιστρέφει από το Βελιγράδι ο Ντούσαν Ίβκοβιτς και αναμένεται από την
ερχόμενη εβδομάδα να δρομολογηθούν οι εξελίξεις και στο τμήμα μπάσκετ..

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15850O112</ED>
<ID>
ID:170081

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O11&aa=2</URL></REF>


Article

<CATEGORY>vin10</CATEGORY>

 <H2>Συμφωνία με τον Μισούνοφ
</H2>
ΘΕΣΣΑΛΟΝΙΚΗ

Ο ΜΙΧΑΛΗΣ Μισούνοφ θα είναι η πρώτη μεταγραφή του Ηρακλή, που θα ανακοινωθεί
όταν βγει η απόφαση της δευτεροβάθμιας επιτροπής της ΕΕΟΔΑΚ, όμως οι
«κυανόλευκοι» είναι αποφασισμένοι να προχωρήσουν στην ολοκλήρωση και της
δεύτερης εντυπωσιακής κίνησης. Ποια θα είναι αυτή; Η απόκτηση του Χρήστου
Μυριούνη, αλλά υπάρχει η σοβαρή εκκρεμότητα με τον Παναθηναϊκό, η οποία τη
Δευτέρα θα διευθετηθεί οριστικά. Ο Μυριούνης αυτή τη στιγμή βρίσκεται μεταξύ
των δύο ομάδων και μπορεί οι «πράσινοι» να συμφωνήσουν μαζί του, όμως οι
«κυανόλευκοι» ελπίζουν πως με την παρέμβαση ενός διακεκριμένου Ηρακληδέα, του
Νίνου Τζίκα (πρώην πρόεδρος της ΕΟΑ και στενός φίλος του Παύλου
Γιαννακόπουλου), θα μπορέσουν να πάρουν τον παίκτη. Μετά από αυτές τις δύο
κινήσεις, ο Βαγγέλης Αλεξανδρής θα κοιτάξει ποιος από τους Μασλαρινό - Ποδαρά
θα φορέσει την κυανόλευκη φανέλα, ενώ η περίπτωση του Γιώργου Λιμνιάτη
καθημερινά απομακρύνεται λόγω της στάσης του παίκτη.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15850O113</ED>
<ID>
ID:170120

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O11&aa=3</URL></REF>


Article

<CATEGORY>vin10</CATEGORY>

 <H2>Στην αντεπίθεση
</H2>
ΘΕΣΣΑΛΟΝΙΚΗ

Ο ΧΟΡΗΓΟΣ περνά στην αντεπίθεση και ενώ όλοι περίμεναν τον ΑΣ Άρης να
καταγγείλει τη χορηγία, είναι έτοιμος να κάνει αυτός την ίδια κίνηση, επειδή ο
ερασιτέχνης παρακρατά στο ταμείο του έκτακτη επιχορήγηση του ΤΑΚ 70 εκατ. δρχ. 
«Έστειλα φαξ στον ΑΣ και τους ενημέρωσα πως για δύο λόγους μπορώ να καταγγείλω
τη σύμβαση χορηγίας με υπαιτιότητά τους αν μέχρι τη Δευτέρα δεν εισπράξω τα 70
εκατ. δρχ.», δήλωσε ο Ζαφείρης Σαμολαδάς και επισημοποίησε τη ρήξη στις
σχέσεις του με τον ΑΣ Άρης και τον πρόεδρό του Λευτέρη Χατζόπουλο, που
παρεμπιπτόντως να αναφέρουμε πως θα συνεχίσει στην προεδρική καρέκλα παρά την
ηθική του δέσμευση προς τον Θανάση Αδαμόπουλο, ο οποίος υπέβαλε την παραίτησή
του και διεκδικεί 58 εκατ. δρχ. από τον σύλλογο για τις δανειοδοτήσεις που
έχει κάνει.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15850O114</ED>
<ID>
ID:170145

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H5></H5><H2>Σκέπτονται τον Μάκη
</H2><H2></H2>
ΤΟΝ Μάκη Δενδρινό άρχισαν πάλι να σκέπτονται στον Πανιώνιο, αφού φαίνεται ότι
οι πιθανότητες να πείσουν τον Σέρβο Ντάρκο Ρούσο είναι ελάχιστες, λόγω των
υποχρεώσεων του τελευταίου με τις εθνικές ομάδες της Γιουγκοσλαβίας. Το
ερώτημα είναι, βέβαια, τι θα απαντήσει ο πρώην ομοσπονδιακός τεχνικός, ο
οποίος πριν από δύο εβδομάδες δεν είχε δείξει διάθεση συζήτησης. Στο μεταξύ,
χθες, ο Πανιώνιος ανακοίνωσε ότι ο Μπόμπαν Γιάνκοβιτς θα αναλάβει τον ρόλο του
μάνατζερ στο τμήμα, με ευθύνη κυρίως την ψυχολογική τόνωση των παικτών.
Επίσης, αποφασίστηκε να τιμηθεί, ο Φάνης Χριστοδούλου, με «απόσυρση» της
φανέλας με το Νο 4.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15850O115</ED>
<ID>
ID:170162

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O11&aa=5</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Σάμπρας και Μούστερ αποχαιρέτησαν το Ρολάν Γκαρός
</H2>
Ο ΠΗΤ ΣΑΜΠΡΑΣ (Νο 1 στην παγκόσμια κατάταξη) και ο Αυστριακός Τόμας Μούστερ
(Νο 5) αποχαιρέτησαν την εφετινή διοργάνωση του Ρολάν Γκαρός στο Παρίσι. Η
χτεσινή ημέρα του καλύτερου ίσως τουρνουά τένις στη σειρά «Γκραν Σλαμ»
περιελάμβανε σημαντικές εκπλήξεις, με... δράστες τον 21χρονο Σουηδό Μάγκνους
Νόρμαν (Νο 65) και τον Βραζιλιάνο Γκούσταβο Κέρτεν (Νο 66).

Ο Νόρμαν γιόρτασε με τον καλύτερο τρόπο την 21η επέτειο των γενεθλίων του
νικώντας στον τρίτο γύρο τον Σάμπρας με 6-2, 6-4, 2-6, 6-4. Ο Κέρτεν απέκλεισε
τον Μούστερ στα πέντε σετ: 6-7, 6-1, 6-3, 3-6, 6-4. Προβλήματα όμως συνάντησε
και ο περυσινός νικητής του Ρολάν Γκαρός, ο Ρώσος Γεβγένι Καφέλνικοφ, αφού ο
Γάλλος Πιολίν προέβαλε μεγάλη αντίσταση. Ο Καφέλνικοφ νίκησε τελικά στα πέντε
σετ: 7-5, 6-4, 6-7, 1-6, 6-4.

Επίσης: Η Γιάννα Νοβότνα από την Τσεχία (4) αποκλείστηκε από την Αμερικανίδα
Άρεντ με 3-6, 6-4, 6-4. Η Στέφι Γκραφ δυσκολεύτηκε μόνο στο πρώτο σετ με
αντίπαλο την Ισπανίδα Σέρνα. Η Γκραφ επικράτησε 7-4 στο «τάι μπρεκ», αλλά στο
δεύτερο νίκησε εύκολα 6-1 και προκρίθηκε στον τέταρτο γύρο.

Άλλα αποτελέσματα: Άνδρες: Ρόσετ (Ελβετία) - Ρου (Γαλλία) 6-3, 5-7, 6-2, 6-3,
Μεντβέντεφ (Ουκρανία) - Εσκούντ (Γαλλία) 7-6, 6-4, 6-3, Φιλιπούσης (Αυστραλία)
- Σιέμερινκ (Ολλανδία) 6-4, 6-4, 6-2.

Γυναίκες: Μαρτίνεθ (Ισπανία) - Ντένιν (Γαλλία) 6-2, 6-1, Ντάβενπορτ (ΗΠΑ) -
Σράιντερ (Ελβετία) 4-6, 6-3, 9-7, Σπιρλέα (Ρουμανία) - Πασκουάλ (Ισπανία) 6-1,
6-1, Γκέτσερ (Ν. Αφρική) - Μπάμπελ (Γερμανία) 6-4, 6-2, Ντράγκομιρ (Ρουμανία)
- Χαμπσούντοβα (Σλοβακία) 6-3, 6-2, Μαγιόλι (Κροατία) - Γκρόσμαν (ΗΠΑ) 6-1,
4-6, 6-1.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O11</CAT>
<ED>
Κωδικός άρθρου: A15850O116</ED>
<ID>
ID:170171

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O11&aa=6</URL></REF>


Article

<CATEGORY>vin10</CATEGORY>

 <H5>ΚΑΛΛΛΙΤΖΑΚΗΣ
</H5><H2>Φεύγει και ο αρχηγός
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Συνέντευξη κη σήμΚαλλιτζάερα στον Μανώλη Σαριδάκη, με ενδιαφέρον κυρίως για
όσα αποφεύγει να πει...

*** Αυτό το «δεν θέλω να μιλήσω για τον πρόεδρο», ίσως είναι χειρότερο
από το να «μιλούσε».

*** Όπως καταλαβαίνετε ο αρχηγός δεν έχει καταλήξει σε συμφωνία με τον
αγγλικό σύλλογο, οπότε λογικά βγαίνει στην «ΟΜΑΔΑ» «κουμπωμένος».

***Ενώ προχθές ο Ουζουνίδης μέχρι λογιστικές λεπτομέρειες ισοπέδωσε...

*** Ποιοι άραγε τέως «πράσινοι» έχουν σειρά;

*** Όχι, πάντως, ο Ρότσα...

*** Η οριστική απόφαση του Καλλιτζάκη να γυρίσει σελίδα, δείχνει ακόμη
μια φορά πόσο σκληρές μέρες περνάει ο πριν ένα χρόνο πανίσχυρος σύλλογος.

*** Και βέβαια δεν υπάρχει θέμα για νέο αρχηγό. Κάποιος θα επιλεγεί.

*** Το ζητούμενο είναι πώς και με ποιον παίκτη η διοίκηση τώρα θα
αντικαταστήσει τον Ελευσίνιο έμπειρο και δυναμικό παίκτη.

*** Χαρακτηριστική, στο μεταξύ, είναι πληροφορία από την Παιανία, που
δείχνει τη σύγχυση η οποία επικρατεί αυτές τις μέρες στον Παναθηναϊκό.

*** Παίκτης ο οποίος χρησιμοποιήθηκε ελάχιστα στο πρωτάθλημα, θέλει να
μιλήσει αλλά το αποφεύγει διότι φοβάται πως αν το κάνει θα τον κρατήσουν στην ομάδα...

*** Έχει υπογράψει πολυετές συμβόλαιο, βλέπετε...

*** Μόνο από «μέσα του» το μουρμουρίζει με ερωτηματικό: «Έχει γούστο να
με κρατήσουν...».

«Μάγεψε» τον ΑΠΟΕΛ...

Μερικοί άνθρωποι, λοιπόν, αποδεικνύονται πολύ τυχεροί και να μην τους βασκάνουμε.

*** Πρώτος ο Χουάν Ρότσα. Έτοιμος να φορέσει την φόρμα του ΑΠΟΕΛ είναι
ο Αργεντινός και αν πάει Κύπρο δεν θα έχει προβλήματα.

*** Ο ΑΠΟΕΛ είναι καλός σύλλογος, πάντα πρωταγωνιστεί, κυρίως δεν
διοικείται από... Γράντα.

*** Συνεπώς, ξεκούραστα ο Χουάν θα βγάλει την περίοδο.

*** Και του χαρίστηκαν, όπως διάβαζα, και κάποια χρέη από το παλιό βενζινάδικο...

*** Ακόμη μια είδηση βγήκε από τη Λευκωσία και αφορά τον Μαλέκο.

*** Σύμφωνα με χθεσινό δημοσίευμα κυπριακής εφημερίδας, τον παίκτη
περιμένει η Ομόνοια, διότι φαίνεται πως το ενδιαφέρον του Παναθηναϊκού έχει ατονήσει.

*** Τι να έχει προκύψει άραγε με τον «κουμπάρο»; Δεν τον πιστεύει άλλο
ο... Καρούλιας;

Αυτή είναι αγάπη!

Πάμε στον δεύτερο τυχερό της ημέρας: Ίλια Ίβιτς.

*** Ειδοποιούνται μέσω της στήλης οι διοικήσεις της... Μπαρτσελόνα, της
Μίλαν, της Νιουκάστλ και της Γαλατάσαραϊ να σταματήσουν να ενδιαφέρονται (αν
ενδιαφέρονται) για τον Ίλια, διότι συμφώνησε την παραμονή του στον Θρύλο.

*** Είναι μόλις 26 ετών ο Ίβιτς, και γίνεται αντιληπτό ότι το
ξανασκέφθηκε πριν υποκύψει στις «πιέσεις» που είχε από το εξωτερικό...

*** Καλά έκανε, δεν τον πήραν τα χρόνια!!!

*** Οι οπαδοί του Ολυμπιακού, που τον αγάπησαν κάποια στιγμή τον Ίλια,
όμως έχουν τώρα απαιτήσεις.

*** Να παίξει μπάλα ως επαγγελματίας των 125 εκατομμυρίων μπόνους ετησίως.

*** Αυτό θέλουν οι θαυμαστές του και όχι «λόγια».

*** Μεταξύ μας, η χθεσινή δήλωση «αγάπησα τον Ολυμπιακό και είμαι
δεμένος με την ομάδα», ακούγεται δυσκολόπεπτο...

*** Εκτός αν αγαπά βασανιστικά ο Ίβιτς!

Ήταν παρών ο πρόεδρος...

Συνέβη στον τελικό Κυπέλλου Κροατίας μεταξύ Κροάσια και Ζάγκρεμπ.

*** Μόλις ο διαιτητής Μάριτς αντελήφθη ότι βρισκόταν στο γήπεδο ο
πρόεδρος της χώρας Τούτζμαν, φανατικός οπαδός της Κροάσια, έκανε ό,τι μπορούσε
από την πλευρά του ώστε να νικήσει η αγαπημένη ομάδα του προέδρου...

*** Νίκησε με 2-1 και πήρε το τρόπαιο σε αγώνα που άφησε πολλά παράπονα
στην ομάδα του Ζάγκρεμπ.

*** Έτσι, για να μην σχολιάζουμε μόνο τον Μπέγκο ή τον Φασόλη...

***Αν δεν με απατά η μνήμη, η Κροάσια είναι η ομάδα του Ζάετς.

*** Εκεί ήταν και ο «λαγός», αλλά για να παρακολουθήσει τον τελικό.

*** Το μεταγραφικό σαφάρι για λογαριασμό του Παναθηναϊκού από σήμερα πάλι!

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15850O121</ED>
<ID>
ID:170035

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Μονόδρομος η εξυγίανση
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΣΕ ΚΑΛΟ δρόμο βρίσκεται, σύμφωνα με πληροφορίες, η μεταβίβαση του πακέτου ή
μέρους του μετοχικού κεφαλαίου της ΠΑΕ ΑΕΚ σε ισχυρό όμιλο ξένων
επιχειρηματιών. Μπορεί να ανησυχούν οι φίλοι της ΑΕΚ για την τύχη της ομάδας
τους, ο Μιχάλης Τροχανάς όμως και κύκλοι της ΠΑΕ υποστηρίζουν ότι αν υπογραφεί
συμφωνία, το ελληνικό ποδόσφαιρο θα μπει σε νέα εντυπωσιακή τροχιά.

Υπάρχουν όμως άλλοι που υπενθυμίζουν τη λαϊκή ρήση «όπου ακούς πολλά κεράσια,
κράτα και μικρό καλάθι». Επειδή οι διαπραγματεύσεις για το μέλλον της ΠΑΕ ΑΕΚ
γίνονται με μυστικότητα, θα περιμένουμε με ιδιαίτερο ενδιαφέρον την κατάληξη,
ευχόμενοι να μην μπει σε περιπέτεια το ποδόσφαιρό μας και αποκτήσει μία ακόμα πληγή.

Όλα αυτά συμβαίνουν σε μια εποχή που αναζητείται λύση στα οικονομικά του
επαγγελματικού ποδοσφαίρου. Ο συνάδελφος Μανώλης Μαυρομμάτης δημοσιεύει στο
τεύχος του «Οικονομικού Ταχυδρόμου» που κυκλοφορεί εξαιρετικά επίκαιρη και
τεκμηριωμένη έρευνα με αναλυτικούς πίνακες για τα χρέη, τα έσοδα και τις πηγές
εσόδων των ΠΑΕ, δίνοντας πλήρη εικόνα για ένα ποδόσφαιρο που χρειάζεται
εξυγίανση και να γίνει διεθνώς ανταγωνιστικό.

Ούτε λίγο ούτε πολύ, σημειώνεται στην έρευνα ότι το σύνολο του παθητικού των
18 ΠΑΕ, που οι ομάδες τους μετείχαν στο τελευταίο πρωτάθλημα Α' Εθνικής,
ξεπερνά τα 16 δισεκατομμύρια δραχμές.

Παρά το γεγονός ότι τα έσοδα των ΠΑΕ έχουν αυξηθεί σημαντικά τα δύο τελευταία
χρόνια από τηλεοπτικά δικαιώματα, διαφημίσεις, χορηγούς, μάρκετινγκ, εισιτήρια
και ποσοστό από το ΠΡΟ-ΠΟ και το ΠΡΟΠΟγκολ, τα χρέη 37 ΠΑΕ σε ποδοσφαιριστές
αγγίζουν το ένα δισ. δραχμές.

Μονόδρομος η εξυγίανση για ποδόσφαιρο υψηλότερων προδιαγραφών.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15850O122</ED>
<ID>
ID:170082

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O12&aa=2</URL></REF>


Article

<CATEGORY>vin10</CATEGORY>

 <H2>Στον Άγιο Νικόλαο Γλυφάδας
</H2>
ΑΠΟ ΤΟΝ γάμο Νάσου Γαλακτερού - Τέτας Λεονταρίτου, προχθές στον Άγιο Νικόλαο
Γλυφάδας. Εδώ, αναμνηστική φωτογραφία του ζευγαριού με τους Νάκιτς, Σιγάλα,
Παπανικολάου. Λεπτομέρεια: Σιγάλας και Παπανικολάου ελάχιστα παρακολούθησαν το
μυστήριο, αφού υπέγραφαν σε δεκάδες θαυμαστές! Συγχαρητήρια.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15850O123</ED>
<ID>
ID:170121

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O12&aa=3</URL></REF>


Article

<CATEGORY>vin10</CATEGORY>

 <H2>Ούτε ένα αυτόγραφο
</H2>
ΠΟΛΥ «βαρύς» (κυρίως σε ύφος) ο Πολ Γκασκόιν, δεν δίνει σημασία στους Πολωνούς
ποδοσφαιρόφιλους, που τον πλησίασαν για αυτόγραφο. Ο διάσημος Άγγλος
μεσοκυνηγός θα αγωνιστεί απόψε στο Κατοβίτσε εναντίον της Πολωνίας. Όμως, όπως
ο ίδιος δήλωσε, δύσκολα θα συνεχίσει την καριέρα του. Επειδή ο Πολ είναι
λίγο... ιδιόρρυθμος, θα πρέπει μάλλον να περιμένουμε τα γεγονότα. Η απειλή του
­ στα 30 του ­ να σταματήσει, μυρίζει αίτημα για αύξηση αποδοχών... Εκτός αν
έχει επηρεαστεί από τον Ερίκ Καντονά!

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O12</CAT>
<ED>
Κωδικός άρθρου: A15850O124</ED>
<ID>
ID:170146

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O12&aa=4</URL></REF>


Article

<CATEGORY>vin10</CATEGORY>

 <H2>Πλήθος θερινών διοργανώσεων και φέτος
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΟ ΚΑΛΟΚΑΙΡΙ αποτελεί προνομιούχο περίοδο για τις σκακιστικές διοργανώσεις και
η φετινή χρονιά δεν θα είναι, βέβαια, η εξαίρεση. Παρ' όλο που μόνο η Καβάλα
έχει ήδη εκδώσει επίσημη προκήρυξη, η εικόνα των ανοικτών διεθνών διοργανώσεων
αρχίζει να σχηματίζεται. Σύμφωνα με όλες τις ενδείξεις, τον χορό θα ανοίξει το
τουρνουά της Ικαρίας, που θα πραγματοποιηθεί από τις 8 έως τις 16 Ιουλίου. Ο
Ιούλιος φαίνεται πάντως να ανήκει εξολοκλήρου στο Ανατολικό Αιγαίο, αφού,
εκτός απρόοπτου, τη σκυτάλη θα πάρει η Μυτιλήνη από τις 19 μέχρι τις 27. Ο
Αύγουστος θα ξεκινήσει με ένα διεθνές τουρνουά ράπιντ στα Καλάβρυτα (1-3).
Ύστερα από ένα δεκαήμερο κενό, η Καβάλα (13-21/8) θα συγκεντρώσει τα φώτα της
δημοσιότητας, για να δώσει τη θέση της σε δύο τουρνουά, το παραδοσιακό τής
Αίγινας και το νέο της Κορίνθου που θα διεξαχθούν ταυτόχρονα από τις 23 έως
τις 31 Αυγούστου. Το παζλ (και το μπέρδεμα) του μήνα αυτού συμπληρώνει ένα
ακόμη τουρνουά, που φιλοδοξεί να είναι διεθνές, αυτό της Νικαίας στην Αθήνα,
που θα γίνει από τις 18 μέχρι τις 28/8. Ο Σεπτέμβριος θα είναι και αυτός πολύ
ζωντανός, με τα τουρνουά των Χανίων και της Τήνου να συμπίπτουν (3-11
Σεπτεμβρίου) και το «Ακρόπολις» της Αθήνας να ακολουθεί (13-21/9). Πιο αργά το
φθινόπωρο αναμένεται να γίνει και ισχυρό γκραν πρι στην Κρήτη (Ηράκλειο, Άγιος
Νικόλαος). Μέσα σε όλα αυτά υπάρχει και το ανοιχτό πρωτάθλημα Ελλάδας που
είναι κατ' αρχήν προγραμματισμένο για την περίοδο 28/6-6/7 στην Αθήνα, όμως
αναζητείται ακόμη πιθανός περιφερειακός διοργανωτής. Σε αυτές τις διοργανώσεις
θα πρέπει να αναζητηθούν τα μέρη όπου θα γίνουν τα μπάνια του σκακιστικού
λαού, ωστόσο ας διατηρήσουμε μερικές επιφυλάξεις μέχρι να δούμε τις επίσημες προκηρύξεις.

ΜΑΔΡΙΤΗ

Η δεύτερη νίκη του Σορτ στο γκαμπί του βασιλιά είναι ίσως το σημαντικότερο
γεγονός του 7ου γύρου στο τουρνουά της Μαδρίτης. Κατά τα άλλα, ο Τοπάλοβ
διατηρεί ένα σημαντικό προβάδισμα.

Τοπάλοβ - Ιλέσκας 0,5-0,5 (61 κινήσεις), Σίροβ - Σάλοβ 1-0 (29), Σορτ - Πίκετ
1-0 (24), Πόλγκαρ - Ακοπιάν 0,5-0,5 (29), Σαν Σεγκούντο - Μπελιάβσκι 0-1
(113). Βαθμολογία (σε 7 γύρους) 1) Τοπάλοβ 5,5, 2-3) Σίροβ, Μπελιάβσκι 4,5,
4-6) Ιλέσκας, Ακοπιάν, Σορτ 4, 7-8) Σάλοβ, Πόλγκαρ 3, 9) Πίκετ 1,5, 10) Σαν
Σεγκούντο 1 βαθμό.

Σίροβ (2.690) - Σάλοβ (2.665)

1. ε4 δ5 2. ε: δ5 Β: δ5 3. Ιγ3 Βα5 4. δ4 Ιζ6 5. Ιζ3 γ6 6. Αγ4 Αζ5 7. Αδ2 ε6 8.
Ιδ5 Βδ8 9. Ι: ζ6+ Β: ζ6 10. Βε2 Αη4 11. δ5 Α: ζ3 12. η: ζ3 γ: δ5 13. Α: δ5 Ιδ7
14. 0-0-0 Αα3 15. γ3 0-0 16. Αε4 Αε7 17. Α: θ7+ Ρ: θ7 18. Βδ3+ Ρη8 19. Β: δ7
β6 20. Πθη1 Παδ8 21. Β: α7 Αγ5 22. Αε3 Πα8 23. Ββ7 Π: α2 24. Βε4 Α: ε3+ 25. ζ:
ε3 β5 26. Ργ2 β4 27. Β: β4 Βζ5+ 28. Ρβ3 Παα8 29. Π: η7+ 1-0

Σορτ (2.690) - Πίκετ (2.640)

1. ε4 ε5 2. ζ4 ε: ζ4 3. Ιζ3 Αε7 4. Ιγ3 Αθ4+ 5. Ρε2 δ5 6. Ι: δ5 Ιζ6 7. Ι: ζ6+
Β: ζ6 8. δ4 Αη4 9. Βδ2 Ιγ6 10. γ3 0-0-0 11. Β: ζ4 Βε6 12. Ρε3 η5 13. Ι: η5 Α:
η5 14. Β: η5 ζ5 15. θ3 Ι: δ4 16. γ: δ4 Π: δ4 17. θ: η4 Π: ε4+ 18. Ρζ2 ζ: η4
19. Πθ6 Πζ8+ 20. Ρη1 Π: ζ1+ 21. Ρ: ζ1 Πε1+ 22. Ρζ2 Βε2+ 23. Ρη3 Βδ3+ 24. Ρ: η4 1-0

* Αύριο Κυριακή θα πραγματοποιηθεί στα γραφεία της ΕΣΟ γενική συνέλευση
σωματείων, με θέμα την έγκριση του οικονομικού και διοικητικού απολογισμού των
ετών '95 και '96.

* Το 1ο σχολικό κύπελλο της πόλης του Αιγάλεω διοργανώνει ο τοπικός σύλλογος
σε συνεργασία με τον δήμο. Οι αγώνες θα γίνουν αύριο Κυριακή 1η Ιουνίου και
ώρα 10.00 στο πνευματικό κέντρο «Γιάννης Ρίτσος» (Δημαρχείου και
Κουντουριώτη). Δικαίωμα συμμετοχής έχουν μαθητές Δημοτικών, Γυμνασίων και
Λυκείων της περιοχής. Πληροφορίες και δηλώσεις συμμετοχής στον Σκακιστικό
Όμιλο Αιγάλεω (Ιερά Οδός και Σούτσου, τηλ. 59.10.421, απογευματινές ώρες) και
στον χώρο αγώνων 30' πριν από την έναρξη.

ΠΡΩΤΑΘΛΗΜΑ ΚΡΗΤΗΣ

Ο Τίμης Λυριντζάκης κέρδισε το πρωτάθλημα Κρήτης. Μαζί του ισοβάθμησε
(δεύτερος σύμφωνα με τα κριτήρια ισοβαθμίας) ο έφηβος Θόδωρος Φουκάκης. 
Οι αγώνες έγιναν ταυτόχρονα σε Ηράκλειο και Χανιά και αποτέλεσαν προκριματική
φάση του «Ίκαρος '97» για την περιοχή της Κρήτης. Αναλυτικά, η τελική
βαθμολογία έχει ως εξής: 1) Λυριντζάκης 5,5, 2) Φουκάκης 5,5, 3) Τσίλοβ 4,5,
4) Χατζιδάκης 4, 5) Σαρικάκης 2,5, 6) Βλαχάκης 2,5, 7) Σ. Μυλωνάκης 2, 8) Κ.
Φραγκιαδάκης 1,5.

Ο Λυριντζάκης εξασφάλισε δικαίωμα συμμετοχής στο ανοικτό πρωτάθλημα Ελλάδας
και σε τουρνουά νόρμας γκραν μετρ ή διεθνούς μετρ του Ικάρου. Επίσης, τη
φιλοξενία του στο διεθνές τουρνουά της Ικαρίας (8-16 Ιουλίου), όπως άλλωστε
και οι άλλοι δύο της πρώτης τριάδας (Φουκάκης και Τσίλοβ). Όλοι όσοι
συμμετείχαν στην τελική φάση δικαιούνται πάντως έκπτωση στα έξοδα διαμονής
στην Ικαρία.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: O99</CAT>
<ED>
Κωδικός άρθρου: A15850O991</ED>
<ID>
ID:170042

</ID><URL>http://ta-nea.dolnet.gr/neaweb/neafile.print_unique?e=A&f=15850&m=O99&aa=1</URL></REF>


Article

<CATEGORY>vin09</CATEGORY>

 <H5>CD ΚΑΤΑ ΠΑΡΑΓΓΕΛΙΑ: ΤΟ ΔΙΣΚΟΠΩΛΕΙΟ ΤΟΥ ΜΕΛΛΟΝΤΟΣ ΕΡΧΕΤΑΙ!
</H5><H5></H5><H2>«Φτιάξ' το μόνος σου»
</H2>
Στο δισκοπωλείο του μέλλοντος τα ράφια μπορεί να είναι εντελώς περιττά. Ίσως
κάποια μέρα να γίνουν κάτι σαν τα τζουκμπόξ, ένα μέρος της διακόσμησης,
απόλυτα ταιριαστό στον χώρο. Μπορεί να φαίνεται τραβηγμένο, εντός ολίγου όμως
ο πελάτης θα φτιάχνει μόνος του το CD του, με τραγούδια της επιλογής του, επί
τόπου, στο κατάστημα δίσκων της περιοχής του.

Τα «φτιάξ' το μόνος σου» δισκοπωλεία είναι ήδη πραγματικότητα στις Ηνωμένες
Πολιτείες, ένα από τα πρώτα λειτούργησε στη Φλόριντα, και οι καταναλωτές
έσπευσαν να δοκιμάσουν. Εκεί, επί τόπου λοιπόν, έχουν τη δυνατότητα να
φτιάχνουν το CD της αρεσκείας τους, με κομμάτια που εκείνοι διαλέγουν,
συνολικής διάρκειας προς το παρόν έως 45 λεπτά και αξίας κάπου ανάμεσα σε
5.000 με 6.000 δραχμές. Διαλέγεις, ας πούμε, το τάδε τραγούδι της Τζόαν Μπαέζ,
το δείνα του Ντέιβιντ Μπάουι, μια μπαλάντα της Κ. Ντ. Λανγκ, ένα κομμάτι των
AC/DC, «προγραμματίζεις» τις επιλογές σου στο ειδικό μηχάνημα και έχεις το
αγαπημένο σου CD εν ριπή οφθαλμού... Όλη αυτή η διαδικασία, μέσα στην οποία
περιλαμβάνεται και το τύπωμα του εξωφύλλου (επίσης της αρεσκείας του πελάτη),
διαρκεί περίπου 4 λεπτά.

Πριν από δύο χρόνια, όταν το δισκοπωλείο (και κατ' επέκταση τα CD) του
μέλλοντος παρουσιάστηκαν επίσημα από τους ανθρώπους της New Leaf Entertainment
στη μεγάλη αγορά μουσικής του MIDEM, στις Κάννες, οι ερωτήσεις από ειδικούς,
ενδιαφερομένους και άλλους έπεσαν βροχή. Βροχή που έγινε κατακλυσμός, όταν το
θέμα άγγιξε τα πνευματικά δικαιώματα ­ το πώς δηλαδή θα προστατεύεται ένας
Μπρους Σπρίνγκστιν, που σε κάποιο σημείο του πλανήτη ένας «φαν» της μουσικής
του διαλέγει το «Tunnel Of Love», ένα από τα τραγούδια του, για να φτιάξει τη
δική του συλλογή με ροκ. Δύσκολο πράγμα, αλλά όχι ακατόρθωτο. Φαίνεται μάλιστα
πως ήδη πολλά από αυτά τα προβλήματα αρχίζουν να λύνονται, σε μιαν εποχή που η
πολιτική των πολυεθνικών δισκογραφικών εταιρειών, σχετικά με τη διανομή των
ηχογραφημάτων τους αλλάζει, ιδιαίτερα στις Ηνωμένες Πολιτείες.

Η Music Network, θυγατρική της CD World Corporation, με βάση στην Ελβετία,
είναι έτοιμη να μπει δυνατά στην αγορά και σχεδιάζει να εγκαταστήσει στην
Αμερική τα «Μουσικά Σημεία» της (όπως θα λέγονται τα μηχανήματα που θα
κατασκευάζουν επί τόπου τα CD κατά παραγγελία). Αυτά λοιπόν τα «Μουσικά
Σημεία», σύμφωνα με τα στοιχεία των «Financial Times», θα στηθούν σε μαγαζιά
και εμπορικά κέντρα, από τον Σεπτέμβριο κιόλας, στη Νεα Υόρκη.

Η αλήθεια είναι, πάντως, πως όταν πρωτοπαρουσιάστηκε το όλο σύστημα του CD
κατά παραγγελία, οι μεγάλες δισκογραφικές εταιρείες ούτε που ήθελαν να το
ακούσουν και καμία δεν θέλησε να δώσει άδεια για το ρεπερτόριό της. Η εξέλιξη
όμως ήταν διαφορετική. Καθώς οι δισκογραφικές άρχισαν να βλέπουν το θέμα με
ενδιαφέρον, όπως και κάθε άλλη τεχνική που θα μπορούσε να δώσει ξανά μιαν
ώθηση στις πωλήσεις της μουσικής.

Η Music Network, τώρα, ισχυρίζεται πως έχει εξασφαλίσει κάπου 350.000 άδειες
για κομμάτια, πολλά από αυτά των τελευταίων είκοσι ετών και των καταλόγων επιτυχιών.

Τον προάγγελο του «κατά παραγγελία CD» τον βρίσκουμε περίπου δέκα χρόνια πριν,
όταν η Personics Corporation εγκατέστησε τα δικά της μηχανήματα ήχου, όπου ο
πελάτης μπορούσε να φτιάξει τη δική του προσωπική κασέτα με 12 έως 15
τραγούδια. Παρότι όλες οι εταιρείες, πλην της BMG, έδωσαν ονόματα του
ρεπερτορίου τους, το σχέδιο δεν προχώρησε. Ήταν, βλέπετε, που το CD ερχόταν
ορμητικά. Αν, τώρα, το ρεπερτόριο που θα φτάσει στη Music Network είναι αρκετά
ελκυστικό, οι πιθανότητες επιτυχίας του νέου σχεδίου με τα CD είναι πολύ
μεγαλύτερες. Άλλωστε, ένα από τα στοιχεία της έρευνας αγοράς έδειξε πως η
αγαπημένη ασχολία όσων έκαναν ηχογραφήσεις στο σπίτι κατά τη δεκαετία του '80
ήταν να διαλέγουν τραγούδια και να γράφουν κασέτες με συλλογές. Γιατί, λοιπόν,
σκέφτονται οι εταιρείες, να μη δείξουν το ίδιο ενδιαφέρον, αν μπορούν να
κάνουν το ίδιο και σε ήχο ψηφιακό;

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15850P011</ED>
<ID>
ID:170043

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P01&aa=1</URL></REF>


Article

<CATEGORY>vin09</CATEGORY>

 <H2>ΜΕ ΑΡΙΣΤΑ ΤΟ 1
</H2><H2></H2>
10.ΒΑΝΑ ΜΠΑΡΜΠΑ (έχει άποψη και για την πολιτική της κυπριακής
κυβέρνησης): Μιλάνε όλοι...

9.ΜΑΡΚΟΣ ΣΕΦΕΡΛΗΣ (ο τηλε-«ταξιτζής» βγάζει, λέει, δίσκο με τίτλο «Ο
φάλτσος»). Εμείς, τι φταίμε;

8.ΜΙΜΗ ΝΤΕΝΙΣΗ («είμαι το παράθυρο προς τον πολιτισμό»). Τι σας χτύπησε
πιο δυνατά; Το παντζούρι...

7.ΦΩΤΕΙΝΗ ΓΕΩΡΓΑΝΤΑ («κάνω σεξ στην παραλία»): Πριν ή μετά το κολύμπι;

6.ΛΕΥΤΕΡΗΣ ΠΑΝΤΑΖΗΣ (αφήνει φήμες να «διαρρεύσουν» πως παντρεύεται). Σε
δουλειά να βρισκόμαστε, δηλαδή.

5.ΡΟΥΛΑ ΚΟΡΟΜΗΛΑ (ετοιμάζει, λέει, διαγωνισμό τραγουδιού για το
«Μπράβο»): Τζέρτζελο να γίνεται.

4.ΡΑΝΙΑ ΟΙΚΟΝΟΜΙΔΟΥ (Αμάντα στον «Γυάλινο κόσμο»): Ένας κύκλος ­
θεατρικός ­ κλείνει με τους καλύτερους, πάντα, οιωνούς.

3.ΓΙΑΝΝΗΣ ΣΑΚΕΛΛΑΡΑΚΗΣ (ο ανασκαφέας των Αρχανών Κρήτης): Τα κατάφερε
να φέρει τους μινωικούς θησαυρούς στην Αθήνα.

2.ΑΝΝΑ ΚΟΚΚΙΝΟΥ («Ιφιγένεια στη χώρα των Ταύρων»): Μετά το θαυμάσιο
«Βιζυηνό» της επέστρεψε, με συνέπεια και μεράκι.

1.ΧΡΥΣΣΑ (η γλύπτρια, η Ελληνίδα, η διάσημη, η απλή): Ποιος είπε ότι η
πρωτοπορία και η Τέχνη έχουν χρονικά όρια;

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P01</CAT>
<ED>
Κωδικός άρθρου: A15850P012</ED>
<ID>
ID:170088

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P01&aa=2</URL></REF>


Article

<CATEGORY>vin09</CATEGORY>

 <H5>«Ο ΝΗΡΕΑΣ Ο ΒΑΡΑΣ» ΣΤΗ ΜΑΝΤΡΑ ΤΗΣ ΚΟΚΚΙΝΙΑΣ
</H5><H5></H5><H2>Τύμπανα στο Ηρώδειο
</H2>
Αύριο, στις 9 μ.μ. θα ηχήσουν στο Ηρώδειο (τηλ. 3221.459) τα τύμπανα taiko,
που αντλούν την καταγωγή τους από την αρχαία Ιαπωνία. Το ιαπωνικό συγκρότημα
Wadaiko Ichiro Drummers θα δώσει αύριο (και τη Δευτέρα) μία παράσταση - τελετουργία.

Με τα τύμπανα τοποθετημένα χαμηλά στη σκηνή, για να μεταφέρουν τις δονήσεις
τους στο έδαφος, αλλά και στον αέρα, η μουσική των Wadaiko Ichiro Drummers
βασίζεται στον αυστηρό συντονισμό των μουσικών. Το αρχαίο και το σύγχρονο ενώνονται.

ΘΕΑΤΡΟ

«Ο Νηρέας ο Βάρας», το έργο του Δημήτρη Παπαχρήστου που ανέβασε ο θίασος του
Γιώργου Αρμένη, σε σκηνοθεσία Εύας Κοταμανίδου, θα δώσει παράσταση απόψε στις
9.30 στη Μάντρα της Κοκκινιάς. Στο έργο συμμετέχουν εκτός από τον Γιώργο
Αρμένη, ο Χάρης Σώζος και η Μαρίκα Τζιραλίδου. Τα σκηνικά και κοστούμια είναι
του Γιώργου Ζιάκα. Η μουσική του Γιάννη Σπυρόπουλου - Μπαχ.

*** Στο Δημοτικό Θέατρο Αργυρουπόλεως οι τελειόφοιτοι της Δραματικής Σχολής
Βεάκη δίνουν αύριο, στις 9 μ.μ., παράσταση με τίτλο «Θυμήσου τότε...».
Πρόκειται για μία συρραφή από μονόπρακτα των Νικολάου Λάσκαρη και Νικολαρα
Ανδρέου. Η σκηνοθεσία είναι του ηθοποιού Γιώργου Γεωγλερή, τα σκηνικά του
Δημήτρη Κακριδά και τα κοστούμια της Πάγιας Μουστάκη - Βεάκη.

ΑΚΡΟΑΣΗ

Αύριο στις 10 το πρωί, στην αίθουσα «Πάνος Χαλδέζος» της Εστίας Νέας Σμύρνης
θα πραγματοποιηθούν ακροάσεις για τα νέα μέλη της Mejisto (συμφωνική ορχήστρα νέων).

Την καλλιτεχνική επιτροπή αποτελούν οι: Nobel Armand, Γιώργος Χατζηνίκας,
Αντρέας Καρμπόνε, Γιάννης Γεωργιάδης, Κώστας Θέος και Σπύρος Γαντζίας.
Συμμετέχουν νέοι έως 30 ετών, σπουδαστές μουσικής σε όργανα συμφωνικής
ορχήστρας. Πληροφορίες στο τηλ. 9349.316. Η είσοδος είναι ελεύθερη για το κοινό.

ΠΑΡΑΣΤΑΣΗ

Δραματοποιημένη ποίηση του Κώστα Καρυωτάκη παρουσιάζει η Λογοτεχνική Ομάδα του
5ου Λυκείου Ιλίου στην εκδήλωση του σχολείου (Καλπακίου και Ζίτσης), απόψε
στις 8.30 και αύριο την ίδια ώρα.

ΕΚΔΗΛΩΣΕΙΣ

Η γαλλική πρεσβεία στην Ελλάδα, το Γαλλικό Ινστιτούτο Αθηνών και ο Δήμος
Ναυπλιέων, με τη συνδρομή της εταιρείας «Φίλων Νίκου Καζαντζάκη», διοργανώνουν
απόψε στις 8 εκδήλωση, που θα γίνει στο θέατρο «Τριανόν». Το αφιέρωμα στον
Καζαντζάκη περιλαμβάνει ομιλίες, κρητικούς χορούς, προβολή ταινιών - βίντεο
και απαγγελία αποσπασμάτων της «Οδύσσειας» από τον Γιώργο Μιχαλακόπουλο και
την Ειρήνη Μαρκοπούλου.

*** Με σύνθημα «Ας ξαναχτίσουμε τον Παρθενώνα», οι μαθητές του British Centres
(Αγνώστου Στρατιώτου 34, Καλλιθέα, τηλ. 9575.300) οργανώνουν αύριο στις 8.30
μ.μ. εκδήλωση, όπου θα διαβαστεί το γράμμα που στάλθηκε από τους μαθητές στον
πρωθυπουργό της Μεγ. Βρετανίας, Τόνι Μπλερ.

*** Παιδικό Φεστιβάλ διοργανώνει το Τμήμα Βρεφονηπιοκομίας στην Πλατεία
Αναργύρων απόψε και αύριο, από τις 10 το πρωί έως τις 8 το βράδυ. Οι
εκδηλώσεις περιλαμβάνουν έκθεση παιδικού και παιδαγωγικού βιβλίου, εργαστήρια
καλλιτεχνικών δραστηριοτήτων και δημιουργικής απασχόλησης, παιχνίδια
επιδεξιότητας και ταχύτητας. Μεταμφίεση και θεατρικό παιχνίδι. Παιχνίδια με κλόουν.

*** Το Μικρολίμανο αναβαθμίζεται και διοργανώνει εκδηλώσεις για το
Σαββατοκύριακο, με πρόγραμμα που θα αρχίζει στις 8.30 μ.μ. και θα τελειώνει τα
μεσάνυχτα. Θα εμφανισθούν απόψε και αύριο οι: Πέτρος Ίμβριος, Αθηνά Χαϊκάλη,
Σπύρος Σπυράκης, Λένα Παπαδοπούλου, Στάθης Αγγελόπουλος και Ελίνα
Κωνσταντοπούλου. Επίσης υπάρχει και παιδικό πρόγραμμα, σήμερα και αύριο από
τις 10 π.μ. μέχρι τις 12 το μεσημέρι.

ΡΕΣΙΤΑΛ

Ρεσιτάλ πιάνου δίνει απόψε στις 8 στην Αίθουσα Συναυλιών Φίλιππος Νάκας
(Ιπποκράτους 41) η Χριστίνα Νοτάκη, από την Ιεράπετρα, με έργα Μπαχ, Μπετόβεν,
Σούμπερτ, Σούμαν και Μπάρτοκ.

Η είσοδος είναι ελεύθερη για το κοινό.

ΣΥΝΑΥΛΙΑ

Συναυλία στο «Παλλάς» (Βουκουρεστίου 1, τηλ. 3239.265) διοργανώνει η Νομαρχία
Αθηνών απόψε στις 8.30. Στη συναυλία η Συμφωνική Ορχήστρα Μαθητών της
Νομαρχίας Αθηνών θα ερμηνεύσει έργα Μπετόβεν, Σούμπερτ, Μπραμς, Βέρντι, Λιστ,
Λαυράγκα κ.ά.

ΠΑΙΔΙΚΗ ΧΟΡΩΔΙΑ

Στον κήπο του Προεδρικού Μεγάρου, και με την ευκαιρία της Παγκόσμιας Ημέρας
του Παιδιού, ενώπιον του Προέδρου, η παιδική χορωδία και η παιδική συμφωνική
ορχήστρα του Γ' Προγράμματος της ΕΡΑ, με σολίστ στο πιάνο την Έλενα Μουζάλα
και υπό τη διεύθυνση (της ορχήστρας) της Νίνας Πατρικίδα και (της χορωδίας)
του Μιχάλη Πατσέα θα ερμηνεύσουν έργα Μπετόβεν, Μότσαρτ, Κοντάι, Κότσαρ και
παραδοσιακά της Δωδεκανήσου και της Ικαρίας. Αύριο στις 8. Θα μεταδοθεί στις
10 μ.μ. από το Γ' Πρόγραμμα.

ΚΑΜΕΡΑΤΑ

Η Καμεράτα, Ορχήστρα των Φίλων της Μουσικής, δίνει απόψε (και αύριο) τις
τελευταίες της συναυλίες στο Μέγαρο Μουσικής. Το πρόγραμμα που παρουσιάζει
είναι ένα ψηφιδωτό ευρωπαϊκής μουσικής του 20ού αιώνα, όπου δίνεται ιδιαίτερη
έμφαση στη σύγχρονη ελληνική δημιουργία, με δύο κοντσέρτα του Θόδωρου Αντωνίου
και του Μηνά Αλεξιάδη ­ που ερμηνεύονται σε πρώτη εκτέλεση. Τις συναυλίες ­ θα
δοθούν στην Αίθουσα Μητρόπουλου ­ διευθύνει ο Θόδωρος Αντωνίου. Χορηγός είναι
η Eurobank.

Στο πρόγραμμα συμμετέχει ο σολίστας Λεωνίδας Καβάκος, γνώστης του κλασικού και
ρομαντικού ρεπερτορίου.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15850P021</ED>
<ID>
ID:170051

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ» </H2><H2></H2>
Ο Μανώλης Ρασούλης τραγουδάει αύριο στο «Στέκι της Νεολαίας» στο Ζεφύρι. Η
συναυλία του εντάσσεται στις εκδηλώσεις «Μνήμες Αλώσεως», που διοργανώνει σε
όλη την Ελλάδα η Νομαρχιακή Αυτοδιοίκηση Δυτικής Αττικής.

*** Οι «Love In Sadness» υποδέχονται το καλοκαίρι επισήμως αύριο Κυριακή στο
Μπαρ των Ασωμάτων. Στις 10 το βράδυ, με ήχο φρέσκο και αστραφτερό, στη γνωστή
διεύθυνση του Θησείου. Αγ. Ασωμάτων 43.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15850P022</ED>
<ID>
ID:170092

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P02&aa=2</URL></REF>


Article

<CATEGORY>vin09</CATEGORY>

 <H2>Δυναμική κάθοδος
</H2>
<AUTHOR>Μ.Χ.</AUTHOR>

<H3></H3>Και όμως. Θα έρθει από το Παρίσι, την Ουνέσκο και τις διεθνείς συναντήσεις για
να τιμήσει την Καβάλα. Την ιδιαίτερη πατρίδα του. 
Ο Βασίλης Βασιλικός θα είναι στην Αθήνα για τη μεγάλη Πολιτιστική Εβδομάδα της
Καβάλας, που αρχίζει τη Δευτέρα στο Γκάζι της Πειραιώς. Ζωγράφοι, γλύπτες,
αγιογράφοι, ποιητές και πεζογράφοι, μουσικοί και φωτογράφοι. Μια τεράστια
οικογένεια δημιουργών από την Καβάλα έχουν βάλει στοίχημα να γοητεύσουν εμάς
τους πρωτευουσιάνους. 
Και θα το καταφέρουν σίγουρα. Για σκεφτείτε: Βασίλης Βασιλικός, Γιώργος
Χειμωνάς (οι «Χτίστες» του θα παρουσιαστούν από το ΔΗΠΕΘΕ Καβάλας), Αργύρης
Μπακιρτζής (συναυλία με τους Χειμερινούς Κολυμβητές), Νίκος Παναγιωτόπουλος (ο
φωτογράφος) και κοντά τους κάποια «διαμάντια» του δεύτερου πλάνου, Αξιώτης,
Καναβούρης, Μαρκόγλου, Βασιλειάδης κ.ά. Ωραία ιδέα που θα άξιζε να έχει
μιμητές. Μπράβο και στον δήμαρχο Καβάλας Λευτέρη Αθανασιάδη.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15850P023</ED>
<ID>
ID:170129

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P02&aa=3</URL></REF>


Article

<CATEGORY>vin09</CATEGORY>

 <H2>Τα ξερά...
</H2>
<H3></H3>Το δυναμικό της Λυρικής μας Σκηνής ανέκαθεν δεν είχε τις καλύτερες των σχέσεων
με αυτό που λέμε υποκριτική. 
Οι εξαιρέσεις επιβεβαιώνουν τον κανόνα και πάντα φάνταζαν και φαντάζουν σαν τη
μύγα μέσα στο γάλα. 
Δυστυχώς ­ λυπάμαι αλλά θα το πω ­ οι δύο παραστάσεις του Στούντιο Όπερας της
Λυρικής δεν επιτρέπουν, σε μένα τουλάχιστον, να ευελπιστώ, ως προς το θέμα
αυτό, για το μέλλον ­ αν από το «υλικό» αυτό πρόκειται να ανανεωθούν οι
πρωταγωνιστές της Λυρικής. Και απορώ, μάλιστα, που για τις δύο παραστάσεις
επελέγησαν έργα ­ το «Kiss me Kate» και η «Όπερα του ζητιάνου» ­ που απαιτούν
μάλλον ηθοποιούς που τραγουδούν καλά, παρά λυρικούς καλλιτέχνες που παίζουν
όπως όπως...

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15850P024</ED>
<ID>
ID:170153

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P02&aa=4</URL></REF>


Article

<CATEGORY>vin09</CATEGORY>

 <H2>... Και τα χλωρά
</H2>
<AUTHOR>Γ.Δ.Σ.</AUTHOR>

<H3></H3>Για να μην καούν όμως με τα ξερά και τα χλωρά να επισημάνω μια περίπτωση που
με εντυπωσίασε. Ελένη Ζιώγα το όνομα αυτής ­ και ουδεμία η σχέση της με την
καλή συνάδελφο και κόρη του Βασίλη Ζιώγα που ντεμπουτάρισε πέρυσι με πολλή
άνεση και καλά αποτελέσματα στις «Χρωματιστές γυναίκες» του πατέρα της. 
Η περί ης ο λόγος Ελένη Ζιώγα είναι μια εξαίρετη, πληθωρική, εκρηκτική,
δαιμόνια «κωμίκα», με καταπληκτική κίνηση και καλή φωνή, που έκλεψε την
παράσταση στο «Kiss me Kate» ως Σουλ ­ ρόλο, μάλλον, πρόσθετο στη διασκευή της
ακούραστης Κάρμεν Ρουγγέρη. Δεν ξέρω αν στοχεύει στην όπερα, στο μιούζικαλ,
στην επιθεώρηση ή στην πρόζα, δεν ξέρω ποιο θέατρο θα την «αρπάξει», αλλά,
καλού-κακού, τρέμετε Ελένη Γερασιμίδου και Έλντα Πανοπούλου!

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15850P025</ED>
<ID>
ID:170166

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P02&aa=5</URL></REF>


Article

<CATEGORY>vin09</CATEGORY>

 <H2>Ποιος Αρμάνι;
</H2>
<AUTHOR>Μ.Μ.</AUTHOR>

<H3></H3>Τι θα είχαν τώρα να πουν εκείνοι που χαρακτήριζαν τον Έρικ Κλάπτον ως «τον
ρόκερ με το Αρμάνι». 
Τώρα, που χάρη στον 52χρονο κιθαρίστα, ο οίκος των Κρίστις έκανε μια από τις
πιο πετυχημένες δημοπρασίες του, με τον Έρικ Κλάπτον να προσφέρει 31 κομμάτια
από τη συλλογή του με έργα μοντέρνας τέχνης και τους «φαν» του να ανεβάζουν
υπέρογκα τις τιμές. Ακριβά γούστα των ρόκερ και των θαυμαστών!

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P02</CAT>
<ED>
Κωδικός άρθρου: A15850P026</ED>
<ID>
ID:170173

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P02&aa=6</URL></REF>


Article

<CATEGORY>vin09</CATEGORY>

 <H5>ΑΠΟ ΤΟΥΣ ΑΔΕΛΦΟΥΣ ΚΑΤΣΙΜΙΧΑ ΕΩΣ ΤΟΝ ΜΠΡΟΥΣ ΝΤΙΚΙΝΣΟΝ ΣΤΟ ΤΡΙΗΜΕΡΟ ΤΟΥ ΙΟΥΛΙΟΥ
</H5><H2>Ροκ με... Γκάζι
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Οι Κατσιμιχαίοι θα συναντήσουν τους Megadeth, οι Sisters of Mercy θα
μοιραστούν την ίδια σκηνή με τους Flowers of Romance και ο Μπρους Ντίκινσον θα
έρθει τετ α τετ με τους Πυξ Λαξ, εκτός των άλλων.
</H3>
Ακούγεται σαν σενάριο τραβηγμένης ροκ φαντασίας, ένας παράδεισος για όσους
υπομονετικά περίμεναν να δουν, ας πούμε, τον Άντριου Έλντριτς να ξεδιπλώνει
τις παράξενες ιστορίες του «ζωντανά» σε ένα «λάιβ», σαν αυτά που έγραψαν την
ιστορία των Sisters. Όσο ροκ κι αν ακούγεται, αυτό είναι το πλάνο του φεστιβάλ
στο Γκάζι, στο κέντρο της Αθήνας, που για τρεις βραδιές ­ 9, 10 και 11 Ιουλίου
­ θα παρουσιάσει τρεις διαφορετικές απόψεις επί του ροκ εν ρολ του γνωστού εδώ
και τόσα χρόνια. Ροκ από χέρια ελληνικά, ροκ με ρίζες στο πανκ και στις «γκοθ»
όχθες του, ροκ και χέβι μέταλ, για ένα κλείσιμο με πολλά ντεσιμπέλ. Όλα κάτω
απ' τις υψικάμινους του Φωταέριου, στο βιομηχανικό τοπίο και με φόντο το
ργοστάσιο, ένας χώρος που θα υποδεχτεί το φετινό τριήμερο, μετά τη Δραπετσώνα
πέρσι και το «Rock of Gods» της.

Η «κληρονομιά» της Δραπετσώνας ήταν ένα πετυχημένο φεστιβάλ, που ακούστηκε το
ίδιο δυνατά και στο εξωτερικό, με πολλά συγκροτήματα να δηλώνουν το ενδιαφέρον
τους για να δώσουν «παρών» στην Ελλάδα. Από τους περσινούς διοργανωτές, την
Άνωση και την Di Di Music, συνεχίζουν με το φετινό φεστιβάλ του Γκαζιού οι
δεύτεροι, πιστεύοντας στο «να γίνει θεσμός ­ όπως λέει ο Νίκος Λωρης τής Di Di
­ και να μη μείνουν οι περσινές εκδηλώσεις μόνο ωραία ανάμνηση.»

Στο Γκάζι, λοιπόν, το πρόγραμμα πήρε την τελική μορφή του. Και στις 9 Ιουλίου,
ημέρα Τετάρτη, ο Πάνος και ο Χάρης Κατσιμίχας, οι Πυξ Λαξ, τα Υπόγεια Ρεύματα
ρίχνουν ακόμη περισσότερο φως στη ζωντανή, μαχητική πλευρά του ελληνικού
τραγουδιού, που διανύει τον τελευταίο καιρό λαμπρές ημέρες. Την επόμενη μέρα
κι εκεί, μόλις αρχίσει να πέφτει ο ήλιος, οι Love in Sadness ξεκινάνε δυναμικά
και συνεχίζουν οι Flowers of Romance, με επιδόσεις όχι μόνο στα μέρη μας, αλλά
και κυκλοφορίες τους στο εξωτερικό. 
Οι New Model Army παίζουν ταχύτατα κι ορμητικά, όπως αναμφισβήτητα θα
συνεχίσουν οι Sisters of Mercy ­ συγκρότημα... απωθημένο του ελληνικού κοινού,
που πάντα περίμενε την εμφάνισή τους.

Το ροκ σκληραίνει και είναι Παρασκευή 11 Ιουλίου, όταν οι Megadeth, σούπερ
σταρ των πιο «βαρέων» τάσεων της μουσικής, πάρουν τον πρώτο ρόλο. Ακολουθεί σε
ανάλογο ύφος ο Μπρους Ντίκινσον που, σημειωτέον, παρουσιάζει τον κ. Άντριαν
Σμιθ και ζωντανεύουν ημέρες των Iron Maiden στο Γκάζι. Την τρίτη θορυβώδη
ημέρα συμπληρώνουν, εξάλλου, οι Krypt Inc και οι Rottin'Christ, που χαίρουν
ιδιαίτερης εκτίμησης στους κύκλους τού χέβι μέταλ.

Η σκηνή στο Γκάζι θα είναι σκεπαστή, όπως σε όλα τα φεστιβάλ, και στον χώρο θα
στηθούν περίπτερα ανεφοδιασμού, με φαγητό και υλικό για τους «φαν», που θα
θέλουν να φύγουν με κάτι σαν σουβενίρ από τα συγκροτήματα που θα παίξουν. Στο
τριήμερο, άλλωστε, δήλωσε τη συμπαράστασή του ο Δήμος Αθηναίων μαζί με τον
«9.84», που πήρε θέση στο πλευρό τού φεστιβάλ από τις μέρες της προετοιμασίας.
Μάλιστα, η κινητοποίηση των «φαν» έχει ήδη αρχίσει. Στο ημερολόγιο πήρε κιόλας
θέση ένα πάρτι «προθέρμανσης» για την εμφάνιση των Sisters of Mercy. Αυτό που
ετοιμάζει ο Γιώργος Φακίνος, με τη συμπαράσταση των διοργανωτών στις 13
Ιουνίου στο Χοροστάσιο, σ' ένα κλίμα προ-συναυλιακό. 
<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P03</CAT>
<ED>
Κωδικός άρθρου: A15850P031</ED>
<ID>
ID:170052

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P03&aa=1</URL></REF>


Article

<CATEGORY>vin09</CATEGORY>

 <H5>ΣΥΖΗΤΕΙΤΑΙ ΤΗΝ ΕΡΧΟΜΕΝΗ ΠΑΡΑΣΚΕΥΗ Η ΕΞΩΣΗ ΤΗΣ </H5><H5></H5><H2>Τελευταία ευκαιρία για την Ταινιοθήκη
</H2>
Για άλλη μια φορά, για τίποτα δεν μπορείς να είσαι σίγουρος, όταν έχεις να
κάνεις με το Δημόσιο... Η Ταινιοθήκη της Ελλάδος κινδυνεύει πάλι με έξωση
προκειμένου το ιστορικό νεοκλασικό κτίριο, έργο του Τσίλερ, στη γωνία Κανάρη
και Ακαδημίας να γίνει... φούρνος με ντιζάιν!Την ερχόμενη Παρασκευή το πρωί
εκδικάζεται η έξωση που έχει κάνει το Ταμείο Πολιτικών Υπαλλήλων (ΤΠΥ) ­
εποπτεύεται από το υπουργείο Οικονομικών ­ προς την Ταινιοθήκη της Ελλάδος και
η εκδίκαση της οποίας είχε αναβληθεί πριν από δύο μήνες. Οι υπεύθυνοι του ΤΠΥ
δεν δέχονται καμία οικονομική διευθέτηση με το Δ.Σ. της Ταινιοθήκης και όλα
δείχνουν ότι προτιμούν να εκχωρήσουν το κτίριο σε επιχειρηματία για να γίνει
εστιατόριο, καφέ, ζαχαροπλαστείο, φούρνος, όπως έχει διαμορφωθεί ήδη το ισόγειο.

Να υπενθυμίσουμε, πάντως, ότι μετά την πυρκαγιά της Ταινιοθήκης στις 14
Απριλίου ­ ευτυχώς δίχως σημαντικές απώλειες ­ ο υπουργός Πολιτισμού κ.
Ευάγγελος Βενιζέλος είχε δηλώσει: «Θα αποκατασταθούν όλες οι ζημιές με έξοδα
του ΥΠΠΟ στο νεοκλασικό κτίριο των οδών Κανάρη και Ακαδημίας». Ωστόσο, στη
σημερινή, νέα κρίσιμη στιγμή για την τύχη της Ταινιοθήκης, το υπουργείο
Πολιτισμού και η Πολιτεία δεν έχουν προχωρήσει σε κάποια αποφασιστική παρέμβαση.

Η κ. Μαρία Κομνηνού, μέλος του Διοικητικού Συμβουλίου της Ταινιοθήκης, μας
ανέφερε χθες ότι «μόνο με πολιτική βούληση μπορεί να διασωθεί οριστικά η
Ταινιοθήκη της Ελλάδος, που εδώ και 34 χρόνια έχει ταυτιστεί με το ιστορικό
κτίριο του Τσίλερ».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15850P041</ED>
<ID>
ID:170053

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Μνήμες της Πόλης
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Με ποικίλες εκδηλώσεις γιορτάστηκε, στην εβδομάδα που λήγει σήμερα, η επέτειος
της Αλώσεως. Ομιλίες, ειδικά προγράμματα σε ραδιοφωνικούς σταθμούς, συναυλίες
μουσικής, άρθρα και κείμενα στον Τύπο. Η 29η Μαΐου εξακολουθεί, 544 χρόνια από
τότε, να συγκινεί τη συλλογική μνήμη.

Συναφείς με το θέμα της επετείου είναι και δύο εκδόσεις που έφτασαν πρόσφατα
στα χέρια μου. Η πρώτη προέρχεται από τον δραστήριο Σύλλογο
Κωνσταντινουπολιτών· έχει τίτλο «Πόλη και Παιδεία. Η Ελληνική Παιδεία στην
Κωνσταντινούπολη τα τελευταία 200 χρόνια» (Εκδόσεις Ελληνικά Γράμματα) και
περιέχει τα Πρακτικά ομότιτλου συμποσίου που είχε οργανωθεί το 1990. Η δεύτερη
είναι το εναρκτήριο τεύχος ενός πολυσέλιδου, σεμνού και συμπαθητικού
περιοδικού μικρού σχήματος· τιτλοφορείται «Η Δεξαμενή» και φιλοδοξεί να
αποτελέσει βήμα λόγου και τέχνης για τους Πολίτες, τους Ίμβριους και Τενέδιους.

Και τα δύο έντυπα αναθερμαίνουν και συντηρούν πολλές μνήμες, όχι με το αίσθημα
νοσταλγίας και απώλειας του «χαμένου παραδείσου», αλλά ­ κυρίως το πρώτο ­ με
τεκμηριωμένα και σοβαρά μελετήματα που προσπαθούν να διερευνήσουν και να
καθορίσουν την πνευματική δράση των Ελλήνων της Πόλης, στα χρόνια που η εκεί
παροικία μας ανθούσε. Τις πνευματικές ζυμώσεις στην Πόλη έχουν εκφράσει
περιοδικά όπως η «Φιλολογική Ηχώ», ο «Λόγος», η «Φιλολογική Πρωτοχρονιά», η
«Τέχνη», ο «Πυρσός», όπου συναντούσε ονόματα με σημαντική προσφορά στα
νεοελληνικά γράμματα: Φώτης Φωτιάδης, Μένος Φιλήντας, Σοφία Σπανούδη,
Αλεξάνδρα Παπαδοπούλου, Άγγελος Σημηριώτης, Απόστολος Μελαχρινός, Ιωάννης
Γρυπάρης, Νίκος Φαληρέας, Μανουήλ Γεδεών.

Οι Έλληνες της Πόλης γνώρισαν σε διάστημα περίπου τριάντα χρόνων δύο μεγάλα
χτυπήματα: το ένα, το 1922· και το άλλο, σχεδόν τελειωτικό, το 1955. Παρά
ταύτα, κατά την περίοδο που ορίζεται από τις χρονολογίες αυτές, οι
δραστηριότητές τους συνεχίστηκαν, η δημιουργική τους πνοή δεν εξαφανίστηκε και
η γενικότερη προσφορά τους υπήρξε αξιόλογη. Βέβαια, όλα αυτά στο πλαίσιο της
Συνθήκης της Λωζάννης, με την οποία κλείνει για την Ελλάδα και την Τουρκία η
Μικρασιατική Εκστρατεία. Από τότε, «η Πόλη έπαυσε να είναι η συνισταμένη του
Ελληνισμού της Μικρασίας, της Ανατολικής Θράκης και του Πόντου». Η συρρίκνωση
του περιφερειακού Ελληνισμού είχε αρχίσει.

Για την Πόλη έχουν εκδοθεί τις τελευταίες δεκαετίες πολλά βιβλία, κάθε είδους:
Λευκώματα, αναμνήσεις, απολογισμοί, ειδικότερες οικονομικές και κοινωνικές
μελέτες, χρονικά και χρονογραφίες. Θέλω να πω ότι η παρουσία των Ελλήνων στην
Πόλη έχει γίνει αντικείμενο συστηματικότερης και συχνότερης εξέτασης, απ' ό,τι
σε άλλες εξίσου ανθούσες ελληνικές παροικίες, όπως π.χ. στην Αλεξάνδρεια.
Τούτο δεν σημαίνει ότι έχει αποκατασταθεί και έχει αποτιμηθεί οριστικά η
ιστορία του Ελληνισμού της Πόλης, αλλά, όπως τουλάχιστον διαφαίνεται από τα
Πρακτικά που προανέφερα, η επιστημονική έρευνα έχει προσανατολιστεί σωστά,
έχουν αποτυπωθεί τα προβλήματα που την απασχολούν, υπάρχει μια «εν προόδω»
κίνηση για να περισωθεί, να αξιολογηθεί και να μελετηθεί κάθε είδος αρχειακού υλικού.

Η κατάσταση των λιγοστών Ελλήνων που ζουν σήμερα στην Πόλη είναι, λίγο ώς
πολύ, γνωστή· την έχει αποδώσει με συγκλονιστικό τρόπο το φωτογραφικό λεύκωμα
του Κώστα Σακελλαρίου «Οι τελευταίοι Έλληνες της Πόλης» (Άγρα, 1995). Και
αυτοί που έφυγαν και αυτοί που απομένουν σήμερα στην Πόλη διεκδικούν τη μνήμη
μας, αλλά, κυρίως, απαιτούν και δικαιούνται την ψύχραιμη, αφανάτιστη και
διδακτική μελέτη της ιστορίας τους. Το ευρύτερο παροικιακό φαινόμενο έχει
πολλές και απροσδόκητες εκφάνσεις. Δεν είναι, ίσως, τυχαίο ότι μια ακραία και
οριακή μορφή, γέννημα αυτού του φαινομένου, ο Κ. Π. Καβάφης, συνδέεται στενά
τόσο με την Αλεξάνδρεια όσο και με την Κωνσταντινούπολη.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15850P042</ED>
<ID>
ID:170093

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P04&aa=2</URL></REF>


Article

<CATEGORY>vin09</CATEGORY>

 <H5>Τα θετικά και τα αρνητικά του Ίντερνετ
</H5><H2>ΒΙΒΛΙΟ παρουσίαση
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>ΖΑΝ ΓΚΙΣΝΕΛ «Πόλεμοι στον κυβερνοχώρο ­ Μυστικές υπηρεσίες και
Internet». Μετάφραση: Γεωργία Ζακοπούλου. Αθήνα 1997,
σελίδες 334. Εκδόσεις «ΣΤΑΧΥ».

Ύστερα από πολύχρονη και εξειδικευμένη έρευνα και μελέτη ο Ζαν Γκισνέλ,
δημοσιογράφος της «Λιμπερασιόν» και συγγραφέας, παρουσιάζει σ' αυτό το βιβλίο
του, με αναλυτικά στοιχεία, την παρουσία του Ίντερνετ στη ζωή μας, αλλά και
τους τρόπους λειτουργίας του. Το βιβλίο επίσης περιλαμβάνει πολλές
ηλεκτρονικές διευθύνσεις, με τις οποίες μπορεί να επικοινωνήσει ο
ενδιαφερόμενος αναγνώστης, καθώς και αναλυτικό θεματικό ευρετήριο. Ιδιαίτερη
έμφαση δίνει ο συγγραφέας στο ζήτημα της κατοχύρωσης του απορρήτου των
επικοινωνιών και των συχνών παραβιάσεών του, χάρη στη δυνατότητα της νέας
τεχνολογίας. Εξετάζεται από κάποια άλλη πλευρά ο «πληροφορικός πόλεμος», σε
σχέση με τις πολεμικές συγκρούσεις, την εξωτερική πολιτική, το εμπόριο, την
οικονομία και την επιστήμη. Γίνεται ακόμη αναφορά για τις προσπάθειες που
έκαναν κάποιοι σύλλογοι και ιδιώτες για την προστασία των ατομικών ελευθεριών
στα δίκτυα, καθώς και τις αντίστοιχες απόπειρες καταπάτησης αυτών των
ελευθεριών από κρατικούς ή παρακρατικούς οργανισμούς.

Ο Ζαν Γκισνέλ κάνει συγκρίσεις μεταξύ «τεχνολαγνείας» και «τεχνοφοβίας».
Αναγνωρίζει τις δυνατότητες ελευθερίας επικοινωνίας και γνώσης, που παρέχουν
τα δίκτυα, αλλά επισημαίνει ότι αυτές (οι δυνατότητες) αποτελούν τη μία όψη
του νομίσματος. Η άλλη όψη ­ τονίζει ο συγγραφέας ­ είναι οι στρατιωτικοί και
οι μυστικές υπηρεσίες που έχουν στόχο να μετατρέψουν την ηλεκτρονική
διασύνδεση σε εργαλείο ελέγχου και μηχανή πολέμου.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P04</CAT>
<ED>
Κωδικός άρθρου: A15850P043</ED>
<ID>
ID:170130

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P04&aa=3</URL></REF>


Article

<CATEGORY>vin09</CATEGORY>

 <H5>ΣΕ ΔΥΟ ΣΕΙΡΕΣ ΚΑΙ ΕΝΑ ΤΗΛΕΠΑΙΧΝΙΔΙ Ο ΠΑΠΑΔΟΠΟΥΛΟΣ
</H5><H5></H5><H2>Τρισυπόστατος ο Σπύρος...
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Ο Σπύρος Παπαδόπουλος από τον ερχόμενο Οκτώβριο θα «μπαίνει» στα ελληνικά
νοικοκυριά μέσα όχι από ένα ούτε από δύο, αλλά από τρία κανάλια! Ως
οικοδεσπότης στο «Κόντρα πλακέ» του Mega, ως μουσικός στο δραματικό σίριαλ
«Αθήνα - Θεσσαλονίκη» της ΕΤ1 και ως καθηγητής ιδιωτικού πανεπιστημίου στην
εύθυμη αισθηματική σειρά «Καραμπόλα» (προσωρινός τίτλος) του Antenna.

Όλα δείχνουν πως ύστερα από μια περίοδο «αγρανάπαυσης», ο δημοφιλής ηθοποιός
κάνει δυναμική επανεμφάνιση μέσα από τις τηλεσυχνότητες. Αλλά, από τα λεγόμενά
του στα «ΝΕΑ», δεν θα αρκεστεί μόνον σε αυτά. Μελετά προτάσεις για ρόλους σε
θεατρικά έργα της επόμενης σεζόν. Αν τελικά συμφωνήσει, «θα είναι για θεατρική
παράσταση που δεν θα διαρκέσει όλον τον χειμώνα, επειδή ήδη έχω κουραστεί».
Κρατά ωστόσο δυνάμεις, διότι περί τα τέλη Ιουνίου «θα αρχίσουν τα γυρίσματα
της αισθηματικής κομεντί του Antenna, που θα γίνουν όλα σε εξωτερικούς χώρους».

Και στα δύο σίριαλ μπορεί να υπάρχουν κοινά σημεία αναφοράς στους ρόλους που
υποδύεται, όμως ο Σπύρος Παπαδόπουλος δεν δίνει σημασία στο ενδεχόμενο ότι
μπορεί κάποιοι να σπεύσουν να του «κολλήσουν» τη στάμπα του εραστή. Δείχνει να
το απολαμβάνει και έχει επιχειρήματα για τις επιλογές του.

Το σίριαλ «Αθήνα - Θεσσαλονίκη» ήταν πολύ καλή δουλειά. Ο ρόλος επέδρασε σαν
μαγνήτης, γιατί θα έκανα κάτι διαφορετικό από ό,τι έχω κάνει ώς σήμερα. Μια
άλλη παράμετρος ήταν οι υπόλοιποι συντελεστές. Η Φιλαρέτη Κομνηνού, η Κατερίνα
Διδασκάλου, ο σκηνοθέτης, ο Χρήστος Παληγιαννόπουλος».

­ Και στην «Καραμπόλα»;

«Εκεί ενθουσιάστηκα από το σενάριο. Κάθε χρόνο διαβάζω κατά μέσο όρο σαράντα
σενάρια για τηλεοπτικές δουλειές. Αυτό της "Καραμπόλας" ήταν το καλύτερο των
τελευταίων χρόνων. Σου αφήνει μια γεύση που βρίσκεις στις παλιές καλές
ελληνικές ταινίες. Το θέμα είναι αν εμείς θα είμαστε αντάξιοι του κειμένου. Αν
ναι, τότε το αποτέλεσμα θα είναι πολύ καλό».

Ο κίνδυνος που ελλοχεύει από τις τηλεοπτικές εμφανίσεις με παρόμοιους ρόλους
δεν τον απασχολεί. «Πολύ δε περισσότερο όταν ο ρόλος είναι τελείως
διαφορετικός από αυτούς που είχα κάνει ώς τώρα. Ένα παράδειγμα ήταν ο ρόλος
μου στο "Βολπόνε". Ήταν σαν να πήρα το Ευρωπαϊκό Κύπελλο, όπως και η ομάδα μου»!

­ Από την εποχή των «Απαράδεκτων» και του «Εκμέκ παγωτού» ώς σήμερα τι έχει αλλάξει;

«Έχω γίνει καλύτερος. Το "Κόντρα πλακέ" μου έκανε μεγάλο καλό. Δεν το
αντιμετωπίζω σαν ένα απλό τηλεπαιχνίδι. Προσπαθώ μέσα από μια γενική ευφορία
που επικρατεί στο πλατό να περάσω κάποιους προβληματισμούς που, λίγο ή πολύ,
μας αφορούν. Και είναι νομίζω σημαντικό όταν ­ λόγου χάρη ­ την ημέρα της
Διεθνούς Αμνηστίας στο στούντιο ενός τηλεπαιχνιδιού καλεσμένος είναι ο Χρόνης
Μίσσιος, ένας άνθρωπος που φείδεται τηλεοπτικών εμφανίσεων. Αποδεικνύεται πως
τα πράγματα μπορεί να γίνουν καλύτερα από ό,τι νομίζουμε. Με απλές κινήσεις
μπορείς να περάσεις μηνύματα, να διαμορφώσεις ένα ανθρώπινο προφίλ, να δείξεις
πως μια τέτοια εκπομπή μπορεί να έχει και ουσία».

­ Τι έχει αλλάξει όμως στο τηλεοπτικό περιβάλλον;

«Έχουν βγει νέοι, καλοί, ηθοποιοί, ικανοί σκηνοθέτες, έχει όμως αυξηθεί η
ζήτηση, με συνέπεια το ανθρώπινο δυναμικό να μην επαρκεί για να καλύψει τις
ανάγκες που δημιουργούνται. Επιπλέον, τα κανάλια, εφόσον πέτυχαν κάποιες
συνταγές, θα συνεχίσουν να προσφεύγουν σε λύσεις φθηνές ­ όπως είναι τα
"ζωντανά" σόου ­ οι οποίες όμως είναι και επικίνδυνες. Όσο για το μέλλον, αν
προσέξουν κάποιοι άνθρωποι, αυτό ανήκει στην ΕΡΤ. Εκεί κανείς δεν σε κυνηγά
από πίσω με το χαρτί της AGB στο χέρι. Σε αφήνουν να κάνεις τη δουλειά που
ξέρεις να κάνεις».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15850P051</ED>
<ID>
ID:170054

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Χρήσιμα τα ειδησάκια της Τζένης Μπαλατσινού (φωτογραφία) που θα
ανακοινώσει το μεσημέρι στα «Χείλια χρώματα». Γιατί ο κόσμος είναι γεμάτος από
απομιμήσεις, καλές και κακές. Πιστά αντίγραφα έργων τέχνης, αλλά και κακέκτυπα
επώνυμων καταναλωτικών προϊόντων κυκλοφορούν και παραπλανούν. Όμως η Τζένη
δίνει μερικές συμβουλές, προς αποφυγήν τέτοιων πταισμάτων.

* Επιμορφωτικά τα πρωινά ντοκιμαντέρ του Tele City. Είναι μια εξαίρεση από τις
εκ βαθέων συνεντεύξεις του «Πρωινού Καφέ». Την ώρα λοιπόν που η Έφη
Σαρρή δημοσιοποιούσε την τακτική της να κάνει τους άντρες... χαλιά,
μοκέτες και λοιπά είδη δαπέδου, καθ' ότι λατρεύει να τους ισοπεδώνει (με τον
οδοστρωτήρα της φωνής της μήπως;), το ντοκιμαντέρ της ημέρας έδειχνε το
ζευγάρωμα των νυχτερίδων: σφιχταγκαλιασμένες, κρεμασμένες ανάποδα, συνέθεταν
με τα ουρλιαχτά τους το δικό τους ερωτικό τραγούδι, κάνοντας κόντρα στα
τραγούδια της Σοφίας Αρβανίτη, που τραγουδούσε από τη
Θεσσαλονίκη για το «Μεταξύ μας».

* Αυτά «Τα σύνορα της φαντασίας» δεινοπαθούν με τις διαφημίσεις του Antenna.
Δεν πρόλαβε ο Αμερικανός πρόεδρος να χαρεί τη νίκη του στις εκλογές και να
εκφωνήσει ένα ευχαριστήριο αλλά και γεμάτο υποσχέσεις μήνυμα από τον Λευκό
Οίκο, τον πήραν οι δικοί του άνθρωποι να τον φυγαδεύσουν σε ένα πυρηνικό
καταφύγιο, λόγω εκτάκτου ανάγκης· και πριν αρχίσει η ενημέρωσή του για το τι
συμβαίνει, οι διαφημίσεις διακόπτουν τη σειρά. Στον ίδιο ρυθμό, ο πρόεδρος και
οι άνθρωποί του προσπάθησαν να αντιμετωπίσουν την απειλή από τα έξω. Μόνο που
χειρότεροι από τους εξωγήινους είναι, απ' ό,τι φαίνεται, οι διαφημίσεις.

* Αν και είναι περιττές οι επαναλήψεις περασμένων εκπομπών του «Χρυσού
κουφέτου» τις πρωινές ώρες, από μια δεύτερη ματιά όλο και κάποια λεπτομέρεια
βγαίνει. Τις προάλλες, που η Αννίτα Πάνια και το συνεργείο της είχαν
ανέβει προς την Ήπειρο και κατασκηνώσει σε ένα θέρετρο, είχε μαζέψει τους
άντρες της περιοχής και τους εφήρμοζε μια τάχιστη μέθοδο καλλωπισμού: με ένα
μπουκάλι κολόνια στο χέρι, μόλις τους πλησίαζε, για να ρωτήσει ένα σύντομο
βιογραφικό, τους ψέκαζε με άρωμα. Ο νοών νοείτω...

* Ψάχνεις να βρεις κάτι στην τηλεόραση που θα σε βγάλει από τη μονοτονία του
ζάπινγκ, που θα τραβήξει το αποκοιμισμένο βλέμμα σου από την ομοιόμορφη θλίψη
των ζωντανών σόου ή από τη βαρετή θεματολογία των τοκσόου. Και που δεν θέλεις
να είναι άλλη μια ελληνική ταινία, παρ' όλο που σου αρέσει «Η Αλίκη στο
Ναυτικό» ή το «Ραντεβού στην Κέρκυρα». Και ψάχνεις ανάμεσα στα κενά των
διαφημίσεων για την όαση του τηλεθεατή. Μέχρι που την εντοπίζεις: «Φλερτ» στην
ΕΤ2, στην τελευταία από τις τρεις σπονδυλωτές ιστορίες που σκηνοθέτησε ο
Χαλ Χάρτλεϊ. Με τα φουτουριστικά φώτα της πόλης του Τόκιο να
αποκαλύπτουν ή να κρατάνε στο σκοτάδι τη σχέση μιας νεαρής Γιαπωνέζας με έναν
Αμερικανό, σε μια ατμόσφαιρα «ντιζάιν-μελό» που μπορεί μέχρι και να ερεθίσει
τους αδρανείς δακρυγόνους αδένες.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P05</CAT>
<ED>
Κωδικός άρθρου: A15850P052</ED>
<ID>
ID:170094

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P05&aa=2</URL></REF>


Article

<CATEGORY>vin09</CATEGORY>

 <H5>923.000 ΤΗΛΕΘΕΑΤΕΣ ΕΙΔΑΝ ΤΗ ΔΡΑΜΑΤΙΚΗ ΣΕΙΡΑ ΤΟΥ ΑΝΤΕΝΝΑ
</H5><H5></H5><H2>Πολλοί βρέθηκαν σε δίλημμα...
</H2>
Η δραματική σειρά του Antenna, «Διλήμματα», συγκέντρωσε τις περισσότερες
προτιμήσεις τηλεθεατών, το περασμένο επταήμερο. Ωστόσο η συναυλία Ρουβά - Κουτ
στα κατεχόμενα κέρδισε τις εντυπώσεις. Το επεισόδιο του σίριαλ
«Διλήμματα» ήταν το επικρατέστερο πρόγραμμα της εβδομάδας στις προτιμήσεις των
τηλεθεατών, αφού, σύμφωνα με την έρευνα της AGB, το είδαν 923.000 ζευγάρια
μάτια, στην ουσία όμως η φιέστα που στήθηκε στη νεκρή ζώνη της Κύπρου ήταν το
δημοφιλέστερο γεγονός που εξελίχθηκε σε τηλεοπτικό. Βέβαια το σίριαλ με τον
Πάνο Μιχαλόπουλο, τον Κώστα Αποστολίδη, την Ειρήνη Μπαλτά και την Μπεάτα
Ασημακοπούλου λειτούργησε ως εφαλτήριο για να πλασαριστεί το βραδινό (23.00)
σύντομο δελτίο ειδήσεων του καναλιού στη δεύτερη καλύτερη θέση τηλεθέασης,
αφού έκοβε τα «Διλήμματα»... στα δύο. Έτσι τους τίτλους των σημαντικότερων, ώς
εκείνη τη στιγμή, γεγονότων της ημέρας παρακολούθησαν 892.000 τηλεθεατές, οι
οποίοι ήταν ήδη συντονισμένοι στον Antenna λόγω του σίριαλ. Ωστόσο, από τους
συνολικά 923.000 τηλεθεατές των «Διλημμάτων», οι 31.000 μόλις έπεσε το σήμα
των ειδήσεων του Antenna, άλλαξαν κανάλι, γι' αυτό και το δελτίο ειδήσεων
κατέλαβε τη δεύτερη θέση. Η προβολή που είχε μέσα από τους τηλεοπτικούς
σταθμούς η συναυλία Ρουβά - Κούτ, ώθησε δύο έκτακτα δελτία ειδήσεων,
διαφορετικών καναλιών, να καταλάβουν τις δύο επόμενες διαδοχικές θέσεις.

Η διάσταση που είχε πάρει η εκδήλωση από τα κανάλια, με καλύψεις της κοινής
συνέντευξης Τύπου που έδωσαν οι δύο νεαροί τραγουδιστές, τα ρεπορτάζ που
έκαναν λόγο για «τεταμένη ατμόσφαιρα», οι συχνές συνδέσεις στη διάρκεια των
δελτίων ειδήσεων με τη μαρτυρική Μεγαλόνησο, είτε από το χώρο της συναυλίας
είτε από την Πλατεία Ελευθερίας της Λευκωσίας, όπου θα γινόταν η αντιεκδήλωση
της Ένωσης Μοτοσυκλετιστών Κύπρου, διέγειραν την περιέργεια των τηλεθεατών.
Έτσι την προπερασμένη Δευτέρα 891.000 τηλεθεατές κάθησαν να δουν το έκτακτο
δελτίο ειδήσεων του Mega, που βγήκε στον αέρα στις 23.05, ενώ με χρονική
διαφορά μόλις 60 δευτερολέπτων, 776.000 τηλεθεατές συντονίστηκαν με τη
συχνότητα του Σκάι και παρακολούθησαν την έκτακτη επικαιρότητα του Σκάι.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15850P101</ED>
<ID>
ID:170044

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P10&aa=1</URL></REF>


Article

<CATEGORY>vin09</CATEGORY>

 <H2>Δέκα χρόνια ελεύθερης ραδιοφωνίας
</H2>
<H3></H3>Δέκα χρόνια στον... αέρα συμπληρώνει σήμερα ο δημοτικός ραδιοφωνικός
σταθμός «Αθήνα 9,84», που πρώτη φορά εξέπεμψε το πρόγραμμά του στις 31 Μαΐου
1987. Στο πλαίσιο των εκδηλώσεων για τον εορτασμό των δέκα χρόνων της
ελεύθερης ραδιοφωνίας διοργανώνεται την ερχόμενη Δευτέρα και Τρίτη (2 και 3
Ιουνίου), στο Ζάππειο, το Πρώτο Πανελλήνιο Συνέδριο για τους δημοτικούς
ραδιοσταθμούς, στο οποίο έχουν δηλώσει συμμετοχή εκπρόσωποι από 30 και πλέον
περιφερειακούς δημοτικούς σταθμούς της Ελλάδας. Χαιρετισμό θα απευθύνουν ­
στις 10 το πρωί της Δευτέρας ­ ο υπουργός Τύπου, Δημήτρης Ρέππας, και ο
δήμαρχος Αθηναίων, Δημήτρης Αβραμόπουλος. Αμέσως μετά, η Ελένη Γλύκατζη -
Αρβελέρ θα αναπτύξει το θέμα: «Ραδιόφωνο: βασικό μέσο επικοινωνίας», ενώ την
έναρξη των εργασιών θα κηρύξει η αντιπρόεδρος του «Αθήνα 9,84», Μάρω Κοντού, κ.ά.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15850P102</ED>
<ID>
ID:170089

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P10&aa=2</URL></REF>


Article

<CATEGORY>vin09</CATEGORY>

 <H2>Δημήτρης Ρέππας: «4.000 αργόσχολοι στην ΕΡΤ»
</H2><H2></H2>
Σε εκτροφείο 4.000 αργόσχολων που πληρώνονται αδρά χωρίς να εργάζονται έχει
μετατραπεί η κρατική ΕΡΤ, όπως σε μια έκρηξη ειλικρίνειας ομολόγησε χθες στη
Βουλή ο υπουργός Τύπου και ΜΜΕ Δημ. Ρέππας.

Απομακρυνόμενος από το υπουργικό έδρανο ­ μόλις είχε απαντήσει σε επίκαιρη
ερώτηση του Μ. Κωστόπουλου για το μέλλον του περιοδικού «Ραδιοτηλεόραση» που
εκδίδεται από την ΕΡΤ ­ ο κ. Ρέππας με αφορμή μια εκτός χρόνου παρατήρηση του
ερωτώντος βουλευτή αναρωτήθηκε χαμηλόφωνα: «Με 4.000 να πληρώνονται χωρίς να
δουλέψουν, τι μπορούμε να κάνουμε».

Πάντως, ο κ. Ρέππας, στην κυρίως αγόρευσή του, υπήρξε ιδιαίτερα σαφής και
αποκαλυπτικός για την κατάσταση του δημόσιου ραδιοτηλεοπτικού φορέα σήμερα,
παραδεχόμενος ουσιαστικά ότι οποιαδήποτε προσπάθεια μεταρρύθμισης είναι εκ των
προτέρων καταδικασμένη σε αποτυχία αν δεν λυθεί το οικονομικό πρόβλημα που
αντιμετωπίζει η ΕΡΤ. Καθώς «μπαίνει μέσα ένα δισ. δραχμές περίπου τον μήνα»,
είπε ο κυβερνητικός εκπρόσωπος, απαντώντας στον κ. Κωστόπουλο.

Εν τούτοις, ο υπουργός εξέφρασε την ικανοποίησή του για τις προσπάθειες
οικονομικής εξυγίανσης που καταβάλλει η σημερινή διοίκηση της ΕΡΤ, λέγοντας
ότι τα μέτρα που πήρε βρίσκουν την απόλυτη, θερμή συμπαράσταση της κυβέρνησης.
Υπενθύμισε δε ότι το Δημόσιο έχει αναλάβει να καλύψει το μεγαλύτερο μέρος των
χρεών της ΕΡΤ.

Όσον αφορά το περιοδικό «Ραδιοτηλεόραση», ο κ. Ρέππας ανέφερε ότι η έκδοσή του
επιβαρύνει υπέρμετρα τα οικονομικά της ΕΡΤ, καθώς ­ όπως είπε ­ σύμφωνα με την
τελευταία οικονομική χρήση (1η Ιουλίου 1995 μέχρι 30 Ιουνίου 1996) το έλλειμμά
της ξεπερνά τα 400 εκατ. δραχμές.

«Είναι μια επιβάρυνση που η ΕΡΤ πρέπει πολύ να σκεφθεί αν μπορεί να την
αντιμετωπίσει» δήλωσε ο υπουργός, επιβεβαιώνοντας ουσιαστικά ότι η ιστορική
«Ραδιοτηλεόραση» πρόκειται να διακόψει την έκδοσή της.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15850P103</ED>
<ID>
ID:170126

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P10&aa=3</URL></REF>


Article

<CATEGORY>vin09</CATEGORY>

 <H2>Ηχητικά ντοκουμέντα κατέστρεψε η χούντα
</H2>
<H3></H3>«Ανεκτίμητης αξίας ηχητικά ντοκουμέντα κατέστρεψε στην ΕΡΤ η χούντα»,
κατήγγειλε ο γενικός διευθυντής της ΕΡΑ Γιάννης Τζαννετάκος στη διεθνή ημερίδα
με θέμα «Μαρτυρίες σε ηχητικές και κινούμενες αποτυπώσεις ως πηγή της
ιστορίας», που οργάνωσε το Τμήμα Ιστορίας και Αρχαιολογίας του Πανεπιστημίου
Αθηνών σε συνεργασία με το Ιταλικό και Ισπανικό Μορφωτικό Ινστιτούτο.

Όπως ανέφερε ο κ. Γιάννης Τζαννετάκος, αμέσως μετά την εγκαθίδρυση της
δικτατορίας στην Ελλάδα, υπάλληλοι της ΕΡΤ, εντεταλμένοι για την φύλαξη των
αρχείων, αφαίρεσαν σειρά μαγνητοταινιών που αφορούσαν την έως την 21/4/67
πολιτική πραγματικότητα της χώρας και στις οποίες ακούγονταν οι φωνές των
Γεωργίου Παπανδρέου, Ανδρέα Παπανδρέου, Παναγιώτη Κανελλόπουλου, κ.ά.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P10</CAT>
<ED>
Κωδικός άρθρου: A15850P104</ED>
<ID>
ID:170151

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P10&aa=4</URL></REF>


Article

<CATEGORY>vin09</CATEGORY>

 <H2>«Λύκε, λύκε...»
</H2><H2></H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

«Από πού έρχονται τα παιδιά;» Δεν έθεσα ποτέ το ερώτημα. Αν κινδύνευσα, δεν
είναι από τον αντίζηλο αδελφό. Μέσα μου κάτι με τελειώνει.

Στάθηκα κι εγώ πριν από χρόνια στις τοιχογραφίες του Signorelli στο Ορβιέτο.
Δεν ξέχασα όμως το όνομά του, διότι κάποτε είδα τον Κύριο με τα μάτια μου.
Θέλω να πω τον Signor ή τον Herr, χωρίς να ταξιδεύω προς την Herzegowina. Όσοι
ξέρουν τα μαγικά με τα ονόματα, μου είπαν πως «Κύριος», είναι το σύμβολο του
απόλυτου κυρίου, η αρρώστια που δεν γιατρεύεται, ο Θάνατος. Αυτός κυριεύει.

Και να σκεφτεί κανείς ότι οι νωπογραφίες στο Ορβιέτο παριστάνουν την τρομερή
στιγμή της Κρίσεως.

Κρίνομαι, αλλά από αυτό το κάτι, μέσα μου. Λύκος του αίματος;

Λένε πως αδιαφορώ για την κρίση. Όχι. Είναι ζωτικά αναγκαία. 
Δεν φαίνεται στα κείμενά μου; Θέλω να πω, δεν φαίνεται στην επεξεργασία μιας
«έννοιας κειμένου»; Ποιος δεν διακρίνει εδώ το μέλημα για κριτική; Έχω, όμως,
φροντίσει να μην κεφαλαιοποιώ τα ονόματα.

Δεν θα ονομάσω. Αν άκουγα τον Κύριο: «Σημάδια, μόνο σημάδια. Όπως τα ζώα».

Αποτυγχάνει όποιος πιστεύει ότι τα ονόματα βρίσκονται από τη μια, και τα
πράγματα από την άλλη. Κανείς δεν υποστασιοποιεί τη γλώσσα, μόνον οι
μαχαιροβγάλτες. «Θα σε σκοτώσω» και τα τοιαύτα...

Να τι λέει κάποιος. «Το να πάρω την πένα μού στοιχίζει αυτή τη στιγμή πολύ
κόπο ­ μέσω ενός απ' αυτούς τους σκοτεινούς δρόμους που βρίσκονται πίσω από το
επίσημο Ασυνείδητο, ο θάνατος του γέρου πατέρα μου με άγγιξε βαθιά. Επιζούσε
εδώ και καιρό, αλλά εξ αιτίας του θανάτου του, όλο το παρελθόν αναδύεται...

Αισθάνομαι τώρα χαμένος».

Και κάποιος άλλος που προσπαθεί να σωθεί, απαριθμεί τα όπλα.

«1. Ασκώ ρητώς κριτική στην ετυμολογία και τον ετυμολογισμό.

2. Ασκώ κριτική ή, ορθότερα, αποδομώ το λογοκεντρισμό, δηλαδή την
υποστασιοποίηση της γλώσσας μέσω της αναγωγής της πραγματικότητας στη γλώσσα.

3. Δεν πρέπει να λησμονείται ότι η αποδόμηση ξεκινά από την αποδόμηση του
λογοκεντρισμού, συνεχίζει με την επεξεργασία μιας έννοιας κειμένου η οποία δεν
αφήνει απέξω την "πραγματικότητα" και αποφεύγει την αναγωγή στην απλή γραφή
επί μιας σελίδας ή επί ενός βιβλίου.

4. Κατά τρόπο θεαματικό, σαφώς και επίμονα, έχω διατυπώσει κριτική στο
γλωσσολογισμό, στο ρητορισμό, στον ετυμολογισμό, πράγμα που σημαίνει ότι όταν
μιλώ για το ίδιο, έχω ήδη προνοήσει να δηλώσω ότι δεν με ενδιαφέρει
απλώς η σημασιολογία του ιδίου ή η λέξη "ίδιον" ­ αυτό θα ήταν ό,τι οι
άλλοι θα ονόμαζαν "πραγματικότητα". Προσπαθώ ακριβώς να καταδείξω το αδύνατο
και την περιοδικώς επαναλαμβανόμενη αποτυχία των προσπαθειών επανιδιοποίησης
του ίδιου μέσα στα όρια της γλώσσας ή ακόμη και της σημασιολογίας. Για
μένα, το πρόβλημα της πραγματικότητας είναι φυσικά περισσότερο πολύπλοκο απ'
ό,τι είναι στην πλευρά εκείνων που νομίζουν ότι μπορούν να μου το εκτοξεύουν
ως ένσταση».

«Θα σε σκοτώσω». Αλλά υπάρχει κάτι που κάποιος θα μπορούσε να εννοεί με τη
χρήση αυτών των τριών λέξεων; Διότι το να είναι κανείς διατεθειμένος να
χρησιμοποιεί μιαν έκφραση με έναν ορισμένο τρόπο, δεν σημαίνει και ότι θα την
χρησιμοποιήσει κατ' αυτόν τον τρόπο.

Παρά ταύτα, μας σκοτώνουν. Αληθινή γενοκτονία. Το Αιγαίο βλέπουμε ν'
ανθίζει νεκρούς.

Α! η πανάρχαια μεταφορά του Αισχύλου! Ποια μεταφορά; Δεν έχετε παρά να
απευθυνθείτε στους αρμοδίους για τη διάσωση της κυριολεξίας, στον κύριο Μαρωνίτη.

Πώς; Ονόμασα κανέναν;

Έλεγα ότι δεν έθεσα το ερώτημα: «Από πού έρχονται τα παιδιά». Δεν βρέθηκα ποτέ
αντιμέτωπος με την άφιξη ενός νέου παιδιού, δεν είχα αδέρφια. Το «επείγον της
ζωής» αυτό που ακονίζει την ικανότητα για γνώση ­ τον κίνδυνο ­ τον
αντιμετώπισα από τον Κύριο. (Την επαφή με τον Κύριο την είχα πρόσωπο με
πρόσωπο, όπως λένε).

Σκέφτομαι μια υποσημείωση του Freud στον Άνθρωπο με τους λύκους: «...
το παιδί δέχεται σε ηλικία δεκαοκτώ μηνών μιαν εντύπωση στην οποία δεν μπορεί
να αντιδράσει επαρκώς, την καταλαβαίνει ή συγκινείται με το ξαναζωντάνεμα της
εντύπωσης σε ηλικία τεσσάρων ετών και πρέπει να περάσουν δυο δεκαετίες για να
συλλάβει με συνειδητή σκέψη, στην ανάλυση, τι συνέβη τότε μέσα του».

Η «επεξεργασία μιας έννοιας κειμένου» με βοηθά να συλλαμβάνω με συνειδητή
σκέψη τη συνάντηση με τον Κύριο.

Λέω, η «έννοια κειμένου», διότι δεν ξέρω όχι τι είναι ένα κείμενο, αλλά πώς
γράφεται ένα κείμενο. Γράφεται στην τύχη;

Είναι τυχαία η συνάντηση; Αξίζει την τύχη; Γιατί όμως να πρέπει να απαντήσω;
ηa arrive. Ναι, αυτό είναι: συμβαίνει! Και συμβαίνει και με μιαν άλλη
μορφή, τον έρωτα. Οπότε;

Οφείλουμε να υποδεχθούμε την αμνησία του ονόματος του Κυρίου και σαν
ευεργεσία. Δεν είναι απαραίτητο να κινήσουμε τη διαδικασία. Και κυρίως δεν
είναι απαραίτητο να τη γράψουμε. Ευτυχία δεν είναι το να μπορείς να ξεχνάς τα όνειρα;

«Πρέπει να σου πω ένα όνειρο...» 
Αυτόν τον καταναγκασμό της επιστολής αριθ. 50 του Freud στον Fliess, αρχίζω
όλο και λιγότερο να τον καταλαβαίνω.

«Πρέπει». Ε, και λοιπόν;

Η αλήθεια είναι ότι κάποτε αυτό το «πρέπει» εξανθρωπίζει. Αλλά και πάλι, το
ζώο είναι εδώ που περπατάμε. Ανάμεσα στις λέξεις, οι πατημασιές του λύκου. Η
εικόνα του λύκου στο βιβλίο με τα παραμύθια.

Ξημερώνει. «Κι αυτό που συνειδητοποιείται δεν είναι το άγχος εν όψει του
πατέρα αλλά εν όψει του λύκου»(1).

Ζωοφοβία; Ζωομορφία πιθανόν. Ένας ξεσκισμένος ανθρωπομορφισμός, το πιθανότερον.

(1) Σ. Φρόυντ, Ο Βόλφσμαν, εκδ. Επίκουρος, 1995, σ. 377.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15850P111</ED>
<ID>
ID:170045

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P11&aa=1</URL></REF>


Article

<CATEGORY>vin09</CATEGORY>

 <H2>Στρέλερ - Πίκολο Τεάτρο και Ροστροπόβιτς στη Θεσσαλονίκη
</H2><H2></H2>
Το «Το νησί των σκλάβων» του Μαριβό παρουσιάζει στην Αποθήκη 1 του Λιμανιού
της Θεσσαλονίκης, την ερχόμενη Τρίτη και Τετάρτη 3 και 4 Ιουνίου, το Πίκολο
Τεάτρο του Μιλάνου, ενώ ο διάσημος Ρώσος βιολοντσελίστας και μαέστρος Μστίσλαβ
Ροστροπόβιτς θα διευθύνει την Φιλαρμονική Ορχήστρα των Εθνών και το Εθνικό
Μπαλέτο της Λιθουανίας σε δύο παραστάσεις που θα δοθούν τις ίδιες μέρες.

Το έργο του Μαριβό ανεβαίνει σε μετάφραση και σκηνοθεσία του μέχρι πρότινος
διευθυντή και εκ των ιδρυτών του θεάτρου Τζόρτζιο Στρέλερ, σκηνικά Έτσιο
Φριτζέριο και μουσική Φιορέντσο Κάρπι.

Το Πίκολο Τεάτρο του Μιλάνου, που διευθύνει προσωρινά ο πρώην υπουργός
Πολιτισμού της Γαλλίας Ζακ Λανγκ ­ και γιορτάζει τα 50χρονά του ­ θα επανέλθει
στη Θεσσαλονίκη το ερχόμενο Φθινόπωρο με το έργο του Γκολντόνι «Ο υπηρέτης των
δύο αφεντάδων», σε σκηνοθεσία του Τζόρτζιο Στρέλερ στο πλαίσιο του Φεστιβάλ
των Θεάτρων της Ευρώπης.

Οι δύο παραστάσεις με τον Μστίσλαβ Ροστροπόβιτς στο πόντιουμ (και με το
μπαλέτο «Ρωμαίος και Ιουλιέττα» του Προκόφιεφ) θα δοθούν την Τρίτη και
Τετάρτη, στις 9 μ.μ., στο ανακαινισμένο Θέατρο Δάσους της Θεσσαλονίκης, που
έχει πλέον χωρητικότητα 3.500 θέσεων.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15850P112</ED>
<ID>
ID:170090

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P11&aa=2</URL></REF>


Article

<CATEGORY>vin09</CATEGORY>

 <H5>Χωρίς τη βοήθεια του μάρκετινγκ
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>«ΣΤΟΥ ΝΟΤΟΥ ΤΙΣ ΦΩΤΙΕΣ», με τη Γεωργία Βεληβασάκη. («ALFA-ΜΙ»).

Αν πάρουμε ως δεδομένη τη λαϊκή ρήση ότι η καλή μέρα φαίνεται από το πρωί,
τότε πρέπει να πιστέψουμε ότι από τα πρώτα του ακούσματα ο νέος δίσκος της
νέας (και σοβαρής) τραγουδίστριας Γεωργίας Βεληβασάκη μπορεί να σταθεί στον
χώρο του λεγόμενου «σύγχρονου» ελληνικού τραγουδιού. Ένα στοιχείο που
συνηγορεί στο γεγονός ότι το CD με τα τραγούδια της Γεωργίας Βεληβασάκη έχει
κάποια ποιότητα είναι ότι δεν υπάρχει η αγωνία και η βιασύνη να γίνει μεγάλη
διαφήμιση ούτε και η τραγουδίστρια ν' επισκέπτεται τα κανάλια, να εμφανίζεται
και να τραγουδά ορισμένα ή και όλα τα τραγούδια της. Δηλαδή ο δίσκος «Στου
Νότου τις φωτιές» προχωρεί χωρίς τη βοήθεια του μάρκετινγκ, έστω κι αν ακόμη
δεν έχει κάνει τραγούδια - σουξέ. Οι στίχοι και στα 12 κομμάτια
χαρακτηρίζονται από αξιοπρέπεια. Δεν δίνουν βέβαια κάποια προοπτική, δεν έχουν
οραματισμούς, αλλά οπωσδήποτε καταπιάνονται με γεγονότα άμεσα, για τη ζωή και
τον έρωτα. Και ακόμα, σχολιάζουν κάποια κοινωνικά γεγονότα, που απασχολούν
τους ανθρώπους του σήμερα και κυρίως τη νεολαία.

Η μελωδική γραμμή σε όλα τα τραγούδια είναι η ίδια, αν και οι συνθέτες
είναι τρεις (Θοδωρής Παπαδόπουλος, Στέφανος Κόκκαλης και Βαγγέλης Βέττας).
Αυτό σημαίνει ότι προϋπήρξε μακρά συνεργασία. Όλοι οι συντελεστές αυτού του
κύκλου τραγουδιών (στιχουργοί, μουσικοί, ερμηνεύτρια και παραγωγός) φαίνεται
ότι έχουν κάνει σχολαστική δουλειά. Η Γεωργία Βεληβασάκη έδωσε όλες της τις
δυνάμεις και κατόρθωσε ν' ανταποκριθεί στις ερμηνείες. 
<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P11</CAT>
<ED>
Κωδικός άρθρου: A15850P113</ED>
<ID>
ID:170127

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P11&aa=3</URL></REF>


Article

<CATEGORY>vin09</CATEGORY>

 <H2>Στοιχεία για τη Δράμα του 2ου π.Χ. αιώνα χάρη σε σαρκοφάγο
</H2><H2></H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΔΡΑΜΑ

Μεγάλο αρχαιολογικό ενδιαφέρον παρουσιάζει η μαρμάρινη «σαρκοφάγος του
Πριμιγένιου», η οποία βρέθηκε τυχαία στη Δράμα, κατά τη διάρκεια εκσκαφής
θεμελίων για ανέγερση πολυώροφης οικοδομής.

Η σαρκοφάγος είναι ενεπίγραφη, μεταφέρθηκε πρόσφατα στο Μουσείο Αρχαιοτήτων
Δράμας, και όπως τόνισαν ειδικοί επιστήμονες «αποτελεί σημαντική ιστορική πηγή
για τη μελέτη της ιστορίας της μακεδονικής πόλης».

Ο πρόεδρος της Εταιρείας Δραμινών Μελετών (συγγραφέας, λυκειάρχης και
ερευνητής) πήρε άδεια από την Εφορεία Αρχαιοτήτων Καβάλας και αφού μελέτησε
την επιγραφή που βρίσκεται στη σαρκοφάγο, θα συντάξει έκθεση η οποία θα δοθεί
στην Αρχαιολογική Υπηρεσία Καβάλας.

Ο κ. Γ. Χατζόπουλος μας δήλωσε: «Η σαρκοφάγος βρέθηκε κατά την εκσκαφή
θεμελίων οικοδομής του Χρήστου Καφταντζή, στην αρχή της οδού Αγίας Σοφίας Δράμας»

Η σαρκοφάγος του Πριμιγένιου «εφιλοξενείτο» στον περίβολο του ναού της Αγίας
Σοφίας απ' όπου και μεταφέρθηκε στο Αρχαιολογικό Μουσείο Δράμας, γιατί υπήρξε
άμεσος κίνδυνος καταστροφής του πολύ σημαντικού αυτού αρχαίου ευρήματος.

Ο Πριμιγένιος θεωρούνταν (κατά τους αρχαιολόγους) ιδιαίτερα σημαντικό πρόσωπο,
που έζησε τον 2ο π.Χ. αιώνα στην περιοχή της Δράμας. 
Ήταν γιος δούλου. Λόγω της μεγάλης προσφοράς του στο λαό της δραμινής
περιφέρειας οι άρχοντες της εποχής τον κατέταξαν στην τάξη των πολιτών που
τους ονόμαζαν «απελεύθερους». Ήταν δηλαδή κάτι μεταξύ ελεύθερου πολίτη και
δούλου, χωρίς πολιτικά δικαιώματα.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P12</CAT>
<ED>
Κωδικός άρθρου: A15850P121</ED>
<ID>
ID:170046

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P12&aa=1</URL></REF>


Article

<CATEGORY>vin09</CATEGORY>

 <H5>ΕΠΑΝΕΡΧΕΤΑΙ ΜΕ 13 «ΜΕΓΑΘΗΡΙΑ» ΠΡΟΫΠΟΛΟΓΙΣΜΟΥ ΤΡΙΠΛΑΣΙΟΥ ΤΟΥ ΥΠΟΥΡΓΕΙΟΥ ΠΟΛΙΤΙΣΜΟΥ
</H5><H5>Δεινόσαυροι, εξωγήινοι, Μπάτμαν και ο πρόεδρος των ΗΠΑ
</H5><H5>Τα 13 μεγαθήρια
</H5><H2>Χόλιγουντ 337 δισ.!
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

<H3>Ασύλληπτο. Δεκατρείς (13) υπερπαραγωγές, που προορίζονται για θερινές
ταμειακές αμερικανικές επιτυχίες, κόστισαν συνολικά 1.225.000.000 δολάρια!
Δηλαδή 337 δισεκατομμύρια ελληνικές δραχμές, τρεις φορές περισσότερα απ' όσα
διαθέτει φέτος το ελληνικό υπουργείο Πολιτισμού για όλους τους τομείς (από τα
αρχαία μέχρι τη μισθοδοσία των υπαλλήλων του)!
</H3>
Το νούμερο αυτό εκτοξεύεται στο διάστημα και ίσως μπορεί να... πλησιάσει τον
ετήσιο προϋπολογισμό του ελληνικού κράτους, αν υπολογιστεί το συνολικό κόστος
όλων των αμερικανικών παραγωγών που θα κυκλοφορήσουν όλο τον χρόνο!

Οι 13 αυτές υπερπαραγωγές αποτελούνται από 12 μεγαθήρια του Χόλιγουντ και από
το γαλλικό «Πέμπτο στοιχείο» των 90 εκατομμυρίων δολαρίων, με τον Μπρους
Γουίλις (η ταινία αυτή ήδη κάνει μιας πρώτης τάξεως καριέρα στα ταμεία της Αμερικής).

ΠΟΤΕ ΘΑ ΠΡΟΒΛΗΘΟΥΝ ΣΤΗΝ ΕΛΛΑΔΑ: Πάντως όχι μέσα στο καλοκαίρι και οπωσδήποτε
θα έχουν εξέλθει μέχρι τον Δεκέμβριο. Οι εταιρείες δεν έχουν προσδιορίσει τον
ακριβή χρόνο, αλλά το πιθανότερο είναι να προβληθούν στο δίμηνο Οκτωβρίου -
Νοεμβρίου. Η Ελλάδα εξακολουθεί να είναι η μοναδική εξαίρεση σε όλο τον
πλανήτη, αφού όλες οι καλοκαιρινές υπερπαραγωγές του Χόλιγουντ προβάλλονται σε
όλες τις ευρωπαϊκές χώρες μέσα στο καλοκαίρι.

ΠΟΙΟΙ ΠΡΩΤΑΓΩΝΙΣΤΟΥΝ: Δεινόσαυροι, αεροπειρατές, εγκληματίες, κατάδικοι,
εξωγήινοι και ο... Μπάτμαν! Τρεις πρωταγωνιστές εμφανίζονται σε δύο ταινίες
(Τόμι Λι Τζόουνς, Τζούλια Ρόμπερτς, Νίκολας Κέιτζ). Παίζουν επίσης: Μπρους
Γουίλις, Τζον Τραβόλτα, Χάρισον Φορντ, Τζορτζ Κλούνι, Σάντρα Μπούλοκ, Τζόντι
Φόστερ, Άρνολντ Σβαρτσενέγκερ.

ΤΙ ΕΛΠΙΖΟΥΝ ΣΤΗΝ ΕΛΛΑΔΑ: Κάθε ταινία να φθάσει τα 200.000 εισιτήρια.
Πιθανότερες ταινίες που θα πλησιάσουν αυτό τον στόχο είναι: «Ηρακλής» (τα
κινούμενα σχέδια), «Τιτανικός» (το ναυάγιο), «Ο χαμένος κόσμος» (συνέχεια του
«Jurassic Park», του Σπίλμπεργκ).

«Ο χαμένος κόσμος» (Lost World) του Στίβεν Σπίλμπεργκ: Εξήλθε στις 23
Μαΐου στις ΗΠΑ, με πιθανότητες να πλησιάσει ίσως και να ξεπεράσει το «Jurassic
Park», το οποίο απέφερε 750 εκατομμύρια δολάρια! Εδώ οι Δεινόσαυροι είναι
περισσότερο ανθρώπινοι και ευαίσθητοι.

«Απόδραση στον αέρα» (Con Air): Εξέρχεται στις 6 Ιουνίου στις ΗΠΑ.
Εναέρια περιπέτεια με αεροπειρατεία, υπό την καθοδήγηση του σατανικού Τζον
Μάλκοβιτς και με σωτήρα τον Νίκολας Κέιτζ.

«Speed 2» (13 Ιουνίου πρώτη αμερικανική προβολή): Ο Κιάνου Ριβς
αρνήθηκε (ευτυχώς γι' αυτόν) και στη θέση του χρησιμοποιήθηκε ο Τζέισον
Πάτρικ. Η Σάντρα Μπούλοκ παρέμεινε στη θέση της.

«Μπάτμαν και Ρόμπιν» (Batman and Robin): Θα προβληθεί στις 20 Ιουνίου
(πάντα μιλάμε για τις ΗΠΑ). Σκηνοθετεί ο ποιοτικός Τζόελ Σουμάχερ και ο Τζορτζ
Κλούνι, που ανέρχεται ιλιγγιωδώς, υποδύεται τον Μπάτμαν. Ο Σβαρτσενέγκερ είναι
ο μίστερ με τα τεράστια... ποντίκια, που για 6 εβδομάδων γυρίσματα πληρώθηκε
25 εκατομμύρια δολάρια! Παίζει και η δηλητηριώδης Ούμα Θέρμαν.

«Ο γάμος του καλύτερου φίλου μου» (My best Friend's Wedding): Η πρώτη
εμφάνιση θα γίνει στις 27 Ιουνίου. Κομεντί με την Τζούλια Ρόμπερτς που
εξακολουθεί να διατηρεί στα ύψη το κασέ των 12 εκατομμυρίων δολαρίων για κάθε ταινία.

«Ηρακλής πέρα από τον μύθο» (Hercules): Την ίδια ημέρα (27 Ιουνίου)
εξέρχεται στις ΗΠΑ ο Ηρακλής, της Walt Disney, σε κινούμενα σχέδια. Ο
ταμειακός του θρίαμβος είναι από... τώρα δεδομένος. Έτσι, τουλάχιστον, ελπίζουν.

«Face off»: Κι αυτή η υπερπαραγωγή θα προβληθεί στις 27 Ιουνίου (στις
ΗΠΑ). Με το δίδυμο Τζον Τραβόλτα - Νίκολας Κέιτζ, σε σκηνοθεσία του Τζον Γου.

«Οι άνδρες με τα μαύρα» (Men in Black): Στις 2 Ιουλίου η περιπέτεια
φαντασίας, όπου δύο κυβερνητικοί μυστικοί πράκτορες, ο Τόμι Λι Τζόουνς και ο
Γουίλι Σμιθ, ψάχνουν εξωγήινους λαθρομετανάστες από άλλον... Γαλαξία. Η
σκηνοθεσία είναι του Μπάρι Σονεφελντ.

«Contact»: Στις 11 Ιουλίου εξέρχεται η περιπέτεια επιστημονικής
φαντασίας του Ρόμπερτ Ζεμέκις (Φόρεστ Γκαμπ), με την Τζόντι Φόστερ να «πιάνει»
επαφή με εξωγήινους μέσω ραδιοφωνικών... σημάτων. Από το ομότιτλο μπεστ σέλερ
του Καρλ Σάγκαν (1985).

«Air Force one»: Στις 25 Ιουλίου ο πρόεδρος των ΗΠΑ Χάρισον Φορντ
απειλείται από τον αεροπειρατή Γκάρι Όλντμαν, που έχει πλέον τυποποιηθεί, στο
Χόλιγουντ, σε ρόλους κακών. Η σκηνοθεσία είναι του Βόλφγκανγκ Πίτερσον.

«Conspiracy Theory»: (25 Ιουλίου και αυτή). Η δεύτερη ρομαντική κομεντί
με την Τζούλια Ρόμπερτς και με παρτενέρ τον «χρυσό» Μελ Γκίμπσον, που
προσπαθεί να την πείσει για τη θεωρία της διεθνούς... συνωμοσίας. Η σκηνοθεσία
είναι του Ρίτσαρντ Ντόνερ.

«Τιτανικός»: Το μεγαθήριο των 200 εκατομμυρίων (μέχρι στιγμής!)
δολαρίων δεν εξέρχεται τελικά στις 25 Ιουλίου, αλλά θα προβληθεί στις 19
Δεκεμβρίου. Η καθυστέρηση οφείλεται και στο κόστος παραγωγής, που γι' αυτόν
ακριβώς τον λόγο πιθανολογείται να ξεπεράσει τελικά και τα 280 εκατ. δολάρια.
Ο Τζέιμς Κάμερον αναπαριστά με κάθε λεπτομέρεια το ναυάγιο, χρησιμοποιώντας
γιγάντιο τάνκερ, το οποίο βυθίζεται στα νερά της παραλίας Ροζαρίτο στο Μεξικό.
Με τους Λεονάρντο Ντι Κάπριο, Κέιτ Γουίνσλετ και Κάθι Μπέιτς.

«Το πέμπτο στοιχείο» (Fifth Elemant): Η φουτουριστική περιπέτεια,
επιστημονικής φαντασίας, του Λικ Μπεσόν, έχει ήδη εξέλθει στις ΗΠΑ και το
πρώτο τριήμερο αποταμίευσε (από τα εισιτήρια) 17 εκατομμύρια δολάρια. Ενώ στη
Γαλλία έχει ήδη ξεπεράσει τα 2 εκατομμύρια εισιτήρια. Ο Μπρους Γουίλις
υποδύεται τον ταξιτζή του 25ου αιώνα που σώζει την... ανθρωπότητα!

Αυτά γι' αυτούς, τα μπάνια (του λαού) για μας.

1. «Τιτανικός» (το ναυάγιο) 200 εκατ. δολάρια (55 δισ. δραχμές) ΕΛΚΕ.

2. «Speed 2» (η 2η συνέχεια) 140 εκατ. δολ. (38, 5 δισ. δρχ.) ΕΛΚΕ.

3. «Μπάτμαν και Ρόμπιν» (η 4η συνέχεια) 110 εκατ. δολ. (30 δισ. δρχ.) Village.

4. «Το πέμπτο στοιχείο» (φουτουριστική περιπέτεια) 90 εκατ. δολ. (25
δισ. δρχ.) Ν. Κίνηση.

5. «Contact» (επιστημονική φαντασία) 90 εκατ. δολ. (25 δισ. δρχ.) Village.

6. «Οι άνδρες με τα μαύρα» (θρίλερ φαντασίας) 90 εκατ. δολ. (25 δισ.
δρχ.) Προοπτική

7. «Air Force one» (περιπέτεια) 85 εκατ. δολ. (23,5 δισ. δρχ.) Προοπτική.

8. «Face off» (περιπέτεια) 80 εκατ. δολ. (22 δισ. δρχ.) Προοπτική.

9. «Ο χαμένος κόσμος» (συνέχεια Jurassic Park) 80 εκατ. δολ. (22 δισ.
δρχ.) U.Ι.Ρ.

10. «Απόδραση στον αέρα» (περιπέτεια) 75 εκατ. δολ. (20,5 δισ. δρχ.) Προοπτική.

11. «Conspiracy Theory» (ρομαντική κωμωδία) 75 εκατ. δολ. (20, 5 δισ.
δρχ.) Village.

12. «Ηρακλής πέρα από τον μύθο» (κινούμενα σχέδια) 70 εκατ. δολ. (19
δισ. δρχ.) Προοπτική.

13. «Ο γάμος του καλύτερου φίλου μου» (κομεντί) 40 εκατ. δολ. (11 δισ.
δρχ.) Προοπτική.

Υ.Γ.: Οι εταιρείες δεν έχουν αποφασίσει ακόμα τους ελληνικούς τίτλους
(όπου δεν υπάρχουν), αλλά και αυτοί που χρησιμοποιούν είναι «προσωρινοί».

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P13</CAT>
<ED>
Κωδικός άρθρου: A15850P131</ED>
<ID>
ID:170047

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P13&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«TRAINSPOTTING»: Η ιστορία μιας φιλίας νεαρών στο τέλος του αιώνα μας,
που αυτοκαταστρέφεται σε μία κοινωνία χωρίς οράματα. Του Ντάνι Μπόιλ. (Αβάνα,
Δεξαμενή, Εκράν, Θησείον, Λιλά, Φλερύ).

«ISOTTA»: Συμπαθητικό ερωτικό δράμα με τον έρωτα μιας παχουλής
γυναίκας. Του Μαουρίτσιο Φιούμε, με τους: Νικολέτα Μαγκαλότι, Ρόζα Ντι
Μπρίτζιντα, Δημήτρη Βερύκιο. (Απόλλων).

«ΜΕΤΡΟ, ΚΑΤΑΔΙΩΞΗ ΣΤΟ ΣΑΝ ΦΡΑΝΣΙΣΚΟ»: Ο Έντι Μέρφι ως διαπραγματευτής
ομήρων και μεσάζων της αστυνομίας. Του Τόμας Κάρτερ. (Άννα Ντορ, Village
Centre 8, Γαλαξίας, Ιντεάλ, Μπροντγουέι, Σινέ Παρί, Σπόρτιγκ, Μπομπονιέρα, Σινεάκ).

«ΛΟΛΙΤΑ»: Επανέκδοση του δυνατού φιλμ του Στάνλεϊ Κιούμπρικ, βασισμένο
στο ομώνυμο βιβλίο του Βλαντίμιρ Ναμπόκοφ. Με τους: Σου Λάιον, Τζέιμς Μέισον,
Σέλεϊ Γουίντερς, Πίτερ Σέλερς. (Αλφαβίλ).

«ΜΥΣΤΙΚΑ ΚΑΙ ΨΕΜΑΤΑ»: Ένα παιχνίδι αυτογνωσίας με την περιπέτεια μιας
γυναίκας να βρει τη χαμένη της οικογένεια. Του Μάικ Λι. (Ελληνίς, Αχίλλειον).

«ΠΟΛΛΟΙ ΝΕΚΡΟΙ ΓΙΑ ΜΙΑ ΚΗΔΕΙΑ»: Η γκανγκστερική ταινία του Έιμπελ
Φεράρα σε στυλ υπαρξιακού κοινωνικού δράματος και με ύφος Κασσαβέτη. Με τους
Κρις Πεν, Κρίστοφερ Γουόκεν, Βίνσεντ Γκάλο. (Βοξ, Μετροπόλ).

«DONNIE BRASCO»: Ο Αλ Πατσίνο είναι εκτελεστής της Μαφίας και έχει υπό
την προστασία του τον νεαρό κλέφτη Τζόνι Ντεπ. Του Μάικ Νιούελ. (Αμαρυλλίς, Φιλοθέη).

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P14</CAT>
<ED>
Κωδικός άρθρου: A15850P141</ED>
<ID>
ID:170048

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P14&aa=1</URL></REF>


Article

<CATEGORY>vin09</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Οι κάτοικοι ελληνικού νομού. 2. Από τον κακό... χειρότερος.
3. Η «δέκατη μούσα» γνωστού ποιητή μας. ­ Μέσο συναλλαγών (ξεν.).
4. Περίφημο το μελόδραμά του «Μυστικός Γάμος». 5. Έτσι...
λατινομαθών. ­ Γυναικείο υποκοριστικό (γεν.). 6. Βυζαντινή μουσική
νότα. ­ Του βίαιου θάνατου θεά της μυθολογίας μας (αντίστρ.). ­ Συντομογραφία
ανέμου. 7. Οι πρόγονοί μας το... φορούσαν. 8. Ελληνικό νησί. ­
Δίνει μία διάκριση. 9. «Μηχανικά» στον τίτλο ταινίας του Ν. Μίχαλκοφ
(αντίστρ.). ­ Αόρατος εχθρός μας.

ΚΑΘΕΤΑ

1. Ανακαλύφθηκε από τον Χριστόφορο Κολόμβο. 2. Μερικές
χαρακτηρίζονται θεωρητικές (γεν.). 3. Τίτλος κωμωδίας του Μαινάνδρου. ­
Βασιλιάς του Ιούδα. 4. Γνωστές οι... γάτες του. ­ Δορυφόροι του «Σ».
5. Κατάληξη αρσενικών ονομάτων. ­ Λογοτεχνικό είδος (αντίστρ.).
6. Ένα οξύ (καθ.). 7. Καταστρέφουν το σφρίγος (αντίστρ.). ­
Ηλεκτρικό το φορτίο του (αντίστρ.). 8. Ιμπρεσιονιστής Γάλλος ζωγράφος
(με άρθρο). ­ Γαλλική... λέξη. 9. Είδος παγωτού (γεν.).

ΛΥΣΗ (30/5/97)

ΟΡΙΖΟΝΤΙΑ: 1. ΝΙΓΡΙΤΑ 2. ΟΥΡΑΣ 3. ΥΑΛΟΥ - ΜΙΑ
4. ΡΙΛΑ-ΡΕΙ 5. ΙΣΟ - ΝΩΕ 6. ΚΩΔΕΙΝΗ 7. ΑΠΟ-ΝΟΣΤΟ
8. ΠΟ-ΠΑΝ-ΑΔ 9. ΙΣΟΡΡΟΠΙΑ. 
ΚΑΘΕΤΑ: 1. ΝΕΥΡΟΚΟΠΙ 2. ΑΙΣΩΠΟΣ 3. ΓΑΛΛΙΔΑ 4.
ΟΑ-ΠΡ 5. ΙΟΥ-ΡΑΝΙΣ 6. ΤΥ-ΝΟΝΟ 7. ΑΡΜΕΝΗΣ 8. ΩΡΙΑ -
ΤΑΙ 9. ΟΣΑ-ΕΣΟΔΑ.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P15</CAT>
<ED>
Κωδικός άρθρου: A15850P151</ED>
<ID>
ID:170049

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P15&aa=1</URL></REF>


Article

<CATEGORY>vin09</CATEGORY>

 <H5>Natacha Atlas, «Halim» (Virgin)
</H5><H5>Peter Green, «The Splinter Group» (MTC Records)
</H5><H5>The Wallflowers, «Bringing Down the horse» (BMG)
</H5><H5>Michael Jackson, «Blood On The Dance Floor - History in the mix» (Sony)
</H5><H2>Ζήτημα γονιδίων
</H2><H2></H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Αν ο Μάικλ Τζάκσον είχε μπαμπά τον Μπομπ Ντίλαν, δεν θα είχε ανάγκη τους
ντιτζέι να κάνουν «λίφτινγκ» στα κομμάτια του. Θα έγραφε ανεπιτήδευτο ροκ,
κάτι που καθόλου δεν απασχολεί τη Νατάσα Άτλας στην προσπάθειά της να
κατακτήσει τη Δύση. Ο Πίτερ Γκριν, αντίθετα, θα χειροκροτούσε τον Τζέικοπ Ντίλαν.

Θα ήταν υπερβολικό να υποκύπταμε στη γοητεία της Νατάσα Άτλας. Τουλάχιστον
εμείς εδώ, που όλο και κάτι περισσότερο έχει φτάσει στο αυτί μας από οριεντάλ,
αμανέ και σμυρναίικα, για να μην το προχωρήσουμε παραπέρα. Από φωνές δε,
πολλές και εξίσου καλές με της κ. Άτλας, οπότε αν στοχεύει να μας κατακτήσει
με κάτι τέτοιο, ας το ξεχάσει, κάνουμε ότι το ξεχάσαμε κι εμείς. Το κορίτσι
των Transglobal Underground και της πολυεθνικής μουσικής τους εξελίσσεται
ταχύτατα σε μια ντίβα της έθνικ μουσικής, βγάζοντας στο προσκήνιο εκτός από το
σαγηνευτικό της βλέμμα, τις καταβολές της από τις μουσικές που άκουγε στις
μαροκινές συνοικίες των Βρυξελλών. Οι «άμπιεντ» αναφορές όλο και κάτι άφησαν
για να μπλεχτεί στα ανατολίτικα μοτίβα που ξεδιπλώνονται το ένα μετά το άλλο
στο CD-αφιέρωμα (περίπου) στον αιγύπτιο τραγουδιστή Χαλίμ (εξ ου και ο
τίτλος). Αν σας ταιριάζει ένα περσικό χαλί σε μια έκθεση του Όστενμπεργκ,
εμπρός, η Νατάσα όλη δικιά σας. Προς το παρόν έχει κατακτήσει τη Γαλλία, έχει
σαγηνεύσει τις Κάτω Χώρες και δεν έχει μπει ακόμη στο «Βαρελάδικο». Όλοι
ξεκίνησαν από κάπου.

Αν οι Fleetwood Mac σας φαίνονται τόσο μακρινοί όσο οι «Εκδικητές» της
τηλεόρασης, σκεφτείτε πως οι εποχές επανέρχονται μερικές φορές και με
επιχειρήματα. Οι «Εκδικητές», ας πούμε, μέσω στυλ, τα μπλουζ εκείνα μέσω του
Πίτερ Γκριν, που ανασκουμπώθηκε και οργάνωσε επιστροφή με νέους μουσικούς και
υλικό από τότε ώς τώρα. Νέες, δηλαδή, ηχογραφήσεις φρέσκες από το στούντιο και
κομμάτια που «κατέβασε» από τη σκηνή για τις ανάγκες του νέου έργου. 
Στη βάση του οποίου κυριαρχεί ένα σφιχτοδεμένο μπλουζ σενάριο, όπου οι σκηνές
εναλλάσσονται με τη μαεστρία του σκηνοθέτη (δείτε Πίτερ Γκριν), σαν γουέστερν
που παρότι ξέρεις πως στο τέλος οι καλοί θα νικήσουν, κρατάς στάση επιφυλακής 
για ένα τρικ που μπορεί και να γίνει. Είναι ο 
τρόπος που ο Πίτερ Γκριν χειρίζεται τις κιθάρες, με το ένστικτό του χαραγμένο
σαν αντανακλαστικό που δυναμώνει σαν τους μυς των αθλητών. Τελικά ποτέ δεν
είναι αργά, αν αποφασίσεις να ξεκινήσεις τη γυμναστική σου. Πόσο μάλλον όταν
κάποτε ήσουν πρωταθλητής.

Πρώτα οι συστάσεις. Γνωρίστε, λοιπόν, το συγκρότημα του μικρότερου γιου του
Μπομπ Ντίλαν ­ του αγαπητού Τζέικοπ ­ και μη βιαστείτε να κάνετε συνειρμούς με
τον Τζούλιαν Λένον. Ο Τζέικοπ υπομένει στωικά τις συστάσεις, γιατί, όπως λέει,
κάθε αντίθετη προσπάθεια αποβαίνει μάταιη, και προχωρεί στο παρασύνθημα, που
δεν είναι άλλο παρά οι Wallflowers, το συγκρότημά του εδώ και μερικά χρόνια.
Εδώ και μερικά χρόνια, επιμένω. Παρά το «βαρύ όνομα» στις πλάτες του και τις
διαχρονικές σχέσεις του αξιότιμου μπαμπά του, δούλεψε σκληρά, ίδρωσε,
αγωνίστηκε και, κυρίως, έγραψε τραγούδια. Του τύπου ροκ, αλλά διόλου
κοινότοπα, σαν μια συνέχεια της θεωρίας 
Ντίλαν. Κατάφερε, επιπλέον, να μην έχουν πάνω τους εκείνη τη μυωπική θαμπάδα
των αμερικανικών «εναλλακτικών», τώρα πια που η δισκογραφική και η συναυλιακή
τους πείρα γεμίζει τις τσέπες τους σιγουριά. Αν ασυνείδητα ξαναβάλετε το CD να
παίξει ακόμη μια φορά, μην ανησυχείτε, έχει συμβεί και σε άλλους ­ όπως
συμβαίνει με ό,τι αφήνει ωραία γεύση. Και αν κάπου εκεί στο τέλος ακούτε τον
Τζέικοπ κάπως σαν τον μπαμπά του, ένα έχω να σας πω... πού να τον δείτε κιόλας!

Όταν κάποια στιγμή ο Στίβεν Σπίλμπεργκ αποφασίσει να γυρίσει ταινία τη ζωή του
Μάικλ Τζάκσον, τότε θα ξεπεράσει τον «Εξωγήινό» του κι εμείς θα μάθουμε την
αλήθεια. Αυτόν τον καιρό, όμως, ο σκηνοθέτης ασχολείται με τους δεινόσαυρούς
του ακόμη μιά φορά, κι εμείς μ' ακόμη μια φάση της μετάλλαξης του Τζάκσον ­
πριν γίνει μόνο ορατός μέσω κομπιούτερ γκράφικ. Αρκετά. Σύνολο, αυτήν τη
στιγμή, πέντε νέα τραγούδια και οκτώ νέα ριμίξ κομματιών από το προηγούμενο
«History», από ικανούς της τέχνης του ανακατέματος, όπως ο Ντέιβ Μοράλες και ο
Φράνκι Νακλς. Τέλεια τεχνική, παραγωγή στην τρίχα, χορευτικά και δυναμωτικά
κομμάτια, στακάτος ρυθμός, Τζάκσον 100% και για ευρεία κατανάλωση. Ρυθμικά και
επαναλαμβανόμενα. Αυτό ακριβώς που λένε πως η Ιστορία επαναλαμβάνεται. Με τα
ίδια λάθη.

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15850P161</ED>
<ID>
ID:170050

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P16&aa=1</URL></REF>


Article

<CATEGORY>vin09</CATEGORY>

 <H5></H5><H2>Me Greek
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αν τα φτωχότατα Ιταλικά μου δεν με προδίδουν τότε Ι suoni dell' anima πάει να
πει «Οι ήχοι της ψυχής». Ε, λοιπόν, κάτω απ' αυτόν τον δισκογραφικό τίτλο,
ιταλικής παραγωγής, στεγάζονται τα ονόματα: Enigma, Vangelis,
Nyman, Sakamoto, Moricone, Tikaram. Και (διότι
υφίσταται ένα «και»).

* «Thalassa» by Nikos Gregoriadis. Ή (στα ελληνικά) «Θάλασσα» του Νίκου
Γρηγοριάδη. Ποιος είναι; Έλα ντε. Μόλις προ ημερών εμφανίστηκε στο Ελλάντα με
τον δίσκο «Faros» (αντί του... Φάρος). Πως λέμε, ας πούμε, «me Greek...
Mitsos, English... Jim!.

Δύο οι φυλές του ανθρώπινου είδους. Η μεν αναπτύσσεται με ρυθμούς χελώνας, η
άλλη με ταχύτητα φωτός. Ψέματα; Υπολογίστε τον χρόνο ανάπτυξης ενός
Δημήτρη Μάρκου. Μέσα σε δευτερόλεπτα μεταμορφώθηκε σε αστέρα του
Sky. Ενώ μια Νάνσυ Μπινιαδάκη ποιος την γνωρίζει;

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15850P162</ED>
<ID>
ID:170091

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Προσοχή εύθραυστον
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρισκάρω μια πρόβλεψη: πως το θεατρικό γεγονός της περιόδου 1997-98 θα φέρει
τον τίτλο «Γυάλινος κόσμος», θα στεγάζεται στο θέατρο «Εμπρός» του... Ψυρή και
θα ακούει στο όνομα Δημήτρης Μαυρίκιος (μεταξύ μας τώρα, η πρόβλεψη
γίνεται εκ του ασφαλούς, διότι είδα την παράσταση και τα 'χασα. Μάλιστα, το
θέατρο έγινε σινεμά δια χειρός Μαυρίκιου και Νάνσυς Μπινιαδάκη).

* Είναι 23 ετών, σπουδάζει κινηματογράφο στο Σέφιλντ της Αγγλίας, συμμετείχε
(μαζί με τον Μαυρίκιο) στην δραματουργική επεξεργασία του «Γυάλινου κόσμου»
και συνεργάστηκε στη σκηνοθεσία των κινηματογραφημένων σκηνών της παράστασης.

Όταν του... χρόνου δείτε την παράσταση (διότι τώρα με το ζόρι την
προλαβαίνετε, αφού αύριο βράδυ είναι η τελευταία αυτής της περιόδου) ε, τότε,
θα συμμεριστείτε τον ενθουσιασμό.* Ταχύτατος στις εναλλαγές του και ο
Κώστας Βουτσάς. Πρώτο, δεν έκατσε στην ουρά αναμονής του ΕΟΤ αλλά
σχημάτισε δικό του θίασο για να παίξει «Σφήκες», περιφερόμενος από πόλη σε
χωριό και από χωριό σε πόλη. Και δεύτερο, τη μία μέρα ανακοινώνει στο ένα
κανάλι πως λίαν συντόμως νυμφεύεται την Εύη Καραγιάννη και την...
επομένη, σε άλλο κανάλι, όταν τον ρώτησαν αν προτίθεται να παντρευτεί, έκανε
σαν να τον τσίμπησε σφήκα:

* «Αυτά είναι πολύ προσωπικά και δεν μ' αρέσει να τα συζητάω» (Κώστα, καλά στέφανα).

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15850P163</ED>
<ID>
ID:170128

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Έλλην εξασθενής
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ταχύτατα κυκλοφορούν και οι ψίθυροι (ακόμα και πέραν των ελληνικών χωρικών
υδάτων). Φανταστείτε πως ακόμα και στην Λευκωσία ψιθυρίζουν τρεις ψίθυρους:
Πως «αν κατά την απίθανη εκείνη σύμπτωση, συναντηθούν όλως τυχαίως, τότε ο
Βενιζέλος κάνει πως δεν βλέπει τον Βρεττάκο» (τον πρόεδρο του
Κέντρου Κινηματογράφου, ντε). Πως, μάλιστα, προτάθηκε στον Γιάννη
Σμαραγδή η θέση του αντιπάλου του Βρεττάκου, αλλά εκείνος δεν μπορεί γιατί
έχει στα σκαριά άλλη ταινία, και πως, ακόμα, και ο ξεχασμένος Χρίστος
Χριστοδούλου της μακαρίτισσας εκπομπής «Η ΕΡΤ στη Βόρεια Ελλάδα» υπήρξε
παραλήπτης προτάσεως για μία εκ των καρεκλών του Κέντρου.

* Με την ίδια ταχύτητα καλλιεργείται και προωθείται η ιδέα του... Έλληνος
ασθενούς. Πρώτος (Έλλην ασθενής) ο Σωτήρης Τζεβελέκος, που επί τριετία
οδηγούσε ... ταξί (μάλιστα, όπως σας το λέω) και που τώρα σατιρίζει το ΕΣΥ σε
επιθεωρησιακό νούμερο του «Μετροπόλιταν». Δεύτερος (Έλλην ασθενής) ο
Θανάσης Βέγγος στο «Δελφινάριο» με τον τίτλο «Έλλην εξασθενής».
Και τρίτος;

* Ο Σταύρος Παράβας. Πρωταγωνιστής του «Άλσους» και της επιθεώρησης με
τον διαχρονικό τίτλο:

<REF><SOURCE>ΤΑ ΝΕΑ</SOURCE>
<DATE>, 31-05-1997</DATE>
<CAT>, Σελ.: P16</CAT>
<ED>
Κωδικός άρθρου: A15850P164</ED>
<ID>
ID:170152

</ID><URL>http://ta-nea.dolnet.gr/neaweb/neafile.print_unique?e=A&f=15850&m=P16&aa=4</URL></REF>


Article

<CATEGORY>vin04</CATEGORY>

 <H5>ΠΡΟΣΩΠΙΚΗ ΗΤΤΑ ΤΟΥ ΣΙΡΑΚ
</H5><H2>ΣΑΡΩΣΑΝ οι σοσιαλιστές
</H2>
ΑΝΕΤΗ πλειοψηφία στο γαλλικό Κοινοβούλιο κερδίζουν οι Γάλλοι σοσιαλιστές του Λιονέλ Ζοσπέν,
αφού μαζί με τους οικολόγους και τους κομμουνιστές κερδίζουν πάνω από 330
έδρες. Το αποτέλεσμα του χθεσινού δεύτερου γύρου αποτελεί προσωπική ήττα του
προέδρου Σιράκ και δημιουργεί νέα δεδομένα στην Ευρώπη, εν όψει μάλιστα της
νομισματικής ενοποίησης. Χαρακτηριστικό είναι ότι μόλις δύο από τις 15 χώρες
της Ευρωπαϊκής Ένωσης κυβερνώνται πλέον από τη Δεξιά!

σελίδες 24-
25

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15851N011</ED>
<ID>
ID:162231

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N01&aa=1</URL></REF>


Article

<CATEGORY>vin04</CATEGORY>

 <H2>Κύρκος στα «ΝΕΑ»:
</H2><H2>Σε ποιους και γιατί σκοντάφτει η Κεντροαριστερά
</H2><H2></H2>
σελίδες 10-11

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15851N013</ED>
<ID>
ID:162293

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N01&aa=3</URL></REF>


Article

<CATEGORY>vin04</CATEGORY>

 <H2>10% πάνω οι τιμές ακινήτων </H2>
σελίδες 46-47

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15851N014</ED>
<ID>
ID:162310

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N01&aa=4</URL></REF>


Article

<CATEGORY>vin04</CATEGORY>

 <H2></H2><H2>Δεύτερη στον κόσμο η Ελλάδα
</H2><H2></H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15851N015</ED>
<ID>
ID:162320

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N01&aa=5</URL></REF>


Article

<CATEGORY>vin04</CATEGORY>

 <H2>Και 2ο νέφος στην Αθήνα!
</H2><H2></H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15851N016</ED>
<ID>
ID:162326

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N01&aa=6</URL></REF>


Article

<CATEGORY>vin04</CATEGORY>

 <H2>Οδηγός για τα δάνεια σε δημοσίους υπαλλήλους </H2>
σελίδες 27-28 και 41-42

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15851N017</ED>
<ID>
ID:162327

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N01&aa=7</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΜΑΖΙ με τους Βαμιανούς ανηφόριζε προς τον «Πλάτανο» κι ένα πλήθος από
καλεσμένους: τρεις πολύ γνωστές και κομψότατες Αθηναίες και ­ κρατήστε την
αναπνοή σας ­ 86 φίλοι και συγγενείς του γαμπρού και της νύφης που ήρθαν στην
Ελλάδα με ειδική πτήση από τη Βοστώνη! Ο Λ. Παπαδόπουλος στις «Ματιές». Σελ. 4

ΠΟΙΟΣ ευθύνεται για τη μετατροπή των ειδήσεων σε πινακοθήκη τεράτων; Ο
εξωγήινος Φούφουτος που έμεινε στην Αθήνα; Εν ολίγοις, ή αναλαμβάνουμε
(δημοσίως) το μερίδιο και το βάρος της ευθύνης που μας αναλογεί και ομολογούμε
τη συνενοχή μας ή εγκαταλείπουμε. Ο Δ. Δανίκας στους «Προβολείς». Σελ. 6.

Ο ΚΥΡΙΟΣ Υ κατάφερε να επιβληθεί και στις παραδοσιακές, νοσταλγικές
σταλινάρες του κόμματος, αλλά και στους νεωτεριστές που ήθελαν το Γαλλικό
Κομμουνιστικό Κόμμα έναν «ριζοσπαστικό πόλο» με μέτωπο κυρίως κατά των
«συμβιβασμένων σοσιαλιστών». Ο Π. Τσίμας στην «Τρίτη Άποψη». Σελ. 6.

Α. ΠΑΓΚΡΑΤΗΣ: Οι επιθέσεις Αλβανών είναι μεμονωμένα περιστατικά. Δεν
κρίνουν τις συνθήκες ασφαλείας στην Κέρκυρα. Επικρίνω την αντίληψη ότι Ελλάδα
είναι μόνο η Αθήνα. Η «κατασκευή» μαύρων προβάτων δεν λύνει το πρόβλημα της
ανεργίας. Οι απαντήσεις στις «30 Ερωτήσεις» του Σπ. Ζηνιάτη στη σελ. 12.

Η ΕΠΙΤΥΧΙΑ στις Γενικές Εξετάσεις δεν είναι αποτέλεσμα μιας στιγμής.
Αλλά δημιούργημα ολόκληρης της πορείας του μαθητή στα 12 χρόνια της
εκπαίδευσής του. Τα ποσοστά επιτυχίας των αριστούχων και των πολύ καλών
μαθητών είναι πολύ υψηλά. Ο Χρ. Κάτσικας στη σελ. 16.

ΣΤΗΝ ΤΟΥΡΚΙΑ ο Ν. Ερμπακάν παρέδωσε στην Τανσού Τσιλέρ την κυβέρνηση. Η
τελευταία υποσχέθηκε να οδηγήσει τη χώρα σε εκλογές, προώρως. Αλλά δεν όρισε,
βέβαια, και ημερομηνία. Διότι, αν μας βγει, μην έχουμε δεσμευτεί κιόλας! Σελ. 23.

Η ΙΤΑΛΙΑ δεν μπορεί να στεριώσει πρεσβευτή στα Τίρανα. Ο Π. Φορέστι
αντικαταστάθηκε γιατί συνωμοτούσε με τον Σ. Μπερίσα κατά της πολιτικής του Φρ.
Βρανίτσκι. Ο νέος πρεσβευτής, όμως, τα έβαλε με το υπουργείο Εξωτερικών της
χώρας του! Σελ. 26.

... ΠΡΟΤΙΜΩ

έναν καλό καβγά 
που ξεκαθαρίζει τα πράγματα 
κι αποκαθιστά την ανθρώπινη τάξη 
­ ακόμη και όταν η επιθυμητή συμφιλίωση δεν έρχεται. 
Από τότε που βγήκε η συγγνώμη, 
χάθηκε το φιλότιμο!

Η Λίνα Αλεξίου, 
«Σε πρώτο ενικό». Σελ. 13.

ΠΟΙΟΙ είναι αυτοί οι τέσσερις που κοιτάζουν με εμβρίθεια τον τοίχο; Μήπως
είναι τέσσερις Έλληνες συγγραφείς που αποφάσισαν να βάλουν στοίχημα μετά 40
χρόνια και να γράψουν ένα νέο «μυθιστόρημα των τεσσάρων»; Η Μικέλα Χαρτουλάρη,
στο «Πανόραμα», σελ. 1 και 3.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15851N021</ED>
<ID>
ID:162205

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Τζάμπα
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τζάμπα ονειρεύεται «Μέτωπο» ο κ. Νικ. Κακλαμάνης ­ άλλωστε, είναι γνωστό ότι
εδώ στην Ελλάδα, όλοι ζούμε για ένα κούτελο.

Με τιμή

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15851N022</ED>
<ID>
ID:162271

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2><H2></H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15851N023</ED>
<ID>
ID:162278

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N02&aa=3</URL></REF>


Article

<CATEGORY>vin01</CATEGORY>

 <H5>Ο Κ. ΣΗΜΙΤΗΣ ΓΝΩΡΙΣΕ ΑΠΟ ΠΟΛΥ ΚΟΝΤΑ ΤΑ ΠΡΟΒΛΗΜΑΤΑ ΤΗΣ ΗΠΕΙΡΟΥ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Εμπειρία πολύτιμη
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΥ</AUTHOR>

Το ρητορικό ερώτημα «ποιος πλήρωσε το κόστος της μετριότητας» διατύπωσε ο
Πρωθυπουργός Κώστας Σημίτης παρά θίν' αλός στον Αμβρακικό και αφού είχε
ολοκληρώσει την τριήμερη περιοδεία του στην Ήπειρο.

ΘΕΛΗΣΕ, έτσι, να σχολιάσει αυτά που προγραμματίστηκαν (όχι μόνο στην Ήπειρο,
αλλά κυρίως εκεί) και είτε δεν εκτελέστηκαν ποτέ είτε υλοποιήθηκαν χωρίς
μελέτες με την ανοχή ανάξιων κρατικών λειτουργών. Υπ' αυτή την έννοια, η
περιοδεία ήταν μια πολύτιμη εμπειρία για τον Κ. Σημίτη, ο οποίος γνώρισε από
πολύ κοντά την πλέον υποβαθμισμένη περιφέρεια της χώρας και μία από τις πιο
υποβαθμισμένες σε όλη την Ευρώπη.

Η είδηση που έδωσε, πάντως, θα κάνει πολλούς να χάσουν τον ύπνο τους.
Ανήγγειλε την αλλαγή του νόμου για τις επενδύσεις με την επιβολή φραγμού στους
επενδυτές του «αέρα». Κόβονται οι επιδοτήσεις για παραδοσιακές επενδύσεις,
διότι, όπως αποδείχθηκε έως τώρα, ήταν «πεταμένα λεφτά». Ο νέος αναπτυξιακός
νόμος θα ψηφιστεί το φθινόπωρο, άρα, ας τελούν σε εγρήγορση στο υπουργείο Εθν.
Οικονομίας. (Σελ.8).

«Τ' είχες Γιάννη, τ' είχα πάντα» ψιθυρίζουν στη Νέα Δημοκρατία, μετά τα πάρθια
βέλη του Μιλτιάδη Έβερτ κατά του Κωστα Καραμανλή. Ο προκάτοχος του αρχηγού της
Ν.Δ. τον επέκρινε διότι υπέγραψε συμφωνία με το βουλγαρικό Δημοκρατικό Κόμμα
για τη συμμετοχή σε κάποιο βαλκανικό μέτωπο συντηρητικών κομμάτων. Το
περιβάλλον Καραμανλή απάντησε μάλλον απαξιωτικά στις επισημάνσεις Έβερτ και ο
πρώην αρχηγός έξω φρενών, πλέον, άσκησε την πρώτη σκληρή κριτική στον νυν. Στη
συνέχεια παρενέβη θιγμένος ο Γ. Κεφαλογιάννης στο στυλ «γιατί, βρε, μαλώνεις
το παιδί» και άναψε ο ­ γνωστός ­ καβγάς. Αυτό που τους έχει μπερδέψει όλους
και περισσότερο τον Κ. Καραμανλή είναι η... στήριξη που είχε από τον Κ.
Μητσοτάκη. Θα τους πάρει λίγο χρόνο για να καταλάβουν γιατί το κάνει. (Σελ.5).

Προβλήματα και στον Συνασπισμό, κυρίως από τη στάση του Μιχάλη Παπαγιαννάκη
και των συν αυτώ, που όλο και συχνότερα στρέφουν την κεφαλή προς το ΠΑΣΟΚ,
ταγοί στην υπόθεση της κεντροαριστερής σύγκλισης. Οι υπόλοιποι των προεδρικών
ουδόλως συμμερίζονται αυτού του είδους τις «ανησυχίες» και το αποτέλεσμα ήταν
να διαλυθεί εις τα εξ ων συνετέθη μια προχθεσινή τους συνάντηση. (Σελ.8).

Αυτά βλέπει ο Λ. Κύρκος και εκτιμά ως ζοφερό το μέλλον της Κεντροαριστεράς,
επιρρίπτοντας την ευθύνη όχι μόνο στο ΠΑΣΟΚ, ως θα ανέμενε κανείς, αλλά και
στον Συνασπισμό. Στη συνέντευξή του στα «ΝΕΑ» διαβλέπει το ίδιο δύσκολη την
πορεία και του κοινωνικού διαλόγου.(Σελ.10-11).

Ο Πρωθυπουργός Κ. Σημίτης, πάντως, ετοιμάζεται για μια σειρά παρεμβάσεων εντός
και εκτός Ελλάδος με θέμα την Αριστερά του 21ου αιώνα, μέρος της οποίας μπορεί
να υπολογιστεί και η Κεντροαριστερά. (Σελ. 8).

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15851N031</ED>
<ID>
ID:162206

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N03&aa=1</URL></REF>


Article

<CATEGORY>vin01</CATEGORY>

 <H5>Διάλογος
</H5><H2>ΡΙΠΕΣ
</H2>
ΚΑΙ βεβαίως δεν είναι απλή υπόθεση η αναθεώρηση του Συντάγματος...

ΟΠΩΣ αποδεικνύουν οι έντονες αψιμαχίες που έχουν αρχίσει γύρω από δύο ­ ήδη ­
κεφάλαιά της:

* ΠΡΩΤΟΝ, την εκλογή του Προέδρου της Δημοκρατίας που η κυβέρνηση προτείνει να
γίνεται πάντα από τη θητεύουσα Βουλή...

* ΔΕΥΤΕΡΟΝ, την ίδρυση ιδιωτικών πανεπιστημίων που η αξιωματική αντιπολίτευση εισηγείται.

ΚΑΙ αν είναι νωρίς για τις οριστικές θέσεις που θα τεθούν προς συζήτηση...

ΔΕΝ είναι νωρίς για έναν ευρύ διάλογο για τις θεσμικές αλλαγές που έχουν προταθεί.

ΚΑΙ αν λογικό ακούγεται ότι ο θεσμός του Προέδρου της Δημοκρατίας επιβάλλει
αυξημένη πλειοψηφία για την εκλογή του...

ΙΣΧΥΡΟΣ ακούγεται και ο αντίλογος πως με τις περιορισμένες εξουσίες που έχει ο
φορέας του είναι παράλογη η προσφυγή σε εκλογές κάθε φορά που η ενισχυμένη
πλειοψηφία δεν επιτυγχάνεται.

ΚΑΙ αν υπάρχουν εκείνοι που υποστηρίζουν πως τα ιδιωτικά και μη κερδοσκοπικά
πανεπιστήμια υπόσχονται λύση στην αυξημένη ζήτηση Ανώτατης Παιδείας...

ΥΠΑΡΧΕΙ και το ερώτημα πώς τελικά θα διασφαλισθούν και ο μη κερδοσκοπικός
χαρακτήρας και ­ ιδίως ­ η ποιότητα των σπουδών τους...

ΚΑΙ πώς να μην επισημανθεί ότι εκείνο που ενδιαφέρει τον τόπο δεν είναι η
εισβολή ελληνικού ­ μήπως και ξένου; ­ κεφαλαίου στην Ανώτατη Παιδεία...

ΑΛΛΑ η προσπάθεια για την τόσο αναγκαία αναβάθμιση των σπουδών στα δημόσια ΑΕΙ.

ΑΣ μη λησμονείται πως οι αλλαγές στον Καταστατικό Χάρτη θα καθορίσουν...

ΤΙΣ θεσμικές συντεταγμένες για τον τόπο κατά τον επικείμενο νέο αιώνα.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15851N032</ED>
<ID>
ID:162248

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ευάγγελος Βενιζέλος:

(ο υπουργός Πολιτισμού, στο «Έψιλον» της Κυριακάτικης «Ελευθεροτυπίας»)

«Κατά καιρούς κάνω δίαιτα. Εν πάση περιπτώσει, όμως, δεν πρέπει να προδώσουμε
και το στυλ μας!».

Ρίτα Σακελλαρίου:

(η τραγουδίστρια, στον «Αδέσμευτο» της Κυριακής)

«Ο ήσυχος έρωτας δεν μου ταιριάζει. Θέλω ταραχές, κλάματα, όρκους αιώνιας
πίστης και όσο κρατήσει. Θέλω καψουρέματα για να δημιουργώ».

Στέφανος Τζουμάκας:

(ο υπουργός Γεωργίας, στην «Ελευθεροτυπία» της Κυριακής)

«Ορισμένοι ­ στο ΠΑΣΟΚ ­ επινοούν διαφορές για να έχουν ρόλους».

Εύη Αδάμ:

(το μανεκέν, στο «Έθνος» της Κυριακής)

«Δεν είναι ανάγκη να γίνουμε όλοι μοντέλα».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15851N034</ED>
<ID>
ID:162311

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Στον Βάμο
</H2><H2></H2>
<AUTHOR>ΛΕΥΤΕΡΗΣ ΠΑΠΑΔΟΠΟΥΛΟΣ</AUTHOR>

ΜΠΡΟΣΤΑ πήγαινε ο Παρασκευάς με την ελληνική σημαία, στο κοντάρι της οποίας,
πάνω - πάνω, ήταν περασμένη μια κουλούρα, μόλις βγαλμένη από το φούρνο. Πίσω
του, τραγουδούσαν κι έπαιζαν μαντινάδες του γάμου, με τα λαγούτα τους, ο
Γιαγκουλής και ο Κουρκουνάκης και με τη λύρα του ο Γαλάνης. Ακολουθούσαν, σε
δυό υπέροχα άλογα, η νύφη κι ο γαμπρός. Κι από πίσω, ανηφόριζε προς τον
«πλάτανο», την καρδιά του Βάμου, όλο το χωριό: ο πρόεδρος ο Χατζηδάκης, οι
παπάδες, ο αστυνόμος, ο Κυριάκος ­ που το 'Βγενιώτου, πριν από τρεις βδομάδες,
έγινε «Μις Ελλάς» ­ ο Γενάρης, ο Γιώργης, ο άλλος Γιώργης ­ κόσμος και ντουνιάς.

Μαζί με τους Βαμιανούς ανηφόριζε προς τον «πλάτανο» κι ένα πλήθος από
καλεσμένους: τρεις πολύ γνωστές ­ και κομψότατες ­ Αθηναίες και ­ κρατήστε την
αναπνοή σας ­ 86 φίλοι και συγγενείς του γαμπρού και της νύφης, που ήρθαν στην
Ελλάδα, με ειδική πτήση, από τη Βοστώνη! Ογδονταέξι Αμερικανοί και
Αμερικανίδες, με τα καλά τους, με τα χαμόγελά τους, με τα δικά τους τραγούδια
στα χείλη!

Ο γαμπρός γεννήθηκε και μεγάλωσε στην Αμερική. Το ίδιο και ο πατέρας του. Ο
παππούς του, όμως, ήταν Βαμιανός.

Γεωργιλάς, το όνομα. Ο εγγονός, ο Θεοδόσης, δεν είχε έρθει ποτέ στην
Ελλάδα. Κάποιοι τον παρακίνησαν να παντρευτεί στην Κρήτη, στο χωριό του
παππού. Βρήκε έξοχη την ιδέα. Και, μια και δυό, πήρε την αρραβωνιαστικιά του ­
μια κούκλα, τη Ραχήλ ­ πήρε και τους δικούς του ανθρώπους και κατέβηκαν όλοι
στον Αποκόρωνα, για το μυστήριο και για το γλέντι.

Φυσικά, τίποτα δεν θα γινόταν απ' όλ' αυτά αν δεν υπήρχε ο Χατζηδάκης. Ο
πρόεδρος. Που ανασκουμπώθηκε, κάλεσε και τους συγχωριανούς του να βοηθήσουν κι
ετοίμασε, στην εντέλεια, τον παραδοσιακό γάμο, που γύρεψαν οι Γεωργιλάδες.
Μόνο μπαλωθιές που δεν ρίχτηκαν. Ο χορός, όμως, κράτησε ως το πρωί. Κι η
Αμερικανίδα νύφη του 'δωσε να καταλάβει!

Πάει καλά ο Βάμος. Αυτό ήθελα να πω. Το όμορφο χωριό, που πριν από 15 χρόνια
περνούσε δύσκολα, μες στην ανέχεια και την απομόνωση, τώρα ανθεί.
Καινούργια σπίτια χτίζονται, πολλά κοπέλια γεννιούνται, η ζωή «τραβάει την
ανηφόρα». Και μεγάλο ρόλο σ' αυτό έχει παίξει και η... «συμμορία των δέκα»,
όπως τη λέω εγώ. Η Α.Ε. Βάμος, με τα 10 Βαμιανάκια ­ όλα με χαρτί
Πανεπιστημίου ­ που έφτιαξαν μια καταπληκτική ταβέρνα, έστησαν ένα παραδοσιακό
μπακάλικο με του πουλιού το γάλα, παλιά, ρημαγμένα σπίτια τα μετατρέπουν σε
λαμπρούς ξενώνες και, γενικά, δίνουν πνοή και δύναμη στον τόπο τους. Μπράβο!

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15851N041</ED>
<ID>
ID:162238

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N04&aa=1</URL></REF>


Article

<CATEGORY>vin05</CATEGORY>

 <H2>Κι η νύφη λιπόθυμη
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΣΥΜΒΑΙΝΟΥΝ κι αυτά, όταν σ' ένα ηπειρώτικο γλέντι παρευρίσκονται και μη
Ηπειρώτες: Στο Κερασοχώρι, το χωριό του κ. Αλ. Παπαδόπουλου, που λέτε, είχε
στηθεί μεγάλο γλέντι, με αφορμή την παρουσία εκεί του κυβερνητικού κλιμακίου.

ΕΚΕΙ λοιπόν που οι χορευτές είχαν πιάσει τον χορό του γάμου, ξαφνικά, η κοπέλα
που χόρευε τη νύφη... λιποθυμάει. «Ένα νερό», φωνάζει ο συνοδός της ­ κι
αμέσως, ο κ. Γ. Μπάρδης των κινητοποιήσεων του ΠΑΣΟΚ της σηκώνει ψηλά τα πόδια
για να πάει το αίμα στο κεφάλι κι ο υπεύθυνος ασφαλείας του κ. Σημίτη, ο κ. Θ.
Φιλιππόπουλος, της δίνει δύο χαστούκια!

ΑΜΕΣΗ η κινητοποίηση, μόνον που ­ όπως διευκρινίστηκε σε λίγα δευτερόλεπτα ­ η
«λιποθυμία» ήταν... μέρος του χορού!

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15851N042</ED>
<ID>
ID:162247

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N04&aa=2</URL></REF>


Article

<CATEGORY>vin05</CATEGORY>

 <H2>Ξεφαντώνοντας στην Πρέβεζα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΕΝΑ ρομαντικό, νυχτερινό περίπατο με τη σύζυγό του θέλησε να κάνει εκεί, γύρω
στα μεσάνυχτα, στα Γιάννενα, αμέσως μετά το επίσημο δείπνο, ο Πρωθυπουργός.
Αποτέλεσμα; Έκπληξη στην αρχή, αναστάτωση στη συνέχεια και μετά, όλοι ηρέμησαν...

ΤΗΝ άλλη νύχτα, όμως, στην Πρέβεζα, τα μέλη του κυβερνητικού κλιμακίου, πλην
του κ. Σημίτη που προτίμησε να ξεκουραστεί, δεν είχαν διάθεση για περιπάτους ­
αλλά για «ελληνάδικο»: Με επικεφαλής λοιπόν τις κυρίες Δάφνη Σημίτη και Βάσω
Παπανδρέου επέδραμαν στο «ιν» μαγαζί της πόλης, το «Β - 52».

Η κ. ΣΗΜΙΤΗ χόρεψε με παρτενέρ τον κ. Κ. Γείτονα και η κ. Παπανδρέου με τον ­
έμπειρο σ' αυτά ­ κ. Θ. Τσουκάτο. Και... σύννεφο οι χαρτοπετσέτες από τους θαμώνες!

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15851N043</ED>
<ID>
ID:162279

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N04&aa=3</URL></REF>


Article

<CATEGORY>vin05</CATEGORY>

 <H5>Για να ελέγχουν
</H5><H5>Άλλαξε την ομιλία
</H5><H5>Βιάζεται ΠΑΣΟΚικά
</H5><H2>Μετά το μετά
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ ΛΕΤΕ, μετά τους χορούς στο «ελληνάδικο», οι κυρίες της κυβερνητικής παρέας
πήγαν για ύπνο, αλλά οι «σκληροί» ­ Κ. Λαλιώτης, Στ. Σουμάκης, Στ. Μανίκας, ο
τοπικός βουλευτής του ΠΑΣΟΚ κ. Δ. Ντούσκας και κάποιοι άλλοι ­ συνέχισαν την
έξοδο σε «κανονικό» λαϊκό μαγαζί, όπου ο υπουργός Ναυτιλίας είχε την ευκαιρία
να αποδείξει τις ικανότητές του στο ζεϊμπέκικο.

Ο κ. Κ. ΣΗΜΙΤΗΣ είχε συναντήσεις με τις Νομαρχιακές Οργανώσεις του ΠΑΣΟΚ στην
Ήπειρο ­ και, σε όλες τις περιπτώσεις, τους παρέδωσε έναν κατάλογο με τα έργα
που βρίσκονται υπό κατασκευή στις περιοχές τους, μαζί με χρονοδιάγραμμα
αποπεράτωσης για το καθένα. «Για να μπορείτε να ελέγχετε κι εσείς την πορεία
των έργων», τους είπε.

ΙΔΙΑΙΤΕΡΑ εκνευρίστηκε ο κ. Αντ. Σαμαράς με τα όσα είπε στην ομιλία του, στο
συνέδριο της «Άνοιξης», ο ευρωβουλευτής του κόμματος κ. Νικ. Κακλαμάνης ­
ειδικά για τα όσα «λεπενικά» υποστήριξε περί των ξένων εργατών.

Έτσι, άλλαξε νύχτα τη δευτερολογία του για να του απαντήσει.

ΛΟΙΠΟΝ, ΦΑΙΝΕΤΑΙ ότι ο κ. Κ. Καραμανλής βιάζεται να κάνει τη Νέα Δημοκρατία...
ΠΑΣΟΚ ­ τουλάχιστον χωροταξικώς: Μετά τη σύνοδο της Κοινοβουλευτικής Ομάδας,
που έγινε στην αίθουσα της Γερουσίας, στη Βουλή, να και η σύνοδος της
Κεντρικής Επιτροπής στο «Κάραβελ»!

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15851N044</ED>
<ID>
ID:162299

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N04&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΛΟΙΠΟΝ, ΕΙΝΑΙ πλέον φανερό: Όταν έβρεχε Σημίτη, οι Γάλλοι δεν κρατούσανε ομπρέλες...

ΕΛΛΑΣ - ΓΑΛΛΙΑ - εκσυγχρονισμός...

Ε, ΤΩΡΑ ΠΟΥ απέκτησαν οι Γάλλοι τον Σημίτη τους, καιρός δεν ήταν να
αποκτήσουμε κι εμείς τον Λεπέν μας; Κάπως έτσι θα το σκέφτηκε ο κ. Νικ. Κακλαμάνης...

ΑΣ ΕΛΠΙΣΟΥΜΕ ότι ο συγκεκριμένος Γάλλος πολιτικός δεν είναι εξαγώγιμον είδος...

Μ' ΑΥΤΑ ΚΑΙ μ' αυτά, ο Μέητζορ έφυγε, ο Ζιπέ έφυγε και ο Κόλ δεν
αισθάνεται καλά τελευταία...

ΔΙΑ ΒΟΗΣ εξελέγη πρόεδρος της «Άνοιξης» ο κ. Αντ. Σαμαράς ­ είπαμε,
δημοκρατία, αλλά και η βοή έχει τη χάρη της...

ΓΙΑΤΙ Ο κ. Νικ. Κακλαμάνης ήθελε τον κ. Σαμαρά «Έλληνα Λεπέν»; Άβυσσος
η ψυχή του ευρωβουλευτή...

Α, ΚΑΙ ΓΙΑ ΝΑ μην ξεχνιόμαστε: Αύριο συνεδριάζει ο κοινοβουλευτικός
τομέας εργασίας του ΠΑΣΟΚ για την αναθεώρηση του Συντάγματος ­ αναμείνατε
σφοδρότατες αντιδράσεις για το θέμα των «151» στην εκλογή Προέδρου της Δημοκρατίας...

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15851N046</ED>
<ID>
ID:162322

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N04&aa=6</URL></REF>


Article

<CATEGORY>vin04</CATEGORY>

 <H5>ΔΙΑΦΩΝΗΣΕ ΑΝΟΙΚΤΑ ΜΕ ΤΟΝ Κ. ΚΑΡΑΜΑΝΛΗ ΚΑΙ ΜΕ ΟΣΑ ΣΥΜΦΩΝΗΣΕ ΣΤΗ ΣΟΦΙΑ Ο
ΠΡΟΕΔΡΟΣ ΤΗΣ Ν.Δ.
</H5><H2>Τα πρώτα βέλη από Έβερτ
</H2>
<H3></H3>Πριν από 20 ημέρες, ένας βουλευτής, που επισκέφθηκε τον κ. Μ. Εβερτ στο
γραφείο του στη Ρηγίλλης, του είπε: «Κύριε πρόεδρε, δεν σκοπεύετε να ασκήσετε
κριτική στον κ. Κ. Καραμανλή για κανένα ζήτημα; Γιατί βλέπω ότι μέχρι τώρα τον
βοηθάτε».Ο ΠΡΩΗΝ πρόεδρος του απάντησε: «Κοίταξε να δεις, ανταρτοπόλεμο εγώ
δεν θα κάνω. Στόχος μου είναι να τον βοηθήσω. 
Δεν θα σιωπήσω όμως εάν διαπιστώσω ότι κάνει λάθη στα εθνικά θέματα, σε μια
περίοδο ιδιαίτερα κρίσιμη».

Η ευκαιρία για άσκηση κριτικής στη νέα ηγεσία ήρθε πολύ νωρίτερα από ό,τι
πολλοί στη Ρηγίλης ανέμεναν. 
Ο κ. Μ. Έβερτ έστρεψε για πρώτη φορά τα βέλη του εναντίον τού κ. Κ. Καραμανλή,
διαφωνώντας ανοικτά με τα όσα συμφώνησε στη Σόφια με τον Βούλγαρο πρωθυπουργό.

Οι φίλοι του προέδρου της Ν.Δ., με πρώτο τον κ. Γ. Κεφαλογιάννη, αντέδρασαν
έντονα, με αποτέλεσμα να ανοίξουν και πάλι οι ασκοί του Αιόλου, την ώρα που
κάποιοι είχαν αρχίσει να πιστεύουν ότι οι αντιπαραθέσεις στη Ν.Δ. αποτελούν παρελθόν.

ΗΤΑΝ ΛΑΘΟΣ

Το πρωί του Σαββάτου, τα μέλη της Κεντρικής Επιτροπής, λίγο προτού μπουν στην
αίθουσα κεντρικού ξενοδοχείου της ΑΘήνας, πίστευαν ότι πρόκειται για μια
συνεδρίαση ρουτίνας, με θέμα την Τοπική Αυτοδιοίκηση, η οποία το αργότερο έως
τις 3 το απόγευμα θα έχει ολοκληρωθεί. 
Μετά την ομιλία του προέδρου της Ν.Δ., όμως, πήρε τον λόγο ο κ. Μ. Έβερτ και,
σε χαμηλούς τόνους και μάλλον με συμβουλευτικό ύφος, είπε ότι ήταν λάθος ο κ.
Καραμανλης «να υπογράψει πρωτόκολλο ­ όπως το ονόμασε ­ συνεργασίας με τα
δεξιά κόμματα της Βαλκανικής. 
Έτσι, ­ συνέχισε ­ θα βρεθούμε να μετάσχουμε σε κοινές συναντήσεις με το κόμμα
του Σαλί Μπερίσα και τα κόμματα της Τανσού Τσιλέρ και του Μεσούτ Γιλμάζ, και
όχι με τους Σέρβους, με τους οποίους η χώρα μας διατηρεί παραδοσιακά καλές σχέσεις».

Ο κ. Κ. Καραμανλής απάντησε ότι δεν υπέγραψε κανένα πρωτόκολλο, αλλά
συνυπέγραψε με τον πρωθυπουργό της Βουλγαρίας, κ. Ιβάν Κοστόφ, ένα κοινό
δελτίο Τύπου. 
Η αλήθεια, πάντως, είναι ότι στη Σόφια, το απόγευμα της Παρασκευής, το κείμενο
που συνυπέγραψαν οι δύο πρόεδροι δεν το ονόμασαν ούτε δελτίο Τυπου, ούτε
πρωτόκολλο, αλλά κοινό ανακοινωθέν.

ΕΝΤΟΝΗ ΑΝΤΙΔΡΑΣΗ

Ο κ. Μ. Έβερτ αποχώρησε από τη συνεδρίαση για να παραστεί στην κηδεία τού
Κωστή Περατικού. Τρεις ώρες αργότερα, όταν πληροφορήθηκε ότι η κ. Μ. Γιαννάκου
- Κουτσίκου ­ η οποία συνόδευε τον κ. Καραμανλή στη Βουλγαρία ­ αλλά και
συνεργάτες του προέδρου της Ν.Δ. έλεγαν, στο περιθώριο της συνεδρίασης, ότι
πρόκειται για παρεξήγηση και ο κ. Μ. Έβερτ δεν κατάλαβε τι ακριβώς συνέβη στη
Σόφια, ο πρώην πρόεδρος αντέδρασε έντονα, με δήλωση των στενών συνεργατών του,
η οποία ανέφερε: «Όπως και αν χαρακτηριστεί το κείμενο που υπεγράφη, δεν παύει
να εντάσσεται στο πλαίσιο μιας μονομερούς διακομματικής συνεργασίας και όχι
στο ευρύτερο πλαίσιο των κομματικώς ουδέτερων διακρατικών σχέσεων Ελλάδας - Βουλγαρίας».

Ο κ. Κ. Καραμανλής και οι συνεργάτες του απέφυγαν να κάνουν οποιοδήποτε
σχόλιο. Μπήκαν στη μάχη όμως βουλευτές φίλοι του προέδρου της Ν.Δ. 
Περισσότερο αιχμηρός ήταν ο κ. Γ. Κεφαλογιάννης, ο οποίος είπε: «Μιλάνε τα
κολλητήρια. Δεν ξέρω εγώ από κύκλους. Ποιος είναι ο κ. Έβερτ; Ας έλθει εδώ να
μας τα πει. 
Η Ν.Δ. γύρισε σελίδα και πρέπει να το καταλάβουν όλοι».

ΔΕΝ ΣΥΝΕΝΝΟΗΘΗΚΕ

Ο κ. Μ. Έβερτ, όπως λέει στις κατ' ιδίαν συζητήσεις του, δεν σκοπεύει να δώσει
συνέχεια στην αντιπαράθεση, ούτε θέλει να είναι πόλος συσπείρωσης των
εσωκομματικών αντίπαλων του κ. Κ. Καραμανλή. 
Αντίθετα, θεωρεί ότι με την παρέμβασή του αυτή βοήθησε τον νέο πρόεδρο να
καταλάβει ότι οι σχέσεις μας με τις χώρες τις βαλκανικής απαιτούν μεγάλη
προσοχή και η Ν.Δ. δεν πρέπει να λειτουργεί με κομματικά κριτήρια, αλλά με
εθνικούς προσανατολισμούς. 
Επισημαίνει, επίσης, ότι εάν είχε ερωτηθεί προτού γίνει το ταξίδι, θα τον είχε
προστατεύσει, γιατί οι συμφωνίες, κατά την άποψή του, δεν πρέπει να γίνονται
με κόμματα, αλλά με κυβερνήσεις. 
Βουλευτές της Ν.Δ. πρόσθεταν ακόμη ότι ο πρόεδρος του κόμματος δεν είχε
συνεννοηθεί για το ταξίδι ούτε με τον κ. Π. Μολυβιάτη, ούτε με τον κ. Γ.
Βαρβιτσιώτη, που γνωρίζουν επίσης αυτά τα θέματα.

Οι βουλευτές φίλοι του κ. Κ. Μητσοτάκη απέφυγαν να παρέμβουν στη διαμάχη
Καραμανλή Έβερτ και τόνιζαν με νόημα ότι εκείνοι στηρίζουν τον νέο πρόεδρο,
ιδιαίτερα τώρα που βρίσκεται σε αντιπαράθεση με τον παλιό του φίλο, τον κ. Μ. Έβερτ.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15851N051</ED>
<ID>
ID:162234

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N05&aa=1</URL></REF>


Article

<CATEGORY>vin04</CATEGORY>

 <H2>Καταθέτει μήνυση για το σκάνδαλο Κοσκωτά
</H2><H2></H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΜΗΝΥΤΗΡΙΑ αναφορά με στόχο την επαναδιερεύνηση της υπόθεσης για το «σκάνδαλο
Κοσκωτά» δήλωσε ότι θα καταθέσει σήμερα ο πρώην βουλευτής της Ν.Δ. και
δημόσιος κατήγορος στις προανακριτικές διαδικασίες Κ. Κωνσταντινίδης, λίγες
μέρες μετά την αυτοκριτική του επίτιμου προέδρου της Ν.Δ. Κ. Μητσοτάκη για το '89.

«Καταθέτω μια μήνυση κατά παντός υπευθύνου ακριβώς γι' αυτά τα οποία λέγονται
ότι σκευώρησα. 
Κάνω μήνυση για να τους αναγκάσω να ερευνήσουν. 
Αν σκευώρησα, είμαι κι εγώ κατηγορούμενος», δήλωσε στη διάρκεια συνέντευξης
Τύπου ο πρώην βουλευτής.

Ο κ. Κωνσταντινίδης δήλωσε ότι στη μηνυτήρια αναφορά, που αναμένεται να
καταθέσει στην Εισαγγελία Θεσσαλονίκης, προτείνει ως μάρτυρες τους Κ.
Μητσοτάκη, Χ. Φλωράκη, Λ. Κύρκο και Ν. Κωνσταντόπουλο, αλλά και τον υπουργό
Ευ. Γιαννόπουλο. Ο πρώην βουλευτής είπε ότι ο επίτιμος πρόεδρος της Ν.Δ. ­ σε
τηλεφωνική επικοινωνία που είχαν ­ «τον καθησύχασε λέγοντας ότι οι δηλώσεις
του δεν αποδόθηκαν σωστά». 
Και πρόσθεσε: «Δεν με ικανοποίησε η διευκρίνισή του, ούτε η δεύτερη επέμβασή του».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15851N052</ED>
<ID>
ID:162264

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το μάθημα του κ. Υ
</H2><H2></H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Έχει παράξενο όνομα, περίεργη γενειάδα, ολίγον φαλαινοθηρική, ολοστρόγγυλη
φαλάκρα, μάτια που λάμπουν πίσω από τα δασκαλίστικα γυαλιά, μονίμως γελαστός,
μιλά ζωηρά, είναι περιζήτητος στα τηλεοπτικά τοκ σόου, και κατάφερε να
ξανακάνει «της μόδας» στη Γαλλία το κόμμα που ο Ιταλός σύντροφός του Ντ' Αλέμα
είχε αποκαλέσει «αρχαιολογικό μνημείο». Ο κύριος Ρομπέρ Υ, ο ηγέτης των Γάλλων
κομμουνιστών («αμετανόητος σταλινικός» σύμφωνα με την κ. Πάμελα Χάριμαν, την
πρώην Αμερικανίδα πρέσβειρα στο Παρίσι ­ αλλά οι Αμερικανοί πρέσβεις δεν
φημίζονται, γενικώς, για την ευφυία και την ευθυκρισία τους), είναι νομίζω
πολύ πιο ενδιαφέρουσα φυσιογνωμία ­ βλέποντας τα γαλλικά πράγματα από ελληνική
οπτική γωνία ­ από ό,τι ο αυστηρός, καλβινιστής Ζοσπέν, που πέτυχε την
ανάσταση των σοσιαλιστών.

Η επιτυχία του Ζοσπέν και των σοσιαλιστών εξηγείται: Είναι πια ολοφάνερο ότι
σε όλη την Ευρώπη το εκκρεμές κινείται προς τα αριστερά· ότι το εκλογικό σώμα
αναζητεί στη νέα σοσιαλδημοκρατία την απάντηση στην κρίση του φιλελεύθερου
ευρωπαϊκού μοντέλου· και ότι στην υπόσχεση της Κεντροαριστεράς να συνδυάσει
τον σεβασμό στις αγορές με νέο τύπο κοινωνικού κράτους αναγνωρίζονται τμήματα
του ευρωπαϊκού κατεστημένου, αλλά και έντρομα τμήματα της μεσαίας τάξης και
παραδοσιακότερα κοινωνικά στρώματα που απειλούνται με αφανισμό. Ο κ. Ζοσπέν
στη Γαλλία, ίσως αυθεντικότερα από ό,τι ο κ. Μπλερ στη Βρετανία, έκανε το
κόμμα του κοινό τόπο αυτής της ιδιότυπης νέας συναίνεσης.

Για τον δυστυχή κ. Υ, όμως, το στοίχημα ήταν απείρως δυσκολότερο και, με βάση
την εμπειρία και τα προβλήματα της ελληνικής Αριστεράς, πολύ πιο ενδιαφέρον.

Έπρεπε να συνδυάσει «κομμουνιστική καθαρότητα» και κυβερνητική ευλυγισία,
πίστη στην κομμουνιστική παράδοση και συμμετοχή σε πλουραλιστική Αριστερά.
Έπρεπε να διατηρήσει κάποια επαφή με τα παραδοσιακότερα και συντηρητικότερα
εργατικά στρώματα (εκεί όπου η Ακροδεξιά του Λεπέν κάνει θραύση), αλλά και με
τον κόσμο των κοινωνικά αποκλεισμένων, τους οποίους η παραδοσιακή εργατιά
βλέπει μάλλον ως απειλή, και ταυτόχρονα να ξαναδέσει χαμένους δεσμούς με
τμήματα της διανόησης και των μεσαίων στρωμάτων. Έπρεπε να συνδυάσει στοιχεία
κινήματος αντιευρωπαϊκής διαμαρτυρίας και προφίλ υπεύθυνου κόμματος που
διεκδικεί συμμετοχή στην κυβέρνηση...

Έμοιαζε ακατόρθωτο. Μα, ως τώρα, εν πολλοίς τα έχει καταφέρει μια χαρά.

Δηλώνοντας από τη μια ότι παραμένει κομμουνιστής (διότι ο όρος είναι
«ετυμολογικά ωραίος και ιστορικά ευγενής») και από την άλλη ότι το
κομμουνιστικό κόμμα έχει λόγο ύπαρξης «μόνο μέσα στο πλαίσιο ευρύτερης
πλουραλιστικής Αριστεράς». Πιστός στον Μαρξ και ταυτόχρονα αναθεωρητικός «όλων
των δογμάτων της παράδοσής μας» και καταγγελτικός του «σοβιετικού τρόπου
σκέψης». Επικριτικός προς την Ευρώπη του Μάαστριχτ, αλλά υπέρμαχος του ενιαίου
ευρωπαϊκού νομίσματος. «Αντικαπιταλιστής» στο όραμα, αλλά πρωτοπόρος, εδώ και
μια τετραετία, της προσπάθειας για νέο Κοινό Πρόγραμμα με τους σοσιαλιστές, ο
κ. Υ κατάφερε εν τέλει να επιβληθεί και στις παραδοσιακές, νοσταλγικές
σταλινάρες του κόμματος, αλλά και στους νεωτεριστές που ήθελαν το κόμμα
«ριζοσπαστικό πόλο», με μέτωπο κυρίως κατά των «συμβιβασμένων σοσιαλιστών».

Απέδειξε ότι, μετά το '89, ο κομμουνιστικός χώρος μπορεί να μειώθηκε μα διόλου
δεν εξαφανίστηκε. Και ότι για την κομμουνιστική Αριστερά υπάρχει ζωτικός χώρος
και πολύτιμος ρόλος στη σύγχρονη πολιτική ζωή ­ συμμαχικός και όχι
ανταγωνιστικός προς τα κόμματα της νέας σοσιαλδημοκρατίας, μα ταυτόχρονα
διακριτός, ως έκφραση υπαρκτής κοινωνικής προσδοκίας για νέα τάξη πραγμάτων,
που διεκδικεί συμμετοχή στη διαχείριση της εξουσίας αντί να περιορίζεται στην
«καταστροφική διαμαρτυρία ή την αυτιστική απομόνωση».

Η εμπειρία της συνετής μεταμόρφωσης του Γαλλικού Κομμουνιστικού Κόμματος και
της επιστροφής του, από τις βουνοκορφές του νεοσταλινισμού, της υστερίας κατά
των σοσιαλιστών, και των άγριων «λαϊκών αγώνων», στη διεκδίκηση της συμμετοχής
στην εξουσία, είναι μάθημα πολύτιμο για την καθ' ημάς Αριστερά. Της οποίας
περιμένουμε πάντα την επιστροφή από την εκούσια υπερωρία στο πολιτικό περιθώριο.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15851N062</ED>
<ID>
ID:162273

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Καλοί, κακοί και άσχημοι
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

ΤΙ ΠΡΟΕΚΥΨΕ από τις εργασίες του Συνεδρίου του Mega στη Θεσσαλονίκη για τις
ακανθώδεις σχέσεις Τηλεόρασης - Κοινωνίας - Πολιτικής; Πως οι κακοί και τα
κακά έμειναν στην Αθήνα και οι καλοί με τα καλά μετακόμισαν στην «Πολιτιστική
Πρωτεύουσα της Ευρώπης»!

Δηλαδή, για όλα τα κακά της τηλεοπτικής «μοίρας» μας φταίνε (με αλφαβητική
σειρά): Δημήτρης Μάρκου, Ανδρέας Μικρούτσικος, Αννίτα Πάνια, Μάκης
Τριανταφυλλόπουλος. Οι άνθρωποι των σκουπιδο-reality show! Οι οποίοι δεν
συμμετείχαν, δεν εμφανίστηκαν, δεν μίλησαν στο Συνέδριο του Mega. Έμειναν στον
σκουπιδοτενεκέ της Αθήνας. Οι σύνεδροι ανασήκωναν το καπάκι του
σκουπιδοτενεκέ, έπιαναν τη μύτη τους από την μπόχα και μετά έπλεναν τα χέρια τους.

Να σοβαρευτούμε, έτσι για το... γαμώτο; Ουδείς αθώος, αναμάρτητος,
ασυμβίβαστος. Και φυσικά, ουδείς αλάνθαστος. Όλοι κάνουμε τις υποχωρήσεις μας.
Αλλά από το σημείο εκείνο μέχρι να συμπεριφερόμαστε σαν δύο διαφορετικοί
άνθρωποι, η απόσταση είναι τεράστια. Δηλαδή ποιος ευθύνεται για τη μετατροπή
των ειδήσεων σε πινακοθήκη τεράτων; Ο εξωγήινος Φούφουτος που έμεινε στην
Αθήνα; Εν ολίγοις, ή αναλαμβάνουμε (δημοσίως) το μερίδιο και το βάρος της
ευθύνης που μας αναλογεί και ομολογούμε τη συνενοχή μας ή εγκαταλείπουμε,
διότι «έτσι είναι η κακούργα η AGB, τόση είναι η λαιμαργία των διαπλεκόμενων».

Όλοι γνωρίζουν τι φταίει και «τις πταίει». Ιδού το πρόβλημα, ιδού και η λύση
του. Ανησυχία, ευαισθησία, αυτοκριτική, σοβαρότητα, αναμόρφωση, αλλαγή,
χρήζουν πράξεων και καθόλου λόγων. Εκτός κι αν δεν πρόκειται για συνέδριο,
αλλά για πλυντήριο. Να πλύνουμε τις ενοχές μας, να «φωτογραφίσουμε» τον...
άθλιο Μάρκου, να χασκογελάσουμε με την Αννίτα και να πυροβολήσουμε τον Μάκη.

Δεν ξέρω για σας, πάντως εγώ, ως γνήσιος δύσπιστος Νεοέλλην, ένα πράγμα
πιστεύω. Πως και ο... καλός που σχεδιάζει (φερ' ειπείν) τις ειδήσεις και ο
«καλούτσικος» που τις παρουσιάζει και το τέρας που κανιβαλίζει, από το ίδιο
«κανάλι» εμφανίζονται. Ίδια παράσταση, διαφορετικοί ρόλοι!

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15851N063</ED>
<ID>
ID:162296

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΝΟΙΓΕΙ Η ΑΤΖΕΝΤΑ ΤΟΥ ΔΙΑΛΟΓΟΥ ΓΙΑ ΤΗΝ ΚΕΝΤΡΟΑΡΙΣΤΕΡΑ * ΣΤΗΝ ΑΘΗΝΑ Ο ΖΟΣΠΕΝ
ΚΑΙ ΑΛΛΟΙ ΚΟΡΥΦΑΙΟΙ ΣΟΣΙΑΛΙΣΤΕΣ
</H5><H5>ΜΕΤΑ ΤΗ ΝΙΚΗ ΤΩΝ ΣΟΣΙΑΛΙΣΤΩΝ ΣΤΗ ΓΑΛΛΙΑ
</H5><H5>«Πιο άνετες» για την Ελλάδα οι διαπραγματεύσεις της ΟΝΕ
</H5><H2>5 παρεμβάσεις Σημίτη
</H2>
<AUTHOR>ΛΟΥΚΑΣ ΔΗΜΑΚΑΣ - ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

<H3></H3>Με πέντε συγκεκριμένες παρεμβάσεις και πρωτοβουλίες του, ο Πρωθυπουργός
ανοίγει στην πράξη την ατζέντα του διαλόγου για την Κεντροαριστερά.ΣΕ ΜΙΑ
στιγμή μάλιστα που τα σοσιαλδημοκρατικά κόμματα στην Ευρώπη ­ μετά και τη νίκη
Ζοσπέν στη Γαλλία ­ δίνουν ένα νέο πολιτικό μήνυμα για τις ευρωπαϊκές
εξελίξεις, ο Κ. Σημίτης προχωρεί με συστηματικό τρόπο τον διάλογο για τη
φυσιογνωμία, τη στρατηγική, την πολιτική και την προοπτική της Κεντροαριστεράς
στην Ελλάδα και την Ευρώπη.

Στο πλαίσιο αυτό, τις επόμενες 4 εβδομάδες θα πραγματοποιηθεί στην Αθήνα μια
σειρά σημαντικών συζητήσεων για την κοινωνική Ευρώπη και την Αριστερά του 21ου
αιώνα με τη συμμετοχή του νικητή των γαλλικών εκλογών Λ. Ζοσπέν, αλλά και των
Ζ. Ντελόρ, Φ. Γκονζάλες και άλλων Ευρωπαίων σοσιαλιστών πολιτικών και διανοητών.

Η πυκνότητα των εκδηλώσεων, αλλά και η συγκεκριμένη πλέον θεματολογία των
παρεμβάσεων δείχνει, όπως έλεγαν χθες στενοί συνεργάτες του Πρωθυπουργού, την
απόφαση του Κ. Σημίτη να προωθήσει το εγχείρημα της Κεντροαριστεράς.

Μάλιστα, η έναρξη των παρεμβάσεών του έρχεται λίγες μόλις ημέρες μετά τους
διαγκωνισμούς και τις αντιπαραθέσεις μεταξύ στελεχών του εκσυγχρονιστικού
μπλοκ για τον έλεγχο και τη διαχείριση του διαλόγου. 
Με τις πρωτοβουλίες του αυτές, έλεγαν κομματικές πηγές, ο Κ. Σημίτης θέλει να
δείξει το εύρος του εγχειρήματος και τη σημασία που δίνει για την αλλαγή του
πολιτικού σκηνικού. 
Αξίζει να σημειωθεί ότι και στον ΣΥΝ η περίοδος αυτή σηματοδοτείται από
διάσταση απόψεων μεταξύ των κορυφαίων στελεχών για το θέμα της
Κεντροαριστεράς. Οι πέντε πρωτοβουλίες του Κ. Σημίτη είναι οι εξής:

1 Η ομιλία του στη συνεδρίαση του Ευρωπαϊκού Σοσιαλιστικού Κόμματος την
Παρασκευή στο Μάλμε της Σουηδίας είναι η πρώτη παρέμβαση του Έλληνα
Πρωθυπουργού για την υπόθεση της Κεντροαριστεράς. Ο Κ. Σημίτης, όπως έλεγαν
συνεργάτες του, θα καταθέσει τις προτάσεις του για την κοινωνική Ευρώπη, καθώς
και την Ευρώπη της συνεργασίας, της ανάπτυξης και της ειρήνης.

2 Η ανάγκη μιας κοινωνικής Ευρώπης θα είναι το αντικείμενο της
εκδήλωσης που θα γίνει στις 30 Ιουνίου με ομιλητές τον Πρωθυπουργό Κ. Σημίτη,
τον πρώην πρόεδρο της Κομισιόν Ζακ Ντελόρ, καθώς και εκπροσώπους των ελληνικών
πολιτικών δυνάμεων.

3 Προς την κατεύθυνση της κοινωνικής Ευρώπης θα παρέμβει ο Κ. Σημίτης
και στη συνάντηση των Ευρωπαίων σοσιαλιστών που θα γίνει στις 27-29 Ιουνίου
στην Αθήνα με πρωτοβουλία του υπουργού Εθνικής Οικονομίας. Το άνοιγμα των
αγορών και η παγκοσμιοποίηση της οικονομίας είναι τα βασικά θέματα της
συνάντησης αυτής, όπου εκτός απ' τους σοσιαλιστές υπουργούς Εθνικής Οικονομίας
και Οικονομικών έχουν προσκληθεί ­ και έχουν αποδεχθεί τη συμμετοχή τους ­ οι
Λ. Ζοσπέν, Ζακ Ντελόρ, Φ. Γκονζάλες και άλλες προσωπικότητες των σοσιαλιστικών κομμάτων.

4 Σημαντικό ωστόσο γεγονός χαρακτήριζαν κυβερνητικοί κύκλοι την
εκδήλωση του ΙΣΤΑΜΕ - Α. Παπανδρέου για την Αριστερά του 21ου αιώνα σε
συνεργασία με τα ιδρύματα των σοσιαλιστικών κομμάτων Γερμανίας και Αυστρίας
στις 3 και 4 Ιουλίου, στην Αθήνα. Θα συζητηθεί το μέλλον του κράτους - έθνους,
η νέα κοινωνική αλληλεγγύη, η σημασία της τεχνολογίας και του πολιτισμού κ.ά.
Έχουν προσκληθεί κορυφαίοι Ευρωπαίοι μελετητές, καθώς και η κόρη του Ζ.
Ντελόρ, Μαρτίν Ομπρί, που ίσως πάρει το χαρτοφυλάκιο του υπουργείου Εργασίας
στη Γαλλία. Από ελληνικής πλευράς, θα πάρουν μέρος οι Κ. Βαΐτσος, Ν. Μουζέλης,
Κ. Τσουκαλάς και Τ. Λίποβιτς.

5 Νωρίτερα (10 Ιουνίου) το ΙΣΤΑΜΕ οργανώνει και άλλη εκδήλωση στο ίδιο
πλαίσιο με θέμα «Σύγχρονα κέντρα εξουσίας και κοινωνία των πολιτών».

Πέραν του ευρωπαϊκού προβληματισμού για την Κεντροαριστερά, ενδιαφέρον
παρουσιάζει και η εκδήλωση του ΟΠΕΚ Πειραιά στις 12 Ιουνίου με ομιλητές τους
Θ. Πάγκαλο και Λ. Κύρκο. Στενοί συνεργάτες του Πρωθυπουργού χαρακτήριζαν
«ιδιαιτέρως σημαντική» την παρουσία στην εκδήλωση των δύο στελεχών του ΠΑΣΟΚ
και του ΣΥΝ.

150 ΣΤΕΛΕΧΗ

Στο μεταξύ, διάσταση απόψεων για το ζήτημα της Κεντροαριστεράς σημειώθηκε
μεταξύ των προεδρικών του ΣΥΝ με στελέχη της Πολιτικής Γραμματείας του
κόμματος να κάνουν λόγο για «πολύ σοβαρή διαφωνία».

Σε σύσκεψη 150 στελεχών της «Παρέμβασης» ­ του ρεύματος που πλειοψήφησε στο
τελευταίο συνέδριο του ΣΥΝ και στήριξε τον Νίκο Κωνσταντόπουλο ­ ο
ευρωβουλευτής Μιχάλης Παπαγιαννάκης και 12 ακόμη στελέχη παρουσίασαν κείμενο
δεύτερο, διαφορετικό από την εισήγηση ­ και σαφώς υπέρ της «Κεντροαριστεράς».

Οι Μ. Παπαγιαννάκης, Σπ. Δανέλλης, Π. Αθανασόπουλος, Σπ. Βάρελης, Ν. Γρατσίας,
Δ. Κασσαβέτης, Γ. Μπουρολιάς, Δ. Νταλής, Γ. Σιακαντάρης, Θρ. Φωτεινός, Κ.
Χλωμούδης και οι κυρίες Αθ. Δρέττα και Δ. Καλλιπολίτη υποστήριξαν την «ανάγκη
σύγκλισης των δυνάμεων του δημοκρατικού σοσιαλισμού, του εκσυγχρονισμού και
της οικολογίας, πάνω στην οποία μπορεί και πρέπει να προκύψει η "Κεντροαριστερά"».

Τα προεδρικά στελέχη της Πολιτικής Γραμματείας ­ πλην του κ. Παπαγιαννάκκη ­
επέμειναν, από την πλευρά τους, στη γραμμή των ίσων αποστάσεων από το Αριστερό
Ρεύμα και τα φιλοσημιτικά στελέχη.

Οι απόψεις των στελεχών της βάσης κυμάνθηκαν σε μια «βεντάλια» απόψεων, όπως
ειπώθηκε χαρακτηριστικά, με την πλειοψηφία τους να εκφράζει προβληματισμούς
για την έως τώρα πολιτική και τακτική του ΣΥΝ τόσο στο θέμα της
Κεντροαριστεράς όσο και σε άλλα.

Στη συνάντηση της «Παρέμβασης», πάντως, μετείχαν και στελέχη της τάσης της
Ανανεωτικής Πρωτοβουλίας (Δ. Χατζησωκράτης, Θ. Μαργαρίτης και Θ. Τσίκας).
Φυσικά, μετά τις διαφωνίες και αντιπαραθέσεις δεν συμφωνήθηκε κοινό κείμενο
και η σύσκεψη του ρεύματος θα επαναληφθεί τον Σεπτέμβριο.

ΔΥΣΚΟΛΟΤΕΡΗ θεωρεί ο Πρωθυπουργός κ. Κ. Σημίτης την ολοκλήρωση της
Διακυβερνητικής στη Σύνοδο Κορυφής του Άμστερνταμ μετά τις εξελίξεις χθες στη Γαλλία.

Ο κ. Κ. Σημίτης, μιλώντας σε δημοσιογράφους μετά το πέρας της περιοδείας του
στην Ήπειρο, εξέφρασε αυτή την εκτίμηση για την τύχη της Διακυβερνητικής, λόγω
των θέσεων που έχουν οι Γάλλοι Σοσιαλιστές για την ευρωπαϊκή ολοκλήρωση.

Ακόμη, ο Πρωθυπουργός, προεκτείνοντας τη σκέψη του, είπε ότι η νίκη των
Σοσιαλιστών θα κάνει «πιο άνετες» για την Ελλάδα τις εξελίξεις προς την
ευρωπαϊκή ενοποίηση, με την έννοια ότι, όπως είπε, οι ονομαστικοί όροι για την
Οικονομική και Νομισματική Ένωση θα μπορούσαν να χαλαρώσουν.

Ο Πρωθυπουργός, που επεσήμανε ότι δεν είναι πολιτικά σκόπιμο να είμαστε οι
τελευταίοι στην Κοινότητα, εκτίμησε ότι μπορεί να μετατεθεί η ημερομηνία της
Οικονομικής και Νομισματικής Ένωσης, «να αλλάξουν όροι και όρια», όπως είπε.
Πάντως, δεν συμμερίστηκε την εκτίμηση ότι σε αυτή την πορεία μπορεί να
συμβάλει η νίκη του κ. Μπλερ στην Αγγλία, λέγοντας ότι οι Βρετανοί δεν είναι
διατεθειμένοι να εμπλακούν με τον οποιονδήποτε και ότι πάνε ως «μοναχικοί καβαλάρηδες».

Πάντως, αύριο πραγματοποιείται νέο Συμβούλιο Υπουργών για τη Διακυβερνητική,
με «ανοικτές» τις εκκρεμότητες της ευελιξίας, της δύναμης της κάθε χώρας στο
Συμβούλιο, της Κοινής Εξωτερικής Πολιτικής και Άμυνας, του Γ' Πυλώνα κ.ά.

Την ίδια στιγμή, οι ελληνικές προτεραιότητες εκτιμάται ότι έχουν «καλό
ισολογισμό», με την ελληνική πλευρά να στοχεύει πλέον σε βελτίωση σημείων και
σε αποτροπή των προσπαθειών για ανατροπή του status quo της Κοινότητας.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15851N081</ED>
<ID>
ID:162235

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N08&aa=1</URL></REF>


Article

<CATEGORY>vin04</CATEGORY>

 <H2>Πέθανε ο Ασημάκης Φωτήλας
</H2><H2></H2>
ΚΗΔΕΥΕΤΑΙ σήμερα στην Πάτρα, από τον ναό της Παντάνασσας, στις 5 μ.μ., ο
Ασημάκης Φωτήλας, πρώην υφυπουργός Εξωτερικών και Απόδημου Ελληνισμού, πρώην
ευρωβουλευτής και πρώην βουλευτής του ΠΑΜΕ (συνεργαζόμενος με την ΕΔΑ), της
προδικτατορικής Ένωσης Κέντρου και του ΠΑΣΟΚ.

Ο Ασημάκης Φωτήλας, ο οποίος πέθανε χθες το μεσημέρι στην Εντατική του
Αρεταίειου Νοσοκομείου όπου νοσηλευόταν, ήταν γόνος παλιάς πολιτικής
οικογένειας της Αχαΐας και αγωνιστών της Επανάστασης του '21.

Γεννήθηκε στην Πάτρα το 1932. Σπούδασε νομικά και πολιτικές επιστήμες στην
Αθήνα και στη Βοστώνη. Υπήρξε ένας από τους πλέον μαχητικούς δικηγόρους της Πάτρας.

Πολιτεύθηκε για πρώτη φορά το 1958, ως υποψήφιος δήμαρχος της Αριστεράς στην
Πάτρα. Εξελέγη βουλευτής με το ΠΑΜΕ το '61 και ένα χρόνο μετά προσχώρησε στην
Ένωση Κέντρου.

Υπήρξε ένας από τους πρώτους συνεργάτες του Ανδρέα Παπανδρέου, όταν ο ιδρυτής
του ΠΑΣΟΚ κατήλθε για πρώτη φορά στον πολιτικό στίβο.

Ο Ασημάκης Φωτήλας διώχτηκε και φυλακίστηκε στη διάρκεια της δικτατορίας. Το
'74 ήταν ιδρυτικό στέλεχος του ΠΑΣΟΚ. Το 1977 εξελέγη βουλευτής Αχαΐας και στη
συνέχεια επελέγη να στελεχώσει τη πρώτη ομάδα ευρωβουλευτών.

Στην πρώτη κυβέρνηση του Ανδρέα Παπανδρέου ήταν υφυπουργός Εξωτερικών. Και
αργότερα διετέλεσε υφυπουργός Απόδημου Ελληνισμού.

Ο Ασημάκης Φωτήλας είχε παντρευτεί το 1962 ­ με κουμπάρο τον Γεώργιο
Παπανδρέου ­ την Αλίκη Κακούρη και είχε τέσσερα παιδιά, τον Αριστοτέλη, τον
Ιάσονα, την Έστα και τη Βάλια.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15851N082</ED>
<ID>
ID:162265

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N08&aa=2</URL></REF>


Article

<CATEGORY>vin04</CATEGORY>

 <H2>«Άδειασαν» όλοι τον Νικήτα Κακλαμάνη
</H2><H2></H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

ΤΗΝ ΚΑΤΗΓΟΡΗΜΑΤΙΚΗ άρνηση του κ. Αντ. Σαμαρά και των στελεχών της «Άνοιξης»
συνάντησε η «πρόταση Κακλαμάνη» για ακροδεξιά στροφή του κόμματος. Είναι
χαρακτηριστικό ότι ουδείς σύνεδρος υποστήριξε έστω και μία από τις θέσεις που
εξέφρασε ο ευρωβουλευτής ­ που όμως εμφανίζεται ικανοποιημένος, προβάλλοντας
τον ισχυρισμό ότι με την κίνησή του έγινε το Νο2 του κόμματος και μάλιστα με
«διακριτές» θέσεις.

Ο ίδιος ο πρόεδρος της «Άνοιξης», που διά βοής εξελέγη πρόεδρος του κόμματος
και από το συνέδριο, απάντησε στη δευτερολογία του με κομψό, αλλά έντονο ύφος
στο σύνθημα υπέρ της άνισης μεταχείρισης των ξένων εργατών που «πέταξε» ο κ.
Κακλαμάνης, ενώ και η έτερη ευρωβουλευτής της «Άνοιξης», η κ. Κατερίνα
Δασκαλάκη, διεμήνυσε προς κάθε κατεύθυνση ότι δεν έχει καμία σχέση με τον κ.
Κακλαμάνη και τις απόψεις του, καθώς και ότι δεν πρόκειται να ανεχθεί καμία
στροφή προς την ακροδεξιά.

Είναι μάλιστα ενδιαφέρον ότι στελέχη της «Άνοιξης» συνέδεαν και χθες την
κίνηση του κ. Κακλαμάνη με τους σχεδιασμούς μίας πλευράς της Νέας Δημοκρατίας
­ ισχυρίζονταν μάλιστα ότι η πλευρά αυτή του κόμματος της αξιωματικής
αντιπολίτευσης επιθυμεί τη δημιουργία ενός ακραιφνούς ακροδεξιού κόμματος, που
θα έδινε τη δυνατότητα και για εσωκομματικά ξεκαθαρίσματα, αλλά και για
γενικότερες αλλαγές στην ευρύτερη συντηρητική παράταξη.

Ο ίδιος ο ευρωβουλευτής σε δηλώσεις του ανέφερε ότι «καλύφθηκε» από την ομιλία
Σαμαρά και τόνισε ότι δεν υπάρχει κανένα θέμα συνοχής της «Άνοιξης», ούτε
αλλαγής του κλίματος στις προσωπικές του σχέσεις με τον κ. Σαμαρά. Ωστόσο, ο
κ. Νικ. Κακλαμάνης δεν είναι διατεθειμένος να εγκαταλείψει τη γραμμή που
χάραξε στο συνέδριο.

Οι ομιλίες των συνέδρων κινήθηκαν στη γραμμή της «αυτόνομης πορείας», αλλά και
στο ιδεολογικό πλαίσιο του «ριζοσπαστικού κέντρου», που έθεσε στην πρώτη του
ομιλία ο κ. Αντ. Σαμαράς, ο οποίος, όπως ήταν αναμενόμενο, κυριάρχησε πλήρως
στο πρώτο συνέδριο της Πολιτικής Άνοιξης.

Ο κ. Σαμαράς επανέλαβε και στη δευτερολογία του αρκετές φορές ότι το κόμμα του
είναι τοποθετημένο στο χώρο του ριζοσπαστικού κέντρου, θέλοντας να «ξορκίσει»
τα περί ακροδεξιάς στροφής. Στα εθνικά θέματα επανέλαβε τις γνωστές θέσεις του
­ άρνηση του διαλόγου στα ελληνοτουρκικά, άρνηση συμβιβασμού στο όνομα των
Σκοπίων ­ ενώ και για την οικονομία ανέφερε ότι πρέπει να τερματιστεί ή
πολιτική της λιτότητας.

Αυτή τη φορά ο πρόεδρος της «Άνοιξης» προέβαλε ιδιαίτερα την ιδέα της
κοινωνικής συνοχής ­ υπογράμμισε τον ευρωπαϊκό προσανατολισμό της «Άνοιξης»,
αλλά και ζήτησε ένα «Μάαστριχτ με κοινωνικό πρόσωπο».

Στα «συν» του συνεδρίου ­ πέρα από την άψογη οργάνωση που έδειξε ότι το κόμμα
τους έχει μία οργανωτική δομή τέτοια που να μπορεί να αντεπεξέλθει σε τέτοιες
διοργανώσεις ­ προσμετρούν και την παρουσία εκπροσώπων όλων των κομμάτων της
Βουλής, όπως και την «πρώτη κίνηση» από την πλευρά της Νέας Δημοκρατίας, που
εκφράστηκε με το «άνοιγμα Μιχαλολιάκου».

Πέρα από τη «βόμβα Κακλαμάνη», που αναμφισβήτητα ήταν το μεγάλο «πλην» του
συνεδρίου, αφού τώρα η «Άνοιξη» θα κινδυνεύει να χαρακτηρίζεται ακραίο κόμμα,
τα στελέχη του κ. Σαμαρά θεωρούν ότι τώρα έχουν μεγαλύτερη άνεση χρόνου για
την επόμενη κίνησή τους.

Ανώτερα στελέχη της «Άνοιξης» έλεγαν χθες ότι μετά το συνέδριο και την
επαναβεβαίωση της πλήρους κυριαρχίας Σαμαρά, το επόμενο κρίσιμο τεστ για τη
συνοχή του κόμματος θα είναι οι ευρωεκλογές του 1999. Υπογράμμιζαν ακόμα ότι
ήταν τέτοια η συμφωνία των συνέδρων πάνω στις θέσεις του προέδρου του
κόμματος, που δεν θεωρείται πιθανό νέο κύμα αποχωρήσεων στο αμέσως επόμενο
διάστημα. Ωστόσο, αρκετοί υπογράμμιζαν με νόημα την απουσία του κ. Στ. Γιώτα
από το συνέδριο.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15851N091</ED>
<ID>
ID:162236

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N09&aa=1</URL></REF>


Article

<CATEGORY>vin04</CATEGORY>

 <H5>Ο ΠΡΩΗΝ ΗΓΕΤΗΣ ΤΗΣ ΑΡΙΣΤΕΡΑΣ ΜΙΛΩΝΤΑΣ ΣΤΑ «ΝΕΑ» ΠΡΟΤΕΙΝΕΙ ΤΗ ΜΗ ΧΡΗΣΗ ΤΩΝ 12
ΜΙΛΙΩΝ ΜΕ ΑΝΤΑΛΛΑΓΜΑ ΤΗΝ ΑΠΟΜΑΚΡΥΝΣΗ ΤΩΝ ΤΟΥΡΚΩΝ ΑΠΟ ΤΗΝ ΚΥΠΡΟ, ΤΗΝ ΠΡΟΣΤΑΣΙΑ
ΤΗΣ ΕΛΛΗΝΙΚΗΣ ΜΕΙΟΝΟΤΗΤΑΣ, ΤΗΝ ΠΑΡΑΙΤΗΣΗ ΤΗΣ ΑΓΚΥΡΑΣ ΑΠΟ ΤΙΣ ΔΙΕΚΔΙΚΗΣΕΙΣ ΣΕ
ΘΡΑΚΗ ΚΑΙ ΑΙΓΑΙΟ
</H5><H5></H5><H5>«Θετικό βήμα η διαδικασία προσέγγισης με την Τουρκία»
</H5><H5>«Θα σκοντάψει η υπόθεση της Κεντροαριστεράς με ευθύνη και ΠΑΣΟΚ και ΣΥΝ»
</H5><H5>Δεν είναι διατεθειμένοι να αλλάξουν στάση για το όνομα οι Σκοπιανοί
</H5><H5>«Το ΠΑΣΟΚ θα αποτύχει αν δεν επιχειρήσει τομή με το παρελθόν»
</H5><H5>«Προβλέπω έκρηξη στο εσωτερικό του ΚΚΕ»
</H5><H5>Ο κοινωνικός διάλογος οδηγείται σε κουβέντα για την κουβέντα...
</H5><H2>ΛΕΩΝΙΔΑΣ ΚΥΡΚΟΣ
</H2><H2>«Να ανταλλάξουμε τα 12 μίλια με κάτι πιο σημαντικό»
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΥ</AUTHOR>

Ρηξικέλευθη πρόταση - τομή στις ελληνοτουρκικές σχέσεις διατυπώνει μέσω των
«ΝΕΩΝ» ο Λεωνίδας Κύρκος. Ο κ. Κύρκος, που μπορεί να αποσύρθηκε από την ενεργό
πολιτική, παραμένει όμως πάντα ενεργός πολιτικά, προτείνει στην κυβέρνηση να
διαπραγματευθεί με την Τουρκία την επέκταση των χωρικών μας υδάτων στα 12
μίλια.«ΝΑ ανταλλάξουμε τα 12 μίλια με κάτι πάρα πολύ σημαντικό», είναι η
πρόταση που διατυπώνει ο κ. Κύρκος, και εξειδικεύει ο ίδιος τι μπορεί να είναι
αυτό το «κάτι πάρα πολύ σημαντικό»: 
«Θα μπορούσαμε να ανταλλάξουμε τη μη χρήση των 12 μιλίων με την αποχώρηση των
τουρκικών στρατευμάτων από την Κύπρο, την ουσιαστική προστασία της ελληνικής
μειονότητας στην Τουρκία, την παραίτηση της Τουρκίας από τις διεκδικήσεις επί
της Δυτικής Θράκης και επί του Αιγαίου».

ΑΝΕΦΙΚΤΗ

Ο πρώην ηγέτης της Ανανεωτικής Αριστεράς θεωρεί ότι «η επέκταση των χωρικών
μας υδάτων στα 12 μίλια είναι ανέφικτη υπό τις σημερινές συνθήκες, δεδομένου
ότι κανείς δεν συμφωνεί να κάνουμε χρήση αυτού του δικαιώματος. Δεν το θέλουν
οι ΗΠΑ, δεν το θέλει η Ευρώπη, δεν το θέλουν οι παρευξείνιες χώρες». 
Και προχωρώντας περισσότερο, διερωτάται «τι νόημα έχει να ζητάμε από τη μία να
μην ανατραπεί το σημερινό status quo στο Αιγαίο, κι από την άλλη να δηλώνουμε
ότι είναι δικαίωμά μας να επεκτείνουμε τα ελληνικά χωρικά ύδατα στα 12 μίλια.
Δικαίωμά μας, ναι, αλλά τότε ποιος θέλει να ανατρέψει το υφιστάμενο status quo;».

ΓΙΑ ΣΗΜΙΤΗ

Δεν έχει χάσει τίποτε από το πάθος που τον χαρακτήριζε. Παρακολουθεί τα πάντα
στην πολιτική ζωή, διαβάζει, ενημερώνεται, δέχεται κόσμο στο γραφείο ή το
σπίτι του στα Εξάρχεια. 
Γοητευτικός συνομιλητής, ετοιμόλογος και ευφραδής, είναι έτοιμος να απαντήσει
σε κάθε ερώτημα. 
Και να αιφνιδιάσει με τις απαντήσεις του. Έχει άποψη για την κυβέρνηση Σημίτη,
όπως και για τον ίδιο τον Πρωθυπουργό, που τον θεωρεί μεν «σοβαρό άνθρωπο»,
αλλά «γέννημα θρέμμα του ΠΑΣΟΚ και το χειρότερο ότι διαιωνίζει με το
τροποποιημένο στυλ τα ίδια ­ απεχθή ­ χαρακτηριστικά».

ΓΙΑ ΑΝΔΡΕΑ

Για τον Ανδρέα Παπανδρέου είναι κάθετος: «Ήταν ένας άνθρωπος που κατέστρεψε
τις δυνατότητές του και δεν βοήθησε όπως θα μπορούσε τον τόπο». Και συνεχίζει:
«Όλοι τον εκτιμούσαν. Ο ίδιος δεν ένιωθε ασφαλής για τον εαυτό του». Προβλέπει
δε ότι «όταν ο χρόνος περάσει, τα στόματα ανοίξουν και οι άνθρωποι εκφραστούν
ελεύθερα, η κρίση θα είναι αυστηρή». Έχοντας φιλικούς δεσμούς με τον Ανδρέα
Παπανδρέου ­ ο αδελφός του ο Τάκης, πολύ περισσότερους ­ δεν θέλει να μπει σε
λεπτομέρειες για το πώς η φιλία τους μετατράπηκε σε μια βαθιά αντιπάθεια, «από
την άλλη πλευρά». «Δεν θα ήθελα να μιλήσω για προσωπικά ζητήματα»,
επισημαίνει. Θυμάται απλώς την τελευταία τους συνάντηση το 1991, όταν τον είχε
επισκεφθεί για να του επιδώσει προσωπικά την πρόσκληση για το Συνέδριο του
Συνασπισμού. Και ιδιαίτερα την «παγωμένη ατμόσφαιρα»...

ΓΙΑ ΚΑΡΑΜΑΝΛΗ

Κλείνει τη συζήτηση με μια αναφορά στα Αρχεία Καραμανλή: «Ο Καραμανλής μπορεί
να ισχυρισθεί ότι σημάδεψε την πορεία αυτής της χώρας με κάτι ­ την έβαλε π.χ.
στην ΕΟΚ. Ο Ανδρέας, με τι; Με τι πράγμα τη σφράγισε; Τίτλος του θα μείνει η
ατελής πορεία εκδημοκρατισμού. Ύστερα; Φράσεις όπως αυτή που είπε μετά τη
Σύνοδο της Μαγιόρκας, εκείνο το περίφημο "έχασα 24 ώρες από τη ζωή μου", σε
μια Σύνοδο όπου συζητιόταν το μέλλον της Ευρωπαϊκής Ένωσης και κάθε χώρα έβαζε
τις δικές της προτεραιότητες».

Η επιστροφή στη σημερινή πολιτική πραγματικότητα τον φέρνει να τοποθετείται
απέναντι στον «κοινωνικό διάλογο». 
Τον θεωρεί χρήσιμο και απαραίτητο, αλλά όπως γίνεται εξελίσσεται σε «κουβέντα
για την κουβέντα». Για την Κεντροαριστερά πιστεύει ότι έχει νόημα εφόσον το
ΠΑΣΟΚ προσέλθει στον διάλογο αντιμετωπίζοντας ισότιμα την Αριστερά και με
σεβασμό, ενώ είναι καυστικός με τις πολιτικές συμπεριφορές του σημερινού ΠΑΣΟΚ.

ΘΕΜΑ ζωτικής σημασίας για την Τουρκία είναι η απόφαση της Ελλάδας να
επεκτείνει ­ κάποτε ­ τα χωρικά της ύδατα στα 12 ναυτικά μίλια, τονίζει ο
Λεωνίδας Κύρκος. Όπως δηλώνει, το αντιλήφθηκε συζητώντας προ καιρού με τον
πρώην υπουργό Εξωτερικών της Τουρκίας, Χικμέτ Τσετίν: «Είναι για μας ζήτημα
κεντρικής σημασίας, μου είπε. Τότε κατάλαβα γιατί η Τουρκία αντέδρασε με τόσο
αγροίκο τρόπο, σαν να την πάτησαν στον κάλο, όταν η Ελλάδα πρόβαλε την απόφασή
της να εφαρμόσει τα 12 μίλια. Μήπως δεν πρέπει να απορρίψουμε την τουρκική
συλλογιστική προκαταβολικά, αλλά να τη λάβουμε σοβαρά υπόψη μας;».

Ο κ. Κύρκος διερωτάται μήπως η Ελλάδα θα έπρεπε να προσφύγει μονομερώς στο
Διεθνές Δικαστήριο της Χάγης, «ώστε ένα διεθνές σώμα να καθορίσει τι ακριβώς
είναι το status quo στο Αιγαίο. Μπορεί τελικά να καβγαδίζουμε σαν σε διάλογο
κωφών, γιατί και οι δύο χώρες υποστηρίζουν πως η διατήρηση του status quo
είναι άξονας της πολιτικής τους».

Ο ίδιος δεν αποκλείει καθόλου «το ενδεχόμενο να κατρακυλήσουμε στην άβυσσο
μιας αναμέτρησης που είναι προνομιακό πεδίο της Τουρκίας» και για αυτόν τον
λόγο τονίζει ότι «είναι αναγκαίο να αντιμετωπίσουμε άμεσα τα προβλήματα με την
Τουρκία, χωρίς πατριδοκαπηλίες και υστερισμούς».

Και προσθέτει με έμφαση ότι «η απόρριψη της πατριδοκαπηλίας, του εθνικισμού
και των παραγώγων τους είναι όρος απαράβατος για να μπορέσει η Ελλάδα να
πορευθεί στους μεγάλους ορίζοντες της Ευρωπαϊκής Ένωσης και του 2000».

Θεωρεί πάντως ότι είναι θετικό βήμα η διαδικασία προσέγγισης που έχει
ξεκινήσει με την Τουρκία, γιατί όπως αναφέρει «μας έβλαψε πάρα πολύ διεθνώς η
άρνηση του διαλόγου, κάτι που ήταν τελείως ακατανόητο από τη διεθνή κοινότητα».

­ Από τη διαδικασία αυτή δεν υπάρχει κίνδυνος να τεθούν από την
Τουρκία ζητήματα τα οποία ποτέ δεν είχε παραδεχθεί η Ελλάδα ότι υφίστανται;

«Το τι θα παραδεχθούμε και τι θα απορρίψουμε είναι θέμα τού πού θέλουμε να
οδηγηθεί ο διάλογος. Φοβούμαι ότι η ελληνική πλευρά, παγιδευμένη στην
αδιαλλαξία του "δεν συζητούμε", δεν ήταν προετοιμασμένη επαρκώς».

­ Από όσα έχουν μεσολαβήσει ώς τώρα στη συγκεκριμένη διαδικασία
προσέγγισης, ποιες εκτιμήσεις μπορεί να γίνουν;

«Ότι η Τουρκία δείχνει μια ακαμψία, αλλά και μια επιμονή στην προβολή
απαιτήσεων, μέρος από τις οποίες είναι απαράδεκτες. Η συζήτηση για παράδειγμα
για τη Γαύδο είναι τελείως απαράδεκτη. Να, μια ευκαιρία να υποχρεωθούν οι
Τούρκοι να εξηγήσουν με ποια λογική διανοούνται να θέσουν θέμα Γαύδου και
γενικότερα "γκρίζων ζωνών"».

ΘΑ ΣΚΟΝΤΑΨΕΙ η υπόθεση της Κεντροαριστεράς, προβλέπει ο Λεων. Κύρκος και
ρίχνει ευθύνες και στις δύο πλευρές. Και στο ΠΑΣΟΚ, αλλά και σε ορισμένα
στελέχη της Αριστεράς. Δηλώνει σχετικά:

«Δεν βλέπω να προχωράει, γιατί σκοντάφτει σε νοοτροπίες που αποτελούν
προαπαιτούμενα. Όχι μόνο από το ΠΑΣΟΚ. Αλλά κι από την πλευρά του Συνασπισμού,
στελέχη του οποίου υιοθετούν μια άκρως αρνητική στάση».

­ Τι θα μπορούσε να συμβεί, ώστε να προχωρήσει ο διάλογος;

«Μα να αλλάξουν οι νοοτροπίες που σας προανέφερα. Ο διάλογος έχει τους όρους
του, τις μεθόδους και τις τεχνικές του. Δεν μπορεί ας πούμε να συζητάμε αν δεν
υπάρχει αμοιβαίος σεβασμός και ισοτιμία. Αντί γι' αυτά έχουμε από την πλευρά
ηγετικών παραγόντων του ΠΑΣΟΚ άστοχες φράσεις, περί διεμβολισμού της
Αριστεράς, και αυθάδεις συμπεριφορές ­ και μετράω τα λόγια μου».

Κατά τον κ. Κύρκο, η συζήτηση περί Κεντροαριστεράς «εκφυλίζεται από κάποιους
σε επιχείρηση αφομοίωσης, για να κερδίσει προεκλογικά, εν όψει δημοτικών
εκλογών, πόντους το ΠΑΣΟΚ». Πιστεύει πάντως ότι ανεξάρτητα από αυτό, υπάρχει
ένας ανοιχτός λογαριασμός μεταξύ ΠΑΣΟΚ και Αριστεράς:

«ΤΟ ΠΑΣΟΚ οφείλει να αναγνωρίσει τον τεράστιο ρόλο της Αριστεράς, κι αυτό δεν
εκπληρώνεται με την αναγνώριση της Εθνικής Αντίστασης, ούτε με την απόδοση
κάποιων συντάξεων. Να αναγνωρίσει τον κρίσιμο ρόλο της».

­ Θα βλέπατε τη συμμετοχή του Συνασπισμού σε κυβερνητικό σχήμα με το ΠΑΣΟΚ;

«Όπως έχουν σήμερα τα πράγματα όχι. Γιατί προϋπόθεση είναι η προγραμματική
σύγκλιση, τι θα κάνουμε ως κυβέρνηση και πώς θα εξασφαλίσουμε ότι όσα λέμε θα
τα υλοποιήσουμε. Γιατί πρέπει να εξασφαλίσουμε την εμπιστοσύνη του κόσμου που
κατακτιέται σε μια διάρκεια. Σήμερα ο κόσμος δεν έχει, νομίζω, εμπιστοσύνη
στην ηγεσία του ΠΑΣΟΚ».

­ Στη συζήτηση για την Κεντροαριστερά, τίθεται και το θέμα του
εκλογικού νόμου...

«Είναι τεράστια η ευθύνη του ΠΑΣΟΚ. Εμμένει σε ένα εκλογικό νόμο ληστρικό και
παραμορφωτικό που εμποδίζει την ελαστικότητα στην πολιτική ζωή. Αυτά τα
διπολικά σχήματα είναι ώρα να παραμερισθούν. Η απλή αναλογική δεν είναι
μονομανία της Αριστεράς. Είναι η απαίτηση της εποχής μας και των προβλημάτων
της. Ο ανελαστικός δικομματισμός μας οδήγησε στο σημερινό κατάντημα, γιατί,
στο όνομα της Δημοκρατίας, οδηγούμαστε στη σχεδόν δικτατορία της πλειοψηφίας».

­ Πιστεύετε ότι το σημερινό πολιτικό σύστημα έχει μέλλον;

«Κάποια στιγμή, τολμώ να προβλέψω, τα δύο μεγάλα κόμματα θα σπάσουν και θα
δημιουργηθεί υγιέστερο πολιτικό κλίμα. Από το κλίμα αυτό θα προκύψουν οι
συνθήκες για κυβερνητική συνεργασία διαφορετικών πολιτικών σχημάτων».

Προ εβδομάδων βρέθηκε στα Σκόπια, με αφορμή τη μεγάλη συναυλία του Μίκη
Θεοδωράκη στο Κρατικό Θέατρο των Σκοπίων. Στο περιθώριο των επίσημων
εκδηλώσεων ο Λεωνίδας Κύρκος είχε συνομιλίες με κυβερνητικά στελέχη και με τον
ίδιο τον Κίρο Γκλιγκόροφ.

­ Πώς είναι το κλίμα σήμερα στα Σκόπια;

«Οι άνθρωποι, κυβέρνηση και πολίτες επιθυμούν τις καλύτερες δυνατές σχέσεις με
την Ελλάδα, αλλά διαπίστωσα μια εμμονή στο λεγόμενο συνταγματικό τους όνομα.
Θεωρούν ότι το έχουν κερδίσει διεθνώς και κατά τούτο δεν είναι διατεθειμένοι
να αλλάξουν στάση».

Ο κ. Κύρκος αποδίδει σημαντικές ευθύνες στην ελληνική πλευρά για την εξέλιξη
αυτή: «Είναι αιχμάλωτη η πολιτική μας από στερεότυπα βαθιά ριζωμένα. Κι
υπάρχει ακόμη ο λαϊκισμός, η ανικανότητα και η άρνηση της πολιτικής ηγεσίας να
παιδαγωγήσει τον λαό ότι είμαστε μέρος του κόσμου, κι όχι ο ομφαλός της Γης».

­ Τι πρέπει να γίνει;

«Μα είναι σαφές. Εδώ χρειάζεται μια μεγάλη ρήξη. Να διώξουμε το δηλητήριο του εθνικισμού».

­ Κληθήκατε από την κυβέρνηση, να την ενημερώσετε για όσα
αποκομίσατε από την παραμονή σας στα Σκόπια;

«Όχι, κι αυτό είναι χαρακτηριστικό της αυτάρκειας και της υπεροψίας των κυβερνώντων».

ΚΑΥΣΤΙΚΟΣ με το σημερινό ΠΑΣΟΚ και την κυβέρνηση είναι ο Λεων. Κύρκος. Κρίνει
συμπεριφορές και βγάζει συμπεράσματα. Αρνητικά για το παρόν και το μέλλον της
κυβερνητικής παράταξης. Πρόκειται για εκτιμήσεις που συνάγει από πολλά θέματα,
αλλά και από το πώς το ΠΑΣΟΚ συμπεριφέρεται έναντι της Αριστεράς.

«Οι άνθρωποι αυτοί ­ δηλώνει ­ δεν έχουν απογαλακτισθεί από μια ολέθρια
αντίληψη ηγεμονισμού έναντι της Αριστεράς γενικά. Άκουσα πρόσφατα τον
γραμματέα του κόμματος, Κώστα Σκανδαλίδη, να δηλώνει ότι προσέγγιζε τον Ανδρέα
με δέος, ενώ η συνεργασία του με τον Σημίτη είναι πιο αποτελεσματική. Η
αντίληψη του κορυφαίου στελέχους που προσεγγίζει τον ηγέτη του με δέος με
γεμίζει εμένα με δέος. Είχα πει κάποτε στη Βουλή, απευθυνόμενος στο ΠΑΣΟΚ, ότι
«θα αποτύχετε, διότι έχετε κληρονομήσει από την κομμουνιστική Αριστερά ό,τι
χειρότερο είχε. 
Την προσωπολατρία, την άρνηση της εσωκομματικής δημοκρατίας, την έλλειψη
δημοκρατικής συμπεριφοράς. Τώρα μπορώ να το επαναλάβω, για να προειδοποιήσω
και πάλι ότι θα αποτύχουν αν δεν επιχειρήσουν μια τομή με το παρελθόν».

ΕΚΡΗΞΗ στο εσωτερικό του ΚΚΕ διαβλέπει ο Λεωνίδας Κύρκος, ως αποτέλεσμα της
κατάστασης που επικρατεί σήμερα στο κόμμα. Και δεν πιστεύει ότι έτσι όπως
είναι σήμερα η κατάσταση στο ΚΚΕ είναι δυνατόν ποτέ να ανασυσταθεί ο παλιός Συνασπισμός.

«Το ΚΚΕ έχει περιχαρακωθεί στον Περισσό και στις στείρες ιδέες του και νομίζει
ότι αποτελεί την Κιβωτό του Νώε των ελπίδων της Αριστεράς».

­ Εκλογικά αποδίδει καρπούς όμως αυτή η τακτική που ακολουθεί...

«Δεν θα αντέξει για πολύ το ΚΚΕ όπως είναι σήμερα. Προβλέπω εσωκομματική
διαπάλη και έκρηξη. Πρέπει να αναζητήσει σύντομα τρόπους προσέγγισης με τη
σημερινή πραγματικότητα».

­ Για ένα κομμάτι των εργαζομένων το ΚΚΕ αποτελεί σημείο
αναφοράς, πάντως.

«Το ΚΚΕ εξελίσσεται σε ένα σοβαρό εμπόδιο στην πρόοδο της ελληνικής κοινωνίας».

ΠΡΟΒΛΕΨΗ ΟΤΙ θα αποτύχει ο λεγόμενος κοινωνικός διάλογος διατυπώνει ο Λεων.
Κύρκος. Για να επιτύχει θεωρεί ότι πρέπει να είναι ειλικρινής από την πλευρά
της κυβέρνησης, αλλά όχι μόνο.

«Στην Ιρλανδία ο κοινωνικός διάλογος απέδωσε ύστερα από 6 μήνες, με την Χάρτα
για το 2000, την οποία προσυπέγραψαν όλοι, μέχρι και περιθωριακές κοινωνικές
ομάδες. Στην Ισπανία απέδωσε, στην Ιταλία προωθείται, μόνο στην Ελλάδα
μπλοκάρεται. Γιατί δεν είπαμε, η κυβέρνηση δεν είπε, τι θα περιλαμβάνει αυτός
ο διάλογος και πώς είναι έτοιμη να μετακινηθεί. Και γιατί υπάρχει ένα φανατικό
ρεύμα που αρνείται τα πάντα».

­ Ποιο ρεύμα είναι αυτό;

«Είναι ένα ρεύμα πολιτικής υστέρησης που αρνείται τα σύγχρονα εργαλεία της
πολιτικής, ένα από τα οποία είναι ο διάλογος. Όταν έχεις ένα τέτοιο ρεύμα
άρνησης, πώς να προχωρήσει ο διάλογος; Από την άλλη πλευρά βέβαια, αυτή η
κατάσταση βολεύει την κυβέρνηση, που επιθυμεί το διάλογο για να τον
μετεξελίξει σε κουβέντα για την κουβέντα».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15851N101</ED>
<ID>
ID:162232

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N10&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Δεν φοβάμαι «κραχ» στην Κέρκυρα
</H2>
<AUTHOR>ΣΠΥΡΟΣ ΖΗΝΙΑΤΗΣ</AUTHOR>

ΓΕΝΝΗΘΗΚΕ: Το 1949 στην Κέρκυρα

ΠΙΣΤΕΥΕΙ: Στο όραμα για μια ανθρώπινη κοινωνία.

ΤΟΥ ΑΡΕΣΕΙ: Το έντεχνο λαϊκό τραγούδι και το ιστορικό ντοκιμαντέρ.

ΣΤΙΣ ΕΛΕΥΘΕΡΕΣ ΩΡΕΣ ΑΣΧΟΛΕΙΤΑΙ: Με την οικογένειά του.

ΤΟ ΤΕΛΕΥΤΑΙΟ ΒΙΒΛΙΟ ΠΟΥ ΔΙΑΒΑΣΕ: Jerry Adams αυτοβιογραφία.

ΠΟΛΙΤΙΚΗ ΠΡΟΣΩΠΙΚΟΤΗΤΑ ΠΟΥ ΘΑΥΜΑΖΕΙ: Τον Ανδρέα Παπανδρέου.

ΤΟΝ ΕΝΟΧΛΕΙ: Η μικροψυχία.

ΑΡΕΤΕΣ ΠΟΥ ΘΑΥΜΑΖΕΙ: Εργατικότητα και συνέπεια.

ΑΓΩΝΙΖΕΤΑΙ: Για καλύτερες υπηρεσίες προς τον πολίτη.

ΦΙΛΟΔΟΞΕΙ: Για την αναβάθμιση των υποδομών στην Κέρκυρα.

Μεμονωμένα περιστατικά, που δεν κρίνουν τις συνθήκες ασφαλείας, θεωρεί ο
νομάρχης Κέρκυρας Ανδρέας Παγκράτης τα κρούσματα, πολλές φορές όχι αναίμακτα,
της αλβανικής μαφίας στο Βόρειο Ιόνιο και την Κέρκυρα. Ο κ. Παγκράτης
επικρίνει την αντίληψη ότι «Ελλάδα είναι μόνο η Αθήνα» και δεν αποδέχεται ότι
η έκνομη δραστηριότητα μονάδων από τους λαθρομετανάστες ευθύνεται για τη
διαμόρφωση μορφών ρατσισμού στη χώρα μας. ­ «Υπάρχουν, υποστηρίζει,
οικονομικές και ιστορικές αιτίες πίσω από κάθε μορφή ρατσισμού».

ΕΡ.: Βόρειο Ιόνιο. Φόβος και τρόμος λόγω των Αλβανών μαφιόζων;

ΑΠ.: Μεμονωμένα περιστατικά δεν κρίνουν τις συνθήκες ασφαλείας.

ΕΡ.: Άραγε υπάρχουν αυτές οι συνθήκες;

ΑΠ.: Οικοδομούνται κάθε μέρα και περισσότερο.

ΕΡ.: Το πιστεύουν όμως οι κάτοικοι και οι επιχειρηματίες του νησιού;

ΑΠ.: Η κερκυραϊκή κοινωνία θα πειστεί μόνο από τα αποτελέσματα.

ΕΡ.: Τα οποία ακόμη δεν έχουν φανεί;

ΑΠ.: Όχι στον βαθμό που θα θέλαμε.

ΕΡ.: Επικρίνετε τα αρμόδια υπουργεία γι' αυτό;

ΑΠ.: Επικρίνω την αντίληψη ότι Ελλάδα είναι μόνον η Αθήνα.

ΕΡ.: Ο υπουργός Εμπορικής Ναυτιλίας δηλώνει πως έχει χάσει τον ύπνο του λόγω
της κατάστασης στο Ιόνιο...

ΑΠ.: Οι Κερκυραίοι και οι Θεσπρωτοί τον έχουν χάσει πολύ πριν τον κ. Σουμάκη.

ΕΡ.: Μαρίνος Ζαμπάτης...

ΑΠ.: Σύμβολο θάρρους, πατριωτισμού και αυτοθυσίας.

ΕΡ.: Αυτοί οι θάνατοι μήπως γεννούν και τον ρατσισμό;

ΑΠ.: Υπάρχουν οι οικονομικές και οι ιστορικές αιτίες πίσω από κάθε μορφής ρατσισμό.

ΕΡ.: Οι άνεργοι όμως αφορίζουν τους λαθρομετανάστες...

ΑΠ.: Η «κατασκευή» μαύρων προβάτων δεν λύνει το πρόβλημα.

ΕΡ.: Ελληνοαλβανική φιλία;

ΑΠ.: Έχουμε εργαστεί γι' αυτό. Η ιστορία δεν γυρίζει πίσω.

ΕΡ.: Κάποιοι ισχυρίζονται το αντίθετο.

ΑΠ.: Τους προτείνω να δουν νηφάλια την ιστορική διαδρομή των γεγονότων.

ΕΡ.: Θα συνεχίσετε να στέλνετε τρόφιμα στους κατοίκους της Νότιας Αλβανίας;

ΑΠ.: Το πνεύμα αλληλεγγύης και φιλοξενίας είναι βαθιά ριζωμένο στον κερκυραϊκό λαό.

ΕΡ.: Αν συναντούσατε τον Πρωθυπουργό, τι θα του λέγατε;

ΑΠ.: Θα του επαναλάμβανα την πρόσκλησή μου να επισκεφθεί την Κέρκυρα.

ΕΡ.: Ήταν προβλέψιμες οι εξελίξεις στην Αλβανία;

ΑΠ.: Η προβλεπτικότητα είναι ουσιαστικό στοιχείο της αποτελεσματικής πολιτικής.

ΕΡ.: Εδώ φαίνεται πως απουσίαζε. Άρα;

ΑΠ.: Τα γεγονότα μας κρίνουν.

ΕΡ.: Φοβάστε «κραχ» στον τουρισμό του νησιού λόγω των τελευταίων συμβάντων;

ΑΠ.: Όχι, φοβάμαι επιδείνωση από την κακή διαχείριση των γεγονότων.

ΕΡ.: Ωστόσο τα δημοσιεύματα, κυρίως στον βρετανικό Τύπο, είναι καθημερινά...

ΑΠ.: Όπως καθημερινές είναι οι προσπάθειές μας να αντιμετωπίσουμε και να
ανασκευάσουμε τα γεγονότα στις πραγματικές τους διαστάσεις.

ΕΡ.: Μήπως αισθάνεστε μοναξιά σ' αυτήν την προσπάθεια;

ΑΠ.: Η συνεργασία και η συμμετοχή είναι μονόδρομος. Μάγοι και μαγικές λύσεις
δεν υπάρχουν.

ΕΡ.: Αντιλαμβάνομαι σωστά κάποια πικρία;

ΑΠ.: Δυστυχώς, έχετε δίκιο.

ΕΡ.: Ποντάρουν οι ανταγωνιστές της Κέρκυρας στο κλίμα αυτό;

ΑΠ.: Ο ανταγωνισμός ποντάρει πάντα στις αδυναμίες του άλλου.

ΕΡ.: Κέρκυρα. Νησί της λυρικής φαντασίας...

ΑΠ.: Που πρέπει να ξαναβρεί την καλλιτεχνική και πολιτιστική θέση που δικαιούται.

ΕΡ.: Τουρισμός ή πολιτισμός;

ΑΠ.: Σοβαρή και συστηματική προσπάθεια και στα δύο.

ΕΡ.: Νομάρχης σε ακριτικό νομό...

ΑΠ.: Υπηρέτης σε «ακριτικό» θεσμό.

ΕΡ.: Νομαρχιακή Αυτοδιοίκηση 2,5 χρόνια μετά;

ΑΠ.: Ένα παζλ στο οποίο τώρα μπαίνουν οι πρώτες ψηφίδες.

ΕΡ.: Οι υποσχέσεις που δόθηκαν για τον νέο θεσμό τηρήθηκαν;

ΑΠ.: Θα ήταν ένα ακόμη ελληνικό παράδοξο αν είχαν τηρηθεί. Προσπαθούμε και
ελπίζουμε όμως.

ΕΡ.: Έως πότε θα κρατάει η ελπίδα;

ΑΠ.: Η ελπίδα πεθαίνει πάντα τελευταία.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15851N121</ED>
<ID>
ID:162233

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N12&aa=1</URL></REF>


Article

<CATEGORY>vin06</CATEGORY>

 <H5>ΣΤΗ ΓΡΑΦΟΜΗΧΑΝΗ ΚΑΙ ΟΧΙ ΜΕ ΤΟ ΚΟΜΠΙΟΥΤΕΡ ΤΟ «ΥΣΤΕΡΟΓΡΑΦΟ 2» ΤΗΣ 17Ν
</H5><H5>Σε κλοιό ασφαλείας η κηδεία
</H5><H2>Προκήρυξη σε... δόσεις
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Την ώρα που για μια ακόμα φορά ύστερα από κάποιο χτύπημα της 17 Νοέμβρη οι
έρευνες της Αστυνομίας βρίσκονται στο σκοτάδι, «αισιόδοξες σκέψεις» άρχισαν
κιόλας να κάνουν ορισμένοι αξιωματικοί της ΕΛ.ΑΣ. που ειδικεύονται στα θέματα
της τρομοκρατίας, αφού φθάνουν στο σημείο να μιλούν για πιθανές «ρωγμές» στον
πυρήνα της οργάνωσης - φάντασμα μετά την... 4η δόση προκήρυξης που έστειλε την
Παρασκευή το βράδυ.

ΣΤΗ... συμπληρωματική προκήρυξη που έστειλε στην «Ελευθεροτυπία» η οργάνωση
17Ν παρατηρεί ότι «εκ παραδρομής» στην αρχική (και γραμμένη σε τρεις δόσεις)
προκήρυξη δεν είχε αναλάβει την ευθύνη και για την επίθεσή της με ρουκέτα
εναντίον της αμερικανικής πρεσβείας.

Για το ότι η οργάνωση - φάντασμα δεν είχε στείλει τότε προκήρυξη με την οποία
θα αναλάμβανε την ευθύνη στην παραληφθείσα «εκ παραδρομής» τελευταία παράγραφο
της προκήρυξης τονίζεται: 
«Εμείς βέβαια εκτοξεύσαμε τη ρουκέτα ενάντια στην αμερικανική πρεσβεία στις 15
Φλεβάρη του 1996. Οι λόγοι αυτής της ενέργειας ήταν τόσο φανεροί και
κατανοητοί που γι' αυτό δεν στείλαμε προκήρυξη».

Το σύντομο αυτό διευκρινιστικό κείμενο που έστειλε η 17Ν στην «Ελευθεροτυπία»
είχε τη χαρακτηριστική σφραγίδα με το κόκκινο αστέρι και ήταν γραμμένο σε
ηλεκτρική γραφομηχανή και όχι σε κομπιούτερ, όπως η προηγούμενη οκτασελιδη
προκήρυξη. 
Από τη γραφολογική εξέταση κρίθηκε γνήσιο και είναι το πέμπτο κείμενο της
οργάνωσης τα τελευταία επτά χρόνια που γράφεται με την ίδια ηλεκτρική γραφομηχανή.

ΤΑ ΣΚΙΤΣΑ

Στο μεταξύ, δυσκολίες παρουσιάζονται στη σκιαγράφηση των προσώπων των τριών
δραστών της δολοφονικής επίθεσης εναντίον του Κ. Περατικού, αφού οι περιγραφές
από τους αυτόπτες μάρτυρες δεν συμφωνούν ούτε καν ως προς τις ηλικίες των
δραστών. Έτσι, το έργο των σκιτσογράφων της Αντιτρομοκρατικής γίνεται δύσκολο. 
Βέβαια, κάποια σκίτσα θα φιλοτεχνηθούν, που μάλλον θα χρησιμεύσουν για...
εσωτερική κατανάλωση.

Τα όσα λέγονται για «αποκαλυπτικές βιντεοκασέτες», στοιχεία μεταμφίεσης, άλλα
ευρήματα κ.λπ. ανήκουν στη σφαίρα της φαντασίας. 
Το μόνο βέβαιο είναι ότι στα τρία αυτοκίνητα που χρησιμοποίησαν οι δράστες της
δολοφονικής επίθεσης στην οδό Φίλωνος (το «Μιτσουμπίσι», το «Καντέτ» και το
ταξί) βρέθηκαν πολλά αποτυπώματα που κάθε άλλο παρά αξιοποιήσιμα είναι, αφού
οι δράστες φορούσαν γάντια. Καλού - κακού όλα αυτά τα αποτυπώματα
«ξεκαθαρίζονται» και «τσεκάρονται» με τη βοήθεια του ΑΣΣΑΔΑ (ηλεκτρονικός
έλεγχος αποτυπωμάτων) και όσα είναι «ανώνυμα» οι αξιωματικοί της Σήμανσης τα αρχειοθετούν.

Τόσο η αρχική οκτασέλιδη προκήρυξη με τα όποια «λαθάκια» ­ ηθελημένα ή όχι ­
όσο και η συμπληρωματική-υστερόγραφο που συνεχίζουν να βρίσκονται στο
«μικροσκόπιο» των γραφολόγων της Αντιτρομοκρατικής δίνουν την αφορμή για
κάποιες κρίσεις, αν όχι για «ευσεβείς πόθους», που έχουν να κάνουν με τη
συνοχή της οργάνωσης και την άνετη επικοινωνία των μελών της. 
Ουσιαστικά κανείς δεν μπορεί να μιλήσει με βεβαιότητα για λάθη και παραλείψεις
των μελών της οργάνωσης που έστειλαν τα δυο κείμενα. Μόνον εκτιμήσεις και
υποθέσεις μπορούν να γίνουν. 
Όπως, για παράδειγμα, αν το κομπιούτερ με το οποίο γράφηκε η αρχική προκήρυξη
και η ηλεκτρική γραφομηχανή που γράφηκε το «υστερόγραφο» βρίσκονται στον ίδιο
ή διαφορετικό χώρο, αν είχαν τη δυνατότητα τα μέλη της οργάνωσης μετά την
επίθεση να επιστρέψουν αμέσως στο κρησφύγετο, αν ο αποστολέας πραγματικά
ξέχασε την τελευταία παράγραφο ή αν την έγραψε εκ των υστέρων κ.ά. 
Και κανείς δεν μπορεί να αποκλείσει το ενδεχόμενο για όλα αυτά να υπάρξει
νέα... συμπληρωματική προκήρυξη με απαντήσεις που θα μπερδέψει ακόμα
περισσότερο τα πράγματα και τους όποιους σεναριογράφους, ενώ θα παραμένουν οι
φόβοι για το πού και πότε θα γίνει το επόμενο «χτύπημα» της οργάνωσης - φάντασμα.

ΤΟ ΣΑΒΒΑΤΟ, στο Α' Νεκροταφείο Αθηνών, γράφηκε ο επίλογος του τελευταίου
χτυπήματος της 17Ν, με θύμα τον Κωστή Περατικό. Στις 12 το μεσημέρι συγγενείς,
φίλοι, συνεργάτες, εκπρόσωποι του πολιτικού, επιχειρηματικού και εφοπλιστικού
κόσμου τον συνόδευσαν στην τελευταία του κατοικία μέσα σε βαρύ κλίμα και κάτω
από δρακόντεια μέτρα ασφαλείας.

Τραγικές φιγούρες ο 11χρονος γιος του Μιχάλης, οι γονείς του Μιχάλης και Σοφία
(φωτογραφία) τα αδέλφια του και η πρώην σύζυγός του Λία Ράκα, που δεν
μπορούσαν να συνειδητοποιήσουν τον άδικο χαμό του. Στα πρόσωπα όλων ήταν
έκδηλη η οργή για τους τρομοκράτες που τον δολοφόνησαν.Την ώρα της ταφής, η
Αριάννα Λαζαρίδου, με την οποία ο Κωστής Περατικός συζούσε τον τελευταίο
καιρό, δεν άντεξε τη συγκίνηση και κατέρρευσε. Η νεκρώσιμος ακολουθία εψάλει
στα Αγγλικά και τα Ελληνικά.Την κυβέρνηση εκπροσώπησε ο υπουργός Δικαιοσύνης
Ευάγγελος Γιαννόπουλος, ενώ από τον πολιτικό κόσμο παρευρέθησαν ακόμη οι Κων.
Μητσοτάκης, Μιλτιάδης Έβερτ, Ντόρα Μπακογιάννη, Γιάννης Βαρβιτσιώτης. Τον
επικήδειο εξεφώνησε ο πρόεδρος των εφοπλιστών Γιάννης Λύρας, ο οποίος υπήρξε
και συμμαθητής του Κωστή Περατικού στο Κολλέγιο Αθηνών.Δρακόντεια ήταν τα
μέτρα ασφαλείας στο Α' Νεκροταφείο. Δεκάδες άνδρες της Αντιτρομοκρατικής
Υπηρεσίας, διμοιρίες των ΜΑΤ, αλλά και αστυνομικοί με πολιτικά είχαν
διασκορπιστεί στον χώρο του κοιμητηρίου, αλλά και στη γύρω περιοχή.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15851N131</ED>
<ID>
ID:162198

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N13&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Συγγνώμη, προτιμώ τον καβγά
</H2><H2></H2>
<AUTHOR>ΛΙΝΑ ΑΛΕΞΙΟΥ</AUTHOR>

«ΤΟ ΣΦΑΛΛΕΙΝ ανθρώπινον, το συγχωρείν θείον», αλλά εμένα κανείς δεν μου
βγάζει από το μυαλό εκείνη την άλλη φρασούλα, πως «από τότε που βγήκε η
συγγνώμη, χάθηκε το φιλότιμο». 
Και βέβαια δεν είμαι αλάθητη, συχνά μάλιστα κάνω «χοντράδες» ­ άνθρωπος κι
εγώ... ­ που με αφήνουν εκ των υστέρων εμβρόντητη, καμιά φορά και δυστυχή. 
Ζητώ συγγνώμη, όσο πιο ταπεινά μπορώ, αλλά και μαραζώνω όταν μεγαλόψυχα μου τη
δίνουν. 
Το ίδιο μου συμβαίνει όταν υποχρεώνομαι να πω «εντάξει, δεν έγινε τίποτε»,
όταν έχει και παραέχει γίνει. Προτιμώ έναν καλό καβγά που ξεκαθαρίζει τα
πράγματα και αποκαθιστά την ανθρώπινη τάξη ­ ακόμη και όταν η επιθυμητή
συμφιλίωση δεν έρχεται. Η «θεία ανωτερότητα» και η συγκατάβαση ουδόλως με
ανακουφίζουν. 
Κάπου έχουμε βολευτεί με αυτό το παιχνίδι της συγγνώμης ­ ιδίως στην
καθημερινή ζωή. 
Πληγώνουμε ­ ή πληγωνόμαστε ­ με ευκολία, κάνουμε το δικό μας αδιαφορώντας για
τις συνέπειες που άλλοι θα υποστούν και δικαιολογούμε, ως αμέλεια τάχα, τον
άμεσο ή ενδεχόμενο δόλο των άλλων ή τον δικό μας. Μικρή άκουγα πόσο
πολιτισμένοι είναι οι Άγγλοι, που όλο συγγνώμη ζητούν. Και στο πρώτο ταξίδι
μου στην Αγγλία είχα φριχτά απορήσει με τα πολλά γαϊδουρινά ­ με το συμπάθιο ­
φερσίματα, που «διορθώνονταν» αυτοστιγμεί με ένα «σόρι»! Ίσως και γι' αυτό η
μεθύστερη έκφραση λύπης σπανίως με πείθει, χώρια που μου θυμίζει και το άλλο
οξύμωρο, το «να σε κάψω Γιάννη, να σε αλείψω λάδι».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15851N132</ED>
<ID>
ID:162270

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N13&aa=2</URL></REF>


Article

<CATEGORY>vin06</CATEGORY>

 <H5>ΑΠΟΚΑΛΥΠΤΙΚΑ ΣΥΜΠΕΡΑΣΜΑΤΑ ΕΡΕΥΝΑΣ ΓΙΑ ΤΗ ΦΩΤΟΧΗΜΙΚΗ ΡΥΠΑΝΣΗ ΤΗΣ ΑΘΗΝΑΣ
</H5><H5>Απειλή για την πολιτιστική μας κληρονομιά
</H5><H2>Νέφος πάνω στο νέφος!
</H2>
<AUTHOR>ΣΠΥΡΟΣ ΔΗΜΗΤΡΕΛΗΣ</AUTHOR>

Ένα δεύτερο νέφος εγκλωβίζει το νέφος της Αθήνας! Στο συμπέρασμα αυτό
καταλήγουν ειδικοί από επτά χώρες, που μελέτησαν για είκοσι ημέρες τις
συνθήκες της ατμόσφαιρας πάνω από την Ελλάδα το περασμένο καλοκαίρι.

Το διεθνές ερευνητικό πείραμα Πάουρ, που αφορά στη φωτοχημική δραστηριότητα
και την υπεριώδη ηλιακή ακτινοβολία, πραγματοποιήθηκε το πρώτο εικοσαήμερο του
περασμένου Ιουνίου, με σκοπό να απαντηθούν τα μεγάλα ερωτήματα γύρω από τις
υψηλές τιμές όζοντος που μετρήθηκαν σε παλαιότερα πειράματα έξω από το
λεκανοπέδιο της Αθήνας. Επιπλέον, αναζητήθηκαν απαντήσεις και για την επίδραση
της ηλιακής ακτινοβολίας σε ολόκληρη την ατμόσφαιρα, για πρώτη φορά από το
επίπεδο της θάλασσας μέχρι και τη στρατόσφαιρα, δηλαδή μέχρι και περίπου
τριάντα χιλιόμετρα ύψος.

«Πάνω από το γνωστό νέφος της Αθήνας έχουμε μια άλλη ζώνη έντονης φωτοχημείας
στο υπεριώδες φως, διαδικασία που παράγει τον ρύπο όζον. Πρόκειται για ένα
πρωτότυτο αποτέλεσμα της μελέτης», εξηγεί ο συντονιστής του προγράμματος,
καθηγητής Φυσικής της Ατμόσφαιρας στο Αριστοτέλειο Πανεπιστήμιο Θεσσαλονίκης,
κ. Χρήστος Ζερεφός. «Η ζώνη αυτή βρίσκεται ανάμεσα στα τέσσερα και στα επτά
χιλιόμετρα ύψος και δεν έχει μόνο τοπικό ενδιαφέρον. Η παρουσία της στο
μεγαλύτερο μέρος της Νότιας Ευρώπης έχει ως αποτέλεσμα να συντηρούνται οι
υψηλές συγκεντρώσεις όζοντος και άλλων οξειδωτικών ενώσεων».

Η διαπίστωση αυτή, δηλαδή η συντήρηση της ατμοσφαιρικής ρύπανσης στα αστικά
κέντρα και στην περιφέρεια από ένα άλλο υψηλότερο νέφος, δείχνει ότι η
φωτοχημική δραστηριότητα στην περιοχή του Αιγαίου δεν είναι αυτή που ξέραμε,
δηλαδή έντονη μόνο στα κατώτατα στρώματα. Ανάμεσα στο «κακό» όζον, που είναι
γνωστό συστατικό του «νέφους» των πόλεων, και στο «καλό» όζον, που βρίσκεται
στα ανώτερα στρώματα και μας προστατεύει από τις επιβλαβείς ακτινοβολίες του
Ήλιου, υπάρχει έντονη φωτοχημική δραστηριότητα στο υπεριώδες φως και στα
ενδιάμεσα στρώματα. Ένα ακόμη βασικό συμπέρασμα από την επεξεργασία του
τεράστιου όγκου των μετρήσεων είναι ότι ένα μεγάλο τμήμα της Νότιας Ευρώπης,
περιλαμβανομένης και της Ελλάδας, κατακλύζεται από πολύ υψηλές τιμές όζοντος
από το έδαφος μέχρι και τη στρατόσφαιρα. Αυτές οι υψηλές συγκεντρώσεις όζοντος
μερικές φορές φτάνουν στο Αιγαίο ακόμη και στα όρια επιφυλακής. Η φωτοχημική
δραστηριότητα είναι έντονη παντού, ακόμη και στις ψηλότερες βουνοκορφές!

«Πειράματα τέτοιας έκτασης θα βοηθήσουν», λέει ο κ. Ζερεφός, «στην κατανόηση
των υψηλών επιπέδων όζοντος που επικρατούν σε μεγάλες περιοχές της
Νοτιοανατολικής Ευρώπης. Χωρίς την κατανόηση αυτών των φαινομένων δεν μπορούν
ούτε τα κατάλληλα μέτρα να παρθούν, ούτε και να εφαρμοστούν μακροχρόνιες
στρατηγικές αντιμετώπισης αυτών των επικίνδυνων ρύπων».

Ένα ακόμη σημαντικό συμπέρασμα των μετρήσεων είναι ότι στις ίδιες περιοχές της
Ευρώπης εμφανίζονται υψηλές συγκεντρώσεις αερίων που επιταχύνουν την
οξειδωτική ικανότητα της ατμόσφαιρας, δηλαδή τη δημιουργία ενώσεων που
μακροχρόνια είναι εξαιρετικά επικίνδυνες στο αναπνευστικό σύστημα.Πάντως, από
τη γενική χαρτογράφηση της ποιότητας του αέρα στη χώρα μας προέκυψε ότι οι
άλλοι αέριοι ρύποι, εκτός του όζοντος, είναι σε χαμηλή συγκέντρωση βόρεια του
Βαρνάβα, σε ολόκληρο το Αιγαίο και από την Πίνδο μέχρι την Κρήτη. «Η Ελλάδα
αποτελεί ένα σπουδαίο φωτοχημικό εργαστήριο, που πρέπει να το εκμεταλλευτούμε.
Και η διεθνής δράση για την αντιμετώπιση της ατμοσφαιρικής ρύπανσης δεν πρέπει
να βρίσκει την Ελλάδα απούσα...», καταλήγει ο κ. Ζερεφός.

Η ταυτότητα του πειράματος

Θέμα: Φωτοχημική δραστηριότητα και υπεριώδης ηλιακή ακτινοβολία.

Συντονισμός από: Χ. Ζερεφό, Ι. Ζιώμα, Κ. Κουρτίδη, Α. Παπαγιάννη, Δ.
Μπαλή, Ε. Κοσμίδη.

Συνεργασία: Εθνική Μετεωρολογική Υπηρεσία, Υπηρεσία Πολιτικής
Αεροπορίας, ΠΕΡΠΑ.

Τρόπος έρευνας: Πτήσεις ειδικά εξοπλισμένου αεροσκάφους, επίγειες
μετρήσεις με προηγμένης τεχνολογίας όργανα.

ΤΟ ΟΖΟΝ παράγεται στην ατμόσφαιρα από την επίδραση του φωτός του Ηλίου στα
συστατικά της ατμόσφαιρας. Το περισσότερο όζον βρίσκεται σε ύψος περίπου 22
χλμ., σε μεγάλη πυκνότητα. Στα κατώτερα στρώματα της ατμόσφαιρας, όμως, η
συγκέντρωσή του είναι σημαντικά μικρότερη και οφείλεται στην επίδραση του
φωτός στα συστατικά της κατώτερης ατμόσφαιρας. Στις πόλεις δημιουργείται το
γνωστό φωτοχημικό νέφος ή «νέφος των πόλεων», ενώ στην ύπαιθρο οι τιμές του
όζοντος καθορίζονται από πολλούς παράγοντες, όπως είναι οι φυσικές εκπομπές
όζοντος από τα φυτά και τα δέντρα.Το αέριο αυτό είναι πολύ πιο οξειδωτικό από
το οξυγόνο και μακροχρόνια έκθεση σε αυτό μπορεί να δημιουργήσει σοβαρές
επιπτώσεις στο αναπνευστικό σύστημα των ανθρώπων και στα φυτά. Λόγω του ότι
είναι πολύ οξειδωτικό και επειδή είναι παντού (ακόμη και μέσα στα μουσεία μας)
αποτελεί απειλή ακόμη και για την πολιτιστική μας κληρονομιά.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15851N141</ED>
<ID>
ID:162199

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N14&aa=1</URL></REF>


Article

<CATEGORY>vin06</CATEGORY>

 <H2>Από τη φυλακή ο Τούρκος καθοδηγούσε το κύκλωμα ηρωίνης
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ 
ΤΟΥΡΚΟΣ έμπορος ναρκωτικών ο 53χρονος Τούρκος μεγαλέμπορος ναρκωτικών Ορχάν
Εγκίν που εκτίει ποινή ισόβιας κάθειρξης στις φυλακές Πατρών ήταν ο εγκέφαλος
κυκλώματος που εξαρθρώθηκε στον Έβρο, ενώ ετοιμαζόταν να διαθέσει 4,20 κιλά
ηρωίνης σε «στέκια» ναρκομανών της Αθήνας. Συγκεκριμένα, ύστερα από πολυήμερη
παρακολούθηση, συνελήφθησαν από άνδρες της Δίωξης Ναρκωτικών Ορεστιάδας, στην
αγροτική περιοχή Ψαθάδων, οι Κ. Χρήστου, 50 χρόνων, μαρμαράς, η κομμώτρια φίλη
του Ά. Μοσχούτα, 32 χρόνων, και ο Ιρανός συνεργάτης τους Μ. Νεκτά, 34 χρόνων.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15851N142</ED>
<ID>
ID:162243

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N14&aa=2</URL></REF>


Article

<CATEGORY>vin06</CATEGORY>

 <H5>ΔΙΝΟΥΝ ΔΙΟΡΙΑ 25 ΗΜΕΡΩΝ ΓΙΑ ΤΟ ΜΙΣΘΟΛΟΓΙΟ ΤΟΥΣ
</H5><H2>Τελεσίγραφο από τους δικαστές
</H2>
Με αποχή από τα δικαστήρια απειλούν δικαστές και εισαγγελείς στην περίπτωση
που υπάρξει νέα καθυστέρηση στην προώθηση του νέου ειδικού μισθολογίου του
κλάδου και δίνουν διορία 25 ημερών στην κυβέρνηση για να καταθέσει το σχετικό
νομοσχέδιο στη Βουλή...ΟΙ ΚΙΝΗΤΟΠΟΙΗΣΕΙΣ, πάντως, αναμένεται ότι θα μείνουν
στα χαρτιά, καθώς από κυβερνητικής πλευράς υποστηρίζεται ότι η προώθηση του
νομοσχεδίου είναι θέμα ημερών.

Για κάθε ενδεχόμενο, όμως, η Ένωση Δικαστών και Εισαγγελέων (ΕΔΕ) κατά τη
χθεσινή έκτακτη γενική συνέλευσή της αποφάσισε να καταρτίσει χρονοδιάγραμμα
αντιδράσεων που θα ξεκινήσουν στις 25 Ιουνίου με δίωρη διακοπή των
συνεδριάσεων των δικαστηρίων.

Ουσιαστικά, πρόκειται για δίωρη στάση εργασίας (12.00-14.00) που για λόγους
συνταγματικής νομιμότητας (οι δικαστικοί δεν έχουν δικαίωμα να απεργήσουν)
παρουσιάζεται άλλη μία φορά ως «διακοπή εργασιών», ώστε να ενημερωθούν από
κοινού δικαστές και εισαγγελείς για τις εξελίξεις που θα υπάρχουν ως προς το μισθολόγιο.

Ακόμη, στις 16 Σεπτεμβρίου, με την έναρξη του νέου δικαστικού έτους, οι
δικαστές θα αρνηθούν να πάρουν κατ' οίκον εργασία.

Θα ζητήσουν να οργανωθούν χώροι εργασίας και βιβλιοθήκες στα δικαστήρια,
καθώς και να τους διατεθεί η απαραίτητη γραφική ύλη, ώστε να διεκπεραιώνουν
τις δικογραφίες εντός των δικαστηρίων.

Ωστόσο, εγγράφως ο υφυπουργός Οικονομικών Νικ. Χριστουδουλάκης ενημέρωσε τη
συνέλευση ότι οι συναρμόδιοι υπουργοί έχουν ήδη υπογράψει το σχετικό
νομοσχέδιο κι εντός των προσεχών ημερών θα κατατεθεί στη Βουλή από τη
γραμματεία του Υπουργικού Συμβουλίου. Σχετικές διαβεβαιώσεις υπήρξαν και από
την πλευρά του γενικού γραμματέα του υπουργείου Δικαιοσύνης Κων. Νταϊλιάνα που
μίλησε στη συνέλευση και τόνισε ότι «είναι αναγκαίο να ανυψωθεί το κύρος της
Δικαισύνης» και ότι «σκοπός του υπουργείου είναι ο ελεύθερος δικαστής που δεν
θα επηρεάζεται από καμιά εξουσία και κανέναν ανώτερο...».

Σύμβουλοι της ΕΔΕ που πήραν τον λόγο στη συνέλευση ανέφεραν ότι, εάν τελικά το
νέο μισθολόγιο δεν ψηφιστεί, τότε οι δικαστικοί «θα αναγκαστούν να καταφύγουν
σε νέες αγωγές στα δικαστήρια».

Σημειώνεται ότι με το νέο μισθολόγιο ενσωματώνεται πλήρως στους μισθούς των
δικαστών η διαφορά αποδοχών με διευθυντές γιατρούς του ΕΣΥ, την οποία οι
δικαστικοί την τελευταία δεκαετία λαμβάνουν αναδρομικά, ύστερα από δικαστικές αποφάσεις.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15851N151</ED>
<ID>
ID:162200

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N15&aa=1</URL></REF>


Article

<CATEGORY>vin06</CATEGORY>

 <H2>Πέθανε ο εφοπλιστής Γ. Λιβανός σε ηλικία 71 ετών
</H2>
Ο ΕΛΛΗΝΑΣ εφοπλιστής Γεώργιος Λιβανός απεβίωσε χθες σε ηλικία 71 χρόνων στο
νοσοκομείο «Ευαγγελισμός», όπου νοσηλευόταν εξαιτίας μακροχρόνιας ασθένειας
των πνευμόνων.

Ο Γεώργιος Λιβανός γεννήθηκε στις 8 Αυγούστου του 1926 στη Νέα Ορλεάνη. Το
1946 αποφοίτησε από το Κολλεγιο Αθηνών και σπούδασε διοίκηση επιχειρήσεων στο
Πανεπιστημιο Hofstra των ΗΠΑ. Διέθετε το μεγαλύτερο σε αριθμό πλοίων στόλο ­
με τη μεγαλύτερη χωρητικότητα ­ από οποιονδήποτε άλλο Έλληνα εφοπλιστή. Η
περιουσία του το 1994, σύμφωνα με το περιοδικό «Fortune», υπολογιζόταν σε
περισσότερα από 3 δισ. δολάρια.

Είναι ιδρυτής της ναυτιλιακής εταιρείας «Ceres» και από το 1977 καθιέρωσε ένα
δίκτυο εξυπηρέτησης των νησιών του Αργοσαρωνικού με υδροπτέρυγα. Εμπνεύστηκε
και δημιούργησε ­ το 1982 ­ την Ελληνική Εταιρεία για την Προστασία του
Θαλάσσιου Περιβάλλοντος (HELMEPA) που διαδραμάτισε σημαντικό ρόλο στη
διαπαιδαγώγηση των εφοπλιστών και των ναυτικών απέναντι σε ζητήματα προστασίας
του θαλάσσιου περιβάλλοντος. Σημερα η HELMEPA, που ιδρύθηκε ως μία εθελοντική
συμβολή στην καταπολέμηση της ρύπανσης, έχει μέλη πάνω από 6.000 Έλληνες ναυτικούς.

Εγκαινίασε το σχεδιασμό και την εφαρμογή της ιδέας του mini bulker (τύπος
πλοίου), η πιο αποτελεσματική χρήση του οποίου αποδείχθηκε στις αρχές της
δεκαετίας του '70, όταν χρησιμοποιήθηκε από τα Ηνωμένα Έθνη στο πρόγραμμα της
ανακούφισης του Μπαγκλαντές από το λιμό. Η κηδεία του θα γίνει σήμερα.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15851N152</ED>
<ID>
ID:162244

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N15&aa=2</URL></REF>


Article

<CATEGORY>vin06</CATEGORY>

 <H5>Η ΣΧΟΛΙΚΗ ΕΠΙΔΟΣΗ ΣΤΟ ΛΥΚΕΙΟ ΚΑΙ Η ΕΙΣΑΓΩΓΗ ΣΤΟ ΠΑΝΕΠΙΣΤΗΜΙΟ
</H5><H5>Επικυρώνοντας τις ανισότητες και διαφοροποιήσεις
</H5><H2>Βαρόμετρο επιτυχίας
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

Στις Γενικές Εξετάσεις, όπως κάθε χρόνο έτσι κι εφέτος, παίρνουν μέρος πάνω
από 150 χιλιάδες υποψήφιοι διεκδικώντας μια θέση στον ήλιο της Τριτοβάθμιας Εκπαίδευσης.

Το τελευταίο δεκαήμερο του Ιουνίου προβάλλεται ως χρόνος «τελικής κρίσης»,
αφού στη διάρκειά του φαίνεται να καθορίζεται η δυνατότητα εισόδου ή όχι στο
Πανεπιστήμιο. Τα 12 χρόνια μαθητικής «καριέρας» παρουσιάζονται «αμέτοχα και
αμήχανα» στη μάχη της εισόδου και, σύμφωνα με κοινή παραδοχή, στον
συμπυκνωμένο χρόνο των Γενικών Εξετάσεων οι υποψήφιοι «τα παίζουν όλα σε μια
ζαριά».Στην έρευνα που ακολουθεί δείχνουμε ότι η πορεία προς την εκπόρθηση της
«Υψηλής Πύλης» των πανεπιστημιακών ιδρυμάτων, ενώ είναι αυστηρά
προδιαγεγραμμένη στον «ορίζοντα των σχολικών χρόνων» των υποψηφίων, ωστόσο,
μεταμφιέζεται σε πορεία κατακτημένη στο κρίσιμο δεκαήμερο του Ιουνίου.

Παράλληλα, αποδεικνύουμε με τη βοήθεια των στατιστικών στοιχείων ότι ο
χωρισμός των υποψηφίων σε δύο ομάδες, στους «επιτυχόντες» και «αποτυχόντες»
μετά την έκδοση των αποτελεσμάτων των Γενικών Εξετάσεων, δεν είναι προϊόν της
επιλεκτικής τους λειτουργίας, αλλά δημιούργημα της 12χρονης εκπαιδευτικής
πορείας του υποψηφίου και μάλιστα σε τέτοιο βαθμό, που ακόμη και η σχολική
επίδοση στην τελευταία τάξη του Λυκείου να προσδιορίζει με σαφήνεια την
εισαγωγή ή όχι στην Τριτοβάθμια Εκπαίδευση.

Παραφράζοντας τον Γάλλο κοινωνιολόγο της Εκπαίδευσης Pierre Bourdieu, οι
Γενικές Εξετάσεις δεν είναι παρά σχολές κολυμβήσεως, στις οποίες τα
καταφέρνουν μόνο τα ψάρια! Ποια είναι η σχέση της σχολικής επίδοσης στο Λύκειο
με την εισαγωγή στην Τριτοβάθμια Εκπαίδευση;

Από παλαιότερες έρευνες έχει επισημανθεί ότι η σχολική επίδοση έχει στενή
σχέση με τις πιθανότητες επιτυχίας - αποτυχίας του υποψηφίου· κοντολογίς, ο
δείκτης συσχέτισης του βαθμού του απολυτηρίου του υποψηφίου και της επίδοσής
του στις Γενικές Εξετάσεις είναι θετικός.

Ο πανεπιστημιακός Αργύρης Κυρίδης τονίζει ότι η σχολική επίδοση στην
υποχρεωτική εκπαίδευση είναι σε θέση να αναδείξει μια σχετικώς ασφαλή
δυνατότητα πρόβλεψης για την είσοδο ή όχι στην Τριτοβάθαια Εκπαίδευση. Η
ανάγνωση των πινάκων 1 και 2 αποκαλύπτει τις πιθανότητες εισαγωγής σε διάφορες
πανεπιστημιακές σχολές ανάλογα με την επίδοση κατά την τελευταία λυκειακή
τάξη. Τα συμπεράσματα από τον έλεγχο του χαρακτηρισμού της επίδοσης των
φοιτητών της Παιδαγωγικής Σχολής Φλώρινας (ΑΕΙ) καθιστούν σαφές ότι
αποφοίτησαν από την Γ' Λυκείου με «Λίαν Καλώς» και «Άριστα» σε ποσοστό 87%
περίπου. Σε ό,τι αφορά τους φοιτητές της Ιατρικής Αθηνών, η ανάλυση των
στοιχείων φανερώνει ότι οι 9 στους 10 περίπου έχουν βαθμό απολυτηρίου Λυκείου
18-20! Τα στοιχεία των πινάκων 1 και 2 υποδηλώνουν σαφώς ότι και στις δύο
περιπτώσεις σχολών οι πιθανότητες εισαγωγής αυξάνονται σημαντικά όσο αυξάνει
και ο βαθμός απόλυσης από την Γ' Λυκείου

Η Αγλαΐα Καλαματιανού, η οποία οργάνωσε και πραγματοποίησε την έρευνα σε 559
φοιτητές του πρώτου και του δωδέκατου εξαμήνου του Ιατρικού Τμήματος του
Πανεπιστημίου Αθηνών, σημειώνει ότι, σύμφωνα με δηλώσεις των φοιτητών, το 80%
περίπου ήταν μεταξύ των πέντε καλύτερων μαθητών της τελευταίας τάξης του
Λυκείου. Παράλληλα, ο Αργύρης Κυρίδης που πραγματοποίησε την έρευνα στον
φοιτητικό πληθυσμό του Τμήματος Δημοτικής Εκπαίδευσης (ΑΕΙ) και του Τμήματος
Νηπιαγωγών (ΑΕΙ) Φλώρινας επισημαίνει ότι οι πιθανότητες εισαγωγής ανάμεσα σε
όσους είχαν χαμηλή βαθμολογία στο Λύκειο και σε όσους είχαν υψηλή ήταν μία
προς δεκαπέντε (1:15).

Κοντολογίς, οι υποψήφιοι με χαρακτηρισμό επίδοσης στο απολυτήριο Λυκείου
«Άριστα» είχαν 15 φορές περισσότερες πιθανότητες να βρεθούν στους καταλόγους
επιτυχόντων από τους υποψηφίους με χαρακτηρισμό επίδοσης «Σχεδόν Καλά». Επίσης
ένας υποψήφιος με βαθμό, π.χ., 14 είχε 9 φορές λιγότερες πιθανότητες εισαγωγής
σε σχέση με υποψήφιο με βαθμό, π.χ., 18,7%.

ΣΥΜΠΕΡΑΣΜΑΤΙΚΑ

1. Η εξέταση της σχέση σχολικής επίδοσης στο Λύκειο και εισαγωγής στην
Τριτοβάθμια Εκπαίδευση απέδειξε ότι η υψηλή βαθμολογία στο απολυτήριο της
τελευταίας τάξης και η επιτυχία στις Γενικές Εξετάσεις βρίσκονται σε άμεση
συνάρτηση είτε πρόκειται για εισαγωγή σε περιφερειακή πανεπιστημιακή μονάδα
(Τμήμα Δημοτικής Εκπαίδευσης και Τμήμα Νηπιαγωγών Φλώρινας) είτε πρόκειται για
κεντρική πανεπιστημιακή μονάδα κύρους (Ιατρικό Τμήμα Πανεπιστημίου Αθηνών).

2. Η είσοδος ή η αποτυχία εισόδου στην Τριτοβάθμια Εκπαίδευση και
ιδιαίτερα στις προνομιούχες σχολές της προχαράσσεται κατά τη διάρκεια της
εκπαιδευτικής πορείας του υποψηφίου και όχι στη γραμμή των Γενικών Εξετάσεων,
οι οποίες σύμφωνα με τα πορίσματα των ερευνών έρχονται να νομιμοποιήσουν τα
σχολικά αποτελέσματα που κατεγράφησαν στη διάρκεια των προηγούμενων
εκπαιδευτικών βαθμίδων (Γυμνάσιο - Λύκειο).

ΕΙΝΑΙ ΦΑΝΕΡΟ ότι οι Γενικές Εξετάσεις είναι η κορυφή του παγόβουνου στο
μηχανισμό επιλογής / πρόκρισης ή απόρριψης του μαθητικού πληθυσμού από την
Τριτοβάθμια Εκπαίδευση. Ουσιαστικά αυτές, με την όποια μορφή τους, έρχονται να
επικυρώσουν και να νομιμοποιήσουν τη σχέση του υποψηφίου με τη μαθησιακή
διαδικασία που επιτελείται στη διάρκεια της 12χρονης εκπαιδευτικής του πορείας
και «καθρεφτίζεται» στη σχολική του επίδοση. Στα πλαίσια αυτά δίκαια μπορεί να
υποστηρίξει κανείς ότι οι διαφοροποιήσεις που παρουσιάζονται στις σχολικές
επιδόσεις των μαθητών, διαφοροποιήσεις που όπως δείξαμε προσδιορίζουν τις
πιθανότητες πρόσβασης στην Τριτοβάθμια Εκπαίδευση βρίσκονται ­ αν αφαιρέσουμε
τον παράγοντα «κοινωνικοοικονομική προέλευση του υποψηφίου» για τον οποίο θα
μιλήσουμε στο αμέσως επόμενο δημοσίευμα ­ όχι στα συστήματα Γενικών Εξετάσεων
αλλά στις λειτουργικές δομές της Πρωτοβάθμιας και Δευτεροβάθμιας Εκπαίδευσης
που «σφραγίζουν» με την «τακτική τους» την ομαδοποίηση των μαθητών, ανάλογα με
την επίδοσή τους, απονέμοντας όλη την προβλεπόμενη κλίμακα των βαθμών.

Κατά πόσο όμως οι μηχανισμοί ελέγχου της επίδοσης των μαθητών αποτελούν ένα
«αθώο μέσο» καταγραφής των γνώσεων και των ικανοτήτων του μαθητή; Κατά πόσο η
σχολική επίδοση του μαθητή στη διάρκεια της «εκπαιδευτικής του ιστορίας» είναι
προσωπική του υπόθεση;

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15851N161</ED>
<ID>
ID:162201

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N16&aa=1</URL></REF>


Article

<CATEGORY>vin06</CATEGORY>

 <H2>Τιμήθηκαν οι εκτελεσθέντες
</H2>
ΚΑΒΑΛΑ

ΤΟΥΣ 1.200 εκτελεσθέντες Εβραίους της Δράμας τίμησαν χθες λαός, αρχές και
ανώτερα στελέχη της ισραηλιτικής κοινότητας Θεσσαλονίκης, που με πρωτοβουλία
της έγινε η εκδήλωση.

Το πρωί τελέστηκε επιμνημόσυνη δέηση στον τόπο όπου συγκεντρώθηκαν από τις
δυνάμεις κατοχής, κατά τον Β' Παγκόσμιο Πόλεμο. Το μνημόσυνο τέλεσε ο
αρχιραβίνος Θεσσαλονίκης, δρ Ιτζχάκ Νταγιάν.

Στη συνέχεια έγιναν τα αποκαλυπτήρια πλάκας και κατατέθηκαν στεφάνια στη μνήμη
των συγκεντρωθέντων Εβραίων, στις καπναποθήκες της Δράμας.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15851N163</ED>
<ID>
ID:162276

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N16&aa=3</URL></REF>


Article

<CATEGORY>vin06</CATEGORY>

 <H2>Περνούν ΚΤΕΟ
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του Νομού Αττικής αυτήν την εβδομάδα:

*Επιβατηγά Ι.Χ. και φορτηγά έως 3,5 τόνους με αριθμό κυκλοφορίας από ΥΕΑ 7001
έως ΥΕΑ 9999.

Εξάλλου, την εβδομάδα από 9 Ιουνίου έως 13 Ιουνίου θα περάσουν από ΚΤΕΟ τα
αυτοκίνητα με τους αριθμούς:

* Επιβατηγά Ι.Χ. και φορτηγά έως 3,5 τόνους, με αριθμό κυκλοφορίας από ΥΕΒ
1000 έως ΥΕΒ 4000.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15851N164</ED>
<ID>
ID:162298

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N16&aa=4</URL></REF>


Article

<CATEGORY>vin06</CATEGORY>

 <H2>Δύο αεροπλάνα «έξυσαν» τις ταράτσες των σπιτιών στο Ηράκλειο
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

ΑΝΑΣΤΑΤΩΘΗΚΑΝ χθες το πρωί οι κάτοικοι των ανατολικών προαστίων του Ηρακλείου
και της Αλικαρνασσού, που γειτνιάζουν με το αεροδρόμιο «Νίκος Καζαντζάκης»,
κατά τη διάρκεια προσγείωσης δύο τουλάχιστον αεροσκαφών. 
Τα δύο αεροπλάνα κατά τη διαδικασία προσγείωσης πέταξαν τόσο χαμηλά, που
φαινόταν να «ξύνουν» τις ταράτσες των σπιτιών, ενώ κατά την απογείωση τα
προωθητικά αέρια παρέσυραν ό,τι βρισκόταν δίπλα, προκαλώντας ζημιές. 
Ο δήμαρχος Αλικαρνασσού κ. Γιάννης Πατεράκης δήλωσε μάλιστα πως «από θαύμα δεν
θρηνήσαμε θύματα» αφού όταν ξεκινούσαν τα αεροσκάφη παρασύρθηκαν από τον αέρα
πέτρες, λαμαρίνες ακόμη και κλαδιά δέντρων που έσπασαν και έπεσαν σε
σταθμευμένα αυτοκίνητα, στην οδό Σταδίου, που είναι δίπλα στο διάδρομο
προσγείωσης - απογείωσης. Ο δήμαρχος Αλακαρνασσού κ. ΓΗιάννης Πατεράκης με
αφορμή αυτά τα δύο περιστατικά τόνισε την αναγκαιότητα κατασκευής του λοξού
διαδρόμου στο αεροδρόμιο.

«Ζούμε ελπίζοντας ότι το έργο του λοξού διαδρόμου υλοποιείται περνώντας από τα
αναγκαία στάδια σύμφωνα με το χρονοδιάγραμμα», δήλωσε ο δήμαρχος Αλικαρνασσού.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15851N171</ED>
<ID>
ID:162202

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N17&aa=1</URL></REF>


Article

<CATEGORY>vin06</CATEGORY>

 <H2>Πρώτη πυρκαγιά στην Κασσάνδρα
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΜΕ την πρώτη μεγάλη πυρκαγιά «υποδέχθηκαν» χθες το καλοκαίρι δασοπυροσβέστες,
κάτοικοι της Κασσάνδρας Χαλκιδικής, αλλά και χιλιάδες Θεσσαλονικείς που
ταξίδεψαν σε παραθαλάσσια θέρετρα της περιοχής για το Σαββατοκύριακο.

Η πρώτη φετινή μεγάλη πυρκαγιά στη Βόρεια Ελλάδα εκδηλώθηκε χθες στις 2 το
απόγευμα, από άγνωστη αιτία, σε δασική περιοχή έξω από την Κοινότητα Νέας
Σκιώνης, στην Κασσάνδρα Χαλκιδικής.

Μέσα σε λίγη ώρα, με τη βοήθεια των ισχυρών ανέμων που πνέουν τις τελευταίες
ημέρες, η φωτιά επεκτάθηκε, σχηματίζοντας πύρινο μέτωπο περίπου 800 μέτρων.

Τέσσερα πυροσβεστικά αεροσκάφη που απογειώθηκαν από την αεροπορική βάση στην
Ελευσίνα άρχισαν να «βομβαρδίζουν» την περιοχή με τόνους νερού. Επίσης 25
υπάλληλοι του δασαρχείου Κασσάνδρας με 6 οχήματα, πυροσβέστες, και πολλοί
κάτοικοι της περιοχής κατέβαλαν προσπάθειες για να την περιορίσουν.

Αργά το απόγευμα οι δυνάμεις πυρόσβεσης κατάφεραν να αναχαιτίσουν το μέτωπο,
και στις 7 το απόγευμα η φωτιά τέθηκε υπό έλεγχο προτού επεκταθεί στο πυκνό πευκοδάσος.

Σύμφωνα με τις πρώτες εκτιμήσεις, η φωτιά αποτέφρωσε γύρω στα 500 στρέμματα με
πεύκα και αθέριστα σιτηρά, χωρίς ευτυχώς να απειληθούν κατοικημένες περιοχές.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15851N172</ED>
<ID>
ID:162245

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N17&aa=2</URL></REF>


Article

<CATEGORY>vin06</CATEGORY>

 <H2>Η «Εφημερίς»
</H2>
ΔΙΕΥΚΡΙΝΙΣΗ: Η «Εφημερίς», στην οποία αναφέρεται το δημοσίευμα του Σαββάτου
υπό τον τίτλο «Δύο αιώνες εφημερίδες», έχει κυκλοφορήσει ήδη από το 1995 σε
έξι τόμους, με επιμέλεια του Λέανδρου Βρανούση (έκδοση της Ακαδημίας Αθηνών
και του Κέντρου Ερεύνης Μεσαιωνικού και Νέου Ελληνισμού). Η κ. Ελένη Χατζούδη
- Τούντα έκανε την επιλογή των ειδήσεων και των σχολίων για το αφιέρωμα των «ΝΕΩΝ».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15851N173</ED>
<ID>
ID:162277

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N17&aa=3</URL></REF>


Article

<CATEGORY>vin06</CATEGORY>

 <H2>Απειλούσε να αυτοπυρποληθεί 13χρονη
</H2>
ΤΟ ΕΙΔΩΛΟ της είναι η τραγουδίστρια Άννα Βίσση. Οι αφίσες της στολίζουν τους
τοίχους του δωματίου της 13χρονης μαθήτριας. Μία από αυτές τις αφίσες έγινε
προχθές το απόγευμα η αιτία για το άγριο ξέσπασμα της μικρής, που κλειδώθηκε
στο δωμάτιό της και απειλούσε ότι θα αυτοπυρποληθεί.

Δύο ώρες αγωνίας και σκληρής δοκιμασίας για τους γονείς της 13χρονης που
προσπάθησαν με κάθε τρόπο να την αποτρέψουν. Χρειάσθηκε να επέμβει η Αστυνομία
και η Πυροσβεστική και με τη βοήθεια της φίλης της Όλγας την κατέβασαν από το διαμέρισμα.

Μια σκισμένη αφίσα προκάλεσε την έκρηξη της μικρής προχθές στις 6 το απόγευμα.
Η μητέρα της, όπως μας είπαν γείτονες, λίγο πριν της έσκισε την αφίσα της
αγαπημένης της τραγουδίστριας και την πέταξε από το μπαλκόνι, γεγονός που
προκάλεσε την οργή της. Η μικρή κλειδώθηκε μέσα στο δωμάτιό της, στον τρίτο
όροφο πολυκατοικίας της Λεωφόρου Μεσογείων και απειλούσε ότι θα περιλούσει το
σώμα της με οινόπνευμα και θα αυτοπυρποληθεί. Έντρομοι οι γονείς της
προσπάθησαν να την ηρεμήσουν, χωρίς αποτέλεσμα. Η μικρή ήταν αμετάπειστη.
«Θέλω να μου φέρετε την Άννα Βίσση», επαναλάμβανε συνέχεια.

Στο μεταξύ, είχε ειδοποιηθεί η Αστυνομία και η Πυροσβεστική. Απελπισμένοι οι
γονείς της την παρακαλούσαν να βγει από το δωμάτιό της. Η ώρα περνούσε και η
13χρονη παρέμενε κλειδωμένη στο δωμάτιό της. Καπνοί που άρχισαν να βγαίνουν
από το δωμάτιο έκαναν όλους να ανησυχήσουν ακόμα περισσότερο. Η «κολλητή» της
φίλη η Όλγα, που μόλις έμαθε τι είχε συμβεί έσπευσε να βοηθήσει, ανέλαβε να
της μιλήσει και να την μεταπείσει. Ανέβηκε μαζί με πυροσβέστες στο μπαλκόνι
του διπλανού διαμερίσματος και από το διαχωριστικό άρχισε να της μιλάει. Η
13χρονη φίλη της άνοιξε τα ρολά της μπαλκονόπορτας και τότε οι πυροσβέστες
βρήκαν την ευκαιρία να επέμβουν, να την βγάλουν από το δωμάτιο και να δώσουν
τέλος στην δυσάρεστη περιπέτεια. Ύστερα από δύο ώρες που κράτησε η
«πολιορκία», η μικρή μεταφέρθηκε στο νοσοκομείο και με τη βοήθεια
παιδοψυχολόγου ηρέμησε και λίγο αργότερα επέστρεψε στο σπίτι της.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15851N201</ED>
<ID>
ID:162203

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N20&aa=1</URL></REF>


Article

<CATEGORY>vin06</CATEGORY>

 <H5>ΚΑΙ ΑΛΛΕΣ ΛΙΜΝΕΣ ΤΗΣ Β. ΕΛΛΑΔΑΣ ΘΑ ΑΠΟΚΤΗΣΟΥΝ ΠΛΟΙΑΡΙΑ
</H5><H2>Κρουαζιέρα στη λίμνη Καστοριάς
</H2>
<AUTHOR>ΑΛΕΞΗΣ ΤΣΑΤΣΟΥΛΗΣ</AUTHOR>

Τα καραβάκια επέστρεψαν στη λίμνη της Καστοριάς. Ξαναπιάνουν, ύστερα από
τριάντα χρόνια, στην προβλήτα του λιμανιού της ακριτικής πόλης, ενώ
αναζωογονείται η λίμνη και αναδεικνύονται οι φυσικές ομορφιές και οι ιστορικοί
χώροι της περιοχής.ΤΟ ΣΚΑΦΟΣ «Ορεστιάς», απόκτημα του Δήμου Καστοριάς,
ήδη έκανε την παρθενική κρουαζιέρα στη λίμνη, ενώ οι τουρίστες που θα
επισκέπτονται την Καστοριά, ύστερα από δύο περίπου εβδομάδες, θα μπορούν πλέον
να απολαμβάνουν τον περίπλου της λίμνης πληρώνοντας λιγότερο από 800 δραχμές.

Η ναυπήγηση του σκάφους (πολυεστερικό, μήκους 20,8 μέτρων και πλάτους 5,8 μ.,
αναπτύσσει ταχύτητα 18 κόμβων, ενώ μπορεί να πλεύσει και με άνεμο 7 Μπωφόρ)
αποτελεί το πρώτο βήμα του υπουργείου Μακεδονίας - Θράκης για την ανάπτυξη και
άλλων λιμνών στη Β. Ελλάδας. «Αρκετές διαθέτουν τα απαραίτητα χαρακτηριστικά
και τις προϋποθέσεις για την ανάπτυξη λιμναίου τουρισμού», είπε στην τελετή
εγκαινίων του σκάφους ο υπουργός Μακεδονίας - Θράκης, κ. Φίλιππος Πετσάλνικος,
ενώ ακολουθεί και η παράδοση δεύτερου στην Κοινότητα Μαυροχωρίου, που
βρίσκεται στην απέναντι από την Καστοριά όχθη της λίμνης.

Πρόθεση του ΥΜΑΘ είναι η ναυπήγηση πλοιαρίου, που θα εκτελεί τουριστικούς
πλόες στη λίμνη Βόλβη, ενώ εξετάζεται το ενδεχόμενο ανάλογης πρωτοβουλίας και
για τη Μεγάλη Πρέσπα.

«Εμείς δεν ξέρουμε τι σημαίνει καραβάκι. Οι νέοι της πόλης θα έχουν την
ευκαιρία να δουν την πόλη εν πλω μέσα από τη λίμνη και οι τουρίστες να
απολαύσουν τον περίπλου», τονίζει ο δήμαρχος της Καστοριάς, κ. Δημήτρης Παπουλίδης.

Τα δρομολόγια, όσα επιβάλλει η κίνηση, αναμένεται να αρχίσουν μετά δύο περίπου
εβδομάδες, όταν ολοκληρωθεί η διαδικασία παράδοσης από την κατασκευάστρια
εταιρεία. Τα πρώτα μηχανοκίνητα πλοιάρια ναυπηγήθηκαν και πρωτοταξίδεψαν στη
λίμνη της Καστοριάς τη δεκαετία του 1920, αποτελούσαν την αστική συγκοινωνία
της περιοχής, ελλείψει οδικού δικτύου, ενώ τη δεκαετία του '60 εξυπηρετούσαν
τους κατοίκους της Καστοριάς και των παραλίμνιων κοινοτήτων επτά πλοιάρια.
Όμως τα λεωφορεία που δρομολογήθηκαν το 1967 κατήργησαν τα πλοιάρια, τα οποία
επιστρέφουν για την τουριστική αξιοποίηση της λίμνης, που ξαναζωντανεύει με
σειρά έργων (προϋπολογισμού 1,3 δισ. δραχμών, από το περιφερειακό
επιχειρησιακό πρόγραμμα) για την προστασία και αξιοποίησή της, που
πραγματοποιούνται και προγραμματίζονται.

Το ευχάριστο για την ποιότητα του υδάτινου δυναμικού της λίμνης είναι η
αυξημένη ποσότητα διαλυμένου οξυγόνου, που διαπίστωσε το επιστημονικό
επιτελείο του Εργαστηρίου Αναλυτικής Χημείας του Αριστοτελείου Πανεπιστημίου
στην πιο πρόσφατη ανάλυση που πραγματοποίησε.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15851N211</ED>
<ID>
ID:162204

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N21&aa=1</URL></REF>


Article

<CATEGORY>vin06</CATEGORY>

 <H2>Κατεδαφίστηκε χθες και η δεύτερη γέφυρα Ροσινιόλ
</H2>
ΟΛΟΚΛΗΡΩΘΗΚΑΝ χθες οι εργασίες κατεδάφισης και της δεύτερης γέφυρας Ροσινιόλ,
που εξυπηρετούσε το ρεύμα της εθνικής οδού προς τον Πειραιά. Στον κόμβο
Δυρραχίου χθες το μεσημέρι το τεράστιο σύννεφο σκόνης που σκέπασε την περιοχή
σήμανε το τέλος των κατεδαφίσεων.

Τα έργα οδοποιίας, ωστόσο, θα διαρκέσουν περίπου 1,5 χρόνο. Για το λόγο αυτό
στον κόμβο Δυρραχίου έχουν ληφθεί έκτακτα μέτρα για τον περιορισμό της
καθυστέρησης που προκαλούν τα έργα παράκαμψης στην κυκλοφορία των διερχόμενων οχημάτων.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15851N212</ED>
<ID>
ID:162246

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N21&aa=2</URL></REF>


Article

<CATEGORY>vin07</CATEGORY>

 <H5>Ο ΕΡΜΠΑΚΑΝ ΚΑΤΩ ΑΠΟ ΤΗΝ ΠΙΕΣΗ ΤΩΝ ΣΤΡΑΤΗΓΩΝ ΤΗΣ ΠΑΡΕΔΩΣΕ ΤΗΝ ΠΡΩΘΥΠΟΥΡΓΙΑ
</H5><H2>Τα κατάφερε η Τσιλέρ
</H2>
Μία ημέρα μετά την άσκηση ασφυκτικής πίεσης από τους στρατιωτικούς να
εφαρμόσει σειρά αυστηρών αντι-ισλαμικών μέτρων, ο πρωθυπουργός της Τουρκίας
Νετζμετίν Ερμπακάν παραδίδει την πρωθυπουργία στην Τανσού Τσιλέρ, ένα χρόνο
νωρίτερα από όσο προβλεπόταν στη συμφωνία συνεργασίας των δύο κομμάτων.Η
ΤΑΝΣΟΥ Τσιλέρ ανακοίνωσε χθες ότι αναλαμβάνει την πρωθυπουργία για να οδηγήσει
τη χώρα σε πρόωρες εκλογές. Δεν διευκρίνισε, όμως, ούτε το πότε θα αναλάβει
την πρωθυπουργία, ούτε το πότε θα διεξαχθούν οι εκλογές. Και οι δύο πολιτικοί
ηγέτες βρίσκονταν με την πλάτη κολλημένη στον τοίχο, μετά την ενδεκάμηνη
κυβερνητική συνεργασία, καθώς βρέθηκαν αντιμέτωποι με το πολιτικοστρατιωτικό
κατεστημένο, που διαφωνούσε με τον ισλαμικό προσανατολισμό του Τούρκου
πρωθυπουργού. Εκείνη, όμως, που βρέθηκε ζημιωμένη ήταν η Τσιλέρ, η οποία είδε
τις τελευταίες εβδομάδες να μειώνεται η δύναμη του κόμματός της στην τουρκική
εθνοσυνέλευση, λόγω των αλλεπάλληλων αποσκιρτήσεων βουλευτών της.

Ο Ερμπακάν απομένει να υποβάλει στον πρόεδρο Ντεμιρέλ την παραίτησή του. Και ο
Τούρκος πρόεδρος, που είναι και αυτός ενοχλημένος από τις ισλαμικές κορόνες
του Ερμπακάν, θα δώσει την εντολή σχηματισμού στην Τσιλέρ.

ΕΠΑΦΕΣ ΓΙΑ ΕΚΛΟΓΕΣ

Παρ' όλο που τις τελευταίες δύο εβδομάδες γίνονταν συνεχείς συσκέψεις
αξιωματούχων των δύο κομμάτων που αποτελούν τον κυβερνητικό συνασπισμό, με
στόχο να καθορισθεί ο χρόνος διεξαγωγής των πρόωρων εκλογών, ούτε χθες
ανακοινώθηκε η ημερομηνία.

Οι τουρκικές εφημερίδες γράφουν ότι ο Ερμπακάν θέλει να γίνουν οι εκλογές τον
Οκτώβριο, ενώ η Τσιλέρ επιμένει πως πρέπει να γίνουν μερικούς μήνες αργότερα...

«Τα κόμματά μας μετά τις εκλογές θα βγουν κερδισμένα», δήλωσε ο Ερμπακάν, μετά
τη συνάντηση που είχε με την Τσιλέρ. Το κόμμα της Τσιλέρ, που ταλανιζόταν από
τα σκάνδαλα της προηγούμενης θητείας του στην εξουσία, τους τελευταίες μήνες
περνούσε σκληρή δοκιμασία, με την αποκάλυψη στενών σχέσεων στελεχών του με τον
υπόκοσμο της διακίνησης ναρκωτικών.

Το όνομα της Τσιλέρ είχε αναμειχθεί ευθέως σε υπόθεση διακίνησης ναρκωτικών,
κατά τη διάρκεια δίκης στη Γερμανία.

Με την παραίτηση, προχθές, από το κόμμα του πρώην υπουργού Υγείας Γιλντιρίμ
Ακτουνά (του τέταρτου βουλευτή μέσα σε δύο εβδομάδες), ο κυβερνητικός
συνασπισμός έχει πλέον χάσει την πλειοψηφία του στην εθνοσυνέλευση και
στηρίζεται στις ψήφους ενός μικρού υπερεθνικιστικού κόμματος.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15851N231</ED>
<ID>
ID:162192

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N23&aa=1</URL></REF>


Article

<CATEGORY>vin07</CATEGORY>

 <H2>Άγριο σφυροκόπημα του Ερμπακάν από τους στρατιωτικούς
</H2>
ΟΙ ΤΟΥΡΚΟΙ στρατιωτικοί, που θεωρούν εαυτούς ως τους μόνους εγγυητές των
κοσμικών θεσμών, που επέβαλε ο ιδρυτής του σύγχρονου τουρκικού κράτους,
Μουσταφά Κεμάλ, σφυροπούσαν επί έξι ώρες τον Ερμπακάν στη σύνοδο του Εθνικού
Συμβουλίου Ασφαλείας, παρουσία του προέδρου Σουλεϊμάν Ντεμιρέλ.

Οι στρατηγοί εξέφρασαν τη δυσαρέσκειά τους, επειδή δεν εφαρμόστηκαν τα 18
αντιισλαμικά μέτρα που είχαν θέσει στην προηγούμενη σύνοδο του Συμβουλίου στις
28 Φεβρουαρίου.

Σε ανακοίνωση που εκδόθηκε μετά το τέλος των εργασιών του συμβουλίου,
αναφέρεται ότι «μελετήθηκαν προσεκτικά όλες οι πληροφορίες για τη διαδικασία
εφαρμογής των μέτρων που ελήφθησαν στη συνεδρίαση του Συμβουλίου Εθνικής
Ασφαλείας, στις 28 Φεβρουαρίου, καθώς και το θέμα της ειρήνης και της
ασφάλειας ολόκληρης της χώρας σε σχέση με τις εσωτερικές και παγκόσμιες εξελίξεις».

Ο Τούρκος πρωθυπουργός, αποχωρώντας μετά το τέλος της συνεδρίασης, απέφυγε να
κάνει οποιαδήποτε δήλωση.

Κάτω από τη συνεχή πίεση των στρατιωτικών που αντιδρούσαν έντονα βλέποντας την
προσπάθεια επιβολής ισλαμικών προσανατολισμών στην εξωτερική πολιτική της
Τουρκίας, η τουρκική κυβέρνηση δεν λειτουργούσε σωστά. Εδώ και δύο μήνες δεν
είχε πραγματοποιηθεί υπουργικό συμβούλιο. Αποκορύφωμα ήταν η μηνυτήρια αναφορά
του γενικού εισαγγελέα στο Συνταγματικό Δικαστήριο, με την οποία προτείνεται η
διάλυση του Κόμματος της Ευημερίας του Ερμπακάν, ως αντισυνταγματικού.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15851N232</ED>
<ID>
ID:162239

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N23&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ιχνηλασία κυβερνητικής συλλογιστικής
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΟΙ ΔΕΔΗΛΩΜΕΝΕΣ καλές προθέσεις και η εντυπωσιακή πλαδαρότητα της κυβέρνησης
έναντι των ελληνοτουρκικών αντιφάσκουν δραματικά με την ολοένα σαφεστέρα,
ωμοτέρα ­ και επισημότατα ­ διακηρυσσομένη επεκτατική διεκδικητικότητα της
Τουρκίας. Συνεπώς, το εύλογο ερώτημα ποία, επιτέλους, η συναφής κυβερνητική
συλλογιστική διεγείρει εθνική αγωνία. Συγκεκριμένως:

* Πώς είναι δυνατόν να υποτεθεί ότι ελληνοτουρκικός διάλογος μπορεί ν'
αμβλύνει την τουρκική ακαμψία, όταν η Άγκυρα υπερέχει ενόπλως σε βαθμό, που
υπολογίσιμα απειλεί πόλεμο και, προσέτι, λόγω γεωπολιτικών κυρίως δεδομένων,
απολαύει καθοριστικής διπλωματικής υποστήριξης Αμερικανών και άλλων; Και,
επίσης, όταν γνωρίζει ότι η ευρωπαϊκή της πορεία δεν προσκρούει στην Ελλάδα,
αλλά στα συμφέροντα του ευρωενωσιακού Διευθυντηρίου; Όταν όλα αυτά συμβαίνουν,
τι δυνατότητες πίεσης διαθέτει η κυβέρνηση προς ευμενή επηρεασμό
ελληνοτουρκικού διαλόγου;

* Επειδή, εξ άλλου, ακόμη και ο καθηγητής Σημίτης είναι αδιανόητο ότι
οπτασιάζεται διευθετήσεις των ελληνοτουρκικών με διαλεκτική μόνον επιδεξιότητα
και πειθώ, την εμμονή του σε πολιτική κατευνασμού και διαλόγου εξηγεί, ίσως,
προσδοκία ότι με «λογικές» παραχωρήσεις θα επιτύγχανε συμβιβασμό. Όμως,
λογικές θα' ταν ανεπαρκείς, επαρκείς δε ολέθριες... Ούτε, βεβαίως, θα
εξετίθετο η Τουρκία ως αδιάλλακτη: Τούρκοι και ξένοι παγερώς αδιαφορούν για
ελληνικούς τίτλους καλής συμπεριφοράς. Ζητούν απλώς υποχωρήσεις στις ιταμές,
υπό απειλή πολέμου, τουρκικές αξιώσεις.

*Τις οπτασίες ειρήνης με την Τουρκία των ποικίλων Ελλήνων «εκσυγχρονιστών»
ματαίως, κατά καιρούς, πλήττουν κεραυνοί εκ Τουρκίας (προσφάτως διακηρύξεις
Ντεμιρέλ, Τσιλέρ, Οϊμέν κ.ά.). Αυτοί παραμένουν ιδεοληπτικά ατάραχοι!

*Στο μεταξύ, ο καιρός περνάει και εγκληματικά καθυστερεί ο εξοπλισμός της
χώρας. Τι λέγουν ΠΑΣΟΚ και Νέα Δημοκρατία;

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15851N233</ED>
<ID>
ID:162295

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N23&aa=3</URL></REF>


Article

<CATEGORY>vin07</CATEGORY>

 <H5>Ο ΠΡΟΕΔΡΟΣ ΣΙΡΑΚ, Ο ΜΕΓΑΛΟΣ ΗΤΤΗΜΕΝΟΣ ΤΩΝ ΕΚΛΟΓΩΝ ­ ΠΑΝΗΓΥΡΙΣΜΟΙ ΣΤΟ ΠΑΡΙΣΙ
ΚΑΙ Σ' ΟΛΟΚΛΗΡΗ ΤΗ ΓΑΛΛΙΑ
</H5><H5>Γλέντι έως το πρωί στο αρχηγείο του Λιονέλ Ζοσπέν
</H5><H5>Πολλά υποσχέθηκε αλλά τίποτε δεν έκανε
</H5><H5>Η συγκατοίκηση άρχισε από το γήπεδο!
</H5><H2>Θριάμβευσαν οι Σοσιαλιστές ­ Παίρνουν αυτοδυναμία
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

«Νικήσαμε», «Νικήσαμε», «Νικήσαμε»: οι οπαδοί του Σοσιαλιστικού Κόμματος δεν
περίμεναν καν τις πρώτες εκτιμήσεις των αποτελεσμάτων για να αρχίσουν το
πανηγύρι. Ήδη από τις 7 μ.μ. είχαν συγκεντρωθεί έξω από το σπίτι της Λατινικής
Αμερικής, στο Μπουλβάρ Σεν Ζερμέν, όπου οι Σοσιαλιστές έστησαν το εκλογικό
τους κέντρο για τη βραδιά του δεύτερου γύρου.

ΓΥΡΩ στις 7.30, μισή ώρα πριν κλείσουν οι κάλπες και μεταδοθούν από την
τηλεόραση οι πρώτες εκτιμήσεις, άρχισαν να διαδίδονται από δημοσιογράφους τα
αποτελέσματα των exit polls, που έδιναν αυτοδύναμη τη νίκη στους Σοσιαλιστές.

«Τι λένε οι σφυγμομετρήσεις;», ρωτάει αγωνιώντας έναν δημοσιογράφο μια κυρία.
Κι αμέσως αλλάζει γνώμη: «Όχι, όχι, μη μου λέτε, δεν θέλω να μάθω, θα περιμένω».

«ΝΙΚΗΣΑΜΕ, ΝΙΚΗΣΑΜΕ»

Στις 8 όλοι βρίσκονταν στον κήπο του Μεγάρου, καρφωμένοι στις οθόνες των
τηλεοράσεων. «Το Ρ.S. κερδίζει 293 έδρες!». Ήταν το σύνθημα για να αρχίσει το
πανηγύρι στο οποίο όλοι ήλπιζαν. Χειροκροτήματα, τραγούδια, το σύνθημα
«Νικήσαμε» ν' ακούγεται ρυθμικά κάθε τόσο. Πολλοί αγκαλιάζονταν, κάποιοι
προνοητικοί είχαν φτάσει με μπουκέτα από τριαντάφυλλα (η γροθιά με το
τριαντάφυλλο είναι το έμβλημα των Σοσιαλιστών) στα χρώματα της γαλλικής
σημαίας. «Σιράκ - παραίτηση», φώναξε κάποιος, και το πλήθος άρχισε να
επαναλαμβάνει το σύνθημα. Πράγματι, ο μεγαλύτερος χαμένος αυτών των εκλογών
δεν είναι άλλος από τον Πρόεδρο της Δημοκρατίας, Ζακ Σιράκ. Όχι μόνο διέλυσε
πρόωρα μια Βουλή στην οποία είχε άνετη πλειοψηφία, αλλά ο ίδιος και η παράταξή
του αποδοκιμάστηκαν σε τέτοιο βαθμό από τον γαλλικό λαό, ώστε ο δεξιός
Πρόεδρος θα αναγκαστεί να περάσει τα υπόλοιπα πέντε χρόνια της θητείας του με
σοσιαλιστική διακυβέρνηση.

Ο ενθουσιασμός των συγκεντρωμένων καταλάγιαζε για να ξεσπάσει και πάλι, καθώς
γίνονταν γνωστές πληροφορίες για επιτυχίες σοσιαλιστών υποψηφίων ή για
αποτυχίες των υποψηφίων του Εθνικού Μετώπου ή της Δεξιάς.

ΟΛΟΙ ΣΤΟΥΣ ΔΡΟΜΟΥΣ

«Ο Τιμπερί τέλος. Το Παρίσι βγήκε στο δρόμο», ακούστηκε κάποια στιγμή και το
σύνθημα που προέβλεπε την αποτυχία του εμπλεκομένου σε υποθέσεις διαφθοράς
δημάρχου Παρισιού, έγινε δεκτό με κραυγές ενθουσιασμού ­ «και να σκεφτεί
κανείς ότι ο Τιμπερί εκλεγόταν από τον πρώτο γύρο στην πρωτεύουσα», λέει
ενθουσιασμένος ένας νεαρός. Τέτοιες ώρες, η επιβεβαίωση των φημών δεν έχει και
τόση σημασία. Σημασία έχει η γιορτή, η οποία γίνεται ακόμη πιο έξαλλη για τη
φήμη της ήττας του Τιμπερί (αργότερα διαπιστώθηκε πάντως, προς μεγάλη
απογοήτευση των συγκεντρωμένων, ότι ο Τιμπερί εκλέγεται με 51%).

Λίγα λεπτά αργότερα, νέες επευφημίες: ένας άλλος «βαρόνος» της απερχόμενης
κυβερνητικής πλειοψηφίας, ο Ζακ Τουμπόν, δεν κατάφερε να επανεκλεγεί ­
επιβεβαιωμένο αυτό.

Ήταν πλέον φανερό σε όλους ότι η προσπάθεια της Δεξιάς να κινητοποιήσει τους
ψηφοφόρους της είχε αποτύχει παταγωδώς. Εκατοντάδες άνθρωποι είχαν πλέον
συγκεντρωθεί ζητωκραυγάζοντας έξω από το σπίτι της Λατινικής Αμερικής. Το
Μπουλβάρ Σεν Ζερμέν έκλεισε για την κυκλοφορία.

ΓΙΑ ΤΟΥΣ περισσότερους εδώ το θέμα δεν ήταν μόνο να νικηθεί η Δεξιά, αλλά και
να συντριβεί ο Λεπέν. «Πόσες έδρες παίρνει το Εθνικό Μέτωπο; Κατάφερε να πάρει
δύο; Μα είναι ντροπή», λέει ένας νεαρός. Μόλις όμως κυκλοφόρησε η φήμη ότι ο
υπαρχηγός του Λεπέν, ο Μπρινό Μεγκρέ, δεν εκλέγεται, το σύνθημα «Νικήσαμε τον
Μεγκρέ» σκέπασε όλα τα άλλα. Και όταν εμφανίστηκε στην τηλεόραση ο ίδιος ο
Λεπέν, οι αποδοκιμασίες ήταν εντονότερες και παραστατικότερες παρά ποτέ άλλοτε.

«Ο ενθουσιασμός του κόσμου είναι πιο μετρημένος από το 1981», λέει ένα μέλος
της επιτροπής που οργάνωσε τη βραδιά, αλλά αυτό είναι μάλλον φυσικό, αφού από
τότε οι σοσιαλιστές κυβέρνησαν τη Γαλλία και η ελπίδα δεν έχει πια τη φρεσκάδα
της πρώτης φοράς. Ωστόσο, το γεγονός είναι πως η Αριστερά νίκησε, πως το
σύνθημα «Η Αριστερά είναι το μέλλον», γραμμένο στις κονκάρδες που φορούσαν
πολλοί από τους νεαρούς οπαδούς των σοσιαλιστών, έγινε πραγματικότητα. Ο
Λιονέλ Ζοσπέν, ο οποίος ήταν όλη μέρα στην εκλογική του περιφέρεια, αναμενόταν
γύρω σιτς 11 στο σπίτι της Λατινικής Αμερικής και το γλέντι κράτησε μέχρι πρωίας.

Ο ΠΡΟΕΔΡΟΣ Ζακ Σιράκ εξελέγη με ισχνή πλειοψηφία τον Μάϊο του 1995,
βομβαρδίζοντας καθ' όλη τη διάρκεια της προεκλογικής του εκστρατείας τους
ψηφοφόρους με υποσχέσεις. 
Ας δούμε, όμως, τι υποσχέθηκε και τι έπραξε μόλις εξασφάλισε την προεδρία.

ΑΝΕΡΓΙΑ: Ο Σιράκ υποσχέθηκε ότι η καταπολέμηση της ανεργίας θα είναι η πρώτη
του προτεραιότητα και δεσμεύθηκε ότι οι άνεργοι θα επανενταχθούν στην αγορά
εργασίας. «Πάνω απ' όλα, θα κάνω ό,τι μπορώ για να αποκαταστήσω την κοινωνική
συνοχή της Γαλλίας. Το θέμα της ανεργίας θα με απασχολεί διαρκώς», δήλωσε κατά
την τελετή ανάληψης των καθηκόντων του, στις 17 Μαΐου 1995.

Τότε, το ποσοστό ανεργίας βρισκόταν στο 11,5% του εργατικού δυναμικού. Σήμερα
ανήλθε στο ποσοστό - ρεκόρ του 12,8%. Σχεδόν τέσσερα εκατομμύρια Γάλλοι είναι
άνεργοι και από αυτούς τα τρία εκατομμύρια παίρνουν ένα στοιχειώδες επίδομα ανεργίας.

ΕΥΡΩΠΗ: Αφού φλέρταρε για λίγο με την ιδέα της διεξαγωγής και νέου
δημοψηφίσματος για το ενιαίο νόμισμα, ο Ζακ Σιράκ υποσχέθηκε κατά τη διάρκεια
της προεκλογικής του εκστρατείας να οδηγήσει τη Γαλλία στον δρόμο της
Οικονομικής και Νομισματικής Ένωσης.

Σφυγμομέτρηση που δημοσίευσε τον Απρίλιο η εβδομαδιαία εφημερίδα «Nouvel
Economiste», έδειξε ότι τα δύο τρίτα των ψηφοφόρων πιστεύουν ότι τήρησε αυτή
την υπόσχεσή του ­ τη μόνη κατά τη γνώμη τους που δεν αθέτησε.

ΜΕΙΩΣΗ ΤΗΣ ΦΟΡΟΛΟΓΙΑΣ: Ο Ζακ Σιράκ υποσχέθηκε άμεση μείωση των φόρων αν
εκλεγεί. Ένα από τα συνθήματα της προεκλογικής του εκστρατείας ήταν «Οι πολλοί
φόροι σκοτώνουν τη φορολογία».

Στον πρώτο μίνι προϋπολογισμό, ο πρωθυπουργός Αλέν Ζιπέ αύξησε το καθιερωμένο
ποσοστό του ΦΠΑ κατά δύο μονάδες, στο 20,6%. Τον Οκτώβριο του 1995, ο Ζακ
Σιράκ εξήγγειλε δύο χρόνια λιτότητας, καθιστώντας τη μείωση του δημόσιου
ελλείμματος ως «πρώτη προτεραιότητα», ξεχνώντας τη δημιουργία νέων θέσεων
εργασίας, όπως είχε υποσχεθεί.

ΤΗΝ ΠΑΡΑΜΟΝΗ του δεύτερου γύρου των γαλλικών εκλογών, η συγκατοίκηση έγινε
πραγματικότητα, τουλάχιστον στο γήπεδο, κατά τον τελικό του γαλλικού
πρωταθλήματος ράγκμπι.

Στις θέσεις των επισήμων, δίπλα στον Ζακ Σιράκ ήταν από τη μια πλευρά ο ηγέτης
του Σοσιαλιστικού Κόμματος, Λιονέλ Ζοσπέν, και από την άλλη, ο νεογκωλιστής
Φιλίπ Σεγκέν, νέος «εκλεκτός» του προέδρου, μετά τη «θυσία» του Αλέν Ζιπέ.

Ο ευρωσκεπτικιστής Φιλίπ Σεγκέν έχει πάρει ήδη την πολιτική ρεβάνς από τον
ευρωπαϊστή Σιράκ. Πριν από δύο χρόνια ο Σιράκ τον είχε αγνοήσει και πρότεινε
για την πρωθυπουργία τον Αλέν Ζιπέ. 
Η απόφαση αυτή προκάλεσε τότε ψυχρότητα στις σχέσεις του Σεγκέν με τον Σιράκ.

Πριν από δύο χρόνια, στον ίδιο αγώνα, δίπλα στον τότε πρόεδρο Φρανσουά Μιτεράν
βρίσκονταν από τη μια πλευρά ο Λιονέλ Ζοσπέν και από την άλλη ο Ζακ Σιράκ. Και
τότε ο αγώνας είχε διεξαχθεί την παραμονή των προεδρικών εκλογών, τις οποίες
τελικώς κέρδισε από τον Ζοσπέν ο Σιράκ και διαδέχθηκε τον Μιτεράν στην προεδρία.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15851N241</ED>
<ID>
ID:162193

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N24&aa=1</URL></REF>


Article

<CATEGORY>vin03</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15851N242</ED>
<ID>
ID:162268

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N24&aa=2</URL></REF>


Article

<CATEGORY>vin07</CATEGORY>

 <H2>Πολλά υποσχέθηκε αλλά τίποτε δεν έκανε
</H2>
Ζακ Σιράκ. Ο πιο μεγάλος ηττημένος των γαλλικών εκλογών θα αναγκαστεί να
«συγκατοικήσει» για τα επόμενα πέντε χρόνια με τους Σοσιαλιστές. (Φωτό Ρώυτερ)

Ο ΠΡΟΕΔΡΟΣ Ζακ Σιράκ εξελέγη με ισχνή πλειοψηφία τον Μάϊο του 1995,
βομβαρδίζοντας καθ' όλη τη διάρκεια της προεκλογικής του εκστρατείας τους
ψηφοφόρους με υποσχέσεις. 
Ας δούμε, όμως, τι υποσχέθηκε και τι έπραξε μόλις εξασφάλισε την προεδρία.

ΑΝΕΡΓΙΑ: Ο Σιράκ υποσχέθηκε ότι η καταπολέμηση της ανεργίας θα είναι η πρώτη
του προτεραιότητα και δεσμεύθηκε ότι οι άνεργοι θα επανενταχθούν στην αγορά
εργασίας. «Πάνω απ' όλα, θα κάνω ό,τι μπορώ για να αποκαταστήσω την κοινωνική
συνοχή της Γαλλίας. Το θέμα της ανεργίας θα με απασχολεί διαρκώς», δήλωσε κατά
την τελετή ανάληψης των καθηκόντων του, στις 17 Μαΐου 1995.

Τότε, το ποσοστό ανεργίας βρισκόταν στο 11,5% του εργατικού δυναμικού. Σήμερα
ανήλθε στο ποσοστό - ρεκόρ του 12,8%. Σχεδόν τέσσερα εκατομμύρια Γάλλοι είναι
άνεργοι και από αυτούς τα τρία εκατομμύρια παίρνουν ένα στοιχειώδες επίδομα ανεργίας.

ΕΥΡΩΠΗ: Αφού φλέρταρε για λίγο με την ιδέα της διεξαγωγής και νέου
δημοψηφίσματος για το ενιαίο νόμισμα, ο Ζακ Σιράκ υποσχέθηκε κατά τη διάρκεια
της προεκλογικής του εκστρατείας να οδηγήσει τη Γαλλία στον δρόμο της
Οικονομικής και Νομισματικής Ένωσης.

Σφυγμομέτρηση που δημοσίευσε τον Απρίλιο η εβδομαδιαία εφημερίδα «Nouvel
Economiste», έδειξε ότι τα δύο τρίτα των ψηφοφόρων πιστεύουν ότι τήρησε αυτή
την υπόσχεσή του ­ τη μόνη κατά τη γνώμη τους που δεν αθέτησε.

ΜΕΙΩΣΗ ΤΗΣ ΦΟΡΟΛΟΓΙΑΣ: Ο Ζακ Σιράκ υποσχέθηκε άμεση μείωση των φόρων αν
εκλεγεί. Ένα από τα συνθήματα της προεκλογικής του εκστρατείας ήταν «Οι πολλοί
φόροι σκοτώνουν τη φορολογία».

Στον πρώτο μίνι προϋπολογισμό, ο πρωθυπουργός Αλέν Ζιπέ αύξησε το καθιερωμένο
ποσοστό του ΦΠΑ κατά δύο μονάδες, στο 20,6%. Τον Οκτώβριο του 1995, ο Ζακ
Σιράκ εξήγγειλε δύο χρόνια λιτότητας, καθιστώντας τη μείωση του δημόσιου
ελλείμματος ως «πρώτη προτεραιότητα», ξεχνώντας τη δημιουργία νέων θέσεων
εργασίας, όπως είχε υποσχεθεί.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N25</CAT>
<ED>
Κωδικός άρθρου: A15851N251</ED>
<ID>
ID:162194

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N25&aa=1</URL></REF>


Article

<CATEGORY>vin07</CATEGORY>

 <H5>ΑΝΑΚΛΗΘΗΚΕ ΣΤΗ ΡΩΜΗ ΚΑΙ Ο ΝΕΟΣ ΠΡΕΣΒΕΥΤΗΣ ΣΤΑ ΤΙΡΑΝΑ
</H5><H2>Και 2ο ιταλικό φιάσκο
</H2>
Σε νέο φιάσκο για την ιταλική διπλωματία κατέληξε η αντικατάσταση του
πρεσβευτή Πάολο Φορέστι, καθώς ο διάδοχός του αποδείχθηκε από την πρώτη ημέρα
ακόμη πιο ανίκανος ­ ή επικίνδυνος ­ και ανακλήθηκε ακαριαία.

ΟΙ περιπέτειες της ιταλικής πρεσβείας στα Τίρανα, που άρχισαν με τις
παλινωδίες και τους βυζαντινισμούς τις πρώτες ημέρες της εγκατάστασης της
διεθνούς δύναμης ­ σχετικά με την κατανομή αρμοδιοτήτων ανάμεσα στις ξένες
μονάδες ­ και συνεχίσθηκαν με τις τηλεφωνικές επαφές του Φορέστι με Αλβανούς
πολιτικούς, που προσπαθούσε να βραχυκυκλώσει τον διεθνή μεσολαβητή Φραντς
Βρανίτσκι, κορυφώθηκαν με τον νέο πρεσβευτή.

Πρόκειται για τον Μανφρέντο Ιντσίζα Ντι Καμεράνα, πρώην πρεσβευτή της Ιταλίας
στη Μοζαμβίκη, που μετατέθηκε εσπευσμένα στα Τίρανα για να καλύψει το κενό από
την απομάκρυνση του Φορέστι.

ΕΝΑΝΤΙΟΝ ΤΗΣ ΡΩΜΗΣ!

Αλλά, ενώ ο Φορέστι εκτέθηκε με τις διάφορες δηλώσεις του ­ έμμεσα ή ανοιχτά ­
εναντίον του κ. Βρανίτσκι, όπως και εναντίον «Ελλήνων και Σέρβων», που τάχα
υπέκλεψαν τις συνομιλίες του με τους Αλβανούς, ο Ντι Καμεράνα τα κατάφερε να
τα βάλει με την ίδια την πατρίδα του!

Σε δηλώσεις του, προχθές, στην εφημερίδα «Ρεπούμπλικα», ο ρέκτης διπλωμάτης
παρατήρησε ότι «το ιταλικό υπουργείο Εξωτερικών είναι πολύ εξασθενημένο και
περνά μια φάση αδυναμίας... Όσο για τον κ. Φορέστι, δεν ήταν ποτέ απόλυτα
ευθυγραμμισμένος με την πολιτική της Ρώμης».

Η κυβέρνηση του Ρομάνο Πρόντι, όμως, ύστερα από αυτά, έκρινε ότι ούτε ο νέος
πρέσβης ήταν αρκετά «ευθυγραμμισμένος», αφού από το έδαφος μιας ξένης χώρας
επέκρινε την ίδια του την κυβέρνηση και το υπουργείο το οποίο και ο ίδιος υπηρετούσε.

Την επομένη (χθες), ο κ. Ιντσίζα προσπάθησε να διορθώσει κάπως τα πράγματα,
δίνοντας νέα συνέντευξη, για να πει ότι είχε μιλήσει «οφ δε ρέκορντ», αλλά στο
μεταξύ η διαταγή να επιστρέψει στη Ρώμη είχε φτάσει κιόλας στα Τίρανα, και ο
υπουργός Εξωτερικών Λαμπέρτο Ντίνι ανακοίνωνε ότι «η πρόταση του κ. Ιντσίζα να
εγκαταλείψει την πρεσβεία των Τιράνων έγινε δεκτή».

Στα Τίρανα βρίσκονταν χθες ο ίδιος ο Ιταλός πρωθυπουργός Ρομάνο Πρόντι και ο
υπουργός Άμυνας Μπενιαμίνο Αντρεάτα.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15851N261</ED>
<ID>
ID:162195

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N26&aa=1</URL></REF>


Article

<CATEGORY>vin07</CATEGORY>

 <H2>«Τι είδους εκλογές;»
</H2>
«ΒΡΑΖΕΙ» η αντιπολίτευση στην Αλβανία, καθώς πλησιάζουν οι εκλογές της 29ης
Ιουνίου και ο Σαλί Μπερίσα αρνείται να ικανοποιήσει το αίτημα των περισσότερων
πολιτικών για άρση της κατάστασης ανάγκης. Φανερά ανήσυχος ο αρχηγός του
Σοσιαλιστικού Κόμματος Φάτος Νάνο δήλωσε σε συνέντευξή του στη χθεσινή «Κόχα
Γιόνε» ότι «η διεθνής κοινότητα δεν έχει συνειδητοποιήσει την έκταση και το
βάθος της αλβανικής κρίσης». Όπως παρατηρούν και οι ανταποκριτές στα Τίρανα,
το μόνο πράγμα που επιτυγχάνεται με την κατάσταση ανάγκης είναι να
δυσχεραίνεται η κίνηση των πολιτικών για την εκλογική εκστρατεία τους, αφού
κάθε βράδυ στις 9 παραλύουν τα πάντα και αρχίζει η απαγόρευση της κυκλοφορίας
ώς τα χαράματα. Τις ίδιες ώρες, πυροβολισμοί αντηχούν στις πόλεις και στην
ύπαιθρο: οι ένοπλες ομάδες, κρατικές ή παρακρατικές, είναι οι μόνες που
αισθάνονται ότι έχουν δικαίωμα να παραβαίνουν την απαγόρευση κυκλοφορίας και
να σπέρνουν τον τρόμο στον πληθυσμό. Ο ΟΑΣΕ έχει ανακοινώσει ότι κατά τη
διεξαγωγή των εκλογών στην Αλβανία θα βρίσκονται 400 παρατηρητές από διάφορες
χώρες της Ευρώπης.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15851N262</ED>
<ID>
ID:162240

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N26&aa=2</URL></REF>


Article

<CATEGORY>vin07</CATEGORY>

 <H2>Ενίσχυση σε άνεργους ανύπαντρους γονείς στη Βρετανία
</H2>
Ο ΒΡΕΤΑΝΟΣ πρωθυπουργός Τόνι Μπλερ ετοιμάζεται να ανακοινώσει μια μεγάλη
μεταρρύθμιση του συστήματος κοινωνικής πρόνοιας, η οποία θα επιτρέψει σε
περισσότερους από 800.000 άνεργους ανύπαντρους γονείς να εγγραφούν στις λίστες
των ταμείων ανεργίας για να βρουν εργασία, σύμφωνα με δημοσίευμα της
εφημερίδας «Ομπζέρβερ».

Ο «Ομπζέρβερ» και άλλες βρετανικές εφημερίδες γράφουν ότι ο Μπλερ θα
αποκαλύψει τα σχέδιά του σε ομιλία του σήμερα και θα δώσει λεπτομέρειες για
τις μεθόδους που σκοπεύει να χρησιμοποιήσει, ώστε να περιοριστεί ο τεράστιος
προϋπολογισμός της κοινωνικής πρόνοιας στη Βρετανία που ξεπερνά τα 100
δισεκατομμύρια λίρες τον χρόνο.

«Η μοιρολατρία είναι εξίσου μεγάλο πρόβλημα με τη φτώχεια, τις μικρές
προσδοκίες και την απαισιόδοξη πεποίθηση ότι τα πράγματα δεν μπορούν να
βελτιωθούν. Θέλω να δώσω πίσω στον κόσμο την αυτοπεποίθησή του και την
επιθυμία να γίνει ξανά νικητής. 
Αυτό όμως σημαίνει ότι θα είμαστε σκληροί απέναντι σε αυτούς που, ενώ τους
δίνεται η ευκαιρία να δουλέψουν, δεν θέλουν να την αδράξουν», σκοπεύει να πει
ο Μπλερ, σύμφωνα με την εφημερίδα «Σάντεϊ Τέλεγκραφ».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15851N263</ED>
<ID>
ID:162274

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N26&aa=3</URL></REF>


Article

<CATEGORY>vin07</CATEGORY>

 <H2>Απολύθηκε μουσικός της Όπερας Βερολίνου που υπέγραψε με το όνομα Αδόλφος Χίτλερ
</H2>
Η ΟΠΕΡΑ του Βερολίνου, που δίνει παραστάσεις στο Ισραήλ, απέλυσε έναν από τους
μουσικούς της, που έπαιζε κόρνο, διότι υπέγραψε λογαριασμό σε ξενοδοχείο με το
όνομα Αδόλφος Χίτλερ.

«Θέλησε να αστειευτεί και τώρα αρχίζει να συνειδητοποιεί τι έκανε»,
απολογήθηκε ο διευθυντής της Όπερας του Βερολίνου στο ισραηλινό ραδιόφωνο. Η
διευθύντρια της Όπερας του Ισραήλ, Χάνα Μιούντιτς, δήλωσε ότι ο κορνετίστας
απολύθηκε και ότι «απελάθηκε» από το Ισραήλ. «Προκάλεσε ένα μεγάλο τραύμα.
Ζήτησα από τον διευθυντή της Όπερας του Βερολίνου να έρθει στο γραφείο μου και
τον πληροφόρησα ότι δεν θέλω αυτόν τον μουσικό στη σκηνή», πρόσθεσε η
Μιούνιτς.Μεγάλο πλήθος, ανάμεσά τους και επιζώντες του Ολοκαυτώματος,
συγκεντρώθηκε και διαμαρτυρήθηκε έξω από το κτίριο της Όπερας του Τελ Αβίβ
όπου έδινε παράσταση η Όπερα του Βερολίνου.

Μια επιστολή απολογίας διαβάστηκε στην αρχή της παράστασης στο Τελ Αβίβ.
Επίσης η γερμανική πρεσβεία εξέδωσε ανακοίνωση στην οποία εξέφρασε τη λύπη της
για το συμβάν.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15851N264</ED>
<ID>
ID:162297

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N26&aa=4</URL></REF>


Article

<CATEGORY>vin07</CATEGORY>

 <H2>Διαδηλώσεις κατά της κυβέρνησης των Σκοπίων
</H2>
ΧΙΛΙΑΔΕΣ άνθρωποι πήραν μέρος σε αντικυβερνητικές διαδηλώσεις που οργανώθηκαν
σε 35 πόλεις της Πρώην Γιουγκοσλαβικής Δημοκρατίας της Μακεδονίας, με κεντρικό
σύνθημα την προκήρυξη πρόωρων εκλογών.

Οι διαδηλώσεις εναντίον της κυβέρνησης του Μπράνκο Τσερβενκόφσκι, ο οποίος
κατηγορείται ότι ευθύνεται για την οικονομική, κοινωνική και πολιτική κρίση
που μαστίζει την ΠΓΔΜ, διοργανώθηκαν από το μεγαλύτερο κόμμα της
αντιπολίτευσης, το Δημοκρατικό Κόμμα για την Εθνική Ενότητα των Μακεδόνων /
VMRO - DPMNE.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15851N265</ED>
<ID>
ID:162312

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N26&aa=5</URL></REF>


Article

<CATEGORY>vin07</CATEGORY>

 <H2>Οι Φιλελεύθεροι φαβορί στις εκλογές του Καναδά
</H2>
ΣΤΙΣ ΚΑΛΠΕΣ προσέρχονται σήμερα οι Καναδοί για να εκλέξουν το νέο ομοσπονδιακό
τους κοινοβούλιο, ύστερα από μια προεκλογική περίοδο χαμηλών τόνων.

Ο πρωθυπουργός Ζαν Κρετιέν, που ηγείται του κόμματος των Φιλελευθέρων,
φαίνεται (σύμφωνα με τελευταία σφυγμομέτρηση της μεγάλης καναδικής εφημερίδας
«Globe and Mail») ότι θα σχηματίσει κυβέρνηση πλειοψηφίας με ελάχιστη διαφορά,
η οποία θα δημιουργήσει κάποιες δυσκολίες στη μετέπειτα πορεία του.

Σύμφωνα με την ίδια σφυγμομέτρηση, το κυβερνών κόμμα των Φιλελευθέρων
καταλαμβάνει το 39% στις προτιμήσεις των ψηφοφόρων, μετά μια σταθερή αλλά
θεαματική πτώση της δημοτικότητάς του, η οποία έφθανε το 50% κατά τα τριάμισι
χρόνια της κυβέρνησης.

Το Κόμμα των Φιλελευθέρων ακολουθείται από εκείνο των Συντηρητικών, υπό τον
νέο αρχηγό του Ζαν Σαρέτ, με 20%.

Το Αυτονομιστικό Κόμμα του Κεμπέκ, το οποίο ζητάει την ψήφο για να
διαπραγματευθεί περισσότερη αυτονομία για τη γαλλόφωνη επαρχία, έχει
γλιστρήσει στο 9% της προτίμησης των ψηφοφόρων.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15851N431</ED>
<ID>
ID:162196

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N43&aa=1</URL></REF>


Article

<CATEGORY>vin07</CATEGORY>

 <H2>30.000 παιδιά πέθαναν στο Ιράκ από έλλειψη φαρμάκων
</H2>
ΤΟ ΙΡΑΚ ανακοίνωσε σήμερα ότι πάνω από 30 χιλιάδες παιδάκια πέθαναν στη
διάρκεια των τελευταίων έξι μηνών, λόγω της καθυστέρησης άφιξης
ιατροφαρμακευτικού υλικού, όπως προβλέπεται από τη συμφωνία του ΟΗΕ «πετρέλαιο
αντί τροφίμων».

«Χωρίς την καθυστέρηση αυτή, που την προκαλούν οι εχθρικές προς τη χώρα μας
Ηνωμένες Πολιτείες, τα φάρμακα θα είχαν φτάσει εγκαίρως και αυτά τα παιδάκια
θα είχαν σωθεί», δήλωσε ο Ιρακινός υπουργός Εμπορίου.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15851N432</ED>
<ID>
ID:162241

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N43&aa=2</URL></REF>


Article

<CATEGORY>vin07</CATEGORY>

 <H5>Μόνο 10 χρόνια...
</H5><H5>Οι Αμερικανοί...
</H5><H5>Ο Μπομπ Ντύλαν...
</H5><H5>Αρχηγός...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... έχουν περάσει, αλλά μήπως ήταν φωτός; Και όμως, οι Ρώσοι θυμήθηκαν τον
Ματίας Ρουστ. Τύπος και τηλεόραση γέμισαν αναμνήσεις: Πώς το Γερμανάκι
πιλοτάριζε πεντέμισι ώρες ένα Τσέσνα απ' το Ελσίνκι ως τη Μόσχα, πώς
προσγειώθηκε στην Κόκκινη Πλατεία, πλάι στο Κρεμλίνο, πώς οι Μοσχοβίτες
κοίταζαν εμβρόντητοι αυτόν τον «τρελό ή πράκτορα», και πώς πολλοί μιλούσαν ήδη
για κουρέλιασμα του μεγαλείου της ΕΣΣΔ. Ο Γκορμπατσώφ, έξαλλος, απέλυσε τότε
δέκα στρατηγούς και τον υπουργό Άμυνας. Ακολούθησαν αλληλοκατηγορίες,
καγχασμοί, ψίθυροι για «δάκτυλο του ΝΑΤΟ» ­ και καταδίκη, βέβαια, του Ματίας
σε 4 χρόνια φυλακή. (Χάρη στα δάκρυα της μητέρας του, βγήκε τελικά σε 16
μήνες). Τώρα, η «Κομσομόλσκαγια Πράβδα» ξαναβρήκε τον Ματίας και τον κάλεσε
πανηγυρικά στη Μόσχα. Πάντα πρωτότυπος, ο ήρωάς μας ζήτησε 40.000 δολάρια.
Αλλά όταν του είπαν πως δεν είχαν, δέχτηκε να πάει δωρεάν. Και με αεροπλάνο
της γραμμής.

... επιστήμονες πιστεύουν στον Θεό σε ποσοστό 40%, σύμφωνα με στατιστική των
ιστορικών Εντ Λάρσον και Λάρρυ Ουΐδαμ, καθηγητών στη Γεωργία και στο Σηάτλ.
Αξιοπρόσεκτο είναι ότι και το 1916, σε παρόμοια μελέτη του ψυχολόγου Τζέημς
Λιούμπα, το ποσοστό των θρήσκων πανεπιστημιακών στις ΗΠΑ εμφανιζόταν το ίδιο:
40%. Μικροδιαφορές παρατηρούνται μόνο κατά ειδικότητα: Οι πιο άθεοι, πριν από
80 χρόνια, ήταν οι βιολόγοι. Σήμερα είναι οι φυσικοί και αστρονόμοι. Οι
ευλαβέστεροι όμως είναι οι ίδιοι ­ και τότε και τώρα: οι μαθηματικοί. Ο
Λιούμπα προφήτευε ότι σύντομα όλοι οι επιστήμονες θα γίνονταν άθεοι.
Υπότιμούσε άραγε τον ανθρώπινο ψυχισμό, ή μήπως υπερτιμούσε την ικανότητα της
επιστήμης να καλύψει όλες τις ανάγκες του ανθρώπου;

... που νοσηλεύεται με καρδιά στη Νέα Υόρκη, υπήρξε συχνά ένα μεγάλο Όχι.
Άρχισε αρνούμενος το ίδιο του το όνομα. Άτομο της ιδιότυπης εκείνης κάστας που
αποτελούν στην Αμερική οι Εβραίοι διανοούμενοι, ο Ρόμπερτ Τσίμμερμαν έγινε
Μπομπ Ντύλαν από θαυμασμό για τον Ντύλαν Τόμας, τον μεγάλο Ουαλλό που πέθανε
39 χρονών. Κατόπιν, ο Μπομπ θ' αρνιόταν και τον συντηρητισμό, τις λογικές της
εξουσίας, τον πόλεμο στο Βιετνάμ και, τέλος, ακόμη και τον εαυτό του. Σε μια
συνέντευξη το '65, τον ρώτησαν αν έχει κάποια φιλοσοφία για τον κόσμο:
«Αστειεύεστε; ­ είπε. ­ Εμένα ο κόσμος δεν με χρειάζεται. Είμαι και κοντός».
Τα 60.000.000 των δίσκων που πούλησε τον διέψευσαν. Όπως γράφει στην αγγλική
«Μαίηλ» ο βιογράφος του, Πάτρικ Χάμφρις, «αν ο Έλβις εφεύρε το ροκ και οι
Μπητλς το πούλησαν στην υφήλιο, ο Ντύλαν είναι αυτός που του έδωσε συνείδηση».

... στη συναυλία, αλλά και συχνά αναχωρητής, ερμητικός, ο δημιουργός του
«Blowing in the Wind» ξανάδωσε στη μουσική τον λόγο ­ κάτι που είχε σχεδόν
χαθεί ­ περνώντας έτσι στη χορεία όλων εκείνων που, όπως η Μπαέζ, ο Μπρασσένς
ή ο Μπρελ, δημιουργούσαν τραγούδια που μπορούσες και να τα προφέρεις, όχι μόνο
να τα σφυρίζεις. Και ακόμη να τα χρησιμοποιήσεις για μάχη. «Τι είναι για σένα
μουσική διαμαρτυρίας;» ρώτησαν κάποτε τον Ντύλαν. «Είναι να τραγουδάς όταν δεν
θέλεις να τραγουδήσεις», είπε. Το ΄89, είχε πει μελαγχολικά: «Τρώμε ακόμη τα
ψίχουλα απ' το τραπέζι των sixties. Τότε, τα βλέπαμε όλα ηρωικά, μοιραζόμαστε
μύθους και ιδέες. Τώρα, μοιραζόμαστε τα Μακντόναλντς και την Ντίσνεϋλαντ».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15851N441</ED>
<ID>
ID:162197

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N44&aa=1</URL></REF>


Article

<CATEGORY>vin07</CATEGORY>

 <H5>ΡΑΝΤΟΒΑΝ ΚΑΡΑΤΖΙΤΣ
</H5><H2>ΠΡΟΣΩΠΑ
</H2><H2>Επί σκοπόν, από ψηλά
</H2>
Αεροπλάνα χωρίς πιλότους κατασκοπεύουν καθημερινά την περιοχή του Πάλε, και
ιδιαίτερα ένα δασώδες τμήμα εδάφους έξω από την πρωτεύουσα της Σερβικής
Δημοκρατίας της Βοσνίας, όπου βρίσκεται ανάμεσα σε πυκνά δέντρα η κατοικία του
Ράντοβαν Κάρατζιτς.

Ο ΚΑΡΑΤΖΙΤΣ δεν εμφανίζεται πολύ συχνά δημοσίως. Από καιρό σε καιρό όμως,
βγαίνει από το σπίτι του και κυκλοφορεί στην περιοχή ή κατεβαίνει και ως το Πάλε.

Τα αεροπλανάκια των ΗΠΑ, που είναι τηλεκατευθυνόμενα και μη επανδρωμένα, έχουν
φωτογραφίσει με μηχανές υψηλής ευκρίνειας τον άλλοτε ηγέτη των Βοσνιοσέρβων,
και σε αρκετές από τις φωτογραφίες αυτές, όπως έγραψαν οι «Τάιμς» το Σάββατο,
διακρίνεται καθαρά η σιλουέτα του πρώην πολέμαρχου και η χαρακτηριστική
κυματιστή κόμη του.

Σκοπός των μη επανδρωμένων αυτών πτήσεων είναι, τουλάχιστον θεωρητικά, να
καταληφθεί κάποια στιγμή ο Κάρατζιτς εξαπίνης, να συλληφθεί και να οδηγηθεί
στο δικαστήριο εγκλημάτων πολέμου στη Χάγη.

Στην πράξη όμως, κάτι τέτοιο δεν προβλέπεται να συμβεί πραγματικά. Πρώτον,
γιατί στο Πάλε και σε όλες τις σερβικές περιοχές της Βοσνίας ο Ράντοβαν
Κάρατζιτς προστατεύεται από τους ομοεθνείς του, και δεν υπάρχει κανένας, όπως
φαίνεται, που θα δεχόταν να μετάσχει σε μια επιχείρηση σύλληψής του. Και
δεύτερον, γιατί οι ίδιες οι χώρες που ζητούν την κεφαλή του επί πίνακι δεν
έχουν στείλει καν στη Βοσνία ειδικό απόσπασμα με εντολή να τον συλλάβει.

Οι χώρες αυτές είναι κυρίως οι ΗΠΑ, η Βρετανία, η Γαλλία, η Γερμανία και η
Ρωσία ­ οι οποίες επανέλαβαν την πρόθεσή τους για σύλληψη του Κάρατζιτς τις
προάλλες, στη συνάντηση που είχαν στη Σίντρα της Πορτογαλίας.

Η μόνη περίπτωση σύλληψης του Κάρατζιτς, επομένως, είναι να «πάει γυρεύοντας»
και να πέσει μόνος του πάνω σε ένα από τα μπλόκα των ανδρών της βοσνιακής
δύναμης του ΝΑΤΟ που κάθε τόσο στήνονται στο Πάλε.

Στο μεταξύ, τα τέσσερα κατασκοπευτικά μη επανδρωμένα αεροπλάνα θα συνεχίζουν
τις πτήσεις τους από βάση της Ουγγαρίας (μέχρι πρόσφατα εξορμούσαν από την
Αλβανία) και ο Κάρατζιτς θα συνεχίσει να μη δίνει και πολλή σημασία σ' αυτά.

Όσο για τη διάδοχό του, τη σημερινή πρόεδρο της Βοσνιακής Σερβικής
Δημοκρατίας, Μπιλιάνα Πλάβσιτς, θεωρείται φίλη του, αν όχι όργανό του ­ όπως
υποστηρίζουν οι Τάιμς ­ και παρ' όλο που βρισκόταν κι αυτή στη Σίντρα και
έλαβε μέρος στις σχετικές συζητήσεις, είναι ασφαλώς το τελευταίο πρόσωπο που
θα διενοείτο να παραδώσει σε δικαστήριο έναν άνθρωπο που εκτιμά και θαυμάζει.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15851N442</ED>
<ID>
ID:162242

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N44&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Αριστερά σημαίνει μοίρασμα
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Το ανέλπιστο έγινε πραγματικότητα. Η γαλλική Αριστερά θριάμβευσε, οι
Ευρωπαίοι σοσιαλιστές πανηγυρίζουν, οι αγορές ανησυχούν. Και ο διάλογος
ανάμεσα στους «εξεγερμένους» και τους «ρεαλιστές» συνεχίζεται.

ΠΡΩΤΑ απ' όλα ο απαραίτητος ορισμός. «Αριστερά», για τον Πιερ Βιντάλ-Νακέ,
σημαίνει μοίρασμα. Το να είσαι αριστερός σημαίνει να επιθυμείς το μοίρασμα του
πλούτου, ώστε ο Τρίτος Κόσμος να μην είναι περιορισμένος στο σημερινό ισχνό
εισόδημά του. Σημαίνει να μάχεσαι κατά της ανισομερούς κατανομής των αγαθών,
κατά του άγριου, θατσερικού φιλελευθερισμού, που ενισχύει αυτή την ανισότητα.
Ο Αλαίν Τουραίν προτιμά να χρησιμοποιήσει μια παρομοίωση. «Η Δεξιά λέει: ας
λύσουμε τα χαλινάρια, ας καταργήσουμε τους ελέγχους και ας αφήσουμε το άλογο
να τρέξει. Η Αριστερά, από την πλευρά της, λέει: ας ζέψουμε το άλογο και ας το
διατάξουμε να οδηγήσει το κάρο»

Η κοινή συνέντευξη των δύο διανοουμένων στο περιοδικό «LΈvenement du jeudi»
παρουσιάζει ιδιαίτερο ενδιαφέρον γιατί αποκαλύπτει δύο προσεγγίσεις. Ο
ιστορικός δίνει έμφαση στην ηθική και αντιαυταρχική διάσταση της Αριστεράς.
Εκτός από την καθεστηκυία αριστερά (σοσιαλιστές, κομμουνιστές και οικολόγοι),
επισημαίνει ο Βιντάλ-Νακέ, υπάρχει και μια μειοψηφική αριστερά που είχε
ανέκαθεν σημαντικό ρόλο. Χαρακτηριστικό παράδειγμα η υπόθεση Ντρέυφους, που
ξεκίνησε από μια μικρή μειοψηφία. Το Λαϊκό Μέτωπο. Η Αντίσταση ­ περιθωριακό
κίνημα στην αρχή ­ ο Μάης του '68, οι απεργίες του '95, το δίκτυο αλληλεγγύης
προς τους λαθρομετανάστες.

Για τον κοινωνιολόγο, ο αντιαυταρχισμός είναι η μια μόνο πλευρά της Αριστεράς.
Υπάρχουν άλλες δύο: η γαλλική παράδοση, που επιμένει στη σύνδεση των πολιτικών
και των κοινωνικών δυνάμεων και η αμερικανική παράδοση, που περνάει από τον
σεβασμό του Συντάγματος και του δικαίου. Η Αριστερά με κεφαλαίο «Α», λέει ο
Τουραίν, αντιστοιχεί στις στιγμές όπου αυτές οι τρεις διαστάσεις
αλληλοεπικαλύπτονται. Σ' ένα πρόβλημα όπως το Εθνικό Μέτωπο και οι νόμοι κατά
των ξένων, για παράδειγμα, είναι αναμενόμενο τα κόμματα να μην αντιδρούν
αμέσως. Την πρωτοβουλία αναλαμβάνουν τότε οι οργανώσεις των πολιτών. Το κίνημα
δείχνει στο κόμμα τι είναι απαράδεκτο, τι είναι σκανδαλώδες.

Η αποτυχία της Αριστεράς το 1993, συνεχίζει ο Τουραίν, οφείλεται στην
προσκόλλησή της στο κρατικό μοντέλο. Η παλιά, «μιτερανική» αριστερά είχε βρει
καταφύγιο πίσω από μια μαγική συνταγή: την υπεράσπιση του δημόσιου τομέα,
δηλαδή των κρατικών μονοπωλίων. Το ίδιο έγινε με τις απεργίες του 1995, όπου
οι μικροαστοί των κρατικών σιδηροδρόμων σφετερίστηκαν ένα λαϊκό κίνημα από το
οποίο θα έπρεπε να ωφεληθούν οι φτωχοί. Ε, όχι κι έτσι, αναφωνεί ο
Βιντάλ-Νακέ. Οι απεργοί μάχονταν τότε λιγότερο για τους ίδιους και περισσότερο
για εκείνους που θα έρχονταν μετά απ' αυτούς. Οι πιλότοι της Αιρ-Φρανς, που
πληρώνονται πολύ καλά, θέλουν το ίδιο να συμβαίνει και με τους αυριανούς
πιλότους. Γιατί δηλαδή να κατηγορούμε συνέχεια τις κρατικές υπηρεσίες; Δεν
είδαμε πού οδήγησαν οι ιδιωτικοποιήσεις στην Αμερική και τη Βρετανία;

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15851N443</ED>
<ID>
ID:162275

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N44&aa=3</URL></REF>


Article

<CATEGORY>vin08</CATEGORY>

 <H5>Ο ΠΡΩΘΥΠΟΥΡΓΟΣ ΕΠΕΚΡΙΝΕ ΕΠΙΧΕΙΡΗΜΑΤΙΕΣ ΠΟΥ ΛΥΜΑΙΝΟΝΤΑΙ ΔΗΜΟΣΙΟ ΧΡΗΜΑ
</H5><H2>«Τα κίνητρα είναι πεταμένα λεφτά»
</H2>
<AUTHOR>ΛΟΥΚΑΣ ΔΗΜΑΚΑΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 23819 BYTES)
</AUTHOR>

«Τσεπώνουν τα λεφτά και δεν κάνουν τίποτα», κατήγγειλε από την Ήπειρο ο
Πρωθυπουργός αναφερόμενος σε επιχειρηματίες που κάνουν χρήση των επενδυτικών
κινήτρων για την βιομηχανική ανάπτυξη της περιφέρειας, ενώ επικριτικά
αναφέρθηκε και στη δημόσια διοίκηση, το επίπεδο της οποίας χαρακτήρισε «χαμηλό».

ΑΡΤΑ

Ο κ. Κ. ΣΗΜΙΤΗΣ, που κατά την τριήμερη περιοδεία του βρέθηκε μπροστά σε συνεχή
αιτήματα για επέκταση των ευνοϊκών κινήτρων (επιδοτήσεων) που ισχύουν στη
Θράκη και στην περιοχή τους, ξεκαθάρισε ότι το νομοθετικό πλαίσιο θα αλλάξει
το φθινόπωρο αλλά προς άλλη κατεύθυνση.

ΤΕΡΜΑ ΟΙ ΕΝΕΣΕΙΣ ΧΡΗΜΑΤΩΝ

Μιλώντας στους δημοσιογράφους λίγο πριν αναχωρήσει από την Άρτα, ο κ. Κ.
Σημίτης προανήγγειλε ότι ο νέος νόμος θα ενισχύσει τις επενδύσεις και την
ανάπτυξη χωρίς όμως «ενέσεις χρημάτων». «Τα κίνητρα είναι πεταμένα λεφτά»,
είπε, για να τονίσει ότι η ανάπτυξη χρειάζεται έργα και υποδομές.

Ο προσανατολισμός της κυβέρνησης, είπε, από το 1998 επιδοτήσεις να δίνονται
μόνο για επενδύσεις σε νέες τεχνολογίες, σε υποβαθμισμένες περιοχές και
ανταγωνιστικά προϊόντα, ενώ με μείωση της φορολογίας θα ενισχύονται οι
επενδυτές, αφού όμως πρώτα αρχίσουν την παραγωγή προϊόντων.

Η έμφαση πάντως που δίνει η κυβέρνηση στις υποδομές και τα μεγάλα έργα φάνηκε
και κατά την περιοδεία στην Ήπειρο, όπου ο Πρωθυπουργός ενημερώθηκε για την
εξέλιξή τους. «Με αυτά να έργα σπάζει η απομόνωση της Ηπείρου», είπε για την
Εγνατία, το λιμάνι της Ηγουμενίτσας, τη ζεύξη Πρέβεζας - Ακτίου, τον άξονα
Αδριατικής - Ιονίου, τις γεωργικές υποδομές, αλλά και το Νοσοκομείο Άρτας που
εγκαινίασε χθες.

ΑΤΕΛΕΙΣ ΜΕΛΕΤΕΣ

Κριτική άσκησε ο Πρωθυπουργός και στη δημόσια διοίκηση για την οποία είπε ότι
το επίπεδό της είναι χαμηλό.

Αφορμή για το σχόλιο του κ. Κ. Σημίτη ήταν οι ατελείς μελέτες που είχαν γίνει
για οδούς πρόσβασης σε μια σήραγγα (Κατάρα). Κι όταν ρωτήθηκε αν θα πληρώσουν
όσοι φταίνε, ο κ. Σημίτης έδειξε κατανόηση αποδίδοντας τη κατάσταση αυτή στο
γενικότερο «πολιτισμικό επίπεδο»... «Ποιος, είπε, έχει πληρώσει μέχρι τώρα για
τη μετριότητά του. Να πληρώσει για δόλο, ναι!».

Ενδεικτική του προσανατολισμού της κυβέρνησης να ασχοληθεί χωρίς υπαναχωρήσεις
με την προώθηση του έργου της και της πολιτικής της είναι η απουσία από όλες
τις ομιλίες του κ. Κ. Σημίτη οποιασδήποτε αναφοράς στη Ν.Δ. και τον πρόεδρό
της. 
«ΠΟΛΥ ΘΕΤΙΚΟ»

Όταν ρωτήθηκε σχετικά, είπε ότι «ήταν αυθόρμητο, διότι τα προβλήματα του τόπου
δεν είναι η Ν.Δ. ή ο κ. Καραμανλής. Αν το έκανε ­ συμπλήρωσε ­ θα αποδιδόταν
σε μικροπολιτική σκοπιμότητα. Άλλωστε, η Ν.Δ. δεν μας εμπόδισε στο έργο μας
όπως κι εμείς δεν εμποδίσαμε το έργο της Ν.Δ.».

Μάλιστα, ο κ. Σημίτης χαρακτήρισε «πολύ θετικό» ότι η Οργάνωση Πρέβεζας της
Ν.Δ. του παρέδωσε υπόμνημα με τα προβλήματα του νομού, καθώς και ότι βουλευτές
της αξιωματικής αντιπολίτευσης (ο κ. Φούσας στα Γιάννινα και ο κ. Καραμπίνας
στην Πρέβεζα) ήταν στη Νομαρχία κατά την επίσκεψή του.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15851N451</ED>
<ID>
ID:162207

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N45&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Επίθεση διαρκείας στα ακίνητα
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΑΚΙΝΗΤΗ περιουσία δέχεται τις τελευταίες δεκαετίες επίθεση. Από τη μία
πλευρά είναι οι 37 φορολογίες που επιβαρύνουν τα ακίνητα και περιορίζουν τις
αποδόσεις τους, ενώ από την άλλη βρίσκεται η αδυναμία του αγοραστή και του
πωλητή να έχει σωστή, έγκαιρη και άμεση ενημέρωση για τις συνθήκες που
επικρατούν κάθε στιγμή στην αγορά.

Έτσι οι ιδιοκτήτες ακινήτων έχουν μόνιμο «πάρε-δώσε» με την Εφορία, που το
πληρώνουν μάλιστα «χρυσό». Από την άλλη πλευρά, έχουν να αντιμετωπίσουν
δυσκολίες στη διεκπεραίωση των φορολογικών υποθέσεών τους, καθώς η φορολογική
γραφειοκρατία πολλές φορές αποδεικνύεται αξεπέραστη. 
Επίσης, και στις περιπτώσεις αγοράς και πώλησης ακινήτων οι δυσκολίες στην
πληροφόρηση για τα προσφερόμενα ακίνητα αλλά και για τις τιμές απαιτούν ιώβειο
υπομονή, αφού ο φορολογούμενος δεν έχει άμεση πρόσβαση στην ενημέρωση.

Τα ακίνητα θεωρούνται η ατμομηχανή της οικονομίας, αλλά, δυστυχώς, η
«συμπεριφορά» απέναντί τους μόνο αυτό δεν δικαιολογεί.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15851N452</ED>
<ID>
ID:162272

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N45&aa=2</URL></REF>


Article

<CATEGORY>vin08</CATEGORY>

 <H2>Κάτω και επιτόκια του Δημοσίου
</H2>
ΜΕ ΕΠΙΤΟΚΙΟ 9,6% θα εκδοθούν από το Δημόσιο έντοκα γραμμάτια ετήσιας
διάρκειας. Στο υπουργείο Οικονομικών επικρατεί αισιοδοξία για τη σημερινή
έκδοση. Σημειώνεται, εξάλλου, ότι τον Μάιο ο πληθωρισμός σημείωσε νέα
σημαντική πτώση κοντά στο 5,2% ­ από 5,9% τον Απρίλιο ­, αυξάνοντας έτσι την
απόδοση της έκδοσης. Να σημειωθεί ότι στόχος του υπουργείου είναι να
εισπραχθούν τουλάχιστον 270 δισ. δρχ. Το ποσό αυτό αντιστοιχεί στις λήξεις
εντόκων γραμματίων κατά τον Ιούνιο.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15851N453</ED>
<ID>
ID:162280

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N45&aa=3</URL></REF>


Article

<CATEGORY>vin08</CATEGORY>

 <H2>Προωθούνται κοινοτικά μέτρα για το εμπόριο
</H2>
ΤΗ ΛΗΨΗ ειδικών μέτρων που θα ενισχύσουν στην Ευρώπη το εμπόριο ζήτησαν οι
σύνεδροι που πήραν μέρος στο διεθνές συνέδριο για το εμπόριο και τα δίκτυα
διανομής. Το συνέδριο, που τελούσε υπό την αιγίδα του επιτρόπου κ. Χρήστου
Παπουτσή και συνδιοργανώθηκε από την Ευρωπαϊκή Επιτροπή και την Εθνική
Συνομοσπονδία Ελληνικού Εμπορίου, έγινε το Σαββατοκύριακο στην Αλεξανδρούπολη.
Συμμετείχαν 400 περίπου σύνεδροι από την Ελλάδα και το εξωτερικό, καθώς και
εκπρόσωποι από οργανώσεις εμπορίου της Αυστρίας, Ολλανδίας, Βελγίου, Ισπανίας,
Φινλανδίας και Ιταλίας.

Ο κ. Παπουτσής ανέλυσε τη λεγόμενη Πράσινη Βίβλο για το Εμπόριο και αναφέρθηκε
στις ενέργειες της Επιτροπής για τη στήριξη του εμπορίου και την ενίσχυση της
ανταγωνιστικότητας των επιχειρήσεων.

Ο Έλληνας επίτροπος είπε ότι έως το τέλος του έτους θα έχουν ολοκληρωθεί οι
διαδικασίες επεξεργασίας των σχετικών προτάσεων και ότι η Ευρωπαϊκή Επιτροπή
θα προτείνει ολοκληρωμένη δράση για το εμπόριο, ενώ αποκάλυψε ότι έως το τέλος
του έτους θα είναι έτοιμη οδηγία για τη μείωση του χρόνου πληρωμής στις
εμπορικές συναλλαγές.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15851N454</ED>
<ID>
ID:162300

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N45&aa=4</URL></REF>


Article

<CATEGORY>vin08</CATEGORY>

 <H5>ΑΝΕΒΑΙΝΕΙ Η ΖΗΤΗΣΗ, ΑΝΕΒΑΙΝΟΥΝ ΚΑΙ ΟΙ ΤΙΜΕΣ ΣΕ ΔΙΑΜΕΡΙΣΜΑΤΑ, ΜΟΝΟΚΑΤΟΙΚΙΕΣ ΚΑΙ ΟΙΚΟΠΕΔΑ
</H5><H2>Πήραν τα πάνω τους πάλι τα ακίνητα
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Στα πάνω της είναι και πάλι η οικοδομή στην Αθήνα, αλλά και σε όλη την Ελλάδα,
συμπαρασύροντας και τις τιμές διαμερισμάτων και σπιτιών. 
Το 1996 ήταν αρκετά καλός χρόνος μετά μια πενταετία στασιμότητας και όπως
δείχνουν τα στοιχεία της Στατιστικής Υπηρεσίας η οικοδομική δραστηριότητα
αυξήθηκε συνολικά κατά 20,7%.Η ζήτηση, όμως, έγινε αιτία να αυξηθούν και οι
τιμές πώλησης διαμερισμάτων και σπιτιών. Τώρα είναι, σύμφωνα με τους
υπολογισμούς των ειδικών της κτηματαγοράς κατά 10%-15% υψηλότερες στην Αθήνα
και 5%-10% στην υπόλοιπη Ελλάδα, σε σχέση με τις τιμές πριν από 12-15 μήνες.

ΔΙΠΛΑΣΙΑ

Σύμφωνα με τα στοιχεία της Στατιστικής Υπηρεσίας, το 1996 αυξήθηκε η
οικοδομική δραστηριότητα κατά 32,1% στην Αττική και κατά 16,9% στην υπόλοιπη
Ελλλάδα. Στελέχη του υπουργείου Εθνικής Οικονομίας παρατηρούν ότι η μεγάλη
πτώση των επιτοκίων στις καταθέσεις και στους τίτλους του Δημοσίου
προσανατολίζει τους πιο συγκρατημένους ιδιώτες που αποφεύγουν παραδοσιακά το
Χρηματιστήριο να επενδύσουν τα χρήματά τους σε ακίνητα. Άλλωστε, 3 στους 4
Έλληνες έχουν «δικό τους κεραμίδι».

Η περιοχή της Αττικής και ειδικότερα τα προάστια τραβούν το ενδιαφέρον των
περισσότερων αγοραστών. Οι τιμές, με εξαίρεση ορισμένους δρόμους ή περιοχές
(όπως π.χ. η Ηρώδου του Αττικού, η Στησιχόρου ή το Κολωνάκι, η Βουλιαγμένη, το
Ψυχικό και η Εκάλη), αποδεικνύονται τελικά χαμηλότερες από τις τιμές ορισμένων
περιοχών της επαρχίας που χαρακτηρίζονται τουριστικές.

ΤΟΥΡΙΣΤΙΚΕΣ

Εξίσου ακριβές ή και ακριβότερες τιμές παρατηρούνται σε ορισμένες περιοχές
νησιών, όπως για παράδειγμα στη Μύκονο, την Ύδρα ή την Κέρκυρα. Τα
πλεονεκτήματα που κάνουν μια περιοχή περιζήτητη και ακριβότερη από μια άλλη είναι:.

* Το περιβάλλον και η τοποθεσία που την κάνουν ελκυστική (πράσινο, θέα).

* Η ευκολία πρόσβασης και η ποιότητα υπηρεσιών που παρέχονται (δρόμοι, ήσυχη
περιοχή, αλλά κοντά στο κέντρο κ.λπ.).

* Ο πολεοδομικός σχεδιασμός της συγκεκριμένης περιοχής (πάρκα, πλατείες, αραιά
κατοικημένη κ.λπ.).

* Οι δυσκολίες στάθμευσης και άλλου είδους τεχνικής φύσεως ζητήματα (όπως ο
δακτύλιος, οι πεζόδρομοι η ύπαρξη ή έλλειψη πάρκινγκ κλπ).

* Η αυξημένη ζήτηση για κατοικία στη συγκεκριμένη περιοχή (επειδή θεωρείται
καλή περιοχή, ανερχόμενη ή επειδή υπάρχει έλλειψη στέγης).

* Το υψηλό βιοτικό επίπεδο των κατοίκων της περιοχής (δηλαδή οι περιοχές με
ακριβά σπίτια και διαμερίσματα). Στα παραπάνω πρέπει να προστεθούν, εφ' όσον
πρόκειται για κατοικία, και η ποιότητα της κατασκευής, η ηλικία του ακινήτου
και ορισμένα στοιχεία που μπορεί να διαθέτει όπως πάρκινγκ, μεγάλους
κοινόχρηστους χώρους, γήπεδα, πισίνα κ.λπ.

ΤΑ ΑΝΑΚΤΟΡΑ

Η ακριβότερη περιοχή της Αθήνας για την αγορά διαμερίσματος είναι η περιοχή
γύρω από τα Παλαιά Ανάκτορα και ειδικά η Ηρώδου Αττικού και η Στησιχόρου. Οι
τιμές κυμαίνονται από 700.000-1.500.000 δρχ. το τετραγωνικό. Αντίθετα, σε
περιοχές μέσα ή κοντά στο κέντρο, όπως η Πλατεία Βάθης, οι τιμές πέφτουν και
κάτω από 170.000 δρχ. ενώ στο Κουκάκι, για παράδειγμα, οι τιμές κυμαίνονται
μεταξύ 200.000-280.000 δρχ. το τετραγωνικό.

Επίσης, σε περιοχές που κάποτε θεωρούνταν φθηνότερες, όπως το Περιστέρι, οι
Άγ. Ανάργυροι ή το Αιγάλεω, σήμερα οι τιμές για την αγορά διαμερίσματος,
κυμαίνονται μεταξύ 220.000-350.000 δρχ./τ.μ.

Η πιο ανεβασμένη από τις περιοχές αυτές θεωρείται το Χαϊδάρι, όπως
υποστηρίζουν από το μεσιτικό γραφείο Παλπάνη. 
«Μπορεί το όνομα να μην ηχεί ωραία, αλλά στο Χαιδάρι υπάρχει πολύ πράσινο και
νέες κατασκευές στο Δάσος Χαϊδαρίου που πιάνουν μέχρι και 400.000 δρχ. το τετραγωνικό».

ΟΙ «ΜΟΔΑΤΕΣ»

Επίσης, οι περιοχές που θεωρούνται το τελευταίο διάστημα ανερχόμενες είναι οι
περιοχές με παλαιές και πιθανόν διατηρητέες μονοκατοικίες. Εκεί παρατηρείται
το φαινόμενο «μόδα», όπως έγινε με την Πλάκα που αναβαθμίστηκε σημαντικά (οι
τιμές σήμερα κυμαίνονται από 300.000-500.000 δρχ./τ.μ.) Σε περιοχές όπως το
Μετς και το Θησείο, καθώς και γύρω από το Μοναστηράκι, τα σπίτια πωλούνται από
200.000-350.000 δρχ. το τετραγωνικό, ανεξάρτητα από το μεγάλο κόστος
ανακατασκευής τους. Σημειώνεται ότι πιθανή αναπαλαίωση ή επιδιόρθωση του
σπιτιού μπορεί να κάνει το κόστος απόκτησής του ακριβότερο κατά 70.000-80.000
δρχ. το τετραγωνικό.

ΜΕΣΟΓΕΙΑ

Τέλος, ακριβές αρχίζουν να γίνονται οι περιοχές των Μεσογείων και γύρω από τον
οδικό άξονα Σταυρού - Ελευσίνας. Ειδικά αυτές από την βορινή πλευρά. Όπως
υποστηρίζουν οι μεσίτες, τα δυο μεγάλα έργα δημιουργούν υποδομή χρήσιμη όχι
μόνο για επαγγελματική στέγη, αλλά και για κατοικίες όσων θέλουν να είναι
κοντά στην εργασία τους ή να έχουν άμεση πρόσβαση στο κέντρο. Στις περιοχές
αυτές που κυριαρχούν οι κατοικίες και είναι ακόμη αραιοκατοικημένες, κτίζονται
τώρα κατοικίες σύγχρονες και ακριβές. 
Έτσι, σε περιοχές κοντά στο σημείο που θα περάσει ο νέος δρόμος, όπως η Αγία
Παρασκευή και το Χαλάνδρι, οι τιμές διαμορφώνονται από 250.000-450.000 δρχ. το
τετραγωνικό, ενώ στις τιμές αυτές τείνουν να φθάσουν τελευταία τα νέα
διαμερίσματα στην περιοχή Μεταμόρφωσης.

Άνοδο αναμένεται να σημειώσουν και οι τιμές στα Μεσόγεια, όμως, όπως λέει ο κ.
Παλπάνης, δεν έχει ακόμη καθορισθεί η χρήση γης και αυτό κάνει διστακτικούς
τους ιδιώτες. «Δεν ξέρουν αν η περιοχή προορίζεται για επαγγελματική χρήση ή
για κατοικίες. Αν βεβαιωθούν ότι κάποια περιοχή είναι κατάλληλη για την
απόκτηση κατοικίας, τότε οι τιμές θα ανεβούν» υποστηρίζει.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15851N461</ED>
<ID>
ID:162208

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N46&aa=1</URL></REF>


Article

<CATEGORY>vin08</CATEGORY>

 <H2>Οι Θεσσαλονικείς συνεχίζουν ν' αγοράζουν διαμερίσματα ­ και για επένδυση
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΙΓΟΥΡΗ και αποδοτική επένδυση χρημάτων θεωρούν σήμερα οι περισσότεροι
Θεσσαλονικείς την αγορά στέγης, κατά κύριο λόγο την εξασφάλιση νέων σύγχρονων
κατοικιών σε περιοχές της Ανατολικής Θεσσαλονίκης, όπου μπορούν να βρουν
σύγχρονες κατοικίες.

Παρά το γεγονός ότι οι τιμές πώλησης αυξήθηκαν, σε σχέση με πέρυσι (κατά μέσο
όρο 30.000 δραχμές το τετραγωνικό μέτρο, σε ολόκληρο σχεδόν το πολεοδομικό
συγκρότημα), αυτό δεν αποθαρρύνει καθόλου τους Θεσσαλονικείς. Έτσι, μέσα στο
1997 ­ σύμφωνα με στοιχεία του Συλλόγου Κτηματομεσιτών Θεσσαλονίκης ­ οι
πωλήσεις ακινήτων αυξήθηκαν κατά 10% και πλέον συγκριτικά με πέρυσι, μετά τη
στασιμότητα της τελευταίας πενταετίας.

Οι ακριβότερες περιοχές παραμένουν η παλιά και νέα παραλιακή λεωφόρος, η οδός
Θεμιστοκλή Σοφούλη, το Πανόραμα, η Θέρμη, ενώ τώρα μια νέα αγορά με
υπερπολυτελή - σύγχρονα και αντισεισμικά διαμερίσματα άνοιξε στις κοινότητες
Τριάδι, Καρδία, Τρίλοφο, Περαία, Αγία Παρασκευή και στις περιοχές γύρω από το
αεροδρόμιο, όπου παρατηρείται έντονο ενδιαφέρον για ανοικοδόμηση.

Αντίθετα, φθηνότερες περιοχές παραμένουν οι δυτικές συνοικίες (Κορδελιό,
Μενεμένη, Νέα Ευκαρπία κ.ά.) με τιμές πώλησης που κυμαίνονται για τα
καινούργια διαμερίσματα από 180.000 έως 220.000 δραχμές το τετραγωνικό και από
80.000 μέχρι 120.000 δρχ. για τα μεταχειρισμένα.

«Παρά το συνεχώς αυξανόμενο κόστος κατασκευής και τα υψηλά ποσοστά
αντιπαροχής, ο κόσμος συνεχίζει να αγοράζει διαμερίσματα. Η πτώση στα επιτόκια
καταθέσεων και η κατάργηση του πόθεν έσχες για την αγορά πρώτης κατοικίας
λειτούργησαν θετικά. Όπως και να γίνει, η αγορά ακινήτων θεωρείται η πλέον
επικερδής τοποθέτηση χρημάτων», δήλωσε στα «ΝΕΑ» ο προσωρινός πρόεδρος του
Συλλόγου Κτηματομεσιτών Θεσσαλονίκης κ. Γ. Λιάντας.

Η πλειοψηφία των αγοραστών εξασφαλίζει τα χρήματα για την αγορά κατοικίας μέσω
δανείων, συμπληρώνοντας το ποσό με κάποιο «κομπόδεμα» ή με γραμμάτια, ενώ
άλλοι πωλούν διαμερίσματα παλιάς κατασκευής ή κτήματα σε περιοχές εκτός
Θεσσαλονίκης και αγοράζουν καινούργια σπίτια.

Σύμφωνα με τους πίνακες αντικειμενικών αξιών ακινήτων, οι «πραγματικές» τιμές
για την Εφορία στο κέντρο της Θεσσαλονίκης κυμαίνονται από 150.000 έως 440.000
δραχμές το τετραγωνικό μέτρο, στην Καλαμαριά από 130.000 μέχρι 320.000 δρχ.
και στο Πανόραμα από 260.000 έως 400.000 δρχ. Αντίστοιχα, στις δυτικές
περιοχές της πόλης οι τιμές κυμαίνονται ως εξής: Στο Ελευθέριο - Κορδελιό από
100.000 μέχρι 175.000 δρχ. το τετραγωνικό μέτρο και στις Συκιές από 100.000
έως 185.000 δρχ.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15851N462</ED>
<ID>
ID:162249

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N46&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Η Νέα Σελήνη, την Πέμπτη, γίνεται στο ζώδιό σας και
επηρεάζει πιο άμεσα τους γεννημένους γύρω στις 5 Ιουνίου. Οποιοδήποτε νέο
ξεκίνημα στη ζωή σας, ας γίνει με προσοχή. Φροντίστε θέματα υγείας.

ΚΑΡΚΙΝΟΣ

(22 Ιουνίου - 22 Ιουλίου). Η Νέα Σεληνη, την Πέμπτη, γίνεται στους Διδύμους
και επηρεάζει αρνητικά την ψυχική ή τη σωματική σας υγεία. Μην κλείνεστε στον
εαυτό σας. Μην αφήνεστε σε αρνητικές σκέψεις.

ΛΕΩΝ

(23 Ιουλίου - 22 Αυγούστου). Η Νέα Σελήνη, την Πέμπτη, γίνεται στους Διδύμους.
Μπορεί να σας φέρνει κάποιες απογοητεύσεις από φίλους, συνεργάτες ή
ομοϊδεάτες. Μπορεί, επίσης, να εμποδίσει την πραγματοποίηση στόχου σας.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Νέα Σελήνη, την Πέμπτη, γίνεται στους
Διδύμους και επηρεάζει πιο άμεσα τους γεννημένους γύρω στις 6 Σεπτεμβρίου.
Προσοχή στον τομέα της καριέρας και της δημόσιας εικόνας.

ΖΥΓΟΣ

(24 Σεπτεμβρίου - 23 Οκτωβρίου). Η Νέα Σελήνη, την Πέμπτη, γίνεται στους
Διδύμους. Προσοχή σε σχέση με συμβόλαια και συμφωνίες, με σπουδές, με γραπτά
και μίντια, με ταξίδια. Αποφύγετε παραβάσεις νόμων.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Νέα Σελήνη, την Πέμπτη, γίνεται στους
Διδύμους. Κάτι τελειώνει στη ζωή σας, για να 'ρθει κάτι άλλο, καινούργιο.
Προσοχή σε σχέση με οικονομικές υποθέσεις. Προβλήματα στην ερωτική σας ζωή.

ΤΟΞΟΤΗΣ

(23 Νοεμβρίου - 21 Δεκεμβρίου). Η Νέα Σελήνη, την Πέμπτη, γίνεται στους
Διδύμους και επηρεάζει πιο άμεσα τους γεννημένους γύρω στις 6 Δεκεμβρίου.
Προσοχή στον τομέα του γάμου, των σχέσεων, των συνεργασιών, της υγείας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Νέα Σελήνη, την Πέμπτη, γίνεται στους
Διδύμους. Προσοχή στον τομέα της υγείας και της δίαιτας, της εργασίας και των
εργασιακών σχέσεων. Μην αφήνετε τίποτα στην τύχη.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Νέα Σελήνη, την Πέμπτη, γίνεται στους
Διδύμους. Μπορεί να επηρεάσει μια ερωτική σχέση, μια καλλιτεχνική προσπάθεια,
την υγεία ενός παιδιού σας.

ΙΧΘΥΕΣ

(19 Φεβρουαρίου - 20 Μαρτίου). Η Νέα Σελήνη, την Πέμπτη, γίνεται στους
Διδύμους και επηρεάζει πιο άμεσα τους γεννημένους γύρω στις 5 Μαρτίου. Προσοχή
σε σχέση με συμβόλαια και ακίνητα. Προφυλάξτε την υγεία σας.

ΚΡΙΟΣ

(21 Μαρτίου - 19 Απριλίου). Η Νέα Σελήνη, την Πέμπτη, γίνεται στους Διδύμους.
Προσοχή σε σχέση με γραπτά, συμφωνίες, μίντια, μετακομίσεις, ταξίδια. Να
προσέχετε και όταν οδηγείτε. Αποφύγετε διενέξεις με αδέλφια και γείτονες.

ΤΑΥΡΟΣ

(20 Απριλίου - 20 Μαΐου). Η Νέα Σελήνη, την Πέμπτη, γίνεται στους Διδύμους.
Προσοχή σε σχέση με αγοραπωλησίες, συμβόλαια, έξοδα. Μερικοί αποκτάτε μια νέα
πηγή εσόδων ή πετυχαίνετε κάποια οικονομική διευκόλυνση.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15851N481</ED>
<ID>
ID:162191

</ID><URL>http://ta-nea.dolnet.gr/neaweb/neafile.print_unique?e=A&f=15851&m=N48&aa=1</URL></REF>


Article

<CATEGORY>vin10</CATEGORY>

 <H5>«ΔΕΝ ΘΑ ΠΕΡΙΜΕΝΟΥΜΕ ΤΟ 2004. ΣΤΟ ΣΙΔΝΕΪ ΜΠΟΡΟΥΜΕ ΚΑΙ ΤΗΝ ΠΡΩΤΗ ΘΕΣΗ»
</H5><H2>Πρόβα για το χρυσό
</H2>
<AUTHOR>ΓΙΩΡΓΟΣ ΧΟΥΠΗΣ - ΓΙΑΝΝΗΣ ΛΑΜΠΙΡΗΣ</AUTHOR>

ΤΟ χρυσό μετάλλιο μπορεί να χάθηκε για την εθνική μας ομάδα, αλλά η
αισιοδοξία δεν έλειπε από τους διεθνείς μας παίκτες εν όψει των νέων
διοργανώσεων. «Αυτή τη φορά μάς ξέφυγε, αλλά πού θα πάει, την επόμενη φορά το
χρυσό θα το πάρουμε εμείς. Εδώ παίξαμε στον τελικό χωρίς τη βοήθεια κανενός
και είμαστε η μόνη ομάδα από τις πρώτες στον κόσμο που ακόμα και στην έδρα της
μάς παίζουν 50-50» έλεγε ο Τεό Λοράντος. Αμέσως μετά το φινάλε του αγώνα ο
Λοράντος και οι υπόλοιποι συμπαίκτες του φόρεσαν τα μπλουζάκια τους με την
Ολυμπιάδα του 2004, προκειμένου να διαφημίσουν την υποψηφιότητα της χώρας μας.

«Ε, όχι και να περιμένουμε το 2004 για να πάρουμε το χρυσό. Μπορούμε νωρίτερα
στο Σίδνεϊ» είπε χαριτολογώντας ο άσος της Βουλιαγμένης, ενώ λίγο πιο δίπλα
του ο συμπαίκτης του (και στο ΝΟΒ) Γιώργος Αφρουδάκης παραδεχόταν: «Είμαστε
πολύ στενοχωρημένοι επειδή απογοητεύσαμε αυτόν τον υπέροχο κόσμο. Να είναι
όμως σίγουροι ότι θα τους φέρουμε το χρυσό μετάλλιο από μία επόμενη διοργάνωση».

Ο Κώστας Λούδης, από την πλευρά του, αναφέρθηκε σε κάποια προβλήματα: «Οι
αντίπαλοί μας έδειξαν ότι μας σέβονται. Θα πρέπει κάποια στιγμή να μας
σέβονται και κάποιοι άλλοι. 
Παίζουμε εδώ και καιρό τελείως μόνοι μας, αλλά δεν παύουμε να προσπαθούμε.
Λυπόμαστε για τον κόσμο, αλλά το μέλλον μάς ανήκει. Οι προκλήσεις του
πανευρωπαϊκού της Σεβίλλης και του παγκόσμιου του Περθ μάς περιμένουν».

Τέλος, ο κορυφαίος Έλληνας παίκτης και κορυφαίος τερματοφύλακας του τουρνουά
(βάσει ψηφοφορίας) Μάκης Βολτυράκης αναφέρθηκε επίσης στις αγωνίες των Ελλήνων
πολιστών. «Άνοιξε ο δρόμος για το άθλημα, αλλά θα πρέπει να δημιουργηθούν και
άλλα κολυμβητήρια, όπως και να ξαναλειτουργήσει αυτό στο Ζάππειο. Η Πολιτεία
πρέπει να σταθεί κοντά στο άθλημα, ώστε να έρθει το πόλο εκεί που του αξίζει
και εκτός της πισίνας».

*** Άλλο ρεπορτάζ για την Εθνική πόλο στις σελίδες 6-
7.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15851O011</ED>
<ID>
ID:162209

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O01&aa=1</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ, ΠΡΟΟΔΕΥΤΙΚΗ ΚΑΙ ΕΘΝΙΚΟΣ
</H5><H2>Επιστρέφουν στα σαλόνια
</H2>
Ο ΠΑΝΙΩΝΙΟΣ, η Προοδευτική (ύστερα από 26 χρόνια) και ο Εθνικός επιστρέφουν
στην Α' Εθνική! Αντίθετα, ο Παναιτωλικός έχασε τη μάχη και οι οπαδοί του
προκάλεσαν σοβαρά επεισόδια χθες στο Αγρίνιο.

Σελίδα 3

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15851O012</ED>
<ID>
ID:162250

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O01&aa=2</URL></REF>


Article

<CATEGORY>vin10</CATEGORY>

 <H2>ΒΈΘΝΙΚΗ
</H2>
<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15851O021</ED>
<ID>
ID:162213

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O02&aa=1</URL></REF>


Article

<CATEGORY>vin10</CATEGORY>

 <H5>ΑΠΟΔΟΚΙΜΑΣΤΗΚΕ Ο ΠΡΟΕΔΡΟΣ ΤΟΥ ΠΑΝΑΙΤΩΛΙΚΟΥ ­ ΧΑΜΟΓΕΛΑ ΣΤΟΝ ΠΕΙΡΑΙΑ ΓΙΑ ΕΘΝΙΚΟ
ΚΑΙ ΠΡΟΟΔΕΥΤΙΚΗ
</H5><H2>Επεισόδια στο Αγρίνιο
</H2>
ΚΟΝΤΡΑΣΤ συναισθημάτων χθες σε Πειραιά και Αγρίνιο. Στο λιμάνι οι οπαδοί
πανηγύρισαν την άνοδο της Προοδευτικής και του Εθνικού στην Α' Εθνική, ενώ στο
Αγρίνιο υπήρξαν επεισόδια μεταξύ οπαδών και Αστυνομίας καθώς και προσωρινή
διακοπή του αγώνα Παναιτωλικού - Ελευσίνας 3-0..

Φινάλε, λοιπόν, χωρίς εκπλήξεις στη Β' Εθνική, καθώς, εκτός από τον πρωταθλητή
Πανιώνιο πού ήλθε ισόπαλος 2-2 στο Ρέθυμνο, δύο ακόμα ομάδες του Λεκανοπεδίου
από τη νέα περίοδο θα αγωνίζονται στη μεγάλη κατηγορία. Στον Κορυδαλλό στήθηκε
γιορτή, αφού η Προοδευτική ύστερα από 26 χρόνια άνοιξε πάλι την «πόρτα» των
μεγάλων. Η ομάδα του Νίκου Κόβη πέρασε αλώβητη από τη Δράμα (2-0 επί της
Δόξας) και οι παίκτες του έστησαν πανηγύρι μετά το τέλος του παιχνιδιού. Κοντά
τους και 500 φίλοι της ομάδας που είχαν ταξιδέψει στη Δράμα για συμπαράσταση,
οι οποίοι στο τέλος βγήκαν στους δρόμους φωνάζοντας συνθήματα υπέρ της
Προοδευτικής. Στο Στάδιο Καραϊσκάκη, ο Εθνικός ανώτερος σε όλη τη διάρκεια του
αγώνα νίκησε 2-0 την Καλαμαριά και επιστρέφει έπειτα από ένα χρόνο απουσίας
στην Α' Εθνική. Η λήξη του παιχνιδιού βρήκε τους παίκτες του Εθνικού να
αποθεώνονται από 3.500 φίλους τους..

Αυτά σε ό,τι αφορά τα ευχάριστα για τον Πανιώνιο, την Προοδευτική και τον
Εθνικό. Υπάρχουν όμως και τα δυσάρεστα που συνέβησαν στο γήπεδο του Αγρινίου,
όπου ο αγώνας Παναιτωλικού - Ελευσίνας διακόπηκε στο 78' για σαράντα λεπτά,
καθώς οπαδοί των γηπεδούχων συγκρούστηκαν με την Αστυνομία. Όλα ξεκίνησαν όταν
ο Εθνικός πέτυχε το δεύτερο γκολ επί της Καλαμαριάς. Οι οπαδοί του
Παναιτωλικού βλέποντας ότι δεν υπήρχε πιθανότητα για άνοδο της ομάδας τους
στην Α' Εθνική, άρχισαν να βρίζουν τη διοίκηση της ΠΑΕ και κινήθηκαν
απειλητικά κατά του προέδρου κ. Χαρδαλιά τον οποίο θεώρησαν υπεύθυνο για την
απώλεια της ανόδου. Η Αστυνομία προσπάθησε να επιβάλει την τάξη, αλλά η
επέμβασή της εξαγρίωσε τους οπαδούς των γηπεδούχων που μπήκαν μέσα στον
αγωνιστικό χώρο. Αποτέλεσμα να διακοπεί ο αγώνας από τον διαιτητή Βαρούχα για
σαράντα λεπτά, καθώς κινδύνευε η ακεραιότητα των παικτών. Στο διάστημα αυτό η
Αστυνομία χρησιμοποίησε δακρυγόνα για να διώξει τους οπαδούς του Παναιτωλικού
από τον αγωνιστικό χώρο, κάτι πού στο τέλος κατάφερε. Το παιχνίδι ξανάρχισε
και έληξε 3-0 υπέρ του Παναιτωλικού..

Σε ό,τι αφορά τις ομάδες πού υποβιβάστηκαν, μετά τον ΠΑΣ Γιάννινα, τη Νάουσα
και τον Πύργο, στη Γ' Εθνική θα αγωνίζεται από τη νέα περίοδο και η ΕΑΡ..

*** Η ΕΑΡ αν και προηγήθηκε 1-0 και 2-1 του Πανιωνίου, τελικά δεν
κατάφερε να πάρει τη νίκη. Το τελικό 2-2 οφείλεται κατά μεγάλο μέρος στον
Πανσερραϊκό που από νωρίς είχε καταφέρει να εξασφαλίσει την παραμονή του στη
Β' Εθνική, νικώντας τα Τρίκαλα. Έτσι οι παίκτες της ΕΑΡ απογοητεύθηκαν και δεν
κατέβαλαν την απαιτούμενη προσοχή για τη νίκη..

*** Μόλις στο 3ο λεπτό, ο Ταβλαρίδης ανέτρεψε τον Αλμανίδη μέσα στην
περιοχή και το πέναλτι μετέτρεψε ο τελευταίος σε γκολ, «ανοίγοντας» τον δρόμο
για τη νίκη της Προοδευτικής στη Δράμα. Ο Φούσκος στο 73' έκανε το 2-0 για
τους Κορυδαλλιώτες, που είχαν την υποστήριξη περίπου 500 φίλων. Δύο φορές ο
Ζαΐμι (50' και 63') και από μία οι Ελευθεριάδης και Ταβλαρίδης (66' και 76'
αντίστοιχα) «σημάδεψαν» τα δοκάρια.

*** Μέσα σε πανηγυρική ατμόσφαιρα από τη συμπαράσταση περίπου 3.500
οπαδών του, ο Εθνικός έφτασε στην πολυπόθητη νίκη που του εξασφάλισε το
εισιτήριο για την Α' Εθνική, νικώντας τον αδιάφορο Απόλλωνα Καλαμαριάς με 2-0.

Οι γηπεδούχοι, οι οποίοι έχασαν σωρεία ευκαιριών, προηγήθηκαν στο 20' με πλασέ
του Χόνι, ενώ το 2-0 διαμόρφωσε στο 51' ο Βιτεβής με υποδειγματική κεφαλιά. Η
ομάδα του Πειραιά στάθηκε άτυχη στο 22' όταν ο Πετκόφκι, με γυριστό σουτ,
«σημάδεψε» το οριζόντιο δοκάρι του Κοέντα.

Μετά το τέλος του αγώνα, παίκτες, παράγοντες και τεχνική ηγεσία, αφού
χαιρέτησαν τον κόσμο, έγιναν ένα... κουβάρι, πανηγυρίζοντας την άνοδο της
ομάδας τους. Οι ποδοσφαιριστές της πειραϊκής ομάδας, «μεθυσμένοι» από την
επιτυχία τους, αλλά και από τις δεκάδες σαμπάνιες, που βρίσκονταν στα
αποδυτήρια, φώναζαν ρυθμικά «ποτέ ξανά στη Β' Εθνική» ενώ ο προπονητής,
Γιάννης Παθιακάκης, πιο σοβαρός, τόνισε: «Συμφώνησα με τον πρόεδρο. Και τη νέα
χρονιά θα είμαι στην τεχνική ηγεσία του Εθνικού. Έχουμε μάθει από τα λάθη μας
και δεν θα υποβιβαστούμε ξανά».

*** Ο αρχηγός του Εθνικού, Λύσανδρος Γεωργαμλής, «πνιγμένος» στις
αγκαλιές των συμπαικτών του, αρκέστηκε να πει: «Η επιτυχία ανήκει σε όλα τα παιδιά».

Τέλος, ο πρόεδρος της ΠΑΕ Εθνικός, Βασίλης Τσιαμάγκης, σημείωσε: «Ευχαριστούμε
τον κόσμο μας, που έδωσε το "παρών" σε αυτό το δύσκολο παιχνίδι. Τα πριμ για
την άνοδο της ομάδας βρίσκονται μέσα στο πακέτο. Οι παίκτες μου το γνωρίζουν».

*** Νίκη χωρίς αντίκρυσμα με 3-0 πέτυχε ο Παναιτωλικός επί της
Ελευσίνας. Ήταν ένα παιχνίδι που σημαδεύτηκε από τα επεισόδια ανάμεσα σε
οπαδούς των γηπεδούχων και της Αστυνομίας. Αφορμή οι αποδοκιμασίες και η
επίθεση από πλευράς οπαδών του Παναιτωλικού, κατά του προέδρου της ΠΑΕ κ. Χαρδαλιά...

*** Λίγες οι καλές στιγμές στο Άργος, όπου ο Παναργειακός νίκησε 1-0
τον ΠΑΣ Γιάννινα. Το τελικό σκορ δεν αντικατοπτρίζει την πραγματικότητα, αφού
οι γηπεδούχοι, χωρίς να έχουν καλή απόδοση, έχασαν πολλές ευκαιρίες για γκολ.

*** Σ' ένα παιχνίδι χωρίς κανένα βαθμολογικό ενδιαφέρον, η Λάρισα
επιβλήθηκε εύκολα με το ευρύ 4-0 σε βάρος του Λεβαδειακού. Παπαδόπουλος, Πάτε,
Αγορογιάννης και Νεμπεγλέρας οι σκόρερ της ομάδας του «κάμπου».

*** Ένα ημίχρονο ήταν αρκετό για τον Πανσερραϊκό να σιγουρέψει την
παραμονή του στη Β' Εθνική κατηγορία. Το 3-0 επί των Τρικάλων κρίνεται απόλυτα
δίκαιο καθώς οι γηπεδούχοι, αποφασιστικοί στο πρώτο ημίχρονο, πέτυχαν τα τρία
γκολ και δεν επέτρεψαν στους αντιπάλους τους να αμφισβητήσουν την ανωτερότητά τους...

*** Με τρία γκολ του Γκαβασιάδη και από ένα των Μουρούτη, Μεϊδάνη και
Σεντεμέντε, η Δόξα Βύρωνα αποχαιρέτησε νικηφόρα (6-0) την ποδοσφαιρική περίοδο
και τον Πύργο που υποβιβάσθηκε και τυπικά στη Γ' Εθνική.

*** Με νίκη (επί της Νίκης Β.) αποχαιρέτησε την Β' Εθνική η Νάουσα. Το
γκολ ήρθε με πέναλτι του Κνιέζεβιτς, έπειτα από ανατροπή του Μαλιούφα από τους
Ντελόπουλο και Μουρατίδη.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15851O031</ED>
<ID>
ID:162214

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O03&aa=1</URL></REF>


Article

<CATEGORY>vin10</CATEGORY>

 <H5>ΤΟ ΜΟΝΑΧΟ ΥΠΕΣΤΗ ΒΑΡΙΑ ΗΤΤΑ ΣΤΗΝ ΕΔΡΑ ΤΟΥ ΚΑΙ ΨΑΧΝΕΙ ΕΞΟΔΟ ΣΤΗΝ ΕΥΡΩΠΗ ΑΠΟ ΤΗΝ
ΣΤΟΥΤΓΚΑΡΔΗ ΠΟΥ ΑΓΩΝΙΖΕΤΑΙ ΣΤΟΝ ΤΕΛΙΚΟ ΤΟΥ ΚΥΠΕΛΛΟΥ
</H5><H2>Πικρό φινάλε
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΤΟ εισιτήριο που οδηγούσε στα ευρωπαϊκά σαλόνια (Κύπελλο ΟΥΕΦΑ) πήρε η Καρλσρούη.

Το Μόναχο υπέστη βαριά εντός έδρας ήττα με 3-0 από τη Βέρντερ Βρέμης στο
φινάλε της Μπουντεσλίγκα, με αποτέλεσμα να ισοβαθμήσει με την Καρλσρούη, η
οποία απέσπασε ισοπαλία 1-1 από τη Φράιμπουργκ. Η Καρλσρούη όμως είχε καλύτερη
διάφορα τερμάτων από το Μόναχο (+11), εξασφαλίζοντας έτσι την έξοδό της στο
Κύπελλο ΟΥΕΦΑ.

Το Μόναχο έχει εναποθέσει όλες τις ελπίδες του για να βγει στην Ευρώπη στη
Στουτγκάρδη, η οποία τερμάτισε στην τέταρτη θέση, αλλά διεκδικεί παράλληλα το
Κύπελλο από την Ένερτζι Κότμπας (γ' κατηγορίας).

Όπως είναι γνωστό, η Γερμανία θα εκπροσωπηθεί στο νέο Τσάμπιονς Λιγκ με τις
Μπάγερν (πρωταθλήτρια), Λεβερκούζεν (δευτεραθλήτρια) και Ντόρτμουντ (κάτοχο
του τίτλου). Επίσης, στο Κύπελλο ΟΥΕΦΑ θα συμμετάσχουν οι Σάλκε (κάτοχος του
τίτλου), Μπόχουμ, Καρλσρούη, Στουτγκάρδη ή Μόναχο 1860.

Στη β' κατηγορία υποβιβάστηκαν οι Ντύσελντορφ, Φράιμπουργκ και Σεντ Πάουλι,
ενώ έχουν ήδη εξασφαλίσει την άνοδό τους η Καϊζερσλάουτερν και η Χέρτα Βερολίνου

Αναλυτικά τα αποτελέσματα:

Λεβερκούζεν-Μπόχουμ 2-0 (Σέρτζιο 9', Ραμέλοβ 51'). Ντύσελντορφ-Αμβούργο 1-1
(Ντομπροβόλσκι 22'-Γιένιχ 2'). Μόναχο 1860-Βέρντερ Βρέμης 0-3 (Χέρτζογκ 43',
Χομπς 72', 75'). Φράιμπουργκ-Καρλσρούη 1-1 (Γιούρσεβιτς 36'-Τάρνατ 15'). Χάνσα
Ροστόκ-Σάλκε 0-1 (Λάταλ 89'). Στουτγκάρδη-Αρμίνια Μπίλεφελντ 4-2 (Χάγκνερ 22',
68', 86', Βέρλαατ 24'-Κουντζ 33', Μάουλ 49'). Γκλάντμπαχ-Μπάγερν 2-2 (Πάσλακ
45', Πφίλσεν 47'-Κλίνζμαν 42', Νέρλινγκερ 87'). Σεντ Πάουλι-Ντούισμπουργκ 0-2
(Μαριν 33', Πούκαμαν 77'). Ντόρτμουντ-Κολωνία 2-1 (Σαπουϊζά 33', Μπουτ 74'-Κον 87')

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15851O041</ED>
<ID>
ID:162215

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O04&aa=1</URL></REF>


Article

<CATEGORY>vin10</CATEGORY>

 <H2>Και η Πάρμα στο Τσάμπιονς Λιγκ
</H2>
Θέση στο Τσάμπιονς Λιγκ της νέας περιόδου εξασφάλισε η Πάρμα, μετά τη νίκη της
με 2-1 επί της Βερόνα, εκτός έδρας. Η Ίντερ, στο τελευταίο και πιο κρίσιμο
παιχνίδι της περιόδου, δεν κατάφερε να επικρατήσει της Μπολόνια (2-2) και
παρέμεινε στην τρίτη θέση της βαθμολογίας. Τη μεγάλη έκπληξη πέτυχε η Κάλιαρι,
νικώντας τη Μίλαν στο Μεάτσα με 1-0. Η Κάλιαρι ισοβάθμησε με την Πιασέντζα και
την Περούτζια στην τρίτη θέση από το τέλος της βαθμολογίας. Όμως, στη β'
κατηγορία υποβιβάστηκε η Περούτζια (μαζί με τις Βερόνα, Ρετζιάνα), ενώ αγώνα
μπαράζ θα δώσουν η Κάλιαρι με την Πιασέντζα

Αναλυτικά τα αποτελέσματα:

Μπολόνια - Ίντερ 2-2 (Σαλίμοφ 5', Παραμάτι 75' - Γκαντζ 51', 65'), Γιουβέντους
- Λάτσιο 2-2 (Βιέρι 31', Αμορούζο 52' - Καζιράγκι 73', Πρότι 85'), Μίλαν -
Κάλιαρι 0-1 (Μούτσι 10'), Νάπολι - Βιτσέντζα 1-0 (Μπέτο 5'), Πιασέντζα -
Περούτζια 2-1 (Πουίζο 30', Λούτσι 48' - Ντικάρα 90'), Ρετζιάνα - Αταλάντα 0-3
(Ινζάγκι 6', 85', Φορτουνάτο 90'), Ρόμα - Ουντινέζε 0-3 (Πότζι 43', Μπίρχοφ
45', Μπία 86'), Σαμπντόρια - Φιορεντίνα 1-1 (Μοντέλα 36' - Ρομπιάτι 23'),
Βερόνα - Πάρμα 1-2 (Ορλαντίνι 6' - Κιεζα 17', Κρέσπο 64').

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15851O042</ED>
<ID>
ID:162254

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O04&aa=2</URL></REF>


Article

<CATEGORY>vin10</CATEGORY>

 <H2>Ο Μπορέλι έριξε στη β' κατηγορία τη Σεβίλλη
</H2>
ΜΠΟΡΕΛΙ, Τσάρτας σημειώσατε «1». Η Οβιέδο, με γκολ του Μακέδα στις
καθυστερήσεις, επικράτησε 1-0 της Σεβίλλης, αποτέλεσμα που την καταδίκασε
ουσιαστικά σε υποβιβασμό στη β' κατηγορία.

Ήττα σοκ με 2-1 υπέστη η Μπαρτσελόνα από τη Χέρκουλες, με αποτέλεσμα η Ρεάλ
Μαδρίτης να απέχει μόλις έναν βαθμό από τον τίτλο.

Στα υπόλοιπα παιχνίδια: Ρεάλ Μαδρίτης - Εξτρεμαδούρα 5-0, Σανταντέρ -
Κομποστέλα 2-2, Θέλτα - Ατλέτικο Μπιλμπάο 0-2, Εσπανιόλ - Λογρονιές 5-1, Ράγιο
Βαγιεκάνο - Βαλένθια 3-1, Μπέτις - Χιχόν 0-1.

Η βαθμολογία: Ρεάλ 89, Μπαρτσελόνα 84.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15851O043</ED>
<ID>
ID:162284

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O04&aa=3</URL></REF>


Article

<CATEGORY>vin10</CATEGORY>

 <H5></H5><H5>Στη 2η θέση η Αγγλία
</H5><H5>Σκέφτεται τα εκατομμύρια
</H5><H5>Επαγγελματίες διαιτητές
</H5><H2>Εμπιστευτικά
</H2>
Τη δεύτερη ­ τουλάχιστον ­ θέση στον 2ο προκριματικό όμιλο για το Μουντιάλ
'98, εξασφάλισε η Αγγλία, νικώντας την Πολωνία 2-0 εκτός έδρας. Η βαθμολογία
(σε παρένθεση οι αγώνες): Ιταλία (6) 16, Αγγλια (6) 15, Πολωνία (5) 4, Γεωργία
(3) 0, Μολδαβία (4) 0.

* Το Κύπελλο Βελγίου κατέκτησε η Έκερεν, νικώντας στον τελικό 4-2 την
Άντερλεχτ (στην παράταση). 
Τα πυρά του βραζιλιάνικου Τύπου δέχτηκε ο Ρονάλντο, με αφορμή την ήττα που
υπέστη η εθνική Βραζιλίας από τη Νορβηγία (4-2) σε φιλικό αγώνα στο Όσλο. «Το
κεφάλι του είναι γεμάτο από τα εκατομμύρια της Ίντερ», έγραψε χαρακτηριστικά
μια βραζιλιάνικη εφημερίδα. Και μιας και ο λόγος για εκατομμύρια, η Ρέιντζερς
προσφέρει 16,6 δισ. δραχμές για να αποκτήσει τον Ρονάλντο για τέσσερα χρόνια

*Άγαλμα ύψους 2,28 μέτρων που θα απεικονίζει τον Μπίλι Σάνκλι θα τοποθετηθεί
πίσω από την Κοπ, την κερκίδα του Άνφιλντ απ' όπου παρακολουθούν τους αγώνες
οι φανατικοί οπαδοί της Λίβερπουλ. Ο Σάνκλι ήταν προπονητής της Λίβερπουλ από
το 1959 μέχρι το 1974 και θεωρείται ο αρχιτέκτονας της μεγάλης ομάδας που
σάρωσε τα ευρωπαϊκά Κύπελλα. 
Επαγγελματίες διαιτητές θα «σφυρίζουν» από το 2000 στα ποδοσφαιρικά γήπεδα.
Όπως ανακοίνωσε ο γενικός γραμματέας της ΦΙΦΑ, Ζεπ Μπλάτερ, η διεθνής
ομοσπονδία έχει επιταχύνει τις διαδικασίες για την επαγγελματοποίηση των διαιτητών

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15851O044</ED>
<ID>
ID:162304

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O04&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (ώρα έναρξης 5.00 μ.μ.) και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 5.00, 1.000 μέτρα

1. ΒΥΖΑΝΤΙΝΟΣ 58 Αχιλλέας&#0091

2. ΜΥΣΤ. ΚΩΔΙΚΑΣ 58 Μπάμπης&#0094

3. ΝΙΚΙΑΣ 58 Μερσινιάς&#0098

4. ΤΑΦ ΓΟΥΙΝΝΕΡ 58 Γεωργίου&#0093

5. ΗΖΥ ΑΝΤΩΝΗ 57,5 Βασίλης&#0097

6. ΗΛΙΟΚΛΗΣ 57,5 Φίλιππος&#0096

7. Μ. ΣΤΡΑΤΑΡΧΗΣ 57,5 Καρακατσάν.&#0092

8. ΡΙΣΚ 57 Σωτηρόπ/λος&#0095

­ Υπόδ.: ΗΛΙΟΚΛΗΣ - ΡΙΣΚ (Ταφ Γουίννερ).

ΔΕΥΤΕΡΗ ΙΠΠΟΔΡΟΜΙΑ

Ώρα 5.30, 1.000 μέτρα

1. ΠΥΡΙΝ. ΔΡΟΜΟΣ 58 Καλογερόπ.&#0099

2. ΚΑΒΟ ΜΑΛΙΑΣ 57,5 Ηλίας&#0093

3. ΕΪΝΤΖΕΛ 57 Ξυνός&#0092

4. ΦΛ. ΕΝ ΡΕΪΣΙΝΓΚ 57 Σταύρου&#0097

5. ΜΙΚΡΟΣ ΗΡΩΑΣ 56,5 Μανώλης&#0098

6. ΤΑΡΖΑΝΙΑΡΗΣ 55,5 Τσεργάς&#0095

7. ΓΚΣΤΑΑΝΤ 54 Ντίνος&#0096

8. ΗΘΙΚΟΣ 54 Χατζημίμης&#0091

9. ΣΕΜΠ. ΦΟΥΣΚ 54 Αντώνης&#0094

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΗΘΙΚΟΣ - ΕΪΝΤΖΕΛ (Κάβο Μαλιάς).

ΤΡΙΤΗ ΙΠΠΟΔΡΟΜΙΑ

Ώρα 6.00, 1.000 μέτρα

1. ΑΛΜΠΑΤΡΟΣ 58 Περικλής&#0095

2. ΑΝΤΡΙΑΝΟ 58 Χατζηγεωργ.&#0093

3. ΑΥΤΟΛΥΚΟΣ 58 Φίλιππος&#0091

4. ΕΘΝ. ΠΛΟΥΤΟΣ 58 Βασίλης&#0094

5. ΜΙΚΡ. ΣΤΕΛΙΟΣ 58 Μερσινιάς&#0098

6. ΜΙΣΤΕΡ ΤΖΩΝ 58 Ξυνός&#0092

7. ΣΕΡ ΤΑΡΙΦ 58 Γ. Φορτετσαν.&#0097

8. ΟΛΓ. ΤΟΤΝΑΜ 57,5 Καρακατσάν.&#0096

­ Υπόδ.: ΟΛΓΟΥΕΪΣ ΤΟΤΝΑΜ - ΑΥΤΟΛΥΚΟΣ (Μίστερ Τζων).

ΤΕΤΑΡΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΔΙΚΕΦ. ΑΕΤΟΣ 58 Μπρούσαλης&#0091

2. ΗΜΑΘΙΩΝ 58 Σίντλερ&#0092

3. ΣΤΡ. ΑΠΟΛΛΩΝ 58 Σωτηρόπ/λος&#0094

4. ΦΗΓΑΙΟΣ 58 Σταύρου&#0093

5. ΒΟΥΚΕΦΑΛΑΣ 57,5 Ηλίας&#0095

6. ΑΛΟΜΠΑΡ 56 Περικλής&#0096

­ Υπόδ.: ΣΤΡΟΝΓΚ ΑΠΟΛΛΩΝ - ΦΗΓΑΙΟΣ (Δικέφ. Αετός).

ΠΕΜΠΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΗΖΥ ΒΟΥΛΑ 58 Φίλιππος&#0094

2. Μ. ΠΑΟΥΕΡΦΟΥΛ 57 Καραμάνογ.&#0091

3. ΣΤΡ. ΒΑΓΓΕΛΗΣ 57 Σωτηρόπ/λος&#0097

4. ΔΙΑΧΡΟΝΙΚΗ 55,5 Περικλής&#0098

5. ΑΛΜΠΕΡΤ 55 Αντώνης&#0092

6. ΑΥΓΟΥΣΤΙΝΑ 53 Νικολαΐδης&#0095

7. ΤΑΓΟΣ 50 Μπακάλης&#0093

8. ΛΟΥΙΤΖΙ 51,5 Δούκας&#0099

9. ΙΠΤΑΜ. ΔΙΣΚΟΣ 48 Κουτσούκος&#0096

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΑΥΓΟΥΣΤΙΝΑ - ΑΛΜΠΕΡΤ (Στρονγκ Βαγγέλης).

ΕΚΤΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΝΤ. ΔΕ ΜΠΕΣΤ 58 Βασίλης&#0092

2. ΦΡΑΝΤΙΚ ΓΟΥΕΪ 58 Αντώνης&#0095

3. ΦΕΙΔΙΑΣ 57,5 Σταύρου&#0098

4. ΝΤΙΣΕΝΤ 57 Σωτηρόπ/λος&#0091

5. ΗΜΙΘΕΟΣ 56,5 Χατζημίμης&#0096

6. ΣΕΡ ΤΖΩΡΤΖ 56,5 Φίλιππος&#0097

7. ΡΟΔΑΝΟΣ 56 Ζευγώλης&#0093

8. ΧΑΛΙΦΗΣ 55 Περικλής&#0094

­ Υπόδ.: ΡΟΔΑΝΟΣ - ΝΤΙΣΕΝΤ (Φράντικ Γουέι)

ΕΒΔΟΜΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΣΤΡΟΝ. ΚΡΟΥΖ 58 Σωτηρόπ/λος&#0092

2. ΜΠΑΡΜΠΥ 53,5 Τσεργάς&#0098

3. ΣΟΛΟ ΠΕΡΤΕ 52 Ξυνός&#0093

4. ΔΡΑΠΕΤΗΣ 51,5 Αλέξανδρος&#0097

5. ΜΑΓ. ΚΟΣΜΟΣ 51,5 Κουτσούκος&#0091

6. ΑΜΕΡ. ΝΕΚΤΑΡ 51 Αντώνης&#0099

7. ΝΟΤΟΡΙΟΥΣ 51 Μπάκος&#0095

8. ΝΤΙΝ. ΠΡΑΗΝΤ 50 Δούκας&#0094

9. ΚΑΡΛΑ 48,5 Καζάκος&#0096

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΑΜΕΡ. ΝΕΚΤΑΡ - ΝΟΤΟΡΙΟΥΣ (Δραπέτης).

ΟΓΔΟΗ ΙΠΠΟΔΡΟΜΙΑ

Ώρα 8.30, 1.800 μέτρα

1. ΓΙΟΓΙΑΚΑΣ 60,5 Βασίλης&#0095

2. ΓΟΥΒΕΛΗ 56 Γεωργίου&#0091

3. ΑΡΑΞΟΣ 55 Δούκας&#0097

4. ΦΑΪΡΟΥΖ 54 Σίντλερ&#0092

5. ΤΗΘΥΑ 53 Καρασαβίδης&#0094

6. ΣΑΛΟΝΙΚΙΑ 49 Μανώλης&#0096

7. ΦΩΤΙΩΝ 48,5 Καζάκος&#0093

­ ΡΕΪΝΤΖΕΡ 54,5 Περικλής&#0098

* Ο ίππος ΡΕΪΝΤΖΕΡ τρέχει εκτός στοιχήματος.

­ Υπόδ.: ΦΩΤΙΩΝ - ΓΟΥΒΕΛΗ (Άραξος).

ΕΝΑΤΗ ΙΠΠΟΔΡΟΜΙΑ

Ώρα 9.00, 1.400 μέτρα

1. ΩΚΕΑΝΟΣ 58 Φίλιππος&#0094

2. ΚΗΠ ΔΕ ΟΘ 57 Μπάμπης&#0093

3. ΕΞΩΤ. ΚΑΡΠΟΣ 56 Σωτηρόπ/λος&#0096

4. ΕΠΙΤΙΜΗ 56 Χατζημίμης&#0095

5. ΜΟΡΝ. ΣΑΝΣΑΪΝ 56 Γεωργίου&#0091

6. ΛΙΛΑ 55 Τσεργάς&#0092

7. Μ. ΑΝΑΣΤΑΣΙΑ 55 Μπρούσαλης&#0098

8. ΜΟΜΠΑΣΑ 55 Σταύρου&#0097

9. ΤΑΧΕΙΑ 55 Καραμάνογ.&#0099

­ Υπόδ.: ΕΞΩΤ. ΚΑΡΠΟΣ - ΜΟΡΝ. ΣΑΝΣΑΪΝ (Λίλα).

­ Δύο αουτσάιντερ: ΣΕΜΠΑΣΤΙΑΝ ΦΟΥΣΚ (2η) ­ ΛΟΥΙΤΖΙ (5η).

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15851O045</ED>
<ID>
ID:162315

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O04&aa=5</URL></REF>


Article

<CATEGORY>vin10</CATEGORY>

 <H5>ΣΤΑ ΜΕΣΑ ΤΗΣ ΕΒΔΟΜΑΔΑΣ ΑΝΑΜΕΝΕΤΑΙ ΑΝΑΚΟΙΝΩΣΗ ΓΙΑ ΤΟΝ ΝΕΟ ΙΔΙΟΚΤΗΤΗ ΤΗΣ ΠΑΕ ΑΕΚ
</H5><H2>Προς τη λύση
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΣΤΟΧΟΥΣ εντυπωσιακούς ετοιμάζεται να χτυπήσει στο
μεταγραφικό παζάρι η ΑΕΚ. Και θεωρείται βέβαιο ότι αν επιτευχθεί η υλοποίησή
τους, τότε στο νέο πρωτάθλημα η κυπελλούχος θα εμφανιστεί ανανεωμένη.

Απαραίτητη προϋπόθεση για όλα αυτά, να αλλάξει το ιδιοκτησιακό καθεστώς. Διότι
αν συνεχιστεί η σημερινή κατάσταση, το οικονομικό πρόβλημα θα είναι οξύτατο
και δεν θα δοθούν οι πρέπουσες λύσεις. Ο Μιχάλης Τροχανάς επέστρεψε προχθές
από το εξωτερικό, αισιόδοξος ότι όλα θα τελειώσουν τις επόμενες ημέρες.
Λέγεται ότι στα χέρια του ο μεγαλομέτοχος έχει και προσύμφωνο με την
πολυεθνική, που είναι επενδυτική εταιρεία με ό,τι αυτό συνεπάγεται (ακόμη και
πώληση του ονόματος!).

Ο έλεγχος στην ΠΑΕ ολοκληρώθηκε και μάλιστα είναι χαρακτηριστικό ότι πέρα από
τις πάσης φύσεως εκκρεμότητες (και δικαστικές...), ένα από τα κρίσιμα σημεία
ήταν «τι γίνεται με μια εταιρεία όταν έχει και άλλη ομάδα στην Ευρώπη». 
Το συγκεκριμένο ερώτημα ασφαλώς παραπέμπει στην ύπαρξη και άλλης ομάδας (μήπως
της Νιούκαστλ;) «στα χέρια» της πολυεθνικής ­ αυτό όμως δεν προβληματίζει
κανέναν, καθώς είναι εφικτή η σύσταση άλλης εταιρείας. Προς αυτήν την
κατεύθυνση συνεπώς κινούμαστε...

Αναφορικά με τις βλέψεις της ΑΕΚ, ακούγονται πολλά ονόματα: ακόμη και του
Γιάννη Καλλιτζάκη! Ο αρχηγός του Παναθηναϊκού έχει μιλήσει με άνθρωπο της ΑΕΚ,
προς τον οποίο άφησε να εννοηθεί πως η κυπελλούχους θα τον αποκτήσει αν δεν
προτιμήσει σύλλογο εκτός Ελλάδας. Η ΑΕΚ δίνει κοντά στα 60 εκατ. (ή και
παραπάνω) στον αμυντικό άσο για κάθε χρόνο συμβολαίου. Στην ΑΕΚ ευελπιστούν
ότι ο ηλικίας 31 χρόνων αμυντικός θα πει το οριστικό «ναι». Ίσως για το λόγο
αυτό άφησαν τεχνηέντως να εννοηθεί ότι κάνουν πίσω για τον Δημήτρη Μάρκο.

Επόμενος στόχος ο Ευριπίδης Κατσαβός. Αν η ΑΕΚ δικαιωθεί από τα δικαστήρια,
τότε με συνοπτικές διαδικασίες θα αποκτήσει τον αμυντικό. Τουλάχιστον η
αισιοδοξία θεωρείται μεγάλη. Για ξένο παίκτη, ο Ανδρέας Σταματιάδης μιλά με τα
θερμότερα λόγια για τον Ισλανδό Γκράταρσον. Μάλιστα, ένα σενάριο θέλει τον
Γκράταρσον να κάνει ταξίδι-αστραπή στην Αθήνα! Εκτός του Γκράταρσον, η ΑΕΚ θα
κυνηγήσει έναν ακόμη (ξένο) επιθετικό.

Ταξίδι ίσως κάνει και ο υποψήφιος τεχνικός Άγγελος Ιορντανέσκου. Αν η συμφωνία
ολοκληρωθεί, ακούγεται και το όνομα του Χάτζι για να φορέσει τα «κιτρινόμαυρα»!

Τέλος, ο Βασίλης Μπορμπόκης προβλέπεται να απαντήσει έως το τέλος της
εβδομάδας στην ΑΕΚ σχετικά με το αν δέχεται ή όχι να ανανεωθεί η συνεργασία
τους. Το θέμα είναι μπερδεμένο. Η ΑΕΚ θα τον περιμένει, όχι όμως επί μακρόν.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15851O051</ED>
<ID>
ID:162216

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O05&aa=1</URL></REF>


Article

<CATEGORY>vin10</CATEGORY>

 <H2>Απόφαση τον Ιούνιο για τους κοινοτικούς
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΤΟ ΑΝΟΙΓΜΑ των συνόρων και η εξομοίωση ως
κοινοτικών όλων των αθλητών που έχουν προϋπηρεσία στην ίδια χώρα τουλάχιστον
ενός χρόνου, επικροτήθηκε από την εκτελεστική επιτροπή της ΦΙΦΑ, αλλά οριστική
απόφαση θα ληφθεί μετά τη Σύνοδο Κορυφής των κρατών - μελών της Ευρωπαϊκής
Ένωσης, στο τέλος του Ιουνίου.

Στη διάρκεια της Συνόδου Κορυφής θα μελετηθεί η εισήγηση - πρόταση της ΟΥΕΦΑ
και της ΔΟΕ, σύμφωνα με την οποία είναι ανάγκη να προστατευθεί ο εθνικός
χαρακτήρας των σπορ και των αθλητών που τα υπηρετούν. Με άλλα λόγια, ζητείται
να μη διευρυνθεί ο χάρτης με παίκτες όλων των χωρών σε μια προσπάθεια
ελεύθερης διακίνησής τους.

­ Όπως έγινε και με τη ΦΙΜΠΑ πριν από δεκαπέντε περίπου ημέρες στην Κοπεγχάγη,
έτσι και στη συγκεκριμένη περίπτωση η ΦΙΦΑ άφησε να γίνει κατανοητό ότι σκοπός
της είναι να προστατεύσει μεν τον εθνικό χαρακτήρα του ποδοσφαίρου στις χώρες,
αλλά σε καμία περίπτωση δεν είναι διατεθειμένη να απαγορεύσει τη συμμετοχή
παικτών από όλες τις χώρες σε ομάδες που επιλέγουν και ταυτόχρονα να
χρησιμοποιούνται ως κοινοτικοί. Γιατί διαφορετικά δεν θα υπάρχει ισορροπία
μεταξύ των διαγωνιζόμενων ομάδων Ανατολής και Δύσης, στις διάφορες διεθνείς
διοργανώσεις, όπως το Τσάμπιονς Λιγκ, το Κύπελλο Κυπελλούχων και το ΟΥΕΦΑ.

­ Στο περιθώριο των συζητήσεων της Εκτελεστικής Επιτροπής της ΦΙΦΑ, στο θέμα
αυτό αναφέρθηκε, πάντως, ότι είναι στην εκτίμηση και την κρίση των εθνικών
ποδοσφαιρικών ομοσπονδιών (σ.σ.: ΕΠΟ) ν' αποφασίσουν πόσοι και από ποιες χώρες
ξένοι παίκτες μπορούν να χαρακτηριστούν κοινοτικοί και ν' αγωνίζονται ελεύθερα
στο πρωτάθλημα, όπως και οι παίκτες που προέρχονται από κράτη - μέλη της
Ευρωπαϊκής Ένωσης».

­ Συμπερασματικά, αν η ΕΠΟ πάρει απόφαση σύμφωνα με την οποία θα θεωρούνται
κοινοτικοί παίκτες που αγωνίζονται στη χώρα μας πέραν του έτους και
προέρχονται από χώρες μη μέλη της ΕΟΚ, τότε δεν πρόκειται να υπάρξουν κυρώσεις
από τις διεθνείς ομοσπονδίες, αφού το θέμα «είναι αποκλειστικά δικαιοδοσίας
και ευθύνης της οικείας ομοσπονδίας».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15851O052</ED>
<ID>
ID:162255

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O05&aa=2</URL></REF>


Article

<CATEGORY>vin10</CATEGORY>

 <H2>Δεν άρεσε λόγω γρίπης
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

ΜΠΟΡΕΙ ΧΘΕΣ το βράδυ να δείπνησαν μαζί ο Ντούσαν
Μπάγιεβιτς και ο Γκ. Φρίγκααρντ, ωστόσο ο προπονητής του Ολυμπιακού δεν έμεινε
ικανοποιημένος από την απόδοση του 27χρονου Νορβηγού φορ στον χθεσινό αγώνα
της Λίλεστρομ με τη Σόγκνταλ (1-3). Ο Φρίγκααρντ αγωνίστηκε 45 λεπτά και στο
δεύτερο ημίχρονο αντικαταστάθηκε.

Ο Μπάγιεβιτς βρήκε την ευκαιρία να μιλήσει κατά τη διάρκεια του δείπνου με τον
Φρίγκααρντ, ο οποίος τον ενημέρωσε ότι έχει προσβληθεί από γρίπη. Ο Νορβηγός
υποστήριξε ότι αγωνίστηκε επειδή ήταν παρών ο προπονητής του Ολυμπιακού και
στο ημίχρονο ζήτησε αλλαγή γιατί τον εγκατέλειψαν οι δυνάμεις του.

Ο Ντούσκο αναφερόμενος στην απόδοση του στράικερ της Λίλεστρομ τόνισε: «Ο
Φρίγκααρντ αγωνίστηκε ένα ημίχρονο και δεν έμεινα ευχαριστημένος. Φαίνεται ότι
διαθέτει κάποια καλά στοιχεία. Αυτά όμως που έχω δει και περίμενα να δω δεν τα
έδειξε. Η Λίλεστρομ δεν έπαιξε καλά. Την περίμενα πολύ καλύτερη».

Εξάλλου, ο Τάκης Περσίας που βρέθηκε χθες στην Ισπανία, παρακολούθησε τον φορ
της Οβιέδο Όλι στον αγώνα με τη Σεβίλλη. Η ισπανική εφημερίδα «Μάρκα» έχει
βαθμολογήσει τον Όλι με 1 (με άριστα το 3). Ο «ερυθρόλευκος» τεχνικός και ο
συνεργάτης του θα επιστρέψουν σήμερα στην Αθήνα. Ο Μπάγιεβιτς θα μιλήσει με
τον πρόεδρο του Ολυμπιακού Σωκράτη Κόκκαλη για την υπόθεση των μεταγραφών.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15851O053</ED>
<ID>
ID:162285

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O05&aa=3</URL></REF>


Article

<CATEGORY>vin10</CATEGORY>

 <H5>ΠΑΝΑΘΗΝΑΪΚΟΣ
</H5><H2>Περιμένει στο ακουστικό του για Ιορντανέσκου
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

«ΣΕ μια εβδομάδα θα ξέρω τι θα γίνει. Δεν μπορώ να πω τίποτα άλλο αυτή τη στιγμή».

Ο Άγκελ Ιορντανέσκου με μια ολιγόλογη τηλεφωνική δήλωση παρέτεινε χθες την
αγωνία της διοίκησης (και του κόσμου) του Παναθηναϊκού, σχετικά με το θέμα της
τεχνικής ηγεσίας κατά τη νέα σεζόν.

Ο Ιορντανέσκου αρνήθηκε να μπει σε λεπτομέρειες και είναι φανερό ότι σε αυτή
τη φάση ανταλλάσσει απόψεις με τον πρόεδρο, χωρίς να έχει καταλήξει σε κάποια απόφαση.

Ο Ρουμάνος τεχνικός είναι πιθανό να έρθει στην Αθήνα τα επόμενα εικοσιτετράωρα
για συζητήσεις, αλλά αυτό δεν σημαίνει τίποτα. Όσο υπάρχει η δέσμευση με την
εθνική Ρουμανίας το πρόβλημα θα εξακολουθεί να υφίσταται.

Από αναβολή σε αναβολή λοιπόν πάνε όλα τα θέματα. Χθες ο μάνατζερ του Στράντλι
είπε ότι «σε μια εβδομάδα θα υπάρξουν νεώτερα για την περίπτωση του Νορβηγού
φορ» και γίνεται αντιληπτό ότι οι μέρες περνούν χωρίς καμία ουσιαστική εξέλιξη.

Στο μεταξύ ο Γιάννης Καλλιτζάκης διέψευσε χθες ότι έχει συμφωνήσει (ή
υπογράψει) σε άλλη ομάδα, αλλά επανέλαβε ό,τι δήλωσε στην «ΟΜΑΔΑ» προχθές:
«Δεν αποκλείω το ενδεχόμενο να συνεχίσω την καριέρα μου στην Ελλάδα. Προς το
παρόν δεν υπάρχει ούτε προφορική, ούτε γραπτή συμφωνία με καμία ομάδα. Εξετάζω
όλες τις προτάσεις».

Νεώτερα για το θέμα Καλλιτζάκη θα υπάρξουν αυτήν την εβδομάδα και θα μάθουμε
σε ποια ομάδα θα συνεχίσει την καριέρα του ο πρώην αρχηγός των «πρασίνων».

*** Στη Μύκονο, για φιλανθρωπικούς σκοπούς, θα
παίξουν οι «Σούπερ-Σταρς» του ΠΑΟ την προσεχή Κυριακή. Ο Μίμης Δομάζος και η
παρέα του τρέχουν παντού όταν πρόκειται να βοηθήσουν συνανθρώπους μας.
Συγχαρητήρια παιδιά.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15851O054</ED>
<ID>
ID:162305

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O05&aa=4</URL></REF>


Article

<CATEGORY>vin10</CATEGORY>

 <H2>Στη μάχη των μεταγραφών και ο ΠΑΟΚ
</H2>
ΘΕΣΣΑΛΟΝΙΚΗ

ΤΗ ΜΕΤΑΓΡΑΦΙΚΗ αντεπίθεση ξεκίνησε από χθες ο ΠΑΟΚ.

Ο Ευριπίδης Κατσαβός της Βέροιας, ο Καλλιτζάκης του Παναθηναϊκού, όπως και ο
Μάρκος και ο Βασίλης Μπορμπόκης είναι οι παίκτες που έχουν σειρά
προτεραιότητας για τον σύλλογο της Θεσσαλονίκης και δεν αποκλείεται εντός των
προσεχών ημερών να ενταχθούν στον ΠΑΟΚ, αφού οι συζητήσεις βρίσκονται σε πολύ
καλό σημείο.

Επίσης, στο στόχαστρο του ΠΑΟΚ βρίσκεται και ο Γεωργιανός Τζαμαραούλι, ο
οποίος αγωνίζεται στην Τραντζμπούρκ της Τουρκίας.

Ο Άγγελος Αναστασιάδης, που βρίσκεται από χθες στη Δανία για μεταγραφικά
θέματα, μιλώντας στην «ΟΜΑΔΑ» για την ανανέωση της συνεργασίας του με τον
ΠΑΟΚ, τόνισε: «Ευχαριστώ τη διοίκηση, γιατί μου εμπιστεύθηκε τις τύχες της
ομάδας. Έχουμε όλοι μας πάρα πολλή δουλειά».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15851O055</ED>
<ID>
ID:162316

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O05&aa=5</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15851O056</ED>
<ID>
ID:162323

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O05&aa=6</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΠΟΛΟ ΚΑΤΕΚΤΗΣΕ ΤΟ ΑΣΗΜΕΝΙΟ ΜΕΤΑΛΛΙΟ ΣΤΟ 10ο ΠΑΓΚΟΣΜΙΟ ΚΥΠΕΛΛΟ
</H5><H5>«Πιο ώριμοι οι Αμερικανοί»
</H5><H5>Το τρίγωνο της επιτυχίας
</H5><H5>Σεβασμός απ' όλους
</H5><H5>Με άμυνα από ατσάλι
</H5><H2>Παγκόσμια καταξίωση!
</H2>
<AUTHOR>ΓΙΩΡΓΟΣ ΧΟΥΠΗΣ- ΓΙΑΝΝΗΣ ΛΑΜΠΙΡΗΣ</AUTHOR>

ΔΕΝ πειράζει παιδιά! Κι αν το 10ο Παγκόσμιο Κύπελλο
Πόλο που ολοκληρώθηκε χτες στο κλειστό κολυμβητήριο του ΟΑΚΑ άφησε μια πικρή
γεύση στους διεθνείς και τον Κούλη Ιωσηφίδη, δεν σημαίνει ότι θα πρέπει να
απογοητευτούν. Ασημένιο μετάλλιο είναι αυτό και, εν πάση περιπτώσει, δεν είναι
δα και τόσο εύκολο να κατακτήσεις έναν τίτλο σε μια πολύ σημαντική διοργάνωση!

Η Εθνική έχασε στον τελικό από τις Ηνωμένες Πολιτείες 8-5, αφού δεν κατάφερε
να έχει συνέχεια στο εκπληκτικό προχτεσινό ματς με την Ουγγαρία. «Η τύχη και η
πολύ καλή απόδοση... ξοδεύτηκαν κόντρα στην Ουγγαρία. Αντιδράσαμε σε κάποιο
σημείο, αλλά δεν μπορούσαμε να ανατρέψουμε το αποτέλεσμα», είπε στο τέλος ο
Κούλης Ιωσηφίδης.

Η ελληνική ομάδα έπεσε «θύμα» της αμερικάνικης άμυνας (ελάχιστες φορές η μπάλα
πέρασε στα δύο μέτρα), του Κρις Χούμπερτ (δύο γκολ νωρίς-νωρίς) και βρέθηκε να
χάνει 3-0. Οι διεθνείς, φορτωμένοι με άγχος, δεν είχαν καθαρό μυαλό στις
ενέργειές τους, με αποτέλεσμα να σκοράρουν για πρώτη φορά 16.07 μετά την
έναρξη του ματς (1-5). Η «έκρηξη» στα τελευταία τρία λεπτά του 3ου επταλέπτου,
όταν το σκορ έγινε 6-4 (από 6-1) δεν είχε συνέχεια, αφού το γκολ του Λάστερ
στην αρχή της τελευταίας περιόδου έμοιαζε με χαριστική βολή.

Το ουσιαστικό πάντως είναι ότι το ελληνικό πόλο βρίσκεται σε πολύ καλό δρόμο.
Το ασημένιο μετάλλιο στο Παγκόσμιο Κύπελλο, συνέχεια της 6ης θέσης στην
Ολυμπιάδα της Ατλάντα, δείχνει ότι η δουλειά που γίνεται είναι πολύ σημαντική.
Δεν είναι τυχαίο άλλωστε, τι ο Ιωσηφίδης στηρίζεται σε νέα παιδιά, όπως ο
Θωμάκος, ο Καλακόνας, ο Αφρουδάκης, ο Ψύχος, ο Μάζης. Σκεφτείτε ακόμη ότι
υπάρχουν και άλλοι που μπορεί να αισθάνονται και αδικημένοι που δεν ήταν στην
13άδα του Παγκοσμίου Κυπέλλου.

Ελλάδα (1/6 π.π., 2 κόντρα, 2 στα ίσια): Βολτυράκης, Καϊαφας 1,
Θωμάκος, Λούδης, Μαυρωτάς, Παπαναστασίου, Ψύχος 1, Καλακόνας 2, Αφρουδάκης,
Λοράντος, Μάζης, Λυκούδης.

ΗΠΑ (2/4 π.π., 3 κόντρα, 3 στα ίσια): Χάκετ, Λάστερ 1, Έντινγκ 2,
Αρόγιο, Σούμαχερ 2, Ουίγκοου, Χούμπερτ 3.

«ΟΙ ΑΜΕΡΙΚΑΝΟΙ έπαιξαν με πολύ μεγάλη ωριμότητα και
άξιζαν την πρώτη θέση. 
Πα' ρόλα αυτά, αξίζουν πολλά συγχαρητήρια και στα δικά μας παιδιά, που
πάλεψαν, κουράστηκαν σε όλη τη διάρκεια της προετοιμασίας και άξιζαν επίσης
αυτή τη διάκριση. Ήταν πολύ μεγάλη επιτυχία». 
Ο ομοσπονδιακός τεχνικός Κούλης Ιωσηφίδης δεν ήταν απογοητευμένος μετά το
τέλος του τελικού, πρόσθεσε όμως, ότι το ελληνικό πόλο μπορεί να έχει ακόμα
μεγαλύτερες επιτυχίες, αν συνεχιστεί η σκληρή δουλειά στις μικρές κατηγορίες.

*** Την τρίτη θέση κατέκτησε η Ουγγαρία, που
νίκησε 10-7 τη Ρωσία. Επίσης, η Ιταλία επικράτησε 9-5 της Ισπανίας, κατετάγη
5η και προκρίθηκε στο παγκόσμιο πρωτάθλημα του Περθ. Τέλος, για την 7η θέση:
Γιουγκοσλαβία - Κροατία 6-5.

*** Ο Κρις Χάμπερτ αναδείχθηκε πρώτος σκόρερ
του παγκοσμίου κυπέλλου με 15 γκολ. 
Από οκτώ σημείωσαν οι Γκαρθία (Ισπανία), Μπένεντεκ, Βάργκα (Ουγγαρία), ενώ
καλύτερος Έλληνας ήταν ο Τεό Λοράντος με 6 γκολ.

ΟΤΑΝ σε 39 παιχνίδια μετράς μόνο μία νίκη και αυτή
πριν από 17 χρόνια σε φιλικό τουρνουά της Πάτρας (όπου οι αντίπαλοί μας είχαν
στείλει τη δεύτερή τους ομάδα), μπορεί εύκολα να καταλάβει κανείς τη σημασία
του προχθεσινού θριάμβου επί της Ουγγαρίας.

Οι διεθνείς μας υπερέβαλαν εαυτούς και έφτασαν σε μία επική νίκη με
χαρακτηριστική μάλιστα άνεση, που δίνει ακόμα μεγαλύτερη αξία στην επιτυχία. 
Αυτό το 8-4 επί της πανίσχυρης Ουγγαρίας θα μείνει για καιρό χαραγμένο στη
μνήμη των φίλων του πόλο, αφού αποτελεί σταθμό στην ιστορία της ελληνικής
υδατοσφαίρισης. Κόντρα σε μία ομάδα από την οποία συνήθως μετρούσαμε... γκολ.

Το μυστικό ήταν στην άμυνα και, χωρίς να θέλουμε να υποτιμήσουμε τους
υπόλοιπους παίκτες, θα πρέπει να κάνουμε μία ιδιαίτερη αναφορά στο... μαγικό
τρίγωνο της ομάδας το Σάββατο.

Πρώτον ο Μάκης Βολτυράκης. Ό, τι περνούσε από τους συμπαίκτες του
σταματούσε σε αυτόν, αφού πραγματοποίησε μια από τις καλύτερες εμφανίσεις της
καριέρας του και γνώρισε στο τέλος την αποθέωση από συμπαίκτες και φίλους. Η
απόδοσή του εκνεύρισε τους Ούγγρους που δεν μπορούσαν να σκοράρουν ούτε εξ
επαφής, αλλά ούτε και με παίκτη παραπάνω.

Δεύτερον ο Κώστας Λούδης. Οι φουνταριστοί της Ουγγαρίας πέρασαν
δύσκολες στιγμές και σπάνια μπόρεσαν να ξεφύγουν από τα χέρια του. Ήταν ο
ογκόλιθος της αμυντικής γραμμής μαζί με τον Μάκη Βολτυράκη.

Τρίτον ο Γιώργος Μαυρωτάς. Ο αρχηγός στο καλύτερό του παιχνίδι στο
τουρνουά, καθοδήγησε άψογα την ομάδα. Πέτυχε γκολ σε καθοριστικά σημεία του
αγώνα και έδινε κουράγιο και στους συμπαίκτες του.

«ΚΥΡΙΟΙ συγχαρητήρια. Χρόνια είχαμε να δούμε τέτοια
εμφάνιση από εθνική ομάδα στο παγκόσμιο πόλο». Άνθρωποι της διεθνούς
ομοσπονδίας, προπονητές, κομισάριοι και πολλοί άλλοι έσπευσαν με τη λήξη του
αγώνα Ελλάδος - Ουγγαρίας να δώσουν τα συγχαρητήριά τους στον Κούλη Ιωσηφίδη,
αλλά και στον πρόεδρο της ΕΚΟΦ Δημήτρη Διαθεσόπουλο. «Όλοι πλέον πρέπει να μας
σέβονται και αυτό το κατάλαβαν και οι Ούγγροι, με τους οποίους κάναμε ένα από
τα καλύτερα παιχνίδια της ιστορίας μας», είπε ο ομοσπονδιακός τεχνικός Κούλης
Ιωσηφίδης, ενώ ο Μάκης Βολτυράκης έδινε το στίγμα της επιτυχίας: «Είμαστε η
πιο έμπειρη ομάδα στον κόσμο, αφού εμείς κάναμε πριν από χρόνια την ανανέωση,
ενώ οι άλλες ομάδες την κάνουν τώρα».

ΤΟ ΝΑ δέχεσαι ένα γκολ σε τρία επτάλεπτα, δεν
συμβαίνει κάθε μέρα στο πόλο. Όταν μάλιστα ο αντίπαλός σου είναι η Ουγγαρία,
το επίτευγμα αυτό αποκτά ξεχωριστή σημασία. Η άμυνα ήταν λοιπόν το κλειδί,
αφού η Εθνική μας υποχρέωσε τους Ούγγρους να μείνουν 19 λεπτά χωρίς γκολ. 
Το πρώτο τους τέρμα το πέτυχαν 1.57'' πριν από το τέλος του τρίτου επταλέπτου,
όταν το παιχνίδι είχε ήδη κριθεί (προηγούμασταν με 6-1). Το αντιπροσωπευτικό
μας συγκρότημα πήγε καλά και πάλι στον παίκτη παραπάνω (5/9), ενώ πέτυχε και 2
γκολ από την περιφέρεια και 1 με τον φουνταριστό. Από τρία γκολ σημείωσαν οι
Μαυρωτάς και Λοράντος και από 1 οι Παπαναστασίου και Αφρουδάκης.

Για την Ουγγαρία (2/8 με π.π., 2 στην κόντρα) σκόραραν οι Μπένεντεκ (2), Τοτ
και Κάσας.

Η Εθνική προηγήθηκε με 7-1 και 8-2, ενώ στο τέλος επήλθε μια φυσιολογική
χαλάρωση, που οδήγησε στο τελικό 8-4, σκορ που δεν μειώνει όμως την επιτυχία.

*** Στον άλλο ημιτελικό οι ΗΠΑ με γκολ του
Αρόγιο 44'' πριν από το τέλος της δεύτερης τρίλεπτης παράτασης νίκησαν 9-8 τη
Ρωσία (7-7 ο κανονικός αγώνας), η οποία είχε προηγηθεί και με 6-4 λίγο πριν
από το τέλος του τρίτου επταλέπτου.

*** Στα ματς για τις θέσεις 5-8: Ισπανία -
Κροατία 10-9, Ιταλία - Γιουγκοσλαβία 10-9.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15851O061</ED>
<ID>
ID:162217

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O06&aa=1</URL></REF>


Article

<CATEGORY>vin10</CATEGORY>

 <H5>Βροντερό το «παρών»
</H5><H5>Τον πρόλαβαν οι... φίλοι
</H5><H5>Θα μείνει κι άλλο
</H5><H5>Μπέρδεμα... στις ιαχές
</H5><H2>Εμπιστευτικά
</H2>
<H3></H3>Εντυπωσιακή ήταν η παρουσία του κόσμου στον χθεσινό τελικό του παγκοσμίου
κυπέλλου. Σχεδόν 10.000 κατέκλυσαν το κολυμβητήριο-στολίδι του ΟΑΚΑ
δημιουργώντας ένα απίστευτο ρεκόρ προσέλευσης θεατών σε αγώνα πόλο.

Από το νερό κατευθείαν στην αρραβωνιαστικιά του έτρεξε ο Κρις Χάμπερτ, ο
κορυφαίος παίκτης του ΦΙΝΑ ΚΑΠ. Όμως δεν πρόλαβε να πει και πολλά, αφού έπεσαν
πάνω του φίλοι του από τη Χαλκίδα όπου και αγωνίζεται για να βγάλουν
αναμνηστικές φωτογραφίες.

«Είμαι απόλυτα ικανοποιημένος που πήραμε το χρυσό εδώ στην Ελλάδα, μια χώρα
όπου περνώ πολύ καλά και θα μείνω έναν ακόμα χρόνο. Είναι πολύ σημαντικό για
μία χώρα όπως η δική σας το πόλο να έχει πάρει τέτοιες διαστάσεις. Το 1993 στο
προηγούμενο ΦΙΝΑ ΚΑΠ το κολυμβητήριο ήταν σχεδόν άδειο, ενώ τώρα...», είπε
εντυπωσιασμένος ο πολυτιμότερος παίκτης της διοργάνωσης.

Ο πρόεδρος της ΦΙΝΑ έκανε την απονομή του κυπέλλου στους Αμερικανούς τη στιγμή
που ανέβαινε στο βάθρο και η ελληνική ομάδα. Έτσι ο κόσμος, αποθεώνοντας τους
Έλληνες παίκτες, ουσιαστικά αποθέωσε και τους Αμερικανούς που υπό άλλες
συνθήκες θα αποδοκίμαζε, όπως έκανε λίγο νωρίτερα.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15851O071</ED>
<ID>
ID:162218

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O07&aa=1</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 22ου (ΣΑ) ΔΙΑΓΩΝΙΣΜΟΥ 1997
</H5><H5>Τι λένε οι αριθμοί
</H5><H2>Κληρωτίδα για... μοναδικούς
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Για τέταρτη συνεχή φορά η κληρωτίδα αναδεικύει μοναδικό εξάρη. Το φαινόμενο
αυτό αιτιολογείται από τη μειωμένη συμετοχή των παικτών. Τα έκτακτα χρηματικά
ποσά και οι ειδικές κληρώσεις δεν φαίνεται να αλλάζουν την κατάσταση. Με
δυσκολία πλέον ο αριθμός των στηλών ξεπερνάει τα 15 εκατ., ενώ και στο ΠΡΟΤΟ ο
αριθμός συμετοχών παραμένει σε χαμηλά επίπεδα... 
Έτσι, ο μοναδικός εξάρης από τη Γουμένισσα με ένα πλήρες δελτίο 8 επιλεγμένων
αριθμών, κέρδισε 113.505.270 δρχ. Στις κατηγορίες των έκτακτων χρηματικών
ποσών, καθώς και στις ειδικές κληρώσεις για τις συντάξεις και τις κατοικίες,
δεν βρέθηκαν νικητές. Στην 1η κύρια καθώς και στις δύο πρόσθετες κατηγορίες
του ΠΡΟΤΟ δεν σημειώθηκε επιτυχία, ενώ οι δύο νικητές της 2ης κύριας κέρδισαν
από 8 εκατ. δρχ. περίπου ο καθένας. Ο κουμπαράς της 1ης κύριας φτάνει τα 31,8
εκατ. δρχ., ο κουμπαράς της 2ης πρόσθετης τα 63,8 εκατ. δρχ., ενώ
δελεαστικότερος είναι ο κουμπαράς της 1ης πρόσθετης με 113,8 εκατ. δρχ. Η
δεκάδα του 30 δεν μας τίμησε με την παρουσία της αυτή τη φορά. Όμως στους 6
προηγούμενους διαγωνισμούς είχε την πιο δυναμική πορεία, αφού στο διάστημα
αυτό έκανε 14 εμφανίσεις. Παρ' όλα αυτά με 645 συνολικές εμφανίσεις παραμένει
στην 2η θέση. Διπλή εμφάνιση είχαν οι δεκάδες του 1 και του 20. Η δεκάδα του 1
με 618 συνολικές εμφανίσεις παραμένει ουραγός, ενώ η δεκάδα του 20 φτάνει τις
629 στη 3η θέση. Όσο για την πρωτοπόρο δεκάδα του 10, με 667 συνολικές
εμφανίσεις παραμένει μόνη... Ύστερα από δύο συνεχής ισοπαλίες, οι Μικροί
κερδίζουν με 4 - 2. Έτσι, το συνολικό σκορ διαμορφώνεται σε 1.593μ - 1.587Μ
ενώ στο επιμέρους σκορ του '97 οι Μεγάλοι με 135 συνολικές εμφανίσεις
υπερέχουν έναντι των Μικρών με 129.

* Κληρώθηκαν οι αριθμοί 4, 9, 14, 21, 29, 45.

* Συμπληρώθηκαν 14.998.054 στήλες.

* Μοιράστηκαν 283.763.182 δρχ.

* Βρέθηκε 1 6άρι που κερδίζει 113.505.270 δρχ., 277 5άρια που κερδίζουν από
338.055 δρχ. και 15.296 4άρια που κερδίζουν από 5.005 δρχ. 
Δεν βρέθηκαν νικητές στις 2 κατηγορίες των έκτακτων χρηματικών ποσών. 
1η ειδική κλήρωση:

* Κληρώθηκαν οι αριθμοί 12, 14, 22, 40, 43, 49.

* Δεν βρέθηκαν νικητές.

2η ειδική κλήρωση:

* Κληρώθηκαν οι αριθμοί 4, 6, 12, 15, 38, 43.

* Δεν βρέθηκαν νικητές.

ΠΡΟΤΟ: Κληρώθηκε ο αριθμός 2664972. 
Συμμετοχές: 2.082.998. Jack - Pot στην πρώτη κύρια και τις δύο πρόσθετες κατηγορίες.
<H3>Σε 530 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O08</CAT>
<ED>
Κωδικός άρθρου: A15851O081</ED>
<ID>
ID:162219

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O08&aa=1</URL></REF>


Article

<CATEGORY>vin10</CATEGORY>

 <H5>«ΠΑΓΚΟΣΜΙΑ ΒΟΛΗ» ΣΤΟ ΔΙΣΚΟ (65.66) ΑΠΟ ΤΗΝ ΚΕΛΕΣΙΔΟΥ ­ ΠΡΩΤΑΓΩΝΙΣΤΗΣ Ο ΤΕΡΖΙΑΝ
ΣΤΟ ΚΑΡΑΪΣΚΑΚΗ
</H5><H2>Ιπτάμενος δίσκος
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η ΤΑΣΟΥΛΑ Κελεσίδου που βελτίωσε κατά 2 μέτρα και πλέον το πανελλήνιο ρεκόρ
στη δισκοβολία ­ σταματώντας στην «παγκόσμια» βολή 65,66! ­ και ο Αλέξανδρος
Τερζιάν που σημείωσε 20.61 στα 200μ., ήταν οι πρωταγωνιστές των σημαντικών
διεθνών εκδηλώσεων στίβου το Σάββατο σε Χανιά και «Καραϊσκάκη», αντίστοιχα.

Στο υψηλού επιπέδου και πάλι διεθνές μίτινγκ «Βενιζέλεια», η Τασία Κελεσίδου
που ανήκει στον Ηρακλή Θεσσαλονίκης και προπονείται με τον Κώστα Σπανίδη, πήγε
στα Χανιά με 63,54, το κατέρριψε στην 1η προσπάθεια με 64,16, το βελτίωσε στην
3η προσπάθεια με 65,36 και στην 6η ανέβηκε στα 65,66 (4η καλύτερη επίδοση
φέτος στον κόσμο ­ καλύτερη τα 68,28 της Νεοζηλανδέζας Φαουμούινα).

Ήρεμη, σαν να μη συνέβη κάτι ιδιαίτερο, η πανύψηλη (1,92) 24χρονη αθλήτρια
δήλωσε: «Στόχος μου είναι το Παγκόσμιο Πρωτάθλημα. Θέλω να έχω σταθερές βολές
και σ' αυτό τον αγώνα ένιωθα καλά και το πέτυχα».

Στα Χανιά δεν εντυπωσίασε όμως μόνο η Κελεσίδου. Επρώτευσαν με επίσης
αξιόλογες επιδόσεις ο Κώστας Γκατσιούδης ­ που δεν ολοκλήρωσε τον αγώνα λόγω
ενόχλησης στο πόδι ­ με 83,32 στον ακοντισμό, η Κατερίνα Κόφφα στα 100μ.
(11.21) και η Φωτεινή Κυριακίδου στη σφαιροβολία (17,38), ενώ 2οι ήταν η Νίκη
Ξάνθου στο μήκος με 6,86 (καλύτερη επίδοση στον κόσμο ­ αφού η 1η στα Χανιά
Ουκρανή Βερσίνινα σημείωσε το 6,88 με ευνοϊκό άνεμο), ο Άγγελος Παυλακάκης στα
100μ. με 10.27, ο Ευγένιος Παπαδόπουλος στα 200μ. με 20.64, ο Κώστας
Κουκοδήμος στο μήκος με 8,14, ο Σταμάτης Μάγος στα 110 μ. εμπ. με 13.86, ο
Δημήτρης Κοκότης στο ύψος με 2,20, η Καρολίνα Σκούρτη στα 800μ. με 2.04.87, η
Στέλλα Τσικούνα στη δισκοβολία με 61,66 και η Πόπη Ουζούνη στη σφαιροβολία με 17,33.

Ελπιδοφόρες επιδόσεις ακόμη τα 8,05 του Δημήτρη Χατζόπουλου (3ος) στο μήκος,
τα 2,20 του Κώστα Λιάπη (3ος) στο ύψος, τα 53.88 της Χριστίνας Πανάγου
(ατομικό ρεκόρ) στα 400μ.

*** Από πλευράς επιδόσεων ξένων, ξεχωρίζουν τα 10.27 του Μπαντά
(Νιγηρία) στα 100μ. και τα 45.70 του ίδιου στα 400μ., τα 13.43 του Αμερικανού
Μπράουν στα 110μ. εμπ., τα 8.30 του Τζαμαϊκανού Μπέκφορντ στο μήκος, τα 21,47
του Ουκρανού Μπάγκατς και του Αμερικανού Τοτ στη σφυροβολία, τα 51.28 της
Αφολάμπι (Νιγηρία) στα 400μ., τα 2.00.85 της Σαμορόκοβα (Ρωσία) στα 800μ.

ΑΤΥΧΟΣ Ο ΠΑΝΕΛΛΗΝΙΟΣ

Στους αγώνες του Κυπέλλου Ευρώπης συλλόγων ανδρών που οργάνωσε ο Πανελλήνιος
Γ.Σ. στο «Καραϊσκάκη», ο σύλλογος των Ολυμπιονικών στάθηκε άτυχος αφού έχασε
για 6 μόλις βαθμούς τη 2η θέση και την άνοδο στην Α' κατηγορία, στην οποία
προάγονται Ουίπεστ (Ουγγαρία), ΑΑΣ Άμστερνταμ (Ολλανδία).

Η ευχάριστη νότα πάντως ήλθε από τον Αλέξανδρο Τερζιάν στα 200μ. αφού, αν και
έτρεξε με κόντρα άνεμο 1.80μ., σημείωσε 20.61 (κερδίζοντας στο φωτοφίνις τον
Νκσάνα της τουρκικής Φενέρμπαχτσε) που αποτελεί ατομικό ρεκόρ και καλύτερη
επίδοση φέτος στην Ελλάδα!

*** Σπουδαίες εμφανίσεις πραγματοποίησαν και οι νεαροί Τάσος
Μακρυνικόλας (μήκος - 2ος με 7,70), Παναγιώτης Σαρρής (400μ.- 1ος με 47.65),
σημειώνοντας και οι δύο ατομικά ρεκόρ.

Θέσεις στην τριάδα πήραν από τον ΠΓΣ και οι Μυλωνάς (2ος στη σφύρα με 66,56),
Τσαταλός (2ος στο επί κοντώ με 5μ.00), Τερζιάν (2ος στα 100μ. με 10.57),
Σιατούνης (2ος στα 110μ. εμπ. με 14.18), Κατσούλης (2ος στα 1.500μ. με
3.53.62) και η ομάδα 4Χ400μ. με 3.13.48.

*** Η βαθμολογία: Ουίπεστ 109, Άμστερνταμ 105, Πανελλήνιος 99, Τσέλιε
(Σλοβενία) 92, Σπάρτα (Δανία) 90, Φενέρμπαχτσε 88, Βέρνη 59, Λιέγη 58.

*** Ικανοποιητική εμφάνιση πραγματοποίησε η Ολυμπιονίκης του ύψους Νίκη
Μπακογιάννη στο μίτινγκ της Φρανκφούρτης αφού σε δύσκολες συνθήκες (πολύ κρύο)
πέρασε 1.91 και πήρε την 4η θέση. Νικήτρια η Ρωσίδα Μότκοβα με 1,94.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15851O091</ED>
<ID>
ID:162220

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O09&aa=1</URL></REF>


Article

<CATEGORY>vin10</CATEGORY>

 <H2>«Το Αθήνα '97 θα είναι το καλύτερο της ιστορίας»
</H2>
«ΔΕΝ ΥΠΗΡΧΕ θέμα στο Συμβούλιο της Αθήνας», διευκρίνισε ο πρόεδρος της IAAF
Πρίμο Νεμπιόλο στην προχθεσινή συνέντευξη Τύπου, όταν ρωτήθηκε αν υπήρξε
απόφαση για τις υποθέσεις στις οποίες κατηγορήθηκαν Έλληνες πρωταθλητές και
προπονητές για άρνηση ελέγχου ντόπινγκ.

Και εξήγησε ο Ιταλός κορυφαίος παράγοντας του παγκόσμιου στίβου: «Το θέμα θα
κριθεί οριστικά αργότερα, όταν θα έχουμε περισσότερα στοιχεία από τη διοίκηση
που θα προέλθει στις προσεχείς αρχαιρεσίες».

Στο μεταξύ, ο Πρόεδρος της Δημοκρατίας Κωνσταντίνος Στεφανόπουλος διαβεβαίωσε
τον Πρίμο Νεμπιόλο, στη συνάντηση που είχαν προχθές το μεσημέρι, για την
«πεποίθηση ολόκληρου του ελληνικού λαού, ότι το Παγκόσμιο Πρωτάθλημα Στίβου
που θα διεξαχθεί τον Αύγουστο στην Αθήνα θα είναι το καλύτερο της ιστορίας».

Στη συνέντευξη Τύπου που ακολούθησε τη λήξη των εργασιών του Συμβουλίου της
IAAF, ο Πρίμο Νεμπιόλο αφού ευχαρίστησε τον υφυπουργό Αθλητισμού Ανδρέα Φούρα
για τη «θαυμάσια εργασία που έχει επιτελέσει ο ίδιος και οι συνεργάτες του»,
τόνισε: «Είμαι πεπεισμένος πλέον ότι οι αγώνες αυτοί θα είναι οι καλύτεροι
στην ιστορία του στίβου. Αγαπώ την Ελλάδα και χαίρομαι όταν την επισκέπτομαι».
Και για την Ολυμπιάδα 2004 πρόσθεσε: «Τη θέλουμε στη Ρώμη, αλλά αν δεν
πετύχουμε, θα σφίξουμε το χέρι στον νικητή».

Ο υφυπουργός Αθλητισμού Ανδρέας Φούρας υπογράμμισε στις δηλώσεις του: «Τα
όποια προβλήματα υπάρχουν ακόμη, αντιμετωπίζονται. Τον Αύγουστο η Αθήνα θα
είναι η αθλητική πρωτεύουσα του πλανήτη και θα ανταποκριθεί σε όλους όσοι
εμπνέονται από τα αθλητικά ιδεώδη».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15851O092</ED>
<ID>
ID:162256

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O09&aa=2</URL></REF>


Article

<CATEGORY>vin10</CATEGORY>

 <H2>Ο Μπέιλι νικητής στη μονομαχία με τον Τζόνσον!
</H2>
Ο ΝΤΟΝΟΒΑΝ Μπέιλι είναι από χθες ο ταχύτερος άνθρωπος στον κόσμο! Στον αγώνα -
μονομαχία με τον Αμερικανό διπλό Ολυμπιονίκη Μάικλ Τζόνσον, ο Καναδός δρομέας
δεν κουράστηκε να αφήσει πίσω του τον «σούπερ σταρ» της Ατλάντα, αφού ο
τελευταίος κατά τη διάρκεια της κούρσας έπάθε θλάση.

Η κόντρα των δύο υπεραθλητών έγινε στο Οντάριο του Καναδά.

Στον στίβο δεν έτρεξαν παρά μόνο ο Μπέιλι και ο Τζόνσον, όχι μόνο με στόχο τον
τίτλο του ταχύτερου ανθρώπου στον κόσμο αλλά και ένα γερό χρηματικό έπαθλο.

Ο νικητής Μπέιλι (Ολυμπιονίκης στα 100 μ., στην Ατλάντα) θα εισπράξει 2 εκατ.
δολάρια (περίπου 540 εκατ. δραχμές). Ο Μάικλ Τζόνσον παρηγορήθηκε με 500.000 δολάρια.

Η απόσταση ήταν 150 μέτρα και ο χρόνος του νικητή 14''99.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15851O093</ED>
<ID>
ID:162286

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O09&aa=3</URL></REF>


Article

<CATEGORY>vin10</CATEGORY>

 <H2>Χάντμπολ
</H2>
ΤΙΣ μεγάλες δυνατότητές του έδειξε το ελληνικό χάντμπολ με τη νέα σπουδαία
επιτυχία του σε επίπεδο Εφήβων, την πρόκριση στην τελική φάση του Ευρωπαϊκού
Πρωταθλήματος 1997 (Εσθονία, 22-31 Αυγούστου).

Η εθνική μας ομάδα με προπονητή τον Νίκο Μάντζο πήρε την 1η θέση στον όμιλο
της Ντούπνιτσα Σλοβακίας σημειώνοντας τρεις νίκες σε ισάριθμους αγώνες.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15851O094</ED>
<ID>
ID:162306

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O09&aa=4</URL></REF>


Article

<CATEGORY>vin10</CATEGORY>

 <H2>Ποδηλασία
</H2>
ΝΕΑ ΜΕΓΑΛΗ επιτυχία της ελληνικής ποδηλασίας στο Παγκόσμιο Κύπελλο με την
Ομάδα του Ολυμπιακού Σπριντ να κατακτά το χρυσό μετάλλιο και στη 2η διοργάνωση
που έληξε χθες στο Τρέξλερ της Φιλδέλφειας των ΗΠΑ.

Η ελληνική ομάδα με τους Λάμπρο Βασιλόπουλο, Γιώργο Χειμωνέτο, Δημήτρη
Γεωργαλή, νίκησε στον τελικό του αγωνίσματος (το οποίο μπαίνει στο πρόγραμμα
της Ολυμπιάδας στο Σίδνεϊ) την παγκόσμια πρωταθλήτρια Γαλλία με 1'02''000
έναντι 1'02''800 χιλιοστά.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15851O095</ED>
<ID>
ID:162317

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O09&aa=5</URL></REF>


Article

<CATEGORY>vin10</CATEGORY>

 <H2>ΒόλεΪ
</H2>
ΤΟ ΕΛΛΗΝΙΚΟ βόλεϊ διαθέτει σπουδαία «φουρνιά» ταλέντων στην κατηγορία νέων,
όπως έδειξε η πανηγυρική πρόκριση ­ με τρεις νίκες ­ στην τελική φάση του
Παγκοσμίου Πρωταθλήματος 1997 (Πολωνία, 6-14 Σεπτεμβρίου).

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15851O096</ED>
<ID>
ID:162324

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O09&aa=6</URL></REF>


Article

<CATEGORY>vin10</CATEGORY>

 <H5>ΕΡΧΕΤΑΙ Ο ΙΩΑΝΝΙΔΗΣ ­ ΚΡΙΣΙΜΟ ΡΑΝΤΕΒΟΥ ΜΕ ΤΗΝ ΑΕΚ
</H5><H2>Αφετηρία εξελίξεων
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΔΕΝ ΞΕΡΟΥΜΕ αν οι... βαλίτσες του Γιάννη Ιωαννίδη είναι γεμάτες με
ονόματα Αμερικανών παικτών - υποψηφίων για την ΑΕΚ, όμως ο ερχομός του
«ξανθού» από την άλλη άκρη του Ατλαντικού αποτελεί σίγουρα είδηση.

Ο Ιωαννίδης, λοιπόν, επιστρέφει από την Αμερική, έπειτα από δέκα μέρες
παραμονής και αναμένεται να ξεκαθαρίσει τα πράγματα. Τι εννοούμε; Μα φυσικά
τις φήμες, θα μείνει, δεν θα μείνει ή αν θα πάει στον... Παναθηναϊκό.

Πριν αναχωρήσει για την Αμερική είχε γίνει η πρώτη συνάντηση με τον
αντιπρόεδρο του ΤΑΚ ΑΕΚ Γιάννη Γρανίτσα και απόψε ή αύριο θα γίνει το δεύτερο
και από ό,τι φαίνεται καθοριστικό ραντεβού. Αν και οι δύο πλευρές μέχρι τώρα
έχουν δείξει σιγουριά για τη σχέση τους.

Ο Ιωαννίδης θα ενημερώσει τη διοίκηση της ΑΕΚ για τις συναντήσεις που είχε
στην Αμερική και θα τεθούν επί τάπητος τα μεταγραφικά θέματα. Σίγουρα τα υπό
συζήτηση θέματα είναι πολλά, αφού η έξοδος στην Ευρωλίγκα αυξάνει τις υποχρεώσεις.

*** Εξάλλου, αύριο αναμένεται να γίνει η συνάντηση με τον Νίκο Χατζή
για να υπογράψει το επαγγελματικό του συμβόλαιο.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15851O101</ED>
<ID>
ID:162210

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O10&aa=1</URL></REF>


Article

<CATEGORY>vin10</CATEGORY>

 <H2>Καμία πρόταση για Γιαννούλη
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

ΘΕΣΣΑΛΟΝΙΚΗ

«ΔΕΝ υπάρχει θέμα Γιαννούλη. Ούτε συζητήθηκε με τον πρόεδρο του Παναθηναϊκού
τέτοιο θέμα», ήταν τα λόγια του προέδρου του ΤΑΚ ΠΑΟΚ Απόστολου Αλεξόπουλου
από το Τρεβίζο, που ήταν στη σύσκεψη των προέδρων που συμμετέχουν στην Ευρωλίγκα.

Ο πρόεδρος του «δικεφάλου» αποκάλυψε στην «ΟΜΑΔΑ» την πρόταση που έκανε και
έγινε αποδεκτή από το σύνολο των άλλων προέδρων - ιδιοκτητών. «Κάναμε μια καλή
αρχή. Όλοι οι διευθυντές των ομάδων της Ευρωλίγκα θα έρθουν σε σύσκεψη στη
Θεσσαλονίκη τον Οκτώμβριο και τη νέα χρονιά θα γίνει και πάλι συνάντηση των
ιδιοκτητών στη Βαρκελώνη».

*** Στο περιθώριο της συνάντησης ο κ. Αλεξόπουλος συζήτησε και με μάνατζερ για
μεταγραφικά θέματα. Ο Χένρι Ουίλιαμς ήταν παίκτης για τον οποίο μίλησε ο
πρόεδρος του ΠΑΟΚ, πάντα όμως επιφανειακά αφού την ερχόμενη εβδομάδα θα γίνει
γνωστή η απάντηση του Σκοτ Σκάιλς αν θα δεχθεί να μείνει στον πάγκο της ομάδας.

*** Εντός της εβδομάδας ΠΑΟΚ και Μπεκ θα «σπάσουν» το διετές συμβόλαιο που
είχε ο Γερμανός παίκτης, αφού δεν υπολογίζεται στα πλάνα για τη νέα χρονιά.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15851O102</ED>
<ID>
ID:162251

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O10&aa=2</URL></REF>


Article

<CATEGORY>vin10</CATEGORY>

 <H2>Προβληματισμός για τον Σάκοτα
</H2>
ΓΙΑ πρώτη φορά σύννεφα σκεπάζουν τον ουρανό των σχέσεων μεταξύ της διοίκησης
του Περιστερίου και του Ντράγκαν Σάκοτα. Σύμφωνα με πληροφορίες που διέρρευσαν
χθες, η διοίκηση του Περιστερίου επιφυλάσσεται να ανανεώσει τη συνεργασία με
τον Σέρβο προπονητή για άγνωστους μέχρι στιγμής λόγους.

Ο Σάκοτα επιστρέφει απόψε από το Τρεβίζο, φέρνοντας μαζί του λίστες με
παίκτες, που πήρε από μάνατζερ στο Σάμερ Λιγκ της Μπενετόν. Στο επόμενο 48ωρο
θα ξεκαθαρίσει η κατάσταση για το αν θα παραμείνει ή θα αποχωρήσει από το
τιμόνι της ομάδας.

Οι δύο πλευρές είχαν κάνει μια πρώτη συζήτηση πριν από το ταξίδι στην Ιταλία
και είχαν ανανεώσει το ραντεβού τους για... αργότερα.

*** Μεγάλο ρόλο θα παίξει η αποψινή γενική συνέλευση, αφού ο χορηγός
του Περιστερίου Ανδρέας Κορασίδης θα αναφερθεί στη μορφή που θέλει να
αποκτήσει η συνεργασία του με την ομάδα.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15851O103</ED>
<ID>
ID:162281

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O10&aa=3</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Η Γκραφ στους «8» του Ρολάν Γκαρός
</H2>
ΓΙΑ δωδέκατη συνεχή χρόνια η Στέφι Γκραφ κατάφερε να προκριθεί στα
προημιτελικά του Ρολάν Γκαρός, νικώντας ύστερα από συναρπαστικό αγώνα τη
Ρουμάνα Ίρινα Σπιρλέα 6-7 (4-7), 6-2, 6-2.

Είναι η πρώτη φορά από το 1993 που η Γκραφ καταφέρνει να κερδίσει αγώνα, αν
και έχασε το πρώτο σετ.

«Ήταν δύσκολο για μένα να μπω στον αγώνα λόγω του δυνατού αέρα. Στα δύο
τελευταία σετ βρήκα τον ρυθμό μου και έπαιξα πολύ καλύτερα. Είναι καλό να
κερδίζεις σε έναν δύσκολο αγώνα γιατί αποκτάς αυτοπεποίθηση», τόνισε η Γκραφ,
η οποία αγωνίστηκε ακόμη μια φορά με μπαταρισμένο πόδι.

Η Γερμανίδα πρωταθλήτρια θα αντιμετωπίσει στα προημιτελικά τη Νοτιοαφρικανή
Αμάντα Κέτζερ, η οποία πέτυχε την έκπληξη, θέτοντας νοκ άουτ την Ισπανίδα
Μαρτίνεθ (6-7 6-4, 6-3).

Στις «οκτώ» προκρίθηκε επίσης και η Κροάτισσα Ίβα Μαϊόλι, μετά την επικράτησή
της επί της Αμερικανίδας Ντάβενπορτ με 5-7, 6-4, 6-2. Η Μαϊόλι θα
αντιμετωπίσει στον επόμενο γύρο τη Ρουμάνα Ντράγκομιρ (6-1, 6-1 την
Αμερικανίδα Άρεντ).

Σπουδαία νίκη πέτυχε η Μόνικα Σέλες επί της Μαρί Πιρς (6-4, 7-5), δείχνοντας
πως βρίσκεται στον σωστό δρόμο για την ανακατάληψη της πρώτης θέσης στην
παγκόσμια κατάταξη.

Προς το παρόν, όμως, στην κορυφή βρίσκεται η Μαρτίνας Χίνγκις, η οποία νίκησε
δύσκολα την Αυστριακή Πάουλους με 6-3, 0-6, 6-0. Πιο άνετη ήταν η επικράτηση
της Ισπανίδας Σάντσεθ επί της Ζβέρεβα (Λευκορωσία) με 6-4, 6-2.

Στους άνδρες, τη μεγάλη έκπληξη πέτυχε ο Βέλγος Φιλίπ Ντεβάλφ (Νο 122 στον
κόσμο), νικώντας τον Ισπανό Κορέτχα (Νο 8 στο ταμπλό) με 5-7, 6-1, 6-4, 7-5.
Είναι χαρακτηριστικό πως ο Ντεβάλφ είναι ο πρώτος Βέλγος που καταφέρνει να
προκριθεί σε προημιτελική φάση σε τουρνουά γκραν σλαμ.

Ο Κορέτχα θεωρούνταν από τα φαβορί για την κατάκτηση του τίτλου στο Ρολάν
Γκαρός, μετά την επικράτησή του επί του Πητ Σάμπρας

«Έπαιξε καλύτερα από μένα, γι' αυτό και κέρδισε. Δεν μπορούσα να χτυπήσω ούτε
μία σωστή μπαλιά», υποστήριξε ο Κορέτχα, ενώ ο Ντεβάλφ αρκέστηκε να πει:

«Αγωνίστηκα χωρίς κανένα κόμπλεξ».

Σχετικά άνετα προκρίθηκε στα προημιτελικά και ο Ρώσος κάτοχος του τίτλου,
Γιεβγένι Κεφέλνικοφ, νικώντας τον Ελληνοαυστραλό Μαρκ Φιλιππούση 6-2, 6-3, 7-5.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15851O104</ED>
<ID>
ID:162301

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O10&aa=4</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Ανασκόπηση της Α' Εθνικής
</H2>
ΤΗΝ ΑΝΑΣΚΟΠΗΣΗ του πρωταθλήματος της Α' Εθνικής 1996-97 θα έχουν την ευκαιρία
να παρακολουθήσουν οι φίλαθλοι τηλεθεατές, απόψε στις 19.00 από το Supersport.

*** Επίσης το συνδρομητικό κανάλι θα μεταδώσει στις 23.00, σε
μαγνητοσκόπηση, τον αγώνα του ολλανδικού ποδοσφαίρου Άγιαξ - Βίτεσε, ενώ μισή
ώρα μετά τα μεσάνυχτα η ΕΤ1 θα προβάλει σε μαγνητοσκόπηση τα κυριότερα
στιγμιότυπα του τουρνουά τένις «Ρολάν Γκαρός».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15851O105</ED>
<ID>
ID:162313

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O10&aa=5</URL></REF>


Article

<CATEGORY>vin10</CATEGORY>

 <H5>ΕΒΔΟΜΑΔΑ ΜΕΤΑΓΡΑΦΙΚΩΝ ΕΞΕΛΙΞΕΩΝ ΣΤΟΝ ΠΑΟ
</H5><H2>Σταυρόλεξο
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΝΕΟΣ ΓΥΡΟΣ εξελίξεων αναμένεται αυτή την εβδομάδα στον Παναθηναϊκό. Το θέμα
που «καίει» βεβαίως τους «πρασίνους» είναι αυτό που έχει να κάνει με τον νέο
προπονητή των «πρασίνων». Ο Γιάννης Ιωαννίδης, που τον τελευταίο μήνα έχει
τοποθετηθεί στην πρώτη θέση των υποψηφίων, αναμένεται να επιστρέψει σήμερα. Το
ταξίδι του στις ΗΠΑ ήταν η βασική αιτία (προφανώς) που έχει «κολλήσει» η
πρόσληψη προπονητή. Εντός των επόμενων ημερών αναμένεται να ξεκαθαρίσει η
περίπτωση του «ξανθού» και έτσι έπονται οι επόμενοι. Ο Σούμποτιτς φέρεται ως
πρώτος μεταξύ των υπολοίπων και από εκεί και πέρα... ομίχλη έως (πυκνό)
σκοτάδι. Από το εξωτερικό υπάρχουν στη λίστα οι Ομπράντοβιτς, Πέσιτς και
Τάνιεβιτς, όμως πλέον όλα είναι εικασίες.

*** Σίγουρο είναι ότι τα ραντεβού με τον Μυριούνη και τον Σταυρακόπουλο
δεν έχουν αναβληθεί και σήμερα το μεσημέρι οι δύο παίκτες θα ανηφορίσουν για
το γραφείο του Παύλου Γιαννακόπουλου. Ο πρόεδρος του ΠΑΟ τους κάλεσε την
Παρασκευή, ώστε να συζητήσουν την υπογραφή νέων συμβολαίων. Αμφίβολο είναι αν
θα παραμείνουν στην ομάδα. Και θα είναι μέχρι να έρθει προπονητής.

*** Ο Κώστας Μάγλος πιθανότατα θα είναι ένας από τους στόχους του ΠΑΟ.
Ο νεαρός άσος που σπουδάζει στο Boston College έχει μιλήσει ­ σύμφωνα με
πληροφορίες από το ΤΑΚ ­ με ανθρώπους του ΠΑΟ και απομένουν οι
διαπραγματεύσεις με τη Δάφνη, με την οποία είχε ο «βενιαμίν» της Εθνικής
ανδρών συμβόλαιο πριν πάει στη Βοστώνη.

*** Το ενδιαφέρον της Μπαρτσελόνα για τον Νίκο Οικονόμου αναθερμάνθηκε,
όπως αναφέρει η χθεσινή «Il Mundo Deportivo». Βεβαίως, περίπτωση να
παραχωρηθεί ο διεθνής φόργουορντ πρέπει να αποκλεισθεί.

*** Οι συζητήσεις για την ανταλλαγή Πρέλεβιτς με Σκονοκίνι
συνεχίζονται, υποστηρίζουν στην Ιταλία. Η Κίντερ πάντως «διέγραψε» έναν από
τους φερόμενους ως υποψήφιους για τον ΠΑΟ ξένους. Ο Ντανίλοβιτς έκλεισε για τα
επόμενα 3 χρόνια, στην ομάδα που έπαιζε πριν πάει στο ΝΒΑ, με αποδοχές που
ξεπερνούν τα 6 εκατ. δολ.

*** Ο Φεράν Μαρτίνεθ με δηλώσεις του στους Ισπανούς δημοσιογράφους
ανακοίνωσε ότι θα παραμείνει στον Παναθηναϊκό και την επόμενη περίοδο, αφού
συμφώνησε για συμβόλαιο 1+1 χρόνια.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15851O111</ED>
<ID>
ID:162211

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O11&aa=1</URL></REF>


Article

<CATEGORY>vin10</CATEGORY>

 <H2>Θετικό το κλίμα στην πρώτη συνάντηση
</H2>
ΟΙ ΠΡΩΤΕΣ κινήσεις του Πανιωνίου προς τον Μάκη Δενδρινό έγιναν. Ο πρόεδρος του
ΤΑΚ, Μίλτος Λαζαρίδης, συζήτησε με τον πρώην ομοσπονδιακό τεχνικό και σύμφωνα
με πληροφορίες το κλίμα είναι θετικό. 
Ο Λαζαρίδης προσπαθεί να πείσει τον Δενδρινό, ο οποίος είχε αρκετές
αντιρρήσεις πριν από είκοσι ημέρες. Πάντως, αν όλα εξελιχθούν ομαλά, τότε το
θέμα θα κλείσει μέσα στις επόμενες ημέρες. Στο μεταξύ, σήμερα στη γενική
συνέλευση της ΕΣΑΚ, ο Πανιώνιος σκοπεύει να ζητήσει εξηγήσεις από τον
Παναθηναϊκό σχετικά με το θέμα του Γιώργου Καλαϊτζή.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15851O112</ED>
<ID>
ID:162252

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O11&aa=2</URL></REF>


Article

<CATEGORY>vin10</CATEGORY>

 <H2>Ψάχνει για προπονητή
</H2>
ΑΡΧΙΖΟΥΝ τα ραντεβού με τους προπονητές από σήμερα στη Λάρισα, αφού η ρήξη με
τον Στήβ Γιατζόγλου θεωρείται οριστική. Η διοίκηση του ΤΑΚ της θεσσαλικής
ομάδας θέλει όσο το δυνατόν συντομότερα να βρει τον αντικαταστάτη του και από
σήμερα αρχίζει το... κυνήγι του προπονητή. 
Θα γίνουν συζητήσεις με τον Σούλη Μαρκόπουλο, τον Μάκη Δενδρινό, τον Τάκη
Κορωναίο και άλλους προπονητές. Πάντως το μεγαλύτερο πρόβλημα στη συμφωνία με
κάποιον προπονητή είναι το οικονομικό, αφού η Λάρισα δεν έχει τις δυνατότητες
να πληρώσει αδρά, με δεδομένο ότι το «μπάτζετ» της επόμενης χρονιάς είναι περιορισμένο.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15851O113</ED>
<ID>
ID:162282

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O11&aa=3</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Με 260 εκατ. συμφώνησε ο Φασούλας
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΜΕ ΣΥΝΟΠΤΙΚΕΣ διαδικασίες, όπως άλλωστε έγινε και πέρυσι, Ολυμπιακός και
Παναγιώτης Φασούλας έδωσαν τα χέρια για έναν ακόμα χρόνο. Στη συνάντηση που
είχαν ο Σωκράτης Κόκκαλης, ο Γιώργος Σαλονίκης, ο Παναγιώτης Φασούλας και ο
μάνατζέρ του Βασίλης Δημαρέλος, οι δύο πλευρές τα βρήκαν σε όλα και η «αράχνη»
θα συνεχίσει για μία ακόμα χρονιά με απολαβές λίγο υψηλότερες από τις περσινές
(περί τα 260 εκατομμύρια). Στο μεταξύ η υπόθεση Ντούσαν Βούκσεβιτς εξελίσσεται
ιδιαίτερα ευνοϊκά για τους «ερυθρόλευκους», αν και σήμερα που επιστρέφει στην
Πάτρα ο Κώστας Διαμαντόπουλος αναμένεται να γίνουν και γνωστά τα ανταλλάγματα
που θα ζητήσει ο Απόλλωνας. Το πρόβλημα (αν δημιουργηθεί) θα είναι στους
παίκτες, αφού ο Ολυμπιακός δίνει τον Βασίλη Σούλη, αλλά δεν συμβαίνει το ίδιο
με τους Ζεβροσένκο και Ζουρπένκο. Όσο για τα χρήματα, δύσκολα θα δώσει πάνω
από 120 εκατομμύρια δραχμές. Η Κίντερ Μπολόνια «έκλεισε» στο μεταξύ χθες για
τρία χρόνια (2+1) τον Πρέντραγκ Ντανίλοβιτς έναντι του ποσού των 6
εκατομμυρίων δολαρίων, αλλά και τον νεαρό Νεστέροβιτς της Ολύμπια για 2 χρόνια
έναντι του ποσού του 1,5 εκατ. δολαρίων. Έτσι απέσυρε την προσφορά της
(σύμφωνα και με τα δημοσιεύματα του ιταλικού Τύπου) για τον Φράνκο Νάκιτς. Οι
«ερυθρόλευκοι» αισιοδοξούν ότι μπορεί να τα καταφέρουν να τελειώσει το θέμα
μέσα στην εβδομάδα και ο παίκτης να υπογράψει νέο συμβόλαιο έναντι του ποσού
των 200 εκατομμυρίων δραχμών για τρία χρόνια. Τέλος προθεσμία μέχρι την
Παρασκευή φαίνεται να δίνει το «ερυθρόλευκο» ΤΑΚ στον Ντέιβιντ Ρίβερς για να
απαντήσει εάν δέχεται ή όχι την προσφορά του 1,2 εκατ. δολαρίων, που με την
Εφορία κ.λπ. θα φτάσει στο 1,6. Ο Ολυμπιακός δεν πρόκειται καν να συζητήσει
για ποσά πάνω από 2 εκατ. δολάρια. Μέσα στην εβδομάδα θα πρέπει να δοθεί και
απάντηση στον Κρίστιαν Βελπ, αφού ο Ολυμπιακός έχει δικαίωμα να ανανεώσει την
όψιον του παίκτη για έναν ακόμα χρόνο.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15851O114</ED>
<ID>
ID:162302

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O11&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Κόντρα Μαλόουν - Τζόρνταν
</H2>
Η ΕΜΠΕΙΡΙΑ, κόντρα στον ενθουσιασμό. Όχι βέβαια ότι οι παίκτες της Γιούτα δεν
έχουν την εμπειρία να νικήσουν τους Μπουλς αλλά, όπως και να το κάνουμε, δεν
παύουν να είναι... πρωτάρηδες στους τελικούς του ΝΒΑ.

Ο Καρλ Μαλόουν έκανε την αρχή για τη Γιούτα παίρνοντας τον τίτλου του
πολυτιμότερου παίκτη στην κανονική περίοδο, κάτι που ενδεχομένως να...
ενόχλησε τον Μάικλ Τζόρνταν, που πλέον αναζητά τον πέμπτο τίτλο του πρωταθλητή
στο ΝΒΑ, τα τελευταία επτά χρόνια. Μαλόουν εναντίον Τζόρνταν λοιπόν, στη μάχη
για το χρυσό δακτυλίδι, σε μια σειρά τελικών (άρχισε τα ξημερώματα στο
Σικάγο), που αναμένεται με πολύ μεγάλο ενδιαφέρον.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15851O115</ED>
<ID>
ID:162314

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O11&aa=5</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ ΠΟΛΟ
</H5><H2>Να βρούμε αριστερόχειρα...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Καλή ήταν αυτή η παρένθεση με την Εθνική μας ομάδα υδατοσφαίρισης.

*** Δεύτερη θέση στον κόσμο, μεταξύ μας, ούτε ο Διαθεσόπουλος με τον
Κούλη Ιωσηφίδη δεν πίστευαν πως μπορούσαμε να την κατακτήσουμε.

*** Συνεπώς, η έλλειψη ικανοποίησης στα πρόσωπά τους, με τη λήξη του
τουρνουά, ήταν λίγο εκ του πονηρού...

*** Καλοί ήμασταν, αλλά οι Αμερικανοί ήταν καλύτεροι χθες.

*** Ήταν η μοναδική ομάδα από τους «οκτώ», που διέθετε τέσσερις
καταπληκτικούς αριστερόχειρες.

*** Εν αντιθέσει με τη δική μας, η οποία δεν έχει ούτε έναν.

*** Στο πόλο είναι πολύ μεγάλη υπόθεση ο αριστερόχειρας, αλλά πού να
τον βρούμε.

*** Απορώ πώς δεν το σχολίασε καθόλου ο καταπληκτικός ως σχολιαστής
Γιάννης Γιαννουρής...

*** Συνήθως τολμάει ο Γιαννουρής να λέει αλήθειες και καλά κάνει.

*** Το σχόλιό του στο τέλος ότι «έπρεπε να μπει νωρίτερα στο νερό ο
Καλακόνας», μπορεί σήμερα να του δημιουργήσει «προβλήματα».

*** Είναι εντελώς βέβαιο πως σήμερα κιόλας ο Ιωσηφίδης, θα δει (και θα
ξαναδεί) στο βίντεο τον τελικό.

*** Κυρίως για να διαπιστώνει τα λάθη μας ώστε να τα διορθώνει μετά...

Όλα ήταν αναμενόμενα

Αυλαία χθες στη Β' Εθνική Κατηγορία.

*** Αυτό σημαίνει πως ΠΡΟ-ΠΟ και ΠΡΟ-ΠΟγκόλ θα συνεχίσουν με ματς Γ'
Εθνικής και ευρωπαϊκών πρωταθλημάτων.

*** Τον Πανιώνιο ακολούθησαν στα λεγόμενα «σαλόνια» Προοδευτική και Εθνικός.

*** Το Αγρίνιο αστόχησε πριν από μία εβδομάδα στο Άργος...

*** Στο Καραϊσκάκη, αυτήν τη φορά ο Εθνικός κατάφερε ν' αποδείξει πως
διαθέτει περισσότερο κοινό από τον Απόλλωνα και τον Αθηναϊκό Βύρωνα!

*** Βρέθηκαν γύρω στους 4.000 θεατές, όλοι «γνήσιοι» στο «λουλάκι»...

*** Από ομάδα, λίγα πράγματα και μην πιστεύετε απόλυτα τις όποιες
δηλώσεις θα γίνουν από πλευρά της διοίκησης.

*** Με εξαίρεση τους εξελίξιμους Δημόπουλο-Κόντη και τον πολύ καλό
επιθετικό χαφ Ζόραν Πετκόφσκι, οι λοιποί ποδοσφαιριστές του Εθνικού δεν
μπορούν να συναγωνιστούν τις «ταχύτητες» και τα «μεγέθη» της πρώτης κατηγορίας.

*** Η Προοδευτική νίκησε άνετα στη Δράμα και πήρε το εισιτήριο.

*** Πέρυσι είχε χάσει 3-0 στο ίδιο γήπεδο, αλλά... τέτοιες ώρες, τέτοια λόγια...

*** Και ο Παναιτωλικός. Η χρονιά κύλησε μεταξύ ελπίδας και φιλοδοξίας
για άνοδο, αλλά...

*** Το φινάλε βρήκε τους φανατικούς οπαδούς να κυνηγιούνται από στελέχη
της αστυνομικής δύναμης Αιτωλοακαρνανίας.

*** Κρίμα.

Παραμένει επιβλητικός

Πολύς κόσμος παρακολούθησε τη (σαββατιάτικη) συνέντευξη Τύπου του Πρίμο
Νεμπιόλο στο «Χίλτον».

***Ο δόκτωρ, μολονότι έβηχε συχνά ­ προφανώς από επιπόλαιο κρύωμα ­,
κάποιες στιγμές ήταν επιβλητικός.

*** Για παράδειγμα, όταν ανταποκριτής ξένου ειδησεογραφικού πρακτορείου
τού ζήτησε να σχολιάσει τα κρούσματα ντόπινγκ στον κλασικό αθλητισμό, ο Ιταλός
άφησε τη σιγανή φωνή κατά μέρος...

*** Έτσι όπως φώναξε, κάποιοι στην αίθουσα πρέπει να φοβήθηκαν...

***Το λεκτικό τετ α τετ θύμισε ύφος Φ. Κόπολα, σε σκηνή του «Νονού».

*** Ήταν ένας Πρίμο «φτυστός» Μπρούνο Τατάλια, στη φάση που έψαχνε «εκδίκηση»...

***Όσο για την απάντηση; Η αναμενόμενη:

*** «Κύριε, το ντόπινγκ αποτελεί πρόβλημα για όλα τα σπορ σε όλο τον κόσμο».

Πρώτα το... προσύμφωνο

Επ, γύρισε ο Μιχαήλ Τροχανάς από προχθές στη Νέα Χαλκηδόνα, κομίζων ειδήσεις.

*** Για την ακρίβεια έφερε προσύμφωνα, σύμφωνα με δήλωσή του, αφήνοντας
να εννοηθεί ότι ακολουθούν τα... χαρτοφυλάκια όπου να 'ναι.

*** Η επιστροφή του μεγαλομετόχου ήταν φανερό πως θα οδηγούσε σε
μεταγραφολογία και ­ μεταξύ μας ­ όλο και κάποια πράγματα ενδέχεται να γίνουν.

*** Για παράδειγμα, η μεταγραφή του Καλλιτζάκη.

*** Αν βρεθούν χρήματα, γιατί να μην υπογράψει στην ΑΕΚ;

*** Θα αποφύγουν τα παιδιά και το εγγλέζικο σχολείο!

*** Και ο Μάρκος από κοντά.

*** Και ο αλλοδαπός Γκράτερσον, ο οποίος έχει (ξε)τρελάνει τον Ανδρέα Σταματιάδη.

*** Κάποτε πρέπει η ηγεσία της ΠΑΕ να του κάνει το χατίρι του Ανδρέα...

*** Στις εισηγήσεις, πρέπει να θεωρείται τουλάχιστον ισότιμος του Γιδόπουλου...

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15851O121</ED>
<ID>
ID:162212

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Χαρά και από το πόλο
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Ο ΕΛΛΗΝΙΚΟΣ αθλητισμός παρουσιάζει θεαματικά αποτελέσματα τα τελευταία
χρόνια, σε ομαδικά και ατομικά αθλήματα. Και επειδή δεν έχουμε να
παρουσιάσουμε σοβαρά προγράμματα, είναι φανερό ότι οι αθλητές μας είναι
προικισμένοι με σπάνιο ταλέντο, που αξιοποιείται όταν καλλιεργείται έστω υποφερτά.

Θα ήταν άδικο να μιλήσουμε για βοηθήματα, όταν ο παγκόσμιος αθλητισμός
κινείται στην ίδια τροχιά. Καλό θα είναι όμως να πετάξουμε στα σκουπίδια την
υποκρισία και να δώσουμε στους φιλάθλους να καταλάβουν πώς ακριβώς γίνεται ο
πρωταθλητισμός σήμερα στον πλανήτη μας. Και από την άλλη πλευρά, οι υπεύθυνοι
οφείλουν να προστατεύσουν, στον μεγαλύτερο δυνατό βαθμό, την υγεία των αθλητών.

Τα σπουδαία ρεκόρ στον στίβο μάς δίνουν ελπίδες διάκρισης στο Παγκόσμιο
Πρωτάθλημα, που θα γίνει στο Ολυμπιακό Στάδιο (1-10 Αυγούστου). Η μικρή χώρα
μας έχει πλέον να παρουσιάσει αθλητές πρώτης γραμμής, ικανούς για μετάλλια. Αν
μάλιστα προχωρήσουμε στην απαραίτητη οργάνωση, τότε θα αξιοποιηθούν
περισσότερα ταλέντα.

Τα «ασημένια» παιδιά του πόλο έδωσαν μεγάλη χαρά χθες στους Έλληνες φιλάθλους.
Μπορεί να έχασαν στον τελικό (8-6) από την ομάδα των ΗΠΑ, έδειξαν όμως
τεράστιες δυνατότητες για σταθερές επιτυχίες σε επίπεδο κορυφής. Η νίκη στον
ημιτελικό επί των φημισμένων Ούγγρων (8-4) δεν αφήνει περιθώρια για
αμφισβήτηση της αξίας τους.

Η Εθνική πόλο έχει τις περισσότερες συμμετοχές σε Ολυμπιακούς αγώνες από όλα
τα άλλα ομαδικά σπορ. Ποτέ δεν είχε φθάσει όμως τόσο ψηλά. Όλα δείχνουν ότι το
ασημένιο μετάλλιο στο FINA CUP είναι η αφετηρία για σπουδαίες διακρίσεις.
Προσπάθειες δεκαετιών δικαιώνονται και όνειρα στρατιάς παικτών και προπονητών υλοποιούνται.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15851O122</ED>
<ID>
ID:162253

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O12&aa=2</URL></REF>


Article

<CATEGORY>vin10</CATEGORY>

 <H2>Έπειτα από 26 χρόνια!
</H2>
ΔΙΚΑΙΑ πανηγυρίζουν από χθες οι άνθρωποι της Προοδευτικής γενικώς. Επιστροφή
στην πρώτη κατηγορία ύστερα από δυόμισι δεκαετίες είναι σαφώς σπουδαία
ιστορία. Κι όμως, η επιτυχία της ομάδας του Κορυδαλλού στο ξεκίνημα του
πρωταθλήματος έδειχνε απίθανη. Εδώ, αναμνηστική εικόνα της ανόδου από το
γήπεδο της Δράμας.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15851O123</ED>
<ID>
ID:162283

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O12&aa=3</URL></REF>


Article

<CATEGORY>vin10</CATEGORY>

 <H2>Κι άλλη πρόοδος
</H2>
Η Κελεσίδου έστειλε στον ελληνικό αθλητισμό την πιο ευχάριστη είδηση από τα
φετινά «Βενιζέλεια», σημειώνοντας νέο ρεκόρ στον δίσκο. 
Η βολή της (65,66 μ.), δύο και πλέον μέτρα πάνω από το πανελλήνιο ρεκόρ,
μπορεί να σταθεί σε πολύ μεγάλους αγώνες και αυτό είναι το σημαντικό μήνυμα
για τα ελληνικά χρώματα. 
Σιγά σιγά, γίναμε δύναμη στον στίβο!

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15851O124</ED>
<ID>
ID:162303

</ID><URL>http://ta-nea.dolnet.gr/neaweb/neafile.print_unique?e=A&f=15851&m=O12&aa=4</URL></REF>


Article

<CATEGORY>vin09</CATEGORY>

 <H5>ΣΑΡΑΝΤΑ ΧΡΟΝΙΑ ΜΕΤΑ, ΣΟΥΡΟΥΝΗΣ, ΣΚΟΥΡΤΗΣ, ΤΑΤΣΟΠΟΥΛΟΣ, ΜΟΥΡΣΕΛΑΣ
ΕΠΑΝΑΛΑΜΒΑΝΟΥΝ ΤΟ ΠΕΙΡΑΜΑ
</H5><H5></H5><H2>Μυθιστόρημα με... τέσσερα χέρια
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Τράβηξαν χαρτί. Και ποιος κέρδισε; Ποιος άλλος; Ο Αντώνης Σουρούνης με Άσο
Κούπα, παρακαλώ. Δεύτερος, ο Γιώργος Σκούρτης με Ρήγα Σπαθί, τρίτος ο Πέτρος
Τατσόπουλος με Ντάμα, τέταρτος ο Κώστας Μουρσελάς με Βαλέ...

Με αυτή τη σειρά θα ξεκινήσουν να γράφουν, εναλλάξ, ένα κοινό μυθιστόρημα που
(αν δεν σκοτωθούν μεταξύ τους) θ' αρχίσει να δημοσιεύεται στο τέλος του χρόνου
καθημερινά από «ΤΑ ΝΕΑ». Σαράντα χρόνια μετά το περίφημο «Μυθιστόρημα των
τεσσάρων» της γενιάς του '30 ­ Στράτη Μυριβήλη, Μ. Καραγάτση, Άγγελου Τερζάκη
και Ηλία Βενέζη ­ τρεις, συν ένας νεώτερος, από τους δημοφιλέστερους
συγγραφείς της Μεταπολίτευσης θα επαναλάβουν το εγχείρημα, προσθέτοντας μια
μικρή δόση δυσκολίας παραπάνω.

Τότε ήταν ιδέα του Γιάννη Μαρή. Και όταν οι τέσσερις πείσθηκαν να προχωρήσουν,
τράβηξαν κλήρο για να καθορίσουν τη σειρά και άρχισαν να δημοσιεύουν, ανά μία
εβδομάδα ο καθένας στην εφημερίδα «Ακρόπολις» (2/3-26/4/1958), τα κομμάτια
ενός μυθιστορήματος για το οποίο δεν είχαν κάνει καμιά προηγούμενη συνεννόηση.
Ο γύρος έγινε και μια δεύτερη φορά, οπότε το μυθιστόρημα έκλεισε με τον
Βενέζη, για να κυκλοφορήσει αργότερα σε βιβλίο από την «Εστία». Ένα ιδιότυπο,
αλλά πολύ «διαβαστερό» βιβλίο, που έχει κάνει μέχρι σήμερα εννέα εκδόσεις.

Τώρα, η ιδέα ξεκίνησε από τον Γιώργο Σκούρτη, ο οποίος έπεισε ­ όχι πολύ
εύκολα ­ τους άλλους τρεις. Δεν ήταν μια πνευματική παρέα ούτε «κολλητοί»
φίλοι. Γνωρίζονταν, συμπαθιόνταν κι έβρισκαν κοινά στη συγγραφική τους ματιά.
«Δεν γράφουμε ο ένας Λούκι Λουκ και ο άλλος Σταχτοπούτα», λέει χαρακτηριστικά
ο Σκούρτης. Έτσι το αποφάσισαν. Αλλά προσοχή: Η ελευθερία τους θα είναι
μικρότερη και το «κέντημα» πολύ πιο σφιχτό. Εκεί που οι παλιοί έγραφαν από 50
σελίδες προτού παραδώσουν το κομμάτι τους στον επόμενο για να συνεχίσει το
μυθιστόρημα, οι σημερινοί «τέσσερις» θα γράφουν από δέκα σελίδες και θα
χρειαστούν πολλοί γύροι μέχρι να ολοκληρωθεί το μυθιστόρημά τους, που θα είναι
καλύτερα «ανατατεμένο». Και κάτι ακόμα. Θα δώσουν ο καθένας το δικό του
φινάλε, που θα το κρατήσουν κρυφό μεταξύ τους, για να διαβάσουν την κάθε
εκδοχή ταυτόχρονα με τους αναγνώστες των «ΝΕΩΝ».

«Είναι ένα παιχνίδι και ένα κίνητρο ομαδικής δημιουργίας. Σαν να κάνουμε
ωτοστόπ σ' ένα ταξίδι», λέει ο Γ. Σκούρτης. «Ένας ένας θα ανεβαίνουμε στο
αυτοκίνητο, στο πλοίο, στο αεροπλάνο. Θα πηγαίνουμε σε βουνά και θάλασσες, θα
κάνουμε φλερτ κι έπειτα θα κατεβαίνουμε πάλι, ένας ένας. Στο τέλος θα μείνει η περιπέτεια».

«Είναι μια πρόσκληση και μια πρόκληση για πνευματική συνάντηση. Το ερέθισμα
είναι η σκυταλοδρομία. Ο καθένας χρεώνεται με την "ταχύτητα" ή την
"καθυστέρηση" του προηγούμενου», συμπληρώνει ο Πέτρος Τατσόπουλος. «Εγώ το
βλέπω σαν παιχνίδι πόκας», λέει με νόημα ο Αντώνης Σουρούνης.

«Πρόκειται για παιχνίδι, με τη διαφορά ότι κερδίζουν και οι τέσσερις. Ή μάλλον
και οι πέντε. Γιατί στο παιχνίδι μπαίνει και ο αναγνώστης, αν όχι και η
νεοελληνική λογοτεχνία που ελπίζω ότι δεν θα χάσει», υπογραμμίζει ο Κώστας Μουρσελάς.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15851P011</ED>
<ID>
ID:162221

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P01&aa=1</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΤΗΣ ΧΡΥΣΣΑΣ ΣΤΟ ΜΟΥΣΕΙΟ ΚΥΚΛΑΔΙΚΗΣ ΤΕΧΝΗΣ
</H5><H5></H5><H2>Τα πρωτοποριακά γλυπτά
</H2>
Τριάντα πέντε χρόνια μετά την πρώτη παρουσίαση στο Μουσείο Γκούγκενχαϊμ της
Νέας Υόρκης «Τα Κυκλαδικά Βιβλία της Χρύσσας 1957-1962» επιστρέφουν σε μάρμαρο
και εκτίθενται στο Μουσείο Κυκλαδικής Τέχνης Γουλανδρή (Ν. Δούκα 4), μαζί με
μερικά χαρακτηριστικά έργα της καλλιτέχνιδος που βασίζονται στο νέον. Την
έκθεση εγκαινιάζει η υπουργός Ανάπτυξης κυρία Βάσω Παπανδρέου, παρουσία
διεθνούς φήμης ειδικών σε θέματα σύγχρονης τέχνης.

Η ΔΕΗ είναι ο αποκλειστικός χορηγός της έκθεσης και του πλούσια
εικονογραφημένου καταλόγου, που κυκλοφορεί στα ελληνικά και τα αγγλικά, με
κείμενα για τη Χρύσσα που έγραψαν η Μπάρμπαρα Ρόουζ και η Έφη Ανδρεάδη. Ώρα 8 μ.μ..

ΕΙΚΑΣΤΙΚΑ

Στο Κέντρο Τέχνης Πανταζίδη στο Παγκράτι (Στασινού 8) συνεχίζεται η ομαδική
έκθεση «Περί Φύσεως» του Αρτ Στούντιο Εστ, με τα έργα δώδεκα καλλιτεχνών που
ερευνούν κριτικά τη σχέση της φύσης και της Τέχνης, φύσης και τεχνολογίας
κ.λπ. Συμμετέχουν οι Κ. Αξαόπουλος, Τ. Βεκόπουλος, Π. Βολτέρρα, Κ.
Ευαγγελάτος, Ν. Κόντης, Σ. Λεμονά, Ολ. Μαντζουράνη, Ε. Ντίνα Μπούνταλη, Γ.
Σεφερλή, Γ. Συράκης και η Ρ. Ντούλη Αλεξίου, η οποία σημειώνει για τα έργα
«τρομαγμένα πουλιά» που εκθέτει: «Ενεργοποίησα την υπόσταση των κρυμμένων
αισθήσεων, αφυπνίζοντας εικόνες ονειροφαντασίας από συναισθηματικά
περιβάλλοντα σε φανταστικούς τόπους και τοπία».

*** Μεταξοτυπίες και φως από νέον συνδυάζει στα έργα του ο Σάκις Μαυρέλης και
τα παρουσιάζει στο «Καφέ Φλοράλ» της πλατείας Εξαρχείων. Ώρα 10 μ.μ.

*** Οι σπουδαστές του ΙΕΚ Ωμέγα παρουσιάζουν στο κεντρικό κτίριο της σχολής
(Καραγεώργη Σερβίας 1, Σύνταγμα) τα έργα των τμημάτων γραφιστών, με σύνθημα
«Μια ασυνήθιστα όμορφη έκθεση για ασυνήθιστα πρωτοποριακούς ανθρώπους, εσάς».
Ώρα 7.30 μ.μ.

ΟΛΗ ΤΗ ΝΥΧΤΑ

Ξεφάντωμα ποίησης, χορού, βίντεο και μουσικής, που κρατά «Σχεδόν μια ολόκληρη
νύχτα» υπόσχεται ο «Φούρνος» (Μαυρομιχάλη 168). Συμμετέχουν οι ποιητές Ανδρέας
Παγουλάτος, που είχε την ιδέα, Παυλίνα Μπαμπούνη, Μάκης Αποστολάτος, Αθηνά
Παπαδάκη, Μιχάλης Μήτρας, Δέσποινα Τομαζάνη, Κωστής Τριανταφύλλου, Ηλίας
Μαγκλίνης, Λιάνα Σακελλίου, Μάνθος Σαντοριναίος, Κώστας Κρεμμύδας. Παίζουν οι
μουσικοί Βασίλης Παπαβασιλείου, Δημήτρης Μαγκριώτης, Δήμος Τσιγκάκος, Ανδρέας
Γεωργίου κ.ά., οι βιντεοκαλλιτέχνες Μάνθος Σαντοριναίος, Μάκης Φάρος, Έφη
Ξήρου, οι χορευτές Αλεξάνδρα Μαλολέτι, Μαριλένα Καρέττα, η παραμυθού Σάσα
Βούλγαρη, η κουκλοπαίχτρια Κωνσταντίνα Μαρά, το «Θέατρο Τσέπης», οι κούκλες
της Άννας Σαντοριναίου κ.ά. Ώρα έναρξης 9.30 μ.μ.

ΔΙΑΛΕΞΕΙΣ

Τη μνήμη του Κ.Θ. Δημαρά τιμά στο αμφιθέατρο του Εθνικού Ιδρύματος Ερευνών (Λ.
Βασ. Κωνσταντίνου 48) το Κέντρο Νεοελληνικών Ερευνών του Ιδρύματος. Μετά τους
χαιρετισμούς, ο καθηγητής του Γιουνιβέρσιτι Κόλετζ του Λονδίνου, κ. Φρέντερικ
Ρόζεν, δίνει διάλεξη με θέμα «Ο ελληνικός εθνικισμός και ο βρετανικός
φιλελευθερισμός». Ώρα 7.30 μ.μ.

*** Ο μαέστρος και συνθέτης Θόδωρος Αντωνίου δίνει διάλεξη για τις «Σύγχρονες
τάσεις του 20ού αιώνα» στην αίθουσα Συνεδριακού Κέντρου 1 του Μεγάρου Μουσικής
Αθηνών. Είσοδος ελεύθερη. Ώρα 6 μ.μ.

ΖΩΝΤΑΝΑ

Στο «Μητρόπολις» της Ομονοίας ο Βασίλης Παπακωνσταντίνου παρουσιάζει ζωντανά
τα τραγούδια του νέου του χρυσού δίσκου «Πες μου ένα ψέμα ν' αποκοιμηθώ». Ώρα
9 μ.μ.

ΤΣΙΤΣΑΝΗΣ ΣΤΟΝ ΒΟΛΟ

Συναυλία αφιερωμένη στον μεγάλο λαϊκό συνθέτη Βασίλη Τσιτσάνη οργανώνει
στο Δημοτικό Θέατρο του Βόλου ο Καλλιτεχνικός Οργανισμός του Δήμου Βόλου. Τα
αθάνατα τραγούδια του Τσιτσάνη ερμηνεύουν Βολιώτες λαϊκοί μουσικοί και μαθητές
του Τμήματος Μουσικής του Καλλιτεχνικού Οργανισμού ­ που διευθύνει ο Στάθης
Μιλανος. Στο μπουζούκι ο Στάθης Μιλάνος, ο Δημήτρης Μπεφάνης και ο Κώστας
Δρακούλης. Ώρα 9 μ.μ.

ΡΕΣΙΤΑΛ

Ο βραβευμένος με άριστα παμψηφεί κιθαρίστας Γιώργος Μπεχλιβάνογλου δίνει
ρεσιτάλ στο Απολλώνιο Πολιτιστικό Κέντρο (Φερρών 16, πλ. Βικτωρίας), με έργα
Σ. Ασάντ, Α. Μπάριος, Π. Μπελινάτι κ.ά. Ώρα 9.30 μ.μ

ΧΟΡΟΣ

Το χοροθέατρο «Ο Οδυσσέας και η Πηνελόπη συναντιούνται» ερμηνεύει η Ομάδα
Σύγχρονου Χορού της Πέρσας Σταματοπούλου στο Ανοιχτό Θέατρο (Γκύζη και
Κάλβου), στο πλαίσιο του Μηνά Χορού. Η παράσταση θα επαναληφθεί αύριο και
μεθαύριο. Η σκηνοθεσία είναι του Γιώργου Μακρή, τα σκηνικά - κοστούμια του
Νίκου Πολίτη. Χορεύουν οι Μαρία Μηλιοπούλου, Νίκος Τήλιος, Δημήτρης Καμινάρης,
Πέρσα Σταματοπούλου. Ώρα έναρξης: 9.30 μ.μ.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15851P021</ED>
<ID>
ID:162225

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P02&aa=1</URL></REF>


Article

<CATEGORY>vin09</CATEGORY>

 <H2>Η Καβάλα πάει Αθήνα
</H2><H2></H2>
Διαθέτει το Φεστιβάλ Φιλίππων - Θάσου, διαθέτει Δημοτικό Περιφερειακό Θέατρο,
που κάνει καινούργιο ξεκίνημα με διευθυντή τον Σταμάτη Κραουνάκη, διαθέτει
Δημοτικό Ωδείο παραγωγικότατο που στοχεύει στη δημιουργία Συμφωνικής
Ορχήστρας, διαθέτει Δημοτική Βιβλιοθήκη, διαθέτει Δημοτικό Μουσείο με
λαογραφικό τμήμα και Αρχείο Ιστορικής Φωτογραφίας, διαθέτει Δημοτική
Πινακοθήκη... Και πάνω απ' όλα η Καβάλα, διότι περί αυτής πρόκειται, διαθέτει
ανθρώπους ψυχωμένους που μπορούν να στηρίξουν τις πολιτιστικές προτάσεις.

Δικαίως, λοιπόν, η Καβάλα κάνει από σήμερα έως και το Σάββατο μια πολιτιστική
κάθοδο ή μάλλον... επίθεση στην Αθήνα, που θα φιλοξενήσει την καβαλιώτικη
πολιτιστική παραγωγή στο Γκάζι.

Οι εκδηλώσεις υπό τον τίτλο «Η Καβάλα στην Αθήνα με τα φτερά της Τέχνης και
του Πολιτισμού», που οργανώνεται από τον Δήμο Καβάλας και το ΔΗΠΕΘΕ Καβάλας,
υπό την αιγίδα του δημάρχου Αθηναίων και υπό την εποπτεία του υπουργείου
Πολιτισμού, στοχεύουν να γίνουν πιλότος για τη δημιουργία ενός πανελλήνιου
θεσμού που θα ωφελήσει την πολιτιστική αποκέντρωση.

Η πολιτιστική Καβαλιώτικη Εβδομάδα περιλαμβάνει την παρουσίαση δημιουργιών
νέων, αλλά και καταξιωμένων Καβαλιωτών δημιουργών στους τομείς του θεάτρου,
των εικαστικών τεχνών, της λογοτεχνίας, της μουσικής και του κινηματογράφου.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15851P022</ED>
<ID>
ID:162259

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P02&aa=2</URL></REF>


Article

<CATEGORY>vin09</CATEGORY>

 <H2>Ο Άγγλος, ο Ισπανός και ο Έλληνας
</H2>
<AUTHOR>Μ.Χ.</AUTHOR>

<H3></H3>Ποια είναι η σχέση του Σαλμάν Ρουσντί με τον Βινθέντε Εσκριβά; Επικηρυγμένος
διάσημος Άγγλος συγγραφέας ινδικής καταγωγής ο ένας, Ισπανός διηγηματογράφος
και επιτυχημένος παραγωγός ταινιών με διδακτορικό φιλοσοφίας ο άλλος,
εμπνεύσθηκαν και οι δύο από το ίδιο πρόσωπο: Τον τελευταίο μουσουλμάνο άρχοντα
της Γρανάδας που τον 15ο αιώνα παρέδωσε στους χριστιανούς το τελευταίο
προπύργιο των μουσουλμάνων στην Ευρώπη. Τον τραγικό Μποαβδίλ. Ο Ρουσντί τον
χρησιμοποίησε ως βάση για τον «Τελευταίο αναστεναγμό του Μαυριτανού» (Εκδόσεις
Ψυχογιός) και ο Εσκριβά έκτισε πάνω του ένα ιστορικό μυθιστόρημα με τίτλο
«Ρέκβιεμ για τη Γρανάδα», που μόλις κυκλοφόρησε από τις Εκδόσεις Διώνη.
Διαβάζοντάς τα κοντά το ένα με το άλλο μπορεί κανείς να καταλάβει πόσο ρόλο
παίζει η ματιά του συγγραφέα στα πράγματα. Να όμως και μια έκπληξη. Τη
μετάφραση του «Ρέκβιεμ...» υπογράφει ο Δημήτρης Δημουλάς που, εκτός από
οικονομολόγος, είναι γιος ποιητών ­ του Άθω και της Κικής Δημουλά ­ πατέρας
της χαριτωμένης μικρής Κικής και, κυρίως, συστηματικός μεταφραστής.
Συστηματικός και αθόρυβος. Διότι έχει μεταφράσει (μαζί με τον Π. Ανδρικόπουλο
για τις Εκδόσεις Διώνη) και τα τρία τελευταία βιβλία τού «Αναζητώντας τον
Χαμένο Χρόνο» του Προυστ.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15851P023</ED>
<ID>
ID:162289

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P02&aa=3</URL></REF>


Article

<CATEGORY>vin09</CATEGORY>

 <H2>32 σελίδες Κρήτης δωρεάν
</H2>
<AUTHOR>Π.Κ.</AUTHOR>

<H3></H3>Για έναν ολόκληρο χρόνο δεν θα χρειάζεται να ταξιδέψει κανείς ως την Κρήτη για
να γνωρίσει τον Μινωικό πολιτισμό, ο οποίος δεν εκπροσωπείται επαρκώς σε
κανένα αθηναϊκό μουσείο. Πανέτοιμο το Μουσείο Κυκλαδικής Τέχνης περιμένει τους
επισκέπτες του, μεγάλους και μικρούς, για μια γνωριμία με τις «Αρχάνες» και
μέσα απ' αυτές με τον Μινωικό πολιτισμό. Θα αναφερθώ σ' αυτά που δεν
προσφέρονται συνήθως και μάλιστα δωρεάν: Δηλαδή στον μικρό 32σέλιδο οδηγό της
έκθεσης. Πλούσια εικονογραφημένο, που τυπώθηκε σε 20.000 αντίτυπα ­ με χορηγία
του Ιδρύματος Ελένης Νάκου, αλλά και στο εκπαιδευτικό πρόγραμμα ­ ένα
πρωτότυπο βιβλιαράκι, σε οβάλ σχήμα, που επιμελήθηκε η κ. Μαρίνα Πλατή.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15851P024</ED>
<ID>
ID:162308

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P02&aa=4</URL></REF>


Article

<CATEGORY>vin09</CATEGORY>

 <H2>Με σφραγίδα Χατζηνάσιου
</H2>
<AUTHOR>Π.Α.Γ.</AUTHOR>

Η καινούργια μουσική έμπνευση του Γιώργου Χατζηνάσιου, «Το χρονικό της
Αλώσεως», που παρουσιάσθηκε με επιτυχία σε δύο παραστάσεις στη Θεσσαλονίκη
(29, 30 Μαΐου), έδειξε τη διεύρυνση της γνώσης του συνθέτη αλλά και την
προσήλωσή του σε ένα τόσο σοβαρό ιστορικό γεγονός. Ο Γιώργος Χατζηνάσιος, με
ιδιαίτερες μουσικές γνώσεις και με 30 χρόνια προσφορά στο χώρο του, έχει δώσει
πολλές επιτυχίες με κύκλους τραγουδιών («Έχει ο Θεός», «Μάθημα σολφέζ»), με
μουσική για το θέατρο και το σινεμά και με ανεξάρτητα τραγούδια και οργανική
μουσική. Το ορατόριο λοιπόν που παρουσίασε αυτή την εποχή έχει τις ρίζες του
στο δημιουργικό παρελθόν του συνθέτη.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15851P025</ED>
<ID>
ID:162319

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P02&aa=5</URL></REF>


Article

<CATEGORY>vin09</CATEGORY>

 <H2>«Γυάλινο» όνειρο
</H2>
<AUTHOR>Γ.Δ.Σ.</AUTHOR>

<H3></H3>Να κάνω μία πρόβλεψη; Η παράσταση που θα κάνει «μπαμ» την επόμενη χρονιά ­ μια
και φέτος μόνο εννέα ημέρες παίχτηκε ­ θα είναι ο «Γυάλινος κόσμος» του Τενεσί
Ουίλιαμς, σκηνοθετημένος από τον Δημήτρη Μαυρίκιο στον Πάνω Όροφο του
«Εμπρός». Ένα μαγευτικό, νοσταλγικό, αισθαντικό όνειρο, σαν μέσα σε πάχνη, μια
κατάδυση στα μύχια του συγγραφέα και όχι απλώς του συγκεκριμένου έργου, μια
«ντοκιμαντερίστικη» αντιμετώπιση του κειμένου, τυλιγμένη σε ήχους και χρώματα
ποίησης, ένα εκπληκτικό «σπάσιμο» του χώρου και των θεατρικών συμβάσεων ­ η
παράσταση «διαχέεται» τριγύρω ­ μια «καινούργια» Ράνια Οικονομίδου, τρεις
ταλαντούχοι, νεώτατοι, πρωτοεμφανιζόμενοι ηθοποιοί, μια τεράστια δουλειά και
μια παράσταση πολύπλοκη που καμιά στιγμή η πολυπλοκότητά της δεν αποβαίνει εις
βάρος του έργου. Βεβαίως, η κριτική θα μιλήσει. Εγώ απλώς τον προσωπικό μου
ενθουσιασμό εκφράζω. Και τον ενθουσιασμό των θεατών που είχαν κατακλύσει την
αίθουσα. Που δεν έβγαλαν «κιχ» και στο τέλος, χειροκρότησαν και φώναζαν
«μπράβο» με έναν τρόπο που δεν ξεχνιέται εύκολα.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15851P026</ED>
<ID>
ID:162325

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P02&aa=6</URL></REF>


Article

<CATEGORY>vin09</CATEGORY>

 <H5>ΤΟ ΛΑΜΠΡΟ ΠΡΟΗΓΟΥΜΕΝΟ, ΤΟ ΣΤΟΙΧΗΜΑ, ΟΙ ΕΜΠΝΕΥΣΤΕΣ ΚΑΙ ΟΙ ΔΙΑΔΟΧΟΙ
</H5><H5>Αρχή με γροθιά
</H5><H2>Για την παρέα και τις τρικλοποδιές
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

<H3>Συναντιούνται τακτικά στο σπίτι του Γιώργου Σκούρτη και είναι σίγουρο πως το
διασκεδάζουν. Πίνουν τα ουζάκια τους, αλληλοπειράζονται, χωρατεύουν και
προετοιμάζονται. Γιατί ξέρουν καλά πως είναι δύσκολο να πετύχει ένα έργο με
πολλά χέρια και ότι απαραίτητος όρος της δουλειάς τους είναι η μοναξιά τους
την ώρα της δημιουργίας.
</H3>
Γιατί λοιπόν τέσσερις επιτυχημένοι συγγραφείς να ρισκάρουν τη φήμη τους σ' ένα
ομαδικό μυθιστόρημα; Μα... για την παρέα! Για το στοίχημα της επιτυχίας και...
για τις τρικλοποδιές!

«Η πολυμορφία του στυλ θα είναι ένα από τα ατού του μυθιστορήματος», λέει ο Γ.
Σκούρτης. «Και η συνάντησή μας θα γίνει, πιστεύω, αφορμή να προκύψουν
καινούργια πράγματα».

«Κρίνεται η επιδεξιότητά μας», συνεχίζει ο Π. Τατσόπουλος. «Είναι πρόκληση και
ρίσκο να πάρεις έναν ήρωα που ο προηγούμενος τον είχε σε δεύτερο πλάνο και να
τον φέρεις στο προσκήνιο, ή π.χ. να αντιμετωπίσεις ένα κενό πλοκής. Έπειτα,
έχω μεγάλη όρεξη να τους... βασανίσω με στημένες παγίδες»!

«Ξέρω ότι η ομαδική δημιουργία δεν αποδίδει συνήθως. Όμως με ερεθίζει ότι θα
με εμπνέει ένας άλλος», λέει από την πλευρά του ο Κώστας Μουρσελάς. «Θέλω να
δω πόσο δημιουργικός θα είναι αυτός ο ερεθισμός. Και μ' αρέσει να σκέπτομαι
πώς θα παγιδέψω τους άλλους με το να είμαι ανατρεπτικός. Η δημιουργία είναι
βέβαια υπόθεση μοναχική. Κολυμπάς σε άγνωστες θάλασσες. Αλλά αυτό είναι και το
ωραίο σε τούτο το παιχνίδι. Ότι το "άγνωστο", πολλαπλασιάζεται».

«Εγώ είμαι εναντίον των ομαδικών αθλημάτων και δεν με ενδιαφέρει να βάλω
τρικλοποδιές. Όμως μ' αρέσει αυτό το κλίμα μεταξύ μας και πιστεύω πως ό,τι
γράψουμε θα είναι προέκταση αυτού του κλίματος. Θα ευχαριστηθούμε εμείς και ο
αναγνώστης», καταλήγει ο Α. Σουρούνης.

Αυτός άλλωστε θα δώσει και το «τέμπο», κάνοντας την αρχή στο νέο «Μυθιστόρημα
των τεσσάρων». Το θέμα δεν το έχουν βέβαια συζητήσει καθόλου, ούτε και
πρόκειται. Θα προχωρήσουν με απόλυτη ελευθερία ο καθένας, αλλά τηρώντας
κάποιους κανόνες παιχνιδιού. «Θα σεβόμαστε ο ένας την έμπνευση του άλλου και
δεν θα κάνουμε αυθαιρεσίες να καταστρέψουμε π.χ. τον ήρωα του προηγούμενου
χωρίς λόγο κ.λπ.», τονίζουν.

Ένα πάντως είναι σίγουρο: ότι αν το παλιό «Μυθιστόρημα των Τεσσάρων» αποτύπωνε
την Ελλάδα του '50, το δικό τους θα αποτυπώνει την Ελλάδα του τέλους της
χιλιετίας. Κι ακόμα ότι και οι (καινούργιοι) τέσσερις θέλουν να προκύψει ένα
απολαυστικό ανάγνωσμα.

Γιατί «το τοπίο της νεοελληνικής λογοτεχνίας είναι σαν ένα τεράστιο σούπερ
μάρκετ όπου χάνεσαι» (Σκούρτης). Γιατί «σ' αυτό το πληθωριστικό τοπίο
συνεχίζουν μεν να βγαίνουν καλά βιβλία, αλλά πνίγονται από τα αγριόχορτα
(Τατσόπουλος). 
Γιατί «ο αναγνώστης έχει αρχίσει να απαιτεί από τη λογοτεχνία να είναι
απολαυστική κι όχι να ταξιδεύει σε εγκεφαλογραφήματα. Και γιατί αν η
μετριότητα είναι δύσκολο να ξεπεραστεί, άλλο τόσο είναι σημαντική για το
επόμενο βήμα» (Μουρσελάς). Γιατί... «προτιμώ τα βιβλία που δίνουν έναυσμα για
χαρά και γνώση» (Σουρούνης).

Άλλωστε όπως καταλήγει ο Μουρσελάς: «Δεν είμαστε σχιζοφρενείς να θέλουμε να
γράφουμε για λίγους, αλλά να μας διαβάζουν πολλοί».

Ερωτικό, κατασκοπευτικό, αστυνομικό, κοινωνικό, με περίπλοκες καταστάσεις και
μυστήρια. Αυτό ήταν το (πρώτο) «Μυθιστόρημα των Τεσσάρων». Ένα πείραμα που
έγινε βιβλίο, το οποίο διαβάζεται μονορούφι και σήμερα παρά τον αποσπασματικό
του χαρακτήρα και τις γλωσσικές ρυτίδες του.

Ανοίγει μ' ένα ανεξήγητο χαστούκι που μια νεαρή χορεύτρια δίνει δημόσια σ'
έναν Ιταλό. Κι αμέσως κάνει ένα άλμα στο παρελθόν, με μια γροθιά στο στομάχι
του αναγνώστη. Με μια φοβερή μελοδραματική ιστορία μιας συζυγικής απιστίας. 
Ο απατημένος σύζυγος ρίχνει τον εραστή της γυναίκας του σ' έναν κάδο με λάδι
από το σαπωνοποιείο του και δένει τη γυναίκα του στις αντένες του κοντινού
ανεμόμυλου, που τον αφήνει να γυρίζει μέχρι που της σαλεύει το μυαλό. Παρατάει
έπειτα τα πάντα κι εξαφανίζεται. Εκείνη γυρνά από 'δώ κι από εκεί, στο έλεος
των ανδρών που συναντά, μέχρι που μένει έγκυος και γεννά ένα κοριτσάκι. Της το
παίρνουν όμως, το δίνουν για υιοθεσία κι εκείνη μαραζώνει και πεθαίνει στο ψυχιατρείο.

Το κοριτσάκι θα γίνει χορεύτρια. Θα παίξει ρόλο μυστικού πράκτορα στον πόλεμο,
θα ερωτευθεί, θα προδοθεί, ενώ στο μεταξύ άλλες ιστορίες προδοσίας και
κατασκοπείας θα μπλεχτούν με τη δική της μέχρι να επέλθει η κάθαρση. Η
κεντρική ηρωίδα «έμαθε με τον καιρό να αντλεί από τη δοκιμασία, ελπίδα».

Είναι ενδιαφέρον να σημειώσει κανείς ότι οι συγγραφείς του ήταν τότε πλήρως
καταξιωμένοι, ενεργοί και πολυδιαβασμένοι. Ο Μυριβήλης της «Δασκάλας με τα
χρυσά μάτια» και της «Ζωής εν τάφω» ήταν 68 χρόνων, ο Βενέζης της «Αιολικής
γης» και του «Νούμερου 3128» ήταν 54, ο Τερζάκης της «Μενεξεδένιας Πολιτείας»
και της «Πριγκιπέσσας Ιζαμπώ» ήταν 51 και ο Καραγάτσης του «Κίτρινου Φακέλλου»
και του «Γιούνγκερμαν» ήταν 50.

Οι διάδοχοί τους σ' αυτό το εγχείρημα, οι σημερινοί «τέσσερις», δεν
παρουσιάζουν τόσες ομοιότητες ούτε ανήκουν σ' ένα κοινό λογοτεχνικό ρεύμα,
όμως είναι κι αυτοί καταξιωμένοι, ενεργοί και πολυδιαβασμένοι. Ο Μουρσελάς τού
«Βαμμένα κόκκινα μαλλιά» και πλήθους θεατρικών έργων είναι 67 χρόνων, ο
Σκούρτης τού «Μια φορά ήταν ένας μόνος του» ή του «Συμπόσιου της Σελήνης είναι
57 με επιτυχημένη επίσης θεατρική θητεία, ο Σουρούνης του «Χορού των Ρόδων» ή
του «Οι πρώτοι πεθαίνουν τελευταίοι» είναι 55 και ο Τατσόπουλος του
«Παυσίπονου» και της «Καρδιάς του κτήνους» είναι 38 χρόνων.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15851P031</ED>
<ID>
ID:162226

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P03&aa=1</URL></REF>


Article

<CATEGORY>vin09</CATEGORY>

 <H2>Από την πτώση στην έκπτωση
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Τρία συγγενικά κείμενα, που τα χωρίζουν εκατοντάδες χρόνια, είδαν το φως της
σκηνής πρόσφατα στην εαρινή περίοδο της θεατρικής μας αγοράς.

Το «Θέατρο της Άνοιξης» στο «Αμόρε» έκανε μια δεύτερη απόπειρα ανάγνωσης του
«Βόυτσεκ» του Μπύχνερ (1836), ύστερα από μια πρώτη ανάγνωση που έγινε πριν από
μια δεκαπενταετία. Δεν είχα δει την πρώτη παράσταση. Η τωρινή έχει πράγματι
ένα ενδιαφέρον φορμαλιστικό. Ο Γιάννης Μαργαρίτης, ιδρυτής και σκηνοθέτης του
θεατρικού αυτού σχήματος, προέβη σε μια τολμηρή αλλά σεβαστική διασκευή του
κειμένου. Το πρωτότυπο, έργο ημιτελές πιθανόν, γραμμένο λίγους μήνες πριν από
τον θάνατο, τον πρόωρο, σε ηλικία είκοσι τεσσάρων ετών του συγγραφέα, είναι
δομικά ανορθόδοξο για την εποχή του. Ακολουθώντας τον σαιξπηρισμό των Γερμανών
ρομαντικών ο Μπύχνερ τραβάει στα άκρα τη δραματουργία των σκηνών, αντί της
δραματουργίας των πράξεων. Η αφήγηση είναι κομματιαστική, με άλματα,
αγωνιώδης, με κενά για τη λογική τού καλά δομημένου έργου. Οι χαρακτήρες δεν
αναπτύσσονται κατά το εικός και το αναγκαίον της αριστοτελικής συνταγής.
Υπάρχει, θα έλεγε κανείς, μια προφητική κινηματογραφική γραφή, ένα νευρώδες
μοντάζ. Ο Μαργαρίτης τόνισε αυτόν τον χαρακτήρα περισσότερο. Συντόμευσε
σκηνές, μετατόπισε σκηνές, αφαίρεσε πρόσωπα, έδωσε άλλη υπόσταση σε άλλα·
κυρίως όμως δούλεψε το μοντάζ και το δόμησε με πρότυπα μουσικά.

Εξάλλου, έβαλε ως υπότιτλο στην παράσταση τον όρο «ημιτελής ελεγεία».

Το ύφος που επέλεξε ήταν μια γκροτέσκα κλοουνερί. Σύμφυτη θα ισχυριζόμουν με
το ύφος της γραφής και τον πρωτογενή εξπρεσιονισμό του Μπύχνερ. Εξάλλου ο
«Βόυτσεκ» συχνά θεωρήθηκε καταγωγικό έργο και του ώριμου εξπρεσιονισμού, και
του υπερρεαλισμού, και του επικού θεάτρου του Μπρεχτ. Βρίσκω πως στη βάση της
σύλληψης του μπρεχτικού πρωτόλειου «ο άντρας είναι άντρας», βρίσκεται ο «Βόυτσεκ».

Το ύφος της παράστασης στήριξαν το ευσύνοπτο και ταυτόχρονα αρθρωτό φαιό
σκηνικό και τα κοστούμια της Ντούτση και η έξοχη εντόνως «μπρεχτική» μουσική
του Θάνου Μικρούτσικου. Οι ηθοποιοί προσπάθησαν να υπηρετήσουν την
προτεινόμενη φόρμα. Ο Δημ. Σιακάρας έχει σκηνική πειθώ και εσωτερικό ρυθμό,
αλλά τόνισε περισσότερο τα συναισθηματικά στοιχεία του ρόλου (Βόυτσεκ). Η Χρ.
Δούζη είναι μονοσήμαντη και εξωτερική ηθοποιός, δεν ερευνά σε βάθος (Μαρία).
Οι Α. Σταμούλης, Αντ. Μπαμπούνης, Γιώργος Ζιόβας και η Έλενα Αρβανίτη (που
έπαιξε το υπερφυσικό μωρό ­ μια ανάπτυξη εφιαλτική που οφείλεται στον
Μαργαρίτη) δεν συμβάδισαν με τη σκηνοθετική έμπνευση. Είτε υπερέβαλλαν είτε
ακολουθούσαν αγχωδώς.

Στο θέατρο «Σημείο» ο Νίκος Διαμαντής σκηνοθέτησε την «Τελευταία μαγνητοταινία
του Κραπ», του Μπέκετ. Το συνταρακτικό αυτό κείμενο του μεγάλου Ιρλανδού έχει
πάνω από τριάντα χρόνια άπαιχτο στην Αθήνα, ύστερα από την πρώτη παρουσίασή
του από τον Κουν με τον Χατζημάρκο.

Πιστεύω πως ο μονόλογος αυτός, ή μάλλον ο διάλογος ενός ανθρώπου με το
γραμμένο στο μαγνητόφωνο παρελθόν του είναι έργο κλειδί για την κατανόηση του
όλου έργου του Μπέκετ. Η απέραντη μοναξιά, η διαθεσιμότητα της ύπαρξης, η
απελπισία τού να έχεις γεννηθεί, η καταδίκη να παρίστασαι καθημερινά στην
τελετή της φθοράς σου καθιστούν το έργο αυτό πυρηνικό και για την ερμηνεία των
άλλων έργων του συγγραφέα, αλλά και υπόδειξη προς τα πού πρέπει να ψάξει
κανείς για να συναντηθεί με τις πηγές της έμπνευσης.

Ο Πάνος Σκουρολιάκος που ανέλαβε τον μόχθο να υποδυθεί τον αντι-ήρωα Κραπ, τον
Αντιπρομηθέα, τον άνθρωπο που φέρει αναιτίως την ευθύνη για την αποτυχία του
πολιτισμού, αφού ο πολιτισμός δεν είναι παρά γραφή και παραγραφή, αφού ό,τι
μένει είναι αποσπάσματα βίου, ράκη υπαρξιακών κραυγών, κουρέλια συγκινήσεων,
κάτι αφές, κάτι ήχοι, κάτι γεύσεις, έπαιξε τον ρόλο σύμφωνα με την πρώτη
εκδοχή που τον ήθελε κλόουν. Κάτι σαν τον Κλοβ, λίγο γερασμένο βέβαια, του
«Τέλους του παιχνιδιού». Τα κατάφερε θαυμάσια, ιδιαίτερα στις στιγμές των
σιωπών, όπου η απελπισία διαδέχεται, με αναλαμπές, ριπές ευδαιμονίας,
αναμνήσεις βυθισμένες, απόπειρες επικοινωνίας.

Έξοχα φωτισμένο το έργο δημιούργησε μια δέσμη μελιχρού φωτός, σταχτιάς γεύσης
και τεφρής αφής.

Η μετάφραση του Κώστα Σταματίου ισχυρή και ουσιώδης ακόμη. Οι λίγες
παραστάσεις του έργου εμπόδισαν ένα κοινό, που αγνοεί το αριστούργημα αυτό, να
το δει. Θα ήταν πρόσφορο τάχα, αν μπορούσε κατά καιρούς να παρεμβάλλεται στο
ρεπερτόριο σε βάθος χρόνου;

Ομολογώ πως δεν μπόρεσα να καταλάβω τι ώθησε τον οξυδερκέστατο Ιάκωβο Δρόσο να
μεταφράσει και στηρίξει μουσικά με το απαράμιλλο γούστο του το α-νόητο κείμενο
του Φασμπίντερ «Preparadise sorry now» (1969). Ένα κείμενο ταλαντούχου μαθητή
Λυκείου που θέλει να προκαλέσει, να σοκάρει, για να τον προσέξουν. Στην
καλύτερη περίπτωση αφελή, διδακτικά και τάχαμου τολμηρά κείμενα (με ωμά κακά
λόγια για να τρομάξουν οι χορτασμένοι μεγαλοαστοί της Γερμανίας), πρόσχημα για
μια πειραματική παράσταση. Τελετή βίας. Τέτοιοι πειραματισμοί που ξεγελούσαν
τον κοσμάκη τη δεκαετία του '60 με αποκορύφωμα τον Μάη του '68, φαντάζουν
σήμερα παιδαριώδεις, αστείοι και ανούσιοι. Οπωσδήποτε δεν περνάνε στα
μεσογειακά διαυγή μας κλίματα που είναι απαλλαγμένα από ενοχές, εφιάλτες και
προτεσταντικά σύνδρομα, όπου το σεξ και η βία του δεν είναι έμμονες ιδέες.

Δεν βρίσκω νόημα σ' αυτή την παράσταση, έπληξα αφόρητα και λυπήθηκα βαθιά τον
σκηνοθέτη και τους νέους ηθοποιούς που ίδρωσαν και μόχθησαν για να μας πουν
αυτονόητα πράγματα με απλοϊκό τρόπο.

Κρίμα στην ηχητική μπάντα του Δρόσου. Από τον Μπύχνερ και τον Μπέκετ η πρόοδος φθίνουσα...

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15851P041</ED>
<ID>
ID:162227

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Αυτοί που έχουν ανάγκη από παιδεία
</H2><H2></H2>
<AUTHOR>ΘΑΝΑΣΗΣ ΠΑΠΑΓΕΩΡΓΙΟΥ</AUTHOR>

Καλή και άγια είναι, κύριε Γενικέ, η απόφασή σας να στείλετε θεατρολόγους στα
σχολεία, όσο κι αν υπάρχουν αντιρρήσεις για την αποτελεσματικότητά τους. Εδώ,
ας μη μείνουμε στο αν θα 'πρεπε να πάνε θεατρολόγοι ή θεατράνθρωποι, της
δουλειάς δηλαδή, αλλά στο ποθούμενο αποτέλεσμα. Να μάθουμε, λοιπόν, στα παιδιά
ν' αγαπήσουν το θέατρο, να το εντάξουν μέσα στην ψυχαγωγία τους, να τους γίνει
απαραίτητο συμπλήρωμα της πνευματικής τους διατροφής. Ποιος δεν το θέλει; Αν,
όμως, ρωτούσατε μερικούς από μας που ζούμε τις παιδικές θεατρικές παραστάσεις,
ίσως σας συμβουλεύαμε να στρέψετε αλλού τις προσπάθειές σας. Γιατί, κύριε
Γενικέ, τι να τα κάνουμε τα παιδιά που θα θέλουν να πάνε στο θέατρο, όταν θα
υπάρχουν άνθρωποι που θα τους κάνουν να μισήσουν αυτό το δίωρο που πιθανόν και
να είναι το πρώτο θεατρικό δίωρο της ζωής τους; Γιατί, τι να το κάνει το
θέατρο το παιδί και τι να κάνει το θέατρο στο παιδί, όταν ο δάσκαλος δεν ξέρει
τι σημαίνει αυτό; Όταν αυτός που το συνοδεύει κάνει με τη στάση του ­ άθελά
του ο καημένος, μήπως τον έμαθε κι αυτόν κανείς τι σημαίνει θέατρο; ­ το παιδί
να μη θέλει να ξανάρθει; Όταν ο ίδιος ο δάσκαλος δεν σέβεται την παράσταση πώς
θα μάθει στο παιδί να τη σεβαστεί; Όταν ο ίδιος ο δάσκαλος δεν παρακολουθεί
την παράσταση, γιατί να την παρακολουθήσει το παιδί; Όταν ο ίδιος ο δάσκαλος
δεν έχει ξαναπάει στο θέατρο γιατί θα στείλει τα παιδιά του; Κι αν το κάνει,
επειδή κάποτε του επιβάλλεται από κάπου, είναι σίγουρο ότι η στάση του θα
είναι τέτοια που τα μάτια του παιδιού, που είναι σφουγγάρια σ' αυτές τις
περιπτώσεις, θα τον μιμηθούν τέλεια και θα διογκώσουν την όποια συμπεριφορά του.

Πρώτα ο δάσκαλος, κύριε Γενικέ, έχει ανάγκη από εκπαίδευση και μετά το παιδί.
Στον δάσκαλο πρέπει να πούμε ότι την ώρα της παράστασης δεν είναι επιτηρητής
σε γραπτές εξετάσεις και δεν χρειάζεται να περιφέρεται στην αίθουσα μην τυχόν
και αντιγράψουν οι διαγωνιζόμενοι. Γιατί αφενός δεν αφήνει το παιδί έτσι να
εκδηλωθεί, αφετέρου του μαθαίνει έμμεσα ότι την ώρα της παράστασης μπορεί ο
θεατής και να σουλατσάρει μέσα στην αίθουσα, εκφράζοντας με τον χειρότερο
τρόπο τον σεβασμό που οφείλει στην προσπάθεια των ηθοποιών. Στον δάσκαλο
πρέπει να πούμε ότι αν θέλει να μάθουν τα παιδιά του να γίνουν σωστοί θεατές
θα πρέπει να παρακολουθεί κι εκείνος μαζί τους την παράσταση. Στον δάσκαλο
πρέπει να πούμε, πως κι αν ακόμα νιώσει υποχρεωμένος να παρευρίσκεται μέσα
στην αίθουσα την ώρα της παράστασης, δεν έχει κανένα δικαίωμα να μαζεύει τους
συναδέλφους του σε μια γωνιά για να λύσουνε τα συνδικαλιστικά τους προβλήματα.
Κι όμως, κάποιος μου είπε «μα νομίζεις πως έχουμε ευκαιρίες να τα λέμε;» κι
όταν του πεις «μη μιλάτε δυνατά», σου απαντάει «πιο πολλή φασαρία κάνουν τα
πιτσιρίκια» κι αν τον παρακαλέσεις να βγει, τουλάχιστον, έξω, θα σου πει «δεν
μπορώ να τ' αφήσω μόνα τους»! Δυστυχώς αυτό είναι, κύριε Γενικέ, το επίπεδο
των περισσότερων δασκάλων κι αυτό το ξέρουμε καλά όσοι ασχολούμαστε με το
παιδικό θέατρο, γιατί βλέπουμε κι ακούμε πράγματα που δεν τολμάμε να
πιστέψουμε ότι υπάρχουν ακόμα, πράγματα που αν είχα παιδί σε τέτοια ηλικία θα
το σκεφτόμουνα αν θα το άφηνα να πάει σχολείο. Και φυσικά δεν ισχύουν αυτά για
όλους. Και φυσικά υπάρχουν φωτισμένα μυαλά. Αλλά τι να το κάνεις όταν αυτοί
που περιγράφω στο σημερινό μου ημερολόγιο, δεν αποτελούν την εξαίρεση...

Ο Θανάσης Παπαγεωργίου είναι ηθοποιός και σκηνοθέτης.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15851P042</ED>
<ID>
ID:162260

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P04&aa=2</URL></REF>


Article

<CATEGORY>vin09</CATEGORY>

 <H5>Μουσικοί στην αρχαία Ελλάδα
</H5><H2>ΒΙΒΛΙΟ παρουσίαση
</H2>
<AUTHOR>ΔΗΜΗΤΡΗΣ ΚΟΥΒΑΡΗΣ</AUTHOR>

<H3></H3>ΑΝΝΑ ΓΚΕΡΤΣΟΥ - ΣΑΡΡΗ. «Μουσικοί στην αρχαία Ελλάδα». Σειρά
τεσσάρων βιβλίων για παιδιά. Εκδόσεις Κέδρος.

Μεγάλοι μουσικοί της μυθολογίας ζωντανεύουν μέσα από τα κείμενα της Άννας
Γκέρτσου - Σαρρή και τις εικόνες του Γιώργου Σταθόπουλου. Τα παιδιά μπορούν ν'
απολαύσουν και να μελετήσουν ιστορίες για μουσικούς της αρχαίας Ελλάδας: Τον
Μαρσύα, τον διάσημο αυλητή, που με τον αυλό της θεάς Αθηνάς προσκαλεί τον
Απόλλωνα, θεό της αρμονίας, να αναμετρηθούν στον πρώτο μουσικό αγώνα. Τον
Ερμή, τον πρώτο κατασκευαστή μουσικού οργάνου, της λύρας, την οποία χαρίζει
στον Απόλλωνα για να απαλύνει την οργή του. Μία όμοια λύρα θα χαρίσει στον
Αμφίωνα, έναν νεαρό βοσκό που έμελλε να γίνει μεγάλος μουσικός.

Τον Ορφέα, γιο του Απόλλωνα και της Μούσας Καλλιόπης, ο οποίος θα
προσπαθήσει με τη μουσική του να συγκινήσει τους θεούς του Κάτω Κόσμου, για να
ξαναφέρει στη ζωή την αγαπημένη του Ευρυδίκη.

Και, τέλος, τον Αρίωνα, φημισμένο κιθαρωδό από τη Λέσβο, ο οποίος
βραβεύεται σε μουσικούς αγώνες και προσκαλείται από τον άρχοντα της Κορίνθου
Περίανδρο, ένας από τους επτά σοφούς, να δώσει πνοή στην πολιτιστική ζωή του
τόπου. Οι τίτλοι των τεσσάρων τόμων είναι: 1) «Απόλλων - Μαρσύας». 2) «Ερμής -
Αμφίων». 3) «Ορφέας». 4) «Αρίων».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15851P043</ED>
<ID>
ID:162290

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P04&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Της τρελής τα μαλλιά...
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Μάιος μήνας, λίγο πριν τελειώσει η τηλεοπτική σεζόν 1996-1997 και ιδού η
έκπληξη. Τα «Διλήμματα», ριγμένα στον «Καιάδα» του Σαββατοκύριακου, ανατρέπουν
τις βεβαιότητες των ειδημόνων και εκτινάσσονται στην κορυφή της τηλεθέασης.
Λογικό και αναμενόμενο. Καθώς η σειρά «μύριζε»... «Αναστασία».
</H3>
Κανονικά το πρόγραμμα της λήγουσας τηλεοπτικής περιόδου θα έπρεπε να γίνει
αντικείμενο σοβαρής μελέτης για τους υπευθύνους των καναλιών. Επειδή όλες οι
«νέες» ιδέες, όπως τα νυφοπάζαρα της ανθρώπινης ταπείνωσης, δεν εμφανίζονται
πλέον στον πίνακα των επιτυχημένων εκπομπών. Ενώ το «Μπράβο» έρχεται δωδέκατο
και το περίφημο «σκουπιδοσόου» του κυρίου Ανδρέα Μικρούτσικου, «Επιτέλους
μαζί», καταλαμβάνει την όγδοη - ένατη θέση!!!

Τι σημαίνει αυτό; Πιθανότατα ότι ο κόσμος άρχισε να κουράζεται από τις
εξομολογήσεις και τις πονεμένες ιστορίες της «αληθινής» ζωής, που έτσι κι
αλλιώς είναι δύσκολη. Οπότε η φυγή, το παραμύθι, η ίντριγκα, η μυθοπλασία, η
ευφάνταστη ιστορία γίνεται εκ νέου ανάγκη απόδρασης από την αφόρητη πραγματικότητα.

Έτσι, με δεδομένο τη σύσταση του έγκλειστου φιλοθεάμονος κοινού, που δεν έχει
καμία δυνατότητα ψυχαγωγίας, όχι μόνο το Σαββατοκύριακο, αλλά και όλες τις
υπόλοιπες ημέρες, η επιτυχία των «Διλημμάτων» είναι απόλυτα κατανοητή.

Γιατί, επιπλέον, οι εγκλωβισμένοι, φτωχοί και καταφρονημένοι θεατές βρίσκουν
στο συγκεκριμένο σίριαλ αυτό που λένε οι Γάλλοι «εσκαπάντ», κι εμείς
απλοελληνικά λύτρωση και ονειρική επιβεβαίωση του καλυμμένου ενδόμυχου πόθου.

Με άλλα λόγια, παρατάς τις φτωχοϊστορίες του δυστυχισμένου κοσμάκη στα
«ζωντανά» σόου, ξανοίγεσαι και «σερφάρεις» μέσα σε ροζ-μπομπόν καταστάσεις απ'
όπου όμως δεν λείπει, ως πικάντικη πινελιά, και ολίγον δράμα.

Πρώτη χτυπητή αντίθεση. Δράμα ναι, αλλά τυλιγμένο σε καντιοζάχαρη! Δηλαδή αντί
του φτωχού ντεκόρ και των κακοντυμένων ηρώων της δυστυχίας στα γνωστά
«ζωντανά» σόου, εδώ έχουμε πολυτελείς χώρους και υπέρκομψους πρωταγωνιστές,
που «υποδύονται» πρόσωπα ενός φανταστικού δράματος. Δράμα που έχουμε ξαναδεί,
αλλά φαίνεται ότι η έλξη του είναι ακαταμάχητη. Η παρθενική σύλληψη έγινε από
τον σπουδαίο Γάλλο σκηνοθέτη Λουί Μαλ με την ταινία «Μοιραίο πάθος», όπου ο
γοητευτικός Τζέρεμι Άιρονς ερωτεύεται την αγαπημένη του γιου του, Ζιλιέτ
Μπινός, πρωταγωνίστρια του μεγάλου Κισλόφσκι στην αριστουργηματική «Μπλε»
ταινία του, στην οποία ακούγεται, από τις επιστολές του Απόστολου Παύλου, το
περίφημο «η αγάπη ουδέποτε εκπίπτει», σε μουσική Πράισνερ.

Από την ταινία του Λουί Μαλ πέσαμε στο σίριαλ «Αναστασία», που αντέγραψε τη
βασική σχέση πεθερού - νύφης ως προς τη διαφορά ηλικίας, και εν συνεχεία στα
«Διλήμματα», που εκτυλίσσονται πάνω στην ίδια ηλικιακή δυσαρμονία εραστών, με
μια κατιούσα που κάνει την αγάπη συνεχώς να εκπίπτει. Έκπτωση που αφορά, όλως
ιδιαιτέρως, και την αγάπη για καλή αφήγηση.

Στο σίριαλ του Antenna όλα είναι σαν της τρελής τα μαλλιά. Οι χρόνοι διάρκειας
των διάφορων «σεκάνς» και πλάνων δεν έχουν καμία λογική, μεγαλώνουν και
συστέλλονται όπως λάχει, οι ηθοποιοί που υποδύονται τους ήρωες μέσης ηλικίας
παίζουν όλοι στην ίδια γκάμα, παριστάνοντας σοβαρούς μοντέρνους ανθρώπους, που
έχουν ξεκολλήσει από τα παραδοσιακά πρότυπα ηθικής· αντίθετα, τα νεαρά πρόσωπα
της ιστορίας πάσχουν από συνεχείς εκρήξεις.

Στηριγμένο στα δύο αυτά υποκριτικά καλούπια, το γενικώς ξεκούρδιστο σίριαλ του
άγνωστού μας αδέξιου σκηνοθέτη καταφέρνει τελικά να δώσει μια διασκεδαστική
εκδοχή... μεταμοντέρνου ελληνικού μελό, υπό μορφή σαπουνόπερας δήθεν υψηλών
δραματικών προδιαγραφών.

Το γέλιο βέβαια πάει σύννεφο όταν βλέπεις την «κατανόηση» χυμένη στο πρόσωπο
του Πάνου Μιχαλόπουλου, πατέρα της νεαρής Αλεξάνδρας, που του έχει «σπιτώσει»
την κόρη ο καλύτερός του φίλος, ενώ ο ίδιος πατέρας φλερτάρει την
εγκαταλειμμένη σύζυγο του φίλου και φροντίζει την άλλη, ανήλικη όμως, κόρη του
εν διαστάσει ζεύγους. 
Μύλος δηλαδή. Ένα κουιντέτο εξαιρετικό, ως μετεξέλιξη του παλαιού «μανούλα μου
παραστράτησα», που βλέπει ο έγκλειστος μεσήλικος και θαυμάζει την «πρόοδο» της
ελληνικής κοινωνίας, αφού και εκείνος ­ θεωρητικά ­ θα μπορούσε να είναι ο
καλοντυμένος εραστής της νεαρής κόρης του φίλου του! Με μια συμβία τόσο, μα
τόσο πολιτισμένη, σε μιαν ανεκτική, επιτρέπουσα ελληνική κοινωνία. Ένα σίριαλ
που προκαλεί όνειρα χωρίς διλήμματα.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15851P051</ED>
<ID>
ID:162228

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Λογοδοσμένοι» Κυριακής. Η Γιούλη Ηλιοπούλου εκτός από «φιλούρες σε
όλες τις μούρες» έστελνε και προσκλήσεις με έκπτωση για το «Μετροπόλιταν».
Μείον 1.500 δραχμές στους φίλους της εκπομπής που θα τηλεφωνούσαν να κλείσουν
θέση για το «Σκάει νύφη, Σκάι γαμπρός».

* Δημιουργίες υψηλής ραπτικής παρουσίασε ο Τιερί Μιγκλέρ τον περασμένο
Ιανουάριο στο Παρίσι, διεκδικώντας μια θέση στο πάνθεον των μεγάλων μετρ.
Οραματίστηκε γυναίκες-έντομα, για να εισπράξει μετριοπαθείς κριτικές από τους
συμπατριώτες του. Αλλά την ύψιστη τιμή που του έγινε από την ελληνική
τηλεόραση δεν πρόκειται να τη μάθει ποτέ: ότι η Γιούλη Ηλιοπούλου έκανε κουΐζ
την κολεξιόν του στην εκπομπή της. Αλλά τι κουΐζ; Αφού η υπογραφή του
παρουσιάστηκε στην αρχή και στο τέλος του βίντεο. Σαν να ήταν βέβαιο ότι οι
θεατές των «Λογοδοσμένων» δεν θα γνώριζαν την ύπαρξή του.

* Συνεχίζει ο Ανδρέας Μικρούτσικος τις βραδινές εμφανίσεις στο «Το
κάνει δεν το κάνει», συνεχίζει και η Ελένη Μενεγάκη τις κοινότοπες
εκμυστηρεύσεις της ως περιοδεύουσα καλεσμένη στις εκπομπές του Antenna,
μιλώντας για ένα πιθανό-απίθανο γάμο με έναν πιθανό-ανύπαρκτο γαμπρό.

* Άννα Μαρία Λογοθέτη (φωτογραφία) chez elle. Ο Αλκίνοος
Μπουνιάς και το «Εδώ ο κόσμος καίγεται» επισκέφτηκαν την «τι βι-περσόνα»
στην έπαυλή της. Και αφού του έδειξε την πισίνα, τα πλαστικά έπιπλα βεράντας
και τα σιδερένια κάγκελα του κήπου της, μίλησαν για τα επόμενα σχέδιά της,
δηλαδή την Ολυμπιάδα χορού, και για την πίκρα που της έχουν προκαλέσει οι
κακεντρεχείς των εντύπων.

* Κουρασμένη από τα φώτα της δημοσιότητας στραμμένα πάνω της (έτσι τουλάχιστον
νομίζει η ίδια), η Άννα Μαρία Λογοθέτη απορούσε με αυτήν την εμμονή των μίντια
να ασχολούνται μαζί της. «Δεν μπορώ να εξηγήσω γιατί ό,τι και να κάνω προξενεί
ντόρο, όμως κανένας δεν βρέθηκε να γράψει κανένα καλό για μένα. Αλλά, Αλκίνοε,
πίστεψέ με, δεν βρέθηκα ουρανοκατέβατη. Και τις σπουδές μου έχω κάνει στο
τραγούδι και στον χορό και σπουδές τηλεπαρουσίασης και δημοσιογραφίας. Τελικά,
είναι αυτό που μου έλεγε ένας μεγάλος Αμερικάνος μάνατζερ: Μερικοί άνθρωποι
δημιουργούν αίσθηση με αρνητικό τρόπο, χωρίς αυτό να είναι κακό». Αυτή το είπε...

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15851P052</ED>
<ID>
ID:162261

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P05&aa=2</URL></REF>


Article

<CATEGORY>vin09</CATEGORY>

 <H2>Ματαιώθηκε η προβολή του «Τελευταίου πειρασμού» στη Ρωσία
</H2>
<H3></H3>Ματαιώθηκε, ύστερα από τις έντονες αντιδράσεις που προκλήθηκαν, η προβολή
από το ιδιωτικό κανάλι ΝΤΒ της Ρωσίας της ταινίας του Μάρτιν Σκορτσέζε «Ο
τελευταίος πειρασμός», που βασίζεται στο ομώνυμο έργο του Νίκου Καζαντζάκη.

Είχαν προηγηθεί έντονες αντιδράσεις με τη δημοσίευση ανοιχτής επιστολής
διαμαρτυρίας 45 διανοουμένων, πολιτικών, δημοσιογράφων και καλλιτεχνών στην
εφημερίδα «Πράβντα-5», με την οποία ζητούσαν να απαγορευθεί η προβολή της
ταινίας. Με το θέμα ασχολήθηκε και ο Πατριάρχης Αλέξιος, ο οποίος, αμέσως μετά
το δημοσίευμα στην εφημερίδα, δήλωσε πως θα ζητήσει από τον πρόεδρο Γιέλτσιν
να ακυρώσει την άδεια εκπομπής του ΝΤΒ, εφόσον επιμείνει στην προβολή της ταινίας.

Ο «Τελευταίος πειρασμός» επανεντάχθηκε στο πρόγραμμα του καναλιού και η
προβολή του επρόκειτο να γίνει το περασμένο Σάββατο, στη μία μετά τα
μεσάνυχτα, από την ενότητα «Κινηματογράφος όχι για όλους». Ο ιδιοκτήτης του
τηλεοπτικού σταθμού όμως, Ίγκορ Μαλατσένκο, ματαίωσε την προβολή της, ενώ
εκπρόσωπος του καναλιού διέψευσε πως «ασκήθηκαν πιέσεις», αλλά είπε πως ήταν
«προσωπική απόφαση» του προέδρου του ΝΤΒ, χωρίς ωστόσο να εξηγήσει τους λόγους
που οδήγησαν στην ακύρωση της προβολής της ταινίας.

Το Σάββατο πάντως το κανάλι «πολιορκήθηκε» από 200 διαδηλωτές που
διαφωνούσαν με την προβολή της ταινίας, ενώ η αντισημιτική, εθνικιστική
οργάνωση της ρωσικής άκρας δεξιάς «Πάμιατ», σε προκήρυξη που μοίρασε, τόνιζε
πως «δεν μπορεί να εγγυηθεί την ασφάλεια των ιδιοκτητών του ΝΤΒ».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15851P053</ED>
<ID>
ID:162291

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P05&aa=3</URL></REF>


Article

<CATEGORY>vin09</CATEGORY>

 <H5>34 ΤΑΙΝΙΕΣ ΠΡΩΤΗΣ ΠΡΟΒΟΛΗΣ ΜΕΣΑ ΣΤΟΝ ΙΟΥΝΙΟ ΣΤΑ ΚΑΝΑΛΙΑ
</H5><H5></H5><H2>Μεγάλες πρεμιέρες στη μικρή οθόνη
</H2>
Τριάντα τέσσερις ταινίες θα μεταδοθούν από έξι κανάλια μέσα στον Ιούνιο σε
πρώτη τηλεοπτική προβολή.

Μεταξύ αυτών η κωμωδία «Τέσσερις γάμοι και μια κηδεία» με τον Χιου Γκραντ, η
επική περιπέτεια «Ιωάννα της Λωρένης - οι μάχες» με τους Σατρίν Μπονέρ, Ζαν
Λουί Ρισάρ και το θρίλερ «Σε απόσταση βολής» με τον Μπρους Γουίλις, το θρίλερ
«Το κοράκι» με τον γιο του Μπρούς Λι, Μπράντον.

Μόνον από τον Antenna έχουν προγραμματιστεί 13 ταινίες πρώτης τηλεοπτικής
προβολής, ενώ λιγότερες θα δείξουν: το Mega (7), ο Σκάι (4), ο Star (4), η ΕΤ1
(2) και η ΕΤ2 (4).

Αναλυτικά, από τον Antenna θα μεταδοθούν: η μαύρη κωμωδία του Λάρι Κοέν
«Στριμμένη μάγισσα» (7 Ιουνίου) με την Μπέτι Ντέιβις, η δραματική ταινία του
Μάικ Λι «Γυμνός» (9/6) με τον Ντέιβιντ Θιούλις (κέρδισε βραβεία σκηνοθεσίας
και α' ανδρικού ρόλου στις Κάννες), η περιπέτεια του Τζοφ Μέρφι «Σκοτεινή
πλευρά» (10/6) με τον Ρούνγκερ Χάουερ και την Ρεμπέκα Ντε Μορνέ, η δραματική
κοινωνική ταινία του Όσκαρ Γουίλιαμς «Αρένα θανάτου» (11/6) με τον Φίλιπ Μάικλ
Τόμας, η δραματική κομεντί του Μπρους Τζόελ Ρούμπιν «Η ζωή μου» (12/6) με τον
«Μπάτμαν» Μάικλ Κίτον, η δραματική περιπέτεια του Μπι Ει Τζένκινς «Ο δρόμος
για την κόλαση» (13/6) με τον Ρίτσαρντ Χάρισον, η κοινωνική κομεντί του Τοντ
Χόλαντ «Ο μάγος των κομπιούτερ» (14/6) με τον Μπο Μπρίτζες, η κωμωδία του
Ντόναλντ Πέτρι «Η ευκαιρία χτυπά την πόρτα» (15/6) με τον Ντάνα Κάρβεϊ, η
περιπέτεια φαντασίας του Λίντσεϊ Σόντεφ «Στον κόσμο του εγκλήματος» (19/6) με
τον Μπιλ Φρεντς, το ψυχολογικό θρίλερ του Μαξ άλαν Κόλινς «Εκδικητική μητέρα»
(20/6) με την Πάτι Μακ Κόρμακ, η αστυνομική περιπέτεια του Λίντσεϊ Σόντεφ
«Θανατηφόρο χτύπημα» (25/6) με τον Τομ Άνταμς, η δραματική ερωτική ταινία του
Άντριου Μπίρκιν «Η αμαρτία της σάρκας» (26/6) με την Γκρέτα Σκάκι και η
περιπέτεια επιστημονικής φαντασίας του Μπρετ Μακόρμικ «Τυχοδιώκτες του χρόνου»
(27/6) με τον Τζέφρεϊ Κομπς.

Από το Mega θα προβληθούν: η δραματική περιπέτεια του Τζον Μάντεν «Πάθος και
οργή» (8/6) με τον Ματ Ντίλον, η κωμωδία του Ρούπερτ Γουέινράιτ «Λευκή
επιταγή» (11/6) με τον Μπράιαν Μπόνσαλ, το θρίλερ του Ρόουντι Χέρινγκτον «Σε
απόσταση βολής» (18/6) με τον Μπρους Γουίλις, το θρίλερ του Άλεξ Πρόγιας «Το
κοράκι» (20/6) με τον γιο του Μπρους Λι, Μπράντον, που βρήκε τραγικό θάνατο
κατά την διάρκεια των γυρισμάτων της ταινίας, καθώς και οι κωμωδίες του Πολ
Τάσι «Θεότρελες διακοπές στην κατασκήνωση» (21/6), του Τόμας Σλαμ «Μάλλον
παντρεύτηκα μια δολοφόνο με τσεκούρι» (22/6), του Πίτερ Γέιτς «Η χρονιά του
κομήτη» (29/6).

Ο Σκάι θα δείξει: την ιστορική βιογραφία του Ρομπ Τόμσον «Ο πρόεδρος Λίνκολν»
(7/6) με τον Κρις Κριστόφερσον, την κοινωνική ταινία του Τομ Μακλάφλιν
«Οικογενειακές φωτογραφίες» (14/6) με τον Τζέισον Ρόμπαρτς, την κωμωδία του
Ντέιβιντ Γκρόσμαν «Βατράχια για φίλημα» (15/6) με τον έλιοτ Γκουλντ, το
δικαστικό - κοινωνικό δράμα «Στη σκιά της αμφιβολίας» (28/6) με τον Μπράιαν
Ντένεχι ως σκηνοθέτη και πρωταγωνιστή.

Ο Star εκτός από τις δύο ταινίες που έδειξε χθες σε πρώτη τηλεοπτική προβολή
(«Μια ξανθιά στο πιάτο μου», «Νυχτερινή περιπολία») έχει προγραμματίσει ακόμη
δύο κωμωδίες: του Μάικ Νιούγουελ «Τέσσερις γάμοι και μια κηδεία» (8/6) με τον
Χιου Γκραντ και της Νάντια Τας «Διαβολική τύχη» (18/6) με τους Μάρτιν Σορτ,
Ντάνι Γκλόβερ.

Η ΕΤ1 θα προβάλει δύο ταινίες - ψυχολογικά δράματα: του Κλοντ Μουριεράς «Το
βρωμόπαιδο» (13/6) με τους Ανούκ Γκρενμπέργκ, Αξέλ Λινζέ και του Γιάνου Σαζ
«Βόιτσεκ» (27/6) με τους Λάγιο Κόβατς, Ντιάνα Βανκάριου.

Από την ΕΤ2 θα μεταδοθούν: το παραμύθι του Κλάρα Λόου «Ο πειρασμός του
μοναχού» (10/6) το οποίο αφηγείται την αιματοβαμμένη ιστορία μιας πριγκίπισσας
στην αρχαία Κίνα, η επική πολεμική ταινία του Ζακ Ριβέτ σε δύο μέρη «Ιωάννα
της Λωρένης - οι μάχες» (12/6) και «Ιωάννα της Λωρένης - οι φύλακες» (19/6) με
τους Σαντρίν Μπονέρ, Ζαν Λουί Ρισάρ (καταγράφει την ιστορία της Ζαν ντ' Αρκ
που πέθανε για την πατρίδα της στα 19 της χρόνια), η κοινωνική ταινία του
Αγουστίν Νιαζ Γιάνες «Κανείς δεν θα μας θυμάται όταν πεθάνουμε» (30/6) με τους
Βικτόρια Αβρίλ, Φεντερίκο Λούπι.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15851P081</ED>
<ID>
ID:162229

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P08&aa=1</URL></REF>


Article

<CATEGORY>vin09</CATEGORY>

 <H2>Άρχισε το Συνέδριο Ραδιοφωνίας
</H2>
<H3></H3>Άρχισε σήμερα στο Ζάππειο το Πρώτο Πανελλήνιο Συνέδριο Ραδιοφωνίας, που
γίνεται στο πλαίσιο των εορταστικών εκδηλώσεων, που διοργανώνει ο δημοτικός
ραδιοσταθμός «Αθήνα 9,84», για τα 10 χρόνια της ελεύθερης ραδιοφωνίας.
Χαιρετισμούς επρόκειτο να απευθύνουν ο υπουργός Τύπου Δημήτρης Ρέππας και ο
δήμαρχος Αθηναίων Δημήτρης Αβραμόπουλους, ενώ αμέσως μετά η Ελένη Γλύκατζη -
Αρβελέρ θα ανέπτυσσε το θέμα «Ραδιόφωνο: βασικό μέσο επικοινωνίας». Μερικά από
τα θέματα που θα τεθούν και θα συζητηθούν είναι: «10 χρόνια ελεύθερο
ραδιόφωνο: πολυφωνία ή ένα ακόμη ραδιόφωνο εξουσίας;», «Διαμόρφωση αισθητικής
και γλώσσας μέσα από το ραδιόφωνο των τελευταίων δέκα χρόνων», «Νομικό
καθεστώς, τι λύνει ο νόμος και τι παραμένει άλυτο».

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15851P082</ED>
<ID>
ID:162262

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P08&aa=2</URL></REF>


Article

<CATEGORY>vin09</CATEGORY>

 <H2>Αφιερώματα στο Φεστιβάλ Καννών
</H2>
<H3></H3>Τα 50 του χρόνια γιόρτασε φέτος το Φεστιβάλ των Καννών. Στο πλαίσιο αυτού του
εορτασμού η ΕΤ2 θα προβάλει δύο ωριαία αφιερώματα (σήμερα στις 21.00 και την
Τετάρτη στις 23.30) στη μεγαλύτερη γιορτή του σινεμά.

Πενήντα προσωπικότητες από τον χώρο του κινηματογράφου αποκαλύπτουν τα μυστικά
της τέχνης τους και εκφράζουν τις απόψεις τους γι' αυτό το φεστιβάλ. Ανάμεσά
τους και οι δύο Ελληνες σκηνοθέτες Μιχάλης Κακογιάννης και Θόδωρος
Αγγελόπουλος αναφέρονται στη μακροχρόνια σχέση τους με το φεστιβάλ.

Επίσης, οι τιμηθέντες με Χρυσό Φοίνικα σκηνοθέτες Αμπάς Κιαροστάμι και
Ιμαμούρα καθώς και οι Α. Εγκογιάν (πήρε το Ειδικό Βραβείο) και Γουάρ Καν Γουάι
(βραβείο σκηνοθεσίας) μιλούν για τις ταινίες τους.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15851P083</ED>
<ID>
ID:162292

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P08&aa=3</URL></REF>


Article

<CATEGORY>vin09</CATEGORY>

 <H2>Η επέτειος του τίτλου
</H2><H2></H2>
Στις 23.30 θα μεταδοθεί από το «Μήλον της Έριδος» ένας αλλιώτικος αγώνας
μπάσκετ. Ο Παύλος Τσίμας θα πετάξει την πορτοκαλί μπάλα ψηλά για το τζάμπολ...
αναμνήσεων. 
Σήμερα συμπληρώνονται δέκα χρόνια από τότε που άρχισε στην Αθήνα το ευρωπαϊκό
πρωτάθλημα μπάσκετ του 1987, στο τέλος του οποίου η Εθνική ομάδα μπάσκετ
σήκωσε στο Ειρήνης και Φιλίας το κύπελλο του νικητή.

Οι τρεις σωματοφύλακες του ελληνικού μπάσκετ, Παναγιώτης Γιαννάκης, Φάνης
Χριστοδούλου και Παναγιώτης Φασούλας, είναι φιλοξενούμενοι του Παύλου Τσίμα.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15851P084</ED>
<ID>
ID:162309

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P08&aa=4</URL></REF>


Article

<CATEGORY>vin09</CATEGORY>

 <H5>ΠΙΣΩ ΣΤΗ ΒΕΡΓΙΝΑ ΤΑ ΠΟΛΥΤΙΜΑ ΕΥΡΗΜΑΤΑ ΤΩΝ ΑΝΑΣΚΑΦΩΝ ΤΟΥ ΜΑΝΟΛΗ ΑΝΔΡΟΝΙΚΟΥ
</H5><H5></H5><H5>Όπως την οραματιζόταν
</H5><H2>Η χρυσή λάρνακα επιστρέφει
</H2>
<AUTHOR>ΧΡΙΣΤΟΣ ΖΑΦΕΙΡΗΣ</AUTHOR>

Η χρυσή λάρνακα του Φιλίππου Β', το χρυσό στεφάνι και άλλα πολύτιμα κτερίσματα
που είχαν βρεθεί από το Μανόλη Ανδρόνικο στους βασιλικούς τάφους της Βεργίνας,
επιστρέφουν στον χώρο όπου βρέθηκαν.

ΘΕΣΣΑΛΟΝΙΚΗ. Γραφείο Βόρειας Ελλάδας

Σύντομα οι θησαυροί των βασιλικών τάφων θα μεταφερθούν από το Μουσείο
Θεσσαλονίκης και θα εκτεθούν στο εσωτερικό του στεγάστρου των μακεδονικών
τάφων στην αρχαία πρωτεύουσα των Μακεδόνων.

Η μεταφορά μέρους των μακεδονικών θησαυρών έχει εγκριθεί από το Κεντρικό
Αρχαιολογικό Συμβούλιο, ενώ η έκθεση ­ που προετοιμάζεται με προϋπολογισμό 250
εκατ. δρχ. ­ στον νέο χώρο, αναμένεται να λειτουργήσει από τον προσεχή Νοέμβριο.

Η έκθεση των βασιλικών θησαυρών στη Βεργίνα ήταν επιθυμία του ανασκαφέα τους,
ο οποίος, θεωρούσε τη φιλοξενία στο Μουσείο Θεσσαλονίκης παροδική, έως ότου
δημιουργηθούν οι προϋποθέσεις έκθεσης και ασφάλειάς τους στη Βεργίνα.

Η μεταφορά όλων των ευρημάτων της Βεργίνας θα γίνει μετά την κατασκευή του
Αρχαιολογικού Μουσείου, που αποφασίστηκε οριστικά από το ΥΠΠΟ να ανεγερθεί
στην πρωτεύουσα των αρχαίων Μακεδόνων.

Πέντε χρόνια μετά τον θάνατο του Μανόλη Ανδρόνικου, το τοπίο στη Βεργίνα
αλλάζει. 
Διαμορφώθηκε ο περιβάλλων χώρος του τύμβου-στεγάστρου, προϋπολογισμού δύο δισ.
δρχ. και φυτεύτηκαν δέντρα στην τεχνητή τούμπα. Ανάλογο στέγαστρο των
βασιλικών τάφων, προϋπολογισμού 1,5 δισ., εγκρίθηκε να κατασκευαστεί στη
συστάδα τριών ακόμη μακεδονικών τάφων της Βεργίνας.

«Η Βεργίνα παίρνει σήμερα τα περισσότερα χρήματα απ' όλες τις αρχαιολογικές
περιοχές της Ελλάδας», είπε στα «ΝΕΑ» η προϊσταμένη της ΙΖ' Εφορείας
Προϊστορικών και Κλασικών Αρχαιοτήτων που εποπτεύει την περιοχή, κ. Μαρία Ακαμάτη.

Πέρα από τη δραστηριότητα της Αρχαιολογικής Υπηρεσίας, το Πανεπιστήμιο
Θεσσαλονίκης συνεχίζει ­ με εμπόδια ­ το ανασκαφικό και εκπαιδευτικό έργο στη Βεργίνα.

«Πρέπει όλοι να σεβαστούν την ιστορία και την παράδοση του Μανόλη Ανδρόνικου
και του Πανεπιστημίου Θεσσαλονίκης», δήλωσε στα «ΝΕΑ» η εκπρόσωπος της
ανασκαφικής ομάδας της Βεργίνας, καθηγήτρια κ. Στέλλα Δρούγου, επισημαίνοντας
ότι το όραμα του Ανδρόνικου ήταν η έρευνα της Βεργίνας να παραμείνει
πανεπιστημιακή ανασκαφή, όπως επί των ημερών του.

Η κ. Δρούγου υπογραμμίζει, εξάλλου, ότι σημειώνονται καθυστερήσεις στην
ανέγερση του Αρχαιολογικού Κέντρου Βεργίνας του ΑΠΘ, που θα κατασκευαστεί στον
ευρύτερο αρχαιολογικό χώρο της.

«Ένα υψίστης σημασίας έργο καθυστερεί υπερβολικά, με κίνδυνο να χαθούν χρήματα
και να ματαιωθεί λόγω γραφειοκρατικών διαδικασιών», τονίζει η κ. Δρούγου. 
Από την πλευρά της Αρχαιολογικής Υπηρεσίας τονίζεται ότι η ανάθεση μελέτης
έγινε μόλις τον περασμένο Μάρτιο και ότι συνεχίζονται οι αναγκαίες σωστικές
ανασκαφές στον χώρο ανέγερσης του κτιρίου.

Η μελέτη του Αρχαιολογικού Κέντρου, που προβλέπει βιβλιοθήκη, αίθουσες
διδασκαλίας, εργαστήρια και κοιτώνες φοιτητών και ερευνητών, έγινε από
επιστημονική ομάδα του ΑΠΘ και έχει χρηματοδοτηθεί από τον Οργανισμό
Πολιτιστικής Πρωτεύουσας με 800 εκατ. δραχμές.

Προβλήματα αντιμετωπίζει και η αρχαιολογική έρευνα και εκπαίδευση των φοιτητών
στη Βεργίνα, λόγω έλλειψης κονδυλίων. 
Για τη φετινή ανασκαφική έρευνα και εκπαίδευση 50 περίπου φοιτητών του
αρχαιολογικού τμήματος του ΑΠΘ, που αρχίζει τη Δευτέρα, χρειάζονται 20 εκατ.
δραχμές, ενώ από τον τακτικό προϋπολογισμό του Πανεπιστημίου θα διατεθούν
φέτος μόνο έξι εκατ. δρχ. και απροσδιόριστο ποσό αναμένεται να δοθεί από το
υπουργείο Μακεδονίας Θράκης.

Τιμώντας τη μνήμη του καθηγητή Μανόλη Ανδρόνικου, οι μαθητές και διάδοχοί του
στη Βεργίνα απορρίπτουν επιστημονικά τις αμφισβητήσεις ξένων επιστημόνων για
την ελληνικότητα των Μακεδόνων και αγωνίζονται να διατηρήσουν τη Βεργίνα όπως
την οραματιζόταν ο μεγάλος αρχαιολόγος.

Μια συλλογική έκδοση ­ ο πολυσέλιδος τόμος «Μνήμη Μανόλη Ανδρόνικου» ­ με 32
μελέτες μαθητών και συνεργατών του ξαναφέρνει στο προσκήνιο οράματα,
αποκαλύψεις, προόδους και καθυστερήσεις γύρω από τον διάσημο αρχαιολογικό χώρο
­ κοιτίδα της Μακεδονίας.

Πέντε χρόνια μετά τον θάνατο του Μανόλη Ανδρόνικου, η μαθήτριά του καθηγήτρια
του ΑΠΘ κ. Χρυσούλα Σαατσόγλου - Παλιαδέλλη, υποχρεώθηκε να υπερασπιστεί τις
θέσεις του δασκάλου της σε ασύστατες αιτιάσεις του Αμερικανού ιστορικού Ε.Ν.
Borza, που αμφισβητεί την ελληνικότητα των Μακεδόνων!

Στη «Μνήμη Μανόλη Ανδρόνικου» η κ. Σαατσόγλου παραθέτει τα ανασκαφικά ευρήματα
της Βεργίνας και τις γλωσσολογικές αναλύσεις, σύμφωνα με τα οποία «το
μακεδονικό ιδίωμα εντάσσεται στην ελληνική γλωσσική οικογένεια».

Στο σύνολο 75 ονοματικών τύπων από επιτύμβιες επιγραφές της Βεργίνας η
συντριπτική πλειονότητα είναι ελληνική, καταθέτει η αρχαιολόγος, προσθέτοντας
ότι τα ονόματα των νεκρών και των γονέων τους που σημειώνονται στις επιγραφές
ανάγονται σε παλιότερα χρόνια από τον δήθεν «εξελληνισμό των Μακεδόνων», που
υποστηρίζει ο Αμερικανός επιστήμονας.

Ακόμη η πρόσφατη αποκάλυψη δύο ναών στη Βεργίνα, των ιερών της Μητέρας των
Θεών και της Ευκλείας, προσθέτει δύο ακόμη άγνωστες ως τώρα, από τις αρχαίες
μαρτυρίες, θεότητες του ελληνικού πανθέου που λατρεύονταν στη Μακεδονία.
Ειδικά για το ιερό της Ευκλείας, τονίζει η κ. Σαατσόγλου, αποτελεί τη μοναδική
στον ελλαδικό χώρο ανασκαφικά βεβαιωμένη θέση λατρείας της πανελλήνιας
πολιτικής θεότητας.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15851P091</ED>
<ID>
ID:162230

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P09&aa=1</URL></REF>


Article

<CATEGORY>vin09</CATEGORY>

 <H5>Οι Μέγαιρες
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

<H3></H3>Ζούμε στην Ελλάδα. Μια χώρα που, στον τομέα του θεατρικού έργου, είναι
αποκλεισμένη απ' το ρεπερτόριο των ξένων θεάτρων λόγω γλώσσας. Κανείς ξένος
θεατράνθρωπος δεν γνωρίζει ότι υπάρχουν σύγχρονα ελληνικά έργα που πολύ θα
ενδιέφεραν πρωταγωνιστές, σκηνοθέτες, θιασάρχες. Κανείς τους δεν έρχεται εδώ
για να παρακολουθήσει τις παραστάσεις των έργων μας και κανείς δεν
ενημερώνεται απ' τις θεατρικές στήλες εφημερίδων και περιοδικών της αλλοδαπής,
απλούστατα γιατί κανείς ποτέ δεν ασχολήθηκε μαζί μας. Και όποια ­ ελάχιστα ­
ελληνικά έργα έχουν παιχτεί σε ξένες σκηνές, έφτασαν εκεί μέσω Ελλήνων. Στο
«μεταξύ μας», δηλαδή. Προβλέπω μια νέα άνοιξη για το νεοελληνικό έργο. Με
καινούργια και δυναμικά έργα, γνωστών συγγραφέων ή πρωτοεμφανιζομένων.(Τα έργα
των Βιρβιδάκη, Θεοδωρόπουλου, Σπηλιώτη, μια καλή αρχή).Να όμως που
εξακολουθούν και υπάρχουν κάποιες Μέγαιρες («ειδεχθείς γραίες» τις λέει ο
Αισχύλος) οι οποίες «καταδιώκουν» τους δικούς τους θεατρικούς συγγραφείς,
δηλώνουν ότι είμαστε όλοι μέτριοι κι ασήμαντοι, θεοποιούν, προωθούν κι
επιβραβεύουν τους ξένους και κάνουν οτιδήποτε περνάει απ' το ­ κουλό ­ χέρι
τους για να μας προσβάλουν, να μας ταπεινώσουν και να μας εμποδίσουν να
ξεπεράσουμε τα στενά θεατρικά χωρικά μας ύδατα. (Θα τους ξεσκεπάσω ονομαστικά
σε προσεχές σημείωμά μου).

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15851P092</ED>
<ID>
ID:162263

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΜΑΪΚΛ ΚΟΛΙΝΣ, Ο ΕΠΑΝΑΣΤΑΤΗΣ»: Ο Λίαμ Νίσον στο ρόλο ενός Ιρλανδού
επαναστάτη και η Τζούλια Ρόμπερτς στο ρόλο της αρραβωνιαστικιάς του. Του Νιλ
Τζόρνταν. (Δεξαμενή, Village Centre 6, Μετροπόλ).

«Η ΥΠΟΣΧΕΣΗ»: Μια από τις καλύτερες ταινίες της χρονιάς. Ξανθοί
δουλέμποροι της Ευρώπης, αλλά 15χρονος ακολουθεί τη Μαύρη Ήπειρο. Των Λικ και
Ζαν Πιερ Νταρντέν. (Αλφαβίλ, Όασις).

«ΔΑΜΑΖΟΝΤΑΣ ΤΑ ΚΥΜΑΤΑ»: Άνθρωποι που αγαπούν, πιστεύουν, πονάνε και
εξιλεώνονται μέσα από την ιστορία ενός παράλυτου άντρα που ωθεί τη γυναίκα του
να έχει ευκαιριακές σχέσεις με ξένους και να του διηγείται τις σεξουαλικές
εμπειρίες της. Του Λαρς Φον Τρίερ. (Κηφισιά 3).

«TRAINSPOTTING»: Η ιστορία μιας φιλίας νεαρών στο τέλος του αιώνα μας,
που αυτοκαταστρέφεται σε μία κοινωνία χωρίς οράματα. Του Ντάνι Μπόιλ. (Αελλώ,
Ελληνίς, Άνεσις).

«ISOTTA»: Συμπαθητικό ερωτικό δράμα με τον έρωτα μιας παχουλής
γυναίκας. Του Μαουρίτσιο Φιούμε, με τους: Νικολέτα Μαγκαλότι, Ρόζα Ντι
Μπρίτζιντα, Δημήτρη Βερύκιο. (Απόλλων).

«ΜΕΤΡΟ, ΚΑΤΑΔΙΩΞΗ ΣΤΟ ΣΑΝ ΦΡΑΝΣΙΣΚΟ»: Ο Έντι Μέρφι ως διαπραγματευτής
ομήρων και μεσάζων της αστυνομίας. Του Τόμας Κάρτερ. (Άννα Ντορ, Village
Centre 8, Γαλαξίας, Ιντεάλ, Μπροντγουαίη, Σινέ Παρί, Σπόρτιγκ, Μπομπονιέρα, Σινεάκ).

«Η ΑΚΑΤΑΜΑΧΗΤΗ ΑΦΡΟΔΙΤΗ»: Η αλήθεια και το ψέμα στις σχέσεις ενός
ζευγαρού της ελίτ του Μανχάταν. Ο Γούντι Άλεν ξαναχτυπά... (Village Centre 4,
Φλερύ, Δημ. Κινημ. Κατερίνα).

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15851P101</ED>
<ID>
ID:162222

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Λέξη της καθαρεύουσας για τον σφετερισμό, την παράνομη ιδιοποίηση.
2. Δεινός ήταν ο Ιόλαος. 3. Γνωστό και από μία... Φραντσέσκα. ­
Έχει και την έννοια του μήπως. 4. Κατάληξη αρσενικών ονομάτων. ­
Ιταλική πόλη, δυτικά του Μιλάνου. 5. Ζώο με πολύτιμο δέρμα (καθ.) ­
«... Μενόρ», λιμνοθάλασσα της Ισπανίας. 6. Μισή... δόση. ­ Συνθετικό
του τίτλου αραβικών εφημερίδων. 7. Αντίθετά τους τα εκδηλωτικά.
8. Κατάλληλα, σύμφωνα με μία έννοια (επιρ.). 9. Και χημικός
μπορεί να είναι (αιτ.). ­ Θάλασσα... αγγλομαθών.

ΚΑΘΕΤΑ

1. Η μυθολογία μας τις θέλει άλλοτε πενήντα και άλλοτε εκατό. 2.
Κοινά λέγεται γαϊδουρόψαρο. 3. Η ομορφιά της έχει αναγνωρισθεί
(αντίστρ.). ­ Εντεύθεν, με το... από (αντίστρ.). 4. Τραγωδία του
Ευριπίδη. 5. Μορφή αποτυπώματος. ­ Μικρό όνομα του Αμερικανού ηθοποιού
Κρουζ. 6. «Λυρικός» στον τίτλο ποιητικού έργου του Άγγελου Σικελιανού
(αντίστρ.). ­ Διασχίζει τη Φλωρεντία (αιτ.). 7. Από τα μισά... μισά. ­
Σαιξπηρικός ήρωας. 8. Εκφέρεται σε ώρα οργής. ­ Του Βάρναλη... καίει.
9. Αλγεβρικός όρος.

ΛΥΣΗ (31/5/97)

ΟΡΙΖΟΝΤΙΑ: 1. ΜΕΣΣΗΝΙΟΙ 2. ΑΠΑΙΣΙΟΣ 3. ΡΙΜΑ-ΤΣΕΚ
4. ΤΣΙΜΑΡΟΖΑ 5. ΙΤΑ-ΜΙΝΑΣ 6. ΝΗ-ΚΗΡ-ΝΑ 7. ΙΜΑΤΙΟΝ
8. ΚΩΣ-ΟΝΟΜΑ 9. ΠΙΑΝΑ-ΙΟΣ. ΚΑΘΕΤΑ: 1. ΜΑΡΤΙΝΙΚΑ
2. ΕΠΙΣΤΗΜΩΝ 3. ΣΑΜΙΑ-ΑΣΑ 4. ΣΙΑΜ-ΡΤ 5. ΗΣ-ΠΟΙΗΜΑ
6. ΝΙΤΡΙΚΟΝ 7. ΝΟΣΟΙ-ΙΟΝ 8. Ο ΣΕΖΑΝ-ΜΟ 9. ΚΑΣΑΤΑΣ.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15851P102</ED>
<ID>
ID:162269

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P10&aa=2</URL></REF>


Article

<CATEGORY>vin09</CATEGORY>

 <H5>ΣΤΗΝ ΚΑΙΝΟΥΡΓΙΑ ΤΑΙΝΙΑ ΤΟΥ ΑΝΤΩΝΗ ΚΟΚΚΙΝΟΥ
</H5><H5>«Δεν πιστεύω στα μηνύματα »
</H5><H2>Δύο γενιές συγκρούονται
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

<H3>Η γενιά του Πολυτεχνείου, οι σημερινοί 45άρηδες, η μετατροπή του μύθου της
δεκαετίας του '60 σε μαυσωλείο και οι τωρινοί 20άρηδες «χωρίς αξίες». Βαγγέλης
Γερμανός, Έρικ Μπάρτον, Δημοσθένης Παπαδόπουλος, Πέμυ Ζούνη. Σύντομα η νέα
ταινία του Αντώνη Κόκκινου «Ο αδελφός μου κι εγώ» θα αρχίσει τα γυρίσματά της
«κοιτάζοντας» την εποχή μας, τους ανθρωπους της, με διάθεση οι μνήμες να μην
κρύβουν το σήμερα και να οδηγούν σ' ένα νέο αύριο, άγνωστο.
</H3>
«WE 've got to get out of this place» («πρέπει να φύγουμε από δω») τραγούδαγε
ο Έρικ Μπάρτον με τους «Άνιμαλς» κι ήταν το όνειρο του Πέτρου - Βαγγέλη
Γερμανού ­ και της παρέας του, αλλά πέρασαν 25 χρόνια δίχως κανείς τους να
κουνηθεί απ' την Αθήνα, εκτός από μια φίλη τους που θα επιστρέψει σήμερα από
την Αμερική για να βάλει τα πράγματα στη θέση τους: να ανατρέψει τον μύθο που
έχει για τον μεγάλο αδελφό του, την ροκ γενιά του '60 και τη γενιά του
Πολυτεχνείου, ο 20χρονος Θανάσης ­ Δημοσθένης Παπαδόπουλος ­ έτσι που στο
τέλος να συνειδητοποιήσει «ότι δεν πρέπει να δανείζεται παρελθόν, αλλά να
γράφει ο ίδιος το δικό του παρόν στηριζόμενος στα πόδια του», αναφέρει ο
Αντώνης Κόκκινος, που μετά το «Τέλος εποχής», την μεγαλύτερη εμπορική επιτυχία
του εγχώριου σινεμά στη δεκαετία του '90 με 200 χιλ. εισ., ξεκινάει την
περιπέτεια μιας δεύτερης ταινίας.

Παιδί της «γενιάς του Πολυτεχνείου» και ο 45χρονος Αντώνης Κόκκινος ­ ήταν
φοιτητής του Πολυτεχνείου στην εξέγερση του '73, αργότερα άνοιξε γραφείο ως
πολιτικός μηχανικός και το έκλεισε μόλις άρχισε να ασχολείται με το σινεμά!

*** Είναι επόμενο λοιπόν, στη νέα του ταινία «Ο αδελφός μου κι εγώ» ­ «ένα
παιχνίδι αγάπης ανάμεσα στα δύο αδέλφια, σε διαφορετικές γενιές, σε
διαφορετικά οράματα», όπως λέει ο ίδιος ­ να τον ενδιαφέρει «το βασικό
πρόβλημα της εποχής μας, η έλειψη επικοινωνίας». Το έδειξε και στην πρώτη του
ταινία, το επισημαίνει και πάλι: «Πιστεύω σ' ένα σινεμά που έχει ως βάση τον
άνθρωπο. Η επαφή με τους ηθοποιούς είναι ό,τι καλύτερο μέσα από τα γυρίσματα
μιας ταινίας. Θέλω να τους μάθω ως ανθρώπινους χαρακτήρες, πέρα από τους
ρόλους, τους πλησιάζω, συζητάμε τα πάντα, μου λενε τη γνώμη τους για τους
χαρακτήρες των ηρώων» και μαζί με τον Νίκο Παναγιωτόπουλο ­ βραβευμένος στο
περσινό Φεστιβάλ της Θεσσαλονίκης για το σενάριο των «Απόντων» ­ που γράφουν
το σενάριο ξαναστρώνονται στη δουλειά.

Ο Έρικ Μπάρτον θα παίξει σε ορισμένες σκηνές τον εαυτό του με αφορμή τη
συναυλία που θα δώσει στις 28 Ιουλίου στον Μύλο της Θεσσαλονίκης, στην οποία
θα πάνε τα δύο αδέλφια και μετά θα τον συναντήσουν για να του εκφράσει ο
45άρης Βαγγέλης Γερμανός τις αντιρρήσεις του που δεν παίζει πιστά, όπως παλιά,
τα τραγούδια του... Γιατί αυτός μπορεί να είναι σήμερα δημόσιος υπάλληλος σε
τράπεζα, αλλά με τους τέσσερις κολλητούς του φίλους απ' τα παλιά διατηρούν το
ερασιτεχνικό γκρουπ τους ­ το μόνο που τους «δένει» σήμερα ­ και δύο φορές τον
μήνα παίζουν «κατά γράμμα» τα παλιά ροκ κομμάτια, τα όνειρά τους! Άσχετα αν ο
ένας είναι ανώτερο στέλεχος στο υπουργείο Χωροταξίας, ο άλλος παντρεμένος με
πλούσια διατηρώντας κτηματομεσιτικό γραφείο στα βόρεια προάστια, ο τρίτος
οικογενειάρχης και λογιστής και ο τελευταίος «αποτυχημένος» μουσικός ­ τον
υποδύεται ο Γιάννης, Μπαχ, Σπυρόπουλος, που μαζί με τον Βαγγέλη Γερμανό, ο
οποίος και τραγουδά, γράφουν τη μουσική της ταινίας ­ που δεν έχει ενταχθεί
και κάνει διάφορες «αρπαχτές», ακόμα και σε σκυλάδικα, για τον επιούσιον. 
Μετά το «Τέλος εποχής» ο Αντώνης Κόκκινος ετοιμάζεται να παίξει ­ «με
ειλικρίνεια πάνω απ' όλα, γιατί μόνο έτσι μπορείς να επικοινωνήσεις με τους
άλλους» ­ «Το παιχνίδι της αγάπης» στη σημερινή εποχή.

Με προϋπολογισμό 190 εκατ. ­ τα περίπου 90 θα δοθούν από το ΕΚΚ και τα
υπόλοιπα από τον παραγωγό Παναγιώτη Παπαχατζή (που μαζί είχαν κάνει και το
«Τέλος εποχής») και άλλες πηγές εκμετάλλευσης ­ στις 9 Ιουνίου θα ακουστεί το:
«Μοτέρ, πάμε». «Θέλω να εκφράσω τις σκόρπιες μνήμες της ζωής μου και να τις δω
στο σήμερα», λέει ο Αντώνης Κόκκινος όταν τον ρωτώ γιατί διάλεξε αυτήν την
ιστορία, και συμπληρώνει: «δεν πιστεύω στα "μηνύματα", μπορείς όμως να
προκαλέσεις στον θεατή ένα καλοπροαίρετο χαμόγελο και αυτό είναι πολύ σημαντικό».

Γιατί, κατά τα ψέματα: «Αν μπορέσει ο θεατής να ταυτιστεί με την ιστορία, να
ανακαλύψει δικά του πράγματα πάνω στους ήρωες ή να νιώσει οικεία την
ατμόσφαιρα της ταινίας, μόνο τότε πάει να πει ότι τον ενδιαφέρει. Πάνω απ'
όλα, μια ταινία προτείνει ατμόσφαιρα, αναδύει το δικό της άρωμα, αυτό τη
διαφοροποιεί από τις άλλες. Η ανθρώπινη περιπέτεια πάνω στον πλανήτη μας είναι
δεδομένη. Είμαστε καταδικασμένοι μέσα από αυτήν την περιπέτεια να βρίσκουμε τη
γοητεία της. Η παρακμή που ζούμε σήμερα πιστεύω ότι έχει και τη δική της
γοητεία. Είμαι υποχρεωμένος να γοητευτώ από αυτά τα δεδομένα, αλλιώς δεν έχει
νόημα να ζω»

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15851P111</ED>
<ID>
ID:162223

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P11&aa=1</URL></REF>


Article

<CATEGORY>vin09</CATEGORY>

 <H2>Λάμπει το άστρο του Τζάκσον στην Ευρώπη
</H2>
<H3></H3>Με τους καλύτερους οιωνούς ξεκίνησε η νέα περιοδεία του Μάικλ Τζάκσον στην
Ευρώπη. Και ξεκίνησε στα σίγουρα από τη Γερμανία, όπου οι πωλήσεις των δίσκων
του Αμερικανού σταρ τού εξασφαλίζουν και... γεμάτα στάδια. Όπως αυτό που τον
υποδέχεται απόψε στην Κολωνία ή η προχθεσινή του συναυλία που «έκοψε» 50.000
εισιτήρια. Γεγονός που δείχνει ότι το άστρο του, τουλάχιστον στην Ευρώπη,
λάμπει ακόμη και τα σόου του προσφέρουν χορταστικό θέαμα για όλες τις ηλικίες.
Αυτή τη φορά η περιοδεία του έχει βαφτιστεί «HIStory World Tour Part ΙΙ 1997»

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15851P112</ED>
<ID>
ID:162257

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P11&aa=2</URL></REF>


Article

<CATEGORY>vin09</CATEGORY>

 <H2>Με το πρόγραμμά του απαντά ο Παπαβασιλείου
</H2>
.
<H3>
</H3>Με επιστολή του, ο καλλιτεχνικός διευθυντής του Κρατικού Θεάτρου Βορείου
Ελλάδας κ. Βασίλης Παπαβασιλείου ανακοινώνει το πρόγραμμα της καλοκαιρινής
εξόρμησης του θεάτρου και απαντά στις καταγγελίες. Όπως υπογραμμίζεται στην
επιστολή, η «άχαρη» χειμερινή θεατρική περίοδος που πέρασε «ήταν το αναγκαίο
τίμημα που κατέβαλε ο Οργανισμός εν όψει... της οριστικής λύσης του
προβλήματος στέγης και υποδομών».

* Φέτος το ΚΘΒΕ οργανώνει με την «Ορέστεια» (Ξενάκη - Αισχύλου), την
«Ακολουθία», τη «Βαβυλωνία», «Το φιντανάκι» τη «Σπασμένη Στάμνα» και το
χοροθέατρο «Στίχοι».

* Ετοιμάζεται μια νέα παραγωγή, οι «Βάκχες» του Ευριπίδη σε σκηνοθεσία του
Ματίας Λόνγκχοφ.

Τέλος διοργανώνει το 6ο Φεστιβάλ της Ένωσης Θεάτρων της Ευρώπης ­ καθώς και
μετάκληση του Piccolo Teatro, μεθαύριο, στη Θεσσαλονίκη.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15851P113</ED>
<ID>
ID:162287

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P11&aa=3</URL></REF>


Article

<CATEGORY>vin09</CATEGORY>

 <H5>ΟΙ ΣΤΕΡΕΟ ΝΟΒΑ ΠΑΡΟΥΣΙΑΣΑΝ ΤΟ «ΒΙΤΑΜΙΝΑ ΤΕΚ»
</H5><H5></H5><H2></H2><H2>Στο μέλλον με... νοσταλγία
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Έμοιαζε με ραντεβού δύο αταίριαστων κόσμων σε έναν παράξενο γαλαξία ­ κάπου
χαμένο στο μέλλον, αν κρίνουμε από την ηλεκτρονική μουσική που ανάβλυζε από
παντού. Κάπως έτσι, μέσα σε ένα περιβάλλον πολύχρωμων ήχων και κουμπιών,
νεοκυματικές μελωδίες συναντούσαν το κομπιούτερ που φιλτράριζε σαρωτικά τους
ρυθμούς των «νάιντις», καθώς η Πόπη Αστεριάδη συναντούσε τους Στέρεο Νόβα, επί σκηνής.

Στη σκηνή της «Σφεντόνας», που έως πριν από λίγες ημέρες φιλοξενούσε το
ντουέτο του χειμώνα (Διονύση Σαββόπουλο και Βασίλη Παπακωνσταντίνου), οι
Στέρεο Νόβα (τεχνίτες της ηλεκτρονικής μουσικής και τα μάλα δημοφιλείς στο
πολυπληθές κοινό της) παρουσίασαν πρώτη φορά το καινούργιο τους έργο «Βιταμίνα
Τεκ». Αυτό που, λίγο μετά το «Τέλσον» τους, φώτισε με χρώματα τους ήχους που
είχαν ως εδώ τη σφραγίδα των Στέρεο Νόβα, μέσα από τις προηγούμενες δουλειές τους.

Ο Κωνσταντίνος Β. στη γνώριμη θέση του στα πλήκτρα. Τα λόγια στα κομμάτια τους
δικά του, τρέχουν ασταμάτητα και φτιάχνουν εικόνες, οικείες στο κοινό που
συμμετέχει από κάτω. 
Μπροστά, στο τι-σερτ που φοράει, σε στάμπα το πρόσωπο της Λόρι Άντερσον, της
Αμερικάνας ιέρειας των κουμπιών, δείχνει να παρακολουθεί κι αυτό την εξέλιξη.
Η Τάνια Τσανακλίδου, όπως και η Πόπη Αστεριάδη, ιδιαίτερες φωνές στο τραγούδι,
πλέκουν τις δικές τους ερμηνευτικές ευαισθησίες με τις ιδέες των παιδιών που
ακούνε τέκνο και τρανς και πλουτίζουν τη μουσική τους με τολμηρούς,
ασυνήθιστους συνδυασμούς. «Ακούγοντας τη φωνή της Πόπης Αστεριάδη ένα βράδυ
στο ραδιόφωνο ­ είπε ο Κωνσταντίνος Β. ­, συνειδητοποίησα πως ήταν η πιο
ταιριαστή φωνή στη μουσική μας». Τα υπόλοιπα ήρθαν απόλυτα φυσικά, η επαφή, η
συνεργασία, η ηχογράφηση ­ το «μάξι σινγκλ» που σε μια easy listening
ατμόσφαιρα προετοίμασε με τον καλύτερο τρόπο τη συνέχεια.

Όσο για την πλατεία της «Σφεντόνας», έμοιαζε με ρέιβ πάρτι σε εξέλιξη. Ένα
πάρτι που μαζί με τα κοκτέιλ είχε και μια δόση νοσταλγίας, που θύμιζε το
παρελθόν με μια μεγάλη στροφή προς το μέλλον.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15851P121</ED>
<ID>
ID:162224

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P12&aa=1</URL></REF>


Article

<CATEGORY>vin09</CATEGORY>

 <H2></H2><H2>Πυροτεχνήματα ήχοι και... χρυσή βροχή
</H2><H2></H2>
ΘΕΣΣΑΛΟΝΙΚΗ. Γραφείο Βόρ. Ελλάδας

Μυστηριώδεις ήχοι από ασιατικά κρουστά, θαυμαστά πυροτεχνήματα που σχημάτιζαν
δράκους της Άπω Ανατολής και χρυσή βροχή που έπεφτε τη νύχτα στον Θερμαϊκό,
τεράστιοι χαρταετοί με γιαπωνέζικες φιγούρες δίπλα στον Λευκό Πύργο γοήτευσαν
τους Θεσσαλονικείς το Σάββατο. Γλυκές κοπέλες και αεικίνητοι καλλιτέχνες του
συγκροτήματος «Βαντάικο Ιχίρο» της Ιαπωνίας, μετέφεραν στην πλατεία
Αριστοτέλους ηχοχρώματα από τη χώρα του Ανατέλλοντος Ηλίου. Τη νύχτα, και για
45 λεπτά, τέσσερις χιλιάδες πυροτεχνήματα αγλάισαν το λιμάνι της Θεσσαλονίκης,
ενώ στη διάρκεια της χρωματικής πανδαισίας οι οδηγοί της παραλιακής λεωφόρου
ακινητοποίησαν τα αυτοκίνητά τους και απολάμβαναν το εντυπωσιακό υπερθέαμα. Το
ιαπωνικό φεστιβάλ, με σειρά εκδηλώσεων, ήταν η επίσημη συμμετοχή της Ιαπωνίας
στην Πολιτιστική Πρωτεύουσα και συμπίπτει με τον εορτασμό των εκατό χρόνων από
την έναρξη των ελληνοϊαπωνικών διπλωματικών σχέσεων. Επικεφαλής της
πολυάριθμης ιαπωνικής αντιπροσωπείας ήταν ο πρώην πρωθυπουργός της χώρας κ.
Τοσίτσου Καϊφού, ο οποίος ανακοίνωσε ότι σύντομα η Θεσσαλονίκη θα
αδελφοποιηθεί με μια ιαπωνική πόλη.

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15851P122</ED>
<ID>
ID:162258

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Κασέτες για Γιαπωνέζους
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το γεγονός φίλοι μου είναι ένα. Πως ο δήμαρχος της Αθήνας Δημήτρης
Αβραμόπουλος δεν πήρε την Αθήνα μαζί του, αλλά τον ιδιαίτερό του. 
Απόγευμα Τρίτης, 27ης Μαΐου, δρασκέλισε το κατώφλι του κτιρίου της Εταιρείας
Ελλήνων Σκηνοθετών και ανακοίνωσε πως ο δήμος αναθέτει στον Συνεταιρισμό της
Εταιρείας τη δημιουργία τριών ντοκιμαντέρ, με τους εξής τίτλους:

* «Πάρε την Αθήνα μαζί σου» (η οποία Αθήνα, σε μορφή κασέτας, θα πωλείται,
φερ' ειπείν σε Γιαπωνέζους κατά την κάθοδό τους από τον Ιερό Βράχο της
Ακροπόλεως) ­ «Άστεγοι» (οι οποίοι άστεγοι θα βλέπουν τη δυστυχία τους σε
ταινία) ­ «Αλλαγές στην Τοπική Αυτοδιοίκηση» (οι οποίες αλλαγές θα
προβάλλονται σε μορφή δωρεάν μαθημάτων προς δημοτικούς υπαλλήλους).

Ωραία; Καθόλου. Διότι ο δήμαρχος της Αθήνας δεν γνώριζε δύο πράγματα. Πρώτον,
πως ο Συνεταιρισμός δεν είναι «μέρος» του συνδικαλιστικού φορέα της Εταιρείας.
Αλλά είναι συνεταιριστικός οργανισμός των μετόχων: Τάσιου,
Ζερβουλάκου, Φέρρη, Ζερβού, Μυλωνά,
Σκρουμπέλου (και στον οποίο συνεταιρισμό για να εισέλθεις, πρέπει ­
δικαίως ­ να καταβάλεις το ποσό του ενός εκατομμύριου ελληνικών δραχμών).

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15851P123</ED>
<ID>
ID:162288

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>«Παραδέχομαι»
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Το δεύτερο γεγονός που αγνοούσε ο δήμαρχος της Αθήνας είναι πως μία ημέρα πριν
από την ιστορική αυτή επίσκεψη, ο Παύλος Τάσιος, πρόεδρος της Εταιρείας,
έγραφε, ανάμεσα στα άλλα, σε επιστολή του, απευθυνόμενος προς τα μέλη της
Εταιρείας, με αριθμό πρωτοκόλλου 2196 και με ημερομηνία 26-5-97:

* «Παραδέχομαι ότι έκανα ένα σωρό πλαστογραφίες, ότι είμαι φασίστας...» .

* «Ομολογώ ότι έχω ποινικές ευθύνες για ένα σωρό παράνομες πράξεις...
υπόσχομαι να επιστρέψω τα χρήματα που πήρα εγώ, ο Ζερβουλάκος και άλλα μέλη
της συμμορίας... Καταδικάζω δημόσια τον εαυτό μου και ζητάω συγγνώμη από τον
Αντωνάκο, την Αλκουλή και άλλα μέλη της Εταιρείας που με έβριζαν
και με βρίζουν...».

Συμπέρασμα της πνευματικής, καλλιτεχνικής και δημιουργικής καταστάσεως που
συντελείται εντός του κόλπου των Ελλήνων Σκηνοθετών; 
«Εδώ γίνονται Σόδομα και Γόμορα» (όπως αναφωνούσε και η αείμνηστη Σαπφώ Νοταρά).

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15851P124</ED>
<ID>
ID:162307

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Ο στρατηγός Ντε Γκωλ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τι θα προκύψει στη συνέχεια; Πάντως κατά τη διάρκεια της Γενικής Συνέλευσης
την Κυριακή 18 Μαΐου, όταν μάλιστα στις Κάννες η μαντάμ Ιζαμπέλ
Αντζανί, ενεχείριζε Χρυσό Φοίνικα στον τριτοκοσμικό, φτωχό και Ιρανό
Αμπάς Κιαροστάμι, ο μεν πρόεδρος επιθυμούσε τη διαγραφή τού
συναδέλφου του Τάκη Σιμωνετάτου. Ο δε Σιμωνετάτος, αντεπετέθη.
Αποτέλεσμα; 
Το... μπάχαλο. Το οποίο (μπάχαλο) ίσως επαναληφθεί στις 17 Ιουνίου. Όταν ο
ίδιος πρόεδρος, αντιγράφοντας τον αείμνηστο στρατηγό Ντε Γκωλ θα θέσει
τους σκηνοθέτες επί των ευθυνών τους με το ακόλουθο δίλημμα:

* Ή εγώ ή ο Σιμωνετάτος (εγώ πάνως είμαι με το... χάος)!

Και ύστερα μερικοί μερικοί ισχυρίζονται πως ο ακόλουθος τίτλος άσματος του
Άγγελου Διονυσίου δεν αφορά την κουλτούρα, αλλά μόνο τα λαϊκά στρώματα:

<REF><SOURCE>ΤΑ ΝΕΑ</SOURCE>
<DATE>, 02-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15851P125</ED>
<ID>
ID:162318

</ID><URL>http://ta-nea.dolnet.gr/neaweb/neafile.print_unique?e=A&f=15851&m=P12&aa=5</URL></REF>


Article

<CATEGORY>vin04</CATEGORY>

 <H5>ΣΤΑ 16 ΜΕΓΑΛΥΤΕΡΑ ΤΑΜΕΙΑ
</H5><H2>20-78% ΚΑΤΩ οι επικουρικές συντάξεις
</H2><H2></H2>
ALIGN="CENTER">
ΑΠΟ 20% μέχρι 78% θα είναι η μείωση των επικουρικών συντάξεων στα 16
μεγαλύτερα επικουρικά ασφαλιστικά ταμεία που θα επέλθει από την 1.1.1998. Η
διάταξη προβλέπει ότι το ποσόν της επικουρικής σύνταξης για χρόνο ασφάλισης 35
ετών δεν μπορεί να υπερβαίνει το 20% των τακτικών ή των συντάξιμων αποδοχών,
εκτός και αν τα Ταμεία αποδείξουν ότι έχουν την οικονομική δυνατότητα να
δώσουν μεγαλύτερες αυξήσεις.

σελίδα 51

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15852N011</ED>
<ID>
ID:162369

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N01&aa=1</URL></REF>


Article

<CATEGORY>vin04</CATEGORY>

 <H2></H2><H2>Και η Ελλάδα θα προλάβει το «ευρώ»
</H2><H2></H2>
σελίδες 8-9 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15852N012</ED>
<ID>
ID:162408

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N01&aa=2</URL></REF>


Article

<CATEGORY>vin04</CATEGORY>

 <H2></H2><H2>Στα σκαριά κυβέρνηση και με κομμουνιστές
</H2><H2></H2>
σελίδες 48-49

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15852N013</ED>
<ID>
ID:162438

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N01&aa=3</URL></REF>


Article

<CATEGORY>vin04</CATEGORY>

 <H2>Οι Τούρκοι λαδώνουν Αμερικανούς για να αλλάξουν την Ιστορία!
</H2><H2></H2>
σελίδα 45

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15852N014</ED>
<ID>
ID:162461

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N01&aa=4</URL></REF>


Article

<CATEGORY>vin04</CATEGORY>

 <H2></H2><H2>Και 13 «όχι»
</H2><H2></H2>
σελίδα 20

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15852N016</ED>
<ID>
ID:162480

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N01&aa=6</URL></REF>


Article

<CATEGORY>vin04</CATEGORY>

 <H2>Τι βλέπουν στην TV οι νοικοκυρές
</H2><H2></H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15852N017</ED>
<ID>
ID:162483

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N01&aa=7</URL></REF>


Article

<CATEGORY>vin04</CATEGORY>

 <H2>Η υπέρταση βόμβα για τους Έλληνες
</H2><H2></H2>
στο ΥΓΕΙΑ

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15852N018</ED>
<ID>
ID:162485

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N01&aa=8</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΔΗΜΑΡΧΟΙ, από τόσες ανάγκες, τόσα αιτήματα, διάλεξαν ένα, το
βάφτισαν «κυκλοφοριακές ρυθμίσεις» και επιδίδονται μετά ζήλου και
αποτελεσματικότητας σ' αυτό. Ποιο; Μα είναι πολύ απλό: φυτεύουν παντού
παρκόμετρα! Η Κάτια Πετροπούλου στους «Προβολείς». Σελ. 6.

... ΟΤΑΝ θα 'ρθει η ώρα του απολογισμού ένα εύσημο θα μου δώσει χαρά.
Να συνεχίζουν να με φωνάζουν «δάσκαλο». Δεκαεννιά χρόνια. Ένας κύκλος κλείνει.
Ένας άλλος ανοίγει. Τέλος εποχής; Αδύνατο. Η ψυχή αντιδρά σε κάθε σκέψη
«απόδρασης». Ο Ι. Πανούσης στην «Τρίτη Άποψη». Σελ. 6.

Θ. ΠΑΠΑΓΕΩΡΓΙΟΥ: Ψήφισαν 800.000 αγρότες. Δεν μπορεί να ψηφίζουν τα
τρακτέρ. Με το Μητρώο Αγροτών τελειώνουν οι «αγρότες Κολωνακίου». Τα
οικονομικά σύνορα πέφτουν για όλους. Είναι τελικά ζήτημα ισοζυγίου. Τι
μπορούμε να κερδίσουμε στο νέο περιβάλλον. Οι απαντήσεις στις «30 Ερωτήσεις»
του Δ. Τσαλαπάτη στη σελ. 14.

ΤΗ ΜΙΑ ΣΤΙΓΜΗ βρίσκομαι στη Νέα Υόρκη και νιώθω τους ουρανοξύστες να με
κατακλύζουν, να εισχωρούν στη μικρή μου ύπαρξη. Ένα 24ωρο αργότερα σπρώχνω το
καρότσι και κοιτώ την κοιμισμένη κόρη μου, προσπαθώντας να κρύψω από τους
περαστικούς τη συγκίνησή μου. Η Ειρήνη Καρανασοπούλου «Σε πρώτο ενικό». Σελ. 15.

Η ΚΑΒΑΛΑ σήμερα είναι μια πολιτεία όμορφη, νοικοκυρεμένη, με βιολογικό
καθαρισμό που εδρεύει στην Κοπεγχάγη! Με ακτές από τις πιο καθαρές. Απέναντι
είναι η «ήπειρος Θάσος», όπως γράφει και ο Καβαλιώτης Γιώργος Χειμωνάς. Ο Β.
Βασιλικός στη σελ. 15.

ΤΑ ΔΑΣΗ καίγονται κάθε καλοκαίρι στην Ελλάδα, Ιταλία, Ν. Γαλλία,
Ισπανία και Πορτογαλία. Οι αιτίες, βέβαια, είναι οικονομικές και κοινωνικές.
Γι' αυτό και οι εμπρησμοί είναι συχνοί σε εδάφη που μπορούν να γίνουν
οικόπεδα. Το «οικοβαρόμετρο» της Greenpeace στη σελ. 22.

ΚΑΤΑΛΟΓΟ με χίλιους μεγαλοοφειλέτες κατάρτισε το υπουργείο Οικονομικών.
Με σκοπό να εισπράξει τα δισεκατομμύρια που οφείλουν. Έτσι θα βελτιωθεί και ο
ρυθμός αύξησης των εσόδων του προϋπολογισμού, που δεν πάει και τόσο καλά. Ο Ι.
Σιώτος στη σελ. 53.

ΣΤΗΝ ΕΥΡΩΠΗ 
διαμορφώνεται ένα νέο σκηνικό μετά τη νίκη 
των Εργατικών στη Βρετανία 
και της Αριστεράς στη Γαλλία,

τόσο στο πεδίο της εσωτερικής πολιτικής κάθε χώρας 
όσο και στην πορεία της ενοποίησης. 
Ο Κ. Βεργόπουλος και ο Δ. Κώνστας

στις σελ. 10-11.

ΤΟ ΣΧΟΛΕΙΟ δεν θα επιβαρύνει πλέον τη ΔΕΗ για ηλεκτρισμό και το Δημόσιο για
την πληρωμή του λογαριασμού. Θα φωτίζεται και θα θερμαίνεται από τον ήλιο, από
το νέο σχολικό έτος. Και τα επόμενα χρόνια θα γίνουν 50 τα «ηλιακά σχολεία».
Σελ. 23.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15852N021</ED>
<ID>
ID:162341

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Αρκεί
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Το αποδεικνύει ο θρίαμβος των απανταχού κεντροαριστερών: Ο σοσιαλισμός μπορεί
να σε οδηγήσει παντού, αρκεί να τον αρνηθείς εγκαίρως.

Με τιμή

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15852N022</ED>
<ID>
ID:162418

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15852N023</ED>
<ID>
ID:162424

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N02&aa=3</URL></REF>


Article

<CATEGORY>vin01</CATEGORY>

 <H5>ΒΑΣΙΚΕΣ ΕΛΛΗΝΙΚΕΣ ΘΕΣΕΙΣ ΥΙΟΘΕΤΕΙ Η ΟΛΛΑΝΔΙΚΗ ΠΡΟΕΔΡΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ </H2><H2>Ευρωπαϊκός αέρας...
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Με άλλον αέρα αντιμετωπίζει πλέον η Ελλάδα την ευρωπαϊκή της προοπτική μετά τα
αποτελέσματα των γαλλικών εκλογών, που μπορεί να οδηγήσουν σε χαλάρωση των
κριτηρίων του Μάαστριχτ, αλλά και την επιλογή της ολλανδικής προεδρίας της
Ευρωπαϊκής Ένωσης να υιοθετήσει βασικές απόψεις της Αθήνας για την εξωτερική
πολιτική.Η ΑΘΗΝΑ είναι ικανοποιημένη από την προοπτική της χαλάρωσης, χωρίς
όμως αυτό να σημαίνει σε καμία περίπτωση ­ όπως υπογραμμίστηκε με
κατηγορηματικό τρόπο ­ και χαλάρωση της εσωτερικής οικονομικής πολιτικής.

Η πολιτική αυτή θα εφαρμοστεί κανονικά χωρίς παρεκκλίσεις ­ όπως αναφέρθηκε ­
γιατί αυτό επιβάλλει το ελληνικό συμφέρον. Η αλλαγή, όμως, του πολιτικού
σκηνικού στην Ευρώπη θα επιτρέψει μία γενικότερη προσαρμογή των κριτηρίων προς
μία πιο κοινωνική κατεύθυνση.

* Παράλληλα, η Αθήνα είναι ιδιαίτερα ικανοποιημένη και από την υιοθέτηση στο
σχέδιο απόφασης, που θα συζητηθεί στη Σύνοδο Κορυφής του Άμστερνταμ σε δύο
εβδομάδες, των προτάσεών της για την αναγνώριση και κάλυψη των εξωτερικών
συνόρων της Ε.Ε. (άρα και της Ελλάδας) και την ευνοϊκή οικονομική μεταχείριση
των νησιωτικών περιοχών. (Σελ. 8-9).

* Την ίδια, πάντως, στιγμή, η κυβέρνηση δεν φαίνεται να είναι αισιόδοξη για
την πορεία των ελληνοτουρκικών σχέσεων, όπως διαφάνηκε από δηλώσεις του
υπουργού Εξωτερικών.

Ο κ. Πάγκαλος εκτιμά ότι η πολιτική κρίση στην Τουρκία δεν αφήνει πολλά
περιθώρια για προσέγγιση και θεωρεί ότι δεν θα προχωρήσει, τουλάχιστον σ'
αυτήν τη φάση, η διαδικασία των επιτροπών εμπειρογνωμόνων. (Σελ. 8-9).

* Από την πλευρά της η Ν.Δ., μετά την πρώτη δημόσια αψιμαχία Καραμανλή -
Έβερτ, εμφανίζεται να αναλαμβάνει εκστρατεία για την κινητοποίηση των πολιτών,
αφού εκτιμά ότι η κοινωνική κρίση και η αίσθηση του αδιεξόδου έχει οδηγήσει
τους πολίτες στην αδράνεια, την απάθεια και την αποστασιοποίηση.

Το «άνοιγμα» αυτό ανακοίνωσε ο κ. Καραμανλής μιλώντας στους προέδρους των
Νομαρχιακών Οργανώσεων του κόμματος, τους οποίους κάλεσε σε κινητοποίηση και
για την ενίσχυση των προβληματικών οικονομικών του κόμματος. (Σελ. 11).

* Στο μεταξύ, σε αποτίμηση των κερδών και των ζημιών της από το πρώτο της
συνέδριο προχωρεί η Πολιτική Άνοιξη, η οποία εμφανίζεται ικανοποιημένη από τη
συμμετοχή και αισιόδοξη για τις προοπτικές της. Ταυτόχρονα, όμως, θεωρεί ως
σοβαρό πρόβλημα που θα την εμποδίσει στην ανάπτυξή της την διατύπωση των
«ακραίων» απόψεων για τα εθνικά θέματα και τους ξένους. Απόψεων, που
αποδοκιμάστηκαν μεν, αλλά δεν παύουν να ενδημούν σε μία μερίδα του κόμματος.
(Σελ. 13).

* Κατά τα άλλα, το ΠΑΣΟΚ με τη συμπλήρωση ενός χρόνου από τον θάνατο του
ιδρυτή του, προγραμματίζει πολιτικές εκδηλώσεις, καθώς και την τέλεση του
ετήσιου μνημοσύνου για να τιμηθεί η μνήμη του.

Προς τον σκοπό αυτό, στις 22 Ιουνίου θα γίνει ειδική εκδήλωση με ομιλητή τον
Πρωθυπουργό κ. Σημίτη, θα τελεσθεί και το θρησκευτικό μνημόσυνο, ενώ θα
αναληφθεί και πρωτοβουλία για την προώθηση της υπόθεσης του Αρχείου του Α.
Παπανδρέου. (Σελ. 7).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15852N032</ED>
<ID>
ID:162390

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ανάσα
</H2>
ΑΝ η νίκη των Εργατικών στη Βρετανία τροφοδότησε ελπίδες για την αλλαγή του
πολιτικού χάρτη στην Ευρώπη...

Η ΝΙΚΗ των Σοσιαλιστών στη Γαλλία δίδει και την προσδοκία της στροφής προς τη
ξεχασμένη κοινωνική διάσταση της ευρωπαϊκής ενοποίησης...

ΚΑΙ της ανάσας από τον ασφυκτικό κλοιό των στενά τεχνοκρατικών οικονομικών
κριτηρίων της διαβόητης Σύγκλισης.

ΓΙΑΤΙ πράγματι τώρα, με τη δεσπόζουσα παρουσία διαφορετικού προσανατολισμού
κυβερνήσεων στο ευρωπαϊκό διευθυντήριο των Βρυξελλών...

ΗΡΘΕ η ώρα όχι μόνον να αποτιμηθεί το σκληρό πείραμα της τελευταίας επταετίας,
παρά και να αναθεωρηθεί η τόσο αμφιλεγόμενη Συνθήκη του Μάαστριχτ...

ΜΕ την εισαγωγή, μάλιστα ­ για πρώτη φορά ­ της «ρήτρας απασχόλησης», ως
απαρχή επιστροφής στο αρχικό όραμα της κοινωνικής Ευρώπης.

ΔΕΝ είναι διόλου τυχαίο, άλλωστε, ότι τόσο στη Βρετανία όσο και τη Γαλλία η
παταγώδης εκλογική ήττα των κυβερνώντων συντηρητικών κομμάτων...

ΣΗΜΑΤΟΔΟΤΕΙ και την καταδίκη της παρατεταμένης πολιτικής της λιτότητας για να
υπηρετηθεί ο στόχος της νομισματικής ενοποίησης...

ΠΟΥ σαν μοιραία συνέπεια είχε την πρωτοφανή διόγκωση της ανεργίας και την
ανασφάλεια των πολιτών για το μέλλον.

ΑΥΤΗ η αλλαγή έχει ασφαλώς σημασία για τη χώρα μας στο μέτρο στο οποίο...

ΤΑ ζητήματα της πολιτικής και ­ κυρίως ­ της νομισματικής ενοποίησης, που
άμεσα μας αφορούν, θα μπορέσουν τώρα να επανατοποθετηθούν...

ΜΕ πνεύμα διαφορετικό από εκείνο που επέβαλε το Μάαστριχτ για την Ευρώπη των
ισχυρών και των δύο ταχυτήτων.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15852N033</ED>
<ID>
ID:162425

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N03&aa=3</URL></REF>


Article

<CATEGORY>vin04</CATEGORY>

 <H5>Λουκάς Αποστολίδης:
</H5><H5>Δημήτρης Σταμάτης:
</H5><H5>Νινή Τζάνετ:
</H5><H5>Γιώργος Μαυρωτάς:
</H5><H2>ΕΙΠΑΝ
</H2>
<H3></H3>(ο γ' αντιπρόεδρος της Βουλής λέει ­ στον «Αδέσμευτο Τύπο» ­ αν φοβάται δεξιά
στροφή του ΠΑΣΟΚ)

«Ταμπέλες "δεξιά", "αριστερά" κ.ά. μπορείς να βάλεις χωρίς να σ' ενοχλήσει ο
τροχονόμος. Το πρόβλημα είναι να βαδίσεις αριστερά και να μη σε περιμένει στη
στροφή ο λαός. Κι αυτό προσπαθούμε σήμερα μέσα σε πολλά Μπωφόρ».

(ο πρώην βουλευτής της Πολιτικής Άνοιξης, για το κόμμα του, στον Φλας)

«Η Άνοιξη είναι μία, δεν υπάρχουν πολλές εκδοχές της Άνοιξης».

(η ηθοποιός, στον «Τύπο» της Κυριακής)

«Σήμερα οι ηθοποιοί κάνουν ένα σίριαλ και λύνουν το πρόβλημά τους».

(ο αρχηγός της Εθνικής Ομάδας Πόλο, για τη δεύτερη θέση που κατέλαβε η ομάδα
στο Παγκόσμιο Κύπελλο ­ στον Φλας)

«Η 6η θέση στην Ολυμπιάδα της Ατλάντα ήταν ένα ορεκτικό για το τι θα
επακολουθούσε (...). Ο αθλητής είναι και πρέπει να είναι αχόρταγος, πρέπει να
του ανοίγει η όρεξη σε κάτι τέτοιες ευκαιρίες (...).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15852N034</ED>
<ID>
ID:162463

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N03&aa=4</URL></REF>


Article

<CATEGORY>vin05</CATEGORY>

 <H5>Το μήνυμα στα γαλλικά
</H5><H5>Μετράνε... μέρα - νύχτα
</H5><H5>Βουβάλια, βατράχια
</H5><H5>Πάντοτε Άγγλοι
</H5><H2>ΜΙΚΡΟΠΟΛΙΤΙΚΟΣ
</H2><H2></H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΛΟΙΠΟΝ, όπως ίσως έχετε υπόψη σας, το ΠΑΣΟΚ ­ και βεβαίως και τα στελέχη του
ΠΑΣΟΚ ­ τα είχαν πάντοτε καλύτερα με το Γαλλικό Σοσιαλιστικό Κόμμα και τα
στελέχη του, απ' όσο τα είχαν με τα άλλα μεγάλα σοσιαλιστικά κόμματα της
Ευρώπης, όπως για παράδειγμα το Εργατικό της Βρετανίας

ΕΤΣΙ, και η θερμή ανταπόκριση που γνώρισε η κ. Βάσω Παπανδρέου κατά τη
διάρκεια της παρουσίας της στην τελευταία προεκλογική συγκέντρωση του κ. Λ.
Ζοσπέν εξηγείται ­ όπως εξηγείται και η χθεσινή ενέργεια του κ. Κ. Σημίτη:
Έγραψε ο ίδιος ­ στα γαλλικά, παρακαλώ ­ το κείμενο του συγχαρητηρίου
τηλεγραφήματος προς τον νέο πρωθυπουργό της Γαλλίας...

Ε, ΕΔΩ που τα λέμε, άψογη ήταν η οργάνωση του συνεδρίου της «Άνοιξης» ­ αν και
ήταν άπειροι από τέτοια οι άνθρωποι, κατάφεραν να το οργανώσουν το πράγμα...
υπερβατικά ­ αλλά στην καταμέτρηση των ψήφων για το Κεντρικό Συμβούλιο μας τα
χάλασαν: Αν όλα, μα όλα, πήγαν καλά κατά τη διάρκεια της χθεσινής νύχτας, τότε
σε λίγη ώρα θα αρχίσουν να γίνονται γνωστά τα ονόματα εκείνων πού εκλέγονται
στο ανώτερο όργανο του κόμματος.

ΑΠ' Ο,ΤΙ φαίνεται πάντως, ο κ. Αντ. Σαμαράς θα ελέγχει απολύτως ­ μα, απολύτως
­ το Κεντρικό Συμβούλιο του κόμματος. Πράγμα που δεν αρέσει καθόλου ­ μα,
καθόλου ­ στον κ. Νικ. Κακλαμάνη.

ΠΟΙΑ ΕΙΝΑΙ η ρήση που όλο και συχνότερα χρησιμοποιούν τα κατώτερα στελέχη της
Ρηγίλλης; Μα, ποια άλλη; Εκείνη που λέει πως όταν τσακώνονται στον βάλτο τα
βουβάλια, την πληρώνουν τα βατράχια.

Πότε χρησιμοποιούν αυτή τη ρήση τα κατώτερα στελέχη της Ρηγίλλης; Μα, όταν
πρόκειται να «συνεργαστούν», με θέμα την αναθεώρηση του Συντάγματος, οι κ.κ.
Ι. Βαρβιτσιώτης και Πρ. Παυλόπουλος.

Όπως είναι γνωστό, ο κ. Βαρβιτσιώτης θεωρεί εαυτόν ειδικόν επί των
συνταγματικών, ενώ ο κ. Παυλόπουλος είναι συνταγματολόγος..

Ο «ειδικός» θεωρεί ­ λόγω και του ότι έχει διατελέσει αντιπρόεδρος του
κόμματος ­ ότι έχει κάτι από το αλάθητο του Πάπα και ότι, τέλος πάντων, η
αναθεώρηση του Συντάγματος είναι πολύ σοβαρή υπόθεση για να την αφήσουμε στους
συνταγματολόγους, ενώ ο συνταγματολόγος θεωρεί ότι τα συνταγματικά είναι πολύ
σοβαρή υπόθεση για να την αφήσουμε στους «ειδικούς».

Καλά όλα αυτά ­ τα βατράχια, τι φταίνε;

Ε, ΕΙΠΑΜΕ ­ Μπλερ, Κεντροαριστερά και λοιπά, αλλά οι Βρετανοί είναι πάντοτε
Βρετανοί: Πανηγυρίσαμε εδώ στην Ελλάδα επειδή «πέρασε» στο κείμενο της
Διακυβερνητικής η εγγύηση για τα σύνορα των χωρών της Ευρώπης, αλλά χθες, στο
Συμβούλιο Υπουργών Εξωτερικών, οι Βρετανοί... άλλαξαν γνώμη!

Και τώρα; Ε, τι και τώρα; Ο κ. Γ. Παπανδρέου έχει κλείσει ραντεβού με τον
υπουργό Εξωτερικών του κ. Τ. Μπλερ, μπας και τον μεταπείσει...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15852N042</ED>
<ID>
ID:162389

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N04&aa=2</URL></REF>


Article

<CATEGORY>vin05</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η Αττική
</H2>
Ο ΛΟΓΟΣ στους αναγνώστες. Ο Χ.Γ. Περογιαννάκης, Κ. Σάββα 6,
Πατήσια, γράφει:

«Ο μύθος δηλοί και η πραγματικότητα επιβεβαιώνει ότι η Ελλάς, που είναι μάλλον
θάλασσα διακοπτομένη από ξηρά και όχι ξηρά διακοπτομένη από θάλασσα, και
ιδιαίτερα η Αττική ­ όπου η Αθήνα, η "Ελλάς Ελλάδος", κατά Πλάτωνα ­ είναι
χώρα θεϊκή· και ως τέτοια, προνομιούχα τόσο, όσο καμία άλλη περιοχή του κόσμου.

Τα φυσικά χαρακτηριστικά της Αττικής, με τον γειτονικόν χερσαίον, νησιωτικόν
και θαλάσσιον χώρον, σε συνδυασμό με τα διαδραματισθέντα σ' αυτόν
κοσμοϊστορικά ποικίλα πολεμικά, καλλιτεχνικά, φιλοσοφικά και άλλα πνευματικά
επιτεύγματα, ακατάλυτα στον αιώνα των αιώνων (κληρονομιά ολοκλήρου του
ανθρωπίνου γένους), αναδεικνύουν την περιοχή αυτήν της Γης ως τον
περιφημότερο, ενδοξότερο, και ιδιαιτέρου κάλλους τόπον της υφηλίου.

Ως τέτοια, λοιπόν, που είναι η Αττική, φρονώ ότι πρέπει να την ανακηρύξωμε
ως διατηρητέον, εκπάγλου κάλλους, μνημείον, που
δικαιούται του σεβασμού μας και των φροντίδων μας. Με αυτόν τον τρόπον, θα
μπορούμε με τις καρδιές μας και με τις ψυχές μας να δίνωμε λόγον στους
προγόνους μας, στους όντες και στους μελλούμενους Έλληνες και όχι μόνον. Σε
όλους, δηλαδή, αυτούς που πέρασαν δημιουργούντες, σ' αυτούς τους άξιους που
υπάρχουν και σ' αυτούς που θα έρχονται.

Κάθε παρέμβαση δημοσίων ή ιδιωτικών φορέων οιουδήποτε τομέα επιβάλλεται να
γίνεται προσεκτικά, με γνώμονα τα προαναφερθέντα και με σεβασμό προς αυτά και
με σκοπό την αιωνιότητα.

Οικοδομήματα τύπου ουρανοξυστών, όπως αυτά που δυστυχώς έχουν αρχίσει να
κάνουν εδώ και εκεί την "ασεβή" παρουσία τους, πρέπει να απαγορεύονται, διότι
εκτός των άλλων αντίκεινται στην ηπιότητα, σεμνότητα και αρμονία του αττικού τοπίου.

Επίσης, πολυώροφες πολυκατοικίες στις υπώρειες των λόφων, οι οποίες με τον
προπετή όγκο τους αποκρύπτουν τις κορυφές των λόφων ­ φυσικούς εξώστες οπτικής
απόλαυσης της ομορφιάς του Λεκανοπεδίου ­ πρέπει να σταματήσουν να
οικοδομούνται. Τούτο δε, και για τον επιπρόσθετον λόγον ότι είναι
"αντιδημοκρατικές", διότι υποβαθμίζουν την αστική περιουσία των γειτόνων. Ο
περιβόητος αρχαίος πολεοδόμος, φιλόσοφος και δημοκράτης, ο και τον Πειραιά
θαυμάσια πολεοδομήσας, Ιππόδαμος ουδέποτε θα παραθεωρούσε τέτοιες ως οι
παραπάνω απόψεις.

Εξ άλλου, φρονούμε ότι: θα πρέπει να τεθεί τέρμα στη σπατάλη χρησιμοποίησης
μαρμάρων της Αττικής, αλλά και της λοιπής χώρας, στα νεκροταφεία, στα οποία,
μάλιστα, μετά την παρέλευση συνήθως τριών ετών από της ταφής του νεκρού,
γίνεται εκταφή και θρυμματισμός των μαρμάρων του τάφου για να παρασκευαστεί
νέα ταφή και νέα σπατάλη μαρμάρων, για πολυδάπανη διευθέτηση του προσωρινού
και πάλι τάφου. Με ευχαρίστηση έχομε διαπιστώσει ότι ο Δήμος Θεσσαλονίκης έχει
ήδη αντιμετωπίσει θετικά το θέμα».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15852N044</ED>
<ID>
ID:162449

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N04&aa=4</URL></REF>


Article

<CATEGORY>vin04</CATEGORY>

 <H5>ΘΑ ΖΗΤΗΣΟΥΝ ΔΙΑΦΑΝΕΙΑ ΚΑΙ ΑΜΕΣΗ ΑΛΛΑΓΗ ΝΟΜΟΥ ΓΙΑ ΤΙΣ ΔΑΠΑΝΕΣ ΥΠΟΨΗΦΙΩΝ ΒΟΥΛΕΥΤΩΝ
</H5><H2>Αντεπίθεση των «μικρών»
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ο κύκλος με το θέμα των προεκλογικών δαπανών των υποψηφίων βουλευτών δεν
έκλεισε με τη συνέντευξη της αρμόδιας διακομματικής κοινοβουλευτικής επιτροπής.

ΤΗ «ΣΚΥΤΑΛΗ» πήραν τα μικρότερα κόμματα, το ΚΚΕ, ο ΣΥΝ και το ΔΗΚΚΙ, που έχουν
και κάθε... έννομο συμφέρον αλλά και, όπως διαφαίνεται, θα «σηκώσουν» το θέμα,
ζητώντας αλλαγή του νόμου.

Πρόκειται για έναν «εύκολο» στόχο, αφού και ο πρόεδρος της Βουλής Απόστολος
Κακλαμάνης δήλωσε ότι ο νόμος είναι για τον κάλαθο των αχρήστων. Και,
επιπροσθέτως, οι «μικροί» έχουν... καθαρή τη «φωλιά» τους. Οι υποψήφιοί τους
δεν είχαν ιδιαίτερες προσωπικές δαπάνες στη διάρκεια του προεκλογικού αγώνα.
Δεν είχαν ατομικά προεκλογικά κέντρα και δεν κυκλοφόρησαν ατομικά φυλλάδια,
εκτός και αν τα εξέδιδε το κόμμα τους, για όλους τους υποψηφίους του σε ένα νομό.

Χθες ο βουλευτής του ΣΥΝ Πέτρος Κουναλάκης και μέλος της διακομματικής
επιτροπής που ήλεγξε, χωρίς όμως ουσιαστικό αποτέλεσμα, τις προεκλογικές
δαπάνες, σε ερώτηση που κατέθεσε προς τον υπουργό Εσωτερικών θέτει το ζήτημα
άμεσης αλλαγής της σχετικής νομοθεσίας.

Στο μεταξύ, ο βουλευτής του ΚΚΕ Στρατής Κόρακας έχει θέσει στο Κοινοβούλιο
ζήτημα για μια σοβαρή νομοθετική μεταρρύθμιση που θα προβλέπει την κατάργηση
του σταυρού προτίμησης και την καθιέρωση της λίστας στις εκλογές, καθώς και
την κατάργηση της ατομικής διαφήμισης των υποψηφίων, με φυλλάδια ή μέσω των ΜΜΕ.

Μάλιστα, στην πρόσφατη συνέντευξη Τύπου της διακομματικής κοινοβουλευτικής
επιτροπής, ο κ. Κόρακας επεσήμανε ­ συμφωνώντας με τον κ. Κουναλάκη ­ ότι
μόνον ένας αυστηρός έλεγχος κατά τη διάρκεια του προεκλογικού αγώνα, και όχι
εκ των υστέρων, θα μπορούσε να αναβαθμίσει την πολιτική ζωή.

Για το ίδιο θέμα, ο πρόεδρος του ΔΗΚΚΙ Δημήτρης Τσοβόλας προτίθεται να
αναλάβει πρωτοβουλία στα πλαίσια της νέας συζήτησης για την αναθεώρηση του
Συντάγματος. Πέραν της συνταγματικής κατοχύρωσης πάγιου εκλογικού συστήματος
και του καθορισμού πάγιων κανόνων πολιτικής συμπεριφοράς των υποψηφίων, το
ΔΗΚΚΙ θέτει ως στόχο τον καθορισμό κανόνων ισότιμης προβολής των θέσεων όλων
των κομμάτων και ισότιμης παρουσίασης από τα ΜΜΕ όλων όσων στελεχώνουν τα
ψηφοδέλτια, ανεξαρτήτως της εκλογικής δύναμης των κομμάτων.

Ίσως το πλέον σημαντικό είναι ότι και στα τρία μικρότερα κόμματα αναπτύσσεται
τις τελευταίες ημέρες η άποψη για κοινή δράση με στόχο τη «διαφάνεια στις
προεκλογικές δαπάνες».

Αν θα τελεσφορήσει η προσπάθεια και πολύ περισσότερο τι απήχηση θα έχει είναι
ακόμη άγνωστο. 
Αναμένεται, ωστόσο, η κίνηση αυτή να επηρεάσει και τους «μεγάλους», κυρίως
επειδή η συζήτηση για το Σύνταγμα έχει ανάψει για τα καλά...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15852N051</ED>
<ID>
ID:162375

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N05&aa=1</URL></REF>


Article

<CATEGORY>vin04</CATEGORY>

 <H2>Η δέκατη φρεγάτα μας έρχεται από την Ολλανδία
</H2>
ΑΛΛΗ ΜΙΑ φρεγάτα απέκτησε το Πολεμικό Ναυτικό, ανεβάζοντας τον αριθμό των
σκαφών αυτής της κατηγορίας σε δέκα.

Πρόκειται για μία μεταχειρισμένη φρεγάτα τύπου «S», που αγόρασε η Ελλάδα από
την Ολλανδία αντί 80 εκατ. δολαρίων και η οποία θα ενταχθεί στον στόλο, στο
τέλος Δεκεμβρίου.

Η τυπική επικύρωση της προμήθειας αναμένεται να γίνει αύριο, κατά τη
συνάντηση που θα έχουν στο «Πεντάγωνο» ο υπουργός Εθνικής Άμυνας με τον
Ολλανδό ομόλογό του κ. Τζ. Βουρχέβε, που επισκέπτεται την Ελλάδα ύστερα από
πρόσκληση του κ. Τσοχατζόπουλου.

Οι διαπραγματεύσεις μεταξύ των Π. Ναυτικών των δύο χωρών διήρκεσαν πολλούς
μήνες και η συμφωνία επιτεύχθηκε ύστερα από σημαντική μείωση της τιμής που
έκαναν οι Ολλανδοί. Η φρεγάτα είναι ίδιου τύπου με τις πρώτες ολλανδικές
φρεγάτες που αγόρασε η Ελλάδα («Λήμνος» και «Έλλη»).

Στο μεταξύ, ολοκληρώνεται τον επόμενο μήνα η επιχειρησιακή εκπαίδευση του
ιπτάμενου προσωπικού των τεσσάρων νέων αεροσκαφών ναυτικής συνεργασίας Orion.
Το 5ο αεροσκάφος της κατηγορίας αυτής αναμένεται από τις ΗΠΑ τον Αύγουστο. Τα
ελληνικά Orion έχουν ήδη αρχίσει να συμμετέχουν σε ασκήσεις.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15852N052</ED>
<ID>
ID:162411

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N05&aa=2</URL></REF>


Article

<CATEGORY>vin04</CATEGORY>

 <H2>Πρώτη δύναμη η ΠΑΣΚΕ στον ΟΤΕ
</H2>
ΤΗΝ ΑΥΤΟΔΥΝΑΜΙΑ κατέκτησε πάλι η ΠΑΣΚΕ/ΠΑΣΟΚ στη διοίκηση της Ομοσπονδίας
Εργαζομένων ΟΤΕ/ΟΜΕ-ΟΤΕ. Η φιλοκυβερνητική συνδικαλιστική παράταξη πήρε τις 19
από τις 35 έδρες στο Δ.Σ. της Ομοσπονδίας, η οποία καλύπτει τους 23.000
υπαλλήλους του ΟΤΕ. Τα αποτελέσματα των εκλογών για την ανάδειξη νέας
διοίκησης στην ΟΜΕ-ΟΤΕ, που έγιναν στο κλείσιμο του 20ού Συνεδρίου της
Ομοσπονδίας, έχουν ως εξής:

* ΠΑΣΚΕ/ΠΑΣΟΚ: 135 ψήφοι και 19 έδρες (είχε 19 έδρες και αύξησε τις ψήφους).

* ΔΑΚΕ/Ν.Δ.: Πήρε συνολικά 10 έδρες (έχασε 2 έδρες).

* Συνεργασία (Συνασπισμός - Συνεργαζόμενοι): Πήρε 4 έδρες (κέρδισε 2).

* ΕΣΚ/ΚΚΕ: Πήρε 2 έδρες (όσες κατείχε).

Από την ΠΑΣΚΕ εξελέγησαν οι: Γ. Μανιάτης (ο οποίος αναμένεται να πάρει και
πάλι τη θέση του προέδρου στην Ομοσπονδία), Ε. Ανέστης, Π. Κοτρώνης, Α.
Σεγιάννης, Β. Κίκκινας, Σπύρος Λάζαρης, Χρήστος Οικονόμου, Κ. Κατής, Δ.
Καπετανάς, Κ. Χαρισόπουλος, Ν. Τζανάκος, Γ. Παναγόπουλος, Ζ. Ουρανός, Χ.
Χαραλαμπόπουλος, Γ. Κουτσιμπογιώργος, Μ. Μπαχτσές, Κ. Μάρκου και Θ. Παπαδόπουλος.

Από τη ΔΑΚΕ εξελέγησαν οι: Α. Μπιρμπίλης, Γ. Τζούλης, Δ. Συλεούνης, Ε.
Γιαννακόπουλος, Κ. Πουλάκης, Σ. Νικολαρόπουλος, Κ. Κριτσιλίγκος, Λ.
Μπαλωμένος, Γ. Λιούντρης και Ερασμία Κυριαζή.

Από τη Συνεργασία (Συνασπισμός - Συνεργαζόμενοι) εξελέγησαν οι: Κ. Ανέστος, Κ.
Παπαχρήστος, Δ. Καραγιάννης και Α. Ρούκος.

Από την ΕΣΚ/ΚΚΕ εξελέγησαν οι: Π. Τσουκαλάς και Α. Κλάδης.

Επίσης, πρώτη δύναμη αναδείχτηκε η ΠΑΣΚΕ και στις εκλογές που έγιναν για την
ανάδειξη νέας διοίκησης στην Πανελλήνια Ομοσπονδία Εργαζομένων ΟΤΑ/ΠΟΕ-ΟΤΑ. Η
ΠΑΣΚΕ-ΟΤΑ πήρε 41,58% και 11 έδρες στο Γενικό Συμβούλιο, ενώ οι άλλες
παρατάξεις πήραν: Δημοκρατική Ενότητα: 27.03% (7 έδρες), ΔΑΚΕ: 15,12% (4
έδρες), ΑΣΚ: 8,88% (2 έδρες) και Αγωνιστικές Κινήσεις: 3,21% (1 έδρα).

Τέλος, στις εκλογές που έγιναν για την ανάδειξη νέας διοίκησης στον Πανελλήνιο
Σύλλογο Διπλωματούχων Μηχανολόγων - Ηλεκτρολόγων, η ΠΑΣΚ/ΠΑΣΟΚ πήρε 37,05% και
αναδείχθηκε πρώτη δύναμη εξασφαλίζοντας το μεγαλύτερο ποσοστό στην ιστορία της
(το 1995 είχε 30,81%).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15852N053</ED>
<ID>
ID:162441

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N05&aa=3</URL></REF>


Article

<CATEGORY>vin04</CATEGORY>

 <H2>Μηνυτήρια αναφορά Κωνσταντινίδη μετά τις δηλώσεις Μητσοτάκη
</H2>
ΘΕΣΣΑΛΟΝΙΚΗ.

Γραφείο Βόρειας Ελλάδας

«Ο ΚΩΝΣΤΑΝΤΙΝΟΣ Μητσοτάκης πρέπει, επιτέλους, να διευκρινίσει τι ακριβώς
εννοεί με τις δηλώσεις του. Υπήρχε ή όχι το σκάνδαλο στην Τράπεζα Κρήτης»,
διερωτάται στη μηνυτήρια αναφορά που κατέθεσε χθες στην Εισαγγελία
Θεσσαλονίκης ο πρώην βουλευτής της Ν.Δ. Κ. Κωνσταντινίδης, ζητώντας
επαναδιερεύνηση της υπόθεσης για να αποκαλυφθεί ­ όπως υποστηρίζει ­ αν υπήρξε
ή όχι σκευωρία.

Ο πρώην βουλευτής και δημόσιος κατήγορος στη διάρκεια των προανακριτικών
διαδικασιών για την υπόθεση του σκανδάλου Κοσκωτά, ισχυρίστηκε ότι είναι
αναγκασμένος να καταθέσει τη μήνυση ύστερα από τον θόρυβο που προκάλεσε η
δημόσια αυτοκριτική του επίτιμου προέδρου της Ν.Δ. ­ για λάθη που έγιναν το
καλοκαίρι του '89 ­ αλλά οι δηλώσεις πολιτικών και μη προσώπων που
επακολούθησαν τις τελευταίες ημέρες.

Αναφερόμενος, εξάλλου, στον πρώην υπουργό του ΠΑΣΟΚ Δ. Τσοβόλα, είπε ότι στο
στάδιο της προανάκρισης ήταν ο πρώτος που υποστήριξε την παραγραφή των
υποθέσεών του.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15852N054</ED>
<ID>
ID:162464

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N05&aa=4</URL></REF>


Article

<CATEGORY>vin04</CATEGORY>

 <H2>Προκλήσεις Τουρκοκυπρίων
</H2>
ΔΥΟ ακταιωροί του κατοχικού καθεστώτος προέβησαν χθες βράδυ σε προκλητικές
κινήσεις ανοιχτά του Κάβο Γκρέκο, στις ελεύθερες περιοχές της Κύπρου.

Τα δύο σκάφη εθεάθησαν γύρω στις 7 χθες βράδυ να εξέρχονται από το κατεχόμενο
λιμάνι της Αμμοχώστου, να περνούν μέσα από τη νεκρή ζώνη της θαλάσσιας
περιοχής του Παραλιμνίου και να κατευθύνονται σε απόσταση ενός χιλιομέτρου από
την ακτή προς το ακρωτήριο Κάβο Γκρέκο, όπου παρέμειναν για δέκα λεπτά.
Ακολούθως, συνέχισαν να κινούνται προς τη θαλάσσια περιοχή ανοιχτά της
Λάρνακας. Πηγές των αρχών ασφαλείας της Δημοκρατίας δήλωσαν ότι τα σκάφη
παρακολουθούνται από την πρώτη στιγμή .

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15852N055</ED>
<ID>
ID:162473

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N05&aa=5</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Εδώ είμαι, φίλοι μου...
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Πρυτανικές εκλογές στο Δημοκρίτειο Πανεπιστήμιο Θράκης. Τρία ψηφοδέλτια
διεκδικούν την προτίμηση των εκλεκτόρων. Ξεχνιέμαι και ψάχνω να βρω το όνομά
μου. Δεν είμαι ανάμεσα στους υποψηφίους κι όμως νιώθω να 'μαι παντού.Ξέρω
μια πόλη

την περπάτησα κι εγώ...

πορφυρογέννητο το πέλμα μου...

άφησε ίχνη, λόγο, όνειρο...

(Ελένη Σκάβδη, Ξέρω μια πόλη)

Ύστερα από δεκαεννιά χρόνια μαχητικής παρουσίας στα πανεπιστημιακά πράγματα
του ακριτικού ιδρύματος, αυτήν τη φορά απουσιάζω από τις «ζυμώσεις», τις
«επιρροές», τα «στρατηγεία».

Ο κύκλος μοιάζει να κλείνει. Όμως ΟΛΟΙ και ΟΛΑ βρίσκονται μέσα.

Θυμάμαι το 1978, όταν είχα διορισθεί βοηθός στην Έδρα Εγκληματολογίας,
Σωφρονιστικής και Ανακριτικής της Νομικής Σχολής, την έκπληξή μου για τις
πρωτόγνωρες πολύχρωμες εικόνες, για το βάθος πολιτισμού και ιστορίας, για την
εθνική μας μοναξιά, για την καλοσυνάτη καρτερία των κατοίκων, για την ειρηνική
ατμόσφαιρα της συμβίωσης.

Κι ύστερα ήρθε ο έντονος συνδικαλισμός με το ΕΔΠ, οι αγώνες για ένα
δημοκρατικό Πανεπιστήμιο, ο νόμος-πλαίσιο του 1982, η εξέλιξη στις ακαδημαϊκές
βαθμίδες, η προεδρία της Νομικής, η Αντιπρυτανεία, η Πρυτανεία.

Μια πορεία γεμάτη πάθος. Με φίλους συνεπείς στις κοινές μας αρχές. Μ' εχθρούς
που γρήγορα μάς πίστεψαν και έγιναν φίλοι μας. Αμούστακα παιδιά τότε οι παλιοί
φοιτητές μου, σήμερα στεκόμαστε πλάι-πλάι ως συνάδελφοι κι ελπίζω γρήγορα να
ξεπεράσουν ­ σ' επιστημοσύνη, σε όραμα, σε ευαισθησία και αγώνα ­ τη δική μας
τη γενιά. Μόνον έτσι άλλωστε θα δικαιωθούμε. Αγέρωχοι κι απρόσιτοι τότε οι
παλιοί τακτικοί καθηγητές, σήμερα καθόμαστε μαζί και σχεδιάζουμε, χωρίς
διακρίσεις και αποκλεισμούς, το μέλλον της Νομικής Σχολής και του ΔΠΘ.

Και γύρω μας ένα σωρό νέοι άνθρωποι, από κάθε γωνιά της Ελλάδας, μαζί με τους
Ξανθιώτες, τους Κομοτηναίους και τους Αλεξανδρουπολίτες, στηρίζουν την
προσπάθειά μας, αγγίζουν το όνειρό μας, χαλυβδώνονται από τις δυσκολίες μας.

Δεκαεννιά χρόνια. Με τι να τα μετρήσω; Πώς να τα ζυγίσω; Με την κλίμακα των
Μπωφόρ (στον αέρα ή στις πολιτικές αναταράξεις στο πανεπιστημιακό γίγνεσθαι);
Με τις τύψεις των λαθών (στις εκτιμήσεις καταστάσεων ή στις προθέσεις των
ανθρώπων); Με το βάρος της οδύνης (για συνεργάτες που πρόδωσαν, που μήδισαν,
που μας αδίκησαν); Με το χαμόγελο του αγνώστου που μας χαιρετάει κάθε πρωί, με
τα λόγια αναγνώρισης του πτυχιούχου, με τα πολύγλωσσα φιλικά ακούσματα της γειτονιάς;.

Όπως όμως και να αξιολογήσει κανείς τη δική του πορεία, αυτό που μετράει είναι
το πώς τον είδαν οι άλλοι. Πόσους (και γιατί) ενέπνευσε ή διέψευσε. Σε ποιους
άνοιξε νέους δρόμους και σε ποιους κλειδαμπάρωσε την τελευταία ευκαιρία.

Ποιες προσδοκίες άφησε να πέσουν στο αβαθές της γραφειοκρατίας και σε ποιες
ελπίδες δεν πίστεψε. Σε ποιες σειρήνες ενέδωσε και σε ποια κελεύσματα
αντιστάθηκε. Ποιους θυσίασε στον βωμό των ισορροπιών και συσχετισμών και για
ποιους θυσιάστηκε στο όνομα της φιλίας και της αλληλεγγύης.

Όταν θα 'ρθει η ώρα του απολογισμού, ένα εύσημο θα μου δώσει χαρά. Να
συνεχίζουν να με φωνάζουν «δάσκαλο». Δεκαεννιά χρόνια. Ένας κύκλος κλείνει.
Ένας άλλος ανοίγει. Τέλος εποχής; Αδύνατον. Η ψυχή αντιδρά σε κάθε σκέψη «απόδρασης».

Η ζωή στη Θράκη, η επαφή με τους Θρακιώτες μ' έκανε να βλέπω και να βιώνω
διαφορετικά τις ίδιες τις αξίες της ζωής και την αξιοπρέπεια του ανθρώπου.

Κανένα ΦΕΚ και καμία καινούργια προοπτική δεν μπορούν να σβήσουν αλύτρωτες
μνήμες στην Κομοτηνή.

Κανένα τεχνητό ασυμβίβαστο (διάφορων εντιμότατων πολιτικών γόνων) δεν
πρόκειται να με απογοητεύσει ή να μειώσει τις νέες μου παρεμβάσεις για τη
Θράκη και το Πανεπιστήμιό της. Κανένα μελλοντικό κύρος, γόητρο, οφφίτσιο δεν
μπορεί να συγκριθεί με τη διαχρονική αγάπη των Θρακιωτών. Αυτή την αγάπη δεν
έχει κανείς μας το δικαίωμα να προδώσει. 
Ούτε βέβαια να εγκαταλείψει μόνους όσους έμαθαν να δίνουν στη Θράκη και όχι να
κερδίζουν θρακολογούντες. Δεν ξεχνώ.

Ό, τι κι αν έγινα στη Θράκη το οφείλω. Όπου κι αν πάω, η Θράκη θα με ενώνει με
τους χιλιάδες φοιτητές μου, τους εκατοντάδες συναδέλφους και φίλους, με τους
ανώνυμους Θρακιώτες, που ΟΛΟΙ, όρθιοι και περήφανοι, θυμίζουν στους
χαρτογιακάδες τι σημαίνει να «γράφεις Ιστορία» στο ΔΠΘ και στην ακριτική γη.

ΥΓ: Άλκη, Κώστα, Δημοσθένη, Διονύση, Στέργιο, Σταύρο, Μιχάλη, Θανάση,
Μουσταφά, Τάσο, Μήτσο, Χασάν, Βασίλη, Γιάννη, Γιώργο.

Εδώ πλάι σας είμαι, φίλοι μου.

Ο καθηγητής της Νομικής Γιάννης Πανούσης είναι πρύτανης στο Δημοκρίτειο
Πανεπιστήμιο Θράκης.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15852N062</ED>
<ID>
ID:162412

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Για την καλή κυκλοφορία του... χρήματος
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

ΝΙΣΑΦΙ πια. Τέτοια σπουδή, τέτοια συνέπεια... Τόσες ανάγκες υπάρχουν, τόσα ­
χρόνια και πιεστικά ­ αιτήματα εκ μέρους των πολιτών. Και απ' όλα αυτά οι
δήμαρχοι διάλεξαν ένα, το βάφτισαν «κυκλοφοριακές ρυθμίσεις» κι επιδίδονται
μετά ζήλου και αποτελεσματικότητας στην εφαρμογή τους. Πώς; Πολύ απλό.

Πρώτον, φυτεύουν παντού παρκόμετρα. Και μετά προσπαθούν να μας πείσουν ότι με
τον τρόπο αυτό βελτιώνεται η κυκλοφορία. Λες και η κυκλοφορία είναι υπόθεση
μερικών κερμάτων και όχι συνάρτηση όλων εκείνων των παραγόντων ) που ή θα σ'
αποτρέψουν να χρησιμοποιείς διαρκώς το Ι.Χ. αυτοκίνητό σου ή δεν θα σε
υποβάλουν στον πειρασμό να το παρκάρεις όπου βρεις λίγο ελεύθερο χώρο,
προκειμένου να κάνεις τη δουλειά σου.

Και είναι τόσο μεγάλο το οικονομικό όφελος για τους δήμους ­ χρήμα ζεστό που
θα ήταν ακόμη περισσότερο αν ορισμένοι στη βιασύνη τους (;) δεν είχαν
προχωρήσει σε τόσο σκανδαλώδεις υπέρ των ιδιωτικών εταιρειών, που
διαχειρίζονται το σύστημα, συμβάσεις ­ που πήραν φόρα. Έτσι, λοιπόν,
επεκτείνουν το σύστημα σε περιοχές αμιγούς κατοικίας, με το πρόσχημα ότι
δίνουν ελευθέρας στους κατοίκους. Κι εσύ, ο επισκέπτης ας πούμε αυτών των
κατοίκων που πας για να πεις... «Χρόνια Πολλά», πρέπει να καταθέσεις τον
οβολόν σου σαν να περνάς τα σύνορα για να επισκεφθείς ξένη χώρα. Κι αυτό,
υποτίθεται, ότι εξυπηρετεί την κυκλοφορία. Χώρια που οι κάτοικοι οι ίδιοι
διαμαρτύρονται ότι σχεδόν ποτέ οι θέσεις που προορίζονται γι' αυτούς δεν
καλύπτουν τις πραγματικές ανάγκες. 
Δεύτερον, επιμηκύνουν το ωράριο ισχύος των παρκομέτρων. Και από εκεί που
αντιστοιχούσε στις ώρες λειτουργίας των καταστημάτων, άλλοι το ανέβασαν στις 5
τα χαράματα ­ ξέρετε τότε που δεν πέφτει... καρφίτσα στους δρόμους από την
κυκλοφορία ­ κι άλλοι το κατέβασαν στη 1.30 μετά τα μεσάνυχτα, τότε που κανείς
σ' αυτή την πόλη δεν κοιμάται. 
Τρίτον, στην προσπάθειά τους να βρουν κι άλλες θέσεις παρκαρίσματος,
επεκτάθηκαν και σε χώρους που ο ΓΟΚ απαγορεύει, με άλλου είδους συνέπειες.
Τέταρτον, χρησιμοποιούν τα χρήματα που εισπράττουν για να καλύψουν τις μαύρες
τρύπες του προϋπολογισμού τους και όχι για έργα ­ όπως εκ του νόμου
επιβάλλεται ­ που θα βοηθήσουν στην καλή κυκλοφορία.

Και έχουν την απαίτηση, όλα αυτά να τα αποκαλούμε κυκλοφοριακή πολιτική και
όχι εισπρακτική του χειρίστου είδους.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15852N063</ED>
<ID>
ID:162445

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΕΙΡΑ ΕΚΔΗΛΩΣΕΩΝ ΣΤΗΝ ΠΡΩΤΗ ΕΠΕΤΕΙΟ ΤΟΥ ΘΑΝΑΤΟΥ ΤΟΥ
</H5><H2>Θα τιμηθεί η μνήμη Ανδρέα
</H2>
Πρωτοβουλίες, ώστε όλα τα έγγραφα και ντοκουμέντα που θα μπορούσαν να
αποτελέσουν τη βάση του Αρχείου του Ανδρέα Παπανδρέου να συγκεντρωθούν στο
ΠΑΣΟΚ, αναλαμβάνει μέχρι το ετήσιο μνημόσυνο, που θα γίνει στις 22 Ιουνίου, η
Χαριλάου Τρικούπη.ΜΕ ΤΗ διοργάνωση των εκδηλώσεων, που θα γίνουν για να
τιμηθεί η μνήμη του Ανδρέα Παπανδρέου, ασχολήθηκε χθες η Πολιτική Γραμματεία
του ΠΑΣΟΚ, η οποία συνεδρίασε υπό την προεδρία του Πρωθυπουργού κ. Κ. Σημίτη.

«Έχουμε πλήρη συναίσθηση και γνώση ότι η μνήμη τού Α. Παπανδρέου δεν είναι
μόνο πολιτική κληρονομιά και ιστορική παρακαταθήκη για μας, αλλά διαρκής και
ζωντανή παρουσία στη συνείδηση και δράση μας», αναφέρεται σε ανακοίνωση που
εκδόθηκε μετά τη συνεδρίαση.

Εκτός από το μνημόσυνο, που θα γίνει το πρωί της Κυριακής 22 Ιουνίου στο Α'
Νεκροταφείο, αποφασίστηκε να διοργανωθεί και πολιτική εκδήλωση στο Μέγαρο
Μουσικής, το ίδιο βράδυ.

Ο Κ. ΣΗΜΙΤΗΣ

Ομιλητές στην εκδήλωση θα είναι ο Πρωθυπουργός κ. Κ. Σημίτης και ο κ. Ζακ
Λανγκ, ο οποίος ­ στην ανακοίνωση ­ αναφέρεται ως «μεγάλος φίλος» της Ελλάδας
και του Ανδρέα Παπανδρέου. Στην ίδια εκδήλωση θα παρουσιαστεί υπό την
διεύθυνση του Σταύρου Ξαρχάκου το έργο «Πνευματικό Εμβατήριο» του Μίκη
Θεοδωράκη με την Ορχήστρα Σύγχρονης Μουσικής και τη Χορωδία της ΕΡΤ και σολίστ
τη Μαρία Φαραντούρη, τον Μανώλη Μητσιά και τον Ανδρέα Κουλουμπή. Επίσης, θα
παρουσιαστούν τα λαϊκά τραγούδια του «Άξιον Εστί» του Οδυσσέα Ελύτη με τον
Γιώργο Νταλάρα.

ΤΟ ΑΡΧΕΙΟ

Όσον αφορά το Αρχείο του Ανδρέα Παπανδρέου, δεν έχουν καθοριστεί ακόμα, όπως
ανέφεραν κομματικές πηγές, οι κινήσεις που θα γίνουν για τη συγκέντρωση στο
ΠΑΣΟΚ ολόκληρου του υλικού. Εξετάζεται το ενδεχόμενο, είτε να υπάρξει δημόσια
εκδήλωση είτε να γίνουν συνεννοήσεις με την κ. Δήμητρα Παπανδρέου. Η
αξιοποίηση του Αρχείου, που θα συγκεντρωθεί, θα γίνει, όπως έλεγαν οι ίδιες
πηγές, από «φορέα» του ΠΑΣΟΚ ανεξάρτητου από το Ίδρυμα Ανδρέα Παπανδρέου, που
έχουν δημιουργήσει τα παιδιά του ιδρυτή του κόμματος. Η όλη διαδικασία θα
κινηθεί από την Επιτροπή του Εκτελεστικού Γραφείου που έχει οριστεί. Ωστόσο,
πρέπει να σημειωθεί ότι ο Ανδρέας Παπανδρέου είχε αναθέσει το Αρχείο σε
στελέχη του ΠΑΣΟΚ, που όμως δεν συμμετέχουν όλα στην Επιτροπή του Εκτελεστικού Γραφείου.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15852N071</ED>
<ID>
ID:162376

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N07&aa=1</URL></REF>


Article

<CATEGORY>vin04</CATEGORY>

 <H5>ΝΕΑ ΔΕΔΟΜΕΝΑ ΓΙΑ ΤΗ ΘΕΣΗ ΜΑΣ ΣΤΗΝ ΕΥΡΩΠΑΪΚΗ ΕΝΩΣΗ ΚΑΙ ΤΗ ΣΥΜΜΕΤΟΧΗ ΜΑΣ ΣΤΟ
ΕΥΡΩ ΜΕΤΑ ΤΗ ΝΙΚΗ ΤΗΣ ΑΡΙΣΤΕΡΑΣ ΣΤΗ ΓΑΛΛΙΑ * ΠΙΟ ΚΑΘΑΡΟ ΤΟ ΚΟΙΝΩΝΙΚΟ ΠΡΟΣΩΠΟ
ΤΗΣ ΕΥΡΩΠΗΣ
</H5><H2>Η Ελλάδα πιο κοντά στο Μάαστριχτ, μέσω... Ζοσπέν
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 10323 BYTES)
</AUTHOR>

Νέα δεδομένα για τη θέση της Ελλάδας στην Ευρωπαϊκή Ένωση και τη συμμετοχή της
στο κοινό ευρωπαϊκό νόμισμα δημιουργούνται μετά τη νίκη τής γαλλικής Αριστεράς
στις εκλογές της Κυριακής.

ΤΗΝ ΙΔΙΑ στιγμή, η κυβέρνηση έκανε σαφές ότι δεν προτίθεται να μεταβάλει την
οικονομική της πολιτική. «Αυτό το οποίο παραμένει αμετακίνητος στόχος και θέση
μας είναι πως δεν θέλουμε τα επόμενα χρόνια η Ελλάδα να είναι η τελευταία χώρα
της Ευρώπης».

Η δεδηλωμένη απόφαση του Γάλλου Σοσιαλιστή ηγέτη, Λιονέλ Ζοσπέν, να μετάσχει η
χώρα του στο ενιαίο νόμισμα ­ το ευρώ ­ αλλά να γίνουν πιο ελαστικά τα
κριτήρια της συνθήκης του Μάαστριχτ, ώστε να μην επιβάλει περαιτέρω μέτρα
λιτότητας, αλλάζει τα έως τώρα δεδομένα για την Οικονομική και Νομισματική Ένωση.

ΕΛΑΣΤΙΚΟΤΕΡΑ ΚΡΙΤΗΡΙΑ

Έτσι, δύο είναι οι εναλλακτικές δυνατότητες για την εφαρμογή του ευρώ. Είτε να
υπάρξει η περίφημη ελαστικοποίηση των κριτηρίων ­ η οποία θα οδηγήσει σε ένα
νόμισμα λιγότερο ισχυρό, αλλά θα βοηθήσει στη συμμετοχή και των
«προβληματικών» οικονομιών, όπως η Ελλάδα ­ είτε να καθυστερήσει η εφαρμογή
του νομίσματος, ώστε να μπορέσουν να ενταχθούν περισσότερες χώρες.

Η Γερμανία ­ η μόνη, μαζί με την Ισπανία, από τα μέλη της Ευρωπαϊκής Ένωσης
που έχει πλέον συντηρητική κυβέρνηση ­ θα κληθεί να αποφασίσει ποια από τις
δύο επιλογές θα έχει το μικρότερο κόστος για την ίδια, λαμβάνοντας, βέβαια,
υπόψη την προσήλωση των Γερμανών ψηφοφόρων στη δύναμη του μάρκου.

Πάντως, κυβερνητικοί κύκλοι εξέφραζαν την ικανοποίησή τους για το γεγονός ότι
η «κοινωνική Ευρώπη» αποκτά μεγαλύτερα ερείσματα στην Ευρωπαϊκή Ένωση, αλλά
και προβληματισμό για το ενδεχόμενο να υπάρχει οικονομική αστάθεια στην
Ευρώπη, λόγω των αμφιβολιών για την τύχη του ευρώ.

Ο κυβερνητικός εκπρόσωπος εξέφρασε επίσης την ικανοποίησή του για το γεγονός
ότι δύο από τις ελληνικές επιδιώξεις, στο πλαίσιο της Διακυβερνητικής, έγιναν
αποδεκτές στο τελευταίο σχέδιο συνθήκης: να κατοχυρωθεί η αρχή του σεβασμού
και του απαραβίαστου των εξωτερικών συνόρων και το ειδικό καθεστώς των
νησιωτικών περιοχών.

Ταυτοχρόνως, ωστόσο, οι «μεγάλοι» της Ευρωπαϊκής Ένωσης εισηγούνται στη
Διακυβερνητική τον περιορισμό της δύναμης των μικρών χωρών στο Συμβούλιο
Υπουργών. Έτσι, προτείνεται η αύξηση των ψήφων της Ελλάδας από πέντε σε δέκα,
αλλά και η αύξηση των ψήφων των μεγάλων χωρών από 10 σε 25. Εναλλακτικά,
προτείνεται μια «φόρμουλα» στην οποία πρυτανεύει το πληθυσμιακό κριτήριο. Και
οι δύο προτάσεις δεν ικανοποιούν διόλου την ελληνική πλευρά.

Η ΣΥΝΟΔΟΣ ΚΟΡΥΦΗΣ

Την ίδια στιγμή, εντείνονται οι ενδείξεις πως η Διακυβερνητική δεν θα
ολοκληρωθεί στη Σύνοδο Κορυφής του Άμστερνταμ (15-18 Ιουνίου), καθώς όλα τα
μεγάλα θέματα παραμένουν ανοικτά, με τους «15» να μην μπορούν να καταλήξουν σε
συμφωνία. Η νίκη της Αριστεράς στη Γαλλία ενισχύει περαιτέρω αυτό το κλίμα.

Ο πρόεδρος του ΣΥΝ, Νίκος Κωνσταντόπουλος, ζήτησε από τον πρόεδρο της Βουλής
να αναλάβει η κυβέρνηση την πρωτοβουλία για διεξαγωγή προ ημερησίας διατάξεως
συζήτησης στη Βουλή για τη Διακυβερνητική, πρόταση που είχε υποβάλει και ο
πρόεδρος της Ν.Δ., Κώστας Καραμανλής.

Από την πλευρά του, το ΚΚΕ ανακοίνωσε τη συμμετοχή του σε καμπάνια που θα
γίνει στην Ευρώπη το πρώτο δεκαπενθήμερο του Ιουνίου, με σύνθημα «Να
αποφασίσουν οι λαοί για το μέλλον της Ευρώπης. 
Δημοψήφισμα για το Μάαστριχτ. Όχι στην Ευρωπαϊκή Ένωση των πολυεθνικών».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15852N081</ED>
<ID>
ID:162377

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N08&aa=1</URL></REF>


Article

<CATEGORY>vin04</CATEGORY>

 <H2>Απαισιοδοξία Πάγκαλου για την «επιτροπή σοφών»
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΒΡΥΞΕΛΛΕΣ

ΑΠΑΙΣΙΟΔΟΞΙΑ εκφράζει η Αθήνα για τη διαδικασία της «επιτροπής σοφών», ενώ
εξακολουθεί να αναμένει το μνημόνιο των Τούρκων εμπειρογνωμόνων, το οποίο θα
απαντά στο αντίστοιχο ελληνικό. 
Ο υπουργός Εξωτερικών Θ. Πάγκαλος, σε δηλώσεις του στο Λουξεμβούργο, σημείωσε
ότι τα πορίσματα της επιτροπής των εμπειρογνωμόνων δεν πρόκειται να έχουν
«καμία τύχη» και πρόσθεσε ότι είναι σχεδόν βέβαιο πως δεν θα γίνει κατορθωτό
να υπάρξει έως τις 15 Ιουνίου κοινό πόρισμα των δύο χωρών, το οποίο να
παρουσιασθεί στη Σύνοδο Κορυφής του Άμστερνταμ.

Ο κ. Πάγκαλος, ο οποίος συμμετέχει στο Συμβούλιο Υπουργών Εξωτερικών των «15»,
εξέφρασε ακόμη την εκτίμηση ότι η αλλαγή φρουράς στην πρωθυπουργία της
Τουρκίας δεν θα φέρει τίποτα το καινούργιο, χαρακτηρίζοντας «δυσάρεστη
αστάθεια» την πολιτική κατάσταση στη γειτονική χώρα.

«Είναι σαν τους χορευτές που αλλάζουν θέση στο μπαλέτο», τόνισε με τον γνωστό
παραστατικό του τρόπο ο υπουργός Εξωτερικών. Ο κ. Πάγκαλος ήταν ωστόσο
αυστηρός στην ομιλία του στο Συμβούλιο για τη στάση της Τουρκίας στο Ιράκ.

Θα πρέπει, είπε, να αντιμετωπίζουμε την τρομοκρατία σε βάθος και όχι με δύο
μέτρα και δύο σταθμά, και πρόσθεσε ότι το Συμβούλιο έχει αντιμετωπίσει «με
ήπιο και ανεπαρκή τρόπο» τη στάση της Τουρκίας, που ασκεί δικαίωμα καταδίωξης
μέσα στο Ιράκ.

Ο κ. Πάγκαλος από το Λουξεμβούργο αναχωρεί για την Αλβανία, όπου θα μεταφέρει
τη θέση του Συμβουλίου της Ένωσης για ελεύθερες εκλογές το συντομότερο, θέμα
για το οποίο μπορεί να προσφέρει τις καλές της υπηρεσίες και η ελληνική
πλευρά. Διπλωματικές πηγές εκτιμούσαν, ωστόσο, χθες, ότι ακόμη και αν δεν έχει
υπάρξει προς το παρόν τουρκικό μνημόνιο, κάποια στιγμή, τις επόμενες βδομάδες,
αυτό θα καταρτιστεί από τους Τούρκους εμπειρογνώμονες και θα σταλεί στην
Αθήνα, μέσω της ολλανδικής προεδρίας. 
Οι ίδιες πηγές σημείωναν ότι η Άγκυρα πήρε το ελληνικό μνημόνιο την
προηγούμενη Τετάρτη και ότι δεν υπάρχει βιασύνη από τουρκικής πλευράς για να
αποσταλεί η τουρκική απάντηση, καθώς η όλη διαδικασία αναμένεται να έχει διάρκεια.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15852N082</ED>
<ID>
ID:162413

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N08&aa=2</URL></REF>


Article

<CATEGORY>vin04</CATEGORY>

 <H2>Σημίτης: Νέες προοπτικές για όλους τους σοσιαλιστές της Ευρώπης
</H2>
«ΤΙΣ ΝΕΕΣ δυνατότητες και προοπτικές για όλους τους σοσιαλιστές της Ευρώπης»,
διαπιστώνει ο Πρωθυπουργός κ. Κώστας Σημίτης στο συγχαρητήριο τηλεγράφημά του
προς τον ηγέτη των Γάλλων σοσιαλιστών Λιονέλ Ζοσπέν.

Αντιστοίχως, ο γραμματέας του ΠΑΣΟΚ κ. Κώστας Σκανδαλίδης υπογράμμισε πως
επιβεβαιώνεται «η σημαντική στροφή στα ευρωπαϊκά πράγματα», ενώ η υπουργός
Ανάπτυξης κ. Βάσω Παπανδρέου τόνισε πως «είμαστε πλέον πιο αισιόδοξοι ότι η
ολοκλήρωση της Ευρώπης θα γίνει με κοινωνικό πρόσωπο και με πιο ανθρώπινη
διάσταση, αφού οι δυνάμεις της κεντροαριστεράς αποτελούν πλέον την πλειοψηφία».

Την ίδια ώρα, από μια σειρά δηλώσεων στελεχών του ΠΑΣΟΚ προκύπτει εμμέσως ότι
το θέμα των γαλλικών εκλογών έχει και την εσωκομματική του πτυχή. Ο υπουργός
Παιδείας κ. Γερ. Αρσένης τόνισε στο Φλας ότι η νίκη των Γάλλων σοσιαλιστών
είναι ένα σημαντικό βήμα «προς ένα αριστερό Μάαστριχτ» και ότι ο ίδιος
αισθάνεται «ιδιαίτερα ικανοποιημένος και δικαιωμένος». Ο κ. Αρσένης είπε,
επίσης, ότι και χωρίς αναθεώρηση του Μάαστριχτ μπορεί να γίνει μία πιο
ελαστική ερμηνεία των δεικτών και των προϋποθέσεων για τη συμμετοχή στην ΟΝΕ.

Επίσης, το μέλος του Ε.Γ. κ. Π. Οικονόμου δήλωσε στον Πλάνετ ότι η νίκη του
γαλλικού Σοσιαλιστικού Κόμματος σημαίνει το οριστικό τέλος της δεξιάς του
πτέρυγας, που το είχε οδηγήσει, με τις θέσεις της, «σχεδόν στη διάλυση». Ο κ.
Οικονόμου είπε ότι η νίκη επιτεύχθηκε γιατί η αριστερή πτέρυγα ανέλαβε τα ηνία
και επεξεργάστηκε άλλη πολιτική. «Αυτά είναι διδάγματα τα οποία δεν μπορεί να
διαφύγουν της προσοχής μας», είπε.

Ο κ. Δημήτρης Γόντικας, μέλος του Πολιτικού Γραφείου του ΚΚΕ, εκτίμησε πως
«από την άποψη της πολιτικής δεν θα έχουμε καμία αλλαγή. Δεν είναι υπερβολή να
πούμε ότι άλλαξε ο Μανωλιός και έβαλε τα ρούχα του αλλιώς». Ο πρόεδρος του ΣΥΝ
κ. Νίκος Κωνσταντόπουλος είπε πως «η κυβέρνηση του ΠΑΣΟΚ αντί να θριαμβολογεί
οφείλει να διδαχθεί από την αυτοκριτική και την προοδευτική μετατόπιση των
Γάλλων σοσιαλιστών».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15852N083</ED>
<ID>
ID:162442

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N08&aa=3</URL></REF>


Article

<CATEGORY>vin04</CATEGORY>

 <H2>Οι Αλβανοί πολιτικοί εμπιστεύονται την Ελλάδα
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΘΕΤΙΚΗ εμφανίζεται η εικόνα που έχει για την Ελλάδα η αλβανική πολιτική ελίτ,
δηλαδή οι 115 βουλευτές και κυβερνητικά στελέχη που συμμετείχαν στην έρευνα
την οποία πραγματοποίησε το Ίδρυμα Μεσογειακών Μελετών.

Βάσει των συμπερασμάτων της έρευνας που παρουσίασαν οι πολιτικοί επιστήμονες
Γιάννη Μαυρής, Στέλιος Αλειφαντής και Τάσος Ιωαννίδης, η Ελλάδα δεν θεωρείται
σε καμία περίπτωση κίνδυνος για την Αλβανία σε αντίθεση με την Σερβία, η οποία
σε ποσοστό 62,5% θεωρείται ως ο μεγαλύτερος κίνδυνος για την εθνική ασφάλεια
της χώρας.

ΟΙ ΣΧΕΣΕΙΣ

Η βελτίωση των σχέσεων με την Ελλάδα τίθεται ως βασική προτεραιότητα για την
εξωτερική πολιτική της χώρας, σε ποσοστό 90,4% έναντι 73% της βελτίωσης των
σχέσεων με τα Σκόπια και 50,4% με το Μαυροβούνιο. Σ' αυτό το ζήτημα η
κομματική ένταξη δείχνει δύο αντιθετικές κατευθύνσεις: οι βουλευτές του
κυβερνώντος Δημοκρατικού Κόμματος τάσσονται υπέρ της απομόνωσης της Σερβίας,
ενώ αντίθετα οι εκπρόσωποι του Σοσιαλιστικού Κόμματος απορρίπτουν την πόλωση
και επιζητούν βελτίωση των σχέσεων με το Βελιγράδι.

Σημαντικότερο πρόβλημα στις σχέσεις με την Ελλάδα αναδεικνύεται η κατάσταση
«των Αλβανών μεταναστών στην Ελλάδα» (37,4%), ενώ «η ελληνική μειονότητα στην
Αλβανία» συγκεντρώνει, ως πρόβλημα των διμερών σχέσεων, ποσοστό 21,7%. Πάντως,
η συντριπτική πλειοψηφία των ερωτηθέντων δεν θεωρεί την ύπαρξη της ελληνικής
μειονότητας ως απειλή για την Αλβανία.

Η ΟΙΚΟΝΟΜΙΑ

Η αλβανική πολιτική ελίτ θεωρεί την Ελλάδα ως τον δυνάμει καλύτερο οικονομικό
εταίρο, καθώς η χώρα μας έρχεται πρώτη με 81,7% έναντι μόλις 7,8% της Τουρκίας
και 3,5% της Βουλγαρίας. Τους Έλληνες εμπιστεύεται το 34,2% των ερωτηθέντων,
ποσοστό που είναι το υψηλότερο μεταξύ των εθνικών ομάδων για τις οποίες
ζητήθηκε η γνώμη. Τα αντίστοιχα ποσοστά είναι για τους Σκοπιανούς 28,8%, τους
Βλάχους 29,7%, τους Τσιγγάνους 27,9% και τους Εβραίους 18,9%. Ενδιαφέρον είναι
ότι η εμπιστοσύνη προς τους Έλληνες αυξάνει κατακόρυφα μεταξύ των Σοσιαλιστών
(70,4%) έναντι 18,9% των μελών του Δημοκρατικού Κόμματος του Προέδρου Σαλί
Μπερίσα. Η Ελλάδα θεωρείται ως ο αποφασιστικότερος παράγοντας για την
εξασφάλιση της ειρήνης στα Βαλκάνια με ποσοστό 58,3% και ακολουθούν οι ΗΠΑ, η
Γερμανία και η Τουρκία. Η προτίμηση της Ελλάδας είναι σημαντικά υψηλότερη
μεταξύ των Σοσιαλιστών. Τέλος, όσον αφορά την ανάπτυξη στενών σχέσεων
συνεργασίας, κυρίαρχη είναι η θέση της Γερμανίας (92,2%), ενώ ακολουθούν η
Ιταλία (80,9%) και οι ΗΠΑ (73,9%). Έπεται η Ελλάδα (27,8%) σε σημαντική
απόσταση από την Τουρκία (7,8%).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15852N091</ED>
<ID>
ID:162378

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N09&aa=1</URL></REF>


Article

<CATEGORY>vin04</CATEGORY>

 <H2>Και μείωση φόρων για βελτίωση του ανταγωνισμού
</H2>
ΤΟ ΒΑΡΟΣ στον περιορισμό των δαπανών θα δώσει η κυβέρνηση με την οικονομική
πολιτική που θα εφαρμόσει το 1997 και τα επόμενα έτη, ενώ δεν πρόκειται να
επιβάλει νέες φορολογίες.

Αυτό προκύπτει από την ομιλία του υφυπουργού Εθνικής Οικονομίας κ. Ν.
Χριστοδουλάκη στη χθεσινή ημερίδα για το «Νέο οικονομικό περιβάλλον», που
διοργάνωσε η Εταιρεία Ανώτατων Στελεχών Επιχειρήσεων.

Ο υφυπουργός ανέφερε χαρακτηριστικά ότι «η κυβέρνηση έχει αρχίσει μια επίπονη
προσπάθεια για την καλύτερη παρακολούθηση των δαπανών...». «Στην κατεύθυνση
αυτή, πρόσθεσε, έχουμε αρχίσει την αξιολόγηση στις λειτουργικές δαπάνες των
υπουργείων και για το πώς αξιοποιούνται ο επιχορηγήσεις προς τους φορείς».
Προανήγγειλε δε, ότι αυτή η προσπάθεια θα ενταθεί στον προϋπολογισμό του 1998.

«Στόχος της οικονομικής πολιτικής της κυβέρνησης είναι η σύγκλιση χωρίς
ύφεση», δήλωσε ο υφυπουργός.

ΠΡΟΣΕΛΚΥΣΗ ΚΕΦΑΛΑΙΩΝ

Με την ομιλία του προδιέγραψε ότι η κυβέρνηση δεν πρόκειται να προχωρήσει σε
νέες φορολογίες εντός του 1997 και τα επόμενα έτη, καθώς, όπως σημείωσε, στο
νέο περιβάλλον που θα διαμορφωθεί στο καθεστώς της ΟΝΕ κερδισμένες θα είναι οι
χώρες που θα μειώνουν τη φορολογική επιβάρυνση. Έτσι θα ενισχύονται
επιχειρήσεις και εργαζόμενοι, με αποτέλεσμα να μειώνεται το κόστος, να
αυξάνεται η παραγωγή και κατά συνέπεια η ανταγωνιστικότητα και τα δημόσια έσοδα.

Ο κ. Χριστοδουλάκης τόνισε ότι «ένα από τα χαρακτηριστικά που θα κυριαρχούν
στην Ενωμένη Ευρώπη σε καθεστώς ΟΝΕ είναι ο φορολογικός ανταγωνισμός, ο οποίος
θα αρχίσει να επικρατεί στα κράτη-μέλη της». Όπως είπε «οποιαδήποτε άλλα μέτρα
τα οποία έχουν στόχο την αύξηση του φορολογικού βάρους και όχι της φορολογικής
βάσης δεν θα προάγουν την ανταγωνιστικότητα μεταξύ των κρατών-μελών». Και
πρόσθεσε: «Κατά συνέπεια θα πρέπει εγκαίρως τα κράτη-μέλη, τα οποία θα
συμμετάσχουν στην ΟΝΕ, να φροντίσουν να μειώσουν τη φορολογική επιβάρυνση,
έτσι ώστε να γίνουν ελκυστικά στην προσέλκυση εγχωρίων και ξένων κεφαλαίων, με
αποτέλεσμα να διαμορφωθεί μια ευρύτερη φορολογική βάση και να αυξηθούν τα
έσοδα του κράτους».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15852N092</ED>
<ID>
ID:162414

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N09&aa=2</URL></REF>


Article

<CATEGORY>vin04</CATEGORY>

 <H5>ΜΕ ΤΟΥΣ ΕΡΓΑΤΙΚΟΥΣ ΣΤΗ ΒΡΕΤΑΝΙΑ ΚΑΙ ΤΗΝ ΑΡΙΣΤΕΡΑ ΣΤΗ ΓΑΛΛΙΑ ΕΚΦΡΑΖΕΤΑΙ ΜΑΖΙΚΑ
Η ΠΡΟΣΔΟΚΙΑ ΟΤΙ ΘΑ ΣΤΑΜΑΤΗΣΕΙ Ο ΚΑΤΗΦΟΡΟΣ ΤΩΝ ΕΥΡΩΠΑΪΚΩΝ ΚΟΙΝΩΝΙΩΝ
</H5><H2>Το νέο ευρωπαϊκό σκηνικό
</H2>
<AUTHOR>ΚΩΣΤΑΣ ΒΕΡΓΟΠΟΥΛΟΣ - ΔΗΜΗΤΡΗΣ ΚΩΝΣΤΑΣ</AUTHOR>

Με την επιστροφή των Άγγλων εργατικών στην εξουσία έπειτα από 18 έτη και τη
νίκη της αριστεράς στη Γαλλία, νέο σκηνικό διαμορφώνεται στην Ευρώπη, τόσο στο
πεδίο της εσωτερικής πολιτικής σε κάθε χώρα-μέλος όσο και στην πορεία της
ευρωπαϊκής ενοποίησης.ΜΕΧΡΙ ΣΗΜΕΡΑ, παρά τις φιλόδοξες προθέσεις και
διακηρύξεις από όλες τις πλευρές, η αξιοπιστία του προβαλλόμενου ευρωπαϊκού
οικοδομήματος δύσκολα συγκεκριμενοποιείται για τον απλό εργαζόμενο, αλλά και
ακόμη δυσκολότερα λειτουργεί πέρα από τους στενούς κύκλους των τεχνοκρατών,
των γραφειοκρατών κάποιων υπουργείων και διεθνών οργανισμών, των τραπεζιτών
και χρηματιστών, των επαγγελματιών της πολιτικής.

Το παράδοξο είναι ότι η πολυδιαφημισμένη εξασθένιση των εθνικών κρατών κατά τα
τελευταία χρόνια, αντί να ανοίξει τον δρόμο προς μια συνειδητοποίηση της
Ευρώπης των λαών, έχει αντίθετα ανοίξει τη βουλιμία των πάσης φύσεως
διευθυντικών στρωμάτων, με συνέπεια την ακόμη μεγαλύτερη αποξένωση του
ευρωπαϊκού οράματος από τις μάζες των εργαζομένων. Για αυξανόμενο αριθμό από
αυτούς, η έννοια Ευρώπη έχει δυστυχώς συνδεθεί όχι μόνο με κάποια εξουσία
μακρινή, απρόσωπη, όλο και περισσότερο ανεξέλεγκτη, αλλά και με αυξανόμενη
ανεργία, συρρίκνωση του κοινωνικού κράτους, εντεινόμενη ανασφάλεια για το
μέλλον τόσο των ίδιων όσο και ακόμη περισσότερο των παιδιών τους.

Υπ' αυτούς τους όρους, θα ήταν περίεργο η δημοκρατία να μην αντιδράσει
αρνητικά στην προοπτική που επεξεργάζονταν εν αγνοία της οι υποτιθέμενοι
«εμπειρογνώμονες». Και αυτό όχι μόνον διότι το ευρωπαϊκό πρόταγμα παραμένει
μέχρι σήμερα νεφελώδες και αδιαπέραστο για τον κοινό νου, αλλά και διότι οι
μέχρι σήμερα συνέπειές του είναι δραματικές, ενώ οι αναμενόμενες είναι ακόμη δραματικότερες.

ΚΑΤΑ την τελευταία διετία, όσο οι προθεσμίες του Μάαστριχτ πλησιάζουν, η
απάθεια και η δυσπιστία των εργαζομένων στην Ευρώπη μετατρέπεται ταχύτατα σε
διαμαρτυρία και εξέγερση. Δεν αρνούνται μόνον να είναι τα προνομιακά θύματα
στην πορεία για τη συγκρότηση της ευρωπαϊκής ισχύος και του ενιαίου
νομίσματος, αλλά διακατέχονται κυρίως από το συναίσθημα ότι ολόκληρη η
ακολουθούμενη πορεία οδηγεί με μαθηματική ακρίβεια στην αποτυχία τόσο την
Ευρώπη όσο και τις επί μέρους κοινωνίες.

Αυτή η νέα συνείδηση της εποχής εκφράζεται όχι μόνον μέσω των απεργιακών
κινημάτων που σαρώνουν τον ευρωπαϊκό χώρο κατά την τελευταία διετία, αλλά και
με την κοινή γνώμη και τη μεγάλη πλειοψηφία των πολιτών, όπως δείχνουν οι
σχετικές μετρήσεις. Με τις πρόσφατες λαϊκές ετυμηγορίες στη Βρετανία και στη
Γαλλία, επιβεβαιώνεται ακόμη μια φορά, παρ' όλα όσα ισχυρίζονται ορισμένοι
σχετικά με την κρίση και την παρακμή της πολιτικής και του κράτους-έθνους, ο
κυρίαρχος και αναντικατάστατος ρόλος της λαϊκής κυριαρχίας και της ελευθερίας
της έκφρασης, με συνέπεια την αντίστοιχη συρρίκνωση των τεχνοκρατικών
δικαιοδοσιών και επιδιώξεων.

Όμως, ο προσανατολισμός της Ευρώπης προς τους ρυθμούς και τα κριτήρια του
Μάαστριχτ, όπως και η ευρεία πλέον αμφισβήτηση αυτής της πορείας εξηγούνται
επίσης με όρους διεθνούς πολιτικής.

Η ΑΠΟΔΟΧΗ ακόμη και από σοσιαλιστικές ηγεσίες μιας σύγκλισης στερημένης
κοινωνικής διάστασης και οράματος επηρεάστηκε σημαντικά από τις κοσμοϊστορικές
αλλαγές που προηγήθηκαν αυτής της συνθήκης. Η κατάρρευση του ανατολικού
συνασπισμού κατέστησε επιτακτική τη συνολική επανεξέταση του συστήματος
ασφαλείας και συνεργασίας στην Ευρώπη, ιδιαίτερα δε του ζητήματος της
διατήρησης η μη του ρυθμιστικού ρόλου των ΗΠΑ.

Παράλληλα, η ενοποίηση της Γερμανίας έθεσε με οξύτητα το πρόβλημα της
ενδοευρωπαϊκής ισορροπίας με την υπέρμετρη αύξηση της γερμανικής ισχύος. Η
επιτάχυνση της πορείας προς την ενοποίηση θεωρήθηκε ως η πιο πρόσφορη απάντηση
στις δύο αυτές προκλήσεις. Η εδραίωση της αυτόνομης ευρωπαϊκής παρουσίας στη
διεθνή σκηνή έστελνε το κατάλληλο μήνυμα τόσο προς αυτούς που μιλούσαν για μια
γερμανική Ευρώπη όσο και προς εκείνους που θεωρούσαν ως δεδομένη την
αμερικανική παντοκρατορία.

Όμως, τελικά, το Μάαστριχτ δεν εξασφάλισε πειστική απάντηση στο αίτημα για μια
ευρωπαϊκή στρατηγική, για ένα νέο διεθνή ρόλο της Ευρώπης, αλλά λειτούργησε
σαν ένας ατελέσφορος συμβιβασμός ανάμεσα σε ατλαντιστές και ευρωπαϊστές. Οι
θυσίες στο πεδίο του κοινωνικού κράτους στο όνομα μιας ενιαίας και ισχυρής
Ευρώπης δεν συνοδεύτηκαν από ένα αποτελεσματικό μηχανισμό άσκησης εξωτερικής πολιτικής.

ΟΤΑΝ οι μεγάλες κρίσεις της μεταδιπολικής εποχής, κυρίως η εμφύλια σύρραξη στη
Γιουγκοσλαβία, έθεσαν με οξύτητα ζητήματα αποτελεσματικής ευρωπαϊκής
παρέμβασης, επιβεβαιώθηκε και πάλι η αμερικανική ηγεμονία ακόμη και στον
ευρωπαϊκό ζωτικό χώρο. Πρόσθετα χαρακτηριστικά αυτής της ηγεμονίας αποτελούν η
περιθωριοποίηση της Δυτικοευρωπαϊκής Ένωσης έναντι του ΝΑΤΟ, αλλά και εκείνη
του Συμβουλίου της Ευρώπης έναντι του ΟΑΣΕ στο χειρισμό της πρόσφατης
αλβανικής κρίσης, έτσι ώστε οι ΗΠΑ να παραμένουν ρυθμιστικός παράγων στην
Ευρώπη όχι μόνον σε ζητήματα ασφαλείας, αλλά και σε θέματα εκδημοκρατισμού και
ανθρωπίνων δικαιωμάτων.

Δεν αποτελεί συνεπώς έκπληξη ότι ένα σύστημα ταχύρυθμης σύγκλισης εθνικών
νομισματικών δεδομένων, το οποίο δεν συμβάλλει στην άρθρωση μιας ευδιάκριτης
συνολικής κοινωνικοοικονομικής και πολιτικής ταυτότητας και ταυτόχρονα
υπονομεύει την κοινωνική συνοχή και φέρει την περιθωριοποίηση μεγάλων ομάδων,
αποτελεί αντικείμενο γενικευμένης πλέον αμφισβήτησης. Είναι φανερό ότι μέσα
στη σημερινή ευρωπαϊκή κρίση και την κυοφορούμενη μεταλλαγή, έχει ωριμάσει η
πεποίθηση ότι ο αφοπλισμός του κράτους-έθνους και της εθνικής ρύθμισης στο
όνομα της γενικής και αφηρημένης φιλελευθεροποίησης είναι καταστροφικός τόσο
για τις επί μέρους κοινωνίες όσο και για την επιδιωκόμενη ευρωπαϊκή ενοποίηση.

Για τη νέα συνείδηση, η αποκατάσταση της εθνικής ρύθμισης είναι επιβεβλημένη
και συνιστά την αναγκαία οδό για να θεμελιωθεί ο ευρωπαϊκός συντονισμός και η
ολοκλήρωση σε βάσεις που επιτέλους να έχουν κάποιο νόημα κατανοητό.

Η ΣΥΓΚΛΗΣΗ της διακυβερνητικής διάσκεψης δεν είναι παρά επίσημη παραδοχή της
δυσλειτουργίας, της οποίας όμως η φύση δεν εξαντλείται στο θεσμικό πλαίσιο,
αλλά απορρέει από πολύ βαθύτερους λόγους.

Η ικανότητα της Ευρώπης να αποφασίζει πολιτικά δεν απειλείται από την ισχύουσα
αρχή της ομοφωνίας, εφόσον οι μικροί ακολουθούν πάντα τους μεγάλους στις
ψηφοφορίες, αλλά απειλείται κυρίως από τις ανομολόγητες αντιθέσεις μεταξύ των
μεγάλων. Και αυτό συνιστά σοβαρό πρόβλημα ουσίας και όχι διαδικασίας.

Με τους εργατικούς στη Βρετανία και την αριστερά στη Γαλλία, προσδοκία των
ψηφοφόρων που πρόσφεραν την ψήφο τους μαζικά είναι ότι θα σταματήσει ο
κατήφορος των ευρωπαϊκών κοινωνιών προς την αποσύνθεση, που καθοδηγείται μέχρι
σήμερα υπό το πρόσχημα της αναγκαίας ευελιξίας και με την έπαρση απορύθμισης.
Στο βρετανικό υπόδειγμα της τελευταίας 18ετίας, διατυπώθηκαν για όλη την
Ευρώπη οι κανόνες της κοινωνίας των δύο τρίτων, με τη μαζική παραγωγή νέας
φτώχειας και κοινωνικών αποκλεισμών, και ταυτόχρονα καταργήθηκε αυταρχικά το
μεταπολεμικό κοινωνικό πρότυπο συνεργασίας των τάξεων και του κράτους στη
ρύθμιση του πλαισίου της οικονομικής και κοινωνικής πολιτικής. Το κράτος
αποποιήθηκε το ρόλο του στο όνομα της φιλελεύθερης ακεραιοφροσύνης, ενώ
παράλληλα οι εργαζόμενοι εκβλήθηκαν αλαζονικά από τους θεσμούς των κοινωνικών
διαπραγματεύσεων και της συναπόφασης.

Η έννοια κοινωνία διαβλήθηκε ως απατηλή, ενώ οι ανταγωνισμοί ανάμεσα στις
κοινωνικές ομάδες δυσφημίσθηκαν ως συντεχνιακοί, όπως επίσης και κάθε
συλλογική εκπροσώπηση των μισθωτών μέσω των εργατικών σωματείων. Είναι άραγε
περίεργο που η νέα σκηνή στην Ευρώπη επαναφέρει το δικαίωμα των εργαζομένων
στη συναπόφαση και το ρόλο του κράτους στη ρύθμιση των επιλογών και των ρυθμών
της οικονομίας και της πολιτικής;

ΤΟΣΟ οι Βρετανοί εργατικοί όσο και οι Γάλλοι σοσιαλιστές, βρίσκοντας σ' αυτό
σύμφωνους και τους Γερμανούς ομολόγους τους, έχουν ανακηρύξει ως απαρέγκλιτη
προτεραιότητα την πάλη κατά της ανεργίας και την αύξηση της απασχόλησης. Εάν
αυτή η δέσμευση δεν είναι πλατωνικού χαρακτήρα, αυτό θα σημαίνει μια δυναμική
ακριβώς αντίθετη από αυτήν που μέχρι σήμερα ακολουθείτο: στήριξη της
εσωτερικής αγοράς και συντονισμό μεταξύ των Ευρωπαίων εταίρων όχι πλέον στην
αποκλειστική βάση χρηματιστικών και νομισματικών στόχων, αλλά και ως προς την
πραγματοποίηση στόχων στους τομείς της απασχόλησης και συνεπώς της ανάπτυξης.

Μέσα στα πλαίσια του νέου σκηνικού, η έννοια της κοινωνίας δεν ταυτίζεται με
εκείνη της επιχείρησης, όπως με έπαρση διακηρύσσουν υπερφιλελεύθεροι πολιτικοί
ηγέτες, αλλά διέπεται φυσικά από δικούς της πολύ διαφορετικούς νόμους. Το
ενιαίο ευρωπαϊκό νόμισμα, δεν θα πρέπει να είναι απλά και μόνον χρηματιστικά
ισχυρό, αλλά θα πρέπει επίσης να προωθεί την ανάπτυξη και την απασχόληση στην
Ευρώπη. Προς το σκοπό αυτό προτείνεται πολιτικός έλεγχος πάνω στη διαχείριση
του μελλοντικού ευρώ. Ο άτεγκτος μονεταρισμός, εκπροσωπούμενος κυρίως από τη
γερμανική πολιτική, δείχνει πλέον ότι βρίσκεται σε απομόνωση, ενώ πολλές είναι
οι ενδείξεις ότι το νέο σκηνικό στην Ευρώπη δεν αφήνει αλώβητη τη γερμανική
ψύχωση για το ισχυρό νόμισμα και τον πληθωρισμό.

Η πρόσφατη αντιπαράθεση του καγκελάριου Κολ με την ηγεσία της γερμανικής
κεντρικής τράπεζας επιβεβαιώνει το πόσο το γερμανικό αυτό σύνδρομο έχει αποβεί
τραγικός αναχρονισμός. Είναι φανερό πια ότι, με άξονα την αποκατάσταση του
ρόλου του κράτους και της εθνικής ρύθμισης, με επίκεντρο το εσωτερικό μέτωπο
για την οικονομική και κοινωνική ανασυγκρότηση, διαμορφώνονται νέες βάσεις και
προϋποθέσεις τόσο για τον ευρωπαϊκό συντονισμό όσο και για την άσκηση κοινής
ευρωπαϊκής εξωτερικής πολιτικής.

ΓΙΑ κάθε Ευρωπαίο εταίρο, και συνεπώς και για την Ελλάδα, όσο ταχύτερα
αποκρυπτογραφήσει και αφομοιώσει το νέο μήνυμα των καιρών, τόσο
αποτελεσματικότερη και αποδοτικότερη θα είναι η προσαρμογή και η συμμετοχή στα
τεκταινόμενα. Είναι επιτέλους καιρός στη θέση της Ευρώπης της παρακμής, της
μελαγχολίας και του μαρασμού, να υπάρξει δυναμική προοπτική για μια Ευρώπη
στηριγμένη στις παραγωγικές και δημιουργικές δυνάμεις των πολιτών της.

Οι Κ. Βεργόπουλος και Δ. Κώνστας είναι καθηγητές στο Πάντειο Πανεπιστήμιο.
Οι απόψεις του Δ. Κώνστα, ο οποίος είναι παράλληλα πρέσβης εκ προσωπικοτήτων
στη Μόνιμη Ελληνική Αντιπροσωπεία στο Στρασβούργο, δεν εκφράζουν κατ' ανάγκην
θέσεις της ελληνικής κυβέρνησης.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15852N101</ED>
<ID>
ID:162370

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N10&aa=1</URL></REF>


Article

<CATEGORY>vin04</CATEGORY>

 <H2>Ν.Δ.: 7 προτάσεις για την αναθεώρηση
</H2>
ΧΩΡΙΣ αναφορές στο θέμα εκλογής του Προέδρου της Δημοκρατίας και με
επιβεβαίωση της θέσης της για την ίδρυση μη κρατικών πανεπιστημίων, η Νέα
Δημοκρατία εισέρχεται στον νέο κύκλο διαλόγου για την αναθεώρηση του Συντάγματος.

Τις προτάσεις που θα υποβάλει η Ν.Δ. επεξεργάστηκε χθες η επιτροπή
αναθεώρησης, του κόμματος, υπό την προεδρία του κ. Ι. Βαρβιτσιώτη, ενώ σχετική
σύσκεψη θα πραγματοποιηθεί και σήμερα.

Με ανακοίνωσή του, το κόμμα της αξιωματικής αντιπολίτευσης αναφέρει ότι τις
προσεχείς ημέρες θα υποβάλει πλήρη πρόταση αναθεώρησης ως απάντηση στην
«αποπροσανατολιστική, αόριστη και ανούσια φιλολογία του ΠΑΣΟΚ». Και
παρουσιάζει 7 θεματικές ενότητες στις οποίες θα κινηθεί η δική του πρόταση:

1Ρυθμίσεις για την προστασία του πολίτη από την παράνομη επεξεργασία
προσωπικών δεδομένων και τις ανεξέλεγκτες βιοϊατρικές αποφάσεις.

2Ρυθμίσεις για την προστασία του πολίτη από την κρατική αυθαιρεσία.

3Διασφάλιση της ελευθερίας του Τύπου και προστασία του πολίτη από την
καταχρηστική συμπεριφορά των ΜΜΕ.

4 Ίδρυση μη κρατικών ΑΕΙ, τα οποία δεν θα έχουν κερδοσκοπικό χαρακτήρα.

5 Προστασία της ποιότητας ζωής και του φυσικού - πολιτιστικού περιβάλλοντος.

6Διασφάλιση της διαφάνειας στη χρηματοδότηση των κομμάτων και της
δημοκρατικής λειτουργία της.

7 Συμμετοχή των δημοσίων υπαλλήλων στην πολιτική ζωή της χώρας.

Στη χθεσινή σύσκεψη για τις προτάσεις της Ν.Δ. μετείχαν, εκτός του κ.
Βαρβιτσιώτη, ο γραμματέας της Κοινοβουλευτικής Ομάδας του κόμματος, κ. Σ.
Δήμας, οι κοινοβουλευτικοί εκπρόσωποι κ. Δ. Σιούφας και κ. Άννα Ψαρούδα -
Μπενάκη, οι βουλευτές κύριοι Ε. Ζαφειρόπουλος και Π. Παυλόπουλος, ο εκπρόσωπος
Τύπου του κόμματος, κ. Α. Σπηλιωτόπουλος, και ο καθηγητής κ. Ι. Αναστόπουλος.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15852N111</ED>
<ID>
ID:162371

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N11&aa=1</URL></REF>


Article

<CATEGORY>vin04</CATEGORY>

 <H5>ΕΠΕΙΣΟΔΙΟ ΣΤΗ ΒΟΥΛΗ ΜΕΤΑΞΥ ΥΠΟΥΡΓΟΥ ΓΕΩΡΓΙΑΣ ΚΑΙ ΒΟΥΛΕΥΤΗ ΤΗΣ Ν.Δ.
</H5><H2>Θόρυβος... πυροσβεστικών
</H2>
Απολύτως νόμιμη η αγορά των αεροσκαφών υποστήριξε ο Στ. Τζουμάκας

Οξύ επεισόδιο σημειώθηκε χθες το βράδυ στη Βουλή κατά τη διάρκεια συζήτησης
επερώτησης της Ν.Δ. σχετικής με την αγορά από το Ελληνικό Δημόσιο 4
πυροσβεστικών αεροσκαφών τύπου Καναντέρ από την πρώην Γιουγκοσλαβία.

Η Ν.Δ. υποστήριξε στην επερώτηση ότι η αγορά που έγινε από την Γιουγκοσλαβία
με τη μεσολάβηση κυπριακής εταιρείας αποτελεί σκάνδαλο, αλλά ο υπουργός
Γεωργίας Στ. Τζουμάκας απέδωσε το σχετικό θόρυβο «σε εμπόρους όπλων,
αεροπλάνων και ανταλλακτικών που προώθησαν μέσω καναλαρχών, εφημερίδων και
βουλευτών το θέμα στη Βουλή».

Σε κάποια φάση της συζήτησης ο κ. Τζουμάκας κάλεσε τον εκ των επερωτώντων
βουλευτών Γ. Καρατζαφέρη «να σοβαρευτεί», με αποτέλεσμα την έντονη αντίδραση
του τελευταίου που έλαβε τον λόγο επί προσωπικού και κάλεσε τον υπουργό να
κατονομάσει ποιους πολιτικούς εννοεί ότι συνεργάστηκαν με τους εμπόρους όπλων.
Ο Γ. Καρατζαφέρης υπεραμύνθηκε μάλιστα του δικαιώματος των βουλευτών να
φέρνουν όποιο θέμα επιθυμούν στη Βουλή και, αναφερόμενος στην προσωπική του
ιστορία, δήλωσε: «Όταν εγώ ήμουν κρατούμενος στο ΕΑΤ-ΕΣΑ, ο κύριος Τζουμάκας
γινόταν αξιωματικός επί τιμή από τη δικτατορία». Ο υπουργός Γεωργίας δεν
απάντησε στο συγκεκριμένο σημείο, επανέλαβε όμως ότι η αγορά των αεροσκαφών
ήταν απολύτως νόμιμη.

Προηγούμενως, ο κ. Τζουμάκας είχε αναφέρει ότι η απόφαση για την αγορά των
αεροσκαφών είχε ληφθεί ομόφωνα το 1995 από την κυβέρνηση Παπανδρέου, και ότι
είχε επιλεγεί η διαδικασία της αγοράς μέσω αντιπροσώπου, επειδή η Ελλάδα
κινδύνευε να κατηγορηθεί ότι παραβίαζε το εμπάργκο κατά της Γιουγκοσλαβίας που
είχαν επιβάλει τα Ηνωμένα Έθνη λόγω του πολέμου στη Βοσνία. Πρόσθεσε δε ότι η
γιουγκοσλαβική κυβέρνηση έχει αποδεχθεί πλήρως τη συμφωνία, εισπράττει
κανονικά τις δόσεις και κατά την πρόσφατη επίσκεψη του υπουργού Εθν. Άμυνας Α.
Τσοχατζόπουλου στο Βελιγράδι επαναβεβαιώθηκε αυτή η συμφωνία.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15852N121</ED>
<ID>
ID:162372

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N12&aa=1</URL></REF>


Article

<CATEGORY>vin04</CATEGORY>

 <H2>ΟΛΜΕ: Θα μάθουν τις αλλαγές από φωτοτυπίες
</H2>
ΑΝΕΦΑΡΜΟΣΤΕΣ χαρακτηρίζει η ΟΛΜΕ τις αλλαγές που σχεδιάζει να κάνει το
υπουργείο Παιδείας στην Α' τάξη του Λυκείου από τον ερχόμενο Σεπτέμβριο, στο
πλαίσιο της «εκπαιδευτικής μεταρρύθμισης».

Ειδικότερα ο πρόεδρος του Δ.Σ. της ΟΛΜΕ Νίκος Τσούλιας επεσήμανε σε χθεσινή
συνέντευξη Τύπου ότι στην ουσία δεν υπάρχουν αλλαγές, καθώς οι μαθητές θα
έχουν τα ίδια, τα παλιά βιβλία, ενώ διδάσκοντες και διδασκόμενοι θα μάθουν τις
αλλαγές από φωτοτυπίες.

«Οποιαδήποτε αλλαγή στο Λύκειο», είπε ο κύριος Τσούλιας, «προϋποθέτει
ουσιαστική αλλαγή στα αναλυτικά προγράμματα, στα βιβλία και στη δομή του
Λυκείου. Δεν μπορούμε να μιλάμε για αλλαγή του εξεταστικού συστήματος, χωρίς
προηγουμένως να έχουμε αλλάξει το Λύκειο. Μάλιστα η ΟΛΜΕ προτείνει να
επικρατήσει ο ενιαίος τύπος Λυκείου, με τη σταδιακή κατάργηση των σημερινών
τύπων, δηλαδή του Γενικού και του Τεχνικού. Λύκειο που θα παρέχει ουσιαστική
γνώση, δεν θα αποτελεί προθάλαμο για την Τριτοβάθμια Εκπαίδευση. 
Είμαστε αντίθετοι με το Εθνικό Απολυτήριο και έχουμε ήδη καλέσει τον υπουργό
να το αποσύρει».

Παράλληλα, η ΟΛΜΕ προτείνει να εισάγονται όλοι οι μαθητές στα Πανεπιστήμια με
βάση την επάρκειά τους στο Λύκειο, χωρίς εξετάσεις. Ακόμη οι καθηγητές ζητούν
να αναπτυχθεί η εσωσχολική βοήθεια των αδύνατων μαθητών, πράγμα που όπως είπαν
θα έχει ως αποτέλεσμα τη συρρίκνωση της παραπαιδείας.

Οι καθηγητές τάχθηκαν αντίθετοι στην ίδρυση Πανεπιστημίων τόσο από ιδιώτες όσο
και από φορείς, όπως για παράδειγμα η Τοπική Αυτοδιοίκηση. Αναφερόμενοι στις
Γενικές Εξετάσεις και στην κάλυψη της εξεταστέας ύλης στα σχολεία, είπαν ότι η
ύλη δεν έχει διδαχθεί, όπως θα έπρεπε, ακόμη και με τη χρήση επιπλέον ωρών και
ημερών, όπως αποφάσισε το υπουργείο. Ο κύριος Τσούλιας είπε ότι οι μαθητές των
δημοσίων σχολείων θα πάνε κάτω από άνισους όρους στις εξετάσεις, σε σχέση με
τους μαθητές των ιδιωτικών σχολείων, αλλά και τους αποφοίτους παλαιοτέρων ετών
που έχουν κατοχυρώσει βαθμολογίες.

Πάντως, την ευθύνη για το έλλειμμα των μαθητών έχει εξ ολοκλήρου το υπουργείο,
κατέληξε ο πρόεδρος της ΟΛΜΕ, υπεραμυνόμενος των θέσεων των καθηγητών που
είχαν ζητήσει να περικοπεί η εξεταστέα ύλη.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15852N122</ED>
<ID>
ID:162409

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N12&aa=2</URL></REF>


Article

<CATEGORY>vin04</CATEGORY>

 <H2>Έλαβαν υποσχέσεις- επιμένουν στις κινητοποιήσεις
</H2>
ΕΜΜΕΝΟΥΝ στις απειλές τους για απεργιακές κινητοποιήσεις μέσα στην περίοδο των
Γενικών Εξετάσεων οι υπάλληλοι του υπουργείου Παιδείας. Και αυτό, παρά το
γεγονός ότι στη συνάντηση των εκπροσώπων τους με τον υπουργό Παιδείας έλαβαν
θετικές απαντήσεις.

Ήδη το υπουργείο Παιδείας συνεργάζεται με το υπουργείο Οικονομικών προκειμένου
να καθοριστεί το ύψος του επιδόματος Γενικών Εξετάσεων που θα πάρουν.
Υπενθυμίζεται ότι οι υπάλληλοι ζητούν καταβολή επιδόματος ύψους 420.000 δρχ.

Πάντως, σήμερα αποφάσισαν να προχωρήσουν σε συγκεντρώσεις διαμαρτυρίας στις 4
και 5 Ιουνίου σε όλες τις μεγάλες πόλεις, να κάνουν συμβολικές καταλήψεις των
πανεπιστημίων και τεχνολογικών ιδρυμάτων στις 10 Ιουνίου και τρίωρη στάση
εργασίας στις 12 Ιουνίου.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15852N123</ED>
<ID>
ID:162439

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N12&aa=3</URL></REF>


Article

<CATEGORY>vin04</CATEGORY>

 <H2>Ο Θεμιστοκλής Ξανθόπουλος νέος πρύτανης του Πολυτεχνείου
</H2>
ΝΕΟΣ ΠΡΥΤΑΝΗΣ του Εθνικού Μετσόβιου Πολυτεχνείου (ΕΜΠ) εξελέγη χθες ο κ. Θεμ.
Ξανθόπουλος (φωτογραφία) με 449 ψήφους, έναντι 396 του κ. Δ. Μπαλοδήμου.
Αντιπρυτάνεις εξελέγησαν οι κ.κ. Ευστρ. Γαλανής και Λευτ. Παπαγιαννάκης.

Σήμερα πραγματοποιούνται πρυτανικές εκλογές στο Πανεπιστήμιο Θεσσαλονίκης και
μεθαύριο Πέμπτη 5 του μηνός, στο Πανεπιστήμιο της Αθήνας.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15852N124</ED>
<ID>
ID:162462

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N12&aa=4</URL></REF>


Article

<CATEGORY>vin04</CATEGORY>

 <H2>Παρουσιάζεται το βιβλίο του Αλ. Παπαχελά
</H2>
ΤΟ ΒΙΒΛΙΟ του Αλέξη Παπαχελά «Ο βιασμός της Ελληνικής Δημοκρατίας. Ο
αμερικανικός παράγων: 1947-1967» θα παρουσιαστεί αύριο, στις 12.30 το
μεσημέρι, στην Αίθουσα Τελετών του Μεγάρου της Παλαιάς Βουλής. Για το βιβλίο,
που είναι έκδοση της «Εστίας», θα μιλήσουν ο διευθυντής των «ΝΕΩΝ» Λέων
Καραπαναγιώτης, ο πρεσβευτής Ρόμπερτ Κήλυ και ο καθηγητής στο Πανεπιστήμιο
Αθηνών Θεόδωρος Κουλουμπής. Την παρουσίαση του βιβλίου θα κάνει ο
δημοσιογράφος Παύλος Τσίμας.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15852N125</ED>
<ID>
ID:162472

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N12&aa=5</URL></REF>


Article

<CATEGORY>vin04</CATEGORY>

 <H2>Συνταγματική η απαλλοτρίωση της βασιλικής περιουσίας
</H2>
ΕΚΛΕΙΣΕ ΟΡΙΣΤΙΚΑ υπέρ του Δημοσίου το θέμα της απαλλοτρίωσης της λεγόμενης
«βασιλικής περιουσίας».

Το Ανώτατο Ειδικό Δικαστήριο (ΑΕΔ), με ψήφους 9 υπέρ και 4 κατά, έκρινε ότι ο
νόμος 2215/94, με τον οποίο η λεγόμενη «βασιλική περιουσία» περιήλθε στο
Δημόσιο είναι συνταγματικός.

Κι αυτό γιατί η τύχη της περιουσίας ήταν και είναι συνδεδεμένη με τη μορφή του
πολιτεύματος, που καθορίστηκε με το δημοψήφισμα του 1974. Η απόφαση του ΑΕΔ
τάσσεται υπέρ της άποψης που διατύπωσε η πλειοψηφία της Ολομελείας του
Συμβουλίου της Επικρατείας, σε αντίθεση με την πλειοψηφία της Ολομελείας του
Αρείου Πάγου, ο οποίος υπό την προεδρία του κ. Βασ. Κόκκινου είχε υποστηρίξει
τις απόψεις τού τέως.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15852N126</ED>
<ID>
ID:162481

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N12&aa=6</URL></REF>


Article

<CATEGORY>vin04</CATEGORY>

 <H2>Αιχμές Βαλυράκη κατά Παπαθεμελή
</H2>
ΠΟΛΛΑΠΛΕΣ αντιδράσεις προκάλεσε η αναφορά του πρώην υπουργού κ. Στ. Παπαθεμελή
ότι λίγο πριν την αποχώρησή του από το υπουργείο Δημόσιας Τάξης ήταν γνωστά
στις υπηρεσίες ακόμα και ονόματα που σχετίζονταν με την 17Ν.

Ο βουλευτής κ. Σήφης Βαλυράκης, που είχε παραλάβει το υπουργείο από τον κ.
Παπαθεμελή, αναφερόμενος στη συνέντευξη του προκατόχου του στο «Έθνος», δήλωσε
ότι δεν παρέλαβε «κανένα ξεχωριστό στοιχείο εκτός αυτών που υπήρχαν στις
υπηρεσίες του υπουργείου του». Τα στοιχεία αυτά, τόνισε, ήταν συνεχώς στη
διάθεση των αρμοδίων δικαστικών αρχών και ότι στην Εισαγγελία παραδόθηκε όλος
ο φάκελος με τα στοιχεία από τα «περιβόητα, όπως τα χαρακτηρίζει, αρχεία
Στάζι». Και αφήνοντας αιχμές κατά του συναδέλφου του καταλήγει ότι «για την
αντιμετώπιση του φαινομένου της τρομοκρατίας απαιτείται σοβαρή και υπεύθυνη
στάση από όλους μας, χωρίς εξαίρεση».

Αλλά και ο κυβερνητικός εκπρόσωπος κ. Δημ. Ρέππας, που ρωτήθηκε σχετικά,
κράτησε αποστάσεις από τον κ. Παπαθεμελή, λέγοντας ότι εάν υπάρχει κάποιο
«επιπρόσθετο στοιχείο», πέραν όσων υπάρχουν στους φακέλους του υπουργείου, ο
πρώην υπουργός θα το θέσει στη διάθεση της πολιτείας ως υπεύθυνος πολιτικός
που είναι.

Παρέμβαση όμως στο θέμα έκανε και η Ν.Δ. Με δήλωσή του ο εκπρόσωπος Τύπου κ.
Άρης Σπηλιωτόπουλος καλεί τον κ. Παπαθεμελή «να καταθέσει όλα τα στοιχεία που
έχει στη διάθεσή του στον εισαγγελέα, ο οποίος θα πρέπει να κινήσει τάχιστα
τις προβλεπόμενες διαδικασίες». Επίσης, χαρακτηρίζει «απαράδεκτο» να
προσποιείται η κυβέρνηση και ο εκπρόσωπός της ότι «οι αρμόδιοι αξιοποιούν ή...
αγνοούν τα στοιχεία που άφησε ο κ. Παπαθεμελής».

Πάντως, ο κ. Παπαθεμελής με χθεσινές ραδιοφωνικές συνεντεύξεις του ανέφερε ότι
δεν ανταποκρίνεται στο περιεχόμενο της συνέντευξής του ο τίτλος που μπήκε
(«ξέρω ονόματα») και ότι αυτός μίλησε για ονόματα που υπήρχαν στις υπηρεσίες
και στη Δικαιοσύνη.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15852N127</ED>
<ID>
ID:162484

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N12&aa=7</URL></REF>


Article

<CATEGORY>vin04</CATEGORY>

 <H5>ΠΕΙΘΑΡΧΙΚΕΣ ΛΥΣΕΙΣ ΠΡΟΤΕΙΝΟΥΝ ΣΤΟΝ ΚΑΡΑΜΑΝΛΗ, ΕΑΝ ΣΥΝΕΧΙΣΤΟΥΝ ΟΙ ΔΙΑΦΩΝΙΕΣ
</H5><H2>Συμβουλές για μέτρα
</H2>
Ανεβάζει τους τόνους της αντιπαράθεσης με την κυβέρνηση ο Κ. Καραμανλής σε μια
προσπάθεια να παρακάμψει τους πρώτους εσωκομματικούς σκοπέλους που
εμφανίστηκαν στη Ν.Δ.ΜΙΛΩΝΤΑΣ στους προέδρους των Νομαρχιακών Οργανώσεων,
χθες, εξαπέλυσε ολομέτωπη επίθεση στην κυβέρνηση, ενώ απέφυγε να κάνει
οποιαδήποτε αναφορά στις επικρίσεις που δέχθηκε από τον Μ. Έβερτ για τα όσα
συμφώνησε στη Σόφια περί συνεργασίας των δεξιών κομμάτων της Βαλκανικής.

Την ίδια ώρα, όμως, επικρατεί προβληματισμός στη Ρηγίλλης μετά την πρώτη
αναταραχή στο κόμμα και ηγετικά στελέχη συμβουλεύουν τον Κ. Καραμανλή να
προχωρήσει στη λήψη πειθαρχικών μέτρων εάν συνεχιστούν οι διαφωνίες. Ο
πρόεδρος της Ν.Δ., ο οποίος εκτιμά ότι ο μόνος τρόπος να μην υπάρχουν
αμφισβητήσεις είναι να ασκεί αποτελεσματική αντιπολίτευση, στη χθεσινή του
ομιλία τόνισε με έμφαση: «Στη δημόσια ζωή το μοναδικό κριτήριο είναι το τελικό
αποτέλεσμα. Οι καλές προθέσεις και οι φιλότιμες προσπάθειες είναι τίτλοι για
αθλητικούς αγώνες. Στην πολιτική όλα κρίνονται από το αποτέλεσμα. Αυτή είναι
και η αγρία γοητεία της».

Ο Κ. Καραμανλής επιχείρησε να οριοθετήσει ιδεολογικά τον χώρο της συντηρητικής
παράταξης επισημαίνοντας τις διαφορές της Ν.Δ. από το ΠΑΣΟΚ και τόνισε με
έμφαση ότι «πρέπει να πολεμήσουμε με νύχια και με δόντια την νοοτροπία του
"όλοι το ίδιο είναι"».

Ο πρόεδρος της Ν.Δ. απηύθυνε πρόσκληση προς όλα τα στελέχη που έχουν
απομακρυνθεί από το κόμμα να επιστρέψουν τονίζοντας «ότι το δικαίωμα στη
διαφωνία υπάρχει πάντα. Είναι σεβαστή η άλλη άποψη. 
Εκείνο που δεν μπορεί να γίνει ανεκτό σε μια κοινωνία υπό κρίση είναι η
ιδιώτευση, η αποστασιοποίηση». Τα κομματικά στελέχη από την περιφέρεια είπαν
στις ομιλίες τους ότι το κλίμα στη βάση εξακολουθεί να είναι καλό και ζήτησαν
από τον Κ. Καραμανλή να περιοδεύσει σε όλη την Ελλάδα το συντομότερο.

Τέλος, ο πρόεδρος της Ν.Δ. κάλεσε όλα τα στελέχη να ενισχύσουν την οικονομική
εξόρμηση του κόμματος και μάλιστα χρησιμοποίησε το επιχείρημα ότι «η Ν.Δ. δεν
είναι το κόμμα των διαπλεκομένων ούτε της εύνοιας των πολύ ισχυρών».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15852N131</ED>
<ID>
ID:162373

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N13&aa=1</URL></REF>


Article

<CATEGORY>vin04</CATEGORY>

 <H2>Πρόβλημα με μέλλον έδειξε η «επόμενη μέρα» στην Πολιτική Άνοιξη
</H2>
ΜΙΑ ΛΥΣΗ, αλλά και ­ ακόμα ­ ένα πρόβλημα απέκτησε η Πολιτική Άνοιξη με τη
διοργάνωση του πρώτου της Συνεδρίου: την «επόμενη μέρα».

Οι περισσότεροι στο κόμμα της Αιόλου είναι πια βέβαιοι ότι λύθηκε το
«υπαρξιακό» πρόβλημα που τους ταλάνιζε μετά τις εκλογές του περασμένου
Σεπτεμβρίου, αλλά είναι επίσης βέβαιο ότι στο Συνέδριο καταγράφηκε μία
«ακροδεξιά τάση», με εκφραστή τον κ. Νικ. Κακλαμάνη, κάτι που ίσως αποτελέσει
το μείζον πρόβλημα του μέλλοντος για το κόμμα που ίδρυσε ο κ. Αντώνης Σαμαράς.

Είναι χαρακτηριστικό ότι ο ευρωβουλευτής της Πολιτικής Άνοιξης έσπευσε χθες,
με δηλώσεις του (στον Φλας), να επικρίνει τη διά βοής εκλογή του κ. Αντ.
Σαμαρά στην προεδρία του κόμματος, όπως και το γεγονός ότι δεν τέθηκαν σε
ψηφοφορία οι δικές του προτάσεις. 
«Ρωτήστε τον Αντώνη Σαμαρά αν κατάλαβε τι αποφασίστηκε», είπε ο κ. Κακλαμάνης,
ενώ στο περιβάλλον του γίνεται λόγος για παρασκηνιακές προσπάθειες της ηγεσίας
του κόμματος να «κοπούν» από το Κεντρικό Συμβούλιο στελέχη που πρόσκεινται
στον ίδιο και τις θέσεις του. Μάλιστα, στελέχη της Πολιτικής Άνοιξης σημείωναν
χθες τη σταδιακή αλλαγή θέσεων του κ. Νικ. Κακλαμάνη ­ που παρατηρείται τους
τελευταίους μήνες ­ και σημείωναν ότι η αλλαγή στη στάση του είναι ορατή ακόμα
και στο περιεχόμενο των ερωτήσεων που υποβάλλει στην Ευρωπαϊκή Επιτροπή.. Η
υπόθεση αποκτά ακόμα μεγαλύτερο ενδιαφέρον από τη στιγμή που επώνυμα στελέχη
της Ν.Δ. ­ τα οποία στο παρελθόν χρεώνονταν στην «πλευρά Έβερτ» ­ στήριξαν με
δηλώσεις τους τις τοποθετήσεις Κακλαμάνη. Για παράδειγμα, ο κ. Βασ.
Μιχαλολιάκος έκανε λόγο (στον Σκάι) για «πατριωτικές απόψεις Κακλαμάνη», όπως
και το μέλος της Εκτελεστικής Επιτροπής της ΓΣΕΕ κ. Ν. Μελισσάρης.

Ο ίδιος ο κ. Σαμαράς έχει λόγους για να αισθάνεται ικανοποιημένος. Απέδειξε
ότι το κόμμα του, αν και βαθιά λαβωμένο μετά την τελευταία εκλογική αποτυχία,
διατηρεί τη συνοχή του, τουλάχιστον στο επίπεδο του στελεχικού δυναμικού. 
Είναι χαρακτηριστικό ότι στις προσυνεδριακές διαδικασίες έσπευσε ­ σύμφωνα με
πηγές της Πολιτικής Άνοιξης ­ να λάβει μέρος περίπου το 80% των εγγεγραμμένων
μελών του κόμματος.

«Ένα είναι σίγουρο. Τα στελέχη μας έχουν κατανοήσει ότι οι μοναχικοί δρόμοι, η
μοναχική επιστροφή στη Νέα Δημοκρατία, δεν είναι λύση για κανέναν, κι αυτό
είναι πολύ σημαντικό», υπογράμμιζαν χθες πηγές της Πολιτικής Άνοιξης. 
Μάλιστα, ανώτερα στελέχη του κόμματος έλεγαν χθες ότι, μετά το Συνέδριο, το
κρίσιμο τεστ για τη συνοχή του κόμματος θα είναι οι ευρωεκλογές του 1999 ­
«εκεί θα γίνει η τελική κρίση για εμάς από τον ελληνικό λαό».

Στο πνεύμα αυτό ήταν και οι δηλώσεις του κ. Α. Γεροντόπουλου (στον Σκάι) και
του κ. Δ. Σταμάτη (στον Φλας). 
Και οι δύο έκαναν λόγο για αυτόνομη πορεία του κόμματος. 
Μάλιστα, και τα δύο ανώτερα στελέχη της Πολιτικής Άνοιξης επέκριναν, εμμέσως
πλην σαφώς, τον κ. Νικ. Κακλαμάνη για τις απόψεις του. «Η Άνοιξη είναι μία»,
δήλωσε χαρακτηριστικά ο κ. Σταμάτης, ενώ ο κ. Γεροντόπουλος χαρακτήρισε
«προσωπικές» τις απόψεις του ευρωβουλευτή της Πολιτικής Άνοιξης.

Πάντως, είναι ενδιαφέρον το ότι στελέχη του κόμματος δεν διστάζουν να κάνουν
λόγο για «υπόγεια διασύνδεση» της κίνησης Κακλαμάνη με μία πλευρά της Νέας
Δημοκρατίας, που θα επιθυμούσε ­ υπό προϋποθέσεις ­ τη δημιουργία ενός
ακροδεξιού κόμματος, με στόχο να υπάρξουν γενικότερες αλλαγές στο πολιτικό σκηνικό.

Μάλιστα, στο πλαίσιο αυτού του σεναρίου ενέτασσαν και τη νευρική προσπάθεια
του κ. Σαμαρά να ξεκαθαρίσει ότι το κόμμα του ανήκει στον χώρο του
«ριζοσπαστικού κέντρου», σε αντιδιαστολή με τις απόψεις Κακλαμάνη, που
στοχεύουν να στρέψουν το κόμμα πολύ πιο δεξιά.

Πάντως, σε κάθε περίπτωση, ο κ. Σαμαράς είναι τώρα αποφασισμένος να δώσει
ιδιαίτερο βάρος στα κοινωνικά θέματα ­ χαρακτηριστικές ήταν οι συνεχείς
αναφορές του στην κοινωνική συνοχή ­ αλλά συνεργάτες του τόνιζαν χθες ότι σε
καμία περίπτωση το κόμμα δεν πρόκειται να παραμελήσει τα εθνικά θέματα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15852N132</ED>
<ID>
ID:162410

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N13&aa=2</URL></REF>


Article

<CATEGORY>vin04</CATEGORY>

 <H2>Με απειλή αυτόνομης καθόδου πιέζει για κάλυψη ο Λογοθέτης
</H2>
ΠΙΕΖΕΙ την κυβέρνηση για πολιτική κάλυψη ο δήμαρχος Πειραιά κ. Στ. Λογοθέτης,
ο οποίος έχει κληθεί να καταθέσει αύριο στον ανακριτή για το έλλειμμα 1,1 δισ.
δρχ. που διαπιστώθηκε στο δήμο. Μάλιστα απειλεί ότι αν δεν έχει την κάλυψη που
απαιτεί από την κυβέρνηση θα θέσει ξανά υποψηφιότητα με δικό του συνδυασμό.
Ωστόσο η Χαριλάου Τρικούπη δεν φαίνεται να αλλάζει στάση απέναντί του και να
προχωρά σε πολιτική κάλυψη του δημάρχου που εξέλεξε σε συνεργασία με τον ΣΥΝ.
Αντίθετα, όπως έλεγαν χθες κομματικές πηγές, το ΠΑΣΟΚ βρίσκεται σε διαδικασία
αναζήτησης προσωπικότητας που θα ηγηθεί του ψηφοδελτίου στις εκλογές του 1998.
Οι ίδιες πηγές θύμιζαν τη θέση της Νομαρχιακής Επιτροπής Πειραιά του ΠΑΣΟΚ για
εξεύρεση λύσης στο «πρόβλημα», που επηρεάζει αρνητικά την παρουσία του ΠΑΣΟΚ
στο χώρο της Τοπικής Αυτοδιοίκησης.

ΠΑΡΕΜΒΑΣΗ

Για την αντιμετώπιση του θέματος η Νομαρχιακή Επιτροπή έχει ζητήσει την
παρέμβαση του Εκτελεστικού Γραφείου και των αρμοδίων οργάνων. Άλλες κομματικές
πηγές δεν αποκλείουν τη δρομολόγηση δικαστικών εξελίξεων στο δήμο, μετά την
κλήση του κ. Λογοθέτη να καταθέσει αύριο στον 2ο τακτικό ανακριτή κ. Γ.
Δουρουκλάκη, οι οποίες ίσως θα οδηγήσουν σε αλλαγή του σκηνικού. Χθες πάντως ο
κ. Στ. Λογοθέτης τόνισε, σε συνέντευξη Τύπου που έδωσε, ότι «ο Πειραιάς
πληρώνει το τίμημα ενός ιδιόμορφου αποκλεισμού και μιας άνισης μεταχείρισης,
αφού οι υπηρεσίες έχουν πάρει σήμα να μη λύνουν τα προβλήματα στον
Πειραιά...». Ο κ. Λογοθέτης υποστήριξε ότι οι «παρεμβάσεις που έκανε η
δημοτική αρχή ενόχλησαν ορισμένους κύκλους, που είδαν στο πρόσωπό του μια
απειλή για τις φιλοδοξίες τους και τα πολιτικά και οικονομικά σχέδιά τους».
Για άλλη μια φορά υπεραμύνθηκε του έργου του λέγοντας «ότι δεν υπάρχει κανένα
ποινικό αδίκημα. Τα διάφορα διαχειριστικά προβλήματα που εντοπίζονται
θεραπεύονται από το Ελεγκτικό Συνέδριο και όχι από τα ποινικά δικαστήρια». Και
συμπλήρωσε: «Οι δήμαρχοι δεν παύονται με υπουργικές αποφάσεις. Στο πρόβλημα
που έχει ανακύψει στον Πειραιά απαιτείται ξεκάθαρη πολιτική αντιμετώπιση και λύση».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15852N133</ED>
<ID>
ID:162440

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N13&aa=3</URL></REF>


Article

<CATEGORY>vin04</CATEGORY>

 <H2>«Αγρότες Κολωνακίου», τέλος...
</H2><H2></H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΓΕΝΝΗΘΗΚΕ: Μηλιά Πιερίας, ορεινή Πιερία, υπό την σκέπη των Πιερίδων Μουσών.

ΘΥΜΑΤΑΙ: Τα δύσκολα παιδιά χρόνια, την προσπάθεια των γονιών του για σπουδές,
την ανατολή του ήλιου στο μάζεμα του καπνού, τη Νομική, το Πολυτεχνείο, τις
ημέρες του ιδεαλισμού της μεταπολίτευσης, το ΠΑΣΟΚ στο ξεκίνημά του.

ΕΛΠΙΖΕΙ: Στη δικαίωση των ονειροπόλων, των αγωνιστών, των ανθρώπων της
υπαίθρου και του μόχθου.

ΔΙΑΦΩΝΕΙ: Με την ανηθικότητα, την ανεντιμότητα, την αχαριστία. Με όσους
συμφωνούν σε όλα.

ΤΟΥ ΛΕΙΠΕΙ: Η κόρη του.

Ώρα μεγάλων ευθυνών και αποφάσεων για την ελληνική ύπαιθρο. Οι αγρότες ψήφισαν
με 53,6% τις δυνάμεις του ΠΑΣΟΚ στους συνεταιρισμούς και αυτό επιβάλλει
ταχύτερους ρυθμούς στην κυβερνητική πολιτική στον αγροτικό τομέα και έργο.
Αυτό υπογραμμίζει, μεταξύ άλλων, ο γραμματέας του Τομέα Αγροτών του ΠΑΣΟΚ και
υποδιοικητής της ΑΤΕ κ. Θαν. Παπαγεωργίου και επισημαίνει: ­ «αγρότες του
Κολωνακίου, τέλος» ­ ο ρόλος των συνεταιρισμών ιστορικός αλλά και επίκαιρος ­
εφιάλτης ο ανταγωνισμός αλλά και πρόκληση για παραγωγικότητα.

ΕΡ.: Πάλι στις κάλπες οι αγρότες;

ΑΠ.: Ψήφισαν 800.000 αγρότες για τις νέες διοικήσεις των συνεταιρισμών.

ΕΡ.: Ψήφισαν όμως πολιτικά;

ΑΠ.: Και πολιτικά.

ΕΡ.: Και το αποτέλεσμα;

ΑΠ.: Αποτελεσματικό! Με 53,6% οι δυνάμεις που πρόσκεινται στο ΠΑΣΟΚ
εξασφάλισαν αυτοδυναμία.

ΕΡ.: Που σημαίνει;

ΑΠ.: Ώρα μεγάλων ευθυνών και αποφάσεων

ΕΡ.: Και όλη αυτή η ιστορία με τα τρακτέρ;

ΑΠ.: Συμφωνώ σε πολλά. Διαφωνώ με την πρακτική. Δεν μπορεί να ψηφίζουν τα τρακτέρ.

ΕΡ.: Τα προβλήματα όμως μένουν.

ΑΠ.: Ναι, αλλά μένουν λιγότερα.

ΕΡ.: Και οι προοπτικές;

ΑΠ.: Ευοίωνες. Με επιτάχυνση στην υλοποίηση της κυβερνητικής πολιτικής και με
την εφαρμογή των μέτρων που συμφωνούνται με τους αγρότες στο Συμβούλιο
Αγροτικής Πολιτικής.

ΕΡ.: Τα μέτρα όμως αυτά αφορούν μόνο τους νέους αγρότες;

ΑΠ.: Και τους νέους, και τον ΟΓΑ, και τους συνεταιρισμούς, και την ανάπτυξη
της υπαίθρου.

ΕΡ.: Και οι «αγρότες του Κολωνακίου»;

ΑΠ.: Αυτά τελειώνουν με το Μητρώο.

ΕΡ.: Δηλαδή φακέλωμα;

ΑΠ.: Σωστή καταγραφή.

ΕΡ.: Και ο πολυτεμαχισμένος κλήρος; Τα νοικιασμένα;

ΑΠ.: Είναι η ώρα της βιώσιμης αγροτικής εκμετάλλευσης.

ΕΡ.: Με την εξαγγελία για Τράπεζα Γης;

ΑΠ.: Γη για τους αγρότες, ιδιαίτερα για τους νέους.

ΕΡ.: Και η πρόωρη συνταξιοδότηση;

ΑΠ.: Σήμερα 85.000 δρχ. Διαρθρωτικό μέτρο που ενθαρρύνει τους νέους και
εξασφαλίζει τους μεγαλύτερους.

ΕΡ.: Τα χρέη όμως των αγροτών;

ΑΠ.: Χρεώστε τα σ' αυτούς που ανέβασαν τα επιτόκια από 16 σε 36%.

ΕΡ.: Κόβονται όμως οι επιδοτήσεις.

ΑΠ.: Μειώνονται διεθνώς.

ΕΡ.: Δηλαδή το τίμημα της GATT;

ΑΠ.: Είναι τελικά ζήτημα ισοζυγίου. Τι μπορούμε να κερδίσουμε στο νέο περιβάλλον.

ΕΡ.: Είναι όμως και οι επιπτώσεις από την αναθεώρηση της ΚΑΠ.

ΑΠ.: Ασφαλώς και μάλιστα προηγήθηκαν των επιπτώσεων της GATT. Σημασία έχει η
προσαρμογή και η επαναδιαπραγμάτευση να δίνουν θετικά αποτελέσματα.

ΕΡ.: Αν αποφασίζουν όμως οι Βρυξέλλες, τι σημασία έχει τι λέει η Αθήνα;

ΑΠ.: Στις Βρυξέλλες αποφασίζουμε όλοι μαζί. Και το ΠΑΣΟΚ ξέρει να διεκδικεί
και να κερδίζει και για τους αγρότες.

ΕΡ.: Εφιάλτης όμως ο ανταγωνισμός.

Απ.: Και πρόκληση για την παραγωγικότητα.

ΕΡ.: Μένουν όμως προϊόντα μας εκτός αγοράς.

ΑΠ.: Γι' αυτό προέχουν η ποιότητα, η συσκευασία, οι σωστές εξαγωγές.

ΕΡ.: Ο ρόλος των συνεταιρισμών;

ΑΠ.: Ιστορικά καταγεγραμμένος και επίκαιρος. Απόδειξη η ΔΩΔΩΝΗ και η ΣΕΚΑΠ.

ΕΡ.: Και οι δύο εταιρείες είναι της ΑΤΕ;

ΑΠ.: Όχι. Συμμετέχει η ΑΤΕ.

ΕΡ.: Που έχει όμως 500 δισ. επισφαλείς απαιτήσεις από δάνεια.

ΑΠ.: Δεν υπάρχουν τέτοιου ύψους επισφάλειες. Αυτές που υπάρχουν δημιουργήθηκαν
την περίοδο '89-'93 και δεν αφορούν μόνον αγρότες και συνεταιρισμούς.

ΕΡ.: Που είναι όμως οι βασικοί πελάτες της Τράπεζας

ΑΠ.: Η ΑΤΕ είναι πια ένας δυναμικός τραπεζικός όμιλος για όλους τους πολίτες,
αλλά με τους ίδιους πάντα στενούς δεσμούς με τον αγροτικό χώρο.

ΕΡ.: Που κάποτε θα έδινε τις μετοχές της στους αγρότες.

ΑΠ.: Που έδωσε και δίνει στους συνεταιρισμούς μετοχές των εταιρειών της. Και η
πορεία συνεχίζεται.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15852N141</ED>
<ID>
ID:162374

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N14&aa=1</URL></REF>


Article

<CATEGORY>vin06</CATEGORY>

 <H5>ΚΑΤΕΒΑΙΝΟΥΝ ΣΤΗΝ ΑΘΗΝΑ ΚΑΒΑΛΙΩΤΕΣ ΚΑΛΛΙΤΕΧΝΕΣ ΚΑΙ ΔΙΑΝΟΟΥΜΕΝΟΙ
</H5><H2>Ανάσα δροσιάς από την πόλη με τα τρία ονόματα
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Η καρδιά της καπνεργατιάς, η πολιτιστική κληρονομιά της, χτυπάει αυτή την
εβδομάδα στην Αθήνα. Η Καβάλα κατέβηκε, σύσσωμη, στο Γκάζι. Τι σημαίνει όμως
πια στην αντικαπνιστική εποχή μας η λέξη «καπνεργάτης», «επεξεργασία καπνού»,
«παστάλιασμα», «ευγενή καπνά»; Τίποτα απ' όλα αυτά δεν υπάρχει.Υπάρχει μόνο το
«Άρωμα», που σχεδίασε με το χέρι του στο ομώνυμο πακέτο σιγαρέτων ο παππούς
μου, υπάρχει το άλλο άρωμα της μνήμης μιας εργατούπολης, του πρώτου «κόκκινου»
Δήμου της χώρας το '36 που πέρασε νικηφόρα τις μεταλλαγές της κοινωνίας και
σήμερα σφύζει από δυναμισμό, ταλέντο και προοπτικές.

Ζωγράφοι, γλύπτες, αγιογράφοι, σκιτσογράφοι, φωτογράφοι, γραφίστες, μουσικοί,
συγγραφείς, ποιητές, δοκιμιογράφοι, το ΔΗΠΕΘΕ της, τα δύο Ωδεία της, οι
«Χειμερινοί Κολυμβητές» της θα παρελάσουν αυτή την εβδομάδα σε μια πρωτεύουσα,
που πνίγεται στο καυσαέριο, για να της φέρουν τη δροσιά του Βορειοανατολικού
Αιγαίου με λίγο θυμάρι και μέλι της Θάσου.

Η πόλη με τα τρία ονόματα μέσα στην Ιστορία (Νεάπολις - Χριστούπολις - Καβάλα)
είναι η πρώτη πόλη, σε ευρωπαϊκό έδαφος, που δέχτηκε τον Χριστιανισμό μέσω του
Αποστόλου των Εθνών, του Παύλου (και πολιούχου της), που φύτεψε το πρώτο
σπέρμα στους γειτονικούς Φιλίππους. Όπου και φυλακίστηκε για τα καινά δαιμόνια
που έφερε και όπου η οργή τού Θεού του εκφράστηκε με ένα σεισμό για να τον
απελευθερώσει και για να μείνει στην ιστορία το «παρά μία τεσσαράκοντα».

«Καινά δαιμόνια», «παρά μία τεσσαράκοντα», «οψόμεθα εις Φιλίππους», όλα αυτά
που πέρασαν στην καθημερινή ομιλία μας, εκεί στην Καβάλα πρωτακούστηκαν. Κι
αφού η αρχαία Νεάπολις ίδρυσε την άλλη Νεάπολη στην Ιταλία, για να
διαφοροποιηθεί από αυτήν που έγινε καθολική, για να παραμείνει η ίδια στην
Ορθοδοξία πήρε το όνομα Χριστούπολη. Δίπλα της υπάρχουν σήμερα η Ελευθερούπολη
­ παλιά το Πράβι ­ και η Χρυσούπολη με τον εύφορο κάμπο της, που άλλοτε
λεγόταν κάμπος του Σαρί - Σαμπάν. (Εκεί που με έπαιρνε για κυνήγι ο παππούς μου).

Η ιστορία της Χριστούπολης (όπως μας πληροφορεί και το συνοπτικό φυλλάδιο του
Δήμου Καβάλας) είναι στενά συνδεδεμένη με την ιστορία του βυζαντινού κράτους.
Το 1391, στις 3 Ιουνίου, με το σημερινό ημερολόγιο ­ δηλαδή 606 χρόνια ακριβώς
σαν σήμερα ­ οι Τούρκοι κυριεύουν την Χριστούπολη και την καταστρέφουν. Το
1425 κατασκευάζεται από τους Τούρκους το νέο φρούριο της Χριστούπολης που θα
αποτελέσει και την ακρόπολη της μεταγενέστερης Καβάλας, που διασώζεται μέχρι σήμερα.

Η ίδρυση της νέας πόλης τον 16ο αιώνα έγινε πάνω στα ερείπια της παλιάς, μέσα
δηλαδή στο τρίγωνο του ακρωτηρίου, τη σημερινή Παναγία, που προστατεύεται από
το ισχυρό τείχος (για τον φόβο των πειρατών). Το υδραγωγείο, που σώζεται μέχρι
σήμερα, μεταφέρει νερό στην πόλη από το βουνό. Η πόλη ευημερεί τον 17ο αιώνα.
Από το λιμάνι της γίνεται μεγάλη εξαγωγή σιτηρών.

Ο αντιβασιλέας της Αιγύπτου, ο Μεχμέτ Αλής, γεννιέται στην Καβάλα το 1769.
Αγαπά την πόλη του, φροντίζει να την προστατεύσει από τους βαρείς φόρους,
χτίζει το Ιμαρέτ το 1812, που λειτουργεί έως το 1902 ως Ιερατική Σχολή.

Τον 19ο αιώνα η εμπορική ανάπτυξη της πόλης την κάνει να απλωθεί «εκτός των
τειχών». Ο Μακεδονικός Αγώνας απαλλάσσει τη Μακεδονία και την Καβάλα από την
τρομοκρατία των κομιτατζήδων, ενώ η Συνθήκη του Λονδίνου το 1913 παραχωρεί
στους χριστιανούς συμμάχους τα εδάφη της Τουρκίας, δυτικά της γραμμής Αίνου -
Μηδείας. Στις 26 Ιουνίου της ίδιας χρονιάς, ο ναύαρχος Κουντουριώτης
απελευθερώνει την πόλη.

Μετά τη Μικρασιατική Καταστροφή Έλληνες της Μικράς Ασίας και του Πόντου
εγκαθίστανται στην πόλη που αναπτύσσεται με γρήγορους ρυθμούς. Μετά το λιμάνι
της Θεσσαλονίκης, γίνεται το σημαντικότερο λιμάνι της Μακεδονίς και το
κοντινότερο στον Εύξεινο Πόντο. Μια πινακίδα, κάτω από τις Καμάρες (το αρχαίο
υδραγωγείο), σημαδεύει σαν τόξο κατ' ευθείαν την Κωνσταντινούπολη.

Κόμβος η Νεάπολη για τους αρχαίους, σταθμός η Χριστούπολη για τους
Βυζαντινούς, σταυροδρόμι η σημερινή Καβάλα της Εγνατίας και της Απίας οδού
είχε την τύχη να έχει για τρεις τετραετίες έναν άξιο δήμαρχο, τον Λευτέρη
Αθανασιάδη, που πλαισιωμένος από άξιο δημοτικό συμβούλιο περιέσωσε ό,τι είχε
προλάβει να γλιτώσει από τη λαίλαπα της αντιπαροχής και της δικτατορίας.
Νεοκλασικά κτίρια και παλιές καπναποθήκες έγιναν πολιτιστικά κέντρα.

Ανέπτυξε παράλληλα και την αγάπη της έρευνας για την ιστορία της πόλης, για
τις πρωταρχές του συνδικαλιστικού κινήματος.

Σήμερα η Καβάλα είναι μια πολιτεία όμορφη, νοικοκυρεμένη, με βιολογικό
καθαρισμό που εδρεύει στην Κοπεγχάγη (!), με ακτές από τις πιο καθαρές.
Απέναντι είναι η «ήπειρος Θάσος», όπως γράφει κι ο Καβαλιώτης Γιώργος Χειμωνάς
(του οποίου το έργο οι «Χτίστες» θα παρουσιαστεί από σκηνής στα πλαίσια αυτής
της εβδομάδας). Έχει αναπτυχθεί, σε αντίθεση με τη «λογοτεχνική σχολή
Θεσσαλονίκης», και μια «λογοτεχνική σχολή Καβάλας», που εκτός από τον Χειμωνά
και τον υποφαινόμενο περιλαμβάνει συγγραφείς και ποιητές σαν τον Χρόνη Μίσσιο,
τον Γ.Ξ. Στογιαννίδη, τον Φώτο Πρασίνη, τον Πρόδρομο Μάρκογλου, τον Ι.Δ.
Ιωαννίδη, τον Γιάννη Γαϊτάνο, τον Νίκο Βασιλειάδη, τον Θόδωρο Γρηγοριάδη, τον
Κρίτωνα Χουρμουζιάδη, τον Διαμαντή Αξιώτη, τη Μαρία Κυρτζάκη, τον Κοσμά
Χαρπαντίδη, τον Χαρτοματσίδη, τη Μανίνα Ζουμπουλάκη, την Τίνα Παναγιωτοπούλου,
την Ελένη Ιορδάνου, τον Κώστα Καναβούρη, που παρουσιάζει βιβλία κι αυτός στο
κανάλι Seven Χ. Έτσι που οι δύο μοναδικοί να παρουσιάζουμε βιβλία στην
ελληνική τηλεόραση τυχαίνει να είμαστε και οι δύο Καβαλιώτες.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15852N151</ED>
<ID>
ID:162334

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N15&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Νέα Υόρκη - και Άννα
</H2><H2></H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΤΗ ΜΙΑ στιγμή βρίσκομαι στην Πόλη ­ όχι την Κωνσταντινούπολη, την άλλη, την
απόλυτη, τη Νέα Υόρκη ­ και νιώθω τους ουρανοξύστες να με κατακλύζουν, να
εισχωρούν στη μικρή μου ύπαρξη. Ένα 24ωρο αργότερα, σπρώχνω το καρότσι και
κοιτώ την κοιμισμένη κόρη μου, προσπαθώντας να κρύψω από τους περαστικούς τη
συγκίνηση που με γεμίζει στη θέα της και μόνο.

Περπατώ στην 5η Λεωφόρο της Νέας Υόρκης και απορώ με τα πάντα ­ με τους
ανθρώπους, τα κτίρια, τις μυρωδιές, τους βηματισμούς, τον εαυτό μου. Και
έπειτα ξυπνώ στις 6.30 το πρωί, αντικρύζω το γέλιο της, λέω χαζομάρες και
τραγουδώ φάλτσα στην Άννα μου.

Τρώω με τους «υπερεθνικούς» μου φίλους στο ποτάμι, χαζεύουμε το κτίριο του
ΟΗΕ, απλώνουμε τις ψυχές μας στο τραπέζι, πώς να χωρέσεις σε δύο ώρες
εμπειρίες ετών, αναλύουμε εαυτούς, αλλήλους και τρίτους μέχρι εκεί που δεν
πάει άλλο, μεθούμε με την επικοινωνία. Ύστερα την κρατώ στην αγκαλιά μου,
ακούμε κάτι μελό ιταλικά τραγουδάκια, χορεύουμε και κοιταζόμαστε στα μάτια ­
τούτη η επικοινωνία λέγεται άλογη, είναι της ψυχής και του ενστίκτου.

Νιώθω τους περιορισμούς του προϋπολογισμού μου σουλατσάροντας μπροστά στα
ράφια του γιγαντιαίου βιβλιοπωλείου. Ανακαλύπτω τα βιβλιαράκια που είχα ως
παιδί ­ αυτά με τους αλιγάτορες ­ και παραπέρα την απεραντοσύνη του Τσόμσκι,
τους επικριτές των media, τους αιρετικούς της Ιστορίας, τους αμετανόητους του
μαρξισμού. Πόσα χρόνια χρειαζόμαστε, άραγε, για να διαβάσουμε αυτά που
θέλουμε; Λίγο αργότερα, δεν νιώθω πια την πίεση του χρόνου. Το μόνο που θέλω
είναι να είμαι με την Άννα, προσπαθώ να δω τον κόσμο με τα δικά της μάτια, δεν
είναι εύκολο, απαιτεί απελευθέρωση τέτοια που δεν μας συγχωρείται...

Λοιπόν, μήπως θα έπρεπε να νιώθω διχασμένη; Να βάλω την καινούργια μου
ιδιότητα, αυτή της (χαζο)μαμάς να τσακώνεται με τις άλλες, αναμένοντας την
τελική επικράτηση; Κι όμως, τα πράγματα είναι πολύ απλά: είμαι όλα κι όλα
είναι για την κόρη μου...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15852N152</ED>
<ID>
ID:162417

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N15&aa=2</URL></REF>


Article

<CATEGORY>vin06</CATEGORY>

 <H5>ΟΛΟ ΚΑΙ ΠΕΡΙΣΣΟΤΕΡΟΙ ΕΛΛΗΝΕΣ ΖΗΤΟΥΝ ΑΔΕΙΑ ΚΑΤΟΧΗΣ ΟΠΛΟΥ ΑΠΟ ΤΙΣ ΑΣΤΥΝΟΜΙΚΕΣ ΑΡΧΕΣ
</H5><H5>Κανένα έγκλημα με δηλωμένο όπλο
</H5><H2>Κυκλοφορούν και οπλοφορούν
</H2>
<AUTHOR>ΛΙΑ ΝΕΣΦΥΓΕ</AUTHOR>

Περισσότεροι από δυόμισι χιλιάδες Έλληνες, ανάμεσά τους και γυναίκες,
οπλοφορούν με νόμιμες άδειες που έχουν εκδοθεί από τις Αρχές.

Η αύξηση της εγκληματικότητας και ο φόβος για τον κίνδυνο που διατρέχει η ζωή
των κατοίκων της πρωτεύουσας και των μεγάλων πόλεων, έχουν κάνει τα τελευταία
χρόνια όλο και περισσότερους πολίτες να καταφύγουν στην οπλοφορία για να
προστατεύσουν τον εαυτό τους. 
Τα πράγματα που έχουν «αγριέψει», ο φόβος που πλανιέται στις μεγάλες πόλεις
και η δράση των ένοπλων συμμοριών, αποτελούν απειλή για τον πολίτη. Από την
άλλη πλευρά, η Αστυνομία δεν έχει τη δυνατότητα να καλύψει τις συνεχώς
αυξανόμενες ανάγκες και να προσφέρει στους πολίτες την προστασία που
χρειάζονται. Για τους λόγους αυτούς, όλο και περισσότεροι πολίτες αισθάνονται
την ανάγκη να προετοιμάσουν την άμυνά τους καταφεύγοντας στην οπλοφορία. 
Μόνο τα δύο τελευταία χρόνια, οι αιτήσεις για χορήγηση αδείας έχουν αυξηθεί
κατά 30% σε σχέση με τα προηγούμενα χρόνια. Οι προϋποθέσεις που θέτει ο νόμος
είναι αυστηρές. Πολλοί είναι αυτοί που ζητούν, σε λίγους όμως παρέχεται το
δικαίωμα της οπλοφορίας και μόνο όταν συντρέχουν σοβαροί λόγοι, όταν δηλαδή
απειλούνται και κινδυνεύει η ζωή τους.

Τα προηγούμενα χρόνια άδεια οπλοφορίας ζητούσε ένας περιορισμένος αριθμός
επώνυμων πολιτών όπως πολιτικοί, μεγαλοβιομήχανοι, εφοπλιστές,
μεγαλοδικηγόροι, άνθρωποι δηλαδή που ανήκαν σε υψηλές εισοδηματικές τάξεις ή
κινδύνευαν λόγω των υποθέσεων που χειρίζονταν. 
Σε αυτήν την κατηγόρια περιλαμβάνονταν, βέβαια, και όσοι πιθανόν θα μπορούσαν
να αποτελέσουν «στόχο» τρομοκρατικής επίθεσης. Στις περιπτώσεις αυτές, η άδεια
οπλοφορίας χορηγείται αμέσως όταν το ζητήσουν οι ενδιαφερόμενοι από τις
Αστυνομικές Αρχές. Τα τελευταία χρόνια, όμως, ο «κύκλος» έχει διευρυνθεί. 
Πολίτες όλων των εισοδηματικών τάξεων ζητούν επίμονα από τις Αρχές να τους
χορηγηθεί άδεια οπλοφορίας, ενώ οι άδειες που χορηγούνται έχουν αυξηθεί
κατακόρυφα. Μόνο τη διετία 1995-1996 χορηγήθηκαν ή ανανεώθηκαν 2.560 άδειες οπλοφορίας.

Ειδικότερα, το 1990 οι άδειες οπλοφορίας που είχαν χορηγηθεί ήταν μόλις 423
και το 1991 αυξήθηκαν στις 485. Τον επόμενο χρόνο οι άδειες που χορηγήθηκαν ή
ανανεώθηκαν σχεδόν διπλασιάσθηκαν και έφθασαν τις 809. Απο τότε, χρόνο με τον
χρόνο αυξάνονται συνεχώς, για να φθάσουν το 1993 τις 917, το 1994 τις 1.001,
το 1995 τις 1.096 και το 1996 τις 1.464.

Να σημειωθεί ότι μέχρι το 1994 οι άδειες ανανεώνονταν κάθε δύο χρόνια, ενώ από
το 1995 και μετά οι άδειες ανανεώνονται κάθε τρία χρόνια.

Τα «πρωτεία» στις άδειες οπλοφορίας κατέχει η Αττική. Από τις 2.500 άδειες που
έχουν δοθεί σε όλη τη χώρα, οι 2.035 έχουν δοθεί σε κατοίκους της πρωτεύουσας.
Στη Θεσσαλονίκη έχουν δοθεί 129 άδειες, ενώ ξεχωριστό ενδιαφέρον παρουσιάζει η
Κρήτη, όπου είναι γνωστή η αγάπη των κατοίκων της για τα όπλα. Έτσι λοιπόν,
στα Χανιά έχουν δοθεί 74 άδειες, στο Ηράκλειο 70 και στο Ρέθυμνο 54. Στην
πρωτεύουσα της Πελοποννήσου, την Πάτρα, οι άδειες που έχουν χορηγηθεί είναι
μόλις 17, ενώ στις υπόλοιπες περιοχές της χώρας τόσο οι αιτήσεις όσο και οι
άδειες οπλοφορίας που έχουν δοθεί είναι ελάχιστες.

Από την περιοχή της Αττικής εκατοντάδες είναι οι αιτήσεις που φθάνουν κάθε
μήνα στη Διεύθυνση Κρατικής Ασφάλειας από πολίτες που «πιέζουν» για να τους
χορηγηθεί η πολυπόθητη άδεια οπλοφορίας. Δεν γίνονται όμως όλες δεκτές. Από
τις αιτήσεις που υποβάλλονται εγκρίνεται κατά μέσον όρο το 1/3. Συγκεκριμένα,
από τις 3.000 αιτήσεις που έχουν υποβληθεί από την 1η Ιανουαρίου του 1996 στην
Αττική, μέχρι σήμερα έχουν εγκριθεί 1.100.

ΠΟΙΟΙ ΖΗΤΟΥΝ ΑΔΕΙΕΣ

Από τους πολίτες που ζητούν άδεια οπλοφορίας στις πρώτες θέσεις βρίσκονται
μεγαλοεπιχειρηματίες, πολιτικοί, βιομήχανοι, έμποροι, εφοπλιστές,
μεγαλογιατροί, μεγαλοδικηγόροι και κοσμηματοπώλες, στους οποίους έχουν
χορηγηθεί και οι περισσότερες άδειες οπλοφορίας. Άδεια οπλοφορίας ζητούν
επίσης όσοι αναγκάζονται λόγω εργασίας να μεταφέρουν χρήματα ή τιμαλφή. 
Τα δύο τελευταία χρόνια έχουν αυξηθεί κατακόρυφα και οι αιτήσεις κατοίκων που
διαμένουν σε μονοκατοικίες προαστίων της Αθήνας ή έχουν εξοχικά σε
απομακρυσμένες περιοχές του Λεκανοπεδίου.

«Ο κόσμος θορυβείται, αισθάνεται ότι απειλείται και αναζητεί τρόπους για να
προστατεύσει τον εαυτό του», επισημαίνει ανώτατος αξιωματικός της Κρατικής
Ασφάλειας. «Τον χειμώνα που είχαμε τις ληστρικές επιδρομές της συμμορίας των
Αλβανών σε μονοκατοικίες των βορείων προαστίων, κάτοικοι των περιοχών αυτών
μπροστά στον κίνδυνο που διέτρεχε η ζωή τους, ζήτησαν άδειες οπλοφορίας. Το
ίδιο έγινε πρόσφατα, μετά τις αλλεπάλληλες ληστρικές επιθέσεις σε βενζινάδικα.
Τις επόμενες ημέρες δεχόμασταν συνέχεια αιτήσεις από ιδιοκτήτες πρατηρίων
υγρών καύσιμων.

Χορηγούμε σε αυτούς που πραγματικά έχουν λόγους να οπλοφορούν, είτε γιατί
αναγκάζονται να μεταφέρουν μεγάλα χρηματικά ποσά είτε επειδή δέχονται απειλές. 
Βέβαια, σε έναν ιδιοκτήτη πρατηρίου υγρών καύσιμων ο οποίος έχει ήδη δεχθεί
επίθεση ή σε έναν επιχειρηματία τον οποίο έχουν ήδη ληστέψει, δεν μπορούμε να
του αρνηθούμε την άδεια οπλοφορίας όταν το ζητήσει...».

Οι λόγοι που επικαλούνται συνήθως όσοι ζητούν άδεια είναι ότι κινδυνεύουν λόγω
των επαγγελματικών τους υποχρεώσεων ή ακόμα προβάλλουν το επιχείρημα ότι έχουν
δεχθεί απειλητικά τηλεφωνήματα.

ΜΕΧΡΙ ΣΗΜΕΡΑ καμία εγκληματική ενέργεια δεν έχει γίνει με νόμιμο, δηλωμένο
όπλο, μας λέει κατηγορηματικά αξιωματικός της Κρατικής Ασφάλειας. 
Όταν κάποιος έχει δηλωμένο όπλο και οπλοφορεί νόμιμα τίθεται προ των ευθυνών
του και δεν ρισκάρει. Πρέπει να γνωρίζει καλά τις συνέπειες του νόμου και να
μην το χρησιμοποιεί άσκοπα. 
Επιβάλλεται ακόμα να γνωρίζει τα όρια της άμυνας, γιατί, αν τα υπερβεί, θα
έρθει αντιμέτωπος με τη Δικαιοσύνη. Ο νόμος είναι σαφέστατος και πολύ αυστηρός
και σε περίπτωση που παραβιάσει κάποιους όρους του αφαιρείται αμέσως η άδεια.

Δεν πρέπει να υπερεκτιμά ακόμα τις δυνατότητές του γιατί τότε το όπλο μπορεί
να αποβεί μοιραίο για τον ίδιο.

Το όπλο είναι μεγάλη ευθύνη γι' αυτόν που το κατέχει. Πρέπει να το ασφαλίζει
καλά και βέβαια να το φυλάσσει σε χώρους που δεν είναι προσιτοί σε παιδιά.

«Γι' αυτό τον λόγο περνάμε από "κόσκινο" όλες τις αιτήσεις και χορηγούμε την
άδεια οπλοφορίας σε περιπτώσεις που συντρέχουν ειδικοί λόγοι. 
Την άδεια την δίνουμε για να μπορεί ο πολίτης όταν βρεθεί σε μεγάλη ανάγκη να
υπερασπίσει τον εαυτό του. Από εκεί και πέρα οι ευθύνες είναι δικές του»,
καταλήγει ο αξιωματικός της Ασφάλειας.

ΟΙ ΠΡΟΫΠΟΘΕΣΕΙΣ

Οι προϋποθέσεις που ορίζει ο νόμος για τη χορήγηση άδειας οπλοφορίας είναι ο
ενδιαφερόμενος να έχει συμπληρώσει το 18ο έτος της ηλικίας του, να μην πάσχει
από ψυχικό νόσημα, να έχει λευκό ποινικό μητρώο και κυρίως να συντρέχουν
σοβαροί λόγοι για την προσωπική του ασφάλεια.

Ο ενδιαφερόμενος υποβάλλει την αίτησή του στο Αστυνομικό Τμήμα της περιοχής
όπου διαμένει. 
Στην αίτηση αναφέρει αναλυτικά τους λόγους για τους οποίους ζητεί να του
εγκριθεί άδεια οπλοφορίας. 
Επίσης στην αίτηση περιλαμβάνεται μια υπεύθυνη δήλωση ότι δεν είναι φυγόδικος
ή φυγόποινος, ότι δεν εκκρεμεί εις βάρος του ποινική υπόθεση και προσκομίζει
ακόμα ιατρικό πιστοποιητικό από γιατρό παθολόγο και ψυχίατρο.

Οι αιτήσεις αποστέλλονται στις Διευθύνσεις Ασφαλείας, όπου οι αρμόδιοι
αξιωματικοί, έπειτα από γνωμοδότηση του εισαγγελέα, εξετάζουν αν συντρέχουν οι
λόγοι και εγκρίνουν ή όχι την αίτηση.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15852N161</ED>
<ID>
ID:162335

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N16&aa=1</URL></REF>


Article

<CATEGORY>vin06</CATEGORY>

 <H5>ΑΕΡΟΠΛΑΝΟ ΘΑ ΕΡΕΥΝΑ ΤΗ ΦΩΤΟΧΗΜΙΚΗ ΡΥΠΑΝΣΗ
</H5><H2>«Γεράκι» κατά νέφους
</H2>
Ένα «γεράκι» παρακολουθεί τις κινήσεις του νέφους της Αθήνας, ενώ στρέφει το
βλέμμα του προς τη Βόρεια Ελλάδα, για να συλλέξει στοιχεία προκειμένου να
διαπιστωθεί αν τα αιωρούμενα σωματίδια που παράγονται στο μεγαλύτερο ελληνικό
ενεργειακό κέντρο, τους σταθμούς παραγωγής ηλεκτρικής ενέργειας της
Πτολεμαΐδας, φθάνουν στη Θεσσαλονίκη και επιβαρύνουν την ατμόσφαιρά της ή
ακόμη αν ρυπαίνουν τους αρχαιολογικούς θησαυρούς της Βεργίνας και του Δίου.ΘΕΣΣΑΛΟΝΙΚΗ.

Γραφείο Βόρειας Ελλάδας

ΤΟ αεροσκάφος FALCON (γεράκι), ιδιοκτησίας του γερμανικού ερευνητικού κέντρου
DLR, προσγειώνεται σήμερα στην Αθήνα και θα πετάει για δύο περίπου εβδομάδες
πάνω από τον αττικό ουρανό. Εξοπλισμένο με κατάλληλα όργανα και σε συνδυασμό
με επίγειο εξοπλισμό θα εξετάσει τη φωτοχημική ρύπανση της περιοχής και θα
καταγράψει τις κινήσεις του νέφους.

«Θα μελετηθούν ο τρόπος που κινείται και αποσύρεται το νέφος και τα σημεία που
καταφεύγει», εξηγεί ο κ. Δημοσθένης Ασημακόπουλος, διευθυντής του Ινστιτούτου
Μετεωρολογίας και Φυσικής του Ατμοσφαιρικού Περιβάλλοντος, υπογραμμίζοντας ότι
θα ερευνηθούν οι μετακινήσεις του νέφους ακόμη και νοτιότερα από την περιοχή
της Αίγινας. Όπως ανακοινώθηκε, τα αποτελέσματα των ερευνών μπορεί να τεθούν
στη διάθεση της Επιτροπής Διεκδίκησης των Ολυμπιακών Αγώνων, αν ζητηθούν.

Το αεροσκάφος είναι εξοπλισμένο με μετεωρολογικούς αισθητήρες και αισθητήρες
ποιότητας αέρα, ενώ οι ερευνητικές πτήσεις του πραγματοποιούνται στο πλαίσιο
του κοινοτικού προγράμματος STAAARTE. Το κόστος (50 εκατομμύρια δραχμές) των
πτήσεών του καλύπτεται από την Ευρωπαϊκή Ένωση και ελληνικούς φορείς.

Επίγειος εξοπλισμός έχει ήδη τοποθετηθεί ειδικά και στα μουσεία των περιοχών
που θα πετάξει το σκάφος, ενώ σε ό,τι αφορά τις έρευνες στην Κεντρική και
Δυτική Μακεδονία «θα μελετηθεί η δομή της ατμόσφαιρας της Θεσσαλονίκης και θα
αναζητηθούν οι παράγοντες που βοηθούν τη συγκέντρωση ρύπων», εξηγεί ο
διευθυντής του Εργαστηρίου Ελέγχου Ρύπανσης Περιβάλλοντος του Αριστοτελείου
Πανεπιστημίου, κ. Θεμιστοκλής Κουιμτζής.

«Θα προσπαθήσουμε ακόμη να δώσουμε απάντηση στο ερώτημα που αιωρείται από το
1983: Αν υπάρχει μεταφορά ρύπων από τα εργοστάσια παραγωγής ηλεκτρικής
ενέργειας στην Πτολεμαΐδα. Θα ερευνηθεί ακόμη το ενδεχόμενο της κατακρήμνισης
ρύπων πάνω σε αρχαιολογικούς χώρους», συμπλήρωσε ο κ. Κουιμτζής, για τις
περιοχές της Πέλλας, της Βεργίνας και του Δίου. Υπογράμμισε ακόμη ότι για
πρώτη φορά χρησιμοποιείται ταυτόχρονα για την περιοχή της Θεσσαλονίκης
επίγειος και αερομεταφερόμενος εξοπλισμός που θα αποδώσει την «αξονική
τομογραφία» της.

Το FALCON, εκτός των άλλων, θα χαρτογραφήσει με ακρίβεια μέτρου τις περιοχές
πάνω από τις οποίες θα πετάξει, χρησιμοποιώντας το ειδικό σύστημα «Δαίδαλος»,
ώστε να αποτυπωθούν οι χρήσεις γης και τα στοιχεία θα δοθούν σε δημόσιες υπηρεσίες.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15852N171</ED>
<ID>
ID:162336

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N17&aa=1</URL></REF>


Article

<CATEGORY>vin06</CATEGORY>

 <H2>Τελευταίοι σύντροφοί της ήταν τα ποντίκια...
</H2>
Στην τρώγλη αυτή άφησε την τελευταία της πνοή η Δέσποινα Νικολοπούλου

ΠΑΤΡΑ

ΜΕ ΤΑ ποντίκια ζούσε μια 100χρονη γυναίκα, που τελικά, αν και είχε τρία
παιδιά, πέθανε αβοήθητη, στην οδό Πόντου των Προσφυγικών της Πάτρας.

Η Δέσποινα Νικολοπούλου τις τελευταίες ημέρες στο σώμα της είχε πληγές από
σήψη και στα χέρια της ήταν εμφανή τα σημάδια από το δάγκωμα των ποντικιών που
υπήρχαν στο σπίτι της.

«Οι συνθήκες διαβίωσης ήταν απάνθρωπες για τη γριούλα», λέει η γειτόνισσά της
Βασιλική Μπασιλάρη, που τη φρόντιζε όσο μπορούσε.

Η ίδια γυναίκα προσθέτει ότι «οι δυο της κόρες και ο γιος της δεν την είχαν
επισκεφθεί επί μήνες».

Η κατάσταση της 100χρονης γυναίκας ήταν τραγική, όπως καταγγέλλουν άλλοι γείτονες.

Ήταν κατάκοιτη, με τα σημάδια της σήψης εμφανή στο κορμί της, ενώ το βράδυ της
περασμένης Πέμπτης τα ποντίκια δάγκωσαν τα χέρια της.

Ύστερα από ρεπορτάζ τοπικού τηλεοπτικού σταθμού οι συγγενείς της την
επισκέφθηκαν, αλλά ήταν αργά. 
Το απόγευμα του Σαββάτου άφησε την τελευταία της πνοή. «Ήταν ίσως και
λύτρωση», λέει η Βασιλική Μπασιλάρη.

Στην ίδια περιοχή ζουν κι άλλες οικογένειες σε κακές συνθήκες, ενώ παλιότερα
είχε παρέμβει η Πρόνοια, ύστερα από ρεπορτάζ των «ΝΕΩΝ» για δύο δίδυμες που
διέμεναν σε παράγκα, κλεισμένες εκεί επί 25 χρόνια!

Για τις συνθήκες διαβίωσης της ηλικιωμένης ενδέχεται να γίνει σήμερα
προανάκριση και να απαγγελθούν κατηγορίες εις βάρος των παιδιών της, που την
είχαν εγκαταλείψει.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15852N172</ED>
<ID>
ID:162386

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N17&aa=2</URL></REF>


Article

<CATEGORY>vin06</CATEGORY>

 <H2>Συνέδριο του ΣΥΝ για το περιβάλλον
</H2>
ΟΙ ΣΗΜΑΝΤΙΚΟΤΕΡΕΣ οδηγίες για θέματα προστασίας του περιβάλλοντος αγνοούνται
από τη χώρα μας και είτε δεν εφαρμόζονται είτε εφαρμόζονται στρεβλά.

Αυτό κατήγγειλε χθες ο ευρωβουλευτής του Συνασπισμού κ. Μιχ. Παπαγιαννάκης, με
αφορμή το διήμερο συνέδριο που διοργανώνει το Σαββατοκύριακο ο Συνασπισμός, με
θέμα: «Ευρώπη, Ελλάδα και αειφόρος ανάπτυξη ­ πρασινίζοντας το μέλλον...».

Το συνέδριο θα γίνει στο ξενοδοχείο «Τιτάνια», στην Αθήνα, και στόχος του
είναι να εξεταστούν όλα τα μεγάλα ζητήματα που έχουν σχέση με την προστασία
του περιβάλλοντος και την ανάπτυξη, με γνώμονα το ότι η οικολογική αντίληψη θα
πρέπει να διαπερνά το σύνολο των πολιτικών. Ο κ. Παπαγιαννάκης ανέφερε ότι
μεταξύ των οδηγιών της Ευρωπαϊκής Ένωσης που δεν εφαρμόζει η χώρα μας είναι
και αυτές που αφορούν τη ρύπανση της ατμόσφαιρας, τη διατήρηση των φυσικών
οικοτόπων κ.λπ.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15852N173</ED>
<ID>
ID:162422

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N17&aa=3</URL></REF>


Article

<CATEGORY>vin06</CATEGORY>

 <H2>Ο Βαρθολομαίος απένειμε οφφίκιο στον Ευ. Χρόνη
</H2>
Το οφφίκιο του Άρχοντος Μαΐστορος της Αγίας του Χριστού Μεγάλης Εκκλησίας
απένειμε ο Οικουμενικός Πατριάρχης Βαρθολομαίος στον κ. Ευάγγελο Χρόνη, γενικό
διευθυντή του Ομίλου επιχειρήσεων Λάτση, για να επιβραβεύσει, όπως ανέφερε στο
σκεπτικό της απονομής, «τη βαθιά αφοσίωση, ευσέβεια, αρετή και φιλοτιμία, με
την οποία από χρόνια προσφέρει διακριτικά πολύτιμες υπηρεσίες στον Οικουμενικό
Θρόνο και στην Εκκλησία». Κατά τη διάρκεια της τελετής της χειροθεσίας, που
έγινε στον ιερό ναό του Αγίου Γεωργίου στο Οικουμενικό Πατριαρχείο, ο κ.
Βαρθολομαίος εξήρε τις προσπάθειες του κ. Χρόνη και του Ομίλου Λάτση, τον
οποίο εκπροσωπεί, για τη στήριξη της Εκκλησίας, αλλά και της εθνικής, της
κοινωνικής και της πολιτιστικής ζωής της Ελλάδας (φωτό)

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15852N174</ED>
<ID>
ID:162447

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N17&aa=4</URL></REF>


Article

<CATEGORY>vin06</CATEGORY>

 <H2>Άστεγοι αγρότες ζητούν στέγαση
</H2>
ΚΑΒΑΛΑ

ΑΣΤΕΓΟΙ αγρότες της Νέας Περάμου Παγγαίου Καβάλας κατέλαβαν το κοινοτικό
κατάστημα και αξιώνουν να τους παραχωρηθούν οικόπεδα στην κωμόπολή τους, για
να χτίσουν σπίτια. Ο πρόεδρος της Νέας Περάμου, κ. Ηρακλής Καραμπερίδης,
δήλωσε πως «οι αγρότες, που πραγματοποιούν την κινητοποίηση, δικαιώθηκαν το
1994 και η αποκατάστασή τους εκκρεμεί από τότε».

Διευκρίνισε πως «η έκταση στην οποία ζητούν να χτίσουν τα σπίτια τους δεν
είναι κοινοτική, αλλά ανήκει στο Δημόσιο και υπεύθυνη για τη διανομή οικοπέδων
στους άστεγους είναι η Διεύθυνση Γεωργίας Καβάλας». Η υπόθεση αποκατάστασης
των αστέγων της Νέας Περάμου Παγγαίου Καβάλας εκκρεμεί εδώ και πολλά χρόνια,
κι ενώ 180 κάτοικοι της περιοχής έχουν δικαιωθεί από διάφορες κρατικές
επιτροπές δεν μπορούν να πάρουν τα οικόπεδα για να χτίσουν.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15852N175</ED>
<ID>
ID:162465

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N17&aa=5</URL></REF>


Article

<CATEGORY>vin06</CATEGORY>

 <H2>Ξεκινάει ο πεζοπορικός τουρισμός
</H2>
ΕΝΑ ΝΕΟ είδος τουρισμού θα αρχίσει να προωθείται στα νησιά και μάλιστα σύντομα
στην Άνδρο. Κατά τη διάρκεια ειδικής ημερίδας που πραγματοποιήθηκε προχθές στο
νησί, η υπουργός Αιγαίου κ. Ελισάβετ Παπαζώη, ανακοίνωσε προγραμματική σύμβαση
τριών χρόνων μεταξύ του υπουργείου, του Επαρχείου Άνδρου και της Αναπτυξιακής
Εταιρείας Άνδρου. Η σύμβαση αφορά την ανάπτυξη του πεζοπορικού τουρισμού στο
νησί, που θα γίνει σύμφωνα με μελέτη η οποία εκπονήθηκε ύστερα από πρωτοβουλία
της Αναπτυξιακής Εταιρείας. Στην ημερίδα, που οργάνωσαν οι μαθητές του
Γυμνασίου Όρμου Κορθίου και του Λυκείου της Χώρας Άνδρου, παρουσιάστηκαν 15
διαδρομές πεζοπορίας (συνολικού μήκους 140 χλμ.), οι οποίες σχηματίζουν κύκλο
και διατρέχουν την Κεντρική και Νότια Άνδρο.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15852N176</ED>
<ID>
ID:162475

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N17&aa=6</URL></REF>


Article

<CATEGORY>vin06</CATEGORY>

 <H5>ΚΑΤΑΔΙΚΑΣΤΗΚΕ ΓΙΑ ΣΥΚΟΦΑΝΤΙΚΗ ΔΥΣΦΗΜΗΣΗ ΤΟΥ ΥΠΟΥΡΓΟΥ ΔΙΚΑΙΟΣΥΝΗΣ Ε. ΓΙΑΝΝΟΠΟΥΛΟΥ
</H5><H2>18 μήνες στον Ψωμιάδη
</H2>
Στο δικαστήριο: Σε ποινή φυλάκισης 18 μηνών καταδικάστηκε ο εκδότης της
εφημερίδας «Το Όνομα», Μάκης Ψωμιάδης (αριστερά), που ομόφωνα κηρύχθηκε ένοχος
για συκοφαντική δυσφήμηση εις βάρος του υπουργού Δικαιοσύνης, κ. Ευάγγελου Γιαννόπουλου

Δεκαοκτώ μήνες φυλάκιση επέβαλαν χθες οι δικαστές του 6ου Τριμελούς
Πλημμελειοδικείου της Αθήνας στον εκδότη της εφημερίδας «Το Όνομα», Μάκη
Ψωμιάδη, τον οποίο ομόφωνα έκριναν ένοχο για το αδίκημα της συκοφαντικής
δυσφήμησης εις βάρος του υπουργού Δικαιοσύνης Ευάγγελου Γιαννόπουλου.

Η ΥΠΟΘΕΣΗ έφθασε στη Δικαιοσύνη ύστερα από μήνυση του υπουργού Δικαιοσύνης, με
αφορμή σειρά δημοσιευμάτων τις παραμονές των τελευταίων βουλευτικών εκλογών.
Στα επίμαχα δημοσιεύματα εμπεριέχονταν ­ σύμφωνα με το κατηγορητήριο ­ ψευδείς
και συκοφαντικοί χαρακτηρισμοί για το πρόσωπο του κ. Γιαννόπουλου, αναφορικά
με την ηθική του ακεραιότητα, την πολιτική του δράση, τους αγώνες για την
υπεράσπιση της Εθνικής Αντίστασης, τη δραστηριότητά του για τη ρύθμιση των
εθνικών θεμάτων που αφορούσαν τις ελληνορουμανικές σχέσεις, καθώς και τη
διαπαιδαγώγηση των παιδιών του.

Εξεταζόμενος, ο κ. Γιαννόπουλος κατέθεσε στο δικαστήριο πως όλα αυτά που είδαν
το φως της δημοσιότητας μέσα από τις σελίδες της συγκεκριμένης εφημερίδας
στόχο είχαν να πλήξουν την τιμή και την υπόληψή του, λίγες μόλις ημέρες πριν
από τις εκλογές, τον Σεπτέμβριο του 1996.

«Η εφημερίδα έγραφε ότι εγώ δεν υπηρέτησα, δεν αγωνίστηκα στην Εθνική
Αντίσταση και δεν πήγα ποτέ φυλακή», είπε καταθέτοντας ο κ. Γιαννόπουλος.
«Είναι όλα ψέματα. Ήθελαν να με θίξουν ως άνθρωπο, πολιτικό και οικογενειάρχη.
Ύστερα από όλα αυτά τι μήνυμα να δώσω εγώ ως υπουργός Δικαιοσύνης;». Στη
συνέχεια, ο κ. Γιαννόπουλος διερωτήθηκε πώς είναι δυνατόν να είναι βιώσιμη η
εφημερίδα «Το Όνομα» με κυκλοφορία 511 φύλλων ημερησίως και με έξοδα 3.000.000
δρχ. την εβδομάδα. Και πρόσθεσε: «Θα μας πει ο κ. Ψωμιάδης πώς κερδίζει
χρήματα από τις επιχειρήσεις του, για τις οποίες θα μάθει σε λίγους μήνες και
ο ελληνικός λαός».

Στο Δικαστήριο κατέθεσε και η κόρη του μηνυτή, Διαμαντούλα Γιαννοπούλου, η
οποία, διαψεύδοντας το σχετικό δημοσίευμα που αφορούσε τις σχέσεις με τον
πατέρα της, είπε πως ποτέ και για κανένα λόγο δεν είχαν διαταραχθεί. Επίσης,
κατέθεσαν οι κ.κ. Αλέξανδρος Ρόσσιος - Υψηλάντης, πρώην πρόεδρος της
Πανελλήνιας Οργάνωσης Εθνικής Αντίστασης, Θεόδωρος Δημητρακόπουλος, δήμαρχος
Περιστερίου, και ο δικηγόρος κ. Ιωάννης Τομαράς, οι οποίοι αναφέρθηκαν
αναλυτικά στους αγώνες του κ. Γιαννόπουλου την περίοδο της Εθνικής Αντίστασης.
Ο κατηγορούμενος στην απολογία του ζήτησε συγγνώμη από τον κ. Γιαννόπουλο,
διευκρινίζοντας από την αρχή πως δεν αποδέχεται και δεν «υιοθετεί» τους
χαρακτηρισμούς που εμπεριέχονταν στα επίμαχα δημοσιεύματα. Και προέβαλε τον
ισχυρισμό πως το κρίσιμο χρονικό διάστημα βρισκόταν εκτός Αθηνών και δεν έλαβε
γνώση των επίμαχων δημοσιευμάτων, συντάκτης των οποίων ήταν συγκεκριμένος
δημοσιογράφος, το όνομα του οποίου αρνήθηκε να αποκαλύψει στο δικαστήριο.

Ο υπερασπιστικός αυτός ισχυρισμός του, όμως, δεν έπεισε ούτε την εισαγγελέα
της έδρας, ούτε τους δικαστές, που τον κήρυξαν ένοχο. Μετά την έκδοση της
καταδικαστικής απόφασης ο Μ. Ψωμιάδης άσκησε έφεση και αφέθηκε ελεύθερος.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15852N181</ED>
<ID>
ID:162337

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N18&aa=1</URL></REF>


Article

<CATEGORY>vin06</CATEGORY>

 <H2>Αποχαιρετισμός στον Γιώργο Λιβανό
</H2>
«Ύστατο χαίρε» στον εφοπλιστή με τον μεγαλύτερο στόλο

ΔΥΟ ΠΛΟΙΑΡΧΟΙ, δύο μηχανικοί και δύο λοστρόμοι κρατούσαν το φέρετρο του
εφοπλιστή Γιώργου Λιβανού που κηδεύτηκε χθες.

Η ατμόσφαιρα ήταν βαριά στη νεκρώσιμη ακολουθία για τον Έλληνα εφοπλιστή με το
μεγαλύτερο στόλο και η συγκίνηση έφτασε στο κατακόρυφο όταν ο γιος του,
Παναγιώτης, εκφώνησε το «ύστατο χαίρε» στον πατέρα του.

Τον δημιουργό της ελληνικής εταιρείας για την Προστασία του Θαλάσσιου
Περιβάλλοντος (HELMEPA) και ιδρυτή της ναυτιλιακής εταιρείας «Ceres»
αποχαιρέτησαν στη Μητρόπολη Αθηνών ο υπουργός Εμπορικής Ναυτιλίας κ. Σταύρος
Σουμάκης, ως εκπρόσωπος της κυβέρνησης, ο επίτιμος πρόεδρος της Νέας
Δημοκρατίας κ. Κ. Μητσοτάκης, οι βουλευτές της Ν.Δ. κ.κ. Μιλτιάδης Έβερτ και
Στέφανος Μάνος, ο πρόεδρος της Πολιτικής Άνοιξης κ. Αντώνης Σαμαράς,
εκπρόσωποι των άλλων πολιτικών κομμάτων, ο δήμαρχος Αθηναίων κ. Δημήτρης
Αβραμόπουλος, ο δήμαρχος Πειραιά κ. Στέλιος Λογοθέτης, εκπρόσωποι ναυτιλιακών
οργανώσεων και πλήθος κόσμου. Στεφάνι έστειλε ο Πρωθυπουργός κ. Κώστας Σημίτης.

Επικήδειους λόγους, εκτός από το γιο του, εκφώνησαν ο στενός φίλος και
συνεργάτης του Σπύρος Μαυρίκης, ο υπουργός Εμπορικής Ναυτιλίας, ο δήμαρχος
Αθηναίων και εκπρόσωποι ναυτιλιακών οργανώσεων. Η ταφή του Γιώργου Λιβανού,
που απεβίωσε προχθές σε ηλικία 71 ετών στον «Ευαγγελισμό», χτυπημένος από
μακροχρόνια ασθένεια στους πνεύμονες, έγινε χθες το απόγευμα σε στενό
οικογενειακό κύκλο στο Πόρτο Χέλι.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15852N182</ED>
<ID>
ID:162387

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N18&aa=2</URL></REF>


Article

<CATEGORY>vin06</CATEGORY>

 <H2>Κηδεύτηκε στην Πάτρα ο Ασημάκης Φωτήλας
</H2>
Ο Ασημάκης Φωτήλας.

ΠΑΤΡΑ

ΚΗΔΕΥΤΗΚΕ χθες το απόγευμα στην Πάτρα ο παλαίμαχος πολιτικός Ασημάκης Φωτήλας.

Ο εκλιπών ήταν γόνος ιστορικής οικογένειας της Αχαΐας και διακρίθηκε για τους
δημοκρατικούς του αγώνες.

Στεφάνια στην κηδεία του Ασημάκη Φωτήλα απέστειλαν ο Πρόεδρος της Δημοκρατίας,
Κωστής Στεφανόπουλος, ο πρόεδρος της Βουλής, Απόστολος Κακλαμάνης, ο γενικός
γραμματέας του ΠΑΣΟΚ, Κώστας Σκανδαλίδης, ο επίτιμος πρόεδρος της Ν.Δ.,
Κωνσταντίνος Μητσοτάκης, και ο Αντώνης Λιβάνης.

Στην κηδεία του Ασημ. Φωτήλα στον ιερό ναό Παντανάσσης παραβρέθηκαν οι
βουλευτές Δημ. Γεωργόπουλος, Αλ. Χρυσανθακόπουλος, Δημ. Κατσικόπουλος, ο
δήμαρχος Πατρέων, Ανδρέας Καράβολας, οι συγγενείς και πολλοί φίλοι του εκλιπόντος.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15852N183</ED>
<ID>
ID:162423

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N18&aa=3</URL></REF>


Article

<CATEGORY>vin06</CATEGORY>

 <H2>Τρία χρόνια από το θάνατο του Γιώργου Ρέγκα
</H2>
ΠΕΡΑΣΑΝ ΤΡΙΑ χρόνια που έφυγε από κοντά μας ένας από τους τελευταίους της
μεγάλης αγωνιστικής γενιάς της αντίστασης, ο Γιώργος Ρέγκας.

Από μαθητής ακόμα συμμετείχε στους πολιτικούς και κοινωνικούς αγώνες. Στα
φοιτητικά του χρόνια εντάχθηκε στο κομμουνιστικό κίνημα και πήρε μέρος στην
αντίσταση κατά της μεταξικής δικτατορίας.

Συμμετείχε, μέσα από τις τάξεις του ΕΑΜ και του ΚΚΕ, στην πρώτη γραμμή της
Εθνικής Αντίστασης και για τη δράση του αυτή, στη διάρκεια του Εμφυλίου,
εξορίστηκε, φυλακίσθηκε και καταδικάστηκε σε θάνατο.

Αργότερα και σε όλο το φάσμα της πολυτάραχης ζωής του έδρασε στο χώρο της
Αριστεράς, και υπήρξε από τους πρωτοπόρους, στις αρχές της δεκαετίας του '50,
στην προσπάθεια ανανέωσης του κομμουνιστικού κινήματος.

Η οικογένειά του, τιμώντας τη μνήμη του, δημιούργησε στη γενέτειρά του, στο
Ασπροκκλήσι Θεσπρωτίας, παιδική χαρά και κοινοτική βιβλιοθήκη, την οποία
συνεχίζει να εμπλουτίζει και να στηρίζει.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15852N184</ED>
<ID>
ID:162448

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N18&aa=4</URL></REF>


Article

<CATEGORY>vin06</CATEGORY>

 <H5>ΚΑΙ ΑΛΛΟΙ ΠΕΝΤΕ ΔΗΜΟΙ ΕΤΟΙΜΑΖΟΝΤΑΙ ΝΑ ΥΙΟΘΕΤΗΣΟΥΝ ΤΟ ΣΥΣΤΗΜΑ ΕΛΕΓΧΟΜΕΝΗΣ ΣΤΑΘΜΕΥΣΗΣ
</H5><H5>Θα πληρώνουν οι επαγγελματίες στη Γλυφάδα
</H5><H2>16 ναι, 13 όχι στα παρκόμετρα
</H2>
<AUTHOR>ΚΩΣΤΑΣ ΧΑΤΖΙΔΗΣ - ΔΗΜΗΤΡΑ ΣΚΟΥΦΟΥ</AUTHOR>

Τα παρκόμετρα... προχωρούν. Σύστημα ελεγχόμενης στάθμευσης σχεδιάζουν να
εφαρμόσουν τους επόμενους μήνες ακόμη πέντε δήμοι της Αττικής, ενώ άλλοι τρεις
το... σκέφτονται σοβαρά για το μέλλον! Την ίδια στιγμή, ωστόσο, 13 δήμοι
αρνούνται κατηγορηματικά να βάλουν παρκόμετρα.

ΣΤΗΝ «ΕΝΔΕΚΑΔΑ» των δήμων της Αττικής που έχουν υιοθετήσει τα τελευταία τρία
χρόνια την ελεγχόμενη στάθμευση, μπαίνουν τώρα οι Δήμοι Περιστερίου, Παλαιού
Φαλήρου, Βούλας, Αλίμου και Νέων Λιοσίων, ανεβάζοντας τον αριθμό τους σε 16.

Όμως άλλοι 13 δήμοι της Αττικής απορρίπτουν κατηγορηματικά τη δημιουργία χώρων
ελεγχόμενης στάθμευσης, ως εισπρακτικό και αναποτελεσματικό μέτρο. Σ' αυτή την
αντίπαλη... ομάδα συγκαταλέγονται οι Δήμοι Νέα Χαλκηδόνας, Νέας Φιλαδελφείας,
Μοσχάτου, Περάματος, Παλαιού Ψυχικού, Χαϊδαρίου, Χολαργού, Παπάγου, Γαλατσίου,
Ζωγράφου, Αγίων Αναργύρων, Παλλήνης και Νέας Μάκρης.

«Προχωρούμε στη δημιουργία 600 θέσεων ελεγχόμενης στάθμευσης στο κέντρο της
πόλης, οι οποίες θα παραδοθούν σταδιακά μέσα στον χρόνο», τόνισε στα «ΝΕΑ» ο
δήμαρχος Λιοσίων κ. Νίκος Παπαδήμας. «Η ανάγκη προέκυψε μετά την ανάπλαση του
κέντρου της πόλης και τα δίκτυα πεζοδρόμων που κάναμε, με αποτέλεσμα να
οξυνθεί το κυκλοφοριακό πρόβλημα. Μελλοντικά σκεφτόμαστε επέκταση του μέτρου
και στις βεβαρημένες κυκλοφοριακά γειτονίες μας».

Στη δημιουργία ειδικών χωρών ελεγχόμενης στάθμευσης προσανατολίζεται και ο
Δήμος Παλαιού Φαλήρου. Όπως ανέφερε ο δήμαρχος κ. Γιώργος Χρυσοβερίδης, «πριν
από λίγους μήνες το δημοτικό συμβούλιο αποφάσισε ομόφωνα να εξετάσει την
πιθανή δημιουργία χωρών ελεγχόμενης στάθμευσης. Ακόμη όμως δεν έχει
αποφασιστεί κάτι τέτοιο. Στη σκέψη μας είναι να δούμε το θέμα σε περιοχές όπως
η παραλία και το κέντρο της πόλης. Πάντοτε, όμως, χωρίς να θίγει το σύστημα
του δημότες μας».

Θετική βρίσκουν τη λύση των παρκομέτρων και οι Δήμοι Περιστερίου, Αλίμου και
Βούλας. «Παρκόμετρα θα βάλουμε μόνο στην παραλιακή ζώνη», λέει ο αντιδήμαρχος
Αλίμου Γιάννης Μπελιάς. «Οι θέσεις δεν θα υπερβαίνουν τις 300 και δεν θα
αναθέσουμε το έργο σε ιδιωτική επιχείρηση». Στη Βούλα οι θέσεις θα είναι 150
και θα παραδοθούν μέσα στο καλοκαίρι, είπε στα «ΝΕΑ» ο δήμαρχος κ. Φαμέλης.

Σε ειδικές περιοχές των δήμων τους, αλλά κάτω από ορισμένες προϋποθέσεις,
σκέφτονται να εφαρμόσουν το μέτρο τα επόμενα χρόνια και οι Δήμοι Νέας Σμύρνης,
Χολαργού και Μαραθώνα.

«Είμαστε αντίθετοι στην ελεγχόμενη στάθμευση αν και θα θέλαμε κάποια πρόσθετα
έσοδα», τόνισε ο δήμαρχος Ψυχικού κ. Ερωτόκριτος Νεόφυτος. «Εκτιμούμε ότι δεν
θα μας προσφέρει κάτι θετικό, ούτε μας συγκινεί το εισπρακτικό μέρος», ανέφερε
ο δήμαρχος Χαϊδαρίου κ. Κώστας Σπηλιόπουλος. «Αρκετά πληρώνουν οι ιδιοκτήτες
των Ι.Χ. αυτοκίνητων, δεν χρειάζονται κι άλλοι φόροι», συμπλήρωσε ο δήμαρχος
Χολαργού κ. Χαράλαμπος Σκούρτης.

ΣΥΝΤΑΓΜΑΤΙΚΗ είναι η επιβολή του τέλους στάθμευσης αυτοκινήτων μόνο σε
ορισμένες κατηγορίες ιδιωτών (επαγγελματίες, εμπόρους κ.ά.) και όχι σε όλους
τους κατοίκους μιας περιοχής, εισηγείται στο Συμβούλιο της Επικρατείας ο
σύμβουλος Νικ. Σακελλαρίου και προτείνει να απορριφθούν σχετικές προσφυγές
κατά του Δήμου Γλυφάδας.

Το ζήτημα, που αποτελεί ένα ακόμη κεφάλαιο της υπόθεσης των ιδιωτικών
παρκομέτρων, συζητήθηκε χθες στο Στ' Τμήμα του Ανωτάτου Διοικητικού
Δικαστηρίου, ύστερα από προσφυγές καταστηματαρχών της Γλυφάδας. 
Οι προσφεύγοντες ζητούν να ακυρωθεί ως αντισυνταγματική η απόφαση του τοπικού
δήμου να εξαιρέσει από την υποχρέωση καταβολής τελών στάθμευσης τους μόνιμους
κατοίκους της περιοχής, σε αντίθεση με τον επιχειρηματικό και εμπορικό κόσμο
και τους κατοίκους άλλων δήμων που απευθύνονται στην αγορά της Γλυφάδας.

Οι μόνιμοι κάτοικοι έχουν εφοδιαστεί με ειδική κάρτα ελεύθερης στάθμευσης σε
όλους τους δρόμους του δήμου και κατά τους καταστηματάρχες παραβιάζεται η αρχή
της ισότητας, αφού οι ίδιοι υποχρεούνται να καταφεύγουν (επί πληρωμή με την
ώρα) στα ηλεκτρονικά παρκόμετρα για να παρκάρουν νομίμως, μπροστά στα
καταστήματά τους.

Ο σύμβουλος του ΣτΕ Νικ. Σακελλαρίου πρότεινε, ωστόσο, να απορριφθούν οι
προσφυγές, γιατί με την εξαίρεση του συνόλου των μόνιμων κατοίκων της Γλυφάδας
δεν τίθεται θέμα συνταγματικότητας.

Η απόφαση του ΣτΕ θα εκδοθεί τις προσεχείς εβδομάδες.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15852N201</ED>
<ID>
ID:162338

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N20&aa=1</URL></REF>


Article

<CATEGORY>vin06</CATEGORY>

 <H2>Τέσσερις ανήλικοι έγιναν φόβος και τρόμος για τους ταξιτζήδες
</H2>
ΦΟΒΟΣ και τρόμος για τους οδηγούς ταξί στις νυχτερινές «κούρσες» τους είχε
γίνει μια «άγουρη» συμμορία που την αποτελούσαν τέσσερα τσιγγανάκια ηλικίας 15
έως 17 χρόνων. Με το «στόμα ανοιχτό» έμειναν οι αστυνομικοί του Τμήματος
Αχαρνών όταν διαπίστωσαν ότι οι δράστες των ληστειών εναντίον οδηγών ταξί ήταν
τέσσερα παιδιά. Τρία από τα ανήλικα μέλη της σπείρας, ο 15χρονος Κ.Σ, ο
16χρονος Π.Α. και ο 17χρονος Α.Α., συνελήφθησαν. Από την Αστυνομία αναζητείται
άλλος ένας ανήλικος, ο 17χρονος Α.Γ.

Οι ανήλικοι το τελευταίο τετραήμερο είχαν επιτεθεί και είχαν ληστέψει τέσσερις
οδηγούς ταξί στην περιοχή του Ζεφυρίου. Θύματα της συμμορίας των ανηλίκων
έπεσαν οι κ.κ. Γιώργος Παναγιωτόπουλος, Νίκος Χαραλαμπόπουλος, Παναγιώτης
Γιαννακόπουλος και Δημήτρης Ζώης.

Από μικρά στους δρόμους, τα τσιγγανάκια είχαν μάθει όλα τα «κόλπα» της νύχτας.
Η ομάδα δρούσε κάθε φορά με διαφορετική σύνθεση. Σταματούσαν τα ταξί και
προσποιούντο τους πελάτες. Κανείς από τους οδηγούς των ταξί, όταν τα έβλεπε να
επιβιβάζονται δεν μπορούσε να φαντασθεί τι θα ακολουθούσε. Ποιος μπορούσε να
υποψιασθεί τα παιδάκια; Ψύχραιμα αυτά, παρέσυραν τον οδηγό σε ερημική
τοποθεσία στο Ζεφύρι, όπου του επιτίθεντο. Με γροθιές ακινητοποιούσαν τον
οδηγό του ταξί και τον ανάγκαζαν να τους παραδώσει τις εισπράξεις και ό,τι
άλλο είχε στις τσέπες του. Οι ανήλικοι μετά τη σύλληψή τους, τις πρωινές ώρες
χθες, αναγνωρίσθηκαν από τα θύματά τους και στην κατοχή τους βρέθηκε και
κατασχέθηκε μέρος των κλοπιμαίων. Με τη δικογραφία που σχηματίσθηκε εις βάρος
τους θα οδηγηθούν στον αρμόδιο εισαγγελέα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15852N202</ED>
<ID>
ID:162388

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N20&aa=2</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ ΚΑΙ ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ
</H5><H5>Τα τοπία της φωτιάς
</H5><H2>Φωτιά και δάσος
</H2>
ΚΑΘΕ καλοκαίρι τα δάση στην Πορτογαλία, την Ισπανία, τη Νότια Γαλλία, την
Ιταλία και την Ελλάδα καίγονται. Η θερινή ξηρασία και οι υψηλές θερμοκρασίες
ευνοούν το ξέσπασμα και την εξάπλωση των πυρκαγιών. Οι φωτιές όμως που
καταστρέφουν τα δάση στη «ζώνη της ελιάς» δεν είναι απλώς και μόνον φυσικά
φαινόμενα που οφείλονται στο θερμό μεσογειακό κλίμα.

Τα κύρια αίτια των δασικών πυρκαγιών είναι κοινωνικά και οικονομικά. Οι πόλεις
ασφυκτιούν και το κάψιμο του δάσους είναι μια μέθοδος για την απόκτηση
οικοδομήσιμης γης. Τα περιαστικά δάση, εκτός από τις οικιστικές, δέχονται και
τις πιέσεις που οφείλονται στη λειτουργία τους ως χώρων αναψυχής. Είναι
αλήθεια ότι πολλές από τις πυρκαγιές οφείλονται στην αμέλεια των εκδρομέων του
Σαββατοκύριακου. Οι εμπρησμοί όμως είναι πολύ περισσότεροι από τα αναμμένα
αποτσίγαρα. Για παράδειγμα οι διαπιστωμένοι εμπρησμοί στις χώρες της
Μεσογειακής Ευρώπης κατά την περίοδο 1981-1985 ήταν 32%, οι πυρκαγιές εξ
αμελείας 23%, ενώ σε 40% των περιπτώσεων τα αίτια παρέμειναν άγνωστα και είναι
πολύ πιθανόν ότι μεγάλο μέρος αυτών των περιστατικών οφείλονται σε εμπρησμό.

Όλα τα δάση όμως δεν κινδυνεύουν εξίσου. Κλίμα, ανάγλυφο, είδη δέντρων,
κοινωνικές πιέσεις, οικονομικά κίνητρα, νομοθεσία και τήρηση ή μη των νόμων
καθώς και πυροσβεστικά μέσα και οργάνωση διαφέρουν από χώρα σε χώρα και από
περιοχή σε περιοχή. Στην Ε.Ε. οι δασικές εκτάσεις που θεωρούνται ότι
κινδυνεύουν από τη φωτιά εκτιμώνται σε 350.000 τετραγωνικά χιλιόμετρα και από
αυτά καίγονται κάθε χρόνο γύρω στα 7 εκατομμύρια στρέμματα. Κάθε χρόνο επίσης
ξεσπούν γύρω στις 60.000 δασικές πυρκαγιές, πάνω από τις μισές από αυτές στις
χώρες της Μεσογειακής Ευρώπης. Το 1990, καθ' όλη τη διάρκεια του έτους, δύο
μόνον ημέρες δεν σημειώθηκαν δασικές πυρκαγιές. Στη ζώνη που περιλαμβάνει την
Πορτογαλία, την Ισπανία, τη Γαλλία, την Ιταλία και την Ελλάδα, τα δύο τρίτα
από τις κατά μέσον όρο 35.000 πυρκαγιές το χρόνο ξεσπούν κατά τη θερινή
περίοδο και αποτεφρώνουν γύρω στα 5 εκατομμύρια στρέμματα δάσους και θάμνων.

Οι μεγαλύτερες πυρκαγιές πλήττουν τη Βόρεια Ισπανία, την Πορτογαλία και τη
Νότια Γαλλία, όπου το 0,5% των πυρκαγιών ευθύνεται για το 40% των καμένων
δασικών εκτάσεων. Στην Ελλάδα, κατά την τελευταία δεκαετία έχουν ξεσπάσει γύρω
στις 16.000 πυρκαγιές και συνολικά έχουν αποτεφρωθεί πάνω από 5 εκατομμύρια
στρέμματα δάσους και βοσκοτόπων. Η χειρότερη χρονιά ήταν το 1988 που κάηκαν
πάνω από ένα εκατομμύριο στρέμματα και η καλύτερη η περσινή, με γύρω στα
230.000 καμένα στρέμματα.

Οι δασικές πυρκαγιές είναι τόσο παλιές όσο και τα δάση. Τα αίτια ωστόσο
διαφέρουν. Αρχικά οι πυρκαγιές των δασών οφείλονταν σε φυσικά φαινόμενα, όπως
οι κεραυνοί και τα ηφαίστεια. Κάποτε όμως έμαθε ο άνθρωπος να χρησιμοποιεί τη
φωτιά για να παγιδεύει τα θηράματά του και να εκχερσώνει δασικές και θαμνώδεις
εκτάσεις για να τις μετατρέψει σε λιβάδια και καλλιεργήσιμα εδάφη. Σήμερα σε
πολλά μέρη της Μεσογειακής Ευρώπης επιζούν οι πρωτόγονες καλλιεργητικές
μέθοδοι που βασίζονται στη φωτιά. Οι βοσκοί καίνε περιοδικά τα λιβάδια για να
βελτιώσουν την απόδοσή τους την επόμενη χρονιά και οι γεωργοί καίνε τα χωράφια
μετά τον θερισμό για να τα καθαρίσουν από τα κατάλοιπα της σοδειάς και να τα
εμπλουτίσουν με τις στάχτες που χρησιμεύουν ως λίπασμα.

Η φωτιά είναι από τη βαθιά αρχαιότητα μέρος του κύκλου ζωής του μεσογειακού
δάσους και έχει διαμορφώσει σε μεγάλο βαθμό το μεσογειακό τοπίο και τα
οικοσυστήματα. Πολλά φυτά, όπως το πεύκο και το πουρνάρι, έχουν αναπτύξει
μηχανισμούς που τους επιτρέπουν να επιβιώνουν και να ξαναβλαστάνουν μετά την
πυρκαγιά. Όμως η αρχέγονη ισορροπία ανάμεσα στη φωτιά και το δάσος έχει σήμερα
ανατραπεί. Οι πυρκαγιές των δασών είναι είτε πολύ συχνές ­ οπότε καταστρέφουν
τη βλάστηση πριν προλάβει να αναπτυχθεί ­ είτε συμβαίνουν ύστερα από μεγάλα
χρονικά διαστήματα ­ οπότε, λόγω της μεγάλης ποσότητας της καύσιμης ύλης που
συσσωρεύεται, αναπτύσσονται τεράστιες θερμοκρασίες που καταστρέφουν το έδαφος,
τις ρίζες και τους σπόρους ακόμα και των πιο «πυρόφιλων» φυτών.

Συχνές φωτιές και βόσκηση από κατσίκες, αμέσως μετά τη φωτιά, υποβαθμίζουν
μόνιμα το μεσογειακό δάσος σε άγονο φρυγανότοπο. Κυρίως, όμως, όπου γίνονται
δρόμοι και κτίζονται σπίτια, το δάσος δεν έχει πιθανότητα να αναγεννηθεί.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15852N221</ED>
<ID>
ID:162339

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N22&aa=1</URL></REF>


Article

<CATEGORY>vin06</CATEGORY>

 <H5>ΤΟ 5ο ΓΥΜΝΑΣΙΟ ΝΙΚΑΙΑΣ ΘΑ ΚΑΛΥΠΤΕΙ ΤΙΣ ΕΝΕΡΓΕΙΑΚΕΣ ΤΟΥ ΑΝΑΓΚΕΣ ΟΙΚΟΛΟΓΙΚΑ
</H5><H5>Η «αφρόκρεμα» της διαστημικής έρευνας σε συνέδριο στην Πάρο
</H5><H2>Ηλιακό σχολείο
</H2>
<AUTHOR>ΠΡΟΚΟΠΗΣ ΓΙΟΓΙΑΚΑΣ - ΕΥΗ ΕΛΕΥΘΕΡΙΑΔΟΥ</AUTHOR>

Ηλιακή ενέργεια. Το 5ο Γυμνάσιο Νίκαιας είναι το πρώτο σχολείο της
πρωτεύουσας που καλύπτει τις ανάγκες του σε ηλεκτρισμό από τον Ήλιο. Ο
υπουργός ΠΕΧΩΔΕ κ. Κώστας Λαλιώτης εξήγγειλε τη δημιουργία άλλων 50 ηλιακών
σχολείων τα επόμενα δύο χρόνια σε ολόκληρη την Ελλάδα

Στο 5ο Γυμνάσιο Νίκαιας η κινητήρια δύναμη είναι πλέον ο Ήλιος. Το σχολείο
είναι το πρώτο ηλιακό της πρωτεύουσας που καλύπτει τις ενεργειακές του ανάγκες
με την εγκατάσταση ενός φωτοβολταϊκου ηλιακού συστήματος, ενώ όπως εξήγγειλε
χθες, κατά τη διάρκεια των εγκαινίων, ο υπουργός ΠΕΧΩΔΕ κ. Κώστας Λαλιώτης στα
επόμενα δύο χρόνια θα δημιουργηθεί ένα εθνικό δίκτυο από 50 ηλιακά σχολεία σε
όλη τη χώρα.

ΤΟ ΔΙΚΤΥΟ δημιουργείται από το υπουργείο Παιδείας, ύστερα από πρόταση της
Greenpeace, η οποία ανέλαβε και την τεχνική υποστήριξη του έργου, και την
οικονομική στήριξη του ΥΠΕΧΩΔΕ.

«Στόχος του προγράμματος είναι να εκπαιδευτεί μια ολόκληρη γενιά στην ηλιακή
ενέργεια», τόνισε ο κ. Στέλιος Ψωμάς, υπεύθυνος για θέματα ενέργειας της
Greenpeace. «Επιδίωξη του Δικτύου Ηλιακών Σχολείων είναι να εξοικειωθούν οι
μαθητές με τις νέες καθαρές ενεργειακές τεχνολογίες, να ανταλλάξουν εμπειρίες,
αλλά και να ανοίξουν νέοι ορίζοντες στον επαγγελματικό προσανατολισμό τους».

Το 5ο Γυμνάσιο Νίκαιας ­ που συστεγάζεται με το 9ο Γυμνάσιο ­ επελέγη, όπως
έγινε γνωστό, επειδή έχει ασχοληθεί συστηματικά με θέματα ενέργειας στα
πλαίσια της περιβαλλοντικής εκπαίδευσης, συμμετέχει στο ευρωπαϊκό πρόγραμμα
«Οικολογικά Σχολεία», καθώς και στο διεθνές πρόγραμμα «Globe- Αλεξανδρος» για
τις ανάγκες του οποίου έχει πρόσβαση στο Internet.

Ο κ. Λαλιώτης, από την πλευρά του, τόνισε ότι «το ΥΠΕΧΩΔΕ θα καλύψει το κόστος
της εγκατάστασης των ηλιακών συστημάτων, ενώ η επιλογή των υποψήφιων σχολείων
θα γίνει από το υπουργείο Παιδείας με βάση τις επιδόσεις και το ενδιαφέρον που
έχουν επιδείξει οι μαθητές σε θέματα περιβαλλοντικής εκπαίδευσης και
ειδικότερα σε θέματα ενέργειας».

Το κτίριο του 5ου Γυμνασίου Νίκαιας είναι το δεύτερο σχολικό συγκρότημα στην
Ελλάδα που καλύπτει τις ανάγκες του σε ηλεκτρισμό από τον Ήλιο. Πέρυσι η
Greenpeace δώρισε ένα φωτοβολταϊκο σύστημα στο δημοτικό σχολείο του Γουδουρα
κοντά στην Ιεράπετρα.

Το σύστημα έχει εγκατασταθεί στην ταράτσα του κτιρίου, είναι συνολικής ισχύος
4,5 κιλοβάτ, αποτελείται από 60 φωτοβολταϊκες γεννήτριες μονοκρυσταλλικού
πυριτίου, ισχύος 75 βατ η κάθε μία, και έξι ημιτονικούς αντιστροφείς για
διασύνδεση με το δίκτυο. Το σύστημα λειτουργεί παράλληλα με το δίκτυο της ΔΕΗ
και το τελευταίο λειτουργεί ως ένα είδος αποθήκευσης της ηλιακής ενέργειας.
Κοστισε 15 εκατομμύρια δραχμές και ο χρόνος ζωής του υπολογίζεται στα 30 χρόνια.

1 Διήμερο συνέδριο με θέμα «Γεωγραφικά συστήματα πληροφοριών και
ανάλυση χώρου» διοργανώνεται στο Εθνικό Μετσόβιο Πολυτεχνείο από τον Τομέα
Γεωγραφίας και Περιφερειακού Σχεδιασμού του ΕΜΠ και τον Σύνδεσμο Ελληνικών
Μελετητικών Εταιρειών Γεωγραφικών Συστημάτων Πληροφοριών και Συστημάτων
Πληροφοριών Γης. Το συνέδριο γίνεται στην αίθουσα τελετών του ΕΜΠ, στου
Ζωγράφου, την Παρασκευή και το Σάββατο.

2 Ημερίδα με θέμα «Εκσυγχρονισμός των επιχειρηματικών δραστηριοτήτων
των μικρομεσαίων επιχειρήσεων με ολοκληρωμένο και κατάλληλα προσαρμοσμένο
σύστημα SAP» διοργανώνουν αύριο στη Θεσσαλονίκη οι εταιρείες SAP Hellas και
Δημιουργική. («Μακεδονία Πάλας», αίθουσα Αριστοτέλης, 6 μ.μ.). Η συμμετοχή
είναι δωρεάν. Πληροφορίες στα τηλέφωνα 031-541.248 και 532.514.

3 Επιστημονική ημερίδα με θέμα «Εφαρμογές σύγχρονων υπηρεσιών
τηλεπικοινωνιών στο Ανατολικό Αιγαίο» διοργάνωσαν το Ινστιτούτο Ερευνών
Ανατολικού Αιγαίου και η Siemens Nixdorf, το περασμένο Σάββατο, στη Σάμο.
Έγινε επίδειξη τηλεδιάσκεψης, εκπαίδευσης εξ αποστάσεως και τηλεϊατρικής.

Ηλιακές διαταραχές. Σχηματική αναπαράσταση του συστήματος Ηλίου-Γης και
των μαγνητικών πεδίων που δημιουργούνται και δεν είναι ορατά με γυμνό μάτι

ΤΗΝ ΤΕΛΕΥΤΑΙΑ εβδομάδα του Ιουνίου, η αφρόκρεμα της παγκόσμιας διαστημικής
έρευνας θα συγκεντρωθεί στην Πάρο για να συμμετάσχει στο πρώτο μεγάλο συνέδριο
Διαστημικής, που διοργανώνεται στη χώρα μας. Στο Διεθνές Συμπόσιο Γεω-Ηλιακής
Σύζευξης, 90 επιστήμονες από 11 χώρες θα συζητήσουν την αλληλεπίδραση Γης -
Ηλίου και τη μετάδοση εκρηκτικών διαταραχών ηλεκτρομαγνητικών πεδίων και
φορτισμένων σωματιδίων από τον διαπλανητικό χώρο στο γεωδιάστημα, δηλαδή το
άμεσο διαστημικό περιβάλλον της Γης.

«Αξίζει να σημειωθεί ότι το συνέδριο έχει στηθεί από την αρχή στο Ίντερνετ και
όλες οι επαφές έχουν γίνει μέσω του δικτύου», τονίζει ο πρόεδρος της
οργανωτικής επιτροπής κ. Ιωάννης Δαγκλής, ερευνητής του Αστεροσκοπείου. Η
διεύθυνσή του στο δίκτυο είναι: http: //www. mpae. gwdg. de/~daglis/symposium. html.

Το συνέδριο τελεί υπό την αιγίδα του υπουργείου Αιγαίου, της Γενικής
Γραμματείας Έρευνας και Τεχνολογίας, του Εθνικού Αστεροσκοπείου Αθηνών και του
Δημοκρίτειου Πανεπιστημίου Θράκης, ενώ επίσημος χορηγός είναι η ΝΑΣΑ.

Μετά το συμπόσιο θα ακολουθήσει τριήμερη συνάντηση εργασίας της επιστημονικής
ομάδας Polar, μέρος του Διεθνούς Προγράμματος Γεωηλιακής Φυσικής των
διαστημικών υπηρεσιών των ΗΠΑ, της Ρωσίας, της Ευρώπης και της Ιαπωνίας.

ΝΕΕΣ κυκλοφορίες προϊόντων της ανακοίνωσε η Apple στην Ελλάδα:

*** Η ψηφιακή κάμερα Quick Take 200 προσφέρει ­ μεταξύ άλλων ­ τη δυνατότητα
παρουσιάσεων, σλάιντ σόους, εγγραφή σε βιντεοκασέτα και συνομιλία μέσω βίντεο
σε πραγματικό χρόνο στο Ίντερνετ.

*** Οι φορητοί υπολογιστές Apple Macintosh Powerbook 3400 με ταχύτητα 240 MHz
διαθέτουν σύστημα ήχου τεσσάρων ηχείων κα ενσωματωμένες δυνατότητες Ethernet,
σκληρό δίσκο 3GB, οθόνη 12,1 ιντσών, μνήμη 16ΜΒ, δωδεκαπλό CD-ROM κλπ.
Παράλληλα, μειώθηκε η τιμή της σειράς Apple Powerbook 1400.

*** Η νέα σειρά υπολογιστών για την οικιακή αγορά και την αγορά της
εκπαίδευσης αποτελείται από δύο επιτραπέζια μοντέλα «όλα σε ένα» (Power
Macintosh 5400/180 και 5500/225) και δύο ισχυρά συστήματα σε μορφή tower
(6500/250 και 6500/275). Έμφαση δίνεται σε αυξημένες multimedia και Ίντερνετ
λειτουργίες. Τα μοντέλα διαθέτουν επεξεργαστή PowerPC 603e στα 180 και 225 MHz.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15852N231</ED>
<ID>
ID:162340

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N23&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Το «πακέτο»
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΠΛΗΘΑΙΝΟΥΝ οι φωνές τόσο στην κυβέρνηση όσο και στην αντιπολίτευση που
τάσσονται υπέρ της μη άσκησης από την Ελλάδα του δικαιώματος επέκτασης των
χωρικών της υδάτων με σημαντικά ανταλλάγματα από την πλευρά της Τουρκίας.

Σε συνέντευξή του που δημοσιεύτηκε χθες στα «ΝΕΑ», μάλιστα, ο κ. Λ. Κύρκος
καθόρισε ένα γενικό πλαίσιο αυτών των τουρκικών ανταλλαγμάτων μιλώντας για την
αποχώρηση των τουρκικών στρατευμάτων από την Κύπρο, την ουσιαστική προστασία
της ελληνικής μειονότητας, την παραίτηση της Τουρκίας από τις διεκδικήσεις της
επί της Δυτικής Θράκης και επί του Αιγαίου.

Θα ήταν ευχής έργον, πράγματι, να κατόρθωνε η Ελλάδα να λύσει όλες τις
ελληνοτουρκικές διαφορές παραιτούμενη από ένα δικαίωμα που, έτσι κι αλλιώς,
δεν φαίνεται διατεθειμένη να ασκήσει.

Ωστόσο, η πιθανότητα να δεχθεί η Τουρκία μια τέτοια ρύθμιση είναι μάλλον
αστεία, εκτός κι αν στο ίδιο «πακέτο» ενταχθεί και μία υπόσχεση για «ειδική
σχέση» της Τουρκίας με την Ευρωπαϊκή Ένωση.

Μπορεί η διαδικασία των εμπειρογνωμόνων να προχωράει με μεγάλες δυσκολίες,
όμως η εκδήλωση ενδιαφέροντος για την επίλυση των ελληνοτουρκικών διαφορών από
την Ένωση θα μπορούσε κάλλιστα να οδηγήσει σε ένα «πακέτο» που, αφ' ενός μεν
θα το ήθελαν οι «15» αφ' ετέρου δε, δεν θα μπορούσε να αρνηθεί η Τουρκία.

Και η πιο ελπιδοφόρος εξέλιξη, πάντως, δεν θα σήμαινε σε καμία περίπτωση την
μείωση των αμυντικών δαπανών της Ελλάδας. Έτσι κι αλλιώς η Τουρκία έχει
αποδείξει ότι δεν δεσμεύεται από καμία συνθήκη την οποία έχει υπογράψει...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15852N451</ED>
<ID>
ID:162382

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N45&aa=1</URL></REF>


Article

<CATEGORY>vin07</CATEGORY>

 <H5>ΣΤΟ ΦΩΣ ΟΙ ΣΧΕΣΕΙΣ ΤΟΥ ΤΟΥΡΚΙΚΟΥ ΚΡΑΤΟΥΣ ΜΕ ΤΗ ΜΑΦΙΑ
</H5><H2>Δίκη 11 για το σκάνδαλο
</H2>
Ταπεινή προσευχή. Η Τανσού Τσιλέρ προσεύχεται να της δοθεί η πρωθυπουργία
προκειμένου να προλάβει να συγκαλύψει τα σκάνδαλα στα οποία είναι
αναμεμειγμένο το όνομά της (φωτό Ρώυτερ)

Μεγάλα εμπόδια ορθώνονται στον δρόμο της Τανσού Τσιλέρ, για την ανάληψη της
πρωθυπουργίας, καθώς η ισλαμική (η πλέον συντηρητική) πτέρυγα της κυβέρνησης
συνασπισμού που κυβερνά τη χώρα επιμένει να γίνουν οι πρόωρες εκλογές έως το
τέλος του χρόνου.

Παρ' όλο που τελικά η πρόεδρος του κόμματος του Ορθού Δρόμου, φαίνεται να
υπαναχώρησε από την πρότασή της να γίνουν εκλογές μερικούς μήνες αργότερα.

Σύμφωνα πάντως με δημοσιεύματα του τουρκικού Τύπου, ο Πρόεδρος της Τουρκίας
Σουλεϊμάν Ντεμιρέλ, που αναχώρησε για τετραήμερη επίσημη επίσκεψη στις
Δημοκρατίες της Βαλτικής, ενδέχεται να προβάλει εμπόδια στη διαδικασία
μεταβίβασης της πρωθυπουργίας από τον Ερμπακάν στην Τσιλέρ.

Λάδι στη φωτιά της πολιτικής ζωής στην Τουρκία ρίχνει και η δίκη που άρχισε
χθες στο Δικαστήριο Κρατικής Ασφάλειας της Τουρκίας.

Πρόκειται για τη δίκη 11 ατόμων, στην πλειοψηφία τους υπαξιωματικών της
αστυνομίας, σε σχέση με το γνωστό σκάνδαλο ασφαλείας που αποκάλυψε τις σχέσεις
του κράτους με το οργανωμένο έγκλημα, μετέδωσε το πρακτορείο ειδήσεων Ανατολή.

Το σκάνδαλο αποκαλύφθηκε τον περασμένο Νοέμβριο, όταν σε τροχαίο, στην πόλη
Σουσουρλούκ της Δυτικής Τουρκίας, σκοτώθηκαν ένας καταζητούμενος γκάνγκστερ,
ένας αξιωματικός της αστυνομίας και μία πρώην βασίλισσα της ομορφιάς. Στο ίδιο
αυτοκίνητο επέβαινε και ο βουλευτής του κόμματος του Ορθού Δρόμου Σεντάτ
Μπουτσάκ, ο οποίος επέζησε.

Ο υπουργός Εσωτερικών, Μεχμέτ Αγκάρ, παραιτήθηκε μετά την ανάμειξη του
ονόματός του στο σκάνδαλο από τα μέσα ενημέρωσης.

Μεταξύ των κατηγορουμένων είναι ο Ιμπραήμ Σαχίν, διοικητής μιας επίλεκτης
αστυνομικής δύναμης και πρώην σωματοφύλακας του Μπουτσάκ.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15852N461</ED>
<ID>
ID:162330

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N46&aa=1</URL></REF>


Article

<CATEGORY>vin07</CATEGORY>

 <H2>Χιλιάδες γονείς θύματα ψυχολογικής βίας των παιδιών τους
</H2>
ΘΥΜΑΤΑ των παιδιών τους πέφτουν χιλιάδες γονείς, οι οποίοι θα πρέπει να
ζητήσουν τη βοήθεια οικογενειακού συμβούλου για να μην υποκύψουν σε έναν δια
βίου εκβιασμό.

Η ψυχολογική βία που ασκούν τα παιδιά εις βάρος των γονέων τους αυξάνεται
συνεχώς, αποκαλύπτουν Γερμανοί επιστήμονες.

Τα παιδιά χτυπούν, κλωτσούν και φτύνουν τους γονείς τους, ενώ τους τυραννούν
ανελέητα με τις απαιτήσεις τους, δηλώνει ο καθηγητής Ράινμαρ ντι Μπουά,
επικεφαλής της κλινικής για την ψυχιατρική υγεία των παιδιών και των νέων του
νοσοκομείου Όλγκα της Στουτγάρδης.

Το φαινόμενο παρατηρείται ιδιαίτερα στους γονείς που βρίσκονται σε κοινωνική
απομόνωση, γεγονός που έχει ως συνέπεια την πολύ στενή σύνδεση με το παιδί.
«Αποκλείουν τους εαυτούς τους από τον κοινωνικό περίγυρο και το περιβάλλον και
το παιδί δεν βγαίνει από το σπίτι των γονιών του», τονίζει ο δρ Ντι Μπουά.

«Τα παιδιά κάθονται στο σπίτι, συμπεριφέρονται απαίσια στους γονείς και
επιβάλλουν το δικό τους καθεστώς. Οι περισσότεροι ενήλικοι εγκλωβίζονται μέσα
σε αυτό με αισθήματα ενοχής», προσθέτει ο ίδιος επιστήμονας.

Το φαινόμενο της τρομοκρατίας των παιδιών στους γονείς εντοπίσθηκε ως
πρόβλημα στη Γερμανία στη δεκαετία του '80. Αλλά και πριν είχε γίνει ευρεία
καταγραφή φαινομένων στην Ιαπωνία, όπου «η μητέρα είχε στενή σχέση με το παιδί
και η οικογένεια αποκλειόταν από τον έξω κόσμο», προσθέτει ο δρ Ντι Μπουά.

Δεν υπάρχει κοινωνική τάξη που να μην αντιμετωπίζει το πρόβλημα, αν και ένα
στα πέντε παιδιά που αναπτύσσει τέτοιου είδους συμπεριφορά προέρχεται από
μεσοαστικές οικογένειες. Σε αυτό το είδος κοινωνικής βίας συμβάλλει και η
ανεργία των γονέων.

Οι ενήλικοι μπορούν να περιορίσουν το πρόβλημα αναπτύσσοντας κοινωνικές επαφές
από την εποχή που αναμένουν την έλευση ενός παιδιού. «Η συμμετοχή σε ομάδες
γονέων - νηπίων ή σε άλλες ομάδες που και εκεί υπάρχουν παιδιά, είναι μια
ενδεδειγμένη λύση», τονίζει ο Γερμανός επιστήμονας.

Ωστόσο, οι γονείς που ήδη έχουν πέσει θύματα των παιδιών τους δεν πρέπει να
αισθάνονται ντροπή, αλλά πρέπει να αναζητήσουν την υποστήριξη οικογενειακού
συμβούλου αμέσως, διαφορετικά «θα γίνουν θύματα ενός περιορισμένου εκβιασμού»,
καταλήγει ο Ντι Μπουά.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15852N462</ED>
<ID>
ID:162383

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N46&aa=2</URL></REF>


Article

<CATEGORY>vin07</CATEGORY>

 <H2>22 τραυματίες από δύο εκρήξεις στα Τίρανα
</H2>
ΠΕΡΙΣΣΟΤΕΡΟΙ από είκοσι άνθρωποι τραυματίστηκαν χθες στα Τίρανα από έκρηξη
βόμβας σε κεντρικό καφενείο της πόλης. Η βόμβα, που ήταν τοποθετημένη στις
τουαλέτες, προκάλεσε εκτεταμένες ζημιές. Αυτόπτες μάρτυρες ανέφεραν ότι δύο
νεαροί μπήκαν στις τουαλέτες κρατώντας ένα πακέτο και ότι σχεδόν αμέσως μόλις
βγήκαν έγινε η έκρηξη. Περίπου 50 άτομα βρίσκονταν τη στιγμή της έκρηξης στο
καφενείο, που είναι τόπος συνάντησης των Σοσιαλιστών. Το καφενείο βρίσκεται
κοντά στο υπουργείο Εσωτερικών και την έδρα του Σοσιαλιστικού Κόμματος και
ιδιοκτήτης του είναι το στέλεχος των Σοσιαλιστών και του υπουργείου
Εσωτερικών, Λους Περπάλι. Ο πρόεδρος Σαλί Μπερίσα καταδίκασε τη βομβιστική
επίθεση ως «τρομοκρατική ενέργεια». Όμως, το Σοσιαλιστικό Κόμμα επέρριψε την
ευθύνη στον Αλβανό πρόεδρο, που τον κατηγόρησε ως «οργανωτή πολιτικών εγκλημάτων».

Άλλοι δύο άνθρωποι τραυματίστηκαν από ισχυρή έκρηξη που σημειώθηκε χθες το
βράδυ σε σταθμό λεωφορείων, στο κέντρο των Τιράνων.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15852N463</ED>
<ID>
ID:162419

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N46&aa=3</URL></REF>


Article

<CATEGORY>vin07</CATEGORY>

 <H2>Ενθαρρυντικά πειράματα εμβολίου AIDS σε χιμπαντζήδες
</H2>
ΧΙΜΠΑΝΤΖΗΔΕΣ που εμβολιάστηκαν με ένα πειραματικό εμβόλιο κατά του AIDS
αντιμετώπισαν με ιδιαίτερη επιτυχία τον μολυσματικό ιό, ύστερα από
επανειλημμένες εκθέσεις σε αυτόν, ανακοίνωσε ομάδα Αμερικανών ερευνητών,
γράφει η εφημερίδα «Ουάσιγκτον Ποστ».

Το νέο εμβόλιο, στο οποίο περιλαμβάνεται σειρά ρινικών σπρέι, που στη συνέχεια
αντικαθίστανται από μεγάλη ενέσιμη δόση στο χέρι, αποτελεί την τελευταία
προσθήκη σε ένα συνεχώς αυξανόμενο οπλοστάσιο πειραματικών εμβολίων κατά του
AIDS, πολλά υποσχομένων, έπειτα από χρόνια ανεπιτυχών προσπαθειών.

Οι επιστήμονες είναι επιφυλακτικοί, γιατί και άλλα εμβόλια, που φαίνονταν
ιδιαίτερα αποτελεσματικά σε χιμπαντζήδες, απέτυχαν στις κλινικές δοκιμές στον άνθρωπο.

Η επικεφαλής της ερευνητικής ομάδας, Μάρτζορι Ρόμπερτ Γκάροφ, του Εθνικού
Αντικαρκινικού Ινστιτούτου των ΗΠΑ, δηλώνει στην ιατρική επιθεώρηση «Nature
Medicine» ότι οι μη εμβολιασμένοι χιμπαντζήδες προσβλήθηκαν από τον θανατηφόρο
ιό σε αντίθεση με τους εμβολιασμένους, οι οποίοι όχι μόνον παρέμειναν υγιείς,
αλλά παρουσίασαν ανοσία στον ιό και μετά την ολοκλήρωση της μελέτης, σχεδόν
ένα χρόνο αργότερα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15852N464</ED>
<ID>
ID:162446

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N46&aa=4</URL></REF>


Article

<CATEGORY>vin07</CATEGORY>

 <H5>18 ΝΕΚΡΟΙ, 115 ΤΡΑΥΜΑΤΙΕΣ ΑΠΟ ΒΟΜΒΙΣΤΙΚΕΣ ΕΠΙΘΕΣΕΙΣ ΙΣΛΑΜΙΣΤΩΝ 24 ΩΡΕΣ ΠΡΙΝ
ΣΤΗΘΟΥΝ ΟΙ ΚΑΛΠΕΣ
</H5><H5>39 κόμματα και 8.000 υποψήφιοι
</H5><H2>Εκλογές αίματος στην Αλγερία
</H2>
Ματωμένες εκλογές. Οι Αλγερινοί που ζουν στη Γαλλία άρχισαν από χθες να ασκούν
το εκλογικό τους δικαίωμα (φωτό Ρώυτερ)

Με καταιγισμό βομβιστικών επιθέσεων που προκάλεσαν τον θάνατο τουλάχιστον 18
ατόμων και τον τραυματισμό άλλων 115 σε λιγότερο από 24 ώρες, ολοκληρώθηκε η
προεκλογική εκστρατεία για τις βουλευτικές εκλογές της Πέμπτης, οι οποίες
προκηρύχθηκαν με την ελπίδα ότι θα τερματιστεί η αιματοχυσία στην εδώ και
πέντε χρόνια σπαρασσόμενη από τη βία Αλγερία.

ΜΕΤΑ ΤΗΝ αιματοβαμμένη Κυριακή, όπου από δύο εκρήξεις βομβών σε λεωφορεία σε
κεντρικές περιοχές της αλγερινής πρωτεύουσας έχασαν την ζωή τους 11 άτομα και
τραυματίστηκαν άλλα 77, ακολούθησε η πολύνεκρη Δευτέρα. Τουλάχιστον 7 νεκροί
και 37 τραυματίες είναι ο τραγικός απολογισμός του χθεσινού κύκλου βίας με δύο
ακόμη βομβιστικές επιθέσεις.

Η πρώτη βόμβα εξερράγη το πρωί σε πολυσύχναστη αγορά στην περιοχή Μπαμπ
ελ-Ουέντ, η οποία αποτελεί προπύργιο των φανατικών ισλαμιστών. Τρεις ώρες
αργότερα, νέα ισχυρή έκρηξη βόμβας σημειώθηκε στα δυτικά του Αλγερίου.

Αυτόπτης μάρτυρας της βομβιστικής επίθεσης στο Μπαμπ ελ-Ουέντ έδωσε
ανατριχιαστικές λεπτομέρειες για την πολύνεκρη τρομοκρατική ενέργεια: «Ένοπλοι
πυροβόλησαν μία γυναίκα και μετά τύλιξαν με εκρηκτικά το αιμόφυρτο σώμα της.
Έξι άνθρωποι έσπευσαν γύρω της για να τη βοηθήσουν, όταν εξερράγη η βόμβα. Και
οι έξι βρήκαν ακαριαίο θάνατο».

Το κρατικό ραδιόφωνο ανακοίνωσε ότι εξεδόθη διαταγή να παραμείνουν οι αγορές
κλειστές μέχρι και την Παρασκευή, την επομένη των βουλευτικών εκλογών.

Οι αλγερινές αρχές επιρρίπτουν στους φανατικούς ισλαμιστές το κύμα των
βομβιστικών επιθέσεων, που έχει αιματοκυλήσει την χώρα τα πέντε τελευταία χρόνια.

ΟΙ ΣΤΡΑΤΙΩΤΕΣ και οι άνδρες των δυνάμεων ασφαλείας άρχισαν να ασκούν το
εκλογικό τους δικαίωμα από χθες, ώστε να είναι ελεύθεροι την Πέμπτη για να
φρουρούν τα 37.586 εκλογικά τμήματα που περιμένουν 16,77 εκατομμύρια
Αλγερινούς ψηφοφόρους.

Περίπου 8.000 υποψήφιοι διεκδικούν μέσα από 39 κόμματα τις 380 έδρες της Εθνοσυνέλευσης.

Ο Εθνικός Δημοκρατικός Συναγερμός (RND), που συσπειρώνει τους υποστηρικτές του
προέδρου Λιαμίν Ζερουάλ και θεωρείται το φαβορί των εκλογών, ολοκλήρωσε την
προεκλογική του εκστρατεία με συναυλία σε στάδιο για να προσελκύσει τους
νεαρούς ψηφοφόρους.

Το μετριοπαθές ισλαμικού προσανατολισμού Κίνημα για μια Ειρηνική Κοινωνία
(MPS) του Μαχφούντ Μαμάχ πραγματοποίησε συγκέντρωση σε γήπεδο, για να
μεταφέρει για μία ακόμη φορά το μήνυμά του: «Η ειρήνη είναι η μόνη λύση».

Λίγες ώρες αργότερα, στο ίδιο γήπεδο συγκεντρώθηκαν οι οπαδοί του
αντιισλαμιστή ηγέτη του Συναγερμού για την Κουλτούρα και τη Δημοκρατία (RCD)
Σαΐντ Σαάντι, ο οποίος τους κάλεσε να στηρίξουν τους αντιισλαμιστές υποψηφίους
για να εγκαθιδρυθεί στην Αλγερία μια πολυκομματική δημοκρατία με κοσμικό χαρακτήρα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15852N471</ED>
<ID>
ID:162331

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N47&aa=1</URL></REF>


Article

<CATEGORY>vin07</CATEGORY>

 <H2>Κύμα συλλήψεων φοιτητών μετά τις μάχες στη Σεούλ
</H2>
Πύρινος κλοιός. Νοτιοκορεάτες αστυνομικοί επιτίθενται εναντίον φοιτητών που
έχουν εξαπολύσει βόμβες βενζίνης εναντίον τους. (Φωτό Ρώυτερ)

ΣΥΓΚΡΟΥΣΕΙΣ πρωτοφανούς σφοδρότητας ανάμεσα σε χιλιάδες εξαγριωμένους φοιτητές
και πάνοπλους αστυνομικούς είχαν αποτέλεσμα να βρει τον θάνατο Νοτιοκορεάτης
αστυνομικός, χθες, στο κέντρο της Σεούλ. Αμέσως, οι νοτιοκορεατικές αρχές
διέταξαν να γίνουν μαζικές συλλήψεις συνδικαλιστών φοιτητών.

Οι χθεσινές συγκρούσεις ξέσπασαν καθώς οι φοιτητές εμποδίστηκαν από τους
αστυνομικούς να συμμετάσχουν σε τελετή που είχε διοργανώσει στο Πανεπιστήμιο
Χανιάνγκ η εκτός νόμου αριστερή φοιτητική οργάνωση Χαντσονγκριόν. Τα χθεσινά
επεισόδια ήταν τα βιαιότερα που είχαν ξεσπάσει τις τελευταίες ημέρες, μετά την
εντολή που είχε δοθεί να συλληφθούν τα ηγετικά στελέχη της Χαντσογκριόν.

Οι φοιτητές χρησιμοποίησαν βόμβες βενζίνης εναντίον των αστυνομικών, και
αντεπιτέθηκαν κρατώντας σιδεροσωλήνες, για να αντιμετωπίσουν τα τεράστια
αστυνομικά κλομπ και τα δακρυγόνα.

Σε ανακοίνωση της γενικής εισαγγελίας της Νότιας Κορέας τονίζεται ότι ζητήθηκε
από τις αρχές σε όλη τη χώρα να βρουν τους ηγέτες μιας παράνομης αριστερής
οργάνωσης φοιτητών, οι οποίοι οργάνωσαν τις τετραήμερες βίαιες διαδηλώσεις,
ζητώντας την παραίτηση του Νοτιοκορεάτη προέδρου, Κιμ Γιουνγκ-σαμ.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15852N472</ED>
<ID>
ID:162384

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N47&aa=2</URL></REF>


Article

<CATEGORY>vin07</CATEGORY>

 <H2>Είκοσι νεκροί στη Σιέρα Λεόνε, από βομβαρδισμούς των Νιγηριανών
</H2>
ΕΙΚΟΣΙ άνθρωποι έχασαν τη ζωή τους και τριάντα τραυματίσθηκαν από τον
βομβαρδισμό της πρωτεύουσας της Σιέρα Λεόνε, χθες, από κανονιοφόρους του
νιγηριανού πολεμικού ναυτικού.

Συγκρούσεις ξέσπασαν χθες γύρω από το αρχηγείο του στρατού, στην πρωτεύουσα
της Σιέρα Λεόνε, μετά την εκδήλωση επίθεσης από νιγηριανές κανονιοφόρους
εναντίον των πραξικοπηματιών. Οι νιγηριανές δυνάμεις έχουν καταλάβει το
διεθνές αεροδρόμιο Λούνγκι, το οποίο βρίσκεται στα βόρεια της Φριτάουν.

Οι δυνάμεις της Νιγηρίας έχουν τεθεί επικεφαλής των στρατιωτικών δυνάμεων των
κρατών της Δυτικής Αφρικής, εναντίον των πραξικοπηματιών της Σιέρα Λεόνε.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15852N473</ED>
<ID>
ID:162420

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N47&aa=3</URL></REF>


Article

<CATEGORY>vin07</CATEGORY>

 <H5>ΡΟΖ, ΚΟΚΚΙΝΗ ΚΑΙ ΠΡΑΣΙΝΗ ΕΓΙΝΕ ΑΠΟ ΧΘΕΣ Η ΓΑΛΛΙΚΗ ΕΘΝΟΣΥΝΕΛΕΥΣΗ - Η ΑΡΙΣΤΕΡΑ
ΔΙΑΘΕΤΕΙ ΤΩΡΑ ΑΝΕΤΗ ΠΛΕΙΟΨΗΦΙΑ 30 ΕΔΡΩΝ
</H5><H5>Χαλαρότερη ερμηνεία του Μάαστριχτ
</H5><H5>Οι σύμμαχοι και νικητές των εκλογών
</H5><H5>Λιονέλ Ζοσπέν, ο μαχητής
</H5><H5>Υ, ο αγαπημένος των μίντια
</H5><H5>Βουανέ, Πράσινη και αριστερή
</H5><H2>Ο Ζοσπέν σχηματίζει κυβέρνηση με το Κ.Κ.
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Εξήντα έδρες περισσότερες από τη Δεξιά και άνετη πλειοψηφία 30 εδρών στο
Κοινοβούλιο, η Γαλλική Εθνοσυνέλευση έγινε ροζ, κόκκινη και πράσινη και τα
ίδια χρώματα θα δούμε πιθανότατα και στην κυβέρνηση που καλείται τώρα να
σχηματίσει ο ηγέτης του Σοσιαλιστικού Κόμματος (PS) Λιονέλ Ζοσπέν.

Ο ΕΚΠΡΟΣΩΠΟΣ του PS Φρανσουά Ολάντ ανακοίνωσε χθες ότι οι σοσιαλιστές θέλουν
να όλα τα αριστερά κόμματα, περιλαμβανομένου του Κομμουνιστικού, να
συμμετάσχουν στην κυβέρνηση που πρόκειται να σχηματίσει ο Ζοσπέν ­ ο αρχηγός
των σοσιαλιστών πήρε χθες το μεσημέρι τη εντολή σχηματισμού κυβέρνησης από τον
πρόεδρο Ζακ Σιράκ, αφού προηγουμένως ο απερχόμενος πρωθυπουργός της δεξιάς, ο
Αλέν Ζιπέ, είχε υποβάλει την παραίτησή του.

Λιονέλ Ζοσπέν. Η επιτυχία των σοσιαλιστών οφείλεται κυρίως στον ηγέτη
τους, και εντολοδόχο πρωθυπουργό πλέον, ο οποίος διεξήγαγε μια θαυμάσια
προεκλογική εκστρατεία και κατάφερε να ενώσει το Σοσιαλιστικό Κόμμα (φωτό Ρώυτερ)

Η ΚΑΤΑΝΟΜΗ ΕΔΡΩΝ

Η αριστερά είναι λοιπόν πλειοψηφία με 318 έδρες, 30 περισσότερες από την
απόλυτη πλειοψηφία της 577μελούς Γαλλικής Εθνοσυνέλευσης. Η δεξιά δεν
συγκεντρώνει παρά 257 έδρες, ενώ μία καταλαμβάνει το ακροδεξιό Εθνικό Μέτωπο
(FN). Συγκεκριμένα το Κομμουνιστικό Κόμμα (PC) κερδίζει μόνο του 38 έδρες, το
Σοσιαλιστικό και οι συνεργαζόμενοι με αυτό αριστεροί σχηματισμοί 273 έδρες
(240 το PS και 33 οι υπόλοιποι), από τις οποίες 7 καταλαμβάνει το Κίνημα των
Πολιτών του Ζαν-Πιέρ Σεβενεμάν. Οι οικολόγοι επιστρέφουν στην Εθνοσυνέλευση με
8 αντιπροσώπους. Συνολικά το Σοσιαλιστικό Κόμμα, οι διάφοροι αριστεροί και οι
οικολόγοι συγκεντρώνουν 281 έδρες, 8 λιγότερες από την απόλυτη πλειοψηφία,
πράγμα που σημαίνει ότι ο Ζοσπέν θα πρέπει να στηριχτεί και στις ψήφους των κομμουνιστών.

Στη δεξιά, η Ένωση για τη Γαλλική Δημοκρατία (UDF) χάνει 95 έδρες και δεν έχει
πλέον παρά 108 βουλευτές. Ο γκωλικός Συναγερμός για τη Δημοκρατία (RPR), ο
οποίος στην προηγούμενη βουλή είχε 241 έδρες, τώρα καταλαμβάνει μόλις 135.
Ακόμη 14 έδρες καταλαμβάνουν διάφοροι δεξιοί σχηματισμοί, ενώ μοναδικός
βουλευτής του Ζαν-Μαρί Λεπέν στη νέα Βουλή θα είναι ο δήμαρχος της Τουλόν
Ζαν-Μαρί Λε Σεβαλιέ.

62 ΓΥΝΑΙΚΕΣ

Η επιτυχία των σοσιαλιστών οφείλεται πρωταρχικά στον Λιονέλ Ζοσπέν, σύμφωνα με
τον πολιτικό αναλυτή Αλέν Ντιαμέλ. Ο ηγέτης των σοσιαλιστών διεξήγαγε μια
θαυμάσια προεκλογική εκστρατεία και κατάφερε να ξαναενώσει το PS επιβάλλοντας
δύο θεμελιώδεις επιλογές: τη συμμαχία με τους οικολόγους και την ισχυρή
παρουσία των γυναικών στα ψηφοδέλτια του κόμματος. Πράγματι, οι έδρες που
καταλαμβάνουν γυναίκες στην Εθνοσυνέλευση σχεδόν διπλασιάστηκαν. Εξελέγησαν 62
γυναίκες, οι οποίες καταλαμβάνουν το 10,7% των εδρών, ενώ στην προηγούμενη
Βουλή οι γυναίκες βουλευτές ήταν μόλις 32 ­ ανάμεσα στις γνωστότερες
σοσιαλίστριες που εξελέγησαν την Κυριακή είναι η Μαρτίν Ομπρί, η Ελιζαμπέτ
Γκιγκού και η Κατρίν Τροτμάν. Μετά τους πανηγυρισμούς για τη νίκη, το κλίμα
στην αριστερά μπορεί τώρα να συνοψιστεί στη φράση του Λοράν Φαμπιούς και της
Μαρτίν Ομπρί, «Να μην απογοητεύσουμε». Μια νέα διάψευση των ελπίδων του
γαλλικού λαού, επισημαίνουν πολλοί παρατηρητές, θα σήμαινε αναμφίβολα την ώρα
του Εθνικού Μετώπου, δηλαδή του νεοφασισμού, ο οποίος θα εμφανιζόταν πλέον ως
εναλλακτική επιλογή.

ΤΟ ΕΘΝΙΚΟ ΜΕΤΩΠΟ

Η αριστερά εξελέγη, η δεξιά ταπεινώθηκε, τι απομένει; Απομένουμε εμείς,
απαντούν οι ηγέτες του Εθνικού Μετώπου (FN), οι οποίοι βλέπουν στην αποτυχία
του προέδρου Ζακ Σιράκ την ευκαιρία να πραγματοποιήσουν το όνειρό τους: το
Μέτωπο ­ ο «εθνικός πόλος», όπως το αποκαλούν ­ να αντικαταστήσει τη δεξιά ­
το «φιλελεύθερο πόλο» ­ απέναντι στους «σοσιαλ-κομμουνιστές». «Ήθελαν να
πιστεύουν ότι δεν υπήρχαμε πλέον», λέει ο εθνικός γραμματέας του FN Μαρσιάλ
Μπιλντ. «Τους διαψεύσαμε παταγωδώς». Στους κόλπους της δεξιάς, ο Σιράκ και ο
Ζιπέ ήταν οι υπέρμαχοι της άρνησης της συμμαχίας με το Εθνικό Μέτωπο και, μετά
την εκλογική ταπείνωσή τους, τα πιο δεξιά στοιχεία της παλιάς πλειοψηφίας
μπορεί να θεωρήσουν ότι ήρθη η απαγόρευση αυτή. «Σε πολλές περιοχές της νότιας
Γαλλίας οι οργανώσεις του RPR εξαφανίσθηκαν γιατί τα μέλη τους ήρθαν σε μας»,
λέει ο Μπιλντ. «Αυτό θα συμβεί και αλλού. Ήδη παίζουμε με ίσους όρους με τη
δεξιά και την επόμενη φορά θα την ξεπεράσουμε».

Η ΝΙΚΗ της αριστεράς ενισχύει τους υπέρμαχους της χαλαρής ερμηνείας των
κριτηρίων του ευρώ και υπονομεύει τη θέση εκείνων που υποστηρίζουν την αυστηρή
τήρησή τους, καθώς το PS ανακοίνωσε ήδη χθες ότι θα επιδιώξει «ασφαλώς»
επαναδιαπραγμάτευση των κριτηρίων που αφορούν τον περιορισμό των
δημοσιονομικών ελλειμμάτων. Παράλληλα, η ανάληψη της εξουσίας από την αριστερά
στη Γαλλία αυξάνει τις πιθανότητες να συμμετάσχει η Ιταλία στη νομισματική
ενοποίηση από την πρώτη φάση της. «Θα είναι τώρα πολύ δύσκολο σε εκείνους που
υποστηρίζουν το κριτήριο του 3% (ποσοστό του δημοσιονομικού ελλείμματος επί
του ΑΕΠ) να επιμείνουν στη θέση τους, γιατί είναι προφανές ότι η γαλλική
αριστερά δεν θα δεχθεί να κάνει επιπλέον θυσίες για να πετύχει με κάθε κόστος
το μαγικό όριο του 3%», επισημαίνει Ευρωπαίος εμπειρογνώμονας. Επισήμως η
επιτροπή της Ε.Ε. επιμένει ότι το γαλλικό Σοσιαλιστικό Κόμμα έχει δεσμευθεί να
σεβαστεί τα κριτήρια του Μάαστριχτ. Μετά όμως τη νίκη της γαλλικής αριστεράς
και τις δυσκολίες της Γερμανίας να περιορίσει το έλλειμμά της στο 3%, οι δύο
κυριότερες χώρες της Ευρωπαϊκής Ένωσης είναι πλέον πιθανό να υποστηρίξουν από
κοινού τη χαλαρότερη ερμηνεία των όρων του Μάαστριχτ.

«ΜΑΧΗΤΗΣ» για τους οπαδούς του, «κινητήρας ντίζελ» για τους αντιπάλους του, ο
σοσιαλιστής ηγέτης Λιονέλ Ζοσπέν κατάφερε να ξανακάνει το κόμμα του πρώτο στη
Γαλλία. Οργώνοντας ακούραστα τη Γαλλία από τότε που ανακοινώθηκαν οι πρόωρες
εκλογές, στις 21 Απριλίου, ο 59χρονος ασπρομάλλης σοσιαλιστής συσπείρωσε πίσω
από το πρόγραμμά του μια ετερόκλιτη Αριστερά αποτελούμενη από σοσιαλιστές,
κομμουνιστές και αριστερούς κεντρώους.

Παιδί μιας οικογένειας σοσιαλιστών προτεσταντών και απόφοιτος της περίφημης
ΕΝΑ, ο Ζοσπέν μπήκε το 1965 στο υπουργείο Εξωτερικών για να το εγκαταλείψει
στη συνέχεια και να διδάξει οικονομία στο Πανεπιστήμιο. Εντάχθηκε στο
Σοσιαλιστικό Κόμμα από την πρώτη ημέρα, το 1971, και ανέλαβε κατά σειρά την
εκπαίδευση των στελεχών, τις σχέσεις με τον Τρίτο Κόσμο και τις διεθνείς
σχέσεις. Το 1981, ο Φρανουσά Μιτεράν του ανέθεσε τη θέση του γραμματέα, που
διατήρησε μέχρι το 1988. Στη συνέχεια, έγινε υπουργός Παιδείας μέχρι το 1992
και ανέλαβε την πρωθυπουργία από τον Πιέρ Μπερεγκοβουά.

Ο Ζοσπέν έλαβε στη συνέχεια τις αποστάσεις του από τον «μιτερανισμό»,
τολμώντας μάλιστα να ασκήσει κριτική στη σοσιαλιστική διακυβέρνηση της χώρας
πριν από τον θάνατο του Φρανσουά Μιτεράν. Μετά το ανέλπιστο 47% που έλαβε στις
προεδρικές εκλογές του 1995 απέναντι στον Ζακ Σιράκ, εξελέγη με 94% γραμματέας
του κόμματος τον Οκτώβριο της ίδιας χρονιάς. Σύμφωνα με το περιβάλλον του, ο
Λιονέλ Ζοσπέν διασταυρώνει πάντα τις απόψεις των συνεργατών του ­ που στην
τελευταία προεκλογική εκστρατεία έφτασαν τους 60 ­ προτού πάρει «μόνος» τις
αποφάσεις του.

ΑΤΕΓΚΤΟΣ αντίπαλος του Μάαστριχτ, ο 50χρονος Ρομπέρ Υ ανέλαβε το 1994 ένα
Κομμουνιστικό Κόμμα που βρισκόταν στο χείλος του γκρεμού. Στόχος του ήταν να
το ανανεώσει και να ανακόψει τη διαρροή των ψηφοφόρων του προς το Εθνικό
Μέτωπο του Ζαν-Μαρί Λεπέν.

Στις 25 Μαΐου, στον πρώτο γύρο των βουλευτικών εκλογών, το Κομμουνιστικό Κόμμα
πέρασε το φράγμα του 10% που είχε θέσει ως στόχο ο γραμματέας του. Και προχθές
κατάφερε να κερδίσει 38 έδρες, αυξάνοντας κατά 14 έδρες την παρουσία του στο Κοινοβούλιο.

Η χαμογελαστή προσωπικότητα του Ρομπέρ Υ και οι προσπάθειες που κατέβαλε για
τον εκσυγχρονισμό του κόμματος είχαν ως αποτέλεσμα να αποκτήσει το Κ.Κ. μια
νέα πνοή και να κερδίσει την υποστήριξη μιας σειράς διανοουμένων, από τον
κοινωνιολόγο Εμανιέλ Τοντ μέχρι τον αρχιτέκτονα Ρολάν Καστρό.

Πρώην νοσοκόμος, ο Υ είναι το αγαπημένο παιδί των μέσων ενημέρωσης όπου
παρεμβαίνει συχνά για να απαντήσει στους εκπροσώπους των «μεγάλων» κομμάτων.

Στο ευρωπαϊκό επίπεδο, ο Υ παραμένει αντίθετος στην οικονομική και νομισματική
ενοποίηση και υποστηρίζει τη διεξαγωγή δημοψηφίσματος. Ο βασικός όρος, όμως,
που θέτει για τη συμμετοχή στην κυβέρνηση είναι η άμεση εφαρμογή μιας
πολιτικής οικονομικής ανάκαμψης, με κυριότερη συνιστώσα της την αύξηση των μισθών.

«Δεν μπορούμε να εξαπατήσουμε ξανά την κοινή γνώμη», δηλώνει αναφερόμενος στο
αποτυχημένο πείραμα της συμμετοχής των κομμουνιστών στις κυβερνήσεις του
Φρανσουά Μιτεράν, την περίοδο 1981-1984.

«ΔΕΝ ΕΙΝΑΙ και άσχημη η Πράσινη, για φαντάσου, μια γυναίκα στην προεδρία του κόμματος!».

Έτσι αντιδρούσαν πολλοί εργαζόμενοι στις συγκεντρώσεις των οικολόγων,
αντικρύζοντας την Ντομινίκ Βουανέ. Άλλοι ήταν πιο επιθετικοί: «Πήγαινε να
φυτέψεις κανένα δένδρο...» ή «Μόνο στις εκλογές μάς θυμάστε». Γεγονός όμως
είναι ότι η αρχηγός των οικολόγων δεν περνούσε απαρατήρητη. 
Σε αντίθεση με τον προκάτοχό της Αντουάν Βεστέρ που διακήρυσσε «Ούτε δεξιά,
ούτε αριστερά, μπροστά με την οικολογία!», η 38χρονη γιατρός τόνιζε ότι τα
αίτια της ανεργίας και της καταστροφής του περιβάλλοντος είναι κοινά: ο
άκρατος φιλελευθερισμός και η λογική της τυφλής παραγωγικότητας.

Η στρατηγική αυτή απέδωσε, αφού το κόμμα των Πρασίνων κέρδισε για πρώτη φορά
επτά έδρες στη γαλλική Εθνοσυνέλευση. 
Η ίδια η Βουανέ, μία ανύπαντρη μητέρα που στις προεδρικές εκλογές του 1995
είχε λάβει το 3,3% των ψήφων, συνέβαλε αποφασιστικά στην επιτυχία του κόμματός
της συνάπτοντας συμφωνία με το Σοσιαλιστικό Κόμμα, που αποσύρθηκε από 29
εκλογικές περιφέρειες υπέρ των οικολόγων.

Οι Πράσινοι ζητούν την εξάλειψη των πυρηνικών όπλων στη Γαλλία και την
εγκατάλειψη της πυρηνικής ενέργειας, υποστηρίζουν την τετραήμερη εβδομάδα 32
ωρών εργασίας και πρεσβεύουν τον περιορισμό της χρήσης των αυτοκινήτων για τη
μείωση της ατμοσφαιρικής ρύπανσης. 
Η Βουανέ συγκαταλέγεται μεταξύ των υποψηφίων για το υπουργείο Περιβάλλοντος.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15852N481</ED>
<ID>
ID:162332

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N48&aa=1</URL></REF>


Article

<CATEGORY>vin07</CATEGORY>

 <H5>ΜΑΡΚΟΥΣ ΒΟΛΦ
</H5><H2>ΠΡΟΣΩΠΑ
</H2><H2>Μια ζωή στη σκιά
</H2>
Ο αρχικατάσκοπος. «Το σύστημα ήταν έτσι, μη ρίχνετε όλες τις ευθύνες σε μένα»

Όπως οι περισσότεροι κατάσκοποι, ο Μάρκους Βολφ διατηρεί μια κάποια γοητεία
και μετά την απομάκρυνσή του από την ενεργό υπηρεσία.

Ο ΑΝΘΡΩΠΟΣ που υπήρξε η μεγαλύτερη «τράπεζα» πολιτικών και στρατιωτικών
πληροφοριών στην Ανατολική Γερμανία, το δεξί χέρι του Έριχ Χόνεκερ, παρουσίασε
χθες την εμπειρία του από τα 30 χρόνια που πέρασε ως υπεύθυνος των μυστικών
υπηρεσιών της πατρίδας του.

Σ' ένα βιβλίο με τίτλο «Αρχικατάσκοπος στον μυστικό πόλεμο», ο Βολφ ζωντανεύει
τα χρόνια του Ψυχρού Πολέμου και τα αμέσως μετά. Η παρουσίαση του βιβλίου χθες
στο Βερολίνο έμοιαζε με κοσμικό μάλλον, παρά με λογοτεχνικό γεγονός, αλλά και
με προεκτάσεις πολιτικές, καθώς πολλοί από τους παρευρεθέντες υπήρξαν
αξιωματούχοι της Ανατολικής Γερμανίας.

Ο Βολφ, φρέσκος και ευδιάθετος, έδειχνε μέρος μόνο από τα 74 χρόνια του και
δεν έπαυε να εισπράττει ­ διακριτικά ­ συγχαρητήρια, γιατί πριν από μερικά
24ωρα είχε καταφέρει να γλιτώσει τη φυλακή στη δίκη του για απαγωγές που είχαν
οργανώσει πράκτορές του στα χρόνια του Ψυχρού Πολέμου (η ποινή που του
απαγγέλθηκε ήταν διετής φυλάκιση αλλά με αναστολή).

Μιλώντας για τις περιπέτειές του, ανέφερε μεταξύ άλλων ότι ο άλλοτε διευθυντής
της CIA, Ουίλιαμ Ουέμπστερ, είχε επιχειρήσει να τον στρατολογήσει ως κατάσκοπο
των ΗΠΑ.

«Μου πρότεινε μια βίλα στην Καλιφόρνια, ένα μεγάλο χρηματικό ποσό και
καινούργια ταυτότητα. Όλα αυτά, αν του έδινα τα ονόματα μερικών πρακτόρων μας
που δρούσαν στην Αμερική».

Η αυτοβιογραφία του Βολφ αναφέρει περισσότερα για το γεγονός αυτό, καθώς και
για τη γνώμη που είχε ο Βολφ για τα διάσημα πρόσωπα τα οποία είχε γνωρίσει.

«Εκείνο που μπορώ να πω για τον Ουέμπστερ ­ παρατήρησε ­ είναι ότι δεν πρέπει
να ήταν και πολύ έξυπνος άνθρωπος».

Αλλά τα βέλη του στρέφονται και προς Ανατολάς:

«Κανένας από τους ηγέτες των σοσιαλιστικών χωρών δεν ήταν αθώα περιστερά. Δεν
δέχομαι λοιπόν ότι την πολιτική ευθύνη για το σύστημα στο οποίο ζούσα και
εργαζόμουν τη φέρω εγώ».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15852N501</ED>
<ID>
ID:162333

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N50&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το σφάλμα του λαού
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

«Καθώς ο λαός, από δικό του λάθος, έχασε την εμπιστοσύνη των ηγετών του, δεν
μένει παρά να τον διαλύσουν και να εκλέξουν έναν άλλο».

Η ΕΙΡΩΝΙΚΗ αυτή συμβουλή που είχε δώσει ο Μπέρτολτ Μπρεχτ στους ηγέτες της
Ανατολικής Γερμανίας μετά την εξέγερση του Βερολίνου, το 1953, ταιριάζει
απόλυτα στις αντιδράσεις ορισμένων στελεχών της γαλλικής Δεξιάς και των ανά
τον κόσμο οπαδών της. «Είμαι πολύ θυμωμένος με το αποτέλεσμα», έλεγε την
Κυριακή το βράδυ στη γαλλική τηλεόραση ο πρώην υπουργός Νικολά Σαρκοζύ.
Εντυπωσιακός και ο χθεσινός πρωτοσέλιδος τίτλος της «Χέραλντ Τρίμπιουν»: «Το
πολιτικό μάθημα είναι: εμπρός προς το παρελθόν». Κατά τον αμερικανό σχολιαστή
Τζων Βίνοκερ, «οι Γάλλοι καταψήφισαν όλες τις νέες μεθόδους που τους
προτάθηκαν για να γίνει η χώρα τους ανταγωνιστική και να βγει από την
οικονομική παρακμή. Το εκλογικό σώμα επέλεξε τους σοσιαλιστές και τους
συμμάχους τους γιατί αντιπροσωπεύουν τη μικρότερη πιθανότητα αλλαγής».

Τι ανόητοι αυτοί οι γάλλοι ψηφοφόροι! Δεν διέκριναν λοιπόν ότι ο Σιράκ, ο
Ζυππέ και οι άλλοι τενόροι της Δεξιάς ήθελαν κατά βάθος το καλό τους και
ψήφισαν αυτόν τον ανεγκέφαλο σοσιαλιστή που θα τους στείλει 25 χρόνια πίσω;
Τέτοια αχαριστία πια; Τέτοια βλακεία;

Ας σοβαρευτούμε. Το πραγματικό πολιτικό μάθημα των γαλλικών εκλογών είναι ότι
δεν μπορείς να εξαπατάς ένα λαό συνεχώς και ατιμώρητα. Δεν μπορείς να
υπόσχεσαι ότι θα καταπολεμήσεις την ανεργία και να την εκτοξεύεις στα ύψη. Δεν
μπορείς να δηλώνεις ότι θα μειώσεις τους φόρους και να τους αυξάνεις. Θα έλθει
η στιγμή που το εκλογικό σώμα θα σε τιμωρήσει ­ σε όποια παράταξη κι αν
ανήκεις. Αυτό έγινε το 1993 με τους σοσιαλιστές, αυτό και τώρα με τους
δεξιούς. Το ίδιο θα ξαναγίνει αν ο Ζοσπέν παραβιάσει τις υποσχέσεις του. Δεν
είναι αυτή η πεμπτουσία της δημοκρατίας;

Αποφασιστικό ρόλο όμως στον θρίαμβο έπαιξε και η προσωπικότητα του ηγέτη των
σοσιαλιστών. Σεμνός και μετρημένος, ήταν στον αντίποδα του αλαζόνα
πρωθυπουργού και του αδιάφορου προέδρου. Πριν από δύο χρόνια απέτυχε να γίνει
ένας «πολίτης Πρόεδρος» ­ τώρα έχει την ευκαιρία να γίνει ένας «πολίτης
Πρωθυπουργός». Έχει εξαγγείλει ότι η κυβέρνησή του θα είναι αποτελεσματική,
πλουραλιστική και με μεγάλη συμμετοχή των γυναικών. Έχει διαβεβαιώσει ότι αυτά
που λέει θα τα κάνει. Όπως σημειώνει η «Λιμπερασιόν», στη σύγχρονη ιστορία της
Γαλλίας μόνον ένας πρωθυπουργός έθετε ένα στόχο, καθόριζε ένα χρονοδιάγραμμα
για την εκπλήρωσή του και ζητούσε από το έθνος να κρίνει το αποτέλεσμα: ο Πιερ
Μεντές-Φρανς. Θα μπορέσει ο συμπαθής Ζοσπέν να τον μιμηθεί;

Το βέβαιο είναι ότι θα κριθεί και απ' αυτό. Σε τελευταία ανάλυση, είναι
προτιμότερο να ζητήσει συγγνώμη από τους ψηφοφόρους γιατί δεν μπόρεσε να
δημιουργήσει παρά ένα μέρος από τις 700.000 θέσεις εργασίας που υποσχέθηκε,
παρά να προσπαθήσει με τη σειρά του να τους εξαπατήσει.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15852N502</ED>
<ID>
ID:162385

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N50&aa=2</URL></REF>


Article

<CATEGORY>vin07</CATEGORY>

 <H5>Με τη νίκη...
</H5><H5>Ο νέος ηγέτης...
</H5><H5>Όσο όμως...
</H5><H5>Η «νέα» αριστερά...
</H5><H2>ΑΥΤΟΙ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... της αριστεράς, η Γαλλία έσπασε κάθε ρεκόρ εκλογικής μεταβλητότητας. Το ΄81
ψήφισε αριστερό πρόεδρο, το ΄86 δεξιά κυβέρνηση, το ΄88 πάλι αριστερό πρόεδρο,
το ΄93 πάλι δεξιά κυβέρνηση, το ΄95 ψήφισε και πρόεδρο δεξιό, και τώρα ξανά
αριστερή κυβέρνηση. Έξη εναλλαγές σε 16 χρόνια (μέσος όρος μία κάθε 30 μήνες)
φανερώνουν ασφαλώς μεγάλη πτητικότητα της ψήφου. Αλλά και μια μόνιμη λαϊκή
δυσθυμία, ικανή να μετριάσει αμέσως τον όποιο ενθουσιασμό των εκάστοτε
ευνοούμενων από την κίνηση του νευρικού εκκρεμούς. Ίσως γι' αυτό, μετά λόγου
γνώσεως, ο Ζοσπέν, ευχαριστώντας τους οπαδούς του το βράδυ της Κυριακής, τους
έκανε την απίστευτη για στιγμές θριάμβου σύσταση... να μην επευφημούν.

... γνωρίζει ότι το ευμετάβολο του εκλογικού σώματος υποθηκεύει τις προσδοκίες
διάρκειας κάθε πλειοψηφίας, οσοδήποτε πανηγυρικής. «Κανένας Γάλλος
πρωθυπουργός δεν έχει αληθινά περιθώρια επιτυχίας ­ γράφει στη "Λιμπερασιόν" ο
Αλαίν Ντυαμέλ. - Το μόνο που του παρέχεται είναι χρόνος για να αποτύχει. Όχι
για να παρακολουθήσει τα αποτελέσματα των επιλογών του». Ένας λαός μπορεί
κάλλιστα ν' αγαπά την αλλαγή αλλά όχι τις μεταρρυθμίσεις, αριστερές ή δεξιές.
Πώς εξηγείται; «Πληρώνουμε ως φαίνεται τα πάλαι ποτέ θεατρικο-χιμαιρικά
ιδεολογικά πάθη μας, από τον επικο-ρομαντικό γκωλλισμό ως τις σοσιαλιστικές
ουτοπίες ­ λέει ο Ντ. ­ Ρεαλισμός, μετριοπάθεια, γνήσιος χωρισμός εξουσιών,
πολιτική παιδεία, δεν ανήκαν ποτέ στις αρετές μας. Αλλά η υπερσυγκέντρωση
εξουσίας οδηγεί σε αλλεργία απέναντι στην εξουσία και έτσι, τελικά, στην
αποδυνάμωσή της».

... και αν η πολιτική εναλλαγή με τέτοιες διαμετρικές ταλαντώσεις έχει αρχίσει
να μοιάζει με «δημοκρατική γυμναστική» μάλλον παρά με έκφραση βαθύτερων
ιδεολογικών αιτημάτων, δεν είναι δυνατόν να παραγνωρισθούν οι πιέσεις που
κινούν τον ψηφοφόρο. Ακόμη και αν η αριστερή επιλογή των Γάλλων ­ παρά την
εμπειρία της παράλυσης και των σκανδάλων της ύστερης μιττερρανικής περιόδου -
έχει κάτι το μηχανικό, το ανακλαστικό, γεγονός παραμένει, όπως γράφει ο
Παρισινός οικονομολόγος Ζαν-Πωλ Φιτουσσί, ότι «η κρίση ανεργίας στις
ευρωπαϊκές οικονομίες είναι σήμερα χειρότερη απ' ό,τι στη δεκαετία του ΄30». Ο
Λέστερ Θέροου, στο «Μέλλον του Καπιταλισμού», γράφει ότι «ολόκληρη η ευρωπαϊκή
ήπειρος συνθλίβεται από τις τεκτονικές πλάκες της παγκοσμιοποίησης».

... δεν έχει βέβαια μαγικό ραβδί, δεν μιλά πλέον για οράματα. Το ξέρει και η
ίδια, το ξέρουν και οι οπαδοί της. Εν γνώσει τους, ψηφίζουν μια αριστερά
συμβιβασμού. Αριστερά που θα προσπαθήσει να μαζέψει μερικά κομμάτια από τις
κατεδαφίσεις. Δεν είναι όλα αυτά προς ενθουσιασμό, δεν δικαιολογούν ιαχές, και
ο καθηγητής Ζοσπέν έχει πλήρη συναίσθηση. Δεν τον ψήφισαν ως χαρισματικό. Δεν
είδαν στο πρόσωπό του μεσσιανικές ιδιότητες. Μια γκρίζα αριστερά ψήφισαν. Μια
«αριστερά επιούσια», όχι για κάποιο ακτινοβόλο μέλλον ­ αλλά ως ελπίδα, απλώς,
για χαλάρωση της μέγγενης. Μια αριστερά διαχειριστική, λιγάκι ακροβατική, που
ώρες ώρες θυμίζει μεταμοντέρνα δεξιά. Και που δεν θα θρυμματίσει βέβαια τις
τεκτονικές πλάκες ούτε θα διώξει την αγορά ­ πώς άλλωστε; ­ αλλά θα παλέψει,
τουλάχιστον, για να περισώσει κάτι από το «κοινωνικό» μέσ' από το αγοραίο. Εν
αναμονή, πάντα, κάποιου (άγνωστου) νέου Λόγου.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15852N503</ED>
<ID>
ID:162421

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N50&aa=3</URL></REF>


Article

<CATEGORY>vin08</CATEGORY>

 <H5>ΑΠΟ 20% ΜΕΧΡΙ ΚΑΙ 78% Η ΜΕΙΩΣΗ ΑΠΟ 1.1.1998 ΣΤΑ 16 ΜΕΓΑΛΥΤΕΡΑ ΤΑΜΕΙΑ </H5><H2>Ψαλίδι στις επικουρικές
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

<H3></H3>Από 20% μέχρι 78% θα είναι η μείωση που θα επέλθει στις επικουρικές συντάξεις
από 1.1.1998, λόγω της εφαρμογής ειδικής διάταξης του Νόμου 2084/92.

Ηδιάταξη προβλέπει ότι σε καμία περίπτωση το ποσόν της επικουρικής σύνταξης
για χρόνο ασφάλισης 35 ετών δεν μπορεί να υπερβαίνει το 20% των τακτικών ή των
συντάξιμων αποδοχών, εκτός και αν μέσω αναλογιστικών μελετών τα Ταμεία
αποδείξουν ότι έχουν την οικονομική δυνατότητα να δώσουν μεγαλύτερες συντάξεις
από το 20% των συντάξιμων αποδοχών.

Τα στοιχεία προέρχονται από μελέτη που έγινε από τη διοίκηση της Πανελλήνιας
Ομοσπονδίας Προσωπικού Οργανισμού Κοινωνικής Πολιτικής (ΠΟΠΟΚΠ), της οργάνωσης
που καλύπτει τους εργαζομένους στα ασφαλιστικά ταμεία. Η μελέτη αφορά τα 16
από τα 20 μεγαλύτερα Ταμεία επικουρικής ασφάλισης, τα οποία καλύπτουν
1.800.000 ασφαλισμένους και 400.000 συνταξιούχους.

Οροφή το 20%

Σύμφωνα με τα στοιχεία αυτά, η μεγαλύτερη μείωση θα επέλθει στο Ταμείο
επικουρικής ασφάλισης υπαλλήλων φαρμακευτικών εργασιών (78%). Ο πρόεδρος της
Ομοσπονδίας κ. Γιώργος Κουτρουμάνης παρατηρεί ότι:

1 Η μείωση των επικουρικών συντάξεων δεν αφορά μόνο τις ανώτερες, αφού
και στις ενδιάμεσες κατηγορίες υπάρχουν ποσοστά αρκετά υψηλότερα από το 20%
των συντάξιμων αποδοχών. Ταυτόχρονα θα επέλθει μείωση και από την αναπόφευκτη
κλιμάκωση προς τα κάτω με οροφή πάντα το 20%.

2 Οι προβλεπόμενες από τον Νόμο 2084/92 αναλογιστικές μελέτες είναι
πολύ δύσκολο να ολοκληρωθούν μέχρι 31.12.1997 για τον λόγο ότι απαιτείται η
συλλογή απαραίτητων για τον σκοπό αυτό στοιχείων, τα οποία δεν υπάρχουν σε
πολλά Ταμεία.

3 Πρέπει να υπάρξει αναστολή της εφαρμογής της συγκεκριμένης διάταξης
μέχρι την ολοκλήρωση των μελετών από τα Ταμεία.

Ίση μεταχείρΙση

Το επίμαχο άρθρο του Νόμου 2084/92 για τις επικουρικές συντάξεις έχει
προκαλέσει έντονη ανησυχία στους εργαζομένους και στους συνταξιούχους. Το
άρθρο αυτό προβλέπει ότι το ύψος του ποσού της επικουρικής σύνταξης, που
χορηγείται από τους φορείς επικουρικής ασφάλισης μισθωτών, καθορίζεται με
απόφαση του υπουργού Εργασίας - Κοινωνικών Ασφαλίσεων, ύστερα από γνώμη του
Δ.Σ. των φορέων και γνωμοδότηση του Συμβουλίου Κοινωνικής Ασφάλισης (ΣΚΑ),
ανάλογα με την οικονομική τους κατάσταση όπως προκύπτει από αναλογιστική
μελέτη που καταρτίζεται βάσει των δεδομένων του Ν. 2084/92, για τις εισφορές,
τα απαιτούμενα έτη ασφάλισης και τα όρια ηλικίας προς συνταξιοδότηση. Με την
παραπάνω απόφαση μπορεί ο υπουργός να ανακαθορίζει και τις ήδη καταβαλλόμενες
συντάξεις για λόγους ίσης μεταχείρισης.

Βάσει μελέτης

Πάντως, από 1.1.1998 και μετά, το ποσόν των επικουρικών συντάξεων όλων των
Ταμείων (πλην του Δημοσίου) δεν μπορεί να είναι μεγαλύτερο από το 20% των
τακτικών ή των συντάξιμων αποδοχών (εφόσον αυτές είναι μεγαλύτερες) για 35 έτη
ασφάλισης, εκτός και αν η οικονομική κατάσταση του οικείου φορέα επικουρικής
σύνταξης επιτρέπει τη χορήγηση μεγαλύτερου ποσοστού, βάσει αναλογιστικής
μελέτης και έπειτα από απόφαση των υπουργών Εθνικής Οικονομίας, Οικονομικών
και Εργασίας - Κοινωνικών Ασφαλίσεων.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15852N511</ED>
<ID>
ID:162342

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N51&aa=1</URL></REF>


Article

<CATEGORY>vin08</CATEGORY>

 <H5></H5><H2>Αύριο το απόγευμα τα αριστεία της ΕΕΔΕ
</H2>
ΑΥΡΙΟ στις 5.30 μ.μ. θα γίνει στο «Χίλτον» η απονομή των αριστείων αξιοποίησης
ανθρώπινου δυναμικού από την Ελληνική Εταιρεία Διοίκησης Επιχειρήσεων. Στην
εκδήλωση έχουν προσκληθεί να παραστούν η ηγεσία του υπουργείου Εργασίας και
του ΣΕΒ και κατά τη διάρκειά της οι εταιρείες που βραβεύονται θα παρουσιάσουν
τις καλύτερες πρακτικές τους. (Δηλώσεις συμμετοχής στο επίσημο δείπνο, κ. Ν.
Μερκούρη τηλ. 2112.000).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15852N512</ED>
<ID>
ID:162391

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N51&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η προοδευτική στροφή στην Ευρώπη
</H2><H2></H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΟΠΩΣ προέβλεψε και ο Πρωθυπουργός, δύσκολα θα ολοκληρωθεί η Διακυβερνητική στη
Σύνοδο Κορυφής του Άμστερνταμ, ύστερα από τη νίκη των σοσιαλιστών στη Γαλλία.
Οι κ.κ. Κολ και Σιράκ θα δώσουν μια σκληρή μάχη οπισθοφυλακών για να
ματαιώσουν γενναία κοινωνικά ανοίγματα στη Συνθήκη του Μάαστριχτ.

Όσες αντιστάσεις όμως και να προβληθούν, η νέα ευρωπαϊκή πραγματικότητα με το
ισχυρό μπλοκ των σοσιαλιστικών κυβερνήσεων δεν μπορεί παρά να εκφρασθεί στο
κείμενο της νέας Συνθήκης.

Συγκεκριμένα, είτε στο Άμστερνταμ είτε μάλλον αργότερα στην επόμενη Σύνοδο
Κορυφής στο Λουξεμβούργο θα υπάρχει μια νέα πολιτική της Ευρωπαϊκής Ένωσης για
την απασχόληση και την ανεργία. Και επειδή η καταπολέμηση της ανεργίας, δηλαδή
η αύξηση της απασχόλησης, είναι συνάρτηση του ύψους των επενδύσεων, ασφαλώς θα
κινητοποιηθούν περισσότεροι κοινοτικοί πόροι προς την κατεύθυνση αυτή. Η
Ελλάδα έχει να κερδίσει πολλά από την προοδευτική στροφή στην Ευρώπη. Και πιο
γρήγορα μπορεί να γίνει μέλος της ΟΝΕ και, το κυριότερο, να εξασφαλίσει
πρόσθετους πόρους για τα μεγάλα έργα που εντάσσονται στα διευρωπαϊκά δίκτυα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15852N513</ED>
<ID>
ID:162444

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N51&aa=3</URL></REF>


Article

<CATEGORY>vin08</CATEGORY>

 <H5></H5><H2>Ειρηνική επανάσταση αν αποδώσει ο κοινωνικός διάλογος
</H2>
ΧΡΕΙΑΖΟΜΑΣΤΕ ένα νέο σύμφωνο εμπιστοσύνης μεταξύ των εργαζομένων, των
εργοδοτών και του κράτους. Ο κάθε κοινωνικός εταίρος πρέπει να κατανοήσει τα
δικαιώματά του και να αναλάβει τις ευθύνες του. Αυτά τόνισε ο υφυπουργός
Εργασίας και Κοινωνικών Ασφαλίσεων κ. Χρ. Πρωτόπαπας, μιλώντας χθες στο 8ο
ετήσιο Συνέδριο της Εταιρείας Ανωτάτων Στελεχών Επιχειρήσεων. Ο κ. Πρωτόπαπας
επισήμανε ότι αν ο κοινωνικός διάλογος αποδώσει στο επίπεδο καθορισμού
ορισμένων κοινών στόχων και μέτρων, θα έχουμε ξεκινήσει μια ειρηνική
επανάσταση στην ελληνική κοινωνία.

*Στο μεταξύ, χθες συνεδρίασε η κυβερνητική επιτροπή για τον κοινωνικό διάλογο,
προκειμένου να συζητηθούν διάφορες τεχνικές λεπτομέρειες, ενώ η ΓΣΕΕ
ανακοίνωσε τα ονόματα των εκπροσώπων της που θα πάρουν μέρος στις τρεις
ειδικές επιτροπές για την ανάπτυξη, την ανταγωνιστικότητα και την απασχόληση.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15852N514</ED>
<ID>
ID:162450

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N51&aa=4</URL></REF>


Article

<CATEGORY>vin08</CATEGORY>

 <H5>ΚΑΤΑΛΟΓΟΣ ΜΕ 1000 ΟΝΟΜΑΤΑ ΟΦΕΙΛΕΤΩΝ ΣΤΑ ΧΕΡΙΑ ΤΟΥ ΥΦΥΠΟΥΡΓΟΥ ΟΙΚΟΝΟΜΙΚΩΝ
</H5><H2>Και απειλή κατασχέσεων...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

<H3></H3>Γιώργος Δρυς. Πολυσέλιδος κατάλογος στα χέρια του

ΠΡΟΚΕΙΤΑΙ για τους μεγαλύτερους οφειλέτες που έχουν αυτή τη στιγμή οι 54
Εφορίες της Αττικής και όλες οι Εφορίες της Θεσσαλονίκης, ο αριθμός των οποίων
πλησιάζει τους 1000!

Στον πολυσέλιδο κατάλογο, που ήδη βρίσκεται στα χέρια του υφυπουργού
Οικονομικών κ. Γ. Δρυ, περιλαμβάνονται ονόματα ιδιωτών, βιομηχανικές και
εμπορικές επιχειρήσεις, ακόμη και μεγάλες εφοπλιστικές εταιρείες. Τα χρέη που
περιλαμβάνονται στη λίστα ξεκινούν από δεκάδες εκατομμύρια δραχμές και φθάνουν
μέχρι και το δισεκατομμύριο.

Το υπουργείο Οικονομικών προσδοκά τώρα ότι με την εξόρμηση για την είσπραξη
των οφειλών θα βελτιωθεί ο ρυθμός αύξησης των φορολογικών εσόδων, ο οποίος από
τις αρχές του χρόνου κινείται σε επίπεδα χαμηλότερα από τον προβλεπόμενο στόχο
του προϋπολογισμού.

ΙΣΩΣ ΔΗΜΟΣΙΕΥΘΟΥΝ

Πηγές του υπουργείου Οικονομικών που ρωτήθηκαν χθες από «ΤΑ ΝΕΑ» για το
ενδεχόμενο δημοσιοποίησης της συγκεκριμένης λίστας οφειλετών, δεν το
απέκλεισαν, τονίζοντας χαρακτηριστικά ότι «θα εξεταστεί και το ενδεχόμενο αυτό».

Πάντως, η λίστα που έχουν συντάξει οι αρμόδιες υπηρεσίες του υπουργείου
Οικονομικών περιλαμβάνει αναλυτικές πληροφορίες που αφορούν:

* Το ονοματεπώνυμο του οφειλέτη

* Το είδος της οφειλής

* Τις προσαυξήσεις που έχουν επιβληθεί στο αρχικό χρέος και το σύνολο της οφειλής.

* Τα αναγκαστικά μέτρα που έχουν ληφθεί εις βάρος των συγκεκριμένων οφειλετών.

ΟΛΑ ΤΑ ΜΕΤΡΑ

Όπως τόνιζε χθες κορυφαίος παράγων του υπουργείου Οικονομικών, στις
προτεραιότητες των υπηρεσιών είναι η είσπραξη των οφειλόμενων ποσών. Για τον
λόγο αυτόν, θα ληφθούν όλα τα μέτρα αναγκαστικής είσπραξης, δηλαδή κατάσχεση
και εκποίηση περιουσιακών στοιχείων, μπλοκάρισμα καταθέσεων, ακόμη και
προσωποκράτηση. Παράλληλα, θα δοθούν εντολές στις Εφορίες να εντείνουν τις
πιέσεις τους προς τους οφειλέτες είτε με συχνές προσκλήσεις στην Εφορία είτε
με συχνά τηλεφωνήματα προς αυτούς. Οι επικεφαλής των Εφοριών θα ενημερώνουν σε
τακτά χρονικά διαστήματα την ηγεσία του υπουργείου Οικονομικών για την πορεία
είσπραξης των οφειλών.

Σημειώνεται ότι το θέμα της είσπραξης χρεών προς το Δημόσιο απασχολεί έντονα
το υπουργείο Οικονομικών και για τον λόγο αυτόν ετοιμάζονται συγκεκριμένες
οδηγίες για βελτίωση των διαδικασιών είσπραξή τους.. 
Λίστα με οφειλέτες έχουν συντάξει οι αρμόδιες υπηρεσίες του υπουργείου
Οικονομικών και ήδη ξεκινά η εφαρμογή όλων των μέτρων που προβλέπονται από τη
νομοθεσία για την είσπραξη των χρεών.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15852N531</ED>
<ID>
ID:162343

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N53&aa=1</URL></REF>


Article

<CATEGORY>vin08</CATEGORY>

 <H2>Παπαντωνίου: «Θα χτυπήσουμε τους επώνυμους φοροφυγάδες»
</H2><H2></H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ

«Η ΚΥΒΕΡΝΗΣΗ είναι αποφασισμένη να ξυπνήσει αυτόν τον γίγαντα και να
μετατρέψει τη Θεσσαλία σε ατμομηχανή της ελληνικής οικονομίας». Αυτό δήλωσε ο
υπουργός Εθνικής Οικονομίας, κ. Γ. Παπαντωνίου, χρησιμοποιώντας τη φράση του
Γεωργίου Παπανδρέου, που πριν από 30 χρόνια είχε πει πως «η Θεσσαλία είναι ο
κοιμώμενος γίγαντας της χώρας» και ότι ήρθε στη Λάρισα με εντολή του
Πρωθυπουργού για να τον... ξυπνήσει!

Ο κ. Παπαντωνίου συναντήθηκε χθες με τον γενικό γραμματέα της Περιφέρειας
Θεσσαλίας, κ. Παν. Βασιλείου, ενώ στη συνέχεια συναντήθηκε στη νομαρχία με
εκπροσώπους του Εργατικού Κέντρου, του Επιμελητηρίου, του Εμπορικού Συλλόγου,
του Συνδέσμου Βιομηχάνων, φορέων του τουρισμού, αλλά και με αγρότες.

Σε δηλώσεις του στους δημοσιογράφους είπε πως είναι αισιόδοξος για την πορεία
της Ευρώπης με την επικράτηση των αριστερών δυνάμεων.

Για τον πληθωρισμό είπε πως θα μειωθεί θεαματικά τον Μάιο, και για τον νέο
αναπτυξιακό νόμο είπε πως θα είναι έτοιμος το φθινόπωρο. 
Νωρίς το απόγευμα μίλησε προς τους υπαλλήλους των ΔΟΥ και ΣΔΟΕ, ζητώντας τη
συνεργασία τους «στο δύσκολο έργο της πάταξηςς της φοροδιαφυγής».

Δήλωσε ότι το κύριο βάρος των ελέγχων θα δοθεί στον ΦΠΑ. «Θα ελεγχθούν όλοι
αυστηρά για την τήρηση της σχετικής εγκυκλίου, διότι η κλοπή ΦΠΑ αποτελεί μία
ακραία και απαράδεκτη μορφή φοροδιαφυγής. Κάντε ελέγχους σε μικρούς και
μεγάλους», είπε.

Τέλος, παρότρυνε τους υπαλλήλους, λέγοντας: «Θα δικαιωθούμε αν χτυπήσουμε τους
μεγάλους και επώνυμους φοροφυγάδες».

Δήλωσε επίσης ότι θα γίνουν ανακατατάξεις στις ΔΟΥ, ορισμένες μάλιστα θα
κλείσουν, ενώ για το θέμα των αντικειμενικών κριτηρίων είπε πως δεν θα πρέπει
να αναμένεται πριν από 2-3 χρόνια η κατάργησή τους.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15852N532</ED>
<ID>
ID:162392

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N53&aa=2</URL></REF>


Article

<CATEGORY>vin08</CATEGORY>

 <H2>Βάσω: Τώρα η σειρά των μικρομεσαίων
</H2><H2></H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΣΤΙΣ 18 Ιουνίου λήγει οριστικά η προθεσμία για την υποβολή προτάσεων από τις
μικρομεσαίες επιχειρήσεις για την ένταξή τους στο πρόγραμμα ενίσχυσης
μικρομεσαίων επιχειρήσεων, συνολικού ύψους 100 δισ. δρχ., το οποίο έχει
προκηρυχθεί από τον περασμένο Μάρτιο.

Όπως είπε χθες από τη Θεσσαλονίκη η υπουργός Ανάπτυξης Βάσω Παπανδρέου, δεν
πρόκειται να δοθεί άλλη παράταση, ενώ κάλεσε τις επιχειρήσεις να υποβάλουν
προτάσεις θεμελιωμένες και άρτιες, που θα οδηγήσουν όσο το δυνατόν γρηγορότερα
σε απορροφήσεις ποσοτικές και ποιοτικές.

«Η κυβέρνηση προχώρησε στην εξασφάλιση των αναγκαίων προϋποθέσεων για την
υλοποίηση των προγραμμάτων. Τώρα είναι η σειρά των μικρομεσαίων επιχειρήσεων.
Περιμένουμε προτάσεις που θα εξασφαλίσουν ανταγωνιστικά προϊόντα και υπηρεσίες
και θα εισάγουν την καινοτομία και την ευελιξία, την ποιότητα και τον
εκσυγχρονισμό στις ΜΜΕ», είπε η υπουργός Ανάπτυξης, κατά τη διάρκεια εκδήλωσης.

Ο τζίρος (από 70 εκ. δρχ.) και το προσωπικό (πάνω από τρία άτομα) θα
αποτελέσουν τους βασικούς συντελεστές για την ένταξη μικρομεσαίων επιχειρήσεων
στο πρόγραμμα ενίσχυσης, σύμφωνα με τον υφυπουργό Εθνικής Οικονομίας Χρήστο Πάχτα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15852N533</ED>
<ID>
ID:162426

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N53&aa=3</URL></REF>


Article

<CATEGORY>vin08</CATEGORY>

 <H5></H5><H2>Σε απόγνωση οι χαμένοι επενδυτές της Αρκαδίας
</H2>
ΠΑΤΡΑ

ΠΕΡΙΠΟΥ τρία δισ. δραχμές είχαν επενδύσει εκατό Αρκάδες στους εκπροσώπους της
χρηματιστηριακής εταιρείας «Α. Γιαννόπουλος», που έκλεισαν τα γραφεία τους
στην Τρίπολη τον περασμένο Ιανουάριο, ενώ οι ίδιοι οι αντιπρόσωποι «χάθηκαν»
από την πόλη.

Ανάμεσα στα θύματα των ζημιωθέντων είναι δημοτικοί και νομαρχιακοί σύμβουλοι,
γιατροί, μηχανικοί, ακόμα και κληρικοί που απώλεσαν σημαντικά ποσά.

Τέσσερις κάτοικοι της Τρίπολης υπέβαλαν μήνυση για υπεξαίρεση εναντίον της
εταιρείας «Αδάμ Γιαννόπουλος». Πρόκειται για τους Χρ. Γιωτόπουλο, Δημ.
Πανουσόπουλο, Βασ. Ηλιόπουλο και Σπ. Ανδριανόπουλο.

Οι μηνυτές αναφέρουν ότι κατέθεσαν στο χρηματιστηριακό γραφείο ποσόν που
ξεπερνά τα 200 εκατ. δρχ., τα οποία σήμερα αρνούνται να τους επιστρέψουν οι
εκπρόσωποι του επενδυτικού γραφείου.

Όπως υποστηρίζει σε ερώτηση που κατέθεσε στη Βουλή ο βουλευτής Αρκαδίας της
Ν.Δ., Δημήτρης Κωστόπουλος, «το σκάνδαλο στην Τρίπολη είναι πολύ μεγαλύτερο
από εκείνο της ΔΕΛΤΑ Χρηματιστηριακής, τόσο σε αριθμό εξαπατηθέντων όσο και σε
ύψος ποσών».

Ο κ. Κωστόπουλος αναφέρει ότι «εκατοντάδες Αρκάδες επενδυτές, μεγάλοι, μεσαίοι
και μικροί απώλεσαν ποσά που υπερβαίνουν τα τρία δισ. δρχ.».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15852N534</ED>
<ID>
ID:162451

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N53&aa=4</URL></REF>


Article

<CATEGORY>vin08</CATEGORY>

 <H5>ΣΕ ΠΟΛΛΕΣ ΠΟΛΕΙΣ ΤΗΣ ΠΕΡΙΦΕΡΕΙΑΣ Η ΖΗΤΗΣΗ ΑΚΙΝΗΤΩΝ ΑΦΟΡΑ ΜΟΝΟΝ ΟΡΙΣΜΕΝΕΣ
ΠΕΡΙΟΧΕΣ * Η ΑΔΙΑΦΟΡΙΑ ΡΙΧΝΕΙ ΤΙΣ ΤΙΜΕΣ ΣΤΙΣ ΜΗ ΠΡΟΝΟΜΙΟΥΧΕΣ ΠΕΡΙΟΧΕΣ
</H5><H5>Εστάλη η εγκύκλιος για τις τιμές των ακινήτων
</H5><H2>Όλοι ενδιαφέρονται για τα «φιλέτα»...
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Η αγορά των ακινήτων αρχίζει να θερμαίνεται στην επαρχία, αλλά η εικόνα δεν
έχει ξεκαθαρίσει τελείως. Υπάρχει ενδιαφέρον σε ορισμένες περιοχές των Χανίων,
με αποτέλεσμα να «ανεβαίνουν» οι τιμές των διαμερισμάτων (ή της Λάρισας, όπου
επίσης συμβαίνει το ίδιο), ενώ σε άλλες περιοχές της ίδιας πόλης παρουσιάζεται
ακόμα και πτώση τιμών. Επίσης σε γειτονικές πόλεις, όπως το Ηράκλειο Κρήτης ή
την Καρδίτσα, δεν έχει εκδηλωθεί ακόμα ενδιαφέρον και οι τιμές παραμένουν
καθηλωμένες.Από την άλλη οι τουριστικές περιοχές στα νησιά του Αιγαίου, τη
Μάνη και το Πήλιο τραβούν το ενδιαφέρον Ελλήνων και ξένων αγοραστών. Στις
περιοχές αυτές το ενδιαφέρον εκδηλώνεται από την άνοιξη μέχρι και το
φθινόπωρο, όπως υποστηρίζουν κτηματομεσίτες. Μάλιστα, τώρα, υπάρχει μέχρι και
10% περισσότερο ενδιαφέρον από ό,τι το 1996 για αγορά ακινήτων στις περιοχές
αυτές, κάτι που εκτιμούν ότι πιθανόν θα κάνει ακόμα ακριβότερες τις ήδη υψηλές τιμές.

ΧΑΝΙΑ- ΗΡΑΚΛΕΙΟ

Ανάκαμψη - Σταθερότητα

ΣΤΑ Χανιά παρουσιάζεται μικρή ανάκαμψη στις πωλήσεις ακινήτων, αλλά οι τιμές
δεν παρουσιάζουν ουσιαστική διαφορά, με εξαίρεση τις τιμές των διαμερισμάτων
που διαμορφώνονται από 270.000-380.000 δρχ. το τ.μ. Οι αγοραστές κατά κανόνα
προτιμούν ακίνητα σε αστικές και ημιαστικές περιοχές και στον βόρειο οδικό άξονα.

Σύμφωνα με το Μεσιτικό Γραφείο Λεβάκη Καριστιάνη - Αποστολάκη, αν και οι τιμές
των ακινήτων παραμένουν σε χαμηλά επίπεδα και παρά την πτώση των επιτοκίων, οι
αγοραστές είναι ακόμα συγκρατημένοι. Σύμφωνα με το Μεσιτικό Γραφείο Γ.
Λουπάση, ορισμένες, λίγες, περιοχές παρουσιάζουν άνοδο τιμών μέχρι και
10%-15%, ενώ στο 90% των περιοχών οι τιμές έχουν μειωθεί σε σχέση με το 1996.
Προτιμούνται οι περιοχές Χαλέπα, Προφήτης Ηλίας, Κουνουπιδιανά, και Δαράτσο
για κατοικίες, ενώ για τουριστική εκμετάλλευση τα ακίνητα στην ευρύτερη
περιοχή Ακρωτηρίου και στον βόρειο άξονα Χανιά - Κολυμπάρι.

Αντίθετα στο Ηράκλειο το αγοραστικό ενδιαφέρον παραμένει στα περυσινά επίπεδα,
όπως και οι τιμές. Τα νέα σύγχρονα σπίτια και διαμερίσματα στο κέντρο της
πόλης στοιχίζουν από 350.000-400.000 δρχ. το τετραγωνικό. Οι τιμές
διαμορφώνονται από 300.000-400.000 δρχ. το τ.μ. για παλαιότερα ακίνητα.

Ελαφρά χαμηλότερες είναι οι τιμές στις άλλες πόλεις της Κρήτης. Για παράδειγμα
τα διαμερίσματα και σπίτια στον Άγιο Νικόλαο και ειδικότερα στο κέντρο της
πόλης διαμορφώνονται στις 280.000-300.000 δρχ. το τετραγωνικό. Στο Ρέθυμνο, τα
σπίτια και διαμερίσματα στο κέντρο της πόλης διαμορφώνονται μεταξύ 300.000
δρχ. - 400.000 δρχ. το τετραγωνικό μέτρο.

ΛΑΡΙΣΑ - ΚΑΡΔΙΤΣΑ - ΒΟΛΟΣ

Δημοφιλείς και μη...

ΣΤΗ ΛΑΡΙΣΑ έχουν αναπτυχθεί οι περιοχές Προφήτης Ηλίας, Νέα Πολιτεία, Αβέρωφ,
Νεάπολη και Φιλιππούπολη. Σύμφωνα με τον μεσίτη Φίλιππο Χαυδά οι στεγαστικές
ανάγκες, αλλά και η καλή τους τοποθεσία, σε μικρή απόσταση από το κέντρο της
πόλης, έκανε τις περιοχές αυτές δημοφιλείς. Οι τιμές στην ευρύτερη περιοχή του
κέντρου της πόλης διαμορφώνονται στις 180.000-220.000 δρχ. για σύγχρονα
διαμερίσματα και σε 120.000-160.000 δρχ. το τετραγωνικό μέτρο για παλαιότερα
σπίτια και διαμερίσματα.

* Στην Καρδίτσα οι τιμές για σπίτια και διαμερίσματα μέσα στην πόλη
διαμορφώνονται στις 180.000-220.000 δρχ. το τετραγωνικό μέτρο. Επίσης στα
Τρίκαλα, όπου το αγοραστικό ενδιαφέρον παραμένει χαμηλό, παρουσιάζεται
τελευταία κάποια μικρή άνοδος τιμών, για διαμερίσματα στο κέντρο της πόλης. Οι
τιμές έχουν αυξηθεί περίπου κατά 50.000 δρχ. το τετραγωνικό, σύμφωνα με τον
μεσίτη Χρ. Δρόση και διαμορφώνονται στις 200.000-250.000 δρχ. για τα σύγχρονα διαμερίσματα..

* Στον Βόλο οι τιμές των ακινήτων έχουν «τσιμπήσει». Στο κέντρο της πόλης τα
παλαιά διαμερίσματα πωλούνται από 130.000 μέχρι και 170.000 δρχ. το
τετραγωνικό μέτρο, ενώ τα καινούργια διαμερίσματα πωλούνται πλέον προς
230.000-250.000 δρχ. το τετραγωνικό μέτρο. Στην παραλιακή ζώνη, τα
διαμερίσματα με θέα στη θάλασσα πωλούνται πλέον σε αλμυρές τιμές, από 300.000
δρχ. για τα παλαιότερα ακίνητα μέχρι 500.000-550.000 δρχ. το τετραγωνικό μέτρο
για τα σύγχρονα διαμερίσματα.

ΑΙΤΟΛΟΑΚΑΡΝΑΝΙΑ - ΦΘΙΩΙΔΑ

Πού παίζουν οι τιμές

ΣΤΗΝ Αιτωλοακαρνανία, η ζήτηση παρουσιάζεται κυρίως στη Ναύπακτο και στην
ανατολική πλευρά του Αγρινίου. Στην παραλία της Ναυπάκτου, όπου παρατηρείται
και η μεγαλύτερη ζήτηση, οι τιμές για σπίτια και διαμερίσματα διαμορφώνονται
από 250.000-280.000 δρχ. το τετραγωνικό μέτρο. Παράλληλα οι τιμές κατοικιών
στην ανατολική πλευρά του Αγρινίου διαμορφώνονται από 190.000-210.000 δρχ. το
τετραγωνικό μέτρο. Όσο για το Μεσολόγγι, οι τιμές στην ευρύτερη περιοχή της
πόλης για σύγχρονες κατοικίες κυμαίνονται από 250.000-280.000 δρχ. το
τετραγωνικό μέτρο.

* Στη Λαμία οι τιμές για διαμερίσματα και σπίτια στο κέντρο της πόλης έχουν
ξεπεράσει τις 200.000 δρχ. και κυμαίνονται από 220.000-380.000 δρχ. το
τετραγωνικό μέτρο.

* Στη Χαλκίδα οι τιμές για κατοικίες κυμαίνονται από 180.000-500.000 δρχ. το
τετραγωνικό μέτρο. Οι ανώτατες τιμές ισχύουν για τις καλύτερες κατοικίες στην
παραλία της Χαλκίδας, καθώς και στη βορειοανατολική περιοχή Παπαθανασίου
(300.000-400.000 δρχ. το τ.μ.). Αντίθετα οι τιμές για κατοικίες στη νότια και
ανατολική πλευρά της πόλης βρίσκονται κοντά στις 180.000 δρχ. το τ.μ.

ΗΠΕΙΡΟΣ

Γιάννενα, Πρέβεζα, Ηγουμενίτσα

ΣΤΑ Ιωάννινα οι τιμές είναι ανοδικές από πέρυσι, όταν άρχισε να κινείται και
πάλι το αγοραστικό ενδιαφέρον. Οι περιοχές Δουρούτη και Πεδινή γνωρίζουν τώρα
ανάπτυξη, μετά την Πανεπιστημιούπολη και τις περιοχές των Αμπελοκήπων του
Αεροδρομίου και της Ανατολής. Στην περιοχή της Δουρούτης, επίσης, παρατηρείται
οικοδομική δραστηριότητα με ανεγειρόμενες παραθεριστικές κατοικίες. Οι τιμές
στους κεντρικούς δρόμους ή στις αναπτυσσόμενες περιοχές με τις σύγχρονες
κατοικίες έχουν φθάσει τις 300.000-370.000 δρχ. το τετραγωνικό μέτρο. Σε άλλες
περιοχές της πόλης οι τιμές είναι μέχρι και 5%-10% φθηνότερες.

* Στην Πρέβεζα υπάρχει ζήτηση για αγορά διαμερισμάτων, ιδιαίτερα στις περιοχές
του Παντοκράτορα και του Νοσοκομείου. Εκεί οι τιμές έχουν διαμορφωθεί στις
130.000-140.000 δρχ. το τετραγωνικό μέτρο. Στο κέντρο της πόλης οι τιμές των
διαμερισμάτων είναι φθηνότερες, από 110.000 έως 120.000 δρχ. το τετραγωνικό μέτρο.

* Στην Ηγουμενίτσα παρατηρείται μια σχετική ζήτηση για διαμερίσματα στο κέντρο
της πόλης και οι τιμές ξεκινούν από 250.000 δρχ., για να φθάσουν μέχρι τις
320.000 δρχ. το τετραγωνικό για σύγχρονες κατοικίες.

ΠΕΛΟΠΟΝΝΗΣΟΣ

Πάτρα, Καλαμάτα, Κόρινθος

ΣΤΗΝ Πάτρα οι τιμές των διαμερισμάτων στην πόλη παραμένουν σταθερές από το
τέλος του 1996. Η ζήτηση επικεντρώνεται κυρίως σε περιοχές έξω από το κέντρο
της πόλης στην Αγιά Ερόη και τον Άγιο Βασίλειο. Οι τιμές των κατοικιών στις
αναπτυσσόμενες περιοχές έξω από το κέντρο της πόλης φθάνουν τις
250.000-350.000 δρχ. το τετραγωνικό μέτρο. Αντίθετα στα Ψηλά Αλώνια οι τιμές
έχουν διαμορφωθεί σταθερά πάνω από 300.000 δρχ. και φθάνουν μέχρι και 360.000
δρχ. το τ.μ.

* Στην Καλαμάτα οι τιμές των σύγχρονων διαμερισμάτων έχουν αυξηθεί κατακόρυφα.
Ιδιαίτερα στην παραλιακή οδό Ναυαρίνου, όπου υπάρχει και η μεγάλη ζήτηση, οι
τιμές έχουν φθάσει στις 500.000-550.000 δρχ. το τετραγωνικό. Σε άλλες περιοχές
(Κολυμβητήριο) οι κατοικίες πωλούνται σε τιμές μεταξύ 220.000-320.000 δρχ. το
τετραγωνικό μέτρο.

* Στην Κόρινθο οι κατοικίες στο κέντρο της πόλης έχουν τιμή από
120.000-200.000 δρχ. το τετραγωνικό μέτρο. Ζήτηση παρατηρείται έξω από την
πόλη, στο Λουτράκι, όπου οι τιμές ξεκινούν από 220.000 και φθάνουν μέχρι
280.000 δρχ. το τετραγωνικό μέτρο. Στο Ξυλόκαστρο, επίσης, παρατηρείται ζήτηση
και οι τιμές κυμαίνονται από 160.000 μέχρι 180.000 δρχ. το τ.μ.

ΙΟΝΙΑ ΝΗΣΙΑ

Για όλα τα βαλάντια

Από τα νησιά του Ιονίου το πιο ακριβό είναι η Κέρκυρα. Ο χαρακτηρισμός της ως
τουριστικό νησί την κάνει ιδιαίτερα ακριβή σε ορισμένες περιοχές μέσα στο
κέντρο της πόλης και στα αναπτυγμένα τουριστικά θέρετρα. Οι τιμές για την
αγορά κατοικίας, ανάλογα με την περιοχή και το κτίσμα, κυμαίνονται από 250.000
μέχρι και 700.000 δρχ. το τ.μ. Οι τιμές στο κέντρο της πόλης, πάντως, για
διαμερίσματα ξεκινούν από 450.000 και φθάνουν μέχρι 500.000 δρχ. το τ.μ., ενώ
στο βόρειο μέρος του νησιού οι τιμές κυμαίνονται γύρω στις 370.000 δρχ. το τ.μ.

* Στη Λευκάδα η δραστηριότητα στην αγορά των ακινήτων είναι περιορισμένη και
οι κατοικίες κυμαίνονται από 300.000 μέχρι 400.000 δρχ. το τ.μ.

* Χαμηλή είναι επίσης η κίνηση στην αγορά ακινήτων της Κεφαλονιάς. Οι
κατοικίες τιμώνται από 250.000 μέχρι και 400.000 δρχ. το τ.μ.

* Επίσης στη Ζάκυνθο, στα γνωστά τουριστικά μέρη π.χ. Λαγανάς, οι κατοικίες
τιμώνται από 250.000 έως 500.000 δρχ. το τ.μ., ενώ στις λιγότερο αξιοποιημένες
περιοχές οι τιμές πέφτουν από 100.000 μέχρι 150.000 δρχ. το τ.μ.

ΑΝΑΤΟΛΙΚΗ ΜΑΚΕΔΟΝΙΑ ΚΑΙ ΘΡΑΚΗ

Στα πάνω της η οικοδομή

ΣΤΗΝ Ανατολική Μακεδονία και τη Θράκη, σύμφωνα και με τα στοιχεία της Εθνικής
Στατιστικής Υπηρεσίας, παρατηρείται η μεγαλύτερη αύξηση οικοδομικής
δραστηριότητας. Αυτό όμως συμβαίνει γιατί στην περιοχή είχε παρατηρηθεί μεγάλη
στασιμότητα τα προηγούμενα χρόνια.

* Έτσι στην Καβάλα παρατηρείται ζήτηση στο κέντρο της πόλης και τα
διαμερίσματα πωλούνται από 180.000 μέχρι 280.000 το τ.μ. Έξω από το κέντρο της
πόλης, οι τιμές πέφτουν στις 160.000-250.000 δρχ. το τ.μ. Επίσης στον οικισμό
Καλαμίτσα οι τιμές έχουν «τσιμπήσει», φθάνοντας από 200.000 δρχ. έως 300.000
δρχ. το τ.μ.

* Οι τιμές στις Σέρρες, στη Δράμα, την Ξάνθη και στους Νομούς Ροδόπης και
Έβρου κυμαίνονται από 140.000 μέχρι 250.000 δρχ. το τ.μ., ανάλογα με την
περιοχή, την παλαιότητα, τη θέα και την ποιότητα κατασκευής.

ΚΥΚΛΑΔΕΣ ΚΑΙ ΑΙΓΑΙΟ

Ευρύτατη «γκάμα»...

ΠΕΡΙΖΗΤΗΤΑ είναι τα ακίνητα σε ορισμένα νησιά των Κυκλάδων όπως η Μύκονος, η
Πάρος και η Σύρος. Επίσης, πανάκριβη είναι και η Ύδρα. Αντίθετα στα υπόλοιπα
νησιά δεν παρατηρείται αξιόλογη δραστηριότητα.

* Ειδικότερα στη Μύκονο οι τιμές για εξοχικές κατοικίες ξεκινούν από 480.000
και φθάνουν μέχρι και τι 800.000 δρχ. το τ.μ., δεδομένου ότι έχουμε μπει πλέον
σε τουριστική περίοδο και εκδηλώνεται ενδιαφέρον και από το εξωτερικό.

* Στην Πάρο οι τιμές για εξοχική κατοικία έχουν διαμορφωθεί από 300.000 μέχρι
450.000 δρχ. το τ.μ., ενώ στην Ύδρα οι τιμές ξεκινούν από 400.000 και φθάνουν
μέχρι 600.000 δρχ. το τ.μ..

* Στη Μυτιλήνη οι τιμές των κατοικιών στο κέντρο της πόλης ξεκινούν από
260.000 και φθάνουν τις 350.000 δρχ. το τ.μ. για ακίνητα σε τουριστικές -
παραθαλάσσιες περιοχές.

* Στη Ρόδο υψηλές είναι οι τιμές για σπίτια στην παλαιά πόλη και φθάνουν μέχρι
τις 300.000 δρχ. το τ.μ. Σε άλλες περιοχές της πόλης οι τιμές κυμαίνονται από
200.000 μέχρι 280.000 δρχ. το τ.μ.

ΕΦΘΑΣΕ στις Εφορίες η εγκύκλιος του υπουργείου Οικονομικών που δίνει το
πράσινο 
φως για την αύξηση των αντικειμενικών τιμών των ακινήτων. 
Με την εγκύκλιο, που αποκάλυψαν «ΤΑ ΝΕΑ» την περασμένη Παρασκευή, δίνεται
προθεσμία μέχρι 
το τέλος Σεπτεμβρίου 1997 στις αρμόδιες κατά τόπους επιτροπές να υποβάλουν τα
πορίσματά τους στο υπουργείο, 
για την αύξηση των τιμών ζώνης και τις αλλαγές στους συντελεστές οικοπέδων
(Σ.Ο.) και τους συντελεστές εμπορικότητας δρόμων (Σ.Ε.). 
Υπενθυμίζεται ότι με την ολοκλήρωση του 1997 λήγει η διετία που σύμφωνα με τον
νόμο πρέπει να προηγηθεί της αναπροσαρμογής των αντικειμενικών τιμών.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15852N541</ED>
<ID>
ID:162344

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N54&aa=1</URL></REF>


Article

<CATEGORY>vin08</CATEGORY>

 <H2>Πέφτει η βάση για τον υπολογισμό του εφάπαξ
</H2>
Το ρεπορτάζ του Ηλία Γεωργάκη όπως δημοσιεύθηκε στα «ΝΕΑ» την Τετάρτη 26 Μαρτίου

ΠΕΤΣΟΚΟΒΕΤΑΙ το εφάπαξ των δημοσίων υπαλλήλων με τροπολογία που κατατέθηκε
αιφνιδιαστικά αργά χθες τη νύχτα από τους υπουργούς Οικονομικών κ. Γιάννο
Παπαντωνίου και Εργασίας και Κοινωνικών Ασφαλίσεων κ. Μ. Παπαϊωάννου.

Ως τώρα, η βάση για τον υπολογισμό του εφάπαξ ήταν οι αποδοχές (βασικός
μισθός, χρονοεπίδομα και ΑΤΑ) του μηνός εξόδου από την υπηρεσία και των μηνών
ασφάλισης στο Ταμείο Πρόνοιας Δημοσίων Υπαλλήλων.

Με την τροπολογία προβλέπεται, αντί για τον μήνα εξόδου από την υπηρεσία, να
λαμβάνεται υπόψη ο μέσος όρος των αποδοχών της τελευταίας πενταετίας. Αυτό
σημαίνει ότι πέφτει σημαντικά η βάση για τον υπολογισμό του εφάπαξ, αφού οι
αποδοχές κατά την έξοδο είναι μεγαλύτερες από αυτές των προηγούμενων χρόνων.

Μάλιστα, για να μην υπάρξει περίπτωση, ακόμη και με την πενταετία, να πάρει
κάποιος μεγάλο εφάπαξ, με την τροπολογία καθιερώνεται και ανώτατο όριο
αποδοχών πέραν του οποίου δεν θα γίνονται κρατήσεις για το εφάπαξ ούτε θα
λαμβάνονται υπόψη για τον υπολογισμό του εφάπαξ.

Το όριο αυτό είναι οι 700.000 δρχ.

Το σκεπτικό, κατά την τροπολογία, είναι ότι με τη ρύθμιση αυτή αποφεύγεται η
καταβολή εφάπαξ βοηθημάτων που είναι μεγαλύτερα από τις εισφορές που έχουν καταβληθεί.

Σύμφωνα με την τροπολογία, αυτό θα μπορούσε να συμβεί στην περίπτωση που για
κάποιους υπαλλήλους αυξάνονται απότομα οι μισθοί τους στα τελευταία χρόνια υπηρεσίας.

Επίσης, προβλέπεται ότι για όσους είχαν ομαλή μισθολογική εξέλιξη και θα
αποχωρήσουν από φέτος και μέχρι το 2002, το εφάπαξ δεν θα είναι κατώτερο
εκείνου του ποσού που θα αντιστοιχεί στα ασφαλιστικά δεδομένα που ίσχυαν στις
31.12.96, το δε ποσό θα προσαυξάνεται κάθε χρόνο από την 1.1.97 και για μια
πενταετία με το ποσοστό της εισοδηματικής πολιτικής για τις συντάξεις των
δημοσίων υπαλλήλων (διορθωτικό και ποσοστό αύξησης).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15852N551</ED>
<ID>
ID:162345

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N55&aa=1</URL></REF>


Article

<CATEGORY>vin08</CATEGORY>

 <H2>Υποχώρηση και αντιστροφή
</H2>
Εντονότατες διακυμάνσεις σημειώθηκαν κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Με την έναρξη της συνεδρίασης, η απουσία
συγκεκριμένου αγοραστικού ενδιαφέροντος σε συνδυασμό με την αθρόα προσφορά
τίτλων είχε ως επακόλουθο την κάθετη υποχώρηση των τιμών των μετοχών. Ο
Γενικός Δείκτης υποχώρησε κάτω από το ψυχολογικό φράγμα των 1.600 μονάδων και
διαμορφώθηκε προς στιγμή στις 1.596,02 σημειώνοντας πτώση 40 περίπου μονάδων.
Στη συνέχεια το κλίμα αντεστράφη και η προσφορά έδωσε τη θέση της στη ζήτηση.
Οι τιμές των μετοχών αυξάνονταν με έντονους ρυθμούς με αποτέλεσμα τελικά όχι
μόνο να καλύψουν τις όποιες ημερήσιες απώλειες, αλλά πολλές από αυτές να
σημειώσουν σημαντική άνοδο σε σχέση με το προηγούμενο κλείσιμο. 
Ο Γενικός Δείκτης αυξήθηκε τελικά κατά 17,68 μονάδες και έκλεισε στις 1.652,99
(1,08%). Από τις 240 μετοχές που πραγματοποίησαν συναλλαγές, 104 σημείωσαν
άνοδο, 111 πτώση και 25 παρέμειναν σταθερές, ενώ 48 έκλεισαν με αγοραστές και
127 με πωλητές. Η αξία των συναλλαγών ανήλθε σε 27.3 δισ. δρχ. (4.773.315
τεμ.). Αναλυτικά τα 4.456.871 τεμάχια αξίας 26.5 δισ. δρχ. αφορούσαν την Κύρια
Αγορά ενώ τα 316.444 τεμάχια συνολικής αξίας 765.921 εκατ. δρχ. την Παράλληλη
Αγορά. Τη μεγαλύτερη αξία συναλλαγών σημείωσαν οι μετοχές των Τραπεζών (15
δισ. δρχ. 1.032.888 τεμάχια) και ακολούθησε ο κλάδος των εταιρειών Οικοδ/μων
υλών με 2.2 δισ. 133.520 τεμάχια).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15852N561</ED>
<ID>
ID:162346

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Αποφύγετε παρασκηνιακές ενέργειες γιατί μπορεί να
εκτεθείτε. Αποφύγετε, σήμερα και αύριο, σοβαρές συμφωνίες και συναλλαγές ­
μπορεί να γίνουν σημαντικά λάθη και παραλείψεις.

ΚΑΡΚΙΝΟΣ

(22 Ιουνίου - 22 Ιουλίου). Σήμερα και αύριο, αποφύγετε να δώσετε υποσχέσεις
γιατί δεν θα τις κρατήσετε. Δεν είναι ημέρες για σοβαρές οικονομικές
συναλλαγές. Προσοχή σε λόγια και γραπτά ­ θα έχετε μια τάση για υπερβολή.

ΛΕΩΝ

(23 Ιουλίου - 22 Αυγούστου). Σε τυχόν δημόσιες εμφανίσεις, ελέγχετε τα λόγια
σας ­ μπορεί να πείτε πράγματα που θα σας εκθέσουν. Σήμερα και αύριο, θα έχετε
την τάση να λέτε και να γράφετε υπερβολές και ανακρίβειες.

ΠΑΡΘΕΝΟΣ

(23 Αυγούστου - 23 Σεπτεμβρίου). Αποφύγετε, σήμερα και αύριο, σημαντικές
συμφωνίες και συναλλαγές ­ μπορεί να γίνουν λάθη και παραλείψεις. Προσοχή σε
λόγια και γραπτά. Αποφύγετε παραβάσεις του νόμου.

ΖΥΓΟΣ

(24 Σεπτεμβρίου - 23 Οκτωβρίου). Αποφύγετε, σήμερα και αύριο, οικονομικές
συναλλαγές και την υπογραφή συμφωνιών και συμβολαίων ­ μπορεί να γίνουν σοβαρά
λάθη. Μη δίνετε υποσχέσεις στα παιδιά σας, γιατί δεν θα τις κρατήσετε.

ΣΚΟΡΠΙΟΣ

(24 Οκτωβρίου - 22 Νοεμβρίου). Αποφύγετε σημαντικές αγορές και συμφωνίες,
σήμερα και αύριο ­ μπορεί να γίνουν λάθη. Μην πιστεύετε και πολύ σε υποσχέσεις
που θα σας δώσουν.

ΤΟΞΟΤΗΣ

(23 Νοεμβρίου - 21 Δεκεμβρίου). Αποφύγετε, σήμερα και αύριο, σημαντικές
εμπορικές και επαγγελματικές συναλλαγές ­ μπορεί να κάνετε λάθη και
παραλείψεις. Προσοχή σε γραπτά και λόγια ­ θα είστε υπερβολικοί και επιπόλαιοι.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Μη δώσετε, σήμερα και αύριο, υποσχέσεις στα
παιδιά σας ή στον ερωτικό σας σύντροφο ­ δεν θα μπορέσετε να τις κρατήσετε.
Αποφύγετε τυχερά παιχνίδια και οικονομικές συναλλαγές.

ΥΔΡΟΧΟΟΣ

(20 Ιανουαρίου - 18 Φεβρουαρίου). Θα είστε υπερβολικά γενναιόδωροι, σήμερα και
αύριο, με τα αγαπημένα σας πρόσωπα. Αποφύγετε, όμως, να δώσετε υποσχέσεις και
να κάνετε αγορές ­ μπορεί να γίνουν λάθη.

ΙΧΘΥΕΣ

(19 Φεβρουαρίου - 20 Μαρτίου). Προσοχή σε λόγια και γραπτά. Θα έχετε την τάση
να λέτε υπερβολές και ανακρίβειες. Αποφύγετε, σήμερα και αύριο, να υπογράψετε
συμφωνίες και συμβόλαια ­ μπορεί να γίνουν λάθη.

ΚΡΙΟΣ

(21 Μαρτίου - 19 Απριλίου). Αποφύγετε, σήμερα και αύριο, οικονομικές και
εμπορικές συναλλαγές ­ μπορεί να γίνουν λάθη και ασύμφορες παραχωρήσεις.
Αποφύγετε σημαντικές συζητήσεις. Μη δώσετε υποσχέσεις, γιατί δεν θα τις τηρήσετε.

ΤΑΥΡΟΣ

(20 Απριλίου - 20 Μαΐου). Σε τυχόν δημόσιες εμφανίσεις, προσοχή ­ μπορεί να
πείτε υπερβολές και να δώσετε την εντύπωση επιπόλαιων ανθρώπων. Καλύτερα ν'
αποφύγετε σημαντικές συναντήσεις σήμερα και αύριο.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: N58</CAT>
<ED>
Κωδικός άρθρου: A15852N581</ED>
<ID>
ID:162329

</ID><URL>http://ta-nea.dolnet.gr/neaweb/neafile.print_unique?e=A&f=15852&m=N58&aa=1</URL></REF>


Article

<CATEGORY>vin10</CATEGORY>

 <H5>ΣΗΜΕΡΑ ΤΟ ΡΑΝΤΕΒΟΥ ΜΕ ΦΙΛΙΠΠΟΥ ­ ΤΟΝ ΠΕΡΙΜΕΝΕΙ Ο ΠΑΟ
</H5><H2>Σίριαλ Ιωαννίδη
</H2><H2></H2>
ALIGN="CENTER">
Άφιξη «ξανθού». Ο Γιάννης Ιωαννίδης μίλησε για... παιχνίδια που δεν
επιθυμεί να συμμετέχει, χθες στο αεροδρόμιο

ΕΠΕΣΤΡΕΨΕ χθες από την Αμερική ο Γιάννης Ιωαννίδης, όμως, κράτησε κλειστά τα
χαρτιά του, όσον αφορά στο θέμα παραμονής του στην ΑΕΚ. Το... άνοιγμά τους και
το χρώμα που θα έχουν, περιμένει ο Παναθηναϊκός.

σελίδα 10

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15852O001</ED>
<ID>
ID:162347

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O00&aa=1</URL></REF>


Article

<CATEGORY>vin10</CATEGORY>

 <H2>Και νέα διαφωνία για τον Ρίβερς
</H2><H2></H2>
ALIGN="CENTER">
Ντέιβιντ Ρίβερς. Στο επίκεντρο των συζητήσεων για την ανανέωση ή όχι του
συμβολαίου του

σελίδα 11

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15852O002</ED>
<ID>
ID:162393

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O00&aa=2</URL></REF>


Article

<CATEGORY>vin10</CATEGORY>

 <H2>Εμπλοκή με Μυριούνη
</H2><H2></H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15852O003</ED>
<ID>
ID:162427

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O00&aa=3</URL></REF>


Article

<CATEGORY>vin10</CATEGORY>

 <H5>Ο ΜΗΤΡΟΠΟΥΛΟΣ ΣΤΗΝ «ΟΜΑΔΑ»
</H5><H5></H5><H2>Νιώθω τρακ που θα επιστρέψω
</H2>
ALIGN="CENTER">
Τάσος Μητρόπουλος. Θα κλείσει την καριέρα του στον Ολυμπιακό

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15852O004</ED>
<ID>
ID:162452

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O00&aa=4</URL></REF>


Article

<CATEGORY>vin10</CATEGORY>

 <H5></H5><H5>&#009 </H5><H2>Και ο Λέτσκοφ στο στόχαστρο του Ντούσκο
</H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15852O005</ED>
<ID>
ID:162466

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Πανηγύρι στον Κορυδαλλό για την Προοδευτική
</H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15852O006</ED>
<ID>
ID:162476

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΚΟΥΛΗΣ ΙΩΣΗΦΙΔΗΣ ΣΤΗΝ «ΟΜΑΔΑ»: ΣΤΕΝΑΧΩΡΗΘΗΚΑ ΠΟΥ ΔΕΝ ΓΡΑΨΑΜΕ ΙΣΤΟΡΙΑ
</H5><H2>Οι ευθύνες λύγισαν την Εθνική
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΤΟ ΕΠΟΜΕΝΟ πρωινό του τελικού στο Παγκόσμιο Κύπελλο Πόλο, ο ομοσπονδιακός
τεχνικός Κούλης Ιωσηφίδης δεν ήξερε ακόμα αν έπρεπε να χαίρεται ή να λυπάται!
Βλέπετε, μπορεί το ασημένιο μετάλλιο να αποτελεί μια πολύ σημαντική επιτυχία,
αλλά στη σκέψη του ήταν και η χαμένη ευκαιρία της κατάκτησης του τίτλου. 
Ο Ιωσηφίδης, πάντως, δεν πετάει στα σύννεφα, υποστηρίζει ότι... εύκολα από
δεύτεροι μπορούμε να βρεθούμε... έβδομοι και επισημαίνει ότι αυτό που
χρειάζεται το πόλο είναι υποδομή και κίνητρα για τους παίκτες.

­ Αλήθεια, πώς ήταν το πρώτο βράδυ μετά τους αγώνες;

«Ειλικρινά, κοιμήθηκα σαν... πτώμα. Τώρα βγαίνει η κούραση και η υπερένταση.
Βλέπετε, οι αθλητές εκτονώνονται στο παιχνίδι, ενώ στους προπονητές μαζεύεται
όλο το άγχος του πάγκου».

­ Τουλάχιστον υπάρχει η ικανοποίηση.

«Αυτό πράγματι. Αν και στεναχωρηθήκαμε που δεν γράψαμε ιστορία. Πάντα, σε όλες
τις διοργανώσεις, αυτό που μένει είναι ο πρώτος. Όμως, σκεφτόμαστε ότι κάναμε
ένα σημαντικό άλμα. 
Δεν είναι και λίγο η 2η θέση».

­ Ποια ήταν η τελευταία κουβέντα στα αποδυτήρια;

«Ξεπεράσαμε τις προσδοκίες. Εδώ που φτάσαμε οφείλουμε να ικανοποιήσουμε τον
κόσμο. Να βγούμε για να νικήσουμε».

­ Τελικά τι έφταιξε στον τελικό;

«Το άγχος, η ευθύνη απέναντι στον κόσμο, κάποια αρνητικά για εμάς σφυρίγματα
των διαιτητών στην αρχή, αλλά, κυρίως, ο τρόπος που δεχτήκαμε τα γρήγορα γκολ».

­ Πολλοί αναφέρθηκαν στην υποδομή.

«Πιστεύω ότι δεν έχουμε αυτό που πρέπει. Υπάρχουν ελλείψεις σε βασικά στοιχεία
της τεχνικής. Σ' αυτές οφείλεται το γεγονός ότι δεν μπορούμε να πετύχουμε γκολ
από μακριά, γενικά στη δυσκολία που παρουσιάζει η ομάδα στην ολοκλήρωση μιας φάσης».

­ Το ελληνικό πόλο έχει αρχίσει να βρίσκει τον δρόμο του;

«Αν συνεχίσει να βοηθά η τηλεόραση, τότε μπορεί να έρθουν και χορηγοί. Αυτό
σημαίνει περισσότερα οικονομικά οφέλη στον χώρο, όμως και οι παίκτες θέλουν
κίνητρα. Δεν μπορεί να δεσμεύονται για πάντα από το σωματείο. Να γίνει ο χώρος
επαγγελματικός, να μπορούν να γίνονται πιο ελεύθερες οι μεταγραφές».

­ Η δεύτερη θέση στο Παγκόσμιο Κύπελλο συνεπάγεται περισσότερες ευθύνες...

«Πολύ μεγάλες. Εύκολα κατρακυλάς. Κι αυτό είναι που με φοβίζει. Αρκούν κάποιες
λεπτομέρειες για να χαλάσει η εικόνα. Για παράδειγμα, η Ισπανία πήρε το χρυσό
μετάλλιο στην Ολυμπιάδα και στην Αθήνα ήταν 6η. Τα παιδιά πάντως πιστεύω ότι
μπορούν να αντεπεξέλθουν σε αυτή την ευθύνη».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15852O011</ED>
<ID>
ID:162348

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΠΡΟΕΔΡΟΣ ΤΗΣ ΒΕΡΟΙΑΣ ΖΗΤΕΙ 250 ΕΚΑΤ.
</H5><H2>«Αλμυρός» ο Κουλακιώτης
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Γιώργος Κουλακιώτης. Ξαφνικά ακρίβυνε

ΣΤ' ΑΣΤΕΡΙΑ εκτινάχτηκε ξαφνικά η τιμή του Γιώργου Κουλακιώτη και από εκεί που
η μεταγραφή εθεωρείτο σίγουρη, τώρα τα δεδομένα αλλάζουν! Σύμφωνα με χθεσινή
δήλωση του προέδρου της Βέροιας, Βασίλη Τσιαμήτρου, ο Κουλακιώτης κοστίζει...
250.000.000 δραχμές, εκτός από τις οικονομικές απαιτήσεις που θα προβάλει ο
ίδιος για να υπογράψει πενταετές συμβόλαιο με τον Παναθηναϊκό.

Τι συνέβη και ο Κουλακιώτης έγινε ξαφνικά «αλμυρός»; Επενέβη «τρίτος
δάκτυλος»; Στο ερώτημα ουδείς μπορεί να δώσει απάντηση, τουλάχιστον προς το
παρόν. Η εμπλοκή που παρουσιάστηκε με την ταυτόχρονη δημοσιοποίηση των
απαιτήσεων της Βέροιας κάτι κρύβει...

Στο μεταξύ, καμία εξέλιξη δεν σημειώθηκε ούτε χθες με το θέμα του
Ιορντανέσκου. Ο Ρουμάνος τεχνικός «έτρεχε όλη τη μέρα για δουλειές στο
Βουκουρέστι» και όπως ειπώθηκε από το οικογενειακό του περιβάλλον «κανένας δεν
γνωρίζει τις προθέσεις του».

Στην Αθήνα, καλά ενημερωμένη πηγή, ανέφερε ότι ο κ. Βαρδινογιάνης θα περιμένει
ακόμη δύο εικοσιτετράωρα την απάντηση του Ιορντανέσκου και, σε περίπτωση που
το θέμα δεν λυθεί, θα αναζητήσει άλλη λύση για την τεχνική ηγεσία.

Ο ΚΑΤΣΑΒΟΣ

Ο Ευριπίδης Κατσαβός της Βέροιας ήρθε χθες στην Αθήνα και, σύμφωνα με
πληροφορίες, βρίσκεται πολύ κοντά στον Παναθηναϊκό. Ο παίκτης ενδιαφέρει εδώ
και καιρό τους πράσινους και δεν αποκλείεται η μεταγραφή να ολοκληρωθεί σύντομα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15852O021</ED>
<ID>
ID:162352

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O02&aa=1</URL></REF>


Article

<CATEGORY>vin10</CATEGORY>

 <H2>Μένει ελεύθερος ο Αποστόλου
</H2>
Ελεύθερος, μετά 11 χρόνια, ο Αποστόλου

ΜΕΤΑ 11 χρόνια χωρίζουν οι δρόμοι του Γιάννη Αποστόλου με τον Απόλλωνα, αφού η
διοίκηση της Ελαφράς Ταξιαρχίας αποφάσισε να λύσει τη συνεργασία της με τον
ποδοσφαιριστή. 
Ο Αποστόλου, που έπαιξε για πρώτη φορά στην Α' Εθνική στις 14-12-1986, στον
αγώνα Πανιωνίου - Απόλλωνα (5-1), φεύγει από την ομάδα της Ριζούπολης, η οποία
σε μία αναγνώριση των υπηρεσιών του τον αφήνει ελεύθερο, ώστε να
διαπραγματευθεί μόνος του τη μεταγραφή του σε ομάδα της αρεσκείας του.

Ο Μπάμπης Τεννές, ετοιμάζοντας τα πλάνα του για τη νέα περίοδο, ψάχνει τρεις
παίκτες. 
Έναν επιθετικό, έναν αμυντικό και ένα αμυντικό χαφ. Οι πρώτες επαφές ήδη έχουν
γίνει και βέβαια θα συνεχιστούν. 
Εντός των προσεχών ημερών θα κλειστεί και το προπονητικό κέντρο όπου θα γίνει
το βασικό στάδιο της προετοιμασίας του Απόλλωνα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15852O022</ED>
<ID>
ID:162397

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O02&aa=2</URL></REF>


Article

<CATEGORY>vin10</CATEGORY>

 <H5>ΤΣΙΑΜΗΤΡΟΣ
</H5><H2>Δύσκολο να δώσει αυτά που ζητάμε ο Γ. Βαρδινογιάννης
</H2>
«ΠΕΡΙΜΕΝΟΥΜΕ την απόφαση της Επιτροπής για τον Κατσαβό. Αν ανήκει στη Βέροια
θα τον πουλήσουμε περίπου 80 εκάτ. δρχ.».

Αυτό τόνισε χθες ο πρόεδρος της Βέροιας Βασίλης Τσιαμήτρος, σε σύντομο πέρασμά
του από τα γραφεία της ΕΠΑΕ. Αποκάλυψε πως ενδιαφέρον για τον παίκτη έχουν
δείξει ακόμη ο ΠΑΟΚ και η Καλαμάτα, αλλά όλοι περιμένουν την απόφαση της ΕΕΟΔΕΠ.

Ο πρόεδρος της Βέροιας αναφέρθηκε και στη συνάντηση που είχε με τον ομόλογό
του της ΠΑΕ ΠΑΟ Γ. Βαρδινογιάννη: «Συζητήσαμε ­ είπε ­ για τους Κατσαβό και
Κουλακιώτη, χωρίς όμως να αναφερθούμε στο χρηματικό. Προβλέπω ότι ο
Κουλακιώτης δεν θα πληρωθεί και δεν θα φύγει. Εμείς, για να τον παραχωρήσουμε
θέλουμε 250 εκάτ. δρχ.. Θεωρώ δύσκολο να δώσει αυτά τα χρήματα που θα
απαιτηθούν ο Γ. Βαρδινογιάννης. Για τον Κουλακιώτη μας είχε κάνει πρόταση τον
περασμένο Δεκέμβριο ο Ολυμπιακός, προσφέροντας 80 εκάτ. δρχ.».

Ο Βασίλης Τσιαμήτρος επισήμανε ότι ήθελε να κρατήσει στην Βέροια τον Τάσο
Μητρόπουλο για ένα ακόμη χρόνο, αλλά ο παίκτης επιθυμούσε να «κατέβει»
οπωσδήποτε στον Πειραιά. Για τον Προτάσοφ τόνισε πως παρά τις προτάσεις που
έχει δεν πρόκειται να τον δώσει.

Στις 31 Αυγούστου συμφώνησαν ΕΠΑΕ και ΟΠΑΠ να αρχίσει το νέο ποδοσφαιρικό
πρωτάθλημα της Α' εθνικής κατηγορίας.

Εξάλλου ο πρόεδρος της ΕΠΑΕ Γιώργος Δέδες ανακοίνωσε χθες πως το πρωτάθλημα
της Β' εθνικής θα αρχίσει μια εβδομάδα αργότερα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15852O023</ED>
<ID>
ID:162431

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O02&aa=3</URL></REF>


Article

<CATEGORY>vin10</CATEGORY>

 <H2>Οι παλαίμαχοι επέστρεψαν τις μετοχές
</H2>
Ο Λάμπρος Γράντας σε αδιέξοδο

ΘΕΣΣΑΛΟΝΙΚΗ

ΕΙΔΑΝ και απόειδαν οι βετεράνοι ποδοσφαιριστές του Άρη και έπειτα από επαφές
δέκα ημερών, χωρίς θετικό αποτέλεσμα, επέστρεψαν χθες τις μετοχές της ΠΑΕ Άρης
στον Λάμπρο Γράντα, ζητώντας του να παραμείνει αυτός στην προεδρία της ομάδας.
Όποιες «πόρτες» και αν κτύπησαν οι Κώστας Παπαϊωάννου, Γιάννης Βένος, Σπύρος
Καπερνέκας, καμία δεν άνοιξε για τον Άρη και ο Γράντας είναι πλέον η μόνη
λύση. Βέβαια, η αντίδραση του μεγαλομετόχου της ΠΑΕ δεν ήταν θετική, αφού,
όπως είπε, «είναι δυνατόν να μείνω ενώ κάποιοι με βρίζουν και με θεωρούν
υπεύθυνο για ό,τι κακό συνέβη στον Άρη;», όμως μπροστά στο αδιέξοδο φαίνεται
πως θα κάνει πίσω και θα ηγηθεί της προσπάθειας επιστροφής του Άρη στην Α' Εθνική.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15852O024</ED>
<ID>
ID:162456

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O02&aa=4</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Κοντά στον Πάνου
</H2>
ΠΟΛΥ κοντά στην απόκτηση του Λεωνίδα Πάνου βρίσκεται η Παναχαϊκή.
Βορειοηπειρώτης μεσοεπιθετικός έμεινε ελεύθερος από την Ξάνθη και ο τεχνικός
της Αχαϊκής ομάδας, Ανδρέας Μιχαλόπουλος, εισηγήθηκε αμέσως την απόκτησή του.
Ήδη έχουν γίνει οι πρώτες συζητήσεις και δεν υπάρχει μεγάλη διαφορά στο
οικονομικό θέμα, πράγμα που σημαίνει ότι εντός των προσεχών ημερών θα
οριστικοποιηθεί η συνεργασία των δύο πλευρών. Στο μεταξύ, αναμένεται σήμερα
στην Πάτρα ο Γερμανός επιθετικός που ενδιαφέρει την Παναχαϊκή..

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15852O025</ED>
<ID>
ID:162469

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O02&aa=5</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ
</H5><H2>Ενδιαφέρον για δύο
</H2>
ΣΤΑΣΙΜΟΤΗΤΑ επικρατεί στη Βέροια σε ό,τι αφορά τις μεταγραφικές κινήσεις της
ΠΑΕ. Αυτό, διότι η διοίκηση περιμένει την εξέλιξη με τις μεταγραφές των
Κουλακιώτη και Κατσαβού, ώστε να οριστικοποιήσει τους στόχους της. Πάντως
είναι γεγονός ότι η Βέροια ενδιαφέρεται για τον Σέρβο μεσοεπιθετικό Γκόλε, της
Νίκης Βόλου, και τον νεαρό επιθετικό Νήρα, που ανήκει στην Κρύα Βρύση.

Ακόμα, χθες έγινε γνωστό ότι ο νέος τεχνικός της ομάδας, Σουρίν Κίρτσου,
προσπαθεί να φέρει στη Βέροια τον 22χρονο σέντερ-φορ της Κραϊόβα, Γκανέα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15852O026</ED>
<ID>
ID:162478

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O02&aa=6</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15852O027</ED>
<ID>
ID:162482

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O02&aa=7</URL></REF>


Article

<CATEGORY>vin10</CATEGORY>

 <H5>«ΔΕΝ ΜΙΛΗΣΑ ΓΙΑ ΦΛΕΒΑ ΧΡΥΣΟΥ ΟΥΤΕ ΓΙΑ ΠΟΛΥΕΘΝΙΚΗ»
</H5><H2>Τα μπλέκει ο Τροχανάς
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Χρήστος Βελλής. Φλερτ (και) με την ΑΕΚ

ΔΥΟ ΗΜΕΡΕΣ πριν δώσει στη δημοσιότητα στοιχεία για την (περιβόητη) μεταβίβαση
της ΠΑΕ ΑΕΚ, ο Μιχάλης Τροχανάς βγήκε σε τηλεοπτική εκπομπή στο «Κανάλι 5» και
μπέρδεψε ακόμη περισσότερο την κατάσταση!

Σε σημείο, που ακόμη και η αλλαγή στο καθεστώς να θεωρείται επισφαλής ή, αν
θέλετε, όχι τόσο σίγουρη όσο οι ίδιοι οι διοικούντες διέρρεαν πριν από λίγες
ημέρες. Και βέβαια, αν τα πράγματα μείνουν ως έχουν, οι υπεύθυνοι για τον κ.
Τροχανά θα είναι ­ ποιοι άλλοι ­ οι δημοσιογράφοι! Διότι ­ όπως υποστήριξε ­
τον αποκαλούν Μινχάουζεν, αναξιόπιστο και δεν θέλουν να αγοραστεί η ΑΕΚ... Απίστευτο!

«Δεν έχω υπογράψει προσύμφωνο. Είναι ανοησίες. Προσπαθώ να δώσω στρατηγική
λύση και χρειάζεται ένας μήνας. Ελπίζω ο κόσμος να καταλάβει ότι δεν μιλάμε
για πώληση ενός περιπτέρου! Οι επαφές άρχισαν στις 18 Μαΐου και οι υποψήφιοι
ζήτησαν 40 ημέρες για να πουν το ναι ή το όχι. Τα υπόλοιπα δεν έχουν κανένα
νόημα», είπε, εκπλήσσοντας τους πάντες ο μεγαλομέτοχος. Και αργότερα: «Φταίνε
οι δημοσιογράφοι για ό,τι γίνεται. Αμφισβητούν όσα κάνω. Τι να πω, τι νόημα έχει».

Και ακόμη: «Δεν μίλησα για φλέβα χρυσού, ούτε για πολυεθνική! Αν θα δοθεί
λύση; Αρχίζω να φοβάμαι πως θα τη χαλάσουν οι δημοσιογράφοι. Και ο κ. Κόκκαλης
δεν θέλει τη λύση. Πώς θα έρθει έτσι; Μπορεί να ανακρούσει πρύμναν ο
αγοραστής. Οι αποφάσεις θα ληφθούν το αργότερο έως τις 30 Ιουνίου. Είμαι
υποχρεωμένος να δουλέψω στο σενάριο με όχι αγοραστή. Μεταγραφές θα γίνουν στις
δικές μας δυνατότητες, δεν μπορώ να πάρω ποδοσφαιριστή ενός δισ. Αν επέλθει
μεταβολή στο καθεστώς, όλα αλλάζουν. Για τον προπονητή έχει κλείσει και είναι
σύμφωνοι οι υποψήφιοι».

Επιπλέον, ο Μ. Τροχανάς αποκάλυψε ότι υπάρχει «οψιόν» έως τις 30 Ιουνίου
(καταληκτική ημερομηνία για το «ναι» ή το «όχι»), ενώ άφησε ανοικτό το
ενδεχόμενο να βοηθήσει τους νέους ιδιοκτήτες μέχρι τις 5 Αυγούστου, δίχως αυτό
να συνεπάγεται παρουσία του στη διοίκηση.

Δηλαδή, σύμφωνα με το σενάριο, ο Τροχανάς μένει, κάνει όλες τις κινήσεις και η
εταιρεία κάνει κουμάντο μετά την 5η Αυγούστου! Και οι διαβεβαιώσεις έμπειρου
παράγοντα ότι η ΑΕΚ πουλήθηκε; Τελικά τι συμβαίνει; Μήπως τα πράγματα είναι
περισσότερο πολύπλοκα από όσο φαντάζεται ο απλός νους; Γιατί δεν εξηγούν στους
φίλους της ΑΕΚ τι παιχνίδι γίνεται;

Να προσθέσουμε ότι σύμφωνα με τις ενδείξεις η εταιρεία δεν έχει κάτι
αντίστοιχο στην Ελλάδα! Δηλαδή, ναι μεν είναι ευρωπαϊκή, αλλά εδώ είτε θα
εμφανιστεί με διαφορετικό όνομα, είτε θα γίνει σύσταση νέας εταιρείας ­ κάτι
το εντελώς καινούργιο! Αυτό ίσως γίνει κοντά στις 15-20 Ιουνίου, με δεδομένο
ότι υπάρχουν πιέσεις ή αναμονή για αποτελέσματα έρευνας...

ΟΙ ΜΕΤΑΓΡΑΦΕΣ

Μεταγραφικά, πάντως, η ΑΕΚ προσπαθεί να κινηθεί. Λέγεται ότι επισπεύδονται οι
διαδικασίες για την απόκτηση του Ισλανδού Γκράταρσον (με ταξίδι στην Αθήνα),
ποδοσφαιριστής που αποτελεί επιλογή του προπονητή - φαβορί (και κλεισμένου
κατά τη διοίκηση), του Άγγελου Ιορντανέσκου. Και μην αποκλείσετε το ενδεχόμενο
να μεταβεί στην Ελλάδα ο Ρουμάνος για συζητήσεις...

Επιπρόσθετα, η ΑΕΚ θα «χτυπήσει» τον Χρήστο Βελλή, ποδοσφαιριστή πολυσύνθετο
και ικανό να καλύψει πολλές θέσεις, ενώ τις αμέσως προσεχείς ημέρες θα γίνει
στροφή (με κάθοδο του παίκτη στην Αθήνα;) του επιθετικού του Εδεσσαϊκού,
Βασίλη Ανδρεάδη! Επίσης βολιδοσκοπεί τον αμυντικό Αλέξη Δέδε της Καλαμάτας.

*** Τέλος, τον Πέτρο Ραβούση αποχαιρέτησαν χθες παράγοντες της ΑΕΚ, που
ασφαλώς είχαν ταχθεί στο πλευρό του.

*** Και η είδηση: Το βράδυ της Κυριακής σε στέκι της Καλλιθέας
συναντήθηκαν, πρώτη φορά μετά τα γεγονότα του Μαρτίου, οι Μιχάλης Τροχανάς -
Γιώργος Σκούρτης! Συνάντηση, που μοιάζει με βήμα προσέγγισης...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15852O031</ED>
<ID>
ID:162353

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O03&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Τον Λέτσκοφ θέλει τώρα ο Μπάγιεβιτς
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Στάσιμο παραμένει το θέμα του Σάσα Τσούρτσιτς

ΣΤΑΣΙΜΟΤΗΤΑ παρουσιάζουν τα μεταγραφικά θέματα του Ολυμπιακού και «παγώνει»
προς το παρόν η υπόθεση της μεταγραφής του Σάσα Τσούρτσιτς. Στη συνάντηση
κορυφής που αναμένεται να γίνει σήμερα ο Ντούσαν Μπάγιεβιτς θα ενημερώσει τον
πρόεδρο της ΠΑΕ Σωκράτη Κόκκαλη για τις κατασκοπείες «Φρίγκααρντ-Ολι», ενώ θα
οριοθετηθούν οι μεταγραφικοί στόχοι του Ολυμπιακού. Ο Μπάγιεβιτς δεν έχει
ανάψει το «πράσινο φως» για την απόκτηση κοινοτικού στράικερ. Οσον αφορά τη
μεταγραφή του 25χρονου μέσου Σάσα Τσούρτσιτς δεν υπάρχει σημείο προσέγγισης
στο οικονομικό μεταξύ Ολυμπιακού-Άστον Βίλα. Σε περίπτωση που ναυαγήσει η
μεταγραφή του Σέρβου, ο Ντούσκο έχει μία εναλλακτική λύση την περίπτωση
μεταγραφής του 30χρονου Βούλγαρου διεθνούς μεσοεπιθετικού Ιορντάν Λέτσκοφ.

Ο προπονητής των «ερυθρολεύκων» επιβεβαίωσε το χθεσινό δημοσίευμα της «Εκίπ»,
που αναφέρει ότι ο Ολυμπιακός ενδιαφέρεται για την απόκτηση του ποδοσφαιριστή
της Μαρσέιγ, Λέτσκοφ. Ωστόσο κορυφαίο διοικητικό στέλεχος της ΠΑΕ υπογράμμισε
χθες ότι ο Ολυμπιακός δεν έχει κάνει πρόταση στους Γάλλους για τον Λέτσκοφ.

Ο Μπάγιεβιτς επέστρεψε χθες το απόγευμα από το Όσλο στην Αθήνα, ενώ το βράδυ
γύρισε από την Ισπανία ο Τάκης Περσίας. Ο συνεργάτης του «ερυθρόλευκου»
τεχνικού, αναφερόμενος στον στράικερ της Οβιέδο, Όλι, που παρακολούθησε
προχθές στον αγώνα με τη Σεβίλλη (1-0), τόνισε: «Είχε σωστές κινήσεις και
βοηθούσε τη μεσαία γραμμή. Δεν αγωνίστηκε ως κλασικός φορ. Στο συγκεκριμένο
παιχνίδι δεν είχε και την ανάλογη βοήθεια από τους συμπαίκτες του».

Πάντως ο Όλι και ο Μπορέλι ετοιμάζονται να μετακομίσουν από την Οβιέδο στην
Μπέτις, σύμφωνα με δήλωση του πρώην ποδοσφαιριστή του Παναθηναϊκού: «Δεν
νομίζω ότι ο Όλι μπορεί να πάρει μεταγραφή στον Ολυμπιακό. Υπάρχει πρόταση
πακέτο από την Μπέτις για να πάρουμε μεταγραφή εγώ και ο Όλι». Μάλιστα ο
Μπορέλι αποκάλυψε ότι η πρόταση ξεπερνάει τα τέσσερα δισ.!

*** Ο Ίλια Ίβιτς θα υπογράψει σήμερα το νέο διετές συμβόλαιο στον Ολυμπιακό,
έναντι του ποσού των 250 εκατ. δρχ. και μεθαύριο αναχωρεί για διακοπές στην Ισπανία.

*** Με το Κύπελλο του πρωταθλητή Ευρώπης στο «χρυσό» εξώφυλλό του κυκλοφόρησε
το νέο τεύχος του περιοδικού του Ολυμπιακού. Το επίσημο «ερυθρόλευκο»
περιοδικό συμπλήρωσε ήδη ένα χρόνο ζωής και το 12ο τεύχος του φιλοξενεί
συνέντευξη του κ. Κόκκαλη.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15852O032</ED>
<ID>
ID:162398

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O03&aa=2</URL></REF>


Article

<CATEGORY>vin10</CATEGORY>

 <H5>Ο ΚΟΡΥΔΑΛΛΟΣ ΠΑΝΗΓΥΡΙΖΕΙ ΤΗΝ ΑΝΟΔΟ ΤΗΣ ΠΡΟΟΔΕΥΤΙΚΗΣ
</H5><H2>Ξεδίπλωσαν τις σημαίες
</H2>
<AUTHOR>ΔΗΜΗΤΡΗΣ ΤΖΑΘΑΣ - ΠΑΝΟΣ ΜΠΑΙΛΗΣ</AUTHOR>

Οι φωτογραφίες θυμίζουν στους νέους την «ομάδα-θαύμα» του 1964. Οι οπαδοί της
Προοδευτικής έτοιμοι για πανηγυρισμούς και στην Α' Εθνική

ΑΥΤΗ η απόδραση ήταν η πιο... ευχάριστη για τον Κορυδαλλό... Άνθρωποι όλων των
ηλικιών την πανηγύρισαν έξαλλα στην πλατεία Μέμου με τραγούδια, συνθήματα και
τις παλιές σημαίες με τον Φοίνικα. Η περιοχή ντύθηκε στα βυσσινί. Μετά 27
χρόνια, η ομάδα τους, η Προοδευτική, φεύγει από τη μιζέρια των μικρών
κατηγοριών και πετάει στους ουρανούς της δόξας και μαζί της ένας ολόκληρος
δήμος. Και θα το γιορτάσουν αυτό στον Κορυδαλλό, με ψητά αρνιά και ποτά,
προσφορά των καταστηματαρχών.

Από την περασμένη Κυριακή όλοι ζουν στο ρυθμό της μεγάλης νίκης, όπως τότε
παλιά που κάποιοι νέοι άνθρωποι, πρόσφυγες μέσα στη φτώχεια και την δυστυχία,
βρήκαν λίγο χρόνο και μια αλάνα για να στήσουν τη δική τους ομάδα, στη
Κοκκινιά, το 1927. Χρόνο με τον χρόνο και καθώς οι πρόσφυγες ρίζωναν στην
περιοχή, μαζί τους μεγάλωνε και ένα αθλητικό σωματείο, η Προοδευτική Ένωση
Νέων Νικαίας, Κορυδαλλού και Πειραιά, το οποίο, αν και ζούσε στη σκιά του
Ολυμπιακού, δεν έπαψε ποτέ να έχει ξεχωριστή οντότητα και τον δικό του κόσμο.

«Τα θυμάμαι και κλαίω. Για μένα η Προοδευτική είναι αγάπη, όραμα, ίνδαλμα. Η
άνοδός της στην Α' Εθνική με γυρίζει δεκαετίες πίσω, τότε που πιτσιρικάδες
πηγαίναμε στα τσιμέντα του Σταδίου Καραϊσκάκη για να δούμε την ομάδα από
κοντά. Και ήταν γιορτή για μας», λέει ο Στέλιος Μπέσης, 57 χρόνων, παλιός
διεθνής ποδοσφαιριστής της Προοδευτικής και του Ολυμπιακού. Και βεβαίως αυτός
έχει τους λόγους του. Πανηγύρισε και θα πανηγυρίζει κάθε επιτυχία. Την ίδια
χαρά όμως νιώθει και ο 26χρονος Αντώνης Ξυγκάκης που μαζί με τα αδέλφια του
διατηρεί τα γραφεία του συνδέσμου της ομάδας. «Εγώ γνώρισα την Προοδευτική στη
δεύτερη κατηγορία. Ακουσα και έμαθα πολλά για την ιστορία της. Για μένα ήταν η
ομάδα της γειτονιάς. Πηγαίναμε γήπεδο. Δεθήκαμε με την ομάδα. Την
ακολουθούσαμε παντού. Μείναμε δίπλα της, αφιερώνοντας χρόνο και χρήμα», λέει.
Και βεβαίως δεν μετάνιωσε. Τωρα έχει κάθε λόγο να ανακαινίσει τα γραφεία. «Να
τα ομορφαίνει, όπως αρμόζει στην ομαδάρα με τα βυσσινί». Και αυτό θα γίνει τις
επόμενες μέρες.

Κάπως έτσι ζει και κινείται αυτή την περίοδο όλος ο Κορυδαλλός. 
Σημαίες κρεμασμένες στα μπαλκόνια, σήματα, κασκόλ και ανυπομονησία για το
μέλλον... «Πιστεύω ότι θα είναι θετικές οι συνέπειες από την άνοδο της
Προοδευτικής. 
Ως Κορυδαλλιώτες θα προσελκύσουμε το ενδιαφέρον, αφού στο γήπεδό μας θα
παίζουν πλέον οι μεγάλες ομάδες. 
Θα δημιουργηθούν νέοι χώροι άθλησης. Δηλώνω και δεσμεύομαι ότι θα είμαι κοντά
στην ομάδα», λέει ο δήμαρχος Στέφανος Χρήστου.

Τα ίδια λένε οι περισσότεροι κάτοικοι στην περιοχή. Θα είναι δίπλα στην ομάδα
σαν τον παλιό καλό καιρό, όπου πήγαιναν στο γήπεδο δεκαπέντε και είκοσι
χιλιάδες κόσμος για να καμαρώσουν όχι απλώς μια ποδοσφαιρική ομάδα, αλλά για
«φωνάξουν» ότι ο Κορυδαλλός δεν έχει μόνο φυλακές και προβλήματα...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15852O041</ED>
<ID>
ID:162354

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O04&aa=1</URL></REF>


Article

<CATEGORY>vin10</CATEGORY>

 <H2>Οι «νέοι» και τα... προβλήματά τους
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

ΑΛΛΑΞΕ ο ποδοσφαιρικός χάρτης της Α' Εθνικής, αφού την επόμενη αγωνιστική
περίοδο, 9 (!) ομάδες της Αττικής θα αγωνίζονται στα μεγάλα σαλόνια. Από την
περίοδο 1970-71 είχε να συμβεί. Ο Πανιώνιος (πιο εύκολα) και η Προοδευτική με
τον Εθνικό (την τελευταία αγωνιστική) κατάφεραν να πάρουν το πολυπόθητο
εισιτήριο της ανόδου. Οι προπονητές των 3 ομάδων, ο Γιάννης Κυράστας, ο Νίκος
Κόβης και ο Γιάννης Παθιακάκης, μίλησαν χθες στην «ΟΜΑΔΑ» για τα προβλήματα,
τη δουλειά, αλλά και τις σκέψεις τους εν όψει της νέας περιόδου.

ΟΧΙ ΠΑΝΗΓΥΡΙΣΜΟΙ, ΠΡΟΒΛΗΜΑΤΙΣΜΟΣ

Γιάννης Κυράστας

Ο «πρωταθλητής» Γιάννης Κυράστας ζει την πραγματικότητα: «Ο Πανιώνιος δεν
πρέπει να πανηγυρίζει για την άνοδο, αλλά να προβληματίζονται οι άνθρωποί του
από τα λάθη των τελευταίων 4 χρόνων, που έκαναν την ομάδα "ασανσέρ". Ίσως έτσι
γίνει και πάλι ισχυρός», είπε ο τεχνικός της ομάδας της Ν. Σμύρνης και
συνέχισε: «Η σταθερότητα που είχαμε τόσο στον πρώτο όσο και στον δεύτερο γύρο,
ήταν αυτή που μας έδωσε την άνοδο. Σημαντικό ρόλο στην πορεία μας έπαιξε η 11η
αγωνιστική. Τότε λύθηκαν τα εσωτερικά προβλήματα που είχαμε μέσα στ'
αποδυτήρια και ο Πανιώνιος έγινε "οικογένεια". Αυτή η ομάδα, πάντως, έτσι όπως
είναι τώρα, δεν στέκεται στην Α' Εθνική».

ΤΑ ΜΠΡΑΒΟ ΣΤΟΥΣ ΠΑΙΚΤΕΣ

Νίκος Κόβης

Ο Νίκος Κόβης ανέλαβε την Προοδευτική την 5η αγωνιστική, όταν η ομάδα ήταν
στην 17η θέση με μόλις δύο βαθμούς και ο μοναδικός της στόχος ήταν η παραμονή
στην κατηγορία: «Όλα τα συγχαρητήρια ανήκουν 100% στους παίκτες. Ο
ενθουσιασμός και το πάθος τους, ήταν μοναδικά», τόνισε ο τεχνικός των
«βυσσινί» και συνέχισε: «Αυτά τα νέα παιδιά, τα οποία δεν έχουν αγωνιστεί στην
Α' Εθνική, είχαν μοναδικό στόχο, να διακριθούν και να αποδείξουν ότι αξίζουν.
Αυτοί το πίστεψαν πρώτοι και το μετέφεραν στον κόσμο. Η Προοδευτική δεν έχει
τους παικταράδες, τα ονόματα, ούτε την τεράστια οικονομική επιφάνεια, αλλά
είναι μια "οικογένεια". Στην ομάδα υπάρχουν 20-21 ποδοσφαιριστές, οι οποίοι
έχουν βοηθήσει όλοι και πιο πολύ αυτοί που προέρχονται από τον πάγκο».

ΝΑ ΔΙΔΑΧΘΟΥΜΕ ΑΠΟ ΤΑ ΛΑΘΗ

Γιάννης Παθιακάκης

Δύο μήνες είναι στο τιμόνι του Εθνικού ο Γιάννης Παθιακάκης, αλλά έβαλε σε
τάξη αρκετά πράγματα στην ομάδα του Πειραιά: «Από τον Εθνικό έλειπε η
οργάνωση. Όχι ότι τώρα υπάρχει, αλλά τουλάχιστον έχουμε δει κάποια βελτίωση. Ο
Εθνικός έπρεπε να βρει τον δρόμο και τη θέση που του ταιριάζουν στην Α'
Εθνική. Όλοι προσπάθησαν και βοήθησαν. Από τον φροντιστή, μέχρι τους
υπαλλήλους. Μας βοήθησε πολύ η παραχώρηση των εγκαταστάσεων του Ρέντη. Ο
κόσμος της ομάδας που είναι πικραμένος στάθηκε στο πλευρό μας και αυτό είναι
το πιο ευχάριστο. Ο Εθνικός χρειάζεταιάμεση ενίσχυση με παίκτες που θα παίξουν
αμέσως. Οι παράγοντες της ομάδας πρέπει να διδαχθούν από τα λάθη του
παρελθόντος, για να βρει ο Εθνικός το δρόμο του».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15852O042</ED>
<ID>
ID:162399

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O04&aa=2</URL></REF>


Article

<CATEGORY>vin10</CATEGORY>

 <H5>Ο ΤΑΣΟΣ ΜΗΤΡΟΠΟΥΛΟΣ ΣΤΗΝ «ΟΜΑΔΑ»: ΑΙΣΘΑΝΟΜΑΙ ΟΤΙ ΓΕΝΝΗΘΗΚΑ ΔΥΟ ΦΟΡΕΣ. ΜΙΑ ΣΤΟΝ
ΟΛΥΜΠΙΑΚΟ ΚΑΙ ΜΙΑ ΓΙΑ ΤΟΝ ΟΛΥΜΠΙΑΚΟ!
</H5><H5>Έχω από τώρα μεγάλο τρακ για τη νέα αρχή
</H5><H5>Ο Ολυμπιακός έγινε πάλι ο μάγκας και ο μόρτης του Πειραιά
</H5><H5>Πώς ξύπνησε ο γίγαντας
</H5><H5>Ο Τάσος είναι από άλλη πάστα
</H5><H2>Στο λιμάνι κι ας... μαζεύω μπάλες
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Στα σαράντα του χρόνια θυμίζει Οδυσσέα που βρίσκει και πάλι το λιμάνι του... Η
«περιπέτεια» του Τάσου Μητρόπουλου στα ελληνικά γήπεδα μπορεί να οδεύει προς
το τέλος της, ωστόσο ο «Ράμπο» επιστρέφει στον Πειραιά και τον Ολυμπιακό!

Το γεγονός είναι ιδιαίτερα σημαντικό και ο Τάσος Μητρόπουλος μιλάει σήμερα
στην «ΟΜΑΔΑ» για τη «μεγάλη επιστροφή» του.

­ ΟΛΟΙ γνωρίζουμε ότι αποφεύγεις την προβολή, όμως σαραντάρισες και ακόμη
προκαλείς. Μπορείς να μιλήσεις;

«Θέλεις να πεις ότι σήμερα είναι του Αναστασίου Μητρόπουλου του παικταρά, ενός
σαραντάρη, που κάνει για δυο εικοσάρηδες; Βεβαίως και συμφωνώ απόλυτα μαζί σου
(γέλια). Σας... αντιλαμβάνομαι όλους (γέλια)».

­ Λοιπόν... Ύστερα από πέντε χρόνια, θα αναπνέεις πάλι ιώδιο
από τη θάλασσα του Πειραιά. Επιστρέφεις στο λιμάνι.

«Ο κόσμος μυρίζει ότι είμαι αλκοολικός με τον Ολυμπιακό. Ότι η ψυχή μου είναι
στον Ολυμπιακό. Αισθάνομαι ότι γεννήθηκα δυο φορές. Μια στον Ολυμπιακό και μια
για τον Ολυμπιακό. 
Δεν μπορεί καμία δύναμη και κανένας να αντιπαρατεθεί με τον Ολυμπιακό. Είναι
ομάδα ενός ανώτερου θεού».

­ Γίνε πιο σαφής.

«Είμαι ένας απλός στρατιώτης του ποδοσφαίρου. Το υπηρετώ χρόνια και θα
συνεχίσω να το υπηρετώ, όσο θα με κρατά όρθιο στα πόδια μου ο Θεός. Ο
χαρακτήρας μου είναι ολόιδιος με αυτό που λέγεται Ολυμπιακός Σύνδεσμος
Φιλάθλων Πειραιά. Έχω την ψυχή του από τη ψυχή του. Έγινα "πέτρα", από το
πάθος, το θάρρος και την τόλμη του. 
Με δυο λόγια που θα σου πω θα καταλάβεις τι σημαίνει Ολυμπιακός. Ο Μητρόπουλος
έκανε κάποιο ονοματάκι στο ποδόσφαιρο. Κατιτί έχει προσφέρει. Ε, για τον
Ολυμπιακό και την αξιοσύνη του, γι' αυτή την υπέροχη κραυγή του κόσμου του,
δεν είναι καθόλου υποτιμητικό να κάνει ακόμη και το "μπολ μπόι" στις μικρές
και τις μεγάλες μάχες του. 
Να τρέχει και να μαζεύει τις μπάλες, να δροσίζει με νερό τους παίκτες του.
Κατάλαβες; Αυτός είναι ο Ολυμπιακός κι αυτός είναι ο Μητρόπουλος».

­ Μήπως υπερβάλεις;

«Κοίταξε, το πεπρωμένο δεν μπορεί να το αποφύγει κανείς. Η μοίρα μου είναι
γραμμένη και ζωγραφισμένη στον καμβά του επίγειου κόσμου με άσπρα και κόκκινα
χρώματα. 
Οι αθεράπευτοι, είναι πολύ απλό, δεν θεραπεύονται».

­ Ωραία, επιστρέφεις στον Ολυμπιακό στην τελευταία δεκαετία
των... άντα χρόνων σου. Είσαι τόσο εγωιστής, ώστε
να πιστεύεις ότι μπορείς να κάνεις ακόμη τον αλπινιστή;

«Το έργο μου στο ποδόσφαιρο έχει παιχτεί και παίζεται. Είναι λιτό, είναι απτό,
είναι, νομίζω, κατανοητό. Φαίνεται. Ποτέ δεν ήταν υποκριτικό, κακόμοιρο,
μίζερο. Ό, τι έχω μέσα μου το βγάζω και το δείχνω. 
Όχι για να επιδεικνύομαι, αλλά γιατί έτσι με έμαθε η μάνα μου. Να είμαι
αληθινός, ντόμπρος. 
Να αντέχω στις ανηφοριές, να δουλεύω πολύ και να μιλάω λίγο, κι αυτό όταν έχω
κάτι να πω.

Ξανά συμπαίκτες και τη νέα περίοδο ο Τάσος Μητρόπουλος με τον Βασίλη Καραπιάλη

Η ΩΡΑ που θα εμφανιστεί στο γήπεδο με τη φανέλα του Ολυμπιακού πλησιάζει. Όπως
και η ώρα του μεγάλου αποχαιρετισμού και του τελευταίου χειροκροτήματος, καθώς
όλα έχουν ένα τέλος και μια νέα αρχή. Ο «Ράμπο» μπορεί να κρεμάσει τα
Χριστούγεννα τα παπούτσια του, δεν θα αποχωριστεί, όμως, τον Ολυμπιακό. 
Θα δηλώνει «παρών» από άλλη θέση, που χρειάζεται τους παλμούς της καρδιάς του,
το ήθος του και την αγάπη του για τον πρωταθλητή. Πώς νιώθει;

«Η αλήθεια δεν κρύβεται. Έχω από τώρα μεγάλο τρακ. Νιώθω σαν πρωτάρης. Λατρεύω
τον Ολυμπιακό, λατρεύω τον κόσμο του, λατρεύω το ποδόσφαιρο. Το συναίσθημα της
λατρείας για όλα αυτά, μ' έχει κατακυριεύσει από μικρό παιδί. Σε όσες ομάδες,
πολιτείες και χωριά να γυρνούσα, ο νους μου ήταν συνεχώς στον Ολυμπιακό.
Άλλωστε ποτέ δεν έκρυψα την επιθυμία μου να επιστρέψω. Μου έγινε, λοιπόν, η
ύψιστη τιμή από τον κ. Κόκκαλη και τον κ. Μπάγιεβιτς, τους οποίους οφείλω να
ευχαριστήσω δημόσια και σήμερα που μιλάμε νομίζω ότι είμαι ο μικρός μιας
μικρής ομάδας, που αποκτήθηκε από την πρωταθλήτρια ομάδα της χώρας».

­ Πού θέλει να κάνει μεγάλη καριέρα;

«Που συνεχίζει να κάνει όνειρα, για τον Ολυμπιακό και το ποδόσφαιρο. Για τον
λαό του Ολυμπιακού και τους Έλληνες φιλάθλους, που αξίζουν κάτι περισσότερο.
Κάτι ποιοτικό. Το ποδόσφαιρο για μένα είναι τρόπος ζωής και ο Ολυμπιακός ο
μεγάλος μου έρωτας. Αγιάτρευτη πληγή. Γι' αυτό σου λέω έχω μεγάλο τρακ. 
Τόσο για το πρώτο χειροκρότημα, όταν φορέσω πάλι τη ριγέ φανέλα, όσο και για
το τελευταίο, όταν κάνω τον γύρο του γηπέδου, ως ελάχιστο φόρο τιμής και
σεβασμού προς τον κόσμο που με αγάπησε. 
Νομίζω ότι δεν θα μπορέσω να κρύψω την κραυγή της φωνής και της ψυχής μου».

ΚΑΙ τι έχει να πει σήμερα, που η πυξίδα του δείχνει πάλι το απάνεμο λιμάνι του;

«Ο Ολυμπιακός δεν είναι φολκλόρ, θέαμα που να προκαλεί θλίψη και
απογοήτευση... Δεν είναι ομάδα "οκαζιόν" κι αυτό πρέπει να το αντιληφθούν όλοι
όσοι φιλοδοξούν να φορέσουν τη φανέλα του και να επενδύσουν εκεί τα όνειρά
τους. Άλλωστε, όσοι το "είδαν" έτσι και το "είδαν" αρκετοί, ήδη αναζητούνται
μέσω του... Ελληνικού Ερυθρού Σταυρού. Έφεραν, όμως, την ομάδα πολλά χρόνια
πίσω, γιατί δεν είχαν την καρδιά, δεν είχαν την υπομονή, δεν άντεξαν στην
πίεση και κατά την ταπεινή μου γνώμη, δεν ήταν ερωτευμένοι μέχρι τα μπούνια με
τον Ολυμπιακό».

­ Φέτος, όμως, ήλθε η δικαίωση.

«Ήλθε, γιατί σταμάτησε ο Ολυμπιακός να είναι το καταφύγιο για κάθε καρυδιάς
καρύδι, αλλά και γιατί απέκτησε πάλι τη δύναμη του Σαμψών. Έγινε, με την καλή
βεβαίως έννοια, πάλι ο μάγκας και ο μόρτης πασαλιμανιώτης της ποδοσφαιρικής
πιάτσας. Έπαψε να είναι το κουτσαβάκι της σφαλιάρας. Δούλεψε σκληρά και πάλεψε
σε όλα τα μέτωπα».

­ Και ο Μπάγεβιτς; Ο Σωκράτης Κόκκαλης;

«Κάνεις προβοκατόρικη ερώτηση... Ν' αρχίσω δηλαδή να γλείφω; Να πω, τι
σπουδαίος προπονητής είναι ο Μπάγεβιτς και τι ωραία γραβάτα φοράει ο πρόεδρος;

­ Μια άλλη άποψη θέλω.

«Για να γίνει κάποιος αρχηγός, πρέπει να υπηρετεί πιστά και δίκαια τους
δούλους του. Για να γίνει μέγας, πρέπει να είναι ταπεινός και μετριόφρων με
τους συνανθρώπους του. Και αυτοί οι τίτλοι δεν αποκτώνται τυχαία. 
Η ιστορία κάθε ανθρώπου γράφεται από τα έργα του και κρίνεται από τους
ανθρώπους. Και οι δύο, λοιπόν, δεν κέρδισαν τίποτα στη... ρουλέτα. Σιγά σιγά
και μεθοδικά έφτασαν εδώ που έφτασαν τον Ολυμπιακό και ως άνθρωποι».

ΣΑΝ ΤΟΝ γλάρο, η σκέψη του Τάσου Μητρόπουλου φτερούγιζε επί πέντε χρόνια πάνω
από το μεγάλο λιμάνι. Πάντα νοσταλγούσε την επιστροφή του στον Πειραιά. Και
στενοχωριόταν γιατί ενώ ο κόσμος διατηρούσε την παλικαριά του και έδινε
καθημερινά τη μάχη του, ο γίγαντας είχε πέσει σε ύπνο βαθύ. Ποτέ, όμως, δεν
εκφράστηκε δημόσια για τον Ολυμπιακό. Γιατί;

«Επειδή ο Ολυμπιακός είναι πάνω από τους ανθρώπους για τους ανθρώπους που τον
αγαπάνε», λέει. «Πέρασε σκληρά χρόνια ο Ολυμπιακός, υπήρξαν αντικειμενικές
δυσκολίες, γνώρισε ήττες, αλλά ποτέ δεν ταπεινώθηκε. Η ομάδα οργανώθηκε,
ηρέμησε με τον ερχομό του Μπάγιεβιτς κι έτσι σε συνδυασμό με το πείσμα και τη
διορατικότητα του προέδρου ο γίγαντας ξύπνησε. 
Η ισχύς εν τη ενώσει, λοιπόν, οδήγησαν τον Ολυμπιακό και πάλι στο θρόνο του,
ανοίγοντας παράλληλα νέους ορίζοντες, για νέες κατακτήσεις. Αρχίζει μια νέα
εποχή για τον Ολυμπιακό και τον υπέροχο κόσμο του. Η εποχή της... πλαστελίνης,
κατά τη διάρκεια της οποίας κάποια κέντρα δεν σέβονταν την ιστορία του και τον
έκαναν ό,τι ήθελαν, τελείωσε. Ο Ολυμπιακός, τουλάχιστον για μια πενταετία, θα
είναι η μυλόπετρα του ελληνικού Πρωταθλήματος, με ιδανικά και υψηλούς στόχους
στην Ευρώπη».

ΑΠΟ ΤΗΝ Πετρούπολη, στον Πειραιά, από εκεί στον Ποδονίφτη (τη σημερινή Νέα
Φιλαδέλφεια), μετά στην Καλογρέζα (το σημερινό Μαρούσι), στη συνέχεια λίγο πιο
κάτω, στον Προμπονά (τη σημερινή Ριζούπολη), ακολούθως στη Θεσσαλονίκη και
προτελευταίος σταθμός η Βέροια. Άρης Πετρούπολης, Εθνικός, Ολυμπιακός, ΑΕΚ,
Παναθηναϊκός, Απόλλων, Ηρακλής, Βέροια. Μεγάλο ταξίδι, σίγουρα δύσκολη
διαδρομή. Και το σημαντικότερο; 
Ο Τάσος έχει τα παράσημα του μοναδικού Έλληνα ποδοσφαιριστή, που ευτύχησε στη
ζωή του να παίξει και στους τρεις μεγάλους ποδοσφαιρικούς σχηματισμούς της χώρας.

­ Ήσουν συνεχώς με μια βαλίτσα στο χέρι. Μόνο το...
διαβατήριο σου έλειψε.

«Επειδή είναι της μόδας να γράφουν όλοι βιβλία (γέλια), αποφάσισα τη δική μου
ιστορία να την αφηγούμαι κάπου-κάπου σε παρέα με καλούς φίλους. Να σκεφθείς
ότι επί τόσα χρόνια, δεν έχω κρατήσει ούτε ένα απόκομμα εφημερίδας ή
περιοδικού και οι φωτογραφίες που έχω είναι ελάχιστες. Θέλω μόνο να θυμάμαι.
Να έχω τις εικόνες μέσα στο μυαλό μου και να τις κρατώ μόνο για μένα. Ετσι σαν
παραμύθι ενός ταξιδιώτη στη βροχή».

­ Κέρδισες, όμως, πολλά.

«Ναι, γιατί σεβάστηκα τον κόσμο. Δεν έδωσα δικαιώματα. Πήγα κύριος και έφυγα
κύριος. Δεν προκάλεσα κανέναν, δεν δημοσιοποίησα ποτέ την όποια πίκρα μου.
Άλλωστε τα προσωπικά μου δεν αφορούν κανέναν. Μόνο προβλήματα μπορούσαν να
προκαλέσουν σε μένα και στις ομάδες που αγωνίστηκα. Έδωσα ό,τι είχα
προστατεύοντας έτσι την αξιοπρέπειά μου και την αξιοπρέπεια του άλλου. Των
φιλάθλων δηλαδή, των διοικήσεων, των προπονητών μου και των συμπαικτών μου. Ο
Μητρόπουλος, δημοσιογράφε μου, είναι από άλλη... πάστα (γέλια)».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15852O061</ED>
<ID>
ID:162355

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O06&aa=1</URL></REF>


Article

<CATEGORY>vin10</CATEGORY>

 <H5>Ο ΝΙΚΗΤΗΣ ΝΤΟΝΟΒΑΝ ΜΠΕΪΛΙ ΕΠΙΤΙΘΕΤΑΙ ΣΤΟΝ ΑΝΤΙΠΑΛΟ ΤΟΥ
</H5><H2>Ο Τζόνσον είναι δειλός
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

«Γνώριζε ότι δεν είχε δυνάμεις να με νικήσει και εγκατέλειψε», δηλώνει ο
Ντόνοβαν Μπέιλι για τον Μάικλ Τζόνσον

«Ο ΤΖΟΝΣΟΝ φοβάται να χάσει. Είναι δειλός, κότα. Ήξερε πως δεν είχε δυνάμεις
να με νικήσει και 30 μέτρα πριν από το τέρμα έκανε τον τραυματισμένο».

Η κόντρα των Τζόνσον - Μπέιλι φαίνεται πως θα διαρκέσει περισσότερο από τα
14,99'' που διήρκεσε η κούρσα των 150 μέτρων, στο Σκάιντομ του Τορόντο.

Ο νικητης της αναμέτρησης, Καναδός Ντόνοβαν Μπέιλι, εξαπέλυσε μία άνευ
προηγουμένου επίθεση εναντίον του Αμερικανού αντιπάλου του, αμφισβητώντας πως
ο Τζόνσον δεν τερμάτισε λόγω τραυματισμού.

«Πιστεύω πως θα θελήσει να πάρει ρεβάνς για την ήττα του. Όμως και πάλι θα δει
την πλάτη μου. Ποτέ δεν είχα αμφιβολία για το ποιος είναι ο πιο γρήγορος
άνθρωπος στον κόσμο», τόνισε ο Μπέιλι, ο οποίος καρπώθηκε για τη νίκη του 412
εκατ. δραχμές.

Ο Τζόνσον, αν και έχασε, εισέπραξε 137 εκατ. δραχμές αλλά και τα ειρωνικά
χαμόγελα των 25.000 Καναδών που παρακολούθησαν την αναμέτρηση.

«Ένιωσα ένα τράβηγμα στο πόδι μου. Συνέχισα όμως να αγωνίζομαι νομίζοντας πως
θα μου περάσει. Όμως διαψεύστηκα», υποστήριξε για τον τραυματισμό του ο Τζόνσον.

Όταν ζητήθηκε από τον Αμερικανό αθλητή να σχολιάσει τις δηλώσεις του αντιπάλου
του, ο Τζόνσον δήλωσε:

«Δείχνουν πολλά για το τι άνθρωπος είναι. Δεν πρόκειται να πέσω κι εγώ τόσο
χαμηλά. Πάντα σεβόμουν τον Μπέιλι ως αθλητή».

Στην ερώτηση, αν ο Μπέιλι είναι πράγματι ο ταχύτερος άνθρωπος στον κόσμο, ο
Τζόνσον απάντησε:

«Είναι δικαίωμα του καθενός να πιστεύει ότι θέλει για το ποιος είναι ο
ταχύτερος άνθρωπος. Έχασα την κούρσα. Αν θέλετε να αποκαλείτε τον Μπέιλι
ταχύτερο άνθρωπο στον κόσμο, εγώ δεν έχω κανένα πρόβλημα».

Η νίκη του Μπέιλι επί του Τζόνσον δεν μπορεί να αμφισβητηθεί από κανέναν, παρά
το γεγονός ότι ο Αμερικανός δεν τερμάτισε. Αιτία, οι χρόνοι που σημείωσαν οι
αθλητές λίγο πριν την εγκατάλειψη τον Τζόνσον.

Ο Μπέιλι έφυγε από τα μπλοκ δύο δέκατα του δευτερολέπτου πιο γρήγορα από τον
αντίπαλό του. Τα πρώτα 50 μέτρα ο Καναδός τα κάλυψε σε χρόνο 5,74, ενώ ο
Τζόνσον σε 5.83. Τα 100 μέτρα ο Μπέιλι τα κάλυψε σε 10,24'', ενώ ο Τζόνσον σε
10,63''. Χρόνοι που προδίδουν τη μεγάλη διαφορά που υπήρχε μεταξύ των δύο
αθλητών στο μεγαλύτερο διάστημα της κούρσας.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O08</CAT>
<ED>
Κωδικός άρθρου: A15852O081</ED>
<ID>
ID:162356

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O08&aa=1</URL></REF>


Article

<CATEGORY>vin10</CATEGORY>

 <H2>Γεύση από Μουντιάλ στη Γαλλία
</H2>
Το καλό τους πρόσωπο θέλουν να δείξουν οι Βραζιλιάνοι στο τουρνουά της Γαλλίας
με πρώτο απ' όλους τον Ρομάριο

ΣΕ... ΡΥΘΜΟΥΣ Μουντιάλ θα έχουν την ευκαιρία να κινούνται από σήμερα και για
εννέα ημέρες εκατομμύρια φίλαθλοι σε όλο τον κόσμο. Αιτία, η διεξαγωγή των
αγώνων του Τουρνουά της Γαλλίας, στο οποίο λαμβάνουν μέρος η παγκόσμια
πρωταθλήτρια Βραζιλία, η διοργανώτρια του Μουντιάλ '98 Γαλλία, η Ιταλία και η Αγγλία.

Το τουρνουά χαρακτηρίζεται ως πρόβα τζενεράλε εν όψει των αγώνων του Μουντιάλ,
ενώ οι τέσσερις ομάδες θα έχουν μιας πρώτης τάξεως ευκαιρία για να μετρήσουν
τις δυνάμεις τους.

Την αυλαία των αγώνων ανοίγει απόψε η αναμέτρηση της Γαλλίας με τη Βραζιλία
(9.45 μ.μ. ΕΤ1).

Και τα δύο συγκροτήματα θα παραταχθούν κομπλέ και γεμάτα υποσχέσεις για
παρουσίαση ενός πλούσιου θεάματος.

Σε πρόσφατη συνέντευξή του στο «Φρανς Φουτμπόλ», ο προπονητής της Αγγλίας
Γκλεν Χοντλ χαρακτήρισε τη Βραζιλία και τη Γαλλία ως τις καλύτερες ομάδες του
κόσμου αυτήν τη στιγμή.

«Δεν πρέπει να απογοητεύσουμε τον φίλο μου Γκλεν Χοντλ. Η Βραζιλία θα
προσπαθήσει να επανορθώσει για την ήττα που υπέστη από τη Νορβηγία»,
υποσχέθηκε ο κόουτς των παγκόσμιων πρωταθλητών, Μάριο Ζάγκαλο. Και, φυσικά,
δεν έχουμε κανένα λόγο να μην τον πιστέψουμε...

Πολλά παράπονα για τον τρόπο που προετοιμάστηκε η Γαλλία, εξέφρασε ο
ομοσπονδιακός προπονητής της Εμέ Ζακέ. Δύο ημέρες πριν από τον αγώνα, ο Ζακέ
δεν είχε στη διάθεσή του τους περισσότερους παίκτες του λόγω των υποχρεώσεών
τους στα ευρωπαϊκά πρωταθλήματα.

«Ήθελα να δουλέψουμε μερικά νέα συστήματα στην επίθεση. Όμως τώρα δεν
προλαβαίνουμε να κάνουμε τίποτα», δήλωσε χαρακτηριστικά ο Ζακέ.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O08</CAT>
<ED>
Κωδικός άρθρου: A15852O082</ED>
<ID>
ID:162400

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O08&aa=2</URL></REF>


Article

<CATEGORY>vin10</CATEGORY>

 <H5>Ο «ιππότης» Φαν Γκάαλ
</H5><H5>Στα 17 σταμάτησαν
</H5><H5>Τρίτωσε η Σπάρτα
</H5><H5>Επεισόδια στην Αργεντινή
</H5><H5>Αργότερα!
</H5><H2>Εμπιστευτικά
</H2>
Ο τίτλος του «ιππότη» απονεμήθηκε στον Λουίς Φαν Γκάαλ από τη γενική γραμματέα
Αθλητισμού της Ολλανδίας, Έρικα Τέρπστρα. Ο Φαν Γκάαλ τιμήθηκε για την
προσφορά του στον Άγιαξ και το ολλανδικό ποδόσφαιρο, γενικότερα, αφού σε
διάστημα έξι ετών κατέκτησε με τον «Αίαντα» έντεκα τρόπαια. Όπως είναι γνωστό,
ο Φαν Γκάαλ αποφάσισε να εγκαταλείψει τον Άγιαξ στο τέλος της φετινής περιόδου.

Το Ιράκ επικράτησε με 17-0 επί των Νήσων Μαλδίβων για τα προκριματικά του
Μουντιάλ '98, 2ος γύρος (ασιατική ζώνη). Το σκορ αυτό ίσως είναι το μεγαλύτερο
που έχει σημειωθεί σε επίπεδο εθνικών ομάδων.

Τρίτη φορά τα τελευταία τέσσερα χρόνια η Σπάρτα Πράγας αναδείχτηκε
πρωταθλήτρια Τσεχίας. Η Σπάρτα είναι μία από τις προσεχείς αντιπάλους του
Ολυμπιακού στα προκριματικά του Τσάμπιονς Λιγκ, τον Αύγουστο.

Ένα άτομο σκοτώθηκε και δεκάδες άλλα τραυματίστηκαν κατά τη διάρκεια
επεισοδίων σε τρεις αγώνες του πρωταθλήματος της Αργεντινής. Ο άτυχος φίλαθλος
που έχασε τη ζωή του είναι ο Βάλντο Ροντρίγκεζ, 25 ετών, ο οποίος πυροβολήθηκε
από... αγνώστους, κατά τη διάρκεια του αγώνα Ρασίνγκ-Ρίβερ Πλέιτ. Επίσης, δύο
αγώνες (Λανούς-Βελέζ Σάρσφιλντ και Πλατένσε-Χουράκαν) διακόπηκαν λόγω
επεισοδίων που προκάλεσαν χούλιγκαν.

Κατά ένα τέταρτο αργότερα θα διεξάγονται οι αγώνες του Τσάμπιονς Λιγκ, στη νέα
ποδοσφαιρική περίοδο. Σύμφωνα με απόφαση της UEFA, που κοινοποιήθηκε χθες στην
ΕΠΟ, αντί για τις 21.30, όλα τα παιχνίδια θ' αρχίζουν στις 21.45.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O08</CAT>
<ED>
Κωδικός άρθρου: A15852O083</ED>
<ID>
ID:162432

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O08&aa=3</URL></REF>


Article

<CATEGORY>vin10</CATEGORY>

 <H5>ΥΠΟΘΗΚΗ ΓΙΑ ΕΠΙΤΥΧΙΕΣ ΣΤΟ ΜΕΛΛΟΝ ΑΠΟ ΤΟΥΣ ΕΦΗΒΟΥΣ ΣΕ ΒΟΛΕΪ ΚΑΙ ΧΑΝΤΜΠΟΛ
</H5><H2>Δυνατές φουρνιές
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Επιστροφή από την Ισπανία με κύπελλο πρόκρισης στα χέρια του Π. Ρουμελιώτη,
για τους εφήβους του βόλεϊ

Ο ΜΕΓΑΛΟΣ τελικός του Παγκοσμίου Κυπέλλου Πόλο στο ΕΑΚΚΑ «έπνιξε» στα ψιλά των
εφημερίδων δύο άλλες σημαντικές ελληνικές επιτυχίες. βόλεϊ και χάντμπολ σε
επίπεδο Εφήβων, την πρόκριση στα τελικά Παγκοσμίου και Ευρωπαϊκού
Πρωταθλήματος, αντίστοιχα.

Επιτυχίες που δείχνουν ότι τα ομαδικά μας αθλήματα δεν έχουν μόνο δυναμικό
παρόν, αλλά και ευρύ μέλλον. Μάλιστα, και οι δύο ελληνικές ομάδες νίκησαν
μεγάλες δυνάμεις του χώρου τους.

Στο Καμπεθόν Ντε Λα Σαλ της Ισπανίας, η ομάδα των Τάκη Καβαλλιεράκη, Νίκου
Νεόφυτου νίκησε κατά σειρά Ολλανδία 3-1, Ισπανία 3-0 και Ουκρανία 3-0 και
προκρίθηκε πανηγυρικά στα τελικά του Κοσμοβόλεϊ '97 (Μπαχρέιν, 21-29 Αυγούστου).

Πρωταγωνιστές, οι φτασμένοι υποδοχείς Μπάεφ, Χριστοφιδέλης και ο 17χρονος
κεντρικός Καλαιτσίδης, αλλά δυναμικό ήταν και το πατρινό «αίμα» (Ν.
Ρουμελιώτης, Π. Ρουμελιώτης, Λιβαθηνός ­ όλοι της Ε.Α. Πατρών!)

Κατά την επιστροφή χθες στην Αθήνα, ο προπονητής Τάκης Καβαλλιεράκης τόνισε:
«Είμαστε οι καλύτεροι στον όμιλο. Στο Μπαχρέιν θα πάμε καλά αφού αυτή η ομάδα
έχει δείξει ότι είναι ικανή για μεγάλες διακρίσεις».

Ο πρόεδρος της ΕΟΠΕ, Θανάσης Μπελιγράτης, δήλωσε χθες στο αεροδρόμιο: «Μετά το
αργυρό μετάλλιο των Παίδων, ήλθε αυτή η πρόκριση, για να σηματοδοτήσει μία νέα
εποχή για το ελληνικό βόλεϊ».

Από την πλευρά του, ο μάνατζερ Εθνικών ομάδων Κώστας Μαργαρίτης πρόσθεσε: «Η
ομάδα αυτή έχει ψυχή, είναι ενωμένη σαν μια γροθιά και θα φτάσει ψηλά». Η
πρόκριση της Εθνικής χάντμπολ Εφήβων του Νίκου Μάντζου στα τελικά του
Ευρωπαϊκού Πρωταθλήματος (Εσθονία, 23-31 Αυγούστου) συντελέστηκε στη
Ντούπνιτσα Σλοβακίας, επίσης με τρεις νίκες, επί Βελγίου (26-20), Ρωσίας
(27-25) και Σλοβακίας (27-23).

Αιχμή του δόρατος της Εθνικής ήταν οι Σουγγάρας, Σαουλίδης, που σκόραραν
συχνά, ενώ διακρίθηκαν και οι Αναστασέλος, Μπαλωμένος, Σαμαράς, χωρίς να
υστερήσουν οι υπόλοιποι.

Κατά την υποδοχή χθες στο αεροδρόμιο της Αθήνας, ο αρχιτέκτονας της νίκης
Νίκος Μάντζος επισήμανε: «Η νίκη μας επί της Ρωσίας λέει πολλά. Οφείλουμε τώρα
να πετύχουμε στα τελικά». Ο γ.γ. της ΟΧΕ Αλέκος Χαρόπουλος υπογράμμισε: «Ο
κόσμος του χάντμπολ είναι υπερήφανος για την επιτυχία».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15852O091</ED>
<ID>
ID:162357

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O09&aa=1</URL></REF>


Article

<CATEGORY>vin10</CATEGORY>

 <H2>Πλήρης η γυναικεία ομάδα στο Μπάρι
</H2>
Κατερίνα Θάνου

ΜΕ ΑΠΟΥΣΙΕΣ στους άνδρες, αλλά με πλήρη ομάδα στις γυναίκες, θα εκπροσωπηθεί ο
ελληνικός στίβος στους Μεσογειακούς Αγώνες του Μπάρι (13-25 Ιουνίου και για τα
αγωνίσματα στίβου 14-17), όπως έγινε γνωστό με τη χθεσινή απόφαση του Δ.Σ. του
ΣΕΓΑΣ, με την οποία συγκροτήθηκε η ομάδα.

Από την ομάδα των ανδρών απουσιάζουν τα ονόματα των Χάρη Παπαδιά και Αλέξη
Γενοβέλη (100μ.), Αλέξη Αλεξόπουλου και Θωμά Σμπώκου (200μ.), Κώστα Κεντέρη
(400μ.), Λάμπρου Παπακώστα (ύψος) και Σπύρου Βασδέκη (μήκος). Δίνουν το
«παρών» οι φορμαρισμένοι Άγγελος Παυλακάκης (100μ.), Αλέξανδρος Τερζιάν και
Γώργος Παναγιωτόπουλος (200μ.), Κώστας Κουκοδήμος και Δημήτρης Χατζόπουλος
(μήκος), Σπύρος Ανδριόπουλος (10.000μ.), Κώστας Γκατσιούδης (ακόντιο), Χρήστος
Μελέτογλου (τριπλούν), Στέλιος Μπίσμπμας (110μ. εμπ.).

Από την ομάδα των γυναικών ξεχωρίζουν οι σούπερ σταρ Νίκη Μπακογιάννη (ύψος),
Νίκη Ξάνθου (μήκος), Κατερίνα Θάνου (100μ.), Κατερίνα Κόφφα (200μ.), Όλγα
Βασδέκη (τριπλούν) και οι με σπουδαίες επιδόσεις φέτος Τασούλα Κελεσίδου και
Στέλλα Τσικούνα (δίσκος), Αγγελική Τσιολακούδη (ακόντιο), Ελένη Τσεντεμείδου
(σφαίρα). Κομπλέ είναι η Εθνική γυναικών και στο Μπρούνο Τζάουλι (Πράγα, 7-8 Ιουνίου).
<H3>***
</H3>
«Η προετοιμασία μου έχει στόχο την Αθήνα, αφού εκεί θα πρέπει να υπερασπίσω
τον τίτλο που κατέκτησα στο Γκέτεμποργκ πριν από δύο χρόνια». Η δήλωση αυτή
του ταχύτερου σήμερα ανθρώπου στον κόσμο, Καναδού Ντόνοβαν Μπέιλι, λίγο μετά
τη μεγάλη νίκη του επί του Αμερικανού Μάικλ Τζόνσον στο περίφημο πια μίτιγκ
«Ένας εναντίον ενός» στο Τορόντο, αποτελεί την πρώτη αναφορά ενός από τους
αναμενόμενους πρωταγωνιστές στη φοβερή αναμέτρηση στα 100μ. του Παγκοσμίου
Πρωταθλήματος της Αθήνας.
<H3>***
</H3>
Εντυπωσιασμένοι έμειναν οι αρμόδιοι της IAAF για θέματα Τύπου στο ΑΘΗΝΑ '97
από την επίσκεψή τους στους πιο ευαίσθητους χώρους των ΜΜΕ στο ΟΑΚΑ, αφού
βρήκαν τα πάντα να λειτουργούν στην εντέλεια. Την ίδια άποψη σχημάτισαν και οι
ξένοι δημοσιογράφοι που ήλθαν στην Αθήνα ως προσκεκλημένοι της IAAF, αφού
βρήκαν σχεδόν έτοιμα ή προγραμματισμένα να γίνουν όλα όσα ζήτησαν.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15852O092</ED>
<ID>
ID:162401

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O09&aa=2</URL></REF>


Article

<CATEGORY>vin10</CATEGORY>

 <H5>ΙΠΠΑΣΙΑ
</H5><H2>Πρωταθλήτριες Δενδρινού και Ντάλλη
</H2>
Η ΕΛΙΝΑ Δενδρινού (ΕΙΟ) και η Ντέμη Ντάλλη (ΙΟΒ) αναδείχθηκαν πρωταθλήτριες
Ελλάδας στις κατηγορίες Α' ενηλίκων και Β' εφήβων, ανίστοιχα, στους 50ούς
Πανελλήνιους Αγώνες Ιππασίας που έληξαν στο ΚΕΙΠΠ στο Γουδί.

Πανελληνιονίκες στα ίδια αγωνίσματα αναδείχθηκαν οι Μαρίνα Μαρινοπούλου (ΙΟΑ)
και Τατιάνα Γεωργίου (ΕΙΟ), ενώ στο αγώνισμα ιππικής δεξιοτεχνίας (ντρεσάζ)
πρώτευσε στις δυσκολότερες κατηγορίες Δα και Δβ η ομογενής Καλλιόπη Σχοινά που
ζει στη Γερμανία.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15852O093</ED>
<ID>
ID:162433

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O09&aa=3</URL></REF>


Article

<CATEGORY>vin10</CATEGORY>

 <H5>ΤΕΝΙΣ
</H5><H2>Ο Μπρουγκέρα στα προημιτελικά του Ρολάν Γκαρός
</H2>
Ο Ισπανός Σέρτζι Μπρουγκέρα απέκλεισε τον Αμερικανό Μάικλ Τσανγκ και
προκρίθηκε στα προημιτελικά του Ρολάν Γκαρός

Ο ΙΣΠΑΝΟΣ Σέρτζι Μπρουγκέρα ετοιμάζεται για τον τρίτο τίτλο του στο Ρολάν
Γκαρός. Ο Μπρουγκέρα, που ήταν νικητής δύο συνεχόμενες χρονιές (1993,1994),
απέκλεισε τον Αμερικανό Μάικλ Τσανγκ (Νο 2 στο τουρνουά) με 3-6, 6-4, 6-3, 6-4
και προκρίθηκε στην προημιτελική φάση. 
Ο Ισπανός τενίστας θα αντιμετωπίσει στη συνέχεια τον Χικάμ Αράζι από το Μαρόκο
(Νο 55 στην παγκόσμια κατάταξη), ο οποίος έκανε την έκπληξη αποκλείοντας τον
Μαρτσέλο Ρίος από τη Χιλή (Νο 7), με 6-2, 6-1, 5-7, 7-6.

Στην προημιτελική φάση του Ρολάν Γκαρός επίσης προκρίθηκαν: ο Αυστραλός Πάτρικ
Ράφτερ, που νίκησε τον συμπατριώτη του Μαρκ Γούντφορντ με 6-2, 5-7, 6-1, 6-2.
Ο Ισπανός Γκάλο Μπλάνκο που επικράτησε του Πέτρ Κόρντα από την Τσεχία, με 1-6,
6-1, 7-5, 6-4. Τέλος, ο Βραζιλιάνος Γκούσταβο Κέρτεν απέκλεισε τον Ουκρανό
Αντρέι Μεντβέντεφ με 5-7, 6-1, 6-2, 1-6, 7-5.

Τα ζευγάρια στους προημιτελικούς των ανδρών: Νόρμαν (Σουηδία) - Ντιούγουλφ
(Βέλγιο), Καφέλνικοφ (Ρωσία) - Κέρτεν (Βραζιλία), Ράφτερ Αυστραλία) - Μπλάνκο
(Ισπανία), Αράζι (Μαρόκο) - Μπρουγκέρα (Ισπανία).

Να σημειώσουμε και τα ζευγάρια στην προημιτελική φάση των γυναικών: Χίνγκις
(Ελβετία) - Σάντσεθ (Ισπανία), Σέλες (ΗΠΑ) - Φερνάντες (ΗΠΑ), Μαγιόλι
(Κροατία) - Ντραγκομίρ (Ρουμανία), Γκέτσερ (Ν. Αφρική) - Γκραφ (Γερμανία).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15852O094</ED>
<ID>
ID:162457

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O09&aa=4</URL></REF>


Article

<CATEGORY>vin10</CATEGORY>

 <H5>ΓΥΡΙΣΕ Ο ΙΩΑΝΝΙΔΗΣ, ΣΗΜΕΡΑ Η ΣΥΝΑΝΤΗΣΗ ΜΕ ΤΟΝ ΦΙΛΙΠΠΟΥ
</H5><H2>Δεν συμμετέχω στα παιχνίδια
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Απέφυγε να απαντήσει ευθέως ο Ιωαννίδης για το αν θα μείνει ή θα φύγει από την ΑΕΚ

ΣΤΟ ΣΚΟΤΑΔΙ της υπόθεσης της παραμονής του στην ΑΕΚ και στα σενάρια φυγής του
στον Παναθηναϊκό, ο Γιάννης Ιωαννίδης αρνήθηκε να ρίξει ­ χθες στο αεροδρόμιο
­ άπλετο φως. Όμως ο «ξανθός», άρτι αφιχθείς από την Αμερική, έριξε μονάχα μια
αχτίδα, αφήνοντας τους πάντες να δίνουν τις δικές τους ερμηνείες στις δηλώσεις
του. Όταν δε πιέστηκε πάρα πολύ, απέφυγε να απαντήσει ευθέως και λειτούργησε
ως άριστος διπλωμάτης. «Νιώθω σαν απολογούμενος», είπε.

Ο προπονητής της ΑΕΚ αρνήθηκε κατηγορηματικά ότι έχει μιλήσει με τον πρόεδρο
του ΤΑΚ Παναθηναϊκός Παύλο Γιαννακόπουλο και μίλησε για διάφορα... παιχνίδια
που παίζονται (εννοώντας πίσω από την πλάτη του):

«Δεν θέλω να συμμετέχω σε όποιο παιχνίδι παίζεται», είπε ο «ξανθός», που
αποκάλυψε πως σήμερα θα έχει ραντεβού με τη διοίκηση της ΑΕΚ για να συζητήσει
επί παντός επιστητού:

«Θέλω μια μέρα να ξεκουραστώ και να ηρεμήσω».

Πάντως ο Ιωαννίδης φάνηκε ότι είναι ενημερωμένος για όλα όσα συνέβησαν κατά τη
διάρκεια της παραμονής του στην άλλη άκρη του Ατλαντικού και η σιγουριά της
διοίκησης Φιλίππου φαίνεται ότι δεν είναι... τυχαία.

Και είναι φανερό ότι στο πρώτο ραντεβού ­ πριν ο Ιωαννίδης αναχωρήσει για την
Αμερική ­ είχε επέλθει συμφωνία απόψεων. 
Επίσης ο «ξανθός» δεν έχει αναφερθεί ποτέ στους λόγους που θα τον ωθούσαν να
πάρει «διαζύγιο» από την «Ένωση».

Άλλωστε, ποιος μπορεί να αμφισβητήσει ότι η λήξη συνεργασίας με τους Ποδαρά,
Παπαχρόνη και η πρόταση στον Φάνη Χριστοδούλου έγιναν κατόπιν εντολών του; 
Για τον «μπέμπη» πάντως φάνηκε ότι στενοχωρήθηκε που κατέληξε στον Παναθηναϊκό.

*** Ο Ιωαννίδης ήταν εντυπωσιασμένος από το ΝΒΑ και είπε πως όλο αυτό
το διάστημα της παραμονής του στην Αμερική είχε επικοινωνία με τον αντιπρόεδρο
του ΤΑΚ ΑΕΚ κ. Γρανίτσα.

«Είναι άλλο επίπεδο εκεί στο ΝΒΑ. Άλλος κόσμος. Στους αγώνες έπεσε πολύ ξύλο,
μάχες σώμα με σώμα. Αυτός ο Ρόντμαν είναι άλλο πράγμα. 
Καταπληκτική φυσική κατάσταση. 
Αφού να σκεφτείτε ότι μοχθούσε, πάλευε στο γήπεδο και μετά ήταν σε ήρεμη
κατάσταση, συνεχώς με το χαμόγελο», είπε ο Ιωαννίδης και ο μάνατζερ της ΑΕΚ
Άρης Ραφτόπουλος αναφερόταν σε λεπτομέρειες.

*** Όσον αφορά τους μεταγραφικούς στόχους και τις συναντήσεις που
έγιναν με μάνατζερ στην Αμερική, ο «ξανθός» παρουσιάστηκε «σφίγγα»: «Υπάρχουν
πολλοί παίκτες. Πριν από τα ντραφτ δεν μπορεί κάποιος να αποφασίσει».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15852O101</ED>
<ID>
ID:162349

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O10&aa=1</URL></REF>


Article

<CATEGORY>vin10</CATEGORY>

 <H2>«Θα υπογράψει στη Ρασίγκ Παρί»
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

Παναγιώτης Λιαδέλης

ΘΕΣΣΑΛΟΝΙΚΗ

ΠΑΙΚΤΗ της Ρασίγκ Παρί θεωρεί τον Παναγιώτη Λιαδέλη ο μάνατζέρ του, που, όπως
υποστηρίζει, έχει προχωρήσει σε μεγάλο βαθμό τις συζητήσεις με τους Γάλλους,
όμως στον Άρη δεν ανησυχούν ιδιαίτερα έχοντας και τη διαβεβαίωση της ΦΙΜΠΑ πως
ο παίκτης δεν μπορεί να φύγει.

Ο εκπρόσωπος του διεθνούς άσου «των κιτρινόμαυρων», Τάσος Δεληπαλταδάκης,
αποκάλυψε ότι «αύριο υπογράφει μονοετές συμβόλαιο», και συμπλήρωσε: 
«Η οικονομική διαφάνεια είναι πολύ μικρή και ο Πάνος για ένα χρόνο πιθανότατα
θα παίξε στη Ρασίγκ».

Ο Άρης πάντως δεν ανησυχεί, γιατί έχει υπογεγραμμένο συμβόλαιο με τον Λιαδέλη
ως το 1999, αλλά και επειδή πιστεύει με βεβαιότητα πως καμιά από τις Ρασίγκ
και Τρεβίζο, δεν έχει κάνει καλύτερη πρόταση στον παίκτη από τη δική του (175
εκατ. δρχ. για τρία χρόνια χωρίς τα πριμ). 
Ο Λιαδέλης αυτό το διάστημα είναι αφοσιωμένος στις υποχρεώσεις της Εθνικής
ομάδας και τις αποφάσεις του τις έχει πάρει εδώ και μέρες.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15852O102</ED>
<ID>
ID:162394

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O10&aa=2</URL></REF>


Article

<CATEGORY>vin10</CATEGORY>

 <H2>Κοντά σε συμφωνία με Δενδρινό
</H2>
Ο ΜΑΚΗΣ Δενδρινός θα είναι εκτός απροόπτου ο προπονητής του Πανιωνίου.

Ο πρώην ομοσπονδιακός τεχνικός έχει συμφωνήσει σχεδόν σε όλα με τον πρόεδρο
του ΤΑΚ Μίλτο Λαζαρίδη και απομένει ένα τελευταίο ραντεβού απόψε, ώστε να
κλείσει το θέμα.

Η επόμενη κίνηση στον Πανιώνιο θα είναι η εξεύρεση χορηγού, ώστε να
εξασφαλιστούν οι οικονομικοί πόροι που θα βοηθήσουν την ομάδα να ενισχυθεί.

Στις προσθέσεις των ανθρώπων του Πανιωνίου είναι η ενίσχυση της ομάδας από τον
εσωτερικό χώρο με έναν πλέι μέικερ και ένα «τριάρι».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15852O103</ED>
<ID>
ID:162428

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O10&aa=3</URL></REF>


Article

<CATEGORY>vin10</CATEGORY>

 <H5></H5><H5>Ραντεβού με τον πρόεδρο
</H5><H5>Στο Ηράκλειο ο Κόρφας
</H5><H5>Αποδε σμεύεται ο Δεμέναγας
</H5><H2>Εμπιστευτικά
</H2>
ΣΥΝΑΝΤΗΣΗ με τον πρόεδρο του Παπάγου Θόδωρο Καρατζά αναμένεται να έχει σήμερα
ο συνεργάτης του Κώστα Μίσσα Νίκος Χριστοδούλου, προκειμένου να συζητήσουν την
ανανέωση της συνεργασίας τους. Το γεγονός ότι ο Χριστοδούλου απέρριψε μία
πρόταση από την Κύπρο δείχνει ότι, λογικά, οι δύο πλευρές θα συμφωνήσουν και
για τη νέα περίοδο.

Στην Κρήτη πάει σήμερα ο Τζων Κόρφας, οικογενειακώς, προκειμένου να συζητήσει
με τη διοίκηση του Ηρακλείου το θέμα της συνεργασίας τους. Στο μεταξύ πρόταση
25 εκατομμυρίων στον Αρίωνα έκανε το Ηράκλειο για τον νεαρό (21 ετών) πλέι
μέικερ Χρήστο Χαρίση. Όσον αφορά τον διακαή πόθο του Γιώργου Καλαφατάκη, τον
Πάνο Παναγιωταράκο, θεωρείται δύσκολο να αποκτηθεί, αφού η κρητική ομάδα δεν
τα βρίσκει στο οικονομικό με τους Αμπελοκήπους.

Την Πέμπτη, εκπρόσωποι του Σπόρτιγκ θα συναντηθούν με τη δικηγόρο του Αχιλλέα
Δεμέναγα, προκειμένου να της δώσουν την ελευθέρας του παίκτη. 
Στο μεταξύ, συνεχίζονται οι επαφές με τον Βαγγέλη Δευτεραίο, προκειμένου να
υπογράψει το πρώτο του συμβόλαιο, αν και ο νεαρός δεν είναι ικανοποιημένος από
τις οικονομικές απολαβές που του προτείνουν.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15852O104</ED>
<ID>
ID:162453

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O10&aa=4</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Ο Τζόρνταν «μίλησε» τελευταίος
</H2>
Ο ΤΖΟΡΝΤΑΝ έκανε τη διαφορά και το Σικάγο άνοιξε το σκορ επί της Γιούτα στους
τελικούς του ΝΒΑ. Οι Μπουλς νίκησαν 84-82, χάρη σε ένα καλάθι του Μάικλ
Τζόρνταν ταυτόχρονα με τη λήξη, κι ενώ εννέα δευτερόλεπτα νωρίτερα, η Γιούτα
είχε βρεθεί αγκαλιά με το «μπρέικ». Το σκορ ήταν 82-82, αλλά ο Καρλ Μαλόουν
αστόχησε και στις δύο ελεύθερες βολές. Ο Τζόρνταν μάζεψε το ριμπάουντ, ζήτησε
τάιμ-άουτ και στη συνέχεια είπε την τελευταία λέξη, αναγκάζοντας τους φίλους
των Μπουλς στο «Γιουνάιτεντ Σέντερ» να φωνάζουν ρυθμικά «MVP», αναφερόμενοι
στο γεγονός ότι πολυτιμότερος παίκτης αναδείχθηκε ο Μαλόουν. Ο Τζόρνταν λοιπόν
είχε 31 π., ο Πίπεν 27, ενώ όλοι οι υπόλοιποι παίκτες σημείωσαν 26! Από τη
Γιούτα, που προηγείτο στη μεγαλύτερη διάρκεια του ματς, ο Καρλ Μαλόουν είχε 23
π., 15 ριμπ.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15852O105</ED>
<ID>
ID:162467

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O10&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Ηλιοκλής (Φίλιππος) 12-11. Ταφ Γουίννερ 17. Δίδυμο 4Χ6=47. Φορκάστ
6Χ4=50.. 2η: Κάβο Μαλιάς (Ηλίας) 26-14. Ηθικός 12. Τρίτος, Έιντζελ. Δίδυμο
2Χ8=28. Φορκάστ 2Χ8=52. Σύνθετο 6Χ2=27. ΣΔ 4Χ6Χ2Χ8=177. (Διεγράφησαν οι ίπποι
4 και 9, Φλας Εν Ρέισινγκ και Σεμπάστιαν Φουσκ, αντίστοιχα). TRIO: 2Χ3Χ8=19.
TRI-CAST: 2Χ8Χ3=94.

3η: Ολγουέις Τότναμ (Καρακατσάνης) 17-11. Εθνικός Πλούτος 29. Δίδυμο 4Χ8=125.
Φορκάστ 8Χ4=167. Σύνθετο 2Χ8=58. ΣΔ 2Χ8Χ4Χ8=579.

4η: Φηγαίος (Σταύρου) 24-14. Δικέφαλος Αετός 28. Δίδυμο 1Χ4=76. Φορκάστ
4Χ1=99. Σύνθετο 8Χ4=50. ΣΔ 4Χ8Χ1Χ4=919.

5η: Μοστ Πάουερφουλ (Καραμάνογλου) 56-39. Άλμπερτ 37. Τρίτος, Λουίτζι. Δίδυμο
2Χ5=147. Φορκάστ 2Χ5=297. Σύνθετο 4Χ2=211. ΣΔ 1Χ4Χ2Χ5=1.534. TRIO: 2Χ5Χ8=400.
TRI-CAST: 2Χ5Χ8=2.293.

6η: Ντόκτορ Δε Μπεστ (Βασίλης) 35-21. Ντίσεντ 18. Δίδυμο 1Χ4=46. Φορκάστ
1Χ4=99. Σύνθετο 2Χ1=383. ΣΔ 2Χ5Χ1Χ4=1.283. (Διεγράφη ο ίππος 6, Σερ Τζωρτζ).

7η: Νοτόριους (Μπάκος) 35-18. Μπάρμπυ 25. Τρίτος, Στρονγκ Κρουζ. Δίδυμο
2Χ7=109. Φορκάστ 7Χ2=219. Σύνθετο 1Χ7=260. ΣΔ 1Χ4Χ2Χ7=676. TRIO: 1Χ2Χ7=132.
TRIO-CAST: 7Χ2Χ1=689.

8η: Άραξος (Δούκας) 37-29. Γούβελη 25. Δίδυμο 2Χ3=43. Φορκάστ 3Χ2=106. Σύνθετο
7Χ3=193. ΣΔ 2Χ7Χ2Χ3=548.

9η: Λίλα (Τσεργάς) 39-19. Κηπ Δε Οθ 20 Δίδυμο 2Χ6=76. Φορκάστ 6Χ2=131. Σύνθετο
3Χ6=131. ΣΔ 2Χ3Χ2Χ6=391.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15852O106</ED>
<ID>
ID:162477

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O10&aa=6</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΠΑΡΑΚΑΜΠΤΕΙ ΤΟΝ ΜΑΝΑΤΖΕΡ ΤΟΥ ΠΑΙΚΤΗ
</H5><H2>Διαφωνία με Ρίβερς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΝΕΑ ΔΙΑΦΩΝΙΑ στο θέμα Ολυμπιακού - Ρίβερς. Οι εκπρόσωποι των «ερυθρολεύκων»,
σε συνομιλία που είχαν με τον μάνατζερ του παίκτη στην Αμερική Τομ ΜακΛάφλιν,
έπεσαν και πάλι πάνω σε... τοίχο, αφού, όπως ισχυρίζονται, ο μάνατζερ του MVP
του ευρωπαϊκού πρωταθλήματος φάνηκε ανένδοτος στο θέμα των οικονομικών
απαιτήσεων ζητώντας (2,5 εκατ. δολάρια τον πρώτο χρόνο και 3 τον δεύτερο) αλλά
έκανε σκόντο μία χρονιά, λέγοντας ότι ο παίκτης του μπορεί αντί για τρία να
υπογράψει δύο χρόνων συμβόλαιο! Εδώ, βέβαια, οι πρωταθλητές Ευρώπης έχουν ένα
ατού, αφού του πρότειναν συμβόλαιο δύο χρόνων με την οψιόν να είναι δική τους
τη δεύτερη χρονιά (1,2 και 1,3 εκατ. δολάρια τα ποσά που του δίνουν, που
φτάνουν πολύ παραπάνω με τις εφορίες που θα πληρωθούν, αυτοκίνητα κ.λπ.).

Η «ΟΜΑΔΑ» μίλησε και με τον μάνατζερ του παίκτη Τομ ΜακΛάφλιν, ο οποίος
τόνισε: «Η πρότασή μας δεν είναι ακριβώς έτσι. Ο Ολυμπιακός τη γνωρίζει και
περιμένουμε την τελική του απάντηση. Προσφορές υπάρχουν και από άλλες ομάδες,
όμως δεν μπορώ να σας αποκαλύψω ποιες είναι αυτές ούτε και αν είναι κάποιες
από την Ελλάδα εκτός του Ολυμπιακού. Ο παίκτης πάντως θέλει να μείνει».

Όσο για τον ίδιο τον Ντέιβιντ, χθες ήρθε στην Ελλάδα και να τι λέει για το
θέμα του: «Νομίζω ότι μπορούμε να τα βρούμε με τον Ολυμπιακό. Εγώ δεν θα ήθελα
να κάνω κανένα σχόλιο για τις οικονομικές απολαβές του συμβολαίου μου ή για τη
χρονική διάρκειά του. Προτάσεις σίγουρα υπάρχουν και από αλλού, αλλά είναι
γνωστή η επιθυμία μου να συνεχίσω στην ομάδα» είπε χθες ο Ρίβερς που επέστρεψε
στην Ελλάδα οικογενειακώς.

Οι «ερυθρόλευκοι», πάντως, βλέποντας ότι ο Αμερικανός μάνατζερ του παίκτη
βρίσκεται μακριά από την ευρωπαϊκή πραγματικότητα, σκοπεύουν να μιλήσουν από
σήμερα κατ' ιδίαν με τον παίκτη.

Όσον αφορά τον Ντούσαν Βούκσεβιτς, περιμένουν απάντηση από τον Απόλλωνα, ενώ
στα ανταλλάγματα που δίνουν περιλαμβάνονται τέσσερις παίκτες που ανήκουν στον
Ολυμπιακό είτε που είναι ελεύθεροι (για παράδειγμα, ακούστηκε το όνομα του Ποδαρά).

Από την πλευρά του, ο Απόλλωνας δεν κάνει βιαστικές κινήσεις και
χαρακτηριστική είναι η δήλωση του προέδρου Σπύρου Γαλάνη: «Το βασικό μας
μέλημα είναι να μην αποδυναμωθεί η ομάδα και ο Απόλλωνας δεν βιάζεται για
κάποια μεταγραφική κίνηση. Θέλει να έχει καλές σχέσεις με όλα τα σωματεία,
αλλά θα κοιτάξει πάνω απ' όλα το συμφέρον του»..

Μάλιστα, το ΤΑΚ εξέδωσε χθες και ανακοίνωση στην οποία μεταξύ άλλων αναφέρει:

«Ο Απόλλων τη νέα χρονιά θα παρουσιαστεί πιο δυνατός και όχι αποδυναμωμένος.
Το γεγονός ότι τα μεγάλα σωματεία έχουν στο στόχαστρο παίκτες μας μάς
κολακεύει και αποδεικνύει την αξία του συλλόγου μας και τη σοβαρή δουλειά που
κάνουμε. Όμως, σε συνεργασία με τον προπονητή μας, θα συζητήσουμε κάθε σοβαρή προσφορά».

Χθες στο συμβούλιο του συλλόγου παρέστη και ο Κώστας Διαμαντόπουλος που θα
ενημερωνόταν και για τις προτάσεις που υπάρχουν.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15852O111</ED>
<ID>
ID:162350

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O11&aa=1</URL></REF>


Article

<CATEGORY>vin10</CATEGORY>

 <H2>Δεν συμφωνεί με Μυριούνη στο οικονομικό
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΟΣΟΙ πίστευαν ότι η υπόθεση Μυριούνη ήταν εύκολη, μάλλον γελάστηκαν (οικτρά)
χθες, αφού οι δύο πλευρές δεν τα βρήκαν. Μπορεί κανείς από τους δύο να μην
έκανε λόγο για ρήξη ή έστω για διάσταση απόψεων, όμως από τα συμφραζόμενα και
τα... αναμασήματα κάτι τέτοιο φαίνεται πως υπάρχει. Ο Παναθηναϊκός, όπως
δηλώνουν οι παράγοντές του, έκανε πρόταση στον Μυριούνη που ισοσκελίζει τις
αποδοχές του διεθνούς φόργουορντ, με αυτές των Οικονόμου - Αλβέρτη με τους
οποίους είναι «σειρά» του και πέρυσι πήραν ύστερα από πρωτοβουλία του Παύλου
Γιαννακόπουλου αύξηση. Οι «πράσινοι» τονίζουν ότι στο πλαίσιο αυτό πρότειναν
χωρίς να έχουν υποχρέωση την αντίστοιχη αύξηση (δηλαδή περί τα 75 εκατ. που
μαζί με τα πριμ φθάνουν τα 100 εκατ. ετησίως) και έπεσαν από τα... σύννεφα
όταν η πλευρά του παίκτη δεν είπε το αναμενόμενο γι' αυτούς «ναι». Σύμφωνα
μάλιστα με πληροφορίες από το ΤΑΚ, οι «πράσινοι» έκπληκτοι από την εξέλιξη του
θέματος, έβγαλαν από το συρτάρι επιταγή 100 εκατ. δρχ που έχουν ως εγγύηση για
δέσμευση του παίκτη προς τον ΠΑΟ, ενώ σχεδιάζουν να καταθέσουν το συμβόλαιο
μονομερώς με τις προβλεπόμενες αποδοχές (περίπου 40 εκατ.) αντί της προσφοράς
που του έκαναν, αν δεν απαντήσει θετικά. Από την άλλη; Τηρείται σιγήν ιχθύος.
Ο εκπρόσωπος του παίκτη, Γιάννης Τάρκας (καθώς ο Μυριούνης δεν παραβρέθηκε),
τόνισε πως δεν έγινε συγκεκριμένη προσφορά και ότι το ποσόν που συζητήθηκε
απέχει από αυτό που υποστηρίζει ο ΠΑΟ πως πρότεινε, ενώ συμπλήρωσε ότι
ενδεχομένως θα γίνει νέα συνάντηση. Συνάντηση πάντως για τον Τζαννή
Σταυρακόπουλο δεν έγινε. Η δικαιολογία που δόθηκε ήταν ότι δεν προλάβαν οι δύο
πλευρές και τονίστηκε πως σήμερα ή αύριο θα υπάρξει ραντεβού.

*** Στο θέμα προπονητή δεν σημειώθηκε καμιά εξέλιξη. Ο Ιωαννίδης επέστρεψε
στην Ελλάδα και ο Παναθηναϊκός συνεχίζει να περιμένει τις αποφάσεις του. Μέχρι
πότε; Όπως λέγεται το τέλος της εβδομάδας θα βρει τους «πράσινους» με τον νέο
τους προπονητή, καθώς έως το Σαββατοκύριακο θα προβούν σε σχετική ανακοίνωση.

*** Μια νέα ξαφνική ­ όχι όμως δυσάρεστη ­ αναμονή (εκ του μακρόθεν) προέκυψε
για τον Παναθηναϊκό. Η πληροφορία ότι ο Αντουάν Ριγκοντό δεν έχει ακόμη
υπογράψει στην Κίντερ Μπολόνια, έφθασε και στα «αυτιά» του ΠΑΟ, ο οποίος
περιμένει και ελπίζει σε «ναυάγιο» της μεταγραφής. Οι φήμες λένε πως ο Γάλλος
ενώ είχε (ως γνωστόν) συμφωνήσει για τρία χρόνια, οι Ιταλοί του παρουσίασαν
μονοετές συμβόλαιο και ο Ριγκοντό δυστροπεί. Πολλές ελπίδες δεν υπάρχουν,
καθώς 
η Κίντερ μπορεί να αλλάξει πλεύση εκτός αν μετά την απόκτηση του Ντανίλοβιτς
(6 εκατ. δολ. για τρία χρόνια) δημιουργείται οικονομικό άνοιγμα στο 
ταμείο της. Στον ΠΑΟ δήλωσαν πως γνωρίζουν το θέμα, 
αλλά δεν θα κινητοποιηθούν. «Απλά το παρακολουθούμε», 
απάντησαν χαρακτηριστικά.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15852O112</ED>
<ID>
ID:162395

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O11&aa=2</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Αντίο σε Σάκοτα και χορηγό
</H2>
ΑΛΛΑΖΕΙ σελίδα το Περιστέρι έπειτα από τις τελευταίες εξελίξεις στον
διοικητικό και τεχνικό τομέα. Ο Ντράγκαν Σάκοτα αποτελεί ουσιαστικά παρελθόν
για το «τιμόνι» της ομάδας, ύστερα από την παραίτηση του Ανδρέα Κορασίδη από
τη θέση του χορηγού. Ο κ. Κορασίδης αναμένεται να ανακοινώσει απόψε στη
διοίκηση του Περιστερίου την απόφασή του να σταματήσει η συνεργασία τους με
την ιδιότητα του χορηγού και είναι διατεθειμένος να βοηθήσει την ομάδα
διαφημίζοντας την εταιρεία του στις φανέλες των παικτών. Τι σημαίνει αυτό;
Μείωση της τάξεως περίπου του 40% των αποδοχών του Σέρβου προπονητή, αφού οι
οικονομικές δυνατότητες του Περιστερίου θα είναι μειωμένες κατά τη νέα
αγωνιστική περίοδο. «Το Περιστέρι δεν μπορεί να δώσει περισσότερα από 35 με 40
εκατομμύρια δραχμές για προπονητή», υποστήριζε χθες, μετά τις τελευταίες
εξελίξεις, ο πρόεδρος του ΤΑΚ, Πλούταρχος Βυλλιώτης.

Ο Σάκοτα έφτασε χθες το βράδυ στην Αθήνα και ενημερώθηκε για τις τελευταίες
εξελίξεις, όμως οι τελευταίες πληροφορίες αναφέρουν ότι έχει ενδιαφερθεί για
τον Σέρβο προπονητή η Μπένετον.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15852O113</ED>
<ID>
ID:162429

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Τι ζητάει ο Σκάιλς
</H2>
ΘΕΣΣΑΛΟΝΙΚΗ

ΜΕ ΤΟ ΑΚΟΥΣΤΙΚΟ στο χέρι περιμένει ο Απόστολος Αλεξόπουλος την απάντηση του
Σκοτ Σκάιλς, για το αν θα παραμείνει στην τεχνική ηγεσία του ΠΑΟΚ ή όχι. Η
πρόταση που έκανε ο χορηγός του ΤΑΚ ΠΑΟΚ στον Αμερικανό προπονητή είναι πολύ
δελεαστική (1 δισ. για τρία χρόνια) και οικονομικά ικανοποιεί τον Σκάιλς, ο
οποίος μέχρι το τέλος της εβδομάδας θα ενημερώσει τον Αλεξόπουλο αν την
αποδέχεται. Χθες, ο Σκοτ Σκάιλς είχε δίωρη συνομιλία με τον μάνατζέρ του στην
Ελλάδα και του εξηγούσε τους όρους ­ πέραν του οικονομικού­ που θέτει για να
πει το «ναι» και έχουν να κάνουν κυρίως με γηπεδικές εγκαταστάσεις, έμψυχο
υλικό, επαγγελματική λειτουργία, καλύτερη οργάνωση.

Εκτός του θέματος Σκάιλς, ο Ρεντζιάς δεν έχει συμφωνήσει ακόμη και περιμένει
νέα πρόταση του ΠΑΟΚ, οι Μπουντούρης - Μαματζιόλας, αν και δεσμεύονται με
συμβόλαια αξιώνουν επαναδιαπραγμάτευση των αποδοχών τους, ο Γιαννούλης
πολιορκείται από ομάδες της Αθήνας, που του υπόσχονται πολλά εκατομμύρια και ο
Μπαλογιάννης δεν ικανοποιήθηκε από την προσφορά που του έγινε για ανανέωση του
συμβολαίου του (80 εκατ. δρχ. για τρία χρόνια). 
<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15852O114</ED>
<ID>
ID:162454

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O11&aa=4</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>Στον «αέρα» το ταξίδι
</H2>
ΣΤΟΝ «αέρα» είναι το ταξίδι της Εθνικής ομάδας στο Ισραήλ, αφού το ένα από τα
δύο φιλικά εντάσσεται στο πλαίσιο του εορτασμού της «Ημέρας της Ιερουσαλήμ»
(εθνική εορτή) και το ελληνικό υπουργείο Εξωτερικών δεν θέλει να εμπλακεί η
χώρα μας σ' αυτό. Το πρόβλημα εντοπίζεται κυρίως στο αυριανό παιχνίδι στην
Ιερουσαλήμ (το δεύτερο είναι προγραμματισμένο την Πέμπτη στη Χάιφα). Ο κ.
Γιώργος Βασιλακόπουλος είχε επικοινωνία με τον υφυπουργό Εξωτερικών κ. Γιάννο
Κρανιδιώτη, ενώ αργά χθες το βράδυ η οδηγία του υπουργείου προς την ΕΟΚ
σημείωνε πως «καλό θα ήταν να μη λάβει μέρος η χώρα μας σ' αυτές τις
εκδηλώσεις». Το θέμα ανακινήθηκε από την ελληνική πρεσβεία στο Τελ Αβίβ που
ενημέρωσε το υπουργείο Εξωτερικών και στη συνέχεια έγινε η γνωστοποίηση στην
ΕΟΚ. Οριστική απόφαση θα ληφθεί σήμερα το πρωί (η αναχώρηση της Εθνικής είναι
προγραμματισμένη για τις 19.25) και το ταξίδι θα πραγματοποιηθεί στην
περίπτωση που οι Ισραηλινοί δεχθούν να αλλάξουν τον τόπο διεξαγωγής του
αυριανού αγώνα. Πάντως, η ισραηλινή ομοσπονδία επικαλέστηκε το γεγονός ότι
έχει διαθέσει όλα τα εισιτήρια του αυριανού αγώνα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15852O115</ED>
<ID>
ID:162468

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΑΓΙΔΕΣ
</H5><H2>«Σαλόνια» μόνο στα λόγια
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Ηρεμούν σιγά σιγά οι οπαδοί Πανιωνίου, Προοδευτικής και Εθνικού και αυτό ήταν αναμενόμενο.

*** Αν οι αγαπημένες τους ομάδες δεν ενισχυθούν σοβαρά, ενδέχεται τα
«σαλόνια» να μείνουν στα όνειρα και στην ουσία ν' αποδειχτούν ένας διάδρομος
με «πίσω πόρτα».

*** Αυτές τις ώρες, καλή είναι η συσπείρωση γύρω από ομάδες οι οποίες
ποτέ δεν θεωρούνταν πλούσιες ή ισχυρές.

*** Όμως, το ζητούμενο δεν είναι ούτε για γιορτή ούτε για παρατεταμένη διασκέδαση...

*** Πάμε να δούμε πρώτα τον Πανιώνιο, που είναι σωματείο του περασμένου
αιώνα, με φανατικό κοινό, δυναμική Πλατεία και ένα δημοτικό συμβούλιο που
δείχνει να πονάει την προσπάθεια.

*** Λίγο αν ενισχυθεί η ομάδα της Νέας Σμύρνης και δεν επαναληφθούν
λάθη παρελθόντος, κανένα έως ελάχιστο πρόβλημα.

*** Μην ξεχνάμε, υπάρχει και ο Άγιος Ανδρέας «μεσοτοιχία» στο γήπεδο,
όλο και θα κοιτάξει να βοηθήσει...

*** Ο Εθνικός, σύμφωνα με τις πρώτες πληροφορίες, θα κοιτάξει να
«νοικοκυρευτεί» και να ισχυροποιηθεί με δικές του δυνάμεις.

*** Θα τα καταφέρει;

*** Θα ήταν οδυνηρό για τους οπαδούς του, να μάθουν κάποια στιγμή ότι
άλλες ΠΑΕ ισχυρότερες, τον φροντίζουν με τη μορφή ελεημοσύνης.

*** Και πάντως, η υπερήφανη πολιτική στον Εθνικό θα μετρούσε πολύ στο μέλλον.

*** Κυρίως λόγω της 77χρονης ιστορίας του, ως λαμπρού συλλόγου, σε όλα
τα σπορ.

*** Η Προοδευτική αποτελεί το ερωτηματικό και σίγουρα είναι η
νεοφώτιστη ομάδα που θα πρέπει να βάλει σε τάξη πολλά πράγματα.

*** Πρώτα, την έδρα της. Το γηπεδάκι της Νίκαιας, εντελώς ακατάλληλο,
είναι αστείο να φιλοξενήσει στο νέο πρωτάθλημα άσους εκατοντάδων εκατομμυρίων.

*** Άσε που λόγω έλλειψης πάρκινγκ δεν προστατεύονται ούτε τα αυτοκίνητα...

*** Ακολούθως, η ηγεσία της ΠΑΕ να προτείνει χέρι φιλίας σε όλους
ανεξαιρέτως τους αντιπάλους στην πρώτη κατηγορία.

*** Και στον γείτονα Ιωνικό...

*** Έχει σημασία να ξεχαστεί τώρα το «αμαρτωλό» παρελθόν.

Κάποιοι θα κάθονται!

Αλλά, η παρουσία των τριών ομάδων του Κέντρου τη νέα σεζόν, ιδού που
δημιουργεί υπερβολική «συμφόρηση» στο πρωτάθλημα.

*** Εννιά ομάδες στην περιοχή πρωτευούσης, μόλις δύο στη Θεσσαλονίκη,
τρεις στην Πελοπόννησο.

*** Μένουν τέσσερις θέσεις για την υπόλοιπη Ελλάδα!

*** Το πρόβλημα είναι ορατό (για την... υπόλοιπη Ελλάδα).

*** Να δούμε τον φιλόδοξο ΠΑΟΚ. Και τον... Ρονάλντο να φέρει στην
Τούμπα ο Μπατατούδης και παράλληλα τον Ματίας Ζάμερ ώστε να «δέσει» την άμυνα,
πρωτάθλημα δύσκολα θα κερδίσει.

*** Πόσα παιγνίδια θα δώσει (ο ΠΑΟΚ) στη Θεσσαλονίκη; Μόλις 18. Δηλαδή
17 στην Τούμπα και ένα στο Καυταντζόγλειο...

*** Πόσα ματς θα παίξει μακριά από την περιοχή του ο πρωταθλητής
Ολυμπιακός; εννιά! Τα 25 κοντά στο κοινό του.

*** Προσθέστε την αγωνία των συχνών μετακινήσεων με τα αεροπλάνα, την
κόπωση σε μακρινά οδικά ταξίδια, όλα αυτά μας δίνουν αναμενόμενη μιζέρια της
περιφέρειας και σύντομα θα το ζήσουμε.

Τώρα είναι όλα πιθανά...

Όσο θέλει εκείνος ­ τελικά ­ θα μένει στην ΠΑΕ ΑΕΚ να ψάχνει με τον δικό του
τρόπο το καλό μέλλον της εν λόγω ποδοσφαιρικής εταιρείας. Μιχάλης Τροχανάς.

*** Τι άλλο θα μπορούσε να δηλώσει ώστε να μπορέσει να πείσει και τους
τελευταίους που τον υπομένουν;

*** «Τέλος Ιουνίου θα φύγω, αλλά μπορεί να μείνω ώς τις 5 Αυγούστου».

*** Είναι πολύ πιθανό οι ημερομηνίες ­ ας παίζουν γροθιές... ­ να
αφορούν το τρέχον έτος!

*** Η ΠΑΕ ΑΕΚ να δείτε που θα διανύσει το «μισό» καλοκαίρι χωρίς να
έχει βγει από τα αδιέξοδά της.

*** Μέχρι ο Ραβούσης απλήρωτος έφυγε ­ όπως δημοσιεύτηκε ­ και πάλι
καλά που η ΠΑΕ έχει απέναντί της τον μετριοπαθή Ραβούση, που αγαπάει τη φανέλα
και σέβεται την ιστορία.

*** Σκέφτεστε να υπήρχαν τίποτε εξώδικα σήμερα, δεδομένου ότι δεν
μιλάμε για εκατό ή διακόσια χιλιόδραχμα.

*** Ο Πέτρος, αν και «μαθητής», είχε μισθό αποφοίτου και αυτό ήταν
απόλυτα δίκαιο, αφού αποδείχτηκε στην πορεία «αριστούχος».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15852O121</ED>
<ID>
ID:162351

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Απορία του επισκέπτη
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Ο ΕΠΙΣΚΕΠΤΗΣ στα γραφεία μας, που φαίνεται ότι δεν ήξερε λεπτομέρειες για τα
ποδοσφαιρικά μας πράγματα, είδε στην οθόνη της τηλεόρασης εισβολή ατόμων με
πολιτική περιβολή στο τερέν του Εθνικού Σταδίου Αγρινίου, αστυνομικούς να
προσπαθούν να επιβάλουν την τάξη, τον διαιτητή να τρέχει από εδώ και από εκεί
και τους βοηθούς διαιτητή στη σέντρα.

­ Τι συμβαίνει, χάνει ο Παναιτωλικός; ρώτησε.

­ Όχι, προηγείται 3-0.

­ Καλά, οι Αγρινιώτες δεν θέλουν να νικήσει η ομάδα τους; απόρησε ο επισκέπτης.

Πώς να του εξηγήσεις ότι οι Αγρινιώτες δεν χώνεψαν την ήττα της ομάδας τους με
2-0 την περασμένη εβδομάδα στο Άργος και αντέδρασαν βίαια όταν άκουσαν στο
ραδιόφωνο ότι προηγείται η Προοδευτική στη Δράμα και ο Εθνικός 2-0 επί του
Απόλλωνα Καλαμαριάς και ότι όλα αυτά σημαίνουν παραμονή του Παναιτωλικού στη
Β' Εθνική;

Δεν αποκλείεται να χρεώνουν και αδράνεια στη διοίκηση του Παναιτωλικού, που
άφησε στην τύχη την αναμέτρηση στο Άργος, ενώ οι αντίπαλοι μνηστήρες για τα
εισιτήρια Α' Εθνικής αποδείχθηκαν πιο δυνατοί.

Έτσι γίνεται στο περίεργο ποδόσφαιρο που παίζεται στην Ελλάδα. Αγανακτούν οι
Αγρινιώτες, εισβάλλουν στο τερέν και διακόπτουν στο 76' τον αγώνα Παναιτωλικού
- Πανελευσινιακού. Το αν συνεχίζεται αργότερα και ολοκληρώνεται, είναι λεπτομέρεια.

Θυμάστε τι έγινε στο φινάλε του Πρωταθλήματος Α' Εθνικής, όπου στο Καραϊσκάκη
εισέβαλαν οπαδοί του πρωταθλητή Ολυμπιακού στο ματς με την Καβάλα και στην
Τούμπα φίλοι του ΠΑΟΚ στον αγώνα με την Καστοριά. Βιάζονταν να πανηγυρίσουν
και διέκοψαν προσωρινά τους αγώνες. Εικόνες αταίριαστες σε σοβαρό ποδόσφαιρο.

Εισβολή στο τερέν, στη χαρά και στην πίκρα. Η μπάλα στη γωνία. Ερείπια.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15852O122</ED>
<ID>
ID:162396

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O12&aa=2</URL></REF>


Article

<CATEGORY>vin10</CATEGORY>

 <H2>Τώρα έχει δική του ομάδα
</H2>
ΜΟΝΟ οι φίλοι του αγωνιστικού αυτοκινήτου θα αναγνωρίσουν τους δύο κυρίους που
έχουν στο μέσον τον διάσημο ποδοσφαιριστή Ρονάλντο. Αριστερά, ο βετεράνος
πιλότος ­ τρεις φορές παγκόσμιος πρωταθλητής Φόρμουλα 1 ­ Τζακ Στιούαρτ,
Βρετανός και δεξιά ο Βραζιλιάνος Ρούμπεν Μπαριτσέλο, που τρέχει για λογαριασμό
της ομάδας του Στιούαρτ. Το στιγμιότυπο από τον τελευταίο αγώνα του παγκοσμίου
πρωταθλήματος στη Βαρκελώνη.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15852O123</ED>
<ID>
ID:162430

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O12&aa=3</URL></REF>


Article

<CATEGORY>vin10</CATEGORY>

 <H2>«Σφίγγα» στο αεροδρόμιο
</H2>
Στην αρχή ήταν από σοβαρός έως «κακοδιάθετος», όμως, σύντομα χαμογέλασε και
ήταν άνετος με τους εκπροσώπους του Τύπου που τον περίμεναν στο αεροδρόμιο, ο
Γιάννης Ιωαννίδης. Όπως αναμενόταν, είδηση από το στόμα του δεν βγήκε, ούτε
καν άφησε να εννοηθούν κάποια πράγματα για την ΑΕΚ (κυρίως) και μετά τα λοιπά
που απασχόλησαν το φίλαθλο κοινό του Παναθηναϊκού... Ο Γιάννης Ιωαννίδης χθες
ήταν αυτός τον οποίο αναγνωρίζουν όσοι τον έχουν μάθει καλά: «σφίγγα».
Παίζοντας μάλιστα την όποια πίεση του ασκήθηκε, στα δάχτυλα του χεριού του...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15852O124</ED>
<ID>
ID:162455

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O12&aa=4</URL></REF>


Article

<CATEGORY>vin10</CATEGORY>

 <H2>Το Ηράκλειο φιλοξενεί όμιλο Ευρώπης
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ΠΡΩΤΑΘΛΗΤΡΙΑ Ελλάδας, ομάδα του Ηρακλείου θα φιλοξενήσει τον 6ο προκριματικό
όμιλο του κυπέλλου πρωταθλητριών Ευρώπης στο διάστημα 10-12 Οκτωβρίου. Σύμφωνα
με τις ανακοινώσεις της διοργανώτριας αρχής στον όμιλο του Ηρακλείου, εκτός
από την πρωταθλήτρια Ελλάδας θα συμμετάσχουν ομάδες από Ρωσία, Πορογαλία,
Ιταλία, Ουγγαρία, Σλοβακία, Τουρκία και FYROM. Στο πανευρωπαϊκο κύπελλο θα
συμμετάσχει και το Περιστέρι στον 5ο όμιλο της Γαλλίας, στο διάστημα 3-5
Οκτωβρίου. Θα συμμετάσχουν εκεί ομάδες από Γαλλία, Ισλανδία, Τσεχία, Αυστρία,
Πορτογαλία, Λουξεμβούργο και Ελβετία.

Σε περίπτωση αποχώρησης κάποιου αλλοδαπού σωματείου πολύ πιθανή είναι η
συμμετοχή και της ΔΕΗ Μακ. - Θράκης.

* Ολοκληρώθηκαν την Κυριακή τα μπαράζ ανόδου από την Β' στη Α' τοπική
κατηγορία Αττικής. Τις δύο προνομιούχες θέσεις κατέλαβαν οι Άγιοι Ανάργυροι
και ο Ασπρόπυργος. Η τελική βαθμολογία έχει ως εξής: 1) Αγ. Ανάργυροι 8 βαθμοί
(26 πόντοι), 2) Ασπρόπυργος 7 (21,5), 3) Κηφισιά 6 (22,5), 4) Αγ. Δημήτριος 5
(19,5), 5) Μεταμόρφωση 4 (18,5), 6) ΚΕΟ 0 (12).

*Η θεαματική παρτίδα που ακολουθεί παίχθηκε στο πρόσφατο πρωτάθλημα Ελλάδας
της Α' Εθνικής Κατηγορίας. Η ανάλυση ανήκει στο νικητή.

Ιλαντζής - Μπρίμπος (Κύδων - ΕΣΘ)

1. ε4 η6 2. δ4 Αη7 3. Αγ4 δ6 4. Βζ3 ε6 5. Αε3 Ιε7 6. Ιγ3 γ6 7. θ4 θ5 8. Ιθ3 δ5
9. Αβ3 0-0 10. 0-0-0 β5 11. ε5 ζ6 12. ε: ζ6 Α: ζ6 13. Βη3 Ρθ7 14. Αη5 Αη7 (αν
14... Ιζ5 τότε 15. Α: ζ6 Ι: η3 16. Α: δ8 Ι: θ1 17. Αε7 Πε8 18. Αη5 με σαφή
υπεροχή του λευκού) 15. Ιζ4 Ιζ5 16. Βδ3 Αζ6 17. Ρβ1 α5 (αν 17... Α: η5 18. θ:
η5 Β: η5 19. Ι: θ5! η: θ5 20. η4! Β: η4 21. Πδη1+-) 18. α4 β4 19. Ιγε2 Πα7 [αν
19... Αα6 τότε 20. Βζ3 Πα7 (με ιδέα 21. Ι: θ5 η: θ5 22. Β: θ5+ Ρη8 άπειρο) και
τώρα: 21. Ι: η6! Ρ: η6 22. Β: θ5+!! Ρ: θ5 23. Ιζ4+ Ρη4 24. ζ3+ Ρη3 25. Πδζ1 Α:
η5 26. Ιθ5 ματ ή 25. Πθ3+ Ρζ2 26. Πδ2+ Ρε1 (ή 26... Ρε3 27. Ιδ5++ ματ, με τα
δυο κομμάτια του λευκού να δίνουν σαχ όντας υπό απειλή!) 27. Ργ1! (με ιδέα Πθ1
ματ) Α: η5 28. Πθ1+ Αζ1 29. Πε2 ματ!] 20. Βζ3 (ετοιμάζοντας, ως απειλή, την
προηγούμενη βαριάντα) Ιη7 21. γ3 ε5 22. δ: ε5 Α: η5 23. θ: η5 Β: η5 24. Βε3
Αζ5+ (αν 24... Πβ7? τότε 25. Ι: θ5! Β: ε3 26. Ιζ6++ ματ!) 25. Ρα2 Βε7 26. ζ3
Ρη8 27. η4! Αε6 (27... θ: η4 28. ζ: η4 Α: η4 29. Π: θ8+! Ρζ7 30. Π: ζ8+ Ρ: ζ8
31. Ι: η6+ ή 30.. Β: ζ8 31. Β: α7+-) 28. η: θ5 η: θ5 29. ε6! Αε8 30. Πδη1 Ια6
31. Ι: θ5 Α: θ5 32. Π: θ5 Πε8 33. Αγ2 Ιγ5 34. Πθ8+! και τα μαύρα εγκατέλειψαν
(34.. Ρθ8 35. Βθ6+ Ρη8 36. Βθ7+ Ρζ8 37. Βθ8 ματ)

* Ο 5ος γύρος του τουρνουά συνεργασίας Καλλιθέας - Ικαρίας πραγματοποιείται
σήμερα με τις εξής συναντήσεις: Δημητριάδης - Μαυρογιάννης, Ανάγνου - Μανάι,
Μπαρμπαγιάννης - Εμμανουηλίδης, Κανελλόπουλος - Κουκουφίκης, Λογοθέτης -
Γερούκαλης, Καραμαγκιόλας - Μαριανίδης, Μπόλης - Κατσιμίχας, Αραμπογλίδης -
Οράν, Γεωργουλάκης - Μαρτέν, Λαμπρόπουλος - Βασιλειάδης, Αγιωργίτης -
Σακελλαρίδης, Ευκαρπίδης - Κούλης, Ιωαννίδης bye.

Στον άλλο όμιλο την Κυριακή έγινε ο 4ος γύρος: Μανάι - Ζαμίτ 1-0, Νανόπουλος -
Μαριανίδης 1-0, Νίνι - Βασιλείου 1-0, Λένχερτ - Συρανίδης 1-0, Γερούκαλης -
Χαντάτ 0-1, Λογοθέτης - Παναγόπουλος 0,5-0,5, Ρουμελιώτης - Κοντσέτι 0-1,
Χόρτης - Καπαγιαννίδης 0,5-0,5, Ζαρούφης - Θεοδωρίδης 1-0, Ανδρεάδης - Βλάχος
0-1 κ.ά. Στη βαθμολογία προηγούνται οι Μανάι, Νανόπουλος και Νίνι με 3,5
βαθμούς και ακολουθούν οι Ζαμίτ, Κοντσέτι, Λένχερτ, Ευθυμάκης, Χαντάτ με 3.
Συμμετέχουν 40 σκακιστές.

*Από το τουρνουά της Μαδρίτης είναι η παρτίδα που ακολουθεί.

Πίκετ (2.640) - Ιλέσκας (2.635), 8ος γύρος

1. δ4 δ5 2. γ4 γ6 3. Ιζ3 Ιζ6 4. Ιγ3 ε6 5. ε3 Ιβδ7 6. Αδ3 δ: γ4 7. Α: γ4 β5 8.
Αδ3 Αβ7 9. 0-0 β4 10. Ιε4 γ5 11. Ι: ζ6+ η: ζ6 12. Βε2 Πη8 13. ε4 γ: δ4 14. Ι:
δ4 Αγ5 15. Ιβ3 Αδ6 16. Πδ1 Βγ7 17. η3 Ιε5 18. Αε3 Ι: δ3 19. Β: δ3 Πδ8 20. Παγ1
Ββ8 21. Ββ5+ Ρε7 22. Αγ5 Α: γ5 23. Β: γ5+ Πδ6 24. Π: δ6 Β: δ6 25. Β: α7 1-0

*Η ΤΕΣΣΘ-Χ προκηρύσσει τους αγώνες της προκριματικής φάσης του διασυλογικού
πρωταθλήματος Ελλάδας παμπαίδων (έως 12 ετών). Οι αγώνες θα γίνουν στο
εντευκτήριο του ΠΑΣ ΔΕΗ καθημερινά από το Σάββατο 14/6 έως την Τρίτη 17/6. Οι
αγώνες θα ξεκινούν στις 17.00. Την Κυριακή θα παιχθεί και πρωινός γύρος από
τις 10.00. Η κλήρωση του 1ου γύρου θα γίνει στις 10/6, τελευταία μέρα δηλώσεων συμμετοχής.

Οι δύο τελευταίοι γύροι του αντίστοιχου πρωταθλήματος παίδων μεταφέρονται για
το Σαββατοκύριακο 21-22/6 λόγω των μαθητικών εξετάσεων.

*Κλειστό διεθνές τουρνουά θα διοργανωθεί στη Σάμο από τις 14 έως τις 28
Σεπτεμβρίου. Θα συμμετάσχουν 14 παίκτες, οι Κοτρωνιάς, Γ. Νικολαΐδης,
Μιλαντίνοβιτς, Άγκνος, Κρ. Γκεοργκίεβ, Μουτούσης, Τσέλα, Μπανίκας,
Λυριντζάκης, Τ. Πανταβός, Σκαλκώτας, Ανδρ. Τζερμιαδιανός, Φρεντζάς,
Παπασταυρόπουλος. Οι αγώνες θα γίνουν στο Ηραίο Σάμου και μερικοί γύροι στο
χωριό Σπαθαραίοι. Διοργανωτές είναι ο Πολιτιστικός Σύλλογος Σπαθαραίων και ο
γνωστός μετρ Κώστας Αμέντολα.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15852O991</ED>
<ID>
ID:162358

</ID><URL>http://ta-nea.dolnet.gr/neaweb/neafile.print_unique?e=A&f=15852&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΤΖΕΡΙ ΛΙΟΥΙΣ ΕΠΙΣΤΡΕΦΕΙ ΔΡΙΜΥΤΕΡΟΣ...
</H5><H2>Μιούζικαλ στα 71!
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Ο Τζέρι Λιούις δεν κρύβει τη χαρά του που παίζει σε μιούζικαλ, στα 71 του. Και
τη δείχνει ακόμη και με τη δική του άποψη περί... φιλιού, με «θύμα» τη γυναίκα
του, Σαμ

Ζει μια από τις πιο λαμπρές στιγμές της καριέρας του. Και το ξέρει. Στα 71 του
χρόνια ο Τζέρι Λιούις, ένα από τα μεγαλύτερα κωμικά ταλέντα των τελευταίων 40
χρόνων, πραγματοποιεί ένα όνειρο ζωής, πρωταγωνιστώντας στο μιούζικαλ «Damn
Yankees», μια από τις επιτυχίες των τελευταίων χρόνων στο Μπρόντγουεϊ. Αύριο
βράδυ, ο «μαέστρος» Τζέρι, όπως τον ονομάζει ο Ρόμπιν Γουίλιαμς, ύστερα από τη
Νέα Υόρκη και τις πενήντα πόλεις στις οποίες περιόδευσε το έργο κάνει το
επόμενο κρίσιμο βήμα του: διασχίζει τον Ατλαντικό για να εμφανιστεί στο
δύσκολο βρετανικό κοινό, στο West End του Λονδίνου (στο θέατρο «Adelphi»).

Το «Damn Yankees» είναι μια μουσικοχορευτική κωμωδία με κεντρικό ήρωα τον «Mr
Applegate», έναν παθιασμένο οπαδό του μπέιζ μπολ, που πουλάει την ψυχή του
στον Διάβολο για να γίνει ο καλύτερος παίχτης του κόσμου και να βοηθήσει την
ομάδα του να νικήσει τους New York Yankees.

Ο Τζέρι Λιούις ήταν ο πιο δημοφιλής (και καλοπληρωμένος) σόουμαν μαζί με τον
Ντιν Μάρτιν στη δεκαετία του '50. Ο ιδιοφυής κωμικός, ο σκηνοθέτης, ο
παραγωγός, ο σεναριογράφος (ή συν-σεναριογράφος) 60 και πλέον κινηματογραφικών
ταινιών, ο άνθρωπος που προτάθηκε για το Νόμπελ Ειρήνης για την προσφορά του
στην Ένωση Μυϊκής Δυστροφίας (που χάρη στον Τζέρι Λιούις βρέθηκε με πάνω από
ενάμισι δισεκατομμύριο δολάρια), ο «καλύτερος κωμικός σκηνοθέτης» κατά τον
Γούντι Άλεν, «ο μοναδικός Αμερικανός σκηνοθέτης που έκανε προοδευτικές
ταινίες» κατά τον Ζαν Λικ Γκοντάρ.

Τζέρι Λιούις, ο «βασιλιάς» της γκάφας, της χαζομάρας, ο μοναδικός κωμικός που
πήρε τόσο σοβαρά τον ρόλο του ηλιθίου, εκείνος που δημιούργησε τον χαρακτήρα
του «παιδιού» στον αμερικανικό κινηματογράφο, χτυπώντας κάθε είδους
σοβαροφάνεια. Τζέρι Λιούις, ο ακούραστος «παίχτης» επί 65 χρόνια (στα πέντε
του έκανε το ντεμπούτο του). Αν και ποτέ δεν σταμάτησε να δουλεύει ­ στο
προσκήνιο ή στο παρασκήνιο ­, μια από τις τελευταίες του επιτυχίες ήταν στον
«Βασιλιά της Κωμωδίας» του Σκορτσέζε (1983), όπου συμπρωταγωνιστούσε μαζί με
τον Ρόμπερτ ντε Νίρο, ενώ ένας από τους πιο πρόσφατους κινηματογραφικούς του
ρόλους ήταν στο «Αριζόνα Ντριμ» του Κουστουρίτσα, μαζί με τους Τζόνι Ντεπ και
Φέι Νταναγουέι.

Πατέρας πέντε γιων, επτά εγγονών και μιας δισέγγονης, ο 70χρονος Τζέρι, που
διατηρείται πάντα σε φόρμα, απέκτησε τελικά την πολυπόθητη κόρη (που σήμερα
είναι 5 ετών), από την τελευταία του γυναίκα, τη Σαμ Πίτνικ, που την
παντρεύτηκε το 1982.

Ύστερα απ' όλα αυτά, πώς έγινε τελικά, σήμερα, πραγματικότητα το όνειρό του να
πρωταγωνιστήσει στο Μπρόντγουεϊ; «Μου τηλεφώνησε ο παραγωγός Μίτσελ Μάξγουελ
και μου είπε ότι ήθελε πάρα πολύ να διαβάσω το σενάριο», θυμάται ο ίδιος. «Κι
εγώ του είπα: "γιατί;". Μου είπε ότι θα ήταν ενδιαφέρον να υποδυόμουν τον
Διάβολο. Κι εγώ πάλι του είπα: "γιατί;". Κι εκείνος είπε: "γιατί τον υποδύεσαι
τα τελευταία 60 χρόνια"»...

«Δεν ήμουν σίγουρος στην αρχή, γι' αυτό πήγα στην Νέα Υόρκη να δω το σόου (που
παιζόταν με άλλον πρωταγωνιστή). Βλέποντας το όλο μωσαϊκό και μάλιστα με το
μάτι του σκηνοθέτη ήταν εκπληκτικό. Και είπα «Θεέ μου τι ευκαιρία». Ο Μίτσελ
ήθελε να μπω στο παιχνίδι αμέσως, αλλά δεν υπήρχε περίπτωση, χρειαζόμουν
τουλάχιστον τρεις μήνες. Έπρεπε να χάσω 15 κιλά, να μάθω το έργο, να μελετήσω
όλους τους ρόλους και τη μουσική. Αυτός ήταν ο μοναδικός τρόπος για να γίνει
σωστά η δουλειά. Έτσι κατέβηκε το έργο για τρεις μήνες ­ για πρώτη φορά στα
χρονικά του Μπρόντγουεϊ. Είχα όμως πάρει την έγκριση όλων των συνδικάτων, τα
οποία πείστηκαν, γιατί πίστευαν σε μένα».

Από την πρεμιέρα της η παράσταση κέρδισε τις εντυπώσεις ­ κοινού και κριτικών.
Το μαρτυρούσαν οι ατέλειωτες ουρές έξω από το θέατρο «Μαρκί», το μαρτυρούσαν
και οι εισπράξεις που ήταν ανάλογες με αυτές που είχε κάνει το ντουέτο Ντιν
Μάρτιν - Τζέρι Λιούις στο θέατρο «Παραμάουντ» το 1951.

«Το καταπληκτικό με το κοινό», λέει ο Τζέρι Λούις, «είναι ότι αντιδρά σαν να
βλέπει συναυλία των Μπιτλς. Συμμετέχουν ­ και έχω καταλάβει γιατί. Πρώτον,
γιατί το σόου και η μουσική είναι καταπληκτικά. Κι έπειτα γιατί το έργο είναι
για την αγάπη και την ελπίδα, την απογοήτευση και την εκδίκηση. Δεύτερον, ο
θίασος τα δίνει όλα για τον... γέρο του και ο γέρος λατρεύει τα νέα παιδιά. Το
κοινό τα νιώθει αυτά. Στέκονται όλοι στο τέλος και χειροκροτούν και φωνάζουν.
Καθώς βγαίνουμε το βράδυ από το θέατρο, εγώ λέω πάντα: "αυτή ήταν η καλύτερη
βραδιά που περάσαμε ποτέ"»!

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15852P011</ED>
<ID>
ID:162359

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P01&aa=1</URL></REF>


Article

<CATEGORY>vin09</CATEGORY>

 <H5>ΣΥΝΑΥΛΙΑ ΜΣΤΙΣΛΑΒ ΡΟΣΤΡΟΠΟΒΙΤΣ ΣΤΗ ΘΕΣΣΑΛΟΝΙΚΗ
</H5><H5>Ο Τζον Φόουλς στην Αθήνα
</H5><H2>Η νύχτα του «Μάγου»
</H2>
Στο πλαίσιο της Πολιτιστικής Πρωτεύουσας, η αποψινή και αυριανή
συναυλία στο Θέατρο Δάσους. Όπου ο Μστίσλαβ Ροστροπόβιτς και η Μον Μπλαν
Φιλαρμόνια οβ δε Νέισονς θα παρουσιάσουν έργα Ραχμάνιχοφ και Ντβόρζακ, υπό τη
διεύθυνση του Γιούστους Φρανζ.

ΣΚΙΤΣΟ

Σκίτσα και γελοιογραφίες του δικού μας Στάθη φιλοξενεί, από σήμερα και για μία
εβδομάδα, η Κόνιτσα. Ένα χαμόγελο με νόημα, χάρη στην έκθεση που διοργανώνει ο
Θεατρικός Οργανισμός Δωδώνη με τη συμπαράσταση των εκδόσεων «Καστανιώτη» που
κυκλοφορούν και το βιβλίο του Στάθη. Επόμενος σταθμός των σκίτσων, εντός
ολίγου, το Μέτσοβο.

ΒΙΒΛΙΟ

Το καινούργιο του ιστορικό μυθιστόρημα «Τερέζα» θα παρουσιάσει απόψε στις 8 ο
Φρέντυ Γερμανός στο βιβλιοπωλείο «Ιανός» της Θεσσαλονίκης, με την ευκαιρία της
κυκλοφορίας του βιβλίου αυτές τις ημέρες από τις εκδόσεις «Ιανός».

ΕΚΘΕΣΕΙΣ

Ηλεκτρονικά, μούλτι μίντια, κομπιούτερς, αθλητικά, εκπαίδευση και ό,τι νέο σ'
αυτά παρουσιάζεται στην έκθεση «Νέα Γενιά 2000», από σήμερα έως και τις 8 του
μήνα, στο Εκθεσιακό Κέντρο του ΟΛΠ στον Πειραιά.

*** Στην γκαλερί «Θέμα» εγκαινιάζεται η έκθεση της Πόπης Κρούσκα με τίτλο
«Εμμονές». Επιφάνειες με αποξηραμένα και στερεοποιημένα φύλλα, καρποί και άλλα
σε λευκό και μαύρο, επί της Πατριάρχου Ιωακείμ 53, στο Κολωνάκι. Μέχρι και τις
28 του Ιουνίου.

*** Ομαδική έκθεση στην Αίθουσα Τέχνης Κρεωνίδης. «Πλοίο διαρκείας η χώρα μου»
ο τίτλος που «ενώνει», στην οδό Κανάρη 24, έργα των Ακριθάκη, Αλεξίου,
Δρούγκα, Κανιάρη, Κούκο, Κυριάκη, Κυριακούλη, Lambert, Μιγάδη, Νικολαΐδη,
Πανιάρα, Πατρικαλάκι, Πριόβολου, Χαρου. Θα είναι η τελευταία έκθεση της σεζόν
για την γκαλερί και θα βρίσκεται εκεί έως τις 28 Ιουνίου.

ΘΕΑΤΡΟ

Η Εταιρεία Ελλάδος Βορείου Ελλάδος «Μαίωτρον» παρουσιάζει «Τα Εγκαίνια» του
Γιάννη Χρυσούλη, σε σκηνοθεσία και μουσική επιμέλεια Γ. Κιουρτσίδη. Παίζουν οι
Γ. Μαλλούχος, Στ. Παρχαρίδης, Μ. Αλβανού, Κ. Κατέχης. Στις 8.30 μ.μ. στον Μήνα
Θεάτρου του Δήμου Αθηναίων και αυτή η παράσταση, στο Αθηναϊκό Δημοτικό Θέατρο,
Τιμοκρέοντος 6Α, Άγ. Σώστης. Τηλ. 9344.131, με είσοδο ελεύθερη.

ΖΩΝΤΑΝΑ

Ο Λάκης Παπάς, ένας από τους πρωτοπόρους του «νέου κύματος» και του ποιοτικού
ελληνικού τραγουδιού, παίζει με την κιθάρα του και τραγουδά παλιά δικά του
κομμάτια αλλά και συνθέσεις Χατζιδάκι στο «Άσσος - Καφέ Παράσταση» (Βαλτετσίου
15 και Ιπποκράτους).

*** Τα «Ημισκούμπρια» ασκούν την τέχνη του χιπ χοπ και την εμπλουτίζουν με
γερές δόσεις χιούμορ. Αυτό ακριβώς πράττουν και επί σκηνής στον «Μύλο» της
οδού Πατησίων 384, για λίγες παραστάσεις λίγο πριν πιάσουν για τα καλά οι
ζέστες. Τηλ. 2236.236. Μαζί τους στους ίδιους τόνους και οι Goin' Through.

*** Ξεκίνησε ήδη το πολιτιστικό εξαήμερο με τίτλο «Η Καβάλα στην Αθήνα με τα
φτερά της Τέχνης και του Πολιτισμού», με τις εκδηλώσεις στο Γκάζι. Και σήμερα
στις 8 μ.μ. το θέμα είναι «Η ποίηση στην Καβάλα», με την εισήγηση του Ευριπίδη
Γαραντούδη και ανάγνωση ποιητικών κειμένων των Γ.Ξ. Στογιαννίδη, Προδρόμου
Μάρκογλου, Διαμαντή Αξιώτη, Μαρίας Κυρτζάκη, Κώστα Καναβούρη, Δημήτρη Λέντζη,
Δημήτρη Λεοντζάκου και Χαρίλαου Μιχαλόπουλου.

Ο Τζον Φόουλς μιλά σήμερα στην Αθήνα

Ο 77χρονος Άγγλος συγγραφέας Τζον Φόουλς θα είναι σήμερα στη Γεννάδειο
Βιβλιοθήκη, για να παρουσιάσει το μυθιστόρημά του «Ο Μάγος», που κυκλοφορεί
από την ΕΣΤΙΑ στα ελληνικά, τριάντα χρόνια μετά την πρώτη του έκδοση.
Πρόκειται για ένα από τα σημαντικότερα βιβλία της μεταπολεμικής λογοτεχνίας,
με φόντο τη «μαγεία» ενός ελληνικού νησιού, για το οποίο θα μιλήσει και ο
μεταφραστής του, Φαίδων Ταμβακάκης, ο οποίος άλλωστε έχει μεταφράσει και άλλα
μυθιστορήματα του Άγγλου συγγραφέα. («Ο εβένινος πύργος»/ΕΣΤΙΑ, «Ο
συλλέκτης»/ΕΣΤΙΑ). Ομιλητές επίσης, ο ποιητής Διονύσης Καψάλης και η φιλόλογος
και καθηγήτρια στο ΤΕΙ Αθήνας Κίρκη Κεφαλέα, η οποία επιμελήθηκε και μετέφρασε
το βιβλίο «Τζων Φάουλς: Η ελληνική εμπειρία/ΟΛΚΟΣ» [Γεννάδειος Βιβλιοθήκη,
οδός Σουηδίας, 12.30 μ.μ.].

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15852P021</ED>
<ID>
ID:162363

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P02&aa=1</URL></REF>


Article

<CATEGORY>vin09</CATEGORY>

 <H2>«Εμπειρογνώμονες»
</H2>
<AUTHOR>ΣΤΑΜΑΤΗΣ ΦΑΣΟΥΛΗΣ</AUTHOR>

Θυμάμαι παλιά (έτσι έλεγε κι η μητέρα μου, κι εμείς φανταζόμαστε αυτό το
«παλιά» αιώνες πριν), στα χρόνια τ' ανθισμένα της νεότητός μας, τι χαρά και τι
αγαλλίαση ήτανε για μας στο άνυδρο τοπίο της χουντικής τηλεόρασης, τι ίσκιος
δροσιάς και τι πηγή ευφροσύνης και ιλαρότητος η βραδιά των καλλιστείων.
Βδομάδες την περιμέναμε αυτήν τη σεμνή τελετή. Τις παραμονές δε, άναβαν τα
τηλέφωνα: «πού θα δείτε φέτος εσείς τα κορίτσια;». Πώς άλλοι ρωτάγανε για
πρωτοχρονιές και ρεβεγιόν; Ε, εμείς έτσι ρωτάγαμε για τη «νύχτα που βγαίνανε
τα μπούτια βόλτα». Μαζευόμασταν, λοιπόν, σ' ένα σπίτι όλοι μαζί κι αρχίζαμε το
γλέντι· «έλα η γκαμήλα πιο δεξιά. Δείξε μας τώρα λίγο το κωλαράκι. Μπράβο η
γκαγκάνα». «Φτού σου χαμηλοπάρδαλη» και άλλα ηχηρά παρόμοια, όπως «ουστ»
«όααα» και «ούξου». Όταν δε ερχόταν η ώρα της συνέντευξης, ανοίγαμε σαμπάνιες.
Τώρα, σαμπάνιες τρόπος του λέγειν, την καρδιά μας ανοίγαμε και κάναμε
καινούργιο συκώτι. Τι έλεγε όμως και των κοριτσιών ο στόμας. Θυμάμαι μια
καημένη καλλονή, που όταν τη ρώτησε ο υπεύθυνος τι θα 'θελε να γίνει όταν
μεγαλώσει, εκείνη απάντησε το ιστορικό εκείνο: «αεροσυνοδός ή ποιήτρια». Ίσαμε
και τρία νούμερα γράφαμε μετά... Τώρα ό,τι και να πει ο διαγωνιζόμενος, η
διαγωνιζομένη, το διαγωνιζόμενον, ουδεμία έκπληξις στο ακροατήριο! Έβλεπα
προχθές τυχαία μια σταρ-κάτι, μις-κάτι, ένα κάτι, τελοσπάντων, να λέει τα
ακατονόμαστα, και το κοινό δίπλα μου να κουνάει συγκατανεύοντας το κεφάλι. Όλα
δε τα κορίτσια, αλλά και τ' αγόρια (γιατί τώρα διαγωνίζονται και τα μουλάρια
στην πασαρέλα, κάτι μαγκλαράδες κουρεμένοι και βαμμένοι, ένα πράμα σαν
λοκατζής με τόμιγκαν και τάνγκα), όλα τα διαγωνιζόμενα μία απάντηση έχουνε να
δώσουνε στη μεγάλη του δημοσιογράφου ερώτηση, «γιατί το κάνεις, παιδί μου,
αυτό το πράγμα;». Μία. Την εξής: «για μία εμπειρία». Κοίτα να δεις πού ξέπεσε
η εμπειρία. Κοίτα να δεις πού ξέπεσε το πράμα. Κοίτα να δεις πού ξεπέσαμε όλοι
εμείς, που τώρα όχι μόνο δεν πετάμε το γιαούρτι «ας του 'ρθει», αλλά κάνουμε
και τους αδιάφορους. Τους: «Δεν άκουσα. Ποιος; Τι; Δεν ξέρω. Κι εγώ υπάλληλος
της μόδας είμαι». Ίσως, πάλι, και να αδιαφορούμε έτσι, «για μία εμπειρία», μια
που τελευταία γίναν οι πάντες εμπειρογνώμονες.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15852P022</ED>
<ID>
ID:162404

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P02&aa=2</URL></REF>


Article

<CATEGORY>vin09</CATEGORY>

 <H2>Φιλοσοφική γοητεία
</H2>
<AUTHOR>Χ</AUTHOR>

Γιώργος Βέλτσος

Ο «Δευκαλίων» είναι ένα περιοδικό ειδικού ενδιαφέροντος. Για τη φιλοσοφική
έρευνα και κριτική, που διευθύνεται από τον Θανάση Κιτσόπουλο και κυκλοφορεί
δύο φορές τον χρόνο από τις Εκδόσεις Ζαχαρόπουλος. Για κάποιον που δεν κατέχει
τα θέματα που απασχολούν τους αρθρογράφους του μοιάζει δύσβατο. Όμως και γι'
αυτόν ακόμα, τούτο το καινούργιο τεύχος επιφυλάσσει μια γοητευτική έκπληξη. Με
αφορμή το συνέδριο που είχε γίνει πρόπερσι με θέμα «Η φιλοσοφία σήμερα,
προοπτικές» δημοσιεύονται ενδιαφέρουσες εισηγήσεις, π.χ. του Κοσμά Ψυχοπαίδη,
του Άρη Κουτούγκου, του Γιώργου Βέλτσου, του Αριστείδη Μπαλτά, του Κωστή
Κωβαίου κ.ά., αλλά και ιδιαίτερα ενδιαφέροντα και μακροσκελή σχόλια στις
εισηγήσεις αυτές. Κάτι τέτοιο «βάζει» και τον αναγνώστη στον διάλογο,
προτείνοντάς του περισσότερες από μία αναγνώσεις. Ό, τι πιο ενθαρρυντικό για
να βυθιστεί κανείς στον περί φιλοσοφίας προβληματισμό.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15852P023</ED>
<ID>
ID:162435

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P02&aa=3</URL></REF>


Article

<CATEGORY>vin09</CATEGORY>

 <H2>Ζουμ στα στοιχεία
</H2>
<AUTHOR>Χ</AUTHOR>

Άκουσον άκουσον. Όλα τα ελληνικά τυπογραφικά στοιχεία που χρησιμοποιούμε εδώ
και δεκαετίες αν όχι αιώνες, έχουν σχεδιαστεί από ξένους καλλιτέχνες της
τυπογραφίας! Και ενώ ένας ξένος εκδότης έσπευσε να εκδώσει στα αγγλικά όλες
τις πολύτιμες εισηγήσεις των ειδικών στην ελληνική τυπογραφική ιστορία ή στα
τεχνολογικά προβλήματα που θέτουν τα ελληνικά στοιχεία στην ηλεκτρονική εποχή,
κανένα μα κανένα μεγάλο ελληνικό βιβλιοπωλείο δεν έχει παραγγείλει τούτο το
ξεχωριστό βιβλίο. Ένα βιβλίο αναφοράς, με τίτλο «Ελληνικά Γράματα ­ από τις
πινακίδες στα εικονοστοιχεία», καρπός του σχετικού Διεθνούς Συμποσίου που
οργάνωσε στην Αθήνα το 1995 η Ελληνική Τυπογραφική Εταιρεία. Στόχος του
συμποσίου και θέμα του βιβλίου να προσεγγίσει ιστορικά, καλλιτεχνικά,
οικονομικά, τεχνολογικά και στρατηγικά το θέμα και να ευαισθητοποιήσει διεθνώς
τον ελληνιστή, τον συγγραφέα, τον γραφίστα, τον εκδότη και τον ηλεκτρονικό των
κομπιούτερ. Αξίζει, εξάλλου, να υπογραμμίσει κανείς τις συμμετοχές κορυφαίων
ξένων ειδικών, αλλά και Ελλήνων όπως ο Τάκης Κατσουλίδης, ο Αγαμέμνων
Τσέλικας, ο Γιώργος Μαθιόπουλος, ο Σταύρος Μακράκης, ο Ε.Χ. Κασδάγλης, ο
Νικόλαος Παναγιωτάκης ή ο Μιχαήλ Σακελλαρίου και ο Κωνσταντίνος Μυλωνάς. Μια
σπάνια έκδοση υποδομής που μπορεί να μην «πουλάει», αλλά... βοηθάει τα
ελληνικά γράμματα να «πουλάνε». Γιατί υπογραμμίζει τη σημασία των ελληνικών
στοιχείων στη σύγχρονη Βαβέλ.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15852P024</ED>
<ID>
ID:162459

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P02&aa=4</URL></REF>


Article

<CATEGORY>vin09</CATEGORY>

 <H2>Τραβόλτα ο Σταλόνε;
</H2>
<AUTHOR>Μ.Μ</AUTHOR>

Σιλβέστερ Σταλόνε

Θα γίνει ο Σιλβέστερ Σταλόνε ο νέος... Τζον Τραβόλτα; Να δει δηλαδή την
καριέρα του να παίρνει μια εντυπωσιακή στροφή προς τα πάνω; Θα δείξει. Αν
τελικά ο «Ράμπο» είναι στο καστ της καινούργιας ταινίας του Κουέντιν Ταραντίνο
(ήδη ακούστηκε και το όνομα του Ρόμπερτ ντε Νίρο), με τίτλο «Τζάκι Μπράουν»,
που ­ λένε οι πληροφορίες ­ αρχίζει γυρίσματα μέσα στην επόμενη εβδομάδα. Και
αν, βέβαια, το όλο πράγμα λειτουργήσει μαεστρικά, όπως με το «Pulp Fiction»
του '94. Όχι μόνο για τον Σταλόνε, αλλά και για τον Ταραντίνο, που εκτός του
ότι ουκ ολίγοι τον περιμένουν στη γωνία να αποτύχει, έχει μπροστά του (αν και
πίσω του χρονικά) το «Pulp Fiction» και την επιτυχία του, καλτ 100%, να τον κατατρέχει.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15852P025</ED>
<ID>
ID:162471

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P02&aa=5</URL></REF>


Article

<CATEGORY>vin09</CATEGORY>

 <H2>Το «Σικάγο»... βύθισε τον «Τιτανικό»
</H2>
<AUTHOR>Χ.</AUTHOR>

.

Ο «Τιτανικός» ήταν το θρυλικό υπερωκεάνιο, με το τραγικό τέλος στο παρθενικό
του ταξίδι. «Τιτανικός» είναι η ταινία του Χόλιγουντ, που τείνει να ξεπεράσει
το ρεκόρ κόστους όλων των εποχών, με 285 εκατ. δολάρια ήδη (και μεγάλη
καθυστέρηση στον δρόμο για τις κινηματογραφικές αίθουσες, καθώς θα βγει στις
19 Δεκεμβρίου και όχι τον Ιούλιο). Είναι όμως και μιούζικαλ του Μπρόντγουεϊ,
που στοίχισε επίσης 10 εκατ. δολάρια περισσότερο από κάθε άλλη παραγωγή. Το
οποίο (μιούζικαλ) κατάφερε να αποσπάσει πέντε (θεατρικά) βραβεία Τόνι, αλλά σε
αυτό το ρεκόρ του... «βυθίστηκε» από ένα άλλο μιούζικαλ, το «Σικάγο» (που είχε
πρωτοανεβαστεί στο Μπρόντγουεϊ πριν από 22 χρόνια και τώρα επανήλθε
δριμύτερο...). Έτσι, ο «Τιτανικός», παρότι φορτωμένος με βραβεία πια,
μοιράστηκε τη δόξα της τελετής απονομής με το «παλαίμαχο» μιούζικαλ, που
απέσπασε έξι Τόνι.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15852P026</ED>
<ID>
ID:162479

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P02&aa=6</URL></REF>


Article

<CATEGORY>vin09</CATEGORY>

 <H5>Στην Καβάλα ο Σταμάτης Κραουνάκης σμίγει τις δύο μεγάλες του αγάπες: το θέατρο και τη μουσική.
</H5><H5>Το πρώτο βήμα
</H5><H2>Η Ελλάδα αντέχει το «μαϊμού»
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>ΣΤΑΜΑΤΗΣ ΚΡΑΟΥΝΑΚΗΣ
</H3>
Σταμάτης Κραουνάκης: «Η σκηνή είναι ο φυσικός μου χώρος»

Η είδηση έκανε αίσθηση. Ο Σταμάτης Κραουνάκης αναλαμβάνει ­ ήδη ανέλαβε
επίσημα από τις 13 Μαΐου ­ την καλλιτεχνική διεύθυνση του ΔΗΠΕΘΕ Καβάλας. Έως
και το Σωματείο Ελλήνων Ηθοποιών έσπευσε να υπογραμμίσει ότι τα Δημοτικά
Περιφερειακά Θέατρα πρέπει να τα διευθύνουν «άνθρωποι του θεάτρου»... Ο
Κραουνάκης δεν απάντησε. Όποιος αγνοεί όμως τους δεσμούς του με το θέατρο,
αγνοεί τι εστί Κραουνάκης.

Παιδάκι ήταν, στην Τετάρτη Δημοτικού, όταν, σε έκθεση με θέμα «Τι θέλετε να
γίνετε όταν μεγαλώσετε», έγραψε: «Θέλω να γίνω ηθοποιός». Το θέατρο ήταν το
όνειρό του. Πριν και από τη μουσική. Κι ας «μαστόρευε» από δέκα χρόνων πάνω
στο πιάνο που ζήτησε από τους γονείς του να του πάρουν. Οι πρώτες μουσικές
αγάπες του, μουσικές για το θέατρο ήταν. Ύστερα, ήρθαν οι κινηματογραφικές
μουσικές. Κι αν τα πρώτα του ερασιτεχνικά «βήματα» τα έκανε σε χορωδίες και
ορχήστρες, φοιτητής ων στην Πάντειο, η πρώτη του επαγγελματική δουλειά ως
συνθέτη, για το θέατρο ήταν: «Ο χαρτοπαίκτης» του Χουρμούζη, στο θεατράκι
«Αθηνά» του Αιγάλεω από τον θίασο «Παρουσία» του Θεόφιλου Ζαμάνη εν έτει 1978.
Μουσικές για πενήντα περίπου παραστάσεις μετράει έκτοτε.

«Έμπαινα στο θέατρο πάντα ως τα μπούνια», λέει. «Στο Αιγάλεω, τότε, έως και
σκηνικά έβαφα. Αλλά και μετά δεν θυμάμαι ποτέ τον εαυτό μου να έχω γράψει τη
μουσική μιας παράστασης, να την παρέδωσα και να έφυγα. Πάντα είμαι εκεί, από
την πρώτη ανάγνωση έως το τέλος των παραστάσεων, που λέει ο λόγος. Όταν
βρίσκομαι στη σκηνή, στις πρόβες, πάνω στο πιάνο, νιώθω σαν να βρίσκομαι στον
φυσικό μου χώρο. Εξάλλου, νομίζω ότι εγώ ήμουν που σχεδόν ώθησα το τραγούδι να
γίνει θέατρο, τα τελευταία δέκα χρόνια, με τις παραστάσεις που κάναμε με την
Άλκηστι Πρωτοψάλτη».

Μαλλί πορτοκαλί

Από το '78 στον χώρο της σύνθεσης, από το '81 στη δισκογραφία με τα
«Σκουριασμένα χείλη», τον ρωτώ αν πιέστηκε να κάνει κάτι «γιατί το ήθελε η εταιρεία».

«Όχι. Δεν δέχτηκα πιέσεις. Υποδείξεις μόνον έγιναν. Είναι όμως τόσο ανόητοι...
Τίποτα δεν ξέρουν. Δεν είναι σε θέση ούτε καν να κατασκευάσουν επιτυχίες. Ό,
τι τους κάτσει. Τους κάθεται ένας που έβαψε το μαλλί πορτοκαλί και πουλάει
εβδομήντα χιλιάδες δίσκους στην καθισιά του; Ε, ύστερα από λίγο βλέπεις δέκα
με πορτοκαλί μαλλί. Είναι τόσο ηλίθιες αυτές οι "ανταγωνιστικές" τους σχέσεις.

Η Ελλάδα, όμως, είναι μια χώρα που αντέχει το "μαϊμού". Το έχω υποστεί ο
ίδιος. Ό, τι πέτυχε, σε τρεις μήνες το παίρνουν, το κάνουν κόπια και το
βλέπουμε σε "μαϊμού" από την Ορεστιάδα μέχρι τη Ρόδο».

Τον ίδιο δεν τον «στενεύουν» τα ελληνικά σύνορα; «Με απασχολεί αυτό. Υπάρχουν
κάποιες επαφές. Ετοιμάζω ένα μιούζικαλ για να παιχτεί έξω». Δεν θέλει να πει
άλλα. «Αν όλα πάνε καλά, καλώς. Αν σπάσω τα μούτρα μου, ας τα σπάσω. Θα κάτσω
στ' αυγά μου. Πάντως το κάνω όχι από επιθυμία να βγω έξω. Αλλά από επιθυμία να
μου δώσουν την παραγωγική δυνατότητα να δω αυτό που έχω φανταστεί».

Έχει απογοητευθεί από συνεργάτες του;

«Νεύρα, θυμοί, τσακωμοί, συγκρούσεις ναι. Απογοητεύσεις δεν είχα ποτέ».

Και η μήνυση που του έκανε ο Γιώργος Νταλάρας με αφορμή τη συνέντευξη που
έδωσε στην «Ελευθεροτυπία» και την αναφορά του στους τραγουδιστές που
τραγουδούν για την Κύπρο; Είναι λακωνικός. «"Παύση ολοκλήρου", λέμε έναν όρο
στη μουσική. Ε, παύση ολόκληρου».

Πάντα παρορμητικός, μετανιώνει κάποτε γι' αυτά που λέει; Μήπως είναι
αμετροεπής; «Σε προσωπικό πεδίο, ναι είμαι. Σε μια πρόβα μπορεί να είμαι
αμετροεπής έως και κανίβαλος να γίνω». Γελάει. «Οι άνθρωποι που είναι όμως
κοντά μου ξέρουν ότι σε πέντε λεπτά μου περνάει. Όταν, όμως, διατυπώνω δημόσιο
λόγο, όχι δεν είμαι. Αντίθετα προσπαθώ να είμαι ακριβής. Και όταν είναι να πω
κάποια πράγματα με το όνομά τους τα λέω. Όταν αυτά δεν ονοματίζονται, ε, τότε
δεν τα λέω».

Το θέατρο

Η αιχμή των ημερών είναι ότι ανέλαβε τη διεύθυνση του ΔΗΠΕΘΕ Καβάλας. Τι τον
ώθησε στην απόφαση;

«Ότι ο Αντώνης Κούφαλης, που έγινε πρόεδρος του Διοικητικού Συμβουλίου, είναι
φίλος μου. Στον Ανδρέα Βουτσινά οφείλω τη γνωριμία μαζί του, όπως και τη
γνωριμία με την Καβάλα. Ξέρω πάρα πολύ καλά ότι αγαπάει το θέατρο, ότι αγαπάει
το καλό θέατρο και ότι έχει γούστο και ικανότητα να κρίνει το καλό και το κακό».

Αρκεί μια φιλία για μια τέτοια απόφαση; Κίνητρο πάνω απ' όλα δεν ήταν η αγάπη
του για το θέατρο; «Αυτό δεν το αναφέρω, γιατί το θεωρώ φυσικό. Αλλά είναι
αλήθεια ότι είχα παραμάσχαλα εδώ και αρκετά χρόνια ένα σχέδιο: να δημιουργηθεί
ένας πυρήνας που να δουλέψει αυτό που λέμε μουσικό θέατρο και που δεν υπάρχει
στην Ελλάδα». Αυτός, λοιπόν θα είναι πια ο προσανατολισμός του ΔΗΠΕΘΕ Καβάλας;

«Ναι. Πολύ λίγα έργα θα είναι μη μουσικά. Χωρίς αυτό να σημαίνει ότι θα
αφήσουμε έξω ένα έργο πρόζας που υπόσχεται μια καλή παράσταση».

Και η αντίδραση του ΣΕΗ; «Από τη στιγμή που υπάρχουν τόσα ΔΗΠΕΘΕ και τόσοι
θίασοι, δεν καταλαβαίνω γιατί να ενοχλήσει ότι θα υπάρχει και ένα θέατρο με
ειδίκευση στη μουσική... Αυτό που πάμε να κάνουμε, πιστεύω ότι όφειλε να είναι
μια από τις δραστηριότητες όλων των αδρά επιχορηγούμενων θεάτρων. Δεν
επιτρέπεται το Εθνικό Θέατρο να μην έχει μόνιμη ορχήστρα και ζωντανή μουσική
στις παραστάσεις του».

Η δημιουργία μουσικής ορχήστρας είναι στην πρώτη γραμμή των σχεδίων του. Για
να τα υλοποιήσει, ζήτησε να έχει μαζί του μια μόνιμη ομάδα συνεργατών. Οι
ηθοποιοί Όλγα Τουρνάκη και Μπάμπης Γιωτόπουλος, ο σκηνογράφος Απόστολος
Βέττας, η χορογράφος Σοφία Σπυράτου, ο μουσικός διευθυντής Γιώργος Ζαχαρίου
είναι ανάμεσά τους. «Πιστεύω στην "οικογένεια" λέει. «Χωρίς ομάδα δεν μπορεί
να δημιουργηθεί υποδομή. Ναι, με τους φίλους μου θα κάνω αυτή τη δουλειά. Δεν
υπάρχει περίπτωση να την κάνω χωρίς αυτούς. Η επιθυμία μου είναι να αποκτήσω
στην Καβάλα και άλλους».

Είναι ενθουσιασμένος από τις πρώτες επαφές του στην πόλη. «Το "τοπίο" μού
προκάλεσε κραδασμούς. Η πόλη έχει ένα πλεονέκτημα που αν δεν το είχε δεν θα
ξεκίναγα. Διαθέτει μια τεράστια γκάμα προσφερόμενου μουσικού υλικού. Ωδείο,
καθηγητές, έναν καταπληκτικό νεαρό μαέστρο, τον Κρίστοφερ Μπάκα, ομίλους
παιδιών με λαϊκά και παραδοσιακά μουσικά όργανα, τραγουδιστές,
μπουζουκοπαίκτες, χορωδίες, μπάντες...». 
Μουσικό θέαμα

Η δυνατότητα να χρησιμοποιήσει αυτούς τους ανθρώπους, η μετατροπή του
κινηματοθεάτρου «Παλλάς» σε μία αίθουσα που να μπορεί να «σηκώσει» ένα μουσικό
θέαμα υψηλών προδιαγραφών ­ τη διαμόρφωση έχει αναλάβει ο Απόστολος Βέττας, η
δημιουργία, παράλληλα με το θέατρο, ενός «Στούντιο» για τη διαμόρφωση ενός
πυρήνα νέων καλλιτεχνών που θα στελεχώσουν το ΔΗΠΕΘΕ ήταν από τις προϋποθέσεις
που έθεσε. Ενώ με τους συνεργάτες του εντόπισε γύρω στους δέκα χώρους μέσα και
γύρω από την πόλη που μπορούν να χρησιμοποιηθούν για διάφορα θεάματα.

Και αν έχει αντιδράσεις; Είναι κατηγορηματικός: «Αν συμβεί κάτι τέτοιο που να
ανακόψει αυτό που έχω φανταστεί, θα φύγω». Οικονομικά, για το '97 «πατάει» στα
110 εκατομμύρια της επιχορήγησης ­ μισά, μισά από το υπουργείο Πολιτισμού και
τον Δήμο ­ ενώ για την επόμενη χρονιά τού έχουν υποσχεθεί διπλασιασμό του
ποσού, αλλά αποφασιστικά ποντάρει και στους τοπικούς χορηγούς.

Ο θεσμός των ΔΗΠΕΘΕ, όμως, έχει ξεφτίσει. Τι πιστεύει; «Ότι η κακοδαιμονία
τους οφείλεται στο ότι δεν "πατάνε" σε ό,τι τους προσφέρει ο τόπος. Γι' αυτό
ελάχιστα είναι τα επιτυχημένα. Πάει ένας σκηνοθέτης, γίνεται μια καλή
παράσταση και αυτό ήταν... Αφήνουν τη νεολαία απέξω. Εγώ τη μουσική γιατί
νομίζεις ότι τη θέλω τόσο. Γιατί θα φέρει στο θέατρο τα παιδιά. Γι' αυτό
διάλεξα την "ειδίκευση". Και είναι συγκινητική η ανταπόκριση που έχω βρει. Αν
όλοι λοιπόν θέλουμε τόσο πολύ να πετύχει αυτή η προσπάθεια, ε, τότε, θα πετύχει».

Αύριο (και μεθαύριο) στο Γκάζι και στο πλαίσιο των εκδηλώσεων «Η Καβάλα
στην Αθήνα», το ΔΗΠΕΘΕ Καβάλας πραγματοποιεί το πρώτο του βήμα υπό τη
διεύθυνση του Σταμάτη Κραουνάκη με τους«Χτίστες» του Γιώργου Χειμωνά, σε
δραματουργική επεξεργασία Ανδρέα Βουτσινά, σκηνοθετική επιμέλεια Καλλιόπης
Χαραλάμπους, με μουσική Σταμάτη Κραουνάκη, κοστούμια Μάρκελου Νύκτα και
φωτισμούς Ελευθερίας Ντεκώ, με τις Βέρα Ζαβιτσιάνου, Όλγα Τουρνάκη και Λυδία
Φωτοπούλου και με τον Σταμάτη Κραουνάκη και τους μουσικούς Γιώργο Ζαχαρίου και
Νίκο Σακελλαράκη, σε μορφή «μουσικού αναγνώσματος».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15852P031</ED>
<ID>
ID:162364

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P03&aa=1</URL></REF>


Article

<CATEGORY>vin09</CATEGORY>

 <H5>Άλλες πρόσφατες εκδόσεις για την αρχαία Ελλάδα </H5><H2>Η άστεγη κληρονομιά
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Ο Πλάτων δεν αντιστάθηκε στην αδυναμία του μεγαλοφυούς να υποβαθμίζει, να
γελοιοποιεί ή να συκοφαντεί σχεδόν ό,τι προηγήθηκε από αυτόν, ακόμα και το
έργο άλλων μεγαλοφυών. Ή μάλλον, για να λέμε τα πράγματα με τ' όνομά τους,
έκανε αυτή την αδυναμία φιλοσοφικοπολιτικό πρόγραμμα. Σοβαρότερο όμως είναι
ότι τον πίστεψαν τυφλά οι μεταγενέστεροι. Μόνο στον αιώνα μας οι προσωκρατικοί
φιλόσοφοι (με την ευρύτερη έννοια, που περιλαμβάνει και τους Σοφιστές) άρχισαν
να μελετώνται ως κάτι πολύ περισσότερο από ένα απλό προστάδιο της καθαυτό
φιλοσοφικής σκέψης. Ανακαλύψαμε έτσι την πρωτοτυπία τους και τη, σχεδόν πάντα
ανομολόγητη, οφειλή της σύγχρονης φιλοσοφίας κι επιστήμης σ' αυτούς.

Δεν πρόκειται, φυσικά, να διαπραγματευτώ εδώ την προσωκρατική φιλοσοφία. Θα
επισημάνω απλώς, εντελώς ενδεικτικά, ότι στους λεγόμενους Προσωκρατικούς (με
τη στενότερη έννοια, χωρίς τους Σοφιστές) δεν συναντάμε μόνο τις απαρχές της
ατομικής θεωρίας (Λεύκιππος και Δημόκριτος), αλλά και την πρώτη θεωρία της
εξέλιξης των ειδών (Αναξίμανδρος), τα πρώτα σπέρματα της μεταφυσικής
(Παρμενίδης) και της διαλεκτικής (Ζήνων), ακόμα και την τόσο σύγχρονη ιδέα για
την εξάρτηση της ανθρώπινης νοημοσύνης από τη χρήση του χεριού (Αναξαγόρας).
Για να μην αναφέρουμε την αειθαλή γοητεία της σκέψης του Ηράκλειτου.

Το κλασικό σύγγραμμα των Kirk, Raven και Schofield Οι
Προσωκρατικοί φιλόσοφοι (τελική μορφή 1983) υπάρχει εδώ και μερικά χρόνια
μεταφρασμένο στα ελληνικά (Μορφωτικό Ίδρυμα Εθνικής Τραπέζης) και ο Έλληνας
αναγνώστης μπορεί να το χρησιμοποιήσει ως βάση.

Στο Η ανθρωπολογία των Προσωκρατικών ο Δημήτρης Παπαδής συζητεί
με έγκυρο και εύληπτο τρόπο την προσωκρατική σκέψη, δίνοντας έμφαση όχι τόσο
στην κοσμολογία αυτών των φιλοσόφων όσο στις αντιλήψεις τους για τον άνθρωπο,
και ιδιαίτερα στο θέμα της ενότητας σώματος-ψυχής (ενότητας που έμελλε να
χαθεί οριστικά με τον Πλάτωνα). Η κάποια σχολαστικότητα που εισβάλλει
σποραδικά σ' αυτό το όχι αυστηρά φιλολογικό κείμενο, προπαντός στα κομμάτια
που αφορούν στον Παρμενίδη, δικαιολογείται από την ανάγκη τεκμηρίωσης
προσωπικών εκδοχών του συγγραφέα για την ερμηνεία κρίσιμων χωρίων. Μειονέκτημα
της έκδοσης ο ασυνήθιστα μεγάλος αριθμός τυπογραφικών λαθών.

Για τους κατασυκοφαντημένους και ώς σήμερα όχι εντελώς αποκατεστημένους
Σοφιστές έχουμε ακόμα πιο ελλιπή εικόνα απ' ό,τι για τους καθαυτό
Προσωκρατικούς. Από τα συγγράμματά τους δεν σώθηκε σχεδόν τίποτα ­ γεγονός όχι
άσχετο με το εναντίον τους μένος του Πλάτωνα, ο οποίος ωστόσο έμαθε πολλά από
αυτούς (αν δεν λογοκλόπησε κιόλας εις βάρος τους). Ήταν τσαρλατάνοι ή
διαφωτιστές; Επαγγελματίες της στρεψοδικίας ή φιλόσοφοι του υποκειμενισμού;
Μάλλον τίποτε απ' όλα αυτά. Πιθανότατα οι Σοφιστές αντιπροσώπευαν την πρώτη
πραγματική στροφή της φιλοσοφίας προς τον άνθρωπο και της σκέψης προς τον
εαυτό της.

Είναι εκπληκτικό πόσο επίκαιροι μας φαίνονται σήμερα οι Σοφιστές, στο φως των
λίγων που ξέρουμε γι' αυτούς. Υπήρξαν οι πρώτοι επικοινωνιολόγοι. Οι πρώτοι
που στοχάστηκαν πάνω στη σχέση ανάμεσα στη σκέψη, τη γλώσσα και τα πράγματα. Η
σύγχρονη σημειολογία, ακόμα και η σύγχρονη θεωρία της λογοτεχνίας, έχουν τις
ρίζες τους στον Πρόδικο και τον Γοργία. Η ψυχανάλυση ξεκινάει από τον
Αντιφώντα. Οι πρώτες ορθολογικές ερμηνείες της θρησκείας δόθηκαν από τον
Κριτία και τον Πρόδικο. Η πρώτη θεωρητική θεμελίωση της συμμετοχικής
δημοκρατίας έγινε από τον Πρωταγόρα.

Η κλασική μελέτη του Guthrie Οι Σοφιστές (1971) έχει και αυτή
κυκλοφορήσει στη γλώσσα μας από το ΜΙΕΤ. Υπάρχει επίσης ένα πολύ ωραίο βιβλίο
με τα σωζόμενα αποσπάσματα των Σοφιστών και σχολιασμό τους από τον Ν.Μ.
Σκουτερόπουλο (Η αρχαία σοφιστική, εκδόσεις Γνώση, 1991).

Το έργο του Kerferd, που πρωτοεκδόθηκε στα αγγλικά το 1981, προσφέρει
μια ευσύνοπτη, εναργή και ολόπλευρη συζήτηση της σκέψης και του ρόλου των
Σοφιστών. Δεν έχει ούτε επιδιώκει να έχει τη λογιότητα της πραγματείας του
Guthrie, αλλά το διακρίνει περισσότερη (νηφάλια) συμπάθεια και κατανόηση γι'
αυτό το δυσφημημένο κίνημα της αρχαίας ελληνικής φιλοσοφίας. Ο συγγραφέας
μάλιστα επισημαίνει τα όσα θα πρέπει να χρωστούσε ο Πλάτων στους Σοφιστές, και
αυτό κάνει ακόμα πιο ενδιαφέρον το βιβλίο του.

Νεοκλής Σαρρής: ΑΡΧΑΙΟΣ ΚΟΣΜΟΣ. Φιλοσοφία της Κοινωνίας και
της Πολιτείας, ώς τον Αριστοτέλη. Εκδόσεις Κάκτος,
Αθήνα 1997. 467 σσ. Επανέκδοση, έπειτα από 12 χρόνια, ενός
βιβλίου που γράφτηκε πρωταρχικά, αν και όχι αποκλειστικά, για φοιτητές της
κοινωνιολογίας στο Πάντειο. Εξετάζονται οι αντιλήψεις των πολιτισμικά
σημαντικότερων αρχαίων λαών περί κοινωνίας και κράτους, αλλά εύλογα το κύριο
βάρος πέφτει στους σχετικούς προβληματισμούς των Ελλήνων φιλοσόφων.

Θόδωρος Καρζής: Η ΠΑΙΔΕΙΑ ΣΤΗΝ ΑΡΧΑΙΟΤΗΤΑ. Εκδόσεις
Φιλιππότη, Αθήνα 1997. 398 σσ. Πρώτος τόμος μιας
σχεδιαζόμενης τρίτομης παγκόσμιας ιστορίας της παιδείας. Αναλύεται η οργάνωση
και η στοχοθεσία της παιδείας στις αρχαίες κοινωνίες, προπαντός στην αρχαία
Ελλάδα και στη Ρωμαϊκή αυτοκρατορία, υπό το πρίσμα του ελληνικού ιδανικού της
σύζευξης γνώσης-αρετής.

Jane Ellen Harrison: ΑΡΧΑΙΕΣ ΕΛΛΗΝΙΚΕΣ ΓΙΟΡΤΕΣ.
Μετάφραση: Ελένη Παπαδοπούλου. Εκδόσεις Ιάμβλιχος,
Αθήνα 1996. 261 σσ. Τμήμα ενός κλασικού έργου με τίτλο
Προλεγόμενα στη μελέτη της αρχαίας ελληνικής θρησκείας (1903). Η
Αγγλίδα ανθρωπολόγος Harrison, μια από τις πρώτες μαθήτριες του περίφημου
Frazer (Ο Χρυσός Κλώνος), επιχειρεί ν' ανιχνεύσει την καταγωγή
των αρχαίων ελληνικών γιορτών. Ιδιαίτερα ενδιαφέρον το κεφάλαιο για τα
Θαργήλια και το ζοφερό έθιμο του Φαρμακού.

Η ΜΑΓΕΙΑ ΣΤΟΝ ΕΛΛΗΝΙΚΟ ΚΑΙ ΤΟ ΡΩΜΑΪΚΟ ΚΟΣΜΟ. Μετάφραση:
Δημήτρης Ρήσος. Εκδόσεις Εξάντας, Αθήνα 1996.
407 σσ. Μαρτυρίες αρχαίων συγγραφέων, επιγραφών και παπύρων για τον
ρόλο της μαγείας σ' έναν κόσμο που συνήθως φανταζόμαστε μόνιμα λουσμένο στο
φως του Λόγου. Μέρος ενός βιβλίου με τίτλο Arcana Mundi και συγγραφέα
τον Georg Luck, ο οποίος προτάσσει στα κείμενα μια εκτενή εισαγωγή και
διαφωτιστικά σχόλια.

Χρήστος Δ. Λάζος: ΤΟ ΤΑΞΙΔΙ ΤΟΥ ΠΥΘΕΑ ΣΤΗΝ ΑΓΝΩΣΤΗ ΘΟΥΛΗ.
Εκδόσεις Αίολος, Αθήνα 1996. 190 σσ. Γύρω στο 335
π.Χ. ο θαλασσοπόρος Πυθέας, αναζητώντας κασσίτερο για λογαριασμό της πόλης του
Μασσαλίας, ταξίδεψε στα βρετανικά νησιά και προχώρησε ακόμη βορειότερα, ώς τη
μυθική Θούλη. Ποια ήταν η Θούλη; Ένα από τα νησιά της Σχετλάνδης, η Νορβηγία ή
η Ισλανδία; Ο Χ. Λάζος, με τη γνωστή αγάπη του για ακραίες εκδοχές, όχι μόνον
υποστηρίζει το τελευταίο, αλλά υποθέτει ότι ο Πυθέας έφτασε κι έξω από τη
Γροιλανδία. Το βιβλίο του πάντως δίνει μια ωραία κι εμπεριστατωμένη περιγραφή
αυτού του θαυμαστού ταξιδιού.

Γιώργος Βαρουφάκης: ΑΡΧΑΙΑ ΕΛΛΑΔΑ ΚΑΙ ΠΟΙΟΤΗΤΑ. Η ιστορία και
ο έλεγχος των υλικών που σημάδεψαν τον ελληνικό πολιτισμό.
Εκδόσεις Αίολος, Αθήνα 1996. 89 σσ. Ειδικό, αλλά
πολύ ενδιαφέρον βιβλίο γύρω από την τυποποίηση και τον έλεγχο της ποιότητας
των προϊόντων, ιδιαίτερα εκείνων της μεταλλοτεχνίας, στην αρχαία Ελλάδα. Όπως
προκύπτει, οι αυστηρές προδιαγραφές και οι μέθοδοι που εφαρμόζονταν για να
πιστοποιηθεί η τήρησή τους προϋπέθεταν προχωρημένες τεχνολογικές γνώσεις.

Paul Kroh: ΛΕΞΙΚΟ ΑΡΧΑΙΩΝ ΣΥΓΓΡΑΦΕΩΝ, ΕΛΛΗΝΩΝ &
ΛΑΤΙΝΩΝ. Μετάφραση - επιμέλεια: Δ. Λυπουρλής - Λ.
Τρομάρας. University Studio Press, Θεσσαλονίκη 1996.
766 σσ. Χρησιμότατο και περιεκτικότατο λεξικό, με γύρω στα 2.400
λήμματα, που καλύπτουν την περίοδο από τον Όμηρο ώς τον 6ο αιώνα μ.Χ. Κάθε
λήμμα περιλαμβάνει βιογραφία του συγγραφέα, περιγραφή, χαρακτηρισμό και
αποτίμηση του έργου του, κατάλογο των σημαντικότερων εκδόσεών του και επιλογή
από τη σχετική βοηθητική βιβλιογραφία. Η ελληνική έκδοση είναι μετάφραση και
αναπροσαρμογή του γερμανικού πρωτότυπου του 1972, με μερικές βιβλιογραφικές
προσθήκες από τους μεταφραστές. Ένα από τα πληρέστερα λεξικά για την
αρχαιότητα που κυκλοφόρησαν τα τελευταία χρόνια στα ελληνικά.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15852P041</ED>
<ID>
ID:162365

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P04&aa=1</URL></REF>


Article

<CATEGORY>vin09</CATEGORY>

 <H5>ΟΙ ΓΥΝΑΙΚΕΣ 25-54 ΕΤΩΝ ΠΡΟΤΙΜΟΥΝ ΤΟ ΣΙΡΙΑΛ «ΔΙΛΗΜΜΑΤΑ»
</H5><H2>Μαγνήτης οι ώριμοι έρωτες
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Μια ερωτική σχέση με μεγάλη διαφορά ηλικίας δεν δημιουργεί... «Διλήμματα» στις
νοικοκυρές. Είναι πρώτη στις τηλεοπτικές τους προτιμήσεις!

Πριν από τρία χρόνια η δραματική σειρά «Αναστασία» ήταν το δημοφιλέστερο
πρόγραμμα μεταξύ των νοικοκυρών. Πρόπερσι δεν είχαν μάτια παρά μόνον για
τον... Σάκη τον υδραυλικό, ήτοι για το σίριαλ «Λαβ σόρρυ». Φέτος, το ειδύλλιο
ανάμεσα στον Κώστα Αποστολίδη και την Ειρήνη Μπαλτά έχει κεντρίσει και
φαίνεται να μονοπωλεί το ενδιαφέρον τους.

Στο σίριαλ, που σκηνοθετεί ο Στράτος Μακρίδης (σε σενάριο Γιώργου
Χρυσοβιτσάνου), η Αλεξάνδρα «πολιορκεί» και «κατακτά» τελικά τον Μιχάλη, ο
οποίος δεν είναι κάποιος συνομήλικός της. 
Θα μπορούσε μάλιστα να είναι πατέρας της. Στην ουσία κάτι τέτοιο είναι, αφού ο
Μιχάλης είναι παιδικός φίλος με τον πατέρα της Αλεξάνδρας, τον Χρήστο (Πάνος Μιχαλόπουλος).

Το σίριαλ λοιπόν του Antenna, που προβάλλεται κάθε Παρασκευή βράδυ, είναι
ιδιαιτέρως δημοφιλές στις γυναίκες νοικοκυρές μεταξύ 25 και 54 χρόνων, σύμφωνα
με την έρευνα μέτρησης τηλεθεαματικότητας της AGB Hellas στο (ενδεικτικό)
χρονικό διάστημα 19 έως 25 Μαΐου. Τα στοιχεία που προέκυψαν από τον υπό έρευνα
πληθυσμό των νοικοκυρών (ήτοι 658.526 τηλεθεάτριες), οι περίπου 140.000
κάθησαν να δουν, στο συγκεκριμένο επεισόδιο, αν τελικά ο Μιχάλης και η
Αλεξάνδρα θα πάνε εκδρομή.

Στο ίδιο διάστημα δεύτερο στις προτιμήσεις των νοικοκυρών ήρθε το σίριαλ
«Ντόλτσε βίτα» του Mega, που σκηνοθετεί ο Αλέξανδρος Ρήγας. Το επεισόδιο της
κωμικής σειράς, όπου η Χριστίνα τα «σπάει» με τον Αντώνη, παρακολούθησαν
περίπου 125.000, ενώ κάπου 120.000 νοικοκυρές έδειξαν την προτίμησή τους για
το ζωντανό σόου του Antenna «Επιτέλους μαζί».

Για άλλη μια φορά ο Τάσος Χαλκιάς λειτούργησε ως μαγνήτης για τις νοικοκυρές.
Αυτή τη φορά όχι ως υδραυλικός αλλά ως «Ιός του πατέρα». Στην προκειμένη
περίπτωση τα βλέμματα 116.000 από τις συνολικά 658.526 στράφηκαν στη σειρά που
σκηνοθετεί ο Διαγόρας Χρονόπουλος, διότι ο Κώστας Ρηγόπουλος, ως Νικήτας,
τάραξε τα νερά κοινοποιώντας την απόφασή του να νυμφευθεί την κατά πολύ
νεώτερή του Όλγα (Νταίζη Σεμπεκοπούλου).

Τις προτιμήσεις των νοικοκυρών φαίνεται, όπως προκύπτει από την έρευνα, να
συγκεντρώνει η νεανική δραματική σειρά «Λόγω τιμής», καθώς χιλιάδες το
ανέδειξαν ως έκτο δημοφιλέστερο πρόγραμμα.

Σε γενικές γραμμές οι νοικοκυρές έλκονται κυρίως από τα δραματικά εβδομαδιαία
σίριαλ, τις ελληνικές σαπουνόπερες, τις εβδομαδιαίες κωμικές σειρές (σε
μικρότερο βαθμό συγκριτικά με τις δραματικές), από τα πρωινά και τα
μεσημεριανά μαγκαζίνο, τα ζωντανά σόου και τα σόου, όχι όμως στο βαθμό που
μαγνήτιζαν τα βλέμματά τους τις προηγούμενες χρονιές.

Αδιάφορες μάλλον τις αφήνουν οι ελληνικές ταινίες, οι ξένες κωμικές αλλά και
αστυνομικές σειρές, τα πολιτικά τοκ σόου, οι μεταδόσεις αθλητικών γεγονότων
και οι αθλητικές εκπομπές.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15852P051</ED>
<ID>
ID:162366

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Σκηνές «Ερωτοδικείου»: Τύπος με στολή Ρωμαίου λεγεωνάριου παρουσιάζεται
ενώπιον Βίκυς Μιχαλονάκου. Το όνομά του, Διονύσης. Αν και
ισχυριζόταν πως στην άλλη του ζωή ήταν ο Νέρωνας. Στην τωρινή του ζωή, όμως,
του είχε απομείνει η ερωτομανία και όχι η πυρομανία του Ρωμαίου αυτοκράτορα.
Κι εξήγησε στο ιδιότυπο δικαστήριο του New Channel ότι λόγω της ενασχόλησής
του με τα «λαχταριστά κοριτσούδια» έκανε δέκα με δεκαπέντε χρόνια να τελειώσει
το Πανεπιστήμιο. Κι ο εκατόνταρχος Διονύσιος, ο οποίος κατάφερε να κάνει μέχρι
και την αποστασιοποιημένη πρόεδρο του «Ερωτοδικείου» να ξεσπάσει σε γέλια,
κατέληξε ότι, ως φέρων το κύτταρο του Νέρωνα μέσα του, δεν μπορεί παρά
να επιδίδεται σε όργια.
<H3></H3>
<H3>* Καλεσμένη του Θοδωρή Ρουσσόπουλου η Μονσεράτ Καμπαγιέ, για να μιλήσει στο
«7+7» για το δώρο της φιλίας. Ευγενική και ήρεμη, με ένα ύφος κατευναστικό, η
διάσημη σοπράνο εξηγούσε την ευγνωμοσύνη που νιώθει από την προσφορά φιλίας
των ανθρώπων που έχει γύρω της, θεωρώντας ευτυχισμένη την ύπαρξή της που
μπορεί να γεύεται ένα τέτοιο συναίσθημα. Και μίλησε με τον δημοσιογράφο του
Mega και για ένα άλλο μεγάλο συναίσθημα· εκείνο της προσφοράς αγάπης στα
παιδιά που το έχουν ανάγκη. Πώς την εκδηλώνει; Με τη φιλοξενία παιδιών με
ειδικές ανάγκες στη φάρμα της στη Βαρκελώνη, όπου εκτρέφει άλογα κι όπου δίνει
ελπίδες και χαμόγελα.
</H3><H3>* Με το χέρι στον γύψο και τον σβέρκο σε νάρθηκα είχε το κουράγιο να πάει η
κοπέλα στον Δημήτρη Μάρκου να πει την αληθινή ιστορία της και να τρέξει το
δάκρυ κορόμηλο, επειδή ένιωθε δυστυχισμένη. Ο λόγος της δυστυχίας της;
Λυπούμεθα, αλλά μόνο για τη διάρκεια ενός τρέιλερ διαθέτει η «Τηλε-πάθεια»
αντοχές κι έτσι δεν δύναται να εισέλθει σε λεπτομέρειες για τη διερεύνηση των
αιτίων που προξένησαν στο κοράσιον τέτοιες σωματικές και, πιθανόν, ψυχικές
βλάβες. Βλέπετε, η υγεία όλων των θεατών είναι ευάλωτη αν εκτεθεί σε τέτοια
τηλεοπτικά παρασκευάσματα ορών αληθείας.
</H3><H3>* Η Τζούλια Παπαδημητρίου μοιράζει αμερικάνικες σφουγγαρίστρες. Δηλαδή, όχι
προσωπικά η ίδια, αλλά η εκπομπή της στο New Channel με τον εσχατολογικό τίτλο
«Τελευταία ελπίδα». Όσοι τηλεφωνήσουν και πουν ότι είναι θεατές της Τζούλιας
κερδίζουν μια αποτελεσματική σφουγγαρίστρα. Που μάλλον καθαρίζει άψογα από τα
σκουπίδια. Να θεωρηθεί αυτή η προσφορά κρίση αυτογνωσίας 
και αυτοκριτικής;
</H3><H3>* «Κόκκινο Βελούδο» με καλεσμένη την Αγγελική Νικολούλη και τη Νανά Παλαιτσάκη
να έχει επιστρέψει στην προτέρα κατάσταση ιδιοκτήτριας καμπαρέ. Έχει, όμως, η
τηλεόραση κι έναν θεραπευτικό χαρακτήρα. Για εκείνους τουλάχιστον που
χρησιμοποιούν το μέσο και για σκοπούς εκτόνωσης των απωθημένων. Όπως στην
περίπτωση της Αγγελικής Νικολούλη, η οποία έκανε εμφάνιση με ξανθό ποστίς
αλογοουρά, κόκκινη εφαρμοστή τουαλέτα σατέν, με αποκαλυπτικό ντεκολτέ, ασορτί
κραγιόν και με έναν αέρα χολιγουντιανής ντίβας. Γιατί σε σταρ του Χόλιγουντ
θέλει να ομοιάζει. Άσχετα αν τραγουδούσε μαζί με την Άννα Χρυσάφη παλιά
ρεμπέτικα. Γιατί και το ρεμπέτικο έχει το δικό του «γκλάμορ» παρελθόν.
</H3>
<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15852P052</ED>
<ID>
ID:162405

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P05&aa=2</URL></REF>


Article

<CATEGORY>vin09</CATEGORY>

 <H5>ΜΕ ΠΡΩΤΟΒΟΥΛΙΑ ΤΟΥ ΣΚΑΪ ΚΑΙ ΙΔΙΩΤΩΝ
</H5><H2>«Μάχη» για κατάργηση της εισφοράς υπέρ ΕΡΤ </H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Δικαστική «μάχη» για την κατάργηση της εισφοράς υπέρ της ΕΡΤ που πληρώνουν
όλοι οι καταναλωτές της ΔΕΗ ή την απόδοσή της σε όλα τα ραδιοτηλεοπτικά δίκτυα
εθνικής εμβέλειας, ξεκινούν τα ιδιωτικά κανάλια και ιδιώτες.Η επίμαχη εισφορά
που καταβάλλεται μέσω των λογαριασμών της ΔΕΗ, βρίσκεται από χθες στο
στόχαστρο του Σκάι. Με προσφυγή που υπέβαλε στο Συμβούλιο της Επικρατείας η
ιδιοκτήτρια εταιρεία του Σκάι, Ερμής Μαζικά Μέσα Ενημέρωσης Α.Ε., ζητεί να
καταργηθεί το επίμαχο «ανταποδοτικό τέλος» ως αντισυνταγματικό, παράνομο και
αντίθετο στο Κοινοτικό Δίκαιο.

Σε διαφορετική περίπτωση, ο ιδιωτικός ραδιοτηλεοπτικός σταθμός διεκδικεί ένα
κομμάτι από την εισφορά που συνοδεύει την κατανάλωση ηλεκτρικού ρεύματος για
λογαριασμό της ΕΡΤ, καθώς υποστηρίζει με την προσφυγή ότι «η επιβολή και
διανομή της μόνον υπέρ της ΕΡΤ και όχι υπέρ και των υπολοίπων εθνικών
ραδιοφωνικών και τηλεοπτικών σταθμών κατ' αναλογία του ποσοστού
ακροαματικότητας, αντίκειται στις συνταγματικές αρχές της ισότητας και της
οικονομικής ελευθερίας...». 
Ο Σκάι θεωρεί ότι τα ποσά υπέρ της ΕΡΤ που καταβάλλονται ανεξάρτητα εάν ο
καταναλωτής της ΔΕΗ έχει ή όχι τηλεοπτικό δέκτη, αποτελούν φόρο και όχι
ανταποδοτικό τέλος. Και ότι με την πρόσφατη απόφαση του υπουργού Εθνικής
Οικονομίας για την αναπροσαρμογή τους, παραβιάστηκε η νομολογία του Συμβουλίου
της Επικρατείας (2909/88) που έχει κρίνει ότι δεν μπορούν να επιβαρύνονται
όσοι καταναλώνουν μηνιαίως λιγότερο ηλεκτρικό ρεύμα από το ύψος της εισφοράς.

Ακόμη, ο Σκάι υποστηρίζει ότι κατά παράβαση του Συντάγματος επιβαρύνονται με
το επίμαχο τέλος «αδιακρίτως όσοι κατοικούν ή διαμένουν στην ελληνική
επικράτεια είτε είναι φυσικά πρόσωπα είτε νομικά πρόσωπα ιδιωτικού δικαίου
(ΝΠΙΔ)». Κι αυτό γιατί οι εξαιρέσεις που προβλέπονται είναι «επουσιώδεις και
θεωρητικές», αφού εξαιρούνται μόνον οι δημόσιες υπηρεσίες, τα ΝΠΔΔ και οι ΟΤΑ.
Υπηρεσίες δηλαδή που εάν δεν είχαν εξαιρεθεί, θα οδηγούμασταν ­ κατά τον Σκάι
­ στο παράλογο φαινόμενο της «αυτοφορολογίας» του Κράτους.

Με την προσφυγή, ο Σκάι υποστηρίζει ακόμη ότι η Πολιτεία πρέπει να εξασφαλίζει
«αντικειμενικές συνθήκες υγιούς ανταγωνισμού» μεταξύ των ραδιοτηλεοπτικών
μέσων και πως «η αποκλειστική πριμοδότηση μόνον της ΕΡΤ συνιστά νόθευση και
στρέβλωση του ελεύθερου ανταγωνισμού», κατά παράβαση των Κοινοτικών Οδηγιών.

Αμφισβητεί δε τα επιχειρήματα της ΕΡΤ ότι δεν έχει αποκλειστικό σκοπό την
προσπόριση κέρδους και ότι αυτή είναι εθνικής εμβέλειας και υψηλής ποιοτικής
στάθμης, σημειώνοντας πως «και η ΕΡΤ έχει την ίδια συχνότητα διαφημίσεων με
τους ιδιωτικούς σταθμούς, οι οποίοι και απολαμβάνουν πολύ μεγαλύτερης
τηλεθέασης και ακροαματικότητας σε σχέση με την ΕΡΤ, γεγονός που αποδεικνύει
τη σαφώς υψηλότερη ποιοτική στάθμη των εκπομπών τους...».

Αντίστοιχη με την προσφυγή του Σκάι είναι και η προσφυγή ιδιωτών, οι οποίοι
επίσης ζητούν την κατάργηση της εισφοράς ή τη διανομή της και στους ιδιωτικούς
ραδιοτηλεοπτικούς σταθμούς.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15852P081</ED>
<ID>
ID:162367

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P08&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ
</H2>
<AUTHOR>ΣΤΑΘΗΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15852P082</ED>
<ID>
ID:162406

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P08&aa=2</URL></REF>


Article

<CATEGORY>vin09</CATEGORY>

 <H2>Αντίδραση της ΕΣΗΕΑ στη δήλωση του Δ. Ρέππα
</H2>
«Βαρύ, τουλάχιστον, φραστικό ολίσθημα, που είναι αναγκαίο να αποσυρθεί»
χαρακτήρισε, με ανακοίνωσή του, το Διοικητικό Συμβούλιο της Ένωσης Συντακτών
Ημερησίων Εφημερίδων Αθηνών τον ισχυρισμό του υπουργού Τύπου Δημήτρη Ρέππα στη
Βουλή, ότι δηλαδή στην ΕΡΤ αμείβονται 4.000 υπάλληλοι χωρίς να εργάζονται.Στην
ίδια ανακοίνωση της ΕΣΗΕΑ τονίζεται ότι «εάν υπάρχουν στην ΕΡΤ εργαζόμενοι που
αποδεδειγμένα δεν εκπληρώνουν τις συμβατικές τους υποχρεώσεις, η διοίκηση της
εταιρείας οφείλει να ελεγχθεί για παράβαση καθήκοντος».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15852P083</ED>
<ID>
ID:162436

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P08&aa=3</URL></REF>


Article

<CATEGORY>vin09</CATEGORY>

 <H2>Κατά του οργανογράμματος οι εργαζόμενοι </H2>
Κατά του οργανογράμματος που προωθεί ο πρόεδρος της ΕΡΤ τάχθηκαν χθες στην
διάρκεια του έκτακτου συνεδρίου που διοργάνωσε η ΠΟΣΠΕΡΤ στο Ραδιομέγαρο της
Αγίας Παρασκευής οι εργαζόμενοι στην κρατική ραδιοτηλεόραση.

Στο συνέδριο που έγινε χωρίς την παρουσία του υπουργού Τύπου Δημήτρη Ρέππα και
του προέδρου της ΕΡΤ Παναγιώτη Παναγιώτου, ο πρόεδρος της Ενώσεως Συντακτών
Ημερησίων Εφημερίδων (ΕΣΗΕΑ) Αριστείδης Μανωλάκος έκανε τις δικές του
προτάσεις για το σύνολο του δημοσιογραφικού κλάδου.

Οι προτάσεις αυτές αφορούν: την αλλαγή του καταστατικού της Ενώσεως Συντακτών,
την σύνταξη κώδικα δεοντολογίας έως το τέλος του χρόνου. Επίσης πρότεινε, η
ΕΡΤ να δίνει λόγο στο Εθνικό Συμβούλιο Ραδιοτηλεόρασης που σήμερα είναι μη
ανεξάρτητο κυβερνητικό όργανο, να λειτουργεί το Δ.Σ. της ΕΡΤ ως ανεξάρτητο
όργανο, να μη μένει αδιάφορη η ΕΣΗΕΑ ως προς το θεσμικό πλαίσιο του διορισμού
του Δ.Σ. της ΕΡΤ, το Δ.Σ. της κρατικής ραδιοτηλεόρασης να διορίζεται από το
ΕΣΡ ή να ακολουθεί το ιταλικό μοντέλο, να διορίζεται δηλαδή από τη Βουλή και
να δίνει λόγο στη Βουλή.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15852P084</ED>
<ID>
ID:162460

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P08&aa=4</URL></REF>


Article

<CATEGORY>vin09</CATEGORY>

 <H5>ΕΥΡΗΜΑ ΤΟΥ ΣΛΗΜΑΝ ΠΟΥ ΔΕΝ ΕΧΕΙ ΣΥΝΤΗΡΗΘΕΙ ΚΑΙ ΜΕΛΕΤΗΘΕΙ ΕΠΑΡΚΩΣ ΜΕΝΕΙ «ΘΑΜΜΕΝΟ»
</H5><H2>Μια «μούμια» στις αποθήκες
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Η «Ελαιογραφία της μούμιας» από τον πέμπτο τάφο, από το Λεύκωμα των Μυκηνών,
του Ερρίκου Σλήμαν

Ένα μοναδικό αρχαιολογικό εύρημα, η «μούμια» ενός Μυκηναίου, ο οποίος θάφτηκε
πριν από 3.500 χρόνια φορτωμένος με χρυσό και με τη χρυσή του μάσκα στον
πέμπτο «βασιλικό» τάφο (του ταφικού κύκλου Α των Μυκηνών), παραμένει θαμμένη
στις αποθήκες του Εθνικού Αρχαιολογικού Μουσείου.

Όταν πριν από 120 περίπου χρόνια ο Ερρίκος Σλήμαν ανακάλυψε τη «μούμια»
στις Μυκήνες, πίστευε ότι «είδε» το πολύ καλά διατηρημένο πρόσωπο του
Αγαμέμνονα. Σήμερα όμως, η διευθύντρια του Εθνικού Αρχαιολογικού Μουσείου κ.
Αικατερίνη Δημακοπούλου, μιλά για την ύπαρξη ενός πολύ καλοδιατηρημένου
σκελετού, και διαψεύδει την άποψη ότι πρόκειται για τη μοναδική για τον
ελληνικό προϊστορικό χώρο προσπάθεια ταρίχευσης. Άποψη, την οποία, πάντως,
είχε δεχθεί παλαιότερα ο ακαδημαϊκός κ. Γεώργιος Μυλωνάς, και την είχε
υποστηρίξει μάλιστα, βάσει μιας μελέτης που έκανε στα ημερολόγια της ανασκαφής
και τα πλούσια κτερίσματα του τάφου, ότι ο «ταριχευμένος νεκρός», πρέπει να
ήταν γυναίκα και μάλιστα Αιγυπτία πριγκίπισσα. Η θεωρία Μυλωνά δεν έγινε
δεκτή, σύμφωνα με την κ. Δημακοπούλου. Το γεγονός είναι ότι το εύρημα δεν έχει
υποστεί καμία συντήρηση όλα αυτά τα χρόνια, εκτός από τις «πρώτες βοήθειες»,
που είχε παράσχει ο ίδιος ο Ερρίκος Σλήμαν αμέσως μετά την ανακάλυψή του.
Ούτε, βεβαίως, και έχει μελετηθεί επαρκώς μέχρι τώρα, για να διαπιστωθεί αν
πρόκειται πράγματι για «μούμια» ή σκελετό.

Όπως πάντως διαβεβαιώνει η διευθύντρια του Εθνικού Αρχαιολογικού Μουσείου,
πολύ σύντομα, το πολύ σημαντικό αυτό εύρημα θα καθαριστεί, θα συντηρηθεί και
θα μελετηθεί ανθρωπολογικά σε συνεργασία με τους ξένους μελετητές,κ. Μπραγκ
και κ. Έιντζελ. Ο Ερρίκος Σλήμαν, στο τρίτομο έργο του «Μυκήνες», περιγράφει
τη μούμια: «Το στρογγυλό πρόσωπο, με όλη τη σάρκα του σωζόταν θαυμάσια κάτω
από τη βαριά χρυσή προσωπίδα. Δεν υπήρχαν ίχνη των μαλλιών, αλλά και τα δύο
μάτια διακρίνονταν τέλεια, όπως και το στόμα, το οποίο εξαιτίας του τεράστιου
βάρους που είχε δεχθεί ήταν διάπλατα ανοιχτό, αποκαλύπτοντας 32 όμορφα δόντια.
Όλοι οι γιατροί που ήρθαν να δουν τον νεκρό, συμπέραναν, από τα δόντια, ότι ο
άνδρας αυτός πρέπει να είχε πεθάνει στη νεαρή ηλικία των 35 χρόνων. Η μύτη
είχε τελείως εξαφανισθεί και κάτω από τον χρυσό θώρακα που κάλυπτε το στήθος,
το οποίο δεν σωζόταν καλά, έβλεπες σε πολλά σημεία τη σπονδυλική στήλη (...).
Το χρώμα του σώματος έμοιαζε με αιγυπτιακή μούμια».

Ο Σλήμαν έστειλε αμέσως να φωνάξουν έναν ζωγράφο, για να ζωγραφίσει το εύρημα
γιατί φοβόταν ότι θα διαλυόταν. Αυτή η μοναδική απεικόνιση της «μούμιας», όπως
ήταν μετά την ανακάλυψή της και την απομάκρυνση των χρυσών κοσμημάτων, βρέθηκε
το 1955 από τον διευθυντή της Βρετανικής Αρχαιολογικής Σχολής κ. Μ. Σίνκλερ Φ.
Χουντ, στο τρίτομο λεύκωμα του Σλήμαν.

Τελικά, ο Σλήμαν βρήκε τρόπο να διατηρήσει τη μούμια: αφού το σώμα του νεκρού
έμεινε εκτεθειμένο για δύο μέρες, ένας φαρμακοποιός από το Άργος, που
ονομαζόταν Σπυρίδων Νικολάου, το στερεοποίησε χύνοντας πάνω του οινόπνευμα,
μέσα στο οποίο είχε διαλύσει ένα είδος φυσικής κόλλας (gum sandarac). Με τη
φροντίδα της Αρχαιολογικής Εταιρείας, η «μούμια» έφθασε στο Εθνικό
Αρχαιολογικό Μουσείο στην Αθήνα. Την αποκόλλησε με εξαιρετική προσοχή, μαζί με
το χώμα της, χρησιμοποιώντας γύψο, προσθέτει η σημερινή διευθύντρια, η οποία
εξαίρει τη φροντίδα του Σλήμαν ­ σε αντίξοες μάλιστα συνθήκες, αφού η ανασκαφή
έγινε χειμώνα ­ να διασώσει και να διατηρήσει το πολύτιμο εύρημα, που 120
χρόνια μετά την ανακάλυψή του, κρατά ακόμα τα μυστικά του.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15852P091</ED>
<ID>
ID:162368

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P09&aa=1</URL></REF>


Article

<CATEGORY>vin09</CATEGORY>

 <H2>Ελληνοβελγικός διάλογος σε επίπεδο... συγγραφής
</H2>
Μένης Κουμανταρέας, Ζυράννα Ζατέλη και Θανάσης Βαλτινός συμμετέχουν στον
ελληνοβελγικό διάλογο πεζογράφων

Έως σήμερα όλες οι οργανωμένες εξορμήσεις Ελλήνων συγγραφέων στο εξωτερικό
θύμιζαν... μονόλογο. Ελκυστικό ίσως ­ όταν μάλιστα τους Έλληνες συγγραφείς
παρουσίαζαν ξένοι καθηγητές ή μεταφραστές ­, αλλά πάντως μονόλογο. Αυτήν τη
φορά όμως το πράγμα θα αλλάξει χάριν του διαλόγου και της πεζογραφίας!

Οκτώ Έλληνες πεζογράφοι, από τους πλέον αξιόλογους, θα συναντηθούν με πέντε
γαλλόφωνους Βέλγους ομοτέχνους τους την ερχόμενη Παρασκευή και το Σάββατο, στο
Αμφιθέατρο της Βασιλικής Βιβλιοθήκης των Βρυξελλών. Έτσι, από ελληνικής
πλευράς θα είναι εκεί ο Βασίλης Βασιλικός, ο Γιώργος Χειμωνάς, ο Μένης
Κουμανταρέας, ο Αλέξης Πανσέληνος, η Ζυράννα Ζατέλη, η Μαρία Ευσταθιάδη και ­
με μια μικρή επιφύλαξη ­ ο Θανάσης Βαλτινός και ο Παύλος Μάτεσις (που
αναφέρονται πάντως στην ωραία διαφημιστική αφίσα της συνάντησης). Από βελγικής
πλευράς ξεχωρίζει ο γνωστός στην Ελλάδα από τα μυθιστορήματά του (Εκδόσεις
Εξάντας) και τη φιλελληνική δράση του κατά την εποχή της χούντας Πιέρ Μαρτένς,
κριτικός στην εφημερίδα «Σουάρ» και διευθυντής του Κέντρου Κοινωνιολογίας και
Λογοτεχνίας στο Πανεπιστήμιο του Βελγίου. Επίσης, οι βραβευμένοι συγγραφείς
Ζαν Λικ Ουτέρ, Καρολίν Λαμάρς κα Πασκάλ Τιζόν, ο ποιητής και πεζογράφος Ανρί
Μποσό, ο δοκιμιογράφος και καθηγητής στο Πανεπιστήμιο της Λιέγης Ζακ Ντιμπουά
και οι συστηματικοί μεταφραστές Μισέλ Γκροντάν και Μισέλ Βόλκοβιτς.

Στο πρόγραμμα προβλέπονται δύο βραδιές «Ελληνικότητας και... βελγικότητας»
(που ηχεί καλύτερα στη γαλλική γλώσσα), όπου θα παρουσιαστούν η ελληνική και η
βελγική πεζογραφία, θα αναλυθούν τα προβλήματα μετάφρασης και διάδοσης της
πεζογραφίας και (το Σάββατο στις 9.30 μ.μ.) θα αλληλοπαρουσιαστούν οι
προσκεκλημένοι, ενώ θα διαβαστούν και αποσπάσματα από τα έργα τους.

Οι δύο αυτές βραδιές έχουν τεθεί υπό την αιγίδα της Αγγέλας Κοκκόλα και της
Κατερίνας Δασκαλάκη, που ­ ως ιδιαίτερα ευαισθητοποιημένες στα γράμματα
ευρωβουλευτές ­ επαναλαμβάνουν το περσινό διήμερο που είχε ως θέμα την
ελληνική ποίηση, αλλά... βελτιωμένο! Διότι την ιδέα του διαλόγου συνοδεύει
επιπλέον ένα καλαίσθητο βιβλιαράκι - κατάλογος με αποσπάσματα από τα γραπτά
των Ελλήνων προσκεκλημένων, βιογραφικά στοιχεία για όλους (Έλληνες και
Βέλγους) και ενημερωτικές συνεντεύξεις ειδικών (όπως ο Ζακ Λακαριέρ) για τα
μεταφραστικά προβλήματα της νεοελληνικής λογοτεχνίας και της γαλλόφωνης
βελγικής δημιουργίας. Πίσω, τέλος, από την όλη διοργάνωση «κρύβεται» ο Γιάννης
Σταράκης, ακόλουθος Τύπου της ελληνικής πρεσβείας στις Βρυξέλλες και ψυχή του
Ελληνικού Πολιτιστικού Ιδρύματος εκεί.

Τέτοιες εκδηλώσεις, όταν πετυχαίνουν, αποτελούν ιδανικά μέσα για την προώθηση
και τη διάδοση της ελληνικής λογοτεχνίας.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15852P092</ED>
<ID>
ID:162407

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P09&aa=2</URL></REF>


Article

<CATEGORY>vin09</CATEGORY>

 <H5>Μύθοι του χθες στο σήμερα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Ο Χάρος βγήκε παγανιά και μέσα σε λίγες ημέρες θέρισε καλή, καρποφόρα σοδειά.
Η αρρώστια, το πάθος και η τρέλα, η άλογη δήθεν εκδίκηση και η ντροπή έλιωσαν,
κομμάτιασαν, μάτωσαν έξι νεανικά κορμιά.

Ο Νίκος, ο Λευτέρης, ο Δημήτρης, ο Κώστας, η Ιωάννα και η Ζωή! Μοιάζει με
πένθιμο δοξαστικό του Οδυσσέα Ελύτη.

Μύθοι του χθες ανεστραμμένοι στο σήμερα!

Πόνος αβάσταχτος, απροσμέτρητος, στα όρια του παραλογισμού για το
πολυαγαπημένο παλικαράκι που λάτρευε τη μουσική.

Η Ευρυδίκη-αδελφή να προσπαθεί επί ημέρες να τραβήξει έξω από τα σκοτάδια του
Άδη τον λατρεμένο Ορφέα-αδελφό με τους ήχους της μουσικής. Το μεγαλείο
απέλπιδης, απελπισμένης απαντοχής.

Ζήλεια-απειλή, πάθος απύθμενο στο θολωμένο μυαλό του απορριγμένου εραστή,
αυτόχειρα και εκτελεστή.

Η προδομένη μάντισσα Μήδεια, με μορφή άντρα, παίρνει εκδίκηση, σκοτώνοντας τα
παιδιά τού απολεσθέντος αντικειμένου του πόθου της.

Η ιδεολογική σύγχυση αλλοπρόσαλλων ψυχρών δολοφόνων των πόλεων, ενδεδυμένη τον
μανδύα του υπερασπιστή εκδικητή των αδυνάτων, παρωδεί με ευτέλεια τους μύθους
του Ρομπέν των δασών και του Ζορό.

Όσο για τη φτωχή Ζωή που φτερούγισε στο κενό με άδεια μάτια, κυριευμένη από τη
μεγάλη ντροπή, μόνον την τραγική πραγματικότητα της υπερκατανάλωσης του σήμερα επιβεβαιώνει.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15852P093</ED>
<ID>
ID:162437

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P09&aa=3</URL></REF>


Article

<CATEGORY>vin09</CATEGORY>

 <H2>Άλλος για Βενετία τράβηξε κι άλλος για Κάσελ
</H2>
Την ώρα που στο Παρίσι τιμάται αυτό τον καιρό με μια αναδρομική έκθεση στο
Κουβάν Ντε Κορντελιέ το έργο και η μνήμη του γλύπτη Κώστα Κουλεντιανού, έξι
σύγχρονοι Έλληνες καλλιτέχνες ετοιμάζονται να εξορμήσουν μέσα στον Ιούνιο,
στις δύο μεγαλύτερες εικαστικές εκθέσεις της Ευρώπης: την 47η Μπιενάλε της
Βεντίας ­ που ανοίγει στις 11 Ιουνίου ­ και τα Ντοκουμέντα 10, που ανοίγουν 10
μέρες αργότερα, στο Κάσελ της Γερμανίας.

Παράλληλα, στο μεγαλύτερο σύγχρονο εκθεσιακό κέντρο της Δανίας, την Οντένζε,
συνεχίζεται με επιτυχία η έκθεση «Ελληνικές πραγματικότητες», που είναι
αφιερωμένη στη «Νέα γενιά των Ελλήνων καλλιτεχνών», με 14 συμμετοχές.

Στα «Ντοκουμέντα» του Κάσελ, που πριν από πέντε χρόνια συγκέντρωσαν 600.000
επισκέπτες και όπου προβάλλεται η πρωτοπορία της σύγχρονης τέχνης, δεν υπάρχει
φέτος επίσημη πρόσκληση σε Έλληνες καλλιτέχνες, εκτός από τον αρχιτέκτονα
Χρήστο Παπούλια.

Στις παράλληλες εκδηλώσεις όμως, δύο Έλληνες καλλιτέχνες έχουν προσκληθεί να
συμμετάσχουν σε ένα διεθνές πρόγραμμα (με καλλιτέχνες από 40 χώρες).

Στο Ινσάιντ, όπως λέγεται αυτή η έκθεση, ο Άρης Προδρομίδης θα παρουσιάσει μια
εγκατάσταση μεγάλων διαστάσεων από τα έργα «Έρως», ενώ ο Νίκος Τρανός θα
παρουσιάσει μια άλλη εγκατάσταση, με 200 αιωρούμενα «ζαχαρόσπιτα» με μουσικούς
μηχανισμούς, υπό τον τίτλο «Δεν είναι ελαφρύ».

Φέτος, για πρώτη φορά, η έκθεση του Κάσελ μπαίνει στο Ίντερνετ.

Στο μεταξύ, στη φετινή Μπιενάλε Βενετίας, με θέμα «Μέλλον, Παρόν, Παρελθόν», η
ελληνική παρουσία θα είναι αισθητή. Μέσα στο ελληνικό περίπτερο, ο Δημήτρης
Αληθεινός ετοιμάζει μια «κατάκρυψη», τον ενταφιασμό ενός έργου, ενώ ο
Στυλιανός Αντωνάκος θα «κατασκευάσει» στους Κήπους του Καστέλο το «Παρεκκλήσι
της Ουράνιας Κλίμακας». Στο παλάτσο Τζ. Λολίν του Φοντατσιόνε Λέβι, εκτίθενται
τα έργα δύο καλλιτεχνών: του Λαρισαίου Θανάση Τότσικα με θέμα και τίτλο τη
μηχανή Ντουκάτι και του Αλέξανδρου Ψυχούλη, που ετοίμασε ένα ψηφιακό έργο, το
«Μαύρο κουτί».

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15852P101</ED>
<ID>
ID:162360

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P10&aa=1</URL></REF>


Article

<CATEGORY>vin09</CATEGORY>

 <H2>Υπό την αιγίδα της Ουνέσκο τα 200χρονα του Ρήγα Φεραίου
</H2>
Υπό την αιγίδα της Ουνέσκο θα τεθεί η επέτειος των 200 ετών από τον θάνατο του
Ρήγα Φεραίου. Ο γενικός διευθυντής της Ουνέσκο Φεντερίο Μαγιόρ πρότεινε στο
Εκτελεστικό Γραφείο, ύστερα από εισήγηση της Μόνιμης Ελληνικής Αντιπροσωπίας,
να συμπεριληφθούν οι εορτασμοί για τον Ρήγα στις επετείους, τις οποίες θα
στηρίζει ο Οργανισμός κατά τη διετία 1998-1999.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15852P102</ED>
<ID>
ID:162402

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P10&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΜΑΪΚΛ ΚΟΛΙΝΣ, Ο ΕΠΑΝΑΣΤΑΤΗΣ»: Ο Λίαμ Νίσον στο ρόλο ενός Ιρλανδού
επαναστάτη και η Τζούλια Ρόμπερτς στο ρόλο της αρραβωνιαστικιάς του. Του Νιλ
Τζόρνταν. (Δεξαμενή, Village Centre 6, Μετροπόλ).

«Η ΥΠΟΣΧΕΣΗ»: Μια από τις καλύτερες ταινίες της χρονιάς. Ξανθοί
δουλέμποροι της Ευρώπης, αλλά 15χρονος ακολουθεί τη Μαύρη Ήπειρο. Των Λικ και
Ζαν Πιερ Νταρντέν. (Αλφαβίλ, Όασις).

«ΔΑΜΑΖΟΝΤΑΣ ΤΑ ΚΥΜΑΤΑ»: Άνθρωποι που αγαπούν, πιστεύουν, πονάνε και
εξιλεώνονται μέσα από την ιστορία ενός παράλυτου άντρα που ωθεί τη γυναίκα του
να έχει ευκαιριακές σχέσεις με ξένους και να του διηγείται τις σεξουαλικές
εμπειρίες της. Του Λαρς Φον Τρίερ. (Κηφισιά 3).

«TRAINSPOTTING»: Η ιστορία μιας φιλίας νεαρών στο τέλος του αιώνα μας,
που αυτοκαταστρέφεται σε μία κοινωνία χωρίς οράματα. Του Ντάνι Μπόιλ. (Αελλώ,
Ελληνίς, Άνεσις).

«ISOTTA»: Συμπαθητικό ερωτικό δράμα με τον έρωτα μιας παχουλής
γυναίκας. Του Μαουρίτσιο Φιούμε, με τους: Νικολέτα Μαγκαλότι, Ρόζα Ντι
Μπρίτζιντα, Δημήτρη Βερύκιο. (Απόλλων).

«ΜΕΤΡΟ, ΚΑΤΑΔΙΩΞΗ ΣΤΟ ΣΑΝ ΦΡΑΝΣΙΣΚΟ»: Ο Έντι Μέρφι ως διαπραγματευτής
ομήρων και μεσάζων της αστυνομίας. Του Τόμας Κάρτερ. (Άννα Ντορ, Village
Centre 8, Γαλαξίας, Ιντεάλ, Μπροντγουαίη, Σινέ Παρί, Σπόρτιγκ, Μπομπονιέρα, Σινεάκ).

«Η ΑΚΑΤΑΜΑΧΗΤΗ ΑΦΡΟΔΙΤΗ»: Η αλήθεια και το ψέμα στις σχέσεις ενός
ζευγαρού της ελίτ του Μανχάταν. Ο Γούντι Άλεν ξαναχτυπά... (Village Centre 4,
Θησείο Φλερύ, Δημ. Κινημ. Κατερίνα ).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15852P111</ED>
<ID>
ID:162361

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P11&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Έχει και την έννοια του τακτ. 2. Τίτλος μονόπρακτου του
Μπρεχτ (χωρίς άρθρο). - Άραβες το χρησιμοποιούν. 3. Παράγωγο του
ρήματος αυτού είναι και ο ύποπτος. - Μιμικός σπασμός. 4. Είναι, συχνά,
πρόδρομος βροχής. - Μουσική νότα. 5. Ανεβοκατεβαίνει συχνότατα.
6. Βυζαντινή μουσική νότα. - Θλιβερή εκφορά. 7. Τρόπος σκέψης.
8. Διατηρείται στο ψυγείο. - Χαρακτηρισμός φυλλώματος ή... τριχώματος
(αντίστρ.). 9. Ειδικής χρήσης προστακτική. - Γραφή του αριθμού 208.

ΚΑΘΕΤΑ

1. Πρόσωπο από τον «Ματωμένο γάμο» του Λόρκα. 2. Ποταμός της
Βαλκανικής και άλλος της Ισπανίας. - Πατρίδα του Αβραάμ. 3. Σ' αυτόν
αποδίδεται η ρήση «πάντων χρημάτων μέτρον άνθρωπος» (αιτ). 4.
Πληθυντικός άρθρου. - Εκδήλωση κακομαθημένου. 5. Είδος μικρόσωμου
περιστεριού (καθ.). 6. Ό, τι και το 4 α' κάθετα. - Τίτλος
μυθιστορήματος του Χ. Μίλλερ. 7. Κατηγορία αυτοκινήτων (αντίστρ).
8. Είναι χρήμα για τους... Άγγλους. - Αναφέρονται πολλές μεταμορφώσεις
του. 9. Πολιτικός και στρατιωτικός των αρχαίων Αθηνών (αιτ.).

ΛΥΣΗ (2/6/97)

ΟΡΙΖΟΝΤΙΑ: 1. ΝΟΣΦΙΣΜΟΣ 2. ΗΝΙΟΧΟΣ 3. ΡΙΜΙΝΙ-ΑΝ 4.
ΗΣ-ΝΟΒΑΡΑ 5. ΙΚΤΙΣ-ΜΑΡ 6. ΔΟ-ΑΛ 7. ΕΣΩΣΤΡΕΦΗ 8.
ΔΕΟΝΤΩΣ 9. ΔΕΣΜΟ-ΣΗ. 
ΚΑΘΕΤΑ: 1. ΝΗΡΗΙΔΕΣ 2. ΟΝΙΣΚΟΣ 3. ΜΙΣ-ΕΔΩ 4.
ΦΟΙΝΙΣΣΕΣ 5. ΙΧΝΟΣ-ΤΟΜ 6. ΒΙΟΣ-ΑΡΝΟ 7. ΜΣ-ΑΜΛΕΤ 8.
ΑΡΑ-ΦΩΣ 9. ΣΥΝΑΡΤΗΣΗ.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15852P112</ED>
<ID>
ID:162416

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P11&aa=2</URL></REF>


Article

<CATEGORY>vin09</CATEGORY>

 <H5>ΔΥΟ ΥΠΟΥΡΓΟΙ ΣΤΑ ΕΓΚΑΙΝΙΑ ΤΗΣ ΕΚΘΕΣΗΣ ΤΗΣ ΧΡΥΣΣΑΣ
</H5><H2>Νόστιμον ήμαρ
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Στιγμές ιδιωτικής ξενάγησης παρέα με την Χρύσσα απόλαυσαν χθες οι υπουργοί
Ανάπτυξης Βάσω Παπανδρέου και Πολιτισμού Ευάγγελος Βενιζέλος, συντροφιά με την
επιμελήτρια της έκθεσης Έφη Ανδρεάδη

Είναι σπάνιο να βλέπουμε έργα σύγχρονης τέχνης, όπως είναι τα «Κυκλαδικά
Βιβλία» της Χρύσσας, να εκτίθενται στον ίδιο χώρο με τα αρχαία ­ τα
απαράμιλλης απλότητας κυκλαδικά ειδώλια και σχήματα του Μουσείου Κυκλαδικής
Τέχνης ­ και να διαπιστώνουμε μέσα από τη σύγκριση ότι τα δεύτερα είναι η
αβίαστη συνέχεια των πρώτων. Ότι είναι η επιβεβαίωση της διαχρονίας του
ελληνικού πολιτισμού, που εξήρε στο λόγο των εγκαινίων ο υπουργός Πολιτισμού
Ευάγγελος Βενιζέλος. Ότι έχουν την ίδια καθαρότητα του μαρμάρου, όπως τόνισε
στην ομιλία των χθεσινοβραδινών εγκαινίων η κυρία Ντόλλυ Γουλανδρή. Ίσως
επειδή, όπως υπογράμμισε η κυρία Έφη Ανδρεάδη, επιμελήτρια αυτής της λιτής
έκθεσης (ένα σκούρο μπλε δωμάτιο στον τρίτο όροφο, ανάμεσα στις άλλες αίθουσες
του Κυκλαδικού Μουσείου, με τις πλάκες, τα λευκά γλυπτά, κλεισμένες σε διάφανα
κουτιά από πλεξιγκλάς ή απλωμένες σε αναλόγια σαν ανοιχτά βιβλία), τα γλυπτά
κυκλαδικά βιβλία είναι «η αυγή του έργου της Χρύσσας». Κι αν δεν έχουν
γράμματα, προοιωνίζονται την ενασχόληση της Χρύσσας με τη γραφή.

Η παρουσίαση των έργων της στην Αθήνα χαιρετίστηκε από την υπουργό Ανάπτυξης
κυρία Βάσω Παπανδρέου ως ένας νόστος, μια θριαμβευτική επιστροφή στην Ελλάδα,
απ' όπου η Χρύσσα θα αντλήσει έμπνευση για νέες μεγαλειώδεις δημιουργίες, στις
οποίες το ταλέντο της καλλιτέχνιδος εξασφαλίζει την παγκοσμιότητα.

Οι κ.κ. Θ. Τσαλδάρης, Δ. Νιάνιας, Μ. Κακογιάννης, Α. Μπουτάρη, Σ. Σκοπελίτης,
Παύλος Διονυσόπουλος, Ο. Ζούνη, Χρ. Ντούμας, Α. Πεπελάσης, Γ. Σακελλαράκης, Τ.
Νικολαΐδου, Γ. Νικολαΐδης, Α. Ξύδης, μαζί με τους Αμερικανούς φίλους της
Χρύσσας, τον κόμη Μέττερνιχ ­ δισέγγονο του γνωστού Μέττερνιχ ­ τον Τομ Μέσερ
του Μουσείου Γκουγκενχάιμ, τον Τ. Άρμστρονγκ του Μουσείου Γουίτνεϊ κ.ά.
απόλαυσαν όσο ήταν δυνατόν μέσα στο συνωστισμό τη σκοτεινή σαν το μπλε της
νύχτας αίθουσα της έκθεσης, με έργα τόσο διαφορετικά από τα πολύχρωμα
ηλεκτρισμένα έργα με νέον που παραχώρησε ο Σταύρος Μιχαλαριάς και εκτίθενται
τώρα στο χώρο του Μεγάρου Σταθάτου, όπου δόθηκε η δεξίωση.

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15852P121</ED>
<ID>
ID:162362

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P12&aa=1</URL></REF>


Article

<CATEGORY>vin09</CATEGORY>

 <H2>Πλακέτες και ραδιοφωνικά χαμόγελα
</H2>
Ανταλλαγές αστείων μεταξύ Μάρως Κοντού και Δημήτρη Ρέππα, στο περιθώριο του
Πανελλήνιου Συνεδρίου Ραδιοφωνίας, στο Ζάππειο

Από όλα είχε η έναρξη του Πρώτου Πανελλήνιου Συνεδρίου Ραδιοφωνίας, στο
Ζάππειο, χθες το πρωί, με αφορμή τις εκδηλώσεις που διοργανώνει ο ραδιοσταθμός
Αθήνα 9.84, για τα δέκα χρόνια της ελεύθερης ραδιοφωνίας...

Ομιλίες από πολιτικούς, τιμητικές πλακέτες, τηλεοπτικές κάμερες που
«ζουμάριζαν» στα πρόσωπα των επισήμων και πολλές φωτογραφήσεις.

Λίγο πριν από την επίσημη έναρξη των εργασιών, τιμήθηκαν από τον Δημήτρη
Αβραμόπουλο με τιμητικές πλακέτες οι πρωτεργάτες της ελεύθερης ραδιοφωνίας:
Μιλτιάδης Έβερτ, Ανδρέας Ανδιανόπουλος, Σωτήρης Κούβελας (δεν κατάφερε να
παρευρεθεί), Ντίνος Κοσμόπουλος. Τιμητικές πλακέτες επίσης προσφέρθηκαν στην
Ελένη Γλύκατζη - Αρβελέρ, («για το δασκαλίκι και μόνον», έλεγε η ίδια) και
στον Δημήτρη Ρέππα.

Η αντιπρόεδρος του Αθήνα 9,84, Μάρω Κοντού, τίμησε ακόμη τέσσερις ανθρώπους με
σημαντική προσφορά πίσω από το μικρόφωνο: Τη Λέλα Αλμιράντη, τον Ζακ Μεναχέμ
(έχει συμπληρώσει 36 χρόνια στο ραδιόφωνο), τη Μαρία Ρεζάν και τον Βασίλη
Γεωργίου (το μετάλλιο του το προσέφερε ο τότε παίκτης της μεγάλης ομάδας
μπάσκετ της ΑΕΚ, Γιώργος Τρόντζος).

Δεν έλειψαν και οι ­ ραδιοφωνικές πάντα ­ αναδρομές: Ο Μιλτιάδης Έβερτ έλεγε
πως ο Αθήνα 9,84 υπήρξε έργο πολλών ανθρώπων και απευθυνόμενος στον τότε
διευθυντή του σταθμού, Γιάννη Τζαννετάκο, παρατηρούσε: «Από τότε εσένα
άσπρισαν τα γένια σου κι εμένα τα μαλλιά μου». Τόνισε πάντως ότι κατά τη
διάρκεια της 10ετίας «και το ραδιόφωνο και η τηλεόραση ποιοτικά γέρασαν και
κάθε φορά προσπαθούν μ' ένα λίφτινγκ να ανανεωθούν. Και κάθε φορά γηράσκουν
περισσότερο». Με το πρώτο πάντως διάλειμμα όλοι στράφηκαν στον μπουφέ, ενώ οι
παρευρισκόμενοι πολιτικοί αποχώρησαν διακριτικά...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15852P122</ED>
<ID>
ID:162403

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P12&aa=2</URL></REF>


Article

<CATEGORY>vin09</CATEGORY>

 <H2>Ο αισθηματίας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γίνεται να συνυπάρχουν, εντός του ίδιου ατόμου, επιχειρηματίας με
αισθηματία; Ένας από τους δύο πεθαίνει. Αναγκαστικά. Με τις αγάπες και τα
ρίσκα του ο Παναγιώτης Παπαχατζής σκότωσε τον επιχειρηματία που νόμιζε
πως είχε μέσα του! Αποτέλεσμα; Να χρωστάει ο αισθηματίας ευτραφής Παναγιώτης
γύρω στα 150 εκατομμύρια!

*(μην «ξεφυλλίζετε» τη μνήμη σας, διότι το όνομα Παναγιώτης Παπαχατζής ανήκει
σε παραγωγό ελληνικών ταινιών και μάλιστα μερικών, έστω ελάχιστων, καλών ταινιών).

Και τώρα; Τώρα φίλοι μου, ο σκηνοθέτης Αντώνης Κόκκινος ­ του
«Τέλους εποχής» και των 120.000 εισιτηρίων ­ αναγκάζεται να πάρει «διαζύγιο»
από τον αισθηματία (παραγωγό) Παναγιώτη. Και αναζητεί άλλον παραγωγό για να
γυρίσει την επόμενη ταινία του, «Ο αδελφός μου κι εγώ».

*(εδώ είναι Βαλκάνια): χαμένος ο παραγωγός, κερδισμένος ο καλλιτέχνης.

Εδώ είναι Diogenis Pallace (για να φρεσκάρω τη μνήμη σας, υπενθυμίζω
πως εντός του Diogenis στεγάζονται Γιάννης Πάριος - Δέσποινα Βανδή, οι οποίοι
έχουν συνάψει σχέση, τουλάχιστον καλλιτεχνική).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15852P123</ED>
<ID>
ID:162434

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P12&aa=3</URL></REF>


Article

<CATEGORY>vin09</CATEGORY>

 <H2>Ο ερωτιάρης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιάννης Πάριος

Προ ημερών, λοιπόν, τη στιγμή που η φωνή του αισθηματία Πάριου κατέληγε σε
κορόνα αγάπης, παρακείμενος θαυμαστής ρώτησε αυθορμήτως: «αγαπάς;». Και ο
Πάριος, ο Πάριος; «Αγαπώ, αλλά...», (μεσολάβησαν κλάσματα δευτερολέπτου όπου
απαξάπασες και απαξάπαντες κρεμάστηκαν από τα χείλη του, για να ακούσουν το
όνομα Δέσποινα, ώστε να ικανοποιηθεί η μικρή Μάξγουελ που όλοι διαθέτουμε μέσα μας).

*Αλλά εκείνος τους διέψευσε, σκοτώνοντας τον άπιστο Πάριο που (ενδεχομένως)
έχει μέσα του: «Αγαπώ, αλλά τη... Σοφία». Επομένως, τι από τα τρία
συμβαίνει; Α. Επέστρεψε στη Σοφία Αλιμπέρτη; Β. Μπας και το «αγαπώ τη
Σοφία» ήταν ένα ύστατο ξέσπασμα ανάμνησης, αναμεμειγμένο με ενοχή; Γ. Ήθελε να
κλείσει τα στόματα, ώσπου να πάρει τις οριστικές του αποφάσεις;

Αντιθέτως, ο Γιάννης Βούρος έχει διαπράξει τις ακόλουθες
μετακινήσεις: πρώτα μετακινήθηκε από την Νταίζη Σεμπεκοπούλου, έπειτα
ακολούθησε η μετακίνηση από το θέατρο «Αλάμπρα» προς το «Άλφα» και τελευταίως
μετακινήθηκε από τη Βέρα Κρούσκα προς άγνωστη κατεύθυνση.

Έχετε ποτέ υπολογίσει πόσοι μετακινήθηκαν εντός των 10 αιθουσών του Village
Center; Ε, λοιπόν, 360.000 εισιτήρια εντός των τεσσάρων πρώτων μηνών
λειτουργίας τους. Επί 1.800 δραχμές έκαστο εισιτήριο, μας κάνουν 584
εκατομμύρια, εκ των οποίων περίπου τα μισά παρέμειναν στα ταμεία του Village
(τα υπόλοιπα επιστρέφονται στους ιδιοκτήτες των ταινιών).

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15852P124</ED>
<ID>
ID:162458

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P12&aa=4</URL></REF>


Article

<CATEGORY>vin09</CATEGORY>

 <H2>Οι παντρεμένοι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κώστας Καζάκος

Η ιστορία των εισιτηρίων και της συνεχούς λειτουργίας των στεγασμένων αιθουσών
του Village θα εξαρτηθεί από τα αποτελέσματα του θέρους. Από τη στιγμή που θα
σφίξουν οι ζέστες. Πάντως, στο μεσοδιάστημα των τελευταίων αυτών ημερών, όπου
ούτε ζέστη κάνει ούτε... χιόνι πέφτει, οι περισσότεροι αιθουσάρχες κοπανάνε
μύγες. Και στα εναπομείναντα χειμερινά και στα θερινά.

*Πού θέλω να καταλήξω; Στη διαχρονική επαλήθευση του ρητού «η ισχύς εν τη
ενώσει». Με άλλα λόγια και για να μη σας τρώω τον χρόνο σας, ο Κώστας
Καζάκος και ο Πέτρος Φιλιππίδης ένωσαν τις δικές τους δυνάμεις. Και
από του χρόνου, δηλαδή τον Οκτώβριο, θα εμφανίζονται στο ίδιο έργο, κάτω από
την ίδια στέγη, εντός του θεάτρου «Τζένη Καρέζη». Αυτό θα πει...

<REF><SOURCE>ΤΑ ΝΕΑ</SOURCE>
<DATE>, 03-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15852P125</ED>
<ID>
ID:162470

</ID><URL>http://ta-nea.dolnet.gr/neaweb/neafile.print_unique?e=A&f=15852&m=P12&aa=5</URL></REF>


Article

<CATEGORY>vin04</CATEGORY>

 <H5>ΤΟΥΣ ΚΑΤΑΤΑΣΣΕΙ ΣΕ ΤΡΕΙΣ ΚΑΤΗΓΟΡΙΕΣ
</H5><H2>ΦΑΚΕΛΩΝΕΙ τους οφειλέτες η Εφορία
</H2><H2></H2>
Η ΕΦΟΡΙΑ φακελώνει τώρα όλους τους οφειλέτες του Δημοσίου, κατατάσσοντάς τους
σε τρεις κατηγορίες ανάλογα με το ποσό του χρέους. Στον φάκελο που θα
σχηματισθεί για τον καθένα θα υπάρχει πλήρης καταγραφή όλων των περιουσιακών
στοιχείων. Εναντίον όλων αυτών θα υπάρξουν ακόμη και αναγκαστικά μέτρα για την
είσπραξη 1 τρισ. δρχ.

σελίδα 43

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15853N011</ED>
<ID>
ID:162527

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N01&aa=1</URL></REF>


Article

<CATEGORY>vin04</CATEGORY>

 <H2></H2><H2>«Οι ληστές άλλαξαν τη ζωή μου»
</H2><H2></H2>
«Τώρα πια φοβάμαι ακόμη και τον ίσκιο μου». Η 50χρονη Μαρία Σ. περιγράφει πώς
δύο ληστές τής άλλαξαν τη ζωή.

σελίδα 15

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15853N012</ED>
<ID>
ID:162569

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N01&aa=2</URL></REF>


Article

<CATEGORY>vin04</CATEGORY>

 <H2>Οι προπονητές μιλούν με τις γκριμάτσες
</H2><H2></H2>
στην ΟΜΑΔΑ

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15853N013</ED>
<ID>
ID:162604

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N01&aa=3</URL></REF>


Article

<CATEGORY>vin04</CATEGORY>

 <H2>Αποζημίωση για κακές υπηρεσίες από ΟΤΕ, ΔΕΗ, ΕΥΔΑΠ, Ολυμπιακή
</H2><H2></H2>
σελίδα 44

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15853N014</ED>
<ID>
ID:162629

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N01&aa=4</URL></REF>


Article

<CATEGORY>vin04</CATEGORY>

 <H2>Ζητούν για προστασία παγίδευση του τηλεφώνου τους!
</H2><H2></H2>
σελίδα 14

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15853N016</ED>
<ID>
ID:162655

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N01&aa=6</URL></REF>


Article

<CATEGORY>vin04</CATEGORY>

 <H2>Τεστ για Κεντροαριστερά οι δημοτικές
</H2><H2></H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15853N017</ED>
<ID>
ID:162658

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N01&aa=7</URL></REF>


Article

<CATEGORY>vin04</CATEGORY>

 <H2>Στα 74 βγαίνει πάλι στο πάλκο ο Μπιθικώτσης
</H2><H2></H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15853N018</ED>
<ID>
ID:162660

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N01&aa=8</URL></REF>


Article

<CATEGORY>vin04</CATEGORY>

 <H2>Πώς να φορτώσετε σωστά το Ι.Χ.
</H2><H2></H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15853N019</ED>
<ID>
ID:162662

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N01&aa=9</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΠΟΝΤΙΟΙ, αντί για 10 ημέρες στα κέντρα υποδοχής έμειναν... 10 μήνες!
Και οι 6 μήνες προετοιμασίας έγιναν... χρόνια! Και, φυσικά, τρίτο στάδιο δεν
υπήρξε! Αντί για ένταξη στην ελληνική κοινωνία, είχαμε απομόνωση,
περιθωριοποίηση και ιδρυματοποίησή τους. Ο Λ. Παπαδόπουλος στις «Ματιές».

Σελ. 4.

Ο ΕΥΡΩΒΟΥΛΕΥΤΗΣ της «Άνοιξης» ως τις εκλογές εθεωρείτο περίπου...
κεντροαριστερός. Μετά την ήττα, όμως, οι πάντες άρχισαν να γνωρίζουν έναν
«άλλο Κακλαμάνη». Πολλές φορές οι ερωτήσεις του μοιάζουν με παρεμβάσεις
ευρωβουλευτών του Λεπέν. Ο Στ. Τζανάκης στους «Προβολείς». Σελ. 6.

ΥΠΟΘΕΤΟΥΜΕ ότι καλείται, με κανόνες άμεσης δημοκρατίας, η
πανεπιστημιακή κοινότητα να συζητήσει την κοινή της πορεία, ως δέσμη
προβληματισμών και δεσμεύσεων που θα εμπλουτίζονται και θα τηρούνται μέσα από
ένα forum διαρκούς παρουσίας και ανάδρασης. 
Ο Π. Νούτσος στην «Τρίτη Άποψη». Σελ. 6.

Α. ΠΑΣΧΑΛΙΔΟΥ: Όταν μια γυναίκα είναι ωραία, πρέπει ανά πάσα στιγμή να
αποδεικνύει την ποιότητά της. Να είναι ένα βήμα πιο μπροστά από τους άλλους.
Για να μην καταντήσει μια «γλυκούλα». Οι απαντήσεις στις «30 Ερωτήσεις» της
Αμαλίας Νεγρεπόντη στη σελ. 12.

ΟΛΟΙ είχαν όπλα, βόμβες έσκαγαν συχνά, η μυρωδιά του θανάτου δεν είχε
φύγει ακόμη. Κι όμως, το βράδυ στο νυχτερινό κέντρο ένας άλλος κόσμος φάνηκε
μπροστά μας: λαμέ φορέματα, βαρύτιμα κοσμήματα και παραγγελίες στην ορχήστρα
έναντι εκατοντάδων δολαρίων. Η Νατάσα Μπαστέα «Σε πρώτο ενικό». Σελ. 13.

ΣΤΗΝ ΠΑΡΝΗΘΑ υπάρχουν σήμερα 110 κόκκινα ή ευγενή ελάφια. Στη Βιλιάνη,
τη Σκίπιζα, τη Σαλονίκη μπορείς να τα δεις να περιφέρονται αμέριμνα ή να
ακούσεις τα ποδοβολητά τους πίσω από τα πυκνά φυλλώματα, όταν αναζητούν τροφή
και νερό. Ο Στ. Κρίκκης στη σελ. 20.

Ο Λ. ΖΟΣΠΕΝ σήμερα ή το αργότερο αύριο ανακοινώνει τη γαλλική
κυβέρνηση, που θα έχει 15-20 υπουργούς. Ανάμεσα στους οποίους κομμουνιστές και
περισσότερες γυναίκες. Αλλά, σύμφωνα με τη «Λιμπερασιόν», το θέμα της
«συμμετοχής» διχάζει τους κομμουνιστές. Σελ. 40-41.

Η ΔΙΑΤΥΠΩΣΗ 
του Συντάγματος δίνει λαβή σε νομικές ενστάσεις

ενάντια στον θεσμό της κοινωνικής θητείας. 
Σειρά ερμηνευτικών επιχειρημάτων 
όμως αναδεικνύουν ανάγλυφα τη δυνατότητα

της θέσπισης του σχεδιαζόμενου μέτρου. 
Ο Δημήτρης Θ. Τσάτσος στη σελ. 9.

Ο «ΔΡΑΚΟΣ» έγινε αρνάκι. Η ερυθρόλευκη καμινάδα της ΔΕΗ που σκορπούσε κάπνα
και διοξείδιο του θείου στο Κερατσίνι τώρα καίει μόνο φυσικό αέριο. Παράγει
ενέργεια, αλλά δεν επιβαρύνει το περιβάλλον. Η Εύη Ελευθεριάδου στη σελ. 16.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15853N021</ED>
<ID>
ID:162499

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ομοιότητες
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Αν όντως μοιάζουν οι νίκες των Γάλλων με των Ελλήνων σοσιαλιστών, παρακαλώ να
με ενημερώσετε:

1. Σε ποια σημεία αλλάζει ο Ζοσπέν την πολιτική Μιτεράν.

2. Αν τον κατηγορούν για πύρρειο νίκη, επειδή τον ψήφισαν και δεξιοί.

3. Ποιος είναι ο Γάλλος Παπαθεμελής.

Με τιμή

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15853N022</ED>
<ID>
ID:162578

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15853N023</ED>
<ID>
ID:162585

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N02&aa=3</URL></REF>


Article

<CATEGORY>vin01</CATEGORY>

 <H5>ΤΟΥΣ ΔΗΜΟΥΣ ΒΛΕΠΟΥΝ ΚΑΤ' ΑΡΧΗΝ ΣΤΟ ΠΑΣΟΚ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Συνεργασία α λα γαλλικά
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Η νίκη σοσιαλιστών και κομμουνιστών στη Γαλλία δικαιώνει όσους στην Ελλάδα
μιλούσαν εδώ και καιρό για την ανάγκη πολιτικής συνεργασίας του ΠΑΣΟΚ με
δυνάμεις της Αριστεράς.ΑΥΤΟ τουλάχιστον υποστηρίζουν στελέχη του κυβερνώντος
κόμματος (όπως οι κ.κ. Βάσω Παπανδρέου και Θ. Τσουκάτος), τα οποία επανήλθαν
χθες με δηλώσεις τους και τάχθηκαν υπέρ της προοπτικής μιας κεντροαριστερής
συνεργασίας. Συνεργασία που θα μπορούσε να γίνει κατ' αρχήν σε επίπεδο Τοπικής
Αυτοδιοίκησης και συνδικαλιστικών φορέων και... έχει ο Θεός. Πάντως, ο
Συνασπισμός δεν φαίνεται διατεθειμένος να προχωρήσει ­ σε αυτήν τη φάση
τουλάχιστον ­ σε μία τέτοια συνεργασία, αν και δεν αποκλείει έναν μελλοντικό
διάλογο για την αναζήτηση προγραμματικών συμφωνιών. (Σελ. 7).

Η Κεντροαριστερά και οι προοπτικές της θα συζητηθούν, σίγουρα, στη συνάντηση
των σοσιαλιστών ηγετών στη Σουηδία, όπου από χθες βρίσκεται ο Πρωθυπουργός Κ.
Σημίτης για διμερείς επαφές με την πολιτική ηγεσία της χώρας. Κύριο θέμα στη
Σύνοδο των σοσιαλιστών, ωστόσο, θα είναι οι αλλαγές που θα πρέπει να γίνουν
στη Συνθήκη του Μάαστριχτ, για να αποκτήσει περισσότερο κοινωνικό περιεχόμενο
η ευρωπαϊκή ενοποίηση. Αν όλα αυτά θεωρείτε πως θα 'χουν αντίκτυπο και στην
τσέπη σας, κάνετε οικτρό λάθος. Βλέπετε, η κυβέρνηση δεν προτίθεται, όπως
δηλώνει, να προχωρήσει σε χαλάρωση της πολιτικής λιτότητας που ακολουθεί,
γιατί θεωρεί ότι η ελληνική οικονομία έχει μεγάλη απόσταση από τις υπόλοιπες
ευρωπαϊκές. Οπότε... (Σελ. 11).

Μεγάλη απόσταση θα πρέπει να διανύσουν και οι ελληνοτουρκικές σχέσεις για να
υπάρξει μία πραγματική προσέγγιση ανάμεσα στις δύο χώρες. Η Αθήνα εξακολουθεί
να περιμένει το περίφημο μνημόνιο των Τούρκων εμπειρογνωμόνων (κάποιες
πληροφορίες έλεγαν ότι μπορεί να σταλεί σήμερα στην ελληνική πλευρά), ενώ η
κυβερνητική αστάθεια στην Τουρκία δυσκολεύει ακόμη περισσότερο τα πράγματα.
Προς το παρόν, πάντως, το Βραβείο Ιπεκτσί απονέμεται σήμερα στον πρώην
πρωθυπουργό Κ. Μητσοτάκη, στον ευρωβουλευτή του Συνασπισμού Μ. Παπαγιαννάκη,
στον αναπληρωτή υπουργό Εξωτερικών Γ. Παπανδρέου και, αν είναι ποτέ δυνατόν,
στον Τούρκο υφυπουργό Εξωτερικών ­ γνωστό στην Αθήνα για τις προκλητικές του
θέσεις ­ κ. Ονούρ Οϊμέν. (Σελ. 8).

Κατά τα άλλα, ο υπουργός Εξωτερικών Θ. Πάγκαλος, ο οποίος συναντήθηκε χθες με
τον πρόεδρο της Αλβανίας Σαλί Μπερίσα και τον πρωθυπουργό Μπασκίμ Φίνο, δήλωσε
ότι ενδεχόμενη ματαίωση των βουλευτικών εκλογών (είναι προγραμματισμένες να
διεξαχθούν στις 29 Ιουνίου) θα ισοδυναμούσε με πολιτική αυτοκτονία της
γειτονικής χώρας, καθώς θα πολλαπλασίαζε τη σημερινή σύγχυση που υπάρχει στην
Αλβανία. Τόσο ο κ. Φίνο όσο και ο Αλβανός υπουργός Εξωτερικών Α. Σταρόβα
εξέφρασαν στον κ. Πάγκαλο την ανησυχία τους για την κατάσταση στη χώρα μετά
και τις τρεις βομβιστικές επιθέσεις που έγιναν το βράδυ της Δευτέρας. Τα
προβλήματα στη γειτονική χώρα συζήτησε με τον κ. Σημίτη και ο Αρχιεπίσκοπος
Αλβανίας Αναστάσιος. (Σελ. 8).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15853N032</ED>
<ID>
ID:162547

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N03&aa=2</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Ρεζίλια
</H2>
ΑΦΟΥ διακωμώδησαν τον νόμο για τις εκλογικές δαπάνες...

ΤΩΡΑ «προβληματίζονται» για τη συνέχεια ­ την αλλαγή του!

ΓΙΑΤΙ όσο «ντροπής πράγμα» ήταν η γελοιοποίηση ­ από υποψήφιους βουλευτές ­
μιας ρύθμισης που στόχευε στη διαφάνεια...

ΚΑΙ όσο θορυβώδης ήταν η αναίρεση της στοιχειώδους «ισότητας των όπλων» στον
προεκλογικό αγώνα...

ΑΛΛΟ τόσο καταγέλαστα ­ για όσους και μάτια έχουν και κοινό νου ­ υπήρξαν και
τα τεχνάσματα απόκρυψης πασιφανών υπερβάσεων.

ΚΑΙ αν αποδείχθηκε ότι ο νόμος «είναι για το καλάθι των αχρήστων», όπως ­ τόσο
εύστοχα ­ είπε ο πρόεδρος της Βουλής...

ΤΟΥΤΟ ασφαλώς δεν οφείλεται μόνο στις αναμφισβήτητα υπαρκτές αδυναμίες του...

ΑΛΛΑ και στην εξαρχής ­ ανομολόγητη, βέβαια ­ συμπαιγνία για την αγνόηση των
όρων και των δεσμεύσεων που επέβαλλε...

ΜΕ την ασφαλή πρόβλεψη ότι ­ ακριβώς χάρη στα κενά ή τα λάθη του ­ θα ήταν
ευχερής, εκ των υστέρων, η δικαιολόγηση της μη εφαρμογής του.

ΚΑΙ πρέπει από τώρα ­ και εν όψει μελλοντικών ρυθμίσεων ­ να ειπωθεί πως
κανένας νόμος αυτοπεριοριστικός για τις δαπάνες των υποψηφίων δεν πρόκειται να ευδοκιμήσει...

ΚΑΙ πως πάντα ­ κατά το σύνηθες «ρωμαίικο» ­ θα βρίσκονται τεχνάσματα διαφυγής...

ΑΝ οι ίδιοι δεν εννοήσουν πως τα «προεκλογικά ήθη» αποκαλύπτουν ­ και αυτά ­
την ποιότητα της δημοκρατίας και των θεσμών της.

ΚΑΙ ας μη θεωρούν πως το ρεζίλι με τον νόμο που κατέστη περίγελως, θα ξεχαστεί
γρήγορα, όπως και τόσα άλλα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15853N033</ED>
<ID>
ID:162587

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N03&aa=3</URL></REF>


Article

<CATEGORY>vin04</CATEGORY>

 <H5>Δημήτρης Ρέππας:
</H5><H5>Κωνσταντίνος Κωνσταντινίδης:
</H5><H5>Βάσω Παπανδρέου:
</H5><H5>Μιχάλης Παπαγιαννάκης:
</H5><H2>ΕΙΠΑΝ
</H2>
<H3></H3>(ο κυβερνητικός εκπρόσωπος, για το ΠΑΣΟΚ)

«Είμαστε πραγματικά η "Αριστερά της πράξης". Αυτό είναι κάτι που έχει ειπωθεί
εδώ και πάρα πολλά χρόνια στο ΠΑΣΟΚ. Απλά, κάποιοι από σας την ανακάλυψαν
τώρα. Και πολλά άλλα πράγματα τα ανακαλύπτουν πολλοί εκ των υστέρων, ενώ αυτά
υπάρχουν όπως η Αμερική, πολύ πριν την ανακαλύψει ο Κολόμβος. Τι να κάνουμε!».

(ο βουλευτής της Ν.Δ. και πρώην κατήγορος στο Ειδικό Δικαστήριο...
αυτοπυροβολείται ­ από τον «Αδέσμευτο Τύπο»)

«Μέσα στους μηνυομένους περιλαμβάνω και τον εαυτό μου. Όσοι σκευωρήσαμε, να πληρώσουμε...».

(η υπουργός Ανάπτυξης, στον Antenna)

«Οι φιλελεύθερες κυβερνήσεις είχαν θεοποιήσει τους νόμους της αγοράς και η
αγορά εκδικήθηκε μέσω των εκλογών στη Γαλλία όσο και στην Αγγλία».

(ο ευρωβουλευτής του ΣΥΝ λέει στον Φλας γιατί του δίνουν το βραβείο Ιπεκτσί)

«Το δικαιολογητικό που περιέχει το χαρτί που μου στείλανε, είναι για την
ψυχραιμία και τη νηφαλιότητα που διακρίνει τις αναλύσεις μου. Όσο για τη
νηφαλιότητά μου, ξέρετε ότι πολλές φορές παραφέρομαι».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15853N034</ED>
<ID>
ID:162632

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N03&aa=4</URL></REF>


Article

<CATEGORY>vin05</CATEGORY>

 <H5>Ο Μητσοτάκης στο παζάρι
</H5><H5>Μοιραία συνάντηση
</H5><H5>Ευγνωμοσύνη
</H5><H5>Σουηδέζες...
</H5><H5>Τα «απ' έξω»
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΚΡΟΠΟΛΙΤΙΚΟΣ</AUTHOR>

ΤΙ γυρεύει ο... Μητσοτάκης στο παζάρι, αναρωτήθηκαν χθες το μεσημέρι οι
επισκέπτες του περίφημου παζαριού της Πόλης. Γρήγορα όμως τον είδαν να
περιδιαβαίνει τις πολύβουες στοές του παζαριού, και να επιδίδεται στο... σπορ,
στο οποίο επιδίδεται κάθε Έλλην τουρίστας ­ στα ψώνια.

ΑΓΟΡΑΣΕ λοιπόν κομπολόγια για την προσωπική του συλλογή, και για την κόρη του
την Ντόρα που έχει κληρονομήσει την ίδια συνήθεια. Ο πρώην πρωθυπουργός που
αναγνωρίσθηκε από πολλούς Τούρκους εμπόρους του παζαριού υπέκυψε στον πειρασμό
να γευθεί αυθεντικό κεμπάπ, συνοδευόμενο από ρακί. ­ Σερεφλερέ εφέντιμ...

ΠΟΙΟΣ θα το περίμενε. Όσο συγκατοικούσαν στο υπουργείο των Εξωτερικών, ο ένας
ως υπουργός και ο έτερος ως αναπληρωτής, όχι μόνον απέφευγαν τις συναντήσεις,
αλλά ως και πεζοδρόμιο άλλαζαν για να μη συμπέσουν! Χθες βράδυ, το έφερε η
τύχη να συναντηθούν στο ασανσέρ της Βουλής, ο Θεόδωρος Πάγκαλος και ο Κάρολος Παπούλιας.

ΤΟ αποτέλεσμα δεν... περιγράφεται! ­ Παρακαλώ, περάστε. ­ Παρακαλώ, μετά από
σας. ­ Μα σας παρακαλώ, εσείς. ­ Μα τι λέτε, προηγείσθε! Κι όλα αυτά με πάσα
σοβαρότητα και με ελαφρά κάμψη της κεφαλής! Τελικά απεφεύχθη το... μοιραίο ­
ήτοι να επιχειρήσουν να εισέλθουν και οι δύο μαζί, και να... σφηνώσουν. Πρώτος
πέρασε ο Πάγκαλος...

ΔΕΙΠΝΟ ευγνωμοσύνης παραθέτει απόψε στους Έλληνες βουλευτές το εν Ελλάδι
παράρτημα του μετώπου των Κούρδων ERNK. Η πρόσκληση απευθύνθηκε όχι μόνο στους
118 βουλευτές που υπέγραψαν την πρόσκληση στον αρχηγό του κουρδικού ΡΚΚ
Αμπτουλά Οτσαλάν, αλλά σε ολόκληρο το ελληνικό κοινοβούλιο. Κι είναι, όπως
λένε οι Κούρδοι μια ελάχιστη ανταπόδοση της βοήθειας που έχουν από τον
ελληνικό λαό. 
­ ΠΕΙΤΕ ΜΑΣ κύριε υπουργέ, τι συζητήσατε με τον Πρωθυπουργό, ζητούσαν επίμονα
από τον Κώστα Λαλιώτη οι δημοσιογράφοι που καλύπτουν το υπουργείο ΠΕΧΩΔΕ, αλλά
εκείνος σφίγγα. Τους είχε καλέσει για να τους παραδώσει το ­ πολύ
κατατοπιστικό ­ φυλλάδιο για τις καθαρές παραλίες της χώρας, και δεν εννοούσε
να πει λέξη για τη συνάντηση με τον Κώστα Σημίτη. Στο τέλος δεν άντεξε.

­ Θα σας πω, είπε. Του παρέδωσα ένα φάκελο με τις καθαρές παραλίες για να
ενημερώσει τους Σουηδούς.

Και τις Σουηδέζες, υποθέτω...

ΒΙΒΛΙΟ ΕΓΡΑΦΕ, στο διάλειμμα της καταδίωξης παρανόμων, ο Γιώργος Ρωμαίος. Το
μυστικό το μάθαμε χθες, με την αναγγελία της παρουσίασης του πονήματος που
έχει τίτλο «Όταν τα έβλεπα απ' έξω». Το βιβλίο θα συμ-παρουσιάσουν ο Θ.
Πάγκαλος, ο Π. Τσίμας και ο Μάριος Πλωρίτης, σε εκδήλωση την προσεχή Τετάρτη
11 του μηνός. Έχω τη γνώμη ότι το βιβλίο του Ρωμαίου που θα «σπάσει» ταμεία,
θα είναι αυτό που θα γράψει, υπό τον τίτλο «Όταν τα είδα από μέσα»!

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15853N042</ED>
<ID>
ID:162546

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N04&aa=2</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
Η ΣΥΝΑΝΤΗΣΗ Οικουμενικού Πατριάρχη Βαρθολομαίου - Μητσοτάκη χθες στην
Κωνσταντινούπολη, ήταν καθαρά εθιμοτυπική. Διότι ορισμένοι πίστεψαν ότι πήγε
για εξομολόγηση και άφεση αμαρτιών!

ΤΟ ΜΕΡΟΣ ΤΟΥ Σ. Βαλυράκη έλαβε ο Ε. Γιαννόπουλος, στην κόντρα με τον
Στ. Παπαθεμελή. Χθες...

ΜΕ ΤΟ «ΑΓΑΠΗΤΕ ΛΙΟΝΕΛ» ξεκινάει το τηλεγράφημα του Άκη Τσοχατζόπουλου
στον νέο πρωθυπουργό της Γαλλίας. Τους συνδέουν εκτός της βαθιάς φιλίας, και
κοινές διακοπές στο Αιγαίο.

ΕΝΤΥΠΩΣΙΑΣΕ ΔΥΟ ανθρώπους του αθλητισμού, τον ΓΓΑ Γιάννη Σγουρό και τον
σύμβουλο του Π. Βασιλάκη, η... φυσική κατάσταση του Κ. Σημίτη. Έκαναν τη
διαπίστωση κατά την περιοδεία στην Ήπειρο.

ΚΟΙΝΟΒΟΥΛΕΥΤΙΚΗ αντιπροσωπεία υπό τον βουλευτή Γ. Κίρκο αναχώρησε για την
Αλγερία, για τις εκλογές. Στο αεροδρόμιο ο Αλγερινός πρέσβης τους κατευόδωσε
ενημερώνοντάς τους για την ­ αιματηρή ­ δράση των ισλαμιστών...

ΕΧΕΙ ΚΑΙ ΧΟΡΗΓΟ το Βραβείο Ιπεκτσί: τον... ΟΤΕ! Ποιος είχε την πρωτοβουλία;
Και με ποια λογική έλαβε την απόφαση;

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15853N043</ED>
<ID>
ID:162586

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Οι Πόντιοι
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΟΠΡΟΕΔΡΟΣ της Ν.Δ., κ. Καραμανλής, στην πρώτη «κόντρα» του με τον Πρωθυπουργό,
στη Βουλή, πριν από μερικές ημέρες, είπε, μεταξύ άλλων, ότι το Εθνικό Ίδρυμα
Υποδοχής και Αποκατάστασης Παλιννοστούντων Ομογενών Ελλήνων (ΕΙΥΑΠΟΕ) παίρνει
επιχορήγηση 3,5 δισεκατομμυρίων τον χρόνο από το κράτος κι ότι από αυτό το
ποσόν τα 2,5 δισ. τα «τρώνε» οι μισθοί! Οι μισθοί των υπαλλήλων του Ιδρύματος!

Έχει δίκιο. Παρέλειψε, όμως, να πει ότι αυτή η τεράστια σπατάλη είναι
αποτέλεσμα της πολιτικής που ακολουθήθηκε. Πολιτικής που χαράχθηκε και
υλοποιήθηκε, σε πολύ μεγάλο ποσοστό, επί Ν.Δ.! Αλλά ας πιάσουμε τα
πράγματα από την αρχή. Και ας δούμε, γυρίζοντας 70 χρόνια πίσω, πώς έδρασε και
τι πέτυχε μέσα σε μια πενταετία, αμέσως μετά τη Μικρασιατική Καταστροφή, η
τότε Επιτροπή Αποκατάστασης Προσφύγων.

Η ΕΑΠ, από το 1923 ώς το 1928, έχτισε 27.000 σπίτια (μόνο στην Αττική,
11.000). Χτίστηκαν, επίσης, από το κράτος, άλλα 25.000 σπίτια. Έτσι,
αποκαταστάθηκαν στεγαστικά 140.000 οικογένειες. Το πιο σημαντικό: οι
πρόσφυγες, έχοντας πια ένα κεραμίδι πάνω από τα κεφάλια των παιδιών τους,
ρίχτηκαν στη δουλειά και συνέβαλαν αποφασιστικά, όπως σημειώνουν όλοι
οι οικονομολόγοι της εποχής, στην άνοδο των δεικτών παραγωγής και ανάπτυξης σε
επίπεδα 60%-300%!

Και ερχόμαστε τώρα στους Πόντιους πρόσφυγες από τις Δημοκρατίες της πρώην
Σοβιετικής Ένωσης: Από το 1989 ώς το 1993 εγκαταστάθηκαν στην Ελλάδα 60.000
άτομα (το '22 ήρθαν 1,5 εκατομμύριο!). Το ΕΙΥΑΠΟΕ, που συγκροτήθηκε για την
αντιμετώπιση του προβλήματος, από τη Ν.Δ., κατόρθωσε να εντάξει στο πρόγραμμά
του μόνο 5.000 άτομα ­ το 10% των προσφύγων! Το υπόλοιπο 90%
εγκαταλείφθηκε στη μοίρα του, χωρίς καμία ουσιαστική
φροντίδα και έκτοτε (και εδώ έχει τις ευθύνες του και το ΠΑΣΟΚ) δίνει
καθημερινά αγώνα επιβίωσης κάτω από τραγικά δύσκολες συνθήκες!

Το πρόγραμμα του Ιδρύματος, όπως μου λέει ο φίλος μου Θόδωρος
Στολτίδης, τέως πρόεδρος της Ομοσπονδίας Ποντιακών Συλλόγων Νότιας
Ελλάδας, προέβλεπε: α) Παραμονή των προσφύγων για 10 μέρες στα κέντρα
υποδοχής. β) Προώθησή τους στα κέντρα φιλοξενίας για εξάμηνη προετοιμασία:
εκμάθηση της ελληνικής γλώσσας και επαγγελματική κατάρτιση. γ) Εξασφάλιση
στέγης και εργασίας για την ομαλή και πλήρη ένταξή τους στην ελληνική κοινωνία.

Τα πράγματα, όμως, εξελίχθηκαν τελείως διαφορετικά. Οι 10 μέρες στα κέντρα
υποδοχής έγιναν... 10 μήνες! Και οι 6 μήνες προετοιμασίας έγιναν... χρόνια!
Και, φυσικά, τρίτο στάδιο δεν υπήρξε! Αντί για ένταξη στην ελληνική κοινωνία,
είχαμε απομόνωση, περιθωριοποίηση, παθητικότητα και ιδρυματοποίηση του
πληθυσμού αυτού!

Αλλά το θέμα είναι τεράστιο και θα μου επιτρέψετε να καταπιαστώ μ' αυτό και
στο χρονογράφημα της Παρασκευής.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15853N045</ED>
<ID>
ID:162650

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N04&aa=5</URL></REF>


Article

<CATEGORY>vin04</CATEGORY>

 <H2>ΤΡΙΤΗ ΑΠΟΨΗ
</H2><H2>Αυτοδιοίκηση Πανεπιστημίου
</H2>
<H3>Παναγιώτης Νούτσος
</H3>
Μπορεί να υπάρξει μια εναλλακτική πρόταση υποψηφιότητας για την αυτοδιοίκηση
των Πανεπιστημίων της χώρας μας; Το ερώτημα αυτό τίθεται με αφορμή απλώς τις
επικείμενες εκλογές και θα έπρεπε να διατυπώνεται ερήμην τους για να έχει
μεγαλύτερη εγκυρότητα.ΠΑΝΤΩΣ έτσι κι αλλιώς το ερώτημα υπονοεί έναν
διαφορετικό τρόπο κατάθεσης υποψηφιότητας που, για την ώρα τουλάχιστον, τόσο
το οικείο νομικό πλαίσιο όσο και το πολιτικό του περιεχόμενο δεν επιτρέπουν να
αναδυθεί. Ας δούμε τα πράγματα από την αρχή.

Υποθέτουμε ότι καλείται, με κανόνες άμεσης δημοκρατίας, η πανεπιστημιακή
«κοινότητα» (ο όρος με εισαγωγικά για να υπογραμμίζεται η χαμένη δυνατότητα
ενός όλου που ολοένα απεμπολεί τον ενιαίο προσανατολισμό της δράσης, από τη
σύλληψη έως την εκδίπλωσή της) να συζητήσει την κοινή της πορεία, ως δέσμη
προβληματισμών και δεσμεύσεων που προφανώς θα εμπλουτίζονται και συναφώς θα
τηρούνται μέσα από ένα forum διαρκούς παρουσίας και ανάδρασης. Τούτο θα
εγγυάται την αυτοδυναμία και την ανάπτυξη του Πανεπιστημίου ως εκπαιδευτικού
και ερευνητικού θεσμού. Πιο συγκεκριμένα, θα καθίσταται αναγκαία η διεκδίκηση
συνεχούς εκδημοκρατισμού του θεσμικού περιγράμματος της αυτοδιοίκησης του
Πανεπιστημίου, η μέριμνα για την προστασία της ακαδημαϊκής ελευθερίας, η
φροντίδα για τη μεθοδολογική και θεματολογική ανανέωση των επιστημών, η
αναζήτηση του ομφάλιου λώρου με τον αναδιατασσόμενο κοινωνικό καταμερισμό της
εργασίας και, τέλος, η βούληση να μεγιστοποιηθεί η συμβολή του στη συγκρότηση
πτυχών της κοινωνικής συνείδησης.

Υποθέτουμε επιπλέον ότι κωδικοποιείται ένα πλαίσιο αρχών για την τελεσφόρα
ριζική αλλαγή πλεύσης στον τρόπο αυτοδιοίκησης του Πανεπιστημίου.
Διακηρύσσεται δηλαδή ότι η πανεπιστημιακή παιδεία αποτελεί αδιαπραγμάτευτο
δημόσιο αγαθό που προσφέρεται, σύμφωνα με την επιταγή του Συντάγματος, δωρεάν
και ότι η αυτοτέλεια του Πανεπιστημίου νοείται ως λειτουργική, εκπαιδευτική
και ερευνητική αυτονομία που αποκρούει τις κρατικές πιέσεις ή τις διεμβολές
από τον κερδώο Ερμή της αγοράς. Επαναλαμβάνεται η ανάγκη να διατηρήσει το
Πανεπιστήμιο και να διευρύνει τη φυσιογνωμία του ως πνευματικό ίδρυμα, στους
κόλπους του οποίου (ανα)παράγεται η γνώση με τρόπο (αυτο)κριτικό χωρίς να
εξαντλείται στον στενό ορίζοντα της επαγγελματικής κατάρτισης. Στο μείζον θέμα
της συγκυρίας διατυπώνεται απερίφραστα η θέση ότι η πρόσβαση στην
πανεπιστημιακή παιδεία τελείται χωρίς αποκλεισμούς και με τολμηρή λύση στο
ζήτημα των εισαγωγικών εξετάσεων που θα αποτρέπει βέβαια τη διολίσθηση σε ένα
«συμβατικό» Πανεπιστήμιο πολλαπλών ταχυτήτων, με εμπορεύσιμα «είδη» που μέσω
κληρωτίδας θα εμφανίζονται ελκυστικά.

Υποθέτουμε, τέλος, ότι στοιχειοθετείται μια πειστική πρόταση για την
ερευνητική πολιτική του Ιδρύματος, τα διατμηματικά προγράμματα σπουδών με
ουσιώδη συνοχή και όχι ως «ειδικεύσεις» μιας χρήσης, τα προγράμματα
μεταπτυχιακών σπουδών, τη βελτίωση των όρων έρευνας και διδασκαλίας του ΔΕΠ,
την ενίσχυση της φοιτητικής μέριμνας, την κατάργηση του υπάρχοντος «συστήματος
διανομής» τού ενός και μόνου εγχειριδίου, τον λειτουργικό εκσυγχρονισμό του
διοικητικού μηχανισμού, την ψήφιση εσωτερικού κανονισμού κ.λπ., με ύπατο
γνώμονα των συναφών επιλογών την οικολογική παράμετρο, τη διαπολιτισμική
κατανόηση, την εξάλειψη του κοινωνικού ρατσισμού και την κατάκτηση μορφών
άμεσης δημοκρατίας.

Ποιοι λόγοι όμως θα απέτρεπαν την υπερψήφιση ενός τριπρόσωπου ψηφοδελτίου που
θα εκπροσωπούσε για μία και μόνη τριετία αυτή τη δέσμη προβληματισμών και
δεσμεύσεων; Η αυτοπροβολή «παραγόντων» της πανεπιστημιακής ζωής παρακάμπτει ή
θέτει σε δεύτερη μοίρα το πλαίσιο αρχών που αναδύεται στους κόλπους πρακτικών
άμεσης δημοκρατίας και λογοδοτεί σ' αυτήν. Ακόμη, η κομματική επιφοίτηση (που
διαπιστώνεται κυρίως μέσω των συμπαγών φοιτητικών παρατάξεων και των
οργανώσεων «βάσης») εναντιώνεται στην πρόταξη σχετικών κριτηρίων, όπως για
παράδειγμα θα ήταν η επιστημονική καταξίωση, η ακαδημαϊκή αξιοπρέπεια, η
διοικητική εμπειρία, η δημοκρατική ευαισθησία στη λειτουργία των συλλογικών
οργάνων, η δραστηριότητα ενεργών πανεπιστημιακών διανοουμένων, η συγκροτημένη
και συνάμα δημόσια εκφρασμένη άποψη για τον πανεπιστημιακό θεσμό, η ανυπόκριτη
συμφωνία με το κείμενο θέσεων και δεσμεύσεων. Η συνεχιζόμενη, τέλος, αδράνεια
και ο εφησυχασμός, που απλώς βολεύει την καθημερινότητά μας και τροφοδοτεί και
τροφοδοτείται από τις πελατειακές συναρτήσεις συμφερόντων, δεν ενθαρρύνει την
υιοθέτηση ενός εναλλακτικού εγχειρήματος σύμφωνα με την προτροπή της Μαρίας
Νεφέλης: «Αν δεν στηρίξεις το ένα σου πόδι έξω απ' τη Γη ποτέ σου δεν θα
μπορέσει να σταθείς επάνω της»...

Ο Παναγιώτης Νούτσος είναι καθηγητής της Κοινωνικής και Πολιτικής
Φιλοσοφίας στο Πανεπιστήμιο Ιωαννίνων.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15853N062</ED>
<ID>
ID:162572

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Παίζοντας με τη φωτιά
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

«ΜΗΝ ΠΑΙΖΕΙΣ μαζί μου, γιατί παίζεις με τη φωτιά», έλεγε ένα παλιό, σκληρό,
αλλά «αισθηματικό» τραγούδι των Ρόλινγκ Στόουνς ­ και είναι σαφές ότι ο στίχος
του κ. Μ. Τζάγκερ μπορεί να θεωρηθεί ότι αποδίδει την αλήθεια και σε αρκετές
περιπτώσεις που δεν έχουν καμία σχέση με τα αισθηματικά.

Θα μπορούσε, για παράδειγμα, να είναι μία προειδοποίηση προς τον κ. Νικήτα
Κακλαμάνη, τον ευρωβουλευτή της Πολιτικής Άνοιξης ­ που από εκπρόσωπος της
«φωτισμένης Δεξιάς», θέλει τώρα να μεταβληθεί σε «Κίνγκ Μέικερ» του... Έλληνα Λεπέν.

Στον ρόλο αυτό, ο κ. Κακλαμάνης θα ήθελε, όπως λέει τουλάχιστον, να δει (με
τον εαυτό του σε ρόλο σκηνοθέτη, εξυπακούεται) τον κ. Αντώνη Σαμαρά ­ αλλά,
απ' ό,τι φαίνεται, ο πρόεδρος της Πολιτικής Ανοιξης δεν θα ήθελε καν να
περάσει την οντισιόν.

Ποιο είναι το ξεχωριστό ενδιαφέρον της υπόθεσης; Μα, ότι ο ευρωβουλευτής της
«Άνοιξης», ώς την περίοδο της παταγώδους εκλογικής αποτυχίας της «Άνοιξης»,
εθεωρείτο περίπου... κεντροαριστερός: Έχαιρε της εκτιμήσεως των περισσοτέρων
στελεχών της Ν.Δ., όπως και αρκετών του ΠΑΣΟΚ, που έβλεπαν στο πρόσωπό του
έναν νηφάλιο συνομιλητή, με τον οποίον μπορούσαν να μιλήσουν πολιτικά.

Μετά την ήττα, όμως, οι πάντες άρχισαν να γνωρίζουν έναν «άλλον Κακλαμάνη»:
Πραγματικά, το περιεχόμενο των ερωτήσεων που άρχισε από τότε να υποβάλλει στο
Ευρωκοινοβούλιο ο κ. Κακλαμάνης άλλαξε δραματικά ­ οι ερωτήσεις του μοιάζουν
πολλές φορές με μετάφραση σχετικών παρεμβάσεων των ευρωβουλευτών του κ. Ζαν
Μαρί Λεπέν.

Δύσκολα μπορεί να πιστέψει ο οποιοσδήποτε ότι ο κ. Κακλαμάνης «άλλαξε μυαλά» ­
απλώς, το πολύ της θλίψεως γεννά παραφροσύνη, ενίοτε και ακροδεξιά
παραφροσύνη: Ο άλλοτε «φωτισμένος συντηρητικός» θεωρεί ότι μπορεί να
μεταφυτέψει στην Ελλάδα ­ και να ωφεληθεί πολιτικά ­ το «ρεύμα» δυσαρέσκειας
που πλανάται πάνω από την Ευρώπη, για τους λογιστικούς όρους του Μάαστριχτ ­
άλλωστε, ο κυνισμός ήταν πάντοτε η κινητήρια δύναμη των ευφυών.

Ευτυχώς για εμάς ­ και παρά το ότι αν παίζεις με τη φωτιά μπορεί να κάψεις όλη
τη γειτονιά ­ ο κ. Κακλαμάνης ξέχασε κάτι: Ο Λεπέν δεν πρέπει μόνο να φαίνεται
Λεπέν ­ πρέπει και να είναι.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15853N063</ED>
<ID>
ID:162610

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N06&aa=3</URL></REF>


Article

<CATEGORY>vin04</CATEGORY>

 <H5>ΚΕΝΤΡΟΑΡΙΣΤΕΡΑ ΣΤΗΝ ΕΛΛΑΔΑ: ΜΗΝΥΜΑ ΑΠΟ ΤΗ ΓΑΛΛΙΑ Η ΝΙΚΗ ΣΟΣΙΑΛΙΣΤΩΝ - ΚΟΜΜΟΥΝΙΣΤΩΝ
</H5><H2>Πρώτο τεστ οι δημοτικές
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Μεγάλα περιθώρια για την ανάπτυξη ουσιαστικής συνεργασίας του ΠΑΣΟΚ με άλλες
δυνάμεις του κεντροαριστερού χώρου διαμορφώνονται μετά τη νίκη των Γάλλων
Σοσιαλιστών εκτιμά η Χαριλάου Τρικούπη, εστιάζοντας μάλιστα το ενδιαφέρον της
στις δημοτικές εκλογές.ΣΕ κυβερνητικούς και κομματικούς κύκλους υπάρχει
αισιοδοξία ότι οι νίκες των προοδευτικών δυνάμεων σε Γαλλία και Αγγλία
δημιουργούν όλες τις προϋποθέσεις για τη μεταφορά του κλίματος και στην
Ελλάδα, όπου έτσι κι αλλιώς βρίσκεται σε εξέλιξη ο διάλογος για την Κεντροαριστερά.

Ως προνομιακό χώρο για την ανάπτυξη αυτής της συνεργασίας η πλειοψηφία των
στελεχών του ΠΑΣΟΚ φαίνεται ότι εντοπίζει την Τοπική Αυτοδιοίκηση και τον
συνδικαλισμό, υιοθετώντας προς αυτή την κατεύθυνση κινήσεις στη βάση και
πρωτοβουλίες πολιτών και όχι «συναντήσεις κορυφής».

Η ΑΡΧΗ

Το στίγμα των προθέσεων αυτών της Χαριλάου Τρικούπη αποτύπωσαν με δηλώσεις
τους η υπουργός Ανάπτυξης κ. Βάσω Παπανδρέου και το μέλος του Εκτελεστικού
Γραφείου κ. Θ. Τσουκάτος.

Από τον άλλο πόλο του κεντροαριστερού χώρου, τον ΣΥΝ, απάντησε επιφυλακτικά ο
κ. Δημ. Παπαδημούλης, υπεύθυνος Τύπου και εκ των στενών συνεργατών του κ. Ν.
Κωνσταντόπουλου, που χαρακτήρισε «υπεκφυγή» την επίκληση κινήσεων πολιτών.

Μιλώντας στον Φλας και στον Antenna, η κ. Βάσω Παπανδρέου επισήμανε ότι «έχει
ήδη ξεκινήσει ένας διάλογος με την Αριστερά» παρ' όλο που, όπως είπε, οι
καταστάσεις σε Γαλλία και Ελλάδα δεν είναι ίδιες αφού το ΠΑΣΟΚ είναι
αυτοδύναμο στην κυβέρνηση από χρόνια. Κατά την υπουργό Ανάπτυξης στόχος του
διαλόγου είναι να δημιουργηθούν συγκλίσεις και συνεργασία όχι σε κυβερνητικό
επίπεδο, αλλά σε ορισμένα θέματα (οικονομία, κοινωνία, θεσμούς κ.ά.) από όπου
θα υπάρξει μελλοντικά και η δυνατότητα συμμαχιών. Προσδιόρισε δε το χώρο της
συνεργασίας λέγοντας ότι είναι «είτε οι δημοτικές εκλογές είτε οι εκλογές σε
διάφορους συλλόγους, στο συνδικαλιστικό κίνημα και σε διάφορους άλλους τομείς.
Δεν είναι ανάγκη δηλαδή, πρόσθεσε, να το δούμε σε επίπεδο κυβέρνησης».

ΕΜΦΑΣΗ

Έμφαση στην προώθηση της ιδέας της Κεντροαριστεράς μέσα από κινήσεις πολιτών,
ιδιαίτερα μετά το «νέο άνεμο» που πνέει στην Ευρώπη, έδωσε ο κ. Θ. Τσουκάτος.
Μιλώντας στον Φλας, συνέδεσε ευθέως την ανάπτυξη διαλόγου στη βάση για την
αντιμετώπιση των μεγάλων προβλημάτων του τόπου με την Τοπική Αυτοδιοίκηση και
είπε ότι «οι δημοτικές εκλογές είναι ένα τεστ» γι' αυτό. «Ειδικά για την
Αυτοδιοίκηση, που ο κόσμος κινείται και έξω από τα περιορισμένα όρια των
κομμάτων και θέλει ανθρώπους να του προωθήσουν τα προβλήματα, οι δημοτικές
εκλογές αποτελούν ένα μεγάλο ζήτημα τέτοιας δραστηριότητας», είπε ο κ.
Τσουκάτος, δίνοντας και το στίγμα των κινήσεων του ΠΑΣΟΚ εν όψει των δημοτικών εκλογών.

Σε αντίθεση με την ηγεσία του ΣΥΝ που βλέπει επιφυλακτικά έως αρνητικά τη
δράση των διαφόρων «ομίλων» και «δικτύων» για την Κεντροαριστερά, ο κ.
Τσουκάτος υπεραμύνθηκε του ρόλου τους. «Η Κεντροαριστερά, είπε, θα
δημιουργηθεί με κινήσεις βάσης, δεν θα δημιουργηθεί από συναντήσεις δύο
πολιτικών αρχηγών ή μόνο από μια εκλογική σύμπραξη ή από τον εκλογικό νόμο».

Η αναφορά στον εκλογικό νόμο θεωρήθηκε από στελέχη του ΠΑΣΟΚ ως αιχμή όχι μόνο
προς την ηγεσία του ΣΥΝ, αλλά και προς στελέχη της εκσυγχρονιστικής πτέρυγας
του κόμματός τους που έχουν αφήσει ανοιχτό το θέμα της αλλαγής του εκλογικού
νόμου μελλοντικά.

Ο ΣΥΝ

Διαφορετικά απ' ό,τι το ΠΑΣΟΚ, «διάβασε» τα αποτελέσματα των γαλλικών εκλογών
ο ΣΥΝ, ο οποίος έδωσε το δικό του στίγμα για το διάλογο και τη συνεργασία των
προοδευτικών δυνάμεων. «Η κυβέρνηση του ΠΑΣΟΚ δεν φαίνεται να έχει μάθει καλά
γαλλικά», δήλωσε στην ΕΡΑ1 ο υπεύθυνος Τύπου του ΣΥΝ κ. Δημ. Παπαδημούλης,
υπογραμμίζοντας ότι οι Γάλλοι σοσιαλιστές ανέκαμψαν γιατί έκαναν την
αυτοκριτική τους και μετατοπίστηκαν προοδευτικότερα.

«Ο ΣΥΝ, είπε, είναι ανοιχτός σε ένα σοβαρό και ισότιμο διάλογο, επί της
ουσίας, ανάμεσα σε όλες τις δυνάμεις του προοδευτικού χώρου, με στόχο την
αναζήτηση μιας προγραμματικής συμφωνίας για ένα κοινό προοδευτικό πρόγραμμα
ανόρθωσης της χώρας», κατηγορώντας τις ηγεσίες του ΠΑΣΟΚ και του ΚΚΕ ότι δεν
ανταποκρίνονται στην πρόταση του ΣΥΝ.

Για τον ΣΥΝ η συνεργασία πρέπει να προέλθει μέσα από συναντήσεις κορυφής και
συζητήσεις ουσίας «πρόσωπο με πρόσωπο». Ο κ. Παπαδημούλης, εκφράζοντας την
επιφυλακτικότητα με την οποία ο ΣΥΝ αντιμετωπίζει τις κινήσεις για την
Κεντροαριστερά που αναπτύσσουν τόσο ο Όμιλος Προβληματισμού (ΟΠΕΚ) όσο και το
νεοϊδρυθέν «Δίκτυο», τόνισε ότι «πρέπει να σταματήσει να χρησιμοποιείται η
υπόθεση των πολιτών ως υπεκφυγή για την άρνηση της συζήτησης πρόσωπο με
πρόσωπο επί της ουσίας ανάμεσα στις πολιτικές δυνάμεις του τόπου». Και έφερε
ως παράδειγμα τη Γαλλία. «Αν ο Ζοσπέν, ο Ρομπέρ Υ και η Ντομινίκ Βουανέ έλεγαν
ότι δεν είναι υπόθεση των κομμάτων τους, αλλά υπόθεση των πολιτών, δεν θα είχε
δημιουργηθεί αυτή η εκλογική συμμαχία της ευρύτερης Αριστεράς στη Γαλλία και
δεν θα είχε υπάρξει αυτή η μεγάλη νίκη».

ΣΥΝΔΡΟΜΑ

Σε μια «ενδιάμεση» θέση κινήθηκε ο προερχόμενος απ' τον ΣΥΝ, βουλευτής του
ΠΑΣΟΚ σήμερα, κ. Π. Παρασκευόπουλος δήλωσε ότι το ΠΑΣΟΚ το διακατέχουν
«σύνδρομα ηγεμονισμού» και τον ΣΥΝ «σύνδρομα ανασφάλειας και μικρομεγαλισμού».
Και πρότεινε τόσο την ανάγκη συζήτησης μεταξύ των πολιτικών δυνάμεων όσο και
σεβασμό της προσπάθειας της «κοινωνίας των πολιτών». Ο κ. Παρασκευόπουλος
ανήκει και στο «Δίκτυο» πολιτών για την Κεντροαριστερά.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15853N071</ED>
<ID>
ID:162531

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N07&aa=1</URL></REF>


Article

<CATEGORY>vin04</CATEGORY>

 <H2>Τριβές ΠΑΣΟΚ - Ν.Δ. για το Μάαστριχτ
</H2>
ΥΠΑΡΧΕΙ ή δεν υπάρχει αριστερό Μάαστριχτ; Και εάν υπάρχει, θα επιφέρει αλλαγές
στην οικονομική πολιτική της κυβέρνησης; Αυτά είναι μόνο δύο από τα ερωτήματα
τα οποία προκαλούν τριβές μεταξύ υπουργών και στελεχών της Ν.Δ.

Η κ. Βάσω Παπανδρέου δήλωσε στον Φλας ότι δεν ξέρει τι είναι το αριστερό
Μάαστριχτ και άφησε αιχμές εναντίον των στελεχών του ΠΑΣΟΚ που μιλούν για
δικαίωση των αριστερών τους θέσεων μετά την νίκη των σοσιαλιστών στη Γαλλία.
«Δείχνουν να μην αντιλαμβάνονται ­ είπε ­ την αναγκαιότητα της πολιτικής που
εφαρμόζει η κυβέρνηση, είτε μιλούν για λόγους εσωκομματικής αντιπολίτευσης».

Στο πρες ρουμ έγινε μεγάλη συζήτηση για το θέμα. Ο κ. Δ. Ρέππας δήλωσε ότι δεν
«υπάρχει δεξιό και αριστερό Μάαστριχτ, αλλά υπάρχει μια Συνθήκη και η
κυβέρνηση στο πλαίσιο της Συνθήκης αυτής ακολουθεί τη χρυσή τομή. Και όταν
ρωτήθηκε ποιο είναι το αριστερό Μάαστριχτ, για το οποίο μίλησε ο κ. Γ.
Παπαντωνίου, ο υπουργός Τύπου απάντησε ότι «αν υπάρχει αριστερό Μάαστριχτ ­
γιατί επαναλαμβάνω ότι δεν υπάρχει ­ η Ελλάδα είναι από εκείνες τις χώρες που
ακολουθούν την πολιτική τού αριστερού Μάαστριχτ». Ξεκαθάρισε πάντως ότι η
οικονομική πολιτική της δεν πρόκειται να αλλάξει, γιατί η κυβέρνηση δεν
επιθυμεί η Ελλάδα να είναι η τελευταία χώρα στην Ευρώπη.

Ο κ. Στέφ. Μάνος διαφώνησε με όλες τις εκτιμήσεις περί αριστερού Μάαστριχτ.
Εκτίμησε ότι η νίκη των σοσιαλιστών στη Γαλλία και οι προσδοκίες που
καλλιεργούν κάποιοι για αλλαγή πολιτικής κάνουν κακό στη χώρα μας. Επίσης, ο
πρώην υπουργός δεν συμμερίστηκε την άποψη ότι οι ψηφοφόροι στην Αγγλία και την
Γαλλία στρέφονται από τα δεξιά προς τα αριστερά. «Αυτό δεν το δέχομαι ­ είπε.
Βαρέθηκαν αυτούς που είχαν στην κυβέρνηση. Το αντίστροφο ακριβώς συνέβη στην Ισπανία».

Στο ίδιο κλίμα ήταν και οι δηλώσεις του κ. Α. Ανδριανόπουλου, ο οποίος είπε
ότι «για άλλη μια φορά στη χώρα μας καλλιεργούνται ψεύτικες ελπίδες στον κόσμο».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15853N072</ED>
<ID>
ID:162573

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N07&aa=2</URL></REF>


Article

<CATEGORY>vin04</CATEGORY>

 <H2>Αδιέξοδο στο Λουξεμβούργο
</H2>
ΑΔΙΕΞΟΔΟ σημειώθηκε χθες στα θεσμικά θέματα της Διακυβερνητικής, καθώς το
Συμβούλιο Υπουργών των «15», στο Λουξεμβούργο, δεν κατάφερε να καταλήξει σε
καμία συμφωνία.

Έτσι, ο αριθμός των μελών της Κομισιόν, των ψήφων που θα έχει κάθε χώρα στο
Συμβούλιο, ο τρόπος λήψης των κοινοτικών αποφάσεων από εδώ και πέρα είναι όλα
θέματα που θα κληθούν να διευθετήσουν οι 15 ηγέτες στη Σύνοδο Κορυφής του Άμστερνταμ.

Ο αναπληρωτής υπουργός Εξωτερικών, Γιώργος Παπανδρέου, τόνισε ότι το θέμα των
θεσμικών μεταρρυθμίσεων είναι το πιο κρίσιμο κεφάλαιο για την Ελλάδα, η οποία
μαζί με τις μικρότερες χώρες επιμένει στη διατήρηση της θεσμικής ισότητας
μεταξύ των κρατών-μελών. Την ίδια στιγμή, πολλές χώρες ­ πρωτοστατούσης της
Βρετανίας ­ έχουν εκφράσει μέχρι τώρα επιφυλάξεις ως προς το αν θα πρέπει να
υπάρχουν αναφορές στα εξωτερικά σύνορα της Ένωσης ­ έναν από τους κύριους
στόχους της ελληνικής πλευράς.

Το θέμα αναμένεται να συζητηθεί περαιτέρω. Η ολλανδική προεδρία, ωστόσο,
εξακολουθεί να περιλαμβάνει συγκεκριμένες αναφορές στο τελευταίο σχέδιο
κειμένων. Ο κ. Παπανδρέου επισήμανε ακόμη ότι υπάρχουν μερικά σημεία που θα
πρέπει να διευκρινισθούν, όπως το τι νοείται με τους όρους «κοινές
στρατηγικές» και «κοινές δράσεις». Σημείωσε δε ότι υπάρχουν σοβαρές
αντιδράσεις, εκ μέρους πολλών χωρών, στη σταδιακή ενσωμάτωση της
Δυτικοευρωπαϊκής Ένωσης στην Ευρωπαϊκή Ένωση.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15853N073</ED>
<ID>
ID:162607

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N07&aa=3</URL></REF>


Article

<CATEGORY>vin04</CATEGORY>

 <H5>ΟΛΟΚΛΗΡΩΘΗΚΕ Η ΕΠΙΣΚΕΨΗ ΠΑΓΚΑΛΟΥ ΣΤΑ ΤΙΡΑΝΑ
</H5><H2>«Λύση οι εκλογές για την Αλβανία»
</H2>
Την επείγουσα ανάγκη διεξαγωγής των βουλευτικών εκλογών στην Αλβανία εξέφρασε
ο υπουργός Εξωτερικών Θ. Πάγκαλος.

Ο κ. ΠΑΓΚΑΛΟΣ ολοκλήρωσε χθες το μεσημέρι την επίσκεψή του στα Τίρανα, όπου
είχε συζητήσεις με όλο το φάσμα της πολιτικής ηγεσίας της χώρας. «Πιστεύω ότι
αν δεν γίνουν οι εκλογές με τον καλύτερο δυνατό τρόπο, θα είχαμε πράξη
συλλογικής αυτοκτονίας, θα είχαμε μια γενική καταστροφή της Αλβανίας για πολλά
χρόνια», δήλωσε ο κ. Πάγκαλος σε συνέντευξη Τύπου, τονίζοντας πως οι εκλογές
είναι η μόνη διέξοδος από τη σημερινή κρίση. Όπως είπε, μετά τις επαφές που
είχε με την πολιτική ηγεσία, «όλα τα αλβανικά κόμματα είναι διατεθειμένα να
πάρουν μέρος στις εκλογές».

ΣΥΝΑΝΤΗΣΕΙΣ

Ο κ. Πάγκαλος συναντήθηκε χθες το πρωί με τον πρόεδρο Σαλί Μπερίσα, τον
πρωθυπουργό Μπασκίμ Φίνο, τον υπουργό Εξωτερικών Αριάν Σταρόβα, τον ηγέτη των
σοσιαλιστών Φάτος Νάνο, την ηγεσία της Ομόνοιας, καθώς επίσης και με τους
ηγέτες όλων των κομμάτων που δήλωσαν ότι θα πάρουν μέρος στις εκλογές. Επίσης,
συναντήθηκε με τον εκπρόσωπο του απεσταλμένου του ΟΑΣΕ, Φ. Βρανίτσκι, με τον
πρέσβη Γκρουπμάγιερ και με τον επικεφαλής της πολυεθνικής δύναμης, στρατηγό Φορλάνι.

Επίκεντρο των συζητήσεων με την πολιτική ηγεσία της Αλβανίας ήταν η διασφάλιση
όσο το δυνατόν τιμιότερων εκλογικών διαδικασιών στις 29 Ιουνίου, δεδομένης της
απελπιστικής κατάστασης που επικρατεί σχεδόν σε όλους τους τομείς στη χώρα.
Σημεία «τριβής» μεταξύ των κομμάτων είναι η άρση της κατάστασης έκτακτης
ανάγκης, οι επιτροπές των εξεγερμένων του Νότου, η ασφαλής μετακίνηση των
ψηφοφόρων και κυρίως αυτών που θα επιστρέψουν από την Ελλάδα για να ασκήσουν
το εκλογικό τους δικαίωμα κ.ά.

Ο κ. Πάγκαλος τάχθηκε ακόμη υπέρ της διεύρυνσης της διεθνούς εποπτείας των
εκλογών. Μάλιστα, πρόσθεσε πως η Ελλάδα θα στείλει και τον μεγαλύτερο αριθμό παρατηρητών.

ΕΓΓΥΗΣΗ

«Υποστηρίζουμε την άποψη ότι η πολυεθνική δύναμη που βρίσκεται στην Αλβανία θα
πρέπει να κάνει αισθητή την παρουσία της την ημέρα των εκλογών. Δεν θέλω να πω
ότι η πολυεθνική δύναμη θα διασφαλίσει όλα τα εκλογικά τμήματα, αλλά πιστεύω
ότι η ευρεία παρουσία της στρατιωτικής δύναμης θα συμβάλει στην ανάπτυξη
αισθήματος ασφάλειας, αποθαρρύνοντας στοιχεία ή ορισμένες δυνάμεις που θα
προσπαθούσαν να δημιουργήσουν προβλήματα στις εκλογές», είπε.

Ο υπουργός επισκέφθηκε, τέλος, την ελληνική στρατιωτική δύναμη στο στρατόπεδο
Ισμπρερίς, νοτίως των Τιράνων, όπου και παρακάθησε σε γεύμα με τους Έλληνες στρατιωτικούς.

* Τα προβλήματα της Ορθόδοξης Εκκλησίας της Αλβανίας ανέπτυξε χθες στον
Πρωθυπουργό Κ. Σημίτη ο Αρχιεπίσκοπος Αλβανίας, Αναστάσιος.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15853N081</ED>
<ID>
ID:162532

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N08&aa=1</URL></REF>


Article

<CATEGORY>vin04</CATEGORY>

 <H2>Διαφωνίες και από το ΠΑΣΟΚ για τους αντιρρησίες
</H2>
ΕΝΤΟΝΗ ΗΤΑΝ χθες το βράδυ στην Ολομέλεια της Βουλής η διαφωνία του υπουργού
Εθνικής Άμυνας Άκη Τσοχατζόπουλου και του πρώην υπουργού Γιάννη Βαρβιτσιώτη
για το θέμα των αντιρρησιών συνείδησης, ενώ κατά τη συζήτηση ο υπουργός,
αναφερόμενος σε άλλο θέμα, τόνισε ότι θα ενισχύσει το επαγγελματικό τμήμα του
στρατεύματος. Η διαφωνία για τους αντιρρησίες συνείδησης προέκυψε όταν ο
υπουργός εξηγώντας την αρχή του στρατολογικού νομοσχεδίου, που προβλέπει την
επάνοδο στην Ελλάδα πολλών ανυπότακτων, ανέπτυξε τις απόψεις του για την
εναλλακτική θητεία ή την αυξημένη άοπλη θητεία.

Ο κ. Βαρβιτσιώτης αλλά και ο κοινοβουλευτικός εκπρόσωπος της Ν.Δ. κ. Σιούφας
διαφώνησαν λέγοντας ότι είναι αντισυνταγματικό, και την ιδία άποψη εξέφρασαν
πολλοί βουλευτές της Ν.Δ., αλλά και ο βουλευτής του ΠΑΣΟΚ Στέλιος Παπαθεμελής,
ο οποίος και θα καταψηφίσει τη σχετική διάταξη. Τις διαφωνίες τους για το θέμα
των αντιρρησιών αλλά και με άλλες διατάξεις του νομοσχεδίου εξέφρασαν και οι
βουλευτές του ΠΑΣΟΚ Γιάν. Καψής, Μόσχος Γικόνογλου και Κυρ. Σπυριούνης.

Η διαφωνία όμως δεν ήταν και το κεντρικό ζήτημα στη συζήτηση. Ο υπουργός
Εθνικής Άμυνας εξήγησε στην Ολομέλεια ότι αν δεν αντιμετωπισθεί άμεσα το
πρόβλημα της υπογεννητικότητας στην Ελλάδα, τότε οι επιπτώσεις θα φανούν και
στο στράτευμα.

Γι' αυτό ­ πρόσθεσε ­ και θα πρέπει να ενισχυθούν αριθμητικά και σταδιακά τα
επαγγελματικά στελέχη στο στράτευμα, ώστε να ξεπερασθεί το πρόβλημα.

Οι βουλευτές Μαρία Δαμανάκη του ΣΥΝ και Γιώργος Ρόκκος από το ΔΗΚΚΙ έθεσαν
θέμα καλύτερων συνθηκών διαβίωσης στο στράτευμα. Ειδικότερα, η κ. Δαμανάκη,
έκανε λόγο ακόμη και για «βύσματα» στον στρατό που έχουν ιστορία και που
πρέπει, όπως είπε, να καταργηθούν.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15853N082</ED>
<ID>
ID:162574

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N08&aa=2</URL></REF>


Article

<CATEGORY>vin04</CATEGORY>

 <H2>Εταιρεία-γίγας για την αμυντική βιομηχανία
</H2>
ΔΙΑΒΕΒΑΙΩΣΕΙΣ ότι στο πλαίσιο εξυγίανσης των αμυντικών βιομηχανιών ΕΒΟ, ΠΥΡΚΑΛ
και ΕΑΒ δεν θα γίνουν απολύσεις εργαζομένων, έδωσε χθες σε συνδικαλιστές του
χώρου ο υπουργός Εθνικής Άμυνας κ. Άκης Τσοχατζόπουλος.

Το πλεονάζον προσωπικό που τυχόν προκύψει από τις μελέτες βιωσιμότητας και
ανάπτυξης των εταιρειών θα απορροφηθεί από θυγατρικές εταιρείες που θα
δημιουργηθούν ­ το ενδεχόμενο μετατάξεων σε άλλους τομείς του Δημοσίου
αποκλείστηκε. Τόσο την εξυγίανση όσο και τον καλύτερο συντονισμό και διοίκηση
των αμυντικών βιομηχανιών, η κυβέρνηση θα την επιδιώξει με την υπαγωγή τους
κάτω από μία «μητρική» εταιρεία (Χόλτινγκ Κόμπανι). Οι υπουργοί Άμυνας,
Εθνικής Οικονομίας και Ανάπτυξης κ.κ. Α. Τσοχατζόπουλος, Γ. Παπαντωνίου και κ.
Βάσω Παπανδρέου έχουν ήδη καταρτίσει σχέδιο για τη δημιουργία της Εταιρείας
Χαρτοφυλακίου, η οποία και θα κατευθύνει τις άλλες και θα επιδιώξει να
ανεβάσει την ελληνική συμμετοχή στις προμήθειες αμυντικού υλικού από 4% σε 15%.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15853N083</ED>
<ID>
ID:162608

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N08&aa=3</URL></REF>


Article

<CATEGORY>vin04</CATEGORY>

 <H2>«Μεγάλος δρόμος για τα ελληνοτουρκικά»
</H2>
Μητσοτάκης - Βαρθολομαίος, συναντήθηκαν χθες στο Φανάρι

ΣΥΓΚΡΑΤΗΜΕΝΑ αισιόδοξος για την πορεία των ελληνοτουρκικών σχέσεων εμφανίσθηκε
χθες ο επίτιμος πρόεδρος της Ν.Δ. Κ. Μητσοτάκης, παρά τις δυσκολίες που
υπάρχουν στη διαδικασία των επιτροπών εμπειρογνωμόνων και την πολιτική
αστάθεια στην οποία εισέρχεται η Τουρκία.

Ο κ. Μητσοτάκης σε δηλώσεις που έκανε χθες στην Κωνσταντινούπολη ­ βρίσκεται
στην Τουρκία για την απονομή του Βραβείου Ιπεκτσί λόγω της δραστηριότητάς του
υπέρ της ελληνοτουρκικής προσέγγισης ­ είπε ότι οι διμερείς σχέσεις έχουν
εισέλθει σε μια φάση κάπως καλύτερη. Πρόσθεσε, όμως, ότι «είμαστε τελείως στην
αρχή και έχουμε μεγάλο δρόμο να διανύσουμε».

Ο πρώην πρωθυπουργός μεταβαίνει αύριο στην Άγκυρα, όπου αναμένεται να έχει
συνάντηση με τον Πρόεδρο της Τουρκίας Σ. Ντεμιρέλ.

Χθες το απόγευμα ο κ. Κ. Μητσοτάκης είχε συνάντηση με τον Οικουμενικό
Πατριάρχη Βαρθολομαίο, στο Φανάρι. Στον διάλογο που είχαν ενώπιον των
δημοσιογράφων, ο κ. Μητσοτάκης τόνισε ότι πρέπει να επιδιωχθεί διάλογος μέσα
σε «πλαίσιο αρχών», ότι πρέπει να κρατήσουν οι δυο χώρες ένα «δίαυλο
επικοινωνίας» και ότι πρέπει να συμφωνήσουν να αποκλείεται πόλεμος πάση θυσία.
Στο ίδιο κλίμα μίλησε και ο Πατριάρχης, ο οποίος χαρακτήρισε «ιστορική
αναγκαιότητα» την εκτόνωση της έντασης και χαιρέτισε τα βήματα που γίνονται
τους τελευταίους μήνες.

ΤΑ ΒΡΑΒΕΙΑ

Με το Βραβείο Ιπεκτσί βραβεύονται σήμερα, εκτός από τον κ. Μητσοτάκη, ο
αναπληρωτής υπουργός Εξωτερικών Γ. Παπανδρέου (συνοδεύει τον Πρωθυπουργό Κ.
Σημίτη σε επίσημη επίσκεψη στη Σουηδία), ο ευρωβουλευτής Μ. Παπαγιαννάκης, ο
Τούρκος υφυπουργός Εξωτερικών Ονούρ Οϊμέν, οι καλλιτέχνες Σάκης Ρουβάς και Μ.
Κουτ κ.ά.

Τα Βραβεία Ιπεκτσί, τα οποία καθιερώθηκαν με ελληνική πρωτοβουλία αμέσως μετά
τη δολοφονία (1.2.1979) από «γκρίζους λύκους» του Τούρκου ειρηνιστή
δημοσιογράφου Αμπντί Ιπεκτσί, απονέμονται κάθε δύο χρόνια, εκ περιτροπής, στην
Αθήνα και την Κωνσταντινούπολη.

Μιλώντας για τα βραβεία ο κ. Μητσοτάκης αφού υπογράμμισε ότι ο ίδιος ήταν
πάντοτε υπέρ της ελληνοτουρκικής φιλίας και συνεργασίας, σημείωσε μεταξύ άλλων
ότι ο ίδιος ενθάρρυνε το θεσμό που ξεκίνησε και προχώρησε στην Ελλάδα με
έμπνευση και πρωτοβουλία του Α. Πολιτάκη.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15853N084</ED>
<ID>
ID:162633

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N08&aa=4</URL></REF>


Article

<CATEGORY>vin04</CATEGORY>

 <H5>ΣΚΕΨΕΙΣ ΓΙΑ ΤΟΝ ΘΕΣΜΟ ΤΗΣ ΚΟΙΝΩΝΙΚΗΣ ΘΗΤΕΙΑΣ
</H5><H2>Εθνική άμυνα και προσωπική συνείδηση
</H2>
<AUTHOR>ΔΗΜΗΤΡΗΣ Θ. ΤΣΑΤΣΟΣ</AUTHOR>

Ο εκσυγχρονισμός σε θέματα που βαρύνονται από ένα παρωχημένο καθεστώς
χρειάζεται, για να επιχειρηθεί, και πολιτικό θάρρος και αντοχή.ΑΝΑΦΕΡΟΜΑΙ στη
σωστή, αναγκαία και θαρραλέα νομοθετική πρωτοβουλία της κυβέρνησης που
επιχειρεί τη ρύθμιση των στρατιωτικών υποχρεώσεων κατηγοριών στρατευσίμων. Το
νομοσχέδιο περιλαμβάνει και την καθιέρωση της κοινωνικής θητείας (σε
κοινωφελείς υπηρεσίες) για όσους βρίσκονται πραγματικά και αποδεδειγμένα σε
συνειδησιακή αδυναμία να φέρουν όπλα.

ΔΕΝ πρόλαβε να γνωστοποιηθεί η προτεινόμενη ρύθμιση και η υπεράσπιση των
«κακώς κειμένων» άρχισε. Το πρώτο επιχείρημα που προβάλλεται είναι το
συνταγματολογικό επιχείρημα: η διάταξη του άρθρου 4 παρ. 6 του Συντάγματος
προβλέπει ότι «κάθε Έλληνας που μπορεί να φέρει όπλα είναι υποχρεωμένος να
συντελέσει στην άμυνα της πατρίδας του». Λένε, λοιπόν, ότι η ερμηνεία του
άρθρου αυτού αποκλείει την καθιέρωση της εναλλακτικής θητείας. Την άποψη αυτή
έχει κατά το παρελθόν υποστηρίξει τόσο το Νομικό Συμβούλιο του Κράτους όσο και
η Κεντρική Νομοπαρασκευαστική Επιτροπή. Είναι αλήθεια ότι η διατύπωση του
Συντάγματος δίνει λαβή σε νομικές ενστάσεις ενάντια στον θεσμό της κοινωνικής θητείας.

ΣΕΙΡΑ ερμηνευτικών επιχειρημάτων όμως αναδεικνύουν ανάγλυφη τη δυνατότητα της
θέσπισης του σχεδιαζόμενου μέτρου. Αυτά είναι, κατά τη γνώμη μου, τα εξής:

α. Η διάταξη του άρθρου 4 παρ. 6 του Συντάγματος, ως ειδικότερη εκείνης
του άρθρου 13 παρ. 4 που προβλέπει ότι «κανένας δεν μπορεί εξαιτίας των
θρησκευτικών του πεποιθήσεων να απαλλαγεί από την εκπλήρωση των υποχρεώσεων
προς το κράτος», είναι η εφαρμοστέα στην επίμαχη περίπτωση και, συνεπώς, το
άρθρο 4 παρ. 6 είναι και το μόνο κρίσιμο για μας άρθρο.

β. Η διάταξη της παρ. 6 του άρθρου 4 του Συντάγματος περιελήφθη σε
ελληνικό Σύνταγμα για πρώτη φορά με την αναθεώρηση του 1911. Από το 1911 ώς
σήμερα όμως η συνειδησιακή επεξεργασία του πολέμου υπήρξε πλούσια και
συγκλονιστική και, καθώς παράλληλα εξελίχθηκε και η πολιτικοποίηση των
πολιτών, δημιουργούνται νέα δεδομένα για την ερμηνευτική αξιολόγηση της
συνειδησιακής απόρριψης του πολέμου.

γ. Η συνταγματική υποχρέωση που καθιερώνεται με το άρθρο 4 παρ. 6 δεν
έχει την έννοια ότι η στρατιωτική υποχρέωση εκπληρώνεται μόνον ως θητεία με
όπλα. Η συνδρομή στην «άμυνα της πατρίδας» δεν εξειδικεύεται μόνον ως
συμμετοχή σε ένοπλη αποστολή, αλλά και σε μορφές δράσης μη στρατιωτικού
χαρακτήρα, όπως η συμβολή σε υγειονομικές, τεχνικές, εκπαιδευτικές ή άλλες,
εκτός στρατεύματος, υπηρεσίες, που υποβοηθούν την άμυνα της χώρας.

δ. Στο μέτρο που η εναλλακτική θητεία θεωρείται ως λιγότερο επαχθής από
την ένοπλη, δικαιολογείται με βάση την αρχή της αναλογικής ισότητας η
μεγαλύτερη χρονική διάρκειά της, όπως προβλέπει το σχέδιο νόμου, παρά το
γεγονός ότι στην αντίστοιχη περίπτωση στην Ιταλία η νομολογία του
Συνταγματικού Δικαστηρίου έκρινε ότι η διάρκεια της εναλλακτικής θητείας
πρέπει να είναι ίση με τη στρατιωτική.

ε. Ας μου επιτραπεί να θέσω υπό την κρίση των ειδικών και την εξής
σκέψη: Το άρθρο 4 παρ. 6 του Συντάγματος αναφέρεται στη «δυνατότητα» των
υπόχρεων σε στράτευση να φέρουν όπλα. Τι σημαίνει όμως αυτό το «δύναται»;
Σημαίνει, μόνο τη βιολογική ή μήπως και την συνειδησιακή δυνατότητα; Η
απάντηση στο ιδιαιτέρως κρίσιμο αυτό ερώτημα εξαρτάται απολύτως από την περί
ανθρώπινης προσωπικότητας αντίληψη στην οποία βασίζεται το Σύνταγμα. Κατά το
Σύνταγμα, η ανθρώπινη προσωπικότητα δεν περιορίζεται στη βιολογική της
διάσταση, αλλά περιλαμβάνει και την ηθική και συνειδησιακή. Άρα και η φράση
«δύναται να φέρει όπλα» δεν έχει σημείο αναφοράς μόνο τη βιολογική αλλά και τη
συνειδησιακή υπόσταση του ανθρώπου. Αυτό προκύπτει αδιαφιλονίκητα από το άρθρο
2 παρ. 1 που κηρύττει την «ανθρώπινη αξιοπρέπεια» θεμέλιο του συστήματος των
δικαιωμάτων του ανθρώπου. Όποιος δεν «δύναται» για λόγους συνειδησιακούς ­ κι
εδώ δεν εμπίπτουν όσοι δεν έχουν αλλά απλά προφασίζονται συνειδησιακά
προβλήματα ­ δεν μπορεί να έχει άλλη μεταχείριση από εκείνους που δεν δύνανται
για λόγους βιολογικούς. Στους νομικούς πολιτισμούς, όπου ο άνθρωπος ορίζεται
στη βάση της έννοιας της αξιοπρέπειας, η συνειδησιακή αδυναμία δεν είναι ποτέ
υποδεέστερη της βιολογικής.

ΠΡΟΫΠΟΘΕΣΗ βέβαια αξιοποίησης ενός νομοθετήματος που θα βασίζεται και σ' αυτή
την αξιολόγηση είναι η αποτελεσματική οργάνωση εξεταστικών και ελεγκτικών
διαδικασιών που θα ξεχωρίζει τους ειλικρινείς από τους προσποιούμενους ότι
έχουν συνειδησιακό πρόβλημα. Εδώ υπάρχει επιτυχημένη διεθνής πρακτική. Πάντως,
αν επικρατήσει ο φόβος πως πολλοί θα καταχραστούν τον θεσμό αυτό, τότε κατά τη
λογική αυτή πρέπει να καταργήσουμε(!) όλους τους θεσμούς όπου παρατηρείται
εκμετάλλευσή τους (π.χ. ελευθερία του Τύπου, βουλευτική ανεξαρτησία, απεργία κ.ο.κ.).

ΠΡΟΒΑΛΛΕΤΑΙ όμως και το πολιτικοστρατιωτικό επιχείρημα: η γεωπολιτική θέση της
χώρας, τα ανοιχτά εθνικά προβλήματα και η διακινδύνευση της εθνικής
ανεξαρτησίας από την Τουρκία, σε συνδυασμό με το δημογραφικό πρόβλημα, δεν
επιτρέπουν τη συρρίκνωση του δυναμικού των εφέδρων και των κληρωτών. Εδώ όμως
μπαίνει το ερώτημα, κατά πόσον η αναγκαστική ή πρακτικά διά της βίας στράτευση
της κατηγορίας αυτής των πολιτών, τους επιτρέπει να προσφέρουν ουσιαστικά και
αποτελεσματικά στις Ένοπλες Δυνάμεις. Και αντιστρόφως, μήπως η εναλλακτική
θητεία των αντιρρησιών συνείδησης σε τομείς όπου υπάρχει έλλειψη προσωπικού,
σύμφωνα με την επαγγελματική κατάρτιση και ειδίκευση του καθενός ή και
ανεξάρτητα από αυτήν, θα μπορούσε να αποδειχθεί, εν τέλει, ωφελιμότερη για την
αμυντική θωράκιση της χώρας.

Η ΕΚΚΛΗΣΙΑ, από την πλευρά της, επισημαίνει ως κίνδυνο το ενδεχόμενο, ότι η
επικοινωνία αιρετικών ομάδων με τους πολίτες που εξυπηρετούνται σε κοινωφελείς
υπηρεσίες μπορεί να έχει ως αποτέλεσμα τον προσηλυτισμό τους. Πάνω σ' αυτό ας
μου επιτραπούν οι εξής παρατηρήσεις:

α. Ένα δόγμα που γεννά δύναμη πίστης, όπως είναι η Ορθοδοξία, δεν
στηρίζεται στην απαγόρευση και τη δίωξη όσων λίγων αποτελούν την αμφισβήτησή
της. Ο φόβος του προσηλυτισμού, θα έλεγα, είναι ασυμβίβαστος με την ιστορία
της Ορθοδοξίας, το περιεχόμενό της και την απήχησή της. Ίσως μάλιστα να είναι
υποτιμητικός και για τη νοημοσύνη και για την πίστη των Ελλήνων ορθοδόξων
χριστιανών, ο ισχυρισμός ότι η επικοινωνία με αιρετικά σκεπτόμενα άτομα μπορεί
να κλονίσει την πίστη τους.

β. Η ρύθμιση που ώς τώρα οδηγεί στη φυλακή σημαντικό αριθμό Ελλήνων
πολιτών λόγω της συνειδησιακής αδυναμίας προσφοράς τους σε στρατιωτικές
υπηρεσίες, αφ' ενός συνιστά σοβαρό κοινωνικό πρόβλημα, αφ' ετέρου έχει γίνει
και πρόβλημα για την ηθική φυσιογνωμία της Πολιτείας μας, αφού οδηγεί σε
δυσφήμηση της χώρας στον τομέα των ανθρωπίνων δικαιωμάτων, με σοβαρές
επιπτώσεις στην άσκηση της εθνικής εξωτερικής πολιτικής. Είναι ενδεικτικό ότι
στην κυπριακή Πολιτεία ακολουθήθηκε μια ευέλικτη πολιτική. Εδώ και πέντε
χρόνια ψηφίστηκε νόμος, με σύμφωνη γνώμη όλων των κομμάτων της κυπριακής
Βουλής, περί άοπλης και κοινωνικής θητείας. Έτσι, εκεί δεν υπάρχουν
αντιρρησίες κρατούμενοι στις φυλακές για να μη δίνεται η δυνατότητα στην
τουρκοκυπριακή πλευρά να επικαλείται στο Συμβούλιο της Ευρώπης παραβιάσεις των
ανθρωπίνων δικαιωμάτων. Και ας σημειωθεί πως ο ΟΗΕ (ψήφισμα 1989/59 της
Επιτροπής Ανθρωπίνων Δικαιωμάτων), το Συμβούλιο της Ευρώπης (Σύσταση Νο R
(87)8), το Ευρωπαϊκό Κοινοβούλιο (ψήφισμα Α3-0025/93) και η Διεθνής Αμνηστία
έχουν κατ' επανάληψη καταδικάσει την Ελλάδα ως κράτος που επιβάλλει στους
αντιρρησίες ποινές φυλάκισης και ζητούν την καθιέρωση της εναλλακτικής
θητείας. Η Ελλάδα αποτελεί σήμερα τη μόνη χώρα της ενωμένης Ευρώπης που δεν
έχει ακόμη ρυθμίσει νομοθετικά το θέμα.

γ. Θα πρέπει, τέλος, να τεθεί στην Εκκλησία το ερώτημα στη βάση της δικής της
και μόνο λογικής: Είναι προτιμότερο να παραμένουν οι πολίτες αυτοί στη φυλακή,
όπως και οι ίδιοι επιδιώκουν για να «ηρωοποιούνται» και να «μετεκπαιδεύονται»
στο δόγμα τους, ή, σύμφωνα και με το χριστιανοκοινωνικό μήνυμα του Ευαγγελίου,
έστω για ανθρωπιστικούς λόγους, να προσφέρουν για διπλάσιο χρόνο σε κάποια
κοινωνική εργασία όπως συμβαίνει σε όλες τις χώρες της Ευρώπης.

ΚΑΙ κάτι προς τους διαφωνούντες. Δικαίωμά τους να έχουν την άποψή τους. Ας
εγκαταλείψουν όμως το επιχείρημα του «πατριωτισμού». Πατριώτες είμαστε κατ'
αρχήν όλοι. Η πατριδοκαπηλία φθείρει το δημόσιο κύρος του πατριωτισμού, αλλά
και την αξιοπιστία του πολιτικού λόγου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15853N091</ED>
<ID>
ID:162533

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N09&aa=1</URL></REF>


Article

<CATEGORY>vin04</CATEGORY>

 <H5>ΓΙΑ ΤΗΝ ΑΣΚΗΣΗ ΔΙΩΞΗΣ ΚΑΤΑ 8 ΔΙΚΑΣΤΙΚΩΝ ΠΟΥ ΧΕΙΡΙΣΤΗΚΑΝ ΥΠΟΘΕΣΗ ΝΑΡΚΩΤΙΚΩΝ
</H5><H2>Ρήξη Γιαννόπουλου με τον Άρειο Πάγο
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Σε ανοικτή ρήξη με τον Άρειο Πάγο, και ειδικότερα με τον προϊστάμενο της
επιθεωρήσεως των δικαστικών, αντιπρόεδρο κ. Γ. Βελλή, προχώρησε ο υπουργός
Δικαιοσύνης κ. Ευάγγελος Γιαννόπουλος, με αφορμή την άσκηση πειθαρχικής δίωξης
κατά οκτώ δικαστών που χειρίστηκαν σε διάφορα στάδια την υπόθεση του
μεγαλεμπόρου ναρκωτικών η οποία τελικώς παρεγράφη.

Ο Ε. ΓΙΑΝΝΟΠΟΥΛΟΣ απέφυγε να απαντήσει ευθέως εάν προτίθεται να ασκήσει
πειθαρχική δίωξη στον αντιπρόεδρο του Αρείου Πάγου κ. Βελλή, όπως είχε
αναγραφεί σε εβδομαδιαία εφημερίδα («Επενδυτής»), αλλά κατήγγειλε ότι «υπάρχει
θέμα παραβιάσεως νόμου εκ μέρους του κ. Βελλή», γιατί, όπως υποστήριξε, δεν
είχε εξουσία να ασκήσει πειθαρχική δίωξη κατά δικαστών και να τους «σπιλώσει».

Η αντίθεση του υπουργού Δικαιοσύνης με την ηγεσία του Αρείου Πάγου οδήγησε τον
κ. Γιαννόπουλο στην αλλαγή του τρόπου ορισμού των επιθεωρητών και συγκρότησης
των οργάνων επιθεωρήσεως. Με τον τελευταίο νόμο του υπουργείου Δικαιοσύνης
προεβλέφθη ότι οι επιθεωρητές θα κληρώνονται κάθε Δεκέμβριο. Ωστόσο, στον ίδιο
νόμο δεν γίνεται λόγος για το αν έως τον ερχόμενο Δεκέμβριο θα τεθεί σε
εφαρμογή η νέα διάταξη με κλήρωση, που για πρώτη φορά θα πρέπει να γίνει
αμέσως μετά την ισχύ του νόμου. Έτσι τα όργανα επιθεωρήσεως συνεχίζουν να
ασκούν τα καθήκοντά τους βάσει του προϊσχύσαντος νομοθετικού καθεστώτος.

Στο πλαίσιο αυτό, ύστερα από πειθαρχική προκαταρκτική εξέταση που διετάχθη για
την γνωστή υπόθεση παραγραφής των αδικημάτων εμπορίας ναρκωτικών, ο
προϊστάμενος της επιθεωρήσεως άσκησε πειθαρχικές διώξεις κατά δικαστών που με
αλλεπάλληλες αναβολές και καθυστέρηση στην καθαρογραφή της αποφάσεως του
Εφετείου οδήγησαν την υπόθεση σε παραγραφή.

Κατά τον υπουργό Δικαιοσύνης ο κ. Βελλής δεν είχε καμία εξουσία να ασκήσει
πειθαρχική δίωξη, ενώ υποστήριξε ότι με εγκύκλιό του «σκόρπισε σπίλωση σε
δικαστές». Επιχειρώντας να διασκεδάσει τις εντυπώσεις, ο κ. Γιαννόπουλος
πρόσθεσε ότι επιδίωξη του υπουργείου είναι «να πέσουν οι τόνοι». Παραδέχθηκε
ότι έγιναν λάθη σε αποφάσεις και μάλιστα τα χαρακτήρισε «ασυγχώρητα», αλλά το
υπουργείο επιδιώκει «και την κάθαρση αλλά και την επανάκτηση της αξιοπιστίας
του πολίτη προς τη Δικαιοσύνη».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15853N101</ED>
<ID>
ID:162528

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N10&aa=1</URL></REF>


Article

<CATEGORY>vin04</CATEGORY>

 <H2>Ο εισαγγελέας καλεί Παπαθεμελή
</H2>
Ο ΕΙΣΑΓΓΕΛΕΑΣ του Αρείου Πάγου καλεί σήμερα το μεσημέρι τον κ. Στέλιο
Παπαθεμελή, προκειμένου να συζητήσει μαζί του τις καταγγελίες που έκανε ο
τελευταίος για αναξιοποίητα στοιχεία που είχαν οι Αρχές, αναφορικά με τους
τρομοκράτες. Ο εισαγγελέας δεν αποκλείεται να του πάρει και επίσημη κατάθεση.
Αφορμή για τη συνάντηση στάθηκαν οι δηλώσεις του πρώην υπουργού Στ. Παπαθεμελή
στην εφημερίδα «Έθνος», σύμφωνα με τις οποίες οι Αρχές είχαν στοιχεία για την
τρομοκρατία, αλλά δεν υπήρξε η τόλμη για την αξιοποίησή τους. Αργά χθες το
βράδυ, ο κ. Στ. Παπαθεμελής δήλωσε: «Όπως κατ' επανάληψη έχω δηλώσει, όλα
ανεξαιρέτως τα στοιχεία που αφορούσαν την τρομοκρατία κατά την περίοδο της
υπουργίας μου είναι εις χείρας των αρμόδιων υπηρεσιών και μόνον.

Η φάρσα να παραδώσω τα στοιχεία που δήθεν έχω και οι αναφορές σε "σοβαρότητες"
και άλλα ηχηρά παρόμοια είναι κακής ποιότητας».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15853N102</ED>
<ID>
ID:162570

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N10&aa=2</URL></REF>


Article

<CATEGORY>vin04</CATEGORY>

 <H2>Απόρριψη των προσφυγών για τον διορισμό του διοικητή του Αγίου Όρους
</H2>
Την απόρριψη των προσφυγών που στρέφονται κατά της αποφάσεως του υπουργού
Εξωτερικών με την οποία διορίστηκε ο δημοσιογράφος κ. Σταύρος Ψυχάρης στη θέση
του διοικητή του Αγίου Όρους θα προτείνει αύριο στο Συμβούλιο της Επικρατείας
ο εισηγητής της υποθέσεως, σύμβουλος Επικρατείας κ. Δημ. Μπριόλας.

Σύμφωνα με την εισήγηση, οι προσφεύγοντες στο Συμβούλιο της Επικρατείας δεν
έχουν έννομο συμφέρον για να προσβάλουν τη συγκεκριμένη υπουργική απόφαση
δεδομένου ότι ο νόμος περιλαμβάνει πολλές κατηγορίες προσώπων, από τα οποία
μπορεί η διοίκηση να επιλέξει και να διορίσει τον διοικητή.

Στο μεταξύ χθες ένας από τους προσφεύγοντες, ο δικηγόρος και πρώην βουλευτής
κ. Σ. Αναστασάκος, έδωσε συνέντευξη Τύπου για να αντικρούσει την εισήγηση και
να υποστηρίξει ότι ο δικηγόρος έχει έννομο συμφέρον να προσβάλει τη σχετική
απόφαση «ως ασκών δημόσιο λειτούργημα, συμβάλλων στην απονομή της δικαιοσύνης
και επιδιώκων την τήρηση των νόμων».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15853N103</ED>
<ID>
ID:162605

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N10&aa=3</URL></REF>


Article

<CATEGORY>vin04</CATEGORY>

 <H2>Οι ΗΠΑ δεν «είδαν» τις τουρκικές παραβιάσεις
</H2>
ΟΙ ΗΠΑ δεν είναι σε θέση να διαπιστώσουν εάν όντως τουρκικά αεροσκάφη πέταξαν
πάνω από τον εναέριο χώρο της Κύπρου, παραβιάζοντας την πρόσφατη συμφωνία για
μορατόριουμ πτήσεων, υποστήριξε ο εκπρόσωπος του Στέιτ Ντιπάρτμεντ Νίκολας
Μπερνς, που περιορίστηκε να επισημάνει ότι Λευκωσία και Άγκυρα έδωσαν εντελώς
αντικρουόμενες πληροφορίες στην Ουάσιγκτον γύρω από το συγκεκριμένο περιστατικό.

«Η κυπριακή κυβέρνηση πληροφόρησε την πρεσβεία μας στη Λευκωσία ότι τρία
τουρκικά μαχητικά F-4 πέταξαν πάνω από την Κύπρο κοντά στην Κυρήνεια,
εισερχόμενα τουλάχιστον τρία μίλια εντός του κυπριακού εναέριου χώρου», τόνισε
ο κ. Μπερνς που επισήμανε ότι , «εάν όντως έγιναν τέτοιες πτήσεις θα
αποτελούσαν απόκλιση (deviation) από τη μονομερή απόφαση της Τουρκίας να
σταματήσει τις στρατιωτικές πτήσεις πάνω από την Κύπρο».

Πρόσθεσε όμως ότι η τουρκική κυβέρνηση ενημέρωσε τις ΗΠΑ ότι «τουρκικά
αεροσκάφη ήταν στην περιοχή αλλά δεν παραβίασαν τον κυπριακό εναέριο χώρο». 
Αφού δήλωσε ότι οι ΗΠΑ δεν έχουν ανεξάρτητη πληροφόρηση που θα στήριζε τη θέση
της μιας ή της άλλης κυβέρνησης ο κ. Μπερνς πρόσθεσε μεταξύ άλλων:

«Δεν έχουμε αναλάβει την ευθύνη να παρακολουθούμε την τήρηση της συμφωνίας
αυτής. Δεν είμαστε σε θέση να επιβεβαιώσουμε καμιά από τις δύο θέσεις. Δεν
έχουμε τη δυνατότητα επιτόπου παρακολούθησης ενδεχομένων παραβιάσεων».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15853N104</ED>
<ID>
ID:162630

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N10&aa=4</URL></REF>


Article

<CATEGORY>vin04</CATEGORY>

 <H2>Νέοι και γυναίκες στο Κεντρικό Συμβούλιο της «Άνοιξης»
</H2>
Ο ΧΑΜΗΛΟΣ μέσος όρος ηλικίας και η σχετικά μεγάλη εκπροσώπηση των γυναικών
χαρακτηρίζουν το νέο 150μελές Κεντρικό Συμβούλιο της Πολιτικής Άνοιξης.

Στο νέο Συμβούλιο περιλαμβάνονται 25 μέλη της νεολαίας του κόμματος, ενώ πρώτη
σε ψήφους ήρθε η χήρα του Ανδρέα Λεντάκη, Έφη.

Εξελέγησαν: Λεντάκη Έφη, Παρρησιάδης Φίλων, Μπούρας Κωνσταντίνος, Θεοδοσιάδου
Κατερίνα, Κούκης Δημήτρης, Μπεσμπέα Ελένη, Λύκος Κωνσταντίνος, Κάτσικας
Άγγελος, Αντωνιάδης Αντώνης, Κωστάκος Σωτήριος, Μουρούτης Γεώργιος, Ξανθάκης
Γεώργιος, Γιαννόπουλος Χαράλαμπος, Διαμαντοπούλου Τέτα, Παναγόπουλος Γεώργιος,
Τσούχλος Θεόδωρος, Ευθυμιάδης Ιωάννης, Σέκερης Αθανάσιος, Γιαννόπουλος
Γεώργιος, Κίνιας Ιωάννης, Ξενιτόπουλος Βασίλειος, Άγαλος Ευάγγελος, Μπακάλη
Δέσποινα-Βασιλική, Σιαμπάνης Απόστολος, Ματιάτος Αριστείδης, Κορβέσης
Παρμενίων, Μετικαρίδης Θεόδωρος, Αποσκίτη Βιργινία, Κολλινιάτης Ιωάννης,
Κατσανιώτης Αντρέας, Αλευράς Βασίλης, Λουκά Αικατερίνη, Κοσμάς Κωνσταντίνος,
Κάλδης Ανδρέας, Χατζηγεωργίου Αφροδίτη, Μπαούρδας Δήμος, Χατζηπαρασκευάς
Σάββας, Παπαδάκης Ανδρέας, Τζαφέρης Μελέτιος, Τσίρμπας Μαρίνος, Παράσχος
Κωνσταντίνος, Αντωνοπούλου Γιώτα, Κούτσικος Παναγιώτης, Δανιήλ Δημήτριος,
Μεταξά Νταϊάνα, Βεζυρέα Αλεξάνδρα, Μακρόπουλος Ιωάννης, Αθανασίου Νικόλαος,
Παπατσώρης Δημήτρης, Κοροντζής Γιάννης, Σίας Ιωάννης, Καρμής Γεώργιος,
Μπούγαλης Δημήτριος, Ζαβραδινός Νικόλαος, Βρεττάκος Δρακούλης, Καραγκούνη
Δέσποινα, Δεμέστιχας Βασίλης, Νικολετσόπουλος Σωτήριος, Χατζηνάσιου Μαρία -
Αλεξάνδρα, Καραγκούνης Δημήτριος, Αναστασιάδης Δημήτριος, Μανιάτης Μιχαήλ,
Συνοδινού Αγγελική

ΣΤΗΝ ΠΕΡΙΦΕΡΕΙΑ

Δούδος Αντώνιος, Παπανικολάου Παυσανίας, Παππάς Γιάννης, Κατσιβέλας
Παναγιώτης, Αποσκίτης Ηλίας, Χαϊκάλης Παύλος, Ματράγκος Σωτήρης, Δόικος
Νικόλαος, Παπαδόπουλος Ηρακλής, Γκίκας Ιωάννης, Ζαχαράκη - Αναστασοπούλου
Γεωρ., Παππάς Νικόλαος, Σαμαράς Δημήτριος, Καρατζάς Σωτήριος, Ακριβής Χρήστος,
Καμπαφλή - Μπαλακτάρη Γιώτα, Θαλασσινού - Μηλίδου Ελένη, Κάραλης Δημήτριος,
Βαφειάδης Νικόλαος, Σιμόπουλος Ευστράτιος, Μήλιος Γεώργιος, Μορφακίδης
Κωνσταντίνος, Χατζηβαλάσης Γεώργιος, Μήνος Θωμάς, Βώβος Διονύσιος, Δημόπουλος
Θεμιστοκλής, Μητρόπουλος Ιωάννης, Νικολάου Δημήτρης, Παπαγεωργίου Μιχαήλ,
Γιάνναρης Χρήστος, Πέτροβας Νικόλας, Χρυσαΐτης Βασίλειος, Αρβανίτη - Δημητρίου
Σωσώ, Κεφαλιανός Κωνσταντίνος, Πουλικίδης Αντώνης, Μαδούρος Αντώνιος,
Πολατσίδης Παύλος, Χηνάρης Ιωάννης, Κοντονάσιος Σπυρίδων, Μήττας Αθανάσιος,
Φαρμάκης Αθανάσιος, Παπαδόπουλος Γεώργιος, Αβραμίδης Ευστάθιος, Λιβανός
Βασίλης, Πράντζος Γεώργιος, Τελλίδης Χρήστος, Ναλμπάντης Αντώνιος, Βασιλειάδης
Νικόλαος, Κωνσταντής Φώτιος, Αλιφιεράκης Μανώλης, Μακόπουλος Νικόλαος, Ταχέρ
Γεώργιος, Αθανασίου Θεόδωρος.

ΣΤΟ ΛΕΚΑΝΟΠΕΔΙΟ

Παπαδογιάννης Στέλιος, Παπαδόπουλος Δημήτριος, Καλόγηρος Ζήσης, Κοτσιάνου
Ιφιγένεια, Κωνσταντόπουλος Νικόλαος, Ανδριώτης Σπυρίδων, Δανδουλάκης Ιωάννης.

ΣΤΗ ΝΕΟΛΑΙΑ

Χούσνη Έλενα, Τσιμογιάννης Γρηγόρης, Αργιανάς Ηλίας, Μουλάς Μάνθος, Αρμάος
Ιάκωβος, Καμπούρης Θεόδωρος, Καραουλάνης Θεόδωρος, Χολέβας Θεόδωρος, Μηταράκης
Νότης, Κωνσταντίνου Βαγγέλης, Παπαδόπουλος Δάνος, Ασημακόπουλος Χρήστος,
Κανελλόπουλος Νίκος, Ταμπάκης Νίκος, Παγκράτης Ευάγγελος, Βλάσσης
Κωνσταντίνος, Σισμανίδης Ζαχαρίας, Χαραλάμπους Αντώνης, Καλογιαννίδης Θωμάς,
Γκούβας Παύλος, Καραγεώργιος Δημήτρης, Καραχάλιος Χρήστος, Πόδας Απόστολος,
Γιακουμάτος Κοσμάς, Μουστάκας Θεμιστοκλής.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15853N105</ED>
<ID>
ID:162647

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N10&aa=5</URL></REF>


Article

<CATEGORY>vin04</CATEGORY>

 <H5>ΣΥΝΟΜΙΛΙΕΣ ΣΗΜΙΤΗ - ΠΕΡΣΟΝ ΣΤΗ ΣΤΟΚΧΟΛΜΗ
</H5><H2>Κοινωνικό Μάαστριχτ
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Στη Στοκχόλμη. Ο Σουηδός Πρωθυπουργός Πέρσον με το ζεύγος Σημίτη

Τις δυνατότητες κοινής προσέγγισης σε σημαντικά ζητήματα της Διακυβερνητικής
Διάσκεψης, στα οποία Ελλάδα και Σουηδία έχουν παραπλήσιες θέσεις εξέτασαν χθες
στην Στοκχόλμη ο Πρωθυπουργός Κ. Σημίτης και ο Σουηδός ομόλογός του Γκόραν Πέρσον.

Στοκχόλμη

ΟΙ ΔΥΟ Πρωθυπουργοί, κατά τη διάρκεια δείπνου που είχαν, συζήτησαν επίσης τόσο
το Κυπριακό όσο και τις ελληνοτουρκικές σχέσεις, όπου η Σουηδία συμμερίζεται
τις ελληνικές ανησυχίες, ενώ αναφέρθηκαν και στην ανάγκη οικονομικής και
πολιτικής ενδυνάμωσης των βαλκανικών κρατών. Σήμερα οι κ.κ. Σημίτης και Πέρσον
θα έχουν επίσημες συνομιλίες, όπου θα συνεχίσουν τη συζήτηση τόσο για τα
διμερή θέματα όσο και για τη Διακυβερνητική. Η συζήτηση για τις ευρωπαϊκές
εξελίξεις έχει ιδιαίτερη σημασία, μετά και τη χθεσινή απόφαση του Πολιτικού
Γραφείου του κυβερνώντος Σοσιαλδημοκρατικού Κόμματος της Σουηδίας να πει «Όχι
από την αρχή, ίσως αργότερα» στη συμμετοχή της χώρας στην Οικονομική και
Νομισματική Ένωση.

ΕΚΠΑΙΔΕΥΣΗ ΣΤΕΛΕΧΩΝ

Στόχος της ελληνικής πλευράς στις συζητήσεις είναι επίσης η βελτίωση του
εμπορικού ισοζυγίου Ελλάδος - Σουηδίας, το οποίο αν και βρίσκεται σε καλό
επίπεδο διατηρεί τα τελευταία χρόνια μία στασιμότητα.

Μετά τις επίσημες συνομιλίες, ο κ. Σημίτης θα παραβρεθεί σε εορταστικό δείπνο
για τα 60 χρόνια της Σχολής Στελεχών του Σοσιαλδημοκρατικού Κόμματος Σουηδίας,
με το οποίο το ΠΑΣΟΚ αναμένεται να έχει στο μέλλον στενότερη συνεργασία.
Συγκεκριμένα οι Σουηδοί θα στείλουν το φθινόπωρο στελέχη της σχολής τους,
προκειμένου να εκπαιδεύσουν στελέχη του ΠΑΣΟΚ. Αργότερα, στελέχη του ΠΑΣΟΚ θα
μεταβούν στη Σουηδία προκειμένου να παρακολουθήσουν μαθήματα σε σεμινάρια. Την
πρωτοβουλία είχε ο κ. Γ. Παπανδρέου, που είναι υπεύθυνος για την επιμόρφωση
των στελεχών του ΠΑΣΟΚ.

Την Πέμπτη ο Πρωθυπουργός θα μεταβεί στο Μάλμε της Σουηδίας, όπου θα
πραγματοποιηθεί το 3ο Συνέδριο του Ευρωπαϊκού Σοσιαλιστικού Κόμματος (ΕΣΚ). Το
Συνέδριο φέρει ως γενικό τίτλο «Μία νέα Ευρώπη: η ευθύνη μας». Το ΠΑΣΟΚ θα
εκπροσωπηθεί από 14μελή αντιπροσωπεία, της οποίας επικεφαλής θα είναι ο
Πρωθυπουργός και Πρόεδρος του ΠΑΣΟΚ, Κώστας Σημίτης. Στην αντιπροσωπεία
μετέχουν επίσης οι Άκης Τσοχατζόπουλος, Παρασκευάς Αυγερινός, Γιώργος
Παπανδρέου, Γιάννος Κρανιδιώτης, Χρήστος Πρωτόπαπας, Τόνια Αντωνίου, Άννα
Καραμάνου, Ειρήνη Λαμπράκη, Γιάννης Ρουμπάτης, Δημήτρης Τσάτσος, Χρήστος
Ροζάκης, Νίκος Θέμελης και Κώστας Στεφάνου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15853N111</ED>
<ID>
ID:162529

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N11&aa=1</URL></REF>


Article

<CATEGORY>vin04</CATEGORY>

 <H2>ΠΑΣΟΚ και Ν.Δ. ψηφίζουν τη σύμβαση του Σένγκεν
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΟΙ ΔΙΑΦΩΝΙΕΣ για τη σύμβαση Σέγκεν «περιορίστηκαν», χθες, στα μικρότερα
κόμματα, στη Βουλή, τα οποία και κατηγόρησαν με σφοδρότητα την κυβέρνηση ότι
ανοίγει ο δρόμος για το φακέλωμα των πολιτών.

Βουλευτές του ΠΑΣΟΚ και της Ν.Δ., οι οποίοι είχαν προ καιρού εκφράσει
ορισμένες διαφωνίες δεν τις εξεδήλωσαν χθες, εκτός ελαχίστων εξαιρέσεων, στην
αρμόδια Κοινοβουλευτική Επιτροπή, όπου ο υπουργός Εξωτερικών Θεόδωρος Πάγκαλος
τόνισε ότι πρέπει να ψηφισθεί άμεσα γιατί διαφορετικά θα εκτεθεί η Ελλάδα.

Βεβαίως, οι αψιμαχίες του υπουργού (και του προεδρείου) με τους βουλευτές του
ΚΚΕ, του ΣΥΝ και του ΔΗΚΚΙ κ.κ. Ο. Κολοζώφ, Φ. Κουβέλη και Γ. Τσαφούλια, αλλά
και η διαφοροποίηση του βουλευτή του ΠΑΣΟΚ Γιάννη Καψή, ο οποίος δεν διαφώνησε
με τη σύμβαση, ζήτησε όμως να κληθούν προς ενημέρωση και συζήτηση οι πρώην
υπουργοί κ.κ. Ευάγγ. Βενιζέλος και Γ. Κουβελάκης, έδωσαν ένα ιδιαίτερα έντονο
χρώμα στην συζήτηση.

Πάντως, ο κ. Πάγκαλος εξήγησε στην Επιτροπή ότι η Ελλάδα δίδει διπλάσιες και
τριπλάσιες βίζες για πολίτες των Βαλκανίων και της Τουρκίας, και ότι αυτό
πρέπει να ληφθεί υπόψη από τα μέλη της Επιτροπής. Η Ελλάδα έχει γίνει
σταυροδρόμι διέλευσης πολιτών της Ευρώπης, των Βαλκανίων και της Ασίας, τόνισε
ο υπουργός θέλοντας έτσι να επιστήσει την ευθύνη των μελών της Επιτροπής ότι η
κύρωση της σύμβασης θα βοηθήσει την Ελλάδα σε θέματα ασφάλειας της χώρας μας.

Οι εξηγήσεις του κ. Πάγκαλου δεν κρίθηκαν επαρκείς από τον βουλευτή του ΠΑΣΟΚ
Χρήστο Κηπουρό, ο οποίος και επεφυλάχθη αν θα ψηφίσει τη σύμβαση, στην Ολομέλεια..

Επιφυλάξεις εξέφρασε και ο βουλευτής του ΠΑΣΟΚ κ. Ηλίας Παπαδόπουλος. Στο
μεταξύ, κι ενώ απ' όλη τη χθεσινή συνεδρίαση την πλέον έντονη εικόνα άφησε η
κόντρα Πάγκαλου - Κουβέλη («θα σας παρακαλούσα να είστε σοβαρότερος, είπε
κάποια στιγμή ο υπουργός στον κοινοβουλευτικό εκπρόσωπο του ΣΥΝ), υπήρξε και η
δήλωση του κ. Γιαννόπουλου, που έθεσε τον δικό του προβληματισμό.

Ο υπουργός Δικαιοσύνης αναφερόμενος σε νόμο που ψηφίσθηκε προ ημερών στη Βουλή
για «την προστασία των ατόμων από την επεξεργασία δεδομένων προσωπικού
χαρακτήρα», σε εγκύκλιό του αναγνωρίζει ότι ο νόμος αυτός έχει ατέλειες.

Προσθέτει, ωστόσο, στην εγκύκλιό του, πως πρόκειται για νέο θεσμό και ότι θα
αντιμετωπισθούν τα όποια προβλήματα παρουσιασθούν.

«Σήμερα χιλιάδες άνθρωποι φακελώνουν χιλιάδες ανθρώπους εν αγνοία τους,
ανεξέλεγκτα, ελλείψει νομοθεσίας και μένουν προκλητικά ατιμώρητοι», τονίζει ο υπουργός.

Τελικώς, η αρμόδια Κοινοβουλευτική Επιτροπή κύρωσε, κατά πλειοψηφία, τη
σύμβαση του Σένγκεν με ψήφους του ΠΑΣΟΚ και της Ν.Δ. Η σύμβαση θα εισαχθεί τις
επόμενες ημέρες στην Ολομέλεια της Βουλής όπου και αναμένεται να ψηφισθεί και
να γίνει νόμος του κράτους.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15853N112</ED>
<ID>
ID:162571

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N11&aa=2</URL></REF>


Article

<CATEGORY>vin04</CATEGORY>

 <H2>Θα προτείνουν οι δικαστές, θα επιλέγει η κυβέρνηση
</H2>
ΠΡΟΣ την κατεύθυνση ενίσχυσης της προσωπικής και λειτουργικής ανεξαρτησίας θα
βρίσκονται οι προτάσεις της κυβέρνησης για την αναθεώρηση των διατάξεων που
αφορούν τη Δικαιοσύνη, τόνισε χθες ο υπουργός Δικαιοσύνης κ. Ευάγγελος
Γιαννόπουλος. Επανέλαβε την ειλημμένη απόφαση της κυβέρνησης να αλλάξει τον
τρόπο επιλογής της ηγεσίας της Δικαιοσύνης, ενώ διέψευσε ότι υπάρχουν σκέψεις
για την άρση της μονιμότητας των δημοσίων υπαλλήλων. 
Ο κ. Γιανννόπουλος ανέφερε ότι οι προτάσεις για τις συνταγματικές αλλαγές που
θα αφορούν τη Δικαιοσύνη θα συζητηθούν σε σημερινή συνεδρίαση του Τομέα
Δικαιοσύνης της κυβέρνησης, ενώ ήδη έχει ενημερωθεί ο Πρωθυπουργός, το
Εκτελεστικό Γραφείο και το Υπουργικό Συμβούλιο.

«ΣΚΕΥΩΡΟΙ»

Σκευωρούς πολιτικής δίωξης του Ανδρέα Παπανδρέου χαρακτήρισε τους κ.κ. Κ.
Μητσοτάκη, Λ. Κύρκο, Χαρ. Φλωράκη και Νικ. Κωνσταντόπουλο, ο υπουργός
Δικαιοσύνης κ. Ευάγγελος Γιαννόπουλος αναφερόμενος στη μηνυτήρια αναφορά του
πρώην βουλευτή της Ν.Δ. και κατηγόρου στο Ειδικό Δικαστήριο κ. Κ. Κωνσταντινίδη.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15853N113</ED>
<ID>
ID:162606

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N11&aa=3</URL></REF>


Article

<CATEGORY>vin04</CATEGORY>

 <H2>Προτείνουν ενίσχυση των ρυθμιστικών αρμοδιοτήτων του Προέδρου
</H2>
ΕΝΙΣΧΥΣΗ των ρυθμιστικών αρμοδιοτήτων του Προέδρου της Δημοκρατίας, κυρίως με
στόχο τον έλεγχο της συνταγματικότητας των νομοθετικών πρωτοβουλιών της
κυβέρνησης, προτείνει η Νέα Δημοκρατία στο πλαίσιο της αναθεώρησης του
Συντάγματος. Σύμφωνα με χθεσινή ανακοίνωση της αρμόδιας επιτροπής της Ν.Δ., η
πρόταση αυτή αποτελεί απάντηση της αξιωματικής αντιπολίτευσης «στην προσπάθεια
του ΠΑΣΟΚ να αποδυναμώσει ακόμη περισσότερο τον θεσμικό ρόλο του Προέδρου της
Δημοκρατίας και να τον καταστήσει υποχείριο μιας τυχαίας κομματικής πλειοψηφίας».

Επίσης η επιτροπή της Ν.Δ. κατά τη χθεσινή της σύσκεψη αποφάσισε να προτείνει:

* Θέσπιση διατάξεων για τον εκλογικό νόμο, σύμφωνα με τις οποίες ο νόμος αυτός
είτε θα ψηφίζεται κατά την πρώτη σύνοδο της βουλευτικής περιόδου, είτε, σε
διαφορετική περίπτωση, θα ισχύει από τη μεθεπόμενη εκλογική αναμέτρηση.

*Έκπτωση του βουλευτή λόγω υπέρβασης των νομίμων ορίων των εκλογικών δαπανών.

* Καθιέρωση κωλύματος εκλογιμότητας για τους αιρετούς νομάρχες καθώς και για
τους γενικούς γραμματείς Περιφερειών.

* Εξορθολογισμό του νομοθετικού έργου καθώς και του κοινοβουλευτικού ελέγχου
που ασκείται από τη Βουλή.

* Διευκόλυνση του νομοθετικού έργου της Βουλής με ανάθεση συγκεκριμένων
νομοθετικών αρμοδιοτήτων στις Διαρκείς Κοινοβουλευτικές Επιτροπές.

* Εκλογή από τη Βουλή, με αυξημένη πλειοψηφία, των ανεξάρτητων διοικητικών αρχών.

* Ριζική μεταρρύθμιση του καθεστώτος αστικής και ποινικής ευθύνης των μελών
της κυβέρνησης και των υφυπουργών, ώστε να διασφαλισθεί η διαφάνεια και η
υπεράσπιση της τιμής του πολιτικού κόσμου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15853N114</ED>
<ID>
ID:162631

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N11&aa=4</URL></REF>


Article

<CATEGORY>vin04</CATEGORY>

 <H2>Άνοιγμα Καραμανλή στους διαφωνούντες
</H2>
ΤΟ ΠΙΟ ΘΕΡΜΟ χειροκρότημα μετά το συνέδριο δέχθηκε ο κ. Κ. Καραμανλής από τις
γυναίκες του κόμματος, τις οποίες κάλεσε χθες το βράδυ σε συνάντηση γνωριμίας
στη Ρηγίλλης. Όταν μάλιστα τους είπε ότι στη Θεσσαλονικη εκλέγεται πρώτος
βουλευτής από τις γυναίκες, εκείνες τον αποθέωσαν.

Ο πρόεδρος της Ν.Δ. κάλεσε τις γυναίκες στελέχη να μπουν στην πρώτη γραμμή της
μάχης ώστε να οδηγηθεί το κόμμα στη νίκη, αν και όπως είπε μια εκλογική νίκη
δεν είναι αρκετή γιατί «χρειαζόμαστε παρατεταμένη κυβερνητική θητεία».

Ο κ. Κ. Καραμανλής προχώρησε σε νέο άνοιγμα προς τους διαφωνούντες λέγοντας
ότι: «Στη Ν.Δ. ούτε υπάρχουν ούτε θα υπάρξουν ημέτεροι και υμέτεροι. Δεν
πετούμε την ιστορία μας. Η ιστορία μας είναι ένα κομμάτι από όλους μας. 
<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15853N115</ED>
<ID>
ID:162648

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N11&aa=5</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Η ελληνικότητά μου, η ζωή μου
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

ΓΕΝΝΗΘΗΚΕ: Το 1970, στο Βουκουρέστι.

ΠΑΘΙΑΖΕΤΑΙ: Πάρα πολύ. Κυρίως με τη δουλειά της.

ΑΓΩΝΙΖΕΤΑΙ: Για έναν πιο ίσο κόσμο. Δίχως ταξικές διαφορές...

ΚΡΥΒΕΙ: Συχνά, τα συναισθήματά της.

ΔΙΑΒΑΖΕΙ: Πάρα πολύ. Αλλά όχι πράγματα που έχει επιλέξει η ίδια.

ΠΑΡΑΜΕΛΕΙ: Προς το παρόν, το γυμναστήριο.

ΩΘΕΙΤΑΙ: Προς την Ελλάδα.

ΜΕΤΑΝΙΩΝΕΙ: Για τίποτε.

ΕΠΙΔΙΩΚΕΙ: Τα πάντα.

ΟΝΕΙΡΕΥΕΤΑΙ: Κάθε νύχτα, πολύ μυστήρια όνειρα.

«Μαυροκέφαλη κόρη μεταναστών» την φώναζαν στο δρόμο, στη Σουηδία, όταν ήταν
μικρή. Χθες, ήταν επίσημη προσκεκλημένη στο δείπνο που παρέθεσε η σουηδική
κυβέρνηση προς τιμήν του Έλληνα Πρωθυπουργού Κώστα Σημίτη. Μόλις 26 ετών
σήμερα, η Αλεξάνδρα Πασχαλίδου ήρθε «από το πάμφτωχο πουθενά» και κατέκτησε
την κορυφή του δημοσιογραφικού επαγγέλματος στη Σουηδία. Η ίδια όμως επιμένει
ότι είναι «μονάχα μία Ελληνίδα στη Στοκχόλμη». Και απορεί «γιατί οι πανέμορφες
Ελληνίδες είναι όλες βαμμένες ξανθές»ΕΡ.: Δυσκολίες που συναντάει μία νέα
γυναίκα σ' αυτό το επάγγελμα;

ΑΠ.: Πάντα τη χτυπάνε πιο εύκολα. Δύσκολα καταλαμβάνει υψηλά πόστα. Δύσκολα
συνδυάζει δουλειά και οικογένεια. Εμπόδια που υποδηλούν μία άνιση κοινωνία.

ΕΡ.: Όταν είναι και ωραία;

ΑΠ.: Ανά πάσα στιγμή πρέπει να αποδεικνύει την ποιότητά της. Για να μην
καταντήσει μία «γλυκούλα»...

ΕΡ.: Η πιο κρίσιμη ερώτηση που θα κάνατε στον Κώστα Σημίτη, σε ελληνικό κανάλι;

ΑΠ.: Πώς θα φροντίσει να ενδυναμωθεί η Ελλάδα στα Βαλκάνια και την Ευρωπαϊκή Ένωση.

ΕΡ.: Σε σουηδικό κανάλι;

ΑΠ.: Γιατί, πιστεύει, η Ελλάδα έχει δεχθεί τον χαρακτηρισμό «μαύρο πρόβατο»;

ΕΡ.: Κατ' ιδίαν;

ΑΠ.: Τι θα κάνει για να βοηθήσει τους Έλληνες της Διασποράς; Αυτοί αγαπούν την
Ελλάδα, αλλά η Ελλάδα δεν τους αγαπάει.

ΕΡ.: Ποιον θα θέλατε να καλέσετε στην εκπομπή σας;

ΑΠ.: Τη Μελίνα Μερκούρη.

ΕΡ.: Ελληνικά και σουηδικά ραδιοτηλεοπτικά μέσα. Σύγκριση;

ΑΠ.: Πιο σοβαρά τα σουηδικά. Δεν πουλάνε τον πόνο και δεν παρουσιάζουν «γλάστρες».

ΕΡ.: Έλληνες μετανάστες στη Σουηδία. Στις δεκαετίες του '60 και '70, και τώρα.

ΑΠ.: Ελάχιστη διαφορά. Συνεχίζουν να ακολουθούν ένα όνειρο που καταστρέφει...

ΕΡ.: Τι θα θυσιάζατε για τη δημοσιογραφία;

ΑΠ.: Τίποτε. Εκτός από τον ελεύθερο χρόνο μου!

ΕΡ.: Σε ποια ερώτηση στον Κώστα Σημίτη θα επιμένατε;

ΑΠ.: Πώς θα λύσει το τεράστιο ­ στην Ελλάδα ­ πρόβλημα της ανεργίας.

ΕΡ.: Επιστροφή των Ελγινείων;

ΑΠ.: Οπωσδήποτε. Τι μέτρα θα πάρει όμως ο Σημίτης ώστε να επιτευχθεί αυτό;

ΕΡ.: ΜΜΕ και πολιτική. Σχέσεις;..

ΑΠ.: Πολύ περίπλοκες. Αλληλεξάρτηση επικίνδυνη...

ΕΡ.: Αν δεν ήσασταν δημοσιογράφος, θα ήσασταν...

ΑΠ.: Ίσως σε πολιτικό κόμμα.

ΕΡ.: Η πιο έντονη στιγμή της καριέρας σας;

ΑΠ.: Όταν έκανα έναν τηλεοπτικό εξάωρο μαραθώνιο. Και μαζέψαμε περίπου 1,5
δισ. δραχμές για παιδιά προσφύγων, παγκοσμίως.

ΕΡ.: Μελλοντικά σας σχέδια;

ΑΠ.: Πάντα θέλω να γυρίσω στην Ελλάδα. Αν και εδώ αντιμετωπίζετε πολύ
χειρότερα τις γυναίκες.

ΕΡ.: Πώς μας βλέπουν οι Ευρωπαίοι;

ΑΠ.: Σαν «μαύρο πρόβατο» της Ε.Ε.

ΕΡ.: Συνεντευξιαζόμενος. Τον «παγιδεύετε» ή τον «βοηθάτε»;

ΑΠ.: Το αποφασίζω κατά περίπτωση. Για παράδειγμα, είχα «παγιδέψει» τον αρχηγό
του ακροδεξιού κόμματος της Σουηδίας.

ΕΡ.: Μία από τις ουτοπίες των ΜΜΕ;

ΑΠ.: Η απόλυτη ανεξαρτησία τους.

ΕΡ.: Στις κοσμικές δεξιώσεις...

ΑΠ.: Πλήττω. Είναι πολύ επιφανειακές.

ΕΡ.: Ο ρόλος των μεταναστών στη Σουηδία;

ΑΠ.: Έχουν σηκώσει ψηλά τη Σουηδία. Και οι ίδιοι παραμένουν χαμηλά, στη μιζέρια.

ΕΡ.: Πιο συνειδητοποιημένοι πολίτες: οι Έλληνες ή οι Σουηδοί;

ΑΠ.: Και οι δύο. Οι Σουηδοί γνωρίζουν καλά, αλλά δεν αντιδρούν. Οι Έλληνες
μισοξέρουν, αλλά πάντα αντιδρούν!

ΕΡ.: Ο άνθρωπος που σας βοήθησε περισσότερο στην καριέρα σας;

ΑΠ.: Η μητέρα μου, με τη δύναμη της αγάπης. Και η Ελληνίδα δασκάλα μου, που
μου έδωσε το δικαίωμα να ονειρεύομαι.

ΕΡ.: Η νίκη της Κεντροαριστεράς στις περισσότερες χώρες της Ευρώπης;

ΑΠ.: Πάρα πολύ θετική. Ώστε να παλέψουμε εναντίον όλων των ανισοτήτων.

ΕΡ.: Κατακτώντας την κορυφή του επαγγέλματος, σε ηλικία 20 και κάτι...

ΑΠ.: Έχω κουραστεί υπερβολικά όμως. Όλα εξαρτώνται από εμένα.

ΕΡ.: Η... ελληνικότητά σας έπαιξε καθοριστικό ρόλο στη ζωή σας;

ΑΠ.: Είναι η ζωή μου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15853N121</ED>
<ID>
ID:162530

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N12&aa=1</URL></REF>


Article

<CATEGORY>vin06</CATEGORY>

 <H5>ΑΚΑΡΠΗ Η ΣΥΝΑΝΤΗΣΗ Λ. ΠΑΠΑΔΗΜΑ - ΣΥΜΒΑΣΙΟΥΧΩΝ ΤΩΝ ΔΗΜΩΝ ΑΘΗΝΑΣ ΚΑΙ ΠΕΙΡΑΙΑ
</H5><H2>Αμετακίνητοι
</H2>
<H3></H3>Ζητούν μονιμοποίηση. Διαμαρτυρία με απορριμματοφόρα πραγματοποίησαν χθες στο
κέντρο της Αθήνας οι συμβασιούχοι των δήμων

Σήμερα αποφασίζουν για το αν θα συνεχίσουν τις 48ωρες επαναλαμβανόμενες
απεργίες οι συμβασιούχοι εργαζόμενοι στους Δήμους Αθηναίων και Πειραιώς.

Η ΧΘΕΣΙΝΗ συνάντηση του προεδρείου της ομοσπονδίας τους (ΠΟΠ-ΟΤΑ) με τον
αρμόδιο υφυπουργό Εσωτερικών, Λ. Παπαδήμα, ήταν άκαρπη, αφού και οι δυο
πλευρές επέμειναν στις θέσεις τους. Οι συμβασιούχοι ζητούν τη μονιμοποίηση
όλων των συναδέλφων τους που έχουν συμπληρώσει δωδεκάμηνη απασχόληση, ενώ το
υπουργείο επιμένει ότι τέτοια ρύθμιση είναι αντίθετη με τον Νόμο 2190 περί
προσλήψεων στο Δημόσιο.

Χθες τελείωσε η πρώτη 48ωρη απεργία των συμβασιούχων, η οποία δημιούργησε
προβλήματα στην αποκομιδή των απορριμμάτων. Τα προβλήματα αναμένεται να
συνεχισθούν και σήμερα, αφού οι συμβασιούχοι θα πραγματοποιήσουν συνέλευση για
την πορεία των κινητοποιήσεων του κλάδου.

Στο μεταξύ, ο προϊστάμενος της Εισαγγελίας Πρωτοδικών της Αθήνας, Αν.
Κανελλόπουλος, συνέστησε στους εκπροσώπους των δήμων και των κοινοτήτων της
Ανατολικής Αττικής να μην προχωρήσουν σε κινητοποιήσεις για το θέμα της
υγειονομικής ταφής των απορριμμάτων, αλλά και τη λειτουργία των παράνομων
χωματερών στην περιοχή αυτή.

Κατά τη διάρκεια της σύσκεψης που είχε μαζί τους χθες το πρωί στα δικαστήρια
της οδού Ευελπίδων, ο κ. Κανελλόπουλος απηύθυνε αυστηρή προειδοποίηση πως αν
δεν εφαρμόσουν τον νόμο, θα προχωρήσει στην άσκηση ποινικής δίωξης κατά παντός
υπευθύνου, για τον οποίο θα διαπιστώνεται η τέλεση αξιόποινης πράξης.

Ο εισαγγελικός λειτουργός επισήμανε τους κινδύνους που υπάρχουν για την υγεία
των κατοίκων από τη λειτουργία των ανεξέλεγκτων χωματερών και κάλεσε δημάρχους
και κοινοτάρχες να ακολουθήσουν τη νόμιμη οδό αντίδρασης, προσφεύγοντας στο
Συμβούλιο της Επικρατείας.

Από την πλευρά τους, οι δήμαρχοι πρότειναν ως λύση τη δημιουργία συνδέσμων από
6-8 δήμους και κοινότητες, αντίστοιχα, που θα λύσουν το πρόβλημα στην
Ανατολική Αττική.

ΣΤΟ ΕΔΩΛΙΟ

Στο εδώλιο του κατηγορουμένου κάθονται σήμερα ο δήμαρχος του Αυλώνα, Δημήτρης
Κυριακού, τα μέλη του Δημοτικού Συμβουλίου και δημότες της περιοχής, που
κατηγορούνται για παρακώλυση της συγκοινωνίας, στη διάρκεια των περυσινών
κινητοποιήσεών τους για το ενδεχόμενο δημιουργίας Χώρου Υγειονομικής Ταφής
Απορριμμάτων (ΧΥΤΑ) στην περιοχή.

ΟΙ ΝΑΥΤΙΚΟΙ

Και σήμερα οι άνεργοι ναυτικοί θα προχωρήσουν σε τετράωρη κατάληψη του κτιρίου
όπου στεγάζεται το Γραφείο Ευρέσεως Ναυτικής Εργασίας (ΓΕΝΕ), σε ένδειξη
διαμαρτυρίας για την ανεργία που πλήττει τους ναυτικούς. Οι άνεργοι ναυτικοί
διαμαρτύρονται ακόμη για το «δουλεμπόριο» που υπάρχει στο λιμάνι του Πειραιά,
αφού ­ όπως καταγγέλλουν ­ αν δεν πληρώσεις ναυτικό πράκτορα, δουλειά δεν βρίσκεις.

Στο μεταξύ, χθες, ο γραμματέας της Πανελλήνιας Ένωσης Μηχανικών Εμπορικού
Ναυτικού, Σάββας Τσιμπόγλου, κατέθεσε μήνυση εις βάρος του πλοιάρχου και της
πλοιοκτήτριας εταιρείας του πλοίου «Iolkos Eternity», επειδή παραβίασαν ­ όπως
αναφέρεται στη μήνυση ­ την ελληνική νομοθεσία περί οργανικής συνθέσεως των
πληρωμάτων και απέλυσαν παράνομα στις 28 Μαρτίου τον Έλληνα α' μηχανικό και
στη θέση του προσέλαβαν Φιλιππινέζο, αλλά και εναντίον του Λιμεναρχείου της
Πύλου, επειδή επέτρεψε τον απόπλουν του πλοίου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15853N131</ED>
<ID>
ID:162490

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N13&aa=1</URL></REF>


Article

<CATEGORY>vin06</CATEGORY>

 <H2>Bus... κι έχετε εισιτήρια;
</H2><H2></H2>
Άφαντα τα εισιτήρια για τα αστικά λεωφορεία από εκατοντάδες σημεία πώλησης της πρωτεύουσας

ΑΦΑΝΤΑ έγιναν, από εκατοντάδες σημεία πώλησης, τα εισιτήρια για τα αστικά
λεωφορεία της πρωτεύουσας, γεγονός που έγινε αφορμή να ταλαιπωρούνται χιλιάδες
επιβάτες που ψάχνουν εισιτήριο για να μπουν στο λεωφορείο, αλλά δεν βρίσκουν...

Το πρόβλημα δημιουργήθηκε μετά την απόφαση του Οργανισμού Αστικών Συγκοινωνιών
Αθηνών (ΟΑΣΑ) να διακόψει τη συνεργασία του με την εταιρεία εκτύπωσης,
παραγωγής και διανομής εισιτηρίων SELMO Α.Ε., επειδή δεν απέδωσε στον ΟΑΣΑ
μεγάλο μέρος από τις εισπράξεις που έπρεπε ­ με βάση τη σύμβαση ­ να παραδώσει.

Η διακοπή της συνεργασίας με την παραπάνω εταιρεία, που εξυπηρετούσε περί τα
1.500 σημεία πώλησης εισιτηρίων στην περιοχή της πρωτεύουσας, είχε ως
αποτέλεσμα να παρατηρείται έλλειψη εισιτηρίων, κυρίως σε απομακρυσμένα σημεία,
ενώ και στο κέντρο παρουσιάστηκαν ελλείψεις εισιτηρίων σε περίπτερα.

Από τον ΟΑΣΑ ανακοινώθηκε ότι η διοίκηση του Οργανισμού καταβάλλει κάθε
προσπάθεια για να αντιμετωπιστεί το πρόβλημα και να διανεμηθούν εισιτήρια σε
όλα τα σημεία. Ο Οργανισμός ζητά την κατανόηση του επιβατικού κοινού και
διαβεβαιώνει ότι τις προσεχείς ημέρες θα αντιμετωπιστεί πλήρως το πρόβλημα.

Πάντως, χθες, δεν έλειψαν τα παράπονα και οι διαμαρτυρίες από επιβάτες που δεν
έβρισκαν εισιτήριο, γεγονός που ανάγκασε τους υπαλλήλους του ΟΑΣΑ να κάνουν οι
ίδιοι διανομές για να καλύψουν τα κενά.

Χθες παρατηρήθηκε μεγαλύτερη ζήτηση εισιτηρίων, αφού πολλοί επιβάτες
ανησυχούσαν μήπως και δεν υπάρχουν τις επόμενες ημέρες και αγόραζαν... πακέτα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15853N132</ED>
<ID>
ID:162540

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N13&aa=2</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Ζώντας τις ζωές άλλων...
</H2><H2></H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

ΤΑ ΑΥΤΟΚΙΝΗΤΑ έτρεχαν δαιμονισμένα στην παραλιακή οδό της Βηρυτού. «Καλό είναι
να μη σταματάτε εάν δεν υπάρχει σοβαρός λόγος», μας είχαν πει οι ντόπιοι.
Τέλος της δεκαετίας του '80 και τα σημάδια από τον αιματηρό εμφύλιο του
Λιβάνου ήταν ακόμα ορατά παντού. Στη μουσουλμανική Δυτική Βηρυτό μόνο οι
τσιμεντένιοι σκελετοί των πολυκατοικιών έστεκαν χωρίς τοίχους, χωρίς παράθυρα.
Οι οικογένειες ζούσαν εκεί μέσα, αλλά ταυτόχρονα σε κοινή θέα. Όλοι είχαν
όπλα, βόμβες έσκαγαν συχνά, η μυρωδιά του θανάτου δεν είχε φύγει από την πόλη.
Κι όμως, το βράδυ, όταν κατεβήκαμε τα σκαλιά του νυχτερινού κέντρου, ένας
άλλος κόσμος φάνηκε μπροστά μας: λαμέ φορέματα, βαρύτιμα κοσμήματα, κύριοι με
χρυσά ρολόγια, χοροί της κοιλιάς και παραγγελιές στην ορχήστρα έναντι
εκατοντάδων δολαρίων.

Είναι αυτές οι στιγμές, όταν ο θάνατος και η ζωή είναι τόσο κοντά, όταν το
«ξεσάλωμα» ξορκίζει το κακό, όταν η υπερβολή και το τίποτα στέκονται
δίπλα-δίπλα, που μακαρίζω το επάγγελμά μας. Γιατί μας κάνει μάρτυρες της
ιστορίας, γιατί μέσα σε μια στιγμή μπορεί να μας αποκαλύψει αλήθειες που
χρειάζονται χρόνια για να κατανοηθούν. Όλα αυτά μου ήρθαν στο μυαλό, καθώς
χθες το βράδυ δεν μπορούσα να αφήσω από τα χέρια μου το βιβλίο ενός
συναδέλφου. Ξημέρωσα μέσα στους βομβαρδισμούς των παλαιστινιακών προσφυγικών
καταυλισμών, δίπλα από τους πολιορκημένους του Στεπανακέρτ, ανάμεσα στους
αποκλεισμένους της Βαγδάτης. Και βεβαιώθηκα ότι δημοσιογραφία δεν είναι τα
σόου της ξεφτίλας, οι ερωτήσεις «πώς νιώθετε;» στη μάνα του νεκρού, τα πομπώδη
ρεπορτάζ που κραυγάζουν το τίποτα. Το βιβλίο του Γιώργου Κοίλιαρη «Η Γαλήνη
κομματιάστηκε» είναι η άλλη πλευρά. Μια δημοσιογραφία που, όταν της λείπουν τα
μέσα, της περισσεύει το πάθος. Μια σπονδή στο επάγγελμα που μας επιτρέπει να
ζούμε τις ζωές των άλλων, πλουτίζοντας τη δική μας...

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15853N133</ED>
<ID>
ID:162609

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N13&aa=3</URL></REF>


Article

<CATEGORY>vin06</CATEGORY>

 <H5>ΧΙΛΙΑΔΕΣ ΣΥΝΔΡΟΜΗΤΕΣ ΖΗΤΟΥΝ ΤΗ ΒΟΗΘΕΙΑ ΤΟΥ ΟΤΕ
</H5><H2>Παγίδες στα τηλέφωνα
</H2>
<H3></H3>Έχουν γίνει κλισέ σε πάμπολλες κινηματογραφικές ταινίες. Τα τελευταία χρόνια
ωστόσο έχουν ξεφύγει από το σελιλόιντ και έχουν γίνει εφιάλτης για εκατοντάδες
πελάτες του ΟΤΕ.Ο ΛΟΓΟΣ για τις κακοπροαίρετες τηλεφωνικές φάρσες. Τις
κακόβουλες κλήσεις, όπως τις ονομάζουν οι άνθρωποι του Οργανισμού
Τηλεπικοινωνιών Ελλάδος. Στα γραφεία τους καθημερινά καταφεύγουν εκατοντάδες
πελάτες του ΟΤΕ, οι οποίοι ζητούν να μάθουν ποιος βρίσκεται στην άλλη άκρη της
τηλεφωνικής γραμμής.

«Οι αιτήσεις για καταγραφή ή παγίδευση τηλεφώνων που δέχεται ο Οργανισμός από
πελάτες καθημερινά είναι εκατοντάδες. Τα κρούσματα είναι χιλιάδες», τόνισε στα
«ΝΕΑ» ο γραμματέας Τύπου και Δημοσίων Σχέσεων της ΟΜΕ-ΟΤΕ κ. Σπύρος Λάζαρης.

Άνθρωποι κάθε ηλικίας και οικονομικής τάξης ζητούν προστασία της ατομικής τους
γαλήνης. Κοινό τους γνώρισμα είναι ο φόβος των τηλεφωνικών παρενοχλήσεων.

«Έχουν χωρίσει ζευγάρια, έχουν υπάρξει άγριοι ξυλοδαρμοί, παρεξηγήσεις», λένε
στα «ΝΕΑ» υπάλληλοι των αρμοδίων υπηρεσιών του ΟΤΕ. «Πολλοί μάλιστα έχουν
καταφύγει σε ψυχολογική στήριξη, μετά την πίεση που υπέστησαν».

Η περίπτωση ενός νεαρού ζευγαριού από το Παγκράτι είναι χαρακτηριστική. Ο
άντρας δούλευε σε δημόσια υπηρεσία και είχε γνωριστεί με μία συνάδελφό του, η
οποία μπορούσε ανά πάσα στιγμή να γνωρίζει που βρίσκεται τις εργάσιμες ώρες.

«Η κοπέλα τον είχε ερωτευτεί, χωρίς αυτός να το γνωρίζει. Και μόλις αυτός
παντρεύτηκε εκείνη άρχισε να παρενοχλεί τη γυναίκα του. Το ζευγάρι είχε φτάσει
στα πρόθυρα χωρισμού. Ευτυχώς όμως αυτό δεν έγινε». Μετά την καταγραφή του
τηλεφωνικών συνδιαλέξεων το μυστήριο λύθηκε.

Περισσότερο επιζήμια ήταν για τη σύζυγο ενός κομμωτή της Αθήνας η φάρσα που
δέχθηκε από γνωστό τού άντρα της. «Στην αρχή είχε ξεκινήσει ως "μπλάκ" χιούμορ
που έκανε προς τον κομμωτή ο γνωστός του. Χωρίς αναστολές τον παρουσίασε στη
γυναίκα του ως εραστή του! Ζητούσε μάλιστα να τον αφήσει ήσυχο γιατί
διαφορετικά θα έκανε ακρότητες».

Όπως αναφέρουν γνώστες του... θέματος, οι περισσότεροι δράστες τηλεφωνικών
παρενοχλήσεων είναι θηλυκού γένους και οι υποθέσεις είναι ερωτικής φύσεως.
Πολλές φορές ωστόσο τα αίτια των... κακόβουλων κλήσεων σχετίζονται με
οικογενειακές και επαγγελματικές διαφορές.

«Τις περισσότερες φορές οι ενδιαφερόμενοι που ζητούν την αναλυτική καταγραφή
των τηλεφωνημάτων που δέχονται βρίσκουν λύση στο πρόβλημα τους», αναφέρουν
υπάλληλοι του ΟΤΕ. «Και αυτό γιατί συνήθως πρόκειται για γνωστά πρόσωπα. Έτσι
αρκεί η καταγραφή των τηλεφωνημάτων και όχι η παρακολούθησή τους, για την
οποία απαιτείται έγκριση των αρμοδίων εισαγγελικών αρχών».

Σε κάθε περίπτωση η συμβουλή που δίνουν οι άνθρωποι του ΟΤΕ είναι η αδιαφορία.
«Όσο το θύμα τους δείχνει ανησυχία, τόσο αποθρασύνονται οι δράστες. Η
αδιαφορία τους αφοπλίζει».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15853N141</ED>
<ID>
ID:162491

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N14&aa=1</URL></REF>


Article

<CATEGORY>vin06</CATEGORY>

 <H2>Τρία σχήματα για την πρυτανεία του Πανεπιστημίου της Αθήνας
</H2><H2></H2>
ΠΡΥΤΑΝΙΚΕΣ εκλογές πραγματοποιούνται αύριο στο Πανεπιστήμιο Αθηνών. Την
πρυτανεία διεκδικούν τρία σχήματα.

Επικεφαλής του πρώτου σχήματος, το προφίλ του οποίου θεωρείται υπερκομματικό,
είναι ο κ. Κ. Δημόπουλος, καθηγητής της Ιατρικής Σχολής, με υποψήφιους
αντιπρυτάνεις τους κ.κ. Αντ. Δανασσή - Αφεντάκη, κοσμήτορα της Φιλοσοφικής
Σχολής, και Ι. Δρακόπουλο, νυν αντιπρύτανη, από τη Σχολή Θετικών Επιστημών.

«Ένα Πανεπιστήμιο με πραγματική αυτοτέλεια, που θα έχει τη δική του φωνή και
θέση, ανεξάρτητο οικονομικά, αλλά και κομματικά απεξαρτητοποιημένο» είναι το
πιστεύω της τριάδας, που διεκδικεί την πρυτανεία, καθώς, όπως επισημαίνουν οι
τρεις υποψήφιοι, «μόνον έτσι θα καλλιεργηθεί ο διάλογος, το ήρεμο κλίμα, η
συζήτηση, η έρευνα και η αξιοκρατία, που είναι απαραίτητες προϋποθέσεις για
ένα Πανεπιστήμιο ποιότητας, που θα ανταποκρίνεται στις ανάγκες του παρόντος
και στις προσδοκίες του μέλλοντος».

Η σύνδεση του Πανεπιστημίου με την κοινωνία, η οικοδόμηση Παιδείας με
επίκεντρο τον φοιτητή και η αναβάθμιση της ποιότητας ζωής και εργασίας όλων
όσοι μοχθούν μέσα στο Ανώτατο Εκπαιδευτικό Ίδρυμα είναι από τους κύριους
άξονες δράσης, που επαγγέλλεται ο δεύτερος υποψήφιος συνδυασμός. Επικεφαλής
είναι ο κ. Σπ. Φλογαΐτης, από τη Νομική Σχολή, και υποψήφιοι αντιπρυτάνεις
είναι ο κ. Χαρ. Προυκάκης, νυν αντιπρύτανης από την Ιατρική Σχολή, και ο κ. Κ.
Σβολόπουλος, από τη Φιλοσοφική Σχολή.

Ο τρίτος συνδυασμός υπογραμμίζει ότι «ιδιαίτερα σήμερα, τα Πανεπιστήμια
πιέζονται να υποταχθούν στο πλέγμα των επιχειρηματικών συμφερόντων» και «καλεί
τις δυνάμεις αντίστασης να τεθούν με αξιοπρέπεια σε συσπείρωση και συναγερμό,
προκειμένου να σταματήσουν την επίθεση, που δέχεται σήμερα το Πανεπιστήμιο».
Επικεφαλής του συνδυασμού έχει τεθεί ο κ. Στρ. Κουνιάς, από τη Σχολή Θετικών
Επιστημών, με υποψήφιους αντιπρυτάνεις την κυρία Μαρίκα Θωμαδάκη, από τη
Φιλοσοφική Σχολή, και τον κ. Κ. Μπουντόλο, από το Τμήμα Φυσικής Αγωγής.

* Νέος πρύτανης στο Γεωπονικό Πανεπιστήμιο Αθηνών εξελέγη ο κ. Σπ. Κυρίτσης,
με 124 ψήφους έναντι 104 του κ. Ανδρ. Καραμάνου. Αντιπρυτάνεις εξελέγησαν οι
κ.κ. Χρ. Ολύμπιος και Σ. Παπουτσόγλου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15853N142</ED>
<ID>
ID:162541

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N14&aa=2</URL></REF>


Article

<CATEGORY>vin06</CATEGORY>

 <H2>Στη Θεσσαλονίκη μάχονται δύο
</H2><H2></H2>
ΘΕΣΣΑΛΟΝΙΚΗ

Γραφείο Βόρ. Ελλάδας

ΑΝΑΜΕΣΑ στον πρύτανη Αντώνιο Μαντη και τον αντιπρύτανη Μιχάλη Παπαδόπουλο θα
δοθεί σήμερα η μάχη για την πρυτανεία του Πανεπιστημίου Θεσσαλονίκης, καθώς οι
σημερινές εκλογές τούς ανέδειξαν στις δύο πρώτες θέσεις από τα έξι σχήματα που
διεκδικούσαν το πρυτανικό αξίωμα στο ΑΠΘ.

Ο συνδυασμός του Α. Μαντη (με υποψήφιους αντιπρυτάνεις τους Παναγιώτη Λαδά και
Κωνσταντίνο Κατσώχη) πήρε 700 ψήφους, ενώ ο συνδυασμός του Μ. Παπαδόπουλου (με
υποψήφιους αντιπρυτάνεις την Ολυμπία Γκίμπα - Τζιαμπίρη και Γιάννη
Αντωνόπουλο) έλαβε 879 ψήφους.

Οι άλλοι υποψήφιοι πρυτάνεις πήραν κατά σειρά ψήφων: Βασίλης Σκουρης 532,
Αχιλλέας Τουρκαντώνης 530, Βύρων Παπαθανασίου 507 και Κωνσταντίνος Σταματής
204 ψήφους.

Στις χθεσινές εκλογές ψήφισαν 3.540 μέλη του εκλεκτορικού σώματος του ΑΠΘ, ενώ
η αποχή (10%) θεωρείται αρκετά χαμηλή.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15853N143</ED>
<ID>
ID:162581

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N14&aa=3</URL></REF>


Article

<CATEGORY>vin06</CATEGORY>

 <H5></H5><H2>Ζωγράφος μπλεγμένος σε «δραπέτευση» ανήλικης
</H2>
ΔΡΑΜΑΤΙΚΗ κατάληξη κινδύνευσε να έχει η φυγή μιας 15χρονης από το σπίτι της,
όταν χθε το απόγευμα αποπειράθηκε να βάλει τέλος στη ζωή της. Στην υπόθεση της
φυγής της μικρής από το σπίτι της εμπλέκεται και ένας καθηγητής ζωγραφικής
εναντίον του οποίου η μητέρα της μικρής έχει καταθέσει μήνυση.

Η ιστορία, όπως μετέδωσε τηλεοπτικός σταθμός, άρχισε προχθές το μεσημέρι όταν
η 15χρονη έφυγε από το σπίτι της. Οι ώρες περνούσαν και ημικρή δεν έδινε
σημεία ζωής. Η μητέρα της ανησύχησε και βράδυ πήγε στην Αστυνομία
όπουκατήγγειλε την εξαφάνισή της.

Στη φυγή της από το σπίτι, σύμφωνα με την καταγγελία της μητέρας της 15χρονης,
τη διευκόλυνε ένας καθηγητής ζωγραφικής. Ο καθηγητής προσήχθη στο αστυνομικό
τμήμα Πετραλώνων και, όπως είπε στους αστυνομικούς, όταν η 15χρονη που
αντιμετώπιζε οικογενειακά προβλήματα, του εκμυστηρεύστηκε την απόφασή της να
φύγει από το σπίτι, τη λυπήθηκε και τη διευκόλυνε οικονομικά. Πλήρωσε ένα
δωμάτιο σε πανσιόν στο Κουκάκι για να διανυκτερεύσει.

Αστυνομικοί πήγαν χθες το απόγευμα στην πανσιόν, αλλά, όπως έμαθαν από
υπάλληλο, η μικρή είχε φύγει μαζί με μια φίλητης από τις 12.30 το μεσημέρι.

Λίγο αργότερα έγινε γνωστό στην Αστυνομία ότι η 15χρονη είχε αποπειραθεί να
αυτοκτονήσει και με τη βοήθεια φίλης της είχε μεταφερθεί στο Γενικό Κρατικό
Νοσοκομείο Νικαίας. Ο καθηγητής της ζωγραφικής συνελήφθη και κρατείται.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15853N144</ED>
<ID>
ID:162612

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N14&aa=4</URL></REF>


Article

<CATEGORY>vin06</CATEGORY>

 <H5></H5><H2>Διχάζουν οι λεωφορειόδρομοι
</H2>
ΘΕΣΣΑΛΟΝΙΚΗ

ΣΕ ΚΟΝΤΡΑ των εργαζομένων στον Οργανισμό Αστικών Συγκοινωνιών Θεσσαλονίκης και
των οδηγών ταξί εξελίσσεται η λειτουργία των λεωφορειοδρόμων στη
συμπρωτεύουσα.Οι εργαζόμενοι στον ΟΑΣΘ ζητούν την εφαρμογή της υπουργικής
απόφασης σύμφωνα με την οποία στους λεωφορειοδρόμους προβλέπεται να
κυκλοφορούν μόνον αστικά λεωφορεία και όχι ταξί.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15853N145</ED>
<ID>
ID:162637

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N14&aa=5</URL></REF>


Article

<CATEGORY>vin06</CATEGORY>

 <H5></H5><H2>Με μήνυση απειλεί η οικογένεια του Μπεν
</H2>
ΜΕ ΜΗΝΥΣΕΙΣ απειλεί η οικογένεια του μικρού Μπεν, ο οποίος εξαφανίστηκε από
την Κω το καλοκαίρι του 1991. Χθες η κ. Μάριαν Φέιθφουλ, εκπρόσωπος της
οικογένειας του μικρού Μπεν στην Ελλάδα, έδωσε συνέντευξη Τύπου, μαζί με τον
παππού τού Μπεν κ. Μίντχαμ. «Θα μείνω στην Ελλάδα μέχρι να ανακαλύψω ακριβώς
τι συνέβη, πώς χάθηκε ο Μπεν», είπε στα «ΝΕΑ» ο παππούς τού μικρού, «γιατί
αυτό θα με οδηγήσει λίγο πιο κοντά στο πού βρίσκεται τώρα ο εγγονός μου».

Ο κ. Μίντχαμ ανέφερε ότι η οικογένεια του Μπεν πρόκειται να υποβάλει μήνυση
κατά ιδιωτικού ντετέκτιβ. Κατηγόρησε τον ντετέκτιβ ότι «μεταξύ άλλων,
προβάλλοντας βίντεο με δύο μικρά παιδιά, εκ των οποίων το ένα εικάζεται ότι
είναι ο Μπεν, μας προκάλεσε μεγάλη ψυχική οδύνη». Επίσης τόνισε πως μέχρι
στιγμής οι πληροφορίες που έχουν δοθεί στην οικογένεια του μικρού παιδιού, από
έναν Έλληνα φυλακισμένο, έχουν αποδειχθεί αληθινές. Και ανέφερε ότι η
Αστυνομία βρίσκεται στα ίχνη ενός υπόπτου για την απαγωγή του παιδιού.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15853N146</ED>
<ID>
ID:162651

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N14&aa=6</URL></REF>


Article

<CATEGORY>vin06</CATEGORY>

 <H5></H5><H2>Θα τιμήσει εκπαιδευτικούς η Φιλεκπαιδευτική
</H2>
ΣΥΝΑΝΤΗΣΗ για τους αποφοίτους της, όπου θα τιμηθούν οι εκπαιδευτικοί οι οποίοι
δίδαξαν στα σχολεία της, διοργανώνει την Τετάρτη, 18 Ιουνίου, στις 8 το βράδυ,
η Φιλεκπαιδευτική Εταιρεία.

Στη συνάντηση, που θα πραγματοποιηθεί στα Τοσίτσεια - Αρσάκεια Σχολεία της
Εκάλης (Λεωφόρος Μαραθώνος 9-11), θα απευθύνουν χαιρετισμό δημοσιογράφοι,
συγγραφείς, επιχειρηματίες και ηθοποιοί (όλες απόφοιτοι των Τοσίτσειων -
Αρσακείων), θα αναγνωσθούν κείμενα και θα ακουστούν τραγούδια.

Ο πρόεδρος της Φιλεκπαιδευτικής Εταιρείας, Γιώργος Μπαμπινιώτης, θα απονείμει
αναμνηστικά μετάλλια και τιμητικά διπλώματα στους εκπαιδευτικούς που
αφυπηρέτησαν από τα σχολεία της.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15853N147</ED>
<ID>
ID:162656

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N14&aa=7</URL></REF>


Article

<CATEGORY>vin06</CATEGORY>

 <H5>ΘΥΜΑ ΛΗΣΤΩΝ ΠΕΡΙΓΡΑΦΕΙ ΠΩΣ ΑΛΛΑΞΕ Η ΖΩΗ ΤΗΣ ΜΕΤΑ ΤΗ ΛΗΣΤΕΙΑ
</H5><H5>Δύσκολες στιγμές που απαιτούν αντίσταση
</H5><H2>«Ζω σαν φυλακισμένη»
</H2>
<AUTHOR>ΠΑΝΟΣ ΜΠΑΙΛΗΣ</AUTHOR>

<H3></H3>«Τώρα πια άλλαξε η ζωή μου. Οι ληστές με έκλεισαν σε μια φυλακή χωρίς
κάγκελα». Η Μαρία Σ. δεν πρόκειται να ξεχάσει τους κουκουλοφόρους που τις
άρπαξαν, με την απειλή καραμπίνας, την τσάντα και εξαφανίστηκαν

Οι ληστές πέρασαν, χτύπησαν, άρπαξαν μερικά χιλιάρικα και έφυγαν. Άφησαν όμως
πίσω τους μια «ατέλειωτη φυλακή» για μια ολόκληρη οικογένεια, στο Φάληρο.

«ΤΙ ΕΙΧΑ εγώ; Μια απλή δουλίτσα. Δεν χρωστούσα σε κανέναν. Δεν μου χρωστούσε
κανένας. Είχα τη ζωή μου. Μου έφτανε πού και πού το ταβερνάκι, το κρασί, οι
καλοί φίλοι. Και τώρα με το που ανοίγει η πόρτα στην ταβέρνα και με κοιτάζει
κάποιος, μαρμαρώνω. Μου πέφτει η μπουκιά από το στόμα. Σε μένα που πενήντα
χρόνια τώρα δεν ένιωσα ποτέ φόβο. Και ήρθαν μια ωραία νύχτα κάποιοι με
καραμπίνα και κουκούλα. Με χτύπησαν, μου πήραν ό,τι είχα και μου στέρησαν με
τον πιο φασιστικό τρόπο ό,τι πιο απλό είχα: την ελευθερία του ανθρώπου τού
μεροκάματου που γυρνάει σπίτι του και τουλάχιστον κοιμάται ήσυχος».

ΗΡΘΑΝ ΤΑ ΠΑΝΩ-ΚΑΤΩ

Έχουν περάσει μόνο πέντε ημέρες από τότε που η κυρία Μαρία Σ. έπεσε θύμα
ληστείας λίγο πριν από τα μεσάνυχτα όταν πήγαινε σπίτι της μετά την δουλειά.
«Ήρθαν τα πάνω-κάτω». Και ο απλός και ήρεμος άνθρωπος, έτσι ξαφνικά, ύστερα
από χρόνια προσωπικής ηρεμίας, αγόρασε όπλο και μαχαίρι, προσέλαβε και έναν
ντετέκτιβ να παρακολουθεί το σπίτι της, άλλαξε κλειδαριές και συναγερμούς,
σκέφτηκε ακόμη και να πάει να ζήσει σε άλλη περιοχή και έμεινε να περιμένει το
επόμενο χτύπημα.

«Πέντε ημέρες τώρα είμαι ελεύθερη-φυλακισμένη. Και δεν είναι υπερβολή. Έβγαζα
τα σκουπίδια αργά τη νύχτα, βλέπεις ήμουνα τυπική και σε αυτό. Ε, τώρα τα
βγάζω με ήλιο. Δεν γίνεται. Φοβάμαι. Δεν πάω πουθενά. Ούτε στη φίλη μου. Τα
λέγαμε κάπου-κάπου, πίναμε και κάνα καφέ και τώρα είναι σαν να ζω σε περίβολο
φυλακής. Και δεν είναι μόνον αυτό που με ανησυχεί. Είναι που αναγκάστηκα, εγώ,
σ' αυτή την ηλικία, να φροντίζω την άμυνά μου. Και δεν λέω υπερβολές. Τώρα αν
έρθει κάποιος να με κλέψει θα τον χτυπήσω. Όχι, εγώ δεν τους μισώ αυτούς τους
ανθρώπους. Τους λυπάμαι για το κατάντημά τους. Είναι σίγουρο ότι θα πάνε
φυλακή. Γιατί το κάνουν;».

ΑΛΛΑΖΩ ΚΑΝΑΛΙ

Ρωτάει και ξαναρωτάει, αλλά δυσκολεύεται να απαντήσει. Όχι μόνον η ίδια, αλλά
και ο σύζυγος και τα παιδιά της και η φίλη της η Ελένη που μετά το περιστατικό
πήγε και αγόρασε βιτριόλι. «Είναι παρανοϊκό. Έτρεξε η γυναίκα και το αγόρασε
μόνο και μόνο για να αισθάνεται ασφαλής. Έτσι νομίζουμε. Εγώ στο μαγαζί που
έχω με το που βλέπω πελάτη τον εξετάζω από την κορυφή ώς τα νύχια, λες και θα
με ληστέψει. Απορούν οι άνθρωποι. Αλλά δεν μπορώ να κάνω αλλιώς. Άσε δε, που
τα βράδια και αφού μπαίνω σαν κυνηγημένη στο σπίτι μου βγαίνω στο μπαλκόνι και
κοιτάζω τα αυτοκίνητα. Και σαν παίρνω την απόφαση να καθήσω λίγο και να
ξεκουραστώ και ανοίγω την τηλεόραση, έτσι για να ηρεμήσω, και πέφτω σε καμιά
ταινία με ληστείες αλλάζω κανάλι. Ακόμη και τηλεόραση δεν μπορώ να δω. Να,
προχθές, ήταν και νωρίς, έβλεπα μια ελληνική ταινία, κάπου βγήκε ένας
κουκουλοφόρος και ένιωσα ότι τον είχα μπροστά μου».

Η κυρία Μαρία μιλάει συνεχώς. Θέλει, όπως λέει, να δείξει πως η ζωή δεν
αλλάζει μόνο με τα «πολύ μεγάλα». Αλλάζει με τα απλά, τα καθημερινά που
χαίρεται «στον βαθμό που θέλει ο κάθε άνθρωπος». «Πέφτω στον ύπνο μου και
μόλις με παίρνει ο ύπνος τινάζομαι από το κρεβάτι, γιατί βλέπω την σκηνή της ληστείας»..

ΚΑΙ Η ΓΡΑΦΕΙΟΚΡΑΤΙΑ

Και δεν είναι μόνον αυτά: «Από εκείνο το βράδυ άρχισα να τρέχω. Σπίτι, μαγαζί,
Αστυνομία. Άλλαξα κλειδαριές. Έβαλα συναγερμούς. Έτρεχα σε Τράπεζες να ακυρώσω
κάρτες. Και τώρα είμαι υποχρεωμένη να πηγαίνω από υπηρεσία σε υπηρεσία για να
βγάλω από την αρχή ταυτότητες και διαβατήρια. Ήδη έχω ξοδέψει (σε συναγερμούς,
κλειδαριές ασφάλειας και διάφορα τέτοια) περισσότερες από 400.000 δραχμές. Και
ρωτάω: Τα χρωστούσα σε κανέναν; Και ένα πράγμα δεν καταλαβαίνω: η Πολιτεία,
στην οποία πληρώνω φόρους, γιατί δεν κάνει κάτι. Δεν τα έχω με τους ληστές,
δεν τα έχω με κανέναν. Τα έχω με όλους αυτούς που δεν προστατεύουν κανέναν.
Δεν διαθέτουν αστυνομικούς για τον απλό πολίτη. Τους έχουν για τα γραφεία και
δεν ξέρω εγώ για ποιους άλλους. Όμως έχω και εγώ δικαίωμα να χαρώ, με τον δικό
μου απλό τρόπο, την ζωή μου. Να βγαίνω στον δρόμο, βρε αδελφέ, και να μην
κοιτάζω πίσω μου, μέρα μεσημέρι...».

Η ΚΥΡΙΑ ΜΑΡΙΑ Σ. πριν από πέντε ημέρες γύριζε με τον άνδρα της από τη δουλειά.
Πριν προλάβει να βγει από το αυτοκίνητο, ένας που φορούσε κουκούλα με την
απειλή καραμπίνας της άρπαξε την τσάντα από τα χέρια. «Πού είναι τα λεφτά»,
ρώτησε άγρια και εκείνη του είπε ότι ήταν στην πίσω θέση του αυτοκινήτου. Στη
συνέχεια, και αφού απείλησαν και τον σύζυγο με το όπλο, πήραν μια άλλη τσάντα
που βρήκαν και εξαφανίστηκαν.

Από τη στιγμή εκείνη η ζωή για όλη την οικογένεια άλλαξε. Αστυνομίες,
καταθέσεις, γείτονες, φίλοι, παιδιά κινητοποιήθηκαν αμέσως. Κανείς δεν
μπορούσε να καταλάβει γιατί δύο απλοί άνθρωποι βρέθηκαν στο στόχαστρο δύο
ληστών. «Να προσέχετε. Μην κυκλοφορείτε μόνοι σας. Ηρεμήστε λίγο και θα
δούμε». Τα παιδιά της κυρίας Μαρίας προσπαθούσαν να τους συμπαρασταθούν αλλά
και να τους στηρίξουν. «Δύσκολες στιγμές»..

Τώρα πια φροντίζουν να είναι δίπλα τους. Όσες ώρες μπορούν στο σπίτι. Αλλά
έχουν βάλει και το μεγάλο στοίχημα: Να αντισταθούν. «Να μην αποδεχθούν το
περιστατικό που ήρθε να τους αλλάξει τη ζωή».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15853N151</ED>
<ID>
ID:162492

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N15&aa=1</URL></REF>


Article

<CATEGORY>vin06</CATEGORY>

 <H5></H5><H2>Εισβολή ακρίδων στο νομό Σερρών
</H2>
ΚΑΒΑΛΑ

«ΣΑΦΑΡΙ» κατά των ακρίδων στο νομό Σερρών, με απόφαση της Διεύθυνσης Γεωργίας.

Από το Τμήμα Προστασίας Φυτών και Ποιοτικού Ελέγχου Σερρών έγινε γνωστό ότι σε
περιοχές του νομού εμφανίστηκαν ακρίδες που απειλούν τις καλλιέργειες. Οι
υπεύθυνοι της κρατικής υπηρεσίας ανακοίνωσαν πως υπάρχει κίνδυνος αύξησης του
πληθυσμού τους, με αποτέλεσμα να ζημιωθούν οι καλλιέργειες. Ύστερα από το
γεγονός αυτό κλήθηκαν οι παραγωγοί του νομού να αρχίσουν καταπολέμηση των
ακρίδων, χωρίς την παραμικρή καθυστέρηση. Οι ακρίδες «επιτίθενται» σε
καλλιέργειες βαμβακιού, καπνών, καλαμποκιού, τεύτλων κ.λπ. Ολόκληρος ο νομός
Σερρών κηρύχθηκε ακριδόπληκτος και πάρθηκαν μέτρα για να αποδεκατισθούν τα
ακριδοσμήνη και να ελαχιστοποιηθούν οι ζημιές στις αγροτικές καλλιέργειες.

Μεταξύ άλλων γίνεται προσδιορισμός των θέσεων που εμφανίζονται ακρίδες,
γίνονται μεγαφωνικές ανακοινώσεις για να γνωρίζουν οι παραγωγοί τις τοποθεσίες
στις οποίες γίνεται ακριδοκτονία, διεξάγονται ψεκασμοί με πυρεθρίνες,
διασφαλίστηκαν τα μελισσοσμήνη, σε απόσταση 5 χλμ. από τα σημεία ψεκασμού,
πάρθηκαν προστατευτικά μέτρα κατά τους ψεκασμούς κ.ά.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15853N152</ED>
<ID>
ID:162542

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N15&aa=2</URL></REF>


Article

<CATEGORY>vin06</CATEGORY>

 <H5></H5><H2>Εισαγγελέας για 17 ναυτικά ατυχήματα
</H2>
ΣΤΟ «μικροσκόπιο» της Εισαγγελίας Πειραιά μπαίνει ο Ελληνικός Νηογνώμονας.
Χθες, ο προϊστάμενος της Εισαγγελίας Εφετών κ. Βασίλης Παπαδάκης έδωσε εντολή
για προκαταρκτική εξέταση ­ την ανέθεσε στον αντεισαγγελέα κ. Αντώνη Μύτη ­
προκειμένου να διερευνηθούν οι συνθήκες κάτω από τις οποίες συνέβησαν 17
ναυτικά ατυχήματα σε ελληνικά πλοία το διάστημα 1992-1997.

Τα πλοία αυτά είχαν λάβει πιστοποιητικά αξιοπλοΐας από τον Ελληνικό Νηογνώμονα
και ο κ. Παπαδάκης ζητεί να ερευνηθεί κατά πόσον αυτά τα πιστοποιητικά ήταν
αξιόπιστα. Επίσης, ο προϊστάμενος της Εισαγγελίας Εφετών έδωσε εντολή να
διερευνηθεί στα πλαίσια της προκαταρκτικής εξέτασης αν είναι νόμιμο η
πλειοψηφία των μετοχών του Ελληνικού Νηογνώμονα να ανήκει σε εφοπλιστικά
συμφέροντα. Όπως αναφέρεται στην εντολή τού κ. Παπαδάκη, εκκρεμεί ακόμη το
πόρισμα ελέγχου του υπουργείου Οικονομικών για την οικονομική διαχείριση του
Νηογνώμονα, όπως και ο έλεγχος από τετραμελή επιτροπή της Ευρωπαϊκής Ένωσης, η
οποία και θα εκδώσει σχετικό πόρισμα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15853N153</ED>
<ID>
ID:162582

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N15&aa=3</URL></REF>


Article

<CATEGORY>vin06</CATEGORY>

 <H5>ΜΕ ΚΑΘΑΡΟ ΑΕΡΙΟ ΑΠΟ ΤΗ ΡΩΣΙΑ ΘΑ ΔΟΥΛΕΥΕΙ ΣΤΟ ΕΞΗΣ Η ΜΟΝΑΔΑ ΤΗΣ ΔΕΗ ΣΤΟ ΚΕΡΑΤΣΙΝΙ
</H5><H2>Ο «δράκος» που έγινε «αρνί»
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

<H3></H3>Οι μετασκευές. Οι εργασίες συνεχίζονται ώστε οι καυστήρες αντί για μαζούτ να
καίνε καθαρό φυσικό αέριο

Ο «Δράκος» του Κερατσινίου γίνεται... αρνάκι. Η ερυθρόλευκη καμινάδα της ΔΕΗ,
που άλλοτε σκορπούσε φόβο, κάπνα και διοξείδιο του θείου στους κατοίκους της
περιοχής, μπαίνει και πάλι σε λειτουργία. Μόνο που τώρα, τη θέση του ρυπογόνου
μαζούτ παίρνει το καθαρό φυσικό αέριο από τη Ρωσία ­ μέσω Ελευσίνας. Όπως
υπόσχονται οι ειδικοί, το φυσικό αέριο θα παράγει την απαραίτητη ενέργεια
χωρίς να επιβαρύνει το περιβάλλον.

Σύμφωνα με τον κ. Δημήτρη Παπαϊωάννου, χημικό μηχανικό-περιβαλλοντολόγο, οι
αριθμοί μιλούν από μόνοι τους: «Σε σύγκριση με την καύση υγρών καυσίμων, με τα
οποία λειτουργούσαν παλιά οι μονάδες, το φυσικό αέριο δεν παράγει καθόλου
καπνό, αιθάλη και διοξείδιο του θείου· έχουμε δηλαδή 100% μείωση. Όσον αφορά
τα οξείδια του αζώτου και τους φωτοχημικούς ρύπους, η μείωση κυμαίνεται από
30% ώς 70%, ανάλογα με τον τύπο του καυστήρα που χρησιμοποιείται. Το φυσικό
αέριο είναι το ιδανικό καύσιμο για το Κερατσίνι».

Οι εργασίες μετασκευής των δύο παλιών μονάδων, που έχουν απομείνει στον σταθμό
παραγωγής ενέργειας της ΔΕΗ στο Κερατσίνι, για να λειτουργήσουν με φυσικό
αέριο ξεκίνησαν πριν από ενάμιση χρόνο ύστερα από 15 χρόνια σιωπής. Τον
τελευταίο μήνα, στη μονάδα 8, ιταλικής προέλευσης, έχει αρχίσει η αντίστροφη
μέτρηση, καθώς οι τεχνικοί δοκιμάζουν τους καυστήρες και τον καινούργιο
εξοπλισμό για να εξακριβώσουν αν όλα είναι εντάξει για την εμπορική της
λειτουργία. Αντίθετα, η μονάδα 9, ρωσική της δεκαετίας του '60, έχει
καθυστερήσει λίγο και θα ξεκινήσει στα τέλη του χρόνου. «Σε αυτήν τη φάση, οι
καυστήρες δουλεύουν καθημερινά λίγες ώρες. Στα μέσα Ιουλίου θα ξεκινήσει η
ημιεμπορική λειτουργία τους. Αφού σιγουρευτούμε ότι η λειτουργία της μονάδας
είναι ασφαλής και αξιόπιστη, ένα μήνα αργότερα θα προχωρήσουμε στην εμπορική
φάση, παράγοντας ρεύμα», εξηγεί ο κ. Μιχάλης Κόχυλας, μηχανικός στο κλιμάκιο
επίβλεψης του έργου.

Στην αίθουσα όπου βρίσκονται τα συστήματα ελέγχου των μονάδων, Ρώσοι και
Ιταλοί τεχνικοί εκπαιδεύουν Έλληνες συναδέλφους τους στα νέα υπερσύγχρονα
μηχανήματα. Μέσα από τις οθόνες, παρακολουθούν τις ενδείξεις της μονάδας και
την εικόνα της έντονης κόκκινης φλόγας μέσα στους υπό δοκιμή καυστήρες. Η
εικόνα προέρχεται από κάμερα που ψύχεται και εισχωρεί στο εσωτερικό τους.

Η μονάδα 8 θα παράγει 160 μεγαβάτ, «ικανά για να δώσουν ρεύμα σε όλη την
Αθήνα» και η μονάδα 9 θα παράγει 200 μεγαβάτ. «Για να καταλάβετε τα μεγέθη,
αρκεί να σας πω ότι όλη η Πάτρα χρειάζεται λιγότερα από 80 μεγαβάτ ενέργειας»,
αναφέρει ο κ. Κόχυλας. 
Η επαναλειτουργία του σταθμού της ΔΕΗ θα «ανακουφίσει» την Αττική, βοηθώντας
στην ευστάθεια του δικτύου και στην αποφυγή των γνωστών σε όλους μπλακάουτ,
που συμβαίνουν κυρίως τους καλοκαιρινούς μήνες, λόγω αύξησης της κατανάλωσης
του ρεύματος. Και όλα αυτά με επένδυση περίπου 15 δισεκατομμυρίων δραχμών, τη
στιγμή που ένας καινούργιος σταθμός θα κόστιζε 60 δισ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15853N161</ED>
<ID>
ID:162493

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N16&aa=1</URL></REF>


Article

<CATEGORY>vin06</CATEGORY>

 <H5></H5><H2>Τιμήθηκε ο πρώην ηγούμενος της Ι. Μ. Αγάθωνος, Γερμανός Δημάκος
</H2>
<AUTHOR>ΓΙΩΡΓΟΣ ΠΑΛΑΜΙΩΤΗΣ</AUTHOR>

ΛΑΜΙΑ

ΤΙΜΗΘΗΚΕ από τη Νομαρχιακή Αυτοδιοίκηση Φθιώτιδας, προχθές το βράδυ, ο πρώην
ηγούμενος της Ιεράς Μονής Αγάθωνος, πατέρας Γερμανός Δημάκος.

«Στην εποχή μας, εποχή ατομικισμού, που ο καταναλωτισμός και ο εντυπωσιασμός
δείχνουν να επικρατούν, είναι σημαντικό να υπάρχουν παραδείγματα ανιδιοτελούς
κατάθεσης ψυχής και ζωής», τόνισε μεταξύ άλλων στο μήνυμά του ο Πρωθυπουργός
κ. Κώστας Σημίτης, ονομάζοντας τον πατέρα Γερμανό Δημάκο «αγωνιστή, ακούραστο
και ιδεολόγο γέροντα». Παράλληλα, ο Πρωθυπουργός στο ίδιο μήνυμα σημειώνει ότι
«είναι σημαντικό να παραμένουν ζωντανές αξίες όπως ο ανθρωπισμός, η
αλληλεγγύη, η συλλογικότητα, η έγνοια για τον ανθρώπινο πόνο και τα προβλήματα
που αντιμετωπίζει συνολικά η κοινωνία».

Ο Πρωθυπουργός, αναφερόμενος στη βράβευση, αφού συνεχάρη τη Νομαρχιακή
Αυτοδιοίκηση, σημείωσε ότι «υπάρχουν άνθρωποι, υπάρχουν δυνάμεις που μπορούν
να οικοδομήσουν μια κοινωνία του αγώνα, του αλληλοσεβασμού και της προσφοράς,
μια κοινωνία που ταιριάζει στον άνθρωπο». Να σημειωθεί ότι ο πατέρας Γερμανός
Δημάκος συγκεντρώνει απεριόριστη αγάπη και σεβασμό από τον Πρωθυπουργό, αφού
ήταν από τους λιγοστούς που βρέθηκαν μαζί με τον πατέρα του Πρωθυπουργού στον
αγώνα υπό τον Άρη Βελουχιώτη. «Η μορφή του πατρός Γερμανού Δημάκου προβάλλει
ως ορόσημο προσανατολισμού και σηματοδοτεί μια πορεία προς την καταξίωση και
τη θέωση», είπε μεταξύ άλλων ο Νομάρχης Φθιώτιδας κ. Θύμιος Παπαβασιλείου,
ευχόμενος υγεία και μακροημέρευση «για να αντλούμε φως από το φως σου, ψυχική
δύναμη από την αγαθότητά σου και αγάπη για τον συνάνθρωπο από τα έργα σου».

Συγκινημένος, ο πατέρας Γερμανός ευχαρίστησε όλους όσοι βρίσκονταν στο
κατάμεστο Δημοτικό Θέατρο της πόλης, τονίζοντας μεταξύ άλλων ότι «όταν το 1940
ήρθα στον τόπο σας, που τώρα είναι και τόπος μου, δεν έφερα τίποτα από τον
πατέρα μου. Ήρθα χωρίς όνομα και επώνυμο και ό,τι υποτίθεται πως είναι σήμερα
η Ιερά Μονή Αγάθωνος, τούτο το οφείλω στον Θεό και μετά στον λαό της
Φθιώτιδας. Η ευγνωμοσύνη για την τιμή που μου κάνατε θα φτάνει και πέρα του
τάφου, από όπου θα συνεχίσω προσευχόμενος όπως και μέχρι τώρα για τον τόπο και
τους ανθρώπους του, που τόσο με τίμησαν και με τιμούν. Σας αγάπησα και σας
αγαπώ όλους».

Σημειώνεται ότι είναι η πρώτη φορά που απονέμεται τιμητική διάκριση στον
πατέρα Γερμανό, που 57 τώρα χρόνια βρίσκεται κοντά στους ανθρώπους και τις
αγωνίες τους.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15853N162</ED>
<ID>
ID:162543

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N16&aa=2</URL></REF>


Article

<CATEGORY>vin06</CATEGORY>

 <H5>ΟΛΟ ΚΑΙ ΠΕΡΙΣΣΟΤΕΡΑ ΞΕΝΟΔΟΧΕΙΑ ΤΟΥΡΙΣΤΙΚΩΝ ΠΕΡΙΟΧΩΝ ΤΗΣ ΧΩΡΑΣ ΔΙΝΟΥΝ
ΠΛΗΡΟΦΟΡΙΕΣ ΚΑΙ ΠΑΡΟΧΕΣ ΜΕΣΩ ΤΟΥ ΔΙΕΘΝΟΥΣ ΔΙΚΤΥΟΥ
</H5><H5>Ένα βιβλίο που εισχωρεί στα άδυτα του δικτύου
</H5><H2>Διακοπές μέσω του Internet
</H2>
<AUTHOR>ΣΤΕΦΑΝΟΣ ΚΡΙΚΚΗΣ - ΕΥΗ ΕΛΕΥΘΕΡΙΑΔΟΥ</AUTHOR>

<H3></H3>Το Ίντερνετ πάει... διακοπές. Ολοένα και περισσότερα ξενοδοχεία σε τουριστικές
περιοχές της χώρας συνδέονται με το δίκτυο και προσφέρουν τις ηλεκτρονικές του
υπηρεσίες στους πελάτες τους.

ΟΜΩΣ, δεν είναι μόνο οι ξένοι επισκέπτες που ζητούν πρόσβαση στο Ίντερνετ. 
Είναι και εκατοντάδες Έλληνες, όπως άλλωστε δείχνει ο αριθμός αύξησης των
συνδρομητών, που σε πολλούς φορείς φθάνει το 10% τον μήνα. Αξιοσημείωτο είναι
το γεγονός πως σήμερα υπάρχουν κόμβοι Ίντερνετ σε 57 πόλεις της χώρας, οι
οποίοι και εξυπηρετούν, όπως υπολογίζεται, περισσότερους από 60.000 χρήστες.
Πράγμα που σημαίνει πως οι κάτοικοι των πόλεων αυτών μπορούν να συνδεθούν με
το δίκτυο μέσω ενός αστικού τηλεφωνήματος.

Η νησιωτική Ελλάδα και κυρίως οι περιοχές με πολύ τουρισμό, όπως π.χ. η Κρήτη,
η Ρόδος και η Κέρκυρα, παρουσιάζουν τον τελευταίο καιρό αυξημένη ζήτηση ως
προς την χορήγηση υπηρεσιών Ίντερνετ. 
Και μάλιστα, «σε μόνιμη βάση και όχι απλώς για να ικανοποιήσουν τις ανάγκες
των επισκεπτών κατά την τουριστική σεζόν», όπως εξηγεί ο κ. Γιώργος Γουάστορ,
από την εταιρεία Forthnet.

Ο ίδιος προσθέτει ότι «τα μεγάλα ξενοδοχεία έχουν καταλάβει πως οι ξένοι
επισκέπτες επιθυμούν, όταν έρχονται στην Ελλάδα για διακοπές, να μην
αισθάνονται αποκομμένοι, και έτσι τους παρέχουν τη δυνατότητα σύνδεσης με το
δίκτυο, ακόμη και από τα δωμάτια του ξενοδοχείου που μένουν».

Απο την άλλη πλευρά, δεκάδες ιδιώτες σε αστικά κέντρα όλης της χώρας
απευθύνονται στα γραφεία εταιρειών παροχής υπηρεσιών Ίντερνετ, ζητώντας να
εγκαταστήσουν οι ίδιοι κόμβους στις περιοχές τους, με τη μέθοδο του
«franchising», που εξαπλώνεται σε σημαντικό βαθμό.

«Συμβαίνει πολλές φορές να έχουμε ανάλογο ενδιαφέρον από δύο και τρεις
ανθρώπους μιας συγκεκριμένης περιοχής, οι οποίοι έχουν πραγματοποιήσει τοπικές
έρευνες αγοράς και έχουν εκτιμήσει πως το έδαφος είναι πρόσφορο για την
εγκαθίδρυση κόμβων», λέει στέλεχος εταιρείας Hellas On Line.

Αυτή τη στιγμή σε ολόκληρη τη χώρα υπολογίζεται πως περισσότεροι από 60.000
άνθρωποι κάνουν χρήση των υπηρεσιών του 
δικτύου. 
Ο ακριβής αριθμός των χρηστών, κατά τον κ. Γουάστορ, είναι πολύ δύσκολο να
υπολογιστεί, επειδή ένα μεγάλο 
ποσοστό των συνδρομητών ανήκει σε επιχειρήσεις, εκπαιδευτικά και ερευνητικά
ιδρύματα κ.ά. 
Που μπορεί να υπολογίζονται ως ένας συνδρομητής, αλλά στην πράξη δεν συμβαίνει
αυτό, επειδή παρέχουν τη δυνατότητα στους εργαζομένους ­ φοιτητές - καθηγητές
­ να κάνουν ο καθένας ξεχωριστά χρήση του δικτύου.

ΜΙΑ ΕΥΧΑΡΙΣΤΗ έκπληξη περιμένει τις ηέρες αυτές στις προθήκες των
βιβλιοπωλείων όλους εκείνους που ασχολούνται ή πρόκειται να καταπιαστούν με
τον κόσμο του Ίντερνετ. Η... έκπληξη ακούει στο όνομα «INTERNET, οδηγός για
όλους» και πρόκειται για το νέο βιβλίο του Σερραίου καθηγητή Πληροφορικής στη
Μση Επαίδευση, κ. Βαγγέλη Γκιμπερίτη, που κυκλοφόρησε πρόσφατα απο τις
εκδόσεις «Α. Τζίολα Ε.».

Στις 650 σελίδες του βιβλίου, ο αναγνώστης μπορεί να αναζητήσει πληροφορίες
για όλες τις υπηρεσίες του δικτύου, όπως για τον παγκόσμιο ιστό (www), για το
ηλεκτρονικό ταχυδρομείο (e-mail), για τις ομάδες ειδήσεων (Newsgroups), τη
μεταφορά αρχείων (FTP), τις συνομιλίες (CHAT), κ.ά

Σχεδόν σε κάθε σελίδα του βιβλίου υπάρχουν κατατοπιστικά σχεδιαγράμματα, ενώ ο
αναλυτικός πίνακας περιεχομένων και το ευρετήριο όρων στα ελληνικά και
αγγλικά, αποτελούν έναν επιπρόσθετο βοηθητικό οδηγό.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15853N181</ED>
<ID>
ID:162494

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N18&aa=1</URL></REF>


Article

<CATEGORY>vin06</CATEGORY>

 <H2>Έχουμε τις καθαρότερες ακτές της Ευρώπης
</H2><H2></H2>
Η ΕΛΛΑΔΑ διαθέτει τις καθαρότερες ακτές της Ευρώπης και φέτος 311 παραλίες της
χώρας θα τιμηθούν με τη γαλάζια σημαία, αριθμός που αποτελεί ρεκόρ για τη χώρα μας.

Αυτό ανακοίνωσε χθες ο υπουργός Περιβάλλοντος - Χωροταξίας και Δημοσίων Έργων
κ. Κ. Λαλιώτης, παρουσιάζοντας τα αποτελέσματα των μετρήσεων της ποιότητας των
νερών στις ακτές που προσφέρονται για κολύμπι, καθώς και των έργων και
παρεμβάσεων που γίνονται είτε από το ΥΠΕΧΩΔΕ είτε από τις νομαρχίες και τους
δήμους με την οικονομική και τεχνική υποστήριξη του υπουργείου.

Ο κ. Λαλιώτης, παρουσία και του υφυπουργού κ. Θ. Κολιοπάνου και του γενικού
γραμματέα κ. Σ. Σαράφογλου, τόνισε ότι οι εορταστικές εκδηλώσεις για την
Παγκόσμια Ημέρα του Περιβάλλοντος (που εορτάζεται αύριο) είναι αφιερωμένες στο
υδάτινο περιβάλλον, το νερό και την προστασία τους.

Αναφερόμενος στο πρόγραμμα παρακολούθησης των ακτών κολύμβησης, ο υπουργός
είπε ότι την περίοδο Μαΐου - Οκτωβρίου 1996 έγιναν έλεγχοι της ποιότητας του
νερού σε 1.258 παραλίες, 600 δήμων και κοινοτήτων, 40 νομών της χώρας. Από
1.693 σημεία των ακτών αυτών ελήφθησαν 22.833 δείγματα νερού, τα οποία
αναλύθηκαν στα εργαστήρια και διαπιστώθηκε ότι το 98,5% των ακτών αυτών είναι
πεντακάθαρες και κατάλληλες για κολύμβηση. Το πρόγραμμα αυτό θα συνεχιστεί και
φέτος παράλληλα με τα προγράμματα για τον καθαρισμό πολλών ακτών και τα έργα
αναπλάσεων που γίνονται σε περίπου 50 παραλίες της χώρας. Από το υπουργείο
έχει εξασφαλιστεί ποσό 14 δισ. δρχ. που θα διατεθεί μέχρι το 1998 για έργα και
παρεμβάσεις στις ακτές. Κατά το 1996 έγιναν έργα καθαρισμού σε 391 ακτές και
απομακρύνθηκαν 90.000 τόνοι σκουπιδιών, απορριμμάτων κ.λπ. Μάλιστα, ο κ.
Λαλιώτης έκανε έκκληση στους πολίτες που επισκέπτονται τις παραλίες να τις
διατηρούν καθαρές και να μην αφήνουν σκουπίδια και άλλα αντικείμενα σε αυτές. 
<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15853N191</ED>
<ID>
ID:162495

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N19&aa=1</URL></REF>


Article

<CATEGORY>vin06</CATEGORY>

 <H5>ΕΙΔΙΚΗ ΔΑΣΟΛΟΓΟΣ ΕΡΕΥΝΑ ΤΗ ΣΥΜΠΕΡΙΦΟΡΑ ΤΟΥΣ ΚΑΙ ΚΑΤΑΓΡΑΦΕΙ ΤΟΝ ΠΛΗΘΥΣΜΟ ΤΟΥΣ
</H5><H5>Το «ευγενές» θηλαστικό ζούσε εδώ πριν από 6,5 εκατ. χρόνια
</H5><H2>Γεμάτη ελάφια η Πάρνηθα
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

<H3></H3>Στην Πάρνηθα. Στο πυκνό ελατόδασος, κρυμμένο στις φυλλωσιές, το υπέροχο
κόκκινο ελάφι. Η προσέγγισή του δεν είναι πάντα εύκολη

«... Ανεβαίνοντας στο βουνό που λέγεται Πάρνηθα, είδαμε να τρέχουν μπροστά μας
κοπάδια από ζαρκάδια και ελάφια...», έγραφε εντυπωσιασμένος ο Άγγλος
αρχαιολόγος και περιηγητής Ρόμπερτ Τσάντλερ, που επισκέφθηκε την Αθήνα το 1764.

ΚΑΙ ΛΙΓΑ χρόνια αργότερα, το 1806, ένας άλλος συμπατριώτης του περιηγητής, ο
Λέικ, που μόλις είχε φθάσει από τη Θήβα, αποτύπωνε και αυτός στο χαρτί με τον
ίδιο ενθουσιασμό την εντύπωση που του έκαναν «τα δύο εκείνα ελάφια που
κατέβηκαν να δροσιστούν στην πηγή της Χασιάς...».

Ήταν «κόκκινα» ή όπως αλλιώς λέγονται «ευγενή» ελάφια. Σαν και αυτά που ακόμη
και σήμερα ζουν και αναπαράγονται στον εθνικό δρυμό της Πάρνηθας, σε μια
έκταση που απλώνεται σε περίπου 38.000 στρέμματα. Πριν από τρία χρόνια, η
καταγραφή που έγινε στην Πάρνηθα, με τη μέθοδο της «άμεσης παρακολούθησης»,
έδειξε πως ο αριθμός των ελαφιών ανερχόταν σε 110.

Η κ. Σύλβια Παπίκα, δασολόγος με ειδίκευση στη διαχείριση της άγριας πανίδας,
έρχεται σχεδόν καθημερινά σε επαφή μαζί τους, σε μέρη της Πάρνηθας όπως η
Βιλιάνη, η Σκίπιζα, η Σαλονίκη κ.ά. Μέρη, όπου μπορεί κάποιος να δει τα ελάφια
να περιφέρονται αμέριμνα ή να ακούσει το ποδοβολητό τους πίσω από τα πυκνά φυλλώματα.

«ΑΜΕΣΗ ΠΑΡΑΚΟΛΟΥΘΗΣΗ»

Η «άμεση παρακολούθηση», εξηγεί η κ. Παπίκα, βασίζεται στην παρατήρηση κατά
την περίοδο της αναπαραγωγής τους. Δηλαδή από το τέλος Αυγούστου, μέχρι και τα
μέσα Οκτωβρίου.

Σε αυτό το χρονικό διάστημα, τα αρσενικά ελάφια της Πάρνηθας, επί 15 ημέρες,
σημαδεύουν το καθένα «τον χώρο επικράτειάς τους, που μπορεί να εκτείνεται από
μισό στρέμμα μέχρι και τρία στρέμματα», λέει η κ. Παπίκα. Τα αρσενικά ελάφια,
παραμένουν το καθένα στον χώρο του, «και με ιδιαίτερες κραυγές προσελκύουν τα θηλυκά».

ΕΝΑ ΑΡΣΕΝΙΚΟ ΤΕΣΣΕΡΑ ΘΗΛΥΚΑ

Γύρω από κάθε αρσενικό, ανάλογα με τη σωματική διάπλασή του, «μαζεύονται τρία
ή τέσσερα θηλυκά. Πολλές φορές, μάλιστα, αυτά έχουν μαζί τους τα μικρά ελάφια
που γέννησαν τον προηγούμενο χρόνο, και τα οποία αφήνουν έξω από τον χώρο
επικράτειας των αρσενικών, σε απόσταση 40 έως 100 μέτρων». Έτσι, ο αριθμός
όλου του πληθυσμού των ελαφιών μπορεί να καταγραφεί με ακρίβεια, αφού είναι
πλέον ορατά στους ερευνητές και τα μικρά ελάφια.

Μέσα στο εθνικό δρυμό της Πάρνηθας τα ελάφια κινούνται μόνα τους ή κατά
ομάδες. «Μπορεί κανείς να δει να περνά μέσα από μια ρεματιά μια ομάδα ενήλικων
αρσενικών, από τρία έως 5 ελάφια ή μια άλλη ομάδα από ελάφια μεγαλύτερης
ηλικίας. Επίσης, μπορεί κανείς να δει, σε ξέφωτα, θηλυκά ελάφια μαζί με τα
μικρά τους, που έχουν ηλικία ενός έως τριών χρόνων ή, τέλος, αγέλες ελαφιών με
15 ή 20 μέλη η κάθε μία».

12 ΧΡΟΝΙΑ ΖΩΗΣ

Τα κόκκινα ελάφια μπορούν να ζήσουν 18 έως 20 χρόνια, αλλά αυτά που βρίσκονται
στην Πάρνηθα δεν ξεπερνούν συνήθως τα 12 χρόνια ζωής, όπως έχει προκύψει από
την εξέταση των οδοντοστοιχιών τους. Η άνοιξη, το δίμηνο Απριλίου - Μαΐου,
είναι η περίοδος που τα θηλυκά γεννούν, συνήθως ένα μικρό και σπάνια δύο. 
Η περίοδος εγκυμοσύνης τους διαρκεί περί τους οκτώ μήνες και όταν τα μικρά
ελάφια μεγαλώσουν, θα ζυγίζουν από 80 έως 230 κιλά, ενώ το ύψος των κεράτων ­
στα αρσενικά ­ μπορεί να ξεπερνά και το ένα μέτρο.

Η πυκνή βλάστηση και η σύνθεση της χλωρίδας στην Πάρνηθα καλύπτουν τις ανάγκες
διατροφής των ελαφιών. «Οι ώρες που τρώνε είναι νωρίς το πρωί και αργά το
απόγευμα, σε σημεία που δεν φθάνει η όχληση από τις φωνές ή τα αυτοκίνητα»,
προσθέτει η κ. Παπίκα.

Όσο για τις διατροφικές τους συνήθειες, αυτές εξαντλούνται σε βάτους, πόες και
φυτά όπως κορομηλιά, αγριοτριανταφυλλιά, αγριομηλιά, πλατάνια, φλαμουριά,
ακακία, κ.λπ. Η ανεύρεση όμως τροφής δεν είναι πάντοτε εύκολη, κυρίως το χειμώνα.

ΤΟ ΚΑΛΟ ΣΥΝΑΠΑΝΤΗΜΑ

«Επειδή το χιόνι, που σκεπάζει τη βλάστηση, παγώνει από τους ισχυρούς ανέμους,
τα ελάφια κατεβαίνουν, συνήθως στο τέλος Νοεμβρίου, σε περιοχές του δρυμού με
υψομετρική διαφορά 600 μέτρων». Όμως, τόσο το χειμώνα όσο και το καλοκαίρι
υπάρχουν περίοδοι που η φυσική βλάστηση κρίνεται ανεπαρκής, με αποτέλεσμα οι
ειδικοί να τους χορηγούν βίκο, κριθάρι, τριφύλλι καλαμπόκι.

Στις εκδρομές σας στην Πάρνηθα, λοιπόν, μπορεί να έχετε το καλό συναπάντημα.
Και να κάνετε στα μικρότερα μέλη της οικογένειάς σας ένα μάθημα ζωολογίας εκ
του φυσικού...

ΑΠΟΛΙΘΩΜΑΤΑ που βρέθηκαν σε περιοχές της Αττικής, όπως το Πικέρμι, τα Κιούρκα,
ο Πύργος Βασιλίσσης, μαρτυρούν ότι ακόμη και πριν από 6,5 εκατομμύρια χρόνια
είχαν ζήσει εκεί ελαφοειδή θηλαστικά.

Όμως, ο σημερινός πληθυσμός των κόκκινων ελαφιών της Πάρνηθας δείχνει να
προέρχεται από εκείνα που ζούσαν στις αρχές του αιώνα μας, στο βασιλικό κτήμα
του Τατοΐου. Μάλιστα, και το επίθετο «ευγενές» αποδόθηκε επειδή από πολύ παλιά
το συγκεκριμένο θηλαστικό αποτελούσε «επίλεκτο θήραμα» για λίγους.

Το 1908 εισήχθησαν στην Ελλάδα, από τη Δανία, πέντε κόκκινα ελάφια, ώστε να
γίνει «ανανέωση αίματος» με αυτά που ήδη ζούσαν στο Τατόι. Λίγα χρόνια
αργότερα, το 1934, εισήχθησαν πάλι αρσενικά ελάφια για τον ίδιο σκοπό, αυτή τη
φορά από τη Δανία, τη Γερμανία και τη Γιουγκοσλαβία.

Τα ελάφια ζούσαν σε μια περιφραγμένη έκταση 2.000 στρεμμάτων, μαζί με
ζαρκάδια, αγριογούρουνα, αγριόγιδες, πέρδικες και άλλα ζώα. Το 1991, μέρος της
περίφραξης υποχώρησε από τις κακές καιρικές συνθήκες και αυτά διασκορπίστηκαν
στην περιοχή της Πάρνηθας, που από το 1961 έχει κηρυχθεί εθνικός δρυμός. Στον
περιφραγμένο χώρο ­ εκτροφείο ­ που σήμερα έχει έκταση περίπου 260 στρέμματα,
ζουν σήμερα 5 ελάφια. Τα ζαρκάδια που έφυγαν είτε πέθαναν, είτε
κατασπαράχθηκαν αργότερα από αδέσποτα σκυλιά.

Ορισμένα από τα κόκκινα ελάφια της Πάρνηθας δόθηκαν τη διετία 1982-84 στην
περιοχή Κόζακα Τρικάλων. Στη χώρα μας υπάρχει και ένα άλλο είδος ελαφιού, το
Πλατώνι (Dama-Dama), που ζει στη Ρόδο. Πληθυσμοί από το συγκεκριμένο είδος
έχουν κατά καιρούς μεταφερθεί σε χώρους εκτροφείων της Κεντρικής Ελλάδας.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15853N201</ED>
<ID>
ID:162496

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N20&aa=1</URL></REF>


Article

<CATEGORY>vin06</CATEGORY>

 <H5>Η ΑΔΕΙΑ ΛΕΙΤΟΥΡΓΙΑΣ ΤΟΥΣ ΘΑ ΧΟΡΗΓΕΙΤΑΙ ΜΟΝΟ ΑΝ ΕΧΟΥΝ ΤΗΝ ΠΛΕΙΟΨΗΦΙΑ ΤΩΝ ΜΕΤΟΧΩΝ
</H5><H2>Διαγνωστικά μόνο από γιατρούς
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

<H3></H3>Μόνο γιατροί και οδοντογιατροί θα μπορούν, στο εξής, να ανοίξουν διαγνωστικό
κέντρο ή άλλο ιδιωτικό ιατρείο ή πολυϊατρείο και μόνο με δική τους ευθύνη θα
λειτουργούν αυτά.ΣΥΜΦΩΝΑ με διατάξεις προεδρικού διατάγματος, σχέδιο του
οποίου έδωσαν χθες στη δημοσιότητα ο υπουργός Υγείας, κ. Κ. Γείτονας, και ο
υφυπουργός Υγείας, κ. Μαν. Σκουλάκης, άδεια λειτουργίας τέτοιων κέντρων θα
χορηγείται μόνο σε γιατρό ή οδοντογιατρό και σε περίπτωση που πρόκειται για
εταιρεία, η πλειοψηφία των μετοχών θα είναι ονομαστικές και θα ανήκει σε
γιατρούς οι οποίοι θα έχουν και την ευθύνη της διοίκησης. Ιδιώτες που τυχόν
συμμετέχουν στην εταιρεία δεν θα μπορούν να κατέχουν πάνω από το 49% των μετοχών.

Με το Π.Δ. επιχειρείται, όπως τόνισε ο υπουργός Υγείας, να μπει τάξη στις
ανεξέλεγκτες συνθήκες κάτω από τις οποίες λειτουργούν εκατοντάδες τέτοια
κέντρα (υπολογίζονται σε 750, αλλά κανείς δεν γνωρίζει ακριβώς πόσα είναι).
Πολλά από αυτά βρίσκονται στο Λεκανοπέδιο Αθηνών, αρκετά δεν έχουν άδεια
λειτουργίας και στην πλειοψηφία τους ανήκουν και διοικούνται από ιδιώτες
επιχειρηματίες. Η ανάγκη καθορισμού νέων προϋποθέσεων και προδιαγραφών
προέκυψε όταν τέθηκε θέμα συνταγματικής νομιμότητας της λειτουργίας τους με τη
μορφή ανώνυμων εταιρειών.

Σύμφωνα με τις διατάξεις του Π.Δ. που προωθείται:

* Καθιερώνεται συστηματικός έλεγχος για την ίδρυση και λειτουργία των μονάδων
από τις αρμόδιες νομαρχιακές και κρατικές υπηρεσίες υγείας και προβλέπεται η
επιβολή ποινών όταν θα γίνονται παραβάσεις των όρων λειτουργίας τους.

* Καθιερώνεται χορήγηση άδειας σκοπιμότητας στα εργαστήρια απεικόνισης και τα
άλλα εργαστήρια χρήσης υψηλής βιοϊατρικής τεχνολογίας (π.χ. μαγνητικοί και
αξονικοί τομογράφοι) και καθορίζεται η χωροκατανομή τους με γεωγραφικά και
πληθυσμιακά κριτήρια.

* Καθιερώνεται ο ποιοτικός έλεγχος για την αξιολόγηση των προσφερόμενων υπηρεσιών.

* Προσδιορίζονται σαφείς τεχνικές προδιαγραφές για την εγκατάσταση των
εργαστηρίων και ιατρείων.

Στους ήδη κατέχοντες τέτοια κέντρα θα δοθεί δυνατότητα και χρόνος προσαρμογής
στις νέες προϋποθέσεις λειτουργίας όλων των κέντρων. Ύστερα από τον χρόνο
προσαρμογής, που θα καθοριστεί επακριβώς, ο έλεγχος, όπως τόνισε ο υπουργός
Υγείας, θα είναι αυστηρός.

ΤΑ ΚΡΑΤΙΚΑ

Χωρίς άδεια λειτουργούν και κάποια από τα ακτινολογικά εργαστήρια των κρατικών
νοσοκομείων, με αποτέλεσμα, όπως τονίζουν οι εργαζόμενοι σε αυτά, να
επιβαρύνονται με ακόμη περισσότερη ακτινοβολία από αυτήν που ήδη παίρνουν σε
τέτοια εργαστήρια.

Άλλωστε, πρόσφατη έρευνα του «Δημόκριτου» έδειξε ότι οι εργαζόμενοι στα
εργαστήρια αυτά διατρέχουν πενταπλάσιο κίνδυνο από την ακτινοβολία από ό,τι
στα υπόλοιπα.

Οι τεχνολόγοι ακτινολόγοι έχουν προγραμματίσει για σήμερα 4ωρη στάση εργασίας
(11 π.μ. ώς 3 μ.μ.) σε όλα τα ακτινολογικά, ακτινοθεραπευτικά και τμήματα
πυρηνικής ιατρικής των νοσοκομείων και κέντρων υγείας της χώρας, με ταυτόχρονη
συγκέντρωση διαμαρτυρίας έξω από το υπουργείο Υγείας.

Ο λόγος των κινητοποιήσεων είναι ότι με τον νόμο για το ενιαίο μισθολόγιο δεν
παίρνουν το επίδομα επικίνδυνης εργασίας.

Απαντώντας σε ερώτηση δημοσιογράφων, ο υπουργός Υγείας, κ. Κ. Γείτονας,
απάντησε ότι «θα ανανεωθεί η άδεια σε όλα τα ακτινολογικά των νοσοκομείων και
θα ληφθούν μέτρα για την προστασία των εργαζομένων όπου χρειάζεται». Δεν είπε,
όμως, τίποτα για το επίδομα επικίνδυνης εργασίας.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15853N211</ED>
<ID>
ID:162497

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N21&aa=1</URL></REF>


Article

<CATEGORY>vin06</CATEGORY>

 <H2>Αυξάνεται ραγδαία ο αριθμός των εθελοντών αιμοδοτών
</H2><H2></H2>
Η ΕΛΛΗΝΙΚΗ κοινωνία έχει ιδιαίτερα ευαισθητοποιηθεί σε σχέση με τις ανάγκες
αιμοδοσίας της χώρας. Η εισαγωγή αίματος από το εξωτερικό μειώθηκε τα
τελευταία χρόνια τουλάχιστον κατά 130%. Έτσι, ενώ εισήχθησαν το 1991 περίπου
πενήντα χιλιάδες μονάδες αίματος, το 1996 η εισαγωγή φιαλών από την Ελβετία
έπεσε στις περίπου είκοσι χιλιάδες. Σύμφωνα με τα στοιχεία που έδωσε χθες στη
Βουλή ο υφυπουργός Υγείας, Μανώλης Σκουλάκης, παρατηρείται ότι τα τελευταία
χρόνια υπάρχει αύξηση του αριθμού των εθελοντών αιμοδοτών κατά 30%.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15853N212</ED>
<ID>
ID:162544

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N21&aa=2</URL></REF>


Article

<CATEGORY>vin06</CATEGORY>

 <H5></H5><H2>Πρόγραμμα για αποκατάσταση των προσφύγων
</H2>
ΑΙΤΗΣΗ για να χρηματοδοτηθεί με 3,2 δισ. δρχ. το Πρόγραμμα Υποδοχής και
Αποκατάστασης 100.000 προσφύγων ελληνικής καταγωγής από την τέως Σοβιετική
Ένωση υπέβαλε προς το Ταμείο Κοινωνικής Ανάπτυξης του Συμβουλίου της Ευρώπης ο
υφυπουργός Εθνικής Οικονομίας κ. Χ. Πάχτας.

Λόγω των επειγουσών αναγκών των παλιννοστούντων Ελλήνων θα συνταχθεί νέο
πρόγραμμα συνολικού ύψους 15-20 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15853N213</ED>
<ID>
ID:162583

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N21&aa=3</URL></REF>


Article

<CATEGORY>vin06</CATEGORY>

 <H2>9 τελωνειακοί σε νέα υπόθεση λαθρεμπορίας καυσίμων
</H2><H2></H2>
ΝΕΑ ΥΠΟΘΕΣΗ λαθρεμπορίας καύσιμων σε θαλαμηγούς αποκαλύφθηκε χθες από τις
έρευνες που διενεργεί η Εισαγγελία του Πειραιά. Τα διαφυγόντα κέρδη του
Δημοσίου από την κομπίνα φτάνουν τα 387.915.000 δραχμές.

Στην απάτη εμπλέκονται εννέα τελωνειακοί του ΙΑ' Τελωνείου του Πειραιά, πέντε
από τους οποίους διώκονται σε βαθμό κακουργήματος, και ο εκπρόσωπος της
εφοδιαστικής εταιρείας Σταρ Πάουερ, Νίκος Σουλιώτης ­ έχει καταδικαστεί για
παρόμοια υπόθεση λαθρεμπορίας. Η κομπίνα έγινε το χρονικό διάστημα 1994-1995
στις μαρίνες Φλοίσβου, Ζέας και Γλυφάδας, όπου διοχετεύτηκαν παράνομα στην
εσωτερική αγορά 4.421.000 λίτρα πετρελαίου και χρησιμοποιήθηκαν 353 εικονικά
δελτία παραλαβής.

Οι εννέα τελωνειακοί είναι οι Ιάκωβος Τσουρουνάκης, Θωμάς Αγγελόπουλος,
Παναγιώτης Πιρπιρής, Σ. Γλυκιώτης, Νίκος Κουτουλογένης, Εμμανουήλ
Μαρκογιαννάκης, Λουκάς Κιούπης, Αναστάσιος Πλέσας και Δημήτρης Τζίσκος.

Ήδη ο προϊστάμενος της Εισαγγελίας Πρωτοδικών του Πειραιά, κ. Ιωάννης
Λαμπρόπουλος, άσκησε χθες τις σχετικές διώξεις εναντίον των τελωνειακών και
του εκπροσώπου της εφοδιαστικής εταιρείας.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15853N214</ED>
<ID>
ID:162613

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N21&aa=4</URL></REF>


Article

<CATEGORY>vin06</CATEGORY>

 <H5>17 ΘΥΜΑΤΑ ΣΤΙΣ ΗΠΑ ΜΟΝΟ ΤΟΥΣ ΤΕΛΕΥΤΑΙΟΥΣ ΜΗΝΕΣ
</H5><H2>Στο εδώλιο για θανάτους η εφεδρίνη
</H2>
<H3></H3>Ελέγχους σε γυμναστήρια και κέντρα αδυνατίσματος ξεκίνησε ο Εθνικός Οργανισμός
Φαρμάκου (ΕΟΦ) για να διαπιστώσει εάν διακινούνται επικίνδυνα συμπληρώματα
διατροφής, τα οποία περιέχουν την ουσία εφεδρίνη, σε ποσότητες που υπερβαίνουν
τα επιτρεπτά όρια.ΣΤΙΣ Ηνωμένες Πολιτείες η Αμερικανική Υπηρεσία Τροφίμων και
Φαρμάκων ζήτησε χθες να ελεγχθούν όλα τα προϊόντα που περιέχουν εφεδρίνη, αφού
αποδείχθηκε ότι η ουσία ευθύνεται για τον θάνατο 17 ατόμων τους τελευταίους
μήνες στις ΗΠΑ και άλλα σοβαρά προβλήματα υγείας σε 800 ακόμη άτομα.

ΕΠΙΚΙΝΔΥΝΗ ΧΡΗΣΗ

Αμερικανοί επιστήμονες αναφέρουν ότι είναι επικίνδυνη η χρήση πάνω από 24 ml
την ημέρα για περισσότερο από μια εβδομάδα.

Σύμφωνα με μελέτες που έχουν γίνει, συμπληρώματα διατροφής με υψηλά ποσοστά
εφεδρίνης μπορούν να επιφέρουν ακόμη και τον θάνατο σε καρδιοπαθείς ή σε
εγκύκους γυναίκες.

Τα σκευάσματα αυτά απαγορεύεται να πωλούνται εάν δεν έχουν την έγκριση του
Οργανισμού, αναφέρει ο πρόεδρος του ΕΟΦ Γεράσιμος Καββαδίας.

Τοποθετούμενος για το θέμα ο υπουργός Υγείας Κώστας Γείτονας δήλωσε ότι ο ΕΟΦ,
ως αρμόδιο όργανο, πρέπει να ελέγξει εάν διακινούνται παράνομα συμπληρώματα διατροφής.

Πάντως, από τους πρώτους ελέγχους βρέθηκαν, σε αρκετές περιπτώσεις, σκευάσματα
που είτε περιείχαν εφεδρίνη σε υψηλές ποσότητες είτε έφεραν στις συσκευασίες
τους πλασματικές σφραγίδες του 
ΕΟΦ.

Οι ειδικοί τονίζουν ότι η εφεδρίνη θα πρέπει να λαμβάνεται μόνο με ιατρική
συνταγή και να πωλείται από τα φαρμακεία. Προτείνουν, μάλιστα, να απαγορευθεί
η κυκλοφορία χαπιών που περιέχουν περισσότερα από 8 ml εφεδρίνης.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15853N221</ED>
<ID>
ID:162498

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N22&aa=1</URL></REF>


Article

<CATEGORY>vin06</CATEGORY>

 <H2>Συζητήθηκαν οι αγωγές των παιδιών του Ν. Βαρδινογιάννη
</H2><H2></H2>
ΕΝΩΠΙΟΝ του Πολυμελούς Πρωτοδικείου της Αθήνας συζητήθηκαν χθες το απόγευμα οι
αγωγές των παιδιών του Νίκου Βαρδινογιάννη, τα οποία μεταξύ τους αντιδικούν
για την υπόθεση του διορισμού προσωρινού ή οριστικού διαχειριστή των
περιουσιακών στοιχείων που κληρονόμησαν από τον πατέρα τους.

Ο Παύλος Βαρδινογιάννης με αγωγή του στρέφεται κατά των τριών αδελφών του
Πύρρου, Δημοσθένη και Ιωάννας Βαρδινογιάννη, ζητώντας να οριστεί ο ίδιος με
δικαστική απόφαση ως οριστικός διαχειριστής, όχι μόνον των μετοχών των
εταιρειών, αλλά και των ακινήτων που από κοινού κληρονόμησαν, σύμφωνα με το
περιεχόμενο της διαθήκης του πατέρα τους.

Από την πλευρά τους, ο Πύρρος και η Ιωάννα Βαρδινογιάννη, με κοινή αγωγή τους,
στρέφονται με τη σειρά τους κατά των άλλων δύο αδελφών τους, Παύλου και
Δημοσθένη και ζητούν τον κανονισμό της τακτικής διοίκησης και διαχείρισης των
κοινών μετοχών. Συγκεκριμένα, προτείνουν να ορισθούν ως προσωρινοί
διαχειριστές επτά εταιρειών οι:

* Παναγιώτης Σωτηρόπουλος, δικηγόρος διδάκτωρ τους Ναυτικού Δικαίου του
Αμβούργου για την εταιρεία ΣΕΚΑ ΣΤΑΘΜΟΣ ΕΦΟΔΙΑΣΜΟΥ ΠΛΟΙΩΝ ΔΙΑ ΚΑΥΣΙΜΩΝ.

* Παναγιώτης Λογοθέτης, επίτιμος πρόεδρος του Αρείου Πάγου για την εταιρεία
ΞΕΝΟΔΟΧΕΙΑΚΑΙ ΚΑΙ ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ ΒΑΡΝΙΜΑ Α.Ε.

* Παύλος-Σπυρίδων Αβραμέας, δικηγόρος για πέντε ναυτιλιακές εταιρείες με έδρα
τον Παναμά (KAMELIA COMPANIA NAVIERA S.Α, VARNICOS PRIMERO CORPORATION S.Α,
VARNICOS SECUNDO CORPORATION S.Α, VARNICOS TERCERO CORPORATION S.Α, VARNIMA
CORPORATION INTERNATIONAL S.Α).

Εκ μέρους της Ιωάννας και του Πύρρου κατέθεσε χθες η αδελφή τής μητέρας τους
κ. Αικατερίνη Κρίκη, η οποία αναφέρθηκε στη διαχείριση της περιουσίας που επί
23 χρόνια ασκούσαν οι Βαρδής και Θεόδωρος Βαρδινογιάννης, επισημαίνοντας ότι
δεν έχουν αποδώσει λογαριασμό για τις διαχειριστικές τους πράξεις. Και
πρόσθεσε ότι ο Παύλος και ο Δημοσθένης Βαρδινογιάννης έχουν διαφορετικά
συμφέροντα, γιατί έχουν ποσοστά και σε εταιρείες τις οποίες δεν έχουν
κληρονομήσει από τον πατέρα τους. Από την αντίθετη πλευρά εξετάστηκε στο
δικαστήριο ο κ. Γιώργος Αλεξανδρίδης, μέλος του Δ.Σ. της εταιρείας ΣΕΚΑ, ο
οποίος κατέθεσε πως θεωρεί κατάλληλους διαχειριστές της περιουσίας του πατέρα
τους τον Παύλο και τον Δημοσθένη Βαρδινογιάννη, γιατί έχουν ασχοληθεί με τον
χώρο των επιχειρήσεων ­ σε αντίθεση με τα αδέλφια τους.

Ο πρόεδρος του δικαστηρίου έδωσε προθεσμία μέχρι την Παρασκευή για να
καταθέσουν τις προτάσεις τους οι πληρεξούσιοι δικηγόροι των δύο πλευρών και
επιφυλάχθηκε να εκδώσει την απόφασή του.

Επίσης, ζήτησε να επισυναφθεί στον ίδιο φάκελο αντίγραφο της συμφωνίας που
υπέγραψαν στις 20 Ιανουαρίου 1996 ο Πύρρος και η Ιωάννα Βαρδινογιάννη, στην
οποία φέρεται να υπάρχει συγκεκριμένος όρος παραίτησής τους από κάθε
διαχειριστικό έλεγχο της περιουσίας, που έχουν κληρονομήσει από κοινού με τους
αδελφούς τους.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15853N222</ED>
<ID>
ID:162545

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N22&aa=2</URL></REF>


Article

<CATEGORY>vin06</CATEGORY>

 <H2>Οι Ιταλοί κατηγορούν Έλληνα για λαθρεμπόριο τσιγάρων
</H2><H2></H2>
ΤΟΝ ΕΛΛΗΝΑ επιχειρηματία Στέλιο Κολοβό θεωρούν ως εγκέφαλο μεγάλης σπείρας
λαθρεμπορίας τσιγάρων οι ιταλικές αρχές.

Σύμφωνα με χτεσινό τηλεγράφημα του ΑΠΕ από τη Ρώμη, η ιταλική αστυνομία
εξάρθρωσε στη Γένοβα διεθνή σπείρα λαθρεμπόρων τσιγάρων.

Η σπείρα δρούσε σε ολόκληρη τη Μεσόγειο και ως «εγκέφαλός» της θεωρείται από
τους Ιταλούς ο Στ. Κολοβός.

Η επιχείρηση των ιταλικών αρχών με την ονομασία «Πειραιάς» κράτησε δύο μήνες
και ­ όπως αναφέρεται στο τηλεγράφημα του ΑΠΕ ­ ολοκληρώθηκε με την κατάσχεση
28 τόνων τσιγάρων, ενός φορτηγού πλοίου και τριών αλιευτικών. Επίσης,
συνελήφθησαν 20 άτομα και αλλά δέκα καταζητούνται, μεταξύ των οποίων και ο
Κολοβός. Τα τσιγάρα, που προέρχονταν από την Ελβετία, φορτώνονταν στη Μασσαλία
στο φορτηγό «Πάιονερ» και στη συνέχεια μεταφέρονταν στη Χάιφα και από κει στην
Τύνιδα. Τα λαθραία τσιγάρα ξεφορτώνονταν με μικρά αλιευτικά στις ακτές της
Νότιας Ιταλίας για να διατεθούν στην ιταλική αγορά. Η έδρα των λαθρεμπόρων
βρίσκεται στη Νάπολι. Εκεί κατασχέθηκαν από τις ιταλικές αρχές αυτοκίνητα και
κινητά τηλέφωνα, καθώς και βιβλιάρια με καταθέσεις σε ελβετικές Τράπεζες.

Πάντως, οι ελληνικές αρχές αγνοούν, όπως τονίστηκε στα «ΝΕΑ», οποιοδήποτε θέμα
γύρω από τον Στ. Κολοβό και ούτε υπήρξε κάποια επίσημη ειδοποίηση της Ιντερπόλ.

Ο ίδιος ­ που βρισκόταν χτες στην Αθήνα ­ είπε στα «ΝΕΑ» ότι γνωρίζει τα περί
ανάμειξής του από τις ιταλικές αρχές σε λαθρεμπόριο τσιγάρων αλλά υποστήριξε
ότι όλα αυτά δεν τον αφορούν. Σύμφωνα με τον Στ. Κολοβό, που εμπορεύεται
τσιγάρα στις χώρες της Βορειοδυτικής Αφρικής, οι επιχειρήσεις του
επεκτείνονται στις χώρες όπου υπάρχει ο θεσμός των αποθηκών τράνζιτο (αποθήκες
με τελωνειακό έλεγχο) και «ουδέποτε στην Ιταλία, όπου το τελωνειακό σύστημα
είναι διαφορετικό»...

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15853N223</ED>
<ID>
ID:162584

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N22&aa=3</URL></REF>


Article

<CATEGORY>vin06</CATEGORY>

 <H2>Φρικτός θάνατος εργάτη από έκρηξη - μυστήριο σε τούνελ
</H2><H2></H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΛΑΡΙΣΑ

ΦΡΙΚΤΟ ΘΑΝΑΤΟ βρήκε χθες το μεσημέρι νεαρός μουσουλμάνος από την Ξάνθη ενώ
εργαζόταν στα έργα διάνοιξης της νέας σιδηροδρομικής σήραγγας στην κοιλάδα των
Τεμπών, όταν εξερράγη στα χέρια του δυναμίτιδα. Δύο ακόμη τεχνίτες
τραυματίσθηκαν, όταν από την έκρηξη έπεσε μία «βροχή» από πέτρες.

Το δυστύχημα έγινε το μεσημέρι σε μία από τις διαδοχικές σήραγγες που
κατασκευάζονται για τη δεύτερη σιδηροδρομική γραμμή στην κοιλάδα των Τεμπών.
Ένα κιβώτιο με 300 περίπου κιλά δυναμίτιδας εξερράγη σε βάθος 150-200 μ. του
τούνελ, με αποτέλεσμα ο 30χρονος γομωτής Χουσεΐν Αγκάογλου να διαμελισθεί, ενώ
το ωστικό κύμα και οι πέτρες παρέσυραν ό,τι υπήρχε στο τούνελ τραυματίζοντας
τον χειριστή μηχανήματος έργων Κωνσταντίνο Χρήστου, 33 χρόνων από τη Λάρισα
και τον μηχανοτεχνίτη Γεώργιο Σιδέρη, 44 χρόνων από το Γαλάτσι Αττικής. Πολλά
εργαλεία, ακόμη και εκσκαπτικά μηχανήματα παρασύρθηκαν σε απόσταση πολλών μέτρων.

Κανείς δεν γνωρίζει πώς μπορεί να προκλήθηκε η έκρηξη, εφόσον την ώρα εκείνη
δεν είχε προγραμματισθεί ανατίναξη βράχων. Η ανατίναξη μάλιστα, σύμφωνα με
πληροφορίες, γίνεται από απόσταση με τηλεχειριστήριο και υπάρχουν ερωτηματικά
γιατί ο Χουσεΐν βρισκόταν κοντά στη δυναμίτιδα και κάτω από ποιες συνθήκες
έγινε η έκρηξη.

Στο εργοτάξιο της εταιρείας «ΑΚΤΩΡ», που ανέλαβε τη διάνοιξη της σήραγγας,
επικρατούσε σιωπή μετά το δυστύχημα και το μόνο που έλεγαν υπάλληλοι και
εργάτες ήταν ότι η έκρηξη έγινε σε ανύποπτο χρόνο και το ευτύχημα είναι πως
εκείνη την ώρα δούλευαν ελάχιστοι μέσα στη σήραγγα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15853N224</ED>
<ID>
ID:162614

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N22&aa=4</URL></REF>


Article

<CATEGORY>vin06</CATEGORY>

 <H2>Λάδι και ελιές ελληνικές στη Σουηδία και τη Δανία
</H2><H2></H2>
ΘΕΣΣΑΛΟΝΙΚΗ.

Γραφείο Β. Ελλάδας

ΣΤΑ 11.075.000 ECU έφθασαν οι ελληνικές εξαγωγές μεταποιημένων αγροτικών
προϊόντων στις σκανδιναβικές χώρες κατά τη διάρκεια του 1995. Στο πλαίσιο των
προγραμμάτων ενίσχυσης των ΜΜΕ ο Σύνδεσμος Εξαγωγέων Βόρειας Ελλάδας και η
ΠΑΣΕΓΕΣ υπέβαλαν κοινή πρόταση στο υπουργείο Ανάπτυξης για τη δημιουργία
δικτύου (Clusters) προώθησης μεταποιημένων αγροτικών προϊόντων στις
σκανδιναβικές χώρες. Όπως ανακοινώθηκε χθες, μετά την επιτυχημένη συνεργασία
των δύο φορέων στο πρόγραμμα προώθησης μεταποιημένων αγροτικών προϊόντων σε
έξι χώρες της Ανατολικής Ευρώπης, που ολοκληρώνεται στα τέλη του χρόνου,
αποφασίσθηκε να επεκταθεί η προσπάθεια και στις σκανδιναβικές χώρες, στη
Σουηδία, τη Νορβηγία, τη Δανία και τη Φινλανδία.

Η πρόταση υποβλήθηκε στις 15 Μαΐου και στην κοινοπραξία που συστήθηκε
συμμετέχουν πέντε ενώσεις αγροτικών συνεταιρισμών, της Θεσσαλονίκης, του
Παγγαίου, του Πολυγύρου, των Γιαννιτσών και της Χαλκιδικής.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15853N225</ED>
<ID>
ID:162638

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N22&aa=5</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Δεξιά, Αριστερά, Ευρώπη και εμείς
</H2>
<AUTHOR>Γ. Ε. ΣΕΚΕΡΗΣ</AUTHOR>

ΤΟ ΑΠΟΤΕΛΕΣΜΑ των γαλλικών εκλογών σηματοδοτεί κατά πάσα πιθανότητα περαιτέρω
επιβράδυνση των ήδη βραδέων ρυθμών συσσωματώσεως της κοινοτικής Ευρώπης ­ και
συνεπώς, υπό το πρίσμα μειζόνων ελληνικών συμφερόντων, πρέπει να κριθεί ως
ατυχές. Τούτο δε, ανεξάρτητα από την αξιολόγηση των λοιπών παραμέτρων της
ετυμηγορίας των Γάλλων ψηφοφόρων. Διότι, τελικά, μεγάλος νικητής της εκλογικής
αναμετρήσεως της περασμένης Κυριακής αναδείχθηκε ένας διάχυτος
ευρωσκεπτικισμός ­ τον οποίο η δυσαρέσκεια για τη «λιτότητα» απλώς συγκυριακά
τροφοδότησε. Και του οποίου ηχηρό προανάκρουσμα είχε ήδη αποτελέσει το οριακό
δημοψήφισμα του 1992 για την έγκριση του Μάαστριχτ. Όπως δε τότε, έτσι και
τώρα η καχυποψία αυτή έναντι της ευρωπαϊκής ενοποιήσεως διακατέχει ευρέα
στρώματα της γαλλικής κοινής γνώμης, τόσο στον δεξιό όσο και στον αριστερό
χώρο. Και, επομένως, προσφέρεται για δημαγωγική εκμετάλλευση από τις κάθε
ιδεολογικής αποχρώσεως αντιπολιτεύσεις.

Κατά τα λοιπά, το φαινόμενο ασφαλώς δεν είναι αποκλειστικά γαλλικό.
Συναντάται, αντιθέτως, σε όλα τα ισχυρώς δομημένα κοινοτικά έθνη: στις τρεις
μεγάλες ευρωπαϊκές δυνάμεις, οι πολίτες των οποίων παραμένουν προσκολλημένοι
σε παραδόσεις εθνικής πρωτοκαθεδρίας. Αλλά και στις περισσότερες από τις
μικρές, πλην γεμάτες αυτοπεποίθηση χώρες του Βορρά. Σε αντιδιαστολή με τον
ανασφαλή Νότο, του οποίου οι λαοί προσβλέπουν γενικώς στους ευρωπαϊκούς
θεσμούς ως από μηχανής Θεό για την αναβάθμισή τους. Και παραδόξως ­ έστω και
με στενό σκεπτικό ­ τάσσονται έτσι υπέρ της ιστορικά επιβεβλημένης πορείας της
ηπείρου μας. Η ευόδωση όμως της οποίας εξαρτάται πρωτίστως από τους
ισχυρότερους άλλους.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N37</CAT>
<ED>
Κωδικός άρθρου: A15853N371</ED>
<ID>
ID:162537

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N37&aa=1</URL></REF>


Article

<CATEGORY>vin07</CATEGORY>

 <H5>ΙΣΧΝΗ ΠΛΕΙΟΨΗΦΙΑ ΟΙ ΦΙΛΕΛΕΥΘΕΡΟΙ - ΤΟΠΙΚΙΣΤΙΚΕΣ ΔΙΑΦΟΡΕΣ ΚΑΙ ΜΕΤΑ ΤΙΣ ΕΚΛΟΓΕΣ
</H5><H5>Επανεξελέγησαν τρεις Έλληνες βουλευτές
</H5><H2>Διχασμένος ο Καναδάς
</H2>
Κέρδισε το στοίχημα. Νικητής, αν και με μικρότερη πλειοψηφία, εξήλθε των
εκλογών και πάλι ο πρωθυπουργός Ζαν Κρετιέν (φωτό Ρώυτερ)

Διασώθηκε χάρη στις ψήφους του Οντάριο το κυβερνών Φιλελεύθερο Κόμμα του
πρωθυπουργού Ζαν Κρετιέν, το οποίο πέτυχε μία ισχνή πλειοψηφία μετά τις
εκλογές της Δευτέρας, που τόνισαν τις τοπικιστικές διαφορές και την σύγκρουση
με τους αυτονομιστές του Κεμπέκ.

ΤΟ ΦΙΛΕΛΕΥΘΕΡΟ Κόμμα συγκέντρωσε τις 155 από τις 301 έδρες της Βουλής ­ τις
100 και πλέον στο Οντάριο, καρδιά του βιομηχανικού Καναδά. Ο Ζαν Κρετιέν
μπορεί να κέρδισε τις εκλογές αλλά έχασε την άνετη πλειοψηφία των 177 εδρών
που διέθετε στην προηγούμενη Βουλή.

Θεαματική άνοδο των δυνάμεών του σημείωσε το δεξιό Μεταρρυθμιστικό Κόμμα του
Πρέστον Μάνινγκ, το οποίο συγκέντρωσε 8 επιπλέον έδρες για να φτάσει τις 60
και να αναδειχθεί αξιωματική αντιπολίτευση. Αντίθετα, ήττα υπέστη το
Αυτονομιστικό Κόμμα του Καναδά, το οποίο συρρικνώθηκε κατά 10 έδρες για να
πέσει στις 44, χάνοντας την θέση της αξιωματικής αντιπολίτευσης. Παρ' όλα αυτά
ο ηγέτης του Ζιλ Ντισέπ επανέλαβε ότι θα αγωνιστεί στην Οτάβα για ένα
ανεξάρτητο και κυρίαρχο Κεμπέκ.

Εντυπωσιακή ήταν η νίκη του αριστερού Νεοδημοκρατικού Κόμματος της Αλέξα
Μακντόνα, το οποίο αύξησε τις έδρες του από 9 σε 21. Την ίδια επιτυχία
σημείωσε και το δεξιό Συντηρητικό Κόμμα του Ζαν Σαρέ, που από δύο έδρες
κέρδισε 20.

Η κατανομή των πολιτικών δυνάμεων στον Καναδά αντικατοπτρίζει με τον πιο
εύγλωττο τρόπο τον τοπικιστικό χαρακτήρα του καναδικού πολιτικού χάρτη. Το
Φιλελεύθερο Κόμμα κέρδισε στην πολιτεία του Οντάριο, το Μεταρρυθμιστικό Κόμμα
υπερτερεί στις δυτικές πολιτείες, το Αυτονομιστικό Κόμμα αποτελεί την κυρίαρχη
δύναμη στο Κεμπέκ, ενώ το Συντηρητικό Κόμμα και το Νεοδημοκρατικό Κόμμα
αύξησαν τις δυνάμεις τους στις περιοχές του Ατλαντικού.

ΔΥΝΑΜΙΚΗ η παρουσία της ελληνικής φωνής θα είναι και πάλι στην Οτάβα με την
επανεκλογή των τριών βουλευτών ελληνικής καταγωγής, οι οποίοι ανήκουν στο
κυβερνών Κόμμα των Φιλελευθέρων. Έτσι, η Ελένη Μπακοπάνου εξελέγη στην περιοχή
Αχάντσικ του Μόντρεαλ, κερδίζοντας μια νέα έδρα υπέρ των Φιλελευθέρων, την
οποία κατείχε το Αυτονομιστικό κόμμα του Κεμπέκ. Η Ελένη Μπακοπάνου, που
εκλέγεται για δεύτερη φορά βουλευτής στο ομοσπονδιακό Κοινοβούλιο, έχει
αυξημένες πιθανότητες να πάρει κυβερνητικό θώκο.

Στο Οντάριο και στην περιοχή του μητροπολιτικού Τορόντο επανεξελέγησαν στις
περιφέρειές τους οι βουλευτές Δημήτρης Καρυγιάννης, ο οποίος εκλέγεται για
τρίτη συνεχή τετραετία, και Γιάννης Κάνης, που επανέρχεται στο Κοινοβούλιο της
Οτάβα για να εξαντλήσει τη δεύτερη θητεία του.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15853N391</ED>
<ID>
ID:162487

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N39&aa=1</URL></REF>


Article

<CATEGORY>vin07</CATEGORY>

 <H2>Όρους βάζει για να φύγει ο Ερμπακάν
</H2>
Δυσκοίλια αλλαγή. Δυσκολεύεται να παραδώσει την πρωθυπουργία ο Νετζμεντίν
Ερμπακάν στην Τανσού Τσιλέρ, επειδή υπάρχουν απρόβλεπτοι παράγοντες που
μπορούν να ανατρέψουν την προκαθορισμένη από τους δύο πορεία

ΥΠΟ ΟΡΟΥΣ αναμένεται να εγκαταλείψει την πρωθυπουργία ο Νετζμεντίν Ερμπακάν.

Τα Κόμματα της Ευημερίας και του Ορθού Δρόμου έχουν συμφωνήσει η μεταβίβαση
της πρωθυπουργίας στην κ. Τσιλέρ από τον κ. Ερμπακάν να γίνει στις 22 Ιουνίου
και οι εκλογές να διεξαχθούν στις 23 Νοεμβρίου, γράφει η χτεσινή «Τουρκιέ»,
ενώ η «Σαμπάχ» (3/6) γράφει ότι η διεξαγωγή των πρόωρων εκλογών θα πρέπει να
υπολογίζεται στην περίοδο μεταξύ 19 Οκτωβρίου και 23 Νοεμβρίου.

Ο τουρκικός Τύπος προβάλλει με εντυπωσιακούς πρωτοσέλιδους τίτλους τις σφοδρές
αντιδράσεις που σημειώνονται στους κόλπους του Κόμματος του Ορθού Δρόμου της
Τανσού Τσιλέρ για το ενδεχόμενο εκλογικής συνεργασίας με το Κόμμα της Ευημερίας.

Κατά την εφημερίδα, η κυρία Τσιλέρ ζήτησε από τον υπεύθυνο για τα εκλογικά
αντιπρόεδρο του κόμματος κ. Εκιντζί να δηλώσει ότι οι πληροφορίες περί
εκλογικής συνεργασίας με το Κόμμα της Ευημερίας δεν ανταποκρίνονται στην πραγματικότητα.

Στο Κόμμα της Ευημερίας αρχίζει να επικρατεί η άποψη να μη μεταβιβαστεί από
τον κ. Ερμπακάν στην κ. Τσιλέρ η πρωθυπουργία, αν προηγουμένως δεν γίνει σαφές
ότι ο πρόεδρος Ντεμιρέλ θα αναθέσει την εντολή σχηματισμού κυβέρνησης στην
αρχηγό του Κόμματος του Ορθού Δρόμου και όχι στον ηγέτη του Κόμματος της
Μητέρας Πατρίδας Μεσούτ Γιλμάζ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15853N392</ED>
<ID>
ID:162538

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N39&aa=2</URL></REF>


Article

<CATEGORY>vin07</CATEGORY>

 <H2>Ο πρώην επιτελάρχης του Ισραήλ νέος ηγέτης των Εργατικών
</H2>
Ο ΠΡΩΗΝ αρχηγός του γενικού επιτελείου των ενόπλων δυνάμεων του Ισραήλ, Εχούντ
Μπάρακ, εξελέγη χθες στην ηγεσία του Εργατικού Κόμματος της αντιπολίτευσης.

Ο Εχούντ Μπάρακ εξασφάλισε το 57% των ψήφων στις εσωκομματικές εκλογές του
Εργατικού Κόμματος και διαδέχεται τον Σιμόν Πέρες. Ο συνυποψήφιός του Γιόσι
Μπεϊλίν πήρε το 28% των ψήφων. Ο Μπάρακ θα αντιμετωπίσει τον σημερινό
πρωθυπουργό, Μπενιαμίν Νετανιάχου, στις βουλευτικές εκλογές του 2000. 
<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15853N393</ED>
<ID>
ID:162579

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N39&aa=3</URL></REF>


Article

<CATEGORY>vin07</CATEGORY>

 <H2>Έλληνες παρατηρητές στις εκλογές της Αλγερίας
</H2>
ΜΕΓΑΛΗ εκκαθαριστική επιχείρηση από άνδρες των αντιτρομοκρατικών δυνάμεων της
Αλγερίας, εν όψει των εκλογών, είχε ως αποτέλεσμα να σκοτωθούν 11 μέλη ενόπλων ισλαμιστών.

Πολυμελής ελληνική αντιπροσωπεία αναχώρησε χθες από την Αθήνα για το Αλγέρι.
Την αποτελούν βουλευτές και αξιωματούχοι των υπουργείων Εσωτερικών και
Εξωτερικών. Η αντιπροσωπεία αυτή θα μετάσχει στην ομάδα των παρατηρητών που
συστάθηκε εν όψει της διενέργειας γενικών εκλογών στην Αλγερία, στις 5
Ιουνίου. Η ελληνική αντιπροσωπεία θα ενσωματωθεί στην ομάδα των παρατηρητών
του ΟΗΕ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15853N394</ED>
<ID>
ID:162611

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N39&aa=4</URL></REF>


Article

<CATEGORY>vin07</CATEGORY>

 <H2>Συνελήφθη στην Κύπρο για όπλα
</H2>
ΣΥΝΕΛΗΦΘΗ σήμερα και τέθηκε υπό κράτηση ο Έλληνας υπήκοος Μάριος Κοντοκώστας,
26 ετών, σχετικά με διερευνόμενες υποθέσεις παράνομης μεταφοράς οπλισμού και
εκρηκτικών υλών.

Αστυνομική ανακοίνωση αναφέρει ότι τα αδικήματα διεπράχθησαν στη Λεμεσό μεταξύ
Απριλίου και Νοεμβρίου 1996. Σύμφωνα με την ανακοίνωση, ο Κοντοκώστας, το
όνομα του οποίου είχε αναφερθεί κατά τη διερεύνηση των υποθέσεων εις βάρος του
υπόδικου Ανδρέα Ονουφρίου, έφθασε σήμερα οικειοθελώς από την Ελλάδα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15853N395</ED>
<ID>
ID:162636

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N39&aa=5</URL></REF>


Article

<CATEGORY>vin07</CATEGORY>

 <H5>ΕΙΚΟΣΑΜΕΛΕΣ ΤΟ ΝΕΟ ΥΠΟΥΡΓΙΚΟ ΣΥΜΒΟΥΛΙΟ ΤΗΣ ΓΑΛΛΙΑΣ - ΕΝΙΣΧΥΜΕΝΗ Η ΓΥΝΑΙΚΕΙΑ ΕΚΠΡΟΣΩΠΗΣΗ
</H5><H5>Τα σοσιαλιστικά κόμματα αναζητούν έναν «άλλο δρόμο» για το ευρώ
</H5><H5>Αλλαγή φρουράς στο Μέγαρο Ματινιόν
</H5><H5>Ο Ζαν Ντεμπρέ προσωρινός γραμματέας των γκωλικών
</H5><H2>Οι κομμουνιστές μπαίνουν στην κυβέρνηση Ζοσπέν
</H2>
Η αντιστροφή. Αν ο Σιράκ έσπρωξε τον ψηφοφόρο στην κάλπη, τώρα σπρώχνεται
με τη σειρά του από εκείνον προς τον μεγάλο θριαμβευτή Λιονέλ Ζοσπέν (του
Πλαντί, από τη «Μοντ»)

Εντός της ημέρας ή το αργότερο αύριο αναμένεται να ανακοινωθεί η νέα κυβέρνηση
της Γαλλίας, που θα έχει επικεφαλής τον Λιονέλ Ζοσπέν, θα απαρτίζεται από
15-20 υπουργούς και θα έχει ενισχυμένη γυναικεία εκπροσώπηση. Σύμφωνα με όλες
τις ενδείξεις, στην κυβέρνηση αυτή θα μετέχουν και οι κομμουνιστές.

ΓΙΑ ΤΟ υπουργείο Εξωτερικών προορίζονται ο Μισέλ Ροκάρ ή ο Τζακ Λανγκ, για το
υπουργείο Προϋπολογισμού ο Π. Μοσκοβισί, ενώ χαρτοφυλάκιο αναμένεται επίσης να
πάρουν η πρώην υπουργός Εργασίας Μαρτίν Ομπρί (κόρη του Ζακ Ντελόρ) και η
δήμαρχος του Στρασβούργου Κατρίν Τροτμάν.

Το κρίσιμο ερώτημα αν στη νέα κυβέρνηση θα συμμετάσχουν και οι κομμουνιστές θα
συζητηθεί σήμερα από τις τοπικές επιτροπές του κόμματος. Η Εθνική Επιτροπή
πάντως, που συνεδρίασε χθες, αποφάσισε να κάνει θετική εισήγηση για το θέμα
αυτό στις επιτροπές.

ΣΥΝΑΝΤΗΣΗ ΖΟΣΠΕΝ - Υ

Το κόμμα του Ρομπέρ Υ έχει θέσει ως όρο την ουσιώδη αύξηση του κατώτατου
μισθού και τη μείωση του ΦΠΑ και έχει υπογράψει «συμφωνία αρχών» με τους
σοσιαλιστές. 
Ωστόσο, ο εκπρόσωπος των τελευταίων, Φρανσουά Ολάντ, δήλωσε ότι η συμφωνία
αυτή είχε πραγματοποιηθεί πριν από τις εκλογές και δεν υπάρχει τώρα τίποτε
προς διαπραγμάτευση. Χαρακτηριστικό είναι ότι η χθεσινή γραπτή ανακοίνωση της
Εθνικής Επιτροπής του ΚΚ δεν αναφέρει τίποτα για προϋποθέσεις συμμετοχής.

Ο Λιονέλ Ζοσπέν συναντήθηκε χθες το πρωί με τον γραμματέα του κομμουνιστικού
κόμματος, πριν αναλάβει επισήμως τα καθήκοντά του στο πρωθυπουργικό μέγαρο. 
Χθες, επίσης, συνεδρίασε το αποτελούμενο από 121 μέλη Εθνικό Συμβούλιο του
κόμματος. Σύμφωνα με τη «Λιμπερασιόν», το θέμα της συμμετοχής διχάζει τους
κομμουνιστές, καθώς η πικρή ανάμνηση των δύο πρώτων κυβερνήσεων του Φρανσουά
Μιτεράν δεν έχει σβήσει και οι «συντηρητικοί» του κόμματος υποστηρίζουν πως
πρέπει να παραμείνει μακριά από τη σφαίρα της εξουσίας. Αποφασιστικό ρόλο όμως
παίζει ο γραμματέας Ρομπέρ Υ, που απορρίπτει τη στάση των Ιταλών κομμουνιστών
της Επανίδρυσης, οι οποίοι στηρίζουν την κυβέρνηση του Ρομάνο Πρόντι χωρίς να
συμμετέχουν σε αυτήν.

ΜΕΤΑ τη νίκη των Γάλλων σοσιαλιστών, η αναζήτηση ενός «άλλου δρόμου» για το
ευρώ θα απασχολήσει σοβαρά τους ηγέτες των σοσιαλιστικών κομμάτων, που αύριο
συναντώνται στο Μάλμε της Σουηδίας, για να καθορίσουν τη στάση που θα τηρήσουν
στη Διακυβερνητική του Άμστερνταμ.

Δύο μόλις ημέρες μετά την επικράτηση της γαλλικής Αριστεράς, τα συνδικάτα
έκαναν χθες αισθητή την παρουσία τους. Μείωση των εβδομαδιαίων ωρών εργασίας
και αύξηση των μισθών των δημοσίων υπαλλήλων ζήτησε από τον σοσιαλιστή ηγέτη
Λιονέλ Ζοσπέν η Νικολά Νοτά, επικεφαλής του μεγαλύτερου συνδικάτου, της CFDT,
που πρόσκειται στους σοσιαλιστές. Πιο ριζοσπαστικά είναι τα αιτήματα που
διατύπωσε ο Λουί Βιανέ, ηγέτης της CGT, που πρόσκειται στους κομμουνιστές, ο
οποίος ζήτησε την άμεση αύξηση του κατώτατου ορίου μισθού και τον τερματισμό
των ιδιωτικοποιήσεων. Μετά τον σχηματισμό κυβέρνησης, ο Ζοσπέν προτίθεται να
συγκαλέσει εθνική διάσκεψη για την απασχόληση. Ο σοσιαλιστής ηγέτης έχει
υποσχεθεί ότι θα μειώσει από 39 σε 35 τις εβδομαδιαίες ώρες εργασίας, με στόχο
την αύξηση της απασχόλησης.

ΔΥΟ ΡΕΥΜΑΤΑ

Τουλάχιστον δύο διαφορετικά σοσιαλιστικά ρεύματα αναμένεται να συναντηθούν
αύριο στο Μάλμε της Σουηδίας, στη σύνοδο των Ευρωπαίων σοσιαλιστών, που θα
προσπαθήσουν να καθορίσουν μια κοινή στάση έναντι των μεγάλων ευρωπαϊκών
θεμάτων. Σε αντίθεση με τους Γάλλους σοσιαλιστές, οι Εργατικοί του Μπλερ έχουν
απορρίψει τη δημιουργία νέων θέσεων εργασίας με την αύξηση των δημόσιων
δαπανών. Η νέα σοσιαλιστική κυβέρνηση της Γαλλίας θα τηρήσει το χρονοδιάγραμμα
για την εφαρμογή του ενιαίου νομίσματος από το 1999, δήλωσε χθες η Ελιζαμπέτ
Γκιγκού, που αναμένεται να αναλάβει το υπουργείο Ευρωπαϊκών Υποθέσεων. Πάντως,
οι Γάλλοι σοσιαλιστές είχαν δηλώσει ότι θέλουν να επαναδιαπραγματευτούν το
«σύμφωνο σταθερότητας», έναντι του οποίου ο Λιονέλ Ζοσπέν είχε δηλώσει στη
«Μοντ» ότι δεν αισθάνεται δεσμευμένος. Μπορεί ο Ιταλός πρωθυπουργός Ρομάνο
Πρόντι να θεωρεί ολέθρια για τη χώρα του οποιαδήποτε καθυστέρηση στην εφαρμογή
του ευρώ, όμως οι Σουηδοί σοσιαλιστές είπαν χθες «όχι». Όχι από την αρχή, ίσως
αργότερα, αποφάσισε το κυβερνών Σοσιαλδημοκρατικό Κόμμα. Ο Σουηδός
πρωθυπουργός δεν παρέλειψε να τονίσει ότι «η οικονομική κατάσταση της χώρας
είναι καλή και το πείραμα του ευρώ αβέβαιο».

ΥΠΟΧΩΡΗΣΗ ΚΟΛ

Μετά τη γενική κατακραυγή, η κυβέρνηση του καγκελάριου Χέλμουτ Κολ υποχώρησε
χθες και εγκαταλείπει, έστω προσωρινά, το επίμαχο σχέδιό της να ανατιμήσει τα
αποθέματα της χώρας σε χρυσό. Έντονες διαμαρτυρίες, ακόμη και διακεκριμένων
στελεχών του Χριστιανοδημοκρατικού Κόμματος, υποχρέωσαν την κυβέρνηση σε
οπισθοχώρηση, αφού η υπερψήφιση του σχετικού νομοσχεδίου από τη Βουλή θα ήταν
προβληματική. Έτσι, νικητής στην κόντρα του καγκελάριου Κολ με την
Μπούντεσμπανκ αναδεικνύεται ο πρόεδρος της γερμανικής Κεντρικής Τράπεζας Χανς
Τιτμάγιερ ­ ένας νικητής προσωρινός, αφού η υλοποίηση του «χρυσού σχεδίου» που
θα έκλεινε τη μαύρη τρύπα του γερμανικού προϋπολογισμού αναβάλλεται για το
προσεχές έτος.

Αλλαγή φρουράς. Ο θριαμβευτής των εκλογών Λιονέλ Ζοσπέν αποχαιρετά τον
ηττημένο Αλέν Ζιπέ, από το πρωθυπουργικό γραφείο. (Φωτό Ρώυτερ)

Η ΜΕΤΑΒΙΒΑΣΗ της εξουσίας έγινε σύμφωνα με το πρωτόκολλο στο Μέγαρο Ματινιόν.
Ο νέος πρωθυπουργός, ο θριαμβευτής των εκλογών Λιονέλ Ζοσπέν, διατηρούσε ένα
σοβαρό ως βλοσυρό ύφος. Αντίθετα, ο μεγάλος ηττημένος, απερχόμενος
πρωθυπουργός Αλέν Ζιπέ, προσπαθούσε να διατηρήσει χαμογελαστή έκφραση. Η
αλλαγή φρουράς στο Μέγαρο Ματινιόν κράτησε περίπου ένα τέταρτο της ώρας. Δεν
έγινε κάποια επίσημη τελετή, παρά μια τυπική διαδικασία και η καθιερωμένη
ανταλλαγή χειραψιών.

Ο Ζιπέ αντιμετωπίζει αβέβαιο μέλλον στην ηγεσία του λαβωμένου από την εκλογική
ήττα γκωλικού Συναγερμού για τη Δημοκρατία, ενός από τα δύο κόμματα που
αποτελούσαν τον απερχόμενο κυβερνητικό συνασπισμό.

Το προσωπικό του πρωθυπουργικού μεγάρου είχε κλειστό το στόμα, καθώς δεν
γνώριζε ακόμα τι θα γίνει με τον νέο ένοικο. Άραγε, θα κατοικήσει εκεί ο
Ζοσπέν, όπως έκανε ο Ζιπέ, όταν του έγινε έξωση από το πολυτελές διαμέρισμα
όπου έμενε, μετά το σκάνδαλο που δημιουργήθηκε με τις αποκαλύψεις για το νοίκι
που πλήρωνε;

Τα λύτρα της εκλογικής αποτυχίας ζητούν να πληρώσει και ο πρόεδρος της
Γαλλικής Δημοκρατίας.

Ο πρώην πρωθυπουργός της Γαλλίας Ρεϊμόν Μπαρ εξέφρασε σε συνέντευξή του την
άποψη ότι ο πρόεδρος Ζακ Σιράκ επειδή παρενέβη ευθέως στη διάρκεια της
προεκλογικής εκστρατείας υπέρ της Δεξιάς, που έχασε τελικά τις πρόωρες
εκλογές, πρέπει τώρα να «πληρώσει το τίμημα της αποτυχίας» του.

«Ο πρόεδρος Σιράκ είναι σήμερα αποδυναμωμένος. Ο Μιτεράν, που έζησε δύο
συγκατοικήσεις στην κορυφή του κράτους, απέφυγε επιμελώς να λάβει μέρος στον
προεκλογικό αγώνα. Αντιθέτως, αποστασιοποιήθηκε, ώστε να καταδείξει στην κοινή
γνώμη ότι ήταν έτοιμος για κάθε ενδεχόμενο», αναφέρει στη συνέντευξή του στην
επαρχιακή εφημερίδα «Πρόοδος της Λυών» ο κ. Μπαρ, ο 73χρονος κεντροδεξιός
πολιτικός που είναι και δήμαρχος σε αυτή τη μεγαλούπολη της Νοτιοδυτικής Γαλλίας.

Ο ΠΡΩΗΝ ΥΠΟΥΡΓΟΣ Εσωτερικών της Γαλίας, Ζαν-Λουί Ντεμπρέ, διορίσθηκε
προσωρινός γενικός γραμματέας του γκωλικού κόμματος, Συναγερμός για τη
Δημοκρατία (RPR), δύο ημέρες μετά την ήττα της Δεξιάς στις βουλευτικές εκλογές.

Ο Ντεμπρέ, 52 ετών, γιος του εκλιπόντος πρώην πρωθυπουργού του Ντε Γκωλ, Μισέλ
Ντεμπρέ, διορίσθηκε από τον ηγέτη του κόμματος Αλέν Ζιπέ, ο οποίος παραμένει
στην προεδρία του RPR παρά τις αυξανόμενες εκκλήσεις να παραιτηθεί, αφού
οδήγησε τη Δεξιά στην ήττα και έχασε την πρωθυπουργία. Ο Ζιπέ δήλωσε σε
συνέντευξη Τύπου ότι θα συγκαλέσει αργότερα ­ φέτος ­ συνέδριο, το οποίο θα
εκλέξει τον νέο πρόεδρο του κόμματος, θα υιοθετήσει πολιτικές προτάσεις και
«θα αποφασίσει το άνοιγμα που είναι απαραίτητο για να δημιουργηθεί μια μεγάλη
πολιτική δύναμη στρατευμένη στη στήριξη της δράσης του Προέδρου Ζακ Σιράκ».

Ο Ζιπέ δεν είπε ότι θα είναι και πάλι υποψήφιος για την ηγεσία του κόμματος,
αλλά έκανε σαφές ότι δεν προτίθεται να υποχωρήσει στις αυξανόμενες εκκλήσεις
οπαδών του ενδοκομματικού αντιπάλου του Φιλίπ Σεγκέν για άμεση παραίτησή του.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15853N401</ED>
<ID>
ID:162488

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N40&aa=1</URL></REF>


Article

<CATEGORY>vin07</CATEGORY>

 <H5>ΣΕΜΠΑΣΤΙΑΟ ΣΑΛΓΚΑΝΤΟ
</H5><H2>ΠΡΟΣΩΠΑ
</H2><H2>Φωτογραφικές υπερπαραγωγές
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Σεμπαστιάο Σαλγκάντο. Επινόησε ένα διαφορετικό τρόπο στο φωτορεπορτάζ

Ο Σεμπαστιάο Σαλγκάντο είναι ένας από τους μεγαλύτερους φωτογράφους της εποχής
μας· «ο πρώτος που μοντάρει τα φωτορεπορτάζ του όπως μοντάρει κανείς μία ταινία».

ΠΕΡΝΩΝΤΑΣ για 48 ώρες από την έδρα του, το Παρίσι, έπειτα από ένα ταξίδι στο
Ζαΐρ για να φωτογραφίσει τους πρόσφυγες και πριν από ένα άλλο στη Γερμανία
«για να τελειώσω το θέμα των Κούρδων», ο Βραζιλιάνος φωτογράφος επωφελήθηκε
από την ευκαιρία για να παρουσιάσει ένα καινούργιο βιβλίο φωτογραφιών («Terra»
εκδ. Martiniere) με θέμα τους ακτήμονες αγρότες της Βραζιλίας. Το στάτους τού
53χρονου Σαλγκάντο, πριν απ' αυτόν μόνο λίγοι μεγάλοι φωτογράφοι μόδας είχαν
καταφέρει να αποκτήσουν. Οι φωτογραφίες του διανέμονται σήμερα σε ένδεκα
έντυπα (μεταξύ των οποίων το «Παρί-Ματς», το «Στερν», η «Ελ Παΐς», η «Νιού
Γιόρκ Τάιμς») σε όλο τον πλανήτη.

Τα συμβόλαια αποκλειστικότητας που έχει ο Σαλγκάντο ισχύουν ώς το έτος 2000
και του επιτρέπουν να χρηματοδοτεί με εκατομμύρια δολάρια τις υπερπαραγωγές
του ­ εμπνευσμένες όλες από απλές όσο και μεγαλεπήβολες ιδέες. Ο κόσμος
σκοτώνει «Το Χέρι του Ανθρώπου», ήταν το θέμα της πρώτης μεγάλης δουλειάς του,
στην οποία δόξασε τη χειρωνακτική εργασία φωτογραφίζοντας όλες τις
εκμεταλλεύσεις της. Ο πληθυσμός του κόσμου επέλεξε να γίνει αστικός:
οπλισμένος με τη φωτογραφική μηχανή του, ο Σαλγκάντο περιδιάβηκε τις επτά
μεγαλύτερες πόλεις του 2000 δημιουργώντας τη δεύτερη υπερπαραγωγή του. Οι
πρόσφυγες αυξάνονται μαζικά στον κόσμο: ο φωτογράφος συνεχίζει σήμερα την
τρίτη μεγάλη δουλειά του πηγαινοερχόμενος στα πεδία εξόδου των προσφύγων.
«Στην Αιθιοπία υπήρχαν παλιότερα στρατόπεδα 80.000 ανθρώπων και τα θεωρούσαμε
τεράστια», λέει στη «Λιμπερασιόν». «Σήμερα, αν δεν υπάρχουν 500.000 πρόσφυγες,
τα θεωρούμε δευτερεύοντα».

Οικονομολόγος που εργαζόταν για τον Εθνικό Οργανισμό Καφέ της Βραζιλίας, ο
Σαλγκάντο διαπίστωσε στα 29 του πως οι φωτογραφίες που έβγαζε του έδιναν
ευχαρίστηση δεκαπλάσια από τις οικονομικές αναλύσεις. Σήμερα, είκοσι
ανθρωπιστικές οργανώσεις χρησιμοποιούν τακτικά τα κλισέ του και η διαφήμιση
(αυτό τον καιρό δουλεύει για την «Μπρίτις Αιργουέης») του επιτρέπει να
ισοσκελίζει τον προϋπολογισμό τού πρακτορείου του, του Αμαζόνας. «Έχει τρομερή
συνέπεια», λέει ένα στέλεχος του πρακτορείου Μάγκνουμ στο οποίο ο Σαλγκάντο
δούλεψε για καιρό. «Η επιχείρησή του αναπτύσσεται σαν μηχανή».

Ο Σεμπαστιάο Σαλγκάντο καταπίνει τα σύνορα όπως οι μπεχλιβάνηδες τα σπαθιά. Ο
κόσμος είναι ο κήπος του, ένας κήπος ταυτόχρονα απάνθρωπος και πολύ
ανθρώπινος. Και όταν μιλάει για τα πήγαιν' έλα του στον πλανήτη, πρέπει κανείς
ν' αλλάζει κλίμακα, να προσπαθεί να δει τις ηπείρους σαν σιδηροδρομικούς σταθμούς.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15853N421</ED>
<ID>
ID:162489

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N42&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Συνομιλώντας με τους αγγέλους
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Χάρολντ Μπλουμ. «Όλα αυτά που αποκαλούμε θρησκεία αποτελούν μέρος της λογοτεχνίας»

Με τον «Δυτικό Κανόνα» του προκάλεσε σεισμό. Το νέο του βιβλίο, οι «Οιωνοί της
χιλιετίας», επαναφέρει τη θρησκεία εκεί που ανήκει: στη λογοτεχνία. 
Ο ΧΑΡΟΛΝΤ Μπλουμ δεν είναι μεγάλος, σε λίγο θα κλείσει τα 67 του χρόνια. Είναι
όμως πολύ κουρασμένος. Υποφέρει από έντονους πόνους στην πλάτη, που τον έχουν
σχεδόν καθηλώσει σε μια πολυθρόνα και του έχουν δημιουργήσει μια έμμονη ιδέα
με τον θάνατο. «Ο κυριότερος λόγος που διαβάζουμε είναι γιατί είμαστε
ολομόναχοι και δεν μπορούμε να γνωρίσουμε πραγματικά τους ανθρώπους που είναι
δίπλα μας», είχε πει σε παλιότερη συνέντευξή του στη Ρεπούμπλικα. «Το βαθύτερο
κίνητρο της ανάγνωσης είναι η ανάγκη μιας ιδανικής φιλίας, η ελπίδα πως μέσα
από τα βιβλία ο άλλος δεν θα είναι πια τόσο ξένος. Ένα άλλο κίνητρο, πιο
σκοτεινό, είναι ότι όσο γερνάς βρίσκεσαι αντιμέτωπος με το γεγονός ότι είσαι
θνητός. Το να διαβάζεις τους κλασικούς μπορεί έτσι να αποτελέσει μια
προετοιμασία για τον θάνατο».

Κάπως έτσι αυτός ο Πάπας της λογοτεχνικής κριτικής κάθησε κι έγραψε ένα βιβλίο
με τους μεγαλύτερους συγγραφείς της Ιστορίας και το ονόμασε «Κανόνα». Οι
αντιδράσεις ήταν σφοδρές. Στη Γαλλία, τον κατηγόρησαν ότι δεν περιέλαβε στον
κατάλογο τον Ραμπελαί. Στην Ισπανία, τον κατήγγειλαν ότι αγνόησε τον Λόπε ντε
Βέγκα και τον Βάγιε-Ινκλάν. Μα ο Μπλουμ απαντάει με νόημα ότι έγραψε ένα
βιβλίο για Αμερικανούς αναγνώστες, με στόχο να προκαλέσει συζήτηση γύρω από
την κατάσταση της παιδείας στις Ηνωμένες Πολιτείες. Όπου ­ όπως υποστηρίζει ­
η λογοτεχνία δεν διδάσκεται πια με κριτήριο την ποιότητα των βιβλίων, αλλά την
«πολιτική ορθότητα» των συγγραφέων τους.

Το νέο του βιβλίο είναι διαφορετικό, μολονότι κινείται και αυτό γύρω από την
ιδέα του θανάτου. Μιλάει για τους αγγέλους, στους οποίους πιστεύει το 69% των
Αμερικανών ­ συμπεριλαμβανομένου, κατά κάποιο τρόπο, και του συγγραφέα:
«Πιστεύω ότι υπήρξε μια περίοδος της ανθρώπινης ύπαρξης όπου άνθρωποι υψηλού
διανοητικού επιπέδου και με πνευματικές ανησυχίες είχαν επαφή με τους αγγέλους
και μιλούσαν μαζί τους», θα πει ο Μπλουμ στην Ελ Παΐς. Η έκδοση του βιβλίου
συμπίπτει με μια υστερία που έχει καταλάβει τους Αμερικανούς γύρω από το τέλος
της χιλιετίας. Ο συγγραφέας ανησυχεί: «Η Αμερική έχει γεμίσει με θιασώτες της
Αποκάλυψης και δεν αποκλείεται την Πρωτοχρονιά του 2000 ή του 2001 η
θρησκευτική Δεξιά να κάνει δυναμικά την εμφάνισή της. Η θρησκευτική κουλτούρα
είναι κυρίαρχη στις ΗΠΑ. Αν μιλάω όμως για τη Νέα Θεοκρατική Εποχή, είναι
εξαιτίας της τρέλας στα πανεπιστήμια και τη δημοσιογραφία. Όλους αυτούς τους
ψευδομαρξιστές, τις ψευδοφεμινίστριες, τους ψευδοϊστορικούς».

Πάνω απ' όλα, οι «Οιωνοί της Χιλιετίας» αποσκοπούν στο να αποκαταστήσουν την
παράδοση του Γνωστικισμού, της «θρησκείας του μέλλοντος» όπως λέει ο
συγγραφέας. Και να συνδέσουν τα δύο αγαπημένα του θέματα: τη λογοτεχνία και
την πνευματικότητα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15853N422</ED>
<ID>
ID:162539

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N42&aa=2</URL></REF>


Article

<CATEGORY>vin07</CATEGORY>

 <H5>Μετά τη νίκη...
</H5><H5>Οι ανησυχούντες...
</H5><H5>Ο Πιέρ Μπουρντιέ...
</H5><H5>Σαράντα χρόνια...
</H5><H2>ΑΥΤΟΙ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... των Εργατικών στην Αγγλία, πολλοί Γάλλοι πολιτικοί αγωνίζονταν ο καθένας
να πείσει ότι αυτός ήταν ο «Μπλαίρ της Γαλλίας», άρα άξιος και να κυβερνήσει.
Παρόμοια, έχει γεμίσει τώρα «Ζοσπέν» η Γερμανία. Καθώς πλησιάζει το εκλογικό
'98, ο αρχηγός του SPD, Όσκαρ Λαφονταίν, διεκδικεί με πάθος τα ζοσπενικά
διάσημα, τονίζοντας διαρκώς πόσο αυτόν τον απασχολεί η «κοινωνική διάσταση» ­
αντίθετα προφανώς απ' ό,τι τον κύριο αντίζηλό του, Γκέρχαρτ Σραίντερ. Δεν
συμφωνούν ωστόσο όλοι οι Ευρωπαίοι στο αν και πόσο ο Ζοσπέν είναι «κοινωνικός»
ή αντίθετα (μήπως;) φανατικός ευρωκράτης ­ για να μην πούμε «μααστριχτικός»!
Μην κλαίτε τον Σιράκ, λέει ο σκιώδης υπουργός Εξωτερικών του SPD Κάρστεν
Φόικτ: «Έκανε τις εκλογές γιατί ήθελε διασφάλιση της φιλοευρωπαϊκης πολιτικής
του. Την πέτυχε».

... όμως δεν λείπουν. Ο Ντανιέλ Βερνέ («Μοντ») διακρίνει σε ορισμένους
Ευρωπαίους μια επιφυλακτικότητα λόγω της εξάρτησης του Ζοσπέν από το Κ.Κ.
«Είμαστε η εξαίρεση. Μετέχουν και σε άλλες χώρες κομμουνιστές στην εξουσία,
αλλά έχουν τουλάχιστον μετονομασθεί». Οι Βρυξέλλες, λέει ο Β., φοβούνται μήπως
το ντουέτο Σιράκ - Ζοσπέν καταδικάσει τη Γαλλία ­ και κατ' επέκταση την Ευρώπη
­ σε αδράνεια. Ό,τι ακριβώς θα ήθελαν οι ανταγωνιστές της. Αλλά οι φόβοι είναι
μάλλον υπερβολικοί. Διότι υπάρχουν δύο παράγοντες που δεν επιτρέπουν σοβαρή
απόκλιση από τις ευρωπαϊκές νόρμες: «Το βάρος των θεσμών και οι ανειλημμένες
υποχρεώσεις». Ο Επίτροπος Νομισματικών Υποθέσεων, Ύβ-Τιμπώ ντε Σιλγκύ, δέν
ανησυχεί: «Και οι 15 χώρες μας, ανεξαρτήτως κυβερνήσεων, ακολουθούν την ίδια
πολιτική. Δεν υπάρχει άλλος δρόμος στο θέμα, λ.χ., της μείωσης των δημοσίων δαπανών».

... στο νέο του βιβλίο ερευνά χώρους που μοιάζουν φτιαγμένοι για να μένουν
απαραβίαστοι. Οι «Πασκάλιοι στοχασμοί» του διάσημου Γάλλου κοινωνιολόγου ­
λένε οι κριτικοί ­ φωτίζουν σκιερές γωνιές του νου, την «αρχέγονη απώθηση», τη
σκέψη «πίσω» από τη σκέψη, ό,τι μόνο ως υποψία διαφαίνεται καμμιά φορά στη
λογοτεχνία, στην τέχνη, στην πολιτική. Ο Μπ. διευκρινίζει ότι σκοπός του είναι
«να γνωρίσει αλλά και να γνωστοποιήσει όλα όσα η διαδικασία της γνώσης δεν
επιθυμεί να γνωσθούν, και μάλιστα γι' αυτή την ίδια». Το διανοείσθαι το
αδιανόητο, τη σκέψη περί του ασκέπτου: δεν είναι και μικρά πράγματα. Είναι
όμως μαγικά και, απ' ό,τι γράφουν οι κριτικοί, ο Μπ. δεν ερευνά απλώς, τέμνει.
Βιβλίο - ορυχείο, γράφει η «Λιμπερασιόν». (Ρ. Bourdieu: «Μιditations
pascaliennes», Seuil).

... πνευματικής ανασκαφής, ολόκληρη η φιλοσοφική διαδρομή του Μπ. περνά από
τις σελίδες αυτές. Τι είναι η «σκέψη πίσω από τη σκέψη»; Σε τι χρησιμεύει η
γνώση της; Όπως ο βιολόγος που προχωρεί στα βάθη του DNA, έτσι και ο φιλόσοφος
οφείλει να ερευνήσει τα έγκατα της διάνοιας ­ «εκεί όπου συντελείται η γένεση
των πρώτων μορφών σκέψης». Ο συγγραφέας ευτύχησε στην επιλογή των οδηγών του:
Πλάτων, Καντ, Βίτγκενστάϊν, Σαρτρ, Μπωντλαίρ, Φουκώ, Χάμπερμας και, βέβαια, ο
Πασκάλ, όλοι τον βοηθούν να «δει» ό,τι και οι ίδιοι κάποτε, σε καποια αστραπή
του νου, είχαν συλλάβει χωρίς όμως, ακόμη, να το περιγράψουν συστηματικά. Αλλά
και να θωρακίσει τη συλλογιστική του διατυπώνοντας ­ πριν από κάθε άλλον ­ την
όποια ενδεχόμενη αντίρρηση στο ίδιο του το έργο.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15853N423</ED>
<ID>
ID:162580

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N42&aa=3</URL></REF>


Article

<CATEGORY>vin08</CATEGORY>

 <H5>ΦΑΚΕΛΩΝΕΙ ΤΟΥΣ ΟΦΕΙΛΕΤΕΣ Η ΕΦΟΡΙΑ * ΤΟΥΣ ΚΑΤΑΤΑΣΣΕΙ ΣΕ ΤΡΕΙΣ ΚΑΤΗΓΟΡΙΕΣ
</H5><H2>Ξεσκαρτάρισμα
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Φακελώνει τώρα η Εφορία εκατοντάδες χιλιάδες οφειλέτες που χρωστούν στο
Δημόσιο συνολικά πάνω από ένα τρισεκατομμύριο δρχ. και τους κατατάσσει μάλιστα
σε τρεις κατηγορίες, ανάλογα με το ποσό της οφειλής τους, ενώ συγκεντρώνει για
τον κάθε ένα όλα τα στοιχεία που δείχνουν την οικονομική του επιφάνεια.

Αυτό προβλέπει το νέο πλάνο φορολογικών ελέγχων και είσπραξης των
ληξιπρόθεσμων οφειλών προς το Δημόσιο που ήδη εφαρμόζεται, σύμφωνα με τις
οδηγίες του υπουργείου Οικονομικών και τις προτάσεις των εμπειρογνωμόνων της
αμερικανικής Οικονομικής Αστυνομίας (IRS).

Το φακέλωμα των οφειλετών έχει ξεκινήσει ήδη σε τέσσερις Εφορίες της χώρας
(τις ΔΟΥ Π. Φαλήρου, Αγίας Παρασκευής, Β' Πειραιά και Β' Λάρισας), ώστε να
αξιολογηθούν τα πρώτα αποτελέσματα και στη συνέχεια, από το φθινόπωρο, να
επεκταθεί σταδιακά σε όλες τις Εφορίες της χώρας. 
Ο στόχος είναι να υπάρξει μια πλήρης καταγραφή των οφειλετών και αμέσως μετά
να ξεκινήσουν οι διαδικασίες είσπραξης που θα προβλέπουν ακόμη και μέτρα
αναγκαστικού χαρακτήρα. 
Γι' αυτό άλλωστε, το υπουργείο Οικονομικών έχει δώσει εντολή, στον φάκελο που
θα σχηματισθεί για τον κάθε οφειλέτη να περιλαμβάνονται και όλα τα περιουσιακά
του στοιχεία, όπως μετοχές, ομόλογα, ακίνητα κ.τ.λ.

Ειδικότερα, οι οδηγίες που έχουν δοθεί στις Εφορίες είναι να καταρτίσουν τις
παρακάτω λίστες οφειλετών:

1 Για όλους όσοι χρωστούν λίγα ή πολλά.

2 Για όλες τις επιχειρήσεις που έχουν χρέη στο Δημόσιο, αλλά για
διάφορους λόγους είναι σε αδράνεια ή έπαυσαν να λειτουργούν.

3 Για όλους τους πτωχούς οφειλέτες.

Αφού γίνει το πρώτο «ξεκαθάρισμα», στη συνέχεια όλοι οι οφειλέτες φυσικά και
νομικά πρόσωπα κατατάσσονται σε τρεις κατηγορίες, ανάλογα με το ύψος του
χρέους τους.

Οι τρεις κατηγορίες οφειλετών είναι:

1 Όσοι έχουν χρέη από 500.000 δρχ. μέχρι 2.000.000 δρχ.

2 Όσοι έχουν χρέη από 2.000.000 μέχρι 5.000.000 δρχ.

3 Όσοι χρωστούν πάνω από 5.000.000 δρχ.

Οι Εφορίες θα παρακολουθούν σε καθημερινή βάση τις εισπράξεις των παραπάνω
χρεών και σε κάθε περίπτωση προτεραιότητα θα δίνεται στην είσπραξη των οφειλών
από όσους έχουν μεγάλα περιουσιακά στοιχεία. 
Γι' αυτό, στον φάκελο του κάθε φορολογουμένου θα καταγράφονται 13 κρίσιμα
στοιχεία, τα οποία θα «φωτογραφίζουν» την οικονομική του κατάσταση. 
Αυτά είναι, η αξία των ακινήτων που έχει στην κατοχή του, τα κινητά
περιουσιακά στοιχεία, οι μετοχές, οι τίτλοι του Δημοσίου, τα αυτοκίνητα Ι.Χ.,
καθώς και οχήματα επαγγελματικής χρήσης, τα αεροπλάνα, τα σκάφη, τραπεζικοί
λογαριασμοί, τα δάνεια προς τρίτους και από τρίτους, το ετήσιο εισόδημα, η
συμμετοχή του σε επιχειρήσεις, καθώς και κάθε άλλο περιουσιακό στοιχείο.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15853N431</ED>
<ID>
ID:162500

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N43&aa=1</URL></REF>


Article

<CATEGORY>vin08</CATEGORY>

 <H2>Ρεκόρ έκανε χθες το δολάριο στην Αθήνα
</H2>
ΝΕΟ ΡΕΚΟΡ έκανε χθες η τιμή του δολαρίου ΗΠΑ, που θα πωλείται σήμερα προς
277,912 δρχ. από τις εμπορικές τράπεζες και τα ανταλλακτήρια. 
Η προηγούμενη τιμή του αμερικανικού νομίσματος σε δραχμές ήταν 277,275
δραχμές, ενώ το τελευταίο «ρεκόρ» είχε σημειωθεί στις 3 Μαΐου, που η τιμή του
δολαρίου ήταν 277,467 δραχμές. 
Η νέα άνοδος του αμερικανικού νομίσματος αποτελεί θετική εξέλιξη για όσους
έχουν δολάρια, αλλά είναι αρνητική για όσους θέλουν να αγοράσουν δολάρια, να
δανειστούν σε δολάρια ή έχουν ήδη δανειστεί στο νόμισμα αυτό και έχουν
ληξιπρόθεσμη οφειλή. 
Μεταξύ αυτών και το ελληνικό Δημόσιο, του οποίου τα χρέη σε ποσοστό 30% είναι
σε δολάρια και το οποίο «μεγαλώνει». Ακριβαίνει επίσης το πετρέλαιο (και οι
βενζίνες) που αγοράζονται σε δολάρια, αλλά και όλα τα είδη που αγοράζονται με
το νόμισμα αυτό.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15853N432</ED>
<ID>
ID:162548

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N43&aa=2</URL></REF>


Article

<CATEGORY>vin08</CATEGORY>

 <H2>Άρειος Πάγος: Και στους δύο συζύγους το οικογενειακό επίδομα
</H2>
ΣΤΟΝ ΑΕΡΑ βρίσκονται πλέον οι κυβερνητικές αποφάσεις για χορήγηση του
οικογενειακού επιδόματος σ' έναν από τους δύο συζύγους, καθώς η Ολομέλεια του
Αρείου Πάγου έκρινε ότι το οικογενειακό επίδομα πρέπει να χορηγείται και στους
δύο συζύγους που εργάζονται στο Δημόσιο και τον ευρύτερο δημόσιο τομέα. Η
απόφαση του Αρείου Πάγου, γνωστή στο περιεχόμενό της, δημοσιεύθηκε χθες και
έρχεται σε πλήρη αντίθεση με απόφαση του Συμβουλίου της Επικρατείας, που είχε
δεχθεί ότι η παροχή οικογενειακού επιδόματος αποτελεί γνήσιο επίδομα και κατά
συνέπεια το δικαιούται ο ένας εκ των δύο συζύγων. 
ΑΙΦΝΙΔΙΑΣΜΟΣ

Όταν η διαφωνία των δύο μεγάλων δικαστηρίων είχε έρθει στο φως της
δημοσιότητας, η κυβέρνηση είχε διατυπώσει την άποψη ότι η τελική απόφαση θα
ληφθεί από το Ανώτατο Ειδικό Δικαστήριο (ΑΕΔ). Η Ολομέλεια, όμως, του Αρείου
Πάγου αιφνιδιάζει του πάντες, καθώς στο σκεπτικό της περιλαμβάνει γνώμη
σύμφωνα με την οποία το όλο θέμα δεν πρέπει να κριθεί από το ΑΕΔ ­ παρά τις
προτάσεις του εισαγγελέα κ. Παν. Δημόπουλου και του εισηγητή της υπόθεσης ­
γιατί τα δύο Ανώτατα Δικαστήρια δεν ασχολήθηκαν στην ίδια έκταση με τις
επίμαχες διατάξεις. Η τελευταία αυτή σκέψη περιπλέκει ακόμη περισσότερο τα
πράγματα, καθώς κλείνει τον δρόμο για την άρση των αντίθετων αποφάσεων από το
ΑΕΔ. Έτσι αφήνει σε ισχύ και τις δύο αποφάσεις, από τις οποίες το Δημόσιο
επιλέγει και εφαρμόζει αυτή που θέλει και η οποία είναι εκείνη του Συμβουλίου
της Επικρατείας, που καταλήγει στην άποψη πως πρέπει να χορηγηθεί το επίδομα
σ' έναν από τους δύο συζύγους.

ΚΑΙ ΝΕΕΣ ΠΡΟΣΦΥΓΕΣ

Πρέπει να επισημανθεί ότι και το νέο μισθολόγιο προβλέπει πως το οικογενειακό
επίδομα θα χορηγείται σ' έναν από τους δύο συζύγους και νέες προσφυγές. Τόσο η
ΑΔΕΔΥ όσο και το Εργατικό Κέντρο προτίθενται να προσφύγουν εκ νέου στα
δικαστήρια για να προσβάλουν αυτές, τις νεώτερες, αποφάσεις. Με τις νέες
προσφυγές δεν αποκλείεται να ανοίξει ο δρόμος για το ΑΕΔ. Πάντως, η Ολομέλεια
του Αρείου Πάγου έκρινε ότι είναι αντισυνταγματική η διάταξη του άρθρου 11
παρ. 5 του Ν. 1505/1984 (Μισθολόγιο Δημοσίων Υπαλλήλων) που καθορίζει ότι όταν
οι γονείς είναι υπάλληλοι του δημόσιου τομέα, ένας μόνον, κατ' επιλογήν,
δικαιούται το επίδομα. Το δικαστήριο δέχθηκε ότι η επίμαχη διάταξη του Ν.
1505/1984, προσβάλλει την αρχή της ισότητας και τη θεμελιώδη αρχή «της ίσης
αμοιβής για παρεχόμενη εργασία ίσης αξίας» (άρθρα 4 και 22 του Συντάγματος).
Επίσης κρίθηκε ότι το οικογενειακό επίδομα αποτελεί αμοιβή και κατά συνέπεια
δεν ασκεί καμία επιρροή αν το λαμβάνει το επίδομα ο έτερος σύζυγος.

Η ΑΝΑΙΡΕΣΗ ΤΗΣ ΕΤΕ

Ο Άρειος Πάγος ασχολήθηκε με το θέμα του οικογενειακού επιδόματος κατόπιν
αναίρεσης της Εθνικής Τράπεζας κατά απόφασης του Εφετείου Αθηνών, που είχε
δεχθεί ότι το οικογενειακό επίδομα το δικαιούνται και οι δύο σύζυγοι. Η Εθνική
είχε αρνηθεί τη χορήγηση του επιδόματος σε σύζυγο-υπάλληλο, με τη δικαιολογία
ότι ένας μόνο των συζύγων δικαιούται το επίδομα, κατ' επιλογήν και εφόσον το
ελάμβανε ο σύζυγός της, υπάλληλος του ΟΛΠ, δεν το δικαιούται η ιδία.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15853N433</ED>
<ID>
ID:162588

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N43&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ρεαλιστικές πολιτικές
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΝΙΚΗ της Αριστεράς στη Γαλλία δημιούργησε ελπίδες για ένα αριστερό
Μάαστριχτ. Λίγοι όμως είναι εκείνοι που βάζουν τα πράγματα στις πραγματικές
τους διαστάσεις. Το ουσιαστικό δίλημμα που έχουν να αντιμετωπίσουν οι ηγέτες
της Ευρώπης είναι αν θέλουν ή όχι ενιαία αγορά. Η έννοια της αγοράς
προϋποθέτει νομισματική, δημοσιονομική, συναλλαγματική και θεσμική
ενιαιοποίηση. Χωρίς αυτές δεν μπορεί να υπάρξει η έννοια της αγοράς. Για
παράδειγμα δεν είναι δυνατόν σε μία γωνιά της αγοράς οι τιμές να ανεβαίνουν με
2% και στην άλλη με 10%

Αυτή τη στιγμή, το μόνο που μπορεί να μπει στο τραπέζι του διαλόγου (με
δεδομένη την επιθυμία για ενιαία αγορά) είναι τα ανεκτά περιθώρια για ορισμένα
κοινωνικά και οικονομικά μεγέθη, όπως για παράδειγμα το κοινωνικά αποδεκτό
ύψος της ανεργίας ή το οικονομικά απαραίτητο ύψος του ελάχιστου εισοδήματος
του Ευρωπαίου πολίτη.

Αυτή μπορεί να είναι μία ρεαλιστική αντιμετώπιση των υπαρκτών προβλημάτων που
ταλαιπωρούν σήμερα όλες τις χώρες της Ευρωπαϊκής Ένωσης. 
Από τις παρεμβάσεις αυτές θα φανεί το κατά πόσον η νέα πραγματικότητα που
διαμορφώνεται στην Ευρώπη μπορεί να προτείνει και να εφαρμόσει ρεαλιστικές
πολιτικές. Δεν είναι τυχαίο άλλωστε ότι στη χθεσινή τους αρθρογραφία οι
περισσότερες γαλλικές εφημερίδες επισήμαναν ότι η νέα γαλλική κυβέρνηση δεν
έχει ούτε μία μέρα περίοδο ανοχής. Και αυτό δεν αφορά μόνο τη Γαλλία.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15853N434</ED>
<ID>
ID:162635

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N43&aa=4</URL></REF>


Article

<CATEGORY>vin08</CATEGORY>

 <H5>ΑΠΟΖΗΜΙΩΣΗ ΣΤΟΥΣ ΚΑΤΑΝΑΛΩΤΕΣ ΓΙΑ ΚΑΚΕΣ ΥΠΗΡΕΣΙΕΣ ΑΠΟ ΟΤΕ, ΔΕΗ, ΕΥΔΑΠ, ΟΛΥΜΠΙΑΚΗ
</H5><H2>Χάρτης υποχρεώσεων
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

Αποζημιώσεις μπορούν να αξιώνουν οι καταναλωτές για κακές υπηρεσίες των
οργανισμών κοινής ωφέλειας και των άλλων ΔΕΚΟ.

Αυτό προβλέπεται μεταξύ άλλων από τον χάρτη υποχρεώσεων απέναντι στον πελάτη -
καταναλωτή που είναι υποχρεωμένες να εφαρμόζουν οι ΔΕΚΟ. Ήδη στην κατεύθυνση
αυτή, στο πλαίσιο σχετικών εξαγγελιών της υπουργού Ανάπτυξης κ. Β. Παπανδρέου,
εφαρμόζεται το σχετικό μέτρο από τη ΔΕΗ, που έχει αυτοδεσμευθεί να κάνει
εκπτώσεις από τους λογαριασμούς του ρεύματος κατά 5.000 δραχμές για κάθε
παράβαση του χάρτη υποχρεώσεων, ανάλογα με τη βασιμότητα της καταγγελίας που
κάνουν οι καταναλωτές της.

ΕΤΟΙΜΑ ΤΑ ΚΕΙΜΕΝΑ

Η αναγραφή στον χάρτη των υποχρεώσεων των ΔΕΚΟ, επισημαίνει σχετικά ο
υφυπουργός Ανάπτυξης κ. Μιχ. Χρυσοχοΐδης, θα συμβάλει αποτελεσματικά στην
καταπολέμηση της δυσπιστίας που παρατηρείται συχνά στις σχέσεις τους με τους
καταναλωτές και ταυτόχρονα θα ευνοήσει την αναβάθμιση των υπηρεσιών που παρέχουν.

Χθες σε συνεδρίαση της αρμόδιας επιτροπής που πραγματοποιήθηκε στο υπουργείο
Ανάπτυξης οριστικοποιήθηκαν οι κατευθύνσεις και το περιεχόμενο των σχετικών κειμένων.

Οι εκπρόσωποι των ΔΕΚΟ που πήραν μέρος στη συνεδρίαση (ΟΤΕ, ΔΕΗ, ΕΥΔΑΠ, ΟΑΣΑ,
ΕΛΤΑ, ΗΣΑΠ, ΗΛΠΑΠ, ΟΛΥΜΠΙΑΚΗ κ.λπ.) γνωστοποίησαν ότι οι χάρτες υποχρεώσεων
είναι ήδη έτοιμοι.

Στα σχετικά κείμενα, σύμφωνα με τις αποφάσεις του υπουργείου, πρέπει να
περιγράφονται αναλυτικά οι διαδικασίες διεκδίκησης απαιτήσεων από τους
καταναλωτές σε περίπτωση παραβίασης των δικαιωμάτων τους και των υποχρεώσεων
των οργανισμών απέναντι στους πελάτες τους.

Ακόμη να καθορίζονται τα χρονικά όρια για τη χορήγηση αποζημιώσεων στους
καταναλωτές σε περιπτώσεις μη εμπρόθεσμης παροχής υπηρεσιών.

ΤΙ ΘΑ ΠΡΟΣΔΙΟΡΙΖΟΥΝ

Επίσης οι ΔΕΚΟ αναλαμβάνουν την υποχρέωση να γνωστοποιούν και να τεκμηριώνουν
έγκαιρα και υπεύθυνα την τιμολογιακή πολιτική στους καταναλωτές.

Αλλαγές προβλέπονται και στα συμβόλαια γενικών όρων, ώστε να πάψουν σταδιακά
να είναι συμβάσεις προσχώρησης και να εναρμονισθούν με τις διατάξεις του Ν. 2251/94.

Ειδικότερα ο χάρτης υποχρεώσεων πρέπει μεταξύ άλλων να περιλαμβάνει:

* Περιγραφή των τεχνικών χαρακτηριστικών της παρεχόμενης υπηρεσίας ή προϊόντος.

* Προσδιορισμό των χρονικών ορίων εντός των οποίων πρέπει να παρέχεται η
υπηρεσία μετά τη σχετική αίτηση του καταναλωτή και πρόβλεψη αποζημίωσης για
την ενδεχόμενη μη εμπρόθεσμη παροχή της.

* Προσδιορισμό επαρκούς χρονικού ορίου, στις περιπτώσεις λογαριασμού κοινής
ωφέλειας, για την εξόφληση του λογαριασμού από τον καταναλωτή (τουλάχιστον
ένας μήνας από την έκδοση του λογαριασμού).

* Περιγραφή των διαδικασιών πρόσβασης των καταναλωτών στις πληροφορίες που
αφορούν την παρεχόμενη υπηρεσία και απλούστευση των διοικητικών διαδικασιών.

* Καθιέρωση, όπου δεν υπάρχουν, και ορθολογικοποίηση των υφιστάμενων
διαδικασιών επίλυσης διαφορών μεταξύ ΔΕΚΟ και καταναλωτών.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15853N441</ED>
<ID>
ID:162501

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N44&aa=1</URL></REF>


Article

<CATEGORY>vin08</CATEGORY>

 <H2>Παρουσιάσθηκαν εφαρμογές των ανανεώσιμων πηγών ενέργειας
</H2>
ΣΗΜΑΝΤΙΚΕΣ εφαρμογές ανανεώσιμων πηγών ενέργειας και στην κατεύθυνση
εξοικονόμησης και σωστής διαχείρισης ενεργειακών πόρων παρουσιάσθηκαν σε
ημερίδα που διοργάνωσε το ΚΑΠΕ (Κέντρο Ανανεώσιμων Πηγών Ενέργειας), σε
συνεργασία με τον Διεθνή Οργανισμό Ενέργειας. Χαιρετισμό προς τους συνέδρους
απηύθυνε ο γενικός γραμματέας του υπουργείου Ανάπτυξης, κ. Α.
Παπαθανασόπουλος, ενώ η πρόεδρος του ΚΑΠΕ, κ. Μ. Σημαντώνη, αναφέρθηκε στις
διεθνείς δραστηριότητες του κέντρου, καθώς και στις συνεργασίες και σε
ειδικότερες δράσεις, όπου συμμετέχει με άλλες μεσογειακές χώρες.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15853N442</ED>
<ID>
ID:162549

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N44&aa=2</URL></REF>


Article

<CATEGORY>vin08</CATEGORY>

 <H2>7ο Φεστιβάλ Ελληνικής Διαφήμισης
</H2>
ΔΙΟΡΓΑΝΩΝΕΤΑΙ για 7η συνεχή χρονιά το Φεστιβάλ Ελληνικής Διαφήμισης της ΕΔΕΕ,
στο οποίο θα μετάσχουν οι εταιρείες παραγωγής - μέλη της Ένωσης Παραγωγών
Κινηματογράφου και Τηλεόρασης, διεκδικώντας το ειδικό βραβείο παραγωγής
«Γαλαξίας». Ο Χρήστος Παπαπολύζος, πρόεδρος της Οργανωτικής Επιτροπής του 7ου
ΦΕΔ, δήλωσε εξαιρετικά ικανοποιημένος από την εξέλιξη αυτή. Πολύ ικανοποιητικά
επίσης προχωρούν και οι οργανωτικές εργασίες για την προετοιμασία της τελετής
απονομής βραβείων, που θα γίνει την Τετάρτη 25 Ιουνίου 1997, στις 8.00 το
βράδυ, στην αίθουσα Φίλων της Μουσικής του Μεγάρου Μουσικής Αθηνών.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15853N443</ED>
<ID>
ID:162589

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N44&aa=3</URL></REF>


Article

<CATEGORY>vin08</CATEGORY>

 <H2>Δεν αλλάζει η οικονομική πολιτική
</H2>
ΚΑΜΙΑ ΑΛΛΑΓΗ δεν πρόκειται να υπάρξει στην ασκούμενη οικονομική πολιτική. Αυτό
δήλωσε χθες ο υπουργός Εθνικής Οικονομίας και Οικονομικών, κ. Γιάννος
Παπαντωνίου, αναφερόμενος στο νέο τοπίο που δημιουργείται στην Ευρώπη από το
αποτέλεσμα των γαλλικών εκλογών. Η ασκούμενη οικονομική πολιτική, είπε ο
υπουργός, υπαγορεύεται από τα προβλήματα της ελληνικής οικονομίας. Πρόσθεσε
όμως ότι η νέα κατάσταση που διαμορφώνεται στην Ευρώπη είναι ευνοϊκή για την
ελληνική οικονομία.

Στο σημείο αυτό προέβλεψε ότι πιθανόν να υπάρξει μεγαλύτερη ελαστικότητα, ώστε
μια χώρα να μπορεί να πετύχει τον στόχο που τίθεται για τη μείωση του
δημοσιονομικού ελλείμματος στο 3% του ΑΕΠ. Ανακοίνωσε επίσης ότι στο τέλος
Ιουνίου ­ παρουσία του Πρωθυπουργού, κ. Κ. Σημίτη ­ θα πραγματοποιηθεί στην
Αθήνα συγκέντρωση των σοσιαλιστών υπουργών Οικονομίας από τις χώρες-μέλη της
Ευρωπαϊκής Ένωσης, ώστε να προσδιορισθεί η έννοια του «αριστερού Μάαστριχτ».

Σε ερώτηση σχετικά με την υποχρέωση της χώρας να αλλάξει τον τρόπο φορολόγησης
των μεταχειρισμένων καταλυτικών αυτοκινήτων που εισάγονται από χώρες της Ε.Ε.,
ο κ. Γ. Παπαντωνίου περιορίστηκε να δηλώσει ότι η κυβέρνηση θα περιμένει την
απόφαση του Ευρωπαϊκού Δικαστηρίου για το θέμα. Αναφερόμενος τέλος στους
εφοριακούς υπαλλήλους, δήλωσε ότι τρέφει μεγάλη εκτίμηση για τη συντριπτική
πλειοψηφία των εφοριακών. Αλλά σημείωσε ότι όπως σε κάθε επάγγελμα, έτσι και
στους εφοριακούς υπάρχουν ελάχιστοι που δίνουν άσχημη εικόνα στον κλάδο.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15853N444</ED>
<ID>
ID:162615

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N44&aa=4</URL></REF>


Article

<CATEGORY>vin08</CATEGORY>

 <H2>Επενδύσεις 6,5 δισ. στα ακριτικά ζαχαρουργεία
</H2>
ΞΑΝΘΗ

«ΛΙΦΤΙΝΓΚ» στα ακριτικά κρατικά ζαχαρουργεία Ξάνθης και Ορεστιάδας.
Συγκεκριμένα, πραγματοποιήθηκαν και πραγματοποιούνται επενδύσεις συνολικού
ύψους 6,5 δισ. δραχμών, με αυτοχρηματοδότηση της Ελληνικής Βιομηχανίας Ζάχαρης.

Στο μεταξύ, το ζαχαρουργείο της Ξάνθης θα προχωρήσει και στην παραγωγή της
ζάχαρης τύπου «λάιτ». Παράλληλα, η βιομηχανία μπαίνει απευθείας με το προϊόν
της στην αγορά, διαθέτοντας ζάχαρη σε οικολογικές σακούλες του ενός, δύο και
πέντε κιλών. Η νέα μονάδα συσκευασμένης ζάχαρης είναι προϋπολογίζεται να
κοστίσει 1,2 δισ. δραχμές.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15853N445</ED>
<ID>
ID:162639

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N44&aa=5</URL></REF>


Article

<CATEGORY>vin08</CATEGORY>

 <H5>ΚΑΝΕΝΑΣ ΑΙΦΝΙΔΙΑΣΜΟΣ: Η ΤΡΟΠΟΛΟΓΙΑ ΗΤΑΝ ΠΡΟΤΑΣΗ ΤΗΣ ΑΔΕΔΥ
</H5><H2>Αυξημένο 12% το εφάπαξ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Κατά 15% θα είναι αυξημένη εφέτος η αποχώρηση των δημοσίων υπαλλήλων λόγω
συνταξιοδότησης, ενώ η κυβέρνηση αλλά και η ΑΔΕΔΥ επισημαίνουν ότι δεν θα
υπάρξει μείωση αλλά αντίθετα αύξηση του εφάπαξ κατά 12%.

Τα στοιχεία του Ταμείου Προνοίας των Δημοσίων Υπαλλήλων (το οποίο καταβάλλει
την εφάπαξ αποζημίωση) δείχνουν ότι εφέτος οι αποχωρήσεις, κυρίως λόγω της
εφαρμογής του ενιαίου μισθολογίου, θα είναι αυξημένες και θα κινηθούν στο 15%
χωρίς φυσικά να δημιουργήσουν προβλήματα στα αποθεματικά του Ταμείου.

Όσον αφορά την τροπολογία για την αλλαγή του τρόπου υπολογισμού του εφάπαξ ­
την οποία είχαν παρουσιάσει «ΤΑ ΝΕΑ» από τις 26.3.1997 ­ ο υπουργός Εργασίας
και Κοινωνικών Ασφαλίσεων κ. Μ. Παπαϊωάννου δήλωσε χθες ότι δεν γίνεται καμία
περικοπή στην αποζημίωση αλλά αντίθετα εφέτος θα υπάρξει αύξηση ύψους 12%. Ο
κ. Παπαϊωάννου παρατήρησε ότι δεν υπήρξε κανένας αιφνιδιασμός στην κατάθεση
της τροπολογίας η οποία αποτελεί προϊόν διαλόγου και πρόταση της ΑΔΕΔΥ.
Σχετική δήλωση έγινε και από τον υπουργό Εθνικής Οικονομίας κ. Γ. Παπαντωνίου
και από τον κυβερνητικό εκπρόσωπο. 
Η ανώτατη δημοσιοϋπαλληλική οργάνωση από την πλευρά της έδωσε στη δημοσιότητα
την πρότασή της (19.12.96) για τον τρόπο αλλαγής του υπολογισμού του εφάπαξ. Η
πρόταση αυτή της ΑΔΕΔΥ έγινε ομόφωνα δεκτή από το Δ.Σ. του Ταμείου Πρόνοιας
και στόχευε να διασφαλίσει τα αποθεματικά του και επομένως τη βιωσιμότητα του
Ταμείου, το οποίο είναι αυτοχρηματοδοτούμενο, έχει δηλαδή μοναδικό έσοδο τις
εισφορές των εργαζομένων και παράλληλα να εξασφαλίσει ότι και στο μέλλον οι
εργαζόμενοι που σήμερα καταβάλλουν εισφορές θα έχουν τη δυνατότητα να πάρουν
εφάπαξ και μάλιστα αυξημένο σε σχέση με το σημερινό.

Κατά την ΑΔΕΔΥ οι δικαστικές αποφάσεις που επέβαλαν στο Ταμείο να καταβάλλει
επιπλέον ποσά, χωρίς να έχουν καταβληθεί εισφορές αλλά και η εφαρμογή του νέου
μισθολογίου των δημοσίων υπαλλήλων και του νέου μισθολογίου των δικαστικών
(που αυξάνουν τις καταληκτικές αποδοχές) θα οδηγούσαν σε υπερβολικές αυξήσεις
και σε μεγάλη εκταμίευση αποθεματικών, έκαναν αναγκαία την αλλαγή του τρόπου υπολογισμού.

Σημειώνεται ότι σήμερα ο καθορισμός του ποσού του εφάπαξ βοηθήματος που
χορηγείται από το Ταμείο Πρόνοιας είναι συνάρτηση του βασικού μισθού, του
χρονοεπιδόματος και της ΑΤΑ του μηνός εξόδου από την υπηρεσία και των μηνών
ασφάλισης στο Ταμείο. Σύμφωνα με την τροπολογία που κατατέθηκε στη Βουλή, για
να αποφευχθεί η καταβολή εφάπαξ βοηθημάτων που δεν θα είναι ανάλογα με τις
καταβληθείσες εισφορές σε περίπτωση απότομης αύξησης του μισθού κατά τα
τελευταία έτη υπηρεσίας του υπαλλήλου κρίνεται αναγκαίο να θεσπισθεί διάταξη
ώστε αντί του μήνα εξόδου από την υπηρεσία να λαμβάνεται υπόψη ο μέσος όρος
των αποδοχών αυτών της τελευταίας 5ετίας προ της εξόδου σε συνάρτηση με την
θέσπιση ανωτάτου ορίου ασφαλιστικών αποδοχών πέραν του οποίου δεν θα
ενεργούνται κρατήσεις και ούτε φυσικά θα λαμβάνονται υπόψη για τον
προσδιορισμό του εφάπαξ βοηθήματος. Κατά την κυβέρνηση, με τον τρόπο αυτό
γίνεται δικαιότερο και ανταποδοτικότερο το σύστημα υπολογισμού του εφάπαξ
βοηθήματος. Μάλιστα προκειμένου να μην υπάρξει μείωση του εφάπαξ βοηθήματος
των αποχωρούντων, οι οποίοι είχαν ομαλή μισθολογική εξέλιξη, λαμβάνεται
πρόνοια ώστε το εφάπαξ βοήθημα να μην είναι κατώτερο του αντιστοιχούντος με τα
ίδια ασφαλιστικά δεδομένα στις 31.12.1996 προσαυξανόμενο κατά το ποσοστό της
εισοδηματικής πολιτικής για τις συντάξεις των δημοσίων υπαλλήλων (δηλαδή
διορθωτικό ποσό και ποσοστό αύξησης) επί μία πενταετία από 1.1.1997.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15853N451</ED>
<ID>
ID:162502

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N45&aa=1</URL></REF>


Article

<CATEGORY>vin08</CATEGORY>

 <H2>Κατά προτεραιότητα το ενιαίο ταμείο ασφάλισης τραπεζοϋπαλλήλων
</H2>
Η ΔΗΜΙΟΥΡΓΙΑ ενιαίου ταμείου κύριας ασφάλισης στις τράπεζες θα τεθεί κατά
προτεραιότητα στον διάλογο για το ασφαλιστικό, που θα ξεκινήσει στις 18
Ιουνίου. Αυτό τόνισε ο υπουργός Εργασίας και Κοινωνικών Ασφαλίσεων, κ. Μ.
Παπαϊωάννου, στην ηγεσία της ΟΤΟΕ, στη συνάντηση που είχαν χθες. Οι εκπρόσωποι
των τραπεζοϋπαλλήλων ζήτησαν τη σύσταση επιτροπής από εκπροσώπους των
ενδιαφερόμενων μερών και του υπουργείου Εργασίας και Κοινωνικών Ασφαλίσεων, η
οποία στο πλαίσιο του κοινωνικού διαλόγου θα αποτελέσει σημείο αναφοράς της
τριμερούς υποεπιτροπής εμπειρογνωμόνων. Ιδιαίτερα, οι συνδικαλιστές επισήμαναν
ότι το αίτημα για το ενιαίο ταμείο κύριας ασφάλισης στις τράπεζες είναι ώριμο
γιατί στηρίζεται:

* Στις ολοκληρωμένες πολυετείς και επιστημονικά τεκμηριωμένες μελέτης της ΟΤΟΕ
και της Ένωσης Ελληνικών Τραπεζών, για τη βιωσιμότητα του ενιαίου ταμείου και
την ανταγωνιστικότητα των τραπεζών.

* Στη συμφωνία της Ένωσης Ελληνικών Τραπεζών για το ενιαίο ταμείο κ.ά.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15853N453</ED>
<ID>
ID:162590

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N45&aa=3</URL></REF>


Article

<CATEGORY>vin08</CATEGORY>

 <H2>Εκδότες οικονομικών εντύπων της Ευρώπης στην Αθήνα
</H2>
ΟΙ ΕΚΔΟΤΕΣ των σημαντικότερων οικονομικών εφημερίδων και περιοδικών ολόκληρης
της Ευρώπης ή οι εκπρόσωποί τους θα βρεθούν από 11 έως 14 Ιουνίου στην Αθήνα,
όπου θα συμμετάσχουν στην ετήσια συνέλευση της Ενώσεως Ευρωπαϊκού Οικονομικού
Τύπου (UPEFE). 
Στη συνέλευση θα απονείμουν το ετήσιο βραβείο της Ενώσεως στην ευρωπαϊκή
επιχείρηση που είχε τις καλύτερες επιδόσεις το 1996. 
Το όνομα της επιχείρησης θα ανακοινωθεί στις 13 Ιουνίου το βράδυ σε ειδική
επίσημη εκδήλωση (γκαλά), κατά την οποία επίσημος ομιλητής θα είναι η υπουργός
Ανάπτυξης κ. Βάσω Παπανδρέου.

Τα μέλη της UPEFE ­ στην οποία από ελληνικής πλευράς μετέχουν ο «Οικονομικός
Ταχυδρόμος», η «Ναυτεμπορική» και η «Εξπρές» ­ θα γίνουν δεκτά από τον
Πρωθυπουργό κ. Κ. Σημίτη και θα ενημερωθούν για την ελληνική οικονομία και την
οικονομική πολιτική της κυβέρνησης από τον υπουργό Εθνικής Οικονομίας κ.
Γιάννο Παπαντωνίου, τον διοικητή της Τραπέζης της Ελλάδος κ. Λουκά Παπαδήμο
και τον διοικητή της Εθνικής Τραπέζης κ. Θ. Καρατζά. Επίσης, σε γεύμα στο
Δημαρχείο της Αθήνας ο δήμαρχος κ. Δημ. Αβραμόπουλος θα τους μιλήσει για τις
προσπάθειες για μια καλύτερη πρωτεύουσα και θα υποστηρίξει την
επιχειρηματολογία της ελληνικής πλευράς για τη διοργάνωση των Ολυμπιακών
Αγώνων το 2004 στην Αθήνα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15853N454</ED>
<ID>
ID:162616

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N45&aa=4</URL></REF>


Article

<CATEGORY>vin08</CATEGORY>

 <H5>ΜΕΡΙΜΝΑ ΜΟΝΟΝ ΓΙΑ ΧΑΜΗΛΟΣΥΝΤΑΞΙΟΥΧΟΥΣ
</H5><H2>Οι επικουρικές θα μειωθούν
</H2>
Μιλτιάδης Παπαϊωάννου: Δεν είναι στις προθέσεις της κυβέρνησης να αλλάξει την
επίμαχη διάταξη του νόμου

Επιμένει η κυβέρνηση ­ παρά τις έντονες αντιδράσεις συνδικάτων, ασφαλισμένων
και συνταξιούχων ­ στην εφαρμογή από 1.1.1998 διάταξης του νόμου 2084/92 για
τις επικουρικές συντάξεις. Η διάταξη προβλέπει ότι σε καμιά περίπτωση το ποσό
της επικουρικής σύνταξης για το χρόνο ασφάλισης 35 ετών δεν μπορεί να
υπερβαίνει το 20% των τακτικών ή των συντάξιμων αποδοχών, εκτός και αν μέσω
αναλογιστικών μελετών αποδειχθεί ότι υπάρχει η οικονομική δυνατότητα να δοθούν
μεγαλύτερες συντάξεις από το 20% των συντάξιμων αποδοχών.ΟΠΩΣ έγραψαν χθες «ΤΑ
ΝΕΑ» ­ παρουσιάζοντας μελέτη της Πανελλήνιας Ομοσπονδίας Εργαζομένων στους
Οργανισμούς Κοινωνικής Πολιτικής ­ η μείωση που θα επέλθει στις επικουρικές θα
είναι από 20% μέχρι 78%.

Ο υπουργός Εργασίας - Κοινωνικών Ασφαλίσεων κ. Μ. Παπαϊωάννου, απαντώντας χθες
σε ερώτηση των «ΝΕΩΝ» για το εάν είναι στις προθέσεις της κυβέρνησης να
αλλάξει την επίμαχη διάταξη για τις επικουρικές, απάντησε αρνητικά,
επαναλαμβάνοντας ότι θα ληφθεί πρόνοια να μη θιγούν οι χαμηλοσυνταξιούχοι, ενώ
έκανε λόγο και για τις αναλογιστικές μελέτες που έχουν ζητηθεί από τα
ασφαλιστικά ταμεία. 
Ως γνωστόν η διάταξη προβλέπει ότι τα επικουρικά ταμεία μπορούν να δώσουν
μεγαλύτερες από το 20% αυξήσεις εφόσον το επιτρέπει η οικονομική κατάστασή
τους ύστερα από αναλογιστική μελέτη και έπειτα από απόφαση των υπουργών
Εθνικής Οικονομίας, Οικονομικών, Εργασίας και Κοινωνικών Ασφαλίσεων.

Επίσης ο κυβερνητικός εκπρόσωπος κ. Δ. Ρέππας, απαντώντας σε ερώτηση αν θα
υπάρξει τροποποίηση του νόμου 2084/92, είπε: «Ο νόμος αυτός είναι νόμος του
κράτους και ισχύει. Εμείς για να έχουμε μια πλήρη εικόνα τού πώς έχουν τα
πράγματα, προχωρούμε στην ­ το συντομότερο δυνατόν ­ εκπόνηση αυτών των
αναλογιστικών μελετών ώστε με βάση τα συμπεράσματα που εξάγονται από τις
μελέτες αυτές, να καθορίσουμε την περαιτέρω πολιτική επιλογή και στάση».

Πάντως όλα δείχνουν ότι αν δεν υπάρξει πάγωμα της επίμαχης διάταξης ή
τροποποίησή της, το 1998 σε πολλά επικουρικά ταμεία θα υπάρξει μείωση των
συντάξεων. Κι αυτό γιατί:

* Από τις μέχρι τώρα αναλογιστικές μελέτες που συντάχθηκαν τόσο από ιδιώτες
αναλογιστές όσο και από τη Διεύθυνση Αναλογιστικών Μελετών του υπουργείου
Εργασίας - Κοινωνικών Ασφαλίσεων εμφανίζεται ότι το σύνολο σχεδόν των Ταμείων
ή κλάδων επικουρικής ασφάλισης είναι αναλογιστικά ελλειμματικό.

* Οι προβλεπόμενες από το νόμο αναλογιστικές μελέτες είναι πολύ δύσκολο να
ολοκληρωθούν μέχρι τις 31.12.1997 για το λόγο ότι απαιτείται η συλλογή
απαραίτητων για το σκοπό αυτό στοιχείων, τα οποία δεν υπάρχουν στα περισσότερα Ταμεία.

Διευκρινίζεται ότι με απόφαση του υπουργού Εργασίας - Κοινωνικών Ασφαλίσεων
μπορεί να ανακαθοριστεί και το ποσό των ήδη χορηγούμενων επικουρικών συντάξεων
«χάριν ίσης μεταχείρισης».

Οι αντιδράσεις για τη μείωση των συντάξεων συνεχίζονται. Ο πρόεδρος της
Πανελλήνιας Ομοσπονδίας Ιατρικών Επισκεπτών κ. Γεράσιμος Κονιδάρης επισημαίνει
ότι θα σημειωθεί μείωση των επικουρικών συντάξεων μέχρι και 115.000 δρχ. το
μήνα. Δεν είναι δυνατόν ­ παρατηρεί ο κ. Κονιδάρης ­ επί 35 έτη να πληρώνουμε
εισφορά 8% επί των ονομαστικών μισθών για τον κλάδο σύνταξης και αντί να
πάρουμε μια αξιοπρεπή σύνταξη να παίρνουμε «φιλοδωρήματα».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15853N461</ED>
<ID>
ID:162503

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N46&aa=1</URL></REF>


Article

<CATEGORY>vin08</CATEGORY>

 <H2>Παιχνίδι με όρους στη Σοφοκλέους για τους «εντός»
</H2>
ΕΜΠΟΔΙΑ να «κάνουν παιχνίδι» με τις μετοχές σε όσους έχουν ειδική πρόσβαση στο
Χρηματιστήριο ή σχετίζονται επαγγελματικά με την οδό Σοφοκλέους βάζει το
υπουργείο Εθνικής Οικονομίας με το νομοσχέδιο «Χρηματιστηριακή αγορά παραγώγων
και άλλες χρηματιστηριακές διατάξεις». Όσοι σχετίζονται άμεσα ή έμμεσα με το
Χρηματιστήριο, υποχρεώνονται τώρα να γνωστοποιούν στην Εποπτεία του
Χρηματιστηρίου τα στοιχεία των συναλλαγών τους για αγοραπωλησίες μετοχών.

Ειδικότερα, στο νομοσχέδιο που δόθηκε χθες στη δημοσιότητα από τον υπουργό
Εθνικής Οικονομίας και Οικονομικών, κ. Γ. Παπαντωνίου, παρουσία και του
αρμόδιου για θέματα Χρηματιστηρίου γενικού γραμματέα του υπουργείου, κ. Α.
Φωτιάδη, προβλέπετε ότι υποχρέωση να γνωστοποιούν τις συναλλαγές τους έχουν:

1. Τα μέλη του Δ.Σ. της Επιτροπής Κεφαλαιαγοράς.

2. Ο διευθυντής της Διεύθυνσης Κεφαλαιαγοράς και Χρηματιστηρίου Αξιών
του υπουργείου Εθνικής Οικονομίας.

3. Τα μέλη του Δ.Σ. του Χρηματιστηρίου.

4. Κάθε πρόσωπο που απασχολείται με σχέση εξαρτημένης εργασίας ή
έμμισθης εντολής από το Χρηματιστήριο ή από θυγατρική του, από την Επιτροπή
Κεφαλαιαγοράς ή την Ανώνημη Εταιρεία Αποθετηρίου Τίτλων.

5. Τα μέλη των οργάνων διοίκησης σωματείων ή άλλων ενώσεων που
εκπροσωπούν μέλη του Χρηματιστηρίου, θεσμικούς επενδυτές, μετόχους ή άλλους
συντελεστές της χρηματιστηριακής αγοράς.

6. Δημοσιογράφοι μέλη των οικείων ενώσεων συντακτών, καθώς και όσοι
προσφέρουν σε τακτική βάση δημοσιογραφικές υπηρεσίες που αφορούν την αγορά κεφαλαίων.

Προβλέπεται επίσης η υποχρέωση να ενημερώνουν την Εποπτεία του Χρηματιστηρίου
σε περίπτωση που μέσα σε τρεις μήνες κάνουν συναλλαγές αξίας μεγαλύτερης των
20.000.000 δρχ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15853N462</ED>
<ID>
ID:162550

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N46&aa=2</URL></REF>


Article

<CATEGORY>vin08</CATEGORY>

 <H2>Σε ιδιώτες το 33% του Χρηματιστηρίου
</H2>
ΤΙΣ βασικές διατάξεις του νομοσχεδίου για το Χρηματιστήριο (παράγωγα κ.λπ.)
παρουσίασε χθες ο υπουργός Εθνικής Οικονομίας και Οικονομικών κ. Γιάννος
Παπαντωνίου. Με τις διατάξεις του προβλέπεται:

* Η δημιουργία οργανωμένης αγοράς παραγώγων στην Ελλάδα. Παράλληλα
διασφαλίζονται κανόνες που εξασφαλίζουν την εποπτεία στις συναλλαγές.

* Τριπλασιάζεται το συνεγγυητικό κεφάλαιο των χρηματιστών και αναμορφώνεται η
διαδικασία απαιτήσεων και καταβολής αποζημιώσεων στους επενδυτές.

* Προβλέπεται η μερική μετοχοποίηση του Χρηματιστηρίου Αθηνών κατά 33% του
μετοχικού του κεφαλαίου. Η διαδικασία διάθεσης των μετοχών σε ιδιώτες
προβλέπεται να έχει ολοκληρωθεί μέχρι το φθινόπωρο.

* Αναβαθμίζεται ο εποπτικός ρόλος της Επιτροπής Κεφαλαιαγοράς.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15853N463</ED>
<ID>
ID:162591

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N46&aa=3</URL></REF>


Article

<CATEGORY>vin08</CATEGORY>

 <H2>Επανήλθε το αγοραστικό ενδιαφέρον
</H2>
Νέα μεγάλη άνοδο σημείωσαν οι τιμές των μετοχών κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Το ζωηρό αγοραστικό ενδιαφέρον που
εκδηλώθηκε από την αρχή της συνεδρίασης απορρόφησε την εκδηλωθείσα προσφορά σε
σημαντικά υψηλότερα επίπεδα από αυτά του προηγούμενου κλεισίματος. Ιδιαίτερο
αγοραστικό ενδιαφέρον εκδηλώθηκε γιά την μετοχή του ΟΤΕ η οποία προς στιγμή
έκλεισε και στο ανώτερο επιτρεπτό όριο του 8% (7.776 δρχ). Επίσης σημαντική
αύξηση σημείωσαν και επιλεγμένες μετοχές του Τραπεζικού Τομέα. Ο Γενικός
Δείκτης προς στιγμή διαμορφώθηκε ελαφρά χαμηλότερα από το ψυχολογικό φράγμα
των 1.700 μονάδων (1.697,52 μονάδες), γιά να κλείσει

τελικά στις 1.684,38 μονάδες, 31,39 μονάδες υψηλότερα (1,9%). Από τις 243
μετοχές που πραγματοποίησαν συναλλαγές, 124 σημείωσαν άνοδο, 91 πτώση και 28
παρέμειναν σταθερές, ενώ 49 έκλεισαν με αγοραστές και 135 με πωλητές.Η αξία
των συναλλαγών ανήλθε σε 27,2 δισ.δρχ. (5.333.951 τεμ.). Αναλυτικά τα
4.879.256 τεμάχια αξίας 26,2 δισ. δρχ. αφορούσαν την Κύρια Αγορά, ενώ τα
454.695 τεμάχια συνολικής αξίας 1.021.013 εκατ.δρχ. την Παράλληλη Αγορά. Την
μεγαλύτερη αξία συναλλαγών σημείωσαν οι μετοχές των Τραπεζών (9,9 δισ.δρχ.
-727.950 τεμάχια) και ακολούθησε ο κλάδος των Ετ. Τηλεπικοινωνιών με 3,3 δισ.
(440.780 τεμάχια).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15853N471</ED>
<ID>
ID:162504

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N47&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Η Αφροδίτη περνάει στον Καρκίνο έως τις 8 Ιουλίου. Θα
βοηθήσει να βελτιωθούν τα οικονομικά σας, αλλά παράλληλα θα σας ωθεί σε
περιττές και πολυτελείς αγορές.

ΚΑΡΚΙΝΟΣ

(22 Ιουνίου - 22 Ιουλίου). Η Αφροδίτη περνάει στο ζώδιό σας έως τις 8 Ιουλίου.
Θα γίνετε πιο γοητευτικοί, κοινωνικοί, καλόκαρδοι. Θα ευνοηθούν τα ερωτικά
σας, τα οικονομικά σας και ο τομέας της τέχνης.

ΛΕΩΝ

(23 Ιουλίου - 22 Αυγούστου). Η Αφροδίτη περνάει στον Καρκίνο έως τις 8
Ιουλίου. Στα αισθηματικά σας θα επικρατεί τώρα κάποια σύγχυση. Μερικοί θα
κάνετε έναν κρυφό δεσμό.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Αφροδίτη περνάει στον Καρκίνο έως τις 8
Ιουλίου. Θα γίνετε πιο δημοφιλείς και πιο κοινωνικοί. Θα βοηθηθούν οι ερωτικές
φιλίες και οι σχέσεις σας με φίλους και ομοϊδεάτες.

ΖΥΓΟΣ

(24 Σεπτεμβρίου - 23 Οκτωβρίου). Η Αφροδίτη περνάει στον Καρκίνο έως τις 8
Ιουλίου. Θα σας ωθήσει στο προσκήνιο και θα βοηθήσει επαγγέλματα που έχουν
σχέση με ευρύ κοινό. Καλές θα είναι οι σχέσεις σας με προϊσταμένους.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Αφροδίτη περνάει στον Καρκίνο έως τις 8
Ιουλίου. Θα σας κάνει πιο κοινωνικούς και θα βελτιώσει τις σχέσεις σας με
συγγενείς εξ αγχιστείας και με πρόσωπα που μένουν μακριά.

ΤΟΞΟΤΗΣ

(23 Νοεμβρίου - 21 Δεκεμβρίου). Η Αφροδίτη περνάει στον Καρκίνο έως τις 8
Ιουλίου. Θα επηρεάσει ευνοϊκά οικονομικής φύσεως υποθέσεις. Θα γίνετε πιο
ερωτικοί, αλλά και πιο ζηλιάρηδες στον έρωτα.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Αφροδίτη περνάει στον Καρκίνο έως τις 8
Ιουλίου. Θα γίνετε πιο κοινωνικοί και πιο δημοφιλείς. Θα μπορέσετε να
βελτιώσετε σχέσεις που δεν πήγαιναν καλά τελευταία.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Αφροδίτη περνάει στον Καρκίνο έως τις 8
Ιουλίου. Θα βοηθήσει να βελτιωθούν οι σχέσεις σας με συναδέλφους. Θα ευνοήσει
«έρωτες του γραφείου».

ΙΧΘΥΕΣ

(19 Φεβρουαρίου - 20 Μαρτίου). Η Αφροδίτη περνάει στον Καρκίνο έως τις 8
Ιουλίου. Θα επηρεάσει ευνοϊκά την ερωτική σας ζωή, τις σχέσεις σας με τα
παιδιά σας, καλλιτεχνικές προσπάθειες, ψυχαγωγία, χόμπι.

ΚΡΙΟΣ

(21 Μαρτίου - 19 Απριλίου). Η Αφροδίτη περνάει στον Καρκίνο έως τις 8 Ιουλίου.
Θα βοηθήσει να βελτιωθούν οι σχέσεις μέσα στην οικογένεια, θα σας ωθήσει να
διακοσμήσετε τον χώρο σας και να τρώτε πολλά μεζεδάκια...

ΤΑΥΡΟΣ

(20 Απριλίου - 20 Μαΐου). Η Αφροδίτη περνάει στον Καρκίνο έως τις 8 Ιουλίου.
Θα γίνετε πιο κοινωνικοί και ευγενικοί ­ θα βελτιωθούν όλες γενικά οι σχέσεις
σας. Θα βοηθηθούν οι καλλιτέχνες και όσοι γράφουν.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: N58</CAT>
<ED>
Κωδικός άρθρου: A15853N581</ED>
<ID>
ID:162486

</ID><URL>http://ta-nea.dolnet.gr/neaweb/neafile.print_unique?e=A&f=15853&m=N58&aa=1</URL></REF>


Article

<CATEGORY>vin10</CATEGORY>

 <H5>Η ΑΕΚ ΣΙΓΟΥΡΗ ΓΙΑ ΤΟΝ ΙΩΑΝΝΙΔΗ - ΣΧΕΔΙΑ ΓΙΑ ΤΗΝ ΕΥΡΩΛΙΓΚΑ
</H5><H2>Είναι δικός μας
</H2>
Ο ΓΙΑΝΝΗΣ Ιωαννίδης ­ όπως δείχνουν τα πράγματα ­ θα συνεχίσει την καριέρα
του στην ΑΕΚ. «Δεν υπάρχει θέμα προπονητή, σχεδιάζουμε την ομάδα της
ευρωλίγκα», τόνισε χθες με σιγουριά ο αντιπρόεδρος του ΤΑΚ κ. Γρανίτσας,
δίνοντας τέλος στις φήμες περί μετακίνησης του «ξανθού» στον Παναθηναϊκό.

σελίδα 11

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O001</ED>
<ID>
ID:162505

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=1</URL></REF>


Article

<CATEGORY>vin10</CATEGORY>

 <H5></H5><H2>Ολυμπιακός ­ ΠΑΟ για Μαυρογενίδη
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O002</ED>
<ID>
ID:162551

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Στο προσκήνιο και ο Ομπράντοβιτς
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O003</ED>
<ID>
ID:162592

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Πρεμιέρα Γιαννάκη και της νέας Εθνικής
</H2><H2></H2>
<H3></H3>ALIGN="CENTER">
Ρεντζιάς, Σιγάλας. Η Εθνική μας αναχώρησε χθες για το Τελ Αβίβ

σελίδα 11

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O004</ED>
<ID>
ID:162617

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=4</URL></REF>


Article

<CATEGORY>vin10</CATEGORY>

 <H2>Ενδιαφέρεται ο Ολυμπιακός
</H2>
ALIGN="CENTER">
Χρήστος Μυριούνης

σελίδα 10

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O005</ED>
<ID>
ID:162640

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Παραιτήθηκε ο Κυράστας
</H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O006</ED>
<ID>
ID:162652

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=6</URL></REF>


Article

<CATEGORY>vin10</CATEGORY>

 <H5></H5><H2>Έφυγε ο Σαμολαδάς
</H2>
ALIGN="CENTER">
Ζαφείρης Σαμολαδάς

σελίδα 10

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O007</ED>
<ID>
ID:162657

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=7</URL></REF>


Article

<CATEGORY>vin10</CATEGORY>

 <H2></H2><H2>Εκπνέει απόψε το τελεσίγραφο
</H2><H2></H2>
ALIGN="CENTER">
Ιορντανέσκου

σελίδα 1

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O008</ED>
<ID>
ID:162659

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=8</URL></REF>


Article

<CATEGORY>vin10</CATEGORY>

 <H2></H2><H2>Απλήρωτοι οι παίκτες - Κλείνει ο Κατσαβός
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15853O009</ED>
<ID>
ID:162661

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O00&aa=9</URL></REF>


Article

<CATEGORY>vin10</CATEGORY>

 <H5>ΣΤΟΝ ΠΑΝΑΘΗΝΑΪΚΟ ΠΕΡΙΜΕΝΟΥΝ ΤΟΝ ΙΟΡΝΤΑΝΕΣΚΟΥ, ΚΟΝΤΑ ΚΑΙ Ο ΒΑΣΙΛΗΣ ΔΑΝΙΗΛ
</H5><H2>Εκπνέει απόψε το τελεσίγραφο
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 21139 BYTES)
</AUTHOR>

ΑΠΟ ΜΕΡΑ σε μέρα «κληρώνει» ο νέος προπονητής του Παναθηναϊκού, αφού ο
πρόεδρος κ. Γ. Βαρδινογιάννης φέρεται αποφασισμένος να ξεκαθαρίσει αυτό το
θέμα. Το «τελεσίγραφο» προς τον Ιορντανέσκου (να απαντήσει θετικά ή αρνητικά
αν δέχεται να αναλάβει την τεχνική ηγεσία των «πρασίνων») εκπνέει απόψε.
Συνεπώς, αν το θέμα δεν λυθεί, πιθανότατα στο «τιμόνι» του ΠΑΟ θα καθήσει
Έλληνας τεχνικός.

Ο Βασίλης Δανιήλ συγκεντρώνει πολλές πιθανότητες να επιστρέψει στο «τριφύλλι»
στην περίπτωση που κάτι δεν πάει καλά με τον Ιορντανέσκου. Χθες, ο Ρουμάνος
τεχνικός είχε πάει για... τένις και όπως μας είπαν από το οικογενειακό του
περιβάλλον, «δεν γνωρίζουν πότε και αν θα έρθει στην Αθήνα».

Η σύγχυση γύρω από το θέμα Ιορντανέσκου έγινε μεγαλύτερη όταν το Αθηναϊκό
Πρακτορείο, με τηλεγράφημά του από το Βουκουρέστι, ανέφερε νωρίς το απόγευμα
πως ο Ρουμάνος προπονητής δήλωσε ότι «οι διαπραγματεύσεις του με τον
Παναθηναϊκό είναι προχωρημένες», καθώς και ότι «υπάρχει φόρμουλα να διατηρήσει
το πόστο του στην Εθνική Ρουμανίας!» Ταυτόχρονα, το Ισπανικό Πρακτορείο
Ειδήσεων (Ε.F.Ε) επικαλούμενο δημοσίευμα ρουμανικής εφημερίδας αναφέρει ότι ο
Ιορντανέσκου δήλωσε: «Πράγματι υπάρχει ενδιαφέρον από τον Παναθηναϊκό και
απομένουν λεπτομέρειες για να διευθετηθεί το θέμα. Οι Έλληνες με θέλουν από
τώρα και όχι από τον Δεκέμβριο, όταν λήγει το συμβόλαιό μου με την Εθνική Ρουμανίας».

Άντε λοιπόν να βγάλεις συμπέρασμα! Διότι αν τα γεγονότα είναι όπως τα
περιγράφει ο Ιορντανέσκου, σήμερα αύριο θα πρέπει να αναλάβει την τεχνική
ηγεσία του ΠΑΟ! Από την άλλη, αν ο κύριος αυτός... δουλεύει όλο τον κόσμο (και
κάτι τέτοιο διαφαίνεται), ο Παναθηναϊκός έχασε τρεις πολύτιμες εβδομάδες για
να τον περιμένει. Και μαζί «περιμένουν» και οι μεταγραφές! Ούτε έναν παίκτη
δεν έχει αποκτήσει ο ΠΑΟ και έχασε ήδη τρεις...

*** Από την Ξάνθη μεταδόθηκε χθες ότι ο ΠΑΟ ενδιαφέρεται για τον
23χρονο μεσοαμυντικό της SKODA, Ανδρέα Ζήκο.

*** Επίσης από τη Θεσσαλονίκη έγινε γνωστό ότι ο Ολυμπιακός προσφέρει
στον Άρη 200.000.000 για τον Μαυρογενίδη και σήμερα αναμένεται η αντιπροσφορά
του Παναθηναϊκού για τον ίδιο παίκτη.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15853O011</ED>
<ID>
ID:162506

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΜΠΑΙΝΕΙ ΔΥΝΑΜΙΚΑ ΓΙΑ ΤΗΝ ΑΠΟΚΤΗΣΗ ΤΟΥ ΜΑΥΡΟΓΕΝΙΔΗ
</H5><H5>ΜΑΥΡΟΓΕΝΙΔΗΣ
</H5><H5>Πρέπει να φύγω
</H5><H2>Αισιοδοξούν
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Κυριάκος Τοχούρογλου. Εγκαταλείπει τον Πανηλειακό και επιστρέφει σήμερα στον Πειραιά

Ο ΟΛΥΜΠΙΑΚΟΣ θα επιδιώξει με δυναμικό τρόπο τη μεταγραφή του 21χρονου
μεσοεπιθετικού του Άρη, Δημήτρη Μαυρογενίδη. Ο Ντούσαν Μπάγιεβιτς, ύστερα από
την απόκτηση του Ηλία Πουρσανίδη, επιθυμεί την ένταξη του Μαυρογενίδη στο
«ερυθρόλευκο» έμψυχο υλικό και αναμένεται να γίνουν νέες διαπραγματεύσεις
Ολυμπιακού - Άρη.

Οι υπεύθυνοι των «ερυθρολεύκων» εξέφρασαν την αισιοδοξία ότι τις προσεχείς
ημέρες θα επιτευχθεί συμφωνία και με τον Άρη.

Στο μεταξύ, ο διευθύνων σύμβουλος του Ολυμπιακού Γιώργος Λούβαρης συναντήθηκε
χθες με τον πρόεδρο του Πανηλειακού, Σάκη Σταυρόπουλο. Ο τελευταίος ζήτησε
συνεργασία στο θέμα της παραχώρησης ποδοσφαιριστών από τον Ολυμπιακό. Η
υπόθεση της μετακίνησης του Πάντοβιτς στους «ερυθρόλευκους» παραμένει σε
εκκρεμότητα, ενώ, όπως υποστήριξαν οι κ.κ. Λούβαρης, Σταυρόπουλος, δεν έγινε
συζήτηση για τη μεταγραφή του Βασίλη Λάκη.

Το σίγουρο είναι ότι ο Κυριάκος Τοχούρογλου εγκαταλείπει σήμερα τον Πύργο και
τον Πανηλειακό και επιστρέφει στον Ολυμπιακό..

Ο διευθύνων σύμβουλος της πειραϊκής ΠΑΕ συναντήθηκε και με τον Ίλια Ίβιτς και
ρυθμίστηκαν οι λεπτομέρειες του νέου διετούς συμβολαίου.

Σύμφωνα με χθεσινό δημοσίευμα της αθλητικής εφημερίδας «Σπορτ του
Βελιγραδίου», ο Μπάγιεβιτς ενδιαφέρεται για την απόκτηση του 24χρονου Σέρβου
φορ του Ερυθρού Αστέρα, Ζόραν Γιόβισιτς. Στο δημοσίευμα ο Ντούσκο φέρεται ότι
δήλωσε: «Θέλουμε τον Γιόβισιτς στον Ολυμπιακό(!). Νομίζουμε ότι το συμβόλαιο
που έχει στον Ερυθρό Αστέρα δεν θα σταθεί εμπόδιο για τη μεταγραφή του. Στόχος
μας ήταν και ο Βλαντιμίρ Μαρτίνοβιτς, αλλά κατέληξε στην Ξαμάξ».

*** Άκρα μυστικότητα τηρήθηκε χθες για την προγραμματισμένη συνάντηση
του προέδρου της ΠΑΕ Σωκράτη Κόκκαλη με τον Ντούσαν Μπάγιεβιτς. Πηγή του
Ολυμπιακού υποστήριξε ότι η συνάντηση επρόκειτο να γίνει αργά χθες το βράδυ,
κάτι που διέψευσε ο Σερβοέλληνας τεχνικός.

ΘΕΣΣΑΛΟΝΙΚΗ

Ο ΔΗΜΗΤΡΗΣ Μαυρογενίδης «έλυσε» τη σιωπή του και χθες αποκάλυψε δημόσια ότι
πρέπει να φύγει από τον Άρη για το καλό της ομάδας. 
Το μεγάλο αστέρι των «κιτρινόμαυρων», που πολιορκήθηκε τους τελευταίους μήνες
από τον Ολυμπιακό και τον Παναθηναϊκό, περιμένει εναγωνίως τις εξελίξεις στην
υπόθεση της μεταγραφής του. Ο ίδιος δεν γνωρίζει πολλά ­ τουλάχιστον έτσι
υποστήριξε ­ και περιμένει αυτές τις ημέρες να ξεκαθαρίσει το θέμα του.

«Θα ήθελα να μείνω στον Άρη αν τον αναλάμβανε κάποιος που θα μπορούσε να τον
κάνει πρωταγωνιστή. Όμως, έτσι όπως είναι τώρα η κατάσταση, δεν υπάρχει
παίκτης που να θέλει να συνεχίσει στην ομάδα. 
Γι' αυτό και ίσως το καλύτερο για όλους να είναι μία μεταγραφή μου, ώστε να
βοηθηθεί και η ομάδα να ξαναγίνει μεγάλη», ήταν τα λόγια που βγήκαν από το
στόμα του 20χρονου διεθνούς μέσου του Άρη, ο οποίος έκανε κι άλλες δηλώσεις
προσπαθώντας να ρίξει φως στη φετινή «μαύρη» χρονιά της ομάδας του.

«Έγιναν πάρα πολλά συσσωρευμένα λάθη, σε μια χρονιά μέσα, και όλοι μας φταίμε
για τον υποβιβασμό».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15853O021</ED>
<ID>
ID:162510

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O02&aa=1</URL></REF>


Article

<CATEGORY>vin10</CATEGORY>

 <H2>ΕΠΟ
</H2><H2>Οι εκλογές οδεύουν προς τα δικαστήρια
</H2>
ΤΑ... δικαστήρια ίσως είναι τελικά αυτά που θα κρίνουν την ημερομηνία
διεξαγωγής των εκλογών της ΕΠΟ. Αυτό διαφαίνεται από τις τελευταίες εξελίξεις
στα εκλογικά της Ομοσπονδίας Ποδοσφαίρου. Ο πρόεδρος της ΕΠΟ Κώστας Τριβέλλας
έχει εξασφαλίσει γνωμάτευση του καθηγητή Πανεπιστημίου κ. Σπυριδάκη, στην
οποία αναφέρεται ότι οι εκλογές μπορούν να γίνουν τον Ιούλιο του 1998. Κι αυτή
η γνωμάτευση γίνεται βάσει δύο δεσμευτικών όρων του νόμου: ότι η θητεία του
Δ.Σ. της ΕΠΟ λήγει μετά την παρέλευση τριετίας και στο διάστημα από 1 - 15
Ιουλίου. Η θητεία της νυν διοίκησης λήγει τον Νοέμβριο και σύμφωνα με το
σκεπτικό Τριβέλλα, οι εκλογές πρέπει να γίνουν τον Ιούλιο του 1998.

Από την αντίπαλη πλευρά επισημαίνεται πως μια τέτοια εξέλιξη θα προκαλέσει
δικαστική παρέμβαση. 
Το θέμα πάντως, συζητήθηκε και μεταξύ του υφυπουργού Αθλητισμού Ανδρέα Φούρα
και του Κ. Τριβέλλα. «Δικαίωμά μου είναι να κάνω τις εκλογές όποτε θέλω»,
φέρεται να είπε ο Κ. Τριβέλλας, κατά τη συνάντησή του με τον Ανδρέα Φούρα, στο
πλαίσιο της δεξίωσης που παρέθεσε η πρόεδρος του «Αθήνα 2004» Γιάννα Δασκαλάκη
- Αγγελοπούλου για τους προέδρους των αθλητικών Ομοσπονδιών. «Αν γίνει κάτι
τέτοιο, θα σταματήσω την επιχορήγηση» ήταν η απάντηση - προειδοποίηση του
Ανδρέα Φούρα.

Για το θέμα πήρε χθες θέση και η ΕΠΑΕ, ζητώντας οι εκλογές των ΕΠΟ να γίνουν
στο διάστημα από 1 - 15 Ιουλίου, τονίζοντας ότι «δεν αρμόζει στη δημόσια
εικόνα του ποδοσφαίρου μας η προσφυγή στα πολιτικά δικαστήρια».

ΚΑΤΑΓΓΕΛΙΑ

Στο μεταξύ, τις μεθοδεύσεις της απερχόμενης διοίκησης της ΕΠΟ καταγγέλλει προς
όλους τους φορείς η Ποδοσφαιρική Ενωτική Κίνηση (ΠΕΚ) και με χθεσινή
ανακοίνωσή της, απαιτεί νομιμότητα και άμεση διεξαγωγή των εκλογών για την
ανάδειξη νέου Δ.Σ. τον Ιούλιο, όπως ακριβώς ορίζει το Καταστατικό της
Ομοσπονδίας. Η ΠΕΚ επιτίθεται στην πλειονότητα του Δ.Σ. της ΕΠΟ και ειδικά
στον πρόεδρο Κώστα Τριβέλλα, επειδή σε ένα τόσο σοβαρό θέμα, όπως οι
αρχαιρεσίες για την ανάδειξη νέου Δ.Σ. της ΕΠΟ, τηρεί απαράδεκτη στάση
μυστικοπάθειας και επιτηδευμένα συντηρεί κλίμα αμφιβολιών και
αποπροσανατολισμού, παραβιάζοντας έτσι κάθε έννοια δημοκρατίας και χρηστής διοίκησης.

Και η ανακοίνωση της ΠΕΚ καταλήγει: «Οι αυταρχικές μεθοδεύσεις του παρελθόντος
δεν θα περάσουν αυτή τη φορά. Η ποδοσφαιρική οικογένεια θα θέσει πολύ σύντομα
στο περιθώριο όσους ακόμη και τώρα συμβάλλουν στην ανυποληψία, την αυθαιρεσία
και τον κατήφορο του ελληνικού ποδοσφαίρου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15853O022</ED>
<ID>
ID:162555

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O02&aa=2</URL></REF>


Article

<CATEGORY>vin10</CATEGORY>

 <H2>Πήρε Μπλοκ
</H2>
ΤΗΝ ΠΡΩΤΗ της μεταγραφή ανακοίνωσε χθες η Παναχαϊκή. Πρόκειται για τον Γερμανό
Μάριο Μπλοκ, που ήλθε χθες στην Αθήνα, συζήτησε με τον πρόεδρο της ΠΑΕ κ.
Λουκόπουλο και υπέγραψε διετές συμβόλαιο. Ο Μπλοκ έπαιξε παλαιότερα στο
Αννόβερο, ενώ πέρυσι αγωνιζόταν σε ομάδα Β' Εθνικής της Ελβετίας. Είναι 25
χρόνων, έχει ύψος 1μ. 85 εκ. και αγωνίζεται στη θέση του σέντερ φορ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15853O023</ED>
<ID>
ID:162596

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O02&aa=3</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Ενδιαφέρον στο ντέρμπι του Βορρά
</H2>
ΤΟ ΝΤΕΡΜΠΙ κορυφής Λύκων ΗΛΤΕΞ - Αναγέννησης Καρδίτσας ξεχωρίζει στον Βόρειο
όμιλο, ενώ εντός έδρας αγωνίζονται οι τρεις ομάδες του Νοτίου ομίλου (Εθνικός
Αστέρας, Ιάλυσος και Καλλιθέα) που διεκδικούν την άνοδο, στη σημερινή 31η
αγωνιστική του πρωταθλήματος της Γ' Εθνικής. Το πρόγραμμα: Νότιος όμιλος:
17.00: Καλλιθέα-Ατρόμητος Αθ., Εθν. Αστέρας-Ναυπακτιακός. 18.30:
Μαρκό-Ηλυσιακός, Πάτρα-Αιγάλεω, Εργοτέλης-Ένωση Ρ.Δ., Κέρκυρα-Κόρινθος, Αγ.
Νικόλαος-Παναιγιάλειος, Αιολικός-Ηρόδοτος, Ιάλυσος-Βαρβασιακός.

Βόρειος όμιλος: 18.30: Ορέστης Ορ.-Πιερικός, Αετός Σκ.-Λαμία, Νιγρίτα-Αγρ.
Αστέρας, Αν. Γιαννιτσών-Ηρακλής Πτολ., Αν. Άρτας-Απόλλων Λαρ.,
Τύρναβος-Αλμωπός Αρ., Ολυμπιακός Β.-Αμπελόκηποι, Λύκοι ΗΛΤΕΞ-Αν. Καρδίτσας,
Αν. Κολινδρού-Ποσειδών Ν.Μ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15853O024</ED>
<ID>
ID:162621

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O02&aa=4</URL></REF>


Article

<CATEGORY>vin10</CATEGORY>

 <H2>Τους χωρίζουν πέντε εκατ.
</H2>
Τον 19χρονο μεσοαμυντικό του Ηρακλή Λάρισας, Ηλία Κότσιο, απέκτησε χθες ο ΟΦΗ.
Ο νεαρός παίκτης ήταν επιλογή του Γκέραρντ και υπέγραψε διετές συμβόλαιο στους
ημιεπαγγελματίες της ΠΑΕ. Σε ό,τι αφορά τον Δημήτρη Μούτα, υπάρχει διαφορά 5
εκατ. δρχ. μεταξύ ΠΑΕ και παίκτη, αφού ο ΟΦΗ του δίνει 11 εκατ. δρχ. για
συμβόλαιο ενός χρόνου, ενώ ο ποδοσφαιριστής επιμένει στα 16 εκατ. δρχ.

Χθες, ο Έγκεν Γκέραρντ μίλησε με τους υπεύθυνους της ομάδας του Ντιάρα και
όπως δείχνουν τα πράγματα εντός των ημερών αναμένεται να λήξει το θέμα του
παίκτη από το Μαλί.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15853O025</ED>
<ID>
ID:162642

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O02&aa=5</URL></REF>


Article

<CATEGORY>vin10</CATEGORY>

 <H5>ΚΟΝΤΑ ΣΤΗΝ ΑΕΚ Ο ΚΑΤΣΑΒΟΣ, ΦΕΥΓΟΥΝ ΑΠΛΗΡΩΤΟΙ ΟΙ ΠΑΙΚΤΕΣ
</H5><H2>Ανοιχτός δρόμος
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Αυξάνονται οι πιθανότητες να είναι συμπαίκτες στη νέα περίοδο οι Σαβέβσκι και Κατσαβός

ΠΟΛΥ ΚΟΝΤΑ βρίσκεται για την πρώτη μεταγραφή της η ΑΕΚ! Η χθεσινή απόφαση της
Δικαστικής Επιτροπής Εφέσεων της ΕΠΟ, με την οποία «έπεσε» η ετυμηγορία του
αθλητικού δικαστή και, άρα, η ΑΕΚ μπορεί να «χτυπήσει» τον Ευριπίδη Κατσαβό,
χαροποίησε άπαντες στη Νέα Φιλαδέλφεια.

Θεωρείται βέβαιο ότι η Κυπελλούχος παρακολουθεί από κοντά την υπόθεση και,
κατά μία πηγή, είναι πολύ κοντά στην απόκτησή του Κατσαβού ­ ως άμεσο
αποτέλεσμα του χθεσινού 6-0 της Επιτροπής. Να σημειωθεί εδώ και η συμβολή του
διακεκριμένου νομικού της ΑΕΚ, Κώστα Καρόγιαννη, ο οποίος και κατέθεσε την έφεση.

Αναφορικά με το θέμα του προπονητή, στην ΑΕΚ ουδόλως ανησυχούν με τις δηλώσεις
και τις φήμες περί Ιορντανέσκου - Παναθηναϊκού. Πιστεύουν ότι η δική τους
πρόταση ύψους περίπου 100 εκατ. «δεν έχει αντίπαλο» και μάλιστα από τη στιγμή
που τακτοποιήθηκαν τα «αγκάθια» με τη ρουμάνικη ομοσπονδία και οι εκκρεμότητες
με τον στρατό, οι δυσκολίες θα υπερπηδηθούν. Ίσως, λοιπόν, έχουμε άφιξη και
παρουσίαση στο επόμενο κρίσιμο (για πολλά) δεκαπενθήμερο. Άλλωστε, μην ξεχνάμε
ότι μεταξύ των δύο πλευρών λέγεται ότι υπάρχει ιδιωτικό συμφωνητικό.

Στις μεταγραφές, πέραν των γνωστών υποθέσεων (στην Ελλάδα) και του Γκράταρσον
από την Ισλανδία, η ΑΕΚ κυνηγά και άλλες λύσεις, ενώ μυστήριο εξακολουθεί να
καλύπτει την υπόθεση Μπορμπόκη. Ο παίκτης επέστρεψε, ακόμη όμως δεν έχει υπογράψει.

Τα παραπάνω είναι αισιόδοξα και κοντράρονται άμεσα με όσα ακολουθούν: δηλαδή,
με τους παίκτες που παραμένουν σχεδόν απλήρωτοι και περιμένουν μέρος των
οφειλομένων χρημάτων για να φύγουν για τις καλοκαιρινές τους διακοπές! Αυτό
είναι το άμεσο πρόβλημα της ΑΕΚ και σίγουρα τίθεται το ερώτημα: πώς
προγραμματίζονται μεταγραφές, γίνονται κινήσεις για τεχνικό και το ταμείο
είναι μείον; Πότε θα βρεθεί η λύση; Γιατί καθυστερούν οι ανακοινώσεις
(αποκαλύψεις) Τροχανά, για τον οποίο οι πληροφορίες ­ παρεμπιπτόντως ­ λένε
ότι θα (ξανα) φύγει στο εξωτερικό;

Η κατάσταση δεν ξεκαθαρίζει. Και πέρα από τις έντονες φήμες για ενδιαφέρον του
προέδρου της Νιούκαστλ, ο κόσμος ανησυχεί. Διότι πείθεται ότι ο κολοσσός δεν
είναι γίγαντας και οδηγούμαστε σε λύση όχι απόλυτα καθαρή, εξαιρετικά σύνθετη
και πάντως όχι ικανή να διασφαλίσει «μια για πάντα» το μέλλον της ΑΕΚ.

*** Μέσα σε κλίμα έντονης συγκίνησης αποχαιρέτησαν το βράδυ της
Δευτέρας παράγοντες της ΑΕΚ τον Πέτρο Ραβούση. Και αίσθηση έκαναν τα λόγια του
πρώην προέδρου Λουκά Μπάρλου, ότι «λυπάμαι για την παραίτηση του Πέτρου ­
έπεσε θύμα του Τροχανά».

*** Ανάμεσα στις προτάσεις που (λέγεται ότι) έχει κάνει ο Μ. Τροχανάς
στην υποψήφια εταιρεία, είναι να πάρουν πόστο οι Γ. Κυριόπουλος, Ν. Στράτος,
Στρ. Γιδόπουλος και μάλλον ο Γ. Σκούρτης.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15853O031</ED>
<ID>
ID:162511

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O03&aa=1</URL></REF>


Article

<CATEGORY>vin10</CATEGORY>

 <H2>ΠΑΝΙΩΝΙΟΣ
</H2><H2>Παραιτήθηκε ο Κυράστας!
</H2>
ΣΟΚ στον Πανιώνιο, αφού χθες παραιτήθηκε ο προπονητής του Γιάννης Κυράστας.
Αιτία η ασυνέπεια της διοίκησης να εκπληρώσει τις οικονομικές υποχρεώσεις της
προς τους παίκτες.

Ο τεχνικός του Πανιωνίου είχε προειδοποιήσει τη διοίκηση ότι σε περίπτωση που
δεν εξοφληθούν οι ποδοσφαιριστές, θα αποχωρούσε. Έτσι και έγινε. Χθες ο Λουκάς
Σιότροπος πήγε στα αποδυτήρια και είπε ότι κάθε παίκτης θα εισπράξει από
250.000 δρχ., αντί για 1.300.000 δρχ. Ο Κυράστας μόλις το έμαθε φώναξε τους
τρεις αρχηγούς, τους ευχαρίστησε για τη συνεργασία, μάζεψε τα πράγματά του και αποχώρησε.

Η παραίτηση του τεχνικού της ομάδας της Νέας Σμύρνης θα έχει απρόβλεπτες
συνέπειες, αφού εκτός από το κενό που αφήνει γίνεται πλέον αντιληπτό το έντονο
οικονομικό πρόβλημα που αντιμετωπίζει ο Πανιώνιος, το οποίο θα γίνει ακόμα
εντονότερο τις προσεχείς ημέρες, όταν η διοίκηση θα κληθεί να ενισχύσει την
ομάδα σε έμψυχο υλικό. Σ' αυτό πρέπει να προστεθούν οι ποδοσφαιριστές που
περιμένουν να εξοφληθούν όπως και αυτοί των οποίων το συμβόλαιο λήγει και θα
πρέπει να τους γίνει νέα προσφορά.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15853O032</ED>
<ID>
ID:162556

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O03&aa=2</URL></REF>


Article

<CATEGORY>vin10</CATEGORY>

 <H2>ΗΡΑΚΛΗΣ
</H2><H2>Μεταγραφή Νο 1
</H2>
ΘΕΣΣΑΛΟΝΙΚΗ

Ο Άντρος Πετρίδης θα είναι η πρώτη μεταγραφή του Ηρακλή για τη νέα περίοδο,
αλλά η επισημοποίησή της θα γίνει αύριο και μόλις διευθετηθούν κάποιες
εκκρεμότητες που έχει ο παίκτης στη Λευκωσία και αφορούν την επαγγελματική του
σχέση με κάποια υπηρεσία. Ο 30χρονος Κύπριος τερματοφύλακας έμεινε ελεύθερος
από τον ΑΠΟΕΛ και χθες συμφώνησε με τους «κυανόλευκους» για τρία χρόνια έναντι
75 εκατ. δρχ. 
Η παρουσία του Πολωνού Ρομπακίεβιτς κάτω από τα δοκάρια του «γηραιού» δεν ήταν
ικανοποιητική ώστε να ανανεωθεί το συμβόλαιό του και έτσι ο Γιώργος Παράσχος
εισηγήθηκε να αποκτηθεί ο Κύπριος τερματοφύλακας. 
Ο Άντρος Πετρίδης είναι ο κορυφαίος πορτιέρο στην Κύπρο τα τελευταία τέσσερα
χρόνια και αυτός που, με τις εντυπωσιακές εμφανίσεις του πέρυσι το καλοκαίρι,
στέρησε από τον Ηρακλή την πρόκριση στην επόμενη φάση του Κυπέλλου ΟΥΕΦΑ. 
Οι επόμενες κινήσεις του μεγαλομετόχου της ΠΑΕ Ηρακλής Πέτρου Θεοδωρίδη θα
είναι να ανανεωθούν τα συμβόλαια των Γιοβάνοβιτς, Στολτίδη και να γίνει
πρόταση στη Λάρισα για τη μεταγραφή του Γιάννη Προβίδα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15853O033</ED>
<ID>
ID:162597

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O03&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (ώρα έναρξης 5.00 μ.μ.) και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 5.00, 1.000 μέτρα

1. ΓΚΑΛΑ 58 Δούκας&#0095

2. ΓΑΛΗΝΗ 55 Μπακάλης&#0097

3. ΑΠΡΙΛΙΤΣΑ 56,5 Περικλής&#0096

4. ΓΛ. ΙΡΛΑΝΔΕΖΑ 56 Μπάμπης&#0091

5. ΜΑΡΑΘ. ΖΕΝΤ 55,5 Σίντλερ&#0092

6. ΛΕΥΚΩΣΙΑ 54,5 Χατζημίμης&#0094

7. ΤΡΙΑΝΤΑΦΥΛΛΙΑ 54,5 Ξυνός&#0093

8. ΣΑΝΤΟ ΝΑΤΑΣΑ 53,5 Καζάκος&#0098

* Οι ίπποι 2-8 είναι ομόσταβλοι.

­ Υπόδ.: ΜΑΡΑΘΩΝ ΖΕΝΤ - ΓΚΑΛΑ (Σάντο Νατάσα).

ΔΕΥΤΕΡΗ ΙΠΠΟΔΡΟΜΙΑ

Ώρα 5.30, 1.000 μέτρα

1. ΒΛΑΣΤΡΑ 58 Περικλής&#0092

2. ΜΕΤΑΞΙΑ 58 Χατζημίμης&#0098

3. ΝΤΑΝΣ. ΓΚΕΡΛ 58 Φίλιππος&#0095

4. ΣΑΝ ΣΑΜΠΙΛ 58 Σταύρου&#0096

5. ΤΟΛΟΦΩΝΑ 58 Ξυνός&#0097

6. ΑΝΤΡΙΑΝΑ 57 Βαλακούδ.&#0093

7. ΗΘΥΜΗΔΕΙΑ 57 Καρακατσάν.&#0094

8. ΜΙΚΡΗ ΗΡΩ 55 Σίντλερ&#0091

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΝΤΑΝΣΕΡ ΓΚΕΡΛ - ΑΝΤΡΙΑΝΑ (Ηθυμήδεια).

ΤΡΙΤΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΧΙΟΣ ΜΠΟΫ 62 Ηλίας&#0094

2. ΧΑΡΡΥ ΚΛΙΝΝ 59 Μπάμπης&#0092

3. ΣΚΑΡΛΕΤ 53,5 Λάος&#0096

4. ΣΠΙΝΘ/ΒΟΛΟΣ 53,5 Αντώνης&#0093

5. ΣΑΡΑ ΒΟΝ 51 Βαλακούδ. Ν.&#0095

6. ΚΟΣΚΟ 49 Ντίνος&#0091

7. ΛΑΪΤΕΝΙΝ. ΣΤΑΡ 48,5 Κουτσούκος&#0097

­ Υπόδ.: ΣΠΙΝΘ/ΛΟΣ - ΣΑΡΑ ΒΟΝ (Κόσκο).

ΤΕΤΑΡΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΑΝΑΣΑ 55,5 Βαλακούδ. Ν.&#0097

2. ΤΖΕΪΝΟΡ 58 Μπάμπης&#0091

3. ΒΑΪΟΛΕΤ 57,5 Μπρούσαλης&#0098

4. ΝΟΥΝΟΥΚΑ 56,5 Κουτσούκος&#0096

5. ΖΕΝΕΒ 56 Ντίνος&#0093

6. ΠΑΦΛΑΓΟΝΙΑ 56 Καρακατσάν.&#0092

7. ΛΕΪΝΤΥ ΕΥΑ 54 Μπάκος&#0094

8. ΩΡΑΙΑ ΜΕΛΙΝΑ 54 Τριανταφύλ.&#0095

­ Υπόδ.: ΠΑΦΛΑΓΟΝΙΑ - ΝΟΥΝΟΥΚΑ (Ανάσα).

ΠΕΜΠΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΣΤΡΟΝ. ΒΑΪΟΣ 62 Γ. Λύκας&#0098

2. ΝΙΚ ΧΑΪΚ 60,5 Βασίλης&#0093

3. ΤΟΣΚΑΝΕΛΛΟ 58,5 Σταύρου&#0094

4. ΑΡΕΚΙΑ 58 Περικλής&#0092

5. ΔΟΝΑ ΛΕΝΑ 56,5 Λάος&#0099

6. ΛΑΝΤΙΝ. ΚΡΑΦΤ 55,5 Δούκας&#0097

7. ΛΕΪΚ ΜΠΑΝΚ 54 Ηλίας&#00910

8. ΦΑΚΗ 48,5 Καζάκος&#0091

9. ΕΚΑΤΟΝΤΑΡΧΟΣ 48,5 Αλέξανδρος&#0096

10. ΛΟΜΙΝΟΥΣ 48,5 Τσεργάς&#0095

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΑΡΕΚΙΑ - ΛΕΪΚ ΜΠΑΝΚ (Λαντ. Κραφτ).

ΕΚΤΗ ΙΠΠΟΔΡΟΜΙΑ

Ώρα 7.30, 1.800 μέτρα

1. ΓΚΡ. ΓΟΥΪΝΝΕΡ 54,5 Γλύμπης&#0097

2. ΝΑΠΟ 57,5 Σωτηρόπ/λος&#0091

3. ΔΙΑΠΡΕΠΗΣ 54,5 Νικολαΐδης&#0094

4. ΣΤΡΥΜΩΝΑΣ 54,5 Ντίνος&#0093

5. ΛΑΪΤΦ. ΠΡΕΝΣ 52,5 Μπάκος&#0095

6. ΣΑΦΗΣ 50 Βαλακούδ. Ν.&#0092

7. ΔΑΪΤΗΣ 50 Τσεργάς&#0096

­ Υπόδ.: ΛΑΪΤΦ. ΠΡΕΝΣ - ΔΙΑΠΡΕΠΗΣ (Νάπο)

ΕΒΔΟΜΗ ΙΠΠΟΔΡΟΜΙΑ

Ώρα 8.00, 1.800 μέτρα

1. ΜΑΡΑΘΩΝ ΛΕΪΚ 59,5 Βαλακούδ. Ν.&#0096

2. ΣΙΛΒΕΡΙΝΟ 60 Καρακατσάν.&#0094

3. ΤΖΕΪΝ 57,5 Σωτηρόπ/λος&#0092

4. ΑΡΙΣΤΟΜΑΧΟΣ 53,5 Περικλής&#0097

5. Λ. ΟΦ ΝΤΟΟΥΝ 53,5 Ζευγώλης&#0091

6. ΦΡΟΝΙΜΟΣ 51 Γεωργίου&#0095

7. ΤΟΤ. ΜΠΙΟΥΤΥ 50,5 Μπάκος&#0098

8. ΣΟΥΠΕΡΙΑ 48,5 Τσεργάς&#0093

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΣΙΛΒΕΡΙΝΟ - ΜΑΡΑΘΩΝ ΛΕΪΚ (Τζέιν).

ΟΓΔΟΗ ΙΠΠΟΔΡΟΜΙΑ

Ώρα 8.30, 1.400 μέτρα

1. ΤΡΑΪΟΜΦ 58,5 Γλύμπης&#0098

2. ΜΟΥΒ. ΕΓΟΥΕΪ 61 Γεωργίου&#0097

3. ΜΙΝΤ ΣΑΜΜΕΡ 59,5 Βαλακούδ.&#0093

4. ΙΠΠΟΚΑΜΠΟΣ 56 Μάικελς&#0094

5. ΔΟΥΛΙΑΣ 52,5 Νικολαΐδης&#0095

6. ΣΤ. ΛΕΥΤΕΡΗΣ 52,5 Αντώνης&#0092

7. ΜΑΚΕΔ/ΜΑΧΟΣ 48,5 Καζάκος&#0096

8. ΕΞΩΤΙΚΗ 48,5 Τσεργάς&#0091

­ Υπόδ.: ΙΠΠΟΚΑΜΠΟΣ - ΜΑΚΕΔ/ΜΑΧΟΣ (Μιντ Σάμμερ).

ΕΝΑΤΗ ΙΠΠΟΔΡΟΜΙΑ

Ώρα 9.00, 1.400 μέτρα

1. ΧΙΟΣ ΣΑΝ 56,5 Μ. Καμούτση&#0092

2. ΦΙΛΟΤΙΜΟΣ 55,5 Γεωργίου&#0091

3. ΙΠΠ. ΛΑΪΦ ΤΑΪΜ 54,5 Περικλής&#0097

4. ΤΟΤΝ. ΠΡΑΗΝΤ 54,5 Ντίνος&#0093

5. ΠΥΡΑΜΙΣ 54 Μπάκος&#0094

6. ΕΙΡΗΝΗ ΜΟΥ 52,5 Κουτσούκος&#0095

7. ΤΖΙΜ ΦΟΥΣΚ 52,5 Τσεργάς&#0096

­ Υπόδ.: ΕΙΡΗΝΗ ΜΟΥ - ΠΥΡΑΜΙΣ (Τότναμ Πράηντ).

­ Δύο αουτσάιντερ: ΜΕΤΑΞΙΑ (2η) ­ ΣΤΡΟΝΓΚ ΒΑΪΟΣ (5η).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15853O034</ED>
<ID>
ID:162622

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O03&aa=4</URL></REF>


Article

<CATEGORY>vin10</CATEGORY>

 <H5>ΤΟ ΕΚΠΛΗΚΤΙΚΟ ΣΕ ΕΚΤΕΛΕΣΗ ΓΚΟΛ ΑΠΟ ΦΑΟΥΛ ΤΟΥ ΡΟΜΠΕΡΤΟ ΚΑΡΛΟΣ «ΕΚΛΕΨΕ ΤΗΝ
ΠΑΡΑΣΤΑΣΗ» ΣΤΟ ΧΘΕΣΙΝΟ 1-1 ΤΗΣ ΓΑΛΛΙΑΣ ΜΕ ΤΗ ΒΡΑΖΙΛΙΑ
</H5><H2>Έστριψε... απότομα
</H2>
Ο Λεονάρντο προσπαθεί να αποφύγει τον Μπλαν (Γαλλία - Βραζιλία 1-1)

ΑΓΕΥΣΤΗ, άοσμη και άχρωμη ήταν η πρεμιέρα του «Τουρνουά της Γαλλίας». Η
παγκόσμια πρωταθλήτρια Βραζιλία και η διοργανώτρια Γαλλία μοιράστηκαν γκολ
(1-1), εντυπώσεις και βαθμούς (το τουρνουά διεξάγεται με σύστημα βαθμολογίας 3-1-0).

Όαση σε ένα μέτριο γενικά παιχνίδι αποτέλεσε το γκολ του Ρομπέρτο Κάρλος στο
21', με απευθείας χτύπημα φάουλ. Η μπάλα πήρε τέτοια τροχιά από το φάλτσο που
της έβαλε ο Ρομπέρτο Κάρλος, ώστε άφησε «άγαλμα» τον τερματοφύλακα των
«πετεινών» Φαμπιέν Μπαρτέζ και άφωνους τους 30.000 Γάλλους θεατές. Η Βραζιλία,
για δεύτερο συνεχή αγώνα (προηγήθηκε η ήττα με 4-2 από τη Νορβηγία), έδειξε
μεγάλες αδυναμίες στο κέντρο της άμυνάς της, ενώ στη μεσαία γραμμή κυριάρχησαν
τα τακουνάκια από την ουσία.

Αντίθετα, οι Γάλλοι απέδειξαν για μία ακόμη φορά πως διαθέτουν εκπληκτική
φυσική κατάσταση, ανεβάζοντας την απόδοσή τους στο δεύτερο ημίχρονο. Στο
διάστημα αυτό κατάφεραν να ισοφαρίσουν με τον Μάρκ Κέλερ (60'), ο οποίος
αντικατέστησε στο ημίχρονο τον Πιρές.

Ο δεύτερος αγώνας του «Τουρνουά της Γαλλίας» θα διεξαχθεί απόψε στη Ναντ,
μεταξύ της Αγγλίας και της Ιταλίας. Ένα κλασικό ευρωπαϊκό ντέρμπι, το οποίο ο
προπονητής των Άγγλων Γκλεν Χοντλ θα χρησιμοποιήσει για... πειραματικούς
σκοπούς. Ο Χοντλ δεν θέλει να ανοίξει τα χαρτιά του στους αντιπάλους του, εν
όψει του καθοριστικού αγώνα με τη Σκουάντρα Ατζούρα τον Οκτώβριο, για τα
προκριματικά του Μουντιάλ '98 (διεκδικούν και οι δύο ομάδες την πρώτη θέση του
2ου ομίλου).

Μερικά από τα πειράματα του Χοντλ θα είναι η μετακίνηση του Ντέιβιντ Μπέκχαμ
από το κέντρο της μεσαίας γραμμής, δεξιά. Επίσης, ο Γκάρετ Σάουθγκεϊτ θα
αγωνιστεί στη θέση του λίμπερο, ενώ στόπερ θα παίξει ο Φίλιπ Νέβιλ. Δεν θα
παίξει ο τραυματισμένος Πολ Γκασκόιν, όπως και ο Άντι Κόουλ.

Ο Χοντλ, στις δηλώσεις του υπογράμμισε πως η Αγγλία θα επιδιώξει να κατακτήσει
τη νίκη για λόγους πρεστίζ, ενώ τόνισε πως η ψυχολογία των παικτών του είναι
ανεβασμένη μετά την εκτός έδρας νίκη επί των Πολωνών (2-0) για τα προκριματικά
του Μουντιάλ.

Σε αντίθεση με τον Χοντλ, ο Τσέζαρε Μαλντίνι θα παρατάξει τους 10 από τους 11
παίκτες που νίκησαν την Αγγλία 1-0 στο Γουέμπλεϊ, στην τελευταία αναμέτρηση
των δύο ομάδων. Μοναδική απουσία της Σκουάντρα Ατζούρα ο αρχηγός της και γιος
του προπονητή, Πάολο Μαλντίνι, ο οποίος αντιμετωπίζει πρόβλημα τραυματισμού.
Τη θέση του θα πάρει ο Μπεναρίβο.

Ο αγώνας θα μεταδοθεί από την ΕΤ1 στις 21.30.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15853O041</ED>
<ID>
ID:162512

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O04&aa=1</URL></REF>


Article

<CATEGORY>vin10</CATEGORY>

 <H5>Το έκτακτο
</H5><H2>ΠΡΟ-ΠΟ
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15853O042</ED>
<ID>
ID:162557

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O04&aa=2</URL></REF>


Article

<CATEGORY>vin10</CATEGORY>

 <H5>Ο ΜΠΕΪΛΙ ΖΗΤΗΣΕ ΧΘΕΣ ΣΥΓΓΝΩΜΗ ΑΠΟ ΤΟΝ ΤΖΟΝΣΟΝ * ΑΜΦΙΒΟΛΙΕΣ ΓΙΑ ΤΗΝ ΠΑΡΟΥΣΙΑ
ΤΟΥ ΔΙΠΛΟΥ ΟΛΥΜΠΙΟΝΙΚΗ ΣΤΟ ΠΑΓΚΟΣΜΙΟ ΤΗΣ ΑΘΗΝΑΣ
</H5><H2>Όπισθεν ολοταχώς!
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Χέρι φιλίας απλώνει ο Ντόνοβαν Μπέιλι στον Μάικλ Τζόνσον. Μετά τις σκληρές
δηλώσεις του για τον Αμερικανό δρομέα ο Μπέιλι ζήτησε συγγνώμη

ΣΤΡΟΦΗ 180 μοιρών πραγματοποίησε ο ταχύτερος
άνθρωπος στον κόσμο, Ντόνοβαν Μπέιλι, ζητώντας συγγνώμη για τα σχόλια που
έκανε εις βάρος του Μάικλ Τζόνσον μετά το τέλος της αναμέτρησή τους στο
Σκάιντομ του Τορόντο.

«Θέλω να ζητήσω συγγνώμη από τον Μάικλ Τζόνσον. Ο Μάικλ και εγώ ξεκινήσαμε τη
διοργάνωση αυτής της αναμέτρησης σαν φίλοι. Όμως, η πίεση του αγώνα άφησε στην
άκρη τη φιλία. Σέβομαι απεριόριστα τον Μάικλ ως αθλητή και ελπίζω ο
τραυματισμός του να μην είναι σοβαρός. Του εύχομαι γρήγορη επιστροφή στην
ενεργό δράση», υποστήριξε ο Μπέιλι, φανερά μετανιωμένος για τους
χαρακτηρισμούς (δειλός, κότα) που εξαπέλυσε εναντίον του Αμερικανού διπλού Ολυμπιονίκη.

Στην ένταση του αγώνα αποδίδει την ανάρμοστη συμπεριφορά του Μπέιλι ένας από
τους μάνατζέρ του, Πολ Ντόνοβαν, προσπαθώντας να δικαιολογήσει τον πελάτη του:

«Δεν ξέρω αν έγινε κάποια αλλαγή στην καρδιά του. Ξέρω πάντως πως ο Ντόνοβαν
δεν ήθελε να πληγώσει τον Μάικλ. Ο Μπέιλι περίμενε πως θα γινόταν ένα
συναρπαστικό φινάλε στην κούρσα. Όταν διαπίστωσε ότι κάτι τέτοιο δεν συνέβη
απογοητεύτηκε και συμπεριφέρθηκε ανάρμοστα».

Η συμπεριφορά του Μπέιλι σχολιάστηκε δυσμενώς τόσο από τον αμερικανικό όσο και
από τον καναδέζικο Τύπο.

Η τοπική εφημερίδα «Τορόντο Σταρ» έγραψε χαρακτηριστικά πως ο Μπέιλι κέρδισε
ένα εκατομμύριο δολάρια αλλά έχασε την καλοσύνη του. Ο σχολιαστής του
αμερικανικού τηλεοπτικού σταθμού CBS, Τιμ Ράιν χαρακτήρισε τον Μπέιλι σαν έναν
«όχι και τόσο καλό πρωταθλητή».

Στο μεταξύ, ο Τζόνσον θα επιστρέψει στους αγωνιστικούς στίβους σε μία
εβδομάδα, γεγονός που ίσως τελικά του στοιχίσει τη συμμετοχή του στο
αμερικανικό πρωτάθλημα (11 Ιουνίου) και κατ' επέκταση στο Παγκόσμιο Πρωτάθλημα
της Αθήνας. Ο Τζόνσον θα πρέπει να τερματίσει στα τράιαλς σε μια από τις τρεις
πρώτες θέσεις στα 200 μέτρα. Σε αντίθετη περίπτωση θα αποκλειστεί αυτόματα από
την εθνική ομάδα που θα ταξιδέψει στην Αθήνα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15853O051</ED>
<ID>
ID:162513

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O05&aa=1</URL></REF>


Article

<CATEGORY>vin10</CATEGORY>

 <H5></H5><H5>Και πάλι στο σκαμνί
</H5><H5>Νέα... συμμαχία στο ποδόσφαιρο
</H5><H5>Προτίμησε την οικογένεια
</H5><H5>Έδωσε... γη και ύδωρ
</H5><H2>ΕΜΠΙΣΤΕΥΤΙΚΑ
</H2>
Στο εδώλιο του κατηγορουμένου θα καθίσουν για δεύτερη φορά οι Μπρους
Γκρόμπελαρ, Τζον Φάσανου και Χανς Σέγκερς, τους οποίους ως γνωστόν βαραίνουν
κατηγορίες για συμμετοχή σε κύκλωμα που προκαθόριζε αποτελέσματα ποδοσφαιρικών
αγώνων. Στην πρώτη δίκη, οι ένορκοι δεν κατάφεραν να βγάλουν απόφαση. Η
δεύτερη δίκη των τριών παικτών θα αρχίσει σήμερα.

Η Αυστρία πρόκειται να καταθέσει επίσημα στην ΟΥΕΦΑ την υποψηφιότητά της για
τη διοργάνωση της τελικής φάσης του ευρωπαϊκού πρωταθλήματος 2004 από κοινού
με την Ουγγαρία. Να σημειωθεί πως τη διοργάνωση του Εύρω 2000 θα φιλοξενήσουν
από κοινού η Ολλανδία και το Βέλγιο.

Ο πρόεδρος της Ντόρτμουντ, Γκερντ Νίεμπαουμ, παραιτήθηκε από το αξίωμά του μία
εβδομάδα μετά την κατάκτηση του Κυπέλλου Πρωταθλητριών από την ομάδα του.
Δικαιολογώντας την απόφασή του, ο 48χρονος Νίεμπαουμ υποστήριξε πως η
Ντόρτμουντ τον απασχολούσε 10 ώρες καθημερινά, με αποτέλεσμα να μην μπορεί να
αφοσιωθεί στην οικογένειά του και την εργασία του (δικηγόρος).

Ο Χρίστο Στόιτσκοφ ζήτησε συγγνώμη από τον προπονητή της Εθνικής Βουλγαρίας,
Χρίστο Μπόνεφ και ζήτησε παράλληλα να συμπεριληφθεί και πάλι στο
αντιπροσωπευτικό συγκρότημα της χώρας του, εν όψει του αγώνα με το
Λουξεμβούργο (προκριματικά Μουντιάλ). Ο Στόιτσκοφ, για να πείσει τον Μπόνεφ να
τον συμπεριλάβει και πάλι στα σχέδιά του, πήγε στο σπίτι του προπονητή με μια
αγκαλιά λουλούδια...

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15853O052</ED>
<ID>
ID:162558

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O05&aa=2</URL></REF>


Article

<CATEGORY>vin10</CATEGORY>

 <H2>«Τρελάθηκαν» τα κομπιούτερ
</H2>
ΤΑ ΑΡΧΕΙΑ τους ψάχνουν οι στατιστικολόγοι της διεθνούς ομοσπονδίας
ποδοσφαίρου, προκειμένου να διαπιστώσουν αν τα επτά γκολ που πέτυχε ο Ιρανός
Καρίμ Μπάκερι στον αγώνα της εθνικής του ομάδας με τις Μαλδίβες Νήσους (17-0)
αποτελεί παγκόσμιο ρεκόρ.

Η ΦΙΦΑ ανακοίνωσε πως προς το παρόν δεν έχει βρει στα αρχεία της κάποιον
παίκτη που να έχει πετύχει κάτι παρόμοιο. Ωστόσο, επιφυλάσσεται να αναγνωρίσει
το ρεκόρ του Μπάκερι, περιμένοντας παράλληλα τις εκθέσεις των παρατηρητών του αγώνα.

Η νίκη του Ιράν επί των Μαλδίβων είναι η μεγαλύτερη σε έκταση στην ιστορία του
Παγκόσμιου Κυπέλλου. Το προηγούμενο ρεκόρ ήταν η νίκη με 13-0 της Νέας
Ζηλανδίας επί των Νησιών Φίτζι και είχε σημειωθεί το 1981.

Αξίζει να σημειωθεί πως είναι η 14η φορά στην ιστορία του Παγκόσμιου Κυπέλλου,
που μια ομάδα πετυχαίνει περισσότερα από 10 γκολ. Εκτός από τη νίκη της
Ουγγαρίας (10-1) επί του Ελ Σαλβαδόρ, όλες οι άλλες σημειώθηκαν στις
προκριματικές φάσεις.

Η βίβλος των σκορ μαμούθ (σε παρένθεση η χρονιά που έγινε ή θα γίνει η τελική φάση):

Ιράν - Μαλδίβες 17-0 (1998), Νέα Ζηλανδία - Φίτζι 13-0 (1982), Δ. Γερμανία -
Κύπρος 12-0 (1970), Ονδούρα - Σεντ Βίνσεντ 11-3 (1998), Λιχτενστάιν - Σκόπια
1-11 (1998), Τρίνινταντ - Αντίγκουα 11-1 (1974), Ουγγαρία - Ελλάδα 11-1
(1938), Μεξικό - Σεντ Βίνσεντ 11-0 (1994), Ιαπωνία - Μακάο 10-0 (1998),
Νορβηγία - Σαν Μαρίνο 10-0 (1994), Αυστραλία - Φίτζι 10-0 (1982), Φινλανδία -
Σοβιετική Ένωση 0-10 (1982), Μακάο - Κουβέιτ 1-10 (1994), Ουγγαρία - Ελ
Σαλβαδόρ 10-1 (1982).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15853O053</ED>
<ID>
ID:162598

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O05&aa=3</URL></REF>


Article

<CATEGORY>vin10</CATEGORY>

 <H2>«Βαριά» η τηλεόραση για τον Ντιέγκο Μαραντόνα
</H2>
ΑΛΛΟ τηλεόραση, άλλο ποδόσφαιρο. Αυτό φαίνεται πως το κατάλαβε καλά ο
Ντιέγκο Μαραντόνα, που έκανε το ντεμπούτο του ως παρουσιαστής ενός σόου στην
τηλεόραση της Αργεντινής.

Ο Ντιεγκίτο, σε όλη τη διάρκεια του σόου, χαμογελούσε νευρικά και υποχρέωσε
αρκετές φορές τον συμπαρουσιαστή του, Μάουρο Βιάλε, να παρέμβει εκτός
σεναρίου, για να καλύψει τα κενά.

Μάλιστα, ο Μαραντόνα δεν ξεπέρασε το τρακ ούτε όταν εμφανίστηκε ο στενός φίλος
του, τραγουδιστής Έντι Γκαρσία. Έτσι, ο Γκαρσία, λίγα λεπτά μετά την εμφάνισή
του, γύρισε την πλάτη του προς τον Μαραντόνα και συζητούσε αποκλειστικά με τον
Βιάλε. Μεταξύ των φιλοξενουμένων στο σόου του Μαραντόνα ήταν μία 65χρονη
Ιταλίδα που έχει έναν γιο μόλις τριών ετών και ένας νεαρός Κολομβιανός με την
ικανότητα να επαναλαμβάνει ανάποδα ό,τι λένε οι άλλοι.

Ο Μαραντόνα είχε εκφράσει πολλές φορές στο παρελθόν την επιθυμία του να
ασχοληθεί με τη δημοσιογραφία και τη φιλοδοξία του να πάρει συνέντευξη από τον
Κουβανό ηγέτη Φιντέλ Κάστρο, με τον οποίο διατηρεί φιλικές σχέσεις.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15853O054</ED>
<ID>
ID:162623

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O05&aa=4</URL></REF>


Article

<CATEGORY>vin10</CATEGORY>

 <H5>ΠΩΣ ΟΙ ΠΡΟΠΟΝΗΤΕΣ ΑΝΤΙΜΕΤΩΠΙΖΟΥΝ ΑΠΟ ΤΟΝ ΠΑΓΚΟ ΤΗΝ ΕΝΤΑΣΗ ΕΝΟΣ ΠΟΔΟΣΦΑΙΡΙΚΟΥ
ΑΓΩΝΑ ΚΑΙ ΠΩΣ ΞΕΔΙΠΛΩΝΕΤΑΙ Ο ΧΑΡΑΚΤΗΡΑΣ ΤΟΥΣ
</H5><H2>Τα 90' σε ένα πρόσωπο
</H2>
Ο Ντούσαν Μπάγιεβιτς έχει συντροφιά στον πάγκο το κομπολόι του...

«ΑΛΛΑΞΤΕ την μπάλα, μην κλείνεστε, βγείτε μπροστά,
σε δύο λεπτά τελειώνει».

Οι φωνές που ακούγονται κατά τη διάρκεια ενός (ποδοσφαιρικού) αγώνα δύσκολα
γίνονται αντιληπτές από τους θεατές, ακόμη και στα δικά μας γήπεδα (που
συνήθως είναι... άδεια). Είναι των ανθρώπων του πάγκου που αρχίζουν τον δικό
τους αγώνα μόλις ακουστεί το σφύριγμα της σέντρας. Μπορεί να έχουν
προετοιμάσει την ομάδα τους όσο καλύτερα πίστευαν πριν από το ματς, αλλά στο
τερέν διαπιστώνουν ότι πρέπει να δώσουν και άλλες οδηγίες. Οι προπονητές των
ομάδων μπορεί να περνούν απαρατήρητοι, στην πλειοψηφία τους, κατά τη διάρκεια
της 90λεπτης αναμέτρησης, αφού ακόμη και ο τηλεοπτικός φακός δεν έχει την
πολυτέλεια να τους παρακολουθεί συνεχώς. Ωστόσο, είναι γεγονός ότι δίνουν τη
μάχη τους για τη νίκη της ομάδας τους. Τις περισσότερες φορές είναι
εκφραστικοί. Και οι γκριμάτσες τους χαρακτηριστικές. Μόνο στον πάγκο μπορούν
να τις... πετύχουν. Διότι μην ξεχνάμε ότι ειδικά στη χώρα μας η θέση τους
είναι πάντα επισφαλής, αφού στο ποδόσφαιρο υπάρχει και η... ήττα. Και ύστερα
απ' αυτήν η... ευθύνη.

Πώς να ηρεμήσεις, λοιπόν, στον πάγκο. Δύσκολο έως ακατόρθωτο. Όταν βλέπεις
κάποιον ποδοσφαιριστή σου να μη μαρκάρει τον αντίπαλο όπως του έχεις πει, ε
τότε πρέπει να του βάλεις τις φωνές. Όπως θα ξέρετε, ο χώρος δράσης για τον
προπονητή είναι περιορισμένος. 
Κανονικά μπορεί να κινείται μέχρι τα δύο μέτρα από τον πάγκο του, άσχετα αν
στην Ελλάδα στα περισσότερα γήπεδα αυτή η απόσταση (μέχρι τη γραμμή του
πλαγίου άουτ) είναι... μικρότερη. Λεπτομέρειες. Και κάτι άλλο. Όταν το ματς
δεν πάει καλά (για την ακρίβεια όταν προηγείται ο αντίπαλος) και η εξέδρα
αρχίζει να δυσανασχετεί, τότε ο βοηθός του προπονητή είναι η καλύτερη λύση.
Βγαίνει αυτός έξω από τον πάγκο για να πει το σύστημα. Όταν όμως η ομάδα
νικάει, τότε ο κόουτς ακόμη κι όταν δεν υπάρχει συγκεκριμένος λόγος σηκώνεται
καμαρωτός-καμαρωτός, υψώνει το χέρι και κατευθύνει ως μαέστρος. Και η
«παράσταση» από μέρους των προπονητών είναι μέσα στο παιχνίδι.

Ο Γιάτσεκ Γκμοχ δίνει οδηγίες γονατιστός...

Οι περισσότεροι από τους τεχνικούς είναι ανήσυχοι. Λίγοι διαθέτουν την
ψυχραμία του Αλκέτα Παναγούλια να απολαύσουν το πούρο την ώρα του αγώνα. Οι
πιο πολλοί αισθάνονται ότι κάθονται σε αναμμένα κάρβουνα και για τον λόγο αυτό
δεν... κάθονται. Ακόμη κι όταν μένουν στη θέση τους κάνουν διάφορες
χειρονομίες. Δείχνουν τα συστήματα με τα δάχτυλά τους, υψώνουν τη γροθιά,
διαμαρτύρονται στον διαιτητή ή τον επόπτη. Και όταν οι παίκτες δεν
καταλαβαίνουν, βγαίνουν έξω από τα... ρούχα τους. 
Πετάγονται σαν ελατήριο και τότε γίνεται... πόλεμος.

Οι εκφράσεις στο πρόσωπό τους είναι χαρακτηριστικές και έντονες. Στις
περισσότερες φωτογραφίες, κατά την παραμονή τους στον πάγκο, οι προπονητές
είναι με ανοικτό το στόμα. Άλλοι γυρίζουν την πλάτη μη θέλοντας να πιστέψουν
αυτό που βλέπουν στον αγωνιστικό χώρο. Κάποιοι άλλοι τραβούν τα μαλλιά τους,
ενώ μερικοί δεν διστάζουν να... κοροϊδέψουν με τις γκριμάτσες τους παίκτες
τους, εκδηλώνοντας τη δυσφορία τους για τις (λανθασμένες) ενέργειές τους.

Ο Ντούσαν Μπάγιεβιτς από τότε που έκοψε το κάπνισμα (αυτό κι αν αποτελεί
μεγάλη επιτυχία του) προσπαθεί να... φυλακίσει τα χέρια του με το κομπολόι.
Τις περισσότερες φορές καταφέρνει και παραμένει ήρεμος, ακόμη κι όταν η ομάδα
του σκοράρει. Ενίοτε πανηγυρίζει ή κάνει έντονες χειρονομίες και συχνά φωνάζει
για να μεταφέρει κάποιες οδηγίες.

Χαρακτηριστική γκριμάτσα από τον Πέτρο Ραβούση. Κάτι δεν πήγαινε καλά...

Ο Πέτρος Ραβούσης, αντίθετα, καπνίζει συνεχώς. Και μάλιστα με χαρακτηριστικά
έντονο τρόπο. Όταν ρουφάει τον καπνό το πρόσωπό του αλλάζει. Άλλες φορές
τραβάει πίσω το σώμα του για να μη βλέπει. Σπάνια θα τον δείτε χαμογελαστό...

Ο Βέλιμιρ Ζάετς συνηθίζει να πιάνει το σαγόνι του όταν κάτι δεν πάει καλά.
Ακόμη φουσκώνει τα μάγουλά του στην περίπτωση που οι παίκτες του δεν εκτελούν
τις οδηγίες του. Ενδείξεις δυσαρέσκειας...

Ο Χουάν Ραμόν Ρότσα σφίγγει τα χείλη του όταν έχει αγωνία, ενώ πιάνει το
κεφάλι του σε περίπτωση αποτυχίας. Ο φακός τον έχει συλλάβει να κλείνει... τα
αυτιά του, αλλά και να σφυρίζει. Επίσης πανηγυρίζει με πλατύ χαμόγελο...

Ο Όλεγκ Μπλαχίν φοράει πάντα γυαλιά ηλίου και φωνάζει συχνά. Και αρκετές φορές
είναι όρθιος, συνήθως με κοστούμι...

Φωνακλάς θεωρείται και ο Χρήστος Αρχοντίδης, ο οποίος είναι πάντα αυστηρός με
τους παίκτες του και σπάνια μένει ευχαριστημένος. Πολλές φορές κλείνει το
στόμα του με την παλάμη του, ενώ συχνά πιάνει το κεφάλι του.

Ο Άγγελος Αναστασιάδης φοράει τα γυαλιά του στους νυχτερινούς αγώνες, ενώ δεν
σταματά να δίνει εντολές κατά τη διάρκεια του αγώνα. Κι αυτός με έντονο τρόπο.

Απολαυστικός είναι ο Γιάτσεκ Γκμοχ που, έτσι κι αλλιώς, έχει ιδιαίτερα
χαρακτηριστκά προσώπου. «Παίζει» με το πηγούνι του, ενώ όταν έχει κέφια μπορεί
ακόμη και να... χτενίζεται.

Ο Βέλιμιρ Ζάετς κρύβει το πρόσωπό του. Το επάγγελμα του προπονητή έχει και πίκρες...

Ο Βασίλης Δανιήλ φαίνεται ότι έχει συχνά αγωνία, αφού πιάνει το στόμα του ή το
πρόσωπό του. Αρκετές φορές σκύβει και κοιτάζει προς το έδαφος.

Ο Μπάμπης Τεννές πανηγυρίζει με χαρακτηριστικό τρόπο, ενώ ο Ανδρέας
Μιχαλόπουλος είναι σχετικά ήρεμος. Σοβαρός εμφανίζεται στον πάγκο ο Μπο
Πέτερσον, που στηρίζει το κεφάλι του στο χέρι του σε στιγμές μελαγχολίας. 
Ο Γιάννης Μαντζουράκης και ο Μάκης Κατσαβάκης συνηθίζουν να δείχνουν με το
χέρι, ενώ ο Λουίς Βίλα συμβουλεύεται συχνότατα το ρολόι του. 
Συχνή... επαφή με το μουστάκι και το κεφάλι του έχει ο Σταύρος Διαμαντόπουλος
και ο Έγκεν Γκέραρντ χρησιμοποιεί και τις δύο παλάμες του προκειμένου να τον
ακούσουν οι παίκτες του...

Όλα αυτά συμβαίνουν στους πάγκους των γηπέδων. Οι ποδοσφαιριστές μπορεί να
είναι οι πρωταγωνιστές, αλλά οι προπονητές έχουν τη δική τους αγωνία. Μπορεί
να πληρώνονται καλά, αλλά το κάθε 90λεπτο κρύβει παγίδες που καλούνται να τις
ξεπεράσουν. Η έκφρασή τους είναι πάντα χαρακτηριστική και αποτυπώνει την
ένταση του «πολέμου», αλλά και τον χαρακτήρα του καθενός. Το πρόσωπό τους
είναι ο καθρέφτης τους...

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15853O061</ED>
<ID>
ID:162514

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H5>Ακριβός ο Κατσαβάκης
</H5><H5>Ήθελε στην Ευρώπη
</H5><H5>Κατά των ναρκωτικών
</H5><H5>Περίεργη πυρκαγιά
</H5><H2>ΕΜΠΙΣΤΕΥΤΙΚΑ
</H2>
Δεν βρέθηκε σημείο επαφής μεταξύ της διοίκησης της Καβάλας και του Μάκη
Κατσαβάκη, με αποτέλεσμα να ναυαγήσει κάθε πιθανότητα συνεργασίας των δύο
πλευρών. Έτσι, χθες υπήρξε συνάντηση με τον Νίκο Καρούλια που φέρεται ως υποψήφιος.

* Στο μεταξύ, πρόβλημα υπάρχει με την ανανέωση του
συμβολαίου του Λέσεκ Πις, εξαιτίας των απαιτήσεων της Λέγκια. 
Ναυάγησε οριστικά η απόκτηση του Λετονού Αστάβιεφ από τον Πανηλειακό. Αιτία το
γεγονός ότι η ομάδα του Πύργου δεν αγωνίζεται στην Ευρώπη, κάτι που έθετε ως
προϋπόθεση ο 25χρονος Λετονός μέσος για να έλθει στην Ελλάδα. 
* Στην ελληνική αγορά θεωρείται πολύ πιθανή η
απόκτηση του τερματοφύλακα της Λάρισας, Γεωργίου.

«Ο αθλητισμός κατά των ναρκωτικών». Αυτή είναι η ονομασία της Διεθνούς Ένωσης
που δημιουργήθηκε στη Μαδρίτη, στη διάρκεια διάσκεψης μελών Ολυμπιακών
Επιτροπών. Τη χώρα μας εκπροσώπησε ο πρόεδρος της ΕΦΙ και μέλος της ΕΟΑ
Χρήστος Χριστοδουλάτος, ο οποίος εξελέγη στο Δ.Σ. της Διεθνούς Ένωσης. 
Φωτιά ξέσπασε από άγνωστη αιτία στην κατοικία του πρώην πρωθυπουργού της
Σουηδίας Ίνγκβαρ Κάρλσον, ενός εκ των ηγετών της προσπάθειας που καταβάλλει η
Στοκχόλμη για να αναλάβει τους Ολυμπιακούς Αγώνες του 2004. Η αστυνομία δεν
απέκλεισε την περίπτωση τη φωτιά να την προκάλεσαν άτομα που αντιτίθενται στην
ανάληψη της διοργάνωσης των Ολυμπιακών Αγώνων.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15853O062</ED>
<ID>
ID:162559

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O06&aa=2</URL></REF>


Article

<CATEGORY>vin10</CATEGORY>

 <H5>Ο ΠΑΟ ΑΠΕΙΛΕΙ ΝΑ ΠΑΡΑΔΩΣΕΙ ΤΑ ΚΛΕΙΔΙΑ ΤΗΣ ΛΕΩΦΟΡΟΥ ΣΤΗΝ ΠΟΛΙΤΕΙΑ
</H5><H2>Βάζει λουκέτο!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΜΕ «ΛΟΥΚΕΤΟ» απειλεί το Δ.Σ. του Παναθηναϊκού Αθλητικού Ομίλου, που
συνεδριάζει σήμερα για να πάρει αποφάσεις σχετικά με την περαιτέρω προσπάθεια
να αποδοθούν από τη ΓΓΑ τα χρήματα που οφείλονται σε διάφορα τμήματα.

Σε χθεσινή ανακοίνωση του Παναθηναϊκού Α.Ο. τονίζεται: «Εκτάκτως, συνεδριάζει
αύριο (σήμερα) το Δ.Σ. του ερασιτέχνη Παναθηναϊκού, για να αποφασίσει την
παράδοση των κλειδιών του συλλόγου στο υφυπουργείο Αθλητισμού, λόγω της
επίμονης άρνησης της Πολιτείας να εκπληρώσει τις οικονομικές της υποχρεώσεις.
Θεωρούμε τη μέχρι τώρα στάση του υφυπουργού Αθλητισμού προς τον σύλλογό μας ως
εμπαιγμό και αθέτηση των υποχρεώσεών του».

Πολύ καλά κάνει ο Παναθηναϊκός να διεκδικεί τα χρήματα που του οφείλει η ΓΓΑ
από αξιολογήσεις και θεσμοθετημένες οικονομικές ενισχύσεις, όπως π.χ. τα 45
εκατ. δραχμές για το ΤΑΠ του βόλεϊ. Όμως, αυτή είναι η μία όψη του νομίσματος.

Η άλλη είναι η πραγματικότητα της αποτελμάτωσης, οικονομικής και οργανωτικής,
στην οποία έχει περιπέσει ο ερασιτέχνης ΠΑΟ τα τελευταία χρόνια, με εξαίρεση
το ΤΑΚ μπάσκετ. Εκεί τα εκατομμύρια ρέουν ως πακτωλός, ενώ στα υπόλοιπα
τμήματα έχει ξεχαστεί και το σταγονόμετρο...

*** Ιδιαίτερα υποφέρουν τα ­ με μεγάλες διακρίσεις ­ τμήματα βόλεϊ
ανδρών και γυναικών, στα οποία υπάρχουν διεθνείς παίκτες και παίκτριες με
τεράστια προσφορά, που αντιμετωπίστηκαν για αρκετά χρόνια ως επαγγελματίες
(Φιλίποφ, Ανδρεόπουλος, Τριανταφυλλίδης, αδελφοί Κοβάτσεφ, Σπανός, Αγγελάκη,
Σάλτσεβιτς κ.ά.) και στην τρέχουσα περίοδο έχουν να δουν μισθούς εδώ και
μήνες. Και ασφαλώς αποτελεί στίγμα στην ιστορία του Παναθηναϊκού η κατάθεση
προσφυγής από αθλητή - σημαία του ΠΑΟ, όπως ο διεθνής πασέρ Δημήτρης
Ανδρεόπουλος, για να μείνει ελεύθερος και να πληρωθεί τους καθυστερούμενους μισθούς.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15853O091</ED>
<ID>
ID:162515

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O09&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>Άρωμα Ελληνίδων στο Γκαλά της Ρώμης
</H2>
Κατερίνα Κόφφα. Παγκόσμια αναγνώριση

ΤΡΕΙΣ πρωταθλήτριές μας (Μπακογιάννη, Κόφφα, Ξάνθου), αναγνωρισμένες στις
καλύτερες των αγωνισμάτων τους παγκοσμίως, εκπροσωπούν την Ελλάδα στο κορυφαίο
ίσως μίτινγκ της σεζόν, μέχρι τώρα, το Γκόλντεν Γκαλά της Ρώμης, που
διεξάγεται αύριο, παρουσία 75 κατόχων μεταλλίου σε μεγάλες διοργανώσεις!

Οι Ιταλοί δημοσιογράφοι της «Gazzetta Delo Sport» αναφέρουν στους 75 κατόχους
μεταλλίων τη 2η του ύψους στην Ολυμπιάδα '96 Νίκη Μπακογιάννη, έχουν ξεχάσει
την παγκόσμια πρωταθλήτρια κλειστού στίβου 1997 στα 200 μ., Κατερίνα Κόφφα,
ενώ δεν αναφέρουν και την 4η του μήκους στην Ατλάντα, και κορυφαία μέχρι τώρα
στον κόσμο (6.86 μ.), Νίκη Ξάνθου. Όμως, οι τρεις πρωταθλήτριές μας είναι
αποφασισμένες να σημειώσουν επιδόσεις που θα τις φέρουν στις πρώτες θέσεις του
μίτινγκ. Ανάμεσα στα μεγάλα ονόματα του «Γκαλά» είναι οι Κρίστι, Φρέντερικς
και Μπόλντον (100 μ.), Μόεν και Ουίλιαμς (200 μ.), Κίπκετερ (800 μ.), Ελ
Γκερούι, Τανούι και Μπιρίρ (1.500 μ.), Κιπτανούι, Κοσγκέι, Μπαρνγκετούνι και
Καρόζι (3.000 μ. στιπλ), Ματέτε, Ντιαγκανά και Μπρόνσον (400 μ. εμπ.), Ρίντελ
και Σουλτ (δισκοβολία) στους άνδρες, Ότεϊ, Τόρενς και Κόφφα (100 μ.- 200 μ.),
Μαστερκόβα και Κιρό (800 μ.), Κονσταντίνοβα, Μπακογιάννη και Ασταφέι (ύψος),
Αζινούα, Ντρέσλερ, Μέι, Νίλσεν και Ξάνθου (μήκος).

*** Ο Γερμανός Χάραλντ Σμιτ, κορυφαίος Ευρωπαίος αθλητής στα 400 μ. με
εμπόδια στη δεκαετία του '80 (και μόνιμος 2ος μετά τον θρυλικό Αμερικανό
Έντουϊν Μόζες σε Ολυμπιάδες και Παγκόσμια Πρωταθλήματα) επιστρέφει στο ΟΑΚΑ,
όπου είχε αναδειχθεί πρωταθλητής Ευρώπης το 1982, αυτή τη φορά ως
δημοσιογράφος! Συνεργάζεται με την IAAF και θα είναι στην ομάδα που θα
επιμελείται τις συνεντεύξεις - αστραπή με τους νικητές μεταλλίων στο Παγκόσμιο
Πρωτάθλημα του ερχόμενου Αυγούστου.

*** Η 177η δήλωση συμμετοχής στο 6ο Παγκόσμιο Πρωτάθλημα έφτασε χθες
στην Κεντρική Οργανωτική Επιτροπή και είναι εκείνη των Νησιών Κομόρες, που
βρίσκονται στον Ινδικό Ωκεανό (ανάμεσα σε Μοζαμβίκη - Μαδαγασκάρη) και έχουν
600.000 κατοίκους.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15853O092</ED>
<ID>
ID:162560

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O09&aa=2</URL></REF>


Article

<CATEGORY>vin10</CATEGORY>

 <H2>ΤΖΟΥΝΤΟ
</H2><H2>Χάλκινο ο Χάρης
</H2>
ΤΗΝ ΥΨΗΛΗ διεθνή κλάση του έδειξε για μια ακόμη φορά ο Χάρης Παπαϊωάννου,
κατακτώντας το χάλκινο μετάλλιο στο ισχυρό διεθνές μίτινγκ τζούντο του Σάσαρι Σαρδηνίας.

Ο 7ος Ολυμπιονίκης της Ατλάντα σημείωσε στα +95 κιλά τρεις νίκες και μία ήττα
και ανέβηκε στο βάθρο. Από τους υπόλοιπους αθλητές μας που πήραν μέρος
ξεχώρισε ο Χάρης Καρατζάς (60κ.) με 2 νίκες. Μία νίκη σημείωσε ο Λιάσκος
(78κ.) ενώ χωρίς νίκη έμειναν οι Μπαμπάς (65κ.), Πετράκης (95κ.), Τζιγκουζίδης (+95κ.).

Στο ίδιο τουρνουά εκπροσωπήθηκε και η ελληνική διαιτησία με τον παλιό
πρωταθλητή Σπύρο Ρήγο, ο οποίος πήγε καλά και μάλιστα έπαιξε κριτής σε δύο
τελικούς (71 και 95κ.).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15853O093</ED>
<ID>
ID:162599

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O09&aa=3</URL></REF>


Article

<CATEGORY>vin10</CATEGORY>

 <H2>ΕΥΡΩΠΗ
</H2><H2>Οι ομάδες του τένις
</H2>
ΣΥΓΚΡΟΤΗΘΗΚΑΝ οι Εθνικές ομάδες τένις στις κατηγορίες 14 και 18 χρόνων, οι
οποίες θα εκπροσωπήσουν τη χώρα μας στα ευρωπαϊκά πρωταθλήματα: Κορίτσια
(ατομικό): Ρούση, Ζήκα (21-27/7, Κλόστερς, Ελβετίας), κορίτσια (ομαδικό):
Ρούση, Ζήκα, Δανιηλίδου (13-15/7, Θεσσαλονίκη). Αγόρια (ατομικό): Μαζαράκης,
Φασουλάς (21-27/7, Κλόστερς, Ελβετίας), Αγόρια (ομαδικό): Μαζαράκης, Φασουλάς,
Τσάτσης (13-15/7, Πάντοβα). Κατηγορία 14 χρόνων: Κορίτσια (ατομικό): Καπλάνη,
Σωτηριάδου (21-27/7, Σαν Ρέμο), Κορίτσια (ομαδικό): Καπλάνη, Σωτηριάδου,
Αλεβιζοπούλου, Δουμένη, Λαγού (29/6-1/7, Χάντφιλντ, Μ. Βρετανία), Αγόρια
(ατομικό): Μελιόπουλος, Στρατάκης (21-27/7, Σαν Ρέμο), Αγόρια (ομαδικό):
Μελιόπουλος, Στρατάκης, Μουράτογλου, Δρακωτός, Παπάς (29/6-1/7, Λακόρντ,
Γαλλίας)..Α1 
<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15853O094</ED>
<ID>
ID:162624

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O09&aa=4</URL></REF>


Article

<CATEGORY>vin10</CATEGORY>

 <H5>ΡΟΛΑΝ ΓΚΑΡΟΣ
</H5><H5></H5><H2>Νοκ άουτ η Γκραφ από την Γκέτσερ
</H2>
Η Αμάντα Γκέτσερ έκανε την έκπληξη, αποκλείοντας από την ημιτελική φάση του
Ρολάν Γκαρός τη Στέφι Γκραφ

Η ΑΜΑΝΤΑ Γκέτσερ από τη Νότιο Αφρική έκανε την έκπληξη, αποκλείοντας από την
ημιτελική φάση του Ρολάν Γκαρός στο Παρίσι τη Στέφι Γκραφ. Η Γκέτσερ (είχε
κάνει τη... ζημιά στην Γκραφ και στον τέταρτο γύρο του ΟΠΕΝ της Αυστραλίας τον
περασμένο Ιανουάριο) επικράτησε σε μία ώρα και 34 λεπτά, με 6-1, 6-4. Η Γκραφ
αντιμετώπισε τους τελευταίους τρεις μήνες προβλήματα τραυματισμού και μετά τη
χτεσινή της ήττα χάνει και τη δεύτερη θέση στην παγκόσμια κατάταξη, κάτι που
είχε να συμβεί από την 1η Μαρτίου 1987! Κι αυτό, μετά την πρόκριση της Μόνικα
Σέλες στους ημιτελικούς (3-6, 6-2, 7-5, την Αμερικανίδα Μαίρη Τζο Φερνάντες).

*** Η Ελβετίδα Μαρτίνα Χίνγκις απέκλεισε την Ισπανίδα Αράντχα Σάντσεθ με 6-2,
6-2 και θα αντιμετωπίσει στον ημιτελικό τη Σέλες. Στον άλλο χτεσινό
προημιτελικό, η Ίβα Μαγιόλι από την Κροατία νίκησε 6-3, 5-7, 6-2 την
Ντράγκομιρ από τη Ρουμανία και θα παίξει στη συνέχεια με την Γκέτσερ. Έκπληξη
όμως σημειώθηκε και στους άνδρες, αφού ο Βραζιλιάνος Γκούσταβο Κέρτεν
απέκλεισε το Ρώσο Γεβγένι Καφέλνικοφ με 6-2, 5-7, 2-6, 6-0, 6-4. Είναι η πρώτη
φορά που παίκτης από τη Βραζιλία προκρίνεται στην τετράδα τουρνουά της σειράς
Γκραν Σλαμ. Ο Κέρτεν είχε αποκλείσει στον τρίτο γύρο και τον Αυστριακό Τόμας
Μούστερ. Πρόσωπο της ημέρας ήταν και ο Βέλγος Φιλίπ Ντεβούλφ που προκρίθηκε
στους ημιτελικούς αποκλείοντας το Σουηδό Νόρμαν (είχε νικήσει στο δεύτερο γύρο
τον Σάμπρας), με 6-2, 6-7, 6-4, 6-3. Ο Ντεβούλφ είναι Νο 124 στην παγκόσμια
κατάταξη και για να αγωνιστεί στο κυρίως ταμπλό του Ρολάν Γκαρός έδωσε αγώνες
πρόκρισης! 
<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15853O095</ED>
<ID>
ID:162643

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O09&aa=5</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Αθηναϊκός - Ξυνή στον τελικό
</H2>
ΣΤΟ ΚΛΕΙΣΤΟ γυμναστήριο Μετς χτυπά σήμερα η καρδιά του ελληνικού χάντμπολ, με
τη διεξαγωγή του 16ου τελικού Κυπέλλου Ελλάδας ανδρών στον οποίο αναμετρούνται
(έναρξη 18.15 ­ «ζωντανό» από ΕΤ1) Αθηναϊκός - Σχ. Ξυνή.

Η ομάδα των Σχ. Ξυνή στη μοναδική μέχρι τώρα συμμετοχή της σε τελικό της
διοργάνωσης (1995) πέτυχε να γίνει κάτοχος του τίτλου, νικώντας 30-29 τον
Φίλιππο Βέροιας, ενώ ο Αθηναϊκός ήταν φιναλίστ δύο φορές αλλά γνώρισε
ισάριθμες ήττες, το 1983 από τον ΒΑΟ (16-19) και το 1988 από τον Ιωνικό (19-23).

*** Για να προκριθούν στον σημερινό τελικό απέκλεισαν: Ο Αθηναϊκός: Χαλάνδρι
(38-29), Λεωνίδα (35-29), Βριλήσσια (36-29) και Δούκα (4-21) και οι Σχ. Ξυνή:
Ν. Ελβετία (40-29), Πανιώνιο (28-23), ΓΑΣ Κιλκίς (27-22) κα ΓΕ Βέροιας (29-26).

*** Και στους δύο μεταξύ τους αγώνες στο Πρωτάθλημα Α1 που έληξε νίκησαν οι
Σχ. Ξυνή με 28-27 στον Βύρωνα και 23-18 στο Μενίδι.

*** Στον Β' όμιλο του Ευρωπαϊκού Πρωταθλήματος εφήβων (Εσθονία, 22-30
Αυγούστου) κληρώθηκε η εθνική μας ομάδα, με αντιπάλους Ισραήλ, Γιουγκοσλαβία,
Σλοβενία, Σουηδία, Ουκρανία. Ο Α' όμιλος: Ουγγαρία, Ισπανία, Δανία, Τσεχία,
Εσθονία, Αυστρία.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15853O096</ED>
<ID>
ID:162654

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O09&aa=6</URL></REF>


Article

<CATEGORY>vin10</CATEGORY>

 <H5>ΠΡΩΤΟΣ ΥΠΟΨΗΦΙΟΣ ΓΙΑ ΤΟΝ ΠΑΓΚΟ ΤΟΥ ΠΑΝΑΘΗΝΑΪΚΟΥ
</H5><H2>Ομπράντοβιτς εν όψει
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΣΤΡΟΦΗ στον Ομπράντοβιτς; Ο προπονητής της Ρεάλ Μαδρίτης δεν έχει συμφωνήσει
για την παραμονή του στη «Βασίλισσα» και καθ' ότι η περίπτωση του Γιάννη
Ιωαννίδη σχεδόν εξαφανίστηκε από τον... πράσινο ορίζοντα, οι πληροφορίες από
τον Παναθηναϊκό αναφέρουν πως ο «Γκαστόνε» αναρριχήθηκε στην πρώτη θέση,
μεταξύ των υποψηφίων για τον πάγκο του ΠΑΟ.

Οι ημέρες περνούν, ο Παναθηναϊκός εξακολουθεί να είναι χωρίς προπονητή και η
πίεση μέρα με τη μέρα πολλαπλασιάζεται. Ήδη ο ΠΑΟ βρίσκεται σε... ανούσια
(όπως αποδεικνύεται μέχρι σήμερα) αναμονή από τις 19 Απριλίου (δηλαδή 46
ημέρες) οπότε αποκλείστηκε από τον ΠΑΟΚ και τελείωσε πρόωρα και άδοξα την
εφετινή σεζόν και πρέπει να δραστηριοποιηθεί.

Στην ΑΕΚ δηλώνουν μετά βεβαιότητας πως ο προπονητής θα είναι ο Γιάννης
Ιωαννίδης, ξεκινώντας μάλιστα και επαφές με μάνατζερ, για παίκτες που
συμπεριλαμβάνονται στα σχέδια του «Ξανθού». Όλα δείχνουν πως ο Ιωαννίδης θα
μείνει στο ΟΑΚΑ, αλλά δεν θα «μετακομίσει» στον πάγκο του Παναθηναϊκού.

Έτσι μέχρι το τέλος της εβδομάδας, οπότε αναμένεται να δοθεί τέλος στο
πρόβλημα πρόσληψης προπονητή (ώστε να πάρουν σειρά οι μεταγραφές των ξένων,
που θα αποτελέσουν το κύριο συστατικό του νέου Παναθηναϊκού), οι παράγοντες
του ΠΑΟ θα εξετάσουν όλες τις πιθανές λύσεις.

Ο Ομπράντοβιτς θεωρείται αυτή τη στιγμή πρώτο φαβορί. Λιγότερες πιθανότητες
έχει ο Τάνιεβιτς και ελάχιστες ο Πέσιτς, που άλλωστε περιμένοντας τον
Παναθηναϊκό κουράστηκε και συμφώνησε με την Άλμπα. Και ο Σούμποτιτς θα
αναρωτηθείτε; Ο «Πίξι» είχε ως ατού τον ερχομό του Στόγιαν Βράνκοβιτς. Όσο η
περίπτωση του Κροάτη σέντερ απομακρύνεται από τον Παναθηναϊκό, τόσο μεγαλώνει
η απόσταση από τον ΟΑΚΑ για τον Σούμποτιτς. Βεβαίως, πρέπει να μην ξεχνάμε πως
ο Παύλος Γιαννακόπουλος τόνιζε μέχρι χθες πως ο νέος προπονητής θα έχει
δουλέψει στην Ελλάδα και κανείς ­ πλην του Σούμποτιτς ­ από τους
προαναφερόμενους δεν πληροί αυτή την προϋπόθεση. Αυτό συμβαίνει για τους
Σάκοτα (που δεν θα παραμείνει στο Περιστέρι), Σερφ, αλλά από τον Παναθηναϊκό
δηλώνουν πως δεν ενδιαφέρονται για κανέναν από τους δύο.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15853O101</ED>
<ID>
ID:162507

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O10&aa=1</URL></REF>


Article

<CATEGORY>vin10</CATEGORY>

 <H2>ΜΥΡΙΟΥΝΗΣ
</H2><H2>Προτεραιότητα στον Ολυμπιακό!
</H2>
Η ΕΜΠΛΟΚΗ με τον Χρήστο Μυριούνη μετατράπηκε σε κόντρα χθες και όπως δείχνουν
οι κινήσεις των δύο πλευρών, δεν αργεί να γίνει «πόλεμος». Ουσιαστικά
πρόκειται για «ψυχρό πόλεμο», καθώς ο Παναθηναϊκός απάντησε με εξώδικο, ενώ
παρόμοιο έγγραφο αναμένεται να αποστείλει στο Παναθηναϊκό η πλευρά του παίκτη,
που ανέφερε (αλλά έδειξε και με τη «σκληρή» στάση του στις διαπραγματεύσεις)
πρόταση του Ολυμπιακού!

Το εξώδικο του ΠΑΟ καλεί για σήμερα (!) τον Μυριούνη στα γραφεία του προέδρου
προκειμένου να υπογράψει συμβόλαιο με τους «οικονομικούς όρους που γνωρίζει».
Το εξώδικο στάλθηκε με δικαστικό εκπρόσωπο στο κατάστημα αθλητικών ειδών του
διεθνούς παίκτη στη Γλυφάδα, λίγες ώρες πριν αναχωρήσει με την Εθνική ομάδα
για το Ισραήλ.

Φεύγοντας για το Ισραήλ ο Μυριούνης δήλωσε πως δεν έχει πλέον καμιά δέσμευση.
Ούτε ηθική, όπως χαρακτήριζε τα όσα τον «έδεναν» με το «τριφύλλι». «Μου
έστειλαν ένα εξώδικο με δικαστικό υπάλληλο και πλέον είμαι αποδεσμευμένος και
ηθικά από τον Παναθηναϊκό. Μου ζήτησαν να πάω αύριο (σήμερα), ενώ ξέρουν ότι
φεύγω. Δεν με στενοχώρησε καθόλου η κίνηση του ΠΑΟ», τόνισε στο αεροδρόμιο που
παρέπεμψε στον εκπρόσωπό του όταν ρωτήθηκε για το ενδιαφέρον του Ολυμπιακού.

Νωρίτερα όμως, μιλώντας τηλεφωνικά στον ραδιοφωνικό σταθμό Radio Metropolis
της Θεσσαλονίκης, αποκάλυψε ότι έχει πρόταση από τον Ολυμπιακό. «Είμαι πια
εντελώς ελεύθερος. Προτεραιότητα δίνω στον Ολυμπιακό! Αν δεν τα βρω με τον
Ολυμπιακό ή με τον Παναθηναϊκό, τον οποίο δεν βγάζω από τα σχέδιά μου, τότε θα
εξετάσω άλλες προτάσεις. Ο ΠΑΟ, μάλιστα, με ειδοποίησε πως έχει βελτιωμένη πρόταση...».

Αυτά είπε ο Μυριούνης στη Θεσσαλονίκη, επιβεβαιώνοντας ότι έχει ισχυρό
διαπραγματευτικό ατού στα χέρια του, όπως φάνηκε από τη στάση που τήρησε η
πλευρά του μετά το ραντεβού με τον ΠΑΟ. Ωστόσο, το θέμα δεν ολοκληρώνεται εδώ.
Στο περιβάλλον του ο Μυριούνης μίλησε για πρόταση του ΠΑΟ ύψους 40 εκατ. δρχ.
διαψεύδοντας τα 70-80 εκατ. που δηλώνουν οι «πράσινοι» πως πρόσφεραν.

Επίσης, όσον αφορά την επιταγή των 100 εκατ. που έχει αποκαλύψει πως έχει στα
χέρια του ο Παναθηναϊκός, φιλικό πρόσωπο του Μυριούνη είπε πως δεν είναι
δεσμευτική για τον παίκτη, ο οποίος μπορεί να διαπραγματευτεί με οποιαδήποτε
ομάδα επιθυμεί. Μάλιστα χθες, ο Μυριούνης κατέβαλε το (τυπικό) ποσό που έπρεπε
να δώσει στον Απόλλωνα Πάτρας, προκειμένου να μη δεσμεύεται με την προηγούμενη
ομάδα του σε καμία περίπτωση. Δεν βλέπετε κι εσείς «πόλεμο» εν όψει;

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15853O102</ED>
<ID>
ID:162552

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O10&aa=2</URL></REF>


Article

<CATEGORY>vin10</CATEGORY>

 <H5>ΣΑΜΟΛΑΔΑΣ
</H5><H2>Με πολεμούσαν από τα μπαράκια
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΗΡΩΙΚΗ ΕΞΟΔΟΣ από τον Ζαφείρη Σαμολαδά, που εγκατέλειψε τον Άρη καταγγέλλοντας
ο ίδιος τη σύμβαση χορηγίας του ΤΑΚ, την οποία είχε συνάψει μόλις πριν από ένα
χρόνο με τη διοίκηση του Α.Σ. υπό την προεδρία Χατζόπουλου. Η αποχώρηση του
χορηγού ήταν λίγο-πολύ αναμενόμενη μετά τα όσα διαδραματίστηκαν πριν από δέκα
ημέρες στη γενική συνέλευση και οι άνθρωποι του ερασιτέχνη Άρη, που
επιφορτίζονται πλέον τη διαχείριση του ΤΑΚ, τη δέχθηκαν με περισσή
ικανοποίηση. Όμως ο πολύπαθος αυτός σύλλογος μπαίνει πάλι σε περιπέτειες και
κανείς δεν μπορεί να προβλέψει πόσο κακό θα του κάνουν σε μία περίοδο που
προσπαθούσε να ανακάμψει.

Όλα ξεκίνησαν το βράδυ της Δευτέρας, όταν ο Ζαφείρης Σαμολαδάς έλαβε μία
επιστολή από τον Α.Σ. Άρης που την υπέγραφε ο πρόεδρός του Λευτέρης
Χατζόπουλος και του ζητούσε να πάψει να αποπροσανατολίζει τον κόσμο από τα
πραγματικά προβλήματα της ομάδας μπάσκετ μιλώντας για τα 70 εκατ. δρχ. που δεν
του καταβάλλει ο Α.Σ. Αυτό ήταν η αρχή του τέλους. Ο χορηγός έστειλε χθες το
πρωί με δικό του «αγγελιαφόρο» την απάντηση στα γραφεία του Α.Σ., που ήταν η
καταγγελία της σύμβασης χορηγίας για δύο λόγους: α) για παρακράτηση
επιχορήγησης του ΤΑΚ ύψους 100 εκατ. δρχ. από τον Α.Σ., β) για μείωση της
προσωπικότητάς του στη γενική συνέλευση.

Ακολούθως, ο Ζαφείρης Σαμολαδάς έδωσε έκτακτη συνέντευξη Τύπου και μίλησε,
όπως είπε, για τελευταία φορά ως πρόεδρος του ΤΑΚ Άρης. «Είμαι αμετακίνητος
και ανυποχώρητος στην απόφασή μου, δεν είμαι παιδί για να παίζω, η ζημιά έγινε
και δεν διορθώνεται και δεν φεύγω για τα 70 εκατ., αλλά γιατί δεν αντέχω τον
πόλεμο από τα... μπαράκια, εγώ λειτουργώ με την καρδιά και το συναίσθημα και
δεν δέχομαι να με "κράζουν" άνθρωποι που δεν έχουν βάλει φράγκο στον Άρη και
κάνουν τα αδύνατα δυνατά για να σπιλώνουν το όνομά μου», είπε ο χορηγός του
«κιτρινόμαυρου» ΤΑΚ.

Ποια θα είναι τώρα η επόμενη ημέρα για τον Άρη; Ο Α.Σ. θέλοντας και μη θα
αναλάβει όλες τις υποχρεώσεις και όλες τις απαιτήσεις ταυτόχρονα του ΤΑΚ.
Σήμερα θα εγκριθεί από το διοικητικό συμβούλιο η καταγγελία της σύμβασης, θα
γίνει η μεταβίβαση των παικτών στον Α.Σ. για να μη μείνουν ελεύθεροι και ο
Λευτέρης Χατζόπουλος με τους συνεργάτες του θα πρέπει να βρουν διάδοχο λύση. Ο
Σαμολαδάς βέβαια δεν τελείωσε με τον Άρη, ούτε και ο Άρης τελείωσε με τον
Σαμολαδά. Οι «κιτρινόμαυροι» θα κυνηγήσουν δικαστικά τον χορηγό διεκδικώντας
την ποινική ρήτρα ύψους 2,4 δισ. δρχ., ενώ την ίδια οδό θα ακολουθήσει και ο
Σαμολαδάς για να του επιστραφούν τα 750 εκατ. δρχ., που υποστηρίζει πως έβαλε
στο ταμείο του ΤΑΚ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15853O103</ED>
<ID>
ID:162593

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O10&aa=3</URL></REF>


Article

<CATEGORY>vin10</CATEGORY>

 <H5>ΝΙΚΟΛΑ
</H5><H2>Τετραετές συμβόλαιο με τη Μπαρτσελόνα
</H2>
Ο Μαρσέλο Νικόλα πέρασε χθες τις ιατρικές εξετάσεις στη Βαρκελώνη και σήμερα
αναμένεται να υπογράψει τετραετές συμβόλαιο στην πρωταθλήτρια Ισπανίας,
Μπαρτσελόνα. Στο μεταξύ ο Αντουάν Ριγκοντό από χθες ανήκει και τυπικά στην
Κίντερ Μπολόνια, αφού υπέγραψε στα γραφεία της ιταλικής ομάδας.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15853O104</ED>
<ID>
ID:162618

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O10&aa=4</URL></REF>


Article

<CATEGORY>vin10</CATEGORY>

 <H5>ΓΡΑΝΙΤΣΑΣ: ΔΕΝ ΥΠΑΡΧΕΙ ΘΕΜΑ ΠΡΟΠΟΝΗΤΗ
</H5><H2>Καμιά ανησυχία
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Δεν υπάρχει θέμα προπονητή λένε από την ΑΕΚ

ΤΟ ΣΙΡΙΑΛ Ιωαννίδη παίρνει τέλος και η ΑΕΚ βάζει φουλ για τις μεταγραφές. Το
χθεσινό ραντεβού με τον πρόεδρο του ΤΑΚ ΑΕΚ κ. Φιλίππου δεν έγινε, όμως ο
«ξανθός» μίλησε με τον αντιπρόεδρο κ. Γρανίτσα αρκετές φορές και όλες για
θέματα οργανωτικά και μεταγραφικά. Η δήλωση του αντιπροέδρου της «Ένωσης»:
«Δεν υπάρχει θέμα προπονητή. Μιλήσαμε και θα μιλάμε συνέχεια με τον προπονητή
μας για τα θέματα της ομάδας. Μήπως θέλετε να σας αποκαλύψω ποιοι είναι οι
μεταγραφικοί μας στόχοι;», είπε ο Γιάννης Γρανίτσας, που... ξέσπασε και φώτισε
για τα καλά την υπόθεση.

«Έχουμε πάρα πολλά να πούμε με τον Ιωαννίδη, αφού οι εξελίξεις τρέχουν. Εμείς
ασχολούμαστε μόνο με τη δική μας ομάδα, ενώ αλλοι με... εμάς», υποστήριξε ο κ.
Γρανίτσας, εννοώντας τα σενάρια περί φυγής του Ιωαννίδη στον Παναθηναϊκό.

Και στις δηλώσεις του ομως στο αεροδρόμιο, ο Ιωαννίδης είχε αρνηθεί ότι είχε
μιλήσει με τον κ. Γιαννακόπουλο και είχε κάνει αναφορά σε... παιχνίδια, που
δεν επιθυμεί να συμμετάσχει.

Ο αντιπρόεδρος της ΑΕΚ υποστήριξε ότι η ομάδα θα κάνει μεταγραφές, προκειμένου
να ενισχθεί εν' όψει Ευρωλίγκας:

«Θα κάνουμε μεταγραφές ­ δεν πρόκειται να αφήσουμε την ομάδα αβοήθητη, αφού οι
υποχρεώσεις θα είναι αυξημένες».

Σε ό,τι αφορά το θέμα υπογραφής τού (επαγγελματικού) συμβολαίου του Νίκου
Χατζή οι δύο πλευρές θα συναντηθούν, μετά την επιστροφή της Εθνικής ομάδας
(συνεπώς και του διεθνούς παίκτη) από το Ισραήλ. Ο νεαρός Καλαματιανός απέφυγε
τις δηλώσεις στο αεροδρόμιο και επιβιβάστηκε γρήγορα στο αεροπλάνο.

Τέλος, σήμερα οι ιθύνοντες της «Ένωσης» θα έχουν ραντεβού με τον μάνατζερ των
Ατρούϊα, Λάρσεν, Κιάτζιτς για το θέμα της ανανέωσης της συνεργασίας τους, ενώ
δεν αποκλείεται να είναι παρών και ο Ιωαννίδης. Το συμβόλαιο του Δανού παίκτη
είναι διετές.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15853O111</ED>
<ID>
ID:162508

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O11&aa=1</URL></REF>


Article

<CATEGORY>vin10</CATEGORY>

 <H2>ΙΣΡΑΗΛ
</H2><H2>Πρεμιέρα Γιαννάκη στον πάγκο της Εθνικής
</H2>
ΤΟ ΥΠΟΥΡΓΕΙΟ Εξωτερικών άναψε χθες το απόγευμα το πράσινο φως για το ταξίδι
της Εθνικής ομάδας στο Ισραήλ. Κι αυτό, ύστερα από διαβεβαίωση των Ισραηλινών,
ότι το αποψινό ματς της Εθνικής, στην Ιερουσαλήμ, δεν εντάσεται στα πλαίσια
των εορταστικών εκδηλώσεων για την 30ή επέτειο από την κατάκτηση της πόλης. Οι
διαβεβαιώσεις αυτές δόθηκαν τόσο από την πρεσβεία του Ισραήλ στην Αθήνα όσο
και από την ισραηλινή ομοσπονδία. Αύριο, η ελληνική ομάδα θα δώσει το δεύτερο
ματς με το Ισραήλ, στην Χάιφα. «Θέλουμε να παρουσιάσουμε κάποια νέα στοιχεία
στο παιχνίδι μας. Τα δύο αυτά φιλικά θα μας βοηθήσουν στην προετοιμασία. Το
θέμα είναι να λειτουργήσουμε ως ομάδα. Δεν μπορώ να κάνω σύγκριση της πρώτης
παρουσίας μου στην Εθνική ως παίκτης, με την ιδιότητα του προπονητή. Είναι δύο
διαφορετικά πράγματα», είπε ο Παναγιώτης Γιαννάκης, που απόψε θα καθήσει για
πρώτη φορά στον πάγκο της Εθνικής.

Πάντως, αρκετοί παίκτες αναχώρησαν για το Ισραήλ, έχοντας το μυαλό τους στη
φανέλα που θα φορέσουν τη νέα περίοδο. Για παράδειγμα, ο Παναγιώτης Λιαδέλης:
«Υπάρχει ενδιαφέρον από τη Ρασίγκ Παρί. Ίσως μέσα στην εβδομάδα να υπάρξουν
εξελίξεις. Πιστεύω ότι μπορώ να παίξω σε ευρωπαϊκή ομάδα», είπε. «Κάτι καλό
περιμένω τις επόμενες ημέρες», έλεγε ο Ευθύμης Ρεντζιάς, ενώ ο Μάγλος
σκέπτεται να μείνει άλλα δύο χρόνια στις Ηνωμένες Πολιτείες. «Αυτό θα είναι το
καλύτερο για μένα. Θα επιστρέψω ύστερα από δύο χρόνια. Μάλλον η Δάφνη θα με
παραχωρήσει σε άλλη ομάδα».

Με την ελληνική ομάδα ταξίδεψαν οι Χριστοδούλου, Παταβούκας, Μπακατσιάς,
Σιγάλας, Ρεντζιάς, Κορωνιός, Οικονόμου, Αλβέρτης, Μυριούνης, Μπουντούρης,
Παπανικολάου, Γιαννούλης, Λιαδέλης, Χατζής, Καλαϊτζής και Μάγλος.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15853O112</ED>
<ID>
ID:162553

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O11&aa=2</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>Σήμερα η απάντηση του Απόλλωνα για τα ανταλλάγματα
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΗΜΕΡΑ αναμένεται να δώσει απάντηση στον Ολυμπιακό ο Απόλλωνας Πάτρας, για τα
ανταλλάγματα που ζητάει για να παραχωρήσει τον Ντούσαν Βούκσεβιτς. 
Ο παίκτης μίλησε χθες με τους ανθρώπους της Πάτρας, ενημερώθηκε για τις
προτάσεις που υπάρχουν και παράλληλα έκανε γνωστό ότι είτε πάρει μεταγραφή
(αυτή είναι και η πιθανότερη κατάληξη) είτε όχι, θα πάει στο Πόρτλαντ για να
λάβει μέρος στο καμπ που διοργανώτεται εκεί, ύστερα από σχετική πρόσκληση που έχει.

«Είναι γνωστή η θέση μου, αφού θέλω να παίξω στον Ολυμπιακό. 
Όμως θα πάω και στην Αμερική, όπου και θα ακολουθήσω και ένα ειδικό πρόγραμμα
εκγύμνασης», είπε ο Ντούσαν Βούκσεβιτς, που έχει άλλα δύο χρόνια συμβόλαιο με
τον Απόλλωνα, αλλά αναλόγως με τις προσφορές που θα έχει η πατρινή ομάδα,
μπορεί να του «σπάσει» το συμβόλαιο.

*** Στο μεταξύ, όσον αφορά το θέμα του Χρήστου Μυριούνη, η διοίκηση του ΤΑΚ
εξέδωσε χθες ανακοίνωση στην οποία αναφέρει: «Σχετικά με την υπόθεση του
Χρήστου Μυριούνη, ο Ολυμπιακός δηλώνει ότι δεν ασχολήθηκε ποτέ και δεν θα
ασχοληθεί με παίκτες οι οποίοι διαπραγματεύονται ακόμη την ανανέωση των
συμβολαίων τους με τις ομάδες στις οποίες ανήκαν».

Μπορεί επίσημα, λοιπόν, ο Ολυμπιακός να μην ασχολείται, αλλά η λέξη ακόμη στην
ανακοίνωση τα λέει όλα και είναι πασιφανές ότι οι «ερυθρόλευκοι» θα ασχοληθούν
με τον παίκτη εάν αυτός δεν τα βρει οριστικά με τον Παναθηναϊκό.

*** Τέλος, όσον αφορά τον Βελπ, οι πρωταθλητές Ευρώπης δεν έχουν ενεργοποιήσει
την όψιον για τον δεύτερο χρόνο, αφού θέλουν να κρατήσουν τον παίκτη, μόνο εάν
του δώσουν λιγότερο από 550.000 δολάρια (τόσο προέβλεπε το συμβόλαιό του). 
Αυτό μπορεί να συμβεί εάν ο παίκτης μείνει ελεύθερος, δεν βρει καλύτερη
προσφορά και επαναδιαπραγματευτεί εκ νέου συμφωνία με τον Ολυμπιακό.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15853O113</ED>
<ID>
ID:162594

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Η επιστροφή του Δενδρινού
</H2>
Μάκης Δενδρινός

Ο ΜΑΚΗΣ ΔΕΝΔΡΙΝΟΣ επιστρέφει στη Νέα Σμύρνη και τον Πανιώνιο, ύστερα από δέκα
χρόνια. Ο πρώην ομοσπονδιακός τεχνικός συναντήθηκε χθες με τον πρόεδρο του ΤΑΚ
Μίλτο Λαζαρίδη και συμφώνησε να αναλάβει την ομάδα για τα επόμενα τρία χρόνια: 
«Ε, τόσα χρόνια συμπαίκτες ήμασταν με τον Μίλτο, δεν μπορούσαμε να τα...
χαλάσουμε. Μας περιμένει ανηφοριά και σκληρή δουλειά. Δεν υπάρχει άλλη
συνταγή. Αρχίζουμε από το μηδέν. Το πιο ουσιαστικό είναι ότι υπάρχει διάθεση
απ' όλους για οργάνωση και νοικοκυριό», είπε ο Δενδρινός.

*** Στον Πανιώνιο από σήμερα αρχίζουν να οργανώνονται όσον αφορά τις κινήσεις
τους στον τομέα των μεταγραφών. Ήδη έχει επέλθει σχεδόν συμφωνία με Ηλιούπολη
και Αρίωνα για τους Αντώνη Ασημακόπουλο (20, 2μ03) και Χρήστο Χαρίση (21,
1μ90). Επίσης θεωρείται σχεδόν βέβαιη και η επιστροφή του Μάκη Δρελιώζη, που
πέρυσι αγωνίστηκε στην Ιταλία (Φορλί). Όσον αφορά τις συζητήσεις με τον
Παναθηναϊκό (ανταλλάγματα για τον Καλαϊτζή), ο Πανιώνιος θέλει παίκτη για τη
θέση «3» και ενδεχομένως θα ζητήσει τον Σάσα Μάρκοβιτς.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15853O114</ED>
<ID>
ID:162619

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Έμεινε χωρίς χορηγό
</H2>
«ΦΕΥΓΩ από χορηγός, κρατάω μόνο τη διαφήμιση στη φανέλα», είπε ο Ανδρέας
Κορασίδης στη χθεσινή συνάντηση που είχε με τη διοίκηση του Περιστερίου.

Οι ιθύνοντες του Περιστερίου προσπάθησαν να μεταπείσουν τον κ. Κορασίδη, ο
οποίος ήταν ανένδοτος. 
Μάλιστα, υποσχέθηκε πως θα βοηθήσει την ομάδα όσο μπορεί, κάνοντας κάποια
ραντεβού με επιχειρηματίες που μπορούν να την ενισχύσουν οικονομικά.

Σε ό,τι αφορά στο θέμα προπονητή, παρά τις προσπάθειες της διοίκησης του
Περιστερίου να χαμηλώσει τους τόνους με ανακοίνωση («οι συζητήσεις με τον κ.
Σάκοτα θα αρχίσουν την επομένη της γενικής συνέλευσης, που γίνεται την
ερχόμενη Δευτέρα»), οι πιθανότητες ανανέωσης της συνεργασίας με τον Σέρβο
προπονητή είναι ελάχιστες. Το μεγαλύτερο εμπόδιο δεν αφορά το έργο που έχει
προσφέρει ο Σάκοτα στα δύο χρόνια παραμονής του («είναι επιτυχία ότι μας έφερε
στην τέταρτη θέση», τονίζει ο πρόεδρος κ. Βυλλιώτης), αλλά το οικονομικό.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15853O115</ED>
<ID>
ID:162641

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O11&aa=5</URL></REF>


Article

<CATEGORY>vin10</CATEGORY>

 <H2>Αθλοπαιδιά '97
</H2>
ΑΠΟΤΕΛΩΝΤΑΣ πλέον θεσμό (αφού διεξάγεται εδώ και τέσσερα χρόνια) το καμπ
Αθλοπαιδιά '97 θα διοργανωθεί και εφέτος από γνωστά εκπαιδευτήρια. Σε τρεις
περιόδους (16 - 21 Ιουνίου, 23 - 28 Ιουνίου και 30 Ιουνίου - 5 Ιουλίου)
δεκάδες παιδιά θα μπορούν να επιλέξουν το άθλημα που τους ενδιαφέρει, μεταξύ
ποδοσφαίρου (5χ5 μάλιστα), μπάσκετ, βόλεϊ, κολύμβησης και πολλών άλλων. Η
ιδιαιτερότητα εφέτος είναι ότι θα υπάρχουν για τα παιδιά και τα λεγόμενα
«Extreme Sports». Φυσικά, κοντά στα παιδιά θα είναι όπως κάθε χρόνο γνωστά
ονόματα του ποδοσφαίρου, του μπάσκετ και του βόλεϊ.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15853O116</ED>
<ID>
ID:162653

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O11&aa=6</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ
</H5><H2>«Δουλεύει» για τον Δανιήλ
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Απόψε θα μάθουν οι φίλοι του Παναθηναϊκού αν ο Ρουμάνος προπονητής
Ιορντανέσκου θα απαντήσει θετικά (ή αρνητικά) στην πρόταση που του έχει γίνει
από τον πρόεδρο.

*** Λογικά, αν ο κόουτς έβλεπε με καλό μάτι την συνεργασία του, θα
έπρεπε να είχε κάνει ένα τηλεφώνημα στο μεσοδιάστημα της διορίας που είχε
συμφωνηθεί ύστερα από αίτημά του για να το σκεφθεί...

*** Κανένα μήνυμα.

*** Στο μεταξύ, ξένα ειδησεογραφικά πρακτορεία έστειλαν χθες ως σίγουρη
τη συνεργασία ΠΑΟ-Ιορντανέσκου, αλλά αν ρωτήσετε σήμερα ΑΕΚτζήδες θα μάθετε
πως ο Ρουμάνος «είναι αυτός που θα καλύψει το κενό του Ραβούση»...

*** Το μόνο σίγουρο από το περίεργο σίριαλ Ιορντανέσκου είναι ότι ο
άνθρωπος αυτός εξακολουθεί να έχει συμβόλαιο με την Εθνική ομάδα της πατρίδας του.

*** Επίσης, σίγουρη είναι η διατήρηση σύγχυσης στην πλευρά της ΠΑΕ
Παναθηναϊκός και όχι μόνο στο θέμα του νέου κόουτς...

*** Το σημερινό ρεπορτάζ αποκαλύπτει προχωρημένα πράματα. Υπάρχει
πιθανότητα επιστροφής Βασίλη Δανιήλ, έτσι και δεν ευτυχήσει η συνεργασία με
τον Ρουμάνο.

*** Θα αναρωτηθούν κάποιοι: γιατί τον Δανιήλ;

*** Γιατί όχι. Ο κυρ Βασίλης κατ' αρχήν κάπου μέσα του θέλει να πάρει
ρεβάνς. Είναι ένα κίνητρο.

*** Βέβαια, και άλλοι προπονητές που είχαν εργαστεί άλλοτε στον
Παναθηναϊκό έδειξαν πρόοδο και λογικά το όνομά τους είναι πιθανόν να «πέσει
στο τραπέζι».

*** Για παράδειγμα, ο Ιβάν Όσιμ, προπονητής επιβλητικός στην Αυστρία,
κάτι ως δημιουργός (της μέχρι πριν από τρία χρόνια άσημης) της Στουρμ Γκρατς
και επιλογή του Πλατινί για την Σεντ Ετιέν.

*** Γιατί όχι τον Όσιμ;

*** Νομίζετε πως έτσι όπως «κατάντησε» ο Παναθηναϊκός είναι σίγουρο ότι
νικά την Κυπελλούχο Αυστρίας;

Έγινε ακριβός...

Περίπτωση να συζητηθεί επιστροφή Ρότσα στην Παιανία δεν πρέπει καν να υπάρχει,
παρά την σύγχυση, διότι ο Αργεντινός, φεύγοντας από την Αθήνα, δεν μπόρεσε να
(απο)δείξει την αξία του.

*** Με την ευκαιρία: δύσκολη είναι η πρόσληψη του Χουάν στον ΑΠΟΕΛ της
Κύπρου, λόγω διαφωνίας στο οικονομικό.

*** Ούτε λίγο ούτε πολύ ο Ρότσα ζήτησε πέντε χιλιάδες λίρες τον μήνα.
Κάπου έξι εκατομμύρια δραχμές με τους φόρους.

*** Η διοίκηση του συλλόγου έχει χρήματα, όμως σκοπεύει να μην τα
«κλείσει» όλα στον προπονητή, οπότε υπάρχει διάσταση.

*** Ήρθαν και κάποια «προβοκατόρικα» δημοσιεύματα του κυπριακού Τύπου
εις βάρος του κόουτς, η κατάσταση έμπλεξε.

*** «Ποιος είναι ο Ρότσα και τι νέο θα φέρει στην Κύπρο, που ζητάει
χρήμα με ουρά», έγραψαν οι συνάδελφοι στη Λευκωσία...

*** Ίσως ο Ρότσα, φεύγοντας από την Παιανία, θέλησε να αποβάλει (στο
οικονομικό) ό,τι ταμπού τον βασανίζει...

*** Και του βγαίνει άγαρμπα. Τι άλλο να υποθέσει κάποιος...

Υπέφερε η χαρτοπετσέτα

Δεν πρόλαβε να επιστρέψει στην Αθήνα ο Μιχάλης Τροχανάς, ιδού που αναχώρησε
πάλι χθες στο εξωτερικό.

*** Τα γνωστά. Για οικονομικές υποθέσεις...

*** Κάποτε θα λήξει αυτή η απίστευτη ιστορία με την πώληση της ΠΑΕ ΑΕΚ
και οι υποστηρικτές τής ιστορικής ομάδας θα ηρεμήσουν.

*** Μπορεί να έχει λήξει η μεταγραφική περίοδος, αλλά αυτό δεν έχει
σημασία. 
*** Μπορεί να κρατηθούν «θυρίδες» στα κοντινά Ταχυδρομεία...

*** Η ουσία είναι πως ο μεγαλομέτοχος της ΑΕΚ έφυγε χθες πλουσιότερος
σε ποδοσφαιρικές γνώσεις και δεν είναι πλάκα!

*** Πού βρέθηκε Κυριακή βράδυ; Σε ψητοπωλείο της Καλλιθέας παρέα με
παλιούς φίλους του και τον Νίκο Αλέφαντο.

*** Αυτό είναι γνωστό από χθες.

*** Αφού έληξε το δείπνο τι συνέβη; Τώρα θα το μάθετε.

*** Πάνω στην κουβέντα, λοιπόν, και στο πλαίσιο «από τη θεωρία στην
πράξη», Τροχανάς και Αλέφαντος ξεδίπλωσαν χαρτοπετσέτα και με στυλό
κατέστρωσαν σχέδια ποδοσφαιρικής τακτικής, συστήματα ή κάτι τέτοιο.

*** Και, πάντως, δεν συνέτασσαν συμβόλαιο, διότι αυτό δεν μπορεί να
γίνει σε χαρτοπετσέτα...

*** Μου το μετέφερε περαστικός, ο οποίος γνώρισε τις φιγούρες των δύο
ανδρών και έδειξε ενδιαφέρον (από απόσταση).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15853O121</ED>
<ID>
ID:162509

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O12&aa=1</URL></REF>


Article

<CATEGORY>vin10</CATEGORY>

 <H2>Δίκαια θύμωσε
</H2>
ΤΑ «ΒΡΟΝΤΗΣΕ» λοιπόν χθες ο Κυράστας, μη αντέχοντας κοροϊδία της διοίκησης
προς τους ποδοσφαιριστές του Πανιωνίου σε οικονομικό θέμα. Για να πάρει αυτήν
την απόφαση ο έξυπνος και μεθοδικός προπονητής, είναι φανερό πως είχε φθάσει
στα όριά του... Συνεπώς, ο Πανιώνιος, παρά τον τίτλο που κατέκτησε και τον
πρόσφατο λουλουδοπόλεμο στη φιέστα, από σήμερα επιστρέφει στη σκληρή
πραγματικότητα, αυτήν που τον βασανίζει σχεδόν δεκαετία...

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15853O122</ED>
<ID>
ID:162554

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O12&aa=2</URL></REF>


Article

<CATEGORY>vin10</CATEGORY>

 <H2>Ωραία στιγμή στο Παρίσι
</H2>
ΦΕΡ πλέι και στο τένις. Η Ρουξάνδρα Ντράγκομιρ ετοιμάζεται να βοηθήσει (να
σηκωθεί) την Άιβα Ματζόλι παρά την ήττα της (6-3, 5-7, 6-2) από αυτήν... Το
στιγμιότυπο από χθεσινό αγώνα στο τουρνουά Ρολάν Γκαρός. Έναν αγώνα ­ όπως
μαρτυρεί η εικόνα ­ πολύ εξαντλητικό για τις δύο κοπέλες

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15853O123</ED>
<ID>
ID:162595

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O12&aa=3</URL></REF>


Article

<CATEGORY>vin10</CATEGORY>

 <H5></H5><H2>3η ΚΑΡΤΑ
</H2><H2>Μαθήματα για όλους
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΟΛΟΚΛΗΡΩΘΗΚΑΝ οι αγώνες των πρωταθλημάτων Α' και Β' Εθνικής κατηγορίας και η
διοργανώτρια Ένωση Ποδοσφαιρικών Ανωνύμων Εταιρειών (ΕΠΑΕ) δεν πρέπει να
υπερηφανεύεται για την ποιότητα των διοργανώσεων.

Το θέαμα εξακολούθησε να είναι μετριότατο, πλην ελαχίστων εξαιρέσεων, τα
εισιτήρια που διατέθηκαν λιγοστά, η διαιτησία έκανε ίσως ρεκόρ
χονδροειδέστατων λαθών, οι εμπρηστικές δηλώσεις και σκληρές ανακοινώσεις
βάρυναν σε πολλές περιπτώσεις την ατμόσφαιρα των γηπέδων, ενώ δεν έλειψαν τα
επεισόδια, με αποκορύφωμα την με αθλιότητες υποδοχή του Ντούσαν Μπάγιεβιτς στη
Νέα Φιλαδέλφεια.

Η ΕΠΑΕ δεν δείχνει να προβληματίζεται ιδιαίτερα για τα άδεια γήπεδα ή για την
αναξιοπιστία των διοργανώσεων. Το ενδιαφέρον του Γιώργου Δέδε και συνεργατών
του εξαντλείται στη διατήρηση των θέσεων γύρω από το μεγάλο τραπέζι, όπου το
ποδόσφαιρό μας κάνει, δυστυχώς, σημειωτόν.

Τα ίδια ισχύουν και για την ΕΠΟ του Κώστα Τριβέλα και στενών συνεργατών του,
που δεν φαίνεται να ενοχλούνται από την απουσία ποιότητας στα ποδοσφαιρικά δρώμενα.

Πώς αλλιώς να εξηγηθεί το γεγονός ότι δεν έχουν καταγραφεί ή δεν καταγράφονται
τα συν και τα πλην ενός ποδοσφαίρου που θέλει να έχει δεύτερη συνεχόμενη
παρουσία στο Παγκόσμιο Κύπελο και διακρίσεις στην Ευρώπη;

Μια απλή πρόταση: Να ζητηθούν από το συνδρομητικό κανάλι, με το οποίο
συνεργάζεται η ΕΠΑΕ, οι καλύτερες φάσεις των αγώνων, οι επίμαχες φάσεις, οι
πιο σημαντικές αποκρούσεις τερματοφυλάκων, τα σοβαρότερα λάθη στην άμυνα, το
κέντρο και την επίθεση· και το τηλεοπτικό υλικό ν' αποτελέσει αντικείμενο
ανάλυσης και διδασκαλίας σε διαιτητές, προπονητές και ποδοσφαιριστές.

Τόσο δύσκολο είναι;

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15853O124</ED>
<ID>
ID:162620

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O12&aa=4</URL></REF>


Article

<CATEGORY>vin10</CATEGORY>

 <H2>Πρόβα του παγκοσμίου πρωταθλήματος
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΟ ΡΩΣΙΚΟ πρωτάθλημα που γίνεται αυτή την εποχή στην Ελίστα της Καλμουχίας
αποτελεί γενική πρόβα εν όψει του παγκοσμίου πρωταθλήματος που θα ξεκινήσει
εκεί στο τέλος του χρόνου. Κι αυτό γιατί γίνεται με το ίδιο ακριβώς σύστημα
των νοκ-άουτ παιχνιδιών.

Πλην των Κασπάροβ, Κάρποβ, Κράμνικ, όλα τα μεγάλα ονόματα του ρωσικού σκακιού
είναι εκεί. Σε αυτό βοήθησαν και τα υψηλά χρηματικά έπαθλα που θέσπισε ο
διοργανωτής Ιλουμτζίνοβ, πρόεδρος της διεθνούς ομοσπονδίας. Ακόμη και οι
παίκτες που αποκλείστηκαν στον 1ο γύρο κέρδισαν από 500 δολάρια, ενώ το
συνολικό ποσό των χρηματικών επάθλων φθάνει τα 100.000 δολάρια. Ξεκίνησαν 52
παίκτες (οι 12 πέρασαν κατευθείαν στον δεύτερο γύρο) και με τη μέθοδο των
διαδοχικών αποκλεισμών (ματς δύο παρτίδων) ήδη βρισκόμαστε ένα βήμα πριν από
τον τελικό. Ο πρώτος που κατέλαβε ήδη θέση στο τραπέζι του τελικού είναι ο
Μπαρέεβ (2.665). Ο Μπαρέεβ κέρδισε στον ημιτελικό τον νεαρό διεθνή μετρ Λάστιν
(2.535) με σκορ 1,5-0,5. Ο τελευταίος αποτέλεσε τη μεγάλη έκπληξη (ήταν το
νούμερο 34 στη λίστα ΕΛΟ των συμμετεχόντων) αποκλείοντας διαδοχικά τους Σακάεβ
(2.580), Ασέεβ (2.530), Ρουμπλέβσκι (2.645) και Γιάκοβιτς (2.575). Στον άλλο
ημιτελικό αγωνίζονται οι Ντρέεβ (2.650) και Σβίντλερ (2.640). Στις δύο πρώτες
παρτίδες (κανονικού χρόνου) πέτυχαν από μία νίκη. Θα ακολουθήσουν δύο παρτίδες
ράπιντ και σε περίπτωση νέας ισοπαλίας διπλοί αγώνες μπλιτς μέχρι να
αναδειχθεί νικητής.

* Με τις συναντήσεις του 5ου γύρου συνεχίζεται σήμερα το τουρνουά του Νέου
Ηρακλείου. Συμμετέχουν 53 παίκτες. Με 4 βαθμούς σε ισάριθμους αγώνες
προηγείται ο Καραγιάννης και ακολουθούν οι Μαρτίδης, Σαγκριώτης με 3,5, οι
Καλέσης, Παπασταυρόπουλος, Κομνηνός, Σιαμίδης, Κακαδέλλης, Κ. Μακρής,
Μπουδαλάκης, Τζαννής, Βρεττός, Μπαρούδας, Σιουρδάκης με 3 βαθμούς.

* Τα προκριματικά του ανοικτού πρωταθλήματος Ελλάδας για την περιοχή
Ανατολικής Μακεδονίας και Θράκης διοργανώνονται στην Καβάλα (Κύπρου 16) από
τις 13 έως τις 19 Ιουνίου. Είναι ελβετικό 7 γύρων. Δηλώσεις συμμετοχής στα
τηλ. 051/222.996 (ΣΦΓΤ), 832.451, 231.737 (κ. Β. Θεοδωρίδης).

ΑΝΑΒΟΛΗ

Αναβλήθηκαν το ανοικτό πρωτάθλημα Ελλάδας και τα κλειστά ατομικά πρωταθλήματα
ανδρών και γυναικών. Το 7ο ανοικτό επρόκειτο να γίνει στο διάστημα 28/6-6/7
όμως η ΕΣΟ ανακοίνωσε ότι θα ενσωματωθεί σε κάποιο από τα διεθνή τουρνουά του
καλοκαιριού. Τα κλειστά πρωταθλήματα που επρόκειτο να γίνουν τον Ιούλιο
αναβλήθηκαν για τον Νοέμβριο, ελλείψει συνδιοργανωτή.

* Σχολικό πρωτάθλημα έγινε για 11η συνεχή χρονιά στην Ηλιούπολη, αυτή τη φορά
με τη συμμετοχή 85 παιδιών από Δημοτικά, Γυμνάσια και Λύκεια της περιοχής.
Διοργανωτής ήταν ο δήμος, ο Σ.Ο. Ηλιούπολης και ο σύλλογος γονέων και
κηδεμόνων του 4ου Δημοτικού. Σχολικούς αγώνες διοργάνωσαν και τα Δημοτικά 4ο
Βριλησσίων και 7ο Αμαρουσίου. Συμμετείχαν 34 παιδιά (διαιτητής Ν. Καμπάνης).
Μεγάλη επιτυχία σημείωσε και το 3ο σχολικό πρωτάθλημα της περιοχής
Αμπελοκήπων, στο οποίο συμμετείχαν 146 παιδιά. Οι αγώνες έγιναν στο
Φροντιστήριο Ξένων Γλωσσών Ντουρτουρέκα (Φθιώτιδος 50).

ΑΤΑΛΙΚ

Ο γνωστός από τις συμμετοχές του στο ελληνικό πρωτάθλημα και σε πολλά ελληνικά
τουρνουά Τούρκος Σουάτ Αταλίκ είχε επανειλημμένες επιτυχίες τον τελευταίο
καιρό. Σε τουρνουά στη Χαβάη μοιράστηκε την πρώτη θέση μαζί με τον Βρετανό
Μάιλς και τον Αμερικανό Σέικντ. Το τουρνουά ήταν ελβετικό 10 γύρων και
συμμετείχαν 56 παίκτες από τους οποίους οι 7 ήταν γκραν μετρ. Ο Τούρκος
σκακιστής επιβεβαίωσε τη φόρμα του, καθώς τον Μάρτιο είχε κερδίσει και το
αμερικανικό πρωτάθλημα του Σικάγου. Ο 19χρονος Ταλ Σέικντ, ανατέλλων αστήρ του
αμερικανικού σκακιού, σημείωσε στη Χαβάη την τρίτη του νόρμα γκραν μετρ. Νόρμα
γκραν μετρ σημείωσε όμως και η όμορφη 18χρονη Βουλγάρα Αντουανέτα Στεφάνοβα,
που ισοβάθμησε στην 4η θέση. Ας σημειωθεί τέλος ότι στο τουρνουά πήρε μέρος ­
με επιτυχία ­ και ο Νικολάι Αντριάνοβ, μέχρι πρότινος προπονητής της Εθνικής
Ανδρών και τώρα ακαθορίστων αρμοδιοτήτων ομοσπονδιακός προπονητής.

Ο βαθμολογικός πίνακας έχει αναλυτικότερα ως εξής: 1-3) Ατραλίκ, Μάιλς, Σέικντ
7,5, 4-5) Γιερμολίνσκι 7, 6-10) Ψάχις, Μπλάτνι, Μπαμπούριν, Μπερνέτ, Αντριάνοβ
6,5 κ.ά.

Στο πρωτάθλημα Ευρώπης Εθνικών ομάδων που έγινε στην Κροατία, ο Αταλίκ κέρδισε
το χρυσό μετάλλιο στην πρώτη σκακιέρα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15853O991</ED>
<ID>
ID:162516

</ID><URL>http://ta-nea.dolnet.gr/neaweb/neafile.print_unique?e=A&f=15853&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΥΝΑΥΛΙΑ ΤΙΜΗΣ ΓΙΑ ΤΟΝ 74ΧΡΟΝΟ ΓΡΗΓΟΡΗ ΜΠΙΘΙΚΩΤΣΗ ΑΠΟΨΕ ΣΤΟ «ΠΑΛΛΑΣ»
</H5><H5>Και άλλες συναυλίες
</H5><H2>Μισός αιώνας τραγούδι!
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Γρηγόρης Μπιθικώτσης: «Θέλω να τραγουδώ, γιατί έχω την ανάγκη να εκφράζομαι»

Ανεβαίνει ξανά στη σκηνή του λαϊκού τραγουδιού. Ο Γρηγόρης Μπιθικώτσης στα 74
του χρόνια και με μισόν αιώνα προσφοράς στην ελληνική μουσική δεν το βάζει κάτω:

«Δεν θέλω να μιλώ για τα παλιά γιατί συγκινούμαι. Δεν μπορώ να τ' αποφύγω,
όμως, μ' αυτά τα παράξενα που συμβαίνουν γύρω μας. Στη ζωή και στο τραγούδι».

Με σκέψη καθαρή, με δύναμη ψυχής και με τη ζεστή και «ίσια» φωνή του, ο
Γρηγόρης Μπιθικώτσης δεν μπορεί με τίποτα να ξεχάσει τις παλιές του δόξες,
αλλά και τις μεγάλες στερήσεις.

Απόψε στις 9, από τη σκηνή του «Παλλάς» στην οδό Βουκουρεστίου, ο «σερ» του
ελληνικού τραγουδιού θα μας θυμίσει τις μεγαλύτερες επιτυχίες του, σε μια
μεγάλη συναυλία (με ελεύθερη είσοδο). Στον Μπιθικώτση θα δοθεί από τον υπουργό
Πολιτισμού Ευάγγελο Βενιζέλο τιμητικό δίπλωμα «για την 50χρονη προσφορά του
στο μουσικό μας πολιτισμό και για το γεγονός ότι με τα τραγούδια του τόνωσε το
φρόνημα του ελληνικού λαού».

Τον Μπιθικώτση θα πλαισιώσουν οι τραγουδιστές Δημήτρης Κατοίκος και Μαρία
Σουλτάτου και λαϊκή ορχήστρα.

«Αισθάνομαι τον εαυτό μου δυνατό και ξεκούραστο. Θέλω να τραγουδώ για να
επικοινωνώ με τον κόσμο μου, που με στήριξε και με ανέδειξε», λέει στα «ΝΕΑ» ο
Γρηγόρης Μπιθικώτσης: «Θέλω να εκφράζομαι μέσα από τα τραγούδια μου, γιατί
σήμερα δεν υπάρχει έκφραση, δεν είναι κάτι που κατασκευάζεται, δεν βγαίνει με
παραγγελία. Η έκφραση στο τραγούδι είναι η συνέχεια της ψυχής».

Στην εποχή μας η έκφραση έχει χαθεί από το τραγούδι, λέει ο Μπιθικώτσης και το
δικαιολογεί: «Όλα είναι άρπα-κόλλα, σήμερα. Οι δημιουργοί έχουν κάποιες
εμπνεύσεις, τις ανακατεύουν με μουσικές ξένες (αραβοϊνδικές ή τούρκικες
μελωδίες), με αποτέλεσμα τα τραγούδια να μην έχουν δική τους ταυτότητα, να μη
χαρακτηρίζονται από σφραγίδα μουσική καθαρά ελληνική. Πώς λοιπόν θα μπορέσει ο
τραγουδιστής να δώσει τον καλύτερο εαυτό του στην ερμηνεία ενός τέτοιου
τραγουδιού; Θα το ξεκαθαρίσω: ακόμη και αυτά τα τραγούδια τού σήμερα, που
είναι καλά, δεν έχουν ούτε δύναμη ούτε ουσία, γιατί δεν βγαίνουν από το βάθος
της ψυχής των δημιουργών. Και σ' αυτό, βέβαια, φταίνε τα γεγονότα που δεν
βοηθούν. Αλλά ας σταματήσουμε στο θέμα μουσική και τραγούδι. Πάντως, δεν μπορώ
να θυμηθώ έστω και ένα τραγούδι-σουξέ, που να κράτησε πάνω από έξι μήνες». Σαν
παράδειγμα ότι τα σημερινά τραγούδια είναι «προκάτ» ή «νάιλον» όπως τα
χαρακτήρισε, ο Γρηγόρης Μπιθικώτσης ανέφερε τις επανεκτελέσεις. Είπε
συγκεκριμένα: «Δεν μ' ενδιαφέρει που οι νεώτεροι τραγουδιστές βγάζουν χρήματα
από τις παλιές, δικές μας μουσικές δημιουργίες. Το άσχημο είναι ότι ορισμένοι
κακοποιούν τα τραγούδια μας στις επανεκτελέσεις. Ποτέ δεν ήμουν σύμφωνος σε
τέτοιες μεθόδους. Υπάρχει μεγάλη αλλοίωση στον ήχο. Τι σχέση μπορεί να έχουν
τα ηλεκτρικά όργανα με την παλιά λαϊκή ορχήστρα; Αυτός, λοιπόν, ο κακός ήχος
επηρεάζει στην ερμηνεία τον σύγχρονο τραγουδιστή. Και όλη η καλή δουλειά, που
είχε γίνει πριν από 30 ή 40 χρόνια, χαλάει. Από τη σημερινή ερμηνεία στην
επανεκτέλεση λείπει η έκφραση. Κι αυτό το πράγμα δεν χαρίζεται ούτε
μεταδίδεται. Η έκφραση παράγεται από την ψυχή. Από 'κεί βγαίνει ένα πάθος ατελείωτο».

Η άποψη του Γρηγόρη Μπιθικώτση για τις επανεκτελέσεις παλιών λαϊκών τραγουδιών
είναι ότι δεν γίνονται ηχογραφήσεις όπως παλιά. «Τότε», λέει, «μπαίναμε στο
studio όλοι μαζί. Δουλεύαμε συλλογικά. Διορθώναμε ο ένας τον άλλον.
Κουραζόμασταν. Μπορεί να μας έπαιρνε και δύο μερόνυχτα για να βγει ένα
τραγούδι. Το αποτέλεσμα όμως ήταν άριστο. Έβγαινε ένας ήχος-διαμάντι. Ενώ
σήμερα συμβαίνει το αντίθετο. Ο κάθε μουσικός μπαίνει στο πολυκάναλο, παίζει
το μέρος του, ο τραγουδιστής ερμηνεύει χωρίς να έχει μπροστά του τους
μουσικούς να παίζουν και πάει λέγοντας. Έτσι, μια σύγχρονη ηχογράφηση
τελειώνει εντελώς ψυχρά και απρόσωπα. Πώς να έχει προσωπικότητα ένα τραγούδι σήμερα;»

Καθώς θ' ανεβαίνει απόψε στη σκηνή του «Παλλάς», ο Γρηγόρης Μπιθικώτσης θα
θυμάται τα πρώτα χρόνια του στο τραγούδι. Το ξεκίνημά του από το Περιστέρι, με
μια κιθάρα στο ταβερνάκι του «Παρλιάρου». Εκεί, που τραγουδούσε ευρωπαϊκά,
αλλά όλα άλλαξαν όταν μια κρύα νύχτα του χειμώνα του 1937 πήγε ν' ακούσει
τρεις μουσικούς που έπαιζαν με τα μπουζούκια τους σε κουτούκι της γειτονιάς
του. Ήταν ο Μάρκος Βαμβακάρης, ο Μανώλης Χιώτης και ο Στράτος Παγιουμτζής. Ο
μικρός Γρηγόρης ενθουσιάστηκε κι από τότε ασπάσθηκε το ρεμπέτικο και τα λαϊκά.
Έγραψε γύρω στα 80 δικά του τραγούδια στην αρχή της καριέρας του και τα
τραγούδησε. Γιατί έτσι ξεκίνησε ο Γρηγόρης. Σαν μπουζουκτσής και συνθέτης και
μετά διέπρεψε ως μεγάλη φωνή. Άνοιξε νέους δρόμους ερμηνείας στο έντεχνο, μετά
τις γνωριμίες του με Χατζιδάκι και Θεοδωράκη. «Υπεράνω όλων ο Μάρκος, ο
Τσιτσάνης κι όλοι οι μεγάλοι του λαϊκού τραγουδιού», λέει ο Μπιθικώτσης και
συμπληρώνει: «Αναγαλλιάζει όμως η ψυχή μου όταν τραγουδώ τους ποιητές. Κάθε
μέρα σιγοτραγουδώ Ελύτη, Ρίτσο, Σεφέρη, Λειβαδίτη, Χριστοδούλου, Γκάτσο. Τα
λόγια τους με κάνουν και δακρύζω».

Με χορηγό το υπουργείο Πολιτισμού, ο Γρηγόρης Μπιθικώτσης, με τον Δημήτρη
Κατοίκο, τη Μαρία Σουλτάτου και λαϊκή ορχήστρα θα δώσουν τρεις ακόμη τιμητικές
συναυλίες, 16/6 στην Τρίπολη, 26/6 στη Θεσσαλονίκη και 27/6 στην Καρδίτσα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15853P011</ED>
<ID>
ID:162517

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P01&aa=1</URL></REF>


Article

<CATEGORY>vin09</CATEGORY>

 <H5>ΤΟ ΠΙΚΟΛΟ ΤΕΑΤΡΟ ΣΤΗ ΘΕΣΣΑΛΟΝΙΚΗ
</H5><H2>Το «Νησί» του Στρέλερ
</H2>
Σκηνή από το «Νησί των σκλάβων»

Ένας κορυφαίος Ευρωπαίος θεατράνθρωπος: ο Ιταλός σκηνοθέτης Τζιόρτζιο
Στρέλερ. Δουλειά του ­ την «Καταιγίδα» του Στρίντμπεργκ ­ έχουμε δει στην
Ελλάδα μόνον το 1985, όταν η Αθήνα ήταν Πολιτιστική Πρωτεύουσα. Απόψε στις 9
(αλλά και αύριο) μπορούμε να ξαναδούμε, στη φετινή Πολιτιστική Πρωτεύουσα της
Ευρώπης, τη Θεσσαλονίκη, στην Αποθήκη 1 του Λιμανιού ­ έναν θαυμάσιο χώρο που
διαμορφώθηκε εντελώς διαφορετικά απ' ό,τι για τον βρετανικό «Βασιλιά Ληρ».
Πρόκειται για το «Νησί των σκλάβων» του Μαριβό, μια «αποθέωση του θεάτρου, της
ουτοπίας και του ουμανισμού», στην οποία «η παράδοση της Κομέντια ντελ Άρτε
συνδυάζεται αριστουργηματικά με το διδακτικό πολιτικό θέατρο» που θα το
παρουσιάσει το ονομαστό Πίκολο Τεάτρο του Μιλάνου, που γιορτάζει φέτος τα
πενήντα του χρόνια ­ ιδρύθηκε το 1947 από τον Πάολο Γκράσι και τον Τζιόρτζιο
Στρέλερ, ο οποίος έγινε η ψυχή του και το διηύθυνε ώς πέρυσι, όταν ύστερα από
σύγκρουση με τη δημοτική αρχή του Μιλάνου παραιτήθηκε, για να αντικατασταθεί,
προσωρινά όπως φαίνεται, από τον Τζακ Λανγκ.

Το «Νησί» ανεβαίνει σε μετάφραση, διασκευή, σκηνοθεσία Τζιόρτζιο Στρέλερ,
σκηνικά Έτζιο Φριτζέριο, κοστούμια Λουίζα Σπινατέλι, μουσική Φιορέντσο Κάρπι
και κίνηση Μαράζε Φλας. Παίζουν οι Λεονάρντο ντε Κόλε, Ματία Σμπράτζα, Μαρτίνα
Κάρπι, Πάμελα Βιλορέζι και Ρενάτο ντε Κάρμινε.

Τον ιταλικό θίασο κάλεσε και φιλοξενεί το Κρατικό Θέατρο Βορείου Ελλάδος, σε
συνεργασία με τον Οργανισμό Πολιτιστικής Πρωτεύουσας.

Εισιτήρια προς 5.000 δρχ. και 3.000 δρχ.

Το Πίκολο Τεάτρο θα επανέλθει στη Θεσσαλονίκη το φθινόπωρο για το Φεστιβάλ
Θεάτρου της Ευρώπης, που οργανώνει το ΚΘΒΕ, με την κλασική θρυλική παράσταση
του Στρέλερ «Υπηρέτης δύο αφεντάδων».

ΧΟΡΟΣ

Ο Μστισλάβ Ροστροπόβιτς πραγματοποιεί στις 9.30 μ.μ. στο Θέατρο Δάσους τη
δεύτερη εμφάνισή του στη Θεσσαλονίκη - Πολιτιστική Πρωτεύουσα. Θα διευθύνει τη
Φιλαρμονική Ορχήστρα των Εθνών για το Εθνικό Μπαλέτο της Λιθουανίας, που θα
ερμηνεύσει το έργο του Προκόφιεφ «Ρωμαίος και Ιουλιέτα», σε χορογραφία
Βλαντίμιρ Βασίλιεφ.

*** Ο Μήνας Χορού συνεχίζεται στο Ανοιχτό Θέατρο (Κάλβου 70, τηλ. 6445.749),
με σθένος. Απόψε στις 9 δίνεται η τρίτη και τελευταία παράσταση της πολύ
αξιόλογης Ομάδας Σύγχρονου Χορού της Πέρσας Σταματοπούλου με το θέαμα «Ο
Οδυσσέας και η Πηνελόπη συναντιούνται». Χορογραφεί και έχει την επιμέλεια η
Πέρσα Σταματοπούλου, που χορεύει μαζί με τους Μαρία Μηλιοπούλου, Νίκο Τήλιο
και Δημήτρη Καμινάρη και σκηνοθετεί ο Γιώργος Μακρής, που συμμετέχει και ως
ηθοποιός. Τα σκηνικά και τα κοστούμια είναι του Νίκου Στεφάνου, οι φωτισμοί
του Παναγιώτη Μανούση και η μουσική επιμέλεια του Αντώνη Στεφάνου.

ΕΒΔΟΜΑΔΑ ΚΑΒΑΛΑΣ

Η εβδομάδα «Η Καβάλα στην Αθήνα με τα φτερά της Τέχνης και του Πολιτισμού»
συνεχίζεται στο Γκάζι με ρεσιτάλ των Ιάσονα Κεραμίδη (βιολί - 8 μ.μ.), Κορίνας
Βουγιούκα (κιθάρα - 8.20 μ.μ.), Γιάννη και Παντελή Κεραμίδη (βιολί - 8.40
μ.μ.), Γιάννη Κορμπέτη (βιολί - 9 μ.μ.), Μαρίας Εκλεκτού (βιολί - 9.40 μ.μ.)
και με συναυλία της Ακορντεονάτας του Δημοτικού Ωδείου Καβάλας υπό τον Κώστα
Αρουντζίδη (10.40 μ.μ.).

*** Στις 11.30 μ.μ. η πρώτη εμφάνιση του ΔΗΠΕΘΕ Καβάλας υπό την καλλιτεχνική
διεύθυνση του Σταμάτη Κραουνάκη, με τους «Χτίστες» του Γιώργου Χειμωνά σε
δραματουργική επεξεργασία Ανδρέα Βουτσινά, σκηνοθετική επιμέλεια Καλλιόπης
Γερμανού, με μουσική Σταμάτη Κραουνάκη, κοστούμια Μάρκελλου Νύκτα και
φωτισμούς Ελευθερίας Ντεκώ. Πρωταγωνιστούν οι Βέρα Ζαβιτσάνου, Όλγα Τουρνάκη
και Λυδία Φωτοπούλου και συμμετέχουν ως μουσικοί εκτελεστές ο Σταμάτης
Κραουνάκης και οι Γιώργος Ζαχαρίου και Νίκος Σακελλαράκης. Η παράσταση θα
επαναληφθεί και αύριο την ίδια ώρα.

ΔΡΩΜΕΝΟ

«Η ιστορία της μηχανής» είναι ο τίτλος του πρωτότυπου μουσικού - θεατρικού -
εικαστικού δρώμενου που ετοιμάζει η Ομάδα Μουσικού Θεάτρου «Είκ'ασμα» στον
«Τεχνοχώρο» (Μαυρομιχάλη 161) από σήμερα έως τις 13 Ιουνίου, κάθε βράδυ στις
10. Η ιδέα και η μουσική είναι της Χρύσας Αποστολάτου πάνω σε ένα σπονδυλωτό
σενάριο σε εικόνες των Κωστή Παπαδόπουλου - Κατρίν Ρισέ. Η εικαστική παρέμβαση
και τα γλυπτά είναι του Κωστή Παπαδόπουλου, η χοροκίνηση της Τέτης
Νικολοπούλου και τα κείμενα των Δέσποινας Φορτσερά, Άρτσιμπαλντ Μακλίς και
Καρλ Σάντμπουργκ, ενώ ακούγονται οι χορογραφημένες σκέψεις του Μίλαν Κούντερα
από τη φωνή του Γιάννη Μποσταντζόγλου. Συμμετέχουν η Δάφνη Πανουργιά και οι
μουσικοί Γιάννης Παπαναστασίου και Ντανιέλ Αρμαντό.

ΒΙΒΛΙΟ

Οι συλλεκτικές εκδόσεις που περιλαμβάνουν ολόκληρη τη συλλογή των
δικαστηριακών στιγμιοτύπων του Δημήτρη Ψαθά «Η Θέμις έχει κέφια» και «Η Θέμις
έχει νεύρα» παρουσιάζονται στις 6.30 μ.μ. στην αίθουσα διαλέξεων του
βιβλιοπωλείου «Ελευθερουδάκης» (Πανεπιστημίου 17), με είσοδο ελεύθερη στο
κοινό. Θα μιλήσει ο καθηγητής και βουλευτής Θόδωρος Κατσανέβας και αποσπάσματα
θα διαβάσουν η Βούλα Ζουμπουλάκη και ο Θάνος Καληώρας. Παράλληλα, θα
λειτουργήσει έκθεση φωτογραφίας από τη ζωή και τις δραστηριότητες του συγγραφέα.

*** Νέο μυθιστόρημα εξέδωσε ο Μάνος Κοντολέων. Θα παρουσιαστεί στις 8.30 μ.μ.
στο Μουσείο Ιστορίας του Πανεπιστημίου Αθηνών «Το παλιό Πανεπιστήμιο» (Θόλου
5, Πλάκα) από τον Κώστα Γεωργουσόπουλο. Αποσπάσματα θα διαβάσουν νέοι ηθοποιοί
και θα τραγουδήσει ο Θανάσης Μωραΐτης, συνοδευόμενος από τη μικρή ορχήστρα «Μπουκουράνα».

ΕΚΘΕΣΕΙΣ

Έκθεση ζωγραφικής και κατασκευών της Σβέτλα με τον τίτλο «Big Apple»
εγκαινιάζεται στις 8 μ.μ. στην αίθουσα τέχνης «Αντήνωρ» (Δεινοκράτους 53 -
Μαρασλή, Κολωνάκι, τηλ. 7290.697) έως τις 20 Ιουνίου.

*** Τα νέα αποκτήματα της μουσικής συλλογής του Μακεδονικού Μουσείου Σύγχρονης
Τέχνης ­ έργα ζωγραφικής και γλυπτικής ­ παρουσιάζονται από σήμερα (8.30 μ.μ.)
έως τις 30 Ιουνίου σε έκθεση στο Χρηματιστηριακό Κέντρο Θεσσαλονίκης (κτίριο
Τράπεζας Μακεδονίας - Θράκης, αίθουσα ισογείου, Κατούνη 16-18).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15853P021</ED>
<ID>
ID:162521

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P02&aa=1</URL></REF>


Article

<CATEGORY>vin09</CATEGORY>

 <H2>Λογοκλοπή με το συμπάθιο...
</H2>
Δημοσθένης Κούρτοβικ

Ευγενικά αυτές οι πρακτικές ονομάζονται «δανεισμοί», «κορφολογήματα»,
«αντιγραφές», «επαναλήψεις», «αξιοποίηση της πνευματικής (και χειρωνακτικής)
εργασίας ενός άλλου». Εκείνοι, όμως, που δεν τα πολυζαλίζουν τα πράγματα,
μιλάνε πολύ απλά για μορφές λογοκλοπής που είναι τόσο πιο σοβαρές όσο
περισσότερο «σοβαροί» είναι αυτοί που εμπλέκονται στην υπόθεση... Ιδού ένα
πρόσφατο κρούσμα: Το βιβλίο «Ελληνικές Γραφές», ένας γαλλόφωνος αλφαβητικός
οδηγός των μεταπολεμικών συγγραφέων που κυκλοφόρησε στα γαλλικά από τις
εκδόσεις «ΔΕΣΜΟΣ» με την υπογραφή της Αθηνάς Βουγιούκα, καθηγήτριας για ένα
φεγγάρι στο Πανεπιστήμιο του Στρασβούργου και που παρουσιάζει ύποπτες
ομοιότητες με το λεξικό «Έλληνες Μεταπολεμικοί Συγγραφείς» του Δημοσθένη
Κούρτοβικ. Ένα λεξικό με 113 λήμματα έναντι 137 της κ. Βουγιούκα, το οποίο
κυκλοφόρησε πριν από δύο χρόνια από τον «ΠΑΤΑΚΗ» και μεταφράζεται τώρα στα
γαλλικά προκειμένου να εκδοθεί από το Κέντρο Λογοτεχνικής Μετάφρασης του
Γαλλικού Ινστιτούτου υπό την αιγίδα της UNESCO. Το βιβλίο του γνωστού
βιβλιοκριτικού εμφανίζεται μεν μεταξύ 34 άλλων στη βιβλιογραφία της κ.
Βουγιούκα, όμως σε 30 τουλάχιστον λήμματα επαναλαμβάνονται χωρίς εισαγωγικά
και σχεδόν αυτολεξεί οι κρίσεις του χωρίς ­ όπως καταγγέλλει και αποδεικνύει ο
Δ. Κούρτοβικ ­ να αναφέρεται η πατρότητά τους. Κρίμα το εργαλείο προώθησης της
νεοελληνικής λογοτεχνίας...

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15853P022</ED>
<ID>
ID:162563

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P02&aa=2</URL></REF>


Article

<CATEGORY>vin09</CATEGORY>

 <H2>Απ' το πιάνο στα μπουζούκια
</H2>
<AUTHOR>Ε.Φ.</AUTHOR>

Αλέν Λεφεβρ: γεννήθηκε στη Γαλλία, μεγάλωσε στον Καναδά και ξεκίνησε την
καριέρα του ως πιανίστας της κλασικής μουσικής. Στη Θεσσαλονίκη πρόσφερε στις
εκδηλώσεις της Ευρωπαϊκής Πολιτιστικής Πρωτεύουσας την παγκόσμια πρώτη
εκτέλεση 12 πρελουδίων του Καναδού σύγχρονου συνθέτη Αλέν Παγιέτ. Καθισμένος
μπροστά στο πιάνο Στάϊνγουέι εμφανίστηκε ως ο τελειομανής επαγγελματίας που
την παραμονή του ρεσιτάλ απαιτούσε να διορθωθεί ένα ξυσμένο πλήκτρο για να
προστατεύσει τα δάχτυλά του. Αλλά μπροστά σε ένα τραπέζι με δείγματα
θεσσαλονικιώτικης κουζίνας αφέθηκε στην απόλαυση της γευσιγνωσίας, στην
ανταλλαγή ανεκδότων, στην επίδειξη της φωτογραφίας και μιας τρίχας από το
μουστάκι της λατρεμένης του γάτας. Ο Αλέν Λεφέβρ απέδειξε πως πέρα από
σολίστας ένας καλλιτέχνης μπορεί να έχει το χάρισμα να οσφραίνεται τη «στιγμή»
στον αέρα και να εκτιμά ό,τι έχει να του προσφέρει ο χώρος όπου κάθε φορά
βρίσκεται. Ίσως σε αυτό το χάρισμα να οφείλεται και η διάθεσή του να μυηθεί
στην «τελετουργία» της διασκέδασης με μπουζούκια. Μετά τον Σοπέν ο...
Ζαμπέτας; Το πόρισμά του θα ανακοινώσει τον Νοέμβριο, στην επόμενη συνάντησή
του με το ελληνικό κοινό στο Μέγαρο Μουσικής.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15853P024</ED>
<ID>
ID:162626

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P02&aa=4</URL></REF>


Article

<CATEGORY>vin09</CATEGORY>

 <H2>Μπιενάλε Ελλήνων χορηγών
</H2>
<AUTHOR>Π.Κ.</AUTHOR>

<H3></H3>Την καλή αρχή την έκανε το Ίδρυμα Ι. Κωστόπουλου που ανέλαβε ένα μεγάλο μέρος
της χορηγίας για την έκθεση «Η Δόξα του Βυζαντίου» στο Μητροπολιτικό Μουσείο
Νέας Υόρκης. Τώρα ο ΟΤΕ είναι ο κύριος χορηγός της ελληνικής συμμετοχής στην
Μπιενάλε της Βενετίας, μαζί με το Ίδρυμα Ι.Φ. Κωστόπουλου αλλά και τον
Πρόδρομο Εμφιετζόγλου, καθώς και άλλους πολλούς που στηρίζουν την δαπανηρή
αλλά και φιλόδοξη ελληνική συμμετοχή στη μεγάλη Εικαστική Συνάντηση της Ιταλίας.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15853P025</ED>
<ID>
ID:162645

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P02&aa=5</URL></REF>


Article

<CATEGORY>vin09</CATEGORY>

 <H5>ΕΝΑΡΚΤΗΡΙΟ ΕΡΓΟ ΤΟΥ ΕΘΝΙΚΟΥ ΘΕΑΤΡΟΥ, ΜΕ ΚΡΟΥΣΚΑ - ΜΠΕΖΟ
</H5><H2>Έπος για την επιθεώρηση </H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΟΣταμάτης Φασουλής θα σκηνοθετήσει, η Βέρα Κρούσκα και ο Γιάννης Μπέζος θα
πρωταγωνιστούν στο εναρκτήριο έργο του Εθνικού Θεάτρου, για την ελληνική επιθεώρηση

Το Εθνικό Θέατρο ετοιμάζεται να γιορτάσει την εκατονταετηρίδα της ελληνικής
θεατρικής επιθεώρησης, με μια παράσταση που δεν είναι επιθεώρηση, αλλά γίνεται
με αφορμή την επιθεώρηση.

Το εναρκτήριο έργο του Εθνικού Θεάτρου, τον Οκτώβριο στο «Κοτοπούλη - Ρεξ» θα
είναι ένα έργο ­ ατιτλοφόρητο μέχρι στιγμής ­ που έγραψαν ο Μιχάλης Ρέππας και
ο Θανάσης Παπαθανασίου για την ελληνική επιθεώρηση.

Η επιθυμία του Νίκου Κούρκουλου να γιορτάσει το Εθνικό Θέατρο τα 100 χρόνια
της επιθεώρησης (1893-1993) ήταν σφοδρή και επίμονη.

Οι λύσεις που αναζητούσε τον οδήγησαν ­ ανάμεσα σε άλλες ­ και σε συζητήσεις
με τον Σταμάτη Φασουλή. Ηθοποιός, σκηνοθέτης και συγγραφέας εξ εκείνων που
γνωρίζουν πολύ καλά το είδος, ο Σταμάτης Φασουλής πρότεινε, αντί μιας
επιθεώρησης, μια παράσταση για την επιθεώρηση και τον κόσμο της.

Ο δεύτερος γύρος αναζητήσεων κατέληξε στην παραγγελία να γράψουν ο Μιχάλης
Ρέππας κι ο Θανάσης Παπαθανασίου ένα έργο με αφορμή την επιθεώρηση.

Κι αυτό τώρα είναι έτοιμο. Διατρέχει έναν αιώνα και διηγείται μια βασική
ιστορία. Μιας θεατρίνας της επιθεώρησης. Τον ρόλο θα παίξει η Βέρα Κρούσκα.
Μαζί της και ο αμπιγιέρ της, ένας ιδιόρρυθμος τύπος, μια τραβεστί. Τον ρόλο θα
παίξει ο Γιάννης Μπέζος.

Το έργο αρχίζει μ' ένα νούμερο από την πρώτη επιθεώρηση «Λίγο απ' όλα» το
1893, όπου στα σκαλιά του θεάτρου κάποιοι εγκαταλείπουν ένα μωρό. Μαζί με την
επιθεώρηση, λοιπόν, γεννιέται και μια ψυχούλα, που μέλλει να παίξει βασικό
ρόλο στο είδος. Αυτή η μικρούλα μεγαλώνει από τους ανθρώπους του θεάτρου, που
την περιμαζεύουν και παίζει στο θέατρο από τα τρία έως τα ογδόντα της χρόνια.
Γύρω στη δεκαετία του '20 γεννάει την κόρη της (Βέρα Κρούσκα), η οποία με τη
σειρά της γίνεται ηθοποιός της επιθεώρησης. Με σχεδόν αστυνομικό ενδιαφέρον
παρακολουθούμε τους έρωτές της, τις σχέσεις της, την καριέρα της, την άνοδο
και την πτώση της. Παράλληλα νούμερα αυθεντικά και άλλα που γράφτηκαν «α λα
μανιέρ ντε» τραγούδια γνωστά κι άλλα σημαδιακά παίρνουν κατά πόδας την ιστορία
της Ελλάδας. Ο Διχασμός, ο Πλαστήρας, ο Παπάγος, ο Εμφύλιος, η επιθεώρηση στο
βουνό, η κατάργηση του τραμ, η αντιπαροχή, η άνοδος του ΠΑΣΟΚ, η δικτατορία, η
μεταπολίτευση, περνάνε μ' έναν τρόπο θεατρικό, μέσα από κουπλέ, χορευτικά,
ταμπέλες και βιτρίνες θιάσων.

Μέχρι το 1977, οπότε και τελειώνει με τη θεατρίνα, τη βασική ηρωίδα, ξεπεσμένη
και γερασμένη, να ζητάει δουλειά από έναν ρηξικέλευθο θίασο επιθεώρησης, που
παίζει στο «Άλσος» Παγκρατίου την επιθεώρηση «Συνέβη στην Κατίνα». Είναι τα
παιδιά του «Ελεύθερου Θεάτρου» που την στέλνουν στο «Μινώα» μήπως βρει εκεί
δουλειά ως ρετρό.

Ένα ιδιαίτερα φιλόδοξο έργο, που μ' έναν ανάλαφρο και συγκινητικό τρόπο
παρουσιάζει τα μεγάλα ιστορικά γεγονότα του αιώνα.

Μια ιδιαίτερα φιλόδοξη παραγωγή και μια σύνθετη παράσταση, που αφιερώνεται
στην ελληνική επιθεώρηση και τον κόσμο της, με πολύ ταρατατζούμ και αυστηρή
πειθαρχία. Ένα δύσκολο, απαιτητικό εγχείρημα, με το οποίο «υποκλίνεται» το
Εθνικό Θέατρο σ' ένα θεατρικό είδος που τότε περιφρόνησε και τώρα το τιμά.

Πάντως, εκτός από τους τρεις βασικούς ρόλους ­ της μάνας, της κόρης και του
αμπιγιέρ ­ υπάρχουν συνολικά 60 ρόλοι, που θα μοιραστούν σε 30 ηθοποιούς.

Μια υπερπαραγωγή με 95 αλλαγές σκηνικών, εκατοντάδες κοστούμια και ζωντανή ορχήστρα.

Η σκηνοθεσία θα είναι του Σταμάτη Φασουλή και τα σκηνικά και κοστούμια του
Γιώργου Ασημακόπουλου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15853P031</ED>
<ID>
ID:162522

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P03&aa=1</URL></REF>


Article

<CATEGORY>vin09</CATEGORY>

 <H2>Μότσαρτ σε τέσσερις πόλεις
</H2>
Κεφαλονιά, Κέρκυρα, Βόλος και Λαμία. Τέσσερις πόλεις-σταθμοί για μια παραγωγή
του Μεγάρου Μουσικής, κατά την οποία ο εκπαιδευτικός της χαρακτήρας ενισχύει
και τη δυνατότητα συνεργασίας με τις δυνάμεις της περιφέρειας.

Ύστερα από τις παραστάσεις της στην Αθήνα, η όπερα του Μότσαρτ «Cosi fan
tutte» («Έτσι κάνουν όλες»), που αποτελεί μια παραγωγή του Λυρικού Εργαστηριού
του Μεγάρου Μουσικής, περιοδεύει σε τέσσερις ελληνικές πόλεις με τη συνεργασία
των τοπικών δήμων και τη χορηγική συνδρομή της Εθνικής Ασφαλιστικής.

Η περιοδεία ξεκινά από την Κεφαλονιά στις 7 και 8 Ιουνίου, συνεχίζεται στην
Κέρκυρα στις 14 και 15 του ίδιου μήνα, στις 7 και 8 Σεπτεμβρίου στον Βόλο και
στις 12 και 13 του ίδιου μήνα στη Λαμία, φιλοξενούμενη των τοπικών Δημοτικών
Θεάτρων και με πρωταγωνιστές τους νικητές του διαγωνισμού «Στούντιο Όπερας»,
που προκηρύχθηκε πέρυσι από το Μέγαρο Μουσικής. Στο πνεύμα του εκπαιδευτικού
χαρακτήρα της παραγωγής αυτής, η μία από τις δύο παραστάσεις που θα δίνονται
σε κάθε πόλη-στάση της περιοδείας θα ακούγεται στα ελληνικά, στη μουσική
μετάφραση του λιμπρέτου του Λορέντζο ντα Πόντε, που επιμελήθηκε η Αντιγόνη
Φιλιποππούλου. Και η καινοτομία της παραγωγής έχει να κάνει με το χορωδιακό
μέρος της όπερας, που προβάλλει τις χορωδιακές ομάδες των τεσσάρων πόλεων.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15853P032</ED>
<ID>
ID:162564

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P03&aa=2</URL></REF>


Article

<CATEGORY>vin09</CATEGORY>

 <H2>Η Τράπεζα προσφέρει... γκαλερί στο Μουσείο!
</H2>
«Μάθημα Ιστορίας - τα κάτω άκρα» του Γιάννη Ψυχοπαίδη. Ένα από τα νέα
αποκτήματα της μόνιμης συλλογής του Μακεδονικού Μουσείου Σύγχρονης Τέχνης

Θεσσαλονίκη. 
Γραφείο Βόρειας Ελλάδας

Ζωγραφική, γλυπτική, γλυπτοζωγραφική, αντικείμενα, εικαστικά «περιβάλλοντα»,
χαρτιά, μουσαμάδες, ξύλα, γυαλιά, μέταλλα, γύψος, πέτρα, νερό, πηλός,
πλαστικά, προβολές και διαφάνειες μεγάλων σύγχρονων καλλιτεχνών συνυπάρχουν σ'
έναν εικαστικό... πλουραλισμό, που προβάλλει και εκθέτει το Μακεδονικό Μουσείο
Σύγχρονης Τέχνης της Θεσσαλονίκης χάρη στη νέα συνεργασία του με την Τράπεζα Μακεδονίας-Θράκης.

Πρόκειται για τη συλλογή των αποκτημάτων των δέκα τελευταίων χρόνων του
Μουσείου (περί τα 50 έργα) που χάρη στην προσφορά χώρου από την Τράπεζα βρήκαν
τη στέγη και το χώρο προβολής και έκθεσής τους στο κοινό.

Ο νέος χώρος αποτελεί μέρος του ανακαινισμένου κτιρίου της Τράπεζας (στην
περιοχή των Λαδάδικων) που ανήκει πλέον στο Χρηματιστηριακό Κέντρο Θεσσαλονίκης.

Πέραν των αναδρομικών εκθέσεων που φιλοξενεί το Μακεδονικό Μουσείο Σύγχρονης
Τέχνης, ειδικά φέτος που η Θεσσαλονίκη είναι Πολιτιστική Πρωτεύουσα της
Ευρώπης (Β. Βελίτσκοβιτς, Παύλος, Ακριθάκης, Κεσσανλής) η μόνιμη συλλογή του
ξεπερνά τα 700 πρωτότυπα έργα που λόγω έλλειψης χώρου βρίσκονται στις αποθήκες
του Μουσείου.

Το σύνολο των έργων του Μουσείου (προσφορές η πλειονότητα των ίδιων των
καλλιτεχνών ή των συγγενών τους) θα εκτεθεί στους χώρους του στις
εγκαταστάσεις της Διεθνούς Έκθεσης Θεσσαλονίκης από τις αρχές του επόμενου χρόνου.

Η έκθεση που συνοδεύεται από κατάλογο των έργων (Β. Βελίτσκοβιτς, Ακριθάκης,
Ψυχοπαίδης, Γ. Ζογγολόπουλος, Δ. Ξόνογλου, Λαζόγκας, Τέτα Μακρή, Χρ. Λεφάκης
κ.ά.) θα είναι ανοιχτή για το κοινό καθημερινά ως τις 30 Ιουνίου.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15853P033</ED>
<ID>
ID:162601

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P03&aa=3</URL></REF>


Article

<CATEGORY>vin09</CATEGORY>

 <H5>Αγώνες χαρακωμάτων
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Πριν από λίγες ημέρες στο «Βήμα της Κυριακής» η Αναστασία Λαμπρία δημοσίευσε
μιαν αποκαλυπτική συνέντευξη με τον μεγάλο Έλληνα εξ Αμερικής Βυζαντινολόγο
Σπύρο Βρυώνη. Δεν πρόκειται εδώ να αναλύσω ούτε να αναφέρω το πλούσιο έργο
του. Αλλού θέλω να σταθώ. Πρώην διευθυντής Σπουδών στο Ωνάσειο, μετά τον
αδόκητο θάνατο του γιου του, αφιερώθηκε στην έρευνα και ίδρυσε στο Σακραμέντο
Κέντρο Μελέτης του Ελληνισμού, όπου ερευνάται ο αρχαίος, ο βυζαντινός και ο
νέος ελληνικός κόσμος. Παρ' όλο που ο Βρυώνης είναι απαισιόδοξος μέσα στην
πλημμυρίδα της αγγλικής γλώσσας για τη μοίρα της γλώσσας μας, παλεύει
θεωρώντας πως είναι αυτονόητη η αδιαίρετη ενότητα του ελληνικού κόσμου, ο
ίδιος ομολογεί πώς κατέληξε ως επιστήμονας στο Βυζάντιο, αφού άρχισε τη σπουδή
του ως αρχαιοελληνιστής. Σκέφτομαι πως ο Λίνος Πολίτης ξεκίνησε ως αρχαιολόγος
και παλαιογράφος για να αφοσιωθεί στα Νέα Ελληνικά και ο Τωμαδάκης ξεκίνησε
νεοελληνιστής για να διαπρέψει Βυζαντινολόγος. Πόσες θλιβερές σκέψεις γεννούν
αυτά που προηγήθηκαν, όταν σκεφτεί κανείς πως υπάρχουν Έλληνες επιστήμονες
που, πρακτικά, επαγγελματικά φημίζονται και με τα αρχαία και με τα νέα
ελληνικά, θεωρητικολογούν αστόχαστα περί δύο, ξένων μεταξύ τους, γλωσσών·
φθάνουν μάλιστα να ζητούν να διδάσκονται τα αρχαία ελληνικά ως ξένη γλώσσα!!

Άλλοι πάλι (ασχολήθηκα μ' αυτούς παλαιότερα) γράφουν βιβλία στην Αμερική (όπου
παλεύει ο Βρυώνης, όχι ευτυχώς μόνος), όπου ο Ελληνισμός είναι έννοια
μεταφυσική, μια ουτοπία χωρίς γλώσσα και ταυτότητα ιθαγένειας. Πρόσφατα ο
Γιάννης Τσιώλης στο «Βήμα» κομψά ξεμπρόστιασε ένα βιβλίο που εν Αμερική
κριτικάρει τον Σεφέρη ως εθνικιστή!!

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15853P034</ED>
<ID>
ID:162627

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P03&aa=4</URL></REF>


Article

<CATEGORY>vin09</CATEGORY>

 <H2>Ανασταίνοντας μια «νεκρή φύση»
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

«Μπορεί ένας σύγχρονος καλλιτέχνης να καινοτομεί στα εργαλεία του και
συγχρόνως να είναι τρυφερός και αισιόδοξος;». Οι «νεκρές φύσεις» του Παύλου
αγιοποιούν τις χαρές της καθημερινότητας και υπερβαίνουν το πρωτοποριακό κλίμα
που τις γέννησε.

«Τι καθορίζει την ιδιαίτερη φυσιογνωμία στην τέχνη κάθε τόπου, η προέλευση των
τεχνοτροπιών ή το γούστο του φιλότεχνου-χρήστη;». Μ' αυτό το ερώτημα
ξεκινήσαμε την εφετινή εκθεσιακή περίοδο, όταν οι εκθέσεις του Ν. Κεσσανλή,
του Κ. Τσόκλη, του Παύλου και του Τάκι έδειχναν πως αυτή η γενιά έρχεται να
διεκδικήσει από τους φιλότεχνους τον ιστορικό της ρόλο. Εκτός από τις εκθέσεις
τους το περασμένο φθινόπωρο, περιμέναμε και τις προαναγγελθείσες αναδρομικές
τους στη Θεσσαλονίκη - Πολιτιστική Πρωτεύουσα, για να συνεχίσουμε τον διάλογο
με το έργο αυτών των τόσο προικισμένων καλλιτεχνών, οι οποίοι χωρίς αμφιβολία
ανανέωσαν την τέχνη μας και, μετά τον Ν. Γύζη, τον Γ. Μπουζιάνη και τον Γ.
Σπυρόπουλο είναι οι μόνοι που έκαναν ταυτόχρονα ευρωπαϊκή και ελλαδική καριέρα.

Όταν τα πινέλα γίνονται από λουρίδες αφίσας και η κλασική «νεκρή φύση»
ξαναζωντανεύει με τρυφερότητα

Η απάντηση του Παύλου (Διονυσόπουλου) στο ερώτημά μας είναι καθοριστική. Είναι
από τους λίγους που ακόμη ζητιέται από ξένα μεγάλα μουσεία, που έχει ευρύ
συλλεκτικό κοινό, εδώ κι έξω, και που τα παλιά του έργα κρατάνε στις
δημοπρασίες υψηλές τιμές. Από καιρό αναγκαία λοιπόν η μεγάλη αναδρομική του
έκθεση, και την όφειλε η Εθνική Πινακοθήκη. Πρόλαβε όμως το καθιερωμένο
Μακεδονικό Μουσείο Σύγχρονης Τέχνης και το Ίδρυμα Ι.Φ. Κωστόπουλου, κι έτσι
είδαμε τον απολογισμό μιας ολόκληρης ζωής, αρχίζοντας από τις αφαιρετικά
κομμένες λουρίδες τυπωμένων αφισών (γύρω στο 1962) και προχωρώντας στη χρήση
αυτού του υλικού για απεικόνιση καθημερινών αντικειμένων (γραβάτες, σακάκια,
μπουκάλια, πουκάμισα κ.ά.), από το 1965 έως σήμερα. Είδαμε κι εκείνο τον
τεράστιο πίνακα με θέμα ποδοσφαιριστές (1970), τον οποίο προσχεδίασε ο
ζωγράφος και ολοκλήρωσαν οι θεατές ρίχνοντας κομφετί πάνω σε διαφανές σχέδιο
από κόλλα. Η έκθεση ήταν πλήρης, αντιπροσωπευτική, καλοστημένη και καλά
τεκμηριωμένη από τον κατάλογο που επιμελήθηκε η Κ. Κοσκινά.

Ο Παύλος ξεπερνά τον ευρηματικό χαρακτήρα των πρωτοπόρων του 1960. Πίσω από τα
κομμένα σε λουρίδες έντυπα χαρτιά, που μετατρέπει σε «πινελιές», διακρίνεται
ακέραιη η τρυφερότητα ενός παιδιού που κατασκευάζει μόνο του τα παιχνίδια του,
όπως κάποτε στα Φιλιατρά.

Τα έργα του αναζωογονούν μια κλασική θεματογραφία, τη «νεκρή φύση» του Μπαρόκ
(Φρ. Χαλς, κ.ά.), όταν τα καλοζωγραφισμένα μπουκάλια, ποτήρια και λουλούδια
συμβόλιζαν τη φευγαλέα καλοπέραση και τη ματαιότητα των γήινων: Vanitas
(ματαιότητα), η θυμόσοφη χαρά, που μόλις την αισθανθείς χάνεται. Όπως ένα
μαραμένο άνθος στη φλαμανδική ζωγραφική υπενθυμίζει την κοινή μοίρα όλων των
επίγειων απολαύσεων, έτσι και στις νεκρές φύσεις του Παύλου το χάρτινο υλικό
τους και η φθηνή προέλευσή του αφήνει την κρυφή ελπίδα της ανακύκλωσης των
βιομηχανικών σκουπιδιών, ενδεχομένως και των ανθρώπων που, λίγο-πολύ, από
βιομηχανική καλλιέργεια ζούμε κι ονειρευόμαστε. Ο Παύλος μετατόπισε σ' αυτή τη
θυμόσοφη κατεύθυνση την τεχνοτροπική αυστηρότητα της τότε πρωτοπορίας. Η
γλυκύτητα του έργου του είναι διαχρονικότερο μήνυμα από τα υλικά κατασκευής
του και μιλά πολύ και στο δικό μας γούστο.

Μία από τις σπάνιες περιπτώσεις στη μεταπολεμική τέχνη, όπου τα έργα μιλούν
εύγλωττα, χωρίς να χρειάζονται τη γραφειοκρατία και τη ρητορεία των
τεχνοκριτικών. Σε μια εποχή που οι πρωτοπόροι μάς κούρασαν εικονογραφώντας
μονότονα τα προσωπικά ψυχικά αδιέξοδά τους, ο Παύλος προσφέρει μια ανθοδέσμη
αισιοδοξίας και ένα θετικό υπόδειγμα για τους νεώτερους. Στον διεθνή χώρο δεν
έγινε άλλος από τον ίδιο τον εαυτό του.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15853P041</ED>
<ID>
ID:162523

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P04&aa=1</URL></REF>


Article

<CATEGORY>vin09</CATEGORY>

 <H2>«Σ' αγαπώ, σ' αγαπώ», «Πού με βάζεις;»
</H2>
<AUTHOR>ΕΒΗ ΤΟΥΛΟΥΠΑ</AUTHOR>

Θυμάστε αυτό το παιχνίδι; Έχει τη φιλοσοφία του. Εάν θέλεις να αποκτήσεις
κάτι, πρέπει πρώτα να φροντίσεις για τη θέση του. Εδώ και 15 χρόνια ζητούμε
από το Βρετανικό Μουσείο τα Μάρμαρα ­ εννοούμε τον γλυπτό διάκοσμο του
Παρθενώνα ­ χωρίς να έχουμε εξασφαλίσει στέγη. Έγινε βέβαια πριν από επτά
χρόνια διεθνής αρχιτεκτονικός διαγωνισμός για ένα νέο Μουσείο, που τον
προσέβαλε στο Συμβούλιο της Επικρατείας ο Σύλλογος Αρχιτεκτόνων, γιατί τα 360
κιβώτια με τις μακέτες και τα σχέδια των υποψηφίων τα άνοιξε η Τεχνική
Επιτροπή και όχι η Επιστημονική! Τελικά ξεπεράστηκε αυτός ο σκόπελος, έγιναν
νέες μελέτες, αφού εντωμεταξύ αποφασίστηκε στο ίδιο οικόπεδο να γίνουν σταθμός
και εγκατάσταση τεχνολογικού εξοπλισμού του Μετρό. Από εκεί να καταλάβετε τι
συντονισμός υπάρχει μεταξύ υπουργείων...

Ο Οργανισμός Ανέγερσης Νέου Μουσείου Ακροπόλεως έχοντας υπ' όψιν του ότι οι
απαλλοτριώσεις των ακινήτων όλου του τετραγώνου Μακρυγιάννη θα καθυστερούσαν
το έργο, πρότεινε την κατασκευή του Μουσείου σε δύο φάσεις. Στην πρώτη φάση
προβλέπεται απαλλοτρίωση ή εξαγορά μόνο 4-5 ακινήτων. Και ενώ οι αρχαιολογικές
ανασκαφές στον χώρο προχωρούν εντατικά και οι Ιταλοί μελετητές έχουν ετοιμάσει
αρχιτεκτονικά σχέδια πολύ βελτιωμένα, η έναρξη της κατασκευής θα καθυστερήσει
εξαιτίας διαδοχικών προσφυγών στο Συμβούλιο της Επικρατείας. Αυτή τη φορά
είναι οι θιγόμενοι περίοικοι που ζητούν να ακυρωθεί το Προεδρικό Διάταγμα, το
οποίο τροποποίησε το ρυμοτομικό στο τετράγωνο Μακρυγιάννη. Αν σκεφθεί κανείς
ότι μια τελευταία αίτηση ακυρώσεως της μελέτης περιβαλλοντικών επιπτώσεων, που
εκπόνησαν 4 πανεπιστημιακοί καθηγητές πέρυσι, προσδιορίστηκε να συζητηθεί τον
Οκτώβριο του 1997, καταλαβαίνει με πόση καθυστέρηση εκδίδονται οι αποφάσεις
του ΣτΕ.

Ο Άγγλος υπουργός Εξωτερικών όταν δέχθηκε την άκαιρη ερώτηση αν η κυβέρνηση
των Εργατικών θα επιστρέψει τα Μάρμαρα, θα μπορούσε να δώσει την εξής
διπλωματική απάντηση «Ναι, εφόσον υπάρξει το κατάλληλο Μουσείο», ώστε να μη
δυσαρεστήσει τους δικούς του οπαδούς, από τους οποίους πολλοί εργάζονται με
επιμονή και μέθοδο για την επιστροφή των Ελγινείων. Αλλά πού να φανταστεί ότι
εμείς είμαστε ακόμη σε δικαστικούς αγώνες για να αποκτήσουμε το ανάλογο σε
έκταση και ευπρέπεια κτίριο για τις δικές μας κυρίως αρχαιότητες και για τις
ξενιτεμένες μας, όταν έρθει η ώρα με το καλό.

Λοιπόν δεν θα αποκτήσουμε ποτέ το πολυπόθητο Μουσείο; Όχι όσο ο Πρωθυπουργός
και ο υπουργός Πολιτισμού δεν αναθέτουν στους νομικούς τους συμβούλους να
προτείνουν νομικές διαδικασίες, ώστε να αντιμετωπιστούν αποτελεσματικότερα τα
εμπόδια που συνεχώς παρεμβάλλουν συμφέροντα ιδιωτών. Χωρίς θυσίες και τόλμη
δεν γίνονται τα μεγάλα εθνικά έργα.

a Η Έβη Τουλούπα είναι αρχαιολόγος.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15853P042</ED>
<ID>
ID:162565

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P04&aa=2</URL></REF>


Article

<CATEGORY>vin09</CATEGORY>

 <H5>45 χρόνια Κολέγιο Ανατόλια
</H5><H2>ΒΙΒΛΙΟ παρουσίαση
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

CARL C. COMPTON. «Ξημερώνει... 45 χρόνια με το Κολέγιο
Ανατόλια». Θεσσαλονίκη 1997. Σελίδες 144.

Τα 110 χρόνια λειτουργίας του συμπληρώνει φέτος το Κολέγιο Ανατόλια της
Θεσσαλονίκης. Στη διάρκεια αυτών των ετών μεταφέρθηκε από την Ασία στην
Ευρώπη, επέζησε τριών πολέμων, εγκατέλειψε δύο φορές τις εστίες του και είδε
μια τρίτη να κυριεύεται από στρατό εισβολής. Ένας από τους ανθρώπους που
διηύθυνε το σχολείο την πολυτάραχη περίοδο, ο Carl Compton αποφάσισε να γράψει
την ιστορία των 45 ετών (από το 1913 έως το 1958) που έζησε στο κολέγιο,
κάνοντας παράλληλα μια ενδιαφέρουσα ιστορική αναδρομή.

Το σχολείο ιδρύθηκε από έναν Αμερικανό ιεραπόστολο σ' ένα προάστιο της
Κωνσταντινούπολης το 1840, με σκοπό να εκπαιδεύσει νέους για να γίνουν
εφημέριοι και δάσκαλοι για τους Έλληνες και Αρμενίους που ζούσαν στην Τουρκία.
Το 1864 το σχολείο χωρίστηκε σε δύο διαφορετικά ιδρύματα, εκ των οποίων το ένα
μεταφέρθηκε στη Μερζιφόν στα ενδότερα της Τουρκίας. Το 1886 ονομάστηκε Κολέγιο
Ανατόλια. Στις αρχές του 20ού αιώνα, πρώτα η σφαγή των Αρμενίων και αργότερα η
Μικρασιατική Καταστροφή δημιούργησαν άσχημες συνθήκες για τη συνέχιση της
λειτουργίας του Κολεγίου στην Τουρκία. Έτσι, το 1924, το Κολέγιο, ύστερα
μάλιστα από παρότρυνση, όπως λέει ο συγγραφέας, του Ελευθερίου Βενιζέλου,
μεταφέρεται στη Θεσσαλονίκη, όπου έχει ήδη συγκεντρωθεί μεγάλος αριθμός
Ελλήνων και Αρμενίων προσφύγων από τη Μερζιφόν. Ο Compton περιγράφει όχι μόνο
την ιστορία του σχολείου, αλλά και την ιστορία Ελλήνων και Αρμενίων σε μια
κοινή πορεία στην ανατολική άκρη της Μεσογείου. Η ελληνική έκδοση του βιβλίου
έγινε με πρωτοβουλία του Αρμενικού Πολιτιστικού Συλλόγου Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15853P043</ED>
<ID>
ID:162602

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>«Ούτε γάτα ούτε ζημιά»
</H2>
<AUTHOR>ΜΥΡΤΩ ΡΗΓΟΥ</AUTHOR>

<H3>Οι εμπνευστές των συνεδρίων για τα μέσα ενημέρωσης ­ το Mega την περασμένη
βδομάδα, ο 9,84 χθες και προχθές ­ δεν έχουν παρά να πραγματοποιήσουν το
πείραμα της γάτας του Έρβιν Σρέντινγκερ, ενός απ' τους θεμελιωτές της
κβαντομηχανικής, για να αντιληφθούν ότι το ερώτημα «τι είναι η τηλεόραση;» δεν
έχει σημασία.
</H3>
Ο Σρέντινγκερ έκλεισε μέσα σ' ένα χαλύβδινο κουτί μια γάτα κι έναν μετρητή
Γκάιγκερ, με απειροελάχιστη ποσότητα ραδιενεργού ουσίας. Το πείραμα συνίστατο
στο εξής: εάν σε μία ώρα γινόταν η διάσπαση ενός ατόμου, θα απελευθερωνόταν
υδροκυάνιο. Οι πιθανότητες να συμβεί ή να μη συμβεί η διάσπαση ήταν ίσες, και
στο διάστημα αυτό η γάτα θα ήταν είτε νεκρή είτε ζωντανή. Το συμπέρασμα του
πειράματος είναι ότι μέσα στο κουτί η υπέρθεση δύο καταστάσεων, μία με τη γάτα
νεκρή και μία με τη γάτα ζωντανή, δεν έχει κανένα νόημα και η ζωή του άτυχου
ζώου παραμένει μετέωρη ώς τη στιγμή που κάποιος θα κοιτάξει το κουτί για να το επαληθεύσει.

Το ίδιο συμβαίνει και με το γυάλινο κουτί της τηλεόρασης. Εδώ, τη γάτα
υποδύεται η γνωστή τηλεπαρουσιάστρια με τα γαλάζια μάτια, η οποία,
εκπληρώνοντας τους όρους της κβαντομηχανικής υπέρθεσης στην τηλεόραση, είναι
συγχρόνως ζωντανή και πεθαμένη, βρίσκεται δηλαδή σε μια κατάσταση ζωντανής -
νεκρής υπέρθεσης. Για να διαπιστωθεί εάν η κυρία Στάη ζει ή πέθανε μέσα στην
τηλεόραση, πρέπει οι σύνεδροι να την παρατηρήσουν ανοίγοντας το κουτί. Η
διαφορά του πειράματος Σρέντινγκερ με το πείραμα των εμπνευστών των
ραδιοτηλεοπτικών συνεδρίων είναι ότι και οι σύνεδροι (η κυρία Στάη) βρίσκονται
μέσα στο κουτί, οπότε είτε είναι ζωντανοί είτε είναι πεθαμένοι. Τότε ποιος
παρατηρεί απ' έξω το γυάλινο κουτί; Ο τηλεθεατής, για τον οποίο γίνεται τόσος
λόγος, χωρίς ο ίδιος να έχει τον λόγο στο συνέδριο. Ακούει έκπληκτος τις γάτες
να μιλούν για «credibility» ­ στα καθ' ημάς αξιοπιστία. Αξιοπιστία του
πειράματος; 
Υποθετικό

Μα το πείραμα είναι υποθετικό. Δεν έχει νόημα αν ζει ή δεν ζει η γάτα, αν
τελεί σε κβαντική υπέρθεση, αν ζει και συγχρόνως δεν ζει. Νόημα δίνει ο
παρατηρητής που βλέπει το πείραμα και γελάει...

Είδα τις προάλλες την εκπομπή «Το μήλον της Έριδος», στο Mega, με τον
Χαρδαβέλλα, τον Μαστοράκη και τη Στάη. Προσκεκλημένοι του Παύλου Τσίμα,
συγκεντρώθηκαν σε μια κενή αίθουσα του συνεδρίου, μετά το συνέδριο, για να
συνοψίσουν τα αποτελέσματα του πειράματος.

Ό, τι συγκράτησα απ' τη συζήτηση και το θέαμά τους ήταν, καταρχήν, το θέαμά
τους: στο γυάλινο κουτί, αντίστοιχο με το χαλύβδινο κουτί του Σρέντινγκερ, δεν
έβλεπα μία γάτα, αλλά τέσσερις!

Το δεύτερο που συγκράτησα είναι ότι πράγματι τηρούσαν τις συνθήκες του
πειράματος. Για πρώτη φορά οι τέσσερις γάτες βρέθηκαν στο ίδιο κουτί κατ'
ομολογίαν τους αφιλοκερδώς, σε βαθμό μάλιστα που το πείραμα δεν προχωρούσε,
διότι περισσότερο απ' τη συζήτηση, τους απασχολούσε το αζημίωτο της συμμετοχής
τους: ότι στην τηλεοπτική τους αυτή εμφάνιση για πρώτη φορά δεν έπαιρναν μία.

Το τρίτο που σημείωσα ήταν η φράση του Μαστοράκη: «πριν μας πιάσει τον κώλο το
Κράτος, να φτιάξουμε ένα Σώμα που να καθορίζει τα όρια».

Του πειράματος; Και με ελεγκτή ποιον; Τα «πειραματόζωα» και τους εργοδότες
τους; Αυτό όμως που μου έμεινε περισσότερο και απ' το περιεχόμενο της
συζήτησης ήταν ο τρόπος εκτέλεσης του πειράματος. Γιατί ο τρόπος εκτέλεσης
καθορίζει αυτό που ονομάζουμε τηλεόραση. Υπέθεσα λοιπόν κι εγώ ότι
μετακινήθηκα από τη θέση του τηλεθεατή, μπήκα στο κουτί και συμμετείχα στο
πείραμα. Όμως οι τέσσερις πρωταγωνιστές με υποχρέωσαν να παίξω και πάλι τον
εαυτό μου ως τηλεθεατή! Έπρεπε λέει να βγω ξανά απ' το κουτί, όπως εκείνος ο
παίκτης στην παραλλαγή του παιχνιδιού των είκοσι ερωτήσεων που πρότεινε ο
φυτικός Τζον Γουίλερ, για να επεξηγήσει την ιδιόμορφη κατάσταση του κβαντικού
σωματιδίου πριν από την παρατήρηση, δηλαδή την υπέρθεσή του.

«Με άφησαν έξω για απίστευτα πολλή ώρα. Όταν τελικά μου επέτρεψαν να ξαναμπώ,
είδα στα πρόσωπα όλων ένα χαμόγελο, σημάδι ειρωνείας ή σκευωρίας. Άρχισα τις
ερωτήσεις για να βρω τη λέξη. "Είναι ζώο;". "Όχι". "Είναι ορυκτό;". "Ναι".
"Είναι πράσινο;". "Όχι". "Είναι άσπρο;". "Ναι". 
Παράξενο

Οι απαντήσεις ήταν γρήγορες, αλλά στη συνέχεια αργούσαν περισσότερο. Παράξενο.
Αυτό που ζητούσα ήταν ένα απλό ναι ή ένα απλό όχι. Κι όμως, αυτός που έπρεπε
να δώσει την απάντηση σκεπτόταν και ξανασκεπτόταν, ναι - όχι, όχι - ναι.
Τελικά κατάλαβα ότι είχα πλησιάσει αρκετά κι ότι η λέξη μπορούσε να ήταν
"σύννεφο". Είχα μείνει με την τελευταία ερώτηση. Και την αποτόλμησα: "Είναι
σύννεφο;". "Ναι", ήταν η απάντηση κι όλοι ξέσπασαν σε γέλια. Μου εξήγησαν πως
δεν υπήρχε καμία λέξη. Είχαν συμφωνήσει να μη βάλουν καμία λέξη. Καθένας
έπρεπε να απαντά κατά βούληση, με την προϋπόθεση ότι τα ναι ή όχι θα ήταν
συμβατά με τα προηγούμενα.

Διαφορετικά θα έχανε. Έτσι η τροποποίηση - έκπληξη του παιχνιδιού των είκοσι
ερωτήσεων ήταν το ίδιο δύσκολη για μένα και τους συμπαίκτες μου».

Τι συμβολίζει αυτή η ιστορία; Ότι η τηλεόραση δεν υπάρχει και δημιουργείται
απ' το πείραμα που ο παρατηρητής επιλέγει να εκτελέσει.

Αν το πείραμα αυτό είναι ένα συνέδριο της ιδιωτικής τηλεόρασης για την
ιδιωτική τηλεόραση, το συμπέρασμα είναι ότι πρέπει να δημιουργηθεί αφιλοκερδώς
ένα ελεγκτικό Σώμα απ' την ίδια την ιδιωτική τηλεόραση για να προφυλάξει τα
νώτα της από το Κράτος. Μέλη του θα είναι φυσικά ο Μαστοράκης κι ο Κυριακού.

Αν το πείραμα είναι η ανεξέλεγκτη καθημερινή της λειτουργία, τότε το
συμπέρασμα είναι ότι το ελεγκτικό Σώμα είναι ο ίδιος ο συνειδητός τηλεθεατής.
Αλλά σε ποια φάση εισέρχεται η συνειδητότητα;

Τι κάνει νιάου - νιάου στα κεραμίδια;

Η ζημιά!

a Η Μυρτώ Ρήγου είναι επίκουρος καθηγήτρια στο Τμήμα Επικοινωνίας και ΜΜΕ του
Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15853P051</ED>
<ID>
ID:162524

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* 1987-1997. Δέκα χρόνια από τη νίκη της εθνικής μας ομάδας στο μπάσκετ και
την ανάδειξή της σε πρωταθλήτρια Ευρώπης. Και «Το μήλον της έριδος», με αφορμή
αυτήν την επέτειο, παρουσίασε τους τρεις σωματοφύλακες του ελληνικού μπάσκετ,
Φάνη Χριστοδούλου, Παναγιώτη Γιαννάκη και Παναγιώτη
Φασούλα. Αλλά επειδή οι «3 σωματοφύλακες» και στο μυθιστόρημα του
Αλέξανδρου Δουμά ήταν τέσσερις μαζί με τον Ντ' Αρτανιάν, ο
τέταρτος «σωματοφύλακας» του ελληνικού μπάσκετ, που δεν εμφανίστηκε στην
εκπομπή αλλά αναφέρθηκε από όλους, ήταν ο Νίκος Γκάλης.

* Γι' αυτά τα δέκα χρόνια ανάπτυξης κι ελπίδων στο μπάσκετ μίλησαν οι
καλεσμένοι του Παύλου Τσίμα. Και εντόπισαν τις διαφορές του χθες και
του σήμερα. Η νίκη του '87 έκανε το άθλημα αγαπητό σε όλη τη χώρα και βοήθησε
να αναπτυχθεί το φυτώριο νέων παικτών για να γίνουν επαγγελματίες. Έγιναν όμως
και βεβιασμένες κινήσεις, λάθη στρατηγικής που οδήγησαν σε ένα παρόν με τις
μεγάλες ομάδες να πέφτουν στην παγίδα των μετακλήσεων παικτών από το
εξωτερικό. Συμπέρασμα; Το '87 το μπάσκετ στη χώρα μας ήταν μια ελληνική
υπόθεση. Το '97 οι Έλληνες παίκτες εξακολουθούν να αποτελούν το κίνητρο για να
γεμίζει ο κόσμος τις κερκίδες.

* Και η ΕΤ2 μπήκε στην ατμόσφαιρα των... αισθησιακών ταινιών. «Σουίτα 16» ο
τίτλος της νυχτερινής ταινίας της Πέμπτης και το δελτίο Τύπου, που συνοδεύει
τα στοιχεία των συντελεστών, θυμίζει περίληψη στον κατάλογο «ειδικών ταινιών»
των βίντεο κλαμπ: «Ο Γκλόβερ, παλιός επιτυχημένος πλεϊμπόι, παγιδευμένος σε
ένα κορμί που δεν μπορεί να λειτουργήσει πια, είναι περιορισμένος στη σουίτα
16 ενός πολυτελούς ξενοδοχείου. Ο Κρις, ένας γοητευτικός τυχοδιώκτης, βρίσκει
καταφύγιο στην ίδια σουίτα. Με τον καιρό ο Κρις γίνεται «ερμηνευτής» των
ερωτικών φαντασιώσεων του Γκλόβερ κ.λπ, κ.λπ». Η συνέχεια επί της οθόνης.

* Τα «Χ-Files» συνεχίζονται. Με το προχθεσινό επεισόδιο «The Blessing Way»
μπήκαν στον τρίτο κύκλο επεισοδίων, ελπίζουμε χωρίς καλοκαιρινό διάλειμμα με
τα συναφή «ραντεβού τον Σεπτέμβρη». Έτσι λοιπόν ο Μόλντερ γλίτωσε από
το θάνατο με τη βοήθεια των πνευμάτων των αρχαίων προγόνων των Ινδιάνων
κατοίκων του Νέου Μεξικού. Και ο «Άνθρωπος με το περιποιημένο μανικιούρ» (Well
Manicured Man) πρωτοεμφανίζεται εξηγώντας στη Σκάλι το επάγγελμά του:
«Προβλέπουμε το μέλλον· και ο καλύτερος τρόπος για να το προβλέψεις είναι να
το εφεύρεις».

Βλάσης Μπονάτσος και Μάρθα Κουτουμάνου σε μια τρυφερή τους στιγμή στο πάρτι

Με ένα πάρτι ο Βλάσης Μπονάτσος αποχαιρέτησε το «Βλας Μπακ» και ταυτόχρονα
γιόρτασε της ανανέωση της συνεργασίας του με τον Σκάι για την επόμενη σεζόν.
Τέλος λοιπόν οι φάρσες του Βλάση και από τον Σεπτέμβριο είναι πολύ πιθανό να
ψάχνει για τον χαμένο θησαυρό σύμφωνα με τις προϋποθέσεις του βρετανικού
παιχνιδιού «Crystal Dome». Σε ρόλο οικοδεσπότη της βραδιάς, ο Βλάσης Μπονάτσος
φρόντισε να παραμείνει στα όρια της ευπρέπειας και να συγκρατήσει την έμφυτη
διάθεσή του για πλάκες, αφήνοντας τους καλεσμένους στο πάρτι να διασκεδάσει ο
καθένας με τον τρόπο του, έχοντας ο ίδιος για φύλακα-άγγελο την υπεύθυνη του
γραφείου Τύπου του καναλιού, Δώρα Γιαννακάκη.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15853P052</ED>
<ID>
ID:162566

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P05&aa=2</URL></REF>


Article

<CATEGORY>vin09</CATEGORY>

 <H5>Γ. ΚΑΣΙΜΑΤΗΣ (ΠΡΟΕΔΡΟΣ) ΚΑΙ Α. ΜΑΝΙΤΑΚΗΣ (ΑΝΤΙΠΡΟΕΔΡΟΣ)
</H5><H2>Δύο καθηγητές στο Ραδιοτηλεοπτικό
</H2>
<H3>Τη θέση του προέδρου του Εθνικού Συμβουλίου Ραδιοτηλεόρασης προορίζεται να
αναλάβει ο Γιώργος Κασιμάτης, ενώ στη θέση του αντιπροέδρου αναμένεται να
τοποθετηθεί ο Αντώνης Μανιτάκης.
</H3>
Ο νέος πρόεδρος του Εθνικού Συμβουλίου Ραδιοτηλεόρασης, Γιώργος Κασιμάτης

Ο Γιώργος Κασιμάτης (υπήρξε νομικός σύμβουλος του Ανδρέα Παπανδρέου από το
1982 έως το 1988) και ο Αντώνης Μανιτάκης είναι καθηγητές του Συνταγματικού
Δικαίου, ο πρώτος στη Νομική Αθηνών και ο δεύτερος στο Πανεπιστήμιο Θεσσαλονίκης.

Τους δύο καθηγητές, θα προτείνει για τις δύο αυτές θέσεις ο πρόεδρος της
Βουλής Απόστολος Κακλαμάνης.

Το θέμα αυτό έφερε στη χθεσινή διάσκεψη των προέδρων ο κ. Κακλαμάνης ­ έχει
την αρμοδιότητα από τον νόμο ­ ζητώντας την γνώμη των εκπροσώπων των κομμάτων,
οι οποίοι δεν έφεραν καμιά αντίρρηση, αλλά επιφυλάχθηκαν να τοποθετηθούν σε
προσεχή συνεδρίαση.

Πάντως, στην χθεσινή συνεδρίαση οι κοινοβουλευτικοί εκπρόσωποι της Νέας
Δημοκρατίας Δημήτρης Σιούφας και του Συνασπισμού Φώτης Κουβέλης ζήτησαν από
τον πρόεδρο της Βουλής να μεταφέρει στον Πρωθυπουργό την έντονη διαμαρτυρία
των κομμάτων τους για το ότι στο ΕΣΡ δεν μετέχει εκπρόσωπος του ΔΗΚΚΙ.

Για το ίδιο ζήτημα ο πρόεδρος του ΔΗΚΚΙ Δημήτρης Τσοβόλας με ερώτησή του που
θα απευθύνει σήμερα στον Πρωθυπουργό, θα ζητά να λάβει θέση η κυβέρνηση γι'
αυτόν τον «αποκλεισμό» του κόμματός του από το Εθνικό Συμβούλιο Ραδιοτηλεόρασης.

Πάντως, χρειάστηκε να περάσει ενάμιση περίπου μήνας από τις 21 Μαΐου που έληξε
η θητεία του προηγούμενου Συμβουλίου του ΕΣΡ για να ανακοινωθούν τα ονόματα
του προέδρου και αντιπροέδρου του Εθνικού Συμβουλίου Ραδιοτηλεόρασης.

Αρχικά η κυβέρνηση είχε αφήσει να διαρρεύσει το όνομα του καθηγητή του
Συνταγματικού Δικαίου στο Πανεπιστήμιο Θεσσαλονίκης (και πρώην υπηρεσιακού
υπουργού Εσωτερικών) Βασίλη Σκουρή για την θέση του προέδρου. Όμως η πρόταση
αυτή δεν καρποφόρησε, αφού έγινε γνωστό πως ο Βασίλης Σκουρής επρόκειτο να
θέσει υποψηφιότητα στις πρυτανικές εκλογές.

Μετά την χθεσινή ανακοίνωση των ονομάτων των Γιώργου Κασιμάτη και Αντώνη
Μανιτάκη για τις θέσεις του προέδρου και αντιπροέδρου του ΕΣΡ, συμπληρώθηκε η
νέα σύνθεση του Εθνικού Συμβουλίου Ραδιοτηλεόρασης.

Για τις άλλες θέσεις τα κόμματα ήδη έχουν υποβάλει τις σχετικές προτάσεις τους
στο υπουργείο Τύπου. Το ΠΑΣΟΚ πρότεινε για τακτικά μέλη τον νομικό - καθηγητή
Φιλοσοφίας του Δικαίου Παύλο Σούρλα, τον δημοσιογράφο Ριχάρδο Σωμερίτη, την
καθηγήτρια Ψυχολογίας - Παιδαγωγικής Ευαγγελία Βαρνάβα-Σκούρα και τον
Κωνσταντίνο Ρέμελη νομικό, αναπληρωτή καθηγητή Διοικητικού Δικαίου. Ως
αναπληρωματικά μέλη προτάθηκαν από το ΠΑΣΟΚ ο δημοσιογράφος Χρήστος Οικονόμου,
ο δήμαρχος Χαλανδρίου Κωνσταντίνος Παττακός, η επίκουρος καθηγήτρια
Κοινωνιολογίας Βάσω Αρτινοπούλου και ο οικονομολόγος Δημήτρης Δρούγκας.

Από την πλευρά της η Νέα Δημοκρατία πρότεινε ως τακτικά μέλη τους
δημοσιογράφους Τίτο Αθανασιάδη και Ιάσονα Μοσχοβίτη (συμμετείχε και στην
προηγούμενη σύνθεση του ΕΣΡ) και για αναπληρωματικά τον δικηγόρο Νίκο Κουλούρη
και τον καθηγητή στο Πανεπιστήμιο Αθηνών Αντώνη Μακρυδημήτρη.

Το ΚΚΕ έχει υποδείξει για την θέση του τακτικού μέλους τον Μάκη Κοψίδη (ήταν
και στο απερχόμενο Συμβούλιο) και για αναπληρωματικό τον δημοσιογράφο Παύλο
Αλέπη, ενώ ο ΣΥΝ αναμένεται να προτείνει τον Λαοκράτη Βάσση (τακτικό) και τον
Νίκο Καϊμάκη (αναπληρωματικό).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15853P081</ED>
<ID>
ID:162525

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P08&aa=1</URL></REF>


Article

<CATEGORY>vin09</CATEGORY>

 <H2>Μαραθώνια εκπομπή για την Ημέρα του Περιβάλλοντος
</H2>
Πώς θα είναι ο καιρός το 2030; Πόσους βαθμούς θα ανέβει ακόμη η θερμοκρασία;
Θα εξακολουθήσουμε να καλλιεργούμε στην Ελλάδα αμπέλια και ελιές ή θα
στραφούμε σε τροπικές καλλιέργειες;

Μερικά απο τα κρίσιμα ερωτήματα που θα απασχολήσουν τους καλεσμένους της
τετράωρης εκπομπής «Κλίμα, μερικοί το προτιμούν καυτό» (με οικοδεσπότη τον
Γιώργο Κοτανίδη), την οποία διοργανώνει από κοινού αυτή την Πέμπτη η ΕΤ1 (από
τις 22.00 έως τις 02.00) και η Greenpeace με αφορμή τον εορτασμό της
Παγκόσμιας Ημέρας Περιβάλλοντος.

Τα κρίσιμα περιβαλλοντικά και κλιματολογικά προβλήματα που απασχολούν όλους
μας θα συζητήσουν εκπρόσωποι της Greeanpeace με τον διευθυντή του
Αστεροσκοπείου Αθηνών Δημήτρη Λάλλα, τον καθηγητή του ΑΠΘ Χρήστο Ζερεφό, τον
ευρωβουλευτή Μιχάλη Παπαγιαννάκη, κ.ά

Εκτός των απαντήσεων γύρω από την αύξηση της θερμοκρασίας της γης, η εκπομπή
θα περιλαμβάνει ακόμη εντυπωσιακές εικόνες από την δράση της Greeanpeace,
καθώς και ψυχαγωγικό πρόγραμμα με τους Γιώργο Νταλάρα, Δόμνα Σαμίου, Έλλη
Πασπαλά, Σπύρο Σακκά, Γιώργο Κουρουπό, David Lynch, κ.ά.

Η εκπομπή θα προσφέρει την δυνατότητα σε όσους το επιθυμούν να ενισχύσουν
οικονομικά το ταξίδι του ιστορικού πλοίου της Greeanpeace «Σείριος» στις αρχές
του καλοκαιριού στα νερά του Αιγαίου μεταφέροντας το αισιόδοξο μήνυμα της
αξιοποίησης της ηλιακής ενέργειας. Η κατάθεση χρημάτων θα γίνεται στον
λογαριασμό της Εθνικής Τράπεζας: 116/480100-87. Για περισσότερες πληροφορίες
οι ενδιαφερόμενοι μπορούν να απευθύνονται στον αριθμό 3840.774-5.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15853P082</ED>
<ID>
ID:162567

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P08&aa=2</URL></REF>


Article

<CATEGORY>vin09</CATEGORY>

 <H2>Προστασία των πολιτών ζητεί η ΕΣΗΕΑ
</H2>
Με αφορμή την καταγγελία αλλά και την εισαγγελική παρέμβαση στην υπόθεση
δημοσιογράφου του Σκάι για «κατασκευασμένο» ρεπορτάζ με εκβιαστικές μεθόδους
στο θέμα της παιδικής πορνείας, το διοικητικό συμβούλιο της ΕΣΗΕΑ με
ανακοίνωσή του καλεί «τους διευθυντές ειδήσεων όλων των ραδιοτηλεοπτικών
σταθμών να συνεργαστούν για την αντιμετώπιση ανάλογων φαινομένων και για την
εξεύρεση τρόπων προστασίας των δικαιωμάτων των πολιτών, όταν παραβιάζονται από
τα ΜΜΕ».

Στην ανακοίνωση διευκρινίζεται πως το Δ.Σ. της ΕΣΗΕΑ «δεν ασκεί ανακριτικά
καθήκοντα», αλλά τονίζει πως τόσο οι διευθυντές των ΜΜΕ όσο και οι
δημοσιογράφοι φέρουν ευθύνη «για την αποτροπή φαινομένων που προκαλούν το
κοινό αίσθημα και εκθέτουν τον δημοσιογραφικό κόσμο».

Παράλληλα, η ΕΣΗΕΑ θα ζητήσει τη συνεργασία του Δικηγορικού Συλλόγου Αθηνών
για «την καλύτερη αντιμετώπιση του σοβαρού αυτού προβλήματος».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15853P083</ED>
<ID>
ID:162603

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P08&aa=3</URL></REF>


Article

<CATEGORY>vin09</CATEGORY>

 <H2>Τρία δισ. από σποτάκια σε Mega, Antenna τον Μάιο
</H2>
Κατά περίπου τρία δισ. δραχμές αυξήθηκε ο συνολικός τζίρος από σποτάκια σε
Mega και Antenna τον Μάιο του '97, σε σύγκριση με την ίδια χρονική περίοδο της
προηγούμενης χρονιάς, σύμφωνα με τα στοιχεία μέτρησης της Media Services.

Το Mega αύξησε το κομμάτι που του αναλογούσε από τη διαφημιστική πίτα κατά 1,5
δισ. δραχμές (φθάνοντας τα 5,4 δισ. δραχμές τον Μάιο), ενώ ο Antenna διεύρυνε
το δικό του μερίδιο κατά 1,3 δισ. δραχμές (κλείνοντας τον Μάιο με τζίρο 5 δισ.
δραχμές). Αλλά και ο Star για τον μήνα Μάιο αναδείχθηκε σε τρίτο κανάλι από
πλευράς απορρόφησης διαφημιστικής δαπάνης, καθώς εμφάνισε αύξηση του τζίρου
του από μήνα σε μήνα κατά περίπου ένα δισ. δραχμές. Στα παραπάνω ποσά
συμπεριλαμβάνονται αγγελιόσημο, ειδικός φόρος τηλεόρασης, εκπτώσεις και
αμοιβές διαφημιστικών εταιρειών.

Γενικότερα, παρατηρούνται αυξητικές τάσεις στον τομέα διαφημιστικής δαπάνης
των Μέσων Μαζικής Ενημέρωσης. Το πρώτο πεντάμηνο του '97, ο συνολικός
τηλεοπτικός τζίρος ήταν αυξημένος κατά πέντε δισ. δραχμές σε σχέση με τον
αντίστοιχο περσινό (60,9), ενώ το κομμάτι των περιοδικών από τα 23,6 δισ.
ανήλθε στα 34,2 δισ. δραχμές.

Οι εφημερίδες «είδαν» το μερίδιό τους να μεγαλώνει κατά 3,3 δισ. δραχμές,
συγκρίνοντας τους τζίρους του πρώτου πενταμήνου του '96 και του '97, ενώ το
κομμάτι που αναλογεί στο ραδιόφωνο αυξήθηκε σχεδόν κατά 50%.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15853P084</ED>
<ID>
ID:162628

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P08&aa=4</URL></REF>


Article

<CATEGORY>vin09</CATEGORY>

 <H2>Δ. Ρέππας: «Δεν αποδόθηκαν σωστά»
</H2>
«Δεν είμαι καταγγέλλων, δεν αποδόθηκαν ακριβώς όσα είπα, έτσι όπως τα είπα,
αλλά είναι μια πραγματικότητα και δεν αφορά μόνον την ΕΡΤ», διευκρίνισε ο
υπουργός Τύπου Δημήτρης Ρέππας, στη χθεσινή ενημέρωση των πολιτικών ρεπόρτερ,
με αφορμή τη δήλωσή του στη Βουλή, «με 4.000 να πληρώνονται χωρίς να
δουλεύουν, τι μπορούμε να κάνουμε», η οποία είδε το φως της δημοσιότητας.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15853P085</ED>
<ID>
ID:162646

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P08&aa=5</URL></REF>


Article

<CATEGORY>vin09</CATEGORY>

 <H5>ΕΛΛΗΝΕΣ ΣΕ «ΕΞΩΤΙΚΟΥΣ» ΜΟΥΣΙΚΟΥΣ ΔΡΟΜΟΥΣ
</H5><H2>Από την Ινδία ως τους Ινδιάνους!
</H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>Τσαράγκος, τύμπανα, καβάλ, μαντολίνα και κλαρίνα. Φωνές της ερήμου, ινδικές
μελωδίες, και παραδοσιακά τραγούδια από τον Πόντο, καμιά φορά βουτηγμένα μέσα
στα αστρικά ταξίδια της ηλεκτρονικής μουσικής.
</H3>
Πάει καιρός τώρα που η δισκογραφική καθημερινότητα έχει αρχίσει να ανοίγεται
σε νερά εκτός της Μεσογείου, παραγωγές που ξεφεύγουν από τον οικείο ρυθμό των
9/8, ακολουθώντας τις... «έθνικ» τάσεις της εποχής. Έθνικ, η λέξη που μπορεί
να φέρει αλλεργία σε πολλούς (κυρίως στους ίδιους τους δημιουργούς), σε άλλους
πάλι να θυμίσει την εποχή της παντοδυναμίας του ρεμπέτικου (πάει, πέρασε κι
αυτή) και σε κάποιους τρίτους να χτυπήσει το καμπανάκι της δυσπιστίας «για
άλλη μια μόδα που ήρθε και θα περάσει». Δίσκοι πάντως όπως των «Άβατον»
(πέρυσι) και των «Ίασις» (φέτος), ξεπέρασαν και τα πιο αισιόδοξα προγνωστικά
στις πωλήσεις και ­ ίσως ­ να έδωσαν μια ακόμη μεγαλύτερη ώθηση προς την έθνικ
πλευρά της μουσικής (παρ' όλο που οι «Ίασις» δεν θα έλεγαν ποτέ ότι είναι έθνικ).

Το «Τέμπλο» του Γιώργου Χριστιανάκη

Ο όρος έθνικ για τον Γιώργο Χριστιανάκη «έχει κακοπάθει», γι' αυτό θα
προτιμούσε να μην τον χρησιμοποιήσουμε για τη δουλειά του. Δεν θα ήταν άλλωστε
και πολύ κατατοπιστικός. Το «Τέμπλο» του (Virgin) ξεκίνησε για να ντύσει
μουσικά το εικαστικό θεατρικό δρώμενο του Κυριάκου Κατζουράκη «Τέμπλο-Οίκος
Ενοχής», που παρουσιάστηκε πέρυσι στη Θεσσαλονίκη, με τη συμμετοχή (στο
τραγούδι) της Κάτιας Γέρου και της Αννέζας Παπαδοπούλου και στη συνέχεια
δουλεύτηκε ανεξάρτητα και απέκτησε νέα κομμάτια, όλα μέσα σε ένα ηλεκτρονικό
«άμπιεντ» περιβάλλον, που, όμως, εμπλουτίζεται με φυσικά όργανα, φωνητικά και
σε κάποια κομμάτια με τραγούδι παραδοσιακής προέλευσης.

Ο Γιώργος Χριστιανάκης ζει και εργάζεται στη Θεσσαλονίκη, όπου είναι γνωστός
στην κοινότητα των μουσικών του ροκ και της τζαζ. Συμμετέχει ως μουσικός
(πιάνο, πλήκτρα, κρουστά) στις εγγραφές των δίσκων των Τρυπών (και όχι μόνο),
είναι αυτοδίδακτος μουσικός και μας τονίζει ότι δεν έχει καμία σχέση με την
παραδοσιακή μουσική.

«Λειτούργησα γύρω από αυτά τα τραγούδια, με βάση τον λόγο που σε οδηγεί να
αναπτύξεις τη δική του μελωδία». Πιστεύει κι αυτός ότι υπάρχει αυτή την εποχή
ένα άνοιγμα στη δισκογραφία προς διάφορες μουσικές κατευθύνσεις; «Ναι, το
πιστεύω. Πιστεύω ακόμη ότι οι Έλληνες ήταν πάντα ανοιχτοί σε νέα ακούσματα
γιατί είναι από τους πιο καλλιεργημένους ακροατές του κόσμου».

Apurimac: «Αποφύγαμε τα φώτα και τα χρυσά της νύχτας, όποιον όμως καλλιτέχνη
και να ρωτήσεις μας ξέρει και μας εκτιμά»

Apurimac: Τσαράγκος και ινδιάνικη ποίηση

Οκτώ άτομα, εκ των οποίων οι τρεις Λατινοαμερικανοί (από την Αργεντινή, τη
Χιλή και τη Βραζιλία) και οι πέντε Έλληνες ­ αν και στον τελευταίο τους δίσκο
που κυκλοφόρησε πρόσφατα απέκτησαν δύο ακόμη «μέλη». Τον Παντελή Θαλασσινό
(που έχει γράψει και τραγουδάει ένα κομμάτι) και τον Χάρη Κατσιμίχα που, εκτός
από τη συμμετοχή του στη σύνθεση και την εκτέλεση ενός τραγουδιού, διαμόρφωσε
σε στίχους τα Ινδιάνικα Ποιήματα που έχει μεταφράσει ο Σωκράτης Σκαρτσής. Στα
ποιήματα αυτά βασίστηκε ο δίσκος τους, που είναι ο τρίτος κατά σειρά και ο
οποίος συνδυάζει τον ρυθμό και τη μελωδικότητα της παράδοσης των Άνδεων, με
αφροκουβανέζικα και ευρωπαϊκά στοιχεία. «Στους Έλληνες αρέσουν πολύ οι λάτιν
ρυθμοί» λέει ο Ντανιέλ, που βρίσκεται από το 1983 στην Ελλάδα κι είναι από τα
ιδρυτικά μέλη του συγκροτήματος. «Δυστυχώς εδώ ονομάζουν λάτιν αυτά που
ακούγονται στο καρναβάλι της Πάτρας» προσθέτει ­ αν και γενικά πιστεύει ότι
«ναι, υπάρχει ένα άνοιγμα των εταιρειών τον τελευταίο καιρό και ευτυχώς γιατί
υπάρχουν ενδιαφέροντα νέα ονόματα». Το καλοκαίρι οι Apurimac θα συνεχίσουν τις
εμφανίσεις τους ανά την Ελλάδα.

Νίκος Γρηγοριάδης: Κλαρίνο και new age ατμόσφαιρα

New age ατμόσφαιρα με πολλά παραδοσιακά στοιχεία, σε ένα ηχητικό αποτέλεσμα
ιδιαίτερο οικείο για τα ελληνικά αυτιά. Αυτός είναι ο «Faros» του Νίκου
Γρηγοριάδη, η ορχηστική εκδοχή της «Μοναξιάς του Φάρου» που κυκλοφόρησε πέρυσι
τέτοια εποχή και τώρα διανύει μια δεύτερη πορεία στις χώρες της Ευρώπης,
έχοντας αφήσει πίσω του τη δέσμευση των στίχων. 
Ο 38χρονος Νίκος Γρηγοριάδης μπορεί να περίμενε χρόνια να δισκογραφήσει τη
δουλειά του, την είδε όμως να κυκλοφορεί και στο εξωτερικό

Ένα από τα κομμάτια του «Φάρου», με τίτλο «Θάλασσα», συμπεριλαμβάνεται στην
ιταλική συλλογή «Mystica Ι Suoni dell' Anima», μαζί με άλλα γνωστών
δημιουργών, όπως των Πατ Μεθίνι, Ένιο Μορικόνε, Ριουίτσι Σακαμότο, «Ενίγκμα»,
Τανίτα Τικάραμ και του δικού μας Βαγγέλη Παπαθανασίου. Ο Νίκος Γρηγοριάδης
περίμενε χρόνια πριν πάρει την απόφαση να μπει στο στούντιο. Αυτοδίδακτος στην
κιθάρα και με ανώτερες σπουδές στη θεωρία της μουσικής χρειάστηκε να δουλέψει
και ως επαγγελματίας μουσικός και να περάσει από τα... σαράντα κύματα της
νύχτας, «ταβέρνες, ξενοδοχεία, σκυλάδικα» πριν βρει μια μόνιμη δουλειά ως
δάσκαλος μουσικής στην ανώτερη εκπαίδευση. Γιατί χρειάστηκε τόσος χρόνος πριν
δισκογραφήσει τη δουλειά του; Γιατί, όπως λέει, ήθελε να βγει με τους δικούς
του όρους, να έχει ο ίδιος την ευθύνη του αποτελέσματος, να υπάρχουν οι
κατάλληλες συνθήκες για την παραγωγή. 
<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15853P091</ED>
<ID>
ID:162526

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Ο Βάιλ στην Αμερική, η δημοφιλής συμφωνία των... Βαΐων,
μελαγχολία «εν κρυπτώ» και η πρώτη μιας Κυρίας.

Κουρτ Βάιλ, «Lady in the Dark» («Κυρία νυχτωμένη»). Ράιζι
Στίβενς, Άντολφ Γκριν, Τζον Ρίρντον, Ορχήστρα υπό
τον Λέμαν Ένγκελ και Ντάνι Κέι και Ορχήστρα, υπό τον Μορίς
Αμπραβανέλ (SONY).

Όταν πρωτοπαρουσιάστηκε, τον Ιανουάριο του 1941, στο Θέατρο Άλβιν (το σημερινό
θέατρο Νιλ Σάιμον) του Μπρόντγουεϊ η «μουσική κωμωδία» του Κουρτ Βάιλ,
σηματοδότησε την καριέρα όλων των συντελεστών της: για τον συνθέτη, πέντε
χρόνια μετά την άφιξή του στην Αμερική, ήταν η μεγάλη του επιτυχία (που
μάλιστα παρακολούθησαν από την πλατεία ο Ιγκόρ Στραβίνσκι, το δίδυμο Ρότζερς
και Χάμερσταϊν, ο Τσάρλι Τσάπλιν, η Έλινορ Ρούσβελτ, η Γκρέτα Γκάρμπο και ο
Ίρβινγκ Μπέρλιν). Για τον στιχουργό, Άιρα Γκέρσουιν, ήταν η «μεγάλη επιστροφή»
του στη μουσική σκηνή, ύστερα από το θάνατο του αδελφού του, Τζορτζ. Και για
το «σεναριογράφο» Μος Χαρτ ήταν ένα είδος διαφορετικό απ' όσα είχε γράψει για
το Μπρόντγουεϊ ­ και περιελάμβανε μάλιστα αναφορές στην ψυχανάλυση (και τον
Φρόιντ), που είχε άμεση σχέση με τη ζωή του, καθώς έπασχε από κατάθλιψη. Τα
τραγούδια ­ επιτυχίες του έργου ηχογραφήθηκαν πάραυτα σε στούντιο της Νέας
Υόρκης ­ ακόμη κι από τον Μπένι Γκούντμαν. Στην εν λόγω έκδοση, της
διακεκριμένης σειράς «Masterworks Heritage», περιλαμβάνονται πρώτες
ηχογραφήσεις του Ντάνι Κέι (που μάλιστα εκφέρει στο τραγούδι «Τσαϊκόφσκι»
ονόματα 49 Ρώσων συνθετών σε ένα λεπτό!), του 1941, αλλά και η συνολική
ηχογράφηση στα στούντιο της Columbia, το 1963.

Λούντβιχ Βαν Μπετόβεν, Συμφωνία αρ. 9. Dresden
Staatskapelle, υπό τον Τζουζέπε Σινόπολι (Deutsche Grammophon).

Στον Μπετόβεν χρωστάμε την πλήρη ανάπτυξη της συμφωνίας, ως μέσον έκφρασης των
σημαντικότερων ιδεών ενός συνθέτη. Και ειδικότερα στη «Χορωδιακή Συμφωνία» του
ή, απλώς, «Ενάτη», όπως αποκαλείται συνήθως η δημοφιλέστερη συμφωνία, που στο
τελευταίο μέρος της περιλαμβάνει τη μελοποίηση της «Ωδής στη Χαρά» του Σίλερ
για σολίστ και χορωδία. Το λιγότερο γνωστό στοιχείο είναι πως πριν από 150
χρόνια στη Δρέσδη (προτού αναγκαστεί να την εγκαταλείψει για πολιτικούς
λόγους, το 1849) ο Ρίχαρντ Βάγκνερ είχε καθιερώσει την ερμηνεία τού έργου την
Κυριακή των Βαΐων.

Η εν λόγω παράδοση έχει δώσει, μεταπολεμικά, θαυμάσιες «ζωντανές» ηχογραφήσεις
της «Ενάτης» (σημαντικότερες ήταν εκείνες του Βίλχελμ Φουύρτβενγκλερ και του
Ότο Κλέμπερερ). Και τώρα τη «ζωντανή» ηχογράφηση, την Κυριακή των Βαΐων του
1996, στην Κρατική Όπερα της Δρέσδης, που οι κριτικοί έχουν εκτιμήσει δεόντως.

Βόλφγκανγκ Αμαντέους Μότσαρτ, Κοντσέρτα για κόρνο και ορχήστρα.
Ντέιβιντ Πάιατ, κόρνο, Ακαδημία του Αγίου Μαρτίνου των
Αγρών, υπό τον Νέβιλ Μάρινερ (ERATO).

Δύο μεγάλες επιτυχίες και δύο γεγονότα της ζωής του Μότσαρτ «περικλείουν» την
περίοδο 4 ετών κατά την οποία γράφτηκαν τα τέσσερα κοντσέρτα για κόρνο.

Το πρώτο γράφηκε το 1782, όταν παντρεύτηκε την Κονστάντσε Βέμπερ και γιόρτασε
την επιτυχία της «Απαγωγής απ' το Σεράι» και το τελευταίο το 1786, όταν η
Βιέννη υποδεχόταν με ενθουσιασμό τους «Γάμους του Φίγκαρο» και άρχιζαν τα
μεγάλα οικονομικά προβλήματα για τον Μότσαρτ. Τα δε έργα του αυτά είναι
χαρακτηριστικά παραδείγματα της «μελαγχολίας», που υφέρπει πίσω από την
επιφανειακή λαμπρότητα ­ το μουσικό αντίστοιχο του χαρακτήρα του συνθέτη.

Φρανσουά Αντριέν Μπουαλντιέ, «Η λευκή κυρία». Ορχηστρικό
Σύνολο του Παρισιού και Χορωδία της Γαλλικής Ραδιοφωνίας, υπό
τον Μαρκ Μινκόβσκι (ΕΜΙ).

Το παρασκήνιο θέλει τον Κερουμπίνι να ρωτά τον Μπουαλντιέ «Δεν ντρέπεσαι για
την τόσο άδικη επιτυχία σου;» τη βραδιά της αποθέωσής του για την όπερά του «Ο
Χαλίφης της Βαγδάτης».

Εκείνος όμως συνέχισε ακάθεκτος, ανέλαβε και τη διεύθυνση ορχήστρας της
Αυτοκρατορικής Όπερας της Αγίας Πετρούπολης και είχε μεγαλύτερη ακόμη
επιτυχία, 24 χρόνια μετά, το 1824, στο Παρίσι, με τη «Λευκή Κυρία». Η πρώτη
παγκόσμια ηχογράφηση του έργου, που είχε ξεχαστεί παρά την επιτυχία του,
έρχεται τώρα, από τον δραστήριο (κυρίως στο μπαρόκ) Μινκόβσκι.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15853P092</ED>
<ID>
ID:162568

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από το φιλμ του Άκι Καουρισμάκι «Μακριά πετούν τα σύννεφα»

«ΦΑΡΓΚΟ»: Οι αδελφοί Κοέν «εκτελούν» τη μισή και πλέον Αμερική.
Τραγωδία γελοίων ανθρώπων με θρίλερ και μαύρο χιούμορ. (Αελλώ, Αρκαδία, Εκράν).

«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ
μεταφέρεται στην οθόνη. Από τον Φράνκο Τζεφιρέλι, με τους: Γουίλιαμ Χαρτ,
Σαρλότ Γκένσμπουργκ, Αν Πάκουιν. (Άνεσις, Αμαρυλλίς).

«ΜΑΚΡΙΑ ΠΕΤΟΥΝ ΤΑ ΣΥΝΝΕΦΑ»: Το τελευταίο πικρό φιλμ του Φινλανδού Άκι
Καουρισμάκι μ' ένα ζευγάρι ανέργων. (Αιολία Δημοτικός Κιν. Καισαριανής).

«TRAINSPOTTING»: Η ιστορία μιας φιλίας νεαρών στο τέλος του αιώνα μας,
που αυτοκαταστρέφεται σε μία κοινωνία χωρίς οράματα. Του Ντάνι Μπόιλ. [Βοξ,
Άνεσις (Πειρ.)].

«ΜΑΪΚΛ ΚΟΛΙΝΣ, Ο ΕΠΑΝΑΣΤΑΤΗΣ»: Ο Λίαμ Νίσον στο ρόλο ενός Ιρλανδού
επαναστάτη και η Τζούλια Ρόμπερτς στο ρόλο της αρραβωνιαστικιάς του. Του Νιλ
Τζόρνταν. (Village Centre 6, Μετροπόλ, Δημ. Κιν. Νοσταλγία).

«ISOTTA»: Συμπαθητικό ερωτικό δράμα με τον έρωτα μιας παχουλής
γυναίκας. Του Μαουρίτσιο Φιούμε, με τους: Νικολέτα Μαγκαλότι, Ρόζα Ντι
Μπρίτζιντα, Δημήτρη Βερύκιο. (Απόλλων).

«METRO, ΚΑΤΑΔΙΩΞΗ ΣΤΟ ΣΑΝ ΦΡΑΝΣΙΣΚΟ»: Ο Έντι Μέρφι ως διαπραγματευτής
ομήρων και μεσάζων της αστυνομίας. Του Τόμας Κάρτερ. (Άννα Ντορ, Village
Centre 8, Γαλαξίας, Ιντεάλ, Μπροντγουαίη, Σινέ Παρί, Σπόρτιγκ, Μπομπονιέρα, Σινεάκ).

«Η ΑΚΑΤΑΜΑΧΗΤΗ ΑΦΡΟΔΙΤΗ»: Η αλήθεια και το ψέμα στις σχέσεις ενός
ζευγαρού της ελίτ του Μανχάταν. Ο Γούντι Άλεν ξαναχτυπά... (Village Centre 4, Στέλλα).

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15853P101</ED>
<ID>
ID:162518

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Διάκριση... λόγου. 2. Τα αρχικά παλιάς συνδικαλιστικής ένωσης
των Αθηναίων δημοσιογράφων. - Μάρκα αυτοκινήτων. 3. Ένας επαγγελματίας
(αιτ.). 4. Γάλλος ζωγράφος. - Αντίστροφη γραφή μουσικής νότας.
5. Διακρίνεται με δυσκολία (γεν.). - Διάκριση τραπουλόχαρτου. 6.
Σημαίνει, μεταφορικά, τη γοητεία (αιτ.). 7. Λίμνη της Σκωτίας. -
Γαλλικό σύμφωνο. 8. Ανώτατος θεός των Φοινίκων και των Χαναναίων (με
άρθρο). - Δεν ακούγεται με απάθεια. 9. Επίρρημα... ομοψυχίας (καθ).

ΚΑΘΕΤΑ

1. Χαρακτηρίζει την εποχή μας. 2. Λιγότερος ή... μικρότερος
(καθ.). - Ήρωας του Λοτί (αντίστρ.). 3. Είδος υφάσματος. - Ακολουθείται
από ρήμα. 4. Δημιουργείται συνήθως σε παραλιακό χώρο (με άρθρο).
5. Τόσα χρόνια έζησε ο Μότσαρτ. - Ένα ρήμα συχνά... αυθόρμητο.
6. Ομομήτριος αδελφός του Ηρακλέους. 7. Τρυφερή εκδήλωση...
Άγγλων. - Παραπόταμος του Δούναβη. - Έργο του «Ο άνθρωπος και τα όπλα».
8. Πολύ μεγάλη η αξία του (με άρθρο). 9. Τα αναπαραγωγικά όργανα
των αγγειοσπέρμων φυτών.

ΛΥΣΗ (3/6/97)

ΟΡΙΖΟΝΤΙΑ: 1. ΛΕΠΤΟΤΗΤΑ 2. ΕΒΡΑΙΑ-ΑΛ 3. ΟΡΩ-ΤΙΚ 4.
ΝΟΤΙΑΣ-ΜΙ 5. ΑΣΑΝΣΕΡ 6.ΓΑ-ΞΟΔΙ 7. ΝΟΟΤΡΟΠΙΑ 8.
ΤΥΡΙ-ΔΑΣΥ 9. ΟΡΑ-ΣΗ. ΚΑΘΕΤΑ: 1. ΛΕΟΝΑΡΝΤΟ 2.
ΕΒΡΟΣ-ΟΥΡ 3. ΠΡΩΤΑΓΟΡΑ 4. ΤΑ-ΙΝΑΤΙ 5. ΟΙΝΑΣ
6.ΤΑ-ΣΕΞΟΥΣ 7. ΣΠΟΡ 8. ΤΑΙΜ-ΔΙΑΣ 9. ΑΛΚΙΒΙΑΔΗ

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15853P102</ED>
<ID>
ID:162577

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P10&aa=2</URL></REF>


Article

<CATEGORY>vin09</CATEGORY>

 <H5>Ο ΓΙΑΝΝΗΣ ΧΟΥΒΑΡΔΑΣ ΜΕ ΤΟ «ΘΕΑΤΡΟ ΤΟΥ ΝΟΤΟΥ» ΠΑΡΟΥΣΙΑΖΕΙ ΕΩΣ ΚΑΙ ΕΡΓΟ ΑΠΟ ΤΑ ΣΚΟΠΙΑ!
</H5><H2>Οκτώ έργα, ένα θέατρο
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3>Ένα εντυπωσιακό ρεπερτόριο διεθνών προσανατολισμών «μαγειρεύει» ο Γιάννης
Χουβαρδάς για το θέατρο «Αμόρε».
</H3>
Ο σκηνοθέτης Γιάννης Χουβαρδάς, ιδρυτής και εμψυχωτής του «Θεάτρου του Νότου»

Παρουσίαση για πρώτη φορά στην Ελλάδα έργου από την Πρώην Γιουγκοσλαβική
Δημοκρατία της Μακεδονίας, πρώτο ανέβασμα ενός σύγχρονου ελληνικού έργου -
ειδικής παραγγελίας σε συμπαραγωγή με το ΔΗΠΕΘΕ Βόλου, πρώτη παρουσίαση στην
Ελλάδα δύο ξένων συγγραφέων ­ ενός σύγχρονου Άγγλου και ενός Γερμανού των
αρχών του αιώνα ­, πρώτη εμφάνιση στην Ελλάδα δύο σκηνογράφων ­ ενός Ιταλού
και ενός Έλληνα που διαπρέπει στην Ιταλία ­, μία πρωτοεμφανιζόμενη
σκηνοθέτρια, εφαρμογή, κατά κάποιον τρόπο, εναλλασσόμενου ρεπερτορίου,
φιλοξενία στη σκηνή του «Αμόρε» δύο ξένων θιάσων, παρουσίαση δύο παραστάσεων
στο εξωτερικό, ένας εντυπωσιακός θίασος ­ είκοσι επτά μέλη! ­ ταλαντούχων
ηθοποιών της νεώτερης κυρίως γενιάς αλλά και παλαιότερων, νέοι και
επιτυχημένοι συνεργάτες, όπως οι σκηνοθέτες Βαρβάρα Μαυρομάτη και Θωμάς
Μοσχόπουλος είναι το «μπαράζ» με το οποίο θα επανέλθει τον χειμώνα 1997-98 ο
Γιάννης Χουβαρδάς με το «Θέατρο του Νότου» στις δύο σκηνές του «Αμόρε».

«Αλλάζει ο προσανατολισμός του "Θεάτρου του Νότου"», επισημαίνει στα «ΝΕΑ» ο
σκηνοθέτης. Βασικός άξονας θα είναι η συνεργασία με δυνάμεις από το εξωτερικό
­ φέτος επικεντρώνονται στα Βαλκάνια ­ και δευτερεύοντες, η μείωση των
παραγωγών ­ τον επόμενο χρόνο θα είναι πέντε έναντι των επτά φετινών, αλλά με
τις μετακλήσεις οι παραστάσεις γίνονται οκτώ... ­ και η προσπάθεια να
δημιουργηθεί πυρήνας μόνιμων συνεργατών στο «Αμόρε». Εντυπωσιακό στοιχείο
αποτελεί η μετάκληση για τη σκηνοθεσία του «Ιβάνοφ» τού νεώτατου Σέρβου Νικήτα
Μιλιβόγιεβιτς, που θα σκηνοθετήσει για πρώτη φορά εκτός Σερβίας, αλλά οι
σερβικές παραστάσεις του έχουν ήδη ταξιδέψει με μεγάλη επιτυχία και υμνητικές
κριτικές σε μεγάλες ευρωπαϊκές πρωτεύουσες.

Σημείο αιχμής είναι και η ανάθεση στην Έλενα Πέγκα να γράψει το έργο «Βαλς,
εξιτασιόν!», που «χαλαρά στηρίζεται» στη ζωή του συνθέτη Γιάννη
Κωνσταντινίδη/Κώστα Γιαννίδη, με τα τραγούδια του οποίου ο Γιάννης Χουβαρδάς
δηλώνει «συναισθηματικά δεμένος». Το έργο, με θέμα τον διχασμό της
καλλιτεχνικής φύσης, απομακρύνεται από τα τυπικά όρια της βιογραφίας και έχει
«σουρεαλιστικό και διεθνή χαρακτήρα» ­ έως και ο Κάφκα εμφανίζεται, ο οποίος
έζησε στη Βιέννη την εποχή που σπούδαζε εκεί ο Κωνσταντινίδης.

Τη σκηνοθεσία θα επωμιστεί μαζί με τον Γιάννη Χουβαρδά, η έως τώρα βοηθός του
στις τρεις πιο πρόσφατες παραστάσεις του, Έφη Θεοδώρου, κίνηση με την οποία ο
δημιουργός του «Θεάτρου του Νότου» υπογραμμίζει και με έναν ακόμη τρόπο την
επιθυμία του να δώσει ευκαιρίες σε νέους ανθρώπους. Η παράσταση, που θα
ανεβαστεί ως συμπαραγωγή με το ΔΗΠΕΘΕ Βόλου, γι' αυτό και θα παρουσιασθεί για
δύο εβδομάδες στον Βόλο ­ η συνεργασία μεταξύ των δύο Θεάτρων έχει ξεκινήσει
από το περασμένο φθινόπωρο ­ θα είναι πλημμυρισμένη από τα τραγούδια του
Γιαννίδη, που θα ερμηνεύσουν οι ηθοποιοί, συνοδεία «ζωντανής» ορχήστρας και
από τις «σοβαρές» μουσικές του Κωνσταντινίδη, που θα ακούγονται ηχογραφημένες.

Ο αγγλικός θίασος «Απίθανο Θέατρο», που ψυχή του είναι ο Φέλιμ Μακ Ντέρμοτ, θα
παρουσιάσει το αυτοβιογραφικό έργο του «70, Χιλ Λέιν» με τον ίδιο, άλλους δύο
ηθοποιούς - κουκλοπαίχτες και έναν μουσικό, σε ένα «μαγικό θέαμα» που παίζεται
μόνο με... καρούλια σελοτέιπ. Ο Μακ Ντέρμοτ, όμως, θα οργανώσει και ένα
«εργαστήριο», με άξονα τον αυτοσχεδιασμό και με νέους ηθοποιούς, με τους
οποίους στο τέλος θα παρουσιάσει στο «Αμόρε» μια παράσταση σε πρώτη μορφή.

Η παράσταση του γερμανικού «Θεάτρου της 9ης Νοεμβρίου» από τη Φρανκφούρτη, με
το σύγχρονο έργο της Αμερικανίδας Μάργκαρετ Άτγουντ «Ωραία κόκαλα» θα
«ανταλλαγεί» με την παράσταση του «Βαλς, εξιτασιόν!», που θα παιχτεί στη Φρανκφούρτη.

Συζητήσεις σίγουρα θα προκαλέσει η παρουσίαση για πρώτη φορά σε ελληνική σκηνή
ενός έργου από την Πρώην Γιουγκοσλαβική Δημοκρατία της Μακεδονίας. Η
«Πυριτιδαποθήκη» του Ντέγιαν Ντουκόφσκι, έργο σπονδυλωτό με τον τρόπο που
χρησιμοποιεί ο Σνίτσλερ στο «Γαϊτανάκι» του ­ σε κάθε σκηνή υπάρχει ένα θύμα
και ένας θύτης, ο οποίος στην επόμενη σκηνή γίνεται θύμα ­ θέμα του έχει τις
συνέπειες του πολέμου στην πρώην Γιουγκοσλαβία πάνω στην καθημερινή ζωή των
ανθρώπων. Η βία αλλά και ένα τρομερό χιούμορ κυριαρχούν στο έργο, που, όπως ο
κ. Χουβαρδάς επιμένει, «δεν αφορά μόνο τη χώρα από την οποία προέρχεται αλλά
ολόκληρη τη Γιουγκοσλαβία και οποιαδήποτε χώρα γεύτηκε τον πόλεμο, αποτελώντας
μιαν τοιχογραφία την οποία τη διατρέχει ένας κινηματογραφικός σουρεαλισμός,
που έχει σχέση με τις ταινίες του Κουστουρίτσα».

Η «Πυριτιδαποθήκη» ­ στο πρωτότυπο «Ένα βαρέλι μπαρούτι» ­ μεταφρασμένη στα
σερβικά, έκανε την πρεμιέρα της το 1994 στο Βελιγράδι σε σκηνοθεσία του
υπουργού Πολιτισμού της ΠΓΔΜ Σλόμπονταν Ουνκόφσκι, για να παρουσιαστεί στη
συνέχεια στα Σκόπια στο πρωτότυπο, αλλά και σε πολλές ευρωπαϊκές πόλεις, της
Γερμανίας κυρίως, και για να δημοσιευτεί πρόσφατα στο έγκυρο γερμανικό
θεατρικό περιοδικό «Τεάτερ Χόιτε».

«Επιθυμία μας», δηλώνει ο κ. Χουβαρδάς, «είναι να ανοίξουμε ευθείες, κανάλια
διαρκούς επικοινωνίας με το βαλκανικό θέατρο». Η παρουσίαση της παράστασης με
το έργο του Ντουκόφσκι στα Σκόπια έχει ήδη συζητηθεί, ενώ υπάρχει σχέδιο τον
επόμενο χρόνο να ανεβαστεί εκεί ελληνικό έργο, το οποίο στη συνέχεια θα
παιχτεί και στην Αθήνα.

Σκηνογράφος-ενδυματολόγος της παράστασης στο «Αμόρε» θα είναι ο άγνωστος στην
Ελλάδα Κοσμάς Εμμανουήλ, Έλληνας που διαπρέπει στην Ιταλία, συνεργαζόμενος στο
θέατρο και στην όπερα με σκηνοθέτες μεγάλου βεληνεκούς όπως ο Λούκα Ρονκόνι.

Το «Shopping and fucking» του Μαρκ Ρέιβενχιλ, που θα παρουσιαστεί στον Εξώστη
και που πρωτοπαρουσιάστηκε το 1996 στην Αγγλία, είναι σίγουρο ότι θα σοκάρει,
ακόμη και με τον τίτλο του, που προς το παρόν δεν έχει μεταφραστεί.

Όσο για το «Βρακί» του άπαιχτου στην Ελλάδα Καρλ Στέρνχαϊμ, έργο του 1911,
μέρος της πενταλογίας του με τον ειρωνικό τίτλο «Σκηνές από την ηρωική πάλη
των μεσοαστικών τάξεων», κατατάσσεται, όπως λέει ο Γιάννης Χουβαρδάς που θα το
σκηνοθετήσει, στον γερμανικό εξπρεσιονισμό, αλλά συγγενεύει περισσότερο με τον
Μπρεχτ και τον Χόρβατ και είναι μια «πνευματώδης, δαιμονιώδης φάρσα».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15853P111</ED>
<ID>
ID:162519

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P11&aa=1</URL></REF>


Article

<CATEGORY>vin09</CATEGORY>

 <H2>Ένα θερινό σινεμά γεννήθηκε...
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Μια αλάνα στου Ψυρή έγινε θερινό σινεμαδάκι, που έχει απόψε την πρεμιέρα του

Καρέκλες και τραπεζάκια έξω για να κάνουν τις νύχτες μας πιο όμορφες από τις
ημέρες, παρέα με φιλμικά όνειρα που δύσκολα βρίσκουν αντίπαλο και στου Ψυρή
βρήκαν μάντρα για να... ξαναφυτρώσουν!

Το «Cine Refresh Ψυρή», στην παλιά αθηναϊκή γειτονιά που αναβαθμίζεται
εντυπωσιακά και ραγδαία τα τελευταία έξι χρόνια, κάνει απόψε ­ μέσα σε χρόνο
ρεκόρ από τότε που έγραψαν πρώτα την είδηση «ΤΑ ΝΕΑ» 13.5.97 ­ αβάν πρεμιέρ με
την ταινία πρώτης προβολής «Όταν λείπει ο γάτος» ­ βραβείο κριτικών στο
Φεστιβάλ του Βερολίνου ­ και από την Παρασκευή το βράδυ περιμένει τους
Αθηναίους σινεφίλ και φαν των θερινών σινεμά για... κινηματογραφικές σπονδές.

Ανάμεσα στα θέατρα «Αποθήκη» και «Πολιτεία» ­ οδός Σαρρή 40 και Ογύγου, λίγο
πριν από την Πλατεία Κουμουνδούρου από τη μια μεριά και την Πλατεία Ασωμάτων
από την άλλη ­ το «Cine Refresh Ψυρή» μπαίνει δυναμικά στον στίβο του
καλοκαιρινού θεάματος, επιβεβαιώνοντας την πορεία ανάκαμψης του θεσμού των
θερινών σινεμά τα τελευταία τρία - τέσσερα χρόνια, καθώς είναι εντελώς νέο
στέκι, ενώ θα ξαναλειτουργήσουν η «Χλόη» στην Κηφισιά και η «Εύα» στην
Ηλιούπολη. Το φετινό καλοκαίρι θα λειτουργήσουν 46 θερινά σινεμά στην περιοχή
της Αθήνας, 44 στα πέριξ παράλια και το εισιτήριό τους θα κυμανθεί από 1.600
έως 1.700 δρχ., τιμή που έχει «όσο ένα ποτό» και παραμένει από τις φτηνότερες
μορφές διασκέδασης. Οι καιροί αλλάζουν δίχως να κοιτάζουν τη δικιά μας
μελαγχολία, αλλά τα θερινά σινεμά άντεξαν και παρότι το '64 σε Αθήνα - Πειραιά
ήταν 418 και το '74 310, για να απομείνουν 90 στις μέρες μας, ακολουθώντας τις
γενικότερες αλλαγές στον τρόπο διασκέδασης, τα τελευταία χρόνια ξεκινούν,
θαρρείς, μια νέα ζωή με αύξηση στην προσέλευση θεατών και μια καλή επένδυση
για τους επιχειρηματίες.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15853P112</ED>
<ID>
ID:162561

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P11&aa=2</URL></REF>


Article

<CATEGORY>vin09</CATEGORY>

 <H2>«Βασίλη, πες μας ένα ψέμα...»
</H2>
Πολιορκία «οπαδών» του Βασίλη Παπακωνσταντίνου στο «Metropolis», για ένα
τραγούδι - «ψέμα» από τα χείλη του (ο Βασίλης διακρίνεται κάτω δεξιά)

Το είχαν προβλέψει. Γι' αυτό και έβγαλαν τις ­ γυάλινες ­ πόρτες στο
δισκοπωλείο «Metropolis» της Πανεπιστημίου. Διότι ποιο... γυαλί θα συγκρατούσε
τους φίλους και θαυμαστές του Βασίλη Παπακωνσταντίνου, που θα έσπευδαν να τον
ακούσουν να τραγουδάει ­ ακόμη κι αν δεν ήταν συναυλία, αλλά η «ζωντανή»
παρουσίαση του δίσκου του «Πες μου ένα ψέμα ν' αποκοιμηθώ».

Και εγένετο. Η Πανεπιστημίου σχεδόν έκλεισε από τους 2.000 (πάνω - κάτω)
νεαρούς ­ κυρίως ­ φίλους του Βασίλη, που περίμεναν να ακούσουν έστω και λίγα
από τα νέα τραγούδια του (πέντε από τα κομμάτια του νέου του δίσκου είχαν
γραφτεί από τον Νικόλα Άσιμο). Εκείνος δεν έκρυβε τη χαρά του ­ δεν κρύβεται
το χαμόγελο. Και τους χάρισε κι άλλα τραγούδια, προτού αποσυρθεί στη «σοφίτα»
τού δισκοπωλείου (η πρόσοψη του οποίου είχε καλυφθεί με μια γιγαντοαφίσα του
Βασίλη Παπακωνσταντίνου) για την απονομή και του χρυσού του δίσκου. Του 15ου
κατά σειρά! Μαζί με τον παραγωγό του δίσκου του, Αχιλλέα Θεοφίλου, και τον
πρόεδρο της Minos-ΕΜΙ, Μάκη Μάτσα. Περίμεναν δε, την ώρα της δεξίωσης, να
διαλυθούν... ησύχως οι θαυμαστές του τραγουδιστή. Αμ δε. Περίμεναν, εκεί, στην
είσοδο του καταστήματος και όταν, μιάμιση ώρα αργότερα εκείνος βγήκε, τον
σήκωσαν στα χέρια, φωνάζοντας «Βασίλη, Βασίλη» ή «Πες το ψέμα»...

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15853P121</ED>
<ID>
ID:162520

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P12&aa=1</URL></REF>


Article

<CATEGORY>vin09</CATEGORY>

 <H5>Ο ΔΗΜΙΟΥΡΓΟΣ ΤΟΥ «ΜΑΓΟΥ» ΣΥΝΑΝΤΗΣΕ ΤΟ ΕΛΛΗΝΙΚΟ ΚΟΙΝΟ
</H5><H2>Σίδερο, κεραυνός, ελευθερία
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Ο «Μάγος» στην Αθήνα. Ο Τζον Φόουλς με τον μεταφραστή του Φαίδωνα Ταμβακάκη

«Ένα πράγμα που μισώ είναι η αμετακίνητη τάξη. Αντίθετα, είμαι ένας μεγάλος
συνήγορος της ελευθερίας. Σε όλη μου τη ζωή προσπαθούσα να πείσω όσο το
δυνατόν περισσότερους ανθρώπους να μάθουν να είναι ελεύθεροι. Αυτό είναι και
το θέμα του μυθιστορήματός μου, ο «Μάγος». Και με αυτό το κριτήριο κατατάσσω
τις διάφορες χώρες. Γι' αυτό αγαπάω και την Ελλάδα, τη Γαλλία αλλά και την
Αμερική ­ δεν μπορώ να την αφήσω απέξω. Γιατί είναι χώρες που επιτρέπουν την
ύπαρξη ελευθερίας. Στην Ελλάδα αυτή η ελευθερία υπάρχει από τον 5ο π.Χ. αιώνα,
ασχέτως αν... μ' αυτά που γίνονται μου έρχεται μερικές φορές να της κάνω ό,τι
κάνουν σε ένα κοτόπουλο... Να την πνίξω, δηλαδή...».

Σαν γνήσιος δημιουργός του «Μάγου», που για πρώτη φορά κυκλοφορεί στα ελληνικά
από την ΕΣΤΙΑ, ο Τζον Φάουλς (κατ' άλλους Φόουλς) άνοιξε έτσι τα χαρτιά του
χθες το μεσημέρι στην ασφυκτικά γεμάτη και αφόρητα μικρή αίθουσα της Γενναδίου
Βιβλιοθήκης. 
Και «έπαιξε» με την απορία, την έκπληξη, τη δυσφορία, την υποδόρια ταραχή ή τα
«κρατήματα» του ελληνικού κοινού όπως ο ήρωάς του, ο Μορίς Κόγχις, ο «Μάγος»
του νησιού Φράξος, παίζει με την αμηχανία του νεαρού δασκάλου, ο οποίος έχει
αρχίσει να καταλαβαίνει ότι δεν ήταν αυτός που ήθελε· για να τον μυήσει τελικά
στην τέχνη της αυτογνωσίας.

Έτσι κι ο Φόουλς, από τους σπουδαιότερους σύγχρονους μυθιστοριογράφους, μύησε
χθες το ακροατήριό του στις αρχές και στις ιδέες που ο ίδιος υπηρετεί με τη
στάση του και τα βιβλία του. «Παρομοιάζω εξήγησε τη φιλοσοφία της ζωής μου με
το παιχνίδι "μπαγκατέλα". Και θεωρώ πως υπάρχουν τρεις παράγοντες που μας
σπρώχνουν ­ όπως τα μπαλάκια της μπαγκατέλας ­ προς την κατεύθυνση που
πηγαίνουμε. Ο «Σίδηρος», που συμβολίζει ό,τι δεν μπορούμε να αποφύγουμε, π.χ.
τον θάνατο. Ο «Κεραυνός», που συμβολίζει το απρόοπτο, το απροσδόκητο, ό,τι δεν
μπορούμε να προβλέψουμε. Και η «Ελευθερία», που συμβολίζει την ανάγκη μας να
ορίζουμε τη ζωή μας χωρίς συμβιβασμούς. Ε! λοιπόν πιστεύω πως αν είμαστε
εξαρτημένοι από τα τρία αυτά στοιχεία μπορούμε να ελέγξουμε πολύ περισσότερο
από όσο νομίζουμε πώς θα εξελιχθεί η ζωή μας. Με την παιδεία μας, με τη
δημιουργία, το γράψιμο κ.ο.κ.».

Χαμογελαστός, με ένα ινδικό τσεπάκι κρεμασμένο στο λαιμό του, άνετος,
πλαισιωμένος από τον Φαίδωνα Ταμβακάκη, τον Διονύση Καψάλη και την Κίρκη
Κεφαλέα που τον παρουσίασαν μπροστά σε ένα ακροατήριο όπου έβλεπες τον
Έντμουντ Κίλι, τον Νάσο Βαγενά, την Μαργαρίτα Λυμπεράκη, τον Νίκο Δήμου, τον
Πέτρο Τατσόπουλο κ.ά., ο Φόουλς πρόλαβε να δηλώσει πως: Είναι αθεϊστής ­ «δεν
πιστεύω στον Θεό και βρίσκω το θρησκευτικό συναίσθημα στη φύση», είναι
αριστερός ­ «υποστηρίζω τις ιδέες του μαρξισμού ή και του τροτσκισμού αντίθετα
από τους περισσότερους Άγγλους συγγραφείς» ­ θεωρεί τον Καβάφη ως τον
μεγαλύτερο Έλληνα ποιητή και... είναι κι εκείνος «ένα-στα-δέκας». Καταλαβαίνει
δηλαδή μια λέξη στις δέκα και του αρμόζει η αστεία αυτή έκφραση που είχε
κατασκευάσει για τους αδαείς, όταν πριν από 45 χρόνια πρωτοπάτησε το πόδι του
στην Ελλάδα. Ε! μετά απ' όλα αυτά πώς να μην εισπράξει ένα θερμό χειροκρότημα.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15853P122</ED>
<ID>
ID:162562

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P12&aa=2</URL></REF>


Article

<CATEGORY>vin09</CATEGORY>

 <H2>Οι αόρατοι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Παύλος Τσίμας

«Φαντάσου», μου λέγε ο Ντένης Αντύπας, διευθυντής σύνταξης του «Οικονομικού
Ταχυδρόμου». «Εκατό ονόματα συντελεστών, από τον σκηνοθέτη μέχρι τον οδηγό του
συνεργείου, περνάνε μέσα σ ένα λεπτό στο ζενερίκ μιας τηλεοπτικής παραγωγής.
Ας πούμε από το "Bravo" της Ρούλας». 
*Το πιστεύετε; Με τη βοήθεια μιας βοηθού του, αλλά και με τα αποδεικτικά
στοιχεία των ζενερίκ (εκείνα που τα λέμε «γράμματα» και που στο τέλος κάθε
εκπομπής «περνάνε» με ιλιγγιώδη ταχύτητα) κάθησε και μέτρησε ποιοι, ποιες και
πόσοι εργάστηκαν σε όλα τα κανάλια, σε όλες τις ελληνικές παραγωγές. Τουτέστι,
3.800 πέρυσι, 5.500 φέτος, κατά το τηλεοπτικό δωδεκάμηνο 1996-'97! Μέτρησε και
έγραψε ονοματολόγιο με τον τίτλο «Σεζόν 1996-'97».

Ζωή να 'χουμε, αυξανόμαστε και... πληθυνόμαστε! Αυξάνεται και το «εξωτικό»
αυτό Almanac του Ντένη Αντύπα. Πέρυσι εκδόθηκε το πρώτο και παρουσιάστηκε από
τον Φρέντυ Γερμανό. Φέτος στις 12 Ιουνίου έρχεται η σειρά του δευτέρου,
με παρουσιαστή τον Παύλο Τσίμα. «Και πώς έτσι;» τον ρώτησα. Απλό. Έχει
δει το όνομά του να περνάει, να φεύγει... να χάνεται. Έχει υποστεί το τραύμα
τού... αόρατου! «Τα ονόματα των αληθινών δημιουργών μπερδεύονται με τα έπιπλα,
τις γραβάτες και τις κατσαρόλες. Ούτε το ονοματάκι τους θυμόμαστε. Μοντέρ
πέθαναν από έμφραγμα πάνω στη μουβιόλα και οδηγοί συνεργείων σκοτώθηκαν».

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15853P123</ED>
<ID>
ID:162600

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P12&aa=3</URL></REF>


Article

<CATEGORY>vin09</CATEGORY>

 <H2>Οι πρώτοι
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Έτσι για την ιστορία, λοιπόν, πρώτη τηλεοπτική εκπομπή με ζωντανά ρεπορτάζ,
εμφανίζεται στην ΥΕΝΕΔ του 1972 με τον τίτλο «Σήμερα» με παραγωγό τον Νίκο
Μαστοράκη, αρχισυντάκτη τον Σπύρο Καρατζαφέρη και ρεπόρτερ τους: Τέρενς Κουίκ,
Ν. Αθανασίου, Φ. Πιπιλή, Ν. Αντύπα, Κ. Κέκη, Ν. Ρίζο.

* Έτσι για την ιστορία, απαντώ στον σκηνοθέτη Νίκο Αντωνάκο που θέλει
να κρατηθεί μακριά από τη στήλη και τα σχόλια, με αφορμή τα εντελώς...
πνευματικά που προσφάτως λαμβάνουν χώρα στην Εταιρεία Ελλήνων Σκηνοθετών. Μα ο
πρόεδρός του τον ανακατεύει σε επιστολή του που έστειλε σε όλα τα μέλη της
Εταιρείας, με αριθμό πρωτοκόλλου 2195 (κύριε Αντωνάκο, παρακαλώ διαβάστε
προσεκτικά την παράγραφο «8»). Για την ίδια ιστορία αντιγράφω, από επιστολή
της διοίκησης, πως η δημιουργία του Συνεταιρισμού ήταν όνειρο 25 χρόνων,
κατοχυρωμένο στο άρθρο 3 παράγραφος 17 και πως σ' αυτόν έχουν δικαίωμα
εγγραφής όλα τα μέλη της Εταιρείας. Αν είναι έτσι, τότε καλώς καμωμένα και
μένα λόγος δεν μου πέφτει. Αλλά το ζήτημα δεν είναι εκεί.

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15853P124</ED>
<ID>
ID:162625

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P12&aa=4</URL></REF>


Article

<CATEGORY>vin09</CATEGORY>

 <H2>Και οι Λος Ερμάνος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ντέμης Νικολαΐδης

Το ζήτημα φίλοι μου είναι πως κατά την τέλεση του γάμου τους, προχθές στην
Αγία Μαρίνα του Θησείου, ο περιζήτητος κομμωτής Βαγγέλης Χατζής μετά τη
καλής του Ορόρα έδωσαν μερικές καλές λύσεις. Εκείνος, ενδεδυμένος με
στυλ λάτιν διά χειρός του φίλου του Αντόνιο Μάρκο. Εκείνη, με νυφικό
σεξ και απλό και με την υπογραφή μιας Βίβιεν Γουέστγουντ. Και στη
συνέχεια... μαργαρίτες.

*Μαργαρίτες η... εκκλησία, μαργαρίτες τα κουφέτα (καραμέλες), μαργαρίτες και η
δεξίωση που επακολούθησε σε κέντρο πάνω στον Λυκαβηττό. Μαργαρίτες ο
διάκοσμος, λάτιν η μουσική που παιάνιζε η ορχήστρα Λος Ερμάνος, άφθονοι οι
μπουφέδες, πλήθος το πασίγνωστο ονοματολόγιο της πασίγνωστης κοσμικής Αθήνας
και των περιχώρων. Από τον Μάκη Τσέλιο μέχρι τον Ντέμη Νικολαΐδη
(της ΑΕΚ). Και μετά; Το ζεύγος αναχώρησε για τα νησιά Φίτζι και από κει με
υδροπλάνο θα προσγειωθεί σε ερημικό νησί της ευρύτερης περιοχής της
Αυστραλίας. Είπε και ελάλησε πιστή φίλη του ζεύγους: «Τόσο πολύ την αγαπάει
αυτό το παιδί που ξόδεψε για τον γάμο τους τις εισπράξεις μιας χρονιάς». Γιατί όχι;

<REF><SOURCE>ΤΑ ΝΕΑ</SOURCE>
<DATE>, 04-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15853P125</ED>
<ID>
ID:162644

</ID><URL>http://ta-nea.dolnet.gr/neaweb/neafile.print_unique?e=A&f=15853&m=P12&aa=5</URL></REF>


Article

<CATEGORY>vin04</CATEGORY>

 <H5>«ΛΥΣΗ» ΠΑΣΗ ΘΥΣΙΑ ΘΕΛΟΥΝ ΟΙ ΗΠΑ
</H5><H5>Μετά τη Βοσνία πιάνει πάλι δουλειά ο... μάγος Χόλμπρουκ
</H5><H2>ΠΡΕΣΑ Κλίντον στο Κυπριακό
</H2><H2></H2>
«ΛΥΣΗ» με κάθε τρόπο επιθυμούν οι ΗΠΑ στο Κυπριακό και για τον λόγο αυτό ο
πρόεδρος Μ. Κλίντον ανέθεσε στον Ρ. Χόλμπρουκ καθήκοντα ειδικού μεσολαβητή. Ο
Ρ. Χόλμπρουκ είχε δράσει στην περιοχή ως ο αρχιτέκτονας της συμφωνίας για το
Βοσνιακό, ενώ είχε αναμειχθεί και σε υποθέσεις ελληνικού ενδιαφέροντος (Ίμια
και Σκοπιανό).

σελίδες 10-11

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15854N011</ED>
<ID>
ID:162708

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N01&aa=1</URL></REF>


Article

<CATEGORY>vin04</CATEGORY>

 <H2>Επιχείρηση «Πειραιάς» για τη μαφία τσιγάρων
</H2><H2></H2>
σελίδα 18

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15854N012</ED>
<ID>
ID:162746

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N01&aa=2</URL></REF>


Article

<CATEGORY>vin04</CATEGORY>

 <H2></H2><H2>Τα νοικοκυριά χρωστούν 557 δισ. στις Τράπεζες
</H2><H2></H2>
σελίδα 49 
<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15854N014</ED>
<ID>
ID:162803

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N01&aa=4</URL></REF>


Article

<CATEGORY>vin04</CATEGORY>

 <H2></H2><H2>Μαθητικό «παρών» για το περιβάλλον
</H2><H2></H2>
σελίδες 20-
21

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15854N015</ED>
<ID>
ID:162819

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N01&aa=5</URL></REF>


Article

<CATEGORY>vin04</CATEGORY>

 <H2>Με δύο κομμουνιστές η κυβέρνηση Ζοσπέν
</H2><H2></H2>
σελίδα 47

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15854N016</ED>
<ID>
ID:162828

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N01&aa=6</URL></REF>


Article

<CATEGORY>vin04</CATEGORY>

 <H2>Ίδρυμα για το Αρχείο Ανδρέα ετοιμάζει το ΠΑΣΟΚ
</H2><H2></H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15854N017</ED>
<ID>
ID:162830

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N01&aa=7</URL></REF>


Article

<CATEGORY>vin04</CATEGORY>

 <H2>Αντισυλληπτικά ύποπτα για καρκίνο
</H2><H2></H2>
σελίδα 26

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15854N018</ED>
<ID>
ID:162832

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N01&aa=8</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ΑΓΚΥΡΑ ξοδεύοντας εκατομμύρια δολάρια σε αμερικανικές εταιρείες
δημοσίων σχέσεων και Πανεπιστήμια έχει καταφέρει να ξεγράψει τη γενοκτονία των
Αρμενίων. Και την Ουάσιγκτον να κρατά ίσες αποστάσεις ανάμεσα σε Τουρκία και
Ελλάδα. Ο Νότης Παπαδόπουλος στους «Προβολείς». Σελ. 6.

ΤΑ ΕΚΑΤΟΝΤΑΔΕΣ δισεκατομμύρια δολαρίων που κινούνται κερδοσκοπικά
τρέχουν από νόμισμα σε νόμισμα σαν τους καρχαρίες και όπου μυρίσουν αίμα
επιτίθενται. Στις πιο αδύνατες οικονομίες, φυσικά, υπάρχει αιμορραγία. Ο Ν.
Νικολάου στην «Τρίτη Άποψη». Σελ. 6.

Ο ΠΟΛΕΜΟΣ ανάμεσα στους εκσυγχρονιστές και τους εθνικιστές στη χώρα μας
έχει ιστορία εκατό χρόνων. Οι εθνικιστές νίκησαν το 1895 τον εκσυγχρονιστή Χ.
Τρικούπη στις εκλογές. Αλλά οδήγησαν την Ελλάδα, δύο χρόνια μετά, στην ήττα
της Θεσσαλίας. Η Λένα Διβάνη στις σελ. 12-13.

ΧΡ. ΡΟΚΟΦΥΛΛΟΣ: Θα ήταν υποκρισία να αρνηθώ ότι μου έλειψε η Βουλή.
Αλλά, η ολιγόχρονη απουσία φιλτράρει νέες σκέψεις, έξω και πάνω από την
καθημερινότητα. Οι απαντήσεις στις «30 Ερωτήσεις» του Γ.Ε. Διακογιάννη στη
σελ. 16.

Το 2000 έρχεται. Με «προκλήσεις», «στροφές», «κατώφλια», «δύσεις»,
«ανατολές» κι άλλα μπλα-μπλα... Να κρυφτώ μέχρι να περάσει το αναθεματισμένο!
Ε, γιατί πώς να το κάνουμε; Το 2001 όλα θα έχουν αλλάξει. Η Μικέλα Χαρτουλάρη
«Σε πρώτο ενικό». Σελ. 17.

ΟΙ ΓΑΛΑΖΙΕΣ σημαίες της Ευρώπης θα κυματίσουν φέτος σε 311 ελληνικές
παραλίες. Τόσες είναι οι οργανωμένες πλαζ που τιμήθηκαν για την καθαρότητα των
νερών και της αμμουδιάς τους, της ασφάλειας και της πληροφόρησης για το
περιβάλλον που προσφέρουν. Ο Σπ. Δημητρέλης στις σελ. 22-23.

ΤΑ ΣΚΟΥΠΙΔΙΑ στους δρόμους της Αθήνας άρχισαν να δημιουργούν μικρούς
λόφους, με σμήνη μυγών να στεφανώνουν εξαιτίας της ζέστης τις κορυφές τους. Οι
εργαζόμενοι των δήμων ζητούν μονιμοποίηση και διπλασιασμό του εφάπαξ. Υπομονή,
αιχμάλωτοι Αθηναίοι. Σελ. 23.

ΤΟ ΠΟΔΗΛΑΤΟ είναι ευχάριστο χόμπι, κάνει καλό στην υγεία, αλλά μπορεί να γίνει
κι ένα ευέλικτο μεταφορικό μέσο όταν τα ταξί είναι σπάνια «ελεύθερα». Το
ποδήλατο είναι σαν το κοστούμι, λέει ο παγκόσμιος πρωταθλητής Γ. Χειμωνέτος.
Μοντέλα και τιμές στην «Αγορά». Σελ. 1, 10 και 11.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15854N021</ED>
<ID>
ID:162680

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Κρίμα
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Κρίμα που ο κ. Γεράσιμος Αρσένης δεν πάει στη συνάντηση των σοσιαλιστών, στο
Μάλμε. Θα ήταν μία ευκαιρία για τον κ. Ζοσπέν να γνωρίσει τον δάσκαλό του.

Με τιμή

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15854N022</ED>
<ID>
ID:162755

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15854N023</ED>
<ID>
ID:162764

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N02&aa=3</URL></REF>


Article

<CATEGORY>vin01</CATEGORY>

 <H5>ΤΟ ΚΥΠΡΙΑΚΟ ΣΤΑ ΧΕΡΙΑ ΤΟΥ ΧΟΛΜΠΡΟΥΚ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Περιμένοντας... την 4η σταυροφορία
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Την τέταρτη σταυροφορία του στην περιοχή (μετά τη Βοσνία, τα Ίμια και το
Σκοπιανό), με στόχο τώρα την επίλυση του Κυπριακού ­ και κατ' επέκταση την
άμβλυνση των ελληνοτουρκικών διαφορών ­ αναλαμβάνει για λογαριασμό των ΗΠΑ ο
γνωστός (μας) Ρ. Χόλμπρουκ, ως εκφραστής της βούλησης του Μ. Κλίντον για τη
διευθέτηση των προβλημάτων της ευρύτερης περιοχής.Η ΑΝΑΘΕΣΗ στον Ρ. Χόλμπρουκ
τέτοιου είδους καθηκόντων σηματοδοτεί το αυξημένο αμερικανικό ενδιαφέρον και
διαμορφώνει νέες συνθήκες, καθώς το Κυπριακό έχει μάλλον βαλτώσει στις
διαδικασίες του ΟΗΕ.

­ Η Αθήνα τηρεί στάση αναμονής μέχρις ότου αποσαφηνισθούν επακριβώς οι
αμερικανικές προθέσεις, αφού εκτιμάται ότι οι ΗΠΑ είναι υποχρεωμένες, για τους
δικούς τους λόγους, να κρατήσουν ίσες αποστάσεις στην προσέγγιση του προβλήματος.

Και οι ίσες αποστάσεις δεν είναι ό,τι καλύτερο για τα ελληνικά ­ και κυπριακά
­ συμφέροντα. (Σελ. 10-11).

* Η αμερικανική κίνηση για το Κυπριακό χρονικά συνέπεσε με την ολοκλήρωση της
πρώτης φάσης της πρωτοβουλίας της ολλανδικής προεδρίας της Ευρωπαϊκής Ένωσης
για την ελληνοτουρκική προσέγγιση, μέσω των επιτροπών εμπειρογνωμόνων.

­ Ήδη χθες η Άγκυρα κοινοποίησε το δικό της μνημόνιο για το περιεχόμενο και τη
διαδικασία του διαλόγου, όπως τον αντιλαμβάνεται η τουρκική πλευρά, θέτοντας
ευθέως θέμα συνάντησης των δύο πλευρών.

­ Τη διαδικασία αυτή έχει ήδη απορρίψει η Αθήνα η οποία, αξιολογώντας το
τουρκικό μνημόνιο, θεωρεί ότι η Άγκυρα επιμένει σε πολιτική διαπραγμάτευση των
διεκδικήσεών της, πράγμα που δεν αφήνει πεδίο για προσέγγιση, τουλάχιστον σ'
αυτή την φάση. (Σελ. 11).

* Την ίδια στιγμή οι σχέσεις κυβέρνησης - αξιωματικής αντιπολίτευσης
εισέρχονται σε μια φάση ιδιαίτερης όξυνσης μετά την κυβερνητική αντίδραση στις
αιτιάσεις του κ. Καραμανλή για τον ρόλο και τις δυνατότητες του κ. Σημίτη.

Η κυβέρνηση, διά του εκπροσώπου της, κατηγόρησε ευθέως τη Ν.Δ. αλλά και έμμεσα
κάθε άλλο κόμμα που αμφισβήτησε την κυβερνητική πολιτική ότι ουσιαστικά
υπονομεύουν τη διεθνή θέση της χώρας και εν δυνάμει εξυπηρετούν τα συμφέροντα
και τους στόχους χωρών που επιβουλεύονται την Ελλάδα (π.χ. Τουρκία).

­ Η Ν.Δ. από την πλευρά της αντέδρασε έντονα στο κυβερνητικό κατηγορητήριο,
μιλώντας και για αποσταθεροποιητικό και διασπαστικό ρόλο της κυβέρνησης στο
εθνικό μέτωπο. 
* Κατά τα άλλα, η ελληνική πλευρά διά του κ. Σημίτη θα υποστηρίξει στη Σύνοδο
του Ευρωπαϊκού Σοσιαλιστικού Κόμματος, εν όψει του Συμβουλίου Κορυφής της
Ευρωπαϊκής Ένωσης, την ανάγκη να υπάρξουν κοινές δράσεις των «αδελφών»
κομμάτων στο ευρωπαϊκό επίπεδο.

Με την ευκαιρία, ο κ. Σημίτης υποστήριξε θέση υπέρ της χαλάρωσης των αυστηρών
οικονομικών κ.λπ. κριτηρίων που θέτει το Μάαστριχτ για την ευρωπαϊκή
ενοποίηση, διευκρινίζοντας όμως ότι η Ελλάδα δεν προτίθεται να θέσει τέτοιο
θέμα αλλά απλώς θα συνταχθεί με το σχετικό «ρεύμα», εφόσον τελικά υπάρξει.
(Σελ. 10).

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15854N032</ED>
<ID>
ID:162729

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N03&aa=2</URL></REF>


Article

<CATEGORY>vin01</CATEGORY>

 <H5>«Γνώστες»
</H5><H2>ΡΙΠΕΣ
</H2><H2></H2>
ΝΑ «παίζουν» κάποιοι με ασήμαντα θέματα και να προβαίνουν ­ γι' αυτά ­ σε
«βαρυσήμαντες» δηλώσεις δεν είναι τόσο σπάνιο...

ΑΛΛΑ να «παίζουν» και με το θέμα της τρομοκρατίας, πότε με υπονοούμενα και
πότε με ευθείες αιτιάσεις...

ΜΑΛΛΟΝ δείχνει έλλειψη σοβαρότητας.

ΚΑΙ δυστυχώς το σύμπτωμα αυτό εμφανίζεται κάθε φορά που γίνονται φονικές επιθέσεις...

ΓΙΑ να τροφοδοτήσει το παιχνίδι της φημολογίας και των υποψιών, πως τάχα
στοιχεία για τους δράστες υπάρχουν...

ΑΛΛΑ πως λείπει ­ από ποιούς; ­ η σωστή αξιοποίηση ­ ακόμη και η βούληση! ­
ώστε και το μυστήριο να λυθεί και ο κύκλος του αίματος να κλείσει.

ΚΑΙ το αξιοπερίεργο είναι πως τα σιβυλλικά υπονοούμενα διατυπώνονται συνήθως
από πρώην αρμοδίους, που ενώ οι ίδιοι χειρίσθηκαν το θέμα χωρίς να επιτύχουν
απτά αποτελέσματα...

ΕΚ των υστέρων επιρρίπτουν ευθύνες στους προκατόχους ή στους διαδόχους τους...

Ή ΚΑΙ από εκείνη την κυρία που διαβεβαίωνε το πανελλήνιο...

ΠΩΣ και αύριο ακόμη θα ήταν δυνατό να συλληφθούν οι επί εικοσαετία και πλέον
διαφεύγοντες δράστες!

ΔΗΛΑΔΗ, να πιστέψουμε όλοι πως αρκεί το... ρεπορτάζ σε ξένες πρεσβείες, όπως ο
ένας υπέδειξε...

ΚΑΙ η εμβριθής «ανάλυση» των προκηρύξεων, στην οποία η δεύτερη «ειδικεύεται»...

ΓΙΑ να τελειώσει ­ τόσο απλά... ­ η υπόθεση.

ΚΑΙ αυτά να τα παίρνουμε ­ δυστυχώς ­ στα σοβαρά.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15854N033</ED>
<ID>
ID:162766

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Παναγιώτης Κρητικός:

(ο α' αντιπρόεδρος της Βουλής, στον «9,84»)

«Σοσιαλιστική βούληση υπήρχε κάποτε, όταν ο Ανδρέας Παπανδρέου, στο Δουβλίνο
το '84-'85, χτύπησε το χέρι στο τραπέζι και βγήκε στους δρόμους του κήπου του
Μεγάρου και τον κυνηγούσε η Θάτσερ λέγοντας "έλα μέσα ρε Ανδρέα· ένα αστείο
είπαμε". Έτσι αντιμετωπίζονται τα προβλήματα, με δυναμισμό, τόλμη,
αποφασιστικότητα και σύμφωνα με τις ανάγκες των λαών. Αλλά και ο Κωνσταντίνος
Καραμανλής διδάσκει "να ακούτε τους τεχνοκράτες και τους συμβούλους, αλλά τις
αποφάσεις να τις παίρνετε μόνοι σας"».

Ελένη Πετρουλάκη:

(η γυμνάστρια ­ και τηλεπαρουσιάστρια ­ στο «ΜΕΝ»)

«Είναι ψυχοφθόρα η τηλεόραση, αλλά σε κάνει όνομα. Τη βρίζουμε, αλλά αυτή
κινεί τα νήματα».

Νίκος Σκουλάς:

(ο γ.γ. του ΕΟΤ, στο 1ο Συνέδριο Τουρισμού)

«Η υπουργός Βάσω Παπανδρέου συνθέτει τη μουσική και εγώ διευθύνω την ορχήστρα
(...). Ελπίζω όλα τα όργανα να βρίσκονται σε αρμονία».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15854N034</ED>
<ID>
ID:162804

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N03&aa=4</URL></REF>


Article

<CATEGORY>vin05</CATEGORY>

 <H5></H5><H5>Υπέρ Άκη ο Παρασκευάς
</H5><H5>Ανταγωνιστές ... αλλά φίλοι
</H5><H5>Συμφώνησαν για την Ήπειρο
</H5><H5>Από Σαγκάη
</H5><H5>Ο αρχηγός
</H5><H2>ΜΙΚΡΟΠΟΛΙΤΙΚΟΣ
</H2>
<AUTHOR>Ο ΜΙΡΟ-ΠΟΛΙΤΙΚΟΣ</AUTHOR>

ΜΑΧΗ δίνει στο Μάλμε της Σουηδίας ο Παρασκευάς Αυγερινός ­ και ποιος να το
πιστέψει... ­ για να μη χάσει τη θέση του αντιπροέδρου του Ευρωπαϊκού
Σοσιαλιστικού Κόμματος ο Άκης Τσοχατζόπουλος! Όχι ακριβώς ο Άκης, το ΠΑΣΟΚ
γενικότερα, που κινδυνεύει από τις πιέσεις που ασκούν κόμματα από χώρες της
πρώην Ανατολικής Ευρώπης, για να καταλάβουν κι αυτά μια θέση αντιπροέδρου. Το
επιχείρημα που προβάλλει ο Παρ. Αυγερινός είναι ότι το ΠΑΣΟΚ είναι το μοναδικό
κόμμα από την περιοχή των Βαλκανίων και της Ανατολικής Μεσογείου και ως εκ
τούτου πρέπει να κρατήσει την αντιπροεδρία. Την οποία θα καταλάβει και πάλι ­
του την έχουν τάξει ­ ο Α. Τσοχατζόπουλος... Κράτα γερά, Παρασκευά.

ΑΣΤΕΙΟ Σημίτη, με αποδέκτη τον Σουηδό ομόλογό του Γκιόραν Πέρσον, κατά το
επίσημο προχθεσινό δείπνο:

­ ΟΣΟ κι αν έψαξα τα χαρτιά μου, δεν μπόρεσα να εντοπίσω κανένα πρόβλημα
ανάμεσα στην Ελλάδα και τη Σουηδία.

ΓΕΛΑΣΕ ο Πέρσον, δείγμα ότι το έπιασε το υπονοούμενο, γέλασε κι ο Σημίτης, κι
έπειτα έκαναν μια «συμφωνία» κυρίων να επικρατήσει το ίδιο πνεύμα και κατά τη
φάση της διεκδίκησης των Ολυμπιακών Αγώνων ­ Αθήνα και Στοκχόλμη είναι ως
γνωστόν ανταγωνίστριες...

ΑΣ ελπίσουμε ότι αυτό ακριβώς το κλίμα θα επικρατήσει και μετά τις 5
Σεπτεμβρίου, οπότε και θα κρίνουν οι «αθάνατοι» ποια πόλη θα πάρει τους
Ολυμπιακούς Αγώνες.

ΤΟ ΧΘΕΣΙΝΟ ραντεβού του αρχιεπισκόπου Αναστασίου με τον πρόεδρο του ΔΗΚΚΙ Δημ.
Τσοβόλα κανονικά αφορούσε την κατάσταση στα Βαλκάνια και, ιδιαίτερα, στην
Αλβανία. Τα είπαν μάλλον στα γρήγορα και εν συνεχεία ανάλωσαν τη συζήτηση
κουβεντιάζοντας για την... Ήπειρο. Όχι τη Βόρειο, αλλά την ημεδαπή Ήπειρο,
δεδομένου ότι ο αρχιεπίσκοπος Αναστάσιος κατάγεται από την Πρέβεζα, ο δε Δημ.
Τσοβόλας, ως γνωστόν, από την Άρτα. Κατέληξαν δε στο συμπέρασμα, ότι η Ήπειρος
έχει παραμεληθεί. Άδικο έχουν;

ΠΟΙΟΣ ΤΗ ΧΑΡΗ τους των Κινέζων. Συντόμως καταφθάνει στη χώρα του Μεγάλου
Τιμονιέρη, ο θεωρητικός του... νεοφιλελευθερισμού Ανδρέας Ανδριανόπουλος. Θα
μιλήσει φυσικά για (τη δική του οπτική για) την οικονομία, ξεκινώντας από τη
Σαγκάη. Του αρέσουν και τα κινέζικα φαγητά, χάρμα θα περάσει...

ΑΝΤΙΣΥΝΤΑΓΜΑΤΑΡΧΗΣ υπέκυψε στη... «χαρά» του ανώτερου ­ το καψώνι. Με αφορμή
αυτό το συγκεκριμένο γεγονός και ορισμένα άλλα παρόμοια, ο αρχηγός του ΓΕΣ
Μαν. Παραγιουδάκης απέστειλε πάγια ­ αυστηρή ­ διαταγή προς ανωτέρους και
ανωτάτους, να τα ξεχάσουν αυτά που ξέρουν. Θα συνετισθούν άραγε;

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15854N041</ED>
<ID>
ID:162679

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N04&aa=1</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΣΕ ΜΑΥΣΩΛΕΙΟ έχουν μετατρέψει οι Σουηδοί τον χώρο όπου θα
πραγματοποιηθεί το συνέδριο των ευρωσοσιαλιστών. Κάθε αίθουσα και το όνομα
ενός (εκλιπόντος) σοσιαλιστή: Α. Παπανδρέου, Φ. Μιτεράν, Μπρ. Κράισκι, Β.
Μπραντ, Ουλ. Πάλμε...

ΕΥΤΥΧΩΣ που ο Κ. Στεφανόπουλος παρέμεινε εν Ελλάδι και δεν ακολούθησε
τη... μόδα της πολιτικής ηγεσίας να οδεύει προς τη Σκανδιναβία. Χθες ένας
ακόμη, ο Απ. Κακλαμάνης, αναχώρησε για Φινλανδία...

ΜΕ ΤΟΝ ΡΥΘΜΟ των αναχωρήσεων των στελεχών του ΠΑΣΟΚ και της
κυβέρνησης για το εξωτερικό, ώρες είναι να μας προκύψει κανένα ΠΑΣΟΚ... εξωτερικού!

ΣΥΜΒΑΙΝΕΙ κάτι με την έκθεση φωτογραφίας για τον Α. Παπανδρέου που
πρόκειται να φιλοξενηθεί στην Αίθουσα Κ. Παλαμάς του Πανεπιστημίου Αθηνών;
Κάτι περίεργα ακούγονται...

ΠΡΟΣ ΑΓΚΥΡΑ οδεύει ο Κ. Μητσοτάκης. Θα συναντηθεί με τον Σ. Ντεμιρέλ
και τον Μ. Γιλμάζ και, ενδεχομένως, με την Τ. Τσιλέρ. Θα το πάρει και του
χρόνου μου φαίνεται το βραβείο Ιπεκτσί...

ΣΑΒΒΑΤΟ ΠΡΩΙ επιστρέφει ο Μητσοτάκης από την Τουρκία, Σάββατο βράδυ
είναι καλεσμένος σε βαφτίσια. Ο πιστός του Γιάννης Πευκιανάκης βαφτίζει την
κορούλα του. Ευχές.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15854N043</ED>
<ID>
ID:162765

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N04&aa=3</URL></REF>


Article

<CATEGORY>vin05</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Οι εξοπλισμοί
</H2><H2></H2>
Ο ΛΟΓΟΣ στους αναγνώστες. Ο Νάσος Θεοδωρίδης, Καμελιών 26, Ψυχικό, γράφει:

«Είναι γεγονός ότι αμέσως μετά την εκλογή της η κυβέρνηση Σημίτη, εφαρμόζοντας
μια ορθή εκσυγχρονιστική και φιλοευρωπαϊκή πολιτική, έκανε
αξιέπαινες προσπάθειες, προκειμένου να σπάσει το απόστημα του
εθνικισμού, ο οποίος δυστυχώς αποτελεί εδώ και δύο δεκαετίες τον "βραχνά" της
ελληνικής εξωτερικής πολιτικής. Η φιλοσοφία της κυβέρνησης Σημίτη υπήρξε
πράγματι γνήσια προοδευτική, διότι διαπνεόταν από την αρχή της
ειρηνικής διευθέτησης ως προς τις ελληνοτουρκικές σχέσεις και του υπεύθυνου
ρεαλισμού ως προς τις σχέσεις με την ΠΓΔΜ. Όπως είναι φυσικό, οι ριζοσπαστικές
αυτές φιλειρηνικές θέσεις της κυβέρνησης προκάλεσαν θύελλα αντιδράσεων τόσο
στο εσωκομματικό υπερπατριωτικό κατεστημένο του ΠΑΣΟΚ όσο και σε μερίδα των
λαϊκιστικών ΜΜΕ.

Επίσης, η σωστή διακήρυξη του κ. Σημίτη, από το βήμα της Βουλής, για μείωση
των δυσβάστακτων στρατιωτικών δαπανών δημιούργησε εύλογο πανικό
στα ύποπτα κυκλώματα των ξένων και ντόπιων εμπόρων όπλων, οι οποίοι
θησαυρίζουν κερδοσκοπώντας στις πλάτες του ελληνικού λαού και εκμεταλλευόμενοι
τα αισθήματα φοβίας και ανασφάλειας, που οι ίδιοι έντεχνα καλλιεργούν με την
υποστήριξη ενός ψηφοθηρικού πολιτικού κατεστημένου. Όπως πλέον έχει γίνει
φανερό, το επεισόδιο στα Ίμια οφείλεται στην ανησυχία αυτών των κύκλων μήπως η
Ελλάδα εγκαταλείψει την πολύχρονη και αδιέξοδη πολιτική της απομόνωσης, της
κομπορρημοσύνης και της "τζάμπα μαγκιάς", γεγονός που θα ελάττωνε τα ατομικά
τους υπερκέρδη που προέρχονται από νόμιμες και μη νόμιμες προμήθειες επί των
οπλικών συστημάτων. Ύστερα από τα Ίμια, δυστυχώς, κάθε σώφρων σκέψη για μείωση
των πολεμικών κονδυλίων ανεστάλη επ' αόριστον, και έτσι οι επιτήδειοι
αντιπρόσωποι του στρατιωτικοβιομηχανικού συμπλέγματος κατόρθωσαν να
διατηρήσουν τον εγκλωβισμό της ελληνικής πολιτικής στον φαύλο κύκλο μιας
ανεξέλεγκτης και φρενήρους κούρσας εξοπλισμών, η οποία συντηρεί το κλίμα
αντιπαράθεσης, μίσους και πολεμικής ετοιμότητας. Συνεπώς, σήμερα, μια "σπίθα"
ή μια επιπολαιότητα, ανάλογη με αυτήν του δημάρχου της Καλύμνου, μπορεί
κάλλιστα να οδηγήσει σε ανάφλεξη και σε αμοιβαία καταστροφή. Κατά τη γνώμη
μου, σε έναν πόλεμο δεν υπάρχουν νικητές και ηττημένοι. Υπάρχει μόνο οδύνη,
πόνος, δυστυχία και αναντικατάστατες χαμένες ζωές. Δυστυχώς, "αιχμάλωτη" του
συνεδρίου του ΠΑΣΟΚ, η κυβέρνηση Σημίτη δεν θέλησε να συγκρουστεί κατά μέτωπο
με τις πολιτικά επικίνδυνες και ακραίες εθνικιστικές θέσεις. Αυτό αποτελεί
πολύ θλιβερή εξέλιξη, διότι όλα τα ρεύματα μιας μοντέρνας ελληνικής
Κεντροαριστεράς είχαν εναποθέσει πολλές ελπίδες στο ευρωπαϊκό πολιτικό προφίλ
του κ. Σημίτη, ο οποίος οφείλει, απαλλαγμένος από τις πιέσεις που τώρα
υφίσταται, να επανέλθει στις αρχικές φιλειρηνικές θέσεις του περί έναρξης ενός
σταδιακού αφοπλισμού. Εξάλλου, είναι κρίμα το ΠΑΣΟΚ να αποτελεί το μοναδικό
στην Ευρώπη "εθνικόφρον" σοσιαλιστικό κόμμα, στηριζόμενο στον βαθιά ριζωμένο
αντιτουρκισμό της ελληνικής κοινωνίας, η οποία κάποτε θα πρέπει να αφυπνιστεί
και να κοιτάξει την οικονομική της προκοπή, χωρίς να θεωρεί ως "προδοσία" τους
έντιμους και επωφελείς συμβιβασμούς».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15854N045</ED>
<ID>
ID:162809

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N04&aa=5</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Επίθεση κερδοσκόπων
</H2><H2></H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Η αναταραχή στις αγορές συναλλάγματος και επιτοκίων, που σημειώθηκε την
προηγούμενη εβδομάδα στην Αθήνα και που οδήγησε τελικά στην εκροή
συναλλάγματος ύψους 1,2-1,5 δισεκατομμυρίου δολαρίων, πρέπει να μας εμβάλει σε
πολλές σκέψεις.ΠΡΟΠΑΝΤΟΣ πρέπει να μας πείσει ότι θα ζήσουμε τουλάχιστον μέχρι
την οριστική απορρόφηση της δραχμής από το ευρώ, αρκετές περιόδους έντασης και
πιέσεων κατά του εθνικού νομίσματος.

Η επίσημη και εν μέρει αληθής ερμηνεία για την αναταραχή αυτή είναι ότι
οφείλεται στο κλίμα σύγχυσης και αβεβαιότητας που επικράτησε σε όλες τις
διεθνείς χρηματοοικονομικές αγορές ως αποτέλεσμα της νίκης των σοσιαλιστών στη
Γαλλία, της διαφωνίας Μπούντεσμπανκ και κυβέρνησης Κολ, της διάψευσης των
προσδοκιών για αύξηση των ιαπωνικών επιτοκίων και ακόμη και της νομισματικής
κρίσης που ξέσπασε στις αναδυόμενες αγορές της Τσεχίας και της Ταϊλάνδης.

Όλες αυτές οι ανακατατάξεις στις διεθνείς αγορές σημαίνουν πρακτικά ότι τα
εκατοντάδες και πλέον δισεκατομμύρια δολαρίων, που κινούνται κερδοσκοπικά στη
βραχυπρόθεσμη τοποθέτηση, τρέχουν σαν τρελά από νόμισμα σε νόμισμα, από
ομόλογο σε ομόλογο για να αποκομίσουν τα υψηλότερα δυνατά κέρδη. Στην κούρσα
αυτή, οι άνθρωποι των μεγάλων διεθνών τραπεζών, των αμοιβαίων κεφαλαίων και
γενικά όσοι εμπορεύονται τα νομίσματα γυρίζουν σαν τους καρχαρίες και όπου
μυρίσουν αίμα επιτίθενται. Στις πιο αδύνατες οικονομίες φυσικά υπάρχει αιμορραγία.

Την προηγούμενη εβδομάδα έκαναν λοιπόν μια αναγνωριστική επίθεση κατά της
δραχμής. Δεν τους απέδωσε. Αντίθετα η Τράπεζα της Ελλάδος με την
αποφασιστικότητά της έστειλε το μήνυμα ότι εμμένει στην πολιτική της σκληρής
δραχμής και θα την υπερασπιστεί με κάθε κόστος. Και ανατιμώντας μάλιστα το ECU
την τελευταία ημέρα περιόρισε και τα κέρδη των κερδοσκοπικών κεφαλαίων που έφυγαν.

Όμως, ας μην έχουμε αυταπάτες. Όταν στα συναλλαγματικά μας αποθέματα
περιλαμβάνονται αρκετές εκατοντάδες εκατομμυρίων δολαρίων του λεγόμενου «Hot
Money», που έρχεται στην Αθήνα για να κερδίσει, έστω για λίγες ημέρες, από τα
υψηλά επιτόκια, θα είμαστε πάντοτε ευάλωτοι στις επιθέσεις. Και με την
απελευθέρωση στην κίνηση κεφαλαίων που ισχύει, οι καρχαρίες της νομισματικής
κερδοσκοπίας θα πλέουν συχνά στα ελληνικά ύδατα. Θα πρέπει λοιπόν να μην
καταλαμβανόμεθα από πανικό και να συνηθίσουμε στις εντάσεις και πιέσεις των
ανοιχτών αγορών.

Από την άλλη πλευρά, βέβαια, θα πρέπει να συμπεριφερόμεθα σαν τους
πεπειραμένους κολυμβητές των τροπικών, που δεν αφήνουν ποτέ αίμα για να τους
επιτεθούν οι καρχαρίες. Τι σημαίνει αυτό; Σημαίνει πριν απ' όλα να προσέξουμε
ορισμένα μεγέθη της οικονομίας που τα παρακολουθούν στενά οι ξένοι και οι
εξελίξεις των οποίων δίνουν πολλές φορές μήνυμα αδυναμίας της οικονομίας ή
τουλάχιστον λαθεμένων κινήσεων.

Για παράδειγμα το ισοζύγιο τρεχουσών συναλλαγών έκλεισε πέρυσι πολύ άσχημα,
αφού το έλλειμμά του αυξήθηκε κατά 60% και πλέον έναντι του 1995. Αν εφέτος (ο
Ιανουάριος π.χ. δεν ξεκίνησε καλά) συνεχισθεί η επιδείνωση, πολλές αγορές θα
αρχίσουν να αναρωτιούνται μέχρι πότε θα αντέχει η Τράπεζα της Ελλάδος να
υπερασπίζεται τη σκληρή δραχμή. Το ισοζύγιο λοιπόν πρέπει να γίνει
προτεραιότητα της οικονομικής πολιτικής, πράγμα που σημαίνει ότι και οι
εξαγωγές πρέπει να στηριχθούν, όπως επίσης και ο τουρισμός, η ναυτιλία και οι
άλλοι κλάδοι που φέρνουν συνάλλαγμα.

Από την άλλη πλευρά, καλή και αποδοτική για το Δημόσιο (αφού περιορίζει τη
δυσβάστακτη δαπάνη από τόκους) είναι η αποκλιμάκωση των επιτοκίων στα κρατικά
ομόλογα, αλλά σκόπιμο είναι να σκεφθούμε μήπως προχωράμε πιο γρήγορα απ' ό,τι
πρέπει και αρχίσουν να φεύγουν τα ξένα κεφάλαια που έχουν τοποθετηθεί στη δραχμή!

Με δεδομένη λοιπόν την επιθετικότητα της διεθνούς κερδοσκοπίας, η καλύτερη
άμυνα είναι η σωστή οικονομική πολιτική που κλείνει τις ανοικτές πληγές και
διακόπτει την αιμορραγία.

Κλείνοντας το σημείωμα αυτό ίσως είναι χρήσιμο να υπενθυμίσουμε τη μεγάλη
επίθεση που δέχθηκε η δραχμή τον Μάιο του 1994 και να βγάλουμε το αισιόδοξο
συμπέρασμα ότι αφού αντέξαμε τότε, θα τα καταφέρουμε οπωσδήποτε τώρα, που
έχουμε τον μισό πληθωρισμό και το μισό δημόσιο έλλειμμα σε σχέση με τότε. Η
οικονομία μας είναι πιο υγιής και συνεπώς πιο ισχυρή.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15854N062</ED>
<ID>
ID:162758

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Χωρίς αυγά δεν κάνεις ομελέτα
</H2><H2></H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΕΙΝΑΙ καταπληκτικό και ιδιαιτέρως διδακτικό. Η Άγκυρα, ξοδεύοντας απλόχερα
δεκάδες εκατομμύρια δολάρια κάθε χρόνο στις καλύτερες αμερικανικές εταιρείες
δημοσίων σχέσεων και χρηματοδοτώντας έδρες τουρκικών σπουδών στα μεγάλα
αμερικανικά πανεπιστήμια, επιχειρεί να ξαναγράψει την Ιστορία κατά το δοκούν:
να μετατρέψει τη γενοκτονία ενάμισι εκατομμυρίου Αρμενίων από την οθωμανική
αυτοκρατορία, με την καθοδήγηση του Ταλαάτ Πασά το 1915, σε απλή παρενέργεια
του εμφυλίου που εκδηλώθηκε στην Τουρκία μετά τον Α' Παγκόσμιο Πόλεμο.

Είναι εμφανές, βέβαια, ότι η τουρκική προπαγάνδα επηρεάζει καθοριστικά την
αμερικανική γραφειοκρατία και κοινή γνώμη και στα ελληνοτουρκικά,
χρησιμοποιώντας κάθε μέσο. Πέρα από τις πληρωμένες διαφημιστικές καταχωρήσεις
σε σημαντικά έντυπα των ΗΠΑ, η Άγκυρα στέλνει προσωπικές προσκλήσεις σε
διαμορφωτές της κοινής γνώμης, αλλά και ανθρώπους με επιρροή στο αμερικανικό
κατεστημένο και τους προσφέρει:

­ πολυήμερες δωρεάν διακοπές στην Τουρκία

­ ενημέρωση για τα προβλήματα της χώρας, με εντυπωσιακό ενημερωτικό υλικό 
­ συζητήσεις εφ' όλης της ύλης με ηγετικές προσωπικότητες της Τουρκίας

­ οικονομική στήριξη, μέσω των πολυάριθμων ινστιτούτων που δουλεύουν στις ΗΠΑ
με τουρκική χρηματοδότηση.

Το αποτέλεσμα της επιθετικής αυτής προπαγάνδας είναι γνωστό σε όλους μας: τόσο
το Στέιτ Ντιπάρτμεντ όσο και ο Λευκός Οίκος κρατούν στην καλύτερη περίπτωση
ίσες αποστάσεις από την Αθήνα και την Άγκυρα (Ίμια, Κυπριακό, Αιγαίο) και στη
χειρότερη υιοθετούν καθαρά φιλοτουρκικές θέσεις (π.χ. πυραυλικό σύστημα S-300).

Δεν είναι μόνο το ότι η Αθήνα ­ αντίθετα από την Άγκυρα ­ χρησιμοποιεί την
εξωτερική πολιτική για εσωτερική κατανάλωση, αλλάζοντας έτσι προσέγγιση στα
εθνικά θέματα, αναλόγως με το ποια κυβέρνηση βρίσκεται στην εξουσία. Είναι και
το ότι η όποια ελληνική κυβέρνηση δεν πιστεύει στην αναγκαιότητα δημιουργίας
μηχανισμών προώθησης των ελληνικών θέσεων. Ελάχιστα χρήματα ξοδεύονται για
προπαγάνδα στις ΗΠΑ για τη στήριξη των εθνικών θεμάτων, ενώ φιλόδοξες
προσπάθειες όπως το Συμβούλιο Απόδημου Ελληνισμού, που θα μπορούσε να
συντονίσει τις ενέργειες των Ελλήνων της Διασποράς, καρκινοβατούν λόγω
έλλειψης πόρων και πολιτικής βούλησης.

Κάποτε οι ελληνικές κυβερνήσεις πρέπει να καταλάβουν αυτό που οι Τούρκοι
θεωρούν δεδομένο: Αν δεν σπάσεις αυγά, δεν κάνεις ομελέτα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15854N063</ED>
<ID>
ID:162786

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΤΕΛΕΧΗ ΤΟΥ ΠΑΣΟΚ ΑΡΧΙΣΑΝ ΕΠΑΦΕΣ ΜΕ ΤΑ ΠΑΙΔΙΑ ΚΑΙ ΤΗ ΧΗΡΑ ΤΟΥ ΙΔΡΥΤΗ ΤΟΥ ΚΙΝΗΜΑΤΟΣ
</H5><H5>Αναζητούν μέση λύση για τον Πρόεδρο
</H5><H5>Σειρά εκδηλώσεων από το «ΙΣΤΑΜΕ - Ανδρέας Παπανδρέου»
</H5><H2>Ίδρυμα για το Αρχείο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Στη σύσταση Ιδρύματος για το Αρχείο του Ανδρέα Παπανδρέου προτίθεται να
προχωρήσει μέχρι τις 22 Ιουνίου το ΠΑΣΟΚ.

ΣΤΕΛΕΧΗ του κυβερνώντος κόμματος έχουν ξεκινήσει επαφές και βολιδοσκοπήσεις με
τα παιδιά του Ανδρ. Παπανδρέου και τη χήρα του, κ. Δήμητρα Παπανδρέου,
προκειμένου να βρεθεί φόρμουλα για τη ρύθμιση του θέματος.

Η ακριβής νομική μορφή του φορέα του ΠΑΣΟΚ, που θα συγκεντρώσει και θα
αξιοποιήσει τα πάσης φύσεως έγγραφα και ντοκουμέντα που σχετίζονται με τον
Ανδρέα Παπανδρέου, δεν έχει ακόμα καθοριστεί. 
«Το πλέον πρόσφορο είναι ωστόσο το ίδρυμα», είπε στα «ΝΕΑ» στέλεχος της Χαρ.
Τρικούπη, που γνωρίζει τους χειρισμούς. 
Ο φορέας αυτός θα είναι ανεξάρτητος από το Ινστιτούτο Στρατηγικών Μελετών
Ανδρέας Παπανδρέου (ΙΣΤΑΜΕ) και το Ίδρυμα που έχουν συστήσει τα παιδιά του
ιδρυτή του ΠΑΣΟΚ.

Από την πλευρά της κ. Δήμητρας Παπανδρέου, συνεργάτες της έλεγαν ότι η χήρα
του ιδρυτή του ΠΑΣΟΚ δεν προτίθεται να προχωρήσει στη σύσταση και άλλου
ιδρύματος, καθώς, όπως πιστεύει, την πρωτοβουλία για το θέμα αυτό πρέπει να
την έχει το ΠΑΣΟΚ. 
Στον υπό ίδρυση φορέα η κ. Παπανδρέου προτίθεται να παραχωρήσει έγγραφα και
ντοκουμέντα που υπάρχουν στην Εκάλη, αλλά, όπως σημείωναν συνεργάτες της, στην
περίπτωση αυτή θα πρέπει να συμπεριληφθεί στη σύνθεση του διοικητικού
συμβουλίου. 
Μάλιστα, παλιότερα, κύκλοι της είχαν διατυπώσει την άποψη ότι πρέπει να είναι
σε «διακριτή» θέση.

Όσον αφορά το θρησκευτικό μέρος του ετήσιου μνημοσύνου το πρωί της Κυριακής,
22 Ιουνίου, στο Α' Νεκροταφείο, η κ. Δήμητρα Παπανδρέου θα παραστεί. 
Το ίδιο προτίθεται να κάνει, όπως έλεγαν συνεργάτες της, και σε πολιτική
εκδήλωση, που θα διοργανώσει το ΠΑΣΟΚ και εφόσον προσκληθεί από το κόμμα.
Μέχρι χθες το βράδυ, πάντως, δεν της είχε σταλεί πρόσκληση, ούτε είχε
ενημερωθεί για τη μορφή της εκδήλωσης.

Ίδρυμα, πάντως, με σκοπό τη συστηματική μελέτη και έρευνα της ζωής και του
έργου του είχε αποφασίσει να συστήσει ο Ανδρέας Παπανδρέου από τον Απρίλιο του
1994. Τότε είχε καλέσει τον ευρωβουλευτή του ΠΑΣΟΚ, κ. Δημήτρη Τσάτσο και τον
νομικό του σύμβουλο κ. Α. Βγόντζα και τους έδωσε εντολή να συντάξουν σχετικό
σχέδιο Προεδρικού Διατάγματος.

Σ' αυτό ορίζονται τόσο οι σκοποί και ο χαρακτήρας του ιδρύματος, όσο και η
σύνθεση του διοικητικού του συμβουλίου. 
Ισόβιος πρόεδρος του ιδρύματος και πρόεδρος του Δ.Σ. οριζόταν ο Ανδρέας
Παπανδρέου. Μετά τον θάνατό του, τη θέση του προέδρου καταλάμβανε εφ' όρου
ζωής η Δήμητρα Παπανδρέου, η οποία έως τότε είχε τη θέση του αντιπροέδρου. 
Το διοικητικό συμβούλιο ήταν επταμελές και σύμφωνα με πηγές του περιβάλλοντος
της Εκάλης, ο Ανδέας Παπανδρέου προόριζε να τοποθετήσει, έχοντας κάνει και τις
σχετικές επαφές, τους κ.κ. Αντώνη Λιβάνη, Άκη Τσοχατζόπουλο, Κάρολο Παπούλια,
Πέτρο Λάμπρου, Αντώνη Βγόντζα και Λέοντα Καραπαναγιώτη. 
Για νομικό σύμβουλο προόριζε τον καθηγητή κ. Δημήτρη Τσάτσο.

Ένας από τους σκοπούς του ιδρύματος, όπως ορίζονται στο άρθρο 2, είναι και η
συγκέντρωση, οργάνωση και διαφύλαξη του προσωπικού αρχείου του Α. Παπανδρέου,
το οποίο, όπως σημειώνεται, τίθεται στη διάθεση των ερευνητών.

Προβλέπονταν ακόμη η χορήγηση υποτροφιών, απονομή βραβείων κ.ά.

ΣΕ ΑΝΑΖΗΤΗΣΗ «μέσης» λύσης η οποία θα εκτονώσει τις αντιδράσεις που υπάρχουν
στην Κοινοβουλευτική Ομάδα του ΠΑΣΟΚ για το θέμα της εκλογής του Προέδρου της
Δημοκρατίας με 151 ψήφους βρίσκεται η κυβέρνηση. Οι αντιδράσεις κορυφώθηκαν
χθες αργά το βράδυ σε συνεδρίαση του αρμόδιου Κοινοβουλευτικού Τομέα Εργασίας
του ΠΑΣΟΚ στη Βουλή, όπου οι κ.κ. Αν. Πεπονής και Ι. Ποττάκης συνέδεσαν την
πρόταση της κυβέρνησης με πρόθεση πρόωρης προσφυγής στις κάλπες το 1999.

Το στίγμα των κυβερνητικών προθέσεων για αναζήτηση κατευναστικής φόρμουλας
έδωσε ο εκ των εισηγητών της πρότασης αναθεώρησης του Συντάγματος κ. Ε.
Βενιζέλος, ο οποίος απέδωσε σε «σκηνικό» που έφτιαξε ο Τύπος το θέμα των 151
ψήφων και τόνισε ότι σκοπός της κυβέρνησης είναι μόνο η αποδέσμευση της
διάλυσης της Βουλής από την εκλογή του Προέδρου της Δημοκρατίας. 
Το πώς αυτό θα γίνει, υποστήριξε ο κ. Βενιζέλος, είναι θέμα που θα
εξειδικεύσει η διακομματική επιτροπή που θα εκλεγεί την προσεχή Τετάρτη από
την Ολομέλεια της Βουλής.

Η διαβεβαίωση του κ. Ευ. Βενιζέλου, αλλά και η έκκληση του κ. Ευ. Γιαννόπουλου
να δεχθούν τη ρύθμιση, δεν φαίνεται να έπεισαν τα μέλη της Κοινοβουλευτικής
Ομάδας, που θεωρούν ότι η δυνατότητα μονοκομματικής εκλογής Προέδρου της
Δημοκρατίας υποβαθμίζει το κύρος του. Έτσι, οκτώ από τους παριστάμενους
βουλευτές (οι κ.κ. Α. Πεπονής, Ι. Ποττάκης, Ελ. Βερυβάκης, Π. Κρητικός, Β.
Κεδίκογλου, Αλ. Χρυσανθακόπουλος, Χ. Τσιόκας και Ν. Σηφουνάκης) τάχθηκαν κατά
της εκλογής Προέδρου από τη θητεύουσα Βουλή με 151 ψήφους.

Ωστόσο, πρέπει να σημειωθεί ότι στην πλειοψηφία τους οι αντιδρώντες βουλευτές
πρότειναν και εναλλακτικές λύσεις που δίνουν διέξοδο και αποκλείουν τη διάλυση
της Βουλής. 
Ο κ. Αν. Πεπονής πρότεινε επικουρικά στην περίπτωση που διαπιστωθεί αδυναμία
της Βουλής να αναδείξει τον Πρόεδρο με 180 ψήφους, τότε η εκλογή να γίνεται
από τον λαό, μεταξύ των δύο επικρατέστερων υποψηφίων. 
Κοντά στο ιταλικό Σύνταγμα κινείται η πρόταση του κ. Ν. Σηφουνάκη, που
προνοεί, στην περίπτωση αδυναμίας εκλογής με 180 ψήφους, την απόσυρση των
υποψηφιοτήτων και τα πολιτικά κόμματα να οδηγούνται σε νέο γύρο με νέες
υποψηφιότητες που θα συγκεντρώνουν ευρύτερη αποδοχή.

Ο κ. Βενιζέλος χαρακτήρισε ως λογική και κοντά στον «κορμό» της δικής του
αντίληψης την πρόταση του κ. Σηφουνάκη, θέση που υποδηλοί και αυτή τη διάθεση
της κυβέρνησης για αναζήτηση κατευναστικής «μέσης» λύσης.

Τον τόνο, πάντως, στη συζήτηση, που σ' ορισμένες στιγμές σημαδεύτηκε από
ένταση, έδωσε ο κ. Αν. Πεπονής όταν εξέφρασε φόβους για πρόωρες εκλογές. 
«Η αιφνιδιαστική εξαγγελία για ρύθμιση που καθιστά εκ των προτέρων δεδομένη
την εκλογή προέδρου με 151 ψήφους, είπε, τροφοδοτεί εύλογες υποθέσεις ότι δεν
αποβλέπει στην εκλογή προέδρου το 2005, αλλά το 2000. Μπορεί, λοιπόν, να
ερμηνευτεί ως προάγγελος πρόωρων εκλογών, το αργότερο για το 1999». 
«Για να περάσεις αυτή τη διάταξη θέλεις 180 ψήφους.

Μετά τι θα πεις; Ψηφίστε με για να εκλέξω μονοκομματικό πρόεδρο; Μα είναι
ελκυστικό σύνθημα αυτό; Δεν οδηγεί σε εκλογική συρρίκνωση;».

* Κατά της «ενίσχυσης των υπερεξουσιών του πρωθυπουργού» με την αναθεώρηση του
Συντάγματος τάχθηκε ο πρόεδρος του ΣΥΝ, κ. Νίκος Κωνσταντόπουλος,
υπογραμμίζοντας παράλληλα την ανάγκη αλλαγής του εκλογικού νόμου.

Ο κ. Κωνσταντόπουλος, μιλώντας στην Ένωση Ευρωπαίων Δημοσιογράφων, τόνισε ότι
«η αλλαγή του εκλογικού νόμου είναι εκείνη η οποία διευκολύνει τις
προγραμματικές συμφωνίες, τις δεσμευτικές προεκλογικές απόψεις, οι οποίες στη
συνέχεια πρέπει να μετασχηματίζονται σε κυβερνητική πρακτική».

Ο πρόεδρος του ΣΥΝ επανήλθε, επίσης, στο ζήτημα των προμηθειών, λέγοντας ότι
«είναι σε εκκρεμότητα μεγάλα έργα και μεγάλες συμβάσεις για προμήθειες
τρισεκατομμυρίων χωρίς κανείς να ξέρει ποιος διαπραγματεύτηκε, με ποιες
μελέτες σκοπιμότητας και γιατί γίνονται οι επιλογές που γίνονται σε κρίσιμους
τομείς, όπως η Ολυμπιακή Αεροπορία, η ΔΕΗ, η ενέργεια, ο ΟΤΕ και άλλα σχετικά».

ΣΕΙΡΑ ΕΚΔΗΛΩΣΕΩΝ ετοιμάζει για το επόμενο διάστημα το «ΙΣΤΑΜΕ - Ανδρέας
Παπανδρέου». Στις 10 Ιουνίου θα γίνει εκδήλωση με θέμα «Τα σύγχρονα κέντρα
εξουσίας και η κοινωνία των πολιτών» με εισηγητές τους καθηγητές κ.κ. Νικηφόρο
Διαμαντούρο και Γιάννη Πανούση και τον δημοσιογράφο κ. Πέτρο Ευθυμίου.
Συντονιστής θα είναι ο δημοσιογράφος κ. Γιάννης Φάτσης. Στις 3 και 4 Ιουλίου
διοργανώνει τη «Διεθνή Συνάντηση Αθηνών» για την Ευρωπαϊκή Αριστερά του 21ου
αιώνα και ομιλητές Έλληνες και ξένους διανοητές.Επίσης στο πλαίσιο των διεθνών
του επαφών θα πάρει μέρος σε εκδηλώσεις του Ευρωπαϊκού Σοσιαλιστικού Κόμματος
στη Σουηδία (5-7 και 14-15 Ιουνίου). Στις εκδηλώσεις αυτές το ΙΣΤΑΜΕ θα
εκπροσωπήσουν η κ. Χριστίνα Μενεγάκη στην πρώτη και η κ. Μαίρη Μπόση και ο κ.
Π. Γρηγορίου, στη δεύτερη.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15854N071</ED>
<ID>
ID:162714

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N07&aa=1</URL></REF>


Article

<CATEGORY>vin04</CATEGORY>

 <H5></H5><H2>Λόγω φόρτου εργασίας αργεί ο «συνήγορος του πολίτη
</H2>
ΣΤΟΝ ΦΟΡΤΟ εργασίας της Βουλής αποδίδεται η καθυστέρηση στον ορισμό του
«συνηγόρου του πολίτη» και όχι στην αδυναμία της κυβέρνησης να επιλέξει το
πρόσωπο που θα καταλάβει για πρώτη φορά τη θέση του νεοεισαγόμενου θεσμού.
Όπως έγινε γνωστό, η εγκατάσταση του «συνηγόρου του πολίτη» εξαρτάται
αποκλειστικά από το αν η παρούσα Ολομέλεια του Κοινοβουλίου, που ολοκληρώνεται
στις 13 Ιουνίου, θα προλάβει να ψηφίσει τις αλλαγές του Κανονισμού της Βουλής.

Μεταξύ των προτεινόμενων αλλαγών περιλαμβάνεται και εκείνη που αναθέτει στην
Επιτροπή Θεσμών και Διαφάνειας της Βουλής την επιλογή του «συνηγόρου του
πολίτη». Υπενθυμίζεται ότι στον νόμο, με τον οποίο θεσμοθετήθηκε ο
«όμπουτσμαν», υπήρχε διάταξη που ανέθετε αυτό το έργο στην Ολομέλεια της
Βουλής, αλλά πολλοί βουλευτές θεώρησαν ότι ήταν αντισυνταγματική και για τον
λόγο αυτό αποσύρθηκε, για να ανατεθεί η επιλογή στην Επιτροπή Θεσμών και
Διαφάνειας, από την οποία ελέγχονται όλοι οι υπό διορισμό ανώτατοι κρατικοί λειτουργοί.

Πιστεύεται ότι τελικά θα βρεθεί μια ημερομηνία, ίσως στις αρχές της επόμενης
εβδομάδας, κατά την οποία θα ορισθεί η συζήτηση για τις αλλαγές του Κανονισμού
της Βουλής.

Σε ό,τι αφορά τα ονόματα που έχουν ακουστεί για τη θέση αυτή, από κυβερνητικές
πηγές έγινε γνωστό ότι ο μεν Δ. Τσάτσος δεν επιθυμεί τη θέση, ενώ η κυβέρνηση
δεν εξετάζει καν το ενδεχόμενο να τοποθετήσει έναν εκ των Γ. Κουβελάκη (πρώην
υπουργός Δικαιοσύνης) και Παν. Φωτιάδη (γενικός γραμματέας του υπουργείου
Εθνικής Οικονομίας). Στην ονοματολογία αυτή πρέπει να προστεθεί και το όνομα
του πρώην αρεοπαγίτη Πρ. Ασημιάδη, που εσχάτως συζητήθηκε σε κυβερνητικά κλιμάκια.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15854N072</ED>
<ID>
ID:162749

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N07&aa=2</URL></REF>


Article

<CATEGORY>vin04</CATEGORY>

 <H5>ΠΛΗΘΑΙΝΟΥΝ ΟΙ ΕΠΙΘΕΣΕΙΣ ΚΑΤΑ Κ. ΚΑΡΑΜΑΝΛΗ - ΒΟΥΛΕΥΤΕΣ ΑΠ' ΟΛΕΣ ΤΙΣ ΤΑΣΕΙΣ
ΕΠΙΣΚΕΠΤΟΝΤΑΙ ΤΟΝ ΕΒΕΡΤ
</H5><H2>Πυκνώνουν τα σύννεφα
</H2>
<AUTHOR>ΓΙΑΝΝΗΣ ΠΟΛΙΤΗΣ</AUTHOR>

<H3></H3>Το περασμένο Σάββατο, στη συνεδρίαση της Κεντρικής Επιτροπής της Ν.Δ., ένα
κορυφαίο στέλεχος ­ από εκείνα που στήριξαν την εκλογή Καραμανλή ­ αμέσως μετά
την ομιλία του προέδρου της Ν.Δ. βγήκε από την αίθουσα και έψαχνε παρέα για καφέ.

«ΠΟΥ ΠΑΣ;», τον ρώτησε ένας συνάδελφός του της μητσοτακικής πτέρυγας.
«Βαριέμαι αφάνταστα πια σ' αυτό το κόμμα. Οι αρχηγοί αλλάζουν και πιο είναι
αποτέλεσμα; Μία από τα ίδια. Τώρα βγάλαμε έναν αρχηγό που κάνει καλές ομιλίες,
αλλά όπου στήνονται κάλπες το ΠΑΣΟΚ κερδίζει».

Η κουβέντα των δύο στελεχών συνεχίστηκε με καφέ στον ημιώροφο του ξενοδοχείου.
Για διαφορετικούς λόγους και οι δύο ήταν δυσαρεστημένοι με την πορεία του
κόμματος. Συμφωνούσαν ότι μετά την αισιοδοξία και τους πανηγυρισμούς που
συνόδευσαν για δύο μήνες την εκλογή Καραμανλή, η ατμόσφαιρα στη Ρηγίλλης είναι
και πάλι βαριά και η ένταση κάθε ημέρα που περνά κλιμακώνεται.

Η ΠΡΩΤΗ ΚΟΝΤΡΑ

Λίγες ώρες αργότερα ξέσπασε η πρώτη δημόσια αντιπαράθεση Έβερτ - Καραμανλή, με
αφορμή τα όσα συμφώνησε στη Σόφια ο πρόεδρος της Ν.Δ. με τον Βούλγαρο
πρωθυπουργό, δίνοντας έτσι την ευκαιρία στον άλλοτε στενό φίλο του πρώην
προέδρου κ. Γ. Κεφαλογιάννη να δηλώσει «ποιος είναι ο κ. Έβερτ». Ακολούθησε
πρωτοσέλιδο δημοσίευμα ημερήσιας εφημερίδας, το οποίο έφερε τον κ. Μ. Έβερτ να
μην στηρίζει πλέον τον νέο πρόεδρο και να βρίσκεται σε συνεννοήσεις με τον κ.
Δ. Αβραμόπουλο. Τα όσα γράφηκαν ήταν αρκετά για να ενισχύσουν το κλίμα
καχυποψίας που υπήρχε το τελευταίο δεκαήμερο μεταξύ εβερτικών και
καραμανλικών. Ο κ. Μ. Έβερτ, φανερά ενοχλημένος, δήλωσε ότι το δημοσίευμα δεν
απηχεί τις απόψεις του και διαμαρτυρήθηκε έντονα. Οι φίλοι του προέδρου της
Ν.Δ. θεωρούν όμως ότι ύστερα από αυτά το ψυχικό χάσμα Καραμανλή - Έβερτ έχει μεγαλώσει.

«Διερωτώμαι ποιος διοχέτευσε αυτές τις πληροφορίες στην εφημερίδα και γιατί
ο... τάδε δημοσιογράφος του ραδιοφώνου επιτίθεται στον Κώστα», είπε στον
«Πρωινό καφέ» της Τρίτης ο στενός φίλος του κ. Κ. Καραμανλή και εκπρόσωπος του
κόμματος κ. Α. Σπηλιωτόπουλος, αφήνοντας με τον τρόπο του να εννοηθεί ότι
ενδεχομένως πίσω από όλα αυτά να κρύβονται οι φίλοι του πρώην προέδρου.

«ΔΕΝ ΘΑ ΣΙΩΠΗΣΩ»

Ο κ. Μ. Έβερτ πάντως ξεκαθαρίζει στους συνομιλητές του και διαμηνύει στον κ.
Κ. Καραμανλή ότι εκείνος δεν πρόκειται να κάνει ανταρτοπόλεμο και ούτε του
αρμόζει ο ρόλος του επικεφαλής της εσωκομματικής αντιπολίτευσης. «Δεν θα
σιωπήσω όμως ­ διευκρινίζει ­ εάν κάνει η Ν.Δ. λαθεμένες κινήσεις στα κρίσιμα
εθνικά θέματα», λέει στους βουλευτές που τον επισκέπτονται και αυτοί είναι από
όλες τις τάσεις. Ανάμεσά τους και αρκετοί μητσοτακικοί, οι οποίοι στο παρελθόν
είχαν συγκρουστεί μαζί του και τώρα του λένε ότι συμφωνούν με τις απόψεις του
σε αρκετά θέματα, ενώ τις τελευταίες ημέρες πηγαίνουν να παραπονεθούν στο
γραφείο του και οι υπάλληλοι του κόμματος που απολύονται, προκειμένου να
περιοριστούν τα έξοδα.

Την περασμένη εβδομάδα έντρομες οι γραμματείς στη Ρηγίλλης είδαν για πρώτη
φορά τον κ. Προκόπη Παυλόπουλο να χτυπάει οργισμένος την πόρτα πίσω του και να
φεύγει από τη σύσκεψη για την αναθεώρηση του Συντάγματος, ύστερα από μια
έντονη διαφωνία του με τον κ. Γ. Βαρβιτσιώτη. Αυτή ήταν η κορυφαία στιγμή μιας
αντιπαράθεσης των δύο στελεχών, που υποβόσκει τον τελευταίο μήνα.

Ο κ. Γ. Βαρβιτσιώτης όμως δεν έχει προβλήματα μόνο με τον κ. Π. Παυλόπουλο.

Η ΕΠΑΝΕΓΚΑΤΑΣΤΑΣΗ

Πολλά στελέχη, με πρώτο τον κ. Γ. Κεφαλογιάννη, δεν βλέπουν με καθόλου καλό
μάτι την επανεγκατάστασή του στο γραφείο του αντιπρόεδρου του κόμματος, με την
ιδιότητα αυτή τη φορά του επικεφαλής της επιτροπής που θα λύσει τα οικονομικά
προβλήματα του κόμματος.

Τα σύννεφα στις σχέσεις των κ.κ. Γ. Βαρβιτσιώτη και Γ. Κεφαλογιάννη φάνηκαν
από την επομένη της εκλογής Καραμανλή, καθώς και οι δύο ήθελαν να έχουν τον
πρώτο λόγο στο κόμμα μετά τον πρόεδρο.

ΑΠΑΝΤΗΣΗ ΟΙ ΕΥΡΩΕΚΛΟΓΕΣ

Ο κ. Γιώργος Σουφλιάς, από το στρατηγείο του στην οδό Βεντήρη, παρακολουθεί
από απόσταση τα δρώμενα στο κόμμα του και όταν ερωτάται εάν διατηρεί τις
φιλοδοξίες του λέει με νόημα ότι «την απάντηση θα δώσουν οι ευρωεκλογές». Προς
το παρόν επιλέγει τον δρόμο της σιωπής, αλλά μόνο για το καλοκαίρι. Από τον
Οκτώβριο θα λέει τις απόψεις του δημοσίως για όλα τα θέματα.

Στη Διονυσίου Αρεοπαγίτου, όπου στεγάζεται πλέον η κ. Ντ. Μπακογιάννη, κόσμος
πάει και έρχεται. Βουλευτές και στελέχη απ' όλη την Ελλάδα επισκέπτονται
καθημερινά την πρώην υπουργό, για να να εκφράσουν τις πίκρες και τις διαφωνίες
τους με τις κινήσεις της νέας ηγετικής ομάδας. Η κ. Ντ. Μπακογιάννη όμως
διανύει περίοδο κομματικής νομιμότητας. Αποφεύγει να πει οτιδήποτε εναντίον
του κ. Κ. Καραμανλή και καλεί τους φίλους της να δώσουν πίστωση χρόνου στον
νέο αρχηγό. Κορυφαία στελέχη της Ν.Δ. όμως έχουν την άποψη ότι εάν το
φθινόπωρο έχει αλλάξει το κλίμα αισιοδοξίας που υπάρχει στη βάση και στη
Ρηγίλλης έχουν αρχίσει οι δημόσιες αντιπαραθέσεις, τότε η κ. Ντ. Μπακογιάννη
δεν θα παραμείνει σιωπηλή, αφού σταθερή της φιλοδοξία είναι να διεκδικήσει
κάποια μέρα την ηγεσία του κόμματος.

ΔΕΝ ΑΝΗΣΥΧΕΙ

Ο πρόεδρος της Ν.Δ. παρακολουθεί με προσοχή τις κινήσεις των εσωκομματικών του
αντιπάλων και τη λειτουργία των «χωριστών καφενείων» στο κόμμα, αλλά ­ όπως
λένε οι συνεργάτες του ­ δεν ανησυχεί. Στις κατ' ιδίαν συζητήσεις του λέει ότι
«οι πολιτικοί δεν κρίνονται από τις καλές προθέσεις αλλά εκ του αποτελέσματος»
και εννοεί ότι εάν ο ίδιος πάει καλά τους προσεχείς μήνες και στη συνέχεια
κερδίσει τις δύο μάχες, των δημοτικών εκλογών και των ευρωεκλογών, τότε δεν
υπάρχει έδαφος για κινήσεις των διαφωνούντων. 
Οι φίλοι του βουλευτές διαμηνύουν πάντως σε όσους αναμένουν να αποτύχει ο νέος
πρόεδρος ότι «θα πρέπει να ξέρουν ότι το κόμμα δεν αντέχει άλλες ήττες».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15854N081</ED>
<ID>
ID:162715

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N08&aa=1</URL></REF>


Article

<CATEGORY>vin04</CATEGORY>

 <H5></H5><H2>Ματθίας προς Γιαννόπουλο: Δεν μπορεί να αδρανήσει ο θεσμός των επιθεωρητών
</H2>
ΑΠΑΝΤΗΣΗ από τον πρόεδρο του Αρείου Πάγου κ. Στ. Ματθία, με σοβαρή νομική
επιχειρηματολογία, έλαβε ο υπουργός Δικαιοσύνης, κ. Ευάγγελος Γιαννόπουλος,
στις αιτιάσεις του για τη λειτουργία των οργάνων επιθεώρησης των δικαστικών
λειτουργών και τα περί παραβιάσεως νόμου που ισχυρίσθηκε.

Η παράλειψη του κ. Γιαννόπουλου να περιλάβει διαχρονική ρύθμιση στον νόμο με
τον οποίο άλλαξε τον τρόπο ορισμού των επιθεωρητών, ώστε να προβλέπεται η
έναρξη ισχύος της διάταξης άμεσα ­ ενώ ο νόμος ορίζει πως η κλήρωση των
επιθεωρητών θα γίνεται κάθε Δεκέμβριο ­ φαίνεται πως ήταν εκτός της θέλησής
του, διότι και με χθεσινές δηλώσεις του στον ραδιοφωνικό σταθμό «Πλάνετ»
επέμεινε στην άποψή του ότι η θέση του κ. Γ. Βελλή, προϊσταμένου της υπηρεσίας
επιθεωρήσεως, έχει καταργηθεί. Κατά τους ισχυρισμούς τού κ. Γιαννόπουλου, ο κ.
Βελλής δεν έπρεπε να ασκήσει πειθαρχική δίωξη κατά των δικαστικών λειτουργών
που χειρίσθηκαν σε διάφορα στάδια την υπόθεση εμπορίας ναρκωτικών και λόγω
καθυστέρησης την οδήγησαν σε παραγραφή.

Ακόμη, ο κ. Γιαννόπουλος εξέφρασε την άποψη ότι το θέμα έπρεπε να κλείσει.

Οι δηλώσεις και οι θέσεις του υπουργού Δικαιοσύνης προκάλεσαν σάλο στον χώρο
της Δικαιοσύνης. 
Ο πρόεδρος του Αρείου Πάγου κ. Ματθίας αναγκάστηκε να αποστείλει επιστολή στον
προϊστάμενο της επιθεωρήσεως κ. Γ. Βελλή και να αποσαφηνίσει πως ο θεσμός της
Επιθεώρησης είναι θεσμός που προβλέπεται από το Σύνταγμα και δεν μπορεί να
αδρανήσει έως το τέλος του έτους, που θα αρχίσει να ισχύει ο νέος νόμος και θα
γίνει κλήρωση για την ανάδειξη των νέων επιθεωρητών.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15854N082</ED>
<ID>
ID:162750

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N08&aa=2</URL></REF>


Article

<CATEGORY>vin04</CATEGORY>

 <H5></H5><H2>Προθεσμία στον Λογοθέτη
</H2>
ΠΡΟΘΕΣΜΙΑ για τις 19 Ιουνίου ζήτησε και πήρε χθες από τον 2ο τακτικό ανακριτή
Πειραιά ο δήμαρχος της πόλης κ. Στέλιος Λογοθέτης, προκειμένου να απολογηθεί
για το έλλειμμα 1,1 δισ. δραχμών που διαπιστώθηκε στα οικονομικά του Δήμου.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15854N083</ED>
<ID>
ID:162783

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N08&aa=3</URL></REF>


Article

<CATEGORY>vin04</CATEGORY>

 <H5>ΣΗΜΙΤΗΣ ΑΠΟ ΤΗ ΣΟΥΗΔΙΑ
</H5><H5>Εμπλοκή για τα σύνορα
</H5><H2>Ζητεί κοινή δράση των Σοσιαλιστών για την Ευρώπη
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Στη Σουηδία. Υπέρ της Χάγης, για λύση των ζητημάτων που εγείρονται από την
Τουρκία κατά της Ελλάδας, τάχθηκε ο κ. Πέρσον στις χθεσινές συνομιλίες του με
τον Έλληνα Πρωθυπουργό

«Μάχη» για την απόσπαση δεσμεύσεων περί κοινής δράσης των Σοσιαλιστών στα
μεγάλα θέματα της Ευρώπης αρχίζει σήμερα στο Μάλμε της Σουηδίας ο Πρωθυπουργός
Κ. Σημίτης.

Η ΕΙΚΟΣΑΜΕΛΗΣ αντιπροσωπεία του ΠΑΣΟΚ που μετέχει στο συνέδριο του Ευρωπαϊκού
Σοσιαλιστικού Κόμματος θα θέσει με όλους τους τρόπους το ζήτημα της
αποτελεσματικότητας στις αποφάσεις, αφού είναι πλέον ξεκάθαρο ότι το σκηνικό
στην πολιτική σκηνή της Ευρώπης έχει αλλάξει, χωρίς ωστόσο οι Σοσιαλιστές να
έχουν κατορθώσει να μετουσιώσουν την υπεροχή τους σε πολιτικές, αφού συνήθως
υπερισχύουν τα εθνικά συμφέροντα.

Ο κ. Σημίτης, για το λόγο αυτό, ήταν χθες ιδιαίτερα επιφυλακτικός, όταν
ρωτήθηκε για τις πιθανότητες που υπάρχουν για μια πιο «πολιτική» (και όχι
καθαρά οικονομίστικη όπως προβλέπεται από το Μάαστριχτ) αντιμετώπιση της
πορείας κάθε χώρας προς τη Νομισματική Ένωση.

Βεβαίως, για άλλη μια φορά, ο Πρωθυπουργός, μετά τις ιδιαίτερα φιλικές
συνομιλίες που είχε χθες με τον πρωθυπουργό της Σουηδίας κ. Γκ. Πέρσον,
τάχθηκε υπέρ μιας πιο ελαστικής εφαρμογής των κριτηρίων του Μάαστριχτ.
Υπογράμμισε ωστόσο ότι υπάρχει μια ισχυρή ομάδα κρατών που επιμένουν για μια
αυστηρή τήρηση των κριτηρίων, με στόχο την αύξηση της ανταγωνιστικότητας της
ευρωπαϊκής οικονομίας.

Η χώρα μας δεν πρόκειται να θέσει το θέμα, αφού υπάρχει η βεβαιότητα ότι θα
τεθεί από άλλες ισχυρές χώρες της Κοινότητας. Ωστόσο, θα επιμείνει μέχρι
τέλους να ισχύσουν οι ­ όποιες ­ διαφορετικές ρυθμίσεις για όλες τις χώρες,
χωρίς εξαίρεση.

Βέβαια, ο κ. Σημίτης ξεκαθάρισε ότι τυχόν ελαστικοποίηση των κριτηρίων ή
επιμήκυνση του χρόνου για την εκπλήρωσή τους θα ήταν καλοδεχούμενη, αφού θα
σήμαινε διεύρυνση του κύκλου των χωρών που θα μετάσχουν στην ΟΝΕ.

Οι δυο πρωθυπουργοί συμφώνησαν απολύτως να ζητήσουν να υπάρξει ειδικό κεφάλαιο
για την απασχόληση στο κείμενο της Διακυβερνητικής, όπως και αναφορά στην
ανάγκη προστασίας του περιβάλλοντος.

Ιδιαίτερα θα επιμείνει ο κ. Σημίτης στην ανάγκη να υπάρξει κοινή εξωτερική και
αμυντική πολιτική της Κοινότητας ­ κάτι που συναντά αντιδράσεις σε αρκετές
χώρες. Είναι χαρακτηριστικό ότι και η σουηδική πλευρά ­ παρά την απόλυτη
σύμπτωση απόψεων σε όλα τα επίπεδα ­ παρέμεινε ιδιαίτερα επιφυλακτική στο
ζήτημα της εγγύησης των ευρωπαϊκών συνόρων στο κείμενο της Διακυβερνητικής,
λόγω της γενικότερης άρνησής τους στην κοινή εξωτερική και αμυντική πολιτική.

Ειδικά για τις ελληνοτουρκικές σχέσεις, ο κ. Πέρσον συμφώνησε ότι τα ­ όποια ­
ζητήματα που εγείρονται από την πλευρά της Τουρκίας πρέπει να αντιμετωπιστούν
στο Διεθνές Δικαστήριο της Χάγης.

Ωστόσο, ο πρωθυπουργός της Σουηδίας έθεσε θέμα εκπροσώπησης και της
τουρκοκυπριακής πλευράς στις διαπραγματεύσεις για την ένταξη της Κύπρου στην
Ευρωπαϊκή Ένωση. Από την πλευρά του, ο κ. Σημίτης είπε ότι την ευθύνη των
διαπραγματεύσεων επιβάλλεται να έχει η κυπριακή κυβέρνηση και εκπρόσωπος της
τουρκοκυπριακής πλευράς να μετέχει στην ομάδα των διαπραγματευτών.

* Εθιμοτυπική συνάντηση με τον βασιλιά της Σουηδίας Κάρολο 16ο Γουσταύο έχει
σήμερα ο κ. Σημίτης και στη συνέχεια αναχωρεί για το Μάλμε.

«ΠΑΡΕΝΕΡΓΕΙΕΣ» στην ελληνική επιδίωξη για αναγνώριση των εξωτερικών συνόρων
της χώρας ως κοινοτικών, έχει η διένεξη Ισπανίας - Βρετανίας για το Γιβραλτάρ.
Έτσι, σε πρωτόκολλο που περιλαμβάνεται στο κείμενο του σχεδίου συνθήκης ­
προϊόν τών έως τώρα εργασιών της Διακυβερνητικής ­ αναφέρεται πως «ούτε το
άρθρο 227 ούτε καμιά άλλη πρόβλεψη της Συνθήκης που ιδρύει την Ευρωπαϊκή
Κοινότητα δε μεταθέτει εξουσία στην Κοινότητα εις ό,τι αφορά την υιοθέτηση
προβλέψεων (σ.σ.: συνθηκών) που καθορίζουν την ακριβή γεωγραφική τοποθεσία
μεταξύ κρατών - μελών ή μεταξύ κρατών - μελών και τρίτων χωρών».

Το πρωτόκολλο αυτό, όπως έλεγαν διπλωματικές πηγές στις Βρυξέλλες, έρχεται εκ
των πραγμάτων σε αντίθεση με το άρθρο του κεφαλαίου της εξωτερικής πολιτικής ­
στο σχέδιο συνθήκης ­ που αναφέρει ότι στόχος της Ένωσης είναι «να διατηρήσει
τη ειρήνη και να ενισχύσει τη διεθνή ασφάλεια, σύμφωνα με τις αρχές της Χάρτας
του ΟΗΕ, καθώς και της Τελικής Πράξης του Ελσίνκι και των στόχων της Χάρτας
του Παρισιού, περιλαμβανομένων εκείνων επί των εξωτερικών συνόρων».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15854N101</ED>
<ID>
ID:162709

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N10&aa=1</URL></REF>


Article

<CATEGORY>vin04</CATEGORY>

 <H5>Ο ΚΛΙΝΤΟΝ ΑΠΟΦΑΣΙΣΕ ΝΑ ΠΡΟΧΩΡΗΣΕΙ ΣΕ ΘΕΑΜΑΤΙΚΗ ΠΡΩΤΟΒΟΥΛΙΑ ΜΕ ΣΤΟΧΟ ΤΗ ΛΥΣΗ
ΠΑΣΗ ΘΥΣΙΑ
</H5><H5>Ποιος είναι
</H5><H5>Η Ολμπράιτ είχε ζητήσει τη μεσολάβησή του για πακέτο Αιγαίου - Κύπρου
</H5><H5>Οι Τούρκοι θέλουν απευθείας συνάντηση εμπειρογνωμόνων
</H5><H2>Εν «λευκώ» το Κυπριακό στον Χόλμπρουκ
</H2>
<H3></H3>Η έκπληξη σημειώθηκε. Ο Αμερικανός Πρόεδρος Μπιλ Κλίντον αποφάσισε χθες να
διορίσει τον πρώην υφυπουργό Εξωτερικών Ρίτσαρντ Χόλμπρουκ, ειδικό απεσταλμένο
του για την επίλυση του Κυπριακού. Την ανακοίνωση έκανε ο αντιπρόεδρος Αλ
Γκορ, μιλώντας σε σύσκεψη ηγετών της ομογένειας στην Ουάσιγκτον.

Ο ΔΙΟΡΙΣΜΟΣ του επονομαζόμενου «μάγου» της διπλωματίας ­ μετά την επίτευξη
συμφωνίας στο Βοσνιακό ­ σημαίνει ότι ο Αμερικανός Πρόεδρος αποφάσισε πλέον να
προχωρήσει σε θεαματική πρωτοβουλία στο Κυπριακό, με στόχο τη «λύση» του πάση θυσία.

Απόφαση, που δείχνει παράλληλα ότι ο κ. Χόλμπρουκ έχει την «εν λευκώ»
εξουσιοδότηση του κ. Κλίντον να ασκήσει πιέσεις προς κάθε κατεύθυνση για την
επίτευξη μιας διευθέτησης στο Κυπριακό.

Αν ο κ. Χόλμπρουκ κινηθεί με τον ίδιο τρόπο που παγίως ενεργεί η Ουάσιγκτον ­
κρατώντας ίσες αποστάσεις στην Κύπρο μεταξύ των δύο κοινοτήτων ­ είναι εμφανές
ότι ασφυκτικές αμερικανικές πιέσεις, για επίτευξη συμφωνίας, θα ασκηθούν και
προς την ελληνοκυπριακή πλευρά.

Η τοποθέτηση Χόλμπρουκ αντιμετωπίστηκε με επιφύλαξη από την Αθήνα, η οποία
ωστόσο αναγνωρίζει ότι με μία τέτοια κίνηση υπάρχουν πιθανότητες να βγει το
Κυπριακό από το σημερινό του αδιέξοδο.

ΣΤΗ ΛΕΥΚΩΣΙΑ

Στη Λευκωσία, ο Πρόεδρος Κληρίδης, ο οποίος ρωτήθηκε αν μετά τον διορισμό
Χόλμπρουκ φοβάται ότι είμαστε πιο κοντά σε ένα ενδεχόμενο λύσης τύπου Ντέιτον,
απάντησε: «Εγώ φοβίες δεν έχω, άλλοι μπορεί να έχουν φοβίες. Ο κύριος
Χόλμπρουκ είναι ένας διπλωμάτης καριέρας, σκληρός διπλωμάτης, ικανός
διπλωμάτης, αλλά δεν υποτιμά και τις δικές μας ικανότητες».

Γεγονός, πάντως, παραμένει, όπως έλεγαν διπλωματικές πηγές, ότι ο διορισμός
του κ. Χόλμπρουκ ενδυναμώνει την αμερικανική παρέμβαση στο Κυπριακό και
ανατρέπει τις εκτιμήσεις που διατυπώνονταν ώς τώρα, ότι δηλαδή δεν πρέπει να
αναμένει κανείς οτιδήποτε από τις συναντήσεις Κληρίδη - Ντενκτάς.

Και αυτό, γιατί ο κ. Χόλμπρουκ μαζί βεβαίως και με άλλους εκπροσώπους των
μονίμων μελών του Συμβουλίου Ασφαλείας και της Ευρωπαϊκής Ένωσης θα
παρίστανται και θα διαδραματίζουν ρόλο στις συναντήσεις Κληρίδη - Ντενκτάς.

ΟΠΩΣ ΣΤΟ ΝΤΕΪΤΟΝ

Οι συναντήσεις αυτές, που θα γίνουν σε κάποιο προάστιο της Νέας Υόρκης και
μακριά από τα φώτα της δημοσιότητας, θυμίζουν έντονα τις διαδικασίες του
Ντέιτον, στις οποίες είχε πρωταγωνιστήσει ο Ρίτσαρντ Χόλμπρουκ. Ως υφυπουργός
Εξωτερικών τότε, αρμόδιος για τις ευρωπαϊκές υποθέσεις, ο Ρίτσαρντ Χόλμπρουκ
είχε χρησιμοποιήσει κάθε μέσον πίεσης που είχε στη διάθεσή του,
περιλαμβανομένων και καθαρών εκβιασμών, για να φέρει τις αντιμαχόμενες
παρατάξεις στη Βοσνία σε συμφωνία, πράγμα που τελικά πέτυχε.

Αξιόπιστες διπλωματικές πηγές στη Λευκωσία, έλεγαν στα «ΝΕΑ» ότι το σενάριο
που θα ακολουθηθεί θα είναι η προσπάθεια να προκύψει κάτι ενθαρρυντικό στους
δύο γύρους συναντήσεων Κληρίδη - Ντενκτάς (Ιούλιο και Αύγουστο), στη συνέχεια
να διακοπούν και να ξαναρχίσουν την άνοιξη του '98, μετά δηλαδή τις εκλογές
στην Κύπρο και την Τουρκία.

Ο κ. Χόλμπρουκ είχε επισκεφθεί την Κύπρο το 1995 ως υφυπουργός Εξωτερικών και
είχε μάλιστα δηλώσει ότι «το 1996 θα ήταν η χρονιά του Κυπριακού». Το όνομά
του είχε αναφερθεί αρκετές φορές για τη θέση του προεδρικού απεσταλμένου στο
Κυπριακό. Οι πληροφορίες όμως σταμάτησαν όταν ο ίδιος αποφάσισε να
απομακρυνθεί από την πολιτική. Είναι, κατά συνέπεια, ενδιαφέρον το γεγονός ότι
το Κυπριακό είναι η πρόκληση που τον ξαναφέρνει πίσω στη διεθνή διπλωματία.

ΓΙΑ ΣΚΟΠΙΑ

Υπενθυμίζεται ότι ο κ. Χόλμπρουκ ήταν ο αρχιτέκτονας της ενδιάμεσης συμφωνίας
Ελλάδας - Σκοπίων που υπεγράφη στη Νέα Υόρκη τον Σεπτέμβριο του 1995, ενώ
έπαιξε καθοριστικό ρόλο για την απόσυρση από τα Ίμια «των πλοίων, των
στρατιωτών και των σημαιών» από Ελλάδα και Τουρκία, στις 30 Ιανουαρίου 1996.

Ο 56ΧΡΟΝΟΣ «αρχιτέκτονας» της Συμφωνίας του Ντέιτον μεταξύ των εμπολέμων στη
Βοσνία, έχει διατελέσει πρέσβης στη Γερμανία, ειδικός σύμβουλος σε θέματα Άπω
Ανατολής, διαπραγματευτής στο Βιετνάμ, υφυπουργός Εξωτερικών των ΗΠΑ,
δημοσιογράφος, ενώ εδώ και χρόνια είναι πολυεκατομμυριούχος.

Άρχισε να δουλεύει για το υπουργείο Εξωτερικών των ΗΠΑ μετά την αποφοίτησή του
από το Πανεπιστήμιο Μπράουν το 1963. Υπηρέτησε τρία χρόνια στη Σαϊγκόν και
μετείχε στις διαπραγματεύσεις για το Βιετνάμ, που έγιναν στο Παρίσι τη διετία 1968-69.

Υπήρξε διευθυντής σύνταξης του περιοδικού «Εξωτερική Πολιτική», ενώ στη
συνέχεια ανέλαβε τον συντονισμό των θεμάτων εθνικής ασφάλειας κατά την
προεκλογική εκστρατεία του Τζίμι Κάρτερ το 1976. Υπηρέτησε για 4 χρόνια ως
βοηθός υπουργός Εξωτερικών για την Ανατολική Ασία, ενώ επί χρόνια δούλεψε στη
Γουόλ Στριτ, όπου έκανε και την περιουσία του.

Μετά τη Συμφωνία του Ντέιτον επέστρεψε στον ιδιωτικό τομέα, όπου θα παραμείνει
ασχολούμενος καθ' όλη τη διάρκεια της μεσολάβησής του για το Κυπριακό.

Είναι παντρεμένος (δεύτερος γάμος) με την τηλεοπτική δημοσιογράφο και
συγγραφέα Κάθι Μάρτον. Από τον πρώτο του γάμο έχει δύο παιδιά.

Ρίτσαρντ Χόλμπρουκ. Στιγμές δόξας κατά τη μεσολάβησή του μεταξύ των εμπολέμων
πλευρών, στη Βοσνία

ΤΗ ΜΕΣΟΛΑΒΗΣΗ Χόλμπρουκ για όλο το πλέγμα των ελληνοτουρκικών εκκρεμοτήτων
είχε ζητήσει η υπουργός Εξωτερικών των ΗΠΑ Μ. Ολμπράιτ μόλις ανέλαβε τα
καθήκοντά της.

Σε τηλεφωνική επικοινωνία που είχε η επικεφαλής του γραφείου της Ελέιν Τσόκος
με τον κ. Χόλμπρουκ, ο τελευταίος αρνήθηκε να αναλάβει τα καθήκοντα αυτά με τη
δικαιολογία πως δεν μπορούσε να ασχοληθεί με τίποτα άλλο πλην της συγγραφής
του βιβλίου του έως τον Ιούνιο. Εν τω μεταξύ, εξετάσθηκαν άλλα ονόματα όπως
του Αμερικανού πρέσβη στη Ρουμανία Αλ Μόζες κ.ά.

Η κ. Ολμπράιτ είχε όμως πρόσφατα νέα επικοινωνία με τον κ. Χόλμπρουκ και
τελικά τον έπεισε να δεχθεί τον ρόλο του απεσταλμένου του Λ. Οίκου. Σύμφωνα με
Αμερικανούς διπλωμάτες, ο Τούρκος πρόεδρος Σουλεϊμάν Ντεμιρέλ καθώς και η
τουρκική στρατιωτική ηγεσία έχουν δώσει ανεπισήμως διαβεβαιώσεις στην
Ουάσιγκτον πως θα πιέσουν τον Τουρκοκύπριο ηγέτη Ραούφ Ντενκτάς να δεχθεί τις
προτάσεις του Γ.Γ. του ΟΗΕ.

Ο κ. Χόλμπρουκ πιστεύεται ότι θα καταβάλει έντονες προσπάθειες για να βρεθεί
κοινό έδαφος για μια κατ' αρχήν συμφωνία μέσω αλλεπάλληλων επισκέψεών του στην
Αθήνα, την Άγκυρα και τη Λευκωσία. Παράλληλα, θα παρευρεθεί στη συνάντηση
κορυφής Κληρίδη - Ντενκτάς στις αρχές Ιουλίου στη Νέα Υόρκη και θα παίξει
καθοριστικό ρόλο στην προσπάθεια να δεχθούν το πακέτο ιδεών που έχουν
ετοιμάσει τα στελέχη του ΟΗΕ. Οι προτάσεις αυτές προβλέπουν χαλαρή
συνομοσπονδία και μερική άρση του εμπάργκο εναντίον του ψευδοκράτους.

Ο Λ. Οίκος είχε σκεφθεί προς στιγμήν να διορίσει απεσταλμένο και για τα θέματα
που αφορούν το Αιγαίο. Μετά τις αντιδράσεις της ελληνικής πλευράς που ήταν
αντίθετη σε μια λύση - «πακέτο», αποφασίσθηκε ότι ο κ. Χόλμπρουκ θα ασχοληθεί
μόνο με το Κυπριακό. Οι Αμερικανοί εκτιμούν, τέλος, ότι το «παράθυρο
ευκαιρίας» για την επίλυση του Κυπριακού τελειώνει το επόμενο φθινόπωρο καθώς
θα αρχίζει η προεκλογική καμπάνια για την Προεδρία της Κυπριακής Δημοκρατίας.

ΒΡΙΣΙΕΣ ΚΑΙ ΨΕΜΑΤΑ

Ο κ. Χόλμπρουκ είναι γνωστός και φημισμένος για τις διαπραγματευτικές του
ικανότητες, όπως διαφάνηκαν στις συνομιλίες για τη συμφωνία του Ντέιτον.
Θεωρείται ακόμη ότι είναι ένας άνθρωπος που δεν σταματά σε τίποτα για να
επιτύχει τα αποτελέσματά που θέλει. Μεταξύ άλλων ψεύδεται, βγάζει τα παπούτσια
του για να σοκάρει τον συνομιλητή του, βρίζει και πιάνει ακόμη τους αντιπάλους
του από το πέτο όταν θέλει να τους πείσει για κάτι. Θαυμαστής του Ανδρέα
Παπανδρέου, συμπαθεί ιδιαίτερα τους Θ. Πάγκαλο και Γ. Παπανδρέου και διατηρεί
πολύ κακές σχέσεις με τον Έλληνα διαπραγματευτή για το Σκοπιανό, πρέσβη στον
ΟΗΕ, Χρήστο Ζαχαράκι.

Ο διορισμός του κ. Χόλμπρουκ στη θέση του απεσταλμένου του προέδρου Κλίντον
για το Κυπριακό ανακοινώθηκε από τον εκπρόσωπο του Στέιτ Ντιπάρτμεντ Ν. Μπερνς.

Ο κ. Μπερνς υποστήριξε ωστόσο ότι η απασχόληση του κ. Χόλμπρουκ θα είναι
μερική, ότι ως μεσολαβητής δεν θα πληρώνεται από το αμερικανικό κράτος και θα
συνεχίσει να διατηρεί την εργασία του στον ιδιωτικό τομέα (CF First Boston).

ΤΗΝ ΑΠΕΥΘΕΙΑΣ συνάντηση των Ελλήνων και Τούρκων εμπειρογνωμόνων επαναλαμβάνει
­ σε όλους τους τόνους ­ το τουρκικό υπόμνημα προς την ολλανδική προεδρία της
Ευρωπαϊκής Ένωσης.

Το υπόμνημα που συνέταξαν οι Τούρκοι εμπειρογνώμονες κ.κ. Ελεγκτάτ και Μπιλγκέ
έχει ήδη παραδοθεί στους Έλληνες συναδέλφους τους, Κρατερό Ιωάννου και Αργύρη
Φατούρο, καθώς και στην ηγεσία του υπουργείου Εξωτερικών.

Διπλωματικές πηγές απέφευγαν να «αποτιμήσουν» το τουρκικό κείμενο,
υπογραμμίζοντας ότι για το λόγο αυτό ­ όπως και για τον προσδιορισμό της
περαιτέρω στάσης της ελληνικής πλευράς ­ θα γίνει σύσκεψη, την ερχόμενη
εβδομάδα, με τη συμμετοχή και των Ελλήνων καθηγητών.

Οι ίδιες πηγές έλεγαν ότι η τουρκική τετρασέλιδη απάντηση είναι «επί της
ουσίας», αλλά δεν περιλαμβάνει κάποια συγκεκριμένη πρόταση επίλυσης κάποιας ­
ή κάποιων ­ διαφοράς (π.χ. Δικαστήριο της Χάγης), πέρα από τη μόνιμη επωδό για
την ανάγκη απευθείας συνομιλιών μεταξύ των εμπειρογνωμόνων. Γίνεται, πάντως,
σαφές, ότι η τουρκική πλευρά θεωρεί τη διαδικασία των εμπειρογνωμόνων ένα...
προστάδιο, το οποίο θα μπορούσε να μετεξελιχθεί σε «πρόσωπο με πρόσωπο»
πολιτική διαπραγμάτευση.

Ωστόσο, είναι εμφανές ότι οι Τούρκοι εμπειρογνώμονες έχουν λάβει υπόψη τους το
ελληνικό κείμενο, μολονότι δεν απαντούν στους γνωστούς «τρεις όρους» της
Αθήνας, προτιμώντας να τοποθετούν τα ζητήματα σε πολιτικό επίπεδο.

Κύκλοι του υπουργείου Εξωτερικών έλεγαν ότι το κείμενο διαπνέεται από την
ανάγκη να «τηρήσουμε τη συμφωνία» με την ολλανδική προεδρία ­ δηλαδή, τη
συνέρρευση των εμπειρογνωμόνων των δυο πλευρών στο ίδιο τραπέζι.

Οι ίδιοι κύκλοι ερμήνευαν αυτήν τη στάση της Αγκυρας ως προσπάθεια να
αποδείξουν στην ολλανδική προεδρία ­ και τους εταίρους κατ' επέκταση ­ πως η
Τουρκία είναι αυτή που πειθαρχεί, ενώ η Ελλάδα (σ.σ. η οποία, διά του Θόδωρου
Πάγκαλου έχει απορρίψει την απευθείας συνάντηση) είναι αυτή που αρνείται το
διάλογο. Πάντως, όπως προσέθεταν, οι Τούρκοι εμπειρογνώμονες έχουν αποφύγει
επιμελώς κάθε «σκληρή» έκφραση.

Από την πλευρά του, ο εκπρόσωπος της ολλανδικής προεδρίας επανέλαβε χθες πως η
Χάγη είναι προσηλωμένη στη βασική της επιδίωξη, που είναι να φέρει τα δύο μέρη
στο ίδιο τραπέζι ­ με στόχο, μέχρι την 1η Ιουλίου, να επιτύχει το επιθυμητό αποτέλεσμα.

Όπως και να έχει, δεν προβλέπεται κάποια περαιτέρω εξέλιξη στο θέμα των
εμπειρογνωμόνων μέχρι τη σύνοδο κορυφής του Άμστερνταμ (15 - 18 Ιουνίου).

ΤΟ ΙΠΕΚΤΣΙ

Υπέρ της απευθείας συμφωνίας Ελλάδας - Τουρκίας για την επίλυση των διαφορών
τους στο Αιγαίο τάχθηκε χθες με την ομιλία του στην τελετή απονομής των
Βραβείων Ιπεκτσί ο πρώην πρωθυπουργός Κ. Μητσοτάκης, εκφράζοντας ωστόσο την
ανάγκη για παράλληλη πρόοδο στο Κυπριακό.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15854N102</ED>
<ID>
ID:162747

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N10&aa=2</URL></REF>


Article

<CATEGORY>vin04</CATEGORY>

 <H5>ΠΟΙΟΙ ΟΔΗΓΗΣΑΝ ΧΩΡΙΣ ΕΝΔΟΙΑΣΜΟΥΣ ΤΗΝ ΕΛΛΑΔΑ ΣΕ ΜΙΑ ΕΚ ΤΩΝ ΠΡΟΤΕΡΩΝ ΧΑΜΕΝΗ
ΣΥΓΚΡΟΥΣΗ ΜΕ ΤΗΝ ΤΟΥΡΚΙΑ ΠΟΥ ΚΑΤΕΛΗΞΕ ΣΤΗΝ ΤΡΑΓΩΔΙΑ ΤΟΥ 1897 ΚΑΙ ΠΟΙΕΣ
ΑΝΑΛΟΓΙΕΣ ΜΕ ΤΟ ΣΗΜΕΡΑ ΘΥΜΙΖΟΥΝ... ΠΩΣ Η ΙΣΤΟΡΙΑ ΕΠΑΝΑΛΑΜΒΑΝΕΤΑΙ
</H5><H2>Εκσυγχρονιστές - εθνικιστές: 100 χρόνια πόλεμος
</H2>
<AUTHOR>ΛΕΝΑ ΔΙΒΑΝΗ</AUTHOR>

<H3></H3>Στον πόλεμο. Έλληνες αξιωματικοί επιθεωρούν τα πυρομαχικά του πυροβολικού
ύστερα από τη μάχη του Πέτα. Η γκραβούρα δημοσιεύτηκε στο περιοδικό «L'
Illustration» στο τεύχος της 3ης Απριλίου 1897 (αρχείο του σερραϊκού
περιοδικού «Γιατί»)

Η Ιστορία επαναλαμβάνεται; Που σημαίνει: Μπορεί κανείς μελετώντας, φερ'
ειπείν, την ιστορία της πατρίδας του να προβλέψει και το μέλλον της; Πρόκειται
για ένα ερώτημα παλιό όσο το πρώτο ιστορικό βιβλίο του πλανήτη, αλλά
ουσιαστικά αναπάντητο. Ένα είναι σίγουρο πάντως. Μερικές σελίδες της Ιστορίας
της Ελλάδας είναι υπερβολικά προκλητικές. Σε βάζουν πραγματικά στον πειρασμό
να κάνεις αναγωγές στο σήμερα.ΧΑΡΑΚΤΗΡΙΣΤΙΚΟ παράδειγμα αποτελεί η τραγωδία
του 1897. Ποιες συνθήκες και ποιοι άνθρωποι οδήγησαν την πατρίδα μας στην
ατίμωση και την οικονομία μας στον ασφυκτικό κλοιό του διεθνούς οικονομικού
ελέγχου; Ποιοι ήταν αυτοί οι υπερπατριώτες που έσπρωξαν χωρίς ενδοιασμούς την
απαράσκευη Ελλάδα σε μια εκ των προτέρων χαμένη σύγκρουση με την Τουρκία, αλλά
και τη διεθνή κοινότητα; Ποιες είναι τελικά οι αναλογίες του 1897 με το 1997;

1897 - ΤΡΙΚΟΥΠΗΣ

Δύο χρόνια πριν, το 1895, ο πρώτος πραγματικός εκσυγχρονιστής της Ελλάδας, ο
Χαρίλαος Τρικούπης, έχασε τις εκλογές. Αντ' αυτού εξελέγη ο «βλαχοδήμαρχος»
κύριος Γουλιμής, όπως με πικρή ειρωνεία διαπίστωσε ο ίδιος ο μεγάλος
πολιτικός, που άφησε την τελευταία του πνοή ένα χρόνο μετά, αυτοεξόριστος στις
Κάννες. Αντίπαλοί του ένα στέμμα διεφθαρμένο, που καταστρατήγησε κάθε
συνταγματική επιταγή με την προκλητική ανάμειξή του στον κομματικό ανταγωνισμό
και μια αντιπολίτευση που χρησιμοποίησε τη λεγόμενη Μεγάλη Ιδέα για να
εκμαυλίσει την κομματική της πελατεία.

Σήμερα είναι πια πολύ γνωστό ότι η Μεγάλη Ιδέα, αυτό το ιδεολόγημα που
λειτούργησε ως δεκανίκι της μοναρχίας, οδήγησε τη χώρα σε μια πολιτική και
ιδεολογική μισαλλοδοξία και αποδυνάμωσε επικίνδυνα τον φιλελευθερισμό. Το
δικαίωμα της διαφωνίας, ο ακρογωνιαίος λίθος της Δημοκρατίας δηλαδή,
αποκλείστηκε σταδιακά. Δεν είναι καθόλου τυχαίο το γεγονός ότι εκείνη την
εποχή εμφανίζεται για πρώτη φορά ο όρος «ανθέλληνας» και «ανθελληνικός». Από
τότε, όποιος διατύπωνε αντιρρήσεις στα εθνικιστικά κελεύσματα αποκτούσε τη
ρετσινιά του εθνικού μειοδότη.

Ένας λόγος της ήττας του εκσυγχρονιστή Τρικούπη ήταν ότι ως πολιτικός ποτέ δεν
λειτούργησε με γνώμονα το πολιτικό κόστος. Το ίδιο έκανε στα χρόνια που
ακολούθησαν ο άλλος μεγάλος εκσυγχρονιστής, ο Ελευθέριος Βενιζέλος. Ο
Τρικούπης ήταν ρεαλιστής στην εξωτερική του πολιτική. Γνώριζε ότι η Ελλάδα
ήταν μικρή και ο στρατός της ανεπαρκής. Πώς να συγκρουστεί στρατός 80.000 με
στρατό 800.000; (Αυτά ήταν τα νούμερα που αντιπαρέταξαν Ελλάδα και Τουρκία το
1877). Γνώριζε επίσης ότι η Δύση δεν είχε αποφασίσει τη διάλυση της Οθωμανικής
Αυτοκρατορίας. Τη θεωρούσαν ακόμα φρένο κατά της ρωσικής καθόδου στη Μεσόγειο.
Το συμπέρασμά του ήταν ότι θα μπορούσε να αντιπαρατεθεί με την Τουρκία μόνο
στο πλαίσιο μιας πανβαλκανικής εκστρατείας. Αφού όμως αυτή ήταν αδύνατη,
σώφρον θα ήταν να διατηρήσει χαμηλό προφίλ ως προς τα ελληνοτουρκικά. Η στάση
του επιβεβαιώθηκε το 1885, όταν ο μεγάλος του αντίπαλος Δηλιγιάννης έκανε
επιστράτευση για να πολεμήσει με την Τουρκία. Το μόνο που κέρδισε φυσικά ήταν
ο ναυτικός αποκλεισμός της Ελλάδας και η διεθνής ταπείνωσή της. Με άλλα λόγια,
ένα μικρό 1897.

Η «ΕΘΝΙΚΗ ΕΤΑΙΡΕΙΑ»

Η «Εθνική Εταιρεία» ιδρύθηκε από τρεις αξιωματικούς του ελληνικού στρατού, ένα
χρόνο πριν από την ήττα του Τρικούπη, το 1894. Επρόκειτο για οργάνωση μυστική,
μέλη της οποίας δεν ήταν μόνον αξιωματικοί αλλά και άνθρωποι των ανακτόρων,
όπως ο καθηγητής Σπυρίδων Λάμπρου, πολιτικοί, καθηγητές, έμποροι, δικαστικοί
και άλλοι. 
Στόχος της οργάνωσης ήταν η απελευθέρωση των «αλύτρωτων αδελφών μας» και
προβαλλόμενη αιτία της ενεργοποίησής της η απαράδεκτη απραξία των ελληνικών
κυβερνήσεων που επέτρεπε τη βουλγαρική διείσδυση στη Μακεδονία και τη
συνεχιζόμενη τουρκική κατοχή της Κρήτης. Είναι φανερό ότι επρόκειτο για μια
ανεύθυνη παραπολιτική και παραστρατιωτική οργάνωση που διέβρωσε ταχύτατα τη
δημόσια ζωή και έσυρε λαϊκιστικές κυβερνήσεις σε αποφάσεις που αποδείχτηκαν
καταστροφικές. 
Η κυβέρνηση Δηλιγιάννη σύρθηκε κυριολεκτικά στην ατιμωτική ήττα του 1897 από
την οργάνωση αυτή. Αφορμή ήταν το κρητικό πρόβλημα που εκείνη την εποχή είχε αναζωπυρωθεί.

ΤΟ ΚΡΗΤΙΚΟ ΠΡΟΒΛΗΜΑ

Το ζήτημα της απελευθέρωσης της Κρήτης υπήρξε ανέκαθεν συνάρτηση της
ισορροπίας μεταξύ Οθωμανικής Αυτοκρατορίας και Μεγάλων Δυνάμεων. Υπήρξε επίσης
μια από τις πιο αιματηρές σελίδες του Ανατολικού ζητήματος.

Η Μεγαλόνησος παρέμεινε από το 1821 μέχρι το 1841 υπό τον Μωχάμετ Αλη της
Αιγύπτου. Η κακοδιοίκηση του τοποτηρητή του ώθησε τους Κρήτες το 1841 στην
πρώτη τους μεγάλη εξέγερση που κατέπνιξαν οι Τούρκοι. Η επόμενη κρίση ήρθε το
1856, όταν ο διοικητής Βελή Πασάς ξεπέρασε σε φαυλότητα κάθε προκάτοχό του. Ο
λαϊκός αναβρασμός κράτησε μέχρι το 1866 που οι αγανακτισμένοι Κρήτες
συγκάλεσαν συνέλευση και έστειλαν σειρά αιτημάτων στον Σουλτάνο αλλά και στις
Μεγάλες Δυνάμεις. Η Τουρκία ξαναχτυπάει τότε άγρια το νησί και πνίγει την
εξέγερση. Ο αγώνας των Κρητών όμως δεν ήταν μάταιος. Με τη μεσολάβηση των
Δυνάμεων εκδόθηκε φιρμάνι που προέβλεπε προνόμια και συμμετοχή των χριστιανών
στη διοίκηση του νησιού.

Το 1889 λαμβάνει χώρα νέα αιματηρή αναμέτρηση. Η Ελλάδα εμποδίζεται από τις
Δυνάμεις να βοηθήσει. Η Τουρκία επιβάλλει στρατιωτικό νόμο, περιορίζοντας τις
ελευθερίες. Οι Κρητικοί αντιδρούν. Σχηματίζουν το 1895 επιτροπή υπό τον
Μανούσο Κούνδουρο για να διεκδικήσουν τα δικαιώματά τους. Τότε αναφύεται και
το ερώτημα: Θέλουν αυτονόμηση του νησιού ή ένωση με την Ελλάδα;

Το 1896 οι συγκρούσεις επαναλαμβάνονται. Η Πύλη αρχίζει να συζητάει την
αυτονόμηση του νησιού, αλλά αυτή η προοπτική δεν βοηθάει την ειρήνευση. Το
1897, όταν άρχιζε η ελληνική τραγωδία, οι τουρκοκρήτες και οι ελληνοκρήτες
πολεμάνε με φανατισμό αλλήλους. Η κυβέρνηση Δηλιγιάννη βρίσκεται μπροστά στο
δίλημμα αν και πόσο θα εμπλακεί.

Η ΔΙΕΘΝΗΣ ΣΥΓΚΥΡΙΑ

Εφόσον γνωρίζουμε ότι η στρατιωτική προετοιμασία της Ελλάδας δεν ήταν επαρκής
ώστε να αναλάβει μόνη της το βάρος, το ερώτημα που γεννάται είναι αν η διεθνής
συγκυρία ήταν ευνοϊκή για τέτοιου είδους τολμηρά εγχειρήματα. Αν θα ήταν
δυνατόν δηλαδή να στηρίξουμε τις ελπίδες μας για την ικανοποίηση των εθνικών
μας πόθων στη βοήθεια των Μεγάλων Δυνάμεων. Η απάντηση είναι ασφαλώς αρνητική.
Κατ' αρχάς η Γερμανία εκείνη την εποχή είχε κάνει μεγάλη επένδυση στην
Οθωμανική Αυτοκρατορία. Η γραμμή Βερολίνου - Βαγδάτης ευνοούσε ακόμα πιο
αποτελεσματική διείσδυση των γερμανικών συμφερόντων. Είναι γνωστό δε ότι τον
τουρκικό στρατό εκπαίδευαν Γερμανοί ειδικοί. Επιπλέον την ίδια χρονιά η
Αυστροουγγαρία και η Ρωσία είχαν υπογράψει συμφωνία υπέρ της διατήρησης του
status quo στην περιοχή. 
Το Ανατολικό ζήτημα είχε προσωρινά παγώσει. Άρα οι πιθανότητες της Ελλάδας σε
έναν ελληνοτουρκικό πόλεμο ήταν ελάχιστες. Έτσι, ό,τι ακολουθεί είναι το
χρονικό μιας προαναγγελθείσης ήττας.

Η ΗΤΤΑ

Μόλις γνωστοποιήθηκαν οι συγκρούσεις στο νησί, η «Εθνική Εταιρεία» πίεσε
αποτελεσματικά την κυβέρνηση Δηλιγιάννη να στείλει στρατό στα ξεσηκωμένα
αδέρφια. Πραγματικά, τμήμα στόλου κατέπλευσε στα Χανιά υπό την ηγεσία του
πρίγκιπα Γεωργίου, παράλληλα με εκστρατευτικό σώμα υπό τον συνταγματάρχη
Τιμολέοντα Βάσσο.

Εν τω μεταξύ οι Μεγάλες Δυνάμεις διευκρινίζουν προς όλες τις ενδιαφερόμενες
πλευρές ότι το κρητικό ζήτημα εμπίπτει στις αρμοδιότητές τους. 
Εις επίρρωσιν αυτού σχηματίζεται στα Χανιά επιτροπή από τους προξένους των έξι
δυνάμεων (Αγγλία, Γαλλία, Γερμανία, Ρωσία, Ιταλία, Αυστροουγγαρία). Οι
ευρωπαϊκές δυνάμεις αντιδρούν άμεσα, μόλις ο ελληνικός στρατός αποβιβάζεται
στην Κρήτη και κηρύσσει την ένωσή της με την Ελλάδα. Κοινά αγήματα
αποβιβάζονται στο νησί με στόχο να εμποδίσουν τον ελληνικό στρατό να
προωθηθεί. Οι Άγγλοι καταλαμβάνουν το Ηράκλειο, οι Αυστριακοί τον Κίσσαμο, οι
Γάλλοι τη Σητεία, οι Γερμανοί τη Σούδα, οι Ιταλοί την Ιεράπετρα, οι Ρώσοι το
Ρέθυμνο και όλοι μαζί τα Χανιά. Απαιτούν από την ελληνική κυβέρνηση να
αποσύρει αμέσως τον στρατό της. Η κυβέρνηση Δηλιγιάννη, έρμαιη του
εθνικιστικού πάθους που η ίδια είχε καλλιεργήσει στην κοινή γνώμη και της
«Εθνικής Εταιρείας», αρνείται να δεχτεί την αυτονομία του νησιού και να
αποχωρήσει. Οι δυνάμεις απαντούν με ναυτικό αποκλεισμό της Κρήτης.

ΣΤΗ ΘΕΣΣΑΛΙΑ

Τη στιγμή που όλοι ­ και φυσικά και οι Τούρκοι ­ γνωρίζουν ότι η Ελλάδα είναι
σε διεθνή απομόνωση, ελληνικά αντάρτικα σώματα περνάνε τα ελληνοτουρκικά
σύνορα και αρχίζουν δράση. 
Η Τουρκία φυσικά κηρύσσει πόλεμο εναντίον της Ελλάδας στις 17 Απριλίου 1897. Η
κυβέρνηση του Δηλιγιάννη εν γνώσει των συνεπειών δεν υποχωρεί. Αντιπαρατάσσει
τον ανεπαρκή στρατό της στα θεσσαλικά σύνορα και την Ήπειρο. 
Ο ελληνοτουρκικός πόλεμος δεν κράτησε ουσιαστικά παρά δέκα ημέρες. Πολύ
γρήγορα τα τουρκικά στρατεύματα μπήκαν στη Θεσσαλία. Η Λάρισα, τα Φάρσαλα, ο
Δομοκός πέρασαν στον έλεγχό τους. Η ήττα του ελληνικού στρατού ήταν
συντριπτική, όσο και προβλέψιμη.

Η τιμωρία της κυβέρνησης Δηλιγιάννη και των ανακτόρων αναπόφευκτη. Ο ίδιος
λαός που βρήκε παραμυθία στα εθνικιστικά οράματα της «Εθνικής Εταιρείας»,
ξεχύνεται τώρα στους δρόμους ζητώντας την κεφαλή του πρωθυπουργού και του
βασιλιά. Τα ανάκτορα σπεύδουν να αλλάξουν πρωθυπουργό, ελπίζοντας να
κατευνάσουν τον όχλο. Η νέα κυβέρνηση Δ. Ράλλη «εμπιστεύεται άνευ όρων τα
συμφέροντα της Ελλάδας στις Μεγάλες Δυνάμεις». Μόνο που είναι πια αργά. 
Οι Τούρκοι που είχαν ανακαταλάβει τη Θεσσαλία έχουν τώρα αξιώσεις. Θέλουν
μεγάλες πολεμικές αποζημιώσεις, θέλουν να καταργήσουν και τα προνόμια του
Πατριαρχείου που ήταν καρφί στον οφθαλμό των Οθωμανών, θέλουν την
παραδειγματική τιμωρία της Ελλάδας.

Μετά την ανακωχή της 19ης Μαΐου, άρχισαν οι διαπραγματεύσεις, στις οποίες
σημειώνουμε ότι δεν συμμετείχε η ατιμωθείσα Ελλάδα. Στις 4 Δεκεμβρίου του 1897
υπογράφηκε τελικά η οριστική ειρήνη. Οι όροι της σηματοδοτούσαν το εθνικό
ναδίρ τού αιώνα που τελείωνε: Θα πληρώναμε στους Τούρκους αποζημίωση 4
εκατομμυρίων τουρκικών λιρών. Επειδή όμως τα χρήματα δεν τα είχαμε, οι
Δυνάμεις αποφάσισαν να μας τα δανείσουν, βρίσκοντας έτσι την ευκαιρία να
επιβάλλουν απόλυτη υποταγή της χώρας στη Διεθνή Επιτροπή Οικονομικού Ελέγχου.

Η τόσο οδυνηρή αυτή ειρήνη οδήγησε πολλούς στην ακραία σκέψη ότι η
ελληνοτουρκική κρίση του 1897 δεν ήταν ουσιαστικά παρά μια προβοκάτσια των
ξένων χρηματιστηριακών κύκλων για να θέσουν υπό έλεγχο τη δημοσιονομική ζωή
της Ελλάδας. Πολύ χαρακτηριστικά ο Γεώργιος Φιλάρετος μίλησε για «εικονικό ψευτοπόλεμο».

Ο λαός εμβρόντητος προσπαθούσε να συνειδητοποιήσει ποιος έφταιγε. Ο
Δηλιγιάννης ένιπτε τας χείρας και έδειχνε εμμέσως το παλάτι. Το παλάτι έδειχνε
τον ξένο δάκτυλο. Κι εν τω μεταξύ η Ελλάδα ήταν σε πλήρη αποσύνθεση, χωρίς
δικαιοσύνη, χωρίς διοίκηση, χωρίς στρατό.

ΤΟ ΑΠΟΤΕΛΕΣΜΑ

Στην κινεζική γλώσσα η λέξη κρίση σημαίνει επίσης και ευκαιρία. Έτσι και η
κρίση του 1897 εγκυμονούσε μια ευκαιρία για την ταλαιπωρημένη Ελλάδα. 
Η ταπείνωση αυτή φαίνεται ότι οδήγησε ολοένα και περισσότερους Έλληνες στην
οδυνηρή συνειδητοποίηση της παγίδας που μπορεί να είναι ο ανεύθυνος σωβινισμός
και ο λαϊκισμός. Αποκάλυψε επίσης στις μάζες τον υπονομευτικό ρόλο των
ανακτόρων στην πολιτική ζωή. Έτσι άνοιξε σταδιακά ο δρόμος για τον επόμενο
μεγάλο πολιτικό εκσυγχρονιστή, τον Ελευθέριο Βενιζέλο, που επαναπροσδιόρισε
ψύχραιμα τα όρια μεταξύ υγιούς πατριωτισμού και πατριδοκαπηλίας.

Το ερώτημα όμως παραμένει επίκαιρο: Διδάσκει η Ιστορία; Και αν διδάσκει, τι
μάθαμε οι Έλληνες του 1997 από το 1897;

Η Λένα Διβάνη είναι επίκουρος καθηγήτρια της Διπλωματικής Ιστορίας στη
Νομική Σχολή Αθηνών.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15854N121</ED>
<ID>
ID:162710

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N12&aa=1</URL></REF>


Article

<CATEGORY>vin04</CATEGORY>

 <H5>ΔΙΑΛΟΓΟΣ ΤΟΥ ΠΑΣΟΚ ΣΤΗΝ ΠΕΡΙΦΕΡΕΙΑ * ΠΕΡΙΟΔΕΙΕΣ ΓΙΑ ΤΗΝ ΑΝΑΣΥΓΚΡΟΤΗΣΗ
</H5><H5>Πού θα πάνε τα στελέχη
</H5><H2>Εξόρμηση για την ανάπτυξη
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Η Εξάνθεια είναι ένα μικρό, ημιορεινό ­ και εγκαταλελειμμένο από τους
περισσότερους νέους ­ χωριό της Κεντρικής Λευκάδας.ΤΟ απόγευμα του Σαββάτου
ένα κλιμάκιο κυβερνητικών και κομματικών στελεχών του ΠΑΣΟΚ, εκεί, στην
πλατεία του χωριού, θα επιδιώξει να καταγράψει τα προβλήματα και κυρίως μέσα
από τον διάλογο να περάσει στους κατοίκους ένα νέο «στυλ» ανάπτυξης της
υπαίθρου ­ αλλά και διαβίωσης σ' αυτήν.

«Τι έκανε ένας νέος, παλιά, στο χωριό; Είχε λίγα πρόβατα, κάποια στιγμή
παντρευόταν, άντε το πολύ πολύ να πήγαινε κάπου κάπου και σ' ένα διπλανό
χωριό». Μπορεί ο κ. Κ. Σημίτης να μην έχει ζήσει σε χωριό, η περιγραφή του
όμως, όπως την έκανε σε μια στιγμή χαλάρωσης στο τέλος της περιοδείας στην
Ήπειρο, δεν είναι διαφορετική από αυτήν που εκατοντάδες χιλιάδες Έλληνες
βίωσαν και ίσως βιώνουν ακόμα.

«Σήμερα, συνέχισε ο Πρωθυπουργός, που ήθελε να δώσει το στίγμα της ανάπτυξης
που προέβαλε με την περιοδεία του, κανείς δεν μπορεί να ζήσει σ' έναν στενό
κύκλο, όπως παλιά. Θέλει απασχόληση, θέλει καλύτερη ποιότητα ζωής, θέλει διασκέδαση.

Να 'χει τη δυνατότητα, δρόμους, να κινηθεί. Αυτά δεν τα βρίσκει σήμερα στο
χωριό. Γι' αυτό φεύγει και πάει στην πόλη, γι' αυτό έχουμε αστυφιλία».

Τα στελέχη του ΠΑΣΟΚ, που το επόμενο τριήμερο θα επισκεφθούν δεκάδες χωριά και
κωμοπόλεις σε τρεις νομούς (Ξάνθης, Αργολίδας και Λευκάδας) ή θα πάρουν μέρος
σε κομματικές διαδικασίες στην Κρήτη, τη Δυτική Ελλάδα, την Κεντρική και
Δυτική Μακεδονία αλλά και τη Βόρειο Αττική, ίσως να μη χρησιμοποιήσουν την
ίδια περιγραφή με τον Πρωθυπουργό.

Θα επιδιώξουν, πάντως, να δώσουν το στίγμα της ανάπτυξης όπως το βλέπει η
Χαριλάου Τρικούπη και το οποίο θα εξειδικευθεί σε ειδική σύνοδο της Κεντρικής
Επιτροπής, που θα γίνει σε δύο εβδομάδες στην Αθήνα.

ΠΑΡΑΛΛΗΛΑ στόχος της «εκστρατείας» ενημέρωσης και διαλόγου ­ που τρόπον τινά
φιλοδοξεί να γίνει προέκταση της περιοδείας του κ. Σημίτη ­ είναι η προβολή
του κυβερνητικού έργου, η υποστήριξη της πολιτικής της κυβέρνησης και η
ανασυγκρότηση του κόμματος.

Η νέα «εξόρμηση» των στελεχών του ΠΑΣΟΚ ξεκινά σήμερα με συνεδρίαση της
Διευρυμένης Νομαρχιακής Επιτροπής ΠΑΣΟΚ Β. Αττικής και ομιλία του Θ. Τσουκάτου
στον Άγιο Στέφανο. Αύριο η Περιφερειακή Επιτροπή Δυτικής Μακεδονίας θα
συνεδριάσει στη Θεσσαλονίκη με τη συμμετοχή των Φ. Πετσάλνικου, Ηλ.
Βλαχόπουλου και Δ. Κατσαντώνη.

Το Σαββατοκύριακο θα γίνουν περιοδείες στελεχών:

Στην Ξάνθη (επικεφαλής ο Κ. Σκανδαλίδης), στην Αργολίδα (επικεφαλής ο Στ.
Τζουμάκας) και στη Λευκάδα (επικεφαλής οι Χρ. Πρωτόπαπας και Θ. Κολιοπάνος).

Την Κυριακή, με έμφαση στην ανάπτυξη των συγκεκριμένων περιοχών, θα
συνεδριάσουν τα περιφερειακά όργανα Κρήτης με τη συμμετοχή της Βάσως
Παπανδρέου και του Μ. Νεονάκη, και της Δυτικής Ελλάδας με τη συμμετοχή της
Άννας Διαμαντοπούλου και των Δ. Θάνου, Χρ. Ροκόφυλλου και Κ. Χαρισιάδη.
Ανάλογη εκδήλωση θα γίνει τη Δευτέρα για την Κεντρική Μακεδονία.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15854N141</ED>
<ID>
ID:162711

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N14&aa=1</URL></REF>


Article

<CATEGORY>vin04</CATEGORY>

 <H5>ΠΑΡΟΥΣΙΑΣΤΗΚΕ ΤΟ ΒΙΒΛΙΟ ΤΟΥ ΑΛΕΞΗ ΠΑΠΑΧΕΛΑ ΓΙΑ ΤΗ ΔΙΚΤΑΤΟΡΙΑ ΚΑΙ ΤΟΝ ΡΟΛΟ ΤΩΝ
ΗΠΑ ΤΗΝ ΠΕΡΙΟΔΟ 1947-1967
</H5><H2>Ο βιασμός της Ελληνικής Δημοκρατίας με ντοκουμέντα
</H2>
<H3></H3>Αλέξης Παπαχελάς. Ο δημοσιογράφος-συγγραφέας είπε ότι μπορεί οι ΗΠΑ να μην
άναψαν το πράσινο φως για τη δικτατορία, δεν άναψαν όμως και κόκκινο. Στο
εξώφυλλο του βιβλίου του Αλέξη Παπαχελά υπάρχει η φωτογραφία του συνταγματάρχη
(και μετέπειτα δικτάτορα) Γεωργίου Παπαδόπουλου, σε κυνήγι αγριογούρουνου στο
Νευροκόπι, με τον πράκτορα της CIA Τζωρτζ Στήβενς, το 1965

Γιατί έγινε η δικτατορία; Ποιος ήταν ο ρόλος των ΗΠΑ την περίοδο 1947 - 1967;
Ήταν η CIA πίσω από το πραξικόπημα; Γιατί πολλοί Ελληνες πολιτικοί, το παλάτι,
αλλά και αξιωματικοί δεν εμπόδισαν ουσιαστικά την έλευση της δικτατορίας; 
ΣΤΑ ερωτήματα αυτά δίδονται απαντήσεις, μέσα από την παράθεση πολλών εγγράφων
και ντοκουμέντων, από το βιβλίο του δημοσιογράφου Αλέξη Παπαχελά «Ο βιασμός
της Ελληνικής Δημοκρατίας - ο αμερικανικός παράγων 1947-1967», το οποίο και
παρουσιάσθηκε χθες το μεσημέρι στην κατάμεστη από πολιτικούς, δημοσιογράφους,
διπλωμάτες και φίλους του συγγραφέα αίθουσα της Παλαιάς Βουλής.

Οι ομιλητές, Ρόμπερτ Κήλυ, πρώην πρέσβης των ΗΠΑ στην Αθήνα, Θεόδωρος
Κουλουμπής, καθηγητής των Διεθνών Σχέσεων, Λέων Καραπαναγιώτης, διευθυντής της
εφημερίδας «ΤΑ ΝΕΑ», τους οποίους παρουσίασε ο δημοσιογράφος Παύλος Τσίμας,
έδωσαν μέσα από διαφορετικές προσεγγίσεις μια απάντηση σε ερωτήματα που
βασανίζουν ακόμη και σήμερα τον ιστορικό μελετητή.

Ωστόσο, το ίδιο το βιβλίο είναι από μόνο του αποκαλυπτικό για «τον βιασμό της
Ελληνικής Δημοκρατίας και τον αμερικανικό παράγοντα». Ένα έγγραφο του Στέιτ
Ντιπάρτμεντ, λίγο μετά την επιβολή της δικτατορίας, που παραθέτει ο Αλέξης
Παπαχελάς, δίνει το περίγραμμα: «Έχουμε αποφασίσει να προχωρήσουμε στο εγγύς
μέλλον σε μια στενή συνεργασία με το καθεστώς της Αθήνας. Η απόφασή μας
βασίζεται στο γεγονός ότι το καθεστώς ελέγχει τη χώρα και πως αποκομίσαμε όλα
τα δυνατά οφέλη από την έως τώρα πολιτική μας. Έχουμε, εν πάση περιπτώσει,
συμφέροντα στην Ελλάδα, τα οποία πρέπει να προσέξουμε».

Στην παρουσίαση του βιβλίου ο πρέσβης κ. Κήλυ, ο οποίος τόνισε ότι η
αμερικανική κυβέρνηση θα έπρεπε να πιέσει ασφυκτικά την κυβέρνηση των
συνταγματαρχών, αλλά δεν το έκανε, αναφέρθηκε στο ρόλο της CIA.

Η CIA, κατά τον κ. Κήλυ, δεν είχε ουσιαστικά ανάμειξη στο πραξικόπημα, δεν
έδωσε το πράσινο φως για να κινηθεί η ομάδα του Παπαδόπουλου. Και υποστήριξε
ότι ο σταθμάρχης της CIA στην Αθήνα δεν γνώριζε για το ότι η ομάδα αυτή έδωσε
την εντολή τα ξημερώματα της 21ης Απριλίου να κινηθούν τα τανκς. Και αν ακόμη
κάποιοι υπάλληλοι της CIA γνώριζαν, πρόσθεσε, αυτή η ενημέρωση δεν έφτασε ποτέ
στην Ουάσιγκτον.

Ο καθηγητής κ. Κουλουμπής, στην παρέμβασή του, στάθηκε στην λανθασμένη επιλογή
κύκλων της Ουάσιγκτον να στηρίξουν τη δικτατορία και τους ανθρώπους της ­ «το
λάθος άλογο» ­ και επεσήμανε ότι υπήρξαν και φωνές στις ΗΠΑ που συμβούλευαν
διαφορετικά την αμερικανική κυβέρνηση.

Ο ίδιος πάντως ο συγγραφέας, ο δημοσιογράφος Αλέξης Παπαχελάς, ο οποίος
εργάζεται ως ανταποκριτής ελληνικών μέσων μαζικής ενημέρωσης στην Ουάσιγκτον,
παραθέτοντας στοιχεία για τις παρεμβάσεις του αμερικανικού παράγοντα στα
ελληνικά πολιτικά πράγματα, έκανε, εκτός όλων των άλλων, και λόγο για
αλαζονεία των Αμερικανών.

Για το κρίσιμο πάντως ερώτημα τι έκαναν οι Αμερικανοί στην Ελλάδα το '67, ο
δημοσιογράφος Αλέξης Παπαχελάς, πέραν της παράθεσης πολύτιμων ντοκουμέντων για
εκείνη την εποχή, είπε χαρακτηριστικά ότι μπορεί να μην άναψαν το πράσινο φως
για τη δικτατορία, ωστόσο δεν άναψαν και κόκκινο φως, εμποδίζοντάς την.

Ούτως ή άλλως η έρευνα και η συγγραφή του βιβλίου, το οποίο κυκλοφορεί από τις
εκδόσεις «ΕΣΤΙΑ», ήταν ένα μακρινό και μοναχικό ταξίδι, όπως γράφει ο συγγραφέας.

Καταγράφει όμως με πολύ παραστατικό τρόπο, όπως τόνισε ο διευθυντής των «ΝΕΩΝ»
Λέων Καραπαναγιώτης, μια οδυνηρή πραγματικότητα. Την σχέση του ελληνικού
«πολιτικού κατεστημένου» με τον ξένο παράγοντα και κυρίως τις ΗΠΑ. Δυστυχώς,
πρόσθεσε, ορισμένοι από τους Έλληνες πολιτικούς ταύτισαν τη δημοκρατία με τη
δική τους εξουσία και την «ομαλότητα» με τη δική τους επικράτηση. Και το
χειρότερο, όπως γράφει προλογίζοντας το βιβλίο ο κ. Καραπαναγιώτης, «η
εξάρτηση είναι μια σχέση επώδυνη, όπου η εθελοδουλία του ασθενέστερου έχει ως
αντίκρυσμα την υπεροψία ­ και την περιφρόνηση ­ του ισχυρότερου».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15854N151</ED>
<ID>
ID:162712

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N15&aa=1</URL></REF>


Article

<CATEGORY>vin04</CATEGORY>

 <H5>Η ΕΠΙΣΤΟΛΗ ΤΑΛΜΠΟΤ
</H5><H2>Επιλογή ανάμεσα σε δικτατορία και Α. Παπανδρέου!..
</H2>
<H3></H3>Ο ΑΜΕΡΙΚΑΝΟΣ πρέσβης Τάλμποτ έστειλε μια ιδιαίτερα αποκαλυπτική επιστολή προς
τον Αμερικανό υπουργό Εξωτρικών, λίγο πριν γίνει η δικτατορία του '67. Ο
Αλέξης Παπαχελάς γράφει γι' αυτήν:

Το μεσημέρι της 14ης Απριλίου, ο επικεφαλής της φρουράς της Βουλής θυροκόλλησε
το διάταγμα για τη διάλυση του σώματος.

Το διάταγμα προέβλεπε τη διεξαγωγή εκλογών στις 28 Μαΐου και τη σύγκληση της
νέας Βουλής στις 5 Ιουλίου 1967.

Ο Τάλμποτ αποφάσισε, εν όψει των εξελίξεων, να ειδοποιήσει τον υπουργό των
Εξωτερικών Ντην Ρασκ ότι η κρίση στην Ελλάδα είχε φθάσει σε επικίνδυνο σημείο.
Την παραμονή της προκήρυξης των εκλογών συνέταξε προσωπική επιστολή προς τον
Ρασκ, στην οποία τόνιζε: «Με θλίψη σας αναφέρω πως ήλθε η ώρα να υψώσω
προειδοποιητικά σήματα από την Ελλάδα για επικείμενη θύελλα». Χωρίς πολλές
περιστροφές, ο Τάλμποτ έγραφε πως «μέσα από απανωτά ανόητα σφάλματα η αστάθεια
που εκδηλώθηκε μετά τις 15 Ιουλίου 1965 έχει πλέον χειροτερεύσει σε σημείο που
να υπάρχει κίνδυνος πρώτης τάξεως χάους. Η χώρα οδηγείται σε μιαν άγρια
επιλογή ανάμεσα στη δικτατορία και στις επιθέσεις υπό την καθοδήγηση του
Ανδρέα Παπανδρέου εναντίον της μοναρχίας και των συμμαχιών της Ελλάδος με
ξένες δυνάμεις».

ΠΡΩΤΗ Η ΕΝΩΣΗ ΚΕΝΤΡΟΥ

Ο πρέσβης σημείωνε πως «εφόσον οι εκλογές είναι ελεύθερες και διεξαχθούν υπό
το σημερινό εκλογικό σύστημα, ο Παπανδρέου προβλέπεται ότι θα αποσπάσει την
απόλυτη πλειοψηφία και πάντως σίγουρα η Ε.Κ. θα είναι το πρώτο κόμμα. Αυτό το
αποτέλεσμα δεν θα ήταν τόσο άσχημο», πρόσθετε, «αν ο Γεώργιος Παπανδρέου
έβγαινε από τις εκλογές ως το πραγματικό αφεντικό. Στα 80 του όμως χρόνια,
έχει χάσει το προβάδισμα (από βιολογική άποψη) έναντι του γιου του Ανδρέα, ο
οποίος προς το παρόν είναι ο μόνος άλλος δυναμικός ηγέτης στο κόμμα.

Μια κυβέρνηση με τον Ανδρέα να διοικεί είτε από το παρασκήνιο είτε στο πηδάλιο
θα μετέτρεπε τη στρατιωτική ιεραρχία σε όργανο που θα ελέγχεται από το κόμμα.
Έτσι θα σπάσει ουσιαστικά ο έλεγχος και η επιρροή του βασιλέα και των άλλων
ισχυρών κέντρων επιρροής στη χώρα».

Ο Τάλμποτ συνέχισε την ανάλυσή του: «Για τις ΗΠΑ, τα προγράμματα εσωτερικής
πολιτικής που υποστηρίζει ο Ανδρέας δεν θα προκαλέσουν τόση ζημιά. Θα δώσουν,
όμως, την αφετηρία από την οποία θα ασκήσει εξωτερική πολιτική που θα θυμίζει
έντονα μεσογειακή έκδοση του Μπούτο (Πακιστανού ηγέτη που είχε ταυτιστεί με το
κίνημα των αδεσμεύτων). Οι άνετες και ικανοποιητικές ελληνοαμερικανικές
σχέσεις των τελευταίων 20 ετών θα υποχωρήσουν αναπόφευκτα και τη θέση τους θα
πάρουν εντάσεις που αντιμετωπίζουμε τώρα όχι μόνο στις σχέσεις μας με το
Πακιστάν αλλά και με πολλές άλλες χώρες. Οι Σοβιετικοί δεν θα αργήσουν να
εκμεταλλευθούν την κατάσταση».

ΕΤΟΙΜΑΖΑΝ ΠΡΑΞΙΚΟΠΗΜΑ

Ο Τάλμποτ εξηγούσε ακόμη πόσο κοντά στη δικτατορία βρισκόταν η χώρα, δεδομένου
ότι η ΕΡΕ, οι σύμβουλοι του παλατιού και ο στρατός προετοίμαζαν το πραξικόπημα
για τον Μάιο, εφόσον διαφαινόταν ότι θα κέρδιζε τις εκλογές η Ε.Κ.

Ο πρέσβης έθετε μετά το κρίσιμο ερώτημα: «Πώς να ξεφύγουμε από τη Σκύλλα και
τη Χάρυβδη;... Η Ελλάδα βαδίζει τώρα σε εκλογές στις 28 Μαΐου, με τον βασιλέα
να ελπίζει ότι η ΕΡΕ θα εξασφαλίσει αρκετή υποστήριξη ώστε να μην έχει την
πλειοψηφία η Ε.Κ. Αυτό το αποτέλεσμα, που είναι ακόμη εφικτό αλλά όχι πιθανόν,
θα ήταν αποδεκτή λύση. Θα επέτρεπε στον βασιλέα να επιμένει σε μετεκλογική
συμμαχία χωρίς την ΕΔΑ και με αποκλεισμό του Ανδρέα από ευαίσθητα υπουργεία
που έχουν να κάνουν με θέματα ασφαλείας». Αυτός ήταν ο στόχος και της μυστικής
επιχείρησης που είχε προτείνει ο Τάλμποτ στα μέσα Φεβρουαρίου. Παρά την
απόρριψη της παλαιότερης πρότασής του από την αρμόδια επιτροπή, επανέφερε την
ιδέα και μάλιστα με δραματικό τρόπο: «Πιστεύω ότι πρέπει να προωθήσουμε αυτό
το αποτέλεσμα με διπλωματικά και όποια άλλα μέσα έχουμε στη διάθεσή μας. Αν
και θα γίνουμε στόχος κατηγοριών για συνεργασία με τη δεξιά, αυτό είναι
προτιμότερο από τις άλλες διαγραφόμενες εναλλακτικές λύσεις».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15854N152</ED>
<ID>
ID:162748

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N15&aa=2</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Μου έλειψε η Βουλή
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΓΕΝΝΗΘΗΚΕ: Στην Αιτωλοακαρνανία.

ΖΕΙ: Στην εποχή μας.

ΠΙΣΤΕΥΕΙ: Στους ανθρώπους και τους δεσμούς της φιλίας.

ΤΑΞΙΔΕΥΕΙ: Παντού, με διάθεση για περιπέτεια, χωρίς να χάνει ούτε στιγμή την Ιθάκη.

ΑΠΟΦΕΥΓΕΙ: Τις λύσεις ευκολίας.

ΛΑΤΡΕΥΕΙ: Τις καθαρές σχέσεις στο στέρεο βάθρο της αλληλεγγύης.

Τι θα 'γραφε στο βιβλίο του για το '89 ο κ. Χρήστος Ροκόφυλλος, που επανήλθε
στη Βουλή; Μα, ασφαλώς, αυτά που «με πάθος και ειλικρίνεια υπερασπίστηκε
τότε». Τότε που ήταν και δικηγόρος του Ανδρέα Παπανδρέου. Δεν τρέφει, βέβαια,
αυταπάτες. «Οι αγώνες δεν στέφονται πάντα από απόλυτη πρακτική επιτυχία.
Δικαιώνονται όμως και μόνο από τη διεξαγωγή τους»

ΕΡ.: Ξανά στη Βουλή;

ΑΠ.: Ναι, μετά την αποκατάσταση της συνταγματικής τάξης με την ομόφωνη απόφαση
του Ανωτάτου Δικαστηρίου της χώρας.

ΕΡ.: Εν τη απουσία κοινοβουλευτικής δράσης τι κάνατε;

ΑΠ.: Υπερασπιστής στα ακροατήρια και μαχόμενος πολιτικός, κυρίως στο πλαίσιο
της Κεντρικής Επιτροπής του Κινήματος.

ΕΡ.: Σας έλειψε;

ΑΠ.: Θα 'ταν υποκρισία να το αρνηθώ!

ΕΡ.: Σας στενοχώρησε που απουσιάσατε από την αίθουσα για μήνες;

ΑΠ.: Ναι.

ΕΡ.: Μονολεκτική απάντηση...

ΑΠ.: Ποια άλλη απάντηση θα περίμενε κανείς από πολιτικούς που έχουν συνδέσει
το πέρασμά τους από την αίθουσα με ιστορικά κρίσιμους κοινοβουλευτικούς αγώνες.

ΕΡ.: Η απουσία σας;

ΑΠ.: Η ολιγόχρονη απουσία φιλτράρει νέες σκέψεις, έξω και πάνω από την καθημερινότητα.

ΕΡ.: Πιο πολύ σας έλειψε η Βουλή ή η κυβέρνηση;

ΑΠ.: Δεν μπορώ να ξεχωρίσω μια και στη συνείδησή μου Βουλή και κυβέρνηση
βρίσκονται σε διαρκή διαλεκτικό... εναγκαλισμό!

ΕΡ.: Είκοσι χρόνια στη Βουλή. Ένας απολογισμός;

ΑΠ.: Ένα μαχητικό «παρών» με διάρκεια και, πιστεύω, με απήχηση.

ΕΡ.: Πρέσβης στο Παρίσι;

ΑΠ.: Είναι συγκινητικό το γεγονός ότι σημαντικοί Γάλλοι πολιτικοί και
διανοούμενοι, καθώς και ο εκεί Ελληνισμός, με θυμούνται πάντα και διατηρούν
μαζί μου μια γόνιμη αμφίδρομη σχέση.

ΕΡ.: Θυμάστε που διασώσατε έναν ελληνικής καταγωγής από τη χούντα του Πινοσέτ,
μέλος της Κ.Ε. του χιλιανού Σοσιαλιστικού Κόμματος;

ΑΠ.: Η αντίσταση στη βία της δικτατορίας είναι διαρκές καθήκον χωρίς
γεωγραφικούς περιορισμούς.

ΕΡ.: Και όμως ο Πινοσέτ είναι ακόμη αρχηγός των Ενόπλων Δυνάμεων της Χιλής...

ΑΠ.: Οι πολιτικοί αγώνες δεν στέφονται πάντα από απόλυτη πρακτική επιτυχία.

ΕΡ.: Και η δικαίωση των αγώνων;

ΑΠ.: Δικαιώνονται και μόνο με τη διεξαγωγή τους.

ΕΡ.: Ακούσατε προχθές τον κ. Μητσοτάκη για το '89;

ΑΠ.: Από «Αρχάγγελος της κάθαρσης» αυτόκλητος «πρωταγωνιστής στη δημόσια
αποδοκιμασία της σκευωρίας».

ΕΡ.: Αν γράφατε εσείς ένα βιβλίο για το '89;

ΑΠ.: Θα 'μενα αμετακίνητα σταθερός σε όλα όσα με πάθος και ειλικρίνεια
υπερασπίστηκα τότε.

ΕΡ.: Τι ονειρεύεστε;

ΑΠ.: Μια Ελλάδα ικανή να ανταποκριθεί με επιτυχία στις προκλήσεις των καιρών.

ΕΡ.: Και μια κοινωνία...

ΑΠ.: Μια κοινωνία αποτελεσματική, με αξιοκρατία κι ανθρωπιά, χωρίς αποκλεισμούς.

ΕΡ.: Χρειάζονται όμως και αλλαγές στο πολιτικό σύστημα...

ΑΠ.: Πρέπει να είναι απαλλαγμένο από τις πελατειακές σχέσεις.

ΕΡ.: Φιλοδοξία σας;

ΑΠ.: Να μετάσχω ενεργά στην προετοιμασία της ευρωπαϊκής μας προοπτικής.

ΕΡ.: Τι αγαπάτε περισσότερο και από την γυναίκα σας;

ΑΠ.: Την Έλσα, τον Κωνσταντή, την Άννα, τον Στάθη, την Άδα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15854N161</ED>
<ID>
ID:162713

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N16&aa=1</URL></REF>


Article

<CATEGORY>vin06</CATEGORY>

 <H5>ΟΙ ΑΔΕΙΕΣ ΤΟΥΣ ΠΩΛΟΥΝΤΑΙ 40 ΕΚΑΤ. ΔΡΧ. ΣΤΗΝ ΑΤΤΙΚΗ
</H5><H2>Χρυσωρυχεία τα ταξί
</H2>
Άδειες ταξί. Τα δύο τελευταία χρόνια οι τιμές τους παρουσίασαν αύξηση
300%Χρυσές οι άδειες των ταξί. Μέχρι και 40 εκατομμύρια δραχμές πωλούνται
πλέον οι άδειες μαζί με το όχημα, στην Αττική. Μόνο τα τελευταία δύο χρόνια οι
τιμές τους παρουσίασαν αύξηση 300%.

ΑΠΟ ΤΟ 1995 έως σήμερα οι τιμές των αδειών ταξί απογειώθηκαν από τα 14
εκατομμύρια στα 36 εκατ., ενώ αν συνοδεύονται από ένα καλό αυτοκίνητο
ξεπερνούν τα 40 εκατομμύρια δραχμές. Τον τελευταίο χρόνο οι άδειες ταξί
συμπεριφέρονται σαν «μαγικές» μετοχές, αφού οι τιμές τους ανεβαίνουν στα ύψη
μέρα με τη μέρα.

«Το ταξί είναι μια εξασφαλισμένη θέση εργασίας, με αξιόλογο μεροκάματο», λέει
ο κ. Τάκης Ευθυμίου, ιδιοκτήτης καταστήματος πώλησης αυτοκινήτων ταξί, στην
οδό Δεληγιάννη. «Τελευταία, όλο και περισσότεροι αποφασίζουν να αγοράσουν
ταξί, ως αντίδοτο στην ανεργία που τα τελευταία χρόνια συνεχώς αυξάνεται».

Πολλοί από αυτούς είναι ναυτικοί και Έλληνες του εξωτερικού, οι οποίοι
επιστρέφουν στην Ελλαδα. Ένας άλλος σημαντικός λόγος που έχει αυξηθεί η ζήτηση
αδειών ταξί, είναι και ότι αποτελούν μια πολύ καλή επένδυση με υψηλή απόδοση.
Είναι χαρακτηριστικό ότι ένας ιδιοκτήτης ταξί μπορεί να κερδίζει, χωρίς να
εργάζεται, από 16 έως και 18 χιλιάδες δραχμές την ημέρα. Τόσο είναι το ενοίκιο
που πληρώνουν σήμερα αυτοί που ενοικιάζουν ταξί και δουλεύουν ως οδηγοί.

«Οι αποδόσεις στα έντοκα γραμμάτια και στα ομόλογα είναι ένας επιπλέον λόγος
που πολλοί έχουν στραφεί στην αγορά ταξί», προσθέτει ο κ. Ευθυμίου. «Ενώ
παλαιότερα κέρδιζαν αρκετά χρήματα από τις αποδόσεις των εντόκων, τα επιτόκια
έπεσαν και αποδίδουν ελάχιστα».

Για παράδειγμα, η τοποθέτηση 40 εκατομμυρίων δραχμών σε έντοκα γραμμάτια
αποδίδει τώρα 3.880.000 δραχμές τον χρόνο (επιτόκιο 9,7%), ενώ η αγορά ταξί
αποδίδει 6.570.000 δραχμές. Το ποσόν αυτό προκύπτει αν ο ιδιοκτήτης ταξί το
ενοικιάσει σε οδηγό για 18.000 την ημέρα για ολόκληρο τον χρόνο. 
Ακόμη και αν αφαιρεθεί το κόστος των βλαβών η απόδοση της τοποθέτησης των
χρημάτων σε ταξί είναι πολύ μεγαλύτερη από τα έντοκα. Μάλιστα, σε πολλές
περιπτώσεις το κόστος επισκευής των βλαβών μοιράζεται μεταξύ ιδιοκτήτη και οδηγού-ενοικιαστή.

Κάτι που διευκολύνει τις αγοραπωλησίες των ταξί είναι το γεγονός ότι οι
Εφορίες εκτιμούν τις αξίες αδειών και αυτοκίνητων πολύ χαμηλά σε σχέση με τις
πραγματικές τους αξίες. Σήμερα, μια άδεια ταξί μπορεί να έχει μεταβιβασθεί για
35 εκατομμύρια δραχμές, στην Εφορία όμως φαίνεται ότι κοστίζει 500 χιλιάδες
δραχμές. 
Το ίδιο ισχύει και για τα αυτοκίνητα ταξί που η Εφορία τα τιμά στις 200
χιλιάδες, ενώ οι τιμές των καινούργιων ξεπερνούν τα 3 εκατομμύρια δραχμές.

Η αγορά των ταξί έχει την δική της λογική, αφού οι γνώστες του χώρου
υποστηρίζουν ότι οι τιμές των αδειών παρουσιάζουν μια εποχική διακύμανση. Τους
καλοκαιρινούς μήνες παρουσιάζεται μια κάμψη στις τιμές λόγω της πτώσης της
ζήτησης. 
Η πτώση αυτή είναι προσωρινή και η αύξηση που συνήθως επακολουθεί είναι σε
μεγαλύτερα ποσοστά.

Πάντως, υπάρχει μια γενική τάση περαιτέρω αύξησης των τιμών αδειών ταξί.
Υπάρχει επίσης κάτι που μπορεί να την ανακόψει: το Μετρό. Έχει μετρηθεί ότι
ένα μεγάλο ποσοστό των ταξί εξυπηρετεί Αθηναίους που κινούνται στο κέντρο,
εκεί δηλαδή που κυρίως θα εξυπηρετεί στο μέλλον το Μετρό.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15854N171</ED>
<ID>
ID:162669

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N17&aa=1</URL></REF>


Article

<CATEGORY>vin06</CATEGORY>

 <H2>Καταδίκη ντετέκτιβ για εξύβριση αστυνομικού
</H2>
ΘΕΣΣΑΛΟΝΙΚΗ 
Γραφείο Βόρειας Ελλάδας

ΙΔΙΩΤΙΚΟΣ ντετέκτιβ καταδικάστηκε χθες σε φυλάκιση οκτώ μηνών, κατά
συγχώνευση, με την κατηγορία ότι έκλεψε τη μοτορόλα και στη συνέχεια εξύβρισε
αστυνομικό της φρουράς του πρώην υπουργού Δημόσιας Τάξης Σ. Παπαθεμελή.

Σύμφωνα με το κατηγορητήριο, ο Στυλιανός Θαλασσινός, συγκάτοικος στην
πολυκατοικία με τον κ. Παπαθεμελή, φέρεται ότι στις 26 Φεβρουαρίου 1994
απέσπασε πάνω από τον πάγκο του θυρωρείου τον φορητό ασύρματο του αστυφύλακα
Χρήστου Κανλή.

Ο ιδιωτικός ντετέκτιβ κατηγορείται ακόμα ότι όταν ο αστυφύλακας του ζήτησε
εξηγήσεις άρχισε να τον βρίζει και να τον απειλεί με δυσμενή μετάθεση. Μάλιστα
ο αστυνομικός στη μήνυσή του ισχυρίζεται ότι ο ντετέκτιβ τον απείλησε με τις
εξής φράσεις: «τα πράγματα θα αλλάξουν. Θα δεις πού θα πας. Θα βλέπεις θάλασσα
και θα θυμάσαι τον... Θαλασσινό».

Χθες στο δικαστήριο ο κατηγορούμενος ισχυρίστηκε ότι δεν έχει το παραμικρό
πρόβλημα με τον συγκάτοικό του πρώην υπουργό και υποστήριξε ότι ο αστυνομικός
τον ενοχοποίησε για την κλοπή επειδή είχαν προηγούμενα. «Με το κοινόχρηστο
ρεύμα που έκλεβε λειτουργούσε στο θυρωρείο τρία αερόθερμα και μια φορητή
τηλεόραση. Όταν του έκανα παρατήρηση αποφάσισε να με εκδικηθεί», ισχυρίστηκε
στην απολογία του ο ντετέκτιβ, που υποστήριξε ότι την επόμενη μέρα έγινε
έρευνα στο σπίτι και στο γραφείο του αλλά η μοτορόλα δεν βρέθηκε.

Το δικαστήριο τον έκρινε ένοχο ­ σύμφωνα με το κατηγορητήριο ­ δίνοντάς του το
δικαίωμα να εξαγοράσει την ποινή του προς 1.500 δραχμές την ημέρα για να
αφεθεί ελεύθερος.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15854N172</ED>
<ID>
ID:162722

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N17&aa=2</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Κρυφτείτε-ε-ε. Έρχεται το 2000
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

ΑΠΟΨΕ ΣΤΟ ΔΕΛΤΙΟ ΤΩΝ 8.30: Συνάντηση κορυφής για τις εθνικές στρατηγικές και
την πρόκληση του 2000! Μετρό: Ριζικές λύσεις στο κατώφλι του 2000! Ανταπόκριση
από τους ναούς της μόδας: Παρίσι, Μιλάνο, Νέα Υόρκη μαγειρεύουν το λουκ του 2000!

Το στοίχημα του 2000 για την εθνική μπάσκετ!

Αύριο στα πρωτοσέλιδα των εφημερίδων: Κόμματα: Αλλάζουν οι ισορροπίες το 2000.
Αντεπίθεση της Αριστεράς! Σύσκεψη για το νέφος: Οριστική λύση το 2000! Το 2000
έτοιμο το φάρμακο για τον καρκίνο! Χασίς: Το 2000 η αποποινικοποίηση; Οι
Λολίτες του 2000 θέλουν ασφαλές σεξ!

Μεθαύριο στα ΠΟΛΙΤΙΣΤΙΚΑ: Με τη «Μεταμόρφωση» του Κάφκα το Εθνικό υποδέχεται
το 2000. ­ Δέκα θίασοι ανεβάζουν «Ειρήνη» ­ «Περιμένοντας τον Γκοντό» για το
ρεβεγιόν του 2000 ­ «Άγαμοι Θύται» το 2000: Μεγάλη συναυλία στο Ειρήνης και
Φιλίας ­ Ημερίδα για την «Αναζήτηση του Άλλου το 2000». ­ Κρίση ταυτότητας και
ταυτότητα του 2000: Πέντε διανοητές συζητούν.

Στις σελίδες της ΚΟΙΝΩΝΙΑΣ: In και Out το 2000. ­ Ποιοι μύθοι θα καταρρεύσουν
το 2000. Τους «ξέχασε» το 2000! Ηλεκτρονική στροφή το 2000. Θα κόψουν το
τσιγάρο το 2000! Και που είμαστε ακόμα... Αν αυτό δεν είναι εφιάλτης, τότε τι
είναι; Δεν λέω: Το «2000» γεμίζει το στόμα πολύ καλύτερα από το «1974» ή το
«1981». Και είναι μια πιο φρέσκια καραμέλα, τυλιγμένη σε γυαλιστερό χαρτί και
σερβιρισμένη στο κουτί της Πανδώρας. 
Όμως μόνο που ακούω το «ΔΥΟ ΧΙΛΙΑΔΕΣ» στα ατελείωτα μπλα-μπλα για τις
«κρίσεις», τις «προκλήσεις», τα «κατώφλια», τις «στροφές», τις «δύσεις», τις
«ανατολές», τους «πρώτους», εκείνους που «σκέπτονται» ή «συσκέπτονται»,
«λύνουν» ή... δένουν. 
Μόνο που αναλογίζομαι ότι αυτό το παραμύθι θα ξεκινήσει από το 1999 «για να
προετοιμαστούμε», με πιάνει πανικός. Να κρυφτώ μέχρι να περάσει το
αναθεματισμένο! Ε! γιατί, όπως και να το κάνουμε, το 2001 όλα θα έχουν αλλάξει!

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15854N173</ED>
<ID>
ID:162785

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N17&aa=3</URL></REF>


Article

<CATEGORY>vin06</CATEGORY>

 <H5>1 ΤΡΙΣ. ΔΡΧ. ΟΙ ΔΙΑΦΥΓΟΝΤΕΣ ΔΑΣΜΟΙ ΓΙΑ ΤΙΣ ΧΩΡΕΣ ΤΗΣ ΕΥΡΩΠΑΪΚΗΣ ΕΝΩΣΗΣ * ΓΙΑ
ΕΛΛΗΝΑ ΕΓΚΕΦΑΛΟ ΨΑΧΝΟΥΝ ΟΙ ΙΤΑΛΟΙ
</H5><H2>Η μαφία των τσιγάρων
</H2>
<AUTHOR>ΔΗΜΗΤΡΗΣ ΤΖΑΘΑΣ - ΠΡΟΚΟΠΗΣ ΓΙΟΓΙΑΚΑΣ</AUTHOR>

Τον κωδικό «Επιχείρηση Πειραιάς» έδωσαν οι ιταλικές αρχές στις έρευνές τους
για την εξάρθρωση του κυκλώματος λαθρεμπορίας τσιγάρων που δραστηριοποιείται
στη Μεσόγειο. Στο πολυεθνικό κύκλωμα, σύμφωνα με τους Ιταλούς, φέρεται
αναμεμειγμένος και ο Έλληνας επιχειρηματίας Στέλιος Κολοβός.

ΠΑΝΤΩΣ, ο ίδιος αρνείται κάθε ανάμειξη στο κύκλωμα και επιρρίπτει τις ευθύνες
στις ιταλικές αρχές που θέλουν να δημιουργήσουν προβλήματα στις ξένες
εταιρείες που δραστηριοποιούνται στη χώρα τους.

Όμως, όπως αναφέρεται σε τηλεγράφημα του ΑΠΕ, ο Έλληνας επιχειρηματίας
θεωρείται ο εγκέφαλος διεθνούς σπείρας λαθρεμπορίου τσιγάρων και καταζητείται
από την ιταλικη αστυνομία με νέα ακόμη άτομα.

20 ΣΥΛΛΗΨΕΙΣ

Η «Επιχείρηση Πειραιάς» διήρκεσε δύο μήνες και οδήγησε στη σύλληψη 20 ατόμων
και στην κατάσχεση 28 τόνων λαθραίων τσιγάρων. Οι ελληνικές αρχές, σύμφωνα με
πληροφορίες, εκτιμούν ότι η αντίστροφη μέτρηση για την εξάρθρωση του
κυκλώματος άρχισε πριν από ένα μήνα, με τη σύλληψη ενός Ιταλού ιδιοκτήτη
ναυτιλιακής εταιρείας, στην Κύπρο. Ο Ιταλός επιχειρηματίας απελάθηκε στην
Ιταλία όπου και «έσπασε» και ομολόγησε κατά τη διάρκεια της ανάκρισης. Ύστερα
από την ομολογία του οι ιταλικές αρχές χαρακτήρισαν ως εγκέφαλο της σπείρας
τον Στ. Κολοβό.

Όπως εκτιμούν οι ιταλικές αρχές, το κύκλωμα που εξαρθρώθηκε πρόσφατα με την
«Επιχείρηση Πειραιάς» αποτελούν μέρος ενός ευρύτερου δικτύου λαθρεμπορίας
τσιγάρων, που δραστηριοποιείται σε όλη τη Μεσόγειο. «Η Μεσόγειος έχει
μετατραπεί σε διεθνές κέντρο λαθρεμπορίας τσιγάρων», λένε ανώτατοι αξιωματικοί
του Λιμενικού.

ΜΙΚΡΕΣ ΤΙΜΕΣ

Τα διεθνή κυκλώματα με το παράνομο εμπόριο πραγματοποιούν τζίρο
τρισεκατομμυρίων δραχμών. Είναι χαρακτηριστικό ότι οι διαφυγόντες δασμοί
ανέρχονται σε 1 τρισεκατομμύριο δραχμές για τις χώρες της Ευρωπαϊκης Ένωσης.
Οι χώρες που πλήττονται περισσότερο είναι η Ιταλία και η Ισπανία και σε
μικρότερο βαθμό η Ελλαδα.

Όπως έλεγαν χθες αξιωματικοί του Λιμενικού, αλλά και τελωνειακοί που
ασχολούνται με λαθρεμπόριο τσιγάρων, η Ιταλία και η Ισπανία είναι εκείνες οι
χώρες της Μεσογείου που επιβάλλουν μεγάλους δασμούς στα τσιγάρα. «Έτσι λοιπόν,
οι λαθρέμποροι αγοράζοντας τα τσιγάρα σε μικρές τιμές από τις χώρες παραγωγής
τους τα μεταφέρουν σε αυτές τις χώρες και τα διοχετεύουν στην αγορά μισοτιμής,
με αποτέλεσμα τα κράτη να χάνουν πολλά χρήματα και αυτοί να αποκομίζουν
τεράστια κέρδη», λένε οι ελληνικές διωκτικές αρχές.

Η ΜΕΤΑΦΟΡΑ

Τον έλεγχο της διακίνησης των λαθραίων τσιγάρων τον έχει η ιταλική Μαφία, η
οποία έχει στήσει ολόκληρη επιχείρηση χρησιμοποιώντας μικρά φορτηγά πλοία με
σημαίες ευκαιρίας (Ονδούρα, Παναμά, Μπελίζ κ.ά.) και υπερσύγχρονα ταχύπλοα
σκάφη για τη μεταφορά του φορτίου στις ακτές.

Από εκεί, το εμπόρευμα μεταφέρεται με νταλίκες στην Ευρώπη: «Τα πακέτα με τα
τσιγάρα φορτώνονται κατά τέτοιον τρόπο, ώστε απ' έξω να εμφανίζονται διάφορα
κηπευτικά προϊόντα, υφάσματα, παπούτσια και αλλά νόμιμα είδη με σκοπό να
παραπλανήσουν τις τελωνειακές αρχές», λέει ο κ. Θ. Φλωράτος, υπεύθυνος της
δίωξης λαθρεμπορίας τσιγάρων του Σώματος Δίωξης Οικονομικού Εγκλήματος.

Έτσι αποκαλύφθηκε και το παράνομο εμπόρευμα πριν από περίπου ενάμιση μήνα στην
Κέρκυρα, όπου 7 νταλίκες με οδηγούς 3 Έλληνες και 4 αλλοδαπούς προσπάθησαν να
μεταφέρουν στην Ιταλία με το πλοίο «Αναμπέλ» λαθραία 4,5 εκατομμύρια τσιγάρα.

ΚΥΝΗΓΗΤΟ

Οι υπηρεσίες της Ιντερπόλ έχουν εξαπολύσει κυνηγητό για να εξαρθρώσουν τα
κυκλώματα λαθρεμπορίας τσιγάρων, καθώς η οικονομική ζημία είναι τεραστία. Οι
διαδρομές που ακολουθούν οι λαθρέμποροι έχουν κοινή κατάληξη τη Μεσόγειο. Ο
κύριος όγκος των λαθραίων τσιγάρων ξεφορτώνεται στα λιμάνια Φέλιξ Στόουν της
Αγγλίας, στην Αμβέρσα του Βελγίου και στο Ρότερνταμ της Ολλανδίας. Από εκεί με
μικρά, κυρίως, πλοία έως 1.000 κόρων προωθούνται βασικά στη Μερσίνα της
Τουρκίας, την Κύπρο, ενώ κατά δεύτερο λόγο στη Μάλτα, την Αλεξάνδρεια και ένα
μικρό μέρος στον Πειραιά.

«Τα φορτία αυτά έχουν κανονικά παραστατικά από τις χώρες όπου αγοράζονται και
στη συνέχεια τα αναλαμβάνει η Μαφία και τα διοχετεύει στις αγορές της
Ευρώπης», εξηγεί ανώτατος αξιωματικός της Ασφάλειας του Λιμενικού.

Μια άλλη διαδρομή έχει να κάνει με τις βαλκανικες χώρες και ιδιαίτερα εκεί
όπου οι μεγάλες αμερικανικές εταιρείες έχουν εκχωρήσει το δικαίωμα λειτουργίας
εργοστασίων παρασκευής τσιγάρων. Πάλι από εκεί με νταλίκες καταλήγουν στα
λιμάνια της Μεσογείου και της πρώην Σοβιετικής Ένωσης.

ΜΕΣΟΠΕΛΑΓΑ

Η ανταλλαγή γίνεται στα διεθνή ύδατα. Στα φορτηγά πλοία πλησιάζουν τα ταχύπλοα
και αρχίζει μεσοπέλαγα το ξεφόρτωμα. Τα ταχύπλοα έχουν ειδικά διαμορφωμένους
χώρους, στους οποίους στοιβάζονται γύρω στα 15.000 κιβώτια. Οι «συναντήσεις»
γίνονται κυρίως τη νύχτα και οι μαφιόζοι είναι οπλισμένοι και έτοιμοι για κάθε ενδεχόμενο.

Τα ταχύπλοα μεταφέρουν το εμπόρευμα σε ερημικές τοποθεσίες, ιδιαίτερα
απόκρημνες, κυρίως στην Ιταλία ­ όπου το λαθρεμπόριο ανθεί τα τελευταία 30
χρόνια ­ και την Ισπανία, όπου το λαθρεμπόριο τσιγάρων έχει αυξηθεί με
αλματώδεις ρυθμούς την τελευταία πενταετία.

Οι διωκτικές αρχές εκτιμούν ότι με αυτούς τους τρόπους κάθε χρόνο μεταφέρονται
στην ευρωπαϊκή αγορά περίπου 1 δισ. πακέτα τσιγάρα: «Στην Ελλάδα ευτυχώς το
πρόβλημα δεν είναι τόσο έντονο. Καθε χρόνο χάνονται περίπου 10 δισ. δραχμές
από την κίνηση των λαθραίων τσιγάρων. Βεβαίως τα τελευταία χρόνια έχουμε
κατορθώσει να μειώσουμε σημαντικά το παράνομο εμπόριο, με αποτέλεσμα σήμερα
μονάχα το 3-5% της συνολικής κατανάλωσης τσιγάρων να προέρχεται από τα λαθραία
πακέτα», τονίζει ο κ. Θ. Φλωράτος.

ΝΕΕΣ «ΠΟΡΤΕΣ»

Πάντως, οι τελευταίες ανακατατάξεις στα Βαλκάνια έχουν ανοίξει και νέες
«πόρτες» διοχέτευσης του παράνομου φορτίου. Τέτοιες είναι η Αλβανία και οι
χώρες της πρώην Γιουγκοσλαβιας, όπου, επειδή δεν υπάρχει ακόμη οργανωμένος
τελωνειακός έλεγχος, οι λαθρέμποροι προτιμούν τα εκεί λιμάνια.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15854N181</ED>
<ID>
ID:162670

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N18&aa=1</URL></REF>


Article

<CATEGORY>vin06</CATEGORY>

 <H2>Σε δίκη γιατί «ξέπλενε» χρήματα
</H2>
ΙΤΑΛΙΑ

ΤΗΝ παραπομπή σε δίκη του Έλληνα επιχειρηματία Άγγελου Σκόρδα ζήτησαν οι
εισαγγελείς της πόλης Τόρε Ανουντσιάτα (Νάπολι). Ο Σκόρδας, κάτοικος
Γερμανίας, είχε συλληφθεί πέρυσι εκεί και εκδόθηκε στην Ιταλία. Ο Έλληνας
επιχειρηματίας κατηγορείται ότι μαζί με άλλα 64 άτομα συμμετείχαν σε μεγάλο
διεθνές κύκλωμα που «ξέπλενε» χρήματα της Μαφίας σε διάφορες Τράπεζες της
Ελβετίας, του Λίχτενσταϊν και του Λουξεμβούργου.

Σύμφωνα με τους δικαστές, το ξέπλυμα των χρημάτων της Μαφίας είχε αναλάβει το
κύκλωμα αυτό, το οποίο είχε διασυνδέσεις με μυστικές υπηρεσίες των ΗΠΑ,
Καναδά, καθώς και στη Μ. Ανατολή και τη Β. Αφρική. Μεταξύ των κατηγορουμένων
είναι και ένας Γερμανός χρηματιστής, ένας Ιταλός πρώην στρατιωτικός, καθώς και
ο Ιταλοαμερικανός πρώην ταμίας της CIA, Ρότζερ ντ' Ονόφριο.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15854N182</ED>
<ID>
ID:162723

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N18&aa=2</URL></REF>


Article

<CATEGORY>vin06</CATEGORY>

 <H5>ΟΤΑΝ ΟΙ ΜΑΘΗΤΕΣ ΠΡΟΣΠΑΘΟΥΝ ΓΙΑ ΕΝΑΝ ΠΙΟ ΚΑΘΑΡΟ ΚΟΣΜΟ
</H5><H5>Η Πράσινη Ελπίδα
</H5><H5>«Βατραχοπέδιλα» για τις πλημμύρες
</H5><H5>Η ψυχή του ερευνητή
</H5><H5>Πάνω από το όριο
</H5><H5>Πολλά κουτάκια, και ένα βιβλίο
</H5><H5>Το καλό βραβείο...
</H5><H5>... Το κακό βραβείο!
</H5><H5>Για καθαρές θάλασσες
</H5><H2>Αριστούχοι στο Σχολείο της Φύσης!
</H2>
<AUTHOR>ΔΗΜΗΤΡΑ ΣΚΟΥΦΟΥ - ΑΜΑΛΙΑ ΝΕΓΡΕΠΟΝΤΗ</AUTHOR>

Παγκόσμια Ημέρα Περιβάλλοντος η σημερινή και εκατοντάδες είναι οι εκδηλώσεις
που πραγματοποιούνται σε ολόκληρη την χώρα για τον εορτασμό της. Πλήθος και τα
μηνύματα από το σύνολο του πολιτικού και πνευματικού κόσμου της χώρας. Χρονιά
ορόσημο για την προστασία του περιβάλλοντος το 1997 και όλα δείχνουν ότι πλέον
η προσπάθεια για την προστασία του περιβάλλοντος έχει μετατεθεί στα σχολεία.
Δύο στα τρία σχολεία διαθέτουν περιβαλλοντική ομάδα και οι μαθητές που τις
αποτελούν έχουν ασχοληθεί με ένα τουλάχιστον θέμα περιβάλλοντος στη διάρκεια
της χρονιάς που πέρασε. «ΤΑ ΝΕΑ» με αφορμή την σημερινή ημέρα επέλεξαν και
παρουσιάζουν μερικές από τις προσπάθειες των μαθητών.

«ΓΕΝΕΤΙΚΗ Μηχανική και Μεταλλαγμένα Προϊόντα», ήταν το θέμα με το οποίο
ασχολήθηκαν τα παιδιά του 3ου Λυκείου Ιλίου.

Τα μέλη της Πράσινης Ελπίδας ήρθαν σε επαφή με αρμόδιους φορείς και υπηρεσίες,
μάζεψαν πληροφορίες για το θέμα τους, έκαναν δημοσκόπηση στους κάτοικους του
δήμου τους, για να δουν πόσο ενημερωμένοι είναι για τα μεταλλαγμένα προϊόντα,
και διοργάνωσαν εκδήλωση, που περιελάμβανε διάλεξη για τα μυστικά της
Γενετικής Μηχανικής, παρουσίαση ενός μονόπρακτου έργου, που μόνα τους τα
παιδιά έφτιαξαν, με το ίδιο θέμα, αλλά και ενημέρωση του κόσμου που
παρακολούθησε την εκδήλωση για τους κινδύνους που μπορεί να εγκυμονεί η χρήση
μεταλλαγμένων προϊόντων.

* Οι μαθητές του Τριθέσιου Πειραματικού Δημοτικού Σχολείου Μαρασλείου
σκέφτηκαν ένα διαφορετικό τρόπο να δείξουν το ενδιαφέρον τους για το
περιβάλλον, ξεκινώντας από τον χώρο του σχολείου τους. Έστειλαν μια επιστολή
με αποδέκτη τον υπουργό Πολιτισμού, στην οποία μεταξύ άλλων αναφέρουν «...
Εμείς, τα παιδιά της Γ' και Δ' τάξης του Τριθέσιου, όταν ζωγραφίζουμε το
σχολείο μας, το ζωγραφίζουμε όπως παλιά, όμορφο με φωτεινά χρώματα και
πράσινους κήπους. Το έχουμε ανάγκη και έτσι το φτιάχνουμε με τη φαντασία μας.
Σας παρακαλούμε μήπως μπορέσει και το όνειρο μας γίνει πραγματικότητα».

ΤΑ «ΒΑΤΡΑΧΟΠΕΔΙΛΑ» είναι μια από τις ομάδες περιβαλλοντικής δράσης παιδιών,
από 10 έως 16 ετών, (Greenteams) της Greenpeace. Τα παιδιά από το 3ο Γυμνάσιο
Αλίμου έκλεψαν από τον ελεύθερο χρόνο τους και αναρωτήθηκαν αν είναι «Η βροχή
εχθρός ή φίλος», κάνοντας μια έρευνα γύρω από τα προβλήματα των πλημμυρών σε
όλη την Ελλαδα. Ένα μέρος της έρευνας στράφηκε στο ρέμα του Γερουλάνου, το
οποίο διασχίζει όλη την κατοικημένη περιοχή του Δήμου Αλίμου. 
«Ήταν η πρώτη φορά που τα παιδιά ασχολήθηκαν με αυτόν τον τρόπο δράσης, με το
περιβάλλον. Ενημερώθηκαν, έκαναν έρευνα, διατύπωσαν ερωτήματα και πρότειναν
λύσεις», λέει η συντονίστρια καθηγήτρια κ. Κατερίνα Ρόζου - Πετροχείλου. Η
Στέλλα, ο Γιώργος, η Στέλλα, ο Λεύτερης, η Ιωάννα, η Κατερίνα και η Σούλα
περπάτησαν το ρέμα του Γερουλάνου και διαπίστωσαν, όπως τα ίδια λένε, τα
προβλήματα που μπορεί να δημιουργήσει μια μεγάλη βροχή, αφού το βουνό του
Υμηττού έχει αποψιλωθεί εξαιτίας των πυρκαγιών και της οικοδόμησης, και τη
μόλυνση του ρέματος από τα απόβλητα των εργοστάσιων που βρίσκονται κατά μήκος
της κοίτης του ποταμού.

Η ομάδα από τον Άλιμο είναι μια από τις 425 ομάδες παιδιών που ασχολούνται με
θέματα περιβάλλοντος σε ολόκληρη την Ελλαδα. Τα θέματα με τα οποία ασχολούνται
όλα τα παιδιά επικεντρώνονται στη ρύπανση των υδάτων, τη βιοποικιλότητα, την
ανακύκλωση, αλλά και τις σχέσεις βιομηχανικής παραγωγής και κατανάλωσης.

ΜΕ ΣΥΝΘΗΜΑ: «Η γοητεία της προσπάθειας παραμένει αστείρευτη στην ψυχή του
ερευνητή, ακόμη κι αν δεν επιβραβεύεται», τα Τμήματα Ηλεκτρολόγων Αυτοκινήτων
και Μηχανικών Αυτοκινήτων της Τεχνικής Επαγγελματικής Σχολής Ζωγράφου
ασχολήθηκαν φέτος με τέσσερα προγράμματα περιβαλλοντικού περιεχομένου.

Το φυσικό αέριο ως καύσιμο οχημάτων, το ηλεκτρικό αυτοκίνητο και ο τρόπος
δημιουργίας του, το συγκοινωνιακό πρόβλημα της περιοχής του Δήμου Ζωγράφου και
μαθήματα κυκλοφοριακής και οδικής συμπεριφοράς στα δημοτικά σχολεία του Δήμου
Ζωγράφου είναι τα τέσσερα προγράμματα που υλοποιήθηκαν φέτος, από τα περίπου
40 παιδιά που συμμετέχουν.

Η Σχολή «φιλοξενείται» σε υπόγεια πολυκατοικιών και μαθήματα γίνονται το
απόγευμα. Αλλά οι χώροι είναι γεμάτοι από το πρωί έως το βράδυ. Γεμάτοι από
εργαζόμενους μαθητές «που αφιερώνουν όχι μόνο τον ελεύθερό τους χρόνο, αλλά
και ώρες εργασίας για να φέρουμε τα προγράμματα εις πέρας», λέει ο καθηγητής,
και από τους υπευθύνους της περιβαλλοντικής ομάδας, κ. Μάριος Αντωνελάκης. 
Κάθε χρόνο, τα παιδιά πραγματοποιούν μία μελέτη με σκοπό «την ευαισθητοποίηση
των νέων, αλλά και όλου του κόσμου σε κοινωνικά και περιβαλλοντικά
προβλήματα», λέει ο κ. Αντωνέλης. Και προσθέτει: «Η λαχτάρα και η διάθεση των
παιδιών είναι όμως τέτοια, που φέτος πραγματοποιήσαμε τέσσερις μελέτες!».

ΤΟ ΠΡΟΒΛΗΜΑ της ρύπανσης του περιβάλλοντος στην οδό Πέτρου Ράλλη, από την
εκπομπή ρύπων των διερχόμενων αυτοκινήτων μελέτησαν οι μαθητές του 5ου και 6ου
Γυμνασίου και της Σχολής Ηράκλειτος. Σε συνεργασία με τον Σύνδεσμο Δήμων
περιοχής Πειραιά και Δυτικής Αττικής (για το περιβάλλον), τα παιδιά έκαναν
δειγματοληψία σε διερχόμενα αυτοκίνητα και τα αποτελέσματα ήταν ότι το 42% των
οχημάτων εξέπεμπαν ρύπους πάνω από το κανονικό όριο. 
Όπως είπαν, διαπίστωσαν προβλήματα στους κινητήρες των αυτοκίνητων, ενώ αρκετά
από αυτά που εξέπεμπαν ρύπους ήταν παλαιάς τεχνολογίας.

ΕΨΑΞΑΝ. Συνεργάστηκαν. Ρώτησαν. Και βρήκαν. Ανέλυσαν. Δημιούργησαν. Και
ευαισθητοποιήθηκαν. Σε «κλεμμένα» Σαββατοκύριακα, περίπου 80 παιδιά του 2ου
Γυμνασίου Κορυδαλλού, επί έναν χρόνο, μελέτησαν το περιβάλλον στο οποίο ζουν,
και αποτύπωσαν τη μελέτη και τις σκέψεις τους σε ένα βιβλίο...

«Καθοδηγητές» τους στάθηκαν τρεις καθηγητές με ευαισθησία και μεράκι: η κ.
Ειρήνη Ιορδάνογλου, ο κ. Δημήτρης Σερέτης και η κ. Δώρα Παπάνου. 
«Τα παιδιά είχαν μεγάλη όρεξη να μάθουν ό,τι μπορούσαν για το περιβάλλον»,
λέει η κ. Ιορδάνογλου, «και πραγματικά χάρηκαν τη δημιουργική δουλειά που
κάναμε. 
Από την αρχή, τα παιδιά χωρίστηκαν σε πέντε ομάδες, που η καθεμία ανέλαβε έναν
τομέα μελέτης. Τα αποτελέσματα της καθεμίας βρίσκονται στο βιβλίο που βγάλαμε,
με δικά μας έξοδα φυσικά».

Η ιστορία του Κορυδαλλού, το αναπτυξιακό πρόγραμμα που έχει καταστρώσει ο
δήμος, τα απειλούμενα οικοσυστήματα και οι πηγές ρύπανσης ήταν από τα πρώτα
θέματα που τα παιδιά ερεύνησαν. «Ασχοληθήκαμε και με την ανακύκλωση. 
Μαζέψαμε πολλά κουτάκια αλουμινίου, ψάξαμε και βρήκαμε κάδους αλουμινίου.
Φτιάξαμε και δικούς μας, αναμορφώνοντας παλιούς κάδους του Δήμου!», λέει
ενθουσιωδώς η κ. Ιορδάνογλου.

Έληξε λοιπόν η... εθελοντική και σε τελείως προσωπικό επίπεδο περιβαλλοντική
εκπαίδευση των μικρών μαθητών; «Φτιάξαμε και ένα ερωτηματολόγιο, που τα παιδιά
μοίρασαν στη νεολαία της περιοχής», παρεμβαίνει η κ. Ιορδάνογλου, «από το
οποίο επιχειρήσαμε να μάθουμε τις κυριότερες ασχολίες των νέων. Και, φυσικά,
να τους ευαισθητοποιήσουμε για το περιβάλλον!». Το εθελοντικό αυτό πρόγραμμα
θα συνεχιστεί; «Και βέβαια!», απαντάει η κ. Ιορδάνογλου, «και τα ίδια τα
παιδιά, πρώτα απ' όλα, το "απαιτούν", πια! Είτε μας βοηθήσουν, είτε όχι, εμείς
συνεχίζουμε... ακάθεκτοι!».

Στα πλαίσια του εορτασμού της Παγκόσμιας Ημέρας Περιβάλλοντος θα
πραγματοποιηθεί σήμερα, στις 8.30 μ.μ., στην Πλαζ του ΕΟΤ, στη Βουλιαγμένη, η
βράβευση στο πλαίσιο του Πανελλήνιου Διαγωνισμού Παιδικής Ζωγραφικής με θέμα
«Τα Πουλιά και η Φύση», που οργανώθηκε από την Ελληνική Ορνιθολογική Εταιρεία
σε συνεργασία με τη Διεύθυνση Πρωτοβάθμιας Εκπαίδευσης του υπουργείου
Παιδείας. 
Από τα 97 έργα που θα παρουσιάζονται στην έκθεση θα βραβευτούν 20, μαθητών
ηλικίας 4,5 έως 12 ετών. Τα παιδιά θα βραβεύσει ο υπουργός Περιβάλλοντος και
Δημοσίων Έργων κ. Κώστας Λαλιώτης.

ΕΝΑ ανεπιθύμητο βραβείο, αυτό της αντιοικολογικης δράσης, θα απονείμει τον
Σεπτέμβριο, με αφορμή τα δεκαπέντε χρόνια ζωής και δράσης, η Οικολογική Κίνηση
Θεσσαλονίκης. 
Υποψήφιοι νικητές του «διαγωνισμού» είναι, όπως ανακοίνωσε η Οικολογική
Κίνηση, ο δήμαρχος Θεσσαλονίκης, ο νομάρχης, το δασαρχείο Θεσσαλονίκης, οι
πρόεδροι των κοινοτήτων που συνορεύουν με το δάσος του Σέιχ Σου, η ΔΕΗ, το
ΥΠΕΧΩΔΕ, τα βιομηχανικά συγκροτήματα που ρυπαίνουν τον Θερμαϊκό και τη Λίμνη
του Λαγκαδά, οι κατασκευάστριες εταιρείες της Εγνατίας Οδού και τα ΜΜΕ που
έχουν τοποθετήσει κεραίες στον Χορτιάτη.

ΤΟ ωκεανογραφικό σκάφος «Αιγαίον» ανήκει στο Εθνικό Κέντρο Θαλασσίων Ερευνών
και ταξιδεύει στις θάλασσες περισσότερο από 200 ημέρες τον χρόνο, εδώ και 11
χρόνια. Τώρα, όμως, ξεκινά τη δεύτερη νεότητά του, καθώς ανακαινίστηκε,
απέκτησε νέα μηχανήματα και μεγάλωσε κατά 10 μέτρα. Οι μετατροπές τού
«Αιγαίον» έγιναν στα Ναυπηγεία του Περάματος από την Εταιρεία Ανάπτυξης
Ναυτικής Τεχνολογίας της Γενικής Γραμματείας Έρευνας και Τεχνολογίας και τα
εγκαίνια θα γίνουν αύριο το απόγευμα στη μαρίνα του Φλοίσβου.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15854N201</ED>
<ID>
ID:162671

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N20&aa=1</URL></REF>


Article

<CATEGORY>vin06</CATEGORY>

 <H2>ΛΑΡΙΣΑ - ΠΗΝΕΙΟΣ
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΜΑΘΗΤΕΣ και καθηγητές δεν μπορούσαν να φαντασθούν τι θα συναντούσαν όταν
επέλεξαν για θέμα της έρευνάς τους, στο πλαίσιο του προγράμματος
Περιβαλλοντικής Εκπαίδευσης, τον Πηνειό ποταμό.

Οι μαθητές του 10ου Λυκείου και του 10ου Γυμνασίου Λάρισας έδειξαν το
ενδιαφέρον τους για τα προβλήματα του Πηνειού, τη ρύπανση και τους τρόπους με
τους οποίους μπορεί να αντιμετωπιστεί το πρόβλημα.

Όπως είπε στα «ΝΕΑ» η καθηγήτρια κ. Έλλη Κυριαζή, «όλα αυτά είχαν ως
αποτέλεσμα τα παιδιά να αποκτήσουν οικολογική συνείδηση και να αγαπούν και να
σέβονται τη φύση».

«Το ποτάμι για μας σημαίνει ζωή και σίγουρα θα το αντιμετωπίζουμε με
μεγαλύτερο σεβασμό», είπαν οι μαθητές που συμμετείχαν στην έρευνα. «Η εμπειρία
που αποκτήσαμε, μας έκανε να συνειδητοποιήσουμε ότι ο Πηνειός είναι ένα
οικοσύστημα που η διατήρηση και η προστασία του αφορά τη ζωή όλων μας».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15854N202</ED>
<ID>
ID:162724

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N20&aa=2</URL></REF>


Article

<CATEGORY>vin06</CATEGORY>

 <H2>ΜΑΝΗ - ΠΥΡΓΟΙ
</H2>
<AUTHOR>ΜΑΤΙΝΑ ΗΡΕΙΩΤΟΥ</AUTHOR>

ΠΕΡΙΠΟΥ τριάμισι χιλιάδες μαθητές έχουν πάρει μέρος τα τρία τελευταία χρόνια
στα εκατόν δέκα προγράμματα που έχουν εκπονηθεί στη Μεσσηνία στα πλαίσια της
περιβαλλοντικής εκπαίδευσης. Μάλιστα πριν από λίγες ημέρες παρουσιάστηκαν, στο
Πνευματικό Κέντρο της Καλαμάτας, τα προγράμματα που εκπόνησαν φέτος οι
περιβαλλοντικές ομάδες έντεκα Γυμνάσιων και Λυκείων του νομού. Μεταξύ αυτών,
τα παιδιά του Πολυκλαδικού Λυκείου Καλαμάτας παρουσίασαν την εργασία τους για
το φαράγγι του Ριντόμου στον Ταΰγετο και την τουριστική του αξιοποίηση, με το
οποίο ασχολήθηκαν. Ενώ οι μαθητές του 3ου Γυμνασίου Καλαμάτας απέδειξαν πόσο
απόλυτα ταυτισμένοι με το φυσικό περιβάλλον της Μάνης (Μεσσηνιακής και
Λακωνικής) είναι οι περίφημοι πέτρινοι πύργοι.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15854N203</ED>
<ID>
ID:162761

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N20&aa=3</URL></REF>


Article

<CATEGORY>vin06</CATEGORY>

 <H2>ΗΡΑΚΛΕΙΟ - ΟΙΚΟΛΟΓΙΚΟ ΠΑΡΚΟ
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

ΜΕ ΕΝΑΝ πρωτοποριακό τρόπο οι μικροί μαθητές ενός χωριού της Νότιας Κρήτης
αποκτούν οικολογική συνείδηση δίνοντας υποσχέσεις ότι θα γίνουν καλύτεροι
αυριανοί αγρότες. Τα παιδιά του Δημοτικού Σχολείου Σίβας Πυργιωτίσσης
Ηρακλείου, απέκτησαν το δικό τους αγρόκτημα συνολικής έκτασης 5 στρεμμάτων και
συμμετέχουν στη δημιουργία «Οικολογικού πάρκου ελιάς, καρποφόρων δέντρων και
αρωματικών φυτών». 
Οι 21 μαθητές που φοιτούν στο σχολείο ­ ανάμεσά τους δύο Γερμανοί, μία
Ελβετίδα, δύο Αυστριακοί και μία Βουλγάρα ­ φύτεψαν καρποφόρα δέντρα,
αρωματικά φυτά και περίπου 70 δέντρα ελιάς. Όπως δηλώσε στα «ΝΕΑ» ο διευθυντής
του σχολείου, Ζαχαρίας Καψαλάκης, η περιοχή είναι αρκετά βεβαρημένη αφού
δεκάδες τόνοι λιπασμάτων και φυτοφαρμάκων «ποτίζουν» κάθε χρόνο την
μεσσαρίτικη γη. Διέξοδο στο πρόβλημα αυτό θεωρεί ο κ. Καψαλάκης την
ευαισθητοποίηση των μαθητών του χωριού στον τομέα της οικολογικής γεωργίας και
βιοκαλλιέργειας της ελιάς.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15854N204</ED>
<ID>
ID:162789

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N20&aa=4</URL></REF>


Article

<CATEGORY>vin06</CATEGORY>

 <H5>311 ΕΛΛΗΝΙΚΕΣ ΠΑΡΑΛΙΕΣ ΤΙΜΗΘΗΚΑΝ ΜΕ ΤΗ ΔΙΕΘΝΗ ΑΝΑΓΝΩΡΙΣΗ ΓΙΑ ΤΟ 1997
</H5><H2>Καθαρές και με τη βούλα
</H2>
Αλίκη Βαβούρη. Η συντονίστρια του προγράμματος ανακοινώνει πού δόθηκαν οι
φετινές «γαλάζιες σημαίες»

Σε 311 ελληνικές παραλίες θα κυματίσουν φέτος οι γαλάζιες σημαίες της Ευρώπης.
Τόσες είναι οι οργανωμένες πλαζ που τιμήθηκαν το '97 με τη διεθνή αναγνώριση
της καθαρότητας των νερών και της αμμουδιάς τους, της ασφάλειας και της
περιβαλλοντικής πληροφόρησης που προσφέρουν στους λουομένους.

ΑΥΤΟ, όμως, δεν σημαίνει ότι και οι άλλες ελληνικές παραλίες υπολείπονται.
Όπως ανακοινώθηκε στη χθεσινή εκδήλωση για την απονομή των γαλάζιων σημαιών,
που οργάνωσε η Ελληνική Εταιρεία Προστασίας της Φύσης, το 98% των ελληνικών
παραλιών έχουν νερά κατάλληλα για κολύμβηση, ενώ το 96% πληρούν τις
προδιαγραφές καθαρότητας νερών για την απονομή γαλάζιας σημαίας.

Τι σημαίνει, όμως, η παρουσία μια γαλάζιας σημαίας της Ευρώπης σε μια παραλία;
Δηλώνει ότι:

* Το νερό είναι εξαιρετικά καθαρό με βάση αυστηρές προδιαγραφές.

* Η παραλία είναι καθαρή και οργανωμένη, δηλαδή διαθέτει υποδομή για την
εξυπηρέτηση των λουομένων (κάδους απορριμμάτων, τουαλέτες, κ.λπ.).

* Οι λουόμενοι που τη χρησιμοποιούν είναι ασφαλείς (υπάρχει μόνιμος
ναυαγοσώστης, τα τζετ σκι και οι ιστιοσανίδες δεν παρενοχλούν τους λουομένους).

* Έχει αναρτηθεί ειδική πινακίδα με πληροφορίες για την ποιότητα του νερού και
τους κανόνες συμπεριφοράς αυτών που χρησιμοποιούν την παραλία

* Ο δήμος ή η κοινότητα που ανήκει η παραλία έχει πραγματοποιήσει πρόγραμμα
περιβαλλοντικής εκπαίδευσης.

ΤΟ ΠΡΟΓΡΑΜΜΑ

Το Πρόγραμμα Γαλάζιες Σημαίες της Ευρώπης διοργανώνεται από το Ευρωπαϊκό
Ίδρυμα για την Περιβαλλοντική Εκπαίδευση και χρηματοδοτείται από την Ευρωπαϊκή
Ένωση. Σε κάθε χώρα συντονίζεται από ένα μη κυβερνητικό φορέα ­ στη χώρα μας
είναι η Ελληνική Εταιρεία Προστασίας της Φύσης ­ σε συνεργασία με το υπουργείο
Περιβάλλοντος. Φέτος πήραν μέρος στο πρόγραμμα 18 ευρωπαϊκές χώρες.

Η Ελλάδα συμμετέχει από το 1988, όταν ξεκίνησε το πρόγραμμα, με σταθερή
ανοδική πορεία. Ενώ την πρώτη χρονιά γαλάζιες σημαίες απονεμήθηκαν σε έξι
ελληνικές παραλίες, τα τελευταία χρόνια η Ελλάδα βρίσκεται πάντα στις πρώτες
θέσεις. Φέτος είναι τρίτη μετά την Ισπανία και τη Γαλλία. Όπως τόνισαν οι
υπεύθυνοι της περιβαλλοντικής οργάνωσης, το πρόγραμμα έχει βοηθήσει σημαντικά
στη βελτίωση των συνθηκών που επικρατούν στις οργανωμένες ακτές και αποτελεί
μια εγγύηση για τη μελλοντική τους διαχείριση.

Ένας άλλος κλάδος του προγράμματος είναι και οι γαλάζιες σημαίες για μαρίνες.
Πέντε ελληνικές μαρίνες διακρίθηκαν φέτος για την οργάνωσή τους, τη σωστή
διαχείριση και την ασφάλεια που προσφέρουν στους χρήστες τους.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15854N221</ED>
<ID>
ID:162672

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N22&aa=1</URL></REF>


Article

<CATEGORY>vin06</CATEGORY>

 <H2>«Καμπάνες» και στους 65 για τις κινητοποιήσεις στον Αυλώνα
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Στο εδώλιο. Σε ποινή φυλάκισης 5 μηνών καταδικάστηκαν ο δήμαρχος του Αυλώνα
Δημ. Κυριακού, τα μέλη του Δημοτικού Συμβουλίου και 50 ακόμη κάτοικοι της περιοχής

ΕΝΑ ΧΡΟΝΟ μετά τις κινητοποιήσεις κατά της εγκατάστασης χώρων υγειονομικής
ταφής των απορριμμάτων στην περιοχή του Αυλώνα, ο δήμαρχος Δημήτρης Κυριακού,
τα μέλη του Δημοτικού Συμβουλίου και πενήντα ακόμη κάτοικοι κάθισαν χθες στο
εδώλιο του κατηγορουμένου αντιμετωπίζοντας το αδίκημα της παρακώλυσης συγκοινωνιών.

Οι δικαστές του 8ου Τριμελούς Πλημμελειοδικείου της Αθήνας μετά πολύωρη
αποδεικτική διαδικασία κήρυξαν ενόχους και τους 65 κατηγορουμένους
καταδικάζοντας τον καθένα από αυτούς σε ποινή φυλάκισης πέντε μηνών, με τριετή
αναστολή. Σε τέσσερις μόνο κατηγορουμένους, αντί να δώσουν αναστολή, έδωσαν το
δικαίωμα να ασκήσουν έφεση, γιατί εκκρεμούσαν εις βάρος τους παλαιότερες
καταδικαστικές αποφάσεις για άλλα αδικήματα. Επίσης, όσοι κατηγορούμενοι
συμπεριλαμβάνονταν και στις δύο δικογραφίες που εκδικάσθηκαν χθες
καταδικάστηκαν σε συνολική ποινή φυλάκισης δέκα μηνών.

Η υπόθεση ­ σύμφωνα με το κατηγορητήριο ­ αφορούσε τις κινητοποιήσεις των
κατοίκων του Αυλώνα, που έγιναν τον Απρίλιο και τον Μάιο του 1996, κατά της
εγκατάστασης χώρων υγειονομικής ταφής των απορριμμάτων στη θέση Πηγάδι-Παπά.
Στο πλαίσιο αυτών των κινητοποιήσεων οι κάτοικοι είχαν αποκλείσει τον
σιδηροδρομικό σταθμό του Αυλώνα.

Τόσο ο δήμαρχος όσο και οι συγκατηγορούμενοί του στις απολογίες τους αρνήθηκαν
ότι είχαν πρόθεση να παρακωλύσουν τις συγκοινωνίες. «Θέλαμε να διαμαρτυρηθούμε
ειρηνικά. Ούτε επεισόδια δημιουργήσαμε ούτε βία ασκήσαμε, είπαν. Το μόνο που
κάναμε ήταν να φωνάζουμε συνθήματα ειρηνικά, γιατί ενώ όλοι οι φορείς έλεγαν
ότι δεν πρέπει να γίνει η χωματερή στον Αυλώνα, η πολιτεία είχε αντίθετη
άποψη. Οι συγκεντρώσεις των κατοίκων δεν ξεπερνούσαν τις δύο ώρες και πάντοτε
φροντίζαμε να ενημερώνουμε για τις κινήσεις μας τους υπευθύνους του ΟΣΕ ώστε
να λάβουν τα απαραίτητα μέτρα για να μην ταλαιπωρηθούν όσοι επρόκειτο να ταξιδέψουν».

ΔΕΝ ΕΠΕΙΣΑΝ

Ο υπερασπιστικός αυτός όμως ισχυρισμός δεν αποδείχθηκε αρκετός για να πείσει
τους δικαστικούς λειτουργούς, οι οποίοι με την απόφασή τους έκαναν δεκτή την
πρόταση που είχε διατυπώσει νωρίτερα ο εισαγγελέας της έδρας κ. Χ. Ζυγογιάννης
ζητώντας την ενοχή όλων των κατηγορουμένων.

Ο εισαγγελικός λειτουργός στην αγόρευσή του μίλησε για «μεθοδευμένη και εκ του
πονηρού ενέργεια των κατοίκων της περιοχής του Αυλώνα, οι οποίοι δεν δίστασαν
να βάλουν ακόμη και τα παιδιά τους μπροστά στις αμαξοστοιχίες». Πρέπει να
τιμωρηθούν ­ κατέληξε ­ γιατί θα μπορούσαν να λύσουν τη διαφορά τους με τα
αρμόδια όργανα ή προσφεύγοντας στα δικαστήρια.

Οι μάρτυρες - αστυνομικοί, καταθέτοντας στο δικαστήριο, ήταν κατηγορηματικοί
λέγοντας πως οι παρόντες κατηγορούμενοι, ανάμεσα στους οποίους ήταν και δύο
ιερείς, με τις κινητοποιήσεις τους παρεμπόδισαν την κυκλοφορία. Ωστόσο,
παραδέχθηκαν ότι το συγκεντρωμένο πλήθος δεν άσκησε βία και δεν δημιούργησε
άλλα επεισόδια.

Από την πλευρά τους, οι μάρτυρες υπεράσπισης, μεταξύ των οποίων ο βουλευτής
του ΚΚΕ κ. Δημ. Κωστόπουλος, αναφέρθηκαν στις επιπτώσεις που θα έχει η
δημιουργία χωματερής στην περιοχή του Αυλώνα στην υγεία των κατοίκων, αλλά και
στο περιβάλλον..

Οι κατηγορούμενοι, αλλά και δεκάδες συμπολίτες τους, που από νωρίς είχαν
συγκεντρωθεί στα δικαστήρια της πρώην Σχολής Ευελπίδων, χαρακτήρισαν άδικη την
απόφαση και δήλωσαν αποφασισμένοι να συνεχίσουν τους αγώνες τους.

«Ύστερα από αυτή την απόφαση του δικαστηρίου ­ είπε ο δήμαρχος λίγο πριν
αποχωρήσει από τα δικαστήρια ­ η πολιτεία θα φέρει τη χωματερή στον Αυλώνα.
Εμείς όμως θα συνεχίσουμε τους αγώνες μας και αυτή τη φορά θα γίνει ο σκοτωμός».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15854N231</ED>
<ID>
ID:162673

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N23&aa=1</URL></REF>


Article

<CATEGORY>vin06</CATEGORY>

 <H2>Ψηλώνουν οι λόφοι των σκουπιδιών στην πρωτεύουσα
</H2>
«ΟΜΗΡΟΙ» των σκουπιδιών και πάλι οι κάτοικοι της Αθήνας και του Πειραιά, καθώς
οι συμβασιούχοι εργαζόμενοι στους δύο Δήμους συνεχίζουν για τέταρτη ημέρα
σήμερα τις απεργιακές κινητοποιήσεις τους.

Οι εργαζόμενοι ­ μέλη της Πανελλήνιας Ομοσπονδίας Προσωπικού Οργανισμών
Τοπικής Αυτοδιοίκησης (ΠΟΠ-ΟΤΑ) ­ δηλώνουν αποφασισμένοι να προχωρήσουν και σε
τρίτη συνεχόμενη 48ωρη απεργία, καθώς ­ όπως αναφέρουν ­ δεν υπάρχει θετική
εξέλιξη στο «μέτωπο» των αιτημάτων τους.

Υπενθυμίζεται, ότι μεταξύ των αιτημάτων τους περιλαμβάνεται η μονιμοποίηση
όλων των συμβασιούχων μελών της ΠΟΠ-ΟΤΑ (περίπου 4.000 άτομα σε όλους τους
Δήμους της χώρας) και ο διπλασιασμός τού εφάπαξ κατά τη συνταξιοδότησή τους.

Στο μεταξύ, από χθες τα σκουπίδια στους δρόμους των Δήμων της Αθήνας και του
Πειραιά (είναι οι μοναδικοί ΟΤΑ στην Αττική που απασχολούν τέτοιο προσωπικό)
άρχισαν να σχηματίζουν λόφους. Στους υπόλοιπους Δήμους του Λεκανοπεδίου η
αποκομιδή των απορριμμάτων γίνεται κανονικά.

Ο δήμαρχος Αθηναίων Δημήτρης Αβραμόπουλος, με αφορμή τις απεργιακές
κινητοποιήσεις της ΠΟΠ-ΟΤΑ, δήλωσε: «Το πρόβλημα με τις απεργιακές
κινητοποιήσεις στην καθαριότητα είναι πανελλήνιο, εργασιακού χαρακτήρα,
ανάμεσα στην κυβέρνηση και τους εργαζομένους. Θύματα αυτών των καταστάσεων που
δημιουργήθηκαν, είναι οι πολίτες και η πόλη».

Πάντως, ο κ. Αβραμόπουλος επεσήμανε ότι «μετά τις διευκρινίσεις που έδωσε στα
σωματεία ο υφυπουργός Εσωτερικών Λάμπρος Παπαδήμας (σ.σ.: προχθές) δεν υπάρχει
πλέον λόγος να συνεχίζονται οι κινητοποιήσεις και οι εργαζόμενοι θα πρέπει να
επιστρέψουν στις εργασίες τους».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15854N232</ED>
<ID>
ID:162725

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N23&aa=2</URL></REF>


Article

<CATEGORY>vin06</CATEGORY>

 <H5>ΜΑΓΟΙ ΚΑΙ ΜΕΝΤΙΟΥΜ ΣΥΝΑΝΤΟΥΝ ΤΑ ΠΝΕΥΜΑΤΑ ΓΙΑ ΝΑ ΛΥΣΟΥΝ ΤΑ ΜΑΓΙΑ
</H5><H5>ΕΠΙΣΚΕΨΗ ΠΡΩΤΗ:
</H5><H5>Το ακριβό φυλαχτό
</H5><H5>ΕΠΙΣΚΕΨΗ ΔΕΥΤΕΡΗ:
</H5><H5>Ο Ιμπραήμ κουράζεται
</H5><H5>ΕΠΙΣΚΕΨΗ ΤΡΙΤΗ:
</H5><H5>Τα χαρτιά και η ξανθιά
</H5><H5>ΕΠΙΣΚΕΨΗ ΤΕΤΑΡΤΗ:
</H5><H5>Το χέρι και οι φούρνοι της Αυστρίας
</H5><H5>ΕΠΙΣΚΕΨΗ ΠΕΜΠΤΗ:
</H5><H5>Τα λέιζερ και η φεγγαρόσκονη...
</H5><H2>Ρεπορτάζ στα βάθη μιας κρυστάλλινης σφαίρας... και στα κατακάθια ενός
φλιτζανιού καφέ!
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Ας ξεκινήσω με τη διαπίστωση: Μου έχουν κάνει μάγια. Το λένε τα χαρτιά, το
λέει ο καφές, το λέει η κρυστάλλινη σφαίρα, το λένε τα πνεύματα, το λένε τα
πουλιά στα κλώνια. Τέσσερις στους πέντε ειδικούς με διαβεβαίωσαν πέραν πάσης
αμφιβολίας ­ μου έχουν κάνει μάγια. Και μετά, μου ζήτησαν από 150 έως 800
χιλιάδες δραχμές για να με βοηθήσουν να τα λύσω...

ΡΕΤΙΡΕ σε μία πάροδο της Αχαρνών. Η 25χρονη Ντίνα είναι ντυμένη με ένα μακρύ
φόρεμα. Όπως λέει, έχει σπουδάσει διάφορα στο πανεπιστήμιο της Αιγύπτου. Το εν
λόγω πανεπιστήμιο φαίνεται ότι έχει παράδοση στο χώρο, γιατί οι περισσότεροι
τους οποίους επισκέφθηκα το επικαλούνται ως τόπο σπουδών τους. 
«Εγώ είμαι για μεγαλύτερα πράγματα», σπεύδει να μου πει καθώς ανοίγει ένα
μαύρο μαντίλι και βγάζει δύο τράπουλες με χαρτιά. «Τα χαρτιά είναι το κατώτερο
επίπεδό μας». Πίσω της μια εικόνα του Χριστού, δίπλα στο παράθυρο ένα άγαλμα
του Βούδα, πάνω στο γραφείο μια αιγυπτιακή πυραμίδα και πάνω στο καλοριφέρ ένα
ινδικό χαλάκι επιτρέπουν στον επισκέπτη να διαπιστώσει έναν πλουραλισμό
θρησκευτικών απόψεων. 
Η πρώτη τράπουλα (κόβω μόνο με το αριστερό) δείχνει ότι το κάρμα μου είναι
κάπως στενάχωρο. Ο Σωκράτης μάς επισκέπτεται στην κουβέντα, η Ντίνα φαίνεται
να είναι ενήμερη για το τι φορούσε και πώς ζούσαν οι αρχαίοι, αλλά η κουβέντα
μας επιστρέφει στο σήμερα καθώς διαπιστώνει ότι κάποιος λέει λόγια για μένα
και προσπαθούν να με μαγέψουν. Μου δείχνει τα φυλαχτά που πουλάει, κάτι μικρά
δερμάτινα τριγωνάκια όπου πάνω τους είναι ραμμένες μερικές παγιέτες και μέσα
περιέχουν όλα όσα θα με προστατεύσουν από το κακό. Υπάρχουν διαφορετικά
φυλαχτά για καλή υγεία, για τα αισθηματικά, για τη δουλειά και για το σπίτι.
Οι τιμές τους ξεκινούν από τις 50.000 και ξεπερνούν τις 400.000 δρχ.

Η επείγουσα ανάγκη μου για φυλαχτό επιβεβαιώνεται και από τα ταρό. Ιδού οι
αποδείξεις, μια γυναίκα με γλωσσοτρώει. Δηλαδή τι μπορούμε να κάνουμε; ρωτάω.
Να τους αντιμετωπίσουμε, μου λέει. Είμαι ειδική σ' αυτά. Απ' ό,τι βγαίνει από
την κουβέντα, είναι ειδική και στο χορό, αλλά απ' ό,τι καταλαβαίνω μάλλον το
σημερινό της επάγγελμα είναι πιο κερδοφόρο. Δουλεύει μόλις 5 μήνες, αλλά
φαίνεται ευχαριστημένη. «Να 'ξερες τι προβλήματα έχει ο κόσμος», μουρμουράει. 
Διατυπώνω τις αμφιβολίες μου για τα χαρτιά ­ «μα ούτε κι εγώ τα πολυπιστεύω»,
λέει για να με καθησυχάσει, επιμένοντας όμως ταυτόχρονα ότι κάποια στη δουλειά
θέλει το κακό μου. Ενα χαρτί μας προβληματίζει, το συζητάμε, καταλήγουμε
τελικά στη λιγότερο δυσάρεστη ερμηνεία. «Πάντως είναι δύσκολα τα πράγματα,
είσαι κλεισμένη από παντού με μάγια». 
«Να, είναι τα μάγια», καταλήγει στο επιστημονικό συμπέρασμα. «Πρέπει
οπωσδήποτε να πάρεις το φυλαχτό και να τα λύσουμε». Πόσο; τη ρωτάω. Ειναι
επιφυλακτική. Θα τα βρούμε λέει, γύρω στις 200.000, «αλλά πρέπει οπωσδήποτε να
διαλύσουμε το αρνητικό πεδίο». 
Κατεβαίνοντας με το ασανσέρ, γελάω με την ιστορία των φυλαχτών, αλλά να που
τελικά η Ντίνα έχει δίκιο. Το αρνητικό κύμα με έχει περικυκλώσει πράγματι
σκέφτομαι, καθώς ένα γκρι Ντάτσουν έχει κλείσει το αυτοκίνητό μου και κορνάρω
μάταια επί μισή ώρα μέχρι να έρθει να το πάρει ο κάτοχός του...

ΤΟ ΣΑΛΟΝΙ με τους κλαρωτούς καναπέδες είναι γεμάτο κόσμο. Από τα ανοιχτά
παράθυρα η βουή της Ομόνοιας συνοδεύει την κουβέντα για τις ικανότητες του
Ιμπραήμ. Όλοι έχουν έρθει εδώ από γνωστούς τους, μια και ο Ιμπραήμ δεν
διαφημίζεται πουθενά. Η κυρία με το οξυζεναρισμένο μαλλί και το κατακόκκινο
νύχι διηγείται τα «απίστευτα» που της βρήκε ο Ιμπραήμ στην πρώτη επίσκεψη και
ήρθε αποφασισμένη να εκδικηθεί την πεθερά της, η οποία είναι σίγουρη ότι της
έχει κάνει μάγια.

Κάποια στιγμή η βοηθός του Ιμπραήμ ανακοινώνει ότι ήρθε η σειρά μου και με
βάζει σ' ένα μισοφωτισμένο δωμάτιο με περίεργα διαγράμματα στους τοίχους. Ο
Ιμπραήμ κάθεται στην μια πλευρά ενός τραπεζιού και με ρωτάει, χωρίς πολλές
κουβέντες, τι ακριβώς θέλω να μάθω. Ποια μέθοδο ακολουθείτε; τολμώ να ψελλίσω
και αφού με κατακεραυνώνει με ένα άγριο βλέμμα, μου ζητά και πάλι τις
ερωτήσεις. Του λέω κάτι για υγεία και αισθηματικά και η βοηθός μού κάνει νόημα
να μην ξαναμιλήσω. Ο Ιμπραήμ κλείνει τα μάτια του και αρχίζει να βγάζει κάτι
μουγκρητά πριν πιάσει κουβέντα με το πνεύμα που ­ όπως μου εξηγούν αργότερα ­,
φαίνεται να έχει βάρδια εκείνη την στιγμή στο υπερπέραν και αναλαμβάνει να
απαντήσει στις απορίες μου. Η «συζήτηση» γίνεται σε μια ακατανόητη διάλεκτο, ο
Ιμπραήμ κουνά ενίοτε το κεφάλι του ­ σημάδι ότι καταλαβαίνει αυτά που του λέει
ο αόρατος επισκέπτης και στο τέλος πέφτει με φόρα προς τα πίσω. Η βοηθός τον
σκουντά απαλά κι εκείνος κουρασμένος από την υπερπροσπάθεια μού λέει πως τα
πνεύματα ανησυχούν για μένα και ότι πρέπει επειγόντως να αντιμετωπίσω τους
εχθρούς μου που έχουν κάνει επίκληση σε άλλα πνεύματα «κακά, πολύ κακά» για να
μου δημιουργήσουν προβλήματα. Ο αγώνας πνευμάτων θα είναι ντέρμπι απ' ό,τι
καταλαβαίνω από τα συμφραζόμενα, γι' αυτό θα μου κοστίσει κομματάκι παραπάνω
(γύρω στις 400.000 μού εξηγεί η βοηθός γιατί ο... δεν ασχολείται με τόσο πεζά θέματα)!

Η ΚΥΡΙΑ Ελένη μένει σε μια παλιά μονοκατοικία στο Μενίδι. Οι γειτόνισσες από
δίπλα κουνούν το κεφάλι με κατανόηση όταν με βλέπουν να χτυπώ το κουδούνι. 
Μια μαυροφορεμένη κυρία μου ανοίγει, περνάμε μέσα από την αυλή και με βάζει
στην τραπεζαρία. 
Στη μέση του εμπριμέ καναπέ σε περίοπτη θέση, η Αποκάλυψη του Ιωάννη, ένα βάζο
συγκρατεί ανοιχτή μια πόρτα απ' όπου διακρίνονται μια στοίβα μισοσιδερωμένα
ρούχα, το πλυντήριο κάνει την πρώτη πλύση, μια μυρωδιά βρασμένου λάχανου
έρχεται από την κουζίνα, το σκρίνιο είναι γεμάτο ασημικά και φωτογραφίες.
Καταφθάνει ο καφές και αρχίζουμε δουλειά.

Μεχρι να τον πιώ ρίχνουμε τα χαρτιά, αλλά τι το 'θελα, γιατί εδώ η κακοτυχία
μου διαπιστώνεται από το πρώτο χαρτί ­ τα μάγια που μου έχουν κάνει είναι
φοβερά και απαιτείται άμεση δράση. «Έναν Γιάννη τι τον έχεις;» με ρωτά.
«Τίποτα», απαντώ. «Έναν Γιώργο, έναν Κώστα, έναν Χρήστο;», συνεχίζει στις
αρνητικές μου απαντήσεις. Καταλήγουμε ότι τα έχω με έναν Ανδρέα που με αγαπά
αλλά τον έχει βάλει στο μάτι μια παντρεμένη με παιδί για να του φάει τα λεφτά.
«Είναι ξανθιά», σχολιάζει με μίσος η κυρα-Ελένη και συναινώ σιωπηλά καθώς
κατανοώ κι εγώ την απειλή από αυτό το πανάρχαιο είδος που επιβουλεύεται την
ευτυχία ημών των τιμίων καστανών.

Εν τω μεταξύ, κι ενώ διαπιστώνουμε πόσο άτυχη είμαι, το τηλέφωνο δεν σταματά
να χτυπά, είναι η Μαριέττα που χρειάζεται να της πει τον καφέ αμέσως, είναι ο
τύπος από τη Λιβαδειά που ρωτά αγωνιωδώς μήπως «η γκόμενα τον απατά» στις 3
ημέρες που λείπει από την Αθήνα. 
Η κυρα-Ελένη του απαντά κοφτά και κλείνοντας το τηλέφωνο μου επιβεβαιώνει αυτό
που όλο το γυναικείο φύλο υποπτεύεται χωρίς να έχει ποτέ απτές αποδείξεις. 
«Τώρα να δούμε πώς θα λύσουμε τον δικό σου απ' αυτήν την ξανθιά», επαναφέρει
την κατάσταση στις πραγματικές της διαστάσεις. 
Βλέπει ότι αμφιταλαντεύομαι και καθώς περιμένει και τα παιδιά από το σχολείο
για να φάνε, αποφασίζει να με πιέσει. 
Αρχίζει να μου περιγράφει με λεπτομέρειες ­ που αφήνουν ελάχιστα στη φαντασία
­ τι ακριβώς του κάνει η ξανθιά στο κρεβάτι και καθώς τα πουλιά από το
κορνιζαρισμένο κέντημα στη γωνία με κοιτούν με οίκτο, έρχεται και ο καφές να
μας τα επιβεβαιώσει.

«Με 150.000 δραχμές μπορώ να βάλω εργασία αμέσως», με ενημερώνει και καθώς
την κοιτάζω παραξενεμένη, μου εξηγεί: «Εργασία, παιδί μου. Να γυρίσει σε σένα
τρελός και παλαβός. Και να φάμε και την ξανθιά...».

«ΚΑΠΟΥ σας ξέρω», λέει ο κύριος Κώστας που ανοίγει την πόρτα του μικρού
διαμερίσματος στην Καλλιθέα και με αφήνει να περιμένω στο σαλονάκι, ίσως για
να έχω χρόνο να διαβάσω τα όσα έχουν γραφεί γι' αυτόν σε διάφορα περιοδικά και
εφημερίδες και βρίσκονται κορνιζαρισμένα γύρω μας. Δύο κυρίες περιμένουν ήδη,
στο σαλόνι. Η μία εξομολογείται ότι δεν είχε σκεφθεί να επισκεφθεί χειρομάντη
μέχρι που είδε τον κύριο Κώστα στην τηλεόραση και την εντυπωσίασε, ενώ η άλλη
με ύφος ειδήμονα μας διαβεβαιώνει ότι έχει γυρίσει τα πιο γνωστά μέντιουμ και
χαρτορίχτρες της Αθήνας και πουθενά δεν της βρήκαν με τόση επιτυχία τι
πρόκειται να συμβεί και ότι τέλος πάντων, ο κύριος Κώστας, εκτός από
χειρομάντης, είναι κάτι σαν ψυχολόγος ­ εκείνη του μιλάει κι εκείνος την
ακούει επί ώρα. Αμ έτσι, σκέφτομαι, πώς να μη βρίσκει τι ακριβώς συμβαίνει
στην κυρία που απτόητη μας περιγράφει πώς έσωσε τον γιο της από τα νύχια μιας
στριπτιζέζ χάρη στα μάγια της κυρα-Σοφίας από το Πέραμα, που όμως τώρα πια
είναι μεγάλη για να ασκεί το επάγγελμα και πώς η κόρη της μπήκε στην Τράπεζα,
χάρη στον κύριο Κώστα.

Μπαίνοντας στο δωμάτιο όπου ο κύριος Κώστας θα μου διαβάσει το χέρι, διακρίνω
τον Άη Γιώργη, τη Νεφερτίτη, τον Βούδα και ένα ξύλινο άλογο να μας κοιτούν από
τη βιβλιοθήκη. Βγάζω τα δαχτυλίδια μου και ξεκινάμε μια σουρεαλιστική συζήτηση
για προηγούμενες ζωές, φούρνους στην Αυστρία και παιδικές αναμνήσεις. Τα
«διπλώματα» καλύπτουν τους τοίχους, τα χέρια μου μιλάνε και λένε ότι τέλος
πάντων μάγια δεν μου έχουν κάνει αλλά μια ψιλοκακοτυχία την έχω (μάλλον εκ
γενετής, αποφαίνεται ο επιστήμων). 
Ενδιάμεσα μου μιλάει για τις εκπομπές της τηλεόρασης στις οποίες εμφανίζεται
(ουκ ολίγες), γι' αυτές στις οποίες πρόκειται να εμφανισθεί και γι' αυτές στις
οποίες δεν πρόκειται να πάει (κάτι πάντως που δεν έχει συμβεί μέχρι στιγμής).

ΕΙΝΑΙ μεσημέρι και η Λαϊκή στο Κολωνάκι είναι στο φόρτε της. Στη διαπασών
παίζει και το στερεοφωνικό στο φωταγωγό, πάνω από το δωμάτιο όπου η κυρία
Ορσαλία μού λέει να κάτσουμε. Είναι μέντιουμ, τα διπλώματα κρέμονται γύρω μας
για να το αποδείξουν και μια πέτρα στο τραπεζάκι δείχνει πως είναι το εργαλείο
της δουλειάς της.

Με ρωτά τι με απασχολεί αφού παρατηρεί ότι το μάτι μου «δείχνει
αναστατωμένο». Κάνε συγκεκριμένες ερωτήσεις, λέει, φέρε μου και καμιά
φωτογραφία του προσώπου που σ' ενδιαφέρει. 
Το βράδυ με τη βοήθεια της αδελφής της θα πέσει σε ύπνωση και στη διάρκειά της
«θα δει το παρελθόν και το μέλλον, θα βρει τις απαντήσεις», και να την πάρω
αύριο να μου πει τι πρέπει να κάνω. 
Επειδή καταλαβαίνει ότι μάλλον τα πράγματα δεν είναι καλά, μου εξηγεί ότι όταν
εντοπίσουμε το πρόβλημα θα πρέπει να παραγγείλουμε πέτρες από την Αφρική και
τη Γερμανία ­ διαφορετικές για αγάπη, για δουλειά ή υγεία ­ που κοστίζουν
περίπου 150.000 η μία.

Θα την επισκέπτομαι κάθε 8 ημέρες, θα βάζω ένα ειδικό υγρό στα χέρια μου που
δεν θα επιτρέπεται να πλύνω, ύστερα από 3 ώρες θα ακουμπάω την πέτρα και μετά
θα τις παίρνει και θα «δουλεύει» επάνω τους με ειδικά υγρά, προσευχές και
λέιζερ. 
Μου δείχνει και την πέτρα μιας κοπέλας που είδα να βγαίνει πριν από λίγο ­
προσπαθεί να κερδίσει τον καλό της που υποψιάζεται ότι την απατά, αλλά έχει
περάσει ένας μήνας και δεν βλέπει να γίνεται τίποτα. 
«Αυτά τα πράγματα αργούν», μου εξηγεί η κυρία Ορσαλία, «θέλουν τουλάχιστον 2
με 3 μήνες». Ο κάθε πελάτης έχει δική του πέτρα, αλλά όλη η δουλειά δεν
γίνεται με αυτήν.

«Εάν δούμε ότι είναι μαγεμένος, θα του βάλεις λίγο μανδραγόρα στο φαγητό και
θα του ρίξεις μαγνητόσκονη, φεγγαρόσκονη και λευκό μόσχο στο σπίτι και στα
ρούχα του» λέει και καθώς την κοιτάζω αποσβολωμένη, εξηγεί ότι η φεγγαρόσκονη
είναι η σκόνη που θα μαζέψει το βράδυ της πανσελήνου από ειδικά μέρη που μόνο
εκείνη γνωρίζει... 
Το επόμενο βράδυ με ενημερώνει ότι τα πράγματα είναι πολύ άσχημα και θα
απαιτηθούν τουλάχιστον 4 πέτρες και δουλειά 3 μηνών για να βελτιωθούν και παρ'
ότι είναι δύσκολο, αυτή θα τα καταφέρει, αλλά πρέπει να βιαστούμε... 
Γύρω στις 800.000 θα πάει το μαλλί. Και η φεγγαρόσκονη; «Αυτή θα στην κάνω δώρο...».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15854N241</ED>
<ID>
ID:162674

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N24&aa=1</URL></REF>


Article

<CATEGORY>vin06</CATEGORY>

 <H5>ΦΟΒΟΙ ΟΤΙ ΤΑ ΠΑΛΙΑΣ ΓΕΝΙΑΣ ΕΥΘΥΝΟΝΤΑΙ ΓΙΑ ΚΑΡΚΙΝΟΓΕΝΕΣΗ
</H5><H2>Τα αντισυλληπτικά βλάπτουν το ήπαρ
</H2>
Παλιάς γενιάς. Φόβοι ότι τα αντισυλληπτικά ευθύνονται για καρκίνο του ήπατος,
εκφράζουν οι επιστήμονες

Φόβοι ότι τα αντισυλληπτικά ενδέχεται να συνδέονται με τον καρκίνο του ήπατος
στις γυναίκες, εκφράζονται πρώτη φορά από την επιστημονική κοινότητα.

ΙΔΙΑΙΤΕΡΑ, μάλιστα, για τα αντισυλληπτικά παλιάς γενιάς, που περιείχαν
δεκαπλάσια δόση οιστρογόνων, τα στοιχεία είναι τόσο ανησυχητικά για τον
κίνδυνο να προκαλούν καρκίνο του ήπατος, ώστε να διεξάγονται αυτήν τη στιγμή
έξι έρευνες στην Ευρωπαϊκή Ένωση, για τη διερεύνηση του θέματος.

Τα ιδιαίτερα ανησυχητικά αυτά στοιχεία, που προέρχονται από επιδημιολογικές
έρευνες σε όλη την Ευρώπη και δημιουργούν προβληματισμό στους επιστήμονες,
ανακοινώθηκαν στο πλαίσιο του 7ου Ευρωπαϊκού Συνεδρίου Χειρουργικής, που
διεξάγεται από χθες στην Αθήνα.

Όπως είπε ο καθηγητής της Χειρουργικής στο Πανεπιστήμιο του Λονδίνου κ. Κένεθ
Χομπς, «υπάρχουν πολύ μικρές ενδείξεις ότι τα αντισυλληπτικά ενοχοποιούνται
για καρκίνο του ήπατος και αποδείξεις για την εμφάνιση καλοήθων όγκων, των
οποίων οι επιπλοκές είναι εξίσου σοβαρές. Ο κ. Χομπς τόνισε ότι όταν υπάρχει
οικογενειακό ιστορικό καρκίνου (μητέρα, αδελφή), η ενδιαφερόμενη γυναίκα δεν
θα πρέπει να αρχίσει τη λήψη αντισυλληπτικών πριν συμβουλευτεί τον γιατρό της.

Από την πλευρά του, ο επίκουρος καθηγητής Ηπατολογίας του Πανεπιστημίου
Θεσσαλονίκης κ. Ε. Ακριβιάδης ανέφερε ότι τα αντισυλληπτικά νέας γενιάς που
δεν περιέχουν τόσο μεγάλη δόση οιστρογόνων δεν φαίνεται να εγκυμονούν τους
ίδιους κινδύνους. Εν τούτοις, έναυσμα για τις πανευρωπαϊκές μελέτες έδωσε η
διαπίστωση ότι μετά τη λήψη αντισυλληπτικών αναπτύχθηκε καρκίνος του ήπατος,
χωρίς να υπάρχει κίρρωση, που είναι ο κύριος προδιαθεσικός παράγοντας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15854N261</ED>
<ID>
ID:162675

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N26&aa=1</URL></REF>


Article

<CATEGORY>vin06</CATEGORY>

 <H2>Ελπίδες για τους πάσχοντες από μεσογειακή αναιμία
</H2>
ΘΕΣΣΑΛΟΝΙΚΗ.

Γραφείο Βόρ. Ελλάδας

Η ΜΕΤΑΜΟΣΧΕΥΣΗ μυελού των οστών (υπό προϋποθέσεις) και μελλοντικά η γονιδιακή
θεραπεία λύνουν «εφόρου ζωής» το πρόβλημα των ασθενών με μεσογειακή αναιμία
που ειδικά στην Ελλάδα είναι περισσότεροι από κάθε άλλη χώρα.

Σύμφωνα με υπολογισμούς των ειδικών, οι φορείς του λεγόμενου «στίγματος» της
μεσογειακής αναιμίας στην Ελλάδα αγγίζουν το 7,5% του πληθυσμού, ενώ οι
πάσχοντες είναι σήμερα περί τους 4.000.

Ποσοστά επιτυχίας που αγγίζουν το 95% και εξασφαλίζουν ζωή χωρίς προβλήματα
στους ασθενείς με μεσογειακή αναιμία έχουν οι αλλογενείς μεταμοσχεύσεις μυελού
των οστών που εφαρμόζονται τα τελευταία 15 χρόνια και στην Ελλάδα. Οι
μεταμοσχεύσεις μπορούν όμως να γίνουν μόνο με μόσχευμα που λαμβάνεται από
συγγενή πρώτου βαθμού (αποκλειστικά σχεδόν από υγιή αδελφό του πάσχοντος) και
μόνο όσο ο ασθενής δεν έχει ξεπεράσει το 15ο έτος της ηλικίας του.

Οι μεταμοσχεύσεις μυελού των οστών ­ πέραν των άλλων κακοήθων ασθενειών ­
εφαρμόζονται για την αντιμετώπιση της μεσογειακής και δρεπανοκυτταρικής
αναιμίας στην Ελλάδα (σε μεταμοσχευτικά κέντρα της Αθήνας και της
Θεσσαλονίκης) με ιδιαίτερη επιτυχία.

Οι υπόλοιπες μέθοδοι θεραπείας (μεταγγίσεις αίματος και αποσιδηροποίηση)
τείνουν να αντικατασταθούν τα τελευταία χρόνια από φαρμακευτικές παρεμβάσεις
με ειδικές ουσίες (υδροξυουρία, παράγωγα βουτυρικού οξέος κ.ά.) που έχουν ήδη
δώσει ικανοποιητικά αποτελέσματα σε ασθενείς με μεσογειακή αναιμία αλλά και
δρεπανοκυτταρική νόσο.

Η μεσογειακή αναιμία ­ ασθένεια αμιγώς κληρονομική ­ συνίσταται ουσιαστικά
στην παραγωγή από τον οργανισμό λιγότερης αιμοσφαιρίνης απ' όση αυτός
χρειάζεται για την κανονική του λειτουργία, ενώ στη δρεπανοκυτταρική νόσο η
παραγόμενη αιμοσφαιρίνη πολυμερίζεται, αποφράσσει αγγεία και δημιουργεί
επώδυνες κρίσεις στον ασθενή.

Σύμφωνα με στοιχεία που ανακοίνωσαν ειδικοί επιστήμονες με την ευκαιρία του
10ου Μεσογειακού Συνεδρίου Αιματολογίας, που θα πραγματοποιηθεί στη
Θεσσαλονίκη από τις 12 ως τις 15 Ιουνίου με τη συμμετοχή Ελλήνων και ξένων
επιστημόνων, η νόσος αφορά την Ελλάδα και άλλες μεσογειακές χώρες, ενώ είναι
ανύπαρκτη σχεδόν στις υπόλοιπες. Έτσι, στην Ιταλία λ.χ. το ποσοστό των φορέων
του «στίγματος» της μεσογειακής αναιμίας είναι σήμερα περί το 10%, ενώ ειδικά
στην Ελλάδα φτάνει στο 7,5% του πληθυσμού και των φορέων της δρεπανοκυτταρικής
νόσου περί το 1%. Ειδικά σε ορισμένες περιοχές της χώρας τα ποσοστά των φορέων
ξεπερνούν το 25-30% ­ ποσοστό που φέρεται να έχει μειωθεί τα τελευταία χρόνια
μετά ην εφαρμογή στη διάρκεια της δεκαετίας του '70 προγράμματος πρόληψης από
την Παγκόσμια Οργάνωση Υγείας.

Ειδικά στην περιοχή της Χαλκιδικής αλλά και σε άλλες περιοχές της χώρας με
κλειστές κοινωνίες, τα ποσοστά ­ σύμφωνα με τις μετρήσεις της εποχής ­
ξεπερνούσαν το 30% και μόνο με το «κοινωνικό άνοιγμα» και τις μετακινήσεις των
πληθυσμών μειώθηκε αισθητά τα τελευταία χρόνια. Έτσι, ενώ στη δεκαετία του '70
τα παιδιά που γεννιούνταν με το «στίγμα» της μεσογειακής αναιμίας ήταν περί τα
200-250 ανά έτος, σήμερα ο αριθμός τείνει να εξαφανισθεί, καθώς ο
προγεννητικός έλεγχος εντοπίζει την τυχόν ύπαρξη του «στίγματος» μέχρι και τη
10η εβδομάδα της κύησης. Σύμφωνα με τους ειδικούς, η μεσογειακή αναιμία είναι
αμιγώς κληρονομική νόσος και πλήττει το 25% και πλέον των παιδιών που θα
γεννηθούν από γονείς που φέρουν το «στίγμα».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15854N262</ED>
<ID>
ID:162726

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N26&aa=2</URL></REF>


Article

<CATEGORY>vin06</CATEGORY>

 <H2>Καθηγητής Νευροχειρουργικής πήρε «φακελάκι» από Αλβανό
</H2>
ΣΤΟΝ εισαγγελέα Ιωαννίνων οδηγείται σήμερα ο καθηγητής Νευροχειρουργικής του
Πανεπιστημίου Ιωαννίνων, κ. Σωτήρης Τσεμεντής, 48 χρόνων, που συνελήφθη χθες
το μεσημέρι επ' αυτοφώρω να παίρνει από Αλβανό «φακελάκι», που περιείχε
300.000 δραχμές.

Ο Αλβανός, που κατάγεται από το Αργυρόκαστρο ­ τα στοιχεία του δεν είχαν γίνει
γνωστά έως αργά χθες το βράδυ ­ κατήγγειλε στην υποδιεύθυνση της Ασφάλειας
Ιωαννίνων ότι ο συγκεκριμένος γιατρός τού ζητούσε 300.000 δραχμές, προκειμένου
να εγχειρήσει τον πεθερό του, που νοσηλεύεται στη Νευροχειρουργική Κλινική του νοσοκομείου.

Οι άνδρες της Ασφάλειας συνέστησαν στον Αλβανό να προσημειώσουν τα χρήματα. Ο
Αλβανός, που προηγουμένως είχε δεσμευτεί στον κ. Τσεμεντή ότι θα του έδινε το
ποσό που ζητούσε, μετέβη στην κλινική και την ώρα που παρέδιδε στον
νευροχειρουργό το «φακελάκι» επενέβησαν οι αστυνομικοί και τον συνέλαβαν.

Ο καθηγητής του Πανεπιστημίου Ιωαννίνων κρατήθηκε όλο το βράδυ στην Ασφάλεια
Ιωαννίνων. Ο κ. Τσεμεντής εργάζεται στο Πανεπιστημιακό Νοσοκομείο τα τελευταία
τρία χρόνια και ήταν ο πρώτος καθηγητής που υπό την εποπτεία του λειτούργησε η
Νευροχειρουργική Κλινική.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15854N263</ED>
<ID>
ID:162762

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N26&aa=3</URL></REF>


Article

<CATEGORY>vin06</CATEGORY>

 <H2>Ο αιφνίδιος θάνατος χτυπά κατοίκους βιομηχανικών χωρών
</H2>
Ο ΑΦΝΙΔΙΟΣ θάνατος, το ξαφνικό και συχνά αναίτιο τέλος ενός ανθρώπου, συχνά
χωρίς προηγούμενη αιτία, είναι η πρώτη αιτία θανάτου στους κατοίκους των
βιομηχανικών χωρών.

Εκτιμάται ότι περίπου 600.000 άνθρωποι στις ΗΠΑ πεθαίνουν αιφνιδιαστικά κάθε
χρόνο, ενώ στην Ελλάδα υπολογίζεται ότι 3.000-7.000 άνθρωποι χάνουν ξαφνικά τη
ζωή τους σε ένα επεισόδιο ελάχιστου χρόνου. Το πιο σημαντικό, όπως επισήμαναν
χθες σε συνέντευξη Τύπου τα μέλη της οργανωτικής επιτροπής του Ευρωπαϊκού
Καρδιολογικού Συνεδρίου για τις καρδιακές αρρυθμίες και τον αιφνίδιο θάνατο,
που θα γίνει στην Αθήνα στις 8-11 Ιουνίου, είναι ότι έτσι ξαφνικά δεν
πεθαίνουν μόνο άτομα που έχουν ιστορικό εμφράγματος αλλά και άλλα που δεν
έχουν εμφανίσει ποτέ καρδιολογικό σύμπτωμα.

Στις ομάδες υψηλού κινδύνου, στα άτομα δηλαδή που θα πρέπει να προσέχουν για
να μην γίνουν υποψήφια θύματα, περιλαμβάνονται οι παχύσαρκοι, οι υπερτασικοί,
οι διαβητικοί, οι καπνιστές και αυτοί που έχουν οικογενειακό ιστορικό με
τέτοιες παθήσεις. Όλοι αυτοί θα έπρεπε να υποβάλλονται συχνά σε καρδιολογικό έλεγχο.

Με το τεστ κόπωσης δίνεται σήμερα η δυνατότητα να ανιχνευθεί η πιθανότητα
αιφνίδιου θανάτου, αλλά και να αντιμετωπιστεί με ειδικές συσκευές, τους
απινιδωτές, που εμφυτεύονται στους ασθενείς.

Ήδη στη χώρα μας εμφυτεύονται κάθε χρόνο 80-90 τέτοια μηχανήματα, που «δίνουν
σοκ στην καρδιά και διακόπτουν τις αρρυθμίες.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15854N264</ED>
<ID>
ID:162790

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N26&aa=4</URL></REF>


Article

<CATEGORY>vin06</CATEGORY>

 <H2>Κυκλοφορούν πάνω από 30 επικίνδυνα σκευά- σματα αδυνατίσματος
</H2>
ΠΕΡΙΣΣΟΤΕΡΑ από τριάντα σκευάσματα επικίνδυνα για την υγεία εντοπίστηκαν από
τον Εθνικό Οργανισμό Φαρμάκων, σε κέντρα αδυνατίσματος, γυμναστήρια και
καταστήματα πώλησης «υγιεινών τροφών», ενώ διαπιστώθηκε ότι πολλά από τα
σκευάσματα αυτά διακινούνταν «από πόρτα σε πόρτα».

Ας σημειωθεί ότι σκευάσματα αυτού του τύπου έχουν θεωρηθεί από την αμερικανική
Υπηρεσία Τροφίμων και Φαρμάκων υπεύθυνα για πρόκληση καρδιακών προβλημάτων και
έχουν ενοχοποιηθεί για τον θάνατο 17 ανθρώπων και πρόκληση παρενεργειών σε
άλλους οκτακόσιους.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15854N265</ED>
<ID>
ID:162807

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N26&aa=5</URL></REF>


Article

<CATEGORY>vin11</CATEGORY>

 <H2>Υποκρισία για Καζαντζάκη
</H2>
Για τον θόρυβο που δημιουργήθηκε με την εγκύκλιο του σχολικού συμβούλου
θεολόγων Λάρισας, για το έργο του Νίκου Καζαντζάκη, ο κ. Σωτήρης Ν.
Αθανασάκης, καθηγητής Θεολογίας στο Αίγιο, σημειώνει:«Ο ΝΕΟΚΛΑΣΙΚΟΣ Νίκος
Καζαντζάκης έλαμψε ως διάττων αστήρ στο στερέωμα της νεώτερης Ελλάδας, με του
οποίου το όνομα το έθνος μας σεμνύνεται διεθνώς. Ελευθέριο Βενιζέλο και Νίκο
Καζαντζάκη ονομάζει η λεβεντογέννα Κρήτη και σύσσωμη η πατρίδα επευφημεί και
δοξάζει. 
Τιμή, επίσης, έκανε στον στενοκέφαλο παιδαγωγό και η αξιοσέβαστη χήρα του
μεγάλου διανοητή, με το να ασχοληθεί μαζί του. 
Στον θεολογικό και ιερατικό χώρο υπήρχαν και εξακολουθούν να υπάρχουν δύο
ισχυρά ρεύματα: το προοδευτικό και το άγονο συντηρητικό ή οπισθοδρομικό ή
μεσαιωνικό, όπως θέλετε πείτε το. Στο πρώτο ανήκουν οι μαχητές της Ορθοδοξίας
και του Ελληνισμού, ό,τι πιο εκλεκτό, υψηλό και ωραίο κοσμεί την Ιστορία μας,
μάρτυρες, άγιοι, λόγιοι θεολόγοι, ελληνομαθέστατοι ιεράρχες, μεγάλοι
λογοτέχνες, ποιητές και διανοητές, τιμητές των κλασικών γραμμάτων, Γρηγόριοι,
Βασίλειοι, Χρυσόστομοι κ.ά. Αρκεί να αναφέρω ότι ο Αρχιεπίσκοπος Θεσσαλονίκης
Ευστάθιος έχει θεωρηθεί από ειδικούς (αείμνηστος Ιωάννης Κακριδής) ως ο πατήρ
της ομηρικής κλασικής παιδείας. Ανήκουν, επίσης, νεώτεροι και σύγχρονοι
πεπαιδευμένοι κληρικοί και θεολόγοι της Τριτοβάθμιας και Δευτεροβάθμιας
Εκπαίδευσης, όπως είναι ο Οικουμενικός Πατριάρχης Βαρθολομαίος (η ομιλία του
πρόπερσι στην Ευρωβουλή, για το περιβάλλον, εντυπωσίασε διεθνώς), ο
Μητροπολίτης Περιστερίου Χρυσόστομος, οι πρωτοπρεσβύτεροι Γεώργιος Μεταλληνός,
Μιχαήλ Καρδαμάκης, Σαράντης Σαράντος, Κωνσταντίνος Στρατηγόπουλος και οι
λαϊκοί Χρήστος Γιανναράς, Γεώργιος Πατρώνος, Γεώργιος Μουστάκης κ.ά. 
Στο δεύτερο ρεύμα, αρκετά ισχυρό και ζημιογόνο για το παρόν και το μέλλον του
τόπου μας, ανήκουν οι υποκριτές, καιροσκόποι, θρησκειοκάπηλοι, πατριδοκάπηλοι,
ευσεβιστές, ηθικιστές, ψεύτες, κοινοί απατεώνες και πλαστογράφοι της Ιστορίας,
αρχομένων από Γραμματέων και Φαρισαίων έως σήμερα».

* Ήταν λάθος η εγκύκλιος του σχολικού συμβούλου της Λάρισας για το έργο του
Νίκου Καζαντζάκη, αλλά εξίσου λάθος ήταν και η απόφαση του υπουργείου Παιδείας
να θέσει το σχολικό σύμβουλο σε διαθεσιμότητα. Αυτό σημειώνει ο κ. Σωκράτης
Μιλτ. Νίκας, πρώην σχολικός σύμβουλος, προσθέτοντας ότι ουδείς μπορεί να
εγκρίνει μια τέτοια συμπεριφορά. 
<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N28</CAT>
<ED>
Κωδικός άρθρου: A15854N281</ED>
<ID>
ID:162668

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N28&aa=1</URL></REF>


Article

<CATEGORY>vin11</CATEGORY>

 <H2>Για ένα ντοκιμαντέρ
</H2>
ΜΕ ΕΠΙΣΤΟΛΗ του ο κ. Νίκος Σοφιανός απαντά σε κριτική της κυρίας Μαρίας
Παπαδοπούλου και γράφει:

«Είμαι βέβαιος ότι η κ. Παπαδοπούλου έριχνε απλώς κλεφτές ματιές στο δέκτη της
κατά τη διάρκεια της προβολής του ντοκιμαντέρ "Ζει ο Αλέξανδρος;", που
υπογράφεται μόνο από τον αρχιτέκτονα Νίκο Σοφιανό. Είχε προαποφασίσει η κ.
Παπαδοπούλου ότι αυτή η υπογραφή δεν της αρκούσε για να δώσει τη δέουσα
προσοχή». Σε επίρρωση της θέσης του, ο κ. Σοφιανός αναφέρεται σε ευμενή
κριτική της κ. Παπαδοπούλου σε σειρά του σκηνοθέτη κ. Μίνου Βολανάκη και συνεχίζει:

«Ε, λοιπόν, θα ήθελα να πληροφορήσω την κ. Παπαδοπούλου ότι το "Έλα στο φως"
το εμπνεύστηκε, το οργάνωσε, το έγραψε και το σκηνοθέτησε μόνο ο αρχιτέκτονας
Νίκος Σοφιανός.

Μπερδεύτηκε η κ. Παπαδοπούλου, διαβάζοντας το όνομα του κ. Βολανάκη μεταξύ των
συντελεστών αυτής της παραγωγής και νόμιζε ότι το σκηνοθέτησε εκείνος, που δεν
ήταν παρά μια από τις πολλές και σημαντικές παρουσίες στο πάνελ αυτής της εκπομπής.

Δεν έκανε ούτε τον κόπο να διορθώσει στη συνέχεια αυτό το λάθος της και να
αποδώσει τα εύσημα εκεί που ανήκαν.

Στην περίπτωση του ντοκιμαντέρ "Ζει ο Αλέξανδρος;" η κ. Παπαδοπούλου δεν
μπερδεύτηκε ως προς την υπογραφή του δημιουργού και έτσι, ελαφρά τη καρδία,
μπορούσε να ρίχνει κλεφτές ματιές και κατά συνέπεια να μην της αρέσει τίποτα.

Δεν κατάλαβε η κ. Παπαδοπούλου τον συμβολισμό της αφτιασίδωτης παιδικής
παρουσίας, της μούσας, της γοργόνας, του διαλόγου με τη Σφίγγα κ.ά. Δεν
κατάλαβε η κ. Παπαδοπούλου τα λόγια των τοπικών διανοουμένων που μιλούσαν για
την ελληνιστική εποχή (δημιούργημα του Μ. Αλεξάνδρου). Δεν άκουγε αλλά
παράκουγε το λόγο του αφηγητή και έτσι αναφέρεται στην κριτική της σε φράσεις
("... η χρυσαφένια ομορφιά του ήλιου") που ποτέ δεν ειπώθηκαν. Ως τουρίστρια
λοιπόν η κ. Παπαδοπούλου είδε αυτό το ντοκιμαντέρ και γι' αυτό το χαρακτηρίζει
τουριστικό. Στην έλλειψη προσοχής θα μπορούσα να αποδώσω και το ότι "είδε" να
προσπερνούμε την Αλεξάνδρεια. Επιπλέον η κριτικός αναφέρει ότι "... δείχνονται
χώροι άσχετοι με τον Έλληνα στρατηλάτη". Θα με ενδιέφερε ιδιαίτερα αν ανέφερε
έστω και έναν τέτοιο χώρο. Δεν κατάλαβε η κ. Παπαδοπούλου τίποτα από όλα αυτά
γιατί δεν είχε το σκοπό να καταλάβει. Της έλειπε προς τούτο η ηχηρή υπογραφή.
Όσο για την "... χολιγουντιανή μουσική του Γ. Χατζηνάσιου", ας κάνει τον κόπο
να διαβάσει λίγη Ιστορία η κ. Παπαδοπούλου. Αν το κάνει, θα μάθει ότι ο
Αλέξανδρος, πέραν των άλλων μοναδικών ιδιαιτεροτήτων του, είχε και αυτό το
χαρακτηριστικό. Ήταν ένας πραγματικός σταρ. Είχε όλα εκείνα τα στοιχεία που
αποδίδει το Χόλιγουντ σε έναν σταρ (... το τελετουργικό πέρασμα στην Ασία...,
ο μεγαλειώδης κατάπλους του Ινδού..., οι φιέστες..., οι πομπές... και οι
φαντασμαγορικές γιορτές σε όλο το μήκος της ανεπανάληπτης πορείας... κ.ά.). Ας
κάνει λοιπόν τον κόπο να ξανακαθήσει η κ. Παπαδοπούλου και να δει το "Ζει ο
Αλέξανδρος;". Ας παραβλέψει το γεγονός ότι υπογράφεται μόνο από τον
αρχιτέκτονα Νίκο Σοφιανό. Ίσως τότε να ανακαλύψει αρετές που ούτε καν φαντάζεται».

* Για την παραπάνω επιστολή, η κ. Μαρία Παπαδοπούλου μας γράφει:

Αν ο κ. Σοφιανός ρωτούσε για το συγκεκριμένο τουριστικό ντοκιμαντέρ τους
επιστημονικούς συμβούλους του κ.κ. Ήρκο και Στάντη Αποστολίδη, ασφαλώς δεν θα
είχε συμπεριλάβει τις τοποθεσίες Νεμρόδ, Νταγκ και τη γνωστή περιοχή των
βράχων της Καππαδοκίας, απ' όπου δεν πέρασε βέβαια ο Μέγας Αλέξανδρος.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N28</CAT>
<ED>
Κωδικός άρθρου: A15854N282</ED>
<ID>
ID:162721

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N28&aa=2</URL></REF>


Article

<CATEGORY>vin11</CATEGORY>

 <H2>Η δημοτικότητα του Πρωθυπουργού
</H2>
ΜΕ ΑΦΟΡΜΗ γκάλοπ για τη δημοτικότητα του Πρωθυπουργού Κώστα Σημίτη, ο κ. Δημ.
Δημητριάδης, από την Αγία Παρασκευή, σημειώνει:

«Διάβασα ότι η δημοτικότητα του Πρωθυπουργού κ. Σημίτη αυξάνει συνεχώς. Πώς
είναι δυνατόν αυτό, όταν μεγάλα τμήματα του ελληνικού λαού έχουν υποστεί την
άνιση εισοδηματική πολιτική του; Οι συνταξιούχοι τον ευγνωμονούν; Ή μήπως οι
αγρότες; Ή μήπως οι μικρομεσαίοι έμποροι και βιοτέχνες; Είναι έντιμο αυτό που
ετοιμάζεται να κάνει στους συνταξιούχους του Δημοσίου; Να τους εντάξει στο νέο
μισθολόγιο των δημοσίων υπαλλήλων, όχι από 1ης Ιανουαρίου του 1997, όπως
ορίζει ο νόμος του νέου μισθολογίου, αλλά από 1ης Οκτωβρίου 1997 και, μάλιστα,
να δώσει τις συνταξιοδοτικές διαφορές σε δύο δόσεις;».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N28</CAT>
<ED>
Κωδικός άρθρου: A15854N283</ED>
<ID>
ID:162760

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N28&aa=3</URL></REF>


Article

<CATEGORY>vin11</CATEGORY>

 <H2>Οι πιστωτικές κάρτες του ΟΣΕ
</H2>
ΣΤΟ θέμα των πιστωτικών καρτών του ΟΣΕ αναφέρεται ο γενικός διευθυντής του
τμήματος Τύπου και Δημοσίων Σχέσεων του Οργανισμού, κ. Αρίστος Σπ. Λάζαρης
(«ΤΑ ΝΕΑ» σημειώνουν ότι όσα δημοσιεύτηκαν σχετικά στο φύλλο της 6ης Μαΐου δεν
αποτελούσαν άποψή τους. Το ρεπορτάζ κάλυπτε απλώς τη συζήτηση που έγινε για
τις πιστωτικές κάρτες στη Βουλή).

Παρατηρεί ο κ. Λάζαρης:

«Στο χρονικό διάστημα από την έκδοση των πιστωτικών καρτών (Σεπτέμβριος 1996 -
Δεκέμβριος 1996) τρεις πιστωτικές κάρτες (του προέδρου Δ.Σ., του γενικού
διευθυντή και αναπληρωτή γενικού διευθυντή) δεν χρησιμοποιήθηκαν καθόλου. Ενώ
κατά το 1997 (μέχρι σήμερα) πέντε (5) πιστωτικές κάρτες είχαν μηδενικές δαπάνες.

Δύο μόνο πιστωτικές κάρτες χρησιμοποιούνται και μάλιστα από τους βοηθούς
γενικούς διευθυντές, που έχουν ο ένας την ευθύνη εκπροσώπησης της διοίκησης
του Οργανισμού στη Βόρεια Ελλάδα και στα Βαλκάνια και ο άλλος την ευθύνη για
θέματα Διεθνών Υποθέσεων και Σιδηροδρομικής Γραμμής.

Επισημαίνεται ότι για τις δαπάνες αυτές εκδίδονται τιμολόγια για λογαριασμό
του ΟΣΕ και πάντοτε πριν από την εξόφληση των πιστωτικών καρτών προηγείται
έλεγχος των αρμόδιων οικονομικών υπηρεσιών του Οργανισμού.

Τέλος, σημειώνεται ότι για το διαρρεύσαν οκτάμηνο (από της έκδοσης μέχρι τον
Απρίλιο του 1997) το σύνολο της δαπάνης χρήσης πιστωτικών καρτών ανήλθε στο
ποσό των 3.218.000 δρχ.».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N28</CAT>
<ED>
Κωδικός άρθρου: A15854N284</ED>
<ID>
ID:162788

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N28&aa=4</URL></REF>


Article

<CATEGORY>vin06</CATEGORY>

 <H5>Ο ΣΕΧΙΔΗΣ ΠΙΣΤΕΥΕΙ ΟΤΙ ΟΙ ΔΙΚΑΣΤΕΣ ΘΑ ΤΟΝ ΚΑΤΑΔΙΚΑΣΟΥΝ ΓΙΑ ΤΟΥΣ 5 ΦΟΝΟΥΣ
</H5><H2>Βιάζεται για τη δίκη
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

«Να με δικάσουν, να τελειώνουμε... Η αναμονή με σκοτώνει... Έχω εμπιστοσύνη
στην ελληνική Δικαιοσύνη. Θα με καταλάβουν. Σκότωσα πατέρα, μάνα, αδελφή,
γιαγιά και θείο, γιατί σκόπευαν να με σκοτώσουν αυτοί. Τους πρόλαβα. Αυτό ήταν όλο!».

ΚΑΒΑΛΑ

ΑΥΤΑ ΗΤΑΝ τα πρώτα λόγια του δολοφόνου της Θάσου, Θεόφιλου Σεχίδη, όταν του
ανακοινώθηκε πως παραπέμπεται να δικασθεί στις 20 Ιουνίου στο Μεικτό Ορκωτό
δικαστήριο της Δράμας.

Ύστερα από παράκληση των συνηγόρων του ανέγνωσε το αμετάκλητο παραπεμπτικό
βούλευμα που αποτελείται από 80 σελίδες και έκανε και την «παρατήρησή» του,
λέγοντας: «Έκανε λάθος ο συντάκτης του. Το όπλο με το οποίο σκότωσα τους
τέσσερις ­ εκτός από τον θείο μου ­ το αγόρασα μία ημέρα αργότερα απ' ό,τι
αναγράφεται στο βούλευμα! Ως νομικός (σ.σ.: ήταν δευτεροετής της Νομικής
Θράκης), κρίνω αυτό το σημείο του βουλεύματος πως περιέχει «ανακρίβεια»... Ο
Σεχίδης, αφού υποβλήθηκε σε μια σειρά ψυχιατρικών εξετάσεων στο ψυχιατρικό
τμήμα των φυλακών Κορυδαλλού, μετήχθη και πάλι στα Διαβατά της Θεσσαλονίκης,
απ' όπου θα μεταφερθεί τις επόμενες ημέρες στις δικαστικές φυλακές Κομοτηνής,
στις οποίες και θα κρατηθεί μέχρι να εκδικασθεί η υπόθεσή του, στη Δράμα. Από
τις εξετάσεις των γιατρών του Ψυχιατρείου Κορυδαλλού, προέκυψε ότι ο Σεχίδης
δεν είναι παράφρων, αλλά άτομο που διέπραξε τα εγκλήματά του κάτω από
σχιζότυπη διαταραχή. 
Δηλαδή, είχε τη δυνατότητα καταλογισμού. Την ίδια γνωμάτευση είχαν κάνει και
οι δύο ψυχίατροι - καθηγητές της Θεσσαλονίκης, που είχαν ορισθεί ως
πραγματογνώμονες του Δημοσίου, με εντολή της ανακρίτριας Καβάλας.

Πολιτικός ενάγων στη δίκη του οικογενειοκτόνου της Θάσου είναι ο συνώνυμος
πρωτοξάδελφός του Θεόφιλος Σεχίδης. 
Ως μάρτυρες θα καταθέσουν ο υποδιοικητής της Ασφάλειας Καβάλας Παν.
Καλπακίδης, ο αστυνομικός Ι. Δέας, ο αστυφύλακας της Θάσου Α. Σιώμος, η θεία
του Ελένη Γυμνοπούλου-Σεχίδη, σύζυγος του δολοφονηθέντος Δημ. Σεχίδη, που το
πτώμα του βρέθηκε κατακρεουργημένο σε ερημική τοποθεσία του Λιμένα Θάσου,
ύστερα από υπόδειξη του δράστη προς τους αστυνομικούς, ο καθηγητής Ψυχιατρικής
Θεσσαλονίκης κ. Γ. Καπρίνης (ένας εκ των δύο εμπειρογνωμόνων που τον εξέταζαν
επί μήνες και διαπίστωσαν πως δεν είναι παράφρων) και 4-5 ακόμα άτομα τα οποία
θα ορίσει ο εισαγγελέας Εφετών Θράκης κ. Νικόλαος Τουρλούπης. Με εντολή των
εισαγγελικών αρχών Καβάλας και Δράμας θα ληφθούν αυστηρότατα μέτρα κατά τη
δίκη του Σεχίδη, η οποία θα αρχίσει στις 20 Ιουνίου (ημέρα Παρασκευή) θα
διακοπεί στις 21 και 22 και θα επαναληφθεί στις 23 και 24 του μηνός, οπότε θα
εκδοθεί και η απόφαση του Μεικτού Ορκωτού Δράμας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15854N411</ED>
<ID>
ID:162676

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N41&aa=1</URL></REF>


Article

<CATEGORY>vin06</CATEGORY>

 <H2>Τίμησαν την 90χρονη δασκάλα της μουσικής
</H2>
Μαρίκα Φρέρη. Βρέθηκε και πάλι στις αίθουσες του σχολείου, όπου δίδαξε, μαζί
με τους αγαπημένους της μαθητές

ΕΙΝΑΙ 90 χρόνων και επί δεκαετίες δίδαξε Ωδική. Δεν ξέχασε ποτέ τα χρόνια της
στο σχολείο και χθες επέστρεψε στην τάξη όπου δίδαξε πρώτη φορά το 1924. Χθες
το πρωί οι μαθητές του Δημοτικού Σχολείου «Ο Κοραής», στο Ηράκλειο, δεν
μπορούσαν να συνειδητοποιήσουν την αλλαγή της δασκάλας τους. Και πώς θα
μπορούσαν άλλωστε, αφού η κ. Μαρίκα Φρέρη τούς μιλούσε για σημερινά πράγματα,
για εκείνα που ήθελαν να ακούσουν. Και ας ήταν τραγούδια που είχαν γράψει,
πολλά χρόνια πριν, η Έλλη Αλεξίου ή ο Νίκος Καζαντζάκης. Η ίδια, όπως είπε,
ποτέ δεν ξεχνά το Ηράκλειο, το «Μεγάλο Κάστρο» (ο τίτλος του γνωστού βιβλίου
της). «Όπου και αν είμαι, περπατώ στα ίδια σοκάκια, αισθάνομαι τα πράγματα,
τις μυρωδιές του Ηρακλείου, βλέπω τους ανθρώπους του», τόνισε η κ. Φρέρη. Από
τα «χέρια» της έχουν περάσει πολλοί μαθητές που σήμερα με τον έναν ή τον άλλον
τρόπο είναι διάσημοι: Σάκης Πεπονής, αδελφοί Φατούρου, Ρίκα Δεληγιαννάκη κ.ά.

Χθες το βράδυ, σε μια εκδήλωση, που έγινε στο ξενοδοχείο «Ατλαντίς», ο
Σύνδεσμος Γυναικείων Σωματείων του Ηρακλείου τίμησε την κ. Φρέρη, για την
προσφορά της στην εκπαίδευση και τα γράμματα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15854N412</ED>
<ID>
ID:162727

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N41&aa=2</URL></REF>


Article

<CATEGORY>vin06</CATEGORY>

 <H5>ΘΑ ΦΩΤΙΖΕΤΑΙ ΚΑΘΕ ΝΥΧΤΑ ΜΕ ΚΡΥΦΟ ΦΩΤΙΣΜΟ ΟΠΩΣ ΑΛΛΑ 25 ΚΤΙΡΙΑ ΣΤΗΝ ΑΘΗΝΑ
</H5><H2>Μαγικό Καλλιμάρμαρο
</H2>
Παναθηναϊκό Στάδιο. Χθες εγκαινιάσθηκε ο κρυφός φωτισμός του. Η εικόνα του
είναι μαγική

Το Καλλιμάρμαρο Παναθηναϊκό Στάδιο είναι από χθες το 25ο κτίσμα της Αθήνας που
τα βράδια φωτίζεται με «κρυφό» φωτισμό και αποτελεί στολίδι της πρωτεύουσας
και τη νύχτα.

ΤΑ ΕΓΚΑΙΝΙΑ του ηλεκτροφωτισμού του Σταδίου έκανε χθες ο υπουργός ΠΕΧΩΔΕ κ. Κ.
Λαλιώτης, που τόνισε ότι το Παναθηναϊκό Στάδιο αποτελεί πλέον μια φωτεινή όαση
στην Αθήνα και υπενθύμισε ότι με ευθύνη και χρηματοδότηση του ΥΠΕΧΩΔΕ μέχρι
στιγμής έχουν φωτιστεί 25 σημαντικής ιστορικής και αρχιτεκτονικής σημασίας
κτίρια στην περιοχή της πρωτεύουσας.

Για τον ηλεκτροφωτισμό του Σταδίου δαπανήθηκαν 123.000.000 δραχμές, αλλά δεν
θα χρειάζεται πλέον να δαπανώνται κάθε φορά που γίνονται εκεί εκδηλώσεις περί
τα 70-80.000.000 δραχμές για φωτισμό.

Μαζί με τον φωτισμό του Σταδίου ο κ. Λαλιώτης εγκαινίασε και τη μόνιμη έκθεση
γλυπτών στους φωτισμένους κήπους του Ζαππείου Μεγάρου, όπου εκτίθενται έργα
σημαντικών Ελλήνων γλυπτών, όπως της Σοφίας Βάρη, της Λιάνας Βασσάλου, της
Μάρας Καρέτσου, της Χριστίνας Σαραντοπούλου, του Γιώργου Χουλιαρά, του
Απόστολου Φανακίδη κ.ά.

Με τον ηλεκτροφωτισμό του Σταδίου δημιουργείται, όπως δήλωσε ο υπουργός, μια
μεγάλη φωτεινή όαση που περιλαμβάνει το Ζάππειο, με τα φωτισμένα 160 στρέμματα
των κήπων του και την έκθεση γλυπτών, τη Βουλή και το Μνημείο του Αγνώστου
Στρατιώτη, καθώς και περιμετρικά τον Εθνικό Κήπο.

Θυμίζουμε ότι το πρόγραμμα ηλεκτροφωτισμού του ΥΠΕΧΩΔΕ έχει ήδη επεκταθεί στον
Πειραιά (όπου έχουν ήδη ηλεκτροφωτιστεί 8 κτίσματα), τη Θεσσαλονίκη (έχουν
φωτιστεί 5 κτίσματα) και τον Βόλο, όπου έχουν φωτιστεί τρία κτίρια (το
Πανεπιστήμιο με το πάρκο του και τον περιβάλλοντα χώρο), καθώς και η Τράπεζα
της Ελλάδος.

Στην Αθήνα έχουν ήδη φωτιστεί ­ μεταξύ άλλων ­ η Βουλή, το Οφθαλμιατρείο, η
Λέσχη Αξιωματικών, το κτίριο της Εθνικής Τράπεζας, το Ζάππειο, το Αιγινήτειο
και το Αρεταίειο, η γαλλική πρεσβεία, η Ακαδημία, το Δημαρχείο Αθηνών, το
Πανεπιστήμιο, το Αρσάκειο κ.ά.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15854N421</ED>
<ID>
ID:162677

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N42&aa=1</URL></REF>


Article

<CATEGORY>vin06</CATEGORY>

 <H5>ΠΟΙΟΣ ΥΠΟΥΡΓΟΣ ΔΗΜΟΣΙΑΣ ΤΑΞΗΣ ΔΕΝ ΘΑ ΗΘΕΛΕ ΝΑ ΣΥΛΛΗΦΘΟΥΝ ΟΙ ΔΡΑΣΤΕΣ ΤΗΣ 17Ν;
</H5><H2>Ρωμαίος: Ας σοβαρευτούμε
</H2>
«Ας σοβαρευτούμε καμιά φορά... Ξέρει κανείς σ' αυτή τη χώρα έναν υπουργό
Δημόσιας Τάξης που να μη θέλει να συλληφθούν οι δράστες της "17 Νοέμβρη";»,
ρώτησε χθες τη Βουλή ο υπουργός Δημόσιας Τάξης Γιώργος Ρωμαίος, απαντώντας
έτσι στις επικρίσεις που έχουν ακουσθεί από τους πρώην υπουργούς κ.κ. Στ.
Παπαθεμελή, Γ. Σκουλαρίκη και Αντ. Δροσογιάννη.

«ΕΓΩ το μόνο που ακουμπάω, το μόνο που θέλω να ακουμπώ, είναι τη σοβαρότητα»,
σχολίασε ο υπουργός, όταν ο βουλευτής του ΚΚΕ Στρατής Κόρακας θύμισε ότι ο
υπουργός Αντώνης Δροσογιάννης είχε πει το περίφημο «ακουμπάμε τη 17Ν».

«Δεν μπορούμε να μιλάμε με σενάρια, υποθέσεις και υπονοούμενα», είπε ο
υπουργός συζητώντας το όλο θέμα, με αφορμή ερώτηση που είχε καταθέσει το ΚΚΕ.

Ο κ. Ρωμαίος, όμως, δεν σχολίασε μόνον τη στάση ορισμένων βουλευτών για το
θέμα. Μίλησε και για την κ. Μαίρη Μπόση, πρώην σύμβουλο του υπουργού Δημόσιας
Τάξης, η οποία είχε κάνει λόγο για έλλειψη πολιτικής βούλησης για τη μη
σύλληψη στελεχών τής 17Ν.

Ο υπουργός έκανε λόγο για ανεύθυνες δηλώσεις που πρέπει να αντιμετωπίζονται με
αυστηρότητα, ενώ όταν ο κ. Κόρακας ρώτησε αν η κυβέρνηση εξετάζει το
ενδεχόμενο αναπροσαρμογής των στόχων των ερευνών, ο κ. Ρωμαίος είπε ότι η
Αστυνομία εξετάζει τα πάντα, εξετάζει όλα τα ενδεχόμενα.

Πάντως, ο βουλευτής του ΚΚΕ Στρατής Κόρακας είπε στον υπουργό ότι «επιτέλους
πρέπει να αναπροσανατολιστούν οι έρευνες» και ότι «είναι σχεδόν γνωστό τοις
πάσι ότι πίσω από τη 17Ν κρύβονται μυστικές ξένες υπηρεσίες».

ΣΤΟΝ ΕΙΣΑΓΓΕΛΕΑ

Στο μεταξύ, ο εισαγγελέας του Αρείου Πάγου κ. Παν. Δημόπουλος συζήτησε επί μία
ώρα χθες με τον πρώην υπουργό κ. Στέλιο Παπαθεμελή για την υπόθεση της
τρομοκρατίας, χωρίς ωστόσο να προκύψουν νέα στοιχεία. Ο κ. Παπαθεμελής,
σύμφωνα με πληροφορίες, αναφέρθηκε στα αρχεία της Στάζι και υποστήριξε ότι το
περιεχόμενό τους δεν έχει αξιοποιηθεί. Ο εισαγγελέας, από την πλευρά του,
μελετά το ενδεχόμενο να καλέσει τον όγδοο ανακριτή, προκειμένου να ενημερωθεί
για τη σχετική δικογραφία που έχει σχηματισθεί.

Πάντως, κανένα συγκεκριμένο στοιχείο δεν έχουν στα χέρια τους οι εισαγγελείς
και οι δικαστές που ασχολούνται με την υπόθεση της τρομοκρατίας. Όπως έγινε
γνωστό από τον προϊστάμενο της Εισαγγελίας Πρωτοδικών της Αθήνας κ. Αν.
Κανελλόπουλο, από το στάδιο των πολυετών ανακρίσεων δεν έχουν προκύψει ονόματα
και στοιχεία για συγκεκριμένα πρόσωπα. Έτσι, ο ανακριτής του 8ου Τακτικού
Τμήματος κ. Θωμάς Γκατζογιάννης αναμένεται να θέσει στο αρχείο τη δικογραφία
που χειρίστηκε, αφού δεν έχει προκύψει κάποιο στοιχείο το οποίο θα τον
οδηγούσε σε συγκεκριμένα πρόσωπα που να ενέχονται σε τρομοκρατικές ενέργειες.
Στο μεταξύ, όπως διευκρινίστηκε από τις δικαστικές αρχές, ο κ. Στέλιος
Παπαθεμελής είχε κληθεί να καταθέσει όσα στοιχεία γνωρίζει στον εισαγγελέα
Πρωτοδικών κ. Γιώργο Γεράκη, ο οποίος τότε διενεργούσε σχετική προκαταρκτική
εξέταση. Τελικά ο κ. Παπαθεμελής έστειλε στον εισαγγελικό λειτουργό επιστολή
με την οποία τον παρέπεμπε για στοιχεία στις αρμόδιες υπηρεσίες, χωρίς να
αναφέρεται σε άλλες λεπτομέρειες.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15854N431</ED>
<ID>
ID:162678

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N43&aa=1</URL></REF>


Article

<CATEGORY>vin06</CATEGORY>

 <H2>Ο Μ. Παπαδόπουλος νέος πρύτανης του Αριστοτελείου
</H2>
ΘΕΣΣΑΛΟΝΙΚΗ 
Γραφείο Βόρ. Ελλάδας

Ο ΜΙΧΑΛΗΣ Παπαδόπουλος, μέχρι τώρα αντιπρύτανης, είναι ο νέος πρύτανης του
Αριστοτελείου Πανεπιστημίου Θεσσαλονίκης. Ο κ. Παπαδόπουλος εξελέγη με ποσοστό
62% (1.835 ψήφους) στη χθεσινή επαναληπτική ψηφοφορία με τον σημερινό πρύτανη
κ. Αντώνη Μάντη, που συγκέντρωσε 1.113 ψήφους. Για πρώτη φορά στην ιστορία του
Πανεπιστημίου εξελέγη γυναίκα αντιπρύτανης, η καθηγήτρια της Ιατρικής κ.
Ολυμπία Γκίμπα-Τζιαμπίρη, ενώ δεύτερος αντιπρύτανης εξελέγη ο κ. Γιάννης
Αντωνόπουλος, καθηγητής της Φυσικής. Ο νέος πρύτανης είναι καθηγητής της
Πολυτεχνικής και στη διάρκεια της αντιπρυτανείας του είχε αρμοδιότητα στα
οικονομικά και τεχνικά θέματα του Πανεπιστημίου. Ο κ. Παπαδόπουλος είχε
εκλεγεί καθηγητής το 1976 και διετέλεσε δύο φορές κοσμήτορας της Σχολής του.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15854N432</ED>
<ID>
ID:162728

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N43&aa=2</URL></REF>


Article

<CATEGORY>vin06</CATEGORY>

 <H2>Τους παρέπεμψε στο υπουργείο Οικονομικών
</H2>
ΣΤΟ ΥΠΟΥΡΓΕΙΟ Οικονομικών παρέπεμψε χθες ο υπουργός Παιδείας κ. Γερ. Αρσένης
τους υπαλλήλους του υπουργείου του, που απειλούν με κινητοποιήσεις κατά την
περίοδο των Γενικών Εξετάσεων, διεκδικώντας μηνιαίο επίδομα 35.000 δραχμών. Ο
υπουργός Παιδείας, Γεράσιμος Αρσένης, είπε ότι ήδη έχει συζητήσει το αίτημα με
τον υφυπουργό Οικονομικών κ. Χριστοδουλάκη, ενώ όταν ρωτήθηκε αν θα διεξαχθούν
ομαλά οι Γενικές Εξετάσεις, διαβεβαίωσε τους 170.000 υποψηφίους ότι οι
εξετάσεις θα γίνουν κανονικά και χωρίς προβλήματα. Ήδη ­ είπε ­ συζητήσαμε το
αίτημά τους με τον κ. Χριστοδουλάκη. Το υπουργείο Οικονομικών έχει ορισμένες
παρατηρήσεις σχετικά με την έκταση και το ύψος του επιδόματος, και ας πάνε οι
υπάλληλοι να συζητήσουν μαζί του.

Σε ερώτηση αν θα συναντηθεί ο ίδιος με τους υπαλλήλους, ο κ. Αρσένης, αφού
τόνισε ότι συμφωνεί με το αίτημα, είπε ότι θα συναντηθεί αλλά για να συζητήσει
τα θεσμικά αιτήματα που προβάλλουν και όχι τα οικονομικά. Πάντως, η Πανελλήνια
Ομοσπονδία Υπαλλήλων Υπουργείου Παιδείας, στην οποία συμπεριλαμβάνονται και οι
διοικητικοί υπάλληλοι των Πανεπιστημίων και Τεχνολογικών Ιδρυμάτων, έχουν
προγραμματίσει συγκεντρώσεις διαμαρτυρίας στις μεγάλες πόλεις, ενώ στις 10 του
μηνός θα κάνουν συμβολική κατάληψη στα Πανεπιστήμια και Τεχνολογικά Ιδρύματα,
καθώς και στις 12 Ιουνίου τρίωρη στάση εργασίας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15854N433</ED>
<ID>
ID:162763

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N43&aa=3</URL></REF>


Article

<CATEGORY>vin06</CATEGORY>

 <H2>Λύση για τα αδέσποτα
</H2>
ΛΥΣΗ στο πρόβλημα των αδέσποτων ζώων επιχειρεί να δώσει το υπουργείο Γεωργίας
και για πρώτη φορά αυτή η λύση κινείται προς την κατεύθυνση της ζωοφιλίας αλλά
και της πρόληψης του προβλήματος.

Ανάμεσα στα μέτρα που φαίνεται διατεθειμένο να πάρει το υπουργείο,
ανταποκρινόμενο στις προτάσεις κτηνιατρικών και ζωοφιλικών οργανώσεων,
περιλαμβάνονται και πολύ σημαντικές ρυθμίσεις που αναμένεται ­ αν τελικά
αποφασιστούν ­ να δώσουν οριστικό τέλος στο θλιβερό θέαμα εγκαταλειμμένων,
τραυματισμένων ή σκοτωμένων ζώων. Μεταξύ των άλλων:

* Στείρωση όλων των αδέσποτων με τη συνεργασία όλων των κτηνιάτρων και των
δήμων και στη συνέχεια επανατοποθέτηση των ζώων στο περιβάλλον τους.

* Καταγραφή όλων των ζώων που ανήκουν σε ιδιοκτήτες, ώστε να μην μπορούν να τα
εγκαταλείψουν δημιουργώντας νέα αδέσποτα.

Ως το τέλος Ιουνίου υπολογίζεται να είναι έτοιμο το σχέδιο νόμου με το οποίο
θα επιλύονται πολλά θέματα που έχουν σχέση με τα ζώα.

Ήδη, έχει συσταθεί στο υπουργείο Γεωργίας επιτροπή υπό τον υφυπουργό κ. Β.
Γερανίδη και τον γεν. γραμματέα κ. Δ. Τζουβάνο, στην οποία συμμετέχει ο γεν.
διευθυντής Κτηνιατρικής του υπουργείου κ. Ν. Μεράβογλου, οι πρόεδροι του
Πανελληνίου Κτηνιατρικού Συλλόγου και της Ελληνικής Κτηνιατρικής Εταιρείας,
καθώς και εκπρόσωποι των ζωοφιλικών οργανώσεων.

Κατά την πρώτη συνεδρίαση αυτής της επιτροπής, αυτή την εβδομάδα, οι
εκπρόσωποι των κτηνιατρικών και ζωοφιλικών οργανώσεων συζήτησαν τις προτάσεις
που έχουν καταθέσει και οι οποίες, σύμφωνα με πληροφορίες μας,
αντιμετωπίστηκαν θετικά από τον εκπρόσωπο του υπουργείου κ. Μεράβογλου, ο
οποίος και τους διαβεβαίωσε ότι το σχέδιο θα είναι έτοιμο για συζήτηση εντός
20ημέρου, ώστε το τελικό να είναι έτοιμο ως το τέλος Ιουνίου.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15854N434</ED>
<ID>
ID:162791

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N43&aa=4</URL></REF>


Article

<CATEGORY>vin06</CATEGORY>

 <H2>Ονομάστηκε «Κουντουριώτης»
</H2>
ΤΟ ΟΝΟΜΑ του ηρωικού ναυάρχου Κουντουριώτη θα φέρει η νέα φρεγάτα που απέκτησε
η Ελλάδα από την Ολλανδία. Οι υπουργοί Άμυνας Ελλάδας και Ολλανδίας, κ.κ.
Τσοχατζόπουλος και Βούρχεβε, επικύρωσαν χθες και τυπικά, με την ανταλλαγή των
κειμένων της σχετικής σύμβασης, το αποτέλεσμα των πολύμηνων διαπραγματεύσεων
των Πολεμικών Ναυτικών των δύο χωρών.

Η φρεγάτα, μια μεταχειρισμένη τύπου «S», ίδια με άλλες 4 που έχει η Ελλάδα,
κόστισε συνολικά 12,5 δισ. δραχμές και η εξόφλησή της θα γίνει σε 4 χρόνια. Οι
κ.κ. Τσοχατζόπουλος και Βούρχεβε συζήτησαν για τη νέα δομή του ΝΑΤΟ και την
προοπτική της Δυτικοευρωπαϊκής Ένωσης, καθώς και τις διμερείς σχέσεις.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15854N435</ED>
<ID>
ID:162808

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N43&aa=5</URL></REF>


Article

<CATEGORY>vin06</CATEGORY>

 <H2>Επιτυχής βολή «Πάτριοτ»
</H2>
ΧΑΝΙΑ

Η ΠΡΩΤΗ κανονική βολή βλήματος «Πάτριοτ» στο Πεδίο Βολής Κρήτης
πραγματοποιήθηκε χθες με επιτυχία. Είχαν προηγηθεί δύο δοκιμαστικές βολές του
ίδιου βλήματος, η μία φέτος και η άλλη πέρυσι. Χθες, πάντως, παράλληλα με τη
βολή «Πάτριοτ», πραγματοποιήθηκαν και τρεις βολές βλημάτων «Χοκ», με επιτυχία
επίσης. Ο διοικητής του ΠΒΚ, αντιστράτηγος Γεώργιος Παπαδομανωλάκης, δήλωσε
μεταξύ άλλων ότι τα βλήματα πέτυχαν άριστα την αποστολή τους.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15854N436</ED>
<ID>
ID:162821

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N43&aa=6</URL></REF>


Article

<CATEGORY>vin07</CATEGORY>

 <H5>ΕΛΠΙΔΕΣ ΑΠΟ ΤΙΣ ΣΗΜΕΡΙΝΕΣ ΠΡΩΤΕΣ ΠΟΛΥΚΟΜΜΑΤΙΚΕΣ ΕΚΛΟΓΕΣ
</H5><H5>Τέσσερα κόμματα δίνουν σκληρή μάχη
</H5><H2>Η Αλγερία ζητεί γαλήνη
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

Προσδοκώντας γαλήνη. Υπό τον ήχο των βομβών, οι Αλγερινοί ψηφίζουν για την
ανάδειξη του πρώτου πολυκομματικού Κοινοβουλίου τους

Μέσα σ' ένα κλίμα φόβου και σε βαρύ πένθος για τα θύματα της πενταετούς
αιματοχυσίας, η Αλγερία οδεύει προς τις πρώτες πολυκομματικές εκλογές, μετά το
πρώτο αποτυχημένο πείραμα του 1992, με την ελπίδα αν όχι να τερματιστεί η βία,
να ανοίξει τουλάχιστον ο δρόμος προς μια πολιτική λύση της πολύχρονης κρίσης.

ΘΑ ΕΛΕΓΕ κανείς ότι ο χρόνος γύρισε πέντε χρόνια πίσω. Οι Αλγερινοί πρόκειται
να εκλέξουν σήμερα για πρώτη φορά μια αντιπροσωπευτική Βουλή ­ εκείνη που οι
αρχές δεν τους επέτρεψαν να αναδείξουν τον Ιανουάριο του 1992, όταν ακύρωσαν
τον δεύτερο γύρο των εκλογών, από τις οποίες όλα έδειχναν ότι θα έβγαινε
νικητής το Ισλαμικό Μέτωπο Σωτηρίας (FIS). Αλλά, ανάμεσα στις δύο εκλογικές
αναμετρήσεις υπάρχει μία τεράστια κηλίδα αίματος, ένας οδυνηρός απολογισμός
60.000 νεκρών, ένας λαός σε πένθος. Πέντε χρόνια μετά, τίποτα δεν είναι πια το
ίδιο. Το πανίσχυρο τότε FIS τέθηκε εκτός νόμου, αλλά ήταν πανταχού παρόν στην
προεκλογική εκστρατεία: στους λόγους, τις εφημερίδες, τις βόμβες που
συγκλόνισαν και αιματοκύλισαν την πρωτεύουσα τέσσερις φορές αυτή την βδομάδα.
Οι φανατικοί ισλαμιστές υπενθύμισαν μέχρι τις παραμονές των εκλογών την ύπαρξή
τους, ελπίζοντας να πανικοβάλουν τους ψηφοφόρους και να τους κρατήσουν μακριά
από τις κάλπες, όπως επιδιώκει το FIS, που έχει ζητήσει το μποϊκοτάζ των εκλογών.

ΧΩΡΙΣ ΕΝΘΟΥΣΙΑΣΜΟ

Απών από την σημερινή αναμέτρηση είναι και ο ενθουσιασμός, αυτό το πάθος που
δονούσε τους ψηφοφόρους πριν από πέντε χρόνια, όταν ύστερα από τριάντα χρόνια
μονοκομματικής διακυβέρνησης είδαν να ξεπετάγονται δεκάδες κόμματα, με το FIS
να δεσπόζει στην πολιτική σκηνή. Αντίθετα, αυτή τη φορά, αυτό που κυριαρχεί
είναι ο φόβος.

Βαριά οπλισμένοι αστυνομικοί και στρατιώτες άρχισαν να αναπτύσσονται στα
εκλογικά κέντρα, τα σχολεία και τα καταστήματα έκλεισαν, οι αρχές
προειδοποιούν τους κατοίκους να αναφέρουν οτιδήποτε τους φαίνεται ύποπτο ­
αυτοκίνητο, δέμα η άλλο αντικείμενο.

Οι εφημερίδες προπαγανδίζουν υπέρ των εκλογών με πηχυαίους τίτλους όπως «Ψήφος
για την δημοκρατία», «Ας επαληθεύσουμε την ελπίδα». Αλλά, ακόμα κι αν
επικρατεί η γενική εντύπωση ότι ο φαύλος κύκλος της βίας δεν πρόκειται να
σπάσει αυτόματα με την διενέργεια των εκλογών, όλοι ελπίζουν ότι θα ανοίξει ο
δρόμος για ευρεία εθνική συναίνεση μέσα από ένα πολυκομματικό Κοινοβούλιο.

ΤΕΣΣΕΡΑ κόμματα από τους 39 πολιτικούς σχηματισμούς που διεκδικούν την ψήφο
των Αλγερινών, αναμένεται να συγκεντρώσουν την πλειοψηφία των 380 εδρών του
Κοινοβουλίου και να καθορίσουν τη μελλοντική πορεία της χώρας προς τον 21ο αιώνα.

Ο Εθνικός Δημοκρατικός Συναγερμός (RND) ιδρύθηκε τον Απρίλιο, για να
συσπειρώσει τους πολιτικούς υποστηρικτές του προέδρου Λιαμίλ Ζερουάλ. Η
πολιτική πλατφόρμα του εμπνέεται από το κυβερνητικό πρόγραμμα του Αλγερινού
προέδρου, το οποίο υπόσχεται αποκατάσταση της ειρήνης και της σταθερότητας,
σταδιακές ιδιωτικοποιήσεις των κρατικών εταιρειών και σύστημα πρόνοιας για την
ανακούφιση των φτωχών, που πλήττονται από τη μετάβαση της οικονομίας προς την
ελεύθερη αγορά. Οι αντίπαλοι του κόμματος υποστηρίζουν ότι η ίδρυσή του
φανερώνει την επιδίωξη της κυβέρνησης να σταθεροποιήσει στο νέο Κοινοβούλιο
την πολιτική της βάση, με στόχο να χρησιμοποιήσει αυτό το «δημοκρατικό όπλο»
για να εξωθήσει στο περιθώριο τα βασικά νόμιμα κόμματα της αντιπολίτευσης.

Το Κίνημα για μια Ειρηνική Κοινωνία (MPS) είναι το μεταλλαγμένο Κίνημα για μια
Ισλαμική Κοινωνία, το οποίο άλλαξε το όνομά του τον Απρίλιο για να ξεπεράσει
τον σκόπελο του νέου νόμου που απαγόρευε τα ισλαμικά κόμματα. Ο ηγέτης του,
Μαχφούντ Ναχνάχ, από φανατικός μουσουλμάνος κατά τη δεκαετία του '80,
εξελίχθηκε σε «αντικειμενικό σύμμαχο» της κυβέρνησης στον αγώνα της κατά των
αδιάλλακτων ισλαμιστών. Ως μετριοπαθές ισλαμικό κόμμα, το MPS πρεσβεύει την
αλλαγή μέσω του διαλόγου και της συμμετοχής στην πολιτική ζωή.

Το Μέτωπο Σοσιαλιστικών Δυνάμεων (FFS) ιδρύθηκε το 1963 ως αντίβαρο στη
μονοκομματική διακυβέρνηση του τότε προέδρου Μπεν Μπέλα και στηρίζεται κυρίως
στους Βερβερίνους και τη μεσοαστική τάξη των μεγάλων πόλεων. Εμμένει στη θέση
ότι ο διάλογος με την αντιπολίτευση, συμπεριλαμβανομένου και του FIS, είναι ο
μόνος τρόπος για την επίλυση της αλγερινής κρίσης και τάσσεται υπέρ της πιο
δίκαιης ανακατανομής του πλούτου της χώρας. Ο Συναγερμός για τη Δημοκρατία και
τον Πολιτισμό (RCD) ιδρύθηκε το 1989 από πρώην μέλη του FFS και έχει ως βασική
ιδεολογία τον αντι-ισλαμισμό. Με το μανιφέστο των «70 προτάσεων για την
Αλγερία», ο ηγέτης του Σαΐντ Σααντί τάσσεται υπέρ ενός κοσμικού κράτους τύπου Τουρκίας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15854N451</ED>
<ID>
ID:162664

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N45&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ένα σημαντικό βιβλίο
</H2>
<AUTHOR>ΘΕΜΟΥ ΣΤΟΦΟΡΟΠΟΥΛΟΥ</AUTHOR>

ΠΟΛΥΤΙΜΗ συμβολή στη μελέτη του πρώτιστου εθνικού μας θέματος συνιστά η
συλλογή άρθρων του κ. Γιώργου Παπαδημητρίου, καθηγητή του Συνταγματικού
Δικαίου στο Πανεπιστήμιο Αθηνών, που κυκλοφόρησε υπό τον τίτλο «Το
Συνταγματικό Πρόβλημα της Κυπριακής Δημοκρατίας».

Αφού περιγράψει την αγγλική πολιτική «διαίρει και βασίλευε», ο συγγραφέας
εξετάζει το κυπριακό σύνταγμα του 1960, το οποίο πολύ σωστά ονομάζει
«νεοαποικιοκρατικό» και «ανεδαφικό».

Απόλυτα ορθή είναι και η εκτίμησή του ότι αποδοχή των ομοσπονδιακών δομών, που
προωθεί ο ΟΗΕ μετά το 1974, θα ήταν καταστρεπτική, αλλά και ότι μόνη η
απόρριψή τους δεν μπορεί να εξασφαλίσει την επιβίωση του Κυπριακού Ελληνισμού.

Είναι φυσικό να αναρωτηθεί ο αναγνώστης, μήπως αυτή θα μπορούσε να κατοχυρωθεί
με ένταξη της Κύπρου στην Ευρωπαϊκή Ένωση. 
Και να απαντήσει αρνητικά. Διότι γνωρίζει ότι οι Δυτικοί είναι εκείνοι που
έχουν σχεδιάσει την πολιτειακή οντότητα (την «εντελώς ξένη προς τη βαθύτερη
ουσία του ευρωπαϊκού πολιτικού και συνταγματικού πολιτισμού», όπως τονίζει ο
κ. Παπαδημητρίου), που τα Ηνωμένα Έθνη προσπαθούν να εγκαθιδρύσουν στην Κύπρο.
Ότι, επίσης, οι εταίροι μας (ιδίως οι Βρετανοί) αναζητούν νομικούς τρόπους με
τους οποίους να συμβιβάσουν με το Κοινοτικό Δίκαιο τις παραβιάσεις βασικών
ελευθεριών του κυπριακού λαού, που θέλουν να μονιμοποιήσουν. Και ότι, εξάλλου,
η μεταβίβαση κυριαρχίας από την Κυπριακή Δημοκρατία προς Κοινοτικά όργανα, στο
πλαίσιο της ευρωπαϊκής ενοποιητικής διαδικασίας, θα σήμαινε πλήρη
εξανδραποδισμό των Ελλήνων Κυπρίων. Τους οποίους μόνον επαρκής εθνική ισχύς
μπορεί να σώσει.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15854N452</ED>
<ID>
ID:162756

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N45&aa=2</URL></REF>


Article

<CATEGORY>vin07</CATEGORY>

 <H5>ΑΠΕΤΥΧΕ ΤΟ «ΧΡΥΣΟ ΚΟΛΠΟ» ΚΟΛ ΚΑΙ Η ΚΥΒΕΡΝΗΣΗ ΚΙΝΔΥΝΕΥΕΙ ΝΑ ΧΑΣΕΙ ΤΗΝ
ΑΞΙΟΠΙΣΤΙΑ ΤΗΣ
</H5><H2>«Μπούμερανγκ» για τη Βόννη
</H2>
Πικρό ποτήρι. Δεν το ήπιε τελικά ο Γερμανός υπουργός Οικονομικών, Τέο Βάιγκελ
(αριστερά), αφού η γερμανική βουλή απέρριψε χθες πρόταση της αντιπολίτευσης
για αποπομπή του. (Φωτό Ρώυτερ)

Μετά την ήττα της από την Μπούντεσμπανκ, στη «μάχη του χρυσού», η κυβέρνηση
της Βόννης κινδυνεύει να χάσει την αξιοπιστία της ως θεματοφύλακας των
κριτηρίων του Μάαστριχτ.

ΜΕ ΤΟ «χρυσό κόλπο» του καγκελαρίου Κολ, ο μύθος της γερμανικής δημοσιονομικής
αυστηρότητας μοιάζει να καταρρέει. Η Μπούντεσμπανκ καταγγέλλει τώρα την
κυβέρνηση για τις ίδιες λογιστικές λαθροχειρίες για τις οποίες η Βόννη
κατηγορούσε άλλες χώρες. Από την αντιπαράθεση, η κυβέρνηση της Βόννης βγήκε
χαμένη, μολονότι και οι δύο πλευρές προέβησαν σε παραχωρήσεις. Ο Γερμανός
υπουργός Οικονομικών, Τέο Βάιγκελ, συμφώνησε να μην «ενθυλακωθεί» στον
τρέχοντα προϋπολογισμό το προϊόν της ανατίμησης των αποθεμάτων της χώρας σε
χρυσό, που η αξία τους θα ανέλθει από 13 δισ. μάρκα σε 57 δισ. μάρκα. Από την
άλλη πλευρά, η Μπούντεσμπανκ αποδέχτηκε να γίνει η ανατίμηση, αλλά το προσεχές
έτος. Έτσι απέτυχε το σχέδιο του καγκελαρίου Κολ να «μαγειρέψει» φέτος το
δημόσιο έλλειμμα της χώρας εντός των ορίων που απαιτεί το Μάαστριχτ. Ήταν μια
κλασική σύγκρουση ανάμεσα στους ανεξάρτητους θεματοφύλακες του νομίσματος και
τους πολιτικούς που θέλουν να γεμίσουν τα άδεια κρατικά ταμεία. Τώρα, με
μειωμένη αξιοπιστία, απέναντι σε μια γαλλική κυβέρνηση που θέλει να
επαναδιαπραγματευτεί το σύμφωνο σταθερότητας, η Βόννη θα δυσκολευτεί πολύ να
προωθήσει τη «μικρή» νομισματική ένωση, από ένα σκληρό πυρήνα χωρών.

ΜΕΝΕΙ Ο ΥΠΟΥΡΓΟΣ

Χθες, η γερμανική βουλή απέρριψε πρόταση της αντιπολίτευσης για απομάκρυνση
του υπουργού Οικονομικών, Τέο Βάιγκελ. Όμως, βουλευτές του κυβερνητικού
συνασπισμού απείλησαν ότι θα αρνηθούν να υποστηρίξουν οποιονδήποτε περιορισμό
της ανεξαρτησίας της Μπούντεσμπανκ. Ο καγκελάριος Κολ απέρριψε τις εκκλήσεις
της αντιπολίτευσης για τη διεξαγωγή πρόωρων εκλογών. Σαφή προειδοποίηση προς
τον Γερμανό καγκελάριο να λάβει σοβαρά υπόψη του τις πρόσφατες ήττες των
Συντηρητικών στη Βρετανία και τη Γαλλία απηύθυνε χθες, μέσω της εφημερίδας
«Μπερλίνερ Μόργκενποστ», ο Χάινερ Γκάισλερ, ένας από τους κυριότερους και
δριμύτερους εσωκομματικούς επικριτές του Χέλμουτ Κολ. Την ίδια ώρα, διχασμένη
εμφανίζεται η ηγεσία των Σοσιαλδημοκρατών έναντι του ευρώ. Η αναβολή της
εφαρμογής του ενιαίου νομίσματος είναι προτιμότερη από την άμβλυνση των
κριτηρίων, δήλωσε στην εφημερίδα «Ντι Τσάιτ» ο Γκέρχαρτ Σρέντερ, πιθανός
υποψήφιος καγκελάριος των Σοσιαλδημοκρατών. Όμως, την αντίθετη ακριβώς άποψη
υποστήριξε χθες, σε συνέντευξή του στην εφημερίδα «Μπιλντ», ο αρχηγός του
κόμματος, Όσκαρ Λαφοντέν.

ΕΠΙΘΕΣΗ ΣΟΣΙΑΛΔΗΜΟΚΡΑΤΩΝ

Δριμύτατη επίθεση εξαπέλυσαν χθες οι Γερμανοί Σοσιαλδημοκράτες κατά της
κυβέρνησης της Βόννης, κατηγορώντας την ότι δεν ανταποκρίθηκε στην κοινή
πρωτοβουλία των Γερμανών και των Γάλλων σοσιαλιστών για την αντιμετώπιση της
ανεργίας, που εκδηλώθηκε λίγο πριν από τις γαλλικές εκλογές. Το σχέδιο
προβλέπει συντονισμό για την επαγγελματική κατάρτιση και την άμβλυνση των
φορολογικών ανισοτήτων. Εξάλλου, η νέα κυβέρνηση των Εργατικών στη Βρετανία
ανακοίνωσε χθες την πρώτη μεγάλη ευρωπαϊκή πρωτοβουλία της για την απασχόληση.
Ο υπουργός Οικονομικών, Γκόρντον Μπράουν, πρότεινε στους Ευρωπαίους εταίρους
σχέδιο που στηρίζεται κυρίως στη μεγαλύτερη ευελιξία των αγορών εργασίας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15854N461</ED>
<ID>
ID:162665

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N46&aa=1</URL></REF>


Article

<CATEGORY>vin07</CATEGORY>

 <H2>Παραλίγο να συγκρουστεί το αεροσκάφος του Κλίντον
</H2>
ΘΥΜΑ αεροπορικού δυστυχήματος κινδύνευσε να πέσει χθες ο Αμερικανός Πρόεδρος
Μπιλ Κλίντον, όταν το αεροπλάνο του παραλίγο να συγκρουστεί με μεταγωγικό
αεροσκάφος, ενώ πετούσε πάνω από την Ιρλανδία. 
Το προεδρικό αεροσκάφος πρόλαβε να αλλάξει πορεία την τελευταία στιγμή, μόλις
τέθηκε σε λειτουργία το σύστημα έγκαιρης προειδοποίησης, που επεσήμανε ότι το
Μπόινγκ 747 του Προέδρου Κλίντον βρισκόταν στο ίδιο ύψος και σε απόσταση μόλις
τριών μιλίων από το μεταγωγικό αεροσκάφος. 
Όλα συνέβησαν ενώ το προεδρικό αεροσκάφος προσέγγιζε στο αεροδρόμιο Σάνον της Ιρλανδίας.

«Είμαστε τυχεροί», δήλωσε ο κυβερνήτης του μεταγωγικού Ντομ Ντεβίτο.
«Γλιτώσαμε από καταστροφή». 
Πάντως, ούτε ο Πρόεδρος Κλίντον ούτε η σύζυγός του Χίλαρι έπαθαν τίποτα, κατά
τη διάρκεια του απότομου ελιγμού που πραγματοποίησε ο πιλότος του προεδρικού αεροσκάφους.

* Σε ατύχημα οφείλεται η έκρηξη που κατέστρεψε εν πτήσει Μπόινγκ 747 της TWA,
πέρυσι τον Ιούλιο, παρασύροντας στον θάνατο 230 ανθρώπους, σύμφωνα με τον
επικεφαλής του αμερικανικού γραφείου ασφαλείας μεταφορών. 
«Η τραγωδία θα είχε αποφευχθεί αν λαμβάνονταν τα αναγκαία μέτρα, ώστε να μη
συσσωρευτούν εύφλεκτα αέρια στην κεντρική δεξαμενή καυσίμων του αεροσκάφους»,
δήλωσε χθες ο Μπερναρντ Λεμπ στο τηλεοπτικό δίκτυο ABC. 
Πάντως, οι αμερικανικές αρχές δεν έχουν καταλήξει επισήμως σε πόρισμα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15854N462</ED>
<ID>
ID:162718

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N46&aa=2</URL></REF>


Article

<CATEGORY>vin07</CATEGORY>

 <H2>Κλωνοποιημένα ανθρώπινα έμβρυα
</H2>
ΠΡΟΤΑΣΗ στο αμερικανικό Κογκρέσο να επιτρέψει στους ερευνητές τη δημιουργία
ανθρώπινων εμβρύων με τη μέθοδο της κλωνοποίησης, αλλά να απαγορεύεται η χρήση
τους για γεννήσεις παιδιών, σκοπεύει να καταθέσει επιτροπή δεοντολογίας, όπως
αποκαλύπτει η εφημερίδα «Ουάσιγκτον Ποστ». Σύμφωνα με την πρόταση, θα
επιτρέπεται στους επιστήμονες να δημιουργούν κλωνοποιημένα ανθρώπινα έμβρυα
αποκλειστικά για επιστημονικές έρευνες και δεν θα μπορούν να τα μεταφέρουν σε
μήτρα γυναίκας προς τεκνοποίηση, προσθέτει η εφημερίδα, επικαλούμενη μέλη της επιτροπής.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15854N463</ED>
<ID>
ID:162759

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N46&aa=3</URL></REF>


Article

<CATEGORY>vin07</CATEGORY>

 <H2>Δολοφονική απόπειρα με χειροβομβίδα εναντίον Μπερίσα
</H2>
ΔΟΛΟΦΟΝΙΚΗ απόπειρα με χειροβομβίδα εναντίον του Σαλί Μπερίσα έγινε χθες κοντά
στο Δυρράχιο, αλλά αποτράπηκε από τους άντρες της ασφαλείας του. Η απόπειρα
εναντίον του Αλβανού προέδρου έγινε στο χωριό Ρασμπούλ, λίγο μετά τις 3.30
χθες το απόγευμα, ενώ μιλούσε σε προεκλογική συγκέντρωση. Κάποιος νεαρός από
τις πρώτες σειρές των πολιτών, που παρακολουθούσαν την ομιλία, πέταξε εναντίον
του μία χειροβομβίδα ­ ή βόμβα κατά το ραδιοσταθμό «Φωνή της Αμερικής». Ο
Μπερίσα έσκυψε, και οι άνδρες της ασφάλείας του μπόρεσαν να απενεργοποιήσουν
τη βόμβα. Σύμφωνα, όμως, με άλλες πληροφορίες, κάποιος από τους άνδρες της
ασφάλειας πρόλαβε, άρπαξε τη χειροβομβίδα, που είχε πέσει δίπλα στον Μπερίσα,
και την πέταξε μακριά πριν εκραγεί.

ΒΓΗΚΕ ΣΤΗΝ TV

Ο νεαρός συνελήφθη αμέσως, κακοποιήθηκε από τους άνδρες της προσωπικής
ασφάλειας του προέδρου και νοσηλεύεται υπό αυστηρή φρούρηση. Ο Μπερίσα
εμφανίσθηκε χθες βράδυ στην αλβανική κρατική τηλεόραση, όπου μίλησε για
τρομοκρατική ενέργεια και χαρακτήρισε το νεαρό «εξτρεμιστικό στοιχείο». Οι
περίεργες συνθήκες της απόπειρας ­ και της εξουδετέρωσής της ­ προκάλεσαν
συζητήσεις, ακόμη και για την πιθανότητα προβοκάτσιας. Εν τω μεταξύ, το κλίμα
είναι βαρύ καθώς πλησιάζει η 29η Ιουνίου, η ημέρα των εκλογών, που θα γίνουν
χωρίς να αρθεί η κατάσταση έκτακτης ανάγκης ­ πράγμα που επιβεβαίωσε χθες ο
πρόεδρος της Βουλής. Έτσι, οι ασφαλίτες θα μπορούν πάντα να πυροβολούν
οποιονδήποτε θεωρούν ύποπτο και κάθε βράδυ στις 9 θα αρχίζει η απαγόρευση της
κυκλοφορίας. Αυτό, όπως διευκρινίζεται, θα ισχύσει και τη νύχτα των εκλογών:
την ώρα που θα κλείνουν οι κάλπες θα αρχίζει η απαγόρευση. 
<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15854N464</ED>
<ID>
ID:162787

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N46&aa=4</URL></REF>


Article

<CATEGORY>vin07</CATEGORY>

 <H2>Το πράσινο τσάι εναντίον του καρκίνου
</H2>
ΤΟ ΠΡΑΣΙΝΟ τσάι μπορεί να εμποδίσει την ανάπτυξη του καρκίνου, ενεργοποιώντας
τη χημική ουσία καθεπσίν, είδος πρωτεϊνάσης η οποία βρίσκεται σε όλα τα
κύτταρα, ανακοίνωσαν Αμερικανοί ερευνητές. «Ένα από τα σημαντικότερα συστατικά
του πράσινου τσαγιού παρεμποδίζει την παραγωγή της ουροκινάσης, ενός ενζύμου
που συμβάλλει στην ανάπτυξη του καρκίνου», αναφέρουν στην επιστολή τους προς
το επιστημονικό περιοδικό «Nature» ο Γέρζι Γιανκούν της Ιατρικής Σχολής του
Οχάιο και οι συνεργάτες του.

Το μαύρο τσάι ­ ο τύπος τσαγιού που καταναλώνεται κυρίως στις δυτικές χώρες ­
δεν έχει την ίδια λειτουργία με το πράσινο τσάι, καθώς η τεχνική επεξεργασία
καταστρέφει όλα τα ευεργετικά στοιχεία του.

ΝΕΟ ΦΑΡΜΑΚΟ

Την κυκλοφορία ενός φαρμάκου που επιβραδύνει την ανάπτυξη του καρκίνου του
μαστού ενέκρινε η αμερικανική Υπηρεσία Τροφίμων και Φαρμάκων (FDA), όπως
ανακοινώθηκε από την κατασκευάστρια εταιρεία. Το σκεύασμα, που στο εμπόριο θα
διατίθεται σε χάπια με την ονομασία Φαρεστόν, περιέχει στη σύνθεσή του ένα
κύτταρο που επικολλάται στους υποδοχείς των οιστρογόνων των καρκινογόνων
κυττάρων και τους εμποδίζει, κατά το πρωτογενές στάδιο της ασθένειας, να
ενισχύσουν την ανάπτυξη των όγκων, όπως τόνισε το φαρμακευτικό εργαστήριο
Σέρινγκ - Πλάου.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15854N465</ED>
<ID>
ID:162806

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N46&aa=5</URL></REF>


Article

<CATEGORY>vin07</CATEGORY>

 <H2>Αναζητούν τον δολοφόνο του υιού Λέβιν
</H2>
ΤΟΝ ΔΟΛΟΦΟΝΟ του Τζόναθαν Λέβιν, γιου του Τζ.Λέβιν, διευθυντή της Time Warner,
του κολοσσού των ΜΜΕ, αναζητεί η αστυνομία της Ν. Υόρκης. Ο Τζ. Λέβιν, 31
χρόνων, βρέθηκε νεκρός με μια σφαίρα στο κεφάλι στο διαμέρισμά του στο
Μανχάταν, τα ξημερώματα της Δευτέρας. Η Time Warner είναι η ιδιοκτήτρια
εταιρεία του περιοδικού «Time», των στούντιο Warner Bros και του δικτύου CNN.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15854N466</ED>
<ID>
ID:162820

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N46&aa=6</URL></REF>


Article

<CATEGORY>vin07</CATEGORY>

 <H5>ΥΠΕΡΥΠΟΥΡΓΟΣ Η ΚΟΡΗ ΤΟΥ ΝΤΕΛΟΡ ­ 5 ΓΥΝΑΙΚΕΣ ΣΤΗΝ 14ΜΕΛΗ ΚΥΒΕΡΝΗΣΗ ­ ΕΜΕΙΝΑΝ
ΕΞΩ ΛΑΝΓΚ ΚΑΙ ΡΟΚΑΡ
</H5><H5>Η ΝΕΑ ΓΑΛΛΙΚΗ ΚΥΒΕΡΝΗΣΗ
</H5><H2>Δύο κομμουνιστές έβαλε ο Ζοσπέν
</H2>
Δεκατέσσερις υπουργούς, μεταξύ των οποίων δύο κομμουνιστές και την ηγέτιδα των
Πρασίνων, περιλαμβάνει η νέα κυβέρνηση της Γαλλίας, τη σύνθεση της οποίας
ανακοίνωσε χθες ο σοσιαλιστής πρωθυπουργός Λιονέλ Ζοσπέν.

Η ΜΑΡΤΙΝ Ομπρί, στέλεχος του Σοσιαλιστικού Κόμματος και θυγατέρα του Ζακ
Ντελόρ, γίνεται δεύτερη στην κυβερνητική ιεραρχία, αναλαμβάνοντας ένα
υπερυπουργείο αρμόδιο για την απασχόληση και την κοινωνική αλληλεγγύη. Ένα
άλλο χαρακτηριστικό της νέας κυβέρνησης είναι ότι δεν μετέχουν σε αυτή γνωστές
προσωπικότητες των Σοσιαλιστών, όπως ο Ζακ Λανγκ ή ο Μισέλ Ροκάρ.

Το Σοσιαλιστικό Κόμμα ανακοίνωσε χθες τον διορισμό του Φρανσουά Ολάντ ως
προσωρινού γραμματέα, σε αντικατάσταση του Λιονέλ Ζοσπέν. Ο 42χρονος Ολάντ,
εκπρόσωπος των Σοσιαλιστών στη διάρκεια της προεκλογικής εκστρατείας, θα
διατηρήσει το αξίωμα του προσωρινού πρώτου γραμματέα μέχρι τη διεξαγωγή του
συνεδρίου του κόμματος, στα τέλη του έτους.

ΠΥΡΑ ΕΝΑΝΤΙΟΝ ΖΙΠΕ

Όσο για τη δεξιά αντιπολίτευση, έχουν ανοίξει γι' αυτήν οι ασκοί του Αιόλου,
κυρίως στον γκωλικό Συναγερμό για τη Δημοκρατία (RPR). Εκείνοι που την
περασμένη εβδομάδα υμνούσαν τη «θυσία» και το έργο του πρώην πρωθυπουργού Αλέν
Ζιπέ, τώρα ζητούν την κεφαλή του επί πίνακι και την αντικατάστασή του από τον
Φιλίπ Σεγκέν. Ο Αλέν Ζιπέ απάντησε ανακοινώνοντας έκτακτο συνέδριο του RPR για
τον Σεπτέμβριο, ώστε ο νέος ηγέτης να εκλεγεί από τη βάση του κόμματος.
Παράλληλα, ο Ζιπέ αντικατέστησε με τον τέως υπουργό του επί των Εσωτερικών Ζαν
- Λουί Ντεμπρέ τον παραιτηθέντα Γενικό Γραμματέα του RPR Ζαν - Φρανσουά Μανσέλ.

Δικαστής του Παρισιού διέταξε εξάλλου χθες τη διενέργεια δικαστικής έρευνας
εις βάρος τριών κεντρώων πρώην υπουργών για παράνομη χρηματοδότηση του
κόμματός τους. Πρόκειται για τους Ζακ Μπαρό, υπουργό Κοινωνικών Υποθέσεων στην
απερχόμενη κυβέρνηση, Πιέρ Μεενιερί, πρώην υπουργό Δικαιοσύνης, και Μπερνάρ
Μποσόν, πρώην υπουργό Μεταφορών.

Η ΣΥΝΘΕΣΗ της νέας γαλλικής κυβέρνησης έχει ως εξής:

Υπουργός Εξωτερικών: Ιμπέρ Βεντρίν (Σοσιαλιστικό Κόμμα)

Υπουργός Άμυνας: Αλέν Ρισάρ (Σοσιαλιστικό Κόμμα)

Υπουργός Εσωτερικών: Ζαν-Πιέρ Σεβενεμάν (Κίνημα των Πολιτών)

Υπουργός Οικονομίας, Οικονομικών και Βιομηχανίας: Ντομινίκ Στρος-Καν
(Σοσιαλιστικό Κόμμα)

Υπουργός Εργασίας και Κοινωνικής Αλληλεγγύης: Μαρτίν Ομπρί
(Σοσιαλιστικό Κόμμα)

Υπουργός Δικαιοσύνης: Ελιζαμπέτ Γκιγκού (Σοσιαλιστικό Κόμμα)

Υπουργός Παιδείας: Κλοντ Αλέγκρ (Σοσιαλιστικό Κόμμα)

Υπουργός Υποδομής, Μεταφορών και Στέγασης: Ζαν-Κλοντ Γκεσό
(Κομμουνιστικό Κόμμα)

Υπουργός Πολιτισμού και Επικοινωνίας: Κατρίν Τροτμάν (Σοσιαλιστικό Κόμμα)

Υπουργός Γεωργίας και Αλιείας: Λουΐ Λε Πενσέκ (Σοσιαλιστικό Κόμμα)

Υπουργός Περιβάλλοντος και Περιφερειακής Ανάπτυξης: Ντομινίκ Βουανέ (Πράσινοι)

Υπουργός αρμόδιος για τις σχέσεις με το Κοινοβούλιο: Ντανιέλ Βαγιάν
(Σοσιαλιστικό Κόμμα)

Υπουργός Δημόσιας Διοίκησης, Διοικητικής Μεταρρύθμισης και
Αποκέντρωσης: Εμίλ Ζουκαρελί (Ριζοσπαστικό Σοσιαλιστικό Κόμμα)

Υπουργός Νεολαίας και Αθλητισμού: Μαρί-Ζορζ Μπιφέ (Κομμουνιστικό Κόμμα)

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15854N471</ED>
<ID>
ID:162666

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N47&aa=1</URL></REF>


Article

<CATEGORY>vin07</CATEGORY>

 <H2>Καταδικάσθηκαν 31 ηγετικά στελέχη του κουρδικού κόμματος
</H2>
ΜΕΓΑΛΟ πλήγμα δέχεται η εικόνα που προσπαθεί να δώσει η Τουρκία στο εξωτερικό,
μετά τη χθεσινή καταδίκη 31 ηγετικών στελεχών του κόμματος των Κούρδων HADEP
σε ποινές φυλάκισης 4,5 έως 6 ετών.

Εκτός από τους 31, σε κάθειρξη 22 ετών και έξι μηνών καταδικάσθηκε ένας
νεαρός, ο οποίος στο συνέδριο του κόμματος τον περασμένο Ιούνιο έσκισε την
τουρκική σημαία.

Ο αρχηγός του κόμματος, Μουράτ Μποζλάκ, καταδικάσθηκε ερήμην σε κάθειρξη έξι ετών.

* Τουρκικό μαχητικό ελικόπτερο συνετρίβη κατά τη διάρκεια επιχειρήσεων
εναντίον των Κούρδων ανταρτών του ΡΚΚ στο Βόρειο Ιράκ, με αποτέλεσμα να βρουν
τον θάνατο 11 επιβαίνοντες στρατιωτικοί.

ΟΧΙ ΤΟΥ ΕΡΜΠΑΚΑΝ

Κλιμακώνεται η ένταση στις σχέσεις των ισλαμιστών που συμμετέχουν στον
κυβερνητικό συνασπισμό, με τους Τούρκους στρατιωτικούς. Ο αντιπρόεδρος του
κόμματος της Ευημερίας, και στενός συνεργάτης του πρωθυπουργού Νετσμετίν
Ερμπακάν, δήλωσε ότι «δεν υπάρχει πρόθεση να εφαρμοστούν ορισμένα από τα μέτρα
που έχουν υπαγορεύσει οι στρατιωτικοί για να εμποδίσουν την άνοδο του
φονταμενταλισμού στην Τουρκία.

Τα μέτρα που ελήφθησαν από το Εθνικό Συμβούλιο Ασφαλείας και είναι σωστά θα
εφαρμοστούν. Αυτά που δεν είναι σωστά θα συζητηθούν ενώπιον της κοινής
γνώμης», δήλωσε στον Τύπο ο αντιπρόεδρος του Ρεφάχ, Ριζά Ουλουτσάκ.

Το μικρό ακροδεξιό κόμμα της Τουρκίας, που μέχρι τώρα συνεργαζόταν με την
κυβέρνηση του Νετσμετίν Ερμπακάν, απείλησε να την ανατρέψει αν δεν γίνουν
αλλαγές στον εκλογικό νόμο.

Το κόμμα αυτό διαθέτει επτά έδρες στο Κοινοβούλιο και παίζει ρόλο-κλειδί για
την επιβίωση της κυβέρνησης, η οποία από την περασμένη βδομάδα δεν διαθέτει
πλειοψηφία στην τουρκική Εθνοσυνέλευση.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15854N472</ED>
<ID>
ID:162719

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N47&aa=2</URL></REF>


Article

<CATEGORY>vin07</CATEGORY>

 <H5>ΣΥΛΒΙΑΝ ΖΟΣΠΕΝ
</H5><H2>ΠΡΟΣΩΠΑ
</H2><H2>Ο χαρισματικός σύζυγός μου
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Συλβιάν - Ζοσπέν. «Στη συζυγική σχέση ενός πολιτικού λείπει η συμμετρία...
Είναι σαν το "κιαροσκούρο" μιας ζωγραφιάς»

«Ένα σπουδαίο μυαλό με υπέροχες γάμπες»: Συλβιάν Ζοσπέν, καθηγήτρια
Φιλοσοφίας, σύζυγος του νέου πρωθυπουργού της Γαλλίας.

«ΕΙΝΑΙ στον προθάλαμο μια ωραία μελαχρινή, η καθηγήτρια Αγκασινσκί, η
οποία θέλει να διαμαρτυρηθεί εξ ονόματος του Κολεγίου Φιλοσοφίας. Μοιάζει πολύ
θυμωμένη, κύριε υπουργέ». Ήταν το 1989 και ο προσωπάρχης του τότε υπουργού
Παιδείας Λιονέλ Ζοσπέν ήταν λίγο επιφυλακτικός καθώς παρουσίαζε στον υπουργό
τη Συλβιάν Αγκασινσκί. Μία ώρα αργότερα ο Λιονέλ και η Συλβιάν γευμάτιζαν μαζί
σ' ένα εστιατόριο. «Με είχε γοητεύσει αυτός ο τρόπος που έχει να σ' αγκαλιάζει
πνευματικά», είπε αργότερα η Συλβιάν. «Ο Λιονέλ έχει το χάρισμα να ακούει και
να καταλαβαίνει τους ανθρώπους».

Η Συλβιάν είχε ένα γιο από έναν πρώτο γάμο και ο Λιονέλ ήταν ακόμη νυμφευμένος
με την Ελιζαμπέτ, με την οποία είχε δύο, μεγάλα πια, παιδιά. Ο έρωτας ήταν
κεραυνοβόλος. Η Συλβιάν τον στήριξε σε μια εποχή που οι Σοσιαλιστές
κατηγορούνταν για σκάνδαλα, η σχέση του με τον Φρανσουά Μιτεράν δεν ήταν καλή
κι ο Λιονέλ σκεφτόταν ως και να εγκαταλείψει την πολιτική. «Αυτό που δεν σε
σκοτώνει, σε κάνει δυνατότερο», τον ενθάρρυνε εκείνη. Το 1990 ο Λιονέλ Ζοσπέν
χώρισε από τη σύζυγό του και, όταν εκδόθηκε το διαζύγιο, νυμφεύθηκε με
πολιτικό γάμο τη Συλβιάν, στις 30 Ιουνίου του 1994. Σήμερα η Συλβιάν διδάσκει
Φιλοσοφία στην Ανωτάτη Σχολή Κοινωνικών Επιστημών του Παρισιού και ζουν με τον
Λιονέλ στο έκτο διαμέρισμα του Παρισιού. Εκείνη του μαγειρεύει οσομπούκο,
εκείνος της ετοιμάζει λαζάνια. Διαβάζει πάντα τις ομιλίες του πριν να τις
εκφωνήσει. Το γραφείο της στολίζει μια προτομή του Αριστοτέλη, το δικό του μία
του Μπαλζάκ. Εκείνη τον κατηγορεί ότι παρατάει τις κάλτσες του όπου βρει,
εκείνος ότι ακούει ροκ πολύ δυνατά και παραπονούνται οι γείτονες. Άραγε τον
ζηλεύει; «Δεν είμαι ζηλιάρα», απαντάει στην «Κοριέρε ντέλα Σέρα», «γιατί ο
Λιονέλ είναι σφόδρα μονογαμικός... Άλλωστε με τον γαλλικό λαό θα μοιραστώ μόνο
τον πολιτικό. Τον σύζυγο τον κρατάω καλά». Το τελευταίο βιβλίο της έχει τίτλο
«Κριτική του Εγωκεντρισμού». Μήπως είναι έμμεσα αφιερωμένο στον σύζυγό της;
«Είναι ταυτόχρονα παράξενο και διφορούμενο να είσαι η σύζυγος ενός πολιτικού
ηγέτη», λέει η Συλβιάν. «Σ' ένα σύγχρονο ζευγάρι καθένας έχει τη ζωή του, την
προσωπικότητά του, την ελευθερία του. Αλλά στη συζυγική σχέση ενός πολιτικού
λείπει η συμμετρία. Είναι λίγο σαν το "κιαροσκούρο" μιας ζωγραφιάς. Το φως
είναι στραμμένο προς τη γυναίκα η οποία, ωστόσο, πρέπει να παραμένει στη σκιά
του συζύγου. Με λίγα λόγια, δεν είναι απλό. Είναι σαν να απέκτησα μία επιπλέον
προσωπικότητα. Πώς να την χρησιμοποιήσω;»

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15854N481</ED>
<ID>
ID:162667

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N48&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ένας ιός κομμουνιστικός
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Υ - Ζοσπέν. Το δίδυμο της γαλλικής Αριστεράς προκαλεί προβληματισμό και σε
άλλες μεσογειακές χώρες...

Μετά τους Γάλλους σοσιαλιστές, τώρα και οι Ιταλοί θέλουν τους κομμουνιστές
στην κυβέρνηση. Το φαινόμενο είναι μεταδοτικό και τείνει να αποκτήσει
μεσογειακό χαρακτήρα. Λέτε;

«Υ: ΔΕΝ θα γίνω ο Μπερτινότι της Γαλλίας». Ο τίτλος αυτός της προχθεσινής
«Ουνιτά» προκάλεσε τη μήνι του γραμματέα της Κομμουνιστικής Επανίδρυσης, ο
οποίος κατηγόρησε την εφημερίδα του Δημοκρατικού Κόμματος της Αριστεράς (PDS)
για κιτρινισμό. Ο αρχηγός του Γαλλικού Κ.Κ. ήθελε απλώς να δείξει ότι η
κατάσταση στη Γαλλία διαφέρει από εκείνη στην Ιταλία ως προς τον πολιτικό και
τον προγραμματικό της χαρακτήρα, τόνισε ο Φάουστο Μπερτινότι. Να όμως που οι
διαφορές φαίνεται πως δεν είναι τελικά τόσο μεγάλες. Η νίκη της γαλλικής
Αριστεράς ίσως να έχει πολύ ευρύτερες επιπτώσεις απ' ό,τι νομίζαμε.

Σύμφωνα με το ρεπορτάζ της «Στάμπα», ο Μάσιμο Ντ' Αλέμα έχει κάνει τον εξής
απλό συλλογισμό: αν ο κομμουνιστής Ρομπέρ Υ μπορεί να κυβερνήσει μαζί με τον
Ζοσπέν, γιατί να μην κάνει το ίδιο και ο Μπερτινότι στην Ιταλία; Γιατί να μην
προταθεί στην Επανίδρυση μια μεσοπρόθεσμη προγραμματική συμφωνία
συγκυβέρνησης, ώστε να δεσμευτεί σε ορισμένες αρχές και να πάψει να
καταψηφίζει νομοσχέδια κατά βούληση προκαλώντας κάθε τόσο πονοκέφαλο στην
κυβέρνηση; Η φήμη κυκλοφόρησε γρήγορα. Και η απάντηση του Αρμάντο Κοσούτα, εκ
των στελεχών της Επανίδρυσης, υπήρξε αποστομωτική: «Εμείς στην κυβέρνηση; Αν
εφαρμόσουν ένα πρόγραμμα όπως εκείνο του Ζοσπέν, τότε ναι, αλλιώς ούτε
συζήτηση». Αστειεύεται ο Κοσούτα; Εδώ ακούνε στο PDS τις προτάσεις των Γάλλων
σοσιαλιστών για την ανεργία ή για το ευρώ κι ανατριχιάζουν. Επισήμως, η νίκη
του Ζοσπέν ικανοποίησε την ιταλική κυβέρνηση, αφού ο νέος πρωθυπουργός της
Γαλλίας έχει δηλώσει ρητά πως νομισματική ενοποίηση χωρίς την Ιταλία δεν
γίνεται. Η συζήτηση που άναψε όμως για την κοινωνική διάσταση της Ευρώπης
φέρνει σε αμηχανία τη Ρώμη. Πώς να πείσει τώρα ο Ρομάνο Πρόντι ότι είναι
αναγκαία η αυστηρή προσκόλληση στα κριτήρια του Μάαστριχτ; Πώς να
δικαιολογήσει ο Ντ' Αλέμα την πρότασή του να καταργηθεί το δικαίωμα των
δημοσίων υπαλλήλων στην πρόωρη σύνταξη έπειτα από 30 χρόνια υπηρεσίας; «Φυσικά
και πανηγυρίζω για τη νίκη της γαλλικής Αριστεράς. Το κακό είναι πως δεν
συμβαίνει το ίδιο και στην υπόλοιπη Ιταλία», παρατηρεί ο Μπερτινότι σε
συνέντευξή του στη «Στάμπα». Σύμφωνα με τον Ιταλό κομμουνιστή ηγέτη, η Γαλλία
απέδειξε ότι το λεγόμενο «ιταλικό θεώρημα» δεν επαληθεύεται πάντοτε: δεν είναι
αναγκαίο να αναζητείς πάντα συναίνεση προς το κέντρο για να μπορείς να
νικήσεις. Η Αριστερά μπορεί να φτάσει σε μια εκλογική νίκη συγκροτώντας
συμμαχίες αποκλειστικά σε αριστερή κατεύθυνση. Και κάτι ακόμα. Μέχρι τώρα
μιλούσαν στην Ευρώπη για την «ιταλική ανωμαλία» και χαρακτήριζαν την κυβέρνηση
Πρόντι όμηρο των κομμουνιστών. Τώρα, με τους κομμουνιστές του Ρομπέρ Υ στην
κυβέρνηση της Γαλλίας, η ανωμαλία είναι ο Χέλμουτ Κολ. Για λίγους ακόμη μήνες;

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15854N482</ED>
<ID>
ID:162720

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N48&aa=2</URL></REF>


Article

<CATEGORY>vin08</CATEGORY>

 <H5>ΧΡΕΩΜΕΝΑ ΣΤΙΣ ΤΡΑΠΕΖΕΣ ΜΕ 557 ΔΙΣ. ΔΡΧ. ΤΑ ΝΟΙΚΟΚΥΡΙΑ
</H5><H5>Ο ΟΤΕ μπαίνει στις τηλεπικοινωνίες της Σερβίας
</H5><H2>Φέσι υπερκαταναλωτισμού
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Χρέος πάνω από 150.000 δρχ. έχει τώρα, κατά μέσο όρο, στις τράπεζες, το κάθε
νοικοκυριό στην Ελλάδα, από καταναλωτικά δάνεια και αγορές με πιστωτικές κάρτες.

ΑΥΤΟ προκύπτει από τα τελευταία στοιχεία της Τραπέζης της Ελλάδος για την
εξέλιξη της καταναλωτικής πίστης στη χώρα τους πρώτους μήνες του 1997.

Από τα στοιχεία αυτά προκύπτει συγκεκριμένα ότι οι Έλληνες όλο και περισσότερο
πηγαίνουν στις τράπεζες για να πάρουν καταναλωτικά δάνεια, ενώ κάνουν
συχνότερα χρήση των πιστωτικών καρτών, για να ικανοποιήσουν τις καταναλωτικές
τους ανάγκες, που δεν μπορούν να καλύψουν με το εισόδημά τους.

Έτσι και η αγορά στηρίζεται όλο και περισσότερο στα «δανεικά» ή αλλιώς στην
καταναλωτική πίστη, που όμως η συνεχιζόμενη αύξησή της εγκυμονεί κινδύνους.

Ειδικότερα, στο τέλος Φεβρουαρίου, το συνολικό ύψος των χρεών προς τις
τράπεζες από καταναλωτικά δάνεια και αγορές με πιστωτικές κάρτες ανέρχεται στα
556,8 δισεκατομμύρια δραχμές από 538,4 δισ. δρχ. τον Δεκέμβριο και 429,7 δισ.
δρχ. τον Φεβρουάριο του 1996.

Δηλαδή, σε ετήσια βάση από τον Φεβρουάριο του 1996 το χρέος αυξήθηκε κατά
127,1 δισ. δρχ. ή 29,5%.

Από τα στοιχεία, καθώς και από το γεγονός ότι τα νοικοκυριά στην Ελλάδα
ανέρχονται σε 3,6 εκατομμύρια ­ σύμφωνα με την τελευταία απογραφή ­ προκύπτει ότι:

Στο τέλος Φεβρουαρίου κατά μέσο όρο η κάθε οικογένεια είχε χρέος προς τις
τράπεζες ύψους 154.600 δραχμών μόνο από καταναλωτικά δάνεια και τις αγορές με
πιστωτικές κάρτες.

Τον Φεβρουάριο του 1996 το μέσο χρέος του κάθε νοικοκυριού ανερχόταν σε
119.400 δρχ.

Σύμφωνα με πληροφορίες, τον Μάρτιο και τον Απρίλιο η ζήτηση για καταναλωτικά
δάνεια αυξήθηκε ακόμη περισσότερο, γεγονός που αναγκάζει την Τράπεζα της
Ελλάδος να παρακολουθεί στενά την εξέλιξη του δανεισμού των νοικοκυριών.

Η μεγαλύτερη ζήτηση καταναλωτικών δανείων εκτιμάται ότι οφείλεται και στη
μείωση ­ αν και μικρή ­ στα επιτόκια των καταναλωτικών δανείων στην οποία
προχώρησαν οι τράπεζες το τελευταίο δίμηνο.

Πάντως, η Τράπεζα της Ελλάδος στην προσπάθειά της να περιορίσει τη ρευστότητα
στην αγορά αλλά και να προλάβει ενδεχόμενες αρνητικές επιπτώσεις από μια
ανεξέλεγκτη αύξηση των χρεών των νοικοκυριών, συνιστά στις τράπεζες
αυτοσυγκράτηση σε ό,τι αφορά τη χορήγηση καταναλωτικών δανείων.

ΤΟ 20% του μετοχικού κεφαλαίου του Τηλεπικοινωνιακού Οργανισμού της Σερβίας
(Telekom Serbia) αγοράζει ο ΟΤΕ.

Επίσης η ιταλική STET αγοράζει το 29% του ίδιου οργανισμού.

Όπως ανακοινώθηκε χθες επίσημα, η Telekom Serbia, ο ΟΤΕ και η STET βρίσκονται
στο τελικό στάδιο των διαπραγματεύσεων για να πουλήσει η πρώτη στους δεύτερους
το 49% των μετοχών της.

Σε ανακοίνωση του ΟΤΕ προαναγγέλλεται ότι τα σχετικά κείμενα θα υπογραφούν τις
προσεχείς ημέρες.

Το Μακεδονικό Πρακτορείο μετέδωσε χθες από το Βελιγράδι ότι για το 49% της
Telekom Serbia έχουν εκδηλώσει ενδιαφέρον αρκετές ξένες εταιρείες.

Αναφέρει ότι οι επικρατέστεροι αγοραστές είναι η STET, ο ΟΤΕ και η αμερικανική
εταιρεία MIC, στην οποία συμμετέχει και Γιουγκοσλάβος επιχειρηματίας που είναι
ιδιοκτήτης του τηλεοπτικού σταθμού ΒΚ Telecom της Σερβίας και κάτοχος του 49%
των μετοχών της κινητής τηλεφωνίας εκεί.

Κατά τον σερβικό Τύπο, η STET έχει προσφορές για το 49% της Telekom Serbia 1,6
δισ. μάρκων.

Το Μακεδονικό Πρακτορείο αναφέρει επίσης ότι το θέμα για την πώληση του 49%
της Telekom Serbia έχει προκαλέσει τις έντονες αντιδράσεις της σερβικής
αντιπολίτευσης, που κατηγόρησε το κυβερνών κόμμα ότι διεξάγει μυστικές
συνομιλίες. Ζήτησε να συζητηθεί η υπόθεση στη Βουλή και υποστήριξε ότι το
τίμημα που ακούγεται είναι πολύ μικρότερο από την πραγματική αξία του πακέτου
που πωλείται.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15854N491</ED>
<ID>
ID:162681

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N49&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Η ίδια οικονομική πολιτική
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΠΡΙΝ ΑΠΟ μερικούς μήνες η προηγούμενη και η σημερινή κυβέρνηση έλεγαν ότι αν
δεν υπήρχε το Μάαστριχτ έπρεπε να το εφεύρουμε για να ενταθούν οι προσπάθειες
σύγκλισης της ελληνικής οικονομίας με την ευρωπαϊκή.

Μετά τη νίκη της Αριστεράς στη Γαλλία πλήθυναν και στη χώρα μας οι θιασώτες
των ελαστικών κριτηρίων του Μάαστριχτ με τη λογική της αλεπούς που κάνει
κρεμαστάρια όσα σταφύλια δεν φτάνει.

Είναι αλήθεια ότι η κυβέρνηση έσπευσε να υπογραμμίσει ότι δεν προτίθεται να
αλλάξει την οικονομική της πολιτική, διότι, όπως τονίστηκε, «αμετακίνητος
στόχος είναι πως δεν θέλουμε τα επόμενα χρόνια η Ελλάδα να είναι η τελευταία
χώρα της Ευρώπης». Όμως, η δήλωση αυτή μάλλον εντείνει τις ανησυχίες για τις
προοπτικές της χώρας μας στην Ευρώπη. Διότι θα περίμενε κανείς το αντίθετο,
δηλαδή την αλλαγή μιας οικονομικής πολιτικής που εφαρμόζεται σχεδόν
απαράλλακτα επί χρόνια τώρα και που έχει καταδικάσει την Ελλάδα στην τελευταία
θέση, μολονότι προηγούνταν από άλλες που είναι τώρα σε καλύτερη μοίρα.

Για να γίνει ελπιδοφόρα η πορεία της χώρας μας προς το Μάαστριχτ ή, καλύτερα,
για να μην παραμείνει μονίμως στην τελευταία θέση, πρέπει να «αρμενίζουμε»
σωστά και να σταματήσει η ψευδαίσθηση ότι είναι στραβός ο «γιαλός» της
Οικονομικής και Νομισματικής Ένωσης. Πρέπει, συνεπώς, να παραδεχτούμε ότι η
εφαρμοζόμενη οικονομική πολιτική της τρέχουσας ελλειμματικής διαχείρισης, της
αντιαναπτυξιακής συγκέντρωσης και αντιπαραγωγικής διάθεσης των εθνικών
κεφαλαίων κάνει ακόμη ελαστικότερους τους οικονομικούς στόχους και, φυσικά,
σκληρότερα (απλησίαστα) τα κριτήρια του Μάαστριχτ. Ζητείται, συνεπώς, ένα
μείγμα οικονομικής πολιτικής που θα κάνει κάθε δραχμή να πιάνει τόπο, να έχει
ένα, έστω και μικρό, πολλαπλασιαστή κοινωνικής και οικονομικής αποδοτικότητας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15854N492</ED>
<ID>
ID:162757

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N49&aa=2</URL></REF>


Article

<CATEGORY>vin08</CATEGORY>

 <H2>Η Ελλάδα πληρώνει χωρίς πρόβλημα τα χρέη της
</H2>
ΚΕΡΔΙΣΕ και άλλους πόντους η αξιοπιστία της ελληνικής οικονομίας διεθνώς. Ο
ευρωπαϊκός οργανισμός αξιολόγησης χρηματοπιστωτικών κινδύνων IBCA ­ με έδρα το
Λονδίνο ­ αναβάθμισε από ΒΒΒ μείον σε ΒΒΒ τη «βαθμολόγηση» της Ελλάδας, όσον
αφορά την ικανότητα αποπληρωμής του εξωτερικού χρέους της, συνολικού ύψους
29,9 δισ. δολ.

Όπως μετέδωσε το Αθηναϊκό Πρακτορείο Ειδήσεων, η βελτίωση της βαθμολογίας της
Ελλάδας έγινε επειδή η χώρα σημείωσε «σταθερή πρόοδο στα δημόσια οικονομικά
της και στη μακροοικονομική σταθερότητα». Επίσης επαινείται η Τράπεζα της
Ελλάδος για «αξιόπιστη και συνετή νομισματική και συναλλαγματική πολιτική»,
χάρη στην οποία, όπως αναφέρεται, κατέστη δυνατή η δραστική πτώση του
πληθωρισμού. Επισημαίνεται επίσης, ότι η Ελλάδα αναπτύσσεται με ταχύτερο ρυθμό
από άλλες κοινοτικές χώρες.

Τονίζεται, εξάλλου, ότι ήδη έχει βελτιωθεί ουσιαστικά η απορροφητικότητα των
πόρων του Κοινοτικού Πλαίσου Στήριξης μέσα από καλύτερο συντονισμό της
κρατικής διοίκησης.

Για τον στόχο της μείωσης του δημοσίου ελλείμματος σε 4,2% στο τέλος του 1997
από 7,4% πέρυσι, η έκθεση τον θεωρεί «φιλόδοξο». Επίσης, οι αναλυτές της IBCA
σημειώνουν ότι «η ελληνική οικονομία φρενάρει από τον μεγάλο γραφειοκρατικό
δημόσιο τομέα και τις διαρθρωτικές ακαμψίες που εμποδίζουν την Ελλάδα να
αποκτήσει μια μοντέρνα ευέλικτη οικονομία».

Κριτική γίνεται και για τον βραδύ ρυθμό των ιδιωτικοποιήσεων, ενώ
υπογραμμίζεται ότι η ώς τώρα σταθερή άρνηση του Πρωθυπουργού κ. Κώστα Σημίτη
να ενδώσει στα αιτήματα των εργαζομένων, έχει αυξήσει την εμπιστοσύνη των κεφαλαιαγορών.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15854N493</ED>
<ID>
ID:162767

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N49&aa=3</URL></REF>


Article

<CATEGORY>vin08</CATEGORY>

 <H5>ΠΟΣΟΥΣ ΦΟΡΟΥΣ ΠΑΡΑΠΑΝΩ ΠΛΗΡΩΝΟΥΝ ΑΠΟ ΧΡΟΝΟ ΣΕ ΧΡΟΝΟ ΜΙΣΘΩΤΟΙ ΕΠΕΙΔΗ ΔΕΝ
ΤΙΜΑΡΙΘΜΟΠΟΙΕΙΤΑΙ Η ΚΛΙΜΑΚΑ </H5><H2>200 δισ. η αφαίμαξη
</H2>
Περίπου 200 δισ. δραχμές παραπάνω φόρο πληρώνουν κάθε χρόνο οι μισθωτοί και οι
συνταξιούχοι, επειδή δεν τιμαριθμοποιείται η κλίμακα φορολογίας εισοδήματος.

Αυτό προκύπτει από τα απολογιστικά στοιχεία που έδωσε χθες στη
δημοσιότητα η Εθνική Στατιστική Υπηρεσία για το εισόδημα που δήλωσαν το 1996
οι Έλληνες φορολογούμενοι και το συνολικό φόρο που κατέβαλαν στην Εφορία.

Εκτιμάται ότι ανάλογο ποσό έχασαν και το 1997 οι μισθωτοί και οι συνταξιούχοι,
καθώς το υπουργείο Οικονομικών δεν προχώρησε ούτε φέτος στην τιμαριθμοποίηση
της κλίμακας φορολογίας εισοδήματος. Δηλαδή, δεν αναπροσάρμοσε τα ποσά των
κλιμακίων με βάση την αύξηση του τιμαρίθμου το 1996.

Ειδικότερα, όπως προκύπτει από τα στοιχεία, χωρίς να υπάρξουν αλλαγές στην
κλίμακα φορολογίας εισοδήματος, το 1996 ο συνολικός φόρος που προέκυψε από την
κλίμακα έφθασε τα 703,9 δισ. δρχ. από 543,1 δισ. δρχ. το 1995.

Σύμφωνα με τα ίδια στοιχεία, ο φόρος που τελικά καταβλήθηκε από όλες τις
κατηγορίες φορολογουμένων το 1996 (δηλαδή μετά την αφαίρεση των εκπιπτόμενων
φόρων) ανήλθε σε 652,4 δισ. δρχ. (αύξηση 23,2%) από 501 δισ. δρχ. το 1995.

Το 1996 το σύνολο των φορολογικών δηλώσεων ανήλθε σε 3.986.319 από 3.840.071
το 1995. 
Να σημειωθεί ότι οι δηλώσεις που υποβλήθηκαν το 1997 ξεπέρασαν τα 4
εκατομμύρια. Το σύνολο του δηλωθέντος εισοδήματος έφθασε τα 11,074 τρισ. δρχ.
από 9,748 τρισ. δρχ. το 1995.

Το σύνολο των αφορολογήτων ποσών το 1996 ανήλθε σε 826,3 δισ. δρχ. από 723,6
δισ. δρχ. το 1995 (αύξηση 12,4%). Εκτιμάται ότι το 1996 ήταν ο τελευταίος
χρόνος αύξησης των αφορολογήτων ποσών ύστερα από τα μέτρα που ελήφθησαν για το 1997.

Τέλος, από την κατανομή του δηλωθέντος εισοδήματος ανά κατηγορία
φορολογουμένων προκύπτει ότι:

* Το εισόδημα που δήλωσαν οι μισθωτοί και οι συνταξιούχοι το 1996 αντιστοιχεί
στο 65,7% του συνολικά δηλωθέντος εισοδήματος κατά το ίδιο έτος. Όσο δηλαδή
και το 1995.

* Το εισόδημα από εμπορικές και βιομηχανικές επιχειρήσεις αντιστοιχεί στο
18,6% από 19,3% το 1995.

* Το εισόδημα από οικοδομές αναλογεί στο 8,9% από 8,8% το 1995.

* Το εισόδημα που δηλώθηκε από γεωργικές επιχειρήσεις αντιστοιχεί στο 2,5% του
δηλωθέντος εισοδήματος από 2,2% το 1995, ενώ το εισόδημα από ελεύθερα
επαγγέλματα σταθεροποιήθηκε στο 4%.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15854N501</ED>
<ID>
ID:162682

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N50&aa=1</URL></REF>


Article

<CATEGORY>vin08</CATEGORY>

 <H5>ΘΕΛΟΥΝ, ΜΑ ΔΕΝ ΜΠΟΡΟΥΝ ΝΑ ΜΑΖΕΨΟΥΝ ΤΑ ΟΦΕΙΛΟΜΕΝΑ
</H5><H5>200 δισ. χρωστούν 100.000 ιδιοκτήτες αυθαιρέτων, αλλά ουδείς γνωρίζει, ποιοι
πόσα και πού!
</H5><H2>Έφοδος για 1 τρισ. εισφορές
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Συνεργεία του ΙΚΑ, της Εφορίας και της Πολεοδομίας εξορμούν να εισπράξουν
ασφαλιστικές εισφορές που δεν έχουν καταβληθεί και οφειλές ιδιοκτητών
αυθαιρέτων κτισμάτων που δεν έχουν καταβληθεί.

Σπεύδουν για να εισπράξουν βεβαιωμένα από χρόνια χρέη, χωρίς να εντοπίζεται
ποτέ και πουθενά κάποιος ή κάποιοι που ευθύνονται για την μη είσπραξή τους έως τώρα...

Από τα πλέον παράδοξα της εφόδου που προαναγγέλλεται:

1. Το Δημόσιο θα... «κυνηγήσει» 
τον εαυτό του για απλήρωτες εισφορές ύψους 280 δισ. δρχ. προς το ΙΚΑ!

2. Ούτε οι Εφορίες ούτε οι Πολεοδομίες γνωρίζουν επακριβώς ποια ποσά πρέπει να
εισπραχθούν για νομιμοποίηση ποιων αυθαιρέτων ­ και πού...

* Αναλυτικά τα ρεπορτάζ:

Έσοδα ύψους 1 τρισ. δρχ. στερείται το ΙΚΑ από τα χρέη και την εισφοροδιαφυγή!
Η κυβέρνηση προχωρεί σε λήψη αυστηρών μέτρων με στόχο να αντιμετωπίσει την
εισφοροδιαφυγή που έχει πάρει ανεξέλεγκτες διαστάσεις, αλλά και να ρυθμίσει τα
χρέη του Δημοσίου προς το Ίδρυμα, που έφθασαν τα 280 δισ. δρχ.!

ΤΗΝ ΙΔΙΑ ώρα το ΙΚΑ παίρνει δανεικά από τα επικουρικά του ταμεία 84
δισ. δρχ. για να πληρώσει τις συντάξεις. Σε σύσκεψη που έγινε χθες υπό την
προεδρία του υπουργού Εργασίας - Κοινωνικών Ασφαλίσεων κ. Μ. Παπαϊωάννου και
τη συμμετοχή της ΠΟΣΕ-ΙΚΑ και υπηρεσιακών παραγόντων του ΙΚΑ, δόθηκαν οι
κατευθύνσεις για τα μέτρα που θα ληφθούν στην προσπάθεια πάταξης της
εισφοροδιαφυγής και γενικά της αντιμετώπισης των προβλημάτων του ΙΚΑ. 
Οι ρυθμίσεις θα γίνουν μέσω νομοσχεδίου το οποίο θα κατατεθεί εντός του
Ιουνίου στη Βουλή και θα περιλαμβάνουν τα εξής:

* Σύσταση ειδικής υπηρεσίας ελέγχου εσόδων στα πρότυπα του ΣΔΟΕ με αυξημένες
αρμοδιότητες που θα φθάνουν μέχρι την πρόσβαση στα φορολογικά στοιχεία κάθε επιχείρησης.

* Επιβολή προστίμου ύψους 200.000 δρχ. για κάθε έναν εργαζόμενο ο οποίος θα
είναι ανασφάλιστος. Το πρόστιμο θα κόβεται επιτόπου και σε τριπλότυπο.

* Καθιέρωση Ειδικού Βιβλίου Καταγραφής Απασχολουμένων (ΕΒΚΑ), το οποίο θα
είναι υποχρεωμένες να τηρούν όλες οι επιχειρήσεις.

* Θα θεωρείται άκυρη η απόλυση εργαζομένου, ο οποίος δεν είναι ασφαλισμένος
στο ΙΚΑ.

* Δεν θα είναι εφικτή η νομιμοποίηση αυθαίρετου κτίσματος αν δεν έχουν
πληρωθεί οι ασφαλιστικές εισφορές προς το ΙΚΑ.

Επίσης, όπως ανακοίνωσε ο κ. Παπαϊωάννου, το θέμα του ΙΚΑ, του οποίου ο
προϋπολογισμός του 1997 εμφανίζει οργανικό έλλειμμα 140 δισ. δρχ., θα τεθεί
υπ' όψιν της κυβερνητικής Οικονομικής Επιτροπής, με εισήγηση να υπάρξει
ρύθμιση των χρεών του Δημοσίου (μόνο του Δημοσίου) προς το ΙΚΑ. Τα χρέη αυτά
υπολογίζονται στα 280 δισ. δρχ. Επίσης θα ζητηθεί η έγκριση πρόσληψης 1.250
υπαλλήλων από το Υπουργικό Συμβούλιο, θα προωθηθεί η μηχανοργάνωση των
υπηρεσιών του ΙΚΑ και δεν θα επιτραπεί η συγχώνευση ελλειμματικών Ταμείων με
το Ίδρυμα.

Εξάλλου από τη χτεσινή σύσκεψη έγινε γνωστό ότι εντός της εβδομάδος θα
υπογραφεί από τον κ. Παπαϊωάννου η απόφαση για την έγκριση των υπερωριών στο
προσωπικό (50 ώρες τον μήνα ανά υπάλληλο). 
Οι υπερωρίες αυτές ­ όπως είχαν γράψει «ΤΑ ΝΕΑ» ­ θα χρησιμοποιηθούν για
ελέγχους των επιχειρήσεων.

Κατά τη σύσκεψη ο πρόεδρος 
της ΠΟΣΕ-ΙΚΑ κ. Γιάννης Περίφανος έκανε εκτενή αναφορά στα μέτρα που πρέπει να
ληφθούν για την πάταξη της εισφοροδιαφυγής και ανέφερε 
ότι σήμερα υπάρχουν 500.000 ανασφάλιστοι λαθρομετανάστες, 100.000 ανασφάλιστοι
πολυαπασχολούμενοι, 100.000 νέοι σε ηλικία απασχολούμενοι ανασφάλιστοι, καθώς
και 50.000 - 100.000 ανασφάλιστοι απασχολούμενοι συνταξιούχοι.

Κάθε τόσο και κάποιες κατεδαφίσεις... Τα άλλα νομιμοποιούνται αν πληρωθούν τα
πρόστιμαΣΑΦΑΡΙ ξεκινούν οι Εφορίες, σε συνεργασία με τα πολεοδομικά γραφεία
και την Αστυνομία, προκειμένου να εισπραχθούν τα 200 - 250 δισεκατομμύρια
δραχμές που οφείλουν περί τους 100.000 ιδιοκτήτες αυθαιρέτων κτισμάτων. Για το
θέμα έγινε χθες σύσκεψη με τη συμμετοχή των υπουργών Εθνικής Οικονομίας Γ.
Παπαντωνίου, ΠΕΧΩΔΕ Κ. Λαλιώτη και Δικαιοσύνης Ευ. Γιαννόπουλου κατά την οποία
αποφασίστηκε να καταβληθεί προσπάθεια ώστε να ξεπεραστούν οι ατέρμονες
γραφειοκρατικές διαδικασίες που εμποδίζουν τόσα χρόνια την είσπραξη των
παραπάνω ποσών. Σημειώστε ότι πρόκειται για ποσά που οφείλονται από ιδιοκτήτες
αυθαιρέτων, λόγω της εξαίρεσης των κτισμάτων τους από την κατεδάφιση με το
νόμο 1337 του 1983 (και εκκρεμεί η είσπραξή τους από το 1984), καθώς και λόγω
επιβολής προστίμων για ανεγέρσεις αυθαιρέτων, παράνομες επεκτάσεις κ.λπ.
Χαρακτηριστικό πάντως του αλαλούμ που επικρατεί στις συναρμόδιες υπηρεσίες
(Εφορίες, πολεοδομίες κ.λπ.) σχετικά με το παραπάνω θέμα είναι και το ότι
κανένας δεν γνωρίζει ούτε πόσα είναι τα ποσά που πρέπει να εισπραχθούν ούτε
πόσα αυθαίρετα αφορούν ούτε πόσοι είναι οι ιδιοκτήτες που θα κληθούν να πληρώσουν...

Οι σχετικές ειδοποιήσεις φαίνεται ότι «χάνονται» μεταξύ των πολεοδομικών
γραφείων, των Εφοριών και των αστυνομικών τμημάτων και τώρα αποφασίστηκε να
καταβληθεί προσπάθεια ώστε να ξεμπλοκαριστεί αυτό το σύστημα και να
εισπραχθούν, τουλάχιστον, τα 25 δισ. δρχ. που προβλέπει για εφέτος ο κρατικός
προϋπολογισμός από τα πρόστιμα των αυθαιρέτων.

Όπως δήλωσε μετά τη σύσκεψη ο υπουργός ΠΕΧΩΔΕ κ. Κ. Λαλιώτης, από το σύνολο
των αυθαιρέτων μόνο το 30% έχει ελεγχθεί από τα πολεοδομικά γραφεία (που
σημαίνει ότι υπάρχει πρόβλημα με τους ελέγχους και τον καθαρισμό των
προστίμων) και από αυτά μόνο το 6% έχει πληρώσει τα πρόστιμα που έχουν επιβληθεί.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15854N511</ED>
<ID>
ID:162683

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N51&aa=1</URL></REF>


Article

<CATEGORY>vin08</CATEGORY>

 <H5>ΟΙ ΔΗΜΟΣΙΟΙ ΥΠΑΛΛΗΛΟΙ ΑΡΧΙΣΑΝ ΝΑ ΠΡΟΣΦΕΥΓΟΥΝ ΣΤΗ ΔΙΚΑΙΟΣΥΝΗ ΓΙΑ ΤΟ ΔΙΠΛΟ
ΟΙΚΟΓΕΝΕΙΑΚΟ ΕΠΙΔΟΜΑ
</H5><H2>Ένα απέραντο δικαστήριο
</H2>
Ομαδικές προσφυγές δημοσίων υπαλλήλων και υπαλλήλων ΔΕΚΟ κατά της ρύθμισης για
την περικοπή του οικογενειακού επιδόματος δημιουργούν οι νέες δικαστικές
αποφάσεις, αλλά και το νέο μισθολόγιο των δημοσίων υπαλλήλων (νόμος 2470/97).

ΟΠΩΣ είναι γνωστό ο Άρειος Πάγος με απόφασή του έκρινε ότι το οικογενειακό
επίδομα πρέπει να χορηγείται και στους δύο συζύγους που εργάζονται στο Δημόσιο
και στον ευρύτερο δημόσιο τομέα.

Η απόφαση πάντως αυτή αφορά το νόμο 1505/84 και το δικαστήριο δέχθηκε ότι η
επίμαχη διάταξη του νόμου προσβάλλει την αρχή της ισότητας και τη θεμελιώδη
αρχή της ίσης αμοιβής για παρεχόμενη εργασία ίσης αξίας (άρθρα 4 και 22 του Συντάγματος).

Ο πρόεδρος της ΑΔΕΔΥ κ. Γιάννης Κουτσούκος εκτιμά ότι το Δημόσιο θα μετατραπεί
σε ένα απέραντο δικαστήριο, αφού ήδη υπάλληλοι άρχισαν να προσφεύγουν στη
Δικαιοσύνη κατά του πρόσφατου νόμου 2470/97.

Το χρόνιο αίτημα της ΑΔΕΔΥ ­ είπε ο κ. Γ. Κουτσούκος ­ για την καταβολή του
οικογενειακού επιδόματος και στους δύο συζύγους στηρίζεται πλέον και σε ισχυρή
νομική βάση την οποία η κυβέρνηση δεν μπορεί να αγνοήσει.

Μάλιστα η ΑΔΕΔΥ παρατηρεί ότι η κυβέρνηση επέβαλε ρύθμιση με το πρόσφατο
μισθολόγιο σύμφωνα με την οποία επέκτεινε την απαγόρευση καταβολής του
οικογενειακού επιδόματος ακόμα και στην περίπτωση που ο ένας από τους δύο
συζύγους εργάζεται στον ιδιωτικό τομέα.

Κατά την ΑΔΕΔΥ η εφαρμογή αυτής της ρύθμισης από 1.1.1997 έχει ως αποτέλεσμα
τη μείωση του οικογενειακού επιδόματος που είναι ιδιαίτερα σημαντική για τις
οικογένειες που έχουν περισσότερα από ένα παιδί.

Πάντως κύκλοι του υπουργείου Οικονομικών τόνιζαν ότι δεν τίθεται θέμα
καταβολής των δύο επιδομάτων, με αναδρομική μάλιστα ισχύ, αφού υπάρχει
αντίθετη απόφαση του Συμβουλίου της Επικρατείας που είχε δεχθεί ότι η παροχή
οικογενειακού επιδόματος αποτελεί γνήσιο επίδομα και κατά συνέπεια το
δικαιούται ο ένας εκ των δύο συζύγων.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15854N531</ED>
<ID>
ID:162684

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N53&aa=1</URL></REF>


Article

<CATEGORY>vin08</CATEGORY>

 <H5>ΤΙ ΑΠΕΔΩΣΑΝ ΟΙ ΕΛΕΓΧΟΙ ΤΟΥ ΣΔΟΕ
</H5><H5>Καλύτερα πάνε τα έσοδα
</H5><H2>Απολογισμός με αιχμές
</H2>
Γιώργος Κανελλόπουλος, ειδικός γραμματέας του ΣΔΟΕ: Σε 50 ημέρες κάναμε 20.000 ελέγχους

Μεγάλη φοροδιαφυγή στα καύσιμα έχουν αποκαλύψει οι έλεγχοι των «ράμπο» της
Εφορίας (ΣΔΟΕ). Διαπιστώθηκε ότι 8 εκατομμύρια λίτρα πετρελαίου θέρμανσης, με
τετραπλάσια περιεκτικότητα σε θείο, επιχειρήθηκε να πωληθούν ως πετρέλαιο
κίνησης. Αυτό είπε χθες ο ειδικός γραμματέας του ΣΔΟΕ, κ. Γιώργος
Κανελλόπουλος, σε ομιλία του σε επιχειρηματίες στο Εμπορικό και Βιομηχανικό
Επιμελητήριο.ΟΠΩΣ είπε, το ΣΔΟΕ είναι νέο σώμα, που όμως πρόφτασε να κάνει
20.000 ελέγχους σε διάστημα περίπου 50 ημερών, ενώ έως τώρα οι έλεγχοι αυτοί
απαιτούσαν διάστημα ενός χρόνου. Μεταξύ άλλων, ελέγχθηκαν και 150 μεγάλες
εμπορικές και βιομηχανικές επιχειρήσεις με ετήσιο τζίρο από 2 δισ. δρχ. και άνω.

Για τη νέα υπηρεσία, τόνισε, προέχει η εξουσία που της έχει δοθεί, αφού έχει
ψηφισθεί διάταξη σύμφωνα με την οποία μια υπόθεση φθάνει στα δικαστήρια μέσα
σε δύο μήνες για να μη χρονίζει. «Δεν υπάρχει ανάγκη να τρέχεις πίσω από την
νταλίκα με τα ναρκωτικά. Αρκεί να σταθείς στον γκισέ της τράπεζας και να
περιμένεις. Τα χρήματα θα φθάσουν σίγουρα εκεί».

ΤΟ «ΜΑΥΡΟ» ΧΡΗΜΑ

Όπως είπε ο κ. Κανελλόπουλος, υπάρχει από το 1995 (με πρόταση του ΟΟΣΑ) νόμος
που επιτρέπει αν διαπιστωθεί παράβαση και με δικαστική εντολή, να ανοίξουν οι
λογαριασμοί κάθε φυσικού και νομικού προσώπου, ώστε να ελεγχθεί αν γίνεται
ξέπλυμα «μαύρου» χρήματος.

Η σχετική επιτροπή λέγεται Εθνική Επιτροπή Ελέγχου, και αποτελείται από
δικαστικούς και τραπεζικούς, στα πρότυπα και των άλλων χωρών όπου εντοπίσθηκαν
τράπεζες που ξεπλένουν «μαύρο» χρήμα. «Αν γίνεται και εδώ αυτό, να είστε
βέβαιοι πως θα βρεθεί», είπε ο κ. Κανελλόπουλος.

ΔΙΕΘΝΩΣ ΚΑΙ... ΑΟΡΙΣΤΩΣ

Από όσα είπε δημιουργήθηκε η εντύπωση ότι υπαινίχθηκε πως υπάρχει και στην
Ελλάδα κάποια τράπεζα μέσω της οποίας γίνεται ξέπλυμα «μαύρου» χρήματος. Ο
ίδιος όμως είπε στα «ΝΕΑ», που επικοινώνησαν μαζί του, ότι δεν έχει καταγγελία
ότι έχει στηθεί τέτοια τράπεζα στην Ελλάδα. Απλώς, είπε, αναφέρθηκε σε έγγραφα
του ΟΟΣΑ και άλλων οργανισμών που ενημερώνουν ότι «υπάρχει διεθνώς η πρακτική
να στήνονται τράπεζες για να ξεκινά η αλυσίδα για το ξέπλυμα χρήματος από
παράνομες δραστηριότητες, όπως η πώληση όπλων και ναρκωτικών».

ΤΟΥΣ τρεις καλοκαιρινούς μήνες προσδοκά το υπουργείο Οικονομικών να εισπράξει
το μεγαλύτερο ποσοστό του φόρου εισοδήματος που προκύπτει από τα εκκαθαριστικά σημειώματα.

Έτσι εκτιμά ότι θα αυξηθούν τα έσοδα του προϋπολογισμού και θα καλυφθεί σε
κάποιο ποσοστό η υστέρηση που παρουσιάζουν μέχρι τώρα.

Πάντως, το πεντάμηνο Ιανουάριος - Μάιος, σε ταμειακή βάση σημείωσαν αύξηση
13,6% σε σχέση με το 1996 και παρουσίασαν σχετική βελτίωση.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15854N541</ED>
<ID>
ID:162685

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N54&aa=1</URL></REF>


Article

<CATEGORY>vin08</CATEGORY>

 <H2>Θα ακριβύνουν 8%-9% τα εισιτήρια εσωτερικού της Ολυμπιακής από 1ης Ιουλίου
</H2>
<AUTHOR>ΚΩΣΤΑΣ ΝΤΕΛΕΖΟΣ</AUTHOR>

ΑΥΞΗΣΕΙΣ στην τιμή των εισιτηρίων για τα δρομολόγια εσωτερικού ετοιμάζει η
Ολυμπιακή Αεροπορία. Σύμφωνα με εισήγηση της αρμόδιας διεύθυνσης της Ο.Α, η
οποία αναμένεται να κατατεθεί για συζήτηση σε μία από τις προσεχείς
συνεδριάσεις του διοικητικού συμβουλίου της εταιρείας, η προτεινόμενη
μεσοσταθμική αύξηση στην τιμή των εισιτηρίων κυμαίνεται μεταξύ 8% και 9% και
αφορά επιλεκτικά ορισμένα δρομολόγια.

Στην ίδια εισήγηση επισημαίνεται ότι «οι αυξήσεις θεωρούνται επιβεβλημένες»,
καθώς για ορισμένους μακρινούς προορισμούς (Κέρκυρα, Ρόδος, Μυτιλήνη,
Αλεξανδρούπολη) ακόμα και οι ναύλοι των πλοίων έχουν αυξηθεί τόσο πολύ που
«συναγωνίζονται» τις τιμές της Ο.Α., οι οποίες παραμένουν «παγωμένες» από το
1995. Επίσης, αναφέρεται ότι σε προορισμούς που υπάρχουν στρατιωτικές μονάδες
οι αυξήσεις δεν θα πρέπει να είναι μεγάλες, ενώ προτείνεται να διατηρηθούν οι
οικογενειακοί και οι φιλικοί ναύλοι (για νέους και συνταξιούχους). Οι αυξήσεις
στα εισιτήρια της Ο.Α. θα ισχύσουν από την 1η Ιουλίου.

ΑΘΗΝΑ - ΜΟΣΧΑ

Στο μεταξύ, στροφή προς τις αγορές των χωρών της Ανατολικής Ευρώπης κάνει η
Ο.Α., με το άνοιγμα νέων απευθείας γραμμών προς τις χώρες αυτές και τη σύναψη
συμμαχιών με άλλες αεροπορικές εταιρείες που «πετούν» στον ίδιο χώρο.

Ήδη από το τέλος του περασμένου Μαρτίου η Ολυμπιακή Αεροπορία «πετάει» προς τη
Μόσχα τρεις φορές την εβδομάδα (Τρίτη, Πέμπτη, Κυριακή), ενώ πολύ σύντομα θα
ανοίξει τα «φτερά» της και προς τη Βουδαπέστη.

Τα επίσημα εγκαίνια του δρομολογίου προς τη Μόσχα έγιναν προχθές στην
πρωτεύουσα της Ρωσίας, παρουσία του Έλληνα πρέσβη κ. Κυριάκου Ροδουσάκη, από
τον πρόεδρο της Ο.Α. κ. Νικόλαο Μπλέσιο και τον διευθύνοντα σύμβουλο κ.
Ιορδάνη Καρατζά. Παραβρέθηκαν ακόμη ο διοικητής και ο υποδιοικητής της ΥΠΑ
κ.κ. Διονύσης Καλόφωνος και Δημήτρης Γεωργαράκης.

Όπως ανέφερε ο κ. Μπλέσιος, στην τελετή των εγκαινίων «το δρομολόγιο προς τη
Μόσχα πάει πολύ καλά και παρουσιάζει πληρότητα 85%, ενώ από τις 22 Ιουνίου θα
προστεθεί και τέταρτη πτήση (κάθε Σάββατο)».

ΨΗΛΟΤΕΡΑ ΑΠΟ ΠΕΡΥΣΙ

Ο διευθυντής πωλήσεων της Ο.Α. κ. Σταύρος Δαλιάκας, παρουσιάζοντας τα
αποτελέσματα του 1996 για τα έσοδα της εταιρείας και την επιβατική κίνηση,
ανέφερε ότι και οι δύο δείκτες ήταν αυξημένοι, σε σχέση με το 1995.
Συγκεκριμένα, τα έσοδα αυξήθηκαν κατά 13% (το 1996 εισπράχθηκαν 218,3 δισ.
δρχ., έναντι 194,2 δισ. το 1995), ενώ και η επιβατική κίνηση παρουσίασε αύξηση
6% (το 1996 διακινήθηκαν 6,3 εκατ. επιβάτες έναντι 5,9 εκατ. το 1995). Σε ό,τι
αφορά την επιβατική κίνηση, το 1996 η αύξηση ήταν μεγαλύτερη στο εσωτερικό της
χώρας και έφτασε το 8%, ενώ η αύξηση στο δίκτυο εξωτερικού ήταν 4%.

Το πρώτο τρίμηνο του 1997 οι δείκτες των εσόδων και της επιβατικής κίνησης της
Ο.Α., σε σχέση με το ίδιο διάστημα του 1996, αυξήθηκαν κατά 13% και 16%, αντίστοιχα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15854N542</ED>
<ID>
ID:162730

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N54&aa=2</URL></REF>


Article

<CATEGORY>vin08</CATEGORY>

 <H2>Από τις 12 Ιουνίου οι νέες μετοχές της Εθνικής Τράπεζας
</H2>
Η Εθνική Τράπεζα θα αρχίσει από την Πέμπτη 12 Ιουνίου να διανέμει στους
μετόχους της τις νέες δωρεάν μετοχές (μια νέα μετοχή προς 10 παλαιές) με την
μορφή ονομαστικών αποθετηρίων εγγράφων. Οι νέες μετοχές προήλθαν από την
αύξηση του μετοχικού κεφαλαίου, η οποία αποφασίστηκε από την έκτακτη γενική
συνέλευση των μετόχων στις 14 Μαρτίου 1997. Όπως ανακοινώθηκε, η παράδοση των
αποθετηρίων στους μετόχους θα γίνει από την υπηρεσία χρεογράφων στο κεντρικό
κατάστημα της Τράπεζας (Αιόλου 86), από τις 12 έως τις 25 Ιουνίου, ανάλογα με
το αρχικό γράμμα του επωνύμου ή της επωνυμίας τους.

Η διαπραγμάτευση στο Χρηματιστήριο των νέων μετοχών θα αρχίσει από τις 26.6.1997.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15854N543</ED>
<ID>
ID:162768

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N54&aa=3</URL></REF>


Article

<CATEGORY>vin08</CATEGORY>

 <H2>Προωθείται η ανάπτυξητης κοινωνικής οικονομίας
</H2>
Η ΕΥΡΩΠΑΪΚΗ Επιτροπή υιοθέτησε χθες, με πρωτοβουλία του επιτρόπου κ. Χρήστου
Παπουτσή, υπευθύνου για την κοινωνική οικονομία, μία ανακοίνωση για τις
εθελοντικές οργανώσεις (συλλόγους, σωματεία, ενώσεις) και τα ιδρύματα. Η
ανακοίνωση προτείνει συγκεκριμένα μέτρα, τόσο σε εθνικό όσο και σε ευρωπαϊκό
επίπεδο, προς όφελος της ανάπτυξης αυτού του τομέα. Σε επίπεδο κρατών - μελών,
τα μέτρα αφορούν, για παράδειγμα, την επανεξέταση των πολιτικών και των
σχέσεων των κρατικών αρχών με τον τομέα, τη δημιουργία ενός ξεκάθαρου νομικού
πλαισίου που θα βοηθά τον τομέα, την εξέταση του τρόπου με τον οποίο η
οικονομική ευρωστία του τομέα μπορεί να διασφαλιστεί και την καλύτερη πρόσβαση
στα ευρωπαϊκά προγράμματα χρηματοδότησης. Ανάμεσα στα μέτρα σε ευρωπαϊκό
επίπεδο, η επιτροπή προτείνει μεγαλύτερη ανάμειξη των εθελοντικών οργανώσεων
στα ευρωπαϊκά εκπαιδευτικά προγράμματα, καλύτερη πρόσβαση στα ευρωπαϊκά
προγράμματα χρηματοδότησης, ένα ευρωπαϊκό έτος εθελοντικών οργανισμών και
ευρωπαϊκής ιθαγένειας και την ανάπτυξη από τον τομέα ενός ειδικού ταμείου για
τη βοήθεια της διεθνούς συνεργασίας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15854N544</ED>
<ID>
ID:162792

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N54&aa=4</URL></REF>


Article

<CATEGORY>vin08</CATEGORY>

 <H2>Δάνεια για επαγγελματική στέγη με επιτόκιο 14,75%
</H2>
ΔΑΝΕΙΑ για επαγγελματική στέγη με βασικό επιτόκιο 14,75% χορηγεί η Τράπεζα
Κύπρου. Καλύπτουν την αγορά επαγγελματικής στέγης, την ανέγερση ή αποπεράτωση,
επισκευή ή ανακαίνιση μιας ήδη υπάρχουσας στέγης.

Το δάνειο είναι από 5 έως 50 εκατ. δρχ., η συνήθης διάρκεια αποπληρωμής από 1
έως 8 χρόνια και οι δόσεις μηνιαίες τοκοχρεολυτικές. Επίσης, υπάρχει περίοδος
χάριτος μέχρι και έξι μήνες, δεν επιβαρύνεται με έξοδο φακέλου, ενώ υπάρχει
δυνατότητα πρόωρης εξόφλησης χωρίς καμιά επιβάρυνση. Επίσης, υπάρχει
δυνατότητα εναλλακτικής χρηματοδότησης σε ξένο νόμισμα με επιτόκια από 5,7%.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15854N545</ED>
<ID>
ID:162810

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N54&aa=5</URL></REF>


Article

<CATEGORY>vin08</CATEGORY>

 <H2>Υπερίσχυσε η προσφορά
</H2>
Σημαντική υποχώρηση σημείωσαν οι τιμές των μετοχών κατά την χθεσινή συνεδρίαση
του Χρηματιστηρίου Αξιών Αθηνών (ΧΑΑ). Στην αρχή της συνεδρίασης η ζήτηση
υπερίσχυσε της προσφοράς και οι τιμές των μετοχών σημείωσαν ικανοποιητική
βελτίωση. Ο Γενικός Δείκτης αυξήθηκε στις 1.695,29 μονάδες σημειώνοντας άνοδο
11 περίπου μονάδων. Στη συνέχεια όμως υπήρξε αντιστροφή του κλίματος και η
προσφορά υπερίσχυσε της ζήτησης. Οι τιμές πολλών μετοχών σημείωσαν
αξιοσημείωτη πτώση επηρεάζοντας ανάλογα και τον Γενικό Δείκτη ο οποίος
υποχώρησε προς στιγμή στις 1.658,59 μονάδες γιά να κλείσει τελικά στις
1.670,03 μονάδες περιορίζοντας την πτώση στις 14,35 μονάδες (0,85%). Από τις
247 μετοχές που πραγματοποίησαν συναλλαγές, 56 σημείωσαν άνοδο, 158 πτώση και
33 παρέμειναν σταθερές, ενώ 69 έκλεισαν με αγοραστές και 119 με πωλητές.Η αξία
των συναλλαγών ανήλθε σε 34,6 δισ. δρχ. (6.858.918 τεμ.). Αναλυτικά τα
6.423.336 τεμάχια αξίας 33,8 δισ. δρχ. αφορούσαν την Κύρια Αγορά ενώ τα
435.582 τεμάχια συνολικής αξίας 781.432.290 εκατ. δρχ. την Παράλληλη Αγορά.Τη
μεγαλύτερη αξία συναλλαγών σημείωσαν οι μετοχές των Τραπεζών (19,8 δισ. δρχ.
-2.640.681 τεμάχια) και ακολούθησε ο κλάδος των Ετ. Τηλεπικοινωνιών με 2,8
δισ. (385.570 τεμάχια).

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15854N551</ED>
<ID>
ID:162686

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N55&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Η Νέα Σελήνη γίνεται στο ζώδιό σας και συνδέεται
μ' ένα νέο ξεκίνημα στην προσωπική ή στην επαγγελματική σας ζωή ­ που πρέπει
να γίνει με προσοχή. Προσοχή σε θέματα υγείας.

ΚΑΡΚΙΝΟΣ

(22 Ιουνίου - 22 Ιουλίου). Η Νέα Σελήνη στους Διδύμους επηρεάζει το
υποσυνείδητό σας και έχει φέρει στην επιφάνεια φοβίες, συμπλέγματα, ενοχές ­
προσπαθήστε ν' απαλλαγείτε απ' όλα αυτά.

ΛΕΩΝ

(23 Ιουλίου - 22 Αυγούστου). Η Νέα Σελήνη στους Διδύμους συνδέεται με την
πραγματοποίηση σοβαρού στόχου σας και με νέα ξεκινήματα στον τομέα των φιλικών
σχέσεων και της κοινωνικής σας ζωής.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Νέα Σελήνη στους Διδύμους σάς ωθεί στο
προσκήνιο και συνδέεται με νέα ξεκινήματα στον τομέα της καριέρας. Αποφύγετε
να γίνετε στόχοι κουτσομπολιού.

ΖΥΓΟΣ

(24 Σεπτεμβρίου - 23 Οκτωβρίου). Η Νέα Σελήνη στους Διδύμους συνδέεται με
ταξίδια, σπουδές, τέχνη και πολιτική, μίντια και εκδόσεις, δίκες. Οποιοδήποτε
νέο ξεκίνημα πρέπει να γίνει με προσοχή.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Νέα Σελήνη στους Διδύμους σηματοδοτεί το
τέλος παλιών καταστάσεων και συνηθειών. Ανοίγει ο δρόμος για ένα σημαντικό νέο
ξεκίνημα στη ζωή σας. Προσοχή σε οικονομικά θέματα.

ΤΟΞΟΤΗΣ

(23 Νοεμβρίου - 21 Δεκεμβρίου). Η Νέα Σελήνη στους Διδύμους ανοίγει τον
δρόμο για ένα νέο ξεκίνημα στην προσωπική ή στην επαγγελματική σας ζωή ­ που
πρέπει να γίνει με προσοχή.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Νέα Σελήνη στους Διδύμους συνδέεται μ' ένα
νέο ξεκίνημα στον τομέα της εργασίας και με προσπάθειες να βελτιώσετε την
υγεία σας και την εξωτερική σας εμφάνιση.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Νέα Σελήνη στους Διδύμους συνδέεται μ'
έναν νέο έρωτα, με προσπάθειες ανανέωσης μιας παλιάς σχέσης ή με μια νέα
δημιουργική προσπάθεια. Φέρνει, ίσως, ένα παιδί στην οικογένεια.

ΙΧΘΥΕΣ

(19 Φεβρουαρίου - 20 Μαρτίου). Η Νέα Σελήνη στους Διδύμους συνδέεται με νέα
ξεκινήματα που αφορούν το σπίτι, την οικογένεια, ακίνητα. Προσοχή σε θέματα υγείας.

ΚΡΙΟΣ

(21 Μαρτίου - 19 Απριλίου). Η Νέα Σελήνη στους Διδύμους επηρεάζει ταξίδια,
σπουδές, μετακομίσεις, μίντια και διαφήμιση, αδέλφια και γείτονες. Κάντε με
προσοχή οποιοδήποτε νέο ξεκίνημα. Να προσέχετε όταν οδηγείτε.

ΤΑΥΡΟΣ

(20 Απριλίου - 20 Μαΐου). Η Νέα Σελήνη στους Διδύμους συνδέεται με τα
οικονομικά σας. Μερικοί αντιμετωπίζετε μεγάλα έξοδα ή λογαριασμούς. Άλλοι
βρίσκετε μία νέα πηγή εσόδων.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: N66</CAT>
<ED>
Κωδικός άρθρου: A15854N661</ED>
<ID>
ID:162663

</ID><URL>http://ta-nea.dolnet.gr/neaweb/neafile.print_unique?e=A&f=15854&m=N66&aa=1</URL></REF>


Article

<CATEGORY>vin10</CATEGORY>

 <H5>ΠΡΩΤΗ ΕΠΙΛΟΓΗ ΤΟΥ ΙΩΑΝΝΙΔΗ ΣΤΗ ΛΙΣΤΑ ΤΗΣ ΑΕΚ
</H5><H2>Θέλει τον Σιγάλα
</H2>
ΤΟΝ Γιώργο Σιγάλα θέλει στην ΑΕΚ ο Γιάννης Ιωαννίδης. Ο «ξανθός» ζήτησε τον
διεθνή γκαρντ από τη διοίκηση της «Ένωσης», που όμως θα περιμένει να δει αν θα
ισχύσουν τα συμβόλαια προσφοράς - αντιπροσφοράς, μιας και δεν προτίθεται να
γεμίσει το... ταμείο του Ολυμπιακού.

σελίδα 11

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15854O001</ED>
<ID>
ID:162687

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O00&aa=1</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Εμφανίζει άλλες... δύο προτάσεις ο Τροχανάς!
</H2>
ΔΕΧΕΤΑΙ (όπως διατείνεται) προτάσεις για την πώληση της ΑΕΚ ο Μιχάλης
Τροχανάς. Δεσμεύεται, όμως, με την εταιρεία που συζητεί και οι αγωνιούντες
οπαδοί αναμένουν τη λύση που (λέει ότι) θα δώσει ο μεγαλομέτοχος.

σελίδα 3

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15854O002</ED>
<ID>
ID:162731

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O00&aa=2</URL></REF>


Article

<CATEGORY>vin10</CATEGORY>

 <H2>Σιγή από Ιορντανέσκου
</H2><H2>Φαβορί ο Δανιήλ
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15854O003</ED>
<ID>
ID:162769

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O00&aa=3</URL></REF>


Article

<CATEGORY>vin10</CATEGORY>

 <H2>Νίκη με το πνεύμα του... δράκου
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15854O004</ED>
<ID>
ID:162793

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O00&aa=4</URL></REF>


Article

<CATEGORY>vin10</CATEGORY>

 <H2>Έρχομαι για 2 λόγους στην Ελλάδα
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15854O005</ED>
<ID>
ID:162811

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O00&aa=5</URL></REF>


Article

<CATEGORY>vin10</CATEGORY>

 <H2>Στασιμότητα για Ρίβερς και Νάκιτς
</H2>
ΟΥΔΕΜΙΑ εξέλιξη υπήρξε χθες στο θέμα των Ρίβερς και Νάκιτς. Τόσο ο Ολυμπιακός
όσο και η πλευρά των παικτών παραμένουν αμετακίνητοι στις θέσεις τους και έτσι
δεν βρίσκεται η χρυσή τομή.

σελίδα 10

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15854O006</ED>
<ID>
ID:162822

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O00&aa=6</URL></REF>


Article

<CATEGORY>vin10</CATEGORY>

 <H5>Ο ΣΕΝΤΕΡ ΦΟΡ ΤΟΥ ΕΡΥΘΡΟΥ ΑΣΤΕΡΑ ΓΙΟΒΙΣΙΤΣ ΕΡΧΕΤΑΙ ΣΤΗΝ ΑΘΗΝΑ
</H5><H2>Γνωρίζω ότι με θέλει ο Ολυμπιακός
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«Έρχομαι στην Αθήνα για διακοπές και ίσως μιλήσω με τον Ολυμπιακό», δηλώνει ο
Γιόβισιτς. 
«ΕΡΧΟΜΑΙ στην Ελλάδα για διακοπές και είναι πολύ πιθανόν να μιλήσω με
τον Ολυμπιακό. Γνωρίζω ότι ο Ολυμπιακός έχει ενδιαφερθεί για την απόκτησή μου
και έχει μιλήσει με τον Ερυθρό Αστέρα». Αποκαλυπτικός ο 24χρονος σέντερ φορ
του Ερυθρού Αστέρα Ζόραν Γιόβισιτς έβγαλε χθες βίζα και την ερχόμενη εβδομάδα
θα έρθει στην Αθήνα.

Ο Γιόβισιτς, που αγωνίστηκε στον Εθνικό, δεν έχει αντίρρηση να συνεχίσει την
καριέρα του στον Ολυμπιακό, αλλά γι' αυτό θα αποφασίσει ο Ντούσαν Μπάγιεβιτς.
Αυτό θα εξαρτηθεί από την υπόθεση της μεταγραφής του Σάσα Τσούρτσιτς. Αν ο
Ολυμπιακός προχωρήσει στην απόκτηση του 25χρονου Σέρβου μέσου της Άστον Βίλα,
δεν υπάρχει περίπτωση να πραγματοποιήσει δύο μεταγραφές μη κοινοτικών ποδοσφαιριστών.

Η διοίκηση του Ολυμπιακού ακολουθεί τακτική αναμονής στο θέμα του Τσούρτσιτς,
περιμένοντας τους Άγγλους να κατεβάσουν τις οικονομικές τους απαιτήσεις.

Όσον αφορά στην περίπτωση της μεταγραφής του Βασίλη Τσάρτα, ο Ολυμπιακός δεν
έχει πει την τελευταία του λέξη. Τις προσεχείς ημέρες αναμένεται να γίνουν
συζητήσεις με τη διοίκηση της Σεβίλλης με στόχο να επιτευχθεί συμφωνία για τη
μεταγραφή του διεθνούς μέσου.

Στο μεταξύ για νέο ταξίδι ετοιμάζεται ο Μπάγιεβιτς. Αυτή τη φορά στα πάτρια
εδάφη. Ο «ερυθρόλευκος» προπονητής θα ταξιδεύσει αύριο ή το Σάββατο στο
Βελιγράδι για να παρακολουθήσει την Κυριακή στο «Μαρακανά» τον αγώνα
Γιουγκοσλαβίας - Σλοβακίας για την προκριματική φάση του Παγκοσμίου Κυπέλλου.

Ο Ντούσκο είναι προσκεκλημένος της Ποδοσφαιρικής Ομοσπονδίας της
Γιουγκοσλαβίας και θα έχει την ευκαιρία στο στάδιο του Ερυθρού Αστέρα να
πραγματοποιήσει τις σχετικές επαφές με συμπατριώτες του.

«Πρώτα θα μιλήσω με τον πρόεδρο και ύστερα θα δούμε τι θα κάνουμε στο θέμα των
μεταγραφών», δήλωσε χθες το απόγευμα ο Ντούσαν Μπάγιεβιτς για το
προγραμματισμένο για το βράδυ ραντεβού με τον πρόεδρο κ. Σ. Κόκκαλη με
αντικείμενο συζήτησης τις μεταγραφές.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15854O011</ED>
<ID>
ID:162688

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O01&aa=1</URL></REF>


Article

<CATEGORY>vin10</CATEGORY>

 <H5>ΑΔΙΑΦΟΡΟΣ Ο ΙΟΡΝΤΑΝΕΣΚΟΥ ΣΤΗΝ ΠΡΟΤΑΣΗ-ΤΕΛΕΣΙΓΡΑΦΟ ΤΟΥ ΠΑΝΑΘΗΝΑΪΚΟΥ
</H5><H2>Ούτε καν απάντησε
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Σιωπή από τον Ιορντανέσκου και ο Παναθηναϊκός στρέφεται στον Βασίλη Δανιήλ

ΑΓΡΟΝ... ηγόραζε ο Άγκελ Ιορντανέσκου, τη στιγμή μάλιστα που τον ψάχνει
ο μισός Παναθηναϊκός! Ο ομοσπονδιακός προπονητής της Ρουμανίας παρακολούθησε
κάποιον ποδοσφαιρικό αγώνα στο Βουκουρέστι και φυσικά δεν απάντησε στο
«τελεσίγραφο Βαρδινογιάννη», για ανάληψη της τεχνικής ηγεσίας.

Με αυτά τα δεδομένα, ο Βασίλης Δανιήλ θεωρείται πρώτο φαβορί για να καθήσει
στον πάγκο του Παναθηναϊκού, κατά τη νέα σεζόν, αφού ο κ. Βαρδινογιάννης δεν
σκοπεύει να περιμένει άλλο τον προπονητή... φάντασμα.

Ο Ιορντανέσκου δεν μπήκε καν (!) στον κόπο να απαντήσει με ένα «ναι» ή με ένα
«όχι» στην πρόταση του Παναθηναϊκού. Από αναβολή σε αναβολή πάει το θέμα, με
αποτέλεσμα να «ψάχνονται» στην Παιανία. Ούτε μεταγραφές, ούτε αποδεσμεύσεις,
ούτε προγραμματισμός. Μόνον επαφές! Με ξένους, Έλληνες και πάει λέγοντας.

Λογικά, το θέμα προπονητή θα κλείσει τα επόμενα εικοσιτετράωρα. Διότι αν
συνεχιστούν τα ήξεις αφίξεις, ο Παναθηναϊκός θα βρεθεί σε αδιέξοδο. Οι ημέρες
περνούν και στην ουσία δεν έχει γίνει απολύτως τίποτα! Εκτός και αν έρθει
σήμερα ο Βασίλης Δανιήλ στην Αθήνα, οπότε θα δρομολογηθούν αμέσως εξελίξεις.

*** Οι Νορβηγοί Μίκλαντ και Στράντλι ενδιαφέρουν άμεσα τον Παναθηναϊκό,
όπως επανέλαβαν χθες καλά ενημερωμένες πηγές. Ο Μίκλαντ είναι διεθνής μέσος με
επιθετικές αρετές, ενώ ο Στράντλι παίζει σέντερ φορ, αλλά και επιθετικός
ενδιάμεσος αν χρειαστεί.

*** Χθες, ο Ζάετς συναντήθηκε με τον κ. Βαρδινογιάννη και τον ενημέρωσε
για τα αποτελέσματα του ταξιδιού του στην Ευρώπη. Είναι άγνωστο αν ο Ζέκο
παραμείνει στον Παναθηναϊκό και με ποια ιδιότητα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15854O021</ED>
<ID>
ID:162692

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O02&aa=1</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Επιστρέφει στη Σεβίλλη ο Μαρινάκης
</H2>
ΠΑΡΕΛΘΟΝ για τον ΟΦΗ αποτελεί ο Πέτρος Μαρινάκης, ο οποίος επιστρέφει στην
Ισπανία. Η Σεβίλλη τον ειδοποίησε, ότι την 1η Ιουλίου πρέπει να βρίσκεται στη
διάθεση του προπονητή του, ο οποίος δήλωσε ότι τον χρειάζεται. Παράλληλα οι
υπεύθυνοι της ισπανικής ομάδας απάντησαν αρνητικά στον ΟΦΗ, λέγοντας πως ούτε
δανεικό ούτε με μεταγραφή παραχωρούν τον έμπειρο μεσοαμυντικό παίκτη.

«Ήθελα να μείνω στον ΟΦΗ, όμως δεσμεύομαι με διετές συμβόλαιο στη Σεβίλλη.
Έτσι είμαι υποχρεωμένος να επιστρέψω στην Ισπανία», δήλωσε χθες ο Μαρινάκης.

Σε ό,τι αφορά το θέμα του Ντιάρα, παρατηρείται στασιμότητα, καθώς κάποιος
υπεύθυνος της ΠΑΕ πρέπει να ταξιδέψει στο Μαλί, προκειμένου να συζητήσει με
τους αρμοδίους της ομάδας του, ώστε να προχωρήσει η μεταγραφή.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15854O022</ED>
<ID>
ID:162735

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O02&aa=2</URL></REF>


Article

<CATEGORY>vin10</CATEGORY>

 <H2>Στην Καλαμάτα
</H2>
ΠΟΛΥ κοντά στην απόκτηση του Καστανιώτη βρίσκεται η Καλαμάτα. Ο νεαρός
μεσοεπιθετικός έχει συμφωνήσει σε όλα με τη μεσσηνιακή ΠΑΕ και όπως έγινε
γνωστό θα υπογράψει τετραετές συμβόλαιο με αμοιβή 35 εκατ. δρχ. Από την πλευρά
του ο Εδεσσαϊκός θα εισπράξει 30 εκατ. δρχ. για την παραχώρηση του παίκτη.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15854O023</ED>
<ID>
ID:162773

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O02&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Αναζητεί «διαμάντι» στην Αφρική
</H2>
«ΜΑΥΡΟ διαμάντι» από την Αφρική ψάχνει ο ΠΑΟΚ. Ο Άγγελος Αναστασιάδης
συνεχίζει να παρακολουθεί στο Λάγκος της Νιγηρίας παίκτες που αγωνίζονται στο
Παναφρικανικό Πρωτάθλημα και την ερχόμενη εβδομάδα θα δρομολογηθούν όλες οι
εξελίξεις πάνω στο θέμα αυτό. Στον ελλαδικό χώρο ο Έλληνας τεχνικός του
«δικεφάλου» έχει δώσει τη λίστα στην ΠΑΕ με τους παίκτες που επιθυμεί να
'ρθουν στην Τούμπα και τις επόμενες μέρες θα υπάρχουν εξελίξεις.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15854O024</ED>
<ID>
ID:162797

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O02&aa=4</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Οι βετεράνοι αποφασίζουν
</H2>
ΕΩΣ και σήμερα θα περιμένουν οι βετεράνοι τους οικονομικά εύρωστους παράγοντες
να πάρουν την ΠΑΕ Άρης. Στη συνέχεια αν δεν υπάρξει κάποια θετική εξέλιξη, οι
βετεράνοι σκέφτονται δύο λύσεις: να γίνει οικουμενική διοίκηση, ή ο κ. Γράντας
να παραμείνει στην ΠΑΕ διορίζοντας ο ίδιος κάποιον παράγοντα που επιθυμεί.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15854O025</ED>
<ID>
ID:162813

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O02&aa=5</URL></REF>


Article

<CATEGORY>vin10</CATEGORY>

 <H5>ΠΑΝΑΧΑΪΚΗ
</H5><H2>Και ο Μεϊδάνης
</H2><H2></H2>
ΜΕΤΑ τον Γερμανό Μπλοκ, η Παναχαϊκή απέκτησε χθες και τον Δημήτρη Μεϊδάνη του
Λεβαδειακού. Οι πρώτες συζητήσεις μεταξύ των δύο ΠΑΕ έγιναν πριν από λίγες
μέρες και χθες ο Λεβαδειακός έδωσε τη συγκατάθεσή του για την πραγματοποίηση
της μεταγραφής, με αντάλλαγμα 42 εκατ. δρχ. Ο 23χρονος στόπερ για τετραετές
συμβόλαιο θα πάρει 24 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15854O026</ED>
<ID>
ID:162824

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O02&aa=6</URL></REF>


Article

<CATEGORY>vin10</CATEGORY>

 <H2>Γ ΕΘΝΙΚΗ
</H2><H2>Πλησιάζει ο Απ. Λαρίσης
</H2>
ΣΕ ΑΠΟΣΤΑΣΗ «αναπνοής» πλησίασε ο Απόλλων Λαρίσης την κορυφή του Βόρειου
Ομίλου, μετά το ισόπαλο αποτέλεσμα (1-1) του ντέρμπι Λύκοι ΗΛΤΕΞ-Αναγέννηση
Καρδίτσας, ενώ χωρίς απώλειες προχώρησαν οι τρεις ομάδες της κορυφής στον
Νότιο Όμιλο, στο πλαίσιο της 31ης αγωνιστικής του Πρωταθλήματος της Γ' Εθνικής.

Το ντέρμπι των πρωτοπόρων του Βόρειου Ομίλου κρίθηκε στο τελευταίο λεπτό, όταν
η Αναγέννηση Καρδίτσας κατάφερε να ισοφαρίσει (1-1) τους ΗΛΤΕΞ Λύκους, με
αποτέλεσμα να παραμείνουν και οι δύο ομάδες στο ρετιρέ της βαθμολογίας.

Ο Απόλλων Λαρίσης νίκησε με 2-1 στην Άρτα την τοπική Αναγέννηση και αναπτέρωσε
τις ελπίδες του για άνοδο, καθώς μείωσε τη διαφορά στους 2 βαθμούς από την κορυφή.

Στον Νότιο Όμιλο οι επιτυχίες των τριών διεκδικητών της ανόδου δεν επέφεραν
ανακατατάξεις στις πρώτες θέσεις της βαθμολογίας.

Ο πρωτοπόρος Εθνικός Αστέρας δυσκολεύτηκε στο γήπεδό του να κάμψει (1-0) την
αντίσταση του Ναυπακτιακού, ενώ ανάλογα προβλήματα συνάντησε και η Καλλιθέα,
που επικράτησε τελικά με το ίδιο σκορ του Ατρομήτου Αθηνών.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15854O027</ED>
<ID>
ID:162829

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O02&aa=7</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ </H2><H2>Το έκτακτο
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15854O028</ED>
<ID>
ID:162831

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O02&aa=8</URL></REF>


Article

<CATEGORY>vin10</CATEGORY>

 <H5>ΜΠΗΚΑΝ ΟΙ ΜΠΟΥΛΝΤΟΖΕΣ ΣΤΟ «ΝΙΚΟΣ ΓΚΟΥΜΑΣ», ΝΕΕΣ ΠΡΟΤΑΣΕΙΣ ΛΕΕΙ ΟΤΙ ΕΧΕΙ Ο ΤΡΟΧΑΝΑΣ!
</H5><H2>Κάτι κινείται...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Άρχισαν χθες τα έργα για την αντικατάσταση του χορτοτάπητα, το πακέτο των
μετοχών μπορεί να περιμένει...

ΣΕ ΑΝΑΖΗΤΗΣΗ χρημάτων για τις απαραίτητες οικονομικές... ενέσεις
εξακολουθεί να βρίσκεται η ΑΕΚ, ωστόσο χθες άρχισαν τα έργα για την
αντικατάσταση του χορτοτάπητα στο Στάδιο «Νίκος Γκούμας».

Έτσι είναι σαφές ότι κάτι «αρχίζει να κινείται» στο στρατόπεδο της Κυπελλούχου
(θα τοποθετηθούν και καθίσματα), άσχετα αν στον ορίζοντα δεν φαίνεται βιώσιμη
λύση. Εκτός κι αν ο Μ. Τροχανάς διαθέτει... φώτα ομίχλης και βλέπει την
«επόμενη ημέρα». Χθες, σε (νέα) παρέμβαση στο Κανάλι 5, προχώρησε σε
αποκαλύψεις άκρως ενδιαφέρουσες: Επί παραδείγματι, είπε του έγιναν άλλες δύο
γραπτές προτάσεις να δώσει τις μετοχές του, αλλά δεσμεύεται με το μεσιτικό
γραφείο και τους υποψήφιους αγοραστές και πρόσθεσε πως προτού φύγει για το
πρόσφατο ταξίδι του ενημέρωσε την πλευρά του κ. Φιλίππου σχετικά με τις
προτάσεις, καθώς ήταν προ των πυλών των γραπτών δεσμεύσεων. Αντίδραση δεν
υπήρξε, άσχετα με το γεγονός ότι πηγή θέλει τους ηγέτες του ΤΑΚ να αναμένουν
τα αποτελέσματα των επαφών και να (επαν)εξετάζουν τη στάση τους. Έως τις 20
Ιουνίου (ή το αργότερο μέχρι το τέλος) θα έχουμε εξελίξεις...

Σχετικά με την εταιρεία, ουδέν νεώτερο. Άλλοι έλεγαν ότι ο κ. Τροχανάς
βρίσκεται κάπου... κοντά μας, άλλοι πως έφυγε στο εξωτερικό (Άμστερνταμ ή
Μόναχο). Το βέβαιο είναι ότι ο μεγαλομέτοχος ψάχνει(-εται). Και ελπίζει να
δώσει λύση που θα τον κάνει ξανά αποδεκτό από τον κόσμο. Να πούμε ότι άλλοτε
στενοί συνεργάτες του διαφωνούν με τη σκέψη του Μ. Τροχανά να διατηρηθεί στο
προσκήνιο (με την οποιαδήποτε μορφή) και μετά τη μεταβίβαση της ΠΑΕ. 
Και επίσης, από άνθρωπο που γνωρίζει κάποια πράγματα, ακούστηκε χθες το εξής
αναφορικά με την άποψη να επικρατεί... θολούρα στην πώληση: «Μα, είναι δυνατόν
να λέει ψέματα ο Τροχανάς»; Έλα ντε!

Τονίζεται ότι η υπόθεση της μεταβίβασης του πακέτου των μετοχών ανεβάζει το
θερμόμετρο της αγωνίας. Είτε διότι πρέπει να προχωρήσουν τα μεταγραφικά θέματα
και ο ερχομός του προπονητή (στον Ιορντανέσκου έταξαν άπειρα!), είτε διότι
ελάχιστοι γνωρίζουν τη μορφή που θα πάρει η διοίκηση μετά τις 30 Ιουνίου (ή αν
θέλετε μετά τις 5 Αυγούστου). Αυτά, σαφώς προβληματίζουν τους οπαδούς της ΑΕΚ...

*** Την ερχόμενη εβδομάδα αναμένεται στην Αθήνα ο Γκράταρσον, ώστε να
«τελειώσει» η υπόθεση της μεταγραφής του στην ΑΕΚ. Και ακόμη, η Κυπελλούχος
ενδιαφέρεται και για έτερο Ισλανδό, τον Κρίστιανσον.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15854O031</ED>
<ID>
ID:162693

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O03&aa=1</URL></REF>


Article

<CATEGORY>vin10</CATEGORY>

 <H5>ΛΟΤΤΟ
</H5><H2>«Χόρεψε» πάλι το τζακ-ποτ
</H2>
ΤΖΑΚ-ΠΟΤ έγινε στον χθεσινό διαγωνισμό του ΛΟΤΤΟ, αφού ουδείς εξάρης βρέθηκε.
Βρέθηκαν όμως 230 πεντάρηδες που κερδίζουν από 424.545 δρχ. και 12.854
τεσσάρηδες που θα πάρουν από 6.215 δρχ. Τα νούμερα του ΛΟΤΤΟ είναι: 34, 40,
13, 39, 43, 37. Στο ΠΡΟΤΟ έγινε τζακ-ποτ στην πρώτη κύρια και στις δύο
πρόσθετες κατηγορίες. Στις άλλες κατηγορίες τα κέρδη είναι: Στη δεύτερη κύρια
6 τυχεροί κερδίζουν από 2.744.490 δρχ., στην τρίτη κύρια 20 θα πάρουν από
823.345 δρχ., στην τέταρτη κύρια 200 θα εισπράξουν από 82.330 δρχ., στην
πέμπτη κύρια 1.935 κερδίζουν από 8.510 δρχ. και στην έκτη κύρια 19.104
κερδίζουν από 860 δρχ. Ο αριθμός του ΠΡΟΤΟ είναι: 5587898.

Στις ειδικές κατηγορίες του ΛΟΤΤΟ:

Στην κατηγορία των 600.000.000 δρχ. (τα δύο αρχικά νούμερα του ΠΡΟΤΟ: 55)
ουδείς εξάρης βρέθηκε. Στην κατηγορία των 100.000.000 δρχ. (το πρώτο αρχικό
νούμερο του ΠΡΟΤΟ: 5) ουδείς εξάρης βρέθηκε. Στην κατηγορία των συντάξεων τα
νούμερα του ΛΟΤΤΟ είναι: 10, 12, 4, 27, 41, 16. Το τελευταίο νούμερο του
ΠΡΟΤΟ: 8. Ουδείς εξάρης βρέθηκε. Στην κατηγορία των κατοικιών τα νούμερα του
ΛΟΤΤΟ είναι: 26, 40, 34, 24, 30, 25. Τα δύο τελευταία νούμερα του ΠΡΟΤΟ: 98.
Ουδείς εξάρης βρέθηκε.

ΚΑΙ ΝΕΑ ΚΙΝΗΤΡΑ

Νέα κίνητρα για τους παίκτες του ΛΟΤΤΟ θεσπίζει από μεθαύριο ο ΟΠΑΠ και
αφορούν τους νικητές των ειδικών κληρώσεων του παιχνιδιού που μέχρι σήμερα
αισθάνονταν αδικημένοι, αν και είχαν προβλέψει σωστά. Ειδικότερα, για να
τονωθεί το ενδιαφέρον των παικτών που πέτυχαν 6άρι, 5άρι και 4άρι, ο ΟΠΑΠ
προσφέρει χρηματικά ποσά, με την προϋπόθεση της συμμετοχής τους στο ΠΡΟΤΟ.
Αυτά είναι: για όλους τους εξάρηδες που έχουν κερδίσει τη σύνταξη των 300.000
δρχ. ή το σπίτι των 40 εκατ. δρχ., επιπλέον το ποσό των 500.000 δρχ.

Σε όλους τους πεντάρηδες των δύο ειδικών κληρώσεων προσφέρονται 500.000 δρχ.,
εάν έχουν στα δελτία του ΠΡΟΤΟ που κατέθεσαν, τα δύο πρώτα νούμερα της
κλήρωσης του ΠΡΟΤΟ. Στην περίπτωση που δεν έχουν τα δύο πρώτα νούμερα, αλλά το
τελευταίο, κερδίζουν από 100.000 δρχ. Τέλος, στους τεσσάρηδες των δύο ειδικών
κληρώσεων προσφέρονται 20.000 δρχ., εφόσον έχουν πιάσει τα τρία τελευταία
νούμερα του ΠΡΟΤΟ.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15854O032</ED>
<ID>
ID:162736

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O03&aa=2</URL></REF>


Article

<CATEGORY>vin10</CATEGORY>

 <H5>ΙΠΠΟΔΡΟΜΟΣ
</H5><H2>Τα χθεσινά αποτελέσματα
</H2>
1η: Γκαλά (Δούκας) 25-19. Λευκωσία 25. Δίδυμο 1Χ6=99. Φορκάστ 1Χ6=136.

2η: Ντάνσερ Γκερλ (Φίλιππος) 12-10. Βλάστρα 20. Δίδυμο 1Χ3=77. Φορκάστ 3Χ1=75.
Σύνθετο 1Χ3=30. ΣΔ 1Χ6Χ1Χ3=903. Τρίτος, Αντριάνα. Trio: 1Χ3Χ6=185. Tri-Cast: 3Χ1Χ6=456.

3η: Χάρρυ Κλινν (Μπάμπης) 33-17. Κόσκο 38. Δίδυμο 2Χ6=105. Φορκάστ 2Χ6=171.
Σύνθετο 3Χ2=34. ΣΔ 1Χ3Χ2Χ6=959.

4η: Τζέινορ (Μπάμπης) 24-24. Νουνούκα 40. Δίδυμο 2Χ4=234. Φορκάστ 2Χ4=285.
Σύνθετο 2Χ2=90. ΣΔ 2Χ6Χ2Χ4=4.015.

5η: Φακή (Καζάκος) 199-65. Λάντινγκ Κραφτ 66. Τρίτος, Εκατόνταρχος. Δίδυμο
6Χ8=781. Φορκάστ 8Χ6=2.949. Σύνθετο 2Χ8=894. ΣΔ 2Χ4Χ6Χ8=19.512. Trio:
6Χ8Χ9=1.812. Tri-Cast: 8Χ6Χ9=19.262.

6η: Λάιτφουτ Πρενς (Μπάκος) 17-20. Σαφής 35. Δίδυμο 5Χ6=96. Φορκάστ 5Χ6=121.
Σύνθετο 8Χ5=372. ΣΔ 6Χ8Χ5Χ6=6.700.

7η: Μαραθών Λέικ (Βαλακούδουνας Ν.) 53-22. Αριστόμαχος 19. Τρίτος, Τζέιν.
Δίδυμο 1Χ4=112. Φορκάστ 1Χ4=255. Σύνθετο 5Χ1=116. ΣΔ 5Χ6Χ1Χ4=1.172. Trio:
1Χ3Χ4=46. Tri-Cast: 1Χ4Χ3=506.

8η: Μιντ Σάμμερ (Βαλακούδουνας Ν.) 35-22. Μούβινγκ Εγουέι 20. Δίδυμο 2Χ3=67.
Φορκάστ 3Χ2=149. Σύνθετο 1Χ3=207. ΣΔ 1Χ4Χ2Χ3=1.062.

9η: Ιπποτούρ Λάιφ Τάιμ (Περικλής) 311-38. Τότναμ Πράηντ 25. Δίδυμο 3Χ4=198.
Φορκάστ 3Χ4=605. Σύνθετο 3Χ3=611. ΣΔ 2Χ3Χ3Χ4=1.982. (Διεγράφη ο ίππος 7, Τζιμ Φουσκ).

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15854O033</ED>
<ID>
ID:162774

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O03&aa=3</URL></REF>


Article

<CATEGORY>vin10</CATEGORY>

 <H5>ΑΠΟΛΛΩΝ
</H5><H2>Οριστικό διαζύγιο με Αποστόλου
</H2>
ΧΩΡΙΣΑΝ και τυπικά οι δρόμοι του Γιάννη Αποστόλου με τον Απόλλωνα. Ο παίκτης
συναντήθηκε με τον πρόεδρο της ομάδας της Ριζούπολης Κώστα Αλαμάνο και
συμφώνησαν να λυθεί το συμβόλαιο κοινή συναινέσει.

Γύρισε ο Βλάνταν Μιλόγιεβιτς από την πατρίδα του, όπου μίλησε με τους
υπευθύνους της διοίκησης του Ερυθρού Αστέρα. 
Αργά χθες το βράδυ, επρόκειτο να συναντήσει τον Κώστα Αλαμάνο, για να του πει
αν θα παραμείνει στον Απόλλωνα. 
Ο Σέρβος θεωρείται απαραίτητος από τον Μπάμπη Τεννέ και για τον λόγο αυτό έχει
εισηγηθεί στον πρόεδρο να τον κρατήσει.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15854O034</ED>
<ID>
ID:162798

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΑΝΗΛΕΙΑΚΟΣ
</H5><H2>Έρχονται δύο από τη Λάρισα
</H2>
Ο ΑΓΓΕΛΟΣ Γεωργίου και ο Κώστας Νεμπεγλέρας ανήκουν από χθες στον Πανηλειακό.
Οι δύο παίκτες της Λάρισας συμφώνησαν με τον πρόεδρο της ΠΑΕ κ. Σταυρόπουλο
και υπέγραψαν τετραετές συμβόλαιο συνεργασίας. Αν και δεν ανακοινώθηκαν τα
οικονομικά ανταλλάγματα που πήραν η Λάρισα και οι δύο ποδοσφαιριστές, ασφαλείς
πληροφορίες αναφέρουν ότι το συνολικό ποσό ξεπέρασε τα 80 εκατ. δρχ. Στο
μεταξύ πρόβλημα φαίνεται ότι δημιουργείται με τον Βασίλη Δανιήλ, ο οποίος είχε
συμφωνήσει προφορικά με τον κ. Σταυρόπουλο για συνεργασία ενός ακόμα χρόνου. Ο
Έλληνας τεχνικός είναι στο στόχαστρο του Παναθηναϊκού και ουδείς γνωρίζει αν
θα τηρηθεί η συμφωνία του με τον Πανηλειακό.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15854O035</ED>
<ID>
ID:162814

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O03&aa=5</URL></REF>


Article

<CATEGORY>vin10</CATEGORY>

 <H5>ΒΕΡΟΙΑ
</H5><H2>Δεν έχει τελειώσει ο Κατσαβός
</H2>
«Η ΤΙΜΗ εκκίνησης του Κουλακιώτη είναι 250 εκατ. δρχ., ενώ σε ό,τι αφορά τον
Κατσαβό κάποιοι δεν πρέπει να πανηγυρίζουν από τώρα. 
Η Βέροια έχει πολλές ελπίδες να δικαιωθεί και τότε όλα θα πάρουν τον δρόμο τους».

Αυτά τόνισε σε χθεσινή συνέντευξη Τύπου ο πρόεδρος της Βέροιας Βασίλης
Τσιαμήτρος, ο οποίος άφησε αιχμές για τον Κατσαβό λέγοντας: «Δεν φέρθηκε καλά
στην ομάδα. 
Είχαμε προτάσεις γι' αυτόν από Παναθηναϊκό, Ολυμπιακό, ΠΑΟΚ και Καλαμάτα, όμως
προτίμησε να μην παραβρεθεί στις συζητήσεις. 
Όλα όμως θα λήξουν στις 18 του μηνός».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15854O036</ED>
<ID>
ID:162825

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O03&aa=6</URL></REF>


Article

<CATEGORY>vin10</CATEGORY>

 <H2>Ονόματα Εθελοντών
</H2>
Η «ΟΜΑΔΑ» δημοσιεύει σήμερα και άλλα ονόματα από τους Εθελοντές που
έχουν δηλώσει συμμετοχή στο πρόγραμμα της εφημερίδας μας για τη διεκδίκηση των
Ολυμπιακών Αγώνων του 2004.

18935) Φωτάκης Χρήστος, Αιγάλεω. 18936) Καρανάνα Ευαγγελίνα, Γαλάτσι. 18937)
Mehnert Jule, Γερμανία. 18938) Maroulis Panagiotis, Καναδάς. 18939)
Σαϊλεμεντζίδης Άρης,Αγ. Βαρβάρα. 18940) Σαράντος Παναγιωτής, Πέραμα. 18941)
Χαρτοματσίδης Νικόλαος, Βέλγιο. 18942) Λουκόπουλος Μιλτιάδης, Άλιμος. 18943)
Liagouris Constantine, Αμερική. 18944) Παπαγεωργίου Ανδρέας, Γαλάτσι. 18945)
Γιγουρτάκης Άγγελος, Ιλίσια. 18946) Τσιαμαντά Παυλίνα, Λευκωσία Κύπρος. 18947)
Σταματίου Στέλιος, Χαϊδάρι. 18948) Τσούρας Μπάμπης, Αιγάλεω. 18949) Seferiadis
Nikos, Γαλλία. 18950) Καλαϊτζάκης Σπύρος, Ελευσίνα. 18951) Μελλέ Ευγενία,
Σαλαμίνα. 18952) Νάννου Ειρήνη, Σαλαμίνα. 18953) Ντόντος Παναγιώτης,Ν.
Ηράκλειο. 18954) Ντόντος Γιώργος Στυλιανός,Ν. Ηράκλειο. 18955) Πατσής Γιώργος
Εμμανουήλ, Χολαργός. 18956) Τζιώρκας Νίκος, Μαρούσι. 18957) Γέρτου Ελευθερία,
Βύρωνας. 18958) Τσουκαμότο Κάορου, Αγγλία. 18959) Κούβαρης Παναγιώτης, Ανω
Αμπελόκηποι. 18960) Νατσίδης Κωνσταντίνος, Βέλγιο. 18961) Κούβαρης Δημήτρης,
Ανω Αμπελόκηποι. 18962) Kantzos Anthony, Καναδάς. 18963) Κακούρης Δημήτρης,
Θρακομακεδόνες. 18964) Πούλακας Κώστας, Αγγλία. 18965) Πουλή Ευσταθία Ελένη,Ν.
Ηράκλειο. 18966) Βλάντου Αλεξάνδρα, Γερμανία. 18967) Κακούρης Ευάγγελος,
Θρακομακεδόνες. 18968) Ρούλης Μανώλης, Αιγάλεω. 18969) Φίλιππα Αυρηλία,
Γερμανία. 18970) Γιαννοπούλου Πολυτίμη, Κουκάκι. 18971) Φίλιππα Ρεγγίνα,
Γερμανία. 18972) Στρουσόπουλος Γιώργος, Ν. Φιλαδέλφεια. 18973) Σαρηβογιάννης
Παναγιώτης, Αγγλία. 18974) Πετρόπουλος Φάνης, Γερμανία. 18975) Τσίγκου Ελένη,
Ασπρόπυργος. 18976) Ζεπίδης Παύλος, Ν. Ερυθραία. 18977) Καφετζόγλου Χάρης,
Πεύκη. 18978) Παπαδία Αντωνία, Κουκάκι. 18979) Φεύγα Σταματία, Ζωγράφου.
18980) Σκρίνης Βασίλης, Ν. Ιωνία. 18981) Παπαμακαρίου Ευγενία,Αγ. Βαρβάρα.
18982) Παλιούρας Μπάμπης,Ν. Φάληρο. 18983) Καραμήτρος Γιάννης,Ν. Ηράκλειο.
18984) Δημητρακόπουλος Κώστας, Περιστέρι. 18985) Παπαδημητρίου Χρήστος,
Σαλαμίνα. 18986) Αρβανιτάκη Φωτεινή, Σίφνος. 18987) Κόκορης Νίκος, Πεύκη.
18988) Παλιούρα Αναστασία,Ν. Φάληρο. 18989) Ιωαννίδης Κώστας, Παγκράτι. 18990)
Ιωαννίδης Κώστας, Παγκράτι. 18991) Γερασιμίδου Αριάνδη, Πειραιάς. 18992)
Δημόπουλος Πάνος, Καλλιθέα. 18993) Καγιούλης Γιάννης,Κ. Πατήσια. 18994)
Καλαποδά Αλεξία, Μαρούσι. 18995) Γερασιμίδης Στάθης, Πειραιάς. 18996)
Ευθυμιάδη Ελισάβετ,Ν. Φιλοθέη. 18997) Δέδε Ελισάβετ, Ανοιξη. 18998) Σιούτη
Μαρία Μέλανι,Αγ. Βαρβάρα. 18999) Μπαζιώτης Γιώργος,Ν. Λιόσια. 19000) Fraggidis
Kostas, Σουηδία. 19001) Μπίτης Ιωάννης, Ιταλία. 19002) Δαμουλάρης Αντώνιος,
Αυστραλία. 19003) Βουκελάτος Στράτος,Κ. Πατήσια. 19004) Παναγιωτάκης Μιχάλης,
Ζωγράφου. 19005) Αυγεροπούλου Αγγελική, Εκάλη. 19006) Μιχαλόπουλος Γιώργος,
Αμπελόκηποι. 19007) Λαμπουσάκης Μανώλης, Χαϊδάρι. 19008) Καλαποδά Δέσποινα,
Μαρούσι. 19009) Ζάμπα Ιφιγένεια, Αθήνα. 19010) Αλισσάφη Θέμις, Γαλάτσι. 19011)
Κατσαφάδος Γιάννης, Πειραιάς. 19012) Ναούμης Νίκος, Χαϊδάρι. 19013) Αλισσάφης
Νικήτας, Γαλάτσι. 19014) Μάτση Σπυριδούλα, Αιγάλεω. 19015) Δουδούμη Ειρήνη,
Αιγάλεω. 19016) Κούτρα Φανή, Αιγάλεω. 19017) Μάτσης Δημήτρης, Αιγάλεω. 19018)
Τριανταφύλλου Κατερίνα, Βριλήσσια. 19019) Παπαεμμανουήλ Κυριάκος, Πειραιάς.
19020) Παπαγεωργίου Κώστας, Ανοιξη. 19021) Μανιώτας Γιάννης, Ζωγράφου. 19022)
Τσακίρη Εύα, Αιγάλεω. 19023) Ταμπουρατζή Ειρήνη,Ν. Φάληρο. 19024) Τσαπατσάρη
Σταματίνα, Γύθειο Λακωνία. 19025) Κομνηνού Ιωάννα,Π. Φάληρο. 19026) Ευστρατίου
Μανουέλα, Θεσσαλονίκη. 19027) Κατωπόδης Ιωάννης, Λευκάδα. 19028) Μαντουνάκης
Λεωνίδας, Φιλοθέη. 19029) Σκληρού Λήδα, Γλυφάδα. 19030) Σταμέλου Λυδία, Αθήνα.
19031) Πρωτονοτάριος Νικόλαος, Αθήνα. 19032) Δασκάλου Κατερίνα, Παπάγου.
19033) Σταύρακας Αλέξανδρος, Αθήνα. 19034) Γεωργάκη Μαρία, Ηλιούπολη. 19035)
Γκατένιο Ντανιέλα, Εκάλη. 19036) Βίου Μαρία, Παπάγου. 19037) Μαραγκού
Ευγενία,Π. Φάληρο. 19038) Παπακωνσταντίνου Στυλιανή,Ν. Κηφισιά. 19039)
Κροκίδας Στέλιος, Κεφαλάρι. 19040) Κονταξάκη Μαρία Ειρήνη,Ν. Ψυχικό. 19041)
Ιωαννίδης Νικόλαος, Φιλοθέη. 19042) Μπέρτσος Αγγελος, Δροσιά. 19043)
Πετροπουλάκης Ηλίας, Εκάλη. 19044) Σιδηροπούλου Χριστιάνα,Ν. Σμύρνη. 19045)
Λιβανίου Αγγελίνα, Ν. Φιλοθέη. 19046) Λιόλιου Ελένη, Εκάλη. 19047) Σαλιβέρου
Μαριάννα, Π. Ψυχικό. 19048) Βενιζέλου Σοφία,Ν. Ψυχικό. 19049) Λιβεράκου Ελλη,
Βριλήσσια. 19050) Λούπα Μυρτώ,Κ. Κηφισιά. 19051) Κανόνης Φίλιππος, Αθήνα.
19052) Μέλιου Αλεξάνδρα,Ν. Πεντέλη. 19053) Χιώλου Δήμητρα,Π. Ψυχικό. 19054)
Μαγκριώτη Μαρία Δάφνη, Κηφισιά. 19055) Ζουμπουλίδη Βασιλική, Γλυφάδα. 19056)
Σταμίδη Κατερίνα,Ν. Ψυχικό. 19057) Καρανδείνου Αναστασία, Φιλοθέη. 19058)
Τσακαρισιάνος Χριστόφορος, Παπάγου. 19059) Παναγόπουλος Γιώργος,Π. Πεντέλη.
19060) Κουρεμπανάς Θοδωρής, Φιλοθέη. 19061) Ρόκας Κώστας, Φιλοθέη. 19062)
Κεχαγιάς Στράτος,Ν. Ερυθραία. 19063) Κιλμπασάνης Σάββας, Χαλάνδρι. 19064)
Αγγελόπουλος Βαγγέλης, Π. Ψυχικό. 19065) Λάππας Χριστόδουλος, Κηφισιά. 19066)
Τσενιπίζογλου Εύα, Χαλάνδρι. 19067) Παπαδοπούλου Υακίνθη, Αθήνα. 19068)
Αργυρού Όλγα, Κεφαλονιά. 19069) Μπόικου Μαριάννα, Παπάγου. 19070) Κεχαγιάς
Ευστράτιος, Ν. Ερυθραία. 19071) Βουτσινάς Γιώργος, Αθήνα. 19072) Τσίλης
Αθανάσιος, Αργυρούπολη. 19073) Αλεξανδρίδης Δημήτρης, Αθήνα. 19074) Δήμας
Χάρης, Ανω Γλυφάδα. 19075) Ρεπαπής Τρύφων, Γαλάτσι. 19076) Στεφόπουλος
Δημήτρης, Κηφισιά. 19077) Πανά Ειρήνη,Π. Ψυχικό. 19078) Αντωνιάδης Ιωάννης,Π.
Ψυχικό. 19079) Παπασίνος Αλέξανδρος, Κυψέλη. 19080) Κυριακόπουλος Αλέξανδρος,
Ν. Σμύρνη. 19081) Πατρικίδου Βυθούλκα Μαρίνα, Κηφισιά. 19082) Γεωργουσοπούλου
Σταυρούλα, Μαρούσι. 19083) Πετρίδης Γιάννης Κωνσταντίνος, Φιλοθέη. 19084)
Μπαγέρη Λίλη, Φιλοθέη. 19085) Γαβαλάς Χρήστος, Πολιτεία. 19086) Μαϊλη Μαρία,
Εκάλη. 19087) Ζωσάκης Αριστοτέλης, Αθήνα. 19088) Διαμαντής Πέτρος, Χαλάνδρι.
19089) Χατζής Σπύρος, Μαρούσι. 19090) Σταύρακα Ειρήνη,Π. Φάληρο. 19091)
Τρικαλιώτη Χριστιάνα,Ν. Φιλοθέη. 19092) Πανοπούλου Σταυρούλα, Χαλάνδρι. 19093)
Πατρικίου Αφροδίτη, Αθήνα. 19094) Λαγκούρη Αμαλία,Ν. Φιλοθέη. 19095) Αλαβάνου
Μυρσίνη, Θησείο. 19096) Πατερμάλη Λήδα, Αθήνα. 19097) Ζωγλοπίτης Στέφανος,
Μελίσσια. 19098) Παπαδοπούλου Ολγα, Παπάγου. 19099) Σμπώκου Αννα,Αγ.
Παρασκευή. 19100) Μοστρούς Δημήτρης, Γλυφάδα. 19101) Δαγκάκη Σεμίραμις,Ν.
Ψυχικό. 19102) Πανταζοπούλου Ειρήνη,Ν. Ψυχικό. 19103) Δρακούλη Αλίκη, Εκάλη.
19104) Τουλιάτου Μαρία, Ν. Κηφισιά. 19105) Σταυρίδη Ινώ, Βουλιαγμένη. 19106)
Σπυροπούλου Ξανθή, Χαλάνδρι. 19107) Ζέρβα Παναγιώτα,Κ. Ηλιούπολη. 19108)
Τσαουσίδου Δέσποινα, Αμφιάλη. 19109) Κουτρούμπας Ελένη, Κορυδαλλός. 19110)
Μαργιάνη Κωνσταντίνα, Ανω Λιόσια. 19111) Μπαμπούση Γεωργία, Καλαμάκι. 19112)
Λιάκου Σκόνδρα Αγγελική, Πειραιάς. 19113) Ιωαννίδης Αντώνης,Ν. Ηράκλειο.
19114) Πετρής Νίκος, Παλλήνη. 19115) Αναγνωστοπούλου Ζωή, Πειραιάς. 19116)
Κουντούρη Μαριάννα, Ανω Πατήσια. 19117) Γερασιμίδης Δημήτρης, Πειραιάς. 19118)
Γερασιμίδου Αργυρή, Πειραιάς. 19119) Σφύρλα Αννα, Λαύριο. 19120) Σφύρλα Βάσω,
Λαύριο. 19121) Λουμπαρδιά Ευγενία, Καλαμάκι. 19122) Γραμματικοπούλου Αθηνά,
Καλλιθέα. 19123) Τζάνη Παναγιώτα, Άνω Γλυφάδα Τερψιθέα. 19124) Σιαπλαούρας
Κώστας,Κ. Ηλιούπολη. 19125) Ελευθερίου Αθανασία,Κ. Ηλιούπολη. 19126) Γεωργίου
Μαρία,Αγ. Δημήτριος. 19127) Ευταξίας Ανδρέας, Αιγάλεω. 19128) Θεοδώρου
Γιάννης,Αγ. Βαρβάρα. 19129) Κουμαριανού Έφη, Αργυρούπολη. 19131) Βουλά
Κατερίνα, Ηράκλειο Κρήτης. 19130) Μαθιουδάκη Αρετή, Αργυρούπολη. 19132)
Μαθιουδάκης Γιώργος, Αργυρούπολη. 19133) Αποστολή Σωτηρία, Πειραιάς. 19134)
Μαθιουδάκη Δανάη, Αργυρούπολη. 19135) Αναγνωστόπουλος Θεόδωρος, Αθήνα. 19136)
Τζελέπας Απόστολος, Αθήνα. 19137) Βασματζής Λεωνίδας, Γλυφάδα. 19138)
Μπογιαρζάκης Αλέξανδρος, Πειραιάς. 19139) Βελιδάκης Λουκάς Αλέξανδρος, Ρόδος.
19140) Βερβέρη Κωνσταντίνα, Μυτιλήνη. 19141) Μπεζαντάκος Ιωάννης, Πειραιάς.
19142) Παπαποστόλου Περικλής, Βύρωνας. 19143) Γιάου Αικατερίνη, Σεπόλια.
19144) Δημητριάδου Καλλιόπη, Πέραμα. 19145) Καλούδη Σταυρούλα, Γλυφάδα. 19146)
Καλλιούπη Κωνσταντίνα, Μέγαρα. 19147) Γεωργίου Νικόλαος, Στυλίδα Φθιώτιδα.
19148) Γεωργατζής Γεώργιος, Αθήνα. 19149) Γεροδήμου Αντωνία, Αιδηψός. 19150)
Αξιώτης Ανδρέας,Ν. Ηράκλειο. 19151) Ντάνη Ιωάννα, Κυψέλη. 19152) Χονδροκούκης
Σπύρος, Αθήνα. 19153) Στεφάνου Καλλιόπη Μαρία, Αθήνα. 19154) Κοντομίχης
Παντελής, Ζωγράφου. 19155) Ψαθάς Νίκος, Κερατσίνι. 19156) Κασσή Θεοδώρα,
Πειραιάς. 19157) Βουβουδάκη Μερσίνα, Περιστέρι. 19158) Σελεπές Αντώνης, Βούλα.
19159) Ρωμήου Κατερίνα, Ανω Ιλίσια. 19160) Σδραλά Μενελία, Άνω Ιλίσια. 19161)
Κυριαζή Ειρήνη, Εξάρχεια. 19162) Κοβατζή Κατερίνα, Ναύπλιο. 19163) Ρίζου
Βάσω,-. 19164) Γραμματικάκη Κωνσταντίνα, Αθήνα. 19165) Ραπτάκης Δημήτρης,
Καλλιθέα. 19166) Λεμπέση Αθανασία, Χαλκίδα. 19167) Ξυράφη Νικολέττα, Αθήνα.
19168) Βουβουδάκη Μερσίνα,-. 19169) Κρητικού Μαρία, Γαλάτσι. 19170) Μουστάκας
Αντώνης, Ν. Ψυχικό. 19171) Σταθούλη Ελένη, Ζωγράφου. 19172) Μητροφάνη Αννα
Μαρία, Ν. Σμύρνη. 19173) Μέρμηγκα Σουλτάνα Ευαγγελία, Περιστέρι. 19174)
Μασούρα Δομινίκη,Π. Φάληρο. 19175) Παπαδοπούλου Μαριάνθη, Γλυφάδα. 19176)
Κανδίας Στέλιος, Χολαργός. 19177) Ρέτσιου Βασιλική, Αυλώνα. 19178) Καντζίου
Φωτεινή, Κυψέλη. 19179) Λουλουδάκης Νίκος,-. 19180) Μαραγκάκης Πέτρος,
Περιστέρι. 19181) Γέροντα Τερψιχόρη,Κ. Πατήσια. 19182) Πάσχου Γεωργία,
Αργυρούπολη. 19183) Μπογιατζάκης Αλέξανδρος, Πειραιάς. 19184) Λαλέχος
Γεώργιος, Αθήνα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15854O041</ED>
<ID>
ID:162694

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O04&aa=1</URL></REF>


Article

<CATEGORY>vin10</CATEGORY>

 <H5>Η ΑΓΓΛΙΑ 2-0 ΤΗΝ ΙΤΑΛΙΑ ΣΤΟ «ΤΟΥΡΝΟΥΑ ΤΗΣ ΓΑΛΛΙΑΣ»
</H5><H2>Γλυκιά ρεβάνς
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Μαρτίν Κίον (αριστερά) και Πιερλουίτζι Καζιράγκι διεκδικούν την μπάλα (Αγγλία
- Ιταλία 2-0)

ΡΕΒΑΝΣ για την ήττα που υπέστη πρόσφατα στο
Γουέμπλεϊ (1-0), για τα προκριματικά του Μουντιάλ '98, πήρε η Αγγλία από την
Ιταλία, στο πλαίσιο του «Τουρνουά της Γαλλίας».

Οι Άγγλοι, απροσδόκητα καλοί, επικράτησαν των αντιπάλων τους 2-0, ενώ έχασαν
ευκαιρίες για να πετύχουν ακόμη περισσότερα γκολ.

Το μέγεθος της επιτυχίας της ομάδας του Γκλεν Χοντλ είναι πολύ μεγάλο, αν
αναλογιστεί κάποιος πως η Αγγλία αγωνίστηκε ουσιαστικά με «πειραματική» ομάδα,
ενώ η Ιταλία με όλα τα βασικά της στελέχη.

Είναι χαρακτηριστικό, πως με τους Άγγλους δεν αγωνίστηκε ο καλύτερος παίκτης
τους, Άλαν Σίρερ, όπως επίσης και ο Ντέιβιντ Σίμαν. Ωστόσο, οι αντικαταστάτες
τους, Ίαν Ράιτ και Τιμ Φλάουερς ήταν οι παίκτες που μαγνήτισαν το ενδιαφέρον
των φιλάθλων.

Ο πρώτος για το γκολ που πέτυχε στο 26', ενώ ο Φλάουερς για τις πολύ καλές
αποκρούσεις του και τη σταθερότητα που επέδειξε.

Η Ιταλία ήταν σκιά του καλού εαυτού της. Μοναδικός παίκτης που διακρίθηκε από
τη Σκουάντρα Ατζούρα ήταν ο Τζιανφράνκο Τζόλα, όχι τόσο για τις εμπνεύσεις
του, όσο για την αγωνιστικότητά του.

Ιδιαίτερα στο πρώτο ημίχρονο, η Ιταλία είχε χάσει την πυξίδα της. Στο ίδιο
διάστημα δέχτηκε και τα δύο γκολ, χωρίς να παρουσιάσει την παραμικρή αντίδραση.

Πρέπει να σημειωθεί πως ήταν η πρώτη ήττα της Σκουάντρα Ατζούρα από τότε που
ανέλαβε τα ηνία της ο Τσέζαρε Μαλντίνι.

Για την ιστορία να αναφέρουμε πως το δεύτερο γκολ των Άγγλων πέτυχε ο Πολ
Σκολς στο 43' με δυνατό σουτ.

*** Μετά τον χθεσινό αγώνα, η βαθμολογία του «Τουρνουά της Γαλλίας»
έχει ως εξής:

Αγγλία 3, Βραζιλία 1, Γαλλία 1, Ιταλία 0.

Η επόμενη αναμέτρηση είναι μεταξύ της Γαλλίας και της Αγγλίας και θα διεξαχθεί
το Σάββατο, στο Μονπελιέ.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15854O051</ED>
<ID>
ID:162695

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O05&aa=1</URL></REF>


Article

<CATEGORY>vin10</CATEGORY>

 <H2>Δελτίο ΠΡΟ-ΠΟγκόλ
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15854O052</ED>
<ID>
ID:162737

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O05&aa=2</URL></REF>


Article

<CATEGORY>vin10</CATEGORY>

 <H2>Οι Γάλλοι ξέχασαν τον «Κάιζερ»
</H2>
ΚΑΙ ξαφνικά, οι σχέσεις των Γερμανών με τους
Γάλλους «πάγωσαν», με αφορμή την απουσία του πορτρέτου του Μπεκενμπάουερ από
το κολάζ των πορτρέτων των 32 καλύτερων ποδοσφαιριστών όλων των εποχών, όπως
επιλέχτηκαν από τους διοργανωτές του Μουντιάλ '98. Στο στάδιο Ζερλάν της Λυών,
όπου διεξήχθη ο φιλικός αγώνας μεταξύ της Γαλλίας και της Βραζιλίας,
τοποθετήθηκαν πίσω από το ένα τέρμα τα πορτρέτα των 32 κορυφαίων
ποδοσφαιριστών όλων των εποχών. «Πάντα υπάρχουν παράπονα όταν γίνονται
επιλογές», δικαιολογήθηκε ο πρόεδρος της οργανωτικής επιτροπής του Μουντιάλ
'98, Μισέλ Πλατινί.

*** Τη λίστα αποτελούν οι:

Φ. Αλμπέρτ (Ουγγαρία), Γκ. Μπανκς (Αγγλία), Τζ. Μπεστ (Β. Ιρλανδία), Ζ.
Μπόνιεκ (Πολωνία), Α. Καρμπαχάλ (Μεξικό), Μ. Τσάρλτον (Αγγλία), Γ. Κρόιφ
(Ολλανδία), Ντιντί (Βραζιλία), Α. Ντι Στέφανο (Αργεντινή), Εουσέμπιο
(Πορτογαλία), Ζ. Φοντέν (Γαλλία), Γκαρίντσα (Βραζιλία), Φ. Τσέντο (Ισπανία),
Ρ. Κόπα (Γαλλία), Λ. Κούμπαλα (Ουγγαρία), Ζεπ Μάιερ (Γερμανία), Ν. Μαραντόνα
(Αργεντινή), Σ. Μάθιους (Αγγλία), Ρ. Μιλά (Καμερούν), Γ. Μίλερ (Γερμανία), Γ.
Νέεσκενς (Ολλανδία), Ν. Πασαρέλα (Αργεντινή), Πελέ (Βραζιλία), Μ. Πλατινί
(Γαλλία), Φ. Πούσκας (Ουγγαρία), Ρ. Ριβελίνο (Βραζιλία), Χ. Α. Σκιαφίνο
(Ουρουγουάη), Λ. Σουάρεθ (Ισπανία), Μ. Φαν Μπάστεν (Ολλανδια), Λεβ Γιασίν
(Σοβιετική Ενωση), Ζίκο (Βραζιλία), Ν. Τζοφ (Ιταλία).

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15854O053</ED>
<ID>
ID:162775

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O05&aa=3</URL></REF>


Article

<CATEGORY>vin10</CATEGORY>

 <H5>ΠΩΣ ΚΑΙ ΠΟΤΕ ΘΑ ΓΙΝΕΙ Η ΚΛΗΡΩΣΗ ΓΙΑ ΤΟ ΤΣΑΜΠΙΟΝΣ ΛΙΓΚ, ΤΟ ΚΥΠΕΛΛΟΥΧΩΝ ΚΑΙ ΤΟ ΟΥΕΦΑ
</H5><H2>Το πανόραμα των πρωταθλητών
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΣΤΙΣ 9 Ιουλίου, στη Γενεύη, θα γίνει η
κλήρωση των Κυπέλλων Ευρώπης, με εξαίρεση του Κυπέλλου Κυπελλούχων που θα
πραγματοποιηθεί αργότερα (29 Αυγούστου).

Ο Ολυμπιακός δεν θα συμμετάσχει στην προ-προκριματική φάση του Τσάμπιονς Λιγκ
αλλά θα παίξει στον πρώτο γύρο που θα διεξαχθεί στις 13 και 27 Αυγούστου. 
Η ΟΥΕΦΑ, λαμβάνοντας υπόψη την βαθμολογία των χωρών και με την Ελλάδα στην 9η
θέση (ίδια βαθμολογία με την 8η Τουρκία, 25.000 β.), δίνει το πλεονέκτημα στην
πρωταθλήτρια Ελλάδας όχι μόνο να αποφύγει τον προ-προκριματικό γύρο, αλλά και
στη συνέχεια να συμπεριληφθεί μεταξύ των «ισχυρών» του πρώτου γύρου, έτσι ώστε
στη συνέχεια και σε περίπτωση επιτυχίας ο Ολυμπιακός να αντιμετωπίσει μία από
τις «αδύνατες» ομάδες της πρώτης φάσης. Με τον τρόπο αυτό, η ομάδα του Ντούσαν
Μπάγιεβιτς θα έχει τη δυνατότητα να κάνει το πρώτο μεγάλο βήμα στο Τσάμπιονς
Λιγκ και να επιτύχει να παίξει στους ομίλους των τεσσάρων ομάδων, με τα γνωστά
οικονομικά (και όχι μόνο) κέρδη. 
Πρέπει να υπογραμμίσουμε ότι ο Μπάγιεβιτς θα έχει τη δυνατότητα να
«κατασκοπεύσει» τον αντίπαλό του της προ-προκριματικής φάσης, αφού στην
κλήρωση του Ιουλίου θα του είναι ήδη γνωστός από το ζευγάρι που θα προκύψει.

­ Στη Γενεύη όμως θα πραγματοποιηθεί και η κλήρωση του Κυπέλλου ΟΥΕΦΑ με
συμμετοχή του ΟΦΗ και του ΠΑΟΚ. Θα τοποθετηθούν σε ομίλους και οι δύο,
δεδομένου ότι, στις δύο πρώτες φάσεις (γύρους), επικεφαλής των ομίλων θα είναι
οι «ισχυροί» με γνώμονα τη βαθμολογία των ομάδων και όχι της χώρας, όπως στο
Τσάμπιονς Λιγκ.

­ Η ΑΕΚ θα γνωρίσει τον αντίπαλό της τον Αύγουστο, στο Κύπελλο Κυπελλούχων,
αλλά από τώρα είναι γνωστό ότι περιλήφθηκε στον όμιλο των ισχυρών, με βάση την
ατομική της βαθμολογία που είναι υψηλή και περιλαμβάνεται στους «16» με θέση
8η στη γενική κατάταξη.

­ Σημειώνουμε όμως και κάτι σημαντικό για τον Ολυμπιακό. Ότι δηλαδή στα 16
ζεύγη (32 ομάδες) της προ-προκριματικής φάσης περιλαμβάνονται ομάδες
ισχυρότατες, που είναι και τα λογικά φαβορί για την πρόκριση στον πρώτο γύρο. 
Έτσι, διακρίνουμε ανάμεσά τους την Ρέιντζερς, την ΤΣΣΚΑ Σόφιας, τη Δυναμό
Κιέβου, τη Σιον, τη Στεάουα Β. κ.λπ. 
Οι ομάδες που θα αγωνιστούν στην πρώτη φάση είναι οι πρωταθλήτριες των χωρών
με δείκτη βαθμολογίας ΟΥΕΦΑ από την 24η μέχρι την 48η θέση.

­ Ο τελικός θα διεξαχθεί στις 20 Μαΐου 1998, αντί της 28ης, γιατί μετά ένα
μήνα αρχίζει στη Γαλλία το Μουντιάλ '98.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15854O061</ED>
<ID>
ID:162696

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H5>Θέλει τους Λάουντρουπ
</H5><H5>Δεν βρήκαν συμπαράσταση
</H5><H2>Εμπιστευτικά
</H2>
Τους αδελφούς Λάουντρουπ επιθυμεί να εντάξει στη δύναμή του ο Άγιαξ, σύμφωνα
με δημοσιεύματα του ολλανδικού Τύπου. 
Ο νέος προπονητής του Άγιαξ, Μόρτεν Όλσεν, είναι Δανός και επιθυμεί να
συνεργαστεί με δύο έμπειρους και ικανούς συμπατριώτες του ποδοσφαιριστές. 
Οι δύο πλευρές βρίσκονται σε συνεχή επαφή και αν τελικά ολοκληρωθεί η
μεταγραφή θα στοιχίσει 2,5 δισ. δραχμές.

* «Πάγωσαν» οι Ιταλοί δημοσιογράφοι όταν ο
πρωταθλητής στα 100 μέτρα, Φράνκι Φρέντερικς, ζήτησε κατά τη διάρκεια
συνέντευξης Τύπου να αποσύρει η Ρώμη την υποψηφιότητά της για την ανάληψη των
Ολυμπιακών Αγώνων του 2004. Ο Φρέντερικς υποστήριξε πως η Ρώμη έχει
διοργανώσει μία φορά τους Αγώνες και πρέπει να αφήσει να διοργανώσουν μία
Ολυμπιάδα και οι Νοτιοαφρικανοί. Να σημειωθεί, πως πατρίδα του Φρέντερικς
είναι η Ναμίμπια.

Οι διοικούντες την Σεβίλλη κατηγόρησαν τους ποδοσφαιριστές της συμπολίτισσας
ομάδας Μπέτις, πως δεν αγωνίστηκαν για τη νίκη στον αγώνα με τη Χιχόν, με
αποτέλεσμα η τελευταία να νικήσει 1-0. Η Χιχόν είναι μία από τις αντιπάλους
της Σεβίλλης στην προσπάθεια που κάνει για να αποφύγει τον υποβιβασμό στη Β'
κατηγορία. Πρέπει να σημειωθεί, πως οι οπαδοί της Μπέτις μετά την εντός έδρας
ήττα της ομάδας τους από τη Χιχόν... πανηγύριζαν!

* «Τσίρκο» χαρακτήρισε την αναμέτρηση του Μπέιλι με
τον Τζόνσον ο πρόεδρος της ΙΑΑΦ, Πρίμο Νεμπιόλο. 
Μάλιστα, ο Ιταλός παράγοντας υποστήριξε πως ο αγώνας ήταν αντίθετος με τους
κανονισμούς της ΙΑΑΦ, αφού έτρεξαν δύο μόνον αθλητές αντί τέσσερις. 
Ο Νεμπιόλο έκανε τέλος γνωστό, πως δεν θα επιτρέψει να επαναληφθεί παρόμοιος αγώνας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15854O062</ED>
<ID>
ID:162738

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O06&aa=2</URL></REF>


Article

<CATEGORY>vin10</CATEGORY>

 <H2>Κόντρα Δέδε - Τριβέλλα για τις εκλογές
</H2>
ΔΥΣΑΡΕΣΤΗΜΕΝΟΣ και εκνευρισμένος από τις θέσεις της ΕΠΑΕ, σχετικά με τις
προσεχείς εκλογές της Ομοσπονδίας, εμφανίσθηκε χθες ο πρόεδρος της ΕΠΟ Κώστας
Τριβέλλας. Μάλιστα είχε τηλεφωνική επικοινωνία με τον Γ. Δέδε, από τον οποίο
ζήτησε εξηγήσεις.

«Γιατί ενώ είχαμε συμφωνήσει για εκλογές τον Νοέμβριο άλλαξες άποψη και
ξαφνικά μιλάς για τον Ιούλιο», ήταν το ερώτημα του Κ. Τριβέλλα προς τον Γ.
Δέδε. Ο τελευταίος δικαιολογήθηκε ότι «ποτέ δεν είχα συμφωνήσει για κάτι
τέτοιο», ενώ παρέθεσε στον ομόλογό του της ΕΠΟ τις γνωστές απόψεις: «Δεν είναι
δυνατόν οι ομάδες μας να αγωνίζονται στα ευρωπαϊκά κύπελλα και εμείς εδώ να
τρέχουμε στα δικαστήρια. Θα είναι κακό για το ελληνικό ποδόσφαιρο, το οποίο θα
δεχθεί ένα ακόμη πλήγμα αξιοπιστίας».

Στο μεταξύ η ΕΠΑΕ προγραμματίζει για το πρώτο 10ήμερο του Ιουλίου την κλήρωση
των αγώνων του νέου ποδοσφαιρικού πρωταθλήματος της Α' εθνικής.

Συγχρόνως, πάντως, η ΕΠΑΕ διερευνά τρόπους για τη γρήγορη έκδοση δελτίων για
τους ποδοσφαιριστές που θα αποκτηθούν τώρα από τον Ηρακλή και την Παναχαϊκή,
προκειμένου αυτοί οι παίκτες να χρησιμοποιηθούν στις υποχρεώσεις των ομάδων
στο Ιντερτότο.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15854O063</ED>
<ID>
ID:162776

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O06&aa=3</URL></REF>


Article

<CATEGORY>vin10</CATEGORY>

 <H2>Στην αναμονή για Κλάεβιτς, Τσιαντάκη
</H2>
ΤΗΝ απάντηση των Κλάεβιτς και Τσιαντάκη περιμένει ο Νίκος Κανελλάκης. 
Απ' αυτή θα εξαρτηθούν (σε μεγάλο ποσοστό) οι μεταγραφικές κινήσεις του
Ιωνικού, αφού θα κινηθεί διαφορετικά στην περίπτωση που αποχωρήσουν. 
Ο πρόεδρος της ομάδας της Νεάπολης κάλεσε πρώτα τον Νίκο Τσιαντάκη και στη
συνέχεια τον Μίλοε Κλάεβιτς, στους οποίους ανέφερε ότι ο τεχνικός της ομάδας,
Γιάτσεκ Γκμοχ, έχει εισηγηθεί την παραμονή τους. 
Στη συνέχεια έκανε την προσφορά του και είπε στους δύο παίκτες να απαντήσουν
αν δέχονται, εντός της εβδομάδας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15854O064</ED>
<ID>
ID:162799

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O06&aa=4</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Προσπαθούν να πείσουν τον Κυράστα
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Δεν κάνει πίσω ο Γιάννης Κυράστας αν δεν εξοφληθούν οι παίκτες του Πανιωνίου

ΠΡΟΣΠΑΘΕΙΕΣ για να προσεγγίσουν τον Γιάννη Κυράστα
κάνουν οι άνθρωποι του Πανιωνίου. Χθες, όλη την ημέρα, διοικητικοί παράγοντες
(και μη) προσπαθούσαν να επικοινωνήσουν με τον πρώην τεχνικό του Πανιωνίου,
για να τον μεταπείσουν, αλλά εκείνος ούτε έβγαινε στο τηλέφωνο!

Η διοίκηση της ομάδας της Νέας Σμύρνης κάνει μεγάλες προσπάθειες για να
βρεθούν τα χρήματα και να εξοφληθούν οι ποδοσφαιριστές. Μέχρι χθες είχαν
εξασφαλίσει το ποσό των 5 εκατ. δραχμών (από τα 25 εκατ. που οφείλονται) και
έλεγαν ότι έως αύριο θα έχουν όλοι εξοφληθεί. Πάντως κάποιοι παράγοντες που
αρκετό καιρό είχαν εξαφανιστεί, είδαν το «φιάσκο» και ξαφνικά επέστρεψαν στην
ομάδα. 
Οι προθέσεις του Γιάννη Κυράστα παραμένουν άγνωστες, αλλά θεωρείται βέβαιο ότι
αν δεν πάρουν οι παίκτες τα χρήματά τους, δεν πρόκειται να «ρίξει νερό στο
κρασί του», αφού είχε προειδοποιήσει τη διοίκηση της ομάδας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15854O065</ED>
<ID>
ID:162815

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O06&aa=5</URL></REF>


Article

<CATEGORY>vin10</CATEGORY>

 <H2>ΕΞΑΦΑΝΙΣΗ
</H2><H2>Χάθηκε ο Κόλα!
</H2>
ΠΛΗΡΟΦΟΡΙΕΣ για την... εξαφάνιση του Μπλένταρ Κόλα
ζητεί η Ποδοσφαιρική Ομοσπονδία της Αλβανίας από την ΕΠΟ, καθώς ο παίκτης του
Παναθηναϊκού έχει κληθεί στην εθνική ομάδα της χώρας του και δεν έχει δώσει
σημεία ζωής από την περασμένη Δευτέρα. 
Σύμφωνα με το έγγραφο της Αλβανίας, ο Κόλα έπρεπε να είναι στα Τίρανα από τις
2 Ιουνίου, προκειμένου να ακολουθήσει την προετοιμασία της Αλβανίας για τον
αγώνα του Σαββάτου με την Πορτογαλία (προκριματική φάση Π.Κ.), αλλά ακόμη δεν
έχει παρουσιαστεί.

­ Περίπου 80 εκατ. δραχμές ζητεί από τον ΠΑΟΚ η ομοσπονδία της Αυστρίας, ποσό
που οφείλει στον Ρώσο ποδοσφαιριστή Τσερνίσοφ. Η προθεσμία που δίνει είναι έως
τις 14 Ιουνίου, διαφορετικά θα καταγγείλει την ομάδα της Θεσσαλονίκης στη FIFA.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15854O066</ED>
<ID>
ID:162826

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O06&aa=6</URL></REF>


Article

<CATEGORY>vin10</CATEGORY>

 <H5>Ο ΑΘΗΝΑΪΚΟΣ ΝΙΚΗΣΕ 26-24 ΤΙΣ ΣΧ. ΞΥΝΗ ΣΤΟΝ ΤΕΛΙΚΟ ΤΟΥ ΚΥΠΕΛΛΟΥ ΕΛΛΑΔΑΣ
</H5><H2>Λόρδοι με τρόπαιο
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Κατούντας, Στραβομύτης, Χατζηαναγνώστου κρατούν σφιχτά το Κύπελλο, ο
προπονητής Γ. Μυλωνάς και οι υπόλοιποι παίκτες το απολαμβάνουν, χθες στο Μετς

ΤΟ ΠΑΘΟΣ και η πίστη στη νίκη των παικτών του Αθηναϊκού έκρινε υπέρ της
ομάδας του Βύρωνα τον τελικό του Κυπέλλου Ελλάδας στο χάντμπολ με 26-24 επί
της ανώτερης κατά τεκμήριο ομάδας των Σχ. Ξυνή.

Το χθεσινό παιχνίδι στο κλειστό του Μετς ήταν συναρπαστικό και οι νικητές
προηγήθηκαν στο α' μέρος με 12-11. 
Στα μέσα του β' ημιχρόνου οι Σχ. Ξυνή προηγήθηκαν με 22-19 και φάνηκε ότι
ήλεγχαν πλέον το παιχνίδι, αλλά μία αντεπίθεση διαρκείας του Αθηναϊκού και ένα
6-0 έγειρε οριστικά την πλάστιγγα υπέρ των τελικών θριαμβευτών που, με
κορυφαίο τον γκολκίπερ Ανδρέα Ραφτόπουλο, άντεξαν στα τελευταία κρίσιμα λεπτά.
Χάι σκόρερ του τελικού οι Μ. Γεωργούδης με 9 γκολ και Τσιαμάκης με 8.

Ήταν το πρώτο Κύπελλο Ελλάδας για τον Αθηναϊκό ύστερα από δύο χαμένους
τελικούς και δικαιολογημένα οι παίκτες και οι οπαδοί του ­ πλειοψηφία στο
κατάμεστο από 2.000 θεατές κλειστό του Μετς ­ το πανηγύρισαν έξαλλα. 
Ο προπονητής Γιώργος Μυλωνάς δήλωσε μετά τον αγώνα: «Κατάλαβα τι θα πει άγχος
του προπονητή. 
Παίξαμε καλύτερα και αξίζαμε αυτό το Κύπελλο».

ΑΘΗΝΑΪΚΟΣ (Γ. Μυλωνάς): Ραφτόπουλος (Γουνόπουλος), Χατζηαναγνώστου,
Στραβομύτης 4, Ασλανίδης 1, Καζής 7, Τσιαμάκης 8, Χαμαλέλης 2, Κατούντας 3,
Τσέλιος, Ζήσης.

ΣΧ. ΞΥΝΗ (Τ. Δανήλος): Προδρομίδης (Α. Γεωργούδης), Γκιόκας 3,
Βελαώρας 2, Θεοδωρόπουλος 1, Μ. Γεωργούδης 9, Θεοχαρόπουλος 4, Μ. Δανήλος 5,
Φλούδας, Βάσιλας, Αγγελόπουλος, Ξεσφίγγης.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15854O091</ED>
<ID>
ID:162697

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O09&aa=1</URL></REF>


Article

<CATEGORY>vin10</CATEGORY>

 <H2>ΡΟΛΑΝ ΓΚΑΡΟΣ
</H2><H2>Λάμψη από αουτσάιντερ
</H2>
Η ΛΑΜΨΗ της Λεωφόρου Σανς Ελυζέ στο Παρίσι, ανήκει αυτήν τη φορά στα
αουντσάιντερ. Το Ρολάν Γκαρός φημίζεται για τις εκπλήξεις του, αλλά φέτος τα
απρόοπτα ξεπέρασαν κάθε προηγούμενη χρονιά. Ήδη, φτάσαμε στους ημιτελικούς των
ανδρών και βάσει της βαθμολογίας στην παγκόσμια κατάταξη φαβορί μπορεί να
θεωρηθεί ο Ισπανός Σέρτζι Μπουργκέρα, νικητής της διοργάνωσης δύο φορές ('93,
'94). Ο τελευταίος (Νο 16) προκρίθηκε στην ημιτελική φάση αφού απέκλεισε τον
Μαροκινό Χικάμ Αράζι με 4-6, 6-3, 6-2, 6-2. Αντίπαλός του θα είναι ένας
Αυστραλός, ο 25χρονος Πάτρικ Ράφτερ, ο οποίος είναι Νο 25 στον κόσμο και
νίκησε στον χθεσινό προημιτελικό τον Ισπανό Γκάλο Μπλάνκο με 6-3, 7-6, 6-3.

Όσον αφορά τον άλλο ημιτελικό, οι αντίπαλοι είναι γνωστοί από προχθές: ο
Βέλγος Ντεβούλφ (Νο 124) θα αγωνιστεί με τον Βραζιλιάνο Κέρτεν (Νο 66).

Σήμερα, θα διεξαχθούν οι δύο ημιτελικοί στις γυναίκες: η Μόνικα Σέλες θα
αντιμετωπίσει τη Μαρτίνα Χίνγκις. Η Ελβετίδα πρωταθλήτρια έχει επικρατήσει της
Σέλες και στις τρεις προηγούμενες αναμετρήσεις τους. Επίσης, η Ίβα Μαγιόλι,
από την Κροατία, θα αγωνιστεί με την Αμάντα Κέτζερ από τη Νότιο Αφρική, η
οποία απέκλεισε στην προημιτελική φάση τη Στέφι Γκραφ.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15854O092</ED>
<ID>
ID:162739

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O09&aa=2</URL></REF>


Article

<CATEGORY>vin10</CATEGORY>

 <H2>ΒΟΛΕΪ
</H2><H2>«Μπλοκ» για τα ΤΑΠ
</H2>
«ΤΑΠΩΘΗΚΕ» ΓΙΑ μια ακόμη φορά χθες το Πρωτάθλημα βόλεϊ Α1 Ανδρών, με την
απόφαση των σωματείων που μετέχουν στην Ολομέλεια των ΤΑΠ περί αναβολής για...
έναν ακόμη χρόνο της δημιουργίας Ένωσης που θα αναλάβει μόνη της τη διοργάνωση.

Οι εκπρόσωποι των σωματείων διαπίστωσαν τώρα ότι είναι «ανέτοιμοι να πάρουν
την οργάνωση από την ΕΟΠΕ» και το μόνο που αποφάσισαν ήταν να ορίσουν
ημερομηνία αρχαιρεσιών της Ολομέλειας (25 Ιουλίου, στη Θεσσαλονίκη).

Στο μεταξύ, σήμερα το απόγευμα (17.00') έχει ορισθεί το ραντεβού του προπονητή
Τζανπάολο Μοντάλι, που αναμενόταν χθες αργά από την Ιταλία, με τους ιθύνοντες
του ΤΑΠ του ΟΣΦΠ Λεωνίδα Θεοδωρακάκη και Στέλιο Κούβαρη για συνεργασία των δύο
πλευρών και στη νέα περίοδο.

*** Η ομάδα του ΑΓΟ Ευρυάλη Γλυφάδας κατέκτησε το 1ο τουρνουά βόλεϊ
κορασίδων «Οδυσσέας Ελύτης», που οργάνωσε με επιτυχία ο Άγιος Σώστης Σαββάλας
στον Άγιο Αρτέμιο. Στη 2η και 3η θέση, Μίλωνας και Αγ. Σώστης, αντίστοιχα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15854O093</ED>
<ID>
ID:162777

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O09&aa=3</URL></REF>


Article

<CATEGORY>vin10</CATEGORY>

 <H2>ΓΚΟΛΝΤΕΝ ΓΚΑΛΑ
</H2><H2>Πρόβα στη Ρώμη για την Αθήνα
</H2>
ΟΛΟΙ ΟΙ δρόμοι του παγκόσμιου στίβου οδηγούν στη Ρώμη σήμερα και στο
«Ολύμπικο», όπου διεξάγεται το καθιερωμένο στα κορυφαία μίτινγκ «Γκόλντεν
Γκαλά», στο οποίο δίνουν το «παρών» αρκετοί αστέρες με φιλοδοξίες στο ΑΘΗΝΑ '97.

Διοργάνωση που, χωρίς υπερβολή, μπορεί να χαρακτηριστεί προπομπός του 6ου
Παγκοσμίου Πρωταθλήματος (1-10 Αυγούστου), καθώς θα υπάρξουν αναμετρήσεις που
θα δείξουν κατά μεγάλο ποσοστό και τις προοπτικές κάποιων φαβορί στο μεγάλο
ραντεβού της χρονιάς στην Αθήνα. 
Κρίμα που δεν θεώρησε σκόπιμο η ΕΡΤ να καλύψει «ζωντανά» κάποια μεγάλα μίτινγκ
που θα προηγηθούν του ΑΘΗΝΑ '97 και έτσι δεν θα δουν οι περισσότεροι Έλληνες
(εξαιρούνται όσοι διαθέτουν δορυφορική κεραία) και το αποψινό θέαμα. 
Και βέβαια, δεν θα δουν τις κορυφαίες πρωταθλήτριές μας Νίκη Μπακογιάννη
(ύψος), Κατερίνα Κόφφα (200 μ.) και Νίκη Ξανθού (μήκος) να συναγωνίζονται τις
αντιπάλους που θα πρέπει να νικήσουν και στην Αθήνα για να ανεβούν στο
παγκόσμιο βάθρο.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15854O094</ED>
<ID>
ID:162800

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O09&aa=4</URL></REF>


Article

<CATEGORY>vin10</CATEGORY>

 <H2>Χάλκινο στο αρασέ ο Δερμετζής
</H2>
ΜΕ ΤΟ πρώτο ελληνικό μετάλλιο στη διοργάνωση, χάλκινο στο αρασέ από τον Γιώργο
Δερμετζή, έπεσε η αυλαία του Παγκοσμίου Πρωταθλήματος άρσης βαρών εφήβων και
νεανίδων στο Κέιπ Τάουν της Ν. Αφρικής. Ο Δερμετζής σήκωσε στο αρασέ 160 κιλά,
που είναι πανελλήνιο ρεκόρ, και πήρε την 3η θέση, ενώ ήταν 9ος στο ζετέ με 170
και 6ος στο σύνολο με 330. Στην ίδια κατηγορία ο Χρήστος Τριανταφυλλίδης
κατετάγη 11ος στο σύνολο με 300 κιλά (130+ 170). Ο Γιώργος Δερμετζής δήλωσε
για την επιτυχία του: «Αφιερώνω το μετάλλιο στη μάνα μου. Ευχαριστώ τους
προπονητές μου Γιάννη Κατσαϊδώνη και Νίκο Ηλιάδη και τον διευθυντή του 4ου
Λυκείου Ηρακλείου Αττικής, κ. Λαμπρόπουλο, που με διευκόλυνε στις προπονήσεις».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15854O095</ED>
<ID>
ID:162816

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O09&aa=5</URL></REF>


Article

<CATEGORY>vin10</CATEGORY>

 <H2>Εκκίνηση στη Θήβα
</H2>
ΠΡΕΜΙΕΡΑ σήμερα στο Πανελλήνιο Πρωτάθλημα ποδηλασίας δρόμου ανδρών που θα
ολοκληρωθεί την Κυριακή, 8 Ιουνίου, και αναμένεται να παρουσιάσει νέο ρεκόρ συμμετοχών.

Η διοργάνωση ξεκινά σήμερα (17.00) με τον αγώνα ατομικής χρονομέτρησης σε
απόσταση 30 χλμ. στη διαδρομή Θήβα - Ελεώνας - Ανισόπεδη Εθνικής Οδού και
επιστροφή. Μετέχουν 81 αθλητές από 27 σωματεία. Αύριο Παρασκευή (17.00) θα
διεξαχθεί ο αγώνας ομαδικής χρονομέτρησης πάλι στη Θήβα και την Κυριακή
(09.30) ο τρίτος και τελευταίος, ο ατομικός αγώνας αντοχής 150 χλμ. στην Πάρνηθα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15854O096</ED>
<ID>
ID:162827

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O09&aa=6</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ 68-62 ΤΟ ΙΣΡΑΗΛ ΣΤΗΝ ΠΡΕΜΙΕΡΑ ΤΟΥ ΓΙΑΝΝΑΚΗ
</H5><H2>Ικανοποίηση
</H2>
Ο Δημήτρης Παπανικολάου ήταν από τους καλύτερους παίκτες της Εθνικής στο
χθεσινό ματς με το Ισραήλ (68-62), στην Ιερουσαλήμ

ΝΙΚΗ ΓΙΑ την Εθνική στην πρεμιέρα του Παναγιώτη Γιαννάκη στον πάγκο. Η
ελληνική ομάδα επικράτησε στην Ιερουσαλήμ του Ισραήλ με 68-62, στο πρώτο
φιλικό της προετοιμασίας εν όψει της τελικής φάσης του ευρωπαϊκού
πρωταθλήματος. 
Ο ομοσπονδιακός τεχνικός δοκίμασε αρκετά συστήματα, χρησιμοποίησε και τους
δώδεκα παίκτες έως το 18' και, γενικά, έμεινε ευχαριστημένος απ' όσα είδε σε
αυτό το πρώτο παιχνίδι. Η ελληνική ομάδα κυριάρχησε κάτω από τα καλάθια (32
ριμπ. έναντι 19!) και είχε κορυφαίο παίκτη τον Γιάννη Γιαννούλη. 
Πολύ καλή απόδοση είχαν οι Σιγάλας, Παπανικολάου, ενώ στα τελευταία λεπτά
σημαντική βοήθεια προσέφεραν οι Αλβέρτης, Οικονόμου. 
Στο ημίχρονο, οι Ισραηλινοί προηγήθηκαν 38-37, αλλά στη συνέχεια η Εθνική είχε
σταθερό προβάδισμα έως το τέλος (49-43,53-47). «Ήταν πολύ καλό το ματς και
είμαι ευχαριστημένος από την απόδοση των παιδιών. Όταν αγωνιζόμουν, ήθελα
πάντα να είμαι νικητής, έτσι έκαναν και οι παίκτες σε αυτό το παιχνίδι, έστω
κι αν ήταν φιλικό. 
Πάντως, ήμασταν κουρασμένοι από τις δυνατές προπονήσεις και χρειαζόμαστε
χρόνο. Γνωρίζαμε ότι το Ισραήλ έχει δυνατή ομάδα και γι' αυτό επιλέξαμε να
παίξουμε δύο αγώνες», είπε ο Γιαννάκης.

Το κοινό στο γήπεδο αποδοκίμαζε τον προπονητή του Ισραήλ, Σβι Σερφ, λόγω της
κόντρας του με τον Άντι Γκόρντον που αγωνίζεται στη Χάποελ Ιερουσαλήμ. Ο
Γκόρντον είπε πριν από δεκαπέντε ημέρες ότι δεν πρόκειται να αγωνιστεί στην
Εθνική, με προπονητή τον Σερφ. Ελλάδα και Ισραήλ αγωνίζονται πάλι απόψε στη Χάιφα.

Ελλάδα (16/23 β., 20/37 διπ., 4/15 τριπ., 20-12 ρ., 11 ασ., 8 κλ., 11
λ.): Αλβέρτης 14(2), Γιαννούλης 12, Παπανικολάου 10, Σιγάλας 10, Οικονόμου 6,
Μυριούνης 5(1), Χριστοδούλου 5(1), Ρεντζιάς 3, Κορωνιός 2, Λιαδέλης 1,
Παταβούκας, Μπακατσιάς.

Ισραήλ (20/30 β., 4/11 τριπ., 15/34 διπ., 12-7 ρ.): Χένεφελντ 4,
Άρντιτι 6, Κάτας 12, Σέλες 4, Σταϊνάουερ 12 (1), Φλάισερ 4.

*** Η Αυστραλία νίκησε 85-67 τη Νέα Ζηλανδία και εξασφάλισε την
πρόκρισή της στο Παγκόσμιο Πρωτάθλημα, που θα διεξαχθεί το επόμενο καλοκαίρι
στην Αθήνα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15854O101</ED>
<ID>
ID:162689

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O10&aa=1</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>«Ναι» από τον Σταυρακόπουλο
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΧΩΡΙΣ προβλήματα (όπως στην περίπτωση του Μυριούνη) ολοκληρώθηκαν οι
συζητήσεις για την επιστροφή των δικαιωμάτων του Σταυρακόπουλου στον
Παναθηναϊκό. 
Ο διεθνής φόργουορντ συμφώνησε για διετές συμβόλαιο, έναντι 100 εκατ. δραχμών
και μέσα στις επόμενες ημέρες αναμένεται να υπογράψει για να τελειώσει
οριστικά το θέμα του.

Ωστόσο δεν είναι βέβαιο αν θα παραμείνει στην ομάδα των «πρασίνων», αφού για
τον Σταυρακόπουλο είχε ειπωθεί πως θα «κλείσει» και θα τεθεί στη διάθεση του
προπονητή, ο οποίος θα αποφασίσει αν θα παραμείνει ή θα δοθεί σε άλλη ομάδα.

Και ποιος θα είναι ο νέος προπονητής; Κάποιος με μαντικές ικανότητες ίσως θα
μπορούσε να μας διαφωτίσει... Ο Ζέλικο Ομπράντοβιτς οδεύει για το Τρεβίζο
(«προτιμώ την Μπενετόν, από τον Παναθηναϊκό, γιατί θα επιστρέψω στην Ευρωλίγκα
με την ιταλική ομάδα», δήλωσε ο «Γκαστόνε» από το Βερολίνο, όπου βρίσκεται με
την Εθνική Γιουγκοσλαβίας για την προετοιμασία της ομάδας) και παρ' ότι τη
Δευτέρα θα εί-

ναι στα... πόδια του ΠΑΟ (έρχεται για φιλικούς αγώνες της Γιουγκοσλαβίας),
πιθανότατα θα έχει ήδη προσφέρει 
(ίσως να συμβεί και σήμερα στο Βε-

ρολίνο) την υπογραφή του στην Μπενετόν. 
Στην Ιταλία, λένε ότι το θέμα έχει τελειώσει και απομένει η ανακοίνωση, η
οποία καθυστερούσε (και καθυστερεί) προκειμένου να εισπράξει τα οφειλόμενα από
τη Ρεάλ ο Ομπράντοβιτς.

*** Στον Παναθηναϊκό αυτό που απορρέει είναι έντονος προβληματισμός.
Και σίγουρα ουδείς θα φανταζόταν ότι η ανεύρεση αντικαταστάτη του Μπόζινταρ
Μάλκοβιτς θα ήταν τόσο δύσκολη. Τα ονόματα που στριφογυρίζουν στο μυαλό του
Παύλου Γιαννακόπουλου είναι πλέον πασίγνωστα και για όσους δεν τα έχουν
εμπεδώσει πρόκειται για τους: Σούμποτιτς, Τάνιεβιτς, Πέσιτς, Σερφ, Σάκοτα και
Ομπράντοβιτς. 
Ο Τάνιεβιτς έχει συμφωνήσει με την Εθνική Ιταλίας, ο Πέσιτς με την Άλμπα, ο
Ομπράντοβιτς με την Μπενετόν, όμως, στον ΠΑΟ υποστηρίζουν πως παραμένουν στα υπόψη.

ΦΕΡΝΕΙ «ΓΙΓΑΝΤΑ»

*** Πολύ κοντά στην πρώτη του κοινοτική μεταγραφή βρίσκεται ­ σύμφωνα
με όλες τις ενδείξεις ­ ο Παναθηναϊκός. Οι «πράσινοι» έχουν συμφωνήσει με τον
Γερμανό Αλεξάντερ Κουλ, που αγωνίζεται στο Πανεπιστήμιο της Σάρλοτ. Ο Κουλ
είναι διεθνής και αναμένεται, μαζί με την Εθνική Γερμανίας, την ερχόμενη
εβδομάδα για το τουρνουά Ακρόπολις, οπότε και οι πληροφορίες λένε πως θα
υπογράψει συμβόλαιο με τον ΠΑΟ. Ο Γερμανός, έχει ύψος 2 μ. 16 και έχει
γεννηθεί το 1973.

*** Στα υπόψη αναμένεται να μείνει και ο Σκονοκίνι, παρ' ότι σήμερα ο
Παύλος Γιαννακόπουλος θα έχει ραντεβού με τον μάνατζέρ του Τότο Ριτσότι. Ο
Σκονοκίνι, σύμφωνα με πληροφορίες από την Ιταλία, έχει υπογράψει προσύμφωνο με
την Κίντερ που όμως θα ισχύσει μόνο αν μείνει ελεύθερος από τον ΠΑΟ, ο οποίος
δεν σκοπεύει να ξεκαθαρίσει τις προθέσεις του για τον Ιταλοαργεντίνο τώρα,
έχοντας σκοπό να τον αφήσει στην αναμονή.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15854O102</ED>
<ID>
ID:162732

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O10&aa=2</URL></REF>


Article

<CATEGORY>vin10</CATEGORY>

 <H2>ΟΛΥΜΠΙΑΚΟΣ
</H2><H2>«Πρόσεξε μη σε καταστρέψει ο μάνατζερ»
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΣΤΑΣΙΜΟΤΗΤΑ στα θέματα ανανεώσεων συμβολαίων αλλά και των μεταγραφών
παρατηρείται στον Ολυμπιακό. Ούτε χθες ο Απόλλωνας έκανε γνωστά τα
ανταλλάγματα που θέλει για να παραχωρήσει τον Ντούσαν Βούκσεβιτς. Οι Πατρινοί,
βλέποντας ότι υπάρχει ενδιαφέρον για τον παίκτη (τον καλοβλέπει και ο ΠΑΟΚ),
δεν βιάζονται, παρά τις διαβεβαιώσεις που έδωσε ο ίδιος ο Βούκσεβιτς και χθες
ότι θέλει οπωσδήποτε να πάρει μεταγραφή και μάλιστα στον Ολυμπιακό. Ο νεαρός
άσος επρόκειτο να αναχωρήσει σήμερα για το Πόρτλαντ, όπου θα λάβει μέρος στο
καμπ που θα γίνει εκεί, αλλά δεν αποκλείεται όταν επιστρέψει να ανήκει σε άλλη ομάδα.

*** Όσον αφορά τον Ντέιβιντ Ρίβερς, χθες το βράδυ ο παίκτης είχε και
νέα συνάντηση με τον μάνατζερ του συλλόγου Τάκη Λιβιεράτο, προκειμένου να
υπάρξει κατ' αρχήν συμφωνία των δύο πλευρών χωρίς να εμπλέκονται οι μάνατζερ.
Όμως ο Αμερικανός άσος ξεκαθάρισε ότι ο μάνατζέρ του χειρίζεται το θέμα, ενώ η
συμβουλή του Τάκη Λιβιεράτου ήταν: «Πρόσεξε μην σε καταστρέψει ο μάνατζερ».

Χρυσή τομή δεν έχει βρεθεί ακόμα και θεωρείται δύσκολο να επέλθει συμφωνία (με
τέτοια ποσά) αφού η πλευρά του παίκτη δείχνει ανυποχώρητη και η προθεσμία του
Ολυμπιακού τελειώνει την Κυριακή.

*** Καμία εξέλιξη και με τον Φράνκο Νάκιτς, αφού η πλευρά του παίκτη
μένει ανυποχώρητη στις απαιτήσεις της (390 εκατ. για τρία χρόνια), οι οποίες
ακόμα απέχουν πολύ από την προσφορά του «ερυθρόλευκου» ΤΑΚ (200 εκατ.).

Ο Ντούσαν Ίβκοβιτς σήμερα επρόκειτο να αναχωρήσει για το Βελιγράδι και από
εκεί με την Εθνική Γιουγκοσλαβίας για το Βερολίνο όπου οι «Πλάβι» θα παίξουν
στο τουρνουά «Σούπερ Κάπ». Δεν αποκλείεται λοιπόν κατά την παραμονή του εκεί
να δει και κάποιους μεταγραφικούς στόχους της ομάδας.

*** Σήμερα επρόκειτο ο Ολυμπιακός να καταθέσει μονομερώς στην ΕΣΑΚ τα
συμβόλαια των Σιγάλα, Νάκιτς και Μπακατσιά. Κάτι τέτοιο (με βάση το γράμμα του
ελληνικού νόμου) θα σημαίνει ότι οι τρεις παίκτες χωρίς τη συγκατάθεση του
Ολυμπιακού δεν θα μπορούν εφέτος να μεταγραφούν σε άλλη ελληνική ομάδα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15854O103</ED>
<ID>
ID:162770

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O10&aa=3</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>Τηλεφώνημα για Κορωνιό
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΕΠΙΣΗΜΗ πρόταση στο Περιστέρι για την παραχώρηση του Άγγελου Κορωνιού έκανε ο
ΠΑΟΚ. Ο πρόεδρος του ΤΑΚ της ομάδας της Θεσσαλονίκης, Λάκης Αλεξόπουλος,
τηλεφώνησε χθες και προσπάθησε να μιλήσει με τον ομόλογό του στο Περιστέρι,
Πλούταρχο Βυλλιώτη. Δεν τον βρήκε, όμως, και επιχείρησε να μάθει αν το
Περιστέρι παραχωρεί τον Κορωνιό.

«Θέλουμε τον Κορωνιό. Πείτε μας αν παραχωρείται», είπε ο κ. Αλεξόπουλος και η
διοίκηση του Περιστερίου δεν του... έκλεισε την πόρτα.

«Θα μιλήσουμε μετά τη γενική συνέλευση, που θα γίνει την προσεχή Δευτέρα».

Όπως προκύπτει, ο αρχηγός «πωλείται», όμως θα πρέπει η πρόταση να ικανοποιήσει
οικονομικά τους ιθύνοντες του Περιστερίου.

Ο Κορωνιός, που βρίσκεται στο Ισραήλ με την Εθνική ομάδα, δεσμεύεται με
συμβόλαιο το οποίο λήγει του χρόνου. Το επόμενο καλοκαίρι μένει ελεύθερος.
Έτσι είναι πιθανόν το Περιστέρι να τον δώσει από τώρα για να βάλει κάποιο
σημαντικό ποσό στο ταμείο του.

Οι οπαδοί του ΠΑΟΚ, πάντως, είχαν εκφράσει την επιθυμία τους να πάει στον
«δικέφαλο» ο Κορωνιός από τους αγώνες των πλέι οφ, όπου φώναζαν «έλα στον ΠΑΟΚ
Κορωνιέ», ενώ και ο Αλεξόπουλος είχε αφήσει ανοικτό το ενδεχόμενο της
μεταγραφής του διεθνούς πλέι μέικερ. Στο μεταξύ, η λήξη συνεργασίας
Περιστερίου - Ανδρέα Κορασίδη (ως χορηγού) δεν ήταν δυνατόν να χαλάσει τη
σχέση τους. Όλοι στο Περιστέρι υποστήριζαν ότι ο κ. Κορασίδης βοήθησε να
κλείσει η «μαύρη τρύπα», ενώ η ομάδα λειτούργησε σε πρωτοποριακά πρότυπα.

Τέλος, από τις 23 έως τις 28 Ιουνίου ο Γ.Σ. Περιστερίου σε συνεργασία με το
Ράδιο Κορασίδη διοργανώνουν για πρώτη φορά καμπ, που θα λειτουργήσει στο
κλειστό γήπεδο της ομάδας και στο σχολικό συγκρότημα του Αγ. Ιεροθέου.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15854O104</ED>
<ID>
ID:162794

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O10&aa=4</URL></REF>


Article

<CATEGORY>vin10</CATEGORY>

 <H5>ΤΟΝ ΑΡΧΗΓΟ ΤΟΥ ΟΛΥΜΠΙΑΚΟΥ ΘΕΛΕΙ Ο ΙΩΑΝΝΙΔΗΣ
</H5><H2>Πρώτος στόχος ο Σιγάλας
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Γιώργος Σιγάλας. Πρώτος στη λίστα των προτιμήσεων του Ιωαννίδη

ΕΦ' ΟΛΗΣ της ύλης ήταν η συζήτηση που έγινε μεταξύ του προέδρου του ΤΑΚ
ΑΕΚ κ. Φιλίππου, του αντιπροέδρου κ. Γρανίτσα και του Γιάννη Ιωαννίδη. Οι δύο
πλευρές βγήκαν πιο ενωμένες από την μεταμεσονύκτια συνάντηση, η οποία κράτησε
περίπου πέντε ώρες και δεν άφησαν θέμα που να μη το συζητήσουν. Ο Γιάννης
Ιωαννίδης ζήτησε μεταγραφές που θα κάνουν την ΑΕΚ να πρωταγωνιστήσει στο
ελληνικό πρωτάθλημα και την Ευρωλίγκα και βρήκε σύμφωνη τη διοίκηση. 
Ο Γιώργος Σιγάλας φιγουράρει πρώτος στη λίστα των προτιμήσεων του «ξανθού»,
όμως η ΑΕΚ δεν προτίθεται να πληρώσει χρήματα στον Ολυμπιακό. 
Συνεπώς, θα περιμένει λίγες ημέρες μέχρις ότου μάθει αν θα ισχύσουν ή όχι τα
συμβόλαια προσφοράς-αντιπροσφοράς.

Ο Ιωαννίδης ενημέρωσε τη διοίκηση για το ταξίδι του στην Αμερική, για τους
παίκτες που είδε και για τις ιδέες που θα κάνουν την ΑΕΚ πιο ισχυρή.
Συζητήθηκαν ακόμη το θέμα της προετοιμασίας και άλλα θέματα που αφορούν τον
οργανωτικό τομέα

*** Πάντως, λόγω φόρτου εργασίας δεν έγινε χθες το ραντεβού του κ.
Γρανίτσα με τον μάνατζερ των Ατρούια, Λάρσεν, Κιάτζιτς. Οι δύο πλευρές μίλησαν
αρκετές φορές χθες, όμως δεν κατάφεραν να συναντηθούν, κάτι που αναμένεται να
γίνει σήμερα. Η παραμονή του Ιταλού σέντερ θεωρείται δύσκολη, ενώ αν
παραμείνει ενδεχομένως να βρίσκεται εκτός δεκάδας, αφού ο Ιωαννίδης θέλει
κάτι... εξαιρετικό στη θέση «5».

*** Υπάρχει βέβαια και στα υπόψη της ΑΕΚ ο Βέλγος Στρίλενς, που είχε
κάνει πολύ καλές εμφανίσεις με την Ρασίγκ Παρί.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15854O111</ED>
<ID>
ID:162690

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O11&aa=1</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Το τρίποντο «γυρίζει» στα 7,24 μ.
</H2>
Η ΠΡΟΣΠΑΘΕΙΑ της ΦΙΜΠΑ να εξισώσει τους κανονισμούς του μπάσκετ σε όλο τον
κόσμο φαίνεται ότι θα αποτύχει, αφού στο ΝΒΑ σκέφτονται σοβαρά να επαναφέρουν
τη γραμμή του τρίποντου στην αρχική της θέση, δηλαδή στα 7μ24. Η Επιτροπή
Αγώνων του ΝΒΑ συνεδρίασε στο Σικάγο και οι εκπρόσωποι όλων των ομάδων
θεώρησαν ότι η μείωση της απόστασης για το τρίποντο είχε επιπτώσεις στη
θεαματικότητα του πρωταθλήματος.

Η επιτροπή προτείνει κι άλλες αλλαγές: Να απαγορεύεται στους αμυντικούς να
χρησιμοποιούν τα χέρια στο μαρκάρισμα των αντιπάλων, ακόμα και όταν οι
τελευταίοι δεν έχουν την μπάλα στην κατοχή τους. Επίσης να απαγορεύεται στους
παίκτες που βρίσκονται πάνω ή εκτός από τη γραμμή του άουτ, να ζητούν τάιμ άουτ.

*** Ο Τσακ Ντέιλι εγκαταλείπει την τηλεόραση και επιστρέφει στα γήπεδα του
ΝΒΑ. Ο 66χρονος τεχνικός, πρωταθλητής δύο φορές με τους Ντιτρόιτ Πίστονς ('88
και '89), συμφώνησε να αναλάβει τους Ορλάντο Μάτζικ.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15854O112</ED>
<ID>
ID:162733

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O11&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Ενδιαφέρον από Μιχαηλίδη
</H2>
Ο ΠΡΟΕΔΡΟΣ, με τον οποίο γνώρισε ο Άρης μεγάλες στιγμές, Άκης Μιχαηλίδης και ο
Νίκος Βαρβέρης εξεδήλωσαν το ενδιαφέρον τους να αναλάβουν τη χορηγία του Άρη
μετά την καταγγελία της σύμβασης της χορηγίας από τον Ζαφείρη Σαμολαδά. Ο
ερασιτέχνης Άρης θεωρεί δεδομένη την καταγγελία του κ. Σαμολαδά και
ετοιμάζεται να προχωρήσει με τις δικές του δυνάμεις έτσι ώστε η ομάδα των
«κιτρίνων» να αποφύγει τις περιπέτειες. Σήμερα επιστρέφει ο Σούμποτιτς από την
Αμερική και από αύριο θα δρομολογηθούν οι εξελίξεις σε όλα τα μέτωπα. Πάντως,
όπως τόνιζαν οι άνθρωποι του ερασιτέχνη Άρη, δεν υπάρχει φόβος για τα θέματα
Λιαδέλη, Γκούντα, αλλά και Αγγελίδη.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15854O113</ED>
<ID>
ID:162771

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Περιμένοντας τον Σκάιλς
</H2>
ΣΤΗΝ επεξεργασία του συμβολαίου βρίσκονται ΠΑΟΚ και Σκοτ Σκάιλς. Ο Αμερικανός
τεχνικός μελετάει τους όρους του τριετούς συμβολαίου, που ξεπερνά τα
750.000.000 δρχ., αλλά, σύμφωνα με πληροφορίες, το πρόβλημα είναι ότι θέλει
μικρότερο συμβόλαιο, όπως επίσης και ειδική ρύθμιση στα πριμ. Όπως τόνισε στην
«ΟΜΑΔΑ» ο πρόεδρος του ΤΑΚ Απόστολος Αλεξόπουλος, η απάντηση του Σκάιλς θα
δοθεί μέχρι την αρχή της άλλης εβδομάδας. Το όνομα του Άγγελου Κορωνιού
βρίσκεται στη λίστα των ανθρώπων του ΤΑΚ και μόλις ολοκληρωθεί η παραμονή ή
όχι του Αμερικανού προπονητή θα δρομολογηθούν οι εξελίξεις.

*** Αν τελικά ο Σκοτ Σκάιλς μείνει στον ΠΑΟΚ θα χρειαστεί να κοουτσάρει
τον πρώτο του αγώνα στις ελληνικές υποχρεώσεις μακριά από τον πάγκο του, αφού
τιμωρήθηκε χθες από τον αθλητικό δικαστή με ποινή αποκλεισμού μιας αγωνιστικής
και χρηματικό πρόστιμο 450.000 δραχμών για τη συμπεριφορά του στον τέταρτο
τελικό με το Περιστέρι, στο Αλεξάνδρειο. Επίσης, ο ΠΑΟΚ θα κληθεί να πληρώσει
για τη συμπεριφορά των οπαδών του 1.500.000 δραχμές.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15854O114</ED>
<ID>
ID:162795

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O11&aa=4</URL></REF>


Article

<CATEGORY>vin10</CATEGORY>

 <H2>ΗΡΑΚΛΕΙΟ
</H2><H2>Συμφωνία με Κόρφα, Χαρίση
</H2>
Τζων Κόρφα

ΔΥΝΑΜΙΚΑ μπήκε το Ηράκλειο στο μεταγραφικό παζάρι, αφού ήδη χθες «έκλεισε» δύο
παίκτες που συνδυάζουν την εμπειρία με τα νιάτα. Πρόκειται για τον Τζων Κόρφα,
που έμεινε ελεύθερος από τον Παναθηναϊκό, και τον νεαρό Χρήστο Χαρίση από τον Αρίωνα.

Ο Κόρφας (θα πάρει περί τα 35 εκατομμύρια) αναμένεται να υπογράψει αύριο το
συμβόλαιό του στη νεοφώτιστη κρητική ομάδα, ενώ ο 21χρονος πλέι μέικερ Χρήστος
Χαρίσης, ανάλογα με το συμβόλαιο που θα υπογράψει, θα πάρει και τα χρήματα ο
Αρίωνας. Συνολικά η μεταγραφή θα κοστίσει 25 εκατομμύρια για τριετές συμβόλαιο
(5+5+15), χωρίς να υπολογίζονται τα χρήματα του παίκτη.

*** Στο μεταξύ ο Γιώργος Καλαφατάκης συνεχίζει να δοκιμάζει τον
Αμερικανό Ερλ Τράις (25 χρ., 1.99) που είχε παίξει στη Μαζοβζάνκα και είναι
απο το κολέγιο Ζέιβερ. Παίζει τριάρι, έχει πολύ καλό άλμα, αλλά ακόμα είναι
αρκετά κουρασμένος, από το καμπ στο Τρεβίζο, όπου και τον είδε ο τεχνικός του Ηρακλείου.

Η απόφαση για την παραμονή του ή όχι στην κρητική πρωτεύουσα θα ληφθεί στο
τέλος της εβδομάδας.

*** Τέλος, όσον αφορά την απόκτηση του Πάνου Παναγιωταράκου ακόμα όλα
είναι ρευστά. Οι Αμπελόκηποι απέρριψαν την πρόταση του Ηρακλείου, αλλά υπάρχει
ακόμα η πιθανότητα για συμφωνία.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15854O115</ED>
<ID>
ID:162812

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Έπιασε δουλειά ο Δενδρινός
</H2>
Ο ΜΑΚΗΣ Δενδρινός έπιασε από χθες δουλειά στον Πανιώνιο, αφού πήγε στην
προπόνηση, μίλησε στους παίκτες και μάλιστα οριστικοποίησε τον τόπο
προετοιμασίας της ομάδας. Το βασικό στάδιο θα πραγματοποιηθεί στη Νάουσα, στο
διάστημα 25 Ιουλίου - 6 Αυγούστου. Ο Δενδρινός έδωσε το «ΟΚ» για την απόκτηση
του Αντώνη Ασημακόπουλου από την Ηλιούπολη, ενώ υπάρχουν σκέψεις για τους
Χουγκάζ, Σιδόπουλο οι οποίοι είναι ελεύθεροι (πέρυσι αγωνίστηκαν στη
Γερμανία). Επίσης υπάρχει ενδιαφέρον και για τον Βουρτζούμη του Παναθηναϊκού.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15854O116</ED>
<ID>
ID:162823

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O11&aa=6</URL></REF>


Article

<CATEGORY>vin10</CATEGORY>

 <H5>ΠΑΕ ΑΕΚ
</H5><H2>Κάποιο χρήμα βρέθηκε...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Η ΑΕΚ θα ξαναβρεί τον δρόμο της και... σύντομα μάλιστα.

*** Δεν γνωρίζω αν ο Ιορντανέσκου θα αναλάβει τη θέση του Ραβούση ή αν
ο κύριος Τροχανάς θα πωλήσει ή θα επιστρέψει «θριαμβευτής» στη Νέα Φιλαδέλφεια
συνοδευόμενος από άσπονδους φίλους (οι οποίοι θα αλλάξουν γνώμη).

*** Ποιος ξέρει, κάποιος από αυτούς μπορεί να μαθαίνει τώρα γερμανικά.

*** Αυτό που γίνεται σαφές από κάποιες κινήσεις είναι ότι... χρήμα
βρέθηκε και μικρά, έστω, προβλήματα μπήκαν στη φάση της τακτοποίησης.

*** Στον αγωνιστικό χώρο, ξαναμπήκαν μπουλντόζες και εργάζονται για την
ανακατασκευή του τάπητα.

*** Το πρόστιμο (από το ΥΠΕΧΩΔΕ), ύψους επτά εκατομμυρίων, για
αυθαίρετο κτίσιμο των σουιτών, η ΠΑΕ ΑΕΚ αποφάσισε «να πληρώσει για να τις σώσει».

*** Χωρίς λεφτά δεν γίνονται αυτά τα πράγματα.

*** Βέβαια, αυτό το πρόστιμο κρίθηκε υπερβολικό, γι' αυτό ήδη
κατατέθηκε ένσταση στον αρμόδιο φορέα, για μείωση της ποινής.

*** Ό, τι γλιτώσει η ΠΑΕ ΑΕΚ καλό θα είναι.

*** Θα προστεθεί στα χρήματα που ζητάει ο Κατσαβός, που λέει ο λόγος.

*** Στο μεταξύ, δεν υπήρξε πληροφόρηση σχετικά με τη μισθοδοσία
παικτών, αλλά και «κάτι να έδωσε» ο ταμίας σε κάποιους, που δεν είναι σίγουρο,
πάλι, τα χρέη είναι τόσο πολλά, που δύσκολα βρίσκει κανείς «άκρη».

*** Αυτά για την ΑΕΚ, περιμένοντας πάντα τον «στρατηγικό επενδυτή» από
την αλλοδαπή.

*** Μόνο μη μας προκύψει «ναυτικός επενδυτής» ή της αεροπορίας, διότι
θα μπλέξουν οι υποστηρικτές της ομάδας τις γάμπες τους.

*** Όσο για τον μεγαλομέτοχο, κακώς βιάστηκε η στήλη (και όχι μόνο) να
τον «αναχωρήσει» χθες στο εξωτερικό.

*** Η Πεύκη (π.χ.), ποτέ δεν μετακόμισε, δυτικά, από τότε που
δημιουργήθηκε ως κοινότητα και αργότερα δήμος.

Ήταν δυσφήμηση

Το ποδοσφαιρικό πρωτάθλημα Γ' κατηγορίας πλησιάζει στη λήξη του και σύμφωνα με
τις τηλεοπτικές εικόνες από τα χθεσινά ματς, πρέπει να παραμένει αιχμάλωτο στη
μιζέρια και την υποβάθμιση.

*** Κάποιες εικόνες ήταν απογοητευτικές.

*** Στην Καισαριανή, ο άτυχος Ναυπακτιακός πέτυχε νόμιμο γκολ στο 0-0,
εν τούτοις αυτό δεν μέτρησε, διότι ο «αρμόδιος» επόπτης σήκωσε τη σημαία του,
κλέβοντας τη μία ομάδα από τις δύο.

*** Νίκησε ο γηπεδούχος και παρέμεινε στην κορυφή.

*** Απορία: σε ματς όπου δεν υπάρχει τηλεοπτική κάλυψη, πόσο πιο πολύ
ταλαιπωρείται το ποδόσφαιρο;

*** Ρίχνοντας πρόχειρη ματιά, διέκρινα στο τερέν, φιγούρες
ποδοσφαιριστών που πριν από μπόλικα χρόνια αγωνίζονταν στην Α' Εθνική.

*** Τώρα, στα τριαντατόσα τους, κόβουν ίσως τον δρόμο σε νέους με
ταλέντο, αλλά δεν φταίνε οι βετεράνοι που βρίσκουν ευκαιρίες.

*** Φταίνε οι παράγοντες και η λογική τους. Αν νομίζουν πως η
υπερβολική πείρα (και η σκοπιμότητα...) είναι χρησιμότερη από τον νεανικό
ενθουσιασμό, τότε τόσο το χειρότερο για τα σωματεία.

*** Για να καταλάβετε τι συμβαίνει στην τρίτη κατηγορία, προσέξτε και αυτά:

*** Στο γήπεδο των... Λύκων βρίσκονταν το πολύ εκατό άνθρωποι και το
ματς ήταν ντέρμπι κορυφής.

*** Στην Καλλιθέα, πλάι στον τηλεσχολιαστή, βρισκόταν φωνακλάς, ο
οποίος αν και «αόρατος», έλουζε συχνά με ακατονόμαστες λέξεις διαιτητή και επόπτες.

*** Φρίκη ήταν, που μπήκε απρόσκλητη στα σπίτια (ή στα γραφεία) μας,
μέσω του SuperSport.

*** Στη Ρόδο, τέλος, ο ουραγός Βαρβασιακός, που έχει «μείνει» από
παίκτες, δήλωσε στο φύλλο αγώνος «13», αλλά στο γήπεδο εμφανίστηκε με «9».

*** Το ότι ηττήθηκαν οι Χιώτες μόνο 8-1 από τον Ιάλυσο θα αποτελούσε
σκορ-ρεκόρ για το ΠΡΟ-ΠΟγκόλ, αν χθες είχε κυκλοφορήσει δελτίο.

*** Την άλλη φορά. Μένουν τρεις αγωνιστικές για να τελειώσει αυτή η «κόλαση».

Στην ταβέρνα για... κουκιά;

Ο πρόεδρος της ΕΠΟ, Κ. Τριβέλλας, μάλλον δεν πρέπει να νιώθει σίγουρος για τη
δύναμή του στην Ομοσπονδία.

*** Η χθεσινή του χειρονομία αυτό αποδεικνύει και πάμε να τη μελετήσουμε.

*** Ξαφνικά, χωρίς να συντρέχει ιδιαίτερος λόγος, ο Τριβέλλας κάλεσε σε
δείπνο όλα τα στελέχη της διοίκησης, για χθες βράδυ.

*** Γιατί το έκανε; Καλά τώρα... Για να μετρήσει ποιοι παραμένουν δικοί
του στη Συγγρού, ποιοι τον στηρίζουν.

*** Βεβαίως, λόγω του προχωρημένου της ώρας, η στήλη δεν κατάφερε να
πληροφορηθεί αριθμό συνδαιτυμόνων ούτε αν μετείχε στο τσιμπούσι ο Γεώργιος
Δέδες, ο αντιπρόεδρος.

*** Σίγουρα ο Δέδες από ενωρίς χθες «το σκεφτόταν» να πάει ή να μην πάει.

*** Αν τελικώς ήταν παρών, δύο τινά μπορεί να ισχύουν.

*** Ή τα εδέσματα ήταν λιτά και χωρίς λιπαρά ή (ο Δέδες) πήγε στην
ταβέρνα για να μπορέσει να πάρει μηνύματα (άμυνας ή αντεπίθεσης, θα φανεί οσονούπω).

*** Οι εκλογές για την ανάδειξη νέου σχήματος στην ταλαιπωρημένη
Ομοσπονδία πλησιάζουν.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15854O121</ED>
<ID>
ID:162691

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O12&aa=1</URL></REF>


Article

<CATEGORY>vin10</CATEGORY>

 <H2>Και τον αρχηγό;
</H2>
Θερμό καλοκαίρι περιμένει τους (Πειραιώτες) θαυμαστές του Σιγάλα, του
Ιωαννίδη, και... τον ίδιο τον Σιγάλα! Ο κόουτς της ΑΕΚ ιδού που θέλει τον
παίκτη στην ομάδα του. Δηλαδή, θέλει τον αρχηγό του Ολυμπιακού! Λεπτομέρειες
και αποτελέσματα τις επόμενες ημέρες.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15854O122</ED>
<ID>
ID:162734

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O12&aa=2</URL></REF>


Article

<CATEGORY>vin10</CATEGORY>

 <H2>Χάρηκε για τη ρεβάνς ο αρχηγός
</H2>
Ο ΑΡΧΗΓΟΣ της Εθνικής Αγγλίας, Πολ Ινς, σπεύδει στον Ίαν Ράιτ για να τον
συγχαρεί, μετα το γκολ που πέτυχε εναντίον των Ιταλών. Η ομάδα του Γκλεν Χοντλ
ήταν απροσδόκητα καλή και η νίκη-ρεβάνς ­ έστω και φιλική ­ επί των Ιταλών
(2-0) ήρθε φυσιολογικά.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15854O123</ED>
<ID>
ID:162772

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ελπίδες από την Κέρκυρα
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΤΗΝ ΩΡΑ που ο Μιχάλης Τροχανάς μιλάει για διαπραγματεύσεις με ξένη εταιρεία,
αναζητώντας στρατηγική λύση για την ΠΑΕ ΑΕΚ, κρατάει κλειστά τα χαρτιά του λες
και οι ενδιαφερόμενοι... εξωγήινοι επιμένουν να συνομιλούν από τις καμπίνες
του ιπτάμενου δίσκου τους, την ώρα που το λεγόμενο επαγγελματικό ποδόσφαιρο
δεν φαίνεται αποφασισμένο να διαρρήξει τον δεσμό του με τις τετριμμένες
εικόνες, οι μαθητές του Λυκείου Αγρού Κέρκυρας άνοιξαν παράθυρο για να δουν
πιο καθαρά το όραμα γνησιότερου αθλητισμού.

Την Τρίτη 3 Ιουνίου στόλισαν τη μεγάλη αίθουσα του σχολείου τους με
φωτογραφίες ντροπής από τα ελληνικά γήπεδα και συνθήματα για το ευ αγωνίζεσθαι
κι έδωσαν μικρόφωνο σε έμπειρο αθλητικό συντάκτη από την Αθήνα και τον
ιστορικό αθλητισμού Μηνά Δημητρίου από τη Θεσσαλονίκη, για να αναλύσουν το
πρόβλημα της βίας στον αθλητισμό.

Ο λυκειάρχης Σπυρίδων Ρωμαίος αγκάλιασε με ζεστασιά την εκδήλωση, ψυχή της
οποίας ήταν ο φιλόλογος του Λυκείου και ιστορικός αθλητισμού Άκης
Παυλογιάννης, ενώ μετείχαν ενεργά ο φιλόλογος Μάρκος Χριστοδουλόπουλος, ο
φυσικός Δημοσθένης Νεράτζης και οι άλλοι καθηγητές.

Η επιλογή του θέματος της ημερίδας είχε αφορμή την αναίτια προκλητική
συμπεριφορά οπαδών του ΠΑΟΚ προς τους μαθητές της Γ' Λυκείου Αγρού Κέρκυρας,
κατά τη διάρκεια της πενθήμερης εκδρομής τους στη Θεσσαλονίκη.

Την ίδια ημέρα η Ένωση Πτυχιούχων Φυσικής Αγωγής Κέρκυρας (πρόεδρος, ο
Τηλέμαχος Γαβαλάς) και το Γραφείο Φυσικής Αγωγής του νησιού (προϊστάμενος, ο
Θωμάς Λέζος) οργάνωσαν ημερίδα υψηλού επιπέδου με αθλητικά θέματα, στο
συνεδριακό κέντρο του Δήμου Κέρκυρας, στο Φαληράκι. Ωραίες πρωτοβουλίες, για
αναβάθμιση του αθλητισμού, που επιβάλλεται να ενισχυθούν και να πυκνώσουν.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15854O124</ED>
<ID>
ID:162796

</ID><URL>http://ta-nea.dolnet.gr/neaweb/neafile.print_unique?e=A&f=15854&m=O12&aa=4</URL></REF>


Article

<CATEGORY>vin09</CATEGORY>

 <H5>ΤΕΛΕΣΙΓΡΑΦΟ ΤΟΥ ΚΕΝΤΡΙΚΟΥ ΑΡΧΑΙΟΛΟΓΙΚΟΥ ΣΥΜΒΟΥΛΙΟΥ ΠΡΟΣ ΤΟΝ ΕΟΤ ΓΙΑ ΤΟ ΗΡΩΔΕΙΟ
</H5><H2>Πληρώστε, αλλιώς σας το παίρνουμε!
</H2>
Τέρμα στις παραβιάσεις, τα καρφώματα σκηνικών, το κάπνισμα, τη ρίψη νιφάδων
φελιζόλ και πούπουλων στο Ηρώδειο, αλλά κυρίως τέρμα στη δωρεάν παραχώρηση του
Ηρωδείου για τις εκδηλώσεις του Φεστιβάλ Αθηνών και τέρμα στην χωρίς έγκριση
υπενοικίαση του μνημείου από τον ΕΟΤ για εξωφεστιβαλικές εκδηλώσεις, αποφάσισε
ομόφωνα το Κεντρικό Αρχαιολογικό Συμβούλιο Με την απόφαση του ΚΑΣ, από φέτος
επιβάλλεται τέλος ενός εκατομμυρίου δραχμών για κάθε ημέρα παράστασης στο
Ηρώδειο και μισού εκατομμυρίου για κάθε ημέρα των δοκιμών. 
Τα ποσά αυτά θα χρησιμοποιούνται για τη συντήρηση του αρχαίου μνημείου και την
αποκατάσταση των φθορών, που γίνονται πιο έντονες από την συχνή χρήση του
Ηρωδείου από Ιούλιο έως Οκτώβριο.

Η απόφαση ισχύει από φέτος και εάν το ανάλογο ποσό δεν εξοφληθεί από τον ΕΟΤ
ως το τέλος Ιουνίου, το αρχαίο μνημείο δεν πρόκειται να παραχωρηθεί για τις
εκδηλώσεις του Φεστιβάλ Αθηνών των επόμενων μηνών.

Είναι αξιοσημείωτο ότι την πρόταση για την καταβολή τέλους, υπέρ του Ταμείου
Αρχαιολογικών Πόρων, σε ειδικό λογαριασμό, υπέβαλε η πολιτική ηγεσία του
υπουργείου Πολιτισμού και συγκεκριμένα ο γενικός γραμματέας του υπουργείου
Πολιτισμού Ευγένιος Γιαννακόπουλος μετά τη διαπίστωση ότι οι φθορές στο
μνημείο έχουν φθάσει σε οριακό σημείο και χρειάζεται να γίνουν πολύ δαπανηρά
έργα συντήρησης, ενώ ο ΕΟΤ επί δύο συνεχή έτη δεν κατέβαλλε στο υπουργείο
Πολιτισμού το ετήσιο ποσό των 50 εκατομμυρίων για τη συντήρηση του Ηρωδείου
όπως είχε συμφωνηθεί στη σύμβαση με τους όρους για την παραχώρησή του που
είχαν υπογράψει οι αρμόδιοι υπουργοί Πολιτισμού και Τουρισμού.

Ο ίδιος ανέφερε ότι πρόσφατα ο υπουργός Πολιτισμού κ. Ευάγγελος Βενιζέλος
έστειλε επιστολή στην υπουργό Ανάπτυξης κυρία Βάσω Παπανδρέου, με την οποία
κατήγγειλε ότι είναι απαράδεκτο να επενοικιάζει ο ΕΟΤ το Ηρώδειο, ζητώντας από
τους διοργανωτές εκδηλώσεων να του καταβάλλουν ως λειτουργικά έξοδα ποσά
εκατομμυρίων και να μην εισπράττει καμία ανταπόδοση το υπουργείο Πολιτισμού.

«Δεν μπορεί το ίδιο το κράτος να είναι παραβάτης και να δίνει το κακό
παράδειγμα», τόνισε ο γενικός γραμματέας του υπουργείου Πολιτισμού κ. Γιαννακόπουλος.

«Ή θα διαχειρισθούμε εμείς το μνημείο ή αν δεν μπορούμε, θα το παραχωρήσουμε
με προγραμματική σύμβαση στον ΕΟΤ, ο οποίος όμως θα πρέπει να αναλάβει και το
κόστος συντήρησης. Δεν μπορεί να κάνει η Αρχαιολογική Υπηρεσία "τη λάντζα" και
ο ΕΟΤ να παραβιάζει τους όρους παραχώρησης και κανείς να μην πληρώνει», τόνισε
ο κ. Γιαννακόπουλος.

Το ποτήρι «ξεχείλισε» όταν ο ΕΟΤ υπέβαλε προς έγκρισιν στο Αρχαιολογικό
Συμβούλιο ένα σχέδιο κάτοψης του Ηρωδείου για την εγκατάσταση ηλεκτρικών
καλωδιώσεων και διαπιστώθηκε ότι αυτή η κάτοψη του μνημείου ήταν ανυπόγραφη
και προερχόταν από μια άλλη μελέτη πυρασφάλειας και όπου δεν είχε αποτυπωθεί η
πορεία του υφιστάμενου δικτύου, η θέση του ξύλινου ­ ακαλαίσθητου ­
χειριστηρίου, οι προβολείς, τα ηχητικά σώματα κ.ά. και γενικώς «ποιες είναι οι
σχέσεις των καλωδίων με τα αρχαία».

«Αν όμως ο ΕΟΤ πληρώνει για τη χρήση του Ηρωδείου, τότε θα μάθουν να το
σέβονται», παρατήρησε ο κ. Γιαννακόπουλος, ενώ ο διευθυντής Αναστηλώσεων κ.
Ιορδάνης Δημακόπουλος πρόσθεσε ότι ο ΕΟΤ κλειδώνει το Ηρώδειο από Ιούνιο μέχρι
τον Οκτώβριο, δεν υπάρχει έλεγχος του ιδιοκτήτη για τις φθορές και δεν είναι
επισκέψιμο ως αρχαιολογικός χώρος.

Σύμφωνα με τους όρους χρήσης που αποφασίσθηκαν, θα ορισθεί από φέτος επόπτης
του υπουργείου Πολιτισμού για την παρακολούθηση του μνημείου. Η Εφορεία
Ακροπόλεως θα έχει κλειδιά του Ηρωδείου και το υπουργείο Πολιτισμού δεν
αναλαμβάνει καμία ευθύνη σε περίπτωση ατυχημάτων. 
Όσον αφορά τις σκηνικές εγκαταστάσεις, απαγορεύονται η στήριξη σκαλωσιών στον
φθαρμένο αρχαίο λίθο, οι χρωματισμοί σκηνικών μέσα στο χώρο του Ηρωδείου και η
τοποθέτηση ηχητικών σωμάτων πάνω στ' αρχαία.

Τα σκηνικά θα είναι λυόμενα, δεν θα επιτρέπεται η στάθμευση μπροστά στο
Ηρώδειο αυτοκινήτων και η είσοδος οχημάτων, εκτός των οχημάτων περισυλλογής
σκουπιδιών, ο ΕΟΤ θα αναλάβει τα έξοδα καθαρισμού του αρχαίου ωδείου κ.ά.

Το ερώτημα είναι εάν θα εφαρμοσθούν και θα τηρηθούν όλοι αυτοί οι όροι, οι
περισσότεροι από τους οποίους ισχύουν ήδη και καταστρατηγούνται.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15854P011</ED>
<ID>
ID:162698

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P01&aa=1</URL></REF>


Article

<CATEGORY>vin09</CATEGORY>

 <H2>Η ερμηνεία τούς ζέστανε
</H2>
<AUTHOR>Β.Χ.</AUTHOR>

Μστισλάβ Ροστροπόβιτς

Ο καιρός μπορεί να χάλασε, οι θεατές-ακροατές να χρειάζονταν μπουφάν και
πουλόβερ (κάποιοι προληπτικά και ομπρέλες), τα 40 μέλη ­ ο καθένας από
διαφορετική χώρα ­ της Ορχήστρας των Εθνών, όμως, και ο σολίστας Μστισλάβ
Ροστροπόβιτς τους ζέστανε με την ερμηνεία του στο τσέλο. Ακολούθησε η χθεσινή
βραδιά ­ με λιγότερη ψύχρα ­ το ίδιο όμως θερμή και από τις δύο πλευρές (των
καλλιτεχνών και του κοινού ­ στο ανακαινισμένο και... διευρυμένο (έχει πλέον
χωρητικότητα 3.500 θέσεων) Θέατρο Δάσους, με το μπαλέτο της Λιουάνιας και τον
«μάγο» Ροστροπόβιτς στον ρόλο του διευθυντή της διεθνούς ορχήστρας. Τόσο που
κάποιοι από τους θεατές δήλωναν πως «χαλάλι οι μικρότητες της Πολιτιστικής
μπρος στο μέγεθος τέτοιων εκδηλώσεων».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15854P021</ED>
<ID>
ID:162702

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P02&aa=1</URL></REF>


Article

<CATEGORY>vin09</CATEGORY>

 <H2>Μακάρτνεϊ και ρεκόρ
</H2>
<AUTHOR>Μ.Μ.</AUTHOR>

Την πιο μεγάλη επιτυχία του από τότε που σταμάτησαν οι Beatles έχει αυτές τις
ημέρες ο Πολ Μακάρτνεϊ με το καινούργιο του άλμπουμ, «Flaming Pie». Και
μάλιστα και στην Αμερική, που βρέθηκε στη δεύτερη θέση του καταλόγου επιτυχιών
του Billboard και έγινε χρυσό με 100.000 αντίτυπα μέσα σε λίγες ημέρες. Έπρεπε
να το φανταστεί ο Μακάρτνεϊ. Αφού αυτοί που γνωρίζουν ημέρες δόξας τον
τελευταίο καιρό δεν άλλοι από τους Oasis, που εμπνέονται από τους Beatles και
κάθε τόσο δηλώνουν τον θαυμασμό τους στα Σκαθάρια. Τώρα το ότι θα συνοδεύσουν
στην περιοδεία τούς U2, δεν ξέρω αν πρέπει να προβληματίσει τον Μακάρτνεϊ.
Έτσι κι αλλιώς ο μόνος του αντίπαλος με 110 χρυσούς και πλατινένιους δίσκους
είναι ο Έλβις και την επιστροφή του «βασιλιά» ­ τουλάχιστον στα τσαρτς ­ δεν
μπορούμε να την αποκλείσουμε.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15854P022</ED>
<ID>
ID:162741

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P02&aa=2</URL></REF>


Article

<CATEGORY>vin09</CATEGORY>

 <H5>... και του Μπάραμπας
</H5><H2>Η σειρά του Ισραήλ...
</H2>
<AUTHOR>Μ.Χ.</AUTHOR>

Μπένι Μπάραμπας

Να μια καινούργια εκδοτική σειρά που είναι πραγματικά καινούργια! «Η Μεσόγειος
και η λογοτεχνία της» που διευθύνει ο Ιακώβ Σιμπή για τις Εκδόσεις Γαβριηλίδη.
Την εγκαινιάζει ένας διεθνώς αναγνωρισμένος αστέρας της ισραηλινής
σεναριογραφίας, ο 45χρονος Μπένι Μπάραμπας ­ που μάλιστα μιλά σήμερα στην
Αθήνα (Ελευθερουδάκης 7 μ.μ.) ­ με το μυθιστόρημα «My first Sony» («Το πρώτο
μου Σόνυ»). Και αναμένονται μυθιστορήματα των Μπινιαμίν Ταμούζ, Εμίλ Χαμπίμπι
και Γιόσουα Κναζ, πάντα μεταφρασμένα από τη μητρική τους γλώσσα. Στο
ευρωκεντρικό τοπίο των ελληνικών μεταφράσεων κάτι πραγματικά αλλάζει. Και ένας
καινούργιος κόσμος ανοίγεται ­ πόσο μάλλον που πολιτικο-κοινωνικά το βάρος του
μεγαλώνει. Αν μάλιστα σκεφτεί κανείς πόσο λίγους συγγραφείς γνωρίζουμε από τον
χώρο που ενδιαφέρει τις Εκδόσεις Γαβριηλίδη ­ τον Ισραηλινό Άμος Οζ (βλ.
Εκδόσεις Ψυχογιός), τον Παλαιστίνιο διανοητή αλλά κάτοικο των ΗΠΑ, Έντουαρντ
Σαΐντ («Νεφέλη»), τον Λιβανέζο αλλά κάτοικο Γαλλίας, Αμίν Μααλούφ («Ωκεανίδα»)
και μετά βίας τον ποιητή Άδωνι (σε λίγο από την «Άγρα») καταλαβαίνει πόσο
σημαντικό είναι να πέσει ο προβολέας στο σύγχρονο δυναμικό αυτής της περιοχής.

Οι αντιφάσεις αποτελούν, τελικά, συστατικό της σημερινής πραγματικότητας. Έτσι
και ο Ισραηλινός συγγραφέας Μπένι Μπάραμπας, που ζει σήμερα στο Τελ Αβίβ,
υπήρξε αντισυνταγματάρχης του ισραηλινού στρατού αλλά κατόπιν έγινε ενεργό
μέλος του ειρηνιστικού αριστερού κινήματος «Ειρήνη - Τώρα». Και ενώ τα σενάριά
του έχουν πάρει μέχρι και το Βραβείο Κριτικών της βενετσιάνικης Μόστρα και οι
ταινίες όπου συμπράττει έχουν ουρές, εκείνος θέλει να δοκιμαστεί ως
μυθιστοριογράφος. Η ωραία μετάφραση από τα εβραϊκά του Ιακώβ Σιμπή για το «My
first Sony» (Εκδόσεις Γαβριηλίδη) ανοίγει με ιδανικό τρόπο την πόρτα,
κρατώντας όλο το άρωμα του ύφους του.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15854P023</ED>
<ID>
ID:162779

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P02&aa=3</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ» </H2>
Με σύνθημα «Το νερό είναι ζωή ­ Κράτα τη στα χέρια σου» ο Μανώλης Μητσιάς
συμμετέχει στις εκδηλώσεις για τον εορτασμό της Ημέρας του Περιβάλλοντος, που
διοργανώνει το υπουργείο ΠΕΧΩΔΕ. Ο Μανώλης Μητσιάς μαζί με τη Λένα Αλκαίου
τραγουδούν στην πλαζ της Βουλιαγμένης, από τις 9.30 το βράδυ.

*** Στο πλαίσιο της ίδιας εκδήλωσης, του εορτασμού της Ημέρας Περιβάλλοντος, ο
Γιώργος Πορτοκάλογλου δίνει συναυλία στην Πλατεία Αριστοτέλους, στη
Θεσσαλονίκη. Μαζί του οι μουσικοί: Οδυσσέας Τσάκαλος, Μάκης Μουράτογλου,
Αλέκος Αράπης, Ροβένα Αλευρά. Στις 9.30 μ.μ.

*** Τα μέλη του Χοροθεάτρου Οκτάνα και ο Κωνσταντίνος Ρήγος γιορτάζουν το
Κρατικό Βραβείο Χορού, που έλαβε η ομάδα από το υπουργείο Πολιτισμού, με ένα
παραθαλάσσιο πάρτι. Στο «Θέατρον» (Λ. Ποσειδώνος 33, Παλιό Φάληρο).

*** Ο Σπύρος Σούκης, κιθαρίστας, τραγουδιστής και συνθέτης παρουσιάζει το
πρώτο του προσωπικό άλμπουμ, «Φώτα του Ιλίγγου», στο Lα Rocka (Βασ. Παύλου 23,
Καστέλλα, τηλ. 4177.660). Στις 10.30 μ.μ.

*** Ο Σωκράτης Μάλαμας και πάλι σε περιοδεία. Μαζί με το ρεπερτόριο των
συναυλιών του ακούγονται και τα καινούργια του τραγούδια, που αποτελούν το
υλικό του επόμενου δίσκου του. Μαζί του εμφανίζεται η Μαρία Παπανικολάου.
Απόψε στις 9.30, στο θέατρο του Πάρκου Ειρήνης και Φιλίας, στα Χανιά.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15854P024</ED>
<ID>
ID:162802

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P02&aa=4</URL></REF>


Article

<CATEGORY>vin09</CATEGORY>

 <H5>ΜΟΥΣΤΑΚΑΣ - ΠΑΡΑΒΑΣ ΣΤΟ ΘΕΑΤΡΟ «ΑΛΣΟΣ»
</H5><H5>Γυναίκες ανώνυμες
</H5><H2>«Παραμύθια» για δύο
</H2>
Σωτήρης Μουστάκας και Σταύρος Παράβας βγαίνουν απόψε στο σανίδι της
επιθεώρησης. Στο θέατρο «Άλσος» (τηλ. 8212.271, 8813.825-6) κάνει πρεμιέρα η
επιθεώρηση «Τα παραμύθια του... χάλι μας», των Μ. Άνθη, Α. Πυριόχου, Ν.
Σπυρόπουλου, Π. Χατζηκουτσέλη. Ο Βαγγέλης Σειληνός σκηνοθετεί την παράσταση
στην οποία εμφανίζονται οι: Σωτήρης Μουστάκας, Σταύρος Παράβας, Βάσια
Τριφύλλη, Έλντα Πανοπούλου, Τόνι Άντονι, Γ. Καπετάνιος, Α. Παντζέλη. Πρεμιέρα
στις 9.30 μ.μ.

ΘΕΑΤΡΟ

Το «Θέατρο χωρίς σύνορα» παρουσιάζει το έργο του Αύγουστου Στρίντμπεργκ
«Δεσποινίς Τζούλια», σε μετάφραση Γιώργου Μανταρόπουλου, σκηνοθεσία Γιώργου
Εμιρζά, σκηνικά και κοστούμια της Μπιάνκας Νικολαρεΐζη, στο Αθηναϊκό Δημοτικό
Θέατρο (Τιμοκρέοντος 6α, Άγ. Σώστης, τηλ. 9344.131). Καινοτομία της παράστασης
αποτελούν τα χορευτικά ιντερμέδια που χορογράφησε ο Κυριάκος Κοσμίδης και
χορεύουν οι Αντώνης Κουρούτης και Μελίνα Κοροβίλα. Παίζουν οι ηθοποιοί Ολίνα
Ξενοπούλου, Νίκος Γεωργάκης, Κωνσταντίνα Χριστοφορίδου. Στις 8.30 μ.μ.

*** Η Εταιρεία Πολιτιστικής Ανάπτυξης «Παρέμβαση» παρουσιάζει τη
«Φαίδρα» του Ρακήνα, στο Γκάζι. Το έργο, απαλλαγμένο από τη στατικότητα του
θεάτρου μπαρόκ, παρουσιάζεται από τους συντελεστές της καθαρά ως θεατρικό
έργο, αποφεύγοντας τη φιλολογίζουσα ρητορεία και συνδέοντάς το με τις
θεατρικές ρίζες της αρχαίας τραγωδίας και το έργο του Ευριπίδη. Η «Φαίδρα» στο
Γκάζι ανεβαίνει σε απόδοση και σκηνοθεσία Βασίλη Αναστασίου, σκηνικά και
κοστούμια Λαλούλας Χρυσικοπούλου, μουσική επιμέλεια Αλέξη Σπανίδη. Τους ρόλους
ερμηνεύουν οι: Ζαχαρίας Ρόχας, Κωνσταντίνος Κλεφτόγιαννης, Νίτα Παγώνη, Τζένη
Μιχαηλίδου, Γιώτα Φωτοπούλου, Μίνα Χειμώνα, Βίκη Καμπούρη, Γιώργος
Γραμματικός. Στις 9.30 μ.μ. Για περισσότερες πληροφορίες, τηλ. 9223.707, 093-564.238.

*** Η Νέα Σκηνή Τέχνης εγκαινιάζει τον νέο της χώρο στο θέατρο του Νέου
Κόσμου (Αντισθένους 7 και Θαρύπου) με τον «Κοινό λόγο» της Έλλης
Παπαδημητρίου. Πρόκειται για αφηγήσεις ανώνυμων γυναικών, καταγραμμένες από
την Έλλη Παπαδημητρίου, που χρονικά καλύπτουν το διάστημα από τις ειρηνικές
ημέρες στη Μικρά Ασία, πριν από την Καταστροφή, ώς τον Εμφύλιο Πόλεμο και τα
κατοπινά δύσκολα χρόνια. Η σκηνοθεσία είναι του Βαγγέλη Θεοδωρόπουλου, τα
σκηνικά και τα κοστούμια του Αντώνη Δαγκλίδη, η επιλογή των τραγουδιών του
Κώστα Βόμβολου. Παίζουν οι ηθοποιοί Σούλα Αθανασιάδου, Ανθή Ανδρεοπούλου, Όλγα
Δαμάνη, Μαρία Κατσανδρή και Τζίνη Παπαδοπούλου. Για πληροφορίες, τηλ. 7016.172

ΟΜΙΛΙΕΣ

Η Ευφροσύνη Δοξιάδη, συνεχίζοντας την εργασία της πάνω στα πορτρέτα του
Φαγιούμ, παρουσιάζει ενδιαφέρουσες πτυχές των έργων της ύστερης Ελληνιστικής
Περιόδου στην Αίγυπτο, στην ομιλία της με θέμα «Πρόσωπα της Μνήμης, Αρχαία
Ελληνική Ζωγραφική από το Φαγιούμ της Αιγύπτου». Στο Ιωνικό Κέντρο (Λυσίου 11,
Πλάκα, τηλ. 3246.615), στις 8.30 μ.μ.

*** «Η ανθρώπινη σκέψη και το τραύμα της σύγχρονης κοινωνίας. Μικρή
αναφορά στον Γιόζεφ Μπόις» είναι το θέμα της ομιλίας του ιδρυτή του Art Studio
«EST», Κώστα Ευαγγελάτου, που μιλά στο Κέντρο Τέχνης «Πανταζίδης» (Στασινού
8α, Στάδιο, τηλ. 7210.703), απόψε στις 8.30.

ΕΓΚΑΙΝΙΑ

Το Σπίτι της Κύπρου (Ηρακλείτου 10, Κολωνάκι) γιορτάζει τα δέκα χρόνια
λειτουργίας του με μια μεγάλη ομαδική έκθεση Κυπρίων καλλιτεχνών, επίδοση
τιμητικών μεταλλίων στους χορηγούς του Σπιτιού της Κύπρου κι ένα μουσικό
ταξίδι με τον βαρύτονο Τζων Μοδινό, τη σοπράνο Μαρία Κόκκα και τον πιανίστα
Τζων Απέητο. Στις 8 μ.μ.

*** Η εικαστική και η κινηματογραφική γλώσσα συνδιαλέγονται στο κοινό
έργο της ζωγράφου Ηρώς Νικοπούλου και του σκηνοθέτη Αλέξανδρου Φασόη, που το
παρουσιάζουν στον «Φούρνο» (Μαυρομιχάλη 168, τηλ. 6460.748), με τίτλο «Εικόνες
του ρευστού Κόσμου», δημιουργώντας ένα φιλμικό - εικαστικό περιβάλλον.
Εγκαίνια στις 9.30 μ.μ.

*** Οι γάτες ως εικαστικά δημιουργήματα επτά καλλιτεχνών παρουσιάζονται
ως φιλοξενούμενες της «Γάτας που τη λένε Uccello», στον νέο της χώρο στη
Γλυφάδα (Λ. Αθηνών 24 και Μ. Μπότσαρη 1-3). Η έκθεση με τις γάτες των Μαρία
Γιαννακάκη, Μανώλη Ζαχαριουδάκη, Άντζης Καρατζά, Τάσου Μαντζαβίνου, Γιάννη
Μουχασίρη, Άγγελου Παπαδημητρίου, Μανώλη Χάρου, εγκαινιάζεται απόψε στις 8.

Γυναίκες ανώνυμες αφηγούνται γεγονότα μικρά και μεγάλα, συναρμολογώντας μιαν
ολόκληρη εποχή, στον «Κοινό λόγο» της Έλλης Παπαδημητρίου. Στη φωτό οι: Σάλα
Αθανασιάδου, Ελένη Παπαδοπούλου, Όλγα Δουράκη, Ανθή Ανδρεοπούλου, Μαρία Κατσανδρή

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15854P025</ED>
<ID>
ID:162818

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P02&aa=5</URL></REF>


Article

<CATEGORY>vin09</CATEGORY>

 <H5>Ο 74ΧΡΟΝΟΣ ΓΡΗΓΟΡΗΣ ΜΠΙΘΙΚΩΤΣΗΣ ΣΤΗΝ ΧΘΕΣΙΝΗ ΣΥΝΑΥΛΙΑ ΣΤΟ «ΠΑΛΛΑΣ»
</H5><H2>Τραγούδησε με πάθος εφήβου
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3>Αέρινος, χαμογελαστός, ντυμένος στα λευκά, σαν τα καθάρια νερά της ποίησης των
Ελύτη, Ρίτσου, Σεφέρη, Λειβαδίτη, Γκάτσου, Χριστοδούλου, Παπαδόπουλου, ο
Γρηγόρης Μπιθικώτσης, με ζωντάνια εφήβου, σαν αετός έδειξε ότι έχει ακόμη τα
φτερά του για να στέκεται πάντα ψηλά στο ελληνικό τραγούδι.
</H3>
Η στιγμή της βράβευσης. Ο υπουργός Πολιτισμού Ευάγγελος Βενιζέλος δίνει την
τιμητική πλακέτα στον Γρηγόρη Μπιθικώτση

«Ο "ήλιος της δικαιοσύνης" αυτή τη φορά λάμπει και η πολιτεία βλέπει καθαρά
και ξάστερα, γι' αυτό απόψε τιμά τη φωνή με την οποία μεγαλώσαμε. Τη φωνή που
είναι η συνέχεια της Ιστορίας». Μ' αυτά τα λόγια άνοιξε την εκδήλωση ο γ.γ.
του υπουργείου Πολιτισμού Ευγένιος Γιαννακόπουλος, ενώ ο υπουργός Ευάγγελος
Βενιζέλος, λόγω έκτακτης απασχόλησής του στη Βουλή, πήγε στη συναυλία στις
11.10, έδωσε την τιμητική πλακέτα στον Μπιθικώτση και αποχώρησε αμέσως,
συνοδευόμενος από τον Νίκο Σηφουνάκη.

Ανάμεσα στους θεατές, που ξεπερνούσαν τους χίλιους, ήταν οι Γιώργος Φούντας,
Γιώργος και Άννα Νταλάρα, Μανώλης Μητσιάς, Νίκος Ξυδάκης, Μιχάλης Τερζής.

Χειροκροτούσαν όρθιοι

Μπορεί να μη γέμισε η αίθουσα του «Παλλάς» στη χθεσινή νυχτερινή τιμητική
συναυλία για τον Γρηγόρη Μπιθικώτση, αλλά γέμισε η σκηνή του κινηματοθεάτρου
από την παρουσία του λαϊκού βάρδου, που τραγουδούσε επί 1 1/2 ώρα (με μικρά
διαλείμματα) και ενθουσίασε τον κόσμο. Υπήρχε μία αλληλεπίδραση μεταξύ
Μπιθικώτση και κοινού. Όταν τελείωνε κάθε τραγούδι του, ο κόσμος σηκωνόταν
όρθιος και χειροκροτούσε, ενώ ο Μπιθικώτσης σχολίαζε τα κομμάτια που ερμήνευε
και αναφερόταν στους δημιουργούς τους. Αυτό το έκανε γιατί αισθανόταν την
ανάγκη να δώσει ορισμένα στοιχεία στους νέους ανθρώπους που ήταν η πλειονότητα
του ακροατηρίου.

Η πρόχειρη οργάνωση της συναυλίας και η καθυστέρηση (κατά μισή ώρα) της
έναρξης ξεχάσθηκαν από το καλά οργανωμένο πρόγραμμα. Η λαϊκή ορχήστρα που
συνόδευε τον Μπιθικώτση και τους τραγουδιστές Δημήτρη Κατοίκο και Μαρία
Σουλτάτου, που συμμετείχαν στη συναυλία, αποζημίωσαν το κοινό.

Με μία βαθιά υπόκλιση και ένα «σας ευχαριστώ πολύ, πολύ» για την τιμή που μου
κάνετε απόψε, ξεκίνησε το πρόγραμμά του ο Μπιθικώτσης. Παρά τα 74 χρόνια του,
η φωνή του ακουγόταν καθαρά. Εκείνο που εντυπωσίασε ήταν η απαράμιλλη τεχνική
του μπροστά στο μικρόφωνο. Άνοιξε με το «Της Δικαιοσύνης ήλιε νοητέ», συνέχισε
με το «Είμαι αητός χωρίς φτερά» και όταν τραγούδησε το «Ένα αμάξι με δυο
άλογα» αναφέρθηκε στον Κώστα Βίρβο, που έχει γράψει τους στίχους, και θύμισε
ότι έχουν μαζί 200 τραγούδια.

Προς το τέλος, ο Γρηγόρης Μπιθικώτσης έδωσε ένα πολύ σύντομο βιογραφικό του,
λέγοντας: «Ήμουν συνθέτης, έγραψα τραγούδια, έπαιζα μπουζούκι και τραγουδούσα.
Είμαι ο τελευταίος των μεγάλων, των Μοϊκανών, μετά φυσικά από τους Μάρκο,
Τσιτσάνη, Παπαϊωάννου, Χιώτη, Καλδάρα και τον φίλο μου τον Μητσάκη».

Ο υπουργός Πολιτισμού Ευάγγελος Βενιζέλος, όταν έφθασε στο «Παλλάς», ανέβηκε
αμέσως στη σκηνή, αγκάλιασε τον Μπιθικώτση και πριν του απονείμει την πλακέτα, είπε:

Ταλέντο και ήθος

«Η ελληνική πολιτεία διά του υπουργού Πολιτισμού τιμά σήμερα με τη συναυλία
που οργανώνει στο "Παλλάς" τον τραγουδιστή που εξέφρασε με την ισχύ του
ταλέντου του και το καλλιτεχνικό του ήθος, την αγάπη, την ελπίδα και την
αξιοπρέπεια του λαού μας.

Άλλωστε, ο ίδιος ο ελληνικός λαός σε είχε τιμήσει με την αγάπη του και την
αποδοχή του και σε έχει καταξιώσει στη συνείδησή του και στη συλλογική του μνήμη.

Στο μέταλλο της φωνής σου, που ερμήνευσε με ανεπανάληπτο τρόπο μεγάλα, τα
μέγιστα, μουσικά και ποιητικά έργα, συμπυκνώνεται ο ήχος του σύγχρονου
ελληνισμού, το έπος της καθημερινότητας του απλού ανθρώπου, η διεκδίκηση μιας
καλύτερης ζωής, η μουσική μας παράδοση και ιδίως η μνήμη της βυζαντινής μουσικής.

Θέλω να σ' ευχαριστήσω εκ μέρους της ελληνικής πολιτείας για όσα μας
προσέφερες και μας προσφέρεις και να σου ευχηθώ να είσαι γερός και δυνατός».

Η εκδήλωση έκλεισε με δύο μεγάλα τραγούδια που ερμήνευσε ο Γρηγόρης. «Το
περιγιάλι» και «Ένα το χελιδόνι». Την ώρα που ο κόσμος χειροκροτούσε, η μεγάλη
κόρη του Μπιθικώτση, Τασία, του προσέφερε ένα μπουκέτο λουλούδια, τον
ασπάσθηκε κι αυτός δάκρυσε.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15854P031</ED>
<ID>
ID:162703

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P03&aa=1</URL></REF>


Article

<CATEGORY>vin09</CATEGORY>

 <H2>Ευρωπαϊκό Δίκτυο Δημοτικών Κινηματογράφων
</H2>
Δήμαρχοι και εκπρόσωποι δήμων από την Ελλάδα και άλλες 10 χώρες της Ευρώπης θα
συναντηθούν από αύριο στον Κορυδαλλό για να ανταλλάξουν απόψεις και να πάρουν
πρωτοβουλίες, ικανές να δώσουν νέα ώθηση στον κινηματογράφο ως παράγοντα
ψυχαγωγίας και πολιτισμού στις σύγχρονες πόλεις. Ο Δήμος Κορυδαλλού με τη
συνεργασία του υπουργείου Πολιτισμού οργανώνει αύριο και το Σαββατοκύριακο
συνέδριο με θέμα «Πόλεις και κινηματογράφοι στην Ευρώπη». Ανάμεσα στα θέματα
που θα συζητηθούν είναι: Η ίδρυση κοινοπραξίας δημοτικών κινηματογράφων σε
ευρωπαϊκό επίπεδο σε συνεργασία με το Δίκτυο Δημοτικών Κινηματογράφων,
ενεργοποίηση των ευρωπαϊκών ΟΤΑ για ανάληψη πρωτοβουλιών και κοινών δράσεων
στον χώρο του κινηματογράφου, υποστήριξη του ευρωπαϊκού κινηματογράφου μέσω
της συντονισμένης δράσης των ευρωπαϊκών δήμων με τους επαγγελματίες του χώρου κ.ά.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15854P032</ED>
<ID>
ID:162742

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P03&aa=2</URL></REF>


Article

<CATEGORY>vin09</CATEGORY>

 <H5>Τα επικίνδυνα
</H5><H5></H5><H5>Μάνος Ελευθερίου
</H5><H2>ΤΟ ΠΝΕΥΜΑ του τόνου
</H2>
Το τι ιδιαίτερο, παράλογο ή αφύσικο έπραττε στην ιδιωτική του ζωή ένας
σπουδαίος καλλιτέχνης, που έφυγε για πάντα, ενδιαφέρει μόνο τους σοβαρούς
βιογράφους και μελετητές μόνο εάν όλα αυτά μπορούν να φωτίσουν το έργο του.
Δυστυχώς, μετά τον θάνατό του κανείς δεν μπορεί να υπερασπίσει τον εαυτό του
και πολύ περισσότερο να απαγορεύσει να μιλούν γι' αυτόν.

Έτσι εμφανίζονται κατά καιρούς ορισμένοι αλεξιπτωτιστές που τα κάνουν
μούσκεμα. Και περισσότερο βλέπεις να υπερασπίζονται τα δικά τους κουσούρια,
παρά το έργο και την προσωπικότητα εκείνου για τον οποίο γίνεται μια εκπομπή.

Υπάρχουν, δυστυχώς, ορισμένα κολλητήρια που κάποια στιγμή συνδέθηκαν μ'
αυτό το σπουδαίο πρόσωπο, που πέρα από τις ανούσιες αναμνήσεις τους που
δημοσιεύουν κιόλας εμφανίζονται και στην TV και επαίρονται για τη φιλία τους
και τον «στενό» σύνδεσμο που είχαν με τον μακαρίτη. Μια καραμέλα που δεν λέει
να λιώσει ποτέ.

Και δεν βρίσκεται ένας (ένας!) από την ομήγυρη των συζητητών να σηκωθεί να
τον καρπαζώσει και να τον αρχίσει στις κλωτσιές έτσι που να γίνει το πιο τρελό
χάπενινγκ. Και όλα αυτά προς μεγάλη χαρά του «προϊσταμένου» της εκπομπής που
βλέπει ότι το θέμα έχει ψαχνό και η ακροαματικότητα μεγαλώνει, καθώς τα
τηλεφωνήματα των άπληστων και ωμοφάγων ακροατών πληθύνονται και πολύ συχνά
στομώνουν οι γραμμές από τέτοια τερπνά και τερπνές αναμνήσεις. Κρίμα...

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15854P033</ED>
<ID>
ID:162780

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P03&aa=3</URL></REF>


Article

<CATEGORY>vin09</CATEGORY>

 <H5>ΕΠΙΛΟΓΕΣ
</H5><H2>Το θέατρο μιας φωνής
</H2>
<AUTHOR>ΚΩΣΤΑΣ ΓΙΑΝΝΟΥΛΟΠΟΥΛΟΣ</AUTHOR>

<H3>Αν κάποιος μου πει πως αυτό που «ακούω» είναι ο χορός της, αυτό που «βλέπω»
είναι η μουσική της και αυτό που «ονειρεύομαι» είναι το θέατρό της, εγώ τον πιστεύω.
</H3>
Γιατί κάθε έργο της Meredith Monk είναι η επικύρωση ενός πειράματος ορίων,
όπου επιβεβαιώνονται οι αρχές και οι αξίες της συναισθησίας. Είναι το
αποτέλεσμα μιας μετάλλαξης, μιας μεταμόρφωσης, είτε για το θέατρό της μιλάει
κάποιος είτε για τον χορό της ή, τέλος, για τη μουσική της που είναι
ευκολότερα διαθέσιμη, μια και μπαίνει σ' αυτό το γιγαντιαίο αρχείο που
ονομάζεται δισκογραφία. Πάντοτε η Monk αφήνει τα πράγματα να συμβαίνουν, όμως,
η σημασία τους γλιστράει και χάνεται πριν την κατακτήσεις. Ο χώρος και ο
χρόνος, στη φωνητική της τέχνη, στρεβλώνονται και δομούνται εξ αρχής και κάθε
δράση γίνεται σύμβολο ενός ανώτερου συστήματος ισορροπίας, που ο
ακροατής-θεατής καλείται να το βιώσει ως τέτοιο στα όρια του αδέσμευτου στοχασμού.

Meredith Monk: Η φωνητική της τέχνη συνιστά μια ολοκληρωμένη αισθητική πρόταση

Στους δίσκους της Meredith Monk, ακόμα κι αν δεν έχεις πρόσβαση στη θεατρική
της πράξη, αυτό το νιώθεις: ο δημιουργικός καλλιτέχνης πιστεύει στο αόρατο και
είναι ολοκληρωτικά αφιερωμένος στο να αποκαλύψει κρυμμένα στο ασυνείδητο
μυστικά. Από τον πρώτο κιόλας δίσκο της, στα 1970, όλα αυτά ήταν φανερά ακόμα
και στον τίτλο του άλμπουμ «Κλειδί: ένα άλμπουμ του Αόρατου θεάτρου». Είκοσι
επτά χρόνια μετά, η Meredith Monk βρίσκεται πάντα εν κινήσει στους ίδιους
δρόμους που οδηγούν σ' ένα φανταστικό (άρα ιδανικό στην προσπάθεια θεαματικής
του ολοκλήρωσης) κόσμο, όπου πραγματικότητες λογίζονται όσα κατασκευάζονται
στα όρια του απίθανου ως τέχνη και που όχημά τους έχουν τη φωνή της. Αυτή η
φωνή που η ίδια πριν από πολλά χρόνια, σε μια συνέντευξή της στο περιοδικό
«Musician», την περιέγραψε ως «ταξιδιάρα φωνή, που διασχίζει ονειρικά τοπία».

Αντί για τοπία εμείς να εννοήσουμε συνειδησιακά επίπεδα; Να υποθέσουμε ότι
υπάρχει σ' αυτά τα επίπεδα ως πνευματική οντότητα που ενεργοποιείται από τον
καθαρό ποιητικό λόγο μιας γλώσσας που δεν χρειάζεται καν τις λέξεις, αλλά
λογίζεται ως ανυπομονησία της γνώσης; Εμένα, μου δίνει κάθε φορά την εικόνα
ότι σταματάει σε σταθμούς ζωής που έζησε στο απώτερο παρελθόν ή θα ζήσει σε
κάποια μελλοντική επανάληψη του κόσμου: στο άλμπουμ «Do You Be» (ECM, 1987)
βρέθηκε ανάμεσα σε αρχαίους Δρυίδες, στο «Book of Days» (ECM, 1989) μπήκε στα
όνειρα ενός κοριτσιού του Μεσαίωνα που έβλεπε τη μελλοντική Νέα Υόρκη με
αυτοκίνητα και ουρανοξύστες, στο «Facing North (ECM, 1992) συμμερίστηκε τους
μύθους των Ινούι που γεννιούνται στο παγωμένο τοπίο του Αρκτικού Κύκλου. Τώρα,
στο νέο της άλμπουμ «Volcano Songs» (ECM) όλες οι φωνές της, σόλο, με συνοδεία
πιάνου ή με μια χορωδία, φτιάχνουν μια υπόθεση που συμβολίζει την αντίδραση
της φύσης στην ανθρώπινη αδιαφορία. Και όλα περιστρέφονται στον εντοπισμό ενός
προσωπικού ηφαιστείου που διατηρεί ο καθένας μέσα του σβησμένο μέχρι την
επόμενη έκρηξη.

Μπορείς να αναγνώσεις αισθητική συνέπεια σ' αυτό; Ναι, μπορείς να το ονομάσεις
τέχνη. Στη δημιουργική τέχνη όμως δεν υπάρχει ούτε μια χειρονομία που δεν
είναι περιτύλιγμα των κρυμμένων μας φόβων και των απροσδόκητων εμφανίσεών τους
στα όνειρά μας. Ενός τέτοιου ονείρου σάουντρακ είναι ξανά η μουσική της
Meredith Monk...

Το Άλλο Πικάπ διαλέγει ακόμα:

1. MARILYN MAZUR: Small Labyrinths (ECM)

2. CHET BAKER/STAN GETZ: West Coast Live (Pacific Jazz)

3. ROBERT CRAY: Sweet Potato Pie (Mercury)

4. ΤΟΝΥ ΒΕΝΝΕΤΤ: On Holiday (Columbia)

5. TOMASZ STANKO: Leosia (ECM)

6. STEVE TURRE: Steve Turre (Verve)

7. SECRET GARDEN: White Stones (Mercury)

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15854P041</ED>
<ID>
ID:162704

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P04&aa=1</URL></REF>


Article

<CATEGORY>vin09</CATEGORY>

 <H2>Πύραυλοι εναντίον εντόμων
</H2>
<AUTHOR>ΣΠΥΡΟΣ ΤΣΑΚΝΙΑΣ</AUTHOR>

«Αγωνιζόμαστε όλοι ψυχή τε και σώματι κατά της φρίκης της λογοκρισίας», λέει ο
διαπρεπής Βρετανός θεωρητικός και κριτικός της λογοτεχνίας Τζωρτζ Στάινερ,
«κατά των καμένων βιβλίων και των δολοφονημένων ποιητών. Αναρωτιέμαι όμως
μήπως υπάρχει και μια άλλη εξίσου ισχυρή λογοκρισία: η λογοκρισία της αγοράς
και των μαζικών μέσων ενημέρωσης, που οι αξίες τους δεν έχουν καμιά σχέση με
την απελευθέρωση της ανθρώπινης φαντασίας». («ΤΑ ΝΕΑ», 26.5.97).

Η άποψη του Στάινερ έφθασε ­ μέσω της ενδιαφέρουσας στήλης του Μιχάλη Μητσού ­
πάνω στην ώρα. Όταν όλοι βράζαμε από αγανάκτηση με την εξοργιστική εγκύκλιο
τού εκ Λαρίσης θεολόγου που ζητούσε να απαγορευτούν τα βιβλία του Καζαντζάκη
στα σχολεία. Και χύσαμε πολύ μελάνι για να κατακεραυνώσουμε ένα θλιβερό
απολίθωμα σκουριασμένου πλέον σκοταδισμού. Αναρωτιέμαι αν άξιζε τον κόπο όλη
αυτή η φασαρία. Αναρωτιέμαι μήπως καμιά φορά εκτοξεύουμε πυραύλους εναντίον
εντόμων. Μήπως θυμώνουμε υπερβολικά με στάσεις ατόμων που δεν αξίζουν τίποτε
περισσότερο από ένα σκωπτικό μειδίαμα. Μήπως και οι δικές μας ευαισθησίες
έχουν σκουριάσει ελαφρώς, έχουν γίνει «ευαισθησίες οπισθοφυλακών» κατά την
προσφυή διατύπωση στον υπότιτλο της συνέντευξης του υπουργού Γεωργίας στα
«ΝΕΑ» της 28ης Μαΐου.

Δεν ξέρω. Αν ζούσαμε στην Τουρκία ή στο Ιράν, για παράδειγμα, η επαγρύπνησή
μας έναντι της απειλής που αντιπροσωπεύει ο θρησκευτικός φανατισμός σε αυτές
τις κοινωνίες, θα είχε νόημα, μου φαίνεται, και θα δικαίωνε την ετοιμότητά μας
να αγωνιστούμε ψυχή τε και σώματι. Όπως είχε νόημα και σ' εμάς εδώ, σε άλλες
εποχές, όπως λέμε. Στη σημερινή Ελλάδα, ο κίνδυνος από λογοκρισίες αυτού του
τύπου είναι μάλλον μηδαμινός. Και, εν πάση περιπτώσει, τόσο η κοινωνία μας όσο
και οι πολιτικοί μας θεσμοί είναι σε θέση, πιστεύω, να τον αντιμετωπίσουν.

Με την άλλη λογοκρισία τι θα κάνουμε. Με τη λογοκρισία της αγοράς και των
μέσων μαζικής ενημέρωσης, που δεν είναι ακριβώς η παλιά γνωστή μας λογοκρισία,
δεν είναι η λογοκρισία που απαγορεύει αλλά η λογοκρισία που αποκλείει. Που
αποκλείει ορισμένες αξίες και επιβάλλει ή υποβάλλει άλλες ­ εκείνες που δεν
βοηθούν την απελευθέρωση της ανθρώπινης φαντασίας. Αν τα πράγματα ακολουθήσουν
τη σημερινή ρότα τους, τα παιδιά που φοιτούν τώρα στα σχολεία ενδέχεται να
αγνοούν μεθαύριο ακόμα και το όνομα του Καζαντζάκη, όχι γιατί τα βιβλία του
απαγορεύτηκαν από κάποια αξιοθρήνητη εγκύκλιο, αλλά γιατί τα ΜΜΕ προβάλλουν
άλλα πρότυπα, άλλους ήρωες, άλλα κόλπα! Για να σταθώ στο παράδειγμα που
παραθέτει ο Στάινερ, τα παιδιά μας δεν θα ξέρουν παρά τη Μαντόνα και τον Μαραντόνα.

Τίποτε από όλα αυτά, βέβαια, δεν είναι άγνωστο. Κάθε ημέρα που περνάει όλο και
περισσότεροι άνθρωποι προβληματίζονται πάνω στα ΜΜΕ και την ιδιότυπη
λογοκρισία τους. Αλλά ο αγώνας εναντίον αυτής της λογοκρισίας είναι δύσκολος
και η έκβασή του αβέβαιη. Ας μη σπαταλούμε τα πυρά μας.

* Ο Σπύρος Τσακνιάς είναι κριτικός λογοτεχνίας.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15854P042</ED>
<ID>
ID:162743

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P04&aa=2</URL></REF>


Article

<CATEGORY>vin09</CATEGORY>

 <H5>Νεύρα και χιούμορ
</H5><H2>ΒΙΒΛΙΟπαρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

ΔΗΜΗΤΡΗΣ ΨΑΘΑΣ. Η Θέμις έχει νεύρα. Αθήνα, εκδόσεις Μαρίας Δ. Ψαθά, 1997. Σελ. 296.

Η Θέμις, εκτός από κέφια, έχει και... νεύρα. Ο Δημήτρης Ψαθάς το είχε
επισημάνει... εγκαίρως. Το 1937 εξέδωσε τον τόμο «Η Θέμις έχει κέφια» με
δικαστηριακά στιγμιότυπα κοιταγμένα μέσα από τη ματιά του ευθυμογράφου. Το
βιβλίο, το πρώτο του χιουμοριστικό, είχε τόση επιτυχία, που τον επόμενο χρόνο,
το 1938, ο Ψαθάς κυκλοφόρησε και δεύτερο τόμο με στιγμιότυπα από τα
δικαστήρια, αλλά με τον τίτλο «Η Θέμις έχει νεύρα». Και η Θέμις, στον τόμο
αυτό, έχει... νεύρα. Ο Ψαθάς, όμως, συνεχίζει ­ και συνέχισε πάντα ­ να έχει
χιούμορ. «Από τα νεύρα της Θέμιδος θα προσπαθήσωμε να αντλήσωμε και πάλιν
ευθυμίαν», σημείωνε στον πρόλογό του, «όχι διά να δρέψωμεν δάφνας φιλολογικάς,
αλλά μόνον εν ­ έστω ­ χαμόγελο από τα χείλη σου, ω συνωφρυωμένε και κατσούφη
και δύστροπε Έλλην αναγνώστα!».

Το βιβλίο είναι ένα μωσαϊκό από πανέξυπνα σκίτσα, που ο Ψαθάς ξεσήκωνε
παρακολουθώντας ως δημοσιογράφος τα δικαστήρια, σκίτσα που δημοσίευε κατ'
αρχάς στην εφημερίδα, για να τα συγκεντρώσει κατόπιν σε βιβλία και που
διακρίνονται για την λεπτή αλλά και οξύτατη κωμική αίσθηση του συγγραφέα τους.

Η κόρη και η εγγονή του ευθυμογράφου, Μαρία Ψαθά και Ελένη Νίτσου,
επανεξέδωσαν φέτος, χρονιά που συμπληρώνονται ενενήντα χρόνια από τη γέννηση
του Δημήτρη Ψαθά, το «Η Θέμις έχει κέφια» και... πριν αλέκτορα φωνήσαι,
επανακυκλοφορούν τώρα και το «Η Θέμις έχει νεύρα», πλημμυρισμένο κι αυτό με τα
σκίτσα του Φωκίωνα Δημητριάδη, που εξαρχής συνόδευαν τα στιγμιότυπα. Μια
συνάντηση δύο κορυφαίων στο είδος τους ­ Ψαθά και Δημητριάδη ­, που έχει ως
καρπό ένα βιβλίο πάντα απολαυστικό, που, επιπλέον, καταγράφει τα ήθη της
εποχής του.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15854P043</ED>
<ID>
ID:162781

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P04&aa=3</URL></REF>


Article

<CATEGORY>vin09</CATEGORY>

 <H5>Ο Λ. ΚΗΛΑΗΔΟΝΗΣ «ΖΩΝΤΑΝΕΥΕΙ» ΤΟ ΑΝΑΓΝΩΣΤΙΚΟ ΤΟΥ ΣΧΟΛΕΙΟΥ
</H5><H2>Επιστροφή στα θρανία
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

<H3>Τι σχέση μπορεί να έχει ο Λουκιανός Κηλαηδόνης με το παλιό «Αναγνωστικό» του
Δημοτικού Σχολείου; Ο καλλιτέχνης μαζί με την σύζυγό του Άννα Βαγενά
«ζωντανεύουν» στη μικρή οθόνη τους ήρωες από τις σελίδες του πρώτου βιβλίου
των σχολικών μας χρόνων που θα δούμε στη σειρά εκπομπών της ΕΤ1 με τον τίτλο
«Τα καλά παιδιά ξανάρχονται».
</H3>
Ο Λουκιανός Κηλαηδόνης ξαναζωντανεύει μουσικά τις σελίδες του παλιού
«Αναγνωστικού» στη νέα σειρά εκπομπών της ΕΤ1 «Τα καλά παιδιά ξανάρχονται»

Η ιδέα γι' αυτή τη σειρά εκπομπών 13 ημίωρων επεισοδίων προήλθε από το «Αχ
πατρίδα μου γλυκειά» και τα «Καλύτερά μας χρόνια».

«Τα καλά παιδιά ξανάρχονται» ­ που θα δούμε από το φθινόπωρο στην ΕΤ1 ­ θα μας
γυρίσουν με τρυφερότητα και νοσταλγία αρκετά χρόνια πίσω, τότε που το παλιό
αναγνωστικό με την εικονογράφηση του Κώστα Γραμματόπουλου ­ έκδοσης 1947 ­
συντρόφευε και μεγάλωνε αρκετές γενιές.

Οι ήρωες των σελίδων του βιβλίου αποκτούν σάρκα και οστά. Ο μπαμπάς, η μαμά, η
γιαγιά και τα τρία παιδιά: η Νίνα, ο Ρήγας και η Άννα «μεταπηδούν» σ' αυτή τη
νοσταλγική σειρά.

Ο Λουκιανός Κηλαηδόνης, που δούλεψε με μεράκι αυτή την τηλεοπτική δουλειά, όχι
μόνον ερμηνεύει τραγούδια της εποχής, όπως («Ηταν ένα μικρό καράβι», «Δεν
περνάς κυρά Μαρία») και βαλς της δεκαετίας του '50 (στηρίχτηκε μουσικά πολύ
στον δίσκο του «Αχ πατρίδα μου γλυκειά») αλλά συμμετέχει κιόλας ως...
ηθοποιός. Άλλοτε κάθεται στα θρανία και γίνεται μαθητής, άλλοτε εμφανίζεται ως
θείος των τριών παιδιών, σε κάποιο επεισόδιο θα τον δούμε ήρωα του '21 και σε
κάποιο άλλο «ντύνεται» μασκαράς (στην περίοδο της Αποκριάς).

«Μια τρυφερή και γλυκιά σειρά με παιδικότητα και απλότητα», χαρακτήρισε η Άννα
Βαγενά «Τα καλά παιδιά ξανάρχονται», τα γυρίσματα του οποίου έχουν ολοκληρωθεί
και ήδη μοντάρονται τα επεισόδια.

Για να υπάρξει πιστή μεταφορά του κλίματος εκείνων των χρόνων, μαθητές του
Κώστα Γραμματόπουλου ζωγράφισαν στο πλατό τις εικόνες που περιλαμβάνονται στο
πρώτο αναγνωστικό βιβλίο.

Η σειρά μας μεταφέρει στην δεκαετία του '50 και παίρνει ως βάση μια ολόκληρη
σχολική χρονιά. Από την έναρξή της έως την ημέρα που ανοίγουν οι πόρτες του
σχολείου τον επόμενο χρόνο.

Μέσα από τη νοσταλγική αυτή σειρά εκπομπών περνούν τα ήθη και τα έθιμα της
εποχής, έτσι όπως τα βιώνει η οικογένεια του κυρίου Θωμά στο σπίτι του.

Η Άννα Βαγενά συμμετέχει ως αφηγήτρια, διαβάζοντας όχι μόνον μικρά κείμενα από
τις σελίδες του βιβλίου αλλά και κειμενάκια που έγραψε η Άντα Γκούρμπαλη
ειδικά για «Τα καλά παιδιά ξανάρχονται». Επίσης στο ρόλο του πατέρα
εμφανίζεται ο Κώστας Αλεξανδρίδης, της μητέρας η Μαίρη Βλουτή και της γιαγιάς
η Χριστίνα Τσάφου.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15854P051</ED>
<ID>
ID:162705

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

Προσπαθεί η Αννίτα Ναθαναήλ να αξιοποιήσει την προαγωγή της από μοντέλο σε
παρουσιάστρια ψυχαγωγικής καλοκαιρινής εκπομπής. Στη θάλασσα λοιπόν περνάει τα
πρωινά της, κάτω από τον ήλιο, εκτεθειμένη στις ελεύθερες ρίζες, προκειμένου
να πετύχει το μέγιστο αποτέλεσμα και να αναδειχθεί σε άξια οικοδέσποινα μιας
εκπομπής που έχει τίτλο «Βαρελάδα με πάγο» και κάνει πρεμιέρα μεθαύριο. Καλή η
προσπάθεια, καλό να έχει πόθους. Αλλά τέτοιος κρύος τίτλος για μια τέτοια
κοπέλα σαν τα κρύα τα νερά; Κρίμα.

Ημέρα Περιβάλλοντος η σημερινή και η ΕΤ2 που έχει δημιουργήσει μια καλή
παράδοση με τα ντοκιμαντέρ για τα ζώα και παρουσιαστές γνωστούς αστέρες του
Χόλιγουντ προβάλλει στις 7 το απόγευμα την Γκόλντι Χόουν και τους ελέφαντες. Η
οποία ψάχνει στις άγριες τοποθεσίες της Ινδίας να ανακαλύψει έναν ασιατικό
ελέφαντα που είχε συναντήσει πριν από επτά χρόνια και που τότε είχε αποκτήσει
ένα μωρό. Η αναζήτηση του θηλυκού ελέφαντα της Χόουν, που είναι τυφλός από το
ένα μάτι, ξεκινά από την περιοχή του Ραζαστάν, όπου διαπιστώνει την επιρροή
που έχουν οι ελέφαντες στην πνευματική και θρησκευτική ζωή της Ινδίας και
ολοκληρώνεται στα δάση της χώρας, στο μεγαλύτερο καταφύγιο ελεφάντων. Ίσως από
αυτήν τη γνωριμία της η Γκόλντι Χόουν αγάπησε τους ελέφαντες και πριν από
χρόνια φωτογραφήθηκε με έναν από αυτούς στην αγκαλιά της προβοσκίδας του.

Βελτιώθηκε το κελί της Τζίνας. Η χαμένη κόρη της Βίρνας στη «Λάμψη» απέκτησε
ροζ στρωσίδια και μαξιλάρια. Δεν κοιμάται πια χάμω. Το διαπίστωσε και ο Τίμος
Δράκος που την επισκέφτηκε στη φυλακή. Κι εκείνη τη στιγμή πέταξε τη φοβερή
παρομοίωση: «Νομίζεις ότι θα γλιτώσεις; Όλοι αυτοί σε βλέπουν σαν τοξικό
απόβλητο του κοινωνικού βυθού!». Ποια Greenpeace, ποιος Μπακούνιν γιγαντώθηκε
στη συνείδηση της οικογένειας Φώσκολου για να... δομήσουν αυτή τη θεωρία
οικολογικής αναρχίας που κουβαλάει κάτω από το καλοραμμένο κοστούμι του ο γιος
του μεγαλοεπιχειρηματία;

Μια ενόχληση στα μάτια εμπόδισε τη Λιάνα Κανέλλη να είναι συνεπής στο
σημερινό και αυριανό ραντεβού της με τους θεατές τού «Μη μου τη μέρα τάραττε».
Γι' αυτό και οι συνεργάτες της ετοίμασαν ένα συμπίλημα από δύο προηγούμενες
εκπομπές με τα ρεπορτάζ και τις ειδήσεις της ημέρας. Η σημερινή πρωινή εκπομπή
καλύφθηκε με την επανάληψη της εμφάνισης της κόρης του Τσε Γκεβάρα, Αλέιδα,
ενώ η αυριανή θα καλυφθεί στο βασικό της τμήμα από το αφιέρωμα για την Κωνσταντινούπολη.

Το Mega φροντίζει εκείνους που αρέσκονται να βλέπουν ταινίες. Μεταμεσονύχτιος
ο «Γαλάζιος Κεραυνός» με τον Ρόι Σάιντερ είχε άφθονη δράση, ατμόσφαιρα και
ευτυχώς σύντομες διακοπές για διαφημίσεις. Τώρα βέβαια, αν προβαλλόταν και
νωρίτερα, δεν θα ενοχλούσε και κανέναν. Γιατί η ολονυχτία μέχρι τις 2.40 π.μ.
όσο να 'ναι προξενεί μια αβάσταχτη σκληρότητα στο πρωινό ξύπνημα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15854P052</ED>
<ID>
ID:162744

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P05&aa=2</URL></REF>


Article

<CATEGORY>vin09</CATEGORY>

 <H5>ΝΕΟ ΣΙΡΙΑΛ ΤΟΥ ΜΑΝΟΥΣΟΥ ΜΑΝΟΥΣΑΚΗ ΓΙΑ ΤΟ MEGA
</H5><H2>Τσιγγάνικη αγάπη
</H2>
<H3>Σε διπλό ταμπλό παίζει αυτή την περίοδο ο σκηνοθέτης Μανούσος Μανουσάκης. Από
τη μία ετοιμάζει τη νέα του ταινία «Κόκκινος δράκος» (με την Βίκυ Κουλιανού)
και από την άλλη σχεδιάζει το νέο του σίριαλ «Κόκκινο σαν τη φωτιά» (Mega).
</H3>
Ο Μανούσος Μανουσάκης παράλληλα με την ταινία «Κόκκινος δράκος» (με τη Βίκυ
Κουλιανού) θα αρχίσει τα γυρίσματα του σίριαλ «Κόκκινο σαν τη φωτιά»

Παλαιότερα είχε προσφέρει στους τηλεθεατές ­ μέσα από τη μικρή οθόνη (Antenna)
­ το «Τμήμα ηθών», τον «Ταύρο με τοξότη», τους «Δρόμους της πόλης» και αυτή
την τηλεοπτική σεζόν σκηνοθέτησε για λογαριασμό του Mega την «Παλίρροια» (με
τον Νίκο Σεργιανόπουλο και την Αλεξανδριανή Σικελιανού).

Ήδη όμως ετοιμάζει για το χειμώνα στο Mega τη νέα αισθηματική σειρά ­ και όχι
αστυνομική αυτή τη φορά ­ «Κόκκινο σαν τη φωτιά», ενώ συνεχίζει τα γυρίσματα
της νέας του ταινίας «Κόκκινος δράκος», στην οποία εκτός από το μοντέλο Βίκυ
Κουλιανού πρωταγωνιστούν ακόμη οι Θέμις Μάνεσης, Παύλος Κοντογιαννίδης,
Χρήστος Τσάγκας, Βλαδίμηρος Κυριακίδης, Γιώργος Μούτσιος και Γεράσιμος Σκιαδαρέσης.

Γιατί και με την ταινία και με το σίριαλ δείχνει αδυναμία στο... «κόκκινο»;
«Έτυχε να συμπέσουν οι τίτλοι. Δεν είναι ούτε ποδοσφαιρικό, ούτε αισθησιακό
σχήμα. Και οι δύο δουλειές έχουν έναν αισθησιασμό», λέει ο Μανούσος
Μανουσάκης, που από τις αρχές Ιούλιου με την κάμερα στον ώμο αρχίζει ­ σε
φυσικούς χώρους της Αττικής ­ τα γυρίσματα του νέου του σίριαλ.

Η υπόθεση της σειράς αφορά τον έρωτα μιας Τσιγγάνας κι ενός άνδρα που δεν
ανήκει στη φυλή της. Η Τσιγγάνα, μετά την ατυχία που είχε στη ζωή της να μπει
στη φυλακή ο αρραβωνιαστικός της, «τα μπλέκει» με το νεαρό. Από εκείνη τη
στιγμή αρχίζουν τα προβλήματα ανάμεσα στις δύο κοινωνίες. «Πρόκειται για έναν
απαγορευμένο έρωτα, τον οποίο πολεμά και η μία και η άλλη πλευρά», μας είπε ο
Μανούσος Μανουσάκης, που αυτή την περίοδο αναζητά τους ηθοποιούς που θα
υποδυθούν τους δύο πρωταγωνιστικούς ρόλους.

Ήδη έχει κάνει ρεπεράζ και έχει εντοπίσει τους χώρους όπου θα κάνει τα
γυρίσματα. Κυρίως θα επισκεφθεί τα Νέα Λιόσια, το Καματερό, την Αγία Βαρβάρα,
περιοχές όπου ζουν σήμερα Τσιγγάνοι.

Το σενάριο για το σίριαλ «Κόκκινο σαν τη φωτιά» (θα ολοκληρωθεί σε 30
επεισόδια) γράφουν ο Σταύρος Αβδούλος και η Ειρήνη Ριτσώνη, με τους οποίους ο
Μανούσος Μανουσάκης είχε συνεργαστεί και πάλι στους «Δρόμους της πόλης» και
στο «Τμήμα ηθών».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15854P081</ED>
<ID>
ID:162706

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P08&aa=1</URL></REF>


Article

<CATEGORY>vin09</CATEGORY>

 <H2>Ο Γιώργος Νταλάρας περνά στην αντεπίθεση
</H2>
Ο Γιώργος Νταλάρας απόψε στο «Ενώπιος ενωπίω»

«Καραγκιόζηδες και γύφτουλες είναι εκείνοι που, από την άνεση και τον καναπέ
τους στις βίλες τους στην Εκάλη και την Πολιτεία, κάνουν τις επιθέσεις
εναντίον μου, όταν εγώ δίνω τον αγώνα μου για την Κύπρο». 
Ο Γιώργος Νταλάρας, προσκεκλημένος του Νίκου Χατζηνικολάου στο «Ενώπιος
ενωπίω» (Mega, 23.30), περνά στην αντεπίθεση.

Ο δημοφιλής τραγουδιστής εξηγεί για ποιους λόγους κάνει μήνυση στον Σταμάτη
Κραουνάκη και τονίζει πως με αγωγές θα αντιμετωπίζει στο εξής όλες τις
«επιθέσεις» που δέχεται.

Στη διάρκεια της εκπομπής θα θυμηθεί τα παιδικά του χρόνια, τότε που έκανε
διάφορες δουλειές, το ξεκίνημά του στο πεντάγραμμο και θα μιλήσει για τα
μελλοντικά του σχέδια. 
Θα αναφερθεί στα στενά και φιλικά του πρόσωπα, στην οικογένεια και το παιδί
του και θα πει πως «είναι από τα πρόσωπα που του δίνουν χαρά».

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15854P082</ED>
<ID>
ID:162745

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P08&aa=2</URL></REF>


Article

<CATEGORY>vin09</CATEGORY>

 <H2>Η ελληνική φύση στο Μουσείο Γουλανδρή
</H2>
Με αφορμή τον σημερινό εορτασμό της Παγκόσμιας Ημέρας Περιβάλλοντος, θα
προβληθεί απόψε ένα ντοκιμαντέρ για το Μουσείο Γουλανδρή Φυσικής Ιστορίας
(ΕΤ1, 19.30).

Από το 1964 το Μουσείο αυτό επισημαίνει τους κινδύνους που απειλούν την
ελληνική φύση, προωθεί τις φυσικές επιστήμες και συμβάλλει στη διάδοση της
γνώσης με γνώμονα πάντα την αγάπη και τον σεβασμό για το περιβάλλον.

Η Ελλάδα αποτελεί έναν μικρόκοσμο του πλανήτη. Όλα σχεδόν τα οικοσυστήματα
λειτουργούν στον χώρο αυτό. Τεράστιοι ορεινοί όγκοι παρέμεναν μέχρι πρόσφατα
απροσπέλαστοι και απομακρυσμένα νησιά με παρθένες παραλίες θυμίζουν περιγραφές
του Ομήρου και του Ησιόδου. Μοναδικός βιολογικός πλούτος, με φυσικά δάση και
μερικές ξεχασμένες από τον άνθρωπο λίμνες και λιμνοθάλασσες.

Το ντοκιμαντέρ παρουσιάζει παράλληλα τη γεωλογική διαμόρφωση του ελληνικού
χώρου και τις αιτίες που την προκάλεσαν, καθώς και τη λειτουργία του
εκθεσιακού χώρου του Μουσείου.

Αφηγητής είναι ο Γιάννης Φέρτης, ενώ η σκηνοθεσία ανήκει στον Γιώργο Κολόζη.
Με μουσική το έχει «ντύσει» ο Βαγγέλης Παπαθανασίου.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15854P083</ED>
<ID>
ID:162782

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P08&aa=3</URL></REF>


Article

<CATEGORY>vin09</CATEGORY>

 <H5>ΠΥΞ ΛΑΞ
</H5><H2>«Δεν υπάρχει χρόνος για ιδεολογίες»
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Συνήθως, λένε, στα επτά χρόνια έρχεται η φαγούρα. Για τους Πυξ Λαξ, αυτή η
φαγούρα είχε τη γλυκιά αίσθηση της καταξίωσης στη συνείδηση του κόσμου και της
σταθεροποίησής τους στο πιο φωτεινό σημείο της τέχνης τους.
</H3>
Οι Πυξ Λαξ που... διευρύνονται επί σκηνής, σε μια ομάδα μουσικών με κοινά
γούστα και διαφορετικές εμπνεύσεις

Καθόλου άσχημα για επτά χρόνια δισκογραφίας, με την πλάτη γυρισμένη στις
εύκολες επιλογές. Ή, αν τα γεγονότα τα λένε καλύτερα, μόλις «βγήκαν» από έναν
γερό χειμώνα συνεχών εμφανίσεων στο πλευρό του Γιώργου Νταλάρα, μ' ένα ­
ολόφρεσκο ­ νέο CD, με παλιά και καινούργια, το «Παίξε παλιάτσο τα τραγούδια
σου τελειώνουν» και είναι έτοιμοι να μπαρκάρουν σε μια περιοδεία, παντού...
«Το καλύτερό μας!», σχολιάζουν ο Φίλιππος Πλιάτσικας και ο Μπάμπης Στόκας,
«ψυχή» οι δυο τους των Πυξ Λαξ, που οι ίδιοι περιγράφουν σαν «μια μεγάλη
παρέα». 
Ο χειμώνας που πέρασε ­ λένε ­ τους κούρασε, αλλά και τους δίδαξε. Από τη μια
οι καθημερινές εμφανίσεις («να είσαι εκεί, σε μια συναυλία κάθε μέρα»), από
την άλλη το μουσικό πάρε-δώσε επί σκηνής, «οι ομοιότητες που έβγαιναν στην
επιφάνεια, καθώς το ένα συγκρότημα και το άλλο, οι μουσικοί του Γιώργου
Νταλάρα και οι δικοί μας, έβρισκαν πολλά κοινά σημεία».

Γιατί, διακόπτει με έμφαση ο Φίλιππος και τονίζει μία μία τις λέξεις, «η
μουσική είναι μία» και το εξηγεί:

«Δεν καταλαβαίνω τις ταμπέλες. Τι θα πει αυτός παίζει ροκ κι αυτός παίζει
λαϊκά, ή ελαφρολαϊκά που το έλεγαν τότε!».

Η μουσική τους ­ ένα κράμα ήχων που (ας μας συγχωρήσουν για τις ταμπέλες)
παίζουν με το ροκ, το μπλουζ, τους ανοιχτούς ορίζοντες της τζαζ και το λαϊκό
τραγούδι μαζί, βέβαια, με τη δύναμη των στίχων τους ­ πρώτα απ' όλα τους επαληθεύει.

«Κατ' αρχάς υπάρχει ροκ σήμερα; ­ συνεχίζει ο Φίλιππος. Υπήρξε ποτέ; ­ Μήπως
οι Pink Floyd δεν είναι λαϊκοί; Πόσα εκατομμύρια δίσκων έχουν πουλήσει»;
«Βλέπουν τη μουσική, δυστυχώς, σαν οικόπεδο ­ συμπληρώνει ο έτερος Πυξ Λαξ της
κουβέντας, ο Μπάμπης Στόκας. «Λένε, λοιπόν, το παραθαλάσσιο δικό μας, δικό σας
το πιο πάνω και πάει κάπως έτσι...». Αυτό, πάνω κάτω, είναι που τους
χαρακτηρίζει: Έτσι όπως δεν μπορείς να πεις πόσοι ακριβώς είναι οι Πυξ Λαξ,
έτσι δεν ανιχνεύεις εύκολα τον... χώρο και τον τόπο τους. «Δεν πιστεύω πια σε
ιδεολογίες. Και οι ταμπέλες κομμάτι του απωθημένου που έχουμε με τις
ιδεολογίες είναι. Δεν υπάρχει χρόνος για ιδεολογίες, δεν υπάρχει χρόνος να
είσαι κομμουνιστής, αναρχικός και ό,τι άλλο» ­ επανέρχεται ο Φίλιππος ­ «οι
εποχές είναι τόσο γρήγορες που θα πρέπει μέσα από βαθιά γνώση ο καθένας να
βγάλει τη δική του δικαιολογία, της στιγμής του...».

Το συγκρότημα παίζει πάνω στη σκηνή, οι κιθάρες βουίζουν, όπως τα λόγια του τραγουδιού.

Ο κόσμος, κάτω, «κολλημένος» σε όλη αυτή τη ροκ ιεροτελεστία. «

Ξέρεις τι είναι να σου δίνει ο κόσμος την αγάπη του, πληρώνοντας κιόλας; Σε
τιμά αυτό», λένε. Όπως λένε, πόσο άβολα νιώθουν που τους αναγνωρίζουν στον
δρόμο. «Γι' αυτό κλεινόμαστε στον εαυτό μας, δεν βγαίνουμε πολύ έξω. Όσο
πέφτει το φως επάνω σου τόσο αναζητάς το σκοτάδι».

Στην επαρχία, λένε, νιώθουν πιο άνετα. «Στην πόλη πια έχουν αλλάξει όλα. Δεν
προλαβαίνουμε να δούμε τι γίνεται γύρω μας». Ο Μπάμπης περιγράφει τις εποχές
που αλλάζουν άγρια ­ ίσως γι' αυτό στα τραγούδια τους καιροφυλακτεί ο
ρομαντισμός ­ «βλέπω παιδιά 14 ετών που νομίζουν ότι είναι 40. Όλος τους ο
κόσμος είναι η τηλεόραση...».

Έτσι επιστρέφουν και οι Pink Floyd στην κουβέντα, γιατί είναι οι αγαπημένοι
του Φιλίππου. «Μ' αρέσουν από άποψη, εκτιμώ τη στάση τους. Έχουν πουλήσει
τόσους δίσκους, έχουν κάνει τέτοια μουσική που θα μπορούσε να τους ήξερε ακόμη
και η μάνα μου.

Όμως συγκροτήματα σαν κι αυτούς, ποιος τους ξέρει; Ποιος θ' αναγνώριζε τον
Γκίλμορ ή τον Γουότερς στον δρόμο; Όμως είναι αυτοί που απέφυγαν το μακελειό
της αφίσας στη στάση, της ματαιοδοξίας. Ζούμε, βλέπεις, ένα προσωπικό
μακελειό» Οι Πυξ Λαξ ξορκίζουν όλα αυτά γράφοντας τραγούδια, «έτσι, χωρίς
πρόγραμμα», με συζητήσεις που «ανάβουν» μεταξύ φίλων στο σπίτι, με τις
συναυλίες, που «είναι ­ το είπαν ξανά αυτό ­ το καλύτερό τους». Η περιοδεία
τους ξεκινάει όπου να 'ναι από τη Θεσσαλονίκη και στις 21 Ιουνίου, ημέρα
Σάββατο, δίνουν συναυλία στο Γκάζι. 
Είναι μάλιστα και στα γκρουπ της πρώτης ημέρας του Φεστιβάλ, τον Ιούλιο. Το
ύφος αυτών των συναυλιών; «Μαύρο και αισιόδοξο» λένε, μια μονοχρωμία που
καθόλου δεν τους εμποδίζει να βουτάνε συνεχώς στην πολυχρωμία της μουσικής.
«Αυτόν τον καιρό ψάχνουμε ήχους. Και κάποια στιγμή νομίζω πως όλοι όσοι
κάνουμε μουσική στην Ελλάδα πρέπει να βρούμε ήχους που να στέκονται και στ'
αυτιά ανθρώπων οι οποίοι μπορεί να μην καταλαβαίνουν τη γλώσσα. Και δεν
είμαστε έτοιμοι ακόμα...».

a Οι Πυξ Λαξ παίζουν στο Γκάζι στις 21 Ιουνίου.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15854P091</ED>
<ID>
ID:162707

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P09&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΦΑΡΓΚΟ»: Οι αδελφοί Κοέν «εκτελούν» τη μισή και πλέον Αμερική. Τραγωδία
γελοίων ανθρώπων με θρίλερ και μαύρο χιούμορ. (Αελλώ, Αρκαδία, Εκράν).

«ΤΖΕΪΝ ΕΪΡ»: Άλλη μια φορά το μυθιστόρημα της Σαρλότ Μπροντέ
μεταφέρεται στην οθόνη. Από τον Φράνκο Τζεφιρέλι, με τους: Γουίλιαμ Χαρτ,
Σαρλότ Γκένσμπουργκ, Αν Πάκουιν. (Άνεσις, Αμαρυλλίς).

«ΜΑΚΡΙΑ ΠΕΤΟΥΝ ΤΑ ΣΥΝΝΕΦΑ»: Το τελευταίο πικρό φιλμ του Φινλανδού Άκι
Καουρισμάκι μ' ένα ζευγάρι ανέργων. (Αιολία Δημοτικός Κιν. Καισαριανής).

«TRAINSPOTTING»: Η ιστορία μιας φιλίας νεαρών στο τέλος του αιώνα μας,
που αυτοκαταστρέφεται σε μία κοινωνία χωρίς οράματα. Του Ντάνι Μπόιλ. [Βοξ,
Άνεσις (Πειρ.)].

«ΜΑΪΚΛ ΚΟΛΙΝΣ, Ο ΕΠΑΝΑΣΤΑΤΗΣ»: Ο Λίαμ Νίσον στο ρόλο ενός Ιρλανδού
επαναστάτη και η Τζούλια Ρόμπερτς στο ρόλο της αρραβωνιαστικιάς του. Του Νιλ
Τζόρνταν. (Village Centre 6, Μετροπόλ, Δημ. Κιν. Νοσταλγία).

«ISOTTA»: Συμπαθητικό ερωτικό δράμα με τον έρωτα μιας παχουλής
γυναίκας. Του Μαουρίτσιο Φιούμε, με τους: Νικολέτα Μαγκαλότι, Ρόζα Ντι
Μπρίτζιντα, Δημήτρη Βερύκιο. (Απόλλων).

«METRO, ΚΑΤΑΔΙΩΞΗ ΣΤΟ ΣΑΝ ΦΡΑΝΣΙΣΚΟ»: Ο Έντι Μέρφι ως διαπραγματευτής
ομήρων και μεσάζων της αστυνομίας. Του Τόμας Κάρτερ. (Άννα Ντορ, Village
Centre 8, Γαλαξίας, Ιντεάλ, Μπροντγουαίη, Σινέ Παρί, Σπόρτιγκ, Μπομπονιέρα, Σινεάκ).

«Η ΑΚΑΤΑΜΑΧΗΤΗ ΑΦΡΟΔΙΤΗ»: Η αλήθεια και το ψέμα στις σχέσεις ενός
ζευγαρού της ελίτ του Μανχάταν. Ο Γούντι Άλεν ξαναχτυπά... (Village Centre 4, Στέλλα)

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15854P101</ED>
<ID>
ID:162699

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Πάντοτε ωφέλιμες, χωρίς να... ωφελούν πάντα. 2. Αρχαίος τύπος
του ένεστι, με τη σημασία του υπάρχει. ­ Βελγική πόλη. 3. Αστερισμός
του Ν. Ημισφαιρίου (με άρθρο). 4. Άλλη ονομασία της εορτής της
Πεντηκοστής. 5. Διοικητική διαίρεση της Τουρκίας. ­ Η... δική σου. ­
Διασχίζει τη Βέρνη και χύνεται στον Ρήνο. 6. Παραθαλάσσια τοποθεσία της
Αττικής. ­ Για το μέλλον χρησιμοποιείται. 7. Τόσα χρόνια έζησε ο Ν.
Καζαντζάκης. ­ Αρχαίος υποθετικός σύνδεσμος. 8. Όμοια γράμματα. ­
Νησάκι των Κυκλάδων, μεταξύ Σύρου και Δήλου. 9. Πόλη της Βοιωτίας.

ΚΑΘΕΤΑ

1. Ονομάζονται και γαλαξίες, χωρίς να είναι αστρικά συστήματα.
2. Πραγματεύεται το «είναι» καθεαυτό. 3. Ο ένας... Δουμάς
(αιτ.). 4. Μετά τα καθαρά... ξεκαθαρίζουν. 5. Αντίθετός της ο
διχασμός. ­ Ηχώ... ατελείωτη. 6. Ο συνθέτης των «Γοτθικών Χορών». ­
Ρήμα... δοξαστικό. 7. Εύκολα... μαυρίζει (αντίστρ.). ­ Γαλλικό σύμφωνο
(αντίστρ.). 8. Χάνεται στον ίλιγγο. 9. Γειτονικά στο αλφάβητο. ­
Ναοί αρχαίας θεάς.

ΛΥΣΗ (4/6/97)

ΟΡΙΖΟΝΤΙΑ: 1. ΡΗΤΟΡΙΚΟΣ 2. ΕΣΑΤ­ΦΙΑΤ 3. ΑΣΦΑΛΙΣΤΗ
4. ΛΩΤΡΕΚ­ΜΙ 5. ΙΝΑΣ­ΛΙΜΟ 6. ΣΑΓΗΝΗΝ 7. ΝΕΣ­ΤΕ
8. Ο ΒΑΑΛ­ΣΟΣ 9. ΣΥΣΣΩΜΩΣ. ΚΑΘΕΤΑ: 1. ΡΕΑΛΙΣΜΟΣ 2.
ΗΣΣΩΝ­ΥΒ 3. ΤΑΦΤΑΣ­ΑΣ 4. Ο ΤΑΡΣΑΝΑΣ 5. ΛΕ­ΓΕΛΩ 6.
ΙΦΙΚΛΗΣ 7. ΚΙΣ­ΙΝ­ΣΩ 8. Ο ΑΤΙΜΗΤΟΣ 9. ΣΤΗΜΟΝΕΣ.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15854P102</ED>
<ID>
ID:162754

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P10&aa=2</URL></REF>


Article

<CATEGORY>vin09</CATEGORY>

 <H5>100 ΑΤΟΜΑ ΔΟΥΛΕΥΟΥΝ ΠΥΡΕΤΩΔΩΣ ΓΙΑ ΤΙΣ ΦΕΣΤΙΒΑΛΙΚΕΣ ΠΑΡΑΣΤΑΣΕΙΣ ΤΟΥ ΕΘΝΙΚΟΥ
</H5><H2>Λυσιστράτη - Μήδεια επί ποδός
</H2>
Η Καρυοφυλλιά Καραμπέτη (Μήδεια) και ο Λάζαρος Γεωργακόπουλος (Ιάσων) στις
πρόβες της «Μήδειας»

Στον πυρετό των δοκιμών βρίσκονται τα δύο κλιμάκια του Εθνικού Θεάτρου που
προετοιμάζουν τις καλοκαιρινές τους φεστιβαλικές παραστάσεις. Τη «Μήδεια» του
Ευριπίδη και τη «Λυσιστράτη» του Αριστοφάνη.

Και οι δύο παραστάσεις θα περιοδεύσουν σε μεγάλα αρχαία θέατρα της χώρας και
θα παιχτούν στην Επίδαυρο το πρώτο δεκαήμερο του Αυγούστου.

Όμως, το Εθνικό Θέατρο έχει αρχίσει ένα «άνοιγμα» στο εξωτερικό. Ήδη πέρυσι
ταξίδεψε με την «Ηλέκτρα» στην Αμερική.

Και φέτος γίνονται διαπραγματεύσεις να γίνουν δυο υπερατλαντικά ταξίδια και να
παρουσιασθεί η «Μήδεια» σε Αμερική και Αυστραλία.

Η ιστορία της βάρβαρης Μήδειας, εγγονής του θεού Ήλιου, και κόρης του βασιλέα
της Κολχίδας ανεβαίνει στο Εθνικό Θέατρο προσεγγίζοντας κυρίως την ιστορία
μιας γυναίκας που έζησε το πάθος και έδειξε το θυμό της.

Η σκηνοθεσία είναι της Νικαίτης Κοντούρη, στη δοκιμασμένη μετάφραση του
Γιώργου Χειμωνά. Τα σκηνικά - κοστούμια είναι του Γιώργου Πάτσα, και η μουσική
της Σαββίνας Γιαννάτου.

Η Κάτια Δανδουλάκη (Λυσιστράτη) και ο Γιάννης Μόρτζος (Κινησίας) στις δοκιμές
της «Λυσιστράτης»

Τη Μήδεια ερμηνεύει η Καρυοφυλλιά Καραμπέτη. Τροφός είναι η Μάγια
Λυμπεροπούλου, Ιάσων ο Λάζαρος Γεωργακόπουλος, Άγγελος η Άννα Μακράκη, Αιγέας
ο Άρης Λεμπεσόπουλος, Κρέων ο Γιάννης Νταλιάνης, παιδαγωγός ο Νίκος
Χατζόπουλος. Στον 18μελή χορό συμμετέχουν οι: Ευγενία Αποστόλου, Χαρά
Δημοπούλου, Χρύσα Δρακοπούλου, Βίκη Καμπούρη, Ελένη Κούστα, Σοφία Λιάκου,
Φρέζη Μαχαίρα, Μάρα Μπαρόλα, Σουλτάνα Νικολαΐδου, Γιάννα Νικολοπούλου,
Ζαχαρούλα Οικονόμου, Νίκη Παλληκαράκη, Τάνια Παπαδοπούλου, Κωνσταντίνα
Παπαναστασίου, Κατερίνα Παυλάκη, Μάρθα Τομπουλίδου, Φωτεινή Τσαντίλη, Άννυ Τσολακίδου.

Η δεύτερη παραγωγή του Εθνικού είναι η «Λυσιστράτη» που θα παρουσιασθεί στις 8
και 9 Αυγούστου στην Επίδαυρο. Η πρεμιέρα θα δοθεί στις 26 Ιουλίου, στο Αρχαίο
Θέατρο Φιλίππων στην Καβάλα.

Η σκηνική προσέγγιση της αριστοφανικής κωμωδίας γίνεται με τη σύγχρονη οπτική.
Όπου, ένα «μπουλούκι» γυναικών περιοδεύει στα Βαλκάνια παίζοντας «Λυσιστράτη».
Το «μπουλούκι» της θεατρικής σύμβασης είναι ένας πολυπληθής θίασος γυναικών
και ανδρών που σκηνοθετεί ο Διαγόρας Χρονόπουλος. Η μετάφραση είναι του Γιάννη
Βαρβέρη. Τα σκηνικά - κοστούμια του Γιώργου Ζιάκα και η μουσική του Δημήτρη Παπαδημητρίου.

Τη Λυσιστράτη ερμηνεύει η Κάτια Δανδουλάκη. Στον 45μελή θίασο παίζουν: Ελένη
Γερασιμίδου, Χρύσα Ρώπα, Γιάννης Μόρτζος, Νίκος Μπουσδούκος, Μιράντα
Ζαφειροπούλου, Γιάννης Καρατζογιάννης, Θόδωρος Κατσαφάδος, Γιώργος Τσιδίμης,
Θάνος Δαδινόπουλος, Σπύρος Κουβαρδάς, Φωτεινή Μπαξεβάνη, Χρόνης Παυλίδης,
Δημήτρης Μάριζας, Ταξιάρχης Χάνος, Αγγελική Καλαφάτη, Μάρθα Φριντζίλο, Βασίλης
Ρίσβας, Γιώργος Καύκας, Μιχάλης Τσουρουνάκης, Φώτης Θωμαΐδης, Κυριάκος
Βελισσάρης, Γρηγόρης Γαλάτης, Τάσος Αλατζάς, Γιώργος Οικονόμου, Θανάσης
Βλαβιανός, Κώστας Κρομμύδας, Χρήστος Σαπουντζής, Χάρης Ασημακόπουλος, Χρήστος
Παππάς, Μάνος Γαβριδάκης, Ίρις Χατζηαντωνίου, Νιόβη Κωστοπούλου, Εβελίνα
Αραπίδου, Εμμανουέλα Αλεξίου, Κωνσταντίνα Ψωμά, Φαίδρα Δρούκα, Παναγιώτα
Τότσιρα, Τάνια Γεωργουσοπούλου, Τζίνια Κονταράτου, Ευτυχία Λιβανίου, Θεοδώρα
Σιάρκου, Παναγιώτα Κότσιρα, Έρρικα Μακρή, Μαριάννα Κάλμπαρη.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15854P111</ED>
<ID>
ID:162700

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P11&aa=1</URL></REF>


Article

<CATEGORY>vin09</CATEGORY>

 <H5>ΟΙ «ΧΤΙΣΤΕΣ» ΑΠΟ ΤΗΝ ΚΑΒΑΛΑ ΣΤΟ ΓΚΑΖΙ
</H5><H2>Φλόγες και νερό
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ατμόσφαιρα από τους «Χτίστες» του ΔΗΠΕΘΕ Καβάλας

Η ώρα, κοντά μεσάνυχτα Τρίτης. Μεγάλα, χοντρά, λευκά κεριά αναμμένα, γύρω οι
σωλήνες, περίεργα κοίλα κουφώματα στους τοίχους, τα μηχανήματα που κάποτε
παρήγαγαν το φωταέριο, κάτω το υγρό, ποτισμένο από τον ιδρώτα εκατοντάδων
εργατών, πλακόστρωτο ανάμεσα σε δυο αυλάκια, στο βάθος ένας τοίχος με δυο
μεγάλες πόρτες αψιδωτές και στο κέντρο, σακιά σωριασμένα ­ κάτι σαν οδόφραγμα.
Ο χώρος του Γκαζιού που επελέγη για να παιχτούν ως «μουσικό ανάγνωσμα» οι
«Χτίστες» του Καβαλιώτη Γιώργου Χειμωνά από το ΔΗΠΕΘΕ Καβάλας, στο πλαίσιο της
εβδομάδας «Η Καβάλα στην Αθήνα» που ξετυλίγεται εκεί, ύστερα από πρόσκληση του
Δήμου Αθηναίων, ήταν η καλύτερη επιλογή: επιβλητικός και υποβλητικός.

Βραδιά γενικής δοκιμής και ο πρόεδρος του ΔΗΠΕΘΕ Αντώνης Κούφαλης μαζί με τον
καλλιτεχνικό διευθυντή Σταμάτη Κραουνάκη ­ νέοι και οι δύο στα «πόστα» τους,
έκαναν τη δική τους «πρεμιέρα» ­ είχαν καλέσει δημοσιογράφους και φίλους οι
οποίοι γέμισαν τη μικρή εξέδρα που είχε στηθεί και έμειναν και όρθιοι τριγύρω.

Συνεννοήσεις μεγαλοφώνως του Σταμάτη Κραουνάκη για τους φωτισμούς με την
Ελευθερία Ντεκώ που τους υπέγραψε, η Καλλιόπη Χαραλάμπους που έχει τη
σκηνοθετική επιμέλεια να πηγαινοέρχεται ντυμένη στα λευκά, φωνές, γέλια,
ατμόσφαιρα φιλική, ώσπου οι μουσικοί πήραν τις θέσεις τους ­ ο συνθέτης στο
πιάνο, ο Γιώργος Ζαχαρίου στα πλήκτρα, ο Νίκος Σακελλαράκης με την τρομπέτα
του. Οι πρώτες νότες και η Βέρα Ζαβιτσιάνου, η Όλγα Τουρνάκη και η Λυδία
Φωτοπούλου ­ τρεις από τις καλύτερες του θεάτρου μας ­, τυλιγμένες στα λευκά
ρούχα που τους ετοίμασε ο Μάρκελλος Νύκτας, εισήλθαν, ενώ φωτιές άναβαν γύρω
τους και «κούρνιασαν» στα σωριασμένα σακιά, κρατώντας στα χέρια, τα κείμενα
των «Χτιστών», όπως τα έχει επεξεργαστεί δραματουργικά ο Ανδρέας Βουτσινάς. 
Ένα μουσικό «χαλί», που ύφανε με τις μοναδικές μελωδικές «ίνες» του και
έστρωσε ο Σταμάτης Κραουνάκης και πάνω του ακούμπησε αυτό το δύσκολο, πυκνό,
ποιητικό κείμενο ­ λέξεις που αγκαλιάζονται σφιχτά, αρμονικά, μεταξύ τους,
λέξεις που τινάζονται και εκρήγνυνται δημιουργώντας το ξάφνιασμα, εικόνες συναρπαστικές...

Οι σελίδες γλιστρούσαν μια μια, αργά αργά, από τα χέρια της Λυδίας Φωτοπούλου,
που, όταν η φωνή της έκανε το κείμενο τραγούδι, η παράσταση έφτανε στις
κορυφώσεις της. Κι όταν πέρασε κοντά μια ώρα κι ακούστηκε η καταληκτήρια λέξη
«νερό» και στα αυλάκια, εκεί που πριν είχαν ανάψει φωτιές, κύλησε γάργαρο,
καθαρό νεράκι, το χειροκρότημα ξέσπασε θερμό. «Υπόκλιση δεν έχει. Αύριο, στην
πρεμιέρα», έκλεισε με χιούμορ την παράσταση ο Σταμάτης Κραουνάκης, στα ­
φαρδιά ­ λευκά κι αυτός, αλλά η βραδιά δεν έκλεισε γιατί ακολούθησε δεξίωση με
ανάλαφρα «καναπεδάκια» και φίνο, λευκό κρασί. Ήταν εκεί ο δήμαρχος Καβάλας κ.
Λευτέρης Αθανασιάδης και ο κ. Μιχάλης Τιμοσίδης εκ μέρους της Νομαρχίας
Καβάλας, που είχαν «κατηφορίσει» από την Καβάλα αλλά και, μεταξύ άλλων, οι
Λούλα Αναγνωστάκη, Κωνσταντίνος Αρβανιτάκης, Σοφία Σπυράτου, Μπάμπης
Γιωτόπουλος, Γιάννης Ροζάκης, Χρήστος Χατζηπαναγιώτης, Αλεξάνδρα Παντελάκη,
Βίκυ Ψαλτίδου, Ζωζώ Λιδωρίκη.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15854P121</ED>
<ID>
ID:162701

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P12&aa=1</URL></REF>


Article

<CATEGORY>vin09</CATEGORY>

 <H2>Ο ποιητής που δεν ήξερε τι είναι ποίηση...
</H2>
<AUTHOR>ΒΙΚΥ ΧΑΡΙΣΟΠΟΥΛΟΥ</AUTHOR>

Ο Κλείτος Κύρου απαγγέλλει στη Θεσσαλονίκη. «Πυρετός στο αίμα» να 'ναι η ποίηση;

Δεν ξέρει ούτε ο ίδιος τι είναι ποίηση ­ αν και απήγγειλε στίχους του που
προσπαθούν «ποιητικά» να δώσουν τον ορισμό με προσδιοριστικά όπως «Πυρετός στο
αίμα», «Θηλιά στο λαιμό», «Χρώματα που στροβιλίζονται».

«Η εξόρυξη λέξεων

πάντα

πιο δύσκολη

κι από κείνη των διαμαντιών

αντ' αυτής

παντομίμες μειδιάματα

το σπάνιο εύρημα

δεν εντοπίζεται

υποκλίσεις, ψελλίσματα

δεν περιγράφεται επακριβώς

απλώς καταγράφεται»

γράφει ο Κλείτος Κύρου σ' ένα αδημοσίευτο ποίημά του που φιλοξενεί το
πολύπτυχο που τύπωσε ο Οργανισμός Πολιτιστικής Πρωτεύουσας με την ευκαιρία της
βραδιάς τιμής που οργάνωσε για τον Θεσσαλονικιό ποιητή στο κατάμεστο (παρά τη
σειρά σύγχρονων εκδηλώσεων, συναυλιών και θεατρικών παραστάσεων που συνέβαιναν
στην πόλη) θέατρο «Αυλαία». Στην εισήγησή του ο ποιητής - κριτικός Νίκος Φωκάς
μίλησε περί σεφερικής επιρροής στο πρώτο στάδιο της ποιητικής δραστηριότητας
του Κλείτου Κύρου, που συνεχίζεται με μια βαθμιαία διαφοροποίηση της «φωνής»
των έργων του, για έλλειψη ιστορικού βάθους στα ποιήματά του αλλά για επίπονο
βάθεμα του παρόντος ­ του αντιηρωικού, ευτελούς και ηθικά αποσαθρωμένου που
αναγκαστικά οδηγεί σε αναφορές στο παρελθόν με ερωτικές συνδηλώσεις.

Όσο για τον ίδιο τον ποιητή; Απλώς ευχαρίστησε και δήλωσε πως ελπίζει,
πιστεύει ακόμα, στην «υπόγεια διαδρομή ποιητή - κοινού», στις «μυστικές
σήραγγες που συνδέουν τον ποιητή και τον αναγνώστη, στο τρίγωνο, ερωτικό
σχεδόν, που υπολανθάνει ανάμεσα στον ποιητή, τον αναγνώστη και το ποίημα.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15854P122</ED>
<ID>
ID:162740

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P12&aa=2</URL></REF>


Article

<CATEGORY>vin09</CATEGORY>

 <H2>Μου το 'χα πει
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γιάννης Μηλιώκας

Εγώ τι να πω. Τα παιδιά να πουν. Εν προκειμένω πρόκειται για πέντε ανήσυχους
λεβέντες που ως φωνές, στίχοι, μουσική, ειρωνεία, σαρκασμό και πλακίτσες,
στεγάζονται κάτω από τον κοινό τίτλο Τσοπάνα Ρέιβ!

* Α, θα πείτε. Το ξέρουμε το παραμύθι, με πρώτο διδάξαντα τον Τζίμη
Πανούση, ακολουθούμενο, εκ διαστημικής αποστάσεως, από τον διάττοντα
Γιάννη Μηλιώκα! Λάθος (θα πω). Και ανασύρω τίτλους των ασμάτων
τους που δισκογραφικώς θα κυκλοφορήσουν την επομένη του Αγίου Πνεύματος:

«Μίλα ρε!», «Εγώ δεν», «Με σιχαίνομαι», «Δεν με νοιάζει» (και το
καλύτερο)... «Μου το 'χα πει».

* Συμβαίνει να αναζητούνται νέα ταλέντα. Πρώτος διδάξας και ιστορικός κυνηγός
νέων ταλέντων ο Γιώργος Οικονομίδης. Άλλες εποχές, άλλα γούστα, άλλα
ονόματα. Ο Μάνος Ξυδούς, των Πυξ Λαξ, ουδαμώς μοιάζει με τον
Οικονομίδη. Φανταστείτε πως αυτός ο σύγχρονος κυνηγός κυκλοφορεί μονίμως σε
υπόγεια και σε ημιυπόγεια, κατά μεριά της Δυτικής όχθης. Πράματα και θαύματα
συμβαίνουν στους Αγίους Αναργύρους και στο Χαϊδάρι.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15854P123</ED>
<ID>
ID:162778

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P12&aa=3</URL></REF>


Article

<CATEGORY>vin09</CATEGORY>

 <H2>Αχόρταγος Μάνος
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Δεκάδες γκρουπάκια επενδύουν τις δεκαρούλες τους σε μαγνητόφωνα, μικρόφωνα,
κιθάρες, τύμπανα. Νοικιάζουν υπόγειο, το ηχομονώνουν με αυγοθήκες, το
μετατρέπουν σε ημι-επαγγελματικό (η ημι-ερασιτεχνικό) στούντιο και στη
συνέχεια ξημεροβραδιάζονται εκεί παίζοντας με τις μουσικές, τα καλώδια και
τους ήχους.

Και στα διαλείμματα νοικιάζουν την τρύπα τους σε άλλα γκρουπά-κια.

* Περιφερόμενος ο Ξυδούς από τρύπα σε τρύπα έπεσε πάνω σ αυτούς τους πέντε...
Τσοπάνους: Νίκος-Παναγιώτης Σπυρόπουλος, Παναγιώτης
Νταβέλος, Duru (έτσι ακριβώς) και Μήτσος Καλατζής, ηλικίας
21 ετών και με φωνή... αγγέλου.

Αχόρταγος ο Ξυδούς. Παρ' ολίγον να εγκατασταθεί μονίμως στις
τρύπες της Δυτικής όχθης. 
Φανταστείτε πως από την... περιφορά του, αλίευσε 13 ολοκαίνουργια γκρουπάκια.
Επέλεξε 13 ολοκαίνουργα τραγούδια απ' αυτούς τους ολοκαίνουργους μουσικούς και
«έφτιαξε» ολοκαίνουργο CD με τον τίτλο.

* Είμαστε όλοι τόσο μόνοι.

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15854P124</ED>
<ID>
ID:162801

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P12&aa=4</URL></REF>


Article

<CATEGORY>vin09</CATEGORY>

 <H2>Θάλαμος αερίων
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Τι μόνοι που είναι τόσοι πολλοί και τόσο προκλητικοί: Θάλαμος αερίων - Χάσμα -
Σύμπλεγμα - Ρωγμές - Ερινύες - Σάλτο μορτάλε (μιλάμε για ονόματα
συγκροτημάτων, έτσι;). Δες τε τώρα τίτλους: Ήξεις αφίξεις, όρια, έτσι σ'
αγαπώ. «Μπροστά στον χρόνο είμαστε όλοι τόσο μόνοι». Σύμπτωση; Δεν ξέρω. Αλλά
τις προάλλες, εκεί που περπατούσα απορημένος με τον κακό μας τον καιρό,
διάβασα σ έναν τοίχο:

* Μην περιμένεις να χιονίσει για να κάνει άσπρη μέρα. Ρίξε και κάνα γιαούρτι!

Η Ελένη Κούρκουλα θα ρίξει «Reality show». Όχι εντός της
TV, αλλά εντός του Βασιλείου Αυλωνίτη. Διότι η Βάνα Μπάρμπα,
στην οποία ανήκει ο «Αυλωνίτης» (ως θεατρική στέγη και ουχί ως τέχνη), δεν θα
εμφανιστεί του χρόνου.

* Έτσι το... κενό συμπληρώνεται από την Κούρκουλα και από το θεατρικό έργο
«Ριάλιτι σόου», που γράφει ο Παναγιώτης Μέντης! Και το κενό που άφησε η
Κούρκουλα στο θέατρο «Κάππα» του Νίκου Κούρκουλου, με τι, με ποιους,
τέλος πάντων θα συμπληρωθεί; Προσωρινώς με λάσπη, τσιμέντο, τούβλα, γυαλί,
σίδερα! Γενικώς με υλικά οικοδομών! Το «Κάππα» ξαναφτιάχνεται γιατί ήταν
σμπαράλια. Και μέχρι να παραδοθεί στον ιδιοκτήτη του Νίκο Κούρκουλο, θα
ξαναφτιάχνεται, ίσως και μέχρι το τέλος της ερχόμενης σεζόν. Γι αυτό σας λέω.
Δυτική όχθη και Μάνος Ξυδούς. Διότι όπως λέει και το τραγούδι νεότευκτου γκρουπούσκουλου:

<REF><SOURCE>ΤΑ ΝΕΑ</SOURCE>
<DATE>, 05-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15854P125</ED>
<ID>
ID:162817

</ID><URL>http://ta-nea.dolnet.gr/neaweb/neafile.print_unique?e=A&f=15854&m=P12&aa=5</URL></REF>


Article

<CATEGORY>vin04</CATEGORY>

 <H5>ΚΥΚΛΩΜΑ ΥΙΟΘΕΣΙΩΝ ΑΠ' ΟΛΗ ΤΗΝ ΕΥΡΩΠΗ
</H5><H2>«ΒΡΕΦΗ Α.Ε.» από δικηγόρο-τσιγγάνους
</H2><H2></H2>
ΕΤΑΙΡΕΙΑ διεθνούς εμπορίας εκατοντάδων βρεφών με έδρα τη Θεσσαλονίκη
αποκαλύφθηκε χθες ύστερα από τη σύλληψη του δικηγόρου Αλέξανδρου
Χατζηαλεξάνδρου (φωτογραφία), που κατηγορείται για συμμετοχή σε κύκλωμα
παράνομων υιοθεσιών. Στο σπίτι και το γραφείο του δικηγόρου στη Θεσσαλονίκη
βρέθηκαν 273 φάκελοι με υποθέσεις υιοθεσίας. Οι φυσικοί γονείς των
υιοθετημένων βρεφών είναι είτε τσιγγάνοι είτε αλλοδαποί από τη Ρωσία, την
Αλβανία, τη Βουλγαρία και τη Ρουμανία. Οι θετοί γονείς προέρχονται από την
Ελλάδα, τη Γερμανία, τις ΗΠΑ και τη Σουηδία.

σελίδες 14-
15

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15855N011</ED>
<ID>
ID:162874

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N01&aa=1</URL></REF>


Article

<CATEGORY>vin04</CATEGORY>

 <H2>Μικροτσίπ βρίσκει όλες τις ασθένειες
</H2><H2></H2>
σελίδα 51 
<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15855N013</ED>
<ID>
ID:162950

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N01&aa=3</URL></REF>


Article

<CATEGORY>vin04</CATEGORY>

 <H2>Και ΠΑΣΟΚ και Ν.Δ. άρχισαν τη μάχη για το Σύνταγμα
</H2><H2></H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15855N014</ED>
<ID>
ID:162973

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N01&aa=4</URL></REF>


Article

<CATEGORY>vin04</CATEGORY>

 <H2>Σφαίρες για αυτόν που είδε μέλη της 17Ν
</H2><H2></H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15855N015</ED>
<ID>
ID:162990

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N01&aa=5</URL></REF>


Article

<CATEGORY>vin04</CATEGORY>

 <H2>Η Δήμητρα δίνει το Αρχείο του Ανδρέα
</H2><H2></H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15855N016</ED>
<ID>
ID:162999

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N01&aa=6</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΠΡΟΣΦΥΓΕΣ απέδειξαν ότι διαθέτουν μεγάλες δημιουργικές δυνάμεις. Η
εγκατάστασή τους πρέπει να γίνει σε τρεις ζώνες: Θράκη, Ανατολικό Αιγαίο και
Μακεδονία. Και να ορισθούν αντίστοιχα κίνητρα. Όλοι οι πόροι να διατίθενται
για την αποκατάστασή τους.Ο Λ. Παπαδόπουλος στις «Ματιές». Σελ. 4.

Η ΑΝΟΔΟΣ των Σοσιαλιστών στην κυβέρνηση της Γαλλίας δεν ανακόπτει τη
διαδικασία ενοποίησης της Ευρώπης. Το αντίθετο. Οι Σοσιαλιστές μπορούν να
συμβάλλουν καθοριστικά προκειμένου να δοθεί το αναγκαίο κοινωνικό περιεχόμενο
σ' αυτήν. Ο Π.Κ. Ιωακειμίδης στους «Προβολείς». Σελ. 6.

Η ΣΥΝΕΠΕΙΑ είναι εκεί που δεν υπήρχε καθόλου κράτος. Τελικά, 170 χρόνια
αργότερα, φθάσαμε σε μια κατάσταση και τα κόμματα που το κυβερνούν απορρόφησαν
τα πάντα. Και αποτελούν πλέον εμπόδιο και όχι μέσον για την ανάπτυξη της
οικονομίας και της κοινωνίας. Ο Α. Μακρυδημήτρης στην «Τρίτη Άποψη». Σελ. 6.

Λ. ΑΘΑΝΑΣΙΑΔΗΣ: Νεάπολις, στην αρχαιότητα. Χριστούπολις, στο Βυζάντιο.
Και Καβάλα (σήμερα). Νεάπολις είναι η ρίζα μας. Και κράτησε περισσότερο απ'
οτιδήποτε άλλο. Οψόμεθα στον Εύξεινο Πόντο. Στον Ελληνισμό που βρίσκεται εκεί.
Και στην Ορθοδοξία που τους κράτησε. Οι απαντήσεις στις «30 Ερωτήσεις» της
Αμαλίας Νεγρεπόντη. Σελ. 12.

ΥΠΑΡΧΟΥΝ ερωτήσεις που ποτέ δεν πρόκειται να πάρουν απαντήσεις: Πώς
ξεκίνησε ο κόσμος; Γιατί η ουρά που διαλέγεις να περιμένεις είναι αυτή που
εξυπηρετείται πιο αργά; Για ποιο λόγο ήρθαν ξανά στη μόδα τα χοντρόσολα
παπούτσια; Η Μαρία Μαρκουλή «Σε πρώτο ενικό». Σελ. 13.

Ο ΠΛΗΘΩΡΙΣΜΟΣ τον Μάιο έτρεχε με ετήσιο ρυθμό 5,4%. Αλλά η μεγάλη πτώση
του οφείλεται σε τεχνικούς λόγους. Στον μη υπολογισμό, δηλαδή, της τιμής τού
πετρελαίου, γεγονός που την ελάφρυνε κατά 0,6% περίπου. Σελ. 53.

ΤΑ ΔΙΔΑΚΤΡΑ των ιδιωτικών σχολείων, ΙΕΚ και φροντιστηρίων δεν μπορούν
να αυξηθούν πάνω από 4% λέει η κυβέρνηση. Και απειλεί με πρόστιμα, όσους
παραβιάσουν την απόφασή της, που θα εισπράττει η Εφορία. Σελ. 55

ΣΤ. ΚΟΥΓΙΟΥΜΤΖΗΣ: 
Είναι δύσκολο εγχείρημα 
να καταδυθείς στην παράδοση.

Είναι τόσο δυνατή,

που μπορεί να σε αφομοιώσει.

Αν όμως κατορθώσεις να την αφομοιώσεις,

τότε δικαιούσαι να θεωρείς τον εαυτό σου συνέχειά της.

Η Χάρη Ποντίδα

στο «Πανόραμα». Σελ. 3.

... Ο ΚΑΤ' ΕΞΟΧΗΝ 
μύθος της ελληνικής ζωής, 
«η οποία ελληνική ζωή 
άρχισε περί το 6000 προ Χριστού 
και δεν λέει επιτέλους να τελειώσει, 
για να ησυχάσει κάπως η οικουμένη, 
και μαζί η Ελλάς, από τις συνεχείς ταραχές και δονήσεις»... 
Ο Τ. Θεοδωρόπουλος 
στις «Επιφυλλίδες». «Πανόραμα», σελ. 3.

ΟΙ ΔΙΑΚΟΠΕΣ δεν είναι για να δείξουμε την ομορφιά μας, ούτε πασαρέλα να
πηγαινοερχόμαστε με μοντελάκια. Χρειάζονται ρούχα και αξεσουάρ απλά, εύχρηστα
και να χωράνε στη βαλίτσα. Ηθοποιοί και σχεδιαστές μόδας σας συμβουλεύουν.
Στην «Καλύτερη ζωή» σελ. 1, 2 και 3.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15855N021</ED>
<ID>
ID:162845

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Φανταστικό
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Εγώ, μπορώ να φαντασθώ και για την Ελλάδα κυβέρνηση τριών κομμάτων, όπως αυτή
που έφτιαξε ο κ. Ζοσπέν. Εσείς, μπορείτε να φαντασθείτε για τη χώρα μας
κυβέρνηση 26 υπουργών και υφυπουργών;

Με τιμή

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15855N022</ED>
<ID>
ID:162922

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15855N023</ED>
<ID>
ID:162931

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N02&aa=3</URL></REF>


Article

<CATEGORY>vin01</CATEGORY>

 <H5>ΑΠΑΙΣΙΟΔΟΞΙΑ ΓΙΑ ΤΗΝ ΠΟΡΕΙΑ ΤΟΥ ΕΛΛΗΝΟΤΟΥΡΚΙΚΟΥ ΔΙΑΛΟΓΟΥ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Κουβέντα να γίνεται...
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΥ</AUTHOR>

Απαισιόδοξη είναι η ελληνική πλευρά για την πορεία του ελληνοτουρκικού
διαλόγου, κι αυτό δεν το λέει τώρα ­ το τονίζει από καιρό. Απλώς συζητάμε για
τη συζήτηση, κάνουμε δηλαδή κουβέντα για την κουβέντα, για να μην μας
στριμώχνουν σύμμαχοι και μη, ότι αρνούμαστε τον διάλογο.Ο ΘΕΟΔΩΡΟΣ Πάγκαλος
άφησε χθες την απαισιοδοξία του να ξεχειλίσει. Παράλληλα, διπλωματικές πηγές
χαρακτήρισαν «άνευ ουσίας» το μνημόνιο που έστειλαν οι Τούρκοι στην ολλανδική
προεδρία. Το σκηνικό συμπλήρωσε ο γνωστός Τούρκος δημοσιογράφος που βρέθηκε
εδώ για την παρουσίαση ενός βιβλίου για την κρίση στα Ίμια, και δήλωσε ότι
«έχει βαρεθεί» να βλέπει τις δύο χώρες να επαναλαμβάνουν τις ίδιες κατηγορίες
η μία εις βάρος της άλλης. (Σελ.8-9).

Η πολιτειακή ηγεσία εξακολουθεί να βρίσκεται στην αλλοδαπή. Ο Κώστας Σημίτης
αξιοποίησε την συμμετοχή του στο Συνέδριο του Ευρωπαϊκού Σοσιαλιστικού
Κόμματος στη Σουηδία για πυκνές επαφές με ομολόγους του - αλλά όχι επί του
παρόντος με τον «σταρ» του Συνεδρίου, Λιονέλ Ζοσπέν. (Σελ.7).

Ο αρχηγός της αξιωματικής αντιπολίτευσης Κώστας Καραμανλής «πετάχτηκε» ως τις
Βρυξέλλες για να μετάσχει στη Σύνοδο του Ευρωπαϊκού Λαϊκού Κόμματος. Οι
«παλιές καραβάνες» του κόμματος τον υποδέχθηκαν θερμά, ο πρόεδρος Μαρτένς τον
αποκάλεσε «αυριανό πρωθυπουργό», τον χειροκρότησαν κατά την ομιλία του, και
γενικώς η πρώτη έξοδος στην Ευρώπη μπορεί να θεωρηθεί επιτυχής. (Σελ.10)

Μπέρδεμα για το τι ακριβώς προτείνεται από την Ευρωπαϊκή Επιτροπή σχετικά με
τα κοινοτικά σύνορα ­ υπόθεση που μας καίει για τους γνωστούς λόγους (Αιγαίο,
Θράκη κ.λπ.). Η χθεσινή εκδοχή είναι ότι το πιθανολογούμενο μπλοκάρισμα αφορά
τη διένεξη Ισπανίας - Βρετανίας για το καθεστώς του Γιβραλτάρ. Για να δούμε
μέσα από τι δρόμους θα περάσει ακόμη αυτή η ιστορία της προστασίας των συνόρων
της Ευρωπαϊκής Ένωσης. (Σελ7).

Η Δήμητρα Λιάνη θα παραδώσει το τμήμα του Αρχείου του Ανδρέα Παπανδρέου που
βρίσκεται στην Εκάλη στο Ίδρυμα που θα δημιουργήσει το ΠΑΣΟΚ. Το έκανε η ίδια
γνωστό με την επιστολή της και το ΠΑΣΟΚ ετοιμάζεται να της το ανταποδώσει με
μια θέση στο Διοικητικό Συμβούλιο τού υπό ίδρυση φορέα. Κατά τα λοιπά, θα
παραστεί στην εκδήλωση της 22ας Ιουνίου στο Μέγαρο Μουσικής και δεν έχει καμιά
αντίρρηση για τον Θεοδωράκη και τον Ξαρχάκο. Όλες οι ενστάσεις της εστιάζονται
στην επιλογή του Ζακ Λανγκ ως ομιλητή. Θα μπορούσαν ίσως να βρουν μια άλλη
προσωπικότητα, πιστεύει. (Σελ.5.

Ανακρούει πρύμναν η κυβέρνηση όσον αφορά την υπόθεση των 151 ψήφων για την
εκλογή Προέδρου της Δημοκρατίας ή πρόκειται για τακτικό ελιγμό; Η ουσία είναι
ότι χθες ζητήθηκε «να μη δένουμε κόμπο» τις 151, ενώ ερρίφθη και η ιδέα της
εκλογής Προέδρου από ένα «εκλεκτορικό» σώμα. Άλλη μια πονεμένη ιστορία αυτή
της αναθεώρησης του Συντάγματος. (Σελ.11).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15855N031</ED>
<ID>
ID:162846

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>Συγκρίσεις
</H2>
ΜΟΛΙΣ 26 μέλη ­ 16 υπουργούς μαζί με τους αναπληρωτές και 10 υφυπουργούς ­
αριθμεί η νέα κυβέρνηση της Γαλλίας...

ΚΑΙ το γεγονός αυτό προκαλεί αναπότρεπτα τη σύγκριση με τη δική μας των 19
υπουργών και των 22 υφυπουργών...

ΑΛΛΑ και το εύλογο ερώτημα:

ΑΡΑΓΕ πώς η Γαλλία των 60 εκατομμυρίων πολιτών και των 577 βουλευτών μπορεί να
κυβερνηθεί από 26 υπουργούς...

ΕΝΩ η Ελλάδα των 10 εκατομμυρίων και των 300 εδρών στο Κοινοβούλιο χρειάζεται
περισσότερους από 40;

ΚΑΙ αν στην ολιγομελή κυβέρνηση της Γαλλίας περιλαμβάνεται και υπουργός ­
ανύπαρκτος στην Ελλάδα ­ αρμόδιος για τις σχέσεις με το Κοινοβούλιο...

ΕΝΩ χρέη κυβερνητικού εκπροσώπου θα εκτελεί ο υπουργός Γεωργίας...

ΔΕΝ γίνεται ­ τάχα ­ ακόμη πιο εντυπωσιακή η αντιπαραβολή με τα δικά μας;

ΑΛΛΑ αν συχνά οι αριθμοί μιλούν περισσότερο και αποκαλύπτουν ­ διά μιας ­ όσα
τα λόγια κρύβουν...

Η ΕΥΓΛΩΤΤΙΑ τους, εν προκειμένω, συνίσταται στην επιβεβαίωση πως τα πολυπληθή
κυβερνητικά σχήματα...

ΟΥΔΟΛΩΣ αποτελούν προαπαιτούμενο για την παραγωγή περισσότερου ­ ή και
καλύτερου ­ έργου.

ΓΙΑΤΙ αν μια μεγάλη ευρωπαϊκή χώρα ­ και υπολογίσιμη διεθνώς δύναμη ­ μπορεί
να κυβερνηθεί από δύο ντουζίνες ανθρώπων...

ΠΡΟΔΗΛΩΣ, ο πάγιος στη μικρή χώρα μας υπουργικός συνωστισμός μάλλον άλλες
ανάγκες εξυπηρετεί παρά την εύρυθμη κυβερνητική λειτουργία.

ΚΑΙ ας μείνει ως κατακλείδα των συγκρίσεων ­ για όποιες σκέψεις ­ το γεγονός
ότι στη νέα γαλλική κυβέρνηση...

ΣΧΕΔΟΝ το ένα τρίτο των μελών ­ οκτώ συνολικά ­ είναι γυναίκες ­ και μάλιστα
σε υπουργεία «γερά».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15855N033</ED>
<ID>
ID:162933

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N03&aa=3</URL></REF>


Article

<CATEGORY>vin04</CATEGORY>

 <H5>Λάμπρος Κανελλόπουλος:
</H5><H5>Φιόνα Τζαβάρα:
</H5><H5>Φιόνα Τζαβάρα:
</H5><H2>ΕΙΠΑΝ
</H2>
<H3></H3>(είναι φανερό μ' όσα λέει στο «Acount», ο βουλευτής του ΠΑΣΟΚ, ότι με κάποιους
συντρόφους του τού εκσυγχρονιστικού μπλοκ έχει... νεύρα)

«Όλα αυτά τα φαινόμενα των διαρροών, φαινόμενα που έχουν να κάνουν με
αυτόκλητους εγγυητές της ενότητας του κόμματος και της εκπροσώπησης του
λεγόμενου εκσυγχρονιστικού ρεύματος, είναι νευρικές κινήσεις που δεν έχουν
απήχηση και θα πέσουν στο κενό».

(η τραγουδίστρια, στο «Ciao», για τον Πρωταθλητή Ευρώπης στα 100 μ., Χάρη
Παπαδιά, με τον οποίο διατηρεί σχέση)

«Φυσικά και είναι 100% άνδρας. Θέλω να πω ότι αυτό που φαίνεται απ' έξω είναι
και από μέσα. Είναι πολύ σημαντικό για μένα να μπορεί να με στηρίζει. Είναι
άνθρωπος που σκλαβώνει τη γυναίκα με την ευγένεια, το χιούμορ του. Άνθρωπος -
πρότυπο. Είναι αυτό που λέμε καθολικός άνδρας».

(η τραγουδίστρια, για τον Στέφανο Κορκολή, με τον οποίο διατηρούσε σχέση)

«Ο Στέφανος ήταν 1.000%. Άνδρας με τα όλα του ο Στέφανος. Ξέρουμε πολύ καλά
πόσο άνδρας είναι. Εξάλλου, οι γυναίκες κόβουν τις φλέβες τους γι' αυτόν».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15855N034</ED>
<ID>
ID:162974

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N03&aa=4</URL></REF>


Article

<CATEGORY>vin05</CATEGORY>

 <H2>Οι Τούρκοι ζητάνε λύτρα
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

«ΛΥΤΡΑ» μερικών δισ. ζητούν από την Ελλάδα οι Τούρκοι, για να επιτρέψουν την
οικοδόμηση ενός καινούργιου κτιρίου προκειμένου να εγκατασταθεί η ελληνική
πρεσβεία στην Άγκυρα. Το θύμισε χθες ο ίδιος ο Θεόδωρος Πάγκαλος για να
τονίσει το μέγεθος του φανατισμού του «πολύ» Ονούρ Οϊμέν, ο οποίος είναι ο
καθ' ύλην αρμόδιος.

Η ΥΠΟΘΕΣΗ δεν είναι καινούργια. Χρονολογείται από πολλών ετών, από τη δεκαετία
του '30. Ο Κεμάλ Ατατούρκ σε ένδειξη φιλίας είχε δωρίσει στο ελληνικό κράτος
ένα οικόπεδο στην Άγκυρα για να ανεγερθεί ελληνική πρεσβεία. Έκτοτε καμιά
τουρκική κυβέρνηση δεν εγκρίνει την άδεια οικοδόμησης. Τι ζητούν; Μα... να
τους δοθεί αντάλλαγμα οικόπεδο στο κέντρο της Αθήνας!! Παλιά τους τέχνη...

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15855N041</ED>
<ID>
ID:162844

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N04&aa=1</URL></REF>


Article

<CATEGORY>vin05</CATEGORY>

 <H2>Μαύρη γάτα ο πρόεδρος
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΓΙΑ... γούρι, ούτε λόγος. Μαύρη γάτα! Ο πρόεδρος του Ευρωπαϊκού Λαϊκού
Κόμματος Βίλφριντ Μαρτένς. Που υποδεχόμενος χθες στη συνεδρίαση του Ευρωπαϊκού
Λαϊκού Κόμματος στις Βρυξέλλες τον πρόεδρο της Ν.Δ. Κώστα Καραμανλή, τον
αποκάλεσε «αυριανό πρωθυπουργό της Ελλάδας». Κάποιοι από τη συνοδεία του Κ.
Καραμανλή δαγκώθηκαν.

ΔΙΟΤΙ θυμήθηκαν ότι τα... ίδια ­ μα ακριβώς τα ίδια ­ είχε πει, και το 1993,
στον Μιλτιάδη Έβερτ, όταν κι εκείνος, φρέσκος αρχηγός, επισκεπτόταν τις
Βρυξέλλες. Αφήστε δε που θεωρείται και στενός φίλος του Κων. Μητσοτάκη, τον
οποίο επίσης είχε έλθει να συνδράμει στην προεκλογική περίοδο του 1993 ­ που
κατέληξε με τα γνωστά αποτελέσματα για τον επίτιμο...

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15855N042</ED>
<ID>
ID:162892

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N04&aa=2</URL></REF>


Article

<CATEGORY>vin05</CATEGORY>

 <H5>«Σύντεκνοι»
</H5><H5>Συγκίνηση
</H5><H5>Ο Ρουβάς
</H5><H2>Απόγονοι
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΟΠΟΙΟΣ ΕΧΕΙ στοιχεία ότι είναι κατευθείαν απόγονος των αρχαίων Ελλήνων,
παρακαλείται να περάσει από Βασ. Σοφίας και Ακαδημίας γωνία, στο υπουργείο των
Εξωτερικών, για να λύσει και το πρόβλημα του κ. Πάγκαλου. Αναζητεί στοιχεία,
όπως δήλωσε χθες, για να ανατρέψει την εκδοχή του, ότι με τους Τούρκους έχουμε
κοινή πορεία και κοινή ιστορία. Αμοιβή δεν ανακοινώθηκε, υπαρξιακό είναι το ερώτημα...

ΕΝΑΝ... πατριώτη βρήκε ο Κ. Μητσοτάκης, μεταξύ των βραβευθέντων με το βραβείο
Ιπεκτσί! Για τον ακρίβεια, ο «πατριώτης» τον βρήκε. Και με έκπληξη τον άκουσε
να μιλάει ελληνικά. Η καταγωγή του ήταν από το Ρέθυμνο ­ ήταν ένας από τους
τουρκοκρητικούς που έφυγαν από την Κρήτη, με τις ανταλλαγές των πληθυσμών. Τα
είπαν βεβαίως ως «σύντεκνοι»...

ΣΤΗΝ ΑΙΘΟΥΣΑ Ανδρέας Γ. Παπανδρέου του συνεδριακού κέντρου του Μάλμε όπου
συνεδριάζει το Ευρωπαϊκό Σοσιαλιστικό Κόμμα, θα μιλήσει αύριο ο Άκης
Τσοχατζόπουλος. Εκ τύχης και μόνο. Αλλά με προφανή συγκίνηση. Αν μάλιστα είναι
κι ο «αγαπητός Λιονέλ» στο ακροατήριο, τότε ποιος τον πιάνει...

«ΤΗΝ ΕΥΛΟΓΙΑ ΣΑΣ, Παναγιώτατε», είπε ο νεαρός που γονάτισε στα πόδια του
Οικουμενικού Πατριάρχη Βαρθολομαίου, στην αίθουσα όπου γινόταν η απονομή των
βραβείων Ιπεκτσί. Ο Πατριάρχης του έτεινε το χέρι, εκείνος το φίλησε ευλαβικά,
και βεβαίως τον ευλόγησε. Ποιος ήταν; Ο Σάκης Ρουβάς!

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15855N043</ED>
<ID>
ID:162932

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΓΙΝΕ το δείπνο των Κούρδων προς τιμήν των Ελλήνων βουλευτών. Εκεί ο Χρ.
Κηπουρός, μιλώντας εξ ονόματος και άλλων, είπε ότι «η πρόσκληση στον Οτσαλάν
τιμά την Ελλάδα, τιμά την ιστορία της». Και πικάρει αφόρητα τους Τούρκους...

ΣΤΟ ΠΑΡΚΟ Ελευθερίας, ένας πρώην και δύο νυν υπουργοί τα έλεγαν προχθές το
βράδυ: Γ. Κατσιφάρας, Αλ. Παπαδόπουλος, Στ. Σουμάκης. Η τρέχουσα επικαιρότητα
τους είχε απορροφήσει...

ΔΙΑΚΟΣΙΟΙ συνδικαλιστές του ΣΥΝ... συνιστούν δημοψήφισμα για την (προοδευτική)
αναθεώρηση του Μάαστριχτ. Μήπως γέρνουν λίγο προς το ΚΚΕ, και δεν το ξέρουν;

ΓΙΑ ΣΥΝΑΝΤΗΣΗ με τον Σαμαρά πήγε στα γραφεία της Πολιτικής Άνοιξης ο Νίκος
Κωνσταντόπουλος, ο Αρχιεπίσκοπος Αλβανίας Αναστάσιος του προέκυψε. Συνέπεσαν
τα ραντεβού. Το ευχαριστήθηκαν άπαντες.

ΑΛΛΗ ΜΙΑ ΤΡΥΠΑ για ρουσφέτι κλείνει. Ο υπουργός Εμπ. Ναυτιλίας Στ. Σουμάκης
ανακοίνωσε ότι από του χρόνου και οι λιμενοφύλακες θα εισάγονται με τις
Γενικές Εξετάσεις. Ποιος τη χάρη των Αλβανών. Θα τους κυνηγούν... επιστήμονες.

ΕΙΝΑΙ ΒΕΒΑΙΟΝ ότι ο Χόλμπρουκ έρχεται να διαμεσολαβήσει για το Κυπριακό, κι
όχι για το... αρχειακό του ΠΑΣΟΚ;

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15855N045</ED>
<ID>
ID:162979

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N04&aa=5</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Οι Πόντιοι (2)
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΕΠΑΝΑΛΑΜΒΑΝΩ: ο πρόεδρος της Ν.Δ., κ. Καραμανλής, τόνισε στη Βουλή ότι το
Εθνικό Ίδρυμα Υποδοχής και Αποκατάστασης Αποδήμων και Παλιννοστούντων Ομογενών
Ελλήνων (ΕΙΥΑΠΟΕ) παίρνει 3,5 δισ. το χρόνο από το κράτος, κι απ' αυτά τα
λεφτά ξοδεύει τα 2,5 δισ. για τους μισθούς των... υπαλλήλων του ιδρύματος! Και
έτσι είναι! Μόνο που ο κ. Καραμανλής παρέλειψε να σημειώσει ότι το ΕΙΥΑΠΟΕ
ιδρύθηκε και στελεχώθηκε από το... κόμμα του!

Μερικά ακόμη στοιχεία επ' αυτού: Το 1991 οι υπάλληλοι του Ιδρύματος ήταν 229
και στα προγράμματα του ΕΙΥΑΠΟΕ εντάχθηκαν μονάχα 1.606 Πόντιοι. Το 1992 οι
υπάλληλοι έγιναν 400, ενώ στα προγράμματα εντάχθηκαν 5.304 πρόσφυγες. Το 1993
είχαμε 416 υπαλλήλους και στα προγράμματα 9.352 άτομα. Κι αποκεί και πέρα
σημειώνεται μικρή μείωση υπαλλήλων και μεγάλη αύξηση ατόμων, που εντάσσονται
στα προγράμματα (1994: 407 - 12.260 και 1995: 396 - 15.425).

Η περίοδος 1993-'96 είναι η πιο δημιουργική για το ΕΙΥΑΠΟΕ. Παράλληλα με τον
υπερτριπλασιασμό του αριθμού των δικαιούχων έχουμε μεγάλη βελτίωση των
συνθηκών διαβίωσης, σε ενοικιαζόμενα από το Ίδρυμα διαμερίσματα. Επίσης,
παραδίδονται σπίτια στους νέους οικισμούς που δημιουργήθηκαν. Το πιο σπουδαίο,
όμως, είναι ότι, έστω και δειλά, επιχειρείται αλλαγή της φιλοσοφίας και της
πολιτικής του Ιδρύματος προς ενεργητικότερες μορφές αποκατάστασης.

Αν και χάθηκε πολύτιμος χρόνος και σπαταλήθηκαν πολλά λεφτά, μπορεί το πράγμα
να πάρει την πάνω βόλτα. Απαραίτητες προϋποθέσεις, η αξιοπιστία του φορέα, η
διαφάνεια στις λειτουργίες του, η ενεργός συμμετοχή των ενδιαφερομένων και η
χρησιμοποίηση στελεχών από τον χώρο των Ποντίων στο Δ.Σ. του Ιδρύματος.

Οι πρόσφυγες απέδειξαν ότι διαθέτουν μεγάλες δημιουργικές δυνάμεις. Αυτές τις
δυνάμεις να τις αξιοποιήσει το Ίδρυμα. Αμέσως, κατά την άποψή μου, το ΕΙΥΑΠΟΕ,
σε συνεργασία με την κυβέρνηση, πρέπει να καθορίσει κλίμακα κινήτρων για την
εγκατάσταση προσφύγων σε διάφορες περιοχές της χώρας. Η κλίμακα αυτή πρέπει να
υπηρετεί αναπτυξιακές, οικονομικές, δημογραφικές και εθνικές ανάγκες.

Συγκεκριμένα, να επιλεγούν τρεις ζώνες: Θράκη, Αν. Αιγαίο και Μακεδονία. Και
να ορισθούν αντίστοιχα κίνητρα. Έτσι, όλοι οι πόροι θα διατίθενται για την
αποκατάσταση των προσφύγων και όχι για τη συντήρηση ενός πολυδάπανου και
γραφειοκρατικού μηχανισμού. Παράλληλα, θα εκλείψουν οι λογής μεσάζοντες. Το
πιο σημαντικό: όλοι θα γνωρίζουν τι ακριβώς δικαιούνται και δεν θα
δημιουργούνται προσδοκίες, με βάση τις επιθυμίες τους ή τις υποσχέσεις
αρμοδίων, αλλά και αναρμοδίων.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15855N047</ED>
<ID>
ID:163003

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N04&aa=7</URL></REF>


Article

<CATEGORY>vin04</CATEGORY>

 <H5>ΕΠΙΣΤΟΛΗ ΤΗΣ ΔΗΜΗΤΡΑΣ ΠΑΠΑΝΔΡΕΟΥ ΣΤΗΝ ΗΓΕΣΙΑ ΤΟΥ ΠΑΣΟΚ
</H5><H2>Σ' ένα Ίδρυμα το Αρχείο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Την «αυτονόητη» απόφασή της να παραδώσει «σ' ένα και μοναδικό» Ίδρυμα που θα
συστήσει το ΠΑΣΟΚ το τμήμα του Αρχείου του Ανδρέα Παπανδρέου που έχει στην
κατοχή της, γνωστοποίησε με επιστολή της στον κ. Κ. Σημίτη και το Εκτελεστικό
Γραφείο του κόμματος η κ. Δήμητρα Παπανδρέου.

Η ΑΠΟΣΤΟΛΗ της επιστολής της κ. Δήμητρας Παπανδρέου συμπίπτει χρονικά
με την προώθηση από την πλευρά του ΠΑΣΟΚ της συγκρότησης Ιδρύματος, αλλά και
με την πραγματοποίηση επαφών που έχουν αναλάβει οι κ.κ. Απ. Κακλαμάνης και Κ.
Λαλιώτης τόσο με τα παιδιά όσο και τη χήρα του Ανδρέα Παπανδρέου.

Στην επιστολή της, η κ. Δήμητρα Παπανδρέου δεν θέτει ως όρο για την παράδοση
του Αρχείου στο ΠΑΣΟΚ τη συμμετοχή της στο διοικητικό συμβούλιο του Ιδρύματος,
ωστόσο, όπως αναφερόταν από το περιβάλλον της, θεωρεί αυτονόητο ότι μία από
τις θέσεις στη διοίκηση της ανήκει.

«ΔΕΔΟΜΕΝΗ»

Στο ίδιο μήκος κύματος κινούνται και πολλά μέλη του Εκτελεστικού Γραφείου, που
θεωρούν «δεδομένη» και «αυτονόητη» τη συμμετοχή στο διοικητικό συμβούλιο και
των παιδιών του Α. Παπανδρέου και της κ. Δήμητρας Παπανδρέου, χωρίς να λείπουν
και οι εντελώς αντίθετες απόψεις. 
Ορισμένα μέλη του Ε.Γ., στις επαφές που θα έχουν με τα παιδιά του ιδρυτή του
ΠΑΣΟΚ, θα τους ζητήσουν να μην επιμείνουν στη διατήρηση και του Ιδρύματος που
έχουν ήδη συγκροτήσει, καθώς η απόφαση του Εκτελεστικού Γραφείου είναι να
υπάρχει «ένα και ενιαίο» Ίδρυμα, στο οποίο θα πρέπει να κατατεθούν όλα τα
διάσπαρτα έγγραφα και ντοκουμέντα. 
«Η διαφύλαξη της πολιτικής υποθήκης του Ανδρέα Παπανδρέου δεν είναι
οικογενειακή υπόθεση», είπε στα «ΝΕΑ» μέλος του Εκτελεστικού Γραφείου που έχει
σημαίνοντα λόγο στις σχετικές εξελίξεις. «Κι αυτό, συμπλήρωσε, γιατί ο
καθένας, φίλος, συγγενής, ή γιατί έτσι θεωρεί, θα μπορεί να δημιουργεί ένα Ίδρυμα».

ΔΕΝ ΘΕΛΟΥΝ

Ωστόσο θα πρέπει να σημειωθεί ότι στη Χαριλάου Τρικούπη υπάρχουν και αρνητικές
ή έστω «πιο συγκρατημένες» απόψεις όσον αφορά στη συμμετοχή της κ. Δήμητρας
Παπανδρέου στο υπό σύσταση Ίδρυμα. Ορισμένα στελέχη αφήνουν να εννοηθεί, χωρίς
να δίνουν περισσότερες λεπτομέρειες, ότι η συμμετοχή της χήρας του Α.
Παπανδρέου στο Ίδρυμα «θα εξαρτηθεί από τη στάση της». Μάλιστα αντικρούουν το
επιχείρημα ότι ο ιδρυτής του ΠΑΣΟΚ ήθελε τη σύζυγό του σε «διακριτό» ρόλο στο
Ίδρυμα, προβάλλοντας τη μη προώθηση για υπογραφή του προεδρικού διατάγματος,
παρ' όλο που ήταν έτοιμο από το 1994. Άλλα μέλη και όπως όλα δείχνουν και
ορισμένα από τα παιδιά του Α. Παπανδρέου δεν θέλουν τη συμμετοχή της κ.
Δήμητρας Παπανδρέου στο συμβούλιο. Στην ηγεσία του ΠΑΣΟΚ υπάρχουν και σκέψεις
το συμβούλιο να συγκροτηθεί μόνο από προσωπικότητες και να μην εκπροσωπηθεί η
οικογένεια ή η κ. Παπανδρέου.

* Η επιτροπή του Ε.Γ. για το Ίδρυμα και το Αρχείο του Α. Παπανδρέου δεν έχει
συνεδριάσει ακόμα για τη νομική μορφή του Ιδρύματος ούτε για πρόσωπα που θα
συμμετάσχουν στο διοικητικό του συμβούλιο.

ΟΙ ΕΚΔΗΛΩΣΕΙΣ

Θα προσκληθεί από το ΠΑΣΟΚ στην πολιτική εκδήλωση που θα γίνει στις 22 Ιουνίου
στο Μέγαρο Μουσικής για τον ιδρυτή του ΠΑΣΟΚ η χήρα του κ. Δήμητρα Παπανδρέου,
η οποία προτίθεται να παραστεί. Στην εκδήλωση θα παρουσιαστεί έργο του Μίκη
Θεοδωράκη υπό τη διεύθυνση του Σταύρου Ξαρχάκου, ενώ στο πολιτικό μέρος θα
μιλήσουν ο Πρωθυπουργός Κ. Σημίτης και ο πρώην υπουργός Πολιτισμού της Γαλλίας
Ζακ Λανγκ. Η κ. Δήμητρα Παπανδρέου είναι προβληματισμένη με την πρόσκληση από
το εξωτερικό μόνο του κ. Λανγκ, τον οποίο, παρ' όλο που, όπως αναφερόταν από
το περιβάλλον της, σέβεται και τιμά ιδιαιτέρως, θεωρεί ότι δεν είναι ο πιο
κατάλληλος για τη συγκεκριμένη εκδήλωση. Η κ. Παπανδρέου θα ήθελε μια
προσωπικότητα με μεγαλύτερη διεθνή ακτινοβολία καθώς και τον προσωπικό φίλο
του ιδρυτή του ΠΑΣΟΚ κ. Βάσο Λυσσαρίδη. Για τους κ.κ. Μίκη Θεοδωράκη και
Σταύρο Ξαρχάκο δεν έχει καμία αντίρρηση καθώς, όπως αναφερόταν από το
περιβάλλον της, είναι προσωπικότητες που ο Ανδρέας Παπανδρέου τιμούσε και είχε
συνεργαστεί μαζί τους.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15855N051</ED>
<ID>
ID:162878

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N05&aa=1</URL></REF>


Article

<CATEGORY>vin04</CATEGORY>

 <H2>Τσοβόλας κατά Μητσοτάκη
</H2>
ΕΠΙΘΕΣΗ κατά του επίτιμου αρχηγού της Ν.Δ. Κωνσταντίνου Μητσοτάκη έκανε χθες ο
πρόεδρος του ΔΗΚΚΙ Δημήτρης Τσοβόλας, κατά τη συνεδρίαση της Πολιτικής
Γραμματείας του κόμματός του. «Ήταν απαράδεκτες οι δηλώσεις του κ. Μητσοτάκη
στην Τουρκία, να καλεί την Ελλάδα να προχωρήσει σε διάλογο με την Τουρκία με
βάση τις διεθνείς συμβάσεις που έχουν υπογράψει ή επικυρώσει οι δύο χώρες».

Και αυτό, πρόσθεσε, γιατί «κάτι τέτοιο θα σήμαινε την παραίτηση της Ελλάδας
από το δικαίωμα των 12 μιλίων που προβλέπει το Διεθνές Δίκαιο της Θάλασσας».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15855N053</ED>
<ID>
ID:162952

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N05&aa=3</URL></REF>


Article

<CATEGORY>vin04</CATEGORY>

 <H2>Πάλι για τις δαπάνες
</H2>
ΚΥΚΛΟΥΣ κάνει η υπόθεση των προεκλογικών δαπανών κομμάτων και υποψηφίων. Χθες,
κατά τη συζήτηση μιας επίκαιρης ερώτησης του βουλευτή του ΣΥΝ Π. Κουναλάκη, ο
υπουργός Εσωτερικών, Δημόσιας Διοίκησης και Αποκέντρωσης Αλ. Παπαδόπουλος
άφησε να διαφανεί η πρόθεση της κυβέρνησης να εντάξει το όλο ζήτημα στη
διαδικασία αναθεώρησης του Συντάγματος.

Ο βουλευτής του ΣΥΝ κατήγγειλε την υποκρισία που τροφοδότησε ο νόμος για τις
δαπάνες των υποψηφίων και ανέφερε βουλευτή ­ χωρίς όμως να αποκαλύψει όνομα ­
που έκανε δαπάνες τρεις φορές πάνω από το «πλαφόν».

Σε μια άλλη συζήτηση σε Κοινοβουλευτική Επιτροπή, ο Αλ. Παπαδόπουλος ανήγγειλε
ότι η κυβέρνηση σχεδιάζει να δώσει δικαίωμα ψήφου στους περίπου 550.000
Έλληνες που διαβιούν σε χώρες της Ευρώπης. Τη σχετική πρόταση έκανε ο
βουλευτής Γρ. Νιώτης και ο κ. Παπαδόπουλος την υιοθέτησε.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15855N054</ED>
<ID>
ID:162975

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N05&aa=4</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το κράτος - βρόχος
</H2><H2></H2>
<AUTHOR>ΑΝΤΩΝΗΣ ΜΑΚΡΥΔΗΜΗΤΡΗΣ</AUTHOR>

Ο νόμος που ψηφίστηκε πριν από λίγες ημέρες στη Βουλή για τη νέα περιφερειακή
οργάνωση του κράτους, μας δίνει την αφορμή να ξανασκεφθούμε ένα ζήτημα ως προς
το οποίο το διοικητικό σύστημα της χώρας μας εξακολουθεί να υστερεί και να διστάζει.

«Ποίον έθνος δίχως διοίκησιν και 
νόμους ευδοκίμησεν και δεν εχάθη;»

Μακρυγιάννης

Η βασική παρατήρηση είναι απλή όσο και οδυνηρή: αν το 40% περίπου των εντός
της Ελλάδος Ελλήνων βρίσκονται συγκεντρωμένοι στην πρωτεύουσα (1 στους 4
Έλληνες ζει και εργάζεται σε αυτήν), ανάλογη ή μάλλον πολλαπλάσια είναι η
συγκέντρωση εξουσιών και αρμοδιοτήτων, πόρων και ευκαιριών στην πολιτική και
τη διοίκηση, στην οικονομία και την ανάπτυξη, στον πολιτισμό και την παιδεία
και, γενικά, σε όλα σχεδόν τα κοινωνικά επίπεδα. Και αυτό παρά το ότι η
ποιότητα του φυσικού περιβάλλοντος «εκτός των τειχών» δεν συγκρίνεται με αυτήν
μέσα στην πόλη.

Κοντολογίς, 170 χρόνια μετά την ίδρυσή του, το ελληνικό κράτος έχει καταλήξει
σ' έναν εξαιρετικά δύσμορφο υδροκεφαλισμό: ένα ογκώδες κεφάλι με πολύ αδύναμα
κι ασθενικά άκρα. Κι αυτή είναι μία εικόνα που καθόλου δεν ταιριάζει στη
φυσική ομορφιά των Ελλήνων. Πράγματι, η ελληνική κοινωνία εξακολουθεί να
στερείται σήμερα τη «φυσική» της διοίκηση, μια διοίκηση που να της ταιριάζει
και να την εξυπηρετεί.

Όμως, ο συγκεντρωτισμός δεν προέκυψε τυχαία και γι' αυτό δεν είναι απλός ούτε
εύκολος ο περιορισμός του. Μια γρήγορη ματιά στην Ιστορία αρκεί για να μας το
θυμήσει. Μετά τον αγώνα για την εθνική ανεξαρτησία, το κράτος θεμελιώθηκε πάνω
σε μία ανίσχυρη οικονομία και κοινωνία των πολιτών, σχεδόν δίχως ρίζες μέσα σ'
αυτήν. Δεν ακολούθησε την «ιστορία του φυτού», τη σταδιακή εξέλιξη από όλες
τις ενδιάμεσες μορφές, όπως έκρινε ο Σολωμός ως αναγκαία για την κατασκευή του
ποιήματος. Οι συνθήκες δεν το επέτρεπαν. Το νέο κράτος έπρεπε να θεμελιωθεί
γρήγορα και πάνω σε ριζικά νέους θεσμούς, που να μη θυμίζουν το οθωμανικό
παρελθόν. Επιπλέον, η εθνική ολοκλήρωση πραγματοποιήθηκε όχι μεμιάς, αλλά κατά
διαστήματα και διαδοχικά κύματα: τα Επτάνησα ενώθηκαν με τον εθνικό κορμό το
1864, η Θεσσαλία και μέρος της Ηπείρου το 1881, η υπόλοιπη Ήπειρος, η Κρήτη, η
Μακεδονία και τα βορειοαιγαιοπελαγίτικα νησιά το 1912, η Θράκη το 1923, τα
Δωδεκάνησα το 1948.

Η ανάγκη για ενιαίες και ομοιόμορφες ρυθμίσεις, καθώς και για την ταχύτερη και
ευρύτερη δυνατή ενσωμάτωση και ομογενοποίηση των πληθυσμών (εγχωρίων και
προσφύγων) και των περιοχών (παλαιών και νέων) δύσκολα μπορούσε να
αμφισβητηθεί στη φάση αυτή.

Η συγκρότηση του ενιαίου εθνικού κράτους δεν ήταν, όμως, απρόσκοπτη. Έτσι, ο
Καποδίστριας συνάντησε έντονες αντιδράσεις και δολοφονήθηκε προτού προλάβει να
ολοκληρώσει το έργο του. Ενώ οι Βαυαροί, αλλά και άλλοι που ακολούθησαν,
έδιναν συχνά την εντύπωση ότι νομοθετούσαν πάνω σε «πίνακα ξεστόν» (tabula
rasa) και όχι σε ζωντανό οργανισμό και σε μια κοινωνία που, εν τω μεταξύ,
εξελισσόταν δυναμικά. Φαινόμενα, τέλος, όπως ο εθνικός διχασμός και ο εμφύλιος
πόλεμος, από τα οποία δεν απουσίασαν οι αποσχιστικές τάσεις, επέτειναν τη
συγκεντρωτική λογική και την ανάγκη για ενιαίες ρυθμίσεις.

Η συνέπεια είναι ότι εκεί που κάποτε δεν υπήρχε καθόλου κράτος, τελικά, 170
χρόνια αργότερα, φθάσαμε σε μια κατάσταση όπου το κράτος και τα κόμματα που το
κυβερνούν απορρόφησαν τα πάντα ­ κι αποτελούν πλέον εμπόδιο και όχι μέσο για
την ανάπτυξη της οικονομίας και της κοινωνίας των πολιτών.

Η αντίστροφη λογική της αποκέντρωσης έλαβε μία ισχυρή ώθηση, κατά τη
μεταπολεμική περίοδο, στη δεκαετία του '50, αναθεωρήθηκε και διευρύνθηκε ως
έναν βαθμό στη δεκαετία του '80 και τώρα, τα τελευταία 3-4 χρόνια, λίγο πριν
από τη λήξη του αιώνα, παριστάμεθα μάρτυρες μίας ακόμα απόπειρας προς την ίδια
κατεύθυνση. Μίας απόπειρας που στοχεύει, σύμφωνα με τις διακηρύξεις της, στην
ενίσχυση της περιφερειακής αποκέντρωσης και της πρωτοβάθμιας αυτοδιοίκησης.
Ενώ ήδη από το 1994 λειτουργεί ανάμεσά τους η δευτεροβάθμια αυτοδιοίκηση στο
επίπεδο της νομαρχίας, δίχως όμως θεαματικά αποτελέσματα.

Το ερώτημα είναι αν αυτές οι ρυθμίσεις είναι επαρκείς και κατάλληλες για την
ανασύνταξη και την αναδιοργάνωση του κράτους. Ενός κράτους που πρέπει,
επιτέλους, να αποκτήσει τις φυσικές του διαστάσεις και, κυρίως, την ικανότητα
για την επιβίωση και τη διατήρηση της ελληνικής κοινωνίας σε μια εποχή πολύ
πιο αβέβαιη και επικίνδυνη απ' ό,τι στο παρελθόν.

Ο Αντώνης Μακρυδημήτρης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15855N062</ED>
<ID>
ID:162924

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Σοσιαλιστές και Ευρώπη
</H2><H2></H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΗΑΝΟΔΟΣ των Γάλλων Σοσιαλιστών στην εξουσία με ισχυρή πλειοψηφία αποτελεί ένα
σημαντικό γεγονός για την Ευρωπαϊκή Ένωση (Ε.Ε.). Η Γαλλία είναι, κατά κάποιο
τρόπο, η πολιτική υπερδύναμη της Ευρωπαϊκής Ένωσης και συνεπώς οτιδήποτε
συμβαίνει στη χώρα αυτή επηρεάζει καθοριστικά την ευρωπαϊκή ήπειρο στο σύνολό
της και βεβαίως την πορεία της ευρωπαϊκής ενοποίησης. Οι Γάλλοι Σοσιαλιστές
είναι, παρά τις κάποιες επιφυλάξεις, υπέρμαχοι της ευρωπαϊκής ενοποίησης, αλλά
με «άλλο» περιεχόμενο, στόχους και στρατηγική.

Ο σημαντικότερος Ευρωπαίος ηγέτης των τελευταίων χρόνων υπήρξε Γάλλος και
σοσιαλιστής: ο Ζ. Ντελόρ, ο οποίος εξακολουθεί να αποτελεί ισχυρή φωνή στο
Γαλλικό Σοσιαλιστικό Κόμμα. Στον Ζ. Ντελόρ οφείλεται η γέννηση της Οικονομικής
και Νομισματικής Ένωσης (ΟΝΕ) και οι σοσιαλιστές με τον Φρ. Μιτεράν
διαπραγματεύτηκαν και υπέγραψαν τη Συνθήκη του Μάαστριχτ για την Ε.Ε., η οποία
προβλέπει την εγκαθίδρυση της ΟΝΕ.

Συνεπώς, η άνοδος των Σοσιαλιστών δεν ανακόπτει την ενωσιακή διαδικασία. Το
αντίθετο, οι Σοσιαλιστές μπορούν να συμβάλλουν καθοριστικά προκειμένου να
δοθεί το αναγκαίο κοινωνικό περιεχόμενο στην ενοποιητική διαδικασία και
ιδιαίτερα στη στρατηγική για την εγκαθίδρυση της Οικονομικής και Νομισματικής
Ένωσης (ΟΝΕ). Όπως έχουμε τονίσει επανειλημμένα, η «στρατηγική» αυτή θέτει
μονομερώς την έμφαση στο νομισματικό σκέλος της σύγκλισης, αγνοώντας τις
ευρύτερες οικονομικές και κοινωνικές διαστάσεις.

Έτσι η ευρωπαϊκή κοινωνία σχεδόν στο σύνολό της τείνει να θεωρεί το «εγχείρημα
ΟΝΕ», ως συντελεστή δημιουργίας ανεργίας. Και χωρίς την ενεργό υποστήριξη της
κοινωνίας η ΟΝΕ δεν θα μπορέσει να υπάρξει, ή, εάν υπάρξει, να λειτουργήσει αποτελεσματικά.

Η παρουσία των Γάλλων Σοσιαλιστών στην εξουσία, μαζί με τις υπόλοιπες
συγγενείς δυνάμεις (ήδη οι δώδεκα από τις δεκαπέντε κυβερνήσεις των
χωρών-μελών της Ε.Ε. κυριαρχούνται από σοσιαλδημοκρατικά κόμματα), μπορούν να
συμβάλλουν στην ανατροπή της αντίληψης αυτής, προσδίδοντας ισχυρό κοινωνικό,
πολιτικό και οικολογικό περιεχόμενο στην ευρωπαϊκή ενοποίηση, συμβάλλοντας
έτσι στη βαθύτερη νομιμοποίηση της Ε.Ε. και της ΟΝΕ.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15855N063</ED>
<ID>
ID:162955

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N06&aa=3</URL></REF>


Article

<CATEGORY>vin04</CATEGORY>

 <H5>ΣΕ ΠΑΝΗΓΥΡΙΚΗ ΑΤΜΟΣΦΑΙΡΑ ΤΟ 3ο ΣΥΝΕΔΡΙΟ ΤΟΥ ΕΥΡΩΠΑΪΚΟΥ ΣΟΣΙΑΛΙΣΤΙΚΟΥ ΚΟΜΜΑΤΟΣ
</H5><H5>Δεν πρέπει να καλλιεργούνται υπερβολικές προσδοκίες
</H5><H2>Δεσμεύσεις ζητεί ο Σημίτης
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Ζοσπέν - Σημίτης. Στη συνάντηση του Μάλμε θα προταθούν αλλαγές στη Συνθήκη του
Μάαστριχτ. Η φωτογραφία είναι από παλαιότερη συνάντηση των δύο ηγετών στη
Βουδαπέστη Τη χειραψία Μπλερ - Ζοσπέν, των δύο αδιαμφισβήτητων «σταρ» του 3ου
Συνεδρίου του Ευρωπαϊκού Σοσιαλιστικού Κόμματος, αναμένουν όλοι σήμερα στο Μάλμε.

ΜΑΛΜΕ

ΟΙ ηγέτες της Βρετανίας και της Γαλλίας έγιναν θερμότατα δεκτοί στην έναρξη
του Συνεδρίου ­ μολονότι αργότερα αντιμετώπισαν, μαζί με τους άλλους αρχηγούς,
τις αποδοκιμασίες χιλίων περίπου διαδηλωτών - αντιπάλων του Μάαστριχτ. Οι κ.κ.
Μπλερ και Ζοσπέν αναμένεται να δώσουν στις παρεμβάσεις τους το στίγμα της
πολιτικής που πρόκειται να ακολουθήσουν στη Σύνοδο Κορυφής του Άμστερνταμ ­
και όλες οι εκτιμήσεις συγκλίνουν στο ότι οι πιθανότητες για επίτευξη
συμφωνίας στη Σύνοδο Κορυφής είναι πλέον εξαιρετικά περιορισμένες.

Είναι χαρακτηριστικό ότι ο κ. Κ. Σημίτης, με έμμεσο πλην σαφή τρόπο,
αναφέρθηκε χθες στη διαφαινόμενη αποτυχία της Συνόδου και με έντονο τρόπο
υπογράμμισε ότι η νέα Συνθήκη πρέπει να κατοχυρώσει τη σοσιαλιστική προοπτική
της Ευρώπης, βασισμένη στην ανάπτυξη με κοινωνική δικαιοσύνη.

Ο κ. Σημίτης ανέφερε ­ σε σύντομες δηλώσεις του μετά την έναρξη του Συνεδρίου
­ ότι είναι πλέον κοινή συνείδηση ότι «κάτι πρέπει να αλλάξει στην Ευρώπη».

Το κλίμα στην έναρξη του Συνεδρίου των σοσιαλιστικών κομμάτων της Ευρώπης ήταν
γιορταστικό ­ οι πάντες σημείωναν ότι αυτή τη στιγμή τα σοσιαλιστικά κόμματα
της Ευρώπης μετέχουν στις 13 από τις 15 κυβερνήσεις των κρατών - μελών της
Ευρωπαϊκής Ένωσης.

Το Συνέδριο πραγματοποιείται σε ένα παλιό ναυπηγείο, στο λιμάνι του Μάλμε, που
έχει διαμορφωθεί σε συνεδριακό χώρο. Τα μέλη της αντιπροσωπείας του ΠΑΣΟΚ
στάθηκαν για λίγη ώρα μπροστά στο μικρό μνημείο, που είναι αφιερωμένο στον
Ανδρέα Παπανδρέου, μέσα στο χώρο του Συνεδρίου.

Η ΠΑΡΕΜΒΑΣΗ ΣΗΜΙΤΗ

«Οι επιτυχίες των κ.κ. Ζοσπέν και Μπλερ δημιουργούν προϋποθέσεις για μία
ολοκληρωμένη και συνεκτική πολιτική για τα μεγάλα προβλήματα που απασχολούν
τους λαούς της Ευρώπης», αναμένεται να σημειώσει στην απογευματινή του
παρέμβαση ο Πρωθυπουργός κ. Κ. Σημίτης.

Ο Πρωθυπουργός θα επιμείνει ιδιαίτερα ­ όπως έχουν γράψει «ΤΑ ΝΕΑ» ­ στην
ανάγκη να αναληφθούν δεσμεύσεις για κοινούς στόχους, κοινές πολιτικές και
δράσεις για τη σταθερότητα στην Ευρώπη.

Ακόμα, ο κ. Σημίτης θα επαναλάβει ότι απαιτείται να υπάρξει μία μίνιμουμ
συμφωνία σε ένα πλαίσιο αμοιβαίων δεσμεύσεων για την πορεία που πρόκειται να
ακολουθήσει η Ευρώπη ­ κάτι ιδιαίτερα σημαντικό, από τη στιγμή που στις
περισσότερες περιπτώσεις υπερισχύουν τα εθνικά συμφέροντα.

Ιδιαίτερη αναφορά ετοιμάζει, για άλλη μία φορά, ο κ. Σημίτης στα βαλκανικά
θέματα. Η ελληνική πλευρά θα επιμείνει στην ανάγκη «να αφυπνιστεί η Ευρώπη»,
ώστε να διαμορφώσει μία ολοκληρωμένη παρουσία. «Χρειάζεται συνολική πολιτική
για ολόκληρη τη ΝΑ Ευρώπη, με κινητοποίηση του ΝΑΤΟ, της Ένωσης, της ΔΕΕ, της
ΔΑΣΕ και του Συμβουλίου της Ευρώπης», θα πει ο Πρωθυπουργός.

«Τα προβλήματα δεν λύνονται με εθνική απομόνωση ούτε με εθνικιστική ρητορική»,
πρόκειται να επισημάνει ο κ. Σημίτης, που επίσης θα επιμείνει στην ανάγκη να
υπάρξει ίση μεταχείριση για την υπόθεση της προσέγγισης των χωρών της
Ανατολικής Ευρώπης με την Ένωση και το ΝΑΤΟ.

Ο κ. Σημίτης πρόκειται να μιλήσει κατά τη διάρκεια ενός «στρογγυλού τραπεζιού»
για την ασφάλεια και τη σταθερότητα στην Ευρώπη, στο οποίο θα μετάσχει και ο
γενικός γραμματέας του ΝΑΤΟ κ. Χ. Σολάνα.

Η ελληνική πλευρά επέλεξε το συγκεκριμένο βήμα, προκειμένου να έχει ο
Πρωθυπουργός τη δυνατότητα να αναφερθεί στην κοινή αμυντική και εξωτερική
πολιτική που επιδιώκει η χώρα μας.

Την ίδια ώρα ο κ. Α. Τσοχατζόπουλος, που κατά πάσα πιθανότητα πρόκειται να
επανεκλεγεί στη θέση του αντιπροέδρου του Ευρωπαϊκού Σοσιαλιστικού Κόμματος,
θα μιλήσει στο Συνέδριο με θέμα το μοντέλο ανάπτυξης της Ευρώπης.

Η ελληνική πλευρά ­ Τσοχατζόπουλος, Αυγερινός ­ έδωσε αρκετές παρασκηνιακές
μάχες για τη διατήρηση από το ΠΑΣΟΚ της μίας θέσης αντιπροέδρου που διαθέτει
σήμερα. Κυριότερο επιχείρημα της ελληνικής πλευράς ήταν ότι η χώρα μας είναι η
μοναδική εκπρόσωπος της Νοτιοανατολικής Ευρώπης στο προεδρείο του Ευρωπαϊκού
Σοσιαλιστικού Κόμματος.

ΠΑΡΕΜΒΑΣΗ ΣΤΟ ΨΗΦΙΣΜΑ

Τρεις επιτυχημένες παρεμβάσεις στο σχέδιο ψηφίσματος του Συνεδρίου έκανε χθες
το πρωί η ελληνική πλευρά. Συγκεκριμένα πέτυχε να υπάρχει αναφορά στην
«ακεραιότητα της Ένωσης» και στη «φυσική αλληλεγγύη μεταξύ των χωρών - μελών»,
αναφορά στην ανάγκη για «ολοκληρωμένη πολιτική για τα Βαλκάνια», όπως και στο
ότι όλα τα μέλη πρέπει να έχουν «ίσες ευκαιρίες συμμετοχής στις εξελίξεις».

Στο Συνέδριο μετέχουν από το ΠΑΣΟΚ και οι κ.κ. Γ. Παπανδρέου, Γ. Κρανιδιώτης,
Δ. Τσάτσος, Χρ. Πρωτόπαπας, Χρ. Πάχτας, Γ. Ρουμπάτης, Ν. Παπακυριαζής, Τόνια
Αντωνίου, Άννα Καραμάνου, Χρ. Ροζάκης, Ν. Θέμελης κ.ά.

Ο Πρωθυπουργός, σε σύσκεψη της αντιπροσωπείας, ζήτησε από τα στελέχη να
παρέμβουν στις επιτροπές που μετέχουν, ενώ χαρακτήρισε «ενδιαφέροντα» τα
ψηφίσματα που θα εκδοθούν αύριο.

Στη σύσκεψη αυτή ο Πρωθυπουργός χαρακτήρισε «θετικό» το ψήφισμα που θα εκδοθεί
για την Αλβανία, και είπε ότι το ΠΑΣΟΚ θα προτείνει την έκδοση ειδικών
ψηφισμάτων για τα Βαλκάνια και την Κύπρο, παρά το γεγονός ότι είναι
ικανοποιημένο από το ψήφισμα που έχει ετοιμαστεί για τη Μεσόγειο και
περιλαμβάνει αναφορά στο Κυπριακό.

ΣΟΒΑΡΕΣ ΕΠΙΦΥΛΑΞΕΙΣ για το κατά πόσον θα υπάρξει τελικά δυνατότητα για την ­
όποια ­ ελαστικοποίηση των κριτηρίων για την ένταξη στην Οικονομική και
Νομισματική Ένωση εξέφρασε χθες το απόγευμα ο κ. Κ. Σημίτης, στην κλειστή
σύσκεψη με τα μέλη της αντιπροσωπείας του ΠΑΣΟΚ, στο περιθώριο του συνεδρίου
του Μάλμε.

Ο κ. Σημίτης τόνισε ότι δεν πρέπει να καλλιεργούνται υπερβολικές προσδοκίες
λόγω της νίκης των κ.κ. Ζοσπέν και Μπλερ, κάνοντας λόγο για μία «ψυχρή
πραγματικότητα, την οποία ουδείς μπορεί να αγνοήσει» ­ υπενθύμισε μάλιστα την
παλαιότερη απειλή του καγκελάριου Κολ για υποβολή βέτο στην περίπτωση που
υπάρξει αίτημα για αλλαγή του χρονοδιαγράμματος της ΟΝΕ.

Ταυτόχρονα, ο Πρωθυπουργός σημείωσε ότι, παρά το κλίμα αγαλλίασης και
ικανοποίησης, κανείς δεν πρέπει να ξεχνά τις διαφορές που υπάρχουν μεταξύ των
χωρών - μελών για σημαντικά θέματα.

Πάντως, ιδιαίτερη αναφορά έκανε ο κ. Σημίτης στη σημερινή ομιλία Ντελόρ (ο
πρώην πρόεδρος της Κομισιόν του είχε στείλει την ομιλία του), με την
επισήμανση ότι περιλαμβάνει αρκετές «νέες ιδέες» για την απασχόληση. Μάλιστα,
ανέφερε ότι το ΠΑΣΟΚ πρέπει να δώσει ιδιαίτερη σημασία σε αυτές τις ιδέες, εν
όψει και της ειδικής συνόδου της Κεντρικής του Επιτροπής για την ανάπτυξη.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15855N071</ED>
<ID>
ID:162879

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N07&aa=1</URL></REF>


Article

<CATEGORY>vin04</CATEGORY>

 <H2>Ο Σκανδαλίδης στέλνει «λυπητερή» στα μέλη του ΠΑΣΟΚ
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΜΙΑ ΕΠΙΣΤΟΛΗ του κ. Κώστα Σκανδαλίδη λαμβάνουν αυτές τις ημέρες στα σπίτια
τους τα μέλη του ΠΑΣΟΚ σ' όλη την Ελλάδα ­ κι είναι τρόπον τινά μια «λυπητερή».

Πρόκειται για την αναγγελία - πρόσκληση να λάβουν μέρος στη μεγάλη οικονομική
εξόρμηση του ΠΑΣΟΚ για τη συγκέντρωση μέσα στο 1997 του ποσού των δύο
δισεκατομμυρίων δραχμών.

«Όλοι οι Έλληνες της Δημοκρατίας, των ηθικών επιλογών, των μεγάλων αξιών και
των δημοκρατικών αποφάσεων, στηρίζουν τους θεσμούς και θέλουν κόμματα
ανεξάρτητα, με ελευθερία σκέψης και δράσης, να αγωνίζονται για μια κοινωνία
των πολιτών», γράφει ο κ. Σκανδαλίδης.

Σε λίγες ημέρες όλα τα μέλη θα μπορούν να πάρουν σε κουπόνια το «πλάνο» τους,
ενώ θα ξεκινήσει και η προβολή της οικονομικής εξόρμησης από τα
ραδιοτηλεοπτικά μέσα. Το κάθε μέλος και στέλεχος θα διαμορφώσει το πλάνο του
στο ύψος που θέλει, ενώ για τους βουλευτές το ελάχιστο ποσό που πρέπει να
συγκεντρώσουν είναι ένα εκατομμύριο δρχ. Τα κουπόνια έχουν φόντο ένα κτίριο
που συμβολίζει και το βασικό στόχο της καμπάνιας: την απόκτηση ιδιωτικής
στέγης. Κεντρικό σύνθημα της εξόρμησης είναι «η συμβολή σου ενισχύει το ΠΑΣΟΚ,
δυναμώνει τη Δημοκρατία» και απευθύνεται σ' όλους τους πολίτες, πέραν των
ψηφοφόρων του ΠΑΣΟΚ.

Ο υπεύθυνος Οικονομικών του ΠΑΣΟΚ υπουργός Εμπορικής Ναυτιλίας κ. Σταύρος
Σουμάκης δηλώνει αισιόδοξος για την επιτυχία της οικονομικής εξόρμησης καθώς,
όπως λέει, «ο λαός θα συνδράμει το ΠΑΣΟΚ να αποκτήσει ιδιόκτητη στέγη και να
εξυγιάνει τα οικονομικά του».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15855N072</ED>
<ID>
ID:162913

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N07&aa=2</URL></REF>


Article

<CATEGORY>vin04</CATEGORY>

 <H5>Η ΑΘΗΝΑ ΕΠΙΧΕΙΡΕΙ ΝΑ ΑΠΟΜΟΝΩΣΕΙ ΤΗΝ ΑΓΚΥΡΑ, ΑΠΑΝΤΩΝΤΑΣ ΜΕ ΕΠΙΘΕΣΗ ΕΙΡΗΝΗΣ ΣΤΙΣ
ΑΠΕΙΛΕΣ ΠΟΛΕΜΟΥ
</H5><H2>Πάγκαλος: «Ναι» στο σύμφωνο - «όχι» στους όρους
</H2>
<H3></H3>Ο υπουργός Εξωτερικών Θόδωρος Πάγκαλος, ο βουλευτής Επικρατείας της Ν.Δ.
Προκόπης Παυλόπουλος και ο γνωστός Τούρκος δημοσιογράφος Μεμέτ Αλί Μπιράντ,
μίλησαν στην εκδήλωση για την παρουσίαση του βιβλίου «Ίμια» (εκδόσεις Σιδέρης)
του δημοσιογράφου Άλκη Κούρκουλα. Την εκδήλωση συντόνισε ο δημοσιογράφος
Αλέξης Παπαχελάς

Την πρόθεση της ελληνικής πλευράς να υπογράψει ένα ελληνοτουρκικό σύμφωνο μη
επίθεσης, στο οποίο όμως δεν θα υπάρχουν όροι και προϋποθέσεις από την πλευρά
των Τούρκων, επανέλαβε χθες ο υπουργός Εξωτερικών Θ. Πάγκαλος, ο οποίος πάντως
εξέφρασε την απαισιοδοξία του για τις προοπτικές βελτίωσης των ελληνοτουρκικών
σχέσεων στο άμεσο μέλλον.

Ο Θ. ΠΑΓΚΑΛΟΣ, μιλώντας σε εκδήλωση για την παρουσίαση του βιβλίου «Ίμια» του
δημοσιογράφου Άλκη Κούρκουλα, υπογράμμισε ότι η Άγκυρα στην προσπάθειά της να
διαμορφώσει ένα ηγεμονικό πλαίσιο μέσα στο οποίο θα κινούνται οι
ελληνοτουρκικές σχέσεις, απειλεί με πόλεμο την Αθήνα σε περίπτωση επέκτασης
των ελληνικών χωρικών υδάτων.

Η υπογραφή ενός συμφώνου μη επίθεσης, το οποίο πρότεινε πρόσφατα ο κ.
Ντεμιρέλ, χωρίς όμως όρους και προϋποθέσεις, είπε ο κ. Πάγκαλος, θα έλυνε αυτό
το πρόβλημα και πρόσθεσε ότι ο Πρωθυπουργός είναι έτοιμος να υπογράψει ένα
τέτοιο σύμφωνο εφόσον υπάρχει και από την άλλη πλευρά ανταπόκριση.

Διπλωματικοί κύκλοι υπογράμμιζαν ότι με τη θέση αυτή η Αθήνα επιχειρεί και
πάλι να σπρώξει στη γωνία την Άγκυρα και να δείξει ότι στις απειλές του casus
belli, που επανειλημμένως έχει εκτοξεύσει η τουρκική πλευρά, η ελληνική πλευρά
αντιπροτείνει την ειρήνη.

Αξίζει να σημειωθεί ότι στην πρόσφατη πρότασή του ο κ. Ντεμιρέλ μίλησε μεν για
σύμφωνο μη επίθεσης, δεν θέλησε ωστόσο να δεσμευτεί ότι η Άγκυρα δεν θα
απαντήσει με πόλεμο σε περίπτωση επέκτασης των ελληνικών χωρικών υδάτων. Γι'
αυτό και ο κ. Πάγκαλος λέει τώρα «ναι» στο σύμφωνο και «όχι» σε όρους για την
υπογραφή του.

Μάλιστα, μετά τη «μεσοβέζικη» πρόταση Ντεμιρέλ, ο υφυπουργός Εξωτερικών Ονούρ
Οϊμέν ­ ο οποίος θεωρείται από κάποιους «αρχιτέκτονας» της ελληνοτουρκικής
προσέγγισης(!) ­ είχε σαφώς επαναφέρει την απειλή πολέμου σε περίπτωση
επέκτασης των ελληνικών χωρικών υδάτων, μιλώντας σε εκδήλωση στην Αθήνα.

Πάντως ο κ. Πάγκαλος, μιλώντας για τις επαφές Ελλήνων και Τούρκων πολιτικών
κατά τη νέα περίοδο διαλόγου, υποστήριξε πως «δεν περιμένει να βγει κάτι» από
αυτές τις επαφές, «ούτε στο άμεσο ούτε στο προσεχές μέλλον».

ΤΟ ΤΟΥΡΚΙΚΟ ΜΝΗΜΟΝΙΟ

Την ίδια στιγμή κορυφαίοι διπλωματικοί κύκλοι χαρακτήριζαν το μνημόνιο των
Τούρκων εμπειρογνωμόνων ως ιδιαίτερα γενικόλογο και στερούμενο σημασίας,
υπογραμμίζοντας ότι από το μνημόνιο συμπεραίνεται μόνο η κύρια πρόθεση της
τουρκικής πλευράς για απευθείας διάλογο και διαπραγματεύσεις για τις
ελληνοτουρκικές διαφορές.

Απάντηση στο μνημόνιο θα σταλεί από τους κ.κ. Φατούρο και Ιωάννου, ίσως την
επόμενη εβδομάδα, εφόσον η τουρκική απάντηση αξιολογηθεί και από την πολιτική
ηγεσία του υπουργείου Εξωτερικών σε ειδική σύσκεψη στα μέσα της εβδομάδας.

Παράλληλα, όπως έλεγαν στα «ΝΕΑ» διπλωματικοί κύκλοι, η Άγκυρα μποϊκοτάρει,
ουσιαστικά, τη Διαβαλκανική Συνάντηση της Θεσσαλονίκης (θα γίνει στις 9 και 10
Ιουνίου), αφού προτίθεται να εκπροσωπηθεί σ' αυτήν σε ιδιαίτερα χαμηλό
επίπεδο. Τόσο η υπουργός Εξωτερικών Τανσού Τσιλέρ όσο και ο υφυπουργός
Εξωτερικών Ονούρ Οϊμέν, δεν προτίθενται να μετάσχουν στη Σύνοδο, στην οποία θα
σταλεί κάποιος υπηρεσιακός παράγοντας του υπουργείου.

ΜΟΝΟ ΤΟ ΚΥΠΡΙΑΚΟ

Ως σαφή ένδειξη του ισχυρού ενδιαφέροντος των ΗΠΑ να αναλάβουν πρωτοβουλίες
για την αντιμετώπιση του Κυπριακού προβλήματος θεωρεί ο υπουργός Τύπου Δ.
Ρέππας την τοποθέτηση Χόλμπρουκ, τον οποίο χαρακτήρισε ως ισχυρή προσωπικότητα.

Ο κ. Ρέππας υπογράμμισε ωστόσο ότι η αμερικανική αυτή πρωτοβουλία αφορά το
Κυπριακό και δεν αφορά τα ελληνοτουρκικά ή το Αιγαίο. «Είναι δύο διαφορετικά
θέματα, δεν μπορούν να συζητηθούν υπό τύπο πακέτου», είπε ο υπουργός Τύπου
αναφερόμενος και σε σχετικά δημοσιεύματα.

Την τοποθέτηση Χόλμπρουκ χαιρέτισε και ο υπουργός Εξωτερικών της Κύπρου
Γιαννάκης Κασουλίδης, ο οποίος θα έχει σήμερα συνάντηση στην Ουάσιγκτον με την
Αμερικανίδα ομόλογό του Μ. Ολμπράιτ.

Σημάδι του ανανεωμένου ενδιαφέροντος των ΗΠΑ για το Κυπριακό χαρακτηρίζουν την
τοποθέτηση Χόλμπρουκ οι «Τάιμς» της Νέας Υόρκης και η «Ουάσιγκτον Ποστ».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15855N081</ED>
<ID>
ID:162880

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N08&aa=1</URL></REF>


Article

<CATEGORY>vin04</CATEGORY>

 <H2>Παιχνίδι με τις παραβιάσεις ύστερα από 1 μήνα
</H2><H2></H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΜΕ ΠΟΛΛΑΠΛΕΣ παραβάσεις και παραβιάσεις του εθνικού εναέριου χώρου στο Αιγαίο
από 40 και πλέον τουρκικά αεροσκάφη έκλεισε η Άγκυρα μια περίοδο τεσσάρων
εβδομάδων, κατά την οποία απέφευγε όχι μόνο τις παραβιάσεις αλλά ακόμα και τις πτήσεις!

Οι χθεσινές παραβιάσεις πραγματοποιήθηκαν στο πλαίσιο προγραμματισμένης
άσκησης («Εφές '97») και ήταν αναμενόμενες. Οι περισσότερες από τις
διεισδύσεις τουρκικών αεροσκαφών έγιναν μεταξύ Σάμου και Σαμοθράκης, ενώ σε
λίγες περιπτώσεις υπήρχαν παραβιάσεις και κάτω από τα 6 μίλια. Τα αεροσκάφη
αναχαιτίστηκαν όλα και σε καμία περίπτωση δεν υπήρξε «εμπλοκή» (αερομαχία).

Η σχεδόν μηδενική εμφάνιση αεροσκαφών της Άγκυρας στο Αιγαίο διήρκησε για όλο
το διάστημα που βρίσκεται σε εξέλιξη η διαδικασία προσέγγισης των δύο χωρών.
Στρατιωτικοί και διπλωματικοί κύκλοι απέδιδαν την κίνηση αυτή στην προσπάθεια
της Άγκυρας να εμφανισθεί ότι συμβάλλει στην αποκλιμάκωση της έντασης, καθώς
λειτουργεί και το σύστημα μεταφοράς εικόνας στο ΝΑΤΟ (RAP). Ωστόσο την ίδια
ώρα, όπως τονίζουν οι ίδιοι κύκλοι, η Άγκυρα αρνείται πεισματικά να δεχθεί
πρόταση του ΝΑΤΟ για έναρξη του καλοκαιρινού μορατόριουμ από τις 15 Ιουνίου
και προχωρά σε ασκήσεις («Εφές» και «Ντενίς Γκουρντού») που θα διαρκέσουν
μέχρι τις 22 Ιουνίου. Μάλιστα η τελευταία έχει σχεδιαστεί έτσι ώστε να
αποκόπτει την πρόσβαση ελληνικών νησιών στα Δωδεκάνησα.

Ενδεικτική της προσπάθειας της Άγκυρας να φανεί στη διεθνή κοινότητα ότι δεν
οφείλεται σ' αυτήν η κλιμάκωση της έντασης, είναι η σύγκριση των παραβιάσεων
που έκανε στο Αιγαίο τον Μάιο φέτος και πέρυσι. Έτσι, ενώ πέρυσι τον Μάιο είχε
κάνει 226 παραβιάσεις και 139 παραβάσεις, το ίδιο διάστημα φέτος μόνο 4-5
αεροσκάφη της βγήκαν στο Αιγαίο...

«ΠΑΙΧΝΙΔΙΑ»

Συνολικά το 1996 ­ έτος της κρίσης των Ιμίων ­ έγιναν 1.600 παραβιάσεις, απ'
τις οποίες οι 459 εξελίχθησαν σε αερομαχίες. Πάντως το ΝΑΤΟ, που από τις 6
Φεβρουαρίου παίρνει την εικόνα των ραντάρ στο Αιγαίο με ειδικό σύστημα, έχει
στη διάθεσή του τα «παιχνίδια» των Τούρκων στο Αιγαίο με τις παραβιάσεις...

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15855N083</ED>
<ID>
ID:162953

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N08&aa=3</URL></REF>


Article

<CATEGORY>vin04</CATEGORY>

 <H5>ΡΙΤΣΑΡΝΤ ΧΟΛΜΠΡΟΥΚ
</H5><H2>Ο κύριος «επικίνδυνες αποστολές» </H2>
<H3></H3>ΤΟΝ ΕΧΟΥΝ αποκακαλέσει «νέο Κίσινγκερ». Τον έχουν αποκαλέσει «μάγο της
διπλωματίας». Τον έχουν, όμως, αποκαλέσει και «μπουλντόζα», εγωκεντρικό, εξουσιομανή...

Ο Ρίτσαρντ Χόλμπρουκ σίγουρα δεν είναι αυτό που λέμε «μέσος άνθρωπος» ­ κι
όσοι γνωρίζουν το... ακόρεστο της φιλοδοξίας του, λένε πως ο κ. «επικίνδυνες
αποστολές» δεν ανέλαβε τη μεσολάβηση στο Κυπριακό για να... αποτύχει.

Έχοντας πρόσφατες τις δάφνες από τη Συμφωνία του Ντέιτον για την ειρήνευση στη
πρώην Γιουγκοσλαβία ­ αλλά και της ενδιάμεσης συμφωνίας Αθηνών - Σκοπίων και
της διαπραγμάτευσης τη νύχτα της κρίσης των Ιμίων ­ ο 56χρονος «αστέρας»
επιστρέφει στον χώρο της διπλωματίας, τον οποίο είχε εγκαταλείψει χάριν του
ιδιωτικού τομέα, μόνο και μόνο επειδή θέλει να βάλει άλλο ένα κόμη παράσημο
στο πέτο του. Παράσημο που θα του ανοίξει πιο εύκολα τον δρόμο για να είναι ο
επόμενος υπουργός Εξωτερικών των ΗΠΑ.

Ο Ρίτσαρντ Χόλμπρουκ μοιάζει να μην μπορεί να δεχθεί πως υπάρχει περίπτωση να
μην πετύχει τον στόχο του ­ και χρησιμοποιεί όλα τα μέσα: απειλές, εκβιασμούς,
ψέματα, γροθιές σε τραπέζια. Ενίοτε δε «αμελούσε» ακόμη και να διαβουλευθεί με
την Ουάσιγκτον.

Τον Σεπτέμβριο του '95, ύστερα από έναν μαραθώνιο διαπραγματεύσεων σε Αθήνα
και Σκόπια, βρέθηκε στην Εκάλη, στο γραφείο του Ανδρέα Παπανδρέου ­ με μόνη
εκκρεμότητα τον τρόπο ανακοίνωσης της συμφωνίας. Ο Έλληνας πρωθυπουργός
ζήτησε, λοιπόν, από τον Αμερικανό διπλωμάτη, το σχέδιο ανακοίνωσης. «Α, ναι,
μισό λεπτό...», είπε ο κ. Χόλμπρουκ ­ και πήρε από τον βοηθό του ένα πρόχειρο
χαρτί, σαν από σχολικό τετράδιο, στο οποίο είχε γραμμένο ένα ημιτελές κείμενο,
με μολύβι. Έκπληκτος ο Α. Παπανδρέου του είπε «μα, δεν είναι δυνατόν να
διαβάσω κάτι τέτοιο». Χωρίς να χάσει την ψυχραιμία του, ο «καμικάζι της
διπλωματίας» κάθησε επιτόπου με τον βοηθό του κι έγραψε την ανακοίνωση.

Το περιστατικό της Εκάλης είναι ένα από τα πολλά που υπογραμμίζουν την
αποφασιστικότητα του Ρίτσαρντ Χόλμπρουκ ­ ένα από τα χαρακτηριστικά που
ανέδειξαν τον πρώην υφυπουργό Εξωτερικών των ΗΠΑ σε αγαπημένο παιδί των
«μίντια». Δεν είναι, όμως, το μόνο: συνοδεύει τη δίψα του για εξουσία και
χρήμα με την αγάπη του για καλή ζωή.

Οι εκπλήξεις, όμως, για την ελληνική πλευρά δεν σταμάτησαν εκεί. Όταν οι κ.κ.
Παπούλιας και Τσερβενκόφσκι πήγαν στη Νέα Υόρκη για να διαπραγματευτούν την
ενδιάμεση συμφωνία, αντελήφθησαν πολύ γρήγορα ότι άλλα είχε συμφωνήσει ο κ.
Χόλμπρουκ με τη μια πλευρά κι άλλα με την άλλη.

Το κόστος της «απόρριψης» εκείνη τη στιγμή της συμφωνίας, θα ήταν δυσβάστακτο
και για τις δυο πλευρές, αφού τη συμφωνία την προώθησαν και την εγγυήθηκαν οι ΗΠΑ.

Παρομοιώδεις είναι ακόμη και οι διαπραγματεύσεις που έκανε ο κ. Χόλμπρουκ
μεταξύ των εμπολέμων στη Βοσνία. Για μέρες ο «μάγος» του Ντέιτον είχε κλείσει
τους εκπροσώπους όλων των πλευρών σε διαφορετικά δωμάτια και μετέφερε πολλές
φορές τις απόψεις του ως απόψεις της άλλης πλευράς, για να επιτύχει την τελική συμφωνία.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15855N091</ED>
<ID>
ID:162881

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N09&aa=1</URL></REF>


Article

<CATEGORY>vin04</CATEGORY>

 <H2>Αντιδράσεις Ν.Δ. και ΚΚΕ στο νέο σχέδιο της ΕΟΚ για τα σύνορα
</H2><H2></H2>
ΤΗΝ ΑΝΤΙΔΡΑΣΗ της Ν.Δ. και του ΚΚΕ προκάλεσε το πρωτόκολλο του σχεδίου της
νέας συνθήκης της Ευρωπαϊκής Ένωσης, σύμφωνα με το οποίο η Ε.Ε. είναι
αναρμόδια επί συμφωνιών καθορισμού συνόρων.

Πάντως, ο κυβερνητικός εκπρόσωπος υπογράμμισε ότι το πρωτόκολλο αυτό «δεν
επηρεάζει σε τίποτα την προσθήκη την οποία, στο πλαίσιο των διαπραγματεύσεων
και συζητήσεων που γίνονται, εμείς θέλουμε να συμπεριλάβουμε στο τελικό
κείμενο της Διακυβερνητικής». Προσέθεσε ακόμη πως το πρωτόκολλο αυτό
«προστίθεται για να αντιμετωπίσει προβλήματα υπαρκτά, που έχουν σχέση με το Γιβραλτάρ».

Ο πρώην υπουργός της Ν.Δ., Γιάννης Βαρβιτσιώτης, είπε πως «ο κυβερνητικός
εκπρόσωπος, μετά τους πανηγυρισμούς του, προσπάθησε για μια ακόμη φορά να
παραπλανήσει τον ελληνικό λαό, ισχυριζόμενος ότι η εξαιρετικά δυσμενής για την
Ελλάδα διατύπωση αυτή αφορά το θέμα του Γιβραλτάρ».

Το ΚΚΕ σε ανακοίνωσή του υποστηρίζει πως «η άρνηση της Ε.Ε. να αναγνωρίσει την
ύπαρξη συνόρων στο Αιγαίο, όπως προκύπτει από το επίσημο κείμενο της
ολλανδικής προεδρίας της Ε.Ε., επιβεβαιώνει και πάλι ότι μετά την κρίση στα
Ίμια η Ελλάδα έχει μπει σε καθεστώς περιορισμένης κυριαρχίας στο Αιγαίο».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15855N092</ED>
<ID>
ID:162914

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N09&aa=2</URL></REF>


Article

<CATEGORY>vin04</CATEGORY>

 <H5>ΤΟ ΝΟΜΟΣΧΕΔΙΟ ΓΙΑ ΤΙΣ ΣΥΝΕΝΩΣΕΙΣ ΘΑ ΚΑΤΑΤΕΘΕΙ ΤΟΝ ΙΟΥΛΙΟ ΣΤΗ ΒΟΥΛΗ
</H5><H2>Θα μείνουν 1.000 δήμοι το '98
</H2>
Λιγότερους από 1.000 δήμους θα περιλαμβάνει ο νέος χάρτης της Τοπικής
Αυτοδιοίκησης, με βάση τον οποίο θα γίνουν οι εκλογές του '98.

ΤΟ ΥΠΟΥΡΓΕΙΟ Εσωτερικών φέρεται αποφασισμένο να προχωρήσει σε... περικοπές των
προτάσεων που απέστειλαν οι αρμόδιες επιτροπές των νομών, που ανεβάζουν τον
αριθμό των νέων δήμων σε 1.100. «Επιδίωξή μας ­ επανέλαβε χθες ο υπουργός
Εσωτερικών κ. Α. Παπαδόπουλος ­ δεν είναι να κάνουμε απλώς συνενώσεις, αλλά να
δημιουργήσουμε νέου τύπου δήμους, με οικονομική και λειτουργική επάρκεια, ώστε
να διαδραματίσουν σημαντικό ρόλο στην τοπική ανάπτυξη και να διασφαλίσουν ένα
επίπεδο παροχής υπηρεσιών στους πολίτες».

Οι προτάσεις των ΤΕΔΚ ­ ορισμένες των οποίων επαινέθηκαν από τον υπουργό
(Κοζάνη, Πέλλα, Πρέβεζα, Κορινθία) γιατί ήταν μέσα στο πνεύμα των κριτηρίων
που θέτει ο «Ι. Καποδίστριας» ­ θα τύχουν περαιτέρω αξιολόγησης πριν το
υπουργείο και η κυβέρνηση καταλήξουν στις οριστικές τους αποφάσεις. Πάντως, το
σχετικό νομοσχέδιο θα κατατεθεί τον ερχόμενο μήνα στη Βουλή, ώστε να ψηφιστεί
τον Οκτώβριο από την Ολομέλεια. «Του χρόνου οι εκλογές θα γίνουν με τον νέο
καταστατικό χάρτη της χώρας. Συνεπώς όσοι προσδοκούν ότι το πρόγραμμα των
συνενώσεων θα καθυστερήσει ας μην καλλιεργούν ευσεβείς πόθους. Ματαιοπονούν».

Απαντώντας σε σχετικές ερωτήσεις, ο κ. Παπαδόπουλος επανέλαβε ότι το πρόγραμμα
των συνενώσεων δεν αφορά τα πολεοδομικά συγκροτήματα Αθηνών και Θεσσαλονίκης,
τα οποία θα αντιμετωπισθούν αργότερα στη βάση της λειτουργίας του
μητροπολιτικού κέντρου.

Όσον αφορά τους σημερινούς κοινοτικούς γραμματείς, αυτοί θα εργαστούν στο νέο
δήμο στον οποίο θα υπαχθεί η κοινότητά τους, και αν πλεονάζουν είτε θα
μεταταγούν σε διπλανό δήμο είτε στη Νομαρχιακή Αυτοδιοίκηση.

Τέλος, σχετικά με τις αντιδράσεις που έχουν εκδηλωθεί για τις αναγκαστικές
συνενώσεις, ο κ. Παπαδόπουλος τις χαρακτήρισε «ιδιοτελούς ή νοσηρού
τοπικιστικού χαρακτήρα, άνευ σημασίας, που πολλές φορές παίρνουν και τη μορφή
της γραφικότητας. Σε καμία περίπτωση δεν μπορούν να εμποδίσουν τη μεταρρύθμιση
που αφορά όχι τις επόμενες εκλογές αλλά τις επόμενες γενεές...».

* Συνάντηση με τον πρόεδρο της «Άνοιξης» κ. Αντώνη Σαμαρά είχε χθες ο πρόεδρος
του ΣΥΝ κ. Νίκος Κωνσταντόπουλος, στο πλαίσιο της δημόσιας πρότασης διαλόγου
που έχει διατυπώσει το κόμμα του για την αποκέντρωση και αυτοδιοίκηση.

Οι κ.κ. Κωνσταντόπουλος και Σαμαράς συμφώνησαν πως η Ευρώπη των περιφερειών
δεν υλοποιείται με το νόμο περί περιφερειακής οργάνωσης της δημόσιας διοίκησης
και επέκριναν την κυβέρνηση για την επαναφορά του κομματικού περιφερειάρχη.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15855N101</ED>
<ID>
ID:162875

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N10&aa=1</URL></REF>


Article

<CATEGORY>vin04</CATEGORY>

 <H2>Στον ίδιο άξονα και η ευρωπαϊκή πολιτική Καραμανλή
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΒΡΥΞΕΛΛΕΣ

ΤΟ ΚΟΜΜΑ της Ν.Δ. δεν παίρνει αποστάσεις από τις ευρωπαϊκές στρατηγικές
επιλογές της κυβέρνησης (αναθεώρηση Μάαστριχτ, κοινό νόμισμα, ρήτρα προστασίας
των συνόρων κ.ά.), διαφοροποιείται όμως στις επιμέρους πολιτικές της στην
Ευρωπαϊκή Ένωση.

Αυτό προκύπτει από τις δηλώσεις του προέδρου της Ν.Δ. κ. Κ. Καραμανλή στις
Βρυξέλλες, όπου για πρώτη φορά με τη νέα του ιδιότητα επισκέπτεται επίσημα τα
θεσμικά όργανα της Κοινότητας. Χθες συναντήθηκε με τον πρόεδρο του Ευρωπαϊκού
Κοινοβουλίου κ. Ράμπλες και μίλησε στην Κοινοβουλευτική Ομάδα του Ευρωπαϊκού
Λαϊκού Κόμματος (Χριστιανοδημοκράτες).

Σήμερα θα έχει διμερείς συνομιλίες στην Ευρωπαϊκή Επιτροπή με τον αρμόδιο
επίτροπο για τη γεωργία κ. Φίσλερ, καθώς και με τους επιτρόπους κ. Μαλί
(φορολογικά) και κ. Ορέχα (θεσμικά - πολιτιστικά).

Ο κ. Καραμανλής τόνισε ότι «δεν επιτρέπονται πανηγυρισμοί», σχολιάζοντας την
κυβερνητική ικανοποίηση στο θέμα της ρήτρας που έχει συμπεριληφθεί στο σχέδιο
της νέας Συνθήκης για την προστασία των συνόρων.

«Υπάρχει έλλειψη σε σχέση με το επιδιωκόμενο», υποστήριξε ο κ. Καραμανλής, ενώ
για το κοινό νόμισμα υπογράμμισε την ανάγκη για συμμετοχή της Ελλάδας «την
ταχύτερη δυνατή στιγμή».

Για τον κ. Καραμανλή έχουν εξαντληθεί τα όρια πίεσης των φορολογουμένων,
αναγνώρισε όμως ότι «δεν υπάρχουν περιθώρια για θεαματική μείωση των φόρων»,
λόγω της ΟΝΕ.

Ο πρόεδρος της Ν.Δ. αναφέρθηκε και σε όσα λέγονται από στελέχη του ΠΑΣΟΚ περί
«αριστερού Μάαστριχτ», μετά τη νίκη των σοσιαλιστών στη Γαλλία.

«Η Συνθήκη του Μάαστριχτ ­ είπε ­ υπεγράφη από σοσιαλιστικές κυβερνήσεις, ενώ
πρόεδρος της Ευρωπαϊκής Επιτροπής ήταν ο σοσιαλιστής κ. Ζακ Ντελόρ».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15855N102</ED>
<ID>
ID:162911

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N10&aa=2</URL></REF>


Article

<CATEGORY>vin04</CATEGORY>

 <H2>Έγινε νόμος η εναλλακτική θητεία των αντιρρησιών
</H2>
ΑΜΕΣΗ θα είναι η εφαρμογή των ευεργετικών για τους ανυπότακτους διατάξεων του
νομοσχεδίου του υπουργείου Εθνικής Άμυνας, το οποίο περιλαμβάνει και άρθρο για
την εναλλακτική θητεία των αντιρρησιών συνείδησης.

«Ερχόμαστε εδώ με μία ρύθμιση, η οποία προβλέπει την άοπλη και εναλλακτική
θητεία, ώστε να μπορέσουν και οι υπόλοιποι, οι ελάχιστοι Έλληνες, εκείνοι που
ακριβώς δεν εκτελούν αυτή την υποχρέωση προς την πολιτεία, με νόμιμο τρόπο να
την εκπληρώσουν», ήταν η άποψη του υπουργού Εθνικής Άμυνας Άκη Τσοχατζόπουλου.

«Έχουμε υπογράψει συνθήκες στην Ευρώπη που προβλέπουν την άοπλη και
εναλλακτική θητεία, αλλά και την ελευθερία στη θρησκευτική διαφοροποίηση»,
ήταν η κατηγορηματική θέση του υπουργού απέναντι στους διαφωνούντες βουλευτές
της Ν.Δ., ενώ τόνισε ακόμα ότι δεν χρειάζεται να περιμένουμε τη συνταγματική
κατοχύρωση προκειμένου να λυθεί το θέμα των αντιρρησιών.

Για το θέμα της εναλλακτικής θητείας η Ν.Δ. ζήτησε ονομαστική ψηφοφορία, χωρίς
να πετύχει τελικώς να προκαλέσει πρόβλημα στην κυβερνητική πλειοψηφία. Ψήφισαν
υπέρ 130 βουλευτές, έναντι 81 που ψήφισαν κατά.

Κατά της εναλλακτικής θητείας, εκτός από τους βουλευτές της Ν.Δ. ψήφισαν και
οι βουλευτές του ΠΑΣΟΚ κ.κ. Στ. Παπαθεμελής και Σπυριούνης, ενώ ο κ. Χρ.
Κηπουρός ψήφισε «παρών».

Χθες, στο νομοσχέδιο το οποίο ψηφίσθηκε και επί των άρθρων, ψηφίσθηκε και
τροπολογία με την οποία θεσπίζεται η διαδικασία των μορίων για την πρόσληψη λιμενοφυλάκων.

Πάντως, ο υπουργός Εμπορικής Ναυτιλίας Σταύρος Σουμάκης υπογράμμισε ότι από
τον επόμενο χρόνο και οι λιμενοφύλακες θα εισάγονται στο Σώμα με τις
Πανελλήνιες Εξετάσεις.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15855N103</ED>
<ID>
ID:162951

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N10&aa=3</URL></REF>


Article

<CATEGORY>vin04</CATEGORY>

 <H5>Η ΕΚΛΟΓΗ ΤΟΥ ΠΡΟΕΔΡΟΥ ΤΗΣ ΔΗΜΟΚΡΑΤΙΑΣ ΣΤΟ ΕΠΙΚΕΝΤΡΟ ΤΩΝ ΠΡΟΤΑΣΕΩΝ ΠΑΣΟΚ ΚΑΙ Ν.Δ.
</H5><H2>Σύνταγμα: σε θέση μάχης
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Η ΕΚΛΟΓΗ του Προέδρου της Δημοκρατίας, χωρίς την παρεμβολή εκλογών, αποτελεί
μία από τις κρισιμότερες νέες προτάσεις του ΠΑΣΟΚ ­ που έχει προκαλέσει
άλλωστε και ενδοκομματικούς τριγμούς, ενώ τόσο η πρόταση του κυβερνώντος
κόμματος όσο και η πρόταση της Ν.Δ. έχουν ως βάση τις προτάσεις που είχαν
καταρτισθεί κατά την προηγούμενη Βουλή.

Το θέμα της εκλογής του Προέδρου της Δημοκρατίας χωρίς την παρεμβολή εκλογών ­
στην περίπτωση που δεν συγκεντρωθεί η αυξημένη πλειοψηφία, όπως προβλέπει το
ισχύον Σύνταγμα ­ έχει ήδη προκαλέσει σοβαρή πολιτική αντιπαράθεση κυβέρνησης
- αντιπολίτευσης, καθώς η τελευταία κατηγορεί το ΠΑΣΟΚ πως με την πρότασή του
μεταβάλλει τον Πρόεδρο σε κομματικό όργανο. Από την πλευρά του, το ΠΑΣΟΚ
προτείνει την αναθεώρηση της σχετικής διάταξης χωρίς μέχρι στιγμής να έχει
καταλήξει στον τρόπο και τη διαδικασία με την οποία θα γίνεται η εκλογή,
αποκλείοντας τη διάλυση της Βουλής.

Και τα δύο κόμματα με τις προτάσεις τους κάνουν λόγο για βήμα εκσυγχρονισμού
στους θεσμούς, με γνώμονα τις εμπειρίες της εικοσαετούς και πλέον εφορμογής
τού ισχύοντος Συντάγματος, καθώς και τις εξελίξεις σε ευρωπαϊκό πολιτικό
επίπεδο και σε τομείς τεχνολογίας.

Και τα δύο κόμματα προσδοκούν σε μία ευρύτερη πολιτική συναίνεση, η οποία με
εξαιρέσεις την εκλογή του Προέδρου (χαρακτηρίζεται και είναι μείζον πολιτικό
ζήτημα) και τις αρμοδιότητες του Προέδρου (τις οποίες ενισχύει η Ν.Δ. με την
πρότασή της να έχει ισότιμη γνώμη με την κυβέρνηση για την έκδοση πράξεων
νομοθετικού περιεχομένου) μπορεί να επιτευχθεί αφού τα δύο κόμματα θέτουν προς
συζήτηση ζητήματα ατομικών δικαιωμάτων, προστασίας του πολίτη, διαφάνειας στη
Δημόσια Διοίκηση, λειτουργίας της Βουλής και της κυβέρνησης, κωλύματα
εκλογιμότητας, διαφάνειας στη λειτουργία των ΜΜΕ, διεύρυνση των δικαιωμάτων
των δημοσίων υπαλλήλων, τρόπου επιλογής της ηγεσίας των δικαστηρίων και
αντιμετώπισης εθνικών θεμάτων.

Την πρόταση του ΠΑΣΟΚ υπογράφουν 96 βουλευτές όλων των τάσεων και στην
αιτιολογική έκθεση τονίζεται, μεταξύ άλλων, ότι «η αναθεώρηση του Συντάγματος
αποτελεί μία σπάνια και κορυφαία στιγμή για τον εκσυγχρονισμό όχι μόνο του
κράτους, αλλά και της κοινωνίας. Η ανάληψη της αναθεωρητικής πρωτοβουλίας
απαιτεί αίσθημα ευθύνης απέναντι στην Ιστορία, αφού η ανανέωση του θεσμικού
εξοπλισμού της χώρας συνιστά προϋπόθεση για την αντιμετώπιση των μεγάλων
προκλήσεων του επόμενου αιώνα».

Από τη Ν.Δ. για την αναθεώρηση μίλησε ο βουλευτής κ. Ιωάννης Βαρβιτσιώτης, ο
οποίος τόνισε ότι «πρέπει να γίνει ένα εκσυγχρονιστικό βήμα εν όψει της
χιλιετηρίδας που έρχεται». Πρόσθεσε ότι «το ισχύον Σύνταγμα είναι ένα καλό
Σύνταγμα, αλλά δεν μπορεί να παραγνωρισθεί το γεγονός ότι συντάχθηκε και
ψηφίστηκε κάτω από ορισμένες ιστορικές συγκυρίες, όπως ήταν η μετά τη
δικτατορία περίοδος και η μη ένταξη της Ελλάδος στην ΕΟΚ».

ΤΟ ΠΑΣΟΚ με την πρότασή του ζητεί τη συνταγματική κατοχύρωση:

­ Συνταγματικών δικαιωμάτων, όπως η εναλλακτική θητεία των αντιρρησιών
συνείδησης, η προστασία δικαιωμάτων των μεταναστών, των πολιτών από
βιοϊατρικούς πειραματισμούς, κατάργηση της θανατικής ποινής, προστασία του
πολίτη από το ηλεκτρονικό φακέλωμα, προστασία του πολίτη από τα ΜΜΕ,
απαγόρευση της χρήσης παράνομων αποδεικτικών μέσων, ενημέρωσης του πολίτη,
ελευθερία των δημοσίων υπαλλήλων να συνεταιρίζονται, υποχρέωσης της διοίκησης
σε διαφάνεια έναντι του πολίτη.

­ Του Ραδιοτηλεοπτικού Συμβουλίου, του Συνηγόρου του Πολίτη και του Ανωτάτου
Συμβουλίου Προσωπικού ως ανεξαρτήτων διοικητικών αρχών.

­ Διαφάνειας στις δαπάνες κομμάτων και βουλευτών.

­ Δικαιώματος επιστολικής ψήφου.

­ Αναλογικού συστήματος για την εκλογική αναμέτρηση.

­ Του πόθεν έσχες και για δικαστικούς λειτουργούς και της λειτουργικής
ανεξαρτησίας των δικαστικών λειτουργών.

­ Της Νομαρχιακής Αυτοδιοίκησης και της διοικητικής και οικονομικής
αυτοτέλειας των ΟΤΑ.

Ακόμη προτείνεται να προβλεφθεί:

­ Η διαδικασία εκλογής του Προέδρου της Δημοκρατίας χωρίς να μεσολαβεί διάλυση
της Βουλής και νέες εκλογές.

­ Η δυνατότητα της Βουλής να διαπιστώνει την αδυναμία Πρωθυπουργού να ασκεί τα
καθήκοντά του.

­ Ο τρόπος επιλογής της ηγεσίας των δικαστηρίων.

­ Η σύσταση Εθνικού Συμβουλίου Εξωτερικής Πολιτικής, διακομματική σύνθεση και
συμμετοχή εμπειρογνωμόνων.

­ Αλλαγή του τρόπου ποινικής αντιμετώπισης μελών της κυβέρνησης.

­ Αλλαγές στην οργάνωση νομοθετικής λειτουργίας, με στόχο να αντιμετωπισθεί το
φαινόμενο τροπολογιών - προσθηκών που εισάγονται σε άσχετα νομοσχέδια ή
καταλαμβάνουν εξ απήνης τη Βουλή.

­ Ρύθμιση της βασιλικής περιουσίας.

Η πρόταση της Ν.Δ. προβλέπει ρυθμίσεις για:

­ Προστασία της ζωής, της σωματικής ακεραιότητας της τιμής και της υπόληψης
του πολίτη.

­ Κατοχύρωση με δικαστικές εγγυήσεις επιβολής διοικητικών μέτρων.

­ Κατάργηση θανατικής ποινής.

­ Προστασία από το ηλεκτρονικό φακέλωμα.

­ Διαφάνεια και πληρόφορηση του πολίτη στις κρατικές δραστηριότητες.

­ Διακιώματα συνεταιρίζεσθαι των δημοσίων υπαλλήλων.

­ Ρύθμιση της λειτουργίας των ραδιοτηλεοπτικών μέσων και κατοχύρωση του ΕΣΡ.

­ Ίδρυση μη κρατικών Πανεπιστημίων.

­ Άμεση καταβολή τής αποζημίωσης για απαλλοτριώσεις.

­ Αύξηση του αριθμού βουλευτών Επικρατείας σε τριάντα.

­ Ψήφο στους Έλληνες του εξωτερικού.

­ Κώλυμα εκλογιμότητος νομαρχών και γενικών γραμματέων Περιφερείας να
πολιτευθούν στην ίδια περιφέρεια.

­ Επιτάχυνση διαδικασιών εργασιών ψήφισης νομοσχεδίων από τη Βουλή.

­ Ενίσχυση των αρμοδιοτήτων του Προέδρου της Δημοκρατίας.

­ Δικαίωμα του πολίτη να ζητήσει κατάσχεση της ιδιωτικής περιουσίας του Δημοσίου.

­ Ανάδειξη της Τραπέζης της Ελλάδος ως ανεξάρτητης διοικητικής αρχής.

­ Περιορισμός των δικαστών στα δικαιοδοτικά τους έργα.

­ Αλλαγή του τρόπου επιλογής της ηγεσίας της Δικαιοσύνης.

­ Ανεξαρτησία των διοικητικών αρχών ΕΣΡ, ΑΣΕΠ και συνηγόρου του πολίτη.

­ Σύσταση Κοινοβουλευτικών Επιτροπών με πρόταση μειοψηφίας.

­ Σύσταση Εθνικού Συμβουλίου Εξωτερικής Πολιτικής.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15855N111</ED>
<ID>
ID:162876

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N11&aa=1</URL></REF>


Article

<CATEGORY>vin04</CATEGORY>

 <H2>Αναστάσιος Πεπονής. Μαχητικός και με άποψη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

«ΕΙΜΑΙ βουλευτής, μετέχω ενεργά στην πολιτική ζωή. Θα ρωτούσε κανείς γιατί
ένας δικηγόρος πηγαίνει στο δικαστήριο;».

Ο πρώην υπουργός και πρώην κοινοβουλευτικός εκπρόσωπος του ΠΑΣΟΚ, Αναστάσιος
Πεπονής, έδωσε χθες το μεσημέρι αυτήν την... αφοπλιστική απάντηση σε φίλο του,
όταν του έθεσε το... άκομψο ερώτημα: «Προς τι όλη αυτή η υπερδραστηριότητα τον
τελευταίο καιρό».

Και, βεβαίως, ο κ. Πεπονής ­ τουλάχιστον γι' αυτούς που τον γνωρίζουν από τα
παλιά ­ χαρακτηρίζεται πρωτίστως για μια «απέραντη συνέπεια, συνοδευόμενη από
σχολαστικότητα, αυξημένη ίσως μερικές φορές», όπως του καταμαρτυρούν οι
«άσπονδοι εχθροί» του.

Η τελευταία ολοκληρωμένη ­ ανεξαρτήτως αν συμφωνεί κανείς ή όχι μαζί του ­
παρέμβασή του για την αναθεώρηση του Συντάγματος και η έντονη διαφωνία του με
την πρόταση που υπάρχει στην κυβέρνηση για μείωση του απαιτούμενου αριθμού
βουλευτών για την εκλογή Προέδρου της Δημοκρατίας, τον έφερε πάλι στην επικαιρότητα.

Από τους παλιούς συνεργάτες του Γεωργίου και του Ανδρέα Παπανδρέου, έχοντας
συνδέσει την «τύχη» του στην πολιτική με την επιτυχία του να μεταδοθεί το
μήνυμα του «Γέρου της Δημοκρατίας» από το κρατικό ραδιόφωνο, το βράδυ της
αποστασίας του Ιουλίου του '65, ο κ. Πεπονής θέλει να είναι άτεγκτος.

«Τι νόημα έχει να ζητάνε ορισμένοι την αναθεώρηση διατάξεων του Συντάγματος,
που αφορούν τον Πρόεδρο της Δημοκρατίας, όταν δεν έθεσαν τέτοιο θέμα πριν από
10 χρόνια, στην τότε αναθεώρηση», αναρωτιέται ο πρώην υπουργός.

Ωστόσο, δεν είναι μόνον αυτή η διαφωνία που τον «ξεχωρίζει» στην
Κοινοβουλευτική Ομάδα του ΠΑΣΟΚ. Το ότι υπήρξε ένας από τους βασικούς
συγγραφείς και εμπνευστές του «πατριωτικού κειμένου» των «32» για τα εθνικά
θέματα, δίνει τη διάσταση των προβληματισμών του για τη σημερινή κυβέρνηση
αλλά και το κυβερνών κόμμα.

Ο κ. Πεπονής, ωστόσο, με τη μεγάλη υπουργική πείρα αλλά και τις πολλές
πολιτικές εμπειρίες που απέκτησε κυρίως την εποχή του '89, όταν ο Ανδρέας
Παπανδρέου του εμπιστεύθηκε τη θέση του κοινοβουλευτικού εκπροσώπου του ΠΑΣΟΚ,
είναι σε γενικές γραμμές... λιτός.

Όχι φυσικά γιατί η εμφάνιση του είναι πάντοτε κομψή, όσο γιατί ο πολιτικός του
λόγος είναι μεστός και οι όποιες παρεμβάσεις του ιδιαίτερα προσεγμένες.

Στο χώρο του ΠΑΣΟΚ, πάντως, και κυρίως στο χώρο της «εσωκομματικής
αντιπολίτευσης», ο κ. Πεπονής εκ των πραγμάτων έχει ξεχωρίσει τον τελευταίο
καιρό. Ορισμένοι από τους «32» του δίνουν μάλιστα το προβάδισμα.

Αυτό όμως σε καμία περίπτωση δεν σημαίνει ότι αμφισβητεί ο ίδιος την προεδρία
και πρωθυπουργία Κώστα Σημίτη. Άλλωστε, γι' αυτό το θέμα ήταν ενοχλημένος χθες
από ορισμένα δημοσιεύματα που τον έφερναν να αφήνει αιχμές κατά του κ. Σημίτη.

«Το θέμα δεν είναι προσωπικό», διαβεβαιώνουν συνεργάτες του. «Ο Αναστάσιος
Πεπονής έχει άποψη. Θα την παλέψει με πάθος και επιμονή. Τον ενδιαφέρει
πρωτίστως η διασφάλιση της εδαφικής ακεραιότητας της χώρας, η δημοκρατία στον
τόπο και η κοινωνική δικαιοσύνη. Αν αισθανθεί ότι κάτι απ' όλα αυτά
διακυβεύεται, τότε θα "επαναστατήσει". Και θα αγωνισθεί με όλες του τις δυνάμεις».

Σοβαρός, μετρημένος, μαχητικός αλλά και σχολαστικός ­ κάποιοι κάνουν λόγο ότι
«κοσκινίζει» τα πάντα ­ ο Αναστάσιος Πεπονής, εκτός από πολιτικός είναι και
καλός χορευτής.

Και κάποιοι που τον γνωρίζουν καλά υποστηρίζουν ότι αν στην πορεία αντιληφθεί
ότι έχει άδικο στις απόψεις του, θα το αναγνωρίσει. Αν όμως διαπιστώσει ότι,
ενώ έχει δίκιο, κάποιοι προσπαθούν να τον φιμώσουν, τότε «θα τους χορέψει στο ταψί».

Υπερβολική εκτίμηση; Ο χρόνος θα δείξει. Και ο κ. Πεπονής έχει αποδείξει ότι
ξέρει να περιμένει...

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15855N112</ED>
<ID>
ID:162912

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N11&aa=2</URL></REF>


Article

<CATEGORY>vin04</CATEGORY>

 <H2>Δήμαρχος των μη-εξασφαλισμένων
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

ΓΕΝΝΗΘΗΚΕ: Σε προσφυγική παράγκα της Καβάλας.

ΑΓΩΝΙΖΕΤΑΙ: Πάρα πολύ.

ΕΠΙΔΙΩΚΕΙ: Την εξάλειψη της ανεργίας.

ΘΥΜΩΝΕΙ: Τελευταία, όχι εύκολα.

ΑΓΑΠΑΕΙ: Παθιασμένα.

ΕΝΘΟΥΣΙΑΖΕΤΑΙ: Είμαι τέτοιος «βλαξ».

ΚΡΥΒΕΙ...: Τα αναγκαία.

ΑΚΟΥΕΙ: Τον εαυτό μου.

ΕΚΣΤΑΣΙΑΖΕΤΑΙ...: Όχι εύκολα. Είμαι ψύχραιμος.

ΜΑΧΕΤΑΙ: Συνέχεια.

ΠΑΙΖΕΙ...: Ναι.

ΔΙΑΒΑΖΕΙ...: Διάβαζα. Και θα ξαναδιαβάσω.

ΕΠΗΡΕΑΖΕΤΑΙ: Μέχρι εκεί που θέλω.

Από τις πέντε το πρωί, στα ψαράδικα, στις πλατείες, περπατάει τους δρόμους της
πόλης της καρδιάς του. Και οι Καβαλιώτες, δεκαέξι χρόνια τώρα, τον
καλημερίζουν πηγαίνοντας στη δουλειά τους. Τον έχουν δικό τους. Και τον
βγάζουν πάντα δήμαρχό τους. Τώρα, «με τα φτερά της τέχνης και του πολιτισμού»,
έφερε για λίγες ημέρες τη φρεσκάδα της Καβάλας στην Αθήνα. Ο Λευτέρης
Αθανασιάδης λέει: «Ο καθένας ζει με τα οράματά του»...

ΕΡ.: Η Καβάλα στην Αθήνα. Απήχηση των εκδηλώσεων στο Γκάζι;

ΑΠ.: Πολύ μεγάλη χαρά. Και έκπληξη. Για τους Αθηναίους και τους πολλούς
Καβαλιώτες της Αθήνας.

ΕΡ.: Σκοπός των εκδηλώσεων;

ΑΠ.: Ενίσχυση δεσμών πόλης με απανταχού Καβαλιώτες. Κίνητρα στους δημιουργούς
Καβαλιώτες. Προβολή της πόλης μας ως παραγωγού πολιτισμού.

ΕΡ.: Ενίσχυση δεσμών με απανταχού Καβαλιώτες;

ΑΠ.: Κυρίως του παρευξείνιου Ελληνισμού. Με κάθε τρόπο προσπαθούμε να
βοηθήσουμε. Κρατάμε δεσμούς...

ΕΡ.: Γιατί ειδικά με τον παρευξείνιο Ελληνισμό;

ΑΠ.: Αυτοί κυρίως, πριν και μετά τον μεγάλο ξεριζωμό, «σπρώχθηκαν» και στην
Καβάλα από τους Τούρκους.

ΕΡ.: Καβάλα: Η πόλη με τα τρία ονόματα;

ΑΠ.: Νεάπολις, στην αρχαιότητα. Χριστούπολις, στο Βυζάντιο. Και, Καβάλα.

ΕΡ.: Ποιο την εκφράζει περισσότερο;

ΑΠ.: Νεάπολη. Είναι η ρίζα μας. Και κράτησε περισσότερο από οτιδήποτε άλλο.

ΕΡ.: Με ποια εποχή, εσείς οι Καβαλιώτες, είστε πιο δεμένοι;

ΑΠ.: Το Βυζάντιο. Η πόλη μας ήταν τότε τόπος διέλευσης φίλων και εχθρών.

ΕΡ.: Και σήμερα, σταυροδρόμι της Εγνατίας και της Απίας οδού...

ΑΠ.: Πάντα θα διέρχονται...

ΕΡ.: Από το πανάρχαιο καβαλιώτικο «οψόμεθα εις Φιλίππους», σε...;

ΑΠ.: Οψόμεθα στον Εύξεινο Πόντο. Στον Ελληνισμό που βρίσκεται εκεί.

ΕΡ.: Ακόμη αποτελεί η Ορθοδοξία συνδετικό κρίκο;

ΑΠ.: Θα ισχυροποιείται. Ό, τι θάβεται αποκτά νέες δυνάμεις...

ΕΡ.: Έλληνες επιχειρηματίες στα Βαλκάνια...

ΑΠ.: Μέχρι στιγμής αυτοί πληρώνουν τη «νύφη» της διείσδυσης...

ΕΡ.: Εξωτερική πολιτική σε καιρούς... λιτότητας;

ΑΠ.: Τα εθνικά θέματα δεν έχουν καμία απολύτως σχέση με εσωτερικά οικονομικά.

ΕΡ.: Και τα πολιτισμικά μας, σε... δεύτερη μοίρα;

ΑΠ.: Όχι. Αλλά είναι δυτικώς προσανατολισμένα. Που είναι εθνικό, μοιραίο λάθος.

ΕΡ.: Γιατί;

ΑΠ.: Δύο μάτια έχουμε. Θα έπρεπε το ένα να είναι στη Δύση και το άλλο στην Ανατολή.

ΕΡ.: Γιατί αφήνουν τα «πάτρια εδάφη» οι Καβαλιώτες;

ΑΠ.: Λόγοι πολιτικοί και ιδεολογικοί. Η πείνα και η ανεργία.

ΕΡ.: Από την εποχή της... κόκκινης Καβάλας, στη σημερινή Καβάλα.

ΑΠ.: Τότε υπήρχε πολιτισμική άνθιση. Τα στοιχεία μάς τα πήραν όμως οι
Βούλγαροι. Και η Πολιτεία ποτέ δεν ενδιαφέρθηκε να τα ζητήσει πίσω...

ΕΡ.: Σήμερα, τι χρώμα έχει η Καβάλα;

ΑΠ.: Και τώρα λίγο κόκκινη.

ΕΡ.: Ενασχόληση με τα κοινωνικά προβλήματα...

ΑΠ.: Όσοι δεν ασχολούνται, παθαίνουν αυτά που παθαίνουν οι «λογιστάρες» της Ευρώπης.

ΕΡ.: Θετική η εκλογή του Εργατικού Κόμματος στη Βρετανία;

ΑΠ.: Εάν δεν αλλάξουν πολιτική, εμείς πάλι θα πληρώσουμε τη νύφη...

ΕΡ.: Πού οφείλεται η ιδιαίτερη ευαισθησία των Καβαλιωτών για τη διατήρηση
νεοκλασικών κτιρίων;

ΑΠ.: Πονάνε το παρελθόν τους. Γιατί ήταν μεγαλοπρεπές.

ΕΡ.: Αρχικά, γιος καπνεργατών. Τώρα;

ΑΠ.: Πάντα παιδί καπνεργατών.

ΕΡ.: Οι μεγάλες αντιθέσεις εργατών - καπνοβιομηχάνων;

ΑΠ.: Δεν υπήρχαν πάντα.

ΕΡ.: Από δήμαρχος, ίσως βουλευτής;

ΑΠ.: Όχι. Είμαι συνδικαλιστής των μη-εξασφαλισμένων.

ΕΡ.: Σκόπελοι που η Καβάλα πρέπει να αποφύγει;

ΑΠ.: Να ξεφύγει από το φαράγγι ανάμεσα στο νεο-μητροπολιτισμό της
Θεσσαλονίκης, και τα κίνητρα της Θράκης.

ΕΡ.: Η λέξη παστάλιασμα, τι σημαίνει;

ΑΠ.: Το λέγαμε για τον καπνό. Και «γέμισε» σημασίες: Καταπίεση. Συμπίεση.
Πειθαρχία. Τάξη. Στρίμωγμα στη γωνία.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15855N121</ED>
<ID>
ID:162877

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N12&aa=1</URL></REF>


Article

<CATEGORY>vin06</CATEGORY>

 <H5>ΕΙΧΕ ΔΕΙ ΤΑ ΜΕΛΗ ΤΗΣ 17Ν ΠΟΥ ΔΟΛΟΦΟΝΗΣΑΝ ΤΟΝ ΠΕΡΑΤΙΚΟ
</H5><H2>Επίθεση - μυστήριο στο Ι.Χ. μάρτυρα
</H2>
<H3></H3>Το αυτοκίνητο του Βασίλειου Κυριακού , που ήταν αυτόπτης μάρτυρας στη
δολοφονία του εφοπλιστή Κώστα Περατικού, πυροβόλησαν τρεις φορές άγνωστοι χθες
τα ξημερώματα

Γάζωσαν το αυτοκίνητο του βασικού αυτόπτη μάρτυρα στη δολοφονία του εφοπλιστή
Κώστα Περατικού από την τρομοκρατική οργάνωση «17 Νοέμβρη», που έγινε πριν από
10 ημέρες στον Πειραιά.

Η ΧΘΕΣΙΝΗ ΕΠΙΘΕΣΗ προκαλεί πολλά ερωτηματικά στους αστυνομικούς, οι οποίοι
ερευνούν κάθε ενδεχόμενο και δεν αποκλείουν την περίπτωση να είναι μια
ενέργεια εκφοβισμού των μαρτύρων. Έτσι, παρ' όλο που επισήμως η Ασφάλεια
αρκείται σε δηλώσεις του τύπου «τέτοιο όπλο (9άρι πιστόλι) δεν έχει
χρησιμοποιηθεί από τη 17Ν, ανεπίσημα δεν αποκλείουν η ενέργεια να προέρχεται
από μέλη της.

Από τον έλεγχο των βολίδων στα εργαστήρια της Ασφάλειας Αττικής πρόκυψε ότι το
όπλο που χρησιμοποιήθηκε είναι ένα πιστόλι εννέα χιλιοστών και ότι δεν έχει
χρησιμοποιηθεί σε άλλη εγκληματική ενέργεια κακοποιών του κοινού ποινικού δικαίου.

Αξιωματικοί της Ασφάλειας Αττικής υποστήριζαν χθες ότι αν ήταν χτύπημα της «17
Νοέμβρη», η τρομοκρατική οργάνωση θα χρησιμοποιούσε είτε το γνωστό 45άρι
πιστόλι ή κάποιον εκρηκτικό μηχανισμό.

Ωστόσο, η απάντηση που έδιναν οι αξιωματικοί της Ασφάλειας Πειραιά είναι ότι
«ερευνούνται όλα τα ενδεχόμενα». Οι ίδιοι ερμήνευαν την επίθεση σαν μια
ενέργεια εκφοβισμού και άλλων μαρτύρων.

Ο Βασίλειος Κυριακού είναι ιδιοκτήτης του γκαράζ όπου άφηνε το Λάντ Ρόβερ του
ο Κώστας Περατικός. Είναι ο άνθρωπος που ήρθε «ενώπιος - ενωπίω» με τους τρεις
δράστες της 17Ν.

Χθες, στις τέσσερις τα ξημερώματα, άγνωστοι πυροβόλησαν τρεις φορές εναντίον
του Audi Ι.Χ. αυτοκινήτου του, με αριθμό κυκλοφορίας ΟΕ 6047, που ήταν
σταθμευμένο επί της οδού Φίλωνος 86 στον Πειραιά, στο ίδιο σημείο που
δολοφονήθηκε ο Κώστας Περατικός, προκαλώντας ζημιές στο παρμπρίζ, το φτερό και
την πόρτα.

Πάντως, ερωτηματικά προκαλεί το γεγονός ότι κανείς στην περιοχή, ακόμη και οι
αστυνομικοί του Τμήματος Μεταγωγών, που είναι πιο πάνω από το γκαράζ του
Βασίλειου Κυριακού, δεν άκουσαν κανέναν πυροβολισμό και η επίθεση διαπιστώθηκε
ύστερα από περίπου τρεισήμισι ώρες. Οι αστυνομικοί δεν αποκλείουν και το
ενδεχόμενο να πρόκειται και για ξεκαθάρισμα λογαριασμών.

Ο ιδιοκτήτης του γκαράζ, πάντως, ισχυρίζεται ότι δεν είχε δεχθεί κανένα
απειλητικό τηλεφώνημα και ότι δεν έχει πρόβλημα με κανέναν. «Ήρθα στις 7.30 το
πρωί και είδα το αυτοκίνητο διαλυμένο από τις σφαίρες», λέει. «Ειδοποίησα την
Αστυνομία και επί πέντε ώρες έκαναν εξονυχιστικό έλεγχο. Στη συνέχεια το
αυτοκίνητο οδηγήθηκε στην Τροχαία Πειραιά».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15855N131</ED>
<ID>
ID:162837

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N13&aa=1</URL></REF>


Article

<CATEGORY>vin06</CATEGORY>

 <H2>Ανακάλυψη δίνει ελπίδα σε κωφούς
</H2><H2></H2>
ΤΗΝ ΕΛΠΙΔΑ να μπουν κι αυτοί στον μαγικό κόσμο των ήχων, αποκτούν πλέον τα
κωφά άτομα που δεν έχουν βοηθηθεί μέχρι σήμερα, ούτε χειρουργικά ούτε με την
εφαρμογή ακουστικών βαρηκοΐας.

Η ελπίδα προέρχεται από την ανακάλυψη του κοχλιακού εμφυτεύματος, μιας
ηλεκτρονικής συσκευής που εμφυτεύεται στο αυτί του ατόμου που έχει πρόβλημα.
Με τη βοήθειά της επαναφέρεται η ικανότητα ακοής και δίνεται η δυνατότητα της
επικοινωνίας στον πάσχοντα.

Όπως ανακοίνωσε χθες ο καθηγητής Ωτορινολαρυγγολογίας κ. Γ. Δοκιανάκης σε
συνέντευξη Τύπου στο νοσοκομείο του ΕΕΣ, «τα κοχλιακά εμφυτεύματα ξεπερνούν το
εμπόδιο των κατεστραμμένων τμημάτων του αυτιού και μεταδίδουν ηλεκτρικά
ακουστικά σήματα απευθείας στο ακουστικό νεύρο, εφόσον αυτό είναι υγιές.

Το κοχλιακό εμφύτευμα αποτελείται από δύο τμήματα: το εσωτερικό κομμάτι
περιλαμβάνει τον εμφυτευμένο κοχλιακό δέκτη - διεγέρτη, που περιέχει το
ηλεκτρονικό μέρος της συσκευής, ενώ το εξωτερικό περιλαμβάνει τον επεξεργαστή
του ήχου, τον δέκτη - αναμεταδότη.

Τα αποτελέσματα από τη χρήση του εμφυτεύματος ποικίλλουν, ανάλογα με την
περίπτωση. Ξεκινούν από την απλή δυνατότητα αντίληψης των ήχων του
περιβάλλοντος και φθάνουν στο σημείο δυνατότητας χρήσης του τηλεφώνου.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15855N132</ED>
<ID>
ID:162886

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N13&aa=2</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Πώς; Γιατί; Μήπως...
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

ΥΠΑΡΧΟΥΝ ερωτήσεις που δεν πρόκειται ποτέ να πάρουν απάντηση. Όπως για
παράδειγμα πώς γίνεται και η ουρά που διαλέγεις να περιμένεις στο ταμείο είναι
αυτή που θα αργήσει έστω κι αν τη στιγμή που τη διαλέγεις έχει τους λιγότερους
στην αναμονή.

Γιατί, ας πουμε, η φέτα το ψωμί θα πέσει πάντα από την βουτηρωμένη πλευρά της
ή γιατί δεν πατάς το κουμπί να κλείσει η τηλεόραση μόλις αρχίσει να σε «πυροβολεί»;

Πώς γίνεται και ο ακριβώς μπροστινός σου στην ουρά να αγοράζει το τελευταίο
εισιτήριο για την παράσταση, ή παραγγέλνει την τελευταία μερίδα γεμιστά που
έχει μείνει στο κατάστημα; Και όμως. Υπάρχουν ερωτήσεις χωρίς απάντηση. Πώς
ξεκίνησε ο κόσμος (γιατί; μήπως υπάρχουν αυτόπτες μάρτυρες;) και πώς πρόκειται
ακριβώς να τελειώσει; Πώς γίνεται, δηλαδή, αυτό το συνολάκι που σ' αρέσει πιο
πολύ από τ' αλλα να είναι και το πιο ακριβό; Υπάρχει εξήγηση, απάντηση όμως;

Γιατί στο φανάρι ο από πίσω θα κορνάρει οπωσδήποτε ­ δεν υπάρχει περίπτωση! ­
μόλις ανάψει πράσινο, κι ας έχεις εσύ ήδη ξεκινήσει; Γιατί όσο πιο μεγάλη
ανοησία είναι τόσο μεγαλύτερη θεαματικότητα θα έχει; Για ποιο λόγο ήρθαν ξανά
στη μόδα τα χοντρόσολα παπούτσια; Γιατί τη στιγμή που τσεκάρεις τις πατάτες
που τηγανίζονται θέλουν πολύ ακόμη και την αμέσως επόμενη στιψμή έχουν καεί;
Πώς γίνεται και οι καλοί είναι τις πιο πολλές φορές άτυχοι; Πώς, μπορείτε να
μου πείτε, όταν αλλάζεις κανάλι για να γλιτώσεις τις διαφημίσεις στο Χ-Files
και επιστρέφεις μετά, χάνεις κάτι πολύτιμο για την υπόθεση του επεισοδίου;
Γιατί στις απαντήσεις των κουίζ α, β, γ καμία δεν είναι η περίπτωσή σου; Γιατί
δεν έχω ακόμη κερδίσει στο ΛΟΤΤΟ; Τι θα γράψω στο επόμενο «Πρώτο ενικό» και
υπάρχουν στ' αλήθεια ερωτήσεις χωρίς απάντηση;

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15855N133</ED>
<ID>
ID:162954

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N13&aa=3</URL></REF>


Article

<CATEGORY>vin06</CATEGORY>

 <H5>ΔΙΚΗΓΟΡΟΣ ΚΑΙ ΤΣΙΓΓΑΝΟΙ ΕΙΧΑΝ ΣΤΗΣΕΙ ΕΤΑΙΡΕΙΑ ΚΑΙ ΠΟΥΛΟΥΣΑΝ ΠΑΙΔΙΑ ΑΠΟ ΟΛΗ ΤΗΝ ΕΥΡΩΠΗ
</H5><H5>Διώκονται για κακούργημα
</H5><H5>Από τα βρεφονηπιακά ιδρύματα στην «ιδιωτική πρωτοβουλία»!
</H5><H2>Παράνομες υιοθεσίες που γεμίζουν δύο δισκέτες!
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ - ΛΙΑ ΝΕΣΦΥΓΕ</AUTHOR>

<H3></H3>Ολόκληρη εταιρεία, που θα μπορούσε να ονομαστεί «Βρέφη Α.Ε.», αποκαλύφθηκε
χθες, ύστερα από τη σύλληψη του δικηγόρου Αλέξανδρου Χατζηαλεξάνδρου, που
κατηγορείται για συμμετοχή σε παράνομο κύκλωμα υιοθεσιών. Το κύκλωμα είχε έδρα
τη Θεσσαλονίκη και η δράση του ήταν διεθνής. Στο σπίτι του δικηγόρου στη
Θεσσαλονίκη βρέθηκαν 273 φάκελοι με υποθέσεις υιοθεσιών. Οι φυσικοί γονείς των
υιοθετημένων βρεφών είναι Τσιγγάνοι ή αλλοδαποί από χώρες της πρώην Σοβιετικής
Ένωσης και την Αλβανία, τη Βουλγαρία ή τη Ρουμανία, ενώ οι ανάδοχοι
προέρχονται από την Ελλάδα, τη Γερμανία, τις ΗΠΑ και τη Σουηδία. Το εμπόριο
βρεφών «ανθεί» στη Θεσσαλονίκη τουλάχιστον από το 1983, ενώ οικογένειες
Τσιγγάνων και νεαρές γυναίκες από ξένες χώρες έφταναν γι' αυτό το λόγο πολλές
φορές στα δικαστήρια.ΣΤΑ ΙΧΝΗ διεθνούς κυκλώματος εμπορίας εκατοντάδων βρεφών
με έδρα τη Θεσσαλονίκη βρίσκονται οι αρχές ασφαλείας, μετά τη σύλληψη του
γνωστού δικηγόρου Αλέξανδρου Χατζηαλεξάνδρου, 55 χρόνων, από το γραφείο και το
σπίτι του οποίου κατασχέθηκαν 273 φάκελοι με υποθέσεις υιοθεσιών. Οι
περισσότερες από τις υιοθεσίες αυτές που αναφέρονται στους φακέλους έχουν ήδη
γίνει, ενώ ένας μεγάλος αριθμός επρόκειτο να γίνει σύντομα. Τα βρέφη είναι
Τσιγγανάκια από την Ελλάδα ή προέρχονται από χώρες της πρώην Σοβιετικής
Ένωσης, την Αλβανία, τη Βουλγαρία και τη Ρουμανία και διοχετεύονταν σε
οικογένειες από την Ελλάδα, τη Γερμανία, τις ΗΠΑ και τη Σουηδία.

Οι αξιωματικοί της Ασφάλειας Αττικής και της Θεσσαλονίκης που ασχολούνται με
την υπόθεση, εκτιμούν ότι πίσω από τον Θεσσαλονικιό δικηγόρο βρίσκονται
δεκάδες άτομα του κυκλώματος τόσο στην Ελλάδα όσο και στο εξωτερικό και ότι ο
αριθμός των βρεφών που πουλήθηκαν ή επρόκειτο να πουληθούν είναι πολύ
μεγαλύτερος. Οι εκτιμήσεις αυτές των αξιωματικών της Ασφάλειας στηρίζονται στο
γεγονός ότι κατά την έρευνα που έκαναν στο γραφείο και στο σπίτι του δικηγόρου
Χατζηαλεξάνδρου στη Θεσσαλονίκη, εκτός των 273 φακέλων με υποθέσεις υιοθεσίας,
κατασχέθηκαν και δύο δισκέτες ηλεκτρονικού υπολογιστή που γράφουν αντίστοιχα
«Υιοθεσία» και «Ποινικά Θέματα - Υιοθεσία».

2,5 ΕΚΑΤ.

Η Ασφάλεια Αττικής βρέθηκε στα ίχνη του κυκλώματος ύστερα από καταγγελία του
δημοσιογράφου Μάκη Τριανταφυλλόπουλου στην τηλεοπτική του εκπομπή στον Σκάι
και την επ' αυτοφώρω σύλληψη, την Τετάρτη, ενός ζευγαριού Τσιγγάνων, στη Νέα
Ζωή Περιστερίου, την ώρα που προσπαθούσαν να πουλήσουν έναντι 2.500.000 δρχ.
σε αστυνομικό και γυναίκα δημοσιογράφο συνεργάτιδα της εκπομπής, οι οποίοι
εμφανίσθηκαν ως άτεκνο ζευγάρι, ένα βρέφος ενάμιση μόλις μηνός μιας εξαδέλφης
τους Τσιγγάνας.

Πρόκειται για τον Δημήτριο Λιατίφη, 36 χρόνων, κάτοικο Χαϊδαρίου και τη σύζυγό
του Ειρήνη, επίσης 36χρόνων, που προσπάθησαν να πουλήσουν το ενάμιση μηνός
αγοράκι της εξαδέλφης τους Παρασκευής Λιατίφη, 28 χρόνων.

Το ζευγάρι συνελήφθη στο ραντεβού που είχε δοθεί για την παράδοση του βρέφους.

Μετά τη σύλληψη του βρέφους και τη σχετική προανάκριση, προέκυψε ότι στην
υπόθεση εμπλέκεται και ο δικηγόρος από τη Θεσσαλονίκη Αλέξανδρος
Χατζηαλεξάνδρου, 55 χρόνων, που διατηρεί γραφείο στην οδό Κατούνη 3 της
συμπρωτεύουσας. Ο δικηγόρος, ύστερα από σήμα της Ασφάλειας Αττικής, συνελήφθη
και οδηγήθηκε στην Αθήνα προκείμενου να προσαχθεί με τους υπόλοιπους
κατηγορουμένους στον εισαγγελέα. Σε έρευνα που έκαναν οι αστυνομικοί της
Θεσσαλονίκης στο σπίτι του Χατζηαλεξάνδρου, στην οδό Σολωμού 8, αλλά και στο
γραφείο του, βρέθηκαν και κατασχέθηκαν συνολικά 273 φάκελοι που περιείχαν
υποθέσεις υιοθεσίας με φυσικούς γονείς των υιοθετηθέντων βρεφών είτε
Τσιγγάνους είτε αλλοδαπούς προερχόμενους από χώρες της τέως ΕΣΣΔ, την Αλβανία,
τη Βουλγαρία και τη Ρουμανία και με θετούς γονείς από την Ελλάδα, τη Γερμανία,
τις ΗΠΑ και τη Σουηδία.

ΟΙ «ΓΟΝΕΙΣ»

Σε πολλές από τις παραπάνω περιπτώσεις ως φυσικοί γονείς στους φακέλους
αναφέρονται οι ήδη συλληφθέντες Δημήτριος και Ειρήνη Λιατίφη και οι επίσης
Τσιγγάνοι Κωνσταντίνος και Ζωή Μήτρου. Μέχρι αργά χθες το απόγευμα δεν είχαν
γίνει γνωστές λεπτομέρειες για το πώς λειτουργούσε τα τελευταία χρόνια το
κύκλωμα και ποσά άλλα άτομα στην Ελλάδα και στο εξωτερικό ενέχονται σε αυτό.
Το βέβαιο είναι πως ο τζίρος του κυκλώματος από τις αγοραπωλησίες των αθώων
ψυχών ήταν τεράστιος, αφού η τιμή για κάθε βρέφος κυμαινόταν ανάλογα με την
προέλευση του παιδιού αλλά και την οικονομική κατάσταση των θετών γονιών του.
Οι αξιωματικοί της Ασφάλειας πιστεύουν ότι τα «πλοκάμια» του κυκλώματος
φθάνουν ακόμα και σε δημόσιες υπηρεσίες, αφού για κάθε υιοθεσία απαιτείτο η
έκδοση των ανάλογων πιστοποιητικών.

Η Ασφάλεια πιστεύει ότι ο δικηγόρος θα πρέπει να είχε συνεργάτες στις χώρες
που αναφέραμε, οι οποίοι αναζητούσαν και έβρισκαν τα προς πώληση βρέφη. Αφού
«έκλεινε» η συμφωνία, στη συνέχεια οι φυσικοί τους γονείς ή μέλη του
κυκλώματος τα έφερναν στη Θεσσαλονικη ή στην Αθήνα από όπου τα παραλάμβαναν οι
θετοί τους γονείς από την Ελλάδα ή το εξωτερικό και αφού προηγουμένως είχαν
εφοδιάσει τα παιδιά με όλα τα απαραίτητα πιστοποιητικά.

Ο δικηγόρος Αλέξανδρος Χατζηαλεξάνδρου

ΠΟΙΝΙΚΗ δίωξη σε βαθμό κακουργήματος άσκησε ο εισαγγελέας Πρωτοδικών κ.
Μανώλης Ρασιδάκης εις βάρος των τεσσάρων συλληφθέντων για την υπόθεση της
παράνομης υιοθεσίας.

Με βάση τα στοιχεία της προανακριτικής δικογραφίας, ο εισαγγελικός λειτουργός
προέβη στην άσκηση ποινικής δίωξης εναντίον της μητέρας του παιδιού Παρασκευής
Λιατίφη για παράνομη υιοθεσία παιδιού, τελεσθείσα κατ' επάγγελμα και με
πρόθεση κερδοσκοπίας. Οι φερόμενοι ως «μεσάζοντες» στην υπόθεση, που είναι ο
δικηγόρος Θεσσαλονίκης Αλέξανδρος Χατζηαλεξάνδρου και το ζεύγος των τσιγγάνων
Δημήτρης και Ειρήνη Λιατίφη, κατηγορούνται για μεσολάβηση σε υιοθεσία παιδιού
κατά συναυτουργία, πράξη που τέλεσαν κατ' επάγγελμα και με πρόθεση κερδοσκοπίας.

Και οι τέσσερις κατηγορούμενοι, που παραμένουν κρατούμενοι, παραπέμφθηκαν να
απολογηθούν ενώπιον του 23ου τακτικού ανακριτή κ. Παντελή Παντελίδη από τον
οποίο ζήτησαν και πήραν προθεσμία για σήμερα το μεσημέρι, προκειμένου να
προετοιμάσουν την υπεράσπισή τους. Κανένας από τους δράστες δεν δέχθηκε να πει
έστω μια λέξη για τις σοβαρότατες κατηγορίες που τους αποδίδονται..

Εξεταζόμενος όμως, στο στάδιο της προανάκρισης, ο Δημ. Λιατίφης παραδέχθηκε
ότι είχε αναλάβει ρόλο διαμεσολαβητικό στις διαδικασίες της υιοθεσίας έναντι
500.000 και κατονόμασε μάλιστα τον συγκατηγορούμενό του δικηγόρο Αλεξ.
Χατζηαλεξάνδρου ως συμμέτοχο στην υπόθεση που απασχολεί τη Δικαιοσύνη.

Ο κατηγορούμενος δικηγόρος, πάντως, από την πλευρά του αρνήθηκε ότι έχει
τελέσει οποιαδήποτε αξιόποινη πράξη.

Από νωρίς το πρωί στα δικαστήρια της πρώην Σχολής Ευελπίδων είχαν συγκεντρωθεί
αρκετοί τσιγγάνοι, συγγενείς κυρίως των τριών κατηγορουμένων, οι οποίοι
επιτέθηκαν κατά των δημοσιογράφων και των τηλεοπτικών συνεργείων, καθώς αυτούς
θεωρούν υπεύθυνους για τη διάσταση που έχει λάβει η υπόθεση στην οποία
εμπλέκονται οι δικοί τους άνθρωποι.

ΜΕΧΡΙ και τη δεκαετία του '60, βρεφονηπιακά ιδρύματα σε όλη τη χώρα είχαν
εμπλακεί σε χιλιάδες παράνομες υιοθεσίες. Σιγά σιγά το φαινόμενο περιορίστηκε
μεν, για να ανθήσει ταυτόχρονα η ιδιωτική... πρωτοβουλία. Φυσικοί και θετοί
γονείς, με τη μεσολάβηση τρίτων, παζαρεύουν βρέφη έναντι μεγάλων χρηματικών
ποσών. Κυρίως μετά την κατάρρευση των σοσιαλιστικών καθεστώτων και ειδικά στη
Βόρεια Ελλάδα, οι αγοραπωλησίες βρεφών πήραν μεγάλες διαστάσεις.

Οικογένειες Τσιγγάνων, νεαρά κορίτσια από ξένες χώρες, αλλά και από την
Ελλάδα, με τη μεσολάβηση γιατρών αλλά και δικηγόρων, έχουν εμπλακεί, όπως
τουλάχιστον έχει αποδειχθεί από τις υποθέσεις που έφτασαν στη Δικαιοσύνη, σε
εμπόριο παιδιών, αποκομίζοντας τεράστια ποσά. Σύμφωνα με ανώτερο αξιωματικό
της Ασφαλείας, σήμερα ένα παιδί φτάνει να πωλείται μέχρι και 3.000.000
δραχμές. Υπάρχουν όμως και περιπτώσεις όπου τα ποσά είναι ακόμη μεγαλύτερα,
όταν πρόκειται για «βρέφος που να ταιριάζει σε αυτά που επιθυμούν οι θετοί γονείς».

Στη Θεσσαλονίκη, τουλάχιστον από το 1983, πολλές είναι οι καταγγελίες που
γίνονται για εμπόριο βρεφών. Τελικά, αστυνομικοί, δύο χρόνια αργότερα,
συλλαμβάνουν δύο γυναίκες που, όπως αποδείχτηκε, είχαν πουλήσει επτά μωρά που
έπαιρναν από Τσιγγάνους στη Θήβα. 
Στην υπόθεση άμεση σχέση είχε «μια θρησκευόμενη κυρία, που έπειθε τα άτεκνα
ζευγάρια να αγοράσουν παιδί από ιδιώτες». Και οι τρεις συνελήφθησαν.

Την ίδια περίοδο, η Ασφάλεια έστησε παγίδα σε γνωστό δικηγόρο, στη
Θεσσαλονίκη, που πουλούσε, σύμφωνα με καταγγελίες που έγιναν στην Αθήνα,
βρέφη. Τελικά ο δικηγόρος δεν συνελήφθη, αφού κατάλαβε ότι οι υποψήφιοι γονείς
ήταν αστυνομικοί. Επίσης, μια γυναίκα που πουλούσε παιδιά στο Ασβεστοχώρι δεν
συνελήφθη, αν και είχε παραδεχτεί τις πράξεις της.

Τότε πολλές ήταν οι καταγγελίες για μαιευτήρες που στοίβαζαν σε δύο
ξενοδοχεία, στους Αμπελόκηπους και τον Δενδροπόταμο, της Θεσσαλονίκης έγκυες
από Βουλγαρία και άλλες χώρες και στη συνέχεια αναλάμβαναν να πουλήσουν τα
παιδιά, δίνοντας σε αυτές ελάχιστα χρήματα.

Το σκηνικό επαναλαμβάνεται συνεχώς στη Βόρεια Ελλάδα. Το 1992 τρεις Τσιγγάνοι
συνελήφθησαν στην Αλεξάνδρεια Ημαθίας, όταν αποπειράθηκαν να πουλήσουν ένα
κοριτσάκι μόλις 40 ημερών, αντί του ποσού των 2.200.000 δραχμών.

Ένα χρόνο αργότερα, κάποιοι έστησαν κύκλωμα με κέντρο τη Μόσχα, από όπου
έπαιρναν παιδιά και τα πουλούσαν σε Αθήνα και Θεσσαλονίκη. 
Τότε και πάλι οι αστυνομικοί της Βόρειας Ελλάδας άρχισαν να ερευνούν υποθέσεις
για εμπόριο βρεφών με γυναίκες από Βουλγαρία, Γιουγκοσλαβία και Αλβανία.
Τσιγγάνοι, αλλά και μαιευτήρες μεσολαβούν και στη συγκεκριμένη περίπτωση. «Η
συναλλαγή γίνεται πάντα κάτω από το τραπέζι και στη συνέχεια γίνεται νόμιμη σε
κάποιο δικηγορικό γραφείο. 
Γι' αυτό πρέπει να γίνει οπωσδήποτε επ' αυτοφώρω σύλληψη. Χρησιμοποιούμε
συνήθως ζευγάρια αστυνομικών της Ασφαλείας, που εμφανίζονται ως δήθεν
ενδιαφερόμενοι, για να τους συλλάβουμε. Διαφορετικά, δεν μπορεί να αποδειχθεί
τίποτε», λέει στα «ΝΕΑ» ο διευθυντής Ασφαλείας Θεσσαλονίκης, κ. Κώστας Οικονόμου.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15855N141</ED>
<ID>
ID:162838

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N14&aa=1</URL></REF>


Article

<CATEGORY>vin06</CATEGORY>

 <H2>Όπως τις περισσότερες φορές, «άτομο υπεράνω υποψίας»...
</H2><H2></H2>
<AUTHOR>ΓΙΩΡΓΟΣ ΧΑΤΣΙΟΣ</AUTHOR>

ΘΕΣΣΑΛΟΝΙΚΗ

Γραφείο Βόρειας Ελλάδας

«ΑΤΟΜΟ υπεράνω πάσης υποψίας», χαρακτηρίζουν συνάδελφοι και γείτονες τον
δικηγόρο από τη Θεσσαλονίκη, Αλέξανδρο Χατζηαλεξάνδρου, που κρατείται στην
Ασφάλεια Αττικής, μαζί με άλλα άτομα, για συμμετοχή σε κύκλωμα αγοραπωλησίας βρεφών.

Η είδηση για τη σύλληψη του δικηγόρου από τη Θεσσαλονίκη, που φέρεται ότι
παρείχε «νομική προστασία» στις παράνομες υιοθεσίες, προκάλεσε έκπληξη στους
εκπροσώπους του Δικηγορικού Συλλόγου Θεσσαλονίκης, αλλά και τους ενοίκους της
πολυκατοικίας στην οδό Σολωμού 8, στις Συκιές, όπου διαμένει με την οικογένειά του.

Ο πρόεδρος του Δικηγορικού Συλλόγου Θεσσαλονίκης, κ. Γιώργος Ιγνατιάδης,
δήλωσε χθες στα «ΝΕΑ» ότι ο Χατζηαλεξάνδρου δεν απασχόλησε ούτε μια φορά τον
Σύλλογο για πειθαρχικά παραπτώματα, ενώ, όπως είπε, ήταν πολύ τυπικός στις
συναλλαγές με πελάτες και στις σχέσεις του με τον Σύλλογο. «Το γεγονός μάς
προκαλεί έκπληξη. Ήταν άτομο υπεράνω πάσης υποψίας. Δεν έδωσε την παραμικρή
αφορμή. Μέχρι σήμερα. Όμως, αν τελικά αποδειχθεί ότι έχει συμμετοχή στην
υπόθεση, τότε θα πρέπει να τιμωρηθεί παραδειγματικά», δήλωσε στα «ΝΕΑ» ο
πρόεδρος του Δικηγορικού Συλλόγου Θεσσαλονίκης.

ΜΕ ΜΥΣΤΙΚΟΤΗΤΑ

Συγγενείς και συνεργάτες του Χατζηαλεξάνδρου, στη Θεσσαλονίκη, αρνούνται
κατηγορηματικά να σχολιάσουν το γεγονός, ενώ από χθες το πρωί το δικηγορικό
του γραφείο, στην οδό Κατούνη 8, παρέμενε κλειστό. «Αυτή τη στιγμή δεν θέλω να
πω τίποτα. Περιοριστείτε στην ανακοίνωση της Αστυνομίας και μην μας
ενοχλείτε», δήλωσε στα «ΝΕΑ» η σύζυγός του, φανερά ενοχλημένη.

Η επιχείρηση για τη σύλληψη του Χατζηαλεξάνδρου οργανώθηκε προχθές το βράδυ με
απόλυτη μυστικότητα από τις αστυνομικές αρχές στην Αττική και στη Θεσσαλονίκη.
Άνδρες της Ασφάλειας Αττικής συνέλαβαν τον δικηγόρο στο γραφείο του, όπου
παρουσία δικαστικού επιμελητή βρέθηκαν και κατασχέθηκαν συνολικά 273 «ύποπτοι»
φάκελοι υιοθεσιών.

Σύμφωνα με πληροφορίες, ο Χατζηαλεξάνδρου ισχυρίστηκε στους άνδρες της
Ασφάλειας που τον συνέλαβαν ότι όλοι οι φάκελοι που κατασχέθηκαν αφορούν
νόμιμες περιπτώσεις υιοθεσιών, ενώ υποστήριξε ότι για τη διεκπεραίωση αυτών
των υποθέσεων εισέπραττε την αμοιβή που προβλέπεται από τον νόμο.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15855N142</ED>
<ID>
ID:162887

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N14&aa=2</URL></REF>


Article

<CATEGORY>vin06</CATEGORY>

 <H5>ΔΕΚΑ ΜΗΝΕΣ ΣΤΟΝ ΓΙΑΤΡΟ ΠΟΥ ΕΠΙΤΕΘΗΚΕ ΚΑΤΑ ΤΗ ΔΙΑΡΚΕΙΑ ΣΥΝΕΔΡΙΟΥ ΣΕ ΣΥΝΑΔΕΛΦΟ
ΤΟΥ ΠΟΥ ΓΝΩΜΑΤΕΥΣΕ ΕΙΣ ΒΑΡΟΣ ΤΟΥ
</H5><H2>«Καραμπινάτη» οδοντιατρική
</H2>
<H3></H3>Στα δικαστήρια. Ο οδοντίατρος Θ. Βασιλειάδης τα έχει «επισκεφθεί» πολλές φορές

Το ζεύγος Δούκα χτύπησε την πόρτα του συγκεκριμένου οδοντιάτρου με τη
βεβαιότητα πως θα λυνόταν οριστικά ­ διά της εμφύτευσης ­ το έντονο πρόβλημα
που είχαν και οι δύο με τα δόντια τους.

Ο ΓΙΑΤΡΟΣ, ειδικευμένος στην εμφύτευση δοντιών, είχε καταχωρίσει μια αγγελία
σε τηλεοπτικό περιοδικό. Έτσι, στις 11 Μαΐου 1993, η Αικατερίνη και ο Γιώργος
Δούκας έφτασαν στο ιατρείο του Θεόδωρου Βασιλειάδη, όπου, ύστερα από έλεγχο,
συναποφάσισαν να υποβληθούν και οι δύο στη διαδικασία της εμφύτευσης.

Η εξέλιξη αυτής της «συνεργασίας», που ξεκίνησε με τις καλύτερες προϋποθέσεις,
κάθε άλλο παρά ομαλή υπήρξε. Η κ. Δούκα, μετά την ολοκλήρωση της εμφύτευσης
δοντιών στην άνω γνάθο, και αφού κατέβαλε το ποσό των 1.300.000 δραχμών, είχε
συνεχείς αιμορραγίες και αφόρητους πόνους. Ο γιατρός, ωστόσο, την καθησύχαζε
και παράλληλα της χορηγούσε ισχυρή αντιβίωση.

Η απόγνωσή της, όταν πια δεν μπορούσε ούτε να φάει ούτε καν να μιλήσει, την
οδήγησε στο Οδοντιατρικό Τμήμα του Πανεπιστημίου Αθηνών, τον Νοέμβριο του '93,
όπου την εξέτασαν οι καθηγητές Άγγελος Αγγελόπουλος και Άννα Πατρικίου. Και οι
δύο γνωμάτευσαν πως οι εργασίες που είχαν γίνει στο στόμα της από τον κ.
Βασιλειάδη, προκάλεσαν όλα αυτά τα αξεπέραστα προβλήματα.

Όπως ήταν φυσικό, η κ. Δούκα προσέφυγε στη Δικαιοσύνη, όπως άλλωστε έκανε και
ο σύζυγός της, αφού και εκείνος είχε ανάλογα προβλήματα. Ο γιατρός όμως
θεώρησε υπεύθυνη γι'αυτή την κατάληξη την κ. Πατρικίου, με αποτέλεσμα, τον
περασμένο Φεβρουάριο, να αποπειραθεί να της επιτεθεί κατά τη διάρκεια των
εργασιών του Συνεδρίου Οδοντιατρικής, κρατώντας μια καραμπίνα.

Χθες, ο Θ. Βασιλειάδης καταδικάστηκε από το 4ο Τριμελές Πλημμελειοδικείο της
Αθήνας σε ποινή φυλάκισης 10 μηνών για σωματική βλάβη εις βάρος της κ. Δούκα,
η οποία πλέον δεν μπορεί να δεχθεί στο στόμα της ούτε τεχνητή οδοντοστοιχία.
Ανάλογη μήνυση του κ. Δούκα θα εκδικαστεί τον Οκτώβριο, ενώ, για παρόμοια
υπόθεση, ο γιατρός έχει καταδικαστεί στο παρελθόν σε φυλάκιση 18 μηνών. Ο
ίδιος βέβαια αρνείται πως ευθύνεται για την κατάσταση της κ. Δούκα, τονίζοντας
πως η μέθοδος της εμφύτευσης είναι τόσο περίπλοκη, ώστε η επιτυχία της
εξαρτάται από τον οργανισμό του κάθε ασθενούς.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15855N161</ED>
<ID>
ID:162839

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N16&aa=1</URL></REF>


Article

<CATEGORY>vin06</CATEGORY>

 <H2>Πέθανε από ασφυξία 82χρονη
</H2><H2></H2>
ΠΑΓΙΔΑ θανάτου έγινε για την 82χρονη Ευθαλία Σιούλα ένα παλιό μπαούλο που είχε
στο δωμάτιό της. Η άτυχη ηλικιωμένη, η οποία, σύμφωνα με την κόρη της, έπασχε
από γεροντική άνοια, κλείσθηκε μέσα στο μπαούλο και πέθανε από ασφυξία.

Κουλουριασμενη μέσα στο μπαούλο τη βρήκε νεκρή χθες στη 1.00 το μεσημέρι η
κόρη της Βασιλική Σιούλα και ειδοποίησε την Αστυνομία.

Το τραγικό περιστατικό έγινε στο διαμέρισμα του πρώτου ορόφου διπλοκατοικίας
στην οδό Ηφαίστου 18, στη Νέα Ζωή Περιστερίου, όπου διέμενε η ηλικιωμένη με
την κόρη της και την 15χρονη εγγονή της.

Όπως διαπίστωσε ο ιατροδικαστής, το τραγικό περιστατικό συνέβη χθες μετά τα μεσάνυχτα.

Οι συνθήκες κάτω από τις οποίες συνέβη παραμένουν αδιευκρίνιστες. Εντύπωση
προκαλεί το γεγονός ότι η ηλικιωμένη όταν μπήκε στο μπαούλο και κλείσθηκε μέσα
δεν αντέδρασε και ούτε κάλεσε σε βοήθεια. Το μπαούλο δεν έχει κλειδαριά και θα
μπορούσε η ηλικιωμένη όταν έπεσε το καπάκι του να το ανοίξει εύκολα. Όμως δεν
έκανε την παραμικρή κίνηση, με αποτέλεσμα να βρει τραγικό θάνατο από ασφυξία.

«Η μητέρα μου είχε πολλά προβλήματα τα τελευταία χρόνια. Το μυαλό της δεν
λειτουργούσε. Είχε τάσεις φυγής. Συχνά έφευγε από το σπίτι και χανόταν για
ώρες». Το βράδυ έπεσε κανονικά για ύπνο στο δωμάτιό της. Το πρωί η κ. Βασιλική
Σιούλα πήγε στο δωμάτιο της μητέρας της. Δεν τη βρήκε. «Υπέθεσα ότι θα είχε
φύγει από το σπίτι και άρχισα να την ψάχνω. Πέρασε λίγη ώρα και άνοιξα τυχαία
το μπαούλο για να βάλω κάτι πράγματα. Συγκλονίσθηκα όταν μέσα στο μπαούλο
βρήκα νεκρή τη μητέρα μου...».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15855N162</ED>
<ID>
ID:162888

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N16&aa=2</URL></REF>


Article

<CATEGORY>vin06</CATEGORY>

 <H5></H5><H2>Να λειτουργήσει το νοσοκομείο
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΗΝ ΑΜΕΣΗ λειτουργία του Νοσοκομείου Παπαγεωργίου ζήτησαν χθες εκατοντάδες
κάτοικοι του Ευόσμου Θεσσαλονίκης, οι οποίοι ύστερα από πρωτοβουλία του Δήμου
πραγματοποίησαν συγκέντρωση διαμαρτυρίας έξω από τους χώρους του ιδρύματος.

Οι συγκεντρωμένοι, με πανό που έγραφαν «Να λειτουργήσει τώρα το Νοσοκομείο της
Δυτικής Θεσσαλονίκης» και «Ο Εύοσμος απαιτεί προτεραιότητα στην περίθαλψη»,
ξεναγήθηκαν στους χώρους του νοσοκομείου και παρέμειναν συμβολικά για μισή
περίπου ώρα έξω από την πύλη του.

«Εκφράζουμε την αγωνία των 60.000 κατοίκων του Δήμου μας, που βλέπουν το
Νοσοκομείο Παπαγεωργίου αδικαιολόγητα κλειστό», είπε στα «ΝΕΑ» ο δήμαρχος
Ευόσμου Π. Αλεξανδρίδης.

Υπενθυμίζεται, ότι η καθυστέρηση της λειτουργίας του νοσοκομείου οφείλεται
στην μη ύπαρξη συμφωνίας ανάμεσα στο Ίδρυμα Παπαγεωργίου και στο υπουργείο
Υγείας για τη συγκρότηση του διοικητικού του συμβουλίου.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15855N163</ED>
<ID>
ID:162927

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N16&aa=3</URL></REF>


Article

<CATEGORY>vin06</CATEGORY>

 <H5></H5><H2>Χτύπησε και λήστεψε τον ευεργέτη του
</H2>
ΠΡΙΝ από έξι χρόνια είχε φιλοξενηθεί στο Ορφανοτροφείο της Αγίας Άννης, στα
Αμπελάκια της Σαλαμίνας. Όμως προχθές τα ξημερώματα ο 17χρονος Αλβανός Λ.Μ.,
που τότε είχε βαπτισθεί Χρήστος, δεν δίστασε να επιτεθεί, μαζί με έναν 18χρονο
φίλο του ­ τον Έριοτ Κάντριου ­ στον άνθρωπο που τον φρόντισε, τον κ.
Κωνσταντίνο Λογοθέτη, διευθυντή του Ορφανοτροφείου, και να του αποσπάσει διά
της βίας 300.000 δραχμές.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15855N164</ED>
<ID>
ID:162957

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N16&aa=4</URL></REF>


Article

<CATEGORY>vin06</CATEGORY>

 <H2>Ποια σκευάσματα απαγορεύτηκαν από τον ΕΟΦ
</H2><H2></H2>
ΤΡΙΑΝΤΑ ΕΝΑ συμπληρώματα και άλλα προϊόντα ειδικής διατροφής, που κυκλοφορούν
σε γυμναστήρια και καταστήματα ειδών υγιεινής διατροφής, κρίνονται επικίνδυνα
για την υγεία από τον Εθνικό Οργανισμό Φαρμάκων, που αποφάσισε να απαγορεύσει
τη διακίνηση και διάθεση αυτών των προϊόντων.

Τα σκευάσματα αυτά, που κυκλοφορούν παράνομα, διαπιστώθηκε ότι περιέχουν
ουσίες όπως εφεδρίνη, καφεΐνη, αναβολικά και κρεατίνη, οι οποίες ­ όπως
τονίζεται στη σχετική ανακοίνωση του ΕΟΦ ­ μπορεί να προκαλέσουν βλάβες στην
υγεία. Και συγκεκριμένα: Η ανεξέλεγκτη χρήση προϊόντων που περιέχουν εφεδρίνη
μπορεί να προκαλέσει βλάβες στο καρδιαγγειακό και κεντρικό νευρικό σύστημα,
καθώς και ανεπιθύμητες ενέργειες δοσοεξαρτώμενες. Η χρήση αναβολικών
στεροειδών από τη νεολαία μπορεί να προκαλέσει βλάβες σε ζωτικά όργανα,
ψυχικές διαταραχές, επίδραση στο κυκλοφορικό σύστημα, προβλήματα μεταβολισμού
κ.ά. Τα προϊόντα, που η χρήση τους απαγορεύθηκε, είναι τα εξής:

Κάψουλες:

DHEA Plus 100 της Maximuscle U.Κ. London, Sport & Fitness Sports Diet της
Sport & Fitness Germany, Cyclombe της Maximuscle U.Κ. London, Hard body
Amino 1.000 της MLO, DHEA της Prolab Nutricion, Universal DHEA της Universal,
Cuts ΙΙΙ της Prolab Nutricion, Cyberblast της Cybergenics, Rifped Fuel της
Twin Lab. INC., Vanadyl Sulfata 2 της Ameriftt, Creatine 2.500 της Optimum
Nutricion, Nutri-vites Multi vitamin and Minerals της Optimum Nutricion.

Ταμπλέτες:

Sport & Fitness Fat Burner της Sport & Fitness Germany, Vita Plus της
Strength Systems USA, Fat Burners της Strength Systems USA, Super Pak της
Strength Systems USA, L-Carn 500 της Ameriftt, Muscle Food της Ameriftt,
Sterole Plus της Ameriftt, Super Paks Max Musl της MLO, Mesobolin Plus της
Strength Systems USA, Van Abyl της Prolab Nutricion, Ephedrine ΙΙ της Prolab
Nutricion, Animal Pak της Universal.

Σκόνη:

Creatine Fuel Powder της Twin Lab. INC., Creatine Power της Muscle Max, Hard
Fast της Universal.

Αμπούλες:

L-Carnitine της Multipower, Super Smilax Plus της Uptimum Nutricion.

Υγρό:

Thermogen Plus της Maximuscle U.Κ. London, Mega Fat Burner της Optimum Nutricion.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15855N165</ED>
<ID>
ID:162978

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N16&aa=5</URL></REF>


Article

<CATEGORY>vin06</CATEGORY>

 <H5></H5><H2>Κηδεύεται αύριο ο Β. Αγαπητός
</H2>
Βασ. Αγαπητός. Πέθανε σε ηλικία 64 ετών

ΚΗΔΕΥΕΤΑΙ αύριο από το Α' Νεκροταφείο ο εφοπλιστής Βασίλης Αγαπητός, που
πέθανε προχθές το απόγευμα από ανακοπή καρδιάς, σε ηλικία 64 χρόνων.

Ο Βασίλης Αγαπητός γεννήθηκε το 1933 και ξεκίνησε την επαγγελματική του
σταδιοδρομία από τις οικοδομές και τις κινηματογραφικές παραγωγές. Σε ηλικία
31 χρόνων μπήκε στο χώρο της ναυτιλίας ιδρύοντας την «AGAPITOS LINES».
Παντρεύτηκε την Κατερίνα Οικονόμου και απέκτησε έναν γιο, τον Αντώνη, και δύο
κόρες, την Ειρήνη και την Τατιάνα.

Μαζί με τον αδελφό του Ιωάννη (που το 1992 αποχώρησε από την εταιρεία «Αδελφοί
Αγαπητού» και ίδρυσε με τον γιο του Κωνσταντίνο την «AGAPITOS EXPRES FERRIES»)
εδραιώθηκαν στις γραμμές των Κυκλάδων, αλλά και της Ηγουμενίτσας-Κέρκυρας.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15855N166</ED>
<ID>
ID:162991

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N16&aa=6</URL></REF>


Article

<CATEGORY>vin06</CATEGORY>

 <H5>ΣΤΟ ΑΥΤΟΦΩΡΟ Ο ΔΙΕΥΘΥΝΤΗΣ ΤΗΣ ΝΕΥΡΟΧΕΙΡΟΥΡΓΙΚΗΣ ΚΛΙΝΙΚΗΣ ΙΩΑΝΝΙΝΩΝ
</H5><H2>Λύθηκαν οι γλώσσες για τον γιατρό με το «φακελάκι»
</H2>
<AUTHOR>Γ. ΚΥΡΟΥΣΗΣ</AUTHOR>

<H3></H3>Σωτήρης Τσεμεντζής. Ο διευθυντής της Νευροχειρουργικής Κλινικής του
Πανεπιστημιακού Νοσοκομείου Ιωαννίνων συνελήφθη επ' αυτοφώρω να παίρνει
300.000 δρχ. από Αλβανό

Με την κατηγορία της δωροληψίας σε βαθμό πλημμελήματος παραπέμφθηκε και
δικάζεται σήμερα ο διευθυντής της Νευροχειρουργικής Κλινικής του
Πανεπιστημιακού Νοσοκομείου Ιωαννίνων κ. Σωτήρης Τσεμεντζής.

ΙΩΑΝΝΙΝΑ

ΥΠΕΝΘΥΜΙΖΕΤΑΙ ότι ο καθηγητής συνελήφθη προχθές το μεσημέρι επ' αυτοφώρω να
παίρνει από τον 26χρονο Αλβανό Αντμίρ Κούσι «φακελάκι», το οποίο περιείχε
300.000 δραχμές, προκειμένου να εγχειρήσει τον πεθερό του.

«Πρόκειται για σκευωρία. Είναι συνέχεια των δημοσιευμάτων που έγιναν εις βάρος
μου». Μόνον αυτά είπε χθες το μεσημέρι ο κ. Τσεμεντζής, ενώ οι αστυνομικοί τον
οδηγούσαν από το γραφείο του εισαγγελέα κ. Σπύρου Σπυρόπουλου, στην αίθουσα
του Αυτόφωρου, μετά την απαγγελία της κατηγορίας.

Την ίδια ώρα, ωστόσο, στα Ιωάννινα, αλλά και στον πανεπιστημιακό χώρο, όλοι
συμφωνούσαν, λέγοντας: «Επιτέλους... Κάποιος έπρεπε να βρεθεί για να δοθεί ένα
τέλος. Καλά που βρέθηκε ο Αλβανός...».

Από τη σύλληψη του Τσεμεντζή δεν αιφνιδιάσθηκαν ούτε ο πρόεδρος του
Πανεπιστημιακού Νοσοκομείου κ. Χαρίλας Τόλης, ούτε και ο πρόεδρος του Ιατρικού
Συλλόγου Ιωαννίνων κ. Μιχάλης Παντελής. «Οι καταγγελίες ήταν συνεχείς, αλλά
όχι έγγραφες», δήλωσε ο κ. Τόλης, «και δεν μπορούσε να επιληφθεί αυτών η
Επιστημονική Επιτροπή του Νοσοκομείου, γιατί συχνά οι ενδιαφερόμενοι
αναιρούσαν μετά τις προφορικές καταγγελίες». «Θα περιμένουμε την απόφαση της
Δικαιοσύνης και θα παραπέμψουμε τον κ. Τσεμεντζή στο Πειθαρχικό Συμβούλιο. Θα
πρέπει να ξεκαθαρίζουν τέτοιες καταστάσεις, που δεν τιμούν τον ιατρικό κόσμο
της περιοχής», είπε από την πλευρά του ο κ. Παντελής, πρόεδρος του Ιατρικού
Συλλόγου Ιωαννίνων.

Χθες, πάντως, μετά την ενέργεια του Αλβανού, δεν ήταν λίγοι εκείνοι που βγήκαν
επώνυμα να καταγγείλουν τον κ. Τσεμεντζή για δικές τους παρόμοιες περιπτώσεις.
Πολλές ήταν οι καταγγελίες που έγιναν χθες εις βάρος του γιατρού.

Ο Μηνάς Παππάς, κάτοικος Ιωαννίνων, κατήγγειλε ότι ο καθηγητής τού ζήτησε
450.000 δραχμές για να χειρουργήσει τον άρρωστο πατέρα του. Ανάλογη είναι η
περίπτωση που ανέφερε χθες σε δημοσιογράφο ο Παναγιώτης Τσάλος, επίσης
κάτοικος Ιωαννίνων. Όπως είπε, ο κ. Τσεμεντζής του ζητούσε συνεχώς χρήματα.
Όταν δεν του τα έδιναν, ο γιατρός αδιαφορούσε.

Αναμφίβολα χθες στα Ιωάννινα «πρόσωπο της ημέρας» ήταν ο 26χρονος Αλβανός
Αντμίρ Κούσι από το Αργυρόκαστρο, που έστησε την παγίδα, μαζί με τους
αστυνομικούς της υποδιεύθυνσης Ασφαλείας Ιωαννίνων, στην οποία έπεσε ο
50χρονος καθηγητής. Ο κ. Τσεμεντζής ζήτησε από τον Κούσι αρχικά 400.000
δραχμές για να εγχειρήσει τον πεθερό του, ο οποίος είχε τραυματισθεί από
σφαίρα. Του έγινε η πρώτη εγχείρηση και έπρεπε να γίνει νέα. Τελικά συμφώνησαν
στις 300.000 δραχμές, τις οποίες ο Αλβανός δανείστηκε από τον Λεωνίδα Ζαλαβρά,
που ήταν συγγενής του.

Όλοι συνιστούσαν στον Κούσι να ενημερώσει την Αστυνομία, όπως και έκανε.

Στην υποδιεύθυνση Ασφαλείας προσημείωσαν τα χαρτονομίσματα, ενώ ταυτόχρονα
στάλθηκαν ο υποδιευθυντής και αστυνομικοί στο Πανεπιστημιακό Νοσοκομείο. Ο
Κούσι μπήκε στο γραφείο του Τσεμεντζή και του παρέδωσε τα χρήματα. Τους είπε
ότι ο καθηγητής τα τοποθέτησε στον φάκελό του και αμέσως οι αστυνομικοί μπήκαν
χωρίς να συναντήσουν την παραμικρή αντίδραση από τον κ. Τσεμεντζή. Μόλις
βρήκαν τα χρήματα, το μόνο που τους είπε ήταν: «Να μην πάρει έκταση η
υπόθεση...». Στη συνέχεια οδηγήθηκε στην Ασφάλεια.

Από την πλευρά του, ο δικηγόρος του καθηγητή, κ. Νίκος Γκόντας, είπε χθες
στους δημοσιογράφους ότι «όλα είναι σκευωρία, γιατί ο κ. Τσεμεντζής είχε θέσει
υποψηφιότητα για έδρα στο Πανεπιστήμιο της Αθήνας». Όταν ρωτήθηκε πώς
δικαιολογεί ο καθηγητής την ύπαρξη των σημειωμένων χαρτονομισμάτων στην τσάντα
του, απάντησε ότι η κατάθεση του κατηγορουμένου είναι απόρρητη και δεν μπορεί
να αποκαλύψει στοιχεία.

Σημειώνεται ότι ο ηλικιωμένος Αλβανός, χθες, μετά την αποκάλυψη του θέματος,
μεταφέρθηκε από τον γαμπρό του, Αντμίρ Κούσι, στην Αθήνα, προκειμένου να
εισαχθεί σε νοσοκομείο και να κάνει την εγχείρηση.

Ο κ. Σωτήρης Τσεμεντζής εργάζεται στο Πανεπιστημιακό Νοσοκομείο Ιωαννίνων τα
τελευταία τρία χρόνια και ήταν ο πρώτος καθηγητής που υπό την εποπτεία του
λειτούργησε η Νευροχειρουργική Κλινική.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15855N171</ED>
<ID>
ID:162840

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N17&aa=1</URL></REF>


Article

<CATEGORY>vin06</CATEGORY>

 <H2>Εκτός ΙΚΑ γιατρός λόγω υψηλής συνταγογραφίας
</H2><H2></H2>
ΚΑΒΑΛΑ

Ο ΔΙΟΙΚΗΤΗΣ του ΙΚΑ διέκοψε τη σύμβαση παθολόγου γιατρού, που υπηρετούσε στο
κατάστημα της Καβάλας, γιατί παρουσίαζε πολύ υψηλή συνταγογραφία. Μόνο για τον
μήνα Ιανουάριο έγραψε σε ασφαλισμένους και συνταξιούχους του Ιδρύματος, που
εξέτασε στο ιατρείο του ΙΚΑ, φάρμακα αξίας 12-12,5 εκατ. δραχμών, ξεπερνώντας
κατά πολύ και το «ελαστικό» περιθώριο του 5%.

* Η διοίκηση του ΙΚΑ, αφού διενήργησε έλεγχο, διαπίστωσε πως το ποσό για τα
φάρμακα που διατέθηκαν ήταν υπερβολικό και γι' αυτό έστειλε έγγραφο στην
Υγειονομική Υπηρεσία Καβάλας, στο οποίο αναφέρει, μεταξύ άλλων, ότι
διακόπτεται η συνεργασία με τον συγκεκριμένο γιατρό, ο οποίος απασχολείτο στο
Ίδρυμα με σύμβαση εργασίας αορίστου χρόνου.

* Στο μεταξύ, έγιναν και πάλι συστάσεις στους γιατρούς του ΙΚΑ, να τηρούν τη
λίστα φαρμάκων που έχουν στην κατοχή τους και να μην κάνουν υπερβάσεις, κατά
τη συνταγογραφία.

* Την είδηση για τη διακοπή της σύμβασης του γιατρού επιβεβαίωσαν ο
προϊστάμενος υγειονομικών υπηρεσιών του ΙΚΑ Καβάλας κ. Γιώργος Σπύρογλου και ο
διοικητικός διευθυντής του καταστήματος κ. Θεοφάνης Καπράκης.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15855N172</ED>
<ID>
ID:162889

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N17&aa=2</URL></REF>


Article

<CATEGORY>vin06</CATEGORY>

 <H2>Συνελήφθη να αφαιρεί τιμαλφή από νεκρούς...
</H2><H2></H2>
ΤΟ ΠΑΘΗΜΑ φαίνεται πως δεν έγινε μάθημα για τον 28χρονο ιδιωτικό υπάλληλο
Σταύρο Γιακουμόγλου, ο οποίος είχε μακάβριες συνήθειες. Συνήθιζε τις
νυχτερινές ώρες να... επισκέπτεται το Νεκροταφείο του Παλαιού Φαλήρου και να
αφαιρεί χρυσά δόντια ή άλλα τιμαλφή που εύρισκε στους νεκρούς.

Ήταν πριν από περίπου ενάμιση χρόνο όταν ο Στ. Γιακουμόγλου συνελήφθη, για
πρώτη φορά, επ' αυτοφώρω και καταδικάστηκε για περιύβριση νεκρού. Παρά την
καταδίκη του δεν πτοήθηκε. Τα μεσάνυχτα της 11ης Μαρτίου 1997, ο Γιακουμόγλου
παραβίασε την πόρτα του οικίσκου του Νεκροταφείου στην περιοχή του Παλαιού
Φαλήρου. Ακολουθώντας τη γνωστή σε αυτόν διαδρομή κατευθύνθηκε προς τον
νεκροθάλαμο και κρατώντας τα απαραίτητα εργαλεία, τανάλια και πένσα, αφαίρεσε
τα χρυσά δόντια από μία νεκρή γυναίκα.

Το πρωί της επόμενης ημέρας οι υπάλληλοι από ένα γραφείο τελετών της Καλλιθέας
ανακάλυψαν τι είχε συμβεί και μόλις νύχτωσε έστησαν καρτέρι για να εντοπίσουν
τον δράστη.

Όπως κατέθεσαν στο δικαστήριο, οι Ελευθέριος Τουλγκέρης και Μιλτιάδης
Τριάντης, συνέλαβαν επ' αυτοφώρω τον 28χρονο κατηγορούμενο την ώρα που
επιχειρούσε να αφαιρέσει τα τιμαλφή από άλλους νεκρούς.

ΓΙΑ ΠΕΡΙΥΒΡΙΣΗ

Ο δράστης καταδικάστηκε και πάλι σε φυλάκιση 40 ημερών από το Αυτόφωρο
Μονομελές Πρωτοδικείο της Αθήνας, που τον έκρινε ένοχο για περιύβριση νεκρού
κατ' εξακολούθηση.

Ο προϊστάμενος του Κοιμητηρίου του Παλαιού Φαλήρου, Αναστάσιος Θυρογένης,
θυμόταν καλά τον κατηγορούμενο, ο οποίος είχε απασχολήσει και στο παρελθόν τις
δικαστικές αρχές.

Ο κατηγορούμενος, όταν έφτασε η ώρα της απολογίας του, αρνήθηκε ότι έχει σχέση
με όσα του αποδίδονται και ισχυρίστηκε ότι οι δύο υπάλληλοι του γραφείου
τλετών τον μετέφεραν διά της βίας από διπλανό καφενείο στο Νεκροταφείο για να
τον ενοχοποιήσουν.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15855N173</ED>
<ID>
ID:162928

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N17&aa=3</URL></REF>


Article

<CATEGORY>vin06</CATEGORY>

 <H2>Ανήλικοι θα παρεμβαίνουν με δικηγόρο στη διένεξη των γονέων τους
</H2><H2></H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

«ΘΑ ΜΙΛΗΣΕΙΣ με τον δικηγόρο μου...». Η κλασική ατάκα, που επιβεβαιώνει τη
διάσταση θέσεων και απόψεων σε ένα αντρόγυνο, μπορεί πια να είναι και η
απάντηση ενός 12χρονου στον πατέρα του. Πολύ περισσότερο, όταν το παιδί βρεθεί
στο επίκεντρο της διένεξης ενός ζευγαριού και πρέπει να πάρει θέση...

Ο δικηγόρος, ο αντιπρόσωπος ενός ανηλίκου σε μια δικαστική διαδικασία, είναι
ένα από τα δικαιώματα που αποκτούν τα ελληνόπουλα, μετά την κύρωση από τη χώρα
μας της Ευρωπαϊκής Σύμβασης για την άσκηση των δικαιωμάτων των παιδιών. Η
Σύμβαση από την περασμένη εβδομάδα αποτελεί νόμο του κράτους και δημιουργεί
ένα νέο πλέγμα σχέσεων ανάμεσα στα παιδιά, τους γονείς (ή όσους έχουν την
επιμέλειά τους) και τους δικαστές.

Η λογική του νομοθέτη είναι ότι προέχει πάντοτε το συμφέρον του παιδιού. Και
το δικαίωμα ενός ανηλίκου να διορίσει δικηγόρο, που θα υπερασπιστεί τις δικές
του θέσεις, στο πλαίσιο μιας δικαστικής διαμάχης των γονέων του, είναι το
κυριότερο μέτρο που εισάγεται στην ελληνική κοινωνία.

Αλλά δεν είναι το μόνο. Ο νέος νόμος (2502/97) ορίζει ότι από τη στιγμή που το
παιδί «έχει επαρκή κρίση», θα πρέπει να ενημερώνεται πλήρως, είτε από τους
γονείς είτε από το δικηγόρο-αντιπρόσωπό του για κάθε εξέλιξη ενώπιον των
δικαστικών ή διοικητικών αρχών που το αφορά. Στην περίπτωση, δηλαδή, της
δικαστικής διαμάχης των γονέων, θα πρέπει να γνωρίζει τα αίτια, την πορεία
της, αλλά και τις συνέπειες που θα έχει η δική του θέση στη διένεξη.

«Πώς να κρυφτείς απ' τα παιδιά, έτσι κι αλλιώς τα ξέρουν όλα...», αποδέχεται
λοιπόν και ο νομοθέτης. Και προβλέπει ότι οι ανήλικοι πρέπει να είναι πλήρως
ενημερωμένοι για μια δικαστική υπόθεση που έχουν ρόλο και οι ίδιοι, γιατί η
γνώμη τους θα έχει βαρύνουσα σημασία για τους δικαστές.

Όπως ρητά προβλέπεται στο νέο νόμο, στο εξής ένα παιδί όχι μόνο θα καλείται να
αποφασίσει (και καταθέτοντας ως μάρτυρας στο δικαστήριο, εάν αυτό κριθεί
απαραίτητο...) με ποιον γονέα θέλει να παραμείνει, αλλά και η δικαστική αρχή
«οφείλει να λάβει νόμιμα υπόψη τη γνώμη που εκφράστηκε από αυτό».

Στις οικογενειακές διενέξεις προβλέπεται ακόμη ότι ο ανήλικος έχει το δικαίωμα
­ εκτός από τον νομικό αντιπρόσωπο ­ να ζητήσει τη συνδρομή και ενός προσώπου
της επιλογής του για να τον βοηθήσει να εκφράσει γνώμη. Το πρόσωπο αυτό, που
μπορεί να είναι π.χ. ένας θείος ή ένας δάσκαλος, θα πρέπει να κριθεί
«κατάλληλο» για την παροχή συμβουλής από την αρμόδια δικαστική ή διοικητική αρχή.

ΑΜΕΣΗ ΑΠΟΦΑΣΗ

Επιπλέον, με τον νέο νόμο, οι υποθέσεις που αφορούν παιδιά θεωρούνται ως
άμεσης προτεραιότητας. Γι' αυτό και ο δικαστής «οφείλει να ενεργεί ταχέως και
να αποφεύγει οποιαδήποτε άσκοπη καθυστέρηση». Μάλιστα, η δικαστική αρχή για
την προστασία των παιδιών μπορεί να εκδίδει αποφάσεις που θα είναι άμεσα εκτελεστές.

Στην περίπτωση δε που υπάρξουν καταστάσεις από τις οποίες «απειλείται σοβαρά η
ευτυχία του παιδιού», η δικαστική αρχή μπορεί να κινηθεί αυτεπαγγέλτως.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15855N181</ED>
<ID>
ID:162841

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N18&aa=1</URL></REF>


Article

<CATEGORY>vin06</CATEGORY>

 <H5>Ο ΚΩΣΤΑΣ ΔΗΜΟΠΟΥΛΟΣ ΣΤΟ ΠΑΝΕΠΙΣΤΗΜΙΟ ΑΘΗΝΩΝ ΜΕ ΠΟΣΟΣΤΟ - ΡΕΚΟΡ
</H5><H2>Πρύτανης με την πρώτη
</H2>
<H3></H3>Ο Κώστας Δημόπουλος

Περίφανη νίκη πέτυχε χθες στις πρυτανικές εκλογές του Πανεπιστημίου Αθηνών ο
συνδυασμός του οποίου ηγήθηκε ο πρόεδρος της Ιατρικής Σχολής του ιδρύματος κ.
Κώστας Δημόπουλος. 
Για πρώτη φορά στα μεταπολιτευτικά χρόνια εξελέγη πρύτανης συγκεντρώνοντας το
ποσοστό-ρεκόρ 67% των ψήφων και μάλιστα από τον πρώτο γύρο και ενώ την
Πρυτανεία διεκδικούσαν τρεις συνδυασμοί.

Το ψηφοδέλτιο του κ. Δημόπουλου έλαβε 1.873 ψήφους, έναντι 588 του ψηφοδελτίου
του κ. Σπ. Φλογαΐτη καθηγητή της Νομικής Σχολής και 329 του ψηφοδελτίου του κ.
Στρ. Κουνιά καθηγητή της Σχολής Θετικών Επιστημών.

Από τους 3.536 εκλέκτορες ψήφισαν 2.988 και τα έγκυρα ψηφοδέλτια ήταν 2.790.

Αντιπρυτάνεις εξελέγησαν ο κ. Αντώνης Δανασσής-Αφεντάκης, κοσμήτορας της
Φιλοσοφικής Σχολής και ο κ. Ιωάννης Δρακόπουλος καθηγητής της Σχολής Θετικών
Επιστημών, νυν αντιπρύτανης.

«Ένα Πανεπιστήμιο με πραγματική αυτοτέλεια, που θα έχει τη δική του φωνή και
θέση, ανεξάρτητο οικονομικά, αλλά και κομματικά απεξαρτημένο» είναι το πιστεύω
του κ. Δημόπουλου, που θα ηγηθεί του Πανεπιστημίου Αθηνών από τον ερχόμενο
Σεπτέμβριο, οπότε και θα αναλάβει καθήκοντα από τον απερχόμενο ­ επί δύο
συνεχείς τριετίες πρύτανη ­ καθηγητή του Τμήματος Μεθοδολογίας της Επιστήμης
κ. Πέτρο Γέμπτο.

Ο νέος πρύτανης και οι δύο νέοι αντιπρυτάνεις έχουν επανειλημμένα εκφράσει την
άποψη ότι «ο διάλογος, το ήρεμο κλίμα, η έρευνα και η αξιοκρατία είναι
απαραίτητες προϋποθέσεις για ένα Πανεπιστήμιο ποιότητας, που θα ανταποκρίνεται
στις ανάγκες του παρόντος και στις προσδοκίες του μέλλοντος».

Χθες, επίσης, εξελέγησαν κοσμήτορας της Σχολής Νομικών Οικονομικών και
Πολιτικών Επιστημών του Πανεπιστημίου Αθηνών με ποσοστό 80% των ψήφων ο
καθηγητής κ. Σπ. Τρωιάνος και πρόεδρος της Νομικής Σχολής ο καθηγητης κ. Ν. Κλαμαρής.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15855N182</ED>
<ID>
ID:162890

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N18&aa=2</URL></REF>


Article

<CATEGORY>vin06</CATEGORY>

 <H5></H5><H2>Πρόταση να απορριφθούν οι προσφυγές για το Άγιον Όρος
</H2>
ΝΑ ΑΠΟΡΡΙΦΘΟΥΝ ως απαράδεκτες, ελλείψει εννόμου συμφέροντος, όλες οι προσφυγές
που έχουν υποβληθεί κατά των διορισμών του διοικητή του Αγίου Όρους κ. Στ.
Ψυχάρη και του υποδιοικητή κ. Αρ. Κασμίρογλου, εισηγήθηκε χθες στο αρμόδιο Γ'
Τμήμα του Συμβουλίου της Επικρατείας ο σύμβουλος Επικρατείας κ. Δ. Μπριόλας.

Η συζήτηση διεξήχθη σε κλίμα έντασης, με αποτέλεσμα ο προεδρεύων σύμβουλος κ.
Στ. Σαρηβαλάσης να προειδοποιήσει με διακοπή της συνεδρίασης του Ανωτάτου Δικαστηρίου.

Από την πλευρά των προσφευγόντων (μεταξύ των οποίων είναι ο πρώην βουλευτής κ.
Σεφ. Αναστασάκος και ο πρώην νομάρχης κ. Θ. Κατριβάνος) ετέθη εμμέσως θέμα
υπηκοότητας του Πατριάρχη Κωνσταντινουπόλεως Βαρθολομαίου ­ που παρεμβαίνει
υπέρ των διορισμών ­ και οι αιχμές αυτές πυροδότησαν τη συζήτηση.

Ο εισηγητής πρότεινε να απορριφθούν οι προσφυγές, τονίζοντας ότι η επίκληση
του θρησκεύματος (χριστιανοί ορθόδοξοι) από την πλευρά των προσφευγόντων δεν
νομιμοποιεί δικαίωμα για υποβολή προσφυγής.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15855N183</ED>
<ID>
ID:162929

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N18&aa=3</URL></REF>


Article

<CATEGORY>vin06</CATEGORY>

 <H5></H5><H2>Η έρευνα για το «Δύστος»
</H2>
ΤΗΝ ΚΑΘΥΣΤΕΡΗΣΗ στην ολοκλήρωση της δικαστικής έρευνας για το πολύνεκρο
ναυάγιο του φορτηγού πλοίου «Δύστος» επισημαίνει με έγγραφό του προς την
Εισαγγελία Πρωτοδικών Χαλκίδας ο αντεισαγγελέας του Αρείου Πάγου Ηλ.
Σπυρόπουλος και ζητεί να παραδοθεί συντόμως η πραγματογνωμοσύνη, από την οποία
θα κριθεί εάν υπάρχουν ή όχι ενδείξεις περί υπαιτιότητος για το τραγικό συμβάν.

Σημειώνεται ότι κατά τη βύθιση του «Δύστος», στις 28/12/96, στον όρμο της
Κύμης, βρήκαν τραγικό θάνατο τα 20 από τα 21 μέλη του πληρώματος (διεσώθη
μόνον ο δόκιμος Χρ. Αναγνώστου).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15855N184</ED>
<ID>
ID:162958

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N18&aa=4</URL></REF>


Article

<CATEGORY>vin06</CATEGORY>

 <H5>ΕΝΗΜΕΡΩΣΗ ΚΑΙ ΕΚΔΗΛΩΣΕΙΣ ΑΠΟ ΟΙΚΟΛΟΓΙΚΕΣ ΟΡΓΑΝΩΣΕΙΣ, ΣΧΟΛΕΙΑ, ΠΟΛΙΤΙΚΟΥΣ ΚΑΙ
ΑΠΛΟΥΣ ΠΟΛΙΤΕΣ ΓΙΑ ΤΗΝ ΗΜΕΡΑ ΤΟΥ ΠΕΡΙΒΑΛΛΟΝΤΟΣ
</H5><H5>Φοίνικες στην Πανεπιστημίου
</H5><H5>Αλυσίδα για το δάσος
</H5><H2>Όλοι στην πράσινη γιορτή
</H2>
<H3></H3>Στη Γλυφάδα. Μαθητές καθάρισαν την παραλία και φύτεψαν συμβολικά φοίνικες

Με καθαρισμούς παραλιών, απελευθέρωση σπάνιων πουλιών αλλά και εξορμήσεις
ενημέρωσης του κόσμου για την προστασία του περιβάλλοντος και των προβλημάτων
που δημιουργεί η ρύπανση στην ποιότητα ζωής των κατοίκων του πλανήτη μας,
χιλιάδες πολίτες συμμετείχαν χθες στον εορτασμό της Παγκόσμιας Ημέρας Περιβάλλοντος.

ΟΛΟΙ έδωσαν χθες το «παρών». Το σύνολο του πολιτικού και πνευματικού κόσμου,
οικολογικές οργανώσεις και σύλλογοι, σχολεία αλλά και απλοί πολίτες, ο καθένας
με τον τρόπο του, συμμετείχαν σε μια ημέρα που ήταν αφιερωμένη στη φύση και το περιβάλλον.

Στην Αθήνα πολλά σχολεία διοργάνωσαν εκδηλώσεις και εξορμήσεις καθαριότητας σε
παραλίες. Στη Γλυφάδα, μαθητές των Δημοτικών, Γυμνάσιων και Λυκείων της
περιοχής καθάρισαν την παραλία, πήραν μέρος σε μουσικό πρόγραμμα και φύτεψαν
συμβολικά φοίνικες. 
Στην πλαζ του ΕΟΤ, στη Βούλα, οι μικροί μαθητές ζωγράφισαν, ενημερώθηκαν για
το περιβάλλον και παρακολούθησαν Καραγκιόζη. Στο Άλσος Βεΐκου σε παρόμοια
εκδήλωση έφτιαξαν αντικείμενα από ανακυκλώσιμα υλικά και διασκέδασαν
μαθαίνοντας πώς να προστατεύουν το περιβάλλον.

Οικολόγοι δε κρατώντας κομμένους κορμούς δένδρων διαμαρτυρήθηκαν για την
καταστροφή του περιβάλλοντος έξω από τη Γραμματεία Δασών και Περιβάλλοντος
στην οδό Ιπποκράτους.

Μια έκπληξη περίμενε και όσους χθες βρέθηκαν στο Ανατολικό Αεροδρόμιο. Τα μέλη
του WWF Ελλάς σε συνεργασία με τη Ευρωπαϊκή Επιτροπή και τη Γενική Γραμματεία
Δασών, με την υποστήριξη της Υπηρεσίας Πολιτικής Αεροπορίας μοίρασαν
ενημερωτικά έντυπα, μεταμφιεσμένοι σε σπάνια ζώα που κινδυνεύουν από την
μόλυνση του περιβάλλοντος.

Στη Θεσσαλονίκη μέλη οικολογικών οργανώσεων απελευθέρωσαν σπάνια πούλια στο
Δέλτα του Αξιού, ενώ η Πλατεία Αριστοτέλους γέμισε από περίπτερα μέσω των
οποίων διανεμήθηκε έντυπο υλικό περιβαλλοντικού περιεχομένου.

ΚΑΙ ΞΑΦΝΙΚΑ, φοίνικες στην Πανεπιστημίου... Ο Δήμος Αθηναίων αποφάσισε να
δώσει ένα... εξωτικό χρώμα στο κέντρο της Αθήνας. Έκπληκτοι οι κάτοικοι της
πρωτεύουσας είδαν χθες το συνεργείο του δήμου να φυτεύει τους πρώτους φοίνικες
στην οδό Πανεπιστημίου, έξω από την Τράπεζα της Ελλάδος.

Η δενδροφύτευση έγινε στα πλαίσια του προγράμματος που έχει ξεκινήσει εδώ και
πέντε μήνες ο Δήμος Αθηναίων, αρχικά στα δημοτικά διαμερίσματα. Πρόκειται για
μια σειρά ενεργειών που έχουν στόχο να γεμίσουν την πόλη με δέντρα που να
είναι ανθεκτικά σε όλες τις θερμοκρασίες και να... δώσουν χρώμα στη ζωή μας.

ΑΝΘΡΩΠΙΝΗ ΑΛΥΣΙΔΑ γύρω από τον «Δημόκριτο» σχημάτισαν χθες κάτοικοι του Δήμου
Αγίας Παρασκευής, διαμαρτυρόμενοι για την αλλαγή των χρήσεων γης στο
ερευνητικό κέντρο, η οποία ­ σύμφωνα με τους τοπικούς φορείς ­ θα οδηγήσει
στην καταστροφή 30 στρεμμάτων δάσους.

Με αφορμή την Παγκόσμια Ημέρα Περιβάλλοντος, ο Δήμος Αγίας Παρασκευής και
φορείς της πόλης διοργάνωσαν χθες συγκέντρωση και συναυλία διαμαρτυρίας για
την καταστροφή του Υμηττού.

«Στόχος μας είναι η ενημέρωση των δημοτών μας και η ευαισθητοποίηση της
Πολιτείας για τους κινδύνους ανοικοδόμησης της Β' ζώνης Υμηττού», επισήμανε ο
δήμαρχος Αγίας Παρασκευής, κ. Σταύρος Κότσης. Σύμφωνα με τους φορείς της
περιοχής, αιτία των έντονων οικιστικών πιέσεων που δέχεται η δασική περιοχή
στον Υμηττό είναι η χάραξη της περιφερειακής λεωφόρου, που λειτουργεί ως μαγνήτης.

Στους πολυάριθμους ιδιώτες, που το τελευταίο διάστημα προσκομίζουν τίτλους,
ακόμη και της τουρκοκρατίας, διεκδικώντας εκατοντάδες στρέμματα δασικής
έκτασης, όπως αναφέρει σε ανακοίνωσή του ο Δήμος Αγίας Παρασκευής, έρχεται να
προστεθεί και ο «Δημόκριτος», στον οποίο «δόθηκε το πράσινο φως για την
ανοικοδόμηση τριάντα στρεμμάτων δασικής έκτασης για τη στέγαση των υπηρεσιών του».

Από την άλλη πλευρά, ωστόσο, ο νέος πρόεδρος και διευθυντής του «Δημόκριτου»,
καθηγητής κ. Διονύσιος Ιθακήσιος, επισήμανε στα «ΝΕΑ» ότι «οι αναφορές των
τοπικών φορέων δεν ανταποκρίνονται στην πραγματικότητα. Ουσιαστικά
τακτοποιούμε τα του οίκου μας. Αν και υπάρχει μεγάλη ανάγκη να επεκτείνουμε
και να εκσυγχρονίσουμε τις εγκαταστάσεις δύο ινστιτούτων μας, δεν πρόκειται να κτίσουμε».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15855N191</ED>
<ID>
ID:162842

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N19&aa=1</URL></REF>


Article

<CATEGORY>vin06</CATEGORY>

 <H5></H5><H2>Λαλιώτης: Ο αγώνας είναι για όλους...
</H2>
«Ο ΑΓΩΝΑΣ για την προστασία του περιβάλλοντος δεν είναι για τους μοναχικούς
αλλά για όλους», τόνισε χθες ο υπουργός ΠΕΧΩΔΕ Κώστας Λαλιώτης σε εκδήλωση για
την προστασία του περιβάλλοντος που διοργάνωσε το Ίδρυμα Μαραγκοπούλου. Ο
υπουργός αναφέρθηκε στο πρόβλημα με τις χωματερές και τη «λογική» ορισμένων
της Τοπικής Αυτοδιοίκησης να τις μεταφέρουν σε γειτονικούς νομούς. Την
εκδήλωση, που έγινε στη Στοά του Βιβλίου, προλόγισαν η πρόεδρος του Ιδρύματος
Αλίκη Γιωτοπούλου - Μαραγκοπούλου», και οι εκπρόσωποι του ΟΗΕ κ.κ. Μίρκα
Γόντικα και Σαμπασόν.

Μεταξύ των ομιλητών ήταν ο καθηγητής Θ. Σκουλικίδης, ο συνταγματολόγος Γιώργος
Παπαδημητρίου, ο πρόεδρος του Δικηγορικού Συλλόγου Αντ. Ρουπακιώτης και ο
δημοσιογράφος Γιάννης Ε. Διακογιάννης».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15855N192</ED>
<ID>
ID:162891

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N19&aa=2</URL></REF>


Article

<CATEGORY>vin06</CATEGORY>

 <H5></H5><H2>Διάσταση για τις νομιμοποιήσεις
</H2>
ΕΠΙΒΕΒΑΙΩΣΕ χθες ο κ. Δ. Ρέππας τη διάσταση απόψεων που υπάρχει ανάμεσα στα
υπουργεία Γεωργίας και Περιβάλλοντος - Χωροταξίας και Δημοσίων Έργων για το
θέμα της νομιμοποίησης αυθαιρέτων κτισμάτων που βρίσκονται μέσα σε δάση.

Μόνο που ο υπουργός Τύπου χρησιμοποίησε την έκφραση «διαφορετικές
προσεγγίσεις», για να υποδηλώσει τη διαφωνία του ΥΠΕΧΩΔΕ με την πρόθεση του
υπουργείου Γεωργίας να αποχαρακτηριστούν δάση ή δασικές εκτάσεις που έχουν
καεί και σήμερα έχουν μετατραπεί σε οικισμούς ή άλλες χρήσεις.

Όμως στο θέμα παρενέβη και ο πρόεδρος του Τεχνικού Επιμελητηρίου κ. Κ.
Λιάσκας, που εξέφρασε τη διαφωνία του για την προώθηση από το υπουργείο
Γεωργίας του νομοσχεδίου. Ο κ. Λιάσκας επισημαίνει ότι κάτι τέτοιο μπορεί να
γίνει μόνο μέσα από τις διαδικασίες του Εθνικού Κτηματολογίου, αλλά μέχρι τότε
δεν μπορεί ούτε συζήτηση να γίνεται για αποχαρακτηρισμούς δασών και παραπέρα
οικοπεδοποίηση χιλιάδων στρεμμάτων γης.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15855N193</ED>
<ID>
ID:162930

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N19&aa=3</URL></REF>


Article

<CATEGORY>vin06</CATEGORY>

 <H5>ΚΑΙ ΜΗΝΥΤΗΡΙΑ ΑΝΑΦΟΡΑ ΤΟΥ ΝΟΜΙΑΤΡΟΥ ΣΤΟΝ ΕΙΣΑΓΓΕΛΕΑ
</H5><H2>«Πόλεμος» για τα σκουπίδια
</H2>
<H3></H3>«Πόλεμος» για τα σκουπίδια, που απειλούν σοβαρά την υγεία των κατοίκων της
Αθήνας και του Πειραιά, ξέσπασε χθες. Η κυβέρνηση κάλεσε τους δημάρχους να
αναλάβουν τις ευθύνες τους, ενώ αυτοί υποστήριξαν ότι «το πρόβλημα αφορά την
κυβέρνηση και τους απεργούς». Το πρόβλημα που προκύπτει για τη δημόσια υγεία
εξαιτίας της συσσώρευσης σκουπιδιών άρχισε να απασχολεί και τη Δικαιοσύνη.Ο
υπουργός Εσωτερικών Αλέκος Παπαδόπουλος χαρακτήρισε τη συνεχιζόμενη για πέμπτη
ημέρα σήμερα απεργία των συμβασιούχων στην καθαριότητα των δήμων ως
«ακατανόητη, απαράδεκτη και αβάσιμη» και κάλεσε τους δημάρχους της Αθήνας και
του Πειραιά, όπου εντοπίζεται το πρόβλημα, να μεριμνήσουν για τη διασφάλιση
της δημόσιας υγείας.

Ο δήμαρχος Αθηναίων Δημήτρης Αβραμόπουλος, από την πλευρά του, όσον αφορά την
απεργιακή κινητοποίηση, υποστήριξε ότι «πρόκειται για πρόβλημα εργασιακού
χαρακτήρα ανάμεσα στους εργαζομένους και την κυβέρνηση». Ο ίδιος, πάντως,
κάλεσε τους απεργούς να επιστρέψουν αμέσως στις εργασίες τους, αφού μετά τις
εξηγήσεις του υφυπουργού Εσωτερικών δεν υπάρχει λόγος να συνεχίζεται αυτή η
απαράδεκτη κατάσταση.

Οι απεργοί, ωστόσο, παρέμεναν αμετακίνητοι στις θέσεις τους, χωρίς όμως να
αποκλείουν οποιοδήποτε ενδεχόμενο. Στο μεταξύ, το πρόβλημα άρχισε από χθες να
απασχολεί επίσημα και τη Δικαιοσύνη, έπειτα από παρέμβαση του νομίατρου της
Νομαρχίας Αθηνών κ. Ι. Τσαντίρη. Ο νομίατρος, με μηνυτήρια αναφορά του προς
τον προϊστάμενο της Εισαγγελίας Πρωτοδικών της Αθήνας κ. Αν. Κανελλόπουλο,
ζητεί να λυθεί το πρόβλημα που έχει δημιουργηθεί από τη συσσώρευση των
σκουπιδιών, γιατί απειλείται η δημόσια υγεία. Ο τελευταίος μελετά τη μηνυτήρια
αναφορά και αναμένεται τις αμέσως επόμενες ημέρες να καλέσει και να εξετάσει
μάρτυρες από τον Δήμο της Αθήνας πριν προχωρήσει σε οποιαδήποτε άλλη ενέργεια.

Τον δρόμο της Δικαιοσύνης, άλλωστε, υπέδειξε στους δημάρχους νωρίς χθες το
πρωί και ο υπουργός Εσωτερικών, ο οποίος τόνισε: «Υπάρχει ένα επαρκέστατο
νομικό και διοικητικό οπλοστάσιο, το οποίο οφείλουν (οι δήμαρχοι Αθηναίων και
Πειραιώς) να κάνουν χρήση. Το θέμα για τους συμβασιούχους στον χώρο της
καθαριότητας έχει επιλυθεί. Οι έχοντες σχέση εργασίας ορισμένου ή αορίστου
χρόνου είναι ένα μέρος του προσωπικού. Από 'κεί και πέρα υπάρχει η πλειονότητα
μόνιμου προσωπικού στην καθαριότητα, η οποία δεν απεργεί και οφείλουν οι δήμοι
να το χρησιμοποιήσουν για την αποκομιδή των απορριμμάτων».

Κύκλοι του Δήμου Αθηναίων απαντώντας στις δηλώσεις αυτές του υπουργού
υποστήριζαν ότι, όσον αφορά στον μεγαλύτερο δήμο της χώρας, στον τομέα της
καθαριότητας δεν απασχολείται μόνιμο προσωπικό. Επίσης προσέθεταν ότι και να
ήθελε ο δήμος να χρησιμοποιήσει μόνιμο προσωπικό για την αποκομιδή των
απορριμμάτων, αυτό δεν θα ήταν εφικτό, αφού τα απορριμματοφόρα οχήματα είναι
ακινητοποιημένα στα αμαξοστάσια από τους απεργούς συμβασιούχους. Εξάλλου,
συμπλήρωναν ότι και το μόνιμο προσωπικό συμπαρίσταται στην απεργία των συμβασιούχων.

Όσον αφορά στις υποδείξεις του κ. Παπαδόπουλου για προσφυγή των δήμων στη
Δικαιοσύνη, ο κ. Αβραμόπουλος αντέτεινε ότι «η Δικαιοσύνη μπορεί να κινηθεί
και αυτεπαγγέλτως ή έπειτα από παρέμβαση της κυβέρνησης...».

Σημειώνεται ότι το πρόβλημα της συσσώρευσης των σκουπιδιών είναι εντονότερο
στις πυκνοκατοικημένες περιοχές της Αθήνας και του Πειραιά, όπου τα σκουπίδια
έχουν σχηματίσει... βουνά. Στα Πατήσια, το Παγκράτι και το Κολωνάκι, οι σωροί
των απορριμμάτων στους δρόμους και τα πεζοδρόμια έκαναν χθες την κατάσταση αφόρητη.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15855N201</ED>
<ID>
ID:162843

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N20&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ανατολική Μεσόγειος
</H2>
<AUTHOR>ΑΘΑΝΑΣΙΟΣ ΠΛΑΤΙΑΣ</AUTHOR>

ΤΟ ΕΝΔΙΑΦΕΡΟΝ της Ελλάδος για τον χώρο της Ανατολικής Μεσογείου είναι εύλογο,
όχι μόνο λόγω του ζωτικού μας συμφέροντος για την Κύπρο, αλλά και γιατί οι
ανακατατάξεις στην περιοχή επηρεάζουν τον γεωπολιτικό ανταγωνισμό Ελλάδος -
Τουρκίας. Η Ελλάδα με την μακρά της απουσία έδωσε ένα ανέξοδο στρατηγικό
πλεονέκτημα στην Τουρκία, η οποία το εξαργύρωνε με ανταλλάγματα από τις ΗΠΑ
(ανοχή) και το Ισραήλ (αμυντική συνεργασία). Ταυτόχρονα, διατηρούσε τον πλήρη
έλεγχο της περιοχής μεταξύ Κύπρου και Ρόδου, πράγμα που της επέτρεπε να
κρατάει την Κύπρο υπό καθεστώς στρατηγικής ομηρείας και να εκβιάζει την Ελλάδα
(βλ. κινήσεις τη νύχτα των Ιμίων). Η Ελλάδα στα πλαίσια του λεγόμενου δόγματος
του ενιαίου αμυντικού χώρου έδειξε την πρόθεση γεωπολιτικής παρουσίας στην
Ανατολική Μεσόγειο. Αυτό ήταν ένα πρώτο βήμα στη σωστή κατεύθυνση. Χρειάζεται
όμως περαιτέρω αναβάθμιση της στρατηγικής μας παρουσίας σε μια περιοχή που
ελέγχει τις διόδους διέλευσης του πετρελαίου, όχι μόνο της Μέσης Ανατολής αλλά
και της Κασπίας στη Δύση. Αυτό θα μας φέρει, αν το χειριστούμε σωστά, σε
στενότερη στρατηγική συνεργασία με τις ΗΠΑ και το Ισραήλ και θα
εξισορροπήσουμε, εν μέρει, την τουρκική επιρροή. Παράλληλα, στον γεωοικονομικό
τομέα η Ελλάδα μπορεί να χρησιμοποιήσει τη θέση της στην Ε.Ε., ώστε να
επηρεάσει τη μεσογειακή πολιτική της Ε.Ε. Κάτω από ορισμένες συνθήκες, η
Ελλάδα (σε συνεργασία με την Κύπρο) μπορεί να αποτελέσει την οικονομική γέφυρα
της Ε.Ε. στη Μέση Ανατολή.

Η αναβάθμιση του περιφερειακού μας ρόλου στην περιοχή είναι ιδιαίτερα χρήσιμη
τώρα που η αμερικανική πρωτοβουλία (βλ. Χόλμπρουκ) για το Κυπριακό βρίσκεται
σε εξέλιξη.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15855N491</ED>
<ID>
ID:162883

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N49&aa=1</URL></REF>


Article

<CATEGORY>vin07</CATEGORY>

 <H5>Η ΚΑΙΝΟΥΡΓΙΑ ΕΥΚΑΙΡΙΑ ΓΙΑ ΤΗΝ ΑΡΙΣΤΕΡΑ ΣΤΗ ΓΑΛΛΙΑ
</H5><H5>ΜΑΡΤΙΝ ΟΜΠΡΙ
</H5><H5>ΝΤΟΜΙΝΙΚ ΣΤΡΟΣ-ΚΑΝ
</H5><H5>ΙΜΠΕΡ ΒΕΝΤΡΙΝ
</H5><H5>ΕΛΙΖΑΜΠΕΤ ΓΚΙΓΚΟΥ
</H5><H5>ΝΤΟΜΙΝΙΚ ΒΟΥΑΝΕ
</H5><H5>ΜΑΡΙ-ΖΟΡΖ ΜΠΙΦΕ
</H5><H5>ΑΛΕΝ ΡΙΣΑΡ
</H5><H5>ΖΑΝ-ΠΙΕΡ ΣΕΒΕΝΜΑΝ
</H5><H5>ΚΑΤΡΙΝ ΤΡΟΤΜΑΝ
</H5><H2>Μια πολύχρωμη κυβέρνηση!
</H2>
Λιονέλ Ζοσπέν. Ο ηγέτης του γαλλικού Σοσιαλιστικού Κόμματος συγκρότησε
ευέλικτη και δυναμική κυβέρνηση, με ισχυρή γυναικεία παρουσία (Φωτό Ρώυτερ)

ΤΙ ΕΙΝΑΙ αυτό που είναι ροζ, κόκκινο και πράσινο, δεν έχει ελέφαντες, αλλά
έχει πολλές γυναίκες; Μα, η νέα αριστερή κυβέρνηση της Γαλλίας.

«Οι ελέφαντες και οι ρινόκεροι που κυβέρνησαν τη χώρα από το 1981 έως το 1993
δεν συμμετέχουν στη νέα ηγετική ομάδα», γράφει η «Λιμπερασιόν» για την
κυβέρνηση που παρουσίασε ο Λιονέλ Ζοσπέν. «Δεν πρόκειται για επανάληψη της
περιόδου Μιτεράν, αλλά για νέα ευκαιρία για την Αριστερά». Σχεδόν σύσσωμος ο
γαλλικός Τύπος αναφέρεται στην εντυπωσιακή πολυφωνία της νέας κυβέρνησης.
«Πολύ ροζ, ικανοποιητικό κόκκινο, μια ιδέα πράσινο και ταυτόχρονα μπλε, άσπρο
και κόκκινο, όλα τα χρώματα μιας πολυφωνικής Αριστεράς», σχολιάζει η
«Φρανς-Σουάρ», που τονίζει ότι ο νέος πρωθυπουργός φρόντισε να απομακρύνει
τους κομματικούς δεινοσαύρους. Εξάλλου, ακόμη και η δεξιά «Φιγκαρό»
παραδέχεται ότι στην κυβέρνησή του ο Ζοσπέν επιφύλαξε ξεχωριστή θέση στις
γυναίκες και τονίζει την τοποθέτηση της Μαρτίν Ομπρί ως δευτέρας τη τάξει υπουργού.

ΜΗΝΥΜΑΤΑ ΑΙΣΙΟΔΟΞΙΑΣ

Οι Γάλλοι σοσιαλιστές ανέλαβαν προεκλογικά τέσσερις απαράβατες δεσμεύσεις: Τη
συμμετοχή της Ιταλίας, της Ισπανίας και της Βρετανίας στην πρώτη φάση του
ευρώ, το 1999· τη συγκρότηση ενός οικονομικού διευθυντηρίου που θα εποπτεύει
την Ευρωπαϊκή Κεντρική Τράπεζα· τη σύναψη «συμφώνου για την ανάπτυξη και την
κοινωνική αλληλεγγύη», με πρωταρχικό στόχο την αντιμετώπιση της ανεργίας· την
κυκλοφορία ενός ευρώ που δεν θα είναι υπερτιμημένο ούτε έναντι του γιεν ούτε
έναντι του δολαρίου.

Πάντως, ούτε αυτές οι δεσμεύσεις ούτε οι δύο κομμουνιστές υπουργοί της
κυβέρνησης του Ζοσπέν μοιάζουν να τρομάζουν τις γαλλικές αγορές, που μετά τις
εκλογές καταγράφουν κέρδη και μόνο κέρδη, δίνοντας μήνυμα αισιοδοξίας για την
πορεία της νέας γαλλικής κυβέρνησης.

Οικονομικοί αναλυτές επισημαίνουν ότι τα ανανεωμένα ευρωπαϊκά κομμουνιστικά
κόμματα είναι σήμερα πιο αποδεκτά από τις αγορές και τους επιχειρηματίες από
ό,τι στο παρελθόν. «Στο κάτω κάτω», γράφουν οι «Φαϊνάνσιαλ Τάιμς», «καλύτερα ο
Ζοσπέν με τους δύο κομμουνιστές υπουργούς, παρά ο Πρόντι που εκλιπαρεί κάθε
τόσο στην ιταλική Βουλή για την ψήφο των κομμουνιστών».

47 ετών, υπουργός Εργασίας και Κοινωνικής Αλληλεγγύης (Σοσιαλιστικό Κόμμα). Η
κόρη του Ζακ Ντελόρ δεν είχε πάντα τις καλύτερες δυνατές σχέσεις με τον
Ζοσπέν, με τον οποίο είχε πολλές διαφωνίες. Όμως, η μεγάλη δημοτικότητά της
την έκανε ακαταμάχητη. Θήτευσε στην Πεσινέ, αλλά και στην κυβέρνηση της Εντίτ
Κρεσόν, πάλι ως υπουργός Εργασίας. Αυτή ακριβώς η θητεία της τής εξασφάλισε
ιδιαίτερα καλές σχέσεις με τους επιχειρηματικούς κύκλους της χώρας.

48 ετών, υπουργός Οικονομίας, Οικονομικών και Βιομηχανίας (Σοσιαλιστικό
Κόμμα). Στο στενό περιβάλλον του Ζοσπέν εδώ και δέκα χρόνια, είναι ένας από
τους βασικότερους εμπνευστές του οικονομικού προγράμματος του κόμματος.
Υπηρέτησε ως υπουργός Βιομηχανίας στην κυβέρνηση του Πιέρ Μπερεγκοβουά.
Θεωρείται ο συνδετικός κρίκος του νέου Γάλλου πρωθυπουργού με τον
επιχειρηματικό κόσμο. Είναι ο άνθρωπος που θα επαναδιαπραγματευτεί το σύμφωνο
σταθερότητας, σύμφωνα με την προεκλογική εξαγγελία του Ζοσπέν.

49 ετών, υπουργός Εξωτερικών (Σοσιαλιστικό Κόμμα). Ο πρώην γενικός γραμματέας
των Ηλυσίων, επί Μιτεράν, δεν είναι παρά ένας απλός δικηγόρος. Όμως, ύστερα
από 14 χρόνια θητείας στην Προεδρία, με την εμπειρία δύο συγκατοικήσεων και με
εξαίρετες σχέσεις με το επιτελείο του καγκελαρίου Κολ, θεωρείται ότι έχει όλα
τα εχέγγυα για το νέο του πόστο. Ο Πρόεδρος Ζακ Σιράκ δεν θα είχε κανένα
πρόβλημα να συνεργαστεί μαζί του.

50 ετών, υπουργός Δικαιοσύνης (Σοσιαλιστικό Κόμμα). Ψύχραιμη και χαμηλών
τόνων, απέδειξε το μαχητικό της ταλέντο στην πρόσφατη νικηφόρα προεκλογική εκστρατεία.

Τεχνοκράτης με ευρωπαϊκό προσανατολισμό ­ υπήρξε υπουργός Ευρωπαϊκών Υποθέσεων
­ μπήκε το 1981 στο επιτελείο του Ζακ Ντελόρ και αργότερα στο Μέγαρο των
Ηλυσίων, στο οικονομικό τιμ του Προέδρου Μιτεράν. Ασχολήθηκε ιδιαίτερα με τα
κοινωνικά ζητήματα στο πλευρό του Λιονέλ Ζοσπέν.

38 ετών, υπουργός Περιβάλλοντος και Περιφερειακής Ανάπτυξης (Πράσινοι).
Αναλαμβάνοντας την ηγεσία του κόμματος των Πρασίνων, η Ντομινίκ Βουανέ
κατόρθωσε να επιβάλει την προσωπικότητά της. Στόχος της ήταν να μπουν για
πρώτη φορά οι οικολόγοι στη Βουλή. Και το πέτυχε. Με ένα πάντρεμα της
οικολογίας με τη δημοκρατία και την κοινωνική δικαιοσύνη, φιλοδοξεί να
διατηρήσει την ανεξαρτησία της, έστω και μέσα από την κυβέρνηση.

48 ετών, υπουργός Νεολαίας και Αθλητισμού (Κομμουνιστικό Κόμμα). Όταν ο
γραμματέας του κόμματος Ρομπέρ Υ της ανέθεσε τον περασμένο Σεπτέμβριο να
εκφωνήσει τον λόγο με τον οποίο έκλεισε το φεστιβάλ τής «L' Humanite», όλοι
κατάλαβαν ότι η γυναίκα αυτή, που εντάχθηκε στο κόμμα στα 20 της χρόνια, θα
έχει λαμπρό μέλλον. Τίποτα, πέραν του δυναμισμού της, δεν προδίκαζε ότι θα
αναλάβει το συγκεκριμένο υπουργείο. Αυτό που μέτρησε τελικά φαίνεται πως ήταν
το φύλο της, αφού ο Λιονέλ Ζοσπέν ήθελε ισχυρή γυναικεία παρουσία στην
κυβέρνησή του.

52 ετών, υπουργός Άμυνας (Σοσιαλιστικό Κόμμα). Παντελώς άγνωστος στους
στρατιωτικούς κύκλους, χαρακτηρίζεται από τους φίλους του «ένα φλεγματικό
ζώο», «πολύ λαμπρός άνδρας», «ένα είδος ροζ Ζιπέ, απότομος, αλλά με αίσθηση
του χιούμορ». Ειδικός επί φορολογικών θεμάτων, μπήκε στην πολιτική
αντιτιθέμενος στον πόλεμο της Αλγερίας. Στο κόμμα εντάχθηκε το 1975 μαζί με
τον Μισέλ Ροκάρ, του οποίου υπήρξε ένας από τους στενότερους συνεργάτες.

58 ετών, υπουργός Εσωτερικών (Κίνημα των Πολιτών). Επανερχόμενος στην
κυβέρνηση, ο Σεβενμάν κλείνει την παρένθεση που είχε ανοίξει στις 29
Ιανουαρίου 1991 με τη θεαματική παραίτησή του από το υπουργείο Εθνικής Άμυνας
λόγω της αντίθεσής του προς τον πόλεμο του Κόλπου. Δύο χρόνια αργότερα,
εγκατέλειψε το Σοσιαλιστικό Κόμμα διαφωνώντας με τα κριτήρια του Μάαστριχτ και
σχημάτισε το Κίνημα των Πολιτών, που στις ευρωεκλογές του 1994 έλαβε 2,8%.

46 ετών, υπουργός Πολιτισμού και Επικοινωνιών, κυβερνητική εκπρόσωπος
(Σοσιαλιστικό Κόμμα). Ως δήμαρχος του Στρασβούργου, έγινε το σύμβολο της
αντίστασης των πολιτών στο ακροδεξιό Εθνικό Μέτωπο και πρότυπο των νέων
σοσιαλιστικών αξιών: εργασία, συνεργασία, διαφάνεια. Ανάμεσα στα κυριότερα
καθήκοντά της θα είναι η προώθηση του νέου νόμου για τα οπτικοακουστικά μέσα,
αλλά και η δύσκολη εκπροσώπηση της κυβέρνησης σε συνθήκες συγκατοίκησης

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15855N501</ED>
<ID>
ID:162834

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N50&aa=1</URL></REF>


Article

<CATEGORY>vin07</CATEGORY>

 <H5>ΑΠΟ ΜΙΚΡΟ ΔΕΙΓΜΑ ΣΑΛΙΟΥ Ή ΑΙΜΑΤΟΣ ΣΕ ΕΠΑΝΑΣΤΑΤΙΚΗ ΜΗΧΑΝΗ
</H5><H2>Ταχύτατη ανίχνευση ασθενειών με κομπιούτερ
</H2>
Ένα νέο μικροσκοπικό μηχάνημα από την Αυστραλία δίνει νέα διάσταση στη
διάγνωση, ενώ στον Καναδά μελετάται νέα θεωρία για τα αίτια του εμφράγματος.
Χρειάστηκε μια δεκαετία ερευνών, που έγιναν κάτω από άκρα μυστικότητα, αλλά
τελικά οι Αυστραλοί επιστήμονες πέτυχαν να κατασκευάσουν μιαν επαναστατική
μηχανή για τη διάγνωση των ασθενειών.

Η ΝΑΝΟΜΗΧΑΝΗ είναι ένας μικροσκοπικός βιοαισθητήρας, που συνδυάζει τα
επιτεύγματα της βιολογίας και της φυσικής για να προσδιορίσει ελάχιστες
ποσότητες ουσιών.

Ο επικεφαλής της ιατρικής ομάδας, Μπορίς Κορνέλ, είπε πως το υπερευαίσθητο
μικρομηχάνημα μπορεί να ανιχνεύσει ένα ευρύ φάσμα ουσιών, στις οποίες
συμπεριλαμβάνονται φάρμακα, ορμόνες, ιοί και μικρόβια.

Με αυτόν τον αισθητήρα, που αναμένεται να προσφέρει στην Αυστραλία μεγάλα
οικονομικά οφέλη όταν αρχίσει η μαζική παραγωγή του μετά δύο χρόνια, είναι
δυνατόν να επισημαίνονται και πιο σύνθετες ουσίες, με ταχύτητα, ακρίβεια και
χαμηλό κόστος, χάρη στη μικροηλεκτρονική.

Ο αισθητήρας είναι τόσο πολύ ευαίσθητος, που μπορεί να επισημάνει αν έπεσε
ένας κύβος ζάχαρης στο περίφημο λιμάνι του Σίδνεϊ, λόγω της αύξησης της
περιεκτικότητας του νερού σε ζάχαρη.

Με τον αισθητήρα θα είναι δυνατόν να ανιχνευτούν σχεδόν όλες οι γνωστές
ασθένειες, μέσα σε λίγα λεπτά, από ένα μικρό δείγμα αίματος ή σάλιου. Θα
μπορεί, επίσης, να επισημαίνει ελάχιστες ποσότητες ναρκωτικών ουσιών ή βακτηριδίων.

Χάρη στην ηλεκτρονική τεχνολογία ανιχνεύονται οι βιοχημικές διεργασίες με
ηλεκτρονικό σήμα, και η χρήση της συσκευής είναι απλούστατη.

ΤΑ ΑΙΤΙΑ ΕΜΦΡΑΓΜΑΤΟΣ

Μια καινούργια ανατρεπτική θεωρία σχετικά με την αιτία του εμφράγματος
ερευνάται από γιατρούς και επιστήμονες του Πανεπιστημίου του Τορόντο. Το
ερώτημα που έχει τεθεί στους ιατρικούς κύκλους πρόσφατα είναι το εξής: Είναι
δυνατόν να πάθει κανείς έμφραγμα, όπως ακριβώς παθαίνει ένα κοινό κρύωμα ή μια γρίπη;

Παρ' όλο που η νέα έρευνα αντικρούει όλες τις υπάρχουσες θεωρίες της
καρδιολογίας, πολλά στοιχεία δείχνουν ότι μια μόλυνση από βακτήριο ή ίωση
μπορεί να προκαλέσει ή να επιδεινώσει τη διαδικασία του εμφράγματος.

Σύμφωνα με αυτήν την προκλητική θεωρία, ένα ξένο μικρόβιο διαπερνά τα
τοιχώματα των αρτηριών, βάζοντας σε εγρήγορση το ανοσοποιητικό σύστημα του
οργανισμού. Για να αντισταθούν στο πρόβλημα, τα ανοσοποιητικά κύτταρα
δημιουργούν ένα στρώμα από χοληστερίνη μαζί με κυτταρικά υπολείμματα. Αλλά με
αυτήν τη διαδικασία στενεύουν σιγά σιγά οι αρτηρίες και μπορεί να
παρεμποδίσουν την κυκλοφορία του αίματος, προκαλώντας έμφραγμα.

Εάν η θεωρία αποδειχθεί ορθή, θα σημειωθεί επανάσταση στη θεραπεία της
αρτηριοσκλήρυνσης, η οποία επίσης δημιουργεί ανάλογο πρόβλημα στις αρτηρίες.
«Θα μπορούσε να έχει τρομερές συνέπειες», δηλώνει ο δρ Μπιλ Φονγκ, διευθυντής
του τμήματος λοιμωδών νόσων στο Νοσοκομείο Σεντ Μάικλ του Τορόντο, «επειδή
μπορεί μια δυνατή δόση αντιβιοτικού να σταματήσει το μικρόβιο στην αρχή του».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15855N511</ED>
<ID>
ID:162835

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N51&aa=1</URL></REF>


Article

<CATEGORY>vin07</CATEGORY>

 <H2>Τραυματίσθηκαν τρεις παρατηρητές από βόμβα στην Αλγερία
</H2>
Εκλογές τρόμου. Υπό το βλέμμα ενός αστυνομικού, μια Αλγερινή ασκεί το εκλογικό
της δικαίωμα (φωτό Ρώυτερ)

ΑΨΗΦΩΝΤΑΣ τις βόμβες που και χθες εξερράγησαν και υπό το άγρυπνο βλέμμα
300.000 ανδρών των δυνάμεων ασφαλείας, οι Αλγερινοί προσήλθαν στις κάλπες για
να αναδείξουν για πρώτη φορά ένα πολυκομματικό κοινοβούλιο.

Παρά τα δρακόντεια μέτρα ασφαλείας όμως, έκρηξη βόμβας σημειώθηκε σε
αυτοκίνητο, που μετέφερε παρατηρητές των εκλογών, στην κεντρική Αλγερία, με
αποτέλεσμα να τραυματισθούν σοβαρά τρεις αντιπρόσωποι πολιτικών κομμάτων
επιτροπής που εποπτεύει τις εκλογές.

Όμως, παρά την εκστρατεία τρομοκράτησης των ψηφοφόρων με το βομβιστικό κύμα
των τελευταίων ημερών, μέχρι τις τρεις το μεσημέρι είχε προσέλθει στις κάλπες
το 42% των 17 εκατομμυρίων ψηφοφόρων. 
Για τον πρόεδρο της Αλγερίας Λιαμίν Ζερουάλ οι εκλογές είναι το κλειδί για τον
τερματισμό της αιματοχυσίας, που ξεκίνησε μετά την ακύρωση του δεύτερου γύρου
των βουλευτικών εκλογών του 1992, από τις οποίες νικητής φαινόταν να
αναδεικνύεται το Ισλαμικό Μέτωπο Σωτηρίας (FIS).

Τα κόμματα που αναμένεται να συγκεντρώσουν τον μεγαλύτερο αριθμό ψήφων είναι ο
Εθνικός Δημοκρατικός Συναγερμός (RNP), που συσπειρώνει τους υποστηρικτές του
προέδρου Ζερουάλ και το μετριοπαθές ισλαμικό Κίνημα για μια Ειρηνική Κοινωνία
(MPS) του Μαχφούντ Ναχμάχ.

Στην εκλογική αναμέτρηση κρίνονται με τη μέθοδο της απλής αναλογικής 380
έδρες, τις οποίες διεκδικούν 7.747 υποψήφιοι από 39 κόμματα και 68 ανεξάρτητα
ψηφοδέλτια. 
Την ελπίδα ότι οι εκλογές στην Αλγερία θα συμβάλλουν στον τερματισμό της βίας,
που μέσα σε πέντε χρόνια στοίχισε τη ζωή 60.000 ατόμων, εξέφρασαν και οι
Ηνωμένες Πολιτείες, οι οποίες χαρακτήρισαν τη χθεσινή ψηφοφορία «πολύ
σημαντικό γεγονός».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15855N512</ED>
<ID>
ID:162884

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N51&aa=2</URL></REF>


Article

<CATEGORY>vin07</CATEGORY>

 <H2>Δίκτυο έφτιαχνε πορνοκασέτες με πρωταγωνιστές ανήλικα παιδιά
</H2>
ΟΙ ΙΤΑΛΙΚΕΣ αρχές διέλυσαν στη Ρώμη δίκτυο που παρήγαγε βιντεοκασέτες
πορνογραφικού περιεχομένου με πρωταγωνιστές ανήλικα παιδιά. Εννιά άτομα
συνελήφθησαν, ανακοίνωσε η αστυνομία. Οι υπηρεσίες δίωξης του εγκλήματος
έφτασαν στα ίχνη του δικτύου ερευνώντας μικρές αγγελίες στον Τύπο, που
ανέφεραν ότι πωλούνται πορνοβιντεοκασέτες αντί 300 δολαρίων η μία. Σύμφωνα με
αστυνομικές πηγές, οι βιντεοκασέτες περιείχαν σκηνές σεξουαλικής κακοποίησης
μικρών παιδιών, που μάλλον ήταν από την Ιταλία. Η διάθεση των ταινιών γινόταν
από τους εγκεφάλους του δικτύου μέσω ενός κωδικοποιημένου τηλεφωνικού
μηνύματος, που έλεγε: «Ένα λίτρο για μια ταινία μιας ώρας» ή ένα «λευκό λίτρο»
ή «κόκκινο» για να δείξει πόσο «σκληρή» ήταν η κασέτα.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15855N513</ED>
<ID>
ID:162925

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N51&aa=3</URL></REF>


Article

<CATEGORY>vin07</CATEGORY>

 <H2>Οι Ιρλανδοί πάνε σήμερα στις κάλπες
</H2>
ΟΙ ΙΡΛΑΝΔΟΙ πηγαίνουν σήμερα στις κάλπες για να επιλέξουν ανάμεσα στον
κεντροαριστερό συνασπισμό του πρωθυπουργού Τζον Μπρούτον και την κεντροδεξιά
συμμαχία του Μπέρτι Άχερν, ο οποίος φαίνεται να έχει την προτίμηση των δημοσκοπήσεων.

Η τελευταία δημοσκόπηση έδειξε πως το κόμμα Φιάνα Φέιλ μαζί με το μικρό κόμμα
των Προοδευτικών Δημοκρατών βρίσκονται εννιά μονάδες μπροστά από τον
κυβερνητικό συνασπισμό, ο οποίος βρίσκεται στην εξουσία εδώ και δυόμισι
χρόνια. Σύμφωνα με τον ανεξάρτητο ιρλανδικό Τύπο, όμως, το 14% των δυόμισι
εκατομμυρίων εκλογέων παραμένει ακόμα αναποφάσιστο.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15855N514</ED>
<ID>
ID:162956

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N51&aa=4</URL></REF>


Article

<CATEGORY>vin07</CATEGORY>

 <H2>Οι ΗΠΑ δεν θα φύγουν από τον... ΟΗΕ
</H2>
ΜΕ ΣΥΝΤΡΙΠΤΙΚΗ πλειοψηφία απορρίφθηκε, από την αμερικανική Βουλή των
Αντιπροσώπων, τροπολογία που προέβλεπε την αποχώρηση των ΗΠΑ από τον ΟΗΕ.

Την τροπολογία, που καταψηφίσθηκε με ψήφους 369 έναντι 54, είχε καταθέσει ο
ρεπουμπλικανός βουλευτής του Τέξας Ρον Πολ, η ιδέα του οποίου όμως
υποστηρίχθηκε από αρκετούς βουλευτές, κυρίως αντιπροσώπους των περιοχών του
αμερικανικού Νότου. «Το Σύνταγμά μας δεν μας δίνει τη δικαιοδοσία να ξεπουλάμε
την κυριαρχία μας σε έναν διεθνή οργανισμό», δήλωσε ο Πολ, καταθέτοντας την
τροπολογία, αντιπροσωπεύοντας ένα διαρκώς ογκούμενο ρεύμα εναντίον του ΟΗΕ
στην αμερικανική κοινωνία. Υπενθυμίζεται πως και η ρεπουμπλικανική πλειοψηφία
στο Κογκρέσο τηρεί στάση αναμονής απέναντι στις επικείμενες μεταρρυθμίσεις
στον διεθνή οργανισμό, προτού εκταμιεύσει τα κεφάλαια για την πληρωμή των
καθυστερούμενων συνδρομών των ΗΠΑ στον ΟΗΕ, που υπερβαίνουν το ένα δισ. δολάρια.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15855N515</ED>
<ID>
ID:162977

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N51&aa=5</URL></REF>


Article

<CATEGORY>vin07</CATEGORY>

 <H5>ΟΥΕΪ ΤΖΙΝΓΚΣΕΝΓΚ
</H5><H2>ΠΡΟΣΩΠΑ
</H2><H2>Ένας λαϊκός ήρωας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ουέι Τζινγκσένγκ. Η τύχη του κακός οιωνός για το φιλοδημοκρατικό κίνημα του
Χονγκ Κονγκ

«Προετοιμάστηκα για το θάνατο αρκετές φορές... Ένας γρήγορος θάνατος είναι
καλύτερος από το να είσαι μισοπεθαμένος, μισοζωντανός, και να περιμένεις να πεθάνεις».

Ο ΟΥΕΪ Τζινγκσένγκ έχει πια συμφιλιωθεί με το θάνατο. Τον περασμένο μήνα ο
διασημότερος δημοκράτης πολιτικός κρατούμενος της Κίνας γιόρτασε τα 47α
γενέθλιά του ­ τα 19α που περνά στη φυλακή. Η αποφυλάκισή του προβλέπεται για
το 2008. Ίσως να μην τα καταφέρει ως τότε, λέει η αδελφή του, αφού είναι
σοβαρά άρρωστος από την καρδιά του. Την Τετάρτη περισσότεροι από 55.000
άνθρωποι συγκεντρώθηκαν στο Χονγκ Κονγκ για να τιμήσουν την όγδοη επέτειο της
σφαγής στην Πλατεία Τιενανμέν. Και καθώς η βρετανική αυτή αποικία περιέρχεται
σε 26 ημέρες υπό την κυριαρχία της Κίνας, η τύχη του Ουέι προοιωνίζεται τα
χειρότερα για το φιλοδημοκρατικό κίνημα του Χονγκ Κονγκ. Φυλακίσθηκε για πρώτη
φορά το 1978 επειδή έφτιαχνε αφίσες υπέρ της δημοκρατίας στις οποίες
χαρακτήριζε δικτάτορα τον τότε ηγέτη της Κίνας Ντενγκ Σιαοπίνγκ. Οι
υποστηρικτές του ελπίζουν τώρα πως τα κείμενα που έγραψε στη φυλακή και τα
οποία εκδόθηκαν την περασμένη εβδομάδα με γενικό τίτλο «Το θάρρος να είσαι
μόνος», θα κάνουν τη διεθνή κοινή γνώμη να ενδιαφερθεί και πάλι για την τύχη
του. Παρά τις προσπάθειες των αρχών να τον δυσφημήσουν, ο Ουέι είναι στην Κίνα
ένας λαϊκός ήρωας ­ ένας κινέζος Ζαχάροφ. Μετά τη σύντομη αποφυλάκισή του, το
1993, άνδρες και γυναίκες έτρεχαν να σφίξουν το χέρι του στους δρόμους του
Πεκίνου. Αυτή η υποδοχή ήρωα ήταν που φόβισε τις αρχές και τις έκανε να τον
στείλουν ξανά στη φυλακή κατηγορώντας τον για «ανατροπή». Για το
φιλοδημοκρατικό κίνημα του Χονγκ Κονγκ η περίπτωση του Ουέι αποτελεί την
ενσάρκωση του σενάριου-εφιάλτη: αποδεικνύει ότι το Πεκίνο είναι ανίκανο να
ανεχτεί τη διαφωνία, ακόμη κι όταν αυτή εκφράζεται ειρηνικά.

Ο Ουέι αρνείται τόσο να συμβιβαστεί με τις αρχές όσο και να παραιτηθεί από τη
χαρά της ζωής, και στη φυλακή απασχολεί το μυαλό του επινοώντας χρήσιμες
οικιακές συσκευές. Η αποφυλάκισή του, το 1993, ήταν μια ελάχιστα συγκαλυμμένη
απόπειρα των αρχών να προωθήσουν την υποψηφιότητα του Πεκίνου για τους
Ολυμπιακούς Αγώνες του 2000. Αλλά ο Ουέι, μόλις αποφυλακίσθηκε, αποκάλυψε τις
συνθήκες κράτησης στις κινεζικές φυλακές και στρατεύθηκε και πάλι στο
φιλοδημοκρατικό κίνημα. Λίγους μήνες αργότερα συνελήφθη ξανά, κατηγορούμενος
για άρθρα του που είχαν δημοσιευθεί σε εφημερίδες του Χονγκ Κονγκ και στους
«Νιού Γιόρκ Τάιμς» ­ αν και σε κανένα απ' αυτά δεν ζητούσε βίαιη ανατροπή της
κυβέρνησης. Η δίκη του διήρκεσε λιγότερο από ένα πρωινό και καταδικάσθηκε σε
μια δεύτερη θητεία στις φυλακές ­ 14 χρόνια τούτη τη φορά...

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15855N521</ED>
<ID>
ID:162836

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N52&aa=1</URL></REF>


Article

<CATEGORY>vin07</CATEGORY>

 <H2>Ο πραγματικός εμφύλιος </H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Ερμπακάν-Καρανταγί. Μεταξύ του πρωθυπουργού και του αρχηγού του Γενικού
Επιτελείου, ποιος είναι πιο επικίνδυνος;

Απορία αφελούς: όλοι εμείς οι «κοσμικοί» και δημοκράτες πρέπει να είμαστε
ευχαριστημένοι με την έκβαση της διαμάχης μεταξύ στρατιωτικών και ισλαμιστών
στην Τουρκία;

ΑΓΑΛΛΙΑΣΗ επικρατεί στη Δύση (συμπεριλαμβανομένης και της χώρας μας) με
τους συνεχείς εξευτελισμούς της κυβέρνησης του Νετζμετίν Ερμπακάν από τον
τουρκικό στρατό. Εμφανιζόμενοι ως εγγυητές του κοσμικού χαρακτήρα του
τουρκικού κράτους, οι στρατιωτικοί έχουν επιβάλει μια οιονεί δικτατορία. Το
πραξικόπημα για το οποίο ανησυχούν οι πολιτικοί αναλυτές έχει ουσιαστικά ήδη
αρχίσει. Διογκώνοντας και κρατώντας συνεχώς στο προσκήνιο τον ισλαμικό
κίνδυνο, οι τούρκοι στρατηγοί μπορούν ανενόχλητοι να συνεχίζουν την πολιτική
που εφαρμόζουν τις δύο τελευταίες δεκαετίες: καταπάτηση των ανθρωπίνων
δικαιωμάτων, φυλάκιση και βασανισμός των αριστερών και, πάνω απ' όλα, βίαιη
«εθνοκάθαρση» των κουρδικών περιοχών.

Οι ισλαμιστές και οι μέθοδοι που χρησιμοποιούν στην Τουρκία, την Αλγερία ή τη
Σαουδική Αραβία προκαλούν απέχθεια σε κάθε ελεύθερο άνθρωπο. Όπως γράφει όμως
ο Έντουαρντ Μόρτιμερ στους «Φαϊνάνσιαλ Τάιμς», οι κατηγορίες εναντίον του
Ερμπακάν και του Κόμματος της Ευημερίας αφορούν περισσότερο προθέσεις παρά
πράξεις. Ανάμεσά τους, η υποτιθέμενη στροφή της εξωτερικής πολιτικής της χώρας
προς εξτρεμιστικές χώρες, όπως η Λιβύη και το Ιράν. Η πρόσφατη επίσκεψη του
υπουργού Δικαιοσύνης στον ισλαμιστή δήμαρχο του Σιντζάν, που συνελήφθη για την
περίφημη συγκέντρωση με τον ιρανό πρεσβευτή και τα πανώ της Χαμάς και της
Χεζμπολά. Οι προσπάθειες της κυβέρνησης να φιμώσει τον Τύπο, που στην πράξη
εξαντλούνται σε ένα νόμο κατά των κουπονιών και των προσφορών. Η πρόθεση (που
δεν είναι βέβαια καινούργια) να κατασκευαστεί τζαμί στην Πλατεία Ταξίμ της
Κωνσταντινούπολης. Η ομιλία που φέρεται να εκφώνησε ένας ισλαμιστής βουλευτής
πριν από τέσσερα χρόνια, όπου χαρακτήριζε τον στρατό «χορεύτριες της κοιλιάς
και καμπαρετζούδες», που υπακούουν στις Ηνωμένες Πολιτείες και το ξένο κεφάλαιο...

Ο στρατός υποστηρίζει πως απαιτούνται δρακόντεια μέτρα για να ανακοπεί η
«αλγεροποίηση» της Τουρκίας. Στην παγίδα, σημειώνει ο Μόρτιμερ, έχει πέσει και
η αριστερή διανόηση. 
Οι άνθρωποι που πριν από ένα χρόνο διαμαρτύρονταν ενεργά για τις παραβιάσεις
των ανθρωπίνων δικαιωμάτων τώρα έχουν σωπάσει και έχουν συμμαχήσει με τις
ένοπλες δυνάμεις και τον εισαγγελέα. Επιτυγχάνει τουλάχιστον αυτή η ανίερη
συμμαχία τον στόχο της; Προσφέρει ένα όραμα, μια προοπτική, μια εναλλακτική
λύση; Κάθε άλλο. Σύμφωνα με τους πολιτικούς παρατηρητές, το ποσοστό του
ισλαμικού κόμματος στις προσεχείς εκλογές αναμένεται να αυξηθεί από το 20% στο
25% ­ παρ' όλο που ο κυβερνητικός απολογισμός είναι κάθε άλλο παρά ζηλευτός.

Δαιμονοποιώντας τους ισλαμιστές, ο στρατός δημιουργεί μάρτυρες. Και
αποπροσανατολίζει την κοινή γνώμη, θέλοντας να δημιουργήσει την εντύπωση ότι ο
εμφύλιος πόλεμος στην Τουρκία είναι ανάμεσα στους «κοσμικούς» και τους
ισλαμιστές. 
Τα κελιά των πολιτικών κρατουμένων, οι τάφοι των δημοσιογράφων και τα
ερημωμένα χωριά των Κούρδων δείχνουν ότι ο πραγματικός πόλεμος είναι μεταξύ
άλλων αντιπάλων: της δημοκρατίας και των στρατοκρατών.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15855N522</ED>
<ID>
ID:162885

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N52&aa=2</URL></REF>


Article

<CATEGORY>vin07</CATEGORY>

 <H5>Μόλις οκτώ...
</H5><H5>Αν όλα αυτά...
</H5><H5>Εδώ είναι όμως...
</H5><H5>Νέες λέξεις
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... χρόνια μετά την κατάρρευση του «υπαρκτού», ένας άλλος σοσιαλισμός
εξαπλώνεται: ο Δυτικοευρωπαϊκός. Από τις 15 κυβερνήσεις της Ευρωπαϊκής Ένωσης,
6 χαρακτηρίζονται γενικά «αριστερές» (μαζί και η ελληνική) και 7
«κεντροαριστερές». Δύο μόνο ξεφεύγουν από τον κανόνα, αλλά όχι και πολύ: Η
γερμανική κυβέρνηση κατατάσσεται ως «κεντροδεξιά» και, σε ό,τι αφορά την
κοινωνική προστασία, βρίσκεται σε καλό επίπεδο. Η Ισπανία του Ασνάρ, επίσης,
απέφυγε να θίξει τις κοινωνικές κατακτήσεις της εποχής Γκονζάλες. Βόννη και
Μαδρίτη επηρεάζονται αναπόφευκτα από το «ροζ» χρώμα των εταίρων τους. Οι
επόμενες κυβερνήσεις τους θα είναι ίσως σοσιαλιστικές.

... δεν αποτελούν επανάσταση, είναι τουλάχιστον μια βαθειά ειδοποιός αλλαγή.
Το περίεργο είναι ότι μέχρι πρόσφατα λίγοι το είχαν αντιληφθεί. Η Κοινότητα
περνούσε για μάλλον «δεξιά», και ας είχε στη Βουλή της, στο Στρασβούργο, 214
σοσιαλιστές ­ τη μεγαλύτερη απ' όλες τις ομάδες ­ και άφθονους κομμουνιστές,
οικολόγους και άλλους αντιπροσώπους του αριστερού φάσματος. Η μετατόπιση του
κέντρου βάρους προς τα αριστερά έγινε πολύ πιο αισθητή μόλις τις τελευταίες
μέρες, ύστερα και από τις απανωτές νίκες Εργατικών στη Βρεταννία και
Σοσιαλιστών στη Γαλλία. Όχι πως δεν μετρούσαν καθόλου οι ως τότε αριστερές ή
αριστερίζουσες κυβερνήσεις, ένδεκα τον αριθμό. Αλλά με το «τυχερό 13», στους
ως τώρα «αριστερούς», τους Σουηδούς, τους Ολλανδούς, τους Έλληνες κ.λπ.,
προστέθηκε ο ανθρώπινος όγκος δύο από τα μεγαλύτερα έθνη της Κοινότητας ­ με
120 εκατομμύρια πολίτες, περίπου τον μισό πληθυσμό της. Γι' αυτό και «φάνηκε»
πιο βαρύνουσα η αριστερή πλειοψηφία ­ που ήδη υπήρχε, αλλά μόνο σε κυβερνητικό επίπεδο

... που αρχίζουν και οι δυσκολίες. Στη σύναξη του Μάλμε, όπως επισημαίνουν
πολλοί αναλυτές, οι κεφαλές του Ευρωπαϊκού Σοσιαλιστικού Κόμματος δεν
προσήλθαν με το αίσθημα της δύναμης που θα περίμενε κανείς ότι θα τους έδινε
αυτή η ξαφνική ιδεολογική «μονολιθικότητα» την οποία κατάφεραν να
δημιουργήσουν στην Ευρώπη. Αγωνιώντες μοιάζουν μάλλον μερικοί απ' αυτούς ­
καθώς ούτε μονόλιθος είναι, πραγματικά, ο δυτικοευρωπαϊκός σοσιαλισμός ούτε
και η ώρα μοιάζει κατάλληλη για ιδεολογικές συζητήσεις. Οικονομικές συνταγές!
Αυτό είναι το ζητούμενο από όλους, και όποιος γνωρίζει κάτι παρακαλείται, αν
έχει την καλωσύνη, να το καταθέσει....

σφυρίζουν τώρα σαν σαΐτες πλάι στον πορθμό του Έρε, στη φημισμένη για τις
κοινωνικές ευαισθησίες της Σουηδία: «απασχολήσιμοι», «ατομικά κριτήρια»,
«ελαστική εργασία». Αλαφιασμένοι αριστεροί κοιτάζονται με νόημα, λες και
ανακαλύπτουν πως μόνο ο πηγαιμός απόμεινε, η Ιθάκη δεν φαίνεται πουθενά. Έλαχε
λοιπόν σ' αυτούς ο κλήρος, κυβερνώντας, να διαλύσουν ό,τι «κοινωνικό»
λειτούργησε ­ με τη δική τους πίεση ­ ακόμη και επί δεξιάς; Δεν θα σταματήσει
άραγε κάποιος τους Ιάπωνες και τους Αμερικανούς, να ξαποστάσει λίγο και η
Ευρώπη; Μέσα σε δέκα μέρες, από το Μάλμε ως το Άμστερνταμ, θα βρεθεί μήπως η
χρυσή τομή, το καλό, το.... «αριστερό» Μάαστριχτ; Ο Ντελόρ μίλησε επίμονα για
την ανάγκη μιας Ευρώπης «λιγότερο νομισματικής και πιο οικονομικής και
πολιτικής». Στο Μάλμε θα μιλήσουν ο Ντ' Αλέμα και οι δύο καινούργιοι: Μπλαιρ
και Ζοσπέν. Ζητούνται ιδέες, λοιπόν, προτού να είναι αργά.
<REF><SOURCE>
ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15855N523</ED>
<ID>
ID:162926

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N52&aa=3</URL></REF>


Article

<CATEGORY>vin08</CATEGORY>

 <H5>ΔΙΕΞΑΓΕΤΑΙ ΕΡΕΥΝΑ ΓΙΑ ΠΑΡΑΝΟΜΕΣ ΣΥΝΤΑΞΕΙΣ ΤΟΥ ΔΗΜΟΣΙΟΥ
</H5><H2>«ΔΙΑΣ»... τιμωρός!
</H2>
Έρευνα έχει ξεκινήσει στο Γενικό Λογιστήριο του Κράτους για να ελεγχθούν
περίπου 2.000 συντάξεις του Δημοσίου για τις οποίες υπάρχουν υπόνοιες ότι
καταβάλλονται παράνομα.

Στην έρευνα συμμετέχουν και οι αστυνομικές αρχές και, σύμφωνα με πληροφορίες,
ήδη έχουν διαπιστωθεί πολλές περιπτώσεις καταβολής συντάξεων σε άτομα που δεν
τις δικαιούνται.

ΑΔΗΛΩΤΟΙ ΝΕΚΡΟΙ!

Στις περισσότερες των περιπτώσεων οι συντάξεις-μαϊμούδες καταβάλλονται σε
άτομα που οι γονείς τους έχουν πεθάνει και δεν το έχουν δηλώσει στις αρμόδιες
υπηρεσίες και μάλιστα για αρκετά χρόνια.

Το θέμα έθιξε χθες και ο υφυπουργός Οικονομικών κ. Ν. Χριστοδουλάκης, με
αφορμή την εφαρμογή του νέου συστήματος πληρωμής των δημοσίων υπαλλήλων και
των συνταξιούχων του Δημοσίου από τις τράπεζες μέσω του «ΔΙΑΣ».

Ο υφυπουργός ανακοίνωσε ότι μόλις την προηγούμενη εβδομάδα παραπέμφθηκαν στη
Δικαιοσύνη 4 τέτοιες περιπτώσεις στις οποίες για αρκετό καιρό καταβάλλονταν οι
συντάξεις σε άτομα που δεν τις δικαιούνταν.

ΟΙ ΠΕΡΙΠΤΩΣΕΙΣ

Σύμφωνα με πληροφορίες, πρόκειται για:

* Μία περίπτωση όπου εισπράττετο από το γιο η σύνταξη του πατέρα του που είχε
πεθάνει το 1993 και ο θάνατός του δεν είχε δηλωθεί. Σε αυτήν μάλιστα κινήθηκε
το Αυτόφωρο.

*Μία άλλη όπου ο γιος ­ ενήλικος ­ έπαιρνε τη σύνταξη της μητέρας του που είχε
πεθάνει και ο θάνατός της δεν είχε δηλωθεί, ενώ

* σε άλλη κάποιος νόμιμος δικαιούχος ελάμβανε δύο συντάξεις από το Δημόσιο.

*Η τέταρτη περίπτωση ερευνάται ακόμη με τη συνδρομή της Αστυνομίας, καθώς
εκτιμάται ότι είναι πιο σοβαρή.

ΕΛΠΙΔΕΣ ΣΤΟ «ΔΙΑΣ»

Ο κ. Ν. Χριστοδουλάκης ανακοίνωσε ότι προκειμένου να αποτραπούν παρόμοια
φαινόμενα, θα ξεκινήσει και θα ολοκληρωθεί μέχρι το τέλος του έτους και η
καταβολή των συντάξεων του Δημοσίου μέσω του «ΔΙΑΣ».

Τις επόμενες εβδομάδες θα ξεκινήσει η καταβολή μέσω του «ΔΙΑΣ» των μισθών των
δημοσίων υπαλλήλων, αρχής γενομένης από τους μισθούς των υπαλλήλων του
υπουργείου Οικονομικών.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15855N531</ED>
<ID>
ID:162847

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N53&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Και τα δίδακτρα...
</H2>
<AUTHOR>ΔΗΜΗΤΡΗΣ ΤΣΑΛΑΠΑΤΗΣ</AUTHOR>

ΠΕΡΥΣΙ η απόφαση έλεγε αυξήσεις στα δίδακτρα 5-7%.

Όλο όμως και κάποιο ψιλοκαπέλο πλήρωσαν οι γονείς.

Εφέτος, ανακοίνωσε χθες ο κ. Γ. Παπαντωνίου, οι αυξήσεις θα είναι ­ και σωστά
­ έως 4%.

Ο λόγος για τα δίδακτρα σε ιδιωτικά σχολεία, φροντιστήρια, νηπιαγωγεία και ΙΕΚ.

Μόνο που υπάρχουν εξαιρέσεις.

Σε καμιά τριανταριά (εκπαιδευτήρια, ξένα σχολεία, μη κερδοσκοπικά ιδρύματα
κ.ά.) τα δίδακτρα διαμορφώνονται χωρίς πλαφόν.

Και ανεβαίνουν ανάλογα με το κόστος.

Εκτός όμως από τα δίδακτρα δύο ταχυτήτων είναι και οι ισχυρισμοί των
ιδιοκτητών σχολείων ότι με ρύθμιση του υπουργείου Παιδείας για τους μισθούς
ανέβηκαν τα έξοδα.

Μ' άλλα λόγια «μυρίζει» καινούργιο καπέλο.

Που δεν μπαίνει στον τιμάριθμο.

Απλώς πληρώνεται.

Από τους γονείς...

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15855N532</ED>
<ID>
ID:162923

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N53&aa=2</URL></REF>


Article

<CATEGORY>vin08</CATEGORY>

 <H2>6 τρισ. στη μαύρη τρύπα έως το τέλος του έτους
</H2>
ΟΜΟΛΟΓΑ με τριετή, πενταετή, επταετή και δεκαετή διάρκεια ρίχνει στην αγορά το
υπουργείο Οικονομικών με στόχο να εισπράξει 250 δισ. δρχ. τον Ιούνιο και να
καλύψει το έλλειμμα του Δημοσίου.

Τα ομόλογα θα έχουν σταθερό επιτόκιο και θα διατεθούν με δημοπρασία που θα
γίνει στις 17 Ιουνίου.

Αναλυτικό πρόγραμμα

Αυτό ανακοίνωσε χθες ο υφυπουργός Οικονομικών κ. Ν. Χριστοδουλάκης, ο οποίος
έδωσε στη δημοσιότητα αναλυτικό πρόγραμμα για τις εκδόσεις τίτλων του Δημοσίου
κατά το δεύτερο εξάμηνο του έτους. 
Δηλαδή, ποιους τίτλους και σε ποια ημερομηνία θα εκδώσει το υπουργείο
Οικονομικών τους επόμενους μήνες μέχρι και τον Δεκέμβριο προκειμένου να
εισπράξει περίπου 6 τρισ. δρχ.

Σύμφωνα με πληροφορίες, στο ποσόν αυτό ανέρχεται το ύψος του εσωτερικού
δανεισμού που πρέπει να κάνει το Δημόσιο στο δεύτερο εξάμηνο για να καλύψει
την μαύρη τρύπα των ελλειμμάτων του προϋπολογισμού.

Ολες οι κατηγορίες

Ειδικότερα, θα εκδοθούν ή θα διατεθούν με δημοπρασία τίτλοι από όλες τις
κατηγορίες, όπως ομόλογα κυμαινόμενου επιτοκίου, σταθερού επιτοκίου, Zero
Goupon, τιμαρθιμοποιημένα ομόλογα κ.ά.

Αναφερόμενος στα επιτόκια των τίτλων ο κ. Ν. Χριστοδουλάκης δήλωσε ότι «θα
συνεχισθεί η πολιτική ρεαλιστικής αποκλιμάκωσής τους» που ακολουθεί η
κυβέρνηση. Πρόσθεσε δε, ότι γενικότερος στόχος παραμένει η αντικατάσταση των
εντόκων γραμματίων με ομόλογα μεγαλύτερης διάρκειας προκειμένου να επιμηκυνθεί
χρονικά το εσωτερικό χρέος.

Εξωτερικός δανεισμός

Σε ό,τι αφορά τον εξωτερικό δανεισμό, ο υφυπουργός ανακοίνωσε ότι το σύνολο
των δανείων που θα ληφθούν από το εξωτερικό το 1997 θα μειωθεί στα 3,5 δισ.
δολάρια από 4,2 δισ. δολάρια που υπολογίζονταν αρχικά, εξαιτίας των υψηλών
εισπράξεων που είχαν μέχρι τώρα οι εκδόσεις κρατικών τίτλων.

Το μεγαλύτερο μέρος των δανείων θα ληφθεί από Τράπεζες των ΗΠΑ, της Ιαπωνίας
και της Ευρώπης.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15855N533</ED>
<ID>
ID:162934

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N53&aa=3</URL></REF>


Article

<CATEGORY>vin08</CATEGORY>

 <H2>Στο 5,4% ο πληθωρισμός
</H2>
ΒΓΗΚΕ λόγω καλοκαιριού το πετρέλαιο θέρμανσης από τον τιμάριθμο και έτσι ο
πληθωρισμός έκανε νέα βουτιά τον Μάιο.

Από τα στοιχεία της Εθνικής Στατιστικής Υπηρεσίας προκύπτει ότι στο τέλος
Μαΐου ο πληθωρισμός έτρεχε με ρυθμό 5,4% από 5,9% τον Απρίλιο.

Όπως είπε ο γενικός γραμματέας της Εθνικής Στατιστικής Υπηρεσίας κ. Ν.
Καραβίτης, η νέα πτώση του πληθωρισμού οφείλεται κατά κύριο λόγο σε τεχνικούς
παράγοντες, καθώς δεν υπολογίσθηκε καθόλου η τιμή του πετρελαίου θέρμανσης,
γεγονός που «ελάφρυνε» τον τιμάριθμο κατά 0,6 ποσοστιαίες μονάδες.

Αντίθετα, αυξητική επίπτωση στον τιμάριθμο είχαν οι τιμές διαφόρων φρούτων και
κηπευτικών εποχής. Υπολογίζεται ότι αυτά φόρτωσαν τον τιμάριθμο του Μαΐου κατά
0,3 ποσοστιαίες μονάδες.

Ύστερα από όλες αυτές τις επιδράσεις, ο Δείκτης Τιμών Καταναλωτή τον Μάιο
σημείωσε άνοδο 0,4%, έναντι αύξησης κατά 0,8% το Μάιο του 1996.

Ο κ. Καραβίτης είπε ότι η μισή ποσοστιαία μονάδα από την πτώση που εμφανίζει ο
πληθωρισμός τον Μάιο «δεν είναι η πραγματική μείωση». Ο γενικός γραμματέας της
ΕΣΥΕ έδωσε αυτή την απάντηση σε ερώτηση σχετικά με το αν η πτώση του
πληθωρισμού κατά 0,5 μονάδες δικαιολογεί ανάλογη μείωση των επιτοκίων
καταθέσεων ταμιευτηρίου.

Σύμφωνα με τους υπολογισμούς αρμοδίων παραγόντων, αν δεν υπήρχαν οι εξωγενείς
παράγοντες, τότε ο πληθωρισμός στο τέλος Μαΐου θα «έτρεχε» με ρυθμό 5,7%.

Από τα στοιχεία της Εθνικής Στατιστικής Υπηρεσίας προκύπτει ότι οι μεγαλύτερες
ανατιμήσεις σημειώθηκαν στο χοιρινό κρέας (10%), στα νωπά φρούτα (16,6%), στα
νωπά λαχανικά (4,2%), στα εισιτήρια πλοίων (6,5%) και στα κόμιστρα ταξί (4,4%).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15855N534</ED>
<ID>
ID:162959

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N53&aa=4</URL></REF>


Article

<CATEGORY>vin08</CATEGORY>

 <H5>ΤΙ ΑΛΛΑΖΕΙ ­ ΠΑΛΙ ­ ΣΤΗΝ ΚΑΤΑΒΟΛΗ ΤΩΝ ΟΙΚΟΓΕΝΕΙΑΚΩΝ ΕΠΙΔΟΜΑΤΩΝ
</H5><H2>Διόρθωση στην περικοπή
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Διορθωτική κίνηση στο θέμα της καταβολής των οικογενειακών επιδομάτων προωθεί
το υπουργείο Οικονομικών, ώστε να μην υπάρξει μείωση αποδοχών σε ζευγάρι
εργαζομένων που ο ένας απασχολείται στο Δημόσιο και ο άλλος στον ιδιωτικό
τομέα. 
Πάντως, θέμα καταβολής του επιδόματος και στους δύο συζύγους δεν
υπάρχει για την κυβέρνηση επί του παρόντος, παρά τις σχετικές δικαστικές αποφάσεις.

Ο υφυπουργός Οικονομικών κ. Ν. Χριστοδουλάκης δήλωσε χθες ότι δεν τίθεται θέμα
καταβολής διπλών επιδομάτων μετά τη γνωστή απόφαση του Αρείου Πάγου,
σημειώνοντας ότι η απόφαση δεν αφορά τη δημόσια διοίκηση αλλά και ούτε το νέο
μισθολόγιο (νόμος 2470/97). Μάλιστα παρατήρησε ότι δεν μιλάμε για οικογενειακό
επίδομα αλλά για οικογενειακή παροχή.

ΔΙΧΟΓΝΩΜΙΑ ΔΙΚΑΣΤΗΡΙΩΝ

Πληροφορίες από το υπουργείο Οικονομικών αναφέρουν ότι θα εξεταστεί η
περίπτωση να γίνει προσφυγή στο Ανώτατο Ειδικό Δικαστήριο, αφού υπάρχει
διχογνωμία μεταξύ του Αρείου Πάγου και του Συμβουλίου της Επικρατείας για το
οικογενειακό επίδομα. Ο Άρειος Πάγος κρίνει ότι το οικογενειακό επίδομα πρέπει
να χορηγείται και στους δύο συζύγους που εργάζονται στο Δημόσιο και στον
ευρύτερο δημόσιο τομέα, ενώ το Συμβούλιο της Επικρατείας στο παρελθόν είχε
δεχθεί ότι η παροχή οικογενειακού επιδόματος αποτελεί γνήσιο επίδομα και κατά
συνέπεια το δικαιούται ο ένας εκ των δύο συζύγων.

* Για το θέμα που προέκυψε με την απόφαση του Αρείου Πάγου, ο κυβερνητικός
εκπρόσωπος κ. Δημ. Ρέππας δήλωσε χθες: Είναι μια απόφαση η οποία δημιουργεί
νέα δεδομένα και ένα θέμα που απασχολεί την κυβέρνηση. Πάντως, ο κ. Ρέππας
διευκρίνισε ότι «δεν είναι εύκολο να λάβουμε μια απόφαση με πρόχειρο και
επιπόλαιο τρόπο».

ΚΑΤΑΒΟΛΗ ΔΙΑΦΟΡΑΣ

Όσον αφορά τη ρύθμιση που προωθεί η κυβέρνηση, για να μην υπάρξει μείωση
αποδοχών σε ένα ζευγάρι εργαζομένων (ο ένας στο Δημόσιο και ο άλλος στον
ιδιωτικό τομέα) στο νομοσχέδιο για τις αυξήσεις των στρατιωτικών και των
συνταξιούχων του Δημοσίου (επέκταση αυξήσεων του μισθολογίου) θα προβλέπονται
τα εξής: Όποιο ζευγάρι εργαζομένων ­ ο ένας στο Δημόσιο και ο άλλος στον
ιδιωτικό τομέα ­ έχει μείωση των αποδοχών του λόγω της περικοπής του
οικογενειακού επιδόματος, εφεξής θα λαμβάνει κανονικά το σύνολο του ποσού.
Αυτό θα γίνει με την καταβολή της διαφοράς που υπάρχει στο επίδομα του
απασχολουμένου στο Δημόσιο. Όπως είχαν επισημάνει «ΤΑ ΝΕΑ» στις 22.5.97 και
είχε τονίσει η ΑΔΕΔΥ στο υπουργείο Οικονομικών, με το ισχύον καθεστώς ζευγάρια
εργαζομένων (ο ένας στο Δημόσιο και ο άλλος στον ιδιωτικό τομέα) δεν παίρνουν
κανένα επίδομα για τα παιδιά. Δηλαδή, με τη ρύθμιση θα λαμβάνει κανονικά ο/η
απασχολούμενος/η στον ιδιωτικό τομέα το επίδομα γάμου και η/ο απασχολούμενη/ος
στο Δημόσιο τη διαφορά που θα προκύπτει από την οικογενειακή παροχή. Με τον
τρόπο αυτό δεν θα υπάρξει μείωση αποδοχών.

ΤΙ ΛΕΕΙ Ο ΝΟΜΟΣ

Σχετικά με το μέλλον των οικογενειακών επιδομάτων οι εκτιμήσεις των
συνδικαλιστών είναι ότι η κυβέρνηση θα αναγκαστεί ύστερα και από νέες
προσφυγές υπαλλήλων να αναθεωρήσει τη στάση της. Σημειώνεται ότι ο νόμος
2470/97 (νέο μισθολόγιο δημοσίων υπαλλήλων) προβλέπει ότι:

* Αν πρόκειται για συζύγους που και οι δύο είναι υπάλληλοι του Δημοσίου, ΝΠΔΔ
και ΟΤΑ, θα γίνεται επιλογή καταβολής του επιδόματος με κοινή υπεύθυνη δήλωση.

* Προκειμένου για υπαλλήλους που ο ένας είναι υπάλληλος του Δημοσίου και ο
άλλος υπάλληλος ή μισθωτός του ευρύτερου δημόσιου τομέα ή του ιδιωτικού τομέα,
απ' όπου καταβάλλεται οικογενειακό επίδομα κατά βεβαίωση αυτών των υπηρεσιών,
δεν καταβάλλεται από το Δημόσιο ή το ΝΠΔΔ ή τους ΟΤΑ οικογενειακή παροχή σε
καμία περίπτωση από 1.1.1997 και εφεξής.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15855N541</ED>
<ID>
ID:162848

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N54&aa=1</URL></REF>


Article

<CATEGORY>vin08</CATEGORY>

 <H2>Επεκτείνεται σε άλλους 30.000 το νέο μισθολόγιο δημοσίων υπαλλήλων
</H2>
ΣΤΟΥΣ 30.000 απασχολουμένους στο Δημόσιο, τα ΝΠΔΔ και τους ΟΤΑ, με σχέση
εργασίας ιδιωτικού δικαίου αορίστου και ορισμένου χρόνου, επεκτείνεται το νέο
μισθολόγιο των δημοσίων υπαλλήλων (νόμος 2470/1997).

Η σχετική κοινή υπουργική απόφαση έχει υπογραφεί και προωθήθηκε προς
δημοσίευση στην Εφημερίδα της Κυβερνήσεως. Η ετήσια δαπάνη που προκαλείται από
την επέκταση είναι 16 δισ. δρχ. Όπως προβλέπεται στην απόφαση, η κατάταξη στα
μισθολογικά κλιμάκια του ν. 2470/97 θα γίνει με βάση τα τυπικά προσόντα που
απαιτούνται κατά την αρχική πρόσληψη των υπαλλήλων αυτών ή εκείνα που
απαιτήθηκαν για τυχόν ένταξή τους σε άλλη ειδικότητα και όχι με άλλα αυξημένα
πρόσθετα προσόντα που απέκτησαν κατά την περίοδο της εργασίας τους. Οι
υπηρεσίες που προσφέρθηκαν σε τομείς του Δημοσίου, ΝΠΔΔ και ΟΤΑ (δηλαδή οι
υπηρεσίες του ιδιωτικού τομέα) δεν αναγνωρίζονται για τη μισθολογική εξέλιξη
(ΜΚ και χρονοεπίδομα) αυτών των υπαλλήλων.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15855N542</ED>
<ID>
ID:162893

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N54&aa=2</URL></REF>


Article

<CATEGORY>vin08</CATEGORY>

 <H2>Προωθούνται τα ειδικά μισθολόγια δικαστικών, ιατρών, διπλωματών
</H2>
ΠΕΝΤΕ νομοσχέδια προωθεί η κυβέρνηση προκειμένου να ρυθμίσει το μισθολογικό
καθεστώς των δικαστικών, των πανεπιστημιακών, των γιατρών του ΕΣΥ και του
διπλωματικού σώματος, καθώς και το καθεστώς συνταξιοδότησης των στρατιωτικών.

Αυτό προκύπτει από τις ανακοινώσεις που έκανε χθες ο υφυπουργός Οικονομικών κ.
Ν. Χριστοδουλάκης. Δήλωσε ειδικότερα ότι:

* Κατατέθηκε στη Νομοπαρασκευαστική Επιτροπή της Βουλής το μισθολόγιο των
δικαστικών με το οποίο καλύπτονται οι απώλειες που προκύπτουν στις αποδοχές
του κλάδου από την κατάργηση του αφορολόγητου 50%, που ίσχυε για το εισόδημά
τους. Ο κ. Ν. Χριστοδουλάκης δήλωσε ότι το νομοσχέδιο προβλέπει αύξηση των
ονομαστικών αποδοχών ώστε να καλύπτονται οι απώλειες από την κατάργηση της φοροαπαλλαγής.

* Την επόμενη εβδομάδα κατατίθεται για ψήφιση στη Βουλή το νομοσχέδιο που
ρυθμίζει συνταξιοδοτικά θέματα των στρατιωτικών.

* Μέχρι το τέλος του έτους θα προωθηθούν τα μισθολόγια των πανεπιστημιακών,
των γιατρών του ΕΣΥ και των διπλωματών.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15855N543</ED>
<ID>
ID:162935

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N54&aa=3</URL></REF>


Article

<CATEGORY>vin08</CATEGORY>

 <H2>Δικαίωσε και τους συνταξιούχους
</H2>
ΚΑΙ ΟΙ συνταξιούχοι δικαστικοί εδικαιούντο τη φοροαπαλλαγή του 50% των
αποδοχών τους, όπως είχαν καταφέρει με δικαστικές αποφάσεις οι εν ενεργεία
δικαστικοί, λόγω της φορολογικής εξίσωσης βουλευτών και δικαστικών. Αυτό
έκρινε το Β' Τμήμα του Συμβουλίου της Επικρατείας με απόφασή του, που μόνον
απαιτήσεις συνταξιούχων δικαστικών για αναδρομική επιστροφή φόρου μπορεί να
εγείρει, αφού πλέον τόσο οι βουλευτές όσο και οι δικαστές φορολογούνται για το
σύνολο των αποδοχών τους.

Το ΣτΕ έκρινε ότι «αποτελεί αυτονόητη και αναγκαία εγγύηση για την εξασφάλιση
της προσωπικής και λειτουργικής ανεξαρτησίας του δικαστή, να γνωρίζει ότι και
μετά την έξοδό του από την υπηρεσία θα εξακολουθεί να τυγχάνει της αυτής
φορολογικής μεταχείρισης...».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15855N544</ED>
<ID>
ID:162960

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N54&aa=4</URL></REF>


Article

<CATEGORY>vin08</CATEGORY>

 <H2>Τα «Μετρό» παίρνουν την «Ήπειρο»
</H2>
ΣΥΖΗΤΗΣΕΙΣ για ανάθεση του μάνατζμεντ της γαλακτοβιομηχα-νίας «Ήπειρος» στην
εταιρεία ΟΠΤΙΜΑ (σουπερμάρκετ ΜΕΤΡΟ) είναι σε εξέλιξη, καθώς και μεταβίβαση
μέρους ή του συνόλου των μετοχών της συγκεκριμένης βιομηχανίας.

Η εταιρεία ΟΠΤΙΜΑ συνεργάζεται στενά τα δύο τελευταία χρόνια με τη
γαλακτοβιομηχανία και ήδη έχει αναλάβει κατ' αποκλειστικότητα τη διανομή των
προϊόντων της συγκεκριμένης βιομηχανίας στην ελληνική αγορά και ειδικότερα της
φέτας «Ήπειρος».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15855N545</ED>
<ID>
ID:162980

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N54&aa=5</URL></REF>


Article

<CATEGORY>vin08</CATEGORY>

 <H2>Αυξάνονται τα κέρδη και η ανταγωνιστικότητα της Εμπορικής Τράπεζας
</H2>
ΣΥΝΕΧΙΖΕΤΑΙ η αύξηση της κερδοφορίας της Εμπορικής Τράπεζας.

Όπως δήλωσε, χθες, ο πρόεδρος της Τράπεζας, κ. Κ. Γεωργουτσάκος, το πρώτο
τρίμηνο του 1997 τα κέρδη είναι πολλαπλάσια σε σύγκριση με το αντίστοιχο
τρίμηνο του 1996. Είπε ακόμα ότι περιορίζεται ο ρυθμός αύξησης των
λειτουργικών δαπανών και κυρίως οι εκτός μισθολογίου δαπάνες.

Πρόσθεσε ότι αποδίδουν καρπούς οι προσπάθειες της διοίκησης για την ενίσχυση
των εσόδων, ενώ ταυτόχρονα βελτιώνεται η λειτουργία και η ανταγωνιστικότητα
της Τράπεζας, της οποίας το σύστημα εκσυγχρονίζεται με αυτοματοποίηση και νέο
μηχανογραφικό πρόγραμμα.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15855N546</ED>
<ID>
ID:162992

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N54&aa=6</URL></REF>


Article

<CATEGORY>vin08</CATEGORY>

 <H2>Και ένστολοι οι ελεγκτές του ΣΔΟΕ...
</H2>
ΟΙ ΡΑΜΠΟ του Σώματος Δίωξης Οικονομικού Εγκλήματος τον χειμώνα θα φορούν
στολή, όταν κρίνεται σκόπιμο για τους ελέγχους.

Χθες σε σύσκεψη που έγινε στο υπουργείο Οικονομικών υπό τον υπουργό Εθνικής
Οικονομίας και Οικονομικών κ. Γ. Παπαντωνίου και με συμμετοχή του υφυπουργού
Οικονομικών κ. Δρυ και του ειδικού γραμματέα του ΣΔΟΕ κ. Γ. Κανελλόπουλου
εξετάσθηκε το θέμα της ειδικής ενδυμασίας των ελεγκτών του ΣΔΟΕ.

Στην ίδια σύσκεψη αποφασίσθηκε η εντατικοποίηση των φορολογικών ελέγχων σ' όλη
την Ελλάδα εν όψει της τουριστικής περιόδου.

Για τον λόγο αυτό οι ελεγκτές του ΣΔΟΕ θα κάνουν και τους προληπτικούς
απογευματινούς ελέγχους, για τους οποίους μέχρι τώρα αρμόδιες ήταν οι Εφορίες..

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15855N547</ED>
<ID>
ID:163001

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N54&aa=7</URL></REF>


Article

<CATEGORY>vin08</CATEGORY>

 <H5>ΘΑ ΟΡΙΣΘΕΙ ΚΑΙ ΝΟΜΟΘΕΤΙΚΑ ΤΟ ΑΝΩΤΑΤΟ ΠΟΣΟΣΤΟ * ΔΙΑΦΩΝΟΥΝ ΟΙ ΙΔΙΟΚΤΗΤΕΣ
ΙΔΙΩΤΙΚΩΝ ΣΧΟΛΕΙΩΝ
</H5><H2>Έως 4% αυξήσεις στα δίδακτρα
</H2>
Οι αυξήσεις στα δίδακτρα των ιδιωτικών σχολείων και σχολών, για την επόμενη
σχολική χρονιά, δεν θα ξεπερνούν το 4%.

ΑΥΤΟ αποφάσισε χθες η Οικονομική Επιτροπή της κυβέρνησης και ανακοίνωσε αργά
το βράδυ, έπειτα από συνεδρίασή της ο υπουργός Εθνικής Οικονομίας κ. Γ.
Παπαντωνίου. Το «πλαφόν» στο 4% θα καθορισθεί νομοθετικά. Όπως είπε, η
κυβέρνηση προωθεί για ψήφιση διάταξη, με την οποία θα καθορίζονται οι
αυξήσεις. Η ρύθμιση θα γίνει νόμος εγκαίρως, ώστε να είναι έτοιμη πριν από την
έναρξη του νέου σχολικού έτους.

ΕΛΕΓΧΟΙ - ΠΡΟΣΤΙΜΑ

Ακόμα, είπε ότι όποιοι παραβιάζουν τον νόμο θα τιμωρούνται με πρόστιμα και πως
θα γίνονται αυστηροί έλεγχοι.

Μάλιστα, η είσπραξη των προστίμων θα γίνεται πλέον από τις Εφορίες (ΔΟΥ).

ΣΥΖΗΤΗΣΗ ΓΙΑ ΤΑ ΦΑΡΜΑΚΑ

Επίσης χθες, στην Οικονομική Επιτροπή, ετέθη και το θέμα των φαρμάκων. Όπως
είπε ο ίδιος, ξεκίνησε η συζήτηση για τα φάρμακα, αλλά δεν συνεχίσθηκε και θα
ολοκληρωθεί σε άλλη συνεδρίαση. Αρνήθηκε, όμως, να κάνει άλλη δήλωση σχετικά
το αν θα αυξηθούν ή θα μειωθούν οι τιμές των φαρμάκων.

ΔΕΝ ΑΠΟΔΕΧΟΝΤΑΙ ΟΙ ΣΧΟΛΑΡΧΕΣ

Δεν αποδέχονται οι ιδιοκτήτες των ιδιωτικών σχολείων την απόφαση που
ανακοίνωσε χθες ο υπουργός Εθνικής Οικονομίας Γ. Παπαντωνίου για αύξηση 4% στα δίδακτρα.

Αύριο συνεδριάζει το Δ.Σ. του Συλλόγου Ιδιωτικών Εκπαιδευτηρίων και
συγκαλείται γενική συνέλευση του κλάδου προκειμένου να αποφασίσουν,
ενδεχομένως, και κινητοποιήσεις.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15855N551</ED>
<ID>
ID:162849

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N55&aa=1</URL></REF>


Article

<CATEGORY>vin08</CATEGORY>

 <H2>Κίνητρα για οικειοθελείς αποχωρήσεις στη Χαλυβουργική
</H2>
Στιγμιότυπο από την χθεσινή κινητοποίηση των εργαζομένων στη Χαλυβουργική

ΕΛΗΞΑΝ οι κινητοποιήσεις στη Χαλυβουργική, μετά την απόφαση της διοίκησης της
εταιρείας να ανακαλέσει τις 180 διαθεσιμότητες εργαζομένων.

Η διοίκηση της εταιρείας ανακοίνωσε ότι:

* Θα λειτουργήσει παραγωγικά η επιχείρηση και δεν προτίθεται να παύσει
οριστική λειτουργία της.

* Ανακαλεί τις διαθεσιμότητες και δηλώνει επίσης ότι δεν προτίθεται να
προχωρήσει σε απολύσεις του 2% που προβλέπει ο νόμος.

* Η επιχείρηση λόγω των συνθηκών της αγοράς, της πτώσης των τιμών και των
αθρόων εισαγωγών, επιθυμεί μείωση του προσωπικού και γι' αυτό το σκοπό
ανακοίνωσε κίνητρα για όσους επιθυμούν να αποχωρήσουν οικειοθελώς.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15855N552</ED>
<ID>
ID:162894

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N55&aa=2</URL></REF>


Article

<CATEGORY>vin08</CATEGORY>

 <H5>ΜΕ ΣΥΓΚΡΙΤΙΚΟ ΠΛΕΟΝΕΚΤΗΜΑ ΤΟ ΚΟΣΤΟΣ ΤΗΣ ΜΟΝΑΔΑΣ ΣΤΗ ΦΛΩΡΙΝΑ
</H5><H2>Δόθηκαν εξηγήσεις
</H2>
Το «σχέδιο Παντζαβόλτα» για συμφωνία πώλησης άνθρακα στη ΔΕΗ, που επιχειρήθηκε
την περίοδο 1990-92 για ανθρακική μονάδα ρεύματος στο Αλιβέρι, επανέρχεται στο
προσκήνιο, καθώς ανάλογη πρόταση από γνωστή τσιμεντοβιομηχανία υποβλήθηκε στη
ΔΕΗ, που την απέρριψε ως ασύμφορη.

Η δημιουργία ανθρακικού σταθμού περιλαμβάνεται στο πρόγραμμα της ΔΕΗ και το
κόστος της ήταν ένα από τα μέτρα σύγκρισης, σε σχέση με τη μονάδα της
Φλώρινας, που περιλαμβάνονται σε ειδική μελέτη της ΔΕΗ, η οποία δόθηκε χθες
και στην αντιπροσωπεία βουλευτών και στελεχών της Ν.Δ. με επικεφαλής τον πρώην
υπουργό κ. Στ. Δήμα που είχε συνάντηση με την υπουργό Ανάπτυξης κ. Βάσω
Παπανδρέου. Με βάση τα επίσημα στοιχεία της ΔΕΗ που ανακοινώθηκαν χθες αλλά
και τις εξηγήσεις που ζητήθηκαν από πλευράς της αντιπροσωπείας της αξιωματικής
αντιπολίτευσης (στη συνάντηση παραβρέθηκε και ο νέος πρύτανης του ΕΜΠ, πρώην
γενικός διευθυντής της ΔΕΗ κ. Θ. Ξανθόπουλος) και δόθηκαν προκύπτει ότι:

«Ο ξυλιτικός σταθμός της Φλώρινας εμφανίζει συνολικό κόστος παραγωγής που
δύναται να χαρακτηρισθεί ως ανταγωνιστικό, αφού είναι συγκρίσιμο με το
αντίστοιχο των ανθρακικών σταθμών και ευνοϊκότερο ή ισοδύναμο των σταθμών
φυσικού αερίου.

Επίσης το μεταβλητό κόστος του ΑΗΣ Φλώρινας υπερέχει του αντίστοιχου πολλών
υφισταμένων σε λειτουργία σταθμών της ΔΕΗ με αντίστοιχο συγκριτικό πλεονέκτημα».

Ένα στοιχείο στο οποίο επικεντρώθηκε η συζήτηση ήταν το τίμημα για τη μονάδα
της Φλώρινας. Από την πλευρά της Ν.Δ. προβλήθηκε το θέμα ότι στη Βουλή το 1995
είχε αναφερθεί ως κόστος το ποσό των 120 δισ. δραχμών από τα οποία 80 δισ.
δραχμές αφορούσαν τη Φλώρινα και 45 δισ. δρχ. άλλα υδροηλεκτρικά έργα.

Από τις σχετικές διευκρινίσεις που δόθηκαν αρμοδίως υπογραμμίσθηκε ότι το
σύνολο των ποσών που αναφέρθηκαν τότε αφορούσε τη μονάδα της Φλώρινας.

Από τα στοιχεία εξάλλου της μελέτης της ΔΕΗ που ανακοινώθηκαν κατά τη χθεσινή
συνάντηση προκύπτουν ακόμη τα συγκριτικά πλεονεκτήματα του σταθμού της
Φλώρινας (εκμετάλλευση εγχώριου φυσικού πόρου, αύξηση της συμμετοχής των
εγχώριων ενεργειακών πρώτων υλών στο ενεργειακό ισοζύγιο, ανάπτυξη της
περιοχής κ.λπ.).

Τονίσθηκε ακόμη ότι:

* Ο σταθμός της Φλώρινας εμφανίζει συνολικό κόστος (12,11 δρχ/Kwh ή 12,92
δρχ/Kwh) ισοδύναμο με το αντίστοιχο του σταθμού Φ.Α. του Μεγάλου Λαυρίου
(12,62 δρχ. /Kwh) στο κόστος του οποίου δεν υπάρχουν έργα υποδομής και
υπερέχει σημαντικά των αντίστοιχων του Μικρού Λαυρίου (16,11 δρχ. /Kwh) και
Κομοτηνής (13,51 δρχ. /Kwh).

* Η υπεροχή της Μονάδας Νο 5 Αγ. Δημητρίου έναντι των άλλων σταθμών οφείλεται
κυρίως στο μικρότερο κόστος επένδυσης λόγω του ότι δεν χρειάστηκαν έργα
υποδομής, που προϋπήρχαν, για το σταθμό αυτό.

* Το μεταβλητό κόστος του σταθμού της Φλώρινας είναι αρκετά ευνοϊκό και
μάλιστα υπερέχει σημαντικά του αντιστοίχου κόστους πολλών υφιστάμενων μονάδων
της ΔΕΗ και έτσι ο σταθμός αυτός αποκτά πλεονέκτημα προτεραιότητας κατά τη
λειτουργία έναντι άλλων σταθμών με μεγαλύτερο μεταβλητό κόστος.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15855N561</ED>
<ID>
ID:162850

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N56&aa=1</URL></REF>


Article

<CATEGORY>vin08</CATEGORY>

 <H2>Συγχώνευση Αστέρα - Εθνικής Ασφαλιστικής
</H2>
ΣΤΗΝ τελική ευθεία μπαίνουν οι διαδικασίες συγχώνευσης του Αστέρα με την
Εθνική Ασφαλιστική, που αναμένεται να έχει ολοκληρωθεί μέχρι τα τέλη του καλοκαιριού.

Χθες αποφασίστηκε από τα Δ.Σ. των δύο εταιρειών η σχέση ανταλλαγής των μετοχών
τους. 
Έτσι σε κάθε 10 μετοχές του Αστέρα θα αντιστοιχούν 3,5 μετοχές της Εθνικής Ασφαλιστικής.

Την απόφαση την οποία αναμένεται να εγκρίνουν και οι Γενικές Συνελεύσεις των
δύο εταιρειών ανακοίνωσαν με επιστολή τους στο Χρηματιστήριο οι πρόεδροι των
δύο εταιρειών υποδιοικητές της Εθνικής Τράπεζας κ.κ. Ν. Καραμούζης και Κ. Σταμούλης.

Σημειώνεται ότι με τη συγχώνευση των δύο εταιρειών δημιουργείται ένα ισχυρό
ασφαλιστικό συγκρότημα στην αγορά και όπως επισημαίνει ο διευθύνων σύμβουλος
της Εθνικής Ασφαλιστικής κ. Μιλτ. Νεκτάριος σχετικά με την πορεία της συγχώνευσης:

* εγκρίθηκε η νέα πρακτορειακή σύμβαση καθώς και η νέα εμπορική πολιτική του συγκροτήματος.

* αποφασίσθηκε η εφαρμογή κανονισμού πωλήσεων και του συστήματος αμοιβών, το
οποίο ισχύει σήμερα στην Εθνική Ασφαλιστική.

Ήδη παρέχεται η δυνατότητα της υπογραφής συμβάσεων από τους συνεργάτες του
Αστέρα με την Εθνική, γεγονός το οποίο θα σηματοδοτήσει την άμεση έναρξη για
την πώληση και από αυτούς προϊόντων της Εθνικής (Υγεία 2001, Εθνική Σύνταξη κ.ά.).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15855N562</ED>
<ID>
ID:162895

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N56&aa=2</URL></REF>


Article

<CATEGORY>vin08</CATEGORY>

 <H2>Πάλι πρόεδρος της ΠΑΣΕΓΕΣ ο Ν. Λιόλιος
</H2>
ΝΕΟΣ πρόεδρος της ΠΑΣΕΓΕΣ επανεξελέγη ο κ. Νίκος Λιόλιος, ενώ μετά τη
συγκρότηση σε σώμα του Δ.Σ. της κορυφαίας συνεταιριστικής οργάνωσης, στις
άλλες θέσεις του προεδρείου εξελέγησαν: α' αντιπρόεδρος: Τζ. Καραμίχας, β'
αντιπρόεδρος: Μιχ. Βουμβουλάκης, γενικός γραμματέας: Φώτης Λίτσος, ταμίας:
Δημ. Βεργόπουλος.

Πρόεδρος του εποπτικού συμβουλίου εξελέγη ο Ι. Πετρίδης.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15855N563</ED>
<ID>
ID:162936

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N56&aa=3</URL></REF>


Article

<CATEGORY>vin08</CATEGORY>

 <H2>Κλείνουν τριάντα επιχειρήσεις την ημέρα
</H2>
ΤΟΥΛΑΧΙΣΤΟΝ 30 επιχειρήσεις την ημέρα βάζουν ­ επίσημα ή ανεπίσημα ­ λουκέτο,
σύμφωνα με στοιχεία που ανακοίνωσε η Συντονιστική Επιτροπή Αγώνα ΜΜΕ.

Οι εκπρόσωποι του κλάδου ανακοίνωσαν σειρά κινητοποιήσεων, με αφετηρία
συγκέντρωση στο θέατρο ΔΙΑΝΑ (9.6.97) σε ένδειξη διαμαρτυρίας για την
κατάσταση που επικρατεί στην αγορά και καταγγέλλουν:

* τη φοβερή πτώση του τζίρου, ως αποτέλεσμα της εισοδηματικής πολιτικής

* το εξοντωτικό ωράριο που επέβαλαν τα πολυκαταστήματα και ήδη έχει
νομοθετηθεί από την κυβέρνηση

* την έλλειψη προστασίας στην επαγγελματική στέγη

* την αποβιομηχάνιση με τις ανεξέλεγκτες εισαγωγές ξένων προϊόντων στην
ελληνική αγορά.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15855N564</ED>
<ID>
ID:162961

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N56&aa=4</URL></REF>


Article

<CATEGORY>vin08</CATEGORY>

 <H2>50.000 τόνους ξηρούς καρπούς καταναλώνουμε κάθε χρόνο...
</H2>
ΤΡΙΑ κιλά τον χρόνο ξηρούς καρπούς καταναλώνει κατά μέσο όρο κάθε Έλληνας. Η
συνολική κατανάλωση έχει φθάσει σήμερα τους 45-50 χιλιάδες τόνους, δηλαδή
αυξήθηκε κατά 20% από τις αρχές της δεκαετίας του '90. Αυτά προκύπτουν, μεταξύ
άλλων, από έρευνα του Ινστιτούτου Οικονομικών και Βιομηχανικών Ερευνών (ΙΟΒΕ).

Όπως αναφέρει η έρευνα, η κατανάλωση ξηρών καρπών στην Ελλάδα αυξήθηκε μετά το
1991, όταν καταργήθηκαν οι περιορισμοί στις εισαγωγές.

Μεγάλο μέρος της συνολικής κατανάλωσης (25% - 30%) απορροφά η βιομηχανία
ζαχαρωδών και γλυκών, γενικά. Τα πιο δημοφιλή προϊόντα είναι τα αμύγδαλα
(23%), τα αράπικα φιστίκια (21%) και τα φιστίκια τύπου Αιγίνης (19%).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15855N565</ED>
<ID>
ID:162981

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N56&aa=5</URL></REF>


Article

<CATEGORY>vin08</CATEGORY>

 <H2>Συνεχής προσφορά
</H2>
Νέα, μεγαλύτερη αυτή τη φορά, πτώση σημείωσαν οι τιμές των μετοχών κατά τη
χθεσινή συνεδρίαση του Χρηματιστηρίου Αξιών Αθηνών (ΧΑΑ). Η συνεχής προσφορά
τιμών σε συνδυασμό με τη συγκρατημένη ζήτηση, είχε ως επακόλουθο την άμεση
υποχώρηση των τιμών των μετοχών. Τη μεγαλύτερη υποχώρηση σημείωσαν οι μετοχές
των τραπεζών των οποίων ο κλαδικός δείκτης υποχώρησε κατά 60,54 μονάδες.

Ο Γενικός Δείκτης έκλεισε στις 1.644,66 μονάδες, σημειώνοντας υποχώρηση

25,37 μονάδων (1,52%). Περιορισμένες συγκριτικά με τις προηγούμενες
συνεδριάσεις ήταν οι συναλλαγές, των οποίων η αξία διαμορφώθηκε στα 17,7 δισ.
δρχ. Από τις 238 μετοχές που πραγματοποίησαν συναλλαγές, 40 σημείωσαν άνοδο,
171 πτώση και 27 παρέμειναν σταθερές, ενώ 50 έκλεισαν με αγοραστές και 140 με
πωλητές. Η αξία των συναλλαγών ανήλθε σε 17,7 δισ. δρχ. (4.056.994 τεμ.).
Αναλυτικά, τα 3.721.439 τεμάχια αξίας 17 δισ. δρχ. αφορούσαν την Κύρια Αγορά,
ενώ τα 335.555 τεμάχια συνολικής αξίας 731.595.100 εκατ. δρχ. την Παράλληλη
Αγορά.Τη μεγαλύτερη αξία συναλλαγών σημείωσαν οι μετοχές των Τραπεζών (8,2
δισ. δρχ. 569.721 τεμάχια) και ακολούθησε ο κλάδος των Μεταλ/κών επιχειρήσεων
1.4 δισ. δρχ. -290.259 τεμάχια).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N57</CAT>
<ED>
Κωδικός άρθρου: A15855N571</ED>
<ID>
ID:162851

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N57&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Η σύνοδος Σελήνης - Αφροδίτης, το απόγευμα, ευνοεί
τις σχέσεις σας με γυναίκες και παιδιά και επηρεάζει ευνοϊκά τα οικονομικά
σας. Μπορεί να πάρετε χρήματα ή ένα δώρο.

ΚΑΡΚΙΝΟΣ

(22 Ιουνίου - 22 Ιουλίου). Η σύνοδος Σελήνης - Αφροδίτης, το απόγευμα, σας
κάνει γοητευτικούς και δημοφιλείς, ευνοεί τους καλλιτέχνες και τους
ερωτευμένους και μπορεί να σας φέρει χρήματα και ένα δώρο.

ΛΕΩΝ

(23 Ιουλίου - 22 Αυγούστου). Η σύνοδος Σελήνης - Αφροδίτης, το απόγευμα,
σας κάνει ανιδιοτελείς στο δόσιμο της αγάπης σας. Θα είστε πολύ τρυφεροί με
γυναίκες και παιδιά. Οι καλλιτέχνες θα έχουν έμπνευση.

ΠΑΡΘΕΝΟΣ

(23 Αυγούστου - 23 Σεπτεμβρίου). Η σύνοδος Σελήνης - Αφροδίτης, το απόγευμα,
σας κάνει πολύ κοινωνικούς και δημοφιλείς. Ευνοεί τους καλλιτέχνες και τους
ερωτευμένους. Πολύ καλές οι σχέσεις σας με φίλους και ομοϊδεάτες.

ΖΥΓΟΣ

(24 Σεπτεμβρίου - 23 Οκτωβρίου). Η σύνοδος Σελήνης - Αφροδίτης, το
απόγευμα, σας βγάζει στο προσκήνιο, σας κάνει δημοφιλείς, βοηθάει επαγγέλματα
που έχουν σχέση με ευρύ κοινό. Καλές είναι οι σχέσεις σας με προϊσταμένους.

ΣΚΟΡΠΙΟΣ

(24 Οκτωβρίου - 22 Νοεμβρίου). Η σύνοδος Σελήνης - Αφροδίτης, το απόγευμα, σας
κάνει κοινωνικούς, ευνοεί ταξίδια αναψυχής, βοηθάει καλλιτέχνες και
ερωτευμένους, βελτιώνει τις σχέσεις σας με συγγενείς εξ αγχιστείας.

ΤΟΞΟΤΗΣ

(23 Νοεμβρίου - 21 Δεκεμβρίου). Η σύνοδος Σελήνης - Αφροδίτης, το απόγευμα,
επηρεάζει ευνοϊκά τον ψυχισμό σας, την ερωτική σας ζωή, τα οικονομικά σας και
τα οικονομικά του συντρόφου σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η σύνοδος Σελήνης - Αφροδίτης, το απόγευμα,
σας βγάζει στο προσκήνιο, σας κάνει δημοφιλείς και βελτιώνει τις σχέσεις σας
με τον σύντροφό σας, φίλους, συνεργάτες.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η σύνοδος Σελήνης - Αφροδίτης, το
απόγευμα, βοηθάει να βελτιωθούν οι σχέσεις σας με τους συναδέλφους σας, σας
ωθεί ν' ασχοληθείτε με τον καλλωπισμό σας, σας ανοίγει την όρεξη για γλυκά.

ΙΧΘΥΕΣ

(19 Φεβρουαρίου - 20 Μαρτίου). Η σύνοδος Σελήνης - Αφροδίτης, το απόγευμα,
επηρεάζει πολύ ευνοϊκά την ερωτική σας ζωή και τις σχέσεις σας με τα παιδιά
σας. Βοηθάει εξαιρετικά τα καλλιτεχνικά επαγγέλματα.

ΚΡΙΟΣ

(21 Μαρτίου - 19 Απριλίου). Η σύνοδος Σελήνης - Αφροδίτης, το απόγευμα, σας
κάνει πολύ τρυφερούς με την οικογένεια. Μπορεί ν' ασχοληθείτε με τη διακόσμηση
του σπιτιού σας και να καλέσετε κόσμο στο σπίτι.

ΤΑΥΡΟΣ

(20 Απριλίου - 20 Μαΐου). Η σύνοδος Σελήνης - Αφροδίτης, το απόγευμα, σας
κάνει γοητευτικούς, κοινωνικούς, δημοφιλείς. Ευνοεί τους καλλιτέχνες και τους
ερωτευμένους. Πολύ καλές οι σχέσεις σας με αδέλφια και στενούς συγγενείς.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: N67</CAT>
<ED>
Κωδικός άρθρου: A15855N671</ED>
<ID>
ID:162833

</ID><URL>http://ta-nea.dolnet.gr/neaweb/neafile.print_unique?e=A&f=15855&m=N67&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΝΑΘΗΝΑΪΚΟΣ ΤΟΝ ΚΛΕΙΝΕΙ ΓΙΑ ΔΥΟ ΧΡΟΝΙΑ
</H5><H2>Τώρα με Σούμποτιτς </H2>
ΟΙ ΡΥΘΜΙΣΕΙΣ ορισμένων λεπτομερειών και οι υπογραφές απομένουν για να
ανακοινώσει ο ΠΑΟ την πρόσληψη του Λευτέρη Σούμποτιτς. Ο «Πιξ» θα είναι
προπονητής του Παναθηναϊκού για τα επόμενα δύο χρόνια.

σελίδα 11

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15855O001</ED>
<ID>
ID:162852

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O00&aa=1</URL></REF>


Article

<CATEGORY>vin10</CATEGORY>

 <H2>Σιγουριά για Ιορντανέσκου, Καλλιτζάκη και Κατσαβό
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15855O002</ED>
<ID>
ID:162896

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O00&aa=2</URL></REF>


Article

<CATEGORY>vin10</CATEGORY>

 <H2>Με δύο πρόσωπα
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15855O003</ED>
<ID>
ID:162937

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O00&aa=3</URL></REF>


Article

<CATEGORY>vin10</CATEGORY>

 <H2>Ζητάει αύξηση 200%
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15855O004</ED>
<ID>
ID:162962

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O00&aa=4</URL></REF>


Article

<CATEGORY>vin10</CATEGORY>

 <H2>Κορυφαία ανάμεσα στις κορυφαίες
</H2><H2></H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15855O005</ED>
<ID>
ID:162982

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O00&aa=5</URL></REF>


Article

<CATEGORY>vin10</CATEGORY>

 <H2>Θέλω να παίξω με Ολυμπιακό στο Τσάμπιονς Λιγκ
</H2><H2></H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15855O006</ED>
<ID>
ID:162993

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O00&aa=6</URL></REF>


Article

<CATEGORY>vin10</CATEGORY>

 <H5>ΚΑΛΛΙΤΖΑΚΗΣ, ΚΑΤΣΑΒΟΣ, ΙΟΡΝΤΑΝΕΣΚΟΥ ΠΛΗΣΙΑΖΟΥΝ ΣΤΗΝ ΚΥΠΕΛΛΟΥΧΟ, ΑΝ ΦΥΣΙΚΑ
ΒΡΕΘΟΥΝ ΤΑ ΧΡΗΜΑΤΑ
</H5><H2>Σιγουριά για τρεις στην ΑΕΚ
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Γιάννης Καλλιτζάκης. Αν η ΑΕΚ βρει τα χρήματα, τότε ο διεθνής άσος θα έρθει
στη Νέα Φιλαδέλφεια

ΜΕΓΑΛΗ αισιοδοξία επικρατεί στην ΑΕΚ σχετικά με την έκβαση των υποθέσεων
Ιορντανέσκου - Καλλιτζάκη - Κατσαβού. Και όλοι θεωρούν ότι είναι θέμα χρόνου η
ένταξή τους στην κυπελλούχο. Βέβαια, πριν από όλα πρέπει να βρεθούν τα
χρήματα, αλλά αυτό μάλλον είναι πρόβλημα που καλείται να λύσει (όπως τόσα
άλλα...) ο Μιχάλης Τροχανάς.

Ο Ιορντανέσκου είναι το ακλόνητο φαβορί. Στην ΑΕΚ παρακολουθούν από κοντά όσα
λέγονται από τον Παναθηναϊκό, ωστόσο δεν δείχνουν ανησυχία. Τι λέει το
σενάριο; 
Το φλερτ Ιορντανέσκου - Παναθηναϊκού θα διαρκέσει, κάποτε οι «πράσινοι» θα
πουν «δεν γίνεται να σε περιμένουμε άλλο», και έτσι το θέμα θα κλείσει! Άρα, ο
Ιορντανέσκου θα βρεθεί στην... αγκαλιά της ΑΕΚ.

Στο θέμα Καλλιτζάκη, οι διοικούντες επίσης εμφανίζονται σίγουροι. «Το θέμα
πηγαίνει πολύ καλά», ήταν η άποψη αξιόπιστης πηγής, και όποιος διαθέτει...
μεγάλη φαντασία ασφαλώς και αναμένει τις ανακοινώσεις. 
Σίγουροι, λοιπόν, Καλλιτζάκης - Κατσαβός. Κατά τα άλλα, η προσπάθεια
επικεντρώνεται στο να βρεθούν πόροι για να μπαλωθούν οι τρέχουσες τρύπες! Με
τους ξένους οι επαφές συνεχίζονται (τουλάχιστον αυτό υποστηρίζουν στην ΑΕΚ),
ενώ ο Γκρέταρσον δεν κοστίζει ακριβά. Περί τα 20 εκατ. τον χρόνο και λίγο
παραπάνω η ομάδα! Με αυτά τα δεδομένα, μάλλον θα «χτυπηθεί» και ο Κρίστιανσον.

Όσον αφορά στην ανακατασκευή του χλοοτάπητα στο «Νίκος Γκούμας», δεν θα γίνει
με σπορά, αλλά με νέο τάπητα. Και σύμφωνα με τις προβλέψεις, δεν κοστίζει
πολλά. 
Αν και το ποσό μάλλον θα το καλύψουν η ερασιτεχνική και το υφυπουργείο
Αθλητισμού. Φυσικά, αν βρει χρήματα και η ΠΑΕ (για γήπεδο ή μεταγραφές),
καλοδεχούμενα είναι ­ αλλιώς όλα είναι στον αέρα!

*** Στην Κύπρο θα συνεχίσει, κατά τα φαινόμενα, την προπονητική του
καριέρα ο Πέτρος Ραβούσης. Πιθανότατα στην ΑΕΚ Λάρνακας. Αλλιώς, θα εξετάσει
προτάσεις από ΑΠΟΕΛ ή Ομόνοια.

*** ΑΛΛΟ ΡΕΠΟΡΤΑΖ ΓΙΑ ΤΗΝ ΑΕΚ ΣΤΙΣ ΣΕΛΙΔΕΣ 6, 7.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15855O011</ED>
<ID>
ID:162853

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O01&aa=1</URL></REF>


Article

<CATEGORY>vin10</CATEGORY>

 <H5>ΜΑΥΡΟΓΕΝΙΔΗΣ: ΘΕΛΩ ΝΑ ΠΑΙΞΩ ΣΤΟ ΤΣΑΜΠΙΟΝΣ ΛΙΓΚ ΜΕ ΤΟΝ ΟΛΥΜΠΙΑΚΟ
</H5><H2>Έρχομαι για τον Ντούσκο
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

«ΠΟΙΟΣ ποδοσφαιριστής δεν θέλει να αγωνιστεί στο Τσάμπιονς Λιγκ; Η μεγάλη
επιθυμία μου είναι να έρθω στον Ολυμπιακό. Είναι κορυφαία ομάδα που καλύπτει
τις φιλοδοξίες μου. Δεν σκέπτομαι τα χρήματα, αλλά πώς θα συνεργαστώ με τον κ.
Μπάγιεβιτς». Ο Δημήτρης Μαυρογενίδης έχει αγωνία τον τελευταίο καιρό, αφού
περιμένει τη συμφωνία Ολυμπιακού - Άρη.

«Αν υπήρχε διοίκηση στον Άρη θα είχε γίνει η μεταγραφή», τόνισε στην «ΟΜΑΔΑ» ο
21χρονος παίκτης. Και πρόσθεσε: «Θα πάω για λίγες ημέρες διακοπές. Θέλω να
ξεκουραστώ. Θα περιμένω στο ακουστικό μου να με ειδοποιήσει ο Άρης. Είναι
ψέματα αυτά που γράφτηκαν, ότι συναντήθηκα στο Ωραιόκαστρο με τους κ.κ.
Γράντα, Λούβαρη».

Ο Μαυρογενίδης έχει συμφωνήσει για τετραετές συμβόλαιο, έναντι του ποσού των
100 εκατ. δρχ., ενώ η αρχική πρόταση του Ολυμπιακού στον Άρη είναι 200 εκατ. δρχ.

Στο μεταξύ, σε ναυάγιο οδηγείται η μεταγραφή του Σάσα Τσούρτσιτς. Ο Ολυμπιακός
θα περιμένει σήμερα τους διοικούντες την Άστον Βίλα να κατεβάσουν τις
απαιτήσεις τους για την παραχώρηση του Σέρβου μέσου. Οι Άγγλοι δεν έχουν
δείξει μέχρι τώρα καλή διάθεση και έτσι ο Τσούρτσιτς δεν πρόκειται να έρθει
στον Πειραιά.

Αρνητικός, για το κόστος της μεταγραφής του μέσου της Άστον Βίλα, είναι και ο
Ντούσαν Μπάγιεβιτς: «Ο Ολυμπιακός δεν είναι δυνατόν να διαθέσει συνολικά 2
δισ. για μία μεταγραφή».

Ο Ντούσκο απέκλεισε το ενδεχόμενο της μεταγραφής του Βασίλη Λάκη, όχι όμως και
του Βασίλη Τσάρτα: «Ο Τσάρτας είναι μέσα στη λίστα μου. Δεν είναι όμως εύκολα
τα πράγματα».

Το οικονομικό είναι το μεγάλο εμπόδιο και στην περίπτωση του μέσου της
Σεβίλλης. Οι Ισπανοί θέλουν 450 εκατ. δρχ., ο ποδοσφαιριστής ζήτησε 480 εκατ.
δρχ. για τριετές συμβόλαιο, ενώ 350 εκατ. δρχ. θα πρέπει να εισπράξει η ΑΕΚ
βάσει ιδιωτικού συμφωνητικού.

Όσον αφορά τους Λέτσκοφ, Γιόβισιτς, ο Ολυμπιακός δεν πρόκειται να προχωρήσει
στην απόκτησή τους.

Ο Μπάγιεβιτς θα ταξιδεύσει σήμερα στο Βελιγράδι για να παρακολουθήσει μεθαύριο
τον αγώνα Γιουγκοσλαβίας - Σλοβακίας. Μάνατζερ έχουν προτείνει τους Σλοβάκους
Σέμενικ (φορ), Ουίλακι (μέσος). Ο τεχνικός του Ολυμπιακού θα επιστρέψει στην
Αθήνα και στη συνέχεια θα ταξιδεύσει στο Παρίσι για να παρακολουθήσει αγώνες
του τετραεθνούς τουρνουά.

*** Σε συνέντευξη, που παραχώρησε ο κ. Σ. Κόκκαλης στο περιοδικό «BIG»,
τόνισε: «Αν δεν έχεις ψώνιο με τον Ολυμπιακό, δεν μπορείς να ασχοληθείς και να
επικοινωνήσεις με τον κόσμο. Οι φίλαθλοι του Ολυμπιακού κατάλαβαν ότι ο
πρόεδρος προσπαθεί, γι' αυτό δεν με αποδοκίμαζαν όταν δεν κατακτούσαμε τα
πρωταθλήματα. Από το 1993 έχω ξοδεύσει πέντε δισ. στο ποδοσφαιρικό τμήμα. Δεν
έχω κάνει ποτέ επίθεση στον κ. Βαρδή Βαρδινογιάννη. Αντίθετα, εκείνος, όταν ο
Ολυμπιακός περνούσε τη μεγάλη κρίση, έλεγε στον κ. Μητσοτάκη να με αφήσουν να
αναλάβω τον Ολυμπιακό».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15855O021</ED>
<ID>
ID:162857

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O02&aa=1</URL></REF>


Article

<CATEGORY>vin10</CATEGORY>

 <H2>Στον Πύργο θέλουν τον Μιρτσέκη
</H2>
Μετά τους Γεωργίου και Νεμπεγλέρα, που απέκτησε από τη Λάρισα, ο Πανηλειακός
έχει βάλει στόχο τον Νίκο Μιρτσέκη. Ήδη έχουν γίνει οι πρώτες συζητήσεις με
τον πανύψηλο επιθετικό του Ηρακλή και απομένουν οι τελευταίες λεπτομέρειες
προκειμένου να πραγματοποιηθεί η μεταγραφή.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15855O022</ED>
<ID>
ID:162900

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O02&aa=2</URL></REF>


Article

<CATEGORY>vin10</CATEGORY>

 <H2>Ο Λάτο στην Καβάλα
</H2>
Φθάνει σήμερα στην Καβάλα ο Γκρέγκορ Λάτο προκειμένου να συζητήσει με τους
υπεύθυνους της ΠΑΕ την ανάληψη της τεχνικής ηγεσίας της ομάδας. Ο Πολωνός
τεχνικός θεωρείται αξιόπιστη λύση για τη θέση του προπονητή και όλα δείχνουν
ότι θα επέλθει συμφωνία. Άλλωστε, ο ίδιος δεσμεύτηκε να μεσολαβήσει στη
Λέγκια, ώστε να παραμείνει και την επόμενη χρονιά στην Καβάλα ο Λέσεκ Πίς, ενώ
πρότεινε να φέρει στην ομάδα και έναν συμπατριώτη του επιθετικό.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15855O023</ED>
<ID>
ID:162941

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O02&aa=3</URL></REF>


Article

<CATEGORY>vin10</CATEGORY>

 <H2>Δύο νέοι στην Ξάνθη
</H2>
Δύο νεαρούς παίκτες από τον Καμπανιακό απέκτησε χθες η SKODA Ξάνθη,
επενδύοντας για το μέλλον. Πρόκειται για τον 19χρονο επιθετικό Σταύρο Χαχούδη
και τον 18χρονο αμυντικό Νίκο Ζαπρόπουλο. Οι δύο παίκτες υπέγραψαν πενταετές
επαγγελματικό συμβόλαιο χωρίς να γίνουν γνωστές οι οικονομικές απολαβές τους,
ενώ ο Καμπανιακός πήρε 20 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15855O024</ED>
<ID>
ID:162966

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O02&aa=4</URL></REF>


Article

<CATEGORY>vin10</CATEGORY>

 <H2>Στη Χαλκίδα
</H2>
ΣΤΟ Εθνικό Στάδιο Χαλκίδας αρχίζει τη Δευτέρα το 42ο Ευρωπαϊκό Πρωτάθλημα
υπαλλήλων Οικονομικών υπουργείων. 
Η διοργάνωση αυτή γίνεται για πρώτη φορά στην Ελλάδα και παίρνουν μέρος 300
περίπου αθλητές από επτά χώρες της Ευρώπης (Γαλλία, Γερμανία, Αυστρία, Βέλγιο,
Ουγγαρία, Λουξεμβούργο και Ελλάδα). 
Οι αθλητές θα διαγωνιστούν στο ποδόσφαιρο, το τένις, το πινγκ πονγκ και το
σκάκι, ενώ την όλη διοργάνωση του πρωταθλήματος έχει αναλάβει το πολιτιστικό
τμήμα της ΠΟΕ-ΔΟΥ.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15855O025</ED>
<ID>
ID:162985

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O02&aa=5</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (ώρα έναρξης 5.00 μ.μ.) και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 5.00, 1.000 μέτρα

1. ΚΙΟΥΡΑΝΑ 58 Περικλής&#00910

2. ΜΑΡΙΑΝΝΑ ΜΟΥ 58 Μπάμπης&#0099

3. ΖΟΖΕΦΙΝΑ 57 Φίλιππος&#0096

4. ΜΑΚ. ΞΑΚΟΥΣΤΗ 56 Σίντλερ&#0092

5. ΜΕΓΑΛΗ ΝΙΚΗ 56 Σωτηρόπ/λος&#0098

6. ΑΝΤΩΝΙΝΑ 55,5 Ξυνός&#0091

7. ΝΤΑΫΤΟΝΑ 55,5 Σταύρου&#0097

8. ΥΠΕΡΟΨΙΑ 55 Τσιριγώτης&#0095

9. ΒΛΑΧΑ 54,5 Καραμάνογ.&#0093

10. ΕΚΤΙΝΑΞΗ 52,5 Καζάκος&#0094

* Σ' αυτή την ιπποδρομία θα λειτουργήσουν Trio και Tri-Cast.

­ Υπόδ.: ΜΑΚ. ΞΑΚΟΥΣΤΗ - ΜΑΡΙΑΝΝΑ ΜΟΥ (Μεγ. Νίκη).

ΔΕΥΤΕΡΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΜΠΙΟΥΤ. ΚΟΥΛΗΣ 58 Μπάμπης&#0097

2. ΗΜΙΘ. ΩΡΙΩΝ 55 Φίλιππος&#0095

3. ΖΑΡΑΞ 54 Τριανταφύλ.&#0094

4. ΓΡΑΦ. ΝΗΣΙΩΤΗΣ 53 Τσεργάς&#0096

5. ΚΑΠ. ΧΡΗΣΤΑΡΑΣ 52,5 Γεωργίου&#0092

6. ΜΑΚΙΑΒΕΛΛΙ 52 Μπάκος&#0091

7. ΤΑΣ. ΔΕ ΚΙΝΓΚ 52,5 Ξυνός&#0093

­ Υπόδ.: ΜΠΙΟΥΤ. ΚΟΥΛΗΣ - ΓΡΑΦ. ΝΗΣΙΩΤΗΣ (Καπ. Χρηστάρας).

ΤΡΙΤΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΖΕΦΥΡΟΣ 58 Μερσινιάς&#0091

2. ΠΑΚΕΡ ΣΤΑΡ 58 Μπάμπης&#0099

3. ΧΑΡΑΚΟΣ 57,5 Ζευγώλης&#0098

4. ΚΤΗΣΙΠΠΟΣ 57 Πρόφης&#0093

5. ΣΤ. ΓΕΡΑΣΙΜΟΣ 56 Σίντλερ&#0095

6. ΡΟΔΑΜΑΝΘΟΣ 53,5 Ντίνος&#0094

7. ΧΡΥΣΟΜ. ΔΕΡΑΣ 53,5 Αντώνης&#0097

8. ΣΕΡ ΣΤΕΛΙΟΣ 52 Μανώλης&#0096

9. ΑΛ ΖΙΛΖΑΛ 53 Καρασαβίδης&#0092

* Οι ίπποι 7-9 είναι ομόσταβλοι.

­ Υπόδ.: ΠΑΚΕΡ ΣΤΑΡ - ΡΟΔΑΜΑΝΘΟΣ (Κτήσιππος).

ΤΕΤΑΡΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΖΗΡΥΝΘΗ 58 Φίλιππος&#0093

2. ΛΕΪΝ ΒΙΡΓΙΝΙΑ 56,5 Καραμάνογ.&#0098

3. ΖΩΝΤΑΝΗ 56 Καρασαβίδης&#00910

4. ΚΑΝΤΑΡΑ 56 Σταύρου&#0094

5. ΙΠΠΟΤ. ΝΟΒΕΛ 55 Αντώνης&#0092

6. ΜΑΡΟΥΣΚΑ 55 Περικλής&#0095

7. ΠΑΡΑΣΚΕΥΗ 55 Ξυνός&#0099

8. ΥΠΕΡΗΦΑΝΕΙΑ 55,5 Χατζηγεωργ.&#0091

9. ΖΑΡΓΑΝΑ 51,5 Δρόσος&#0097

10. Π. ΣΑΙΝ ΖΕΡΜΑΙΝ 52,5 Ντίνος&#0096

* Σ' αυτή την ιπποδρομία θα λειτουργήσουν Trio και Tri-Cast.

­ Υπόδ.: ΠΑΡΙ ΣΑΙΝ ΖΕΡΜΑΙΝ - ΖΑΡΓΑΝΑ (Ζηρύνθη).

ΠΕΜΠΤΗ ΙΠΠΟΔΡΟΜΙΑ

Ώρα 7.00, 2.400 μέτρα

1. ΤΖΕΝΕΡ. ΓΟΥΕΪ 62 Σταύρου&#0096

2. Μ. ΥΑΚΙΝΘΟΣ 58 Σωτηρόπ/λος&#0092

3. ΠΟΛΥΔΩΡΟΣ 56 Χατζημίμης&#0095

4. ΣΟΥΠ. ΚΡΑΟΥΝ 56 Φίλιππος&#0094

5. ΤΑΫΓΕΤΟΣ 50 Δάλαρης&#0097

6. ΓΟΥΑΪΛΝΤ ΧΟΡΣ 48,5 Καζάκος&#0093

7. ΜΥΘΙΚ. ΗΡΩΑΣ 48,5 Τσεργάς&#0091

* Οι ίπποι 2-7 είναι ομόσταβλοι.

­ Υπόδ.: ΜΑΥΡΟΣ ΥΑΚΙΝΘΟΣ - ΣΟΥΠ. ΚΡΑΟΥΝ (Πολύδωρος).

ΕΚΤΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΘΑΝΤΕΡ ΘΑΪΣ 58 Μπάμπης&#0093

2. ΜΑΓΙΑΡΟΣ 57,5 Αντώνης&#0094

3. ΖΕΥΞΙΣ 57 Σίντλερ&#0099

4. ΖΟΓΚΛΕΡ 57 Καρακατσάν.&#0092

5. Ν. ΤΡΑΝΤΙΣΙΟΝ 57 Σταύρου&#0096

6. ΠΟΠΙΟΥΛΑΡ 57 Φίλιππος&#0097

7. ΣΕΡ ΝΤΙΟΝ 56,5 Ζευγώλης&#0095

8. ΚΥΡΙΑΡΧΟΣ 53,5 Γεωργίου&#0091

9. ΖΑΦΕΙΡΕΝΙΟΣ 56,5 Ντίνος&#0098

* Οι ίπποι 4-9 είναι ομόσταβλοι.

­ Υπόδ.: ΣΕΡ ΝΤΙΟΝ - ΘΑΝΤΕΡ ΘΑΪΣ (Ζεύξις)

ΕΒΔΟΜΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΦΟΥΛ ΣΠΙΝΤ 59,5 Φίλιππος&#0091

2. ΑΛ ΧΑΤΖ 56,5 Καρασαβίδης&#0092

3. ΕΛΑ ΤΑΚΗ ΜΟΥ 50,5 Αττίκος&#0094

4. ΓΟΥΑΝΤΑ 50,5 Βαλακούδ. Ν.&#0099

5. ΣΟΥΠ. ΜΑΣΚΩΤ 52 Μπάκος&#0095

6. ΣΤΡ. ΓΙΑΝΝΗΣ 52 Ξυνός&#0096

7. ΣΕΡ ΣΤΡΑΤΟΣ 50,5 Μανώλης&#0093

8. ΒΕΝΕΤ. ΓΟΥΕΪ 49 Γεωργίου&#0097

9. ΛΕΪΝΤΥ ΜΑΝΤΩ 48,5 Αλέξανδρος&#0098

* Σ' αυτή την ιπποδρομία θα λειτουργήσουν Trio και Tri-Cast.

­ Υπόδ.: ΣΟΥΠΕΡ ΜΑΣΚΩΤ - ΓΟΥΑΝΤΑ (Σερ Στράτος).

ΟΓΔΟΗ ΙΠΠΟΔΡΟΜΙΑ

Ώρα 8.30, 1.800 μέτρα

1. ΛΕΩΣΘΕΝΗΣ 62 Κυρόπουλος&#0093

2. ΥΛΙΚΗ 58 Βασιλειάδης&#0094

3. ΣΟΡΕΝΤΟ 55,5 Αντώνης&#0095

4. ΜΑΣΑΑΛΑ 53,5 Περικλής&#0092

5. ΓΙΑΝΓΚ ΚΟΥΛΑ 52 Γεωργίου&#0091

6. ΤΕΟ 48,5 Τσεργάς&#0097

7. ΡΑΜΙΑ 48 Δάλαρης&#0096

­ Υπόδ.: ΣΟΡΕΝΤΟ - ΛΕΩΣΘΕΝΗΣ (Γιανγκ Κούλα).

ΕΝΑΤΗ ΙΠΠΟΔΡΟΜΙΑ

Ώρα 9.00, 1.400 μέτρα

1. ΞΑΝΘ. ΑΙΟΛΟΣ 63 Σωτηρόπ/λος&#0095

2. ΜΑΪΜΟΥΤΖΗΣ 62 Καρακατσάν.&#0091

3. ΝΤΕΛ ΤΖΩΡΤΖ 59 Πρόφης&#0094

4. ΣΑΝ ΝΤΑΡΙΟ 50 Μπάκος&#0093

5. ΤΕΝΕΝΤΕ 47,5 Βαλακούδ. Ν.&#0096

6. ΚΛΕΙΣΘΕΝΗΣ 48,5 Καζάκος&#0092

­ Υπόδ.: ΤΕΝΕΝΤΕ - ΜΑΪΜΟΥΤΖΗΣ (Κλεισθένης

­ Δύο αουτσάιντερ: ΑΝΤΩΝΙΝΑ (1η) ­ ΛΕΪΝΤΥ ΜΑΝΤΩ (7η).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15855O026</ED>
<ID>
ID:162995

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O02&aa=6</URL></REF>


Article

<CATEGORY>vin10</CATEGORY>

 <H5>ΔΕΝ ΔΕΣΜΕΥΘΗΚΕ Ο ΙΟΡΝΤΑΝΕΣΚΟΥ ΣΤΟΝ ΠΡΟΕΔΡΟ ΤΟΥ ΠΑΟ
</H5><H2>Τηλεφωνήθηκαν...
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο Νίκος Καρούλιας δήλωσε απογοητευμένος που είναι Παναθηναϊκός, ο Βασίλης
Δανιήλ δεν έχει ειδοποιηθεί και ο Μάικ Γαλάκος περιμένει το αύριο...

ΤΗΛΕΦΩΝΙΚΗ επικοινωνία είχαν χθες Βαρδινογιάννης και Ιορντανέσκου (με
πρωτοβουλία του Ρουμάνου τεχνικού), αλλά λύση δεν βρέθηκε! Τα ήξεις αφίξεις
του Άγγελου ανάγκασαν τον πρόεδρο να του πει ότι «δεν θα τον περιμένει επ'
αόριστον», με αποτέλεσμα ο Ιορντανέσκου να επικαλεστεί «προβλήματα, δυσκολίες
με την Ομοσπονδία» κ.λπ., ώστε να κερδίσει (;) περισσότερο χρόνο.

Η κατάσταση έχει περιπλακεί, σε βαθμό που να μη γνωρίζει κανένας ποιος θα
αναλάβει το «τιμόνι» του Παναθηναϊκού. 
Ο Βασίλης Δανιήλ, που, σύμφωνα με το προεδρικό περιβάλλον, συγκεντρώνει τις
περισσότερες πιθανότητες, δεν έχει ιδέα! 
Ουδείς του τηλεφώνησε, ουδείς τον ειδοποίησε να έρθει στην Αθήνα, ουδείς τον
διαβεβαίωσε ότι θα καθήσει στον πάγκο των «πρασίνων» κατά τη νέα σεζόν.

Τι συμβαίνει λοιπόν; Είναι σίγουρο ότι ο κ. Βαρδινογιάννης «ψάχνει για την
καλύτερη λύση». 
Αλλά επίσης σίγουρο είναι ότι άλλο πράγμα μπορεί να θέλει και άλλο να του
προκύψει. Αν όντως ο πρόεδρος θέλει τόσο πολύ τον Δανιήλ, τον εκτιμά κ.λπ.,
γιατί δεν του τηλεφωνεί; 
Αυτά τα ερωτήματα παραμένουν αναπάντητα και ως εκ τούτου επικρατεί μια άνευ
προηγουμένου σύγχυση.

Το θέμα του προπονητή κατάντησε πλέον σταυρόλεξο για δυνατούς λύτες.
Ανεπισήμως, αναλαμβάνει ο Δανιήλ. Επισήμως, πάμε από αναβολή σε αναβολή! Ο
Ιορντανέσκου έρχεται, δεν έρχεται. Και στο τέλος θα χρειαστούμε... ψυχαναλυτή
για να βρούμε άκρη. Ο Παναθηναϊκός, που κάποτε έλυνε παρόμοια θέματα σε χρόνο
μηδέν, άγεται και φέρεται ανάλογα με τις ορέξεις προπονητών-φαντασμάτων. Μήπως
τελικά συμβαίνει κάτι άλλο; Μήπως υπάρχουν διαφωνίες σε πολύ υψηλότερα επίπεδα
απ' ό,τι φανταζόμαστε; 
Εδώ ο Βαρδινογιάννης είχε βγάλει τον Όσιμ μέσα από τον πόλεμο και τον έφερε
στην Αθήνα. Ποιες δυσκολίες αντιμετωπίζει τώρα για να προσλάβει προπονητή;

Ο ΚΑΡΟΥΛΙΑΣ

Συνέντευξη στο New Channel έδωσε ο Νίκος Καρούλιας και, μεταξύ άλλων, επισήμανε:

*** «Νιώθω απογοήτευση γιατί είμαι Παναθηναϊκός. Έπαιξα χρόνια σ' αυτήν
την ομάδα και τη λάτρεψα».

*** «Ο Καλλιτζάκης πρόσφερε πολλά και δεν ανταμείφθηκε ανάλογα».

*** «Μοναδικός υπεύθυνος που δεν έμεινε ο Φραντζέσκος στον ΠΑΟ ήταν ο
Ζάετς, ο οποίος είπε όχι».

*** «Δεν υπάρχουν δικαιολογίες για την πέμπτη θέση, αν και ο Ολυμπιακός
ευνοήθηκε από τη διαιτησία. Λένε ότι ο Βαρδινογιάννης έπαιρνε πρωταθλήματα με
τη διαιτησία. 
Αν ήταν αλήθεια δεν θα είχε πάρει μόνον έξι τίτλους, αλλά δώδεκα ή δεκατρείς».

*** «Το '83 είχαμε κρίσιμο ματς με τον ΟΦΗ και είπαμε στον
Βαρδινογιάννη να μας βοηθήσει. Μόνο που δεν μας έδιωξε!. Δεν πουλάω την
πατρίδα μου. Πληρώνω να πάρω παίκτες, για να παίρνετε στα ίσα τον τίτλο», μας είπε.

*** Σύμφωνα με το περιβάλλον του Ιορντανέσκου, ο Ρουμάνος προπονητής
ενδέχεται να έρθει στην Αθήνα τη Δευτέρα.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15855O031</ED>
<ID>
ID:162858

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O03&aa=1</URL></REF>


Article

<CATEGORY>vin10</CATEGORY>

 <H2>Στα δικαστήρια για τις εκλογές
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΣΤΑ ΠΟΛΙΤΙΚΑ δικαστήρια μεταφέρεται η διαμάχη της ΕΠΟ με την ΕΠΑΕ και την
Ποδοσφαιρική Ενωτική Κίνηση για τον μήνα διεξαγωγής των εκλογών της
ομοσπονδίας, αφού στη χθεσινή συνεδρίαση του Δ.Σ. οι αντιμαχόμενες παρατάξεις
δεν κατέληξαν σε συμφωνία. 
Η πρόταση της ΕΠΑΕ να διεξαχθούν οι εκλογές τον Ιούλιο δεν έγινε αποδεκτή από
την «ομάδα Τριβέλλα», που προτάσσει ως επιχείρημα την ολοκλήρωση του κύκλου
της θητείας της, τον Νοέμβριο.

Το θέμα συζητήθηκε επί δύο ώρες, παραδόξως όμως δεν τέθηκε σε ψηφοφορία! Ακόμη
και η πρόταση του αντιπολιτευόμενου τη διοίκηση Τριβέλλα, Τάκη Ανριά «να
παραιτηθούμε όλοι ώστε να προχωρήσουμε σε εκλογές τον Ιούλιο», δεν βρήκε
ανταπόκριση. Μάλιστα όταν ζητήθηκε από τον κ. Τριβέλλα να γίνει αποδεκτή η
πρόταση του κ. Ανριά και άλλων συμβούλων, ουδείς τόλμησε, προφανώς επειδή έχει
χαθεί πλέον η εμπιστοσύνη μεταξύ τους. «Θα γίνουμε πάλι περίγελως της Ευρώπης
και θα ζητάμε από τον... μπαμπούλα, τη FIFA, να δώσει λύση στο αδιέξοδο που
οδηγούμε το ελληνικό ποδόσφαιρο», τόνισε ο πρόεδρος της ΕΠΑΕ Γιώργος Δέδες,
επισημαίνοντας ότι «η προσφυγή στα πολιτικά δικαστήρια, είτε από τη μια είτε
από την άλλη πλευρά, βάζει σε κίνδυνο το ελληνικό ποδόσφαιρο. 
Εκλογές δεν μπορούν να γίνουν το Νοέμβριο, δηλαδή κάπου στα μέσα των
πρωταθλημάτων και τις ομάδες μας να παίζουν στην Ευρώπη».

Τα ίδια υποστήριξε και ο κ. Σωτήρης Αλημίσης, όπως όλοι όσοι στηρίζουν την
άποψη να γίνουν οι εκλογές τον Ιούλιο.

Έτσι μετά την άρνηση της παράταξης Τριβέλλα, που επιθυμεί να εξαντλήσει την
τριετία της, προφανώς για να κερδίσει χρόνο και να οργανωθεί, η ΕΠΑΕ αποφάσισε
να προσφύγει στα πολιτικά δικαστήρια, αφού προηγουμένως ζητήσει γνωμοδότηση
από τρεις καθηγητές Πανεπιστημίου, του Νομικού Συμβουλίου του Κράτους, το
Νομικό της ΓΓΑ, τη Νομική Υπηρεσία της ΕΠΟ και της ΕΠΑΕ.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15855O032</ED>
<ID>
ID:162901

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O03&aa=2</URL></REF>


Article

<CATEGORY>vin10</CATEGORY>

 <H2>Έκπτωτος ο Μητρόπουλος
</H2>
ΑΚΥΡΗ κρίθηκε από το Μονομελές Πρωτοδικείο της Αθήνας η απόφαση της ΕΠΑΕ
(2.8.96), με την οποία απομακρύνθηκε από τη θέση τού αντιπροέδρου της
διοργανώτριας ο πρόεδρος της ΠΑΕ Απόλλων Κώστας Αλαμάνος.

Η απόφαση του Μονομελούς Πρωτοδικείου έχει αριθμό 3214 και εκδόθηκε στις 30
Μαΐου, ύστερα από προσφυγή του Κ. Αλαμάνου.

Το σκεπτικό της απόφασης στηρίζεται στο γεγονός ότι κακώς μετείχε (και
μετέχει) στο διοικητικό συμβούλιο της ΕΠΑΕ ο Βίκτωρ Μητρόπουλος, ο οποίος έχει
καταδικασθεί τελεσίδικα (απόφαση του Αρείου Πάγου) για συκοφαντική δυσφήμηση
διά του Τύπου και δεν μπορεί να κατέχει θέση συμβούλου, βάσει του άρθρου 39
παρ. 5 του νόμου 1958. Μάλιστα, η δικαστής σημειώνει στο σκεπτικό της απόφασής
της, ότι το παραπάνω άρθρο δεν εξαιρεί τη συκοφαντική δυσφήμηση διά του Τύπου.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15855O033</ED>
<ID>
ID:162942

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O03&aa=3</URL></REF>


Article

<CATEGORY>vin10</CATEGORY>

 <H2>Μην τραβάτε το σκοινί
</H2>
Γιάτσεκ Γκμοχ

«ΚΑΠΟΙΟΙ ποδοσφαιριστές δεν πρέπει να τραβούν το σκοινί, γιατί θα αποβεί εις
βάρος τους». Ο Γιάτσεκ Γκμοχ, από το Λονδίνο όπου βρίσκεται, έστειλε μήνυμα
προς τους παίκτες οι οποίοι διαπραγματεύονται την ανανέωση του συμβολαίου
τους. Ο προπονητής του Ιωνικού έχει μεταβεί στην Αγγλία για τη γέννηση του
εγγονού του και δηλώνει... ξετρελαμένος: «Ο εγγονός μου βγήκε ψηλός και θα
γίνει μπασκετμπολίστας! Για ό,τι γίνεται στην Ελλάδα, ενημερώνομαι καθημερινά.
Κάποιοι πρέπει να καταλάβουν ότι ο Ιωνικός είναι από τα καλύτερα μαγαζιά στην
Ελλάδα και μάλιστα γωνία». Ο τεχνικός της ομάδας της Νεάπολης κατέληξε: «Θα
ενισχυθούμε και την επόμενη χρονιά θα παρουσιασθούμε καλύτεροι. Πρέπει όλοι να
προσπαθήσουμε για το καλό του Ιωνικού, αφού αυτό θα είναι συμφέρον για όλους».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15855O034</ED>
<ID>
ID:162967

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O03&aa=4</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Στον ΑΠΟΕΛ ο Πετρίδης
</H2>
ΘΕΣΣΑΛΟΝΙΚΗ

ΑΛΛΑΞΕ γνώμη την τελευταία στιγμή ο Άντρος Πετρίδης και αντί να υπογράψει χθες
το συμβόλαιό του με τον Ηρακλή, υπέκυψε στις πιέσεις του ΑΠΟΕΛ και ανανέωσε
την παραμονή στην κυπριακή ομάδα για άλλα τρία χρόνια. Ο 30χρονος διεθνής
τερματοφύλακας είχε συμφωνήσει σε όλα με τους «κυανόλευκους» κατά την τριήμερη
παραμονή του στη Θεσσαλονίκη και απλά ήθελε να σκεφθεί λίγο πριν υπογράψει
στον Ηρακλή. Τελικά χθες πήρε την απόφαση να μείνει στη Λευκωσία, αφού δεν
κατάφερε να ξεπεράσει και το πρόβλημα με την Πυροσβεστική Υπηρεσία που δεν του
έδινε άδεια απουσίας για τρία χρόνια. Ο Γ. Παράσχος πληροφορούμενος τα
δυσάρεστα νέα έμεινε άναυδος και τώρα άρχισε πάλι την αναζήτηση τερματοφύλακα.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15855O035</ED>
<ID>
ID:162986

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O03&aa=5</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Τέσσερις μεταγραφές
</H2>
ΤΕΣΣΕΡΙΣ μεγάλες μεταγραφές έχει στα σκαριά ο ΠΑΟΚ, αλλά αυτές θα ανακοινωθούν
μόλις ολοκληρωθούν, κάτι που όπως ευελπιστούν οι άνθρωποι του «δικεφάλου» θα
συμβεί την επόμενη εβδομάδα. Οι δύο παίκτες θα προέρχονται από το εξωτερικό
και θα είναι σπουδαία ονόματα κατά τα λεγόμενα του Κώστα Ορφανού, ενώ οι άλλοι
δύο παίκτες, σύμφωνα με όσα έχουν διαρρεύσει, θα είναι οι «πράσινοι» Γ.
Καλλιτζάκης και Δ. Μάρκος που έχουν την έγκριση του Ά. Αναστασιάδη. Ο τεχνικός
του ΠΑΟΚ έχει παρατείνει την παραμονή του στην Αφρική, όπου παρακολουθεί
παίκτες και μέχρι να γυρίσει στη Θεσσαλονίκη ­ την Κυριακή ­ δεν πρόκειται να
υπάρξει κάποια εξέλιξη στα μεταγραφικά του «δικεφάλου».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15855O036</ED>
<ID>
ID:162996

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O03&aa=6</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Αρχίζουν προσφυγές
</H2>
ΥΠΟΜΟΝΗ έως τη Δευτέρα θα κάνουν οι ποδοσφαιριστές του Άρη και αν δεν βρεθεί
λύση για να βγει η ΠΑΕ από το διοικητικό τέλμα, τότε θα προχωρήσουν στην
κατάθεση προσφυγών και θα αποχαιρετίσουν τον Άρη. Οι περισσότεροι παίκτες της
«κιτρινόμαυρης» ομάδας ήδη έχουν το δικαίωμα να κάνουν προσφυγή και να μείνουν
ελεύθεροι, όμως, έδωσαν τον λόγο τους στον Γ. Φοιρό να κάνουν υπομονή μέχρι τη
Δευτέρα και μετά να πράξουν όπως νομίζει ο καθένας. 
<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15855O037</ED>
<ID>
ID:163002

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O03&aa=7</URL></REF>


Article

<CATEGORY>vin10</CATEGORY>

 <H5>Ο ΛΟΤΑΡ ΜΑΤΕΟΥΣ ΕΙΧΕ ΣΤΟΙΧΗΜΑΤΙΣΕΙ 1,6 ΕΚΑΤ. ΔΡΑΧΜΕΣ ΟΤΙ Ο ΓΙΟΥΡΚΕΝ ΚΛΙΝΖΜΑΝ
ΘΑ ΠΕΤΥΧΑΙΝΕ ΛΙΓΟΤΕΡΑ ΑΠΟ 15 ΓΚΟΛ
</H5><H2>Πόνταρε σε βάρος συμπαίκτη του!
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

ΕΝΑΝ ακόμη λόγο για να νιώθει δικαιωμένος που προτίμησε να εγκαταλείψει την
Μπάγερν για τη Σαμπντόρια, έχει από χθες ο Γιούργκεν Κλίνζμαν.

Η μεγάλης κυκλοφορίας γερμανική εφημερίδα «Μπιλντ» αποκάλυψε χθες πως ο Λόταρ
Ματέους είχε στοιχηματίσει στην αρχή της περιόδου 1,6 εκατ. δραχμές ότι ο
Γιούργκεν Κλίνζμαν θα πετύχαινε λιγότερα από 15 γκολ!

Είναι γνωστό πως οι σχέσεις των Ματέους - Κλίνζμαν ήταν τεταμένες τους
τελευταίους μήνες, γεγονός που προκάλεσε αλυσιδωτές αντιδράσεις τόσο στην
Μπάγερν όσο και στην Εθνική Γερμανίας.

Ο Λόταρ Ματέους είχε θεωρήσει υπεύθυνο τον Κλίνζμαν για τον αποκλεισμό του από
την αποστολή της Εθνικής Γερμανίας, που έλαβε μέρος στο ευρωπαϊκό πρωτάθλημα
της Αγγλίας. Οι δύο άνδρες δεν αντάλλασσαν ούτε «καλημέρα» και χρειάστηκε να
παρέμβει ο Φραντς Μπεκενμπάουερ, όταν διαπιστώθηκε πως εκτός από «καλημέρα»
δεν αντάλλασσαν και την μπάλα στους αγώνες!

Μάλιστα, οι κακές σχέσεις του Κλίνζμαν με τον Ματέους οδήγησαν τον πρώτο στην
απόφαση να ανοίξει την πόρτα της Σαμπντόρια, αν και η βαυαρική ομάδα κατέκτησε
τον τίτλο της πρωταθλήτριας.

Η είδηση πως ο Ματέους στοιχημάτισε ουσιαστικά εις βάρος του Κλίνζμαν, δεν
φαίνεται να ξάφνιασε τον αρχηγό τών «Πάντσερ»: «Υπάρχουν πολλοί καλύτεροι
τρόποι για να ξοδέψεις τόσα χρήματα από το να στοιχηματίζεις εναντίον ενός
συμπαίκτη σου. Δεν μπορώ πλέον να πάρω σοβαρά υπόψη τον Ματέους», σχολίασε ο
Γιούργκεν Κλίνζμαν.

Ο δράστης Λόταρ Ματέους, αφού παραδέχτηκε πως στοιχημάτισε εναντίον του
Κλίνζμαν στη συνέχεια προσπάθησε να δικαιολογηθεί, λέγοντας: «Ήταν το πρώτο
στοίχημα που ευχόμουν να χάσω, επειδή γνώριζα ότι αν ο Κλίνζμαν σημείωνε 15
γκολ, τότε θα ήμασταν πρωταθλητές».

Αξίζει να αναφέρουμε πως τελικά ο Ματέους έχασε το στοίχημα, αφού ο Κλίνζμαν
πέτυχε 15 γκολ!

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15855O041</ED>
<ID>
ID:162859

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O04&aa=1</URL></REF>


Article

<CATEGORY>vin10</CATEGORY>

 <H5>ΡΟΛΑΝ ΓΚΑΡΟΣ
</H5><H2>Τελικός για μικρά κορίτσια
</H2>
Η Μαρτίνα Χίνγκις φαβορί στον τελικό

ΔΥΟ ΚΟΡΙΤΣΙΑ... συνολικά 35 χρόνων, η 16χρονη Μαρτίνα Χίνγκις και η 19χρονη
Ίβα Μαγιόλι, θα μας κρατήσουν συντροφιά αύριο, στον τελικό του απλού γυναικών,
στο Ρολάν Γκαρός (απ' ευθείας από την ΕΤ1, στις 16.00).

Η Χίνγκις φαίνεται ότι βαδίζει στα χνάρια του μεγάλου προτύπου της (Μαρτίνα
Ναβρατίλοβα) και μετά το ΟΠΕΝ της Αυστραλίας ετοιμάζεται να κατακτήσει και το
τουρνουά του Παρισιού. Η 16χρονη Ελβετίδα απέκλεισε στον χθεσινό ημιτελικό τη
Μόνικα Σέλες με 6-7, 7-5, 6-4, ύστερα από ένα συγκλονιστικό παιχνίδι. Η Σέλες,
τρεις φορές νικήτρια του Ρολάν Γκαρός ('90, '91, '92), ηττήθηκε για 10η φορά
σε τουρνουά Γκραν Σλαμ.

Η Ίβα Μαγιόλι, από την Κροατία (Νο 9 στην παγκόσμια κατάταξη), προκρίθηκε για
πρώτη φορά στην καριέρα της σε τελικό τουρνουά Γκραν Σλαμ. Η 19χρονη
πρωταθλήτρια νίκησε την Αμάντα Κέτζερ, από τη Νότιο Αφρική, με 6-3, 4-6, 7-5.
Χίνγκις και Μαγιόλι έχουν αναμετρηθεί τρεις φορές στο παρελθόν και η Ελβετίδα
ήταν νικήτρια στα δύο ματς. Στην τελευταία φορά, πέρυσι στο Παρίσι, η Χίνγκις
είχε νικήσει 6-1, 6-3.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15855O042</ED>
<ID>
ID:162902

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O04&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΔΑ 2004
</H5><H2>«Η Ρώμη, κύριος αντίπαλός μας»
</H2>
«Η ΡΩΜΗ είναι μια ισχυρή υποψηφιότητα και κύριος αντίπαλος της Αθήνας στη
διεκδίκηση της Ολυμπιάδας του 2004», δήλωσε χθες ο πρόεδρος της ΕΟΑ Λάμπης
Νικολάου, μετά την επιστροφή του από τη ιταλική πρωτεύουσα.

Ο κ. Νικολάου επισκέφθηκε την Ιταλία με την ιδιότητα του μέλους της ΔΟΕ,
προκειμένου να ενημερωθεί για την πορεία της υποψηφιότητας της Ρώμης.
Συναντήθηκε με τους Φράνκο Καράρο και Μάριο Πεσκάντε (πρώην και νυν πρόεδρος
της Ιταλικής Ολυμπιακής Επιτροπής), οι οποίοι του εξέφρασαν τη λύπη τους για
το θέμα που είχε δημιουργήσει στο Μόντε Κάρλο ο Λουτσιάνο Μπάρα, ο οποίος είχε
υποστηρίξει ότι η Αθήνα χρησιμοποιεί ανορθόδοξες μεθόδους προέγγισης των μελών
της ΔΟΕ.

Ακόμα, ο κ. Νικολάου αναφέρθηκε στις οικονομικές δυνατότητες της Ιταλικής
Ολυμπιακής Επιτροπής, η οποία απασχολεί 3.000 υπαλλήλους και έχει ετήσιο
προϋπολογισμό 650. εκατ. δολάρια.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15855O043</ED>
<ID>
ID:162943

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O04&aa=3</URL></REF>


Article

<CATEGORY>vin10</CATEGORY>

 <H5></H5><H5>Συμφωνία για Ρονάλντο
</H5><H5>«Μου φτάνει μια χρονιά»
</H5><H5>Τούρκοι: 1 δισ. για Ρόμπσον
</H5><H2>Εμπιστευτικά
</H2>
Η πιο ακριβή μεταγραφή στην ιστορία του ποδοσφαίρου βρίσκεται ένα βήμα πριν
από την ολοκλήρωσή της. Όπως δήλωσε ο πρόεδρος της Ίντερ, Μάσιμο Μοράτι, οι
«νερατζούρι» συμφώνησαν σε όλα με τους μάνατζερ του Ρονάλντο και το μόνο που
απομένει είναι η υπογραφή του παίκτη. Η μεταγραφή του Ρονάλντο από την
Μπαρτσελόνα στην Ίντερ θα στοιχίσει συνολικά 19,2 δισ. δραχμές, από τα οποία
τα 8,8 δισ. θα εισπράξει η καταλανική ομάδα.

Η ΑΕΚ συνεχίζει να κατέχει την υψηλότερη θέση μεταξύ των ελληνικών ομάδων στην
παγκόσμια κατάταξη, την οποία ανακοινώνει κάθε μήνα η Διεθνής Ομοσπονδία
Ιστορίας και Στατιστικής. Οι «κιτρινόμαυροι» βρίσκονται στην 31η θέση, ενώ ο
Παναθηναϊκός στην 105η. Πολύ πιο κάτω, στην 169η θέση, βρίσκεται ο Ολυμπιακός,
ο οποίος ωστόσο αναρριχήθηκε 19 θέσεις τον περασμένο μήνα.

«Μια χρονιά ήταν αρκετή στη Γιουβέντους», θα σκέφτηκε ο Άλεν Μπόκσιτς, καθώς
χθες έγινε γνωστό πως η πρώην ομάδα του Λάτσιο τον ενέταξε και πάλι στη δύναμή
της. Η Γιουβέντους αποδέσμευσε τον Μπόκσιτς (έναντι 3,8 δισ. δραχμών) μετά την
απόκτηση του πρώτου σκόρερ του καμπιονάτο, Φιλίπο Ινζάγκι.

«Αστείο» χαρακτήρισε ο Μπέρτι Φογκτς το δημοσίευμα της «Ντέιλι Μίρορ», σύμφωνα
με το οποίο ο Γερμανός κόουτς πρότεινε να διεξαχθεί αγώνας μεταξύ της
Γερμανίας και της Αγγλίας και η ηττημένη να αποσυρθεί από τη διεκδίκηση του
Μουντιάλ του 2006. Ο Φογκτς, πάντως, υποστήριξε πως δεν αποκλείεται να
διεξαχθεί ένας φιλικός αγώνας μεταξύ των δύο ομάδων, αλλά μόνο αν η Αγγλία
αποσύρει την υποψηφιότητά της.

Μπορεί ο Μπόμπι Ρόμπσον να πιστεύει πως θα συνεχίσει να εργάζεται στην
Μπαρτσελόνα, δεν έχουν όμως την ίδια άποψη και οι Τούρκοι. Έτσι, η Μπεσίκτας
προσφέρει το ποσό του ενός δισ. δραχμών (!) στον Άγγλο κόουτς προκειμένου να
τον πείσει να μετακομίσει στην Κωνσταντινούπολη.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15855O044</ED>
<ID>
ID:162968

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O04&aa=4</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 23ου (ΤΕ) ΔΙΑΓΩΝΙΣΜΟΥ 1997
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Συγκάτοικοι στην... κορυφή
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ασυγκράτητος ο 13, ύστερα από έναν διαγωνισμό απουσίας, ξανακάνει την εμφάνισή
του και φτάνει τον 26 στην κορυφή με 83 συνολικές εμφανίσεις. Αξίζει να
σημειωθεί πως ο 26 δεν είχε καμία εμφάνιση στους τελευταίους 9 διαγωνισμούς.
Κανένας από τους αριθμούς με μεγάλη καθυστέρηση δεν εμφανίστηκε. Ο 33
ανεβαίνει στους 41 διαγωνισμούς απουσίας, ενώ ο 46 στους 34. 
Πιο πίσω ακολουθούν οι 7 και 20 με 25 διαγωνισμούς απουσίας ο καθένας. Ύστερα
από την απουσία της στον προηγούμενο διαγωνισμό, η δεκάδα του 30 κάνει τώρα
τριπλή εμφάνιση αλλά με 648 συνολικές εμφανίσεις παραμένει στη 2η θέση. Η
πρωτοπόρος δεκάδα του 10 παραμένει ακλόνητη στην κορυφή με 668 συνολικές
εμφανίσεις. Η δεκάδα του 40 είχε διπλή εμφάνιση και φτάνει τις 623 στην 4η
θέση. Οι δεκάδες του 1 και του 20 δεν μας τίμησαν με την παρουσία τους και
παραμένουν στην τελευταία και 3η θέση αντίστοιχα. Βροχή από... Jack - Pot
σημειώθηκε στον διαγωνισμό της περασμένης Τετάρτης. Δεν βρέθηκε δελτίο με έξι
επιτυχίες, ενώ δεν βρέθηκαν νικητές τόσο για τις 2 κατηγορίες των έκτακτων
χρηματικών ποσών όσο και στις 2 ειδικές κληρώσεις. Έτσι, για τον ερχόμενο
διαγωνισμό τουλάχιστον 800 εκατ. δρχ. θα μοιραστούν οι τυχεροί εξάρηδες.
Τριπλό Jack - Pot είχαμε για άλλη μία φορά στο ΠΡΟΤΟ. Δελεαστικότερος όλων
παραμένει ο κουμπαράς της 1ης πρόσθετης κατηγορίας με 119,3 εκατ. δρχ.
ακολουθεί ο κουμπαράς της 2ης πρόσθετης με 69,3 εκατ. δρχ. και ο κουμπαράς της
1ης κύριας με 48,3 εκατ. δρχ. Για δεύτερη συνεχή φορά οι Μονοί κερδίζουν με 4
- 2 και διαμορφώνουν το συνολικό σκορ σε 1.609Μ - 1.577Ζ. Στο επιμέρους σκορ
του '97 οι Ζυγοί με 149 συνολικές εμφανίσεις υπερέχουν έναντι των Μονών με 121.

* Κληρώθηκαν οι αριθμοί 13, 34, 37, 39, 40, 43.

* Συμπληρώθηκαν 15.639.312 στήλες.

* Μοιράστηκαν 177.537.469 δρχ.

* Δεν μοιράστηκαν 118.358.313 δρχ.

* Δεν βρέθηκε 6άρι, ενώ βρέθηκαν 230 5άρια που κερδίζουν από 424.545 δρχ. και
12.854 4άρια που κερδίζουν από 6.215 δρχ. 
Δεν βρέθηκαν νικητές στις 2 κατηγορίες των έκτακτων χρηματικών ποσών. 
2η ειδική κλήρωση:

* Κληρώθηκαν οι αριθμοί 4, 10, 12, 16, 27, 41.

* Δεν βρέθηκαν νικητές.

3η ειδική κλήρωση:

* Κληρώθηκαν οι αριθμοί 24, 25, 26, 30, 34, 40.

* Δεν βρέθηκαν νικητές.

ΠΡΟΤΟ: Κληρώθηκε ο αριθμός 5587898. Συμμετοχές: 2.150.856. Jack
- Pot στην πρώτη κύρια και τις δύο πρόσθετες κατηγορίες. <H3>Σε 531 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15855O051</ED>
<ID>
ID:162860

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O05&aa=1</URL></REF>


Article

<CATEGORY>vin10</CATEGORY>

 <H5>ΕΝΑ ΜΗΝΑ ΜΕΤΑ ΤΟ ΠΕΡΙΦΗΜΟ «ΔΙΝΩ ΤΗΝ ΑΕΚ» ΤΟΥ ΤΡΟΧΑΝΑ, ΟΙ ... ΠΡΟΣΠΑΘΕΙΕΣ ΣΥΝΕΧΙΖΟΝΤΑΙ
</H5><H2>«Πωλείται» δι' αλληλογραφίας
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Οι οπαδοί τότε έψαχναν τον Μιχάλη Τροχανά. Δεν τον βρήκαν και
ξέσπασαν σε άλλους διοικούντες, καθίσματα, μάρμαρα κ.ά.

Ενας μήνας συμπληρώνεται σήμερα από το περίφημο «πουλώ την ΑΕΚ», που εκστόμισε
(μέσω επιστολής του) ο Μιχάλης Τροχανάς. Και περίπου 23 ημέρες από την
παρέλευση του επταημέρου που είχε ορίσει (ως όριο) ο μεγαλομέτοχος για όσους
ενδιαφέρονται να αναλάβουν τις τύχες της Κυπελλούχου.

Τι συνέβη έως σήμερα; Σχεδόν τίποτα! Ή, αν θέλετε, συνεχίζονται οι επαφές σε
πλήρες σκοτάδι, κατάσταση που κατά πώς φαίνεται τόσο αρέσει στον κ. Τροχανά,
καθόλου όμως δεν ευχαριστεί τους αγωνιούντες οπαδούς, οι οποίοι ζητούν
επειγόντως λύση. Ας δούμε (θυμηθούμε) όμως ημέρα με την ημέρα τις εξελίξεις
στο στρατόπεδο της ΑΕΚ:

Η ΗΤΤΑ ΑΠΟ ΤΟΝ ΠΑΟΚ

ΚΥΡΙΑΚΗ 4 ΜΑΪΟΥ

* Την Κυριακή 4 Μαΐου η ΑΕΚ ηττάται 2-1 στη Νέα Φιλαδέλφεια από τον
ΠΑΟΚ. Αποτέλεσμα-σοκ, κυρίως για τους οπαδούς που ένιωσαν ταπεινωμένοι. Και
ξέσπασαν. Στους διοικούντες, στα καθίσματα και στα μάρμαρα της «Θύρας 18». Τον
Μιχάλη Τροχανά δεν τον βρήκαν ­ πολύ θα ήθελαν, αλλά ο μεγαλομέτοχος παρέμεινε
στο στρατηγείο του στο SoE. Εκεί που (αυτο)εξορίστηκε μετά τα γεγονότα του
Μαρτίου και δυσκολεύεται ιδιαίτερα να ξεμυτίσει, δηλαδή (μέχρι τώρα, έτσι;) να
κινηθεί προς τη Νέα Φιλαδέλφεια. Αίτημα όλων, «πούλα την ΑΕΚ Τροχανά»!

Την επομένη, ο πρόεδρος της ΠΑΕ καλεί τον Πέτρο Ραβούση για εξηγήσεις. Είναι
φανερό ότι επικρατεί κινητικότητα όχι όμως για να μείνει ο τεχνικός, αλλά για
να φύγει. Ακούγονται βέβαια οι απόψεις του, ωστόσο, την ίδια ώρα ο Μ. Τροχανάς
ψάχνει λύση στο εξωτερικό και «καίγεται» να μην κατέλθει δίχως προπονητή η ΑΕΚ
στο ντέρμπι του Νέου Φαλήρου με τον Ολυμπιακό.

Η ΕΠΙΣΤΟΛΗ

ΤΡΙΤΗ 6 ΜΑΪΟΥ

* Την Τρίτη 6 Μαΐου ο ιδρυτής του SoE απαντά στην αθλητική εφημερίδα
«Ώρα για Σπορ» και με επιστολή του γνωστοποιεί την απόφασή του να δώσει την
ΑΕΚ. «Δίνω τις μετοχές με 1 δισ. 260 εκατ., τραπεζική εγγύηση ότι θα δίνεται 1
δισ. τον χρόνο επί τρία έτη και όριο κατάθεσης προτάσεων επτά ημέρες», ήταν
πάνω-κάτω το πνεύμα του Μ. Τροχανά. Την ίδια (χρονική) περίοδο μαίνεται η
διαμάχη Τροχανά - Σκούρτη...

Η πρώτη δημόσια δήλωση, πάντως, του «προέδρου» δεν είναι ενθαρρυντική: «Δεν
βλέπω αγοραστή! Ο άνθρωπος που θα πάρει την ΑΕΚ πρέπει να είναι σοβαρός και με
οικονομική δυνατότητα», λέει. Και προσθέτει: «Γιατί να μην επιδιώξω την εκτός
συνόρων λύση»;

Δεν μπορείτε να πείτε, απίστευτα... διορατικός ο Μ. Τροχανάς, ο οποίος για
πρώτη φορά μάς αναφέρει τα περί «στρατηγικού επενδυτή»!

Ο ΦΙΛΙΠΠΟΥ

ΠΕΜΠΤΗ 8 ΜΑΪΟΥ

Απάντησε ο Φιλίππου στην πρόταση Τροχανά, αλλά καθόλου δεν άρεσε στον
τελευταίο η τοποθέτηση του μεγαλοβιομήχανου. Και τότε είχαμε σχετικές
επιστολές... αγανάκτησης

* Από την αρχή της «ιστορίας», ο Μ. Τροχανάς ήθελε να δώσει την ΑΕΚ στον Γ.
Φιλίππου. Και όντως ο ηγέτης του ΤΑΚ έκανε την εμφάνισή του στις 8
Μαΐου: «Μελετώ την πρόταση για την αγορά της ΠΑΕ, πιστεύω ότι όλα θα πάνε καλά».

Η συγκεκριμένη τοποθέτηση του κ. Φιλίππου καθόλου δεν άρεσε στον κ. Τροχανά.
Και τον μάλωσε! Προσέξτε: «Η δήλωση του κ. Φιλίππου είναι σκοτεινή,
αραχνιασμένη και δεν τον θεωρώ υποψήφιο. Δεν τις πάω τέτοιες δηλώσεις ­
αγανακτώ! Δεν θα αφήσω για κανένα λόγο να καπηλεύεται την ΑΕΚ, το 7ήμερο θα
τηρηθεί απαρέγκλιτα. Επιθυμώ να αναλάβει ο κ. Φιλίππου». Όσα και αν έλεγε
όμως, όσο και να «παρακαλούσε», η πρόταση δεν ήρθε ποτέ! Έστω και μετά τις
απέλπιδες προσπάθειες και την ενημέρωση στον κ. Γρανίτσα για (άλλες) προτάσεις.

ΔΕΥΤΕΡΑ 12 ΜΑΪΟΥ

Στις 12 Μαΐου, ο κ. Τροχανάς επιχειρεί να εκθέσει τον κ. Φιλίππου. Και
μέσω τηλεοπτικής εκπομπής, τον καλεί να αναλάβει για δύο χρόνια την ΠΑΕ, δίχως
να δώσει χρήματα για τις μετοχές, αλλά μόνο να αναλάβει τα λειτουργικά έξοδα
της ΑΕΚ. Ο κ. Φιλίππου όμως δεν του έκανε τη χάρη να «τσιμπήσει»... Έτσι, ο...
ευφυέστατος Τροχανάς κάνει νέο άλμα: καλεί όσους ασχολούνται με το μπάσκετ της
ΑΕΚ να μην ασχολούνται με την προθεσμία, αλλά να συγκεντρωθούν στις μάχες με
τον Ολυμπιακό! Παράλληλα, αφήνει να διαρρεύσει ότι στο εξωτερικό γραφεία και
δικηγόροι καταπιάνονται με το πώς θα πουληθεί η ΑΕΚ. Δηλαδή, μιλά με μεσίτες.

ΠΕΜΠΤΗ 15 ΜΑΪΟΥ

* Κοντά στις 15 Μαΐου η ανησυχία του κόσμου της ΑΕΚ μεγαλώνει και όχι
άδικα. Όσο υφίσταται Τροχανάς, το μέλλον θεωρείται (και είναι) αβέβαιο. 
ΚΥΡΙΑΚΗ 18 - ΔΕΥΤΕΡΑ 19 ΜΑΪΟΥ

Το πρώτο ταξίδι έγινε από τον Στράτο. Τα υπόλοιπα έγιναν από τον
Τροχανά και την ιδιαιτέρα του. Τα αποτελέσματα των επαφών; Άγνωστα!

Στις 18 Μαΐου όμως, δημιουργούνται ελπίδες και στις 19 Μαΐου
φεύγει ο Ν. Στράτος για το εξωτερικό. Λέγεται ότι στόχος του ήταν να
συνεργαστεί με ενδιαφερόμενους, καθόσον «έφτασε» πρόταση αγοράς της ΠΑΕ! Τις
ίδιες ημέρες ακούγονται ονόματα προπονητών ­Ιορντανέσκου, Τουμπάκοβιτς-Φιλίπποβιτς.

ΤΕΤΑΡΤΗ 21 ΜΑΪΟΥ

* Στις 21 Μαΐου (Κωνσταντίνου και Ελένης) στο στρατόπεδο του SoE
πανηγυρίζουν. Ο λόγος; 
Διότι «το ταξίδι του Ν. Στράτου στέφθηκε με απόλυτη επιτυχία και η αποστολή
πέτυχε 100%. Τα αποτελέσματα θα φανούν στο τέλος της εβδομάδας ή το αργότερο
στις αρχές της επομένης». Έτσι ακούγεται, αλλά μάλλον μας (σας) ξεγέλασαν.

ΠΕΜΠΤΗ 22 ΜΑΪΟΥ

* Στις 22 Μαΐου είναι φως-φανάρι ότι η πώληση ήταν στο σκοτάδι! Η
συμφωνία έκλεισε, αλλά αφορούσε προπονητή. Τον Άγγελο Ιορντανέσκου ­
τουλάχιστον αυτόν θεωρούν ως αντι-Ραβούση (ή αν θέλετε, ως αντι-Μπάγιεβιτς) οι
διοικούντες. Στο μεταξύ, το περίφημο περιβάλλον Τροχανά ξαναχτυπά: «Μένουν οι
υπογραφές! Και το πώς θα στελεχωθεί η διοίκηση! Όρος απαράβατος να μη βγει
τίποτα προς τα έξω». Το τελευταίο τηρήθηκε όλο αυτό το διάστημα. Άρα, ή ήταν
από τις ειλικρινείς δηλώσεις (δεν είπαμε ότι ο Μ. Τροχανάς δεν λέει ψέματα;) ή
δεν γινόταν να βγει προς τα έξω το «τίποτα». Διαλέγετε και παίρνετε!

Λίγο αργότερα, ο κ. Τροχανάς μιλά για «στρατηγική λύση που συζητείται και
αποκαλύπτεται ότι το ταξίδι του κ. Στράτου αφορούσε μείζον λειτουργικό θέμα
της ΠΑΕ και δεν σχετιζόταν με τις μετοχές». Επίσης, τονιζόταν «οι επαφές θα
διαρκέσουν έναν μήνα»!

ΠΑΡΑΣΚΕΥΗ 23 ΜΑΪΟΥ

Τα ταξίδια όμως συνεχίζονται. Ο Μιχάλης Τροχανάς (μετά της Αμαλίας) αναχωρεί
στις 23 Μαΐου με προορισμό τη Γερμανία. Εν τη απουσία του,
κύκλοι διαρρέουν περί «αμερικάνικης πολυεθνικής», «προκαταβολής ύψους 500
εκατ.», ενώ αρχίζει η παρέλαση στον Τύπο των εταιρειών..

ΔΕΥΤΕΡΑ 26 ΜΑΪΟΥ

Στις 26 Μαΐου γυρίζει ο κ. Τροχανάς. Διαψεύδει τα πάντα, αλλά αφήνεται
να εννοηθεί ότι οι επαφές συνεχίζονται και μάλιστα οι ξένοι εξετάζουν παίκτες,
προπονητή και παράγοντες (!) που προτάθηκαν. Την επομένη, ελεγκτές της
περίφημης εταιρείας «Άρθουρ Άντερσεν» μπαίνουν στην ΠΑΕ για έλεγχο. Λέγεται
πως τα βρήκαν όλα εντάξει σε ΑΕΚ και μπουτίκ ­ για τον SoE δεν ακούστηκε το ίδιο...

ΤΕΤΑΡΤΗ 28 ΜΑΪΟΥ

Ο Τροχανάς όμως είναι εδώ και ξαναχτυπά! Με ανακοίνωσή του στις 28/5
λέει ότι την εντολή στην εταιρεία την έδωσε ο ίδιος(!), δεν αποκλείει το
ενδεχόμενο να υπάρχουν αρκετοί (!) υποψήφιοι, ενώ από αρμόδιο τονίζεται
«δεσμευόμαστε στους υποψηφίους έως τις 20 Ιουνίου να αναστείλουμε όλες μας τις κινήσεις».

ΠΕΜΠΤΗ 29 ΜΑΪΟΥ

Την επομένη (29/5) έχουμε νέο ταξίδι Τροχανά. Στην Ολλανδία (ή όπου
αλλού θέλετε στην Ευρώπη ή την... ευρύτερη περιοχή της Πεύκης), με την
υποσημείωση «το ταξίδι γίνεται στα πλαίσια της εντολής που έδωσε ο ενωσίτικος
λαός για εύρεση στρατηγικού επενδυτή». Προτού φύγει το κλιμάκιο του SoE,
φρόντισε να ενημερώσει τον Γιάννη Γρανίτσα. Με τηλεφώνημα το μεσημέρι τις
29ης Μαΐου, αλλά δίχως απάντηση στο κάλεσμα για υποβολή πρότασης διότι
«πάω να δεσμευτώ με υπογραφές στους ξένους»!

Με το «καλημέρα» του Ιουνίου, ουδέτεροι παρατηρητές διαπιστώνουν βήματα
προσέγγισης Τροχανά - Σκούρτη. 
ΔΕΥΤΕΡΑ 2 ΙΟΥΝΙΟΥ

Και στις 2 Ιουνίου, ο Μ. Τροχανάς με εμφάνισή του στην τηλεόραση λέει
ότι «από τις 18 Μαΐου άρχισαν οι επαφές και η εταιρεία ζήτησε 40 ημέρες ­ αν
χαλάσει η δουλειά θα φταίνε οι δημοσιογράφοι. Ίσως μείνει μέχρι τις 5 Αυγούστου».

Αν μείνει, ο «πρόεδρος» θα το κάνει για να βοηθήσει τους... ξένους (τον
κολοσσό που θέλει βοήθεια!) και σταδιακά προτίθεται να αποχωρήσει. Τώρα, αν
τον πείσουν να μείνει στο νέο σχήμα ή κατορθώσουν την εκ νέου εμφάνισή του στη
Νέα Φιλαδέλφεια, δεν το γνωρίζουμε. Ούτε ξέρουμε τις νέες (άγνωστες) δύο
προτάσεις που του έγιναν, την εταιρεία που μιλά «γερμανικά» ή τα σχέδια επί
χάρτου (δηλαδή, χαρτοπετσέτας) των υπευθύνων για την «ΑΕΚ του αύριο».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15855O061</ED>
<ID>
ID:162861

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O06&aa=1</URL></REF>


Article

<CATEGORY>vin10</CATEGORY>

 <H2>Κάποιοι δεν διδάσκονται από τα λάθη τους
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Αμετάπιστος ο Γιάννης Κυράστας, αφήνει τον Πανιώνιο

ΠΡΩΤΟΤΥΠΙΑ αποτελούν όλα αυτά που γίνονται στον Πανιώνιο. Αν όχι παγκόσμια,
σίγουρα Ελληνική. Ο προπονητής παραιτήθηκε, γιατί η διοίκηση δεν πλήρωσε τους
παίκτες. Παράγοντες που όλη τη χρονιά είχαν εξαφανιστεί, ξαφνικά τους έπιασε ο
πόνος, επέστρεψαν και έχουν πέσει με τα μούτρα στη δουλειά. 
Ο Γιάννης Κυράστας, με την απομάκρυνσή του, έδειξε ότι στην ιστορική ομάδα της
Νέας Σμύρνης όχι μόνο δεν υπάρχει οργάνωση, αλλά με αυτά τα δεδομένα η επόμενη
χρονιά θα είναι μία από τα ίδια.

Σε αυτό το σημείο πρέπει να αναφέρουμε ότι ο τεχνικός του Πανιωνίου έχει
συμφωνήσει, πριν τελειώσει το πρωτάθλημα, για την επόμενη περίοδο και για τα
χρήματα που θα πάρει. Μάλιστα, απέναντί του οι διοικούντες δεν τόλμησαν να
φανούν ασυνεπείς. Και όμως, ο Κυράστας, επειδή είναι σοβαρός και μεθοδικός,
είδε τι πρόκειται να γίνει. 
Έτσι, τους είπε ότι αν δεν οργανωθούν τους χαρίζει τα λεφτά και φεύγει. Εδώ
ακριβώς είναι η πρωτοτυπία. Αντί η διοίκηση να ενδιαφέρεται να οργανωθεί η
ομάδα, ένας προπονητής που αγαπά στ' αλήθεια τον Πανιώνιο τούς προτρέπει να
γίνουν «ομάδα» και να δουλέψουν σε επαγγελματικά πρότυπα. Και όλα αυτά, λίγες
μόλις ώρες μετά τα επινίκια για την άνοδο.

Χθες, για μία ακόμα φορά, οι παράγοντες του Πανιωνίου προσπάθησαν να πείσουν
τον προπονητή να επιστρέψει στο πόστο του. Εκείνος όμως τους έδωσε την ίδια
απάντηση: «Αν δεν λειτουργήσει η ομάδα σαν οικογένεια κι αν δεν οργανωθείτε,
ξεχάστε με». Ο Κυράστας βλέπει ότι αφού η διοίκηση δεν μπορεί να εκπληρώνει
τις υποχρεώσεις της, τώρα που μόλις τελείωσε το πρωτάθλημα, πώς είναι δυνατόν
να ενισχύσει τον Πανιώνιο ώστε να ξεφύγει από τη μετριότητα. «Η ομάδα αυτή
πρέπει και μπορεί να γίνει η τέταρτη στη σειρά, του Λεκανοπεδίου, και να μην
είναι ασανσέρ. Φαίνεται ότι υπάρχουν κάποιοι που δεν διδάσκονται από τα λάθη
τους και είναι κρίμα», είπε χθες ο τεχνικός που ανέβασε τον Πανιώνιο στα
μεγάλα σαλόνια.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15855O071</ED>
<ID>
ID:162862

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O07&aa=1</URL></REF>


Article

<CATEGORY>vin10</CATEGORY>

 <H5>Η ΞΑΝΘΟΥ ΜΕ 6,84 μ. ΠΡΩΤΗ ΣΤΟ ΓΚΑΛΑ ΤΗΣ ΡΩΜΗΣ
</H5><H2>Νίκησε όλον τον κόσμο
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΕΠΙΔΕΙΞΗ δύναμης πραγματοποίησαν οι Ελληνίδες αθλήτριες στο μεγάλο μίτινγκ
Γκόλντεν Γκαλά της Ρώμης, με μεγάλη πρωταγωνίστρια τη Νίκη Ξάνθου, που
σημείωσε επίδοση 6,84 μ. και νίκησε όλες τις υπόλοιπες μεγάλες αθλήτριες του
κόσμου στο μήκος. Επίσης, σπουδαία εμφάνιση πραγματοποίησε η Κατερίνα Κόφφα
στα 200 μ., αφού πήρε την τέταρτη θέση με 22.98 στο πρώτο της 200άρι αυτή την
περίοδο. Δεν τα πήγαν και τόσο καλά η Νίκη Μπακογιάννη, που έμεινε στο 1,87
και απέτυχε στο 1,93, βρέθηκε έτσι εκτός οκτάδας στο ύψος, και ο Σπύρος
Βασδέκης, που ήταν 7ος στο μήκος με 7,68.

Οι αγώνες έγιναν για μεγάλο διάστημα κάτω από καταρρακτώδη βροχή, γεγονός που
δυσκόλεψε τις προσπάθειες των αθλητών και που δείχνει ότι τουλάχιστον η Ξάνθου
και η Κόφφα θα μπορούσαν να είχαν κάνει ακόμη καλύτερες επιδόσεις.

*** Στο μήκος γυναικών η Ξάνθου, με το 6,84 που είναι δεύτερη καλύτερη
επίδοση στον κόσμο μετά το δικό της 6,86, άφησε πίσω της την Ιταλίδα δεύτερη
Ολυμπιονίκη της Ατλάντα, Φιόνα Μέι (6,75), τρίτη τη «χρυσή» Ολυμπιονίκη της
Ατλάντα, Νιγηριανή, Τσιόμα Αζουνούα (6,63) και τέταρτη την άλλοτε ασυναγώνιστη
Γερμανίδα, Χάικε Ντρέσλερ (6,49).

*** Στα 200 μ. γυναικών, η Κατερίνα Κόφφα έτρεξε πολύ δυνατά στα
τελευταία μέτρα και βρέθηκε στην τετράδα των καλύτερων αυτό τον καιρό
αθλητριών στην απόσταση. Νικήτρια η Ρωσίδα Τραντένκοβα με 22.79 με δεύτερη και
τρίτη τις Τζαμαϊκανές, Φρέιζερ (22.84) και Κάφμπερτ (22.90), ενώ αμέσως μετά
την Κόφφα στην πέμπτη θέση τερμάτισε η περίφημη Τζαμαϊκανή, Μέρλιν Ότι (23.18).

Μεγάλοι νικητές της βραδιάς, η «άγνωστη», Μαροκινή, Μπιτουάνε στα 400 μ.
εμπόδια με 54.04 (με δεύτερη την Αμερικανίδα Μπάτεν με 54.34 και τρίτη τη
Τζαμαϊκανή Χέμιγκς με 54.68), ο Ιταλός Μόρι στα 400 μ. εμπόδια με 48.34, ο
Κενυάτης, Κόμεν στα 5.000 μ. με 12.49 (στη μάχη σώμα με σώμα με τον Μαροκινό
Χισού) και στο ύψος η Γερμανίδα Άζταφεϊ με 1,93.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15855O091</ED>
<ID>
ID:162863

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O09&aa=1</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Αμφίβολος ο Μοντάλι
</H2>
ΕΞΑΙΡΕΤΙΚΑ αμφίβολο είναι από χθες βράδυ κατά πόσον θα συνεργαστούν τη νέα
χρονιά το τμήμα βόλεϊ του Ολυμπιακού και ο Ιταλός προπονητής Τζανπάολο
Μοντάλι. Η πολύωρη χθεσινή συνάντηση του διάσημου Ιταλού προπονητή με τους
ηγέτες του ερασιτέχνη Ολυμπιακού, Λεωνίδα Θεοδωρακάκη και Στέλιο Κούβαρη,
μάλλον στένεψε παρά άνοιξε τα περιθώρια να συνεχιστεί και τη νέα χρονιά η
συνεργασία των δύο πλευρών.

Οι διοικούντες τον Ολυμπιακό και ο Μοντάλι συμφωνούν σε πολλά, αλλά υπάρχουν
κάποιες λεπτομέρειες, με βασικότερη το οικονομικό (ο Ιταλός δεν δέχεται
σημαντικές περικοπές από τα περσινά), στις οποίες δύσκολα θα βρεθεί σημείο
επαφής. Ο Τζανπάολο Μοντάλι επιστρέφει σήμερα στην Ιταλία και θα περιμένει το
συντομότερο το συμβόλαιο που θα του προτείνει ο Ολυμπιακός. Οι δύο πλευρές
συμφώνησαν να έχει μπει τέλος στο θέμα μέχρι τις 20 του μηνός.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15855O092</ED>
<ID>
ID:162903

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O09&aa=2</URL></REF>


Article

<CATEGORY>vin10</CATEGORY>

 <H2>Ανησυχία για το πριμ
</H2>
ΑΝΗΣΥΧΙΑ επικρατεί στις τάξεις της Εθνικής πόλο, αφού οι διεθνείς
πληροφορήθηκαν ότι οι προθέσεις της Πολιτείας για το πριμ δεν ξεπερνούν τα
5-10 εκατ. δρχ. για τον καθένα, με αποτέλεσμα να αντιδράσουν. Η συνάντηση με
τον υφυπουργό κ. Ανδρέα Φούρα είναι προγραμματισμένη για την προσεχή Δευτέρα
και γι' αυτό ο αρχηγός της ομάδας, Γιώργος Μαυρωτάς, προσπάθησε χθες να
καθησυχάσει τους συμπαίκτες του. «Όλα αυτά μπορεί να είναι φήμες», τους είπε.
«Δεν νομίζω ότι μπορεί να υπάρξει πρόβλημα, οφείλουμε να περιμένουμε».

*** Στο μεταξύ, ο ομοσπονδιακός τεχνικός Κούλης Ιωσηφίδης θα δώσει
ευκαιρία σε όλους τους παίκτες στους Μεσογειακούς Αγώνες, αφού απέκλεισε από
την αποστολή τούς Μαυρωτά, Παπαναστασίου, Βολτυράκη, Λούδη, Καϊάφα, Λοράντο.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15855O093</ED>
<ID>
ID:162944

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O09&aa=3</URL></REF>


Article

<CATEGORY>vin10</CATEGORY>

 <H2>Δύσκολη αποστολή για την Εθνική Νέων
</H2>
ΠΡΕΜΙΕΡΑ σήμερα στο κλειστό του Μετς της προκριματικής φάσης του Παγκοσμίου
Πρωταθλήματος χάντμπολ νέων, με την Εθνική μας ομάδα σε δύσκολη αποστολή
απέναντι στην ισχυρή Ρουμανία (20.00').

Του αγώνα της ελληνικής ομάδας θα προηγηθούν η συνάντηση Σλοβακίας - Σλοβενίας
(17.00') και η τελετή έναρξης (19.30'). Το εισιτήριο στα τελικά (Τραπεζούντα,
25 Αυγούστου - 5 Σεπτεμβρίου) θα πάρουν οι δύο πρώτες ομάδες.

*** Η Εθνική που παρατάσσει ο ομοσπονδιακός προπονητής Βούλγαρος
Κονσταντίν Ντεβετζίεφ: Δ. Καφάτος, Β. Αναστασέλος, Σ. Παπαδημητρίου, Χ.
Χατζηαθανασίου, Γ. Χατσατουριάν, Γ. Παπαδόπουλος Ι, ΙΙ και ΙΙΙ, Χ. Μπακαούκας,
Σ. Σουγγάρας, Ι. Γρίσπος, Τ. Πρωτογέρης, Α. Φωτιάδης, Ε. Μπακόπουλος, Σ.
Μπαλωμένος και Α. Βασιλάκης.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15855O094</ED>
<ID>
ID:162969

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O09&aa=4</URL></REF>


Article

<CATEGORY>vin10</CATEGORY>

 <H5>ΤΡΙΑΘΛΟ
</H5><H2>Απών ο Κρομμύδας
</H2>
ΟΡΙΣΤΙΚΑ ΔΕΝ θα πάρει μέρος ο κορυφαίος Έλληνας αθλητής του τριάθλου Βασίλης
Κρομμύδας στον διεθνή αγώνα Rrestige Cup που οργανώνει η Ελληνική Ομοσπονδία
Ερασιτεχνικού Τριάθλου (7 Ιουνίου σε Ανάβυσσο, Π. Φώκαια, Σαρωνίδα), αφού
μετέχει στο Παγκόσμιο Πρωτάθλημα που γίνεται 8 Ιουνίου στη Νίκαια Γαλλίας.

*** Στο μεταξύ οι υπόλοιποι αθλητές της ελληνικής ομάδας είναι πανέτοιμοι για
τον αυριανό αγώνα, στον οποίο μετέχουν αθλητές από 13 χώρες. Τη συγκροτούν οι
Γιάννης Κουτσογιάννης (Αφαία), Άγγελος Νικολινάκος και Νίκος Σταθάκης
(Σπάρτακος Γλυφάδας), Γιάννης Αρβανιτάκης (Τιτάνες - Ολυμπισμός), Βαγγέλης
Μόνος (Νίκη Αμαρουσίου), Γιάννης Ψαρέλης (Ανδριάνειος), Βασιλική Σταύρου
(Σπάρτακος) και Σαρλότα Μισυρλή (Πολυδεύκης).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15855O095</ED>
<ID>
ID:162987

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O09&aa=5</URL></REF>


Article

<CATEGORY>vin10</CATEGORY>

 <H2>Παράσημο
</H2>
ΜΕ ΤΟ ανώτατο Ολυμπιακό Παράσημο θα τιμήσει ο πρόεδρος της ΔΟΕ Χουάν Αντόνιο
Σάμαρανκ τον πρώην πρόεδρο της ΕΟΑ Αντώνη Τζήκα και τη χορογράφο Μαρία Χορς,
που ήταν χορογράφος της Μαρίας Κάλλας και από το 1964 προσφέρει αφιλοκερδώς
τις υπηρεσίες της στις χορογραφίες της Αφής της Ολυμπιακής Φλόγας. Η απονομή
της τιμητικής για την Ελλάδα διάκρισης στον υψηλής προσφοράς παράγοντα και τη
μεγάλη χορογράφο θα γίνει σε ειδική εκδήλωση στην Πνύκα.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15855O096</ED>
<ID>
ID:162997

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O09&aa=6</URL></REF>


Article

<CATEGORY>vin10</CATEGORY>

 <H5>ΕΝΑ ΚΑΚΟ ΗΜΙΧΡΟΝΟ ΚΑΙ ΠΟΛΛΑ ΛΑΘΗ ΣΤΕΡΗΣΑΝ ΤΗ ΝΙΚΗ ΣΤΗΝ ΕΘΝΙΚΗ ΣΤΟ ΔΕΥΤΕΡΟ
ΠΑΙΧΝΙΔΙ ΚΟΝΤΡΑ ΣΤΟ ΙΣΡΑΗΛ
</H5><H2>Δύο πρόσωπα
</H2>
Ο Γιώργος Σιγάλας, παρά τους 5 πόντους που σημείωσε χθες, δεν κατάφερε να
οδήγησει σε νίκη την Εθνική

ΟΜΑΔΑ με δύο πρόσωπα, ήταν η Εθνική στο χθεσινό δεύτερο φιλικό με το Ισραήλ,
στη Χάιφα. Η ελληνική ομάδα ηττήθηκε με 67-64, ύστερα από μία άσχημη εμφάνιση
στο β' μέρος. 
Η Εθνική βρέθηκε να χάνει 63-53 στο 35', αφού έγιναν πολλά λάθη και οι
επιθέσεις δεν είχαν αποτελεσματικότητα. Ο Παναγιώτης Γιαννάκης παραδέχτηκε
ότι: «Δεν παίξαμε καλά, αφού η ομάδα δεν είναι ακόμα έτοιμη. Χρειάζεται πολύ
δουλειά και να είστε βέβαιοι ότι αυτό θα γίνει. Στο τέλος χάσαμε την
αυτοσυγκέντρωσή μας και κάναμε αρκετά λάθη».

Η ελληνική ομάδα είχε πολύ καλή απόδοση στο α' μέρος και με όπλο τα σουτ τριών
πόντων (6/8) προηγήθηκε 36-34. Στη συνέχεια, όμως, οι Ισραηλινοί πέρασαν
μπροστά και κατάφεραν να φτάσουν στη νίκη, παρά το 7-0 σερί της Εθνικής στο
τέλος, που μείωσε σε 63-62.

Ελλάδα (14/21 β., 8/20 τρίπ., 13/31 δίπ., 14-9 ριμπ.): Παταβούκας 5
(1), Χατζής 6 (1), Παπανικολάου 10, Σιγάλας 5 (1), Κορωνιός 9 (2), Μπουντούρης
4 (1), Οικονόμου 8, Μάγλος 2, Ρεντζιάς 4, Χριστοδούλου 11 (2), Μιριούνης, Καλαϊτζής.

Ισραήλ (21/27 β., 4/10 τρίπ., 17/32 δίπ., 21-6 ριμπ.): Χένεφελντ 8 (2),
Άρντιτι 5 (1), Τούρτσεμαν 3 (1), Κατάς 24 (2), Σέφερ 4, Φλάισερ 8, Σταϊνάουερ
12, Φλάισερ.

*** Η Εθνική επιστρέφει σήμερα από το Ισραήλ. Αύριο ο Παναγιώτης
Γιαννάκης έχει προγραμματίσει ρεπό, ενώ δεύτερος αντίπαλος της ελληνικής
ομάδας θα είναι η Γιουγκοσλαβία. Οι «πλάβι» αναμένονται στην Αθήνα την
Κυριακή. Τη Δευτέρα οι δύο ομάδες θα αγωνιστούν χωρίς θεατές, ενώ την Τρίτη θα
διεξαχθεί το επίσημο φιλικό ματς (21.00 στο ΟΑΚΑ, απευθείας από το
SuperSport). Ο Ζέλικο Ομπράντοβιτς έχει καλέσει τους Μποντιρόγκα, Ντανίλοβιτς,
Σ. Ομπράντοβιτς, Λόντσαρ, Ραντόσεβιτς, Μπέριτς, Τζόρτζεβιτς, Ρεμπράσα,
Κοτούροβιτς, Σάβιτς, Τομάσεβιτς, Τσουπρίλο, Ντρόμπνιακ, Τόπιτς, Μπουλάτοβιτς, Τόκιτς.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15855O101</ED>
<ID>
ID:162854

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O10&aa=1</URL></REF>


Article

<CATEGORY>vin10</CATEGORY>

 <H2>Χάσμα με Ατρούια
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΧΑΣΜΑ υπάρχει μεταξύ της ΑΕΚ και του Στέφανο Ατρούια! Και φυσικά το πρόβλημα
είναι οικονομικό. Η «Ένωση» μίλησε χθες με τον εν Ελλάδι μάνατζερ του παίκτη,
όμως δεν βγήκε τίποτα, αφού την υπόθεση του Ατρούια έχει αναλάβει κατά κύριο
λόγο ο Ιταλός μάνατζέρ του. Ο Ατρούια ζητάει αύξηση... 200% (πέρυσι είχε πάρει
140.000 δολάρια) και σ' αυτό πρέπει να έχει βάλει το... χεράκι του ο πρόεδρος
του Παναθηναϊκού κ. Γιαννακόπουλος, αφού οι «πράσινοι» τον θέλουν στην ομάδα
τους. Η ΑΕΚ εκδήλωσε το ενδιαφέρον της, όμως, δεν προτίθεται σε καμία
περίπτωση να χρυσοπληρώσει τον Ιταλό πλέι μέικερ

Σε ό,τι αφορά τα συμβόλαια των Λάρσεν και Κιάτζιτς δεν υπήρξε κάτι καινούργιο.
Η «Ένωση» τους έχει δεσμεύσει με διετές συμβόλαιο (μόνο ο Ιταλός έχει το
δικαίωμα μέχρι τις 10 Ιουλίου να φύγει, αν επιθυμεί) και προς το παρόν τους
κρατάει. Αν βρει κάτι καλύτερο στη θέση «5», ενδεχομένως να αλλάξει τον
Κιάτζιτς, ενώ υπάρχει πάντα και η σκέψη της... ανταλλαγής

Αυτό που ενδιαφέρει άμεσα την ΑΕΚ είναι να βρεί έναν-δύο κοινοτικούς, μεγάλου
βεληνεκούς, που θα μπορούν να κάνουν πρωταθλητισμό. Και φυσικά υπάρχει πάντα
το βλέμμα στην ελληνική αγορά, αφού για τους ξένους ακόμη είναι νωρίς για να
ληφθούν αποφάσεις.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15855O102</ED>
<ID>
ID:162897

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O10&aa=2</URL></REF>


Article

<CATEGORY>vin10</CATEGORY>

 <H2>Σε εξέλιξη οι διαπραγματεύσεις με τον Ρίβερς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΟΙ ΕΠΑΦΕΣ με τον Ντέιβιντ Ρίβερς συνεχίζονται (στον Αμερικανό αρχικά είχε
δοθεί προθεσμία μέχρι την Κυριακή, αλλά τώρα μπορεί και μέχρι την Τρίτη) με
μεσολαβητή τον μάνατζερ των «ερυθρολεύκων» Τάκη Λιβιεράτο, ο οποίος τα λέει
τετ α τετ με τον παίκτη εδώ και μερικά βράδια. Όμως χρυσή τομή δεν έχει βρεθεί
και ούτε προβλέπεται, όσο ο Αμερικανός επηρεάζεται σε μεγάλο βαθμό από τον
μάνατζέρ του. Ο Ολυμπιακός φυσικά δεν κάθεται με σταυρωμένα τα χέρια και ήδη
έχει στο στόχαστρο τον πλέι μέικερ της Εθνικής Γερμανίας Ντεγιάν Μπογκόγιεβιτς.

Ο νεαρός με τη γερμανική υπηκοότητα ήταν σαφής σε δηλώσεις του που έκανε χθες:
«Με ενδιαφέρει να παίξω του χρόνου σε μία ομάδα που θα αγωνίζεται στην
Ευρωλίγκα και θα έχει Γιουγκοσλάβο προπονητή».

Εκτός από τον Ολυμπιακό, τον θέλει ο Βουγιόσεβιτς στη Σκαβολίνι (δεν παίζει
όμως Ευρωλίγκα), ο Ομπράντοβιτς (αναμένεται να συμφωνήσει με τους παράγοντες
της ομάδας του Τρεβίζο) για τη Μπένετον και ο Πέσιτς στην Άλμπα Βερολίνου. Ο
Ολυμπιακός θα μπει δυναμικά για τον παίκτη, ουσιαστικά στην περίπτωση που
ναυαγήσουν τελείως οι διαπραγματεύσεις του με τον Ντέιβιντ Ρίβερς. Όσον αφορά
την υπόθεση Ντούσαν Βούκσεβιτς, δεν υπήρξε καμία εξέλιξη, αφού στην Πάτρα έχει
συσταθεί μία επιτροπή (στην οποία ηγείται ο Κώστας Διαμαντόπουλος) που
ασχολείται με τις μεταγραφές. 
Το ζητούμενό της δεν είναι απλά να εξασφαλίσει κάποια χρήματα, αλλά να κάνει
και μία μελέτη για το πώς θα αξιοποιηθούν τα ποσά αυτά. Επίσης στον Απόλλωνα
θέλουν να εξετάσουν τις περιπτώσεις των ανταλλαγμάτων, ενώ μετά τον Ολυμπιακό
και ο ΠΑΟΚ έχει κάνει επίσημη κρούση και στην Πάτρα περιμένουν και τον
Παναθηναϊκό την ερχόμενη εβδομάδα.

Τέλος τους Πατρινούς τους «καίει» και το θέμα Μυριούνη και περιμένουν την
επιστροφή του (είναι με την Εθνική στο Ισραήλ) για να δρομολογήσουν τις εξελίξεις.

Όμως ο Ολυμπιακός κρατάει ένα ατού στα χέρια του, αφού έχει τη δυνατότητα, εάν
ο Απόλλωνας δεν του δώσει τελικά τον παίκτη, να τον στείλει σε κολέγιο στην
Αμερική και μάλιστα, σύμφωνα με τις πληροφορίες από το «ερυθρόλευκο» ΤΑΚ, ο
παίκτης έχει ήδη συμφωνήσει να υπογράψει με τους πρωταθλητές Ευρώπης συμβόλαιο
για δύο χρόνια έναντι 100.000.000 δραχμών, απλά θα πρέπει να δώσει την έγκριση
και ο Απόλλωνας.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15855O103</ED>
<ID>
ID:162938

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O10&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Ετοιμάζονται για προσφυγές
</H2>
ΘΕΣΣΑΛΟΝΙΚΗ

ΚΑΜΠΑΝΑΚΙ κινδύνου χτυπά για τον Άρη. Οι παίκτες του είναι απλήρωτοι εδώ και
μήνες με συνέπεια οι περισσότεροι να έχουν αποκτήσει δικαίωμα προσφυγής. Όπως
αποκαλύφθηκε χθες, ήδη έχουν τη δυνατότητα αυτή οι Χοσέ Ορτίθ (37 εκατ. δρχ.),
Γιάννης Σιούτης (9 εκατ. δρχ.), Μάικ Ναχάρ (25 εκατ. δρχ.), ενώ πριν απ' όλους
είχαν αποκτήσει το δικαίωμα αυτό ο Ντίνος Αγγελίδης με τον Άρη Χωλόπουλο αλλά
δεν έκαναν χρήση, όπως δεν έχουν κάνει έως τώρα και οι υπόλοιποι συμπαίκτες
τους. Επιπλέον οι «κιτρινόμαυροι» έχουν το ανοικτό θέμα με τον Παναγιώτη
Λιαδέλη που δεν συμφώνησε και τα προβλήματα στον Άρη έχουν συσσωρευθεί σε
επικίνδυνο βαθμό.

*** Επέστρεψε χθες από τις Ηνωμένες Πολιτείες ο Λευτέρης Σούμποτιτς, αλλά
απέφυγε να ανοίξει τα... χαρτιά του. Στις δηλώσεις που έκανε εξέφρασε την
έκπληξή του για την αποχώρηση του Σαμολαδά και όσα ειπώθηκαν.

*** Οι αντιπαραθέσεις Χατζόπουλου - Σαμολαδά δεν σταμάτησαν ούτε χθες. Ο μεν
Σαμολαδάς βγήκε και είπε «δεν αφήνω καμένη γη ούτε οικονομικό άνοιγμα, δεν
είμαι καρεκλοκένταυρος», ο δε Χατζόπουλος απάντησε «υπάρχει άνοιγμα της τάξης
των 350 εκατ. δρχ., ψάχνουμε λύσεις και μέχρι να βρούμε θα μείνουμε εμείς,
αλλά δεν είμαστε εραστές της καρέκλας». Χθες όμως, συνέβησαν και άλλα
τραγελαφικά, αφού ο Α.Σ. Άρης έστειλε εξώδικο στον Σαμολαδά και ζήτησε να του
παραδοθούν όλα τα έγγραφα του ΤΑΚ και τα συμβόλαια των παικτών, αλλά ο υπό
παραίτηση χορηγός είχε κλειδωμένα τα γραφεία και δεν εμφανίστηκε από το ΤΑΚ.

*** Ο Λευτέρης Χατζόπουλος είναι ο νέος πρόεδρος του ΤΑΚ Άρης, αφού ο Α.Σ.
ανέλαβε τελικά το τμήμα μπάσκετ και συστάθηκε πενταμελής επιτροπή διοίκησης,
που την απαρτίζουν οι Χατζόπουλος, Αδαμόπουλος, Καρτσούνας, Παπαβασιλείου, Παπαθανασίου.

*** Μετά τον Μισούνοφ, ο Άρης έχασε άλλον έναν παίκτη. Ο Σέρτζιαν Γιοβάνοβιτς,
εκμεταλλευόμενος το ελληνικό διαβατήριο που έχει στην κατοχή του, συμφώνησε με
τη Στεφανέλ Μιλάνο και υπέγραψε το πρώτο του επαγγελματικό συμβόλαιο.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15855O104</ED>
<ID>
ID:162963

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΣΑΚ
</H5><H2>Ανησυχούν για τα κεκτημένα
</H2>
ΤΗΝ ανησυχία και αβεβαιότητα των παικτών (διεθνών και μη) εξέφρασε με χθεσινή
του ανακοίνωση προς τον υφυπουργό Αθλητισμού Ανδρέα Φούρα, ο ΠΣΑΚ με αφορμή,
όπως τονίζεται, την ενέργεια κάποιων σωματείων ώστε να αφαιρεθεί το κεκτημένο
δικαίωμα των παικτών, σύμφωνα με το οποίο Έλληνας καλαθοσφαιριστής που
αγωνίζεται στο εξωτερικό και λύεται το συμβόλαιό του, μπορεί να μεταγραφεί σε
ελληνική ομάδα την επόμενη μεταγραφική περίοδο.

Στην ανακοίνωση τονίζεται επίσης ότι: «Οι Έλληνες μπασκετμπολίστες δεν θα
ανεχθούν άλλο τα διάφορα παιχνίδια που παίζονται πίσω από την πλάτη τους και
δεν πρόκειται να χάσουν κεκτημένα δικαιώματά τους, θέτοντας τον καθένα προ των
ευθυνών τους».

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15855O105</ED>
<ID>
ID:162983

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O10&aa=5</URL></REF>


Article

<CATEGORY>vin10</CATEGORY>

 <H5>ΥΠΟΓΡΑΦΕΙ ΔΙΕΤΕΣ ΣΥΜΒΟΛΑΙΟ ΣΤΟΝ ΠΑΟ
</H5><H2>Στα «πράσινα» ο Σούμποτιτς
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Το σήμα της νίκης ελπίζει ο Παναθηναϊκός ότι θα του γνέφει για τα επόμενα δύο
χρόνια ο Λευτέρης Σούμποτιτς

ΤΟ ΣΙΡΙΑΛ «προπονητής» φαίνεται πως τελείωσε για τον Παναθηναϊκό. Και το όνομα
αυτού, Λευτέρης Σούμποτιτς. Ο Κυπελλούχος Κόρατς με τον Άρη φέτος, επέστρεψε
στην Ελλάδα και θα έχει συναντήσεις με τον Παύλο Γιαννακόπουλο προκειμένου να
ρυθμιστούν ορισμένες τελευταίες λεπτομέρειες, που, όπως αναφέρουν οι
πληροφορίες από τον ΠΑΟ, δεν είναι δυνατόν να σταθούν ικανές για να αλλάξουν
τις εξελίξεις. Ο Σούμποτιτς, όπως είναι γνωστό, βρισκόταν στις ΗΠΑ μαζί με τον
κουμπάρο του, Στόγιαν Βράνκοβιτς, και έτσι μαζί με τον νέο προπονητή, ο
Παναθηναϊκός ελπίζει πως θα έρθει ξανά στο «τριφύλλι» και ο Κροάτης σέντερ.
Τέσσερα χρόνια αποτελούσε την «κολώνα» της ομάδας και πέρυσι η απουσία φάνηκε πολύ.

Οι δύο πλευρές είχαν προχωρήσει εδώ και πολλές ημέρες ­ σύμφωνα πάντα με τις
ίδιες πληροφορίες ­ όμως για να ολοκληρωθεί η συμφωνία ήταν απαραίτητο να
περάσει τον Ατλαντικό και να επιστρέψει στην Ελλάδα. Οι διαπραγματεύσεις
υπολογίζεται ότι είχαν σχεδόν τελειώσει πριν από δύο εβδομάδες, όμως είναι
προφανές πως τίποτα δεν προχώρησε και ο Παναθηναϊκός προσπαθούσε να τρενάρει
τον «Πίξι», περιμένοντας τις... βουλές του Γιάννη Ιωαννίδη. Το 'χει η μοίρα
του φαίνεται του Σούμποτιτς να μπερδεύεται με τον «Ξανθό» (που τον θεωρεί
δάσκαλό του), αφού και πέρυσι το καλοκαίρι τον έδιωξε η ΑΕΚ για να προσληφθεί
ο Ιωαννίδης. Ο Σούμποτιτς έστειλε προσφάτως μήνυμα στον Παύλο Γιαννακόπουλο,
πως πρέπει να αποφασίσει καθότι εξέταζε πρόταση από την Ταουγκρές, με την
οποία είχε βρεθεί αντίπαλος ως προπονητής του Ηρακλή. Ο Γιαννακόπουλος,
βλέποντας τον Ιωαννίδη να παραμένει στα «κίτρινα», ολοκλήρωσε τις
διαπραγματεύσεις με τον Σούμποτιτς και, όπως προαναφέρουμε, μένουν οι
λεπτομέρειες. Μια από τις βασικές έχει τακτοποιηθεί. Αυτή δεν είναι άλλη από
τον χρόνο του συμβολαίου, που τελικά θα είναι διετές (και όχι μονοετές) όπως
ήθελε ο Σούμποτιτς, ο οποίος υπολογίζεται ότι θα εισπράξει περί τα 300 εκατ.
δραχμές. Η ανακοίνωση αναμένεται να γίνει την Τρίτη ή ίσως και νωρίτερα, ενώ
αν ο Σούμποτιτς τηρήσει τα γνωστά του γούρια, μπορεί να υπογράψει στις 17
Ιουνίου, όπως είχε κάνει δύο χρονιές στον Ηρακλή!

*** Ο Λευτέρης Σούμποτιτς ξεκίνησε την προπονητική του καριέρα το 1994
από τον Ηρακλή. Διαδέχθηκε τον Τζούροβιτς στην ΑΕΚ πέρυσι και εφέτος τον Σούλη
Μαρκόπουλο στον Άρη, οδηγώντας τον στην κατάκτηση του Κυπέλλου Κόρατς στην Προύσα.

*** Επιβεβαιώθηκε από τον Παναθηναϊκό το ενδιαφέρον για τον Γερμανό
Αλεξάντερ Κουλ, που φέτος αποφοίτησε από το Κολέγιο του Νορθ Καρολάινα, στη
Σάρλοτ. Διέψευσαν όμως πως ο παίκτης απέχει ένα βήμα από την ομάδα τους.
Άλλωστε, το τουρνουά Ακρόπολις, όπου συμμετέχει η Εθνική Γερμανίας, μπορεί
κάλλιστα να αποτελέσει «crach test» για τον Κουλ.

Για τον υπό μεταγραφή παίκτη (ίσως θα έπρεπε να θεωρηθεί σίγουρη) αξίζει να
σημειωθεί ότι ως τριτοετής είχε 6 π. και 5 ριμπ. μέσο όρο, έχοντας αγωνιστεί
για λίγα ματς λόγω τραυματισμού. Φέτος ο ύψους 2μ16 24χρονος σέντερ πήρε μέρος
και στο καμπ του Πόρτσμουθ, όπου καλούνται παίκτες του κολεγιακού, οι οποίοι
θεωρείται πως δεν έδειξαν ότι θα μπορούσαν στο πρωτάθλημα. Από εκεί οι 10
καλύτεροι πηγαίνουν σε ένα από τα επόμενα (Σικάγο ή Φοίνιξ όπου είναι το
καλύτερο από πλευράς επιπέδου), όμως ο Κουλ δεν ήταν ανάμεσα σε αυτούς. Ο
Γερμανός είχε στο πρώτο ματς 1/3 δ. και 6 αμυν. σε 21 λεπτά, στο δεύτερο είχε
4/8 δ., 2/4 β., 5 ριμπ., 4 ασ., 3 κοψ. σε 24' και στο τρίτο 1/3 δ., 2/2 β., 5
ριμπ., 1 ασ., 1 κλ. σε 20'. Εικόνα διά ζώσης στο Ακρόπολις.

*** Σήμερα αναμένεται να γίνει συνάντηση του μάνατζερ του Σκονοκίνι,
Τότο Ριτσότι (που βρίσκεται στην Ελλάδα), με τον Παύλο Γιαννακόπουλο. Μέχρι να
αποφασίσει ο προπονητής για την τύχη του Ιταλοαργεντινού, ο πρόεδρος του ΠΑΟ
αναμένεται να τον κρατήσει στην αναμονή.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15855O111</ED>
<ID>
ID:162855

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O11&aa=1</URL></REF>


Article

<CATEGORY>vin10</CATEGORY>

 <H2>Τελευταία προσπάθεια για Μυριούνη
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

Ο ΒΑΓΓΕΛΗΣ Αλεξανδρής το πήρε προσωπικά και ασκεί πλέον όσο μεγαλύτερη πίεση
μπορεί στον Χρήστο Μυριούνη για να τον πείσει να υπογράψει στον Ηρακλή. Η
ύστατη προσπάθεια του προπονητή των «κυανολεύκων» άρχισε χθες, μόλις
διαπιστώθηκε πως ο Μυριούνης δεν έχει αποφασίσει πού θα παίξει τη νέα περίοδο
και πως ο Ολυμπιακός και ο Παναθηναϊκός δεν δείχνουν να θέλουν πραγματικά τον
παίκτη. Τα δυσαρεστα, βέβαια, για τους Ηρακλειδείς προήλθαν από τους Λημνιάτη
και Ποδαρά, που με τη στάση τους φανέρωσαν την απροθυμία τους να ανηφορίσουν
στη Θεσσαλονίκη.

*** Το αργότερο την Κυριακή ο Σκοτ Σκάιλς θα δώσει την απάντησή του στον ΠΑΟΚ
και όλοι στον «Δικέφαλο» θέλουν να πιστεύουν πως θα είναι θετική. Υπάρχει
ακόμη όμως μία σημαντική διαφωνία μεταξύ των δύο πλευρών, που θα πρέπει να
ξεπεραστεί για να πει το ναι ο Αμερικανός τεχνικός. Πρόκειται για τη χρονική
διάρκεια του συμβολαίου. Ο ΠΑΟΚ διά στόματος Αλεξόπουλου πρότεινε τριετές
συμβόλαιο. 
Ο Σκάιλς συναίνεσε μόνο για ένα χρόνο και αποζημίωση ενός εκατομμυρίου
δολαρίων. Όλα αυτά έγιναν γνωστά, χθες, από τον μάνατζερ του Σκάιλς στις
Ηνωμένες Πολιτείες, Κιθ Γκλας, που άφησε να εννοηθεί ότι τελικά θα επέλθει
συμφωνία, σε αντίθεση με την υπόθεση του Ευθύμη Ρεντζιά, που κατά τη γνώμη του
Γκλας δεν παρουσιάζει κάποια θετική εξέλιξη ακόμη. Ο Γκλας διέψευσε επίσης ότι
υπάρχει πρόταση του Παναθηναϊκού για τον Σκάιλς και επιβεβαίωσε το ενδιαφέρον
της Μπαρτσελόνα για τον Ρεντζιά.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15855O112</ED>
<ID>
ID:162898

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O11&aa=2</URL></REF>


Article

<CATEGORY>vin10</CATEGORY>

 <H2>Ασταμάτητος ο Τζόρνταν στον δεύτερο τελικό
</H2>
Ο ΜΑΪΚΛ Τζόρνταν ήταν ασταμάτητος και οδήγησε τους Σικάγο Μπουλς στη δεύτερη
νίκη επί της Γιούτα Τζαζ (97-85) στη σειρά των τελικών στο ΝΒΑ. 
Ο Τζόρνταν έκανε «πράγματα και θαύματα», με 38 πόντους (11/18 διπ., 1/2 τριπ.,
15/21 β.), 13 ριμπ., 9 ασίστ, 2 κλεψίματα. 
Έχασε για μια ασίστ το τριμπλ-νταμπλ-φίγκιουρ κι αυτό με... ευθύνη του Σκότι
Πίπεν, που αστόχησε σε λέι απ στα τελευταία λεπτά, ύστερα από πάσα του Τζόρνταν!

«Κοίταξε τι έγινε! Τώρα, πρέπει να απολογηθώ στον Μάικλ», έλεγε στο τέλος ο
Πίπεν που τελείωσε το παιχνίδι με 10 π., 6 ριμπ. «Προτιμώ έναν υγιή Σκότι στο
παιχνίδι, από το να κάνω εγώ τριπλ-νταμπλ. 
Η Γιούτα έπαιξε όπως και στο πρώτο παιχνίδι, με αποτέλεσμα να τους
αντιμετωπίσουμε εύκολα», σχολίασε ο Τζόρνταν.

*** Από τη Γιούτα, ο Καρλ Μαλόουν είχε 20 π. (6/20 σουτ, 8/12 β.) και 13
ριμπ., ο Χόρνασεκ 19 π. και ο Στόκτον 14 π. Η σειρά των τελικών θα συνεχιστεί
στο «Δέλτα Σέντερ» της Γιούτα.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15855O113</ED>
<ID>
ID:162939

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O11&aa=3</URL></REF>


Article

<CATEGORY>vin10</CATEGORY>

 <H2>Μέχρι τις 25 Ιουλίου οι μεταγραφές
</H2>
ΕΩΣ τις 25 Ιουλίου θα έχουν δικαίωμα οι ομάδες να συμπληρώσουν το «ρόστερ»
τους, από τον εσωτερικό χώρο. Κι αυτό, αφού ο υφυπουργός Αθλητισμού κ. Φούρας,
ανταποκρινόμενος σε αίτημα ΕΟΚ, ΕΣΑΚ και ΠΣΑΚ (σύνδεσμος των παικτών),
υπέγραψε απόφαση με την οποία παρατείνεται η μεταγραφική περίοδος των
αμειβομένων παικτών έως τις 25/7 (η κανονική μεταγραφική περίοδος έληξε χτες).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15855O114</ED>
<ID>
ID:162964

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Στο στόχαστρο ο Γκούντα
</H2>
ΣΤΟ ΠΕΡΙΣΤΕΡΙ μπορεί να περιμένουν τη γενική συνέλευση, όπου θα συζητηθούν όλα
τα θέματα και θα ληφθούν σημαντικές αποφάσεις για το μέλλον της ομάδας, όμως
μέχρι τότε (προσεχή Δευτέρα) δεν μένουν με... «σταυρωμένα» χέρια. Ο Σαμίρ
Γκούντα, ο Αιγύπτιος σέντερ που πέρυσι έκανε καλές εμφανίσεις με τον ΒΑΟ,
είναι στο στόχαστρο του Περιστερίου. Υπάρχουν επίσης πληροφορίες ότι ο Γκούντα
μπορεί να παίξει ως κοινοτικός, κάτι το οποίο κάνει τους ιθύνοντες του
Περιστερίου να επιθυμούν πάση θυσία τη μεταγραφή του.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15855O115</ED>
<ID>
ID:162984

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O11&aa=5</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Στα υπ' όψη και ο Σμιθ
</H2>
ΚΑΙ ΕΝΩ η συνεργασία του Παπάγου με τον Γκρεγκ Ρόμπινσον όσο περνάει ο καιρός
δυσκολεύει, στην ομάδα των «στρατηγών» προτάθηκε χθες ο Κρις Σμιθ. Πάντως,
στον Παπάγου δεν είναι διατεθειμένοι να προβούν σε βιαστικές κινήσεις, αφού
μπορεί να υποπέσουν σε λάθη. Στόχος των ιθυνόντων της ομάδας είναι ο Παπάγου
να διατηρηθεί στα ίδια επίπεδα με τα περσινά και να μην κινδυνεύσει.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15855O116</ED>
<ID>
ID:162994

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O11&aa=6</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ
</H5><H2>Έχει προβλήματα!
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Εχει παραγίνει η πλάκα με το θέμα του Ιορντανέσκου, σε σημείο να μην είναι πια πλάκα...

*** Ο πρόεδρος περίμενε απάντηση από τον Ρουμάνο, του τηλεφώνησε, και ο
κόουτς δήλωσε ότι έχει προβλήματα.

*** Προχθές, το ίδιο άτομο περίμενε τηλεφωνήματα από Αθήνα, αλλά είχε
πάει να παίξει τένις.

*** Μπορεί να έχει πρόταση (και) από το Ρολάν Γκαρός...

*** Ο Παναθηναϊκός εξακολουθεί να διανύει περίοδο σύγχυσης. Και
«ορφάνιας». Από χθες παρελθόν αποτελεί και ο Νίκος Καρούλιας.

*** Ο οποίος Καρούλιας, μιλώντας σε τηλεοπτική εκπομπή, φρόντισε να
βάλει λεζάντα σε πολλά πράγματα, στα οποία πρωτογενώς δεν είχε πάρει θέση...

*** Για παράδειγμα, ο Νικόλας κάρφωσε τον Ζάετς στο θέμα Φραντζέσκου,
λέγοντας πως δεν τον ήθελε ο Κροάτης στον Παναθηναϊκό.

*** Πώς θα κοιτάξει τώρα ο Ζάετς τον παίκτη του ΠΑΟΚ όταν συναντηθούν
σε κάποιο αεροδρόμιο;

*** Γενικώς, η συνέντευξη του Καρούλια ήταν δυναμική και σκληρή για
όλους, πλην του προέδρου.

*** Σωστός. Γιατί «να κλείσει πόρτες»;

*** Όχι σαν τον άλλον, τον μέχρι πρότινος αρχηγό της ομάδας, που
δύσκολα θα ξαναπεράσει από τη... Λεωφόρο!

*** Πράγματι, όπως έγινε γνωστό χθες, ο Γιάννης Καλλιτζάκης μελετά
σοβαρότατη πρόταση του ΠΑΟΚ.

*** Και όταν λέμε ΠΑΟΚ, δεν έχουμε να κάνουμε με «θα δούμε», «τα
ξαναλέμε», «τηλεφώνησέ μου μεθαύριο» κ.λπ.

*** Το ιστορικό των μεταγραφών Μαραγκού - Φραντζέσκου αποδεικνύει πως
όταν η διοίκηση του ΠΑΟΚ κρίνει συμφέρουσα και χρήσιμη μια καλή μεταγραφή, την
προχωρά και την κλείνει σε ελάχιστο χρόνο.

*** Μην ξεχνάτε την περίπτωση Αναστασιάδη!

Ο Λευτέρης σε τροχιά

Πιο ευχάριστα είναι τα νέα στο μπάσκετ του Παναθηναϊκού, γνωστό ως ΤΑΚ.

*** Το θέμα προπονητή όπου να 'ναι τελειώνει, με τη συμφωνία Παύλου - Σούμποτιτς.

*** Διετής συμφωνία θεωρείται επαρκής για την ανασυγκρότηση της ομάδας.
Υπάρχει χρόνος και για λάθη και για επιτυχίες, που λέει ο λόγος.

*** Μεταξύ μας: οι φίλοι του Παναθηναϊκού θα ήθελαν μαζί με τον Λευτέρη
να έβλεπαν στο τερέν και τον Βράνκοβιτς, αλλά ποιος ξέρει τι δυσκολίες
αντιμετωπίζει το θέμα...

*** Θέση πάντως υπάρχει...

Υπάρχει αντιπολίτευση;

Η χθεσινή συγκέντρωση των στελεχών του Δ.Σ. της ΕΠΟ πραγματοποιήθηκε χωρίς να
βγάλει τη σημαντική είδηση.

*** Κάτι «κορόνες» τράβηξε ο πρόεδρος Τριβέλλας, μάλλον για λόγους εντυπωσιασμού.

*** Την παράσταση πήγε να «κλέψει» ο Σάββας Θεοδωρίδης, προτρέποντας
«αν είμαστε άντρες να παραιτηθούμε τώρα όλοι μας και να πάμε αύριο για εκλογές».

*** Βέβαια, ουδείς είχε δικαίωμα να αμφισβητήσει το φύλο του διπλανού
του, και ας μη μίλησε κανείς...

*** Σε ένα συμβούλιο λέγονται αυτά τα πράγματα (για να ξεχαστούν ύστερα
από λίγες στιγμές...).

*** Γούστο είχε η «ρελάνς» του προέδρου.

*** Είπε ο Τριβέλλας: «Δώστε μου τις παραιτήσεις σας και θα προσθέσω τη
δική μου».

*** Και η συνεδρία προχώρησε σε άλλο ζήτημα...

Οι Άγγλοι αγρίεψαν

«Γεφύρι της Άρτας» θυμίζει η περίπτωση της μεταγραφικής προσπάθειας του Σέρβου
Τζούρτσιτς στον Θρύλο.

*** Ο Μπάγιεβιτς μάλλον εξακολουθεί να θέλει τον παίκτη της Άστον Βίλα,
όμως λογικό είναι να μην μπερδεύεται στις διαπραγματεύσεις.

*** Χθεσινή πληροφορία, η οποία δημοσιεύτηκε σε απογευματινή εφημερίδα,
ότι ο Τσούρτσιτς έρχεται αύριο Σάββατο στον Πειραιά «να τα βρει» με τον
Λούβαρη, δείχνει λίγο χλωμή.

*** Στο Μπέρμιγχαμ φαίνεται ότι... διαβάζουν ελληνικό Τύπο και αγρίεψαν.

*** Έτσι, με συνοπτική διαδικασία, η διοίκηση απαγόρευσε στον παίκτη να
ταξιδέψει στην Ελλάδα και επίσης να μιλάει με ομάδες χωρίς την έγγραφη άδεια
του προέδρου.

*** Αυτά. Πάντως, η λογική λέει πως με τα χρήματα που διαθέτει η ΠΑΕ
Ολυμπιακός, θα μπορούσε να βρει ­ έστω Σέρβο ­ ισάξιο του Τσούρτσιτς και
μάλιστα διεθνή.

*** Τόσοι και τόσοι φθηνοί έχουν έλθει, άλλωστε, στην Ελλαδα μέχρι τώρα.

*** Ο Τζόρτζεβιτς άσχημος είναι; (Η ερώτηση αφορά στον αγωνιστικό χώρο...).

*** Ο «γερο» - Γκόκιτς δεν πρόσφερε; Και τις πάσες στον κενό χώρο
έβγαλε, και τα γκολάκια του πέτυχε, τι άλλο θέλει ο Θρύλος;

*** Άσε που εφέτος πρέπει να αξιοποιηθεί ο Ίλια. Καλός παίκτης είναι,
και ας μην το δείχνει συχνά...

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15855O121</ED>
<ID>
ID:162856

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Η «χρυσή» Σπυριδούλα
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

«ΓΙΑΤΙ οι εφημερίδες προβάλλουν μόνο το ποδόσφαιρο και το μπάσκετ;» με ρώτησε
η 16χρονη μαθήτρια από την Κοινότητα Πάγων της Κέρκυρας, Σπυριδούλα Πιθαμίτση,
κατά τη διάρκεια ημερίδας για τη βία στον αθλητισμό, που οργάνωσε το Λύκειό
της, της Αγρού.

Η απορία της Σπυριδούλας με ξάφνιασε κι όταν μου είπε ότι είναι μια πικραμένη
αθλήτρια με διακρίσεις στο καράτε, ομολογώ ότι βρέθηκα σε δύσκολη θέση. Δεν
είχα να της δώσω ολοκληρωμένη απάντηση ή έστω δεν τόλμησα να της πω όσα
σκεπτόμουν. Αρκέστηκα να της πω: «Έχεις δίκιο».

Η Σπυριδούλα Πιθαμίτση είναι το μεγαλύτερο παιδί (η αδελφή της Χαρούλα είναι
13 ετών) της οικογένειας του βιοπαλαιστή Κωνσταντίνου και της Ιωάννας. Άρχισε
να γυμνάζεται σε ηλικία 7 ετών. Αγάπησε το καράτε. Παίρνει δύο συγκοινωνίες
για να πάει στην πόλη της Κέρκυρας, Σάββατο και Κυριακή, για προπόνηση.

Με συγκίνησαν τα λόγια της Σπυριδούλας: «Ξέρετε, τον Οκτώβριο του 1996,
κατέκτησα χρυσό μετάλλιο στους Βαλκανικούς, στην Αθήνα. Πλήρωσα τα έξοδα
ταξιδίου και το ξενοδοχείο, προσπάθησα και νίκησα. Την άλλη ημέρα αγόρασα με
λαχτάρα εφημερίδες. Στην πρώτη σελίδα είχαν θέματα μπάλας, για τον Ολυμπιακό
και τον Παναθηναϊκό. Για το καράτε είχαν διαθέσει μικρό χώρο σε εσωτερική
σελίδα. Κατακτήσαμε μετάλλια για την Ελλάδα και έπρεπε να μας δώσουν μια
σελίδα ολόκληρη. Ένιωσα πίκρα. Μας αδίκησαν, μας αδικούν. Θα συνεχίσω όμως,
ίσως αλλάξουν τα πράγματα».

Μία εβδομάδα φορούσε το χρυσό μετάλλιο στο στήθος η Σπυριδούλα, πηγαίνοντας
στο Λύκειο Αγρού, που την τίμησε σε ειδική εκδήλωση. Τώρα το μετάλλιο, μαζί με
άλλα τέσσερα από Πανελλήνιους Αγώνες, τα έχει κρεμασμένα στο τοίχο και καμαρώνει.

Ακούω ακόμα και θα ακούω το παράπονο της «χρυσής» Σπυριδούλας.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15855O122</ED>
<ID>
ID:162899

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O12&aa=2</URL></REF>


Article

<CATEGORY>vin10</CATEGORY>

 <H2>Γνωστή η φιλία τους
</H2>
Αναμνηστική φωτογραφία Νέλσον Μαντέλα-Ρουντ Γκούλιτ, στο πλαίσιο του
προχθεσινού αγώνα Ν. Αφρικής - Ολλανδίας (0-2) στο Σοβέτο. Όπως είναι γνωστό ο
πρόεδρος έχει σε μεγάλη υπόληψη τον διάσημο Ολλανδό ­ προπονητή πλέον της
Τσέλσι ­ κυρίως για τις πολιτικές θέσεις του κατά του απαρτχάιντ και ακολούθως
για τις ποδοσφαιρικές του αρετές.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15855O123</ED>
<ID>
ID:162940

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O12&aa=3</URL></REF>


Article

<CATEGORY>vin10</CATEGORY>

 <H2>Η Αγία Πετρούπολη ψηφίζει Αθήνα
</H2>
Η ΑΓΙΑ Πετρούπολη (δύο «αθάνατοι») θα ψηφίσει Αθήνα για την Ολυμπιάδα του
2004. Αυτό και γενικά ένα εξαιρετικά φιλελληνικό πνεύμα διαπίστωσε η
αντιπροσωπεία του Δήμου Αχαρνών με επικεφαλής τον δήμαρχο Α. Μουστακάτο, που
επισκέφθηκαν την ιστορική πόλη της Ρωσίας, προσκεκλημένοι στις εκδηλώσεις για
την ανάδειξη του Αθλητισμού. 
Στην φωτογραφία, στιγμιότυπο από τον μαραθώνιο δρόμο που έγινε με την ελληνική
σημαία στο ξεκίνημα των αγώνων.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15855O124</ED>
<ID>
ID:162965

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O12&aa=4</URL></REF>


Article

<CATEGORY>vin10</CATEGORY>

 <H2>Ικαρία, Κόρινθος σε πυρετώδη προετοιμασία
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΤΟ ΤΟΥΡΝΟΥΑ της Ικαρίας είναι, όπως έχουμε ήδη γράψει, η διοργάνωση που θα
ανοίξει τον χορό των διεθνών καλοκαιρινών τουρνουά, ενώ, σύμφωνα με το
πρόγραμμα, πρόκειται να ακολουθήσει τουρνουά στη Μυτιλήνη.

Με ιδιαίτερο ενδιαφέρον αναμένεται όμως και η πρώτη παρόμοια προσπάθεια στην
Κόρινθο. Οι διοργανωτές, εκτιμώντας ορθά τις διαμορφούμενες συνθήκες, μεγάλης
διοργανωτικής προσφοράς μετά τον Δεκαπενταύγουστο, μετακίνησαν την έναρξη του
τουρνουά στις 3 Αυγούστου. Πέτυχαν έτσι, όχι μόνο να μη συμπέσουν με το
τουρνουά της Αίγινας, αλλά και να κλείσουν την «τρύπα» που υπήρχε τη
συγκεκριμένη περίοδο, ώστε οι καλοκαιρινές διοργανώσεις να διαδέχονται η μία
την άλλη.

Ο σύλλογος της Ικαρίας εξέδωσε χθες την επίσημη προκήρυξη του τουρνουά, ενώ
και η Κόρινθος βρίσκεται στο στάδιο της τελικής επεξεργασίας της. Οι Ικαριώτες
θα διοργανώσουν το τουρνουά από τις 8 έως τις 16 Ιουλίου στην αίθουσα του
Γυμνασίου και Λυκείου του Αγίου Κηρύκου με επιταχυνόμενο ελβετικό σύστημα 9
γύρων. Το παράβολο συμμετοχής είναι 8.000 δρχ. (εξαιρούνται τιτλούχοι
σκακιστές, όσοι έχουν προκριθεί, τα μέλη της Εθνικής Κύπρου και τοπικοί
σκακιστές). Τα προσφερόμενα χρηματικά έπαθλα είναι: 1ος: 100.000, 2ος: 80.000,
3ος: 60.000, 4ος: 50.000, 5ος: 40.000, 6ος: 30.000, 7ος 20.000, 8ος: 10.000,
1η γυναίκα: 30.000, 2η γυναίκα: 20.000, 3η γυναίκα: 10.000. Η διοργάνωση
αποτελεί ταυτόχρονα και πρωτάθλημα Αιγαίου. Ο 1ος νικητής, η 1η νικήτρια και ο
πρωταθλητής Αιγαίου θα λάβουν κύπελλα, ενώ θα απονεμηθούν μετάλλια στους
καλύτερους νέους και νέες (διάφορες ηλικιακές κατηγορίες κάτω των 20 χρόνων).

Για περιορισμένο αριθμό σκακιστών ­ που θα πρέπει να δηλώσουν συμμετοχή μέχρι
το τέλος του μήνα ­ υπάρχει η τιμή προσφοράς 50.000 δρχ. στην οποία
περιλαμβάνονται ατμοπλοϊκά εισιτήρια, διανυκτερεύσεις και παράβολο. Υπάρχει
όμως και περαιτέρω έκπτωση (συμμετοχή 20% του Σ.Ο. Ικαρίας στα έξοδα) για τους
6 αναπληρωματικούς των προκριματικών του Ίκαρου σε Κρήτη, Θεσσαλονίκη, για 10
αναπληρωματικούς της Αττικής, για τους Αιγαιοπελαγίτες και για νέους και νέες
έως 20 ετών.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15855O991</ED>
<ID>
ID:162864

</ID><URL>http://ta-nea.dolnet.gr/neaweb/neafile.print_unique?e=A&f=15855&m=O99&aa=1</URL></REF>


Article

<CATEGORY>vin09</CATEGORY>

 <H5>ΣΥΝΑΥΛΙΕΣ ΜΕ ΚΟΝΤΟΜΑΝΙΚΟ, ΕΩΣ ΤΟΝ ΣΕΠΤΕΜΒΡΙΟ
</H5><H2>Στο βάθος... ροκ πολυθέαμα
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Walkbouts. Ροκ με μεγάλη ορχήστρα. Τους έχουμε δει με τις κιθάρες τους και
χωρίς ηλεκτρισμό. Τώρα κάτι τελείως διαφορετικό

Ντίβες της σόουλ και ηρωικοί ρόκερς. Οι νέες τάσεις και οι παλιές
αλήθειες. Ένα ολόκληρο φεστιβάλ ροκ, οι U2, ο Ζαν Μισέλ Ζαρ και ­ πείτε το ­
ακόμη μια φορά ο Τίτο Πουέντε θα χωρέσουν όλοι στο ελληνικό καλοκαίρι που
μόλις προ ημερών ξεκίνησε επισήμως, για να τελειώσει (συναυλιακή αδεία) μήνα
Σεπτέμβριο, και που κανονικά δεν τελειώνει εκεί.

Το κοινό του ροκ εστιάζει το βλέμμα του σ' ένα τριήμερο. Εκεί και στην καρδιά
του καλοκαιριού, 9, 10 και 11 Ιουλίου, συρρέουν αστέρες της ημεδαπής και της
αλλοδαπής που ασκούν την τέχνη του ροκ, του σκληρού μεταλλικού, του παράξενου
και του ιδιαίτερου. Το φεστιβάλ ωστόσο μεταφέρεται από το Γκάζι στην
Ριζούπολη, ­ γιατί οι άνθρωποι του Γκαζιού δεν εμπιστεύονται το ροκ ως τέχνη!
­ κι εκείνο ως φεστιβάλ παίρνει τον δρόμο για τη Ριζούπολη και το γήπεδο του
Απόλλωνα, μαζί με όλα τα αξεσουάρ ­ τις ευρύχωρες, σκεπαστές σκηνές του και
όλα τα σχετικά. Προς αυτό το σημείο θα κατευθυνθούν σούπερ σταρ του είδους σαν
τους Megadeath και τους Sisters Of Mercy, τους Κατσιμιχαίους και τους New
Model Army. Ώρες πολλές και εναλλασσόμενα στυλ.

U2. Στη Θεσσαλονίκη με ένα σόου «μεγάλο» ακόμη και για τα μεγέθη του Λας
Βέγκας, απ' όπου ξεκίνησαν την «Pop» περιοδεία τους

Προηγουμένως ωστόσο, στις 18 Ιουνίου θα ανηφορίσουν στον λόφο του Λυκαβηττού
οι Tuxedomoon, που, σωστά θα θυμάστε, είχαν καιρό να βρεθούν σαν γκρουπ. Σα να
νοστάλγησαν τις εποχές που οι ονειρικές τους συνθέσεις άνοιγαν το δρόμο στις
new age μουσικές, οι Tuxedomoon ξαναφτιάχτηκαν ειδικά για την περίσταση (και
για λίγο ακόμη) και ο Μπλέιν Ρέινιγκερ δεν θα παίξει βιολί σόλο αλλά με παρέα.
Άλλοι οι τόνοι των ροκ Anastasia που έρχονται από τα Σκόπια σε μία από τις
εμφανίσεις τους εδώ, 22 του μήνα. Στις 26 ωστόσο η φολκ-ροκ κ. Τζόαν Μπαέζ
ανεβάζει τις μπαλάντες της στο Λόφο και κατόπιν θα τις πάει περιοδεία σε άλλες
πόλεις της Ελλάδας. Το ίδιο θα κάνει και η Ρομπέρτα Φλακ ­ στον Λυκαβηττό στις
12 Ιουλίου ­ και οι φίλοι της σόουλ πρέπει ανάλογα να λάβουν τα μέτρα τους,
έτσι που να βρουν τις ημερομηνίες βολικές.

Ζαν Μισέλ Ζαρ. Το «Οξυγόνο» του στη δεκαετία του '90 είναι ένα πολυθέαμα με
χρώματα και εικόνες

Δύο βραδιές με ειδικό βάρος και πολλούς λόγους για να βρίσκεται κανείς στην
πόλη. Οι Walkabouts, ευγενείς φολκ-ρόκερς και ψυχωμένοι στην τέχνη τους
Αμερικανοί, φέρνουν ειδικά στην Αθήνα μεγάλη ορχήστρα για να παρουσιάσουν το
καινούργιο τους έργο φαντασμαγορικά. Κάτι ανάλογο και οπωσδήποτε πιο
λικνιστικό υπόσχονται οι Massive Attack, που, σημειωτέον, είναι ένα από τα πιο
ενδιαφέροντα σχήματα της νέας μουσικής, πλέκοντας μαύρους ήχους, τριπ χοπ και
μελωδίες. Για χάρη μας στις 18 του Ιουλίου, στον Λυκαβηττό. Τρεις ημέρες
νωρίτερα και βάσει του προγράμματος έρχονται από αναβολή οι Kronos Quartet με
την πλούσια τζαζ άποψή τους. Και μία ημέρα πριν απ' αυτούς ο Τίτο Πουέντε θα
παίζει στους Βράχους. Οι ατμοσφαιρικές μουσικές, εξάλλου, δεόντως θα τιμηθούν
αφού και οι Tangerine Dream θα περάσουν από δω και ο Αντρέας Βολεβάιντερ με
συνθεσάιζερ και άρπες. Και βαδίζουμε προς ένα εντυπωσιακό φινάλε. Στο σόου των
U2, το πιο μεγάλο θέαμα του πλανήτη, έτσι όπως ξεδιπλώνουν την μαμούθ -
περιοδεία τους και θα σταματήσουν στη Θεσσαλονίκη. Λουσμένο στο φως και στους
ηλεκτρονικούς ήχους να αναμένετε ένα πολυθέαμα ακόμη, αυτό του Ζαν Μισέλ Ζαρ
(αρχές Οκτωβρίου) με εμπνεύσεις από το μέλλον, ένα γιγαντιαίο σόου της
μοντέρνας εποχής.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15855P011</ED>
<ID>
ID:162865

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P01&aa=1</URL></REF>


Article

<CATEGORY>vin09</CATEGORY>

 <H5>«ΙΦΙΓΕΝΕΙΑ ΕΝ ΛΗΞΟΥΡΙΩ» ΑΦΙΕΡΩΜΕΝΗ ΣΤΟΝ ΣΠΥΡΟ ΕΥΑΓΓΕΛΑΤΟ
</H5><H2>Η Ελεύθερνα στην οθόνη
</H2>
Προβολή της ταινίας «Ελεύθερνα, Η αναζήτηση μιας χαμένης
πραγματικότητας» από τις ανασκαφές στην Ορθή Πέτρα, νεκρόπολη της αρχαίας
Ελευθέρνας, πραγματοποιείται στο Μέγαρο Μουσικής, από το Ίδρυμα Μελετών
Λαμπράκη (7.30 μ.μ.). Θα μιλήσει ο δρ Ντάριο ντι Μπλάσι, διευθυντής του Museo
Civico di Roverto, και ο Νίκος Σταμπολίδης. Την ταινία σκηνοθέτησε η Μέμη Σπυράτου.

ΣΥΝΕΔΡΙΟ

Αρχίζει στη Δράμα το 11ο Συνέδριο της Ομοσπονδίας Κινηματογραφικών Λεσχών
Ελλάδας, με τις ταινίες των Αχιλλέα Κυριακίδη «Recitativo» (8 μ.μ.) και Σωτήρη
Γκορίτσα «Βαλκανιζατέρ» σε πρώτη πανελλήνια προβολή (8.30 μ.μ.). Θα
ακολουθήσει δεξίωση που παραθέτει ο Δήμος Δράμας και η Κινηματογραφική Λέσχη
Δράμας. Στο Συνεδριακό Κέντρο Επιμελητηρίου της πόλης. Διαρκεί ώς και την Κυριακή.

Ο Δήμος Κορυδαλλού σε συνεργασία με το ΥΠΠΟ διοργανώνει συνέδριο με θέμα
«Πόλεις και Κινηματογράφοι στην Ευρώπη», στο Πνευματικό Κέντρο του δήμου.
Διαρκεί ώς και την Κυριακή (Γρ. Λαμπράκη και Καρυταίνης).

ΧΟΡΟΣ

Η ομάδα σύγχρονου χορού «Εννιάμορφο» παρουσιάζει τη χορογραφία «30» απόψε,
αύριο και την Κυριακή, στο θέατρο «Ανοιχτό», Πλατεία Γκύζη (9.30 μ.μ.). Η
χορογραφία είναι της Τέτης Νικοπούλου, τα κοστούμια και σκηνικά της Νίκης
Παρμενοπούλου. Η μουσική είναι των Ντέιβιντ Μπερν, Κουίν, Πινκ Φλόιντ.

ΘΕΑΤΡΟ

Αφιερωμένη στον Σπύρο Ευαγγελάτο είναι η παράσταση της «Ιφιγένειας (εν
Ληξουρίω)» του Πέτρου Κατσαίτη, που δίνει η Θεατρική Ομάδα του Παντείου,
συνεχίζοντας για έβδομη χρονιά την πορεία της. Η παράσταση ανεβαίνει σε
σκηνοθεσία Κίττυς Αρσένη. Εκτός από τους φοιτητές συμμετέχουν ορισμένοι
επαγγελματίες δημιουργοί, όπως ο Κώστας Χαριτάτος στη μουσική και η Σάντρα
Στεφανίδου, που φιλοτέχνησε τα σκηνικά και τα κοστούμια. Απόψε, αύριο και την
Κυριακή στις 9.30 μ.μ. στο Θέατρο Ριάλτο (Κυψέλης 54).

*** Τα παιδιά του Αρσακείου νηπιαγωγείου ετοίμασαν την παράσταση «Θεοί,
ημίθεοι και ήρωες της Αρχαίας Ελλάδας» και την παρουσιάζουν στον εξωτερικό
χώρο των Αρσακείων Σχολείων Ψυχικού, στις 8 μ.μ. Η παράσταση είναι αφιερωμένη
στους εμπνευστές και πρωτεργάτες της ιδέας το Θέατρο στο Σχολείο.

ΒΙΒΛΙΟ

Ο Σύλλογος Κωνσταντινουπολιτών παρουσιάζει την έκδοση «Πόλη και Παιδεία», που
επικεντρώνεται στον χώρο της παιδείας της Κωνσταντινούπολης τα τελευταία 200
χρόνια, στη Στοά του Βιβλίου (Πεσμαζόγλου 5). Παράλληλα θα λειτουργήσουν στον
ίδιο χώρο οι εκθέσεις ζωγραφικής του Βασίλη Ηγουμενίδη (αγιογράφου) και
φωτογραφίας του Δημήτρη Παλαβίδη με θέμα «Εκπαιδευτήρια της Πόλης».

ΦΩΤΟΓΡΑΦΙΑ

Σαράντα δύο φωτογράφοι από όλη την Ελλάδα και την Κύπρο έλαβαν μέρος στον 1ο
Πανελλήνιο Διαγωνισμό Φωτογραφίας που διοργάνωσε το Κέντρο Νεότητας «Δίαυλος»
του Καλλιτεχνικού Οργανισμού του Δήμου Βόλου. Οι φωτογραφίες που διακρίθηκαν
εκτίθενται σε ειδική έκθεση από σήμερα ώς τις 14 Ιουνίου. (Τοπάλη 14, Βόλος).

ΓΛΥΠΤΙΚΗ

Στο Αλατζά Ιμαρέτ της Θεσσαλονίκης εγκαινιάζεται η έκθεση γλυπτικής του
Χρήστου Γιαννάκου, στο πλαίσιο των εκδηλώσεων της Πολιτιστικής Πρωτεύουσας.
Παράλληλα, το Μουσείο Design της Θεσσαλονίκης παρουσιάζει έκθεση σχεδίων,
φωτογραφιών και μακετών του καλλιτέχνη, καθώς και την ιστορική πλέον αφίσα
Send our boys home, που ανήκει στη μόνιμη συλλογή του ΜΟΜΑ της Νέας Υόρκης.
Την επιμέλεια της έκθεσης έχει ο Γιώργος Τζιρτζιλάκης.

*** Στο «Πολύεδρο» της Πάτρας παρουσιάζεται η έκθεση γλυπτικής της Κλειώς
Μακρή. Πρόκειται για γλυπτά παιδικά κεφάλια, κυρίως τερακότες επιζωγραφισμένες
και κάποια ψηφιδωτά. (Κανακάρη 147, Πάτρα).

ΖΩΝΤΑΝΑ

Η Θεατρική Ομάδα του Παντείου στο θέατρο «Ριάλτο», με «Ιφιγένεια εν Ληξουρίω»

Οι De Traces και οι ρέγκε ρυθμοί τους απόψε στις 11.30 στο Toy Cafe (Πλατεία Καρύτση).

*** Στην Πινακοθήκη (Αγίας Θέκλας 5, Ψυρή) ο Άκης Δαούτης παρουσιάζει τις
μινιμαλιστικές του συνθέσεις εμπλουτισμένες με παραδοσιακά ηχοχρώματα.

Ο παλιός κινηματογραφιστής της Φίνος Φιλμ, Σπύρος Ανακτορίδης, ξεκινάει την
λειτουργία της μπουάτ «Μομο» (στο Εμπορικό Κέντρο Αμαρουσίου). Από τις 10 και
έπειτα η Αθηνά Δόμπρου τραγουδάει νοσταλγικά τραγούδια συνοδεύοντας με την
κιθάρα της.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15855P021</ED>
<ID>
ID:162868

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P02&aa=1</URL></REF>


Article

<CATEGORY>vin09</CATEGORY>

 <H2>Οι συμβολισμοί της «Κόρης του Ποσειδώνα»
</H2>
Η «Κόρη του Ποσειδώνα», το ενδέκατο μυθιστόρημα του Γιώργου Μανιατάκου
(Εκδόσεις Δωδώνη), είναι η ιστορία της Αριάνας και του Αλεξάνδρου, που ζουν
μαζί και ταυτοχρόνως ξεχωριστά, ο καθένας αφοσιωμένος στο δικό του είδωλο του
κόσμου. Το βιβλίο έχει πολλά συμβολικά, αλληγορικά και παραβολικά στοιχεία,
ενώ η δράση κινείται αδιάκοπα μεταξύ πραγματικότητας και φαντασίας. Ο
Μανιατάκος αφήνει να φανεί μέσα από τη συμπεριφορά και τη στάση των ηρώων του
η πρόθεσή του να μιλήσει για το αρχαιοελληνικό παρελθόν: παρελθόν βυθισμένο
στην αχλύ του μύθου, ένδοξο και σωτήριο ταυτοχρόνως, τροφή μοναδική για την
ψυχή και το πνεύμα. Κι όλο, ίσως, το θέμα του βιβλίου είναι ακριβώς αυτό: η
προσπάθεια επικοινωνίας με το αρχαίο κάλλος και την ιδανική του ισορροπία,
τόσο στο επίπεδο της τέχνης όσο και σε εκείνο της σκέψης. Με μιαν αβίαστη και
συνεχούς ροής αφήγηση, ο συγγραφέας παρακολουθεί από πολύ κοντά τους
πρωταγωνιστές του στη διαδρομή τους, φωτίζοντας όλες τις περιοχές του
εσωτερικού τους τοπίου και φροντίζοντας να μας δείξει την εξέλιξή τους σε κάθε
κρίσιμη φάση της. Κι έτσι, η «Κόρη του Ποσειδώνα» ολοκληρώνει χωρίς δυσκολίες
τον κύκλο της, κρατώντας αμείωτο το ενδιαφέρον του αναγνώστη ώς την τελευταία σελίδα.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15855P022</ED>
<ID>
ID:162905

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P02&aa=2</URL></REF>


Article

<CATEGORY>vin09</CATEGORY>

 <H2>Τέχνη, θύμα τροχαίου
</H2>
<AUTHOR>Π.Κ.</AUTHOR>

Θύμα τροχαίου έπεσε ο μοναχικός ανέμελος καβαλάρης της σύγχρονης ελληνικής
τέχνης Θανάσης Τότσικας, χωρίς να φταίει καθόλου. Αυτός έτρεχε στους αγρούς
της Λάρισας με μια μηχανή, μια κόκκινη Ντουκάτι, ετοιμάζοντας το έργο του για
την Μπιενάλε της Βενετίας και δεν έφταιγε καθόλου, όταν έπεσε επάνω του το
άλλο αυτοκίνητο. Έτσι, η Ντουκάτι του θα ταξιδέψει μοναχή της στη Βενετία,
μαζί με τις φωτογραφίες και το βίντεο του Τότσικα, που έχουν θέμα την κούρσα
ταχύτητας, την περιπλάνηση. Ο Θανάσης Τότσικας από το νοσοκομείο όπου
βρίσκεται, δίνει στους φίλους του τις οδηγίες για την ολοκλήρωση του έργου. Περαστικά.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15855P023</ED>
<ID>
ID:162946

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P02&aa=3</URL></REF>


Article

<CATEGORY>vin09</CATEGORY>

 <H2>Απ' έξω κούκλα και από μέσα...
</H2>
<AUTHOR>Χ</AUTHOR>

Είναι θεμιτό και σεβαστό να αφιερώνει κανείς ένα βιβλίο στους δεκάδες εκείνους
επίδοξους συγγραφείς που μια ζωή αποτυπώνουν τις σκέψεις τους στο χαρτί,
πιστεύοντας με την καρδιά τους ότι φέρνουν την αλλαγή στη λογοτεχνία. Είναι
αθέμιτο, όμως, για χάρη τους να θολώνεις τα νερά, να ισοπεδώνεις τους πάντες,
να αγνοείς τα μεγέθη και το μέτρο και να δημιουργείς μια παραμορφωτική εικόνα
μιας εθνικής παραγωγής ­ εν προκειμένω της ελληνικής ­ συσκοτίζοντας τελικά
την αλήθεια. Και είναι επικίνδυνο για όλους, να σερβίρεις αυτήν την εικόνα στο
εξωτερικό. Γιατί τι θα πει ένας ανυποψίαστος αν διαβάσει ότι η Διεθνής
Εταιρεία Ελλήνων Λογοτεχνών (ΔΕΕΛ) εξέδωσε μια «Ανθολογία» «Γραμμάτων-Τεχνών
Πολιτισμού» (sic) όπου εδώ αναφέρεται ο Διονύσιος Σολωμός και εκεί ο Χάρης
Ντάμης, ο Στάθης Αρμενιάκος ή η Αντουανέτα Στέκα - Ασωνίτου, που γράφει
ποιήματα και ασχολείται με το διήγημα. Εδώ και ο Οδυσσέας Ελύτης και εκεί ο
Εμμανουήλ Λαουτάρης ή η Ντόλλη Νταλκά ­ ψευδώνυμο της Ευπραξίας Βονοφακίδου -
Ζαππάλα. Εδώ ο Αλέξανδρος Παπαδιαμάντης, ο Νικηφόρος Βρεττάκος, ο Νίκος
Κρανιδιώτης, ο Λυκούργος Καλλέργης και η... Μελίνα Μερκούρη και εκεί μια
στρατιά «μεγάλων», «καταξιωμένων», «εκλεκτών», «αξιόλογων» που έχουν ιδρύσει
απίθανους συλλόγους, έχουν συμπεριληφθεί σε άγνωστες ανθολογίες και έχουν
γράψει άπειρα έργα με τα οποία συμβάλλουν, λέει, στη δική σας και στη δική μας
πρόοδο. Βοήθειαααα!

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15855P024</ED>
<ID>
ID:162971

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P02&aa=4</URL></REF>


Article

<CATEGORY>vin09</CATEGORY>

 <H2>...φρένο στα ψώνια
</H2>
<AUTHOR>Μ.Χ.</AUTHOR>

Να δώσω σημασία ή να μη δώσω; Λέμε συχνά και τελικά απαξιούμε να ασχοληθούμε
με γελοίες καταστάσεις. Γιατί είμαστε, νομίζουμε, «υπεράνω»... Τι γίνεται,
όμως, όταν αυτοί ενθαρρύνονται από τη σιωπή μας; Όπως η κ. Χρυσούλα Βαρβέρη -
Βάρρα, πρόεδρος της ΔΕΕΛ, «η οποία έχει αγωνισθεί διεθνώς για τα δίκαια της
Παγκόσμιας Λογοτεχνίας» (sic), και εμπνεύστρια της ασύλληπτης «Ανθολογίας»
της; Μήπως πρέπει να επιληφθούν κάποιοι άνθρωποι της δουλειάς; Μήπως στα
γραφεία της Ευρωπαϊκής Κοινότητας και των διεθνών οργανισμών, που
κατακλύζονται από την αλληλογραφία της κας Βάρρα, πρέπει να φθάσουν και
ορισμένες επιστολές π.χ. από την Εταιρεία Συγγραφέων κ.ά.; Μήπως;

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15855P025</ED>
<ID>
ID:162989

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P02&aa=5</URL></REF>


Article

<CATEGORY>vin09</CATEGORY>

 <H2>Ελληνικές ατάκες
</H2>
<AUTHOR>Β.Χ.</AUTHOR>

Μπορεί ο Τζόρτζιο Στρέλερ να μη συνόδευσε στη Θεσσαλονίκη το Πίκολο Τεάτρο,
που ίδρυσε πριν από 50 χρόνια και εξακολουθεί να σκηνοθετεί τις παραστάσεις
του, αλλά ο πενταμελής θίασος κατάφερε και χωρίς αυτόν να μαγέψει το
ξενόγλωσσο μεν αλλά πλήρως κατανοών τον λόγο του κοινό. Μπορεί και να βοήθησαν
οι ατάκες σε άψογα ελληνικά («Τι έγινε;», «Τίποτα», «Τι ήρθαμε να δούμε;») που
εκστόμιζαν ο Αρλεκίνος και η Σύλβια (ρόλοι που ερμήνευαν ο Ματία Σμπράτζα και
η Παμέλα Βιλορέζι και κατάφεραν να κλέψουν την παράσταση). Το «Νησί των
σκλάβων» του Μαριβό έδωσε δύο παραστάσεις στην αποθήκη Ι του λιμανιού, εκεί
όπου εμφανίστηκε, μια βδομάδα πριν, ένας επίσης ξενόγλωσσος θίασος (το Royal
Nationale Theatre) και συγκέντρωσαν το μεγαλύτερο σε αριθμό αλλά και συμμετοχή
θεατρικό κοινό της Θεσσαλονίκης.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15855P026</ED>
<ID>
ID:162998

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P02&aa=6</URL></REF>


Article

<CATEGORY>vin09</CATEGORY>

 <H5>ΣΤΑΥΡΟΣ ΚΟΥΓΙΟΥΜΤΖΗΣ - ΓΙΩΡΓΟΣ ΝΤΑΛΑΡΑΣ ΣΕ «ΥΜΝΟΥΣ ΑΓΓΕΛΩΝ» ΣΤΟ ΜΕΓΑΡΟ
</H5><H2>Κατάδυση στην παράδοση
</H2>
<AUTHOR>ΧΑΡΗ ΠΟΝΤΙΔΑ</AUTHOR>

«Είναι δύσκολο εγχείρημα να καταδυθείς στην παράδοση», λέει ο Σταύρος
Κουγιουμτζής. Κι όμως το τολμά, με μουσικό συνοδοιπόρο τον Γιώργο Νταλάρα

«Από τη Μεγάλη Δευτέρα άρχιζε για μας ένας Γολγοθάς που έφτανε μέχρι τη
Σταύρωση, κι εκεί στη Σταύρωση πάγωνε το παιδικό μας μυαλό από ένα βασανιστικό
γιατί». Αναμνήσεις από μιαν άλλη εποχή, από μιαν άλλη ζωή, που ωστόσο γράφεται
με ανεξίτηλα γράμματα. Για τον Σταύρο Κουγιουμτζή του Επταπυργίου της
Θεσσαλονίκης, τον 8χρονο μικρό που στόλιζε στον αυλόγυρο της εκκλησίας των Αγ.
Αναργύρων τον Επιτάφιο, η ατμόσφαιρα του Πάσχα ήταν από τις πιο δυνατές
παιδικές του εμπειρίες.

Σήμερα, στα 65 του χρόνια, και έπειτα από απουσία 11 χρόνων από τα μουσικά
πράγματα, έχει τη χαρά να βλέπει επί σκηνής του Μεγάρου Μουσικής (12, 13 και
14 Ιουνίου) το έργο που επί χρόνια γραφόταν μέσα του με κεντρικό ερμηνευτή τον
Γιώργο Νταλάρα. Το έργο «Ύμνοι αγγέλων σε ρυθμούς ανθρώπων» στηρίζεται σε 13
τροπάρια και άλλα υμνογραφικά μέλη, που τα πιο πολλά είναι παρμένα από τις
ακολουθίες της Μεγάλης Εβδομάδας «σε μια βιωματική προσέγγιση της Ορθόδοξης
παράδοσης»... «Είναι δύσκολο εγχείρημα να καταδυθείς στην παράδοση», έλεγε
χθες ο συνθέτης που με τα τραγούδια του έχουμε όλοι κάτι να μας συνδέει, ακόμη
κι αυτοί που δεν πρόλαβαν να τα ζήσουν στο πρώτο τους φούντωμα, επί εποχής
'70, όταν ο Γιώργος Νταλάρας έκανε τις πρώτες του μεγάλες επιτυχίες.

«Είναι δύσκολο, γιατί η παράδοση είναι τόσο δυνατή που μπορεί να σε
αφομοιώσει. Αν όμως κατορθώσεις να την αφομοιώσεις εσύ, τότε δικαιούσαι να
θεωρείς τον εαυτό σου συνέχειά της».

«Θέλω να προλάβω την ερώτησή σας, γιατί καταπιάστηκα με τα κείμενα αυτά που
έχουν μελοποιήσει στο παρελθόν μεγάλοι μελουργοί. Γιατί εκφράζω τον εαυτό μου
και την εποχή μου. Γιατί αν σκέφτονταν όλοι έτσι, τότε δεν θα έπρεπε να
υπάρχει Σεφέρης μετά τον Όμηρο. Και μια σταγόνα λάδι να βάλει κανείς στο
καντήλι της τέχνης, είναι σημαντικό», έλεγε χθες ο Σταύρος Κουγιουμτζής, αφού
πρώτα προειδοποίησε τους παρευρισκόμενους δημοσιογράφους ότι έχει πολύ τρακ
και θα προτιμούσε να μην κάνουν ερωτήσεις.

Κουγιουμτζής - Νταλάρας, μια σχέση που κρατάει από το 1968 κι εμείς την έχουμε
ζήσει μέσα από τραγούδια όπως τα «Πού είναι τα χρόνια», «Το πουκάμισο το
θαλασσί», «Ένας κόμπος η χαρά μου», «Μη μου θυμώνεις μάτια μου» και άλλα
πολλά. Ακόμη μια φορά, λοιπόν, ο Κουγιουμτζής έγραψε έχοντας τη φωνή του
Νταλάρα στα αυτιά του ­ «ιδιαίτερα τιμητικό για μένα», έλεγε χθες ο Έλληνας
τραγουδιστής, που «ποτέ δεν θα μπορέσει να ξεπληρώσει αυτό που του χρωστάει».
Το δεύτερο μέρος του προγράμματος πάντως θα είναι αφιερωμένο σε αυτήν τη
μακροχρόνια σχέση, με κομμάτια διαχρονικά που όλοι έχουμε αγαπήσει, ενώ και τα
δύο μέρη θα στηρίξει η Καμεράτα - Ορχήστρα των Φίλων της Μουσικής υπό τη
διεύθυνση του Αλέξανδρου Μυράτ.

Στο πρώτο μέρος θα συμμετέχει επίσης η Αιμιλία Κουγιουμτζή και η χορωδία Fons
Musicalis, ενώ ο ηθοποιός Δημήτρης Καταλειφός θα συνδέει τα μουσικά μέρη
διαβάζοντας αποσπάσματα από «Το Άγιο και Ιερό Ευαγγέλιο κατά τον Ματθαίο» σε
μετάφραση Ντίνου Χριστιανόπουλου.

Όλα αυτά μέσα στο κατανυκτικό σκηνικό που έχει επιμεληθεί ο ταλαντούχος Πάνος
Παπαδόπουλος, ο σκηνοθέτης του προγράμματος. Ορχήστρα, χορωδία και κεντρικός
ερμηνευτής θα στέκονται σε διαφορετικά επίπεδα, μέσα στον κοίλο χώρο που θα
ορίζουν μαύρα πανό, παραπέμποντας στο κοίλο ενός Ιερού. Στις πέντε οθόνες (μια
στο κέντρο και από δύο στα πλάγια), που θα εμφανίζει και θα εξαφανίζει ο
προβολέας του Ανδρέα Σινάνου, θα προβάλλονται σλάιντ με θρησκευτικό, αλλά και
σημερινό περιεχόμενο, εικόνες από βυζαντινές εκκλησίες, αλλά και σκληρά
στιγμιότυπα από τα γεγονότα στα Βαλκάνια και την Κύπρο, σε μια προσπάθεια
σύνδεσης του χθες με το σήμερα.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15855P031</ED>
<ID>
ID:162869

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P03&aa=1</URL></REF>


Article

<CATEGORY>vin09</CATEGORY>

 <H2>Η ιστορία μιας διαλείπουσας ζωής
</H2>
<AUTHOR>ΤΑΚΗΣ ΘΕΟΔΩΡΟΠΟΥΛΟΣ</AUTHOR>

Ξαναδιαβάζοντας προσφάτως τον «Αλκιβιάδη» του Άγγελου Βλάχου σκεφτόμουν
πόσο λείπει από τη σημερινή γραφή της λογοτεχνίας η διάσταση του λογίου.
Ζώντας και δουλεύοντας σ' έναν κόσμο που πάσχει από αλλεργικές αντιδράσεις στο
άγγιγμα οποιασδήποτε λόγιας απόχρωσης, οι περισσότεροι εξ ημών, πάσχοντας από
υπερβολική ταύτιση με τον κόσμο μας, παλεύουμε να εξορίσουμε απ' τη γραφή μας,
ως περιττό βάρος, οτιδήποτε έχει να κάνει με τη συγκροτημένη γνώση.
Πασχίζοντας πάση θυσία να κάνουμε τις αφηγήσεις μας να μοιάζουνε με τη ζωή
μας, χάνουμε απλώς τη σκέψη μας.

Εκτός των άλλων, γι' αυτό απήλαυσα την ανάγνωση του τελευταίου μυθιστορήματος
του Άγγελου Βλάχου που φέρει τον τίτλο: «Η διαλείπουσα ζωή του Δημήτρη Σπέρη».
(Εκδόσεις «Βιβλιοπωλείον της Εστίας»). Είναι η ιστορία ενός ζωγράφου που
πρωτοκάνει την εμφάνισή του ως παραγιός του Δαίδαλου, παιδιόθεν φίλος του
Ίκαρου και εραστής της αχόρταγης Πασιφάης και ακολουθώντας μια διαδρομή
νεκραναστάσεων ­ ή απλώς περιόδων χειμερίας νάρκης ­ φτάνει ως την Ελλάδα των
ημερών μας, όπου και προσπαθεί να ολοκληρώσει τη μακραίωνη καριέρα του ως «ο
μεγαλύτερος Έλλην απεικονιστής όλων των εποχών τις οποίες έζησε».

Κλασική νεοελληνική φαντασίωση παπαρρηγοπούλειας εμπνεύσεως, θα μου πείτε.
Ακριβώς. Αυτό είναι και το ενδιαφέρον της. Ο συγγραφέας αναλαμβάνει να
αφηγηθεί τον πιο σταθερό και ανθεκτικό μέσα στον χρόνο νεοελληνικό μύθο ­ τον
μύθο της συνέχειας του ελληνικού γένους από αρχαιοτάτων χρόνων μέχρι σήμερα ­
μέσα από τις διαφορετικές ζωές ενός προσώπου, πάντα του ίδιου, που κάνει την
εμφάνισή του, πάντα για να ζωγραφίζει, στις διάφορες στιγμές της Ιστορίας.

Ο κατ' εξοχήν μύθος της ελληνικής ζωής, «η οποία ελληνική ζωή άρχισε, κατά
τους εγκυρότερους υπολογισμούς, περί το 6000 προ Χριστού και δεν λέει
επιτέλους να τελειώσει για να ησυχάσει κάπως, η οικουμένη, και μαζί η Ελλάς,
από τις συνεχείς ταραχές και δονήσεις που προκαλεί ο συνεχής ­ και αυτός ­
βασανιστικός παλμός του ελληνικού γένους που δεν ησυχάζει ποτέ».

Μύθος απολύτως σύγχρονος χάρη στην ελαφρότητα της αφήγησης και στον
αυτοσαρκασμό μιας συνείδησης, που δεν χάνει ούτε στιγμή τα λόγια
αντανακλαστικά της.

Ο συγγραφέας δεν θέλει ούτε να μας διδάξει ούτε να μας αποδείξει τίποτε. Απλώς
μας βάζει σ' έναν κόσμο αλλεπάλληλων μεταμορφώσεων, που πάντα διακατέχεται από
τις ίδιες έμμονες ιδέες, όποιες κι αν είναι οι συνθήκες ή οι εποχές.

Το αποτέλεσμα είναι ένα μυθιστόρημα που, εκτός από την απολαυστική ανάγνωσή
του, προσφέρει κι ένα πολυτιμότατο συμπέρασμα: ότι όλη αυτή η υπόθεση περί
ελληνικής παραδόσεως ­ ή παραδόσεων ­ όταν δεν εμφανίζεται με το αγκυλωμένο
προσωπείο της ιδεολογίας, όταν εμφανίζεται στον ορίζοντα ενός βλέμματος που
ξέρει να κρατάει την αφηγηματική του διαύγεια, είναι ένα σημαντικό αποθεματικό
κεφάλαιο για τη φαντασία της σύγχρονης εποχής.

Γιατί, εν τέλει, αυτό που μετράει περισσότερο στη «Διαλείπουσα ζωή» μας δεν
είναι η καταγραφή των επεισοδίων της. Είναι η διαύγεια της αυτοσυνειδησίας που
προσφέρει η αφήγησή τους, όταν είναι σκεπτόμενη, στο βλέμμα του αναγνώστη. 
Κι αυτό κατάφερε να κάνει με τον «κατ' εξοχήν νεοελληνικό μύθο» ο Άγγελος
Βλάχος στο υπέροχο αυτό μυθιστόρημά του.

Ο Τάκης Θεοδωρόπουλος είναι συγγραφέας.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15855P032</ED>
<ID>
ID:162906

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P03&aa=2</URL></REF>


Article

<CATEGORY>vin09</CATEGORY>

 <H2>Στάσεις εργασίας στου «Ελευθερουδάκη»
</H2>
Σε τρίωρη στάση εργασίας από τις 12 έως τις 3 μ.μ. κατεβαίνουν σήμερα ­ για
δεύτερη φορά αυτή την εβδομάδα ­ οι εργαζόμενοι σε όλα τα βιβλιοπωλεία «Ελευθερουδάκης».

Αιτία οι μισθοί πείνας, όπως καταγγέλλουν, η εντατικοποίηση της δουλειάς
τους και η συστηματική μείωση του προσωπικού, που εξαντλούν την αντοχή τους.
Σύμφωνα με την καταγγελία του Σωματείου Εργαζομένων, η επιχείρηση
«Ελευθερουδάκης» προχώρησε σε αυξήσεις - χαρτζιλίκια, υποστηρίζοντας στους
εργαζόμενους ότι οι «καιροί είναι δύσκολοι» και «η επιχείρηση κλονίζεται».

Όμως οι εργαζόμενοι ζητούν αυξήσεις 15% στους μισθούς τους και νέες
προσλήψεις, αμφισβητώντας τις «δυσκολίες» που αντιμετωπίζει ο
«Ελευθερουδάκης», μία επιχείρηση με ιστορία ενάμιση αιώνα που έχει εξελιχθεί
σε ένα από τα μεγαλύτερα κέντρα λιανικής πώλησης βιβλίου στην Ευρώπη.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15855P033</ED>
<ID>
ID:162947

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P03&aa=3</URL></REF>


Article

<CATEGORY>vin09</CATEGORY>

 <H5>ΠΡΩΤΗ ΕΚΤΕΛΕΣΗ ΤΗΣ ΜΟΥΣΙΚΗΣ ΤΟΥ ΧΑΤΖΙΔΑΚΙ ΓΙΑ ΤΗΝ ΤΑΙΝΙΑ «BLUE»
</H5><H2>Το γουέστερν του Μάνου
</H2>
Τριάντα χρόνια μετά (και τρία χρόνια μετά τον θάνατο του Μάνου Χατζιδάκι) η
μουσική του για το χολιγουντιανό γουέστερν «Blue» θα παρουσιαστεί για πρώτη
φορά σε συναυλία

Στα «χρόνια της Αμερικής» ο Μάνος Χατζιδάκις έγραψε μουσική και για
κάποιες ταινίες του Χόλιγουντ. Όπως για το ­ ξεχασμένο μάλλον ­ γουέστερν του
Σίλβιο Ναριτσάνο (και της «Πάραμαουντ») «Blue», με τους Τέρενς Σταμπ, Τζοάνα
Πέτετ και Καρλ Μάλντεν.

Τη μουσική εκείνη, του 1968, που δεν είχε παρουσιαστεί έως τώρα σε συναυλία,
ανέσυραν από το «συρτάρι» του Μάνου η Ορχήστρα των Χρωμάτων και ο μαέστρος της
Μίλτος Λογιάδης και θα την αποδώσουν, για πρώτη φορά, σε μορφή ορχηστρικής
σουίτας, με κιθάρα, τιμώντας τη μνήμη του αξέχαστου συνθέτη, τρία χρόνια μετά
τον θάνατό του.

Η συναυλία-αφιέρωμα θα δοθεί την Τετάρτη 18 Ιουνίου στο Μέγαρο Μουσικής (η
επέτειος από τον χαμό του Μάνου είναι την Κυριακή 15 Ιουνίου) και η μουσική
του «Blue» θα είναι το επιστέγασμά της.

Το «Blue» είχε ηχογραφηθεί το 1968, πιθανότατα, από τον ίδιο τον Χατζιδάκι με
τη Φιλαρμονική Ορχήστρα του Λος Άντζελες και τον Λαουρίντο Αλμέιντα ως
«σολίστ» στην κιθάρα. Ο παλιός συνεργάτης του Μάνου, συνθέτης Νίκος Κυπουργός,
ανέλαβε τώρα να συνθέσει τα μέρη της σουίτας (με ορχήστρα), που θα ακουστεί
στο Μέγαρο.

Το έργο, όπως είπε στα «ΝΕΑ» ο Μίλτος Λογιάδης, έχει έντονο το στοιχείο του
Μάνου, της εποχής της Νέας Υόρκης και πολλά κοινά στο στυλ και την
ενορχήστρωση με το «Χαμόγελο της Τζοκόντας». Ως σολίστ στην κιθάρα (το όργανο
που αγαπούσε ιδιαίτερα ο συνθέτης ­ γι' αυτό και η συναυλία-αφιέρωμα της
Ορχήστρας των Χρωμάτων περιλαμβάνει και άλλα ανάλογα έργα ­ θα εμφανιστεί ο
Γιώργος Μουλουδάκης.

Η συναυλία (με χορηγό την Telestet) θα ανοίξει όμως με έργα που είχαν
εμπνεύσει τον Μάνο Χατζιδάκι στις μουσικές του αναζητήσεις. Ήτοι, με το
Κοντσέρτο σε ντο ελάσσονα για έγχορδα του Βιβάλντι (που θέμα του χρησιμοποίησε
στο «Κοντσέρτο» του «Χαμόγελου της Τζοκόντας») και με τη Συμφωνία αρ. 40 του
Μότσαρτ (στην οποία στηρίχθηκε το «Χασάπικο σαράντα»).

Στην «καρδιά» όμως του προγράμματος υπάρχει και ένα νέο έργο, παραγγελία της
ορχήστρας στον συνθέτη Μηνά Αλεξιάδη. 
Η «Αθανασία, παραλλαγές πάνω σ' ένα τραγούδι του Μάνου Χατζιδάκι» για δύο
σολίστ, 12 κιθάρες και ορχήστρα. Πρόκειται για παραλλαγές πάνω στο τραγούδι
«Αθανασία» (που είχε τραγουδήσει η Δήμητρα Γαλάνη), με τους Γιώργο Μουλουδάκη
και Μάρω Ραζή ως σολίστ.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15855P041</ED>
<ID>
ID:162870

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P04&aa=1</URL></REF>


Article

<CATEGORY>vin09</CATEGORY>

 <H5>ΣΥΖΗΤΗΘΗΚΕ Η ΑΓΩΓΗ ΕΞΩΣΕΩΣ ΤΗΣ ΤΑΙΝΙΟΘΗΚΗΣ ΤΗΣ ΕΛΛΑΔΟΣ
</H5><H2>«Μόνη ελπίδα η νομοθετική ρύθμιση»
</H2>
«Στον χώρο της Ταινιοθήκης της Ελλάδος επιτελείται έργο κοινωνικό με
προεκτάσεις ιστορικές και πολιτισμικές. Είναι ένας χώρος μνήμης και έτσι θα
πρέπει να αντιμετωπιστεί». Με την επισήμανση αυτή ο διευθυντής της
Ταινιοθήκης, κ. Γιώργος Αδαμόπουλος, αποχώρησε από το βήμα του μάρτυρα
ελπίζοντας ότι σύντομα το υπουργείο Πολιτισμού, με νομοθετική ρύθμιση, θα
δώσει τη λύση στο θέμα της εξώσεως που έχει ανακύψει.

Ήταν η τρίτη φορά που έφτανε ενώπιον του Μονομελούς Πρωτοδικείου της Αθήνας
(Τμήμα μισθώσεων) η αγωγή εξώσεως που έχει κατατεθεί από το Μετοχικό Ταμείο
Πολιτικών Υπαλλήλων, η οποία στρέφεται κατά των νομίμων εκπροσώπων του
Ιδρύματος, με την επωνυμία Ταινιοθήκη της Ελλάδος, γιατί η σύμβαση μίσθωσης
έχει λήξει από τις 31 Μαΐου 1995.

Πριν από την έναρξη της συζήτησης ο πληρεξούσιος δικηγόρος της Ταινιοθήκης, κ.
Δημ. Νατσούλης, υπέβαλε αίτημα αναβολής επικαλούμενος την επικείμενη
νομοθετική ρύθμιση που θα λύσει το θέμα, μετά τη δέσμευση του υπουργού
Πολιτισμού κ. Ευάγγελου Βενιζέλου, ο οποίος μιλώντας στη Βουλή είχε πει πως
«έχει κινηθεί η διαδικασία για την προστασία της χρήσης του κτιρίου του
Μετοχικού Ταμείου ως Ταινιοθήκης».

Ωστόσο, η πρόεδρος του δικαστηρίου απέρριψε το σχετικό αίτημα και προχώρησε
στη συζήτηση της αγωγής. Πρώτος μάρτυρας εξετάστηκε ο κ. Φιλιππιάν,
τμηματάρχης του Μετοχικού Ταμείου, ο οποίος κατέθεσε πως μετά τη λήξη του
τελευταίου συμβολαίου, τον Μάιο του 1995, άρχισε ο δικαστικός αγώνας. Και
πρόσθεσε πως το Διοικητικό Συμβούλιο του Μετοχικού Ταμείου έχει λάβει απόφαση
για την αποκατάσταση των ζημιών που προκλήθηκαν μετά την τελευταία πυρκαγιά,
που ξέσπασε στο κτίριο όπου στεγάζεται η Ταινιοθήκη (στη συμβολή των οδών
Κανάρη και Ακαδημίας) και το οποίο θα πρέπει να εκκενωθεί. Στη συνέχεια,
κατέθεσε ο διευθυντής της Ταινιοθήκης κ.Γ. Αδαμόπουλος, ο οποίος αναφέρθηκε
στο κοινωνικό έργο που επιτελεί το συγκεκριμένο Ίδρυμα με τις συνεχείς
δραστηριότητές τους, πολλές από τις οποίες έχουν ήδη προγραμματιστεί και έχουν
εξαγγελθεί να γίνουν στον συγκεκριμένο χώρο, όπου στεγάζεται μέχρι σήμερα η
Ταινιοθήκη. Ο ίδιος μάρτυρας αναφέρθηκε στις ενέργειες που έχουν γίνει από τη
δική τους πλευρά για να κηρυχθεί διατηρητέο το κτίριο της Ταινιοθήκης και
πρόσθεσε πως έχουν τη δυνατότητα να το εκκενώσουν για όσο χρόνο χρειαστεί ώστε
να αποκατασταθούν οι ζημιές που προκλήθηκαν από τη φωτιά.

«Εμείς ­ κατέληξε ο κ. Αδαμόπουλος ­ αξιοποιούμε με τον καλύτερο τρόπο τον
χώρο αυτό και τυπικά, αλλά και ουσιαστικά».

«Είναι αναγκαίο ο υπουργός Πολιτισμού κ. Ευάγγελος Βενιζέλος να προχωρήσει
στην υλοποίηση της υπόσχεσής του για τον προσδιορισμό της χρήσης του κτιρίου
του Τσίλερ από την Ταινιοθήκη της Ελλάδος», δήλωνε στα «ΝΕΑ» το μέλος του
Διοικητικού Συμβουλίου της Ταινιοθήκης της Ελλάδος, Μαρία Κομνηνού.

Οι πληρεξούσιοι δικηγόροι και των δύο πλευρών κατέθεσαν τις προτάσεις τους και
το δικαστήριο επιφυλάχθηκε να εκδώσει την απόφασή του.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15855P042</ED>
<ID>
ID:162907

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P04&aa=2</URL></REF>


Article

<CATEGORY>vin09</CATEGORY>

 <H2>Μία αψίδα σε ρόδες!
</H2>
Δεν είναι γεφύρι το καμαρωτό κτίσμα που βλέπετε μπροστά στο κτίριο της Βουλής
των Ελλήνων. Είναι ένα από τα επτά τμήματα μιας μεγάλης υπόγειας κτιστής
υδατοδεξαμενής, που ανήκε στο ανάκτορο του Όθωνα και χρονολογείται στα έτη 1840-42.

Η καμάρα είναι κτιστή και οι τοίχοι καλύπτονται από υδραυλικό κονίαμα.
Ανακαλύφθηκε κατά τις ανασκαφές για την ανέγερση του γκαράζ της Βουλής και
σώζεται σε τόσο εντυπωσιακή κατάσταση, ώστε αποφασίσθηκε η μεταφορά της στο
Γουδί. Η δεξαμενή τεμαχίσθηκε σε επτά τμήματα και ήδη 
την περασμένη εβδομάδα μεταφέρθηκαν οι δύο πρώτες «φέτες», ενώ χθες ένα
τρίτο τμήμα τοποθετήθηκε πάνω σε ένα τεράστιο τρέιλερ για να μεταφερθεί στη
νέα θέση, όπου τα τμήματα θα συγκολληθούν ξανά.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15855P043</ED>
<ID>
ID:162948

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P04&aa=3</URL></REF>


Article

<CATEGORY>vin09</CATEGORY>

 <H2>Στο αρχείο η υπόθεση για τη διαμάχη εισαγγελέων
</H2>
Στο αρχείο θέτει ο Άρειος Πάγος την υπόθεση της διαμάχης εισαγγελέων που έχει
ξεσπάσει από τον περασμένο Φεβρουάριο στα δικαστήρια της Θεσσαλονίκης, με
αφορμή τις έρευνες για ατασθαλίες στον Οργανισμό Πολιτιστικής Πρωτεύουσας,
κρίνοντας ότι δεν συντρέχει λόγος άσκησης πειθαρχικής δίωξης εις βάρος κανενός
εισαγγελικού λειτουργού.

Την αρχειοθέτηση της υπόθεσης πρότεινε ο αντεισαγγελέας του Αρείου Πάγου
Δημ. Δωρής και αποδέχθηκε ο εισαγγελέας του Ανωτάτου Δικαστηρίου Παν.
Δημόπουλος. Και αυτό, γιατί κρίνεται ότι τόσο ο προϊστάμενος της Εισαγγελίας
Εφετών Θεσσαλονίκης Αναστ. Καπόλας «καλώς αρχειοθέτησε» προ διετίας τις
έρευνες για την οικονομική διαχείριση στον ΟΠΠΕ, αλλά και ο υφιστάμενός του
Δημ. Σιδέρης καλώς τον κατήγγειλε με αναφορά του στον Άρειο Πάγο γι' αυτήν την αρχειοθέτηση..

Ειδικότερα, στο σχετικό πόρισμά του, ο κ. Δωρής επισημαίνει ότι:

* Ο Αν. Καπόλλας «νομοτύπως και κατ' ουσίαν σωστά» αρχειοθέτησε το 1995
τρεις έρευνες που διεξήγοντο για την Πολιτιστική Πρωτεύουσα και επομένως δεν
τίθεται θέμα πειθαρχικής δίωξής του.

* Ο Δημ. Σιδέρης, που κατήγγειλε ως επιλήψιμη την αρχειοθέτηση με αναφορά
του στον Άρειο Πάγο κατά του κ. Καπόλα, επίσης δεν πρέπει να διωχθεί
πειθαρχικά, γιατί «κινήθηκε εξ αγαθών κινήτρων»...

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15855P044</ED>
<ID>
ID:162972

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P04&aa=4</URL></REF>


Article

<CATEGORY>vin09</CATEGORY>

 <H2>Κάλλιο αργά παρά ποτέ
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

Η κρατική τηλεόραση δεν χρειάζεται συνηγόρους. Μπορεί από μόνη της, εάν θέλει, 
να υπερασπίσει τον εαυτό της. Και μάλιστα κατά τον καλύτερο τρόπο. Παρέχοντας
ενημέρωση σε βάθος. Τρανό παράδειγμα η εκπομπή «Μεταμορφώσεις» (ΕΤ2) της
περασμένης Τρίτης, με αντικείμενο την «γκρίζα ομοιομορφία της πληροφόρησης»...

Αξιέπαινη και αξιοθαύμαστη η συγκεκριμένη εκπομπή που επιμελείται ο
καθηγητής Οικονομίας στο Πανεπιστήμιο της Βενσέν και στο Πάντειο, Κώστας
Βεργόπουλος, έδειχνε ολοκάθαρα την διστακτικότητα της ΕΡΤ, καθώς οι
προσκεκλημένοι και ο οικοδεσπότης ήταν ενδεδυμένοι με... χειμερινά ρούχα, μήνα
Ιούνιο, και η όλη συζήτηση δεν άγγιζε πρόσφατα πολιτικά γεγονότα.

Ο λόγος, όμως, διεισδυτικός και ουσιωδέστατος μαζί με την επικαιρότητα που τον
επαλήθευε, δεν λειτουργούσε μόνον συναρπαστικά, αλλά προκαλούσε ευγνωμοσύνη
και θαυμασμό στους θεατές για την υπέροχη τολμηρή πρωτοβουλία της ΕΡΤ.

Αντικείμενο; Η έκδοση, εδώ και πολύ καιρό, του ανορθόδοξου περιοδικού
«Σαμιζντάτ» που αυτοπροσδιορίζεται στον υπότιτλο ως «έντυπο κριτικής
ανάλυσης». Παρόντες στο στούντιο της ΕΤ2 ο εμπνευστής και εκδότης του εν λόγω
περιοδικού, Αντώνης Παπαγιαννίδης, πολιτικός αρθρογράφος του «Οικονομικού
Ταχυδρόμου» και ο οικονομολόγος Λύσανδρος Μπασάντης.

Το παράδοξο

Τι εστί «Σαμιζντάτ»; Μάλλον το παράδοξο του... παράδοξου! Διότι το περιοδικό
αυτό κινείται εκτός εμπορίου και οι συνεργάτες του εκφράζονται από τις στήλες
του και συνεισφέρουν χωρίς αμοιβή. Τι σημαίνει ο τίτλος; «Σαμιζντάτ»,
ειδοποιεί σχετικό κείμενο, στο εσώφυλλο, «στα ρωσικά σήμανε τον
αυτοεκδιδόμενο, συνήθως στον πολύγραφο, Τύπο των διαφωνούντων στην πρώην
Σοβιετική Ένωση». Όπου και διευκρινίζεται εν συνεχεία: «Ουδείς σήμερα
ισχυρίζεται ότι στην Ελλάδα δεν υπάρχει ελευθερία έκφρασης. Όμως η επικράτηση
του "πολιτικώς ορθού" αμβλύνει τόσο τις απόψεις όσο και την έκφρασή τους».

Αυτή την άμβλυνση (σ.σ.: προσοχή: όχι ανελευθερία) τόλμησε η ΕΡΤ να εντοπίσει,
έστω με κάποιο δισταγμό, αναβάλλοντας τη μετάδοση της εκπομπής, που τελικά
πρόβαλε σε κατάλληλη ημέρα και ώρα.

Τρίτη, λοιπόν, χωρίς «ξεμυαλιστικές» εξάρσεις στο πρόγραμμα, ιδιωτικής και
κρατικής τηλεόρασης, η ΕΤ2 παρουσιάζει το υφέρπον και τα όσα σκεπάζονται από
τους ξένους αρχιτέκτονες της κοινωνίας των δύο τρίτων.

Οι συνομιλητές αναφέρθηκαν στις γενιές του '60 και του '70 που υποσχέθηκαν
ιδεολογίες. Δηλαδή «πολύ ωραία πράγματα που δεν έγιναν». Έτσι «πάμε σε μια ζωή
ανούσια», είπε ο Κώστας Βεργόπουλος με βάση «σενάρια» των αρχόντων του κόσμου.
Και συνέχισε: «Λένε ότι θα έχουμε μια ζωή που θα φυτοζωούμε... Αλλά αυτή η
θεώρηση του κόσμου έρχεται από πάνω... Εύχονται να είναι έτσι... Η Ευρώπη
προχωράει κλείνοντας τα μάτια» μπροστά στο γεγονός «ότι υπάρχει πρόβλημα».

Έτσι, συμφώνησαν οι συνομιλητές, «οι στρατιωτικοί πολεμάνε έναν πόλεμο...
πίσω, οι οπαδοί του Γκράμσι είναι μια ιδεολογία πίσω κτλ. κτλ. Αυτό όμως
εμποδίζει να παράγονται (τώρα) οράματα... Τον τελευταίο καιρό χρεοκόπησαν
ταυτόχρονα πολλές ιδεολογίες. Εδώ, μετά την μεταπολίτευση, χρεοκόπησε η
εθνικοφροσύνη. Και μετά πετάξαμε κάθε έννοια πατρίδας...». Αλλά «δεν πετάς τον
χριστιανισμό γιατί έγιναν οι σταυροφορίες». Θα πρέπει «να αντλήσουμε απ' όλες
τις ιδεολογίες για ένα (σ.σ.: νέο) όραμα». Ακριβώς, μέσα σ' αυτό το πνεύμα
αναθεώρησης, εντάχθηκε και η δημοσιογραφία, με τον Αντώνη Παπαγιαννίδη να
εξηγεί ότι θέλησε και έγραψε μαζί με τον Λύσανδρο Μασάντη «κοινά άρθρα». Η
ανάγκη του διαφορετικού οδήγησε και στην έκδοση του «Σαμιζντάτ» που πρεσβεύει
το εξής απλό: «Ελάτε να γράψετε, βρε αδελφέ». Και «από όσα λέγονται να κάνετε
ένα βήμα πιο 'κει»! «Πράγματι», λέει ο Κ. Βεργόπουλος, «είναι εντυπωσιακό σαν
σύλληψη». Ωστόσο «τα πάντα δημοσιεύονται στον Τύπο», παρατηρεί ο Α.
Παπαγιαννίδης. «Ναι, αλλά το παιχνίδι παίζεται ως εξής», κατά τον Λ. Μπασάντη:
«Οι οπαδοί της μιας άποψης σνομπάρουν τους οπαδούς της άλλης. Έτσι δεν γίνεται
διάλογος». 
Μάαστριχτ

Ωστόσο, επεμβαίνει ο Α. Παπαγιαννίδης, «τον καθημερινό Τύπο τον ψηφίζεις όταν
τον αγοράζεις. Όμως να ξεσκίζει η μια άποψη την άλλη είναι μοναχική δουλειά».
Γενικά, ισχυρίζεται ο Λ. Μπασάντης, λέμε: «Είμαι υπέρ του Μάαστριχτ. Χωρίς να
εξηγούν πώς θα πάμε. Αλλά παρά ταύτα να πάμε... Αυτή είναι η θέση στον Τύπο».

Πού κατέληξε αυτή η ανορθόδοξη συζήτηση για το «Σαμιζντάτ» όπου ένας
αρθρογράφος με το ψευδώνυμο «Εφιάλτης» λέει τρομερά πράγματα; Ότι χρειάζεται
μέσα από την απόλυτη ελευθερία του Τύπου, που γίνεται ενίοτε «γκρίζα
ομοιομορφία», η διαφωνία.

Επειδή η διά της συμφωνίας μονοδιάστατη σκέψη που ευρωπαϊκώς συμβαίνει, δεν
επιτρέπει να ανθήσει η κριτική ανάλυση. Κατάσταση που ανατρέπεται βέβαια με τα
αποτελέσματα των τελευταίων εκλογών στην Αγγλία και τη Γαλλία. Έτσι η
«επίπλαστη συμφωνία γνώσης» λειτούργησε υπέρ της διαφωνίας...

Μπράβο, ΕΡΤ. Κάλλιο αργά παρά ποτέ. Έστω και με χειμωνιάτικα ενδύματα μέσα σε
καυτές κοχλάζουσες ανατροπές.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15855P051</ED>
<ID>
ID:162871

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Όλα τα σκέπτεται ο Θάνος Ασκητής «Γύρω από το σεξ». Μέχρι και την
περίπτωση εμφράγματος εν ώρα... δράσης. Γι αυτό και άνοιξε συζήτηση με
καλεσμένους στην εκπομπή του στην ΕΤ2, παθολόγους και καρδιολόγους, για να
ενημερώσουν το κοινό τι συμβαίνει με την ερωτική ζωή των καρδιοπαθών και των
ασθενών που πάσχουν από σακχαροδιαβήτη. Προέτρεψε μάλιστα, για ανύψωση του
ηθικού τους, οι ερωτικοί σύντροφοι να γίνουν πιεστικοί, έως και προκλητικοί,
απαιτώντας οι ερωτικές συνευρέσεις τους να γίνονται συχνότερα. Σε ένα σημείο
όμως συνέστησε προσοχή: όχι πολύ φαΐ πριν από «αυτό».

* Για άλλη μία φορά η Μαίρη Χρονοπούλου εξομολογήθηκε. Αυτήν τη φορά
στο «Βλας Μπακ». Με αφορμή την εμφάνισή της στο θέατρο βρήκε πάλι την ευκαιρία
για προσωπικές αποκαλύψεις. Αλλά τι έχει μείνει ­ απ' ό,τι έχει επιλέξει να
λέει ­ που δεν το έχει ήδη βγάλει στον τηλεοπτικό αέρα;

* Το πάθος που έχει ο Γιώργος Νινιός για τις μηχανές τού κόστισε μια...
επίσκεψη στο Ιατρικό Κέντρο. Ο Παύλος Μαντάς τού «Εις θάνατον» έσπασε
χθες τον αστράγαλό του στη διάρκεια γυρισμάτων, που δεν αφορούσαν τη σειρά του
Antenna, με συνέπεια τη μεταφορά του στο νοσοκομείο για επέμβαση. Το ατύχημα
του Γιώργου Νινιού έγινε αφορμή για να συντομευτεί το τέλος της τηλεοπτικής
σειράς, ενώ τα γυρίσματα της ταινίας «Έξι με 6» αναβάλλονται. Όπως και η
συναυλία του Διονύση Τσακνή στη Σαλαμίνα, γιατί στη διάρκειά της
ο καλλιτέχνης θα διέκοπτε το πρόγραμμα ­ για τις ανάγκες της ταινίας ­ για να
ζητήσει από τον Γιώργο Νινιό να ανέβει στη σκηνή και να τραγουδήσει μαζί του.

* Οι μαθητές Γυμνασίων και Λυκείων από 34 πόλεις της χώρας ψήφισαν και
ανέδειξαν τους εκπροσώπους τους στην ελληνική και ξένη μουσική, με το...
δημοψήφισμα που έκανε ο «Υπέρηχος» της ΕΤ1. Μάλιστα θα δώσουν και βραβεία το
απόγευμα της Κυριακής και την απονομή τους θα μαγνητοσκοπήσει η ΕΤ1. Και ποιοι
είναι, λοιπόν, οι δημοφιλέστεροι της μαθητιώσης νεολαίας; Ο Αντώνης Ρέμος
ως πρωτοεμφανιζόμενος καλλιτέχνης, τα «Ημισκούμπρια» ως πρωτοεμφανιζόμενο
συγκρότημα, ο Βασίλης Καρράς ως δημοφιλέστερος τραγουδιστής, η
Ελευθερία Αρβανιτάκη ως δημοφιλέστερη τραγουδίστρια, ενώ στις
προτιμήσεις τους για τα βίνετοκλιπ αναδείχθηκε το «Σώμα μου» του Νότη Σφακιανάκη.

* Φορτωμένο το πρόγραμμα των υποχρεώσεών της ως υπεύθυνης Τύπου του Antenna η
Λόλα Νταϊφά, όμως βρίσκει να διαθέτει χρόνο για πράξεις κοινωνικής
προσφοράς. Κι έτσι, στις 18 και 19 του μηνός, μαζί με σπουδαστές της Σχολής
Δημοσίων Σχέσεων του καναλιού, φορτώνει με βιβλία ένα C-130 και πετάνε για την
Αλβανία, για να τα προσφέρουν στους Έλληνες στρατιώτες. Στη συνέχεια, η
αποστολή βιβλίων θα συνεχιστεί σε δυσπρόσιτα νησιά όπως η Γαύδος, η Σίκινος, η
Τήλος και τα Ψαρά.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15855P052</ED>
<ID>
ID:162908

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P05&aa=2</URL></REF>


Article

<CATEGORY>vin09</CATEGORY>

 <H5>Η σύζυγος, ο άπιστος και ο δολοφόνος
</H5><H5>Άλλα λόγια ν' αγαπιόμαστε
</H5><H2>Έξι νέες ταινίες: ούτε κρύο ούτε ζέστη
</H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

Όλοι «μέσα» Ρομέρ, φιλμ νουάρ, Ταραντίνο, ζούγκλα, ακόμα και μαθήματα Τάο.
Αλλά, φίλοι μου, οι αρχαίοι ημών πρόγονοι είχαν προβλέψει ακόμα και το
αποτέλεσμα της επίσημης έναρξης του κινηματογραφικού μας θέρους: ουκ εν τω
πολλώ το ευ.

Φιλμ νουάρ η γαλλική (φιλολογίζουσα) ψυχογράφηση χαρακτήρων νεαρών,
ανασφαλών ατόμων; Φιλμ νουάρ. Παρακάμπτω (προς το παρόν) τον αειθαλή Ερίκ
Ρομέρ και αρχίζω από τον Λι Ταμαχόρι και την «Εντολή εν λευκώ» (Mulholland
Falls). Που θα πει (ο αυθεντικός τίτλος) «καταρράκτες στο Μουλχόλαντ», αλλά
δεδομένου πως καταρράκτες στο Λος Άντζελες δεν υπάρχουν ο τίτλος τροποποιείται
ως εξής: Πτώσεις στο Μουλχόλαντ.

«Εντολή εν λευκώ». Τέσσερις μπάτσοι του Λος Άντζελες κόντρα στο Πεντάγωνο και
τις δοκιμές με ατομική βόμβα! (με σηκωμένα τα χέρια, κάτω από το γείσο,
διακρίνονται: Νικ Νόλτι, Μάικλ Μάσντεν (συνοδηγός), Τσαζ Παλμιντέρι (πίσω από
τον συνοδηγό), Κρις Πεν

Για την ακρίβεια οι πτώσεις είναι τρεις: Σκληροτράχηλοι μπάτσοι πέφτουν πάνω
στην... ατομική βόμβα· οικογενειάρχης μπάτσος πέφτει με τα μούτρα πάνω σε
χυμώδη πόρνη· έτερος σκληροτράχηλος μπάτσος πέφτει.. κάτω από τη γη. Ας τα
πάρουμε όλα από την αρχή:

Προφανώς ο Ταμαχόρι, παραδομένος στην ακατανίκητη έλξη του φιλμ νουάρ,
επιχειρεί να ξαναπιάσει το νήμα. Το οποίο «νήμα» (του φιλμ νουάρ)
συμπυκνώνεται σε μια απλή φράση: Το «είναι» και το «φαίνεσθαι». Επιφαινόμενο
και ουσία. Δηλαδή ομάδα τεσσάρων, αδιάφθορων μπάτσων του Λος Άντζελες,
ανακαλύπτει στην έρημο του Λος Άντζελες το πτώμα πόρνης πολυτελείας. Αυτή
είναι η άκρη του νήματος. Όσο το ξετυλίγουν τόσο μπερδεύεται το κουβάρι. Διότι
ομοφυλόφιλος και φίλος της πόρνης αποτύπωνε, κρυφίως, τις ερωτικές περιπτύξεις
της πόρνης με τους εκάστοτε εραστές της. Ως εκ τούτου, στα χέρια του διαθέτει
ταινίες που ενοχοποιούν δύο διάσημους εραστές της: τον Νικ Νόλτι, αρχηγό των
σκληροτράχηλων μπάτσων. Και τον Τζον Μάλκοβιτς, στρατηγό και πρόεδρο της
επιτροπής δοκιμών ατομικής βόμβας!

Αυτό δεν είναι «νήμα», αλλά βόμβα πολλών μεγατόνων, τοποθετημένη κάτω από την
καρέκλα δύο μεγάλων ανδρών της δεκαετίας του '50: του Χούβερ (αρχηγού του FBI)
και του Τρούμαν (προέδρου των ΗΠΑ). Διότι αν αποδειχθεί πως η γυναίκα όχι μόνο
δολοφονήθηκε από τον στρατηγό, αλλά από πάνω μολύνθηκε από την απελευθέρωση
«σωματιδίων», κατά τη διάρκεια δοκιμής ατομικής βόμβας, ε, τότε ολόκληρο το
πρόγραμμα τινάζεται στον αέρα. Το «Γουότεργκεϊτ» μπροστά σε ένα τέτοιο
σκάνδαλο, φαντάζει σαν παραμύθι για νήπια.

Υπερβολές; Καθόλου. Σημασία, φίλοι μου, έχει ένα πράγμα. Να είναι πειστικό το
σενάριο. Και στην περίπτωση της «Εντολής εν λευκώ» δεν είναι! Ο Ταμαχόρι,
προφανώς, αναγκάστηκε να κάνει μερικές υποχωρήσεις, παραχωρήσεις και
συμβιβασμούς. Οι τέσσερις σκληροτράχηλοι ­ με πρώτον και «βαρύτερο» τον Νικ
Νόλτι ­ γρονθοκοπούν αδιακόπως και αδιαλείπτως, με την άνεση πρωτοπυγμάχου
βαρέων βαρών, τύπου Τζέικ Λα Μότα. Πράγμα που συνήθως απέφευγε ακόμα και
ένας... Φίλιπ Μάρλοου, ο οποίος διέθετε περισσότερο μυαλό και λιγότερο... Σταλόνε!

Όλοι οι χαρακτήρες (πλην του Νόλτι) είναι σχηματικοί, γραφικοί, σχεδόν απλοϊκά
φτιαγμένοι. Αποτέλεσμα; Πλήθος γνωστών ονομάτων παρελαύνει από την ταινία.
Αλλά ουδείς, πλην του Νόλτι, έχει δραματουργική υπόσταση: Η Μέλανι Γκρίφιθ
είναι η απατημένη σύζυγος και η καρτερική Πηνελόπη. Η Τζένιφερ Κόνελι είναι
το... πτώμα, αλλά ζωντανή (στα φλας μπακ) είναι το πιο ελκυστικό πλάσμα της
ταινίας. Ο Τζον Μάλκοβιτς είναι ο καρκινοπαθής στρατηγός, ο οποίος πιστεύει
πως για να ζήσουν χίλιοι πρέπει να πεθάνουν εκατό στις ατομικές δοκιμές. Ο
Τσαζ Παλμιντέρι είναι το «κολλητό» φιλαράκι του Νόλτι. Ο Μπρους Ντερν είναι ο
αρχηγός της Αστυνομίας του Λος Άντζελες που τα βάζει με το FBI (αν είναι ποτέ
δυνατόν). Ο Τριτ Γουίλιαμς είναι ο σατανικός συνταγμάρχης (πάντα οι
συνταγματάρχες είναι οι... κακοί). Και Κρις Πεν, Μάικλ Μάσντεν περιφέρονται ως
απλοί συνοδοί. Συμπέρασμα; Πασαρέλα ονομάτων, «μαύρη» ατμόσφαιρα,
πρωτοπυγμάχος ο Νόλτι (με το όνομα Χούβερ), σεξοβόμβα η Κόνελι. Ε, δεν είναι
και λίγα για να σκοτώσει κανείς την ώρα του.

«Απιστίες». Η Σερ, χωρίς να το ξέρει, βαδίζει προς τον δολοφόνο της Τσαζ Παλμιντέρι

Ο Τσαζ Παλμιντέρι, ο καλύτερος γκάνγκστερ των ημερών μας, αποφάσισε να
γίνει θεατρικός συγγραφέας. Έτσι μας προέκυψαν οι «Απιστίες» (Faithful), με τη
Σερ ανάμεσα σε δύο άνδρες. Από τη μία ο υποψήφιος δολοφόνος της Τσαζ
Παλμιντέρι, από την άλλη ο άπιστος άνδρας της Ράιαν Ο'Νιλ. Και ο σκηνοθέτης
Πολ Μαζούρσκι βασανίζει, μέχρι το τέλος, τον θεατή. Διότι μέχρι το φινάλε δεν
ξέρουμε ποιος θα σκοτώσει ποιον.

Ο Τσαζ Παλμιντέρι, λοιπόν, είναι πληρωμένος δολοφόνος με πολλά χρέη στο
παθητικό του. Έτσι αναγκάζεται να αναλάβει εκτέλεση «συμβολαίου» με στόχο...
γυναίκα! Εισβάλλει στη βίλα της, δένει το θύμα του και από καιρού εις καιρόν
επικοινωνεί με τον ψυχίατρό του! Εκείνος (ο ψυχίατρος) τον συμβουλεύει να μη
σκοτώσει, η σύζυγος, απελπισμένη από τη ζωή και τον άπιστο σύζυγο, τον
εκλιπαρεί να τη σκοτώσει και εκείνος περιμένει το σύνθημα. Όταν το τηλέφωνο
χτυπήσει δυο φορές, όλα θα τελειώσουν. Θα τη ρίξει στο κρεβάτι, θα υποκριθεί
πως τη βιάζει και στο τέλος θα την εκτελέσει. Όμως σε μια στιγμή
αιφνιδιάζεται. Αλήθεια, ποιος είναι ο «αόρατος» εργοδότης του; Ο άπιστος
σύζυγος που θέλει να απαλλαγεί από την πλούσια σύζυγο, εισπράττοντας μια
παχυλή ασφάλεια; Ή η απελπισμένη σύζυγος;

Παιχνίδι ισορροπιών και ταχύτατων ανατροπών. Με τρεις αρχετυπικούς χαρακτήρες:
Εκείνη, εκείνος και ο... άλλος. Αλλά «εκείνη» είναι απελπισμένη, «εκείνος»
είναι απατεώνας και ο «εραστής» είναι πληρωμένος δολοφόνος. Εκεί φθάσαμε;
Εκεί, λέει ο Παλμιντέρι (ο εκπληκτικός γκάνγκστερ στις «Σφαίρες πάνω από το Μπροντγουέι»).

Έξυπνη ιδέα, συμπυκνωμένη δράση, στατική εφαρμογή, κουραστική η
κινηματογραφική «αναπαράσταση».

Με τις γροθιές οι Αμερικανοί, με τα λόγια ο Γάλλος Ερίκ Ρομέρ. Με το
βλέμμα, αιωνίως, κολλημένο στα νιάτα, παρ' όλο που διάγει το 77ο έτος της
ηλικίας του! Οι «Ιστορίες του καλοκαιριού» (Conte d' ete) είναι δείγμα της...
εφηβείας του! Λεπτός, νεαρός διανοούμενος, πτυχιούχος μαθηματικός, αλλά και
υποψήφιος τραγουδοποιός, καταφθάνει σε παραλία της Βρετάνης για να περάσει ένα
15νθήμερο από τις 20 Ιουλίου του 1995 (ακρίβεια έ;). Πρόκειται να συναντήσει
τη Λένα, που τη θεωρεί «ιδανική» γυναίκα, αλλά στο μεταξύ συνάπτει σχέσεις
φιλίας με τη Μαργκό, αλλά στον «δρόμο» τα φτιάχνει με την απαιτητική Σολάν.
Όμως, όταν καταφθάνει και η Λένα, τα πράγματα περιπλέκονται, διότι και η
Μαργκό ανταποκρίνεται (στο φλερτ), αλλά και η Σολάν είναι μια πρώτης τάξεως
επιλογή. Εκείνος, όμως, επιμένει πως η Λένα είναι το «ιδανικό κορίτσι», αλλά
όταν εκείνη, προσωρινά, τον εγκαταλείπει, επιστρέφει στη Μαργκό, αφήνοντας
παράθυρο ανοιχτό και στην Σολάν. Η Λένα μετανιώνει, σχεδόν επιστρέφει, η
Μαργκό σχεδιάζει να πάει μαζί του εκδρομή, ενώ η Σολάν ετοιμάζει τη βαλίτσα
της για να πάρουν το τελευταίο φέρι. Το κουβάρι λύνεται απρόσμενα, όταν φίλος
του τον ειδοποιεί πως πρέπει να σπεύσει σε άλλη πόλη, αν θέλει να εξασφαλίσει
σπάνιο μαγνητόφωνο, μεγάλης ακριβείας. Και ο Γκασπάρ αναχωρεί, παίρνοντας μαζί
του τις ανασφάλειές του, τη φιλολογία του, τη φλυαρία του, τη... σχιζοφρένιά
του και πάνω απ' όλα την επιπολαιότητά του.

Ψέματα; Όλα αυτά που ακτινογραφεί ο υπέργηρος Ρομέρ, επιβεβαιώνονται από τις
αισθηματικές τραμπάλες εκατομμυρίων νεαρών και νεανίδων. Κινούμενη άμμος τα
αισθήματα. Τρόπος του λέγειν «αισθήματα». Για κάτι άλλο πρόκειται. Ο Γκασπάρ
(είναι τ' όνομα του λεπτού αυτού νέου) ψάχνεται γενικώς και αορίστως. Ψάχνει.
Προς κάλυψη των ανασφαλειών του, προς επιβεβαίωση του εγώ του, προς αποφυγή
της μαύρης, εσωτερικής του τρύπας. Με το στόμα διαλαλεί τις αμπελοφιλοσοφίες
του, αλλά στην πράξη διαρκώς μετακινείται προς όλες τις κατευθύνσεις. Όπου
φυσάει ο άνεμος. Αρκεί να φυσάει. Καταλάβατε; Πώς είναι όταν βλέπουμε
χαζοχαρούμενες, ελληνικές κομεντί; Έστι, αλλά με το βάρος της υποψίας και το
τεκμήριο της ακτινογραφίας. Παίζει ο Γκασπάρ με τις άλλες και εκείνες παίζουν
με τον Γκασπάρ και τους άλλους.

Όχι δεν πρόκειται για το παιχνίδι με τη φωτιά, με τη φλόγα του πάθους, με το
ένστικτο του σεξ. Πρόκειται για το παιχνίδι του αφρού, του κενού, του τίποτα!
Θέλετε απόδειξη; Ο Γκασπάρ διαρκώς περπατάει και μιλάει. Οι κοπέλες διαρκώς
περπατάνε και μιλάνε. Τα λόγια διαρκώς φεύγουν και χάνονται. Αποτέλεσμα; Φτερό
στον άνεμο!

Τι κάνει ο Ρομέρ; Σχεδόν αντιγράφει την πραγματικότητα και ταυτοχρόνως την
υπονομεύει. Με λεπτά σχόλια που διατυπώνονται μέσα από τους διαλόγους των
ηρώων του, μέσα από την κίνησή τους, ακόμα και από το περπάτημά τους πάνω
στην... κινούμενη άμμο της θάλασσας. Γκρίζα ατμόσφαιρα, γκρίζα θάλασσα,
γκρίζες καταστάσεις, γκρίζα αισθήματα, γκρίζοι χαρακτήρες. Το αντέχετε;
Πάντως, οι ανήσυχοι νέοι θα πέσουν πάνω στο ομοίωμά τους.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15855P081</ED>
<ID>
ID:162872

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P08&aa=1</URL></REF>


Article

<CATEGORY>vin09</CATEGORY>

 <H5>Η ασφάλεια στην εργασία
</H5><H2>ΒΙΒΛΙΟ
</H2><H2>παρουσίαση
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΝΙΚΟΛΑΟΣ ΣΑΡΑΦΟΠΟΥΛΟΣ. ΟΔΗΓΟΣ ΥΓΙΕΙΝΗΣ ΚΑΙ ΑΣΦΑΛΕΙΑΣ ΣΤΗΝ ΕΡΓΑΣΙΑ.
Εκδόσεις Πανεπιστημίου Πατρών, 1996. Σελ. 146.

Ένα χρήσιμο βιβλίο για τους εργαζομένους όλων των κλάδων κυκλοφόρησε το
Πανεπιστήμιο της Πάτρας. Επιστημονικός υπεύθυνος είναι ο καθηγητής της
Επιχειρησιακής Έρευνας και πρώην διοικητής του ΙΚΑ Άρη Σισσούρας. Ουσιαστικά
υπεύθυνος είναι ο Νίκος Σαραφόπουλος με μεγάλη πείρα σε θέματα υγιεινής και
ασφάλειας των εργαζομένων.

Το βιβλίο, για την έκδοση του οποίου συνεργάσθηκαν και οι κ.κ. Ι. Κωστάκος,
Α. Χριστοδούλου και Γ. Χαλβατζής, είναι απλοποιημένο. Απευθύνεται σε κάθε
εργαζόμενο, ο οποίος για πρώτη φορά έχει στα χέρια του ένα ολοκληρομένο έργο
για την ισχύουσα νομοθεσία ­ ελληνική και κοινοτική ­ αλλά και για θέματα που
αφορούν στις υποχρεώσεις και τα καθήκοντα των επιχειρήσεων.

Στο βιβλίο ­ συνέχεια αναλόγων έργων που έχει παρουσιάσει το Πανεπιστήμιο
Πατρών ­ ο αναγνώστης βρίσκει έναν πλήρη πίνακα νομοθετημάτων για την υγιεινή
και την ασφάλεια στην εργασία, αλλά και ολόκληρο το Προεδρικό Διάταγμα
(αριθμός 16/1996) που εκδόθηκε σε συμμόρφωση κοινοτικής οδηγίας (από το 1989).

Περιλαμβάνονται ακόμη γενικές αρχές για την προστασία, την ασφάλεια και την
υγεία των εργαζομένων, καθώς και τρόποι πρόληψης του επαγγελματικού κινδύνου.

Τέλος, το βιβλίο, με τη δομή του και κυρίως τα στοιχεία που παρέχει,
αποτελεί «βασικό εργαλείο» για κάθε επιχειρηματία, εργαζόμενο, αλλά και για
τους συντάκτες των υπουργείων Εργασίας και Πρόνοιας. Και αποτελεί μια σοβαρή
συμβολή στη θεμελίωση μιας ολοκληρωμένης και σύγχρονης πολιτικής υγείας.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15855P082</ED>
<ID>
ID:162909

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P08&aa=2</URL></REF>


Article

<CATEGORY>vin09</CATEGORY>

 <H2>ΟΙ ΑΛΛΟΙ
</H2>
<H3>«Από τη μία ζούγκλα στην άλλη»
</H3>
Δεν είναι κακό για τα... νήπια. «Από τη μια ζούγκλα στην άλλη» (Jungle 2
Jungle), λέγεται η κομεντί του Τζον Πάσκουιν, με Τιμ Άλεν και Μάρτιν Σορτ.
Όπου εργασιομανής χρηματιστής, μέλλων γαμπρός της... μοντέλας Λολίτα
Νταβίντοβιτς, καταφθάνει σε ερημικό νησί πρωτόγονων ιθαγενών, για να αποσπάσει
το διαζύγιό του από την πρώην σύζυγό του, η οποία έχει εγκατασταθεί εκεί ως...
Μαρία-Τερέζα. Και τι ανακαλύπτει ο δύστυχος; Τον... 13χρονο γιο του με το
όνομα Μίμι Σίκου! Τι να κάνει, τον παίρνει μαζί του στη Γουόλ Στριτ και
γίνεται της μουρλής. Ο Μίμι Σίκου με το τόξο και το βέλος κυνηγάει γάτες για
γεύμα, μύγες για πρωινό και περπατάει στις ταράτσες των ουρανοξυστών για να
αποσπάσει φλόγα από το άγαλμα της... ελευθερίας!

Πλεονεκτήματα: Έξυπνα στιγμιότυπα και χαριτωμένος... σαρκασμός της
ανταγωνιστικής φρενίτιδας.

Μειονεκτήματα: Σαν συνταγή από τη... Walt Disney.

Βαθμολογία=4 (το πιο ζεστό ποπ κορν του επταημέρου).

«Οι μαχητές του καλού»

Δεύτερη ταινία για παιδιά «Οι μαχητές του καλού» (Warriors of Virtue) του Ρόνι
Γιου. Μακρινή παραλλαγή του «Καράτε κιντ» (ας πούμε) με ήρωα ανάπηρο πιτσιρίκο
που ταξιδεύει με τη φαντασία του στη χώρα του Τάο και συναντάει τους πέντε
μαχητές του καλού να πολεμάνε και να κατατροπώνουν χιλιάδες αντιπάλους τους,
με όπλα χώμα, νερό, μέταλλο, ξύλο, φωτιά και... καράτε.

Πλεονεκτήματα: Παραμύθι με ηθικοπλαστικό περιεχόμενο.

Μειονεκτήματα: Μαθήματα Τάο.

Βαθμολογία=3 (οι μαχητές του καλού είναι... καγκουρό)

«Καθαρισμοί φόνων ΕΠΕ»

Και φθάνουμε στον Κουέντιν Ταραντίνο σε ρόλο «εκτελεστή παραγωγής» μίας...
αόρατης ταινίας με τον τίτλο «Καθαρισμοί φόνων ΕΠΕ» (Curdled). Ο Γουίλιαμ
Μπόλντουιν σκοτώνει με τη γοητεία του και τα μαχαίρια του τα γυναικεία θύματά
του και η Άντζελα Τζόουνς διαβάζει τις επιδόσεις του, συνεπαρμένη από τη...
γοητεία του. Ώσπου μια μέρα η Άντζελα θα προσληφθεί σε ρόλο καθαρίστριας
τοποθεσιών, ύστερα από τους φόνους. Με τη σφουγγαρίστρα, τον κουβά και τη
χλωρίνη, καταφθάνει στον τόπο του εγκλήματος, σκουπίζει, ξεσκονίζει και στο
τέλος αισθάνεται ­ επιτέλους ­ την ανάσα του επονομαζόμενου γαλαζοαίματου δολοφόνου.

Πλεονεκτήματα; Η ιδέα ύπαρξης εταιρείας που καθαρίζει τα αίματα και τα
μυαλά από το σαλόνι και τα κάγκελα, ομολογουμένως είναι μούρλια.

Μειονεκτήματα: Όλα τ' άλλα.

Βαθμολογία=1 (μία η ιδέα, «1» ο αριθμός).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15855P091</ED>
<ID>
ID:162873

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P09&aa=1</URL></REF>


Article

<CATEGORY>vin09</CATEGORY>

 <H5>Ο Σολομός
</H5><H2>ΤΟ ΠΝΕΥΜΑ
</H2><H2>του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Μια διάλεξη προγραμματισμένη προ πολλού με εμπόδισε να παραστώ στην τελετή
αναρρήσεως του Αλέξη Σολομού σε επίτιμο διδάκτορα του Τμήματος Θεατρικών
Σπουδών. Λυπήθηκα που δεν μπόρεσα να τιμήσω αυτό το σημαντικό πρόσωπο του
θεάτρου μας που η αγρανάπαυσή του τα τελευταία χρόνια έχει στερήσει τη
θεατρική μας αγορά από προϊόντα πνεύματος και εμπνεύσεως εκλεκτικά και
μοναδικά. Ο Σολομός υπηρέτησε το θέατρο ως συγγραφέας, μεταφραστής,
σκηνογράφος, ενδυματολόγος, αλλά κυρίως σκηνοθέτης και θεωρητικός επί πενήντα
χρόνια. Όταν μπήκε στο θέατρο ως σκηνοθέτης έφερε ένα νέο αέρα, ένα κέφι, μια
καλπάζουσα φαντασία και ένα γούστο υψηλό. Όταν άρχισε να δημοσιεύει τα
σπουδαία βιβλία του, τον «Άγιο Βάκχο», τον «Ζωντανό Αριστοφάνη», «Το Κρητικό
Θέατρο», «Τα θεατρικά τετράδια», το «Καλή μου Θάλεια» και τόσα άλλα μπορέσαμε
να κατανοήσουμε πως είναι ο ευφάνταστος σκηνοθέτης, ο τολμηρός, ο ποιητής της
σκηνής που έκανε θεσμό τον Αριστοφάνη, ενώ τον παρέλαβε άσεμνο, ακατάλληλο διά
κυρίας και «Μόνον για άνδρες», ο πνευματικός ηγέτης που πίστεψε στην θεατρική
αξία του Καζαντζάκη και ανέβασε τα περισσότερα έργα του (ενώ ο άτυχος
συγγραφέας δεν είδε ζωντανός παρά μόνο τον «Καποδίστρια»).

Ο Σολομός κυρίως στην περίοδο του Χουρμούζιου στο Εθνικό, έφερε στη σκηνή
νέα οπτική, νέους ρυθμούς, νέους ηθοποιούς και νέους συγγραφείς ή τους
παλαιούς με νέο ρίγος. Τα τελευταία είκοσι πέντε χρόνια συχνά βρεθήκαμε
αντιμέτωποι, κριτικός και σκηνοθέτης. Δεν αλλοιώθηκε ούτε μια φορά η
αλληλοεκτίμηση που τρέφαμε ο ένας για τον άλλον. Γιατί, εν πρώτοις, ο Σολομός
είναι άρχοντας και ασυμπλεγμάτιστος. Συχνά μου απάντησε με επιστολές υψηλού
χιούμορ. Γιατί ήξερε πως και ο κριτικός και ο καλλιτέχνης είναι το σύνολο των
λαθών τους!! Γιατί ο Σολομός είναι κριτική φύση, ως εκ τούτου ώριμος καλλιτέχνης.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15855P092</ED>
<ID>
ID:162910

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P09&aa=2</URL></REF>


Article

<CATEGORY>vin09</CATEGORY>

 <H2>ΑΣΑΝΣΕΡ για ΕΞΙ
</H2><H2></H2>
<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15855P093</ED>
<ID>
ID:162949

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P09&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΙΣΤΟΡΙΕΣ ΤΟΥ ΚΑΛΟΚΑΙΡΙΟΥ»: Ένας νεαρός κάνει μόνος του διακοπές και ζει
μικροπεριπέτειες με τρία κορίτσια. Νέα κομεντί του εστέτ Ερίκ Ρομέρ. (Εκράν).

«ΑΠΙΣΤΙΕΣ»: Ο Ράιαν Ο' Νιλ μισθώνει τον πληρωμένο φονιά Τσαζ Παλμιντέρι για να
καθαρίσει τη γυναίκα του Σερ και ο Πολ Μαζούρσκι στήνει μια πικρή κωμωδία.
(Αθηναία, Αρκαδία, Village Centre 7, Φιλίπ, Αμαρυλλίς, Πλανήτης).

«ΑΠΟ ΤΗ ΜΙΑ ΖΟΥΓΚΛΑ ΣΤΗΝ ΑΛΛΗ»: Ένας νεαρός βρίσκεται από τη ζούγκλα του
Αμαζονίου στη... ζούγκλα της Ν. Υόρκης. Κωμωδία του Τζον Πάσκουιν. (Άννα Ντορ,
Village Centre 1, Γαλαξίας, Ιντεάλ, Σινέ Ψυρρή, Σπόρτιγκ, Μπομπονιέρα, Σινεάκ).

«ΚΑΘΑΡΙΣΜΟΙ ΦΟΝΩΝ ΕΠΕ»: Α λα Ταραντίνο γκανγκστερικό φιλμ του Ρεμπ Μπρόντοκ,
με τους: Γουίλιαμ Μπάλντουιν, Άντζελα Τζόουνς, Ντέζι Φουέντες. (Αττενέ, Βοξ,
Φλερύ, Φιλοθέη).

«ΟΙ ΜΑΧΗΤΕΣ ΤΟΥ ΚΑΛΟΥ»: Οι κινέζικες πολεμικές τέχνες συναντούν... τα σπέσιαλ
εφέ σε μια περιπέτεια πλατιάς κατανάλωσης. Του Ρόνι Γιου. (Αθήναιον, Αθήναιον
Cinepolis 1, Village Centre 8).

«ΕΝΤΟΛΗ ΕΝ ΛΕΥΚΩ»: Υπόκοσμος, διαφθορά στο Λος Άντζελες του 1950. Του Λι
Ταμαχόρι, με τους: Νικ Νόλτε, Μέλανι Γκρίφιθ, Τσαζ Παλμιντέρι, Τζον Μάλκοβιτς.
[Αβάνα, Σεξαμενή, Τροπικάλ, Ρίο, Χλόη, Άνεσις (Πειρ.)].

«Ο ΑΓΓΛΟΣ ΑΣΘΕΝΗΣ»: Δώδεκα Όσκαρ για το τρίωρο επικό ρομάντζο ενός μεγάλου
έρωτα στην έρημο της Αιγύπτου, στη διάρκεια του πολέμου. Με το εξαιρετικό
δίδυμο Ρέιφ Φάινς - Κριστίν Σκοτ. (Θησείον, Έλενα, Στέλλα, Τριανόν, Άλεξ, Ορφεύς).

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15855P101</ED>
<ID>
ID:162866

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Δεν το σηκώνουν για... καλό. 2. Δεσμεύουν ηθικά. ­ Αποφατική
η έννοιά του. 3. Από μία γενική ακολουθείται (αντίστρ.). ­ Ενδιαφέρουν
τον βιολόγο (αντίστρ.). 4. Συγγραφέας του μυθιστορήματος «Το νησί των
θησαυρών». 5. Επαρχία του Νομού Ηρακλείου. 6. Ένα ρήμα...
ανθρώπινο. 7. Στις όχθες του είναι κτισμένη η Βόννη. ­ Προς τιμήν της
καθιερώθηκαν τα Ίσθμια. 8. Αντιπαθείς... ηχητικά. ­ Κοβονται μόνο...
μεταφορικά. 9. Συνηθισμένη με τα μακαρόνια. ­ Και επί ευχής χρησιμοποιείται.

ΚΑΘΕΤΑ

1. Πελάτης ή αγοραστής. 2. Κάτι που εκτιμάται. 3. Ένας
Ιωάννης της αγγλικής ιστορίας. 4. Αριθμός οπτικά. ­ Εμποδίζει τη λήψη
αποφάσεων. 5. Από τα τρία... δύο. ­ Λέξη που αναφέρεται στον τίτλο
πολλών σωματείων (γεν.). 6. Σκηνοθέτης της ταινίας «Ο Εραστής». ­
Βυζαντινή μουσική νότα. 7. Πουλιά από τα στρουθώδη. 8. Ελάχιστη
ποσότητα, σύμφωνα με μία έννοια. ­ Ξενική κατάφαση. 9. Οδεύει σε ένα
πόλο. ­ Βασιλιάς του Ιούδα που κατάργησε τη θρησκεία του Βάαλ.

ΛΥΣΗ (5/6/97)

ΟΡΙΖΟΝΤΙΑ: 1. ΝΟΥΘΕΣΙΕΣ 2. ΕΝΙ - ΝΑΜΥΡ 3. Ο ΤΟΞΟΤΗΣ
4. ΓΟΝΑΤΙΣΤΗ 5. ΙΛ-ΣΗ-ΑΑΡ 6. ΛΟΥΤΣΑ - ΘΑ 7. ΟΓ-ΕΙ
8. ΣΙ - ΡΗΝΕΙΑ 9. ΑΡΑΧΩΒΑ. 
ΚΑΘΕΤΑ: 1. ΝΕΟΓΙΛΟΙ 2. ΟΝΤΟΛΟΓΙΑ 3. ΥΙΟΝ 4.
ΞΑΣΤΕΡΑ 5. ΕΝΟΤΗΣ - ΗΧ 6. ΣΑΤΙ - ΑΙΝΩ 7. ΑΣΗΜΙ - ΒΕ
8. ΕΥΣΤΑΘΕΙΑ 9. ΣΡ-ΗΡΑΙΑ.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15855P102</ED>
<ID>
ID:162921

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P10&aa=2</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΟΨΗ ΤΟΥ ΚΛΑΜΠΙΝΓΚ... ΣΤΗ ΜΥΚΟΝΟ ΦΑΙΝΕΤΑΙ
</H5><H2>Χορός μετά το χάραμα
</H2>
Κάπου εκεί στο ξημέρωμα, ο ντιτζέι Νίκος Πατρελάκης στα πλατό του Cavo

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15855P121</ED>
<ID>
ID:162867

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P12&aa=1</URL></REF>


Article

<CATEGORY>vin09</CATEGORY>

 <H2>Στου Όθωνα τη γειτονιά
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Σ' ένα χώρο ιστορικής σημασίας ­ στο σπίτι που στεκόταν κάποτε εκεί
είχε φιλοξενηθεί ο Όθωνας όταν ήλθε στην Αθήνα! ­ από τον οποίο έχουν διασωθεί
κάποια απομεινάρια - απόηχοι της ζωής της πόλης του προηγούμενου αιώνα, έκανε
προχτές το βράδυ εγκαίνια το νέο θερινό σινεμά στην καρδιά της Αθήνας, στου
Ψυρρή! Το «Cine Refresh Ψυρή» παραδίδεται απόψε στους σινεφίλ με μια αισθητική
και αρχιτεκτονική επέμβαση που σέβεται στην ιστορικότητα του χώρου και
αξιοποιεί τα εναπομείναντα ίχνη εκείνης της εποχής, προσφέροντας θέαμα στις
πιο άριστες συνθήκες ­ δυνατός ήχος, μιας και δίπλα δεν υπάρχουν πολυκατοικίες
που να ενοχλούνται από την ένταση οι κάτοικοι, που δεν χαμηλώνει στη δεύτερη
προβολή, σύγχρονη μηχανή προβολής και οθόνη με σωστή φωτεινότητα, ενώ το 60%
περίπου των ταινιών θα παίζονται σε πρώτη προβολή. 
Παρέα με χυμούς, αναψυκτικά, ποτά, παγωτά, ποικιλία σάντουιτς και snacks
μπορείτε να απολαύσετε την ταινία σας και μετά να κάνετε μια βόλτα για φαγητό
και ποτό στη γύρω περιοχή ­ μοιράζεται μαζί με το πρόγραμμα και ένα
κατατοπιστικό φυλλάδιο των μαγαζιών νυχτερινής διασκέδασης στην περιοχή!
Ανάμεσα σ' αυτούς που γέμισαν προχτές το θερινό σινεμαδάκι στου Ψυρή ήταν και
οι Γιώτα Φέστα, Τάνια Καψάλη, Μαρία Τσομπανάκη, Ντίνος Αυγουστίδης, Μενέλαος
Καραμαγγιώλης, Δημήτρης Παναγιωτάτος, Κώστας Ρήγος, Χάρις Παπαδόπουλος, Νίκος
Σέκερης, Μάριος Βουτσινάς, Ζήνος Παναγιωτίδης της εταιρείας Rosebud, Γιώργος
Σπέντζος της Σπέντζος Φιλμ και Γιώργος Καραδήμας της Προοπτικής, με την οποία
θα συνεργάζεται το σινεμά σε πολλές από τις ταινίες πρώτης προβολής του καλοκαιριού.

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15855P122</ED>
<ID>
ID:162904

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Όλοι σερβίρουν το ίδιο πιάτο
</H2><H2>Τα κοτόπουλα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Εντελώς ανθέλληνες οι τύποι. Τους ταΐσαμε, τους κοιμίσαμε (να μην πω
και τίποτα χειρότερο) και αυτοί μας ανταμείψανε: «Όπου και να πας τα ίδια
πιάτα σερβίρουν στην Ελλάδα»! Λένε στο μουσικό Vox τα Εγγλεζόπουλα του
συγκροτήματος My life story (Η ιστορία της ζωής μου). Έπαιξαν
στην Αθήνα και τη Θεσσαλονίκη και επιστρέφοντας στα πάτρια εδάφη στόλισαν ως
εξής της Πολιτιστική Πρωτεύουσα της Ευρώπης (μην ψάχνεστε, για τη...
Θεσσαλονίκη πρόκειται):* «Α, αυτή; Θυμίζει βιομηχανική πόλη του Ανατολικού
Μπλοκ! Όσο για την Αθήνα, μόλις πατήσεις το πόδι σου, καλύτερα να τραπείς σε
φυγή»!Ορίστε μας αθλιότητες. Δοκίμασαν τα Εγγλεζάκια τα πολυνησιακά
πιάτα ενός White Elephant (λόγου χάριν); Έναντι 7.500 δραχμών (μόνο!) θα
καταβρόχθιζαν δύο σπρινγκρόλς, δύο τηγανητές γαρίδες και δύο μπουτάκια
κοτόπουλο, τηγανισμένα σε στυλ Fried Kentaky!

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15855P123</ED>
<ID>
ID:162945

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P12&aa=3</URL></REF>


Article

<CATEGORY>vin09</CATEGORY>

 <H2>Ο σέντερ φορ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Έτσι, εντελώς συμπτωματικά! Την ώρα που απολάμβανα τηλεοπτικές
επιδόσεις βαμμένων ξανθών μαλλιών, άνοιξα τον «Προσανατολισμό στον αιώνα» και
διάβασα την ακόλουθη προφητική φράση, γραμμένη το 1963 από τον Άγγελο
Τερζάκη: «Βλέπουμε τη μικροαστή να μεταπηδάει στην πορνεία νομίζοντας πως
προήχθη κοινωνικά»!

*Ο Μίλτος Καρατζάς δεν «νομίζει»! Τω όντι προήχθη. «Παραιτήθηκε» από
την BMG και τώρα; Τώρα ομού μετά του συναδέλφου του Αντώνιου Κοκκολάκη
συγκροτεί γραφείο προωθητικών διαθέσεων. Σχηματίζεις στο καντράν της
τηλεφωνικής σου συσκευής τον αριθμό του Ζόραν Γιόβισιτς (δεν θέλω
«ποιος είναι;», διότι απαξάπαντες είμαστε υποχρεωμένοι να γνωρίζουμε πως ο εν
λόγω παικταράς του Ερυθρού Αστέρος πρόκειται να μετακινηθεί στην
«Ολυμπιακάρα»). Σχηματίζεις τον αριθμό και λες: «Είσαι να σε μανατζάρουμε
έναντι 5% επί του Ακαθάριστου "Εθνικού" σου Εισοδήματος;»Αλλά,
φίλοι μου, υπάρχει και το «φλιπσάιντ» (το οποίο «φλιπσάιντ» είναι η άλλη
πλευρά του δίσκου). Φλιπσάιντ του Μίλτου είναι ο Αντώνης Βιλιώτης της
Sony. Έτσι, διά του Αντωνίου, κατάλαβα κι εγώ το τεράστιο χάσμα. Ανάμεσα σε
μας και στην ΕΟΚ!*Στην αρχή, έπεσα πάνω στο CD με τον τίτλο «Best kept
secrets» (Τα καλύτερα έμειναν κρυμμένα). Στη συνέχεια ταράχτηκα, έπειτα
ενθουσιάστηκα και στο τέλος βρέθηκα να ξημεροβραδιάζομαι απολαμβάνοντας τις
δεκαεννέα ετερόκλητες μουσικές αυτού του CD, που στη σύνθεσή τους καταλήγουν
σε θαυμαστή ομοιογένεια!

<REF><SOURCE>ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15855P124</ED>
<ID>
ID:162970

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P12&aa=4</URL></REF>


Article

<CATEGORY>vin09</CATEGORY>

 <H2>Και τα λιβάδια
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Α, είπα, ειδήμων εκ της Αλλοδαπής επέλεξε και μοντάρισε αυτό το σπάνιο
υλικό. Λάθος, μου απαντάει ο διευθυντής του «Μελωδία», Γιώργος
Θαλασσινός, που έχει τοποθετήσει τη σφραγίδα του σταθμού του πάνω σ' αυτόν
τον ηχητικό αδάμαντα. «Ο Βιλιώτης έκανε τα πάντα. Από την επιλογή μέχρι τη
σύνθεση». Αποτέλεσμα; Κομμάτια, φωνές, ονόματα που «ελάχιστα» κυκλοφόρησαν
στη... μουσικόφιλη Ελλάδα (για να μην πω διόλου) «τοποθετήθηκαν» εντός αυτού
του δίσκου. Φανταστείτε πόσο λάτρεις της μουσικής είμαστε, που μια Αμαλία
Μούγκε, εκ της Πορτογαλίας, ή ένας Λου Ντόλφιν ουδέποτε
«εισήχθησαν» εντός της αθηναϊκής αγοράς.

* Πόσοι ανακάλυψαν αυτόν τον δίσκο; Άντε να 'ναι 1.000! Και εις ανώτερα. Διότι
στο Λονδίνο, οι μουσικο-δημοσιογράφοι επιβιβάστηκαν σε ελικόπτερα,
προσγειώθηκαν σε καταπράσινα λιβάδια και οριζοντιώθηκαν στην καταπράσινη φύση,
ακούγοντας από κρυμμένα ηχεία τεραστίων διαστάσεων, τον τελευταίο δίσκο των
Prodigy. Ενώ στην Αθήνα; Το πολύ ένα καναπεδάκι! Στην καλύτερη των
περιπτώσεων, ένα πιατάκι εντός του «Πάρκου Ελευθερίας» για να παραλάβεις δίσκο
της Δήμητρας Γαλάνη ή της Ελευθερίας Αρβανιτάκη. Τέλος πάντων.
<REF><SOURCE>
ΤΑ ΝΕΑ</SOURCE>
<DATE>, 06-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15855P125</ED>
<ID>
ID:162988

</ID><URL>http://ta-nea.dolnet.gr/neaweb/neafile.print_unique?e=A&f=15855&m=P12&aa=5</URL></REF>


Article

<CATEGORY>vin04</CATEGORY>

 <H5>ΔΥΟ ΤΣΙΓΓΑΝΕΣ ΤΑ ΠΑΡΟΥΣΙΑΣΑΝ ΩΣ ΔΙΚΑ ΤΟΥΣ
</H5><H2>ΠΟΥΛΗΣΑΝ για υιοθεσία 68 παιδιά!
</H2>
ΔΥΟ ΤΣΙΓΓΑΝΕΣ εμφανίσθηκαν να έχουν γεννήσει 68 παιδιά, που στη συνέχεια τα
πούλησαν. Το ζεύγος Δημήτρη και Ειρήνης Λιατίφη φέρονται ως φυσικοί γονείς 35
βρεφών και το ζεύγος Κώστα και Ζωής Μήτρου, 33 βρεφών. Τα ονόματά τους
«έπαιζαν» συνεχώς στους 273 φακέλους υιοθεσίας του δικηγόρου Αλ. Χατζηαλεξάνδρου.

σελίδες 12-
13

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15856N011</ED>
<ID>
ID:163049

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N01&aa=1</URL></REF>


Article

<CATEGORY>vin04</CATEGORY>

 <H2>«Τα βρήκαν» για τα σκουπίδια απ' τα... παράθυρα
</H2>
ΑΠΟ τα παράθυρα της TV τα βρήκαν χθες υπουργείο και απεργοί. Έτσι από σήμερα
το πρωί άρχισε και πάλι κανονικά η αποκομιδή των σκουπιδιών στους Δήμους
Αθήνας και Πειραιά.

σελίδα 17 και ΡΙΠΕΣ: Το μπαλάκι (
σελ. 3)

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15856N013</ED>
<ID>
ID:163127

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N01&aa=3</URL></REF>


Article

<CATEGORY>vin04</CATEGORY>

 <H2>Εκπτώσεις μέσω προσφορών </H2><H2></H2>
σελίδα 47

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15856N014</ED>
<ID>
ID:163149

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N01&aa=4</URL></REF>


Article

<CATEGORY>vin04</CATEGORY>

 <H2>«ΤΑ ΝΕΑ» φανερώνουν τα φινάλε 9 σίριαλ
</H2><H2></H2>
στο ΠΑΝΟΡΑΜΑ

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15856N015</ED>
<ID>
ID:163158

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N01&aa=5</URL></REF>


Article

<CATEGORY>vin04</CATEGORY>

 <H2>Τουρκική πρόκληση στον Έβρο
</H2><H2></H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15856N016</ED>
<ID>
ID:163162

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N01&aa=6</URL></REF>


Article

<CATEGORY>vin04</CATEGORY>

 <H2>Και ξαφνικά αφίσα ανωνύμων για τον Ανδρέα
</H2><H2></H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15856N017</ED>
<ID>
ID:163164

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N01&aa=7</URL></REF>


Article

<CATEGORY>vin04</CATEGORY>

 <H2>Η Αλέκα Παπαρήγα κρίνει τις γαλλικές εκλογές
</H2><H2></H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15856N018</ED>
<ID>
ID:163165

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N01&aa=8</URL></REF>


Article

<CATEGORY>vin01</CATEGORY>

 <H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΑΠΟΣΠΑΣΜΑ εκτελεστικό, με ένοπλους κυνηγούς και επίσης ένοπλα κρατικά
όργανα, αποφασίστηκε να «χτενίσει» την περιοχή της Κυπαρισσίας για να
εξοντώσει τα αδέσποτα σκυλιά. Έγγραφο επίσημο, με βούλα και υπογραφή. Η Νανά
Νταουντάκη στους «Προβολείς». Σελ. 6.

ΣΤΗ ΦΥΣΗ υπάρχει αλληλεξάρτηση, έλεγε ο Μπ. Κόμονερ. Αυτό σημαίνει πως
μια διαταραχή στο περιβάλλον, γρήγορα μεταφέρεται σε σημεία που δεν το
περιμέναμε, πως το ένα είδος εξαρτάται από το άλλο. Και φυσικά δεν υπάρχει
δωρεάν γεύμα. Ο Η. Ευθυμιόπουλος στην «Τρίτη Άποψη». Σελ. 6.

Ο ΚΥΡΙΟΣ Ονούρ Οϊμέν, που επανέλαβε πριν από μερικές ημέρες τις απειλές
πολέμου κατά της Ελλάδας, τιμήθηκε έπειτα από πρόταση της Επιτροπής Ιπεκτσί με
βραβείο Ειρήνης! Και του χρόνου να βραβεύσετε τον αρχηγό των Γκρίζων Λύκων. Ο
Νότης Παπαδόπουλος στα «Άλλα Κόλπα». Σελ. 8.

Ι. ΠΑΤΑΚΗΣ: Η παραπομπή και καταδίκη των μελών της Πανθεσσαλικής
Συντονιστικής Επιτροπής είναι κρατική και κυβερνητική προσπάθεια καταστολής
των αγώνων, χωρίς επιτυχία βέβαια. Οι απαντήσεις στις «30 Ερωτήσεις» του Γ.
Βουνάτσου στη σελ. 10.

Η ΕΞΑΣΦΑΛΙΣΗ της ευτυχίας ενός παιδιού, με την παρέμβαση ­
αυτεπάγγελτη, μάλιστα ­ ενός δικαστηρίου, μιας δικαστικής αρχής, όταν αυτή η
ευτυχία απειλείται. Χρειάστηκε να ρυθμιστεί κι αυτό το αυτονόητο. Η Τζώρτζια
Κοντράρου «Σε πρώτο ενικό». Σελ. 11.

ΣΤΑ ΦΡΟΝΤΙΣΤΗΡΙΑ αναστενάζει ο μισός μαθητικός πληθυσμός της χώρας. Και
κάθε παιδί στοιχίζει πάνω από 1 εκατ. δραχμές για 3-4 χρόνια της
φροντιστηριακής του εκπαίδευσης. Η κ. Καίτη Ρωμασιώλη, μητέρα τριών παιδιών
έχει πληρώσει πάνω από 5 εκατ. για... δωρεάν Παιδεία. Ο Ν. Μάστορας στις σελ. 40-41.

Ο ΝΤΕ ΓΚΩΛ δεν ήθελε γυναίκες υπουργούς γιατί δεν είχε «υπουργείο
Πλεξίματος». 
Ο Τόνι Μπλερ και ο Λ. Ζοσπέν, όμως, έχουν διαφορετική άποψη για τις γυναίκες
πολιτικούς. 
Και δεν βγήκαν χαμένοι. 
Σελ. 43 και 45.

Π. ΜΑΤΕΫ: 
Τα πραγματικά λαϊκά στρώματα

έχουν μια θαυμάσια κουλτούρα. 
Μεγάλο μέρος 
την διατηρεί ακόμη. 
Αυτό που δεν ανέχομαι

είναι η καλοπέραση δυτικού τύπου, 
τύπου κόκα κόλα και αηδίες 
που διαφθείρουν τον άνθρωπο. 
Η συνέντευξη στην Κάτια Πετροπούλου 
στις σελ. 18-19.

Ο Σ. ΜΟΥΣΤΑΚΑΣ 
με ξανθιά περούκα, 
σούπερ μίνι πράσινο φόρεμα 
και άσπρες μπότες κάνει... 
Ε! βρέστε το, ποιαν παριστάνει; 
Την Αννίτα Πάνια. 
Στα «Παραμύθια του χάλι μας». 
Στην επιθεώρηση του «Άλσους». 
«Πανόραμα». Σελ. 1.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15856N021</ED>
<ID>
ID:163020

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Σκουπίδια
</H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τι ενώνει τον νεοφιλελευθερισμό με τον εκσυγχρονισμό; Μα είναι απλό, και τα
δύο συστήματα δεν μπορούν να βρουν λύση σε ένα απλό ερώτημα: Ποιος θα μαζέψει
τα σκουπίδια;

Με τιμή

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15856N022</ED>
<ID>
ID:163098

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N02&aa=2</URL></REF>


Article

<CATEGORY>vin12</CATEGORY>

 <H2>Ο ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15856N023</ED>
<ID>
ID:163107

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N02&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Νίκος Χριστοδουλάκης:(ο υφυπουργός Οικονομικών)

«Το Μάαστριχτ είναι παιδί του Μιτεράν και των σοσιαλιστών. 
Μετά το υιοθέτησαν άγαρμποι γονείς, δηλαδή η Δεξιά, που του προκάλεσαν ψυχικά
τραύματα. 
Τώρα, το παιδί επιστρέφει στους φυσικούς γονείς του».

Παντελής Σφηνιάς:

(ο πρόεδρος της Ένωσης Εφοπλιστών Ακτοπλοΐας δεν φαίνεται να συμφωνεί με τον
σφιχτό εναγκαλισμό του κλάδου τους από την Πολιτεία ­ από την «Εξουσία»)

«Ας μη μας αγαπά τόσο πολύ το κράτος».

Νίκος Σηφουνάκης:

(ο βουλευτής του ΠΑΣΟΚ, στην Κοινοβουλευτική Ομάδα του ΠΑΣΟΚ, για τη
συζητούμενη αλλαγή στον τρόπο εκλογής του Προέδρου της Δημοκρατίας)

«Μέχρι και το Παπικό Κογκλάβιο διαβουλεύεται για την επίτευξη ομοφωνίας και
μόνο όταν επιτευχθεί, καπνίζει η καπνοδόχος. Ε! εμείς, δημοκρατικό
Κοινοβούλιο, ας έχουμε ευρεία πλειοψηφία για την εκλογή του δικού μας άρχοντα».

Κάτια Δανδουλάκη:

(η ηθοποιός, στη «Βιτρίνα» της «Απογευματινής», για τη «Λυσιστράτη» που
ανεβάζει στην Επίδαυρο)

«Δεν θα είναι ντελάλης που θα φωνάζει: Εμπρός, γυναίκες γιούργια... Θα είναι
μια ύπαρξη τρυφερή, γλυκιά, παιδική. Τι πρεσβεύει; Όχι αυτό που έλεγαν οι
χίπις: Δεν κάνουμε πόλεμο, κάνουμε έρωτα. Η Λυσιστράτη λέει: Δεν κάνουμε
έρωτα, για να μην κάνουμε πόλεμο...».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15856N031</ED>
<ID>
ID:163051

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N03&aa=1</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<AUTHOR>Γ. ΧΡ. ΠΑΠΑΧΡΗΣΤΟΣ</AUTHOR>

ΣΤΑΘΕΡΗ αξία 
στο χρηματιστήριο της πολιτικής. 
Μετά την οικονομία, 
η τοπική αυτοδιοίκηση 
και η δημόσια διοίκηση. 
Με την ίδια επιτυχία...

«Συνενώσου κι εσύ ­ μπορείς».

ΚΥΒΕΡΝΗΣΗ δεκατριών υπουργών

με πέντε (ωραίες εν πολλοίς) γυναίκες υπουργούς;

Φαλλοκράτες όλων των ηπείρων, 
ενωθείτε!

Βάστα Σημίτη (τρεις στους 42!).

ΕΥΚΟΛΟΣ αντίπαλος;

Ε, όχι δα. 
Με μια επιστολή 
«καθάρισε» το τοπίο γύρω από αρχεία, ιδρύματα κ.λπ.

Ευτυχώς που η μελέτη των «Αρχείων Ανδρέα» θα

κρατήσει μερικά χρόνια 
και δεν θα μας πέσουν... βαριά

μετά τα Αρχεία Καραμανλή.

Καλοί οι φοίνικες 
στην Πανεπιστημίου, 
αλλά δίπλα σε λόφους σκουπιδιών 
«δεν λένε».

Ναι, ψηλά στα γκάλοπ, 
αλλά να κάνουμε 
και κάτι

για να το δικαιολογήσουμε...

Τέτοια «εξυπηρέτηση» 
του πρόσφερε ο υποψήφιος «δολοφόνος» του, 
ήταν ανάγκη να τον κάνουν «λιώμα» στο ξύλο;

Εκτός πια κι αν έπρεπε, 
για να φανεί πιο... αληθινή 
η «απόπειρα».

Διότι δύο πράγματα 
πρέπει να προσέχει ένας άνδρας, 
πώς και πού τα χρησιμοποιεί. Το ένα είναι η υπογραφή του...

Όταν ξεμπλέξει με την ερίτιμο κυρία Πόλα Τζόουνς,

τον αναμένει η κυρία Χίλαρι. 
Με τον κόπανο ανά χείρας...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15856N033</ED>
<ID>
ID:163108

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N03&aa=3</URL></REF>


Article

<CATEGORY>vin01</CATEGORY>

 <H5>Το μπαλάκι
</H5><H2>ΡΙΠΕΣ
</H2>
ΚΑΤΑΝΤΗΣΕ το μείζον πρόβλημα στο Λεκανοπέδιο να είναι τα σκουπίδια και να
απειλείται η δημόσια υγεία...

ΝΑ ΜΟΙΑΖΟΥΝ με ανοιχτές χωματερές οι πυκνοκατοικημένες περιοχές της πρωτεύουσας...

ΚΑΙ χιλιάδες τόνοι σκουπιδιών να συσσωρεύονται ­ όχι βέβαια για πρώτη φορά...

ΚΑΙ να αποσυντίθενται ­ με ό,τι αυτό συνεπάγεται ­ στους δρόμους.

ΚΑΙ κατέληξε να παρεμβαίνει ­ για πρώτη φορά ­ ο εισαγγελέας...

ΤΗΝ ώρα που οι αρμόδιοι όλου του φάσματος...

ΠΟΥ φέρουν την ευθύνη και για το σύστημα που δεν λειτουργεί και για την
κατάσταση που έχει δημιουργηθεί...

ΑΔΥΝΑΤΟΥΝ καταφανώς να συνεργασθούν και προτιμούν να ρίχνουν το μπαλάκι ο ένας
στον άλλον.

ΑΛΛΑ και πώς να μην ειπωθεί ότι σε αυτήν την ιστορία των εκτάκτων που ενώ
προσλαμβάνονται «προσωρινά» μετ' ου πολύ γίνονται μόνιμοι...

ΕΧΟΥΝ όλοι βάλει το χέρι τους ώστε να ανατροφοδοτείται ο φαύλος κύκλος...

ΑΦΟΥ, μετά τη μονιμοποίηση, σε άλλες θέσεις μετατίθενται ­ και πάλι, στα κενά
που αφήνουν, άλλοι «εκτάκτως» προσλαμβάνονται!

ΜΟΛΙΣ προς δεκαημέρου περισσότεροι από πέντε χιλιάδες έκτακτοι των δήμων
μονιμοποιήθηκαν για να λήξει η προηγούμενη απεργία...

ΚΑΙ ιδού η επόμενη για άλλους τόσους ­ και πάει λέγοντας.

ΑΥΤΟ το «σχοινί - κορδόνι» εις βάρος των πολιτών πρέπει επιτέλους να μαζευτεί.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15856N034</ED>
<ID>
ID:163136

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N03&aa=4</URL></REF>


Article

<CATEGORY>vin04</CATEGORY>

 <H5>ΕΧΕΙ ΦΤΙΑΧΤΕΙ ΑΠΟ ΦΙΛΟΥΣ ΤΟΥ ΓΙΑ ΝΑ ΤΙΜΗΘΕΙ Η ΜΝΗΜΗ ΤΟΥ ΕΝΑ ΧΡΟΝΟ ΜΕΤΑ ΤΟΝ
ΘΑΝΑΤΟ ΤΟΥ
</H5><H2>«Ανώνυμη» αφίσα για τον Ανδρέα
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Αφίσα Ανδρέα. Σε κεντρικές λεωφόρους (Κηφισίας, Μεσογείων, Βουλιαγμένης κ.ά)
«ξεφύτρωσαν» χθες αφίσες χωρίς υπογραφή για το μνημόσυνο του ιδρυτή του ΠΑΣΟΚ

Με χιλιάδες αφίσες του Ανδρέα Παπανδρέου γέμισε χθες η Αθήνα, δεκαπέντε μέρες
πριν από το ετήσιο μνημόσυνο του ιδρυτή του ΠΑΣΟΚ.

ΣΤΗΝ αφίσα δεν υπάρχει υπογραφή, ωστόσο, σύμφωνα με πληροφορίες έγκυρων πηγών,
έχει φτιαχτεί από (πολιτικούς) φίλους του Ανδρέα Παπανδρέου. 
Στόχος, όπως προκύπτει από το περιεχόμενο και τον χρόνο κυκλοφορίας της
αφίσας, είναι αφενός να τιμηθεί η μνήμη του ιδρυτή του ΠΑΣΟΚ και αφετέρου να
«περάσει» ένα πολιτικό μήνυμα με αποδέκτες εμφανώς και στο εσωτερικό του κόμματος.

Το πολιτικό μήνυμα αποτυπώνεται, όπως σχολίαζαν στελέχη του ΠΑΣΟΚ, με τα δύο
συνθήματα στο πάνω και το κάτω μέρος της αφίσας: 
«Για την Ελλάδα - ΔΕΝ ΞΕΧΝΩ» το πρώτο και «Το ΠΑΣΟΚ ΕΙΝΑΙ ΕΔΩ» το άλλο. 
Κεντρικό θέμα της αφίσας είναι η φωτογραφία του Ανδρέα Παπανδρέου από την
προεκλογική αφίσα του 1985 με το ιδιόχειρο μήνυμα «για τη νίκη» του ιδρυτή του ΠΑΣΟΚ.

Στη Χαριλάου Τρικούπη, που ετοιμάζει ήδη την αφίσα του μνημοσύνου, η είδηση
για την «ανώνυμη» αφίσα έγινε δεκτή με αμηχανία και επίσημα σχόλια δεν έγιναν. 
Ορισμένα στελέχη του εκσυγχρονιστικού μπλοκ, ωστόσο, έλεγαν ότι η αφίσα
τυπώθηκε «από κάποιους για να γίνει συζήτηση και "ντόρος" στα δημοσιογραφικά
γραφεία». 
Οι ίδιοι άφηναν να εννοηθεί ότι η κίνηση δεν θα έχει απήχηση στους οπαδούς του
ΠΑΣΟΚ και ότι η πρωτοβουλία ανήκει σε «προεδρικούς».

Από την άλλη, σε στελέχη της λεγόμενης εσωκομματικής αντιπολίτευσης, η
γνωστοποίηση της κυκλοφορίας της αφίσας προκάλεσε ευχάριστο ξάφνιασμα. 
Και σημείωναν ότι «ήταν μια πολύ καλή ιδέα για την οποία αξίζουν συγχαρητήρια
σε αυτούς που το έκαναν». 
Κατά πληροφορίες, έχουν τυπωθεί 200.000 αφίσες που θα κυκλοφορήσουν σ' όλο το
Λεκανοπέδιο και τις μεγάλες πόλεις.

Αξίζει να σημειωθεί ότι η Χαριλάου Τρικούπη ενημερώθηκε για την αφίσα από
τηλεφωνήματα μελών του ΠΑΣΟΚ που τη ζητούσαν για τις οργανώσεις τους. 
Η επίσημη αφίσα του ΠΑΣΟΚ αναμένεται να είναι έτοιμη στις 15 Ιουνίου.

Στο μεταξύ, το θέμα του Ιδρύματος για τον Ανδρέα Παπανδρέου που συγκροτεί το
ΠΑΣΟΚ συνεχίζει να προκαλεί αντιπαραθέσεις μεταξύ των στελεχών κυρίως σ' ό,τι
αφορά τη σύνθεσή του.

Άλλοι βουλευτές εμφανίστηκαν με δηλώσεις τους κατά της συμμετοχής της κ.
Δήμητρας Παπανδρέου και άλλοι υπέρ. 
Το Εκτελεστικό Γραφείο θα ασχοληθεί με το θέμα την επόμενη εβδομάδα, ενώ ο
κυβερνητικός εκπρόσωπος κ. Ρέππας απέφυγε να ασχοληθεί επί της ουσίας. 
Πάντως, και χθες στελέχη δήλωναν ότι υπάρχουν προτάσεις να μη συμμετάσχουν στο
Διοικητικό Συμβούλιο ούτε η κ. Παπανδρέου ούτε τα παιδιά του ιδρυτή του ΠΑΣΟΚ,
αλλά εκπρόσωποί τους.

Η χήρα του Ανδρέα Παπανδρέου επικοινώνησε χθες με τον δήμαρχο Αθηναίων κ.
Δημήτρη Αβραμόπουλο για να πληροφορηθεί για την πορεία του μνημείου, αλλά και
να του επισημάνει ότι αν πρόκειται να δοθεί το όνομα του Ανδρέα Παπανδρέου σε
δρόμο της Αθήνας, πρέπει να είναι κεντρικός και ότι καλό θα είναι να γίνει εν
όψει του μνημοσύνου. 
Κατά το περιβάλλον της κ. Παπανδρέου, ο κ. Αβραμόπουλος απέφυγε να δεσμευτεί
για τον χρόνο που θα ληφθεί η απόφαση από την αρμόδια επιτροπή.

Όσον αφορά τώρα το μνημείο, χθες υπήρξε εξέλιξη, καθώς έγινε γνωστό ότι το
έργο του γλύπτη Κυριάκου Ρόκου ­ για το οποίο είχαν ενστάσεις τα παιδιά του Α.
Παπανδρέου ­ ενεκρίθη και σήμερα θα παρουσιασθεί. 
Μάλιστα ορισμένα στελέχη του ΠΑΣΟΚ δεν απέκλειαν να τοποθετηθεί τελικά στο Α'
Νεκροταφείο πριν από το μνημόσυνο, παρ' όλο που όλες οι πλευρές είχαν
συμφωνήσει να τοποθετηθεί προσωρινά μια απλή πλάκα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15856N051</ED>
<ID>
ID:163052

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N05&aa=1</URL></REF>


Article

<CATEGORY>vin04</CATEGORY>

 <H2>Προτάσεις δικαστικών λειτουργών για την αναθεώρηση του Συντάγματος
</H2>
ΣΤΟΝ ΝΕΟ κύκλο διαλόγου για την αναθεώρηση του Συντάγματος δηλώνουν παρόντες
και οι δικαστικοί λειτουργοί. Και τις προτάσεις τους ­ για τις συνταγματικές
διατάξεις που αφορούν τη λειτουργία της Δικαιοσύνης ­ κατέθεσαν χθες, στο
πλαίσιο συνεδρίου που οργάνωσε η Εταιρεία Δικαστικών Μελετών στην Παλαιά
Βουλή, παρουσία του Προέδρου της Δημοκρατίας κ. Κων. Στεφανόπουλου.

Την έναρξη του συνεδρίου κήρυξε ο υπουργός Δικαιοσύνης κ. Ευάγ. Γιαννόπουλος,
ο οποίος δεσμεύθηκε ότι οι προτάσεις των δικαστικών θα μελετηθούν από την κυβέρνηση.

Στην ομιλία του, πάντως, ο κ. Γιαννόπουλος δεν απέφυγε τις αιχμές για το ρόλο
δικαστικών λειτουργών, καθώς τόνισε ιδιαίτερα ότι θα έπρεπε να γίνεται αναφορά
σε «δικαστική λειτουργία και όχι σε δικαστική εξουσία». 
Αιχμή που συνδυάστηκε και με τη γνωστή διαμάχη του με τον αντιπρόεδρο του
Αρείου Πάγου και γραμματέα της Εταιρείας Δικαστικών Μελετών κ. Γ. Βελλή, για
το ζήτημα της επιθεώρησης των δικαστών. Ο κ. Βελλής ήταν ο κεντρικός εισηγητής
στη χθεσινή πρώτη ημέρα του συνεδρίου. 
Και ανέφερε ότι στο θέμα επιλογής της ηγεσίας των Ανωτάτων Δικαστηρίων, η
Εταιρεία θεωρεί «λιγότερο μειονεκτική» την πρόταση για εκλογή των προέδρων από
τις οικείες Ολομέλειες των Ανωτάτων Δικαστηρίων και «αποκρουστέα» την πρόταση
για τη συγκρότηση εκλεκτορικού σώματος από δικαστές, πανεπιστημιακούς,
δικηγόρους και εκπροσώπους των κομμάτων.

Ακόμη, ο αντιπρόεδρος του Αρείου Πάγου:

* Τάχθηκε κατά της ίδρυσης ειδικού Συνταγματικού Δικαστηρίου.

* Πρότεινε να προβλεφθεί η αστική ευθύνη του Δημοσίου για ζημιές οφειλόμενες
σε δόλο ή βαριά αμέλεια ή αρνησιδικία των δικαστικών λειτουργών, αλλά και
ανάλογες κυρώσεις κατά των συγκεκριμένων δικαστών.

* Τόνισε ότι πρέπει να καταργηθεί «το προνομιακό νομικό καθεστώς των προέδρων
των Ανωτάτων Δικαστηρίων και αυτοί να επανέλθουν στη φυσική θέση τους ως
πρώτοι μεταξύ ίσων».

Εισηγητές κατά τη χθεσινή συνεδρίαση ήταν ο νομικός σύμβουλος του
πρωθυπουργού, συνταγματολόγος κ. Γ. Παπαδημητρίου, ο οποίος σημείωσε ότι οι
σχεδιαζόμενες αλλαγές αποσκοπούν στην ενίσχυση του κράτους δικαίου, καθώς και
ο εφέτης κ. Δ. Κυριτσάκης, ο οποίος πρότεινε η επιλογή της ηγεσίας των
Ανωτάτων Δκαστηρίων να γίνεται από τον Πρόεδρο της Δημοκρατίας.

Οι εργασίες του συνεδρίου ολοκληρώνονται σήμερα, υπό την προεδρία του προέδρου
του Αρείου Πάγου κ. Στεφ. Ματθία και εισηγητές τον αρεοπαγίτη κ. Ευάγ.
Κρουσταλάκη, τον εφέτη κ. Μ. Μαργαρίτη και τον βουλευτή της Ν.Δ., καθηγητή Πρ. Παυλόπουλο.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15856N052</ED>
<ID>
ID:163090

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N05&aa=2</URL></REF>


Article

<CATEGORY>vin04</CATEGORY>

 <H2>Εμμένει η κυβέρνηση για την εκλογή Προέδρου
</H2>
Η ΚΥΒΕΡΝΗΣΗ εμμένει στην άποψη ότι η αναθεώρηση του Συντάγματος θα πρέπει να
συμπεριλάβει διάταξη με την οποία να εξασφαλίζεται ότι «η ενδεχόμενη αδυναμία
εκλογής Προέδρου Δημοκρατίας, λόγω ελλείψεως μεγάλων πλειοψηφιών, να μην
οδηγεί στη διάλυση της Βουλής».

Ο υπουργός Τύπου Δημήτρης Ρέππας αναφέρθηκε πολλές φορές στο θέμα, χθες στο
Πρες Ρουμ. 
Και σημείωσε ότι την άποψη αυτή θα εκφράσουν στη Βουλή οι βουλευτές του ΠΑΣΟΚ
την ερχόμενη Τετάρτη, κατά τη συζήτηση που θα γίνει για την αναθεώρηση του Συντάγματος.

Πάντως ο υπουργός, με αφορμή την κατάθεση χθες από τον κ. Γιάννη Βαρβιτσιώτη
και της πρότασης της Ν.Δ. για την αναθεώρηση του Συντάγματος ­ «ΤΑ ΝΕΑ» είχαν
τις προτάσεις και των δύο κομμάτων στο χθεσινό τους φύλλο ­ τόνισε την ανάγκη
για «συναινετικές διαδικασίες». 
Και επεσήμανε ότι αν υπάρξει συναίνεση (τουλάχιστον 180 βουλευτές να συμφωνούν
για το ποιες διατάξεις θα πρέπει να αναθεωρηθούν), τότε η επόμενη Βουλή θα
απαιτεί μόνον 151 βουλευτές για να προχωρήσει στην αναθεώρηση του Συντάγματος.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15856N053</ED>
<ID>
ID:163128

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N05&aa=3</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Εκτελεστικό απόσπασμα
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΦΡΙΞΑΝΕ όλοι ­ έτσι έλεγαν ­ πριν από λίγο καιρό με τις αποτρόπαιες κυνομαχίες.

Και τι άλλο μπορούσαν να πουν; Μπροστά στο σπαρακτικό θέαμα με τα καθημαγμένα
κορμιά των δύστυχων σκύλων που τους υποχρέωναν να παλεύουν μέχρι θανάτου, ο
αντίλογος θα έμοιαζε προσβολή.

Κι ύστερα... όλα εντάξει. Το ζήτημα έκλεισε. Αγαπητοί θεατές, ακροατές,
αναγνώστες, καληνύχτα...

Δυστυχώς, το πρόβλημα δεν υπάρχει μόνον όταν βλέπουμε μπροστά μας τις φρικτές εικόνες.

Δεν υπάρχει μόνο στο μυαλό και την ψυχή μερικών προβληματικών, αδίστακτων ή
εγκληματικών ατόμων.

Ένα επίσημο χαρτί με κρατική σφραγίδα μάς το θύμισε: Απόσπασμα εκτελεστικό με
ένοπλους κυνηγούς (που, βέβαια, θα έχουν πληρώσει για να ανανεώσουν την άδεια
οπλοφορίας και ίσως να αγοράσουν ένα νέο, καλύτερο όπλο) και, επίσης ένοπλα,
κρατικά όργανα αποφασίστηκε να «χτενίσουν» την περιοχή της Κυπαρισσίας για να
εξοντώσουν (λέει το έγγραφο) όλα τα αδέσποτα σκυλιά της περιοχής.

Υπάρχει και... ντεντ λάιν, για να κάνουμε και μαύρο χιούμορ. Ως τις 15 Ιουνίου...

Χρειάστηκε η κατακραυγή κτηνιατρικών και ζωοφιλικών οργανώσεων και η
δημοσιογραφική παρέμβαση για να σωθούν ­ για μια ακόμη φορά ­ τα άμοιρα
αδέσποτα. Ως την επόμενη μέρα που κάποιος άλλος εγκέφαλος, με τη σφραγίδα στο
χέρι, θα δώσει το επίσημο άλλοθι σε ιδιώτες εγκληματίες, σαν κι αυτούς που προ
καιρού κρεμούσαν ζώα στα δέντρα ή τους άλλους με τις κυνομαχίες και τις κοκαρομαχίες.

Και γιατί όχι; Όσο οι κρατικές σφραγίδες δεν χρησιμοποιούνται για να
προστατεύουν τα ζώα, όσο το κράτος επιτρέπει τον βασανισμό των ζώων (στα
σφαγεία, στα κλουβιά των ζωολογικών κήπων, στις πίστες των τσίρκων, στα
πειραματικά εργαστήρια, στους δρόμους και στις αυλές) προς όφελος ατομικών
μικροσυμφερόντων και «προβλημάτων προσωπικότητας», όσο επιτρέπει να
αντιμετωπίζονται τα ζώα από τον νόμο σαν αντικείμενα ιδιοκτησίας κι όχι σαν
έμβια όντα, τίποτα δεν θα αλλάξει.

Και έτσι, παρά τις διακηρύξεις, θα ενθαρρύνονται τα εγκληματικά ένστικτα
κάποιων ανεγκέφαλων που με «δικαιολογίες» κοινωνικά αποδεκτές θα «καθαρίζουν»,
απαιτώντας ­ ως ψηφοφόροι ­ και την κάλυψη του πολιτευτή της περιοχής τους...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15856N061</ED>
<ID>
ID:163058

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N06&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Αναφορά στις ρίζες
</H2>
<AUTHOR>ΗΛΙΑΣ ΕΥΘΥΜΙΟΠΟΥΛΟΣ</AUTHOR>

Αν και η σύγχρονη οικολογική σκέψη δεν προσανατολίζεται αναγκαστικά προς τη
διατύπωση μιας στέρεης και κλειστής θεωρίας, εντούτοις οι αρχές που εδώ και
μια τριακονταετία διατυπώθηκαν από έναν βετεράνο του περιβαλλοντικού κινήματος
μπορεί ακόμη να είναι χρήσιμες, σε μιαν εποχή μάλιστα που δεν φημίζεται για
την πνευματικότητά της.

ΕΝΩ γιορτάζαμε την Παγκόσμια Ημέρα Περιβάλλοντος, ο Μπάρι Κόμονερ έκλεινε τα
80 χρόνια. Γεννημένος το 1917 στο Μπρούκλιν της Νέας Υόρκης, άφησε στα 35 του
μια λαμπρή καριέρα ερευνητή στον χώρο της μοριακής βιολογίας, για να ασχοληθεί
με τις επιπτώσεις της ραδιενέργειας από τις πυρηνικές δοκιμές. Ο Μπάρι Κόμονερ
πήρε γρήγορα θέση ενάντια σε μιαν επιστήμη που, εν ονόματι της μη ανάμειξής
της στην πολιτική, άφηνε ανοιχτό τον δρόμο στους πολιτικούς και τους
στρατοκράτες να την κατευθύνουν και να τη χειραγωγούν. Η επιστημονική αλήθεια,
έλεγε ο Κόμονερ, όπως και κάθε άλλη αλήθεια δεν μπορεί να αναδειχθεί, παρά
μόνο ως αποτέλεσμα της ελεύθερης έκφρασης και του ελεύθερου διαλόγου. Η καρδιά
της επιστήμης είναι η απρόσκοπτη διακίνηση των ιδεών, η ανοιχτή επικοινωνία, η
κοινωνικοποίηση των αποτελεσμάτων της.

Οι σκέψεις αυτές διατυπώνονται τη δεκαετία του '50, μιαν εποχή δηλαδή που η
επιστήμη χρησιμεύει ως άλλοθι πολλών εγκλημάτων εναντίον της φύσης, του
περιβάλλοντος και εντέλει της ίδιας της ανθρωπότητας. Το επιστημονικό απόρρητο
γίνεται το πρόσχημα για το χτίσιμο των στεγανών, για την εγκαθίδρυση μιας
παράλληλης εξουσίας, για την υποταγή της δημοκρατίας στον αυταρχισμό των
γραφειοκρατικών καθεστώτων, σε Δύση και σε Ανατολή. Ο Μπάρι Κόμονερ γίνεται
σταυροφόρος των ιδεών της φιλελεύθερης και ταυτόχρονα ριζοσπαστικής επιστήμης,
και γρήγορα καταλήγει να γίνει ο πρωτοπόρος του περιβαλλοντικού κινήματος. Η
φράση του «αυτός ο κόσμος είναι τόσο πολύτιμος, που είναι κρίμα να τον
αφήσουμε στα χέρια των ειδικών» θα κάνει γρήγορα τον γύρο του κόσμου και θα
γίνει σημαία της εκστρατείας «για μιαν επιστήμη στην υπηρεσία της κοινωνίας».

Πολυγραφότατος ο Κόμονερ, στοχαστής όσο και ακτιβιστής, παραμένει στα 80 του
χρόνια παραγωγικός και ανεξάρτητος. Αξίζει, ως ελάχιστη μνεία στο έργο του και
την προσφορά του, να θυμηθούμε τις περίφημες «αρχές» του, που παρά την ηλικία
τους παραμένουν επίκαιρες και καθοδηγητικές, όχι μόνο για την οικολογία, αλλά
και για τα κοινωνικά μας συστήματα. «Στη φύση υπάρχει αλληλεξάρτηση», έλεγε ο Κόμονερ.

Αυτό σημαίνει πως μια διαταραχή στο περιβάλλον γρήγορα μεταφέρεται σε σημεία
που δεν το περιμέναμε, πως το ένα είδος εξαρτάται από το άλλο, πως δεν
υπάρχουν επιλογές που δεν επηρεάζουν τη ζωή μας. «Κάθε πράγμα πρέπει να
καταλήγει κάπου». Είναι μια δεύτερη αρχή, που μας θυμίζει πως δεν υπάρχουν
φυσικοί σκουπιδότοποι που να εξαφανίζουν τα ανεπιθύμητα παραπροϊόντα της
ανθρώπινης δραστηριότητας. Όπως κάθε οικονομική δραστηριότητα προκειμένου να
αποδώσει έχει ένα αναπόφευκτο κόστος, το ίδιο συμβαίνει και στη φύση. «Δεν
υπάρχει δωρεάν γεύμα», τονίζει ο Κόμονερ, και εννοεί πως κάποιος χρειάζεται
«να πληρώσει τα σπασμένα». Είναι κάτι που οι κοινωνίες μας συχνά το ξεχνούν,
είτε μεταθέτοντας το πρόβλημα «στην αυλή του γείτονα» είτε αναβάλλοντας την
εξόφληση του λογαριασμού, ελπίζοντας ότι κάποιος άλλος θα τον πληρώσει. 
Η προσεκτική παρατήρηση και ανάλυση της λειτουργίας των φυσικών οικοσυστημάτων
μάς δείχνει πώς τα καταφέρνουν να είναι παραγωγικά, διατηρώντας ταυτόχρονα
μιαν αξιοθαύμαστη ισορροπία και σταθερότητα. «Η Φύση ξέρει καλύτερα», λέει ο
Κόμονερ και εννοεί ότι ο άνθρωπος θα κάνει καλύτερα αν προσπαθήσει να τη
μιμηθεί, παρά να τη διορθώσει. Σχετική με την προηγούμενη είναι και η
τελευταία αρχή, που θέλει τη «φύση να απεχθάνεται το κενό», με άλλα λόγια «σε
κάθε οικοθέση να αντιστοιχεί ένα είδος». Η φιλοσοφική προέκταση της τελευταίας
αυτής διατύπωσης είναι πως ο ανταγωνισμός για την κατάληψη της ίδιας θέσης,
πράγμα που έχει υιοθετηθεί από ένα μέρος των σύγχρονων μελετητών της
κοινωνικής επιτυχίας, στη φύση αποτελεί μάλλον σπάνιο φαινόμενο και κυρίως προσωρινό.

Σε μιαν εποχή που η οικολογία γίνεται της μόδας, αλλά το περιβάλλον συνεχίζει
τον κατήφορο, η επανασύνδεσή μας με τη σκέψη του Μπάρι Κόμονερ γίνεται
επίκαιρη όσο ποτέ.

Ο Ηλίας Ευθυμιόπουλος είναι διευθυντής του Ελληνικού Γραφείου της Greenpeace.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15856N063</ED>
<ID>
ID:163130

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N06&aa=3</URL></REF>


Article

<CATEGORY>vin04</CATEGORY>

 <H5>ΟΙ ΤΟΥΡΚΟΙ ΚΟΒΟΥΝ ΖΩΝΗ ΕΛΛΗΝΙΚΟΥ ΕΔΑΦΟΥΣ ΜΕ ΠΡΟΣΧΗΜΑ ΑΕΡΟΦΩΤΟΓΡΑΦΗΣΗ
</H5><H2>Ύποπτο «κλικ» στον Έβρο </H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Σε... προσημείωση ελληνικού εδάφους στην περιοχή του Έβρου προχωρεί με
αυθαίρετο και προκλητικό τρόπο η Τουρκία, με αφορμή επιχείρηση
αεροφωτογράφησης που σχεδίασε για την Ανατολική Θράκη.

Η ΕΛΛΗΝΙΚΗ ζώνη, που η Άγκυρα ουσιαστικά προσμετρά στην επικράτεια και
δικαιοδοσία της, φθάνει σε ορισμένα σημεία μέχρι και 5 μίλια από την συνοριακή γραμμή.

Η νέα πρόκληση των Τούρκων, που έγινε γνωστή μέσω διεθνούς αναγγελίας (ΝΟΤΑΜ)
που εξέδωσε η Τουρκία, προκάλεσε συναγερμό στο Πεντάγωνο. Ήδη ετοιμάζονται οι
κινήσεις που πρέπει να γίνουν σε διπλωματικό επίπεδο, ενώ το Αρχηγείο Τακτικής
Αεροπορίας έχει από τις 3 Ιουνίου αυξήσει τις περιπολίες των μαχητικών
αεροσκαφών στην περιοχή.

Σύμφωνα με την ΝΟΤΑΜ που εξέδωσε η Άγκυρα, ειδοποιούνται όλοι οι
ενδιαφερόμενοι ότι από 3 Ιουνίου μέχρι και 5 Αυγούστου σε μια μεγάλη τριγωνική
περιοχή της Αν. Θράκης θα πραγματοποιήσουν αεροφωτογραφήσεις. Η προβολή,
ωστόσο, των συντεταγμένων στους χάρτες της Υπηρεσίας Πολιτικής Αεροπορίας
(ΥΠΑ) και του ΓΕΑ έδειξε το... πόδι που επιχειρούν να πατήσουν οι Τούρκοι στο
ελληνικό έδαφος.

Ο προβληματισμός των αρμοδίων υπηρεσιών για τους στόχους που πραγματικά
επιδιώκει η Τουρκία με την αναγγελία, ενισχύεται, αν ληφθούν υπόψη οι
τεχνολογικές δυνατότητες των φωτογραφικών αεροσκαφών. Στο «επιχείρημα» που θα
μπορούσε να προβάλει κάποιος, ότι δηλαδή σύρουν τη γραμμή οι Τούρκοι
προκειμένου να «καλυφθούν» οι διάφορες πτυχώσεις που κάνει ο ποταμός Έβρος, οι
αρμόδιοι απαντούν ότι αυτό δεν ευσταθεί. Κι αυτό γιατί ένα σύγχρονο
φωτογραφικό αεροσκάφος μπορεί να λαμβάνει φωτογραφίες ακριβείας από απόσταση
ακόμα και 60 μιλίων! 
Συνεπώς, λένε, η δημοσιοποίηση της τριγωνικής περιοχής ­ που περιλαμβάνει
μέρος της ελληνικής επικράτειας και του FIR Αθήνας ­ αποσκοπεί στη σταδιακή
αμφισβήτηση των ορίων. Γι' αυτό και το Γενικό Επιτελείο Αεροπορίας εισηγήθηκε
στο υπουργείο Εξωτερικών σειρά διπλωματικών ενεργειών.

Πρέπει να σημειωθεί ότι κατά καιρούς η Τουρκία εγείρει αξιώσεις στον Έβρο,
είτε για νησίδες που βρίσκονται στον ποταμό είτε για την κοίτη του. Μάλιστα
στο παρελθόν έχουν υπάρξει και αιματηρά επεισόδια από τις προκλήσεις των Τούρκων!

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15856N071</ED>
<ID>
ID:163053

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N07&aa=1</URL></REF>


Article

<CATEGORY>vin04</CATEGORY>

 <H2>Δευτέρα η Διαβαλκανική στη Θεσσαλονίκη
</H2>
ΜΕ ΣΤΟΧΟ τη δημιουργία ενός ενιαίου οικονομικού βαλκανικού χώρου, αλλά και την
προώθηση της πολιτικής συνεργασίας μεταξύ των χωρών της περιοχής,
πραγματοποιείται τη Δευτέρα και την Τρίτη, με πρωτοβουλία της ελληνικής
πλευράς, η Διαβαλκανική Διάσκεψη της Θεσσαλονίκης.

Κατά τις εργασίες της διάσκεψης θα συζητηθούν θέματα ανάπτυξης οικονομικών
σχέσεων των βαλκανικών χωρών, θέματα στήριξης κοινών υποδομών, ενώ θα υπάρξει
ειδικό ενδιαφέρον για προγράμματα που αφορούν τα Βαλκάνια και έχουν σχέση με
την προώθηση των μεταφορών, τις τηλεπικοινωνίες, την ενέργεια και την
προστασία του περιβάλλοντος.

Η ελληνική πλευρά, που θα εκπροσωπείται στη Διάσκεψη από ολόκληρη την ηγεσία
του υπουργείου Εξωτερικών, θα αναπτύξει την ανάγκη δημιουργίας μιας ζώνης
οικονομικής και πολιτικής σταθερότητας στην περιοχή. Ζώνη, μέσα στην οποία θα
ενισχυθεί το εμπόριο και οι επιχειρηματικές συνεργασίες, ενώ θα υπάρξει
προσπάθεια σύσφιγξης των πολιτικών δεσμών.

Παρόντες στη διάσκεψη θα είναι οι υπουργοί Εξωτερικών της Γιουγκοσλαβίας κ. Μ.
Μιλουτίνοβιτς, της Ρουμανίας κ. Α. Σέβεριν, της Βουλγαρίας κυρία Ν. Νιχαΐλοβα,
της Πρώην Γιουγκοσλαβικής Δημοκρατίας της Μακεδονίας κ. Μπ. Χατζίνσκι, ο
αναπληρωτής υπουργός της Αλβανίας κ. Α. Ρακίπι και ο βοηθός αναπληρωτής
υπουργός της Τουρκίας κ. Α. Τουιγκάν.

Παράλληλα, στη Διαβαλκανική θα πάρουν μέρος επιχειρηματίες, παρατηρητές από
πολλές χώρες του κόσμου, αλλά και εκπρόσωποι διεθνών οργανισμών.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15856N072</ED>
<ID>
ID:163091

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N07&aa=2</URL></REF>


Article

<CATEGORY>vin04</CATEGORY>

 <H2>Κασουλίδης: Πιθανή η λύση,αν συνεργασθούν οι Τουρκοκύπριοι
</H2>
ΛΥΣΗ που θα προβλέπει την επανένωση της Κύπρου ως διζωνικής δικοινοτικής
ομοσπονδίας, η οποία θα εξασφαλίζει την ασφάλεια όλων των πολιτών, θα
υποστηρίξει η αμερικανική πλευρά ­ όπως επανέλαβε χθες η υπουργός Εξωτερικών
των ΗΠΑ Μ. Ολμπράιτ, σε συνάντησή της με τον Κύπριο ομόλογό της Γιαννάκη Κασουλίδη.

Η κυρία Ολμπράιτ δήλωσε ότι με το διορισμό του πρώην υφυπουργού Εξωτερικών Ρ.
Χόλμπρουκ ως προεδρικού απεσταλμένου για την Κύπρο, η αμερικανική κυβέρνηση
απέδειξε με τον πλέον δραματικό τρόπο τη μεγάλη σημασία που αποδίδει στο
πρόβλημα και την ανάγκη εξεύρεσης μιας βιώσιμης λύσης. Όπως είπε ο εκπρόσωπος
Τύπου του Στέιτ Ντιπάρτμεντ κ. Μπερνς, η κ. Ολμπράιτ εξέφρασε την ανησυχία των
ΗΠΑ για αποσταθεροποιητικές επιπτώσεις που θα είχε η εγκατάσταση των S-300.

Από την πλευρά του ο κ. Κασουλίδης τόνισε ότι ο διορισμός του κ. Χόλμπρουκ
όντως αποτελεί ένδειξη του αμερικανικού ενδιαφέροντος και συμπλήρωσε ότι η
κυπριακή κυβέρνηση θα προχωρήσει στις διαπραγματεύσεις για λύση του Κυπριακού
με πνεύμα καλής θέλησης και πρόθυμη να συνεργαστεί πάνω στην αρχή του «δούναι
και λαβείν». Εάν, πρόσθεσε, επιδείξει ανάλογη συμπεριφορά και η τουρκοκυπριακή
πλευρά, είναι πιθανή η επίτευξη λύσης, προς όφελος και των δύο κοινοτήτων της
Κύπρου. Ακόμη, ανέφερε ότι η κυβέρνηση είναι έτοιμη να δεχθεί το ενδεχόμενο
συμμετοχής Τούρκων στρατιωτών στην προτεινόμενη πολυεθνική ειρηνευτική δύναμη
στο νησί, στο πλαίσιο λύσης που θα συμφωνηθεί.

ΠΡΟΣΤΡΙΒΗ

Εν τω μεταξύ, στην ανάκληση στην Άγκυρα του Τούρκου πρεσβευτή στην Αθήνα κ.
Ουμίτ Παμίρ φαίνεται να προσανατολίζεται το τουρκικό υπουργείο Εξωτερικών,
σύμφωνα με τις εφημερίδες «Ραντικάλ» και «Μιλιέτ».

Η εφημερίδα «Ραντικάλ» υποστηρίζει ότι ο κ. Παμίρ είχε «μικρή προστριβή» με
τον υφυπουργό Εξωτερικών κ. Οϊμέν, όταν εκλήθη πέρυσι στην Άγκυρα λόγω της
κρίσης των Ιμίων.

Ανάμεσα στους δύο άνδρες σημειώθηκε διάσταση απόψεων στο θέμα των προτάσεων
για την επίλυση της κρίσης στα Ίμια, προσθέτει η εφημερίδα. Μπροστά σε αρκετό
κόσμο ο κ. Οϊμέν δήλωσε «νομίζω ότι πια θα ήταν καλύτερα να επωφεληθούμε των
υπηρεσιών του συναδέλφου μας αυτού σε άλλη πρωτεύουσα», αναφέρει χαρακτηριστικά.

Σύμφωνα με τη «Ραντικάλ», τον κ. Παμίρ πρόκειται να αντικαταστήσει ο κ. Ακίν
Αλπτουνά, έως τώρα πρεσβευτής της Τουρκίας στο Ελσίνκι.

Διπλωματικές πηγές στην Αθήνα δεν φάνηκαν να παραξενεύονται με την είδηση, ενώ
σημείωναν πως ο κ. Παμίρ θεωρείται πολύ διαλλακτικότερος του κ. Οϊμέν και
υποστηρικτής των απόψεων του κ. Μ. Γιλμάζ.

Συνάντηση με τον πρόεδρο της Τουρκίας Σ. Ντεμιρέλ και τον πρόεδρο του Κόμματος
της Μητέρας Πατρίδας Μ. Γιλμάζ είχε χθες ο επίτιμος πρόεδρος της Ν.Δ., Κ. Μητσοτάκης.

Ο κ. Μεσούτ Γιλμάζ, αναφερόμενος στην πορεία των ελληνοτουρκικών σχέσεων,
τόνισε ότι σχεδόν ποτέ κατά την πρόσφατη περίοδο δεν υπήρξε ταυτόχρονα στην
Ελλάδα και την Τουρκία κατάσταση πολιτικής σταθερότητας και συμπλήρωσε ότι η
Τουρκία αυτή τη στιγμή ταλανίζεται από έντονα εσωτερικά προβλήματα τα οποία
εμποδίζουν τη λήψη καθοριστικών αποφάσεων.

Ο Δ. ΤΣΟΒΟΛΑΣ

Σε τρία θέματα διαφώνησε χθες με τον υπουργό Εξωτερικών Θεόδωρο Πάγκαλο ο
πρόεδρος του ΔΗΚΚΙ Δημήτρης Τσοβόλας, στην ενημέρωση που έκανε ο πρώτος στον δεύτερο.

«Είναι λάθος να διολισθαίνει σ' ένα διάλογο με την Τουρκία η χώρα μας και
μάλιστα για το θέμα των Ιμίων», είπε ο κ. Τσοβόλας. Και αναφερόμενος στο
Κυπριακό, είπε ότι δεν πρέπει να αποδεχθεί η Ελλάδα θέμα συνομοσπονδίας.

Τέλος, για το θέμα των Σκοπίων, ο κ. Τσοβόλας είπε στον κ. Πάγκαλο ότι είναι
επικίνδυνο για την Ελλάδα να αποδεχθεί σύνθετη ονομασία.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15856N073</ED>
<ID>
ID:163129

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N07&aa=3</URL></REF>


Article

<CATEGORY>vin04</CATEGORY>

 <H2>Απάντηση Τσουκάτου... α λα γαλλικά
</H2>
ΣΚΛΗΡΟΣ προς τα κόμματα της αριστεράς, που κατηγορούν την κυβέρνηση ότι
δεν κατανοεί τα μηνύματα από τις γαλλικές εκλογές, εμφανίζεται το μέλος του
Ε.Γ. του ΠΑΣΟΚ κ. Θ. Τσουκάτος.

Σε συνέντευξή του στο «Έξυπνο Χρήμα», που κυκλοφορεί σήμερα, ο κ. Τσουκάτος
τονίζει ότι «δεν μιλάνε για σκοινί στο σπίτι του κρεμασμένου», απαντώντας στις
επικρίσεις ότι το ΠΑΣΟΚ «δεν μιλά καλά γαλλικά». Και υπογραμμίζει με νόημα ότι
δεν μιλάνε για γλωσσομάθεια στο κόμμα του οποίου ο πρόεδρος μιλά 5 γλώσσες,
μεταξύ των οποίων και γαλλικά! Ο κ. Τσουκάτος, που προτρέπει τα κόμματα της
αριστεράς «εκτός από την ελληνική να μιλούν και κυρίως να καταλαβαίνουν την
πολιτική», επαναλαμβάνει πως στο διάλογο για την κεντροαριστερά μπορεί να
συμπεριληφθεί και η συνεργασία για τις δημοτικές εκλογές.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15856N074</ED>
<ID>
ID:163150

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N07&aa=4</URL></REF>


Article

<CATEGORY>vin04</CATEGORY>

 <H2>Άλλα Κόλπα
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

* ΘΥΜΑΣΤΕ τον κύριο με το μαύρο κοστούμι, την άσπρη φράντζα και το σατανικό
γέλιο, που επανέλαβε πριν από μερικές ημέρες τις απειλές πολέμου κατά της
Ελλάδας, μιλώντας στο Χίλτον των Αθηνών; Ε, λοιπόν, αυτός ο κύριος ­ Ονούρ
Οϊμέν, το όνομά του ­ τιμήθηκε, ύστερα από πρόταση της επιτροπής Ιπεκτσί, με
βραβείο Ειρήνης!

Μπράβο, κύριοι. Του χρόνου μην ξεχάσετε να βραβεύσετε και τον αρχηγό των
«Γκρίζων Λύκων»...

*ΕΙΝΑΙ να το 'χει η κούτρα σου...

Ένα μήνα είχαν να κάνουν παραβιάσεις του ελληνικού εναερίου χώρου οι
Τούρκοι. Με το που πάτησε το πόδι του ο κύριος Κώστας (τον επίτιμο της Ν.Δ.
εννοώ) στην Κωσταντινούπολη, 40 τουρκικά πολεμικά μπήκαν στο Αιγαίο...

Τα σχόλια δικά σας...

* ΚΑΙ μια και μιλάμε για πολεμικά αεροπλάνα, να σας πω ότι η κυρία Δάφνη
Σημίτη χόρεψε, λέει, τσιφτετέλι... αεροπορικό. Στο μαγαζί της Πρέβεζας «Β-52»,
γνωστό στους αεροπόρους ως «ιπτάμενο υπερφρούριο». Το αεροπλάνο, όχι το τσιφτετέλι...

* ΜΟΥ το μετέφεραν, αλλά δεν το πιστεύω, γιατί, ως γνωστόν, οι άνθρωποι του
περιβάλλοντος του Πρωθυπουργού «σφάζονται» μεταξύ τους...

Λοιπόν, συνεργάτης του Πρωθυπουργού ­ θα σας γελάσω κατά πόσο έφερε τον
παραδοσιακό ελληνικό μύστακα ή όχι ­ φορούσε κάτω από το κοστούμι του, σε όλη
τη διάρκεια της παραμονής του στη Σουηδία (και για προφανείς λόγους), ένα
άσπρο μπλουζάκι με... στάμπα.

Τι έγραφε; «Άι εμ ε γκρικ χοτ λάβερ».

Ε, αν ανακοπεί το τουριστικό ρεύμα από τη Σουηδία, θα ξέρουμε ποιος είναι ο φταίχτης...

* ΔΙΑΜΑΡΤΥΡΟΝΤΑΙ κάποιοι που η νέα γαλλική κυβέρνηση έχει μόλις 16 υπουργούς
και 10 υφυπουργούς, ενώ οι ελληνικές δεν πέφτουν ποτέ κάτω από 40. Μα καλά,
νομίζετε πως το «κουτόφραγκοι» βγήκε τυχαία;

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15856N081</ED>
<ID>
ID:163054

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N08&aa=1</URL></REF>


Article

<CATEGORY>vin04</CATEGORY>

 <H5>ΝΕΟ ΠΑΚΕΤΟ ΙΔΕΩΝ ΑΠΟ ΤΟΥΣ ΣΟΣΙΑΛΙΣΤΕΣ ΓΙΑ ΑΠΑΣΧΟΛΗΣΗ, ΑΝΑΠΤΥΞΗ ΚΑΙ
ΑΝΤΑΓΩΝΙΣΤΙΚΟΤΗΤΑ * ΣΤΑΡ ΤΗΣ ΣΥΝΟΔΟΥ ΟΙ ΔΥΟ ΝΙΚΗΤΕΣ: ΛΙΟΝΕΛ ΖΟΣΠΕΝ ΚΑΙ ΤΟΝΙ ΜΠΛΕΡ
</H5><H5>Σημίτης: Ολοκληρωμένη πολιτική για τα Βαλκάνια
</H5><H2>Ευκαιρία για αλλαγές στην Ευρώπη
</H2><H2></H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Το μήνυμα ότι στη Σύνοδο Κορυφής του Άμστερνταμ δεν πρόκειται να επέλθει
συμφωνία για τη νέα Συνθήκη της Ευρωπαϊκής Ένωσης διαπέρασε χθες το συνέδριο
των σοσιαλιστών, στο Μάλμε της Σουηδίας.

ΜΑΛΜΕ

Η ΕΞΕΛΙΞΗ αυτή, που γίνεται αναπότρεπτη μετά την παρέμβαση του ηγέτη των
Γάλλων σοσιαλιστών, του κ. Λ. Ζοσπέν, αντιμετωπίζεται με ψυχραιμία ­ και
κάποια προσμονή ­ από την ελληνική πλευρά. Μάλιστα, ανώτατο κυβερνητικό
στέλεχος έλεγε χθες στο Μάλμε ότι αν πρόκειται να υπάρξουν αλλαγές που θα
εκφράσουν τη νέα κεντροαριστερή κυβερνητική πλειοψηφία στην Ευρώπη, απαιτείται
χρόνος προετοιμασίας, ενώ υπογραμμιζόταν ότι τυχόν αποτυχία για συμφωνία στο
Άμστερνταμ, παρά τις όποιες παρενέργειες (κάποια απώλεια στην αξιοπιστία της
Ένωσης), «καθόλου δεν στενοχωρεί» την ελληνική πλευρά.

Μπλερ - Σημίτης. Συμφώνησε για την απασχόληση ο κ. Μπλερ, ξεκαθάρισε όμως ότι
δεν θα αλλάξει ριζικά η θέση της χώρας του στα θέματα κοινής ευρωπαϊκής
εξωτερικής πολιτικής και άμυνας, όπου έχει διαφωνίες

Ωστόσο, η ίδια ανώτατη κυβερνητική πηγή ξεκαθάρισε χθες ότι για την Ελλάδα δεν
δικαιολογείται σε καμία περίπτωση η ­ όποια ­ χαλάρωση των προσπαθειών για την
επίτευξη των οικονομικών κριτηρίων του Μάαστριχτ: «Άλλες χώρες, όπως για
παράδειγμα η Σουηδία, έχουν την πολυτέλεια να μπορούν να αναβάλουν τη
συμμετοχή τους στην Οικονομική και Νομισματική Ένωση, ακριβώς επειδή
εκπληρώνουν από τώρα τα κριτήρια. Αντίθετα, η Ελλάδα, παρά την πρόοδο που έχει
επιτελέσει στον οικονομικό τομέα, έχει ακόμα μεγάλη απόσταση από τις υπόλοιπες
ευρωπαϊκές οικονομίες, πράγμα που δεν επιτρέπει ούτε σκέψη για αλλαγή πλεύσης
στην οικονομία», ανέφερε η ίδια κυβερνητική πηγή.

ΑΝΑΓΚΗ ΝΕΑΣ ΠΟΛΙΤΙΚΗΣ

Είναι πάντως χαρακτηριστικό ότι ο κ. Α. Τσοχατζόπουλος, που επανεκλέγεται
σήμερα αντιπρόεδρος του Ευρωπαϊκού Σοσιαλιστικού Κόμματος, υπογράμμισε σε
δηλώσεις του την αναγκαιότητα να διαμορφωθεί μια «νέα ευρωπαϊκή οικονομική
πολιτική» για την ανάπτυξη.

Το θέμα συζητήθηκε σε έκταση σε στρογγυλό τραπέζι με τη συμμετοχή ­ εκτός των
άλλων ­ των κ.κ. Ζακ Ντελόρ, Μ. Ντ' Αλέμα, Όσκαρ Λα Φοντέν, Α. Τσοχατζόπουλου
και Χρ. Παπουτσή.

Ο πρώην πρόεδρος της Ευρωπαϊκής Επιτροπής κ. Ζακ Ντελόρ παρουσίασε ένα
«πακέτο» ιδεών αυτή τη φορά για την απασχόληση, την ανάπτυξη και την ανταγωνιστικότητα.

Στην πραγματικότητα, ήταν ο όρος «απασχόληση» που κυριάρχησε το διήμερο του
συνεδρίου των σοσιαλιστών. Όλοι οι ηγέτες, με τον έναν ή τον άλλον τρόπο,
υπογράμμισαν ότι το θέμα είναι πλέον στην πρώτη προτεραιότητα και κατά
συνέπεια θα πρέπει να ληφθούν σχετικές αποφάσεις στο πλαίσιο της Διακυβερνητικής.

Ωστόσο, από τις τοποθετήσεις έγινε φανερό ότι διαμορφώνονται δύο μεγάλα
ρεύματα απόψεων για την ενίσχυση της απασχόλησης: Το πρώτο, που εκφράστηκε
κυρίως από τον ηγέτη των Βρετανών Εργατικών κ. Τ. Μπλερ (ο οποίος μάλιστα
χρησιμοποίησε και τον όρο «απασχολησιμότητα»), αφορά την αύξηση της
απασχόλησης μέσω της προσαρμογής της αγοράς εργασίας στα δεδομένα της
παγκοσμιοποίησης της οικονομίας (εκπαίδευση, κινητικότητα του εργατικού
δυναμικού, φορολογία των επιχειρήσεων κ.λπ.). Το δεύτερο ρεύμα, που εκφράστηκε
κυρίως από τον κ. Ντ' Αλέμα, αλλά και από τον κ. Ζοσπέν, αφορά στην προσπάθεια
του δημόσιου τομέα να διευρύνει τον κύκλο των εργαζομένων σε αυτόν.

Η ελληνική πλευρά ­ αν και όχι δημοσίως ­ εμφανίζεται επίσης «διχασμένη» στο
σημείο αυτό. Είναι χαρακτηριστικό ότι αρκετά σημεία της χθεσινής ομιλίας Μπλερ
(ο οποίος καταχειροκροτήθηκε, όπως και ο κ. Ζοσπέν), ειδικά για το θέμα της
απασχόλησης, θύμιζαν ανάλογες ομιλίες του κ. Κ. Σημίτη (κυρίως στην ανάγκη να
εφοδιάζονται σήμερα οι εργαζόμενοι με ειδικά προσόντα, προκειμένου να έχουν τη
δυνατότητα να αντεπεξέρχονται στις όλο και πιο αυξημένες απαιτήσεις της αγοράς εργασίας).

ΟΙ ΣΤΑΡ ΤΟΥ ΣΥΝΕΔΡΙΟΥ

Νωρίς νωρίς γέμισε χθες το συνεδριακό κέντρο του Μάλμε, μιας και είχε ορισθεί
για τις εννέα το πρωί η ομιλία του «σταρ» του συνεδρίου: Ο κ. Τ. Μπλερ
εμφανίστηκε ως κλασικός Βρετανός στο ραντεβού του, εισέπραξε θερμά
χειροκροτήματα, απέσπασε ευνοϊκά σχόλια για τη θεατρικότητα στην ομιλία του,
αλλά απογοήτευσε όσους είχαν πιστέψει ότι η εκλογή του θα σηματοδοτούσε μια
θεαματική αλλαγή της στάσης της Βρετανίας σε σχέση με την Ενωμένη Ευρώπη.
Είναι χαρακτηριστικό ότι ο κ. Μπλερ προτίμησε τον όρο «ευρωπαϊκή συνεργασία»
αντί για «ολοκλήρωση» ­ πράγμα που οδήγησε χθες κυβερνητικές πηγές να
σημειώνουν ότι και στις κατ' ιδίαν επαφές Μπλερ - Σημίτη ο πρωθυπουργός της
Βρετανίας ξεκαθάρισε ότι δεν πρόκειται να μεταβάλει ριζικά τη θέση της χώρας
του σε μία σειρά ιδιαίτερα κρίσιμων ζητημάτων (για παράδειγμα, στο ζήτημα της
βρετανικής διαφωνίας για την κοινή εξωτερική πολιτική και άμυνα της Ευρωπαϊκής Ένωσης).

Ωστόσο, οι κ.κ. Μπλερ και Σημίτης συμφώνησαν να επιμείνουν στο να υπάρξει
ιδιαίτερο κεφάλαιο για την απασχόληση στο κείμενο της νέας Συνθήκης.

Ενδιαφέρον είχε και η αναφορά Μπλερ στο ιδεολογικό πλαίσιο της
«κεντροαριστεράς» ­ όπως τη βλέπουν οι Βρετανοί Εργατικοί. Ο κ. Μπλερ έφτασε
να δηλώσει ότι δεν πρέπει οι δυνάμεις της Αριστεράς να εκχωρήσουν στη Δεξιά το
ρόλο του προστάτη της οικογένειας (!) ενώ αναφέρθηκε επί μακρόν και στην
ανάγκη καταπολέμησης της εγκληματικότητας.

Η ΘΕΡΜΗ ΧΕΙΡΑΨΙΑ

Όλο το συνέδριο ξέσπασε σε χειροκροτήματα ­ όρθιοι οι σύνεδροι χειροκροτούσαν
για περίπου δύο λεπτά ­ όταν πάνω στο βήμα αντήλλαξαν θερμή χειραψία,
αγκαλιάστηκαν και φιλήθηκαν οι δύο «σταρ». Οι κ.κ. Μπλερ και Ζοσπέν ­ ο νέος
πρωθυπουργός της Γαλλίας μίλησε αμέσως μετά τον πρωθυπουργό της Βρετανίας ­
έκαναν αναφορές στις ευκαιρίες που ανοίγονται τώρα στην Ευρώπη και έκαναν λόγο
για την αρχή μίας νέας εποχής.

Κάπου εκεί όμως τελειώνουν και οι ομοιότητες. Άλλωστε και ο επίτροπος κ. Χ.
Παπουτσής είπε ότι άκουσε τον έναν να μιλά γαλλικά, τον άλλο αγγλικά και ότι
ελπίζει να βρουν «κοινή γλώσσα». Σε αντίθεση με τον κ. Μπλερ, που εμφανίστηκε
με συγκροτημένη άποψη «για την επόμενη μέρα», ο κ. Ζοσπέν παρουσίασε ένα
«θολό» πρόσωπο. Ξεκαθαρίζοντας ότι εννοεί να εφαρμόσει το προεκλογικό του
πρόγραμμα, έκανε τους πάντες να αντιληφθούν ότι δεν υπάρχει ούτε η ελάχιστη
πιθανότητα για συμφωνία στη Διακυβερνητική του Άμστερνταμ.

Ο ηγέτης των Γάλλων σοσιαλιστών στάθηκε σε γενικές αρχές ­ μίλησε για την
ανάγκη να υπάρξει μία κοινωνία αλληλεγγύης, μία κοινωνία των πολιτών.
Παραδεχόμενος ότι η νίκη των σοσιαλιστών στη Γαλλία ήταν «μία έκπληξη», ο κ.
Ζοσπέν τόνισε ότι η συγκυρία στην Ευρώπη δημιουργεί ευκαιρία για αλλαγές στην
ευρωπαϊκή κοινωνία ­ και «αυτή την ευκαιρία δεν πρέπει να τη χάσουμε», όπως
είπε χαρακτηριστικά.

Το θέμα της απασχόλησης ­ και η ιδέα να ενσωματωθεί ειδικό κεφάλαιο στη νέα
Συνθήκη ­ ήταν το κυριότερο θέμα που συζητήθηκε στην κατ' ιδίαν συνάντηση των
κ. Ζοσπέν και Σημίτη.

«Ώριμη» και «συγκροτημένη» χαρακτήριζε χθες κυβερνητική πηγή την παρουσία
Μπλερ στο συνέδριο ­ κάτι που αποδιδόταν στο γεγονός ότι ο πρωθυπουργός της
Βρετανίας έχει περισσότερο χρόνο στην άσκηση των καθηκόντων του, άρα είναι
καλύτερα ενημερωμένος από τον Γάλλο ομόλογό του.

Σε ό,τι αφορά την παρουσία Ζοσπέν, η ίδια ανώτατη πηγή έλεγε χθες ότι είναι
απολύτως φυσικό να επιδιώκει την υλοποίηση των προεκλογικών του δεσμεύσεων ­
μάλιστα, το ίδιο ανώτατο στέλεχος εξέφραζε την εκτίμηση ότι τελικά η στάση
Ζοσπέν δεν θα οδηγήσει σε ρήξη, αλλά σε «θετική στροφή» της Ένωσης.

Σημειώνεται ότι οι κοινές πρωτοβουλίες των σοσιαλιστών έγιναν αντικείμενο
συζήτησης και στις κατ' ιδίαν επαφές του κ. Σημίτη με τους κ.κ. Ο. Λαφοντέν,
Μ. Ντ' Αλέμα και Ζακ Ντελόρ.

ΟΙ ΙΣΠΑΝΟΙ

Η Ισπανία δεν έχει αντίρρηση να αποσυρθεί το πρωτόκολλο της νέας ευρωπαϊκής
Συνθήκης ­ το οποίο η ίδια πρότεινε ­ περί αναρμοδιότητας της Ευρωπαϊκής
Ένωσης στον ορισμό συνόρων μεταξύ κρατών - μελών ή μεταξύ κρατών - μελών και
τρίτων χωρών.

Στη χθεσινή συνεδρίαση των εκπροσώπων στη Διακυβερνητική Διάσκεψη, ο Έλληνας
εκπρόσωπος κ. Στ. Περράκης, ζήτησε την απόσυρση όχι τόσο για την ουσία του
πρωτοκόλλου όσο για τη σύγχυση που έχει προκαλέσει. Ο Ισπανός εκπρόσωπος
συμφώνησε, ζητώντας ωστόσο να υπάρξει κάποια αναφορά στο πρόβλημα του Γιβραλτάρ.

Ζοσπέν - Σημίτης. Το θέμα της απασχόλησης και η ιδέα να ενσωματωθεί ειδικό
κεφάλαιο στη νέα Συνθήκη της Ευρωπαϊκής Ένωσης, ήταν το σημαντικότερο που
συζήτησαν στην κατ' ιδίαν συνάντησή τους οι δύο πρωθυπουργοί

«ΕΞΑΙΡΕΣΗ» που «απειλείται», χαρακτήρισε την ειρήνη στην Ευρώπη ο κ. Κ.
Σημίτης, στην ομιλία του στο συνέδριο των σοσιαλιστών, στο Μάλμε.

Μιλώντας σε εκδήλωση ­ παρουσία του κ. Χ. Σολάνα, γενικού γραμματέα του ΝΑΤΟ ­
ο Πρωθυπουργός επεσήμανε ότι η Ελλάδα είναι μία από τις χώρες που αισθάνθηκε
«τις συνέπειες μιας εύθραυστης ειρήνης στα βόρεια και ανατολικά σύνορά μας,
αλλά ακόμα και στον νότο, όπου μας χωρίζει μόνον η θάλασσα» (κάνοντας έμμεσα
αναφορά στη Γαύδο και τη γνωστή τουρκική πρόκληση).

Κάνοντας ­ χωρίς ονομαστικές αναφορές ­ λόγο για τα ελληνοτουρκικά, ο κ.
Σημίτης είπε ότι «σε μερικές περιπτώσεις η σοβαρότητα αυτών των προβλημάτων
οδηγεί σε επιθετικότητα εκ μέρους των επισήμων κρατικών αρχών εναντίον των
γειτόνων και στην ανατροπή του διεθνούς στάτους κβο».

Μιλώντας δε για την Αλβανία, έκανε αναφορά στο λαθρεμπόριο όπλων στα σύνορά
μας, αλλά και στο πρόβλημα της λαθρομετανάστευσης.

Ο κ. Σημίτης ζήτησε να χαραχθούν ολοκληρωμένες πολιτικές για τα Βαλκάνια, που
θα ριζώσουν την ειρήνη ­ και όχι, όπως είπε, να περιοριζόμαστε στη θεραπεία
των συμπτωμάτων ή σε βραχυπρόθεσμες λύσεις, που καταλήγουν μόνο στην προσωρινή
αναστολή των συγκρούσεων ή της απειλής συγκρούσεων.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15856N082</ED>
<ID>
ID:163092

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N08&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Δεν επιτρέπεται χαλάρωση
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Η ΝΙΚΗ των Γάλλων Σοσιαλιστών ­ περισσότερο ακόμη και από την προηγηθείσα των
Εργατικών του κ. Μπλερ ­ δημιούργησε μια πανευρωπαϊκή, αλλά και αθηναϊκή,
ευφορία. Και δικαίως: οι συσχετισμοί ευνοούν πλέον την προώθηση ενός
κοινωνικού προσώπου της Ευρωπαϊκής Ένωσης. Ενισχύουν ακόμη την προοπτική
ελαστικοποίησης των κριτηρίων του Μάαστριχτ ή ­ για να είμαστε πιο ρεαλιστές ­
αναβολής για κάποιο χρόνο της Οικονομικής και Νομισματικής Ένωσης.

Η προοπτική αυτή, όμως, ουδόλως δικαιολογεί τις λιγότερο ή περισσότερο
υπόγειες προσδοκίες για «χαλάρωση» της οικονομικής πολιτικής. Και όχι μόνο,
διότι η πολιτική αυτή θα ήταν επιβεβλημένη ακόμη και χωρίς τα κριτήρια ­ αλλά
και διότι η οποιαδήποτε ελαστικοποίηση ή αναβολή και πάλι δεν σημαίνει ότι θα
καταστήσει την Ελλάδα «επιλέξιμη» για την ΟΝΕ. Αντιθέτως, μπορεί να την
οδηγήσει στην επονείδιστη και με ιδιαίτερο πολιτικό κόστος θέση της μοναδικής
χώρας που θα μείνει εκτός ευρωπαϊκού οικονομικού νυμφώνος.

Ως εκ τούτου, επιβάλλεται εγρήγορση και σαφήνεια εκ μέρους των κυβερνώντων ­
μακριά από ρητορείες ανιστόρητες και λαϊκίστικες, από αυτές που βλέπουν προ
των πυλών ένα... «αριστερό Μάαστριχτ». Και, ως συνήθως, τα σταράτα λόγια
πρέπει να απευθυνθούν στο εσωτερικό του κυβερνώντος κόμματος...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15856N083</ED>
<ID>
ID:163131

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N08&aa=3</URL></REF>


Article

<CATEGORY>vin04</CATEGORY>

 <H5>ΑΛΕΚΑ ΠΑΠΑΡΗΓΑ
</H5><H2>Δεν θα συγκρουστούν με το Μάαστριχτ οι Γάλλοι σοσιαλιστές
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΜΟΝΟΝ αν το εργατικό κίνημα της Γαλλίας αναπτύξει την πάλη του και μόνον αν
βρίσκεται σε ετοιμότητα μάχης θα έχει κάποια προοπτική το γαλλικό πείραμα.

Την άποψη αυτή διατυπώνει η γενική γραμματέας του ΚΚΕ Αλέκα Παπαρήγα σε άρθρο
της που έχει δοθεί για να δημοσιευθεί στον κυριακάτικο «Ριζοσπάστη», και αφορά
στον προβληματισμό που υπάρχει για το αποτέλεσμα των γαλλικών εκλογών, αλλά
και στον συντονισμό της «αντι-Μάαστριχτ» πολιτικής των κομμουνιστικών κομμάτων
της Ευρώπης.

Η κ. Παπαρήγα, η οποία πρόσφατα συζήτησε με άλλους κομμουνιστές ηγέτες στη
Διάσκεψη Κομμουνιστικών Κομμάτων στη Λισαβώνα, τις εξελίξεις στην Ευρωπαϊκή
Ένωση, εκτιμά ­ όπως θα αναφέρει στο άρθρο της ­ ότι το γαλλικό Σοσιαλιστικό
Κόμμα δεν θα μπορέσει, τελικώς, να ανταποκριθεί στις λαϊκές προσδοκίες των Γάλλων.

Όσα έχει προεκλογικά υποσχεθεί ο Λιονέλ Ζοσπέν δεν θα τα υλοποιήσει, πιστεύει.
Και εξηγεί ότι αυτό θα συμβεί, γιατί, κατά την άποψή της, το Σοσιαλιστικό
Κόμμα της Γαλλίας δεν έχει αποφασίσει και δεν θέλει να συγκρουσθεί με
αποφάσεις της Ευρωπαϊκής Ένωσης και κυρίως με το Διευθυντήριο των Βρυξελλών,
ακόμη κι αν αυτές δεν στρέφονται μόνον κατά των «μικρών» χωρών της Ένωσης,
αλλά και κατά του γαλλικού λαού.

Πάντως, η γενική γραμματέας του ΚΚΕ αναφερόμενη στην συνεργασία σοσιαλιστών
και κομμουνιστών στη Γαλλία, σημειώνει ότι ανοίγει ίσως ένας δρόμος να
περιορισθούν «αντιλαϊκά σχέδια» και οπωσδήποτε να αναπτυχθεί ένα περιθώριο,
ώστε το λαϊκό κίνημα να κερδίσει χρόνο.

Για να υπάρξει, όμως, φως στο βάθος του τούνελ, τονίζει, θα πρέπει η όλη αυτή
συμμαχία που συγκροτήθηκε προεκλογικά να βοηθήσει στο χτίσιμο ενός ισχυρού
λαϊκού μετώπου, που θα συντονίζει τη δράση του και με άλλα αντίστοιχα λαϊκά
μέτωπα, σε άλλες ευρωπαϊκές χώρες.

Η κ. Παπαρήγα στηρίζει την αισιοδοξία της ­ πέραν του όποιου αποτελέσματος θα
έχει πείραμα στη Γαλλία ­ στο ότι τα όρια της ταξικής πάλης, όπως παρατηρεί,
και των αντιιμπεριαλιστικών και αντιμονοπωλαικών δυνάμεων είναι ανεξέλεγκτα.

Δεν συμβαίνει το ίδιο, προσθέτει, με τα όρια όσων κομμάτων διαχειρίζονται το
καπιταλιστικό σύστημα. Τα όρια αυτά, σημειώνει, έχουν εξαντληθεί εδώ και
καιρό, όσον αφορά την αντοχή των κομμάτων αυτών απέναντι στα λαϊκά αιτήματα
και στις παραχωρήσεις που μπορούν να κάνουν.

Τις απόψεις αυτές της κ. Παπαρήγα συμμερίζονται και σύντροφοί της στα άλλα
κομμουνιστικά κόμματα της Δυτικής Ευρώπης, τα οποία μετά τις συναντήσεις της
Ιταλίας, της Ισπανίας και της Πορτογαλίας, έχουν καταλήξει στο συμπέρασμα πως
«η αντίσταση κατά του Μάαστριχτ πρέπει να είναι ενιαία για τις κομμουνιστικές
δυνάμεις» της «γηραιάς» ηπείρου.

Βεβαίως, δεν έχει ληφθεί κάποια απόφαση για εκλογή ενός συντονιστικού οργάνου.
Ωστόσο, όπως εκτιμούν στο Κομμουνιστικό Κόμμα, «η όλη προσπάθεια συντονισμού
παρουσιάζει ανοδική πορεία με στόχο μια Ευρώπη της ειρήνης, της συνεργασίας
και της κοινωνικής δικαιοσύνης και προόδου».

Στο ΚΚΕ υπάρχουν κι άλλες σκέψεις. Να 'ρθουν σε μεγαλύτερη επαφή τα
κομμουνιστικά κόμματα της Δυτικής Ευρώπης με αντίστοιχες πολιτικές δυνάμεις
χωρών της Ανατολικής Ευρώπης που θέλουν να ενταχθούν στην Ευρωπαϊκή Ένωση.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15856N091</ED>
<ID>
ID:163055

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N09&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Μπήκαμε στο μάτι των μηχανισμών
</H2>
<AUTHOR>ΓΙΩΡΓΟΣ ΒΟΥΝΑΤΣΟΣ</AUTHOR>

ΓΕΝΝΗΘΗΚΕ: Στη Λάρισα.

ΣΠΟΥΔΕΣ: Λύκειο.

ΔΕΙΠΝΟ ΜΕ: Κοινωνιολόγους - δημοσιογράφους.

ΜΟΥΣΙΚΗ ΠΟΥ ΑΚΟΥΕΙ: Όλα τα είδη, κυρίως παλιό ρεμπέτικο.

ΣΗΜΑΝΤΙΚΟΤΕΡΗ ΣΤΙΓΜΗ ΤΗΣ ΖΩΗΣ ΤΟΥ: 10-5-1993, όταν σε τροχαίο ατύχημα η
ζωή του κρεμόταν από μια κλωστή.

ΤΑΞΙΔΕΥΕΙ: Προτιμά το τρένο μετά το τροχαίο που είχε.

Κατηγορεί την ηγεσία της ΠΑΣΕΓΕΣ για «συνειδητό ξεπούλημα των αγροτικών
προβλημάτων» ο Γιάννης Πατάκης, ο οποίος στις τελευταίες εκλογές απώλεσε την
«έδρα» του στην κορυφαία συνεταιριστική οργάνωση της χώρας. Ο ίδιος βλέπει
στην καταδίκη των αγροτών, που κατηγορήθηκαν για τη δραστηριότητά τους στις
αγροτικές κινητοποιήσεις του περασμένου χειμώνα, «κρατική και κυβερνητική
προσπάθεια καταστολής των αγώνων». Και αποδίδει την αποτυχία του, στις εκλογές
της ΠΑΣΕΓΕΣ, στη «λειτουργία άλλων μηχανισμών».

ΕΡ.: Μετά τόσα χρόνια χάνετε τη θέση σας στην ΠΑΣΕΓΕΣ...

ΑΠ.: Δεν ήταν πολλά τα χρόνια που είχα τη θέση στην ΠΑΣΕΓΕΣ.

ΕΡ.: Θα παίξει ρόλο η απώλεια της εκπροσώπησης στην ΠΑΣΕΓΕΣ στον αγώνα των
αγροτών της Θεσσαλίας;

ΑΠ.: Οι αγώνες των αγροτών έγιναν από την ΠΑΣΕ και όχι από την ΠΑΣΕΓΕΣ.

ΕΡ.: Κατηγορήσατε παλαιότερα, αν και μέλος της, την ΠΑΣΕΓΕΣ...

ΑΠ.: Για το συνειδητό ξεπούλημα των αγροτικών προβλημάτων.

ΕΡ.: Μπορούν οι τριτοβάθμιες συνδικαλιστικές οργανώσεις να βοηθήσουν τον αγώνα
των αγροτών;

ΑΠ.: Με μια προϋπόθεση. Όταν οι διοικήσεις έχουν σωστό προσανατολισμό και δεν
είναι εξαρτήματα της κυβέρνησης.

ΕΡ.: Το πρώτο βήμα για το έμπρακτο ενδιαφέρον για τους αγρότες;

ΑΠ.: Η ασχολία τους με τα αγροτικά προβλήματα και η οργάνωση των αγώνων της αγροτιάς.

ΕΡ.: Η παραπομπή και καταδίκη των μελών της Πανθεσσαλικής Συντονιστικής Επιτροπής;

ΑΠ.: Είναι κρατική και κυβερνητική προσπάθεια καταστολής των αγώνων χωρίς
επιτυχία βέβαια.

ΕΡ.: Καταγγείλατε ότι ήταν «πολιτικές» διώξεις...

ΑΠ.: Το αποδεικνύει η απαίτηση του υπουργού Γεωργίας κ. Τζουμάκα να σταματήσει
τις διώξεις με την προϋπόθεση ότι δεν θα ξανακλείσουν τους δρόμους οι αγρότες.

ΕΡ.: Αν στη θέση των αγροτών στα δικαστήρια βρισκόταν κάποια άλλη κοινωνική
ομάδα θα υποστηρίζατε τα ίδια;

ΑΠ.: Θα στήριζα ένα λαϊκό στρώμα που θα είχε αιτήματα επιβίωσης.

ΕΡ.: Ο ρόλος των τριτοβάθμιων συνδικαλιστικών οργανώσεων στην πορεία της
γεωργίας μας;

ΑΠ.: Μακρύ χέρι της κυβέρνησης και της Ε.Ε.

ΕΡ.: Εκπροσωπούν τους αγρότες;

ΑΠ.: Τυπικά ίσως, ουσιαστικά σε καμιά περίπτωση.

ΕΡ.: Ενδιαφέρον για μια «καρέκλα» στις αγροτικές οργανώσεις;

ΑΠ.: Για τους εκλογομάγειρες, μια καρέκλα με προοπτική θρόνου. Για μένα
ενδιαφέρον για τους αγρότες.

ΕΡ.: Τι θα προσφέρατε με την επανεκλογή σας στην ΠΑΣΕΓΕΣ;

ΑΠ.: Όχι πολλά πράγματα γιατί δεν το επιτρέπουν οι συσχετισμοί.

ΕΡ.: Ποιος ο λόγος που δεν επανεκλεγήκατε;

ΑΠ.: Το εκλογικό σύστημα και τα εκλογικά τερτίπια.

ΕΡ.: Δεν βοήθησαν τόσοι αγώνες με τους αγρότες;

ΑΠ.: Λειτούργησαν άλλοι μηχανισμοί.

ΕΡ.: Όλοι πίστευαν ότι είχατε βλέψεις για βουλευτής...

ΑΠ.: Οι διαδόσεις σκόπιμες για να δυσκολέψουν τον αγώνα μας.

ΕΡ.: Μήπως δυσαρεστήσατε κάποιους στον αγροτικό κόσμο;

ΑΠ.: Δυσαρεστήσαμε τους μηχανισμούς. Μπήκαμε στο μάτι τους γιατί σταθήκαμε
δίπλα στους αγρότες.

ΕΡ.: Τι κρύβεται πίσω από την μη επανεκλογή σας;

ΑΠ.: Σκοπιμότητα αποκλεισμού όσων παλεύουν για τα προβλήματα της αγροτιάς.

ΕΡ.: Απώλεια για το ΚΚΕ η μη επανεκλογή σας;

ΑΠ.: Όχι ιδιαίτερης σημασίας.

ΕΡ.: Ζητούσατε διάλογο με την κυβέρνηση. Έγινε;

ΑΠ.: Διάλογος έγινε χωρίς πρακτικό αποτέλεσμα.

ΕΡ.: Δεν υπάρχει χρόνος να βρεθούν λύσεις χωρίς να φθάσουμε πάλι σε «σκληρές»
μορφές κινητοποιήσεων;

ΑΠ.: Δεν είναι θέμα χρόνου, είναι θέμα πολιτικών επιλογών.

ΕΡ.: Τα άλλα λαϊκά στρώματα δεν δυσανασχετούν;

ΑΠ.: Τα λαϊκά στρώματα καταλαβαίνουν τον πόνο μας και το δίκιο μας.

ΕΡ.: Σκεφθήκατε ποτέ άλλες μορφές αγώνα;

ΑΠ.: Σκεφθήκαμε. Τις ακολουθήσαμε και θα τις ακολουθήσουμε.

ΕΡ.: Θα είστε πάλι υποψήφιος στην ΠΑΣΕΓΕΣ;

ΑΠ.: Ποιος ζει, ποιος πεθαίνει μέχρι τότε...

ΕΡ.: Υποψήφιος βουλευτής στις επόμενες εκλογές;

ΑΠ.: Πότε θα γίνουν εκλογές;

ΕΡ.: Σας αποθάρρυνε η μη εκλογή σας ως βουλευτή στις τελευταίες εκλογές;

ΑΠ.: Η πάλη μου για τα αγροτικά προβλήματα δεν σχετίζεται με καρέκλες.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15856N101</ED>
<ID>
ID:163050

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N10&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Ευτυχία και με το νόμο!
</H2><H2></H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

«ΣΕ ΔΙΑΔΙΚΑΣΙΕΣ που αφορούν ένα παιδί, η δικαστική αρχή έχει την εξουσία, στις
περιπτώσεις που καθορίζονται από το εσωτερικό δίκαιο και που απειλείται σοβαρά
η ευτυχία του παιδιού, να επιληφθεί αυτεπαγγέλτως».

Ο κανόνας περιλαμβάνεται στην Ευρωπαϊκή Σύμβαση για την άσκηση των δικαιωμάτων
των παιδιών που κύρωσε πριν από μερικές ημέρες το ελληνικό Κοινοβούλιο.

Αφορά παιδιά κάτω των 18 ετών και αποβλέπει στο να κατοχυρώσει τα δικαιώματά
τους. Να τα προ-στατεύσει. Χρειάζεται μία διάταξη νόμου. Μία ρύθμιση. Μία
σύμβαση μεταξύ των κρατών-μελών της Ευρώπης για να κατοχυρωθεί η ευτυχία ενός
παιδιού. Ένας γραπτός κανόνας. Που τα κράτη πρέπει να δεχθούν να τον
εφαρμόσουν. Οι Βουλές να τον ψηφίσουν. Και τα όργανα να τον τηρήσουν. Κι όλα
αυτά για να περιφρουρηθεί η ευτυχία ενός παιδιού.

Είναι γεγονός ότι η σύμβαση ρυθμίζει κι άλλα θέματα.

Όπως το δικαίωμα του παιδιού να πληροφορείται όσα το αφορούν ή ακόμη το
δικαίωμά του να εκφράσει τη γνώμη του ενώπιον της Δικαιοσύνης, ενώπιον κάθε
δημόσιας αρχής.

Χρειάστηκε, όμως, να ρυθμιστεί κι αυτό το αυτονόητο. Η εξασφάλιση της ευτυχίας
ενός παιδιού με την παρέμβαση ­ αυτεπάγγελτη μάλιστα ­ ενός δικαστηρίου, μιας
δικαστικής αρχής, όταν αυτή η ευτυχία απειλείται. Κάποιους γονείς μας
ξαφνιάζει η διείσδυση τρίτου ως εγγυητού μιας κατάστασης, που είναι για εμάς
μέλημα ζωής. 
Φαίνεται όμως πως δεν είναι για όλους μας.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15856N111</ED>
<ID>
ID:163056

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N11&aa=1</URL></REF>


Article

<CATEGORY>vin06</CATEGORY>

 <H5>Ο ΔΙΕΥΘΥΝΤΗΣ ΤΗΣ ΝΕΥΡΟΧΕΙΡΟΥΡΓΙΚΗΣ ΤΟΥ ΝΟΣΟΚΟΜΕΙΟΥ ΙΩΑΝΝΙΝΩΝ ΠΗΡΕ 300.000 ΑΠΟ ΑΛΒΑΝΟ
</H5><H2>3 χρόνια στον γιατρό για το «φακελάκι»
</H2>
<AUTHOR>ΓΙΩΡΓΟΣ ΚΥΡΟΥΣΗΣ</AUTHOR>

Σωτήρης Τσεμεντζής: «Όλα είναι σκευωρία εις βάρος μου. Ποτέ δεν ζήτησα χρήματα»

Ποινή φυλάκισης τριών χρόνων επέβαλε χθες το απόγευμα το Τριμελές
Πλημμελειοδικείο Ιωαννίνων στον διευθυντή της Νευροχειρουργικής Κλινικής του
Πανεπιστημιακού Νοσοκομείου της πόλης καθηγητή Σωτήρη Τσεμεντζή για δωροληψία.

ΙΩΑΝΝΙΝΑ

ΠΡΟΧΘΕΣ ο κ. Τσεμεντζής ζήτησε και έλαβε από τον 26χρονο Αλβανό Αντμίρ
Κούσι 300.000 δραχμές, προκειμένου να χειρουργήσει τον πεθερό του που είχε
τραύμα από σφαίρα στο κεφάλι. Τα χρήματα όμως είχαν προσημειωθεί στην
Υποδιεύθυνση Ασφαλείας Ιωαννίων και βρέθηκαν από τους αστυνομικούς στην τσάντα
του καθηγητή, όταν βγήκε από το γραφείο του ο Αλβανός.

Ο κατηγορούμενος στην απολογία του κατέθεσε ότι «όλα είναι μια σκευωρία εις
βάρος του και ποτέ δεν ζήτησε χρήματα».

Το αντίθετο, ωστόσο, κατέθεσαν οι μάρτυρες κατηγορίας, ο Αλβανός Κούσι και ο
εργοδότης του Λεωνίδας Ζαλαβράς, που του δάνεισε τα χρήματα για να τα δώσει
στον καθηγητή.

Ειδικότερα ο Αντμίρ Κούσι κατέθεσε ότι ο καθηγητής του ζητούσε χρήματα για να
χειρουργήσει τον πεθερό του κι αυτός αναγκάστηκε να ζητήσει δανεικά από τον
εργοδότη του Λεωνίδα Ζαλαβρά. Όπως είπε ο τελευταίος, τον έπεισε να
ενημερώσουν την Αστυνομία, κάτι που έγινε ώστε να στηθεί «το δόκανο» με τα
προσημειωμένα χαρτονομίσματα, τα οποία και βρέθηκαν στην τσάντα του κ. Τσεμεντζή.

Τα ίδια υποστήριξε στην κατάθεσή του και ο κ. Ζαλαβράς, αν και άφησε
υπονοούμενα, όπως έκανε αργότερα και με δηλώσεις του στους δημοσιογράφους, ότι
πιέστηκε, με πολλούς τρόπους, να μην παρουσιασθεί στο δικαστήριο. Οι
αστυνομικοί που συνέβαλαν τον καθηγητή στο γραφείο του κατέθεσαν ότι δεν έφερε
την παραμικρή αντίσταση και ότι άνοιξε την τσάντα του και τους έδωσε τα χρήματα.

Οι πέντε μάρτυρες υπεράσπισης που εξετάστηκαν, ήταν πρώην ασθενείς του
καθηγητή καθώς και συγγενείς του, σχεδόν όλοι από την Αθήνα και τον Πειραιά,
οι οποίοι κατέθεσαν ότι «ήρθαν μόνοι τους γιατί είχαν υποχρέωση αφού τους είχε
χειρουργήσει χωρίς να πάρει δραχμή». Αρχικά η υπεράσπιση ζήτησε την αναβολή
της δίκης προκειμένου να παραστεί στη δίκη και ένας δικηγόρος του
κατηγορουμένου από την Αθήνα. Το δικαστήριο αποσύρθηκε σε σύσκεψη και στη
συνέχεια απέρριψε το αίτημα της αναβολής και η δίκη άρχισε κανονικά γύρω στις
2 το μεσημέρι.

Με το θέμα του καθηγητή Τσεμεντζή, ασχολήθηκε σ' έκτακτη συνεδρίασή του ο
Ιατρικός Σύλλογος Ιωαννίνων και όπως δήλωσε χθες ο πρόεδρός του, κ. Μιχάλης
Παντελής, σε περίπτωση καταδικαστικής απόφασης ο καθηγητής θα παραπεμφθεί στο
πειθαρχικό συμβούλιο»...

Από την πλευρά του Πανεπιστημιακού Νοσοκομείου και του Πανεπιστημίου Ιωαννίνων
δεν υπήρξε ως αργά χθες επίσημη αντίδραση.

Σημειώνεται ότι ο εισαγγελέας, αρχικά, είχε προτείνει την απαλλαγή του
κατηγορούμενου ελλείψει αποδεικτικών στοιχείων. Το δικαστήριο όμως τελικά
επέβαλε την ποινή των τριών χρόνων φυλάκισης που έχει ανασταλτικό χαρακτήρα. Ο
κ. Τσεμεντζής έκανε έφεση και αφέθηκε ελεύθερος.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15856N112</ED>
<ID>
ID:163063

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N11&aa=2</URL></REF>


Article

<CATEGORY>vin06</CATEGORY>

 <H5>ΔΥΟ ΟΙΚΟΓΕΝΕΙΕΣ ΤΣΙΓΓΑΝΩΝ ΦΕΡΟΝΤΑΙ ΩΣ ΦΥΣΙΚΟΙ ΓΟΝΕΙΣ 68 ΒΡΕΦΩΝ ΠΟΥ ΔΟΘΗΚΑΝ ΓΙΑ
ΥΙΟΘΕΣΙΑ ΣΤΗΝ ΕΥΡΩΠΗ ΚΑΙ ΤΗΝ ΑΜΕΡΙΚΗ ΜΕ ΤΖΙΡΟ ΠΟΥ ΥΠΟΛΟΓΙΖΕΤΑΙ ΟΤΙ ΦΘΑΝΕΙ ΤΟ
ΕΝΑ ΔΙΣΕΚΑΤΟΜΜΥΡΙΟ ΔΡΧ.
</H5><H5>Επιδημία οι πωλήσεις βρεφών από αλλοδαπές που γεννούν σε ιδιωτικές κλινικές
</H5><H5>Ο δικηγόρος ελεύθερος με εγγύηση ενός εκατομμυρίου
</H5><H5>Διαμαρτυρήθηκε για την κατάσχεση δικογραφιών
</H5><H2>Επάγγελμα: αγοραπωλησίες βρεφών
</H2>
Η μητέρα. Στη φυλακή οδηγήθηκε η Παρασκευή Λιατίφη, που παραδέχθηκε ότι
είχε συμφωνήσει να δώσει για υιοθεσία το μωρό της έναντι 2,5 εκατομμυρίων δραχμών

Ως «φυσικοί γονείς» 68 βρεφών φέρονται οι οικογένειες των Τσιγγάνων Λιατίφη
και Μήτρου, τα οποία έδωσαν προς υιοθεσία στην Ευρώπη και την Αμερική. Και ενώ
ο δικηγόρος κ. Αλ. Χατζηαλεξάνδρου, ο οποίος κατηγορείται για τη συμμετοχή του
στο παράνομο κύκλωμα της υιοθεσίας, αφέθηκε ελεύθερος με εγγύηση ενός
εκατομμυρίου δραχμών, η πρόεδρος του Κέντρου Βρεφών «Μητέρα» αποκαλύπτει ότι
περίπου 800 παιδιά υιοθετούνται, μέσω ιδιωτών, κάθε χρόνο.

ΤΡΙΑΝΤΑ ΤΡΙΑ βρέφη είχαν «χρεωθεί» στο ζευγάρι των Τσιγγάνων Δημήτρη και
Ειρήνης Λιατίφη, ενώ για άλλα 35 βρέφη που δόθηκαν προς υιοθεσία φέρονταν ως
φυσικοί γονείς το άλλο ζευγάρι των Τσιγγάνων Κώστα και Ζωής Μήτρου.

Τα ονόματα αυτά των δύο ζευγαριών «έπαιζαν» συνέχεια στους φακέλους με τις 273
υποθέσεις υιοθεσίας που βρέθηκαν στο γραφείο και στο σπίτι του Θεσσαλονικιού
δικηγόρου Αλέξανδρου Χατζηαλεξάνδρου.

Η πρώτη εξέταση των φακέλων δεν άφησε καμία αμφιβολία στους αξιωματικούς του
Τμήματος Δίωξης Οικονομικού Εγκλήματος της Ασφάλειας, ότι επρόκειτο για
παράνομες υιοθεσίες από μέλη κυκλώματος που εμπορευόταν αθώες ψυχές.

Ότι βρίσκονταν στην αρχή της αποκάλυψης μιας συγκλονιστικής υπόθεση
εκτεταμένης εμπορίας βρεφών, στην Ελλάδα και το εξωτερικό, στη Γερμανία, στις
ΗΠΑ και τη Σουηδία με τζίρο που υπολογίζεται ότι φθάνει το ένα δισεκατομμύριο δρχ.

Μπλέχθηκαν οι τηλεφωνικές γραμμές στη Θεσσαλονίκη και ένας ιδιώτης, ο κ.
Μαυράγγελος, ηλεκτρονικός, έμελλε να γίνει η αφορμή για την αποκάλυψη της
δράσης του παράνομου κυκλώματος. Ο κ. Μαυράγγελος, σύμφωνα με πληροφορίες της
Αστυνομίας, δεχόταν συνεχώς τηλεφωνήματα στο σπίτι του από αγνώστους που του
ζητούσαν κάποιον «Αλέκο» δικηγόρο. Κάποια στιγμή ο άνθρωπος απηύδησε και είπε
στον άγνωστο που τηλεφωνούσε πως ήταν ο βοηθός του δικηγόρου. Τοτε ο άγνωστος,
που δεν ήταν άλλος από τον Δ. Λιατίφη, του μίλησε για την αγοραπωλησία ενός
αγοριού. Αυτή ήταν και η αρχή του τέλους της δράσης του κυκλώματος που θα
οδηγούσε στη σύλληψη του ζεύγους Λιατίφη, της εξαδέλφης τους Παρασκευής
Λιατίφη και τέλος του δικηγόρου Αλ. Χατζηαλεξάνδρου.

Ο δικηγόρος Αλέξανδρος Χατζηαλεξάνδρου στην κατάθεσή του στην Αστυνομία
ισχυρίζεται ότι οι υιοθεσίες που περιέχονται στους φακέλους έγιναν όλες με
νόμιμο τρόπο και ότι δεν μεσολάβησε σε αγοραπωλησία βρέφους.

Διαφορετική γνώμη όμως έχουν οι αξιωματικοί της Ασφάλειας για την πολύκροτη
αυτή υπόθεση... Το γεγονός ότι στις περισσότερες υποθέσεις υιοθεσίας
εμπλέκονται τα δύο ζευγάρια των Τσιγγάνων Λιατίφη και Μήτρου ­ είναι συγγενείς
μεταξύ τους ­ αποδεικνύει με τον καλύτερο τρόπο το μέγεθος της παρανομίας και
της ενοχής του «μεσολαβητή» δικηγόρου.

Κάποιες κασέτες με μαγνητοφωνημένες τηλεφωνικές συνομιλίες από την τελευταία
αγοραπωλησία «καίνε» τον δικηγόρο καθώς, όπως ισχυρίζονται οι αξιωματικοί της
Ασφάλειας, σε αυτές υπάρχουν όλα τα απαραίτητα στοιχεία που αποδεικνύουν την
ενοχή του. Στις κασέτες αυτές ο Χατζηαλεξάνδρου παραδέχεται στον συνομιλητή
του και δήθεν ενδιαφερόμενο να αγοράσει ένα παιδί, Δ. Μαυράγγελο, ότι έχει
«διεκπεραιώσει» πολλές παρόμοιες υποθέσεις και ότι η αμοιβή του για τη
μεσολάβηση είναι 400.000 δρχ.

Όλο το υλικό έχει παραδοθεί στη Δικαιοσύνη, ενώ οι δισκέτες του ηλεκτρονικού
υπολογιστή εξετάζονται στην Ασφάλεια, προκειμένου να διερευνηθούν και άλλες
υποθέσεις παράνομης υιοθεσίας.

Οι αξιωματικοί της Ασφάλειας που ασχολούνται με την πολύκροτη αυτή υπόθεση
προσπαθούν τώρα να εντοπίσουν κάποιους από τους Αλβανούς, Ρουμάνους,
Βούλγαρους και άλλους γονείς παιδιών που τα γέννησαν στην Ελλάδα και στη
συνέχεια τα πούλησαν στη χώρα μας ή το εξωτερικό. Ένα άλλο θέμα που απασχολεί
τους αξιωματικούς της Ασφάλειας είναι οι διασυνδέσεις του Χατζηαλεξάνδρου και
πώς λειτουργούσε το κύκλωμα, προκειμένου το «εμπόρευμα» να παραδοθεί στον
προορισμό του, που ήταν η Γερμανία, η Σουηδία και οι ΗΠΑ.

Οι αξιωματικοί της Ασφάλειας αισιοδοξούν πως πολύ σύντομα θα αποκαλυφθούν και
αλλά ονόματα του κυκλώματος αφού, όπως πιστεύουν, οι πραγματικές διαστάσεις
του εμπορίου της ντροπής δεν περιορίζονται στους 273 φακέλους που κατασχέθηκαν
στο γραφείο του Θεσσαλονικιού δικηγόρου.

ΣΤΙΣ 800 ανέρχονται κάθε χρόνο στη χώρα μας οι υιοθεσίες που πραγματοποιούνται
μέσω της ιδιωτικής οδού. Το ίδιο διάστημα οι υιοθεσίες που ολοκληρώνονται μέσω
των κρατικών ιδρυμάτων, δεν υπερβαίνουν τις 80!

Αυτό τόνισε στα «ΝΕΑ» η πρόεδρος του Κέντρου Βρεφών «Μητέρα» κ. Σούλα
Ευθυμίου, τονίζοντας ότι «αυτό γίνεται γιατί είτε τα ζευγάρια φοβούνται ότι θα
κριθούν ακατάλληλα να υιοθετήσουν ένα παιδί, είτε γιατί θέλουν να επισπεύσουν
τις σχετικές διαδικασίες».

Με αυτόν τον τρόπο, όπως επεσήμανε στα «ΝΕΑ» ο αρμόδιος υφυπουργός Υγείας κ.
Θεόδωρος Κοτσώνης, «δεν παρέχεται η δυνατότητα διερεύνησης των αιτίων που η
φυσική οικογένεια δίνει το παιδί της προς υιοθεσία. 
Ο κοινωνικός λειτουργός κάνει τη σχετική έρευνα μετά την ανάθεση του παιδιού
στη θετή οικογένεια».

«Οι ιδιωτικές υιοθεσίες γίνονται με τη μεσολάβηση τρίτων αναρμόδιων, οι οποίοι
αποκομίζουν κέρδος», πρόσθεσε η πρόεδρος του «Μητέρα». «Για τον λόγο αυτό
έχουμε προτείνει την κατάργηση των ιδιωτικών υιοθεσιών».

Την ίδια στιγμή, διαστάσεις επιδημίας παίρνει η είσοδος αλλοδαπών γυναικών
στην Ελλάδα, οι οποίες γεννούν σε ιδιωτικές κλινικές της χώρας μας και στη
συνέχεια πωλούν τα παιδιά τους. Αναφερόμενος στο θέμα αυτό ο υφυπουργός
Υγείας, ανέφερε ότι «το υπουργείο Υγείας υπέγραψε συμφωνία συνεργασίας για τις
υιοθεσίες με τη Ρουμανία και προωθεί αντίστοιχες συμφωνίες και με τις άλλες
χώρες των Βαλκανίων». «Ιδιαίτερα με την Αλβανία, οι συζητήσεις είχαν
προχωρήσει, αλλα διακόπηκαν μετά τα πρόσφατα γεγονότα».

Ο δικηγόρος. Ελεύθερος με εγγύηση 1.000.0000 δραχμών αφέθηκε μετά την
απολογία του στον ανακριτή ο Αλεξ. Χατζηαλεξάνδρου, που κατηγορείται για
συμμετοχή σε κύκλωμα παράνομων υιοθεσιών

ΤΟΝ ΕΑΥΤΟ του υπερασπίστηκε χθες ο δικηγόρος Αλέξανδρος Χατζηαλεξάνδρου, ο
οποίος κατηγορείται για συμμετοχή σε παράνομο κύκλωμα υιοθεσιών, αλλά μετά την
απολογία του ­ με σύμφωνη γνώμη ανακριτή και εισαγγελέα ­ αφέθηκε ελεύθερος με
μοναδικό περιοριστικό όρο την καταβολή εγγύησης 1.000.000 δραχμών.

Αντίθετα, η 28χρονη Παρασκευή Λιατίφη, η μητέρα του βρέφους, που επρόκειτο να
το δώσει για υιοθεσία, βρίσκεται από χθες στη φυλακή.

Τα στοιχεία που είχαν συμπεριληφθεί στην προανακριτική δικογραφία, σχετικά με
τον ρόλο που φέρεται να έπαιξε ο κατηγορούμενος δικηγόρος στη διερευνόμενη από
τη Δικαιοσύνη υπόθεση παράνομων υιοθεσιών, δεν αποδείχθηκαν αρκετά για να
οδηγήσουν τους αρμόδιους δικαστικούς λειτουργούς σε απόφαση για την
προφυλάκισή του.

Ο ίδιος, βέβαια, απολογούμενος ισχυρίστηκε ότι όλες οι υποθέσεις υιοθεσιών, με
τις οποίες έχει ασχοληθεί λόγω επαγγέλματος, ήταν απολύτως νόμιμες. Όσον αφορά
τη συγκεκριμένη περίπτωση, υποστήριξε πως όταν του τηλεφώνησε ένας
δημοσιογράφος, ο οποίος εμφανίστηκε ως υποψήφιος πατέρας, τον συμβούλευσε να
συγκεντρώσει τα απαραίτητα πιστοποιητικά για να προχωρήσουν στην πράξη της
υιοθεσίας ζητώντας του αμοιβή 300.000 δραχμών..

Η φυσική μητέρα του μωρού, Παρασκευή Λιατίφη, απολογούμενη ενώπιον του 23ου
τακτικού ανακριτή κ. Παντελή Παντελίδη, ομολόγησε πως είχε συμφωνήσει να το
δώσει για υιοθεσία έναντι 2.500.000 δραχμών. Και προέβαλε ως... άλλοθι της
πράξης της τα μεγάλα οικονομικά προβλήματα που χρόνια τώρα αντιμετωπίζει η
οικογένειά της. Αναφέρθηκε μάλιστα και στα τέσσερα παιδιά της που δεν
βρίσκονται πια στη ζωή, αλλά δεν προσκόμισε κανένα πιστοποιητικό που να
βεβαιώνει τον θάνατό τους. Για τον λόγο αυτό ο δικαστικός λειτουργός θεωρείται
πολύ πιθανό να διερευνήσει τη βασιμότητα του ισχυρισμού της κατηγορουμένης,
προκειμένου να δώσει απάντηση στο ερώτημα εάν τα παιδιά έχουν πεθάνει ή έχουν
δοθεί και αυτά προς υιοθεσία σε κάποιες οικογένειες.

Η δικαστική διερεύνηση της υπόθεσης θα συνεχιστεί την ερχόμενη Δευτέρα, με τις
απολογίες του 36χρονου Δημήτρη Λιατίφη και της συζύγου του Ειρήνης, οι οποίοι
κατηγορούνται για μεσολάβηση στην παράνομη υιοθεσία.

ΤΗΝ ΕΝΤΟΝΗ διαμαρτυρία του για την κατάσχεση των δικογραφιών από το γραφείο
του, στη Θεσσαλονίκη, εξέφρασε κατά τη διάρκεια της προανακριτικής του
απολογίας ο κατηγορούμενος δικηγόρος Αλέξανδρος Χατζηαλεξάνδρου.

«ΤΑ ΝΕΑ» δημοσιεύουν σήμερα τα κυριότερα αποσπάσματα της απολογίας του Α.
Χατζηαλεξάνδρου, που έδωσε στις 5 Ιουνίου 1997, εξεταζόμενος στην Ασφάλεια
Αθηνών, αρνούμενος οποιαδήποτε ανάμειξή του στην υπόθεση.

* Την Τρίτη, 3 Ιουνίου 1997, το απόγευμα, είχα τηλεφωνική επικοινωνία με τον
κ. Μαυράγγελο, ο οποίος μου είπε ότι είναι απελπισμένος γιατί επί αρκετές
μέρες ταλαιπωρήθηκε και θέλει να αποκτήσει ένα παιδάκι. Του απάντησα ότι εγώ
ασχολούμαι με δικαστήρια υιοθεσιών και θα μπορούσα να αναλάβω την υπόθεση. Δεν
θυμάμαι εάν μου είπε ότι θα έδινε χρήματα για να πάρει το παιδί, αλλά ακόμη
και να ελέχθη αυτό, εγώ δεν ασχολούμαι με τέτοια θέματα, γιατί εγώ κάνω μόνο
τις νόμιμες διαδικασίες..

* Από τα δικαστήρια της Θεσσαλονίκης προκύπτει, με τις αποφάσεις που
εκδόθηκαν, ότι όλες οι διαδικασίες ήταν νόμιμες και μάλιστα διερωτώμαι γιατί
κατασχέθηκαν όλοι οι φάκελοι των υποθέσεων, αφού αντίγραφα αυτών των αποφάσεων
υπάρχουν στο Πρωτοδικείο της Θεσσαλονίκης.

* Δεν γνωρίζω για ποιο λόγο οι Τσιγγάνοι αναφέρουν το όνομά μου, πάντως
ουδέποτε μεσολάβησα για την ανεύρεση τέκνων. Νομίζω πως μου τηλεφώνησαν μία ή
δύο φορές, μετά από ένα προηγούμενο δικαστήριο που είχαμε για υπόθεση
υιοθεσίας, και με ρώτησαν εάν έχω καμία οικογένεια για να δώσουν ένα παιδάκι.
Εγώ τους απάντησα ότι είμαι δικηγόρος και δεν κάνω τέτοια πράγματα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15856N121</ED>
<ID>
ID:163010

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N12&aa=1</URL></REF>


Article

<CATEGORY>vin06</CATEGORY>

 <H2>Οι περισσότερες υποθέσεις αποκαλύφθηκαν στη Βόρεια Ελλάδα
</H2>
<AUTHOR>ΓΙΩΡΓΟΣ ΧΑΤΣΙΟΣ- ΠΕΡΙΚΛΗΣ ΓΛΕΝΤΑΔΑΚΗΣ</AUTHOR>

ΘΕΣΣΑΛΟΝΙΚΗ

Γραφείο Βόρειας Ελλάδας

ΑΠΟ ΤΟ 1985, η οικογένεια Λιατίφη ­ που εμπλέκεται στην υπόθεση της
αγοραπωλησίας βρέφους, η οποία αποκαλύφθηκε πρόσφατα στην Αθήνα ­ έχει
απασχολήσει με παράνομες υιοθεσίες έναντι αμοιβής την Ασφάλεια Θεσσαλονίκης.

Σύμφωνα με τα στοιχεία της Ασφάλειας, η οικογένεια των Τσιγγάνων από την
Αττική είχε εμπλακεί σε τέσσερις περιπτώσεις αγοραπωλησίας βρεφών που έγιναν
στη Θεσσαλονίκη με «ταρίφα», τότε, 550.000 δρχ. το βρέφος.

Τον Απρίλιο του 1994, μέλη της ίδιας οικογένειας των Τσιγγάνων είχαν
αποπειραθεί να πουλήσουν νεογέννητο σε αστυνομικούς, που παρουσιάσθηκαν ως
άτεκνο ζευγάρι, στην περιοχή του ΤΙΤΑΝ στη Θεσσαλονίκη, έναντι 2.300.000 δρχ.

Η οικογένεια Μήτρου ­ η οποία επίσης εμπλέκεται στην πρόσφατη υπόθεση
αγοραπωλησίας βρέφους στην Αθήνα ­ «βρίσκεται στα αρχεία της Ασφάλειας», αφού
το 1985 μέλη της συνελήφθησαν επειδή αποπειράθηκαν να πουλήσουν βρέφος σε
άτεκνο ζευγάρι έναντι 300.000 δρχ.

Το 1984, εξάλλου, μαιευτήρας από τη Θεσσαλονίκη είχε κατηγορηθεί από την
Ασφάλεια για εμπλοκή του σε 25 περιπτώσεις παράνομης υιοθεσίας, στις οποίες
λειτουργούσε ως μεσάζων, έναντι αμοιβής.

«Υπάρχουν συγκεκριμένες οικογένειες Τσιγγάνων από την Εύβοια και την Αττική,
οι οποίες ασχολούνται τα τελευταία τουλάχιστον δώδεκα χρόνια με αγοραπωλησίες
βρεφών. Οι περισσότερες περιπτώσεις αποκαλύφθηκαν στη Βόρεια Ελλάδα. Σε κάθε
παρόμοια περίπτωση εμπλέκονται με διάφορους τρόπους ­ νόμιμους ή παράνομους ­
γιατροί, νοσοκόμες, δικηγόροι. 
Το πρόβλημα είναι ότι μετά την αγοραπωλησία μπορούν να κινηθούν όλες οι
διαδικασίες για να παρουσιασθεί ως νόμιμη η όλη υπόθεση», είπε στα «ΝΕΑ» ο
προϊστάμενος της υποδιεύθυνσης Ασφάλειας, Φ. Καραγκιοζίδης.

Η παρέμβαση των «μεσαζόντων» στις υποθέσεις αγοραπωλησίας παρουσιάζει το
χαρακτηριστικό της «παχυλής» αμοιβής που λαμβάνουν από τα άτεκνα ζευγάρια, η
οποία σε αρκετές περιπτώσεις υπερβαίνει και την τιμή... πώλησης του βρέφους.

Η μαζική εισβολή λαθρομεταναστών τα τελευταία χρόνια από την Αλβανία, τη
Βουλγαρία, τη Ρουμανία και χώρες της πρώην ΕΣΣΔ, έδωσε νέα διάσταση στο
φαινόμενο της αγοραπωλησίας βρεφών, αφού άρχισε η δράση διεθνών κυκλωμάτων.

Πρόσφατα στη Βουλγαρία εξαρθρώθηκε κύκλωμα αγοραπωλησίας βρεφών, μετά τη
σύλληψη νεαρής Βουλγάρας στη Θεσσαλονίκη, η οποία πούλησε το παιδί της, που
γέννησε σε ιδιωτική κλινική, σε άτεκνο ζευγάρι. Οι τιμές πώλησης των βρεφών με
αλλοδαπούς φυσικούς γονείς κυμαίνονται από 1.000.000 έως 2.000.000 δρχ.

«Υπάρχουν περιπτώσεις που η μάνα πουλάει το παιδί της και φεύγει για την
πατρίδα της. Οι διαδικασίες που ακολουθούνται στη συνέχεια μέχρι την έκδοση
των απαραίτητων πιστοποιητικών είναι σχετικά χρονοβόρες, ωστόσο η φυσική
μητέρα, εφόσον το θελήσει, δεν μπορεί στη συνέχεια να αποδείξει ότι το παιδί
είναι δικό της. Στις συγκεκριμένες περιπτώσεις ­ που είναι αρκετές ­ τα
πράγματα περιπλέκονται και είναι δύσκολο να βρεθεί άκρη», είπε ο κ. Καραγκιοζίδης.

Στο μεταξύ, η σύλληψη του δικηγόρου Αλέξανδρου Χατζηαλεξάνδρου προκάλεσε χθες
έκπληξη στα δικαστήρια της Θεσσαλονίκης, αφού όλοι τον θεωρούσαν άτομο υπεράνω
πάσης υποψίας.

«Πράγματι, αναλάμβανε πάρα πολλές υποθέσεις υιοθεσιών στο Πρωτοδικείο, αλλά
όλοι πίστευαν ότι αυτό οφείλεται στην επαγγελματική του ικανότητα και
ειδικότητα στο συγκεκριμένο θέμα», δήλωσε χθες στα «ΝΕΑ» ο πρόεδρος του
Δικηγορικού Συλλόγου Θεσσαλονίκης, κ. Γ. Ιγνατιάδης.

Από δικαστικούς κύκλους στη Θεσσαλονίκη, ανακοινώθηκε χθες ότι μέχρι στιγμής
δεν δόθηκε εντολή για να ερευνηθούν «ύποπτες» υποθέσεις υιοθεσίας που
διεκπεραίωσε ο δικηγόρος τα τελευταία χρόνια στο Πρωτοδικείο.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15856N122</ED>
<ID>
ID:163064

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N12&aa=2</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Με γνώμονα το συμφέρον του παιδιού
</H2>
<AUTHOR>ΣΟΥΛΑ ΕΥΘΥΜΙΟΥ</AUTHOR>

ΣΤΗΝ εποχή μας είναι κοινά αποδεκτό ότι η υιοθεσία αποτελεί μορφή παιδικής
προστασίας και πρέπει να γίνεται με γνώμονα το συμφέρον του παιδιού. 
Είναι επίσης γνωστό ότι η υιοθεσία αποτελεί ένα περίπλοκο θέμα της ζωής των
ατόμων που εμπλέκονται σ' αυτήν.

Για μια ακόμη φορά, και σίγουρα όχι τελευταία, σήμερα βρισκόμαστε μπροστά στο
φαινόμενο αγοραπωλησίας βρεφών και θα ξαναβρεθούμε εφ' όσον δεν θεσμοθετηθούν μέτρα.

Μέτρα προληπτικά με την κατάργηση των «ιδιωτικών» λεγόμενων υιοθεσιών, που
συνήθως γίνονται χωρίς προηγούμενη έρευνα και προετοιμασία των θετών γονιών
και της φυσικής μητέρας, που κάτω από δύσκολες συνθήκες είναι ευάλωτη και
εύκολα μπορεί να γίνει θύμα εκμετάλλευσης.

Που γίνονται με τη διαμεσολάβηση τρίτων αναρμόδιων προσώπων και συνήθως
υποκρύπτουν συναλλαγή.

Μέτρα αποτρεπτικά, με τη θεσμοθέτηση βαρύτατων ποινών σε περιπτώσεις
αγοραπωλησίας βρεφών και τον χαρακτηρισμό του αδικήματος από πλημμέλημα σε κακούργημα.

Αλήθεια, πόσο ακόμα θα ανεχθούμε, σε μια πολιτισμένη κοινωνία, στην πορεία
προς το 2000, το παιδί να είναι προϊόν της πιο αισχρής συναλλαγής; 
Πότε θα πάψουμε να θεωρούμε το παιδί μέσο θεραπείας άτεκνων ζευγαριών;

Πότε θα αποφασίσουμε εμείς να το προστατέψουμε;

Η Σούλα Ευθυμίου είναι πρόεδρος του Κέντρου Βρεφών «ΜΗΤΕΡΑ»

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15856N131</ED>
<ID>
ID:163057

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N13&aa=1</URL></REF>


Article

<CATEGORY>vin06</CATEGORY>

 <H5>ΕΥΚΟΛΑ ΘΥΜΑΤΑ ΓΙΑ ΤΙΣ ΣΥΜΜΟΡΙΕΣ ΝΕΑΡΩΝ ΚΑΚΟΠΟΙΩΝ
</H5><H5>Φώναζε «λυπηθείτε με» και εκείνοι της έλεγαν «σκάσε»
</H5><H5>«Άλλα κόλπα» από ευγενικούς νέους...
</H5><H2>Ο εφιάλτης των ηλικιωμένων για μια χούφτα χιλιάρικα
</H2>
<AUTHOR>ΛΙΑ ΝΕΣΦΥΓΕ</AUTHOR>

Η κυρία Άννα ξυπνάει τις νύχτες μ' εφιάλτες...

Για τις συμμορίες των νεαρών κακοποιών οι ηλικιωμένοι είναι εύκολοι στόχοι. Τα
ηλικιωμένα, μοναχικά άτομα, που είναι ευάλωτα και ανήμπορα ν' αντιδράσουν,
αντιμετωπίζουν τη σκληρότητα και την αγριότητα. Γνωρίζουν την απάνθρωπη
συμπεριφορά νεαρών οι οποίοι εισβάλλουν στα σπίτια τους ακόμα και μέρα
μεσημέρι και δεν διστάζουν να τους χτυπήσουν αλύπητα, να τους βασανίσουν για
ν' αρπάξουν το κομπόδεμά τους.

Μέσα σε ενάμιση χρόνο, από το 1996 μέχρι σήμερα, μόνο στην Αθήνα 62
ηλικιωμένοι έζησαν μαρτυρικές στιγμές στα χέρια αδίστακτων «εισβολέων», που
τους επιτέθηκαν και τους κακοποίησαν. Τα στοιχεία της Ασφάλειας είναι
ενδεικτικά. Τα ηλικιωμένα και μοναχικά άτομα κατατάσσονται στις ομάδες «υψηλού
κίνδυνου», καθώς τα τελευταία χρόνια οι επιθέσεις εναντίον τους έχουν αυξηθεί
ανησυχητικά. Επιθέσεις που χαρακτηρίζονται από τη βιαιότητα την οποία
επιδεικνύουν οι δράστες στους ανήμπορους ηλικιωμένους.

Αρκετοί ηλικιωμένοι αντιμετώπισαν τον ίδιο «εφιάλτη» δύο και τρεις φορές,
καθώς οι κακοποιοί δεν περιορίσθηκαν σε μια επίθεση. Είχαν μάθει «τα
κατατόπια» στα σπίτια των θυμάτων τους και επέστρεψαν, ύστερα από καιρό, για
να αρπάξουν ό,τι είχε απομείνει.

Συνήθως για μια «χούφτα χιλιάρικα», όσο είναι η πενιχρή σύνταξη που κρατούν
στο σπίτι τους οι ηλικιωμένοι για να περάσουν τον μήνα, οι δράστες δεν
διστάζουν να τους επιτεθούν και να τους χτυπήσουν μέχρι να τους αποσπάσουν την
«ομολογία» πού έχουν κρύψει τα χρήματα τους.

Άλλοτε πάλι είναι το «γερό κομπόδεμα», οι οικονομίες που έχουν οι ηλικιωμένοι
συνταξιούχοι στα σπίτια τους επειδή αποφεύγουν τις μετακινήσεις και τις
συναλλαγές στις τράπεζες.

Οι συμμορίες που «χτυπούν» τους ηλικιωμένους χωρίζονται σε δύο κατηγορίες:

Αυτές που δρουν περιστασιακά και αποτελούνται από νεαρούς, κυρίως Αλβανούς.

Συνήθως, «χτυπούν» τα φτωχόσπιτα και τις μονοκατοικίες των συνοικιών, όπου
διαμένουν ηλικιωμένοι. Μονοκατοικίες των οποίων οι πόρτες είναι εύκολο να
παραβιασθούν, ακόμα και με μια σπρωξιά. Οι ληστές στις επιθέσεις αυτές δεν
πάνε για πολλά λεφτά, παρά για λίγα χιλιάρικα που θα βρουν στο σπίτι ή, στην
καλύτερη περίπτωση, κάποια κοσμήματα και εξαντλούν όλη τη σκληρότητα στα
θύματά τους.

Αυτό που τους ενδιαφέρει περισσότερο είναι η αδυναμία του θύματος να
αντιδράσει και να τους αντισταθεί. Εισβάλλουν στις μονοκατοικίες συνήθως τις
μεταμεσονύκτιες ώρες, όταν τα θύματά τους κοιμούνται. Τους επιτίθενται στα
κρεβάτια τους και τους χτυπούν αλύπητα, μέχρι να τους αποκαλύψουν πού έχουν τα
χρήματά τους. Λιγο πριν φύγουν, τους δένουν, τους φιμώνουν και κόβουν το
καλώδιο του τηλεφώνου για να μην μπορούν να καλέσουν βοήθεια. Για να
ακινητοποιήσουν τα θύματά τους χρησιμοποιούν μαχαίρια, κατσαβίδια και σπανίως όπλα.

Υπάρχουν όμως και οι οργανωμένες «μεικτές» συμμορίες, που τις αποτελούν
Έλληνες και αλλοδαποί, οι οποίες χτυπούν επιλεγμένους «στόχους». Δηλαδή
ηλικιωμένους, τους οποίους έχουν παρακολουθήσει και γνωρίζουν ότι έχουν «γερό
κομπόδεμα». Πριν από τρία χρόνια είχε εξαρθρωθεί σπείρα δύο Ελλήνων και δύο
Ρουμάνων, οι οποίοι μέσα σε δύο μήνες είχαν ληστέψει τρεις πλούσιους
ηλικιωμένους, από τους οποίους είχαν αφαιρέσει μετρητά και τιμαλφή..

Οι επιθέσεις σε ηλικιωμένους παρουσιάζουν αύξηση κατά τους καλοκαιρινούς
μήνες, όταν οι οικογένειές τους φεύγουν για διακοπές και μένουν μόνοι. Πέρυσι
τον Ιούλιο είχαν δεχθεί επίθεση τρεις ηλικιωμένοι.

Ο 72ΧΡΟΝΟΣ Χαράλαμπος Κατσούλης και η 65χρονη σύζυγός του Ειρήνη, αν και έχουν
περάσει έξι μήνες, δεν μπορούν να ξεπεράσουν τον εφιάλτη που έζησαν στα χέρια
δύο νεαρών αδίστακτων κακοποιών που εισέβαλαν στη μονοκατοικία τους, στην οδό
Βύρωνος 18 στην Πλάκα. Η κ. Ειρήνη, η οποία αντιμετωπίζει αναπνευστικά
προβλήματα, κοιμόταν στο κρεβάτι της όταν εισέβαλαν οι κακοποιοί. Όρμησαν πάνω
της και άρχισαν να τη χτυπούν. «Παιδιά έχω πρόβλημα, λυπηθείτε με. Λίγο
οξυγόνο, σβήνω», τους εκλιπαρούσε. Αυτοί συνέχισαν να την χτυπούν μέχρι που το
πρόσωπό της έγινε μια πληγή και το σώμα της μελάνιασε από τα χτυπήματα.

Ο σύζυγός της, ο οποίος την ώρα εκείνη βρισκόταν στο δώμα, άκουσε τη φασαρία
και έτρεξε στο δωμάτιο. Το θέαμα που αντίκρυσε ήταν τρομερό. Η γυναίκα του
σερνόταν αιμόφυρτη στο πάτωμα. Τα χείλη της είχαν μελανιάσει και ζητούσε
οξυγόνο. «Λυπηθείτε την παιδιά. Δεν τη βλέπετε σε τι άθλια κατάσταση
βρίσκεται; Έχετε και σεις γονείς. Λυπηθείτε την», φώναξε απελπισμένα ο κ.
Κατσούλης στους δράστες. Η απάντησή τους ήταν σκληρή και απάνθρωπη: «Σκάσε ρε,
κάτσε εκεί και βούλωσ' το». Ο κ. Κατσούλης δεν άντεξε να βλέπει τη γυναίκα του
να βασανίζεται. Για να τραβήξει την προσοχή των δραστών όρμησε στην πόρτα και
άρχισε να ανεβαίνει τρέχοντας προς το δώμα. Οι κακοποιοί τον ακολούθησαν και
τότε αυτός πήδησε από το παράθυρο στη στέγη της αυλής του σπιτιού. Από τις
φωνές αναστατώθηκε η γειτονιά, κόσμος μαζεύτηκε έξω από το σπίτι, αλλά οι
δράστες κατάφεραν να διαφύγουν

Πέρασαν έξι μήνες από τότε. Οι εφιάλτες «στοιχειώνουν» ακόμα τον ύπνο τής κ.
Ειρήνης Κατσούλη και δεν την αφήνουν να ησυχάσει. Πετιέται ιδρωμένη στον ύπνο
της. Σαν να βλέπει μπροστά της τους δράστες και ξαναζεί την οδυνηρή εμπειρία.

Μένει όλη την ημέρα κλειδαμπαρωμένη στο σπίτι της. Όταν λείπει ο άνδρας της,
δεν ανοίγει την πόρτα σε κανέναν. Δεν εμπιστεύεται κανέναν. Υποπτεύεται τους
πάντες. «Δεν σας εμπιστεύομαι. Ποιοι είστε εσείς; Γιατί ήρθατε στο σπίτι
μου;». Ήταν η πρώτη της αντίδραση, όταν χθες το πρωί της χτυπήσαμε την πόρτα
του σπιτιού της. Προσπαθήσαμε να την καθησυχάσουμε, της δείξαμε την ταυτότητά
μας αλλά μάταια. Κλειδώθηκε στο σπίτι της και έκλεισε τις πόρτες και τα παράθυρα.

«Μην την παρεξηγείτε. Φοβάται. Έτσι κάνει σε όλους από τότε που τη λήστεψαν.
Δεν έχει συνέλθει από το σοκ...», μας λέει μια γειτόνισσά της.

Ο τρόμος έχει «φωλιάσει» στα σπίτια των ηλικιωμένων που έχουν δεχθεί
επιθέσεις. Τα «φαντάσματα» τους κυνηγούν μήνες μετά τη ληστεία. Η 69χρονη
Αγαθή Παππά, που πέρυσι τον χειμώνα είχε δεχθεί επίθεση στο σπίτι της, στην
οδό Καράμπαμπα 60 στον Άγιο Δημήτριο, την επομένη της ληστείας το εγκατέλειψε
και έφυγε.

«Φοβήθηκε και έφυγε. Πήγε να μείνει με τα αδέλφια της. Την εποχή που έπεσε
θύμα ληστείας γίνονταν οικοδομικές εργασίες στο σπίτι. Από τότε έρχεται
σπάνια, επιβλέπει την πρόοδο των εργασιών και φεύγει. Δεν αποφασίζει πια να
μείνει μόνη της στο σπίτι της», μας λέει μια γειτόνισσά της.

Η κ. Άννα, η οποία πριν από τρεις μήνες είχε πέσει και αυτή θύμα συμμορίας
κακοποιών που της επιτέθηκαν στη μονοκατοικία της, στου Ψυρή, αντικατέστησε
την ξύλινη εξώπορτα με πόρτα ασφαλείας και διπλές κλειδαριές. Οι κακοποιοί
είχαν ανοίξει με μια σπρωξιά την ξύλινη πόρτα και της είχαν επιτεθεί την ώρα
που κοιμόταν. Την είχαν χτυπήσει και τις είχαν αρπάξει τις οικονομίες της, που
μάζευε δραχμή - δραχμή για να κάνει εγχείρηση.

«Σας παρακαλώ, δεν θέλω να θυμάμαι εκείνη τη νύχτα. Ό, τι έγινε, έγινε. Αρκετά
έχω περάσει», μας είπε χθες το πρωί όταν βγήκε στο παράθυρο του σπιτιού της.

Ληστεία στα Ν. Λιόσια. Θύμα η 71χρονη γριούλα Κυριακή Ζουγανέλη

ΤΑ ΤΕΛΕΥΤΑΙΑ χρόνια οι συμμορίες των «χρυσοδάκτυλων» απατεώνων έχουν επινοήσει
«άλλα κόλπα» για να «ρημάζουν» τα σπίτια των ηλικιωμένων θυμάτων τους, κυρίως
των γυναικών. Χτυπούν τα κουδούνια των διαμερισμάτων τους και με διάφορα
προσχήματα, όπως ότι έχουν ανάγκη για βοήθεια, πως θέλουν να τηλεφωνήσουν
κ.λπ., καταφέρνουν να μπουν στα σπίτια. Για να μην κινούν υποψίες
παρουσιάζονται ως ζευγάρια. Ευγενικοί και γλυκομίλητοι μπαίνουν στα σπίτια, ο
άνδρας απασχολεί την ηλικιωμένη και η γυναίκα αδειάζει το σπίτι. Τα
περιστατικά είναι πολλά, ελάχιστα όμως καταγγέλλονται στην Αστυνομία. Λόγω της
ηλικίας, οι ηλικιωμένες γυναίκες ντρέπονται να καταγγείλουν ότι έπεσαν θύματα
απάτης και κλοπής. Χαρακτηριστική είναι η περίπτωση της κ. Κατερίνας Σ., η
οποία κατήγγειλε την κλοπή στο Αστυνομικό Τμήμα Αμπελοκήπων:.

Ήταν 12 το μεσημέρι της περασμένης Πέμπτης. Ένα νεαρό ζευγάρι χτύπησε την
πόρτα του διαμερίσματος στο ισόγειο πολυκατοικίας στην περιοχή των
Αμπελοκήπων. Η 86χρονη ένοικος του διαμερίσματος κ. Κατερίνα Σ. εκείνη την ώρα
ήταν μόνη της στο σπίτι. Η οικιακή βοηθός, που της κρατάει συντροφιά και την
προσέχει, έλειπε από το πρωί. Είχε πάει σε νοσοκομείο για κάποιες εξετάσεις.
Με κόπο η ηλικιωμένη, σέρνοντας τα βήματά της, έφθασε μέχρι την πόρτα και
χωρίς να ρωτήσει την άνοιξε για να δει ποιος είναι.

«ΕΙΝΑΙ ΑΝΑΓΚΗ»

Η φωνή του νεαρού άνδρα που στεκόταν στο κατώφλι ακούσθηκε γεμάτη αγωνία πριν
η ηλικιωμένη προλάβει να τον ρωτήσει ποιος είναι και τι θέλει: «Αχ κυρία μου.
Συγγνώμη που σας ενοχλούμε στο σπίτι σας. Συνέβη κάτι στη γυναίκα μου και
πρέπει να πάει στην τουαλέτα. Ένιωσε μια ξαφνική αδιαθεσία την ώρα που
περπατούσαμε στον δρόμο. Σας παρακαλούμε, μπορεί να χρησιμοποιήσει την
τουαλέτα σας; Είναι μεγάλη ανάγκη».

Η κ. Κατερίνα τον κοίταγε έκπληκτη. Ο νεαρός άνδρας μιλούσε συνέχεια και την
εκλιπαρούσε. Η γυναίκα στεκόταν δίπλα του και έδινε την εντύπωση ότι πράγματι
κάτι άσχημο της είχε συμβεί και πως δεν μπορούσε να περιμένει. 
Καλοντυμένοι και οι δύο. Εκείνος με ένα άσπρο πουκάμισο και μπλε παντελόνι και
εκείνη με ένα εμπριμέ φόρεμα. Ευγενικές φυσιογνωμίες. Η εμφάνισή τους δεν
κινούσε υποψίες. Ο «ευγενέστατος» νεαρός άνδρας δεν άφησε περιθώριο στην
ηλικιωμένη να σκεφθεί. Πριν προλάβει να του πει ο,τιδήποτε έσπρωξε την πόρτα
και μπήκε απρόσκλητος στο διαμέρισμα.

«Χίλια ευχαριστώ που δεχθήκατε να μας βοηθήσετε. Ο Θεός να σας έχει καλά...»,
της είπε. Η ηλικιωμένη βρέθηκε προ τετελεσμένων γεγονότων. Όλα είχαν γίνει με
τέτοια ταχύτητα, που μέχρι την ώρα εκείνη δεν είχε προλάβει ούτε να ανοίξει το
στόμα της. Το ζευγάρι είχε μπει ήδη στο διαμέρισμα και η γυναίκα κατευθύνθηκε
στην τουαλέτα.

Ο άνδρας πήγε μαζί με την ηλικιωμένη στην κουζίνα. Φρόντισε να καθίσει κοντά
στην πόρτα, για να μπλοκάρει την ηλικιωμένη. Στην κουζίνα τής έπιασε την
κουβέντα. Στην πραγματικότητα την «ψάρευε» με τρόπο. Η ηλικιωμένη,
ανυποψίαστη, απαντούσε στις πονηρές ερωτήσεις του.

Τη ρωτούσε για την οικογένειά της και αν μένει μόνη στο σπίτι. «Δεν μένω μόνη
μου, έχω μια οικιακή βοηθό που μου κρατάει συντροφιά. Έτυχε σήμερα να λείπει
από το σπίτι...», του απάντησε η ηλικιωμένη.

Στο μεταξύ η ώρα περνούσε και η ηλικιωμένη άρχισε κάτι να υποψιάζεται.
Κοιτούσε συνέχεια από το παράθυρο της κουζίνας, προς την τουαλέτα. Το φως
παρέμενε αναμμένο, ενώ από τα υπόλοιπα δωμάτια δεν ακουγόταν ο παραμικρός θόρυβος.

5 ΛΕΠΤΑ...

Πέρασαν γύρω στα 15 λεπτά. Η γυναίκα δεν φαινόταν και η ηλικιωμένη άρχισε να
ανησυχεί. «Ελάτε κυρία μου. Σας είπα ότι έχει σοβαρό πρόβλημα. Δεν έχουμε
σκοπό να σας ανησυχήσουμε άλλο...». Πέντε λεπτά αργότερα, πράγματι,
εμφανίσθηκε η γυναίκα.

«Εντάξει είμαι. Έχω συνέλθει», είπε στον «άνδρα» της. Ευχαρίστησαν με ευγένεια
την ηλικιωμένη για τη μεγάλη εξυπηρέτηση που τους έκανε και έφυγαν.

Η περίεργη επίσκεψη του ζευγαριού είχε αναστατώσει τη 86χρονη. Ανήσυχη πήγε
στην κρεβατοκάμαρά της. Τα βρήκε όλα εντάξει. Τα συρτάρια ήταν κλειστά, όπως
τα είχε αφήσει.

Την επομένη το πρωί, όταν η 86χρονη πήγε να πάρει χρήματα από το συρτάρι της,
την περίμενε μια πολύ δυσάρεστη έκπληξη. Όλα τα χρήματα που είχε στο συρτάρι
της, 500.000 δρχ., είχαν «κάνει φτερά». Και να ήταν μόνο αυτά; Ενστικτωδώς
πήγε στο κομοδίνο.

Το συρτάρι ήταν παραβιασμένο και όταν το άνοιξε της «ανέβηκε το αίμα στο
κεφάλι». Όλα τα κοσμήματά της, παλιά και πολύτιμα κομμάτια, έλειπαν. Η κ.
Κατερίνα έπαθε σοκ. Δεν ήταν τόσο η χρηματική άξια των κοσμημάτων. Τα
περισσότερα της θύμιζαν στιγμές από τη ζωή της και ήταν δεμένη συναισθηματικά
μαζί τους.

3 ΚΟΠΕΛΕΣ

Με παρόμοιο τρόπο εξαπατήθηκε και άλλη μία ηλικιωμένη, η 83χρονη Αντιγόνη Χ.,
η οποία έπεσε θύμα μιας συμμορίας που την αποτελούσαν τρεις νεαρές γυναίκες.

Και αυτές έδρασαν αθόρυβα και αποτελεσματικά και «ξάφρισαν» από το σπίτι
320.000 δρχ. και τα κοσμήματα.

Η κλοπή έγινε μέρα μεσημέρι, παραμονές Χριστουγέννων, στο διαμέρισμα της
83χρονης στον τέταρτο όροφο πολυκατοικίας στην περιοχή Αχαρνών.

Οι τρεις κοπέλες, που χτύπησαν το κουδούνι της πόρτας της, ισχυρίσθηκαν ότι
είναι σπουδάστριες από την επαρχία. Της είπαν ότι η μία κοπέλα είναι έγκυος,
πως αισθάνθηκε έντονη αδιαθεσία και ότι χρειάζεται να πάει στην τουαλέτα.

Οι άλλες δύο κάθισαν μαζί με την 83χρονη στο σαλόνι και άνοιξαν συζήτηση για
τα προβλήματα που αντιμετωπίζουν οι νέοι σήμερα, για την ανεργία και άλλα
τέτοια. Ολόκληρη κοινωνική ανάλυση τής έκαναν.

Ανυποψίαστη η ηλικιωμένη τις άκουγε με ενδιαφέρον. Μόνη στο σπίτι, αισθανόταν
την ανάγκη να μιλήσει με κάποιον. Μάλιστα τις κέρασε και πορτοκαλάδα. Είκοσι
λεπτά αργότερα βγήκε και η «έγκυος» από την τουαλέτα. Ήπιε κι αυτή την
πορτοκαλάδα της και όταν συνήλθε, αποχώρησε μαζί με τις φίλες της.

Η 83χρονη πλήρωσε πολύ ακριβά την εξυπηρέτηση στην «έγκυο» σπουδάστρια. Και
αυτό δεν άργησε να το διαπιστώσει, όταν ύστερα από ώρες άνοιξε το συρτάρι της
και δεν βρήκε δραχμή.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15856N141</ED>
<ID>
ID:163011

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N14&aa=1</URL></REF>


Article

<CATEGORY>vin06</CATEGORY>

 <H2>Αβέβαιο το πότε θα τελειώσει το Μετρό
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΆΓΝΩΣΤΟ παραμένει το πότε θα τελειώσουν τα έργα για το Μετρό της Αθήνας!

Οι εκπρόσωποι της Κοινοπραξίας Ολυμπιακό Μετρό (που κατασκευάζει τα έργα) δεν
μπόρεσαν χθες να δηλώσουν ρητά στον υπουργό ΠΕΧΩΔΕ πότε θα ολοκληρωθεί το
έργο, άφησαν όμως σαφώς να εννοηθεί ότι αυτό αποκλείεται να γίνει μέχρι το
τέλος του 1998, όπως προβλέπει η σύμβαση.

Έτσι τώρα οι νέες προθεσμίες που φαίνεται να συζητούνται είναι το τέλος του
1999 για το τμήμα Πεντάγωνο - Σύνταγμα - Σεπόλια και το τέλος του 2000 για το
υπόλοιπο (δηλαδή και το τμήμα από Σύνταγμα μέχρι Δάφνη).

Για το θέμα του Μετρό έγινε χθες στο ΥΠΕΧΩΔΕ πολύωρη σύσκεψη, στην οποία πήραν
μέρος ο υπουργός ΠΕΧΩΔΕ κ. Κ. Λαλιώτης, ο υφυπουργός κ. Χρ. Βερελής, ο γενικός
γραμματέας μεγάλων έργων κ. Γ. Γανωτής, ο πρόεδρος της εταιρείας Αττικό Μετρό
κ. Λ. Κίκηρας, ο τεχνικός σύμβουλος του Πρωθυπουργού κ. Β. Μακρυωνίτης, οι
εκπρόσωποι της Κοινοπραξίας Ολυμπιακό Μετρό (οι οποίοι ζήτησαν να γίνει η
σύσκεψη) και υπηρεσιακοί παράγοντες.

Αν και δεν έγιναν επίσημες δηλώσεις, έγινε γνωστό ότι υπήρξε προσέγγιση
απόψεων μεταξύ των δύο πλευρών σε πολλά θέματα που έχουν σχέση τόσο με
επιμέρους οικονομικά όσο και με τεχνικά προβλήματα που ταλαιπωρούν εδώ και
πολύ καιρό τα έργα κατασκευής του Μετρό της Αθήνας.

Όμως δεν έγινε δυνατόν να επιτευχθεί συμφωνία σε πολύ σημαντικά προβλήματα,
όπως ο χρόνος αποπεράτωσης του έργου, η οικονομική διαφορά που υπάρχει μεταξύ
της Κοινοπραξίας και του Ελληνικού Δημοσίου κ.λπ.

Σχετικά με την οικονομική διαφορά, αυτή έχει μεν περιοριστεί σε περίπου 190
εκατομμύρια μάρκα (περίπου 31 δισ. δρχ.), αλλά εξακολουθεί να θεωρείται πολύ
μεγάλη από την πλευρά του ΥΠΕΧΩΔΕ, το οποίο δεν φαίνεται διατεθειμένο να
πληρώσει σχεδόν ούτε τα μισά...

Οι εκπρόσωποι της Κοινοπραξίας έθεσαν και θέμα να αρθεί η περικοπή από τον
κύκλο της εργολαβίας του τμήματος Σύνταγμα - Κεραμεικός, αλλά το αίτημα δεν
έγινε δεκτό.

Σημειώνεται ότι η Κοινοπραξία ­ μέχρι στιγμής ­ δεν έχει προσβάλει δικαστικά ή
με άλλο τρόπο την απόφαση για την περικοπή και η σχετική προθεσμία λήγει στις
26 Ιουνίου. Αντίθετα, πιέζει για άρση της περικοπής και αρνείται να παραδώσει
τα εργοτάξια ώστε να συνεχιστούν τα έργα. Η άρνηση παράδοσης των εργοταξίων
και των χώρων αναμένεται να οδηγήσει σε προσφυγή στη Δικαιοσύνη από την πλευρά
της εταιρείας Αττικό Μετρό, δεδομένου μάλιστα ότι ήδη έχουν υποβληθεί
προσφορές (και γίνεται αξιολόγησή τους) για την κατασκευή της πιλοτικής
σήραγγας στον Κεραμεικό, που αποτελεί τμήμα που περιεκόπη από τη σύμβαση.

Για την κυβέρνηση, αυτήν τη στιγμή, το μείζον σχετικά με το Μετρό της Αθήνας
είναι να μπορέσει να ολοκληρωθεί μέχρι το τέλος του 1999, αλλά κάτι τέτοιο,
υπό τις παρούσες συνθήκες, μοιάζει πολύ δύσκολο αν όχι αδύνατον...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15856N161</ED>
<ID>
ID:163012

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N16&aa=1</URL></REF>


Article

<CATEGORY>vin06</CATEGORY>

 <H2>2 στους 3 Έλληνες πιστεύουν ότι το κράτος είναι διεφθαρμένο
</H2>
ΔΥΟ ΣΤΟΥΣ τρεις Έλληνες πιστεύουν ότι το κράτος είναι διεφθαρμένο... Και ότι
σε μεγαλύτερο βαθμό από όλες τις κρατικές υπηρεσίες, η διαφθορά χαρακτηρίζει
την Εφορία. Για να περάσει η... σκυτάλη στο ΕΣΥ και στα «φακελάκια» των
γιατρών. Περισσότεροι από τους μισούς δε πιστεύουν ότι η διαφθορά κυριαρχεί
και στο Σώμα των δικαστών...

Σ' αυτά τα αποτελέσματα καταλήγει πανελλαδική έρευνα της ΑΛΚΟ (δείγμα 2.400
άτομα, άνω των 18 ετών), που πραγματοποιήθηκε τον Σεπτέμβριο του 1996 για
λογαριασμό του «Κέντρου Ανάπτυξης Ιδεών Ε21» και δημοσιεύεται στο τελευταίο
τεύχος του περιοδικού «Τέμπο». Η έρευνα θα παρουσιαστεί επισήμως μεθαύριο
Δευτέρα, στο πλαίσιο ημερίδας του Κέντρου, με ομιλητές τον υπουργό Εσωτερικών,
Δημόσιας Διοίκησης και Αποκέντρωσης Αλ. Παπαδόπουλο, τους πρώην υπουργούς Στ.
Μάνο και Ανδ. Ανδριανόπουλο κ.ά.

Σύμφωνα με τη δημοσκόπηση, το 65% των ερωτηθέντων θεωρεί ότι το κράτος είναι
διεφθαρμένο ή «μάλλον διεφθαρμένο» και μόνον το 27% πιστεύει ότι είναι
αδιάφθορο ή «μάλλον αδιάφθορο».

Και το 84% των ερωτηθέντων «καταδικάζει» για διαφθορά («αρκετά», «πολύ» ή
«πάρα πολύ») την Εφορία, για να ακολουθήσουν με ποσοστό 81% το ΕΣΥ, με 79% η
Αστυνομία, με 67% η Πολεοδομία και με 65% το δικαστικό Σώμα.

Από τον πίνακα των απαντήσεων με βάση την κομματική προτίμηση των ερωτηθέντων,
προκύπτει πως «διεφθαρμένο» ή «μάλλον διεφθαρμένο» θεωρούν το κράτος το 52,2%
των ψηφοφόρων του ΠΑΣΟΚ, το 69,3% της Ν.Δ., το 82,1% του ΚΚΕ, το 76,5% του
Συνασπισμού και το 73,1% των ψηφοφόρων του ΔΗΚΚΙ.

Σε ό,τι αφορά τις ηλικίες, οι νεώτερες γενιές σε μεγαλύτερα ποσοστά
αμφισβητούν ότι οι κρατικές υπηρεσίες λειτουργούν με οδηγό τη νομιμότητα. Στις
ηλικίες 18-24 «βλέπει» διαφθορά στο κράτος το 73,6%, ενώ το ποσοστό μειώνεται
στο 50% στις ηλικίες άνω των 65 ετών.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15856N162</ED>
<ID>
ID:163065

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N16&aa=2</URL></REF>


Article

<CATEGORY>vin06</CATEGORY>

 <H5>ΛΟΦΟΙ ΑΚΟΜΗ ΤΑ ΑΠΟΡΡΙΜΜΑΤΑ ΣΕ ΚΑΘΕ ΓΩΝΙΑ ΤΗΣ ΠΟΛΗΣ * ΔΙΩΞΗ ΓΙΑ ΠΑΡΑΒΑΣΗ
ΚΑΘΗΚΟΝΤΟΣ ΑΣΚΗΣΕ Η ΕΙΣΑΓΓΕΛΙΑ
</H5><H5>Οι αντιδράσεις των κομμάτων
</H5><H2>«Καθάρισαν» απ' τα παράθυρα
</H2>
Η απολύμανση. Λόφοι από σκουπίδια σε Αθήνα και Πειραιά και πρόβλημα υγείας για
τους κατοίκους

Δύο τηλεοπτικά παράθυρα ήταν, φαίνεται, αρκετά για ν' ανοίξουν διάπλατα οι
πόρτες του γκαράζ της Ιεράς Οδού για να βγουν τα απορριμματοφόρα στους δρόμους...

ΗΤΑΝ 8.15 χθες το βράδυ, όταν ο Αιμίλιος Λιάτσος, παρουσιαστής τηλεοπτικού
δελτίου ειδήσεων, φιλοξενούσε σε παράθυρα τον πρόεδρο των εργαζομένων στην
Τοπική Αυτοδιοίκηση κ. Ζ. Πέρρο και τον υφυπουργό Εσωτερικών κ. Λ. Παπαδήμα. Η
ομηρεία της πόλης από τους λόφους των σκουπιδιών ήταν το θέμα της συζήτησης
που δεν ήταν καθόλου θερμή, μιας και οι δύο πλευρές φαίνονταν να αναζητούν
απεγνωσμένα κάποια λύση.

Η πρόσκληση του παρουσιαστή για μια νέα συνάντηση μεταξύ των απεργών και του
υπουργείου, λειτούργησε σαν από μηχανής Θεός. Δύο ώρες αργότερα, το κλίμα είχε
αντιστραφεί. Έκπληκτοι οι τηλεθεατές των συνεχών εκτάκτων τηλεοπτικών δελτίων,
πληροφορήθηκαν πως «όλα είναι καλά και όλα ωραία». Πως οι ίδιες εξηγήσεις που
δίδονταν ολόκληρη την εβδομάδα για την τροπολογία που ρυθμίζει τις εργασιακές
σχέσεις των συμβασιούχων, ικανοποιεί πλέον τους απεργούς. Πως τα αιτήματά τους
για συλλογικές συμβάσεις, για το συνταξιοδοτικό τους θέμα και το εφάπαξ... θα
συζητηθούν (χωρίς άλλη δέσμευση). Και πως η πολλοστή συνάντηση μεταξύ των δύο
πλευρών έγινε σε θετικό κλίμα ­ «όμορφο» το αποκάλεσε ο κ. Πέρρος, «φιλικό» ο
κ. Παπαδήμας.

Το αποτέλεσμα; η Ομοσπονδία συνεδριάζει εκτάκτως και αποφασίζει τη λύση της
απεργίας και την αποκομιδή από σήμερα των απορριμμάτων της Αθήνας. Το
συμπέρασμα; Κάθε φορά που παίζονται παιχνίδια εις βάρος των πολιτών, θα
αναζητείται ίσως ένα τηλεοπτικό παράθυρο ως πρόσχημα για τη διατήρηση της
συνδικαλιστικής «αξιοπρέπειας», που επιτάσσει να μην υποχωρούμε αν δεν
εξασφαλίσουμε τουλάχιστον ένα δημόσιο άλλοθι. Είχε προηγηθεί νωρίς χθες το
απόγευμα συνάντηση του υπουργού Εσωτερικών κ. Παπαδόπουλου με τον δήμαρχο
Αθηναίων κ. Αβραμόπουλο, κατά την οποία διαφάνηκε ότι οι απεργοί δεν είχαν
πλέον την ανοχή, αν όχι την υποστήριξη του δημάρχου. Σύμφωνα με πληροφορίες, ο
κ. Αβραμόπουλος είχε συμφωνήσει να καταθέσει σήμερα αίτηση με την οποία θα
ζητούσε να κηρυχθεί η απεργία «παράνομη και καταχρηστική», απαραίτητη
προϋπόθεση και για την εισαγγελική και αστυνομική παρέμβαση στο θέμα της
απελευθέρωσης των απορριμματοφόρων από τους απεργούς και για το ενδεχόμενο
πολιτικής επιστράτευσης των εργαζομένων στην καθαριότητα.

Χτες το μεσημέρι πάντως, ο προϊστάμενος της Εισαγγελίας Πρωτοδικών της Αθήνας
κ. Αναστάσιος Κανελλόπουλος, άσκησε ποινική δίωξη για παράβαση καθήκοντος,
αδίκημα το οποίο, σύμφωνα με τις διατάξεις του Δημοτικού και Κοινοτικού
Κώδικα, στρέφεται κατά των προσώπων εκείνων που θεωρούνται υπεύθυνα για την
καθαριότητα της πόλης.

Παράλληλα, διώκονται και οι εργαζόμενοι στον τομέα καθαριότητας του Δήμου της
Αθήνας, όπως επίσης και όσοι εμποδίζουν με οποιονδήποτε τρόπο τους συναδέλφους
τους που επιθυμούν να εργαστούν.

Η διενέργεια της δικαστικής έρευνας έχει ήδη ανατεθεί σε εισαγγελικό
λειτουργό, ο οποίος αναμένεται την ερχόμενη εβδομάδα να αποστείλει και τις
πρώτες κλήσεις προς τους κατηγορουμένους. Ωστόσο, οι δικαστικές αρχές
προσπαθούν να εντοπίσουν τις ποινικές ευθύνες συγκεκριμένων ανθρώπων προς κάθε
πλευρά. Έτσι, ο κ. Κανελλόπουλος άσκησε δίωξη και για το αδίκημα της παράνομης
βίας, κατηγορία που αφορά τους εργαζόμενους στον τομέα καθαριότητας και που
εμποδίζουν όσους συναδέλφους τους επιθυμούν να προσέλθουν στην εργασία τους.

ΣΤΟ ΑΜΑΞΟΣΤΑΣΙΟ

Στο μεταξύ, από αργά χθες το βράδυ, άρχισαν από το αμαξοστάσιο του Δήμου
Αθηναίων στην Ιερά Οδό, να αναχωρούν τα απορριμματοφόρα οχήματα, με σκοπό να
αρχίσουν την αποκομιδή των σκουπιδιών. Νωρίτερα ο πρόεδρος της ΠΟΠ-ΟΤΑ,
Ζαφείρης Πέρρος, είχε δηλώσει ότι «δεν πρόκειται να εμποδίσουμε τους μόνιμους
υπαλλήλους να βγάλουν έξω τα απορριμματοφόρα». Προς στιγμήν βέβαια απειλήθηκαν
μικροεπεισόδια μεταξύ συμβασιούχων και μονίμων, χωρίς όμως να πάρουν έκταση.
Από το ίδιο αμαξοστάσιο είχαν φύγει τέσσερα κοντέινερ, για το καθιερωμένο τους
δρομολόγιο, προς αποκομιδή των νοσοκομειακών απορριμμάτων. Αστυνομική παρουσία
στο αμαξοστάσιο δεν υπήρξε.

ΨΕΚΑΣΜΟΙ

Πάντως, για πέμπτη μέρα χθες, η εικόνα που παρουσίαζε η Αθήνα ήταν τραγική. Οι
ειδικοί κάδοι απορριμμάτων είχαν «πνιγεί» από τους τόνους σκουπιδιών που
απλώνονταν σε κάθε δρόμο της πόλης, δυσκολεύοντας σε κάποια σημεία ακόμη και
την κυκλοφορία των αυτοκινήτων. Ορισμένα συνεργεία του δήμου, μπροστά σε αυτήν
την κατάσταση, προσπαθούσαν με ψεκαστικά μηχανήματα να ελαχιστοποιήσουν τον
κίνδυνο μετάδοσης επιδημιών.

ΣΤΟΝ ΠΕΙΡΑΙΑ

Παμπειραϊκό συλλαλητήριο διοργανώνεται μεθαύριο Δευτέρα από το Εργατικό Κέντρο
Πειραιά σε ένδειξη διαμαρτυρίας για τη ρύθμιση του υπουργείου Εσωτερικών, με
την οποία, όπως υποστηρίζει ο πρόεδρος του Εργατικού Κέντρου της πόλης κ.
Γιάννης Μίχας, μένουν άνεργοι 1.300 από τους 1.550 έκτακτους υπάλληλους που
εργάζονται αυτή τη στιγμή στους δήμους της ευρύτερης περιοχής του Πειραιά. Για
τον ίδιο λόγο, θα μείνουν κλειστοί για ένα 24ωρο οι Δήμοι Πειραιώς, Νίκαιας,
Κερατσινίου, Περάματος, Ρέντη και Κορυδαλλού. Όπως ειπώθηκε χθες κατά τη
διάρκεια συνέντευξης Τύπου, που έδωσαν οι εκπρόσωποι των έξι δήμων και η
διοίκηση του Εργατικού Κέντρου της πόλης, αυτή τη στιγμή υπάρχουν 873 έκτακτοι
εργαζόμενοι στον Δήμο Πειραιά, 250 στη Νίκαια, 120 στο Κερατσίνι, 130 στον
Κορυδαλλό, 40 στου Ρέντη και 80 στο Πέραμα.

Η ΚΑΤΑΣΤΑΣΗ που έχει δημιουργηθεί στην Αθήνα και τον Πειραιά, με την απεργία
των συμβασιούχων και τους κινδύνους για την δημόσια υγεία που εγκυμονούν οι
σωροί σκουπιδιών, προκάλεσε χθες και την αντίδραση των πολιτικών κομμάτων, 
αλλά και πολλών κοινωνικών φορέων.

Το ΚΚΕ, σε ανακοίνωσή του, επιρρίπτει τις ευθύνες για το όλο πρόβλημα στην
κυβέρνηση «που χρόνια τώρα εμπαίζει και εκβιάζει χιλιάδες εργαζόμενους στους
δήμους, αρνούμενη να επιλύσει τα δίκαια αιτήματά τους». 
Στην ίδια ανακοίνωση τονίζεται πως «αντί η κυβέρνηση να αναλάβει έστω και τώρα
τις ευθύνες της, επιχειρεί να τις μεταθέσει στους δήμους και τους απεργούς,
προσπαθώντας έτσι να στρέψει εναντίον τους τη δυσφορία που δημιουργείται στον κόσμο».

Η Πολιτική Άνοιξη επισημαίνει πως «η Αττική ζει για πέμπτη ημέρα στην κόλαση
των σκουπιδιών» και καλεί την κυβέρνηση να «δώσει αμέσως μόνιμη λύση στο
πρόβλημα της καθαριότητας». 
Από την πλευρά του, ο πρόεδρος της ΓΣΕΕ, Χρήστος Πολυζωγόπουλος, κάλεσε «τα
συνδικάτα του χώρου καθαριότητας να «δείξουν την ευαισθησία που απαιτείται και
να αντιμετωπίσουν την κατάσταση με αίσθημα ευθύνης, προκειμένου να δοθεί λύση
σ' αυτό το μείζον πρόβλημα για τους Αθηναίους». 
Ο πρόεδρος της ΓΣΕΕ κάλεσε 
επίσης «την κυβέρνηση και τον δήμαρχο Αθηανίων να αναλάβουν τις δικές τους
ευθύνες και να συμβάλουν στην αντιμετώπιση του προβλήματος».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15856N171</ED>
<ID>
ID:163013

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N17&aa=1</URL></REF>


Article

<CATEGORY>vin06</CATEGORY>

 <H5>Η ΠΡΩΤΟΠΟΡΟΣ ΜΟΥΣΙΚΟΠΑΙΔΑΓΩΓΟΣ ΠΟΥ ΕΦΕΡΕ ΣΤΗΝ ΕΛΛΑΔΑ ΤΟ ΣΥΣΤΗΜΑ ΟΡΦ ΚΑΙ ΤΟ
ΕΜΠΛΟΥΤΙΣΕ ΜΕ ΤΗ ΛΑΪΚΗ ΜΑΣ ΠΑΡΑΔΟΣΗ
</H5><H5>«Τσάμικο υπό τον Παρθενώνα»
</H5><H5>«Μεγάλωσα σ' ένα θερμοκήπιο»
</H5><H2>Πολυξένη Ματέυ
</H2><H2>Ο Μπετόβεν της έσωσε τη ζωή!
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

Μια «νεαρά» κυρία... 95 ετών. Σχεδόν συνομήλικη του αιώνα που διανύουμε,
διατηρεί ένα εκτυφλωτικό φως στο βλέμμα, μιαν ανεπανάληπτη χάρη στην κίνηση
των χεριών της, ένα ζωντανό πάθος στην ομιλία της. Η κ. Πολυξένη Ματέυ. Η
πρωτοπόρος μουσικοπαιδαγωγός, μαθήτρια και συνεργάτις του Καρλ Ορφ, που έφερε,
προσάρμοσε και διέδωσε στη χώρα μας το Σύστημα Ορφ, εμπλουτίζοντάς το με
μέτρα, ρυθμούς, μελωδίες και κινήσεις της λαϊκής μας παράδοσης. Αγαπημένη των
αμέτρητων παιδιών που πέρασαν από τη σχολή της, στα εξήντα χρόνια λειτουργίας
της, αφιέρωσε τη ζωή της στην αισθητική αγωγή τους. «Η έμπρακτη συμμετοχή των
παιδιών είναι η βάση της παιδαγωγικής. Και στα παιδιά δεν δίνουμε όποια κι
όποια τροφή. Τους προσφέρουμε πάντοτε υλικό καθαρό και τίμιο»...

Τότε. Μια γυναίκα γεμάτη αρχοντιά Πολυξένη Ματέυ

ΤΟ ΣΠΙΤΙ της Πατείας Κουμουνδούρου ήταν ένα νεοκλασικό κτίσμα με επτά δωμάτια,
μωσαϊκά στα δάπεδα και έναν τεράστιο κήπο. Με φοινικόδεντρα, μανταρινιές,
γαζίες, πικροδάφνες και δειλινά. Στη μέση μια στέρνα με χρυσόψαρα και ένας
βράχος με σιντριβάνι και πολυτρίχια.

Τρεχούμενο νερό υπήρχε μόνο στην κουζίνα. Το γκάζι εξασφάλιζε τον φωτισμό.
Όταν το 1916 μπήκε το ηλεκτρικό, η γριά υπηρέτρια στάθηκε αποσβολωμένη να
κοιτάζει το νερό που έβραζε στην τσαγιέρα χωρίς φωτιά. «Μνήσθητί μου Κύριε.
Γι' αυτό ο Θεός τιμώρησε τον κόσμο...».

Σε αυτό το όμορφο σπίτι γεννήθηκε η Πολυξένη Ματέυ. Δύο μόλις χρόνια μετά τον
ερχομό του εικοστού αιώνα. Με τον οποίο, έκτοτε, παραμένει αχώριστη. Πατέρας
της, ο χημικός Όθων Ρουσόπουλος, ιδρυτής της «Εμπορικής και Βιομηχανικής
Ακαδημίας», «πατριώτης βουλευτής και αντιβενιζελικός. Φίλος του Ίωνα
Δραγούμη». Μητέρα της ­ η γεννημένη στη Λειψία από οικογένεια Καστοριανών
γουναράδων ­ Ελένη Ναούμ, «μια δραστήρια γυναίκα, φεμινίστρια, συνεργάτις της
Καλλιρρόης Παρέν, διανοούμενη, που διάβαζε ακόμη και... Φρόιντ».

ΣΤΟ ΣΠΙΤΙ

Η ατμόσφαιρα του σπιτιού ήταν βεβαίως προοδευτική για τα δεδομένα της εποχής.
Η Πολυξένη, μαζί με τις αδελφές της ­ τη νομικό και σοσιαλίστρια Αγνή
Ρουσοπούλου και την καθηγήτρια του Ωδείου Αθηνών Έλλη Φαραντάτου ­ πήγαιναν με
τη μητέρα τους ακόμα και για μπάνιο, στις Τζιτζιφιές. Ολοήμερη σχεδόν εκδρομή,
καβάλα στο μόνιππο που έσερνε ο Κίτσος και οδηγούσε ο μπαρμπα-Λιας. «Παρ' όλα
αυτά, στην κοινωνία επικρατούσε γενικώς μια υποκρισία, μια στενότητα
αντιλήψεως, μια επιφανειακή ηθικολογία και αρκετός στρουθοκαμηλισμός. Οι
γονείς μας "δέχονταν" κάθε Κυριακή και, θυμάμαι, έρχονταν οι φίλοι του πατέρα
μου, μεταξύ των οποίων ο Σταμάτης Βάλβης, ακραιφνής καθαρευουσιάνος, που
επέμενε σαν τον Λογιώτατο της Βαβυλωνίας να μιλάει στην καθαρεύουσα.

Σε μια του συνάντηση με τον γλωσσολόγο δημοτικιστή Ελισσαίο Γιαννίδη, άναψε η
συζήτηση γύρω από το γλωσσικό και θυμάμαι τον Γιαννίδη να ρωτάει: «Κύριε
Βάλβη, πώς θα πείτε "βγήκαν τα φασολάκια"; "Εξήλθον οι φασίολοι";».

Στα έξι της χρόνια γράφτηκε στο Ωδείο Αθηνών. «Πιάνο εγώ, βιολί η Αγνή, που
ήταν ένα χρόνο μεγαλύτερη. Θυμάμαι ακόμη το πρώτο μου μάθημα στη μουσική. Η
δασκάλα μας, η Λεονόρα Λεκατσά, μας κάθισε κάτω όλα τα πιτσιρίκια και άρχισε:
"Τι καλείται φθογγόσημον; Φθογγόσημον καλείται...". Έτσι μάθαιναν τα παιδιά
τότε μουσική».

Η ΜΟΥΣΙΚΗ

Η μουσική ήταν μια ακόμη αφορμή για τις αχώριστες ­ κατά τ' άλλα ­ αδελφές για
καθημερινούς καβγάδες. «Να πάρεις το βιολί σου να πας επάνω να μελετήσεις».
«Όχι, εδώ θα μείνω. Να πάρεις εσύ το πιάνο σου και να πας επάνω». Και δώσ' του
μαλλιοτραβήγματα από τις κοτσίδες και κλάματα. Καθώς μεγάλωναν, όμως, άφησαν
αυτά τα καμώματα, γιατί το ενδιαφέρον τους στράφηκε αλλού: στο άλλο φύλο.
«Δεχόμαστε από γυμνασιόπαιδες γράμματα σε ροζ φακέλους, με ζωγραφισμένη μια
τρυπημένη καρδιά, τα οποία κρύβαμε επιμελώς από τους γονείς μας».

Στην τελευταία τάξη του Γυμνασίου έκανε μια γνωριμία καθοριστική για την
υπόλοιπη ζωή της. «Ήταν η εποχή που η τριανδρία Δελμούζου, Τριανταφυλλίδη,
Γληνού, είχε αναλάβει την εκπαιδευτική μεταρρύθμιση. Μια μέρα μπήκε στην τάξη
μας ένας νέος άνδρας, συνοδευόμενος από τον γυμνασιάρχη, ανέβηκε στην έδρα και
άρχισε να μας διαβάζει αποσπάσματα από την Αντιγόνη του Σοφοκλή, σε μετάφραση
Κωνσταντίνου Μάνου. Έπειτα μας μίλησε για τη δημοτική γλώσσα και τον
δημοτικισμό ως πνευματική τοποθέτηση. Ήταν ο Μανόλης Τριανταφυλλίδης, δάσκαλος
και φίλος μου μέχρι το τέλος της ζωής του, που επηρέασε πολύ τη σκέψη μου. Υπό
την επίδρασή του άρχισα να αντιλαμβάνομαι ότι η παράταξη στην οποία ανήκε η
οικογένειά μου κάπου έσφαλε. Ότι δεν μπορούσε να βοηθήσει το Έθνος να πάει
μπροστά, φυλακισμένη στα απατηλά ιδεώδη της προγονοπληξίας της».

Ο πατέρας της δεν έζησε τη Μικρασιατική Καταστροφή. Πέθανε τον Μάιο του '22
και λίγο αργότερα η μητέρα της διέλυσε την Ακαδημία και το σπίτι της
Κουμουνδούρου, πήρε τις δύο της κόρες και εγκαταστάθηκε στη Λειψία.

ΣΤΗ ΛΕΙΨΙΑ

Την επομένη κιόλας της άφιξής τους και προτού τα πράγματά τους τακτοποιηθούν
στη θέση τους, η Πολυξένη Ματέυ επισκέπτεται την Τόμας Κίρχε, την εκκλησία που
για πολλά χρόνια είχε χρηματίσει Κάντωρ ο Γιόχαν Σεμπάστιαν Μπαχ, για να
ακούσει ένα μοτέτο από τη φημισμένη παιδική χορωδία. «Είναι για μένα μια
αξέχαστη ανάμνηση».

Στο Ωδείο της Λειψίας, όπου γράφεται, έχει δικαίωμα κάθε Πέμπτη πρωί να
παρακολουθεί την πρόβα της περίφημης ορχήστρας της Λειψίας, που διηύθυνε ένας
άγνωστος τότε μαέστρος, ο Φούρτβενγκλερ. Στο πρόγραμμά του είχε βάλει τον
«Πετρούσκα», του επίσης άγνωστου, τότε, Στραβίνσκι. Στην πλατεία η Πολυξένη
Ματέυ καθόταν δίπλα στον Αντίοχο Ευαγγελάτο και του ψιθύριζε. «Μουσική είναι
αυτό το βάρβαρο πράγμα;». Ο Ευαγγελάτος την έβρισκε θαύμα και ήταν
ενθουσιασμένος, την ίδια στιγμή που πολλοί από το κοινό αποδοκίμαζαν θορυβωδώς
τον Στραβίνσκι. «Αναφέρω αυτό το γεγονός, γιατί έζησα έντονα το πώς, όταν δεν
έχεις ανεπτυγμένο αισθητήριο για κάτι καινούργιο, δεν το καταλαβαίνεις και
πέφτεις εύκολα στην παγίδα της άδικης ή της εύκολης κριτικής. Σήμερα ο
"Πετρούσκα" είναι ένα κλασικό κομμάτι του 20ού αιώνα».

Με βαθιά συνδεδεμένη τη ζωή της με τη μουσική, η Πολυξένη Ματέυ έχει μέχρι
σήμερα να το λέει πως η Ενάτη Συμφωνία του Μπετόβεν της έσωσε αυτήν ακριβώς τη
ζωή. «Το 1924 βρισκόμασταν με τη μητέρα μου στη Ζυρίχη και επρόκειτο την
επομένη να ταξιδέψουμε για το Λουγκάνο. Πληροφορηθήκαμε όμως ότι το ίδιο βράδυ
παιζόταν η "Ενάτη" ­ που εγώ δεν είχα ακούσει ποτέ μου ­ και προκειμένου να
παρακολουθήσουμε τη συναυλία, αναβάλαμε το ταξίδι. Την επομένη μάθαμε ότι το
τρένο με το οποίο θα ταξιδεύαμε συγκρούστηκε με άλλο τρένο, με αποτέλεσμα
εκατοντάδες άνθρωποι να καούν ζωντανοί και άλλοι τόσοι να τραυματιστούν».

Ο ΓΑΜΟΣ

Η Γερμανία του μεσοπολέμου ήταν μια πολιτιστική όαση για την Πολυξένη Ματέυ,
που έδειχνε τελείως εγκλιματισμένη στο γερμανικό περιβάλλον. Το 1925 και αφού
έχει πάρει το δίπλωμά της ως σολίστ του πιάνου, γνωρίζει τον μετέπειτα άνδρα
της, Ματέυ, ζωγράφο, γραφίστα και καθηγητή στην Ακαδημία Γραφικών Τεχνών και
Βιβλίου της Λειψίας. Το ζευγάρι εγκαθίσταται τρία χρόνια αργότερα στο Βερολίνο
με την κοσμοπολίτικη και καλλιτεχνική ατμόσφαιρα. Η Πολυξένη Ματέυ δίνει το
ένα ρεσιτάλ μετά το άλλο. Μάλιστα, παίζει σε πρώτη εκτέλεση το Κοντσέρτο για
πιάνο, βιολί και ορχήστρα του Σκαλκώτα, το χειρόγραφο του οποίου της χάρισε ο
συνθέτης. «Δυστυχώς κάηκε μαζί με άλλα μου πράγματα κατά τους βομβαρδισμούς
του Βερολίνου στον Β' Παγκόσμιο Πόλεμο και αντίγραφό του δεν βρέθηκε».

Τον Δεκέμβριο του 1930, προσκεκλημένη του Ωδείου Αθηνών για να παίξει ως
σολίστ το Κοντσέρτο αριθμός 2 του Λιστ, ξαναβλέπει την Ελλάδα μετά απουσία
εννέα χρόνων. Τα δάκρυα πλημμύρισαν τα μάτια της. «Γιατί κλαις»; τη ρώτησε ο
πιανίστας Σπύρος Φαραντάτος. «Κλαίω από συγκίνηση για την ομορφιά της
Ελλάδας», του απάντησε. Και εκείνος: «Καλά, κάθησε τρεις εβδομάδες και μετά θα
φύγεις τρέχοντας».

Έμεινε 66 χρόνια και δεν το έχει καθόλου μετανιώσει. Εγκαταστάθηκε εδώ με τον
σύζυγό της που πρωτοέβλεπε τη χώρα καταγωγής και των δικών του προγόνων με το
μάτι του ζωγράφου...

Με τον Καρλ Ορφ, το '35

ΜΕ ΤΗΝ επιστροφή της στην Ελλάδα, εργάστηκε για τρία χρόνια στη σχολή χορού
της εξαδέλφης της Κούλας Πράτσικα. «Με απασχολούσε το γεγονός ότι πραγματική
κουλτούρα δεν μπορεί να υπάρξει ­ όπως ακριβώς μια πυραμίδα δεν μπορεί να
είναι ψηλή ­ αν δεν έχει πλατιά βάση. Κι εκείνη την εποχή στην Αθήνα...».

Την πρώτη πικρή γεύση τής κρατούσας κουλτούρας η Πολυξένη Ματέυ τη γεύτηκε
όταν κλήθηκε από το «Βασιλικό Θέατρο» να χορογραφήσει την κίνηση του
«Ιππόλυτου» σε μουσική Δημήτρη Μητρόπουλου. «Έδωσα στα δυο ημιχόρια βήμα στο
ρυθμό του τσάμικου. Την άλλη μέρα, ο Γιώργος Βλάχος στην "Ακρόπολη" δημοσίευε
τον πρωτοσέλιδο, πικρόχολο και προγονόπληκτο τίτλο: "Τσάμικο υπό τον Παρθενώνα"».

Ο ΟΡΦ

Το 1935, οι ανησυχίες της βρήκαν τον δάσκαλό τους. «Βρέθηκα στο Μόναχο, όπου
και γνώρισα τον Καρλ Ορφ. Έναν πολυτάλαντο άνθρωπο, με ευρύτατο πνεύμα και
ακαταμάχητο χιούμορ. Εκείνος μου είπε: "Αν θέλεις να κάνεις πραγματική
αισθητική αγωγή, βασισμένη στο λόγο, το μέλος και την κίνηση, πρέπει να
αρχίσεις από τη μικρή ηλικία. Σήμερα έρχεται η ψυχολογία και λέει τα ίδια.
Αυτά που εμείς ξέρουμε από την εμπειρία μας".

Κι αυτή η εμπειρία λέει ότι η δεκτικότητα του μυαλού των παιδιών από τα έξι
μέχρι τα δέκα τους χρόνια, είναι τόσο μεγάλη, που τα βιώματα που αποκτούν
είναι αποφασιστικής σημασίας για όλη τους την εξέλιξη. Σήμερα αυτά είναι
γνωστά. Τότε δεν ήταν».

Επέστρεψε στην Αθήνα και ίδρυσε το 1938 τη Σχολή Ματέυ. Η ίδια ήξερε καλά
πιάνο, είχε και μια μουσική ευαισθησία, αλλά πάνω απ' όλα είχε ως αρχή ότι στα
παιδιά δεν δίνουμε κάτι να φάνε... κι ό,τι να 'ναι. «Στο παιδί το κάθε τι που
θα του δώσεις πρέπει να είναι καθαρό, λαμπικαρισμένο και τίμιο. Να μην του
δώσεις Τσαϊκόφσκι, γιατί τι θα καταλάβει; Του δίνεις κάτι ανάλογο με τη
δεκτικότητά του και σιγά σιγά ανεβάζεις το επίπεδό του, πάντα με τη συμμετοχή
του. Το είπε ο Πλάτωνας, το είπε η Μοντεσόρι. Η έμπρακτη συμμετοχή του παιδιού
είναι η βάση της παιδαγωγικής».

Η ΣΧΟΛΗ

Δειλά στην αρχή, με πάθος αργότερα, τα παιδιά άρχισαν να συρρέουν στη σχολή
όπου σήμερα η Πολυξένη Ματέυ έχει τη χαρά να βλέπει τις δυο της εγγονές να
συνεχίζουν το έργο της. «Όλη μου η δραστηριότητα ανήκε στην αισθητική αγωγή
των παιδιών. Στους ήχους και τα χρώματα. Να μάθουν τα παιδιά να βλέπουν και ν' ακούνε».

Το '57 ο Καρλ Ορφ ήρθε στην Ελλάδα κι έφερε στην Πολυξένη Ματέυ τα πρώτα τεύχη
του «Σούλβερκ», της δημιουργικής δηλαδή έκφρασης μέσα από την πράξη στη
μουσική και την κίνηση. «Δοκίμασέ τα», της είπε, κι εκείνη τα δοκίμασε με
μερικά ξυλόφωνα που είχε. «Τα παιδιά τρελαίνονταν να παίξουν ένα σολ - μι.
Αλλά να το παίξουν τα ίδια. Όχι εσύ στο πιάνο». Τέσσερα χρόνια αργότερα έγινε
το πρώτο, στο Σάλτσμπουργκ, σεμινάριο για 27 μουσικοπαδαιγωγούς του συστήματος
Ορφ από όλο τον κόσμο. Η επόμενη χρονιά τη βρήκε να διδάσκει σ' αυτά τα
σεμινάρια. Γιατί αυτή, μόνη, εκτός από την καλή μουσική που ήξερε, έφερε στο
σύστημα κι ένα άλλο στοιχείο: τους ελληνικούς ρυθμούς. Την ίδια την Ελλάδα. «Η
οποία στο εξωτερικό, όσο κι αν δεν το αντιλαμβάνονται ορισμένοι, έχει πέραση.
Αρκεί να είναι αυθεντική».

ΑΝ ΞΑΝΑΡΧΙΖΕ τη ζωή της θα έκανε ακριβώς τα ίδια πράγματα. Τίποτα λιγότερο,
τίποτα περισσότερο. Κι αν γινόταν να μετενσαρκωθεί, θα παρακαλούσε να της
δινόταν η δυνατότητα να δουλέψει και πάλι με παιδιά. «Είναι εξόχως ενδιαφέρον.
Τα παιδιά μού χάρισαν το μεγάλο δώρο, του να μου επιτρέπουν να κάνω τα λάθη
μου, να μαζεύω τις εμπειρίες μου και να πλουτίζω από τη δική τους φαντασία».

Η ζωή μας, πιστεύει η Πολυξένη Ματέυ, είναι σαν ένα μεγάλο δέντρο, γεμάτο
λουλούδια και καρπούς. «Σε μας εναπόκειται να τα δούμε, να τα γνωρίσουμε, να
τα μυρίσουμε, να τα γευτούμε. 
Το ποτήρι της ζωής ­ το πιστεύω αυτό ­ είναι πάντα μισογεμάτο. Οι αντιξοότητες
έχουν κι αυτές το νόημά τους. Σε μαθαίνουν να... μαθαίνεις».

Ειδικά οι γυναίκες, λέει, δύο πράγματα δεν μπορούν να εξορίσουν από τη ζωή
τους. Πρώτον, είναι ο έρωτας. Δεύτερον, ο τόκος. «Η φύση μας χάρισε ένα
προνόμιο έναντι των ανδρών: τη δυνατότητα να εγκυμονούμε, να γεννάμε, να
θηλάζουμε. Κι αυτό είναι το προνόμιο που πρέπει ο φεμινισμός να αξιοποιήσει».

Δεν έχει αυταπάτες. Γεννήθηκε και έζησε σε συνθήκες προνομιακές. «Δεν είμαι
τυφλή. Μεγάλωσα σ' ένα θερμοκήπιο. Δεν με άγγιξε ποτέ η ανέχεια, η ανεργία, η
ασχήμια. Απολύτως αναγνωρίζω ότι είναι ανάγκη για μια άλλη κατανομή παγκοσμίως
του πλούτου που θα εξυπηρετεί την έννοια του δικαίου». 
Είναι όμως κατηγορηματική ότι η αγωγή και η κουλτούρα δεν είναι θέμα χρημάτων.
«Τα πραγματικά λαϊκά στρώματα έχουν μια θαυμάσια κουλτούρα. Μεγάλο μέρος της
υπαίθρου τη διατηρεί ακόμη. Αυτό που δεν ανέχομαι είναι η καλοπέραση δυτικού
τύπου, τύπου Κόκα Κόλας και αηδίες που διαφθείρουν τον άνθρωπο».

Δεν θέλει να θυμίσει τον Σεφέρη, αν και τόσα πολλά πράγματα την πληγώνουν στην
Ελλάδα. «Πιστεύω ότι ο Θεός δεν θ' αφήσει αυτή τη ράτσα να αυτοκαταστραφεί.
Δεν είμαι ούτε ξενόφοβη, ούτε σοβινίστρια. Τα περί απογόνων του Περικλέους δεν
μ' αγγίζουν. Ωστόσο, έχουμε κάποιες ιδιαιτερότητες ως λαός, με τα προτερήματα
και τα ελαττώματά μας και θέλω... απαιτώ... αυτή τη ρότα να μην την πουλήσουμε
στην Κόκα Κόλα».

Ελπίζει ότι θα βρεθούν κύκλοι νέων ανθρώπων ­ τους αναγνωρίζει ανάμεσα σ'
αυτούς που φυτεύουν δένδρα, νοιάζονται για την προστασία του περιβάλλοντος και
της θάλασσας ­ που θ' αντιδράσουν σ' αυτόν τον κατήφορο. Αν και η Παιδεία μας
ήταν καλύτερη... «Η Παιδεία μας υπνώττει. Μάλλον κάτι χειρότερο: κάνει ζιγκ
ζαγκ. Λες και τα πάντα έχουν εγκλωβιστεί στις εξετάσεις των παιδιών.
Εξετάσεις, εξετάσεις. Από τη σελίδα τάδε μέχρι τη σελίδα τάδε. Είναι δυνατόν;...».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15856N181</ED>
<ID>
ID:163014

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N18&aa=1</URL></REF>


Article

<CATEGORY>vin06</CATEGORY>

 <H5>ΑΠΟΚΑΘΗΛΩΣΗ ΤΩΝ ΚΕΡΑΙΩΝ ΑΠΟ ΤΙΣ ΤΑΡΑΤΣΕΣ ΤΩΝ ΠΟΛΥΚΑΤΟΙΚΙΩΝ ΣΤΑ ΕΞΑΡΧΕΙΑ
</H5><H2>Αυτό το δάσος έπρεπε να κοπεί!
</H2>
<AUTHOR>ΣΤΕΦΑΝΟΣ ΚΡΙΚΚΗΣ</AUTHOR>

Ένα... δάσος στην καρδιά της Αθήνας αποψιλώνεται αργά αλλά μεθοδικά. Στην
πραγματικότητα βέβαια δεν πρόκειται για κάποιον από τους τελευταίους πνεύμονες
πρασίνου της πολύπαθης πρωτεύουσας, αλλά για το δάσος εκείνο που αποτελούν οι
χιλιάδες κεραίες τηλεοράσεως, που «φυτρώνουν» στις ταράτσες των πολυκατοικιών.

Πώς ήταν και πώς είναι. Η κορυφή του Λυκαβηττού δεν φαινόταν από το δάσος των
κεραιών. Τώρα η ορατότητα είναι απόλυτη

ΤΟ ΕΡΓΟ της αποκαθήλωσης των κεραιών και της αντικατάστασής τους με σύστημα
παροχής τηλεοπτικού σήματος μέσω καλωδιακής σύνδεσης (καλωδιακή τηλεόραση),
συνεχίζεται. Και εντάσσεται στο πλαίσιο της αναβάθμισης των κεντρικών περιοχών
της πρωτεύουσας που προβλέπεται στο Ρυθμιστικό Σχέδιο της Αθήνας. Την επίβλεψή
του έχει αναλάβει η Διεύθυνση Ειδικών Έργων Αναβάθμισης Περιοχών του ΥΠΕΧΩΔΕ.

Πρόσφατα, ολοκληρώθηκαν οι εργασίες στα Εξάρχεια και τώρα περίπου 14.000
κάτοικοι της περιοχής μπορούν «να έχουν στην τηλεόρασή τους εικόνα καλύτερης
ποιότητας από αυτήν που είχαν αρχικά. Την ίδια στιγμή όμως, έχουν και το
πλεονέκτημα να «πιάνουν» μέχρι και 32 κανάλια, τα 10 εκ των οποίων είναι
δορυφορικά, εξηγεί στα «ΝΕΑ» στέλεχος της αρμόδιας Διεύθυνσης του ΥΠΕΧΩΔΕ.

Αυτή τη στιγμή, τα τεχνικά συνεργεία της εταιρείας που έχει αναλάβει την
αντικατάσταση των κεραιών εργάζονται στην περιοχή του Κολωνακίου. Εκεί «έχουμε
καταμετρήσει 10.000 κατοικίες και ο αριθμός των κεραιών που έχουν έως τώρα
αντικατασταθεί φθάνει τις 1.000», λέει στέλεχος της εταιρείας που υλοποιεί την
εγκατάσταση υποδομής της καλωδιακής τηλεόρασης. Και προσθέτει ότι «καλώς
εχόντων των πραγμάτων, μέχρι το τέλος του χρόνου οι τηλεοπτικές κεραίες που
αντιστοιχούν στις 10.000 κατοικίες θα έχουν αντικατασταθεί.

Για τις περιοχές των Εξαρχείων και του Κολωνακίου, έχουν δημιουργηθεί δύο
κέντρα, στα οποία τοποθετήθηκε ο κατάλληλος τεχνολογικός εξοπλισμός που
χρειάζεται ώστε να "διοχετεύονται" στις πολυκατοικίες τα σήματα των
τηλεοπτικών σταθμών μέσω των καλωδίων.

Σε ό,τι αφορά τα Εξάρχεια, το κέντρο έχει δημιουργηθεί στο Πολυτεχνείο, ενώ
για το Κολωνάκι ο ανάλογος χώρος υπάρχει στο υπουργείο Προεδρίας, επί της οδού
Βασιλίσσης Σοφίας.

Στο κάθε κέντρο υπάρχει εγκατεστημένη μια ολοκληρωμένη μονάδα, που αποτελείται
από μηχανήματα λήψης, ενίσχυσης, επεξεργασίας και μετατροπής των σημάτων που
εκπέμπουν οι αναμεταδότες των τηλεοπτικών καναλιών και οι δορυφόροι. Από τις
μονάδες αυτές, τα σήματα διοχετεύονται στο υπόγειο δίκτυο καλωδίων, που
διασχίζει τις συγκεκριμένες περιοχές, και φθάνει στα σπίτια των κατοίκων, μέσω
των παροχών που τοποθετούνται στις πολυκατοικίες τους».

Επιπλέον, σε διάφορα σημεία των Εξαρχείων και του Κολωνακίου εγκαθίστανται
επιπρόσθετοι ενισχυτές, που υποβοηθούν ώστε η ποιότητα του σήματος να
«κρατείται» σε υψηλά επίπεδα. Οι ενισχυτές τοποθετούνται σε μεταλλικά κιβώτια
ανάλογα με εκείνα που υπάρχουν π.χ. για τον ηλεκτροφωτισμό της πόλης.

Οι ολοκληρωμένες μονάδες που βρίσκονται στα κέντρα έχουν τη δυνατότητα λήψης
και εκπομπής σήματος από 60 και πλέον κανάλια. Ωστόσο, η σύμβαση που έχει
υπογραφεί ανάμεσα στην τεχνική εταιρεία και το ΥΠΕΧΩΔΕ προβλέπει την παροχή
σήματος από 32 κανάλια, στη δοκιμαστική αυτή φάση.

Το μέτρο αυτό είχε αρχίσει να εφαρμόζεται στις αρχές της περασμένης δεκαετίας,
στην Πλάκα. Το 1994, εφαρμόστηκε στα Εξάρχεια και το κόστος του ανήλθε στα 156
εκατομμύρια δραχμές. Μετά το πέρας των εργασιών στο Κολωνάκι, το μέτρο
αναμένεται να επεκταθεί σε περιοχές όπως το Γκάζι και το Θησείο.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15856N201</ED>
<ID>
ID:163015

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N20&aa=1</URL></REF>


Article

<CATEGORY>vin06</CATEGORY>

 <H2>Ετοίμαζαν πογκρόμ για τα αδέσποτα σκυλιά της Κυπαρισσίας
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΑΠΟΣΠΑΣΜΑ θανάτου για τα αδέσποτα σκυλιά της περιοχής Κυπαρισσίας αποφάσισε να
οργανώσει η περιφερειακή διεύθυνση της περιοχής, απόφαση που ανακλήθηκε από το
υπουργείο Γεωργίας ύστερα από αντίδραση ζωοφιλικών οργανώσεων αλλά και του Τύπου.

Στην απίστευτη αυτή απόφαση προχώρησε ο αναπληρωτής περιφερειακός διευθυντής
κ. Μιχ. Κατσικέας και με έγγραφό του προς τις αρμόδιες υπηρεσίες και τους
κυνηγετικούς συλλόγους της περιοχής τούς ζητά να ειδοποιήσουν πότε θα αρχίζουν
να σκοτώνουν με τα όπλα τους όσα σκυλιά βρίσκονται στο δρόμο τους ώστε να
προστατευτούν οι κάτοικοι και «τα ωφέλιμα ζώα».

Ο υπεύθυνος της απόφασης επικαλείται νόμο που ισχύει για τα άγρια σαρκοφάγα
ζώα χαρακτηρίζοντας τα σκυλιά «άγρια και επικίνδυνα» ώστε να δικαιολογείται η εκστρατεία.

Στην απόφαση αναφέρεται, επί λέξει, ότι:

«Για το σκοπό αυτό θα συγκροτηθεί συνεργείο από έμπειρους κυνηγούς περιόδου
1996-97, στο οποίο θα μετέχουν και αρμόδια όργανα του Δασαρχείου Κυπαρισσίας,
της ΕΛ.ΑΣ., και αγροφύλακες, προκειμένου να επιδοθούν στην εξόντωση των σκυλιών».

Χθες ο πρόεδρος της Ομοσπονδίας Ζωοφιλικών Οργανώσεων Ελλάδας και του
Πανελλήνιου Κτηνιατρικού Συλλόγου κ. Θ. Θεοδοσιάδης ενημέρωσε τον υφυπουργό
Γεωργίας κ. Βασ. Γερανίδη, καλώντας τον να ανακαλέσει μια τέτοια απαράδεκτη απόφαση.

«Το είχαμε πει, ως ζωοφιλικές οργανώσεις, ότι οι κυνομαχίες είναι η κορυφή του
παγόβουνου και το μεγάλο πρόβλημα είναι η στάση της πολιτείας απέναντι στα
ζώα», δήλωσε ο κ. Θεοδοσιάδης, με τον οποίο επικοινώνησαν χθες τα «ΝΕΑ». Δεν
πρόκειται να γίνει τίποτα αν δεν αλλάξει η στάση της πολιτείας απέναντι στα
ζώα και δεν πάψουν να τα αντιλαμβάνονται ως ενοχλητικό είδος που πρέπει να εκλείψει.

Και αναρωτιέται κανείς με ποιο δικαίωμα η πολιτεία θα καταδικάσει τον όποιο
ηλίθιο βασανίζει ζώα όταν η ίδια, ως συντεταγμένη αρχή, τα εξοντώνει με
βαρβαρότητα. Και δεν είναι η πρώτη φορά, τα ίδια είχαμε πριν από δύο χρόνια
στη Χρυσούπολη της Καβάλας και πριν από τέσσερα στη Μεσσηνία, προσπάθειες που
σταμάτησαν πάλι μετά την κατακραυγή των ζωοφιλικών οργανώσεων.

Όσο για τη δικαιολογία ότι «είναι επικίνδυνα», ο κ. Θεοδοσιάδης αντιτάσσει ότι
ακόμη και αν έχουν συμβεί κάποια κρούσματα από μερικά ζώα αυτό δεν είναι
δικαιολογία για την εξόντωση όλων των ζώων της περιοχής, ενώ άλλωστε ο νόμος
προβλέπει άλλους τρόπους αντιμετώπισης του προβλήματος.

Από τη μεριά του υπουργείου Γεωργίας, ο γενικός διευθυντής Κτηνιατρικής κ. Ν.
Μεράβογλου, με τον οποίο επίσης επικοινώνησαν τα «ΝΕΑ», παραδέχθηκε ότι «η
σχετική διάταξη του νόμου είναι πολύ παλιά και υπήρχε από την εποχή που
θεωρούσαν τον λύκο φοβερό και τρομερό ζώο και έκτοτε παραμένει ανενεργός».

Έπειτα από διαμαρτυρίες των ζωοφιλικών οργανώσεων αλλά και δημοσιογράφων, η
απαράδεκτη απόφαση της περιφερειακής διεύθυνσης Κυπαρισσίας ανεκλήθη με εντολή
του υφυπουργού Γεωργίας κ. Βασ. Γερανίδη.

Στη σχετική ανακοίνωση που εξέδωσε ο υφυπουργός Γεωργίας χαρακτηρίζει την
απόφαση αναχρονιστική και εκφράζει την αντίθεσή του «στην ανάληψη τέτοιων
απαράδεκτων πρωτοβουλιών που προσβάλλουν τα φιλοζωικά αισθήματα των πολιτών
και διασύρουν τη χώρα μας σε διεθνές επίπεδο».

Ο κ. Γερανίδης δηλώνει, επίσης, ότι «τέτοιες αποφάσεις έρχονται σε πλήρη
αντίθεση με την πολιτική του υπουργείου Γεωργίας στο θέμα των αδέσποτων ζώων».
Ας σημειωθεί ότι το υπουργείο Γεωργίας έχει αναλάβει πρωτοβουλία για τη
θέσπιση κανόνων, με τη συνεργασία των φιλοζωικών οργανώσεων, ώστε να
προστατευτούν τα αδέσποτα και «να εξαλειφθούν οποιαδήποτε φαινόμενα βασανισμού
και εξόντωσής τους».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15856N202</ED>
<ID>
ID:163066

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N20&aa=2</URL></REF>


Article

<CATEGORY>vin06</CATEGORY>

 <H2>15.000 αρχιτέκτονες στις κάλπες
</H2>
ΨΗΦΙΖΟΥΝ αύριο οι περίπου 15.000 αρχιτέκτονες της χώρας για την ανάδειξη νέας
διοίκησης στον Σύλλογο Αρχιτεκτόνων Διπλωματούχων Ανωτάτων Σχολών - Πανελλήνια
Ένωση Αρχιτεκτόνων Διπλωματούχων Ανωτάτων Σχολών - Πανελλήνια Ένωση Αρχιτεκτόνων.

Η ψηφοφορία θα αρχίσει στις 9 το πρωί και θα τελειώσει στις 9 το βράδυ και οι
αρχιτέκτονες θα ψηφίσουν σε εκλογικό τμήμα της περιφέρειας που είναι γραμμένοι.

Την ψήφο των αρχιτεκτόνων (οι οποίοι δεν αναμένεται να σχηματίσουν και...
ουρές έξω από τα εκλογικά κέντρα, αφού, κατά πάγια συνήθειά τους, μόλις το
15-20% ψηφίζει), διεκδικούν οι εξής παρατάξεις:

Ανανεωτική Συνεργασία Αρχιτεκτόνων (ΑΣΑΕ, που πρόσκειται στον Συνασπισμό),
Ανεξάρτητη Κίνηση Αρχιτεκτόνων, Δημοκρατική Κίνηση Αρχιτεκτόνων (πρόσκειται
στη Νέα Δημοκρατία), Πανελλήνια Αγωνιστική Κίνηση Αρχιτεκτόνων (ΠΑΣΚ-Α, που
πρόσκειται στο ΠΑΣΟΚ), Νέο Κίνημα Αρχιτεκτόνων (πρόσκειται στο ΚΚΕ), Πορεία
στο Αύριο (πρόσκειται στην Πολιτική Άνοιξη), Αριστερή Συσπείρωση Αρχιτεκτόνων.
Μετέχουν επίσης τα διαπαραταξιακά ψηφοδέλτια στη Θεσσαλία, την Κέρκυρα, η
Ριζοσπαστική Κίνηση Αρχιτεκτόνων Κυκλάδων και ο Σύλλογος Αρχιτεκτόνων Ευβοίας.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15856N211</ED>
<ID>
ID:163016

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N21&aa=1</URL></REF>


Article

<CATEGORY>vin06</CATEGORY>

 <H2>Δημοψήφισμα
</H2>
ΟΙ ΕΡΓΑΖΟΜΕΝΟΙ στην Υπηρεσία Πολιτικής Αεροπορίας (ΥΠΑ) θα προχωρήσουν σε
δημοψήφισμα για να αποφασιστεί η μελλοντική νομική μορφή της υπηρεσίας τους. 
Την απόφαση για τη διεξαγωγή του δημοψηφίσματος, στις 25 Ιουνίου, έλαβε η
Ομοσπονδία Συλλόγων Υπηρεσίας Πολιτικής Αεροπορίας (ΟΣΥΠΑ).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15856N212</ED>
<ID>
ID:163067

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N21&aa=2</URL></REF>


Article

<CATEGORY>vin06</CATEGORY>

 <H5>ΚΑΤΑΔΙΚΑΣΤΗΚΕ 22ΧΡΟΝΟΣ ΣΠΟΥΔΑΣΤΗΣ ΓΙΑ ΒΙΑΣΜΟΥΣ ΑΝΗΛΙΚΩΝ ΚΟΡΙΤΣΙΩΝ
</H5><H2>Αγγελική μορφή, διαβολικές πράξεις
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Η δίκη διεξήχθη «κεκλεισμένων των θυρών». Στο εδώλιο καθόταν ένας 22χρονος
σπουδαστής με αγγελική μορφή. Μάρτυρες κατηγορίας τρία ανήλικα κορίτσια, που
κατέπληξαν με το θάρρος τους και δικαιώθηκαν. Ο βιαστής τους καταδικάστηκε σε
20 χρόνια και 6 μήνες.

ΣΠΟΥΔΑΖΕ στο ΙΕΚ Ηλιούπολης ο Διονύσης Χ. Κουντουριάνος, νέος υπεράνω πάσης
υποψίας. Κανείς δεν μπορούσε να διανοηθεί την παράλληλη δραστηριότητά του, έως
τον Απρίλιο του 1996, οπότε η μητέρα μιας 15χρονης μαθήτριας τον κατήγγειλε
στην Αστυνομία για τον βιασμό της κόρης της!

Η μήνυση υποβλήθηκε αρχικά στο Αστυνομικό Τμήμα Βύρωνα, όπου, προς μεγάλη
έκπληξη της μητέρας, δεν έγινε δεκτή! Αποφασισμένη εκείνη να συμβάλει στην
παραδειγματική τιμωρία του δράστη, δεν πτοήθηκε. Προσέφυγε στην εισαγγελέα
Ανηλίκων κι εκείνη την παρέπεμψε αμέσως στο τμήμα Ηθών της Ασφάλειας. Από εκεί
διατάχθηκε προκαταρκτική εξέταση, η οποία διενεργήθηκε κατεπειγόντως, εν
αγνοία του τμήματος που όφειλε να επιληφθεί, αλλά που για... άγνωστους λόγους,
δεν δέχθηκε.

Τα αποτελέσματα της έρευνας δικαίωσαν, δυστυχώς, την επιμονή της μηνύτριας,
αφού σύντομα διαπιστώθηκε πως η μικρή δεν ήταν το μόνο θύμα του σπουδαστή. Ο
νεαρός σύχναζε στην Πλατεία Μεσολογγίου, στο Παγκράτι, όπου έπαιζαν πολλά
αγόρια και κορίτσια. Εκεί διάλεγε τα υποψήφια θύματά του και, αφού τους έδινε
ναρκωτικές ουσίες, προκειμένου να κάμψει την οποιαδήποτε αντίσταση, τα
οδηγούσε στο σπίτι του, στην περιοχή του Βύρωνα, το οποίο είχε μετατρέψει σε
«άντρο οργίων και ναρκωτικών».

Βεβαίως, συνέβη και στη συγκεκριμένη περίπτωση ό,τι συμβαίνει συνήθως σε
συναφείς υποθέσεις. Μόνο δύο ακόμη κορίτσια αναγνώρισαν στο πρόσωπο του
Κουντουριάνου τον βιαστή τους, ενώ θεωρείται βέβαιο πως τα θύματά του ήταν
πολύ περισσότερα.

Έτσι, ο βιαστής με το αγγελικό πρόσωπο, στον οποίο το δικαστήριο αναγνώρισε το
ελαφρυντικό του προτέρου εντίμου βίου, καταδικάστηκε από το Τριμελές Εφετείο
Κακουργημάτων της Αθήνας για τρεις βιασμούς, για επικίνδυνες σωματικές βλάβες
και για διάθεση ναρκωτικών σε ανηλίκους.

Τα τρία ανήλικα κορίτσια, παρά τις απειλές που δέχονταν τον τελευταίο καιρό,
προκειμένου να αναιρέσουν τις καταθέσεις τους, εμφανίστηκαν ενώπιόν του και,
επιστρατεύοντας όλο το κουράγιο τους, αναφέρθηκαν λεπτομερώς στην οδυνηρή
εμπειρία τους.

Ψύχραιμος ο κατηγορούμενος, διέψευσε στην απολογία του και τις τρεις,
επιμένοντας πως όλα τα κορίτσια επιδίωκαν να έχουν σχέσεις μαζί του.
Ειδικότερα είπε πως η μια από τις τρεις τον κατήγγειλε για να τον εκδικηθεί,
επειδή την εγκατέλειψε, ενώ για την άλλη, την κόρη της μηνύτριας, πως είχε
κάνει μόνη της χρήση ναρκωτικών κι εκείνος τη βρήκε στον δρόμο και την πήρε
σπίτι του να την περιθάλψει.

«Και γιατί δεν ειδοποιούσατε το 166, ώστε να μη φέρετε καμία ευθύνη αν
συνέβαινε κάτι;», τον ρώτησε ο πρόεδρος του δικαστηρίου, χωρίς ωστόσο να
περιμένει απάντηση...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15856N221</ED>
<ID>
ID:163017

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N22&aa=1</URL></REF>


Article

<CATEGORY>vin06</CATEGORY>

 <H2>Φωτιά στο Ι.Χ. πρωταθλητή
</H2>
ΘΕΣΣΑΛΟΝΙΚΗ.

Γραφείο Βόρ. Ελλάδας

ΟΛΑ τα ενδεχόμενα ­ και της εμπρηστικής ενέργειας ­ εξετάζουν η Πυροσβεστική
και η Αστυνομία για την πυρκαγιά που σχεδόν κατέστρεψε το επιβατικό αυτοκίνητο
του πρωταθλητή της άρσης βαρών Παύλου Σαλτσίδη.

Η φωτιά ξέσπασε χθες τα ξημερώματα στο Ι.Χ. επιβατικό αυτοκίνητο μάρκας BMW,
το οποίο ήταν σταθμευμένο έξω από το σπίτι τού Παύλου Σαλτσίδη, στην περιοχή
Ευόσμου Θεσσαλονίκης.

Επιτόπου έσπευσαν δύο πυροσβεστικά οχήματα με έξι πυροσβέστες, οι οποίοι
έσβησαν την πυρκαγιά. Οι ζημιές στο αυτοκίνητο ανέρχονται ­ σύμφωνα με την
Πυροσβεστική ­ στο 1.000.000 δρχ.

Από το Ανακριτικό Τμήμα της Πυροσβεστικής δεν έχει αποκλεισθεί το ενδεχόμενο
του εμπρησμού.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15856N222</ED>
<ID>
ID:163068

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N22&aa=2</URL></REF>


Article

<CATEGORY>vin06</CATEGORY>

 <H2>Ανήλικος και κωφάλαλος διαρρήκτης αναστάτωσε τη Θεσσαλονίκη
</H2>
ΘΕΣΣΑΛΟΝΙΚΗ

Γραφείο Βόρειας Ελλάδας

ΑΝΑΣΤΑΤΩΣΗ προκλήθηκε χθες τα ξημερώματα στη Θεσσαλονίκη, κατά τη διάρκεια
καταδίωξης διαρρήκτη Ι.Χ. φορτηγού αυτοκινήτου, που από τη μια άκρη της πόλης
βρέθηκε στην άλλη.

Έκπληκτοι οι αστυνομικοί που εντόπισαν και συνέλαβαν τελικά τον διαρρήκτη
διαπίστωσαν ότι ήταν κωφάλαλος και ανήλικος.

Ο 15χρονος Τσιγγάνος Σ.Σ. διέρρηξε χθες τα ξημερώματα σταθμευμένο Ι.Χ. φορτηγό
αυτοκίνητο στην περιοχή της Σταυρούπολης, στη δυτική Θεσσαλονίκη, επιβιβάσθηκε
και επρόκειτο να το χρησιμοποιήσει για να μεταφέρει κλοπιμαία από κλοπές που
θα διέπραττε σε διάφορα καταστήματα ­ σύμφωνα με την εκδοχή της Αστυνομίας.

Η διάρρηξη και κλοπή έγινε έγκαιρα αντιληπτή από αστυνομικούς, οι οποίοι
άρχισαν την καταδίωξη.

Περιπολικά εντόπισαν το κλεμμένο φορτηγό, ο οδηγός του οποίου με ιλιγγιώδη
ταχύτητα διέσχισε τους κεντρικούς δρόμους της Θεσσαλονίκης.

Την ίδια ώρα, πίσω από το φορτηγό κινούνταν τα περιπολικά της Αστυνομίας με
τις σειρήνες τους σε λειτουργία.

Κατά τη διάρκεια της καταδίωξης, οι αστυνομικοί πυροβόλησαν με στόχο τα
λάστιχα του οχήματος, προκειμένου να το ακινητοποιήσουν.

Τελικά, σε δρόμο της Καλαμαριάς, το φορτηγό ακινητοποιήθηκε, αφού προηγουμένως
συγκρούσθηκε ­ χωρίς ευτυχώς να σημειωθούν τραυματισμοί ­ με δύο από τα
περιπολικά που το καταδίωκαν.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15856N223</ED>
<ID>
ID:163105

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N22&aa=3</URL></REF>


Article

<CATEGORY>vin06</CATEGORY>

 <H2>Τραγωδία στον Έβρο για δύο λαθρομετανάστες
</H2>
ΚΑΒΑΛΑ

ΤΡΑΓΩΔΙΑ στον Έβρο με θύματα δύο αλλοδαπούς. Συγκεκριμένα, Ιρακινοί
λαθρομετανάστες, ηλικίας 25-30 χρόνων, πέρασαν από την Τουρκία στη χώρα μας,
μέσω του Έβρου ποταμού, και σε απόσταση 50-80 μέτρων από τη συνοριακή γραμμή
έπεσαν σε ναρκοπέδιο, κοντά στη Νέα Βύσσα Ορεστιάδας.

Άνδρες φυλακίων της περιοχής προσέτρεξαν και είδαν οικτρά διαμελισμένους τους
δύο αλλοδαπούς, από έκρηξη νάρκης «κατά προσωπικού».

Πυροτεχνουργοί του Στρατού με κίνδυνο της ζωής τους κατόρθωσαν να ανασύρουν τα
δύο πτώματα και να τα μεταφέρουν στο Κρατικό Νοσοκομείο του Διδυμοτείχου.

Τα στοιχεία των θυμάτων είναι άγνωστα, όπως ανακοίνωσε η Αστυνομία.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15856N224</ED>
<ID>
ID:163134

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N22&aa=4</URL></REF>


Article

<CATEGORY>vin06</CATEGORY>

 <H2>Τα λοιμώδη νοσήματα σκοτώνουν 50.000 άτομα στον κόσμο καθημερινά
</H2>
ΘΕΣΣΑΛΟΝΙΚΗ

Γραφείο Βόρ. Ελλάδας

ΑΙΤΙΑ ΘΑΝΑΤΟΥ για 50.000 άτομα την ημέρα σε όλο τον κόσμο αποτελούν τα λοιμώδη νοσήματα.

Μόνο το 1995 17 εκατομμύρια άνθρωποι έχασαν τη ζωή τους, ενώ η παγκόσμια αυτή
απειλή κατέστη τα τελευταία χρόνια η τρίτη αιτία θανάτου στις Ηνωμένες Πολιτείες.

Τα αντιβιοτικά δεν κατάφεραν να συγκρατήσουν την έξαρση των επιδημιών.

Αντίθετα, η κακή χρήση τους αποτελεί μία από τις σοβαρότερες αιτίες εξάπλωσης
των λοιμωδών νόσων.

Στις ανεπτυγμένες χώρες, η υπερβολική χρήση των αντιβιοτικών έχει προκαλέσει
εξασθένηση του ανοσοποιητικού συστήματος του ασθενούς, ενώ στις αναπτυσσόμενες
χώρες ο κίνδυνος αύξησης των μεταδοτικών νόσων είναι μεγαλύτερος όταν οι
άνθρωποι σταματούν τα αντιβιοτικά λόγω έλλειψης χρημάτων. Έτσι, τα μικρόβια
έχουν το χρόνο να υποστούν μετάλλαξη και να γίνουν ανθεκτικά στα αντιβιοτικά.

Η μετάδοση ορισμένων μορφών της ελονοσίας, που δεν θεραπεύονται, της
φυματίωσης, αλλά και η εμφάνιση νέων θανατηφόρων ιών, όπως το AIDS και ο
Έμπολα, απειλούν να «τινάξουν στον αέρα» τις προόδους που έχει κάνει η ιατρική
τα τελευταία χρόνια.

Σύμφωνα με στοιχεία της Παγκόσμιας Οργάνωσης Υγείας, που παρουσιάστηκαν χθες
στη διάρκεια του 1ου Συνεδρίου Ιστοσυμβατότητας και Ανοσογενετικής των
Βαλκανίων και της Νοτιοανατολικής Ευρώπης, που πραγματοποιείται στη
Θεσσαλονίκη, τα είκοσι τελευταία χρόνια, τριάντα νέα λοιμώδη νοσήματα έχουν
εμφανιστεί και απειλούν τη ζωή εκατομμυρίων ανθρώπων σ' όλο τον κόσμο.

Στη γρήγορη μετάδοση των ασθενειών συμβάλλουν οι μεγάλες μετακινήσεις των
πληθυσμών και η εξάπλωση της δυνατότητας ταξιδιού για εκατομμύρια ανθρώπους.
Πολλές χώρες, μάλιστα, δεν αναφέρουν στην Παγκόσμια Οργάνωση Υγείας
περιστατικά λοιμωδών νόσων από φόβο ότι θα πληγεί ο τουρισμός τους.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15856N391</ED>
<ID>
ID:163018

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N39&aa=1</URL></REF>


Article

<CATEGORY>vin06</CATEGORY>

 <H2>Το ολοκαύτωμα της Κάσου
</H2>
ΜΙΑ ΜΕΓΑΛΗ σελίδα της Ιστορίας μας, το ολοκαύτωμα της Κάσου, γιορτάζουν αύριο
τα κασιακά σωματεία της Αθήνας. Για την 173η επέτειο θα τελεσθεί αύριο το πρωί
στις 10.30 δοξολογία στη Μητρόπολη και στη συνέχεια κατάθεση στεφάνου στο
Μνημείο του Άγνωστου Στρατιώτη.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15856N392</ED>
<ID>
ID:163069

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N39&aa=2</URL></REF>


Article

<CATEGORY>vin06</CATEGORY>

 <H2>Αντιδρούν οι ναυτικοί
</H2>
ΕΠΕΙΣΟΔΙΑ απειλήθηκαν χθες το πρωί σε δύο ναυτιλιακά γραφεία στον Πειραιά, επί
της οδού Μπουμπουλίνας, όταν δεκάδες άνεργοι ναυτικοί προσπάθησαν να μπουν
μέσα υποστηρίζοντας ότι λειτουργούν ως μεσιτικά γραφεία ευρέσεως ναυτικής
εργασίας. Όμως ισχυρές αστυνομικές δυνάμεις είχαν πάρει θέση και τελικά οι
ναυτικοί αποχώρησαν.

Τη συγκέντρωση διοργάνωσαν η Πανελλήνια Ένωση Μηχανικών Εμπορικού Ναυτικού και
η Πανελλήνια Ένωση κατατώτατων πληρωμάτων μηχανής «Ο ΣΤΕΦΕΝΣΩΝ».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15856N393</ED>
<ID>
ID:163106

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N39&aa=3</URL></REF>


Article

<CATEGORY>vin06</CATEGORY>

 <H2>Πυρκαγιά στην Εθνική
</H2>
ΣΤΙΣ ΦΛΟΓΕΣ κινδύνευσε να τυλιχθεί το κτίριο που στεγάζεται η Εθνική Τράπεζα
στην οδό Αιολου 86, όταν ξέσπασε πυρκαγιά στο υπόγειο.

Η φωτιά εκδηλώθηκε στις 4 χθες το απόγευμα, από σκουπίδια που υπήρχαν σε
διάδρομο στο υπόγειο του κτιρίου. Ειδοποιήθηκε η Πυροσβεστική και έσπευσαν
στην Τράπεζα 25 πυροσβέστες με 7 οχήματα. Χάρη στην έγκαιρη επέμβαση των
πυροσβεστών η πυρκαγιά περιορίσθηκε στο υπόγειο και δεν επεκτάθηκε στους
υπόλοιπους ορόφους. Μία ώρα αργότερα η φωτιά κατεσβέσθη. Οι ζημιές που
προκάλεσε ανέρχονται στις 400.000 δρχ.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15856N394</ED>
<ID>
ID:163135

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N39&aa=4</URL></REF>


Article

<CATEGORY>vin06</CATEGORY>

 <H5>ΤΟ 95% ΤΩΝ ΜΑΘΗΤΩΝ ΤΗΣ ΤΕΛΕΥΤΑΙΑΣ ΤΑΞΗΣ ΤΟΥ ΛΥΚΕΙΟΥ ΠΑΡΑΚΟΛΟΥΘΕΙ ΜΑΘΗΜΑΤΑ
ΕΝΙΣΧΥΤΙΚΗΣ ΔΙΔΑΣΚΑΛΙΑΣ ΓΙΑ ΤΙΣ ΕΞΕΤΑΣΕΙΣ ΤΩΝ ΑΕΙ
</H5><H5>Κόστος και μαθητές στα φροντιστήρια
</H5><H5>Από νωρίς στα βάσανα
</H5><H2>Πανάκριβη δωρεάν Παιδεία μέσω... φροντιστηρίων
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Για την κ. Καίτη Ρωμανιώλη από το Αιγάλεω, μητέρα τριών παιδιών που πηγαίνουν
στο Γυμνάσιο και στο Λύκειο, η δωρεάν Παιδεία έχει στοιχίσει ήδη... 5
εκατομμύρια δραχμές! Και υπολογίζει ότι στο εξής, θα πληρώνει κάπου 2
εκατομμύρια τον χρόνο σε φροντιστήρια και ιδιαίτερα, ώσπου να αποφοιτήσουν όλα
της τα παιδιά, «χώρια τα χρήματα για τα βοηθητικά βιβλία που μας βάζουν να
αγοράζουμε και τα σχολικά έξοδα...».

Για μια πολυμελή οικογένεια, το βάρος των φροντιστηρίων είναι δυσβάστακτο.
Αλλά και τι να κάνουν; Είναι μετρημένοι στα δάκτυλα οι μαθητές της Γ' Λυκείου
που ενδιαφέρονται για το Πανεπιστήμιο και δεν πάνε στο φροντιστήριο. Έχουν
γίνει πολλοί υπολογισμοί, και όλοι ­ όπως η έρευνα του προέδρου του Κέντρου
Εκπαιδευτικής Έρευνας κ. Μιχ. Κασσωτάκη ­ συγκλίνουν στο ίδιο συμπέρασμα: το
95% των μαθητών της Γ' Λυκείου, δηλαδή περίπου 65.000 παιδιά, πηγαίνουν σε
φροντιστήρια! Αν συνυπολογιστούν και τα ιδιαίτερα, δεν πρέπει πια να υπάρχουν
και πολλοί μαθητές που δεν γνωρίζουν τι εστί «παράλληλη» ­ και ακριβή ­
Παιδεία. 
Και κάθε παιδί «κοστίζει» πάνω από 1 εκατομμύριο δραχμές (πιο συχνά σχεδόν
δύο) για τα 3-4 χρόνια της φροντιστηριακής του εκπαίδευσης, χωρίς να
υπολογίζονται ξένες γλώσσες και θερινά... Η κ. Αλέκα Μαρίνου, φίλη της κ.
Ρωμανιώλη, έχει κι εκείνη δύο παιδιά. «Αλλά πέρυσι έκανα το λάθος να μη στείλω
το ένα στο φροντιστήριο κι έμεινε στη... Γεωγραφία και την Ιστορία». Έτσι,
επανόρθωσε το «λάθος» πληρώνοντας 240.000 το καλοκαίρι, μόνο γι' αυτά τα 2 μαθήματα.

300.000 ΜΑΘΗΤΕΣ

Στα φροντιστήρια σήμερα προσφεύγουν (κατά προσέγγιση) περισσότεροι από 300.000
μαθητές Λυκείου και Γυμνασίου. Αν όμως υπολογίσουμε και αυτούς που κάνουν
ιδιαίτερα ή παρακολουθούν νόμιμα και παράνομα «γκρουπ», αλλά και τα παιδιά του
Δημοτικού που ολοένα και περισσότερο παρακολουθούν «ενισχυτικές διδασκαλίες»,
τότε ­ όπως έχει υπολογίσει ο εκπαιδευτικός κ. Χρ. Κάτσικας ­ ο... μισός
μαθητικός πληθυσμός της χώρας πληρώνει κάποιου είδους παραπαιδεία ή παράλληλη
εκπαίδευση. Νιώθουν ότι αν θέλουν να πετύχουν, δεν μπορούν να κάνουν αλλιώς,
εξαιτίας των αλλεπάλληλων αλλαγών ­ συχνά και παλινωδιών ­ του εκπαιδευτικού συστήματος.

3.000 - 12.000 Η ΩΡΑ

Κατά μέσο όρο, ένας μαθητής της Γ' Λυκείου πληρώνει 50.000 - 80.000 δραχμές
τον μήνα, ανάλογα με τη φήμη του φροντιστηρίου, την περιοχή και τον αριθμό των
μαθητών ανά τάξη, για τα μαθήματα της Δέσμης του. Τα ιδιαίτερα στο σπίτι
κοστίζουν μεταξύ 3.000 (σπανίως) και 12.000 δραχμών (συχνά) την ώρα, πάλι
ανάλογα με την περίπτωση.

Και δεν μιλάμε για τα φροντιστήρια ξένων γλωσσών, καθώς τότε, το σύνολο του
μαθητικού πληθυσμού της Ελλάδας, κάπου 1,5 εκατ. παιδιά δηλαδή, πληρώνουν
δίδακτρα στη φροντιστηριακή εκπαίδευση! Φυσικά δεν το θέλουν, το θεωρούν όμως
αναγκαίο κακό. 
Και το φαινόμενο μεγαλώνει. Σύμφωνα με την έρευνα του κ. Κασσωτάκη, το 1984 το
ποσοστό μαθητών 3ης Λυκείου που παρακολούθησαν φροντιστήρια η ιδιαίτερα, ήταν
64,1% συνολικά (54,6% σε φροντιστήρια, 9,4% σε ιδιαίτερα) ενώ το 1994 ­ και ως
σήμερα ­ έφτασε στο 95%.

5.000 ΦΡΟΝΤΙΣΤΗΡΙΑ

Εξάλλου, στις αρχές του '80 υπήρχαν περίπου 1.000 επίσημα φροντιστήρια στην
Ελλάδα. Σήμερα ξεπερνούν τα 5.000, με πάνω από 100.000 άτομα προσωπικό, κυρίως
εκπαιδευτικό (τη στιγμή που υπάρχουν περίπου 3.700 Γυμνάσια - Λύκεια και η
ΟΛΜΕ έχει 60.000 καθηγητές). Επιπλέον, έχουμε και 7.500 φροντιστήρια ξένων
γλωσσών, με άλλους τόσους εργαζομένους, ενώ πριν από 15 χρόνια δεν ξεπερνούσαν
τα 2.000. Τι συνέβη;

ΟΙ ΑΠΟΡΙΕΣ ΛΥΝΟΝΤΑΙ

«Στο σχολείο είμαστε 30-35 στην τάξη, το μάθημα πάει γρήγορα, οι καθηγητές δεν
μπορούν να εξηγούν στον καθένα, βαριούνται κιόλας συχνά, έχουμε άγχος
βαθμολογίας και εξετάσεων. Στο φροντιστήριο είμαστε 5-10 στην τάξη, οι
καθηγητές ασχολούνται με τον καθένα χωριστά, το άγχος λείπει, οι απορίες
λύνονται», λέει μαθητής Ηλίας Χατζιδάκης.

Τι τάξη πάει; Γ' Γυμνασίου! Είναι 14 χρόνων και κάτι, άρχισε όμως από τώρα το
φροντιστήριο για να προετοιμαστεί για το Λύκειο. 
Και κάθε χρόνο, όλο και νωρίτερα τα παιδιά ξεκινούν το φροντιστήριο και τα
ιδιαίτερα. Ακόμα και παιδιά του Δημοτικού πηγαίνουν σε ειδικά φροντιστήρια
ενισχυτικής διδασκαλίας, η δέχονται μαθήματα στο σπίτι, χωρίς να αναφερόμαστε
στο απίθανο ποσοστό του 80% των μαθητών Δημοτικού (δηλαδή, κάπου μισό
εκατομμύριο παιδιά!), που σύμφωνα με στοιχεία του γραμματέα του Πανελλήνιου
Συνδέσμου Φροντιστηρίων Ξένων Γλωσσών (PALSO) κ.Ι. Φλωρά, παρακολουθούν
φροντιστήρια ξένης γλώσσας, και κυρίως Αγγλικών, πληρώνοντας μεταξύ 70.000 -
200.000 δρχ. τον χρόνο, ανάλογα με την τάξη.

«ΓΚΡΟΥΠΑΔΙΚΑ»

Η παράλληλη Παιδεία καλά κρατεί ­ η δωρεάν δημόσια ασθενεί. Αλλά και η
παραπαιδεία, χαρακτηρισμός που ταιριάζει καλύτερα όχι στα νόμιμα φροντιστήρια,
αλλά στα ανεξέλεγκτα ιδιαίτερα από καθηγητές δημοσίων σχολείων και στα
χιλιάδες «γκρουπάδικα» (όπως ονομάζονται τα αυτοσχέδια μαθήματα σε γκρουπ
μαθητών που γίνονται παράνομα από καθηγητές και δασκάλους ή φοιτητές),
θριαμβεύει κι αυτή σε ολόκληρη τη χώρα.

Και όμως: τα παράνομα μαθήματα δεν βρίσκονται στο στόχαστρο της Πολιτείας ­
που δεν ασχολείται ιδιαίτερα ­ αλλά των νόμιμων, οργανωμένων φροντιστηρίων,
που ζητούν «την άμεση παρέμβαση του εισαγγελέα ώστε να ξεκαθαρίσει αυτή η
κατάσταση», λέει η πρόεδρος της Ομοσπονδίας Εκπαιδευτικών - Φροντιστών Ελλάδας
κ. Έφη Παπαδέα.

Η «ΛΑΝΤΖΑ»

Όμως, τα φροντιστήρια, παρ' ότι συντηρούν την εκπαιδευτική κοινότητα και
κυρίως τους αδιόριστους, δεν μπορούν να υποκαταστήσουν το σχολείο: «Το
φροντιστήριο», διαπιστώνει ο εκπαιδευτικός κ. Χρ. Κάτσικας, «πατάει στο γόνιμο
έδαφος του σχολείου, αλλά περιορίζεται σε μαθήματα εξειδίκευσης. 
Το σχολείο αναγκάζεται να κάνει τη "λάντζα" και το φροντιστήριο το
εκμεταλλεύεται. Όμως, αυτό έχει επιπτώσεις και στον χρόνο των μαθητών, αλλά
και στον τρόπο διδασκαλίας. 
Στα Μαθηματικά, λ.χ., το φροντιστήριο "πετάει" τη μαθηματική φιλοσοφία και
κρατάει τους χρήσιμους για τις εξετάσεις τύπους. Αλλά έτσι η μαθηματική σκέψη εκπίπτει».

Από νωρίς... Ο Ηλίας, ο Παναγιώτης, η Όλγα και η Ναυσικά είναι 4 από τα
χιλιάδες γυμνασιόπαιδα, που ξεκίνησαν νωρίς το φροντιστήριο. «Μας φεύγει το
άγχος και μας λύνονται οι απορίες», λένε

ΔΕΝ ΕΧΟΥΝ κλείσει καλά-καλά τα 15 τους χρόνια. Ο Ηλίας, ο Παναγιώτης, η Όλγα
και η Ναυσικά είναι μαθητές της Γ' Γυμνασίου, αλλά πηγαίνουν από τώρα στο
φροντιστήριο για να προετοιμαστούν για το Λύκειο.

Και δεν ανήκουν σε κάποια ισχνή μειοψηφία. Υπολογίζουν ότι τουλάχιστον τα μισά
παιδιά της τρίτης τάξης του σχολείου τους στο Αιγάλεω πηγαίνουν επίσης σε
φροντιστήρια. Από τόσο νωρίς; Μα... δεν είναι νωρίς! Ακόμα και παιδιά του
Δημοτικού πηγαίνουν σε ειδικά φροντιστήρια ενισχυτικής διδασκαλίας που
βαφτίζονται κέντρα «δημιουργικής απασχόλησης», «χώροι μελέτης», κ.λπ. (και δεν
μιλάμε για ξένες γλώσσες), είτε δέχονται ιδιαίτερα μαθήματα από δασκάλους τους
στο σπίτι.

Ο κύριος Πέτρος είναι δάσκαλος στο Ν. Φάληρο, σε υποβαθμισμένη περιοχή κοντά
στην ΕΛΑΪΣ και ­ παρανόμως όπως ομολογεί εμπιστευτικά ­ κάνει ιδιαίτερα
μαθήματα τα απογεύματα σε αρκετούς μαθητές Δημοτικού. «Αλλα δεν είμαι ο μόνος. 
Τουλάχιστον οι μισοί συνάδελφοι που ξέρω, κάνουν ιδιαίτερα. 
Υπάρχουν παιδιά που πάνε Δ' ή Ε' τάξη, αλλά δεν ξέρουν ακόμα ούτε γραφή. 
Τα περνάνε έτσι. Σε τέτοιες περιπτώσεις, το ιδιαίτερο βοηθάει πραγματικά.
Υπάρχουν όμως κι άλλες περιπτώσεις, που οι γονείς επειδή δεν έχουν χρόνο να
παρακολουθήσουν το παιδί, ή επειδή βαριούνται, ζητούν τα ιδιαίτερα».

Πάντως, τα παιδιά του Γυμνασίου δείχνουν να χαίρονται το μάθημα στο συνοικιακό
τους φροντιστήριο (Δράκου-Παπαδέα). 
Τα κύρια μαθήματα που τους ενδιαφέρουν είναι τα Μαθηματικά, η Φυσική, η
Χημεία, η Έκθεση και τα Αρχαία. «Θα συνεχίσουμε το φροντιστήριο μέχρι τη Γ'
Λυκείου», λένε εν χορώ. Τους το ζητάνε και οι γονείς τους, αλλά το θέλουν και
τα ίδια, για να νιώθουν τη σιγουριά που τους δίνει η κ. Ανθή, η καθηγήτριά
τους, που τα βγάζει από το άγχος της επίδοσης και τους δίνει να καταλάβουν
καλά τις εξισώσεις.

Πληρώνουν κάτι παραπάνω, αλλά...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15856N401</ED>
<ID>
ID:163019

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N40&aa=1</URL></REF>


Article

<CATEGORY>vin11</CATEGORY>

 <H2>Για τον διάλογο με την Τουρκία
</H2>
ΓΙΑ ΤΟΝ διάλογο με την Τουρκία γράφει ο κ. Χ. Ν. Νταβάκος, από του Γκύζη:

«Δεν νομίζω οι 32 βουλευτές του ΠΑΣΟΚ να πιστεύουν ότι ο κ. Πρωθυπουργός ή ο
κ. υπουργός Εξωτερικών της Ελλάδας δέχονται τον διάλογο με σκοπό να αποδεχθούν
οποιαδήποτε παράλογη αξίωση των Τούρκων, ούτε, όμως, θα έπρεπε η χώρα μας να
αποφύγει κάποια απογραφή των διεκδικήσεων της Τουρκίας γιατί, με την άρνησή
μας, οι Τούρκοι έχουν την ευχέρεια να μας παρουσιάζουν ως υπόλογους για τις
δικές τους παρανοϊκές αξιώσεις.

Οι Ευρωπαίοι εταίροι μας της Ευρωπαϊκής Ένωσης οφείλουν να κατανοήσουν αν όσα
δηλώνουν οι Τούρκοι μπορεί να ευσταθούν, τόσο για τα νησιά του Αιγαίου όσο και
για τους Τούρκους της Θράκης, ότι, δήθεν, η Ελλάδα τους περιορίζει να
κινούνται και να προοδεύουν, όταν έχουν κάθε ελευθερία δραστηριοτήτων εν γένει.

Οι βουλευτές του ΠΑΣΟΚ, που υπέγραψαν κάποια ανακοίνωση για τον διάλογο της
πατρίδας μας με τους Τούρκους, γνωρίζουν πολύ καλά ότι μόνο τώρα η διεθνής
κοινή γνώμη πληροφορείται επισήμως τις υπερφίαλες αξιώσεις των Τούρκων για
εκτάσεις νησιών και "γκρίζων περιοχών", οι οποίες έχουν καταχωρηθεί στην
Ελλάδα με επίσημα έγγραφα και αδιάσειστα στοιχεία. Γι' αυτό, η Ελλάδα επιμένει
να προσφύγουν οι Τούρκοι στο Διεθνές Δικαστήριο της Χάγης».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15856N411</ED>
<ID>
ID:163009

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N41&aa=1</URL></REF>


Article

<CATEGORY>vin11</CATEGORY>

 <H2>Γιατί τόσο μίσος;
</H2>
ΜΕ ΑΦΟΡΜΗ την έκδοση των Αρχείων Καραμανλή, ο κ. Ανδρέας Ν. Παναγιωτόπουλος,
από το Παλαιό Φάληρο, παρατηρεί: «Ο Ανδρέας έχασε τις εκλογές και όχι μόνον
δεν έφυγε αλλά κάθησε στην αντιπολίτευση, αντιμετώπισε το βρώμικο '89 με την
κατάπτυστη συκοφαντία - συνωμοσία που του έκανε η Ν.Δ. και επανήλθε νικητής
και τροπαιούχος το '93 και ξανάγινε πρωθυπουργός, αφού προηγουμένως είχε
αθωωθεί πανηγυρικά από το Ειδικό Δικαστήριο.

Ο "εθνάρχης" μέχρι τη χούντα είχε διχάσει τους Έλληνες σε νομιμόφρονες
πατριώτες και σε μη νομιμόφρονες προδότες. Ο Αντρέας συνένωσε όλους τους
Έλληνες σε μια κατηγορία και συνταξιοδότησε όλους εκείνους που λόγω ­
άκουσον-άκουσον ­ κοινωνικών φρονημάτων εστερούντο συντάξεως. Και μόνο για το
ότι ξερίζωσε τον διχασμό, θα μείνει στην ιστορία ανεπανάληπτος.

Και αναρωτιέμαι, γιατί τόσο μίσος, τόση εμπάθεια, τόση κακότης του "εθνάρχη"
προς τον Αντρέα; Είναι άραγε μόνο το σύμπλεγμα κατωτερότητας ­ παρ' ότι "θεός"
­ που ένιωθε απέναντι στον πράγματι πολύ μεγάλο Αντρέα; Αυτό δεν μου φθάνει.
Υπάρχει και κάτι άλλο. Το ότι για πρώτη φορά από της συστάσεως του ελληνικού
κράτους, από το 1821, η Ελλάδα κυβερνάται από κεντροαριστερά κυβέρνηση επί μία
σχεδόν εικοσαετία (1981-2000) με μόνο ένα μικρό διάλειμμα 3,5 ετών. Και αυτό
θα συμβαίνει και εις το μέλλον, με μικρά διαλείμματα, για να επανέρχεται το
ΠΑΣΟΚ στην εξουσία».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15856N412</ED>
<ID>
ID:163062

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N41&aa=2</URL></REF>


Article

<CATEGORY>vin11</CATEGORY>

 <H2>Δεν δέχθηκαν
</H2>
ΠΗΓΕ στην Εμπορική Τράπεζα με επιταγή του Ταχυδρομικού Ταμιευτηρίου για να
πληρώσει την Εφορία, αλλά οι υπάλληλοι του τραπεζικού καταστήματος (επί της
Θεμιστοκλέους) δεν τη δέχθηκαν. Αυτό σημειώνει ο κ. Χρίστος Λεβέντης, από τα
Εξάρχεια, και διαμαρτύρεται για την ταλαιπωρία του.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15856N413</ED>
<ID>
ID:163104

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N41&aa=3</URL></REF>


Article

<CATEGORY>vin07</CATEGORY>

 <H5>ΜΕ ΤΙΣ ΕΚΛΟΓΕΣ ΣΤΗ ΒΡΕΤΑΝΙΑ ΚΑΙ ΓΑΛΛΙΑ ΑΛΛΑΞΕ ΕΝΤΥΠΩΣΙΑΚΑ ΤΟ ΠΟΛΙΤΙΚΟ ΣΚΗΝΙΚΟ
</H5><H5>Οι Συντηρητικοί τις ήθελαν ως βοηθούς τους!
</H5><H2>Στροφή προς τις γυναίκες
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Μαρτίν Ομπρί. Δεύτερη στην ιεραρχία της γαλλικής κυβέρνησης, η κόρη του Ζακ
Ντελόρ συμβολίζει την στροφή της Γαλλίας προς τις γυναίκες

Ο Ναπολέων απέρριπτε την ιδέα της δημόσιας εκπαίδευσης για τις γυναίκες. Ο Ντε
Γκωλ είχε απαντήσει ως εξής όταν του πρότειναν να διορίσει γυναίκα υπουργό:
«Σε τι υπουργείο; Πλεξίματος;» Έκτοτε, πάντως, έχουν αλλάξει πολλά.

ΜΕΧΡΙ την 1η Ιουνίου η Γαλλία ερχόταν τελευταία στην Ευρώπη ως προς το ποσοστό
των γυναικών στο Κοινοβούλιο: μόλις 5,5%. «Από το 1946 η έλλειψη γυναικών στο
Κοινοβούλιο είναι ισχυρή και διαρκής», επεσήμαινε έκθεση της γαλλικής
κυβέρνησης. Οι εκλογές όμως άλλαξαν τελείως το σκηνικό. Ο αριθμός των γυναικών
που εξελέγησαν βουλευτές έφτασε τις 63, έναντι 35 στο προηγούμενο Σώμα. Από
αυτές οι οκτώ εκλήθησαν από τον πρωθυπουργό Λιονέλ Ζοσπέν να αναλάβουν
υπουργικό αξίωμα. Ανάμεσά τους και η Μαρτίν Ομπρί, που ως υπουργός Εργασίας θα
είναι δεύτερη στην κυβερνητική ιεραρχία.

ΠΡΟΒΛΗΜΑΤΑ... ΓΛΩΣΣΑΣ

Αμέσως προέκυψαν προβλήματα... γλώσσας. Στα γαλλικά δεν υπάρχει η λέξη
«βουλευτίνα» (που και στα ελληνικά δεν είναι δόκιμη), αλλά «madame le depute»,
δηλαδή «κυρία βουλευτής» ­ εκτός εάν η ενδιαφερόμενη επιμένει να προστεθεί ένα
«e» και το ουσιαστικό να γίνει θηλυκό: deputee. Αυτή η σύγχυση αναμένεται τώρα
να τερματιστεί. «Χρειάστηκε να θέσουμε το ζήτημα στις ανώτατες αρχές, γιατί με
όλες αυτές τις καινούργιες γυναίκες στη Βουλή το πρόβλημα γίνεται κρίσιμο»,
δήλωσε εκπρόσωπος του Κοινοβουλίου. Η νεοεκλεγείσα Μαρισόλ Τουρέν ξεκαθαρίζει:
«Πρόκειται να επιμείνω γι' αυτό το πρόσθετο "e"».

Ο Βρετανός πρωθυπουργός Τόνι Μπλερ είχε κι αυτός αυξήσει τη συμμετοχή των
γυναικών στο κόμμα του, με αποτέλεσμα να διπλασιαστεί ο αριθμός των γυναικών
βουλευτών. Από τις 119 γυναίκες στο νέο βρετανικό Κοινοβούλιο, οι 101 είναι
μέλη του Εργατικού Κόμματος. Η απόφαση να υπάρξουν «ποσοστώσεις» στις γυναίκες
υποψήφιες ήταν όμως εδώ προϊόν εκλογικού υπολογισμού, αφού οι Εργατικοί είχαν
απόλυτη ανάγκη τις γυναίκες ψηφοφόρους για να αποφύγουν τέταρτη εκλογική ήττα.

Στη Γαλλία το ρίσκο ήταν μεγαλύτερο. Πολλοί αναλυτές προέβλεπαν ότι η
ποσόστωση του 30% ήταν κίνδυνος-θάνατος για τους σοσιαλιστές, γιατί οι
γυναίκες υποψήφιες ήταν άπειρες και δεν θα προσείλκυαν τους ψηφοφόρους.
«Φοβόμουν ότι η ιδέα θα γινόταν μπούμερανγκ, αλλά τα αποτελέσματα δείχνουν ότι
οι ψηφοφόροι αποδέχθηκαν τις γυναίκες υποψήφιες όπως ακριβώς τους άνδρες»,
σημειώνει η Σιλβί Γκιγιόμ, υπεύθυνη γυναικείων θεμάτων στο Σοσιαλιστικό Κόμμα.

ΤΟ ΣΥΝΘΗΜΑ ΖΟΣΠΕΝ

Οι δημοσκοπήσεις επιβεβαιώνουν αυτή την εκτίμηση: λίγες μέρες πριν ανακοινωθεί
η σύνθεση της νέας κυβέρνησης, το 88% των ερωτηθέντων είχαν δηλώσει πως θα
ήθελαν το 1/3 των υπουργών να είναι γυναίκες. «Το θέμα της ανανέωσης
λειτούργησε πολύ καλά, και οι γυναίκες υποψήφιες συνέβαλαν αποφασιστικά σ'
αυτό», προσθέτει η Γκιγιόμ.

Σε ομιλία που είχε εκφωνήσει σε κομματικά στελέχη τον περασμένο Σεπτέμβριο, ο
Λιονέλ Ζοσπέν είχε τονίσει ότι έφτασε η ώρα να δώσουν οι σοσιαλιστές το
παράδειγμα στη Γαλλία και σε ολόκληρη την Ευρώπη αυξάνοντας σημαντικά την
εκπροσώπηση των γυναικών στις τάξεις τους. Μια τέτοια εξέλιξη, είπε, θα δώσει
το μήνυμα ότι το κόμμα ανανεώθηκε και είναι ανοιχτό στις ανησυχίες του
γαλλικού λαού.

Δεν είχαν λείψει τότε οι αντιδράσεις και οι ειρωνείες. «Είναι πολύ ευκολότερο
για έναν άνδρα να παραχωρήσει τη θέση του στο λεωφορείο παρά την έδρα του στο
Κοινοβούλιο», είχε σχολιάσει ο πρώην πρωθυπουργός Λοράν Φαμπιούς.

ΤΟ ΕΝΔΕΧΟΜΕΝΟ να αυξήσουν τις γυναίκες υποψήφιες είχαν εξετάσει και οι
Συντηρητικοί, αλλά τελικά απέρριψαν την ιδέα. 
Αντί γι' αυτό, οι άνδρες υποψήφιοι εκλήθησαν να επιλέξουν γυναίκες ως βοηθούς
τους! Μιλώντας τον περασμένο Μάρτιο προς τις γυναίκες του κόμματος, ο τότε
πρωθυπουργός Αλέν Ζιπέ τους είχε ζητήσει να περιμένουν άλλα δέκα χρόνια προτού
αναλάβουν κυβερνητικά αξιώματα, ώστε να αποκτήσουν πείρα σε τοπικό επίπεδο...

Τελικά τα δύο δεξιά κόμματα παρουσίασαν 46 γυναίκες σε σύνολο 577 υποψηφίων
και εξέλεξαν έξι.

Η κριτική διατυπώθηκε μετά τις εκλογές. «Οι γυναίκες πρέπει να αισθάνονται ότι
μετέχουν σε κόμματα που μεριμνούν περισσότερο για τα συμφέροντά τους», έγραψε
η δημοσιογράφος Κριστίν Κλερκ στη «Φιγκαρό». «Το RPR και το UDF δεν μπορούν να
συμπεριφέρονται σαν ποδοσφαιρικές ομάδες. 
Μόνο οι γυναίκες μπορούν να δώσουν νέα ζωή σε ένα στρατό που οπισθοχωρεί ατάκτως.».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15856N431</ED>
<ID>
ID:163005

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N43&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ο γιατρός
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΞΕΡΕΤΕ ΠΩΣ αποκαλούν το κυπριακό πρόβλημα στην Ουάσιγκτον; «Πονοκέφαλο». Οι
«ανιστόρητοι», που δεν θυμούνται ποιος το δημιούργησε στέλνουν λοιπόν τον
γιατρό Ρίτσαρντ Χόλμπρουκ, με καθυστέρηση δύο δεκαετιών.

Υπενθυμίζουμε στη σημερινή υπουργό Εξωτερικών των ΗΠΑ, Μαντλίν Ολμπράιτ, πως
ως πρέσβειρα της χώρας της στον ΟΗΕ, είχε υποστηρίξει τις αποφάσεις που
εγγυώνται την εδαφική ακεραιότητα της Κύπρου και τόνιζαν την παράνομη κατοχή
του βορείου τμήματός της από τα τουρκικά στρατεύματα.

Κι όμως, ο εκπρόσωπος Τύπου του Στέιτ Ντιπάρτμεντ και μελλοντικός πρεσβευτής
της χώρας τους στην Αθήνα, Νίκολας Μπερνς, αρνήθηκε να διευκρινίσει τι είδους
λύση έχουν κατά νουν οι ΗΠΑ.

Η συνταγή που συνήθως δίνει ο Χόλμπρουκ (ιδέ Βοσνία), είναι χαλαρή κεντρική
κυβέρνηση με δύο χωριστές δημοκρατίες. Ακόμα προβλέπει την επιστροφή των
προσφύγων στις εστίες τους.

Όλα αυτά, αν εφαρμοστούν δεν ικανοποιούν την άλλη πλευρά, που διαθέτει
τουλάχιστον 35.000 στρατό κατοχής, αντιτίθεται στην επιστροφή των προσφύγων,
και την αποστρατιωτικοποίηση του νησιού. Τα περισσότερα προβλήματα
δημιουργούνται από τις αντιρρήσεις των ηγεσιών, επειδή αν ρωτηθούν οι απλοί
κάτοικοι στη Μεγαλόνησο, ανεξαρτήτως εθνικότητας, εκείνο που πρώτιστα
επιθυμούν, είναι ειρηνική συνύπαρξη και ασφάλεια.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15856N432</ED>
<ID>
ID:163099

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N43&aa=2</URL></REF>


Article

<CATEGORY>vin07</CATEGORY>

 <H5>ΤΟΥΡΚΟΣ ΕΠΙΤΕΛΑΡΧΗΣ ΚΑΤΗΓΟΡΕΙ ΚΑΙ ΤΗΝ ΕΛΛΑΔΑ
</H5><H2>Κούρδοι έριξαν δύο τουρκικά ελικόπτερα
</H2>
Κουρδικό πεσκέσι. Τουρκικό μεταγωγικό μεταφέρει τα φέρετρα με τους
αξιωματικούς και οπλίτες που σκοτώθηκαν στο Βόρειο Ιράκ από την κατάρριψη ελικοπτέρων

Για πρώτη φορά οι Τούρκοι στρατιωτικοί παραδέχθηκαν ότι δέχθηκαν βαρύ πλήγμα
από τους αυτονομιστές Κούρδους αντάρτες στο Βόρειο Ιράκ.

ΕΝΩ αρχικά είχαν ανακοινώσει ότι από μηχανική βλάβη έπεσε ένα μαχητικό
ελικόπτερο, με αποτέλεσμα να σκοτωθούν 13 Τούρκοι στρατιώτες, χθες
παραδέχθηκαν την κατάρριψη δύο ελικοπτέρων από τα πυρά ρωσικής κατασκευής
πυραύλων «SA-7».

Εκπρόσωπος του τουρκικού γενικού επιτελείου είπε πως οι αντάρτες διαθέτουν ως
και 60 παρόμοιους πυραύλους, που πυροδοτούνται από φορητούς εκτοξευτήρες και
αγοράστηκαν από την Αρμενία. Ο Τούρκος στρατηγός κατηγόρησε ακόμα τη Συρία,
την Ελλάδα, την Κύπρο και τη Σερβία ότι βοήθησαν στην αγορά των πυραύλων
αυτών, καθώς και στην εκπαίδευση της χρησιμοποίησής τους. Ταυτόχρονα
ανακοινώθηκε ότι στις συνεχιζόμενες επιχειρήσεις στο ιρακινό έδαφος οι
τουρκικές δυνάμεις σκότωσαν άλλους 27 Κούρδους αντάρτες. Ο συριακός στρατός
εκπαιδεύει τους αντάρτες του Εργατικού Κόμματος του Κουρδιστάν (ΡΚΚ) στη χρήση
αντιαεροπορικών πυραύλων τύπου «SA-7», γράφει η τουρκική εφημερίδα
«Τζουμχουριέτ», επικαλούμενη στρατιωτικές πηγές.

Απαντώντας στις δηλώσεις του γενικού γραμματέα του επιτελείου των τουρκικών
ενόπλων δυνάμεων στρατηγού Ερόλ Οζκασνάκ, με τις οποίες κατηγορείται και η
Ελλάδα ότι έχει ανάμειξη στις καταρρίψεις δύο τουρκικών ελικοπτέρων, ο
εκπρόσωπος του υπουργείου Εξωτερικών κ. Κων. Μπίκας, δήλωσε: «Με έκπληξη
πληροφορηθήκαμε τις ασύστατες και εκτός πάσης πραγματικότητας κατηγορίες του
γενικού γραμματέα του τουρκικού γενικού επιτελείου.

Δυστυχώς, παρατηρούμε ότι η Τουρκία έχει διαταραγμένες σχέσεις και θεωρεί ότι
υπονομεύεται από όλες σχεδόν τις χώρες που έχουν την ατυχία να συνορεύουν μαζί
της. Και μόνο το γεγονός αυτό αποδεικνύει τον αποσταθεροποιητικό ρόλο της στην περιοχή.

Ελπίζω η Τουρκία να δώσει στο κουρδικό και στα άλλα προβλήματά της πολιτικές
λύσεις, ώστε να πάψει η στρατιωτική της ηγεσία να αναζητεί δικαιολογίες στον
"ξένο δάκτυλο" εμπλέκοντας την Ελλάδα με ανυπόστατες κατηγορίες».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15856N441</ED>
<ID>
ID:163006

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N44&aa=1</URL></REF>


Article

<CATEGORY>vin07</CATEGORY>

 <H2>Η αντιπολίτευση στην Αλγερία καταγγέλλει νοθεία στις εκλογές
</H2>
ΤΑ ΦΙΛΟΚΥΒΕΡΝΗΤΙΚΑ κόμματα απέσπασαν την απόλυτη πλειοψηφία στην Εθνοσυνέλευση
της Αλγερίας, νομιμοποιώντας το καθεστώς του προέδρου Λιαμίν Ζερουάλ, αλλά η
αντιπολίτευση καταγγέλλει ευρεία νοθεία και απειλεί με προσφυγή στο
Συνταγματικό Συμβούλιο της χώρας.

Ο Εθνικός Δημοκρατικός Συνασπισμός (NDR) του προέδρου Ζερουάλ κέρδισε 155 από
τις 380 έδρες της Εθνοσυνέλευσης και με τις 64 έδρες τού επίσης
φιλοκυβερνητικού Εθνικού Απελευθερωτικού Μετώπου (FLN) συγκεντρώνουν την
απόλυτη πλειοψηφία, με 219 έδρες συνολικά.

Το μετριοπαθές ισλαμικό Κίνημα για μια Ειρηνική Κοινωνία (MSP) κατέλαβε τη
δεύτερη θέση με 69 έδρες, το πιο σκληρό ισλαμικό Ενάχντα 34 έδρες και το
Μέτωπο των Σοσιαλιστικών Δυνάμεων (FFS) και ο Συναγερμός για τον Πολιτισμό και
την Δημοκρατία (RCD) 19 έδρες. Ως πλήγμα κατά των φανατικών ισλαμιστών,
χαρακτήρισε τη νίκη του στις εκλογές το NDR, το οποίο, σε ανακοίνωση που
εξέδωσε, υπογραμμίζει: 
«Το εκλογικό αποτέλεσμα είναι μια καθοριστική απάντηση του αλγερινού λαού σε
όλες τις συνωμοσίες κατά της Αλγερίας, συμπεριλαμβανομένων και των
τρομοκρατικών ενεργειών, που όμως δεν την εμπόδισαν να προχωρήσει ισχυρή προς
τις εκλογές». Αλλά η μικρότερη από την αναμενόμενη προσέλευση στις κάλπες, που
ανήλθε στο 65,5%, και οι καταγγελίες περί νοθείας υπονομεύουν τις προσπάθειες
του προέδρου της Αλγερίας να διευρύνει την πολιτική του υποστήριξη,
εγκαθιδρύοντας ένα Κοινοβούλιο με περιορισμένες εξουσίες.Ο ηγέτης του MSP,
Μαχφούντ Ναχνά, κατήγγειλε ευρείες παρατυπίες, που νοθεύουν το εκλογικό
αποτέλεσμα, και δήλωσε ότι θα προσφύγει στο Συνταγματικό Συμβούλιο. Το ίδιο
ανακοίνωσαν και το αντιισλαμικό κόμμα Συναγερμός για τον Πολιτισμό και την
Δημοκρατία (RCD) και το μετριοπαθές Ισλαμικό Κόμμα Ανανέωσης (ARP).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15856N442</ED>
<ID>
ID:163059

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N44&aa=2</URL></REF>


Article

<CATEGORY>vin07</CATEGORY>

 <H2>«Η Βίβλος περιέχει μυστικό κώδικα»
</H2>
Η ΑΓΙΑ Γραφή περιέχει τα πάντα, ακόμη και τον Β' Παγκόσμιο Πόλεμο, τον πόλεμο
του Κόλπου και αυτή τη δολοφονία του Ράμπιν. Και τα γράφει όχι κρυπτικά ή
διφορούμενα, όπως ο Νοστράδαμος, αλλά με τον πιο συγκεκριμένο και ξεκάθαρο τρόπο.

Αυτό υποστηρίζει ο Αμερικανός συγγραφέας Μάικλ Ντρόσνιν στο βιβλίο του «Ο
Κώδικας της Βίβλου», που γίνεται ανάρπαστο στις ΗΠΑ. Ο Ντρόσνιν έμεινε
κατάπληκτος, όπως λέει, όταν ανακάλυψε στην Παλαιά Διαθήκη τις λέξεις «Ράμπιν
δολοφονία 1995». Έστειλε αμέσως μια επιστολή στον τότε ηγέτη του Ισραήλ για να
τον ειδοποιήσει να προσέχει. Συνεχίζοντας την έρευνα, βρήκε σύνολα λέξεων όπως
«Σαντάμ Χουσεΐν Πόλεμος Κόλπου», «Εβραίοι Χίτλερ Ολοκαύτωμα» κ.λπ.

Η ανίχνευση των λέξεων αυτών γίνεται μόνο με κομπιούτερ, όταν καταχωρηθεί στη
μνήμη του το σύνολο του κειμένου της Παλαιάς Διαθήκης και διαβαστεί «πηδώντας»
συγκεκριμένο αριθμό γραμμάτων. Ορισμένες φράσεις σχηματίζονται όταν πηδάει
κανείς τα ψηφία πέντε πέντε. Άλλες, όταν διαβάζεις κάθε 13ο γράμμα, άλλες στα
20 ή στα 45 κ.λπ. 
Η μέθοδος είναι ανορθόδοξη, αλλά κατά τους μαθηματικούς που επικαλείται ο
Ντρόσνιν, είναι πολύ πέρα από τον νόμο των πιθανοτήτων. Όσο και αν προσπαθήσει
κανείς, είναι αδύνατον να δημιουργήσει τέτοιες φράσεις στην τύχη.

Πολλοί έχουν ξεσηκωθεί τώρα εναντίον του συγγραφέα, ενώ άλλοι έχουν τρομάξει
από φράσεις όπως «πλανητική καταστροφή 2004» ή.... «Λος Άντζελες σεισμός
2010». 
Βρέθηκε πάντως και μια προφητεία που δεν επαληθεύθηκε: «Δολοφονια Τσώρτσιλ». 
Εκτός, λέει ο Ντρόσνιν, αν η λέξη δολοφονία συνδέεται με κάποιο άλλο όνομα,
εκεί κοντά, που δεν έχει αναγνωρισθεί...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15856N443</ED>
<ID>
ID:163101

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N44&aa=3</URL></REF>


Article

<CATEGORY>vin07</CATEGORY>

 <H2>Ο Μιλόσεβιτς θα διεκδικήσει την Προεδρία της Γιουγκοσλαβίας
</H2>
ΠΟΙΚΙΛΕΣ αντιδράσεις προκάλεσε η ανακοίνωση του Προέδρου της Σερβίας
Σλόμπονταν Μιλόσεβιτς να διεκδικήσει την Προεδρία της Γιουγκοσλαβίας. Έντονες
αντιδράσεις έχουν προκληθεί κυρίως στο Μαυροβούνιο ­ τη μικρή Δημοκρατία στις
ακτές της Αδριατικής ­ εταίρο στην Γιουγκοσλαβική Ομοσπονδία. 
Ο Μιλόσεβιτς, που σύμφωνα με το Σύνταγμα δεν έχει δικαίωμα να θέσει για τρίτη
φορά υποψηφιότητα για το αξίωμα του Προέδρου της Σερβίας, επέλεξε τη
μετακίνησή του στη Γιουγκοσλαβική Ομοσπονδία, εξασφαλίζοντας έτσι άλλα τέσσερα
χρόνια παραμονής του στην εξουσία.

Ο Μιλόσεβιτς, όμως, για να αποκτήσει περισσότερες αρμοδιότητες και μεγαλύτερο
κύρος, επιθυμεί να τροποποιήσει το Σύνταγμα της Ομοσπονδίας της
Γιουγκοσλαβίας. 
Ο πρωθυπουργός του Μαυροβουνίου, Μίλο Τζουκάνοβιτς, επιτέθηκε με σφοδρότητα
στον Πρόεδρο Μομίρ Μπουλάτοβιτς, τον οποίο κατηγόρησε για συμπαιγνία με το
Βελιγράδι και τον χαρακτήρισε «ανάξιο του λειτουργήματός του».

Ο Μπουλάτοβιτς, ο οποίος είναι πιστός στον Μιλόσεβιτς, δήλωσε εκ των προτέρων
πως υποστηρίζει αυτή την υποψηφιότητα. 
Αντίθετα, ο Τζουκάνοβιτς είναι ένας από τους πιο σφοδρούς επικριτές του Σέρβου Προέδρου.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15856N444</ED>
<ID>
ID:163132

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N44&aa=4</URL></REF>


Article

<CATEGORY>vin07</CATEGORY>

 <H2>Δημοψήφισμα για τη σορό του Λένιν
</H2>
ΔΗΜΟΨΗΦΙΣΜΑ θα διεξαχθεί στη Ρωσία για να αποφασισθεί αν η σορός του Λένιν θα
απομακρυνθεί από το μαυσωλείο της Κόκκινης Πλατείας για να ταφεί σύμφωνα με το
χριστιανικό έθιμο. «Ας αποφασίσει ο λαός αν θα τον θάψουμε με τον χριστιανικό
τρόπο ή αν θα αφήσουμε τα πράγματα όπως έχουν», δήλωσε ο Ρώσος πρόεδρος Μπορίς
Γιέλτσιν στη διάρκεια επίσκεψής του στην Αγία Πετρούπολη, προπύργιο της
Επανάστασης των Μπολσεβίκων το 1917. «Από τη μια πλευρά γνωρίζουμε πόσα
προβλήματα προκάλεσε στη Ρωσία. Από την άλλη πρόκειται για την ιστορία μας και
δεν μπορούμε να κρυφτούμε από αυτήν», είπε ο Γέλτσιν, προσθέτοντας ότι
πρότεινε τη διεξαγωγή σχετικού δημοψηφίσματος το φθινόπωρο. «Ελπίζω ότι σιγά
σιγά θα απαλλάξουμε την Κόκκινη Πλατεία από τον χαρακτήρα νεκροταφείου», κατέληξε.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15856N445</ED>
<ID>
ID:163151

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N44&aa=5</URL></REF>


Article

<CATEGORY>vin07</CATEGORY>

 <H5>ΚΟΙΝΟΣ Ο ΣΤΟΧΟΣ ΤΟΥ ΛΙΟΝΕΛ ΖΟΣΠΕΝ ΚΑΙ ΤΟΥ ΤΟΝΙ ΜΠΛΕΡ
</H5><H5>Βολές εναντίον του Κολ
</H5><H2>Μέτωπο κατά της ανεργίας
</H2>
Η συνάντηση. Ο Μπλερ θα προσπαθήσει να πείσει τον Κολ για την ανάγκη μείωσης
του (γερμανικού) κοινωνικού κράτους (φωτό Ρώυτερ)

Αν και οι δύο κορυφαίοι ηγέτες της ευρωπαϊκής Αριστεράς μίλησαν με δύο
διαφορετικές γλώσσες στη σύνοδο του Ευρωπαϊκού Σοσιαλιστικού Κόμματος, στο
Μάλμε τη Σουηδίας, ο στόχος τους ήταν κοινός: ανάπτυξη και νέες θέσεις
εργασίας στην Ευρώπη.

ΜΠΛΕΡ και Ζοσπέν, τα δύο αστέρια της νέας ευρωπαϊκής Αριστεράς, στην πρώτη
τους κοινή εμφάνιση στη διεθνή σκηνή, διακήρυξαν μια νέα εποχή για την Ευρώπη
χρησιμοποιώντας διαφορετικούς τόνους ο καθένας. Στο επίκεντρο των ομιλιών
τους, στο τρίτο συνέδριο των Ευρωπαίων Σοσιαλιστών, ήταν η ανεργία. Ο Βρετανός
πρωθυπουργός είπε ότι ούτε η ενιαία αγορά ούτε το κοινό νόμισμα θα
λειτουργήσουν, αν δεν δημιουργηθούν θέσεις εργασίας για τους 18 εκατ. ανέργους
της Ευρώπης. 
Ωστόσο, υπογράμμισε ότι οι «ευρωπαϊκές οικονομίες πρέπει να γίνουν πιο
ανταγωνιστικές, χωρίς αυστηρούς κρατικούς περιορισμούς και παρεμβατισμούς».

Όμως αντίθετα με τον Μπλερ, που προσπάθησε να πείσει τους ομολόγους του να
τοποθετήσουν την ευελιξία της αγοράς εργασίας στην κορυφή της οικονομικής τους
ατζέντας, ο Γάλλος πρωθυπουργός Λιονέλ Ζοσπέν μίλησε με πιο αριστερή γλώσσα.
Επισημαίνοντας την αύξηση της ανεργίας, τη μείωση της ανάπτυξης και την αύξηση
της φτώχειας, είπε ότι οι οικονομικοί στόχοι δεν πρέπει να αποβαίνουν εις
βάρος του λαϊκού εισοδήματος και της κοινωνικής αλληλεγγύης. 
«Δεν είμαστε διατεθειμένοι», είπε, «να αποδεχθούμε μία Ευρώπη που θα κινείται
μέσα στη λογική του μονεταρισμού και του φιλελευθερισμού».

ΛΙΓΟ ΠΡΟΤΟΥ αναχωρήσει από το Μάλμε για τη Βόννη, προκειμένου να συναντηθεί με
τον Γερμανό καγκελάριο Χέλμουτ Κολ, ο Τόνι Μπλερ δεν παρέλειψε να αφήσει
αιχμές για τις προσπάθειες της Γερμανίας να πλαστογραφήσει τις οικονομικές
επιδόσεις της, ώστε να ανταποκριθούν στα κριτήρια του Μάαστριχτ. «Η Οικονομική
και Νομισματική Ένωση», είπε, «δεν μπορεί να γίνει με λαθροχειρίες».
Αναχωρώντας για τη Βόννη, ο Τόνι Μπλερ είχε στις βαλίτσες του και μια
προειδοποίηση, με τη μορφή πολιτικής συμβουλής, προς τον Γερμανό καγκελάριο:
εκσυγχρονίστε την οικονομία σας, αν θέλετε να λειτουργήσει το ευρώ. Μάλιστα,
για να σιγουρευτεί ότι το μήνυμά του θα φτάσει στα αυτιά των Γερμανών
ψηφοφόρων, παραχώρησε συνέντευξη στη γερμανική εφημερίδα «Μπιλντ», στην οποία
καλεί τη γερμανική ηγεσία να προσαρμοστεί στις σύγχρονες οικονομικές συνθήκες.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15856N451</ED>
<ID>
ID:163007

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N45&aa=1</URL></REF>


Article

<CATEGORY>vin07</CATEGORY>

 <H2>Οι δημοσκοπήσεις υπέρ της Κεντροδεξιάς στην Ιρλανδία
</H2>
ΕΠΙΚΡΑΤΗΣΗ της κεντροδεξιάς συμμαχίας του Μπέρτι Άχερν έβλεπαν οι περισσότερες
δημοσκοπήσεις στις γενικές εκλογές που διεξήχθησαν χθες στην Ιρλανδία.

Πάντως, στα βασικά ζητήματα, οι πολιτικές θέσεις του Άχερν δεν διαφέρουν
ιδιαίτερα από τις θέσεις του τρικομματικού κεντροαριστερού συνασπισμού του
πρωθυπουργού Τζον Μπρούτον.

Έτσι, μοιραία, η προεκλογική εκστρατεία περιεστράφη κυρίως γύρω από τις
ηγετικές προσωπικότητες των δύο σχηματισμών. 
Παρά την ευημερία που γνώρισε τα τελευταία χρόνια η Ιρλανδία, περίπου το 35%
του πληθυσμού ζει στα όρια της φτώχειας, ενώ η ανεργία αγγίζει το 12%.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15856N452</ED>
<ID>
ID:163060

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N45&aa=2</URL></REF>


Article

<CATEGORY>vin07</CATEGORY>

 <H2>Υπό επιτήρηση η Εκκλησία Σαϊεντολογίας στη Γερμανία
</H2>
ΥΠΟ ΕΠΙΤΗΡΗΣΗ αποφάσισαν να θέσουν την Εκκλησία της Σαϊεντολογίας οι υπουργοί
Εσωτερικών των 16 ομόσπονδων κρατιδίων της Γερμανίας, κινητοποιώντας τις
ομοσπονδιακές και τοπικές αρχές που ασχολούνται με τη δίωξη των εξτρεμιστικών
οργανώσεων. 
Τα κρατίδια της Βαυαρίας και της Βάδης - Βυρτεμβέργης ήδη εποπτεύουν τις
δραστηριότητες της Σαϊεντολογίας. 
Οι υπουργοί Εσωτερικών αποφάσισαν χθες ότι συντρέχουν όλοι οι λόγοι που
επιβάλλουν να τεθεί υπό επιτήρηση η Σαϊεντολογία, η οποία στη Γερμανία
θεωρείται κερδοσκοπική οργάνωση και όχι θρησκεία. «Υπάρχουν ενδείξεις ότι η
Σαϊεντολογία βλάπτει τη φιλελεύθερη - δημοκρατική τάξη και γι' αυτό, με βάση
το σύνταγμα, η οργάνωση πρέπει να τεθεί υπό επιτήρηση», αναφέρει το σκεπτικό
της απόφασης.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15856N453</ED>
<ID>
ID:163102

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N45&aa=3</URL></REF>


Article

<CATEGORY>vin07</CATEGORY>

 <H2>Λεξικό διάσημων ομοφυλοφίλων
</H2>
ΑΠΟ ΤΟΝ ΣΑΙΞΠΗΡ στον Τζέιμς Ντιν και τον Λέοναρντ Μπερνστάιν, όλοι οι
«Διάσημοι ομοφυλόφιλοι και αμφιφυλόφιλοι», άσχετα αν είχαν ομολογήσει ή όχι
την ιδιαιτερότητά τους, καταγράφονται στο πρώτο λεξικό του είδους που
κυκλοφορεί στη Γαλλία.

Ο συγγραφέας του λεξικού ­ που περιλαμβάνει όλους τους ομοφυλόφιλους από την
αρχαιότητα μέχρι σήμερα, που όμως δεν ζουν πια ­ Μισέλ Λαριβιέρ, 63 χρόνων,
ολοκλήρωσε την καταγραφή ύστερα από επισταμένη έρευνα, κυρίως σε ιστορικά
στοιχεία που είναι σχεδόν άγνωστα στο πλατύ κοινό.

Στο λεξικό αυτό, που έχει 400 σελίδες και κυκλοφορεί από τις Εκδόσεις
Ντελετράζ, περιλαμβάνονται σημαντικές προσωπικότητες όπως ο βασιλιάς Ερρίκος
ΙΙΙ και ο συγγραφέας Όσκαρ Ουάιλντ.

Ο Μάο Τσε Τουνγκ, όπως αναφέρεται στη βιογραφία του από τον προσωπικό του
γιατρό Λι, ο διάσημος Αμερικανός ηθοποιός Μπαρτ Λάνκαστερ, αλλά και ο Ρώσος
στρατηγός Μιχαήλ Κουτούζοφ είναι επίσης ορισμένα από τα γνωστά ονόματα που
αναφέρονται στο λεξικό. Για τον Κουτούζοφ, μάλιστα, τονίζεται ότι πέθανε από
έμφραγμα στην αγκαλιά ενός νέου στρατιώτη του...

Ένας άσημος, όμως, Ολλανδός, που δεν καταγράφεται στο λεξικό, παραπέμπεται σε
δίκη για παιδεραστία και σεξουαλική εκμετάλλευση, στην Πατάγια της Ταϊλάνδης,
δύο αγοριών ηλικίας 8 και 10 ετών.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15856N454</ED>
<ID>
ID:163133

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N45&aa=4</URL></REF>


Article

<CATEGORY>vin07</CATEGORY>

 <H5>Ο Τόνυ Μπλαιρ...
</H5><H5>Όπου τίθεται...
</H5><H5>Η Χονγκ Γινγκ...
</H5><H5>Η ηρωίδα...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... επανέρχεται στο θέμα των κοινωνικών παροχών, και τώρα πια χωρίς τον φόβο
μήπως χάσει ψήφους. Στις 3/6, αφού επιθεώρησε τις ανεγειρόμενες λαϊκές
κατοικίες στο Σάουθγουωρκ του Λονδίνου, ο νέος ηγέτης απευθύνθηκε στον
εργατόκοσμο της γειτονιάς. «Στις αρχές του αιώνα μας ­ είπε ­ η πρόκληση για
μια κυβέρνηση ήταν να στήσει ένα κράτος προνοίας που να δίνει σιγουριά στη νέα
εργατική τάξη. Σήμερα, η πρόκληση είναι να αναπλάσουμε τους θεσμούς ώστε να
επανέλθει στην κοινωνία και σε χρήσιμες δουλειές η νέα τάξη των αέργων». Ο
44χρονος Οξφορδιανός δεν επέλεξε βέβαια τυχαία αντί του κοινού όρου
«unemployed» (άνεργος) τον πλουσιότερο σε αποχρώσεις «workless». Ο «άεργος», ο
περίπου αργόσχολος, δεν είναι άραγε λιγάκι υπεύθυνος και ο ίδιος για την
κατάστασή του;

... πλέον ­ συνέχισε ο Εργατικός πρωθυπουργός ­ το θέμα των επιδομάτων
ανεργίας. «Σε βοηθούν να βρεις δουλειά; Ή μήπως σε παγιδεύουν στο ταμείο
ανεργίας, στα πιο παραγωγικά σου χρόνια;». Ο Μπλαιρ βιάζεται λοιπόν να μειώσει
τον αριθμό των επιδοτούμενων. Ας μην επιμένουν να βρουν την ιδανική
απασχόληση. «Όταν σου προτείνουν δουλειά της ειδικότητάς σου, δεν μπορείς να
λες όχι. Χρειάζεται επιτέλους μια ηθική αμοιβαίας ευθύνης. Σου δίνουμε, αλλά
να προσφέρεις και συ». Στο κάπως παγωμένο ακροατήριό του ο Μπλαιρ εξήγησε ότι
για κάθε προσλαμβανόμενο άνεργο το κράτος θα χορηγεί στον εργοδότη περίπου
120.000 δραχμές τον μήνα. Έτσι κι αλλοιώς, το επίδομα ανεργίας θα ήταν
μεγαλύτερο: Μια άνεργη με παιδί παίρνει σήμερα επίδομα 160.000 δραχμές τον
μήνα, και δικαιούται στέγης σε κρατικά ακίνητα με πολύ χαμηλό νοίκι.

... ήταν 26 χρόνων και βρισκόταν και αυτή στην Τιεν Ανμέν τη νύχτα της
Κυριακής, 4 Ιουνίου 1989, όταν ο στρατός χτύπησε τους φοιτητές. 
Εδώ και έξη χρόνια, ζει στο Λονδίνο, και το νέο βιβλίο της, «Το καλοκαίρι με
τις προδοσίες», για την Κίνα των ελπίδων και των διαψεύσεων, γίνεται ανάρπαστο
σε όλη την Ευρώπη ­ όπου έχει ήδη μεταφραστεί σε 11 γλώσσες. Ιστορία ερωτική
και μαζί πολιτική: 
Μέσα στη φωτιά της εξέγερσης, μια κοπέλα, βαρειά τραυματισμένη, σέρνεται ως το
σπίτι του ανθρώπου που αγαπά. Τον βρίσκει με άλλη. 
Η ερωτική απελπισία κάνει την πολιτική πιο δυσβάσταχτη. Η καταστολή της
πολιτικής εξέγερσης ωθεί την ηρωίδα σε «επαναστατική» συμπεριφορά σε άλλο
πεδίο: στο σεξ. (Γαλλική έκδοση, Hong Ying: «L' Etι des
trahisons», Seuil).

... όμως νοιώθει απατημένη απ' όλα. Πίστεψε στο Πεκίνο, της το πήρε ο
στρατιωτικός νόμος. Πίστεψε στους επαναστάτες, τους είδε να καρφώνουν ο ένας
τον άλλο. Πίστεψε σε διανοούμενους, τους αποχαιρέτησε καθώς έφευγαν στη Δύση
για να εξαργυρώσουν την αντιστασιακή τους δράση, υπαρκτή ή υποτιθέμενη. «Να
είμαστε ειλικρινείς ­ λέει η Χ. στη «Λιμπερασιόν». ­ Στην εξέγερση τρύπωσαν
πολλοί αρριβίστες. Τα μυαλά τους πήραν αέρα, νόμιζαν ότι κυβερνούσαν το
Πεκίνο». Όχι πως το καθεστώς είχε δίκιο ­ η Χ. δεν το αντέχει ούτε λεπτό ­
αλλά και οι φοιτητές δεν φέρθηκαν σωστά. «Ανώριμοι, κατάφεραν αντί να φέρουν
τη δημοκρατία, να την αναβάλουν για άλλα 100 χρόνια. Η δημοκρατία προϋποθέτει
ωρίμανση. Αλλά αυτοί βιάζονταν πολύ ­ και οι αρχηγοί τους δεν ήταν καν
εκλεγμένοι. Κατέληξαν να φέρονται σαν Ερυθροφρουροί, στα λόγια, στις κινήσεις,
σε όλα».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15856N461</ED>
<ID>
ID:163008

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N46&aa=1</URL></REF>


Article

<CATEGORY>vin07</CATEGORY>

 <H5>ΑΑΡΟΝ ΣΠΕΛΙΝΓΚ
</H5><H2>ΠΡΟΣΩΠΑ
</H2><H2>Ο κυρίαρχος των σίριαλ
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Άαρον Σπέλινγκ. Ο διασημότερος τηλεοπτικός παραγωγός του κόσμου με τη σύζυγό
του, την Κάντι

Έφτασε στο Λος Άντζελες το 1953 με 150 δολάρια στην τσέπη. Σήμερα, ο Άαρον
Σπέλινγκ είναι ο γνωστότερος τηλεοπτικός παραγωγός στον κόσμο.

ΔΕΝ ΥΠΑΡΧΕΙ Αμερικανός άνω των δέκα ετών που να μην έχει δει ποτέ δουλειά του.
Ο Άαρον Σπέλινγκ θεωρείται «ο πιο γόνιμος παραγωγός στην ιστορία της
τηλεόρασης» (το όνομά του αναφέρεται στο Βιβλίο Γκίνες των Ρεκόρ: 181
παραγωγές από το 1970 ώς το 1995) και ήταν υπεύθυνος για τις δημοφιλέστερες
τηλεοπτικές σειρές των τελευταίων 30 ετών ­ «Στάρσκι και Χατς», «Άγγελοι του
Τσάρλι», «Το Πλοίο της Αγάπης», «Δυναστεία», «Χτυποκάρδια στο Μπέβερλι Χιλς»,
«Στη Λεωφόρο του Μελρόουζ», ήταν μερικές απ' αυτές. Όταν δεν χρειάζεται να
επιβλέπει κάποια σειρά του (αυτήν τη στιγμή παίζονται πέντε σε τρία
διαφορετικά αμερικανικά τηλεοπτικά δίκτυα), παράγει τηλεταινίες ή αναλαμβάνει
παραγωγές για τη μεγάλη οθόνη. Τον Ιανουάριο εκδόθηκε στις ΗΠΑ η αυτοβιογραφία
του, ένας παράξενος συνδυασμός σκηνών από τις διάφορες σειρές του με ανέκδοτα
και αναμνήσεις ­ όπως το κεφάλαιο στο οποίο υπογραμμίζει την ικανότητά του να
ανακαλύπτει ταλέντα: η Μισέλ Φάιφερ, ο Τζακ Νίκολσον, ο Τόμι Λι Τζόουνς, ο
Τίμοθι Ντάλτον, ο Ρίτσαρντ Γκιρ, ο Ρίτσαρντ Ντρέιφους και πολλοί άλλοι
επελέγησαν από τον Σπέλινγκ, όταν ήταν ακόμη άγνωστοι, για να ερμηνεύσουν
μικρούς ρόλους σε ταινίες και τηλεοπτικές σειρές του.

Γεννημένος στο Τέξας πριν από 71 χρόνια και σπουδαγμένος στη Σορβόννη, ο
Σπέλινγκ έχει δύο παιδιά: την Τέρι, η οποία υποδύεται ένα ρόλο στα
«Χτυποκάρδια στο Μπέβερλι Χιλς» και τον 18χρονο Ράντι, τον νεαρότερο
πρωταγωνιστή τού «Sunset Beach». Σήμερα ζει με την Κάντι, τη δεύτερη σύζυγό
του την οποία νυμφεύθηκε το 1968, στο Χόλιγουντ, σε μια θρυλική βίλα-κάστρο με
εκατό δωμάτια, γυμναστήριο, πίστα για μπόουλινγκ, έναν όροφο μόνο με ντουλάπες
και γκαράζ για οκτώ αυτοκίνητα. Στα 40 χρόνια της σταδιοδρομίας του έχει
συγκεντρώσει δεκάδες βραβεία Έμμυ (τα τηλεοπτικά Όσκαρ) και η περιουσία του
υπολογίζεται σήμερα στα 250 εκατομμύρια δολάρια (70 δισεκατομμύρια δραχμές).
Πλήρως αυτοδημιούργητος, έφτασε στο Λος Άντζελες από το Ντάλας το 1953,
έχοντας στην τσέπη του μόλις 150 δολάρια. Ένα χρόνο αργότερα είχε αρχίσει να
αναλαμβάνει μικρούς ρόλους σε τηλεταινίες και το 1959 ξεκινούσε την πορεία του
προς την επιτυχία δουλεύοντας με τον Ντικ Πάουελ και δημιουργώντας τις πρώτες
τηλεοπτικές σειρές του (ουέστερν, αστυνομικές και οικογενειακές), μέχρι που
ανακάλυψε, με τους «Άγγελους του Τσάρλι», τη συνταγή της επιτυχίας που έκτοτε
δεν έπαψε να ακολουθεί: ερωτικές ίντριγκες, ταξικές συγκρούσεις και αφθονία
από τα γοητευτικότερα πρόσωπα της αμερικανικής τηλεόρασης.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15856N462</ED>
<ID>
ID:163061

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N46&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>«Γλυκιά, καινούργια γη μου...»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Φεντερίκο Ανταχάζι: Το βιβλίο του σπάει τα ταμεία και του χάρισε τον
χαρακτηρισμό του «πορνοκαλλιτέχνη»

Τι θέμα μπορεί να έχει ένα βιβλίο που σαρώνει τα βραβεία και στριμώχνονται
για τα δικαιώματά του οι μεγαλύτεροι εκδοτικοί οίκοι και οι καλύτεροι
σκηνοθέτες; Συνταγές μαγειρικής; Ποδόσφαιρο; Την Αριστερά;

ΤΟ ερώτημα θα μπορούσε να τεθεί και με διαφορετικό τρόπο: Ποια ήταν η
μεγαλύτερη ανακάλυψη του ανθρώπου, η Αμερική ή η κλειτορίδα; Με το πρώτο του
βιβλίο «Ο Ανατόμος», ο 33χρονος αργεντινός συγγραφέας Φεντερίκο Ανταχάζι
συνδέει τα εκ πρώτης όψεως ανόμοια αυτά πράγματα και κατακτά τους αναγνώστες
ολόκληρης της Νότιας Αμερικής. Με μια εξαίρεση: την Αμάλια Λακρόσε ντε
Φορταμπάτ, γνωστή στην Αργεντινή ως «Βασίλισσα του Τσιμέντου», που βρήκε το
βιβλίο απωθητικό και χαρακτήρισε τον συγγραφέα του «κομμουνιστή
πορνοκαλλιτέχνη»! Αυτό δεν εμπόδισε το Ίδρυμα Φορταμπάτ να του απονείμει
βραβείο ύψους 15.000 δολαρίων και σκηνοθέτες και παραγωγοί από τον Μίλος
Φόρμαν ως τον Αντόνιο Μπαντέρας να διεκδικούν τα κινηματογραφικά του δικαιώματα.

Το βιβλίο αφηγείται την πραγματική ιστορία του ιταλού ανατόμου Ματέο Κολόν,
που υποστηρίζει ότι ανακάλυψε πρώτος το γυναικείο στυτικό όργανο. Γεννημένος
στην Πάδοβα λίγα χρόνια μετά τον θάνατο του Χριστόφορου Κολόμβου (Κριστομπάλ
Κολόν, στα ισπανικά), σπούδασε ανατομία στα μέσα του 16ου αιώνα στο
Πανεπιστήμιο της πόλης του. Μια μέρα εξέταζε με τον βοηθό του το σώμα μιας
άρρωστης και πανέμορφης γυναίκας, όταν ο συνεργάτης του έβαλε τις φωνές:
«Είναι άνδρας!» Ο Κολόν νόμιζε ότι είχε να κάνει με τρελό, μέχρι που έβαλε το
χέρι του ανάμεσα στα πόδια της ασθενούς του και ανακάλυψε έκπληκτος «ένα
τέλειο, μικροσκοπικό πέος σε στύση». Άρχισε τότε να το περιεργάζεται ­ με
αποτέλεσμα η γυναίκα όχι μόνο να ξυπνήσει, αλλά να καταληφθεί από σπασμούς ηδονής...

«Ω, Αμερική μου, γλυκιά καινούργια γη μου», αναφώνησε ο Κολόν, που σκεπτόταν
ήδη πώς θα αξιοποιούσε την ανακάλυψή του σε μια Βενετσιάνα πόρνη που την
έλεγαν Μόνα Σοφία και «περπατούσε με ένα δαλματικό σκύλο στο πλευρό της κι
έναν παπαγάλο στον ώμο». Η «Αμερική» του Ματέο ήταν λιγότερο απόμακρη και
ασύγκριτα μικρότερη από εκείνη του Κολόμβου, γράφει ο συγγραφέας στον πρόλογο
του βιβλίου του. «Στην πραγματικότητα δεν ξεπερνούσε το κεφάλι ενός καρφιού.
Παρά ταύτα, ο θόρυβος που προκάλεσε η ανακάλυψή της ήταν εξίσου μεγάλος».

Κατά την κ. Φορταμπάτ (φίλα διακείμενη, κατά τον Ανταχάζι, προς τα προηγούμενα
στρατιωτικά καθεστώτα της Αργεντινής), το βιβλίο δεν συμβάλλει στην εξύψωση
των υψηλών αξιών του ανθρωπίνου πνεύματος. Μα ο ουγγρικής καταγωγής συγγραφέας
δεν είχε τέτοιο στόχο. Ήθελε απλώς να μιλήσει για τα θαύματα την εποχή της
Ιεράς Εξέτασης. Όπως εκείνη την ερωτική συνεύρεση του νεκρόφιλου γιατρού με
την ιταλίδα αγρότισσα, που παρίστανε τη νεκρή επειδή ήξερε ότι οι ανατόμοι
χρησιμοποιούσαν πτώματα στις έρευνές τους. Όταν η γυναίκα άρχισε να
στριφογυρίζει από αγαλλίαση, ο γιατρός το 'βαλε στα πόδια φωνάζοντας πως το
σπέρμα του την επανέφερε στη ζωή.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15856N463</ED>
<ID>
ID:163103

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N46&aa=3</URL></REF>


Article

<CATEGORY>vin08</CATEGORY>

 <H5>ΠΡΟΤΕΙΝΕΤΑΙ ΝΑ ΚΑΤΑΡΓΗΘΟΥΝ ΟΙ ΔΥΟ ΣΤΙΣ ΤΡΕΙΣ ΓΕΝΙΚΕΣ ΓΡΑΜΜΑΤΕΙΕΣ
</H5><H2>Είκοσι γενικοί γραμματείς λιγότεροι
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

Το «Νυστέρι» ­ ή μήπως... δρεπάνι; ­ στις γενικές γραμματείες των υπουργείων
βάζει η κυβέρνηση και οριστικοποιεί εντός του καλοκαιριού τις αποφάσεις για
τους φορείς του Δημοσίου (ΝΠΔΔ - υπηρεσίες) που θα καταργηθούν ή θα
συγχωνευθούν στο πλαίσιο της πολιτικής περιορισμού των δημοσίων δαπανών.

Η πρώτη επέμβαση στις κρατικές δαπάνες θα ξεκινήσει από τις γενικές
γραμματείες προτού προχωρήσει η δεύτερη, που θα προβλέπει την κατάργηση ή
συγχώνευση Νομικών Προσώπων Δημοσίου Δικαίου (ΝΠΔΔ) και συγκεκριμένων φορέων
του Δημοσίου.

ΤΟ ΠΟΡΙΣΜΑ

Ήδη, η αρμόδια διυπουργική επιτροπή που έχει συσταθεί και μελετά το θέμα
συνέταξε το πρώτο πόρισμά της και προτείνει να καταργηθούν 20 από τις 30
γενικές γραμματείες του υπουργείου που υπάρχουν συνολικά.

Ειδικότερα, ανάμεσα στις γραμματείες που προτείνεται η κατάργησή τους
περιλαμβάνονται και οι ακόλουθες 12 σε εννέα υπουργεία:

* Η γ.γ. Αθλητισμού.

* Η γ.γ. Πρόνοιας

* Η γ.γ. Εμπορίου.

* Η γ.γ. Καταναλωτή, που ανήκει επίσης στο υπουργείο Εμπορίου.

* Η γ.γ. Θρησκευμάτων, του υπουργείου Παιδείας.

* Η γ.γ. Λαϊκής Επιμόρφωσης, που ανήκει επίσης στο υπουργείο Παιδείας.

* Η γ.γ. Συγχρηματοδοτούμενων Έργων, του ΥΠΕΧΩΔΕ.

* Η γ.γ. Ζωικής και Φυτικής Παραγωγής, του υπουργείου Γεωργίας.

* Η γ.γ. Επικοινωνιών.

* Η γ.γ. Προεδρίας.

* Η γ.γ. Παλιννοστούντων, του υπουργείου Μακεδονίας και Θράκης, και η

* γραμματεία Διοικητικής Οργάνωσης, του υπουργείου Εξωτερικών.

ΜΕΤΑΤΑΞΗ

Στον βαθμό που ληφθούν οι οριστικές αποφάσεις για την κατάργησή τους, οι
αρμοδιότητες τους θα μεταφερθούν απευθείας στους αρμόδιους υφυπουργούς, ενώ οι
δημόσιοι υπάλληλοι θα μεταφερθούν σε άλλες οργανικές θέσεις ­ όπου υπάρχει
έλλειψη προσωπικού ­ στο ίδιο υπουργείο. Το πρώτο αυτό πόρισμα θα παραδοθεί
στους υπουργούς Εσωτερικών και Δημόσιας Διοίκησης κ. Α. Παπαδόπουλο και
Εθνικής Οικονομίας και Οικονομικών κ. Γ. Παπαντωνίου, μαζί με το πόρισμα για
τα ΝΠΔΔ και τους υπόλοιπους φορείς, που αναμένεται να ολοκληρωθεί στους
επόμενους δύο μήνες. 
Σύμφωνα με την πρώτη επεξεργασία που έχει κάνει η επιτροπή, εκτιμάται ότι οι
φορείς για τους οποίους θα προταθεί η κατάργηση ή συγχώνευσή τους ξεπερνούν
τους 2.500 σε σύνολο περίπου 5.000 επιχορηγούμενων φορέων και ιδρυμάτων.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15856N471</ED>
<ID>
ID:163021

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N47&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Το ενδοκρατικό χρέος
</H2><H2></H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΟΙ ΜΕΓΑΛΥΤΕΡΟΙ οφειλέτες προς το ΙΚΑ είναι δημόσιοι φορείς. Χρωστούν περίπου
280 δισ. δρχ. στον μεγαλύτερο ασφαλιστικό οργανισμό της χώρας, ο οποίος, από
την άλλη πλευρά, καλύπτει τα ελλείμματά του είτε από κρατικές επιχορηγήσεις
είτε με δάνεια πληρώνοντας υψηλά επιτόκια.

Οι μεγαλύτεροι χρεοφειλέτες προς το Δημόσιο, με εξοργιστικές καθυστερήσεις
στις πληρωμές τους, είναι οι δημόσιες επιχειρήσεις και οργανισμοί, τα ΝΠΔΔ, οι
δήμοι και κοινότητες και ένα άλλο πλήθος εξαρτημένων από το Δημόσιο οργανισμών.

Οι μεγαλύτεροι, επίσης, οφειλέτες που έχουν κυριολεκτικά «φεσώσει» τον ΟΤΕ, τη
ΔΕΗ κ.λπ. είναι οι υπηρεσίες του Δημοσίου και οι υπό κρατικό έλεγχο
επιχειρήσεις, προβληματικές και μη.

Οι πιο μεγάλοι κακοπληρωτές στις τράπεζες είναι επίσης οι δημόσιες
επιχειρήσεις, οι προβληματικές κ.λπ.

Υπάρχει, λοιπόν, ένας «φαύλος κύκλος» ενδοκρατικού χρέους, που, όταν θα
διακανονισθεί και θα προστεθεί στο δημόσιο χρέος, θα μας κάνει όλους να
τρίβουμε τα μάτια και να σκεφτόμαστε ότι αντί να πλησιάσουμε τα κριτήρια του
Μάαστριχτ μάλλον απομακρυνόμεθα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15856N472</ED>
<ID>
ID:163100

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N47&aa=2</URL></REF>


Article

<CATEGORY>vin08</CATEGORY>

 <H2>Κέρδη αλλά και ζημιές από την άνοδο δολαρίου
</H2>
ΣΕ νέο ρεκόρ έφθασε πάλι χθες η τιμή του δολαρίου στην Αθήνα. 
Θα πωλείται σήμερα από τα ανταλλακτήρια για τουρισμό, σπουδές ή λόγους υγείας
προς 278,316 δρχ.

Η τιμή του δολαρίου στην Αθήνα κινείται το τελευταίο διάστημα από ρεκόρ σε
ρεκόρ και έχει φθάσει «μία ανάσα» πριν από το φράγμα των 280 δραχμών.

Το προηγούμενο ρεκόρ του δολαρίου, στις 277,912 δραχμές, είχε γίνει μόλις πριν
από δύο ημέρες.

ΔΗΜΟΣΙΟ ΧΡΕΟΣ

Η νέα άνοδος του αμερικανικού νομίσματος έχει καλή και κακή όψη για την οικονομία.

Η δυσάρεστη πλευρά έχει να κάνει με το δημόσιο χρέος, ποσοστό 30% του οποίου
είναι σε δολάρια.

Η εξυπηρέτησή του (δηλαδή η εξόφληση των δόσεων) γίνεται αυτό το διάστημα ακριβότερη.

Ακριβαίνουν επίσης τα καύσιμα (αργό πετρέλαιο και έτοιμα προϊόντα) που
αγοράζονται σε δολάρια.

Τα ταξίδια των Ελλήνων στο εξωτερικό γίνονται ακριβότερα, ενώ όσοι δανείσθηκαν
σε δολάρια και πρόκειται να εξοφλήσουν τώρα δόση δανείου χάνουν χρήματα.

ΟΙ ΚΕΡΔΙΣΜΕΝΟΙ

Κερδίζουν όμως όσοι επιστρέφουν από ταξίδι και θα ανταλλάξουν τα δολάρια που
τους περίσσεψαν σε δραχμές, όπως και όλοι όσοι έχουν καταθέσεις σε δολάρια. 
Επίσης όσοι έχουν επενδύσει χρήματα σε τίτλους με ρήτρα δολαρίου ή σε
χρεόγραφα σε δολάρια.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15856N473</ED>
<ID>
ID:163109

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N47&aa=3</URL></REF>


Article

<CATEGORY>vin08</CATEGORY>

 <H2>Προσφορές και πρόωρες εκπτώσεις στα μαγαζιά
</H2>
ΠΡΟΩΡΑ άρχισαν πάλι οι εκπτώσεις στην αγορά, παρά τις διαβεβαιώσεις του
Εμπορικού Συλλόγου Αθηνών ότι κανονικά το θερινό «ξεπούλημα» θα αρχίσει τον
Ιούλιο και θα διαρκέσει μέχρι το τέλος Αυγούστου. Οι καταστηματάρχες, κυρίως
στα είδη ένδυσης και υπόδησης, προβάλλουν τις προφορές τους στο καταναλωτικό
κοινό, καθώς και «ειδικές τιμές» ή και «εκπλήξεις», προκειμένου να
αντιμετωπίσουν τα προβλήματα που έχει δημιουργήσει η μεγάλη πτώση του τζίρου
στην αγορά.

Στον κύκλο των προσφορών έχουν μπει και πολυκαταστήματα και υπερμάρκετ, που
κάνουν ειδικές τιμές σε καλοκαιρινά 
είδη και παπούτσια, ενώ παράλληλα με δικές τους κάρτες διαφημίζουν εξόφληση με
άτοκες δόσεις. Παρά τις προσφορές, όμως, η κίνηση παραμένει σε χαμηλά επίπεδα,
καθώς δεν έχει αρχίσει ο κύκλος των θερινών αδειών.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15856N474</ED>
<ID>
ID:163137

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N47&aa=4</URL></REF>


Article

<CATEGORY>vin08</CATEGORY>

 <H5>Η ΖΗΤΗΣΗ ΓΙΑ ΤΙΣ ΜΕΤΟΧΕΣ ΤΟΥ ΟΤΕ ΜΕΙΩΝΕΙ ΤΗ ΡΕΥΣΤΟΤΗΤΑ ΣΤΗΝ ΤΡΑΠΕΖΙΚΗ ΑΓΟΡΑ
</H5><H5>Παίρνουν τώρα τα κέρδη τους στο Χρηματιστήριο
</H5><H5>Δάνεια με 16,5% από την Ιονική για μετοχές του ΟΤΕ
</H5><H2>«Σκότωναν» ομόλογα, πλήρωναν «καπέλα»
</H2>
Αναστάτωση επικράτησε χθες στη λεγόμενη διατραπεζική αγορά, όπου οι τράπεζες
καθημερινά δανείζουν και δανείζονται η μία από την άλλη, αξιοποιώντας τα
πλεονάσματά τους ή καλύπτοντας τις ανάγκες τους σε ρευστό. 
Λόγω έλλειψης ρευστότητας στην οικονομία, οι τράπεζες αναζητούσαν χρήμα, με
αποτέλεσμα να ανέβουν τα επιτόκια κατά 2 ποσοστιαίες μονάδες. Για να καλύψουν
τις ανάγκες τους σε ρευστό πουλούσαν ομόλογα με συνέπεια να πέσουν οι τιμές τους.

Πράγματι, οι σημαντικές εκροές συναλλάγματος που σημειώθηκαν την προηγούμενη
εβδομάδα είχαν ως αποτέλεσμα να παρατηρούνται προβλήματα ρευστότητας στην
αγορά χρήματος, που κορυφώθηκαν χθες. Έτσι, οι τράπεζες που ήθελαν ρευστό
άρχισαν να προσφέρουν είτε υψηλότερα επιτόκια είτε τίτλους του Δημοσίου για πώληση.

Τα επιτόκια, με τα οποία δανείζονται μεταξύ τους οι τράπεζες, ξεπέρασαν το 12%
έναντι 10% περίπου της προηγούμενης εβδομάδας. Παράλληλα, η αύξηση της
προσφοράς ομολόγων είχε ως αποτέλεσμα να πέσει σημαντικά και η τιμή τους.

Η αύξηση της ζήτησης για ρευστό αποδίδεται στην επιθυμία θεσμικών αλλά και
μεγάλων ιδιωτών επενδυτών να συμμετάσχουν στη νέα διάθεση μετοχών του ΟΤΕ. Για
τον λόγο αυτό η ζήτηση για ρευστό σημείωσε κατακόρυφη άνοδο.

Πάντως, οι εξελίξεις αυτές επηρεάζουν άμεσα και την πορεία των επιτοκίων, τόσο
των τραπεζών όσο και του υπουργείου. Συγκεκριμένα, η έλλειψη ρευστότητας
καθιστά τώρα ιδιαίτερα δύσκολη τη μείωση των επιτοκίων, παρά το γεγονός ότι ο
πληθωρισμός σημείωσε νέα πτώση τον Μάιο στο 5,4% από 5,9% τον Απρίλιο.

Στελέχη του υπουργείου Εθνικής Οικονομίας χαρακτήριζαν τις χθεσινές εξελίξεις
ως συγκυριακές που δεν αναμένεται να συνεχισθούν για μεγάλο χρονικό διάστημα.

Έτσι, χθες, ανακοινώθηκαν τα περιθώρια για τα ομόλογα κυμαινόμενου επιτοκίου
που θα ισχύσουν για ομόλογα τριετούς διάρκειας (0,20%), πενταετούς διάρκειας
(0,40%) και επταετούς διάρκειας (0,80%). Σημειώνεται ότι μέχρι το τέλος
Ιουνίου θα αντληθούν από την αγορά, με δημοπρασίες ομολόγων, 400 δισ. δραχμές.

ΝΕΑ ΠΤΩΣΗ σημείωσαν χθες οι τιμές των μετοχών στο Χρηματιστήριο Αθηνών, καθώς
όλοι ρευστοποιούν τώρα τα κέρδη τους.

Ο γενικός δείκτης υποχώρησε στις 1.592,35 μονάδες και έχασε ποσοστό 3,15%.

Από τις 23 Μαΐου, που πραγματοποιήθηκε το νέο ιστορικό ρεκόρ της Σοφοκλέους, ο
γενικός δείκτης έχει χάσει συνολικά 135,35 μονάδες και έχει μειωθεί σε ποσοστό 7,84%.

Στις τελευταίες 10 συνεδριάσεις του Χρηματιστηρίου, ο γενικός δείκτης κλείνει
συνεχώς με πτώση με εξαίρεση μόνο δύο ημέρες.

Έτσι χθες, έπεσε και κάτω από τις 1.600 μονάδες.

«ΠΑΡΤΕ μετοχές του ΟΤΕ με δανεικά». Την προσφορά αυτή κάνει η Ιονική Τράπεζα
στους αποταμιευτές, εν όψει της νέας διάθεσης μετοχών του Οργανισμού, που
αρχίζει με δημόσια εγγραφή την ερχόμενη εβδομάδα. Ειδικότερα, αιφνιδιάζοντας
την αγορά, η Ιονική Τράπεζα ανακοίνωσε χθες ότι χορηγεί προσωπικό δάνειο μέχρι
1.000.000 δρχ., διάρκειας ενός έτους, με επιτόκιο 16,5%, σε όσους επιθυμούν να
αγοράσουν μετοχές του ΟΤΕ που θα διατεθούν από 11-13 Ιουνίου 1997. Οι
ενδιαφερόμενοι δεν έχουν παρά να επισκεφθούν ένα από τα 225 καταστήματα της
Ιονικής Τράπεζας σε όλη την Ελλάδα κατά τις ημέρες της δημόσιας εγγραφής των
μετοχών και να ζητήσουν το δάνειο για να γραφτούν για αγορά μετοχών. Φυσικά, η
διάθεση των μετοχών θα γίνει μέσω της Ιονικής Τράπεζας.

Οι μετοχές θα παρακρατηθούν ως ενέχυρο από την Τράπεζα μέχρι την εξόφληση του
δανείου. Στην ανακοίνωση της Τράπεζας σημειώνεται ότι για να χορηγηθεί δάνειο
μεγαλύτερο των 500.000 δρχ. απαιτείται να προσκομισθεί Πιστοποιητικό
Φορολογικής Ενημερότητας.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15856N481</ED>
<ID>
ID:163022

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N48&aa=1</URL></REF>


Article

<CATEGORY>vin08</CATEGORY>

 <H2>Για ξεπούλημα μιλούν οι αντίπαλοι του Μιλόσεβιτς
</H2>
ΒΕΛΙΓΡΑΔΙ

Η ΥΠΟΓΡΑΦΗ της συμφωνίας για την πώληση του 49% των μετοχών του Οργανισμού
Τηλεπικοινωνιών της Σερβίας (ΡΤΤ) στον ΟΤΕ και την ιταλική STET, που
αναμένεται να γίνει την Κυριακή, αποτελεί κύριο θέμα στον γιουγκοσλαβικό Τύπο,
ενώ προκαλεί και τις πρώτες αντιδράσεις της αντιπολίτευσης. Όπως μεταδίδει το
ΑΠΕ από το Βελιγράδι, το μεγαλύτερο κόμμα της αντιπολίτευσης, το Σερβικό
Κίνημα Ανανέωσης (SPO) υπογραμμίζει σε ανακοίνωσή του ότι από τις επιστολές
των εργαζομένων του ΡΤΤ της Σερβίας στα πολιτικά κόμματα αποδεικνύεται ότι η
κυβέρνηση της Σερβίας, σε συνομιλίες με «μη αξιόπιστους» εταίρους από το
εξωτερικό, ετοιμάζει το ξεπούλημα του Οργανισμού Τηλεπικοινωνιών σε τιμή πολύ
χαμηλότερη από την πραγματική. Το Σερβικό Κίνημα Ανανέωσης προειδοποιεί την
κυβέρνηση της Σερβίας ότι η ζημιογόνος αυτή συμφωνία για την πώληση του ΡΤΤ,
όπως και άλλες παρόμοιες συμφωνίες, θα ακυρωθούν όταν οι κομμουνιστές χάσουν
την πλειοψηφία στη Βουλή της Σερβίας.

Η αντιπολίτευση παρακολουθεί με μεγάλο ενδιαφέρον τις συνομιλίες για την
πώληση των μετοχών του ΡΤΤ της Σερβίας, διότι, όπως υποστηρίζει, ένα τμήμα των
χρημάτων που θα εξασφαλισθούν θα χρησιμοποιηθούν από το κυβερνών Σοσιαλιστικό
Κόμμα για την προεκλογική εκστρατεία, εν όψει μάλιστα των επικείμενων
βουλευτικών και προεδρικών εκλογών, ενώ η κυβέρνηση της Σερβίας θα έχει τη
δυνατότητα να σταματήσει τις κοινωνικές ταραχές και τις απεργίες,
καταβάλλοντας εγκαίρως με τα χρήματα αυτά συντάξεις, μισθούς και επιδόματα
στους εργαζόμενους.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15856N482</ED>
<ID>
ID:163070

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N48&aa=2</URL></REF>


Article

<CATEGORY>vin08</CATEGORY>

 <H2>Στο Μαρούσι το εκθεσιακό κέντρο της HELLEXPO
</H2><H2></H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΣΕ ΔΥΟ χρόνια θα είναι έτοιμο το εκθεσιακό κέντρο της Hellexpo στην Αθήνα, η
σύμβαση του οποίου υπογράφηκε χθες στη Θεσσαλονίκη ανάμεσα στους προέδρους της
Hellexpo κ. Αντώνη Κούρτη και της αναδόχου κατασκευάστριας εταιρείας ΒΙΟΤΕΡ
Α.Ε. κ. Χριστόφορο Κωνσταντινίδη.

Το διώροφο εκθεσιακό κέντρο θα ανεγερθεί στο Δήμο Αμαρουσίου (Λεωφ. Κηφισιάς
39) σε έκταση 11.250 τ.μ. που παραχωρήθηκε στον Οργανισμό από το Δημόσιο.
Είναι έργο προϋπολογισμού 4,5 δισ. δρχ., από τα οποία το 50% είναι κοινοτική
συμμετοχή από το επιχειρησιακό πρόγραμμα βιομηχανίας, το 25% θα δοθεί από το
πρόγραμμα των δημοσίων επενδύσεων και το υπόλοιπο από την Hellexpo.

Η δημιουργία του εκθεσιακού κέντρου της Αθήνας, (η μακέτα του στη φωτογραφία)
που προορίζεται να φιλοξενήσει εκθέσεις, συνέδρια και άλλες παράλληλες
πολιτιστικές εκδηλώσεις, αποτελεί τμήμα της περιφερειακής εκθεσιακής πολιτικής
του εθνικού εκθεσιακού φορέα, για τη διοργάνωση εκθέσεων με αξιώσεις στην Αττική.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15856N483</ED>
<ID>
ID:163110

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N48&aa=3</URL></REF>


Article

<CATEGORY>vin08</CATEGORY>

 <H5>Η ΗΓΕΣΙΑ ΤΩΝ ΣΥΝΤΑΞΙΟΥΧΩΝ ΤΟΥ ΔΗΜΟΣΙΟΥ ΥΠΟΣΤΗΡΙΖΕΙ ΟΤΙ ΜΕΙΩΝΟΝΤΑΙ ΟΙ ΑΠΟΔΟΧΕΣ
50.000 ΣΥΝΑΔΕΛΦΩΝ ΤΟΥΣ
</H5><H5>Τα πέντε συν και τα δεκαπέντε μείον...
</H5><H5>Τι υποστηρίζει η Πανελλήνια Ομοσπονδία Πολιτικών Συνταξιούχων για τις
μειώσεις στις συντάξεις Δημοσίου
</H5><H2>Διαμάχη για τις συντάξεις
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Διαμάχη ξέσπασε μεταξύ του υπουργείου 
Οικονομικών και των συνδικαλιστικών εκπροσώπων των συνταξιούχων του Δημοσίου,
με αφορμή το νομοσχέδιο για την αναπροσαρμογή των συντάξεων των πολιτικών
συνταξιούχων σύμφωνα με το νέο μισθολόγιο (νόμος 2470/97).

Η Πανελλήνια Ομοσπονδία Πολιτικών Συνταξιούχων (ΠΟΠΣ), σε επιστολή που έστειλε
χθες στον υφυπουργό Οικονομικών κ. Ν. Χριστοδουλάκη, υποστηρίζει ότι
επέρχονται μειώσεις στις συντάξεις 50.000 πολιτικών συνταξιούχων. Αντίθετα, το
υπουργείο επισημαίνει ότι στο νομοσχέδιο υπάρχει ασφαλιστική δικλίδα που
προβλέπει ότι σε καμία περίπτωση δεν θα υπάρξει μείωση των συντάξεων. 
Κατά το υπουργείο Οικονομικών η αύξηση που θα καταβληθεί στους παλαιούς
συνταξιούχους (όσοι αποχώρησαν έως 31.12.1996) θα είναι 8%, ενώ μία μικρή
κατηγορία συνταξιούχων με έτη υπηρεσίας κάτω των 25 ετών και κατηγορίας
Υποχρεωτικής και Δευτεροβάθμιας Εκπαίδευσης δεν θα πάρει αυξήσεις πέραν της
εισοδηματικής πολιτικής.

Η ΠΟΠΣ, στην επιστολή της προς τον κ. Χριστοδουλάκη, επισημαίνει ότι το
νομοσχέδιο δεν είναι σύμφωνο και δεν ακολουθεί τις πάγιες συνταξιοδοτικές
διατάξεις του Δημοσίου για τη συμπόρευση αποδοχών και συντάξεων στη σχέση του
80%. Επίσης, η απόφαση να αρχίσει η εφαρμογή των αυξήσεων από 1.10.1997 (το
50%) και από 1.1.1998 το υπόλοιπο είναι απόδειξη της πολιτικής συρρίκνωσης των συντάξεων.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15856N501</ED>
<ID>
ID:163023

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N50&aa=1</URL></REF>


Article

<CATEGORY>vin08</CATEGORY>

 <H2>Αλλιώς τα υπολογίζει το υπουργείο
</H2>
ΣΥΜΦΩΝΑ με τις ανακοινώσεις του υπουργείου Οικονομικών, η αύξηση των συντάξεων
στους παλαιούς συνταξιούχους ­ λόγω της εφαρμογής του νέου μισθολογίου ­ θα
είναι πέραν της αύξησης της εισοδηματικής πολιτικής. 
Έτσι η ονομαστική αύξηση των συντάξεων στους παλαιούς συνταξιούχους θα είναι:

* Για τμήμα σύνταξης μέχρι 130.000 δρχ. η αύξηση θα είναι 2%+2,5% και λόγω της
επέκτασης των αυξήσεων του μισθολογίου 4% κατά μέσο όρο από 1.10.97.

* Για συντάξεις από 130.000 δρχ. έως 280.000 δρχ. η αύξηση θα είναι 1%+1,25%
(εισοδηματική πολιτική) και 4% κατά μέσο όρο από 1.10.97.

* Για συντάξεις πάνω από 280.000 δρχ. η αύξηση θα είναι 4% από 1.10.1997 κατά
μέσο όρο.

* Για το 1998 η αύξηση θα είναι 4% συν την αύξηση που θα δοθεί με τη νέα
εισοδηματική πολιτική.

Διευκρινίζεται ότι οι διατάξεις του νομοσχεδίου αφορούν και όσους δημοσίους
υπαλλήλους αποχωρήσουν το 1997 και λαμβάνουν μικρότερη σύνταξη σε σχέση με τη
σύνταξη που θα έπαιρναν με το προηγούμενο μισθολογικό καθεστώς.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15856N502</ED>
<ID>
ID:163071

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N50&aa=2</URL></REF>


Article

<CATEGORY>vin08</CATEGORY>

 <H2>Τέσσερις ενδιαφέρονται για την Τράπεζα Κρήτης
</H2>
ΤΕΣΣΕΡΙΣ προσφορές υποβλήθηκαν για την αγορά της Τράπεζας Κρήτης.

Συγκεκριμένα, υπέβαλαν προσφορές ο όμιλος Λάτση (Ευρωεπενδυτική), η Τράπεζα
Πειραιώς και δύο εταιρείες, που έχουν έδρα στην Κίνα. 
Σύμφωνα με πληροφορίες, στις εταιρείες με έδρα την Κίνα συμμετέχουν διεθνή
τραπεζικά ιδρύματα. 
Πρόκειται για την «Nanjing Star Company Ltd» και την «An Ran Industrial Croup Ltd».

* Σημειώνεται ότι η Επιτροπή Αξιολόγησης των προσφορών θα συνεδριάσει την
επόμενη Τρίτη για να εξετάσει τις τέσσερις προσφορές.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15856N503</ED>
<ID>
ID:163111

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N50&aa=3</URL></REF>


Article

<CATEGORY>vin08</CATEGORY>

 <H2>Κάτω από τις 1.600 μονάδες
</H2>
Νέα κατακόρυφη πτώση σημείωσαν οι τιμές των μετοχών στο Χρηματιστήριο
Αξιών Αθηνών με αποτέλεσμα ο γενικός δείκτης να βρεθεί κάτω από το ψυχολογικό
φράγμα των 1.600 μονάδων. Η συνολική απώλεια των τελευταίων επτά συνεδριάσεων
υπερβαίνει τις 120 μονάδες, ενώ το κλίμα της αγοράς είναι αντιστρόφως ανάλογο
από αυτό του περασμένου Μαΐου. Η συνεχής προσφορά τιμών και η περιορισμένη
αναλογικά ζήτηση είχαν ως συνέπεια τη διαρκή υποχώρηση των τιμών των μετοχών.
Ο Γενικός Δείκτης υποχώρησε προς στιγμή κατά 65 μονάδες (1.592,35 μονάδες) για
να περιορίσει ελαφρά την πτώση στο κλείσιμο στις 52,31 μονάδες (1.592,35
μονάδες). Από τις 241 μετοχές που πραγματοποίησαν συναλλαγές, 35 σημείωσαν
άνοδο, 194 πτώση και 12 παρέμειναν σταθερές, ενώ 58 έκλεισαν με αγοραστές και
121 με πωλητές. Η αξία των συναλλαγών ανήλθε σε 22,1 δισ. δρχ. (4.997.778
τεμ.). Αναλυτικά τα 4.722.392 τεμάχια αξίας 21,6 δισ. δρχ. αφορούσαν την Κύρια
Αγορά ενώ τα 275.386 τεμάχια συνολικής αξίας 577.610.195 εκατ. δρχ. την
Παράλληλη Αγορά.Την μεγαλύτερη αξία συναλλαγών σημείωσαν οι μετοχές των
Τραπεζών (11,4 δισ. δρχ. -791.213 τεμάχια) και ακολούθησε ο κλάδος των
Ετ.Τηλεπικοινωνιών με 1,4 δισ. (398.140 τεμάχια).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15856N511</ED>
<ID>
ID:163024

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Η κόντρα Σελήνης - Κρόνου, το βράδυ, μπορεί να
προκαλέσει άγχη για οικονομικά θέματα ή απογοητεύσεις και ψυχρολουσίες από
φίλους, ομοϊδεάτες ή υποστηριχτές.

ΚΑΡΚΙΝΟΣ

(22 Ιουνίου - 22 Ιουλίου). Ο Κρόνος, τον Ιούνιο, θα επηρεάσει διαδοχικά τους
γεννημένους γύρω στις 8-10 Ιουλίου και όσους έχουν πλανήτες στις 17, 18, 19
μοίρες του Καρκίνου, του Αιγόκερω, του Κριού, του Ζυγού.

ΛΕΩΝ

(23 Ιουλίου - 22 Αυγούστου). Η κόντρα Σελήνης - Κρόνου, το βράδυ, θα σας
χαλάσει λίγο τη διάθεση και μπορεί να προκαλέσει συγκρούσεις με ηλικιωμένα
άτομα και με συγγενείς εξ αγχιστείας. Μην καλλιεργείτε αρνητικές σκέψεις.

ΠΑΡΘΕΝΟΣ

(23 Αυγούστου - 23 Σεπτεμβρίου). Η κόντρα Σελήνης - Κρόνου, το βράδυ,
επηρεάζει αρνητικά την ερωτική και την κοινωνική σας ζωή. Αποφύγετε συζητήσεις
που μπορεί να δημιουργήσουν κακή ατμόσφαιρα.

ΖΥΓΟΣ

(24 Σεπτεμβρίου - 23 Οκτωβρίου). Ο Κρόνος, τον Ιούνιο, θα επηρεάσει διαδοχικά
τους γεννημένους γύρω στις 10-12 Οκτωβρίου και όσους έχουν πλανήτες στις 17,
18, 19 μοίρες του Κριού, του Καρκίνου, του Ζυγού και του Αιγόκερω.

ΣΚΟΡΠΙΟΣ

(24 Οκτωβρίου - 22 Νοεμβρίου). Η κόντρα Σελήνης - Κρόνου, το βράδυ, θα
επηρεάσει αρνητικά τη διάθεση και τη συμπεριφορά σας. Αποφύγετε κόντρες με
ανθρώπους της δουλειάς σας και με συγγενείς εξ αγχιστείας.

ΤΟΞΟΤΗΣ

(23 Νοεμβρίου - 21 Δεκεμβρίου). Η κόντρα Σελήνης - Κρόνου, το βράδυ, θα σας
χαλάσει λίγο τη διάθεση και θα επηρεάσει αρνητικά την ερωτική σας ζωή και τις
σχέσεις σας με τα παιδιά σας. Αποφύγετε τυχερά παιχνίδια.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Κρόνος, τον Ιούνιο, θα επηρεάσει διαδοχικά
τους γεννημένους γύρω στις 8-10 Ιανουαρίου και όσους έχουν πλανήτες στις 17,
18, 19 μοίρες του Αιγόκερω, του Καρκίνου, του Ζυγού και του Κριού.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η κόντρα Σελήνης - Κρόνου, το βράδυ, θα
επηρεάσει αρνητικά την πνευματική σας κατάσταση και τη συμπεριφορά σας. Μπορεί
να σας προκαλέσει και κάποια αδιαθεσία. Προσέχετε όταν οδηγείτε.

ΙΧΘΥΕΣ

(19 Φεβρουαρίου - 20 Μαρτίου). Η κόντρα Σελήνη - Κρόνου, το βράδυ, μπορεί να
προκαλέσει δυσάρεστες συζητήσεις με τον σύντροφο ή τα παιδιά σας για ερωτικά ή
οικονομικά θέματα.

ΚΡΙΟΣ

(21 Μαρτίου - 19 Απριλίου). Ο Κρόνος, τον Ιούνιο, θα επηρεάσει διαδοχικά τους
γεννημένους γύρω στις 7-9 Απριλίου και όσους έχουν πλανήτες στις 17, 18, 19
μοίρες του Κριού, του Καρκίνου, του Αιγόκερω, του Ζυγού.

ΤΑΥΡΟΣ

(20 Απριλίου - 20 Μαΐου). Η κόντρα Σελήνης - Κρόνου, το βράδυ, θα σας χαλάσει
λίγο τη διάθεση και θα κάνει δύσκολη την επικοινωνία. Μην αφήνεσθε σε
αρνητικές σκέψεις. Προσέχετε όταν οδηγείτε.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: N58</CAT>
<ED>
Κωδικός άρθρου: A15856N581</ED>
<ID>
ID:163004

</ID><URL>http://ta-nea.dolnet.gr/neaweb/neafile.print_unique?e=A&f=15856&m=N58&aa=1</URL></REF>


Article

<CATEGORY>vin10</CATEGORY>

 <H5>ΥΣΤΕΡΑ ΑΠΟ 5 ΧΡΟΝΙΑ Ο ΔΑΝΙΗΛ ΕΠΙΣΤΡΕΦΕΙ ΣΤΟΝ ΠΑΝΑΘΗΝΑΪΚΟ
</H5><H2>Και πάλι μαζί
</H2>
ALIGN="CENTER">

Ο ΒΑΣΙΛΗΣ ΔΑΝΙΗΛ ανέλαβε από χθες το «τιμόνι» της τεχνικής ηγεσίας του
Παναθηναϊκού. Ο Μακεδόνας τεχνικός επέστρεψε ύστερα από πέντε χρόνια στην
Παιανία και καλείται να οδηγήσει πάλι τον ΠΑΟ στον δρόμο των επιτυχιών.

σελίδα 2

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15856O001</ED>
<ID>
ID:163025

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O00&aa=1</URL></REF>


Article

<CATEGORY>vin10</CATEGORY>

 <H2>Για μικροδάνεια ψάχνει ο Τροχανάς!
</H2>
ΣΕ αναζήτηση πόρων, ώστε να ανταποκριθούν στα «μικροέξοδα» βρίσκονται στην ΑΕΚ.

σελίδα 1

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15856O002</ED>
<ID>
ID:163072

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O00&aa=2</URL></REF>


Article

<CATEGORY>vin10</CATEGORY>

 <H2>Αισιοδοξία για τον Τσούρτσιτς
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15856O003</ED>
<ID>
ID:163112

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Λίφτινγκ στο Στάδιο
</H2>
Στο ΟΑΚΑ. Ο νέος χλοοτάπητας για το Παγκόσμιο Πρωτάθλημα Στίβου αλλάζει τη
μορφή του γηπέδου

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15856O004</ED>
<ID>
ID:163138

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O00&aa=4</URL></REF>


Article

<CATEGORY>vin10</CATEGORY>

 <H2></H2><H2>Ο Σούμποτιτς μελετάει λίστες με ξένους
</H2><H2></H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15856O005</ED>
<ID>
ID:163152

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Ρότζερς- Μπογκόγιεβιτς στον Πειραιά
</H2>
Κοινοτική... αντεπίθεση έκανε ο Ολυμπιακός, αφού απέκτησε τον Τζόνι Ρότζερς
από τη Βαλένθια, ενώ βρίσκεται μια... ανάσα από τον Βλάντι Μπογκόγιεβιτς της Γκίσεν

σελίδα 10

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15856O006</ED>
<ID>
ID:163159

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O00&aa=6</URL></REF>


Article

<CATEGORY>vin10</CATEGORY>

 <H5>ΣΤΗΝ ΑΕΚ ΨΑΧΝΟΥΝ ΑΠΕΓΝΩΣΜΕΝΑ ΓΙΑ ΜΙΚΡΟΠΟΣΑ!
</H5><H2>Δώστε ό,τι έχετε...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Στο δρόμο του Τσάρτα βρίσκεται και ο Βασίλης Μπορμπόκης. Ο Τροχανάς δήλωσε ότι
δεν τον θέλει στην ΑΕΚ και ο δρόμος για την Ισπανία εξακολουθεί να είναι ανοιχτός

ΑΠΕΓΝΩΣΜΕΝΑ ψάχνουν να βρουν χρήματα στην ΠΑΕ ΑΕΚ! Το οικονομικό
παραμένει οξύ πρόβλημα και οι διοικούντες βρίσκονται σε αναζήτηση πόρων, ώστε
να μπαλώσουν τις τρύπες που υπάρχουν. Και είναι πολλές...

Λέγεται ότι ήδη γίνονται επαφές με φίλους της ΑΕΚ που θέλουν (μπορούν) να
δώσουν κάτι. Δηλαδή, 5-10-15 εκατ.! Έτσι, ίσως καλυφθούν τα τρέχοντα έξοδα και
δοθούν χρήματα σε ποδοσφαιριστές. Πόσα χρωστά η ΑΕΚ; Αρκετά. Ορισμένοι έχουν
να παίρνουν δύο ή τρεις δόσεις, υπάρχουν καθυστερημένα πριμ και άλλες
εκκρεμότητες. Και να σκεφτείτε ότι ακόμη και στον τελικό Κυπέλλου έπαιξαν
δίχως έξτρα πριμ (μόνο τα λεπτά συμμετοχής θα δοθούν).

Επιπλέον, στις σκέψεις των αρμοδίων είναι το «πώς» θα... περπατήσουν τα
διαρκείας, η αύξηση του μετοχικού κεφαλαίου και βέβαια τι θα συμβεί αν
(επιτέλους) έρθει ο «στρατηγικός επενδυτής». Σου λένε στο SoE, μην τυχόν...
εμφανιστεί ξαφνικά και βρεθούμε προ απροόπτου. Θα υπάρχει, λοιπόν, μέριμνα για
όσους δώσουν τώρα, να μπορούν να διασφαλίσουν (ούτως ή άλλως) τα χρήματά τους.

Χθες (ξημερώματα Παρασκευής) είχαμε και απρόοπτα. Για πρώτη φορά μετά τις 22
Μαρτίου, έγινε επίθεση στα γραφεία του SoE. Το σκοτάδι κάλυψε τις κινήσεις
όσων έριξαν μολότοφ και πέτρες, διακριτικά δεν υπήρξαν και κατά συνέπεια,
ουδείς δικαιούται να «φορέσει ταυτότητα» στους επιτιθέμενους. Πάντως, φαίνεται
πως... αστόχησαν, με δεδομένο ότι σημάδεψαν την αποθήκη ανταλλακτικών
αυτοκινήτων του Λευτέρη Αϊβαλιώτη που βρίσκεται στο ισόγειο του κτιρίου.

Και ας πάμε στα αγωνιστικά: ο Μιχάλης Τροχανάς, μιλώντας χθες στην ΕΡΑ ΣΠΟΡ,
ζήτησε πίστωση χρόνου και ξεκαθάρισε ότι υφίσταται συμφωνία με τον Άγγελο
Ιορντανέσκου: «Έχουμε μιλήσει και συμφωνήσει. Το θέμα πρέπει να περάσει από το
Δ.Σ. της ΠΑΕ για να εγκριθεί ή όχι». Προφανώς, από το ίδιο Δ.Σ. (στη
συνεδρίαση της προσεχούς Πέμπτης ή μήπως όταν συμπληρωθεί;) θα κριθεί αν και
πότε θα γίνει πρόταση στον Στέλιο Μανωλά ­ ο κ. Τροχανάς απαγόρευσε χθες ακόμη
και στον ίδιο τον άσο να παίζει με το ποδοσφαιρικό όνομά του ­ και τι θα γίνει
με τον Βασίλη Μπορμπόκη (η μεταγραφή στην Ισπανία εξακολουθεί να «παίζει»). Να
προσθέσουμε ότι ο εκλέκτωρ Τροχανάς δεν τον θέλει!

Για τον Ιορντανέσκου να πούμε ότι πηγή ήθελε το θέμα να σκαλώνει και μετά τον
μη ερχομό του στον Παναθηναϊκό να μένει στη Ρουμανία. Θα δείξει ­ ωστόσο στην
ΑΕΚ παραμένουν σούπερ αισιόδοξοι και λένε πως τη Δευτέρα «έρχεται στην Κυπελλούχο».

Αναφορικά με τον Γκρέταρσον, ο Ανδρέας Σταματιάδης θα τον ξαναδεί στο ματς
Σκοπίων - Ισλανδίας και αν κάτι δεν στραβώσει, θα αποκτηθεί. Ο παίκτης έχει
εγκριθεί ­ προφανώς ο Μ. Τροχανάς ενημερώθηκε από... κασέτες!

Τέλος, προτάθηκαν και οι Πομπόρζι (Πολωνός, 30 ετών) και Εστεβέζ (Πορτογάλος
της Μπελενένσες). Θεωρητικά εξετάζεται περισσότερο η πρώτη περίπτωση.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15856O011</ED>
<ID>
ID:163026

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΒΑΣΙΛΗΣ ΔΑΝΙΗΛ ΕΠΙΣΤΡΕΦΕΙ ΜΕΤΑ ΠΕΝΤΕ ΧΡΟΝΙΑ ΣΤΟ ΤΙΜΟΝΙ ΤΟΥ ΠΑΝΑΘΗΝΑΪΚΟΥ
</H5><H5>Ποιος είναι ο Δανιήλ
</H5><H2>Σε δύσκολη αποστολή
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Ο ΒΑΣΙΛΗΣ Δανιήλ είναι από χθες ο νέος προπονητής του Παναθηναϊκού. Η
επιστροφή του Μακεδόνα τεχνικού στην Παιανία αποφασίστηκε χθες νωρίς το
μεσημέρι κι αφού προηγήθηκε συνάντηση του προέδρου Γ. Βαρδινογιάννη με τον
Δανιήλ, στο Μαρούσι.

Η λύση Δανιήλ ήταν αναμενόμενη ύστερα από τους «πειραματισμούς» των τελευταίων
τριών χρόνων, που ναι μεν απέδωσαν πρόσκαιρα αποτελέσματα, πλην όμως οδήγησαν
τον Παναθηναϊκό στα πρόθυρα αγωνιστικής διάλυσης...

Βαρδινογιάννης και Δανιήλ λοιπόν είχαν πολύωρη συζήτηση όπου έγινε ανάλυση της
παρούσας κατάστασης, συζητήθηκαν ενδεχόμενες μεταγραφές, αποδεσμεύσεις και
αντηλλάγησαν απόψεις. Τώρα που ο Παναθηναϊκός βρήκε προπονητή, πρέπει να βρει
και παίκτες. Διότι και ο... Τραπατόνι να έρθει στο «τριφύλλι», αν δεν
αποκτηθούν άσοι, θα αποτύχει παταγωδώς.

Ο Βασίλης Δανιήλ έχει δώσει «πολύ καλά δείγματα γραφής». Κατέκτησε νταμπλ με
τον Παναθηναϊκό (1991) και τον οδήγησε δυο φορές (1987, 1992) στα προημιτελικά
του ΟΥΕΦΑ και του Τσάμπιονς Λιγκ, αντίστοιχα. Έντιμος, άριστος θεωρητικός,
πεισματάρης και εγωιστής, είχε συγκρουστεί αρκετές φορές με τους ρεπόρτερ,
αλλά και με τον Βαρδινογιάννη (κυρίως λόγω Μπορέλι).

Λάτρης του «μαν του μαν» και της «κόντρας» ­ όταν αντιμετωπίζει ισχυρότερους
αντιπάλους ­ και αρκετές φορές αμυντικογενής, κυνηγάει το αποτέλεσμα και
μάχεται στα πρότυπα της «γερμανικής μενταλιτέ», αφού είναι απόφοιτος της
περίφημης σχολής προπονητών της Κολωνίας.

Ο Δανιήλ είχε διακρίσεις με τον Παναθηναϊκό, αλλά τότε και ο Παναθηναϊκός
διέθετε σπουδαίους άσους: Σαραβάκος, Ζάετς, Καλλιτζάκης, Μαυρίδης, Καρούλιας,
Βλάχος, Χρ. Δημόπουλος, Γεωργακόπουλος, Ρότσα (βρισκόταν σε συνεχή διαμάχη
μαζί του), Αποστολάκης, Σαργκάνης, Βαζέχα, Φραντζέσκος (μόλις 21 ετών τότε)
και πολλούς άλλους.

Τώρα τι θα βρει στην Παιανία; Ουδείς γνωρίζει. Ο Δανιήλ θα έχει δύσκολο έργο.
Θα πρέπει να μοντάρει μια εντελώς νέα ομάδα, να της δώσει κίνητρα, στυλ. Θα
πρέπει να του δοθεί πίστωση χρόνου, εμπιστοσύνη και συμπαράσταση. Τώρα θα
δουλέψει από το μηδέν, χωρίς τον Καλλιτζάκη, το «αγαπημένο του παιδί». Θα
πετύχει; Ο χρόνος θα δείξει...

Δεν αποκλείεται (αν προλάβει τελικά), ο Δανιήλ να μεταβεί αύριο στη Βουδαπέστη
για να παρακολουθήσει τον αγώνα Ουγγαρίας- Νορβηγίας και τους υπό μεταγραφή
Στράντλι και Μίκλαντ.

ΣΤΗ ΜΥΚΟΝΟ

Οι φίλαθλοι της Μυκόνου θα έχουν την ευκαιρία να απολαύσουν αύριο από κοντά
τους άλλοτε άσους του ποδοσφαίρου, στον φιλικό αγώνα των παλαιμάχων του
Παναθηναϊκού με τους αντίστοιχους του νησιού των Κυκλάδων.

Η συνάντηση, που έχει φιλανθρωπικό σκοπό, θα διεξαχθεί στις 17.30 στο Δημοτικό
Στάδιο Κόρφου.

ΜΑΘΗΤΗΣ του διάσημου Γερμανού κόουτς Βαϊσβάϊλερ είναι ο Βασίλης Δανιήλ.

Ο 59χρονος (3-8-1938) τεχνικός γεννήθηκε στην Καβάλα και αγωνίστηκε στον
τοπικό Ηρακλή έως το 1964, όταν ένας σοβαρός τραυματισμός τον ανάγκασε να
αποσυρθεί πρόωρα.

Ο «προφήτης» ξεκίνησε την προπονητική του καριέρα σε ηλικία 34 ετών,
αναλαμβάνοντας τη Νίκη Βόλου.

Η έναρξη του επαγγελματικού πρωταθλήματος (1979) τον βρήκε στον πάγκο της
Καβάλας, ενώ την περίοδο 1983 ανέλαβε την Καλαμαριά.

Το μεγάλο βήμα έκανε στις 5-11-1986, όταν ανέλαβε πρώτη φορά την ομάδα του
Παναθηναϊκού έως τις 11-1-1988. Τα αποτελέσματά του σε 38 αγώνες: 21 ν., 7
ισοπ., 10 ήτ., 59-40 τερμ.

Στη συνέχεια κοουτσάρισε τον Ολυμπιακό Βόλου και μετά επέστρεψε στους
«πράσινους» (13-9-1990 έως 8-6-1992), όπου είχε σε 68 ματς: 44 ν., 14 ισοπ.,
10 ήτ., 143-43 τερμ.

Η μεγαλύτερη επιτυχία του ήταν τη σεζόν 1990-1991, όταν κατέκτησε με τον
Παναθηναϊκό το νταμπλ, ενώ την επόμενη περίοδο η ομάδα του διακρίθηκε στην
Ευρώπη, αφού έπαιξε σε όμιλο του νεοσύστατου Τσάμπιονς Λιγκ.

Επόμενοι σταθμοί του ήταν η Καλαμαριά, η Λάρισα, η Ξάνθη και τέλος ο Πανηλειακός.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15856O021</ED>
<ID>
ID:163030

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O02&aa=1</URL></REF>


Article

<CATEGORY>vin10</CATEGORY>

 <H5>«ΑΚΡΟΠΟΛΙΣ»
</H5><H2>Πέφτει η σημαία
</H2>
Λεωνίδας Κύρκος. Με τον Νίκο Πάνου στο δεξί μπάκετ, θα επιδιώξει την πρώτη
θέση μεταξύ των ελληνικών πληρωμάτων

Η ΣΗΜΑΙΑ του αφέτη θα πέσει αύριο το πρωί (08.30) στον γνωστό χώρο, κάτω από
τον Βράχο της Ακρόπολης, και 102 πληρώματα από 15 χώρες θα μπουν στη σκληρή
«μάχη» του 44ου Ράλι Ακρόπολις.

Χθες, στις Αλυκές της Αναβύσσου, οι φίλοι του σπορ είχαν την ευκαιρία να
πάρουν μία γεύση από το Ακρόπολις. Οδηγοί, συνοδηγοί, σέρβις, είχαν την
τελευταία ευκαιρία προκειμένου να ρυθμίσουν τα αυτοκίνητα για τις ανάγκες του
εθνικού μας αγώνα. Από το πρωί σήμερα, στον χώρο του Ζαππείου Μεγάρου,
πραγματοποιείται ο τεχνικός έλεγχος των αυτοκινήτων. Όσοι πιστοί προσέλθετε.

Και φέτος ο αγώνας θα έχει ως κέντρο την περιοχή των Καμμένων Βούρλων και θα
εξελιχθεί στους ορεινούς όγκους της Στερεάς Ελλάδας. Χθες, οι περισσότεροι
Έλληνες προσεύχονταν να μη βρέξει. Γιατί διαφορετικά, το όνειρο του
τερματισμού, το οποίο αποτελεί «πυξίδα» για τους συμπατριώτες μας «ανώνυμους»
οπαδούς του Ακρόπολις, μάλλον θα γίνει αρκετά μακρινό.

Τα πληρώματα θα διανύσουν αύριο, κατά τη διάρκεια του πρώτου σκέλους του
αγώνα, 401 χλμ., εκ των οποίων τα 141 χλμ. είναι ειδικές διαδρομές (7
συνολικά) και αναμένεται να φθάσουν στα Καμμένα Βούρλα στις 7.30 το απόγευμα.

Οι εργοστασιακές ομάδες Μιτσουμπίσι (Μάκινεν, Μπερνς), Φορντ (Σάινθ,
Κάνκουνεν) και Σουμπαρού (Μακ Ρέι, Έρικσον) αναμένεται να διεκδικήσουν τη
νίκη. Σε ό,τι αφορά το ελληνικό κομμάτι, οι Κύρκος (Φορντ) και Βωβός
(Σουμπαρού) θα διεκδικήσουν την πρώτη θέση. Αξιοπρόσεκτες, επίσης, οι
συμμετοχές των Αποστόλου (Λάντσια), Παπαδημητρίου (Φορντ), Νιώρα (Ρενό),
«Ντιμ» (Ρενό) και Στρατισίνο (Σέατ). Στα 1.400 κ.ε. θα γίνει «μάχη» ανάμεσα
στα Τογιότα Στάρλετ και τα Νισάν Μίκρα, ενώ στην κατηγορία Ν φαβορί είναι ο
Παύλος Μοσχούτης (Μάζντα 323).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15856O022</ED>
<ID>
ID:163076

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O02&aa=2</URL></REF>


Article

<CATEGORY>vin10</CATEGORY>

 <H2>Γ' ΕΘΝΙΚΗ
</H2><H2>Αγωνιστική σε δύο δόσεις
</H2>
ΣΕ ΔΥΟ δόσεις (σήμερα και αύριο) θα διεξαχθεί η 32η αγωνιστική του
πρωταθλήματος της Γ' Εθνικής.

Στο πρόγραμμα του Βόρειου ομίλου ξεχωρίζουν σήμερα οι συναντήσεις Απόλλωνα
Λάρισας - Ολυμπιακού Βόλου και Αλμωπού Αριδαίας - Λύκων, ενώ αύριο θα γίνουν
τα παιχνίδια του Νότιου ομίλου, όπου δεσπόζουν τα ματς Αιγάλεω - Καλλιθέα και
Παναιγιάλειος - Ιάλυσος.

Όλοι οι αγώνες: Βόρειος όμιλος (σήμερα-18.00): Απόλλων Λαρ. - Ολυμπιακός Β.,
Αλμωπός Αρ. - Λύκοι, Αετός Σκ. - Ορέστης Ορ., Πιερικός - Νιγρίτα, Λαμία - Αν.
Γιαννιτσών, Αγρ. Αστέρας - Αν. Άρτας, Ηρακλής Πτολ. - Τύρναβος, Αμπελόκηποι -
Ποσειδών Ν.Μ., Αν. Καρδίτσας - Αν. Κολινδρού.

Νότιος όμιλος (αύριο-18.00): Αιγάλεω - Καλλιθέα, Παναιγιάλειος - Ιάλυσος,
Πάτρα - Μαρκό, Ηλυσιακός - Εργοτέλης, Ατρόμητος Αθ. - Αγ. Νικόλαος, Κόρινθος -
Αιολικός, Ηρόδοτος - Ναυπακτιακός, Βαρβασιακός - Εθν. Αστέρας, Ένωση Ρ.Δ. -
Κέρκυρα (17.45).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15856O023</ED>
<ID>
ID:163116

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O02&aa=3</URL></REF>


Article

<CATEGORY>vin10</CATEGORY>

 <H2>ΠΑΝΗΛΕΙΑΚΟΣ
</H2><H2>Περιμένει την επίσημη ανακοίνωση
</H2>
«ΘΑ ΠΕΡΙΜΕΝΩ πρώτα την επίσημη ανακοίνωση του Παναθηναϊκού και μετά θα
σχολιάσω τη στάση του κ. Δανιήλ. Τώρα δεν θέλω να πω τίποτα», δήλωσε χθες ο
πρόεδρος του Πανηλειακού, κ. Σταυρόπουλος, με αφορμή τη συνεργασία του Έλληνα
τεχνικού με τον ΠΑΟ.

Πάντως, ήδη η ΠΑΕ Πανηλειακός έχει αρχίσει να προσανατολίζεται στην πρόσληψη
προπονητή, καθώς όλα δείχνουν ότι ο Βασίλης Δανιήλ θα καταλήξει στην Παιανία.
Πρώτος στη λίστα βρίσκεται ο Γιάννης Κυράστας, ενώ ενδιαφέρον υπάρχει και για
τους Διαμαντόπουλο, Κατσαβάκη.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15856O024</ED>
<ID>
ID:163142

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O02&aa=4</URL></REF>


Article

<CATEGORY>vin10</CATEGORY>

 <H5>Ο ΤΣΟΥΡΤΣΙΤΣ ΘΕΛΕΙ ΝΑ ΣΥΝΕΧΙΣΕΙ ΣΤΟΝ ΟΛΥΜΠΙΑΚΟ
</H5><H2>Αισιοδοξία
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο ΟΛΥΜΠΙΑΚΟΣ δεν έχει εγκαταλείψει τη μάχη για την απόκτηση του Σάσα
Τσούρτσιτς και υπάρχει αισιοδοξία ότι ο 25χρονος Σέρβος της Άστον Βίλα θα
μετακομίσει στον Πειραιά.

Ο Τσούρτσιτς βρίσκεται στη Μαδρίτη και περιμένει στο ακουστικό του τον
Ολυμπιακό. Η διοίκηση της «ερυθρόλευκης» ΠΑΕ τηρεί άκρα μυστικότητα στο
συγκεκριμένο θέμα και μάλιστα χθες κορυφαίο διοικητικό στέλεχος έλεγε
χαρακτηριστικά: «Ουδέν νεώτερον».

Ωστόσο, τις προσεχείς ημέρες αναμένεται να γίνουν οι σχετικές διαπραγματεύσεις
μεταξύ Ολυμπιακού - Άστον Βίλα. 
Ο Τσούρτσιτς θέλει να συνεχίσει την καριέρα του στην Ελλάδα και στον Ολυμπιακό
και μάλιστα έχει συμφωνήσει στο οικονομικό. 
Ο Ολυμπιακός περιμένει τους Άγγλους. Το σκεπτικό των διοικούντων την
«ερυθρόλευκη» εταιρεία είναι ότι η Άστον Βίλα θα κατεβάσει τις οικονομικές της
απαιτήσεις από τη στιγμή που θέλει να παραχωρήσει τον ποδοσφαιριστή. 
Στον Ολυμπιακό πιστεύουν ότι η μεταγραφή θα πραγματοποιηθεί στο ποσόν του 1,2
δισ. συνολικά.

Ο ΜΑΥΡΟΓΕΝΙΔΗΣ

Στο ακουστικό του περιμένει και ο Δημήτρης Μαυρογενίδης. Ο 21χρονος
μεσοαμυντικός έχει συμφωνήσει στο οικονομικό με τον Ολυμπιακό και απομένει η
συμφωνία με τον Άρη.

Στο μεταξύ, ο Ντούσαν Μπάγιεβιτς βρίσκεται από χθες στο Βελιγράδι,
προσκεκλημένος της Γιουγκοσλαβικής Ποδοσφαιρικής Ομοσπονδίας, για να
παρακολουθήσει αύριο τον αγώνα Γιουγκοσλαβίας - Σλοβακίας για την προκριματική
φάση του Παγκοσμίου Κυπέλλου. Ο Ντούσκο θα επιστρέψει τη Δευτέρα στην Αθήνα
και θα πληροφορηθεί από τον συνεργάτη του Δημήτρη Μπουρουτζήκα για το αθλητικό
κέντρο στη Φρανκφούρτη. 
Ο Μπουρουτζήκας ταξίδεψε χθες στη Γερμανία, ενώ την ερχόμενη εβδομάδα θα
μεταβεί στο Μόναχο ο Τάκης Περσίας, για να επιθεωρήσει αν έγιναν οι
απαραίτητες εργασίες (ανακατασκευή χλοοτάπητα κ.λπ.) στο αθλητικό κέντρο που
έχει κλείσει ο Ολυμπιακός. Σε περίπτωση που δεν έχει γίνει κάτι τέτοιο, οι
«ερυθρόλευκοι» θα πραγματοποιήσουν το βασικό στάδιο της προετοιμασίας τους στη Φρανκφούρτη.

ΜΕ ΤΟΧΟΥΡΟΓΛΟΥ

Ο διευθύνων σύμβουλος του Ολυμπιακού, Γιώργος Λούβαρης, συναντήθηκε χθες με
τον Κυριάκο Τοχούρογλου και τη Δευτέρα θα γίνει νέα συνάντηση, για να
ρυθμιστούν οι λεπτομέρειες της ένταξης του Δραμινού τερματοφύλακα στον Ολυμπιακό.

*** Ο πρόεδρος του Ολυμπιακού Σωκράτης Κόκκαλης θα παρουσιάσει την
ερχόμενη Τετάρτη, στο ΣΕΦ, την πρόταση της ΠΑΕ για «επισκευή-ανακαίνιση και
εκσυγχρονισμό του Σταδίου Καραϊσκάκη».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15856O031</ED>
<ID>
ID:163031

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O03&aa=1</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>«Οι Έλληνες έχουν ισχυρά επιχειρήματα»
</H2>
ΦΘΑΝΟΥΝ σήμερα στην Αθήνα τέσσερα μέλη της ΔΟΕ, προκειμένου να ενημερωθούν για
την πορεία της ελληνικής υποψηφιότητας για την Ολυμπιάδα του 2004. Πρόκειται
για τους Νιλς Χολστ Σόρενσεν από τη Δανία, Σαγκνταριάβ Μαγκβάν από τη
Μογγολία, Βλαντιμίρ Τσερνουζάκ από τη Σλοβακία και Ραμ Ρουέ από τον Άγιο
Μαυρίκιο. Τα τέσσερα μόνιμα μέλη της Διεθνούς Ολυμπιακής Επιτροπής, στη
διάρκεια της πενθήμερης παραμονής τους στην Ελλάδα, θα ενημερωθούν από την
πρόεδρο του «Αθήνα 2004» κ. Γιάννα Δασκαλάκη - Αγγελοπούλου, ενώ θα
επισκεφθούν διαδοχικά το ΣΕΦ, το ΟΑΚΑ, το Παναθηναϊκό Στάδιο, την Αρχαία
Ολυμπία και άλλους αρχαιολογικούς χώρους. Την Τρίτη θα παρακολουθήσουν τον
τερματισμό του Ράλι Ακρόπολις. Στο μεταξύ, ο Βρετανός Ολυμπιονίκης των δρόμων
ημιαντοχής, Σεμπάτσιαν Κόου, που διετέλεσε υφυπουργός περιβάλλοντος στην
κυβέρνηση του Τζων Μέητζορ, με δηλώσεις του στην ΕΤ1 εκφράσθηκε υπέρ της
υποψηφιότητας της Αθήνας. «Οι Έλληνες είχαν πάντα ισχυρά επιχειρήματα για να
διοργανώσουν Ολυμπιακούς Αγώνες. Ιδιαίτερα για εκείνους του 1996, τα ιστορικά
και πολιτιστικά επιχειρήματα ήταν με το μέρος τους. Πιστεύω ότι οι Ολυμπιάδες
πρέπει να διεξάγονται σε χώρες όπου το κοινό ενθαρρύνει το πνεύμα του αγνού
συναγωνισμού μεταξύ των αθλητών. Και μία τέτοια χώρα είναι η Ελλάδα», τόνισε ο
Σεμπάστιαν Κόου.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15856O032</ED>
<ID>
ID:163077

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O03&aa=2</URL></REF>


Article

<CATEGORY>vin10</CATEGORY>

 <H5>Τα παιδιά του Πειραιά
</H5><H2>ΓΙΑ ΘΥΜΗΣΟΥ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

ΝΑΤΟΣ ΠΑΛΙ ο Πειραιάς. Αντρειεύει και θεριεύει ξανά στο ποδόσφαιρο. Η
ταυτόχρονη άνοδος Εθνικού και Προοδευτικής από τη Β' Εθνική στην Α' Κατηγορία
του Επαγγελματικού Πρωταθλήματος, έδειξε τη μεγάλη δύναμη των ομάδων του επινείου.

Από τη νέα ποδοσφαιρική περίοδο, ο Πειραιάς θα εκπροσωπείται στο πρωτάθλημα με
τέσσερις ομάδες: Ολυμπιακός, Ιωνικός, Προοδευτική και Εθνικός. 
Υπενθυμίζουμε ότι έχουν περάσει 38 χρόνια από τότε που στο πρώτο πρωτάθλημα Α'
Εθνικής κατηγορίας (1959-'60) έπαιζαν τέσσερις πειραϊκές ομάδες: Ολυμπιακός,
Εθνικός, Προοδευτική, Α.Ε. Νικαίας.

*** Ο Εθνικός (Όμιλος Φιλάθλων Πειραιώς - Φαλήρου), ο μεγάλος
«δεύτερος» του Πειραιά, ιδρύθηκε το 1925. 
Κατέκτησε δύο φορές το πρωτάθλημα Πειραιώς, το 1928 και το 1939, ενώ το 1933
ανεδείχθη Κυπελλούχος Ελλάδος! Χρώματα μπλε και άσπρο. Έμβλημα η λέξη «Εθνικός».

*** Με έδρα τη συνοικία του Κορυδαλλού, η Προοδευτική ιδρύθηκε το 1926.
Στην ιστορία του πειραϊκού ποδοσφαίρου έχει δώσει μεγάλα ονόματα διεθνών άσων.
Από την Προοδευτική ξεκίνησαν οι Μουράτης, Σούλης, Ταουξής, Χριστοφίδης και
Σουρούνης. Μέχρι το 1938 αγωνιζόταν στη Β' Κατηγορία Πειραιά και από το 1939
στην Α'. 
Στην Α' Κατηγορία Πρωταθλήματος Ελλάδος αγωνιζόταν ύστερα από αγώνες μπαράζ με
ομάδες της επαρχίας. 
Ξαναγύρισε στην Α' Εθνική μετά 26 (!) χρόνια στη Β' Εθνική. Χρώματα: Βυσσινί
και άσπρο και έμβλημα ο αναγεννώμενος από την τέφρα Φοίνικας.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15856O033</ED>
<ID>
ID:163117

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O03&aa=3</URL></REF>


Article

<CATEGORY>vin10</CATEGORY>

 <H5>ΔΟΚΙΜΕΣ ΣΤΗΝ ΕΠΙΘΕΣΗ ΤΗΣ ΓΑΛΛΙΑΣ ΕΤΟΙΜΑΖΕΙ Ο ΖΑΚΕ. ΟΙ ΙΤΑΛΟΙ ΘΕΛΟΥΝ ΡΕΒΑΝΣ ΑΠΟ
ΤΟΥΣ ΒΡΑΖΙΛΙΑΝΟΥΣ
</H5><H2>Τουρνουά των πειραμάτων
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Ο Πολ Γκασκόιν επιστρέφει στην ενδεκάδα της Εθνικής Αγγλίας

ΜΟΝΠΕΛΙΕ

ΣΕ «ΤΟΥΡΝΟΥΑ των Πειραμάτων» τείνει να μετονομαστεί το «Τουρνουά της Γαλλίας».
Μετά τον Γκλεν Χοντλ και ο Εμε Ζακέ αποφάσισε να πειραματιστεί στο τετραεθνές
τουρνουά, στον αποψινό αγώνα της Γαλλίας με την Αγγλία.

Οι «πετεινοί» για πρώτη φορά θα παραταχθούν με τρεις επιθετικούς, όπως
επιθυμούν να παίξουν και στους αγώνες του Μουντιάλ το 1998. Ο Ζακέ θα
χρησιμοποιήσει στην «ομάδα κρούσης» τους Κέλερ (είχε πολύ καλή απόδοση στο
ματς με τη Βραζιλία), Ντουγκαρί, Ουεντέκ. Οι δύο τελευταίοι προτιμήθηκαν από
τους Μπα, Πιρές γιατί μαρκάρουν περισσότερο στο χώρο του κέντρου.

Πίσω από τους τρεις επιθετικούς θα αγωνιστεί ο Γιούρι Τζορκάεφ, ο οποίος θα
αντικαταστήσει τον ντεφορμέ Ζινεντίν Ζιντάν. Στην άμυνα, δεν θα παίξει ο
Λιζαραζού (λόγω της χρησιμοποίησης του τρίτου επιθετικού), ενώ ο Ν'Γκοτί θα
πάρει τη θέση του Ντεσαγί.

«Προσπαθώ αρκετό καιρό να φτιάξω μια τέτοια ενδεκάδα. Είναι μεγάλη ευκαιρία να
δω πώς θα πάει η ομάδα με αυτούς τους παίκτες στο τουρνουά, αφού στο μέλλον
δεν θα παρουσιαστούν ανάλογες ευκαιρίες.

Για να αντιμετωπίσεις την Αγγλία θα πρέπει να έχεις πολύ καλή φυσική
κατάσταση. Γνωρίζουμε το παιχνίδι της, παρά τις προσπάθειες που καταβάλλει ο
Χοντλ για να το αλλάξει», υπογράμμισε ο Εμέ Ζακέ. «Λίφτινγκ» στην ομάδα που
νίκησε την Ιταλία (2-0) προτίθεται να κάνει και ο Γκλεν Χοντλ, ο οποίος
φέρεται αποφασισμένος να πειραματιστεί και στα τρία παιχνίδια που θα δώσει η
Αγγλία στα γαλλικά γήπεδα.

Έτσι, στο αποψινό θα ξεκινήσουν στην άμυνα οι Σολ Κάμπελ, Γκάρι Νέβιλ στη θέση
των Μάρτιν Κίον, Στιούαρτ Πιρς. Στη μεσαία γραμμή θα αγωνιστούν οι Μπάτι,
Γκασκόιν, αντικαθιστώντας τους Λε Σο, Σκόουλς. 
Στην επίθεση θα ξεκινήσει τον αγώνα ο Άλαν Σίρερ, στη θέση του Ίαν Ράιτ.

«Η Γαλλία είναι μια πολύ δημιουργική ομάδα, που θέλει να αποδείξει πολλά
μπροστά στους φιλάθλους της εν όψει του Μουντιάλ», δήλωσε ο Χοντλ για την
προσεχή αντίπαλο της ομάδας του.

Η Αγγλία έχει κερδίσει τα οκτώ από τα εννέα παιχνίδια που έδωσε με τον Χοντλ
στον πάγκο της, ενώ στις αναμετρήσεις της με τη Γαλλία «μετράει» 15 νίκες σε
22 αγώνες.

Η Γαλλία ωστόσο δεν έχει χάσει στην έδρα της από τους Άγγλους τα 48 τελευταία
χρόνια. Οι Άγγλοι όμως παραμένουν τέσσερα χρόνια αήττητοι σε εκτός έδρας παιχνίδια.

Τον αγώνα που θα μεταδώσει η ΕΤ1 στις 21.45 θα διευθύνει ο Μαροκινός Σαΐντ Μπελκόλα.

«ΕΠΑΝΑΛΗΠΤΙΚΟΣ» ΤΕΛΙΚΟΣ

«Θέλω να συνεχίσετε να αγωνίζεστε με φαντασία». Ο Μάριο Ζαγκάλο δίνει το
στίγμα για τον τρόπο που θα παίξει αύριο η παγκόσμια πρωταθλήτρια εναντίον της
Ιταλίας. 
Αναμέτρηση που μας γυρίζει τρία χρόνια πίσω, όταν Βραζιλία και Ιταλία τέθηκαν
αντιμέτωπες στον τελικό του 15ου Παγκοσμίου Κυπέλλου, στις Ηνωμένες Πολιτείες

Η Βραζιλία δεν θα κάνει αλλαγές σε σχέση με την ομάδα που παρέταξε εναντίον
της Γαλλίας. 
Αντίθετα, στη Σκουάντρα Ατζούρα επανέρχονται οι Πάολο Μαλντίνι, Αλεσάντρο Ντελ
Πιέρο. 
Τον αγώνα θα μεταδώσει η ΕΤ1 στις 21.00 και θα τον διευθύνει ο Ελβετός Σέρτζε Μουμεντάλερ.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15856O041</ED>
<ID>
ID:163032

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O04&aa=1</URL></REF>


Article

<CATEGORY>vin10</CATEGORY>

 <H2>Παρεμβαίνει η Ρεάλ για τον Ρονάλντο
</H2>
Στο ακουστικό του συνεχίζει να περιμένει ο Ρονάλντο

ΤΗ ΜΕΤΑΓΡΑΦΗ του Ρονάλντο στην Ίντερ προσπαθεί να μπλοκάρει η Μπαρτσελόνα.

Η ισπανική ομάδα υποστηρίζει πως η Ίντερ δεν μπορεί να πληρώσει τη ρήτρα που
προβλέπει το συμβόλαιο του Ρονάλντο (32 εκατ. δολάρια) προκειμένου ο παίκτης
να μείνει ελεύθερος. 
Κι αυτό, γιατί ο όρος αυτός του συμβολαίου ισχύει μόνο αν ο Ρονάλντο
μετακινηθεί σε άλλη ισπανική ομάδα.

Μάλιστα, η Μπαρτσελόνα ζήτησε από τη ΦΙΦΑ να δώσει διευκρινίσεις για το θέμα
αυτό και οι Καταλανοί υποστηρίζουν πως θα δικαιωθούν.

Ωστόσο, η Ίντερ δεν φαίνεται έτοιμη να καταθέσει τα όπλα και προτίθεται να
χρησιμοποιήσει μία ισπανική ομάδα ως μεσάζοντα για την απόκτηση του Ρονάλντο.

Και επειδή καλοθελητές υπάρχουν παντού, η άσπονδη φίλη της Μπαρτσελόνα, η Ρεάλ
Μαδρίτης, εξέφρασε ήδη ενδιαφέρον για να βοηθήσει την Ίντερ.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15856O042</ED>
<ID>
ID:163078

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O04&aa=2</URL></REF>


Article

<CATEGORY>vin10</CATEGORY>

 <H2>Στον ρυθμό του Μουντιάλ
</H2>
ΔΕΚΑΕΞΙ ΑΓΩΝΕΣ για τα προκριματικά του Μουντιάλ '98, θα διεξαχθούν το Σαββατοκύριακο.

Το ελληνικό ενδιαφέρον περιορίζεται στην Κοπεγχάγη, όπου η Δανία υποδέχεται τη
Βοσνία Ερζεγοβίνη. Αναλυτικά το πρόγραμμα

Για τον 1ο όμιλο: Δανία - Βοσνία Ερζεγοβίνη.

Για τον 2ο όμιλο: Γεωργία - Μολδαβία.

Για τον 3ο όμιλο: Φινλανδία - Αζερμπαϊτζάν, Ουγγαρία - Νορβηγία.

Για τον 4ο όμιλο: Εσθονία - Σουηδία, Λετονία - Αυστρία, Λευκορωσία - Σκωτία.

Για τον 5ο όμιλο: Βουλγαρία - Λουξεμβούργο, Ρωσία - Ισραήλ.

Για τον 6ο όμιλο: Ισπανία - Τσεχία, Γιουγκοσλαβία - Σλοβακία, Ν. Φερόε - Μάλτα.

Για τον 7ο όμιλο: Βέλγιο - Σαν Μαρίνο.

Για τον 8ο όμιλο: Σκόπια - Ισλανδία.

Για τον 9ο όμιλο: Πορτογαλία - Αλβανία, Ουκρανία - Γερμανία.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15856O043</ED>
<ID>
ID:163118

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O04&aa=3</URL></REF>


Article

<CATEGORY>vin10</CATEGORY>

 <H2>ΝΕΑ ΚΟΝΤΡΑ
</H2><H2>Μπέιλι εναντίον Κρίστι
</H2>
Λίνφορντ Κρίστι - Ντόνοβαν Μπέιλι

ΜΟΔΑ είναι θα περάσει... Μετά την αναμέτρησή του με τον Μάικλ Τζόνσον, ο
Καναδός Ντόνοβαν Μπέιλι «έκλεισε ραντεβού» στον Βρετανό Λίνφορντ Κρίστι για να
αναμετρηθούν σε αγώνα 150 μέτρων, στις 29 Ιουνίου, στο Σέφιλντ. 
Και επειδή η ΙΑΑΦ δεν επιτρέπει πλέον αναμετρήσεις δύο μόνο αθλητών (οι
κανονισμοί προβλέπουν από τέσσερις και πάνω), στην κούρσα θα λάβουν επίσης
μέρος οι Μακί, Ρίτζις, Μπρέιθγουέιτ, Κάμπελ. 
Ο νικητής της κούρσας θα πάρει 81.000 δολάρια (περίπου 22,3 εκατ. δολάρια).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15856O044</ED>
<ID>
ID:163143

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O04&aa=4</URL></REF>


Article

<CATEGORY>vin10</CATEGORY>

 <H5>Τι άφησε, τι θα βρει έπειτα από 9 χρόνια
</H5><H5>Ο χορτοτάπητας ποτίζεται τώρα με το... λάστιχο
</H5><H2>«Στρώνουν» κόκκινο χαλί στο ΟΑΚΑ
</H2><H2>ΕΝΑ ΑΝΑΚΑΙΝΙΣΜΕΝΟ ΟΛΥΜΠΙΑΚΟ ΣΤΑΔΙΟ ΘΑ ΒΡΕΙ
</H2><H2>Ο ΟΛΥΜΠΙΑΚΟΣ, ΛΟΓΩ ΤΟΥ ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ ΣΤΙΒΟΥ
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Το Καραϊσκάκη είναι μικρό για τον κόσμο του Ολυμπιακού και οι «ερυθρόλευκοι»
επιστρέφουν από τη νέα περίοδο στο ΟΑΚΑ

ΣΤΗΝ ΠΡΟΣΕΧΗ συνεδρίαση του διοικητικού συμβουλίου του ΟΑΚΑ ­ όποτε
γίνει αυτή, αφού υπάρχει ο φόρτος εργασίας λόγω του Παγκοσμίου Πρωταθλήματος
Στίβου του Αυγούστου ­ θα εξεταστεί το αίτημα του Ολυμπιακού, που υποβλήθηκε
χθες, για χρησιμοποίηση του Ολυμπιακού Σταδίου την επόμενη σεζόν.

Το αίτημα του Ολυμπιακού υποβλήθηκε στη διοίκηση του ΟΑΚΑ και αφορά τις
εγχώριες αλλά και διεθνείς διοργανώσεις της ομάδας. Το αίτημα θα γίνει
αποδεκτό, αν και υπάρχει ένα... αγκάθι.

Ο Ολυμπιακός, από την προηγούμενη παρουσία του στο ΟΑΚΑ ­ πριν από 9 χρόνια ­
είχε οφειλές προς το Στάδιο που σήμερα ανέρχονται σε περισσότερα από 100 εκάτ.
δρχ. Για τις οφειλές αυτές, οι δύο πλευρές έχουν καταφύγει στα δικαστήρια. Το
ΟΑΚΑ έχει κερδίσει πρωτόδικα την υπόθεση, αλλά από την πλευρά του Ολυμπιακού
έχει ασκηθεί έφεση.

Πάντως, αν τα χρήματα είναι... αγκάθι, συγχρόνως αποτελούν και δέλεαρ για τη
διοίκηση του Σταδίου. Αφού, ο Ολυμπιακός με τον μεγάλο όγκο των οπαδών που
διαθέτει, θα μπορέσει να αφήσει κέρδη στο ΟΑΚΑ.

«Σε ένα παιχνίδι με 30.000 θεατές, τα καθαρά κέρδη του Σταδίου φθάνουν τα 10
εκατ. δρχ.», τονίζει στην «ΟΜΑΔΑ» ο Ευάγγελος Σαβράμης, πρόεδρος του ΟΑΚΑ. Και
σημειώνει: «Πέρσι, που ο Παναθηναϊκός "έκοβε" κατά μέσο όρο λιγότερα από
10.000 εισιτήρια σε κάθε αγώνα του, το Στάδιο "έμπαινε μέσα" κάθε αγωνιστική
με γηπεδούχο τον ΠΑΟ περίπου 3 έως 4 εκατ. δρχ. Γιατί πληρώνουμε υπερωρίες για
το προσωπικό, νερό, ηλεκτρικό και άλλα πάγια έξοδα, πέραν των μισθών των
υπαλλήλων και των εξόδων συντήρησης».

Το ΟΑΚΑ παίρνει το 15% επί των εισπράξεων, τόσο στους αγώνες ποδοσφαίρου όσο
και στα παιχνίδια του μπάσκετ. «Στο κλειστό, τα έξοδα είναι λιγότερα, αφού οι
ανάγκες σε προσωπικό είναι μικρότερες», επισημαίνει ο πρόεδρος του ΟΑΚΑ και
προσθέτει: «Πάντως, αν όλα εξελιχθούν καλά, υπολογίζουμε τα έσοδα του
Οργανισμού από την εκχώρηση του γηπέδου ποδοσφαίρου σε Ολυμπιακό και ΠΑΟ και
από την παραχώρηση του κλειστού σε ΑΕΚ και Παναθηναϊκό, να φθάσουν τα 400 -
500 εκατ. δρχ.».

Αυτά τα έσοδα όμως, όχι μόνο δεν καλύπτουν τις πάγιες ανάγκες του ΟΑΚΑ, αλλά
ούτε το 25% των εξόδων δεν φθάνουν. Υπολογίζεται πως σε ετήσια βάση το ΟΑΚΑ,
για τη συντήρηση και την ανακαίνιση των εγκαταστάσεων, αλλά και την πληρωμή
μισθών των υπαλλήλων, δαπανά 2 δισ. δρχ. Και φυσικά, τη μερίδα του λέοντος
καταβάλλει το υφυπουργείο Αθλητισμού.

Σε ό,τι αφορά τώρα το πότε ο Ολυμπιακός θα «μπει» στο ΟΑΚΑ, τα πράγματα δεν
είναι ξεκάθαρα. Μέχρι τις 10 Αυγούστου υπάρχει το Παγκόσμιο Πρωτάθλημα Στίβου.
Εφόσον ο Ολυμπιακός δώσει παιχνίδια στον δεύτερο προκριματικό γύρο για το
Τσάμπιονς Λιγκ, αυτά τα παιχνίδια θα γίνουν στις 13 και 27 Αυγούστου. Αν ο
Ολυμπιακός βρεθεί γηπεδούχος στο πρώτο παιχνίδι, τότε τα πράγματα θα είναι
δύσκολα. Σ' αυτή την περίπτωση λοιπόν, ο Ολυμπιακός ίσως χρειασθεί να αλλάξει
με την αντιπαλό του και να δώσει στην έδρα της το πρώτο παιχνίδι ή να
αγωνιστεί σ' αυτό το ματς σε άλλο γήπεδο (Καραϊσκάκη).

ΜΕΤΑ 9 χρόνια λοιπόν, ο Ολυμπιακός επιστρέφει στο ΟΑΚΑ, αφού το Καραϊσκάκη
με τις 30.000 θέσεις δεν μπορεί να ικανοποιήσει τον μεγάλο όγκο των οπαδών
του. Ο Ολυμπιακός θα έχει την τύχη να χρησιμοποιήσει το ΟΑΚΑ ύστερα από μία
μεγάλη διοργάνωση, όπως το Παγκόσμιο Πρωτάθλημα Στίβου. Το σπουδαιότερο
αθλητικό γεγονός της χρονιάς στάθηκε αφορμή για σειρά παρεμβάσεων στο
Ολυμπιακό Στάδιο, το οποίο ανανεώνεται ριζικά και οι άνθρωποι και φίλοι του
Ολυμπιακού θα έχουν την ευκαιρία να τα δουν από τον Αύγουστο.

*** Κατ' αρχήν, όλα τα καθίσματα που ήταν μισοκατεστραμμένα έχουν αντικατασταθεί.

*** Οι κοινόχρηστοι χώροι έχουν ανακαινιστεί.

*** Οι πίνακες μάτριξ έχουν επισκευαστεί.

*** Στον χώρο των δημοσιογραφικών θεωρείων έχουν αλλάξει σχεδόν τα πάντα.
Έδρανα, καρέκλες κ.λπ.

*** Εκσυγχρονίστηκαν τα αποδυτήρια αλλά και η αίθουσα όπου δίνονται οι
συνεντεύξεις Τύπου.

*** Εκσυγχρονίστηκε το ιατρείο με την προσθήκη νέων μηχανημάτων, τη
βελτίωση των χώρων και των υπηρεσιών.

*** Ανακατασκευάστηκε μέρος του περιβάλλοντος χώρου.

*** Πραγματοποιήθηκε ανακατανομή των χώρων του πάρκινγκ, αφού πλέον θα
χρησιμοποιείται και το πάρκινγκ του γηπέδου μπάσκετ.

ΠΕΡΥΣΙ τον Αύγουστο είχε δημιουργηθεί τεράστιο πρόβλημα με το Ολυμπιακό
Στάδιο, αφού ο χορτοτάπητας ήταν μισοκατεστραμμένος. Με αποτέλεσμα να
εκφράζονται φόβοι για τη δυνατότητα χρησιμοποίησης του γηπέδου από τον
Παναθηναϊκό, στις ευρωπαϊκές και εγχώριες υποχρεώσεις του.

Το πρόβλημα τελικά ξεπεράστηκε. Ένα χρόνο μετά, ο Ευάγγελος Σαβράμης
σημειώνει: «Το Ολυμπιακό Στάδιο διαθέτει υπόγεια άρδευση του χορτοτάπητα. Αυτό
σημαίνει, πως η ρίζα αναζητά το νερό που βρίσκεται κάτω απ' αυτήν. Με τη
μεγάλη χρήση, την παραχώρηση του σταδίου για συναυλίες οι οποίες "έφεραν"
βαριά αντικείμενα μέσα στο τερέν, αλλά και την πάροδο του χρόνου, το σύστημα
της υπόγειας άρδευσης καταστράφηκε. Τώρα, το χόρτο ποτίζεται με υπέργεια
συστήματα κι έτσι δεν πρόκειται να έχουμε κανένα πρόβλημα».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15856O061</ED>
<ID>
ID:163033

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O06&aa=1</URL></REF>


Article

<CATEGORY>vin10</CATEGORY>

 <H5>ΕΠΑΕ
</H5><H2>Εσφαλμένη η απόφαση του Πρωτοδικείου
</H2>
ΕΣΦΑΛΜΕΝΗ χαρακτηρίζει η ΕΠΑΕ, σε χτεσινή ανακοίνωση της νομικής της
υπηρεσίας, την απόφαση του Πρωτοδικείου της Αθήνας, με την οποία έγινε δεκτή η
προσφυγή του Κ. Αλαμάνου κατά της διοργανώτριας για την καθαίρεσή του από τη
θέση του αντιπροέδρου.

Συγχρόνως, η ΕΠΑΕ τονίζει πως δεν υπάρχει κανένα πρόβλημα ως προς τη
συμμετοχή του Βίκτωρα Μητρόπουλου στο διοικητικό της συμβούλιο και σημειώνει
πως ο συγκεκριμένος παράγοντας μπορεί να είναι υποψήφιος στις προσεχείς
εκλογές. Όσο για τον Β. Μητρόπουλο; Σε δήλωσή του επισημαίνει πως θα είναι
υποψήφιος, ενώ προειδοποιεί ότι στην περίπτωση που εκλεγεί «μέρος της
δραστηριότητάς του θα είναι η εξαφάνιση του "παρακράτους" από τα ποδοσφαιρικά δρώμενα».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15856O062</ED>
<ID>
ID:163079

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O06&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑΪΚΟΣ
</H5><H2>Ψάχνει νέο προπονητή
</H2>
ΠΡΟΣΩΠΙΚΑ χειρίζεται το θέμα του προπονητή του Αθηναϊκού ο Σπύρος
Καλογιάννης. Ο πρόεδρος των «λόρδων» ψάχνει για τον νέο τεχνικό τής ομάδας,
αφού ο Χρήστος Αρχοντίδης, όπως δείχνουν τα πράγματα, δεν πρόκειται να
συνεχίσει στην ομάδα του Βύρωνα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15856O063</ED>
<ID>
ID:163119

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O06&aa=3</URL></REF>


Article

<CATEGORY>vin10</CATEGORY>

 <H5>ΦΙΦΑ
</H5><H2>Η απόφαση για τους κοινοτικούς
</H2>
ΥΣΤΕΡΑ από δύο χρόνια και συγκεκριμένα από την 1η Απριλίου 1999, θα ισχύσει η
εξομοίωση των μη κοινοτικών ποδοσφαιριστών με τους συναδέλφους τους της
Ευρωπαϊκής Ένωσης. Η απόφαση της FIFA, την οποία υπογράφει ο γεν. γραμματέας
της, Γιόζεφ Μπλάτερ, κοινοποιήθηκε χθες στην ΕΠΟ, στην οποία, επίσης, έγινε
γνωστό ότι στο εξής, στις ομάδες που έχουν οικονομικές οφειλές σε παίκτες και
προπονητές, θα επιβάλλεται πρόστιμο 10% με τη λήξη της πρώτης προειδοποίησης,
για εξόφληση του ποσού.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15856O064</ED>
<ID>
ID:163144

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O06&aa=4</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΗ
</H5><H2>Στον ΟΦΗ ο Τσιαντάκης!
</H2>
<AUTHOR>ΘΟΔΩΡΟΣ ΑΚΑΛΕΣΤΟΣ</AUTHOR>

Ο ΝΙΚΟΣ ΤΣΙΑΝΤΑΚΗΣ αποτελεί από χθες παρελθόν για τον Ιωνικό! Ο διεθνής
ποδοσφαιριστής είχε συζητήσει με τον Νίκο Κανελλάκη, αλλά προτίμησε τον ΟΦΗ
και έφυγε από την ομάδα της Νεάπολης: «Ευχαριστώ τον κ. Κανελλάκη για την πολύ
καλή προσφορά που μου έκανε», είπε χθες ο Νίκος Τσιαντάκης στην «ΟΜΑΔΑ» και
συνέχισε: «Πέρασα πολύ καλά 1,5 χρόνο στη Νεάπολη και χωρίσαμε φιλικά. Θέλω να
ευχαριστήσω τον κόσμο, τους συμπαίκτες μου και τους προπονητές μου, με τους
οποίους είχα άψογη συνεργασία. Φεύγω με τις καλύτερες αναμνήσεις και είμαι
σίγουρος ότι ο Ιωνικός με τις κατάλληλες κινήσεις μπορεί να φθάσει πολύ ψηλότερα»...

Ο Νίκος Τσιαντάκης μίλησε και για το μέλλον του: «Είναι μεγάλη τιμή για εμένα
η πρόταση που μου έκανε ο ΟΦΗ. Θέλω να ευχαριστήσω τον κ. Γκέραρντ και τον ΟΦΗ
που με εμπιστεύτηκαν. Θα προσπαθήσω να τους δικαιώσω. Μίλησα με τον κ.
Καζανάκη και συμφωνήσαμε για τα επόμενα δύο χρόνια να αγωνίζομαι στην ομάδα
της Κρήτης».

*** Ο Ιωνικός απέκτησε χθες τον Νίκο Τσιαβδάρη από τον Καμπανιακό για
τέσσερα χρόνια. 
Ο παίκτης είναι 22 ετών, αγωνίζεται στην επίθεση και πέρυσι πέτυχε 18 γκολ. 
Πρέπει να σημειωθεί ότι στο πρόσφατο φιλικό με τον Ιωνικό, ο Τσιαβδάρης είχε
σημειώσει δύο γκολ εις βάρος της ομάδας της Νεάπολης.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15856O071</ED>
<ID>
ID:163034

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O07&aa=1</URL></REF>


Article

<CATEGORY>vin10</CATEGORY>

 <H2>ΛΥΣΑΡΙΔΗΣ
</H2><H2>Οι ποδοσφαιρικές ενώσεις θα καταδικάσουν τον Τριβέλλα
</H2>
ΝΕΑ ΕΠΙΘΕΣΗ εξαπέλυσε χθες η Ποδοσφαιρική Ενωτική Κίνηση (ΠΕΚ), επικεφαλής της
οποίας ειναι ο πρώην γ.γ. Αθλητισμού Γιώργος Λυσαρίδης, κατά της πλειοψηφίας
της απερχόμενης διοίκησης της ΕΠΟ, καταγγέλλοντάς την για παραβίαση του
κατατατικού της. Η ΠΕΚ με χθεσινή ανακοίνωσή της αναφέρει, μεταξύ άλλων, τα εξής:

«Η πλειοψηφία του Διοικητικού Συμβουλίου της ΕΠΟ και ειδικότερα ο πρόεδρός της
Κώστας Τριβέλλας, τελείως παράνομα και αυταρχικά, απέρριψαν το αίτημα 22
Ποδοσφαιρικών Ενώσεων που συγκεντρώνουν τον από το καταστατικό και τον νόμο
απαιτούμενο αριθμό ψήφων (τα 2/5) για την υποβολή αιτήματος να περιληφθεί στην
ημερήσια διάταξη της τακτικής Γενικής Συνέλευσης του Ιουλίου, το θέμα των
αρχαιρεσιών για την εκλογή νέας διοίκησης, όπως ακριβώς προβλέπει το
καταστατικό της ΕΠΟ.

Ενώ υποκριτικά η πλειοψηφία της απερχόμενης διοίκησης και ο Κωστας Τριβέλλας
κομπάζουν, ότι επί των ημερών τους ψηφίστηκε το νέο καταστατικό της ΕΠΟ, την
ίδια στιγμή επιχειρούν με εκβιασμούς και πιέσεις να εκμαιεύσουν νομικές
γνωματεύσεις που το ευτελίζουν και κατάφωρα το παραβιάζουν.

Λυπούμεθα, αλλά η διεκδίκηση των νομίμων δικαιωμάτων είναι η μοναδική επιλογή
των Ενώσεων της Ομοσπονδίας, προκειμένου να αποκατασταθεί η ομαλότητα στα
διοικητικά πράγματα του ποδοσφαίρου μας. 
Ας είναι βέβαιος ο κ. Τριβέλλας, ότι τελικά όσες μεθοδεύσεις και αν επινοήσει
δεν θα αποφύγει την ετυμηγορία των Ενώσεων, που σύντομα θα καταδικάσουν αυτόν
και τη νοοτροπία με την οποία άσκησε τη διοίκηση, για την οριστική απομάκρυνσή
του απο τα κοινά του ποδοσφαίρου, το οποίο οδήγησε στον μαρασμό και την ανυποληψία».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15856O072</ED>
<ID>
ID:163080

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O07&aa=2</URL></REF>


Article

<CATEGORY>vin10</CATEGORY>

 <H2>ΡΟΛΑΝ ΓΚΑΡΟΣ
</H2><H2>Ο τελικός των αουτσάιντερ
</H2>
Ο Ισπανός Σέρτζι Μπρουγκέρα πανηγυρίζει την πρόκρισή του στον τελικό του Ρολάν Γκαρός

Ο ΙΣΠΑΝΟΣ Σέρτζι Μπρουγκέρα και ο Βραζιλιάνος Γκούσταβο Κέρτεν θα αγωνιστούν
στον αυριανό τελικό του απλού ανδρών, στο Ρολάν Γκαρός. Έναν τελικό ανάμεσα σε
αουτσάιντερ της διοργάνωσης, τουλάχιστον, σε ό,τι αφορά τον Μπρουγκέρα. 
Ο Ισπανός, έχει μεν κατακτήσει δύο φορές τον τίτλο στο Παρίσι ('93, '94), αλλά
εφέτος είναι Νο 16 στην παγκόσμια κατάταξη. Έτσι, λογικά, κάποιοι μπορούσαν
στην αρχή να τον θεωρήσουν αουτσάιντερ. Κανείς όμως, σίγουρα, δεν υπολόγιζε
στον Κέρτεν που έγινε ο πρώτος Βραζιλιάνος που θα αγωνιστεί σε τελικό τουρνουά
«γκραν σλαμ». 
Ο Κέρτεν μπορεί να είναι Νο 66 στον κόσμο, αλλά για να φτάσει στον τελικό
απέκλεισε δύο πολύ πιο έμπειρους παίκτες. Τον Αυστριακό Τόμας Μούστερ και τον
Ρώσο Γεβγένι Καφέλνικοφ, νικητή πέρυσι στη διοργάνωση.

Στους χτεσινούς ημιτελικούς, ο Μπρουγκέρα νίκησε τον Αυστραλό Ράφτερ με 6-7,
6-1, 7-5, 7-6, ενώ ο Κέρτεν τον Βέλγο Ντεβούλφ με 6-1, 3-6, 6-1, 7-6.

Σήμερα, θα διεξαχθεί ο τελικός του απλού στις γυναίκες και η Μαρτίνα Χίνγκις
θα αντιμετωπίσει την Ίβα Μαγιόλι. Σημειώνουμε, ότι και οι δύο τελικοί του
Ρολάν Γκαρός θα καλυφθούν από την ΕΤ1, σήμερα στις 15.20 (απλό γυναικών) και
αύριο στις 16.00 (απλό ανδρών).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15856O091</ED>
<ID>
ID:163035

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O09&aa=1</URL></REF>


Article

<CATEGORY>vin10</CATEGORY>

 <H5>ΟΙ ΓΥΝΑΙΚΕΣ ΑΓΩΝΙΖΟΝΤΑΙ ΣΤΗΝ ΠΡΑΓΑ ΓΙΑ ΑΝΟΔΟ ΣΤΗ ΜΕΓΑΛΥΤΕΡΗ ΚΑΤΗΓΟΡΙΑ </H5><H2>«Σούπερ» στόχος
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Κατερίνα Κόφφα αναμένεται να προσφέρει πολλούς βαθμούς στην Εθνική, στην Πράγα

ΜΕ ΜΟΝΑΔΙΚΗ μεγάλη απούσα την Όλγα Βασδέκη βρίσκεται από χθες στην Πράγα η
Εθνική μας ομάδα στίβου γυναικών, που θα προσπαθήσει να διακριθεί στο Κύπελλο
Ευρώπης «Μπρούνο Τζάουλι» Α' κατηγορίας και ίσως να βρεθεί σε θέση διεκδίκησης
ανόδου στη «σούπερ».

Η Εθνική μας ομάδα θα έχει αντιπάλους στην Πράγα τις αντίστοιχες Τσεχίας,
Βουλγαρίας, Ουγγαρίας, Λιθουανίας, Ισπανίας, Πολωνίας και Γιουγκοσλαβίας.

«Βαρύ πυροβολικό» της ομάδας μας οι Νίκη Ξάνθου (μήκος), Κατερίνα Κόφφα (200μ.
και 4Χ100μ.), Νίκη Μπακογιάννη (ύψος), που πήγαν στην Πράγα απευθείας από τη
Ρώμη μετά τη συμμετοχή τους στο μεγάλο μίτινγκ «Γκόλντεν Γκαλά», στο οποίο η
Ξάνθου ήταν 1η και η Κόφφα 4η.

Η σύνθεση της Εθνικής κατ'αγώνισμα:

100μ.- 4Χ100μ.: Κ. Θάνου, Κ. Κόφφα, Μ. Βασαρμίδου, Μ. Τσώνη. 200μ.: Κ. Κόφφα.
400μ.- 4Χ400μ.: Χ. Πανάγου, Χ. Γκουντενούδη, Μ. Βασαρμίδου, Μ. Παχατουρίδου,
Ε. Καλογήρου. 800μ.: Θ. Κωστοπούλου. 1.500μ.: Κ. Σκούρτη (Ε. Ακρίβου).
3.000μ.- 5.000μ.: Χ. Ιακώβου. 100μ. εμπ.: Χ. Ταμπάκη. 400μ. εμπ.: Μ.
Παχατουρίδου (Ε. Καλογήρου). Ύψος: Ν. Μπακογιάννη. Επί κοντώ: Θ. Ιακωβίδου.
Μήκος: Ν. Ξάνθου. Τριπλούν: Κ. Μαρτινοπούλου. Σφαιροβολία: Ε. Τσεντεμεΐδου.
Δισκοβολία: Α. Κελεσίδου. Σφυροβολία: Α. Μόρφη. Ακοντισμός: Α. Τσιολακούδη.

*** Νωρίτερα απ' ό,τι είχε προγραμματιστεί αρχικά θα διεξαχθούν την
Κυριακή 3 Αυγούστου οι τελικοί των 100μ. ανδρών και γυναικών στο Παγκόσμιο
Πρωτάθλημα Στίβου της Αθήνας με απόφαση της IAAF, ύστερα από αίτημα του
αμερικανικού τηλεοπτικού δικτύου NBC. Στα 100μ. γυναικών ο τελικός γίνεται
21.35'αντί 22.00'και στα 100μ. ανδρών 21.50'αντί 33.15'.

*** Ο καθρέφτης της χρονιάς που πέρασε αλλά και εκείνης που διανύουμε
στη δραστηριότητα των βετεράνων του στίβου υπάρχει με πληρότητα και ευαισθησία
στο δεύτερο βιβλίο του συναδέλφου και παλιού ρεπόρτερ και λάτρη του στίβου
Ηρακλή Αθανασόπουλου. Η καλαίσθητη και πλούσια σε ύλη και στατιστικά στοιχεία
έκδοση είναι αφιερωμένη στη μνήμη των πρόσφατα χαμένων εργατών του στίβου Ηλία
Μισαηλίδη, Γρηγόρη Φιλόπουλου, Θέλξης Ντέμου και Ηλία Σίσκου.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15856O092</ED>
<ID>
ID:163081

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O09&aa=2</URL></REF>


Article

<CATEGORY>vin10</CATEGORY>

 <H2>ΒΟΛΕΙ
</H2><H2>Οριστικά στην ΑΕΚ ο Πολύζος
</H2>
Η ΑΕΚ ανακοίνωσε χθες την πρόσληψη του Στέφανου Πολύζου στο τμήμα βόλεϊ ανδρών
και τα Βριλήσσια το «διαζύγιο» με τον προπονητή που οδήγησε την ομάδα σε τρεις
συνεχόμενους τίτλους πρωταθλήματος Α1 γυναικών (1995-1997).

Ο παλιός «ερυθρόλευκος» διεθνής άσος ­ που ξεκίνησε ως παίκτης από τον Ιωνικό
Νικαίας και ως προπονητής (συνεργάτης του Γιάννη Λάιου) ανδρών, γνώρισε με τον
Ολυμπιακό τη χαρά της πρόκρισης στον τελικό του Κυπέλλου Πρωταθλητριών Ευρώπης
1992 με νίκη επί της περίφημης τότε ΤΣΣΚΑ Μόσχας ­ αποφάσισε ύστερα από 8
χρόνια δημιουργίας στον πάγκο των Βριλησσίων να συνεχίσει την καριέρα του σε
ομάδα ανδρών με προοπτικές.

Ήδη, χθες ο πρόεδρος της ερασιτεχνικής ΑΕΚ, Γιάννης Γρανίτσας, παρουσίασε τον
Στέφανο Πολύζο στους παίκτες της ομάδας στο κλειστό γυμναστήριο «Γ. Μόσχος»,
ενώ από την πλευρά των Βριλησσίων εκφράστηκαν με ανακοίνωση οι θερμότερες
ευχές για «επιτυχία και ευόδωση των στόχων του»!

*** Επιτυχία για το ελληνικό μπιτς βόλεϊ η πρόκριση των Βάσως
Καραντάσιου - Έφης Σφυρή στο τελικό ταμπλό του πρώτου τουρνουά Ευρωπαϊκού
Σιρκουί Swatch O'Neal 1997, που γίνεται στη Βιέννη. Το ελληνικό «δίδυμο»
ξεκίνησε με νίκη 15-2 επί της ουγγρικής δυάδας, συνέχισε με ήττα 13-15 από τις
Ρωσίδες Πολιακόβα/ Ζόρινα και ξαναγύρισε στις νίκες με 15-5 επί των Εσθονών
Κρουζ - Βούμπα. Αντίθετα, στους άνδρες αποκλείστηκαν οι ελληνικές δυάδες
Οικονόμου - Δημητρακάκος και Ρουμελιώτης - Φάκας με ήττες από τους Γάλλους
Ντελοφέ - Γκισάρ 13-15 και τους Ούγγρους Μπούνταϊ - Ρατς 13-15 οι πρώτοι, τους
Οικονόμου - Δημητρακάκο 9-15 και τους Άγγλους Πάρσεϊ - Ίτον 3-15 οι δεύτεροι.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15856O093</ED>
<ID>
ID:163120

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O09&aa=3</URL></REF>


Article

<CATEGORY>vin10</CATEGORY>

 <H5>ΓΥΜΝΑΣΤΙΚΗ
</H5><H2>Με αστέρι τη Βάσω
</H2>
ΜΕ ΠΙΟ λαμπρό αστέρι την ικανή για μετάλλια Βάσω Τσαβδαρίδου και πλήρη ομάδα
(5 άνδρες - 5 γυναίκες) μετέχει στους Μεσογειακούς Αγώνες '97 στο Μπάρι η
ελληνική γυμναστική.

Στην αποστολή που αναχωρεί 16 ή 17 του μήνα και επιστρέφει 23, μετέχουν οι
αθλητές Β. Τσολακίσης, Ν. Κεντημένος, Δ. Ταμπάκος, Γ. Ελισσιάδης, Α. Γεριμιάν
και οι αθλήτριες Β. Τσαβδαρίδου, Κ. Μαργαρίτη, Γ. Τέμπου, Ι. Δούκα, Κ.
Δηλαβέρη. Τους συνοδεύουν ο τεχνικός διευθυντής ενόργανης γυμναστικής Θανάσης
Καπνίδης και οι ομοσπονδιακοί προπονητές Αλέκος Ιωακειμίδης, Θανάσης Κοσμίδης,
Θόδωρος Τσιπίδης και Σμαράγδα Μήτσα. Από πλευράς κριτών μετέχουν οι Γεώργιος
Δάλλας, Δημήτρης Γιαννουλίδης, Αβραάμ Σπαρανίδης, Ασπασία Οικονόμου, Ιωάννα
Παπαπαναγιώτου και Ευγενία Λατσώνα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15856O094</ED>
<ID>
ID:163145

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O09&aa=4</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Μεγάλη νίκη των Νέων
</H2>
ΜΕ ΣΠΟΥΔΑΙΑ νίκη 26-25 επί της Ρουμανίας άρχισε τους αγώνες της στον
προκριματικό όμιλο του Παγκοσμίου Πρωταθλήματος Χάντμπολ Νέων στο κλειστό του
Μετς η Εθνική μας ομάδα.

Το ελληνικό συγκρότημα στο α' μέρος έχανε με 9-13, αλλά στη συνέχεια συνήλθε
και παίζοντας δυνατά στην άμυνα «γύρισε» το παιχνίδι.

ΕΛΛΑΔΑ (Κ. Ντεβετζίεφ): Καφάτος, Τσιλιμπάρης, Πρωτογέρης 3, Γρίσπος 8,
Σουγγάρας 4, Χατζηαθανασίου 4, Βασιλάκης 3, Μπακαούκας 3, Φωτιάδης 1, Γ.
Παπαδόπουλος Ι και ΙΙ, Μπακόπουλος.

*** Στον άλλο χθεσινό αγώνα: Σλοβενία - Σλοβακία 25-22.

Το πρόγραμμα του Σαββατοκύριακου: Σήμερα: Σλοβακία - Ρουμανία (17.00), Ελλάδα
- Σλοβενία (19.15). Αύριο: Ρουμανία- Σλοβενία (14.30), Ελλάδα - Σλοβακία (16.30).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15856O095</ED>
<ID>
ID:163155

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O09&aa=5</URL></REF>


Article

<CATEGORY>vin10</CATEGORY>

 <H5>ΤΡΙΑΘΛΟ
</H5><H2>Σήμερα το μίτινγκ
</H2>
Ο ΠΙΟ σημαντικός αγώνας τριάθλου που έγινε ποτέ επί ελληνικού εδάφους είναι το
διεθνές μίτινγκ Prestige Aegean Sea Race, το οποίο διεξάγεται σήμερα στην
περιοχή των Δήμων Σαρωνίδας, Παλαιάς Φώκαιας και Αναβύσσου.

Η εκκίνηση δίνεται 09.30'και οι αθλητές θα καλύψουν διαδοχικά 1,5 χλμ.
κολύμπι, 40 χλμ. ποδηλασία, 10 χλμ. τρέξιμο δρόμου αντοχής.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15856O096</ED>
<ID>
ID:163161

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O09&aa=6</URL></REF>


Article

<CATEGORY>vin10</CATEGORY>

 <H5>ΟΙ ΕΡΥΘΡΟΛΕΥΚΟΙ ΕΚΛΕΙΣΑΝ ΤΟΝ ΡΟΤΖΕΡΣ, ΚΟΝΤΑ ΚΑΙ ΣΕ ΜΠΟΓΚΟΓΙΕΒΙΤΣ
</H5><H2>Αντεπίθεση
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Τζόνι Ρότζερς (αριστερά) θα βρεθεί και πάλι στο Στάδιο Ειρήνης και Φιλίας
μετά το 1989, όταν κατέκτησε το Κύπελλο Κυπελλούχων με τη Ρεάλ

ΣΤΗΝ ΑΝΤΕΠΙΘΕΣΗ πέρασε ο Ολυμπιακός όσον αφορά τον μεταγραφικό τομέα
και ήδη συμφώνησε με τον Τζόνι Ρότζερς της Βαλένθια και ετοιμάζεται να
«κλείσει» και τον Βλάντι Μπογκόγιεβιτς της γερμανικής Γκίσεν.

Η στασιμότητα που επικρατεί στα θέματα του Ντέιβιντ Ρίβερς και του Φράνκο
Νάκιτς, αλλά και η προοπτική να μη συνεχίσει στην ομάδα ο Γιώργος Σιγάλας, δεν
άφησαν ασυγκίνητους τους «ερυθρόλευκους», που «χτύπησαν» κοινοτικούς στόχους.

Ο 34χρονος Αμερικανός Τζόνι Ρότζερς είχε συμβόλαιο με τη Βαλένθια, αλλά ο
Ολυμπιακός το «έσπασε» με 300.000 δολάρια και στη συνέχεια «έκλεισε» τον
παίκτη για δύο χρόνια, έναντι αμοιβής 500.000 δολαρίων τον χρόνο..

Ο Ρότζερς που αγωνίζεται ως κοινοτικός (έχει ισπανικό διαβατήριο και
υπηκοότητα) γεννήθηκε στις 30 Δεκεμβρίου του 1963 στο Φούλερτον της
Καλιφόρνιας και έπαιξε μπάσκετ στο Στάνφορντ και αργότερα στο Καλιφόρνια
Γιουνιβέρσιτι. Το 1986 ήταν Νο 34 στο δεύτερο γύρο των ντραφτ και επιλογή των
Σακραμέντο Κινγκς.

Την επόμενη χρονιά αγωνίστηκε στους Κλίβελαντ Καβαλίερς και το 1988 πήγε για
πρώτη φορά στην Ισπανία, όπου αγωνίστηκε με την Ρεάλ Μαδρίτης με την οποία
κέρδισε το Κύπελλο Κυπελλούχων το 1989 κόντρα στην Καζέρτα (στο γήπεδο όπου θα
παίζει τώρα, στο Στάδιο Ειρήνης και Φιλίας) και το Κύπελλο Ισπανίας, ενώ στη
συνέχεια αγωνίστηκε στη Βαλένθια (1989-1991), στην Φίλιπς Μιλάνου (1991-92),
τη Βαρέζε (1992-93), την Τελεμάρκετ Φορλί (1993-94), τη Μούρθια (1994-95), την
Καθέρες (1995-96) και τη Βαλένθια (1996-97).

Έχει ύψος 2.07 και αγωνίζεται στις θέσεις «4» και «3». Την χρονιά που πέρασε
έκανε ένα πολύ καλό πρωτάθλημα στην Ισπανία, με αποτέλεσμα να αναδειχθεί ο
καλύτερος Ισπανός μπασκετμπολίστας της λίγκα (ACB). Συγκεκριμένα ήταν 5ος
σκόρερ του πρωταθλήματος (724 π. σε 34 αγώνες, μέσος όρος 21.3%), 2ος πιο
εύστοχος παίκτης στα τρίποντα (48.3% με 59/122), 4ος πιο εύστοχος παίκτης στις
βολές (85.4% με 141/165), 12ος πιο έυστοχος παίκτης στα δίποντα (55.6% με
202/365) και 2ος στα ριμπάουντ (με 164 αμυντικά και 56 επιθετικά). Ο μέσος
όρος συμμετοχής του ήταν 37.9 λεπτά ανά παιχνίδι.

Όσον αφορά τον Βλάντι Μπογκόγιεβιτς, βρίσκεται μια... ανάσα από τον Πειραιά
και δεν αποκλείεται η μεταγραφή του να ολοκληρωθεί το Σαββατοκύριακο στο
Βερολίνο όπου βρίσκεται και ο Ντούσαν Ίβκοβιτς με τον Τάκη Λιβιεράτο. Ο νεαρός
είναι πλέι μέικερ στην Εθνική Γερμανίας (Σέρβος με γερμανική υπηκοότητα),
είναι γεννημένος στις 20 Απριλίου του 1976 και έχει ύψος 1.95.

«Το να παίξω στον Ολυμπιακό είναι κάτι ιδανικό για μένα, αφού έχει μεγάλο
προπονητή και είναι πρωταθλητής Ευρώπης. Μέχρι την Κυριακή θα έχω οριστικά
αποφασίσει», δήλωσε ο νεαρός άσος που έχει πρόταση και από την Μπένετον
Τρεβίζο, στην οποία τεχνικός (υπέγραψε χθες για τρία χρόνια) θα είναι ο Ζέλικο
Ομπράντοβιτς. Ο Μπογκόγιεβιτς έπαιξε χθες με την εθνική Γερμανίας στο τουρνουά
του Βερολίνου (72-70 την Τουρκία) το οποίο ολοκληρώνεται σήμερα. Οι άνθρωποι
του Ολυμπιακού ψάχνουν για έναν ακόμα παίκτη από τις ομάδες που παίρνουν μέρος
στο τουρνουά.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15856O101</ED>
<ID>
ID:163027

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O10&aa=1</URL></REF>


Article

<CATEGORY>vin10</CATEGORY>

 <H2>ΕΘΝΙΚΗ
</H2><H2>Γιαννάκης: Υπάρχει διάθεση από όλους
</H2>
Παναγιώτης Γιαννάκης

Η ΕΘΝΙΚΗ επέστρεψε χθες από το Ισραήλ και ο Παναγιώτης Γιαννάκης υποστήριξε
ότι η ομάδα βρίσκεται μεν σε καλό δρόμο, αλλά χρειάζεται ακόμα αρκετή δουλειά.
«Οι παίκτες ήταν κουρασμένοι από τις συνεχόμενες προπονήσεις και αυτό φάνηκε.
Δεν είμαστε ακόμα έτοιμοι και λογικά δεν θα έπρεπε να ήμασταν. Το σημαντικό
είναι ότι υπάρχει διάθεση απ' όλους τους παίκτες για να κάνουν αυτά που
πρέπει», είπε ο προπονητής της Εθνικής. «Αρκετά παιδιά έχουν εμπειρίες, έχουν
κάνει πρωταθλητισμό και γνωρίζουν πώς πρέπει να συμπεριφερθούν».

Ο Παναγιώτης Γιαννάκης αναφέρθηκε επίσης και στην τελική μορφή που θα έχει η
ομάδα: «Όποιοι μείνουν εκτός αποστολής δεν θα σημαίνει ότι δεν αξίζουν, αλλά
τα κριτήρια θα είναι καθαρά τι χρειάζεται η ομάδα στον συγκεκριμένο αγώνα.
Σίγουρα κάποιοι παίκτες έχουν προτεραιότητα, αλλά και αυτοί θα πρέπει να
δουλέψουν στη συνέχεια της προετοιμασίας. Άλλωστε γι' αυτό χρησιμοποιήθηκαν
όλοι οι παίκτες στα δύο ματς».

Ο Γιάννης Γιαννούλης πρόσθεσε: «Δεν πήγαμε στο Ισραήλ για τα αποτελέσματα,
αλλά για προετοιμασία. Έπρεπε και ο προπονητής να δει κάποια πράγματα. Όλοι
προσπαθήσαμε. Ακόμα είμαστε στο πρώτο στάδιο της προετοιμασίας και έχουμε
αρκετή δουλειά να κάνουμε».

*** Οι παίκτες της Εθνικής έχουν σήμερα ρεπό ενώ η προετοιμασία συνεχίζεται
από αύριο στο ΟΑΚΑ. Δευτέρα και Τρίτη είναι προγραμματισμένα τα δυο φιλικά με
τη Γιουγκοσλαβία.

*** Οι εισπράξεις του προχθεσινού αγώνα της Εθνικής με το Ισραήλ στη Χάϊφα
δόθηκαν για την ενίσχυση του Νοσοκομείου για παιδιά της πόλης. Η τοπικές αρχές
τίμησαν τους Γιαννάκη, Φασούλα (ο σέντερ του Ολυμπιακού έφτασε προχθές στο
Ισραήλ), που σταμάτησαν να παίζουν στην Εθνική, τον Γιώργο Σιγάλα για την
ενδεχόμενη συμμετοχή του στο ΝΒΑ, αλλά και τον Γιάννη Γιαννάκη για την
προσφορά του στο άθλημα από το πόστο του μάνατζερ.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15856O102</ED>
<ID>
ID:163073

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O10&aa=2</URL></REF>


Article

<CATEGORY>vin10</CATEGORY>

 <H5>ΟΛΥΜΠΙΑΚΟΣ
</H5><H2>Στους «4» του ΜακΝτόναλντς
</H2>
ΝΒΑ και ΦΙΜΠΑ φέρθηκαν στον Ολυμπιακό όπως αρμόζει σε έναν πρωταθλητή Ευρώπης
και έτσι οι «ερυθρόλευκοι» μαζί με τους πρωταθλητές του ΝΒΑ (οι Σικάγο Μπούλς
προηγούνται 2-0 στον τελικό της Γιούτα) δεν θα δώσουν αγώνα την πρώτη μέρα του
τουρνουά ΜακΝτόναλντς στο Παρίσι, παίζοντας ουσιαστικά κατευθείαν στα
ημιτελικά. Την πρώτη μέρα, Πέμπτη 17 Οκτωβρίου, η πρωταθλήτρια Νοτίου Αμερικής
Ατένας Κόρντομπα, θα αντιμετωπίσει την πρωταθλήτρια Ιταλίας Μπένετον Τρεβίζο
(αγώνας 1), ενώ στο άλλο παιχνίδι θα αναμετρηθούν η πρωταθλήτρια Ισπανίας
Μπαρτσελόνα με την πρωταθλήτρια Γαλλίας Ρασίγκ Παρί (αγώνας 2). Την Παρασκευή
18/10, ο Ολυμπιακός θα παίξει (20.00) με τη νικήτρια του αγώνα 1, ενώ αργότερα
(22.30) οι πρωταθλητές του ΝΒΑ θα αγωνιστούν με τη νικήτρια του αγώνα 2. Οι
νικήτριες των δύο αγώνων της Παρασκευής θα παίξουν στον μεγάλο τελικό του
Σαββάτου (20.00), ενώ οι ηττημένες στο μικρό τελικό (17.00).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15856O103</ED>
<ID>
ID:163113

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O10&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΕΙΟ
</H5><H2>Υπέγραψε ο Κόρφας
</H2>
ΚΑΛΑ και άσχημα μαντάτα στο Ηράκλειο. Ο Τζον Κόρφας υπέγραψε χθες το συμβόλαιό
του στο Ηράκλειο, όμως ο έτερος πλέι μέικερ Φώτης Κατσικάρης τραυματίστηκε
σοβαρά (ρήξη πρόσθιου χιαστού) σε ένα φιλικό και θα μείνει εκτός γηπέδων για
περίπου 6 μήνες!

Εξάλλου, η κρητική ομάδα άλλαξε χορηγό. Τη θέση της Air Greece πήρε η Minoan
Lines και το ταμείο του Ηρακλείου θα γεμίσει με 75 εκατ. δρχ., ενώ σε
περίπτωση που η ομάδα βγει στην Ευρώπη θα πάρει έξτρα μπόνους 15 εκατ.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15856O104</ED>
<ID>
ID:163139

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Πλησιάζει ο Γκούντα
</H2>
ΟΣΟ περνούν οι ημέρες, ο Σαμίρ Γκούντα πλησιάζει στο Περιστέρι. Ο Αιγύπτιος
σέντερ, που έχει αγωνιστεί στον Άρη και τον ΒΑΟ, συνεχίζει τις συζητήσεις με
το Περιστέρι, που φαίνεται διατεθειμένο να τον εντάξει στη δύναμή του, ακόμη
και ως ξένο. Ο Γκούντα υποστηρίζει ότι μπορεί να αγωνιστεί ως κοινοτικός, αφού
διαθέτει όλα τα απαραίτητα έγγραφα, όμως στο Περιστέρι έχουν επιφυλάξεις για
αυτό και δεν... «πετούν στα σύννεφα».

Χθες το βράδυ, το Δ.Σ. είχε μίνι συνεδρίαση, με αντικείμενο τη στάση που θα
κρατηθεί σε διάφορα θέματα στη γενική συνέλευση, που γίνεται την ερχόμενη Δευτέρα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15856O105</ED>
<ID>
ID:163153

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O10&aa=5</URL></REF>


Article

<CATEGORY>vin10</CATEGORY>

 <H5>TV
</H5><H2>Ενδιαφέρον σε ποδόσφαιρο και τένις
</H2>
ΜΕΤΑΔΟΣΕΙΣ σημαντικών αγώνων σε ποδόσφαιρο και τένις, περιλαμβάνει το
τηλεοπτικό πρόγραμμα σήμερα και αύριο.

Σήμερα, 15.20 (ΕΤ1): Τένις (τελικός απλού γυναικών στο Ρολάν Γκαρός). 17.30
(ΕΤ1): Παράθυρο στα σπορ (στίβος, ευρωπαϊκό κύπελλο γυναικών), χαντ-μπολ:
Ελλάδα - Σλοβενία (προκριματικά Παγκοσμίου Κυπέλλου Νέων). 18.00 (Supersport):
Πρωτάθλημα ποδοσφαίρου Γ' Εθνικής, Απόλλων Λάρισας - Ολυμπιακός Β., Αλμωπός
Αριδαίας - Λύκοι (παράλληλη μετάδοση). 21.45 (ΕΤ1): Γαλλία - Αγγλία
(ποδόσφαιρο, τουρνουά Γαλλίας).

Αύριο, 16.00 (ΕΤ1): Τένις (τελικός απλού ανδρών στο Ρολάν Γκαρός). 16.00
(Supersport): Δανία - Βοσνία (προκριματικά Παγκοσμίου Κυπέλλου). 18.00
(Supersport): Πρωτάθλημα ποδοσφαίρου Γ' Εθνικής, Αιγάλεω - Καλλιθέα,
Παναιγιάλειος - Ιαλυσός (παράλληλη σύνδεση). 18.20 (ΕΤ1): Στίβος (Ευρωπαϊκό
Κύπελλο Γυναικών). 21.00 (Supersport): Γιουγκοσλαβία - Σλοβακία (προκριματικά
Παγκοσμίου Κυπέλλου), 21.30 (ΕΤ1): Βραζιλία - Ιταλία (ποδόσφαιρο, τουρνουά Γαλλίας).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15856O106</ED>
<ID>
ID:163160

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O10&aa=6</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Αντωνίνα (Ξυνός) 51-35. Νταϋτόνα 41. Τρίτος, Μαριάννα Μου. Δίδυμο 6Χ7=175.
Φορκάστ 6Χ7=426. Trio: 2Χ6Χ7=391. Tri-Cast: 6Χ7Χ2=1.459.

2η: Μπιούτυφουλ Κούλης (Μπάμπης) 12-10. Καπετάν Χρηστάρας 16. Δίδυμο 1Χ6=36.
Φορκάστ 1Χ6=42. Σύνθετο 6Χ1=83. ΣΔ 6Χ7Χ1Χ5=743.

3η: Ροδάμανθος (Ντίνος) 37-15. Χαράκος 17. Δίδυμο 3Χ6=89. Φορκάστ 6Χ3=209.
Σύνθετο 1Χ6=51. ΣΔ 1Χ5Χ3Χ6=482.

4η: Μαρούσκα (Περικλής) 254-34. Ιπποτούρ Νοβέλ 110. Τρίτος, Παρί Σαιν Ζερμαίν.
Δίδυμο 5Χ6=1.649. Φορκάστ 6Χ5=3.390. Σύνθετο 6Χ6=754. ΣΔ 3Χ6Χ5Χ6=44.861. Trio:
5Χ6Χ10=3.059. Tri-Cast: 6Χ5Χ10=27.786.

5η: Κύπελλο Φιλίππου Ενώσεως, δρχ. 8.800.000: Ταΰγετος (Δάλαρης) 31-23. Σούπερ
Κράουν 42. Δίδυμο 4Χ5=219. Φορκάστ 5Χ4=422. Σύνθετο 6Χ5=1.233. ΣΔ 5Χ6Χ4Χ5=50.215.

6η: Κυρίαρχος (Γεωργίου) 47-32. Πόπιουλαρ 16. Δίδυμο 6Χ8=89. Φορκάστ 8Χ6=170.
Σύνθετο 5Χ8=535. ΣΔ 4Χ5Χ6Χ8=4.925.

7η: Σερ Στράτος (Μανώλης) 66-52. Γουάντα 48. Τρίτος, Στρόνγκ Γιάννης. Δίδυμο
4Χ7=181. Φορκάστ 7Χ4=399. Σύνθετο 8Χ7=255. ΣΔ 6Χ8Χ4Χ7=2.139. Trio:
4Χ6Χ7=2.752. Tri-Cast: 7Χ4Χ6=20.023.

8η: Ράμια (Δάλαρης) 36-20. Σορέντο 13. Δίδυμο 3Χ7=65. Φορκάστ 7Χ3=146. Σύνθετο
7Χ7=325. ΣΔ 4Χ7Χ3Χ7=1.009. (Διεγράφη ο ίππος 6, Τεό).

9η: Μαϊμουτζής (Καρακατσάνης) 20-13. Σαν Ντάριο 19. Δίδυμο 2Χ4=77. Φορκάστ
2Χ4=94. Σύνθετο 7Χ2=105. ΣΔ 3Χ7Χ2Χ4=713.

*** Στη 2η κούρσα και στο ύψος των 1.100 μέτρων, ο ίππος «Μακιαβέλλι»
ανέτρεψε τον αναβάτη του, Μπάκο, ο οποίος τραυματίσθηκε, ελαφρά ευτυχώς.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15856O107</ED>
<ID>
ID:163163

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O10&aa=7</URL></REF>


Article

<CATEGORY>vin10</CATEGORY>

 <H5>Ο ΣΟΥΜΠΟΤΙΤΣ ΜΕΛΕΤΑΕΙ ΗΔΗ ΤΙΣ ΛΙΣΤΕΣ ΜΕ ΤΟΥΣ ΠΑΙΚΤΕΣ ΠΟΥ ΕΧΟΥΝ ΠΡΟΤΑΘΕΙ ΣΤΟΝ ΠΑΟ
</H5><H2>Έπιασε δουλειά
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η πρόσληψη του Σούμποτιτς στον ΠΑΟ ανοίγει τον δρόμο σε Ζντοβτς και Βράνκοβιτς

ΤΟΝ ΕΡΧΟΜΟ του Λευτέρη Σούμποτιτς περιμένουν στον ΠΑΟ, προκειμένου να μπουν
στην τελική ευθεία οι υπόλοιπες κινήσεις για τη δημιουργία του νέου Παναθηναϊκού.

Οι «πράσινοι» αλλά και ο Λευτέρης Σούμποτιτς μπορεί να μην επιβεβαιώνουν τη
συμφωνία τους (όπως είχε γράψει χθες η «ΟΜΑΔΑ»), όμως σύμφωνα με τις νέες
πληροφορίες μας, ο νέος (πλέον) προπονητής του ΠΑΟ έχει ήδη στα χέρια του
λίστα με παίκτες που έχουν προταθεί στον Παναθηναϊκό.

Ο Σούμποτιτς, πριν βγει η σχετική ανακοίνωση του ΠΑΟ, χαιρέτησε ­ όπως όφειλε
­ την πρώην ομάδα του, καθώς χθες αρνήθηκε τελικά την πρόταση που του είχε
κάνει ο Λευτέρης Χατζόπουλος (πρόεδρος του Άρη) και πλέον απομένει να έρθει
στην Αθήνα για να ρυθμιστούν οι τελευταίες λεπτομέρειες για την υπογραφή του
διετούς συμβολαίου του με τον ΠΑΟ.

Έως τότε ο «Πίξι» θα εξετάζει τη λίστα με τους παίκτες που ενδιαφέρουν τον
Παναθηναϊκό. Από τα εκατοντάδες ονόματα, έχουν επιλεχθεί τα καλύτερα και από
αυτά θα επιλέξει ο προπονητής ποια θα είναι εκείνα που θα «κυνηγήσει» το
«πράσινο» ΤΑΚ.

Είναι σίγουρο ότι με την πρόσληψη Σούμποτιτς, θα υπάρξει προσπάθεια για την
απόκτηση του Γιούρι Ζντοβτς (αγαπημένος παίκτης του «Πίξι», με αμοιβαία ως
γνωστό αισθήματα) και του κουμπάρου του Στόγιαν Βράνκοβιτς. Και αν θέλετε την
πρόβλεψή μας, είναι επίσης σίγουρο τα ονόματα και των δύο θα τεθούν στο
τραπέζι των συζητήσεων με τον Παυλο Γιαννακόπουλο, ο οποίος αναμένεται την
Τρίτη ή το αργότερο την Τετάρτη (χωρίς να αποκλειστεί και κάποια ημέρα
νωρίτερα) να ανακοινώσει την πρόσληψη του κυπελλούχου Κόρατς με τον Άρη.

*** Τον δρόμο της επιστροφής για την Ιταλία και συγκεκριμένα για την Κίντερ
Μπολόνια, με την οποία έχει υπογράψει ήδη προσύμφωνο, παίρνει ο Ούγκο
Σκονοκίνι. Ο ταλαντούχος Ιταλοαργεντίνος άσος, θα αποτελέσει παρελθόν για τον
Παναθηναϊκό που ενδέχεται να αποκτήσει άλλον κοινοτικό παίκτη στη θέση του.

*** Αντιθέτως έμεινε, όπως αναμενόταν και είχαμε προαναφέρει, ο Φεράν
Μαρτίνεθ. Όπως ανακοίνωσε χθες ο Παναθηναϊκός, ο Ισπανός σεντερ που είχε
ικανοποιήσει απόλυτα από την περσινή του συμμετοχή στον ΠΑΟ, θα υπογράψει
διετές «σπαστό» συμβόλαιο (1+1).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15856O111</ED>
<ID>
ID:163028

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O11&aa=1</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Ο Ρίβερς «διώχνει» τον Ατρούια
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ρίβερς - Ατρούια. Ο πρώτος... απομακρύνει τον δεύτερο από την ΑΕΚ

ΣΕ ΟΛΑ τα μέτωπα ψάχνει για παίκτες η ΑΕΚ. Οι ιθύνοντες της «Ένωσης» έχουν
επιδοθεί στο κυνήγι του... θησαυρού (παίκτες έτοιμοι για πρωταθλητισμό), χωρίς
αυτό να σημαίνει ότι κάποιοι στόχοι δεν έχουν ήδη εντοπιστεί. 
Ο Γιώργος Σιγάλας παραμένει πρώτη επιλογή του Ιωαννίδη, ενώ ο «ξανθός» θα
ήθελε ­ αν είναι δυνατόν ­ να εντάξει στη δύναμη της ΑΕΚ και τον Ντέιβιντ
Ρίβερς, για τον οποίο είναι γνωστή η εκτίμηση προς το πρόσωπό του. 
Βέβαια, σε περίπτωση που επέλθει συμφωνία με τον Αμερικανό πλέι μέικερ και
καλύψει τη θέση του πρώτου ξένου, θα απομακρυνθεί η περίπτωση του Στέφανο
Ατρούια (ο άλλος... κωλοτούμπας, όπως είχε πει και ο Γιάννης Ιωαννίδης), που
ζητάει... «χρυσάφι» για να ανανεώσει το συμβόλαιό του. Σε ό,τι αφορά τους
ψηλούς, μια καλή λύση για τη θέση «5» θεωρείται ο Στέφανο Ρουσκόνι (πιθανή
ανταλλαγή με τον Κιάτζιτς στη Μπενετόν), ενώ ο διακαής πόθος του Ιωαννίδη
παραμένει ο Στόγιαν Βράνκοβιτς, όμως, τα προβλήματα που υπάρχουν είναι πολλά.

Οι ιθύνοντες της ΑΕΚ συνεχίζουν να παίρνουν πληροφορίες για παίκτες (κυρίως
κοινοτικούς), ενώ καλές περιπτώσεις θεωρούνται και αυτές των Χούπμαν,
Στρίλενς. Υπάρχουν και κάποια αλλα ονόματα κοινοτικών παικτών, που κρατούνται μυστικά.

Εξάλλου, το θέμα ΑΕΚ - Χατζή για την υπογραφή του επαγγελματικού συμβολαίου
του Καλαματιανού άσου, θεωρείται τυπικό. Ο διεθνής παίκτης επέστρεψε από το
Ισραήλ και σήμερα ή αύριο αναμένεται να βάλει την... τζίφρα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15856O112</ED>
<ID>
ID:163074

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O11&aa=2</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Βλέπει πάλι Μαρκόπουλο
</H2><H2></H2>
ΘΕΣΣΑΛΟΝΙΚΗ. 
ΜΕΤΑ τη φυγή και του Σούμποτιτς, ο Άρης έχει ένα ακόμη πρόβλημα και ίσως να
είναι αυτό που απαιτεί άμεση λύση. Ήδη στο μυαλό των «κιτρινόμαυρων» βρίσκεται
ο Σούλης Μαρκόπουλος, προπονητής του Άρη για δύο χρόνια και μέχρι τον
περασμένο Νοέμβριο που ανέλαβε ο Σούμποτιτς. Έκτοτε ο Μαρκόπουλος δεν δούλεψε
σε καμιά άλλη ομάδα και τώρα πιθανόν να του δοθεί η ευκαιρία να συνεχίσει το
έργο του, που διακόπηκε κατ' επιλογήν των Ζαφείρη Σαμολαδά και Λεωνίδα
Πανταζή, οι οποίοι πίστευαν πως εκείνη την περίοδο ο Άρης χρειαζόταν έναν
προπονητή πιο δυναμικό και πιο φιλόδοξο.

*** Κίνηση τακτικής από τον Α.Σ. Άρης που σφράγισε χθες την εγγυητική
επιταγή 300 εκατ. δρχ. του Ζαφείρη Σαμολαδά. Η επιταγή αυτή είχε δοθεί από τον
χορηγό πέρσι ως εγγύηση για την τήρηση των όρων της σύμβασης χορηγίας, όμως
τώρα, οι διοικούντες τον ερασιτέχνη Άρη, θεωρώντας πως δεν τηρήθηκαν κάποιοι
όροι προχώρησαν στο σφράγισμα της επιταγής δείχνοντας τις προθέσεις τους στον
Σαμολαδά. Χθες ακόμη, ο πρώην χορηγός προχώρησε στη μεταβίβαση των παικτών από
το ΤΑΚ στο Α.Σ., ενώ άρχισαν να δίνονται και κάποια χρήματα σε ορισμένους
παίκτες ως ένδειξη καλής θέλησης. Τη Δευτέρα μάλιστα θα καταβληθούν τα
οφειλόμενα σε Ορτίθ, Σιούτη, Αγγελίδη, Ναχάρ για να μη μείνουν ελεύθεροι, ενώ
θα οριστεί ραντεβού και με τον Λιαδέλη για να λυθεί το οικονομικό πρόβλημα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15856O113</ED>
<ID>
ID:163114

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O11&aa=3</URL></REF>


Article

<CATEGORY>vin10</CATEGORY>

 <H5>ΜΠΑΡΤΣΑ
</H5><H2>550 εκατ. για Ρεντζιά
</H2>
ΦΑΙΝΕΤΑΙ ότι η Μπαρτσελόνα μπαίνει πολύ δυνατά στο παιχνίδι για τον Ευθύμη
Ρεντζιά. Σύμφωνα λοιπόν με πηγές από την Ισπανία, η Μπαρτσελόνα προσφέρει στον
διεθνή σέντερ 550 εκατ. δρχ. για συμβόλαιο δύο χρόνων. Ο Ρεντζιάς επιβεβαίωσε
χθες στην επιστροφή της Εθνικής από το Τελ Αβίβ ότι έχει πρόταση από την
πρωταθλήτρια Ισπανίας με «καλή οικονομική προσφορά».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15856O114</ED>
<ID>
ID:163140

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O11&aa=4</URL></REF>


Article

<CATEGORY>vin10</CATEGORY>

 <H5>ΕΣΑΚ
</H5><H2>Ταύτιση απόψεων
</H2>
ΣΥΝΑΝΤΗΣΗ είχαν χθες ο Γιώργος Βασιλακόπουλος και ο Θόδωρος Καρατζάς, παρουσία
του γενικού διευθυντή της ΕΣΑΚ Κώστα Ρήγα, και συζήτησαν θέματα που αφορούν το
μπάσκετ. Υπήρξε ταύτιση απόψεων και αποφασίστηκε στο μέλλον να
πραγματοποιηθούν παρόμοιες συναντήσεις, ώστε να αντιμετωπιστούν καλύτερα τα
προβλήματα που απασχολούν τον χώρο.

Ακριβά θα στοιχίσει στην ΑΕΚ η συμπεριφορά των οπαδών της στον 4ο τελικό του
πρωταθλήματος με τον Ολυμπιακό, αφού χθες ο αθλητικός δικαστής τιμώρησε τη
φιναλίστ του πρωταθλήματος με χρηματικό πρόστιμο 1.200.000 δραχμών.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15856O115</ED>
<ID>
ID:163154

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O11&aa=5</URL></REF>


Article

<CATEGORY>vin10</CATEGORY>

 <H5>ΑΘΗΝΑ '97
</H5><H2>Προσκλήσεις κατ' επιλογήν
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Μα τι συμβαίνει τέλος πάντων;

*** Στη συνέντευξη Τύπου που δόθηκε προχθές στο «Χίλτον», η εταιρεία
«Promospor», η οποία έχει αναλάβει το έργο της προβολής του «Αθήνα '97»,
απέφυγε να καλέσει εκπροσώπους από όλα τα Μέσα.

*** Για παράδειγμα η «ΟΜΑΔΑ» ακόμη περιμένει πρόσκληση, έστω ένα φαξ...

*** Γιατί; Να υποθέσει κανείς πως πρόκειται για διαφημιστική εταιρεία η
οποία δεν θέλει την πολλή... διαφήμιση;

*** Αν είναι έτσι τα πράγματα, τότε πάμε για «Γκίνες».

*** Και τώρα τα νούμερα, όπως τα αλιεύσαμε από το ρεπορτάζ.

*** Η δαπάνη διαφήμισης του «Αθήνα '97» θα κοστίσει 300 εκατομμύρια
δραχμές, με... υπέρβαση περίπου 20%.

*** Δηλαδή τρεις φορές πάνω από τον τιμάριθμο!

*** Τι δεν δημοσιεύτηκε (άρα δεν αναφέρθηκε από την εταιρεία); Πόσο θα
κοστίσει η διαφημιστική δαπάνη της εορτής έναρξης των αγώνων.

*** Μήπως κάποιος παίζει γενικώς «κρυφτό» και δεν το έχουμε πάρει χαμπάρι;

*** Με την ευκαιρία, το έργο δόθηκε με διαγωνισμό ή ανάθεση; Θέλουμε
και πρέπει να μάθουμε.

Ήταν μια παρένθεση

Είδατε που όλα στη ζωή «κύκλος είναι και γυρίζουν»;

*** Τον Βασίλη Δανιήλ, επιτυχημένο άλλοτε προπονητή του Παναθηναϊκού
στην Ευρώπη, επέλεξε ο πρόεδρος για αγωνιστική περίοδο που απαιτεί προσοχή
μόνο στην Ελλάδα...

*** Τώρα θα δούμε πόσο ωφελήθηκε ο Μακεδόνας κόουτς κατά την πολυετή
περιήγησή του σε ομάδες με αγωνία και σκληρή δουλειά.

*** Βέβαια όλα αυτά ανήκουν στο παρελθόν και είναι σχεδόν βέβαιο πως ο
Βασίλης Δανιήλ έχει αποκτήσει όση πείρα χρειάζεται για να αντιμετωπίσει
ρεαλιστικά όποια αναπάντεχη ήττα (και την παγίδα δημοσιογράφου).

*** Μέχρι να τον δουν τον νέο προπονητή οι οπαδοί του Παναθηναϊκού πάλι
με την φόρμα της ομάδας τους, η στήλη θα θυμίσει και αυτά:

*** Επί Δανιήλ, οι «πράσινοι» έφτασαν στους «8» του ΟΥΕΦΑ, απέκλεισαν
τη Γιουβέντους, είχαν όμως και μερικές ταπεινωτικές ήττες εντός έδρας, όπως με
ΟΦΗ, Λάρισα και Εθνικό.

*** Καλά θα πάει και τώρα ο Δανιήλ. Για την ακρίβεια δεν μπορεί να πάει
χειρότερα από όσο ο Ζάετς.

*** Υπάρχει μεταξύ των δύο μεγάλη διαφορά, εις βάρος του Κροάτη βεβαίως.

Προσοχή με τους ξένους...

Εκτός του Παναθηναϊκού, άλλη μία ομάδα απέκτησε χθες προπονητή: η ΑΕΚ
κλείνοντας τον... Πέτρο Ραβούση.

*** Ναι, η ΑΕΚ! Όχι του κυρίου Τροχανά, αλλά της Κύπρου. Ολογράφως
ονομάζεται Αθλητική Ένωση Κιτίου, έχει έδρα τη Λάρνακα και οι διοικητικοί της
συνηθίζουν να εμπιστεύονται Έλληνες προπονητές.

*** Παλαιότερα έκανε εκεί «το αγροτικό του» ο Σπύρος Λιβαθηνός.

*** Τώρα θα δοκιμάσει ο Ραβούσης. Ο άνθρωπος βαρέθηκε φαίνεται
πρόσκληση από εγχώρια ποδοσφαιρική δύναμη και έτσι «κατηφόρισε» κατά
Μεγαλόνησο μεριά, να συνεχίσει την καριέρα του.

*** Λίγο συνεννοήσιμος αν είναι ο εκεί πρόεδρος, μια χαρά θα τα πάει ο
Πέτρος. Και κακώς θίγεται αυτό διότι «Τροχανάς είναι μόνον ένας»...

*** Σύμφωνα με το χθεσινό τηλεγράφημα από τη Λάρνακα, ο Ραβούσης θα
ζητήσει τώρα ξένους παίκτες για τη νέα του ομάδα.

*** Μη πάει ο νους σας σε τίποτε άσους της ΑΕΚ.

*** Ο Ραβούσης την αγαπάει την ΑΕΚ. Μια καλή ιδέα είναι να προτείνει
στη διοίκηση της Α.Ε. Κιτίου τους... Σαμπανάτζοβιτς και Αλεξανδρή.

*** Και οι δύο θα ήταν χρήσιμοι στην ομάδα του...

Πότε θα πάει διακοπές;

Μπορεί να μην προχώρησε μέχρι στιγμής σε μεταγραφή πρωτοκλασάτου ποδοσφαιριστή
από το εξωτερικό ο Ολυμπιακός, ωστόσο ο Μπάγιεβιτς, με τους ρυθμούς που
ταξιδεύει (και ψάχνει), δύσκολα θα καταφέρει να κάνει θερινές διακοπές...

*** Μετά τις Ισπανία, Γαλλία κ.λπ., ο Ντούσκο βρίσκεται ήδη στο
Βελιγράδι, θα δει αύριο Γιουγκοσλαβία - Σλοβακία και θα μελετήσει ταλέντο
κάποιων παικτών.

*** Δευτέρα θα βρεθεί Πειραιά, θα μιλήσει λίγο με τον πρόεδρο και θα
μπει στο αεροσκάφος για Παρίσι.

*** Ημέρα Τρίτη θα δει το ντέρμπι Αγγλίας - Βραζιλίας!

*** Μεταξύ μας: μάλλον για πλουραλισμό και ενημέρωση θα βρεθεί στο
«μουντιαλίτο», διότι αν ορεχθεί παίκτη, θα δημιουργηθεί σάλος!

*** Εδώ δεν μπορεί να αγοραστεί ο... Τσούρτσιτς λόγω ακρίβειας,
σκέφτεστε να μπει ο Θρύλος σε διαδικασία επαφών με τίποτε Ρονάλντο ή Άλαν Σίρερ;

*** Όχι βέβαια πως οι ανωτέρω σταρ δεν έχουν τιμή. Έχουν. Απλά,
βρίσκονται εκτός (φετινού) προϋπολογισμού.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15856O121</ED>
<ID>
ID:163029

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Έχει δίπλωμα προπονητή;
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

«ΠΩΛΕΙΤΑΙ η ΑΕΚ». Φράση που δεν ταιριάζει στην ιστορία του συλλόγου, είναι
όμως προσαρμοσμένη στη λογική της οικονομίας. Όταν ο Μιχάλης Τροχανάς ανέλαβε
τις τύχες της ΠΑΕ ΑΕΚ, η μεταβίβαση των μετοχών στα χέρια του έγινε σε
χρόνο-ρεκόρ και χωρίς αινίγματα. Τώρα ο κ. Τροχανάς έχει δραστηριοποιηθεί για
την εξεύρεση, όπως ισχυρίζεται, ξένου στρατηγικού επενδυτή. Οι κινήσεις του
όμως, τυλιγμένες με μανδύα μυστηρίου, έχουν προκαλέσει αλυσίδα ερωτηματικών
στον κόσμο της ΑΕΚ.

Διαφεύγει από τον κ. Τροχανά ότι οι ποδοσφαιρικές εταιρείες δεν είναι όπως οι
άλλες. Οι ομάδες τους έχουν οπαδούς, που δεν νιώθουν πελάτες σούπερ μάρκετ για
να αδιαφορούν ποιος είναι ο ιδιοκτήτης και σε ποιον πουλάει τις μετοχές της
εταιρείας. Οι οπαδοί της ΑΕΚ θέλουν μεγάλη την ομάδα τους και νοικοκυρεμένη
και σταθερή οικονομικά την ΠΑΕ.

Χαρακτηριστική είναι η θέση του φίλου της ΑΕΚ Γιάννη Σταθόπουλου, όπως μου
εκφράστηκε σε χθεσινό τηλεφώνημά του: «Ο κ. Τροχανάς υποτιμά τη νοημοσύνη του
κόσμου της ΑΕΚ. Τη μια μέρα λέει το ένα, την άλλη το άλλο. Θέλουμε, τώρα, την
αλήθεια για τις προθέσεις του. Όσα συμβαίνουν τον τελευταίο καιρό προσβάλλουν
την ιστορία της ΑΕΚ».

Κι ενώ ο κ. Τροχανάς γράφει «ξεχάστε με μέχρι να πάρω άδεια και να μιλήσω
τίμια», επανέρχεται, ασχολούμενος με το αγαπημένο του σπορ της
επιστολογραφίας, αφήνοντας νέα ερωτηματικά για την επιτυχία συμφωνίας με ξένο
στρατηγικό επενδυτή και αναπτύσσει τεχνικά θέματα (πόσους παίκτες και σε ποιες
θέσεις χρειάζεται η ΑΕΚ), αποκαλύπτοντας μια ακόμα αδυναμία του, ιδιαίτερα
επικίνδυνη για το μέλλον της ΑΕΚ. Επιτέλους ουδείς δικαιούται να υποχρεώσει
τους φίλους της ΑΕΚ να λύνουν καθημερινά σταυρόλεξα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15856O122</ED>
<ID>
ID:163075

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O12&aa=2</URL></REF>


Article

<CATEGORY>vin10</CATEGORY>

 <H2>Είναι λίγο λεπτότερος του... Όρσον
</H2>
Προσέξτε το στυλ του αρχηγού της Εθνικής πόλο Γιώργου Μαυρωτά: σχεδόν άψογο,
αν και αφήνει υποψία κλοπής από τον κινηματογραφικό «Πολίτη Κέιν» του Όρσον
Ουέλς... Αριστερά, ο επίσης διεθνής Γιώργος Αφρουδάκης απολαμβάνει την άνεση
του συμπαίκτη του. Το στιγμιότυπο από την προχθεσινή εξόρμηση - διασκέδαση των
διεθνών μας σε παραλιακό κέντρο. Λεπτομέρεια: τα έξοδα πληρώθηκαν με ρεφενέ!

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15856O123</ED>
<ID>
ID:163115

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O12&aa=3</URL></REF>


Article

<CATEGORY>vin10</CATEGORY>

 <H2>Χρήσιμος για Ευρώπη!
</H2>
Στην Κρήτη (και μάλιστα αγωνιζόμενος σε ευρωπαϊκό Κύπελλο) θα κλείσει την
καριέρα του ο Νίκος Τσιαντάκης. Ο Γκέραρντ θεώρησε χρήσιμο τον 33χρονο
ποδοσφαιριστή και τον πήρε στον ΟΦΗ επωφελούμενος «διαζύγιο» του διεθνούς
μεσοκυνηγού με τον Ιωνικό. Πρόβλεψη: έτσι και κάνει καλή χρονιά ο Τσιαντάκης
στο Ηράκλειο, να δούμε πώς θα αντιδράσουν τα «μεγάλα σαγόνια»!

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15856O124</ED>
<ID>
ID:163141

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O12&aa=4</URL></REF>


Article

<CATEGORY>vin10</CATEGORY>

 <H2>Ο Καλέσης νικητής στο πρωτάθλημα Αττικής
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΝΙΚΗΤΗΣ του ατομικού πρωταθλήματος Αττικής αναδείχθηκε ο διεθνής μετρ Νίκος
Καλέσης του συλλόγου «ΝΑΟ Μάτι» με 6 βαθμούς σε 7 αγώνες. Η τελική κατάταξη
έχει αναλυτικά ως εξής: 1) Καλέσης 6, 2) Τσομής 5,5, 3) Χατζόπουλος 5, 4)
Χαλιαμάνης 4,5, 5) Τεγγελίδης 4,5, 6) Κλεμέν 4, 7) Κασιούρα 4, 8) Κεσόγλου 4,
9) Ψάρρας 3,5, 10) Ζυγούρης 3,5, 11) Γοντικάκης 3,5, 12) Χ. Συμεωνίδης 3,5,
13) Σίδερης 3,5, 14) Φουρναράκος 3, 15) Καραφίδης 3, 16) Κούκος 3, 17)
Βαζελάκης 3, 18) Αληγεωργίου 2, 19) Μαθιόπουλος 2, 20) Ι. Κουκουφίκης 2, 21)
Κ. Ιγνατιάδης 1,5/3, 22) Τ. Σκλαβούνος 1,5/3, 23) Κ. Γεωργίου 1/2, 24)
Κατσιμίχας 0/2, 25) Θεοδωρίδης 0/2.

ΚΟΡΙΝΘΟΣ

Το τουρνουά της Κορίνθου έχει σημαντικές δυνατότητες προσφοράς χρηματικών
επάθλων. Θα δοθούν συνολικά 1.600.000 δρχ. (ο πρώτος θα λάβει 350.000).
Διοργανώνεται από το Πνευματικό και Πολιτιστικό Κέντρο του Δήμου Κορινθίων,
από την ΕΣΟ και τον ισχυρό τοπικό σύλλογο Τιμολέοντα. Οι αγώνες θα γίνουν από
τις 3 έως τις 11 Αυγούστου στο παραλιακό χωριό Λέχαιο, σε όμορφη τοποθεσία. Το
παράβολο συμμετοχής είναι 10.000 δρχ. (5.000 για εφήβους και τοπικούς
σκακιστές). Απαλλάσσονται από αυτό διεθνείς και γκραν μετρ. Θα επανέλθουμε με
περισσότερες πληροφορίες, ωστόσο οι ενδιαφερόμενοι μπορούν να απευθύνονται στα
τηλέφωνα 9220.972 (γραφεία ΕΣΟ, κ. Ρωμύλος Χριστόπουλος, πρωί) και 9340.478
(Ασπασία Δημητριάδη, μεσημβρινές ώρες).

*Σήμερα πραγματοποιείται ο 5ος γύρος του «τουρνουά του Σαββατοκύριακου» που
διεξάγεται με τη συνεργασία Καλλιθέας (Λυκούργου 50) και Ικαρίας. Τα ζευγάρια,
ύστερα από τροποποίηση της αρχικής κλήρωσης (ο Καπαγιαννίδης απέσυρε εγκαίρως
αίτηση εξαίρεσης), είναι: Νανόπουλος - Μανάι, Ευθυμάκης - Νίνι, Χαντάτ -
Λένχερτ, Κοντσέτι - Ζαμίτ, Καπαγιαννίδης - Ζαρούφης, Θ. Βλάχος - Β. Βασιλείου,
Λογοθέτης - Χόρτης, Μαριανίδης - Καριοφυλλίδης, Παναγόπουλος - Βρεττός,
Ρουμελιώτης - Ράλλης, Κολιόπουλος - Γερούκαλης, Μαρτέν - Συρανίδης, Θεοδωρίδης
- Τουμπλάρης, Αργουδέλης - Ανδρεάδης, Μαθιόπουλος - Βουλγαράκης, Μ. Βασιλείου
- Σεχάς, Λίλα - Μπόλης, Τζανής - Μαχαλιώτης, Νικολάκης - Βασιλειάδης.

Στη βαθμολογία προηγούνται οι Νανόπουλος, Νίνι, Μανάι με 3,5 βαθμούς.

Στο άλλο τουρνουά του Ίκαρου που διεξάγεται στην Καλλιθέα, μετά τον 6ο γύρο
προηγείται ο Δημητριάδης με 5,5 βαθμούς και ακολουθούν οι Μανάι, Κανελλόπουλος
με 5, Ανάγνου με 4,5, Μαυρογιάννης, Εμμανουηλίδης, Κατσιμίχας με 4, Ι.
Κουκουφίκης, Γερούκαλης με 3,5 βαθμούς. Σύμφωνα με τη χθεσινή κλήρωση, στον 7ο
γύρο της Τρίτης θα αγωνιστούν τα ζευγάρια: Δημητριάδης - Κανελλόπουλος, Μανάι
- Κατσιμίχας, Ανάγνου - Εμμανουηλίδης, Γερούκαλης - Μαυρογιάννης, Ευκαρπίδης -
Κουκουφίκης, Λογοθέτης - Ιωαννίδης, Μπαρμπαγιάννης - Αραμπογλίδης, Μπόλης -
Καραμαγκιόλας, Γεωργουλάκης - Σακελλαρίδης, Μαριανίδης - Μαρτέν, Βασιλειάδης -
Οράν, Κούλης - Αγιωργίτης, Λαμπρόπουλος bye.

*Ο Πέτερ Σβίντλερ, αντίπαλος του Μπαρέεβ στον τελικό του πρωταθλήματος Ρωσίας,
έχασε την πρώτη παρτίδα του τελικού και χρειάζεται μόνο νίκη στη δεύτερη για
να συνεχίσει να ελπίζει. Ο νεαρός γκραν μετρ, αφού έχασε την πρώτη παρτίδα των
ημιτελικών με τον Ντρέεβ, κέρδισε κατά σειρά τις τρεις επόμενες (μία κανονικού
χρόνου και δύο ράπιντ) και πέρασε πανηγυρικά. Ο 30χρονος Μπαρέεβ (2.665), για
να φτάσει στον τελικό, απέκλεισε διαδοχικά τους Χαριτόνοβ (2.520) με 2,5-1,5,
Ντολμάτοβ (2.560) με 3-1, Μορόζεβιτς (2.595) με 1,5-0,5 και Λάστιν (2.535) με 1,5-0,5.

Ο 21χρονος Σβίντλερ απέκλεισε κατά σειρά τους Μαλάχοβ (2.540) με 2,5-1,5,
Σερμπάκοβ (2.580) με 2-0, Ντβόιρις (2.590) με 2-0, Ντρέεβ (2.650) με 3-1. Και
οι δύο παίκτες είχαν προκριθεί (λόγω ΕΛΟ) στο δεύτερο γύρο χωρίς αγώνα. Ο
νικητής θα εισπράξει 15.000 δολάρια. Η παρτίδα που ακολουθεί είναι κανονικού
χρόνου σκέψης (διαμόρφωσε το σκορ του ημιτελικού σε 1-1 και παρουσιάζει
εξαιρετικό ενδιαφέρον).

Σβίντλερ (2.640) - Ντρέεβ (2.650)

1. ε4 δ5 2. ε: δ5 Ιζ6 3. Ιζ3 Ι: δ5 4. δ4 Αη4 5. θ3 Αθ5 6. γ4 Ιβ6 7. Ιγ3 ε5 8.
η4 ε: δ4 9. Ι: δ4 Αη6 10. Αη2 γ6 11. 0-0 Αε7 12. ζ4 θ6 13. ζ5 Αθ7 14. γ5 Ι6δ7
15. η5 0-0 16. η6 ζ: η6 17. Ιε6 Βγ8 18. Ι: ζ8 Α: γ5 19. Ρθ1 Α: ζ8 20. ζ: η6 Α:
η6 21. Α: θ6 Ιε5 22. Αζ4 Ιβδ7 23. Ιε4 Βε8 24. Ββ3 Βζ7 25. Βη3 Α: ε4 26. Α: ε4
Ιζ6 27. Αη2 Ιθ5 28. Βη5 Ιδ3 29. Αε5 Βε7 30. Β: θ5 Β: ε5 31. Βζ7 Ρθ8 32. Πζ5
Ιζ2 33. Ρη1 Ι: θ3 34. Ρζ1 1-0


<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15856O991</ED>
<ID>
ID:163036

</ID><URL>http://ta-nea.dolnet.gr/neaweb/neafile.print_unique?e=A&f=15856&m=O99&aa=1</URL></REF>


Article

<CATEGORY>vin09</CATEGORY>

 <H5>ΕΠΙΘΕΩΡΗΣΙΑΚΟ ΠΑΝΔΑΙΜΟΝΙΟ
</H5><H5></H5><H2>Γελάνε με το χάλι μας
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Η Αννίτα Πάνια (Σωτήρης Μουστάκας) κάνει επιτόπιο νταραβέρι μ' ένα ραμολί
(Σταύρο Παράβα). Μια αστεία ιδέα που εξαντλείται γρηγορότερα από το σκετς 
­Ε, Σωτήρη, τι έχουμε; ­ Τι να 'χουμε, Σταύρο μου;

Το χάλι μας...

Οι δύο λαμπεροί πρωταγωνιστές, Σωτήρης Μουστάκας και Σταύρος Παράβας,
φιλοσοφούν και ανοίγουν την αυλαία της επιθεώρησης του «Άλσους» με τον...
δυσλεκτικό τίτλο «Τα παραμύθια του χάλι μάς».

Η καλή παρέα αυτής της επιθεώρησης δεν φιλοδοξεί να μπει στην παρέα των
επιφανών του τόπου.

Ούτε... πλαγιοσκοπεί για μια θέση στην εξουσία.

Μη διανοηθείτε, πάντως, ότι δεν επιδιώκει να βολευτεί όπως όπως. Σε αυθαίρετα,
σε τηλεοπτικές εκπομπές, σε στρατεύματα εθελοντών αδρά αμειβομένων.

Μικροκατεργαρέοι και μικρονοικοκυραίοι είναι οι τύποι που παρουσιάζονται σ'
αυτή την επιθεώρηση.

Και μέσα από αυτούς αλέθονται όλοι: ο Καραμανλής, η Λιάνη, ο Παπανδρέου, ο
Σημίτης, ο Παπαντωνίου, η Πάνια, ο Ευαγγελάτος, ο Ρουβάς.

Νούμερα, κυρίως κοινωνικά, χωρίς τολμηρότητες και χυδαιολογίες. Η σάτιρα
γίνεται χωρίς λεκτικές υπερβολές ­ όσο πατάει η γάτα. 
Η φαντασμαγορία του είδους περιορίζεται στο ογκώδες σκηνικό, στο ημίγυμνο
μπαλέτο και τους συμβατικούς φωτισμούς.

Γέλιο πάντως έχει αυτή η επιθεώρηση. Και μερικά από τα σκετς είναι «γερά».
Ακόμα και αυτά όμως οφείλουν τη χάρη τους στους ηθοποιούς που τα «ρίχνουν» στο
κοινό. Ένα κοινό που αν και δεν είναι «δύσκολο», είναι ωστόσο αδηφάγο. Γιατί
πηγαίνει με το δεδομένο να γελάσει, να διασκεδάσει και να εξαργυρώσει με 5.000
αστεία το αντίτιμο του εισιτηρίου του. Ο διαπρεπής στο είδος και φινετσάτος
ακόμα και μέσα στο κιτς Σωτήρης Μουστάκας έχει τρία νούμερα. Το καλύτερό του
είναι «Ο βιολιστής χωρίς στέγη». Κάνει έναν φουκαρά αυτόχειρα, πάμπτωχο και
απελπισμένο που «πουλάει» την αυτοκτονία του στα κανάλια. Είναι όμως κι εδώ
άτυχος. Κάνει επίσης και την Αννίτα Πάνια. Με ξανθιά περούκα, σούπερ μίνι
πράσινο φόρεμα και άσπρες μπότες. Επιτυχία, άμα τη εμφανίσει. Και, τέλος,
κάνει τον Σάκη Ρουβά, που δίνει συναυλία σε μια καταπατημένη ακτή.

Ο λαμπερός Σταύρος Παράβας που επιστρέφει μετά 15 χρόνια στην επιθεώρηση, έχει
αναλάβει το πολιτικό νούμερο, που στην προχθεσινή πρεμιέρα το είπε πολύ
διστακτικά, προσπαθώντας να μην ξεχάσει τα λόγια του.

Κάνει έναν Έλληνα που ασθενεί απ' όσα βλέπει και ακούει. Άλλωστε, μόλις έχει
διαβάσει το δωδεκάτομο των Αρχείων του Καραμανλή και του τα «σούρνει». Κάνει,
επίσης, έναν ιδιοκτήτη καζίνο που γκρεμίζει και πλουτίζει.

Η Βάσια Τριφύλλη έχει δυο καλά νούμερα που τα αναδεικνύει με την ικανότητά της
να μιλάει με το κοινό. Προχθές απευθυνόταν στον Ευάγγελο Γιαννόπουλο, που ήταν
στην πλατεία, στην Τζέση Παπουτσή και το ηχηρό γέλιο της, αλλά και σε άλλους
που αναγνώριζε από τη σκηνή.

Στο σκετς, που παίζει μια φανατική οπαδό των μέντιουμ, καφετζούδων, αστρολόγων
και άλλων μάγων, συναντιέται νύχτα στο νεκροταφείο, με τη Δήμητρα Λιάνη - Παπανδρέου.

Ακόμα, κάνει μια μάνα που δεν ευτύχησε να δει τον γιο της άντρα, αλλά δεν το
βάζει κάτω και συνεχίζει να του δίνει μαθήματα ανδρισμού.

Η Έλντα Πανοπούλου σχολιάζει τη σεξουαλική ζωή των Ελλήνων, ως κόπια μιας
φουκαριάρας θεούσας, που ανέδειξαν ορισμένες τηλεοπτικές εκπομπές, οι οποίες
την χρησιμοποίησαν ως ατραξιόν. Η Οσία Λουκά ξεχασμένη από τα κανάλια
συνεχίζει την κριτική της από επιθεωρήσεως.

Το άλλο νούμερο της Έλντας Πανοπούλου αντλεί από τη φιγούρα της, τρώει από τις
σάρκες της και κάνει αστειάκια με το πάχος της.

Ο Τόνυ Άντονυ, ένας ηθοποιός που αναπτύχθηκε στην επιθεώρηση, από τους πλέον
αρμόδιους να υπηρετήσει το είδος, κινείται με τρομερή άνεση, καθόλου ενοχλητική.

Δεν δίστασε λοιπόν να μετατρέψει σε αστείο το λάθος που έγινε με το σκηνικό
του νούμερου, που μοιράζεται με τον Γιάννη Καπετάνιο, όπου κάνουν δύο άσχετους
φαντάρους που φυλάνε τους Αλβανούς στην Αλβανία. Το καλό του νούμερο όμως
είναι εκείνο όπου κάνει έναν παμπόνηρο επαρχιώτη βουλευτή που διεκδικεί τα 25
εκατομμύρια αναδρομικά για το καλό των ψηφοφόρων του.

Ο Γιάννης Καπετάνιος κάνει έναν Τούρκο χωρίς διακριτικότητες και έναν παπά με
ζαρτιέρες, ενώ η νεώτερη στο είδος Άννα Παντζέλη κάνει την Τανσού Τσιλέρ που
επιτίθεται με καλή θέληση.

Όλα αυτά, μαζί με άλλα λιγότερο εύστοχα και με το συλλογικό νούμερο του 2ου
μέρους, το χορευτικό του Νίκου Ψαρέλη και του μπαλέτου του και την ασθενική
αποθέωση του φινάλε με το κονσερβαρισμένο τραγούδι (όλα τα μουσικά μέρη είναι
μαγνητοφωνημένα και όχι από ζωντανή ορχήστρα) διαρκούν τρεις ώρες.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15856P011</ED>
<ID>
ID:163037

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P01&aa=1</URL></REF>


Article

<CATEGORY>vin09</CATEGORY>

 <H2>ΜΕ ΑΡΙΣΤΑ ΤΟ 1
</H2><H2></H2>
10. ΡΟΥΛΑ ΚΟΡΟΜΗΛΑ (ενθαρρύνοντας 5χρονα νήπια να μιμούνται Νότη,
Γαρμπή, Ρέμο): Αντίο πίθηκε.

9. ΝΙΚΟΣ ΜΑΣΤΟΡΑΚΗΣ (τηλεοπτικός ειδήμων στο συνέδριο του Mega): Ο
λύκος φυλάει τα πρόβατα.

8. ΑΝΝΙΤΑ ΝΑΘΑΝΑΗΛ: Παρακολουθεί εντατικά μαθήματα ελληνικής γλώσσας,
γιατί επιστρέφει στον Σκάι.

7. ΣΠΥΡΟΣ ΠΑΠΑΔΟΠΟΥΛΟΣ (με δύο σίριαλ και ένα τηλε-παιχνίδι): Η φτήνια
τρώει τον παρά.

6. ΓΙΑΝΝΗΣ ΧΟΥΒΑΡΔΑΣ (με οκτώ έργα σ' ένα «Αμόρε»): Μπέρδεψε το θέατρο
με το supermarket.

5. ΕΛΕΝΗ ΠΕΤΡΟΥΛΑΚΗ: «Είναι ψυχοφθόρα η τηλεόραση, αλλά σε κάνει
όνομα». Άντε!

4. ΛΟΥΚΙΑΝΟΣ ΚΗΛΑΗΔΟΝΗΣ (ζωντανεύει, μουσικά, σελίδες του παλιού
«Αναγνωστικού»): Παλιά μου τέχνη κόσκινο.

3. ΡΙΤΑ ΣΑΚΕΛΛΑΡΙΟΥ: «Θέλω καψουρέματα για να δημιουργώ». Ψέματα;

2. ΒΑΣΙΛΗΣ ΠΑΠΑΚΩΝΣΤΑΝΤΙΝΟΥ (εκατοντάδες τον υποδέχτηκαν, φωνάζοντας εν
χορώ «Βασίλης - Βασίλης»): Δεν είναι όνομα, είναι θρύλος.

1. ΓΡΗΓΟΡΗΣ ΜΠΙΘΙΚΩΤΣΗΣ: 74 ετών, 50 χρόνια τραγούδι, ένα το χελιδόνι.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15856P012</ED>
<ID>
ID:163082

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P01&aa=2</URL></REF>


Article

<CATEGORY>vin09</CATEGORY>

 <H5>ΣΤΟ «ΛΑΜΠΕΤΗ» ΑΠΟΨΕ ΠΡΕΜΙΕΡΑ ΤΟΥ «ΟΛΙΓΟΝ ΠΑΝΤΡΕΜΕΝΟΙ»
</H5><H2>Μια... χαμένη κωμωδία
</H2>
Η Μίνα Αδαμάκη και ο Παύλος Χαϊκάλης στην ευρεθείσα κωμωδία των Τσιφόρου -
Βασιλειάδη, με τον αναβαπτισθέντα τίτλο «Ολίγον παντρεμένοι»

Στο θέατρο «Λαμπέτη» δίνεται απόψε η πρεμιέρα της χαμένης κωμωδίας των Ν.
Τσιφόρου - Πολ. Βασιλειάδη «Ολίγον παντρεμένοι». Χαμένη, αλλά ευρεθείσα από
τον ζώντα συγγραφέα της δυάδας Πολύβιο Βασιλειάδη, που την παρέδωσε στον
θεατρικό επιχειρηματία Γιώργο Λεμπέση. Στο πρώτο, μετά τριακονταετία ανέβασμά
του, πρωταγωνιστούν: Μίνα Αδαμάκη, Πάνος Μιχαλόπουλος, Παύλος Χαϊκάλης.
Παίζουν ακόμα οι: Νικολέττα Βλαβιανού, Βάσω Γουλιελμάκη, Μαρίνος Δεσύλλας,
Μαρί Κωνσταντάτου, Ηρώ Μουκίου και Νίκος Σιδέρης. Η σκηνοθεσία είναι του Κώστα
Αρζόγλου. Τα σκηνικά και κοστούμια της Δέσποινας Βολίδη.

*** Ένα Μετρό που σκάβει ο Μετροπόντικας (Θανάσης Βέγγος) και ανακαλύπτει
ανάμεσα σ' άλλους τον Αριστοφάνη, γίνεται από σήμερα το «Δελφινάριο», που
δίνει την πρεμιέρα της επιθεώρησης «Έλλην εξασθενής».

Τα νούμερα έγραψαν ο Λάκης Μιχαηλίδης, ο Γιώργος Σκούρτης και ο Μήτσος
Ευθυμιάδης. Με τον Θανάση Βέγγο εμφανίζονται και οι Τάσος Χαλκιάς, Ηλίας
Λογοθέτης, Γιώργος Παρτσαλάκης, Τάκης Παπαματθαίου, Νατάσα Μανίσαλη, Ντόρα
Σιμοπούλου κ.ά.

Η σκηνοθεσία είναι του Φώτη Μεταξόπουλου. Η μουσική του Μίμη Πλέσσα, το
σκηνικό και τα κοστούμια της Λαλούλας Χρυσικοπούλου. Τραγουδάει ο Γιάννης Κούτρας.

*** Τα «Παντρολογήματα» του Νικολάι Γκόγκολ παρουσιάζει, απόψε και αύριο στο
Δημοτικό Θέατρο Βόλου, ο Δημοτικός Οργανισμός Υγείας και Κοινωνικών Θεμάτων
Βόλου, σε συνεργασία με τη θεατρική ομάδα του Κέντρου Διημέρευσης Ατόμων με
ειδικές ανάγκες.

Η μετάφραση είναι του Λυκούργου Καλλέργη και η σκηνοθεσία του Δημήτρη Δακτυλά.

*** Στον «Τεχνοχώρο» (Μαυρομιχάλη 161 και Ξιφίου, τηλ. 6420.522) η ομάδα
μουσικού θεάτρου «Εικ' Άσμα» παρουσιάζει την «Ιστορία της μηχανής». Ιδέα και
μουσική Χρύσας Αποστολάτου, πάνω σε ένα σπονδυλωτό σενάριο, σε εικόνες του
Κωστή Παπαδόπουλου και της Κατρίν Ρισέ.

ΧΟΡΟΣ

Η Κρατική Σχολή Ορχηστικής Τέχνης παρουσιάζει αύριο και τη Δευτέρα στο Θέατρο
Κοτοπούλη - Ρεξ παράσταση των 60 χορευτών και χορευτριών, των σπουδαστών της
Σχολής. Χορογραφούν οι: Χάρης Μανταφούνης, Τζέρεμι Νίλσαν, Υβόν Ριμπάρ,
Εριφύλη Εφραιμίδου, Εύα Καπάζογλου, Ρόζμαρι Μπραντ, Τζένι Χιλ, Ρόζα Σίκαρτ,
Ράνια Μήτσουρα και οι σπουδάστριες Ίρις Κυριακοπούλου, Τζένη Αργυρίου και η
Ζωή Δημητρίου.

Τα κοστούμια επιμελήθηκε ο Δημήτρης Παπαϊωάννου.

*** Η ομάδα σύγχρονου χορού «Εννιάμορφο» παρουσιάζει τη χορογραφία «30», απόψε
και αύριο στις 9.30, στο «Ανοιχτό Θέατρο» (Κάλβου και Γκύζη, τηλ. 6445.749). Η
χορογραφία είναι της Τέτης Νικολοπούλου, τα κοστούμια - σκηνικά της Νίκης
Παρμενοπούλου. Χορεύουν οι: Ζιζέτα Μοσχολιδάκη, Μαρία Ερενίδου, Μαρία
Παλιούρα, Νάντια Λυμπεροπούλου, Ελένη Συναδινού, Κατερίνα Παπαδογεώργου, Τέτη Νικολοπούλου.

ΣΥΝΑΥΛΙΕΣ

Συναυλία της Αθηναϊκής Δημοτικής Ορχήστρας διοργανώνει, απόψε στις 8.30, στο
Αθηναϊκό Δημοτικό Θέατρο (Τιμοκρέοντος 6α, Άγ. Σώστης, τηλ. 9344.131), ο
Πολιτισμικός Οργανισμός του Δήμου Αθηναίων, για να τιμήσει την επέτειο των 60
χρόνων από τον θάνατο του Αμερικανού συνθέτη Τζορτζ Γκέρσουν. Σολίστ, οι
πιανίστες Αχιλλέας Γουάστορ και Μάνος Τσικλίδης. Η είσοδος είναι ελεύθερη για
το κοινό.

***Στο Δημοτικό Θέατρο Πειραιώς δίνεται, απόψε στις 8, η ετήσια συναυλία της
Δημοτικής Χορωδίας που είναι αφιερωμένη στον Μάνο Χατζιδάκι. Συμμετέχουν οι
χορωδίες των μουσικών ομίλων Σπάρτης και Γυθείου και η Ορχήστρα Τυρταίος της
Σπάρτης. Διευθύνει ο Ανδρέας Λαζάρου.

ΔΙΑΛΕΞΗ

Ο διεθνής θεατράνθρωπος, συγγραφέας και σκηνοθέτης Μπομπ Ουίλσον θα βρίσκεται
αύριο στη Θεσσαλονίκη και στο πλαίσιο των εκδηλώσεων της Πολιτιστικής
Πρωτεύουσας θα δώσει διάλεξη με θέμα «Η δουλειά μου στο θέατρο». Στον χώρο που
έχει διαμορφωθεί σε θέατρο, στην Αποθήκη 1, στο κεντρικό λιμάνι της
Θεσσαλονίκης, η εκδήλωση αρχίζει στις 8.30 μ.μ. με την προβολή βιντεοφίλ του
Ρομπέρτο Άντο με τίτλο «Μνήμη - απώλεια: Αποσπάσματα μιας ποιητικής
βιογραφίας». Η διάλεξη του Μπομπ Ουίλσον αρχίζει στις 2.30 μ.μ.

ΓΙΟΡΤΗ

Νησιώτικα θα τραγουδήσουν απόψε και αύριο οι Ειρήνη Κονιτοπούλου - Λεγάκη,
Βαγγέλης Κονιτόπουλος, Ελένη Λεγάκη, Λέττα Κορρέ, Μαρία Σκουλά, Νάσια
Κονιτοπούλου, Μανώλης Κονδύλης, Νίκη Κουκουλάρη, συγκρότημα «Θεομηνία» κ.ά.
στη «Γιορτή του Νησιώτικου Τραγουδιού», στο Άλσος Βεΐκου (γήπεδο ποδοσφαίρου,
Γαλάτσι) στις 9 μ.μ. Τη γιορτή οργανώνει ο Σύλλογος Κορωνίδας Νάξου. Τιμή
εισόδου 1.000 δρχ.

ΕΚΘΕΣΗ

Εγκαινιάζεται απόψε στο «Πολύεδρο» (Κανακάρη 147, Πάτρα, τηλ. 277.342) η
έκθεση της Κλειώς Μακρή. Μία συλλογή από γλυπτά παιδικά κεφάλια, κυρίως
τερρακότες επιζωγραφισμένες και ψηφιδωτά.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15856P021</ED>
<ID>
ID:163045

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P02&aa=1</URL></REF>


Article

<CATEGORY>vin09</CATEGORY>

 <H2>Χρυσός ο Μάρος
</H2>
<AUTHOR>Χ.</AUTHOR>

<H3></H3>Βασίλης Μάρος

Η τέχνη του ντοκιμαντέρ μάλλον καταφρονεμένη είναι στα μέρη μας. Αυτό όμως
διόλου εμποδίζει ανθρώπους που την αγαπούν και έχουν αφιερώσει κομμάτι της
ψυχής τους σ' αυτήν, να ασχολούνται και να διακρίνονται. Το όνομα του Βασίλη
Μάρου είναι ένα από τα πρώτα που έρχονται στο νου και συνδέθηκε πρόσφατα με
ξεχωριστές διακρίσεις. Σαν αυτή με το βραβείο που του έφερε η ταινία του
«Μετέωρα - Οι κατακόμβες του ουρανού», στο 6ο Διεθνές Φεστιβάλ της Ορθοδοξίας
που έγινε στη Μόσχα και παρουσιάστηκαν 140 ταινίες από 20 χώρες. Το βραβείο
του «Χρυσού Ιππότη», λοιπόν, για την ταινία αλλά και το δεύτερο βραβείο για
την προσφορά του στον κινηματογράφο στην Ελλάδα και παγκόσμια, το οποίο
μάλιστα δόθηκε στα πλαίσια του εορτασμού των 850 χρόνων από την ίδρυση της
Μόσχας. Ίσως κιόλας να είχαν την εντύπωση πως στην Ελλάδα η τέχνη του
ντοκιμαντέρ είναι απ' αυτές που αγκαλιάζουμε με θέρμη.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15856P022</ED>
<ID>
ID:163086

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P02&aa=2</URL></REF>


Article

<CATEGORY>vin09</CATEGORY>

 <H2>Ο δαίμων της πρωτοβουλίας
</H2>
<AUTHOR>Π.Κ.</AUTHOR>

<H3></H3>Ενόχλησε ­ την ευγενική μας επιστολογράφο από το Δίστομο ­ το σχόλιο για τον
ξενώνα της σημαντικότατης Μονής του Οσίου Λουκά με τίτλο «Κάτι σαν
γκαρσονιέρα» στον Ελικώνα και όχι Κιθαιρώνα της Βοιωτίας· επανορθώνουμε το
γεωγραφικό σφάλμα. Πράγματι, συμφωνούμε με όλα όσα γράφει η κυρία Μάνια Πασσά
με τόση αγάπη ­ βλέποντας σιγά σιγά να ζωντανεύει το μεγαλόπρεπο μοναστήρι ­
για την ομορφιά και για τη σημασία του Οσίου Λουκά. Άλλο πράγμα όμως είναι η
«επισκευή» που αναφέρει η επιστολογράφος και άλλο είναι η αναστήλωση ή η
επέμβαση επί ενός μνημείου παγκόσμιας ­ κυριολεκτικά ­ σημασίας, ώστε να
εκσυγχρονισθεί αλλά και να αναδειχθεί ταυτόχρονα. Ο «πειρασμός», που λέγεται
πακέτο Ντελόρ, έβαλε όμως την ουρά του και ο σεβασμός στο μνημείο λησμονήθηκε:
Η κυρία Μάνια Πασσά επισημαίνει στην επιστολή της ότι «από τη στιγμή που ήρθε
ο ηγούμενος πατέρας Γιώργος Μαντζουράνης στον Όσιο Λουκά, με τη συνεχή ηθική
βοήθεια του σεβασμιώτατου Μητροπολίτου Θηβών και Λεβαδείας Ιερωνύμου σώθηκε το
μνημείο, τα λοιπά κτίσματα, ο περιβάλλων χώρος και η παράδοση». «Προς το
παρόν, χάθηκαν πολλά χρήματα από τα ΜΟΠ και θα χαθούν κι άλλα από το πακέτο
Ντελόρ, με αποφάσεις των φορέων», υπογραμμίζει. Και προτείνει στον Τύπο να
«πιέσει» τους φορείς να γρηγορήσουν.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15856P023</ED>
<ID>
ID:163124

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P02&aa=3</URL></REF>


Article

<CATEGORY>vin09</CATEGORY>

 <H2>Ποιητική εξάδα
</H2>
<AUTHOR>Χ.</AUTHOR>

<H3></H3>Μιχάλης Κατσαρός

Μιχάλης Κατσαρός, Παναγιώτης Καραβασίλης (ο μαθητής του), Γιώργος Βουλγαράκης
(ο άλλοτε σύμβουλος της Μελίνας και πρόεδρος της Λυρικής Σκηνής), Νίκος
Ζερβονικολάκης, Γιάννης Πλαχούρης και Φλώρα Ορφανουδάκη. Είναι οι έξι ποιητές
που παρουσιάζει ο εκδοτικός οίκος Σ.Ι. ΖΑΧΑΡΟΠΟΥΛΟΣ, μπαίνοντας κι αυτός
δυναμικά στον χώρο των ολίγων εκδοτών που στεγάζουν συστηματικά ποιητικές
φωνές. Η ποίηση μπορεί να μην «πουλάει», όμως φωτίζει τη ζωή μας, την
καλλιεργεί, τη διαμορφώνει ίσως και ενίοτε... διαμορφώνει και προφίλ. Όταν
λοιπόν κάποιος την υπηρετεί, δημιουργεί ευθύνες. Κι αυτό το γνωρίζουν καλά,
απ' ό,τι δείχνουν με αυτήν τους τη σειρά οι αδελφοί Ζαχαρόπουλοι.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15856P024</ED>
<ID>
ID:163148

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P02&aa=4</URL></REF>


Article

<CATEGORY>vin09</CATEGORY>

 <H2>Πρώτη κυρία
</H2>
<AUTHOR>Β.Χ..</AUTHOR>

<H3></H3>Ζει στο Λος Άντζελες, αλλά αισθάνεται «μουσική πρέσβειρα» της πατρίδας της ­
του Καναδά. Δηλώνει «κλασική κιθαρίστρια», αλλά... πειραματίζεται με τον Έρικ
Κλάπτον, τον Ντέιβιντ Γκίλμουρ, τον Ρότζερ Γουότερς ­ γεγονός που ενοχλεί τους
κριτικούς αλλά διόλου την ίδια. Η «πρώτη κυρία της κιθάρας» ­ η Liona Boyd ­
προσκεκλημένη της καναδικής πρεσβείας στη Θεσσαλονίκη για δύο συναυλίες στο
πλαίσιο της Πολιτιστικής Πρωτεύουσας, αύριο και τη Δευτέρα στο θέατρο
«Αυλαία», κρατά και μια έκπληξη για τους ακροατές της. Πέρα από τις
προγραμματισμένες συνθέσεις, θα ερμηνεύσει και... Μάνο Χατζιδάκι, για τον
οποίο δηλώνει πως απεριόριστα θαυμάζει. Τον είχε μάλιστα γνωρίσει πριν από
εννιά χρόνια στην Αθήνα. Περπατώντας βρήκε το σπίτι του, χτύπησε την πόρτα
απρόσκλητη και... γνωρίστηκαν. Στα κοντσέρτα της Θεσσαλονίκης, η Liona Boyd
δεν θα παίξει κιθάρα με την «ιστορική» Ραμίρες της· αντικατέστησε την κιθάρα
της με μια νέα Βάσκες που αγόρασε από το Μέξικο.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15856P025</ED>
<ID>
ID:163157

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P02&aa=5</URL></REF>


Article

<CATEGORY>vin09</CATEGORY>

 <H5>ΝΤΟΚΙΜΑΝΤΕΡ ΧΘΕΣ ΣΤΟ ΜΕΓΑΡΟ ΜΟΥΣΙΚΗΣ ΑΘΗΝΩΝ
</H5><H5></H5><H2>Προβολή θησαυρών της Ελεύθερνας
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο καθηγητής Αρχαιολογίας, κ. Νίκος Σταμπολίδης, μιλά για την «Ελεύθερνα». 
Συνήθως, η Αρχαιολογία απασχολεί τη δημοσιότητα με ρεπορτάζ από το σκάμμα,
εγκαίνια εκθέσεων και διαλέξεις που περνούν στα ψιλά. Να, όμως, που ήρθε η ώρα
να σπάσουν τα στεγανά. Μια αρχαιολογική κινηματογραφική πρεμιέρα, που δόθηκε
χθες βράδυ στο Μέγαρο Μουσικής Αθηνών, με την εκπαιδευτική - πολιτιστική
ταινία του Ιδρύματος Μελετών Λαμπράκη «Ελεύθερνα, η αναζήτηση μιας χαμένης
πραγματικότητας», δίνει το μέτρο των δυνατοτήτων που προκύπτουν από τη
συνεργασία του αρχαιολόγου και του σκηνοθέτη.

Η στιγμή της ανασκαφής, κάπου στις υπώρειες του Ψηλορείτη, στην Κρήτη, η ώρα
που τα δάκτυλα του καθηγητή Νίκου Σταμπολίδη απέσπασαν με προσοχή από το χώμα
ένα αγγείο, που διατηρήθηκε ακέραιο μέσα στη γη επί 3.000 χρόνια, είναι
μοναδική και ανεπανάληπτη.

Δεν θα γινόταν ευρύτερα γνωστή αν δεν βρισκόταν δίπλα η σκηνοθέτις Μέμη
Σπυράτου, που εργάσθηκε εντατικά επί 15 ημέρες, σε μια γόνιμη φάση της
ανασκαφής, αν ο αρχαιολόγος και η ομάδα των φοιτητών δεν συνεργάζονταν για να
μας δείξουν τι είναι και πώς γίνεται μια ανασκαφή, πώς γίνεται η επεξεργασία
και η ερμηνεία των ευρημάτων, πώς τα άψυχα αγγεία αποκτούν φωνή, ταυτότητα και
δίνουν όλες τις πληροφορίες.

Επίκεντρο της ταινίας, που διαρκεί 55 λεπτά, είναι ένα αρχαίο νεκροταφείο.
Ανήκει σε μία εποχή που αποκαλείται «σκοτεινοί χρόνοι» και εκτείνεται από το
1100-700 π.Χ. Δεν έχουμε γραπτά στοιχεία γι' αυτή την εποχή. Ελάχιστα σώζονται
οι πόλεις. Το ασύλητο νεκροταφείο της Ελεύθερνας, το φυσικό τοπίο που έμεινε
απαράλλακτο, παίρνει τον λόγο. Σπάζει τη σιωπή. Ρίχνει φως στο σκοτάδι. Το
σκελετικό υλικό ­ δεκάδες νέοι και ρωμαλέοι άνδρες ­ τα ίχνη κάποιας εκτέλεσης
αιχμαλώτου φορτίζουν με δραματικούς υπαινιγμούς το εύρημα. Τα αντικείμενα ­
αγγεία, χάλκινα σκεύη και σπαθιά, χρυσά κοσμήματα, φαγεντιανή ­ είναι τεκμήρια
μιας εξαιρετικής ακμής, μιας μακραίωνης ιστορίας και πυκνών επαφών με τη
Συρία, την Κύπρο, την Αίγυπτο και γίνονται στο τρίτο μέρος της ταινίας αφορμή
για ένα περιεκτικό μάθημα τέχνης της γεωμετρικής εποχής.

Οι τελειόφοιτοι φοιτητές, που συμμετέχουν στην ανασκαφή, κάνουν ένα
εντυπωσιακό σχέδιο πειραματικής αρχαιολογίας.

Συμμετέχουν λειτουργικά στην αναπαράσταση μιας καύσης νεκρού, όπως
εικονογραφείται από την 23η Ραψωδία της Ιλιάδας, όπου ο Όμηρος περιγράφει την
ταφική πυρά του Πατρόκλου.

Προλογίζοντας, τόσο ο πρόεδρος του Ιδρύματος Μελετών Λαμπράκη, κ. Αδαμάντιος
Πεπελάσης, όσο και ο διευθυντής του Διεθνούς Φεστιβάλ Αρχαιολογικής Ταινίας,
όπου ήδη προσκλήθηκε να προβληθεί η «Ελεύθερνα», τόνισαν τον πολλαπλό ρόλο της
αρχαιολογικής ταινίας: Στην επικοινωνία με το παρελθόν, την πολιτιστική
κληρονομιά, την επιστημονική τεκμηρίωση και τη μεταφορά και ανακάλυψη της
γνώσης, που δίνει ένα αρχαιολογικό έργο σε χιλιάδες ανθρώπους.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15856P031</ED>
<ID>
ID:163046

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P03&aa=1</URL></REF>


Article

<CATEGORY>vin09</CATEGORY>

 <H2>«Βαλκανιζατέρ» με σαρκασμό και γέλιο
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Στο θερινό «Εκράν» είδαν με τους φίλους τους το «Βαλκανιζατέρ» ο Στέλιος
Μάινας, ο σκηνοθέτης της ταινίας Σωτήρης Γκορίτσας, ο Γεράσιμος Σκιαδαρέσης, η
Γιώτα Φέστα, ο διανομέας της ταινίας Ζήνος Παναγιωτίδης και ο
«άνθρωπος-κλειδί» του ΕΚΚ Βούλα Γεωργακάκου

Η πραγματικότητα γύρω μας ερμηνεύεται διαφορετικά από τη «ματιά» του καθενός
μας και ο Σωτήρης Γκορίτσας αφήνει στην άκρη κάθε σοβαροφάνεια, σαρκάζει ­ και
προπαντός αυτοσαρκάζεται ­ με τη νέα ταινία του «Βαλκανιζατέρ», που
πρωτοπαρουσίασε σε φίλους, δημοσιογράφους και «ανθρώπους του χώρου».

Δύο άφραγκοι τριανταπεντάρηδες φίλοι από τη Βόρεια Ελλάδα, μαθαίνουν πως στη
Βουλγαρία μπορούν να πλουτίσουν κάνοντας μαύρη αγορά με λέβα και δολάρια και
αποφασίζουν να δοκιμάσουν την τύχη τους... Οι κόσμοι αλλάζουν και από την
επαρχιακή τους πόλη φτάνουν στη Σόφια για να περάσουν στα σαλέ της Ελβετίας,
σε τυχαίες συναντήσεις στους δρόμους με Βαλκάνια-Ευρώπη και Ανατολή-Δύση να
εναλλάσσονται στην οθόνη.

«Κωμωδία δρόμου μού αρέσει να αποκαλώ το "Βαλκανιζατέρ". Με το ίδιο χιούμορ
που έχω κι εγώ ο ίδιος στη ζωή μου, το οποίο δίχως να είναι μπλαζέ, βλέπει από
απόσταση τα γεγονότα της ζωής, προσφέροντας την ευκαιρία να μιλήσεις για
σοβαρά πράγματα με ανάλαφρο τρόπο», είπε στα «ΝΕΑ» ο σκηνοθέτης μετά την
προβολή στο θερινό «Εκράν».

Από την εποχή της «Δέσποινας», της πρώτης ταινίας που είχε κάνει πριν από οκτώ
χρόνια και μας ξάφνιασε ευχάριστα, συνέχισε μια ανοδική πορεία με την επομένη
του ­ «Απ' το χιόνι» ­ και τώρα με το «Βαλκανιζατέρ» που βασίζεται σε νουβέλα
του Σάκη Τότλη, ανανεώνει το στυλ του με καυτές σαρκαστικές ατάκες τόσο για
την ελληνική πραγματικότητα, αυτή που επικρατεί στα Βαλκάνια, όσο και για τους
«πολιτισμένους», όπως σχηματικά τους έχουμε στο μυαλό μας, Δυτικο-Ευρωπαίους.

«Κατ' αρχήν με ενδιαφέρει το ελληνικό κοινό. Γι' αυτό κι όλα στο
"Βαλκανιζατέρ", κομπίνες, πώς "θα τα οικονομήσουμε", πώς "θα τ' αρπάξουμε",
πώς "θα την κάνουμε", παραπέμπουν σε μια λογική με βαθιές ρίζες στην ελληνική
κοινωνία», αναφέρει ο 41χρονος σκηνοθέτης. Με μουσική και τραγούδια του Νίκου
Πορτοκάλογλου ­ τα ερμηνεύουν η Πόλυ Πάνου, ο Γιάννης Κότσιρας και το τρίτο ο
ίδιος ο συνθέτης ­ το «Βαλκανιζατέρ» στοίχισε 350 εκατ. δρχ., από τα οποία το
Ελληνικό Κέντρο Κινηματογράφου έχει βάλει μόνο 90 εκατ. και τα υπόλοιπα
βρέθηκαν από ξένους παραγωγούς ­ Βούλγαρους, Ελβετούς ­ και όλα δείχνουν ότι η
ταινία θα έχει κινηματογραφική διανομή σε Γαλλία, Ελβετία, καθώς τις
παγκόσμιες πωλήσεις της έχει αναλάβει η εταιρεία F for Film. Όλα δείχνουν ότι
το «Βαλκανιζατέρ» θα είναι η πρώτη ελληνική ταινία που θα βγει στις
κινηματογραφικές αίθουσες τον Οκτώβριο και οι δύο πρωταγωνιστές της ­
Γεράσιμος Σκιαδαρέσης, Στέλιος Μάινας ­ μαζί με τη Γιώτα Φέστα θα δώσουν
πολλές αφορμές για να ταυτιστούμε μαζί τους, έτσι αναγνωρίσιμοι, όπως είναι,
ως χαρακτήρες...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15856P032</ED>
<ID>
ID:163087

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P03&aa=2</URL></REF>


Article

<CATEGORY>vin09</CATEGORY>

 <H2>Τιμή σε ελληνιστή
</H2>
<H3></H3>Μια Ελληνίδα ηθοποιός, η Σοφία Μυρμηγκίδου, διαβάζει ποιήματα Ελλήνων
ποιητών παράλληλα με τους Σουηδούς ηθοποιούς Μπίμπι Άντερσον και Σβεν Βόλτερ
στην τιμητική εκδήλωση που πραγματοποιείται σήμερα στο Ιστορικό Μουσείο της
Στοκχόλμης, προς τιμήν των ογδόντα χρόνων του διακεκριμένου ελληνιστή,
καθηγητή Στούρε Λίνερ.

Ο Σουηδός ελληνιστής τιμήθηκε πρόσφατα και από τον Πρόεδρο της Δημοκρατίας
κ. Κωνσταντίνο Στεφανόπουλο με τον Ταξιάρχη του Τάγματος της Τιμής για τη
φιλελληνική δράση του και τη συμβολή του στην προώθηση των ελληνικών γραμμάτων.

Την εκδήλωση στη Στοκχόλμη οργανώνουν οι Φίλοι του Σουηδικού Αρχαιολογικού
Ινστιτούτου Αθηνών και η Μαργαρίτα Μέλμπεργκ.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15856P033</ED>
<ID>
ID:163125

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P03&aa=3</URL></REF>


Article

<CATEGORY>vin09</CATEGORY>

 <H2>Ο Μακρυγιάννης στο Ίντερνετ
</H2><H2></H2>
<AUTHOR>ΕΦΗ ΦΑΛΙΔΑ</AUTHOR>

Απόσπασμα από τη νέα σελίδα του Ίντερνετ που ανοίγει στους χρήστες του δικτύου
βασικά κείμενα του στρατηγού Μακρυγιάννη και πίνακες του Παναγιώτη Ζωγράφου

Ο Στρατηγός Μακρυγιάννης, την εποχή που έγραφε τα Οράματα και Θαμάτα και τα
Απομνημονεύματά του, είχε το χάρισμα να πλάσει τη δική του γλώσσα,
αποτυπώνοντας στα κείμενά του την ελληνική λαλιά της εποχής του 1821. Ο
Στρατηγός Μακρυγιάννης στην εποχή των ηλεκτρονικών μέσων απέκτησε τη
δυνατότητα να μπει στον κυβερνοχώρο και να αποκτήσει δική του ιστοσελίδα.

«Τα Ελληνικά του Μακρυγιάννη» είναι η σελίδα που παρουσιάζεται στο Ίντερνετ.
Για την κατασκευή της οποίας ο δημοσιογράφος Νίκος Κυριαζίδης συνεργάστηκε με
το ελληνικό δίκτυο Compulink, προκειμένου να περαστούν στο Ίντερνετ τα βασικά
κείμενα του Μακρυγιάννη, μαζί με ορισμένους πίνακες του Παναγιώτη Ζωγράφου,
που ο αγιογράφος έφτιαξε σύμφωνα με τις υποδείξεις του στρατηγού. Η σελίδα
αυτή αποτελεί την ηλεκτρονική εικόνα του επτάτομου έργου «Τα Ελληνικά του
Μακρυγιάννη με κομπιούτερ», που εξέδωσε ο Νίκος Κυριαζίδης το 1992 (εκδ.
Παπαζήση), με σκοπό τη λεξικογραφική, γλωσσολογική και φιλολογική επεξεργασία
της μακρυγιαννικής κληρονομιάς. Με τη βοήθεια των δεδομένων που προκύπτουν από
τη στατιστική έρευνα, η συστηματική καταμέτρηση του αριθμού των λέξεων και των
λέξεων-λημμάτων που χρησιμοποιεί ο Μακρυγιάννης οδηγεί σε έναν συμφραστικό
πίνακα λέξεων που δεν είναι ένα απλό λημματολόγιο.

Ο χρήστης της σελίδας, μπαίνοντας στη διεύθυνση http: //www. compulink.
gr/makriyannis, μπορεί να αναζητήσει οποιαδήποτε ελληνική λέξη και να δει τη
συχνότητα που απαντάται στα κείμενα του Μακρυγιάννη. Και να εκτιμήσει αυτό που
υπογραμμίζει ο γενικός επιμελητής του προγράμματος, Νίκος Κυριαζίδης, στην
εισαγωγή του, στο... μενού της Ιστοσελίδας: «Διαβάζοντας τον Μακρυγιάννη,
ξαναβρίσκουμε τη φυσική εξέλιξη που είχε πάρει η νεοελληνική γλώσσα ως το
τέλος της τουρκοκρατίας και η οποία, με κρατική παρέμβαση, ανακόπηκε. Ίσως από
εδώ πάρουμε πάλι ιδέες και δύναμη για να πάμε εκεί όπου μας οδηγεί αδήριτα η πραγματικότητα».

Η παρουσία του στρατηγού Μακρυγιάννη στο Ίντερνετ συνοδεύεται και από το
οπτικό υλικό που ενέταξε ο εμπνευστής της ηλεκτρονικής επεξεργασίας των λέξεων
και των κειμένων του, Νίκος Κυριαζίδης. «Είναι γνωστό ότι ο Μακρυγιάννης,
εκτός από τα έξοχα γραπτά του κείμενα για την Επανάσταση του '21 μας
κληροδότησε και μία σειρά από ζωγραφικούς πίνακες, με τους οποίους ιστορούσε
τα κυριότερα γεγονότα. Αποφάσισα να προχωρήσω στην παρουσίαση των πρωτότυπων
ζωγραφικών έργων που έγιναν με την καθοδήγηση του ίδιου του Μακρυγιάννη, από
τον "αγωνιστή και αγιογράφο" Παναγιώτη Ζωγράφο. Και να παρουσιάσω σαν
αυτόνομους πίνακες εκείνα τα στοιχεία τους που ο Μακρυγιάννης τα αναφέρει στις
λεζάντες του ως αυτόνομα θέματα».

Οι πίνακες που παρουσιάζονται στη διεύθυνση http: //www. compulink.
gr/makriyannis/pictures είναι τα οκτώ έργα ζωγραφισμένα σε ξύλο που υπάρχουν
στο Εθνικό Ιστορικό Μουσείο. Και των οποίων τα υποθέματα απομονώνονται και
παρουσιάζονται ως ξεχωριστοί πίνακες με τις λεζάντες του ίδιου του
Μακρυγιάννη. «Η αξία των πινάκων αυτών είναι κατά τη γνώμη μου τεράστια, γιατί
αποτελούν την πιο γνήσια νεοελληνική εικονογράφηση της ελληνικής επανάστασης».
Αλλά η αξία του προγράμματος αυτού, με το οποίο ο στρατηγός Μακρυγιάννης ­
μέσω των μελετητών του ­ χρησιμοποιεί τα σύγχρονα μέσα για να αποδείξει την
ιστορική του σημασία, είναι σημαντική, καθώς δίνει τη δυνατότητα στους
επιστήμονες και στους χρήστες της ηλεκτρονικής τεχνολογίας να εννοήσουν γιατί
ο Γιώργος Σεφέρης αναγνωρίζει τον Μακρυγιάννη «σαν ένα μεγάλο δάσκαλο της
γλώσσας μας».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15856P041</ED>
<ID>
ID:163047

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Το μυθιστόρημα των τεσσάρων (+6)
</H2><H2></H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Την περασμένη Δευτέρα «ΤΑ ΝΕΑ» προανήγγειλαν ότι προς το τέλος του χρόνου θα
αρχίσουν να δημοσιεύουν σε συνέχειες ένα καινούργιο «μυθιστόρημα των
τεσσάρων», το οποίο θα γράφουν από κοινού, εναλλάξ και χωρίς προσυνεννόηση, ο
Γιώργος Σκούρτης, ο Κώστας Μουρσελάς, ο Αντώνης Σουρούνης και ο Πέτρος
Τατσόπουλος. Θα επαναληφθεί, δηλαδή, εκείνο που επιχειρήθηκε για πρώτη φορά το
1958, όταν η εφημερίδα «Ακρόπολις» δημοσίευσε σε συνέχειες το μυθιστόρημα που
έγραφαν διαδοχικά οι: Στράτης Μυριβήλης, Μ. Καραγάτσης, Άγγελος Τερζάκης,
Ηλίας Βενέζης.

Στην προαναγγελία της Δευτέρας δεν αναφέρθηκε μια ανάλογη προσπάθεια γραφής
συλλογικού μυθιστορήματος που έγινε τον χειμώνα 1987-88 από το περιοδικό «Το
Τέταρτο». Είχαν συμπράξει τότε με τους ίδιους ­ όπως και οι παλαιότεροι
ομότεχνοί τους ­ όρους οι: Δημήτρης Νόλλας, Φίλιππος Δρακονταειδής, Αλέξανδρος
Κοτζιάς, Χριστόφορος Μηλιώνης, Γιώργης Γιατρομανωλάκης, Τόλης Καζαντζής. Το
μυθιστόρημα των έξι είχε τίτλο «Η αθέατη όψη» και χαρακτηρίστηκε από το
περιοδικό που το φιλοξένησε ως «περιπετειώδες αφήγημα σε συνέχειες, πείραμα
γραφής και παιχνίδι».

Το ενδιαφέρον στοιχείο σε συνεργασίες αυτού του τύπου βρίσκεται στο γεγονός
ότι ο κάθε συγγραφέας παραλαμβάνει τη σκυτάλη από τον προηγούμενο και προωθεί
κατά την κρίση του την αφήγηση, αδιαφορώντας για το πώς θα τα βγάλει πέρα ο
επόμενος. Χρειάζεται, συνεπώς, ο καθένας από τους συμμετέχοντες να βρίσκεται
σε διαρκή εγρήγορση, να παρακολουθεί πώς εξελίσσεται από τους υπόλοιπους η
πλοκή, έως ότου έρθει και πάλι η σειρά του να γράψει, προσφέροντας νέα
δεδομένα ή ανατρέποντας καταστάσεις. Η γραφή, έτσι, παύει να είναι μοναχική
πράξη, παύει να στηρίζεται αποκλειστικά και εξ ολοκλήρου στις ιδέες, στην
έμπνευση και στο ύφος ενός ατόμου.

Αυτή ακριβώς η αντίληψη που έχουμε για τη γραφή μάς κάνει να θεωρούμε περίπου
αφύσικη και απραγματοποίητη την από κοινού, πολυπρόσωπη σύνθεση ενός
μυθιστορήματος ή μιας ποιητικής συλλογής. Μοναδική και πρόσφατη εξαίρεση, το
μυθιστόρημα «Οι αχινοί», που υπογράφεται από τον Νίκο Θεοτοκά και τον Κώστα
Σωτηρίου. Για άλλα, όμως, είδη κειμένων, όπως, π.χ., επιστημονικές μελέτες ή
θεατρικά έργα, αποδεχόμαστε να γραφούν από περισσότερα τού ενός πρόσωπα.

Όπως και να έχουν τα πράγματα, ούτε «Το μυθιστόρημα των τεσσάρων» του 1958
ούτε «Η αθέατη όψη» του 1987-88 μπορούν να θεωρηθούν σημαντικά κείμενα της
σύγχρονης πεζογραφίας μας. Παρουσιάζουν, όμως, αναμφισβήτητο ενδιαφέρον για
όσους ασχολούνται με τη συνολική παραγωγή καθενός συγγραφέα τους είτε ως
άσκηση γραφής στη δεδομένη στιγμή είτε ως αφηγηματικός χειρισμός ενός θέματος,
το οποίο δεν επιλέγει και δεν εκμεταλλεύεται αποκλειστικά και κατά το δοκούν ο συγγραφέας.

Για το μυθιστόρημα του 1958, ο Βαγγέλης Αθανασόπουλος έχει παρατηρήσει ότι
«είναι εξαιρετικά χρήσιμο στον μελετητή και τον κριτικό του έργου των τεσσάρων
μυθιστοριογράφων. Πιο συγκεκριμένα, το μυθιστόρημα αυτό αποβαίνει διαφωτιστικό
κατά την έρευνα της αφηγηματικής τέχνης και τεχνικής τους, μια και εδώ
αντιμετωπίζουν τη δυσκολία είτε να προσαρμόσουν τη διήγησή τους σε δεδομένα
που έχουν τεθεί από άλλους είτε να φέρουν ­ ή να επαναφέρουν ­ τη διήγηση στην
κατεύθυνση εκείνη όπου αισθάνονται ικανοί να ανταποκριθούν στις απαιτήσεις της
συνέχισης της ιστορίας ή και να προωθήσουν δυναμικά την πλοκή».

Δεν απομένει, λοιπόν, παρά να περιμένουμε με ενδιαφέρον και, πιθανότατα, με
περισσότερες από άλλοτε ελπίδες, το νέο «μυθιστόρημα των τεσσάρων», το οποίο
θα έχει, επιπλέον, και την ακόλουθη καινοτομία: το τέλος του δεν θα γραφεί
μόνον από εκείνον που θα γράψει την τελευταία συνέχεια, αλλά καθένας από τους
τέσσερις θα δώσει το δικό του τέλος· το μυθιστόρημα θα έχει, δηλαδή, τέσσερις
διαφορετικές εκδοχές κατάληξης.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15856P042</ED>
<ID>
ID:163088

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P04&aa=2</URL></REF>


Article

<CATEGORY>vin09</CATEGORY>

 <H5>Ελληνικά δικαστήρια στην Τουρκοκρατία
</H5><H2>ΒΙΒΛΙΟ παρουσίαση
</H2>
<AUTHOR>ΘΑΝΑΣΗΣ Χ. ΣΑΜΑΡΑΣ</AUTHOR>

<H3></H3>ΔΗΜΗΤΡΗ ΣΙΑΤΡΑ: Ελληνικά κοινοτικά δικαστήρια κατά την Τουρκοκρατία.
Εκδόσεις Δημοτικό Κέντρο Ιστορικών Ερευνών, Τεκμηρίωσης, Αρχείων και
Εκθεμάτων. Σελίδες 230. Βόλος 1997.

Εκδόθηκε πρόσφατα από το Δημοτικό Κέντρο Ιστορικών Ερευνών, Τεκμηρίωσης,
Αρχείων και Εκθεμάτων του Βόλου ένα νέο βιβλίο του μελετητή των θεσμών της
Τουρκοκρατούμενης Ελλάδας, Δημήτρη Σιάτρα. Ο συγγραφέας, που μας έχει δώσει
ήδη μια πρωτότυπη μελέτη με τον τίτλο «Οι αγοραπωλησίες ακινήτων στην
Τουρκοκρατούμενη Ελλάδα» (Εκδόσεις Γνώση, 1992), η οποία βραβεύτηκε από την
Ακαδημία Αθηνών και χρησιμοποιήθηκε ως διδακτικό βιβλίο στο Ιόνιο
Πανεπιστήμιο, πραγματεύεται κι αυτήν τη φορά ένα εξαιρετικά ενδιαφέρον θέμα
που διατυπώνεται με ακρίβεια στον τίτλο του νέου βιβλίου του «Ελληνικά
κοινοτικά δικαστήρια κατά την Τουρκοκρατία».

Πρόκειται για μια σημαντική σελίδα της ιστορίας μας. Τα προαναφερόμενα
δικαστήρια είχαν τη δικαιοδοσία να κρίνουν τις αστικές διαφορές των Ελλήνων,
εκτός εκείνων που αφορούσαν υποθέσεις οικογενειακού και κληρονομικού δικαίου
(για τις οποίες είχαν δικαιοδοσία τα εκκλησιαστικά δικαστήρια). Εξάλλου, τα
ελληνικά κοινοτικά δικαστήρια είχαν και μια ­ περιορισμένη κατ' αρχήν ­
ποινική δικαιοδοσία, στην οποία υπάγονταν τα μικρά ποινικά αδικήματα, ενώ τα
μεγάλα αδικήματα και κυρίως τα κακουργήματα υπάγονταν στην ποινική δικαιοδοσία
οργάνων του κατακτητή.

­ Ο συγγραφέας, που έχει σπουδάσει νομικά και πολιτικές επιστήμες, συναρτά
τη σημασία μιας τέτοιας ιστορικής αναφοράς προς την παραδοχή ότι η ικανότητα
ενός λαού να ζήσει ελεύθερος είναι ταυτόσημη προς τη δυνατότητά του να
αναπτύξει «ίδιες» και αυτοδύναμες λειτουργίες ρύθμισης του κοινωνικού του βίου
(θέσπιση κανόνων δικαίου, διοίκηση, απονομή δικαιοσύνης).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15856P043</ED>
<ID>
ID:163126

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P04&aa=3</URL></REF>


Article

<CATEGORY>vin09</CATEGORY>

 <H5>ΠΕΦΤΕΙ Η ΑΥΛΑΙΑ ΣΕ ΕΝΝΕΑ ΕΛΛΗΝΙΚΑ ΣΙΡΙΑΛ
</H5><H5></H5><H2>9 σίριαλ: αποκάλυψη τώρα
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Τι θα συμβεί στο φινάλε της «Προδοσίας»; Στους «Ασυνήθεις υπόπτους»; Στον «Ιό
του πατέρα»; Ο Γιώργος Νινιός θα καταφέρει να... αποφύγει την «Εις θάνατον»
καταδίκη; Ποια είναι τελικά τα... μυστικά των σεναριογράφων που κρατούν σε
αγωνία τους τηλεθεατές μιαν ολόκληρη τηλεοπτική σεζόν;

Η Όλια Λαζαρίδου τραβά τον δικό της δρόμο στην «Προδοσία» (στη φωτογραφία με
τον Γιάννη Φέρτη)

Σε λίγες ημέρες θα γραφτεί στη μικρή οθόνη ο επίλογος εννέα ελληνικών σίριαλ.

Για όσους τηλεθεατές αγωνιούν για την κατάληξη των σειρών αυτών, αποκαλύπτουμε
το φινάλε τους.

Ο Αλέξανδρος (Τάσος Χαλκιάς) στον «Ιό του πατέρα» (27/6) πείθει τον πατέρα του
Νικήτα (Κώστα Ρηγόπουλο) να μην προτιμήσει για διακοπές την κοσμοπολίτικη
Μύκονο, αλλά να τον ακολουθήσει σε μιαν ερημική παραλία, όπου θα συμβούν
αρκετά απρόοπτα.

Στα νησιά του Αιγαίου στέλνει ­ στο τελευταίο επεισόδιο ­ τους πρωταγωνιστές
του σίριαλ «Σοφία ορθή» (27/6), Τάσο (Απόστολο Γκλέτσο) και Σοφία (Σοφία
Αλιμπέρτη), ο Γιώργος Κωνσταντίνου, που γράφει και σκηνοθετεί το σίριαλ.
Σύμφωνα με το σενάριο, η Σοφία και ο Τάσος φεύγουν για διακοπές αφήνοντας το
μωρό στην πεθερά τους.

Ο Ζάχος Δόγγανος (Γιάννης Μπέζος) στο «Εκείνες κι εγώ» (25/6) εν όψει του
καλοκαιριού επισκέπτεται τα ναυπηγεία και ψάχνει για να αγοράσει ένα σκάφος
αναψυχής. Επειδή όμως τα χρήματα που του ζητούν είναι πολλά, αγοράζει τελικά
μια... βαρκούλα.

Λόγω αμφιβολιών αποφυλακίζονται οι «Ασυνήθεις ύποπτοι» (4/7) και φεύγουν για
διακοπές. Ο Μάριος (Βλαδίμηρος Κυριακίδης) και η Τζένη (Ελευθερία Ρήγου)
αποφασίζουν να κάνουν κρουαζιέρα στα νησιά του Αιγαίου. Έλα όμως που οι άλλοι
δεν έχουν σκοπό να τους αφήσουν ήσυχους. Η Θεανώ με τον διοικητή, η Βέστα με
τον υπουργό και η Λένα με τον Μάτζικ πήραν την απόφαση να τους ακολουθήσουν με
το έτσι θέλω.

Γενέθλια έχουν στο «Εμείς κι εμείς». Οι πρωταγωνιστές του σίριαλ γιορτάζουν τη
συμπλήρωση των 100 επεισοδίων (Παρασκευή 27 Ιουνίου) και διοργανώνουν μια
βραδιά μπαλέτου ­ ύστερα από παράκληση του συλλόγου «Το ωραίο Μετς» ­ όπου
όλοι παρέα, με τη βοήθεια του χορογράφου Φωκά Ευαγγελινού, θα χορέψουν τη
«Λίμνη των κύκνων»!

Τα γεγονότα έτσι όπως καταγράφονται στις τελευταίες σελίδες του βραβευμένου
μυθιστορήματος του Μήτσου Κασόλα «Ο πρίγκιπας» κρατά για φινάλε ο σκηνοθέτης
Τάσος Ψαρράς στο ομώνυμο σίριαλ, στο οποίο πρωταγωνιστεί ο Γιώργος Αρμένης.
Επειδή η Αστυνομία φοβόταν μήπως την επομένη βρεθεί και πάλι άδειο το μνήμα,
αποφασίστηκε να τοποθετηθεί φρουρά γύρω από αυτό. Κάποιο βράδυ που έβρεχε, οι
χωροφύλακες απομακρύνθηκαν λίγα μέτρα και πέρασαν τη νύχτα σ' ένα παρεκκλήσι.
Το πρωί φθάνοντας στο μνήμα διαπίστωσαν ότι ο πρίγκιπας είχε εξαφανιστεί. Στην
«Προδοσία» (10/7) που σκηνοθετεί ο Νίκος Κουτελιδάκης, η Όλγα (Όλια Λαζαρίδου)
μετά τα όσα τράβηξε από τον σύζυγό της (τον υποδύεται ο Γιάννης Φέρτης)
παίρνει τη ζωή στα χέρια της και τραβά τον δικό της δρόμο.

Το σίριαλ «Εις θάνατον» τελειώνει πριν από την ώρα του ­ δύο εβδομάδες
νωρίτερα ­ λόγω... γύψου και όχι λόγω διακοπών! Ο Γιώργος Νινιός έπεσε με τη
μοτοσυκλέτα του στη διάρκεια των γυρισμάτων, έσπασε τον αστράγαλό του και
νοσηλεύεται στο Ιατρικό Κέντρο. Έτσι η αυλαία για το σίριαλ θα πέσει στις 10
Ιουνίου. Τι θα γίνει όμως στο τελευταίο επεισόδιο της σειράς; Η Ρίκα (Τάνια
Καψάλη) και η Σύλβια (Έλενα Ακρίτα) ρυθμίζουν τις τελευταίες λεπτομέρειες για
τη διαφυγή του Παύλου Μαντά (Γιώργου Νινιού) στο εξωτερικό. Την ίδια ώρα η
Σύλβια προσπαθεί να πάρει κρυφά από τραπεζική θυρίδα ένα κόσμημα αμύθητης
αξίας που θα καλύψει τα έξοδα του ταξιδιού, αλλά και της διαμονής στη μακρινή
Αργεντινή. Κι ενώ τα δύο ζευγάρια (ο Παύλος με τη Σύλβια και ο Βλάσης με τη
Ρίκα) κυνηγημένα από την Αστυνομία φθάνουν στην ερημική παραλία όπου επρόκειτο
να επιβιβαστούν σε ταχύπλοο σκάφος για να εγκαταλείψουν τη χώρα, την τελευταία
στιγμή η εμφάνιση των ανδρών της Αστυνομίας τούς ανατρέπει τα σχέδια. Στη
σειρά «Μια νύχτα σαν κι αυτή» (μας αποχαιρετά την Τετάρτη 25 Ιουνίου) η Ελένη
(Έφη Μουρίκη) μετά τον αποτυχημένο γάμο της με τον Άλκη (Βλαδίμηρο Κυριακίδη)
ζει τώρα μιαν ήσυχη ζωή με τον δεύτερο σύζυγό της και και το παιδί τους. Όταν
όμως η Ελένη δέχεται την πρόσκληση να συναντηθεί με τους παλιούς συμμαθητές
της, αρχίζει πάλι να θυμάται τον Άλκη. Η προοπτική να συναντηθεί και πάλι μαζί
του σ' ένα παραλιακό ξενοδοχείο την αναστατώνει, ενώ διαισθάνεται ότι είναι
και πάλι ερωτευμένη μαζί του. 
Τελικά η Ελένη αποφασίζει να πάει στη συνάντηση. Τέλος καλό όλα καλά για τους
πρωταγωνιστές του «Τσικ του Τσικ» (24/6). Μετά τη φωτογράφιση της Αντζέλικας
(Μαριάνα Τουμασάτου) για το περιοδικό «Νυφούλα», της προσφέρεται ένα νυφικό
και ο Ντίνος (Κώστας Κόκλας) παίρνει τη μεγάλη απόφαση...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15856P051</ED>
<ID>
ID:163048

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P05&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Ο τηλεμαραθώνιος της ΕΤ1 και της οικολογικής οργάνωσης Greenpeace που ήταν
αφιερωμένος στην Παγκόσμια Ημέρα Περιβάλλοντος, στο ψυχαγωγικό μέρος του
οποίου εμφανίστηκαν ο Γιώργος Νταλάρας, η Δόμνα Σαμίου, η
Έλλη Πασπαλά, ο Ντέιβιντ Λιντς, ο Σπύρος Σακκάς
και ο Γιώργος Κουρουπός, εξασφάλισε τα ναύλα ­ κατά 23 εκατομμύρια
δραχμές ­ για το ταξίδι του πλοίου της Greenpeace «Σείριος». Έτσι, το πλοίο
μπορεί και να σαλπάρει για λιμάνια ξένα, για νέες μάχες με τους εχθρούς,
ορατούς και αόρατους, του περιβάλλοντος.

* Βροχή έπεφτε στο Λαύριο την ώρα που προβαλλόταν το χθεσινό «Μεταξύ μας».
Κάτι που ελάχιστα ενόχλησε την Ελίνα Κωνσταντοπούλου και δεν την
απέσπασε από το τραγούδι της, καθώς προστατευόταν από μια ομπρέλα. Δεν
συνέβαινε το ίδιο με τον κόσμο που είχε συγκεντρωθεί και ξαφνικά έδειξε η
κάμερα να στέκονται όρθιοι και να βρέχονται. Μέχρι που ­ πάλι ξαφνικά ­
άρχισαν να δείχνουν ότι χειροκροτάνε και γλεντάνε, κατόπιν πιθανής υποδείξεως
κάποιου ανιματέρ.

* Ο Σκάι δείχνει την ανθρωπιστική του πλευρά με μια κίνηση ευαισθησίας. Από
την επόμενη εβδομάδα ξεκινάει στην πρωινή ενημέρωση του καναλιού ένα σύντομο
δελτίο ειδήσεων στη νοηματική γλώσσα, για κωφούς, με ταυτόχρονη αναγραφή
υποτίτλων. Και παρουσιαστές σε αυτό το ειδικό δελτίο θα είναι η Σοφία
Ρομπόλη και ο Κώστας Χριστοδουλάκος.

* Αν και μία από τις γυμνάστριες της πρωινής εκπομπής του Mega δεν είχε
εμφανές πρόβλημα με το υγρό στοιχείο, αφού χόρευε τσιφτετέλι, νομίζοντας
εκείνη τη στιγμή ότι αναβιώνει τη σκηνή από την ταινία «Ένας Αμερικανός στο
Παρίσι», τότε που ο Τζιν Κέλι χόρευε και τραγουδούσε «I'm singing in
the rain».

* Έλεγε η Τζίνα σε ένα επεισόδιο της «Λάμψης»: «Είμαι χαρμάνα εδώ κι
ένα μήνα. Έχω σοβαρό στερητικό σύνδρομο από έλλειψη χασίς. Είμαι άρρωστη,
πονάω και κρυώνω. Αν δεν καπνίσω ένα τσιγαριλίκι θα πεθάνω». Από χρήση ινδικής
καννάβεως δεν πέθανε κανείς, υπενθυμίζει με επιστολή της προς τα «ΝΕΑ» η κ.
Δήμητρα Οικονόμου. Και γράφει: «Επιστήμονες επαναλαμβάνουν ότι
το χασίς δεν επιφέρει σωματικές αρρώστιες, δεν προκαλεί εθισμό, δεν επιφέρει
ψυχικές βλάβες σε βαθμό που ο χρήστης να χάνει το μυαλό του. Όλα τα παραπάνω
είναι γνωστό ότι τα προκαλεί η παρατεταμένη χρήση ηρωίνης. Και είναι η μόνη
ουσία που έχει επανειλημμένα κατηγορηθεί ως αίτιο θανάτου. Προς τι λοιπόν αυτή
η παραπληροφόρηση από τον κ. Φώσκολο;».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15856P052</ED>
<ID>
ID:163089

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P05&aa=2</URL></REF>


Article

<CATEGORY>vin09</CATEGORY>

 <H5>ΣΤΗΝ ΠΡΩΤΗ ΘΕΣΗ Η ΑΥΛΑΙΑ ΤΗΣ ΣΕΙΡΑΣ «ΝΤΟΛΤΣΕ ΒΙΤΑ»
</H5><H5></H5><H2>Μαγνήτης η απαγωγή...
</H2>
Η «Ντόλτσε βίτα» βρέθηκε για στερνή της φορά, καθώς η αυλαία για την κωμική
σειρά έπεσε, πρώτη στις προτιμήσεις των τηλεθεατών από κάθε άλλο σίριαλ της
περασμένης εβδομάδας.

Η... αρπαγή της Χριστίνας από τον Αντώνη, μέσα από τα χέρια του Άγγελου λίγο
πριν διαβούν το κατώφλι της εκκλησίας για τον γάμο, στάθηκε αφορμή για να
γίνει το τελευταίο επεισόδιο της σειράς των Ρήγα - Παπαπέτρου (με τους Άννα
Παναγιωτοπούλου, Θανάση Ευθυμιάδη, Κατιάνα Μπαλανίκα, Μαρία Φωκά, Μαρία
Καβογιάννη, Κατερίνα Ζιώγου, Χριστόφορο Παπακαλιάτη, Παύλο Ορκόπουλο, Γαλήνη
Τσεβά, Ισίδωρο Σταμούλη) πόλος έλξης 877.000 τηλεθεατών, οι οποίοι την ώθησαν
στην κορυφαία θέση των δημοφιλέστερων προγραμμάτων του προηγούμενου επταημέρου.

Ένα σκαλοπάτι πιο πίσω διακρίθηκε το φαβορί της σεζόν, η δραματική κοινωνική
σειρά του Antenna «Διλήμματα» με τον Πάνο Μιχαλόπουλου, τον Κώστα Αποστολίδη,
την Ειρήνη Μπαλτά. Η σειρά, η οποία είναι η δημοφιλέστερη στις νοικοκυρές
σύμφωνα με το δημοσίευμα των «ΝΕΩΝ» (φ. 3/6/97), με το επεισόδιο της
περασμένης Παρασκευής συγκέντρωσε την προσοχή 850.000 τηλεθεατών.

Τρίτη δημοφιλέστερη εκπομπή της τελευταίας εβδομάδας του Μαΐου ήταν το μελό
σόου «Καλώς ήλθατε» με την Ρούλα Κορομηλά. Το βράδυ της περασμένης Κυριακής
κέντρισε το ενδιαφέρον 778.000 τηλεθεατών με συνέπεια μετά την κάμψη της
προπερασμένης εβδομάδας, να χαράξει ανοδική πορεία.

Αντρικά βλέμματα στην πλειονότητά τους πρέπει να ήταν των 776.000 τηλεθεατών
που κάθησαν και είδαν την προπερασμένη Τετάρτη των τελικό του Champion's
League (Κύπελλο Πρωταθλητριών Ευρώπης) μεταξύ των ποδοσφαιρικών ομάδων
Μπορούσια Ντόρτμουντ - Γιουβέντους, με νικήτρια την γερμανική ομάδα που πήρε
το βαρύτιμο τρόπαιο.

Την πεντάδα των δημοφιλέστερων προγραμμάτων συμπληρώνει το επεισόδιο της
νεανικής δραματικής σειράς «Λόγω τιμής», στο οποίο ο Ψηλός επέστρεψε από τη
Βαρκελώνη και πήγε κατευθείαν στην Πάτρα, όπου έμαθε πως ο πατέρας του έπαιξε
και έχασε το σπίτι τους στα χαρτιά, ενώ ο Φώτης επιστρέφοντας από τις
συναυλίες έφερε στη Μάνια δώρο ένα νυφικό. Οι εξελίξεις αυτές ήταν η αφορμή
για να παρακολουθήσουν το σίριαλ 766.000 ζευγάρια μάτια. Στην έκτη θέση έκανε
την επανεμφάνισή του το αστυνομικό σίριαλ περιπέτειας «Εις θάνατον», που
υπογράφει η Ντέλα Φώσκολου και πρωταγωνιστούν ο Γιώργος Νινιός, ο Γιώργος
Κυρίτσης και η Έλενα Ακρίτα. Το επεισόδιο με την απόδραση των Παύλου Μαντά και
Βλάση Αράθυμου είδαν 687.000 τηλεθεατές.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15856P101</ED>
<ID>
ID:163038

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P10&aa=1</URL></REF>


Article

<CATEGORY>vin09</CATEGORY>

 <H2></H2><H2>Ο Τζόνι Ντεπ ταξιδεύει στην Άγρια Δύση
</H2><H2></H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Ο Τζόνι Ντεπ στο διαφορετικό γουέστερν «Ο νεκρός»

Το ελεγειακό γουέστερν «Ο νεκρός» του Τζιμ Τζάρμους, με τον ωραίο Τζόνι Ντεπ,
κάνει ένα μοναδικό «πέρασμα» με φόντο την Άγρια Δύση, ενώ στις
«Διαβολογυναίκες» τον πρώτο και ­ και μοιραίο ­ λόγο έχουν οι Σάρον Στόουν και
Ιζαμπέλ Αντζανί. Όσο για την Τζούλια Ρόμπερτς και τον Τζον Μάλκοβιτς
«μονομαχούν» στο ξεχωριστό φιλμ του Στίβεν Φρίαρς «Μαίρη Ρέιλι». Τρία φιλμ για
εκ βαθέων συγκινήσεις.

«Ο ΝΕΚΡΟΣ»: Ο Τζιμ Τζάρμους καταφέρνει να γυρίσει ένα γουέστερν που δεν
μοιάζει με κανένα άλλο και αποτελεί μια ελεγεία πάνω στη ζωή και στον θάνατο.
Μέσα από το παράξενο ταξίδι ενός νεαρού ­ Τζόνι Ντεπ ­ στη θρυλική Άγρια Δύση,
ο Τζάρμους καταφέρνει να δημιουργήσει ένα φιλμ εσωτερικών κραδασμών, ένα
«ρόουντ μούβι», που το πέρασμά του «οδηγεί» στο τελευταίο ταξίδι της ζωής.
Μουσική Νιλ Γιανγκ.

Παίζουν επίσης οι: Τζον Χαρτ, Άλφρεντ Μολίνα, Ρόμπερτ Μίτσαμ, Ίγκι Ποπ.
Διάρκεια: 116' ****

«ΟΙ ΔΙΑΒΟΛΟΓΥΝΑΙΚΕΣ»: Ριμέικ της ταινίας που είχε γυρίσει το '54 ο Ανρί
Ζορζ Κλουζό, με τη Σιμόν Σινιορέ. Εδώ σκηνοθέτης ­ μετριότατος ­ είναι ο
Τζεραμάια Τσέτσικ και τους δύο πρωταγωνιστικούς ρόλους ερμηνεύουν η Σάρον
Στόουν και η Ιζαμπέλ Αντζανί. Είναι οι γυναίκες του τίτλου, οι οποίες
αποφασίζουν να «βγάλουν» από τη μέση τον άνδρα που τις εκμεταλλεύεται και τις δυο.

Παίζουν επίσης οι: Τσαζ Παλμιντερι, Κάθι Μπέιτς. Διάρκεια: 107' **

«ΜΑΙΡΗ ΡΕΪΛΙ»: Έλξη - απώθηση, καλό - κακό ή αλλιώς ακραία εκδοχή της
άποψης «τα αντίθετα έλκονται» με ηρωίδα τη Μαίρη Ρέιλι, που πάει ως βοηθός στο
σπίτι του θρυλικού δόκτορα Χένρι Τζέκιλ και πέφτει στη δύνη των επικίνδυνων
πειραμάτων του. Η Τζούλια Ρόμπερτς προσπαθεί να αποδείξει ότι δεν είναι μόνο
«Πρίτι γούμαν», αλλά και καλή ηθοποιός, ενώ ο Τζον Μάλκοβιτς παίζει έναν ρόλο
που του πάει «γάντι», αυτού του ωραίου διαβολικού τύπου, αλλά πάει να του
γίνει μανιέρα, όπως και στον Τζακ Νίκολσον. Η σκηνοθεσία ανήκει στον Άγγλο
Στίβεν Φρίαρς.

Παίζουν: Τζον Μάλκοβιτς, Τζούλια Ρόμπερτς. Διάρκεια: 110' ***.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15856P102</ED>
<ID>
ID:163083

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P10&aa=2</URL></REF>


Article

<CATEGORY>vin09</CATEGORY>

 <H2>Η Κατερίνα Γιουλάκη για την καριέρα της
</H2>
<H3></H3>Την Κατερίνα Γιουλάκη θα έχει «Μαζί την Κυριακή» (Antenna 12.00) o Τέρενς
Κουίκ και οι συνεργάτες του. Η κωμική ηθοποιός θα μιλήσει για την καριέρα της
στον κινηματογράφο και το θέατρο, θα θυμηθεί την τηλεοπτική επιτυχία της
«Κοκορόμυαλη» του Κώστα Πρετεντέρη, ενώ θα αναφερθεί στην οικογένειά της, τα
καλλιτεχνικά σχέδια και όνειρά της.

.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15856P103</ED>
<ID>
ID:163121

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P10&aa=3</URL></REF>


Article

<CATEGORY>vin09</CATEGORY>

 <H2>Οι επιθεωρήσεις του καλοκαιριού
</H2>
<H3></H3>Μια πρώτη γεύση από τις θεατρικές επιθεωρήσεις του καλοκαιριού, στις οποίες
κυριαρχεί η σάτιρα των τηλεοπτικών, πολιτικών και καλλιτεχνικών προσώπων,
«κερνά» σήμερα ο Νάσος Αθανασίου στην «Εκπομπή» του (Mega 14.10).
Προσκεκλημένοι του δημοσιογράφου στο στούντιο είναι ο επιθεωρησιογράφος
Άγγελος Πυριόχος και οι ηθοποιοί Γιώργος Παρτσαλάκης, Παύλος Χαϊκάλης, Κώστας
Τσάκωνας, Μιχάλης Μητρούσης, Αθηνά Μαυρομάτη, Νένα Χρονοπούλου, Νατάσα Μανίσαλη

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15856P104</ED>
<ID>
ID:163146

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P10&aa=4</URL></REF>


Article

<CATEGORY>vin09</CATEGORY>

 <H2>Ο Μίμης Κοκκινάκης στους «Άσους»
</H2>
<H3></H3>Τον βετεράνο ποδοσφαιριστή Μίμη Κοκκινάκη, που διέπρεψε στην 20ετία
1946-1966 με τη Νίκη Βόλου και αργότερα με τον Ολυμπιακό Πειραιώς,
παρουσιάζουν σήμερα από την εκπομπή της ΕΡΑ ΣΠΟΡ «Οι άσοι των γηπέδων» (2-3
μ.μ.) ο Πάνος Γεραμάνης και η Μαριάνθη Πελεβάνη. Τις αφηγήσεις του διεθνούς
άσου συνοδεύουν αποσπάσματα από ζωντανές ηχογραφήσεις από τη λαϊκή ταβέρνα της
«Σκάλας» των αδελφών Μιλάνου στον Βόλο.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15856P105</ED>
<ID>
ID:163156

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P10&aa=5</URL></REF>


Article

<CATEGORY>vin09</CATEGORY>

 <H2>Η σχολική ιστορία και η ευθύνη των «άλλων»
</H2><H2></H2>
<AUTHOR>ΆΝΝΑ ΦΡΑΓΚΟΥΔΑΚΗ</AUTHOR>

Η Ιστορία που αφηγούνται τα σχολικά βιβλία, αποδίδοντας όλα τα θετικά στους
Έλληνες και όλα τα αρνητικά στους «άλλους», καταλήγει να παρουσιάζει τον
ελληνικό λαό σαν ανεύθυνο για τη μοίρα του μέσα στην Ιστορία. Αυτό έχει
συνέπεια τη μοιρολατρία αντί για την καλλιέργεια της κοινωνικής ευθύνης.Ας
περιοριστούμε εδώ στην παρουσίαση των μεγάλων ευρωπαϊκών χωρών. Οι χώρες αυτές
παρουσιάζονται στα σχολικά βιβλία Ιστορίας συχνά ως συλλογικό υποκείμενο
«Μεγάλες Δυνάμεις». Άλλοτε περιγράφονται θετικά ως σύμμαχοι και άλλοτε
αρνητικά ως χώρες που «υπερασπίζονται τα συμφέροντά τους» ανάλογα με την
εξωτερική τους πολιτική, που στην Ιστορία ήταν άλλοτε ευνοϊκή και άλλοτε
αντίθετη απέναντι στην ελληνική ανεξαρτησία ή τις εδαφικές διεκδικήσεις του
ελληνικού κράτους.

Το πιο ουσιαστικό είναι ότι αυτές οι σύμμαχες χώρες ευθύνονται για όλα τα
αρνητικά ιστορικά γεγονότα και ιδίως για τις ήττες του ελληνικού κράτους, με
πιο χαρακτηριστική τη Μικρασιατική Καταστροφή.

Ας πάρουμε για παράδειγμα τα βιβλία Ιστορίας της ΣΤ' Δημοτικού και Γ'
Γυμνασίου. Το πρώτο, για τη Μικρασιατική Καταστροφή αποδίδει την ευθύνη
αποκλειστικά στους άλλους, στις «Μεγάλες Δυνάμεις», που βρήκαν «αφορμή να
εγκαταλείψουν την Ελλάδα αβοήθητη» και «όχι μόνο αυτό», αλλά «οι Γάλλοι και οι
Ιταλοί άρχισαν να υποστηρίζουν ανοιχτά τον Κεμάλ» (σ. 261). Περιέχει ακόμα το
βιβλίο και μια πολύ περίεργη φράση, που λέει ότι ο ελληνικός στρατός «έφτασε
κοντά στην Άγκυρα», αλλά «δεν μπόρεσε να επιτύχει αποφασιστική νίκη», σαν να
ήταν η απόβαση στη Μικρασία πόλεμος κατάκτησης της Τουρκίας.

Το βιβλίο Ιστορίας της Γ' Γυμνασίου, που είναι ένα από τα πιο δημοκρατικά
σχολικά βιβλία, αφηγείται την εκστρατεία και την ήττα με τον ακόλουθο τρόπο:

«Ελληνικός στρατός αποβιβάστηκε [στη Σμύρνη για να] προστατεύσει τους
χριστιανικούς πληθυσμούς της περιοχής (316), [με τη] σύμφωνη γνώμη των
συμμάχων (320) [...], μετά τη Συνθήκη των Σεβρών, που προέβλεπε στην περιοχή
δημοψήφισμα» (315). Στη συνέχεια «ο ελληνικός στρατός προχώρησε πέρα από τη
γραμμή που όρισε η Συνθήκη των Σεβρών [... και] από νίκη σε νίκη [... έφτασε]
στα βάθη της Μ. Ασίας (οι Έλληνες είχαν πλησιάσει την Άγκυρα)» (322).

Ακολουθεί η αντεπίθεση του τουρκικού στρατού, η υποχώρηση, οι λεηλασίες, οι
σφαγές αμάχων, τα στρατόπεδα, η πυρπόληση της Σμύρνης, η περιγραφή της φρίκης
και του θρήνου και η στοιχειοθέτηση της ελληνικότητας της περιοχής.

Μέσα στην αφήγηση δίνονται ερμηνείες της τρομερής ήττας, που αποδίδουν την
ευθύνη αποκλειστικά στους άλλους. Αναφέρεται ότι «οι σύμμαχοι χρησιμοποίησαν
ως πρόσχημα την επάνοδο του Κωνσταντίνου για να εγκαταλείψουν την Ελλάδα στο
μέτωπο» (320) και όταν άρχισε «η αντεπίθεση του Κεμάλ» οι Έλληνες βρέθηκαν
«χωρίς καμιά υποστήριξη από τους συμμάχους» σε κατάσταση «τραγική» (322).

Μόνη αναφορά στην ελληνική ευθύνη είναι η ουδέτερη, ως προς τη διατύπωση,
σύντομη και αμφίσημη, ως προς τη θέση απέναντι στο γεγονός, περιγραφή της
δίκης των Έξι: «Στις 14 Σεπτεμβρίου διατάχθηκε η σύλληψη των πολιτικών και των
στρατιωτικών που θεωρήθηκαν υπεύθυνοι για την καταστροφή.

Ύστερα από ολιγοήμερη δίκη [...] καταδικάστηκαν σε θάνατο έξι [...] και
εκτελέστηκαν λίγες ώρες μετά την απόφαση του έκτακτου δικαστηρίου. Η εκτέλεσή
τους, που ο Βενιζέλος από το Παρίσι που βρισκόταν προσπάθησε με τηλεγράφημά
του να ματαιώσει, προκάλεσε αντίδραση στο εξωτερικό και στο εσωτερικό» (324-5).

Η τραγική έξοδος, τα θύματα, οι φλόγες, η προσφυγιά, οι «χαμένες πατρίδες»
είναι γεγονότα για τα οποία δεν υπάρχει καμιά ευθύνη από τη μεριά των Ελλήνων.
Δεν περιέχει το βιβλίο κανένα ερωτηματικό για το τι γύρευε ο ελληνικός στρατός
«πέρα από τη γραμμή» της Συνθήκης των Σεβρών, καμιά αμφιβολία για το αν έπρεπε
ή όχι να προχωρήσει «στα βάθη της Μ. Ασίας», κανένα ερωτηματικό για τους
Έλληνες που «από νίκη σε νίκη» είχαν «πλησιάσει στην Άγκυρα».

Το σχολικό βιβλίο μονομερώς αποδίδει την Καταστροφή στην αγριότητα των
τουρκικών στρατευμάτων και την αδιαφορία των συμμάχων, που φρόντιζαν μόνο τα
δικά τους συμφέροντα. Σαν να μην είναι δεδομένα τα συμφέροντα των «άλλων» και
κυρίως σαν να μην έχει η ηγεσία των Ελλήνων καμιά απολύτως ευθύνη που δεν
έλαβε υπόψη της αυτά τα συμφέροντα, που δεν περιόρισε την παρουσία του
ελληνικού στρατού στις περιοχές με ελληνικούς πληθυσμούς, που δεν φρόντισε ν'
αποχτήσει συμμαχίες κ.λπ. Το ελληνικό κράτος εμφανίζεται τραγικό θύμα,
απολύτως ανεύθυνο για τη μεγαλύτερη ήττα της Ιστορίας του.

Οι υπεύθυνοι για την έγκριση των σχολικών βιβλίων θεωρούν προφανώς ότι αυτή η
ερμηνεία της Ιστορίας καλλιεργεί τη φιλοπατρία των νέων γενεών. Όμως, μια
τέτοια Ιστορία καλλιεργεί μοιρολατρία. Και η μοιρολατρική φιλοπατρία που
ταυτίζει το ελληνικό έθνος με το θύμα της «μοίρας» και των «άλλων» ελάχιστα
μπορεί να συμβάλει στην υπεράσπιση των συμφερόντων της χώρας τους.

Η ταύτιση αυτή εμποδίζει την κατανόηση των κοινωνικών αιτιών που βρίσκονται
πίσω από τις κρατικές πολιτικές. Εμποδίζει την ανάληψη ευθύνης από τους
πολίτες για τις επιλογές των εκπροσώπων τους στην κυβέρνηση και τη Βουλή.
Τέλος, εμποδίζει την κατανόηση των επιπτώσεων που μπορεί να έχει μια ορισμένη
ανεύθυνη εξωτερική πολιτική που στηρίζεται στην εθνικιστική μεγαληγορία, που
καταγγέλλει τους «άλλους» χωρίς να λογαριάζει τους κινδύνους και χωρίς να
συγκροτεί συμμαχίες, που καλλιεργεί την εθνική δημαγωγία και έχει στο παρελθόν
οδηγήσει σε μεγάλες καταστροφές.

Η Άννα Φραγκουδάκη είναι καθηγήτρια Κοινωνιολογίας της Εκπαίδευσης στο
Πανεπιστήμιο της Αθήνας.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15856P111</ED>
<ID>
ID:163039

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P11&aa=1</URL></REF>


Article

<CATEGORY>vin09</CATEGORY>

 <H2>ΣΚΙΤΣΟ
</H2>
<AUTHOR>ΔΗΜΗΤΡΗΣ ΧΑΝΤΖΟΠΟΥΛΟΣ</AUTHOR>

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15856P112</ED>
<ID>
ID:163084

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P11&aa=2</URL></REF>


Article

<CATEGORY>vin09</CATEGORY>

 <H2>Αυστραλοί υποστηρίζουν την επιστροφή των Μαρμάρων
</H2>
<H3></H3>Υπέρ της επιστροφής των Μαρμάρων του Παρθενώνα ετάχθη ο Μπομπ Καρ,
πρωθυπουργός της Νέας Νότιας Ουαλίας, της μεγαλύτερης πολιτείας της
Αυστραλίας, ασκώντας πίεση στη Μεγάλη Βρετανία με επιστολή που έστειλε στον
Βρετανό πρωθυπουργό Τόνι Μπλερ.

Ο κ. Καρ ζήτησε από την πρόσφατα εκλεγμένη κυβέρνηση των Εργατικών, που
απέρριψε το ελληνικό διάβημα για επιστροφή των Μαρμάρων, να ενεργήσει με
«φωτισμένη τόλμη».

«Στην Αυστραλία υπάρχουν πολλοί φίλοι της Βρετανίας, αλλά εξίσου και της
Ελλάδας, που θεωρούν ότι η απόφαση αυτή είναι ιδιαίτερα σκληρή εκ μέρους μιας
κυβέρνησης που έχει ήδη φανερώσει φωτισμένη τόλμη και γενναιοδωρία στις
πράξεις της», γράφει στην επιστολή του ο κ. Καρ, συμπληρώνοντας:

«Λίγοι στον κόσμο έχουν πειστεί ότι ο λόρδος Έλγιν απέκτησε τα μάρμαρα
νόμιμα. Λίγοι είναι που πιστεύουν ότι ενήργησε με φροντίδα και καλή πίστη».

Ο πρωθυπουργός της Νέας Νότιας Ουαλίας περιγράφει τα μάρμαρα ως βασικό
μέρος της ιστορίας μας και ως τμήμα της εθνικής κληρονομιάς μας και
επισημαίνει ότι πολλοί προκάτοχοι του Τόνι Μπλερ, συμπεριλαμβανομένου του
πρώην αρχηγού των Εργατικών, Μάικλ Φουτ, έχουν υποσχεθεί την επιστροφή τους
στην Ελλάδα.

«Θα πρότεινα το 2000 να θεωρηθεί ως η ιδεώδης χρονιά για μία μεγαλόψυχη και
πολιτισμένη χειρονομία εκ μέρους της Βρετανίας», καταλήγει, υπογραμμίζοντας
ότι οι Έλληνες σήμερα γνωρίζουν να προσέχουν τα μνημεία τους.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15856P113</ED>
<ID>
ID:163122

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P11&aa=3</URL></REF>


Article

<CATEGORY>vin09</CATEGORY>

 <H5>ΤΑ ΕΞΑΡΧΕΙΑ ΤΩΝ ΕΜΠΡΗΣΤΙΚΩΝ ΣΥΝΘΗΜΑΤΩΝ ΚΑΙ ΤΟΥ ΑΚΤΙΒΙΣΜΟΥ ΤΗΣ ΜΟΛΟΤΟΦ
ΜΕΤΑΤΡΕΠΟΝΤΑΙ ΣΙΓΑ ΣΙΓΑ ΣΕ ΣΥΝΟΙΚΙΑ ΜΕ ΣΤΙΧΟΥΣ ΣΤΟΥΣ ΤΟΙΧΟΥΣ
</H5><H5></H5><H5>Η φωτιά τρέφει τα όνειρα
</H5><H5>Η νοσταλγία του αναρχικού
</H5><H5>Ο πολιτισμός είναι διαφθορά
</H5><H5>Η αυτογνωσία που συντρίβει
</H5><H5>Το «επιτοίχιον» της αναχώρησης
</H5><H5>Ο λυρικός σπαραγμός
</H5><H2>Η άγρια και σκληρή ποίηση των δρόμων
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Η ποίηση κατέβηκε στους δρόμους. Το παλιό όνειρο των ποιητών έγινε
πραγματικότητα. Μ' έναν τρόπο όμως που δεν τον αναγνωρίζουν ούτε οι ίδιοι οι
ποιητές. Όπως οι ζωγράφοι δεν αναγνωρίζουν τη ζωγραφική των τοίχων (γκράφιτι).

Η ποίηση του δρόμου είναι άγρια, όπως και η ζωή στον δρόμο της πόλης. Είναι η
ποίηση που ταιριάζει στους σωρούς των σκουπιδιών στις γωνιες των δρόμων, τα
παρκαρισμένα αυτοκίνητα στα πεζοδρόμια, το αβέβαιο βάδισμα των πρεζονιών στην
πλατεία. Το λοξό κοίταγμα του μπάτσου και το μαχαίρι που τραμπαλίζεται
διπλωμένο στην τσέπη του αλήτη.

Βέβαια, η στιχουργική τους είναι άθλια. Τόσο γιατί αγνοείται αυτό το πράγμα
από τον ποιητή του δρόμου όσο και γιατί η μάντρα και ο τοίχος επιβάλλουν τους
όρους τους, με τις τραχιές παράγωνες ή ανώμαλες επιφάνειες που προσφέρουν στη
γραφή. Έτσι, στίχοι και ημιστίχια εμφανίζονται ακανόνιστα και λαθεμένα.

Ο δημιουργός αυτής της ποίησης δεν είναι επώνυμος. Συνήθως υπογράφει με το Α
μέσα σε κύκλο, με ένα αστέρι, με κάτι άλλο ή και καθόλου. Θα μπορούσαμε να
ονομάσουμε αυτήν την ποίηση: λαϊκή ποίηση της πόλης.

Οι ποιητές προέρχονται από τις τάξεις των αναρχικών ή των εξωκοινοβουλευτικών
και είναι η κατάληξη μιας μακροχρόνιας διαδικασίας αναγραφής συνθημάτων στους
τοίχους, που σιγά σιγά μοιάζει να αποκτά μεγαλύτερο πνευματικό, φιλοσοφικό ή
λυρικό βάθος.

Εξάλλου οι δημιουργοί των επιγραφών ή επιγραμμάτων δεν είναι πάντα και οι
γραφείς τους. Συχνά οι στίχοι είναι παράφραση ενός τίτλου έργου, ενός στίχου
λαϊκού τραγουδιού ή μιας προσωπικής κουβέντας. Η διαδικασία δημιουργίας τους
είναι ανάλογη με τη διαδικασία δημιουργίας του δημοτικού τραγουδιού.

Στον τοίχο της παλιάς πολυκατοικίας ­ γωνία Ερεσού και Μπενάκη ­ η επιγραφή
καθαρογραμμένη, σε άσπρο φόντο, σε προσκαλεί να διαβάσεις:

Στο ημίφως του αντεστραμμένου κόσμου

ανακαλύψαμε τον ορίζοντα

στην κόψη μιας λεπίδας

Ίσως ο ρυθμός του επιγράμματος να παραπαίει λίγο σ' ένα σημείο, αλλά η εικόνα
είναι εναργής. Υποβάλλει τον κίνδυνο του μαχαιριού στα μισοσκότεινα όρια
μεταξύ θανάτου και ζωής.

Λίγο παρακάτω, στο εγκαταλειμμένο νεοκλασικό, όπου θα γινόταν κάποτε το
εικαστικό επιμελητήριο (Βαλτετσίου 42) και τώρα ρημάζει φορτωμένο την πινακίδα
της υπόσχεσης, ο άγνωστος αναρχικός προτείνει:

ΔΙΨΑΝΕ

ΟΙ ΝΥΧΤΕΣ

ΓΙΑ ΑΓΡΙΕΣ

ΓΙΟΡΤΕΣ

Τα κεφαλαία στοιχεία θυμίζουν επίγραμμα από την αρχαία Ελλάδα, εντύπωση που
επιτείνεται από τον λιτό κι απέριττο στίχο. Αλλά κυρίως ανακαλεί στη φαντασία
φαουστικές βαλπουργιανές νύχτες ή τουλάχιστον μουσικά μοτίβα από τις
«Βαλκυρίες» του Βάγκνερ.

Αλλά κυρίως φέρνουν στη φαντασία άγριες νύχτες με φωτιές, που καταυγάζουν τον
ορίζοντα μιας πόλης που καίγεται.

Η ανορθόγραφη επιγραφή στη μάντρα ­ γωνία Βαλτετσίου και Μαυρομιχάλη ­ κάνει
αυτήν την εικόνα ακόμη πιο σαφή:

Οι λίγοι που γλιτώσανε απ' το κυνήγι

και κατεβαίνουνε στην πόλη ΛΥΣΣΑΣΜΕΝΟΙ

θα κάνουνε αυτές τις γειτονιές, όπως ήταν το '80

κι αυτό τον κόσμο, όπως είναι στο όνειρο

Η υπογραφή κι εδώ είναι δηλωτική: ένα Α μέσα σ' έναν κύκλο, που στην κορυφή
του σαλεύει ένα αναμμένο φυτίλι. Πρόκειται, λοιπόν, για τη βόμβα του αναρχικού.

Τα Εξάρχεια των εμπρηστικών συνθημάτων και του ακτιβισμού της μολότοφ σιγά
σιγά μετατρέπονται σε συνοικία της ποίησης του δρόμου. Ο αναρχικός που
υπογράφει το ποίημα νοσταλγεί ήδη το παρελθόν και προσπαθεί να μας υποσχεθεί
το μέλλον.

Όταν όμως αρχίζει η νοσταλγία, τα συνθήματα ανεπαισθήτως μετατρέπονται σε
ποίηση και η ποίηση είναι πολιτισμός.

Αλλά, όπως έλεγε ο καταραμένος Μαρκήσιος, η διαφθορά είναι πολιτισμός και
ελευθερία. Εκπολιτίζω κάποιον σημαίνει εκλεπτύνω και διαφθείρω τα πρωτόγονα
αισθήματά του. Και ιδού ο απόηχος στον άλλο μαντρότοιχο του ίδιου οικοπέδου:

ΟΙ ΤΟΙΧΟΙ ΕΧΟΥΝ ΑΥΤΙΑ

ΚΑΙ ΤΑ ΑΥΤΙΑ ΣΑΣ ΤΟΙΧΟΥΣ

Ο «Α μέσα σε κύκλο» μάς κατηγορεί ευθέως και με μιαν απελπισία, που μόλις
υποκρύπτεται, είναι σαν να μας λέει: Τόσα χιλιόμετρα συνθήματα έγραψα στους
τοίχους, τόσα γκαζάκια έβαλα στα αυτοκίνητά σας, τόσες φωτιές άναψα στις
καταλήψεις του Χημείου και του Πολυτεχνείου και σεις δεν είδατε, δεν ακούσατε
και δεν καταλάβατε τίποτα; Ό, τι και να γίνει, δεν πρόκειται να ξυπνήσετε!

Η αξία του επιγράμματος δεν βρίσκεται μόνο στην απόγνωση που αποπνέει, αλλά
και στον ρυθμό του τον κοφτό και απόλυτο, που κάνει τον στίχο τελεσίδικο.
Πράγμα που επιτυγχάνει με την επανάληψη ενός ζεύγους λέξεων και μάλιστα σε
σχήμα ανεστραμμένο. Το πρώτο ημιστίχιο ξεκινά με το ουσιαστικό «τοίχοι» για να
καταλήξει στα «αυτιά», ενώ στο δεύτερο ημιστίχιο ξεκινά με το ουσιαστικό
«αυτιά» για να καταλήξει στους «τοίχους». Η απόλυτη λιτότητα. Αφού τα υλικά
του είναι μόνο δύο ουσιαστικά κι ένα ρήμα.

Απλό, παλιό και καταλυτικό μοτίβο.

Αν δεν προσέξεις, μπορεί να το προσπεράσεις. Αλλά όταν το δεις, θα σταματήσεις
εκεί στη γωνία Καλλικράτους - Ερεσού - Μαυρομιχάλη:

ΚΙ ΕΜΕΙΣ ΑΝΥΠΟΨΙΑΣΤΟΙ ΚΙ ΩΡΑΙΟΙ

ΜΕΣΑ ΣΤΟ ΘΑΥΜΑ ΠΟΥ ΒΟΥΛΙΑΖΕΙ

Στο μυαλό μου πέφτει ήδη το καρέ από το φιλμ: Στα σαλόνια του πλοίου οι
πολυέλαιοι με τα κρύσταλλα σκορπούν τη λάμψη τους. Η ορχήστρα παίζει
ρομαντικές μελωδίες. Από τις γυμνές πλάτες των γυναικών που στροβιλίζονται
στην πίστα ξεχύνονται αρώματα γιασεμιού και νυχτολούλουδου. Στα ποτήρια
σπινθηρίζει η σαμπάνια. Η μέθη, ο έρωτας και η μεταξωτή εσάρπα της ντάμας, όλα
μοιάζουν με θαύμα. Τα ζευγάρια αστροβιλίζονται ευτυχισμένα στις μελωδικές
νότες ενός βαλς του Γιόχαν Στράους. Αλλά στα ύφαλα του πλοίου το παγόβουνο
έχει κάνει ήδη ένα ρήγμα στον «Τιτανικό» που βουλιάζει. 
Στον τοίχο της Γαλλικής Αρχαιολογικής Σχολής (από την πλευρά του πεζόδρομου
Πρασσά) το επίγραμμα, μισοκρυμμένο ανάμεσα σε δυο μικρές μουριές, ψιθυρίζει:

Είμαστε όλοι μετανάστες

Βέβαια, είναι ένα έμμεσο σύνθημα κατά του ρατσισμού και της ξενοφοβίας. Αλλά
καθώς στέκεται σεμνά ανάμεσα στα δυο παράθυρα, αποκομμένο από τη βουή του
δρόμου, αποκτά μεταφυσικές διατάσεις ­ διαστάσεις επιτυμβίου.

Είναι σαν να μας προειδοποιεί το «επιτοίχιον» ότι σ' αυτήν τη ζωή είμαστε όλοι
μετανάστες ­ και όχι μόνιμοι. Αλλά αν προσπαθήσεις να το συλλαβίσεις, τότε ο
ήχος του ανακαλεί στη μνήμη κάτι σαν «είμαστε όλοι μεταστάντες»!

Δεν θυμάμαι τώρα πού είδα την τελευταία επιγραφή. Δεν είχα τη μηχανή και το
μπλοκάκι μου να την καταγράψω. Έτσι την απομνημόνευσα:

Πες μου πως μ' αγαπάς

κι ας είναι και με πέτρες

Ο λυρικός σπαραγμός είναι ατόφιος. Ένα επίγραμμα ερωτικό, σχεδόν τέλειο και
υποδειγματικό ­ αν και περιέχει τη φθαρμένη λέξη αγάπη. Αλλά η σκληρότητα της
λέξης «πέτρες» και το συμπαγές τους σταθεροποιεί οποιαδήποτε τάση χαλαρότητας
κι ανισορροπίας δημιουργείται.

Ας είσαι καλά άγνωστε ποιητή, που μου 'φτιαξες τη μέρα μου.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15856P121</ED>
<ID>
ID:163040

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P12&aa=1</URL></REF>


Article

<CATEGORY>vin09</CATEGORY>

 <H5>Τραγούδια για την ενσωμάτωση της Δωδεκανήσου
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

<H3></H3>«ΕΝΣΩΜΑΤΩΣΗ». Στίχοι, μουσική: Δημήτρης Κ. Βοναπάρτης. Μουσική επιμέλεια:
Χρήστος Νικολόπουλος. Ερμηνεία: Δαυΐδ Σακέλλης, Άννα - Έφη Σαρρή - Καραμπεσίνη
και Χορωδία. (Ανεξάρτητη παραγωγή από την Κοινότητα Αντιμάχειας Κω).

Η ιστορική μνήμη, ο καλώς εννοούμενος πατριωτισμός και τα συνθήματα
δημιούργησαν τις εμπνεύσεις σ' έναν νέο άνθρωπο να αφοσιωθεί και να γράψει 16
κομμάτια και να τα κυκλοφορήσει σε CD. Δημιουργός, ο Δημήτρης Βοναπάρτης, με
τη μουσική συνεργασία του Χρήστου Νικολόπουλου. Θέμα του έργου, η συμπλήρωση
πενήντα χρόνων (1947-1997) από την ενσωμάτωση της Δωδεκανήσου στην Ελλάδα. Η
εργασία αυτή έχει την οργάνωση και σφραγίδα της Κοινότητας Αντιμάχειας Κω. Τα
λόγια των τραγουδιών, με πολύ συναίσθημα μιλούν για τα Δωδεκάνησα και
ιδιαίτερα για την Κω, πατρίδα του δημιουργού. Χαρακτηρίζονται από απλότητα και
λεβεντιά. Στη σκέψη των παλιών κατοίκων της Κω ξαναγυρίζουν οι νοσταλγικές
στιγμές της ενσωμάτωσης. Μέσα στα λόγια και τη μουσική των τραγουδιών
ζωντανεύουν τα έθιμα και οι παραδόσεις της Δωδεκανήσου. Εκτός όμως από τους
στίχους, στην «Ενσωμάτωση» κυριαρχεί το έντονο νησιώτικο μουσικό χρώμα.
Μελωδίες όμορφες, που παίζει μια πολύ καλά οργανωμένη (από τον σολίστα του
μπουζουκιού Μάκη Μαυρόπουλο) ορχήστρα. Η παρουσία του Χρήστου Νικολόπουλου, ως
επιμελητή μουσικής σ' αυτήν τη δουλεία, δίνει μια διαφορετική αίσθηση. Βοηθά
πολύ, επίσης, η συμμετοχή του βετεράνου σολίστα του βιολιού Γιώργου Κόρρου. Η
επιλογή του Δαυΐδ Σακέλλη ως ερμηνευτή των τραγουδιών αυτού του περιεχομένου
ίσως να είναι η ιδανική. Σε τρία από τα τραγούδια του κύκλου «Έξι αιώνες», «Ας
τραγουδήσω» και «Τρεχαντήρι» η μουσική είναι παραδοσιακή. Πάντως η
«Ενσωμάτωση» παρά το γεγονός ότι είναι ένα ειδικό έργο, φανερώνει τη μεγάλη
προσπάθεια του Βοναπάρτη, αλλά και την αγάπη του για την Κω και γενικότερα τα Δωδεκάνησα.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P13</CAT>
<ED>
Κωδικός άρθρου: A15856P131</ED>
<ID>
ID:163041

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P13&aa=1</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>«ΚΑΘΑΡΙΣΜΟΙ ΦΟΝΩΝ ΕΠΕ»με τον Γουίλιαμ Μπάλντουιν

«ΙΣΤΟΡΙΕΣ ΤΟΥ ΚΑΛΟΚΑΙΡΙΟΥ»: Ένας νεαρός κάνει μόνος του διακοπές και
ζει μικροπεριπέτειες με τρία κορίτσια. Νέα κομεντί του εστέτ Ερίκ Ρομέρ. (Εκράν).

«ΑΠΙΣΤΙΕΣ»: Ο Ράιαν Ο' Νιλ μισθώνει τον πληρωμένο φονιά Τσαζ Παλμιντέρι
για να καθαρίσει τη γυναίκα του Σερ και ο Πολ Μαζούρσκι στήνει μια πικρή
κωμωδία. (Αθηναία, Αρκαδία, Village Centre 7, Φιλίπ, Αμαρυλλίς, Πλανήτης).

«ΑΠΟ ΤΗ ΜΙΑ ΖΟΥΓΚΛΑ ΣΤΗΝ ΑΛΛΗ»: Ένας νεαρός βρίσκεται από τη ζούγκλα
του Αμαζονίου στη... ζούγκλα της Ν. Υόρκης. Κωμωδία του Τζον Πάσκουιν. (Άννα
Ντορ, Village Centre 1, Γαλαξίας, Ιντεάλ, Σινέ Ψυρρή, Σπόρτιγκ, Μπομπονιέρα, Σινεάκ).

«ΚΑΘΑΡΙΣΜΟΙ ΦΟΝΩΝ ΕΠΕ»: Α λα Ταραντίνο γκανγκστερικό φιλμ του Ρεμπ
Μπρόντοκ, με τους: Γουίλιαμ Μπάλντουιν, Άντζελα Τζόουνς, Ντέζι Φουέντες.
(Αττενέ, Βοξ, Φλερύ, Φιλοθέη).

«ΟΙ ΜΑΧΗΤΕΣ ΤΟΥ ΚΑΛΟΥ»: Οι κινέζικες πολεμικές τέχνες συναντούν... τα
σπέσιαλ εφέ σε μια περιπέτεια πλατιάς κατανάλωσης. Του Ρόνι Γιου. (Αθήναιον,
Αθήναιον Cinepolis 1, Village Centre 8).

«ΕΝΤΟΛΗ ΕΝ ΛΕΥΚΩ»: Υπόκοσμος, διαφθορά στο Λος Άντζελες του 1950. Του
Λι Ταμαχόρι, με τους: Νικ Νόλτε, Μέλανι Γκρίφιθ, Τσαζ Παλμιντέρι, Τζον
Μάλκοβιτς. [Αβάνα, Σεξαμενή, Τροπικάλ, Ρίο, Χλόη, Άνεσις (Πειρ.)].

«Ο ΑΓΓΛΟΣ ΑΣΘΕΝΗΣ»: Δώδεκα Όσκαρ για το τρίωρο επικό ρομάντζο ενός
μεγάλου έρωτα στην έρημο της Αιγύπτου, στη διάρκεια του πολέμου. Με το
εξαιρετικό δίδυμο Ρέιφ Φάινς - Κριστίν Σκοτ. (Θησείον, Έλενα, Στέλλα, Τριανόν,
Άλεξ, Ορφεύς).

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P14</CAT>
<ED>
Κωδικός άρθρου: A15856P141</ED>
<ID>
ID:163042

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P14&aa=1</URL></REF>


Article

<CATEGORY>vin09</CATEGORY>

 <H5>ΤΗΝ ΠΡΩΤΗ ΓΕΝΙΑ ΧΩΡΙΣ ΨΕΥΔΑΙΣΘΗΣΕΙΣ ΦΩΤΙΖΕΙ Ο ΚΑΙΝΟΥΡΓΙΟΣ ΧΩΜΕΝΙΔΗΣ
</H5><H5></H5><H2>«Οι ελαφροί ας με λέγουν ελαφρόν...»
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

«Δεν έβρισκα κανένα νόημα, καμιά συνέχεια στη ζωή μου, που κυλούσε αδιάφορα
ερήμην μου, σαν ένα όχημα το οποίο σου ανήκει μεν, αλλά σου απαγορεύεται να το
οδηγήσεις. Δεν αναγνώριζα τον εαυτό μου παρά μονάχα σε κάτι παιδικές
φωτογραφίες», λέει μια ηρωίδα του Χρήστου Χωμενίδη και με αυτά τα λόγια
εκφράζει την άποψη του συγγραφέα για τη σημερινή «μετα-ψευδαισθησιακή» γενιά

«Το να βρεθείς μετέωρος, είναι καλύτερο από το να στηρίζεσαι σε ψεύτικα
δεκανίκια». Το λέει ο πιο επιτυχημένος, προβεβλημένος (και γλωσσοφαγωμένος)
από τα νέα ταλέντα της πεζογραφίας μας. Ο 31χρονος Χρήστος Χωμενίδης. Και αυτό
θα μπορούσε να είναι το «ηθικό δίδαγμα» από το καινούργιο ­ τρίτο ­ βιβλίο
του, που μόλις κυκλοφόρησε και που φέρνει στο προσκήνιο τα πρόσωπα «της πρώτης
μετα-ψευδαισθησιακής γενιάς». Το λέει, κάπως αλλιώς, και ο τίτλος που διάλεξε.
Βλέπουμε στο εξώφυλλο έναν άντρα να κλαίει, κι από κάτω: «Δεν θα σου κάνω το
χατίρι (ΕΣΤΙΑ)... "να σου πω ψέματα", "... να σε παρηγορήσω". Γιατί "μπορεί να
μην είμαι σε θέση να γίνω αυτός που θέλεις, αλλά θα σου δείξω το πραγματικό
μου πρόσωπο"», εξηγεί στα «ΝΕΑ» ο συγγραφέας. Και προσθέτει: «Έχουμε κουραστεί
τόσο πολύ από το παιχνίδι των μεταμφιέσεων που γίνονται όλο και πιο φτηνές.
Τόσο, που οι μάσκες έχουν αρχίσει να πέφτουν».

Ιδού λοιπόν εδώ δώδεκα «σκληρά διηγήματα για μια λάιτ εποχή» ­ δημοσιευμένα
μερικά σε εφημερίδες (και στα «ΝΕΑ») ή περιοδικά ­ όπου ο Χωμενίδης αφήνει
κατά μέρος τις πλάκες, την μπαλαφάρα, τις υπερβολές και τα γκροτέσκα στοιχεία
που έκαναν τους «φαν» του να ξεκαρδίζονται διαβάζοντας το «Σοφό Παιδί» του
(1993) ή το «Ύψος των περιστάσεων» (1995), και ρισκάρει να γίνει κυνικός.

Οι ήρωές του ­ παλιές σταρ που θυμίζουν Μελίνα ή Βουγιουκλάκη, νεαρές χήρες
που θυμίζουν Ντόρα Μπακογιάννη ή Δήμητρα Λιάνη, ανθυποτραγουδίστριες, φιντάνια
ή επιτυχημένοι επιχειρηματίες, ευκατάστατοι εραστές και ερωμένες, αδίστακτες
γριές ή μαζοχιστές δικηγόροι ­ δεν είναι αυτό που λέμε «θετικοί». Όμως εκείνος
δεν τους θεωρεί αρνητικούς. Ίσως γι' αυτό σε τούτο το βιβλίο αποτυπώνεται με
τη μεγαλύτερη ειλικρίνεια η ματιά μιας ορισμένης νεολαίας ­ όπου ανήκει και ο
Χωμενίδης ­ στο εδώ και τώρα.

Η εποχή του τίποτα

«Οι ήρωές μου δεν μπορούν λόγω της εποχής να έχουν αρχές», λέει. «Κανείς τους
δεν έχει βεβαιότητες. Και είναι πιο σημαντικό γι' αυτούς να μην έχουν
αυταπάτες, παρά να πιστεύουν σε κάτι».

­ Και για σένα;

«Ναι. Γιατί πρέπει πρώτα να πάψεις να είσαι ειδωλολάτρης και μετά να γίνεις
χριστιανός. Μεσολαβεί όμως μια περίοδος του τίποτα. Αυτήν διανύουμε σήμερα.
Είναι το απαραίτητο στάδιο πριν από το καινούργιο "κάτι". Άλλωστε, το να έχεις
αυταπάτες είναι και εύκολη λύση: Αν δεν είσαι απατεώνας, είσαι ηλίθιος. Κι
ένας βλαξ καλών προθέσεων, εμένα δεν μου λέει τίποτα».

­ Μοιάζουν ωστόσο «αρνητικοί»...

«Δεν είναι. Όμως δεν τους βγαίνει να κάνουν κάποια "πρόταση". Τουλάχιστον δεν
λένε ψέματα. Δεν κοροϊδεύουν ούτε τον εαυτό τους ούτε τους άλλους. Είναι
συναισθηματικά ακρωτηριασμένοι και κάνουν κάποιες ατελέσφορες προσπάθειες ν'
αγαπήσουν. Αλλά δεν είναι ψώνια. Αντιμετωπίζουν τις αδυναμίες τους. Καλύτερα
να μην είσαι τίποτα ή να είσαι κάτι μικρό, παρά να παριστάνεις ότι κάποιος είσαι...».

­ Έτσι αισθάνονται οι νέοι της ηλικίας σου;

«Πιστεύω πως ναι. Έχουν κουραστεί απ' όλες τις προσφερόμενες εκδοχές ζωής και
από το γκλάμουρ που πουλάνε τα μίντια. Και σε ό,τι κάνουν, ακόμα κι όταν
ανεβαίνουν στα τραπέζια να χορέψουν, έχουν τη συνείδηση της ματαιότητας.
Χαμογελάς για να δεις τον εαυτό σου να χαμογελάει στον καθρέφτη και να
αισθανθείς χαρούμενος...».

­ Λες γι' αυτό να σε κατηγορούν για «χαζοχαρούμενο»;

«Δεν είμαι σκυθρωπός, δεν κρατάω πόζα, μιλάω μ' όλον τον κόσμο και είμαι
γελαστός. Από τα γραπτά μου προκύπτει μια εσωτερική απελπισία. Αλλά το να
κυκλοφορώ με μια μουράκλα παριστάνοντας τον βαθιά προβληματισμένο συγγραφέα...
είναι γελοίο. Και αντιαισθητικό».

Χιούμορ και αυτοπεποίθηση

Με το έτσι του λοιπόν ή με το... γιουβέτσι του, είναι γεγονός πως όπου κι αν
βρεθεί, κλέβει την παράσταση. Ίσως γι' αυτό και εκνευρίζει πολλούς... Ξέρει να
πετάει προκλητικές ατάκες, δεν κομπιάζει, δεν είναι μίζερος, έχει χιούμορ και
αυτοπεποίθηση. Κι αν κάποιος τον προωθεί, δεν είναι οι «πλάτες» που δεν έχει,
ούτε ο ανύπαρκτος «κύκλος» του, αλλά ο ίδιος του ο εαυτός που βρίσκει
ανταπόκριση στους 16 ως 40 κυρίως.

Η κριτική τον έχει χαρακτηρίσει ως τον νέο Καραγάτση ­ «με ερωτηματικό»,
επισημαίνει ο ίδιος ­ αλλά σε πείσμα των... καλαμοθήρων, δεν καβάλησε κανένα
καλάμι. «Γιατί έχω περισσότερη εμπιστοσύνη στο ήθος μου, παρά στις ικανότητές
μου». Και γιατί, όπως ακριβώς οι ήρωές του έτσι κι εκείνος δεν έχει αυταπάτες.
Κι ας έχει πουλήσει 45.000 αντίτυπα με ένα βιβλίο που έγραψε στα 24 του (Το
Σοφό Παιδί»).

Εγκατέλειψε λοιπόν τη δικηγορία για χάρη του επαγγέλματος και της τέχνης του
συγγραφέα. Και νάτος παντού. Στις βιτρίνες των βιβλιοπωλείων, στα προσκεφάλια,
στο «Elle» για βιοπορισμό, στα χέρια του νέου φέρελπι σκηνοθέτη στην Αγγλία
Κωνσταντίνου Γιάνναρη που ετοιμάζει ταινία με το «Σοφό Παιδί», στον κατάλογο
του έγκριτου γαλλικού οίκου «Seuil» που το μεταφράζει για τον Σεπτέμβριο, στο
καινούργιο σενάριο του Νίκου Τριανταφυλλίδη ως συνεργάτης και στο θεατρικό «Η
θηλειά» ως μεταφραστής

­ Τι απαντάς όταν σε λένε «μαϊντανό»;

«Η παρουσία μου στα μίντια είναι πολύ πιο περιορισμένη από ό,τι λέγεται.
Άλλωστε είμαι ο μόνος από τον χώρο των γραμμάτων που αναρωτήθηκε δημόσια
"μήπως μοιάζω με καρτούν". Αλλά και αυτό παρερμηνεύθηκε από τα καλώς κείμενα
ώτα. Υπάρχει ευτυχώς και ένα σχετικό ποίημα του Καβάφη που λέει "Οι ελαφροί ας
με λέγουν ελαφρόν/ στα σοβαρά πράγματα ήμουν πάντοτε/ επιμελέστατος". Ίσως
αυτό να εξηγεί, όπως έλεγε και ο ποιητής, τη μομφή».

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P15</CAT>
<ED>
Κωδικός άρθρου: A15856P151</ED>
<ID>
ID:163043

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P15&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Επαρχία του Νομού Ηρακλείου. 2. Οι κάτοικοι πολυάνθρωπου
κράτους. ­ Αρχαίος συμπερασματικός σύνδεσμος (αντίστρ.). 3. Είναι και
οι αργοπορημένοι. 4. Η Καρολίνα του λόρδου Βύρωνα. ­ Γνωστός από
κωμωδίες του Πλαύτου και του Μολιέρου υπηρέτης (αιτ.). 5. Αγωνιστικός
χώρος. 6. Από το δέρμα του κατασκευάζεται το αστρακάν. ­ Γειτονικά στο
αλφάβητο. 7. Χαρακτήριζε και τη ναζιστική ιδεολογία. 8.
Αριθμητικό σύμβολο (αντίστρ.). ­ Τα αρχικά παράνομου στρατού (αντίστρ.).
9. Η έκτη κατά σειρά μεγέθους χώρα στον κόσμο.

ΚΑΘΕΤΑ

1. Παρέχονται και από ασφαλιστικά ταμεία. 2. Τμήμα του κρανίου
(πληθ.) ­ Όραμα των... προγόνων μας (αντίστρ.). 3. Στοιχίζουν πανάκριβα
(καθ.). 4. Αρχαίο κτητικό (αντίστρ.). ­ Έχει και αυτή πτερύγια (καθ.).
5. Γνωστό φιλοσοφικό του έργο και το «Πέραν του καλού και του κακού». ­
Δορυφορικά αρχικά (αντίστρ.). 6. Μία από τις ελληνικές φυλές. 7.
Από δέρμα ζώου κατασκευασμένος, στη γενική (αντίστρ.). ­ Γάλλος σκηνοθέτης.
8. Υπεύθυνοι για πολλά δεινά μας. ­ Έκφραση δυσχέρειας. 9. Συχνά
προβάλλεται σαν πρόφαση.

ΛΥΣΗ (6/6/97)

ΟΡΙΖΟΝΤΙΑ: 1. ΜΠΑΙΡΑΚΙ 2. ΟΡΚΟΙ ­ ΟΧΙ 3. ΤΟΥ ­
ΟΝΤΑ 4. ΣΤΗΒΕΝΣΟΝ 5. ΤΕΜΕΝΟΥΣ 6. ΕΡΩΤΩ 7. ΡΗΝΟΣ ­
ΙΝΩ 8. ΗΜ (ΙΤΑΜΟΙ) ­ ΗΠΑΤΑ 9. ΣΑΛΤΣΑ ­ ΑΣ. 
ΚΑΘΕΤΑ: 1. ΜΟΥΣΤΕΡΗΣ 2. ΠΡΟΤΕΡΗΜΑ 3. ΑΚΤΗΜΩΝ 4. ΙΟ
­ ΒΕΤΟ 5. ΡΙ ­ ΕΝΩΣΗΣ 6. ΑΝΟ ­ ΠΑ 7. ΚΟΤΣΥΦΙΑ 8.
ΙΧΝΟΣ ­ ΝΤΑ 9. ΙΟΝ ­ ΙΩΑΣ.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P15</CAT>
<ED>
Κωδικός άρθρου: A15856P152</ED>
<ID>
ID:163097

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P15&aa=2</URL></REF>


Article

<CATEGORY>vin09</CATEGORY>

 <H5></H5><H5>Depeche Mode, Ultra (Virgin).
</H5><H5>Paul McCartney, Flaming Pie (ΕΜΙ)
</H5><H5>Dexys Midnight Runners, Don't Stand Me Down (Sony)
</H5><H5>Dαvid Byrne, «Feelings» (Warner)
</H5><H2>Και πάλι κοντά μας
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

<H3>Οι επιστροφές δεν είναι ευχάριστες μόνο όταν έρχονται από την Εφορία. Ο Πολ
Μακάρτνεϊ και ο Ντέιβιντ Μπερν επιστρέφουν με δυνατά επιχειρήματα. Και οι
Depeche Mode, από αγνοούμενοι γίνονται οι καλεσμένοι της βραδιάς. Η υπομονή
είναι αρετή.
</H3>
Κάποιος καλός θεός εκεί πάνω, που είχε μία συμπάθεια στην ηλεκτρονική ποπ,
είπε πως οι Depeche Mode έπρεπε να σωθούν και εγένετο. Σώθηκαν. Από τις
κραιπάλες, τα ναρκωτικά, τις απώλειες και τον κακό δρόμο που είχαν πάρει,
αφήστε το γούστο που τους είχε ήδη χαλάσει. Το αντάλλαγμα ήταν να γράψουν
τραγούδια με σαρκασμό και ελαφρότητα, με μεταμέλεια και καλές προθέσεις.
Έκαναν, λοιπόν, το Ultra. 
Στον αντίποδα της άγευστης μουσικής που συνοδεύει παγωτά στην τηλεόραση, αν
και θα μπορούσε άνετα να κάνει και αυτό. Μετά το Songs Of Faith and Devotion
του '93, η επιστροφή γίνεται διακριτικά και σε σύνδεση με τα προηγούμενα. Και
φτάνει ακόμη και το πρώτο τραγούδι, το Barrel Of The Gun, να θυμίσει πως ένα
συγκρότημα (σαν τους Depeche Mode) δεν αρκεί να είναι ποπ (και της...
ηλεκτρονικής γενιάς) αλλά και να φαίνεται. Παίζουν, λοιπόν, ρυθμικά σαν σούπερ
σταρ και με ηρωισμό σαν τον παλιό εαυτό τους. 
Γιατί οι Depeche Mode ­ αν ρωτήσει κανείς ­ δεν έγιναν U2; (που ήταν πάντα οι
απέναντι στην αναποφάσιστη δεκαετία του '80; Στο Ultra και αυτή η απάντηση.
Ίσως να είχαν ανάγκη από καλύτερο μάνατζερ, περισσότερη αυτοπειθαρχία και πιο
πολύ ροκ σαν βάση. Εξ ου και οι Depeche Mode αφήνουν τις βιαστικές μόδες στην
άκρη για να σταθεροποιήσουν τη θέση τους, όπως φαίνεται σιγά σιγά, καθώς
διανύεις ένα ένα τα τραγούδια.

Δικαιολογημένος ο θόρυβος που συνοδεύει το άλμπουμ, αφού πρόκειται για την
επιστροφή του Σερ Πολ Μακάρτνεϊ και δικαιολογημένο απόλυτα το σουξέ που έφτασε
μέχρι και την Αμερική, ενώ μόλις προ ολίγου πήγε να κοπάσει η θύελλα της
Beatle-ο-μανίας που ξέσπασε με τις Ανθολογίες. 
Δεν ξέρω αν τελικά λειτούργησε έτσι όπως ο Σερ Πολ το λέει, ότι κάθησε δηλαδή
να κάνει ένα δίσκο για να διασκεδάσει και όχι να ιδρώσει δουλεύοντάς τον ­
άλλωστε και οι Beatles δεν ήταν ένα σοβαρό γκρουπ (ο Πολ το είπε) ­ αλλά η
συνταγή ήταν σωστή, τα υλικά πρώτης ποιότητας και η τεχνική δοκισμαμένη. 
Εκτός δε από τον κ. Τζορτζ Μάρτιν που δούλεψε στην παραγωγή ­ οι παλιές φιλίες
δεν πεθαίνουν ­ είναι κοντά μας και ο Τζεφ Λιν, που φιλτράρει τον ήχο,
κάνοντάς τον ιδιαίτερα προσφιλή στα αμερικάνικα αυτιά. 
Η πίτα, στην προκειμένη περίπτωση, σερβίρεται αχνιστή και κανένα από τα
δεκατέσσερα κομμάτια της δεν χάνει σε γεύση.

Ένας ωραιότατος Μακάρτνεϊ, λοιπόν, μας έσωσε από ένα ακόμη άνευ λόγου
επεισόδιο αρχειακού υλικού. Χαλάλι του. Και η πίτα γερή.

Δεν πρόκειται ακριβώς για επιστροφή των Dexys Midnight Runners, αλλά, κατά
κάποιον τρόπο, πρόκειται. 
Με ένα καινούργιο συμβόλαιο, με νέο στυλ και χωρίς εκείνα τα κακόγουστα φαρδιά
κάντρι παντελόνια που έγιναν ένα με το πετσί τους δέκα χρόνια πριν, οι Dexys
επανέρχονται, δηλώνοντας πως ετοιμάζουν νέο έργο. 
Για να προσδιορίσουν δε τη θέση τους στην επικαιρότητα, κυκλοφορούν ξανά σε cd
το Don't Stand Me Down, την πιο παραγνωρισμένη δουλειά τους, που αποδεικνύεται
και η πιο κοντινή στη νέα φιλοσοφία τους.

Ο Κέβιν Ρόουλαντ υπογράφει πια ως «Ο τυχερός Ρόουλαντ», θυμίζοντας πως η δική
τους σόουλ μπορεί να έχει κέλτικες επιρροές, αλλά τις βαφτίζει σε ένα
πληθωρικό, χειμαρρώδη ήχο, που ορίζεται από ένα τρίο και τους φίλους τους. 
Από το '85 που βγήκε το άλμπουμ πέρασε καιρός, αλλά ο Ρόουλαντ δεν θέλει να το
κάνουμε θέμα.

Τρία έτη κιόλας συναπτά πέρασαν από το προηγούμενο σόλο άλμπουμ του
Ντέιβιντ Μπέρν, που έχει πια αποσυνδέσει το όνομά του από τους Talking Heads
(έκαναν κι εκείνοι τη δική τους κίνηση, εξάλλου). 
Ανήσυχος νους της τέχνης και καλλιτέχνης με ένστικτο, σκορπάει τις ιδέες του
σε φωτογραφίες, εικόνες, μουσική για μεγάλα καταστήματα και ποικίλα πρότζεκτ
που ευδοκιμούν στη Ν. Υόρκη και αλλού ­ πρόσφατα ο κ. Μπερν ασχολήθηκε με όπλα
και χρήματα ­ πάντα στον χώρο της τέχνης. Αποφασισμένος να κρατηθεί μακριά από
τις φόρμες και τα σχήματα της ποπ έτσι όπως γενικώς αρέσει, ψάχνει ήχους,
βρίσκει ιδέες και δεν χάνει το χιούμορ του. Έχει, γνωστό αυτό, και μια
ιδιαίτερη αδυναμία στα λάτιν τα αυθεντικά και στους ρυθμούς με χρώμα. Εδώ,
λοιπόν, συμπράττει με τους Morcheeba τους Βρετανούς που διακρίθηκαν σε ένα
σόουλ, τρίπχοπ και μελωδικό τοπίο, που στο σύνολο ήταν κάτι παραπάνω απ' το
άθροισμα των μελών του.

Η σύμπραξη συζητήθηκε με πολλά κολακευτικά σχόλια για τον Μπερν και απέφερε
καρπούς, άλμπουμ φουσκωμένο από ρυθμούς με φαντασία. 
Τη μια στιγμή κοροϊδεύει τα αμερικάνικα μεγέθη, την επόμενη φλερτάρει
σκανδαλιστικά, μιλάει για σεξ, σχέσεις και τον Τζιμι Χέντριξ. 
Συναισθηματικός τύπος, βλέπετε.

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15856P161</ED>
<ID>
ID:163044

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P16&aa=1</URL></REF>


Article

<CATEGORY>vin09</CATEGORY>

 <H2>Κλωνο-Νότης
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μπορεί να μας προκύψουν Νότης 2, 3, 4, 5 κ.ο.κ.; Φυσικά! Το είδος αναπαράγεται
με τρομακτική ταχύτητα. Δεν είδατε την εκπομπή της Ρούλας; Όπου εκλεκτά
μέλη της αθηναϊκής κοινωνίας χειροκροτούσαν και χασκογελούσαν, βλέποντας
εξάχρονα βρέφη να πιθηκίζουν Σφακιανάκη, Ρέμο και Γαρμπή;

* Από τη Ρούλα, φερ' ειπείν, καταλήγεις (αν καταλήξεις) σε εταιρείες δίσκων.
Έπειτα σε παραλαμβάνουν οι άνθρωποι των εταιρειών δίσκων, δηλαδή (ας πούμε εν
προκειμένω) η Minos ΕΜΙ. Σε πακετάρουν, σε κόβουν στα τρία και σε αποστέλλουν
ταχυδρομικώς στα γραφεία των εφημερίδων. Προάγεσαι διά της μεθόδου της κοπής.
Έτσι συνέβη και με την περίπτωσή τού... Νότη 2! Την πρώτη μέρα παρέλαβα
(φωτογραφικώς) τα πόδια του Νότη 2. Τη δεύτερη μέρα απεστάλη η μέση του ιδίου
Νότη 2. Και την τρίτη μέρα (να, μόλις χθες) είδα τη φάτσα του και διάβασα,
επιτέλους, το όνομά του. Το μικρό του ονοματάκι:

* Βαλάντης (να πέσει το ταβάνι να με πλακώσει αν λέω ψέματα).

Διά της κοπής ο Βαλάντης, κάποιος Βαλάντης Αυγενικός,
ηλικίας 21 ετών, εισέβαλε στη ζωή μας. Με τα εξής τρία συνθήματα: Όλοι από
κάπου ξεκινάμε (εννοείται από τα πόδια, από το χώμα, από τον πάτο, διαλέγετε
και παίρνετε) ­ Ελπίζουμε να μη σας κάναμε κόμπο το στομάχι ­ Μας βγήκε λίγο
ψηλός γι' αυτό τον κόψαμε στα τρία.

* Ψεκάστε, σκουπίστε, τελειώσατε

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15856P162</ED>
<ID>
ID:163085

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P16&aa=2</URL></REF>


Article

<CATEGORY>vin09</CATEGORY>

 <H2>Βρέφη σε... ημιτελικούς
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Αντιθέτως! Ο Μιχάλης Ασλάνης ακολουθεί συντομοτέρα διαδικασία. Μόλις δύο (όχι
τρεις, όπως η φλύαρη Minos). Στο πρώτο μέρος (ή στην πρώτη φάση, διαλέγετε και
παίρνετε) θα διαγωνιστούν παιδιά ηλικίας 4-10 ετών, σε 10 πόλεις της Ελλάδας.
Στο δεύτερο «κομμάτι», τα επικρατέστερα «βρέφη» θα διαγωνιστούν σε δύο
ημιτελικούς. Ένας θα γίνει στη Θεσσαλονίκη, ο άλλος στην Αθήνα. Ιδού, λοιπόν,
μέθοδος καταπολεμήσεως της ανεργίας, επαγγελματικού προσανατολισμού και
οικονομικής αποκαταστάσεως των νέων, από τη νηπιακή τους ηλικία.

* Ο μετρ Ασλάνης και ο Hatziyannis (όπως ακριβώς υπογράφει)
παρουσιάζουν σχολικές τσάντες που σχεδίασαν με τα χεράκια τους. Ταυτοχρόνως, ο
μετρ, προσφέροντας κοινωνικό έργο, οργανώνει διαγωνισμό για την... ανάδειξη
παιδιών-μοντέλων. Προνοητικός ο μετρ. Πώς λέει ο μύθος με τον τζίτζικα και τον
μέρμηγκα; Φθινόπωρο έρχεται, σχολεία ανοίγουνε, τσάντες καταναλώνονται. Θα με
πείτε συντηρητικό, αλλά εγώ θα επαναλάβω αυτό που διάβασα προ ημερών:

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15856P163</ED>
<ID>
ID:163123

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P16&aa=3</URL></REF>


Article

<CATEGORY>vin09</CATEGORY>

 <H2>Η... forgive me this
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ο ελληνικός «μαύρος» τζίρος πορνείας ανηλίκων φτάνει στα 25 δισεκατομμύρια
ετησίως! Και εις ανώτερα!

* Ανώτερα και τα νέα από την επαγγελματική ζωή της Άννας Βίσση. Πολύ
ανώτερα. Με την εξής σειρά: πρώτον, προσάραξε στον κόσμο (μετά θα σας εξηγήσω
το πώς). Και δεύτερον, έγινε χρυσή. Η προσάραξη συνετελέσθη διά μέσου CD
single με το αγγλόφωνο άσμα που φέρει τον τίτλο Forgive me this (άνοιξα τα
αγγλικά μου και κατέληξα στη νεοελληνική αρλούμπα «Συγχώρα μου αυτό»).

Χθες, λοιπόν, σε τελετή που έλαβε χώρα εντός των γραφείων της εταιρείας Sony,
η Forgive me this κέρδισε χρυσό δίσκο για το «τραύμα». Αλλά...

<REF><SOURCE>ΤΑ ΝΕΑ</SOURCE>
<DATE>, 07-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15856P164</ED>
<ID>
ID:163147

</ID><URL>http://ta-nea.dolnet.gr/neaweb/neafile.print_unique?e=A&f=15856&m=P16&aa=4</URL></REF>


Article

<CATEGORY>vin04</CATEGORY>

 <H5>ΤΟ ΠΑΣΟΚ ΠΡΟΣΠΑΘΕΙ ΝΑ ΚΛΕΙΣΕΙ ΑΠΟ ΤΩΡΑ ΤΟ ΘΕΜΑ ΤΩΝ «ΔΙΠΛΩΝ» ΥΠΟΨΗΦΙΟΤΗΤΩΝ ΣΤΙΣ ΔΗΜΟΤΙΚΕΣ
</H5><H2>Εκστρατεία για τυχόν... αντάρτες
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Τις πληγές που προκλήθηκαν από τα «διπλά» ψηφοδέλτια των στελεχών του
ΠΑΣΟΚ στις περασμένες δημοτικές εκλογές επιχειρεί να κλείσει η Χαριλάου
Τρικούπη, που ξεκίνησε ήδη την προσπάθειά της να ενεργοποιήσει τα μέλη και
τους οπαδούς της εν όψει της αναμέτρησης του 1998 για την αυτοδιοίκηση.

Η ΑΡΧΗ για την αντιμετώπιση του θέματος των «αντάρτικων» ψηφοδελτίων γίνεται
αυτή την εβδομάδα από περιοχές της Δυτικής Αττικής, όπου μεταβαίνουν κορυφαία
στελέχη σε «δημοτικές ολομέλειες» στους Αγίους Αναργύρους, στην Πετρούπολη,
στο Καματερό και στα Νέα Λιόσια. Διαδικασίες που θα επεκταθούν σε όλη την
Ελλάδα με πρωτοβουλίες του Τομέα Αυτοδιοίκησης.

Ωστόσο, τον τόνο όσον αφορά το προφίλ του για τις εκλογές της Τοπικής
Αυτοδιοίκησης το ΠΑΣΟΚ επιχειρεί να εμφανίσει μέσα από τα προγράμματα τοπικής
ανάπτυξης (κατά νομό ή περιφέρεια) που ετοιμάζει για το αμέσως επόμενο διάστημα.

Από τις αναπτυξιακές αυτές κινήσεις, όπως και από τον διάλογο για την
Κεντροαριστερά, το ΠΑΣΟΚ προσδοκά να δημιουργηθούν οι προϋποθέσεις για
ενδεχόμενες συνεργασίες και συσπειρώσεις. Παράλληλα, εκτιμά ότι οι διαδικασίες
αυτές θα αποτελέσουν τον χώρο μέσα στον οποίο θα λυθούν οι οξείες, πολλές
φορές, αντιπαραθέσεις μεταξύ των στελεχών του για τους θώκους της Τοπικής Αυτοδιοίκησης.

Ήδη, το τριήμερο που πέρασε έγιναν προς αυτή την κατεύθυνση αρκετές εκδηλώσεις
στις οποίες πήραν μέρος κυβερνητικά, κοινοβουλευτικά και κομματικά στελέχη (Κ.
Σκανδαλίδης, Βάσω Παπανδρέου, Θ. Τσουκάτος, Χρ. Πρωτόπαπας κ.ά.) σε διάφορες
περιοχές της χώρας. Η Ξάνθη, η Λευκάδα, η Κρήτη, η Αργολίδα και άλλες περιοχές
πέρασαν από το «μικροσκόπιο» των κλιμακίων, εξετάστηκε η πορεία του
κυβερνητικού έργου και καταγράφηκαν προβλήματα που απασχολούν τους κατοίκους.
Στον Νομό Ξάνθης, για παράδειγμα, όπως μεταδίδει ο ανταποκριτής των «ΝΕΩΝ»
Παύλος Αλισάνογλου, κλιμάκια επισκέφθηκαν τον δήμο Σταυρούπολης Ξάνθης (Γ.
Ανθόπουλος) και τις κοινότητες Εχίνου (Κ. Σκανδαλίδης, Κ. Ζώρας, νομάρχης
Ξάνθης), Αβδήρων (Φ. Πετσάλνικος) και Ερασμίου (Δ. Σωτηρλής). Τα μέλη των
κλιμακίων ενημερώθηκαν για τα προβλήματα της ακριτικής Ξάνθης και μέσα από
διάλογο που είχαν με τους κατοίκους προσπάθησαν να περάσουν ένα νέο στυλ
ανάπτυξης της υπαίθρου. Εκτέθηκαν και αναλύθηκαν οι κυβερνητικές πρωτοβουλίες
και οι στόχοι για καλύτερη ποιότητα ζωής, διαβίωσης στα χωριά, απασχόλησης,
εκπαίδευσης, διασκέδασης, ψυχαγωγίας κ.ά.

Ο γραμματέας του ΠΑΣΟΚ Κώστας Σκανδαλίδης, απαντώντας στον πρόεδρο του Εχίνου,
που είναι μουσουλμανικό χωριό, είπε, μεταξύ άλλων, πως «καθυστέρησε η επίλυση
προβλημάτων της μειονότητας και η ευθύνη ανήκει στην Ελληνική Πολιτεία».
Κάλεσε τους μουσουλμάνους να αξιοποιήσουν τις δυνάμεις τους και να συμμετέχουν
στους ρυθμούς ανάπτυξης της χώρας, ενώ δήλωσε πως «όλοι είμαστε ίσοι απέναντι
στους νόμους του κράτους, αλλά και το κράτος θα πρέπει να βλέπει ισόνομα όλους
τους Έλληνες πολίτες».

Προηγουμένως, σε σύντομη συζήτηση, ο πρόεδρος του Εχίνου, είχε δηλώσει πως «οι
μουσουλμάνοι της Θράκης είναι Έλληνες, με θρήσκευμα μουσουλμανικό και καταγωγή τουρκική»!

Πάντως, η συζήτηση ήταν σε καλό κλίμα, προβλήθηκαν οι αναπτυξιακές
δυνατότητες, ενώ από τους κατοίκους μπήκε με έμφαση το θέμα της εκπαίδευσης
στα μουσουλμανικά σχολεία.

Ωστόσο, το θέμα των δημοτικών εκλογών και ιδιαίτερα των διαδικασιών επιλογής
υποψηφίων δεν τέθηκε σ' αυτές τις περιοδείες, αν κι ήταν στο μυαλό όλων.

Ούτε και στις «δημοτικές ολομέλειες» που θα γίνουν στην Αττική θα τεθεί
ευθέως θέμα. Για την αντιμετώπιση των προβλημάτων με τα «αντάρτικα» ψηφοδέλτια
έγιναν επαφές (έχουν ήδη γράψει «ΤΑ ΝΕΑ») και οι διαδικασίες που ξεκινούν
αποσκοπούν στην ένταξη όλων των στελεχών σε έναν ουσιαστικό πολιτικό διάλογο
στο πλαίσιο της οργάνωσης. Στις συζητήσεις που θα γίνουν στην Πετρούπολη και
στο Καματερό θα παραστούν απ' τη Χαριλάου Τρικούπη οι Θ. Τσουκάτος και Νάσος
Αλευράς (Τετάρτη) και στους Αγίους Αναργύρους και Νέα Λιόσια θα παραστούν οι
Στ. Τζουμάκας και Χρ. Πρωτόπαπας (Πέμπτη).

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: A07</CAT>
<ED>
Κωδικός άρθρου: A15857A071</ED>
<ID>
ID:163212

</ID><URL>http://ta-nea.dolnet.gr/neaweb/neafile.print_unique?e=A&f=15857&m=A07&aa=1</URL></REF>


Article

<CATEGORY>vin04</CATEGORY>

 <H2>Σκανδαλίδης: Τα αρχεία του Ανδρέα είναι αρχεία του κόμματος
</H2>
ΤΟ ΘΕΜΑ των αρχείων του Ανδρέα Παπανδρέου και του Ιδρύματος για την αξιοποίησή
τους εξακολουθεί να απασχολεί το ΠΑΣΟΚ, 15 μόλις ημέρες πριν από το ετήσιο
μνημόσυνο του ιδρυτή του κόμματος.

Από την Ξάνθη, ο γραμματέας της Κεντρικής Επιτροπής, κ. Κ. Σκανδαλίδης,
ξεκαθάρισε ότι από το κόμμα «θα συσταθεί Ίδρυμα» για τα αρχεία του Ανδρέα
Παπανδρέου, τα οποία, όπως είπε, «είναι αρχεία του κόμματος». Ωστόσο, εκείνο
που φαίνεται ότι αποτελεί σημείο αντιπαράθεσης μεταξύ στελεχών του ΠΑΣΟΚ είναι
η σύνθεση του Ιδρύματος και ιδιαίτερα η συμμετοχή ή όχι της κ. Δήμητρας Παπανδρέου.

Την ίδια ώρα, τα παιδιά του ιδρυτή του ΠΑΣΟΚ ολοκλήρωσαν την προετοιμασία της
έκθεσης φωτογραφιών από τη ζωή και τους αγώνες του πατέρα τους. Τα εγκαίνια
της οποίας θα γίνουν στις 19 Ιουνίου, δύο ημέρες πριν από το μνημόσυνο.

Στα εγκαίνια της έκθεσης, που διοργανώνεται από το «Ίδρυμα Ανδρέας Παπανδρέου»
που έχουν συστήσει τα παιδιά του, θα παραστεί, σύμφωνα με πηγές του
περιβάλλοντός τους, και ο Πρωθυπουργός κ. Κ. Σημίτης.

Από την πλευρά του, πάντως, ο κ. Κ. Σκανδαλίδης έδωσε έμφαση στο «πολιτικό
μνημόσυνο», που θα γίνει στις 22 Ιουνίου. «Είναι συγχρόνως», είπε για το
μνημόσυνο, «μια γιορτή ελπίδας, προοπτικής και ασφάλειας για το μέλλον, αλλά
και δείγμα ευγνωμοσύνης για τον άνθρωπο που ήταν επικεφαλής μιας νικηφόρας,
μεγάλης πορείας». Και ανήγγειλε πολιτικές εκδηλώσεις σε όλη την Ελλάδα.

Στο μεταξύ, συνεχίστηκε το Σαββατοκύριακο η εμφάνιση κατά χιλιάδες των αφισών
που κυκλοφόρησαν φίλοι του Α. Παπανδρέου. Ο κ. Κ. Σκανδαλίδης εμφανίστηκε να
συμφωνεί με το περιεχόμενο της αφίσας («Για την Ελλάδα ­ Δεν ξεχνώ» και «Το
ΠΑΣΟΚ είναι εδώ») και δήλωσε ότι θα μπορούσε να τη συνυπέγραφε και ο κ. Κ.
Σημίτης. Τη χαρακτήρισε, μάλιστα, και αισθητικά «πολύ ωραία». Ωστόσο, άλλα
στελέχη (όπως ο κ. Μ. Νεονάκης) κράτησαν αποστάσεις, λέγοντας ότι «όσοι
παίζουν με την ιστορία και τη μνήμη του Α. Παπανδρέου μόνο κακό τού κάνουν».
Το Σάββατο ο γλύπτης Κ. Ρόκκος παρουσίασε το μνημείο που έχει φιλοτεχνήσει,
έπειτα από συνεννόηση και με το ΠΑΣΟΚ, για τον τάφο του Α. Παπανδρέου. 
Ωστόσο, σύμφωνα με υπάρχουσα συμφωνία όλων των πλευρών, η τοποθέτηση του
μνημείου στον τάφο θα γίνει μετά το μνημόσυνο.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: A07</CAT>
<ED>
Κωδικός άρθρου: A15857A072</ED>
<ID>
ID:163246

</ID><URL>http://ta-nea.dolnet.gr/neaweb/neafile.print_unique?e=A&f=15857&m=A07&aa=2</URL></REF>


Article

<CATEGORY>vin04</CATEGORY>

 <H5>Τα ποσοστά επιτυχίας σε όλα τα Λύκεια της χώρας
</H5><H2>ΘΡΙΑΜΒΟΣ των δημοσίων Λυκείων στα ΑΕΙ
</H2><H2></H2>
<H3>ΟΛΟΙ ΟΙ ΠΙΝΑΚΕΣ ΑΠΟ ΣΗΜΕΡΑ ΣΤΑ «ΝΕΑ»
</H3>
ALIGN="CENTER">

ΘΡΙΑΜΒΕΥΟΥΝ τα δημόσια Λύκεια στις Γενικές Εξετάσεις για τα Πανεπιστήμια και
τα Τεχνολογικά Εκπαιδευτικά Ιδρύματα (ΤΕΙ). Στην πανελλαδική κατάταξη των
Λυκείων με κριτήριο το ποσοστό επιτυχίας των αποφοίτων τους στα Πανεπιστήμια,
τα δημόσια Λύκεια και μάλιστα της περιφέρειας ­ πειραματικά, κλασικά και
γενικά ­ βρίσκονται σε πολύ υψηλές θέσεις. «ΤΑ ΝΕΑ» παρουσιάζουν από σήμερα τα
σχολεία που κατατάσσονται στις πρώτες εκατό θέσεις, αλλά και τους πίνακες των
ποσοστών επιτυχίας όλων των Λυκείων της χώρας κατά περιοχές.

Συλβάνα Ράπτη

σελίδες 16-17

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15857N011</ED>
<ID>
ID:163205

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N01&aa=1</URL></REF>


Article

<CATEGORY>vin04</CATEGORY>

 <H2>Σεξ και φαγητό στην αρχαία Αθήνα
</H2><H2></H2>
ΤΟ ΣΕΞ και το φαγητό ήταν βασικές μορφές διασκέδασης και ψυχαγωγίας στην
αρχαία Ελλάδα. Γι' αυτό και ιστορούνται συνεχώς στους αρχαίους αμφορείς. Ο Τζ.
Ντέιβιντσον στο βιβλίο του «Εταίρες και ψαρόπιτες ­ τα βασανιστικά πάθη της
κλασικής Αθήνας» αναφέρει ότι οι ερωτικές σκηνές των συμποσίων στα αρχαία
ελληνικά αγγεία αποτυπώνουν την αισθησιακή ζωή των Αθηναίων κατά τον «Χρυσό
Αιώνα» του Περικλή.

στο Πανόραμα

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15857N012</ED>
<ID>
ID:163242

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N01&aa=2</URL></REF>


Article

<CATEGORY>vin04</CATEGORY>

 <H2></H2><H2>Σεβαστείτε επιτέλους τη μνήμη του Ανδρέα
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15857N013</ED>
<ID>
ID:163276

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N01&aa=3</URL></REF>


Article

<CATEGORY>vin04</CATEGORY>

 <H2></H2><H2>Ενώθηκαν για να σωθούν
</H2><H2></H2>
ΕΝΩΘΗΚΑΝ για να σωθούν: πέντε χρήστες ναρκωτικών ξαναβρήκαν τη ζωή τους μέσα
από την οργάνωση των «Ναρκομανών Ανωνύμων».

σελίδες 24-25

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15857N014</ED>
<ID>
ID:163295

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N01&aa=4</URL></REF>


Article

<CATEGORY>vin04</CATEGORY>

 <H2></H2><H2>«ΤΑ ΝΕΑ» ανοίγουν το διάλογο για το Σύνταγμα
</H2><H2></H2>
σελίδα 8

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15857N015</ED>
<ID>
ID:163306

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N01&aa=5</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΔΗΜΑΡΧΟΙ προσλαμβάνουν κάθε τόσο έκτακτους υπαλλήλους για εργάτες
καθαριότητας. Οι εργάτες αυτοί υπό την απειλή των σκουπιδιών μονιμοποιούνται.
Και μόλις μονιμοποιηθούν σκορπίζονται σε διάφορα γραφεία. Οπότε
προσλαμβάνονται νέοι... Ο Λ. Παπαδόπουλος στις «Ματιές». Σελ. 4.

ΑΝ Η ΕΥΤΥΧΙΑ δεν είναι μεταδοτική, τότε για την επιτυχία ισχύει «Τα
καλά κόποις κτώνται». Στο κάτω - κάτω της γραφής, γιατί τόση βιασύνη με το
«πείραμα» της Γαλλίας; Και εν πάση περιπτώσει ο τόπος έχει τη δική του
ιστορία. Ο Γ.Ε. Διακογιάννης στους «Προβολείς». Σελ. 6.

Η ΝΟΜΑΡΧΙΑΚΗ Αυτοδιοίκηση έκανε τα πρώτα της βήματα. Και επόμενο είναι
να τρεκλίζει ή να στραβοπατά. Αλήθεια, μπορεί το Νομαρχιακό Συμβούλιο ν'
αποφασίσει για την ίδρυση Πανεπιστημίου; Ποιος καταθέτει στεφάνι πρώτος, ο
δήμαρχος ή ο νομάρχης; Απαντήσεις στη σελ. 10.

Λ. ΚΥΡΚΟΣ: Το Ράλι Ακρόπολις είναι απαράδεκτα σκληρό για τους Έλληνες
αγωνιζόμενους. Στους ανθρώπους που αποτελούν την ψυχή του αγώνα αξίζει
καλύτερη μεταχείριση. Είναι αγώνας ταχύτητας σε κακό οδόστρωμα. Οι απαντήσεις
στις «30 Ερωτήσεις» του Δ. Δοντά στη σελ. 12.

ΟΛΟΙ ΜΑΣ έχουμε ένα δάσκαλο που μνημονεύουμε με ευγνωμοσύνη. Τον
δάσκαλο που άνοιγε παράθυρα στα άλλα μονοπάτια της σκέψης, κάποτε με φωνές, μα
συνήθως ανεπαίσθητα. Και αν δεν πετάξαμε όπως εκείνος μας οδηγούσε,
τουλάχιστον μας γλυκαίνει που τους ακούμε ακόμη να μας μιλούν. Η Λίνα Αλεξίου
σε «Πρώτο Ενικό». Σελ. 13.

ΤΟ ΜΕΤΡΟ οδηγείται τελικά στα δικαστήρια. Η Κοινοπραξία αρνείται να
παραδώσει το τμήμα από το Σύνταγμα έως τον Κεραμεικό και το Αττικό Μετρό
προσέφυγε στη Δικαιοσύνη ώστε να μπορέσει σύντομα να εγκαταστήσει τους νέους
εργολάβους. Ο Α. Ρενιέρης στη σελ. 14.

ΤΟ ΕΥΡΩ μήπως αντί να φέρει τους Ευρωπαίους πιο κοντά έκανε πιο
αισθητές τις οικονομικές και πολιτικές διαφορές τους; Διότι η πανάκεια του
ευρώ δεν μπορεί να εξαλείψει τις πολιτικές και πολιτιστικές διαφορές. Σελ. 41.

Η ΕΥΡΩΠΑΪΚΗ Αριστερά 
ταλαντευόταν ανάμεσα σε δύο τάσεις: 
Μία κυρίαρχη τάση «ρεαλισμού», 
που δεχόταν να διαχειριστεί τις πολιτικές λιτότητες, 
και μία μειοψηφική τάση ουτοπικού ριζοσπαστισμού, 
που έτεινε να αποσυρθεί στην υπεράσπιση της χίμαιρας. 
Ο Π. Τσίμας, στην «Τρίτη Άποψη». Σελ. 6.

Ο Κ. ΜΗΤΡΟΠΟΥΛΟΣ 
έφυγε για την καλοκαιρινή του άδεια, 
τα σχόλια και τα σκίτσα του θα μας λείψουν. 
Αλλά θα μας παρηγορούν τα 
«Άγρια Μωρά». Ο καιρός όμως περνάει γρήγορα 
και σύντομα θα τον έχουμε και πάλι κοντά μας.

ΕΙΔΩΛΑ μιας χρήσης κατασκευάζουν συχνά τα τηλεοπτικά σόου, οι δημόσιες
σχέσεις, οι συνταγές της επιτυχίας, αλλά και ο ερασιτεχνισμός. Έτσι,
δημιουργείται μια βιομηχανία σουξέ, χωρίς αύριο. Η Χάρη Ποντίδα, στο
«Πανόραμα», σελ. 3, 4 και 5.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15857N021</ED>
<ID>
ID:163179

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πίτες
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Μαθαίνω ότι ο Πρωθυπουργός είπε πως δεν θα στεναχωρηθούμε κι αν αναβληθεί η
Νομισματική Ένωση ­ και πολύ σωστά: Όπως λένε και στο Μάαστριχτ, από πίτα που
δεν τρως τι σε νοιάζει κι αν καεί.

Με τιμή

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15857N022</ED>
<ID>
ID:163252

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15857N023</ED>
<ID>
ID:163259

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N02&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιώργος Ανωμερίτης:

(ο βουλευτής του ΠΑΣΟΚ, στην «Απογευματινή», για τα εσωκομματικά και το κατά
πόσο ο κ. Κ. Σημίτης αξιοποιεί όλα τα στελέχη)

«Δεν έχουν ακόμη ξεπεραστεί οι αγκυλώσεις ούτως ώστε το κόμμα και η κυβέρνηση
να λειτουργήσουν ως σύνολο, αρμονικά και συντονισμένα. Σύμφωνοι, την ευθύνη
την έχει ο μαέστρος, αλλά δεν θα βγει αρμονικός ήχος αν όλα τα όργανα είναι "μπουζούκια"».

Δημήτρης Παπαδημούλης:

(ο εκπρόσωπος Τύπου του ΣΥΝ, στον «Φλας», για την προοπτική του διαλόγου των
κομμάτων της Αριστεράς)

«Στο ΠΑΣΟΚ έχουν καβαλήσει το καλάμι της μονοκομματικής αυτάρκειας και στο ΚΚΕ
έχουν αυτοεγκλωβιστεί στην κιβωτό του Περισσού».

Λουκάς Αποστολίδης:

(ο γ' αντιπρόεδρος της Βουλής, στην «Ισοτιμία»)

«Φοβάμαι ότι από τους πολλούς πατεράδες και μαμάδες που διεκδικούν την
περίφημη Κεντροαριστερά, αν συνεχίσει έτσι κινδυνεύει να μείνει ορφανή».

Κάτια Δανδουλάκη:

(η ηθοποιός, στο «Έθνος της Κυριακής»)

«Υπάρχουν τόσοι ρόλοι που θέλω να βουτήξω μέσα τους!»

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15857N031</ED>
<ID>
ID:163209

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N03&aa=1</URL></REF>


Article

<CATEGORY>vin01</CATEGORY>

 <H5>ΧΩΡΙΣ ΤΣΙΛΕΡ ΑΡΧΙΖΕΙ ΣΗΜΕΡΑ Η ΔΙΑΒΑΛΚΑΝΙΚΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Η Θεσσαλονίκη στο επίκεντρο
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

Επιβεβαιώνει τον μητροπολιτικό της ρόλο η Θεσσαλονίκη, αφού είναι από
σήμερα η έδρα της σημαντικής διαβαλκανικής διάσκεψης που γίνεται εκεί με
πρωτοβουλία της ελληνικής πλευράς.

ΣΤΗ μεγάλης σημασίας αυτή συνάντηση μετέχουν όλοι οι υπουργοί Εξωτερικών των
βαλκανικών χωρών (από την Αλβανία μετέχει ο αναπληρωτής υπουργός), όχι όμως
και η κυρία Τανσού Τσιλέρ. Η Τουρκία, σε μια σαφή κίνηση υποβάθμισης της
διοργάνωσης, δεν απέστειλε καν τον γνωστό, πλέον, σε όλους «ειρηνιστή» κ.
Ονούρ Οϊμέν. Την τουρκική πλευρά εκπροσωπεί ο βοηθός υπουργός Εξωτερικών Αλί
Τουγιάν. Στόχος της Διαβαλκανικής είναι η προώθηση της πολιτικής και
οικονομικής συνεργασίας μεταξύ των χωρών της περιοχής. Κάτι που θα γίνει όχι
μόνο με τις επαφές των πολιτικών, στο προσκήνιο και το παρασκήνιο της
συνδιάσκεψης, αλλά και με τις συζητήσεις που θα έχουν στο περιθώριό της
επιχειρηματίες της περιοχής.

Ασχέτως εάν η Τουρκία δεν θέλησε να στηρίξει την ελληνική διαβαλκανική
πρωτοβουλία, ο επίτιμος πρόεδρος της Ν.Δ. και πρώην πρωθυπουργός Κ. Μητσοτάκης
μετέφερε από τις επαφές του στην Άγκυρα ένα μήνυμα σχετικής αισιοδοξίας. Έτσι
η Τουρκία φαίνεται διατεθειμένη να υπογράψει σύντομα με την Ελλάδα ένα σύμφωνο
μη επίθεσης με τους όρους που θέτει η Αθήνα. Δηλαδή να μην αποκλείει την
άσκηση από την Ελλάδα του κυριαρχικού δικαιώματός της για επέκταση των
ελληνικών χωρικών υδάτων στα 12 μίλια. «Πολύ καλό για να είναι αλήθεια», όπως
λένε οι Βρετανοί. (Σελ. 4).

Στο ΠΑΣΟΚ ωστόσο έχουν σοβαρότερα προβλήματα. Από τώρα έχουν αρχίσει να
σκέφτονται τις δημοτικές εκλογές και αντιμετωπίζουν σιγά σιγά τα αγκάθια. Ένα
από αυτά είναι φυσικά τα «αντάρτικα» ψηφοδέλτια, τα οποία τώρα η Χαριλάου
Τρικούπη προσπαθεί να αντιμετωπίσει. Κατ' αρχήν με εσωτερικές συνεννοήσεις
στην Αττική και στη συνέχεια σε ολόκληρη την Ελλάδα. Παράλληλα, το κυβερνών
κόμμα επιχειρεί να ετοιμάσει τοπικά προγράμματα (κατά νομό ή περιφέρεια) που
θα ασχολούνται με τις αναπτυξιακές διαδικασίες κάθε περιοχής αλλά και τη
δημιουργία προϋποθέσεων για την κατά τόπους προσέγγιση με τους υποψηφίους της
Αριστεράς. Να το δούμε και να μην το πιστέψουμε. (Σελ. 7).

Κατά τα άλλα, το πλέον αισιόδοξο μήνυμα της ημέρας είναι ασφαλώς το ότι τα
δημόσια Λύκεια της επαρχίας καταλαμβάνουν τις πρώτες θέσεις στην πανελλαδική
κατάταξη των σχολείων της χώρας, με κριτήριο την επιτυχία των αποφοίτων τους
στα Πανεπιστήμια. Στις πρώτες θέσεις κατατάσσονται επίσης τα δημόσια Λύκεια
ειδικής κατεύθυνσης, όπως είναι τα κλασικά ή τα πειραματικά. Περίοπτη θέση στη
λίστα, βεβαίως, καταλαμβάνουν και τα ιδιωτικά σχολεία, τα οποία όμως δεν
καταφέρνουν να φτάσουν ακόμη και τα απλά δημόσια Γενικά Λύκεια και μάλιστα της
επαρχίας. Όχι, παίζουμε. (Σελ. 16-17).

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15857N033</ED>
<ID>
ID:163261

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N03&aa=3</URL></REF>


Article

<CATEGORY>vin01</CATEGORY>

 <H5>Η μνήμη
</H5><H2>ΡΙΠΕΣ
</H2>
ΤΙ να πει κανείς και πώς να χαρακτηρίσει...

ΑΥΤΗΝ την παρατεινόμενη αντιπαράθεση γύρω από τη μνήμη του Ανδρέα Παπανδρέου...

ΚΑΙ αυτές τις απαράδεκτες διαμάχες...

ΠΟΤΕ για τη διαθήκη του...

ΠΟΤΕ για το Ίδρυμα που θα διαχειρισθεί τα αρχεία του...

ΠΟΤΕ για τις εκδηλώσεις που οργανώνονται ένα χρόνο μετά τον θάνατό του...

ΚΑΙ πότε ως και γι' αυτό το μνημόσυνό του.

ΚΑΙ όσο αυτονόητο είναι για τους εκτός διαμάχης πως τα «ιμάτια» ενός πολιτικού
ηγέτη, που πέρασε πια στην Ιστορία, δεν μπορεί να διαμερισθούν...

ΤΟΣΟ ακατανόητο ­ δυστυχώς ­ είναι για κάποιους άλλους που ερίζουν...

ΩΣΑΝ τα υπάρχοντα ­ πολιτικά κυρίως ­ «ενθυμήματα» της μακρόχρονης πορείας του
να αποτελούν διαφιλονικούμενη υλική περιουσία.

ΚΑΙ ακόμη απορίας άξιον είναι πως δεν αντιλαμβάνονται όσοι ­ με τον έναν ή τον
άλλο τρόπο ­ διεκδικούν...

ΠΩΣ ο Ανδρέας Παπανδρέου σφράγισε ­ και κανείς πια δεν το αμφισβητεί ­ την
πολιτική ζωή του τόπου...

ΕΤΣΙ ώστε η οφειλόμενη τιμή να μη διασπείρεται εδώ και εκεί εν μέσω
ανεπίτρεπτων ερίδων...

ΑΛΛΑ να συνενώνει όλους γύρω από τον σεβασμό της μνήμης του.

ΚΑΙ τούτο το κοινό ­ όπως θα έπρεπε ­ μέλημα...

ΟΥΔΟΛΩΣ συμπορεύεται με όσα λυπηρά τροφοδοτούν, μήνες τώρα, την επικαιρότητα.

ΕΙΝΑΙ σαφές, άλλωστε, πως αν ο Ανδρέας Παπανδρέου σε κάποιους ανήκει, αυτοί
δεν είναι άλλοι...

ΑΠΟ τον πολιτικό χώρο και τον λαό που ο ίδιος τίμησε και που ­ αμφίδρομα ­ τον τίμησαν.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15857N034</ED>
<ID>
ID:163285

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N03&aa=4</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Τα σκουπίδια
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΑΡΓΑ τη νύχτα, το Σάββατο, ήρθε το φορτηγό και πήρε τα σκουπίδια ­ ένα βουνό ­
μπρος από την πόρτα του σπιτιού μου. Η μπόχα, όμως, εξακολουθεί να καίει τα
ρουθούνια μου. Και, συνεχώς, αναρωτιέμαι: Κανείς δεν θα πληρώσει γι' αυτό το
έγκλημα εις βάρος της υγείας μας; Κανείς δεν θα δώσει μια επαρκή εξήγηση,
έστω, γι' αυτή τη δοκιμασία, που, για πολλοστή φορά, περάσαμε; (Πολλοί, όπως
διαπίστωσα, την περνάνε ακόμη...).

Στα χρόνια του αστυνομικού κράτους του Καραμανλή, ο έξοχος λυρικός, αλλά και
μέγας σαρκαστής, Κώστας Βάρναλης, έγραφε: «Φόνοι, κλεψιές, μπαγαποντιές και
μίση / στο βασιλίκι, εδώ, του πολιτσμάνου / κι ελεύθερο μονάχα το γ... / είτε
από κάτου θες, είτε από πάνου!».

Εκείνη την εποχή, πράγματι, βασίλευε ο χωροφύλακας. Τώρα, ευτυχώς, έχει πάει
στην μπάντα. Η «μαγκιά», όμως, το «νταηλίκι» και η «αυθαιρεσία» δεν
υποχώρησαν. Κι έχουμε και ένα καινούργιο φρούτο: κάποιους συνδικαλιστές, που,
όπως διαβάζω («Βήμα» 8/6), εκβιάζουν, δέρνουν, παίρνουν μίζες και, επιπλέον,
αναστατώνουν την Αθήνα και όλη τη χώρα όποτε τους καπνίσει!

Μπορούν να μας πουν, αλήθεια, οι συνδικαλιστές του Δήμου, γιατί έγινε η
απεργία; Γιατί τη μια μέρα δήλωναν πως «οι εργάτες απεργούν επειδή δεν
πιστεύουν ότι θα υλοποιηθεί η τροπολογία που ψηφίστηκε στη Βουλή για τις
μονιμοποιήσεις» και ζητούσαν, επιπλέον, γραπτές εγγυήσεις, και την άλλη, πως
αφήνουν τα σκουπίδια στους δρόμους «γιατί δεν τους δίνονται... διευκρινίσεις
επί της τροπολογίας»; Και πώς, ξαφνικά, τη νύχτα της Παρασκευής, με τη
μεσολάβηση... παρουσιαστή της τηλεόρασης, σταμάτησαν την απεργία; Τι άλλαξε
στο μεταξύ;

Την Παρασκευή, επίσης, άκουσα στην TV τον κ. Ε. Κουλουμπή, που είναι σοβαρός
άνθρωπος και αρχινομάρχης, να λέει πως οι δήμαρχοι προσλαμβάνουν, κάθε τόσο,
έκτακτους υπαλλήλους για εργάτες καθαριότητας. Ύστερα από λίγο καιρό, οι
εργάτες αυτοί, με την απειλή των σκουπιδιών, κατεβαίνουν σε απεργία για να...
μονιμοποιηθούν! Και μόλις νομιμοποιούνται, σκορπίζονται, από τους δημάρχους,
σε διάφορα γραφεία! Οπότε, προσλαμβάνονται νέοι εργάτες καθαριότητας! Που, με
το ίδιο κόλπο, νομιμοποιούνται και, κατόπιν, μπαίνουν κι αυτοί σε γραφεία! Και
ο χορός καλά κρατεί!..

Πληρώνουμε τους φόρους μας, πληρώνουμε τα τέλη μας, καθόμαστε «προσοχή» στις
προσταγές του κράτους και δεν μπορούμε να εξασφαλίσουμε το ελάχιστο: να ζούμε
σε μια καθαρή πόλη! Πού θα πάει αυτή η κατάσταση; Μέχρι πού θα τραβήξει αυτό
το αίσχος, με τα εργοστάσια ανακύκλωσης που δεν γίνονται, με τις χωματερές που
κλείνουν και με τους εργάτες, που, κάθε δυο μήνες, απεργούν;

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15857N041</ED>
<ID>
ID:163213

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N04&aa=1</URL></REF>


Article

<CATEGORY>vin05</CATEGORY>

 <H2>Με τσικουδιά για πρόεδρος!
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, το Σάββατο το βράδυ, ο στενός ­ στενότατος ­ συνεργάτης του κ. Κων.
Μητσοτάκη, ο κ. Γ. Πευκιανάκης, βάφτισε στο εξοχικό του, στα Λεγρενά, την κόρη
του ­ και το όνομα αυτής, Αντωνία-Ροδάνθη, παρακαλώ...

ΔΥΟ οι νονές της μικρής ­ η μία νεοδημοκράτισσα και η άλλη... πασοκτζού,
παρακαλώ ­ και εκατοντάδες οι καλεσμένοι στον κήπο του εξοχικού, όπου η
τσικουδιά έρρευσε άφθονη και ο κ. Κων. Μητσοτάκης, ως συνήθως, την ετίμησε δεόντως.

ΛΙΓΟ πριν, λίγο μετά, λοιπόν, ο κ. Μητσοτάκης έλεγε στα πηγαδάκια, στα οποία
μετείχαν δεκάδες βουλευτές της Ν.Δ., ότι αν η εκλογή του Προέδρου της
Δημοκρατίας γινόταν απευθείας από τον λαό, θα... τον ενδιέφερε!

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15857N042</ED>
<ID>
ID:163223

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N04&aa=2</URL></REF>


Article

<CATEGORY>vin05</CATEGORY>

 <H2>Με τσικουδιά για Σύμφωνο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΝΑ σας γράψουμε μερικά ακόμα από τη νύχτα του Σαββάτου στα Λεγρενά ­ όπως
ήταν αναμενόμενο, ο κ. Κ. Μητσοτάκης κυριάρχησε στα τραπέζια: Πέρασε από όλα ­
και μόνον σ' ένα, που τον φώναξε ο συντοπίτης του ο κ. Μαν. Σκουλάκης απέφυγε
διακριτικά να καθήσει.

Α, ΚΑΙ το άλλο: Πολλοί παρατήρησαν ότι η κ. Ντόρα Μπακογιάννη και ο κ.
Μητσοτάκης απέφευγαν να κάθονται μαζί στο ίδιο τραπέζι ­ και μάλιστα, κάποιοι
έβγαλαν το συμπέρασμα ότι «οι Μητσοτάκηδες είναι πάντοτε πρωταθλητές στις
δημόσιες σχέσεις».

Ο ΕΠΙΤΙΜΟΣ πρόεδρος της Ν.Δ. είχε πολλά να πει και για το πρόσφατο ταξίδι του
στην Τουρκία ­ μάλιστα, ανέφερε ότι του δόθηκε η εντύπωση πως οι γείτονες
είναι έτοιμοι για... σύμφωνο μη επιθέσεως.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15857N043</ED>
<ID>
ID:163260

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N04&aa=3</URL></REF>


Article

<CATEGORY>vin05</CATEGORY>

 <H2>Βλέπει αρχηγούς
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΡΑΝΤΕΒΟΥ με τους πολιτικούς αρχηγούς κλείνει γι' αυτή την εβδομάδα ο κ. Γ.
Παπανδρέου ­ θέμα των συναντήσεων, η ενημέρωση για την πορεία της
Διακυβερνητικής: Ήδη, κλείσθηκαν ραντεβού για την Τρίτη με τους κ.κ. Ν.
Κωνσταντόπουλο και Αντ. Σαμαρά, για την Τετάρτη με την κ. Αλέκα Παπαρήγα και
για την Πέμπτη με τον κ. Δ. Τσοβόλα ­ αναμένεται και η απάντηση του κ. Κώστα Καραμανλή.

Βέβαια, οι συναντήσεις θα γίνουν και θα έχουν το ενδιαφέρον τους ­ το ζήτημα
είναι τι θα γίνει με την ίδια τη Διακυβερνητική.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15857N044</ED>
<ID>
ID:163284

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N04&aa=4</URL></REF>


Article

<CATEGORY>vin05</CATEGORY>

 <H2>Ιπτάμενος Ολλανδός
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, ΜΕΤΑ το συνέδριο του Μάλμε, είναι περίπου βέβαιο ότι στη σύνοδο
κορυφής του Άμστερνταμ δεν πρόκειται να βρεθεί φόρμουλα συνεννόησης για τη
Διακυβερνητική ­ ωστόσο, η ολλανδική προεδρία έχει υποχρέωση να προσπαθήσει:
Έτσι, έρχεται σήμερα στην Αθήνα ο πρωθυπουργός τους, ο κ. Βιμ Κοκ, μαζί με τον
(τώρα πια) γνωστό μας υπουργό Εξωτερικών, τον κ. Χ. Βαν Μίρλο ­ θα συναντηθούν
με τον κ. Κ. Σημίτη και θα είναι το πρώτο τους ραντεβού σ' αυτό τον «γύρο της
ύστατης προσπάθειας» σε όλες τις ευρωπαϊκές πρωτεύουσες.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15857N045</ED>
<ID>
ID:163297

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N04&aa=5</URL></REF>


Article

<CATEGORY>vin05</CATEGORY>

 <H2>Για ένα τελωνείο
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΕΝΗΝΤΑ εκατομμύρια δραχμές είχε υποσχεθεί ο κ. Γ. Δρυς στους Συμιακούς για
την αναστήλωση ενός νεοκλασικού ­ αλλά το Σαββατοκύριακο, που βρέθηκε στο
νησί, η ενίσχυση ανέβηκε στα 100 εκατομμύρια δραχμές: Βλέπετε, το κτίριο
είναι... τελωνείο!

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15857N046</ED>
<ID>
ID:163308

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΚΑΘΕ ΠΡΑΓΜΑ στον καιρό του και η ΟΝΕ όταν ξυπνήσουμε...

ΤΑ ΣΚΟΥΠΙΔΙΑ είναι το όπιο του εκσυγχρονισμού ­ και τα βουνά σκουπιδιών
είναι η παιδική ασθένεια του Μάαστριχτ...

ΠΑΝΤΩΣ, ΟΛΑ κι όλα ­ τα σκουπίδια είναι ένα πεδίο, όπου η χώρα μας
διαθέτει μεγάλο πλεόνασμα και πλήρη αυτάρκεια...

Η ΕΛΛΑΔΑ είναι Ευρώπη, η Ελλάδα έχει σκουπίδια ­ άρα, τα σκουπίδια μας
είναι τουλάχιστον ευρωπαϊκά...

ΤΑ ΙΔΙΑ και τα ίδια, μας πνίξαν τα σκουπίδια...

ΜΠΟΡΟΥΜΕ ΠΑΝΤΩΣ να χρησιμοποιήσουμε το εξής επιχείρημα: Αφού είναι
γνωστό ότι τα κατά κεφαλήν σκουπίδια είναι από τους ασφαλέστερους δείκτες
ευημερίας ενός λαού, στην Ελλάδα δεν τα μαζεύουμε για να κάνουμε καλή εντύπωση
στους τουρίστες...

ΚΑΛΗ Η ΕΥΡΩΠΗ, αλλά τη δική μας δεν τη χάνεις με τίποτα ­ την
ανακαλύπτεις από τη μυρωδιά...

ΤΙ 30, ΤΙ 40, ΤΙ 50 ­ τόνοι σκουπιδιών...

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15857N048</ED>
<ID>
ID:163315

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N04&aa=8</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Ο τόπος έχει τη δική του ιστορία...
</H2>
<AUTHOR>ΓΙΑΝΝΗΣ Ε.ΔΙΑΚΟΓΙΑΝΝΗΣ</AUTHOR>

ΤΙ ΕΠΙΑΣΕ ορισμένους και πανηγυρίζουν ­ έτσι άκριτα ­ για τις γαλλικές εκλογές;

Πώς προέκυψαν όλες αυτές οι βιαστικές εκτιμήσεις για «αριστερό Μάαστριχτ»,
«αλλάζει ο χάρτης της Ευρώπης», «η Αριστερά πήρε το πάνω χέρι στην Ευρώπη»,
«ούριος άνεμος για την Κεντροαριστερά»;

Ίσως και να φταίει που το... έργο έχει ξαναπαιχτεί. Για παράδειγμα, όταν
εξελέγη ο Τζίμυ Κάρτερ, στην Ελλάδα βρέθηκαν και πάλι κάποιοι να πανηγυρίζουν.
«Επιτέλους, αλλάζει η πολιτική των ΗΠΑ έναντι της Ελλάδας», «το Κυπριακό θα
λυθεί», «θα τιμωρηθεί επιτέλους η Τουρκία» ήταν δηλώσεις που ακούστηκαν κατά κόρον...

Το '92, η εκλογή του Μπιλ Κλίντον στις ΗΠΑ αναζωπύρωσε ελπίδες... Πολλοί ­ και
υπουργοί ­ έσπευσαν να δηλώσουν ότι «τουλάχιστον το Κυπριακό θα μπεί στον
δρόμο της λύσης του». Ή ότι «οι Έλληνες σύμβουλοι του Κλίντον, και κυρίως ο
Τζωρτζ Στεφανόπουλος, θα πιέσουν αποφασιστικά την Τουρκία να υποχωρήσει και να
μην προβάλλει τόσες διεκδικήσεις εις βάρος της Ελλάδας»!

Η «ιστορία» αυτή των πανηγυρισμών, αυτή η «λογική» ότι αν πνέει σε μια μεγάλη
χώρα «καλός» άνεμος, αυτός θα φυσήξει και στον τόπο μας, έχει τις ρίζες της
στον περασμένο αιώνα.

Και, δυστυχώς, από τότε ­ από τη σύσταση του ελληνικού κράτους ­ όλα δείχνουν
σαν να μην έχει αλλάξει τίποτα στη νοοτροπία, στις αντιλήψεις ορισμένων...

Φυσικά, οι εμπειρίες από ξένες χώρες πλουτίζουν τη συλλογική ιστορική γνώση.
Και, βεβαίως, δεν κοστίζει τίποτα σ' έναν λαό να συμμερίζεται τη χαρά ενός
άλλου λαού, να χαίρεται για τις όποιες επιτυχίες του.

Αλλά αν η ευτυχία ­ κι ας θέλαμε το αντίθετο ­ δεν είναι... μεταδοτική, τότε
για την επιτυχία ισχύει κατά πολύ περισσότερο η άποψη πως «τα καλά κόποις κτώνται».

Στο... κάτω κάτω της γραφής, γιατί τόση βιασύνη με το «πείραμα» της Γαλλίας; Ή
μήπως ορισμένοι ξεχνούν ότι η συμμαχία, το '81, σοσιαλιστών και κομμουνιστών
κράτησε πολύ λίγο;

Άλλωστε, το ζητούμενο δεν είναι να διαψευσθεί η «λογική» Φουκογιάμα περί του
τέλους των ιδεολογιών και της ιστορίας;

Και, εν πάση περιπτώσει, ο τόπος, ο δικός μας τόπος, δεν έχει ­ και θα έχει ­
τη δική του ιστορία;

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15857N061</ED>
<ID>
ID:163214

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N06&aa=1</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Μάθημα γαλλικών
</H2>
<AUTHOR>ΠΑΥΛΟΣ ΤΣΙΜΑΣ</AUTHOR>

Απροσδόκητα ολιγομελής, γοητευτικά φεμινιστική και αντιπροσωπευτική όλης
της πολυχρωμίας της Αριστεράς, η νέα γαλλική κυβέρνηση εντυπωσίασε με τη
συγκρότησή της. Και δυνάμωσε τους ανέμους ευφορίας που το αποτέλεσμα των
γαλλικών εκλογών έφερε σε πολλές ευρωπαϊκές πρωτεύουσες ­ στην Αθήνα προπάντων.

Δεν είναι αδικαιολόγητη η ευφορία. Είναι αλήθεια βέβαια ότι τα πολιτικά
ρεύματα δεν εξάγονται συσκευασμένα κι ότι οι πολιτικές εξελίξεις σε μια χώρα
μόνον έμμεση επιρροή έχουν έξω από τα σύνορά της. Είναι, επίσης, αλήθεια ότι
το ίδιο το πείραμα Ζοσπέν, εύθραυστο εκ γενετής, καμιά εγγύηση επιτυχίας δεν
διαθέτει. Κι είναι, τέλος, αλήθεια ότι η μετατόπιση του ευρωπαϊκού εκκρεμούς
προς τα αριστερά μπορεί να οδηγεί σε ενδιαφέροντα νέα δεδομένα και να
επιτρέπει ελπίδες κάποιων ανατροπών, αλλά ούτε «αριστερά Μάαστριχτ» θα μας
χαρίσει ούτε, προπάντων, θα λύσει το δικό μας πρόβλημα.

Θα δώσει, όμως, νέες ευκαιρίες. Θα ανατρέψει τον «σιδηρούν κανόνα» της
καταθλιπτικής οικονομικής ορθοδοξίας που κυβερνούσε τα τελευταία χρόνια την
Ευρώπη. Και θα ανοίξει ­ άνοιξε ήδη ­ νέους ορίζοντες στη σκέψη και τη δράση
της πολυδαίδαλης ευρωπαϊκής Αριστεράς.

Από το '89 και ύστερα ολόκληρη η ευρωπαϊκή Αριστερά ταλαντευόταν ανάμεσα σε
δύο τάσεις: Μια κυρίαρχη τάση «ρεαλισμού» που αποδεχόταν ως αναπόφευκτη μια
«φιλελεύθερη παρένθεση» και δεχόταν να διαχειριστεί τις πολιτικές λιτότητας με
τα μέσα και τις ιδέες των αντιπάλων της· και μια μειοψηφική τάση ουτοπικού
ριζοσπαστισμού που έτεινε να εγκαταλείψει τα εγκόσμια και να αποσυρθεί στην
εκπροσώπηση μειοψηφιών και την υπεράσπιση της χίμαιρας. Η νίκη των Γάλλων
σοσιαλιστών, περισσότερο κι από τον θρίαμβο των Βρετανών Εργατικών, δίνει για
πρώτη φορά μια αμυδρή ελπίδα υπέρβασης αυτού του μοιραίου διχασμού.

Στη γαλλική κυβέρνηση μετέχουν εκπρόσωποι μιας μεγάλης γκάμας αριστερών
ευαισθησιών - σοσιαλιστές, κομμουνιστές, οικολόγοι, ριζοσπάστες, ακόμη και
παλαιά στελέχη του Σοσιαλιστικού Κόμματος που είχαν συγκρουστεί με τον Μιτεράν
­, ευαισθησιών που είχαν επιτύχει μια ορισμένη όσμωση ή έστω μια
αλληλοκατανόηση κι έναν αμοιβαίο σεβασμό, μέσα από μια μακρόχρονη, συστηματική
διαδικασία δημόσιου διαλόγου που κράτησε τέσσερα ολόκληρα χρόνια.

Των Γάλλων κομμουνιστών, ιδιαίτερα, η συμμετοχή, που ενεκρίθη με πλειοψηφίες
της τάξης του 80% από τη βάση ενός κόμματος που πρόσφατα είχε ενδώσει και αυτό
στις ισοπεδωτικές ευκολίες του απομονωτισμού, του «πολλά κόμματα, δύο
πολιτικές» και της υποκατάστασης της πολιτικής ευθύνης από τους «λαϊκούς
αγώνες» είναι ενδεικτική: «Συμμετέχουμε στην κυβέρνηση ­ είπε ο Ρομπέρ Υ ­
χωρίς αυταπάτες, χωρίς να πιστεύουμε ότι μπορούμε να αλλάξουμε τις αντιλήψεις
των σοσιαλιστών ή να τους επιβάλουμε τις δικές μας, αλλά με αίσθημα ευθύνης,
με την πεποίθηση ότι η δύναμη της Αριστεράς είναι η πολλαπλότητά της και με τη
συναίσθηση ότι είμαστε ένα κόμμα προορισμένο να μετέχει στη διακυβέρνηση».

Και η προεκλογική «φιλοσοφία» του Λιονέλ Ζοσπέν, ενός πολιτικού που σε
ανύποπτο χρόνο, την εποχή που οι κυβερνήσεις του προέδρου Μιτεράν εφάρμοζαν
πολιτικές λιτότητας, πρότεινε ένα μοντέλο οικονομικής πολιτικής που να
συνδυάζει «Κέινς και Μαρξ», που δεν ενθουσιάστηκε ποτέ με το Μάαστριχτ και
υποστήριζε πάντοτε την ανάγκη μιας λιγότερο αυστηρής νομισματικής πολιτικής,
είναι ενδιαφέρουσα: «Πρέπει, έλεγε, να ανατρέψουμε τις προτεραιότητες. Ως τώρα
θέταμε αυστηρούς αριθμοποιημένους στόχους για τον πληθωρισμό και το έλλειμμα
και αφήναμε την ανεργία στην τύχη· ας κάνουμε το αντίστροφο, ας θέσουμε
αυστηρούς αριθμοποιημένους στόχους για τη μείωση της ανεργίας...».

Το πείραμα δεν είναι βέβαιο ότι θα πετύχει. Μα είναι ενδιαφέρον για όλη την
καθ' ημάς Αριστερά. Και εκείνη που έχει παραιτηθεί από την αναζήτηση μιας
εναλλακτικής πολιτικής και έχει υποταχθεί στον φιλελεύθερο «οικονομικό
κανόνα». Και εκείνη που έχει παραιτηθεί από την αναζήτηση νέων ιδεών και έχει
υποκαταστήσει την πολιτική ευθύνη με την προσδοκία μιας «πολυσυλλεκτικής»
απορρόφησης δυσαρεστημένων ψηφοφόρων. Και, προπάντων, εκείνη που έχει διαλέξει
τον αναχωρητισμό και γιαουρτώνει το διάλογο αντί να διεκδικεί ευθύνη και
συμμετοχή. Οι πολιτικές εξελίξεις δεν αντιγράφονται. Αλλά ένα μάθημα γαλλικών
αυτή την εποχή κανέναν δεν θα έβλαπτε...

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15857N063</ED>
<ID>
ID:163280

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N06&aa=3</URL></REF>


Article

<CATEGORY>vin04</CATEGORY>

 <H5>Η ΑΠΑΓΟΡΕΥΣΗ ΕΞΟΔΟΥ, Η ΠΡΟΣΤΑΣΙΑ ΑΠΟ ΤΙΣ ΕΠΙΚΟΙΝΩΝΙΕΣ, Ο ΧΡΟΝΟΣ ΠΡΟΦΥΛΑΚΙΣΗΣ
ΥΠΟ ΑΝΑΘΕΩΡΗΣΗ
</H5><H2>Φρένο στην αυθαιρεσία
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Φρένο στις υπερεξουσίες του κράτους και αυστηρούς περιορισμούς στον κοινό
νομοθέτη να κινείται με γνώμονα τον σεβασμό του πολίτη θέτουν οι νέες
προτάσεις για την αναθεώρηση του Συντάγματος.

Η εκλογή του Προέδρου της Δημοκρατίας υποσκέλισε ­ αναμενόμενο, άλλωστε,
αφού είναι μείζον πολιτικό ζήτημα ­ ένα πλέγμα ρυθμίσεων που προτείνουν τα δύο
μεγάλα κόμματα να περιληφθούν στο Σύνταγμα και άπτονται των δικαιωμάτων του
κάθε πολίτη. Τον καθιστούν κυρίαρχο στη λειτουργία του κράτους. Ενισχύουν τη
συμμετοχή του και κατοχυρώνουν μηχανισμούς ελέγχου κάθε εξουσίας που επιχειρεί
να καταστρατηγήσει τα δικαιώματά του.

«ΤΑ ΝΕΑ» ανοίγουν σήμερα τη συζήτηση για την αναθεώρηση του Συντάγματος.

Η ανάγκη αναθεωρήσεως τέθηκε πρώτη φορά σε δημόσιο διάλογο πριν από δύο
χρόνια, όταν ο τότε πρωθυπουργός Ανδρέας Παπανδρέου, σε πρωτοχρονιάτικο
χαιρετισμό του, ανήγγειλε την απόφασή του να προτείνει την αναθεώρηση του
Συντάγματος. Η αξιωματική αντιπολίτευση ανταποκρίθηκε άμεσα στην πρόκληση και
πρόσκληση του κυβερνώντος κόμματος. Οι συζητήσεις προχώρησαν. Οι κύριοι
συνομιλητές δούλεψαν ­ όχι σκληρά, θα έλεγα, ίσως γιατί ήταν έτοιμοι από καιρό
­ με διάθεση να συγκεράσουν τις απόψεις τους, να αμβλύνουν τις αντιθέσεις τους.

Το αποτέλεσμα εκείνων των εργασιών χρησιμοποιήθηκε ως βάση για τη σύνταξη
των νέων προτάσεων συνταγματικής αλλαγής, που κατέθεσαν ήδη στη Βουλή ΠΑΣΟΚ
και Νέα Δημοκρατία.

«Κατάλοιπα κρατικού αυταρχισμού», όπως το μέτρο της εκτόπισης, η απαγόρευση
εξόδου από τη χώρα, η ατελής προστασία στις επικοινωνίες, η εγκατάλειψη του
πολίτη στην αλματώδη εξέλιξη της τεχνολογίας, η μη τήρηση του 18μηνου ως
ανωτάτου ορίου προφυλάκισης ενός κατηγορουμένου καταγράφονται στην ατζέντα του
μελλοντικού αναθεωρητικού νομοθέτη και περιλαμβάνονται στο κεφάλαιο ατομικά
και συνταγματικά δικαιώματα.

ΔΙΚΑΙΩΜΑΤΑ τα οποία, όπως αποδείχθηκε κατά την εικοσαετή και πλέον εφαρμογή
του ισχύοντος Συντάγματος, περιφρονήθηκαν, καταστρατηγήθηκαν, υποβαθμίστηκαν,
αγνοήθηκαν, παραβιάστηκαν, καταπατήθηκαν.

Τόσο το ΠΑΣΟΚ όσο και η Ν.Δ. με τις προτάσεις τους τα θέτουν προς συζήτηση,
συμφωνούν στην αναμόρφωσή τους σε συνταγματικό επίπεδο αλλά με διαφορετική
κατεύθυνση το κάθε κόμμα.

Το κυβερνών κόμμα περιορίζει δραστικά τη λήψη διοικητικών μέτρων (εκτόπιση,
απαγόρευση εξόδου από τη χώρα) μόνο σε εξαιρετικές περιπτώσεις και για
εγκλήματα του κοινού Ποινικού Δικαίου. Η Ν.Δ. αφήνει στον κοινό νομοθέτη να
προσδιορίσει σε ποιες περιπτώσεις θα λαμβάνονται αυτά τα μέτρα και δεσμεύεται
μόνο ως προς την υποχρέωση να επιβάλλονται με δικαστική απόφαση.

ΚΑΤΑΡΓΗΣΗ ΜΕΤΡΩΝ

Η κατάργηση ορισμένων μέτρων και ο δραστικός περιορισμός άλλων προβάλλονται
σήμερα επιτακτικότερα, αν και οι ισχύουσες συνταγματικές διατάξεις έχουν ήδη,
από το 1975, περιορίσει τον κοινό νομοθέτη.

«Στα χρόνια του αστυνομικού κράτους της Δεξιάς οι εκτοπίσεις, ο περιορισμός
μετακίνησης εντός και εκτός της χώρας, η απαγόρευση εξόδου ή και της εισόδου
σ' αυτήν που επιβαλλόταν με τη μορφή διοικητικών μέτρων υπήρξε αληθινή
μάστιγα, που βασάνισε δημοκρατικούς πολίτες και κατέστρεψε πολλών τη ζωή»,
τονίζει ο καθηγητής κ. Γεώργιος-Αλέξανδρος Μαγκάκης. Και προσθέτει: «Με το
Σύνταγμα του '75 η μάστιγα αυτή καταλύθηκε. Περίσσεψε όμως, παρά την έντονη
αντίδραση των κομμάτων της τότε αντιπολίτευσης, μια διάταξη που σε εξαιρετικές
περιπτώσεις προβλέπει τη δυνατότητα επιβολής τέτοιων μέτρων για την πρόληψη
αξιοποίνων πράξεων. Το κατάλοιπο αυτό δεξιάς νοοτροπίας κρατικού αυταρχισμού,
ήρθε επί τέλους η ώρα να καταργηθεί».

Πράγματι οι ισχύουσες συνταγματικές διατάξεις χάραζαν ένα στενό πλαίσιο στο
οποίο όφειλε ο κοινός νομοθέτης να κινηθεί.

Ο πρώην πρόεδρος του Δικηγορικού Συλλόγου Αθηνών κ. Τάκης Παππάς το επισημαίνει:

«Για να υπενθυμίσουμε ξεχασμένες και γραφικές αξίες κατά τη γνώμη που
διαμορφώνει ο καθημερινός έντυπος και ηλεκτρονικός Τύπος, θα πρέπει να
σημειωθεί ότι απαγορεύονται ατομικά διοικητικά μέτρα που περιορίζουν σε
οποιονδήποτε Έλληνα την ελεύθερη μετακίνηση ή εγκατάσταση στη χώρα, καθώς και
την ελεύθερη είσοδο και έξοδο σ' αυτήν. Σε εξαιρετικές μόνο περιπτώσεις
ανάγκης και μόνο για την πρόληψη αξιόποινων πράξεων, είναι δυνατόν να
επιβληθούν τέτοια μέτρα, ύστερα από απόφαση ποινικού δικαστηρίου, όπως ο νόμος
ορίζει. Είναι φανερό ότι το δημοκρατικό Σύνταγμά μας εξορκίζει σαν αξία του
συστήματός μας τα διοικητικά μέτρα».

Γι' αυτό, κατά τη γνώμη του κ. Παππά, η προτεινόμενη αναθεώρηση της σχετικής
διάταξης «επιβάλλεται να είναι σαφής, περιοριστική προς τη δογματική
κατεύθυνση του εξαιρετικού περιορισμού τους».

Ο ΧΡΟΝΟΣ ΠΡΟΦΥΛΑΚΙΣΗΣ

Ο κίνδυνος να δημιουργηθεί ζήτημα με την επιβολή διοικητικών μέτρων είχε
εντοπισθεί από την εποχή συζήτησης και διαμόρφωσης του Συντάγματος του 1975,
σε αντίθεση με άλλες διατάξεις, οι οποίες, αν και δεν αναμενόταν, προκάλεσαν
σοβαρές συζητήσεις λόγω του τρόπου που τις χειρίστηκε η Δικαιοσύνη.
Χαρακτηριστική είναι η περίπτωση των συνταγματικών ορίων του χρόνου
προφυλάκισης. Για την καταστρατήγηση του 18μηνου ως ανωτάτου ορίου
προφυλάκισης η χώρα μας σύρθηκε έως το Δικαστήριο των Ανθρωπίνων Δικαιωμάτων.

Και τα δύο κόμματα συμπίπτουν στην αυστηρή συνταγματικά κατοχυρωμένη
οριοθέτηση του χρόνου προφυλακίσεως, ώστε να δοθεί τέλος σε μία πρακτική την
οποία καταγράφει ο κ. Γεώργιος-Αλέξανδρος Μαγκάκης: «Η δημοκρατικά πολύτιμη
πρόβλεψη στο Σύνταγμα ότι μία προφυλάκιση δεν μπορεί να υπερβαίνει τον ενάμιση
χρόνο καταστρατηγείται συστηματικά με ένα τέχνασμα. Και αυτό συνέβη, κυρίως,
σε υποθέσεις με πολιτικό ενδιαφέρον. Όταν πλησιάζει η εκπνοή της συνταγματικής
προθεσμίας "κατασκευάζεται" με βάση το υπάρχον πραγματικό υλικό και νέα
κατηγορία και επιβάλλεται γι' αυτή καινούργια προφυλάκιση, η διάρκεια της
οποίας μπορεί να φτάσει τον ενάμιση χρόνο. Έτσι διπλασιάζουμε αυθαίρετα τη
συνταγματικά προβλεπόμενη προθεσμία. Η εφαρμογή αυτού του τεχνάσματος και
άλλων αναλόγου μεθόδου πρέπει να εξουδετερωθούν συνταγματικά».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15857N081</ED>
<ID>
ID:163210

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N08&aa=1</URL></REF>


Article

<CATEGORY>vin04</CATEGORY>

 <H2>Ενισχύεται το απόρρητο όλων των συνομιλιών
</H2>
ΘΑ ΜΙΛΑΜΕ ελεύθερα μετά την αναθεώρηση του Συντάγματος; Τα δύο μεγάλα κόμματα
επιχειρούν να ενισχύσουν το απόρρητο των επικοινωνιών, προφορικών και
τηλεφωνικών. Προσπαθούν να προλάβουν την τεχνολογία, αποκλείοντας τα
επιτεύγματά της, τα μέσα που παρέχει για την παραβίαση των επικοινωνιών. 
Σε μία εποχή που οι τεχνολογικές εξελίξεις είναι ραγδαίες, «οι δυνατότητες
κατάχρησης της τεχνολογίας και παραμόρφωσης των μέσων απελευθέρωσης του
ανθρώπου σε όργανα υποταγής και υποβιβασμού του από υποκείμενο της ιστορίας σε
αντικείμενο προς αξιοποίηση, επιβάλλουν τη συνταγματική προστασία του
απορρήτου της επικοινωνίας και τη θέσπιση εγγυήσεων των σχετικών δικαιωμάτων
του, που παραβιάζονται καθημερινά, στο όνομα διαφόρων σκοπιμοτήτων», παρατηρεί
ο δικηγόρος κ. Χριστόφορος Αργυρόπουλος. 
Και προσθέτει: «Ασφαλώς, η ευνομία σημαίνει περισσότερο τον σεβασμό στον ατελή
έστω νόμο και λιγότερο την καθιέρωση άριστων κανόνων, που η περιφρόνησή τους
αχρηστεύει και την αποτελεσματικότητά τους και το δικαιϊκό σύστημα στο σύνολό
του. Όμως, η ανάγκη προσαρμογής των συνταγματικών ρυθμίσεων της ελευθερίας
στις ριζικά και ραγδαία μεταβαλλόμενες συνθήκες είναι επιτακτική. Ειδικότερα,
η απαγόρευση της χρήσης παράνομων αποδεικτικών μέσων εναρμονίζει το μέρος με
το όλον της αρχής της νομιμότητας, ως δεσπόζουσας του πολιτεύματος. Οι
εγγυήσεις προστασίας του απορρήτου της επικοινωνίας τείνουν να καταστήσουν
λιγότερο διάτρητο το αντικείμενο της προστασίας και περισσότερο αξιόπιστη τη
συνταγματική κατοχύρωσή του».

Ο γενικός γραμματέας του υπουργείου Δικαιοσύνης, κ. Κώστας Νταϊλιάνας, θεωρεί
«άμεση την ανάγκη προστασίας των πολιτών και της κοινωνίας από τη δυνατότητα
χρήσης των παράνομων αποδεικτικών μέσων, τουλάχιστον στις θεσμικές λειτουργίες
του 
κράτους». Η σχετική συνταγματική διάταξη που προτείνεται «αφ' ενός μεν
προσδίδει στα προστατευόμενα θεμελιώδη έννομα αγαθά την κυριαρχική τους θέση
στο σύνολο των ιεραρχικών ρυθμίσεων μίας ευνομούμενης πολιτείας, αφ' ετέρου δε
παρέχει τη θεσμική - νομική βάση αποτελεσματικότερης ρυθμίσεως της προστασίας
αυτών και από τις ενδεχόμενες παρεμβάσεις του κοινού νομοθέτη, αφού με την
αυξημένη τυπική ισχύ που προσδίδει σε αυτήν την προστασία δεν είναι δυνατόν να
υπάρχουν ελλείμματα ή περιστασιακές ρυθμίσεις στην έννομη προστασία τους, πολύ
περισσότερο που κάθε μεταβολή μπορεί να γίνει μόνο με συνταγματική
αναθεώρηση», καταλήγει ο κ. Νταϊλιάνας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15857N082</ED>
<ID>
ID:163245

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N08&aa=2</URL></REF>


Article

<CATEGORY>vin04</CATEGORY>

 <H5>ΣΥΝΕΔΡΙΟ ΕΥΡΩΠΑΙΩΝ ΣΟΣΙΑΛΙΣΤΩΝ: ΕΠΕΙΣΕ Ο ΜΠΛΕΡ, ΠΡΟΒΛΗΜΑΤΙΣΕ Ο ΖΟΣΠΕΝ
</H5><H2>«Νο 1» κίνδυνος η ανεργία
</H2>
<AUTHOR>ΣΤΕΦΑΝΟΣ ΤΖΑΝΑΚΗΣ</AUTHOR>

Η κατασκευή της γέφυρας που θα ενώσει το Μάλμε της Σουηδίας με την Κοπεγχάγη,
την πρωτεύουσα της Δανίας, άρχισε πέρυσι ­ και, προς... γνώσιν και
συμμόρφωσιν, πρόκειται να έχει ολοκληρωθεί μέσα σε δύο χρόνια.

ΜΑΛΜΕ

ΤΟ 1999 λοιπόν τα αυτοκίνητα θα συνωστίζονται πάνω σ' αυτή τη γέφυρα των 17
χιλιομέτρων και ένα ολόκληρο σύστημα από φέρι μπόουτ, ιπτάμενα δελφίνια και
καταμαράν, που ενώνουν σήμερα τις δύο χώρες, θα καταρρεύσει... Ο κ. Κ. Σημίτης
ξέκλεψε λίγη ώρα από τις επίσημες υποχρεώσεις του, στο Συνέδριο του Ευρωπαϊκού
Σοσιαλιστικού Κόμματος, για να επισκεφτεί αυτό το τεράστιο έργο ­ που δεν
συμβολίζει τίποτα λιγότερο από την ίδια την κατάσταση της Ευρώπης του
Μάαστριχτ: Το καινούργιο έρχεται, το παλιό δεν έχει ακόμα πεθάνει ­ και ουδείς
μπορεί να πει αν το «καινούργιο» θα είναι καλύτερο από το «παλιό».

ΟΙ ΣΤΑΡ

Πάντως, οι «καινούργιοι» σταρ της σοσιαλδημοκρατίας, οι κ.κ. Τ. Μπλερ και Λ.
Ζοσπέν δεν προσέφεραν και τίποτα το πραγματικά καινούργιο σ' αυτή τη συνάντηση
του Μάλμε. Τίποτε άλλο πέραν της επαναβεβαίωσης αυτού που οι πάντες
υποψιάζονται. Ότι δηλαδή η νέα σοσιαλδημοκρατία που κυριαρχεί αυτή την περίοδο
στην Ευρώπη, μπορεί να είναι πειστική αλλά δεν είναι ιδιαίτερα ελκυστική ­ κι
όταν επιχειρεί να γίνει ελκυστική (περίπτωση Ζοσπέν) μοιάζει να χάνει σε πειστικότητα.

Πραγματικά, ο πιο πειστικός στη Σύνοδο του Μάλμε ήταν ο ηγέτης των Βρετανών
Εργατικών ­ έδειξε ότι έχει αντιληφθεί το βασικό πρόβλημα της χώρας του, που
έχει μεν καταστεί παράδεισος των επενδυτών αλλά και κόλαση των εργαζομένων. 
Ο κ. Μπλερ εξήγγειλε τον δικό του «τρίτο δρόμο», που συνίσταται σε μία
οικονομία ανταγωνιστική μεν αλλά και (σχετικά) δίκαιη.

Αντίθετα, ο κ. Λ. Ζοσπέν, στην πρώτη του εμφάνιση μετά την εκλογική του νίκη,
φάνηκε να λυγίζει κάτω από το βάρος των προσδοκιών που έχουν εναποθέσει στους
ώμους του οι Γάλλοι. Παραδεχόμενος ανοικτά ότι η νίκη των σοσιαλιστών στη
Γαλλία ήταν «ανέλπιστη», ο κ. Ζοσπέν προτίμησε να γενικολογήσει περί «της
ευκαιρίας που δεν πρέπει να χαθεί». Ωστόσο, ήταν φανερό ότι στη συνέχεια θα
έχει δύσκολο δρόμο, ανάμεσα στις «συμπληγάδες», τον πρόεδρό του και τους κομμουνιστές.

Το ενδιαφέρον είναι ότι παρ' όλα αυτά ο κ. Ζοσπέν συγκίνησε περισσότερο τους
Ευρωπαίους σοσιαλιστές, απ' όσο ο πραγματιστής Μπλέρ ­ ίσως επειδή οι
περισσότερο διέκριναν στα όσα είπε και τη δική τους αμηχανία.

Η ΑΜΥΝΑ

Θα έλεγε κανείς ότι σε ένα τέτοιο «αμήχανο» πλαίσιο, το ΠΑΣΟΚ και ο κ. Κ.
Σημίτης θα είχαν να πουν πολύ περισσότερα από όσα συνηθίζεται να ψελλίζει σε
μια τέτοια 
Σύνοδο το κυβερνών κόμμα της τελευταίας σε οικονομικές επιδόσεις χώρας της
Ένωσης ­ όμως κάτι τέτοιο δεν συνέβη. 
Ο Πρωθυπουργός προτίμησε να θυσιάσει τη δυνατότητα για μια ομιλία στην
Ολομέλεια του Συνεδρίου, με αντάλλαγμα τη συμμετοχή του σε ένα στρογγυλό
τραπέζι, στο οποίο μετείχε και ο γενικός γραμματέας του ΝΑΤΟ κ. Χ. Σολάνα, με
θέμα την ασφάλεια και τη σταθερότητα στην Ευρώπη. Εκεί ο κ. Σημίτης είχε τη
δυνατότητα να αναπτύξει ορισμένες από τις πάγιες ελληνικές θέσεις ­ αλλά
μπροστά σε ένα εξαιρετικά ολιγάριθμο ακροατήριο.

Μάλιστα, την ίδια ώρα, μια διπλανή αίθουσα είχε γεμίσει ασφυκτικά ­ οι πάντες,
βλέπετε, ήθελαν να ακούσουν τις νέες ιδέες του κ. Ζάκ Ντελόρ και του κ. Μ. Ντ'
Αλέμα για την απασχόληση και την κοινωνική Ευρώπη.

Το μήνυμα ήταν σαφές: Η σοσιαλδημοκρατική Ευρώπη «βλέπει» αυτή την περίοδο
μόνον ένα πρόβλημα ­ την ανεργία ­ και μάλιστα δεν μπορεί να βρει τρόπους για
την επίλυσή του. Η κοινή εξωτερική και αμυντική πολιτική μπορεί να περιμένει:
Στην ουρά, όπως όλοι οι άνεργοι.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15857N091</ED>
<ID>
ID:163211

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N09&aa=1</URL></REF>


Article

<CATEGORY>vin04</CATEGORY>

 <H5>ΒΟΥΛΕΥΤΗΣ, ΝΟΜΑΡΧΗΣ, ΔΗΜΑΡΧΟΣ: ΣΤΑ ΠΛΟΚΑΜΙΑ ΤΗΣ ΑΥΤΟΔΙΟΙΚΗΣΗΣ
</H5><H5>*ΚΕΡΚΥΡΑ
</H5><H5>Η Ένωση... χωρίζει
</H5><H5>*ΕΥΒΟΙΑ
</H5><H5>Ταμείο για ρουσφέτια
</H5><H5>Το καλό παράδειγμα της Μαγνησίας
</H5><H2>Εξουσία με πολλά πρόσωπα!
</H2>
Ποιες σχολές θα περιλαμβάνει το υπό ίδρυση... Πανεπιστήμιο Βοιωτίας και σε τι
ύψος θα φθάσουν τα δίδακτρά του; Ο βουλευτής ή ο νομάρχης καταθέτει πρώτος
στέφανο στις εθνικές εορτές και επετείους;

ΕΙΝΑΙ ΔΥΝΑΤΟΝ Νομαρχιακό Συμβούλιο περιοχής που πλήττεται από την
αποβιομηχάνιση και την ανεργία να αποφασίζει ομοφώνως το κλείσιμο ενός
εργοστασίου; Αστυνομία! Ποια απ' τις τρεις; Κεντρική, Δημοτική ή Νομαρχιακή;..

Ερωτήματα και θέματα που θα φάνταζαν παράταιρα ή απλούστατα θα ήταν ανύπαρκτα
δυόμισι χρόνια πριν. Δηλαδή, πριν από τη θεσμοθέτηση και την εφαρμογή και στη
χώρα μας ­ το τελευταίο ναπολεόντειο κράτος της Ευρώπης ­ της Νομαρχιακής
Αυτοδιοίκησης. Που κάνοντας τα πρώτα νηπιακά της βήματα, φυσικό είναι και να
στραβοπατάει και να υπερηφανεύεται για τις πρώτες της κατακτήσεις.

ΣΤΗ ΒΟΙΩΤΙΑ

Π. Σαλτούρος

Σε λίγες ημέρες οι κάτοικοι της Βοιωτίας θα πρέπει να βάλουν το κεφάλι κάτω
και να σκεφτούν. Η έμπνευση των εκλεγμένων εκπροσώπων τους β' βαθμού
αυτοδιοίκησης να ιδρύσουν πανεπιστήμιο στο νομό είναι πράγματι προκλητική.
Όταν μάλιστα σε καλούν να προτείνεις εσύ ποιες σχολές θα έχει, μάλλον
αισθάνεσαι ότι σου περιποιούν τιμή. Πολύ περισσότερο που σου υπόσχονται ότι οι
απόφοιτοι θα απορροφηθούν στην αγορά της Βοιωτίας. Η λυπητερή έρχεται στο
τέλος: Τα δίδακτρα θα ανέρχονται στο μισό από την οικονομική επιβάρυνση όσων
φοιτούν εκτός Βοιωτίας. 
Οι μισοί από τους βουλευτές της επαρχίας θα παραπονεθούν ότι έχασαν τα πρωτεία
από τους νομάρχες στην... κατάθεση στεφάνων κατά τις εθνικές και τοπικές
εορτές και επετείους και οι άλλοι μισοί ότι ­ βουλευτές όντες ­ δεν έχουν
καμία ενημέρωση από τον νομάρχη και το Νομαρχιακό Συμβούλιο αναφορικά με το τι
σχεδιάζουν ή προγραμματίζουν για την περιοχή.

Βεβαίως, η άλλη πλευρά δεν αφήνει αναπάντητες τις αιτιάσεις: «Όλα αυτά είναι
προφάσεις εν αμαρτίαις. Αντί να περιοριστούν στα καθήκοντά τους, που είναι η
άσκηση νομοθετικού και κοινοβουλευτικού έργου, συνεχίζουν τις πελατειακές τους σχέσεις».

Η νομή και ανακατανομή της εξουσίας, το ποιος κάνει τι, η οριοθέτηση των
αρμοδιοτήτων είναι προβλήματα που ανέκυψαν ή γιγαντώθηκαν σε τοπικό επίπεδο.
Οι δήμαρχοι τα 'χουν με τους νομάρχες και αρχίζουν να ψιθυρίζουν δειλά -
δειλά: «Τώρα με τις συνενώσεις και τη δημιουργία ισχυρών δήμων, τι χρείαν
έχομεν της Νομαρχιακής Αυτοδιοίκησης;». Οι νομάρχες, με τους βουλευτές και το
κράτος. Κεντρικό και περιφερειακό. «Για ποια αυτοδιοίκηση μιλάμε, όταν
συνθλιβόμαστε κάτω από την επιχειρούμενη ισχυροποίηση της περιφέρειας. Πρέπει
το ταχύτερο δυνατόν να οριοθετηθούν οι αρμοδιότητες μεταξύ των διαφορετικών
επιπέδων Διοίκησης».

ΣΥΓΚΡΟΥΣΕΙΣ

Θέλετε παραδείγματα;

­ Ο νομάρχης Δράμας Σωκράτης Δημητριάδης, εκφράζοντας βεβαίως το σύνολο των
νομαρχών, βαρέθηκε να περιμένει τη μεταβίβαση από το κράτος των αρμοδιοτήτων
για τα δάση, τα νοσοκομεία, τα λιμάνια (εκτός των εθνικής σημασίας), τα
αθλητικά κέντρα, την ίδια στιγμή που ο δήμαρχος Δράμας και πρόεδρος της ΤΕΔΚ
Μ. Τζίμας τον θεωρεί προσωπικά υπεύθυνο για τη... μείωση των επενδύσεων στον
νομό και για το ότι ακόμη δεν δρομολογήθηκε η εκτέλεση πέντε μεγάλων έργων.

­ Πρόσφατα, στο Ηράκλειο Κρήτης, μέγα θέμα ανέκυψε σχετικά με το ποιος ήταν
υπεύθυνος να αντιμετωπίσει το ζήτημα ενός πυρηνελαιουργείου που λειτουργούσε
χωρίς άδεια. Είναι χαρακτηριστικό ότι ο νομάρχης εξέδωσε απόφαση, με την οποία
ανέστειλε τη λειτουργία του, την ίδια ώρα που η Περιφέρεια Κρήτης με δική της
απόφαση έδινε το «πράσινο φως» να λειτουργήσει η μονάδα.

­ Στην Φθιώτιδα, την ώρα που η δικαστική έρευνα προσπαθεί να αποκαλύψει ύστερα
από καταγγελία του Εργατικού Κέντρου τα άτομα με ειδικές ανάγκες-«μαϊμούδες»,
η Νομαρχία σχεδιάζει την «κάτω από κριτήρια» ρευματοδότηση αυθαιρέτων
κτισμάτων, για την οποία έχουν υποβάλει αίτηση πάνω από 300 άτομα με ειδικές
και «ειδικές» ανάγκες. 
Στον Νομό Ιωαννίνων, ο νομάρχης Νίκος Ζαρμπαλάς «δεν διεκδικεί τον πρώτο ρόλο
στην κατάθεση των στεφάνων. Διεκδικεί για τη Νομαρχιακή Αυτοδιοίκηση τον πρώτο
ρόλο στην αναπτυξιακή προσπάθεια που έχει ανάγκη ο τόπος». Πώς μεταφράζεται
αυτό; «Οι σχέσεις μας με τους ΟΤΑ και το κράτος είναι συναγωνιστικές και όχι
ανταγωνιστικές». Έτσι, με προγραμματικές συμβάσεις με το ΥΠΕΧΩΔΕ και τη Γενική
Γραμματεία Αθλητισμού εκτελούνται έργα προϋπολογισμού εκατοντάδων εκατομμυρίων
δραχμών. Αρμοδιότητες για πολεοδομικά θέματα εκχωρήθηκαν από τη Νομαρχία στον
Δήμο Ιωαννίνων. 
Η Νομαρχιακή Αυτοδιοίκηση έγινε δυόμισι χρόνων. Και παρά τον επιτυχημένο
χαρακτηρισμό της από τον νομάρχη Ξάνθης Π. Σαλτούρο, «... μοιάζουμε με
καινούργιο τρένο που κινείται με παμπάλαιη μηχανή ντίζελ», δεν σημαίνει ότι
δεν πρέπει να βοηθηθεί να ενηλικιωθεί...

Ανδρέας Παγκράτης

ΠΡΙΝ ΑΠΟ έναν περίπου μήνα οι δύο αιρετοί της Κέρκυρας, δήμαρχος και νομάρχης,
προέκριναν ως μείζονος σημασίας θέμα το ποιος θα έχει την ευθύνη για την
οργάνωση των εκδηλώσεων της επετείου της Ένωσης της Επτανήσου με την Ελλάδα.
Απλό; Καθόλου. Τόσο σύνθετο όσο και οι διαπλεκόμενες αντιζηλίες μεταξύ των
φορέων της τοπικής εξουσίας που απώλεσαν τις ισορροπίες τους με την εμφάνιση
των νομαρχών ως νέων ισχυρών πόλων εξουσίας. Ο νομάρχης κ. Παγκράτης
(φωτογραφία) συμμορφούμενος και σε σχετική εγκύκλιο του υπουργείου Εσωτερικών
πρότεινε στον δήμαρχο Κερκυραίων κ. Σαρλη τη συνδιοργάνωση. Κι εκείνος
απάντησε: «... η πόλη της Κέρκυρας έχει το δικαίωμα να συνεχίζει να εορτάζει
την επέτειο με τον φορέα που την εκφράζει άμεσα. Καμία επίκληση δεν μπορεί να
δικαιολογήσει την ωμή παρέμβαση και διακοπή αυτής της ιστορικής διαδικασίας».
Είπαμε, μπορεί να περιμέναμε 160 χρόνια την Νομαρχιακή Αυτοδιοίκηση, στην
Ελλάδα γενικώς. Όχι στην Κέρκυρα ειδικώς...

ΣΤΗΝ Εύβοια ο νομάρχης κ. Μπουραντάς, (φωτογραφία) παραδέχεται ότι η σχέση της
Νομαρχιακής Αυτοδιοίκησης με την Κεντρική Διοίκηση σε επίπεδο... προσωπικών
σχέσεων είναι καλή. «Υπάρχουν, όμως, ορισμένοι πόροι, για παράδειγμα το Ταμείο
Περιβάλλοντος, τα χρήματα του οποίου χρησιμοποιούνται για ρουσφετολογική
πολιτική σε επίπεδο νομών, δήμων και κοινοτήτων χωρίς καν να ενημερώνονται τα
νομαρχιακά συμβούλια που είναι υπεύθυνα για τον προγραμματισμό των έργων ανάπτυξης».

Πάνος Σκοτινιώτης. Πάει καλά η συνεργασία

ΟΧΙ ΠΩΣ δεν υπάρχουν εξαιρέσεις και δείγματα καλής συνεργασίας μεταξύ των
αιρετών και ενός άλλου πνεύματος που έφερε η Νομαρχιακή Αυτοδιοίκηση στα πράγματα.

Για παράδειγμα η ομόφωνη απόφαση του Νομαρχιακού Συμβουλίου Μαγνησίας ­ ενός
νομού που πλήττεται από την αποβιομηχάνιση και την ανεργία ­ για την αναστολή
λειτουργίας ενός εργοστασίου μέσα στον οικιστικό ιστό της πόλης μπορεί να
ξαφνιάζει στο πρώτο άκουσμα, αλλά όπως εξηγεί ο νομάρχης κ. Πάνος Σκοτινιώτης
«... δεν είμαστε διατεθειμένοι να διαπραγματευθούμε την ανυπολόγιστη
καταστροφή του περιβάλλοντος και την ίδια τη ζωή των ανθρώπων που ζουν στην
περιοχή». Άλλωστε, στη Μαγνησία έχει ήδη εκπονηθεί σε συνεργασία με όλους τους
φορείς ­ και με δεσμευτική τοπική, πολιτική συμφωνία ­ το Σχέδιο Οικονομικής
και Κοινωνικής Ανάπτυξης του νομού με συγκεκριμένους στόχους, ιεράρχηση
προτεραιοτήτων και χρονοδιάγραμμα υλοποίησης».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15857N101</ED>
<ID>
ID:163206

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N10&aa=1</URL></REF>


Article

<CATEGORY>vin04</CATEGORY>

 <H2>«Να αποσυρθεί το σχέδιο των συνενώσεων»
</H2>
ΠΑΤΡΑ

ΤΗΝ ΑΠΟΣΥΡΣΗ του σχεδίου συνενώσεων «Ιωάννης Καποδίστριας» ζήτησαν εκπρόσωποι
κοινοτήτων από δώδεκα νομούς, που συναντήθηκαν το Σάββατο στην Πάτρα.

Στη σύσκεψη συζητήθηκε η έναρξη κινητοποιήσεων σε περιοχές της Δυτικής Ελλάδας
που αντιδρούν στις συνενώσεις. Ακόμα ζήτησαν τη σύγκληση έκτακτου συμβουλίου
της ΚΕΔΚΕ, για να εξετάσουν το θέμα.

Όπως ανέφερε ο εκπρόσωπος της Συντονιστικής Επιτροπής Αχαΐας, Π. Κρίκης, «το
σχέδιο του υπουργείου Εσωτερικών καταπατεί το Σύνταγμα σχετικά με τη
διοικητική αυτοτέλεια των ΟΤΑ».

Στην Πάτρα θα γίνει νέα συνάντηση κοινοταρχών από όλη την Ελλάδα, όπου θα
αποφασίσουν το πλαίσιο των κινητοποιήσεων, ενώ ήδη συνέστησαν κίνηση με την
επωνυμία «Ελευθέριος Βενιζέλος».

ΣΥΓΚΕΝΤΡΩΣΗ

Συγκέντρωση δημάρχων και προέδρων κοινοτήτων κατά του σχεδίου υποχρεωτικών
συνενώσεων «Ι. Καποδίστριας», που προωθεί το υπουργείο Εσωτερικών,
πραγματοποιήθηκε στην Κοινότητα Καρδιτσομαγούλας Καρδίτσας. 
Στη συγκέντρωση πήραν μέρος αντιπροσωπείες νομών από τα γεωγραφικά
διαμερίσματα της Μακεδονίας, της Θεσσαλίας, της Ηπείρου και της Στερεάς. Στη
συγκέντρωση παραβρέθηκε και εκπρόσωπος της Συντονιστικής Επιτροπής Πελοποννήσου.

Όλοι οι πρόεδροι και οι κοινοτάρχες καταφέρθηκαν κατά του προγράμματος των
αναγκαστικών συνενώσεων και τόνισαν τις καταστροφικές συνέπειες που θα έχει
στην ελληνική ύπαιθρο. Τονίσθηκε ότι με τις αναγκαστικές συνενώσεις θα
ερημώσουν τα χωριά και θα υποβαθμιστεί ακόμη περισσότερο η ποιότητα ζωής σε
αυτά. Επισημάνθηκε επίσης ότι η διαδικασία με την οποία η κυβέρνηση επιχειρεί
την κατάργηση των κοινοτήτων είναι αντισυνταγματική και αντιδημοκρατική.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15857N102</ED>
<ID>
ID:163243

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N10&aa=2</URL></REF>


Article

<CATEGORY>vin04</CATEGORY>

 <H5>ΑΙΦΝΙΔΙΑΣΕ Ο ΠΡΟΕΔΡΟΣ ΤΟΥ ΑΡΕΙΟΥ ΠΑΓΟΥ
</H5><H2>Επίθεση Ματθία κατά δικαστών
</H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

<H3></H3>Με σφοδρή επίθεση στις νεώτερες γενιές δικαστών, για «ανεπάρκεια» και
«ανωριμότητα», αλλά και ευθεία αμφισβήτηση του ρόλου των δικαστικών ενώσεων,
αιφνιδίασε ο πρόεδρος του Αρείου Πάγου, Στέφ. Ματθίας, τους συμμετέχοντες
(δικαστικούς και πανεπιστημιακούς) στο συνέδριο της Εταιρείας Δικαστικών
Μελετών, προς τους οποίους, μάλιστα, επισήμανε ότι «η ελληνική Δικαιοσύνη υπολειτουργεί».

Στέφ. Ματθίας. Στόχος του, οι νεώτερες γενιές δικαστών

Η ΕΚΤΙΜΗΣΗ του κ. Ματθία ­ με την οποία έληξαν οι εργασίες του Συνεδρίου για
την Αναθεώρηση του Συντάγματος (στην Παλαιά Βουλή) ­ συνδυάστηκε με την
υποβολή σειράς προτάσεων, από την πλευρά του, για «πλήρη αυτοδιοίκηση» στον
χώρο της Δικαιοσύνης και «ενίσχυση του συστήματος επιθεώρησης» των δικαστικών
λειτουργών. Ο πρόεδρος του Αρείου Πάγου, αν και σημείωσε ότι οι περισσότεροι
δικαστές «μοχθούν και αποδίδουν ικανοποιητικά», επιτέθηκε στις νεώτερες γενιές
που εντάχθηκαν στο δικαστικό σώμα μετά τη δεκαετία του '80, όπως είπε, με μόνο
εφόδιο ότι πέρασαν σε ένα διαγωνισμό. «Εισήλθαν στο δικαστικό σώμα, μαζικά,
ανώριμοι νέοι, χωρίς κοινωνική και συναλλακτική πείρα», τόνισε ο κ. Ματθίας,
«με αποτέλεσμα να έχουμε άπειρους και αβοήθητους δικαστές, με αποτέλεσμα να
καταφεύγουν σε δικονομικές μεθοδεύσεις για να μη δικάσουν, όπως οι αναβολές».
Μάλιστα, ο πρόεδρος του Αρείου Πάγου αμφισβήτησε ότι υπάρχει φόρτος εργασίας
στα δικαστήρια και ανέφερε ότι «αυτό που αποκαλείται φόρτος, στην
πραγματικότητα είναι ανακύκλωση των ίδιων υποθέσεων, λόγω της απειρίας των δικαστών...».

Ακόμη, ο κ. Ματθίας:

­ Κατηγόρησε τους «ανεπαρκείς» δικαστές ότι καταφεύγουν στα συνδικαλιστικά
όργανα και λόγω των συνδικαλιστικών πιέσεων με διάφορες νομοθετικές διατάξεις
«απονευρώθηκε η επιθεώρηση των δικαστηρίων, με αποτέλεσμα να παρέχεται στους
ανεπαρκείς δικαστές μια επικίνδυνη ασυλία».

­ Πρότεινε να «οριοθετηθεί συνταγματικά η δράση των δικαστικών ενώσεων».

­ Τάχθηκε υπέρ της «πλήρους αυτοδιοίκησης» της Δικαιοσύνης, στο πλαίσιο της
συνταγματικής αναθεώρησης, ώστε «να σταματήσει να επηρεάζεται από
εξωδικαστικούς παράγοντες». Και, προς αυτήν την κατεύθυνση, ανέφερε ότι η
Δικαιοσύνη πρέπει να έχει ιδίους πόρους και να αυτοχρηματοδοτείται.

­ Ζήτησε να ενισχυθεί ο ρόλος της Σχολής Δικαστών.

Στο μεταξύ, κατά την τελευταία ημέρα του συνεδρίου της Εταιρείας Δικαστικών
Μελετών κυριάρχησε το θέμα της δημοσιότητας των δικών και του ρόλου των ΜΜΕ
στη λειτουργία της Δικαιοσύνης, καθώς και η αναγκαιότητα ή μη της ίδρυσης
συνταγματικού δικαστηρίου. Για το ζήτημα της δημοσιότητας των δικών, ο
αρεοπαγίτης Ευάγ. Κρουσταλάκης τόνισε ότι δεν χρειάζεται καμία συνταγματική
μεταρρύθμιση ή κάποια νομοθετική παρέμβαση στη λειτουργία των ΜΜΕ. Αλλά,
πρόσθεσε, πρέπει να εφαρμοσθεί από την πλευρά των ΜΜΕ κώδικας δεοντολογίας. Ο
βουλευτής Επικρατείας της Ν.Δ., καθηγητής Προκ. Παυλόπουλος, αναφέρθηκε στο
θέμα του ελέγχου της συνταγματικότητας των νόμων και τόνισε ότι δεν είναι
εφικτή η ίδρυση ειδικού συνταγματικού δικαστηρίου. Πρότεινε, ωστόσο, στην
περίπτωση που δικαστής έχει αμφιβολία για τη συνταγματικότητα ενός νόμου, να
τον παραπέμπει στο Ανώτατο Ειδικό Δικαστήριο (ΑΕΔ) και μετά την απόφαση του
ΑΕΔ να εκδίδει τη δική του απόφαση.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15857N111</ED>
<ID>
ID:163207

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N11&aa=1</URL></REF>


Article

<CATEGORY>vin04</CATEGORY>

 <H2>Φλώρος ­ Στρατάκης κινδυνεύουν να χάσουν τις έδρες τους
</H2><H2></H2>
ΝΑ ΑΛΛΑΞΟΥΝ χέρια άλλες δύο έδρες βουλευτών του ΠΑΣΟΚ προτείνεται με
εισηγήσεις στο Εκλογοδικείο, και αυτήν τη φορά λόγω κωλυμάτων εκλογιμότητας.

Πρόκειται για τις έδρες των βουλευτών του ΠΑΣΟΚ Λάρισας Νικ. Φλώρου και
Ηρακλείου Εμμ. Στρατάκη, η εκλογή των οποίων ζητείται να ακυρωθεί λόγω
κωλύματος, επειδή προ των εκλογών της 22ας Σεπτεμβρίου 1996 είχαν διατελέσει,
αντίστοιχα, λέκτορας στο Οικονομικό Πανεπιστήμιο Αθήνας και υποδιοικητής του ΟΓΑ.

Στην περίπτωση που οι εισηγήσεις υιοθετηθούν από το Εκλογοδικείο, τότε:

* Την έδρα του κ. Φλώρου στη Λάρισα θα καταλάβει ο α' επιλαχών, πρώην υπουργός
Θεόδ. Στάθης.

* Για την έδρα του κ. Στρατάκη, στο Ηράκλειο, θα δοθεί μάχη ανάμεσα στον α'
επιλαχόντα Στ. Βρέντζο και τον β' επιλαχόντα, πρώην υπουργό Κων. Μπαντουβά.
Και ο δρόμος ουσιαστικά έχει ανοίξει για τον Κων. Μπαντουβά, αφού ένσταση στο
Εκλογοδικείο έχει υποβληθεί και κατά της συμμετοχής στις εκλογές του Στ.
Βρέντζου. Και ο εισηγητής, αρεοπαγίτης Δ. Κατσιρέας, προτείνει να γίνει
αποδεκτή γιατί ο πρώτος αναπληρωματικός βουλευτής είχε κώλυμα εκλογιμότητας,
καθώς ήταν μόνιμος γιατρός του ΟΓΑ στην εκλογική του περιφέρεια. Τις ενστάσεις
τόσο κατά του κ. Στρατάκη όσο και κατά του κ. Βρέντζου έχουν υποβάλει οι ίδιοι εκλογείς.

Αντίθετα, από τον αρεοπαγίτη Ανδ. Κατσίφα προτείνεται να μην ακυρωθεί η εκλογή
του βουλευτή του ΠΑΣΟΚ (επίσης στο Ηράκλειο) Μηνά Σταυρακάκη, καθώς κρίνει ότι
η θέση του προέδρου του διοικητικού συμβουλίου στο ΕΛΚΕΠΑ που κατείχε, δεν
δημιουργούσε κώλυμα εκλογιμότητας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15857N112</ED>
<ID>
ID:163244

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N11&aa=2</URL></REF>


Article

<CATEGORY>vin04</CATEGORY>

 <H2>Καραμανλής για προσλήψεις και διάλογο
</H2><H2></H2>
ΘΕΣΣΑΛΟΝΙΚΗ. Γραφείο Βόρ. Ελλάδας

ΓΙΑ ΣΥΝΤΗΡΗΣΗ της κομματικής νομενκλατούρας εις βάρος του ελληνικού λαού,
αναποτελεσματικότητα στο πρόγραμμα σύγκλισης και φαινόμενα πολιτικής
εξαπάτησης κατηγόρησε την κυβέρνηση ο αρχηγός της αξιωματικής αντιπολίτευσης
και νεοεκλεγείς πρόεδρος της Νέας Δημοκρατίας, Κώστας Καραμανλής.

Στην πρώτη του ουσιαστικά αντιπολιτευτική ομιλία που έκανε το βράδυ του
Σαββάτου στη Θεσσαλονίκη ­ αμέσως μετά την επιστροφή του από τις Βρυξέλλες και
το Λουξεμβούργο ­ ο πρόεδρος της Ν.Δ. κατηγόρησε την κυβέρνηση για προσλήψεις
με κομματικά κριτήρια στον δημόσιο τομέα αντί των περικοπών και των
αποκρατικοποιήσεων που όφειλε ­ όπως είπε ­ να προωθήσει, ενώ αναφερόμενος
στον κοινωνικό διάλογο που επιχειρεί η κυβέρνηση του ΠΑΣΟΚ ο κ. Καραμανλής
τόνισε πως «πριν επιχειρηθεί, θα έπρεπε η ίδια η κυβέρνηση να δώσει το καλό
παράδειγμα περιστέλλοντας τις δαπάνες».

«Είναι κακό το μείγμα πολιτικής που εφαρμόζεται, καθώς η κυβέρνηση καλεί τον
ελληνικό λαό σε θυσίες ενώ την ίδια στιγμή δεν τολμά να έλθει σε ρήξη με την
κομματική νομενκλατούρα που συντηρείται εις βάρος του Έλληνα φορολογούμενου»,
τόνισε ό κ. Καραμανλής.

Αναφερόμενος στα ελληνοτουρκικά, ο πρόεδρος της Ν.Δ. εξέφρασε την εκτίμηση ότι
η Τουρκία κλιμακώνει την πίεση, την επιθετικότητα και τον επεκτατισμό της
εναντίον της Ελλάδας και εξέφρασε επιφυλακτικότητα για το αν θα αποδώσει ο
επιχειρούμενος διάλογος των εμπειρογνωμόνων.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15857N113</ED>
<ID>
ID:163277

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N11&aa=3</URL></REF>


Article

<CATEGORY>vin04</CATEGORY>

 <H2>Το Ράλι Ακρόπολις είναι... όαση
</H2><H2></H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΓΕΝΝΗΘΗΚΕ: Στις 15 Φεβρουαρίου 1957 στα Γιάννινα

ΑΓΑΠΑΕΙ: Την Μαρία, τον Παναγιώτη και την μπέμπα. Την οικογένειά του

ΘΑ ΗΘΕΛΕ: «Δόξα τω Θεώ, είμαι ευχαριστημένος μ' αυτά που έχω»

ΤΟΥ ΛΕΙΠΟΥΝ: Οι πραγματικές διακοπές

ΕΛΕΥΘΕΡΟΣ ΧΡΟΝΟΣ: Δεν του μένει

ΦΑΓΗΤΟ ΠΟΥ ΤΟΥ ΑΡΕΣΕΙ: Τρώει τα πάντα, αν και... τρελαίνεται για τις
πίτες της μητέρας του, της κυρά Παναγιώτας

ΜΟΥΣΙΚΗ ΠΟΥ ΑΚΟΥΕΙ: Ελληνική, κυρίως

ΘΑ ΗΘΕΛΕ ΝΑ ΤΑΞΙΔΕΥΣΕΙ: Στο Μαϊάμι για ένα μήνα

Ο Λεωνίδας Κύρκος ξεκίνησε χθες, μαζί με άλλα 101 πληρώματα, για τα
κακοτράχαλα ελληνικά βουνά, που κι εφέτος φιλοξενούν το 44ο Ράλι Ακρόπολις. Το
στοίχημα για τον περσινό πρωταθλητή είναι ο τερματισμός, δηλώνει πως οι αγώνες
χρειάζονται περισσότερη προβολή, τονίζει πως ο ισχυρός ανταγωνισμός είναι
αυτός που φέρνει τον κόσμο κοντά στο σπορ, ενώ δεν θέλει ούτε να σκέπτεται τη
στιγμή που θα πει αντίο στις πίστες και τα ράλι.

ΕΡ.: Άλλο ένα Ράλι Ακρόπολις. Το στοίχημα αυτή τη φορά;

ΑΠ.: Να γυρίσουμε πίσω.

ΕΡ.: Σε σχέση με τα προηγούμενα;

ΑΠ.: Σίγουρα πιο δύσκολο.

ΕΡ.: Και για τους Έλληνες αγωνιζόμενους;

ΑΠ.: Απαράδεκτα σκληρό. Στους ανθρώπους οι οποίοι αποτελούν την ψυχή
του αγώνα αξίζει καλύτερη μεταχείριση.

ΕΡ.: Γιατί τόσα παράπονα φέτος;

ΑΠ.: Έχει φύγει από τη μορφή που ξέραμε. Είναι αγώνας ταχύτητας σε κακό οδόστρωμα.

ΕΡ.: Ο ρόλος της ΕΛΠΑ σ' αυτή την ιστορία;

ΑΠ.: Ένας κακοσχεδιασμένος αγώνας.

ΕΡ.: Τελικά στενάζουν τα βουνά ή τα αυτοκίνητα και τα πληρώματα;

ΑΠ.: Και τα δύο μαζί.

ΕΡ.: Η διαφορά των Ελλήνων από τους ξένους;

ΑΠ.: Οι ξένοι έρχονται για αγώνα με στόχο τη νίκη και οι Έλληνες
τρέχουν απλώς για την επιβίωση.

ΕΡ.: Ράλι Ακρόπολις. Απλώς ένας αγώνας αυτοκινήτων;

ΑΠ.: Σίγουρα, όχι. Μοναδική όαση για τα μηχανοκίνητα σπορ στην Ελλάδα.

ΕΡ.: Οι εραστές του ονείρου;

ΑΠ.: Αυτοί που τρέχουν χωρίς αύριο. Με μόνο όνειρο τη συμμετοχή και
στόχο τον τερματισμό, έστω και στην τελευταία θέση.

ΕΡ.: Χορηγοί και αγώνες;

ΑΠ.: Σχέσεις αλληλένδετες. Χωρίς αυτούς δεν θα υπήρχαν οι αγώνες.

ΕΡ.: Χρήμα ή μεράκι το κυρίαρχο στοιχείο για τον οδηγό;

ΑΠ.: Στην Ελλάδα, το δεύτερο.

ΕΡ.: Ο ρόλος του συνοδηγού;

ΑΠ.: Καθοριστικός.

ΕΡ.: Και το όνομα αυτού Νίκος Πάνου

ΑΠ.: Ένας καλός συνοδηγός με πείρα.

ΕΡ.: Κίνηση στους τέσσερις ή τους δύο τροχούς;

ΑΠ.: Στους τέσσερις, σίγουρα.

ΕΡ.: Και πέρα από τον αγώνα, τι;

ΑΠ.: Η τεράστια προβολή της Ελλάδας σε όλο τον κόσμο. Προβολή σε μία
περίοδο όπου αρχίζει έντονη τουριστική δραστηριότητα.

ΕΡ.: Άρης Βωβός.

ΑΠ.: Άξιος αντίπαλος. Το σπορ κερδίζει από την παρουσία καλών συνδυασμών.

ΕΡ.: Η ζωή ενός οδηγού;

ΑΠ.: Δοκιμές, προετοιμασία του αυτοκινήτου και ολίγο από οικογενειακή -
κοινωνική ζωή.

ΕΡ.: Η ταχύτητα είναι για τον πρωταθλητή;

ΑΠ.: Κομμάτι της ζωής του.

ΕΡ.: Εκτός αγώνων ο Λεωνίδας Κύρκος;

ΑΠ.: Ένας ήρεμος οικογενειάρχης.

ΕΡ.: Μία κόρη 20 ημερών για τον Λεωνίδα;

ΑΠ.: Ευτυχία.

ΕΡ.: Ο ρόλος του πατέρα;

ΑΠ.: Στις εποχές μας, εξαιρετικά δύσκολος.

ΕΡ.: Και του συζύγου;

ΑΠ.: Ακόμη περισσότερο δύσκολος.

ΕΡ.: Στους αγώνες αυτοκινήτου η οικογένεια Κύρκου είναι κατεστημένο;

ΑΠ.: Είναι δεμένη σαν γροθιά και δυνατή. Χωρίς αυτά θα είμαστε τίποτα.

ΕΡ.: Ο Λάμπρος θα είναι ο αντικαταστάτης;

ΑΠ.: Έχει δείξει πως ναι.

ΕΡ.: Εκτός αγώνων ο Λεωνίδας Κύρκος τρέχει με το αυτοκίνητό του;

ΑΠ.: Προσεχτικά πάντα. Δεν έχει ν' αποδείξει τίποτα και σε κανέναν.

ΕΡ.: Τα σημερινά αυτοκίνητα είναι ασφαλέστερα;

ΑΠ.: Χωρίς αμφιβολία, ναι.

ΕΡ.: Τα μηχανοκίνητα σπορ χρειάζονται;

ΑΠ.: Το δικό τους χώρο: Ένα αυτοκινητοδρόμιο. Και προβολή. Πριν από 15
χρόνια, μπάσκετ δεν «υπήρχε». Η τηλεόραση το έβαλε στα σπίτια και την ψυχή
μας. Αυτό χρειάζονται και τα μηχανοκίνητα σπορ.

ΕΡ.: Οι Έλληνες οδηγοί είναι;

ΑΠ.: Καλοί, αλλά οδηγούν λάθος σε κακούς δρόμους.

ΕΡ.: Για τους νεκρούς στους δρόμους ευθύνονται;

ΑΠ.: Οι οδηγοί, τα αυτοκίνητα αλλά και η κακή ποιότητα των δρόμων.

ΕΡ.: Και όταν φθάσει η στιγμή για το «αντίο» στους αγώνες;

ΑΠ.: Δεν θέλω ούτε να το σκέφτομαι.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15857N121</ED>
<ID>
ID:163208

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N12&aa=1</URL></REF>


Article

<CATEGORY>vin06</CATEGORY>

 <H5>ΟΙ ΓΙΑΤΡΟΙ ΧΩΡΙΣ ΣΥΝΟΡΑ ΠΕΡΙΓΡΑΦΟΥΝ ΣΥΝΤΑΡΑΚΤΙΚΕΣ ΕΜΠΕΙΡΙΕΣ
</H5><H2>«Γυρολόγοι» ζωής
</H2>
<AUTHOR>ΚΩΣΤΑΣ ΧΑΤΖΙΔΗΣ</AUTHOR>

Στην Αρμενία. «Ο Μόζες, ένα παιδάκι με ειδικές ανάγκες, δεν μπορούσε ούτε να
μιλήσει. Λίγο πριν φύγουμε για την Ελλάδα δεν μας άφηνε ήσυχους. Συνέχεια μας
πείραζε», λέει η Αναστασία Λανίτη

Ο Θωμάς είχε τη χαρά να δώσει το όνομά του σε ένα αγοράκι από το Μπουρούντι. Ο
Σωτήρης σώθηκε από θαύμα στο Βούκοβαρ, όταν ένα από τα αυτοκίνητα της
ανθρωπιστικής αποστολής έπεσε σε νάρκη. Και η Αναστασία είδε τον επτάχρονο
Μόζες, από την Αρμενία, να βρίσκει τη χαμένη του δύναμη.

ΟΙ ΤΡΕΙΣ νέοι είναι μέλη των Γιατρών Χωρίς Σύνορα. Συμμετείχαν σε
ανθρωπιστικές αποστολές στη Γιουγκοσλαβία, στην Αρμενία, στο Μπουρούντι, στη
Ρουάντα, στο Ιράν, και αύριο άγνωστο πού θα τους καλέσει το καθήκον.

«Στο Μπουρούντι, λέει ο Θωμάς Κιντής, βοήθησα μία νεαρή γυναίκα να γεννήσει.
Είχε πρόωρο τοκετό και η γέννα ήταν δύσκολη. Μόλις γέννησε, ένα αγοράκι, το
πρώτο πράγμα που έκανε ήταν να ρωτήσει ποιο ήταν το όνομα μου. "Θωμάς", γύρισα
και της είπα. "Έτσι θα λένε το παιδί μου", είπε όλο χαρά η γυναίκα».

ΟΧΙ ΜΟΙΡΟΛΑΤΡΙΕΣ

Δίπλα του στέκει η Αναστασία Λανίτη, το πιο νέο μέλος της ανθρωπιστικής
οργάνωσης που συμμετέχει σε μόνιμη αποστολή στην Αρμενία. «Η μοιρολατρία δεν
έχει θέση στη ζωή μου. Ξέρω ποιες είναι οι δυνατότητές μου. 
Γι' αυτό δεν κοιτάω να δίνω ψάρι σε κάποιον που πεινάει, αλλά κάτι
περισσότερο... Αυτό έγινε και με τον Μόζες. Πρόκειται για τετραπληγικό
αγοράκι, που στην αρχή δεν μπορούσε να αρθρώσει λέξη. Τώρα μπορεί και μας
πειράζει». 
Η Αναστασία είναι μόλις 26 ετών, ψυχολόγος, ειδικευμένη στα παιδιά με ειδικές ανάγκες.

Η συνάντηση με όλα τα παιδιά δεν ήταν προγραμματισμένη. Έγινε στα πλαίσια της
ετήσιας γενικής συνέλευσης που πραγματοποίησαν χθες το πρωί οι Γιατροί Χωρίς Σύνορα.

ΣΥΝΕΛΕΥΣΗ

Τόπος συγκέντρωσης, το αμφιθέατρο του Ινστιτούτου Παστέρ. Ώρα 11 το πρωί. Αν
και στην αρχή το κλίμα θύμιζε... επιστημονική ημερίδα, με τα συνήθη μικρόφωνα
και τις μηχανές προβολής, γρήγορα η ατμόσφαιρα έδειξε ότι «ιονιζόταν» από την
έντονη διάθεση μεταξύ των γιατρών για πειράγματα και κουβεντούλα.

Τη δύσκολη προσπάθεια να κρατηθούν οι τύποι και τα πρωτόκολλα είχε αναλάβει
να... περιφρουρήσει ο πρόεδρος της Οργάνωσης κ. Οδυσσέας Βουδούρης. 
Βλέπετε, αν και οι περισσότεροι βρίσκονται αρκετά χρόνια στην ανθρωπιστική
οργάνωση, δεν έχουν πολλές ευκαιρίες να τα λένε από κοντά στην Αθήνα. Ως
σύγχρονοι γυρολόγοι, πολλοί από αυτούς επιβεβαιώνουν πλήρως την ιδιότητά τους:
Γιατροί Χωρίς Σύνορα. 
Ο Σωτήρης Παπασπυρόπουλος και ο Θωμάς Κιντής για παράδειγμα. Τα τελευταία
χρόνια βρίσκονται περισσότερο στο εξωτερικό, παρά στην Αθήνα.

«Σε δύο ημέρες φεύγω πάλι για το Ιράν. Είμαι επικεφαλής της Διεθνούς Ένωσης
των Γιατρών Χωρίς Σύνορα στο Ιράν», μου είπε ο Σωτήρης όταν έκανα το λάθος να
ζητήσω το τηλέφωνό του. Πρώην πρόεδρος της Οργάνωσης, ο Σωτήρης είναι 34
χρόνων, ψυχίατρος και επιδημιολόγος.

ΣΑΝ ΣΛΑΪΝΤΣ

Οι αφηγήσεις του από τις πολυάριθμες αποστολές στην Αφρική και στην Ασία
μοιάζουν με σλάιντς που εναλλάσσονται το ένα με το άλλο, δίνοντας στο θεατή
εικόνες και νοήματα.

«Αυτό το διάστημα έχουμε ρίξει το βάρος μας στο Βορειοανατολικό Ιράν, στις
επαρχίες Μπιρτζάντ και Καέν, όπου τον περασμένο Φεβρουάριο έγιναν οι
καταστροφικοί σεισμοί των 7,1 Ρίχτερ. Επλήγησαν 50 χωριά, οι νεκροί έφτασαν
τους 2.000, οι τραυματίες τους 4.000 και οι άστεγοι τους 60.000», αναφέρει ο Σωτήρης.

Στον έναν χρόνο παραμονής του στο Ιράν γνώρισε από κοντά τον ανθρώπινο πόνο,
το μίσος, την προσφυγιά. 
«Στις νότιες επαρχίες του Ιράν, στο Σαρβεστάν, περιθάλπουμε σε έναν πρόχειρο
καταυλισμό τους Ιρακινούς πρόσφυγες, τους σιίτες μουσουλμάνους που διώκονται
από το ιρακινό καθεστώς. 
Στο Βόρειο Ιράν, στην επαρχία Μασάντ, τους Αφγανούς πρόσφυγες και τους
τελευταίους μήνες τους Κούρδους πρόσφυγες».

Ειδικευμένος στη Γενική Ιατρική, Ο 28χρονος Θωμάς Κιντής, έχει συμμετάσχει σε
πολυάριθμες αποστολές στο Μπουρούντι, στη Ρουάντα και στο Ζαΐρ

. «Πριν από έξι μήνες βρισκόμουν στο Μπουρούντι. Πριν από τις σφαγές, ο
πληθυσμός της χώρας ήταν έξι εκατομμύρια, τώρα είναι πέντε. Ένα εκατομμύριο
εξαναγκάστηκε να πάρει το δρόμο της προσφυγιάς».

Ο Θωμάς είναι υπεύθυνος ενός επισιτιστικού προγράμματος πέντε χιλιάδων
παιδιών, κάτω των πέντε ετών, στα σύνορα του Μπουρούντι με την Τανζανία.

Ο ΜΕΓΑΣ ΑΛΕΞΑΝΔΡΟΣ

Ο Σωτήρης ένιωσε από την πλευρά του στο Ιράν το μεγαλείο της ανθρώπινης
φιλίας. «Είναι το ίδιο με εμάς αυθόρμητοι και μας αγαπούν πολύ. Εντυπωσιάστηκα
με τις γνώσεις που έχει ο απλός λαός για την αρχαία ελληνική ιστορία και για
τον Μέγα Αλέξανδρο. Από τη σύγχρονη Ελλάδα όμως δεν γνωρίζουν πολλά πράγματα».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15857N131</ED>
<ID>
ID:163171

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N13&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Δασκάλων αντίδωρο
</H2>
<AUTHOR>ΛΙΝΑ ΑΛΕΞΙΟΥ</AUTHOR>

ΤΥΧΕΡΑ τα παιδιά ­ τι παιδιά, γενιές ολόκληρες ­ που πέρασαν από τα χέρια
τους. Στα ενενήντα και οι δυο τους, ίσως και να μη συναντήθηκαν ποτέ, όμως η
κάθε μία από το μετερίζι της τα ζύμωσε με τη σπάνια μαγιά της ψυχής της. Με
μουσική, με βήματα χορού, με σταλάγματα ονείρων και ανθόγαλα αγάπης. Στις
σχολικές τάξεις και αυλές η μία, στα γυαλισμένα σανίδια της μακρόστενης
αίθουσας χορού, με τις μπάρες και το πιάνο, η άλλη.

Η κυρία Μαρίκα ­ Φρέρι το επώνυμο ­ έγινε είδηση στα ενενηκοστά γενέθλιά της,
που τα γιόρτασε, εκεί κάτω, στο Ηράκλειο, στο σχολείο απ' όπου ξεκίνησε
δεκαεπτάχρονη να μαθαίνει στα παιδιά τραγούδια ­ τα τραγούδια για τα
παιχνίδια, την παρέα, τις γιορτές, τις επιδείξεις, τις εκδρομές, τα πρώτα
ερωτικά σκιρτήματα. Δεκαετίες στη σειρά με τραγούδια, η κυρία της Ωδικής
ταξίδευε τα παιδιά της. Μέχρι που, μπροστά στην ξελογιασμένη από την άχρονη
νεότητά της κάμερα, χόρεψε μαζί τους, τραγούδησε και γλυκά ορμήνεψε ν' αγαπούν
τη ζωή.

Και προχθές ζήλεψα την Κάτια για τις ώρες που πέρασε με ένα ζωντανό θρύλο: την
95χρονη κυρία Πολυξένη, που το όνομα της Σχολής της, «Ματέυ-Ρουσοπούλου»,
φέγγει ακόμη από το δικό της λαμπερό και παθιασμένο έμπα στο άγουρο
προπολεμικό τοπίο της αισθητικής αγωγής «με λόγο, μέλος και κίνηση». Διάβαζα
στα σαββατιάτικα «ΝΕΑ» το οδοιπορικό αυτής της γυναίκας και αναρωτιόμουν από
τι υλικό φτιάχνονται τέτοια σκαριά, που πλέουν αγέραστα με τη «σφραγίδα
δωρεάς» στην πλώρη.

Όλοι μας έχουμε έναν δάσκαλο που μνημονεύουμε με ευγνωμοσύνη. 
Τον δάσκαλο που άνοιγε παράθυρα στα άλλα μονοπάτια της σκέψης, κάποτε με
φωνές, μα συνήθως ανεπαίσθητα. 
Και αν δεν πετάξαμε όπως εκείνος μας οδηγούσε, τουλάχιστον μας γλυκαίνει που
τους ακούμε ακόμη να μας μιλούν ­ και ας μη γυρίζουν πίσω τα χρόνια.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15857N132</ED>
<ID>
ID:163251

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N13&aa=2</URL></REF>


Article

<CATEGORY>vin06</CATEGORY>

 <H5>ΟΥΤΕ ΤΟ 2000 ΔΕΝ ΘΑ ΕΧΕΙ ΤΕΛΕΙΩΣΕΙ
</H5><H2>Αττικό Μετρό κατά Ολυμπιακού Μετρό
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Έτοιμο κατά 58%. Μπορεί τα έργα για την κατασκευή του Μετρό της Αθήνας να
είναι έτοιμα σε ποσοστό 58%, αλλά για την ολοκλήρωσή τους θα πρέπει να
περιμένουμε πολύ ακόμη...

Σε νέα φάση όξυνσης φαίνεται να οδηγούνται οι σχέσεις της κυβέρνησης με την
κοινοπραξία εταιρειών Ολυμπιακό Μετρό Αθηνών (που κατασκευάζει τα έργα για το
Μετρό της Αθήνας), μετά την άρνηση της κοινοπραξίας να παραδώσει τους χώρους
των εργοταξίων στον Κεραμεικό.

ΕΤΣΙ, όπως δήλωσε το Σάββατο ο υφυπουργός ΠΕΧΩΔΕ κ. Χρ. Βερελής, μιλώντας σε
εκδήλωση της Πανελλήνιας Ένωσης Διπλωματούχων Μηχανικών και Εργοληπτών
Δημοσίων Έργων (ΠΕΔΜΕΔΕ), σήμερα η εταιρεία Αττικό Μετρό (που εποπτεύει την
κατασκευή των έργων για λογαριασμό του Ελληνικού Δημοσίου) θα καταθέσει αίτηση
ασφαλιστικών μέτρων στο Πρωτοδικείο Αθηνών, προκειμένου να υποχρεωθεί η
κοινοπραξία να ελευθερώσει τους χώρους των εργοταξίων στον Κεραμεικό.

Θυμίζουμε ότι το τμήμα του Μετρό από το Σύνταγμα μέχρι τον Κεραμεικό έχει
περικοπεί από το σύνολο της εργολαβίας μετά τις υπερβολικές οικονομικές
απαιτήσεις που προβάλλει η κοινοπραξία και ήδη έχει γίνει διαγωνισμός και
έχουν υποβληθεί προσφορές από ελληνικές εταιρείες για την κατασκευή της
πιλοτικής σήραγγας που θα γίνει εκεί, προκειμένου να διαπιστωθεί τι
αρχαιότητες υπάρχουν, ώστε να ληφθούν τα ανάλογα μέτρα κατά την κατασκευή της
κανονικής σήραγγας της γραμμής Πεντάγωνο - Κεραμεικός.

Επειδή, λοιπόν, η κοινοπραξία αρνείται τώρα να παραδώσει το χώρο του
εργοταξίου όπου πρέπει να γίνει η πιλοτική σήραγγα, η εταιρεία Αττικό Μετρό
προσφεύγει στη Δικαιοσύνη για να της παραδοθεί ο χώρος και να μπορέσουν να
δουλέψουν οι νέοι εργολάβοι που θα επιλεγούν αυτές τις μέρες.

Σε ό,τι αφορά στο υπόλοιπο έργο, μπορεί, όπως αναφέρεται σε ανακοίνωση του
ΥΠΕΧΩΔΕ, να είναι ήδη έτοιμο κατά 58%, αλλά κανένας δεν ξέρει πότε θα
ολοκληρωθεί, αφού κατά τη σύσκεψη της περασμένης Παρασκευής οι εργολάβοι
αρνήθηκαν να δεσμευτούν ότι θα είναι έτοιμο στο τέλος του 1998, όπως προβλέπει
η σύμβαση.

Και μπορεί στην ανακοίνωση του ΥΠΕΧΩΔΕ να αναφέρεται ότι η σύμβαση ισχύει και
ότι αυτή είναι το μόνο πλαίσιο αναφοράς για το υπουργείο, αλλά η ουσία είναι
ότι με τους ρυθμούς που προχωρούν σήμερα τα έργα και τις μεγάλες διαφορές που
έχουν προκύψει, καθώς και με τον πολύτιμο χρόνο που χάθηκε, η σύμβαση
αποκλείεται να τηρηθεί και το Μετρό δεν πρόκειται να είναι έτοιμο τον παρόντα αιώνα...

Αυτό φαίνεται να το ξέρουν καλά στο ΥΠΕΧΩΔΕ, η ανακοίνωση του οποίου καταλήγει
με την επισήμανση:

«Η ανάδοχος κοινοπραξία Ολυμπιακό Μετρό οφείλει να αναλάβει καθ' ολοκληρίαν
τις ευθύνες και τις υποχρεώσεις, όπως απορρέουν από την ίδια τη σύμβαση».

Αυτό που δεν λέει η ανακοίνωση είναι τι θα γίνει αν η κοινοπραξία δεν αναλάβει
τις ευθύνες της και το πώς θα υποχρεωθεί να ολοκληρώσει το έργο μέχρι το τέλος
του ερχόμενου χρόνου. Και δεν αναφέρεται αυτό στην ανακοίνωση γιατί κανένας,
ούτε στο υπουργείο, πιστεύει ότι το 1999 η Αθήνα θα έχει Μετρό.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15857N141</ED>
<ID>
ID:163172

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N14&aa=1</URL></REF>


Article

<CATEGORY>vin06</CATEGORY>

 <H5>«ΤΑ ΝΕΑ» ΠΑΡΟΥΣΙΑΖΟΥΝ ΑΠΟ ΣΗΜΕΡΑ ΤΑ ΠΟΣΟΣΤΑ ΕΠΙΤΥΧΙΑΣ ΤΩΝ ΑΠΟΦΟΙΤΩΝ ΟΛΩΝ ΤΩΝ
ΛΥΚΕΙΩΝ ΤΗΣ ΧΩΡΑΣ ΣΤΙΣ ΠΕΡΥΣΙΝΕΣ ΓΕΝΙΚΕΣ ΕΞΕΤΑΣΕΙΣ
</H5><H2>Ο δρόμος προς τα Πανεπιστήμια είναι δημόσιος...
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Τα δημόσια Λύκεια της επαρχίας βρίσκονται στις πρώτες θέσεις στην πανελλαδική
κατάταξη των σχολείων της χώρας, με κριτήριο την επιτυχία των αποφοίτων τους
στα Πανεπιστήμια. Στις πρώτες θέσεις κατατάσσονται επίσης τα δημόσια Λύκεια
ειδικής κατεύθυνσης, όπως είναι τα κλασικά και τα πειραματικά, καθώς και
λυκειακές τάξεις δημοσίων Γυμνασίων.

ΤΑ ΙΔΙΩΤΙΚΑ σχολεία καταλαμβάνουν μεν περίοπτη θέση στη λίστα των επιτυχιών
των Λυκείων, αλλά αξίζει να σημειωθεί ότι ξεπερνιούνται ­ όχι μόνον από
δημόσια Λύκεια ειδικής κατεύθυνσης, αλλά και από απλά δημόσια γενικά Λύκεια
και μάλιστα της επαρχίας.

Αξιοσημείωτο είναι ακόμη ότι τα περισσότερα από τα δημόσια Λύκεια, που
περιλαμβάνονται στην πρώτη εκατοντάδα, δεν βρίσκονται στην Αθήνα και
γενικότερα στην Αττική, αλλά σε διάφορες επαρχιακές πόλεις.

Είναι χαρακτηριστικό ότι εξαιρουμένων των κλασικών, των πειραματικών και των
ιδιωτικών σχολείων, από τα οποία εκ των πραγμάτων περιμένει κανείς ­ για
διαφορετικούς λόγους σε κάθε περίπτωση ­ υψηλά ποσοστά επιτυχίας, στην πρώτη
εικοσάδα «πλασάρονται» το 3ο Λύκειο Καλαμάτας, το Λύκειο Καστρίου Αρκαδίας, το
1ο Λύκειο Μεσολογγίου, το Λύκειο Μύρινας Λέσβου, το 4ο Λύκειο Χανίων και το 4ο
Λύκειο Μυτιλήνης.

Δημόσια Λύκεια από την Αττική αρχίζουν να εμφανίζονται στη λίστα της επιτυχίας
από την 23η θέση της κατάταξης και κάτω, με πρώτο το Λεόντειο Λύκειο Πατησίων
και μετά το Λύκειο Άνοιξης, που βρίσκεται στην Ανατολική Αττική, στην 29η θέση
και το 1ο Λύκειο Παπάγου στην 33η θέση.

Στις πρώτες εκατό θέσεις της πανελλαδικής κατάταξης βρίσκονται 189 από τα
1.538 Λύκεια όλων των τύπων της χώρας ­ σε ορισμένες θέσεις αρκετά σχολεία
ισοβαθμούν. Από αυτά τα 189 Λύκεια:

*Τα 132 είναι δημόσια γενικά Λύκεια.

*Τα 10 είναι δημόσια κλασικά Λύκεια.

*Τα 11 είναι δημόσια πειραματικά Λύκεια.

*Τα 8 είναι λυκειακές τάξεις δημοσίων Γυμνασίων.

*Και τα 28 είναι ιδιωτικά Λύκεια (σ'αυτά συνυπολογίζονται τα Αρσάκεια και
Τοσίτσεια, που είναι μεικτού καθεστώτος λειτουργίας).

ΤΟ ΚΡΙΤΗΡΙΟ

«ΤΑ ΝΕΑ» παρουσιάζουν από σήμερα κατ' αποκλειστικότητα τα ποσοστά επιτυχίας
των αποφοίτων όλων των Λυκείων της χώρας στις περυσινές Γενικές Εξετάσεις.

Ως κριτήριο χρησιμοποιήθηκε για κάθε Λύκειο το ποσοστό επιτυχίας στα Ανώτατα
Εκπαιδευτικά Ιδρύματα (ΑΕΙ) και όχι στα Τεχνολογικά Εκπαιδευτικά Ιδρύματα
(ΤΕΙ). Κι αυτό, γιατί έχει αποδειχθεί και πρακτικά ότι στο σύνολο των 150.000
υποψηφίων για την Τριτοβάθμια Εκπαίδευση μερικές εκατοντάδες μόνον υποψήφιοι
δηλώνουν ως πρώτη προτίμηση σχολή ή τμήμα των ΤΕΙ.

Το ποσοστό επιτυχίας υπολογίσθηκε επί του συνόλου των υποψηφίων που προήλθαν
από κάθε Λύκειο, ανέξάρτητα από το αν έδωσαν εξετάσεις για πρώτη ή δεύτερη φορά.

Ο πίνακας της πανελλαδικής κατάταξης των Λυκείων, με κριτήριο το ποσοστό
επιτυχίας στα ΑΕΙ, περιλαμβάνει σήμερα τα σχολεία που βρίσκονται στις 50
πρώτες θέσεις. Στον πίνακα αναγράφονται:.

*Στην πρώτη στήλη η θέση κατάταξης του σχολείου.

*Στη δεύτερη στήλη το σχολείο.

*Την τρίτη στήλη ο αριθμός των υποψηφίων που αποφοίτησε από το εν λόγω σχολείο
και συμμετείχε στις περυσινές Γενικές Εξετάσεις για τα ΑΕΙ και τα ΤΕΙ.

*Στην τέταρτη στήλη το ποσοστό επιτυχίας των υποψηφίων του συγκεκριμένου
σχολείου στα τμήματα των ΑΕΙ. Η κατάταξη βεβαίως είναι κατά φθίνουσα σειρά.

*Στην πέμπτη στήλη το ποσοστό επιτυχίας των υποψηφίων του σχολείου στα ΤΕΙ.

*Και στην έκτη στήλη το συνολικό ποσοστό επιτυχίας των υποψηφίων του σχολείου
σε ΑΕΙ και ΤΕΙ.

Στις δύο τελευταίες στήλες τα ποσοστά επιτυχίας βεβαίως δεν αναγράφονται κατά
φθίνουσα σειρά.

ΚΑΤΑ ΠΕΡΙΟΧΕΣ

Παράλληλα με τον συγκεντρωτικό πίνακα θα δημοσιεύονται και αναλυτικοί πίνακες
με όλα τα σχολεία της χώρας κατανεμημένα κατά εκπαιδευτικές περιοχές. Η
δημοσίευση γίνεται κατά φθίνουσα σειρά του συνολικού ποσοστού επιτυχίας στα
ΑΕΙ για κάθε εκπαιδευτική περιοχή.

Παραδείγματος χάρη, πρώτη στην πανελλαδική κατάταξη είναι η εκπαιδευτική
περιοχή της Β' Διεύθυνσης Δευτεροβάθμιας Εκπαίδευσης Αθηνών με συνολικό
ποσοστό επιτυχίας στα ΑΕΙ 33,1%. Από τους 1.412 υποψηφίους, που φοιτούσαν στα
Λύκεια της περιοχής αυτής, πέτυχαν στα ΑΕΙ οι 467.

Στους πίνακες επιτυχίας ανά εκπαιδευτική περιοχή αναγράφονται:

*Στην πρώτη στήλη το σχολείο.

*Στη δεύτερη στήλη η θέση του σχολείου στην πανελλαδική κατάταξη, με βάση το
ποσοστό επιτυχίας στα ΑΕΙ.

*Στις υπόλοιπες στήλες, το ποσοστό επιτυχίας στα ΑΕΙ κατά φθίνουσα σειρά, το
ποσοστό επιτυχίας στα ΤΕΙ και το συνολικό ποσοστό επιτυχίας του σχολείου σε
ΑΕΙ και ΤΕΙ.

Παράδειγμα: η Γερμανική Σχολή Αθηνών είναι 3η πανελλαδικά με κριτήριο το
ποσοστό επιτυχίας των αποφοίτων της στα ΑΕΙ. Είχε πέρυσι 124 υποψηφίους και τα
ποσοστά επιτυχίας ήταν 46,8% στα ΑΕΙ, 16,9% στα ΤΕΙ και συνολικό ποσοστό
επιτυχίας σε ΑΕΙ και ΤΕΙ 63,7%.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15857N161</ED>
<ID>
ID:163173

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N16&aa=1</URL></REF>


Article

<CATEGORY>vin06</CATEGORY>

 <H2>55χρονος ξυλουργός βρέθηκε νεκρός σε νεοανεγειρόμενη οικοδομή
</H2>
ΜΥΣΤΗΡΙΟ ΚΑΛΥΠΤΕΙ τις συνθήκες θανάτου του 55χρονου ξυλουργού Μάρκου Σ.
Γαβαλά, παντρεμένου και πατέρα δύο κοριτσιών, το πτώμα του οποίου βρέθηκε χθες
στις 10.30 το πρωί, σε ημιυπόγειο νεοανεγειρόμενης οικοδομής στην οδό
Κασσάνδρας 17, στο Άνω Καλαμάκι.

Ο άτυχος ξυλουργός βρέθηκε νεκρός χθες στις 10.30 το πρωί, από τον αδελφό του,
ιδιοκτήτη της οικοδομής, ο οποίος πήγε στην οικοδομή για να πάρει κάποια
εργαλεία. Όταν κατέβηκε στο ημιυπόγειο, αντίκρυσε το πτώμα του 55χρονου και
ειδοποίησε την Αστυνομία. Κλήθηκε ιατροδικαστής, ο οποίος από την αυτοψία που
έκανε διαπίστωσε ότι το θύμα έφερε δύο τραύματα στο σώμα του από νύσσον
όργανο, όπως κατσαβίδι, και είχε μώλωπες στο πρόσωπό του.

Στις τσέπες 55χρονου βρέθηκαν 12.000 δρχ., ενώ στο αυτοκίνητό του, που ήταν
σταθμευμένο έξω από την οικοδομή, βρέθηκαν άλλες 270.000 δρχ.

Οι αξιωματικοί της Ασφάλειας που διερευνούν την υπόθεση αφήνουν ανοιχτά όλα τα
ενδεχόμενα. Εξετάζουν την εκδοχή της δολοφονίας, χωρίς όμως να αποκλείουν και
το ενδεχόμενο του δυστυχήματος. Η απάντηση για το αν πρόκειται για δολοφονία ή
για δυστύχημα θα δοθεί σήμερα από τη νεκροτομή που θα κάνει ο ιατροδικαστής.

Όπως έγινε γνωστό, ο 55χρονος το μεσημέρι της περασμένης Παρασκευής πήγε στην
τράπεζα και έκανε ανάληψη 300.000 δρχ., για να πληρώσει τους εργάτες του
ξυλουργείου του. Από τότε χάθηκαν τα ίχνη του. Ανήσυχη η σύζυγός του, το βράδυ
του Σαββάτου πήγε στο Αστυνομικό Τμήμα του Αγίου Δημητρίου, όπου κατήγγειλε
την εξαφάνισή του.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15857N181</ED>
<ID>
ID:163174

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N18&aa=1</URL></REF>


Article

<CATEGORY>vin06</CATEGORY>

 <H2>Το τελευταίο μεροκάματο ενός 35χρονου Βορειοηπειρώτη
</H2>
Γιάννης Λαμπάνης. Ο τοίχος κατέρρευσε και τα τούβλα χτύπησαν τον άτυχο εργάτη
στο κεφάλι

ΤΟ ΤΕΛΕΥΤΑΙΟ μεροκάματο ήταν το χθεσινό για έναν Βορειοηπειρώτη, ο οποίος
άφησε την τελευταία του πνοή καταπλακωμένος από τούβλα, όταν κατέρρευσε τμήμα
τοίχου αποθήκης στην ταράτσα μονοκατοικίας.

Το τραγικό ατύχημα, που στοίχισε τη ζωή στον 35χρονο Βορειοηπειρώτη Γιάννη
Λαμπάνη, έγινε χθες στις 7.30 το βράδυ στην οδό Ευρυτανίας 16, στον Άγιο
Σπυρίδωνα Αιγάλεω.

Ιδιοκτήτρια της μονοκατοικίας όπου

έγινε το τραγικό συμβάν είναι η κ. Ελένη Μαυρατζώτου, η οποία διαμένει εκεί 
μαζί με τον άνδρα της Σοφοκλή και τα δύο παιδιά τους.

Στην ταράτσα της μονοκατοικίας 
υπήρχε μια αποθήκη, που αποτελείτο 
από δύο μικρά δωμάτια και η οικογένεια είχε αποφασίσει να γκρεμίσει. Χωρίς
άδεια κατεδάφισης, κάλεσαν τον γνωστό τους Βορειοηπειρώτη για να βοηθήσει στις
εργασίες. Από νωρίς χθες το πρωί άρχισαν μαζί τις εργασίες κατεδάφισης, διέκοψαν

το μεσημέρι και ξανάρχισαν στις 5.30 το απόγευμα.

Την ώρα που ο Βορειοηπειρώτης με ένα ηλεκτρικό κομπρεσέρ προσπαθούσε να
γκρεμίσει έναν τοίχο, έγινε το κακό. 
Από τους κραδασμούς ένα μέρος του 
τοίχου κατέρρευσε και τα τούβλα χτύπησαν στο κεφάλι τον άτυχο εργάτη. Ο
θάνατος ήταν ακαριαίος.

Η ιδιοκτήτρια της μονοκατοικίας και

τα δύο παιδιά της οδηγήθηκαν στο Αστυνομικό Τμήμα Αγίου Σπυρίδωνος και έδωσαν κατάθεση.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15857N182</ED>
<ID>
ID:163219

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N18&aa=2</URL></REF>


Article

<CATEGORY>vin06</CATEGORY>

 <H2>Η αγάπη έσωσε τα γιωργαλίδικα άλογα
</H2>
Γιωργαλίδικα άλογα. Στη χθεσινή επίδειξη στο οροπέδιο του Στρούμπουλα, οι
περισσότεροι αναβάτες τόσο των γιωργαλίδικων όσο και των αλόγων καλπασμού ήταν
νέα παιδιά, αγόρια και κορίτσια

ΗΡΑΚΛΕΙΟ

ΚΕΡΔΙΣΑΝ το στοίχημα οι φίλοι του κρητικού αλόγου, του αποκαλούμενου και
γιωργαλίδικου. Το μεγαλύτερο ζώο της κρητικής πανίδας που βρισκόταν υπό
εξαφάνιση, τώρα συνεχώς πολλαπλασιάζεται χάρη στην αγάπη και τη φροντίδα
ευαίσθητων ανθρώπων.

Χθες στο οροπέδιο του Στρούμπουλα ο Παγκρήτιος Σύλλογος Φίλων του Αλόγου
(ΠΑΣΥΦΑ) οργάνωσε επίδειξη αλόγων την οποία παρακολούθησαν εκατοντάδες άτομα.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15857N201</ED>
<ID>
ID:163175

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N20&aa=1</URL></REF>


Article

<CATEGORY>vin06</CATEGORY>

 <H2>Διακοπές ρεύματος θα έχει φέτος η Κρήτη
</H2>
ΗΡΑΚΛΕΙΟ

ΔΙΑΚΟΠΕΣ ΣΤΗΝ παροχή ηλεκτρικού ρεύματος θα έχει φέτος η Κρήτη, όπως προέβλεψε
χθες η υπουργός Ανάπτυξης, Βάσω Παπανδρέου.

Η κ. Παπανδρέου χαρακτήρισε υπαρκτό το ενεργειακό πρόβλημα του νησιού,
ευχόμενη οι διακοπές να μην είναι πολύωρες, και τόνισε την ανάγκη οριστικής
επίλυσης του προβλήματος, με ιδιαίτερη έμφαση στην ανάπτυξη των ανανεώσιμων
πηγών ενέργειας. Η υπουργός Ανάπτυξης ανέπτυξε τους βασικούς άξονες και το
πρόγραμμα του υπουργείου, αλλά και τις προτεραιότητες για την ανάπτυξη, χθες
στο Ρέθυμνο, όπου προήδρευε σε κοινή συνεδρίαση των τεσσάρων Νομαρχιακών
Επιτροπών ΠΑΣΟΚ Κρήτης. Σύμφωνα με την κυρία Παπανδρέου, το υπουργείο
Ανάπτυξης επιδιώκει την ενίσχυση της ανταγωνιστικότητας των ελληνικών
επιχειρήσεων, τη βελτίωση των υποδομών, καθώς και τη βελτίωση των παρεχόμενων
προϊόντων και υπηρεσιών.

Δεύτερος στόχος είναι η ενίσχυση της λειτουργίας των μηχανισμών της αγοράς και
του υγιούς ανταγωνισμού, με ιδιαίτερη έμφαση στην προστασία του καταναλωτή.
Επίσης, η σύνδεση της αναπτυξιακής διαδικασίας με δραστηριότητες στην ευρύτερη
περιοχή των Βαλκανίων. Αναφορικά με τον τουρισμό, η υπουργός Ανάπτυξης
ανακοίνωσε ότι αποκεντρώνονται οι υπηρεσίες του ΕΟΤ προς τις Νομαρχιακές
Αυτοδιοικήσεις, ώστε να γίνουν περισσότερο ευέλικτες. Για τη δημιουργία καζίνο
στην Κρήτη, ανέφερε την πρόθεση του υπουργείου για τη δημιουργία του, παρά το
γεγονός ότι οι διαγωνισμοί που μέχρι σήμερα έχουν γίνει, απέβησαν άγονοι.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15857N202</ED>
<ID>
ID:163220

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N20&aa=2</URL></REF>


Article

<CATEGORY>vin06</CATEGORY>

 <H2>Απολογούνται για τη μεσολάβηση στην υιοθεσία
</H2>
ΑΠΟΛΟΓΟΥΝΤΑΙ ΣΗΜΕΡΑ στον ανακριτή του 23ου Τακτικού Τμήματος κ. Παντελή
Παντελίδη, ο 36χρονος Δημήτρης Λιατίφης και η σύζυγός του Ειρήνη, οι οποίοι
είναι κατηγορούμενοι για μεσολάβηση στην υπόθεση της παράνομης υιοθεσίας, που
αποκαλύφθηκε την περασμένη Τετάρτη.

Οι δύο κατηγορούμενοι φέρονται ότι θα μεσολαβούσαν στην υιοθεσία του βρέφους
της εξαδέλφης τους Παρασκευής Λιατίφη, το οποίο είχε συμφωνήσει να «πουλήσει»
αντί 2.500.000 δραχμών.

Για την ίδια υπόθεση η μητέρα του βρέφους που επρόκειτο να δοθεί για υιοθεσία
κρίθηκε προφυλακιστέα μετά την απολογία της στον ανακριτή, ενώ ο δικηγόρος από
τη Θεσσαλονίκη Αλέξανδρος Χατζηαλεξάνδρου αφέθηκε ελεύθερος με εγγύηση ενός
εκατομμυρίου δραχμών.

Στο στάδιο της προανάκρισης οι αρμόδιες αρχές κατέσχεσαν από το γραφείο του
δικηγόρου 273 φακέλους με υποθέσεις υιοθεσίας που έχει χειρισθεί τα τελευταία
χρόνια. Όπως διαπιστώθηκε, σε τριάντα τρεις από αυτές τις περιπτώσεις φέρονταν
ως φυσικοί γονείς των βρεφών το ζεύγος των κατηγορουμένων, Δημήτρης και Ειρήνη
Λιατίφη. Για άλλα τριάντα πέντε βρέφη που δόθηκαν για υιοθεσία φέρονταν ως
φυσικοί γονείς τους το ζευγάρι των Τσιγγάνων Κώστας και Ζωή Μήτρου.

Ωστόσο, ο κατηγορούμενος δικηγόρος απολογούμενος αρνήθηκε ότι έχει οποιαδήποτε
σχέση με παράνομες υιοθεσίες, υποστηρίζοντας πως πάντοτε ενεργούσε μέσα στο
πλαίσιο που ορίζεται από τη σχετική νομοθεσία.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15857N203</ED>
<ID>
ID:163256

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N20&aa=3</URL></REF>


Article

<CATEGORY>vin06</CATEGORY>

 <H2>Καλούνται να περάσουν ΚΤΕΟ
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ του νομού Αττικής αυτή την εβδομάδα:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΒ
1000 μέχρι ΥΕΒ 4000.

Εξάλλου, την εβδομάδα από 17 Ιουνίου μέχρι 20 Ιουνίου θα περάσουν από ΚΤΕΟ τα
αυτοκίνητα με τους αριθμούς:

* Επιβατηγά Ι.Χ. και φορτηγά μέχρι 3,5 τόνους με αριθμό κυκλοφορίας από ΥΕΒ
4001 μέχρι ΥΕΒ 7000.

Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο.
Κατά τον έλεγχο πρέπει επίσης να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμής των τελών κυκλοφορίας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15857N204</ED>
<ID>
ID:163283

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N20&aa=4</URL></REF>


Article

<CATEGORY>vin06</CATEGORY>

 <H5>ΤΗ ΔΕΥΤΕΡΗ ΦΟΡΑ ΑΤΥΧΗΣΕ ΛΟΓΩ ΠΑΡΑΤΗΡΗΤΙΚΟΤΗΤΑΣ ΤΗΣ ΑΣΤΥΝΟΜΟΥ
</H5><H2>32χρονη πλαστογράφησε 2 φορές την ηλικία της
</H2>
Η αγωνία της ήταν πώς θα καταφέρει να δείχνει μικρότερη από την πραγματική
ηλικία της. Δεν είχε συμπληρώσει ακόμη τα τριάντα της χρόνια, κι όμως το άγχος
της ηλικίας την είχε κατακυριεύσει.Η 32ΧΡΟΝΗ σήμερα δημόσια υπάλληλος Παυλίνα
Πρωταίου για να λύσει το πρόβλημά της δεν κατέφυγε, όπως θα περίμενε κανείς,
σε ένα από τα πολλά ινστιτούτα αισθητικής, αλλά σκέφτηκε έναν άλλο ασυνήθιστο
τρόπο. Πλαστογράφησε το πιστοποιητικό γεννήσής της και εξέδωσε, όχι μία, αλλά
δύο φορές, νέα ταυτότητα με διαφορετική από την πραγματική της ηλικία.

Η πρώτη φορά ήταν στις 28 Σεπτεμβρίου 1993 όταν πήγε στον Δήμο Παλαιού Φαλήρου
και υπέβαλε αίτηση για την έκδοση πιστοποιητικού γέννησης. 
Μόλις το πήρε στα χέρια της άλλαξε το έτος γέννησης από 1965 σε 1966.

Έχοντας αυτό το «μαγικό» χαρτί πήγε στο αρμόδιο Αστυνομικό Τμήμα και
δηλώνοντας ψευδώς ότι έχει χάσει την ταυτότητά της κατάφερε να εκδώσει νέο
δελτίο, στο οποίο φαινόταν κατά έναν χρόνο μικρότερη. 
Ακολουθώντας την ίδια μέθοδο πέτυχε και την έκδοση διαβατηρίου, στο οποίο
έδειχνε επίσης νεώτερη.

Φαίνεται όμως πως δεν της αρκούσε ο ένας χρόνος που είχε «κερδίσει» με τον
τρόπο αυτό στα χαρτιά.

Σκέφτηκε, λοιπόν, να επαναλάβει το εγχείρημά της... μειώνοντας κατά δύο ακόμη
χρόνια την ηλικία της.

Η μέθοδος ήταν γνωστή και δοκιμασμένη. 
Μόνο που δεν υπολόγισε την παρατηρητικότητα μιας άλλης γυναίκας, η οποία
τυχαία αποκάλυψε το μυστικό της Παυλίνας. 
Ήταν 17 Ιουλίου 1994 όταν πήγε στο Αστυνομικό Τμήμα για να δηλώσει και πάλι
την απώλεια της παλιάς της ταυτότητας. 
Το πιστοπιητικό που προσκόμισε αυτήν τη φορά έγραφε έτος γέννησης 1968.

Η αστυνόμος κ. Ανθή Σταμοπούλου πρόσεξε πως ήταν διορθωμένο το έτος γέννησης. 
Για να μη υπάρχει καμία αμφιβολία επικοινώνησε αμέσως με την αρμόδια υπηρεσία
του Δήμου Παλαιού Φαλήρου, απ' όπου και την πληροφόρησαν πως η συγκεκριμένη
κοπέλα στα χαρτιά τους φαίνεται να έχει γεννηθεί το έτος 1965.

Ύστερα από αυτό η διδικασία που ακολουθήθηκε ήταν τυπική. Και η Παυλίνα
Πρωταίου βρέθηκε να είναι κατηγορούμενη στο Μονομελές Πλημμελειοδικείο της
Αθήνας για «πλαστογραφία πιστοπιητικού μετά χρήσεως κατ' εξακολούθησιν». 
Ο πρόεδρος και ο εισαγγελέας της έδρας με έκπληξη άκουσαν την κοπέλα που είχαν
απέναντί τους στο εδώλιο να παραδέχεται πως τα έκανε όλα αυτά γιατί «ήθελε να
φαίνεται μικρότερη, όπως οι περισσότερες γυναίκες». 
Πρόσθεσε όμως, πως δεν χρησιμοποίησε τα χαρτιά αυτά σε καμία άλλη περίπτωση.

Στο πλευρό της βρέθηκε και ο πατέρας της κ. Ευστάθιος Πρωταίος, ο οποίος
υπερασπίστηκε την κόρη του.

Οι δικαστικοί λειτουργοί αντιμετώπισαν με επιείκεια την κοπέλα, την οποία
έκριναν ένοχη της πράξης της καταδικάζοντάς την σε φυλάκιση σαράντα ημερών με
τριετή αναστολή, ελπίζοντας ότι στο μέλλον δεν θα χρειαστεί να επαναλάβει για
κανένα λόγο την πράξη της

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15857N211</ED>
<ID>
ID:163176

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N21&aa=1</URL></REF>


Article

<CATEGORY>vin06</CATEGORY>

 <H2>Σε δίκη ο Ρωχάμης για την επίθεση με τις χειροβομβίδες
</H2>
<AUTHOR>ΣΙΛΑ ΑΛΕΞΙΟΥ</AUTHOR>

ΠΡΟΚΕΙΤΑΙ ίσως για τον πιο «δημοφιλή» κρατούμενο, για τον κακοποιό που, αν και
έχει συμπληρώσει 20 χρόνια παράνομης δράσης, δεν προκαλεί φόβο στην κοινή
γνώμη. Κι αυτό γιατί ο Βαγγέλης Ρωχάμης δεν έχει κατηγορηθεί ποτέ για φόνο.

Ένα χρόνο μετά την επεισοδιακή σύλληψή του, ο Ρωχάμης κάθεται σήμερα στο
εδώλιο του Μεικτού Ορκωτού Δικαστηρίου της Αθήνας κατηγορούμενος για επίθεση
με χειροβομβίδες εναντίον αστυνομικών. Το περιστατικό έγινε στα Σεπόλια στις
27 Απριλίου 1995, όταν ο συνοδηγός του αυτοκινήτου, που οδηγούσε ο δραπέτης,
Γ. Σταθόπουλος, έριξε χειροβομβίδες με στόχο το πλήρωμα περιπολικού. 
Το αυτοκίνητο ήταν νοικιασμένο από τον Σταθόπουλο, στου οποίου τα ίχνη έφτασε
η αστυνομία 20 μέρες αργότερα, έπειτα από τριήμερη παρακολούθηση. Τότε, στις
19 Μαΐου, ήταν που εξετάστηκε το αυτοκίνητο, μέσα στο οποίο φέρεται ότι
βρέθηκε ένα αποτύπωμα του Ρωχάμη. Ωστόσο ο Σταθόπουλος, αφού ομολόγησε πως
πράγματι οδηγούσε το αυτοκίνητο την ημέρα του επεισοδίου, επιμένει πως ο
συνοδηγός δεν ήταν ο Ρωχάμης, αλλά κάποιος Βασσάλος, άλλοτε κρατούμενος των
φυλακών για ναρκωτικά, ο οποίος τον προέτρεψε να επιταχύνει μόλις εμφανίστηκε
το περιπολικό, καθώς, όπως του είπε, ήταν «φορτωμένος». Ο Βασσάλος, σύμφωνα με
την κατάθεση του Σταθόπουλου, ήταν αυτός που πέταξε τις χειροβομβίδες και στη
συνέχεια εξαφανίστηκε.

Εντύπωση προκαλεί το γεγονός ότι ενώ οι περόνες των χειροβομβίδων βρέθηκαν στο
οδόστρωμα, δεν κρίθηκε σκόπιμο να υποβληθούν σε δακτυλοσκόπηση. Αν η ενέργεια
αυτή δεν είχε παραλειφθεί, τώρα δεν θα υπήρχε αμφιβολία για την ταυτότητα του
δράστη, αφού είναι βέβαιο πως οι περόνες θα έφεραν τα αποτυπώματά του. 
Από την πλευρά του ο Βαγγέλης Ρωχάμης αρνείται πως την ημέρα εκείνη ήταν στο
αυτοκίνητο. Δέχεται όμως ότι πολύ συχνά, κατά τη διάρκεια της δίχρονης
περιπλάνησής του εκτός φυλακών, τον μετέφερε ο Σταθόπουλος όπου ήθελε.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15857N212</ED>
<ID>
ID:163221

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N21&aa=2</URL></REF>


Article

<CATEGORY>vin06</CATEGORY>

 <H2>Στοιχεία εις βάρος 30χρονου για τη βομβιστική επίθεση
</H2>
<AUTHOR>Κ. ΜΠΟΓΔΑΝΙΔΗΣ</AUTHOR>

ΗΡΑΚΛΕΙΟ

ΕΝΤΑΛΜΑ συλλήψεως εις βάρος του 30χρονου Σταύρου Θεοδωρακάτου για τη μαφιόζικη
επίθεση εναντίον του αυτοκινήτου του διοικητή της Υποδιεύθυνση Ασφαλείας κ.
Κώστα Σολδάτου, τον Φεβρουάριο του '97, που λίγο έλειψε να στοιχίσει τη ζωή
στη σύζυγό του, Γεωργία, εξέδωσε ο Α' ανακριτής Ηρακλείου, κ. Ν.Βεργιτσάκης.
Σύμφωνα με τις ανακριτικές αρχές, υπάρχουν κάποιες ενδείξεις και στοιχεία που
οδηγούν στο συμπέρασμα ότι ο Θεοδωρακάτος είχε ανάμειξη στη βομβιστική επίθεση
κατά του Σολδάτου, κατά τη διάρκεια της οποίας έχασε το πόδι της η σύζυγός
του, ενώ από θαύμα σώθηκαν τα παιδιά τους. Ο 30χρονος, όπως είχαν γράψει τα
«ΝΕΑ» από τις 19 Φεβρουαρίου, είχε από την πρώτη στιγμή χαρακτηριστεί ως ο υπ'
αρ. 1 ύποπτος για την εγκληματική επίθεση. Οι αστυνομικές αρχές του Ηρακλείου
γνώριζαν, άλλωστε, πως είχε απειλήσει τον διοικητή της Ασφάλειας κατά τη
διάρκεια της δίκης που είχε γίνει για τη ληστεία στο μπαρ «Φουγάρο» του
Ηρακλείου, στις 26 Φεβρουαρίου 1995 και στην οποία φερόταν ως εγκέφαλος. Η
ανακριτική αρχή του Ηρακλείου δεν στάθηκε μόνο στις απειλές. Έκρινε ότι
υπάρχουν επαρκή στοιχεία εις βάρος του Θεοδωρακάτου, προκειμένου να εκδώσει
ένταλμα εις βάρος του για απόπειρα ανθρωποκτονίας και πρόκληση σοβαρών
κινδύνων εις βάρος ανθρωπίνων ζωών και περιουσιών. Ποια είναι αυτά τα
στοιχεία; Μια μαρτυρία ότι τον είδαν στον τόπο του εγκλήματος, αλλά και άλλα
στοιχεία που σχετίζονται με τη δράση του με μαφιόζους στο εξωτερικό. Το
ένταλμα έχει ήδη επιδοθεί στον διευθυντή των δικαστικών φυλακών Χανίων, όπου
κρατείται ο Θεοδωρακάτος για την απόδρασή του από το πλοίο «Λισός». Ο 30χρονος
πρόσφατα αθωώθηκε στο Εφετείο για τη ληστεία στο μπαρ «Φουγάρο». Ο
Θεοδωρακάτος επιμένει πως δεν έχει καμία σχέση με την επίθεση κατά Σολδάτου.
Άλλωστε, λίγο μετά την επίθεση, είχε δηλώσει μέσω τηλεοπτικού καναλιού ότι δεν
έχει ιδέα για την υπόθεση και ότι το διάστημα εκείνο βρισκόταν στο εξωτερικό.
Λίγο καιρό αργότερα παραδόθηκε στην πρεσβεία της χώρας μας στην Αλβανία και
μετήχθη για να δικαστεί. Ο Θεοδωρακάτοςστο μεταξύ κρατείται στις φυλακές Αλικαρνασσού.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15857N213</ED>
<ID>
ID:163257

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N21&aa=3</URL></REF>


Article

<CATEGORY>vin06</CATEGORY>

 <H5>ΑΦΟΥ ΕΖΗΣΑΝ ΣΤΟ ΤΟΥΝΕΛ ΤΩΝ ΝΑΡΚΩΤΙΚΩΝ ΕΙΧΑΝ ΤΗ ΔΥΝΑΜΗ ΝΑ ΒΓΟΥΝ ΣΤΟ ΦΩΣ ΚΑΙ ΝΑ
ΒΟΗΘΗΣΟΥΝ ΟΣΟΥΣ ΘΕΛΟΥΝ ΝΑ ΒΟΗΘΗΘΟΥΝ
</H5><H2>Ενέσεις ζωής από τους «Ναρκομανείς Ανωνύμους»
</H2><H2>Ένα ναρκωτικό είναι παρά πολύ, χίλια δεν είναι ποτέ αρκετά
</H2>
<AUTHOR>ΑΡΕΤΗ ΑΘΑΝΑΣΙΟΥ</AUTHOR>

Μία και μοναδική η προσευχή τους: «Θεέ μου, δώσε μου τη γαλήνη να δέχομαι τα
πράγματα που δεν μπορώ να αλλάξω. Το κουράγιο να αλλάζω αυτά που μπορώ. Και τη
σοφία να γνωρίζω τη διαφορά...». Ένα και μοναδικό το όπλο τους: η πίστη στον
αγώνα. Είναι καθημερινός και επίπονος αυτός ο αγώνας. Και όλοι ξέρουν ότι
δίχως πίστη, έστω και για μια στιγμή, μπορεί να ξαναβρεθούν στον πάτο... Μία
και μοναδική η αγωνία τους: να φέρουν έναν ακόμη τοξικομανή κοντά τους. Να του
δείξουν τον δρόμο. Και να τον περπατήσουν μαζί... Δεν χρειάζεται να 'ναι
«καθαρός» ο τοξικομανής που θα καταφύγει σε κάποια από τις ομάδες
αλληλοβοήθειας των «Ναρκομανών Ανωνύμων». Η μοναδική προϋπόθεση για να γίνει
κάποιος μέλος είναι «η επιθυμία να σταματήσει να κάνει χρήση». Και αυτοί, που
είναι «ναρκομανείς σε ανάρρωση» και μετρούν τις ημέρες ­ και τα χρόνια ­ της
καθαρότητάς τους, ξέρουν πώς θα βοηθήσουν έναν ακόμη να γίνει και να
παραμείνει καθαρός!

ΓΝΩΡΙΖΟΝΤΑΝ και παλιότερα αλλά αυτό που τότε τους συνέδεε ήταν το ψέμα, η
εκμετάλλευση ­ ακόμη και των δικών τους ανθρώπων ­ η κλοπή, η φυλακή. Η
καθημερινή «δόση», με δυο λόγια. Μέσα από διαφορετικές προσωπικές διαδρομές κι
αφού διήνυσαν αμέτρητα χιλιόμετρα «προσωπικής εξαπάτησης και αυταπάτης»
βρέθηκαν την ίδια περίπου περίοδο στον ίδιο χώρο, εξαθλιωμένοι όσο ποτέ, αλλά
και αποφασισμένοι: «Ή τώρα ή ποτέ».

Το τελευταίο τους χαρτί έπαιξαν ο Ορέστης και η Ιωάννα. Ο Ανδρέας, η Χριστίνα
και ο Πέτρος. Έπαιξαν παρορμητικά περισσότερο. Γιατί, κατά βάθος, κανείς τους
δεν πίστευε στο «θαύμα». Πίστεψαν μόνο αφού κέρδισαν, για πρώτη φορά ύστερα
από πολλά χρόνια προσωπικής ήττας και κατάρρευσης, τη χαμένη ζωή τους.

Κοιτάζεις τώρα αυτά τα πρόσωπα που φεγγοβολούν ζωντάνια κι ελπίδα κι ούτε που
μπορείς να τα συνδέσεις με εκείνα τα «άλλα» πρόσωπα που ξεπηδούν από τις
αφηγήσεις τους.

Δεν είναι πια 20άρηδες. Και το περίεργο είναι ότι σχεδόν κανείς τους δεν
ξεκίνησε εκεί κάπου στην εφηβεία ­ όπως οι περισσότεροι. Έκαναν σπουδές, είχαν
προσωπικές δουλειές, είχαν εισχωρήσει στο μονοπάτι της κοινωνικής καταξίωσης,
το μέλλον ήταν μπροστά τους γεμάτο υποσχέσεις. Όλα τα κλώτσησαν, ο καθένας για
διαφορετικούς λόγους, αλλά όλοι με την ίδια έπαρση: ότι θα έπαιρναν από τα
ναρκωτικά ό,τι «καλό» μπορούσαν να τους προσφέρουν και ποτέ μα ποτέ δεν θα
γίνονταν «πρεζάκια» όπως οι «άλλοι»!

ΧΩΡΙΣ ΛΟΓΟ

Τι να πούμε τώρα; Ότι ο 43χρονος πια Ορέστης που σπούδασε οικονομολόγος δεν
είχε κανέναν απολύτως λόγο να στραφεί στα ναρκωτικά; Δεν είχε, ομολογεί
σήμερα! Καμιά από εκείνες τις τραγικές ιστορίες με τις διαλυμένες οικογένειες
δεν παραμονεύει πίσω του. Οι γονείς του έκαναν ό,τι καλύτερο μπορούσαν για τα
παιδιά τους. 
Τα έστειλαν στα καλύτερα σχολεία, τα μόρφωσαν, τα «όπλισαν» με εφόδια, αγάπη,
προστασία. Αλλά εκείνος ξεκίνησε να «πίνει» στα 28 του χρόνια! Η έως τότε
πορεία του ήταν η πορεία ενός πολύ «στρέιτ» ανθρώπου. Όλα είχαν πάει κατ'
ευχήν. Και αυτό ήταν που ήθελε να αλλάξει. Έτσι, τον «γοήτευσε» ο τρόπος ζωής
ενός χρήστη. Νόμιζε ότι ανά πάσα στιγμή μπορούσε να επιστρέψει στην «ευθεία».
Αλλά δεν είχε ιδέα τι τον περίμενε.

Η 37χρονη Ιωάννα. Είναι σήμερα γυναίκα του. Μάνα της κόρης τους, της τρίχρονης
Άννας. Κι είναι εντελώς παράταιρο να πούμε ότι ο Ορέστης και η Ιωάννα βλέπουν
πια σ' αυτό το μελαχρινό έξυπνο μουτράκι τον ισχυρότερο λόγο αποχής τους όχι
μόνο από ναρκωτικές ουσίες αλλά και από ένα ποτήρι κρασί ή μπίρα. Η σωτηρία
ήρθε προ Άννας. Αλλά η μικρή τους επισφραγίζει καθημερινά με την παρουσία της
το άγραφο συμβόλαιο των γονιών της με τη ζωή...

ΑΠΟ ΤΟ ΧΑΣΙΣ ΣΤΗΝ ΗΡΩΙΝΗ

Η πρασινομάτα Ιωάννα λοιπόν... Υπήρξε ένα ιδιαίτερα όμορφο, έξυπνο και
ταλαντούχο κοριτσάκι, με ιδιαίτερη κλίση στη μουσική. Τη μεγάλωσαν μορφωμένοι
και αριστερών πεποιθήσεων γονείς, σε ένα πολιτισμένο περιβάλλον. Για κάποιο
ανεξήγητο λόγο η Ιωάννα δεν ένιωθε από μικρή καλά με τον εαυτό της. «Είχα
διαρκώς ένα ανικανοποίητο αίσθημα, αισθανόμουν ντροπή για αυτό που ήμουν και
πολύ μειονεκτικά. Όσο μπορώ να θυμηθώ τον εαυτό μου, ενώ είχα όλες τις
προϋποθέσεις, τελικά δεν τα κατάφερνα σε τίποτα!».

Αναζητούσε πάντα αποδοχή και ικανοποίηση με κάθε τρόπο από τους άλλους, αλλά
το μόνο που κατάφερνε ήταν να μεγαλώνει το κενό της. Πήγε στο εξωτερικό για
σπουδές και αντί να φοιτήσει βρέθηκε να καπνίζει χασίς. Η προσωπική ανεπάρκεια
που ένιωσε επιστρέφοντας στην Ελλάδα ήταν και ο λόγος που έγιναν «φίλες» με
την ηρωίνη. 
Η «παγίδα» ήταν γερή. Ένιωσε αρχικά να υποχωρεί η αυτοαμφισβήτηση, να
μειώνεται η ντροπή, να εξαφανίζεται η δυσκολία της με τους ανθρώπους.

Ξαφνικά μπορούσε να δουλεύει, να αντέχει και να μην την ενδιαφέρει η γνώμη των
άλλων. Μέχρι που άρχισε να χρωστάει νοίκια, να της κόβουν το ηλεκτρικό και το
τηλέφωνο, να μην μπορεί να εμφανίζεται στη δουλειά και, το χειρότερο όλων, να
ντρέπεται περισσότερο από πριν!

Η ΟΙΚΟΓΕΝΕΙΑ

Ο Πέτρος. Στα 42. Μαθηματικός. Αυτό που θυμάται από τα παιδικά του χρόνια
είναι η εσωτερική απομόνωση από την οποία υπέφερε. Ποτέ δεν αποδέχθηκε την
οικογένειά του ­ ίσως γιατί πίστευε ότι εκείνη δεν τον αποδεχόταν. Έτσι
απέκτησε μια μοναδική ικανότητα: να περνά... απαρατήρητος. Κρατώντας πάντα
«απόσταση» από γονείς, αδέρφια, συμφοιτητές τέλειωσε το σχολείο, ύστερα το
πανεπιστήμιο. Ήρθαν αργά τα ναρκωτικά στη ζωή του και στην αρχή...
«ισορρόπησαν τη μέσα μου ανισορροπία. Τα κενά, τις ελλείψεις. Μου έδωσαν την
αίσθηση της παντοδυναμίας, της άνεσης, μου "έλυσαν" τα προβλήματα επικοινωνίας
με το περιβάλλον μου. Ξεκίνησα από αλκοόλ και πέρασα όλη την "γκάμα". Πριν
δοκιμάσω κάτι, ήξερα ότι μου... κάνει. Τα είχα αποδεχθεί. Σήμερα όμως ξέρω ότι
έκανα τις "αλλαγές" ακριβώς γιατί είχα την ανάγκη της απόδρασης...».

«ΝΤΙΛΕΡ»

Δεν είναι τυχαίο που μέσα σε 15 χρόνια χρήσης ­ 11 στην ηρωίνη ­ έγινε ο
Πέτρος ο «ντίλερ» της Χριστίνας, του Ορέστη και πολλών άλλων. Όλα είχαν
ξεφτίσει. Η «παντοδυναμία» ήταν ανύπαρκτη...

Η Χρίστινα. Φιλόλογος. Στα 33 σήμερα. Βίωσε με τον Πέτρο οκτώ χρόνια «φυγής»
από την πραγματικότητα. Ζούσαν μαζί, αλλά ήταν δυο άγνωστοι. Κι αυτό τούς
«αποκαλύφθηκε» πολύ αργότερα ­ όταν έμειναν «καθαροί». Έγιναν πρώτοι φίλοι ­
δεν θα άντεχαν ποτέ ο ένα στον άλλον σε μια ερωτική σχέση. Γιατί αυτό που
«είχαν» ήταν τόσο εξαθλιωμένο. Αλλά προσφέρουν σήμερα τόσα ο ένας στον άλλο ­
και οι δυο σε πολλούς άλλους.

Σε μια οικογένεια με σκληρή δομή μεγάλωσε η Χριστίνα. Άνετα οικονομικά,
διαρκείς μετακινήσεις. Άνθρωποι με αυστηρές αρχές, τρομακτικές φιλοδοξίες, που
ασκούσαν στα παιδιά ισχυρή πίεση για επιτυχία και κοινωνική καταξίωση οι
γονείς της είχαν απαγορευμένο το... συναίσθημα μέσα στην οικογένεια! Το
συναίσθημα ήταν γι' αυτούς «δειλία, αδυναμία. Κι έπρεπε να 'μαστε δυνατοί, ατσαλένιοι...».

ΚΡΥΦΗ ΖΩΗ

Ήταν δυνατή. Στη φανερή της ζωή. Γιατί στην «άλλη», τη δεύτερη κρυφή της, τα
ζούσε όλα όσα απαγορεύονταν. Κι όσα έδειχναν αδυναμία... Έκανε σπουδές, πολλές
σπουδές. Και αφού τις τελείωσε, αδύναμη όσο ποτέ να ζήσει φανερά τη ζωή της,
«πήγε» στα ναρκωτικά να 'βρει τη λήθη. «Επιτέλους ­ είπε ­ κάπου ανήκω! Έχω
ταυτότητα και δικό μου "χώρο" στη ζωή. Ήμουν πρεζάκι κι είχα έναν άνθρωπο που
'ταν κι αυτός πρεζάκι και έλεγα ότι τον αγαπούσα. Αλλά κανέναν δεν μπορείς να
αγαπήσεις αν δεν αγαπάς τον εαυτό σου...».

Καλά «έδειχναν» τα πρώτα χρόνια. Μετά ήρθε η απομυθοποίηση. Η δουλειά στα
μπαρ. Οι κλεψιές. Ο «χειρισμός» των ανθρώπων. Κάποια στιγμή όλα εξαντλήθηκαν.
Δεν είχε να προστρέξει σε κανέναν. Και η ηρωίνη σταμάτησε πλέον να λειτουργεί
σαν καταπραϋντικό, σαν «πέιν-κίλερ». Έκαναν προσπάθειες να ξεκόψουν ­ μέσω
«φυγών, αλλαγών, μετακινήσεων σε νησιά... Επέστρεφαν στα ίδια και χειρότερα.
Αλλά δεν λυτρώνονταν... « ούτε πίνοντας! Κι αυτός ήταν ο μέγιστος πόνος!».

«ΑΛΛΟΘΙ»

Ο 38χρονος Ανδρέας, γραφίστας στο επάγγελμα, είναι ίσως περίπτωση με
ισχυρότερο «άλλοθι» στο παρελθόν της πρώτης του νιότης. Αστική οικογένεια. Και
απολύτως δυσλειτουργική. Μητέρα αλκοολική, τσακωμοί και φασαρίες στο σπίτι και
η απειλή του χωρισμού να πλανάται πάνω από το κεφάλι των παιδιών. Ήταν ο
μικρότερος. Ο πιο φοβισμένος. Και ο πιο ευάλωτος. Κλείδωνε τα πραγματικά του
αισθήματα, περιχαράκωνε τον κόσμο του. Μεγάλωνε και βίωνε φόβο και απόρριψη.
Σπούδασε. Κι αργότερα, στον στρατό, συνάντησε κάποιους που έπιναν χασίς και
του φάνηκαν «ενδιαφέροντες σαν χαρακτήρες, άνετοι και ωραίοι, με άποψη...».

Άρχισε με χασίς ­ μετά τη θητεία του. Καλλιεργούσε δικό του. Πέρασε εύκολα στα
«τριπάκια», αλλά έκανε άσχημα «ταξίδια». Η προβληματική του σχέση με μια
κοπέλα και ο θάνατος της μητέρας του τον ώθησαν στην ηρωίνη. Θεώρησε τότε ότι
βρήκε το «φάρμακο για όλα τα προβλήματα». Ένα φάρμακο που μπορούσε να
χρησιμοποιήσει όσο και όποτε ήθελε!

«ΚΛΩΤΣΙΑ»

Τι σημασία πια έχει η υπόλοιπη διαδρομή της αλαζονείας του; Ξαφνικά όλα
διαλύονταν ­ εκείνος έδινε πάντα την «κλωτσιά». Ξύπναγε το πρωί κι έλεγε: «Αχ,
Θεέ μου! Πάλι τα ίδια και σήμερα». Να βρει λεφτά, να βρει τον άνθρωπο και, το
χειρότερο, να περιμένει μέχρι να πάρει τη δόση. Για να ξεκινήσει ένα ταξίδι
που πια δεν ήταν ταξίδι. Ήταν «τίποτα. Ένα τίποτα. Έπινα πια χωρίς να το θέλω...».

Δύο φίλοι του μίλησαν για τους «Ν.Α.». Έως εκείνη τη στιγμή παραμύθιαζε τον
εαυτό του ότι δεν έχει ανάγκη από βοήθεια. Εντελώς συμπτωματικά δεν «ήπιε»
εκείνη την ημέρα. Πήγε στη συγκέντρωση. Δεν ξαναήπιε ποτέ! Γιατί ζήλεψε αυτά
τα παιδιά που 'χαν άνεση, χιούμορ, καλή φυσική κατάσταση και διάθεση για
γέλιο... 
Κάπως έτσι έφτασε και ο Πέτρος στους «Ν.Α.». Κι αυτός, που εξοικονομούσε
μονίμως δόση για δύο, έφερε και τη Χριστίνα. Που είχε σκεφθεί να αυτοκτονήσει,
αλλά όχι με ναρκωτικά! Ντρεπόταν να φύγει απ' τη ζωή με τόσο άθλιο τρόπο!

«ΓΑΓΓΡΑΙΝΑ»

Ο Ορέστης προηγήθηκε της Ιωάννας. Κι ήταν «καθαρός» όταν του τηλεφώνησε εκείνη
ζητώντας βοήθεια. Πήγε και την πήρε από το σπίτι. Τα χέρια της ήταν γεμάτα
αποστήματα ­ ένα σκαλί πριν τη «γάγγραινα», τον θάνατο. Ίσα που είχε δύναμη να
ανασάνει. Προηγήθηκε η φυλάκισή της στον Κορυδαλλό για εμπορία. Το σοκ της
φυλακής ήταν τόσο ισχυρό που αποφάσισε να μην ξαναπιεί. Άντεξε μόλις δυο
μήνες. Ακολούθησαν τέσσερα χρόνια απερίγραπτης αθλιότητας.

Δεν χρειάσθηκε να δώσει καμιά μάχη η Ιωάννα για να την αποδεχθούν εκεί που
πήγε: «Δέχθηκαν την αδυναμία, την ξεφτίλα, το κατρακύλισμά μου». Γι' αυτό
ένιωσε ότι πήγε στον παράδεισο. Και δεν ξαναήπιε!

Ζουν ένα θαύμα. Γι' αυτό το μοιράζονται. Βιώνουν την ανάρρωση. Οι πληγές
κλείνουν. Ο κόσμος δεν είναι εχθρικός. Υπάρχει ομορφιά, αρμονία, μέσα τους και
γύρω τους...

Ενέσεις ζωής. Η οργάνωση των «Ναρκομανών Ανωνύμων» οργανώθηκε ως κοινότητα
πριν από 10 χρόνια στην Ελλάδα. Τα μέλη της λειτουργούν σε εθελοντική βάση. Η
συμβολική φωτογραφία των πέντε μελών πάνω στη γέφυρα ίσως να σημαίνει και το
πέρασμά τους πάλι στο φως της ζωής

Αυτοαποκαλούνται εν συντομία «Ν.Α.». Η οργάνωσή τους είναι διεθνής και
ξεπήδησε ως ανάγκη, μέσα από την οργάνωση των «Αλκοολικών Ανωνύμων». Το
πρόγραμμά τους είναι ένα σύνολο αρχών που μπορούν να λειτουργήσουν στην
καθημερινή ζωή. Δεν υπάρχουν δεσμεύσεις. Δεν συνδέονται, αλλά συνεργάζονται με
άλλες οργανώσεις. Δεν κρίνουν, ούτε κριτικάρουν άλλα προγράμματα. Δεν ζητούν
έξοδα εγγραφής ή «αμοιβές». Δεν υπογράφουν εγγυήσεις. Ούτε δίνουν υποσχέσεις.
Αλλά είναι εκεί ­ για όποιον τους χρειασθεί, για όσο τους χρειασθεί...

ΔΕΚΑ ΧΡΟΝΙΑ

Υπάρχουν ως οργάνωση, ως κοινότητα, εδώ και μια δεκαετία στην Ελλάδα.
Ενεργοποιήθηκαν περισσότερο τα τελευταία 4-5 χρόνια. Δεν επιζητούν δημόσιες
σχέσεις και αποφεύγουν οποιαδήποτε δημοσιότητα που μπορεί να βλάψει τον αγώνα
τους. Η ανωνυμία είναι η δωδέκατη, αλλά και η ισχυρότερη πνευματική τους αρχή.
Όχι γιατί ο κάθε ένας από αυτούς έχει πια κάτι να φοβηθεί. Αλλά για να
προστατευθούν καλύτερα οι υπόλοιποι.

Στις συγκεντρώσεις τους, ο νεοφερμένος είναι το σπουδαιότερο πρόσωπο ­
ανεξάρτητα από ηλικία, χρώμα, σεξουαλική ταυτότητα, πίστη ή θρησκεία. Δεν τους
απασχολεί «τι» ή «πόσο» έπαιρνε, ποιες ήταν οι διασυνδέσεις του, τι έκανε στο
παρελθόν, η οικονομική ή οικογενειακή του κατάσταση. Δεν κρατούν αρχεία και ο
μόνος δείκτης της επιτυχίας τους είναι η ταχύτατη εξάπλωση των ομάδων τους σε
όλον τον κόσμο. Το 1978 είχαν 200 ομάδες σε τρεις χώρες. Το 1982 βρέθηκαν με
1.200 ομάδες σε 11 χώρες. Και σήμερα λειτουργούν περισσότερες από 25.000
ομάδες «Ν.Α». σε 60 χώρες! Τα ενεργά μέλη των «Ν.Α.» στην Ελλάδα είναι γύρω
στα 400.

«Ο ΕΘΙΣΜΟΣ ΕΙΝΑΙ ΠΑΝΟΥΡΓΟΣ»

Προτού διανύσουν το μονοπάτι της προσωπικής τους καθαρότητας, ήταν άνδρες και
γυναίκες που δεν μπορούσαν να κουμαντάρουν τη ζωή τους. Θεώρησαν κι αυτοί ότι
τα ναρκωτικά θα έδιναν ένα «διαφορετικό» χρώμα στην καθημερινότητά τους. Και
κατέληξαν να αποτελεί η χρήση τη μέγιστη προτεραιότητα ­ πάνω και από την
ευημερία των οικογενειών, των συντρόφων, των παιδιών τους. Η δόση, μόνο αυτό
υπήρχε ­ με όποιο κόστος! Έβλαψαν ανθρώπους, αλλά περισσότερο από όλους τον
εαυτό τους. 
Ήξεραν οι περισσότεροι ότι «σιγά - σιγά αυτοκτονούσαμε, αλλά ο εθισμός είναι
τόσο πανούργος εχθρός, που μας στέρησε τη δύναμη να αντιδράσουμε. Πολλοί
καταλήξαμε στη φυλακή, στα φάρμακα, στη θρησκεία, στους ψυχιάτρους. Καμία
μέθοδος δεν ήταν αρκετή για μας. Η αρρώστια επανεμφανιζόταν δριμύτερη...».

Απεγνωσμένα, αναζήτησαν βοήθεια ο ένας από τον άλλον, μέσα από τους
«Ναρκομανείς Ανώνυμους». Και σήμερα γνωρίζουν ότι ο χειρότερος εχθρός τους
υπήρξε «η αδυναμία μας να δεχθούμε τις προσωπικές μας ευθύνες και η
ανικανότητά μας να αντιμετωπίσουμε τη ζωή με τους δικούς της όρους».

Έτσι, συνειδητοποίησαν ότι υπέφεραν από μια αρρώστια «για την οποία δεν
υπάρχει καμία γνωστή θεραπεία. Αλλά μπορεί, ως ένα βαθμό, να κρατηθεί
ανενεργός και τότε η ανάρρωση είναι πιθανή. Αρκεί να υπάρχει ειλικρίνεια,
ανοικτό μυαλό και προθυμία για προσπάθεια...».

ΦΙΛΟΙ

Ο εθισμός κρατάει χρόνια. Άρα, είναι αδύνατον να γίνει η «απεξάρτηση» σε μια
μέρα. Μπορεί όμως να γίνει η αρχή. Σε μια από τις συγκεντρώσεις τους... Όπου
κάθε ναρκομανής θα βρει έτοιμους φίλους. Να τον παρηγορήσουν ­ για την
τελευταία δόση που πήρε. Να τον αποτρέψουν ­ από την επόμενη. Θυμίζοντάς του
ότι «ένα ναρκωτικό είναι πάρα πολύ και χίλια δεν είναι ποτέ αρκετά». Να τον
κρατήσουν μακριά ακόμη και από το αλκοόλ που οδηγεί συστηματικά παρά πολλούς
ναρκομανείς στην υποτροπή. Είναι ναρκωτικό και το αλκοόλ ­ για τους
«Ναρκομανείς Ανώνυμους». Μπορεί κάποιοι από αυτούς να είναι πέντε και έξι
χρόνια «καθαροί», αλλά όταν μιλήσεις μαζί τους θα σου πουν: «Από τα ναρκωτικά
γλιτώσαμε. Αλλά έχουμε την αρρώστια του εθισμού. Και πρέπει να απέχουμε από
όλα τα ναρκωτικά, για να έχουμε δικαίωμα στην ανάρρωση...».

ΕΘΕΛΟΝΤΙΚΑ

Δεν θεωρούν ότι αποτελούν τη μοναδική ή την καλύτερη λύση. Δεν δέχονται
οικονομικές ενισχύσεις, φοβούμενοι την όποια δέσμευση ή εξάρτηση. Ο
καθημερινός αγώνας είναι εθελοντικός, τα μέλη συνδράμουν το ένα το άλλο και οι
ίδιοι βάζουν το χέρι στην τσέπη τους. Δεν χρειάζονται χρήματα πια για αγορά
ναρκωτικών ­ άρα τους περισσεύουν!

ΓΡΑΜΜΗ ΒΟΗΘΕΙΑΣ

Ο Ερυθρός Σταυρός, αλλά και ο Δήμος Αθηναίων τους εμπιστεύθηκαν αρχικά. Τους
πρόσφεραν χώρους για τις ανοικτές ή κλειστές συγκεντρώσεις τους. Ακολούθησαν
και άλλοι δήμοι. Και τώρα, μπορούν να φιλοξενούνται σε δημόσια «στέκια», σε
πολλές συνοικίες και γειτονιές της Αθήνας.

Το πρόγραμμα των «Ν.Α.» παρουσιάζεται από εθελοντές των ομάδων τους σε
φυλακές, κλινικές, νοσοκομεία. Υπάρχει ελπίδα. Ο καθένας, λένε, δικαιούται μια
ακόμη ευκαιρία. Και πρέπει να τη δώσει τον εαυτό του... Για όσους βρίσκονται
σε ανάγκη, υπάρχει η τηλεφωνική «γραμμή βοήθειας»: 34.74.777

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15857N241</ED>
<ID>
ID:163177

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N24&aa=1</URL></REF>


Article

<CATEGORY>vin06</CATEGORY>

 <H5>ΦΟΡΤΙΟ ΤΕΣΣΑΡΩΝ ΤΟΝΩΝ ΜΑΡΙΧΟΥΑΝΑΣ ΕΠΕΣΕ ΣΤΑ ΧΕΡΙΑ ΤΗΣ ΑΣΤΥΝΟΜΙΑΣ
</H5><H2>Λάθος... διεύθυνση
</H2>
Μαριχουάνα... στοπ. Στον εισαγγελέα Πειραιά οδηγήθηκαν πέντε από τα μέλη της
πολυεθνικής σπείρας που επιχείρησε να εισαγάγει στη χώρα μας τέσσερις τόνους
μαριχουάνας, σε κοντέινερ

Εννιά μήνες οι «εγκέφαλοι» της πολυεθνικής σπείρας που διακινούσε τεράστιες
ποσότητες μαριχουάνας και άλλων ναρκωτικών από τη Ν.Α. Ασία στη Δυτική Ευρώπη
και κυρίως στην Ολλανδία, στη Μ. Βρετανία και στην Ιρλανδία έκαναν «ασκήσεις
επί χάρτου», προκειμένου να βρουν τρόπους να περάσουν από τις «πύλες» της
Ευρώπης το μεγάλο φορτίο των τεσσάρων τόνων μαριχουάνας.

ΤΑ μέλη της πολυεθνικής σπείρας αναζητούσαν νέα δρομολόγια, επειδή οι δρόμοι
σε διάφορα λιμάνια ευρωπαϊκών χωρών είχαν κλείσει και «φορτία» που είχαν
στείλει στο παρελθόν είχαν πέσει στα χέρια των αρχών. Ως πιο «ασφαλές» λιμάνι
επιλέχθηκε ο Πειραιάς και τα μέλη της πολυεθνικής σπείρας από τις αρχές του
χρόνου άρχισαν να αναζητούν Έλληνες συνεργάτες, οι οποίοι θα τους βοηθούσαν να
«περάσουν» το κοντέινερ με το παράνομο φορτίο. Οι αστυνομικοί, αξιοποιώντας
πληροφορίες, κατάφεραν να μπλοκάρουν, στις 10 Μαΐου, στο Η' Τελωνείο Πειραιά
το κοντέινερ με τους 4 τόνους μαριχουάνας, που είναι η μεγαλύτερη ποσότητα που
έχει κατασχεθεί στη χώρα μας.

Προχθές το πρωί, πέντε από τα μέλη της σπείρας που συνελήφθησαν οδηγήθηκαν
στον εισαγγελέα Πειραιά, ο οποίος άσκησε δίωξη εναντίον τους. Πρόκειται για
τους Ελευθέριο Παφίτη, 40 χρόνων, Απόστολο Τσαπράλη, 50 χρόνων, σμήναρχο ε.α.,
Σπύρο Κιάμο, 33 χρόνων, υπάλληλο ΟΛΠ, Νίκο Ανδρομίδα, 37 χρόνων, εκτελωνιστή,
και Μιχάλη Βαρνάβα, 23 χρόνων, ιδιωτικό υπάλληλο. Οι κατηγορούμενοι θα
απολογηθούν σήμερα στον ανακριτή.

ΟΙ «ΕΓΚΕΦΑΛΟΙ»

Τα υπόλοιπα μέλη της σπείρας, ανάμεσά τους και οι «εγκέφαλοι» της
«επιχείρησης», διαφεύγουν τη σύλληψη και αναζητούνται μέσω Ιντερπόλ. Πρόκειται
για τους: Λέο Φράνσις Μόργκαν, υπήκοο Μεγάλης Βρετανίας, Σιν Τσαν ή Ρίκι Τσαν,
υπήκοο Χονγκ Κονγκ, Τόμας Σάβατζ, υπήκοο Ιρλανδίας, Νίκολας Τζάκσον, υπήκοο
Βρετανίας, έναν Ολλανδό, ένα άτομο κινεζικής καταγωγής, καθώς τους Έλληνες
Αργύρη Παπαδόπουλο, 43 χρόνων, ναυτικό πράκτορα, και Μιχάλη Σαλβαρίδη, ομογενή
από τη Ρωσία, 22 χρόνων.

Οργανωτές της μεταφοράς είναι ο Λέο Μόργκαν και ο Σιν Τσαν, ο οποίος είχε
αναλάβει να φορτώσει το «εμπόρευμα» σε πλοίο, στο λιμάνι Σιχανούκ της Καμπότζης.

Το πλοίο «Μάρε», που μετέφερε το κοντέινερ με το παράνομο φορτίο, έφθασε στον
Πειραιά στις 19 Απριλίου και το κοντέινερ μεταφέρθηκε στο Η' Τελωνείο. Ο
εκτελωνισμός του είχε ανατεθεί από τα μέλη του κυκλώματος στον Ελευθέριο
Παφίτη και ως παραλήπτης χρησιμοποιήθηκε η εταιρεία Alvita του Πέτρου
Χριστόπουλου, την οποία ο Παφίτης ανέγραφε ως έδρα των εμπορικών του
δραστηριοτήτων στην Ελλάδα, χωρίς ο Χριστόπουλος να γνωρίζει το παραμικρό. Για
τον εκτελωνισμό ο Παφίτης απευθύνθηκε στους Αργύρη Παπαδόπουλο και Απόστολο
Τσαπράλη, οι οποίοι για την «εξυπηρέτηση» ζήτησαν 50.000.000 δρχ. Ο
Παπαδόπουλος για τις εργασίες του εκτελωνισμού ζήτησε τη βοήθεια του υπαλλήλου
του ΟΛΠ Σπύρου Κιάμου, ο οποίος τον έφερε σε επαφή με τον εκτελωνιστή Νίκο Ανδρομίδα.

ΑΝΗΣΥΧΙΑ

Τα έγγραφα του εκτελωνισμού πλαστογραφήθηκαν από τον Μιχάλη Σαλβαρίδη αντί του
ποσού των 2.500.000 δρχ. Κάποιες καθυστερήσεις στη διαδικασία προκάλεσαν την
ανησυχία των «εγκέφαλων», οι οποίοι έστειλαν στην Ελλάδα τρεις συνεργούς τους,
για να κανονίσουν την υπόθεση. Ο Παφίτης παραμερίσθηκε και τις επαφές με τους
αλλοδαπούς ανέλαβαν ο Παπαδόπουλος και ο Τσαπράλης. Στο μεταξύ, όμως, η
υπηρεσία Δίωξης Ναρκωτικών της Ασφάλειας Αττικής είχε μπει στα ίχνη του
κυκλώματος και παρακολουθούσε το κοντέινερ με το φορτίο της μαριχουάνας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15857N261</ED>
<ID>
ID:163178

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N26&aa=1</URL></REF>


Article

<CATEGORY>vin06</CATEGORY>

 <H2>Στα ίχνη μεγάλου κυκλώματος ηρωίνης
</H2>
ΣΤΑ ΙΧΝΗ μεγάλου κυκλώματος διακίνησης ηρωίνης, από την Τουρκία στην Ευρώπη,
με πρωταγωνιστές Σκοπιανούς και Τούρκους, βρίσκονται οι αρχές Ασφαλείας
Θεσσαλονίκης, μετά τη σύλληψη δύο Σκοπιανών που μετέφεραν, σε τουριστικό
λεωφορείο, εξίμισι κιλά καθαρής ηρωίνης. Ύστερα από πολυήμερη παρακολούθηση,
αστυνομικοί της υποδιεύθυνσης Δίωξης Ναρκωτικών της Ασφάλειας Θεσσαλονίκης
ακινητοποίησαν στην Εθνική Οδό Αλεξανδρούπολης - Κομοτηνής τουριστικό
λεωφορείο που διερχόταν «τράνζιτ» από τη χώρα μας και εκτελούσε με 50 επιβάτες
το δρομολόγιο Κωνσταντινούπολη - Σκόπια. Κατά τη διάρκεια έρευνας που έγινε
στους χώρους του λεωφορείου, βρέθηκαν στις αποσκευές του οδηγού και
συνιδιοκτήτη, Βλάτκο Κόνεφ, 22 χρόνων, και του αρχηγού του τουριστικού γκρουπ,
Φεμί Ιντριζί, 31 χρόνων, από τα Σκόπια, οκτώ πλαστικά δέματα, που περιείχαν
συνολικά έξι κιλά και 500 γραμμάρια ηρωίνης.

Όπως προέκυψε από την προανάκριση, οι δύο Σκοπιανοί προμηθεύτηκαν την ηρωίνη
από την Κωνσταντινούπολη και τη μετέφεραν στα Σκόπια, προκειμένου να γίνει στη
συνέχεια η διάθεσή της σε αγορές ευρωπαϊκών χωρών. Τις υποψίες των αστυνομικών
κίνησε και το γεγονός της αλλαγής ημερομηνίας του δρομολογίου του τουριστικού
λεωφορείου, οι υπεύθυνοι του οποίου «κανόνισαν» να περάσει από την Ελλάδα
βραδινές ώρες.

Αστυνομικοί που ασχολούνται με την υπόθεση εκτιμούν ότι οι δύο Σκοπιανοί
αποτελούν «βαποράκια» μεγάλου κυκλώματος διακίνησης ναρκωτικών και ότι με το
τουριστικό λεωφορείο, το οποίο μια φορά την εβδομάδα περνούσε «τράνζιτ» από
την Ελλάδα, μεταφέρθηκαν και κατά το παρελθόν ποσότητες ηρωίνης, με αφετηρία
την Κωνσταντινούπολη και προορισμό τα Σκόπια.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15857N262</ED>
<ID>
ID:163222

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N26&aa=2</URL></REF>


Article

<CATEGORY>vin06</CATEGORY>

 <H2>Ένα κιλό κοκαΐνης σε σόλες παπουτσιών
</H2>
ΗΡΑΚΛΕΙΟ

ΣΤΙΣ... σόλες των παπουτσιών του έκρυβε ένα κιλό κοκαΐνης 55χρονος Αργεντινός,
που συνελήφθη στο αεροδρόμιο «Νίκος Καζαντζάκης».

Αξιωματικοί της υποδιεύθυνσης Δίωξης Ναρκωτικών Αθηνών, που είχαν πληροφορίες
για τον τρόπο δράσης διεθνούς σπείρας ναρκωτικών ουσιών, σε συνεργασία με το
Τμήμα Δίωξης Ηρακλείου και το Αστυνομικό Τμήμα του Αεροδρομίου συνέλαβαν τον
55χρονο Νέστορ Ακουιλίνο Ροντρίγκεζ, που δηλώνει οικοδόμος στο επάγγελμα.

Ο Αργεντινός, που αναχώρησε την περασμένη Δευτέρα από το Μπουένος Άιρες,
μετέβη αρχικά στο Άμστερνταμ και από κει ήρθε προχθές στις 8.45 το βράδυ στο
Αεροδρόμιο Ηρακλείου. Πριν προλάβει να φτάσει στα κάουντερ του αερολιμένα, οι
αστυνομικοί τον συνέλαβαν και τον οδήγησαν σε δωμάτιο, όπου του έκαναν
σωματική έρευνα. Όπως διαπίστωσαν, τα παπούτσια του Αργεντινού είχαν διπλούς
πάτους και έκρυβαν 1 κιλό κοκαΐνης, συνολικής αξίας 70.000.000 δρχ. Τελικός
προορισμός του Ροντρίγκεζ ήταν η Αθήνα. Οι αστυνομικές αρχές έχουν επιδοθεί σε
έναν αγώνα δρόμου, προκειμένου να φτάσουν στον παραλήπτη της κοκαΐνης στην
Αθήνα και, σε συνεργασία με τις διωκτικές αρχές του εξωτερικού, στην εξιχνίαση
του κυκλώματος που διακινεί ναρκωτικά σε όλο τον κόσμο.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15857N263</ED>
<ID>
ID:163258

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N26&aa=3</URL></REF>


Article

<CATEGORY>vin11</CATEGORY>

 <H2>Μ. Περατικός: Ηθική εξόντωση πριν από τη φυσική
</H2>
ΓΙΑ ηθική εξόντωση του γιου του, που προηγήθηκε της φυσικής, κάνει λόγο σε
επιστολή του ο πατέρας του Κώστα Περατικού, εφοπλιστής Μιχάλης Κ. Περατικός:
«Κατ' αρχήν θέλω να ευχαριστήσω θερμά όλους όσους με οποιοδήποτε τρόπο μας
συμπαραστάθηκαν και εξέφρασαν την συμπάθειά τους στο βαρύ πένθος μας για τον
άδικο χαμό του Κωστή μας. Και για μεν την αποτρόπαιη, άνανδρη και τυφλή πράξη
μίσους και βίας, θα μιλήσει κάποτε η δικαιοσύνη και ο Θεός της Ελλάδος. Όμως,
θεωρώ χρέος μου για την μνήμη του Κωστή να πω δύο λόγια. Όταν το 1992 ο Κωστής
μας γεμάτος νεανικό ενθουσιασμό και έφεση ξεκίνησε να αγοράσει τα Ναυπηγεία
Ελευσίνας, κανείς μας δεν μπορούσε να φαντασθεί αυτά που θα μας έπλητταν.
Αγοράζοντας μιαν επιχείρηση από τράπεζες κρατικές, πώς να φανταστεί κανείς,
και μάλιστα Έλληνας του εξωτερικού, ότι εκμεταλλευόμενοι και τη μικρή χρονική
προθεσμία μέσα στην οποία έπρεπε να ολοκληρωθεί η εξαγορά, θα τον
παραπλανούσαν και θα τον εξαπατούσαν με επίσημους ισολογισμούς, με
τεχνοοικονομικές μελέτες, με προφορικές διαβεβαιώσεις ότι τα Ναυπηγεία
Ελευσίνας ήταν μια βιώσιμη επιχείρηση με τεράστιες δυνατότητες ανάπτυξης, ενώ,
όπως εκ των υστέρων αποκαλύφθηκε, τα Ναυπηγεία Ελευσίνας δεν ήταν καν βιώσιμη
επιχείρηση. Και όσον αφορά τους ισολογισμούς και τις συμβατικές επίσημες
παραστάσεις, απεδείχθησαν αναμφισβήτητα και δικαστικώς πλέον ψευδείς και
απατηλοί. Σημαντικά στοιχεία του ενεργητικού εκρίθησαν ανύπαρκτα έως τελείως
ανακριβή. Σημαντικά στοιχεία του παθητικού, υποτιμημένα και αναληθή.
Σημαντικότατες υπό εκτέλεση εργασίες, μη ειλικρινείς. Επί τιμήματος δολ.
60.000.000, το 46,6% ή δολ. 28.000.000 εστηρίζετο σε ψευδείς παραστάσεις
συμβάσεων, ισολογισμών και απογραφών. Επίσης, εκκρεμεί προς εκδίκαση και αγωγή
για την ακύρωση ολόκληρης της σύμβασης πωλήσεως του 1992. Αλλά και όταν με την
πάροδο του χρόνου αποκαλύφθηκε η πραγματική κατάσταση των Ναυπηγείων, παρ'
όλες τις αντιξοότητες, ο Κωστής δεν το έβαλε κάτω. Αγωνίστηκε για την
εξυγίανση και τη βιωσιμότητα μιας ουσιαστικά, όπως αποκαλύφθηκε,
κατεστραμμένης επιχείρησης, αλλά αντιμετωπίσθηκε από τους κρατικούς φορείς με
αδιαφορία (στην καλύτερη περίπτωση) έως και εχθρότητα. Βρέθηκε αιχμάλωτος ενός
πλέγματος νόμων και πρακτικών που εξασφάλιζαν με μαθηματική ακρίβεια την
καθημερινή αιμορραγία. Για την καλή του πίστη και για όλες του αυτές τις
προσπάθειες τιμωρήθηκε με ζημιά δεκάδων εκατομμυρίων δολαρίων και οικονομική
εξόντωση. Εκείνο, όμως, που δεν μπορούσε να φανταστεί κανείς είναι ότι θα
επιχειρείτο και η ηθική του εξόντωση και θα ακολουθούσε και η φυσική του
εξόντωση, η πρώτη για να δώσει (εάν είναι ποτέ δυνατόν) ηθικό έρεισμα στη
δεύτερη και να τη δικαιώσει στους αφελείς. Αυτός είναι ο "οικονομικός"
απολογισμός της επιχειρηματικής πρωτοβουλίας του Κωστή στην Ελευσίνα. Όμως, τη
ζωή ενός νέου που, ακόμη και μετά την αποκάλυψη της πραγματικότητας,
φιλοδόξησε να δημιουργήσει κάτι το υγιές πάνω στα ερείπια μιας κατεστραμμένης
επιχειρήσεως, κανείς δεν θα έπρεπε να τη βάλει στο "λογαριασμό" για να γραφεί
μ' αυτόν τον απάνθρωπο τρόπο ο τραγικός "ισολογισμός" μιας πραγματικά
αιματηρής επένδυσης στην πατρίδα μας».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15857N264</ED>
<ID>
ID:163282

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N26&aa=4</URL></REF>


Article

<CATEGORY>vin07</CATEGORY>

 <H5>ΤΟ ΕΥΡΩ ΑΝΤΙ ΝΑ ΕΝΩΝΕΙ ΔΙΧΑΖΕΙ ΤΟΥΣ ΕΥΡΩΠΑΙΟΥΣ
</H5><H2>Ευρώπη, «ώρα μηδέν»...
</H2>
Κυβερνητική κρίση; Στελέχη του κόμματός του απειλούν να υπονομεύσουν

τον Γερμανό υπουργό Οικονομικών Τέο Βάιγκελ (αριστερά) αν δεν αναβάλει 
την εφαρμογή του ευρώ (φωτό Ρώυτερ)

Όσο πιο κοντά πλησιάζει το ρολόι του Μάαστριχτ στην «ώρα μηδέν» τόσο πιο
αισθητές γίνονται οι οικονομικές και πολιτικές διαφορές των ευρωπαϊκών χωρών
εν όψει του ευρώ, που αντί να ενώσει διχάζει την Ευρώπη.

Η ΞΕΦΡΕΝΗ κούρσα προς το ευρώ υποχρέωσε πολλές χώρες που μέχρι πρόσφατα ήταν
υπεράνω πάσης υποψίας σε «διαπόμπευση», όταν αποκαλύφθηκε ότι «μαγείρεψαν» τα
δημόσια λογιστικά τους για να εμφανίσουν επιδόσεις αντάξιες των κριτηρίων του
Μάαστριχτ. 
Οι Γάλλοι υποθήκευσαν τα συνταξιοδοτικά προγράμματα, οι Γερμανοί έβαλαν χέρι
στα αποθέματα χρυσού. Τα «κακά παιδιά», η Ισπανία και η Ιταλία διαμαρτύρονται
για τη λαθροχειρία. Έχουν άδικο; Μήπως το ευρώ, αντί να φέρει τους Ευρωπαίους
πιο κοντά, όπως ονειρευόταν κάποτε ο Ρομπέρ Σουμάν, βάζει ακόμη περισσότερη
απόσταση ανάμεσά τους;

Γιατί πρέπει να θεωρείται πια δεδομένη η διαίρεση τςη Ευρώπης σε δύο
τουλάχιστον λέσχες ­ τη λέσχη του Βορρά και τη λέσχη της Μεσογείου ­ που στο
μέλλον αναμένεται να αυξηθούν. Η σύμμειξη των οικονομιών ανόμοιων χωρών όπως η
Αυστρία και η Βρετανία, η Γαλλία και η Πορτογαλία, η Σουηδία και η Ελλάδα (ή
αργότερα η Πολωνία και η Ουγγαρία) είναι όχι μόνο αδύνατη αλλά και ασύνετη,
γράφει ο Τόνι Τζουντ στην «Ιντερνάσιοναλ Χέραλντ Τρίμπιουν». Με την πανάκεια
του ευρώ δεν μπορούν να εξαλειφθούν μονομιάς κοινωνικές και οικονομικές
πρακτικές που στηρίζονται σε βαθιές πολιτικές και πολιτιστικές διαφορές.

ΣΤΗΝ ΓΕΡΜΑΝΙΑ

Πόσο ρεαλιστικοί είναι λοιπόν οι στόχοι της ονομαστικής σύγκλισης, όταν μέσα
σε λίγα χρόνια τους αμφισβητούν ή τους εγκαταλείπουν ακόμη και αυτοί που
κάποτε ήταν ένθερμοι υποστηρικτές τους; Το 1991, ο Σοσιαλιστής Μιτεράν ήταν η
κινητήρια δύναμη πίσω από το Μάαστριχτ. Το 1997, ο Σοσιαλιστής Ζοσπέν τους
υπονομεύει. Κι αυτοί που λένε ότι η Οικονομική και Νομισματική Ένωση είναι
αναπόφευκτη, γιατί την υπαγορεύουν οι παγκόσμιες αγορές; Το πρόσφατο δίδαγμα
από τις γαλλικές εκλογές είναι ότι οι παγκόσμιες αγορές μπορεί να έχουν δίκιο,
αλλά δεν ψηφίζουν.

Ίσως αυτό να έχουν υπόψη τους οι μέχρι πρόσφατα υποστηρικτές του κοινού
ευρωπαϊκού νομίσματος στη Γερμανία. Αρχίζουν να γίνονται ολοένα και πιο
σπάνιοι, ενισχύοντας τις αμφιβολίες για το ευρώ και απειλώντας να εξασθενίσουν
την ευρώφιλη στάση της κυβέρνησης Κολ. Η δυσπιστία που εξέφρασε έναντι του
ευρώ η βαυαρική Χριστιανοκοινωνική Ένωση ­ βασικός εταίρος στον κυβερνητικό
συνασπισμό της Βόννης ­ απειλεί να υπονομεύσει τον ευρώφιλο υπουργό
Οικονομικών Τέο Βάιγκελ, ο οποίος είναι πρόεδρος της Χριστιανοκοινωνικής
Ένωσης. Τα μέλη του κόμματός του τορπιλίζουν τις προσπάθειές του Βάιγκελ να
τοποθετήσει τη Γερμανία στην καρδιά της Ευρώπης, μέσω του κοινού νομίσματος.
Σκορπίζοντας ανησυχία για το μέλλον του κυβερνητικού συνασπισμού, την
περασμένη Παρασκευή, η έγκυρη βαυαρική εφημερίδα «Ζιντόιτσε Τσάιτουνγκ», σε
πρωτοσέλιδο ρεπορτάζ της, έγραφε ότι ανώτερα στελέχη της Χριστιανοκοινωνικής
Ένωσης έχουν εξοργιστεί από την εμμονή της Βόννης στο ευρώ και ότι τάσσονται
«ομόφωνα» υπέρ της αναβολής της Οικονομικής και Νομισματικής Ένωσης.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15857N411</ED>
<ID>
ID:163167

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N41&aa=1</URL></REF>


Article

<CATEGORY>vin07</CATEGORY>

 <H2>Μεγαλώνουν οι στρατιές ανέργων στη Γερμανία
</H2>
Ο ΓΕΡΜΑΝΙΚΟΣ Γολγοθάς προς τα κριτήρια του Μάαστριχτ αποδείχθηκε ότι θα είναι
ακόμη πιο επώδυνος, αφού η κυβέρνηση ανακοίνωσε στοιχεία που δείχνουν νέα
αύξηση της ανεργίας. 
Έτσι, η επακόλουθη αύξηση των κοινωνικών ενισχύσεων θα δυσκολέψει ακόμη
περισσότερο το κλείσιμο της «μαύρης τρύπας» του προϋπολογισμού. Αντίθετα με
τις προσδοκίες της κυβέρνησης, άλλοι 56.000 άνθρωποι ήρθαν να προστεθούν στις
γερμανικές στρατιές των ανέργων, τον Μάιο, που ήδη ανέρχονται σε 4,36
εκατομμύρια. Οι εκκλήσεις για αναβολή εφαρμογής του ευρώ, που διατυπώνουν οι
Βαυαροί του Βάιγκελ, δείχνουν ότι το κοινό νόμισμα θα είναι το κεντρικό
πολιτικό ζήτημα των γερμανικών εκλογών, το προσεχές έτος. Στις αμφιβολίες των
Βαυαρών ήρθαν να προστεθούν και αυτές της Μπούντεσμπανκ, μετά την επικράτηση
της Αριστεράς στη Γαλλία. «Δεν βλέπω καμία διάθεση από τη γαλλική κυβέρνηση να
εκπληρώσει τα κριτήρια του Μάαστριχτ», δήλωσε ο Ράιμουτ Γιόκιμσεν, ανώτατο
στέλεχος της γερμανικής τράπεζας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15857N412</ED>
<ID>
ID:163215

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N41&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Επαναπροσέγγιση λαών
</H2>
<AUTHOR>ΜΙΧΑΛΗΣ ΔΟΥΝΤΑΣ</AUTHOR>

ΥΠΟ ΤΗΝ επήρεια μαρξιστικής - διεθνιστικής συλλογιστικής, αλλά και ανθρώπινης
«νοσταλγίας» για ειρήνη καλλιεργείται η δοξασία ­ συχνά του συρμού ­ ότι οι
λαοί είναι «καλοί», έτοιμοι για συναδέλφωση, που, όμως, παρεμποδίζουν
«εξουσίες» προς εξυπηρέτηση «σκοτεινών», κυρίως οικονομικών, συμφερόντων.
Συναφείς οι ακόλουθες, εμπειρικές παρατηρήσεις:

* Ψυχολογία «φυγής» από σκληρές πραγματικότητες διακρατικών αντιπαραθέσεων και
επιθετικότητας υποδαυλίζει ψευδαισθησιακές προσδοκίες προσέγγισης και
ειρηνικής συνεργασίας λαών, ενάντια σε κρατικά συμφέροντα.

* Κοινωνίες δημοκρατικής δομής, σχετικώς υψηλού πολιτιστικού επιπέδου,
εγκλείουν παιδευσιακές μειονότητες ευεπίφορες σε διεθνιστικές - προσεγγιστικές
επιρροές. Αντιθέτως, λαοί πτωχότεροι και αμαθέστεροι ή υπό ολοκληρωτική
διακυβέρνηση, όπου ιδέες δεν κυκλοφορούν και «ιδεολογίες» ποικιλοτρόπως
επιβάλλονται, είναι αδιαπέραστοι σε ειρηνιστικούς «ντιλεταντισμούς».

* Τους πολίτες των κρατών συνέχει αίσθηση κοινής μοίρας και απότοκος
αλληλεγγύη, κυρίως έναντι άλλων κρατών. Εκτροπή από αυτήν την ψυχολογία είναι
σπάνια, τυχόν δε αναφαινόμενη μη καθοριστική κρατικής πολιτικής.

Αν οι προεκτεθείσες σκέψεις εφαρμοσθούν προς αξιολόγηση ποικίλων ελληνικών
τάσεων προς «(επανα;)προσέγγιση» Ελλάδος - Τουρκίας δι' επιδράσεως απ' ευθείας
στον ψυχισμό του τουρκικού λαού προκύπτουν τ' ακόλουθα:

* Η τουρκική κοινή γνώμη ως προς τα εθνικά θέματα είναι περισσότερο ομοιογενής
και εγγύτατα στις κυβερνήσεις. Ακόμη και Τούρκοι επιχειρηματίες εναρμονίζονται σχετικώς.

* Στην Ελλάδα συμβαίνουν «τ' ανάποδα». Μειονοψηφίες αριστερού - διεθνιστικού
προσανατολισμού, αλλά και «κοσμοπολίτες» της Δεξιάς καλλιεργούν, με απήχηση,
απατηλές προσδοκίες συμφιλίωσης.

* Συνακόλουθα, οι Τούρκοι παραμένουν άκαμπτα διεκδικητικοί, ενώ κάμπτονται οι
ελληνικές αντιστάσεις. Έτσι, άλλωστε, κατά κανόνα συμβαίνει. Λαοί με ισχυρό
ένστικτο και μονολιθικά διεκδικητικές κυβερνήσεις συνήθως επικρατούν εκείνων
που τη δράση τους παραλύει νεφελοβάμων προβληματισμός.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15857N413</ED>
<ID>
ID:163279

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N41&aa=3</URL></REF>


Article

<CATEGORY>vin07</CATEGORY>

 <H5>Ο ΣΥΝΤΗΡΗΤΙΚΟΣ ΗΓΕΤΗΣ ΜΠΕΡΤΙ ΑΧΕΡΝ ΔΕΝ ΠΑΙΡΝΕΙ ΑΠΟΛΥΤΗ ΠΛΕΙΟΨΗΦΙΑ
</H5><H2>Ισχνή νίκη στην Ιρλανδία
</H2>
Μπέρτι Αχέρν. Ο νικητής των εκλογών στην Ιρλανδία αγκαλιάζει τη στενή
συνεργάτη του Μάριον Μακγκένις μόλις πληροφορείται το ευνοϊκό για το κόμμα του
εκλογικό αποτέλεσμα (φωτό Ρώυτερ)

Ο Συντηρητικός Ιρλανδός πολιτικός Μπέρτι Αχέρν καλείται να σχηματίσει τη νέα
κυβέρνηση, μια και το κόμμα του ήρθε πρώτο στις εκλογές, ενώ ο πρωθυπουργός
Τζον Μπρούτον παραδέχτηκε την ήττα του.

Η ΝΙΚΗ του Αχέρν όμως είναι ισχνή, μια και η κυβέρνηση που θα σχηματίσει θα
εξαρτάται από τις ψήφους ορισμένων εκκεντρικών ανεξάρτητων βουλευτών.

Ο Αχέρν είναι ο μόνος από τους σημαντικούς Νοτιοϊρλανδούς πολιτικούς που
διατηρεί καλές σχέσεις με την πολιτική πτέρυγα του Ιρλανδικού Δημοκρατικού
Στρατού (ΙΡΑ), Σιν Φέιν, που κέρδισε για πρώτη φορά στην ιστορία του μία από
τις 166 έδρες της ιρλανδικής Βουλής «Ντάιλ».

«Νομίζω πως τα κόμματα της αντιπολίτευσης έχουν περισσότερες πιθανότητες να
κερδίσουν την πλειοψηφία στη Βουλή», παραδέχτηκε ο αποχωρών πρωθυπουργός, που
ευχήθηκε στον Αχέρν «καλή τύχη». Ενώ απομένει η καταμέτρηση ελάχιστων ψήφων
ακόμα, το κεντροδεξιό κόμμα του Αχέρν έχει εξασφαλίσει 77 έδρες και του
λείπουν μόλις 7 για να πετύχει την απόλυτη πλειοψηφία, ενώ ο συνασπισμός του
Μπρούτον συγκεντρώνει μόλις 67 έδρες.

Το εκλογικό αποτέλεσμα επιβεβαιώνει την πολιτική τάση που ισχύει στην Ιρλανδία
από το 1969, και θέλει την κυβέρνηση να χάνει τις εκλογές.

Ο Αχέρν δήλωσε πως το «να φέρει την ειρήνη στη Βόρεια Ιρλανδία, αποτελεί μία
από τις τρεις προτεραιότητές του, μαζί με τις περικοπές των φόρων και την
καταστολή της εγκληματικότητας».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15857N421</ED>
<ID>
ID:163168

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N42&aa=1</URL></REF>


Article

<CATEGORY>vin07</CATEGORY>

 <H2>Ποδοπατήθηκαν δεκάδες προσκυνητές όταν ξέσπασε πυρκαγιά σε ναό
</H2>
ΤΟΥΛΑΧΙΣΤΟΝ 50 άνθρωποι σκοτώθηκαν και 100 τραυματίστηκαν από πυρκαγιά που
ξέσπασε σε ινδουιστικό ναό του 11ου αιώνα στη Νότια Ινδία.

Τα περισσότερα θύματα ποδοπατήθηκαν καθώς οι προσκυνητές καταλήφθηκαν από
πανικό στην προσπάθειά τους να γλιτώσουν από τις φλόγες. 
Η φωτιά ξεκίνησε αργά χθες το βράδυ μέσα στο ναό Μπριχαντεεσβάρα στην πόλη
Θατζαβούρ του κρατιδίου Ταμίλ Ναντού, όταν η ιερή φλόγα που χρησιμοποιείται
στην προσευχή μεταδόθηκε σε αχυρένιες πρόχειρες σκεπές.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15857N422</ED>
<ID>
ID:163216

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N42&aa=2</URL></REF>


Article

<CATEGORY>vin07</CATEGORY>

 <H5>ΟΡΓΙΟ ΒΙΑΣ ΙΤΑΛΩΝ ΣΤΡΑΤΙΩΤΩΝ ΕΝΑΝΤΙΟΝ ΣΟΜΑΛΩΝ ΙΘΑΓΕΝΩΝ
</H5><H5>Έπαιρναν και φωτογραφίες
</H5><H2>Βασάνιζαν για διασκέδαση
</H2>
Ανθρώπινη φύση. Ιταλοί αλεξιπτωτιστές διασκεδάζουν βασανίζοντας ένα
Σομαλό. Η βία είναι στον άνθρωπο, και ο στρατός δεν αποτελείται από αγγέλους,
εξήγησε ένας απ' αυτούς

«Φτάσαμε στη Σομαλία με την ψυχολογία σωτήρων. Θα σώζαμε αυτόν τον
δυστυχισμένο λαό από την πείνα. Θα μοιράζαμε τρόφιμα σε όλους. Αλλά ήμασταν
παιδιά 20 χρόνων, δεν νιώθαμε...

ΜΙΑ μέρα οι Σομαλοί σκότωσαν έναν Αμερικανό πεζοναύτη. Από εκείνη τη στιγμή
απλώθηκε ο τρόμος. Πιστεύαμε ότι θα μας σκότωναν κι εμάς. Μια νύχτα δεχθήκαμε
μια επίθεση στην έρημο. Πυροβολούσαμε αδιακρίτως, κι όποιον πάρει ο Χάρος. Μια
άλλη μέρα πιάσαμε δύο Σομαλούς που κινούνταν ύποπτα. Μερικοί δικοί μας τους
έκλεισαν μέσα σ' ένα κοντέινερ και τους κλωτσούσαν με τις αρβύλες ένα
μερόνυχτο. Τους έκαναν λειώμα, βγήκαν αγνώριστοι».

Η αφήγηση του λοχία Σάλβιο Τουτόνε, στη «Στάμπα», είναι ένα ακόμη από τα
ντοκουμέντα που έχουν κάνει τους Ιταλούς αυτές τις μέρες να ντρέπονται. Η
αποκάλυψη, στο τελευταίο τεύχος του «Πανοράμα», ότι Ιταλοί στρατιώτες στη
Σομαλία το 1992 και '93 βασάνιζαν ιθαγενείς με τον πιο φρικτό τρόπο
διασκεδάζοντας με τις κραυγές τους, έχει προκαλέσει οργή στην κοινή γνώμη.

«Η χώρα μας δεν έχει καμιά ανοχή για τα βασανιστήρια και τους βασανιστές ­
δήλωσε ο πρωθυπουργός Ρομάνο Πρόντι. Οι ένοχοι θα βρεθούν και θα τιμωρηθούν».

Ο υπουργός Άμυνας, Μπενιαμίνο Αντρεάτα, είπε ότι οι έρευνες για να χυθεί φως
στην ανατριχιαστική αυτή υπόθεση άρχισαν ήδη με την εξέταση στρατιωτικών που
είχαν πάρει μέρος στην «ανθρωπιστική» αποστολή, αλλά η Ρώμη επικοινώνησε και
με το Μογκαντίσου ζητώντας στοιχεία που τυχόν γνωρίζουν οι Σομαλοί για
βασανισμούς από Ιταλούς στρατιώτες.

Ο ΛΟΧΙΑΣ Τουτόνε και μερικοί ακόμη πρώην συνάδελφοί του αποκάλυψαν ότι τα
βασανιστήρια Σομαλών σε ορισμένες μονάδες ήταν στην ημερήσια διάταξη, και
γίνονταν παρουσία πολλών αντρών, μερικοί από τους οποίους διασκέδαζαν
παρακολουθώντας το κουρέλιασμα των αδύναμων αυτών, πεινασμένων πλασμάτων,
καθώς σφάδαζαν με ηλεκτρόδια στα γεννητικά τους όργανα.

Ορισμένοι φαντάροι αισθάνονταν αποτροπιασμό, άλλοι όμως τραβούσαν και
φωτογραφίες για να θυμούνται τις όμορφες αυτές στιγμές. Πολλές τέτοιες
φωτογραφίες όμως, από κάποιους με τύψεις (ή με εμπορικό πνεύμα) κατέληξαν στα
γραφεία των εφημερίδων και ήδη έρχονται κάθε μέρα στο φως.

Ένας από τους στρατιώτες δικαιολόγησε τους συναδέλφους του, αν και δεν
συμμεριζόταν, όπως είπε, την πρακτική τους.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15857N431</ED>
<ID>
ID:163169

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N43&aa=1</URL></REF>


Article

<CATEGORY>vin07</CATEGORY>

 <H2>Το 67% των Αμερικανών ζητεί την εκτέλεση του Τίμοθι Μακβί
</H2>
ΤΟ 56% των Αμερικανών πιστεύει ότι όσοι διαπράττουν φόνους για ιδεολογικούς
λόγους πρέπει να καταδικάζονται σε θάνατο, σύμφωνα με δημοσκόπηση που
δημοσιεύεται στο τελευταίο τεύχος του περιοδικού «Νιούζγουϊκ». Το 67% των
ερωτηθέντων, κατά τη δημοσκόπηση που πραγματοποίησε το Ινστιτούτο Ερευνών του
Πρίνστον, θεωρεί ότι η αμερικανική κυβέρνηση πρέπει να διατάξει την εκτέλεση
του Τίμοθι Μακβί, ο οποίος βρέθηκε ένοχος ένδεκα κατηγοριών, σχετικά με τη
βομβιστική επίθεση του Απριλίου του 1995, σε κτίριο που στέγαζε ομοσπονδιακές
υπηρεσίες στην Πόλη της Οκλαχόμα, και η οποία είχε ως αποτέλεσμα τον θάνατο
168 ανθρώπων.

Την Παρασκευή εκτελέσθηκε στην ηλεκτρική καρέκλα, σε φυλακή της Πολιτείας της
Αλαμπάμα, το πρώην μέλος της Κου Κλουξ Κλαν Φράνσις Χέιζ, ο πρώτος λευκός που
εκτελείται στην Αλαμπάμα από το 1913, επειδή σκότωσε έναν μαύρο. Ο 42χρονος
Χέις είχε λιντσάρει, το 1981, τον Μάικλ Ντόναλντ, σε έναν φόνο για τον οποίο
οι εισαγγελείς δήλωσαν ότι έγινε με σκοπό να επιδειχθεί η δύναμη της Κου Κλουξ
Κλαν σε αυτή τη νότια Πολιτεία των ΗΠΑ.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15857N432</ED>
<ID>
ID:163217

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N43&aa=2</URL></REF>


Article

<CATEGORY>vin07</CATEGORY>

 <H2>Κουβανοί γιατροί θεράπευσαν τη σεξουαλική ανικανότητα του Σαντάμ
</H2>
Ο ΠΡΟΕΔΡΟΣ του Ιράκ, Σαντάμ Χουσεΐν, υπέφερε από σεξουαλική ανικανότητα,
εξαιτίας ενός τραύματος που είχε υποστεί κατά τη διάρκεια της δεκαετίας του
'60 και δεν διέταξε την εισβολή στο Κουβέιτ παρά μόνο μετά τη θεραπεία του από
Κουβανούς γιατρούς, αναφέρει σε δημοσίευμά της η βρετανική εφημερίδα «Σάντεϊ Τάιμς».

«Του δώσαμε πίσω τον ανδρισμό του και αυτός εισέβαλε στο Κουβέιτ», δήλωσε στην
εφημερίδα ένα μέλος της κουβανικής ιατρικής ομάδας που υπέβαλε σε θεραπεία τον
Σαντάμ Χουσεΐν στη διάρκεια της δεκαετίας του 1980 και στις αρχές του 1990.

Οι «Σάντεϊ Τάιμς» αναφέρουν ότι πολλοί γιατροί κλήθηκαν να θεραπεύσουν τον
Ιρακινό πρόεδρο τη δεκαετία του '70, ακόμη και Αμερικανοί ειδικοί, χωρίς
ιδιαίτερη επιτυχία. Το 1979, ο Φιντέλ Κάστρο του έστειλε τον προσωπικό του
γιατρό, τον Ροντρίγκο Αλβαρέζ Κάμπρα, που είναι ειδικός σε προβλήματα
σπονδυλικής στήλης. Ο Κάμπρα έμεινε στη Βαγδάτη μέχρι τις αρχές του 1990.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15857N433</ED>
<ID>
ID:163254

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N43&aa=3</URL></REF>


Article

<CATEGORY>vin07</CATEGORY>

 <H2>Άλλα λέει ο Ερμπακάν, άλλα οι στρατηγοί
</H2>
ΝΕΕΣ διαστάσεις παίρνει η αντιπαράθεση του ισλαμιστή πρωθυπουργού της Τουρκίας
Νετζμεντίν Ερμπακάν και των στρατιωτικών.

Μία ημέρα μετά την κηδεία των 13 Τούρκων στρατιωτικών που βρήκαν τον θάνατο
μετά την κατάρριψη δύο ελικοπτέρων από τους Κούρδους αντάρτες στο Βόρειο Ιράκ,
ο Τούρκος πρωθυπουργός ανακοίνωσε «ότι τερματίζονται οι επιχειρήσεις που
πραγματοποιούν επί 25 ημέρες οι τουρκικές μεραρχίες στο εσωτερικό του Ιράκ».

Λίγη ώρα αργότερα, όμως, ο δεύτερος στην τάξη της στρατιωτικής ιεραρχίας,
υπουργός του Επιτελείου στρατηγός Τσεβίκ Μπιρ, διέψευδε τον πρωθυπουργό και
ανέφερε πως «οι πολεμικές επιχειρήσεις των τουρκικών δυνάμεων στο ιρακινό
έδαφος συνεχίζονται».

Οι εκ διαμέτρου αντίθετες δηλώσεις των δύο ανδρών, αντικατοπτρίζουν το βαθύ
χάσμα που χωρίζει τη στρατιωτική ηγεσία της Τουρκίας από τους ισλαμιστές πολιτικούς.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15857N434</ED>
<ID>
ID:163281

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N43&aa=4</URL></REF>


Article

<CATEGORY>vin07</CATEGORY>

 <H2>Συνάντηση Ισραηλινών και Παλαιστινίων
</H2>
ΠΡΑΓΜΑΤΟΠΟΙΗΘΗΚΕ τελικά χθες η συνάντηση Ισραηλινών και Παλαιστινίων
εμπειρογνωμόνων στο Κάιρο, η πρώτη μετά δύο μήνες. Η συνάντηση αυτή κινδύνευσε
να μην πραγματοποιηθεί όταν ο εκπρόσωπος του Παλαιστίνιου ηγέτη Γιάσερ Αραφάτ
δήλωσε ότι το Ισραήλ συμφώνησε επί της αρχής να σταματήσει τις εποικιστικές δραστηριότητες.

Το Ισραήλ αντέδρασε λέγοντας ότι δεν θα πάρει μέρος στις συνομιλίες ώσπου η
ΟΑΠ να ανακαλέσει την προηγούμενη δήλωση.

Μετά απ' αυτό, ο Παλαιστίνιος διαπραγματευτής δέχθηκε ότι δεν συμφωνήθηκε
τίποτα ως προς τους εποικισμούς .

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15857N435</ED>
<ID>
ID:163296

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N43&aa=5</URL></REF>


Article

<CATEGORY>vin07</CATEGORY>

 <H2>Γκορμπατσώφ: ο Γιέλτσιν θέλει να γίνει ισόβιος πρόεδρος
</H2>
Μιχαήλ Γκορμπατσώφ. Ιδιωτική επίσκεψη στην Αθήνα

ΟΛΙΓΟΗΜΕΡΗ ιδιωτική επίσκεψη πραγματοποιεί στη χώρα μας ο Μιχαήλ Γκορμπατσώφ.

Ευδιάθετος, ο τελευταίος πρόεδρος της πάλαι ποτέ Σοβιετικής Ένωσης έφθασε στην
Αθήνα από τη Γενεύη, προσκεκλημένος του επιχειρηματία Γιώργου Αποστολόπουλου.

«Θα ήμουν αγενής αν και αυτή τη φορά δεν αναφερόμουν στον ελληνικό λαό με ένα
ευχαριστώ, αφού με αυτή τη χώρα και τον λαό της με συνδέει μια μεγάλη φιλία»,
είπε ο Μ. Γκορμπατσώφ, κατά την άφιξή του στο αεροδρόμιο του Ελληνικού. Ο κ.
Γκορμπατσώφ δεν παρέλειψε να αναφερθεί και στην πολιτική κατάσταση της χώρας
του, τονίζοντας για τον Γιέλτσιν: «Υπάρχουν ενδείξεις ότι ο Γιέλτσιν αποφάσισε
να γίνει ισόβιος πρόεδρος της χώρας. Αυτό δείχνει ότι δεν ενδιαφέρεται ούτε
για το Σύνταγμα, ούτε για τη Δημοκρατία». Ο Μ. Γκορμπατσώφ ήταν ιδιαίτερα
επικριτικός για τη διεύρυνση του ΝΑΤΟ, με τη σύμφωνη γνώμη του Ρώσου προέδρου. 
<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15857N436</ED>
<ID>
ID:163307

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N43&aa=6</URL></REF>


Article

<CATEGORY>vin07</CATEGORY>

 <H5>Ο Μπέρτι Αχέρν...
</H5><H5>Τους Ιρλανδούς...
</H5><H5>Μαύροι των ΗΠΑ...
</H5><H5>Μυστήριο...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... ο συντηρητικός που πρώτευσε στις εκλογές της Ιρλανδίας, και ο
κεντροαριστερός Τζων Μπρούτον, δεύτερος με μικρή διαφορά, έχουν παρόμοια
οικονομική πολιτική. Ίσως να είναι αυτό η αιτία, γεγονός πάντως παραμένει ότι
ενώ η Ευρώπη τα τελευταία χρόνια διέσχιζε απανωτές κρίσεις, η χώρα του Αγίου
Πατρικίου και του Τζέημς Τζόυς κοντεύει να ξεχάσει τι θα πει οικονομική ύφεση.
Το ΄87, το κατά κεφαλήν εισόδημα των Ιρλανδών ήταν το 63% εκείνου των
Βρεταννών. Χαμηλότερο από των Ισπανών και ελάχιστα ψηλότερο από των Ελλήνων
και Πορτογάλων. Εφέτος, οι Δουβλινέζοι όχι μόνο έφτασαν το Λονδίνο αλλά
άρχισαν και να το ξεπερνούν. Ο δείκτης ανάπτυξης στην ΕΕ έχει κολλήσει στο 2%.
Η «κελτική τίγρη» όμως τρέχει με 6-7% (το ΄95 μάλιστα είχε πιάσει 10%). Και με
πληθωρισμό μόλις 1,5%.

... πολιτικούς λοιπόν και τους νεαρούς γιάππις του Δουβλίνου δεν τους
τρομάζουν «παράμετροι» και «κριτήρια». Δώστε τους Μάαστριχτ και πάρτε την ψυχή
τους. Πώς τα κατάφεραν; Τι είναι επιτέλους αυτό το καλό σύστημα ­ αριστερό,
δεξιό; Τίποτα απ' αυτά, απάντησε ο Αχέρν τις προάλλες όταν τον ρώτησαν. Η
Ιρλανδία απλώς έκανε και θα συνεχίσει να κάνει ό,τι βλέπει, πρακτικά, πως
αποδίδει. «Μείωση φόρων, ιδιωτικοποιήσεις, κίνητρα για τις επιχειρήσεις,
"ελαστική" απασχόληση. Αλλά και ένα πλήρες, γενναιόδωρο σύστημα προνοίας για
τον εργαζόμενο». Μέσα σ' ένα τέτοιο κλίμα, οι επενδυτές δεν διστάζουν.
Κεφάλαια εισρέουν από πολλές πλευρές, και προπάντων από τις ΗΠΑ: 40.000.000
Αμερικανοί, άλλωστε, έχουν αίμα ιρλανδικό. Όχι πως ξεριζώθηκε, βέβαια, η
φτώχεια. Όχι πως η Ιρλανδία έγινε επίγειος παράδεισος. Αλλά το μικρό αυτό
θαύμα δίνει, για την ώρα, στα 3,5 εκατομμύρια των Ιρλανδών ένα λόγο να καμαρώνουν.

... και να γράφουν «μαύρες» ιστορίες ­ βιβλία δηλαδή κατάμαυρα ­ είναι ο
τέλειος συνδυασμός. Ο Σαμ Μπλουμενφέλντ, κριτικός ταινιών στη «Μοντ», και ο
Μαρκ Τζέραλντ, σεναριογράφος του Χόλλυγουντ, έχουν και οι δύο πάθος με τη
μαύρη κουλτούρα. Σε σπίτια και σε παλαιοπωλεία των ΗΠΑ ξετρύπωσαν εκατοντάδες
μυθιστορήματα μαύρων που είχαν κυκλοφορήσει το ΄55-΄75. Πολλά απ' αυτά τα
βιβλία, που είχαν ήρωες (συνήθως και αναγνώστες) μαύρους, είναι αξιόλογα όχι
μόνο ως περιεχόμενο, αλλά και γιατί ήταν το «ξεκίνημα»: Ένας μαύρος μπορούσε
πια, με αρκετό κόπο βέβαια, να γίνει δεκτός ως συγγραφέας. Ήταν και η εποχή
επεισοδιακή: Κέννεντυ, Μάλκομ Χ, Μάρτιν Λούθερ Κινγκ, «Μπλακ Πάουερ»,
Πάνθηρες, Βιετνάμ.... Πλούσιες σε εμπειρίες και με τα γκέττο επί ποδός, οι
μέρες προσφέρονταν για τέχνη. Ο Κλάρενς Κούπερ έγραφε το «Καλωσορίσατε στην
Κόλαση». Ο Γκιλ Χέρον το «Γεράκι».

... πράγμα, όμως, το νήμα θαρρείς κόπηκε. Μεταξύ Τζέημς Μπώλντουϊν και Τόνυ
Μόρρισον, ένα κενό. Έτσι και οι «μαύροι μαύροι». Χάθηκαν, και μόλις τώρα κάτι
ξανακινείται. Οι σκαπανείς του «roman noir black» βυθίστηκαν σ' ένα σκοτάδι.
Πολλών οι ζωές τρεμοσβήνουν ή έσβησαν ήδη μέσα στη λήθη, στη βία ή στην
αυτοκαταστροφή. Αλλά να που οι δυο βιβλιοφάγοι κατάφεραν ν' ανασύρουν άξια
έργα, και ήδη κυκλοφορούν ­ σε τρεις ταυτόχρονες σειρές, με τον γενικό τίτλο
«Soul Fiction». Από τον Norton & Co. στη Νέα Υόρκη, από την Payback Press
στη Σκωτία και από τις Έditions de l' Olivier στο Παρίσι. Το ευρύ κοινό ανταποκρίνεται.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15857N441</ED>
<ID>
ID:163170

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N44&aa=1</URL></REF>


Article

<CATEGORY>vin07</CATEGORY>

 <H5>ΑΛΜΠΕΡΤΟ ΦΟΥΧΙΜΟΡΙ
</H5><H2>ΠΡΟΣΩΠΑ
</H2><H2>Μια αυταρχική εξουσία
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Αλμπέρτο Φουχιμόρι. Η οικονομική πολιτική του απελπίζει το 85% των
ΠερουβιανώνΕπτά χρόνια μετά την πρώτη εκλογή του, οι Περουβιανοί αρχίζουν ν'
αντιδρούν δυναμικά στον αυταρχισμό του προέδρου Αλμπέρτο Φουχιμόρι.

Η ΑΣΤΥΝΟΜΙΑ της Λίμα χρησιμοποίησε την Πέμπτη δακρυγόνα, σκυλιά και έφιππους
για να καταστείλει την «Πορεία για τη Δημοκρατία» τουλάχιστον 5.000 εργατών
και φοιτητών που κατήγγειλαν τη διαφθορά της κρατικής μηχανής και «τον
δικτάτορα Φουχιμόρι». Οι Περουβιανοί, οι οποίοι είχαν στην αρχή υπομείνει
στωικά τις σκληρές θυσίες που τους επέβαλε το υπερφιλελεύθερο πρόγραμμα του
Φουχιμόρι, διαπιστώνουν τώρα ότι ο ιαπωνικής καταγωγής πρόεδρος δεν κατάφερε
να απογειώσει τη χώρα και να βγάλει τον λαό της από τη μιζέρια. Η πολιτική του
Φουχιμόρι (το «Φουχισόκ»...), υπό την αυστηρή επίβλεψη του ΔΝΤ και της
Παγκόσμιας Τράπεζας και με άξονα την αποπληρωμή του εξωτερικού χρέους, μειώνει
μεν τον πληθωρισμό και αυξάνει τα συναλλαγματικά αποθέματα, αλλά παράλληλα
αυξάνει την ανεργία και την κοινωνική απόγνωση. Σαράντα πέντε στους εκατό
Περουβιανούς ζουν κάτω από το όριο της φτώχειας, κι απ' αυτούς 20% δεν έχουν
να φάνε. Με άλλα λόγια, ένα 15% του πληθυσμού βλέπει την κατάστασή του να
βελτιώνεται χάρη στην οικονομική πολιτική του Φουχιμόρι, ενώ το υπόλοιπο 85%
χάνει καθημερινά όλο και περισσότερο την ελπίδα για το μέλλον.

Τώρα ο Φουχιμόρι λέει ότι θέλει μια τρίτη θητεία, το 2000, για να φέρει εις
πέρας το έργο του. Και για να την κερδίσει, είναι έτοιμος να απαλλαγεί από
κάθε εμπόδιο ­ της Βουλής, του Ανωτάτου Δικαστηρίου και του Συντάγματος που το
απαγορεύει συμπεριλαμβανομένων. Έχει ήδη άλλωστε την εμπειρία τού
«αυτο-πραξικοπήματος» που έκανε ως πρόεδρος, το 1992, και τη βοήθεια του
αινιγματικού μυστικοσυμβούλου του και αρχηγού της μυστικής αστυνομίας
Βλαντιμίρο Μοντεσίνος, ο οποίος έχει κατηγορηθεί ως πράκτορας της CIA και
θεωρείται αναμιγμένος στη μαφία του λαθρεμπορίου κοκαΐνης. Αλλά οι
συνεχιζόμενες αποκαλύψεις για τη σφαγή στην ιαπωνική πρεσβεία κατά την
απελευθέρωση των ομήρων των ανταρτών Τουπάκ Αμάρου, ουδόλως τον βοηθούν:
περουβιανές πηγές και πρώην όμηροι παραδέχονται τώρα ότι η επιχείρηση έγινε με
αμερικανική τεχνική βοήθεια και Βρετανούς και Ισραηλινούς «συμβούλους», ότι οι
αντάρτες εκτελέσθηκαν εν ψυχρώ ενώ είχαν παραδοθεί και ήταν άοπλοι, ότι μια
νεαρή αντάρτισσα ικέτευε «Μη με σκοτώσετε!» πριν να την πυροβολήσουν εν ψυχρώ.
Η εικόνα του Φουχιμόρι να περιφέρεται μετά το τέλος της σφαγής, μισός
σαμουράι, μισός Ρωμαίος αυτοκράτορας, ανάμεσα στα πτώματα των ανταρτών γίνεται
τώρα ακόμη φρικτότερη· «μια φωτογραφία κυνηγιού», σύμφωνα με τον διευθυντή της
«Μοντ Ντιπλοματίκ» Ιγκνάσιο Ραμονέ, «στην οποία ο φονιάς επιδεικνύει τη δύναμή
του εκθέτοντας το πτώμα της λείας του».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15857N442</ED>
<ID>
ID:163218

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N44&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Η άλωση της Ευρώπης
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η αγία οικογένεια. Ο Μπλαιρ γίνεται δεκτός από τους ομοϊδεάτες του Κολ και
Σιράκ (από την «Ιντιπέντεντ»)

Αυτό κι αν είναι ατυχία. Πάνω που λέγαμε ότι θα αλώσουμε την Ευρώπη, δεχόμαστε
δύο γκολ και άντε πάλι απ' την αρχή.

ΜΑΥΡΟ ήταν αυτό το τριήμερο για την ευρωπαϊκή Αριστερά. Το περίφημο 13/15
(αριθμός κεντροαριστερών κυβερνήσεων στην Ευρωπαϊκή Ένωση) δεν κράτησε ούτε
μια εβδομάδα. Πρώτο κτύπημα στην Ιρλανδία, όπου οι εκλογές της Παρασκευής
φαίνεται να ανέδειξαν μια «κεντροδεξιά» κυβέρνηση. Ο όρος αυτός δεν έχει
βέβαια πολύ νόημα σ' αυτή τη χώρα, αφού το θεωρούμενο συντηρητικό Fianna Fail
ήταν το κόμμα που νομιμοποίησε την ομοφυλοφιλία, επέτρεψε την ελεύθερη διάθεση
προφυλακτικών στην αγορά και υποστήριξε το δημοψήφισμα για τη νομιμοποίηση των
διαζυγίων. Στο κάτω-κάτω, αν το («αριστερό») Εργατικό Κόμμα του Ντικ Σπρινγκ
είναι ο μεγάλος χαμένος των εκλογών οφείλεται στο ότι οι ψηφοφόροι το
τιμώρησαν επειδή το 1992 αποχώρησε από την κυβέρνηση του («δεξιού») Fianna Fail...

Σε κάθε περίπτωση, οι πολιτικοί αναλυτές δεν θα μπορούν να περιλαμβάνουν πλέον
την Ιρλανδία στο στρατόπεδο της Κεντροαριστεράς. Η αναλογία έγινε έτσι 12/15.
Μόνο που η σύνοδος του Ευρωπαϊκού Σοσιαλιστικού κόμματος στο Μάλμε έδειξε ότι
και αυτό το ποσοστό αποτελεί μαγική εικόνα. Πράγματι, ο «κεντροαριστερός»
πρωθυπουργός της Βρετανίας Τόνυ Μπλαιρ βρέθηκε με την ομιλία του πλησιέστερα
στον γερμανό καγκελάριο απ' ό,τι στον θριαμβευτή των γαλλικών εκλογών. Πρώτα
με τις θέσεις του για την Ευρώπη, όπου μίλησε για «συνεργασία» προκαλώντας τα
πικρόχολα σχόλια του Ζακ Ντελόρ («Εμείς μαχόμαστε για την ολοκλήρωση, κι αυτός
έχει μείνει στη συνεργασία...»). Κυρίως, όμως, με την τοποθέτησή του εναντίον
των διορθωτικών παρεμβάσεων του κράτους στην οικονομία και υπέρ της
«ελαστικότητας» της εργασίας.

Οι Γερμανοί δεν μπορούσαν να κρύψουν τον ενθουσιασμό τους. Αυτός ο
γαλλογερμανικός άξονας ­ σκέφτηκαν ­ μήπως είναι καιρός να αναθεωρηθεί; Αντί
να έχουμε να κάνουμε με τον βλάκα τον Σιράκ που οδήγησε την παράταξή του στην
αυτοκτονία, τον παλιομοδίτη τον Ζοσπέν που επιμένει να μιλάει για την
κοινωνική Ευρώπη και τον εξτρεμιστή τον Σεβενμάν που θέλει να χορηγεί άσυλο
στους τρομοκράτες, δεν είναι καλύτερα να κουβεντιάζουμε με τον μοντέρνο,
χαρισματικό και ακομπλεξάριστο Μπλαιρ; Αυτός δεν ήταν ο πολιτικός που,
αναφερόμενος στο θέμα του κεφαλαίου για την εργασία που θέλουν να περιλάβουν
στη Συνθήκη του Μάαστριχτ η Κομισιόν και το δίδυμο Ζοσπέν-Λαφονταίν, είπε σε
μια σουηδική εφημερίδα ότι «αυτή η πρωτοβουλία περισσότερο ζημιά θα κάνει παρά καλό»;

Την εικόνα της ιδεολογικής σύγχυσης στην ευρωπαϊκή σοσιαλδημοκρατία περιγράφει
με τον καλύτερο τρόπο ο ανταποκριτής της «Χέραλντ Τρίμπιουν» στο Λονδίνο. Πώς
είναι δυνατόν ­ σαρκάζει ο αμερικανός δημοσιογράφος ­ να τυγχάνουν της ίδιας
«ειδωλολατρικής» υποδοχής στο Μάλμε δύο πρωθυπουργοί που εξέφρασαν τις
αντίθετες ακριβώς θέσεις; Ο Λιονέλ Ζοσπέν τόνισε: «Αν παραμείνουν
ανεξέλεγκτες, οι δυνάμεις της αγοράς θα απειλήσουν τον πολιτισμό μας». Ο Τόνυ
Μπλαιρ προειδοποίησε: «Εκσυγχρονισμός ή θάνατος!» Πώς εξηγείται ότι
καταχειροκροτήθηκαν και οι δύο;

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15857N443</ED>
<ID>
ID:163255

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N44&aa=3</URL></REF>


Article

<CATEGORY>vin08</CATEGORY>

 <H5>ΜΟΝΟ ΜΙΑ ΣΤΙΣ ΤΕΣΣΕΡΙΣ ΜΕΓΑΛΕΣ ΕΤΑΙΡΕΙΕΣ ΒΕΛΤΙΩΣΕ ΤΟ '96 ΤΑ ΑΠΟΤΕΛΕΣΜΑΤΑ ΤΗΣ
ΠΑΝΩ ΑΠΟ ΤΟΝ ΠΛΗΘΩΡΙΣΜΟ
</H5><H2>Σε λίγους τα πολλά κέρδη
</H2>
Το 1996 δεν ήταν η καλύτερη χρονιά για τις περισσότερες από τις βιομηχανικές
επιχειρήσεις. Όμως ένα ποσοστό, περίπου 25%, των βιομηχανικών επιχειρήσεων,
αύξησαν τα κέρδη τους με ρυθμό μεγαλύτερο από αυτόν του πληθωρισμού.ΣΥΜΦΩΝΑ με
στοιχεία που συνέλεξε «ΤΟ ΒΗΜΑ» για τις ελληνικές βιομηχανίες, τα οποία και
παρουσίασε χθες, οι περισσότερες βιομηχανίες, ακόμα και ορισμένες «μεγάλες
δυνάμεις», είτε παρουσιάζουν το 1996 μικρότερα κέρδη σε σχέση με το 1995 είτε
έχουν κέρδη μικρότερα του πληθωρισμού είτε, ακόμα χειρότερα, έχουν πλέον
ζημίες αντί κερδών. Ειδικότερα:

* Συγκεντρώθηκαν κυρίως από ισολογισμούς στοιχεία για 886 βιομηχανικές επιχειρήσεις.

* Το 25% από αυτές είχε κέρδη εντυπωσιακά μεγαλύτερα από αυτά του 1995.

* Περισσότερες από 700 επιχειρήσεις είχαν κέρδη το 1996, αλλά λιγότερες από
τις μισές είχαν κέρδη μεγαλύτερα από τον πληθωρισμό.

* Ποσοστό 7% των επιχειρήσεων πέρασε από τα κέρδη στις ζημίες και ποσοστό 485
παρουσίασε λιγότερα κέρδη το 1996.

* Όμως δύο στις τρεις από τις 100 επιχειρήσεις με τα μεγαλύτερα κέρδη,
παρουσιάζουν μία εντυπωσιακή κερδοφορία και «χρυσώνουν» τους μετόχους που τις εμπιστεύθηκαν.

Για τις περισσότερες από αυτές, τα κέρδη έχουν αυξηθεί λόγω παράλληλης
εμπορικής δραστηριότητας εκτός από την βιομηχανική παραγωγή τους.

ΚΕΦΑΛΑΙΑ - ΔΑΝΕΙΑ

Όμως σημαντικό και θετικό στοιχείο είναι η αναλογία ανάμεσα στα ίδια (δικά
της) κεφάλαια των επιχειρήσεων και στα δανεικά. Η αναλογία αυτή έχει βελτιωθεί
υπέρ των ιδίων κεφαλαίων σε ποσοστό 56% στο σύνολο των κεφαλαίων.

Επίσης, σύμφωνα με στοιχεία που δημοσίευσε «ΤΟ ΒΗΜΑ», στο σύνολο των κεφαλαίων
στη βιομηχανία, έχει αυξηθεί στο 20% το ποσοστό των παγίων, κυρίως όμως με
λογιστικό τρόπο (αναπροσαρμογή). 
Ακόμα επενδύθηκαν σε μηχανολογικό εξοπλισμό περίπου 200 δισ. δρχ., ενώ ποσοστό
28,7% των κερδών πηγαίνει στην Εφορία και 32,6 στους μετόχους. 
Συνολικά οι μέτοχοι κέρδισαν το 1996 από τις 886 βιομηχανικές επιχειρήσεις,
περίπου 145 δισ. δρχ.

ΣΧΟΛΙΟ ΑΠΟ ΤΗ ΓΣΕΕ

Σχολιάζοντας τα στοιχεία αυτά, ο πρόεδρος της ΓΣΕΕ κ. Χρ. Πολυζωγόπουλος είπε
μεταξύ άλλων:

«Πρέπει να δούμε πρώτα-πρώτα τι επενδύσεις κάνουν. Κάνουν επενδύσεις σε μεγάλο
βαθμό χωρίς να διευρύνεται η παραγωγή, αυτό που λέμε επιθετική πολιτική, για
να υπάρχουν και θέσεις εργασίας. Βλέπουμε, λοιπόν, ότι περίπου το 20% των
κερδών πάει για ανανέωση του μηχανολογικού εξοπλισμού. Δεν είναι επαρκές όμως,
θα πρέπει να υπάρξει παράλληλη διεύρυνση των δραστηριοτήτων. Διότι βλέπουμε
από τα κέρδη, για παράδειγμα το 32% των κερδών μπαίνουν στις τσέπες των
επιχειρηματιών, δεν επενδύονται.

Ακόμα, βλέπουμε, ότι έχουμε μια στασιμότητα ως προς το εισόδημα των
εργαζομένων και στη χειρότερη περίπτωση έχουμε ή την απώλεια της θέσης του
εργαζομένου ή μείωση του μισθού του. 
Πρέπει να υπάρξουν διορθωτικές κινήσεις στην πολιτική, αφού οι εργαζόμενοι
συμβάλλουν στην μεγιστοποίηση των κερδών θα πρέπει να έχουν απαιτήσεις και για
την αύξηση του δικού τους εισοδήματος, αλλά κυρίως να υπάρχει η διεύρυνση της
απασχόλησης. Εδώ λοιπόν χρειάζεται και μέσα από τον κοινωνικό διάλογο ορισμένα
από αυτά τα στοιχεία να αξιοποιηθούν για να υπάρξουν διορθωτικές κινήσεις που
να στηρίζονται οι άνεργοι και να ενισχύεται η θέση των εργαζομένων».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15857N451</ED>
<ID>
ID:163180

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N45&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ποιος προβληματίζεται;
</H2>
<AUTHOR>ΑΔΑΜΑΝΤΙΟΣΠΕΠΕΛΑΣΗΣ</AUTHOR>

ΤΗΝ εβδομάδα που πέρασε ακούστηκαν πάλι οι συνήθεις μονόλογοι ­ χωρίς
περιεχόμενο και βέβαια χωρίς καμιά αναλυτική εμβάθυνση. Αυτή τη φορά, ήταν τα
«αριστερά» Μάαστριχτ, τα «δεξιά» ή τα ακατονόμαστα. Αφορμή τα αποτελέσματα των
γαλλικών εκλογών.

Εάν κανείς θέλει να κοιτάξει στο βάθος των πραγμάτων, το συμπέρασμα είναι ότι
με πολλή προχειρότητα, από την οποία αναδύεται η άγνοιά μας, προσεγγίζουμε τις
πλέον σοβαρές εξελίξεις που επηρεάζουν την κοινωνική και οικονομική μας
οργάνωση και την πορεία μας.

Εκτός αν διαρκώς αναζητούμε προφάσεις για την βραδυπορία μας ανακαλύπτοντας
συνεχώς και άλλη μια διέξοδο που τελικά δεν οδηγεί πουθενά.

Πότε εμείς εδώ προβληματιστήκαμε και πότε ξεκαθαρίσαμε π.χ. για το ποια είναι
η έννοια (το concept όπως θα έλεγαν) της Ευρώπης που θα είναι ή αυτής που θα
επιθυμούσαμε; Είναι η Ευρώπη του Κολ, είναι τώρα η Ευρώπη του διοικητή της
Κεντρικής Τράπεζας της Γερμανίας ή αυτής του Μπλερ ή ενδεχομένως της Γαλλίδας
σοσιαλίστριας Ελίζαμπεθ Guigou;

Αυτή τη στιγμή σε δέκα χώρες της Ε.Ε. λειτουργούν σοσιαλδημοκρατικές
κυβερνήσεις, ενώ μόνον στην Ισπανία και τη Γερμανία οι σοσιαλιστές είναι εκτός
εξουσίας. Πέραν από αυτό όμως, με ή χωρίς Μάαστριχτ η Ευρώπη αποτυγχάνει στη
δεκαετία του '90 στο επίπεδο ανταγωνιστικότητας, στους ρυθμούς ανάπτυξης
βρίσκεται σε μεγάλη απόσταση από την Ασία και υπολείπεται των ΗΠΑ στην
τεχνολογία. Όσο για την ανεργία, αυτή είναι σε πρωτοφανή επίπεδα. Η βαθμολογία
της Ευρώπης είναι τώρα τόσο χαμηλή, και τα σημάδια ανησυχητικά.

Μέσα σ' αυτό το περιβάλλον πώς οφείλουμε να κινηθούμε; Είναι η δημοσιονομική
κάθαρση η μοναδική μας φροντίδα; Ασφαλώς, όχι.

Σκέπτομαι αυτά και άλλα για να επανέλθω σε προηγούμενη πρόταση. Ότι δηλαδή
παρά τις όποιες σχετικές επιτυχίες του τελευταίου καιρού στην οικονομική
πολιτική αυτό δεν είναι καθόλου αρκετό ούτε καθησυχαστικό. Απαιτείται συνεχής
και κυλιόμενος προβληματισμός όχι μόνο για τα άμεσα αλλά και τα μεσο- και
μακροπρόθεσμα θέματα, για τον μακρύ ορίζοντα.

Πού είναι (συγγνώμη για το ξενόγλωσσο) το think-tank της κυβέρνησης, των
κομμάτων ή της κοινωνίας μας;

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15857N452</ED>
<ID>
ID:163253

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N45&aa=2</URL></REF>


Article

<CATEGORY>vin08</CATEGORY>

 <H2>Συνεταίροι ΟΤΕ - STET και ΡΤΤ
</H2>
ΟΙ ΣΥΝΟΜΙΛΙΕΣ μεταξύ εκπροσώπων του οργανισμού τηλεπικοινωνιών της Σερβίας με
εκπροσώπους του ΟΤΕ και της ιταλικής STET για την πώληση του 49% των μετοχών
του σερβικού ΡΤΤ ολοκληρώθηκαν, και η επίσημη υπογραφή της συμφωνίας επρόκειτο
να γίνει σήμερα το πρωί.

Ο ΟΤΕ θα αγοράσει το 20% των μετοχών του σερβικού ΡΤΤ και η ιταλική STET το
29%, έναντι του ποσού των 1.568 χιλιάδων γερμανικών μάρκων. 
Ο γενικός διευθυντής του ΡΤΤ Σερβίας, Άλεξα Γιόκιτς, δήλωσε ότι η πώληση του
49% των μετοχών του ΡΤΤ σε ξένους εταίρους θα βοηθήσει σημαντικά την
οικονομική μεταρρύθμιση της Σερβίας και θα συμβάλει στην ένταξη της Σερβίας με
σωστό τρόπο στο παγκόσμιο τηλεπικοινωνιακό σύστημα.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15857N453</ED>
<ID>
ID:163262

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N45&aa=3</URL></REF>


Article

<CATEGORY>vin08</CATEGORY>

 <H2>Αλλάζουν οι «τιμωρίες» για φορολογικές παραβάσεις
</H2>
ΜΕΙΩΝΟΝΤΑΙ τα πρόστιμα και οι προσαυξήσεις που επιβάλλονται σήμερα για
φορολογικές παραβάσεις και καθυστερήσεις στην απόδοση του ΦΠΑ και άλλων
παρακρατούμενων φόρων, καθώς και για ανακριβείς και εκπρόθεσμες δηλώσεις.

Τη μείωση των προστίμων και των προσαυξήσεων, που σήμερα ανέρχονται σε αρκετά
υψηλά επίπεδα και κάνουν ουσιαστικά αδύνατη την είσπραξή τους, θα προβλέπει
νομοσχέδιο που ετοιμάζει και αναμένεται να καταθέσει σύντομα στη Βουλή το
υπουργείο Οικονομικών.

Το νομοσχέδιο, που επεξεργάζεται αρμόδια επιτροπή του υπουργείου Οικονομικών,
θα αλλάξει τον «χάρτη» των ποινών που ισχύουν σήμερα για όλες τις φορολογικές
παραβάσεις (φοροδιαφυγή, φοροκλοπή κ.ά.) προκειμένου να επιτευχθεί ο
εξορθολογισμός τους που θα επιτρέψει την είσπραξή τους και την αύξηση των
δημοσίων εσόδων. 
Η επιτροπή αναμένεται να παραδώσει την πρότασή της στην πολιτική ηγεσία του
υπουργείου Οικονομικών στο επόμενο διάστημα, ώστε να ληφθούν οι οριστικές
αποφάσεις. Σύμφωνα με τις πληροφορίες, στις προτάσεις της επιτροπής
περιλαμβάνεται ακόμη η ενοποίηση των προστίμων και των προσαυξήσεων που σήμερα
επιβάλλονται χωριστά και αποτελούν ακόμη μια αιτία της πολυπλοκότητας του
ισχύοντος συστήματος.

Όμως, σύμφωνα με τα σενάρια, στο νομοσχέδιο θα προβλέπονται αυστηρές ποινές σε
όσους εκδίδουν πλαστά ή εικονικά τιμολόγια.

Στις περιπτώσεις αυτές η Εφορία θα είναι αμείλικτη, ενώ εγκαινιάζεται νέος
τρόπος αντιμετώπισης για όσους λαμβάνουν πλαστά ή εικονικά τιμολόγια. Σε
αντίθεση με ό,τι συμβαίνει σήμερα, δεν θα διώκονται οι λήπτες των τιμολογίων
αυτών όταν αποδεικνύουν ότι το έκαναν χωρίς δόλο.

Σύμφωνα με πληροφορίες, στο πόρισμά της η επιτροπή προτείνει τη δημιουργία
ειδικής κλίμακας για τον χαρακτηρισμό της φοροδιαφυγής ως ποινικό αδίκημα.
Έτσι, σύμφωνα με το επικρατέστερο σενάριο, αυξάνεται από τα 5 εκατ. δρχ., που
είναι σήμερα, στα 25 εκατ. δρχ. το ποσό πάνω από το οποίο η φοροδιαφυγή θα
θεωρείται κακούργημα.

Φοροδιαφυγή από 5 εκατ. δρχ. μέχρι 25 εκατ. δρχ. θα θεωρείται πλημμέλημα.

Στα επικρατέστερα σενάρια περιλαμβάνεται ακόμη η αύξηση του ορίου των 100.000
δρχ. που ισχύει σήμερα για να θεωρηθεί ποινικό αδίκημα η μη απόδοση ΦΠΑ.

Ενδέχεται πάντως στο νομοσχέδιο για την αναμόρφωση του ποινολογίου να
συμπεριληφθεί διάταξη που να δίνει τη δυνατότητα νέας ρύθμισης των χρεών τους
για όσους έχουν ληξιπρόθεσμες οφειλές προς το Δημόσιο. Να σημειωθεί ότι το
σύνολο των οφειλών αυτών ξεπερνά το 1 τρισ. δρχ.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15857N461</ED>
<ID>
ID:163181

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N46&aa=1</URL></REF>


Article

<CATEGORY>vin08</CATEGORY>

 <H2>Οικονομίες από την κατάργηση υπηρεσιών
</H2>
ΓΙΑ ΚΑΘΕ μία γενική γραμματεία υπουργείου που θα καταργηθεί, το ετήσιο όφελος
στον προϋπολογισμό υπολογίζεται σε 80 εκατ. δρχ.

Αυτό δήλωσε ο γενικός γραμματέας του υπουργείου Δημόσιας Διοίκησης κ. Α.
Λοβέρδος, σε ραδιοφωνική εκπομπή, σχετικά με το δημοσίευμα των «ΝΕΩΝ», για
πόρισμα της αρμόδιας Επιτροπής, που προτείνει να καταργηθεί σημαντικός αριθμός
γενικών γραμματειών.

Σύμφωνα με τις δηλώσεις των κ. Α. Λοβέρδου, η Επιτροπή θα καταρτίσει δύο
πορίσματα. Το ένα θα αφορά τις προτάσεις για την κατάργηση των γενικών
γραμματειών. Το πόρισμα θα παραδοθεί σήμερα στους υπουργούς Εσωτερικών και
Δημόσιας Διοίκησης, κ. Α. Παπαδόπουλο, και Εθνικής Οικονομίας και Οικονομικών,
κ. Γ. Παπαντωνίου, και όπως έγραψαν «ΤΑ ΝΕΑ» θα προτείνει να καταργηθούν
περίπου 20 γενικές γραμματείες.

Το δεύτερο πόρισμα θα αφορά την κατάργηση ή συγχώνευση ΝΠΔΔ και άλλων φορέων
του Δημοσίου. Αυτό αναμένεται να ολοκληρωθεί εντός του καλοκαιριού.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15857N462</ED>
<ID>
ID:163224

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N46&aa=2</URL></REF>


Article

<CATEGORY>vin08</CATEGORY>

 <H2>Διπλά αναδρομικά φέτος στους δημοσίους υπαλλήλους
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΠΙΟ ΑΝΕΤΕΣ διακοπές θα κάνουν φέτος οι περισσότεροι δημόσιοι υπάλληλοι, αφού
θα πάρουν μαζεμένα τα αναδρομικά του νέου μισθολογίου αλλά και τη δεύτερη δόση
των αναδρομικών του επιδόματος των 18.000 δρχ. Πολλές υπηρεσίες του Δημοσίου
εκτιμάται ότι θα έχουν ολοκληρώσει μέσα στο καλοκαίρι την ένταξη των υπαλλήλων
στα νέα κλιμάκια του μισθολογίου και θα καταβάλουν και τα αναδρομικά με
αναδρομικότητα από 1.1.1997. Ωστόσο, μια μεγάλη μερίδα υπαλλήλων θα πάρει
παράλληλα την 1.8.1997 και τη δεύτερη δόση των αναδρομικών του επιδόματος των
18.000 δρχ. Για την περίπτωση αυτή (αναδρομικά των 18.000) φέτος θα δοθούν
συνολικά 27 δισ. δρχ.

Ποιοί τα δικαιούνται

Δικαιούχοι των αναδρομικών των 18.000 είναι οι υπάλληλοι του Δημοσίου, των ΟΤΑ
και των άλλων ΝΠΔΔ περιλαμβανομένων και αυτών που υπάγονται στη δικαιοδοσία
των ΟΤΑ που αμείβονταν στο διάστημα από 23.3.1990 μέχρι 31.12.1992 και δεν
είχαν εισπράξει τα αναδρομικά του επιδόματος των 18.000 δρχ. Επίσης δικαιούχοι
των αναδρομικών του επιδόματος είναι και οι συνταξιοδοτηθέντες ή
απομακρυθέντες για οποιονδήποτε λόγο υπάλληλοι από το Δημόσιο, τα ΝΠΔΔ και
τους ΟΤΑ για όσο χρόνο από τις 23.3.1990 μέχρι τις 31.12.1992 υπηρέτησαν και μισθοδοτήθηκαν.

Η φετινή δόση υπολογίζεται σε 43.000 - 98.000 δρχ. ανά υπάλληλο, ανάλογα με τα
έτη υπηρεσίας και την κατηγορία εκπαίδευσης.

Η δεύτερη δόση

Σύμφωνα με την υπουργική απόφαση, η δεύτερη δόση των αναδρομικών των 18.000
δρχ. θα καταβληθεί την 1.8.1997 και θα αφορά για τους υπαλλήλους των κλάδων ΔΕ
(Δευτεροβάθμια Εκπαίδευση), ΤΕ (Τεχνολογική Εκπαίδευση) και ΠΕ (Πανεπιστημιακή
Εκπαίδευση) τις απαιτήσεις του χρονικού διαστήματος 1.9.1990 μέχρι 31.1.1991
(5 μήνες), καθώς και για απαιτήσεις μέσα στο χρονικό διάστημα από 23.3.1990
έως 31.12.1992 πλέον των 6 μηνών και μέχρι 12 μήνες. Για τους υπαλλήλους του
κλάδου ΥΕ (Υποχρεωτική Εκπαίδευση) η δεύτερη δόση των αναδρομικών θα
καταβληθεί επίσης την 1.8.1997 για τις απαιτήσεις του χρονικού διαστήματος από
1.1.1991 μέχρι 31.12.1991 (12 μήνες), καθώς και για απαιτήσεις μέσα στο
χρονικό διάστημα από 23.3.1990 έως 31.12.1992 πλέον των 10 μηνών και μέχρι 22 μήνες.

Ειδική πρόβλεψη

Σημειώνεται ότι η καταβολή των αναδρομικών θα ολοκληρωθεί το έτος 2000, ενώ
άρχισε την 1.8.1996. Για τους υπαλλήλους που υπηρετούν σε περιοχές που έχουν
πληγεί από τους σεισμούς των ετών 1993 και 1994 το συνολικό δικαιούμενο ποσό
του επιδόματος των 18.000 δρχ. θα καταβληθεί σε δύο δόσεις. Η πρώτη δόση
δόθηκε το 1996 και η δεύτερη θα καταβληθεί την 1.8.1997. Διευκρινίζεται ότι
ειδική ρύθμιση έγινε για την καταβολή των αναδρομικών για τους εργαζόμενους
στον χώρο της υγείας (νοσοκομεία κ.ά.).

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15857N471</ED>
<ID>
ID:163182

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N47&aa=1</URL></REF>


Article

<CATEGORY>vin08</CATEGORY>

 <H2>Επενδύσεις 34,6 δισ. στην Αν. Μακεδονία και Θράκη
</H2>
ΚΑΒΑΛΑ

ΕΝΕΝΗΝΤΑ πέντε νέα επενδυτικά προγράμματα εγκρίθηκαν το α' εξάμηνο του 1997
για την Ανατολική Μακεδονία - Θράκη, από την επιτροπή του Νόμου 1892/90, που
εδρεύει στην Κομοτηνή. Η παραγωγική συνολική επένδυση ανέρχεται σε
34.614.000.000 δραχμές και το ύψος επιχορήγησης σε 20.499.000.000 δραχμές. Με
την ολοκλήρωση των 95 προγραμμάτων αναμένεται να δημιουργηθούν 1.130 νέες
θέσεις εργασίας.

Από τα 95 προγράμματα τα 32 θα υλοποιηθούν στον Έβρο, τα 28 στον Νομό Ροδόπης,
τα 22 στον Νομό Ξάνθης, τα 7 στον Νομό Δράμας και τα 6 στον Νομό Καβάλας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15857N472</ED>
<ID>
ID:163225

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N47&aa=2</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Ο κυβερνήτης σας ο Ερμής περνάει στο ζώδιό σας ώς τις
24 Ιουνίου. Θα γίνετε τώρα έντονα επικοινωνιακοί και κινητικοί. Θα έχετε ένα
σωρό ιδέες, θα κάνετε πολλές μετακινήσεις και συναλλαγές.

ΚΑΡΚΙΝΟΣ

(22 Ιουνίου - 22 Ιουλίου). Ο Ερμής περνάει στους Διδύμους ώς τις 24 Ιουνίου.
Θα γίνετε λίγο πιο ακοινώνητοι, θα ονειροπολείτε συχνά και το μυαλό σας δεν θα
λειτουργεί σωστά σε σχέση με πρακτικά θέματα.

ΛΕΩΝ

(23 Ιουλίου - 22 Αυγούστου). Ο Ερμής περνάει στους Διδύμους ώς τις 24 Ιουνίου.
Θα δουλέψετε τώρα πιο εντατικά για την πραγματοποίηση στόχων σας και θα
συζητάτε πολύ με φίλους, συνεργάτες, ομοϊδεάτες.

ΠΑΡΘΕΝΟΣ

(23 Αυγούστου - 23 Σεπτεμβρίου). Ο Ερμής περνάει στους Διδύμους ώς τις 24
Ιουνίου. Σας βγάζει στο προσκήνιο, ειδικά αν το επάγγελμά σας έχει σχέση με
ευρύ κοινό. Φροντίστε να μη δίνετε λαβή για κακόβουλα σχόλια.

ΖΥΓΟΣ

(24 Σεπτεμβρίου - 23 Οκτωβρίου). Ο Ερμής περνάει στους Διδύμους ώς τις 24
Ιουνίου. Θα ευνοήσει τα ταξίδια, τις δίκες, τις σπουδές, τις πνευματικές
προσπάθειες, μίντια και εκδόσεις, σχέσεις με συγγενείς εξ αγχιστείας.

ΣΚΟΡΠΙΟΣ

(24 Οκτωβρίου - 22 Νοεμβρίου). Ο Ερμής περνάει στους Διδύμους ώς τις 24
Ιουνίου. Θα γίνετε πιο εσωστρεφείς και θα συζητάτε κυρίως για προβλήματα της
ερωτικής σας ζωής ή για οικονομικής φύσεως θέματα.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Ερμής περνάει στους Διδύμους ώς τις 24
Ιουνίου. Η σκέψη σας θα γίνει πιο αντικειμενική και θα έχετε μεγαλύτερη ανοχή
απέναντι στους άλλους. Θα ευνοηθεί η διεξαγωγή δικών.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Ο Ερμής περνάει στους Διδύμους ώς τις 24
Ιουνίου. Το μυαλό σας θα λειτουργεί τώρα, κυρίως, σε σχέση με προβλήματα της
δουλειάς σας. Θα γίνετε πιο σχολαστικοί και επικριτικοί απέναντι στους άλλους.

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Ερμής περνάει στους Διδύμους ώς τις 24
Ιουνίου. Θα γίνετε πιο εύθυμοι, πνευματώδεις, δημιουργικοί. Θα επικοινωνείτε
πολύ καλύτερα με τον σύντροφο και με τα παιδιά σας.

ΙΧΘΥΕΣ

(19 Φεβρουαρίου - 20 Μαρτίου). Ο Ερμής περνάει στους Διδύμους ώς τις 24
Ιουνίου. Θα επικοινωνείτε τώρα, κυρίως, με τα άλλα μέλη της οικογένειας, θα
αγοράσετε πράγματα για το σπίτι ή τους δικούς σας, μπορεί να επισκεφθείτε την
πατρίδα σας.

ΚΡΙΟΣ

(21 Μαρτίου - 19 Απριλίου). Ο Ερμής περνάει στους Διδύμους ώς τις 24 Ιουνίου.
Θα γίνετε πολύ επικοινωνιακοί και κινητικοί στο μυαλό και στα... πόδια. Θα
κάνετε πολλές επαφές, συναλλαγές, μετακινήσεις, τηλεφωνήματα, επισκέψεις.

ΤΑΥΡΟΣ

(20 Απριλίου - 20 Μαΐου). Ο Ερμής περνάει στους Διδύμους ώς τις 24 Ιουνίου και
το μυαλό σας θα λειτουργεί τώρα, κυρίως, σε σχέση με οικονομικά θέματα και
εμπορικές συναλλαγές.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15857N481</ED>
<ID>
ID:163166

</ID><URL>http://ta-nea.dolnet.gr/neaweb/neafile.print_unique?e=A&f=15857&m=N48&aa=1</URL></REF>


Article

<CATEGORY>vin10</CATEGORY>

 <H5>ΥΠΕΓΡΑΨΕ ΓΙΑ 3 ΧΡΟΝΙΑ Ο ΡΕΝΤΖΙΑΣ-ΑΝΤΙΔΡΑ Ο ΠΑΟΚ
</H5><H2>Πάει στην Μπάρτσα
</H2>
ALIGN="CENTER">

Ο ΕΥΘΥΜΗΣ Ρεντζιάς είναι από χθες παίκτης της
Μπαρτσελόνα, αλλά ο ΠΑΟΚ δεν είναι διατεθειμένος να χάσει τον παίκτη και
σκοπεύει να προσφύγει στη Δικαιοσύνη.

σελίδα 9

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15857O001</ED>
<ID>
ID:163183

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Βράνκοβιτς Νο 1 στόχος του ΠΑΟ
</H2><H2></H2>
σελίδα 6

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15857O002</ED>
<ID>
ID:163226

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O00&aa=2</URL></REF>


Article

<CATEGORY>vin10</CATEGORY>

 <H2>Στην 11η θέση οι γυναίκες
</H2><H2></H2>
σελίδα 10

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15857O003</ED>
<ID>
ID:163263

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O00&aa=3</URL></REF>


Article

<CATEGORY>vin10</CATEGORY>

 <H2>Η κατάρα της πρωτιάς
</H2>
Ράλι Ακρόπολις. Άλλαξαν πολλοί οδηγοί στην πρώτη θέση. Τελικά, ο
Φινλανδός Γιούχα Κάνκουνεν ήταν ο πρώτος νικητής μετά τις 7 πρώτες διαδρομές

σελίδα 5

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15857O004</ED>
<ID>
ID:163286

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O00&aa=4</URL></REF>


Article

<CATEGORY>vin10</CATEGORY>

 <H2>Τι σχεδιάζει για τον νέο Παναθηναϊκό
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15857O005</ED>
<ID>
ID:163298

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O00&aa=5</URL></REF>


Article

<CATEGORY>vin10</CATEGORY>

 <H5></H5><H2>Νίκησαν εύκολα τα αουτσάιντερ
</H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15857O006</ED>
<ID>
ID:163309

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O00&aa=6</URL></REF>


Article

<CATEGORY>vin10</CATEGORY>

 <H5></H5><H2>Υποψήφιος και ο Μπλαχίν για την ΑΕΚ
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15857O007</ED>
<ID>
ID:163312

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O00&aa=7</URL></REF>


Article

<CATEGORY>vin10</CATEGORY>

 <H5>ΤΟ 3-5-2 ΑΝΤΙ ΓΙΑ ΤΗ «ΖΩΝΗ» ΠΡΟΚΡΙΝΕΙ Ο ΝΕΟΣ ΠΡΟΠΟΝΗΤΗΣ ΤΟΥ ΠΑΝΑΘΗΝΑΪΚΟΥ
</H5><H2>Πέντε παίκτες θέλει ο Δανιήλ
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΠΕΝΤΕ παίκτες θα ζητήσει ο Βασίλης Δανιήλ για τον νέο Παναθηναϊκό που
σκέπτεται να δημιουργήσει. Δύο, τουλάχιστον, θα είναι ξένοι και τρεις από την
εγχώρια αγορά. Ο τεχνικός των «πρασίνων» (που χθες παρακολούθησε τον αγώνα
Ουγγαρίας - Νορβηγίας, στη Βουδαπέστη) έχει ήδη κατά νου τα αγωνιστικά πλάνα
και σύμφωνα με καλά ενημερωμένη πηγή θα ζητήσει να αποκτηθούν:

*** Ένας σέντερ φορ και ένας μέσος με επιτελικά προσόντα, από το εξωτερικό.

*** Ένας στόπερ.

*** Ένας λίμπερο.

*** Ένας αριστερός ακραίος μπακ-χαφ.

Ο Δανιήλ, λάτρης του συστήματος 3-5-2, θα προτείνει για μεταγραφές παίκτες
κατάλληλους να υλοποιήσουν τα σχέδιά του. Ο Παναθηναϊκός θα εγκαταλείψει τη
«ζώνη» και θα δώσει «βάθος» στην άμυνα. Θα στηριχθεί στη «σίγουρη» κυκλοφορία
της μπάλας με πολυάριθμο κέντρο, ώστε να ελέγχει το παιχνίδι. Εδώ και κάποια
εικοσιτετράωρα, ο Μακεδόνας τεχνικός σκέπτεται διάφορες λύσεις, «ακτινογραφεί»
το υπάρχον υλικό, προβληματίζεται πώς θα αξιοποιήσει παίκτες, οι οποίοι για
διάφορους λόγους δεν είχαν πολλές ευκαιρίες. Έχουμε επισημάνει ότι το έργο του
προπονητή θα είναι εξαιρετικά δύσκολο. Και ο ίδιος ο Δανιήλ γνωρίζει πιο πολύ
από τον καθένα ότι «θα κολυμπήσει σε βαθιά νερά». Ο Παναθηναϊκός δεν έχει την
πολυτέλεια να περιμένει, όντας ομάδα κορυφής. Σίγουρα θα πάει καλύτερα από την
περσινή χρονιά. Αλλά αν δεν κατακτήσει τον τίτλο, πάλι αποτυχία θα θεωρηθεί...

Ο Βασίλης Δανιήλ τα ξέρει αυτά. Και θα παλέψει. Ξεκινάει σχεδόν από το μηδέν.
Χρειάζεται τη συμπαράσταση της διοίκησης και του κόσμου. Επειδή γνωρίζουμε τον
τρόπο σκέψης του τεχνικού, από τώρα πρέπει να πούμε ότι τα αποτελέσματα των
φιλικών τού καλοκαιριού δεν πρέπει να ληφθούν σοβαρά υπόψη. Ο Παναθηναϊκός
πρέπει να είναι έτοιμος στην πρεμιέρα του Πρωταθλήματος. Και επί δύο μήνες ο
Δανιήλ θα ψάχνει το ιδανικό σχήμα, θα κάνει δοκιμές (με ό,τι αυτό
συνεπάγεται), ώστε να καταλήξει σε μια στάνταρ ενδεκάδα. Και τελειώνουμε με
μιαν επισήμανση: Τη διαφορά θα την κάνουν οι ξένοι παίκτες. Αν αποκτηθούν
πραγματικοί άσοι, ο Παναθηναϊκός θα ξαναβρεί τον δρόμο του. Δεν πρέπει να
επαναληφθούν τα σφάλματα του παρελθόντος, όπου για παράδειγμα απορρίφθηκε ο
Αυστριακός Χέρτζογκ επειδή δεν είχε καλή απόδοση στο ματς που τον
παρακολούθησε ο Γαλάκος. Στη συνέχεια ο Χέρτζογκ πήγε στη Γερμανία και
αναδείχτηκε κορυφαίος παίκτης στη Μπουντεσλίγκα...

ΑΡΕΣΕ ΟΣΤΡΑΝΤΛΙ

Ο ΣτράντλιΙ άρεσε, ο Μίκλαντ δεν ικανοποίησε. Και οι δύο αγωνίστηκαν στο
χθεσινό παιχνίδι Ουγγαρίας - Νορβηγίας, που παρακολούθησε ο Βασίλης Δανιήλ. Ο
Στράντλι είχε ιδιαίτερα καλή απόδοση και έδειξε πολύ καλά στοιχεία, ενώ ο
Μίκλαντ απογοήτευσε και αντικαταστάθηκε στο 66' του αγώνα. 
Ο Βασίλης Δανιήλ επιστρέφει σήμερα στην Αθήνα, μαζί με τον Άρνε Ντόκεν.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15857O011</ED>
<ID>
ID:163184

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O01&aa=1</URL></REF>


Article

<CATEGORY>vin10</CATEGORY>

 <H5>ΣΤΑΣΙΜΟΤΗΤΑ ΣΤΑ ΦΛΕΓΟΝΤΑ ΘΕΜΑΤΑ ΤΗΣ ΑΕΚ. ΑΚΟΥΓΕΤΑΙ ΚΑΙ ΤΟ ΟΝΟΜΑ ΤΟΥ ΜΠΛΑΧΙΝ
</H5><H2>Τοπίο στην ομίχλη...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Όλεγκ Μπλαχίν. «Κίτρινος», εάν και εφόσον...

ΕΒΔΟΜΑΔΑ εξελίξεων αρχίζει για την ΑΕΚ. Κι αυτό, διότι αρκετά θα
ξεκαθαρίσουν σχετικά με το τι πρέπει να αναμένουμε στο στρατόπεδο της
Κυπελλούχου, αλλά και το πώς θα διαμορφωθεί η νέα κατάσταση.

Πρώτο φλέγον θέμα αυτό του προπονητή. Ο Άγγελος Ιορντανέσκου παραμένει πρώτο
φαβορί ­ για την ακρίβεια στην ΑΕΚ τον θέλουν κλεισμένο, αλλά περιμένουν το
«πράσινο φως» της ρουμανικής ομοσπονδίας για παράλληλη απασχόληση. Λέγεται,
ότι το τελευταίο θα δοθεί σήμερα στον Ρουμάνο και, άρα, στην επικοινωνία που
έχει προγραμματιστεί με την ΑΕΚ θα πει το «έρχομαι». Αν όλα πάνε όπως ελπίζουν
στην Κυπελλούχο, τότε εντός της εβδομάδος ο Ιορντανέσκου θα έρθει στην Αθήνα.

Σε διαφορετική περίπτωση οι ανησυχίες θα πολλαπλασιαστούν. Η ΑΕΚ από την αρχή
θα κινηθεί με στόχο τον προπονητή και βέβαια η παρέλαση των ονομάτων δεν θα
έχει προηγούμενο: Λουτσέσκου, Φιλίπποβιτς, Στίλικε, Λίμπρεχτς, Μπόνεφ και
πολλοί άλλοι... Δεν αποκλείεται η λύση να δοθεί από τον Όλεγκ Μπλαχίν, τεχνικό
δοκιμασμένης αξίας, με διάθεση για προσφορά και δουλειά.

Αναφορικά με την εταιρεία που (εξακολουθεί να) φλερτάρει την ΑΕΚ, όλα είναι
ρευστά. Στον κόσμο δημιουργούνται όλο και περισσότερες αμφιβολίες σχετικά με
το αν λέει ή όχι την αλήθεια (και πού αυτή βρίσκεται...) ο Μιχάλης Τροχανάς. 
Στις μεταγραφές, όπως έχουμε τονίσει, οι παίκτες-στόχοι θα έρθουν αν βρεθούν
τα απαραίτητα χρήματα. Επίσης προβλέπεται να βρεθεί λύση στην εκκρεμότητα με
τον Μπορμπόκη.

Και οι ξένοι: ο αριθμός των ονομάτων που φτάνουν στα γραφεία της ΑΕΚ είναι
άνευ προηγουμένου! Μιλάμε δηλαδή για πάρτι των μάνατζερ... Βρήκαν ευκαιρία,
προτείνουν κάθε λογής περίπτωση. Από παίκτη των 800 εκατ.(!) που παίζει στην
Μπουντεσλίγκα, έως τον Ρώσο Ιγκόρ Σάλιμοφ (προτάθηκε την Παρασκευή και
κοστίζει περί τα 400 εκατ.), ποδοσφαιριστή που εσχάτως αλλάζει ομάδες σαν τα πουκάμισα...

*** Ανακοίνωση εις βάρος του Μιχάλη Τροχανά εξέδωσε χθες βράδυ ο
σύνδεσμος φίλων της ΑΕΚ «Θύρα 21».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15857O021</ED>
<ID>
ID:163188

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O02&aa=1</URL></REF>


Article

<CATEGORY>vin10</CATEGORY>

 <H2>Γ' ΕΘΝΙΚΗ
</H2><H2>Πανηγυρίζουν στην Καισαριανή και την Καρδίτσα
</H2>
ΜΙΑ «ανάσα» από τη Β' Εθνική βρίσκονται ο Εθνικός Αστέρας (Νότιος Όμιλος) και
η Αναγέννηση Καρδίτσας (Βόρειος Όμιλος), αφού ξέφυγαν στη βαθμολογία μετά τις
απώλειες που είχαν οι διώκτες τους, στην 32η αγωνιστική του πρωταθλήματος της
Γ' Εθνικής, που διεξήχθη το Σαββατοκύριακο.

Ο Εθνικός Αστέρας όπως ήταν αναμενόμενο επικράτησε χθες άνετα (5-0) στη Χίο
επί του Βαρβασιακού και χρειάζεται πλέον τρεις βαθμούς στις υπόλοιπες δύο
αγωνιστικές, για να κατακτήσει το «εισιτήριο» της ανόδου.

Στο Αιγάλεω, έγινε συναρπαστικό αλλά και επεισοδιακό παιχνίδι μεταξύ της
τοπικής ομάδας και της Καλλιθέας. Οι γηπεδούχοι αν και αγωνίστηκαν από το 10'
με 10 παίκτες ­ αποβλήθηκε ο Καραλής που κτύπησε αντίπαλό του ­ άνοιξαν το
σκορ (1-0) στο 14' με τον Τσιαμπουρή και ένα λεπτό πριν από τη λήξη ο
Καραγιαννίδης με κτύπημα φάουλ ισοφάρισε σε 1-1, λυτρώνοντας την ομάδα της Καλλιθέας.

Οι παίκτες των φιλοξενούμενων αποχώρησαν μετά το τέλος του αγώνα από τον
αγωνιστικό χώρο υπό τη συνοδεία των ΜΕΑ.

Η Αναγέννηση Καρδίτσας συνέτριψε προχθές με 5-0 στο γήπεδό της τον Κολινδρό.

Η έκπληξη στο Βόρειο Όμιλο σημειώθηκε στη Λάρισα, όπου ο τοπικός Απόλλων
απομακρύνθηκε από τον στόχο της ανόδου, καθώς γνώρισε την ήττα (2-1) από τον
Ολυμπιακό Βόλου.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15857O022</ED>
<ID>
ID:163230

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O02&aa=2</URL></REF>


Article

<CATEGORY>vin10</CATEGORY>

 <H2>Ζητεί εγγυήσεις ο Παθιακάκης
</H2>
ΑΜΦΙΒΟΛΟ είναι το μέλλον του Γιάννη Παθιακάκη στον Εθνικό. 
Αύριο θα συναντηθεί με τον πρόεδρο Βασίλη Τσιαμάκη και θα συζητήσουν εφ' όλης
της ύλης. Τα προβλήματα που υπάρχουν είναι κυρίως οικονομικά και οργανωτικά.
Και τα δύο είχε υποσχεθεί ο κ. Τσιαμάκης, ότι θα λυθούν, πράγμα που μέχρι τώρα
δεν έχει γίνει. Έτσι, αν ο πρόεδρος δεν εγγυηθεί στον Γιάννη Παθιακάκη ότι θα
υπάρξουν άμεσες λύσεις, τότε ο προπονητής θα αποχωρήσει. 
<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15857O023</ED>
<ID>
ID:163267

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O02&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15857O024</ED>
<ID>
ID:163289

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O02&aa=4</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (ώρα έναρξης 5.00 μ.μ.) και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 5.00, 1.000 μέτρα

1. ΑΛ ΜΠΑΤΑΛ 58 Καρασαβίδης&#0097

2. ΑΠΕΡΑΝΤΟΣ 57,5 Λιάκος&#0091

3. ΗΛΙΟΚΛΗΣ 57,5 Σωτηρόπ/λος&#0093

4. ΟΛΓ. ΤΟΤΝΑΜ 57,5 Καρακατσάν.&#0098

5. ΦΕΙΔΙΑΣ 57,5 Σταύρου&#0092

6. ΙΕΡΟΣ ΣΚΟΠΟΣ 57 Τσιριγώτης&#0096

7. ΜΕΡΙΤ 57 Βασιλειάδης&#0095

8. ΠΑΟΥΕΡ 56 Οικονομίδης&#0094

­ Υπόδ.: ΗΛΙΟΚΛΗΣ - ΑΠΕΡΑΝΤΟΣ (Φειδίας).

ΔΕΥΤΕΡΗ ΙΠΠΟΔΡΟΜΙΑ

Ώρα 5.30, 1.000 μέτρα

1. ΗΓΗΣΑΝΔΡΟΣ 58 Σωτηρόπ/λος&#0095

2. ΚΑΡΡΑΣ 58 Σταύρου&#0093

3. ΚΑΣΤΕΛΛΟΡΙΖΟ 58 Βασίλης&#0092

4. ΜΕΣΣΗΝΙΑΚΟΣ 58 Μπάκος&#0098

5. ΤΖΟΥΠΙΤΕΡ 58 Μπρούσαλης&#0097

6. ΦΥΣΕΚΙ 58 Οικονομίδης&#0096

7. ΠΡΟΕΔΡΟΣ 57,5 Καρακατσάν.&#0091

8. ΗΡΟΦΩΝ 56 Γεωργίου&#0094

* Οι ίπποι 1-8 είναι ομόσταβλοι.

­ Υπόδ.: ΚΑΣΤΕΛΛΟΡΙΖΟ - ΜΕΣΣΗΝΙΑΚΟΣ (Φυσέκι).

ΤΡΙΤΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΝΤΕΖΕΡΤ ΓΟΥΕΪ 58,5 Σταύρου&#0091

2. Σ. ΛΕΥΚΟΝΙΚΟ 54,5 Αντώνης&#0097

3. ΑΕΡΑΣ 51,5 Ξυνός&#0093

4. ΕΠΙΤΕΛΑΡΧΗΣ 51,5 Λάος&#0099

5. ΛΕΥΤΕΡΗΣ ΤΖ. 51 Ντίνος&#0096

6. Μ. ΠΑΟΥΕΡΦΟΥΛ 50,5 Δούκας&#0098

7. ΕΠΙΚΤΗΤΟΣ 49 Γεωργίου&#0092

8. ΜΙΣ ΝΤΙΝΑ 47,5 Βαλακούδ. Ν.&#0094

9. ΓΚ. ΔΕ ΓΚΡΕΗΤ 47 Σγούρος&#0095

* Οι ίπποι 5-9 είναι ομόσταβλοι.

* Σ' αυτή την ιπποδρομία θα λειτουργήσει Trio και Tri - Cast.

­ Υπόδ.: ΣΑΝΤΟ ΛΕΥΚΟΝΙΚΟ - ΕΠΙΤΕΛΑΡΧΗΣ (Μις Ντίνα).

ΤΕΤΑΡΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. ΕΘΝ. ΠΛΟΥΤΟΣ 58 Βασίλης&#0094

2. ΑΚΡΑΤΗΤΟΣ 56,5 Νάκος&#0092

3. ΕΪΝΤΖΕΛ 56,5 Ξυνός&#0096

4. ΦΕΡΝΑΝΤΟ 56,5 Σταύρου&#0091

5. ΝΙΝΟΣ 55 Νικολαΐδης&#0093

6. ΗΡΟΔΟΤΟΣ 54 Γεωργίου&#0097

7. ΡΙΣΚ 56,5 Ντίνος&#0095

* Οι ίπποι 3-7 είναι ομόσταβλοι.

­ Υπόδ.: ΗΡΟΔΟΤΟΣ - ΦΕΡΝΑΝΤΟ (Ρισκ).

ΠΕΜΠΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΑΛΜΠΕΡΤ 59,5 Οικονομίδης&#0091

2. Σ. ΚΑΤΕΡΙΝΑ 58,5 Λιάκος&#0093

3. ΑΥΓΟΥΣΤΙΝΑ 56,5 Νικολαΐδης&#0096

4. ΤΑΓΟΣ 53 Μπακάλης&#0095

5. ΝΟΤΟΡΙΟΥΣ 54 Περικλής&#0098

6. ΙΠΤΑΜ. ΔΙΣΚΟΣ 48 Αλίκη&#00910

7. ΕΠΙΤΙΜΗ 48,5 Καζάκος&#0092

8. ΜΟΡΝ. ΣΑΝΣΑΪΝ 48,5 Αλέξανδρος&#0094

9. ΜΙΣΤΕΡ ΙΦ 54 Αντώνης&#0099

10. ΜΑΓΙΚ. ΚΟΣΜΟΣ 50 Τσεργάς&#0097

* Οι ίπποι 4-9 και 6-10 είναι ομόσταβλοι.

* Σ' αυτή την ιπποδρομία θα λειτουργήσουν Trio και Tri-Cast.

­ Υπόδ.: ΝΟΤΟΡΙΟΥΣ - ΣΤΑΒΛΟΣ 6-10 (Άλμπερτ).

ΕΚΤΗ ΙΠΠΟΔΡΟΜΙΑ

Ώρα 7.30, 1.400 μέτρα

1. ΣΙΛΒ. ΑΡΡΟΟΥ 58 Οικονομίδης&#0093

2. ΔΟΞΑΣΜΕΝΗ 57 Λάος&#0098

3. ΤΖΕΝΤΛ ΓΟΥΕΪ 56,5 Σταύρου&#0095

4. ΛΟΒΙΝΓΚ ΤΖΙ 54,5 Νικολαΐδης&#0091

5. ΛΙΜΠΕΡΕΪΤΟΡ 53 Περικλής&#0092

6. ΦΑΛΚΟΝΕΡΑ 53 Ντίνος&#0094

7. ΑΝΜΠΙΤΑΜΠΟΛ 49 Γλύμπης&#0097

8. ΔΙΔΥΜΟΣ 52,5 Τσεργάς&#0096

9. ΤΖΕΜΜΥ ΓΟΥΕΪ 52,5 Αντώνης&#0099

­ ΣΟΥΠΕΡ ΚΑΠ 53 Μπάκος&#00910

* Ο ίππος Σούπερ Καπ τρέχει εκτός στοιχήματος.

* Οι ίπποι 1-7, 2-8 και 3-9 είναι ομόσταβλοι.

­ Υπόδ.: ΣΙΛΒΕΡ ΑΡΡΟΟΥ - ΛΙΜΠΕΡΕΪΤΟΡ (Δοξασμένη)

ΕΒΔΟΜΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΤΡΩΑΣ 62 Καρακατσάν.&#0098

2. ΝΙΚΙΤΑ 60 Μπρούσαλης&#0095

3. ΑΛΕΞΑΝΔ/ΝΟΣ 57 Σωτηρόπ/λος&#0091

4. ΕΛΑ ΚΑΛΕ ΜΟΥ 52 Αττίκος&#0092

5. ΜΙΣ ΦΟΥΛΗ 53 Τσιριγώτης&#0099

6. ΚΑΛΥΒΟΣ 52,5 Δούκας&#0093

7. ΣΑΛΟΝΙΚΙΑ 50,5 Νικολαΐδης&#00910

8. ΕΝΔ. ΜΑΚΕΔΟΝΙΑ 48 Δάλαρης&#0096

9. ΦΑΛΑΙΝΑ 48,5 Καζάκος&#0097

10. ΜΑΝΤΑΜ ΝΙΚΗ 51 Μανώλης&#0094

* Οι ίπποι 6-10 είναι ομόσταβλοι.

* Σ' αυτή την ιπποδρομία θα λειτουργήσουν Trio και Tri-Cast.

­ Υπόδ.: ΝΙΚΙΤΑ - ΑΛΕΞ/ΝΟΣ (Τρώας).

ΟΓΔΟΗ ΙΠΠΟΔΡΟΜΙΑ

Ώρα 8.30, 1.800 μέτρα

1. ΔΙΑΧΡΟΝΙΚΗ 60 Περικλής&#0091

2. ΛΟΥΙΤΖΙ 56,5 Σωτηρόπ/λος&#0098

3. ΑΛ ΟΣΤΑΖ 52,5 Καρασαβίδης&#0093

4. ΣΟΛΟ ΠΕΡΤΕ 52 Ξυνός&#0095

5. ΝΤΙΝ. ΠΡΑΗΝΤ 50 Δούκας&#0094

6. ΩΚΕΑΝΟΣ 49,5 Σγούρος&#0092

7. Μ. ΑΝΑΣΤΑΣΙΑ 45,5 Αλίκη&#0096

8. ΤΑΧΕΙΑ 48,5 Τσεργάς&#0097

­ Υπόδ.: ΑΛ ΟΣΤΑΖ - ΣΟΛΟ ΠΕΡΤΕ (Ταχεία).

ΕΝΑΤΗ ΙΠΠΟΔΡΟΜΙΑ

Ώρα 9.00, 1.400 μέτρα

1. ΓΙΟΓΙΑΚΑΣ 58 Βασίλης&#0095

2. ΕΡΑΤΕΙΝΗ 58 Καρακατσάν.&#0091

3. ΦΙΛΙΑ 57 Γεωργίου&#0092

4. ΦΡΟΓΚΥ 55 Βαλακούδ. Ν.&#0097

5. ΜΙΣ ΦΛΟΡΕΝΣ 55,5 Τσιριγώτης&#0098

6. ΦΑΪΡΟΥΖ 51 Αλέξανδρος&#0096

7. ΓΚΟΛ. ΤΖΩΡΤΖ 50,5 Μπάκος&#0093

8. ΜΑΡΙ ΝΙΚΟΛ 50 Μανώλης&#0094

* Οι ίπποι 1-8 είναι ομόσταβλοι.

­ Υπόδ.: ΦΙΛΙΑ - ΦΑΪΡΟΥΖ (Γκόλντεν Τζωρτζ)

­ Δύο αουτσάιντερ: ΝΤΕΖΕΡΤ ΓΟΥΕΪ (3η) ­ ΕΡΑΤΕΙΝΗ (9η).

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15857O025</ED>
<ID>
ID:163300

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O02&aa=5</URL></REF>


Article

<CATEGORY>vin10</CATEGORY>

 <H5>«ΚΑΙΕΙ» ΤΟΝ ΟΛΥΜΠΙΑΚΟ Η ΘΕΣΗ ΤΟΥ ΣΕΝΤΕΡ ΦΟΡ ­ ΣΕ ΔΕΥΤΕΡΗ ΜΟΙΡΑ Ο ΜΕΣΟΣ
</H5><H2>Προέχει η επίθεση
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ελευθερόπουλος - Τοχούρογλου. Τη νέα περίοδο θα είναι συμπαίκτες στον Ολυμπιακό

Η ΘΕΣΗ του σέντερ φορ «καίει» τον Ολυμπιακό και η διοίκηση της ΠΑΕ περιμένει
από τον Ντούσαν Μπάγιεβιτς να ανάψει το «πράσινο φως» για να προχωρήσει η μεταγραφή.

Κορυφαίο διοικητικό στέλεχος της «ερυθρόλευκης» εταιρείας τόνισε χθες
χαρακτηριστικά: «Ο Ολυμπιακός κινείται για την απόκτηση σέντερ φορ. Η θέση του
μέσου έρχεται σε δεύτερη μοίρα».

Αυτό σημαίνει ότι ο Ολυμπιακός έχει δώσει προτεραιότητα στο θέμα της ενίσχυσης
της επιθετικής γραμμής και οι περιπτώσεις των Τσάρτα, Τσούρσιτς δεν απασχολούν
προς το παρόν τη διοίκηση της ΠΑΕ.

Ο Ντούσαν Μπάγιεβιτς παρακολούθησε χθες στο Βελιγράδι τον αγώνα Γιουγκοσλαβίας
- Σλοβακίας για την προκριματική φάση του Παγκοσμίου Κυπέλλου και σήμερα θα
επιστρέψει στην Αθήνα. Ο «ερυθρόλευκος» τεχνικός θα ενημερώσει τη διοίκηση για
την κατασκοπεία του στο Βελιγράδι και πιθανότατα να υπάρξουν εξελίξεις.

Στο μεταξύ το βασικό στάδιο της προετοιμασίας του Ολυμπιακού θα γίνει σε
αθλητικό κέντρο έξω από τη Φρανκφούρτη (60 χλμ. μακριά) και όχι στο Μόναχο,
όπου είχε προγραμματιστεί αρχικά. Ο κ. Λούβαρης θα συναντηθεί αυτή την
εβδομάδα με τον Κυριάκο Τοχούρογλου για να ρυθμιστούν οι λεπτομέρειες της
ένταξης του Δραμινού τερματοφύλακα στον Ολυμπιακό. Εξάλλου κατόπιν εισήγησης
του Μπάγιεβιτς αποκτήθηκε 16χρονος κίπερ.

*** Το «Μήλον της Έριδος» του Παύλου Τσίμα φιλοξενεί απόψε (23.30 Mega)
τον Ντούσαν Μπάγιεβιτς. Μιλάει για τη ζωή του στην ΑΕΚ και την απόφασή του να
εγκαταλείψει τη Νέα Φιλαδέλφεια. Για τις δύσκολες στιγμές που πέρασε εφέτος
όταν επέστρεψε ως αντίπαλος στο στάδιο «Νίκος Γκούμας». Για τα μυστικά της
επιτυχίας του Ολυμπιακού και τα σχέδιά του για τη νέα σεζόν. Παρών θα είναι
και ο Πέτρος Ραβούσης για να σφίξει ξανά το χέρι του πρώην συνεργάτη και φίλου
του. Για τον Μπάγιεβιτς μιλούν οι Κώστας Νεστορίδης, Μίμης Δομάζος, Τάσος
Μητρόπουλος, αλλά και επώνυμοι φίλοι του όπως ο Κώστας Λαλιώτης.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15857O031</ED>
<ID>
ID:163189

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O03&aa=1</URL></REF>


Article

<CATEGORY>vin10</CATEGORY>

 <H2>ΒΕΡΟΙΑ
</H2><H2>Συνάντηση με Δημητριάδη
</H2>
Με τον Βασίλη Δημητριάδη φλερτάρει η Βέροια

ΜΕ ΤΟΝ Βασίλη Δημητριάδη συναντήθηκαν το Σάββατο οι υπεύθυνοι της Βέροιας και
συζήτησαν το ενδεχόμενο συνεργασίας για τη νέα περίοδο. Οι συζητήσεις δεν
κατέληξαν κάπου, αφού η Βέροια επιθυμεί να ενημερώσει πρώτα τον τεχνικό της
ομάδας Σουρίν Κίρτσου και μετά να προχωρήσει σε ουσιαστικές διαπραγματεύσεις. 
Πάντως, αν ο Ρουμάνος τεχνικός δώσει τη συγκατάθεσή του για τον επιθετικό του
Άρη, η μεταγραφή του θα εξαρτηθεί από τα χρήματα που θα ζητήσει ο πρώην
διεθνής παίκτης για συμβόλαιο ενός χρόνου.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15857O032</ED>
<ID>
ID:163231

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O03&aa=2</URL></REF>


Article

<CATEGORY>vin10</CATEGORY>

 <H2>ΑΠΟΛΛΩΝ
</H2><H2>Ο Τεννές περιμένει τις κινήσεις του Παναθηναϊκού
</H2>
<AUTHOR>ΘΕΟΔΩΡΟΣ ΑΚΑΛΕΣΤΟΣ</AUTHOR>

ΤΙΣ εισηγήσεις του νέου προπονητή του Παναθηναϊκού περιμένουν στον Απόλλωνα.
Όσο κι αν αυτό φαίνεται περίεργο, πολλά θα εξαρτηθούν από τις αποφάσεις του
Βασίλη Δανιήλ.

Κι αυτό γιατί είναι γνωστό ότι στην ομάδα της Ριζούπολης αγωνίζονται δύο
ποδοσφαιριστές δανεικοί (Χαλκιάς, Καραγκούνης), ενώ ο Μπάμπης Τεννές θέλει να
πάρει και κάποιον ή κάποιους από την Παιανία. Τα ονόματα βέβαια δεν έχουν
ακόμα γίνει γνωστά, αλλά ο τεχνικός της «Ελαφράς Ταξιαρχίας» θέλει να
ενισχύσει την ομάδα του στην επίθεση και στο χώρο του κέντρου. Σε ό,τι αφορά
την υπόθεση του Κώστα Θεοδωράκου, ο παίκτης, όπως όλα δείχνουν, θα παραμείνει
στον Απόλλωνα, ενώ αύριο θα απαντήσει και ο Μιλόγιεβιτς. Για τον Σέρβο τα
πράγματα φαίνεται ότι θα είναι θετικά. Σήμερα αναμένεται να τελειώσει και η
υπόθεση του Αριαν Μπελά, του οποίου το συμβόλαιο θα λυθεί. Μετά τους
Παπαδόπουλο, Καβαρατζή, Αποστόλου, Μπελά, δύο ακόμα παίκτες θα φύγουν από τη
Ριζούπολη. Ο ένας θα είναι ο Γιάννης Θωμαΐδης.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15857O033</ED>
<ID>
ID:163268

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O03&aa=3</URL></REF>


Article

<CATEGORY>vin10</CATEGORY>

 <H2>ΟΦΗ
</H2><H2>Στην αναμονή
</H2>
ΜΕΤΑ την απόκτηση του Νίκου Τσιαντάκη, ο ΟΦΗ εντείνει τις προσπάθειές του για
να κλείσει τις μεταγραφές του Κροάτη Μίσε και του Ντιάρα από το Μαλί. Οι
πρώτες επαφές με τον Μίσε δεν έχουν αποδώσει, ενώ για τον Ντιάρα έχει σταλεί
fax στην ομάδα του, Ρεάλ ντε Παμάκος, για να γίνουν γνωστές οι απαιτήσεις της.
Ενδιαφέρον υπάρχει και για τον Ανδρεάδη, χωρίς όμως μέχρι στιγμής να του έχει
γίνει συγκεκριμένη πρόταση.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15857O034</ED>
<ID>
ID:163290

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O03&aa=4</URL></REF>


Article

<CATEGORY>vin10</CATEGORY>

 <H2>ΚΑΒΑΛΑ
</H2><H2>Έρχεται ο Λάτο
</H2>
ΣΗΜΕΡΑ αναμένεται στην Καβάλα ο Γκρέγκορ Λάτο, προκειμένου να συζητήσει με
τους υπευθύνους της ΠΑΕ το ενδεχόμενο συνεργασίας τους για τη νέα χρονιά. 
Στις μέχρι τώρα συζητήσεις πού έχουν γίνει διαπιστώθηκε ευνοϊκό κλίμα και αν
συμφωνήσει ο Πολωνός τεχνικός στο οικονομικό, τότε η πρόσληψή του στην Καβάλα
θα πρέπει να θεωρείται σίγουρη. 
Στον μεταγραφικό τομέα, η Καβάλα απέκτησε χθες τον 20χρονο τερματοφύλακα του
Καμπανιακού Φώτη Κηπουρό, που θεωρείται εξαιρετικό ταλέντο.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15857O035</ED>
<ID>
ID:163301

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O03&aa=5</URL></REF>


Article

<CATEGORY>vin10</CATEGORY>

 <H2>ΠΑΝΑΧΑΪΚΗ
</H2><H2>Πλησιάζει Βέλγος
</H2>
Ο ΒΕΛΓΟΣ Ρόνι Βαν Ρενέρντε αναμένεται σήμερα στην Αθήνα, προκειμένου να
συζητήσει με τον πρόεδρο της Παναχαϊκής το ενδεχόμενο συνεργασίας. Οι πρώτες
συζητήσεις που έγιναν με τον μάνατζερ του Βέλγου και τον κ. Λουκόπουλο ήταν
θετικές και το κλίμα για συνεργασία πρόσφορο. Άν επιτευχθεί συμφωνία, η
μεταγραφή τού Βαν Ρενέρντε θα πλησιάσει τα 80 εκατ. δρχ. Στο μεταξύ, η
Παναχαϊκή συμφώνησε με τον νεαρό αμυντικό του Φωκικού, Δημήτρη Ιωάννου.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15857O036</ED>
<ID>
ID:163310

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O03&aa=6</URL></REF>


Article

<CATEGORY>vin10</CATEGORY>

 <H2>Κυρίαρχο το Ναυτικό
</H2>
ΤΟ ΠΟΛΕΜΙΚΟ Ναυτικό κατέκτησε για δεύτερη συνεχόμενη φορά την πρώτη θέση στο
Ποδοσφαιρικό Πρωτάθλημα Ενόπλων Δυνάμεων και Σωμάτων Ασφαλείας, νικώντας στον
τελικό (Πτολεμαΐδα) 5-1 την ομάδα του Στρατού. Σκόρερ των Πρωταθλητών οι
Θεόφιλος Καρασσαβίδης (3), Νταμπίζας και Καραγκούνης, ενώ το γκολ του Στρατού
πέτυχε ο Τσιφούτης. Καλή η διαιτησία του κ. Χατζή.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15857O037</ED>
<ID>
ID:163313

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O03&aa=7</URL></REF>


Article

<CATEGORY>vin10</CATEGORY>

 <H5>ΜΑΓΕΨΕ Η ΑΝΑΜΕΤΡΗΣΗ ΒΡΑΖΙΛΙΑΣ - ΙΤΑΛΙΑΣ (3-3). Η ΑΓΓΛΙΑ ΠΡΩΤΗ ΣΤΟ ΤΟΥΡΝΟΥΑ
</H5><H2>Τα είχε όλα
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΛΥΩΝ

ΕΞΙ γκολ, δύο δοκάρια και εμπνεύσεις μάγων της μπάλας συνθέτουν το παζλ ενός
εκπληκτικού αγώνα ανάμεσα στη Βραζιλία και την Ιταλία.

Το τελικό σκορ 3-3. Ποιος το θυμάται όμως, όταν αγωνίζονται στο ίδιο γήπεδο οι
Ντελ Πιέρο, Ρονάλντο, Ρομάριο, Ρομπέρτο Κάρλος. Όλοι τους μάγοι. Ό, τι δεν
παρουσίασαν οι δύο ομάδες πριν από τρία χρόνια, στον τελικό του Παγκοσμίου
Κυπέλλου, στις Ηνωμένες Πολιτείες, το ξεδίπλωσαν χθες.

Μετά το χθεσινό αποτέλεσμα η Αγγλία κατέκτησε την πρώτη θέση του «Τουρνουά της
Γαλλίας», με τις δύο νίκες της. Ποιος νοιάζεται... Στο μυαλό των φιλάθλων το
τουρνουά της Γαλλίας ταυτίστηκε με τη συγκλονιστική αναμέτρηση της Βραζιλίας
με την Ιταλία. 
Σίγουρα η ζήτηση των εισιτηρίων για τους αγώνες του 16ου Παγκοσμίου Κυπέλλου
θα αυξηθεί εντός των προσεχών ημερών μετά τη δωρεάν διαφήμιση.

Για την ιστορία, τα γκολ των Βραζιλιάνων πέτυχαν οι Λομπάρντο (35' αυτογκόλ),
Ρονάλντο (71'), Ρομάριο (84'), ενώ για τη Σκουάντρα Ατζούρα σκόραραν οι Ντελ
Πιέρο (7', 62' με πέναλτι), Αλντάιρ (24' αυτογκόλ).

ΑΓΓΛΙΑ ΤΩΝ ΡΕΚΟΡ

Συνεχίζοντας τις εντυπωσιακές της εμφανίσεις η Αγγλία επικράτησε και της
Γαλλίας 1-0, με γκολ του Άλαν Σίρερ στο 85ο λεπτό.

Ο ξέφρενος καλπασμός των Άγγλων μπορεί να συγκριθεί μόνο με αυτόν του 1966,
όταν νίκησαν σε επτά συνεχόμενα παιχνίδια, κατά τη διάρκεια της προετοιμασίας
τους για τα τελικά του Μουντιάλ της ίδιας χρονιάς.

Οι Άγγλοι με τη νίκη τους επί των «πετεινών» κατάφεραν:

­ Να σπάσουν μία δυσμενή παράδοση 48 χρόνων, που τους ήθελε να φεύγουν με
κατεβασμένο κεφάλι από τη Γαλλία.

­ Να σπάσουν το αήττητο των Γάλλων. Οι «τρικολόρ» τελευταία φορά είχαν χάσει
από τη Βουλγαρία τον Δεκέμβριο του 1993.

­ Να διατηρήσουν ανέπαφη την εστία τους σε έξι συνεχόμενα εκτός έδρας
παιχνίδια, γεγονός μοναδικό για τα 125 χρόνια της ιστορίας τους.

Η εθνική Αγγλίας θέλει μόλις μία νίκη για να ισοφαρίσει το ρεκόρ των επτά
συνεχόμενων νικηφόρων αγώνων, γεγονός που ντοπάρει τους παίκτες του Γκλεν
Χοντλ ενόψει της αυριανής αναμέτρησής τους με τη Βραζιλία, στο Παρίσι.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15857O041</ED>
<ID>
ID:163190

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O04&aa=1</URL></REF>


Article

<CATEGORY>vin10</CATEGORY>

 <H2>ΡΟΛΑΝ ΓΚΑΡΟΣ
</H2><H2>Τελικοί εκπλήξεων
</H2>
Γκουστάβο Κέρτεν. Από Νο66, νικητής

ΠΑΡΙΣΙ

Η 19ΧΡΟΝΗ Ίβα Μαγιόλι από την Κροατία και ο Βραζιλιάνος Γκουστάβο Κέρτεν
κυριάρχησαν στη φετινή διοργάνωση του «Ρολάν Γκαρός» στο Παρίσι. Η Μαγιόλι
επικράτησε 6-4, 6-2 της Ελβετίδας Μαρτίνα Χίνγκις αποδίδοντας «το παιχνίδι της
ζωής της» όπως είπε στο τέλος. Η 19χρονη Κροάτισσα, με δυνατό σερβίς και
εντυπωσιακή ψυχραιμία, έσπασε το σερβίς της Χίνγκις στο πιο κρίσιμο σημείο
κάθε σετ. Στο πρώτο, έκανε το «μπρέικ» στο έβδομο γκέιμ (προηγήθηκε 4-3), ενώ
στο δεύτερο, έκανε τη ζημιά νωρίτερα (πέμπτο γκέιμ), εκνευρίζοντας την 16χρονη
Ελβετίδα και αναγκάζοντάς την σε αρκετές λανθασμένες «απαντήσεις».

«Το τουρνουά στο "Ρολάν Γκαρός" ήταν πάντα το αγαπημένο μου», είπε. «Όταν
άρχισα να παίζω τένις, πάντα ονειρευόμουν να νικήσω στο Παρίσι. Μ' αρέσει η
ατμόσφαιρα, το κοινό, αισθανόμουν ότι μπορούσα να νικήσω σε τουρνουά "Γκραν
Σλαμ" και ήθελα να ήταν το "Ρολάν Γκαρός"». Η Χίνγκις, δεν έχασε πάντως το
κέφι της και παραδέχτηκε την ανωτερότητα της Μαγιόλι. «Ήταν καλύτερη. Δεν
πειράζει που έχασα από αυτήν αφού είμαστε πολύ καλές φίλες». Οι διοργανωτές,
γιόρτασαν τη συμπλήρωση εκατό χρόνων του τουρνουά γυναικών μοιράζοντας 9.000
τριαντάφυλλα, ενώ την απονομή του τροπαίου στη Μαγιόλι, έκανε η Κρις Έβερτ - Λόιντ.

Η σούπερ έκπληξη πάντως έγινε στο τουρνουά των ανδρών. Ο 20χρονος Γκουστάβο
Κέρτεν είναι ο παίκτης με την πιο χαμηλή θέση στην παγκόσμια κατάταξη (Νο66),
που κατέκτησε τίτλο στο «Ρολάν Γκαρός». Ο Κέρτεν επικράτησε του Ισπανού Σέρτζι
Μπρουγκέρα (έχει κατακτήσει τον τίτλο στο Παρίσι το '93 και '94) με 6-3, 6-4,
6-2 και αξίζει να σημειωθεί ότι είναι το πρώτο τουρνουά που κερδίζει στην
καριέρα του. Τώρα, θα ανέβει στο Νο20 της παγκόσμιας κατάταξης. Άλλωστε, για
να φτάσει στον τελικό απέκλεισε μεταξύ άλλων δύο πολύ πιο έμπειρους παίκτες.
Τον Αυστριακό Τόμας Μούστερ και τον Ρώσο Γεβγένι Καφέλνικοφ. Ο Κέρτεν πήρε για
τη νίκη του 695.448 δολάρια. Έως τώρα είχε κερδίσει 284.778 δολάρια.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15857O042</ED>
<ID>
ID:163232

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O04&aa=2</URL></REF>


Article

<CATEGORY>vin10</CATEGORY>

 <H2>Συνάντηση με τον Πρωθυπουργό
</H2>
ΜΕ ΤΟΝ Πρωθυπουργό Κώστα Σημίτη θα συναντηθούν αύριο τα τέσσερα μέλη της
Διεθνούς Ολυμπιακής Επιτροπής, που βρίσκονται στη χώρα μας προκειμένου να
ενημερωθούν για την ελληνική υποψηφιότητα.

Χθες, οι κ.κ. Νιλς Χολστ Σόρενσεν από τη Δανία, Σαγκνταριάβ Μαγκβάν από τη
Μογγολία, Βλαντιμίρ Τσερνουζάκ από τη Σλοβακία και Ραμ Ρουέ από τον Άγιο
Μαυρίκιο, επισκέφθηκαν την έδρα τού «Αθήνα 2004» στο Ζάππειο Μέγαρο, όπου
συναντήθηκαν με την πρόεδρο της Επιτροπής Διεκδίκησης κ. Γιάννα
Δασκαλάκη-Αγγελοπούλου, η οποία τους ενημέρωσε για τα μεγάλα έργα που
βρίσκονται σε εξέλιξη. Ακόμα έγινε ιδιαίτερη αναφορά στις συνθήκες διεξαγωγής
του καθενός από τα 28 αθλήματα των Ολυμπιακών Αγώνων του 2004. Νωρίτερα, τα
τέσσερα μέλη της ΔΟΕ είχαν επισκεφθεί το ΟΑΚΑ και το Στάδιο Ειρήνης και
Φιλίας, όπου τους ξενάγησαν οι κ.κ. Κούρτης, Γάγγας και Καπράλος, ενώ σήμερα
θα μεταβούν στην Αρχαία Ολυμπία απ' όπου θα επιστρέψουν το μεσημέρι και το
απόγευμα θα φυτέψουν από μία ελιά στο Άλσος των Ελαιών.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15857O043</ED>
<ID>
ID:163269

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O04&aa=3</URL></REF>


Article

<CATEGORY>vin10</CATEGORY>

 <H5>ΠΟΛΛΕΣ ΟΙ ΕΚΠΛΗΞΕΙΣ ΤΗΣ ΠΡΩΤΗΣ ΗΜΕΡΑΣ ΤΟΥ ΡΑΛΙ ΑΚΡΟΠΟΛΙΣ
</H5><H2>Οδηγεί ο Κάνκουνεν
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ο Άρης Βωβός με τον Γιάννη Αλβανό και Σουμπαρού Ιμπρέζα, ήταν πρώτοι Έλληνες
στην 6η θέση της γενικής

ΣΕ ΕΝΑΝ από τους συναρπαστικότερους αγώνες της 10ετίας εξελίσσεται το εφετινό
44ο Ράλι Ακρόπολις, αφού μετά τις επτά ειδικές της πρώτης ημέρας είχαν περάσει
από την πρώτη θέση της γενικής (που φαίνεται να... καίει όποιον την φθάνει)
τέσσερα πληρώματα.

Χθες βράδυ ο Φινλανδός Γιούχα Κάνκουνεν, με Φόρντ Έσκορτ, ήταν πρώτος με 27''
διαφορά από τα Μιτσουμπίσι των Τόμι Μάκινεν και Ρίτσαρντ Μπέρνς, που έχουν τον
ίδιο χρόνο και «μοιράζονται» τη δεύτερη θέση. Πρώτος Έλληνας, στην 6η θέση της
γενικής, ο Άρης Βωβός με Σουμπαρού Ιμπρέζα.

Ενώ λοιπόν το δεύτερο σκέλος του εθνικού μας αγώνας εξελίσσεται ήδη στα βουνά
της Στερεάς Ελλάδας, η χθεσινή πρώτη ημέρα επιφύλαξε πολλές εκπλήξεις.

Η πρώτη εγκατάλειψη ήταν του Μανιατόπουλου («Λεωνίδας»), με Ρενό Μεγκάν, στην
30η συμμετοχή του στο Ακρόπολις. Έμεινε στην απλή διαδρομή από την Αθήνα προς
την Λιβαδειά. Στην πρώτη ειδική εγκατέλειψε ο Λοίξ (Τογιότα), όταν βγήκε από
το δρόμο.

Στη δεύτερη κιόλας ειδική διαδρομή εγκατέλειψε ο Κόλιν Μακ Ρέι. Ο περσινός
νικητής του Ακρόπολις έκανε τον καλύτερο χρόνο στην πρώτη ειδική, όμως στην
επόμενη παρουσιάσθηκαν προβλήματα στο σύστημα διεύθυνσης.

Ο Τόμι Μάκινεν με το Μιτσουμπίσι Λάνσερ οδήγησε εντυπωσιακά και κέρδισε την
δεύτερη και τρίτη ειδική. Στη συνέχεια δέχθηκε την επίθεση του Κένεθ Έρικσον
με το δεύτερο Σουμπαρού Ιμπρέζα και στην ανασυγκρότηση μετά το τέλος της
πέμπτης ειδικής ο Σουηδός ήταν πρώτος.

Όμως και αυτός κράτησε λίγο. Στην 6η ειδική τουμπάρισε, έχασε 10' λεπτά και
«έπεσε» στην 13η θέση της γενικής, ενώ ο Γιούχα Κάνκουνεν (ο δεύτερος αγώνας
του εφέτος με την Φορντ) πέρασε πρώτος, επωφελούμενος από τις λάθος επιλογές
του Μάκινεν στα ελαστικά. Ο οδηγός της Μιτσουμπίσι κέρδισε και την 6η ειδική,
ενώ ο Σάινθ την 7η.

Από ελληνικής πλευράς, στην πρώτη θέση ήταν ο Άρης Βωβός με συνοδηγό τον
Γιάννη Αλβανό και Σουμπαρού Ιμπρέζα. Χωρίς προβλήματα, οδήγησαν γρήγορα και
σταθερά και κατάφεραν να τερματίσουν στην 6η θέση της γενικής.

Δεύτερος Έλληνας, στην 9η θέση της γενικής, ο Λεωνίδας Κύρκος με συνοδηγό τον
Νίκο Πάνου και Φορντ Έσκορτ. 
Ο περσινός πρωταθλητής αντιμετώπισε προβλήματα με τον κινητήρα από την πρώτη
ειδική, με κυριότερο ότι το μοτέρ δεν ανταποκρινόταν στις απαιτήσεις του αγώνα.

Μετά το πρώτο σκέλος του αγώνα στην πρώτη 10άδα βρίσκονταν: Κάνκουνεν - Ρέπο
(Φορντ Έσκορτ), Μάκινεν - Χαριάνε (Μιτσουμπίσι Λάνσερ), Μπέρνς - Ράιτ
(Μιτσουμπίσι Καρίσμα), Σάινθ - Μόγια (Φόρντ Έσκορτ), Ράντστρομ - Ζιραντό
(Τογιότα Σέλικα), Βωβός- Αλβανός (Σουμπαρού Ιμπρέζα), Νίτελ - Θόρνερ
(Μιτσουμπίσι Λάνσερ), Καμιόκα - Γκορμλέι (Σουμπαρού Ιμπρέζα), Κύρκος - Πάνου
(Φόρντ Έσκορτ) και Ντε Μέβιους - Φορτίν (Φορντ Έσκορτ).

Από τα 101 πληρώματα που ξεκίνησαν τον αγώνα τερμάτισαν χθες το βράδυ στα
Καμένα Βούρλα τα 77.

Και μία ακόμη πρωτιά για το Ακρόπολις. Είναι ο πρώτος αγώνας του παγκοσμίου
πρωταθλήματος ράλι, τα αποτελέσματα του οποίου μεταδίδονται άμεσα μέσω
Ίντερνετ. Η επίσημη ηλεκτρονική διεύθυνση, όπου μπορείτε «ζωντανά» να
παρακολουθήσετε τον αγώνα, είναι: www. techlink. gr/acropolis/.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15857O051</ED>
<ID>
ID:163191

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O05&aa=1</URL></REF>


Article

<CATEGORY>vin10</CATEGORY>

 <H5>ΠΩΣ ΤΟ ΜΠΑΣΚΕΤ ΚΑΤΑΦΕΡΕ ΝΑ ΜΠΕΙ ΣΤΟ ΚΛΑΜΠ ΤΩΝ ΕΠΑΓΓΕΛΜΑΤΙΚΩΝ ΣΠΟΡ ΚΑΙ ΝΑ
ΚΑΤΑΡΓΗΣΕΙ ΤΗ ΜΟΝΑΡΧΙΑ ΤΟΥ ΠΟΔΟΣΦΑΙΡΟΥ
</H5><H2>Από τη μιζέρια, στα δισ.!
</H2>
<AUTHOR>ΤΑΣΟΣ ΜΠΟΥΡΑΣ</AUTHOR>

ΠΟΙΟΣ θα το φανταζόταν. Δέκα χρόνια πριν, παραμονές του χρυσού για την
Ελλάδα Ευρωμπάσκετ 1987, ότι μία δεκαετία αργότερα η χώρα μας θα ήταν
υπερδύναμη στο χώρο ενός αθλήματος που τότε πάλευε για να υπάρχει ως...
μονόστηλο στις εφημερίδες.

Ποιος νους μπορεί να χωρέσει ότι από τον ερασιτεχνισμό και τη φτώχεια της
δεκαετίας του '80 ένα άθλημα που ζούσε πάντα στη σκιά του ποδοσφαίρου θα
γινόταν εθνικό μας σπορ, υπερηφάνεια μας στην Ευρώπη, με αποκορύφωμα δύο
συνεχείς κατακτήσεις του Κυπέλλου Πρωταθλητριών Ευρώπης από ελληνικές ομάδες
και το πιο ακριβοπληρωμένο πρόγραμμα στην ελληνική τηλεόραση.

Το έπος του '87, στις 14 Ιουνίου εκείνης της ιστορικής χρονιάς, δεν απογείωσε
απλώς το μπάσκετ. Το δημιούργησε από τα θεμέλιά του, έφτιαξε ένα νέο
επαγγελματικό χώρο στα ελληνικά σπορ, άνοιξε μια καινούργια αγορά τζίρου
δισεκατομμυρίων και γέννησε σταρ, που οι αποδοχές τους προκαλούν ζάλη.

Η πρώτη θέση στο Ευρωμπάσκετ του '87 δεν απογείωσε απλώς το μπάσκετ αλλά
θεμελίωσε ένα νέο επαγγελματικό χώρο στα σπορ

ΟΛΑ ΑΛΛΑΞΑΝ

Τίποτε δεν είναι το ίδιο πια στο ελληνικό μπάσκετ. Ούτε το ενδιαφέρον των
φιλάθλων για το άθλημα ούτε ο τηλεοπτικός του χρόνος ούτε η έκτασή του στις
εφημερίδες και στα περιοδικά ούτε τα χρήματα που αλλάζουν χέρια γύρω από αυτό.

Έφτανε άραγε μία διεθνής επιτυχία για ν' αλλάξει την ιστορία του το ελληνικό
μπάσκετ; Ή μήπως το άθλημα που λένε ότι ταιριάζει πολύ στον Έλληνα απλώς
περίμενε την κατάλληλη στιγμή για να βγει από την αφάνεια; Ο Γιώργος
Βασιλακόπουλος, ο πιλότος αυτής της απογείωσης, πιστεύει ότι η υποδομή υπήρχε
και πριν το 1987. Το χρυσό της Αθήνας ήταν απλώς ο χάρτης του κρυμμένου θησαυρού.

ΣΧΕΔΙΟ ΑΝΑΒΑΘΜΙΣΗΣ

Άλλωστε, το ευφυές σχέδιο των διοικούντων του μπάσκετ για την αναβάθμιση του
αθλήματος προηγήθηκε κατά πολύ του 1987. Ήταν μόλις το 1983, όταν δόθηκαν
αγώνες του πρωταθλήματος στην ΕΡΤ και μάλιστα δωρεάν για να πλησιάσει ο κόσμος
το άθλημα, που είχε χαρακτηρισθεί στις ΗΠΑ ως το πιο τηλεοπτικό σπορ. Η ΕΡΤ
δέχθηκε να μεταδίδει τους αγώνες για να γεμίζει το πρόγραμμά της, αλλά οι
προπονητές και οι παίκτες γκρίνιαζαν, που για χάρη της κάμερας αγωνίζονταν σε
ασυνήθιστες ώρες, γύρω στις 4.30 μ.μ.

Πέρασαν πολλά χρόνια για να πάρει το μπάσκετ τα πρώτα του χρήματα, μόλις 35
εκατ. δραχμές από την ΕΡΤ το 1989. Σήμερα τα τηλεοπτικά δικαιώματα των ΤΑΚ και
του πρωταθλήματος της Α1 πληρώνονται με δισεκατομμύρια δραχμές. Το ίδιο και οι
αγώνες για τις ευρωπαϊκές διοργανώσεις. Ο ΑΝΤ1 πλήρωσε 5,2 δισ. δραχμές για να
εξασφαλίσει μια διετία (1996-98), ενώ Ολυμπιακός και Παναθηναϊκός εισέπραξαν
περισσότερα από ένα δισεκατομμύριο δραχμές για τους εντός έδρας αγώνες τους
στην Ευρωλίγκα για μια περίοδο.

ΤΑ ΠΡΩΤΑ ΚΕΡΔΗ

Τα πρώτα ίχνη κερδών που άνοιξαν την όρεξη κάθε είδους επενδυτών για το άθλημα
εμφανίσθηκε ακριβώς στο χρυσό Ευρωμπάσκετ 1987. Η διοργάνωση άφησε κέρδος 85
εκατ. δραχμές, ασυνήθιστο για αθλητικό γεγονός. Και αυτό έκανε όσους μπορούσαν
να δουν μακριά να αντιληφθούν ότι μια παρθένα αγορά ανοιγόταν μπροστά τους με
υποσχέσεις για σημαντικά κέρδη. Αυτός άλλωστε ήταν και ένας από τους στόχους
των ανθρώπων που διοικούσαν το μπάσκετ εκείνη την εποχή. Την πρωτιά, ούτε που
την είχαν φαντασθεί. Τους ενδιέφερε μόνο να κάνει η Εθνική μια αξιοπρεπή
πορεία και το άθλημα ένα βήμα οικονομικής αναβάθμισης. Τρώγοντας, όμως,
έρχεται η όρεξη. Πολύ περισσότερο όταν το πιάτο είναι τόσο βαθύ όσο ένα
Κύπελλο Ευρώπης. Αλλά και η Πολιτεία έκανε στροφή και έσκυψε πάνω από το
μπάσκετ βλέποντας ότι είχε αποκτήσει, πια, μια σημαντική δυναμική. Μέχρι το
'87 οι επιχορηγήσεις ήταν πολύ μικρές. Τη χρυσή χρονιά έφτασαν τα 220 εκατ.
δραχμές, άρχισαν από τότε να μεγαλώνουν σημαντικά χρόνο με το χρόνο (385 εκατ.
το 1988, 665 εκατ. το 1989, 600 εκατ. το 1990, 1 δισ. το 1991, 1992 και 1993,
1,25 το 1994) για να φτάσουν στο 1,4 δισ. από το 1994. Μέχρι που φτάσαμε στην
αντιστροφή αυτής της λογικής. Από τη στιγμή που το μπάσκετ στάθηκε όρθιο στα
δικά του πόδια και κατάφερε να έχει άλλες πηγές εσόδων, η Πολιτεία άρχισε
σιγά-σιγά να το εγκαταλείπει, με αποτέλεσμα οι αυξήσεις των επιχορηγήσεων από
το 1994 να είναι μηδενικές, τη στιγμή που άλλες ομοσπονδίες, όπως η ΕΚΟΦ, η
ΕΟΠΕ και η ΕΟΑΒ έβλεπαν τα έσοδά τους από το κράτος ν' αυξάνονται σε απίστευτα
ποσοστά της τάξεως του 54%, του 69% και του 172% αντίστοιχα!

ΑΥΞΗΣΗ ΑΘΛΗΤΩΝ

Αλλά και οι αθλούμενοι δεν έμειναν ασυγκίνητοι από την ανοδική πορεία του
αθλήματος. Οι εγγεγραμμένοι αθλητές στην ΕΟΚ αυξήθηκαν την τελευταία δεκαετία
με γεωμετρική πρόοδο, για να φτάσουν 320.000 αθλητές το 1996. Αν διαιρεθεί η
επιχορήγηση του 1,4 δισ. με τον αριθμό των αθλητών, προβλέπονται 11,99 δραχμές
για κάθε αθλητή την ημέρα! Κάτι... παραπάνω παίρνουν οι επαγγελματίες αθλητές.
Κάποτε αμείβονταν με οδοιπορικά. Λίγο αργότερα, με έναν καλό μισθό υπαλλήλου.
Έπειτα άρχισαν να βλέπουν το μπάσκετ και σαν επάγγελμα, για να καταλήξουν στην
εποχή που ένας καλός παίκτης μπορεί να γίνει δισεκατομμυριούχος στο παρκέ.
Χαρακτηριστικό το νέο συμβόλαιο του Παναγιώτη Φασούλα. Η «αράχνη» έμπλεξε στον
ιστό της 258 εκατ. δραχμές για ένα χρόνο. Κι αν σας φαίνεται μεγάλο αυτό το
ποσό, τι να πει κανείς για τους διάσημους ξένους μπασκετμπολίστες που
ανακάλυψαν και αυτοί το χρυσάφι στην Ελλάδα τα τελευταία χρόνια; Ο Ντομινίκ
Ουίλκινς αποχωρίστηκε το ΝΒΑ για το ένα δισεκατομμύριο του Παύλου
Γιαννακόπουλου για ένα χρόνο. Και ο Ντέιβιντ Ρίβερς ζήτησε πρόσφατα 2,5 εκατ.
δολάρια τον χρόνο με ατού τη διάκρισή του ως κορυφαίου μπασκετμπολίστα της
Ευρώπης για το 1997 με τη φανέλα του Ολυμπιακού. Όπου υπάρχει χρήμα υπάρχουν
και ιδέες από αυτούς, που φιλοδοξούν να το μοιρασθούν. Στο λεξικό του
ελληνικού μπάσκετ μπήκαν την τελευταία δεκαετία λέξεις άγνωστες μέχρι
πρότινος, όπως ατζέντης, χορηγός, διαφημιστής, τάιμ άουτ για διαφημίσεις κ.ά.

ΕΠΑΓΓΕΛΜΑΤΙΕΣ

Κάπως έτσι το μπάσκετ μπήκε στο κλαμπ των επαγγελματικών σπορ με ό,τι αυτό
συνεπάγεται. Τα υπέρ και τα κατά είναι θέμα φιλοσοφίας και αντίληψης του
καθενός. Άλλωστε όπου υπάρχουν οικονομικά οφέλη και συμφωνίες δισεκατομμυρίων,
μοιραίο είναι να υπάρχουν και αιματηρές μάχες. Ένα είναι βέβαιο, ότι οι
Έλληνες αγκάλιασαν το μπάσκετ μέσα σε χρόνο ρεκόρ, το αγάπησαν όσο αυτό το
άθλημα τους έκανε υπερήφανους για τις ομάδες τους και τη χώρα τους και ο
ελληνικός αθλητισμός κατήργησε τη μοναρχία του ποδοσφαίρου.

Ιδού τι κατάφεραν οι διοικούντες της ΕΟΚ τη χρυσή χρονιά του 1987, ο Πολίτης,
ο Γκάλης, ο Γιαννάκης, ο Φασούλας και τα άλλα παιδιά.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15857O061</ED>
<ID>
ID:163192

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O06&aa=1</URL></REF>


Article

<CATEGORY>vin10</CATEGORY>

 <H2>ΠΑΟ
</H2><H2>Τελική επίθεση για Βράνκοβιτς
</H2>
ΠΡΟΣΕΚΤΙΚΕΣ κινήσεις για τον Στόγιαν Βράνκοβιτς κάνει ο Παναθηναϊκός. Ο
Κροάτης σέντερ φαίνεται ότι αποτελεί τη βασική προτεραιότητα των «πρασίνων»,
που πιστεύουν ότι είναι σε θέση να αποσπάσουν το «ΟΚ» από τους Μινεσότα
Τίμπεργουλφς. Θεωρούν μάλιστα ότι το πιο σημαντικό χαρτί τους είναι η επιθυμία
των Αμερικανών να «απαλλαγούν» από το υψηλό συμβόλαιο του Βράνκοβιτς (3,5
εκατ. δολάρια για τον δεύτερο χρόνο). Εκτός αν η Μινεσότα θελήσει να αλλάξει
τον 32χρονο σέντερ με κάποια άλλη ομάδα του ΝΒΑ. Ο Παύλος Γιαννακόπουλος έχει
ήδη επιχειρήσει να προσεγγίσει τον Κροάτη σέντερ, μάλιστα στόχος του είναι ένα
διετές συμβόλαιο. 
Ο Βράνκοβιτς είναι αυτές τις ημέρες στο Ζάγκρεμπ και ενδέχεται ύστερα από
δεκαπέντε ημέρες να έρθει στην Αθήνα. Τότε, ίσως ο πρόεδρος του Παναθηναϊκού
πραγματοποιήσει την τελική... επίθεση.

Αύριο αναμένεται στην Αθήνα και ο Λευτέρης Σούμποτιτς προκειμένου να υπογράψει
το συμβόλαιό του και να καθορίσει τις κινήσεις των «πρασίνων» σχετικά με τους
επόμενους μεταγραφικούς στόχους. Εκτός από τον Βράνκοβιτς, ο Παναθηναϊκός θα
προσπαθήσει να ερευνήσει ΝΒΑ, για παίκτη που αγωνίζεται στις θέσεις «1» και
«2». Άλλωστε, ο Παύλος Γιαννακόπουλος θέλει ηχηρό όνομα που θα αποτελέσει και
«κράχτη» για τον κόσμο. Πάντως, εναλλακτική λύση για τις θέσεις αυτές είναι ο
Γιούρι Ζντοβτς.

Σε ό,τι αφορά το θέμα του Σκονοκίνι, οι «πράσινοι» θα περιμένουν για ορισμένες
ακόμα ημέρες (έχουν προθεσμία έως τις 15/6), αλλά είναι σχεδόν βέβαιο ότι δεν
θα παραμείνει, ενώ ημέρα με την ημέρα φαίνεται πως μειώνονται οι πιθανότητες
για ανανέωση της συνεργασίας με τον Μπάιρον Ντίνκινς, αφού η περίπτωση να
αγωνιστεί ως κοινοτικός είναι εξαιρετικά δύσκολη.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15857O062</ED>
<ID>
ID:163233

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O06&aa=2</URL></REF>


Article

<CATEGORY>vin10</CATEGORY>

 <H2>ΑΤΡΟΥΪΑ
</H2><H2>Στην Τιμσύστεμ για 2 χρόνια
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Παρελθόν αποτελεί για την ΑΕΚ ο Στέφανο Ατρούια, που «έκλεισε» στην Τιμσύστεμ Μπολόνια

ΤΟ ΧΑΣΜΑ που είχε δημιουργηθεί μεταξύ της ΑΕΚ και του Ατρούια αποδείχθηκε
τελικά... αγεφύρωτο. Ο Ιταλός πλέι μέικερ υπέγραψε συμβόλαιο για δύο χρόνια
στην Τιμσύστεμ Μπολόνια, αφού πήρε τα χρήματα (650.000 δολάρια) που ήθελε.
Τώρα φαίνεται να κερδίζει έδαφος η περίπτωση του Ντέιβιντ Ρίβερς, αν και ο
Αμερικανός θα πρέπει να ξεκαθαρίσει πρώτα με τον Ολυμπιακό.

Η ΑΕΚ δεν ήθελε να πληρώσει πολλά χρήματα για τον Ατρούια, αφού ως γνωστόν
ψάχνει για βασικό πλέι μέικερ και δεν ήθελε να κάνει... σπατάλες. Να
σημειώσουμε ότι συμβόλαιο με την «Ένωση» για έναν ακόμη χρόνο έχει ο Κλαούντιο Κολντεμπέλα.

Και να 'ταν μόνον αυτό; Ο Ατρούια σε δηλώσεις του χαρακτήρισε «δικτάτορα» τον
Ιωαννίδη και ξέχασε ότι η φετινή καλή χρονιά του με την ΑΕΚ του ανέβασε το... κασέ.

Στο μεταξύ, στο στόχαστρο της ΑΕΚ βρίσκεται ο Γερμανός Γιούργκεν Μάλμπεγκ, που
αγωνίζεται στη Χαβάη Γιουνιβέρσιτι και είναι διεθνής. Ο Μάλμπεγκ θεωρείται
πολύ καλή λύση στη θέση «5», αφού έχει ύψος 2μ15 και πρωταγωνιστεί με την
ομάδα του. Ο Γιάννης Ιωαννίδης έχει εδώ και ημέρες βιντεοκασέτες με αγώνες του
Γερμανού στα χέρια του, όμως θα αποτελέσει τεστ για την απόκτησή του το
Κύπελλο Ακρόπολις. Άνθρωποι της ΑΕΚ και ο «ξανθός» θα «κατασκοπεύσουν» τον
Μάλμπεγκ στους αγωνες της Εθνικής Γερμανίας.

*** Με πλακέτα τιμήθηκε ο Γιάννης Ιωαννίδης
για την προσφορά του στο μπάσκετ από τον δήμαρχο του Βόλου κ. Φιτσιώρη. Στον
Βόλο είχε μεταβεί ο «ξανθός» για να διδάξει σε σεμινάριο προπονητών.

Εξάλλου, στασιμότητα υπήρξε στο θέμα (επαγγελματικό συμβόλαιο) του Νίκου
Χατζή, το οποίο η διοίκηση της ΑΕΚ θεωρεί «τυπική διαδικασία».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15857O063</ED>
<ID>
ID:163270

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O06&aa=3</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 23ου (ΣΑ) ΔΙΑΓΩΝΙΣΜΟΥ 1997
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Οι ηττημένοι... κερδίζουν
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Ύστερα από την εμφάνιση του 13 στον
προηγούμενο διαγωνισμό, ο 7 δεν έμεινε αδιάφορος. Στον περασμένο διαγωνισμό
ύστερα από 26 διαγωνισμούς απουσίας κάνει την εμφάνισή του. Έτσι, φτάνει τις
79 συνολικές εμφανίσεις στη 2η θέση και μειώνει την διαφορά του από τους δύο
πρωτοπόρους σε 4 μονάδες. 
Οι 13 και 26 παραμένουν συγκάτοικοι στην κορυφή αλλά αξίζει να σημειωθεί πως ο
13 έχει 1 διαγωνισμό απουσίας ενώ ο 26 έφτασε τους 10. Με εξαίρεση τον 7
κανένας από τους υπόλοιπους αριθμούς της τυχερής εξάδας δεν είχε μεγάλη
καθυστέρηση. Ο 39 ξανακάνει την εμφάνισή του για δεύτερη συνεχή φορά ενώ οι
καθυστερημένοι συνεχίζουν να... καθυστερούν. Ο 33 συμπλήρωσε 42 διαγωνισμούς
απουσίας ενώ ο 46 ακολουθεί με 35. Αρκετά πιο πίσω ακολουθεί ο 20 με 27
απουσίες. Οι Μονοί για τρίτη συνεχή φορά κερδίζουν με 4 - 2 και διαμορφώνουν
το συνολικό σκορ σε 1.613Μ - 1.579Ζ. Όμως οι ηττημένοι στο συνολικό σκορ είναι
οι... νικητές στο επιμέρους. Έτσι, για το ΄97 οι Ζυγοί με 151 συνολικές
εμφανίσεις υπερέχουν στο επιμέρους σκορ έναντι των Μονών με 125. Με ισοπαλία
έληξε αυτή τη φορά η μάχη στα Μικρά - Μεγάλα. Το συνολικό σκορ διαμορφώνεται
σε 1.597μ - 1.595Μ ενώ το επιμέρους σκορ γίνεται 133μ - 143Μ. Στην κλήρωση του
ΛΟΤΤΟ το περασμένο Σάββατο βρέθηκαν δύο τυχερά δελτία με 6 επιτυχίες. Ο ένας
τυχερός από το Ρέθυμνο με ένα απλό δελτίο έξι επιλεγμένων αριθμών και ο άλλος
από την Λευκωσία με ένα πλήρες 9 επιλεγμένων αριθμών. Στο ΠΡΟΤΟ είχαμε ξανά
Jack - Pot. Στην 1η κύρια καθώς και στις δύο πρόσθετες δεν βρέθηκε νικητής. Ο
κουμπαράς της 1ης κύριας αυξάνεται κατά 67,9 εκατ. δρχ. ενώ της 1ης και 2ης
πρόσθετης κατά 125,9 και 75,9 εκατ. δρχ. αντίστοιχα.

* Κληρώθηκαν οι αριθμοί 4, 7, 23, 27, 39, 48.

* Συμπληρώθηκαν 18.557.284 στήλες.

* Μοιράστηκαν 469.462.126 δρχ.

* Βρέθηκαν 2 6άρια που κερδίζουν από 129.399.915 δρχ., 437 5άρια που κερδίζουν
από 265.135 δρχ. και 19.915 4άρια που κερδίζουν από 4.760 δρχ. 
Δεν βρέθηκαν νικητές στις 2 κατηγορίες των έκτακτων χρηματικών ποσών. 
1η ειδική κλήρωση:

* Κληρώθηκαν οι αριθμοί 4, 5, 8, 9, 40, 43.

* Βρέθηκαν 3 νικητές.

2η ειδική κλήρωση:

* Κληρώθηκαν οι αριθμοί 6, 8, 9,15, 41, 47.

* Δεν βρέθηκαν νικητές.

ΠΡΟΤΟ: Κληρώθηκε ο αριθμός 4309392. 
Συμμετοχές: 2.555.169 Jack - Pot στην πρώτη κύρια και τις δύο πρόσθετες κατηγορίες.
<H3>Σε 532 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O08</CAT>
<ED>
Κωδικός άρθρου: A15857O081</ED>
<ID>
ID:163193

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O08&aa=1</URL></REF>


Article

<CATEGORY>vin10</CATEGORY>

 <H5>ΥΠΕΓΡΑΨΕ ΤΡΙΕΤΕΣ ΣΥΜΒΟΛΑΙΟ ΣΤΗΝ ΜΠΑΡΤΣΕΛΟΝΑ ­ ΠΑΟΚ: Ο ΠΑΙΚΤΗΣ ΑΝΗΚΕΙ ΣΕ ΜΑΣ
</H5><H2>«Ταύρος» ο Ρεντζιάς
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Θα καρφώνει... ισπανικά πλέον ο Ευθύμης Ρεντζιάς

Ο ΕΥΘΥΜΗΣ Ρεντζιάς «μιλάει» από χτες Ισπανικά! Η Μπαρτσελόνα ανακοίνωσε χτες
τη συμφωνία με τον διεθνή σέντερ για 2+1 χρόνια έναντι 550 εκατ. δρχ. Όμως, ο
ΠΑΟΚ με ανακοίνωσή του υποστηρίζει ότι ο Ρεντζιάς ανήκει σε αυτόν, με
«επικυρωμένο συμβόλαιο 4ετούς διαρκείας». 
Η διοίκηση του ΠΑΟΚ μάλιστα σκοπεύει να κινηθεί δικαστικά, ζητώντας κατ' αρχήν
από την ΕΟΚ να μη στείλει το δελτίο του παίκτη στην Μπαρτσελόνα. Σύμφωνα δε με
πληροφορίες, ο πρόεδρος του ΠΑΟΚ Λάκης Αλεξόπουλος είχε επικοινωνία με τον κ.
Βασιλακόπουλο, προκειμένου να ζητήσει τη βοήθειά του.

Ο Ρεντζιάς θα ενταχθεί στην Μπαρτσελόνα την 1η Αυγούστου και οι αποδοχές του
για τον πρώτο χρόνο ανέρχονται σε 165 εκατ. δρχ. Το δεύτερο χρόνο σε 180 και
τον τρίτο σε 200 εκατ. Σύμφωνα με το συμβόλαιο, αν ο διεθνής σέντερ αποφασίσει
να συνεχίσει την καριέρα του στο ΝΒΑ, η Μπαρτσελόνα δεν θα του δημιουργήσει
πρόβλημα. Στο συμβόλαιο, υπολογίζονται έξτρα μπόνους για κατακτήσεις τίτλων.

Όπως υποστήριξε χτες ο πατέρας του διεθνή σέντερ Βασίλης Ρεντζιάς, η υπόθεση
Μπόσμαν επιτρέπει στον παίκτη να αγωνιστεί σε ευρωπαϊκό σύλλογο, ενώ επίσημη
πρόταση από τον ΠΑΟΚ δεν υπήρχε, παρά μόνο προφορικά. 
Σύμφωνα, λοιπόν, με τον Βασίλη Ρεντζιά, η προσφορά έγινε στον ίδιο από τον κ.
Στεργιάδη (450 εκατ. δρχ. για τέσσερα χρόνια) πριν από δεκαπέντε ημέρες.

Ο ΠΑΟΚ στην ανακοίνωσή του τονίζει επίσης ότι «περιβάλλει με εκτίμηση τον
παίκτη και θα κάνει ό,τι είναι δυνατόν να τον έχει στις τάξεις του. Περιμένει
δε από αυτόν να συζητήσει το οποιοδήποτε πρόβλημά του με τον ΠΑΟΚ και όχι με
άλλες ομάδες».

«Είμαι ικανοποιημένος, η πρόταση ήταν δελεαστική. Είμαι επαγγελματίας και
έπρεπε να κοιτάξω το μέλλον μου» είπε ο Ρεντζιάς. 
«Στενοχωρήθηκα που φεύγω από τον ΠΑΟΚ, αλλά δεν είχα καμιά επίσημη πρόταση. Ο
ΠΑΟΚ θα είναι πάντα στην καρδιά μου, όμως, έφτασα σε σημείο να παρακαλάω. 
Αγαπώ όλους αυτούς που με υποστήριξαν αυτά τα χρόνια. Η ΦΙΜΠΑ δεν αναγνωρίζει
τα μονομερή συμβόλαια. 
Θα αγωνιστώ στην καλύτερη ομάδα της Ευρώπης. Θα προσπαθήσω να προσαρμοστώ όσο
το δυνατόν πιο σύντομα. Θα δουλέψω σκληρά και ελπίζω να πετύχω».

*** Στο μεταξύ, πρόβλημα αντιμετωπίζει ο ΠΑΟΚ και με τον Σκοτ Σκάιλς.
Σύμφωνα με ανακοίνωση του ΤΑΚ, έχει επέλθει συμφωνία ανάμεσα στις δύο πλευρές,
απομένει όμως προς επίλυση ένα σοβαρό οικογενειακό πρόβλημα του Αμερικανού, το
οποίο, αν δεν λυθεί, δεν θα του επιτρέψει να μετακινηθεί από τις Ηνωμένες Πολιτείες.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15857O091</ED>
<ID>
ID:163194

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O09&aa=1</URL></REF>


Article

<CATEGORY>vin10</CATEGORY>

 <H2>ΡΙΒΕΡΣ
</H2><H2>Κρίσιμο τετ α τετ με τον πρόεδρο
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΚΡΙΣΙΜΟ ραντεβού αναμένεται να έχει σήμερα ο πρόεδρος του Ολυμπιακού Σωκράτης
Κόκκαλης με τον Ντέιβιντ Ρίβερς. Μια συνάντηση από την οποία μπορεί να βγουν
θετικά συμπεράσματα και για πρώτη φορά τον τελευταίο καιρό υπάρχει αισιοδοξία
στο πειραϊκό ΤΑΚ για ευνοϊκή έκβαση του θέματος.

Ο Αμερικάνος, που την Πέμπτη φεύγει για τις ΗΠΑ, μέχρι τώρα είχε επαφές με τον
μάνατζερ της ομάδας Τάκη Λιβιεράτο, ενώ για πρώτη φορά θα βρεθεί τετ α τετ με
τον πρόεδρο σε μία προσπάθεια να βρεθεί η χρυσή τομή.

Αντίθετα, σκάλωσε η υπόθεση του Βλάντι Μπογκόγιεβιτς. Ο νεαρός, που μπορούσε
να κλείσει στους «ερυθρόλευκους» μέσα στο Σαββατοκύριακο, δεν έχει εκπληρώσει
τις υποχρεώσεις του στο στρατό της Γερμανίας (10 μήνες είναι η θητεία) και
έτσι δεν προχώρησε η υλοποίηση της μεταγραφής του. Η αλήθεια όμως εδώ είναι
ότι οι «ερυθρόλευκοι» έχουν δυνατότητα να λύσουν το πρόβλημα (ήδη σύμφωνα με
πληροφορίες από το περιβάλλον του παίκτη έχουν εξασφαλίσει την απαιτούμενη
άδεια) που δημιουργήθηκε, όμως δεν προχωρούν πριν δουν την οριστική κατάληξη
του θέματος που τους καίει και δεν είναι άλλο από αυτό του Ντέιβιντ Ρίβερς.
Πάντως, πηγές από τη Γερμανία αναφέρουν ότι ο παίκτης ήδη έχει υπογράψει στην
Άλμπα Βερολίνου, γνωρίζοντας ότι δύσκολα μπορεί να φύγει από τη χώρα που αγωνίζεται.

*** Αρκετά δελεαστική πρόταση (σύμφωνα με πληροφορίες από την Ισπανία)
έκανε η Μπαρτσελόνα στον Γιώργο Σιγάλα, στην περίπτωση που ο αρχηγός του
Ολυμπιακού δεν πετύχει στο ΝΒΑ και θέλει να συνεχίσει στην Βαρκελώνη την
καριέρα του.

Στο μεταξύ, ο Δημήτρης Παπανικολάου απέσυρε την αίτηση που είχε κάνει για να
συμμετάσχει στο καμπ του Σικάγο, αφού ο Παναγιώτης Γιαννάκης του τόνισε ότι
τον χρειάζεται στην Εθνική και στο διάστημα της προετοιμασίας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15857O092</ED>
<ID>
ID:163234

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O09&aa=2</URL></REF>


Article

<CATEGORY>vin10</CATEGORY>

 <H5></H5><H5>Φαβορί ο Νιούμαν
</H5><H5>Συνέλευση - σταθμός
</H5><H5>Με ηγέτη τον Μαλόουν
</H5><H2>ΕΜΠΙΣΤΕΥΤΙΚΑ
</H2>
Προβάδισμα έχει στη Λάρισα ο Τζον Νιούμαν για τη θέση του προπονητή. Οι
ιθύνοντες της θεσσαλικής ομάδας συνεχίζουν να συζητούν με προπονητές, αφού δεν
έχουν αποφασίσει ακόμη. Ο Αμερικανός προπονητής προς το παρόν έχει τον πρώτο
λόγο, όμως δεν αποκλείεται στις δύο επόμενες ημέρες να υπάρξει κάποια αλλαγή.

Ώρα για σημαντικές αποφάσεις στο Περιστέρι. Η αποψινή γενική συνέλευση του
Δ.Σ. του ΤΑΚ Περιστερίου κρίνεται ενδιαφέρουσα, αφού θα παρθούν αποφάσεις που
θα σηματοδοτήσουν το μέλλον της ομάδας. Θα συζητηθούν όλα τα θέματα που
«καίνε» την ομάδα: προπονητής, μεταγραφή Κορωνιού, επόμενη μέρα χωρίς τον
χορηγό κ. Κορασίδη κ.ά.

* Πάντως η πιθανότητα μεταγραφής του Κορωνιού στον ΠΑΟΚ δείχνει αρκετά πιθανή,
αν το ποσό είναι υψηλό, αφού θα βοηθήσει οικονομικά το ΤΑΚ. Σε ό,τι αφορά το
θέμα του Σαμίρ Γκούντα, υπάρχει ­ σύμφωνα με έγκυρες πηγές ­ προσύμφωνο με τον
Αιγύπτιο σέντερ, που αφορά μόνο την περίπτωση που θα μπορεί να αγωνιστεί ως κοινοτικός.

Στο τρίτο ματς της Γιούτα με το Σικάγο ο Μαλόουν, με έξοχη απόδοση (37 π., 10
ριμπ., 3 ασ., 4 κλ.), οδήγησε τη Γιούτα στη νίκη με 104-93, μείωσε το σκορ
στους τελικούς του ΝΒΑ σε 2-1 και φυσικά ελπίζει για τη συνέχεια. 
<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15857O093</ED>
<ID>
ID:163271

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O09&aa=3</URL></REF>


Article

<CATEGORY>vin10</CATEGORY>

 <H5>ΕΘΝΙΚΗ
</H5><H2>«Πονάει» ο Παπανικολάου
</H2>
Ο ΔΗΜΗΤΡΗΣ Παπανικολάου αντιμετωπίζει πρόβλημα στη μέση, θα ξεκουραστεί
τέσσερις ημέρες και ο Παναγιώτης Γιαννάκης μάλλον δεν θα τον χρησιμοποιήσει σε
κανένα παιχνίδι στο τουρνουά «Ακρόπολις», που αρχίζει την Πέμπτη. Σήμερα
αναμένεται στην Αθήνα η Γιουγκοσλαβία, την οποία η Εθνική θα αντιμετωπίσει δύο
φορές ­ απόψε, χωρίς θεατές, και αύριο (το επίσημο φιλικό).

*** Στο μεταξύ, η Ιταλία νίκησε 74-73 τη Γερμανία, 70-63 την Τουρκία
και κατέλαβε την πρώτη θέση στο τουρνουά που ολοκληρώθηκε χθες στο Βερολίνο. Η
Γιουγκοσλαβία ήταν δεύτερη, νικώντας την Τουρκία 83-66 και τη Γερμανία 90-86.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15857O094</ED>
<ID>
ID:163291

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O09&aa=4</URL></REF>


Article

<CATEGORY>vin10</CATEGORY>

 <H5>Α1
</H5><H2>Κληρώνει στη Λάρισα
</H2>
ΠΡΩΤΟ τζάμπολ σήμερα το μεσημέρι (14.15) στη Λάρισα, όπου γίνεται η κλήρωση
του 6ου επαγγελματικού πρωταθλήματος. Νωρίς νωρίς, λοιπόν, στο Ωδείο της
θεσσαλικής πρωτεύουσας θα «κληρώσει» για τις 14 ομάδες της Α1, που θα μπουν
στη μάχη στις 27 Σεπτεμβρίου. Πριν από την κλήρωση θα προηγηθεί συνέντευξη
Τύπου του προέδρου της ΕΣΑΚ Θόδωρου Καρατζά, όπου εκτός του απολογισμού θα
αναφερθεί και στη νέα χρονιά, στην οποία οι απαιτήσεις θα είναι μεγαλύτερες.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15857O095</ED>
<ID>
ID:163302

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O09&aa=5</URL></REF>


Article

<CATEGORY>vin10</CATEGORY>

 <H5>ΓΥΝΑΙΚΕΣ
</H5><H2>Η έκπληξη από τη Βοσνία
</H2>
Η ΒΟΣΝΙΑ πέτυχε την μεγάλη έκπληξη στην πρεμιέρα του Ευρωμπάσκετ γυναικών που
διεξάγεται στην Ουγγαρία. Νίκησε με 76-75 την Ρωσία, που είναι ένα από τα
αδιαφιλονίκητα φαβορί για την κατάκτηση του τίτλου. Πάντως, οι Ρωσσίδες
έδειξαν να συνέρχονται γρήγορα και την επόμενη ημέρα επιβλήθηκαν εύκολα της Ιταλίας.

Στα υπόλοιπα παιχνίδια δεν έλειψαν οι συναντήσεις που κρίθηκαν στον πόντο.

*** Αναλυτικά τα αποτελέσματα των αγώνων που έχουν γίνει ώς τώρα: 1ος
όμιλος: Γερμανία-Ισπανία 72-71, Λιθουανία-Τσεχία 89-82, Ουκρανία-Γιουγκοσλαβία
81-67, Γιουγκοσλαβία-Τσεχία 84-69.

2ος όμιλος: Σλοβακία-Μολδαβία 70-55, Ιταλία-Ουγγαρία 70-69, Βοσνία-Ρωσία
76-75, Ρωσία-Ιταλία 66-52.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15857O096</ED>
<ID>
ID:163311

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O09&aa=6</URL></REF>


Article

<CATEGORY>vin10</CATEGORY>

 <H5>ΚΑΤΑΠΛΗΚΤΙΚΗ ΕΜΦΑΝΙΣΗ ΤΟΥ ΓΥΝΑΙΚΕΙΟΥ ΕΛΛΗΝΙΚΟΥ ΣΤΙΒΟΥ ΣΤΟ «ΜΠΡΟΥΝΟ ΤΖΑΟΥΛΙ»
</H5><H2>Στην 3η θέση
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Κατερίνα Θάνου ξεχώρισε με την πρωτιά της στα 100 μ. στο «Μπρούνο Τζάουλι»

ΚΑΤΙ η τελευταία κακή αλλαγή σκυτάλης στα 4Χ100 μ. ανάμεσα στις Μαρίνα
Βασαρμίδου - Κατερίνα Θάνου (που μας έριξε στην 8η θέση του αγωνίσματος), κάτι
η απουσία της Όλγας Βασδέκη και το όχι υψηλό ακόμη επίπεδο σε κάποια
αγωνίσματα, δεν επέτρεψαν στην εθνική μας ομάδα στίβου γυναικών την άνοδο στη
σούπερ κατηγορία της Ευρώπης.

Ο ελληνικός γυναικείος στίβος πραγματοποίησε εν τούτοις νέα επίδειξη της
θεαματικής προόδου του τα τελευταία χρόνια και η 3η θέση στην κατάταξη (που
σημαίνει ότι βρίσκεται πλέον στην 11η θέση της Ευρώπης) του «Μπρούνο Τζάουλι»
Α' κατηγορίας είναι η μεγαλύτερη επιτυχία του σε ομαδικό επίπεδο.

Στην Πράγα, πρωτιές πήραν οι Θάνου (100 μ.), Κόφφα (200 μ.), Κελεσίδου
(δισκοβολία), ενώ ξεχώρισε σε ατομικό επίπεδο και η Χρυσούλα Ιακώβου με δύο
πανελλήνια ρεκόρ σε 3.000 μ.- 5.000 μ.

Οι νικήτριες κατ' αγώνισμα και οι θέσεις των Ελληνίδων:

ΣΑΒΒΑΤΟ

400 μ. εμπ.: Σέκερες (Ουγγαρία) 55.67. 7η Παχατουρίδου 62.66. Τριπλούν:
Κασπάρκοβα (Τσεχία) 14.23. 7η Μαρντοπούλου 12.83. Επί κοντώ: Σέμερεντι
(Ουγγαρία) 4.10. 6η Ιακωβίδου 3.40. Δισκοβολία: Κελεσίδου 63.26. 100μ.: Θάνου
11.28. 800μ.: Φορμάνοβα (Τσεχία) 2.00.89. 5η Κωστοπούλου 2.04.36. 400μ.:
Φούσοβα (Τσεχία) 51.09. 5η Πανάγου 54.08. Ακοντισμός: Ραμαναουσκάιτε
(Λιθουανία) 59.64. 2η Τσιολακούδη 58.28. 5.000 μ.: Βακέρο (Ισπανία) 15.28.84.
3η Ιακώβου 15.37.14 (ΝΠΡΓ- παλαιό της ίδιας 15.48.60 από 1η Ιουνίου 1996).
4Χ100 μ.: Πολωνία 43.97. 8η Ελλάδα (Τσώνη-Κόφφα-Βασαρμίδου-Θάνου) 48.73.

Βαθμολογία Α' ημέρας: Τσεχία 63, Πολωνία 51, Ισπανία 47, Ουγγαρία 46, Ελλάδα
45, Βουλγαρία 43, Γιουγκοσλαβία 36, Λιθουανία 29.

ΚΥΡΙΑΚΗ

100 μ. εμπ.: Λεζίνσκα (Πολωνία) 13.25. 7η Ταμπάκη 14.09. Μήκος: Κάτσμαρεκ
(Πολωνία) 6.84. 3η Ξάνθου 6.49. Σφυροβολία: Σκολιμόφσκα (Πολωνία) 57.74. 3η
Μόρφη 53.04. 200μ.: Κόφφα 22.96. Σφαιροβολία: Ντάνελτσικ (Πολωνία) 18.03. 3η
Τσεντεμείδου 16.96. Ύψος: Κοβατσίκοβα (Τσεχία) 1.96. 4η Μπακογιάννη 1.87.
1.500μ.: Σουντέλτσοβα (Τσεχία) 4.15.61. Σκούρτη 2η 4.15.86. 3.000μ.: Τσογιέσκα
(Πολωνία) 9.01.04. 3η Ιακώβου 9.02.58 (ΝΠΡΓ - παλαιό της ίδιας 9.11.90 από
πέρυσι). 4Χ400 μ.: Τσεχία 3.28.91. Ελλάδα 5η με 3.36.39 (ΝΠΡΓ - παλαιό Εθνική
ομάδα 3.39.40 από πέρυσι).

Τελική κατάταξη: 1) Τσεχία 113. 2) Πολωνία 113. 3) Ελλάδα 95. 4) Ισπανία 90.
5) Ουγγαρία 87. 6) Βουλγαρία 77. 7) Γιουγκοσλαβία 57. 8) Λιθουανία 52.

*** Το 10.45 του Κύπριου Ζησιμίδη στα 100 μ. και το πανελλήνιο ρεκόρ
της Γωγώς Τσιλιγκίρη στο επί κοντώ γυναικών με 3.60 ήταν οι επιδόσεις που
ξεχώρισαν στους αγώνες στίβου «Μπιζάνεια» που έγιναν στο Στάδιο Καλλιθέας με
οργανωτική επιτυχία.

*** Στο μίτινγκ της Πάντοβα ο Δημήτρης Κοκότης πήρε την 1η θέση στο
ύψος με 2.25 (2ος ο περίφημος Κουβανός Σοτομαγιόρ με 2.20), ενώ στη Μόσχα ο
Σπύρος Βασδέκης ήταν 7ος στο μήκος με 7.76.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15857O101</ED>
<ID>
ID:163185

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O10&aa=1</URL></REF>


Article

<CATEGORY>vin10</CATEGORY>

 <H2>ΤΡΙΑΘΛΟ
</H2><H2>Δανός ο νικητής στο διεθνές μίτινγκ
</H2>
Ο ΔΑΝΟΣ Γιαν Χάνσεν αναδείχθηκε νικητής στο μεγάλο διεθνές μίτινγκ «Aegean sea
prestige race» του τριάθλου, που οργάνωσε με μεγάλη επιτυχία η Ελληνική
Ομοσπονδία Ερασιτεχνικού Τριάθλου σε Ανάβυσσο, Π. Φώκαια, Σαρωνίδα.

Επιτυχία από ελληνικής πλευράς το ασημένιο μετάλλιο του Νίκου Σταθάκη στους
εφήβους, ενώ στην κατηγορία γυναικών η Μαρία Παραγυιού κατετάγη 5η και την
ακολούθησαν οι Γωγώ Ζαννή, Βασιλική Σταύρου και Στέλλα Μεταγκιτσινού. 
Καλύτερος Έλληνας στους άνδρες ο Γιάννης Κουτσογιάννης κατέλαβε τη 13η θέση,
ενώ στους πρώτους 30 κατετάγησαν και οι Γιάννης Ψαρέλης (23ος), Βαγγέλης Μάνος (25ος).

Στο μίτινγκ πήραν μέρος 70 αθλητές και αθλήτριες από 11 χώρες και οι
μετέχοντες κάλυψαν διαδοχικά απόσταση 1,5 χλμ. κολύμπι, 40 χλμ. ποδηλασία και
10 χλμ. δρόμου.

Οι τρεις πρώτοι σε άνδρες - γυναίκες: Άνδρες: Χάνσεν (Δανία) 1 ώρα 46'17'',
Τλούτιενς (Ολλανδία) 1.47.20, Πολυκαρπένκο (Ουκρανία) 1.47.26. Γυναίκες:
Βελάσκο (Ισπανία) 2 ώρες 02'47'', Πέπελς (Ολλανδία) 2.04.44, Στέφενσεν (Δανία) 2.07.22.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15857O102</ED>
<ID>
ID:163227

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O10&aa=2</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Εντυπωσιακή πρόκριση στο Μουντιάλ Νέων
</H2>
Γιάννης Γρίσπος. Πρώτος σκόρερ της Εθνικής με 21 γκολ

ΘΡΙΑΜΒΕΥΤΙΚΑ προκρίθηκε στα τελικά του Παγκοσμίου Πρωταθλήματος χάντμπολ
(Τραπεζούντα, 22 Αυγούστου - 5 Σεπτεμβρίου) η εθνική μας ομάδα, νικώντας στη
χθεσινή τελευταία μέρα του προκριματικού ομίλου στο Μετς τη Σλοβακία με 27-24.

Η εθνική μας ομάδα, μετά και την ισοπαλία (22-22) προχθές με τη Σλοβενία, πήρε
την 2η θέση στον όμιλο, με διαφορά τερμάτων από τη Σλοβενία, που χθες νίκησε
τη Ρουμανία με 36-27 και κατετάγη 1η. Προχθές ακόμη: Σλοβακία - Ρουμανία 29-22.

Η τελική κατάταξη: Σλοβενία (83-71) 5, Ελλάδα (75-71) 5, Σλοβακία (75-74) 2,
Ρουμανία (74-91) 0.

Η Ελλάδα στο χθεσινό 27-24 (ημίχρονο 10-11) κατά της Σλοβακίας έπαιξε με τους
Τσιλιμπάρη, Παπαδημητρίου, Βασιλάκη 7, Γρίσπο 6, Πρωτογέρη 2, Χατζηαθανασίου
3, Μπαλωμένο 2, Σουγγάρα 1, Φωτιάδη 1, Μπακαούκα 1, Αγγελόπουλο.

Η σύνθεση στο προχθεσινό 22-22 (13-10) με Σλοβενία: Καφάτος, Τσιλιμπάρης,
Σουγγάρας 3, Παπαδόπουλος Ι. 1, Πρωτογέρης 3, Γρίσπος 7, Μπακόπουλος,
Παπαδόπουλος ΙΙ, Χατζηαθανασίου 5, Βασιλάκης 2, Μπακαούκας, Φωτιάδης.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15857O103</ED>
<ID>
ID:163264

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O10&aa=3</URL></REF>


Article

<CATEGORY>vin10</CATEGORY>

 <H5>ΜΠΙΤΣ ΒΟΛΕΪ
</H5><H2>Καραντάσιου και Σφυρή έβδομες στην Ευρώπη
</H2>
ΚΑΛΟ ξεκίνημα για τις Βάσω Καραντάσιου και Έφη Σφυρή στο Ευρωπαϊκό Σιρκουί
μπιτς βόλει Swatch Ο' Neill 1997, αφού πήραν την 7η θέση.

Η Εθνική μας δυάδα άρχισε στο τελικό ταμπλό του 1ου τουρνουά της διοργάνωσης,
στη Βιέννη, με νίκη 15-12 επί των Γιόργκενσεν - Ζόμερ (Δανία), αλλά δεν
μπόρεσε να νικήσει (11-15) και το Νο1 ντουέτο της Ευρώπης, τις Τσέχες
Τομπιάσοβα - Χούντκοβα. Συνέχισαν στο ταμπλό των ηττημένων 15-12 με νίκη επί
των Γκρόζερ - Άντσιν (Ουγγαρία) και ήττα 2-15 από τις Τσέχες Ντοσιντούλοβα -
Τσέλμποβα (Νο2 στο τουρνουά).

Για την 7η θέση οι Ελληνίδες παίκτριες κέρδισαν 22 βαθμούς στη γενική κατάταξη
του Ευρωπαϊκού Σιρκουί και 1.000 δολάρια (270.000 δραμές περίπου).

Οι επόμενοι αγώνες για Σφυρή - Καραντάσιου είναι το 1ο τουρνουά του
Πανελληνίου Πρωταθλήματος (έναρξη 12 Ιουνίου), το τουρνουά του Παγκοσμίου
Πρωταθλήματος (Πεσκάρα, 2-3 Ιουλίου) και το τουρνουά της Ρόδου για το
Ευρωπαϊκό Σιρκουί (9-13 Ιουλίου).

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15857O104</ED>
<ID>
ID:163287

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΟΔΗΛΑΣΙΑ
</H5><H2>Πρωταθλητής ο Μανιάτης
</H2>
ΤΗ ΘΑΥΜΑΣΙΑ φόρμα του εν όψει των Μεσογειακών Αγώνων έδειξε ο κορυφαίος
Έλληνας ποδηλάτης δρόμου Γιώργος Μανιάτης (Παναθηναϊκός), αφού κυριάρχησε στον
αγώνα αντοχής 135 χλμ. του Πανελληνίου Πρωταθλήματος με 4 ώρες 6'57''.

Ο αγώνας με τον οποίο ολοκληρώθηκε το Πανελλήνιο Πρωτάθλημα ποδηλασίας ανδρών
και γυναικών έγινε στην Πάρνηθα και τον 33χρονο πρωταθλητή ακολούθησαν στην
πρώτη τριάδα οι Παναγιώτης Μαρεντάκης (Τάλως Χανίων) με 4 ώρες 10'41'' και
Ελπιδοφόρος Ποτουρίδης (Ν. Ιωνία) με 4 ώρες 10'41''.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15857O105</ED>
<ID>
ID:163299

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O10&aa=5</URL></REF>


Article

<CATEGORY>vin10</CATEGORY>

 <H5>ΟΙ ΔΑΝΟΙ ΝΙΚΗΣΑΝ 2-0 ΤΟΥΣ ΒΟΣΝΙΟΥΣ ΠΟΥ ΤΟΥΣ ΣΤΑΜΑΤΗΣΕ ΤΡΕΙΣ ΤΟΥΛΑΧΙΣΤΟΝ ΦΟΡΕΣ
Ο ΠΟΛΥ ΚΑΛΟΣ ΣΜΑΪΧΕΛ
</H5><H5>ΜΟΥΝΤΙΑΛ
</H5><H5>Όλα τα αποτελέσματα
</H5><H2>Τυχεροί
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Πιο κοντά στον τελικό του Μουντιάλ είναι από χθες η Ρωσία (μετά την επικράτησή
της επί του Ισραήλ 2-0). Στο στιγμιότυπο ο Ραντίμοφ (δεξιά) δέχεται τα
συγχαρητήρια από τους συμπαίκτες του μετά το γκολ που πέτυχε

ΜΕ ΣΥΜΜΑΧΟ την τύχη η Δανία επικράτησε της Βοσνίας Ερζεγοβίνης 2-0 στην
Κοπεγχάγη, ξεφεύγοντας τρεις βαθμούς από το αντιπροσωπευτικό μας συγκρότημα,
στον πρώτο προκριματικό όμιλο για το Μουντιάλ '98.

Οι Βόσνιοι απέδειξαν και πάλι πως είναι «σκληρά» καρύδια, εντυπωσιάζοντας με
το απλό και γρήγορο ποδόσφαιρό τους. 
Όμως από τη συνταγή έλειπε η ουσία, αφού τουλάχιστον τρεις φορές οι Μπόλιτς,
Μπάλιτς βρέθηκαν τετ-α-τετ με τον Σμάιχελ χωρίς να καταφέρουν να τον νικήσουν.

Αντίθετα, οι ανανεωμένοι Δανοί έδειξαν πιο αποτελεσματικοί φτάνοντας στο γκολ
με τους Ρίπερ (67'), Μόλναρ (90').

«Ήταν ένα δύσκολο παιχνίδι και είμαστε πολύ τυχεροί που κερδίσαμε. Θα
μπορούσαμε να είχαμε χάσει 1-0. Οι Βόσνιοι έπαιξαν υψηλού επιπέδου
ποδόσφαιρο», υπογράμμισε ο κόουτς των Δανών, Μπο Γιόχανσον.

Ο ομοσπονδιακός προπονητής της Βοσνίας, Φουάντ Μουζούροβιτς, τόνισε πως οι
Δανοί ήταν επικίνδυνοι στις «στημένες» φάσεις, ενώ έδωσε συγχαρητήρια στους
παίκτες του για τη θαυμάσια απόδοσή τους.

Στο μεταξύ, Νιγηρία και Μαρόκο είναι οι πρώτες χώρες που εξασφάλισαν τη
συμμετοχή τους στο 16ο Παγκόσμιο Κύπελλο. Η Νιγηρία επικράτησε 3-0 της Κένυα,
φτάνοντας τους 13 βαθμούς στον πρώτο όμιλο της Αφρικής σε πέντε αγώνες. Τους
ίδιους βαθμούς συγκέντρωσε και το Μαρόκο στον 5ο όμιλο, μετά τη νίκη του με
1-0 επί της Γκάνα.

*** Ισοπαλία 1-1 παραχώρησε ο Ισημερινός στη Χιλή, στον προκριματικό
όμιλο της Λατινικής Αμερικής. Οι γηπεδούχοι προηγήθηκαν στο 43' με τον
Γκρατσιάνι, για να ισοφαρίσει δέκα λεπτά αργότερα ο Σάλας.

1ος όμιλος:

Δανία - Βοσνία-Ερζεγοβίνη 2-0 (Ρίπερ 67', Μόλναρ 90').

2ος όμιλος:

Γεωργία - Μολδαβία 2-0 (Αρβελάντζε 27', Κινκλάτζε 51').

3ος όμιλος:

Φινλανδία - Αζερμπαϊτζάν 3-0 (Βάνχαλα 59', Λιτμάνεν 64', Σουμιάλα 81 ),
Ουγγαρία - Νορβηγία 1-1 (Κόβατς 22' - Ρούντι 8')

4ος όμιλος:

Λετονία - Αυστρία 1-3 (Αστάφιεφ 87' - Χεράφ 55', Πόλστερ 81', Στόγκερ 82'),
Εσθονία - Σουηδία 2-3 (Όπερ 75', Κρίσταλ 85' - Νταλίν 13', Ζέτεμπεργκ 53' με
πέναλτι Άντερσον 73'), Λευκορωσία - Σκωτία 0-1 (ΜακΆλιστερ 50').

5ος όμιλος:

Βουλγαρία - Λουξεμβούργο 4-0 (Στόιτσκοφ 43', Κονσταντίνοφ 47', Μπαλάκοφ 50',
Λέτσκοφ 81'), Ρωσία - Ισραήλ 2-0 (Ραντίμοφ 8', Κοσοπάλοφ 38').

6ος όμιλος:

Ισπανία - Τσεχία 1-0 ( Ιέρο 40' με πέναλτι). Γιουγκοσλαβία - Σλοβακία 2-0
(Σαβίτσεβιτς 17', Μιγιάτοβιτς 75'), Νησιά Φερόε - Μάλτα 2-1 (Άργκε 6', Γιόνσον
41' - Άγκτους 47' με πέναλτι).

7ος όμιλος:

Βέλγιο - Σαν Μαρίνο 6-0 (Στάλενς 16', 85', Βαν Μάιερ 26', Μπέντζα 27', 45',
Ολιβέιρα 33').

8ος όμιλος:

Σκόπια - Ισλανδία 1-0 (Χριστόφ 53').

9ος όμιλος:

Πορτογαλία - Αλβανία 2-0 (Ζοάο Πίντο 14', Λουίς Φίγκο 71'), Ουκρανία -
Γερμανία 0-0.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15857O111</ED>
<ID>
ID:163186

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O11&aa=1</URL></REF>


Article

<CATEGORY>vin10</CATEGORY>

 <H2>ΓΚΑΛΟΠ
</H2><H2>Ο καλύτερος αγώνας σε Παγκόσμιο Κύπελλο
</H2>
Ο ημιτελικός ανάμεσα σε Ιταλία και Δυτική Γερμανία ψηφίστηκε ως ο καλύτερος αγώνας

σε Μουντιάλ

Ο ΗΜΙΤΕΛΙΚΟΣ του Μουντιάλ του 1970 μεταξύ της Ιταλίας και της Δυτικής
Γερμανίας (4-3) είναι ο καλύτερος αγώνας που έχει διεξαχθεί ποτέ σε Παγκόσμιο
Κύπελλο, σύμφωνα με την άποψη 50 κορυφαίων ποδοσφαιριστών του κόσμου. Στο
σχετικό γκάλοπ που οργάνωσε η «Εκίπ» πήραν μέρος θρύλοι του παγκοσμίου
ποδοσφαίρου, όπως οι Πελέ, Κρόιφ, Μπεκενμπάουερ, Αλφρέδο Ντι Στέφανο, Μπόμπι
Τσάρλτον. Οι ποδοσφαιριστές κλήθηκαν να απαντήσουν στην ερώτηση: «Ποια ήταν τα
τρία καλύτερα παιχνίδια στην ιστορία του Παγκοσμίου Κυπέλλου». Ο ημιτελικός
του 1970 μεταξύ της Ιταλίας και της Δυτικής Γερμανίας συγκέντρωσε τις
περισσότερες προτιμήσεις.

Την πρώτη δεκάδα συμπλήρωσαν οι αγώνες:

Βραζιλία-Ιταλία 4-1 (τελικός Μουντιάλ '70).

Ιταλία-Βραζιλία 3-2 (προημιτελικά Μουντιάλ '82).

Δ. Γερμανία-Γαλλία 3-3 (ημιτελικά Μουντιάλ '82).

Αγγλία-Δ. Γερμανία 4-2 (τελικός Μουντιάλ '66).

Βραζιλία-Σουηδία 5-2 (τελικός Μουντιάλ '58).

Γερμανία-Ουγγαρία 3-2 (τελικός Μουντιάλ '54).

Δ. Γερμανία-Ολλανδία 2-1 (τελικός Μουντιάλ '74).

Βραζιλία-Αγγλία 1-0 (πρώτη φάση Μουντιάλ '70).

Γαλλία-Βραζιλία 1-1 (προημιτελικά Μουντιάλ '86).

Ενδιαφέρον παρουσιάζουν οι προτιμήσεις του κορυφαίου παίκτη όλων των εποχών,
Πελέ. Ο Πελέ λοιπόν ψήφισε κατά σειρά τους εξής αγώνες:

Βραζιλία-Αγγλία 1-0 (Μουντιάλ '70).

Βραζιλία-Σουηδία 5-2 (Μουντιάλ '58).

Πορτογαλία-Βραζιλία 3-1 (Μουντιάλ '66).

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15857O112</ED>
<ID>
ID:163228

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O11&aa=2</URL></REF>


Article

<CATEGORY>vin10</CATEGORY>

 <H5></H5><H5>Αρχηγός τώρα ο Τόμας Χέλμερ
</H5><H5>Παραιτήθηκε ο Πιέχνιτσεκ
</H5><H5>Κουβανοί στο εξωτερικό
</H5><H2>ΕΜΠΙΣΤΕΥΤΙΚΑ
</H2>
Η διοίκηση της Μπάγερν αποφάσισε να αφαιρέσει το περιβραχιόνιο του αρχηγού από
τον Λόταρ Ματέους, μετά τη γνωστή ιστορία με το στοίχημα. 
Όπως ανακοίνωσε ο πρόεδρος της Μπάγερν, Φραντς Μπεκενμπάουερ, νέος αρχηγός θα
είναι ο Τόμας Χέλμερ.

*Ο προπονητής της Αούστρια Βιέννης, Βόλφγκανγκ Φρανκ, συγκεντρώνει τις
περισσότερες πιθανότητες για να αντικαταστήσει τον Ότμαρ Χίτζφελντ στον πάγκο
της πρωταθλήτριας Ευρώπης, Ντόρτμουντ. Ωστόσο, οι γερμανικές εφημερίδες
ανέφεραν πως στο στόχαστρο της Ντόρτμουντ βρίσκονται και οι Φαν Γκάαλ, Κρόιφ,
Ντάουμ και Χάινκενς.

Η εντός έδρας ήττα της Πολωνίας από την Αγγλία (0-2) ήταν η σταγόνα που
ξεχείλισε το ποτήρι.

Έτσι, ο ομοσπονδιακός προπονητής της Πολωνίας, Άντονι Πιέχνιτσεκ, δήλωσε την
παραίτησή του έναν χρόνο μετά την ανάληψη των καθηκόντων του. 
Προσωρινός αντικαταστάτης του Πιέχνιτσεκ θα είναι ο μέχρι πρότινος βοηθός του,
Κριστόφ Πάβλακ.

*Δύο Κύπριοι πρωταθλητές, τα ονόματα των οποίων δεν έγιναν γνωστά, δεν έλαβαν
μέρος στους αγώνες μικρών κρατών της Ευρώπης, επειδή ήταν ντοπέ. Την είδηση
αποκάλυψε η εφημερίδα «Φιλελεύθερος» και αναμένεται φυσικά να προκαλέσει
τριγμούς στον κυπριακό αθλητισμό.

Η κυβέρνηση της Κούβας έδωσε άδεια σε τρεις ποδοσφαιριστές να αγωνιστούν σε
ομάδες του εξωτερικού. Πρόκειται για τους Λάζαρο Νταρκούρτ, Εδουάρδο
Σεμπράνγκο και Μανουέλ Μπονταμπίγια. 
Οι δύο πρώτοι θα αγωνιστούν σε ισπανικές ομάδες μικρής κατηγορίας, ενώ ο
τρίτος θα παίξει στην ομάδα Αλαχουέλα στην Κόστα Ρίκα.

*Η Μπρέσια είναι η πρώτη ομάδα που εξασφάλισε την άνοδό της στην πρώτη
κατηγορία της Ιταλίας, μετά την ισοπαλία που απέσπασε χθες από την Ρετζίνα
(1-1). Τια άλλες τρεις θέσεις που οδηγούν στη μεγάλη κατηγορία διεκδικούν οι
Έμπολι, Λέτσε, Μπάρι και Τζένοα. Πάντως, στην Γ' κατηγορία έχουν ήδη
υποβιβαστεί οι Κρεμονέζε, Παλέρμο, Κοζέντσα και Τσεζένα.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15857O113</ED>
<ID>
ID:163265

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O11&aa=3</URL></REF>


Article

<CATEGORY>vin10</CATEGORY>

 <H5>ΙΟΡΝΤΑΝΕΣΚΟΥ
</H5><H2>Σήμερα η... επιβεβαίωση
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Σήμερα, λέει, περιμένει ο κύριος Τροχανάς το οκέι της ρουμανικής ομοσπονδίας,
προκειμένου να έλθει στη Ν. Φιλαδέλφεια ο Ιορντανέσκου...

*** Έτσι! Πρέπει να δει τι θα κάνει η διοίκηση της ΠΑΕ με το θέμα, σε
περίπτωση άρνησης, διότι ενδέχεται να έχει και άλλες επιλογές...

*** Το ότι πριν από λίγες ημέρες ο μεγάλος είχε δηλώσει πως έχει τη
σύμφωνη γνώμη της ομοσπονδίας είναι απλώς λεπτομέρεια.

*** Τώρα φαίνεται ότι χρειάζεται «δεύτερη», για να δέσει το πράγμα...

*** Και να κερδηθεί χρόνος.

*** Στο μεταξύ, σύμφωνα με ανεπιβεβαίωτη πληροφορία, τουλάχιστον πέντε
διάσημοι προπονητές έχουν εκφράσει την επιθυμία να εργαστούν στην Κυπελλούχο Ελλάδας.

*** Ποιοι είναι αυτοί; Καλά τώρα. Όσοι δεν έχουν βρει εργασία στη
Γηραιά Ήπειρο.

*** Κίγκαν, Αλέφαντος, Άτκινσον, Ζάετς, δεν ξέρω τι έκανε τελικά με
τους Πορτογάλους ο Μπόμπι Ρόμπσον!

*** Υποψήφιος είναι και ο Όλεγκ Μπλαχίν, χωρίς πλάκα τώρα, αλλά και
αυτός πρέπει να δείξει... υπομονή και κατανόηση!

*** Κατά τα άλλα, και αναμένοντας πάντα τον «στρατηγικό επενδυτή» της
επιλογής (και φαντασίας) του χρηματοδότη, ισχύουν και αυτά:

*** Γίνεται προσπάθεια ώστε να ενεργοποιηθούν, για τρέχοντα έξοδα,
μεταχρονολογημένες επιταγές!

*** Η έφεση για τα πρόστιμα με τις «σουΐτες» τρέχει.

*** Στο συρτάρι του Νίκου Στράτου αναπαύεται λίστα διάφορων παικτών,
που έχουν προταθεί από γραφείο αλλοδαπών μάνατζερ, εδώ και μέρες.

*** Είναι προφανές ότι κάποιοι στην Ευρώπη εξακολουθούν να σέβονται την ΑΕΚ...

*** (Ή να πιστεύουν τα πλάνα πώλησης που υπάρχουν...).

*** Μέχρι και ο γνωστός 28χρονος Ρώσος Ιγκόρ Σαλίμοφ, που είναι
ελεύθερος, έχει προταθεί στην ΑΕΚ.

*** Η περίπτωσή του θα εξεταστεί, μάλλον μετά την εξόφληση του Μιχάλη
Βλάχου... (η αναφορά αυτού του ονόματος τυχαία...).

Το πλάνο άνοιξε

Προπονητή βρήκε ­ ιδού τώρα που ψάχνει παίκτες ο Παναθηναϊκός με βάση τις
συνταγές Βασίλη Δανιήλ.

*** Ο κόουτς θέλει οπωσδήποτε στόπερ και λίμπερο.

*** Που σημαίνει ότι Ουζουνίδης - Καλλιτζάκης οριστικά και αμετάκλητα τέλος!

*** Ακολούθως, ο κυρ Βασίλης δεν θα έλεγε όχι αν του αγόραζαν σέντερ
φορ, επιτελικό μέσο και ακραίο μπακ-χαφ της αριστερής πτέρυγας.

*** Άρα, αριστερά χωλαίνει η ομάδα, και αν βρεθεί παίκτης, τότε ο Γ.Χ.
Γεωργιάδης θα επιστρέψει στη φυσική του θέση...

*** Αυτούς τους πέντε παίκτες ­ από τους οποίους οι δύο θα είναι (;)
ξένοι ­ ψάχνει λοιπόν ο Παναθηναϊκός.

*** Και ο Δανιήλ ψάχνει και ήδη ακούγεται πως... βρήκε σπίτι προς την Κηφισιά.

*** Ένα είναι σίγουρο. Μέχρι να ενισχυθεί σε ικανοποιητικό βαθμό ο
Παναθηναϊκός και ο νέος προπονητής να καταφέρει να φτιάξει ισχυρό μόνιμο
σχήμα, θα περάσει κάποιος καιρός.

*** Όρεξη να υπάρχει για δουλειά.

*** Για την ακρίβεια, όρεξη περισσότερη από τα «διαθέσιμα»...

*** Όσο πιο γρήγορα το κατανοήσει αυτό ο Μακεδών τεχνικός, τόσο πιο
ήρεμα θα κυλήσει το έργο του.

*** Να θυμάται, κυρίως, πως αν η διοίκηση του Παναθηναϊκού ήθελε να
πληρώσει καλά ώστε να φέρει στην Παιανία τον... Τραπατόνι και τον Ρομπέρτο
Μπάτζιο, θα το είχε κάνει.

*** Να θυμάται επίσης πως τον... Κουλακιώτη ορέγεται ο πρόεδρος, όμως
ακόμη η συμφωνία δεν επιτεύχθηκε!

Ήταν... λάθος η ισοφάριση

Κοντράστ δυνατό, χθες, στην ποδοσφαιρική μας τροφή από τα τηλεοπτικά κανάλια
και ελπίζω να το νιώσατε.

*** Ενωρίς είχε Δανία - Βοσνία, που ήταν αγώνας καταπληκτικός και με
αγωνία, υπήρχε όμως και κάλυψη του ντέρμπι Αιγάλεω - Καλλιθέας...

*** Δυστυχώς δεν τέθηκε θέμα επιλογής, διότι έγιναν διαφορετική ώρα.

*** Προηγήθηκε η Κοπεγχάγη και ακολούθησε το... «Σίτι».

*** Ευτυχώς, δηλαδή, που αργά είδαμε λίγο... Ντελ Πιέρο, Βιέρι,
Ρονάλντο και Ντούνγκα, από τη Λυών, και καταλάβαμε γιατί εξακολουθεί να
συγκινεί το άθλημα.

*** Ο αγώνας Αιγάλεω - Καλλιθέας ήταν από αυτούς που «ξυπνάνε τα
αίματα» και δικαιώνει όσους θεωρούν την Γ' Εθνική κατηγορία του περιθωρίου.

*** Και γροθιές είχε, και κάρτες είχε, και ύβρεις από την εξέδρα είχε
και... τελετή λήξης στο φινάλε.

*** Τι είχε συμβεί; Τίποτε το σπουδαίο.

*** Η Καλλιθέα έκανε το λάθος να ισοφαρίσει προς το τέλος και ο
διαιτητής επέμενε τολμηρά να σφυρίζει 50%-50%

Δύο έμειναν...

Σε άλλον αγώνα της τρίτης κατηγορίας δημιουργήθηκε ίσως φετινό ρεκόρ
εισιτηρίων από την ανάποδη...

*** Μόλις εννιά (αριθ. 9) εισιτήρια κόπηκαν στη Ρόδο, στον αγώνα Ένωσης
Ρόδου Διαγόρα - Κέρκυρας.

*** Ήταν τρία περισσότερα από αυτά που είχαν διατεθεί στο ματς Πύργου -
Λάρισας, αλλά αυτά ήταν για τη Β' Εθνική κατηγορία.

*** Πρόβλεψη: αν η «Ένωση» της Ρόδου δεν φροντίσει να δυναμώσει,
ενδέχεται να τους χάσει τους εννιά θαυμαστές.

*** Άσε που όπου να 'ναι αρχίζουν οι βόλτες στις παραλίες της ωραίας νήσου...

*** Η τρίτη κατηγορία θα λήξει έπειτα από δύο αγωνιστικές και το φινάλε
προβλέπεται συ-γκλο-νι-στι-κό, κυρίως εκτός αγωνιστικών χώρων.

*** Άκουσα, μάλιστα, πως οι λογιστές ορισμένων... καφενείων
ετοιμάζονται για υπερωρίες.

*** Πλησιάζουν οι μέρες που γνωρίζει έξαρση το παιγνίδι γενικώς!

*** (Ο διαχωρισμός σε τεχνικό ή τυχερό, άνευ σημασίας στην μπάλα...). 
<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15857O121</ED>
<ID>
ID:163187

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Η ΕΠΟ έχει αποτύχει
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΜΙΑ ΕΙΚΟΝΑ της αναπηρίας του ελληνικού ποδοσφαίρου είχαν την ατυχία να δουν
χθες το απόγευμακ, στο συνδρομητικό κανάλι, όσοι παρακολούθησαν τον
βαθμολογικά κρίσιμο αγώνα Αιγάλεω - Καλλιθέα 1-1 για το πρωτάθλημα Γ' Εθνικής.

Φτωχό θέαμα, γροθιά ποδοσφαιριστή τής γηπεδούχου ομάδας στο πρόσωπο αντιπάλου
του και κόκκινη κάρτα, κακομεταχείριση του διαιτητή κ. Τεβεκέλη, αμέσως μετά
τη λήξη και πριν φτάσει στην καταπακτή, και επεισόδια στο τερέν, όπου ΜΑΤ,
ποδοσφαιριστές και άτομα με πολιτική περιβολή ήταν πρόσωπα του ίδιου πίνακα.

Παρόμοιες εικόνες, χρόνια τώρα, σε πολλά γήπεδα. Και ο πρόεδρος της ΕΠΑΕ
Γιώργος Δέδες και ο πρόεδρος της ΕΠΟ Κώστας Τριβέλλας, στην καρέκλα τους, να
έχουν αποδεχθεί τη θλιβερή πραγματικότητα και να μην έχουν παρουσιάσει κάποιο
σχέδιο αναβάθμισης.

Το μόνο που ξέρει ο κ. Τριβέλλας είναι να μάχεται κόντρα στις διατάξεις του
καταστατικού της Ομοσπονδίας, για να διατηρήσει όσο γίνεται περισσότερο τη
θέση του, αρνούμενος εκλογές κατά το πρώτο δεκαπενθήμερο του Ιουλίου.

Επιτέλους, ο κ. Τριβέλλας και οι στενοί συνεργάτες του δεν μπόρεσαν να βγάλουν
το ποδόσφαιρό μας από την αναξιοπιστία. Έχουν αποτύχει και οφείλουν να
κατανοήσουν την απόλυτη ανάγκη αλλαγής στη σύνθεση του επιτελικού οργάνου.

Το καταστατικό της ΕΠΟ δεν επιτρέπεται να γίνεται πλαστελίνη στα χέρια του κ.
Τριβέλλα ή οποιουδήποτε άλλου. Οι εκλογές επιβάλλεται να γίνουν τον επόμενο
μήνα, ώστε και να τηρηθούν οι νόμοι, αλλά και να υπάρχει χρόνος για οργάνωση
και προγραμματισμό.

Η παράταξη του Γιώργου Λυσαρίδη και του Σωτήρη Αλημίση δείχνει ικανή να βάλει
τάξη στα ποδοσφαιρικά μας πράγματα και να δημιουργήσει υγιέστερες συνθήκες.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15857O122</ED>
<ID>
ID:163229

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O12&aa=2</URL></REF>


Article

<CATEGORY>vin10</CATEGORY>

 <H2>Άτυχε Τεβεκέλη...
</H2>
Ούτε ο έμπειρος (Α' Εθνική) διαιτητής ούτε και η... τηλεοπτική κάλυψη
εμπόδισαν ορισμένους στο Αιγάλεω να βγάλουν τον αρνητικό τους χαρακτήρα.
Πρωταγωνιστής του αγώνα ήταν τα επεισόδια στην αρχή και στο τέλος και,
δυστυχώς, το πρωτάθλημα τρίτης κατηγορίας συνεχίζεται... Τι άλλο να πούμε!

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15857O123</ED>
<ID>
ID:163266

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O12&aa=3</URL></REF>


Article

<CATEGORY>vin10</CATEGORY>

 <H2>Ραντεβού με σημασία
</H2>
ΓΙΑ ΝΑ οριστικοποιηθεί το ραντεβού του Ρίβερς με τον πρόεδρο Κόκκαλη, μπορεί
και να σημαίνει μείωση απαιτήσεων του Αμερικανού εν όψει νέας συμφωνίας. Στο
μεταξύ η ΑΕΚ (δηλαδή ο Ιωαννίδης) καραδοκεί... Βλέπετε, ο πλέι μέικερ του
Ολυμπιακού είχε καλύτερη περίοδο από τον Ατρούια (ή τον Κολντεμπέλα...).

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15857O124</ED>
<ID>
ID:163288

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O12&aa=4</URL></REF>


Article

<CATEGORY>vin10</CATEGORY>

 <H2>Ο Ιούνιος, μήνας νεανικών αγώνων στην Αττική
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

Η ΕΝΩΣΗ Σκακιστικών Σωματείων Νομού Αττικής, ο ΕΟΣ Αχαρνών και ο Ζήνων
Γλυφάδας διοργανώνουν τα νεανικά πρωταθλήματα Αττικής. Οι αγώνες στις
κατηγορίες αγοριών και κοριτσιών 10, 12, 14 και 16 ετών θα γίνουν από τις 21
έως τις 27 Ιουνίου στον ΕΟΣ Αχαρνών (Φιλαδελφείας 126, απέναντι από το
στρατόπεδο), με ώρα έναρξης 17.00. Εξυπηρετεί η λεωφορειακή γραμμή Γ09
(Κόκκινος Μύλος) που έχει αφετηρία την οδό Χαλκοκονδύλη. Θα υπάρχει και
λεωφορείο του Δήμου Αχαρνών που θα ξεκινάει από το σταθμό Περισσού του ΗΣΑΠ
στις 16.30 (πρώτη μέρα στις 16.00). Τα πρωταθλήματα εφήβων και νεανίδων θα
γίνουν στο διάστημα 5-13 Ιουλίου στο Στάδιο Ειρήνης και Φιλίας με ώρα έναρξης 17.00.

Η ΕΣΣΝΑ θα διοργανώσει επίσης ομαδικά πρωταθλήματα σχολείων. Οι συνθέσεις θα
είναι τετραμελείς. Το πρωτάθλημα Δημοτικών θα γίνει το Σάββατο 28 Ιουνίου στις
10.00 στον ΕΟΣ Αχαρνών. Το αντίστοιχο των Γυμνασίων την Κυριακή 29/6 στις
10.00 στον ίδιο χώρο. Αυτό των Λυκείων στις 4 Ιουλίου (ώρα 17.00) στο Στάδιο
Ειρήνης και Φιλίας. Οι αγώνες θα γίνουν με ελβετικό σύστημα 5 γύρων. Δηλώσεις
συμμετοχής μπορούν να γίνονται στα γραφεία της ΕΣΟ (9220.972) και στα τηλέφωνα
2461.528 (κ. Νίκος Νίκας, διευθυντής αγώνων ΕΟΣ Αχαρνών, απόγευμα), 9627.435
(κ. Παναγής Σκλαβούνος, διευθυντής αγώνων ΣΕΦ, απόγευμα).

*Τροποποιήθηκε το αγωνιστικό πρόγραμμα της ΤΕΣΣΘ-Χ λόγω των μαθητικών
εξετάσεων και του τριημέρου του Αγίου Πνεύματος. Τα προκριματικά του
διασυλλογικού παμπαίδων της περιοχής Θεσσαλονίκης θα γίνουν 17-21/6 (ώρα
έναρξης 17.00) στις έδρες της ΔΕΗ και της ΕΣΘ. Δηλώσεις συμμετοχής μέχρι 10/6
και ώρα 20.00. Το αντίστοιχο διασυλλογικό παίδων θα συνεχιστεί το Σάββατο 21/6
(4ος γύρος, ώρα 18.00) και την Κυριακή 22/6 (5ος γύρος, ώρα 10.00). Τα ατομικά
παίδων και γυναικών (7 γύροι) θα γίνουν 23-28/6 (στις 28 διπλός γύρος). Οι
παιδικοί αγώνες θα γίνουν στη ΔΕΗ και οι γυναικείοι στην ΕΣΘ.

ΙΚΑΡΙΑ

Συμπληρωματικά, σε σχέση με προηγούμενο σημείωμά μας για το τουρνουά της
Ικαρίας (8-16 Ιουλίου), αναφέρουμε τα εξής: στους αθλητές που έχουν προκριθεί,
στους διεθνείς μετρ και γκραν μετρ και στα μέλη της Εθνικής Κύπρου θα
καλυφθούν οι διανυκτερεύσεις (δίκλινα δωμάτια) και τα εισιτήρια πλοίου
(τουριστική θέση). Επιπλέον, στους διεθνείς μετρ και γκραν μετρ, που θα
συμμετάσχουν σε μία τουλάχιστον παράλληλη εκδήλωση, θα δοθούν 2.000 (για
διεθνείς) και 3.000 (για γκραν μετρ) δρχ. για κάθε 10 μονάδες ΕΛΟ πάνω από
2.300, ως συμμετοχή των διοργανωτών σε διατροφή και οδοιπορικά. Στις
παράλληλες εκδηλώσεις περιλαμβάνονται μεταξύ άλλων ένα διεθνές τουρνουά ράπιντ
- μπλάιντ (17-18/7), ένα διεθνές σεμινάριο διαιτησίας (10-14/7), σιμουλτανέ,
μπλιτς κ.ά. Δηλώσεις συμμετοχής στα τηλ. 9582.445 (Γιάνης Μαρής), 3805.511,
8670.197 (Κοσμάς Κέφαλος), 0275/22.562, 22.993 (Γιώργος Μωραΐτης, Ικαρία).

*Ο Δήμος Χαϊδαρίου και ο Δημοτικός Αθλητικός Οργανισμός διοργάνωσαν, για
δεύτερη συνεχόμενη χρονιά, τουρνουά στο Δημοτικό Τουριστικό Περίπτερο Δαφνιού.
Στην κατηγορία έως 13 ετών νικητής αναδείχθηκε ο Γιώργος Τριανταφυλλίδης, στην
κατηγορία έως 17 ετών η Δανάη Χριστοδούλου και στη κατηγορία άνω των 18 ο
Γιώργος Βελίδης.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15857O991</ED>
<ID>
ID:163195

</ID><URL>http://ta-nea.dolnet.gr/neaweb/neafile.print_unique?e=A&f=15857&m=O99&aa=1</URL></REF>


Article

<CATEGORY>vin09</CATEGORY>

 <H5>ΟΙ ΔΙΑΤΤΟΝΤΕΣ ΑΣΤΕΡΕΣ ΚΑΙ ΠΩΣ ΚΑΤΑΣΚΕΥΑΖΟΝΤΑΙ
</H5><H5></H5><H2>Είδωλα μιας χρήσης
</H2>
Μοιάζουν αδελφάκια, αλλά δεν είναι. Πρώτος ο Νότης Σφακιανάκης καθιέρωσε το
λουκ του Λατίνου σε ελληνική εκδοχή και μετά ακολούθησε ο Στέλιος Ρόκκος

Το «Έχω κλάψει», του Χρήστου Κυριαζή, σας θυμίζει κάτι; Ο δίσκος αυτός (το LP
ήταν «Μου θυμίζεις τη μάνα μου») έγινε το μεγαλύτερο εισπρακτικό σουξέ της
Sony, ξεπερνώντας αν δεν με απατά η μνήμη μου τα 100.000 αντίτυπα. Τι έγινε
ύστερα από αυτόν τον δίσκο ο Χρήστος Κυριαζής; Άλλαξε εταιρεία (τώρα είναι
στην BMG) και έκανε ακόμη δύο δίσκους με μέτρια αποτελέσματα. Λέτε να μην
ήθελε η εταιρεία του να έχει ένα αστέρι στους κόλπους της; Τον Αντύπα τον
θυμόσαστε. Το «Μωρό μου καλησπέρα» και το «Οδηγώ και σε σκέφτομαι» σίγουρα
κάτι θα σας φέρνουν στον νου. Δεν μπορεί, θα είχατε ακούσει για τις δόξες του
«Ποσειδώνιον» στην παραλιακή, όπου μαζί με τον συμπαθή Αντύπα συνέπρατταν ο
νεαρός Σάκης Ρουβάς και η Αλέξια (1992). Γιατί δεν συνεχίστηκε η δόξα του
«Ποσειδώνιον» και το υψηλό μεροκάματο του λαϊκού αοιδού; Γιατί όταν
πρωτοεμφανίστηκε η Ελίνα Κωνσταντοπούλου («Όταν το τηλέφωνο χτυπήσει»), την
ίδια περίπου εποχή με τον Μαζωνάκη, η μία έκανε το σουξέ της και τέλος, ενώ ο
άλλος εκτοξεύθηκε με δύο ακόμη χρυσούς δίσκους; Μήπως η Polygram δεν θέλει να
πωλούν οι καλλιτέχνες της; Γιατί ο Σφακιανάκης, των 180.000 αντιτύπων (του
δίσκου του «5ο Βήμα») ­ το μεγαλύτερο εμπορικό σουξέ των τελευταίων 10 χρόνων
­ μετά τον πρώτο του δίσκο στη Sony άλλαξε εταιρεία και μεταφέρθηκε στην ΕΜΙ;
Η Sony δεν ήθελε να έχει την κότα που κάνει το χρυσό αυγό; Απλά δεν ήξερε, δεν
μπορούσε να δει... Για να μην πούμε ότι τον συμβούλευαν να κόψει τη φαβορίτα
και να πετάξει την μπότα...

Είδωλα μιας χρήσης, φτιαγμένα από ένα σύστημα που αγαπάει τις μεγάλες
ταχύτητες και τις συχνές αλλαγές, αλλά που δεν μπορεί να ορίσει ουσιαστικά το
παιχνίδι. Γεννάει δίσκους, αλλά όχι καλλιτέχνες. Μοντέλα, αντί για
τραγουδιστές. Καταναλωτές, αντί για κοινό. Και όλοι αυτοί που βλέπουμε
καθημερινά στην τηλεόραση τι είναι, δεν είναι καλλιτέχνες;

Κοντές φουστίτσες από βινύλ, μυτερές φαβορίτες λατινοαμερικάνικης προέλευσης,
γυμνασμένα κορμιά έτοιμα να πέσουν υπέρ... θεαματικότητας στις πρωινές
εκπομπές. Έτοιμα να γυμναστούν, αν χρειαστεί, παρέα με τη Γωγώ Μαστροκώστα
(έχει κανόνες το σταριλίκι, θυσίες...). Αυτά είναι τα είδωλα του σήμερα.
Κορίτσια κι αγόρια σαν τα κρύα νερά που περιμένουν να πιάσουν την καλή, με το
πρώτο σουξέ. Να γίνουν Σφακιανάκηδες, Ρόκκοι, Γαρμπίτσες ­ και όσο αντέξουν. Πόσο;

Αυτό είναι ένα ζήτημα. Γιατί πίσω από αυτή την φαινομενικά καλογυαλισμένη
μηχανή παραγωγής «καλλιτεχνών», βασιλεύει η προχειρότητα και ο ερασιτεχνισμός.
Το ελληνικό σόου μπίζνες ειδικεύεται στην παραγωγή... αντιγράφων,
χρησιμοποιώντας τη μέθοδο της φωτοκόπιας. 
Και όσοι από τους επιτυχημένους τυχαίνει να βρίσκονται στα πράγματα πάνω από
δύο σεζόν, το οφείλουν κυρίως στον εαυτό τους ­ στο πείσμα τους, στους θαμώνες
των μαγαζιών τους ή στην (δυσνόητη για κάποιους από εμάς) γοητεία τους. Ας μην
ξεχνάμε, τα γράμματα για τον Σάκη Ρουβά έφθαναν στην Polygram από το 1992.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15857P011</ED>
<ID>
ID:163196

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P01&aa=1</URL></REF>


Article

<CATEGORY>vin09</CATEGORY>

 <H5></H5><H2>Ο δεκάλογος της «επιτυχίας»
</H2>
1 Καλή φυσική κατάσταση, για να αντέχεται το πρωινό ξύπνημα και να μη
γίνεται Γολγοθάς το πρωινό στην τηλεόραση. Χορευτικά προσόντα (τσιφτετέλι,
συρτάκι, ζεϊμπέκικο) προτιμούνται.

2 Ευχάριστο κι ανάλαφρο ύφος, φωτεινό χαμόγελο, αισιόδοξη και άνετη
ματιά στον φακό.

3 Πλούσια γκαρνταρόμπα: Χρωματιστά βινύλ και κόθορνοι ασορτί ­
απαραίτητα για τις κυρίες ­ μαύρα δερμάτινα παντελόνια απαραίτητα για τους
κυρίους. Για τις πιο επίσημες εμφανίσεις, προτιμούνται οι ιταλικής καταγωγής
σχεδιαστές ­ Versace και Dolce Gabbana ή άντε το πολύ πολύ Τσούχλος.

4 Αυτοκίνητο: Κάτι σε κάμπριο (μια άσπρη BMW για παράδειγμα).

5Σωματικά προσόντα σε άριστη κατάσταση: Αν δεν «πιάσει» το τραγούδι,
μπορεί να θέλει η... agence.

6 Άριστες σχέσεις με τους Ρούλα Κορομηλά, Νανά Παλαιτσάκη, Βλάση
Μπονάτσο, Έλντα Πανοπούλου.

7Γυμναστήριο και πισίνα (εντός κατοικίας προτιμούνται).

8 Στυλίστες, κομμωτές, μακιγιέρ, φωτογράφοι στον άμεσο κύκλο των φίλων
­ ει δυνατόν στην «αυλή».

9 Προσωπική ζωή: Να συνοδεύεται από ενσταντανέ στη Μύκονο ή στα πάρτι
ανά την Ελλάδα.

10 Γάμος: Προτιμούνται καλλιτέχνες, μπασκετμπολίστες, επιχειρηματίες ­
και η πρόταση, 7-8 το βράδυ ει δυνατόν, σε σόου μεγάλης θεαματικότητας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15857P012</ED>
<ID>
ID:163235

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P01&aa=2</URL></REF>


Article

<CATEGORY>vin09</CATEGORY>

 <H5>ΛΑΪΚΟ ΧΑΠΕΝΙΝΓΚ ΣΤΗΝ ΨΑΡΑΓΟΡΑ ΑΘΗΝΑΣ
</H5><H5></H5><H5>Αφιέρωμα σε τρεις μεγάλους δημιουργούς
</H5><H2>Φασιανός με... ψάρια
</H2>
Λαϊκό χάπενινγκ, με τηγανητά ψάρια, κρασί και ψάρια ζωγραφιστά, λαμβάνει χώρα
στην Ψαραγορά. Ο Αλέκος Φασιανός ζωγράφισε τα φρέσκα και λαχταριστά «Ψάρια
Κέας», οι Εκδόσεις Βουρκαριάνη έκαναν το βιβλίο και ο δήμαρχος Αθηναίων κ.
Δημήτρης Αβραμόπουλος τα παρουσιάζει στην ανακαινισμένη Δημοτική Αγορά,
Ιχθυαγορά της οδού Αθηνάς. Ομιλητής ο τεχνοκριτικός κ. Χάρης Καμπουρίδης και
χορηγός τα Εκπαιδευτήρια Ελληνογερμανική Αγωγή. Ώρα 6.30 μ.μ.

*** Ο σημαντικός Κύπριος ζωγράφος και χαράκτης Χαμπής παρουσιάζει τα
χαρακτηριστικά νάιφ έργα του, εμπνευσμένα από τις παραδόσεις της Κύπρου, στο
«Αέναον» (Άντερσεν 18, Κατεχάκη). Τίτλος και κύριο θέμα της έκθεσης «Το
βασιλόπουλο». Διάρκεια έκθεσης έως 21 Ιουνίου.

*** Εγκαινιάστηκε στα Γιάννενα η έκθεση ζωγραφικής του Θέμου Μάιπα, που
οργανώνει το Πνευματικό Κέντρο του Δήμου στο Αρχοντικό Πυρσινέλλα. Η έκθεση θα
διαρκέσει έως τις 14 Ιουνίου.

ΔΙΠΛΑ ΕΓΚΑΙΝΙΑ

Ο Λεωνίδας Καλαμάρας, ένας Έλληνας γλύπτης από τη Φλώρινα, που διαπρέπει στο
Περθ της Αυστραλίας, εγκαινιάζει την έκθεση με τις χάλκινες φιγούρες του στο
Πολιτιστικό Κέντρο Μελίνα Μερκούρη (Εργοστάσιο Πουλοπούλου στο Θησείο) του
Δήμου Αθηναίων.

Παράλληλα, ο Σύλλογος Γλυπτών Ελλάδας παρουσιάζει στο Ωδείο Αθηνών (Ρηγίλλης)
άλλα γλυπτά και ζωγραφική του καλλιτέχνη και καθηγητή στη Σχολή Καλών Τεχνών
του Περθ.

*** «Αρχαιοσοφία του Μέλλοντος» τιτλοφορείται η έκθεση ζωγραφικής του Ιταλού
Στέφανο Φέστα, στην αίθουσα τέχνης των εκθετηρίων κεραμικής Α. Γαρδέλης
(Κηφισίας 207) στο Μαρούσι.

*** Ρεσιτάλ με ναπολιτάνικα τραγούδια του 19ου αιώνα δίνει στον Παρνασσό (Πλ.
Καρύτση) ο βαθύφωνος Ευθύμιος Μιχαλόπουλος. Στο πιάνο συνοδεύει η Βασιλική
Ντούλια. Ώρα έναρξης 8.30 μ.μ.

*** Μουσική βραδιά. Παρέα με τον Στέφανο Κορκολή, σε «κλασικά και μη
ακούσματα», ετοίμασαν για τους μαθητές και φίλους τους τα Εκπαιδευτήρια Δούκα,
που εορτάζουν τα 80 χρόνια λειτουργίας του σχολείου τους. Ώρα 8.30 μ.μ.

ΤΣΙΓΓΑΝΟΙ

Η ημερίδα έχει θέμα «Οι Τσιγγάνοι στην Ελλάδα» και με αυτήν ξεκινά το Φεστιβάλ
«Γνωρίστε τους Τσιγγάνους. Η Αθήνα είναι πολυπολιτισμική πόλη», στην Αγία Βαρβάρα.

Τις εκδηλώσεις οργανώνει ο Πανελλήνιος Μορφωτικός Σύλλογος Ελλήνων Τσιγγάνων
και η ημερίδα πραγματοποιείται στο Μέγαρο Μήτρου Σουλιμιώτη στην Αίθουσα
Συνεδριάσεων του Δημοτικού Ωδείου (Σίφνου και Αγ. Γεωργίου). Την επιστημονική
ευθύνη έχει το Κέντρο Διαπολιτισμικής Αγωγής του Πανεπιστημίου Αθηνών.

ΘΕΑΤΡΟ

Το έργο της Διονυσίας Μπλαζάκη «Χριστίνα» παρουσιάζει στο πλαίσιο του Μήνα
Θεάτρου του Δήμου Αθηναίων, ο θίασος «Λυχνία» στο αθηναϊκό Δημοτικό Θέατρο
(Τιμοκρέοντος 6α, Άγ. Σώστης). Πρόκειται για μια ελεύθερη απόδοση του
παραμυθιού του Όσκαρ Ουάιλντ «Ο εγωιστής γίγαντας», που σκηνοθέτησε ο Διονύσης
Μπλαζάκης, σε μουσική Γιώργου Κερτσόπουλου. Παίζουν οι ηθοποιοί Δέσποινα
Καραμπέτσου, Γιάννης Αμπατζίδης, Δημήτρης Καλογεράς, Ελένη Μπλαζάκη, Κατερίνα
Γκατζόγια, Στέφανος Τριάντος. Ώρα έναρξης 8.30 μ.μ.

ΒΙΒΛΙΟ

Ανανεώνεται το ενδιαφέρον, μετά την ποιοτική τηλεοπτική μεταφορά, για το
μυθιστόρημα του Μήτσου Κασόλα «Ο Πρίγκηπας» και με την ευκαιρία αυτή ο
συγγραφέας και ο σκηνοθέτης Τάσος Ψαρράς μιλούν για το έργο τους στο
βιβλιοπωλείο «Σύγχρονη έκφραση» της Λιβαδειάς. Οι ηθοποιοί Ηλίας Λογοθέτης,
Ντενίζ Μπαλτσάβια και Μαρία Ζαχαρή διαβάζουν αποσπάσματα από το βιβλίο. Ώρα
8.30 μ.μ.

*** Στο ακριτικό Καστελόρριζο είναι αφιερωμένη η βραδιά συνάντησης με τους
συγγραφείς, που οργανώνει το Βιβλιοπωλείο Ελευθερουδάκη (Πανεπιστημίου 17), με
τον συγγραφέα Κυριάκο Χονδρό, τη Μάρω Λοΐζου να προλογίζει και τη Δέσποινα
Ρεβίθη να τραγουδά τα «νησιώτικα», με τη συνοδεία νέων μουσικών. Ώρα 6.30 μ.μ.

*** Στο «Άσσος Καφέ Παράσταση» (Βαλτετσίου 15) ο Ανδρέας Μήτσου παρουσιάζει το
βιβλίο της Έλσας Σπαρτιώτη «Τεσσάρι επί λεωφόρου και τον συνήθη ρουχισμό».
Αποσπάσματα διαβάζει η συγγραφέας και ακολουθεί μουσικό πρόγραμμα με τον Λάκη Παπά.

*** Το βιβλίο του Λεωνίδα Χρηστάκη «Το μυθιστόρημα των μυθιστορημάτων ή το
Σύνδρομο της Λερναίας Ύδρας» (Εκδόσεις Δελφίνι) παρουσιάζει ο πρύτανης του
Πανεπιστημίου Κομοτηνής, καθηγητής Εγκληματολογίας κ. Γιάννης Πανούσης στο
«Info-Cafe». Ιπποκράτους 31. Ώρα 2.30 μ.μ.

ΧΟΡΟΣ

Η Εταιρεία Ορχηστικής Τέχνης «Χορευτές» συνεχίζουν στο «Εργοστάσιο» (της οδού
Βουλιαγμένης 268, τηλ.: 9731.993) τις παραστάσεις με την καινούργια παραγωγή
τους «Τρία τέταρτα», με χορογραφίες όπου κυριαρχεί η έρευνα της κίνησης του σώματος.

Κάθε βράδυ παρουσιάζονται τρεις από τις τέσσερις χορογραφίες της Μαρίας
Ανθυμίδου, της Αλίκης Καζούρη, του Μιχάλη Ναλμπάντη και του Τζέρεμι Νέλσον,
πάνω σε μουσική Πλάτωνα Ανδριτσάκη και σκηνικά του Βασίλη Μπούτου.

ΕΚΘΕΣΗ ΑΡΧΙΤΕΚΤΟΝΙΚΗΣ

Μια έκθεση αρχιτεκτονικής που επέλεξε τον σαρκαστικό τίτλο «Φρηκ - Σώου. Μια
έκθεση με εκδοχή του δημόσιου κτιρίου στη δεκαετία του '90» εγκαινιάζεται στην
Γκαλερί FOKA της Θεσσαλονίκης. Παρουσιάζονται τα έργα 16 αρχιτεκτόνων, που
μοιάζουν να είναι ηλικίας 36-40 ετών και εκφράζουν την πρόθεση να αλλάξει το
τερατώδες αστικό τοπίο. Συμμετέχουν, μεταξύ των άλλων, οι Γ. Τζιρτζιλάκης, Δ.
Τσακαλάκης, Χ. Χάρη, Χ. Παπούλιας, Α. Αγγελιδάκης, Ε. Κωστίκα και ο Θ.
Μουτσόπουλος, ο οποίος και επιμελήθηκε την έκθεση. Διάρκεια έως 4 Ιουλίου.

Ο Δημήτρης Μητρόπουλος, ο Μάριος Βαρβόγλης, ο Νίκος Γκάτσος ήταν όλοι μεγάλοι
δημιουργοί που έδρασαν στον χώρο της μουσικής, με τις νότες και με τον στίχο.
Ήταν όμως και Αρκάδες. Αυτούς τους δημιουργούς, αλλά και τους ανώνυμους
Αρκάδες δημιουργούς της δημοτικής παράδοσης τιμά η συναυλία-αφιέρωμα, που
οργανώνει στο «Παλλάς» η Παγγορτυνιακή Ένωση. Συμμετέχουν γνωστοί καλλιτέχνες,
όπως η Νένα Βενετσάνου, η Ειρήνη Καραγιάννη, ο Διονύσης Μαλλούχος και η Ελένα
Μουζάλα, μαζί με τη Χορωδία Βυζαντινή Κυψέλη που διευθύνει ο Χρίστος
Κυριακόπουλος. Ώρα: 8.30 μ.μ. Είσοδος ελεύθερη.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15857P021</ED>
<ID>
ID:163200

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P02&aa=1</URL></REF>


Article

<CATEGORY>vin09</CATEGORY>

 <H2>Τόλμη και διαφάνεια
</H2>
<AUTHOR>Μ.Χ.</AUTHOR>

<H3></H3>Η αλήθεια είναι πως έχουμε... πήξει στα βραβεία. Φορείς - παραφορείς, σύλλογοι
- παρασύλλογοι, ενώσεις, αδελφότητες, συνδικαλιστικά όργανα κ.λπ., όλοι θέλουν
να δώσουν αυτοί το «δίκαιο» βραβείο με τα πλέον «αντικειμενικά» και
«αξιοκρατικά» κριτήρια. Όταν μάλιστα αυτό το βραβείο αντιπαλεύει με κρατικές
διακρίσεις, ε! ποιος τους πιάνει. Έτσι, σιγά σιγά θα βρεθούμε όλοι βραβευμένοι
από κάποιον. Ωστόσο, υπάρχουν εξαιρέσεις. Ευτυχώς. Κάποιες διακρίσεις
καταφέρνουν να πείσουν ­ τουλάχιστον μέχρι να διαψευσθούν από την ίδια τους
την ιστορία... Αυτό επιδιώκει να πετύχει το περιοδικό «Διαβάζω» που θέσπισε
πέρσι τα δικά του βραβεία απέναντι στα κρατικά λογοτεχνικά βραβεία, με την
ελπίδα να ικανοποιήσει το κοινό αίσθημα παράλληλα με το αίτημα της ποιότητας
και να αποφύγει τις «πολιτικές» βραβεύσεις. Γι' αυτό και τα μέλη της Κριτικής
Επιτροπής του δεν συνεδριάζουν από κοινού, αλλά καταθέτουν τις προτάσεις τους
στο περιοδικό, το οποίο και τις αθροίζει. Ο χρόνος θα δείξει αν το «Διαβάζω»
θα μπορέσει ποτέ να δημιουργήσει την παράδοση ενός «Γκονκούρ» π.χ. Αυτό πάντως
που δίνει ένα πλεονέκτημα στο «Διαβάζω» απέναντι στο υπουργείο Πολιτισμού,
είναι ότι για πρώτη φορά στα ελληνικά χρονικά δημοσιοποιεί επίσημα τις
υποψηφιότητες για τη βράβευση της ερχόμενης Πέμπτης (τα Κρατικά Βραβεία
αναμένονται πέντε μήνες αργότερα). Γενναία χειρονομία για μεγαλύτερη
διαφάνεια. Μπράβο.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15857P022</ED>
<ID>
ID:163238

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P02&aa=2</URL></REF>


Article

<CATEGORY>vin09</CATEGORY>

 <H2>Ζήτημα παιδείας
</H2>
<AUTHOR>Π.Θ.Κ.</AUTHOR>

<H3></H3>Λευτέρης Ξανθόπουλος

Άλλη μια φορά φαίνεται η διαφορετική νοοτροπία στο τι είναι «μόρφωση»,
«εκπαίδευση». Το θυμήθηκα καθώς μιλούσα με τον σκηνοθέτη Λευτέρη Ξανθόπουλο
προχθές και μου έλεγε πως ­ σήμερα ­ θα πεταχτεί μέχρι τη Γαλλία, καλεσμένος ­
μαζί με δεκάδες άλλους σκηνοθέτες, ανάμεσά τους και ο Οτάρ Ιοσελιάνι ­ από το
εκεί υπουργείο Παιδείας... Με ποια αφορμή; Είναι καλεσμένοι για ένα συνέδριο
με θέμα: «Κινηματογράφος και ευρωπαϊκές ταυτότητες», που τα πρακτικά του θα
μαζευτούν και θα αποτελέσουν «ύλη» για ορισμένα γυμνάσια της Γαλλίας, στα
οποία διδάσκεται η κινηματογραφική τέχνη!

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15857P023</ED>
<ID>
ID:163273

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P02&aa=3</URL></REF>


Article

<CATEGORY>vin09</CATEGORY>

 <H2>Να πώς κερδίζουν φίλους
</H2>
<H3></H3>Μπορεί και μόνο να κοιτούσες τις φωτογραφίες με τα «προσεχώς», χωρίς πρόθεση
να κόψεις εισιτήριο για να δεις την ταινία της βραδιάς. Και όμως, εκείνοι,
ευγενικά και με χαμόγελο, σε πλησίαζαν και σου έδιναν το πρόγραμμα. Όχι μόνο
το πρόγραμμα για το έργο που παιζόταν, αλλά ένα ωραιότατο βιβλιαράκι με όλες
τις ταινίες του καλοκαιριού και τις ημερομηνίες που θα προβληθούν, με το στόρι
της κάθε ταινίας και τους πρωταγωνιστές της. Έτσι είναι που τα θερινά
κερδίζουν τους φίλους τους, έτσι είναι και που το «Σινέ Πέραν» στο Περιστέρι
ξεκινάει με χαμόγελο και διάθεση μια καλή καλοκαιρινή χρονιά. Γιατί η καλή
χρονιά από τον Ιούνη έρχεται...

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15857P024</ED>
<ID>
ID:163293

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P02&aa=4</URL></REF>


Article

<CATEGORY>vin09</CATEGORY>

 <H2>Ιστορία γοητείας
</H2>
<AUTHOR>Χ.</AUTHOR>

<H3></H3>Μαρία Μάντακα

Η Μαρία Μάντακα δεν είναι από εκείνους τους ανθρώπους που λένε «ήξερα από
παιδί πως θα γινόμουν συγγραφέας». Σπούδασε φιλολογία στη Σορβόνη, εργάστηκε
στο εξωτερικό δελτίο του «Βήματος», μεγάλωσε δύο άξια παιδιά που σήμερα έχουν
πετύχει στις δουλειές τους, απέκτησε εγγόνια και... να! Το πρώτο της
μυθιστόρημα, «Η καρδιά της θάλασσας» (Καστανιώτης). Ήρωάς της μια χαρισματική
προσωπικότητα του 15ου αιώνα, ο Ζακ Κερ (Καρδιά), ένας επιχειρηματίας της
εποχής που έφτασε να δανειοδοτεί τον ίδιο του τον ηγεμόνα και να «μανατζάρει»
τη Γαλλία και ο οποίος ύστερα από μυθικές περιπέτειες κατέληξε στη Χίο,
φιλοξενούμενος μιας Ελληνίδας. Γύρω από αυτό το ιστορικό πρόσωπο η Μαρία
Μάντακα χτίζει ένα ιστορικό μυθιστόρημα που παρ' ότι βασίζεται σε... τέσσερις
σελίδες βιβλιογραφίας και δεν παραποιεί τα γεγονότα, παρασέρνει τον αναγνώστη
στον συναρπαστικό κόσμο του. Κάτι τέτοια βιβλία έχουν διπλή αξία: Γιατί
φέρνουν και το μήνυμα πως ποτέ δεν είναι αργά ούτε για να γράψει κανείς ούτε
για να γοητεύσει.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15857P025</ED>
<ID>
ID:163304

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P02&aa=5</URL></REF>


Article

<CATEGORY>vin09</CATEGORY>

 <H2>Δύο εστέτ
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Θα κλείσω τη θεώρηση της χρονιάς, που έκλεισε ήδη, με δύο ενδιαφέρουσες
παραστάσεις δύο καθαρά ποιητικών κειμένων, περίπου σύγχρονων, γραμμένων σε δύο
διαφορετικά λογοτεχνικά και κοινωνικά κλίματα.Ο Κωνσταντίνος Χρηστομάνος
έγραψε την «Κερένια κούκλα» το 1908 σε συνέχειες στην εφημερίδα «Πατρίς»· το
μυθιστόρημά του αυτό τυπώθηκε σε βιβλίο λίγο μετά τον πρόωρο θάνατό του το
1911. Ο Χρηστομάνος υπήρξε ένας εξαίσιος εστέτ οπαδός του Ράσκιν και του Όσκαρ
Ουάιλντ· ως λογοτέχνης και ως σκηνοθέτης υπηρέτησε ένα ερεθιστικά μεικτό
είδος, ένα αμάλγαμα νατουραλισμού και συμβολισμού, δύο ρευμάτων που συχνά
συνοδοιπόρησαν στο τέλος του 19ου και στις αρχές του 20ού αιώνα.

Η «Κερένια κούκλα» είναι ένα λογοτεχνικό επίτευγμα, γιατί κατορθώνει μέσα από
μια αφήγηση ενός καθημερινού μικροαστικού περιστατικού να ανοίξει μια σκοτεινή
ρωγμή και να αποκαλύψει τον τρόμο και το παράδοξο. Αν το μυθιστόρημα αυτό είχε
γραφεί στα αγγλικά, θα είχε πάρει θέση δίπλα στα «παράδοξα» κείμενα του
Έντγκαρ Άλαν Πόε και αν στα γαλλικά δίπλα στα φανταστικά και τρομερά κείμενα
του Θεόφιλου Γκωτιέ.

Ο Κωνσταντίνος Σταρίδας και η Γιώτα Φέστα στην «Κερένια κούκλα»

Ο Χρηστομάνος καλλιεργεί τα λογοτεχνικά του φυτά μέσα σε μια ιδιότυπη γλωσσική
σέρα. Γραφή ποιητική, με επιλογή μουσικών ήχων, λέξεων που, όπως επιτάσσει ο
ποιητικός συμβολισμός, μεταφέρουν τον κραδασμό της ψυχής μέσω των συνηχήσεων.

Αυτή την αναπτερωμένη φανταστική ηθογραφία επεξεργάστηκε θεατρικά, ως
αφηγηματικό θέατρο, η Κατερίνα Σαρροπούλου και την παρουσίασε με τη θεατρική
της εταιρεία «Αιωρία» στον Τεχνοχώρο. Η Σαρροπούλου προέρχεται από τον χορό,
γι' αυτό η διασκευή της έδειχνε μια προτίμηση στην εμμέλεια των σωμάτων, πέραν
του γεγονότος ότι στους δύο αφηγητές παρενέβαλε ως ιντερμέδια - σχόλια
χορευτικά μοτίβα.

Ο σεβασμός στο κείμενο του Χρηστομάνου ήταν απόλυτος και η Γιώτα Φέστα, που
ανέλαβε το κύριο βάρος της αφήγησης, αλλά και της ταύτισης με την ηρωίδα (ένα
γοητευτικό διπλό παιχνίδι), «διάβασε» το μουσικό κείμενο σαν παρτιτούρα. Ήταν
μια πραγματική απόλαυση η άνεση και η ευφορία τής μεταποίησης αυτού του
«βελούδινου» γλωσσικά κειμένου από ανάγνωσμα σε ακρόαμα. Νομιμοποιούσε ογδόντα
χρόνια μετά τη θεατρική αίσθηση που είχε ο Χρηστομάνος - πεζογράφος.

Δίπλα στη Φέστα ο νεαρός Κων. Σταρίδας στάθηκε με επάρκεια και η χορεύτρια
Τζίνα Καλαντζή, παρ' όλο που προσωπικά δεν βρήκα να προσθέτει τίποτα στην όλη
σύλληψη η χορογραφική παράθεση, είχε αγαθή παρουσία.

Η μουσική, που συνέθεσε και έπαιξε ζωντανά ο Αναστάσης Φιλιππακόπουλος, είχε
έναν ενδιαφέροντα αντιστικτικό διάλογο με τη μουσική των λέξεων του
Χρηστομάνου. Ο τακτικός αναγνώστης μου γνωρίζει πως στέκομαι επιφυλακτικός
απέναντι στη μόδα της θεατροποιημένης λογοτεχνίας. Πάντως όταν η σκηνική
ανάγνωση, αφού γίνεται που γίνεται, καλό θα είναι να έχει τον σεβασμό με τον
οποίο η Σαρροπούλου και η Φέστα αντιμετώπισαν την «Κερένια κούκλα».

Στις αρχές της χρονιάς στον Εξώστη του θεάτρου «Αμόρε» ο σεμνός και
εργατικότατος Στάθης Λιβαθινός, που πέρυσι είχε αναδείξει τις συνταρακτικές
μικρές τραγωδίες του Πούσκιν. Στον ίδιο χώρο, φέτος μάς γνώρισε ακόμη ένα έργο
της Μαρίνας Τσβετάγεβα, την «Περιπέτεια», μια ποιητική σύνθεση που αντλεί τον
«μύθο» της από τα Απομνημονεύματα του Καζανόβα.

Η Τσβετάγεβα, μια ποιήτρια που έγραψε κυρίως θέατρο «μη ορατό», έγραψε το εν
λόγω σύντομο κείμενο, σε πέντε εικόνες το 1918. Γυναίκα, με έντονη ερωτική
ιδιοσυγκρασία και αριστοκρατικές ιδέες, μιμείται τον Πούσκιν και γράφει τα
έργα της, έργα ερωτικής ευφορίας και κατάφασης στις ηδονές των ορμών μέσα στην
«Πανούκλα» της Οκτωβριανής Επανάστασης. Κάποτε αυτό θα ακουγόταν ως ύβρις,
πιθανόν σαν το παντεσπάνι της Αντουανέτας. Σήμερα, στο άλλο άκρο του εκκρεμούς
φαντάζει σαν τολμηρή αντίδραση ενός ευαίσθητου ανθρώπου μέσα και ενάντια στη
βία και την ταραχή. Χωρίς αμφιβολία η Τσβετάγεβα καταφάσκοντας στο Μπαρόκ ως
αισθητική και ως ηθική κάνει αισθητισμό, καλλιεργεί ορχιδέες μέσα σε ναρκοπέδιο.

Γλώσσα ουσιώδης, ρομαντική εικονοποιία και έντονος συμβολισμός (η ποίησή της
ακμάζει δίπλα στον ποιητικό φορμαλισμό του Μπλοκ, του Μαντελστάμ, του
Πάστερνακ και της Αχμάτοβα) καθιστούν τα θεατρικά της κείμενα μουσική
παρτιτούρα παρά μίμηση πράξεως.

Εξάλλου, όπως είπα, η ποιήτρια απεχθανόταν το τρέχον θέατρο και οραματιζόταν
ένα θέατρο ασώματο, αόρατο, ένα «θέατρο» φωνών. Πράγματι, τα κείμενά της θα
ηχούσαν πιο ενδιαφέροντα στο ραδιόφωνο απ' ό,τι ως δράση αφελώς αναπτύσσονται
στη σκηνή.

Ο Λιβαθινός έχοντας μια έξοχη μετάφραση του Λεωνίδα Καρατζά στη διάθεσή του
και μια σημαίνουσα μουσική του Νίκου Πλάτανου, έστησε μια ευφρόσυνη και
ταυτόχρονα πικρή, τεφρή μουσική παράσταση ­ δηλαδή μιαν ηχητικά ενδιαφέρουσα
λεκτική πάντα.

Τα δύο κύρια πρόσωπα, ο Καζανόβας και η Ενριέτα ανατέθηκαν σε δύο πράγματι
ταλαντούχα πρόσωπα. Στον Αλέξανδρο Λογοθέτη που υπόσχεται μια ευοίωνη, για
άλλη μια φορά, καριέρα και στη χαρισματική Άννα Μάσχα. Αυτό το προικισμένο
πλάσμα έχει κάτι από εκείνο το αυτονόητο, το απολαυστικό και αυθόρμητο τάλαντο
της Βάσως Μανωλίδου, και αναλαμβάνω τη βαρύτητα της κρίσης μου. Δίπλα τους η
Δέσποινα Κούρτη έπαιξε με σπιρτάδα και μέτρο και τη διανομή συμπλήρωσαν
απόλυτα πιστοί στον μουσικό μετρονόμο του Λιβαθινού, ο Βλουτής, η έξοχη
καρατερίστα Μαριάννα Κολοβού, ο Κοψιδάς και ο εμπειρότατος Θέμις Πάνου.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15857P031</ED>
<ID>
ID:163201

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P03&aa=1</URL></REF>


Article

<CATEGORY>vin09</CATEGORY>

 <H2></H2><H2>Τα μικρά βιβλιοπωλεία και οι μεγάλοι κίνδυνοι
</H2><H2></H2>
<AUTHOR>ΕΥΓΕΝΙΟΣ ΤΡΙΒΙΖΑΣ</AUTHOR>

Μία μακρόχρονη παράδοση στην εγκληματολογία αναλύει τις σχέσεις οικολογίας,
περιβάλλοντος, πολεοδομίας και εγκληματικότητας. Την τελευταία δεκαετία
διάφοροι μελετητές έχουν επισημάνει ότι η εγκληματικότητα επηρεάζεται από την
πολεοδομία, η οποία σε συνδυασμό με την κυριαρχία του αυτοκινήτου διασπά και
διαχωρίζει τους ιδιωτικούς από τους δημόσιους χώρους της ζωής.

Όπως φάνηκε στις τελευταίες οχλοκρατικές εκδηλώσεις στο Λος Άντζελες, κύριο
στόχο της καταστροφικής μανίας των εμπρησμών και λεηλασιών των διαδηλωτών
αποτέλεσαν τα εμπορικά κέντρα και τα μεγάλα καταστήματα. Αντίθετα, οι όχλοι
τις περισσότερες φορές δεν έπληξαν τα μικρότερα καταστήματα, ιδίως αυτά που
βρίσκονταν κοντά σε χώρους κατοικίας, βιβλιοθήκες και κοινωνικά κέντρα.

Αφορμή γι' αυτές τις σκέψεις ήταν ένα έντυπο που έλαβα πρόσφατα από τη Society
Authors, το οποίο απαριθμεί τα αρνητικά αποτελέσματα της κατάργησης της
ενιαίας τιμής των βιβλίων στην Αγγλία. Αναφέρει ότι μπορεί να ωφελούνται
ελάχιστοι, ιδιαίτερα εμπορικοί, συγγραφείς και κάποια μεγαλοκαταστήματα που
είναι σε θέση να διαπραγματεύονται χαμηλές τιμές με τους εκδότες, αλλά
πλήττεται η ποικιλία της εκδοτικής παραγωγής, οι λιγότερο εμπορικές κατηγορίες
βιβλίων και οι νέοι συγγραφείς. 
Δεν είμαι αρμόδιος να σχολιάσω όλα αυτά τα θέματα, εκείνο όμως που κίνησε το
ενδιαφέρον μου, ως εγκληματολόγου, είναι ότι από την κατάργηση της ενιαίας
τιμής απειλούνται τα μικρά βιβλιοπωλεία.

Στις σύγχρονες μεγαλουπόλεις, ολοένα και πιο συχνά, τεράστια καταστήματα,
συνήθως εκτός του κέντρου, έλκουν λόγω χαμηλότερων τιμών και άλλων ευκολιών
τους αγοραστές, με καταστρεπτικά αποτελέσματα για τα μικρότερα του κέντρου, τα
οποία, αδυνατώντας να συναγωνιστούν, αναγκάζονται να κλείσουν. Έτσι, στους
δρόμους της πόλης δημιουργούνται αυξανόμενα κενά, οι κοινωνικοί έλεγχοι
ατονούν, οι ευυπόληπτοι κάτοικοι αποφεύγουν να πλησιάζουν, και σε δρόμους που
άλλοτε έσφυζαν από ζωή κυριαρχούν η εγκατάλειψη, η υποβάθμιση, ο
χουλιγκανισμός, η εμπορία ναρκωτικών και το έγκλημα.

Αν τα πάσης φύσεως μικροκαταστήματα είναι χρήσιμα και λειτουργικά, τα μικρά
βιβλιοπωλεία είναι πολύτιμα. Πολλά από αυτά αποτελούν πολιτιστικά κέντρα, με
μακρόχρονη παράδοση και αξιόλογη κοινωνική προσφορά. Η ενιαία τιμή τα
προστατεύει και μαζί τους προστατεύει τούς δρόμους και τις πόλεις μας.

Επειδή και στην Ελλάδα συζητείται το θέμα της ενιαίας τιμής των βιβλίων, στον
υπολογισμό τών υπέρ και των κατά και πέρα από βραχυπρόθεσμους οικονομικούς
υπολογισμούς, προτείνω ότι αξίζει και να λάβουμε υπόψη σοβαρά μια ακόμα
ερώτηση: μήπως για το αμφίβολο και πιθανόν πλασματικό κέρδος μερικών δραχμών,
διαβρώνουμε μέρος του συνδετικού ιστού που συγκροτεί την ίδια μας την κοινωνία;

Ο Ευγένιος Τριβιζάς είναι καθηγητής Εγκληματολογίας στο Πανεπιστήμιο του
Ρέντινγκ και συγγραφέας.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15857P032</ED>
<ID>
ID:163239

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P03&aa=2</URL></REF>


Article

<CATEGORY>vin09</CATEGORY>

 <H5>Μην το καπνίσετε, διαβάστε το...
</H5><H2>ΒΙΒΛΙΟ παρουσίαση
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

<H3></H3>Φρίντχελμ Μόζερ και Κλάους Πουτ «Η Βαβέλ του (μη) καπνίσματος».
Μετάφραση: Δέσποινα Μάρκου. Αθήνα 1997. Εκδόσεις
Καστανιώτη. Σελ. 254.

Το πακέτο τσιγάρων, κίτρινο με τη γνωστή καμήλα, είναι τετραπλάσιο της
επίσης γνωστής μάρκας τσιγάρων με τη γνωστή καμήλα. Το ανοίγεις και βγάζεις
όχι τέσσερα πακέτα, αλλά ένα βιβλίο με χοντρό χαρτόδετο εξώφυλλο.

Τότε κοιτάζεις τη γνωστή καμήλα πιο προσεκτικά. Και βλέπεις ότι είναι δύο.
Η μία καπνίζει ικανοποιημένη και η άλλη φτύνει το τσιγάρο ευχαριστημένη.
Υπότιτλος: Μη φοβάστε καθόλου! Αυτό το βιβλίο σάς κάνει να χάνετε κάθε αναστολή.

Αυτό το πακέτο-βιβλίο δεν καπνίζεται. Διαβάζεται.

Το περιεχόμενό του είναι ένα χαρμάνι από χιουμοριστικές ιστορίες. Από
αστεία και σκίτσα αστεία, που συνοδεύουν τα ανάλαφρα κείμενα, χωρίς πίσσα και
νικοτίνη. Αν και μιλάνε μόνο για πίσσα και νικοτίνη. Ιδού για παράδειγμα
μερικά από τα θέματα με τα οποία καταπιάνονται οι δύο Γερμανοί χιουμορίστες, ο
Φ. Μόζερ (κειμενογράφος) και ο Κ. Πουτ (σκιτσογράφος). Η σταθερή καμήλα. Το
μικρό αλφάβητο του μη καπνιστή. Και ο Λένιν κάπνιζε.

Οι φανατικοί καπνιστές. Οι έξυπνοι δολοφόνοι δεν καπνίζουν. Μικρό κουίζ για
καπνιστές. Η ξανθοκαπνούσα. Δέκα μικροί νέγροι καπνιστές. Το τραγούδι του
σταχτοδοχείου. Το τελευταίο τσιγάρο. Ο γαλάζιος καπνός στην ιστορία κι άλλες
παρόμοιες καπνιστικές ιστορίες.

Το βιβλίο δεν απευθύνεται σε καπνιστές ή αποκλειστικά σε μη καπνιστές, αλλά
σε όσους προτιμούν να κάθονται στο παράθυρο του αεροπλάνου...

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15857P033</ED>
<ID>
ID:163274

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P03&aa=3</URL></REF>


Article

<CATEGORY>vin09</CATEGORY>

 <H5>ΤΗΛΕΟΠΤΙΚΑ ΣΟΟΥ, ΔΗΜΟΣΙΕΣ ΣΧΕΣΕΙΣ, ΣΥΝΤΑΓΕΣ ΚΑΙ ΕΡΑΣΙΤΕΧΝΙΣΜΟΣ ΚΑΤΑΣΚΕΥΑΖΟΥΝ
ΤΟΥΣ ΕΦΗΜΕΡΟΥΣ ΣΤΑΡ ΤΟΥ ΕΛΛΗΝΙΚΟΥ ΤΡΑΓΟΥΔΙΟΥ
</H5><H5></H5><H5>Οι επαγγελματίες του είδους
</H5><H2>Μια απέραντη βιομηχανία σουξέ, χωρίς αύριο
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Η συνταγή είναι σχετικά απλή. Σχετικά όμως, και θα σας εξηγήσω γιατί αργότερα.
Παίρνουμε μια νόστιμη ­ ξανθιά κατά προτίμηση και λιγάκι ζουμπουρλού για να
ταιριάζει με το γούστο του μέσου Έλληνα ­ την ντύνουμε ξέρετε πώς, της δίνουμε
και ένα τραγουδάκι που έχει γράψει ο Φοίβος (κατά προτίμηση) και από εκεί και
πέρα την σεργιανάμε στα σόου της τηλεόρασης, ξεκινώντας από το κυριακάτικο της
Ρούλας Κορομηλά. Καμία αντίρρηση μέχρι εδώ; Καμία απορία; Καμιά. Δεν γίνονται
έτσι σήμερα τα σουξέ; Δεν λειτουργεί κάπως έτσι το «μάρκετινγκ» της
δισκογραφίας; Δεν είναι πολύ εύκολο να μας σερβίρει σήμερα η δισκογραφία ό,τι
νομίζει ότι θα της αποφέρει κέρδος, έχοντας σύμμαχο και συνοδοιπόρο της την
τηλεόραση που έχει ήδη προετοιμάσει το έδαφος, δίνοντάς μας σε ποσότητες
μεγατόνων την αισθητική του λαμέ και της ζουμπουρλούς ξανθιάς;

Πόσες φορές είδατε σε σόου της τηλεόρασης φέτος την Ελευθερία Αρβανιτάκη; Τη
Γαλάνη; Την Αλεξίου; Τον Ξυδάκη; Τον Σαββόπουλο; Την Πρωτοψάλτη; Νομίζετε ότι
δεν τους ενδιαφέρει καθόλου το συγκεκριμένο μέσο; Σκεφθείτε τώρα πόσες φορές
είδατε την Έφη Σαρρή, τη Στέλλα Γεωργιάδη, τον Νεκτάριο Σφυράκη, την Άντζυ
Σαμίου, τον Στέλιο Ρόκκο, τον Γιώργο Δασκουλίδη, τον Χρίστο Αντωνιάδη, τον
Σάκη Ρουβά, τον Αντώνη Ρέμο. Δεν τους ξέρετε όλους; Ε, θα τους μάθετε
αργότερα. Έτσι βλέπατε κάποτε και τον Σφακιανάκη και τον Λάμπη Λιβιεράτο στα
σόου και το έχετε ξεχάσει. Γιατί η τηλεόραση (πλέον) είναι το μεγαλύτερο και
πιο δυνατό «μαγαζί» της παραλίας, αυτό που μεγιστοποιεί τα αποτελέσματα μιας
μέτριας «επιτυχίας», που διψάει για φρέσκα πρόσωπα (και φρέσκα σουξέ), που δεν
έχει κανένα κριτήριο επιλογής παρά το γέμισμα της τηλεοπτικής ώρας ­ αρκεί ο
καλλιτέχνης να είναι νέος και ωραίος.

Γιατί δεν πάνε οι άλλοι, οι... αξιόλογοι; Δεν πάνε γιατί δεν θέλουν να γίνουν
«μαϊντανοί» στο σόου τής κάθε παρουσιάστριας. Προτιμούν να απέχουν εντελώς. Ή
να εμφανίζονται σε αραιά διαστήματα στα σοβαρά talk show των Τσίμα,
Χατζηνικολάου και Παναγιωτόπουλου ­ που όμως κι αυτοί προτιμούν να πατούν στα
σίγουρα με δημοφιλείς καλλιτέχνες (Νταλάρα, Αλεξίου κ.λπ.), αποκλείοντας έτσι
εντελώς από τη μικρή οθόνη καλλιτέχνες με αναμφισβήτητη καλλιτεχνική αξία,
όπως ο Ξυδάκης, για παράδειγμα, ή ο Μάλαμας ή ο Παπάζογλου ή δεκάδες άλλοι. Η
δαμόκλειος σπάθη της θεαματικότητας δεν επιτρέπει πολύ τολμηρές επιλογές...

Η τηλεόραση, λοιπόν, το μικρό κουτί που έχει αλλάξει τη ζωή μας και το οποίο ­
κατά τη γνώμη μου πάντα ­ συμβάλλει σ' έναν μεγάλο βαθμό στη διαμόρφωση των
καταναλωτικών μας συνηθειών. Το τραγούδι ­ όσο και να διαμαρτυρηθούν μερικοί ­
είναι κι αυτό ένα προϊόν προς πώληση. Ναι, εντάξει είναι και πνευματικό έργο
(αναρωτιέμαι σε τι ποσοστό). Ό, τι πουλιέται, όμως, εμπίπτει στους διεθνείς
κανόνες της αγοράς και στον τομέα «τραγούδι», δόξα σοι ο Θεός, έχουν
προνοήσει, χρόνια τώρα, οι φίλοι μας από τη δυτική πλευρά του ημισφαιρίου. Τη
λέξη μάρκετινγκ τη γνωρίζουμε όλοι πολύ καλά, μερικοί μάλιστα τη σπουδάσαμε
κιόλας. Μάρκετινγκ στην ελληνική δισκογραφία υπάρχει; Και σε τι σημείο
επηρεάζει την εξέλιξη των καλλιτεχνών; Λειτουργούσε πάντα ή τα τελευταία
χρόνια μόνο; Είναι ικανό το ελληνικό δισκογραφικό μάρκετινγκ να φτιάξει και να
επιβάλλει έναν μέτριο καλλιτέχνη;

Κόπιες και «μαϊμούδες»

Και εδώ έφθασε η στιγμή να σας εξηγήσω γιατί η «συνταγή είναι σχετικά απλή»
και όχι απλή. Στην πραγματικότητα δεν είναι καθόλου απλή ­ όπως ίσως επιμένουν
πολλοί. Ο λόγος; Το δισκογραφικό μάρκετινγκ ή οι δημόσιες σχέσεις των
εταιρειών ή, τέλος πάντων, το σύστημα δημιουργίας και προώθησης καλλιτεχνών
είναι λιγάκι... γιαλαντζί (όπως τα περισσότερα συστήματα στην Ελλάδα). Θα
μπορούσαμε να το αποκαλέσουνε μάρκετινγκ α λα ελληνικά, το οποίο σημαίνει «αν
έχεις τύχη διάβαινε και ριζικό περπάτα» ­ για τους επίδοξους σταρ το λέμε
αυτό. Δηλαδή ο Ρουβάς δεν είναι κατασκεύασμα της δισκογραφίας; Τον Σφακιανάκη
δεν τον έχει φτιάξει η εταιρεία του; Την Άντζελα Δημητρίου; Την Έφη Σαρρή, τον
Λιβιεράτο, τον Καλλίρη, τον Ρέμο ποιος τους «έφτιαξε»;

Προς Θεού, δεν προσπαθώ να πείσω κανέναν ότι τα πράγματα λειτουργούν όσο αθώα
λειτουργούσαν κάποτε. Όχι. Το πρότυπό μας στον τρόπο λειτουργίας του
συστήματος είναι ξεκάθαρο. Είμαστε στραμμένοι προς Δυσμάς, εκεί που το
μάρκετινγκ είναι παντοδύναμο και λύνει και δένει. Απλά, εμείς, εδώ δεν το
εφαρμόζουμε σωστά. Όπως είπε τις προάλλες και ο Σταμάτης Κραουνάκης (στην
συνέντευξή του στον Γιώργο Σαριγιάννη) «βάφει αυτός που έκανε επιτυχία το
μαλλί του πορτοκαλί, ε το βάφουν όλοι μετά. Ούτε να μιμηθούν καλά δεν μπορούν.
Ό,τι πέτυχε σε τρείς μήνες, το παίρνουν, το κάνουν κόπια και το βλέπουμε σε
"μαϊμού" από την Ορεστιάδα μέχρι τη Ρόδο».

«Είναι πολύ δύσκολο να επιβάλλεις κάποιον καλλιτέχνη», λέει ο Γιάννης
Πετρίδης, διευθυντής της Virgin Ελλάδας. «Τέτοιο μάρκετινγκ δεν υπάρχει στην
Ελλάδα. Πρώτα "τσιμπάει" το κοινό και μετά αρχίζει η εταιρεία να πλασάρει τον
καλλιτέχνη. Μετά, όμως, πέφτει με τέτοιο τρόπο επάνω του που τον ξεζουμίζει.
Και μετά, βλέπεις να δημιουργούνται δεκάδες νέοι Σφακιανάκηδες και άλλοι
Ρουβάδες κι άλλοι Μαζωνάκηδες».

Για του λόγου το αληθές, να σας θυμίσω κάτι που ίσως έχετε ξεχάσει; Κάποτε,
στα τέλη της δεκαετίας του '80, εμφανίστηκε μία νεαρή Κύπρια, με γλυκιά
φατσούλα και καλή φωνή. Η Αλέξια είχε μεγάλη επιτυχία στον νεαρόκοσμο με τα
ποπ τραγουδάκια που της έγραψε ο Χαριτοδιπλωμένος και μέσα σε μικρό χρονικό
διάστημα επανέφερε στα μουσικά πραγματα την κάπως υποβαθμισμένη ποπ σκηνή, που
μέχρι εκείνη τη στιγμή μονοπωλούσε το ζεύγος Βίσση - Καρβέλα. Τι έγινε μετά;
Μετά εμφανίστηκαν 
(σε άλλες εταιρείες) η Μαντώ, οι αδελφές Γαρμπή (η Καιτούλα είχε ξεκινήσει ως
κορίτσι της ποπ), ο Θάνος Καλλίρης, ο Λάμπης Λιβιεράτος, ο Σάκης Ρουβάς, η
Ευρυδίκη, η Σοφία Αρβανίτη, η Σαμπρίνα, ο Δάντης, με προεξάρχοντα, σ' αυτό το
«λάιτ» νεανικό κλίμα, τον Στέφανο 
Κορκολή. Όλα πήγαιναν καλά μέχρι που έφθασε μια ωραία πρωία και η ποπ άρχισε
να σκιάζεται από αυτό τον «νεο-λαϊκό» ήχο, που είχε υιοθετήσει πλέον η Καίτη
Γαρμπή και φαινόταν ότι άρεσε ιδιαίτερα, κυρίως στον νεαρόκοσμο. Από την άλλη
άρχισε να παίρνει διαστάσεις το φαινόμενο Notis, σιγά σιγά και σταθερά, κυρίως
μέσα από τους χώρους όπου εμφανιζόταν, ένα πιο «ματσο» στυλ και ένας ήχος πολύ
πιο κοντά σ' αυτόν που είχαμε συνηθίσει να αποκαλούμε λαϊκό. Σήμερα, η ποπ
έχει εξαφανιστεί σχεδόν εντελώς και όλοι αυτοί που αναφέραμε πριν (αν
εξαιρέσουμε τον Καλλίρη και ίσως τον Κορκολή) αποτελούν το εμπορικό κομμάτι
της νέας λαϊκής σκηνής, το οποίο χορεύεται κατά προτίμηση πάνω στο τραπέζι στα
«ελληνάδικα». Και στο μεταξύ το στυλ Σφακιανάκη μάς έφερε έναν Στέλιο Ρόκκο,
έναν Αντώνη Ρέμο, έναν Δημήτρη Κόκοτα, έναν Νεκτάριο Σφυράκη, έναν Γιώργο
Δασκουλίδη, έναν Χρίστο Αντωνιάδη (και σίγουρα κάποιους άλλους που ξεχνάω) ­
και από την κ. Γαρμπή «γεννήθηκαν» όλες αυτές οι... κορμάρες που ακούγονται
στα ελληνικάδικα ή στα μαγαζιά της νύχτας.

Ξεζούμισμα

Κάπως έτσι λοπόν κινείται, σ' ένα μεγάλο ποσοστό, η δισκογραφία μας που δίχως
αμφιβολία έχει αδυναμία στις εύκολες και γρήγορες λύσεις. Ο Φοίβος γράφει αυτή
την εποχή τα σουξέ; Ε, τον Φοίβο θα δείτε παντού, από την Καίτη Γαρμπή και την
Κωνσταντίνα μέχρι τον Βασίλη Καρρά και τον Πασχάλη Τερζή. Τόσο απλά. Αυτό δεν
λέγεται πλέον ξεζούμισμα, λέγεται... βιομηχανία σουξέ ­ όσο κρατήσει βέβαια
γιατί όλα έχουν ένα τέλος. Εκεί, μάλιστα, το «μάρκετινγκ» των εταιρειών κάνει
ό,τι μπορεί. Τους στέλνει στα σόου της τηλεόρασης (τα οποία δέχονται τα «υπό
κατασκευήν» ονόματα, για να εξασφαλίσουν και τα πρώτα από την εταιρεία), τους
προωθεί στο ραδιόφωνο, στα περιοδικά, στέλνει φωτογράφους να τους
απαθανατίσουν τη στιγμή που τους φιλάει η θαυμάστρια και άμα πιάσει το κόλπο,
έπιασε. Αν δεν πιάσει, πάμε στους επομένους ­ έτσι κι αλλιώς ουρές κάνουν οι
επίδοξοι σταρ. Κριτήριο αλάνθαστο πάντως είναι το «γκελ» που έχει ο
καλλιτέχνης στο μαγαζί όπου εμφανίζεται (αν εμφανίζεται κάπου πριν κάνει
δίσκο). Εκεί το έμπειρο μάτι του παραγωγού ή του υπεύθυνου δημοσίων σχέσεων θα
καταλάβει αν ο εν λόγω καλλιτέχνης έχει τύχη για κάτι περισσότερο, για έναν
δίσκο παραδείγματος χάριν, και αν ναι με ποιους συντελεστές. Αν ο καλλιτέχνης
έχει διανύσει ήδη μια πορεία μ' έναν πρώτο δίσκο και η εταιρεία κρίνει ότι
«τραβάει», ε τότε βάζει τον Φοίβο (τον εκάστοτε Φοίβο) και του κάνει τον
επόμενο δίσκο.

Αυτό όμως δεν λέγεται μάρκετινγκ. Ούτε φτιάχνεται έτσι ένας καλλιτέχνης ­ αν
θέλουμε να ενστερνισθούμε την τρέχουσα νοοτροπία της αμερικανικής πολιτικής
στο σόου μπίζνες που, δυστυχώς, δεν μπορούμε να αγνοήσουμε, αφού οι
περισσότερες ελληνικές δισκογραφικές εταιρείες (από 'κεί που προέρχεται το
μεγαλύτερο κομμάτι του εγχωρίου τραγουδιού) είναι πολυεθνικές. 
Μας αρέσει ή όχι, αυτή είναι η πραγματικότητα. 
Τα πράγματα δεν γυρίζουν πίσω στην εποχή που οι παραγωγοί «ερωτεύονταν τους
δίσκους», όπως λέει ένας από τους παλαιότερους παραγωγούς ο Γιώργος Μακράκης.
«Τότε, ένας δίσκος ήταν κάτι εξαιρετικό, "μπαίναμε" όλοι μέσα, το ερωτευόμαστε
κι αυτός ο έρωτας έβγαινε στη δουλειά. Σήμερα, οι περισσότεροι καταφεύγουν στα
κλισέ, κυνηγώντας την επιτυχία για να εξασφαλίσουν υψηλό μεροκάματο τα βράδια».

Από την άλλη δεν αρκεί να υπάρχουν τα γραφεία δημοσίων σχέσεων στις εταιρείες,
για να λειτουργήσουν τα πράγματα... ευρωπαϊκά. Όσες συσκέψεις και να κάνουν τα
στελέχη της δισκογραφίας (και η αλήθεια είναι ότι κάνουν πολλές) για τη
στρατηγική που θα ακολουθήσουν στον τάδε ή δείνα δίσκο, όσες Ρούλες κι αν
βάλουν στο πρόγραμμά τους, δεν πρόκειται ποτέ να ξεπεράσουν τον ερασιτεχνισμό
ενός «γιαλαντζί» μάρκετινγκ.

Από τη μια οι «περιπατητές» των σόου της τηλεόρασης και από την άλλη οι
καταξιωμένοι καλλιτέχνες με διάρκεια στο χρόνο που έχουν καταφέρει να ορίζουν
οι ίδιοι τον δρόμο τους. Να επιβάλλουν τους δικούς τους κανόνες στον τρόπο
προβολής τους προς τα έξω. Σ' αυτές τις περιπτώσεις (Αλεξίου, Αρβανιτάκη,
Νταλάρας, Γαλάνη κ.λπ.) βλέπουμε επιτυχημένες καμπάνιες, καλαίσθητα εξώφυλλα,
προσεγμένα βιντεοκλίπ γιατί όλος ο μηχανισμός της εταιρείας, ως διά μαγείας
αρχίζει να δουλεύει υπερ-επαγγελματικά, κάνοντας τα αδύνατα δυνατά για να
ευχαριστήσει τον καλλιτέχνη της. Και εκεί όμως υπάρχουν κενά. Δεν είναι δυνατό
να μην υπάρξουν κενά, αφού το ίδιο τμήμα δημοσίων σχέσεων (για να μη μιλήσουμε
για παραγωγούς και τεχνικούς) εξυπηρετεί μία μεγάλη γκάμα καλλιτεχνών, από τη
Ρίτα Σακελλαρίου, για παράδειγμα, μέχρι τη Νάνα Μούσχουρη ή την Αλεξίου.
Διαφορετικά «προϊόντα», που απευθύνονται σε διαφορετικό κοινό και θα πρέπει
εξαρχής να δουλευτούν διαφορετικά, από το σχέδιο του εξωφύλλου μέχρι τον τρόπο
προβολής τους στα μέσα ενημέρωσης. Γι' αυτό λοιπόν, τα δυνατά ονόματα των
εταιρειών, όπως αυτά που αναφέραμε προηγουμένως, εκτός από την αγκαλιά της
εταιρείας τους έχουν ανθρώπους που δουλεύουν ειδικά γι' αυτούς ­ πολύ συχνά
από το συγγενικό τους περιβάλλον ­ και οι οποίοι κάνουν ανεπισήμως (ή επισήμως
τελευταία) τη δουλειά ενός μάνατζερ (όσο κι αν η λέξη ξενίζει ακόμη και τους
ίδιους). Το «κλίμα» ωστόσο είναι αρκετά ώριμο, ώστε να δούμε τα πρώτα
«επίσημα» γραφεία μάνατζμεντ καλλιτεχνών και στην Ελλάδα, όπως αυτό που
ξεκίνησε τελευταία ο Γιώργος Κυβέλος. «Οι δισκογραφικές εταιρείες», έλεγε τις
προάλλες, «κάνουν έναν δίσκο με τον καλλιτέχνη και τέρμα. Δεν έχουν κεντρικό
σχεδιασμό, δεν έχουν ένα συγκεκριμένο concept πίσω από τη δουλειά του». Ο
μάνατζερ στο εξωτερικό σχεδιάζει την καριέρα του τραγουδιστή, χαράζει την
πολιτική που πρέπει να ακολουθήσει για κάθε νέα παραγωγή, κανονίζει τις
εμφανίσεις του στα μέσα ενημέρωσης, τις αλλαγές του σε σχέση με το ίματζ του.
Και ανάλογα με το μέγεθός του, αυξάνεται σιγά σιγά και το επιτελείο των
ανθρώπων που έχει γύρω του. Πώς θα εξελιχθούν τα πράγματα από εδώ και πέρα για
μας; Αν θυμηθούμε πάντως αυτό που μας είχε πει κάποτε ο παραγωγός Αχιλλέας
Θεοφίλου, μάλλον δυσοίωνο είναι το μέλλον μας, με μάρκετινγκ ή άνευ...

«Όλοι μας αγωνιζόμαστε (εξουσία, νόμοι, κράτος) εναντίον των ναρκωτικών και
κανένας δεν αγωνίζεται για τα τραγούδια που κάνουν τους νέους μας κρετίνους.
Προσοχή, "κυκλοφορούν τραγουδιστές με πολιτικά"».

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15857P041</ED>
<ID>
ID:163202

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P04&aa=1</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Σκουπίδια με... φωτογένεια
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Σκουπίδια στα παράθυρα! Αληθινά αηδιαστικά και όχι λεκτική παρομοίωση για
ορισμένες εκπομπές στην τηλεόραση. Βουναλάκια απορριμμάτων, ενίοτε κάτω από
σιντριβάνια απολυμαντικών υγρών, πρόσφεραν στην αδηφαγία ορισμένων καναλιών
ατόφιο το τηλεοπτικό τους ζητούμενο: φρίκη και αηδία.
</H3>
Η φωτογένεια των σκουπιδιών, μαγνήτης του βλέμματος, ενισχύθηκε στα Δελτία
Ειδήσεων από την προβαλλόμενη σύμπτωση της Παγκόσμιας Ημέρας Περιβάλλοντος. Η
σύνδεση προκαλούσε επιπρόσθετη φρίκη καθώς οι...«ραντιστές» του Δήμου Αθηναίων
φορούσαν μικρές μάσκες στο πρόσωπο, υποβάλλοντας την αίσθηση της βρωμερής
οσμής στον θεατή των σκουπιδολόφων.

Ξεκινώντας από αυτή την πηγή, το μεταδιδόμενο ρίγος του κακού πολλαπλασιάσθηκε
όταν ο αντιδήμαρχος κ. Μοσχονάς τόνισε, σε παράθυρο του Σκάι, ότι «σε δεκαέξι
μήνες είχαμε είκοσι απεργίες εργαζομένων στην καθαριότητα. Δηλαδή, γίνεται
απεργία κάθε... είκοσι ημέρες»! Συμπέρασμα; «Πρόκειται για ομηρεία της κοινωνίας»!

Έτσι, με τη σκέψη ότι το κακό παράγινε, καταφύγαμε στην «Ώρα της αλήθειας»,
όπου ο κ. Γ. Πρετεντέρης είχε καλεσμένους τον υπουργό Χωροταξίας και
Περιβάλλοντος κ. Κ. Λαλιώτη και τον δήμαρχο Αθηναίων κ. Δ. Αβραμόπουλο. Οι δύο
πολιτικοί άνδρες, αποκαλώντας ο ένας τον άλλον Δημήτρη και Κώστα, τόνισαν την
αναγκαιότητα της συνεργασίας τους με δεδομένο «ένα σχέδιο δράσης για την
Αττική» που αποτελεί «το 3,5% του ελληνικού χώρου όπου έχει συγκεντρωθεί το
35% - 40% των Ελλήνων και το 50% - 55% των διοικητικών οργανισμών». Χώρος ο
οποίος «μετά το 1955 αναπτύχθηκε χωρίς σχέδιο και όραμα». Πρόταση; «Να δούμε
την Αθήνα του μέλλοντος. Που μετασχηματίζεται προς το καλύτερο», όπως είπε ο
κ. Λαλιώτης.

Βελτιώσεις

Κατόπιν ο Κώστας και ο Δημήτρης απαρίθμησαν τις βελτιώσεις της πρωτεύουσας που
έγιναν με δική τους πρωτοβουλία, όπως ο φωτισμός των δημόσιων κτιρίων και το
δάσος από κεραίες τηλεοράσεων που ξηλώθηκε από τα Εξάρχεια και τώρα θα
εξαφανισθούν και από το Κολωνάκι. Οι καθυστερήσεις στο Μετρό της Αθήνας απλώς
επισημάνθηκαν, ενώ για το γκρέμισμα της γέφυρας Ροσινιόλ υπήρχε ένα σχετικό
ρεπορτάζ, με τους καταστηματάρχες της περιοχής που βλέπουν την πελατεία τους
να αφανίζεται.

«Θα αλλάξει, λοιπόν, το πρόσωπο της Αθήνας;» ρωτάει ο κ. Πρετεντέρης.

«Η Αθήνα και η Αττική δεν έχουν μόνο παρελθόν αλλά και μέλλον» είπε ο
υπουργός. «Το 2000 θα ολοκληρωθούν όλα. Η Αθήνα θα είναι πιο σύγχρονη και με
πολιτισμική συνοχή». Ενώ «ο Σαρωνικός είναι ένας καθαρός κόλπος». Εδώ συμφωνεί
και ο Δημήτρης, τονίζοντας ότι «έχει βελτιωθεί περιβαλλοντικά» και ότι έχει
επιβάλλει «πρόστιμο για τα σκουπίδια» και «κάγκελα στα πεζοδρόμια».

­ «Της Αθήνας το κάγκελο»! λέει ελαφρώς ειρωνικά ο Κώστας. Αλλά κανείς δεν
μίλησε για την αισθητική της πρωτεύουσας. Και τα περιττά έξοδα. Δηλαδή, το
ξήλωμα των πεζοδρομίων από τις μαρμαρόπλακες που αντικαταστάθηκαν από ροζ -
κυλοτί πλακάκια, τη Βουκουρεστίου που δέχεται πολυτελείς φανοστάτες αλλά
βρωμάει κυριολεκτικά από σκουπίδια και έχει γίνει χώρος σταυθμέσεως
αυτοκινήτων, την πλατεία Κολωνακίου που χωρίστηκε σαν κομμένη τούρτα από δύο
διασταυρούμενους δρόμους (!!!) εις βάρος του λιγοστού πρασίνου ή τα δύο χαμηλά
τετράγωνα κτίσματα που ξεφύτρωσαν έξω από την πανέμορφη «Μεγάλη Βρετανία»
πληγώνοντας την ωραιότητά της. Πραγματικά της «Αθήνας το κάγκελο» έχει γίνει,
όπως είπε στον Δημήτρη ο Κώστας.

Ακατάστατος και κακοφτιαγμένος ο τηλεμαραθώνιος που οργάνωσε η ΕΡΤ για την
Γκρίνπις, με την ευκαιρία της Παγκόσμιας Ημέρας Περιβάλλοντος, μαρτυρούσε εξ
αρχής τον ερασιτεχνισμό αυτής της θετικής, ωστόσο, προσπάθειας.

Διότι παρά το ακατάληπτο ενός παράδοξου, δήθεν αστείου, μελλοντικού Δελτίου
Ειδήσεων που μιλούσε για βύθιση του αεροδρομίου Θεσσαλονίκης στον Θερμαϊκό,
σιγά σιγά αρχίσαμε κάποτε να μπαίνουμε στο νόημα. Λίγο αργά βέβαια, γιατί και
ο κ. Γ. Κοτανίδης ως παρουσιαστής μπέρδευε τα λόγια του και οι καλεσμένοι δεν
είχαν όλοι το χάρισμα της επικοινωνίας με τους θεατές.

Ενίσχυση

Ο τηλεμαραθώνιος είχε οργανωθεί για τη συγκέντρωση χρημάτων προκειμένου να
ενισχυθεί όχι μόνο η Γκρίνπις αλλά και το θρυλικό πλοίο της «Σείριος», που
προστατεύει φάλαινες και ξηλώνει εγκαταλελειμμένους στον ωκεανό πύργους
άντλησης πετρελαίου. Κάποτε το όλο θέμα επικεντρώθηκε στις καταστροφικές
αλλαγές του περιβάλλοντος με τις τρύπες του όζοντος και το λιώσιμο των πάγων
στον Βόρειο Πόλο που θα ανεβάσουν τη στάθμη της θάλασσας ένα ολόκληρο μέτρο,
πλημμυρίζοντας τις παράκτιες περιοχές. Γιατί; Διότι οι ανθρώπινες
δραστηριότητες βλάπτουν τον πλανήτη.

Τα κλιματικά φαινόμενα λοιπόν οφείλονται, μεταξύ άλλων, στη χρήση ορυκτών
καυσίμων, όπως το πετρέλαιο, κι έτσι ανεβαίνει η θερμοκρασία, «η Γη έχει
δέκατα και ειδοποιεί ότι θα έχει και πυρετό».

Κορυφαία στιγμή του αφιερώματος η συγκινητική άφιξη κλιμακίου της Γκρίνπις
στην Κρήτη όπου τοποθετεί, σε σχολείο, φωτοβολταϊκά κύτταρα που θερμαίνουν και
φωτίζουν, χωρίς ηλεκτρικό ρεύμα, τους εκεί μαθητές. Πρόταση; Μια νέα εποχή
ήπιας μορφής ενέργειας για την Ελλάδα.

Ένα διδακτικό δράμα για το κακό που κάνουμε στο περιβάλλον καθώς η Γη είναι
ένα ζωντανό ον, που όταν διαταραχθεί η ισορροπία του μπορεί να αντιδράσει και
να εξαφανίσει τον άνθρωπο.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P06</CAT>
<ED>
Κωδικός άρθρου: A15857P061</ED>
<ID>
ID:163203

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P06&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Κάτι φρέσκο από τα συμβάντα του Χρήστου Φερεντίνου δεν έχει προκύψει
στην τηλεοπτική επιφάνεια. Το «Άκου να δεις» επαναλαμβάνεται. Όμως ορισμένα
στιγμιότυπα παραμένουν ξεκαρδιστικά. Όπως το περιστατικό διαπληκτισμού ενός
νεαρού οδηγού με έναν ταξιτζή. Παρών ο Φερεντίνος στον καβγά τους, τους άφησε
να εκτονωθούν φραστικά και στη συνέχεια ανέλαβε να αποκαταστήσει την ισορροπία
ανάμεσά τους και να παραδεχθεί ο σοφέρ τού ιδιωτικής χρήσεως μέσου μαζικής
μεταφοράς ότι έφταιξε. «Παραδέχεσαι ότι έκανες λάθος;» ρωτούσε ο Φερεντίνος.
«Παραδέχομαι», έλεγε ο ταξιτζής. «Έσφαλες;» τον ξαναρώτησε χρησιμοποιώντας
διαφορετικό ρήμα, ίδιας όμως σημασίας. «Δεν έσφαλα», ήρθε η τελειωτική
απάντηση από τον... ελαφρώς μετανοημένο.

* Αυτός ο προγραμματισμός του Star με τις ταινίες και τις ώρες προβολής
δείχνει την επιπολαιότητα της κρίσης των υπευθύνων. Γιατί θεωρούν ότι μια
ταινία όπως τα «Αεροπλάνα, τρένα και λιμουζίνες» που αρχίζει και τελειώνει με
τον Στιβ Μάρτιν και τον Τζον Κάντι να συνταξιδεύουν και
να ανέχεται ο ένας σνομπ τον άλλο άξεστο, είναι καλή επιλογή για τις 10.30 το
βράδυ του Σαββάτου. Ενώ οι «Διακοπές στη Ρώμη» της Όντρεϊ Χέπμπορν που
ήταν τόσο καλές, ώστε να της δώσουν και ένα Όσκαρ ερμηνείας, δεινοπάθησαν από
την αναστάτωση των νυχτερινών ειδήσεων και των τρέιλερ του καναλιού. Στην
Όντρεϊ άξιζε καλύτερη μεταχείριση.

*Το «Χρυσό Κουφέτο» ταξιδεύει. Επιλέγει ειδυλλιακά μέρη, παραθαλάσσια ή κοντά
σε πισίνες (προχθές, ήταν στη Σκιάθο) καλεί κόσμο για μεταξύ τους γνωριμίες,
αλλά και για ασκήσεις κάτω από τον απογευματινό ήλιο. Επί το έργον η
Εβίτα Ηλιοπούλου, εντόπισε κάποιους γυμνασμένους και τους
υπέβαλε σε πους απς την ώρα που η Αννίτα Πάνια «υιοθέτησε» ως δικό της
έναν ιδιόμορφο ιεροκήρυκα. Ο οποίος δεν άπλωνε πάνω του αντιηλιακό, αλλά τα
χειρόγραφα με τις δικές του προφητείες.

* Οι ρεπόρτερ του Star ανακαλύπτουν και «νέες» ασθένειες μαζί με «νέες»
θεραπείες. Την σκλήρυνση κατά πλάκα εντόπισε ο ρεπόρτερ (από πότε η πλάκα, το
καλαμπούρι δηλαδή, σκληραίνει τον οργανισμό;) ίσως ως μετεξέλιξη της
σκλήρυνσης κατά πλάκας που προκαλεί γενική παράλυση. Και αναφέρθηκε στην
«επαναστατική θεραπεία με την ανακάλυψη μιας νέας πρωτεΐνης, της
ανοσοσφαιρίνης». Μόνο που η ανοσοσφαιρίνη κυκλοφορεί εντοπισμένη από τους
επιστήμονες εδώ και κάτι δεκαετίες.

* Σε ρόλους τυχοδιώκτη και κυνηγού της περιπέτειας ο Ζαν Πολ Μπελμοντό
έχτισε την κινηματογραφική του καριέρα. Στις περισσότερες ταινίες του το
μόνο που άλλαζε στα σενάρια ήταν ο τόπος δράσης και το όνομα του χαρακτήρα που
υποδυόταν. Στην περίπτωση της «Ληστείας», που πρόβαλε χθες ο Antenna, το
κανάλι έκανε μια διόρθωση. Ως «Ριψοκίνδυνος τυχοδιώκτης» είχε βγει το 1985
στις αθηναϊκές αίθουσες και μόλις χθες η μετάφραση του τίτλου της γαλλικής
ταινίας «Hold Up» αποδόθηκε σωστά.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P06</CAT>
<ED>
Κωδικός άρθρου: A15857P062</ED>
<ID>
ID:163240

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P06&aa=2</URL></REF>


Article

<CATEGORY>vin09</CATEGORY>

 <H5>ΣΕΙΡΑ ΝΤΟΚΙΜΑΝΤΕΡ ΓΙΑ ΤΟΥΣ ΟΛΥΜΠΙΟΝΙΚΕΣ
</H5><H5></H5><H2>Ζουμ στα μετάλλια
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

Ο Ολυμπιονίκης Νίκος Κακλαμανάκης με τον σκηνοθέτη Κώστα Αριστόπουλο, στη
διάρκεια των γυρισμάτων της σειράς ντοκιμαντέρ που είναι αφιερωμένη στους
Έλληνες Ολυμπιονίκες

Τους Ολυμπιονίκες φιλοξενεί σε μια σειρά ντοκιμαντέρ η ΕΤ1 (θα ενταχθεί στο
πρόγραμμα του φθινοπώρου), που σκηνοθετεί ο Κώστας Αριστόπουλος.

Πρόκειται για δέκα ωριαία αφιερώματα που βασίστηκαν σε μια ιδέα - πρόταση του
σκηνοθέτη προς την ΕΤ1 και ήδη έχουν σχεδόν ολοκληρωθεί τα γυρίσματα για τους:
Πύρρο Δήμα, Κάχι Καχιασβίλι, Βαλέριο Λεωνίδη, Λεωνίδα Κόκκα, Λεωνίδα Σαμπάνη,
Νίκη Μπακογιάννη, Βούλα Πατουλίδου, Νίκο Κακλαμανάκη, Γιάννη Μελισσανίδη και
φυσικά για τον Χρήστο Ιακώβου (τον προπονητή των Ολυμπιονικών της άρσης βαρών).

Ο σκηνοθέτης με συνεργείο της ΕΡΤ από τους Λάκη Καλύβα και Πέτρο Κουμουνδούρο
(διευθυντές φωτογραφίας) και Σπύρο Δρόσο (ηχολήπτη) επισκέφθηκαν τους
Ολυμπιονίκες στους χώρους όπου ζουν σήμερα, στις αθλητικές εγκαταστάσεις όπου
αθλούνται καθώς και στα μέρη όπου έζησαν τα πρώτα χρόνια της ζωής τους.
Εκκρεμεί ένα ταξίδι των ανθρώπων του τηλεοπτικού συνεργείου στην Αλβανία, εκεί
που πέρασαν τα νεανικά τους χρόνια ο Πύρρος Δήμας, ο Λεωνίδας Κόκκας και ο
Λεωνίδας Σαμπάνης.

Οι μεγάλοι αθλητές αποκαλύπτουν στην κάμερα τα βάσανα που πέρασαν μέχρι να...
ανέβουν στην κορυφή του Ολύμπου. Για παράδειγμα, ο Πύρρος Δήμας στέκεται
ιδιαίτερα στα πρώτα δύσκολα χρόνια του στην Ελλάδα, όταν ταξίδευε με τον
ηλεκτρικό σιδηρόδρομο και σήκωνε τα χέρια ψηλά για να κρατηθεί από τις
χειρολαβές, μη τυχόν και τον περάσουν για... κλέφτη. Και ήταν αυτά τα χέρια
που μερικά χρόνια αργότερα σήκωσαν στα ύψη την Ελλάδα. Στο αφιέρωμα για τον
Πύρρο Δήμα περιλαμβάνεται κι ένα φιλμάκι - ντοκουμέντο όπου δείχνει τον μεγάλο
αθλητή σε ηλικία επτά ετών στην Αλβανία να σηκώνει βάρη. Ο Λεωνίδας Κόκκας σε
ηλικία μόλις 16 ετών πέρασε περπατώντας νύχτα τα ελληνοαλβανικά σύνορα και
βρήκε για λίγο καταφύγιο στην Φλώρινα. Ο σκηνοθέτης πήγε και στη Φλώρινα, στο
σπίτι όπου έμεινε για λίγο καιρό ο αθλητής.

Ο Λεωνίδας Σαμπάνης αναζήτησε το μεροκάματο στις οικοδομές.

Αρκετά από τα γυρίσματα έγιναν στην επαρχία (όπως, για παράδειγμα, στο χωριό
της Βούλας Πατουλίδου), στη Θεσσαλονίκη (όπου ζει ο Γιάννης Μελισσανίδης), στη
Λαμία (γενέθλια πόλη της Νίκης Μπακογιάννη) κ.λπ.

Στη σειρά μιλούν, μεταξύ άλλων, οι άνθρωποι που στάθηκαν στο πλευρό των
Ολυμπιονικών όλα αυτά τα χρόνια. Όπως αποκαλύπτουν στην κάμερα όλοι οι
αθλητές, μπορεί η ζωή τους να σημαδεύτηκε από πικρίες, η μέρα όμως της
υποδοχής τους στην Ελλάδα (μετά τον θρίαμβο της Ατλάντα) ήταν η σημαντικότερη
στιγμή ακόμη και από τα μετάλλια που κέρδισαν.

Ποια ήταν όμως η αιτία που ο Κώστας Αριστόπουλος αποφάσισε να ανιχνεύσει την
ανθρώπινη πλευρά και να ανακαλύψει το μεγαλείο των μεγάλων αυτών αθλητών:
«Μετά τον θρίαμβο, όπου όλη η Ελλάδα παραληρούσε, ξαφνικά κάποιοι άρχισαν να
"λιθοβολούν" τους άτλαντες της άρσης βαρών χωρίς καμιά αληθινή
επιχειρηματολογία. Ένιωσα τότε ­ λέει ο σκηνοθέτης ­ πως έπρεπε να απαντήσω.
Και το κάνω μ' αυτές τις ωριαίες βιογραφικές ταινίες».

Με τη βοήθεια δύο στελεχών της ΕΤ1, της Βάσως Κανελλοπούλου και του Γιώργου
Παπαδάκη, δρομολογήθηκε αυτή η τηλεοπτική δουλειά και ήδη βρίσκεται στο στάδιο
του μοντάζ. Στόχος τόσο της ΕΤ1 όσο και του Κώστα Αριστόπουλου είναι να
παρουσιάσουν μέσα απ' αυτή τη σειρά και τους αθλητές του ένδοξου παρελθόντος.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15857P071</ED>
<ID>
ID:163204

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P07&aa=1</URL></REF>


Article

<CATEGORY>vin09</CATEGORY>

 <H2>Οι αλλαγές στην Ευρώπη
</H2>
<H3></H3>Οι αλλαγές στο ευρωπαϊκό τοπίο είναι το θέμα της αποψινής εκπομπής «Τελική
ευθεία» (ΕΤ1, 22.00). Ο οικοδεσπότης της εκπομπής, Πέτρος Ευθυμίου, φιλοξενεί
στο στούντιο τον γραμματέα της Κεντρικής Επιτροπής του ΠΑΣΟΚ, Κώστα
Σκανδαλίδη, και τον πρώην υπουργό, βουλευτή της Νέας Δημοκρατίας, Στέφανο Μάνο.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15857P072</ED>
<ID>
ID:163241

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P07&aa=2</URL></REF>


Article

<CATEGORY>vin09</CATEGORY>

 <H2>Πορτρέτα των ηγετών Σουηδίας και Ιταλίας
</H2><H2></H2>
Τα πορτρέτα των πρωθυπουργών της Σουηδίας, Γιόραν Πέρσον, και της Ιταλίας,
Ρομάνο Πρόντι, θα παρουσιάσει η εκπομπή του Γιώργου Πετρίτση «Ηγέτες» την
Τρίτη 17 και την Τετάρτη 18 Ιουνίου στην ΕΤ2 (στις 7 το βράδυ).

Στη νέα σειρά εκπομπών θα δοθεί ιδιαίτερη έμφαση στους ηγέτες της Ευρωπαϊκής
Ένωσης, ενώ ήδη έχουν γίνει οι πρώτες επαφές με τους πρωθυπουργούς της
Ισπανίας, της Πορτογαλίας, της Αγγλίας και της Ολλανδίας.

Επίσης στους «Ηγέτες» θα φιλοξενηθούν και προσωπικότητες από χώρες εκτός
Ευρώπης. Όπως ο Νέλσον Μαντέλα, ο πρωθυπουργός του Καναδά, ο πρόεδρος της
Χιλής, ο πρωθυπουργός της Ιαπωνίας, ο αντιπρόεδρος των ΗΠΑ, ο βασιλιάς Χουσεΐν κ.ά.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15857P073</ED>
<ID>
ID:163275

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P07&aa=3</URL></REF>


Article

<CATEGORY>vin09</CATEGORY>

 <H2>Κοινωνικός διάλογος και Μάαστριχτ
</H2>
<H3></H3>Την πορεία του κοινωνικού διαλόγου και τις εξελίξεις του Μάαστριχτ, αλλά
και τις προοπτκές που έχουν οι συνασπισμοί της Κεντροαριστεράς και της
Κεντροδεξιάς θα συζητήσουν ο Χρήστος Μαχαίρας στη «Δεύτερη έκδοση» (ΕΤ2,
22.00) με τους καλεσμένους του. Τον υπουργό Μεταφορών και Επικοινωνιών, Χάρη
Καστανίδη, και τον βουλευτή της Νέας Δημοκρατίας Γιώργο Βουλγαράκη.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15857P074</ED>
<ID>
ID:163294

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P07&aa=4</URL></REF>


Article

<CATEGORY>vin09</CATEGORY>

 <H2>«Έτσι κάνουν όλες» απόψε στην ΕΤ1
</H2><H2></H2>
Την όπερα του Μότσαρτ «Έτσι κάνουν όλες» θα μεταδώσει απόψε στις 11.00 το
πρώτο κανάλι της Ελληνικής Τηλεόρασης.

Τους ρόλους ερμηνεύουν οι Εντίνα Γκρουμπέροβα, Ντολόρες Τζίγκλτο, Φερούτσιο
Φουρλανέτο, Λουίς Λίμα, Τερέζα Στράτας, Πάολο Μονταρσόλο. 
Την Φιλαρμονική Ορχήστρα της Βιέννης διευθύνει ο Νικολάους Αρνονκούρ, ενώ η
σκηνοθεσία, τα σκηνικά και τα κοστούμια είναι του Ζαν-Πιέρ Πονέλ.

Η όπερα αυτή παρουσιάστηκε για πρώτη φορά στις 26 Ιανουαρίου 1790. Το λιμπρέτο
καθρεφτίζει την άποψη του συνθέτη για τις σχέσεις ανάμεσα στα δύο φύλα.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15857P075</ED>
<ID>
ID:163305

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P07&aa=5</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>«Ιστορίες καλοκαιριού», με υπογραφή Ερίκ Ρομέρ

«ΙΣΤΟΡΙΕΣ ΤΟΥ ΚΑΛΟΚΑΙΡΙΟΥ»: Ένας νεαρός κάνει μόνος του διακοπές και
ζει μικροπεριπέτειες με τρία κορίτσια. Νέα κομεντί του εστέτ Ερίκ Ρομέρ. (Εκράν).

«ΑΠΙΣΤΙΕΣ»: Ο Ράιαν Ο' Νιλ μισθώνει τον πληρωμένο φονιά Τσαζ Παλμιντέρι
για να καθαρίσει τη γυναίκα του Σερ και ο Πολ Μαζούρσκι στήνει μια πικρή
κωμωδία. (Αθηναία, Αρκαδία, Village Centre 7, Φιλίπ, Αμαρυλλίς).

«ΑΠΟ ΤΗ ΜΙΑ ΖΟΥΓΚΛΑ ΣΤΗΝ ΑΛΛΗ»: Ένας νεαρός βρίσκεται από τη ζούγκλα
του Αμαζονίου στη... ζούγκλα της Ν. Υόρκης. Κωμωδία του Τζον Πάσκουιν. (Άννα
Ντορ, Village Centre 1, Γαλαξίας, Ιντεάλ, Σινέ Ψυρή, Σπόρτιγκ, Μπομπονιέρα,
Σινεάκ, Μπροντγουαίη).

«ΚΑΘΑΡΙΣΜΟΙ ΦΟΝΩΝ ΕΠΕ»: Α λα Ταραντίνο γκανγκστερικό φιλμ του Ρεμπ
Μπρόντοκ, με τους: Γουίλιαμ Μπάλντουιν, Άντζελα Τζόουνς, Ντέζι Φουέντες.
(Αμόρε, Φλερύ).

«ΟΙ ΜΑΧΗΤΕΣ ΤΟΥ ΚΑΛΟΥ»: Οι κινέζικες πολεμικές τέχνες συναντούν... τα
σπέσιαλ εφέ σε μια περιπέτεια πλατιάς κατανάλωσης. Του Ρόνι Γιου. (Αθήναιον,
Αθήναιον Cinepolis 1, Village Centre 8).

«ΕΝΤΟΛΗ ΕΝ ΛΕΥΚΩ»: Υπόκοσμος, διαφθορά στο Λος Άντζελες του 1950. Του
Λι Ταμαχόρι, με τους: Νικ Νόλτε, Μέλανι Γκρίφιθ, Τσαζ Παλμιντέρι, Τζον
Μάλκοβιτς. [Αβάνα, Δεξαμενή, Τροπικάλ, Ρίο, Χλόη, Άνεσις (Πειρ.)].

«Ο ΑΓΓΛΟΣ ΑΣΘΕΝΗΣ»: Δώδεκα Όσκαρ για το τρίωρο επικό ρομάντζο ενός
μεγάλου έρωτα στην έρημο της Αιγύπτου, στη διάρκεια του πολέμου. Με το
εξαιρετικό δίδυμο Ρέιφ Φάινς - Κριστίν Σκοτ. (Αμύντας, Αχίλλειον).

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15857P101</ED>
<ID>
ID:163197

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Μία πόλη που αποτελεί... στόχο πολλών ευρωπαϊκών κυβερνήσεων.
2. Κωμόπολη της Εύβοιας. 3. Μεταφορικά ό,τι και το κατακάθι,
κυριολεκτικά το αντίθετό του. 4. Γράμμα από τα... γράμματα. ­ Τόσα
χρόνια έζησε ο Γκαίτε. 5. Χλευαστική ονομασία των Εβραίων και των
πρώτων Χριστιανών από τους Εθνικούς. 6. Το θέλει η φάβα σε γνωστή
παροιμία μας (αντίστρ.). ­ Από το όνομα της Αυρηλιανής Παρθένου. 7. Του
Χριστού γιορτάζεται. 8. Ρήμα που συνδέει, αρχαϊστί. ­ Άρθρο. 9.
Μέσο συγκράτησης.

ΚΑΘΕΤΑ

1. Ήσαν και οι Ατρείδες. ­ Αντιπαθείς... ηχητικά. 2. Είναι τα
πρωτόζωα. 3. Από τα εκατό... τρία. ­ Σημειώνεται επί εκφωνήσεως
καταλόγου (με άρθρο). 4. Θεατρικό έργο του Άγγελου Σικελιανού.
5. Ασιατική έρημος. ­ Συνηθισμένη η «κτηνοτροφική». 6. Αραβική
πρωτεύουσα. 7. Αρχαία ονομασία της Αττικής. ­ Σχετική με μορφή
εισοδήματος λέξη. 8. Ούγγρος συνθέτης του αιώνα μας. 9. Και έτσι
αποκαλείται η 4η συμφωνία του Σούμπερτ.

ΛΥΣΗ (7/6/97)

ΟΡΙΖΟΝΤΙΑ: 1. ΒΙΑΝΝΟΥ 2. ΙΝΔΟΙ - ΔΙΟ 3. ΒΙΑΣΤΙΚΟΙ
4. ΛΑΜ - ΣΩΣΙΑ 5. ΑΡΕΝΑ 6. ΑΡΝΙ - ΖΕ 7. ΡΑΤΣΙΣΜΟΣ
8. ΕΠΙ - ΙΡΑ 9. ΑΥΣΤΡΑΛΙΑ. ΚΑΘΕΤΑ: 1. ΒΙΒΛΙΑΡΙΑ 2.
ΙΝΙΑ - ΥΠΑΡ 3. ΑΔΑΜΑΝΤΕΣ 4. ΣΟΝ - ΡΙΣ 5. ΝΙΤΣΕ - ΡΑΙ
6. ΙΩΝΕΣ 7. ΑΣΚΟΥ - ΜΑΛ 8. ΙΟΙ - ΖΟΡΙ 9. ΑΔΙΑΘΕΣΙΑ.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15857P102</ED>
<ID>
ID:163250

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P10&aa=2</URL></REF>


Article

<CATEGORY>vin09</CATEGORY>

 <H5>Σάλπισμα ΥΠΠΟ
</H5><H2>ΤΟ ΠΝΕΥΜΑ του τόνου
</H2>
<AUTHOR>ΓΙΩΡΓΟΣ ΣΚΟΥΡΤΗΣ</AUTHOR>

(Σας είπα για τις Μέγαιρες του νεοελληνικού θεάτρου, για τις Λάμιες που μισούν
και αποστρέφονται το νεοελληνικό θεατρικό έργο. Θα 'χουμε συνέχεια πάνω σ'
αυτό...). Σήμερα όμως άλλο είναι το θέμα μας, αν και πολύ σχετικό. Πρόκειται
για τη δεύτερη Πανευρωπαϊκή Συνάντηση Σκηνοθετών και Δραματουργών, η οποία
πρόκειται να γίνει (αν γίνει) στη Θεσσαλονίκη ή την Αθήνα τον ερχόμενο
Δεκέμβριο. Η πρώτη ­ πριν από δύο χρόνια ­ είχε λάβει χώρα στο Μάαστριχτ και
την είχε «ανοίξει» ο σερ Πήτερ Χωλ. Και γιατί ίσως να μην πραγματοποιηθεί η
δεύτερη στη χώρα μας; Γιατί το Ελληνικό Κέντρο Θεάτρου ζητάει από 'δω κι από
'κει δέκα εκατομμύρια! Και όλο «δύσκολα» απαντάνε και όλο «θα δούμε». Ποιοι; Η
διαβόητη ­ πια ­ Πολιτιστική Πρωτεύουσα και το ΥΠΠΟ. Σημειωτέον ότι οι Άγγλοι
και οι Ολλανδοί σκηνοθέτες είναι πρόθυμοι να συνεισφέρουν τα ανάλογα, αρκεί,
φυσικά, και το δικό μας υπουργείο Πολιτισμού (κ. Υπουργέ υγιαίνετε) και η
Πολιτιστική (τ' ακούτε κ. Σαλπιστή;) να δώσουν ­ τώρα! ­ στο ΕΚΚ αυτά τα
«ψωρο»εκατομμύρια. Γιατί; Γιατί θα 'ρθουν αυτοί οι ξένοι θεατράνθρωποι εδώ και
το πρώτο για το οποίο θα ενημερωθούν θα είναι το σύγχρονο ελληνικό θεατρικό
έργο. Σκηνοθέτες και εισηγητές δραματολογίου σ' όλα τα θέατρα της Ευρώπης
είναι, δεν μας ενδιαφέρει να μάθουν ότι υπάρχουμε και μάλιστα σε πολύ καλή κατάσταση;

Μας ενδιαφέρει, κ. Βενιζέλο; «Σαλπίστε» προς την πολιτιστική νύμφη του Βορρά.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15857P111</ED>
<ID>
ID:163198

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P11&aa=1</URL></REF>


Article

<CATEGORY>vin09</CATEGORY>

 <H2>Κακοτεχνίες στο Μουσείο Θάσου
</H2><H2></H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΘΑΣΟΣ

Κακοτεχνίες διαπιστώθηκαν στις κτιριακές κατασκευές του Αρχαιολογικού Μουσείου
της Θάσου, όπως δήλωσε η Έφορος Κλασικών και Προϊστορικών Αρχαιοτήτων Καβάλας
κ. Χάιδω Κουκούλη. Και πρόσθεσε ότι πριν από την παράδοση του μουσείου, από
την κατασκευάστρια εταιρεία, θα περιγραφούν οι κακοτεχνίες και θα ελεγχθούν
από τον πρόεδρο και μέλη του ΤΑΠ. Όλες οι κακοτεχνίες θα αποκατασταθούν από
συνεργείο της Εφορείας Αρχαιοτήτων Καβάλας.

Το μουσείο έγινε με χρηματοδότηση από τα ΜΟΠ (Μεσογειακά Ολοκληρωμένα
Προγράμματα). 
Το κόστος κατασκευής του ξεπέρασε τα 400.000.000 δραχμές. Διαθέτει μεγάλες
αίθουσες για έκθεση των ευρημάτων της Θάσου, εργαστήρια συντήρησης
αρχαιοτήτων, αποθήκες και άλλους απαραίτητους χώρους. Από το καλοκαίρι του
1998 θα χρησιμοποιηθούν οι πρώτες αίθουσες εκθεμάτων, για τους τουρίστες και
τους επισκέπτες του νησιού.

Στο μεταξύ διατηρήθηκε, συντηρήθηκε και αναπλάστηκε και το παλιό κτίριο του
Μουσείου Θάσου, που είναι το πρώτο απ' όλα τα μουσεία, τα οποία δημιουργήθηκαν
στον Βορειοελλαδικό χώρο.

Ομάδα αρχαιολόγων, εξάλλου, της Εφορείας Καβάλας πραγματοποίησε ανασκαφή στο
αρχαίο Νεκροταφείο της Θάσου, όπου εντοπίστηκαν ­ για πρώτη φορά ­ ασύλητοι
τάφοι, όπου βρέθηκαν μέσα σ' αυτούς κοσμήματα, αγγεία και πολλά κτερίσματα. 
Όλα τα ευρήματα συντηρούνται για να εκτεθούν στο Μουσείο της Θάσου. Τέλος, να
σημειωθεί ότι διενεργούνται έρευνες για την πολεοδομική εξέλιξη της αρχαίας
πόλης της Θάσου, προκειμένου να επεκταθούν οι αρχαιολογικοί χώροι του νησιού,
που παρουσιάζουν μεγάλο ενδιαφέρον για τις χιλιάδες των τουριστών οι οποίοι
επισκέπτονται τη Θάσο.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15857P112</ED>
<ID>
ID:163236

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P11&aa=2</URL></REF>


Article

<CATEGORY>vin09</CATEGORY>

 <H5>ΓΙΑ ΝΑ ΤΡΑΓΟΥΔΗΣΕΙ ΣΤΗΝ ΤΑΙΝΙΑ ΤΟΥ ΠΕΡΙΚΛΗ ΧΟΥΡΣΟΓΛΟΥ
</H5><H5></H5><H2></H2><H2>Ο Πιοβάνι διάλεξε τη Χαρούλα
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Από «τρεις χάριτες» του ελληνικού τραγουδιού ­ Πρωτοψάλτη, Γαλάνη, Αλεξίου ­ ο
Νίκολα Πιοβάνι επέλεξε τη Χαρούλα για να πει, σε δικούς της μάλιστα στίχους,
το τραγούδι στην ταινία «Ο κύριος με τα γκρι», που γυρίζει αυτό τον καιρό ο
Περικλής Χούρσογλου, και όπου ο γνωστός Ιταλός συνθέτης γράφει τη μουσική της!

Μετά την αισθαντική ερμηνεία της στο «Μετέωρο βήμα του πελαργού» («Πανσέληνος
ο έρωτας») ­ μουσική της Ελένης Καραΐνδρου, στίχοι του Κ.Χ. Μύρη ­ η Χαρούλα
Αλεξίου δίνει το δικό της άρωμα στην απόδοση του τραγουδιού της νέας ταινίας
του Περικλή Χούρσογλου. 
Ενός νέου σκηνοθέτη μας που, μετά τον «Λευτέρη Δημακόπουλο» που είχε
εντυπωσιάσει πριν από τέσσερα χρόνια, όλοι περιμένουν με ενδιαφέρον το επόμενο
κινηματογραφικό του βήμα...

Ο Νίκολα Πιοβάνι θα είναι σε λίγες ημέρες στην Αθήνα για τη συναυλία που θα
δώσει στο Ηρώδειο ­ 4 Ιουλίου ­ και θα συναντήσει τη Χαρούλα Αλεξίου για να τα
πουν από κοντά, με την παρουσία και του Περικλή Χούρσογλου, ο οποίος αυτές τις
ημέρες τελειώνει το κομμάτι της ταινίας που διαδραματίζεται στην Υπάτη. Αμέσως
μετά θα φύγει με τους πρωταγωνιστές του ­ Γιώργος Μιχαλακόπουλος, Ράνια
Οικονομίδου, Ειρήνη Ιγγλέση, Μαρία Κεχαγιόγλου και τον νεαρό πρωταθλητή
κολύμβησης Θέμη Χειμάρα ­ για τη Βέρνη της Ελβετίας, όπου προβλέπονται κάποια
καθοριστικά πλάνα στη δράση της ταινίας.

Για πρώτη φορά ο Νίκολα Πιοβάνι θα συνεργαστεί με Ελληνίδα τραγουδίστρια και
θα γράψει τη μουσική σε ελληνικό φιλμ, ενώ η μέχρι τώρα παρουσία του στον χώρο
του κινηματογράφου είναι από τα σημαντικότερα κομμάτια της δουλειάς του, ενώ
πολλοί τον θεωρούν διάδοχο του Νίνο Ρότα. Αξέχαστες μένουν οι μελωδίες που
έχει γράψει για τα φιλμ του Φελίνι «Τζίντζερ και Φρεντ», «Η συνέντευξη», «Η
φωνή του φεγγαριού», καθώς τον είχε επιλέξει ο ίδιος ο «μαέστρο» μετά τον
θάνατο του Ρότα, στα φιλμ των αδελφών Ταβιάνι «Η νύχτα του Σαν Λορέντζο»,
«Χάος», «Καλημέρα Βαβυλωνία», «Φιορίλε», του Τζουζέπε Τορνατόρε «Είναι όλοι
τους καλά», του Νάνι Μορέτι «Αγαπημένο μου ημερολόγιο» κ.ά.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15857P121</ED>
<ID>
ID:163199

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P12&aa=1</URL></REF>


Article

<CATEGORY>vin09</CATEGORY>

 <H2></H2><H2>Παντρεμένοι και όχι βρεγμένοι
</H2><H2></H2>
Η Μαρινέλλα μαζί με τους πρωταγωνιστές του «Ολίγον παντρεμένοι», Παύλο Χαϊκάλη
και Μίνα Αδαμάκη

Η ξαφνική μπόρα της Παρασκευής τους έφερε μια αμηχανία αλλά τέλος καλό όλα
καλά. Η πρεμιέρα δόθηκε με επιτυχία το Σάββατο ­ κι έτσι το «Ολίγον
παντρεμένοι» των Ν. Τσιφόρου - Πολ. Βασιλειάδη δεν κατάντησε.. ολίγον
παντρεμένοι και πολύ βρεγμένοι. 
Τελικά αυτό το έργο έχει ένα κάρμα περίεργο. Μια περιπετειώδη προϊστορία που
όπως φαίνεται δεν λέει να το εγκαταλείψει μέχρι σήμερα. Πριν από 31 χρόνια
είχε ανέβει με τον τίτλο «Η γυναικούλα μου» από τους Βασιλειάδη, Αυλωνίτη και
Ρίζο, την εποχή που το τρίο μεσουρανούσε. Η παράσταση σημείωσε επιτυχία και θα
έβγαινε και στη μεγάλη οθόνη αν δεν χανόταν η δεύτερη πράξη ­ η οποία έμεινε
χαμένη για 31 ολόκληρα χρόνια. Μέχρι που το μαγικό χέρι του ενός εκ των δύο
συγγραφέων, του Πολύβιου Βασιλειάδη την ανακάλυψε κι έτσι το «Ολίγον
παντρεμένοι», η πρώτη κωμωδία του φετινού καλοκαιριού που σκηνοθέτησε ο Κώστας
Αρζόγλου, έκανε πρεμιέρα στο κατάμεστο «Λαμπετη» ­ (σε θερμοκρασία
προχωρημένου φθινοπώρου). Παρά την ψύχρα της βραδιάς πάντως τους πρωταγωνιστές
­ Μίνα Αδαμάκη, Παύλο Χαικάλη και Πάνο Μιχαλόπουλο ­ αλλά και τα υπόλοιπα μέλη
του θιάσου τίμησαν με την παρουσία τους πολλοί εκπρόσωποι του καλλιτεχνικού
στερεώματος, όπως οι Αλέκος Αλεξανδράκης, το ζεύγος Ρηγόπουλου, Αναλυτή, Ελένη
Χατζηαργύρη, Δάνης Κατρανίδης, Γιώργος Θεοδοσιάδης, Μαρινέλλα, Νόρα Βαλσάμη,
Μιχ. Ρέππας κ.ά.

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15857P122</ED>
<ID>
ID:163237

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P12&aa=2</URL></REF>


Article

<CATEGORY>vin09</CATEGORY>

 <H5></H5><H2>Το λιμάνι της αγωνίας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ίγκι Ποπ

Πάντως ο άνθρωπος και άρτι αφιχθείς στο πόστο του λιμενάρχου Πειραιώς
(πρόκειται περί του ιδίου ατόμου) αποκλείεται ν' ακούει Sisters of
Mercy και Διάφανα κρίνα.

Να δείτε τώρα πώς θα καταλήξουμε στα προβλήματα της μουσικής σκηνής μέσω
ελληνικής ναυτιλίας, Νίκου Λώρη και Νανάς Τράντου (αμφότεροι του
καλλιτεχνικού γραφείου DiDi Music). Διότι μόλις πέρυσι ήταν που λεβέντες του
Λιμενικού όρμησαν ακάθεκτα στην αποβάθρα 3 του ΟΛΠ, επί της οποίας είχε
οργανωθεί φεστιβάλ ροκ. Μάλιστα σε μια στιγμή θερμής εξάρσεως, λιμενικοί
«κατεβάσανε» τον Ίγκι Ποπ, αναζητώντας χασίς, κόκα, ηρωίνη, κρακ.

Φέτος, λοιπόν, το ίδιο γραφείο, ο ίδιος Λώρης και η ίδια Νανά διέπραξαν δύο
σφάλματα. Το πρώτο ήταν που για μια δεύτερη φορά απευθύνθηκαν στον λιμενάρχη,
ζητώντας την ιστορική αποβάθρα 3 για να οργανώσουν το δεύτερο φεστιβάλ ροκ.
Πριν ο λιμενάρχης κλείσει το τηλέφωνο, η Νανά και ο Λώρης άκουσαν κάτι που
έμοιαζε με αυτό:

* Τέτοια πράγματα δεν γίνονται εδώ πέρα.

Το έτερο (δεύτερο, κολοσσιαίο) λάθος ήταν που απευθύνθηκαν στο... Γκάζι. Ας
πούμε στην εταιρεία Φωταερίου και στον Δήμο Αθηναίων. Κατ' αρχάς (που λένε),
οι άνθρωποι σκέφθηκαν λογικά. Καινούργιος, άνετος χώρος, ό, τι πρέπει για ροκ,
νεολαία, βαβούρα, ζωντάνια. Στον Θεό σας τώρα. Ποιος δήμος («χωρίου»,
κωμοπόλεως, πόλεως, πρωτευούσης) της ΕΟΚ θα έλεγε όχι; Μόνο το Ιράν; Πλανάσθε!

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15857P123</ED>
<ID>
ID:163272

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P12&aa=3</URL></REF>


Article

<CATEGORY>vin09</CATEGORY>

 <H5></H5><H2>Η ελαφρά ταξιαρχία
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Εκεί, λοιπόν, που αμφότερα τα μέρη είχαν δώσει τα χέρια, κατέφθασαν τα
τηλεφωνήματα και οι απειλές. Από ποιους; Από... κάποιους του Αρχιτεκτονικού
Γραφείου του Δήμου. «Νομίζετε πως θα κάνετε φεστιβάλ;» έλεγε απειλητικά και
σαρκαστικά η φωνή. Μεσολαβούσαν κλάσματα νεκρικής σιγής και η φωνή, δριμύτερη,
τελείωνε ως εξής: «Μ' αυτό το πλευρό να κοιμάστε». Το ρισκάρεις τώρα; Όταν
μάλιστα Λώρης και Νανά έχουν προκαταβάλει στα συγκροτήματα 150.000 δολαριάκια;

Αποτέλεσμα; «Για να συνεργαστείς με το Δημόσιο πρέπει να 'σαι με το χέρι στην
τσέπη», είπαν οι ένοικοι της DiDi Music! Έριξαν μαύρη πέτρα πίσω τους και
αναχώρησαν από το Γκάζι, κατευθυνόμενοι στο γήπεδο της ηρωικής ελαφράς
ταξιαρχίας, του «Απόλλωνα» και της Ριζούπολης. Εκεί, όπου το 1958, υπό την
προπονητική ηγεσία του Τζίνα Σιμονόφσκι, οι κάτωθι παικταράδες
κέρδισαν το Πρωτάθλημα Αθηνών: Τσανακτσής (ή Ταουξής),
Μουστάκας, Δαράκης, Χρόνης, Δερμάτης,
Μαυρόπουλος, Λ. Σεραφείδης, Γ. Καμάρας, Σ.
Παπάζογλου, Σανιόγλου και Χολέβας!

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15857P124</ED>
<ID>
ID:163292

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P12&aa=4</URL></REF>


Article

<CATEGORY>vin09</CATEGORY>

 <H5></H5><H2>Και η κακούργα κοινωνία
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σωτηρία Λεονάρδου

Στο ίδιο ακριβώς «σημείο», 9, 10, 11 Ιουλίου του 1997 θα εμφανιστούν και θα
παίξουν: Κατσιμιχαίοι, Megadeth, Πυξ Λαξ, Sisters of
mercy, Διάφανα κρίνα, Υπόγεια ρεύματα, Μ.
Φαμέλος και Ποδηλάτες, Love in sadness,
Μπρους Ντίκινσον, Άντριαν Σμιθ, New Model
Army και Σωτηρία Λεονάρδου!

Μπερδευτήκατε; Και όμως. Δεν είναι μόνο ο Βασίλης Παπακωνσταντίνου που
τραγούδησε Νικόλαο Άσιμο. Είναι και η Σωτηρία Λεονάρδου. Η οποία άρχισε
την επαγγελματική της καριέρα, ως μέλος πληρώματος πλοίου του Εμπορικού
Ναυτικού (ιδού η σχέση της μουσικής σκηνής με την ελληνική ναυτιλία!).
Μάλιστα, η Σωτηρία ήταν εκείνη που πρώτη τραγούδησε με τον Άσιμο, σε ταινίες,
μαγνητοφώνου οικιακής χρήσεως, εκείνον τον απίθανο στίχο:

«Δεν θέλω ενημέρωση, τροφή και διασκέδαση, γουστάρω ελευθερία»! Το λένε πολλοί
και η κακούργα η κοινωνία τούς επαληθεύει διαρκώς:

<REF><SOURCE>ΤΑ ΝΕΑ</SOURCE>
<DATE>, 09-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15857P125</ED>
<ID>
ID:163303

</ID><URL>http://ta-nea.dolnet.gr/neaweb/neafile.print_unique?e=A&f=15857&m=P12&aa=5</URL></REF>


Article

<CATEGORY>vin04</CATEGORY>

 <H5>ΔΕΝ ΔΗΛΩΣΑΝ ΕΙΣΟΔΗΜΑΤΑ ΑΠΟ ΑΚΙΝΗΤΑ
</H5><H2>ΚΑΜΠΑΝΕΣ για 150.000 ιδιοκτήτες
</H2><H2></H2>
ALIGN="CENTER">
ΚΑΜΠΑΝΕΣ από την Εφορία περιμένουν τώρα τους 150.000 ιδιοκτήτες που νοίκιαζαν
τα ακίνητά τους και δεν δήλωναν καθόλου ή δήλωναν λιγότερα εισοδήματα από τα
ενοίκια που εισέπρατταν. Οι 150.000 ιδιοκτήτες εντοπίσθηκαν από τις
ηλεκτρονικές διασταυρώσεις που έγιναν στις περυσινές δηλώσεις τους με τις
αντίστοιχες των ενοικιαστών. Τα αποτελέσματα των ελέγχων θα ελεγχθούν και από
τις Εφορίες και οι ιδιοκτήτες που έκρυβαν τα εισοδήματα από τα ακίνητα θα
κληθούν να υποβάλουν συμπληρωματική φορολογική δήλωση και να πληρώσουν
πρόστιμα και προσαυξήσεις.

σελίδα 51

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15858N011</ED>
<ID>
ID:163359

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N01&aa=1</URL></REF>


Article

<CATEGORY>vin04</CATEGORY>

 <H2>Οργή δικαστών κατά Ματθία
</H2><H2></H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15858N012</ED>
<ID>
ID:163401

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N01&aa=2</URL></REF>


Article

<CATEGORY>vin04</CATEGORY>

 <H2>Στον αέρα το ευρω-νόμισμα
</H2><H2></H2>
σελίδα 49

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15858N013</ED>
<ID>
ID:163437

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N01&aa=3</URL></REF>


Article

<CATEGORY>vin04</CATEGORY>

 <H5></H5><H2>Ανισότητες σε Λύκεια της ίδιας πόλης!
</H2>
σελίδες 16-17

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15858N015</ED>
<ID>
ID:163469

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N01&aa=5</URL></REF>


Article

<CATEGORY>vin04</CATEGORY>

 <H2></H2><H2>Κερδίζουν άδειες οι δημόσιοι υπάλληλοι
</H2><H2></H2>
σελίδες 54-55

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15858N016</ED>
<ID>
ID:163474

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N01&aa=6</URL></REF>


Article

<CATEGORY>vin04</CATEGORY>

 <H2>Σπύρος Σημίτης στα «ΝΕΑ»: Χωρίς προστασία ο Έλληνας από τη Σένγκεν
</H2><H2></H2>
σελίδα 11

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15858N017</ED>
<ID>
ID:163479

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N01&aa=7</URL></REF>


Article

<CATEGORY>vin04</CATEGORY>

 <H2>Ποιοι φρενάρουν το Μετρό
</H2><H2></H2>
σελίδα 21 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15858N018</ED>
<ID>
ID:163482

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N01&aa=8</URL></REF>


Article

<CATEGORY>vin04</CATEGORY>

 <H2>Ο ήλιος απειλεί το δέρμα
</H2><H2></H2>
ένθετο ΥΓΕΙΑ

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15858N019</ED>
<ID>
ID:163483

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N01&aa=9</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΖΩΟΦΙΛΟΙ θα μείνουν ικανοποιημένοι, αλλά και η αγέλη των αδέσποτων
σκυλιών της Κυπαρισσίας θα εξοντωθεί. Διότι δεν χρειάζεται να είναι
κοινωνιοψυχολόγος κανείς για να μην αντιληφθεί ότι οι κτηνοτρόφοι θα
εξοντώσουν τα πεινασμένα σκυλιά. Η «γαβ-λογική» θα κυριαρχήσει. Ο Τ. Καμπύλης,
στους «Προβολείς». Σελ. 6.

Η ΔΙΑΦΘΟΡΑ έχει πάρει έκταση στη Δημόσια Διοίκηση. Ένας στους τρεις
Έλληνες παραδέχεται ότι έχουν λαδώσει κρατικούς υπαλλήλους, προκειμένου να
προωθηθούν υποθέσεις τους. Μέσα σε έξι χρόνια απομακρύνθηκαν οριστικά, όμως,
μόνο 298 υπάλληλοι. Ο Διον. Νασόπουλος, στη σελ. 13.

Κ. ΔΗΜΟΠΟΥΛΟΣ: Η πανεπιστημιακή κοινότητα θέλει να ακούει, αλλά όχι να
υπακούει στα κόμματα. Πρώτη μου κίνηση θα είναι η επιτάχυνση των διαδικασιών
για την εφαρμογή του νέου μισθολογίου. Οι απαντήσεις στις «30 Ερωτήσεις», του
Ν. Μάστορα. Σελ. 14.

ΣΤΑ ΣΟΚ που μου επιβάλλει το είδος μου, δεν έχω άλλη δυνατότητα
αντίδρασης από την καταφυγή στη λεκάνη της τουαλέτας ­ και την αξιωματική
πεποίθηση ότι ο μικρόκοσμος μου, έστω, θα παραμείνει αμόλυντος... Η Ειρήνη
Καρανασοπούλου, «Σε πρώτο ενικό». Σελ. 15.

Η ΔΙΑΦΟΡΑ ανθρώπου και μηχανής είναι μία: Με κάθε άνθρωπο ξαναγεννιέται
ο κόσμος, ενώ με κάθε καινούργια τεχνολογική εξέλιξη ο κόσμος δεν είναι
απαραίτητο να προϋπάρχει. Κάθε παιδί χωριστά θέλει να μάθει τι είναι φεγγάρι,
ενώ η μηχανή... Ο Β. Βασιλικός, στη σελ. 15.

ΧΑΣΙΣ κατεργασμένο, 7 ολόκληρους τόνους, βρήκαν οι διωκτικές αρχές στον
Πειραιά. Δεν βρήκαν, όμως, ποιοι θα το παραλάμβαναν, αν και παρακολουθούσαν το
«εμπόρευμα» μιαν ολόκληρη εβδομάδα. Σελ. 18.

ΟΙ ΑΚΡΟΔΕΞΙΕΣ ιδέες βρίσκουν σημαντική απήχηση σε αρκετές από τις χώρες
της Ανατολικής Ευρώπης. Υπερεθνικιστικά σωβινιστικά κόμματα αλιεύουν
ψηφοφόρους μεταξύ ανέργων, εργατών και χωρικών. Και ο Λεπέν τρίβει τα χέρια
του. Σελ. 47.

ΤΟ ΖΗΤΟΥΜΕΝΟ 
δεν είναι η φιλία των δύο λαών, 
ελληνικού και τουρκικού, που είναι δεδομένη.

Το θέμα είναι αν,

με διακηρυγμένους τους επεκτατικούς στόχους της τουρκικής ελίτ,

μπορεί να υπάρξει ειρηνική συνύπαρξη στην περιοχή.

Ο Νίκος Κουρής, 
στον «Διάλογο». Σελ. 8-9.

Η ΕΠΕΤΗΡΙΔΑ

ως σύστημα, αντικειμενικώς, 
είναι ένα σκανδαλώδες προνόμιο 
που καταργεί την ισότητα των πολιτών.

Διότι, για να διοριστεί κανείς 
σε οποιαδήποτε δημόσια υπηρεσία

υφίσταται ξεχωριστές εξετάσεις, 
ανεξάρτητα από την ημερομηνία αποκτήσεως του πτυχίου. 
Ο Κώστας Γεωργουσόπουλος, 
στην «Τρίτη Άποψη». Σελ. 6.

Β. ΑΛΕΞΑΚΗΣ: 
Γράφω για να εξορκίσω τους φόβους μου.

Ζω μεταξύ Γαλλίας και Ελλάδας,

αλλά μόνο στην Ελλάδα φυτεύω δέντρα...

Στο «Πανόραμα» και η προδημοσίευση

ενός διηγήματος από τη νέα του συλλογή.

Σελ. 3.

«ΜΟΥΖΙΣ» λέγεται και είναι σύστημα πολυφασματικής απεικόνισης. Έχει φέρει
επανάσταση στις ιατρικές εφαρμογές και στον έλεγχο των έργων τέχνης.
Κατασκευάστηκε από ερευνητές του Ιδρύματος Τεχνολογίας και Έρευνας. Στο
«Δικαίωμα στο Αύριο». Σελ. 23.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15858N021</ED>
<ID>
ID:163331

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Βρώμα
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Τώρα που ο κ. Μητσοτάκης μιλάει για «βρώμικο '94», αντιλαμβάνομαι ότι όλα τα
χρόνια είναι βρώμικα ­ απλώς, μερικά είναι πιο βρώμικα από τ' άλλα.

Με τιμή

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15858N022</ED>
<ID>
ID:163410

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15858N023</ED>
<ID>
ID:163420

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N02&aa=3</URL></REF>


Article

<CATEGORY>vin01</CATEGORY>

 <H5>ΔΥΟ ΘΕΜΑΤΑ ΠΟΥ ΚΑΙΝΕ ­ ΚΟΙΝΩΝΙΚΟΣ ΔΙΑΛΟΓΟΣ ΚΑΙ ΣΥΝΤΑΓΜΑ ­ ΣΤΗ ΒΟΥΛΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>«Καύσωνας» πριν από τις διακοπές
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Η ΠΡΩΤΗ συζήτηση αφορά το καυτό για την κυβέρνηση θέμα του «κοινωνικού
διαλόγου», μέσω του οποίου φιλοδοξεί να εξασφαλίσει πολιτικές και
συνδικαλιστικές συναινέσεις για τα οικονομικά, ασφαλιστικά και άλλα
προβλήματα. Η συζήτηση αυτή γίνεται σήμερα σε επίπεδο αρχηγών κομμάτων. Η
δεύτερη αύριο και έχει αντικείμενο την αναθεώρηση του Συντάγματος, την οποία
προωθεί η κυβέρνηση υπό τις αντιρρήσεις και τις επιφυλάξεις της αντιπολίτευσης.

Ο κύκλος της κυβερνητικής δραστηριότητας κλείνει την Παρασκευή με τη
συνεδρίαση του Υπουργικού Συμβουλίου, ενώ από την Κυριακή το επίκεντρο του
ενδιαφέροντος μεταφέρεται στο Άμστερνταμ, όπου γίνεται η Σύνοδος Κορυφής της
Ευρωπαϊκής Ένωσης. Μία σύνοδος που θα έχει μεγάλη σημασία για την πορεία της
ευρωπαϊκής ενοποίησης, καθώς από αυτήν θα εξαρτηθεί και η πορεία της
Διακυβερνητικής Διάσκεψης.

* Όμως, το κλίμα στην Ευρώπη άλλαξε χθες αιφνιδιαστικά και προς το
δυσμενέστερο, μετά την τοποθέτηση της Γαλλίας για την νομισματική ένωση. Άμεση
συνέπεια ήταν η αναστάτωση στις χρηματαγορές. Η Αθήνα παρακολουθεί με
ιδιαίτερο (και εύλογο) ενδιαφέρον αυτές τις εξελίξεις υπό το βάρος του φόβου
για «επίθεση» στη δραχμή από τη γενικότερη αναταραχή. (Σελ. 49).

* Και ενώ συμβαίνουν όλα αυτά, η Βουλή σε κλίμα πολιορκίας από θρησκευόμενους
(αλλά και με την αμφισβήτηση εκ μέρους βουλευτών του ΠΑΣΟΚ) συζητά την
επικύρωση της Συνθήκης του Σένγκεν, η οποία τυπικά προβλέπει την ελεύθερη
διακίνηση προσώπων στην Ευρωπαϊκή Ένωση, αλλά ταυτόχρονα θέτει και ορισμένες
προϋποθέσεις. Οι προϋποθέσεις αυτές θεωρούνται τώρα από θρησκευόμενους ως
«φακέλωμα» και γι' αυτό εκδηλώνονται οι αντιδράσεις.

Ωστόσο, η κυβέρνηση θεωρεί τις αντιρρήσεις τουλάχιστον υπερβολικές και
ελάχιστα σοβαρές και για τον λόγο αυτόν προωθεί κανονικά την επικύρωση. (Σελ. 10-11).

* Στο μεταξύ, η συζήτηση στη Βουλή για τον «κοινωνικό διάλογο» συμπίπτει
χρονικά με εσωκομματικές ζυμώσεις ­ και αντιπαραθέσεις ­ στο ΠΑΣΟΚ, όπου
διατυπώνονται (με επίκεντρο την Οργάνωση της Αθήνας) πολλές επιφυλάξεις για
την όλη διαδικασία και τους στόχους της.

Ταυτόχρονα, από την πλευρά του ΣΥΝ επαναδιατυπώθηκε το αίτημα για «σύνοδο
κορυφής» των πολιτικών αρχηγών, με σκοπό την εξέταση της συνολικής πορείας της
χώρας. Κάτι τέτοιο όμως δεν το (απο)δέχεται η κυβέρνηση, η οποία θεωρεί ότι η
επικοινωνία και η συζήτηση με τον Πρωθυπουργό είναι εφικτή και ελεύθερη, ενώ
και η ενημέρωση των κομμάτων είναι επαρκής με τα σημερινά δεδομένα λειτουργίας
του συστήματος. (Σελ. 7).

* Κατά τα άλλα, στη Θεσσαλονίκη, στα πλαίσια της διαβαλκανικής διάσκεψης σε
επίπεδο υπουργών Εξωτερικών, τέθηκαν οι βάσεις (έπειτα από ελληνική πρόταση)
για τη σύγκληση συνόδου κορυφής των ηγετών των βαλκανικών χωρών που θα
φιλοξενηθεί στην Κρήτη. (Σελ. 8-9).

Με δύο συζητήσεις ιδιαίτερου πολιτικού ενδιαφέροντος ολοκληρώνει αυτή την
εβδομάδα τις εργασίες της η Ολομέλεια της Βουλής, η οποία από την Παρασκευή
ξεκινά τις θερινές της διακοπές.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15858N032</ED>
<ID>
ID:163383

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N03&aa=2</URL></REF>


Article

<CATEGORY>vin01</CATEGORY>

 <H5>Εμπαιγμός
</H5><H2>ΡΙΠΕΣ
</H2><H2></H2>
ΟΥΤΕ στα τέλη του 1998 θα είναι ­ όπως η σύμβαση προβλέπει ­ έτοιμο το Μετρό...

ΑΛΛΑ ούτε ­ έτσι όπως πάει ­ και το 2000!

ΚΑΙ να σκεφθεί κανείς πως όταν ­ το 1991 ­ η σύμβαση με την ανάδοχη εταιρεία υπεγράφη...

Ο ΟΡΟΣ ήταν το έργο να ολοκληρωθεί το 1996 ­ εν όψει της προσδοκίας ότι οι
Ολυμπιακοί Αγώνες θα διεξάγονταν τότε στην Αθήνα.

ΚΑΙ σήμερα, μετά τόσα χρόνια αναστάτωσης της πρωτεύουσας και ταλαιπωρίας των πολιτών...

ΤΑ έργα προχωρούν με τόση βραδύτητα, ωσάν να μην υπάρχει καταληκτική προθεσμία...

ΕΝΩ οι εργολάβοι διαρκώς ζητούν ­ τάχα για απρόβλεπτα κατασκευαστικά
προβλήματα ­ και άλλα, πέραν των συμφωνηθέντων, χρήματα.

ΚΑΙ ο μεν αρμόδιος υπουργός έφθασε, προ διμήνου, να περικόψει από το έργο το
τμήμα του Κεραμεικού ως τιμωρία της αναδόχου...

Η ΤΕΛΕΥΤΑΙΑ, δε, «απαντά» στην ποινή με νέες καθυστερήσεις και προφάσεις.

ΟΠΟΥ αντιλαμβάνεται κανείς πως η κωλυσιεργία και ο εμπαιγμός συνεχίζονται...
ΚΑΙ πως τα περιθώρια ομαλής περαίωσης του έργου τείνουν να εκμηδενισθούν...

ΚΑΘΩΣ σχεδόν καθημερινά ανοίγουν νέα μέτωπα αξιώσεων από τη μία πλευρά...

ΚΑΙ δικαστικών προσφυγών για την απόκρουσή τους από την άλλη.

ΚΑΙ ίσως τώρα πρέπει πια ­ και με τη δέουσα αυστηρότητα ­ να ειπωθεί...

ΠΩΣ η αδυναμία και η απροθυμία της αναδόχου να ανταποκριθεί στις υποχρεώσεις της...

ΣΥΝΕΠΑΓΕΤΑΙ, εκτός από τις περιστασιακές κυρώσεις, πολύ βαρύτερο τίμημα ­ αυτό
της ανάθεσης του έργου σε άλλους...

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15858N033</ED>
<ID>
ID:163422

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Ντόρα Μπακογιάννη:

(η βουλευτής της Ν.Δ. λέει, στο «Έθνος», ποιος είναι ο επόμενος στόχος της)

«Η αλλαγή».

Νίκος Σκουλάς:

(ο γ.γ. του ΕΟΤ ερωτάται, απ' τον Φλας, αν στο όνομα της προσέλκυσης τουρισμού
και ανάπτυξης του κλάδου θα ανεχόμαστε πλέον κάθε είδους παρεμβάσεις και
καταπατήσεις, π.χ., του αιγιαλού)

«Αυτό μού έρχεται κατραπακιά, δεν καταλαβαίνω τι μου λέτε. Αν δεν
προστατέψουμε το περιβάλλον, που είναι ο πόρος πάνω στον οποίον στηρίζεται η
ανάπτυξη του τουρισμού, δεν θα έχουμε και τουρισμό. Αυτές οι έννοιες δεν
αποκλείονται αμοιβαίως. Αντίθετα».

Ηλίας Λιβάνης:

(ο εκδότης ερωτάται, απ' το «ΜΕΝ», αν έχει αλητέψει ή ήταν πάντα το καλό παιδί)

«Μην κοιτάς μόνο τα επαγγελματικά. Αισθάνομαι ότι έχω αλητέψει αρκετά».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15858N034</ED>
<ID>
ID:163457

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N03&aa=4</URL></REF>


Article

<CATEGORY>vin05</CATEGORY>

 <H2>Κινήσεις στον βυθό...
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΤΩΡΑ, για τον «πόλεμο των κειμένων» στην Οργάνωση Α' Αθήνας του ΠΑΣΟΚ, θα τα
διαβάσετε σε άλλες σελίδες των «ΝΕΩΝ» ­ αλλά για να ξέρετε, σ' αυτή την
Οργάνωση, που είναι (... θεωρητικώς) η μεγαλύτερη του κυβερνώντος κόμματος, οι
κινήσεις έχουν αρχίσει εδώ και καιρό.

ΠΟΥ λέτε, σ' αυτή τη Νομαρχιακή Επιτροπή, κυριαρχεί ­ από πέρυσι, τέτοια εποχή
­ ένα «μέτωπο» στελεχών, που πρόσκεινται άλλοι στον κ. Γερ. Αρσένη, άλλοι
στους (πάλαι ποτέ) «προεδρικούς» και άλλοι είναι πρώην μέλη του «Ξεκινήματος».

ΟΙ «εκσυγχρονιστές» είναι μειοψηφία στη Νομαρχιακή ­ αλλά ελπίζουν να
κερδίσουν κάποια στιγμή τις Τοπικές Οργανώσεις.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15858N042</ED>
<ID>
ID:163382

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N04&aa=2</URL></REF>


Article

<CATEGORY>vin05</CATEGORY>

 <H2>Ξαναγράφουν το Σύνταγμα
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, φαίνεται ότι ο κ. Κων. Μητσοτάκης δεν τα είπε καθόλου πάνω στο κέφι,
τα όσα είπε το Σάββατο το βράδυ στα Λεγρενά ­ στη δεξίωση για τα βαφτίσια της
κόρης του φίλου και συνεργάτη του κ. Γ. Πευκιανάκη ­ περί Προεδρίας της
Δημοκρατίας με απευθείας εκλογή από τους ψηφοφόρους και λοιπά.

ΓΙΑ να καταλάβετε, χθες το πρωί έγινε ένας «καφές» στη Ρηγίλλης ­ και, στη
συνέχεια, το περιβάλλον του κ. Κώστα Καραμανλή έλεγε πως η πρόταση της Ν.Δ.
για την αναθεώρηση του Συντάγματος, που δημοσιοποιήθηκε την προηγούμενη
εβδομάδα και ΔΕΝ περιλαμβάνει την απευθείας εκλογή του Προέδρου της
Δημοκρατίας, ε, δεν είναι δα και... οριστική!

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15858N043</ED>
<ID>
ID:163421

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N04&aa=3</URL></REF>


Article

<CATEGORY>vin05</CATEGORY>

 <H2>Ιούνιος διαλεκτικός
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, αυτό τον μήνα, όρεξη να 'χετε να πηγαίνετε σε εκδηλώσεις με θέμα την
Αριστερά, την Κεντροαριστερά και όλα τα σχετικά. Να, σήμερα το απόγευμα, το
ΙΣΤΑΜΕ του ΠΑΣΟΚ, ο ΟΠΕΚ του κ. Κ. Σημίτη και η «Πολιτεία» των ανέντακτων της
Αριστεράς διοργανώνουν στο αμφιθέατρο του υπουργείου Εξεωτερικών εκδήλωση με
θέμα «Τα σύγχρονα κέντρα εξουσίας και η κοινωνία των πολιτών» ­ εισηγητές θα
είναι οι κ.κ. Ν. Διαμαντούρος, Γ. Πανούσης και Π. Ευθυμίου και συντονιστής ο
κ. Γ. Φάτσης.

Απόψε πάλι, τα περιοδικά «Άλφα» και «Θέσεις» και η εφημερίδα «Εποχή»
διοργανώνουν στο Πνευματικό Κέντρο του Δήμου Αθηναίων συζήτηση ­ με τους κ.κ.
Κ. Βεργόπουλο, Θ. Καρτερό, Γ. Μηλιό, Θ. Παρασκευόπουλο και Γ. Σταμάτη ­ με
θέμα (τι άλλο;) την Αριστερά, το Μάαστριχτ και τη Διακυβερνητική...

Την Πέμπτη, ο ΟΠΕΚ του Πειραιά διοργανώνει στο Κηποθέατρο της Νίκαιας συζήτηση
περί Κεντροαριστεράς (τι άλλο;), με τους κ.κ. Θ. Πάγκαλο, Λ. Κύρκο και Π. Ευθυμίου.

Για να δούμε τι θα βγει από όλα αυτά...

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15858N044</ED>
<ID>
ID:163444

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N04&aa=4</URL></REF>


Article

<CATEGORY>vin05</CATEGORY>

 <H2>Προξενικά μυστήρια
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

Ε, ΓΙΑ ΝΑ ΛΕΜΕ και του στραβού το δίκιο, από αρχαιοτάτων χρόνων, οι
διπλωματικές υπηρεσίες ξέρουν πολύ καλά τι θα πει «ίντριγκα» και «προσωπικός
ανταγωνισμός» ­ και, μεταξύ μας, γιατί η δική μας να αλλάξει την παράδοση;

Έτσι, λοιπόν, ο πρόξενός μας στο Αργυρόκαστρο είναι με άδεια στην Αθήνα ­ κι
ίσως πάρει κι άλλη. Εν τω μεταξύ, ο Νο2 της πρεσβείας μας στο Ζάγκρεμπ, ίσως
αλλάξει πόστο οσονούπω...

Τώρα, αν καταλαβαίνετε τι σημαίνουν αυτά, σίγουρα είστε μεγάλοι... διπλωμάτες!

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15858N045</ED>
<ID>
ID:163460

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N04&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΝΑ ΦΑΝΤΑΣΜΑ πλανιέται πάνω από την Ευρώπη ­ πρόκειται για το γαλλικό φράγκο...

ΟΛΟ ΣΥΖΗΤΗΣΕΙΣ για την Κεντροαριστερά διοργανώνονται αυτό τον μήνα ­
μήπως γίνεται να προχωρήσουμε σύντομα στον επόμενο;

ΟΣΟ ΠΙΟ ΠΟΛΥ κοκκινίζει ο κ. Ζοσπέν, τόσο πιο πολύ ασπρίζει το φράγκο...

ΤΟ ΠΑΣΟΚ ΕΙΝΑΙ εδώ, οι αφίσες είναι εδώ, άρα το ΠΑΣΟΚ είναι αφίσα...

ΓΙΑ ΤΟ ΕΔΩ ΔΕΝ είμαστε πολύ σίγουροι αν είναι πλέον εδώ ­ μιας και
μπορεί να 'χει πάει από 'κεί.

ΤΙ ΕΙΝΑΙ Η Κεντροαριστερά; Κάτι σαν τον βιασμό ­ αν δεν μπορείς να την
αποφύγεις, κάθησε και απόλαυσε όλες τις σχετικές συζητήσεις. Σε τι διαφέρει
από τον βιασμό; Μα, στο ότι δεν υπάρχει κανένας κίνδυνος να συμβεί κάτι κακό
στο τέλος...

ΤΥΧΕΡΟΣ Ο κ. Ζοσπέν: Μέσα στις πρώτες 10 ημέρες, του έκλεισαν οι
φορτηγατζήδες τους δρόμους και του διαμαρτύρονται οι εργάτες της Ρενώ ­ αντί
να κερδίσει τις εκλογές, δεν αγόραζε κανένα λαχείο καλύτερα;

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15858N047</ED>
<ID>
ID:163476

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N04&aa=7</URL></REF>


Article

<CATEGORY>vin05</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Για την Ίμβρο
</H2><H2></H2>
Ο ΛΟΓΟΣ στους αναγνώστες. Η Δημ. Πολίζου - Μάγκα
γράφει: «Είμαι Ίμβρια στην καταγωγή, από τη μητέρα μου. Βρεθήκαμε στο κόψιμο
της πίτας του Συλλόγου Ιμβρίων. Το αξιότιμο Δ.Σ. θεώρησε καθήκον του να
καλέσει προσωπικότητες του πολιτικού κόσμου και των Ενόπλων Δυνάμεων. Οι
πολιτικοί μας νομίζουν ότι κάνουν το καθήκον τους στέλνοντας ένα μήνυμα και
δικαιολογώντας την απουσία τους. Παρευρέθηκε ο πρόεδρος της Βουλής, κ.
Κακλαμάνης, που θα κάλυπτε το κενό.

Η εκδήλωση άρχισε με την προσφορά στον Γ. Νταλάρα αντιγράφου αρχαίου
αγάλματος. Λίγα και απλά, μα όλο ζέστη τα λόγια του. Πόσο δικό μας μάς κάνει
να τον νιώθουμε! Ύστερα μίλησε ο κ. Κακλαμάνης. Απέφυγε τα λόγια, που οι
πολιτικοί μας φλομώνουν. Μερικοί, μάλιστα, από τους πολιτικούς, θέλοντας να
πρωτοτυπήσουν, επισκέφθηκαν το νησί, είδαν από κοντά τα προβλήματα των
κατοίκων και ύστερα από 70 χρόνια το θέμα της Ίμβρου άρχισε ν' ακούγεται από
τα ΜΜΕ. Και όλοι αναθαρρήσαμε και είπαμε: "Άιντε, μας θυμήθηκε η Ελλάδα,
άιντε, κάτι θα γίνει και για μας". Και ξέρετε τι έγινε; Μας έμεινε ένα...
φιλμάκι, που κάπου κάπου προβάλλεται σε κάποιο ιδιωτικό κανάλι!

Παρηγοριά στον άρρωστο ώσπου να βγει η ψυχή του. Μα εμείς καταλάβαμε πως
πρέπει μόνοι μας ν' αγωνιστούμε με νύχια και με δόντια και πως γίνεται φοβερός
αγώνας απ' όλα τα Ιμβριακά σωματεία να μη χαθεί η Ίμβρος.

Ο κ. πλωτάρχης παίρνοντας το κομμάτι του Ναυτικού μας είπε: "Δεν είμαι
Ίμβριος. Κατάγομαι από ένα άλλο νησί, τις Σπέτσες. Η πατρίδα μού ανέθεσε να
περιπολώ στο ΒΑ Αιγαίο και κάθε μέρα βλέπω τις ακτές της πατρίδας σας".
Ρίγησα. Είναι ο άνθρωπος που τάχθηκε να φυλάει τους 250 γέροντες του νησιού.
Κι αν θα 'ναι και τόσοι.

Ο μακαρίτης ο θείος Γραμματικός έλεγε: "Οι Νιμπριώτες δυο δρόμους παίρνουν,
έναν για το λμάν' (ξενιτεμός) κι έναν για το λβάδ' (κοιμητήρι)".

Ο πρώτος δρόμος έκλεισε. Όλοι οι νέοι έφυγαν κι έμεινε ο δρόμος του Χάρου που
παίρνει τις ψυχές. Καημένη Νίμπρου».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15858N048</ED>
<ID>
ID:163480

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N04&aa=8</URL></REF>


Article

<CATEGORY>vin04</CATEGORY>

 <H5>ΝΕΑ ΔΕΔΟΜΕΝΑ ΑΠΟ ΤΗΝ ΕΞΑΠΛΩΣΗ ΤΗΣ ΣΟΣΙΑΛΔΗΜΟΚΡΑΤΙΑΣ
</H5><H5>Δύο εκδηλώσεις
</H5><H2>Η Ευρώπη σ' αναζήτηση
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

<H3></H3>Η μεθαυριανή κοινή εμφάνιση, στη Νίκαια, των κ.κ. Πάγκαλου και Κύρκου, σε
εκδήλωση του «Ομίλου για την Πρόοδο και τον Εκσυγχρονισμό της Κοινωνίας», τον
οποίο έχει ιδρύσει ο Πρωθυπουργός, «σηματοδοτεί» τον διάλογο ελληνικών
πολιτικών δυνάμεων για την Κεντροαριστερά.

Η«ΙΣΤΟΡΙΑ» δεν αποτελεί απλώς ένα ελληνικό φαινόμενο. Αν κανείς «κάρφωνε»
σημαιάκια στον «χάρτη» των κυβερνήσεων των χωρών-μελών της Ευρωπαϊκής Ένωσης
θα διαπίστωνε ότι ουσιαστικά μόνο σε τρεις χώρες (μετά την ήττα και των
Εργατικών της Ιρλανδίας), τη Γερμανία και την Ισπανία, δεν μετέχουν οι Σοσιαλδημοκράτες.

Η πρόσφατη νίκη των Γάλλων Σοσιαλιστών αλλά και των Άγγλων Εργατικών έδωσε το
στίγμα μιας «διαφορετικής πορείας» στα ευρωπαϊκά δρώμενα, και κυρίως την
ανάγκη για «διορθωτικές κινήσεις εν όψει της Διακυβερνητικής και του
Μάαστριχτ», ώστε «να μη σηκώσουν όλα τα βάρη οι λαοί, αλλά να υπάρξει μία
περισσότερο ισοβαρής κατανομή ανάμεσα στους πλούσιους και στους φτωχούς».

Δεν είναι τυχαίο που ο Έλληνας Πρωθυπουργός Κώστας Σημίτης στις συναντήσεις
που είχε προ ημερών με τον ηγέτη του αγγλικού Εργατικού Κόμματος Τόνι Μπλερ
και τον γραμματέα του Σοσιαλιστικού Κόμματος της Γαλλίας Λιονέλ Ζοσπέν
συμφώνησαν «να υπάρξει ένα ιδιαίτερο κεφάλαιο στο κείμενο της νέας Συνθήκης
της Ευρωπαϊκής Ένωσης».

Όπως επίσης είναι ενδιαφέρον ότι στις ανακοινώσεις που εξέδωσαν οι Γάλλοι και
οι Άγγλοι τονίζεται πως «κοινή εκτίμηση είναι ότι οι σοσιαλιστικές, εργατικές,
σοσιαλδημοκρατικές και κεντροαριστερές πολιτικές δυνάμεις, που αποτελούν την
πλειοψηφία στο Ευρωπαϊκό Συμβούλιο, πρέπει και μπορούν να επηρεάσουν την
πορεία των ευρωπαϊκών εξελίξεων».

Η αντίληψη αυτή είναι κυρίαρχη στις σκέψεις του Έλληνα Πρωθυπουργού.
Συνεργάτης του αναφερόμενος ­ και με αφορμή ­ στις γενικότερες εξελίξεις στην
Ευρώπη, παρατηρεί ότι «οι δυνάμεις του δημοκρατικού σοσιαλισμού οφείλουν να
ξαναβρούν την αρχική, μεταρρυθμιστική τους ορμή».

Για τον συνεργάτη του Πρωθυπουργού, το πρόσφατο ταξίδι στη Σουηδία δείχνει
πλέον ότι «οι δυνάμεις του δημοκρατικού σοσιαλισμού έχουν χρέος να αποδείξουν
ότι δεν είναι όλοι δεξιοί και αριστεροί».

Βεβαίως, σε πολλές χώρες της Δυτικής Ευρώπης οι σοσιαλδημοκρατικές κυβερνήσεις
έχουν και «δεξιά δεκανίκια». Για παράδειγμα, στην Αυστρία ο υπουργός
Εξωτερικών είναι Χριστιανοδημοκράτης. Στην Ιταλία, ο πρωθυπουργός Ρομάνο
Πρόντι προέρχεται από τον χώρο των Χριστιανοδημοκρατών. Στο Βέλγιο, στηρίζουν
τους Σοσιαλδημοκράτες οι Χριστιανοδημοκράτες και στη Νορβηγία υπάρχει η ανοχή
των Χριστιανοδημοκρατών. Στη Σουηδία και τη Φινλανδία, τους Σοσιαλδημοκράτες
στηρίζουν οι Κεντρώοι.

Ίσως, τελικώς, αυτός ο παράγων να μην είναι και ο πλέον καθοριστικός για την
πορεία των σοσιαλδημοκρατικών κυβερνήσεων της Ευρώπης. Η επιτυχία τους θα
εξαρτηθεί από το αν θα μπορέσουν τελικώς να διαχειριστούν αποτελεσματικά
θέματα όπως η ανεργία και η μεγάλη ανισότητα στα εισοδήματα.

ΔΥΟ ΜΕΓΑΛΕΣ εκδηλώσεις «στα πλαίσια της Κεντροαριστεράς» διοργανώνει το ΠΑΣΟΚ.
Η πρώτη γίνεται με προσκλήσεις του υπουργού Εθνικής Οικονομίας Παπαντωνίουκαι
αφορά σε σοσιαλιστές ηγέτες ή υπουργούς της Δυτικής Ευρώπης και θα διεξαχθεί
από τις 27 έως τις 29 Ιουνίου, στην Αθήνα. Η δεύτερη διοργανώνεται στις 3 και
4 Ιουλίου και πάλι στην Αθήνα από το ΙΣΤΑΜΕ, το ίδρυμα Friedrich Ebert του
Σοσιαλδημοκρατικού Κόμματος της Γερμανίας και το αντίστοιχο Renner της
Αυστρίας. Και στις δύο εκδηλώσεις θα παραβρεθεί και θα μιλήσει ο Πρωθυπουργός
Κ. Σημίτης.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15858N051</ED>
<ID>
ID:163365

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N05&aa=1</URL></REF>


Article

<CATEGORY>vin04</CATEGORY>

 <H2>Προσωπικότητες της πολιτικής και της τέχνης στη «Συνάντηση, των Αθηνών '97»
</H2><H2></H2>
«ΔΗΜΟΚΡΑΤΙΑ και ανάπτυξη, ο ρόλος της Ευρώπης στην παγκοσμιοποίηση της
οικονομίας», είναι το θέμα του συνεδρίου «Συνάντηση των Αθηνών '97», που θα
πραγματοποιηθεί στις 30 και 31 Αυγούστου, στον «Αστέρα» της Βουλιαγμένης. Κατά
τη διάρκεια του συνεδρίου, του οποίου την έναρξη των εργασιών έχει κληθεί να
κηρύξει ο πρόεδρος του Ευρωπαϊκού Κοινοβουλίου Χοσέ Μαρία Γκιλ Ρόμπλες Γκιλ
Ντελγκάδο, θα δοθεί έμφαση στα θέματα των χωρών της Κεντρικής και της
Ανατολικής Ευρώπης, των Βαλκανίων, των παρευξείνιων χωρών και των χωρών της
Μέσης Ανατολής.

Με τη «Συνάντηση των Αθηνών '97» συνεργάζονται ήδη οι υπουργοί Χάρης
Καστανίδης, Δημήτρης Ρέππας και Νικόλαος Χριστοδουλάκης. Ως ομιλητές θα λάβουν
μέρος οι υπουργοί Άκης Τσοχατζόπουλος, Γιάννος Παπαντωνίου, Βάσω Παπανδρέου,
Μιλτιάδης Παπαϊωάννου, Ευάγγελος Βενιζέλος, Κώστας Λαλιώτης και Γιάννος Κρανιδιώτης.

Στη «Συνάντηση» θα συμμετάσχουν και πολλές διεθνείς προσωπικότητες, όπως ο
Γιάσερ Αραφάτ, ο Μισέλ Ροκάρ και ο Κώστας Γαβράς. Η τελετή έναρξης της
«Συνάντησης» θα γίνει στις 29 Αυγούστου στην Πνύκα, ενώ την Επιστημονική
Επιτροπή του συνεδρίου αποτελούν οι Χρήστος Μαρκάτος, Ιωάννης Παπαδάκης,
Ιωάννης Πολύζος, Γεώργιος Τσαμασφύρος, Δημήτριος Γερμίδης, Ιάσων Στράτος,
Χρήστος Πολυζωγόπουλος, Δημήτρης Τσάτσος, Θεοδόσης Τάσιος και Γεώργιος Μπάφας.

Στη «Συνάντηση», η Παγκόσμια Τράπεζα, με ξεχωριστή ανακοίνωσή της, θα
παρουσιάσει το πρόγραμμά της για τη χρηματοδότηση της ανάπτυξης των
παρευξείνιων χωρών και ειδικότερα του εκσυγχρονισμού των υποδομών, της
εκπαίδευσης, της κοινωνικής πρόνοιας και του τραπεζικού τους συστήματος.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15858N052</ED>
<ID>
ID:163404

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N05&aa=2</URL></REF>


Article

<CATEGORY>vin04</CATEGORY>

 <H2>Αναβλήθηκε ελληνοϊσραηλινή άσκηση λόγω... αλβανικής Μαφίας
</H2><H2></H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

ΑΝΑΒΑΛΛΕΤΑΙ για τον Οκτώβριο η προγραμματισμένη για το τέλος του μηνός η πρώτη
ελληνοϊσραηλινή αεροναυτική άσκηση έρευνας και διάσωσης, που επρόκειτο να
πραγματοποιηθεί στην περιοχή των Δωδεκανήσων.

Η Αθήνα, σύμφωνα με στρατιωτικές πηγές, οδηγήθηκε στην απόφαση αναβολής, μετά
την ανάγκη αυξημένης ναυτικής παρουσίας στο Ιόνιο και στην Αδριατική που
προέκυψε εντονότερα τις τελευταίες ημέρες λόγω των επιθέσεων της αλβανικής
Μαφίας στην Κέρκυρα και στα παράλια της Ηπείρου.

Η απόφαση, ωστόσο, για αναβολή της ελληνοϊσραηλινής άσκησης έρχεται να
ικανοποιήσει και τις αραβικές χώρες, οι οποίες είχαν από καιρό εκφράσει διά
της διπλωματικής οδού τη δυσφορία τους για την πραγματοποίηση της άσκησης.
Δυσφορία που οι αραβικές χώρες έχουν εξάλλου εκφράσει σε διάφορους τόνους και
για την τουρκοϊσραηλινή στρατιωτική συνεργασία που περιλαμβάνει και ασκήσεις
στην Αν. Μεσόγειο.

Η άσκηση επρόκειτο να γίνει από 23-25 Ιουνίου και τα πλοία θα ελλιμενίζονταν
στη Ρόδο. Αξιωματικός του Ισραήλ είχε επισκεφθεί μάλιστα μαζί με Έλληνες
συναδέλφους του την περιοχή των Δωδεκανήσων στα μέσα Μαΐου.

ΠΕΡΙΠΟΛΙΕΣ

Η κυβέρνηση είναι προβληματισμένη από τη δράση της αλβανικής Μαφίας και
συνεχώς αναπροσαρμόζει τα σχέδια για την αντιμετώπισή της. Σε σχέση με πέρυσι,
οι κλοπές σκαφών είναι μειωμένες λόγω των μέτρων, όμως οι Αλβανοί είναι κατά
τους ειδικούς «περισσότερο εξοπλισμένοι και επικίνδυνοι».

Ήδη, στην περιοχή περιπολούν 6 πλοία του Στόλου (φρεγάτα, τορπιλάκατος,
πυραυλάκατος, κανονιοφόρος κ.ά.), ενώ με μικρότερα ταχύπλοοα σκάφη κινούνται
άνδρες των Μονάδων Υποβρυχίων Καταστροφών. Το Λιμενικό αύξησε σε 7 τα
περιπολικά του, απ' τα οποία όμως μόνο ένα είναι μεταλλικό.

ΚΑΛΥΤΕΡΟΙ ΟΡΟΙ

Στην επίλυση άμεσων προβλημάτων που απασχολούν τους Έλληνες στρατιώτες που
υπηρετούν στην Αλβανία προχωρεί το υπουργείο Άμυνας.

Ο αρχηγός ΓΕΣ αντιστράτηγος Μ. Παραγιουδάκης που επισκέφθηκε χθες και προχθές
τα στρατόπεδα στα Τίρανα, στον Αυλώνα και στο Ελμπασάν διαβεβαίωσε τους
στρατιωτικούς ότι, παρά τις φήμες, η αποζημίωσή τους θα είναι όση τούς είχε
ανακοινωθεί από την αρχή.

Επίσης ανακοινώθηκε ότι θα παίρνουν άδεια 6 ημερών κάθε δίμηνο και θα
μεταφέρονται στην Ελλάδα με C-130.

Στο μεταξύ, με απόφαση του διοικητή του ΟΤΕ Πέτρου Λάμπρου διατίθενται 45
καρτοτηλέφωνα, προκειμένου οι στρατιώτες να μπορούν να τηλεφωνούν στα σπίτια
τους σαν να βρίσκονται στην Αθήνα. 
<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15858N053</ED>
<ID>
ID:163439

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N05&aa=3</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Το κεκτημένον φυγείν αδύνατον;
</H2><H2></H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Πολλά σχεδιάζονται πάλι εν είδει εικοστής μέσα στον αιώνα μεταρρυθμίσεως στην
Κατωτέρα, στη Μέση και στην Ανωτέρα Εκπαίδευση.

Ακούγεται, σχεδόν μυστικά, σαν ψίθυρος πίσω από την πόρτα, πως η Πολιτεία
σκέφτεται να καταργήσει το μέγα κεκτημένο για τις δύο πρώτες βαθμίδες: Την
Επετηρίδα. Το διαβόητο σύστημα διορισμού στη δημόσια εκπαίδευση, που διεκδικεί
το προνόμιο της απόλυτης αντικειμενικότητας. Εν πρώτοις, το σύστημα αυτό
αντικειμενικώς είναι ένα σκανδαλώδες προνόμιο, που καταργεί την ισότητα των
πολιτών. Διότι για να διοριστεί κανείς σε οποιαδήποτε δημόσια υπηρεσία
υφίσταται ξεχωριστές εξετάσεις, ανεξάρτητα από το πτυχίο του και, κυρίως,
ανεξάρτητα από την ημερομηνία αποκτήσεώς του. Διότι η «αντικειμενικότητα» της
επετηρίδας σ' αυτό έγκειται. Μπαίνεις στη λίστα των προς διορισμόν δασκάλων,
φιλολόγων, μαθηματικών κ.λ.π. με μόνη ένδειξη την ημερομηνία αποκτήσεως του
πτυχίου. Για να γίνεις εφοριακός, τελωνειακός, οικονομικός υπάλληλος,
υπάλληλος ως πτυχιούχος του υπουργείου Παιδείας συνωθείσαι στους τερατώδεις
διαγωνισμούς του Σταδίου Ειρήνης και Φιλίας και επιτυγχάνεις όταν
συγκεντρώσεις μόρια, μεταξύ των οποίων και ο βαθμός του πτυχίου. Για να γίνεις
δικηγόρος, αρχαιολόγος περνάς από την κρησάρα, και για να πάρεις μια θέση σε
ορχήστρα, χορωδία ή θίασο κανείς δεν ρωτάει πού σπούδασες ή πότε αποφοίτησες.
Περνάς ακρόαση!!

Για να μπεις σε μια τάξη να διδάξεις νήπια, νέους, εφήβους, να τους ανοίξεις
τον κόσμο των αριθμών, τα μυστήρια της γλώσσας και την πόρτα που οδηγεί στην
αποκάλυψη της λογικής συγκρότησης του κόσμου, αρκεί να έχεις πτυχίο
Πανεπιστημίου, και για να διοριστείς διακριτά, τα στοιχεία της ημερομηνίας που
αποκτήθηκε. Προηγείται το «σχεδόν καλώς» πέντε του Άριστα εννέα κόμμα οκτώ,
προηγείται ο μηδεμία άλλη πλην της μητρικής γλώσσης χειριζόμενος του
τρίγλωσσου, προηγείται ο πτυχιούχος της συγκυρίας του κατόχου μάστερ και
διδακτορικού. Ο τελευταίος, μάλιστα, τιμωρείται δεινά, αφού λόγω πολυετών
σπουδών θα έχει χάσει την ευκαιρία πιθανού διορισμού με τους συμπτυχιώτες του
(!) και θα έχει μπει στην ουρά της επετηρίδας.

Σκέπτεσθε τώρα που υπάρχουν πτυχιούχοι Πανεπιστημίου των Σχολών Επικοινωνίας
και Δημοσιογραφίας να υποχρεούνται οι εφημερίδες να προσλαμβάνουν συντάκτες
από επετηρίδα με κριτήριο προτεραιότητας την ημερομηνία αποκτήσεως; Αλλά
σκέπτεσθε το αποτρόπαιο γεγονός να διορίζεται, λόγω πληθώρας συνωστιζομένων
στην επετηρίδα, με το θλιβερό κριτήριο πτυχιούχου με βαθμό πέντε, δέκα χρόνια
μετά την απόκτηση του τίτλου του και να μένει απέξω ο φετινός αριστούχος; Τι
σημαίνει αυτό; Σημαίνει πως στις περισσότερες επιστήμες η δεκαετία είναι
παρελθόν νεκρών γνώσεων. (Στην Αμερική με βεβαιώνουν μετά την πάροδο
πενταετίας αφαιρείται η άδεια ασκήσεως του ιατρικού επαγγέλματος αν δεν
υποστείς νέες εξετάσεις επί των, εν τω μεταξύ, νέων επιστημονικών γνώσεων).

Και κάτι χειρότερο με την Εκπαίδευση. Είναι φυσικό οι άριστοι απόφοιτοι να
διορίζονται στην ιδιωτική εκπαίδευση ή να απορροφώνται από τη φροντιστηριακή
(κυρίως οι φιλόλογοι)· οι μαθηματικοί απορροφώνται από τη Μετεωρολογική
Υπηρεσία, οι φυσικοί από τη ΔΕΗ και τον ΟΤΕ, οι χημικοί από τη Βιομηχανία
(τροφίμων, οίνου, φαρμακευτική)· ποιοι, λοιπόν, ραγιάδικα αναμένοντας φθάνουν
στον διορισμό; Θου, Κύριε, φυλακήν τω στόματί μου. Και για να εντοπίσω το
φαινόμενο στους φιλόλογους. Πρόσβαση στην εκπαίδευση έχουν οι πτυχιούχοι των
Φιλολογικών Τμημάτων (κλασικοί φιλόλογοι, νεοελληνιστές, γλωσσολόγοι), των
Ιστορικών και Αρχαιολογικών, των Ψυχολογικών, των Παιδαγωγικών και των
Φιλοσοφικών. Και εισέρχονται στον κλάδο ως παντοδύναμοι (!) πολυδύναμοι
εκπαιδευτικοί φιλολογικών μαθημάτων. Δηλαδή, οι αρχαιολόγοι διδάσκουν Αγωγή
του Πολίτη και Φιλοσοφία, οι ψυχολόγοι Λατινικά και Ελύτη, οι κλασικοί
φιλόλογοι Νέα Ελληνικά και Ψυχολογία και πάει λέγοντας. Και ω του τραγέλαφου!
Για να γίνεις αρχαιολόγος και να υπηρετήσεις στον κλάδο σου, δίνεις αυστηρές
μεταπτυχιακές εξετάσεις. Ένας όμως αρχαιολόγος με βαθμό πέντε και μισό, άνευ
εξετάσεων μπαίνει σε μια αίθουσα εφήβων και αλωνίζει στον Ελύτη, στα Ατομικά
Δικαιώματα και στη φαινομενολογία του Χούσερλ!!

Αλλά δεν τελειώσαμε.

Από το 1982, ουδείς εκπαιδευτικός ελέγχθηκε τι κάνει, πώς το κάνει και αν
απλώς κάνει μάθημα. Όχι σύμβουλος εκπαιδεύσεως· ούτε γυμνασιάρχης τολμά να
μπει σε τάξη. Κεκτημένο. Κατά το τελευταίο κεκτημένο: Σε όλες τις μορφές
επιμόρφωσης οι επιμορφούμενοι δεν παρακολουθούν υποχρεωτικά (ενώ αμείβονται με
τον μισθό τους), δεν κάνουν εργασίες και δεν δίνουν εξετάσεις.

Με τέτοια κεκτημένα ποιος αφελής νομίζει πως θα πετύχει όποια μεταρρύθμιση.
Ποιος θα την εφαρμόσει και ποιος θα την αξιολογήσει;

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15858N062</ED>
<ID>
ID:163413

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Η «γαβ-λογική»...
</H2><H2></H2>
<AUTHOR>ΤΑΚΗΣ ΚΑΜΠΥΛΗΣ</AUTHOR>

ΒΓΗΚΑΝ πρώτα αυτοί που εύκολα χαρακτηρίστηκαν ως «βάρβαροι» και είπαν ότι τα
σκυλιά απειλούν τα κατοικίδια ζώα τους. Και ζήτησαν την άδεια να λάβουν τα
όπλα, για να προστατεύσουν το εισόδημά τους. Και η Πολιτεία το δέχτηκε...
Αμέσως μετά βγήκαν αυτοί που χαρακτηρίστηκαν (από τους πρώτους) ως «δήθεν» και
είπαν ότι είναι ανεπίτρεπτη μια τέτοια συμπεριφορά (των πρώτων) και απαίτησαν
να απαγορευτεί «η δολοφονία των αδέσποτων σκυλιών». Και η Πολιτεία επίσης το
δέχτηκε! Έτσι η αγέλη των σκύλων από την Κυπαρισσία θα ξεφύγει από τα
αποσπάσματα του νόμου, αλλά εκκρεμούν ακόμη δύο ερωτήματα: Πρώτον, πώς θα
λυθεί το υπαρκτό πρόβλημα των κτηνοτρόφων της Κυπαρισσίας και δεύτερον, αν η
κινητοποίηση των ζωοφίλων πραγματικά άξιζε τον κόπο. Όσον αφορά το πρώτο
ερώτημα, φαίνεται ότι ουδείς ενδιαφέρεται... Οι απομονωμένοι από τα κέντρα
λήψης αποφάσεων Κυπαρισσιώτες είδαν να κατασπαράζονται τα ζώα τους από άγρια
σκυλιά (τι να κάνουμε, έτσι έγινε), να ζητούν βοήθεια από την Πολιτεία (έστω,
με τον τρόπο που δρούσαν οι πατεράδες τους) και στο τέλος να μένουν με τη
ρετσινιά του «απολίτιστου» και χωρίς λύση στο πρόβλημά τους! Η απάντηση στο
δεύτερο ερώτημα μάλλον ξεκαθαρίζει τα πράγματα, μια και οι ζωόφιλοι θα μείνουν
ικανοποιημένοι και η αγέλη θα εξοντωθεί... Διότι ­ για να μην κοροϊδευόμαστε ­
δεν χρειάζεται να είναι κανείς κοινωνιοψυχολόγος ώστε να αντιληφθεί ότι οι
κτηνοτρόφοι στα μουλωχτά ή και στα φανερά θα πάρουν τις καραμπίνες και θα
εξοντώσουν τα πεινασμένα σκυλιά. Αυτό θέλαμε ως κοινωνία; Να κερδίσουμε στη
θεωρία και να συνεχίσουμε να δρούμε όπως μας βολεύει στην πράξη; Και αν όχι,
ποιος έχει την κύρια ευθύνη αυτής της κατάληξης; Οι κτηνοτρόφοι που (στο κάτω
κάτω) έχουν το πρόβλημα ή οι ζωόφιλοι που το πληροφορούνται; Δυστυχώς, στην
περίπτωση αυτή η «γαβ-λογική» δεν ήταν κυρίαρχη μόνο στη μία πλευρά, αλλά ­
κυρίως ­ στην άλλη...

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15858N063</ED>
<ID>
ID:163441

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N06&aa=3</URL></REF>


Article

<CATEGORY>vin04</CATEGORY>

 <H5>ΚΥΒΕΡΝΗΣΗ: ΠΑΡΑΒΙΑΖΟΥΝ ΑΝΟΙΚΤΕΣ ΘΥΡΕΣ ­ ΣΥΝ: ΑΡΝΟΥΝΤΑΙ ΚΑΙ ΥΠΕΚΦΕΥΓΟΥΝ
</H5><H2>Διάλογος... περί διαλόγου
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Υπερθεματίζει το ΠΑΣΟΚ στην πρόταση διαλόγου του Συνασπισμού, θέτοντας όμως το
δικό του πολιτικό πλαίσιο.ΠΡΟΝΟΜΙΑΚΟΣ ΧΩΡΟΣ για την ανάπτυξη του διαλόγου και
της συνεργασίας μπορεί να είναι οι δημοτικές εκλογές, τόνισε το μέλος του
Εκτελεστικού Γραφείου κ. Θ. Τσουκάτος, ενώ ο κυβερνητικός εκπρόσωπος κ. Δ.
Ρέππας υπογράμμισε ότι με την πρότασή του ο πρόεδρος του ΣΥΝ «παραβιάζει
ανοικτές θύρες».

Ωστόσο, από το ΠΑΣΟΚ γινόταν σαφές ότι σε αυτήν τη διαδικασία πρέπει να δοθεί
ιδιαίτερη έμφαση στις συζητήσεις και τις κινήσεις της βάσης και των πολιτών
και τονιζόταν ότι ο διάλογος δεν μπορεί να γίνει με προαπαιτούμενα, όπως είναι
η εκλογική σύμπραξη, με ηγεμονισμούς και εκβιασμούς, όπως είναι το θέμα του
εκλογικού νόμου.

Οι απαντήσεις που δόθηκαν από την κυβέρνηση και το ΠΑΣΟΚ στην πρόταση που
διατύπωσε μέσω του «Έθνους» ο κ. Ν. Κωνσταντόπουλος για προγραμματική συμφωνία
των κομμάτων ΠΑΣΟΚ, ΚΚΕ, ΣΥΝ και ΔΗΚΚΙ, εισπράχθηκαν από τον ΣΥΝ ως «αμήχανη
άρνηση». Μάλιστα, ο εκπρόσωπος Τύπου του κόμματος κ. Δ. Παπαδημούλης
χαρακτήρισε «περιφραστική υπεκφυγή» και «προσχηματικές δικαιολογίες» τις
απαντήσεις του κ. Δ. Ρέππα. Αλλά και ο πρόεδρος του ΔΗΚΚΙ κ. Δ. Τσοβόλας
απέρριψε με κατηγορηματικό τρόπο την πρόταση του κ. Κωνσταντόπουλου
τονίζοντας, ουσιαστικά, ότι δεν μπορεί να γίνει «συνομιλητής» για να στηριχθεί
η αντιλαϊκή και εθνικά επικίνδυνη πολιτική της κυβέρνησης.

Από την πλευρά του ΣΥΝ, τονιζόταν ότι θα επιμείνει στην προβολή της πρότασής
του, διότι αντιστοιχεί σε μια εντεινόμενη κοινωνική δυναμική, η οποία ασκεί
πίεση σε όσους αρνούνται ή αποφεύγουν τον διάλογο.

Αλλά και από το ΠΑΣΟΚ και την κυβέρνηση θα επιχειρηθεί να αναδειχθεί η δική
του πρόταση διαλόγου είτε μέσα από τον κοινωνικό διάλογο που βρίσκεται σε
εξέλιξη είτε μέσα από τις συζητήσεις στη Βουλή, όπως τη σημερινή προ ημερησίας
διατάξεως που επικαλέστηκε ο κ. Ρέππας. Πάντως, επί της ουσίας της οικονομικής
πολιτικής, η κυβέρνηση δεν φαίνεται διατεθειμένη να συζητήσει, καθώς θεωρεί
ότι «είναι η μοναδική πολιτική που δίνει καρπούς».

ΑΝΤΙΠΑΡΑΘΕΣΗ

Ωστόσο, ο διάλογος για τις εξελίξεις στην Ευρώπη και την Κεντροαριστερά δεν
πυροδότησε συζητήσεις και αντιπαραθέσεις μόνο μεταξύ των κομμάτων. Χθες, με
αφορμή την επικείμενη Νομαρχιακή Συνέλευση της μεγαλύτερης οργάνωσης του
ΠΑΣΟΚ, της Α' Αθήνας, αναδείχθηκε και η εσωκομματική πτυχή του «διαλόγου».

Οι δύο εισηγήσεις που έχουν κατατεθεί, της Νομαρχιακής Επιτροπής, που
ελέγχεται από την λεγόμενη «εσωκομματική αντιπολίτευση», και της μειοψηφίας
που ελέγχεται από τους «εκσυγχρονιστές», έφεραν ουσιαστικά στην επιφάνεια «δύο
ΠΑΣΟΚ», με διαφορετικές ή αντικρουόμενες απόψεις για μια σειρά κορυφαίων θεμάτων.

ΑΜΦΙΣΒΗΤΗΣΗ

Στο κείμενο της Ν.Ε. Α' Αθήνας είναι διάχυτη μια συνολική αμφισβήτηση τόσο των
γενικών απόψεων του κ. Κ. Σημίτη για την Κεντροαριστερά και τον κοινωνικό
διάλογο όσο και της κυβερνητικής πολιτικής, με έμφαση στα εθνικά θέματα και
την οικονομία.

«Το ΠΑΣΟΚ, αναφέρεται, βρίσκεται σε μια πορεία επανακαθορισμού των βασικών
ιδεολογικών και πολιτικών του χαρακτηριστικών» και με έμμεσο τρόπο το
κατηγορεί ότι αποδέχεται νεοσυντηρητικές πολιτικές. 
Ευθεία είναι η αναφορά στην επανεμφάνιση φαινομένων «ήθους και ύφους» και
αποκλεισμών με στόχο μέσω της κομματικής ανασυγκρότησης τον έλεγχο του
μηχανισμού του κόμματος. Εκφράζεται διαφωνία για το ενδεχόμενο διαλόγου με την
Τουρκία, αλλά και για την ακολουθούμενη οικονομική πολιτική. Για το
περιεχόμενο του κοινωνικού διαλόγου, όπως έχει τεθεί, τονίζεται ότι οδηγεί σε
επιλογές που δημιουργούν προβλήματα φυσιογνωμίας στο ΠΑΣΟΚ.

Συνολικά, η θέση της Ν.Ε. Α' Αθήνας στηρίζεται στη λογική ότι πρέπει να πάψει
η αντίληψη της μίας και μοναδικής άποψης και ότι το ΠΑΣΟΚ χρειάζεται μία και
ενιαία πολιτική που θα εφαρμόζει και η οποία θα προέρχεται από τη σύνθεση των
πολλών απόψεων και των διαφορετικών τρόπων σκέψης.

Η ΜΕΙΟΨΗΦΙΑ

Στο κείμενό της, η μειοψηφία ασκεί κριτική στη λογική του παρελθόντος και
τονίζει την ανάγκη προώθησης του κοινωνικού εκσυγχρονισμού. Υπογραμμίζει,
ακόμη, ότι η αριστερή απάντηση για τον 21ο αιώνα δεν μπορεί να γίνει με
αναβίωση του μοντέλου του '70 και του '80, που αναπαρήγαγε γραφειοκρατίες.
Υπεραμύνεται της κυβερνητικής πολιτικής στα εθνικά θέματα και στην οικονομία
υπογραμμίζοντας, μάλιστα, ότι ο διαχωρισμός σε πατριώτες και μη θα επιφέρει
τυφλή σύγκρουση. Το σημερινό ΠΑΣΟΚ το χαρακτηρίζει, ουσιαστικά, δέσμιο του
συνδρόμου των νικητών και των ητττημένων του Συνεδρίου και ζητεί από την
ηγεσία να συγκρουστεί με αυτούς, που τόσα χρόνια καθήλωσαν οργανωτικά το
κόμμα. Ζητεί, τέλος, αλλαγή της Νομαρχιακής Επιτροπής.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15858N071</ED>
<ID>
ID:163366

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N07&aa=1</URL></REF>


Article

<CATEGORY>vin04</CATEGORY>

 <H5>ΣΗΜΕΡΑ Η ΚΟΙΝΗ «ΔΗΛΩΣΗ ΤΗΣ ΘΕΣΣΑΛΟΝΙΚΗΣ» ΟΠΟΥ ΟΙ 7 ΥΠΟΥΡΓΟΙ ΘΑ ΥΠΟΓΡΑΜΜΙΖΟΥΝ
ΤΗΝ ΠΕΠΟΙΘΗΣΗ ΤΟΥΣ ΓΙΑ ΠΟΛΙΤΙΚΗ ΣΤΑΘΕΡΟΤΗΤΑ ΚΑΙ ΕΙΡΗΝΙΚΗ ΓΕΙΤΝΙΑΣΗ ΚΑΙ ΘΑ
ΠΡΟΤΕΙΝΟΥΝ ΜΕΤΡΑ ΟΙΚΟΔΟΜΗΣΗΣ ΕΜΠΙΣΤΟΣΥΝΗΣ ΚΑΙ ΣΥΝΕΡΓΑΣΙΑΣ ΣΕ ΟΛΟΥΣ ΤΟΥΣ ΤΟΜΕΙΣ
</H5><H5>Νέος μοχλός πίεσης στα Σκόπια μέσω της εισόδου σε διεθνείς οργανισμούς
</H5><H5>Κανένα πόρισμα πριν από τις 16 Ιουνίου
</H5><H2>Κάθε χρόνο στο ίδιο τραπέζι οι βαλκανικές χώρες
</H2>
<AUTHOR>ΧΡΙΣΤΟΣ ΖΑΦΕΙΡΗΣ - ΠΕΡΙΚΛΗΣ ΓΛΕΝΤΑΔΑΚΗΣ</AUTHOR>

Στη Θεσσαλονίκη. Τη σταθερή δέσμευση των χωρών τους για ειρήνη και συνεργασία
εξέφρασαν οι υπουργοί Εξωτερικών της Βαλκανικής

Τη θεσμοθέτηση της ετήσιας συνάντησης των υπουργών Εξωτερικών των βαλκανικών
χωρών, αποφάσισε χθες η Διαβαλκανική Διάσκεψη της Θεσσαλονίκης, η οποία έγινε
σε ιδιαίτερα θετικό και ευνοϊκό κλίμα.

ΚΛΙΜΑ που ανοίγει τον δρόμο ακόμη και για μία διάσκεψη κορυφής των ηγετών της
Βαλκανικής στα τέλη του 1997 στην Κρήτη, με τελικό στόχο την εμπέδωση της
ειρήνης και την αναβάθμιση της πολιτικής και οικονομικής συνεργασίας στην περιοχή.

Οι Βαλκάνιοι υπουργοί Εξωτερικών επεσήμαναν ότι στα Βαλκάνια μπορεί να
δημιουργηθεί «ζώνη πολιτικής και οικονομικής σταθερότητας», την ευθύνη της
οποίας θα έχουν οι ίδιοι οι λαοί της περιοχής. Είναι χαρακτηριστικό της
ωριμότητας του εγχειρήματος ότι οι εκπρόσωποι των βαλκανικών κυβερνήσεων
αισθάνονται ισότιμοι εταίροι στην προσπάθεια αυτή. Το αίσθημα ισοτιμίας
επεσήμανε και ο κ. Θεόδωρος Πάγκαλος, που εκπροσώπησε την ελληνική κυβέρνηση,
επικεφαλής μεγάλης αντιπροσωπείας του υπουργείου Εξωτερικών, παρουσία και των
κ.κ. Γιώργου Παπανδρέου και Γιάννου Κρανιδιώτη.

Το θετικό πολιτικό κλίμα που υπογράμμισαν όλοι οι Βαλκάνιοι υπουργοί
Εξωτερικών την πρώτη μέρα της Διάσκεψης, αποτελεί το «θερμοκήπιο» για τις
επιμέρους συζητήσεις των αντιπροσωπειών που αφορούν την κοινωνική και
οικονομική συνεργασία και τον συντονισμό οικονομικών προγραμμάτων και υποδομών
ανάμεσα στις βαλκανικές χώρες.

Τα συμπεράσματα της διήμερης Διάσκεψης θα δοθούν σήμερα σε κοινή διακήρυξη των
υπουργών, τη «Δήλωση της Θεσσαλονίκης». Σύμφωνα με πληροφορίες, στη διακήρυξη
οι υπουργοί υπογραμμίζουν την πεποίθησή τους για πολιτική σταθερότητα και
ειρηνική γειτνίαση και προτείνουν μέτρα οικοδόμησης εμπιστοσύνης και
συνεργασίας σε όλους τους τομείς. Επισημαίνουν την ανάπτυξη δράσεων για την
καταπολέμηση του εγκλήματος, της τρομοκρατίας και της διακίνησης ναρκωτικών,
την προστασία του περιβάλλοντος στην περιοχή και αποφασίζουν τη λειτουργία
διμερών και πολυμερών φορέων και συναντήσεων εμπειρογνωμόνων για τα προβλήματα
που ανακύπτουν στην περιοχή, με στόχο την εμπέδωση κλίματος ασφάλειας και
σταθερότητας στα Βαλκάνια.

Παράλληλα, υπογραμμίζουν ότι η Διαβαλκανική Διάσκεψη θα γίνει το 1998 στην
Τουρκία, το 1999 στη Ρουμανία και το 2000 στα Σκόπια.

Ευνοϊκή απήχηση είχε στα μέλη των βαλκανικών αποστολών η επισήμανση του κ.
Πάγκαλου, ότι οι χώρες της ΝΑ Ευρώπης δεν ενδιαφέρονται μόνο για τη δημιουργία
προϋποθέσεων συνεργασίας, αλλά «να συμμετάσχουν ενεργώς στη διαμόρφωση των
μελλοντικών εξελίξεων στην περιοχή, αλλά και σε ολόκληρη την Ευρώπη».

Ο κ. Πάγκαλος έθεσε το πλαίσιο αυτής της βαλκανικής συνεργασίας που συνίσταται
«στην ισότητα μεταξύ των κρατών, αποχή από την απειλή χρήσης βίας, το
απαραβίαστο των συνόρων, τον σεβασμό της ακεραιότητας των κρατών, την ειρηνική
διευθέτηση των διαφορών, μη επέμβαση στις εσωτερικές υποθέσεις, σεβασμό των
ανθρωπίνων δικαιωμάτων και των θεμελιωδών ελευθεριών και εκπλήρωση των
υποχρεώσεων που απορρέουν από το διεθνές δίκαιο».

Ο υπουργός Εξωτερικών έδωσε έμφαση στην ανάπτυξη της διασυνοριακής
συνεργασίας, τη βελτίωση των μεταφορών και τηλεπικοινωνιών και την κατάργηση
των εμποδίων για επενδύσεις και επιχειρηματική δραστηριότητα.

Τη σταθερή δέσμευση των χωρών τους για ειρήνη και συνεργασία εξέφρασαν και οι
υπουργοί Εξωτερικών της Πρώην Γιουγκοσλαβικής Δημοκρατίας της Μακεδονίας κ.
Μπλαγκόι Χαντζίνσκι, Βουλγαρίας κυρία Ναντιέσντα Μιχαΐλοβα, Γιουγκοσλαβικής
Ομοσπονδίας κ. Μίλαν Μιλουτίνοβιτς, Ρουμανίας κ. Άντριαν Σεβερίν και οι βοηθοί
υπουργοί Εξωτερικών της Αλβανίας Άλμπερτ Ράκιπι και Τουρκίας Αλί Τοϊγκέν.
«Είμαστε εδώ για να εκφράσουμε τη σταθερή μας δέσμευση και να εναρμονίσουμε
τις προσπάθειές μας όχι μόνο για την προαγωγή των καλών σχέσεων γειτονίας,
σταθερότητας και συνεργασίας στην περιοχή, αλλά να τα κάνουμε πραγματικότητα
το συντομότερο δυνατόν», υπογράμμισε στον χαιρετισμό του ο κ. Χαντζίνσκι.

Εκτός από τις βαλκανικές αντιπροσωπείες, στη Βαλκανική Διάσκεψη συμμετέχουν
και αρκετοί παρατηρητές από χώρες της Ευρωπαϊκής Ένωσης, τη Ρωσία, ο ειδικός
σύμβουλος της υπουργού Εξωτερικών των ΗΠΑ, κ. Ρίτσαρντ Σίφτερ κ.ά.

Οι συζητήσεις έγιναν κεκλεισμένων των θυρών για τους δημοσιογράφους ­ ακόμη
και για τα οικονομικά θέματα .

ΕΝΑ ΝΕΟ μοχλό πίεσης, αυτόν της εισόδου των Σκοπίων σε διεθνείς οργανισμούς ή
την επικύρωση διεθνών συμφωνιών, ενεργοποιεί η Ελλάδα σε μια προσπάθεια να
αναγκάσει την ηγεσία της γείτονος να κάνει υποχωρήσεις στο θέμα της ονομασίας.

Άμεση λύση για το θέμα της ονομασίας των Σκοπίων θα προκύψει ως αναγκαιότητα,
αν κάποτε η Ελλάδα πρέπει να επικυρώσει διεθνή εξέλιξη που θα αφορά τη
γειτονική χώρα με κάποιο όνομα, δήλωσε ο κ. Πάγκαλος, ο οποίος συναντήθηκε στο
περιθώριο της Διαβαλκανικής και με τον Σκοπιανό ομόλογό του κ. Χατζίνσκι.

Ο κ. Πάγκαλος τόνισε ότι εάν κάποτε η ελληνική Βουλή θα πρέπει να επικυρώσει
κάποιο κείμενο, το οποίο θα είναι μια διεθνής συμφωνία που θα αφορά τη
γειτονική μας χώρα, θα πρέπει να υπάρχει κάποιο όνομα. «Και το όνομα αυτό καλό
θα είναι να είναι έτσι, ώστε η ελληνική Βουλή να βρει την πλειοψηφία που θα
χρειάζεται αυτή την επικύρωση. Αυτό είναι κάτι που δεν το λέω εγώ, το λένε τα
πράγματα», είπε ο υπουργός Εξωτερικών.

Εν τω μεταξύ, αρνητικά σχόλια στον τουρκικό Τύπο προκάλεσε η υποβάθμιση της
Διαβαλκανικής από την Τουρκία, αλλά και η φθίνουσα σημασία της Άγκυρας στη Βαλκανική.

«Τα μάτια όλων των βαλκανικών χωρών, που στις αρχές της δεκαετίας του 1990
ήταν στραμμένα προς την Τουρκία, είναι τώρα στραμμένα στην Ελλάδα», σημειώνει
η «Σαμπάχ». «Τα Βαλκάνια παραδόθηκαν στην Ελλάδα», γράφει η «Χουριέτ». Η
Ελλάδα, που μόλις πριν από δύο χρόνια δεν είχε καλές σχέσεις με κανέναν από
τους γείτονές της στα Βαλκάνια, είναι τώρα η χώρα με τη μεγαλύτερη επιρροή,
σχολιάζουν Τούρκοι αναλυτές. Οι σχέσεις Αθήνας - ΠΓΔΜ έχουν βελτιωθεί, οι
ελληνικές εταιρείες έχουν έντονη παρουσία στην αγορά των Σκοπίων, ενώ η Ελλάδα
έπαιξε σημαντικό ρόλο στην κινητοποίηση της Ευρώπης για τη λύση της λαϊκής
εξέγερσης στην Αλβανία.

«Όσον αφορά τη Βουλγαρία, ελληνικές εταιρείες έχουν κατακλύσει τη χώρα αυτή κι
ενώ η Τουρκία δεν έχει ούτε ένα παράρτημα τράπεζας στη Σόφια, επτά ελληνικές
τράπεζες δραστηριοποιούνται στη Βουλγαρία, καθώς και 2.000 ελληνικές
εταιρείες», γράφει η «Χουριέτ».

Ανάμεσα στην Ελλάδα και τη Ρουμανία παρατηρείται έντονη κινητικότητα με
διάφορα προγράμματα διμερούς συνεργασίας, σε διάφορους τομείς, γράφει η ίδια εφημερίδα.

«Η Ελλάδα έπαυσε να είναι το κακομαθημένο παιδί της Ευρώπης», γράφει
χαρακτηριστικά ο Μεχμέτ Αλί Μπιράντ και έκανε εθνική πολιτική τη σταθερότητα
στα Βαλκάνια και εφαρμόζει την πολιτική αυτή εν ονόματι της Ευρωπαϊκής Ένωσης

Η ΠΟΡΕΙΑ της Διακυβερνητικής, αλλά και το έργο της Επιτροπής Εμπειρογνωμόνων
για τις ελληνοτουρκικές σχέσεις συζητήθηκαν χθες στη συνάντηση του
Πρωθυπουργού, Κώστα Σημίτη, με τον Ολλανδό ομόλογό του, κ. Κοκ.

Ο κ. Σημίτης άφησε να εννοηθεί ότι δεν πρόκειται να υπάρξει κάποια εξέλιξη στο
θέμα των εμπειρογνωμόνων πριν από τη Σύνοδο Κορυφής του Άμστερνταμ ­
ημερομηνία (16 Ιουνίου) κατά την οποία η ολλανδική προεδρία επιθυμούσε να έχει
το κοινό πόρισμα.

Ο κ. Κοκ τόνισε πως όσο περισσότερο χρόνο χρειάζεται για να ολοκληρωθεί η
Διακυβερνητική τόσο περισσότερα προβλήματα συσσωρεύονται. Πάντως, όλα δείχνουν
πως η Διακυβερνητική δεν πρόκειται να τελειώσει στο Άμστερνταμ, προς μεγάλη
ενόχληση της ολλανδικής προεδρίας.

Ο Πρωθυπουργός χαρακτήρισε θετικές τις εξελίξεις στο ζήτημα των συνόρων και
των νησιών, αλλά τόνισε ότι υπάρχει πρόβλημα στο θέμα της θεσμικής ισορροπίας
στην Ευρωπαϊκή Ένωση.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15858N081</ED>
<ID>
ID:163367

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N08&aa=1</URL></REF>


Article

<CATEGORY>vin04</CATEGORY>

 <H2>Αμερικανικό σχέδιο και για τριζωνική ομοσπονδία στην Κύπρο
</H2><H2></H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

ΤΡΙΖΩΝΙΚΗ (!) ομοσπονδία προβλέπει αμερικανικό σχέδιο, που αποκαλύπτει
τουρκοκυπριακή εφημερίδα, με δύο ζώνες για τις δύο κοινότητες και μία ουδέτερη
ζώνη υπό την κυριαρχία των Ηνωμένων Εθνών και με την παρουσία αμερικανικών
στρατευμάτων υπό την ομπρέλα του ΝΑΤΟ.

Σύμφωνα με την εφημερίδα «Μπιρλίκ», οι Ηνωμένες Πολιτείες έχουν έτοιμο σχέδιο
για την Κύπρο και είναι αποφασισμένες να λύσουν το πρόβλημα. Η ελληνοκυπριακή
πλευρά, πάντως, διέψευσε την ύπαρξη του σχεδίου.

Την ίδια στιγμή ο Ρ. Χόλμπρουκ, σε συνέντευξή του στους «Φαϊνάνσιαλ Τάιμς»,
σημειώνει ότι δεν προτίθεται να ασχοληθεί με τη μεσολάβηση που του ανετέθη
πρόσφατα από τον πρόεδρο Κλίντον πριν ολοκληρωθούν οι απευθείας επαφές τού
προέδρου Κληρίδη και του Ραούφ Ντενκτάς.

Ο κ. Χόλμπρουκ θεωρεί την επίλυση του Κυπριακού ως σημαντικότερη από αυτή του
Βοσνιακού, γιατί «δημιουργεί κίνδυνο σύρραξης οποιαδήποτε στιγμή μεταξύ δύο
χωρών - μελών του ΝΑΤΟ», όπως είπε χαρακτηριστικά.

Είναι προς το συμφέρον τόσο της Ελλάδας όσο και της Τουρκίας να λυθεί το
Κυπριακό, πρόσθεσε ο πρώην υφυπουργός Εξωτερικών των ΗΠΑ. Σημείωσε, μάλιστα,
ότι όπως ο Αντενάουερ και ο Ντε Γκωλ αποφάσισαν τη δεκαετία του '50 την
ομαλοποίηση των γαλλογερμανικών σχέσεων, έτσι και οι ηγέτες της Ελλάδας και
της Τουρκίας πρέπει να προχωρήσουν στην ίδια κατεύθυνση. Το αμερικανικό
σχέδιο, όπως το παρουσίασε η εφημερίδα «Μπιρλίκ», προβλέπει ότι η Κύπρος
χωρίζεται σε τρεις περιοχές, μία υπό ελληνοκυπριακή διοίκηση, μία υπό
τουρκοκυπριακή και μία διευρυμένη ουδέτερη ζώνη.

Την ασφάλεια της τουρκοκυπριακής ζώνης θα διασφαλίζουν οι τουρκικές ένοπλες
δυνάμεις και η κυριαρχία των εδαφών αυτών θα ανήκει στην τουρκοκυπριακή διοίκηση.

Τα όρια της τουρκοκυπριακής περιοχής θα ορίζονται από τη γραμμή που αρχίζει
από το χωριό Λιμνίτη, το Καραβοστάσι, τη Μόρφου, την Κατοκωπιά, τη Σκυλλούρα,
την Τύμπου, το Λευκόνοικο, νοτίως του Τρικώμου μέχρι την Αμμόχωστο.

Το έδαφος της υπό ελληνοκυπριακή διοίκηση περιοχής θα είναι το σημερινό έδαφος
των ελεύθερων περιοχών και η κυριαρχία των εδαφών αυτών θα ανήκει στην
ελληνοκυπριακή διοίκηση. 
Στη διευρυμένη ουδέτερη ζώνη θα υπάρχουν Αμερικανοί στρατιώτες και η κυριαρχία
της περιοχής θα ανήκει στα Ηνωμένα Έθνη.

Σ' αυτή την περιοχή θα ζουν μαζί Ελληνοκύπριοι και Τουρκοκύπριοι.

Η είσοδος στην ουδέτερη ζώνη θα είναι ελεύθερη, τόσο από την πλευρά τής
περιοχής υπό τουρκοκυπριακή διοίκηση όσο και από την πλευρά τής υπό
ελληνοκυπριακή διοίκηση περιοχής.

Όσοι θα ζουν στην ουδέτερη ζώνη θα μπορούν να εισέρχονται ελεύθερα, οι μεν
Τουρκοκύπριοι στην τουρκοκυπριακή περιοχή, οι δε Ελληνοκύπριοι στην ελληνοκυπριακή.

Η είσοδος, όμως, ενός Ελληνοκύπριου στην τουρκοκυπριακή περιοχή και το
αντίθετο απαιτεί άδεια, που θα εκδίδεται από τις αρχές των δύο διοικήσεων.

Στο σχέδιο προβλέπεται ακόμα ότι Κύπριοι και ξένοι επιβάτες των αεροσκαφών που
θα προσγειώνονται στα αεροδρόμια που βρίσκονται μέσα ή στην άκρη της νεκρής
ζώνης θα μπορούν να πηγαίνουν ελεύθερα σε όποια περιοχή επιθυμούν.

Ο κυβερνητικός εκπρόσωπος, Μανώλης Χριστοφίδης, διέψευσε κατηγορηματικά την
ύπαρξη του σχεδίου και είπε ότι δεν υπάρχουν μυστικές συμφωνίες.

Εν τω μεταξύ, οι αναφορές του Βρετανού απεσταλμένου Σερ Ντέιβιντ Χάνεϊ, περί
κοινού εδάφους και σύγκλισης απόψεων στα βασικά θέματα του Κυπριακού,
ανάγκασαν την κυβέρνηση να διευκρινίσει ότι η μόνη σύγκλιση που υπάρχει αφορά
την απαρίθμηση και τους τίτλους των βασικών θεμάτων και όχι το περιεχόμενό
τους. Ο Ραούφ Ντενκτάς σε μια νέα επίδειξη αδιαλλαξίας ματαίωσε τη συνάντησή
του με τον Σερ Ντέιβιντ, που ήταν προγραμματισμένη για χθες το απόγευμα.

Τον Ντενκτάς ενόχλησε το γεγονός ότι ο Σερ Ντέιβιντ συναντήθηκε με τον πρόεδρο
της Βουλής, Σπύρο Κυπριανού, και τον υπουργό Εξωτερικών, Γιαννάκη Κασουλίδη,
ενώ δεν προγραμμάτισε αντίστοιχες συναντήσεις στο ψευδοκράτος.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15858N091</ED>
<ID>
ID:163368

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N09&aa=1</URL></REF>


Article

<CATEGORY>vin04</CATEGORY>

 <H2></H2><H2>Η «κρυφή πλευρά» των Βραβείων Ιπεκτσί
</H2><H2></H2>
<AUTHOR>ΝΙΚΟΣ ΚΟΥΡΗΣ</AUTHOR>

Ο ΘΕΣΜΟΣ του βραβείου Αμπντί Ιπεκτσί, που καθιερώθηκε μετά τη δολοφονία του
Τούρκου ειρηνιστή δημοσιογράφου το 1979, παραβιάζει στην ουσία ανοικτές θύρες.
Πράγματι η φιλία μεταξύ των δύο γειτονικών λαών, δηλαδή των απλών ανθρώπων,
είναι δεδομένη, ιδιαίτερα γιατί Έλληνες και Τούρκοι αναγκάστηκαν να συμβιώσουν
στον ίδιο γεωγραφικό χώρο για πολλούς αιώνες.

Το ζητούμενο προφανώς δεν είναι η φιλία των δύο λαών. Το θέμα είναι αν με
διακηρυγμένους τους επεκτατικούς στόχους της τουρκικής ελίτ μπορεί να υπάρξει
ειρηνική συνύπαρξη στην περιοχή. Αν μπορεί να δημιουργηθούν δηλαδή συνθήκες
καλής γειτονίας ανάμεσα στις δύο χώρες, όταν έμπρακτα η Άγκυρα αμφισβητεί την
ισχύ των διεθνών συνθηκών που καθορίζουν το status quo στο Αιγαίο και όχι μόνον.

Είναι δυνατόν να υπάρξει ένα modus vivendi όταν η άλλη πλευρά κάνει
συστηματικά επίδειξη στρατιωτικής ισχύος γύρω από τα νησιά μας στο Αιγαίο και
παραβιάζει σχεδόν καθημερινά τον εθνικό μας χώρο; Όταν ο τουρκικός στρατός από
το 1974 εξακολουθεί να κατέχει το 40% του εδάφους της Κυπριακής Δημοκρατίας;

ΚΑΤΩ από αυτές τις συνθήκες υπήρξαν πραγματικά αξιοπρόσεκτες οι επιλογές των
προσώπων που βραβεύθηκαν πρόσφατα στην Κωνσταντινούπολη. Αυτό δεν αναφέρεται
στους συγκεκριμένους Έλληνες πολιτικούς της αντιπολίτευσης. Αυτοί έχουν
τοποθετηθεί από καιρό θετικά πάνω στο θέμα του «διαλόγου». Ούτε, βεβαίως, στον
κ. Σάκη Ρουβά...

Αξίζει πράγματι επισημάνσεως το γεγονός ότι «τιμήθηκαν» με το βραβείο Ιπεκτσί
ταυτόχρονα ο Τούρκος υφυπουργός Εξωτερικών Ονούρ Οϊμέν και ο Έλληνας
αναπληρωτής υπουργών Εξωτερικών. Δηλαδή δύο αξιωματούχοι που είναι εκφραστές
διαμετρικά αντίθετων πολιτικών αντιλήψεων πάνω στο πρόβλημα των
ελληνοτουρκικών σχέσεων.

Ο πρώτος είναι ο γνωστός κύριος που, μέσα σε διάστημα λίγων ημερών, με
συνέντευξή του σε Έλληνα δημοσιογράφο, και σε ομιλία του στην Αθήνα,
κωδικοποίησε με κυνικό τρόπο την επεκτατική πολιτική της Τουρκίας, και
επανέλαβε τις απειλές πολέμου.

Ο δεύτερος είναι υπουργός της κυβέρνησης του ΠΑΣΟΚ, που εκφράζει, εξ ορισμού,
την αταλάντευτη βούληση του ελληνικού λαού να μη διαπραγματευθεί τα κυριαρχικά
του δικαιώματα και να αντισταθεί στον τουρκικό ιμπεριαλισμό.

ΕΙΝΑΙ δύο πολιτικές που, με ευθύνη της Άγκυρας, οδηγούν σε συντήρηση της
έντασης και όχι σε εκτόνωσή της. Η γραμματεία του βραβείου Ιπεκτσί είχε
ασφαλώς συναίσθηση του γεγονότος αυτού. Προχώρησε όμως στη βράβευση των δύο
υπουργών, με προφανή στόχο να ενθαρρύνει την τάση που διαμορφώνεται τελευταία
σε ορισμένους ελληνικούς κύκλους, για την αποδοχή του «διαλόγου». Κάτι που
συνιστά πάγια επιδίωξη της Τουρκίας, γιατί τελικά οδηγεί σε
επαναδιαπραγμάτευση του καθεστώτος του Αιγαίου.

Σημαντική ήταν και η παρουσία στη... σεμνή αυτή τελετή και του αντιναυάρχου
Μουσταφά Οζμπάι, εκπροσώπου του... πολυχρονεμένου στρατηγού Ισμαήλ Χακί
Καρανταγί, αρχηγού του Γενικού Επιτελείου (έτσι για να μην ξεχνάμε ποια είναι
τα πραγματικά αφεντικά στη γειτονική χώρα).

Ο ΑΝΤΙΝΑΥΑΡΧΟΣ είναι επικεφαλής της διεύθυνσης Ελληνοτουρκικών του Τουρκικού
Γενικού Επιτελείου. Γνωρίζουμε, ασφαλώς, ποιες είναι οι αρμοδιότητες της
διευθύνσεως που προΐσταται ο κ. Οζμπάι. Σίγουρα δεν επεξεργάζεται πλάνα για
την ειρηνική συνύπαρξη και τη συνεργασία των δύο λαών. Απλώς ο άνθρωπος
καταστρώνει σχέδια επίθεσης κατά της Δυτικής Θράκης και των νησιών μας στο Αιγαίο.

Οι σχετικές εργασίες είναι μάλιστα τόσο προχωρημένες, ώστε, όπως αναφέρουν οι
πληροφορίες, τα σχέδια προβλέπουν και την αναζήτηση συνεργατών από τον ντόπιο
πληθυσμό, πρόθυμων να βοηθήσουν τους εισβολείς...

Και μια άλλη λεπτομέρεια από την τελετή απονομής των βραβείων που δημοσιεύθηκε
στις εφημερίδες. Ο κ. Οϊμέν παραλαμβάνων το βραβείο Ιπεκτσί δήλωσε: «Παίρνω το
βραβείο εκ μέρους όλων των Τούρκων διπλωματών που εργάζονται για την
ελληνοτουρκική φιλία» (...).

Ασφαλώς ο Τούρκος αξιωματούχος δεν είναι μόνον πιστό φερέφωνο των πασάδων της
Άγκυρας, αλλά και... χιουμορίστας! Γιατί όλοι οι παροικούντες την Ιερουσαλήμ
γνωρίζουν ότι οι Τούρκοι διπλωμάτες εργάζονται πράγματι πολύ σκληρά για να
θάψουν τον Ελληνισμό!

ΟΛΑ αυτά θα ήταν για γέλια, αν δεν ήταν τραγικά. Βασανιστικά ερωτήματα
ανακύπτουν πράγματι το τελευταίο διάστημα. Μήπως βρισκόμαστε στα πρώτα στάδια
αναθεώρησης της εξωτερικής πολιτικής της Ελλάδας προς την κατεύθυνση που
επιθυμεί η Άγκυρα; Ή απλά ο αρξάμενος διάλογος των «σοφών» αποτελεί τακτικό
ελιγμό για την απόσβεση των ισχυρών πιέσεων του ξένου παράγοντα; Θέλουμε να
πιστεύουμε ότι ισχύει το δεύτερο.

Αν αληθεύει η πρώτη εκδοχή, οδηγούμεθα ολοταχώς σε μεγάλη δοκιμασία με
οδυνηρές συνέπειες για τον Ελληνισμό.

Σε αυτήν την περίπτωση, καλόν είναι να αρχίσουμε να σκεπτόμαστε σοβαρά την
πρόταση για δημιουργία οικογενειακών φυτωρίων ινδικής καννάβεως. Η παραγωγή
τους θα μας χρειασθεί προκειμένου να δραπετεύσουμε από την πραγματικότητα...

Ο Νίκος Κουρής είναι πτέραρχος ε.α., πρώην υφυπουργός Εθνικής
Άμυνας, επίτιμος αρχηγός ΓΕΕΘΑ.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15858N092</ED>
<ID>
ID:163405

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N09&aa=2</URL></REF>


Article

<CATEGORY>vin04</CATEGORY>

 <H5>ΕΝΩ ΣΤΗ ΒΟΥΛΗ ΤΑ ΜΙΚΡΑ ΚΟΜΜΑΤΑ, ΑΛΛΑ ΚΑΙ ΒΟΥΛΕΥΤΕΣ ΤΟΥ ΠΑΣΟΚ ΕΠΙΤΕΘΗΚΑΝ ΣΤΗΝ
ΚΥΒΕΡΝΗΣΗ ΓΙΑ ΤΗΝ ΚΥΡΩΣΗ ΤΗΣ ΣΥΝΘΗΚΗΣ
</H5><H5>Διαδήλωση, σταυροί και μικροσυμπλοκές
</H5><H2>Δακρυγόνα για τη Σένγκεν
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

<H3></H3>Στη Βουλή. Οι διαδηλωτές προσπάθησαν να μπουν στην αίθουσα του Κοινοβουλίου
κατά τη διάρκεια της συζήτησης για τη Συνθήκη Σένγκεν. Τους σταμάτησαν τα δακρυγόνα

Δακρυγόνα από τα ΜΑΤ. Έντονες διαμαρτυρίες και συνθήματα από συγκεντρωμένους
θρησκευτικών οργανώσεων έξω από τη Βουλή, όπου συνεζητείτο η Συνθήκη του
Σένγκεν «Περί ελεύθερης διακίνησης πολιτών και πληροφοριών» στην Ευρώπη.
Αίτημα για ονομαστική ψηφοφορία από βουλευτές της Ν.Δ., του ΚΚΕ, του ΣΥΝ και
του ΔΗΚΚΙ.

ΟΛΑ ΑΥΤΑ συνόδευσαν τη χθεσινή συνεδρίαση του Σώματος, την ίδια ώρα που στη
Βασιλίσσης Σοφίας ακούγονταν τα συνθήματα «έξω οι μασόνοι από τη Βουλή»,
«πατρίδα, θρησκεία, ορθοδοξία». Οι συγκεντρωμένοι επεχείρησαν να εισέλθουν στο
προαύλιο του Κοινοβουλίου. Σημειώθηκαν μικροτραυματισμοί από τα δακρυγόνα, ενώ
επιστρατεύθηκαν και οι γιατροί του Κοινοβουλίου για να περιθάλψουν τραυματία
από δακρυγόνο.

Μέσα στη Βουλή επιτέθηκαν στην κυβέρνηση τα μικρότερα κόμματα, αλλά και
ορισμένοι βουλευτές του ΠΑΣΟΚ και της Ν.Δ., η οποία διχάστηκε χθες.

Πάντως, ο αναπληρωτής υπουργός Εξωτερικών Γιώργος Παπανδρέου, απαντώντας στις
επικρίσεις που ακούστηκαν, επεσήμανε ότι «κλείνουμε τριάντα χρόνια από την
επιβολή της δικτατορίας». Και πρόσθεσε: «Θυμόμαστε τις ευρωπαϊκές χώρες που
αγωνίσθηκαν για τη δημοκρατία στην Ελλάδα. Αυτές οι χώρες, όπως η Σουηδία,
έχουν ήδη εγκρίνει τη Συμφωνία Σένγκεν. Δεν έχουν ευαισθησίες οι άνθρωποι
εκεί; Γιατί κύρωσαν πριν από εμάς τη σύμβαση δημοκρατικές χώρες; Αυτό δεν σας προβληματίζει;».

Στη συζήτηση που έγινε και από την οποία δεν έλειψαν οι κόντρες, όπως αυτή των
κ.κ. Ιωαννίδη (ΠΑΣΟΚ) και Κόρακα (ΚΚΕ) όταν ο πρώτος κατηγόρησε την ΕΣΣΔ για
ζητήματα ανθρωπίνων δικαιωμάτων, ο πρόεδρος του ΣΥΝ κ. Νίκος Κωνσταντόπουλος
κατέθεσε έγγραφο του κ. Γιώργου Κουβελάκη, όταν ο τελευταίος ήταν υπουργός Δικαιοσύνης.

ΕΓΓΡΑΦΟ ΚΟΥΒΕΛΑΚΗ

Σύμφωνα με το έγγραφο ­ με ημερομηνία 11 Ιουλίου 1994 ­ η κυβέρνηση Ανδρέα
Παπανδρέου «δεν θα μπορούσε να κυρώσει τη Σύμβαση του Σένγκεν, διότι πέραν του
θέματος που προκύπτει για το φακέλωμα των πολιτών, θίγεται η εθνική κυριαρχία
της χώρας».

Για το ίδιο θέμα, ο πρόεδρος του ΔΗΚΚΙ Δημήτρης Τσοβόλας ανέφερε ότι με τη
Συνθήκη θα φακελωθούν άμεσα 10.000.000 πολίτες στην Ευρώπη και έως το 2010 40.000.000.

«Ο Ανδρέας Παπανδρέου κατάργησε το φακέλωμα πριν 15 χρόνια», είπε. «Και
έρχεσθε εσείς, κύριε υπουργέ, να επαναφέρετε εκσυγχρονιστικά το φακέλωμα και
την κρατική ηλεκτρονική τρομοκρατία».

Ο βουλευτής του ΚΚΕ Ορέστης Κολοζώφ, απευθυνόμενος στον υπουργό κ. Παπανδρέου,
τον κατηγόρησε ότι «μας γύρισε στα χρόνια της δικτατορίας».

Για τις διαφωνίες που εκφράσθηκαν από βουλευτές της Ν.Δ., τους κ.κ. Σκρέκα,
Δημοσχάκη, Καρατζαφέρη, Γιακουμάτο, Ανδρεουλάκο, Καμμένο, Ρεγκούζα και
Ψωμιάδη, η κ. Μαριέτα Γιαννάκου - Κουτσίκου της Ν.Δ. παρατήρησε ότι «δεν είναι
και προς θάνατο το ότι υπάρχουν και κάποιοι βουλευτές που διαφωνούν».

Από το ΠΑΣΟΚ εξέφρασε ανοιχτά τη διαφωνία του ο κ. Χρ. Κηπουρός, ενώ άλλοι
βουλευτές που ήταν στη Βουλή απέφυγαν να εισέλθουν στην αίθουσα.

Τη συζήτηση έκλεισε ο υφυπουργός Εξωτερικών Γιάννος Κρανιδιώτης, ο οποίος είπε
ότι η Ελλάδα έχει μεγάλο όφελος από την εφαρμογή της Συνθήκης του Σένγκεν. Η
ονομαστική ψηφοφορία που ζήτησαν βουλευτές των κομμάτων δεν διεξήχθη τελικώς,
λόγω ελλείψεως απαρτίας και θα πραγματοποιηθεί αύριο.

ΜΕ ΚΑΠΝΟΓΟΝΑ και δυνάμεις των ΜΑΤ απέτρεψε, χθες, λίγο πριν από τα μεσάνυχτα,
η Αστυνομία την «εισβολή» στη Βουλή διαδηλωτών που διαμαρτύρονταν κατά της
επικύρωσης από το ελληνικό Κοινοβούλιο της Συνθήκης του Σένγκεν. Δύο από
αυτούς συνελήφθησαν και οδηγήθηκαν στο Αστυμομικό Τμήμα Συντάγματος.

Οι περίπου 500 διαδηλωτές, κρατώντας εικόνες και σταυρούς στα χέρια, έφθασαν
έξω από τη Βουλή λίγο μετά τις 9.30 το βράδυ, φωνάζοντας συνθήματα κατά της
Συνθήκης που «απειλεί» την ελευθερία του ατόμου, αλλά και κατά της Ευρωπαϊκής
Ένωσης και των βουλευτών.

Όταν λίγο μετά τις 11.00 πληροφορήθηκαν ότι το Κοινοβούλιο πρόκειται να
επικυρώσει τη Συνθήκη, ορισμένοι από τους διαδηλωτές με την προτροπή ιερέων
κατάφεραν να σπάσουν την αστυνομική «αλυσίδα» και να μπουν στον περίβολο του
Κοινοβουλίου. «Πάμε μέσα να τους τα πούμε από κοντά», ήταν τα λόγια ενός
ιερέα. Όταν ορισμένοι από τους συγκεντρωμένους κινήθηκαν προς την είσοδο της
Βουλής, επενέβησαν τα ΜΑΤ, τα οποία τους απώθησαν και ακολούθησαν μικροσυμπλοκές.

Στη συνέχεια, έπεσαν τα πρώτα καπνογόνα χειρός, με στόχο να διαλυθεί η
συγκέντρωση. Λίγο μετά τις 11.30, οι διαδηλωτές απωθήθηκαν από τις αστυνομικές
δυνάμεις προς την Πλατεία Συντάγματος και η κυκλοφορία των αυτοκινήτων στη
Λεωφόρο Βασ. Σοφίας, που είχε διακοπεί, αποκαταστάθηκε.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15858N101</ED>
<ID>
ID:163360

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N10&aa=1</URL></REF>


Article

<CATEGORY>vin04</CATEGORY>

 <H2>«Διακρίσεις πολιτών δημιουργεί η Σένγκεν»
</H2><H2></H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

ΔΡΙΜΥ κατηγορώ κατά της Συνθήκης του Σένγκεν, όπως σήμερα εφαρμόζεται,
εξαπολύει το Ευρωπαϊκό Κοινοβούλιο, τονίζοντας σε έκθεσή του ότι η προστασία
των δικαιωμάτων όχι μόνο των αλλοδαπών, αλλά και του Ευρωπαίου πολίτη είναι ανεπαρκής...

Με την έκθεση (της Επιτροπής Πολιτικών Ελευθεριών και Εσωτερικών Υποθέσεων του
Ευρωπαϊκού Κοινοβουλίου) που υποβλήθηκε στις 22/1/97, ύστερα από διεξοδική
μελέτη της εφαρμογής της επίμαχης Συνθήκης και των έως τώρα αποτελεσμάτων της,
επισημαίνεται τόσο προς τα αρμόδια κοινοτικά όργανα όσο και προς τις εθνικές
κυβερνήσεις ότι «δημιουργούνται νέες διακρίσεις μεταξύ πολιτών της Ε.Ε., βάσει
της υπηκοότητάς τους, αλλά και μεταξύ των πολιτών τρίτων χωρών που διαμένουν
μονίμως στην Ευρώπη».

Στην πολυσέλιδη έκθεση ­ που γνωστοποιήθηκε σε χθεσινή εκδήλωση του
Δικηγορικού Συλλόγου Αθήνας για το ζήτημα ­ καλούνται τα εθνικά Κοινοβούλια
«να επαγρυπνούν, ώστε με αλλαγές στο εθνικό δίκαιο να υπάρξει πλήρης σεβασμός
των διεθνών νομικών μέσων σε ό,τι αφορά το άσυλο, την προστασία της προσωπικής
ζωής και τα δικαιώματα του ανθρώπου».

Η Επιτροπή του Ευρωπαϊκού Κοινοβουλίου με την έκθεση που έχει ήδη λάβει τη
μορφή σχεδίου ψηφίσματος:

* Επικρίνει την «έλλειψη διαφάνειας και δημοκρατικού ελέγχου κατά τη
λειτουργία της Συνθήκης» και επισημαίνει ότι «τόσο η παρακολούθηση της
ερφαρμογής της όσο και η νομική προστασία των πολιτών είναι ανεπαρκής».

*Τονίζει ότι «η κατάργηση των ελέγχων στα εσωτερικά σύνορα δεν πρέπει να
αποτελεί άλλοθι για τη θέσπιση συστηματικών ελέγχων στις παραμεθόριες περιοχές
ή στο ερμητικό κλείσιμο των εξωτερικών συνόρων (φρούριο Ευρώπη)».

* Εκφράζει «τη λύπη της για το γεγονός ότι οι Συμφωνίες του Σένγκεν οδήγησαν
σε ανισορροπία, επειδή δόθηκε υπερβολική έμφαση στην πολιτική που αποβλέπει
στον περιορισμό της μετανάστευσης και στην τήρηση της τάξης».

* Εκφράζει «την ανησυχία της γιατί το ηλεκτρονικό σύστημα πληροφοριών της
Σένγκεν χρησιμοποιείται κυρίως ως τράπεζα δεδομένων για "ανεπιθύμητους
αλλοδαπούς", ακόμη κι αυτών με λευκό ποινικό μητρώο, χωρίς τη δυνατότητα προσφυγής».

Στην εκδήλωση του ΔΣΑ για την κύρωση της Συνθήκης από τη χώρα μας, κεντρικός
ομιλητής ήταν ο πρώην πρόεδρος του Συλλόγου Τάκης Παππάς, ο οποίος, εκτός από
το ζήτημα της προστασίας των δικαιωμάτων των πολιτών, σημείωσε πως «θίγεται
και η εδαφική ακεραιότητα μιας χώρας γιατί μια κατασταλτική δύναμη ξένης χώρας
μπορεί να δράσει στο έδαφος μιας άλλης».

Ο κ. Παππάς έθεσε σειρά συνταγματικών προβλημάτων που δημιουργούνται με την
εφαρμογή της Συνθήκης και κατέληξε πως «δημιουργείται ένας τεράστιος
υπερεθνικός κατασταλτικός μηχανισμός που στηρίζει τα συμφέροντα των οικονομικά
ισχυρών κρατών της Ευρωπαϊκής Ένωσης».

Ο σύμβουλος του ΔΣΑ Δημ. Σαραφιανός ανέφερε από την πλευρά του ότι «το
τεκμήριο αθωότητας δέχεται τη χαριστική βολή, καθώς πλέον δεν απαιτείται
τελεσίδικη δικαστική απόφαση, αλλά απλές ενδείξεις για την παρακολούθηση του
πολίτη», ενώ το μέλος της επιτροπής ενάντια στην εφαρμογή της Συνθήκης Νικ.
Τσιούνης, που παρουσίασε και τις επισημάνσεις του Ευρωπαϊκού Κοινοβουλίου,
έκανε λόγο για «ανατροπή των αξιών του δυτικοευρωπαϊκού νομικού πολιτισμού».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15858N102</ED>
<ID>
ID:163402

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N10&aa=2</URL></REF>


Article

<CATEGORY>vin04</CATEGORY>

 <H5>ΚΑΤΑ ΤΗΣ ΣΕΝΓΚΕΝ Ο ΔΙΕΥΘΥΝΤΗΣ ΤΟΥ ΚΕΝΤΡΟΥ ΓΙΑ ΤΑ ΑΤΟΜΙΚΑ ΔΙΚΑΙΩΜΑΤΑ
</H5><H2>ΣΠΥΡΟΣ ΣΗΜΙΤΗΣ
</H2><H2>Απροστάτευτος ο πολίτης
</H2>
Χωρίς τις θεσμικές εγγυήσεις για την προστασία του Έλληνα πολίτη από τη
διακίνηση προσωπικών πληροφοριών σε ευρωπαϊκό επίπεδο, η Βουλή προχωρεί στην
κύρωση της Συνθήκης Σένγκεν, ενώ ακολουθεί άλλη η επονομαζόμενη «Γιουροπόλ». Η
δεύτερη «είναι πολύ χειρότερη», γιατί αφήνει απροστάτευτο τον Ευρωπαίο πολίτη,
όπως δηλώνει στα «ΝΕΑ» ο καθηγητής της Νομικής Σχολής του Πανεπιστημίου της
Φρανκφούρτης και διευθυντής του Κέντρου Έρευνας για την Προστασία των Ατομικών
Δικαιωμάτων, κ. Σπύρος Σημίτης.

Σπύρος Σημίτης: «Η "Γιουροπόλ" που ακολουθεί είναι χειρότερη...»

ΤΟ ΒΑΡΟΣ ΚΑΙ η ευθύνη για την προστασία των πολιτών ανήκει σε ανεξάρτητη
διοικητική αρχή, που λειτουργεί σε κάθε χώρα και έχει την ευθύνη της
προστασίας των πολιτών από τη διακίνηση προσωπικών πληροφοριών. Πρόκειται για
διοικητική αρχή, η οποία στη χώρα μας είναι ανύπαρκτη.

ΚΙΝΔΥΝΟΙ

«Ενώ η Ελλάδα ψήφισε νόμο για την προστασία του πολίτη από την επεξεργασία
προσωπικών δεδομένων, δεν έχει ακόμη συγκροτήσει αυτήν την ανεξάρτητη
διοικητική αρχή που θα ελέγχει την εφαρμογή της Συνθήκης. Κι αυτό κατά τη
γνώμη μου στην Ελλάδα παραμελήθηκε», αναφέρει χαρακτηριστικά ο κ. Σημίτης ­
αδελφός του Πρωθυπουργού, κ. Κώστα Σημίτη ­, ο οποίος από τη «γένεση» της
Συνθήκης είχε επισημάνει αδυναμίες και κινδύνους στην εφαρμογή της.
Υποστηρίζει ότι η εξάλειψη των συνόρων της Ευρωπαϊκής Ένωσης αποτέλεσε την
αρχική ιδέα δημιουργίας ενός συστήματος ελέγχου των κοινών συνόρων της Ευρώπης.

«Από εκεί ξεκίνησε αυτή η ιδέα και καταρτίστηκε το πρώτο σχέδιο του Σένγκεν
ανάμεσα σε πολύ λίγες χώρες». Στη δεκαετία του '80, όταν έγινε το πρώτο
σχέδιο, ο κ. Σημίτης ήταν επίτροπος για την προστασία των δεδομένων στη
Γερμανία και, όπως δηλώνει ο ίδιος, «όταν το διάβασε πιστοποίησε ότι δεν
υπήρχε απολύτως καμία διάταξη για την προστασία του ατόμου, των προσωπικών
δεδομένων». «Διαπίστωσα ακριβώς αυτό που λένε τώρα στην Ελλάδα», τονίζει. «Γι'
αυτό άρχισα μια δημόσια συζήτηση στη Γερμανία και έξω από τη Γερμανία, στην
Ευρωπαϊκή Ένωση, και το αποτέλεσμα ήταν να διορθωθεί το πρώτο κείμενο του
Σένγκεν. Έτσι, το σημερινό κείμενο περιέχει μια σειρά από διατάξεις που
προβλέπουν ακριβώς την προστασία του ατόμου. Ανάμεσα σ' αυτές τις διατάξεις
περιέχεται και η αρχή ότι κανένα κράτος της Ευρωπαϊκής Ένωσης δεν μπορεί να
γίνει μέλος του Σένγκεν χωρίς να έχει γενικό νόμο για την προστασία των
προσωπικών δεδομένων και ειδικά μια ανεξάρτητη αρχή η οποία να ελέγχει εάν και
κατά πόσον εφαρμόζονται οι κανόνες για την προστασία των προσωπικών δεδομένων γενικά».

Πρόσφατα η Βουλή ψήφισε τον νόμο για την προστασία του ατόμου από την
ηλεκτρονική επεξεργασία πληροφοριών, οι διατάξεις του οποίου, ωστόσο, κατά την
ομολογία του υπουργού Δικαιοσύνης, κ. Ευάγγελου Γιαννόπουλου, είναι ατελείς,
ενώ δεν έχει καν συσταθεί η ανεξάρτητη διοικητική αρχή που θα ελέγχει τη
διακίνηση των πληροφοριών. Και αυτή η «ειδικευμένη προστασία έχει παραμεληθεί
στην Ελλάδα», όπως επισημαίνει χαρακτηριστικά ο κ. Σημίτης.

Από τη θεσμική αυτή θωράκιση εξαρτάται απολύτως και η προστασία του πολίτη,
γιατί, όπως εξηγεί ο κ. Σημίτης, «η Σένγκεν είναι μία περίπλοκη συνθήκη»:

­ Πρώτο, προβλέπει σε ορισμένες περιπτώσεις ανταλλαγή πληροφοριών ανάμεσα στα
κράτη-μέλη. Εάν και κατά πόσον οι πληροφορίες θα δοθούν σε άλλο κράτος
εξαρτάται απολύτως από τον εσωτερικό νόμο για την προστασία των προσωπικών δεδομένων.

­ Δεύτερο, ο πολίτης στην Αθήνα διατηρεί απολύτως τα δικαιώματα που έχει
σύμφωνα με τον ελληνικό νόμο. Άρα το δικαίωμα της πρόσβασης που έχει σύμφωνα
με τον ελληνικό νόμο.

­ Και το τρίτο, η ελληνική αρχή όταν συσταθεί θα συμμετέχει στην αρχή η οποία
ελέγχει το Σένγκεν.

Η ΑΣΤΥΝΟΜΙΑ

Στο σημείο αυτό αξίζει να τονισθεί και πάλι το γεγονός ότι στη χώρα μας δεν
έχει συσταθεί καμία τέτοια αρχή από την «ανεξαρτησία και την προθυμία της
οποίας εξαρτάται», όπως υπογραμμίζει ο κ. Σημίτης, «η προστασία του πολίτη,
ώστε να αποτραπεί ο κίνδυνος να οδηγηθούμε σ' ένα σύστημα με το οποίο η
Αστυνομία θα συγκεντρώνει δεδομένα και θα τα κάνει ό,τι θέλει». Η αποτροπή
αυτού του κινδύνου, που δημιουργεί η Συνθήκη του Σένκεν, εναπόκειται στη
λειτουργία του οργάνου ελέγχου, το οποίο δεν πρέπει απλώς να ελέγχει ποιες
πληροφορίες φεύγουν, αλλά «τι γίνεται αφού δοθούν αυτές οι πληροφορίες,
δεδομένου ότι μπορεί να χρησιμοποιηθούν μόνο για ορισμένο χρονικό διάστημα»,
υποστηρίζει ο κ. Σημίτης. Και προσθέτει: «Η Σένγκεν παρουσιάζει προβλήματα για
το γεγονός ότι χρειάζεται συνεχή παρακολούθηση. Χρειάζεται ανθρώπους οι οποίοι
διαρκώς πρέπει να ρωτάνε τι έγιναν, πού βρίσκονται τα στοιχεία, εάν
εξαλείφθηκαν. Θέλει διαρκή παρακολούθηση».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15858N111</ED>
<ID>
ID:163361

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N11&aa=1</URL></REF>


Article

<CATEGORY>vin04</CATEGORY>

 <H5>ΑΠΟ ΤΟ ΗΛΕΚΤΡΟΝΙΚΟ ΦΑΚΕΛΩΜΑ, ΤΑ ΒΙΟΪΑΤΡΙΚΑ ΠΕΙΡΑΜΑΤΑ, ΤΙΣ ΑΥΘΑΙΡΕΣΙΕΣ ΤΗΣ ΔΙΟΙΚΗΣΗΣ
</H5><H5>Ορατός κίνδυνος η πληροφορική...
</H5><H2>Θωράκιση του πολίτη
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

<H3></H3>Η πρωτοβουλία των δύο κομμάτων για αναθεώρηση του Συντάγματος, με τις όποιες,
μικρές ή μεγάλες, ιδεολογικοπολιτικές αντιθέσεις (εκλογή Προέδρου της
Δημοκρατίας, αρμοδιότητες του Προέδρου, ιδιωτικά πανεπιστήμια, όρκος) ξεκινούν
με μία κοινή διαπίστωση:

ΤΟ ΙΣΧΥΟΝ Σύνταγμα είναι «βαθύτατα δημοκρατικό» και ανταποκρίθηκε πλήρως στις
ανάγκες αλλά και τις δυσκολίες της μεταπολιτευτικής Ελλάδας.

Τότε γιατί ζητείται η αλλαγή;

Για να γίνει ακόμη πιο σύγχρονο, απαντούν οι εμπνευστές.

* Να ενισχυθούν και να περιβληθούν με αυξημένη τυπική ισχύ θεσμοί, οι οποίοι
έχουν ήδη θεσπισθεί από τον κοινό νομοθέτη, όπως η διαφάνεια στη Δημόσια
Διοίκηση, η προστασία του πολίτη από το ηλεκτρονικό φακέλωμα, από τα
βιοϊατρικά πειράματα, από την αυθαιρεσία της κάθε εξουσίας (εκτελεστικής, δικαστικής).

* Για να ακολουθήσει τις εξελίξεις στο ευρωπαϊκό επίπεδο.

* Για να προστατεύσει τον πολίτη από το κομπιούτερ και τις δυνατότητές του,
από κλωνοποίηση, από την ασύδοτη κάμερα τηλεοπτικού σταθμού, από την
καλλιέργεια πελατειακών σχέσεων για να μπει στο Δημόσιο, από την ταλαιπωρία
τού να εισπράξει τις οφειλές του Δημοσίου, από την αλλοίωση της θέλησής του
στο παραπέντε των εκλογών, από την αδιάφορη Διοίκηση.

Τον πολίτη, την προσωπικότητά του, τις ελευθερίες του και τα δικαιώματά του
φιλοδοξούν να θωρακίσουν οι συντάκτες των προτάσεων των δύο κομμάτων.

Αρχής γενομένης από τη Δημόσια Διοίκηση, από την κατοχύρωση της διαφάνειας στη
λειτουργία της έως την υποχρέωσή της να ενημερώνει τον πολίτη, η κυβέρνηση
αλλά και η αξιωματική αντιπολίτευση εμφανίζονται αποφασισμένες να
προστατεύσουν τον απλό άνθρωπο.

ΥΠΗΡΕΤΗΣ ΤΟΥ ΠΟΛΙΤΗ

«Η Διοίκηση πρέπει να λειτουργεί ως υπηρέτης του πολίτη», δηλώνει στα «ΝΕΑ» ο
υφυπουργός Δημόσιας Διοίκησης κ. Τάσος Μαντέλης σχολιάζοντας την πρόταση του
ΠΑΣΟΚ για συνταγματική κατοχύρωση «της υποχρεώσεως της Διοίκησης να σέβεται
τον πολίτη, να παρέχει πληροφορίες σε τακτή προθεσμία με την απειλή κυρώσεων».
Σχετική ρύθμιση περιλαμβάνεται και στην πρόταση της Ν.Δ..

Από το 1985 έχει ψηφισθεί νόμος που υποχρεώνει τη Διοίκηση να υπηρετεί τον
πολίτη, αλλά, όπως επισημαίνει ο κ. Μαντέλης, λειτούργησε «χαλαρά», «τα
αιτήματα του πολίτη δεν ικανοποιούνταν, ενώ η αποζημίωση που δίνεται είναι συμβολική».

Ωστόσο, κατά τον υφυπουργό η συνταγματική κατοχύρωση δεν λύνει πρακτικά
προβλήματα ενισχύει όμως την υποχρέωση της Διοίκησης να λειτουργεί αξιοκρατικά
(προσλήψεις, μετατάξεις), με αντικειμενικούς κανόνες, κατανοητούς στον κάθε πολίτη.

Η διαφάνεια, όμως, στις σχέσεις Διοίκησης και πολίτη «έχει κατακτηθεί από τη
νομολογία του Συμβουλίου της Επικρατείας», επισημαίνει ο σύμβουλος Επικρατείας
και τ. επίκουρος καθηγητής του Πανεπιστήμιου Θεσσαλονίκης κ. Μάνος Δαρζέντας,
ανοίγοντας παράλληλα ένα άλλο κεφάλαιο που χρήζει συνταγματικής κατοχύρωσης.
Εκείνο της «υποχρέωσης της Διοίκησης να αιτιολογεί με νόμιμο, σαφή και επαρκή
τρόπο όλες τις ατομικές, εκτελεστές πράξεις. Η αιτιολογία, μάλιστα, αυτή
πρέπει να υπάρχει στο ίδιο "corpus" της ατομικής διοικητικής πράξης, ούτως
ώστε να μην υποχρεώνεται ο πολίτης να αναζητεί, όπως συχνότατα συμβαίνει
σήμερα σε άλλα διοικητικά έγγραφα τους λόγους για τους οποίους ελήφθη μία
διοικητική απόφαση που τον αφορά».

ΤΙ ΔΕΝ ΡΥΘΜΙΖΕΤΑΙ

Αλλά η πρόταση του κ. Δαρζέντα δεν περιορίζεται στις ήδη υπάρχουσες
εισηγήσεις. Επεκτείνεται σ' ένα καυτό και επίκαιρο στις ημέρες μας θέμα: Στη
συνταγματική κατοχύρωση της διαφάνειας «στις περίφημες διοικητικές συμβάσεις
μεγάλων δημοσίων έργων ή για την προμήθεια σημαντικών ειδών». «Για την αποφυγή
οποιασδήποτε υπόνοιας χαριστικής μεταχείρισης ορισμένων πολιτών από το κράτος,
μέσω της ανάθεσης των συμβάσεων αυτών θα έπρεπε να προστεθεί στο Σύνταγμα ρητή
διάταξη που θα προέβλεπε ότι κάθε σύμβαση του Δημοσίου με την ευρεία έννοια
(κράτος, ΝΠΔΔ, ΟΤΑ, δημόσιες επιχειρήσεις όλων των μορφών κ.λπ.) για την
κατασκευή δημοσίων έργων ή για την προμήθεια οποιωνδήποτε ειδών, εφόσον
υπερβαίνει ένα σημαντικό ποσόν, ο καθορισμός του οποίου θα αφεθεί στον
νομοθέτη, πρέπει προηγουμένως να εγκρίνεται από τριμελή επιτροπή που θα
συγκροτείται από τον πρόεδρο του Συμβουλίου της Επικρατείας, τον πρόεδρο του
Ελεγκτικού Συνεδρίου και τον εισαγγελέα του Αρείου Πάγου», σημείωνει ο
σύμβουλος Επικρατείας.

«Πολιτικό σύνθημα» κινδυνεύει να παραμείνει η διαφάνεια εάν δεν διευκολύνεται
με συγκεκριμένες προτάσεις σε θεσμικό επίπεδο υπογραμμίζει ο καθηγητής τού
Δημοσίου Δικαίου του Πανεπιστημίου Θεσσαλονίκης κ. Βασ. Σκουρής, τονίζοντας
ότι «το αίτημα για διαφάνεια στη Δημόσια Διοίκηση συμπυκνώνει μία χρόνια και
δικαιολογημένη καχυποψία της κοινής γνώμης για ό,τι συντελείται στους κόλπους
της απρόσωπης εκτελεστικής εξουσίας».

Ο κ. Σκουρής για την αποτροπή του κινδύνου μετατροπής του αιτήματος για
διαφάνεια σε πολιτικό σύνθημα προτείνει «να αναζητηθούν πρόσφοροι τρόποι
ενίσχυσης της διαφάνειας στο πλαίσιο της αναθεώρησης του Συντάγματος, όπως το
δικαίωμα πληροφόρησης του πολίτη για κάθε στοιχείο, την προστασία του από τη
ηλεκτρονική συγκέντρωση στοιχείων που τον αφορούν, τον αποτελεσματικό
κοινοβουλευτικό έλεγχο με την κατάθεση εγγράφων, την απάντηση ερωτήσεων και απαντήσεων».

Το αίτημα για διαφάνεια στη Δημόσια Διοίκηση δεν περιορίζεται στην απευθείας
σχέση της με τον πολίτη και για ό,τι αφορά τον καθένα ως μονάδα.

Διευρύνεται και αγγίζει κάθε δημόσια δραστηριότητα. Και κυρίως της οικονομικές
δραστηριότητες στελεχών της Διοίκησης και πολιτικών.

Ο αναπληρωτής καθηγητής του Πανεπιστημίου Αθηνών κ. Αντώνης Μακρυδημήτρης
προβάλλει ως άμεση αναγκαιότητα τη θέσπιση «ανεξάρτητης αρχής (Συμβούλιο
Ελέγχου Προμηθειών και Έργων το ονομάζει) για τον έλεγχο στις προμήθειες και
στα δημόσια έργα, στους πόρους και τις δαπάνες των ΟΤΑ, καθώς και άλλων
δημοσίων οργανισμών και επιχειρήσεων, που διαχειρίζονται δημόσιο χρήμα».

Οι προτάσεις και των δύο κομμάτων κατοχυρώνουν συνταγματικά την ανεξαρτησία
αρκετών διοικητικών αρχών. Δεν προβλέπουν τίποτε για τον έλγχο προμηθειών και έργων.

ΔΙΑΠΙΣΤΩΝΕΤΑΙ η ανάγκη συνταγματικής κατοχύρωσης του δικαιώματος ελεύθερης
παραγωγής, ανταλλαγής και διάδοσης πληροφοριών, την ίδια ακριβώς στιγμή που
απαιτείται άμεση παρέμβαση προστασίας του πολίτη από το ηλεκτρονικό φακέλωμα.
Ηλεκτρονική παραγωγή, ανταλλαγή και διάδοση προσωπικών πληροφοριών, η οποία
παρά τις όποιες βεβαιώσεις ιθυνόντων αντί να περιορισθεί από τον κοινό
νομοθέτη επεκτάθηκε, κατόπιν, μάλιστα, της εφαρμογής της Συνθήκης του Σένγκεν.

Οι προτάσεις και των δύο κομμάτων βαδίζουν προς την ίδια κατεύθυνση. Θα έχουν,
ωστόσο, πρακτική αξία ή θα μεταβληθούν σε γραπτό ευχολόγιο;

«Η θεσμική εγγύηση της ελευθερίας, ως φαντάσματος ή ως διεκδίκησης, δεν
αποτελεί βεβαίως αποτελεσματική θωράκιση, είναι όμως αναγκαίος όρος για να
οργανωθεί η άμυνα του ανθρώπου απέναντι στην επιθετικότητα που υποθάλπει η
επινοητικότητα του κυβερνοχώρου», τονίζει ιδιαίτερα ο δικηγόρος κ. Χριστόφος
Αργυρόπουλος, αφού προηγουμένως, όμως, επισημαίνει ότι «η έκρηξη της
τεχνολογίας και ιδίως της πληροφορικής κατά τα τελευταία χρόνια δημιούργησε
νέους και ορατούς κινδύνους προσβολής των θεμελιωδών ελευθεριών και της
απόρρητης περιοχής της προσωπικότητας. Οι δυνατότητες του ηλεκτρονικού
φακελώματος και της αναγωγής των κάθε λογής πυρήνων της δημόσιας και της
ιδιωτικής εξουσίας σε πανεποπτικά κέντρα του ιδιωτικού βίου και της κοινωνικής
δραστηριότητας όλων των πολιτών, με στόχο τη χειραγώγηση και την
ολοκληρωματική ενσωμάτωσή τους στα νέα συστήματα αξιών και συμπεριφοράς,
συνιστούν περισσότερο από εφιαλτική απειλή, μια ισοπεδωτική πραγματικότητα».

Ο κίνδυνος παραβίασης των ατομικών μας δικαιωμάτων με τη Συνθήκη του Σένγκεν
είναι ορατός. «Ορισμένες διατάξεις της είναι και ιδιαίτερα επικίνδυνες», θα
υπογραμμίσει ο κ. Γεώργιος Αλέξανδρος Μαγκάκης, ο οποίος, όμως, θα αναγνωρίσει
και θετικά στοιχεία από τις ρυθμίσεις της: «Η εφαρμογή της συμφωνίας Σένγκεν
στηρίζεται αναγκαστικά στην παραδοχή της ύπαρξης εξωτερικών συνόρων της Ε.Ε.
Το γεγονός αυτό είναι πάρα πολύ θετικό για τα εθνικά μας συμφέροντα και την
προστασία της εδαφικής ακεραιότητας της χώρα μας», παρατηρεί.

Για την αντιμετώπιση του κινδύνου παραβίασης των ατομικών μας δικαιωμάτων
θεωρεί επιβεβλημένη την ψήφιση ενός νόμου που θα εξουδετερώνει τους κινδύνους
και ο οποίος μπορεί να αποτελέσει και στοιχείο της προσεχούς αναθεωρήσεως του Συντάγματος.

Ο νόμος αυτός υποτίθεται ότι ψηφίστηκε προ καιρού από τη Βουλή. Ωστόσο, όπως
σημείωσε με επίσημη εγκύκλιό του ο υπουργός Δικαιοσύνης κ. Ευάγγελος
Γιανννόπουλος, έχει πολλές ατέλειες.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15858N121</ED>
<ID>
ID:163362

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N12&aa=1</URL></REF>


Article

<CATEGORY>vin04</CATEGORY>

 <H5>ΔΙΚΑΣΤΕΣ ΚΑΙ ΥΠΟΥΡΓΕΙΟ ΔΙΚΑΙΟΣΥΝΗΣ ΑΠΑΝΤΟΥΝ ΣΤΙΣ ΑΝΑΦΟΡΕΣ ΤΟΥ ΓΙΑ «ΑΝΩΡΙΜΟΥΣ ΔΙΚΑΣΤΕΣ»
</H5><H2>Πυρά κατά Στ. Ματθία
</H2>
<H3></H3>Ομαδικά πυρά εξαπέλυσαν δικαστές και υπουργείο Δικαιοσύνης κατά του προέδρου
του Αρείου Πάγου Στεφ. Ματθία, απαντώντας στις αναφορές περί «ανώριμων
δικαστών» και τις επικρίσεις του για τη δράση των δικαστικών ενώσεων.ΙΔΙΑΙΤΕΡΑ
καυστικός ο γενικός γραμματέας του υπουργείου Δικαιοσύνης Κων. Νταϊλιάνας,
χαρακτήρισε τις απόψεις του κ. Ματθία «αναχρονιστικές» και υπεραμύνθηκε του
ρόλου των δικαστικών ενώσεων τονίζοντας πως «αγωνίζονται με ευπρέπεια και
εντός των ορίων του Συντάγματος για την ανεξαρτησία της Δικαιοσύνης».

Από την πλευρά τους οι δικαστικές ενώσεις απάντησαν με οργισμένο ύφος
υποστηρίζοντας με ανακοινώσεις τους ότι οι δικαστικοί λειτουργοί εργάζονται
«με υπευθυνότητα, κάτω από αντίξοες συνθήκες και δεν είναι άπειροι, ούτε ανώριμοι...».

Ο γ.γ. του υπουργείου Δικαιοσύνης αντέκρουσε τις θέσεις του κ. Ματθία περί
απειρίας των δικαστών που εισήλθαν στο δικαστικό Σώμα μετά το 1980,
σημειώνοντας πως οι νεώτεροι δικαστές «έχουν πληρέστερη ενημέρωση,
διακρίνονται από γλωσσομάθεια κι έχουν δημοκρατικό ήθος, σε αντίθεση με
παλαιότερες εποχές, όπου το πιστοποιητικό κοινωνικών φρονημάτων έπαιζε
καθοριστικό ρόλο για την επιλογή δικαστών, πολλοί από τους οποίους υπηρέτησαν
το αυταρχικό κράτος και τη χούντα...».

Ακόμη ο κ. Νταϊλιάνας:

* Αντέκρουσε την εκτίμηση του προέδρου του Αρείου Πάγου ότι η Δικαιοσύνη
υπολειτουργεί, αναφέροντας ότι μπορεί να υπάρχουν σοβαρά προβλήματα που
επιχειρείται να αντιμετωπιστούν, αλλά δεν υπολειτουργεί. «Καθυστερήσεις ετών ­
πρόσθεσε ­ έχουμε και στον Άρειο Πάγο και στο Συμβούλιο της Επικρατείας, όπως
και αντιφατικές αποφάσεις. Υπάρχει κι εκεί ανωριμότητα και απειρία;».

*Υπεραμύνθηκε των αλλαγών στο σύστημα επιθεώρησης των δικαστών, αναφέροντας
ότι η δικαστική λειτουργία «δεν είναι κλειστό ιερατείο ή οργάνωση στρατιωτικής
δομής» και πως «η επιθεώρηση πρέπει να διεξάγεται από αντικειμενικούς
επιθεωρητές, πολυμελή και εκλεγμένα όργανα κι όχι με τις υποκειμενικές απόψεις
μεμονωμένων παραγόντων της...».

*Τόνισε πως «τις αυταρχικές απόψεις τις έχει πληρώσει ακριβά ο πολίτης και η
Δικαιοσύνη είναι δημοκρατικά νομιμοποιημένος θεσμός που λειτουργεί χάριν της
δημοκρατίας και των πολιτών». Και οι δικαστές «δεν μπορούν να είναι πολίτες
δεύτερης κατηγορίας και να μην έχουν το δικαίωμα να διεκδικούν και να συνδικαλίζονται...».

ΟΙ ΕΝΩΣΕΙΣ

Η Ένωση Δικαστών και Εισαγγελέων, από την πλευρά της, ανέφερε πως οι δικαστές
«δεν πρέπει να επικρίνονται με αβάσιμες γενικεύσεις και απλουστεύσεις». Ακόμη
τονίζει πως «δεν θα δεχθεί σε καμία περίπτωση και κάτω από οποιαδήποτε πρόφαση
τη συρρίκνωση των δικαιωμάτων της γιατί αυτό θα αποτελέσει πλήγμα κατά του
δικαστικού Σώματος».

Στο ίδιο μήκος κύματος κινήθηκε και η Ένωση Διοικητικών Δικαστών, σχολιάζοντας
τις αναφορές του κ. Ματθία, ενώ επισήμανε πως «η δράση των δικαστικών ενώσεων
έχει ταυτισθεί με την ενίσχυση του ρόλου του δικαστή μέσα στην κοινωνία».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15858N131</ED>
<ID>
ID:163363

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N13&aa=1</URL></REF>


Article

<CATEGORY>vin04</CATEGORY>

 <H2>Ο ένας στους τρεις Έλληνες παραδέχεται ότι «λάδωσε»
</H2><H2></H2>
<AUTHOR>ΔΙΟΝΥΣΗΣ ΝΑΣΟΠΟΥΛΟΣ</AUTHOR>

Ο ΕΝΑΣ στους τρεις Έλληνες παραδέχεται ­ σύμφωνα με πανελλαδική δημοσκόπηση ­
ότι έχει «λαδώσει» κρατικούς υπαλλήλους... Με βάση τα επίσημα στοιχεία δε, 298
δημόσιοι υπάλληλοι απομακρύνθηκαν οριστικά την εξαετία 1990-96 από τις
υπηρεσίες για διαφθορά. Και αυτές οι περιπτώσεις, κατά τον υπουργό Εσωτερικών,
Δημόσιας Διοίκησης και Αποκέντρωσης Αλέκο Παπαδόπουλο, «είναι μόνον η κορυφή
του παγόβουνου...».

Τα στοιχεία παρουσιάστηκαν χθες σε συνέδριο με θέμα «Κράτος και διαφθορά» που
οργάνωσε το Κέντρο Ανάπτυξης Ιδεών Ε21, τις εργασίες του οποίου έκλεισε ο κ.
Παπαδόπουλος με την παραδοχή ότι η έκταση του φαινομένου έχει λάβει μεγάλες
διαστάσεις και την επισήμανση ότι τελικά «η διαφθορά υποσκάπτει τη δημοκρατία».

Ακόμη, αναφέρθηκε στα βήματα που έχουν γίνει ή προωθούνται από την κυβέρνηση
για την ενίσχυση των μηχανισμών διαφάνειας και ελέγχου στη Δημόσια Διοίκηση,
όπως το Σώμα Οικονομικών Επιθεωρητών, το Σώμα Ελεγκτών Δημόσιας Διοίκησης,
καθώς και ο νέος θεσμός του Συνηγόρου του Πολίτη.

Στο Συνέδριο παρουσιάστηκε η πανελλήνια δημοσκόπηση της ΑΛΚΟ (δείγμα 2.400
άτομα άνω των 18 ετών) για την γνώμη του πολίτη για την κρατική διαφθορά, από
την οποία ως γνωστόν προκύπτει ότι οι περισσότεροι Έλληνες (84%) πιστεύουν πως
η πλέον «διεφθαρμένη» κρατική υπηρεσία είναι η Εφορία.

Αξιοσημείωτα είναι, όμως, τα αποτελέσματα ως προς τη σχέση του Έλληνα με το
«λάδωμα» γιατί, όπως τονίστηκε από ομιλητές, εκτός από τον «διεφθαρμένο»
υπάρχει και ο «διαφθορέας». Ποσοστό 34,7% των ερωτηθέντων παραδέχθηκαν ότι
έχουν «λαδώσει» και μάλιστα το 4% ότι έχει «λαδώσει» πολλές φορές κρατικούς
υπαλλήλους για να διεκπεραιώσουν υποθέσεις τους.

Με βάση την κομματική τοποθέτηση δε, παραδέχεται ότι έχει λαδώσει το 40,2% των
ψηφοφόρων της Ν.Δ. και το 29,7% των ψηφοφόρων του ΠΑΣΟΚ...

Εξάλλου, ο πρώην υπουργός Στέφ. Μάνος, εκ των κεντρικών ομιλητών του
συνεδρίου, παρουσίασε τα στοιχεία έρευνας που πραγματοποιήθηκε την τελευταία
εξαετία στον χώρο του Δημοσίου, σύμφωνα με τα οποία προκύπτει ότι
«πρωταθλητής» στη διαφθορά είναι η Αστυνομία. Κι αυτό γιατί έχει τους
περισσότερους αποταχθέντες για παράνομες συναλλαγές.

Όπως προκύπτει από την κατάσταση των 298 κρατικών υπαλλήλων που απομακρύνθηκαν
αυτό το διάστημα από τις υπηρεσίες για παράνομες δοσοληψίες με πολίτες, οι 201
ήταν αστυνομικοί, οι 45 πολιτικοί υπάλληλοι στις Ένοπλες Δυνάμεις και οι 5
υπάλληλοι του υπουργείου Εμπορικής Ναυτιλίας (κυρίως λιμενικοί).

Από τα «πολιτικά» υπουργεία, στην πρώτη θέση βρίσκεται το υπουργείο
Οικονομικών με 22 απομακρυνθέντες υπαλλήλους, ενώ ακολουθούν τα υπουργεία
Παιδείας (6), ΠΕΧΩΔΕ (5), Υγείας (5), Δικαιοσύνης (4) και Πολιτισμού (1).

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15858N132</ED>
<ID>
ID:163403

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N13&aa=2</URL></REF>


Article

<CATEGORY>vin04</CATEGORY>

 <H5></H5><H2>Ανανεώνει τον στόλο της η Ολυμπιακή με την αγορά 12 αεροπλάνων
</H2>
ΝΕΕΣ αγορές αεροσκαφών αποφάσισε στη χθεσινή συνεδρίασή του το Διοικητικό
Συμβούλιο της Ολυμπιακής Αεροπορίας. Στο πλαίσιο της ανανέωσης του στόλου της
εταιρείας αποφασίστηκε η αγορά τεσσάρων αεροσκαφών τύπου Μπόινγκ 737 - 800,
180 θέσεων το καθένα.

Επίσης, αποφασίστηκε να δοθεί οψιόν για άλλα τέσσερα αεροσκάφη ιδίου τύπου. Το
καθένα από αυτά τα αεροσκάφη κοστίζει 40 εκατ. δολάρια.

Υπενθυμίζεται, ότι η πρώτη απόφαση για την ανανέωση του στόλου είχε ληφθεί
πριν από λίγες ημέρες και προέβλεπε την αγορά δύο αεροσκαφών τύπου Αιρ Μπας
340, 300 θέσεων το καθένα, με παράλληλη οψιόν για άλλα δύο. Έτσι, ο συνολικός
αριθμός των αεροσκαφών που θα αγοραστούν με τις δύο αυτές αποφάσεις ανέρχεται
σε δώδεκα.

Σημειώνεται ότι η Ολυμπιακή Αεροπορία έχει καταβάλει στο παρελθόν ως
προκαταβολές (για την αγορά τεσσάρων αεροσκαφών) στις κατασκευάστριες
εταιρείες Μπόινγκ και Αιρ Μπας το ποσό των 33,5 εκατομμυρίων δολαρίων.

Η ανανέωση του στόλου της Ολυμπιακής Αεροπορίας προχωρεί βάσει του fleet
planning που έχει καταρτιστεί και ώς το 2005 προβλέπει, συνολικά, την αγορά 35
καινούργιων αεροσκαφών.

ΕΞΥΓΙΑΝΣΗ

Για τις πρώτες αγορές, σύμφωνα με το πρόγραμμα εξυγίανσης της εταιρείας που
εγκρίθηκε από την Ευρωπαϊκή Ένωση, προβλέπεται η παροχή εγγυήσεων από το
Ελληνικό Δημόσιο μέχρι του ποσού των 378 εκατομμυρίων δολαρίων (περίπου 100
δισεκατομμύρια δραχμές). Η εγγύηση αυτή ισχύει για τα αεροσκάφη που θα
παραγγελθούν έως το τέλος του 1997, οπότε και λήγει η ισχύς του προγράμματος εξυγίανσης.

Στην διάρκεια της χθεσινής συνεδρίασης του Διοικητικού Συμβουλίου του εθνικού
αερομεταφορέα εγκρίθηκε το πρακτικό υπερεργασίας των ιπταμένων συνοδών και
φροντιστών. Σύμφωνα με την απόφαση, στους ιπτάμενους συνοδούς και φροντιστές
που απασχολούνται πέραν του κανονισμού εργασίας τους θα χορηγηθεί «επίδομα
παραγωγικότητας» για όσο διάστημα προσφέρουν υπερεργασία.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15858N133</ED>
<ID>
ID:163438

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N13&aa=3</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Οφείλουμε να ακούμε, όχι να υπακούμε
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

ΓΕΝΝΗΘΗΚΕ: Στις 14 Ιανουαρίου 1931, στο Σιτοχώριο Μεσσηνίας.

ΕΠΙΔΙΩΚΕΙ: Να συμβάλει στην αναμόρφωση της Τριτοβάθμιας εκπαίδευσης.

ΓΟΗΤΕΥΕΤΑΙ: Από τον άδολο ενθουσιασμό των φοιτητών του.

ΑΝΤΙΔΡΑ: Στο ψέμα και την υποκρισία.

ΔΙΔΑΣΚΕΤΑΙ: Καθημερινά.

ΔΙΔΑΣΚΕΙ: Ηθικές αξίες.

ΓΕΛΑΕΙ: Εύκολα, αλλά όταν πρέπει

Ο νέος πρύτανης του Πανεπιστημίου Αθηνών ­ και αρχαιότερου Πανεπιστημίου της
χώρας ­ κ. Κώστας Δημόπουλος ηγήθηκε του ψηφοδελτίου που πέτυχε την ευρύτερη
νίκη από τη μεταπολίτευση, με ποσοστό 67% στον πρώτο γύρο. Ο κ. Δημόπουλος,
πρόεδρος της Ιατρικής Σχολής και με 25ετή θητεία στο Πανεπιστήμιο, τονίζει ότι
η πανεπιστημιακή κοινότητα οφείλει να ακούει αλλά όχι να υπακούει τα κόμματα
και πρεσβεύει την «κομματική απεξάρτησή» της.

Όσο για τον λίγο ελεύθερο χρόνο του, ο πρύτανης τον περνά με τον πιο
δημιουργικό τρόπο: μαζί με τα έξι εγγόνια του!

ΕΡ.: Εκλογή με ποσοστό-ρεκόρ από τη μεταπολίτευση και στον πρώτο γύρο. Ερμηνεία;

ΑΠ.: Καταφέραμε να συγκροτήσουμε ισχυρό, υπερκομματικό και καθολικά αποδεκτό συνδυασμό.

ΕΡ.: Πρόσθετη ευθύνη τέτοιας νίκης;

ΑΠ.: Να ανταποκριθούμε στις προσδοκίες όλων, εφαρμόζοντας το πρόγραμμα που εξαγγείλαμε.

ΕΡ.: Πολιτικό μήνυμα;

ΑΠ.: Η πανεπιστημιακή κοινότητα θέλει να ακούει, αλλά όχι να υπακούει στα κόμματα.

ΕΡ.: Παραλήπτες;

ΑΠ.: Όλοι οι εμπλεκόμενοι.

ΕΡ.: Πρώτη σας κίνηση;

ΑΠ.: Επιτάχυνση των διαδικασιών για εφαρμογή του νέου μισθολογίου.

ΕΡ.: Διαδέχεστε πρυτανική αρχή 2 θητειών. Το έργο της;

ΑΠ.: Εξασφάλισε ήρεμο και ακαδημαϊκό ήθος, έθεσε βάσεις για να λυθεί το μείζον
πρόβλημα της αναπροσαρμογής του μισθολογίου.

ΕΡ.: Συμφωνείτε με τον περιορισμό δύο θητειών;

ΑΠ.: Ναι.

ΕΡ.: Διοικητική - οικονομική αυτοτέλεια, κομματική απεξάρτηση στα ΑΕΙ. Εφικτός συνδυασμός;

ΑΠ.: Ήταν το κεντρικό μας αίτημα, που έγινε δεκτό με ενθουσιασμό.

ΕΡ.: Τον Σεπτέμβριο του 2000, με ποια φράση θα θέλατε ν' αρχίσει ο απολογισμός σας;

ΑΠ.: Αποχωρούμε με την ικανοποίηση ότι αφήνουμε το Πανεπιστήμιο έτοιμο για την
πρόκληση του 21ου αιώνα.

ΕΡ.: Ως πρόεδρος της Ιατρικής Σχολής, η εικόνα σας για τις ιατρικές σπουδές
χιλιάδων νέων μας στην Αν. Ευρώπη;

ΑΠ.: Πρέπει να συνειδητοποιήσουμε ότι ο ανεξέλεγκτος αριθμός γιατρών οδηγεί
στην υποβάθμιση των ιατρικών υπηρεσιών.

ΕΡ.: Ιδιωτικά Πανεπιστήμια μη κερδοσκοπικού χαρακτήρα;

ΑΠ.: Δεν διανοούμαι Πανεπιστήμιο κερδοσκοπικού χαρακτήρα.

ΕΡ.: Η «διαρροή» φοιτητών στο εξωτερικό;

ΑΠ.: Μεγάλο εθνικό, κοινωνικό, οικονομικό πρόβλημα. Αποσύνδεση πτυχίου και
επαγγελματικής αποκατάστασης.

ΕΡ.: Τι λείπει στην Τριτοβάθμια εκπαίδευση;

ΑΠ.: Ανανέωση επιστημονικού προσωπικού, εκσυγχρονισμός προγράμματος σπουδών,
αναβάθμιση συνθηκών εργασίας.

ΕΡ.: Ανοικτό Πανεπιστήμιο;

ΑΠ.: Ναι, στα πλαίσια της επιμόρφωσης των πολιτών.

ΕΡ.: Ελεύθεροι Κύκλοι Σπουδών;

ΑΠ.: Ναί.

ΕΡ.: Εθνικό Απολυτήριο;

ΑΠ.: Ενδιαφέρουσα προοπτική. Πρέπει όμως να εξασφαλιστούν αξιοκρατικά και
διαφανή κριτήρια.

ΕΡ.: Ο νέος τρόπος εισαγωγής στα ΑΕΙ;

ΑΠ.: Αποφυγή στείρας αποστήθισης και αξιολόγηση κριτικής σκέψης.

ΕΡ.: Δίδακτρα για «έχοντες και κατέχοντες»;

ΑΠ.: Πιστεύουμε στην αρχή της δωρεάν Παιδείας, αλλά η επιχορήγηση των
Πανεπιστημίων θα πρέπει να είναι ανάλογη με εκείνη των υπολοίπων ευρωπαϊκών χωρών.

ΕΡ.: Μπορείτε να θεσπίσετε μια μόνο αλλαγή στην Παιδεία. Ποια;

ΑΠ.: Οικονομική και διοικητική αυτοτέλεια του Πανεπιστημίου.

ΕΡ.: Ποιον πολιτικό θα καλούσατε σε δείπνο;

ΑΠ.: Τον καθηγητή και Πρωθυπουργό, πιστεύοντας ότι έχει την ευαισθησία, τη
γνώση και τη δυνατότητα επίλυσης των προβλημάτων του Πανεπιστημίου.

ΕΡ.: Αγαπημένο βιβλίο;

ΑΠ.: Η Ιστορία του Ευρωπαϊκού πνεύματος, του Παν. Κανελλόπουλου.

ΕΡ.: Στον ελεύθερο χρόνο;

ΑΠ.: Ασχολούμαι με τα έξι εγγόνια μου.

ΕΡ.: Τι σας κουράζει;

ΑΠ.: Οι ατέρμονες συζητήσεις, οι γραφειοκρατικές διαδικασίες.

ΕΡ.: Πώς αντεπεξέρχεστε;

ΑΠ.: Λίγα λόγια, λύσεις στα προβλήματα.

ΕΡ.: Αν ήσασταν φοιτητής, τι θα γράφατε στον τοίχο;

ΑΠ.: Με χαρά βλέπω ότι οι φοιτητές σέβονται τους τοίχους όλο και περισσότερο.

ΕΡ.: Τι λέτε σ' ένα νέο με κουκούλα και μολότοφ;

ΑΠ.: Να βγάλει την κουκούλα και να 'ρθει να συζητήσουμε.

ΕΡ.: Γιατί δεν υπάρχει σύγχρονο Πανεπιστημιακό Νοσοκομείο στην Αθήνα;

ΑΠ.: Γιατί Πανεπιστήμιο και Πολιτεία δεν συντονίστηκαν. Αποτελεί άμεση
προτεραιότητά μας.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15858N141</ED>
<ID>
ID:163364

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N14&aa=1</URL></REF>


Article

<CATEGORY>vin06</CATEGORY>

 <H5>ΣΤΗΝ ΕΠΟΧΗ ΤΗΣ ΕΙΚΟΝΙΚΗΣ ΠΡΑΓΜΑΤΙΚΟΤΗΤΑΣ ΚΑΙ ΤΟΥ ΙΝΤΕΡΝΕΤ
</H5><H2>«Θέλουμε ντομάτα με γεύση ντομάτας»
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

Η είδηση πέρασε σχεδόν απαρατήρητη: στο τελευταίο Σαλόνι της Μουσικής στο
Λονδίνο, ο ερευνητής της Φωνητικής στο Πανεπιστήμιο της Οξφόρδης Ken Lomax
εφεύρε ένα λογισμικό βάσει του οποίου μπορεί να ανασυνθέσει φωνές τραγουδιστών
του παρελθόντος, με ένα απλό «δείγμα» της φωνής τους και να τους αναστήσει σε
ολόκληρες όπερες ακόμα κι αν δεν τις είχαν τραγουδήσει ποτέ.Η ΕΙΔΗΣΗ σαν
είδηση δεν θα είχε τίποτα το ανησυχητικό αν δεν αποτελούσε την επιβεβαίωση της
«εικονικής πραγματικότητας» (virtual reality) από την οποία φαίνεται πως θα
υποφέρουν, για ένα τουλάχιστον μικρό διάστημα, οι γενιές που θα ακολουθήσουν.
Από την «Ντόλι», το κλωνικό πρόβατο, ως την Πάστα και ως τη Μαρία Μαλιμπράν,
(τις ντίβες του περασμένου αιώνα, αν ήταν μπορετό να βρεθούν «δείγματα» της
φωνής τους) η απόσταση δεν είναι μεγάλη. Πράγμα που σημαίνει ότι εφεξής θα
πρέπει να ελέγχεται το προϊόν βάσει ενός πιστοποιητικού αυθεντικότητας.

Όπως παλιά, στο τέλος της δεκαετίας του '50, και χάρις στο «σκάνδαλο Βαν
Ντόρεν», το '59, στις ΗΠΑ υποχρεώθηκαν τα κανάλια να αναφέρουν στο τέλος κάθε
εκπομπής αν το τηλεοπτικό προϊόν ήταν «ζωντανό» ή «βίντεο».

«Ποιος ξέρει», έγραφαν οι αδελφοί Γκονκούρ στο «Ημερολόγιό» τους στις 10
Ιουνίου 1865, «μια μέρα η επιστήμη, με τις προόδους της μπορεί να ξανασυνθέσει
την προσωπογραφία του Μεγάλου Αλεξάνδρου, μόνο από τον ίσκιο του που κάποια
στιγμή ακούμπησε σ' ένα βράχο»!

Όμως τι εξυπηρετεί εν τέλει αυτή η ανάγκη του υποκατάστατου, του erzats; Ή
μήπως οι νέες τεχνολογίες, για να επιβιώσουν, πρέπει να αποδείξουν το μάξιμουμ
των δυνατοτήτων τους;

Η νίκη του ηλεκτρονικού υπολογιστή επί του Κασπάρωφ μόνο τυχαία δεν μπορεί να
θεωρηθεί. Ήταν ανεπίτρεπτο ο άνθρωπος να νικούσε το δημιούργημά του, διότι
τότε θα σήμαινε πως δεν το έκανε τέλειο. Άρα ο άνθρωπος σύρθηκε στην ήττα για
την αποθέωση της δημιουργίας του.

Δεν είμαι καθόλου αντίθετος σε ό,τι διευκολύνει τη ζωή των ανθρώπων. Εκεί που
βρίσκομαι επιφυλακτικός είναι στην άμετρη λατρεία κάθε τι που αποκαλείται
πρόοδος. Διότι η διαφορά ανθρώπου και μηχανής είναι μία: ότι με κάθε άνθρωπο
ξαναγεννιέται ο κόσμος, ενώ με κάθε καινούργια τεχνολογική εξέλιξη ο κόσμος
δεν είναι απαραίτητο να προϋπάρχει.

Κάθε παιδί χωριστά θέλει να μάθει τι είναι φεγγάρι. Κάθε μηχανή χωριστά δεν
ενδιαφέρεται γι' αυτό. Η μηχανή δεν έχει καμιά περιέργεια, δεν υφίσταται την
επιρροή του περιβάλλοντος, δεν διαθέτει την ψυχοσωματική σύνθεση του ανθρώπου.
Εξέλιξη γι' αυτήν σημαίνει σμίκρυνση. Εξέλιξη για τον άνθρωπο σημαίνει αύξηση.

Φτάνει κανείς να δει τους χώρους της Πομπηίας για να καταλάβει πόσο μικρόσωμοι
ήταν τότε οι άνθρωποι και πόσο πιο ψηλοί είναι οι σημερινοί Ναπολιτάνοι. Ενώ
από τους ηλεκτρονικούς υπολογιστές μέχρι την κινητή τηλεφωνία, το νεώτερο
είναι μικρότερο του παλιού.

Κάθε επανάσταση έγινε εν ονόματι της απελευθέρωσης του ανθρώπου από τα κέντρα
της εξουσίας, δηλαδή της καταπίεσής του. 
Η καινούργια ηλεκτρονική επανάσταση που συντελείται έχει το ίδιο προφίλ: δεν
υπάρχει πια κέντρο ή κεντρική εξουσία της πληροφόρησης. Όλοι είμαστε ίσοι
απέναντι στις τράπεζες των δεδομένων. 
Η ηλεκτρονική βιβλιοθήκη της Βέροιας, π.χ., με τον άριστο κύριο Τροχόπουλο,
δεν έχει καμιά εξάρτηση από την Αθήνα. Επικοινωνεί απευθείας με όπου γης, μέσω Ίντερνετ.

Αυτό δεν μπορεί παρά να είναι θετικό. Όμως κάθε επανάσταση πέρα από το
κεντρικό ενοποιητικό της σύνθημα («προλετάριοι όλων των χωρών ενωθείτε»)
ρίχνει και το ανάθεμα στο σύστημα που επιδιώκει να αντικαταστήσει. (Όπως: «Η
θρησκεία είναι το όπιο του λαού»). 
Στην ηλεκτρονική επανάσταση που ζούμε, το σλόγκαν έχει ριχτεί: «Αδικτύωτοι
όλου του κόσμου δικτυωθείτε». Λείπει όμως το ανάθεμα. Ποιανού τη θέση θέλει να πάρει;

Της εκκλησίας του Δήμου; Της εκκλησίας σκέτα; Της συναγωγής; Της συνάθροισης;
Του συναγελασμού; Της συμβίωσης; Του συναμφότερου; Της συνάφειας; Για την
προστασία μας μία είναι η οδός: να συνταχτούμε με το αίτημα «θέλουμε ντομάτα
με γεύση ντομάτας».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15858N151</ED>
<ID>
ID:163322

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N15&aa=1</URL></REF>


Article

<CATEGORY>vin02</CATEGORY>

 <H5>Άνθρωποι χωρίς ανθρωπιά
</H5><H2>Σε πρώτο ενικό
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

ΔΕΝ ΤΟΥΣ έλειπε ο «πολιτισμός» ­ αντιθέτως, προέρχονταν από την Ιταλία, εκ των
στυλοβατών του «δυτικού πνεύματος», το οποίο μας έμαθαν ότι πρωτίστως είναι
ουμανιστικό. Στάλθηκαν σε μία χώρα ξεχασμένη από Θεό κι ανθρώπους ­ τη Σομαλία
­ για να βοηθήσουν τους λιμοκτονούντες. Κι εκεί, απλώς επιβεβαίωσαν την
ανθρώπινη κτηνωδία: διασκέδαζαν βασανίζοντας αθώους πεινασμένους. Μέχρι και
ηλεκτροσόκ έκαναν στα δύσμοιρα θύματά τους οι «πολιτισμένοι» Ιταλοί ­ και
φωτογράφιζαν τις επιδόσεις τους προς... μελλοντική τέρψη.

Εδώ παραδίπλα, στην Αλβανία, τα τρίχρονα και τετράχρονα παιδάκια που
σκοτώνονται ή τραυματίζονται, επειδή οι ενήλικοι τους δίνουν τα Καλάσνικοφ για
να παίξουν, δεν συνιστούν πλέον είδηση. Ο τζόγος με τη ζωή ενός μωρού,
προφανώς δεν κρίνεται επιλήψιμος ­ οι ευαισθησίες δεν έχουν θέση.

Ιταλοί, Αλβανοί... δεν έχει σημασία η εθνότητα, άνθρωποι είναι όλοι, είμαστε
όλοι ­ μονάχα που αποδεικνύεται έτσι, μ' αυτά τα γεγονότα, πόσο αμφιλεγόμενος
είναι ο όρος «ανθρωπιά». Πόσο λίγο χρειάζεται για να εξαφανισθεί η επίστρωση ­
και να αποκαλυφθεί το κτήνος, το απεχθέστερο εξ όλων των εμβίων όντων. Αυτό
που με τρομοκρατεί, με κάνει να θέλω να διακόψω κάθε επικοινωνία, να βουτηχτώ
σε έναν κόσμο ανυπαρξίας, λευκού και σιωπής, δεν μπορώ, πρέπει να προστατεύσω
το μωρό μου, όπως κάνουν όλα τα θηλυκά ζωάκια. Μα, μπορείς να κρατήσεις την
πραγματικότητα απ' έξω; Είναι «σωστό»; Δεν ξέρω, οι απαντήσεις και τα δεδομένα
δεν είναι πια αυτό που ήταν.

Στα σοκ που μου επιβάλλει το είδος μου, δεν έχω άλλη δυνατότητα αντίδρασης από
την καταφυγή στη λεκάνη της τουαλέτας ­ και την αξιωματική πεποίθηση ότι ο
μικρόκοσμός μου, έστω, θα παραμείνει αμόλυντος...

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15858N153</ED>
<ID>
ID:163440

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N15&aa=3</URL></REF>


Article

<CATEGORY>vin06</CATEGORY>

 <H5>ΜΕΓΑΛΕΣ ΔΙΑΦΟΡΕΣ ΣΤΑ ΠΟΣΟΣΤΑ ΕΠΙΤΥΧΙΑΣ ΤΩΝ ΑΠΟΦΟΙΤΩΝ ΣΤΙΣ ΕΞΕΤΑΣΕΙΣ ΓΙΑ ΤΑ ΑΕΙ
</H5><H2>Ανισότητες μεταξύ Λυκείων της ίδιας πόλης
</H2>
<AUTHOR>ΣΥΛΒΑΝΑ ΡΑΠΤΗ</AUTHOR>

Οι ανισότητες στην εκπαίδευση δεν αφορούν μόνο σε διαφορές μεταξύ μεγάλων και
μικρών αστικών κέντρων ή αγροτικών περιοχών. Υπάρχουν, και μάλιστα σε μεγάλο
βαθμό, μέσα στους ίδιους νομούς, στις ίδιες πόλεις, στις ίδιες εκπαιδευτικές
περιφέρειες, έτσι όπως αυτές έχουν χωρισθεί από το υπουργείο Παιδείας.

ΜΠΟΡΕΙ να φανεί παράξενο, αλλά οι εντονότερες ανισότητες εμφανίζονται στην
Αθήνα και στον Πειραιά. Μπορεί η πρώτη πανελλαδικά περιοχή να είναι η Β'
Διεύθυνση Δευτεροβάθμιας Εκπαίδευσης Αθηνών, αλλά ταυτόχρονα στις χαμηλότερες
θέσεις στην πανελλαδική κατάταξη εμφανίζονται η Γ' Διεύθυνση Εκπαίδευσης και
το 1ο Γραφείο Εκπαίδευσης Αθηνών, που καλύπτουν την περιοχή του Αιγάλεω.

Ανισότητες παρατηρούνται ­ όπως φαίνεται και στους παρατιθέμενους πίνακες ­
και στην Αχαΐα, τον Πειραιά και τη Θεσσαλονίκη. Εκπαιδευτικοί επισημαίνουν ότι
οι λόγοι αυτών των ανισοτήτων και των διαφορών στις επιτυχίες των παιδιών στα
Πανεπιστήμια εντοπίζονται κυρίως σε δύο σημεία: πρώτον στο έμψυχο υλικό με το
οποίο έχουν να δουλέψουν οι καθηγητές ­ κι εδώ μοιραία παίζει ρόλο η γειτονιά,
ο κύκλος συναναστροφών, το οικονομικό επίπεδο, οι προσλαμβάνουσες παραστάσεις
­ και δεύτερον οι συνθήκες εργασίας μέσα στο κάθε σχολείο. Αυτές οι τελευταίες
ασφαλώς έχουν να κάνουν και με την ποιότητα των εκπαιδευτικών, αλλά κυρίως με
τη μονιμότητά τους στο συγκεκριμένο σχολείο. Άλλη είναι η απόδοση ενός
καθηγητή που περνά και χάνεται, είτε γιατί αντικαθιστά έναν συνάδελφό του είτε
για οποιοδήποτε άλλο λόγο, και άλλη είναι η απόδοση ενός καθηγητή που είναι
μόνιμος στο συγκεκριμένο σχολείο. Δένεται με αυτό, με τους μαθητές. Εντάσσεται
σε μία συνολική και μακροχρόνια εκπαιδευτική διαδικασία και «έχει να δώσει
λόγο στην τοπική κοινωνία» για την πρόοδο των μαθητών.

Παρά τις ανισότητες, όμως, εκείνο που μπορεί να παρατηρήσει κάποιος είναι ότι
στις εκατό πρώτες θέσεις, με κριτήριο πάντοτε το ποσοστό επιτυχίας στα ΑΕΙ,
βρίσκονται Λύκεια από πάρα πολλές περιοχές της χώρας, ενώ είναι ελάχιστα τα
Λύκεια από την περιοχή της Αττικής, που συγκεντρώνει τον μισό σχεδόν αριθμό
των υποψηφίων για την Τριτοβάθμια Εκπαίδευση.

ΟΙ ΠΕΙΡΑΣΜΟΙ

Γονείς και εκπαιδευτικοί συγκλίνουν στην κύρια ερμηνεία του φαινομένου αυτού:
στην επαρχία είναι πολύ λιγότεροι οι πειρασμοί που θα αποσπάσουν τον υποψήφιο
από τη μελέτη, αλλά και πολύ μεγαλύτερη η προσμονή για τη «μεγάλη φυγή», που
περνάει μέσα από την επιτυχία στο Πανεπιστήμιο, ανεξάρτητα από το πού αυτή θα
καταλήξει. «ΤΑ ΝΕΑ» θα παρουσιάσουν τα ποσοστά επιτυχίας των Λυκείων όλης της
χώρας κατανεμημένα κατά εκπαιδευτικές περιοχές, οι οποίες θα δημοσιεύονται
κατά φθίνουσα σειρά του συνολικού ποσοστού επιτυχίας των αποφοίτων των Λυκείων
τους στα Πανεπιστήμια. Έτσι, περιοχές που έχουν εκτός από τη Διεύθυνση
Δευτεροβάθμιας Εκπαίδευσης (Δ.Ε.) και ένα, δύο ή και περισσότερα Γραφεία
Δευτεροβάθμιας Εκπαίδευσης είναι πιθανόν να εμφανιστούν σε διαφορετικά φύλλα,
ανάλογα με τη σειρά επιτυχίας τον αποφοίτων των Λυκείων τους. Η σειρά στην
πανελλαδική κατάταξη κατά περιοχές αναγράφεται μέσα σε παρένθεση, πλάι σε κάθε
Διεύθυνση ή Γραφείο Εκπαίδευσης.

* Ο δαίμων της... έρευνας εξαφάνισε στο χθεσινό φύλλο το ιδιωτικό σχολείο
«Βυζάντιον», το οποίο εδρεύει στον Καρέα και ανήκει στο 5ο Γραφείο της Α'
Διεύθυνσης Δ.Ε. Αθηνών. Το «Βυζάντιον» στις περσινές Γενικές Εξετάσεις είχε 12
υποψηφίους, εκ των οποίων οι 6 επέτυχαν στα ΑΕΙ, σημειώνοντας για το σχολείο
τους ποσοστό επιτυχίας 50% και κατατάσσοντάς το στην έκτη θέση πανελλαδικά.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15858N161</ED>
<ID>
ID:163323

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N16&aa=1</URL></REF>


Article

<CATEGORY>vin06</CATEGORY>

 <H2>Συμβολικές καταλήψεις από υπαλλήλους του υπ. Παιδείας
</H2>
ΤΙΣ γραμματείες των Πανεπιστημίων και των Τεχνολογικών Εκπαιδευτικών Ιδρυμάτων
(ΤΕΙ) θα καταλάβουν συμβολικά σήμερα οι υπάλληλοι του υπουργείου Παιδείας,
διεκδικώντας την ικανοποίηση οικονομικών αιτημάτων. Οι εκπρόσωποι της
Πανελλήνιας Ομοσπονδίας Συλλόγων Υπουργείου Παιδείας (ΠΟΣΥΠ), σε χθεσινή
συνέντευξη Τύπου, επανέλαβαν την πρόθεσή τους να φθάσουν ακόμη και σε
απεργιακές κινητοποιήσεις την περίοδο των Γενικών Εξετάσεων.

Οι υπάλληλοι του υπουργείου Παιδείας ζητούν, μεταξύ άλλων, να τους δοθεί
μηνιαίο επίδομα εξετάσεων 35.000 δραχμές, που σημαίνει 420.000 δραχμές τον χρόνο.

Ο υπουργός Παιδείας, κ. Γερ. Αρσένης, είπε στους εκπροσώπους των υπαλλήλων ότι
είναι πρόθυμος να συζητήσει μαζί τους θεσμικά αιτήματα, αλλά όχι και το
οικονομικό τους αίτημα, παρά το γεγονός ότι το θεωρεί δίκαιο. Για την
ικανοποίηση αυτού του αιτήματος τους παρέπεμψε στο υπουργείο Οικονομικών.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15858N162</ED>
<ID>
ID:163375

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N16&aa=2</URL></REF>


Article

<CATEGORY>vin06</CATEGORY>

 <H5>ΕΒΑΛΑΝ ΣΤΟ ΧΕΡΙ ΕΠΤΑ ΤΟΝΟΥΣ ΚΑΤΕΡΓΑΣΜΕΝΗΣ ΙΝΔΙΚΗΣ ΚΑΝΝΑΒΗΣ
</H5><H2>Δουλειές με... «φούντες»
</H2>
<AUTHOR>ΛΙΑ ΝΕΣΦΥΓΕ - ΣΠΥΡΟΣ ΔΗΜΗΤΡΕΛΗΣ</AUTHOR>

ΔΟΥΛΕΙΕΣ με... φούντες για τις διωκτικές αρχές, αφού το κοντεϊνερ που
εντόπισαν στο Τελωνείο του Κερατσινίου, περιέχει, όπως υπολογίζεται, περίπου 7
τόνους κατεργασμένης ινδικής κάνναβης. Αστυνομικοί της Υπηρεσίας Δίωξης
Ναρκωτικών και άνδρες του Σώματος Δίωξης Οικονομικού Εγκλήματος έκαναν έλεγχο
στο κοντέινερ. Κρυμμένα ανάμεσα σε χαρτοκιβώτια που περιείχαν πετσέτες
προσώπου βρήκαν εκατοντάδες πλάκες κατεργασμένου χασίς. Η καταμέτρηση δεν έχει
ακόμα ολοκληρωθεί, αλλά, όπως υπολογίζουν αξιωματικοί της Ασφάλειας, η
ποσότητα φθάνει τους επτά τόνους. Τρία άτομα έχουν προσαχθεί στην Ασφάλεια και
εξετάζονται επειδή υπάρχουν σοβαρές ενδείξεις ότι εμπλέκονται στο κύκλωμα της
μεταφοράς και εισαγωγής του χασίς στη χώρα μας.

Οι διωκτικές αρχές κατάφεραν ένα ακόμα πλήγμα στα διεθνή κυκλώματα που
οργανώνουν μεταφορές μεγάλων ποσοτήτων ναρκωτικών στη χώρα μας και σε άλλες
ευρωπαϊκές χώρες.

Δύο φορές, μέσα σε ένα μήνα, οι διεθνείς άπειρες διακίνησης μεγάλων ποσοτήτων
ναρκωτικών επιχείρησαν να εισάγουν μέσω της χώρας μας, φορτία με χασίς και
μαριχουάνας στην Ευρώπη. Οι αξιωματικοί της Υπηρεσίας Δίωξης Ναρκωτικών της
Ασφάλειας Αττικής πιστεύουν ότι δεν πρόκειται για σύμπτωση. Όπως όλα δείχνουν,
τα διεθνή κυκλώματα «πειραματίζονται» για νέα «δρομολόγια» τα οποία θα
ακολουθήσουν για να περάσουν τις «πύλες» της Ευρώπης και επέλεξαν το λιμάνι
του Πειραιά.

Κρυμμένα σε κοντέινερ που περιέχουν... κινεζικές πορσελάνες, όπως στην
περίπτωση των τεσσάρων τόνων της μαριχουάνας, ή κρυμμένα μέσα σε κιβώτια που
περιέχουν πετσέτες προσώπου, όπως στην υπόθεση του χασίς που αποκαλύφθηκε
χθες, οι λαθρέμποροι των ναρκωτικών προσπαθούν να παραπλανήσουν τις διωκτικές
αρχές και να εισάγουν τεράστιες ποσότητες ναρκωτικών στην ευρωπαϊκή αγορά.

Πριν από ένα μήνα, από τις αρχές Μαΐου, αξιωματικοί της Υπηρεσίας Δίωξης
Ναρκωτικών σε συνεργασία με τους άνδρες του Σώματος Δίωξης Οικονομικού
Εγκλήματος είχαν εντοπίσει στο Τελωνείο του Κερατσινίου, το κοντέινερ με το
παράνομο φορτίο και το παρακολουθούσαν διακριτικά. Στόχος τους ήταν να
εντοπίσουν και να συλλάβουν τους παραλήπτες του παράνομου φορτίου που θα τους
οδηγούσαν στην εξάρθρωση του κυκλώματος, το οποίο οργανώνει τις μεταφορές των ναρκωτικών.

Την ίδια χρονική περίοδο, στις 10 Μαΐου, αστυνομικοί της Υπηρεσίας Δίωξης
Ναρκωτικών σε έλεγχο που έκαναν σε άλλο κοντέινερ στο Η' Τελωνείο Πειραιά
βρήκαν και κατέσχεσαν τους τέσσερις τόνους μαριχουάνας. Οι αξιωματικοί της
Ασφάλειας πιστεύουν ότι η κατάσχεση αυτή λειτούργησε αποτρεπτικά στους
παραλήπτες του φορτίου του χασίς, οι οποίοι δεν εμφανίσθηκαν για να παραλάβουν
το «εμπόρευμα» και έμεινε στα αζήτητα για περισσότερο από ένα μήνα.

Χθες το μεσημέρι, αξιωματικοί της Ασφάλειας καθώς και άνδρες του Σώματος
Δίωξης Οικονομικού Εγκλήματος, παρουσία εισαγγελέα έκαναν έλεγχο στο
κοντέινερ. Στο μπροστινό τμήμα του κοντέινερ βρήκαν τα χαρτοκιβώτια με τις
πετσέτες προσώπου. Στο βάθος όμως ήταν κρυμμένα μέσα σε χαρτοκιβώτια, επτά
τόνοι χασίς συσκευασμένο σε πλάκες.

Σύμφωνα με πληροφορίες από την Ασφάλεια, η «επιχείρηση» της μεταφοράς του
φορτίου ξεκίνησε τον περασμένο Φεβρουάριο από το Καράτσι του Πακιστάν.
Αποστολέας ήταν μια εταιρεία με έδρα το Φαΐς Σαλαμπάντ, πόλη του Πακιστάν.

Παραλήπτης στην Ελλάδα εμφανιζόταν μια εταιρεία-μαϊμού με την επωνυμία
Φουρίκης Εισαγωγές - Εξαγωγές» και έδρα τα Νέα Λιόσια Αττικής.

Το κοντέινερ, από το Καράτσι, φορτώθηκε στο πλοίο «Εσμεράλντα» και ακολούθησε
μια «δαιδαλώδη» διαδρομή μέχρι να φθάσει στον Πειραιά. Στην Νταμιέτα της
Αιγύπτου το κοντέινερ μεταφορτώθηκε σε άλλο καράβι και στις αρχές Μαΐου έφθασε
στον Πειραιά.

Το φορτίο με το χασίς, σύμφωνα με πληροφορίες της Ασφάλειας, είχε προορισμό
την Βουλγαρία.

Σύμφωνα με πληροφορίες, κάποια μέλη του κυκλώματος έκαναν κάποιες προσπάθειες
για τον εκτελωνισμό του φορτίου. Κάτι όμως υποψιάσθηκαν, «πάγωσαν» τις
διαδικασίες του εκτελωνισμού και δεν εμφανίστηκαν για την παραλαβή του φορτίου.

Ένα μήνα από τότε που οι διωκτικές αρχές «μπλοκάρισαν» στο Τελωνείο του
Πειραιά φορτίο με τέσσερις τόνους μαριχουάνας και χθες το μεσημέρι άλλο ένα
φορτίο με την μεγαλύτερη ποσότητα χασίς, 7 τόνων, που έχει κατασχεθεί ποτέ στη
χώρα μας, έπεσε στα χέρια των αρχών.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15858N181</ED>
<ID>
ID:163324

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N18&aa=1</URL></REF>


Article

<CATEGORY>vin06</CATEGORY>

 <H2>Καταδικάστηκαν πρώην στελέχη του Εθνικού Κήπου για βασανισμό ζώων
</H2>
Πλ. Ζούκατας. Ήταν πρόεδρος της Επιτροπής Κήπων

ΣΕ ΦΥΛΑΚΙΣΗ 8 μηνών ­ με ανασταλτικό αποτέλεσμα ­ καταδικάστηκαν χθες από το
Β' Μονομελές Πλημμελειοδικείο Αθηνών η πρώην διευθύντρια του Εθνικού Κήπου κ.
Τρισεύγενη Πενταφρόνιμου και ο πρώην πρόεδρος της Επιτροπής Κήπων κ. Πλάτων
Ζούκατας ύστερα από μήνυση που κατέθεσε ο πρόεδρος της Ζωοφιλικής Οικολογικής
Ένωσης Ελλάδος κ. Άγγελος Αγγελέτος, για παράνομη διατήρηση σε αιχμαλωσία και
βασανισμό άγριων ζώων και πουλιών, που είχαν στον Εθνικό Κήπο το χρονικό
διάστημα 1991-1993.

Ο κ. Αγγελέτος υποστήριξε ότι δεν υπήρχε ειδική άδεια για τα είδη της άγριας
πανίδας που υπήρχαν στον Εθνικό Κήπο, ενώ δεν επληρούντο οι συνθήκες υγιεινής,
με αποτέλεσμα ένα από τα λιοντάρια να πεθάνει από γαστρεντερίτιδα, το 1991.

Μιλώντας χθες στα «ΝΕΑ» ο συνταξιούχος, πλέον, διευθυντής του υπουργείου
Γεωργίας κ. Ζούκατας είπε ότι «δεν ευσταθούν οι κατηγορίες και ότι το διάστημα
που ήταν αυτός υπεύθυνος για τον Εθνικό Κήπο κατέβαλε κάθε προσπάθεια
προκειμένου να βελτιωθούν οι συνθήκες διαβίωσης των άγριων πτηνών και ζώων».

Μάλιστα, όπως τόνισε, «με δική του πρωτοβουλία διατέθηκαν για τον σκοπό αυτό
150 εκατομμύρια δραχμές». Ωστόσο, παραδέχθηκε ότι τα κλουβί για τα λιοντάρια
ήταν μικρό, αλλά, όπως είπε, υπήρχε από το 1927.

Από την πλευρά της η κ. Πενταφρόνιμου υποστήριξε ότι «ούτε συνέλαβε ούτε
φυλάκισε άγρια πτηνά και ζώα. Όπως τα βρήκαμε έτσι τα αφήσαμε», τόνισε
χαρακτηριστικά. «Βεβαίως τα κλούβια δεν πληρούν τις σύγχρονες απαιτήσεις των
ζωολογικών πάρκων, αλλά ο Εθνικός Κήπος δεν είναι ζωολογικό πάρκο και την
περίοδο εκείνη για να μεταφερθούν τα πτηνά και τα ζώα σε άλλη περιοχή έπρεπε
να υπάρχει απόφαση του υπουργού Γεωργίας. Και τέτοια απόφαση δεν πάρθηκε».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15858N182</ED>
<ID>
ID:163376

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N18&aa=2</URL></REF>


Article

<CATEGORY>vin06</CATEGORY>

 <H2>Η εξαδέλφη στη φυλακή για μεσολάβηση
</H2>
ΜΕΤΑ την 28χρονη Παρασκευή Λιατίφη, μητέρα του βρέφους που επρόκειτο να δώσει
για υιοθεσία έναντι 2.500.000 δραχμών, το δρόμο για τη φυλακή πήρε χθες και η
εξαδέλφη της Ειρήνη Λιατίφη, η οποία στο παρελθόν είχε κατηγορηθεί για
παρόμοια υπόθεση.

Ενώπιον του ανακριτή του 23ου τακτικού τμήματος κ. Π. Παντελίδη απολογήθηκαν
χθες η 36χρονη Ειρήνη Λιατίφη και ο σύζυγός της Δημήτρης, ο οποίος με τη
σύμφωνη γνώμη και του εισαγγελέα κ. Στ. Μαντακιοζίδη αφέθηκε ελεύθερος με
περιοριστικούς όρους (καταβολή εγγύησης 700.000 δραχμών και υποχρεωτική
εμφάνιση τρεις φορές το μήνα στο Αστυνομικό Τμήμα της περιοχής του).

Το ζεύγος των κατηγορουμένων, από το στάδιο της προανάκρισης, έχει παραδεχθεί
το μεσολαβητικό του ρόλο στη συγκεκριμένη υπόθεση της υιοθεσίας, αλλά
αρνήθηκαν ότι είχαν οποιαδήποτε ανάμειξη σε άλλες παράνομες υιοθεσίες.

Υπενθυμίζεται ότι στην ίδια υπόθεση εμπλέκεται και ο δικηγόρος από τη
Θεσσαλονίκη Αλέξανδρος Χατζηαλεξάνδρου, ο οποίος μετά την απολογία του, την
περασμένη Παρασκευή, αφέθηκε ελεύθερος με εγγύηση 1.000.000 δραχμών.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15858N183</ED>
<ID>
ID:163417

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N18&aa=3</URL></REF>


Article

<CATEGORY>vin06</CATEGORY>

 <H2>Λαθραία τσιγάρα
</H2>
ΙΩΑΝΝΙΝΑ

ΣΕ ΔΙΠΛΑ τοιχώματα φορτηγού - ψυγείου οι τελωνειακοί, χθες, στην Κακαβιά
εντόπισαν 4.600 κούτες τσιγάρων Μάλμπορο. Τα τσιγάρα προσπάθησε να προωθήσει
στην Ελλάδα ο Αλβανός Φατμίρ Αλιάτι, 47 χρόνων, από το Τεπελένι, ο οποίος
συνελήφθη. Γίνονται έρευνες για να εντοπισθεί ο Έλληνας συνεργάτης του που θα
τα παραλάμβανε.

Σημειώνεται ότι οι διαφυγόντες δασμοί του ελληνικού Δημοσίου από τη λαθραία
εισαγωγή των τσιγάρων είναι περίπου 20 εκατομμύρια δραχμές.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15858N184</ED>
<ID>
ID:163442

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N18&aa=4</URL></REF>


Article

<CATEGORY>vin06</CATEGORY>

 <H2>Η ηρωίνη σκότωσε 36χρονη
</H2>
ΣΕ ΕΝΑ δωμάτιο ξενοδοχείου της περιοχής Ομονοίας έκανε το τελευταίο της
«ταξίδι» στον κόσμο της ηρωίνης η 36χρονη Αικατερίνη Νικ. Ταμουρίδου, μητέρα
ενός ανήλικου κοριτσιού.

Η 36χρονη βρέθηκε νεκρή χθες στις 11.30 το πρωί σε δωμάτιο του ξενοδοχείου
«Αλβιών», στην οδό Ακομινάτου 20, όπου είχε βρει καταφύγιο τις τρεις
τελευταίες ημέρες. Η χρησιμοποιημένη σύριγγα που βρέθηκε δίπλα της καθώς και
άλλα σύνεργα του «λευκού θανάτου» φανερώνουν την αιτία που οδήγησε στον θάνατο
την 36χρονη, η οποία άφησε ένα ανήλικο κοριτσάκι ορφανό.

Η 36χρονη διέμενε με την κόρη της στην περιοχή του Μαρκόπουλου. Πριν από τρεις
ημέρες, όπως έγινε γνωστό, έφυγε από το σπίτι της και πήγε στις «πιάτσες» της
Ομονοίας για να αναζητήσει τη δόση της.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15858N185</ED>
<ID>
ID:163459

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N18&aa=5</URL></REF>


Article

<CATEGORY>vin06</CATEGORY>

 <H2>Δόθηκε η τρίτη πραγματογνωμοσύνη
</H2>
ΣΤΟ ΜΟΝΟΜΕΛΕΣ Πρωτοδικείο Πειραιά συζητήθηκε χθες η αίτηση των ασφαλιστικών
μέτρων του Δημοσίου που ζητά τη συντηρητική κατάσχεση της πλοιοκτήτριας
εταιρείας του επιβατηγού - οχηματαγωγού πλοίου «Σάμαινα» ­ το οποίο
συγκρούσθηκε τον περασμένο Νοέμβριο με την πυραυλάκατο «Κωστάκος», με
αποτέλεσμα να βρουν τραγικό θάνατο τέσσερις υπαξιωματικοί του Πολεμικού
Ναυτικού ­ για το ποσό των 20 δισ. δραχμών. Εκκρεμεί ακόμη η εκδίκαση της
αίτησης των συγγενών των θυμάτων, που ζητούν αποζημίωση ύψους 1,3 δισ.
δραχμών, η οποία αναβλήθηκε χθες. Στο μεταξύ, κατατέθηκε από τους
πραγματογνώμονες Κ. Βούτο (πλοίαρχο του Εμπορικού Ναυτικού), Γ. Βουλγαράκη
(αρχιπλοίαρχο του Πολεμικού Ναυτικού) και Κ. Ζαχόπουλο (ναυπηγό) η έκθεση
πραγματογνωμοσύνης (είναι η τρίτη κατά σειρά που έχει σχηματιστεί) προκείμενου
να απαντηθούν μερικά αναπάντητα για το δικαστήριο ερωτηματικά, όπως ποια ήταν
η ταχύτητα του «Σάμαινα» κατά τη σύγκρουση, σε ποιο σημείο χτυπήθηκε το
«Κωστάκος» και αν η πλώρη του «Σάμαινα» διαπέρασε την πυραυλάκατο από δεξιά.

Οι πραγματογνώμονες, σύμφωνα με πληροφορίες, κατέληξαν μόνο στην ταχύτητα που
είχε αναπτύξει το «Σάμαινα», που ήταν 14,5 ναυτικά μίλια, ενώ διαφορετικές
ήταν οι εκτιμήσεις τους και οι απαντήσεις τους στα άλλα ερωτήματα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15858N186</ED>
<ID>
ID:163470

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N18&aa=6</URL></REF>


Article

<CATEGORY>vin06</CATEGORY>

 <H5>ΤΟ ΠΡΟΒΛΗΜΑ ΠΑΡΑΜΕΝΕΙ ΣΤΟΝ ΠΕΙΡΑΙΑ ΚΑΙ ΣΤΟΥΣ ΔΗΜΟΥΣ ΤΗΣ Β' ΠΕΡΙΦΕΡΕΙΑΣ
</H5><H2>Σκουπίδια στο λιμάνι
</H2>
<H3></H3>Συγκέντρωση διαμαρτυρίας. Οι έκτακτοι υπάλληλοι των δήμων του Πειραιά
συγκεντρώθηκαν στην Πλατεία Κοραή, διαμαρτυρόμενοι για την μη ικανοποίηση των
αιτημάτων τους

Εξακολουθεί να παραμένει το πρόβλημα με τα σκουπίδια στον Πειραιά και στους
γύρω δήμους. 
Η αποκομιδή των σκουπιδιών έγινε μετ' εμποδίων χθες ­ το ίδιο αναμένεται να
γίνει και σήμερα ­ όταν απορριμματοφόρα των Δήμων Περάματος, Κερατσινίου και
Νικαίας έκλεισαν την είσοδο του σταθμού μεταφόρτωσης απορριμμάτων στο Σχιστό
σε ένδειξη διαμαρτυρίας για τη ρύθμιση του υπουργείου Εσωτερικών, με την
οποία, όπως υποστηρίζει το Εργατικό Κέντρο Πειραιά, μένουν άνεργοι 1.300 από
τους 1.550 έκτακτους υπαλλήλους που εργάζονται στους δήμους της ευρύτερης
περιοχής του Πειραιά.

Για τον ίδιο λόγο έμειναν χθες κλειστοί ο Δήμος Πειραιά και οι άλλοι δήμοι της
β' περιφέρειας, ενώ το απόγευμα οι έκτακτοι υπάλληλοι συγκεντρώθηκαν στην
Πλατεία Κοραή του Πειραιά. Σήμερα επρόκειτο να γίνει συνάντηση ­ για το θέμα
των εκτάκτων ­ των εκπροσώπων των δήμων με τον υφυπουργό Εσωτερικών κ. Λάμπρο Παπαδήμα.

Αυτή τη στιγμή εργάζονται 873 έκτακτοι υπάλληλοι στον Δήμο Πειραιά, 250 στη
Νίκαια, 120 στο Κερατσίνι, 130 στον Κορυδαλλό, 40 στου Ρέντη και 80 στο
Πέραμα. Όπως υποστηρίζουν οι δήμοι, αν απολυθούν οι προαναφερόμενοι έκτακτοι
υπάλληλοι, οι οποίοι κατά μέσο όρο απασχολούνται 3,5 χρόνια, θα επιδεινωθεί το
πρόβλημα της ανεργίας, που σύμφωνα με τα στοιχεία του Εργατικού Κέντρου
Πειραιά φθάνει το 18,7 για τον Πειραιά και το 25% για τους υπόλοιπους δήμους.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15858N191</ED>
<ID>
ID:163325

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N19&aa=1</URL></REF>


Article

<CATEGORY>vin06</CATEGORY>

 <H2>Επτά νονοί εκμεταλλεύονταν 54 παιδιά των φαναριών
</H2>
ΠΕΝΗΝΤΑ τέσσερα παιδάκια, θύματα των κυκλωμάτων της εκμετάλλευσης του
ανθρώπινου πόνου και της δυστυχίας, βρήκαν οι αστυνομικοί σε ελέγχους που
έκαναν την περασμένη βδομάδα, να ζητιανεύουν στα φανάρια των πολυσύχναστων
δρόμων της Αθήνας.

Τα 38 από αυτά τα παιδιά, τα έφεραν τα κυκλώματα των επιτηδείων από την
Αλβανία, και τα έβγαλαν στους δρόμους για να τα εκμεταλλευθούν «στήνοντας»
πάνω τους μια επικερδή «επιχείρηση».

Ειδικότερα από τους ελέγχους που έκαναν αστυνομικοί την περασμένη εβδομάδα, σε
δρόμους της Αθήνας και στα «στέκια» της επαιτείας συνελήφθησαν 125 άτομα, εκ
των οποίων οι επτά ­ έξι Αλβανοί και ένας Έλληνας ­ ήταν «νονοί» που
εκμεταλλεύονταν ανήλικα. Από τους συλληφθέντες, οι 76 είναι Αλβανοί και οι 31
Έλληνες. Ακόμα από τους 118 που συνελήφθησαν για επαιτεία, οι 54 ήταν ανήλικοι
και οι 64 ενήλικοι. 
Οι συλληφθέντες με τις δικογραφίες που σχηματίσθηκαν εις βάρος τους οδηγήθηκαν
στον εισαγγελέα και από αυτούς οι 28 θα απελαθούν λόγω παράνομης εισόδου και
παραμονής στη χώρα μας.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15858N192</ED>
<ID>
ID:163377

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N19&aa=2</URL></REF>


Article

<CATEGORY>vin06</CATEGORY>

 <H5>10 ΣΗΜΕΙΑ ΤΡΙΒΗΣ ΕΛΛΗΝΙΚΟΥ ΔΗΜΟΣΙΟΥ - ΚΟΙΝΟΠΡΑΞΙΑΣ ΚΑΘΥΣΤΕΡΟΥΝ ΤΑ ΕΡΓΑ
</H5><H2>Μετρό με... χειρόφρενο
</H2>
<AUTHOR>ΚΩΣΤΑΣ ΧΑΤΖΙΔΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 32627 BYTES)
</AUTHOR>

Δέκα σημεία τριβής μεταξύ του Ελληνικού Δημοσίου και της κοινοπραξίας που
κατασκευάζει το έργο φρενάρουν το Μετρό. Οι εκκρεμότητες αυτές, που έχουν
ανακύψει κατά καιρούς, κρατούν άγνωστο τον χρόνο ολοκλήρωσης των έργων.

ΧΑΡΑΚΤΗΡΙΣΤΙΚΕΣ της κακοπιστίας που υπάρχει είναι οι 218 ενστάσεις που έχουν
υποβληθεί μέχρι σήμερα από την κοινοπραξία «Ολυμπιακό Μετρό»! Επίσης, ότι όσες
από αυτές τις ενστάσεις κατέληξαν να εκδικαστούν στο Πενταμελές Εφετείο,
απορρίφθηκαν όλες.

«Οι αιτίες των προστριβών», τόνισε στα «ΝΕΑ» ο γενικός γραμματέας του ΥΠΕΧΩΔΕ
κ. Γ. Γανωτής, «σχετίζονται με τις κατά καιρούς παράλογες διεκδικήσεις της
κοινοπραξίας, που επιδιώκει τη μεγιστοποίηση των κερδών της. Το έργο θα
ολοκληρωθεί όπως προβλέπεται από τη σύμβαση».

1 Η μεγαλύτερη εκκρεμότητα σχετίζεται με τις πρόσθετες οικονομικές
διεκδικήσεις που αξιώνει η κοινοπραξία των 21 εταιρειών, ύψους 450
εκατομμυρίων μάρκων. 
Αν και για το ελληνικό Δημόσιο, σύμφωνα με την ηγεσία του ΥΠΕΧΩΔΕ, «δεν
υφίσταται τέτοιο θέμα», η κοινοπραξία «Ολυμπιακό Μετρό» ζητάει πρόσθετες
χρηματοδοτήσεις, επικαλούμενη καθυστερήσεις στην εκτέλεση των έργων από
απρόβλεπτα γεωλογικά φαινόμενα, όπως τα έχει ονομάσει. 
Η απάντηση των αρμοδίων στελεχών στο θέμα αυτό είναι στερεότυπη: «Όφειλαν να
γνωρίζουν το γεωλογικό υπόβαθρο της Αθήνας από τις μελέτες που έχουν κάνει και
πριν από την ανάληψη του έργου και στη συνέχεια».

2 Τα ευμετάβλητα γεωλογικά χαρακτηριστικά στο υπέδαφος της οδού Αγίου
Κωνσταντίνου, που αποτελούν ένα από τα τρία πιο σημαντικά τεχνικά προβλήματα
που παρουσιάζει το έργο, οδήγησαν σε σημαντικές καθυστερήσεις, ίσως και δύο
χρόνων. Σ' αυτό το σημείο είχε «κολλήσει» πέρυσι το Δεκέμβριο ο Μετροπόντικας.
Οι τριβές ανέκυψαν για το ποιο από τα δύο μέρη θα πλήρωνε το... μάρμαρο των
καθυστερήσεων και τα έκτακτα έργα (πασσαλώσεις του εδάφους). Το αρμόδιο
υπουργείο επισημαίνει ότι όφειλε η ανάδοχος κοινοπραξία να γνωρίζει τη σύσταση
του εδάφους. Η κοινοπραξία κάνει λόγο για απρόβλεπτα γεωλογικά φαινόμενα.

3 Παρόμοια είναι η περίπτωση της Ερμού. Κατά την εκτέλεση των έργων ο
Μετροπόντικας, κάτω από το υπουργείο Οικονομικών, έπεσε σε άγνωστο πηγάδι. Το
ερώτημα που απασχόλησε τις δύο πλευρές ήταν αν το πηγάδι νοείται γεωλογικό
φαινόμενο, όπως υποστήριξε ο επιβλέπων του έργου (Αττικό Μετρό), ή
αρχαιολογικά ευρήματα, όπως ισχυρίστηκε η ανάδοχος κοινοπραξία.

4 Λίγους μήνες πριν, είχε κριθεί απαραίτητη η αλλαγή της χάραξης στη
γραμμή Συντάγματος - Κεραμεικού, λόγω των έργων στη οδό Μητροπόλεως, για να
μην κινδυνεύσει ο ναός της Ιεράς Μητρόπολης Αθηνών. Αυτό προέκυψε μετά την
προσφυγή της Μητρόπολης στη Δικαιοσύνη. Όταν, όμως, ο Μετροπόντικας έπεσε στη
συνέχεια πάνω στο πηγάδι, η κοινοπραξία ζήτησε να πληρώσει το Δημόσιο.

ΑΝΑΣΚΑΦΕΣ

5 Οι καθυστερήσεις και οι τροποποιήσεις της χάραξης, που κρίθηκαν
επιβεβλημένες λόγω της ανεύρεσης σε πολλά σημεία αρχαιολογικών θησαυρών,
αποτελούν μόνιμο θέμα τριβής στις σχέσεις μεταξύ της «Αττικό Μετρό» και της
«Ολυμπιακό Μετρό». Αν και το ΥΠΕΧΩΔΕ συναινεί σε αποζημιώσεις, δεν κάνει το
ίδιο σε όσες περιπτώσεις κρίνει ότι είναι παράλογες.

6 Η αλλαγή των σχεδίων κατασκευής του σταθμού Δεληγιάννη, λόγω των
κινδύνων που ανέκυψαν στη στατικότητα του κτιρίου που στεγάζει το ΠΕΡΟΚΕ, ήταν
ένα ακόμη πρόβλημα που η ανάληψη των ευθυνών θύμισε το ερώτημα «μισοάδειο το
ποτήρι ή μισογεμάτο».

7 Οι καταστροφικές πλημμύρες που έπληξαν προ διετίας την Αθήνα είχαν
προκαλέσει ζημιές και στα εργοτάξια του Μετρό. Και για το θέμα αυτό ζητήθηκαν
πρόσθετες πιστώσεις.

8 Σε εκκρεμότητα εξακολουθεί να βρίσκεται το κόστος των πρόσθετων
εργασιών, όπως τα έργα για την εξυπηρέτηση των ατόμων με ειδικές ανάγκες, η
τοποθέτηση καλύτερης ποιότητας μαρμάρων και καλύτερων εγκαταστάσεων για το
αερισμό των σταθμών.

9 Η εμμέσως πλην σαφώς διατυπωμένη απαίτηση για επεκτάσεις των έργων
του Μετρό, ακόμη και μέχρι το νέο αεροδρόμιο των Σπάτων, κατά καιρούς ανέβασε
την αδρεναλίνη του υπουργού ΠΕΧΩΔΕ Κώστα Λαλιώτη. Αν και η «Ολυμπιακό Μετρό»
επισήμως δεν έθεσε ποτέ τέτοιο θέμα, ο υπουργός απάντησε αρνητικά σε ανθρώπους
της ΕΟΑ που το ζήτησαν «μεταξύ τυρού και αχλαδιού», σε ξενάγηση ξένων και
Ελλήνων δημοσιογράφων.

10 Η πλέον πρόσφατη ­ και ίσως πιο σοβαρή ­ διαμάχη αφορά τα έργα στο
τμήμα Σύνταγμα - Κεραμεικός. Μετά την άρνηση της κοινοπραξίας, το ΥΠΕΧΩΔΕ
προχώρησε στην περικοπή του έργου αυτού, που συνεπάγεται μείωση κατά 12 δισ.
δραχμές του συμβατικού αντικειμένου. Εκτός αυτού, το Ελληνικό Δημόσιο
προχώρησε στην κατάθεση ασφαλιστικών μέτρων, ζητώντας να πάρει τη νομή του
σταθμού στον Κεραμεικό, μετά την άρνηση της κοινοπραξίας να παραδώσει το εργοτάξιο.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15858N211</ED>
<ID>
ID:163326

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N21&aa=1</URL></REF>


Article

<CATEGORY>vin06</CATEGORY>

 <H2>Κλειστοί οι δρόμοι προς τα έργα της ΔΕΗ στη Δράμα
</H2>
ΚΑΒΑΛΑ

ΚΛΕΙΣΤΟΙ είναι από χθες οι δρόμοι που οδηγούν στα υδροηλεκτρικά έργα της ΔΕΗ
στον Θησαυρό και την Παλαιόβρυση Παρανεστίου Δράμας.

Ο αποκλεισμός έγινε από τους κατοίκους του νομού με επικεφαλής τον νομάρχη
Σωκράτη Δημητριάδη και τη συμμετοχή οικολογικών οργανώσεων, εκπροσώπων
κομμάτων και άλλων τοπικών φορέων σε ένδειξη διαμαρτυρίας, επειδή ­ όπως
υποστηρίζουν ­ η ΔΕΗ αρνείται να προχωρήσει σε κατασκευή χοάνης υδροληψίας,
μέσω της οποίας να διοχετεύονται τα νερά του Νέστου στον κάμπο της Δράμας.
Τόσο ο νομάρχης όσο και τα μέλη της συντονιστικής επιτροπής αγώνα δήλωσαν πως
παρότι η πρώτη φάση του έργου ήταν ενταγμένη στο πρόγραμμα δημοσίων επενδύσεων
του υπουργείου Γεωργίας, με περυσινή πίστωση 100.000.000 δραχμών, δεν έγινε η
δημοπράτηση. Το συνολικό κόστος του έργου θα έφθανε 80.000.000 δραχμές και
μέσω της χοάνης θα αρδεύονταν χιλιάδες καλλιεργήσιμα στρέμματα στον δραμινό κάμπο.

Τόσο η Νομαρχία όσο και το σύνολο των φορέων της Δράμας, με αλλεπάλληλα
τηλεγραφήματα, υπομνήματα και παραστάσεις, τόσο στους αρμόδιους υπουργούς όσο
και στη Διοίκηση της ΔΕΗ είχαν τονίσει, μεταξύ άλλων, πως «αν φέτος δεν
γινόταν το έργο της χοάνης, τότε αν προχωρούσαν (προχώρησαν ήδη) οι κατασκευές
στο Η/Υ του Νέστου, θα ήταν αδύνατη η κατασκευή του».

Η ΔΕΗ ­ όπως τονίσθηκε ­ αγνόησε τις διεκδικήσεις αρχών, φορέων, παραγωγικών
τάξεων, αγροτών και κατοίκων της Δράμας.

Στο μεταξύ, η ΔΕΗ έχει τοποθετήσει πινακίδες στην περιοχή των φραγμάτων, με
τις οποίες απαγορεύει την ελεύθερη διέλευση ατόμων από τον μοναδικό δρόμο που
ενώνει την ορεινή Δράμα με τον υπόλοιπο νομό. Όμως, η ΔΕΗ δεν «ιδιοποιήθηκε»
μόνο το... έδαφος, αλλά και το νερό που συλλέγεται στους ταμιευτήρες των
φραγμάτων. Σύμφωνα με πληροφορίες που προέρχονται από τη Νομαρχία Δράμας, η
ΔΕΗ έστειλε έγγραφο στο υπουργείο Γεωργίας, με το οποίο απαιτούσε ποσό
480.000.000 δρχ. ετησίως για το νερό που θα παροχέτευε ­ αν γινόταν η χοάνη
υδροληψίας ­ στον κάμπο της Δράμας.

Οι πληροφορίες αυτές αναστάτωσαν τους κατοίκους της Δράμας, που ­ όπως
υποστηρίζουν ­ δεν είναι διατεθειμένοι να δεχθούν η ΔΕΗ να τους πουλάει το
δικό τους νερό.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15858N212</ED>
<ID>
ID:163378

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N21&aa=2</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ ΚΑΙ ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ
</H5><H5>Τα σπασμένα πληρώνουν οι άλλοι
</H5><H5>Θανάσιμος εναγκαλισμός
</H5><H2>Το αθέατο κόστος του Ι.Χ.
</H2>
<H3></H3>Τιμή αγοράς, δασμοί, φόρος, τέλη κυκλοφορίας, ασφάλιστρα, βενζίνες, συνεργεία.
Αυτό είναι το κόστος που καταβάλλει ο κάτοχος ενός Ι.Χ. για να είναι σε θέση
να απολαμβάνει τις χαρές που παρέχει η αυτοκίνηση.

Οι περισσότεροι εποχούμενοι θεωρούν το κόστος αυτό δυσβάστακτο και άδικο.
Όμως, μέρος του άδικου συστήματος είναι και αυτοί οι ίδιοι. Τα αυτοκίνητά τους
ρυπαίνουν τον αέρα που όλοι αναπνέουμε, εμποδίζουν την κυκλοφορία των
λεωφορείων με τα οποία προσπαθούν να μετακινηθούν αυτοί που δεν διαθέτουν δικό
τους αυτοκίνητο ή που δεν θέλουν να το χρησιμοποιήσουν στις απάνθρωπες
συνθήκες κυκλοφορίας των αστικών κέντρων, ενοχλούν με τον θόρυβο που προκαλούν
εκατομμύρια πολιτών που κατοικούν κοντά στις μεγάλες οδικές αρτηρίες,
σφετερίζονται τον χώρο όπου θα μπορούσαν να παίζουν τα παιδιά και να
ξαποσταίνουν οι ηλικιωμένοι, απειλούν τη σωματική ακεραιότητα των πεζών και
αυτών που επιμένουν να μετακινούνται με ποδήλατα, αλλοιώνουν τη μορφή των
παλαιών πόλεων που δεν είχαν σχεδιαστεί για τα αυτοκινούμενα τετράτροχα. Για
χάρη τους, η Πολιτεία κατασκευάζει ένα όλο και πυκνότερο οδικό δίκτυο που
καταστρέφει την ύπαιθρο και έτσι θα επωμισθούν οι επερχόμενες γενιές τις
επιπτώσεις του φαινομένου του θερμοκηπίου, το οποίο επιδεινώνουν τα
εκατομμύρια των εξατμίσεων.

Το κόστος αυτό ­ το «εξωτερικό» ή κοινωνικό κόστος, όπως ονομάζεται ­ δεν
είναι δυνατόν να αποτιμηθεί πλήρως και να εκφρασθεί χρηματικά. Όμως οι
οικονομολόγοι έχουν αναπτύξει εργαλεία με τα οποία είναι δυνατόν να έχουμε μια
κατώτατη εκτίμηση του κόστους αυτού: Το πραγματικό κοινωνικό κόστος είναι
πάντα πολύ μεγαλύτερο και σε καμία περίπτωση δεν καλύπτεται από τους φόρους
και τα τέλη που καταβάλλουν οι αυτοκινητιστές. Σε 50 τρισ. δρχ. το χρόνο
υπολογίσθηκε το 1994 από τον Ινστιτούτο INFRAS/IWW, το κόστος του Ι.Χ. στην
Ευρωπαϊκή Ένωση (συν τη Νορβηγία και τη Ελβετία), ποσό που φθάνει το 2,8 του
Ακαθάριστου Εγχώριου Προϊόντος (ΑΕΠ). Ιδιαίτερα υψηλό είναι το κοινωνικό
κόστος του αυτοκινήτου στην Πορτογαλία (7,6% του ΑΕΠ), στο Βέλγιο (4% του ΑΕΠ)
και στην Αυστρία (3,7% του ΑΕΠ). Στην Ελλάδα το κόστος αυτό έχει υπολογιστεί
σε 524 δισ. δρχ. το χρόνο ή 3% του ΑΕΠ.

Συγκριτικά, το εξωτερικό κόστος που προκαλούν τα λεωφορεία είναι σχεδόν
αμελητέο (0,15% του ΑΕΠ στην Ευρωπαϊκή Ένωση 0,1% στην Ελλάδα).

Πέραν από μέσα μεταφοράς, τα αυτοκίνητα είναι αντικείμενα στα οποία ο
σύγχρονος άνθρωπος επενδύει τις φαντασιώσεις του για κοινωνική καταξίωση και
αυτονομία και στα οποία διοχετεύει μεγάλο μέρος της ερωτικής του ενέργειας. Η
αυτοκίνηση είναι όμως μια κοινωνικά επικίνδυνη ουτοπία. Τα Ι.Χ. αυξάνονται με
ταχείς ρυθμούς κι αυτό μετατρέπει το όνειρο σε καθημερινό εφιάλτη.
Στριμωγμένος στη στενή καμπίνα τού αυτοκινήτου του, παγιδευμένος σε ένα
ατέλειωτο μποτιλιάρισμα, αναπνέοντας τα καυσαέρια των άλλων εποχουμένων, ποιος
οδηγός Ι.Χ. αισθάνεται κοινωνικά καταξιωμένος; Το ακριβό του αμάξι δεν αξίζει
περισσότερο από την όποια σακαράκα προπορεύεται και η δική του ταχύτητα
σαλιγκαριού απαξιώνει το κάθε καμπριολέ που έπεται.

Εξαναγκασμένος σε μια απάνθρωπη πειθαρχία, με κανόνες που αν τους παραβεί, η
πραγματική τιμωρία δεν είναι το αστείο πρόστιμο που θα του επιβάλει ο
τροχονόμος, αλλά ο πιθανός ακρωτηριασμός ή ο θάνατός του μέσα στην τσαλακωμένη
λαμαρίνα, ποιος είναι σε θέση να βιώσει την αυτονομία του Ι.Χ. για την οποία
έχει επενδύσει εκατομμύρια; Ένα είναι συνεπώς βέβαιο: Αυτοκίνηση και αυτονομία
αλληλοαποκλείονται, όσα μέτρα και αν ληφθούν, όσες τεχνικές βελτιώσεις των
οχημάτων και αν γίνουν, όσοι νέοι δρόμοι και αν κατασκευασθούν.

Ακόμα και αν τα προβλήματα που οφείλονται στη ρύπανση και τον θόρυβο κάποτε
λυθούν, υπάρχει ένας περιορισμός που δεν αίρεται: η έλλειψη χώρου. Η ανάκτηση
του χαμένου χώρου στους μποτιλιαρισμένους δρόμους των πόλεων και η απόκτηση
πραγματικής αυτονομίας στις μετακινήσεις είναι δυνατόν να επιτευχθούν μόνον αν
αναπτυχθεί ένα πυκνό και αξιόπιστο δίκτυο δημόσιων συγκοινωνιών.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15858N221</ED>
<ID>
ID:163327

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N22&aa=1</URL></REF>


Article

<CATEGORY>vin06</CATEGORY>

 <H5>ΕΝΑ ΜΗΧΑΝΗΜΑ ΑΠΟ ΕΛΛΗΝΕΣ ΓΙΑ ΔΙΑΓΝΩΣΗ ΤΟΥ ΚΑΡΚΙΝΟΥ ΚΑΙ ΤΙΣ ΑΛΛΟΙΩΣΕΙΣ ΠΙΝΑΚΩΝ ΖΩΓΡΑΦΙΚΗΣ
</H5><H2>Δικαίωμα στο αύριο
</H2><H2>Για γιατρούς και μουσεία
</H2><H2>ΙΧΝΗ
</H2>
<AUTHOR>ΕΥΗ ΕΛΕΥΘΕΡΙΑΔΟΥ - ΚΩΣΤΑΣ ΜΠΟΓΔΑΝΙΔΗΣ</AUTHOR>

Οι επιστήμονες. Τρία από τα μέλη της ερευνητικής ομάδας (κ.κ. Γιαννούλη,
Μπάλλας, Παπαδάκης) που κατασκεύασε το σύστημα πολυφασματικής απεικόνισης

Επανάσταση στις ιατρικές εφαρμογές και στον έλεγχο των έργων τέχνης φέρνει ένα
πρωτοποριακό μηχάνημα, που κατασκευάστηκε εξ ολοκλήρου από Έλληνες επιστήμονες
στην Κρήτη κι έχει ήδη εντυπωσιάσει Αμερικανούς και Ευρωπαίους.

ΗΡΑΚΛΕΙΟ

Πρόκειται για ένα μοναδικό στον κόσμο σύστημα πολυφασματικής απεικόνισης, που
δημιούργησαν έπειτα από πολυετή εργασία ερευνητές του Ιδρύματος Τεχνολογίας
και Έρευνας (ΙΤΕ), σε συνεργασία με καθηγητές - γιατρούς του Πανεπιστημίου
Κρήτης, το οποίο εφαρμόζεται επιτυχώς σε ασθενείς για φωτοδυναμική διάγνωση
και θεραπεία καρκίνων. Παράλληλα, το σύστημα αυτό, που ουσιαστικά απεικονίζει
σε πολλά μήκη κύματος, έχει εντυπωσιακά αποτελέσματα στα έργα τέχνης, αφού οι
ειδικοί πλέον μπορούν να διαπιστώνουν τις αλλοιώσεις που έχουν γίνει σε ένα
πίνακα ή μια εικόνα, ακόμη και τη γνησιότητά τους!

Το «Μούζις», όπως το αποκαλεί η ερευνητική ομάδα του Εργαστηρίου Βιοϊατρικής
Απεικονιστικής Φασματοσκοπίας του Ινστιτούτου Λέιζερ του ΙΤΕ, με επικεφαλής
τον κ. Κώστα Μπάλλα, παρουσιάστηκε πρόσφατα στην Αμερική, όπου οι επιστήμονες
ενθουσιάστηκαν. Από το Χάρβαρντ μάλιστα ζητήθηκε και αγοράστηκε, ενώ τους
επόμενους μήνες θα εγκατασταθεί για να βοηθήσει τους εκεί ερευνητές σε
εφαρμογές ακόμη και στην Ιατροδικαστική.

«Αυτό που καταφέραμε είναι να συνδυάσουμε απεικονίσεις με φασματοσκοπικές
τεχνικές, πετυχαίνοντας έτσι ένα πλήρες φάσμα σε κάθε σημείο της εικόνας»,
λέει στα «ΝΕΑ» ο κ. Μπάλλας, που σημειώνει ότι «σε μια εικόνα μας δίνει
500.000 φάσματα». Η διαδικασία στον εντοπισμό του καρκινικού όγκου και η
θεραπεία του γίνεται πιο απλή με το σύστημα αυτό και λύνει πραγματικά τα χέρια
των γιατρών.

Δίδεται μια ουσία που απορροφάται επιλεκτικά από τα καρκινικά κύτταρα και η
οποία διεγείρεται με κατάλληλο φωτισμό. Η προσβεβλημένη περιοχή φθορίζει και
φαίνεται ξεκάθαρα στον ηλεκτρονικό υπολογιστή. Έτσι:

* Ο γιατρός γνωρίζει από πού θα πάρει δείγμα για βιοψία, που ήδη εκ των
πραγμάτων έχει γίνει, αφού η πολυφασματική απεικόνιση δείχνει την περιοχή που
έχει προσβληθεί από τον καρκίνο, επίσης

* Μπορεί όπου ενδείκνυται επέμβαση να την πραγματοποιήσει, γνωρίζοντας
επακριβώς τα όρια της προσβεβλημένης περιοχής.

Στο δεύτερο στάδιο ακολουθεί η θεραπεία με ακτινοβολία λέιζερ, όπου πλέον
κινείται με μεγαλύτερη ευκολία ο γιατρός και δεν «χτυπάει» στα τυφλά.

«Ξέρουμε τι ακριβώς να κάνουμε, έχουμε μάθει με το σύστημα αυτό τους
μηχανισμούς, ότι είναι διαφορετικοί στην ακτινική υπερκεράτωση και το
βασικοκυτταρικό», επισημαίνει ο κ. Μπάλλας. Με την ακτινοβολία, η ουσία
διασπάται σε μονήρες οξυγόνο και ελεύθερες ρίζες, που γίνονται τοξικές και
έχουν την ιδιότητα να καταστρέφουν επιλεκτικά τα καρκινικά κύτταρα και όχι τον
υγιή ιστό. Οι ίδιοι οι δημιουργοί του συστήματος δεν μπορούσαν πραγματικά να
φανταστούν πόσες εφαρμογές έχει, όπως θα πει ο κ. Μπάλλας, αφού στην πορεία
διαπιστώνουν ότι δίνει δυνατότητα στους ΩΡΛ γιατρούς να «βλέπουν» πίσω από το
τύμπανο του αυτιού, ενώ με ένα κολποσκόπιο, που επίσης αναπτύχθηκε ως μέρος
του συστήματος, γίνεται και ανίχνευση του καρκίνου στον τράχηλο της μήτρας σε
πολύ πρώιμο στάδιο.

Κάτι που ήδη χρησιμοποιείται επιτυχώς ως μέθοδος στη Μαιευτική Κλινική του
Πανεπιστημιακού Νοσοκομείου Ηρακλείου, ενώ εταιρεία ανέλαβε ήδη να το περάσει
στην παραγωγή. Στην Ιατροδικαστική οι Αμερικανοί θεωρούν ότι θα βοηθήσει πολύ,
καθώς κάνει ανίχνευση σπέρματος (σε περιπτώσεις βιασμών) και μπορεί να
προσδιορίσει ακόμη και τον χρόνο θανάτου με την απώλεια των υγρών κ.ά.

ΣΤΟΥΣ ΠΙΝΑΚΕΣ

Η ίδια πρακτική χρησιμοποιείται και στα έργα τέχνης, όπως συμβαίνει στη
διάγνωση των καρκίνων. Ενώ η δομή είναι διαφορετική, το χρώμα εμφανίζεται το
ίδιο και τη διαφορά μπορείς να τη «δεις» μόνο μέσα από την πολυφασματική απεικόνιση.

Για παράδειγμα, πολλές φορές έχουν διαπιστωθεί αλλοιώσεις κάτω από πίνακες
ακόμη και μεγάλων ζωγράφων και φαίνονται τα χρώματα που έχουν χρησιμοποιηθεί,
αλλά και οποιαδήποτε παρέμβαση έγινε.

ΑΓΟΡΑΣΤΗΚΕ ΗΔΗ

Η πρόσφατη παρουσίαση του συστήματος πολυφασματικής απεικόνισης που έγινε στα
Πανεπιστήμια του Χάρβαρντ, του Πίτσμπουργκ, του Νάσβιλ και του Τενεσί των ΗΠΑ
έτυχε θερμής υποδοχής από τους επιστήμονες, όπως δηλώνει ο καθηγητής ΩΡΛ του
Πανεπιστημίου Κρήτης κ. Μανόλης Χελιδόνης που παρακολούθησε από κοντά την
προσπάθεια των ερευνητών.

«Όλοι ζητούν συνεργασία, όλα τα πανεπιστήμια και τα ερευνητικά κέντρα ζητούν
επιπλέον στοιχεία, σύντομα θα κατακτήσει την παγκόσμια αγορά», όπως
χαρακτηριστικά λέει.

Πράγματι ήδη το σύστημα αγοράστηκε από το Χάρβαρντ, ενώ 2 ευρωπαϊκές εταιρείες
ζήτησαν και πήραν την αποκλειστική διάθεση για τη Γηραιά Ήπειρο, όπως
αποκαλύπτει ο κ. Μπάλλας. «Οι Αμερικανοί ενδιαφέρονται κυρίως για τις ιατρικές
εφαρμογές και οι Ευρωπαίοι περισσότερο για τα έργα τέχνης», όπως τονίζει,
σημειώνοντας ότι πολλά μουσεία της Ευρώπης, ανάμεσά τους και η δική μας Εθνική
Πινακοθήκη, ακόμη και ιδιώτες, έχουν παραγγείλει το σύστημα για τον έλεγχο
έργων τέχνης που έχουν ή αγοράζουν.

Η ομάδα που έχει δημιουργήσει το σύστημα υπό τον διδάκτορα Ιατρικής και
Φυσικής κ. Μπάλλα είναι ολιγομελής. Πρόκειται για τους κ.κ. Νίκο Παπαδάκη
(ηλεκτρολόγο μηχανικό), Ταρσί Γιαννούλη (φυσικό), Δημήτρη Πελεκούδα (Η/Υ),
Μιχάλη Βελεγράκη (τεχν. ιατρικών οργάνων), Μαρίτα Κοσμαδάκη (γιατρό), Μανόλη
Προκοπάκη (γιατρό), Γιάννη Ορφανό (μηχανολόγο) και Αγγελική Δημόκα (φυσικό).

«Η ιδέα ξεκίνησε πριν από μερικά χρόνια, θέλοντας να φτιάξω ένα σύστημα που να
απεικονίζει σε όλα τα μήκη φάσματος», λέει ο κ. Μπάλλας που όπως παραδέχεται
το αποτέλεσμα και οι εφαρμογές του ξεπέρασαν τις προσδοκίες του.

Η προσπάθεια χρηματοδοτήθηκε από Ολλανδούς, το ΝΑΤΟ, ενώ τώρα χρηματοδοτεί το
σύστημα και η μεγάλη πολυεθνική εταιρεία IRIS.

* ΝΕΑ ΔΙΟΙΚΗΣΗ απέκτησε ο Σύνδεσμος Επιχειρήσεων Πληροφορικής Ελλάδας (ΣΕΠΕ)
στην ετήσια γενική συνέλευση που έγινε πριν από λίγες ημέρες. Στο νέο
Διοικητικό Συμβούλιο μετέχουν οι κ.κ. Θεόδωρος Φέσσας (Infoquest), Αντώνης
Κυριαζής (Singular), Σπύρος Βυζάντιος (Byte), Γιάννης Θεοδωρόπουλος (Sitec),
Παναγιώτης Κοκαλάκης (Scicom), Μάρκος Βουτσίνος (Bull) και Κώστας Παπαζαχαρίου
(Microland). Σήμερα στον ΣΕΠΕ, εκπροσωπούνται 185 επιχειρήσεις πληροφορικής
και επικοινωνιών που αντιπροσωπεύουν περισσότερο από το 80% του συνολικού
κύκλου εργασιών της εγχώριας αγοράς πληροφορικής.

* Εκδήλωση για την Παγκόσμια Ημέρα του Περιβάλλοντος με θέμα «Το κουτί της
Πανδώρας» διοργανώνουν αύριο στις 6.30 μ.μ. το Ειδικό Πειραματικό Σχολείο
Μαρασλείου, το 15ο Νηπιαγωγείο Αθηνών και το Πειραματικό Δημοτικό Μαρασλείου
(προαύλιο Μαρασλείου, Μαρασλή 4, Κολωνάκι).

1 Συμπόσιο με θέμα «Συστήματα Συγκοινωνιών '97» διοργανώνει το
Πολυτεχνείο Κρήτης σε συνεργασία με το Τεχνικό Επιμελητήριο στα Χανιά από τις
16 ως τις 18 Ιουνίου.

Περισσότεροι από 300 επιστήμονες από 39 χώρες της Ευρώπης και της Αμερικής θα
παρουσιάσουν τις εργασίες τους σε θέματα οδικής και εναέριας κυκλοφορίας,
αστικών, σιδηροδρομικών και ναυτιλιακών συγκοινωνιών.

2 Η Rainbow Computers, αντιπρόσωπος της Apple στην Ελλάδα, έχει
οργανώσει το δίκτυο υπολογιστών του 44ου Ράλι Ακρόπολις, που απαιτείται για
την έκδοση των αποτελεσμάτων και τον εξοπλισμό των Press rooms για 300
δημοσιογράφους. Το Ράλι, που λήγει αύριο, μεταδίδεται και στο Ίντερνετ (http:
//www. techlink. gr/acropolis).

3 Ημερίδα με θέμα «Internet Explorer 4.0 Platform» διοργανώνει η
Microsoft Hellas την Πέμπτη (9.15 π.μ. - 7 μ.μ.) στο ξενοδοχείο «Λήδρα Μάριοτ»
(αίθουσα Ballroom). Η εκδήλωση απευθύνεται σε εταιρείες που δραστηριοποιούνται
στο χώρο του World Wide Web. Για συμμετοχή, τηλεφωνήστε στα 6806.775-9.

4 Σύστημα «ηλεκτρονικής δημοκρατίας» ετοιμάζει ο Δήμος Αθηναίων σε
συνεργασία με το Εθνικό Μετσόβιο Πολυτεχνείο. Το δίκτυο «Περικλής», που
παρουσίασαν χθες ο κ. Δημήτρης Αβραμόπουλος και ο κ. Νίκος Μαρκάτος,
αποτελείται από ειδικές οθόνες, που θα τοποθετηθούν σε κεντρικά σημεία. Με ένα
άγγιγμα της οθόνης, ο πολίτης θα μπορεί να ψηφίσει για διάφορα θέματα που
απασχολούν το δήμο.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15858N231</ED>
<ID>
ID:163328

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N23&aa=1</URL></REF>


Article

<CATEGORY>vin06</CATEGORY>

 <H2>ΙΧΝΗ
</H2>
* ΝΕΑ ΔΙΟΙΚΗΣΗ απέκτησε ο Σύνδεσμος Επιχειρήσεων Πληροφορικής Ελλάδας (ΣΕΠΕ)
στην ετήσια γενική συνέλευση που έγινε πριν από λίγες ημέρες. Στο νέο
Διοικητικό Συμβούλιο μετέχουν οι κ.κ. Θεόδωρος Φέσσας (Infoquest), Αντώνης
Κυριαζής (Singular), Σπύρος Βυζάντιος (Byte), Γιάννης Θεοδωρόπουλος (Sitec),
Παναγιώτης Κοκαλάκης (Scicom), Μάρκος Βουτσίνος (Bull) και Κώστας Παπαζαχαρίου
(Microland). Σήμερα στον ΣΕΠΕ, εκπροσωπούνται 185 επιχειρήσεις πληροφορικής
και επικοινωνιών που αντιπροσωπεύουν περισσότερο από το 80% του συνολικού
κύκλου εργασιών της εγχώριας αγοράς πληροφορικής.

* Εκδήλωση για την Παγκόσμια Ημέρα του Περιβάλλοντος με θέμα «Το κουτί της
Πανδώρας» διοργανώνουν αύριο στις 6.30 μ.μ. το Ειδικό Πειραματικό Σχολείο
Μαρασλείου, το 15ο Νηπιαγωγείο Αθηνών και το Πειραματικό Δημοτικό Μαρασλείου
(προαύλιο Μαρασλείου, Μαρασλή 4, Κολωνάκι).

1 Συμπόσιο με θέμα «Συστήματα Συγκοινωνιών '97» διοργανώνει το
Πολυτεχνείο Κρήτης σε συνεργασία με το Τεχνικό Επιμελητήριο στα Χανιά από τις
16 ως τις 18 Ιουνίου.

Περισσότεροι από 300 επιστήμονες από 39 χώρες της Ευρώπης και της Αμερικής θα
παρουσιάσουν τις εργασίες τους σε θέματα οδικής και εναέριας κυκλοφορίας,
αστικών, σιδηροδρομικών και ναυτιλιακών συγκοινωνιών.

2 Η Rainbow Computers, αντιπρόσωπος της Apple στην Ελλάδα, έχει
οργανώσει το δίκτυο υπολογιστών του 44ου Ράλι Ακρόπολις, που απαιτείται για
την έκδοση των αποτελεσμάτων και τον εξοπλισμό των Press rooms για 300
δημοσιογράφους. Το Ράλι, που λήγει αύριο, μεταδίδεται και στο Ίντερνετ (http:
//www. techlink. gr/acropolis).

3 Ημερίδα με θέμα «Internet Explorer 4.0 Platform» διοργανώνει η
Microsoft Hellas την Πέμπτη (9.15 π.μ. - 7 μ.μ.) στο ξενοδοχείο «Λήδρα Μάριοτ»
(αίθουσα Ballroom). Η εκδήλωση απευθύνεται σε εταιρείες που δραστηριοποιούνται
στο χώρο του World Wide Web. Για συμμετοχή, τηλεφωνήστε στα 6806.775-9.

4 Σύστημα «ηλεκτρονικής δημοκρατίας» ετοιμάζει ο Δήμος Αθηναίων σε
συνεργασία με το Εθνικό Μετσόβιο Πολυτεχνείο. Το δίκτυο «Περικλής», που
παρουσίασαν χθες ο κ. Δημήτρης Αβραμόπουλος και ο κ. Νίκος Μαρκάτος,
αποτελείται από ειδικές οθόνες, που θα τοποθετηθούν σε κεντρικά σημεία. Με ένα
άγγιγμα της οθόνης, ο πολίτης θα μπορεί να ψηφίσει για διάφορα θέματα που
απασχολούν το δήμο.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15858N232</ED>
<ID>
ID:163379

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N23&aa=2</URL></REF>


Article

<CATEGORY>vin06</CATEGORY>

 <H5>ΔΙΚΑΖΕΤΑΙ Ο ΡΩΧΑΜΗΣ ΓΙΑ ΑΠΟΠΕΙΡΑ ΔΟΛΟΦΟΝΙΑΣ ΑΣΤΥΝΟΜΙΚΩΝ
</H5><H2>Ο μάρτυρας δεν τον αναγνώρισε
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Σταθόπουλος - Ρωχάμης. Στο εδώλιο για απόπειρα δολοφονίας αστυνομικών

Οι αστυνομικοί που επέβαιναν στο περιπολικό τη νύχτα της 27ης Απριλίου 1995
κινδύνευσαν να σκοτωθούν. Ο συνοδηγός του αυτοκινήτου που καταδίωκαν έριχνε
εναντίον τους τη μια χειροβομβίδα μετά την άλλη. Δεν μπόρεσαν να δουν τους
δράστες, αλλά πολλές ημέρες αργότερα έμαθαν πως επρόκειτο για τους δραπέτες
Βαγγέλη Ρωχάμη και Γιώργο Σταθόπουλο.

Αδελφές Ρωχάμη. Οι κόρες του Μαρία και Γιάννα παρακολούθησαν τη δίκη

ΧΘΕΣ ΣΤΟ δικαστήριο, οι δύο αστυνομικοί κατέθεσαν προκειμένου να στηρίξουν το
κατηγορητήριο που οι δύο κατηγορούμενοι αρνούνται. Και ήταν μεγάλη η έκπληξη
όλων, όταν ο ένας μάρτυρας, ο αστυνομικός Δημήτρης Σταματίου, δήλωσε στους
τακτικούς δικαστές και τους ενόρκους του Μεικτού Ορκωτού Δικαστηρίου της
Αθήνας: «Αν ήταν στο αυτοκίνητο ο Ρωχάμης, πιστεύω ότι θα το παραδεχόταν...».

Τόσο ο κ. Σταματίου όσο και ο συνάδελφός του Βασ. Μαρσέλης, οδηγός του
περιπολικού, αλλά και κάποιοι άλλοι αυτόπτες μάρτυρες του περιστατικού που
συνέβη στα Σεπόλια και φάνηκε αρχικά ως τρομοκρατική ενέργεια, δεν ήταν σε
θέση να αναγνωρίσουν στα πρόσωπα των κατηγορουμένων τους δράστες. «Ο οδηγός
είχε μαύρα μακριά μαλλιά και ο συνοδηγός ξανθά», ήταν το μόνο που θυμάται ο
αστυνομικός Βασ. Μαρσέλης.

Στον Γ. Σταθόπουλο έφτασαν οι διωκτικές αρχές 20 περίπου ημέρες μετά το
επεισόδιο, καθώς ο κατηγορούμενος είχε ενοικιάσει το αυτοκίνητο στο οποίο
επέβαιναν οι δράστες, χρησιμοποιώντας ωστόσο πλαστή άδεια οδήγησης. Όταν
συνελήφθη, ομολόγησε πως ήταν ο οδηγός του αυτοκινήτου, αρνούμενος όμως πως ο
συνοδηγός που πέταξε τις χειροβομβίδες ήταν ο Ρωχάμης. Ισχυρίστηκε μάλιστα πως
δίπλα του καθόταν την ώρα της καταδίωξης κάποιος Βασσάλος, ο οποίος και τον
προέτρεψε να επιταχύνει για να μη τους συλλάβουν επειδή ­ όπως του είπε ­ ήταν
«φορτωμένος» με ναρκωτικά.

Στον Ρωχάμη αποδόθηκε η κατηγορία επειδή ­ σύμφωνα με τη δικογραφία ­ βρέθηκε
ένα αποτύπωμά του στο αυτοκίνητο. Ο ίδιος, εξάλλου, παραδέχεται πως είχε μπει
πολλές φορές στο συγκεκριμένο αυτοκίνητο το διάστημα που ήταν εκτός φυλακών.

Με την έναρξη της χθεσινής ακροαματικής διαδικασίας, ο Βαγγέλης Ρωχάμης, που
είχε στο πλευρό του τις δύο κόρες του Μαρία και Γιάννα, δήλωσε: «Δεν έχω καμιά
σχέση με τίποτε από όλα όσα με κατηγορούν». Το ίδιο είχε πει προηγουμένως και
ο Σταθόπουλος ­ αναιρώντας την αρχική ομολογία του ­ δεχόμενος μόνο την ύπαρξη
της πλαστής άδειας οδήγησης. Και οι δύο κατηγορούμενοι επικαλέστηκαν άλλοθι,
για το οποίο κατέθεσαν στο δικαστήριο, αντιστοίχως, η μητέρα του Σταθόπουλου
Βασιλική και η ανιψιά του Ρωχάμη Ειρήνη Μαύρου. «Δεν με κάλεσε κανείς να
καταθέσω. Το έκανα αυθόρμητα παραβλέποντας ότι θα μπορούσα κι εγώ να
κατηγορηθώ, αφού τότε ο θείος μου ήταν δραπέτης. Δεν μπορώ όμως να μην πω πως
εκείνο το βράδυ ήταν στο σπίτι μου, όπου και κοιμήθηκε», είπε η κ. Μαύρου.

Η δίκη συνεχίζεται σήμερα με τις απολογίες των κατηγορουμένων.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15858N241</ED>
<ID>
ID:163329

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N24&aa=1</URL></REF>


Article

<CATEGORY>vin06</CATEGORY>

 <H2>Δικάζεται ο «δράκος της Λάρισας»
</H2>
ΒΟΛΟΣ

ΑΡΧΙΣΕ χθες στο Κακουργιοδικείο Βόλου η δίκη του φερόμενου ως «δράκου» της
Λάρισας, ο οποίος κατηγορείται για επιθέσεις εναντίον ζευγαριών που στάθμευαν
με αυτοκίνητα σε πάρκινγκ και απόμερους δρόμους κατά το χρονικό διάστημα από
το 1988 έως το 1992.

Στο εδώλιο του Κακουργιοδικείου Βόλου κάθησε ο Παν. Τρικαλιάρης, 45 ετών,
γεωργός, από την Ανάβρα Καρδίτσας, έγγαμος και πατέρας δύο κοριτσιών.

Ο Τρικαλιάρης κρατείται ήδη στις δικαστικές φυλακές Λάρισας και εκτίει ποινή
φυλάκισης 11 ετών για χασισοκαλλιέργεια. Οι κατηγορίες που αντιμετωπίζει είναι
ανθρωποκτονία από πρόθεση, απόπειρα ανθρωποκτονίας κατά συρροή, βιασμός κατά
συρροή, διακεκριμένες απρόκλητες φθορές ξένης ιδιοκτησίας, απειλή, παράνομη
οπλοφορία κατά συρροή και οπλοχρησία. Στο πολυσέλιδο παραπεμπτικό βούλευμα του
Συμβουλίου Πλημμελειοδικών Λάρισας, μεταξύ άλλων, αναφέρονται έξι περιπτώσεις
επίθεσης του κατηγορουμένου εναντίον ζευγαριών, σε μια από τις οποίες
τραυμάτισε θανάσιμα έναν αρχισμηνία με τα σκάγια του κυνηγετικού όπλου του.
Ήταν πάντα οπλισμένος και παρακολουθούσε τα υποψήφια θύματά του. Κρατούσε φακό
και όταν πλησίαζε τα σταθμευμένα, σε σκοτεινά σημεία των δρόμων, αυτοκίνητα
έριχνε το φως του φακού στα μάτια τους, ώστε να μη μπορούν να τον δουν. Στη
συνέχεια πυροβολούσε εναντίον των ανδρών και στις περισσότερες των περιπτώσεων
εξανάγκαζε τις γυναίκες να ενδώσουν στις σεξουαλικές του ορέξεις. Εκτός από
την περίπτωση του αρχισμηνία, τον οποίο πυροβόλησε και τραυμάτισε θανάσιμα,
στις υπόλοιπες περιπτώσεις τα θύματά του κατάφερναν να γλιτώσουν.

Η δίκη ξεκίνησε στις 9 το πρωί. Το αίτημα που τέθηκε στο δικαστήριο από
πλευράς του συνηγόρου πολιτικής αγωγής, συνηγόρου Λάρισας κ. Γ. Δαρτσάλη, ήταν
να γίνει η εξέταση μιας μάρτυρος - παθούσας, που δέχθηκε την επίθεση του
κατηγορουμένου, όπως υποστηρίζει ­ κεκλεισμένων των θυρών. Το δικαστήριο έκανε
δεκτό το αίτημα της πολιτικής αγωγής. Επίσης, έκανε δεκτό το αίτημα της
υπεράσπισης να μην πάρουν εικόνες τα τηλεοπτικά κανάλια. Αντίθετα, από την
πλευρά του, ο κατηγορούμενος δεν αρνήθηκε να παρίστανται δημοσιογράφοι στην
αίθουσα του δικαστηρίου, για την κάλυψη της ακροαματικής διαδικασίας. Αξίζει
να σημειωθεί ότι δεν υπήρξε και αίτημα αναβολής και έτσι η εκδίκαση της
υπόθεσης ξεκίνησε με την εξέταση του πρώτου μάρτυρα κατηγορίας, του
αστυνομικού του Τμήματος Ασφαλείας Λάρισας κ. Παλάντζα, ο οποίος τώρα είναι συνταξιούχος.

Δεύτερος μάρτυρας εξετάσθηκε ο κ. Στεργ. Ιορδανούδης, πατέρας του νεαρού
αρχισμηνία, τον οποίο φέρεται να έχει σκοτώσει ο Τρικαλιάρης τον Μάιο του 1992
στο 7ο χιλιόμετρο του δρόμου Λάρισας - Τρικάλων. Ο μάρτυρας υποστήριξε ότι
«πιστεύει πως δράστης των επιθέσεων είναι ο κατηγορούμενος», χωρίς ωστόσο να
είναι σε θέση να αναφέρει στο δικαστήριο συγκεκριμένα στοιχεία. Η δίκη διεκόπη
το μεσημέρι και θα συνεχισθεί σήμερα το πρωί με εξέταση άλλων μαρτύρων κατηγορίας.

Σημειώνεται ότι μεταξύ των συνηγόρων υπεράσπισης του κατηγορουμένου είναι και
ο ποινικολόγος Αλέξ. Λυκουρέζος. Ο κατηγορούμενος, από την πλευρά του,
υποστηρίζει πως είναι αθώος και όσα του καταμαρτυρούν αποτελούν «σκευωρία της
αστυνομίας». Αυτή είναι και η υπερασπιστική γραμμή των δικηγόρων, οι οποίοι με
την εξέταση του μάρτυρα αστυνομικού προσπάθησαν να αποδείξουν ότι είχαν «βάλει
στο μάτι» τον Τρικαλιάρη από το 1990, όταν συγκρούσθηκε το αυτοκίνητό του με
περιπολικό της αστυνομίας.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15858N242</ED>
<ID>
ID:163380

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N24&aa=2</URL></REF>


Article

<CATEGORY>vin06</CATEGORY>

 <H2>Η νοικοκυρά καλλιεργούσε παπαρούνες
</H2>
ΕΛΕΥΘΕΡΗ με περιοριστικούς όρους αφέθηκε χθες μετά την απολογία της στον
ανακριτή η 37χρονη νοικοκυρά Τασία Μαριολέα του Παναγιώτη, η οποία συνελήφθη
με την κατηγορία ότι καλλιεργούσε στον κήπο της τριακόσια εξήντα φυτά της
«υπνοφόρου μήκωνος», δηλαδή της παπαρούνας από την οποία βγαίνει το όπιο. Η
γυναίκα συνελήφθη από άνδρες της Δίωξης Ναρκωτικών Καλαμάτας, στο σπίτι της,
στο Σταυροπήγιο Μεσσηνίας. Όπως είπε στους αστυνομικούς, δεν γνώριζε ότι
καλλιεργούσε φυτά που παράγουν ναρκωτικά. Υποστήριξε, μάλιστα, ότι είχε
αγοράσει από ένα μοναστήρι τους σπόρους πριν από δύο χρόνια και έκτοτε κάθε
τέτοια εποχή τα φύτευε. Με τον τρόπο αυτό, εξάλλου, δικαιολόγησε την ύπαρξη
των σπόρων που ύστερα από έρευνα βρήκαν σε ντουλάπα της κρεβατοκάμαράς της οι αστυνομικοί.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15858N243</ED>
<ID>
ID:163418

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N24&aa=3</URL></REF>


Article

<CATEGORY>vin06</CATEGORY>

 <H2>Στη φυλακή ο Διαμαντίδης
</H2>
Σπύρος Διαμαντίδης. Πάλι στη φυλακή

Η ΠΡΟΣΠΑΘΕΙΑ του καθηγητή της Ομοιοπαθητικής Σπύρου Διαμαντίδη να
αποφυλακισθεί, έπεσε στο κενό καθώς χθες δεν κατάφερε να πείσει τους δικαστές
να του δώσουν το «εισιτήριο» προς την ελευθερία.

Πριν από λίγες ημέρες η εισαγγελέας της έδρας του Τριμελούς Πλημμελειοδικείου
της Αθήνας, που τον καταδίκασε σε τρία χρόνια φυλάκιση για σωματική βλάβη
ανηλίκου, είχε χαρακτηρίσει τον κατηγορούμενο «άνθρωπο επικίνδυνα ευφυή, γιατί
μπορεί να παίζει με τους άλλους, όπως εκείνος θέλει». Χθες, ο συνάδελφός της
κ. Κυριάκος Καρούτσος επισήμανε πως εάν αφεθεί ελεύθερος ο Σπύρος Διαμαντίδης
υπάρχει φόβος να διαπράξει και νέα αδικήματα. Με το σκεπτικό αυτό εισηγήθηκε
να μη γίνει δεκτή η αίτηση αναστολής εκτέλεσης της ποινής του και λίγο
αργότερα οι δικαστές του Τριμελούς Εφετείου της Αθήνας, με οριακή πλειοψηφία
(2-1), απέρριψαν την αίτησή του. Η παρουσία του Σπ. Διαμαντίδη στα δικαστήρια
προκάλεσε την έντονη αντίδραση γονέων των «πιστών» του, που τον θεωρούν
υπεύθυνο, γιατί έχουν χάσει τα παιδιά τους από κοντά τους. Επανειλημμένως,
μάλιστα, κατά τη διάρκεια της δίκης απευθύνθηκαν προς τους δικαστές ζητώντας
τη βοήθεια και τη συμπαράστασή τους στον αγώνα που κάνουν εδώ και καιρό.

Ο Διαμαντίδης ισχυρίστηκε πως «έχει μπλέξει σε ένα κουβάρι εκβιαστών, που
προσπαθούν να τον εξοντώσουν. Μίλησε για τον πολύχρονο αγώνα του για την
αναγνώριση της ομοιοπαθητικής επιστήμης, προσθέτοντας ότι το έργο του
κινδυνεύει τώρα να γκρεμιστεί, γιατί βρέθηκε μία μητέρα να τον καταγγείλει πως
δήθεν κακοποίησε το παιδί της. «Ξαφνικά βρέθηκα στο μάτι του κυκλώνα ­ είπε
στην απολογία του ο κατηγορούμενος γιατρός ­ και δέχομαι εκβιασμούς και
πιέσεις από πολλούς. Ποτέ δεν πήρα λεφτά από κανέναν και εάν είχε συμβεί κάτι
τέτοιο όλοι θα είχαν στραφεί με αγωγές εναντίον μου».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15858N244</ED>
<ID>
ID:163443

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N24&aa=4</URL></REF>


Article

<CATEGORY>vin06</CATEGORY>

 <H5>ΤΟ ΕΦΕΤΕΙΟ ΘΑ ΚΛΗΘΕΙ ΝΑ ΔΩΣΕΙ ΑΠΑΝΤΗΣΗ ΣΤΟ ΕΡΩΤΗΜΑ ΤΟΥ Μ. ΜΟΝΣΕΛΑ
</H5><H2>Δολοφονία με συναίνεση;
</H2>
Γωνία Ασκληπιού και Λεωφόρου Αλεξάνδρας ήταν η αφετηρία της τελευταίας βόλτας
του 40χρονου παρκαδόρου Ματθαίου Μονσελά και της οδοντιάτρου Γιόλας Βαγενά.

ΕΚΕΙΝΗ στο «ταξίδι» αυτό που ξεκινούσε κράτησε για τον εαυτό της τη θέση του
συνοδηγού και άφησε τη θέση του οδηγού του αυτοκινήτου σε εκείνον, ο οποίος
την οδήγησε από τη ζωή στον θάνατο.

Ήταν 11 Ιανουαρίου 1994. Μόλις το αυτοκίνητο σταμάτησε, η Γιόλα Βαγενά
κατέβηκε, προχώρησε λίγα βήματα και γυρνώντας την πλάτη της στον Μονσελά τού
φώναξε: «Άντε, τώρα, Μάνθο πυροβόλησε». Έτσι έκλεισε ο κύκλος του χρονικού
ενός προαναγγελθέντος θανάτου.

Το επόμενο λεπτό όλα είχαν τελειώσει. Η οδοντίατρος Γιόλα Βαγενά μοιράστηκε
για πρώτη φορά το μεγάλο της μυστικό με τον Μάνθο, όπως τον αποκαλούσε,
λέγοντάς του πως δεν ήθελε άλλο τη ζωή της, γιατί ήταν σίγουρη πια για τον
ερωτικό δεσμό του συζύγου της με μία άλλη γυναίκα. Ήταν η αιτία που ένιωθε
προδομένη από μία σχέση ζωής και στις τακτικές συναντήσεις τους πάντοτε τού
μιλούσε για τον άντρα της.

Ο Μονσελάς εξάλλου δεν ήταν ο μόνος άνθρωπος στον οποίο η Γιόλα Βαγενά είχε
εκμυστηρευθεί πως ήθελε να δώσει τέλος στη ζωή της. Τη σκέψη αυτή τους
τελευταίους μήνες δεν την κρατούσε πια για τον εαυτό της. Την είχε
κοινοποιήσει και στο στενό συγγενικό της περιβάλλον, ζητώντας τους μάλιστα να
τη βοηθήσουν να βρει έναν Αλβανό, να τον πληρώσει για να... τη σκοτώσει.
Υπερβολική ακουγόταν στα αυτιά των δικών της ανθρώπων η μακάβρια επιθυμία της.
Και έκαναν το λάθος να μην πιστέψουν πως θα έφτανε στο σημείο να αυτοκτονήσει.
Την έβλεπαν καθημερινά να ζει το δικό της δράμα, αλλά ούτε για μια στιγμή δεν
πίστεψαν πως θα είχε τη δύναμη να κάνει κακό στον εαυτό της.

Τελικά, μόνη της η Γιόλα Βαγενά βρήκε τον «κατάλληλο» άνθρωπο. Αυτό που δεν
κάνετε εσείς, θα το κάνει ο «κοτσιδάκιας» είχε πει στην οικογένειά της
δίνοντας με τον τρόπο αυτό το στίγμα του ανθρώπου που λίγες μέρες αργότερα
έστρεψε το όπλο εναντίον της και την πυροβόλησε.

Όταν ο Μονσελάς γνώρισε τη Βαγενά πίστεψε πως θα κατάφερνε να τη βοηθήσει να
ξεπεράσει το ψυχολογικά προβλήματα που αντιμετώπιζε. Απέτυχε όμως να κρατήσει
τις ισορροπίες και δεν κατάφερε να σώσει τη Γιόλα, η οποία τις τελευταίες
ημέρες αναζητούσε το θάνατο κάνοντας έναν παράλληλο αγώνα ζωής.

ΣΤΟ ΕΦΕΤΕΙΟ

Όλη αυτή η διαδρομή, οι «εικονικές εκτελέσεις», που προηγήθηκαν της νύχτας της
δολοφονίας, θα αναβιώσουν ξανά από αύριο το πρωί στην αίθουσα του Μεικτού
Ορκωτού Εφετείου της Αθήνας, στο εδώλιο του οποίου θα καθίσει για άλλη μια
φορά ο Ματθαίος Μονσελάς κατηγορούμενος για ανθρωποκτονία από πρόθεση. Κάποιοι
τον αποκάλεσαν «κατά παραγγελία δολοφόνο», και άλλοι τον χαρακτήρισαν «ψυχρό
εκτελεστή». Εκείνος πάλι, έχοντας τινάξει από πάνω του τον ρόλο του λυτρωτή
του θύματός του, έχει πει απολογούμενος στο πρωτοβάθμιο δικαστήριο πως «νιώθει
ένοχος, αλλά και αθώος, γιατί η καρδιά του ποτέ δεν κατάλαβε ότι σκότωσε έναν άνθρωπο».

Από τη σκηνή της τελευταίας πράξης του δράματος ο κατηγορούμενος δεν θυμάται
καμία άλλη λεπτομέρεια εκτός από τον εκκωφαντικό θόρυβο του τρίτου
πυροβολισμού, ύστερα από τον οποίο «ξύπνησε», όπως έχει πει, και
συναισθανόμενος τότε τι είχε κάνει, άφησε πίσω του το πτώμα της Βαγενά και
έφυγε περιπλανώμενος προς άγνωστη κατεύθυνση μέχρι το πρωί της επόμενης μέρας
που συνελήφθη.

ΤΟ ΕΡΩΤΗΜΑ

Οι δικαστές του Μεικτού Ορκωτού Δικαστηρίου τον έχουν καταδικάσει σε συνολική
ποινή κάθειρξης 12 ετών και 9 μηνών κηρύσσοντάς τον ένοχο ­ με οριακή
πλειοψηφία ­ για το αδίκημα της ανθρωποκτονίας από πρόθεση με το ελαφρυντικό
του προτέρου εντίμου βίου. Τρεις από τους ενόρκους είχαν τότε την άποψη πως ο
κατηγορούμενος έπρεπε να κριθεί ένοχος για «ανθρωποκτονία με συναίνεση του
θύματος», αδίκημα σε βαθμό πλημμελήματος, που προβλέπεται και τιμωρείται από
το άρθρο 300 του Ποινικού Κώδικα. 
<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15858N451</ED>
<ID>
ID:163330

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N45&aa=1</URL></REF>


Article

<CATEGORY>vin06</CATEGORY>

 <H2>Ο εισαγγελέας θεώρησε μικρές τις ποινές
</H2>
«ΟΡΙΑΚΕΣ και αδικαιολόγητες» θεωρεί ο προϊστάμενος της Εισαγγελίας Εφετών της
Αθήνας κ. Γ. Κλειδαράς τις ποινές που επιβλήθηκαν την περασμένη εβδομάδα σε
δύο πρώην ανώτερους υπαλλήλους της Εθνικής Τράπεζας και στον επιχειρηματία
Σπύρο Ροδόπουλο, οι οποίοι κρίθηκαν ένοχοι για υπόθεση απάτης.

Στηριζόμενος στο σκεπτικό αυτό ο εισαγγελικός λειτουργός άσκησε χθες έφεση
υπέρ του νόμου, επισημαίνοντας ότι θα έπρεπε να επιβληθούν μεγαλύτερες ποινές
κάθειρξης εν όψει της βαρύτητας της πράξεώς τους, αλλά και της προσωπικότητας
των κατηγορουμένων.

Πρόκειται για τον πρώην διευθυντή του υποκαταστήματος της Εθνικής Τράπεζας του
Ηρακλείου Κρήτης, Θεόδωρο Πελεκανάκη, τον υποδιευθυντή Εμμανουήλ
Κωνσταντινίδη, που καταδικάστηκαν σε κάθειρξη 11 ετών ο καθένας για απάτη,
καθώς και τον επιχειρηματία Σπύρο Ροδόπουλο, στον οποίο επιβλήθηκε ποινή
κάθειρξης 13 ετών για ηθική αυτουργία.

Σύμφωνα με την κατηγορία ο Σπ. Ροδόπουλος, μεγαλομέτοχος της εταιρείας
τυποποίησης ελαιολάδου ΟΜΕΛΒΑ, χωρίς να υπάρχουν οι απαραίτητες προϋποθέσεις
κατάφερε να δανειοδοτηθεί από το υποκατάστημα της Εθνικής στην Κρήτη, με
αποτέλεσμα η Τράπεζα να υποστεί ζημία που ξεπερνά τα 5 δισεκατομμύρια δραχμές. 
<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15858N452</ED>
<ID>
ID:163381

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N45&aa=2</URL></REF>


Article

<CATEGORY>vin06</CATEGORY>

 <H2>«Χρυσοί κανόνες» για το σάκχαρο
</H2>
Η ΤΑΚΤΙΚΗ σωματική άσκηση, η αποφυγή των υδατανθράκων και τα συχνά μικρά
γεύματα είναι οι «χρυσοί κανόνες» για τον αποτελεσματικό έλεγχο των επιπέδων
σακχάρου στο αίμα, αν και σε πολλές περιπτώσεις απαραίτητη είναι και η
χορήγηση φαρμάκων.

Αυτά ανακοίνωσε χθες σε συνέντευξη Τύπου ο καθηγητής Σωτήρης Ράπτης, πρόεδρος
του Εθνικού Κέντρου Έρευνας, Πρόληψης και Θεραπείας του Σακχαρώδους Διαβήτη
και των Επιπλοκών του (ΕΚΕΔΙ), επ' ευκαιρία του 2ου Συνεδρίου του ΕΚΕΔΙ που
διεξάγεται σήμερα στην Αθήνα. Όπως επεσήμανε ο κ. Ράπτης, στη χώρα μας
υπάρχουν 700.000 περίπου ασθενείς με διαβήτη, το 95% εκ των οποίων πάσχουν από
τύπου ΙΙ διαβήτη, κατά τον οποίο έχουν μεν αρκετή ινσουλίνη στο πάγκρεας, αλλά
ο οργανισμός τους δεν μπορεί να την αξιοποιήσει ταχέως ούτως ώστε να ρυθμίσει
αποτελεσματικά τα επίπεδα σακχάρου στο αίμα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15858N453</ED>
<ID>
ID:163419

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N45&aa=3</URL></REF>


Article

<CATEGORY>vin07</CATEGORY>

 <H5>ΥΠΕΡΕΘΝΙΚΙΣΤΙΚΑ ΚΟΜΜΑΤΑ ΑΛΙΕΥΟΥΝ ΨΗΦΟΦΟΡΟΥΣ ΜΕΤΑΞΥ ΤΩΝ ΑΝΕΡΓΩΝ ΣΤΙΣ ΠΡΩΗΝ
ΚΟΜΜΟΥΝΙΣΤΙΚΕΣ ΧΩΡΕΣ
</H5><H5>Και εδαφικές διεκδικήσεις
</H5><H2>Η ακροδεξιά αφυπνίζεται
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ούγγροι ακροδεξιοί. Στη Βουδαπέστη οι οπαδοί του ΜΙΕΡ διαδηλώνουν
αμφισβητώντας τα μεταπολεμικά σύνορα της χώρας

Ακροδεξιές ιδέες αρχίζουν να βρίσκουν σημαντική απήχηση σε αρκετές από τις
πρώην κομμουνιστικές χώρες της Κεντρικής Ευρώπης, γράφει στο τελευταίο του
τεύχος το γαλλικό περιοδικό «Λε Πουέν». Υπερεθνικιστικά και σωβινιστικά
κόμματα αλιεύουν ψηφοφόρους μεταξύ των εργατών, των ανέργων και των χωρικών,
των θυμάτων δηλαδή των οικονομικών μεταρρυθμίσεων.

Ο ΖΑΝ-ΜΑΡΙ Λεπέν τρίβει τα χέρια του. Στην Μπρατισλάβα, το Βουκουρέστι ή τη
Βουδαπέστη η ακροδεξιά αφυπνίζεται. Το 1989, στην αναταραχή που προκάλεσε η
πτώση του τείχους του Βερολίνου, δεκάδες νεοναζιστικά κινήματα σκίνχεντς είχαν
κάνει ολόκληρη την Κεντρική Ευρώπη να μιλάει γι' αυτά. Οκτώ χρόνια αργότερα,
τα ξυρισμένα κεφάλια συνεχίζουν τις προκλήσεις. Παράλληλα όμως έκαναν την
εμφάνισή τους και κάποιοι άλλοι ακροδεξιοί που φροντίζουν την εμφάνισή τους,
παίζουν το δημοκρατικό παιχνίδι και συμμετέχουν στις εκλογές. Οι επιδόσεις
τους: από 5% ως 10%, ανάλογα με τη χώρα...

Τα ποσοστά αυτά δεν αρκούν, βέβαια, για να πάρουν την εξουσία. Ωστόσο, σε
ορισμένες χώρες η δημοκρατική ζωή είναι τόσο αναστατωμένη ώστε κάθε βοήθεια
είναι καλή για να αποκτήσεις την πλειοψηφία. Έτσι, το ακροδεξιό Εθνικό
Σλοβακικό Κόμμα (SNS) έχει δέκα βουλευτές και δύο υπαρχηγοί του είναι μάλιστα
υπουργοί! Υπουργοί Παιδείας και Άμυνας! Στην Πολωνία η Δεξιά (η πρώην
Αλληλεγγύη) έκανε συμμαχία με το λαϊκιστικό κόμμα ROP. Στόχος τους: να
κερδίσουν μαζί τις εκλογές του Σεπτεμβρίου. Μετακομμουνιστικά σφάλματα;

ΜΕΤΩΠΟ ΑΡΝΗΣΗΣ

Ανησυχία μπροστά σ' ένα αβέβαιο μέλλον; Απογοήτευση που γεννήθηκε από τις
οικονομικές μεταρρυθμίσεις; Στη Ρουμανία η οικονομική κρίση είναι σοβαρότερη
απ' ό,τι αλλού. Η αναδίπλωση σε αδιάλλακτες θρησκευτικές αξίες θριαμβεύει σ'
ένα κομμάτι του πολωνικού λαού. Οι Σλοβάκοι πρέπει να συμβιώσουν με
τσιγγάνικες και ουγγρικές μειονότητες που αντιπροσωπεύουν 16% του πληθυσμού.
Στην Ουγγαρία ορισμένοι αμφισβητούν έντονα τα μεταπολεμικά σύνορα... Κάθε χώρα
της Κεντρικής Ευρώπης έχει την ιδιαίτερη διαδρομή της και οι γενικεύσεις είναι
επικίνδυνες. Ωστόσο, βρίσκει κανείς την ίδια δημαγωγία σε όλα τα ακροδεξιά
κινήματα. Έπειτα από πενήντα χρόνια κομμουνιστικής και σοβιετικής κυριαρχίας,
όλοι πλέον, αριστεροί και δεξιοί, αυτοχαρακτηρίζονται «πατριώτες»· αλλά η
ακροδεξιά διαφοροποιείται με τις σφόδρα υπερεθνικιστικές και σωβινιστικές
θέσεις της.

Η είσοδος στην Ευρωπαϊκή Ένωση είναι άραγε επιθυμητή από την πλειοψηφία των
πολιτών της Κεντρικής Ευρώπης; Η άκρα Δεξιά συμβολίζει, μόνη αυτή, το μέτωπο
της άρνησης. Περιγράφει την Ε.Ε. ως συμμορία του μεγάλου κεφαλαίου. Ένταξη στο
ΝΑΤΟ; Σημαίνει παράδοση στους Αμερικανούς. Ιδιωτικοποιήσεις; Σημαίνουν
ανεργία. Το κράτος; Πρέπει να είναι ισχυρό και να προστατεύει τους πιο
αδύναμους. Οι ακροδεξιοί προχωρούν ακόμη και σε αναθεώρηση της προπολεμικής
Ιστορίας, την οποία συχνά ξαναγράφουν για να εκθειάσουν τις περιόδους που οι
φασίστες ήταν στην εξουσία.

Οι ηγέτες αυτών των ακροδεξιών κομμάτων δεν δυσκολεύθηκαν να βρουν πελατεία
ανάμεσα στα θύματα των οικονομικών μεταρρυθμίσεων, τους εργάτες, τους ανέργους
και τους αγρότες. 
Το φαινόμενο είναι πολύ σοβαρότερο στη Ρωσία, όπου ελάχιστοι επωφελήθηκαν από
τις μεταρρυθμίσεις και οι «αξίες» των ακροδεξιών απαντώνται στο σύνολο σχεδόν
της πολιτικής τάξης. Η αφύπνιση της ακροδεξιάς είναι τόσο ανησυχητική ώστε το
Ευρωκοινοβούλιο έκανε το 1997 Ευρωπαϊκό Έτος Κατά Του Ρατσισμού. Μπορεί όμως
πραγματικά η Δυτική Ευρώπη να κάνει μαθήματα σε άλλους στο θέμα αυτό;

Το σοβαρότερο είναι ότι οι εδαφικές διεκδικήσεις αυτών των ακροδεξιών
κινημάτων μοιάζουν με μια πυριτιδαποθήκη στην Κεντρική Ευρώπη. Εδώ διεθνισμοί
δεν υπάρχουν. Το ρουμανικό PRM επιδιώκει μια «μεγάλη Ρουμανία» και διεκδικεί
ένα τμήμα της Ουγγαρίας. Το ουγγρικό ΜΙΕΡ απαιτεί ένα τμήμα της Ρουμανίας, ενώ
το σλοβακικό SNS πολλαπλασιάζει τα προσβλητικά συνθήματα κατά της ουγγρικής
μειονότητας της χώρας. Ως τώρα οι κυβερνήσεις δείχνουν να σέβονται τα
μεταπολεμικά σύνορα: οι ανησυχίες είναι κυρίως οικονομικές. 
Ωστόσο, καθώς οι «ρεβανσιστικές» ιδέες διαδίδονται ανεμπόδιστα, ουδείς μπορεί
να προβλέψει τις μακροπρόθεσμες επιπτώσεις τους.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15858N471</ED>
<ID>
ID:163318

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N47&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ήμαρτον...
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

ΚΡΑΥΓΑΛΕΑ απόδειξη για το ποιος ασκεί πραγματικά την εξουσία στην Τουρκία
αποτελεί η διαμάχη που ανέκυψε τις τελευταίες ημέρες με την κατάρριψη από
αντάρτες του ΡΚΚ δύο τουρκικών ελικοπτέρων στο Βόρειο Ιράκ.

Μετά την κηδεία των 13 Τούρκων στρατιωτών που επέβαιναν στα ελικόπτερα, ο
πρωθυπουργός της Τουρκίας, Ν. Ερμπακάν, ανακοίνωσε ότι «τερματίζονται οι
επιχειρήσεις που πραγματοποιούν επί 25 ημέρες οι τουρκικές μεραρχίες στο
εσωτερικό του Ιράκ».

Λίγη ώρα αργότερα, το δεξί χέρι του Καρανταγί, ο δεύτερος στη στρατιωτική
ιεραρχία στη χώρα στρατηγός Τσεβίκ Μπιρ διέψευσε τον πρωθυπουργό,
επαναφέροντάς τον ουσιαστικά στην τάξη. Δήλωσε με μεγάλη άνεση τα εκ διαμέτρου
αντίθετα απ' ό,τι ο κ. Ερμπακάν, τονίζοντας ότι οι πολεμικές επιχειρήσεις στο
ιρακινό έδαφος συνεχίζονται κανονικά.

Σε οποιαδήποτε ευνομούμενη χώρα η θέση αυτή του κ. Μπιρ θα ισοδυναμούσε
αυτομάτως με την παραίτησή του ή την απόλυσή του από την κυβέρνηση. Διότι, ως
γνωστόν, στις δημοκρατίες η στρατιωτική ηγεσία υπάγεται στην πολιτική.

Αντίθετα, στην Τουρκία, μια μέρα μετά, ο πρωθυπουργός Ερμπακάν έσπευσε να
μιλήσει για παρεξήγηση, προσπαθώντας παράλληλα να καλοπιάσει τους στρατηγούς,
υποσχόμενος την έγκαιρη εκταμίευση κονδυλίων για τις ανάγκες των επιχειρήσεων
στο Β. Ιράκ!

Κι όμως, η Ευρωπαϊκή Ένωση και οι ΗΠΑ συνεχίζουν τις πιέσεις τους προς την
ελληνική κυβέρνηση «να τα βρει» με την τουρκική πλευρά. Πολλοί μάλιστα θα
ήθελαν ­ ελλείψει αξιόπιστου συνομιλητή στη γείτονα ­ να συζητηθούν τα
ελληνοτουρκικά, γιατί όχι, και σε συνάντηση Σημίτη - Καρανταγί. Ήμαρτον...

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15858N472</ED>
<ID>
ID:163411

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N47&aa=2</URL></REF>


Article

<CATEGORY>vin07</CATEGORY>

 <H5>ΑΠΕΣΥΡΕ ΥΠΟΣΤΗΡΙΞΗ ΤΟ ΑΚΡΟΔΕΞΙΟ ΚΟΜΜΑ - ΠΡΟΤΑΣΗ ΜΟΜΦΗΣ ΑΠΟ ΓΙΛΜΑΖ
</H5><H2>Μειοψηφία ο Ερμπακάν
</H2>
Τσεβίκ Μπιρ. Ο υπαρχηγός των τουρκικών Ενόπλων Δυνάμεων διέψευσε ότι η
τουρκική επιχείρηση στο Βόρειο Ιράκ έχει τερματιστεί

Δεν έφτανε η διαμάχη της κυβέρνησης Ερμπακάν με το στρατιωτικό κατεστημένο της
Τουρκίας. Από χθες προστέθηκε νέος πονοκέφαλος.ΤΟ ΑΚΡΟΔΕΞΙΟ Κόμμα της Μεγάλης
Ένωσης (ΒΒΡ) απέσυρε χθες την υποστήριξή του από τον κυβερνητικό συνασπισμό.
Έτσι η κυβέρνηση συνεργασίας ισλαμιστών με το Κόμμα του Ορθού Δρόμου της
Τανσού Τσιλέρ είναι πλέον μειοψηφία στην τουρκική Εθνοσυνέλευση. 
Η απόφαση του μικρού ακροδεξιού κόμματος άνοιξε τον δρόμο στο μεγαλύτερο κόμμα
της αντιπολίτευσης, της «Μητέρας Πατρίδας», να καταθέσει πρόταση μομφής την
ερχόμενη εβδομάδα.

Ο κυβερνητικός συνασπισμός έχασε στα τέλη Μαΐου την πλειοψηφία στο Κοινοβούλιο
έπειτα από την αποσκίρτηση πολλών βουλευτών του DYP και παρέμενε στην εξουσία
χάρη στην υποστήριξη που του προσέφερε στο Κοινοβούλιο το ΒΒΡ.

Πριν ακόμα εκδοθεί η ανακοίνωση των ακροδεξιών, ο Μεσούτ Γιλμάζ, ηγέτης του
Κόμματος της Μητέρας Πατρίδας, δήλωσε πως ενδέχεται να καταθέσει την ερχόμενη
εβδομάδα πρόταση μομφής κατά της κυβέρνησης. Και ενώ εντείνεται η πολιτική
κρίση, ο ισλαμιστής πρωθυπουργός της Τουρκίας Νετζμεντίν Ερμπακάν, φέρεται να
τα βρήκε τελικά με την αντιπρόεδρο της κυβέρνησης Τανσού Τσιλέρ για την
ημερομηνία διεξαγωγής των εκλογών.

Σύμφωνα με δημοσιεύματα των εφημερίδων «Σαμπάχ» και «Μιλιέτ», οι πρόωρες
εκλογές θα προκηρυχθούν για τις 19 ή 26 Οκτωβρίου. Ύστερα από την διάψευση που
του έγινε χθες από το Γενικό Επιτελείο, ο Τούρκος πρωθυπουργός υπαναχώρησε,
δηλώνοντας πως «δεν είπε ότι η επιχείρηση του τουρκικού στρατού στο Βόρειο
Ιράκ τερματίστηκε».

ΥΠΑΝΑΧΩΡΗΣΗ

Η κρίση που προκλήθηκε γύρω από την κατάρριψη τουρκικών στρατιωτικών
ελικοπτέρων στο Βόρειο Ιράκ, ταράζει την τουρκική πολιτική ζωή, αλλά και
επηρεάζει τις εξωτερικές σχέσεις της Τουρκίας.

Ο τουρκικός στρατός επέκρινε την περασμένη εβδομάδα το υπουργείο Εξωτερικών
επειδή απέτυχε να εμποδίσει τους αντάρτες του Εργατικού Κόμματος του
Κουρδιστάν (ΡΚΚ) να προμηθευτούν από το εξωτερικό ρωσικής κατασκευής
αντιαεροπορικούς πυραύλους SA-7, με τους οποίους καταρρίφθηκαν δύο ελικόπτερα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15858N481</ED>
<ID>
ID:163319

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N48&aa=1</URL></REF>


Article

<CATEGORY>vin07</CATEGORY>

 <H2>Ένα άτομο σκοτώθηκε κοντά στο ελληνικό προξενείο στο Αργυρόκαστρο
</H2>
ΣΕ ΚΛΙΜΑ βίας και τρόμου η Αλβανία βαδίζει προς τις εκλογές της 29ης Ιουνίου,
με την κατάσταση ανάγκης πάντα σε ισχύ και τον πρόεδρο Σαλί Μπερίσα να
επιμένει στη διατήρησή της.

Η αντιπολίτευση, με δηλώσεις του σοσιαλιστή ηγέτη Φάτος Νάνο ­ που
πραγματοποίησε χθες στον Αυλώνα μία από τις μεγαλύτερες έως τώρα προεκλογικές
συγκεντρώσεις ­ ζήτησε από τον Μπερίσα να άρει τα έκτακτα μέτρα.

Στη διάρκεια της συγκέντρωσης στον Αυλώνα, ένα πλήθος 15.000 ατόμων κραύγαζε
«Κρεμάστε τον σκύλο Μπερίσα» και άλλα ανάλογα συνθήματα. Μερικοί από τους
παρισταμένους ­ ακόμη και παιδιά ­ κρατούσαν αυτόματα, αλλά σε πολλές
περιπτώσεις, κατά το Ασοσιέιτεντ Πρες, ήταν φανερό ότι αγνοούσαν τον χειρισμό τους.

Ένα άτομο σκοτώθηκε χθες στο κέντρο του Αργυροκάστρου, κοντά στο ελληνικό
προξενείο, υπό συνθήκες που δεν έχουν διευκρινισθεί. Άλλος φόνος αναφέρθηκε το
τελευταίο 24ωρο στη Σκόδρα και τρίτος στο Μπεράτι.

Υπολογίζεται ότι αφότου ξέσπασε το σκάνδαλο με τις παρατράπεζες έχουν σκοτωθεί
σε επιθέσεις, ενέδρες, συμπλοκές και ποικίλες πράξεις βίας πάνω από 700 άτομα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15858N482</ED>
<ID>
ID:163372

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N48&aa=2</URL></REF>


Article

<CATEGORY>vin07</CATEGORY>

 <H2>Αεροπειρατεία για τον Αλί Αγκτσά
</H2>
ΑΙΣΙΟ ΤΕΛΟΣ είχε η αεροπειρατεία ενός Μπόινγκ 737 των αερογραμμών της Μάλτας,
αφού οι δύο αεροπειρατές που ζητούσαν την απελευθέρωση του Τούρκου ακροδεξιού
Μεχμέτ Αλί Αγκτσά, παραδόθηκαν στις αρχές του διεθνούς αεροδρομίου της Βόννης.

Οι δύο αεροπειρατές είχαν καταλάβει το αεροσκάφος μετά την απογείωσή του από
το αεροδρόμιο της Βαλέτα με προορισμό την Κωνσταντινούπολη και υποχρέωσαν τον
πιλότο να προσγειωθεί στο διεθνές αεροδρόμιο της Βόννης. Μεταξύ των 74
επιβατών ήταν 32 Λίβυοι, 17 Τούρκοι, 22 Μαλτέζοι, ένας Ρώσος και ένας Αμερικανός.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15858N483</ED>
<ID>
ID:163414

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N48&aa=3</URL></REF>


Article

<CATEGORY>vin07</CATEGORY>

 <H5>ΠΙΣΤΩΣΗ ΧΡΟΝΟΥ ΖΗΤΗΣΕ Η ΓΑΛΛΙΑ ΣΤΗ ΣΥΝΟΔΟ ECOFIN
</H5><H5>Ο Κολ απειλεί θεούς και δαίμονες
</H5><H2>Μετέωρο το ευρώ...
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

Το ευρώ. Το κοινό νόμισμα εξα-κολουθεί να διχάζει αντί να ενώνει την Ευρώπη
(φωτό Ρώυτερ)

Οι βαθιές διαφορές που χωρίζουν τις απόψεις της νέας γαλλικής κυβέρνησης από
τις γερμανικές απόψεις για το ευρώ αναδείχθηκαν χθες στο Λουξεμβούργο και
θεωρείται απίθανο να γεφυρωθούν στη Διακυβερνητική του Άμστερνταμ στις 16-17 Ιουνίου.

ΒΡΥΞΕΛΛΕΣ

ΑΥΤΟ είναι το μήνυμα που έστειλε η διήμερη Σύνοδος των Υπουργών Εθνικής
Οικονομίας (ECOFIN) στο Λουξεμβούργο, που παρά τη γενική διακήρυξη ότι δεν
τίθεται θέμα χαλάρωσης των κριτηρίων για την Οικονομική και Νομισματική Ένωση,
έδωσε πίστωση χρόνου στη νέα σοσιαλιστική κυβέρνηση της Γαλλίας και κυρίως
στον ίδιο τον πρωθυπουργό Λιονέλ Ζοσπέν.

Ο Γάλλος υπουργός Οικονομικών Ντομινίκ Στρος Κουν ζήτησε την αναβολή της
επικύρωσης του Συμφώνου Σταθερότητας στη Σύνοδο Κορυφής του Άμστερνταμ (16-17
Ιουνίου) προτείνοντας να γίνουν αποδεκτές οι εξής τροποποιήσεις:

Πρώτον: Να υιοθετηθεί ένα πρόσθετο Πρωτόκολλο που θα κατοχυρώνει την
κοινωνική πτυχή της Οικονομικής και Νομισματικής Ενοποίησης (ΟΝΕ), π.χ., δράση
κατά της ανεργίας.

Δεύτερον: Να δημιουργηθεί ένα είδος οικονομικής κυβέρνησης που θα
αντισταθμίσει την αυθαίρετη δράση της Ευρωπαϊκής Κεντρικής Τράπεζας.

ΟΙ ΓΑΛΛΙΚΕΣ ΠΡΟΤΑΣΕΙΣ

Ταυτόχρονα, σε μια προσπάθεια να αμβλύνει τις εντυπώσεις από τις γαλλικές
αντιρρήσεις, ο Γάλλος υπουργός διαβεβαίωσε τους εταίρους του ότι η Γαλλία θα
παραμείνει πιστή στην ιδέα της εφαρμογής του ενιαίου ευρωπαϊκού νομίσματος την
προσδιορισμένη ημερομηνία της 1ης Ιανουαρίου 1999.

«Είμαστε έτοιμοι να συζητήσουμε με τη Γαλλία», διευκρίνισε ο εμπνευστής του
Συμφώνου Σταθερότητας, Γερμανός υπουργός Οικονομικών Τέο Βάιγκελ.
Προειδοποίησε όμως ότι η «πίστωση χρόνου» στη Γαλλία δεν σημαίνει εγκατάλειψη
του Συμφώνου Σταθερότητας, που παραμένει σε ισχύ, πολύ περισσότερο χαλάρωση
των κριτηρίων του Μάαστριχτ για περιορισμό των ελλειμμάτων στο 3% του ΑΕΠ.

Τελικά, οι γαλλικές προτάσεις μένουν ανοιχτές και θα εξεταστούν σε εύθετο
χρόνο. Το σίγουρο όμως είναι ότι η Σύνοδος του Άμστερνταμ δεν θα επικυρώσει το
Σύμφωνο Σταθερότητας, όπως είχε προγραμματιστεί.

ΚΑΙ Η ΕΛΛΑΔΑ

«Είναι εντελώς φυσικό να επιτρέπεται σε μια νέα κυβέρνηση να εκφράσει τις
τελικές της θέσεις για το Σύμφωνο Σταθερότητας σε εύθετο χρονικό διάστημα»,
δήλωσε ο Βέλγος υπουργός Φιλίπ Μεϊστάντ, ενώ τις γαλλικές θέσεις συμμερίζεται
και ο Έλληνας υπουργός Εθνικής Οικονομίας Γ. Παπαντωνίου.

Μιλώντας προς τον Τύπο, ο υπουργός Εθνικής Οικονομίας και Οικονομικών ανέφερε
ότι η Ελλάδα συμμερίζεται τις απόψεις της νέας κυβέρνησης της Γαλλίας και ότι
πολλές από αυτές έχει συχνά υποστηρίξει και η Ελλάδα. Σημείωσε ακόμη ότι «μετά
τα τελευταία εκλογικά αποτελέσματα στη Γαλλία και τη Βρετανία, το έδαφος για
την ανάπτυξη αυτών των ιδεών είναι πιο πρόσφορο». Σύμφωνα με ελληνικές
διπλωματικές πηγές, η πολιτική ισορροπία στο πλαίσιο του Συμβουλίου έχει πλέον
μεταβληθεί και αυτό είναι πλέον σαφές σε όλους τους κοινοτικούς παράγοντες.

ΜΗΝΥΜΑ με αποδέκτες εντός και εκτός γερμανικών συνόρων απηύθυνε χθες ο
Γερμανός καγκελάριος Χέλμουτ Κολ, που απειλώντας θεούς και δαίμονες τάχθηκε
κατά της χαλάρωσης των κριτηρίων του Μάαστριχτ και δήλωσε έτοιμος ακόμη και να
παραιτηθεί αν δεν εφαρμοστεί εμπρόθεσμα το ευρώ.

Την ώρα που οι οικονομικοί υπουργοί των Δεκαπέντε είχαν συνάντηση στο
Λουξεμβούργο για να συζητήσουν τη Νομισματική Ένωση, ο Χέλμουτ Κολ
προειδοποιούσε από τη Φρανκφούρτη τους συμπατριώτες του ότι ενδεχόμενη αναβολή
του ευρώ θα ήταν καταστροφική για τις γερμανικές εξαγωγές και θα σήμαινε ακόμη
περισσότερη ανεργία. Σε μια επίμονη προσπάθεια στήριξης του κοινού νομίσματος,
ο Γερμανός καγκελάριος απέκλεισε κάθε ενδεχόμενο χαλάρωσης των κριτηρίων
ένταξης, μολονότι ολοένα και περισσότεροι οικονομικοί αναλυτές αμφισβητούν την
ικανότητα της Γερμανίας να ανταποκριθεί σε αυτά τα κριτήρια. «Τα κριτήρια του
Μάαστριχτ δεν είναι συζητήσιμα», δήλωσε ο καγκελάριος Κολ, μιλώντας σε
Γερμανούς βιομηχάνους στη Φρανκφούρτη. Εν όψει μάλιστα των εκλογών του 1998,
στις οποίες θα διεκδικήσει για πέμπτη φορά την καγκελαρία, δήλωσε
διατεθειμένος να παίξει κορόνα - γράμματα το πολιτικό του μέλλον, προκειμένου
να εφαρμοστεί εμπρόθεσμα το ευρώ, από τον Ιανουάριο του 1999. Την περασμένη
εβδομάδα, σύμφωνα με την εφημερίδα «Μόργκενποστ» του Αμβούργου, ο καγκελάριος
Κολ απείλησε τετράκις με παραίτηση, προκειμένου να εκβιάσει συμφωνία του
κυβερνητικού συνασπισμού στη λήψη εκτάκτων μέτρων για την κάλυψη της «μαύρης
τρύπας» του προϋπολογισμού.

ΚΙΝΔΥΝΟΛΟΓΙΑ

Με κύριο στόχο να εκφοβίσει τους Γερμανούς ψηφοφόρους, που αντιμετωπίζουν με
αυξανόμενο σκεπτικισμό την αντικατάσταση του μάρκου από το ευρώ, ο Χέλμουτ Κολ
επικαλέστηκε στη Φρανκφούρτη φαντάσματα από το παρελθόν, όπως την οικονομική
κρίση του Μεσοπολέμου, για να επισημάνει τους κινδύνους που εγκυμονεί για τη
γερμανική οικονομία ενδεχόμενο ναυάγιο του ευρώ. Η εξαγωγική οικονομία της
χώρας, είπε, θα δεχόταν ανεπανόρθωτο πλήγμα, καθώς η αναπόφευκτη ενίσχυση του
μάρκου θα έθετε τα (ακριβά) γερμανικά προϊόντα εκτός διεθνών αγορών. 
Εκτός από τους Γερμανούς ψηφοφόρους, αποδέκτες των απειλών του Χέλμουτ Κολ
ήταν και οι υπουργοί Οικονομικών των Δεκαπέντε, που συναντιόνταν χθες στο
Λουξεμβούργο σε μια προσπάθεια να γεφυρώσουν το διευρυνόμενο χάσμα ανάμεσα
στις γερμανικές και τις γαλλικές απόψεις για τα κριτήρια.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15858N491</ED>
<ID>
ID:163320

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N49&aa=1</URL></REF>


Article

<CATEGORY>vin07</CATEGORY>

 <H2>Μια ορμόνη καταπολεμά τη χοληστερίνη στις γυναίκες
</H2>
ΟΙ ΓΥΝΑΙΚΕΣ που βρίσκονται στην εμμηνόπαυση μπορούν να θεραπευθούν από το
πρόβλημα της υψηλής χοληστερίνης με μια αγωγή υποκατάστατου ορμόνης,
αποκαλύπτει έρευνα της Ένωσης Αμερικανικών Αρχείων Εσωτερικής Ιατρικής.

Η έρευνα, την οποία διεξήγαγαν επιστήμονες του Κέντρου Κλινικής Ερεύνης του
Σικάγου, απέδειξε ότι η χορήγηση συνδυασμού οιστρογόνων και του φαρμάκου
πραβαστατίν για τη χοληστερίνη στις γυναίκες πέτυχε την αισθητή μείωση των
επιπέδων της.

«Τα αποτελέσματα αυτά ενισχύουν την άποψη ότι τα οιστρογόνα μαζί με
προγεστερόνη πρέπει να θεωρούνται ως θεραπευτική μέθοδος για τον έλεγχο της
υπερχοληστεριναιμίας στις γυναίκες που στην εμμηνόπαυση», υπογραμμίζουν στην
έρευνά τους οι Αμερικανοί επιστήμονες.

Στην έρευνα αποκαλύπτεται ότι η θεραπεία με ορμόνες αυξάνει τα επίπεδα της
υψηλής πυκνότητος λιποπρωτεΐνης (HDL), την ευρύτατα αποκαλούμενη «καλή»
χοληστερίνη και μειώνει τα επίπεδα της χαμηλής πυκνότητος λιποπρωτεΐνης (LDL)
ή «κακής» χοληστερίνης. Στις γυναίκες που χορηγήθηκε ο συνδυασμός οιστρογόνων
και πραβαστατίν, τα επίπεδα της κακής χοληστερίνης μειώθηκαν κατά 29% ενώ της
καλής αυξήθηκαν κατά 21%, σημειώνεται στην ίδια έρευνα. Στις γυναίκες που
χορηγήθηκαν μόνο οιστρογόνα η κακή χοληστερίνη μειώθηκε κατά 13% και η καλή
αυξήθηκε κατά 23%.

Τέλος, στις γυναίκες που χορηγήθηκε μόνο πραβαστατίν σημειώθηκε μείωση της
κακής χοληστερίνης κατά 25%, αλλά η καλή αυξήθηκε μόλις 4%.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15858N492</ED>
<ID>
ID:163373

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N49&aa=2</URL></REF>


Article

<CATEGORY>vin07</CATEGORY>

 <H2>Τελεσίγραφο για τις αποζημιώσεις των θυμάτων του Ολοκαυτώματος
</H2>
ΔΙΟΡΙΑ δύο εβδομάδων έδωσε χθες η Επιτροπή Οικονομικών της ισραηλινής Βουλής
στην ιταλική ασφαλιστική εταιρεία Assicurazioni Generali προκειμένου να
αποζημιώσει τις οικογένειες των θυμάτων του Ολοκαυτώματος που είχε ασφαλίσει.
Αν η ιταλική εταιρεία δεν συμμορφωθεί, η Επιτροπή θα ζητήσει από την ισραηλινή
κυβέρνηση να ακυρώσει όλα τα συμβόλαια που έχουν υπογραφεί με την ισραηλινή
ασφαλιστική εταιρεία Migdal, θυγατρική της Generali. Η Επιτροπή απείλησε ακόμα
με διεθνή εκστρατεία για μποϊκοτάζ της ιταλικής ασφαλιστικής εταιρείας. Η
Generali καλείται να αποζημιώσει τις οικογένειες των Εβραίων της Ανατολικής
Ευρώπης που έκαναν ασφάλειες ζωής τις παραμονές του Β' Παγκοσμίου Πολέμου. Η
Generali υποστηρίζει, από την πλευρά της, ότι τις αποζημιώσεις πρέπει να
καταβάλουν τα κομμουνιστικά καθεστώτα που κρατικοποίησαν τα παραρτήματά της
στις χώρες της Ανατολικής Ευρώπης.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15858N493</ED>
<ID>
ID:163415

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N49&aa=3</URL></REF>


Article

<CATEGORY>vin07</CATEGORY>

 <H5>ΜΟΧΑΜΕΝΤ ΑΛΙ
</H5><H2>ΠΡΟΣΩΠΑ
</H2><H2>Η δεύτερη ζωή του πρωταθλητή
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μοχάμεντ Άλι. «Μετράει μόνο η αγάπη για τον πλησίον»

Από σύμβολο μιας διχασμένης Αμερικής, ο Μοχάμεντ Άλι έγινε σύμβολο ενότητας
του αμερικανικού έθνους: μια νέα ζωή για τον πρώην βασιλιά των ρινγκ.

«ΟΙ ΚΑΛΕΣ πράξεις είναι οι δόσεις που πληρώνουμε για το σπίτι μας στον
Παράδεισο»: μ' αυτό το σχόλιο ο Μοχάμεντ Άλι, ο μεγαλύτερος πυγμάχος της
ιστορίας, ανακοίνωσε την Κυριακή το ξεκίνημα μιας νέας σταδιοδρομίας, εκείνης
«του ιεραπόστολου της ανεκτικότητας και της ευεργεσίας». Ο νεαρός αντάρτης που
άλλαξε το όνομα Κάσιους Κλέι γιατί ήταν όνομα σκλάβου και που είχε αρνηθεί να
πολεμήσει στο Βιετνάμ, πάσχει από τη νόσο του Πάρκινσον· κι ωστόσο ταξιδεύει
ανά τη χώρα εννιά μήνες τον χρόνο κηρύσσοντας την κατανόηση και την αλληλεγγύη
και βοηθώντας τους φτωχούς, κυρίως τα παιδιά, τα οποία θέλει να προστατέψει
από την πείνα και την κακομεταχείριση. «Η ζωή μας είναι οι εξετάσεις που
δίνουμε στον Θεό», εξηγεί, «για να τις περάσουμε, μετράει η αγάπη για τον
πλησίον, όχι τα υλικά αγαθά».

Ο νέος Μοχάμεντ Άλι παρουσιάσθηκε στον κόσμο με μια συνέντευξη στην
«Ουάσιγκτον Ποστ». Ξαναγεννήθηκε, είπε, από τις εμφανίσεις του πέρυσι στους
Ολυμπιακούς και φέτος στην απονομή των Όσκαρ. Η αφή της Ολυμπιακής Φλόγας και
το ντοκιμαντέρ για τον ιστορικό αγώνα του εναντίον του Τζορτζ Φόρμαν, το 1974
στο Ζαΐρ, άνοιξαν «ένα άλλο κεφάλαιο στη ζωή μου, το καλύτερο». Στα 55 του,
γράφει η αμερικανική εφημερίδα, ο Μοχάμεντ Άλι είναι και πάλι ο μεγάλος
πρωταθλητής: όχι πια των ρινγκ, αλλά της φιλανθρωπίας και της ειρήνης.

Ο Άλι ζει σ' ένα αγρόκτημα στο Μίτσιγκαν έχοντας στο πλευρό του τη σύζυγό του,
την Λόνι ­ τη νυμφεύθηκε πριν από 12 χρόνια και υιοθέτησαν ένα παιδί.
Εξακολουθεί να υπογράφει φωτογραφίες του έναντι 100 δολαρίων, αλλά τα έσοδα
πηγαίνουν τώρα «στους πεινασμένους που κάνουν ουρά στα δημόσια συσσίτια».
Επισκέπτεται σχολεία, νοσοκομεία και γκέτο και έχει πλέον απαρνηθεί το μίσος
κατά των λευκών που κήρυττε κάποτε ως μαύρος μουσουλμάνος: «Αδελφοσύνη μεταξύ
των φυλών» είναι το νέο σύνθημά του. Η νόσος του Πάρκινσον έχει επιδράσει πάνω
του σωματικά, κυρίως στην κίνηση και την ομιλία, αλλά όχι και στο μυαλό και τη
γραφή του. Ο Άλι γράφει ποιήματα: «Όλοι νεκροί / Ο πρόεδρος Κέννεντυ / Το
χρώμα του δέρματος δεν έχει σημασία / Δεν έχουν σημασία τα χρήματα, η
πολιτική, ο αθλητισμός / Ο θάνατος περιμένει», λέει σ' ένα απ' αυτά. Η πόρτα
του γραφείου του εξακολουθεί να γράφει «Goat» ­ τα αγγλικά αρχικά της φράσης
«Μεγαλύτερος Όλων Των Εποχών» ­, όπως την εποχή της πυγμαχικής δόξας του. Αλλά
«goat» σημαίνει στα αγγλικά «κατσίκα». «Στο σύμπαν είμαι, πράγματι, τόσο
σημαντικός όσο και μία κατσίκα», λέει χαμογελώντας ο ξαναγεννημένος Αλί.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15858N501</ED>
<ID>
ID:163321

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N50&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το τελευταίο οχυρό
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η ουτοπία. Το τελευταίο οχυρό απέναντι στη δικτατορία της πραγματικότητας (από
τη «Μοντ Ντιπλοματίκ»)

Κανείς δεν είπε ότι τα όνειρα θα αλλάξουν τον κόσμο. Μπορούν όμως τουλάχιστον
να απελευθερώσουν το ανθρώπινο πνεύμα από τη δικτατορία των μέσων ενημέρωσης
και τους προφήτες της τεχνολογίας.

«Η ΑΝΘΡΩΠΟΤΗΤΑ στενάζει, συντεθλιμμένη από το βάρος των προόδων της. Δεν έχει
πλήρη επίγνωση ότι το μέλλον της εξαρτάται από την ίδια», έγραφε ο φιλόσοφος
Ανρί Μπεργκσόν το 1932. Καθώς τελειώνει αυτός ο αιώνας, η ανθρωπότητα
εξακολουθεί να μην πιστεύει στον εαυτό της. Δεν την παρηγορεί ότι επέζησε των
τρομερών καταστροφών που προκάλεσε. Μοιάζει κουρασμένη, εξασθενημένη,
προδομένη από τις κοινωνικές και ιστορικές ουτοπίες στις οποίες πίστεψε. Ο
«δρόμος του μέλλοντος» που χαράσσει ο Μπιλ Γκέιτς δεν είναι πειστικός. Οι
καινούργιες ουτοπίες που προσφέρει η παγκόσμια ιδεολογική αγορά έχουν κάτι το
ψεύτικο, το πλαστό.

Ο Ζακί Λαϊντί, συγγραφέας των βιβλίων «Ένας κόσμος που στερείται νοήματος»
(Fayard, 1994) και «Παγκόσμιος χρόνος» (Complexe, 1997), παραθέτει σε άρθρο
του στο περιοδικό «Marianne» δύο παραδείγματα. Υπάρχει καταρχήν η ουτοπία της
επικοινωνίας. Κόρη των νέων τεχνολογιών της αγοράς και της θριαμβεύτριας
ιδεολογίας του ατομισμού, η ουτοπία αυτή προωθείται από τους οπαδούς ενός
διαπλανητικού δικτύου που θα βασίζεται στην ανταλλαγή γνώσεων και προϊόντων
και δεν θα έχει ανάγκη τα κράτη. Οι άνθρωποι αυτοί φαίνεται να πιστεύουν ότι
το μόντεμ μπορεί να υποκαταστήσει την κοινωνική επαφή. Το δημόσιο σχολείο θα
αντικατασταθεί από το κομπιούτερ και το CD-Rom.

Στην ίδια αγορά συναντά κανείς τις «ουτοπίες του σώματος», που υπόσχονται την
τέλεια υγεία μέσω του εντοπισμού και της εξουδετέρωσης των γονιδίων που
ευθύνονται για την αντικοινωνική συμπεριφορά. Κοινό χαρακτηριστικό όλων αυτών
των νέων ουτοπιών, γράφει ο γάλλος κοινωνιολόγος, είναι η παντελής απουσία
κάθε κοινωνικής διάστασης. Δεχόμαστε και επιδιώκουμε τη μεταμόρφωση του
Ανθρώπου ­ σε γενετικό επίπεδο ­ αλλά δεν μας ενδιαφέρει πια να μεταμορφώσουμε
την κοινωνία. Δύο παράγοντες εξηγούν αυτό το φαινόμενο. Η εξαφάνιση κάθε
τελολογικής οπτικής από τις κοινωνίες μας, που ζουν πλέον μόνο σε δεοντολογικό
επίπεδο. Και η ανάπτυξη της ιδεολογίας της αγοράς, που εκτιμά τις αξίες σε
σχέση με αυτό που κοστίζουν ή αποδίδουν άμεσα, βραχυπρόθεσμα, στιγμιαία. Το
αύριο είναι πολύ μακριά.

Οι τεχνοκράτες που μας κυβερνούν δικαιολογούν την έλλειψη φαντασίας που τους
διακρίνει ισχυριζόμενοι ότι οι πολίτες έχουν ανάγκη από συγκεκριμένα πράγματα,
όχι αξίες και οράματα. Η ιδέα αυτή είναι εσφαλμένη, υπογραμμίζει ο Λαϊντί.
Ίδιον του ανθρώπου είναι να κοιτάζει προς το μέλλον και να καθοδηγείται απ'
αυτό. Η κοινωνική ουτοπία δεν είναι το αντίθετο της πραγματικότητας, αλλά η
προβολή προς ένα υποσχόμενο μέλλον. Επιτρέπει τη συμφιλίωση του παρόντος με το
μέλλον, του πρακτικού με το συμβολικό. Μόνον αυτή μπορεί να ξαναδώσει στην
πολιτική το χαμένο νόημά της. Η κοινωνική ουτοπία είναι το τελευταίο οχυρό
απέναντι στη δικτατορία της πραγματικότητας. Από τα ανθρώπινα δικαιώματα,
είναι το πιο θεμελιώδες.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15858N502</ED>
<ID>
ID:163374

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N50&aa=2</URL></REF>


Article

<CATEGORY>vin07</CATEGORY>

 <H5>Στα χρόνια...
</H5><H5>Η αριστερά...
</H5><H5>Ο Μπόκκα...
</H5><H5>Ο Βεσπασιανός...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... του κομμουνισμού, οι αριστεροί από τη Δυτική Ευρώπη που έτυχε να μείνουν
για ένα διάστημα στην ΕΣΣΔ είχαν καταλάβει ότι «όταν ο άνθρωπος επιχειρεί να
φτιάξει επίγειους παραδείσους, το αποτέλεσμα ­ τουλάχιστον άμεσα ­ είναι στην
καλύτερη περίπτωση μια αξιοπρεπής κόλαση». Την παρατήρηση αυτή την είχαν κάνει
και πολλοί από το ιταλικό ΚΚ, αλλά δεν την κοινολογούσαν, γράφει ο Τζόρτζιο
Μπόκκα στο βιβλίο του «Ιταλοί, παράξενος λαός», που κυκλοφόρησε σήμερα, και
του οποίου σελίδες δημοσίευσε ο ιταλικός Τύπος. Η δεξιά πάντως, λέει ο Μπ.,
δεν πολυπίστευε σε παραδείσους επί της γης. Της έφτανε που κυβερνούσε. Αυτός
ήταν ο δικός της παράδεισος. Για το μέλλον, έλεγε, έχει ο Θεός. (Giorgio
Bocca: «Italiani strana gente», Mondadori).

... όμως, κατά βάθος, κυβερνούσε και αυτή. Ήταν πανταχού παρούσα. Με τη
συμμετοχή της σε όλα, αλλά και μέσω της Διεθνούς, κατάφερνε να κυριαρχεί, όπως
έκανε η δεξιά με τις λιτανείες της και τα εξαπτέρυγα. Είναι χαρακτηριστικό,
λέει ο Μπ., ότι οι επαφές με το Βατικανό ήταν από τα πρώτα πράγματα που έκανε
ο Παλμίρο Τολιάττι γυρίζοντας από τη Μόσχα. Κοινός παρονομαστής ­ καταλυτικός
­ για τις δυο παρατάξεις, πιστεύει ο Μπ., ήταν η θεωρία ότι η ηθική δεν
συμπίπτει αναγκαία με την πολιτική. Η πολιτική ετίθετο υπεράνω. Οι πολιτικοί
το έλεγαν αυτό τελείως αδιάντροπα μεταξύ τους, κάποτε και δημοσία. Μόνο ο
Ενρίκο Μπερλινγκουέρ αγανακτούσε. «Η αριστερά χωρίς την ηθική ­ έλεγε ­ δεν
διαφέρει και πολύ από τη δεξιά».

... είναι πικρός στην ανάλυσή του. Δημοσιογράφος και συγγραφέας, συνδυάζει
χωρίς τύψεις την έρευνα με την πολεμική. Οξύς εναντίον της δεξιάς, μιλά και
για την αριστερά με την οργή του απατημένου. Απ' αυτήν αφελώς, λέει,
περιμέναμε πολλά, και ασφαλώς όχι τόση υποκρισία. Και ιδού πού καταλήγει πλέον
η αριστερά μόλις γίνεται κυβέρνηση. «Να μοιάζει της δεξιάς. Συντηρητική και
διαρκώς φοβούμενη μήπως αλλάξει τίποτα». (Ενώ η δεξιά, μεταμφιεζόμενη,
υιοθετεί συμπεριφορές αριστεράς ζητώντας ­ σε μια κωμική ανταλλαγή συνθημάτων
­ κοινωνική δικαιοσύνη, «αλλαγή» κ.λπ.). Μένει όμως η υποκρισία. «Για να γίνει
το χατήρι του Φάουστο Μπερτινόττι (Κομμουνιστική Επανίδρυση), η κυβέρνηση
Πρόντι έφτασε να δημιουργήσει 100.000 θέσεις.... μη εργασίας, παρασιτικές και
χωρίς μέλλον».

... τα ίδια έκανε, λέει ο Μπ. Έχτιζε συνέχεια στη Ρώμη εγκαταστάσεις σωματικής
ανακούφισης. Όταν τον ρωτούσαν γιατί τόσες βεσπασιανές, απαντούσε: «Για να
δίνουμε δουλειά στους πεινασμένους». Το ερώτημα σήμερα, κατά τον συγγραφέα,
είναι σε τι επιτέλους να στραφεί η πολιτική ­ και η αριστερά. «Χρόνια τώρα, η
δεξιά κρατούσε την οικονομία. Η αριστερά είχε επιλέξει την κουλτούρα, αλλά
λογοκρίνοντας τους ιστορικούς, διαφθείροντας τους συγγραφείς και αγνοώντας
τους οικονομολόγους». Τι θα λέγαν άραγε οι πολιτικοί των ημερών μας για μια
επιστροφή στην απλή, τη «βασική» ηθική; Σε αξίες «ταπεινές», όπως η έρευνα, η
εργασία, η δημιουργία; Δεν είναι και τόσο κακό πράγμα η δουλειά, λέει ο Μπ.,
όσο και αν ορισμένοι «επαναστάτες» θεωρούσαν έργο ευγενές μόνο το να
καταστρώνεις ουτοπίες. «Και έβλεπαν τον εαυτό τους ως Αριστοτέλη ή Πλάτωνα,
χωρίς μάλιστα να έχουν τις υπηρεσίες των δούλων που χρησιμοποιούσαν οι αρχαίοι Έλληνες....».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15858N503</ED>
<ID>
ID:163416

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N50&aa=3</URL></REF>


Article

<CATEGORY>vin08</CATEGORY>

 <H5>ΣΤΑ ΔΙΧΤΥΑ ΤΗΣ ΕΦΟΡΙΑΣ ΕΠΕΣΑΝ 150.000 ΙΔΙΟΚΤΗΤΕΣ ΑΚΙΝΗΤΩΝ
</H5><H5>Ενισχύεται το ηλεκτρονικό οπλοστάσιο της Εφορίας
</H5><H2>Απέκρυπτε έσοδα ο ένας στους πέντε
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

«Λαβράκι» έπιασε η ηλεκτρονική απόχη του Κέντρου Πληροφορικής του υπουργείου
Οικονομικών, καθώς στις διασταυρώσεις που έγιναν στις φορολογικές δηλώσεις
ιδιοκτητών και ενοικιαστών προέκυψε ότι πέρυσι ένας στους πέντε ιδιοκτήτες που
εισπράττουν ενοίκια είτε δεν τα δήλωσε καθόλου στη φορολογική του δήλωση, είτε
δήλωσε μικρότερα ποσά σε σύγκριση με αυτά που εισέπραξε.

Στους ιδιοκτήτες αυτούς θα γίνει και δεύτερος έλεγχος και σε όσους
επιβεβαιωθεί η φοροδιαφυγή θα... πέσουν καμπάνες.

Σύμφωνα με πληροφορίες, στο ΚΕΠΥΟ πέρασαν από την ηλεκτρονική κρησάρα περίπου
790.000 περυσινές φορολογικές δηλώσεις ιδιοκτητών που νοίκιαζαν τα ακίνητά
τους. 
Από τη διασταύρωση των στοιχείων προέκυψε ότι οι 150.000 από αυτούς είτε δεν
δήλωσαν καθόλου ενοίκια, είτε δήλωσαν λιγότερα από αυτά που εισέπραξαν.

ΔΙΕΥΚΡΙΝΙΣΕΙΣ

Τα αποτελέσματα της διασταύρωσης θα σταλούν στις Εφορίες για να διαπιστωθεί αν
οι φορολογούμενοι αυτοί έχουν κάνει τις συγκεκριμένες φορολογικές παραβάσεις. 
Για τον λόγο αυτό θα κληθούν από την Εφορία να δώσουν διευκρινίσεις και να
εξηγήσουν τις διαφορές που εντοπίσθηκαν στις φορολογικές τους δηλώσεις. 
Όσοι δεν μπορέσουν να δικαιολογήσουν τις διαφορές, θα κληθούν να υποβάλουν
συμπληρωματική φορολογική δήλωση και να πληρώσουν τα πρόστιμα και τις
προσαυξήσεις που προβλέπονται από την ισχύουσα φορολογική νομοθεσία.

Σύμφωνα με πληροφορίες, οι μισοί (περίπου 73.000) από τους φορολογούμενους που
εντοπίσθηκαν από τη διασταύρωση δεν είχαν δηλώσει καθόλου ενοίκια.
Διατυπώνονται μάλιστα και εκτιμήσεις σύμφωνα με τις οποίες ένας μικρός αριθμός
ιδιοκτητών δεν έχει υποβάλει καθόλου φορολογική δήλωση. Πάντως, εντοπίστηκαν
79.000 ιδιοκτήτες που είχαν κρύψει εισόδημα από ενοίκια, το οποίο ξεπερνούσε
τις 200.000 δρχ.

ΕΙΧΑΝ... ΛΑΘΗ

Από τις ίδιες πληροφορίες προκύπτει ότι πολλοί ενοικιαστές στις φορολογικές
δηλώσεις τους είτε δεν ανέφεραν καθόλου τον Αριθμό Φορολογικού Μητρώου του
ιδιοκτήτη τους είτε δήλωσαν λανθασμένο αριθμό μητρώου.

ΑΝΑΛΟΓΕΣ διασταυρώσεις πραγματοποιεί το υπουργείο Οικονομικών για να εντοπίσει:

1 Τους ιδιοκτήτες Ι.Χ. αυτοκινήτων που δεν τα δηλώνουν στη φορολογική
τους δήλωση για να γλιτώσουν την «παγίδα» των τεκμηρίων διαβίωσης και
απόκτησης περιουσιακών στοιχείων.

2 Τους φορολογούμενους που έχουν πολλούς Αριθμούς Φορολογικού Μητρώου.

Παράλληλα, μέχρι το τέλος Ιουνίου το «οπλοστάσιο» του υπουργείου Οικονομικών
θα ενισχυθεί και με άλλα ηλεκτρονικά προγράμματα για φόρους. Πρόκειται για το
ηλεκτρονικό πρόγραμμα, στο οποίο θα καταγράφονται όλα τα στοιχεία που
συνθέτουν το προφίλ του φορολογούμενου. Επίσης θα παραληφθεί και το πρόγραμμα
για την πορεία των εσόδων και των δαπανών.

Σημειώνεται ότι στο ΚΕΠΥΟ γίνονται διασταυρώσεις και στα τιμολόγια αγοραστών
και προμηθευτών προκειμένου να εντοπιστούν επιχειρήσεις που δηλώνουν λιγότερο
τζίρο απ' ό,τι κάνουν στην πραγματικότητα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15858N511</ED>
<ID>
ID:163332

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N51&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Λύσεις για την απασχόληση
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΤΟ ΚΕΦΑΛΑΙΟ για την απασχόληση που προτίθενται οι ηγέτες της Ευρώπης να
προσαρτήσουν στη Συνθήκη του Μάαστριχτ μεθαύριο στο Άμστερνταμ, είναι ασφαλώς
μία θεμελιώδης εξέλιξη. Η Συνθήκη, που όπως έλεγε ο Ανδρέας Παπανδρέου έχει
συνταχθεί από τραπεζίτη και όχι πολιτικό, υπάρχει ελπίδα με την προσθήκη αυτή
να αποκτήσει την αιτούμενη από τους λαούς κοινωνική διάσταση.

Όμως, ας μην αυταπατώμεθα, μια ευρωπαϊκή πολιτική για την απασχόληση θα είναι
ευχολόγιο αν δεν υποστυλώνεται από μια τολμηρή αναπτυξιακή πολιτική. Οι
Ευρωπαίοι ηγέτες θα πρέπει να εγκρίνουν πρωτοβουλίες της Ευρωπαϊκής Τράπεζας
Επενδύσεων (έκδοση ευρωομολόγων κ.λπ.) για τη δανειοδότηση χωρών, που όπως η
Ελλάδα εκτελούν σημαντικά έργα εντεταγμένα στα διευρωπαϊκά δίκτυα.

Οι αναλύσεις που γίνονται από την Ευρωπαϊκή Επιτροπή έχουν αποδείξει ότι η
ύφεση που έπληξε τα τελευταία χρόνια την Ευρώπη, προκαλώντας μαζική ανεργία,
οφείλεται στο ότι σήμερα οι επενδύσεις στην Ευρώπη είναι χαμηλότερες σαν
ποσοστό του ΑΕΠ κατά 5 μονάδες σε σχέση με την προηγούμενη δεκαετία.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15858N512</ED>
<ID>
ID:163412

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N51&aa=2</URL></REF>


Article

<CATEGORY>vin08</CATEGORY>

 <H2>Πτωτική η πορεία και του τιμάριθμου χονδρικής
</H2>
ΑΥΞΗΣΗ 2,5% σημείωσε ο τιμάριθμος χονδρικής το δωδεκάμηνο Απρίλιος 1996-1997
έναντι αύξησης 7% το αντίστοιχο δωδεκάμηνο πέρυσι, ακολουθώντας έτσι την
πτωτική πορεία του πληθωρισμού.

Αυτό προκύπτει από τα στοιχεία της Εθνικής Στατιστικής Υπηρεσίας που δόθηκαν
χθες στη δημοσιότητα.

Τον Απρίλιο ο δείκτης τιμών χονδρικής σημείωσε αύξηση 0,8% έναντι 0,9% τον
Απρίλιο του 1996. Σε μέσα επίπεδα, το τετράμηνο Ιανουάριος - Απρίλιος 1997, ο
τιμάριθμος χονδρικής αυξήθηκε με ρυθμό 2,9% έναντι αύξησης 6,7% το αντίστοιχο
περυσινό τετράμηνο.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15858N513</ED>
<ID>
ID:163423

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N51&aa=3</URL></REF>


Article

<CATEGORY>vin08</CATEGORY>

 <H2>Κινητά του ΟΤΕ και στη Σερβία
</H2>
ΥΠΕΓΡΑΦΗ χθες στο Βελιγράδι η συμφωνία για την εξαγορά του 49% των μετοχών του
Οργανισμού Τηλεπικοινωνιών της Σερβίας (ΡΡΤ) από τον ΟΤΕ (ποσοστό 20%) και την
ιταλική STET (ποσοστό 29%).

Η συμφωνία, την οποία εκ μέρους του ΟΤΕ υπέγραψε ο γενικός διευθυντής του, κ.
Π. Λάμπρου, υλοποιεί τα σχέδια του ΟΤΕ για τη διεθνοποίησή του και τον καθιστά
αποφασιστικό παράγοντα για τη βελτίωση των τηλεπικοινωνιών στις χώρες της Βαλκανικής.

Με τη συμφωνία αυτή ο ΟΤΕ αποκτά άδεια για την ανάπτυξη δικτύου κινητής
τηλεφωνίας στη Σερβία, με το σύστημα GSM, για την οποία θα γίνουν επενδύσεις
ύψους 125.000.000 μάρκων.

Η υπογραφή της συμφωνίας έγινε παρουσία του πρωθυπουργού της Σερβίας, κ. Μ.
Μαριάνοβιτς, ο οποίος δήλωσε ότι η επένδυση αυτή είναι από τις μεγαλύτερες στα
Βαλκάνια, ενώ ο πρόεδρος του ΟΤΕ, κ. Δ. Παπούλιας, αναφέρθηκε στις παραδοσιακά
καλές σχέσεις των δύο χωρών, τονίζοντας ότι ο ΟΤΕ θα ωφεληθεί πολλαπλά από τη συμφωνία.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15858N514</ED>
<ID>
ID:163445

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N51&aa=4</URL></REF>


Article

<CATEGORY>vin08</CATEGORY>

 <H2>Στεγαστικά δάνεια με 12%
</H2>
ΣΤΟ 12% έριξε το επιτόκιό της για στεγαστικά δάνεια η Τράπεζα Κύπρου.

Το νέο επιτόκιο ισχύει από χθες, ενώ το δάνειο δεν επιβαρύνεται με έξοδα
φακέλου. Επίσης ο δανειολήπτης μπορεί να εξοφλήσει μέρος ή όλο το δάνειο
οποιαδήποτε στιγμή χωρίς καμία πρόσθετη επιβάρυνση.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15858N515</ED>
<ID>
ID:163461

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N51&aa=5</URL></REF>


Article

<CATEGORY>vin08</CATEGORY>

 <H2>Μετοχές ΟΤΕ: πρώτα πληρώνεις και μετά μαθαίνεις την τιμή
</H2>
ΚΑΘΟΡΙΣΤΗΚΕ ΚΑΙ ανακοινώθηκε χθες από την Εθνική Τράπεζα ο τρόπος με τον οποίο
το κοινό θα μπορεί να αποκτήσει μετοχές του ΟΤΕ που θα διατεθούν ­ με δημόσια
εγγραφή ­ από αύριο Τετάρτη 11 Ιουνίου μέχρι και την Παρασκευή 13 Ιουνίου.

Στο ευρύ κοινό, δηλαδή στους ιδιώτες απλούς επενδυτές, θα διατεθούν μετοχές
συνολικής αξίας 100 δισ. δρχ. από τα 250 δισ. δρχ. που εκτιμάται ότι θα
εισπραχθούν από όλη την έκδοση. Το υπόλοιπο «κομμάτι» μετοχών, που
αντιστοιχούν σε 110 δισ. δρχ., θα διατεθούν στους θεσμικούς Έλληνες και ξένους
επενδυτές (αμοιβαία κεφάλαια, εταιρείες επενδύσεων κ.ά.) με τη μέθοδο
προσφορών (bookbuilding) που ήδη έχει ξεκινήσει από χθες και θα ολοκληρωθεί
την Παρασκευή.

Ειδικότερα, με την ανακοίνωσή της η Εθνική Τράπεζα διευκρινίζει στο ευρύ
επενδυτικό κοινό ότι: Όσοι επιθυμούν να αγοράσουν μετοχές του ΟΤΕ πρέπει από
αύριο Τετάρτη μέχρι και την Παρασκευή να υποβάλουν αιτήσεις για την αγορά τους
είτε στις Τράπεζες είτε στις χρηματιστηριακές εταιρείες. Σημειώνεται ότι όλες
οι Τράπεζες που λειτουργούν στην Ελλάδα θα μπορούν να διαθέσουν μετοχές καθώς
και οι μεγαλύτερες χρηματιστηριακές εταιρείες.

Ο κάθε επενδυτής θα μπορεί να ζητεί μετοχές σε αριθμό που είναι ακέραιος
πολλαπλάσιος του 10 ­ δηλαδή 10, 20, 30, 40... μετοχές ­ ενώ δεν υπάρχει
ανώτατο όριο ζήτησης.

Η τιμή διάθεσης των μετοχών δεν θα είναι γνωστή εκ των προτέρων. Δηλαδή τη
στιγμή που ο επενδυτής θα εγγραφεί για την αγορά μετοχών. Αντί για
συγκεκριμένη τιμή θα καθορισθεί ένα εύρος τιμών το οποίο θα γίνει γνωστό
σήμερα και θα ανακοινωθεί το απόγευμα. Σε αυτό το όριο τιμών θα εγγραφεί από
αύριο το κοινό για την αγορά των μετοχών.

Κατά την υποβολή της αίτησης θα πρέπει να καταβληθεί και η αξία των ζητούμενων
μετοχών. Αυτή θα ισούται με τον αριθμό των μετοχών επί την ανώτατη τιμή που
προβλέπεται στο εύρος των καθορισμένων τιμών. Βεβαίως το ποσό θα μπορεί να
καταβληθεί είτε με μετρητά είτε με τραπεζικές επιταγές (όχι προσωπικές) είτε
με δέσμευση καταθέσεων πάσης φύσεως σε δραχμές ή σε συνάλλαγμα. Αποκλείονται
οι εγγυητικές επιστολές.

Η συγκεκριμένη τελική τιμή αγοράς των μετοχών θα οριστικοποιηθεί την προσεχή
Δευτέρα και θα ανακοινωθεί από την Εθνική Τράπεζα.

Η τιμή αυτή θα καθορισθεί από τη ζήτηση που θα εκδηλωθεί από τους Έλληνες και
ξένους θεσμικούς επενδυτές κατά τη διαδικασία των προσφορών (μέθοδος
bookbuilding), καθώς και από τη ζήτηση του κοινού κατά τη δημόσια εγγραφή.

Ωστόσο, οι ιδιώτες επενδυτές θα αγοράσουν τη μετοχή 200 δρχ. φθηνότερα από
ό,τι οι θεσμικοί επενδυτές. Επίσης η τιμή αυτή ­ τελική τιμή ­ θα είναι
χαμηλότερη από την τιμή που θα κλείσει η μετοχή του ΟΤΕ στο Χρηματιστήριο κατά
τη συνεδρίαση της Παρασκευής 13 Ιουνίου.

Στην ανακοίνωση της Εθνικής αναφέρεται χαρακτηριστικά ότι κατά την κατανομή
των μετοχών θα ικανοποιηθεί πρώτα το μέρος της ζήτησης του κάθε ιδιώτη για τις
πρώτες 100 μετοχές που ζητεί. Αυτό θα γίνει μέχρι να καλυφθεί αξία μετοχών
συνολικού ύψους 100 δισ. δρχ.

Σε περίπτωση που δεν καλυφθεί το ποσό των 100 δισ., τότε η ζήτηση για αγορά
μετοχών περισσότερων των 100 θα ικανοποιηθεί αναλογικά.

Η χρέωση και εκκαθάριση των λογαριασμών θα γίνει την Τρίτη 17 Ιουνίου 1997,
ενώ τα αποθετήρια έγγραφα των μετοχών θα αρχίσουν να διανέμονται από τις
ανάδοχες Τράπεζες από τις 25 Ιουνίου και μετά.

Να σημειωθεί ότι οι μετοχές που θα διατεθούν δεν θα έχουν δικαίωμα στην αύξηση
του μετοχικού κεφαλαίου του ΟΤΕ που θα ακολουθήσει.

* Προσωπικό δάνειο μέχρι 1.000.000 δρχ. και άλλες διευκολύνσεις σε όσους
επιθυμούν να αγοράσουν μετοχές του ΟΤΕ προσφέρει η Εμπορική Τράπεζα.

Ύστερα από τη δελεαστική προσφορά της Ιονικής Τράπεζας, που δίνει χαμηλότοκο
προσωπικό δάνειο σε όσους αγοράσουν μετοχές του ΟΤΕ μέσω αυτής, και η Εμπορική
Τράπεζα ανακοίνωσε χθες προσφορές σε όσους την επιλέξουν για να αγοράσουν
μετοχές του Οργανισμού.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15858N521</ED>
<ID>
ID:163333

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N52&aa=1</URL></REF>


Article

<CATEGORY>vin08</CATEGORY>

 <H2>50% παραπάνω πληρώνουμε για φάρμακα
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΠΕΡΙΣΣΟΤΕΡΟ από την πρωτοβάθμια περίθαλψη κοστίζουν στη χώρα μας τα φάρμακα, η
δαπάνη για τα οποία εμφανίζει ραγδαία αύξηση τα τελευταία χρόνια.

Όπως καταγγέλλουν οι εκπρόσωποι των φαρμακοποιών, οι αυξήσεις για τα φάρμακα
φθάνουν μέχρι και 50% λόγω απουσίας πολιτικής στον τομέα, ενώ διαιωνίζεται το
φαινόμενο της αντικατάστασης των παλιών με νέα, πιο ακριβά, φάρμακα στο οποίο
οφείλεται, κατά 70%, η ετήσια δαπάνη (που στη χώρα μας φθάνει τα 600 δισ. τον
χρόνο) και απειλεί να τινάξει τα Ταμεία μας στον αέρα.

Το παραπάνω πρόβλημα εντείνεται στη χώρα μας και από το γεγονός ότι
κυκλοφορούν 400.000 βιβλιάρια απορίας, οι κάτοχοι των οποίων δικαιούνται
δωρεάν φαρμακευτικής περίθαλψης.

Τα στοιχεία αυτά ανακοινώθηκαν χθες σε συνέντευξη Τύπου με αφορμή το 6ο
Πανελλήνιο Συνέδριο Οικονομικών της Υγείας, που θα γίνει αυτή την εβδομάδα
στην Αρχαία Ολυμπία.

Όπως ανέφερε ο καθηγητής Οικονομικών της Υγείας, κ. Γ. Κυριόπουλος, κοσμήτωρ
της Εθνικής Σχολής Δημόσιας Υγείας, τα φάρμακα καταλαμβάνουν το 40% των
δαπανών για την υγεία (όταν το αντίστοιχο ποσοστό στις άλλες χώρες της Ε.Ε.
μόλις πλησιάζει το 10%), ενώ οι δαπάνες για την πρωτοβάθμια περίθαλψη δεν
ξεπερνούν το 15%.

Ο κ. Κυριόπουλος τόνισε ότι οι αιτίες που προκάλεσαν αυτό τον ξέφρενο ρυθμό
αύξησης των δαπανών είναι τόσο ο όγκος των πωλήσεων που είναι μεγαλύτερος, όσο
και οι τιμές των φαρμάκων.

Από την άλλη μεριά, ο πρόεδρος του Πανελληνίου Φαρμακευτικού Συλλόγου, κ. Δ.
Βαγιωνάς, ανέφερε ότι, σύμφωνα με στοιχεία από τον Εθνικό Οργανισμό Φαρμάκων,
η πολυφαρμακία και η υπερκατανάλωση φαρμάκων, κατά την περίοδο '90-'96 ήταν
σχεδόν σταθερές. 
Και υποστήριξε ότι η υψηλή φαρμακευτική δαπάνη οφείλεται κατά 70% στην
υποκατάσταση των φθηνών φαρμάκων από ακριβότερα ίσης θεραπευτικής αξίας, κατά
27% στην αύξηση των τιμών και κατά 3% στις συσκευασίες.

Τέλος, ο πρόεδρος του Ταμείου Υγείας Προσωπικού Εθνικής Τράπεζας (ΤΥΠΕΤ) κ. Λ.
Βερελής ζήτησε να εφαρμοστεί το μέτρο της λίστας και παρουσίασε έρευνα πέντε
ευρωπαϊκών χωρών με στόχο τον έλεγχο της ζήτησης.

* Σταματούν από τις 15 Ιουλίου την εκτέλεση των συνταγών των ασφαλισμένων του
Δημοσίου οι φαρμακοποιοί της Αττικής, επειδή το Ταμείο τούς χρωστά 4 περίπου
δισεκατομμύρια δραχμές. 
Την απόφαση αυτή έλαβε ο Φαρμακευτικός Σύλλογος Αττικής κατά τη διάρκεια της
έκτακτης γενικής συνέλευσής του, που πραγματοποιήθηκε χθες το βράδυ σε
κεντρικό ξενοδοχείο της Αθήνας.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15858N522</ED>
<ID>
ID:163384

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N52&aa=2</URL></REF>


Article

<CATEGORY>vin08</CATEGORY>

 <H5>ΕΛΑΦΡΟΤΕΡΕΣ ΠΟΙΝΕΣ ΓΙΑ ΟΡΙΣΜΕΝΕΣ ΠΕΡΙΠΤΩΣΕΙΣ ΦΟΡΟΛΟΓΙΚΩΝ ΠΑΡΑΒΑΣΕΩΝ
</H5><H2>Διευκολύνονται για να πληρώσουν
</H2>
Μειώνονται οι προσαυξήσεις που επιβάλλονται σε περιπτώσεις που ο
φορολογούμενος υποβάλλει εκπροθέσμως τη φορολογική του δήλωση και αλλάζει ο
τρόπος με τον οποίο επιβάλλονται οι ποινές σε περιπτώσεις ανακριβούς
δήλωσης.ΣΥΜΦΩΝΑ με πληροφορίες, το σενάριο που εξετάζει τώρα το υπουργείο
Οικονομικών προβλέπει κατάργηση πρόσθετων προστίμων που επιβάλλονται σε
περιπτώσεις ανακριβούς φορολογικής δήλωσης, ενώ οι προσαυξήσεις θα έχουν τη
μορφή μηνιαίας ποσοστιαίας επιβάρυνσης.

Παράλληλα, οι αρμόδιες υπηρεσίες του υπουργείου Οικονομικών προτείνουν στην
πολιτική ηγεσία του υπουργείου και αλλαγές στις κυρώσεις που αφορούν την
απόδοση του ΦΠΑ. Μεταξύ άλλων προτείνονται:

1. Αύξηση του ελαχίστου ορίου, για το οποίο ασκείται ποινική δίωξη στις
περιπτώσεις μη απόδοσης ή καθυστερημένης απόδοσης του ΦΠΑ.

2. Αναστολή της ποινικής δίωξης για μη καταβολή ΦΠΑ, στην περίπτωση που
ο φορολογούμενος πληρώσει το φόρο που χρωστά.

Παράλληλα, οι υπηρεσιακοί παράγοντες του υπουργείου Οικονομικών εξετάζουν το
ενδεχόμενο να ισχύσει διαφορετική φορολογική μεταχείριση μεταξύ του εκδότη και
του λήπτη πλαστών τιμολογίων. 
Έτσι, για τον εκδότη των πλαστών τιμολογίων εκτός από τα βαριά πρόστιμα και
τις προσαυξήσεις, θα κινείται αμέσως άσκηση ποινικής δίωξης. Αντίθετα δεν θα
ασκείται ποινική δίωξη στον λήπτη των εικονικών τιμολογίων, στην περίπτωση που
αποδείξει ότι δεν υπήρχε πρόθεση ή δόλος.

Πάντως το θέμα των νέων ρυθμίσεων του ποινολογίου ανοίγει «παράθυρο» και για
ευνοϊκότερες ρυθμίσεις και για τους φορολογούμενους που είχαν ήδη φορολογικές
παραβάσεις. Συγκεκριμένα, διατυπώνεται η άποψη ότι οι νέες πιο ευνοϊκές
ρυθμίσεις μπορούν να ισχύσουν και για τους φορολογούμενους αυτούς, αφού ήδη
υπάρχει σχετικό νομικό προηγούμενο. Στην περίπτωση αυτή, πρόκειται στην ουσία
για μία νέα φορολογική ρύθμιση, αφού με το νέο καθεστώς τα πρόστιμα και οι
προσαυξήσεις που θα κληθούν να πληρώσουν θα είναι κατά πολύ χαμηλότερα.

Ενδεικτικό άλλωστε θα πρέπει να θεωρηθεί το γεγονός ότι αρμόδιος παράγων του
υπουργείου Οικονομικών τόνιζε ότι το νέο ποινολόγιο είναι πιο λειτουργικό,
αφού οι ποινές δεν είναι εξοντωτικές και δίνουν τη δυνατότητα στους
φορολογούμενους να τις πληρώνουν. Αντίθετα, το ισχύον καθεστώς των κυρώσεων
είναι τόσο βαρύ ώστε οι φορολογούμενοι πολλές φορές βρίσκονται σε αδυναμία να
ανταποκριθούν στις υποχρεώσεις τους.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15858N531</ED>
<ID>
ID:163334

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N53&aa=1</URL></REF>


Article

<CATEGORY>vin08</CATEGORY>

 <H2>Φρενάρουν τους ελέγχους καθυστερώντας τις αποστολές δηλώσεων
</H2>
ΝΕΑ ΠΑΡΤΙΔΑ με 500.000 εκκαθαριστικά σημειώματα ταχυδρομείται αυτή την
εβδομάδα από το ΚΕΠΥΟ προς τους φορολογουμένους. Έτσι, στο τέλος της εβδομάδας
θα έχουν αποσταλεί συνολικά 1,4 εκατ. εκκαθαριστικά σημειώματα και θα
απομένουν άλλα 2,8 εκατ. για να ολοκληρωθεί η εκκαθάριση.

Την ίδια στιγμή, το υπουργείο Οικονομικών, το οποίο ανησυχεί για την
καθυστέρηση που παρουσιάζει η εκκαθάριση των δηλώσεων ­ η οποία επηρεάζει και
τις εισπράξεις των εσόδων ­ στέλνει νέα επείγουσα επιστολή προς όλους τους
εφόρους της χώρας και τους υποδεικνύει να επιταχύνουν την αποστολή των
φορολογικών δηλώσεων προς το ΚΕΠΥΟ, καθώς παρουσιάζεται σημαντική καθυστέρηση
που επιβραδύνει το έργο εκκαθάρισης των δηλώσεων και αποστολής των
εκκαθαριστικών στους φορολογουμένους.

Στο ίδιο μήκος κύματος κινείται και δεύτερη επείγουσα επιστολή του υπουργείου
προς τις Εφορίες, με την οποία προτρέπει τους εφόρους να επιταχύνουν την
αποστολή προς το ΚΕΠΥΟ και των εκκαθαριστικών δηλώσεων ΦΠΑ για το 1996, καθώς
και αυτές στέλνονται με σημαντική καθυστέρηση και εκτός των άλλων «φρενάρουν»
το έργο των διασταυρώσεων των φορολογικών στοιχείων που γίνεται στο ΚΕΠΥΟ.

Πάντως τον Μάιο τα έσοδα εμφάνισαν βελτίωση. Τα συνολικά έσοδα παρουσίασαν
αύξηση 19,9% σε σύγκριση με τον Μάιο 1996 και έφθασαν τα 873,2 δισ. δραχμές,
από 728,38 δισ. δραχμές.

Από τα στοιχεία του υπουργείου Οικονομικών προκύπτει ότι τα φορολογικά έσοδα
σημείωσαν αύξηση 15,81% σε σύγκριση με τον αντίστοιχο περυσινό μήνα. Αυτό
σημαίνει ότι κινήθηκαν στα επίπεδα που προβλέπονται στον προϋπολογισμό.

Έτσι, στο πεντάμηνο Ιανουαρίου - Μαΐου τα έσοδα έφθασαν τα 3,18 τρισ. δραχμές,
έναντι 2,84 τρισ. δραχμές (αύξηση κατά 11,8% σε σύγκριση με το αντίστοιχο
περυσινό πεντάμηνο).

Η εξέλιξη αυτή έχει δημιουργήσει κλίμα αισιοδοξίας στο οικονομικό επιτελείο
της κυβέρνησης, ότι τελικά η υστέρηση στα έσοδα του προϋπολογισμού θα
περιοριστεί σημαντικά και έτσι θα επιτευχθεί, με ελάχιστες αποκλίσεις, ο
στόχος που προβλέπεται από τον προϋπολογισμό.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15858N532</ED>
<ID>
ID:163385

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N53&aa=2</URL></REF>


Article

<CATEGORY>vin08</CATEGORY>

 <H5>ΕΤΟΙΜΟΣ Ο ΝΕΟΣ ΔΗΜΟΣΙΟΫΠΑΛΛΗΛΙΚΟΣ ΚΩΔΙΚΑΣ * ΡΥΘΜΙΖΟΝΤΑΙ ΟΛΑ ΤΑ ΘΕΜΑΤΑ *
ΚΑΘΙΕΡΩΝΕΤΑΙ ΤΟ ΝΕΟ ΒΑΘΜΟΛΟΓΙΟ * ΒΕΛΤΙΩΝΕΤΑΙ ΤΟ ΣΥΣΤΗΜΑ ΧΟΡΗΓΗΣΗΣ ΑΔΕΙΩΝ *
ΕΠΕΡΧΟΝΤΑΙ ΑΛΛΑΓΕΣ ΣΤΑ ΥΠΗΡΕΣΙΑΚΑ ΣΥΜΒΟΥΛΙΑ
</H5><H5>1. Δικαίωμα κανονικής αδείας
</H5><H5>2. Χορήγηση κανονικών αδειών
</H5><H5>3. Δικαίωμα ειδικής αδείας
</H5><H5>4. Άδειες χωρίς αποδοχές
</H5><H5>5. Άδειες μητρότητας
</H5><H5>6. Γονικές άδειες - διευκολύνσεις υπαλλήλων με οικογενειακές υποχρεώσεις
</H5><H5>7. Άδειες εκπαίδευσης
</H5><H2>Τι προβλέπεται για τις άδειες των δημοσίων υπαλλήλων
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Σημαντικές αλλαγές στη δημόσια διοίκηση και στις εργασιακές σχέσεις των
δημοσίων υπαλλήλων θα επιφέρει ο νέος δημοσιοϋπαλληλικός κώδικας, 
ο νέος εργασιακός χάρτης. Η επιτροπή που επεξεργάζεται τον κώδικα τελειώνει εντός

του Ιουνίου την αποστολή της.

ΤΟ ΣΧΕΔΙΟ του νέου κώδικα έχει καταρτιστεί και αυτήν την περίοδο γίνονται
μικρές διορθώσεις σε διατάξεις του. 
Σκοπός του κώδικα είναι η καθιέρωση ενιαίων και ομοιόμορφων κανόνων που
διέπουν την πρόσληψη και την υπηρεσιακή κατάσταση των πολιτικών διοικητικών
υπαλλήλων, σύμφωνα με τις αρχές της αξιοκρατίας και της κοινωνικής αλληλεγγύης
και για τη διασφάλιση της μέγιστης δυνατής απόδοσης κατά την εργασία τους. 
Με τον νέο κώδικα ρυθμίζονται λεπτομερειακά όλα τα θέματα υπηρεσιακής
κατάστασης των εργαζομένων στη δημόσια διοίκηση, κατά τρόπο ο οποίος
εξασφαλίζει αξιοκρατία και αντικειμενικότητα. 
Καθορίζονται επίσης με ακρίβεια τα δικαιώματα και οι υποχρεώσεις του
υπαλλήλου, με γνώμονα την αναβάθμιση του ρόλου του. 
Αρκετές από τις ρυθμίσεις του σχεδίου είναι νέες, ενώ παράλληλα επέρχονται
τροποποιήσεις σε ρυθμίσεις του ισχύοντος κώδικα ή καταργούνται διατάξεις, η
εφαρμογή των οποίων είχε ατονήσει στην πράξη. 
Οι βασικές αλλαγές που επέρχονται με τον νέο κώδικα αφορούν:

* Καθιέρωση νέου βαθμολογίου.

* Βελτίωση του συστήματος χορήγησης αδειών.

* Αλλαγές στα υπηρεσιακά συμβούλια.

Όσον αφορά το πειθαρχικό δίκαιο, έγινε προσαρμογή των διατάξεων περί
πειθαρχικής ευθύνης στα σύγχρονα νομολογιακά δεδομένα, με ορθολογικότερη
κατάταξή τους από απόψεως περιεχομένου, καθώς και απλοποίηση τύπων και
διαδικασιών, χωρίς όμως να θίγεται η αυστηρότητα των σχετικών ρυθμίσεων.

Ειδικά για το νέο καθεστώς των αδειών των δημοσίων υπαλλήλων το τελικό σχέδιο
του νέου κώδικα προβλέπει τα εξής:

Δημόσιοι υπάλληλοι που συμπληρώνουν δημόσια πραγματική υπηρεσία ενός (1) έτους
δικαιούνται κανονική άδεια απουσίας με πλήρεις αποδοχές, η διάρκεια της οποίας
ορίζεται σε είκοσι (20) εργάσιμες ημέρες αν ακολουθούν εβδομάδα πέντε (5)
εργάσιμων ημερών και είκοσι τέσσερις (24) εργάσιμες ημέρες αν ακολουθούν
εβδομάδα έξι (6) εργάσιμων ημερών.

Ο χρόνος κανονικής άδειας επαυξάνεται κατά μία εργάσιμη ημέρα για κάθε έτος
απασχόλησης και μέχρι τη συμπλήρωση του ανώτατου ορίου των είκοσι πέντε (25) ή
τριάντα (30) εργάσιμων ημερών προκειμένου για πενθήμερη ή εξαήμερη εβδομάδα
εργασίας, αντίστοιχα.

* Με απόφαση του υπουργού Εσωτερικών, Δημόσιας Διοίκησης και Αποκέντρωσης
μπορεί να προσαυξάνεται έως τέσσερις (4) εργάσιμες ημέρες ο αριθμός των ημερών
κανονικής άδειας των υπαλλήλων που υπηρετούν σε παραμεθόριες περιοχές.

* Οι διατάξεις των προηγούμενων παραγράφων δεν εφαρμόζονται σε όσους έχουν
κατά τις κείμενες διατάξεις διακοπές εργασίας. Οι υπάλληλοι αυτοί μπορούν,
εφόσον συντρέχουν σοβαροί λόγοι ανάγκης, να παίρνουν κανονική άδεια με
αποδοχές μέχρι δέκα (10) εργάσιμες ημέρες.

Δεκαπέντε ημέρες (15) από την κανονική άδεια χορηγούνται υποχρεωτικά εφόσον το
ζητάει ο υπάλληλος από 15 Μαΐου έως 31 Οκτωβρίου. Η υποχρέωση αυτή δεν ισχύει
σε υπηρεσίες οι οποίες έχουν καθοριστεί με απόφαση του οικείου υπουργού και
κατά την περίοδο αυτή βρίσκονται στην αιχμή της λειτουργίας τους ή λειτουργούν
σε εικοσιτετράωρη βάση. Όταν με αίτηση του υπαλλήλου ολόκληρη η άδεια
χορηγείται εκτός από την περίοδο αυτή προσαυξάνεται κατά πέντε (5) εργάσιμες
ημέρες. Η προσαύξηση αυτή δεν χορηγείται όταν ο υπάλληλος κάνει χρήση της
κανονικής του άδειας κατά την περίοδο των Χριστουγέννων και του Πάσχα.

*Η υπηρεσία στην οποία ανήκει ο υπάλληλος χορηγεί υποχρεωτικά σ' αυτόν μέσα
στο δεύτερο εξάμηνο κάθε έτους την κανονική άδεια που δικαιούται και αν ακόμα
δεν την ζητήσει.

*Επιτρέπεται να μη χορηγείται, να περιορίζεται ή να ανακαλείται η κανονική
άδεια προκειμένου να αντιμετωπιστούν έκτακτες ανάγκες της υπηρεσίας, ύστερα
όμως από έγκριση του προϊσταμένου του οργάνου το οποίο είναι αρμόδιο για τη
χορήγηση της άδειας. Αν τέτοιο όργανο δεν υπάρχει, αποφασίζει το αρμόδιο για
τη χορήγηση της άδειας όργανο.

*Η άδεια, η οποία σύμφωνα με την προηγούμενη παράγραφο δεν χορηγήθηκε,
χορηγείται υποχρεωτικά το επόμενο έτος.

Υπάλληλοι σε περίπτωση γάμου ή θανάτου συγγενούς έως και β' βαθμού έχουν
δικαίωμα άδειας απουσίας με πλήρεις αποδοχές, αντίστοιχα, πέντε (5) και τριών
(3) εργάσιμων ημερών. Επίσης δικαιούνται κατόπιν τεκμηριωμένης αίτησης ειδική
άδεια διάρκειας μιας (1) έως τριών (3) ημερών κατά περίπτωση για την άσκηση
του εκλογικού δικαιώματος ή για τη συμμετοχή σε δίκη ενώπιον οποιουδήποτε δικαστηρίου.

* Υπάλληλοι που πάσχουν ή έχουν τέκνα που πάσχουν από νόσημα το οποίο απαιτεί
τακτικές μεταγγίσεις αίματος, δικαιούνται ειδική άδεια με αποδοχές έως είκοσι
δύο (22) εργάσιμες ημέρες το χρόνο.

Υπάλληλοι με ποσοστό αναπηρίας πενήντα τοις εκατό (50%) και άνω δικαιούνται
από την υπηρεσία κάθε ημερολογιακό έτος άδεια με αποδοχές έξι (6) εργάσιμων
ημερών επιπλέον της κανονικής τους άδειας.

* Λοιπές ειδικές άδειες που προβλέπονται από ειδικές διατάξεις διατηρούνται.

Επιτρέπεται η χορήγηση στον υπάλληλο ύστερα από αίτησή του άδειας άνευ
αποδοχών εφόσον οι ανάγκες της υπηρεσίας το επιτρέπουν. Η άδεια αυτή δεν
μπορεί να υπερβεί τον ένα (1) μήνα εντός του ίδιου ημερολογιακού έτους.

* Στους υπαλλήλους επιτρέπεται η χορήγηση άδειας άνευ αποδοχών, συνολικής
διάρκειας έως δύο (2) ετών ύστερα από αίτησή τους και γνώμη του υπηρεσιακού
συμβουλίου για σοβαρούς ιδιωτικούς λόγους.

* Υπάλληλος του Δημοσίου ή ΝΠΔΔ του οποίου ο σύζυγος υπηρετεί στο εξωτερικό σε
ελληνική υπηρεσία του Δημοσίου, ΝΠΔΔ ή άλλου φορέα του δημόσιου τομέα ή σε
φορέα δημόσιου τομέα της Ε.Ε. ­ ή σε υπηρεσία της Ε.Ε. ­ ή σε διεθνή οργανισμό
στον οποίο μετέχει και η Ελλάδα δικαιούται να πάρει άδεια χωρίς αποδοχές μέχρι
έξι (6) έτη συνεχώς ή και τμηματικά, εφόσον έχει συμπληρώσει διετή πραγματική υπηρεσία.

* Στον υπάλληλο που αποδέχεται θέση στην Ευρωπαϊκή Ένωση ή σε διεθνή οργανισμό
στον οποίο μετέχει η Ελλάδα χορηγείται ύστερα από γνώμη του υπηρεσιακού
συμβουλίου άδεια χωρίς αποδοχές μέχρι πέντε (5) έτη, η οποία μπορεί να
παραταθεί με την ίδια διαδικασία για μια ακόμα πενταετία. Αν ο υπάλληλος δεν
εμφανιστεί να αναλάβει καθήκοντα μέσα σε δύο (2) μήνες από τη λέξη της άδειας,
θεωρείται ότι παραιτήθηκε αυτοδικαίως από την υπηρεσία.

Στις υπαλλήλους οι οποίες κυοφορούν χορηγείται άδεια μητρότητας με πλήρεις
αποδοχές δύο (2) μήνες πριν και τρεις (3) μήνες μετά τον τοκετό. Η άδεια λόγω
κυοφορίας χορηγείται ύστερα από βεβαίωση του θεράποντος ιατρού για τον
πιθανολογούμενο χρόνο τοκετού.

* Όταν ο τοκετός πραγματοποιείται σε χρόνο μεταγενέστερο από αυτόν που είχε
πιθανολογηθεί αρχικά, η άδεια που είχε χορηγηθεί παρατείνεται μέχρι την
πραγματική ημερομηνία του τοκετού, χωρίς αυτή η παράταση να συνεπάγεται
αντίστοιχη μείωση του χρόνου της άδειας που χορηγείται μετά τον τοκετό. Όταν ο
τοκετός πραγματοποιηθεί σε χρόνο προγενέστερο από αυτόν που είχε αρχικά
πιθανολογηθεί, το υπόλοιπο της άδειας χορηγείται μετά τον τοκετό, ώστε να
εξασφαλιστεί χρόνος συνολικός πέντε (5) μηνών.

* Σε κυοφορούσες υπαλλήλους του Δημοσίου και των ΝΠΔΔ που έχουν ανάγκη ειδικής
κατ' οίκον θεραπείας, πέραν του ορίου της αναρρωτικής άδειας με αποδοχές,
χορηγείται κανονική άδεια κυοφορίας, με πλήρεις αποδοχές, ύστερα από βεβαίωση
θεράποντος ιατρού και διευθυντή γυναικολογικής ή μαιευτικής κλινικής ή
τμήματος δημόσιου νοσηλευτικού ιδρύματος.

* Στις υπαλλήλους που υιοθετούν τέκνο χορηγείται άδεια τριών (3) μηνών με
πλήρεις αποδοχές εντός του πρώτου εξαμήνου μετά την περαίωση της διαδικασίας
της υιοθεσίας, εφόσον το υιοθετούμενο τέκνο είναι ηλικίας έως έξι (6) ετών.

* Επιδόματα λόγω τοκετού που καταβλήθηκαν στον υπάλληλο ΝΠΔΔ ή ΟΤΑ λόγω
υποχρεωτικής ασφάλισης σε ασφαλιστικούς οργανισμούς εκπίπτουν από τις αποδοχές
που καταβάλλονται κατά τη διάρκεια της άδειας μητρότητας εφόσον η ασφάλιση
θεμελιώνεται και σε συνεισφορά του νομικού προσώπου.

Εναλλακτική πρόταση

* Στη μητέρα υπάλληλο που έχει τέκνο ηλικίας κάτω των έξι (6) ετών χορηγείται,
ύστερα από αίτησή της, άδεια με αποδοχές μέχρι δύο (2) έτη.

* Η υπάλληλος υποχρεούται μετά την επάνοδό της να υπηρετήσει σε υπηρεσία του
Δημοσίου για χρονικό διάστημα τριπλάσιο της άδειας με αποδοχές που της χορηγήθηκε.

* Σε περίπτωση αθέτησης τής κατά την προηγούμενη παράγραφο υποχρέωσής της,
υποχρεούται να επιστρέψει εντός τριμήνου στο Δημόσιο τις αποδοχές που έλαβε
κατά το χρόνο της αδείας της.

Η προβλεπόμενη χωρίς αποδοχές άδεια χορηγείται υποχρεωτικά (χωρίς γνώμη
υπηρεσιακού συμβουλίου) όταν πρόκειται για γονική άδεια ανατροφής παιδιού.

* Η άδεια αυτή χορηγείται μετά τη λήξη της άδειας μητρότητας ή σε περίπτωση
θετού τέκνου μετά τη λήξη της άδειας μητρότητας.

* Όταν ο ένας γονέας λάβει γονική άδεια, ο άλλος δεν έχει δικαίωμα να κάνει
χρήση μειωμένου ωραρίου για το ίδιο διάστημα.

* Σε περίπτωση διάστασης, διαζυγίου, χηρείας ή γέννησης τέκνου χωρίς γάμο των
γονέων, τη γονική άδεια δικαιούται ο γονέας που ασκεί τη γονική μέριμνα.

* Οι υπηρεσίες υποχρεούνται να διευκολύνουν τους υπαλλήλους που έχουν τέκνα τα
οποία παρακολουθούν μαθήματα Πρωτοβάθμιας ή Δευτεροβάθμιας Εκπαίδευσης για να
επισκέπτονται το σχολείο των παιδιών τους με σκοπό την παρακολούθηση της
σχολικής τους επίδοσης.

* Με απόφαση του υπουργού Εσωτερικών, Δημόσιας Διοίκησης και Αποκέντρωσης
ρυθμίζονται οι λεπτομέρειες εφαρμογής των διατάξεων της προηγούμενης
παραγράφου και καθορίζεται το ανώτατο όριο ημερών απουσίας.

Στους υπαλλήλους που είναι μαθητές, σπουδαστές ή φοιτητές, προπτυχιακοί ή
μεταπτυχιακοί, σε σχολεία και ιδρύματα και των τριών βαθμίδων της δημόσιας
εκπαίδευσης, χορηγείται άδεια εκπαίδευσης με πλήρεις αποδοχές.

* Η άδεια εκπαίδευσης δεν μπορεί να υπερβαίνει τις είκοσι (20) εργάσιμες
ημέρες κάθε έτος και χορηγείται συνεχώς ή τμηματικώς κατά την εξεταστική
περίοδο που ζητάει ο ενδιαφερόμενος. Οι άδειες εκπαίδευσης χορηγούνται για το
χρόνο φοίτησης και μέχρι δύο το πολύ εξάμηνα μετά τη λήξη του, εφόσον ο
υπάλληλος εξακολουθεί να φοιτά. Για κάθε ημέρα εξετάσεων χορηγείται άδεια δύο ημερών.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15858N541</ED>
<ID>
ID:163335

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N54&aa=1</URL></REF>


Article

<CATEGORY>vin08</CATEGORY>

 <H2>Έντονες διακυμάνσεις
</H2>
Νευρικότητα χαραχτήριζε την χθεσινή συνεδρίαση του Χρηματιστηρίου Αξιών
Αθηνών, με αποτέλεσμα οι τιμές των μετοχών να σημειώσουν έντονες διακυμάνσεις

Ενδεικτική της κατάστασης είναι η διακύμανση του Γενικού Δείκτη, ο οποίος στην
αρχή υποχώρησε κατά 27,34 μονάδες. Στη συνέχεια εκδηλώθηκε σημαντική ζήτηση,
με αποτέλεσμα οι τιμές να καλύψουν

τις ημερήσιες απώλειες. Ο Γενικός Δείκτης από τις 1565,01 μονάδες αυξήθηκε
στις 1.589,79 μονάδες σημειώνοντας απώλεια 2,56 μονάδων (0,16%) σε σχέση με το
προηγούμενο κλείσιμο. Από τις 234 μετοχές που πραγματοποίησαν συναλλαγές, 89
σημείωσαν άνοδο, 123 πτώση και 21 παρέμειναν σταθερές, ενώ 48 έκλεισαν με
αγοραστές και 154 με πωλητές. Η αξία των συναλλαγών ανήλθε σε 16,2 δισ. δρχ.
(4.258.211 τεμ.). Αναλυτικά, τα 3.883.497 τεμάχια αξίας 15,3 δισ. δρχ.
αφορούσαν την Κύρια Αγορά, ενώ τα 374.714 τεμάχια συνολικής αξίας 829.198.364
εκατ. δρχ. την Παράλληλη

Αγορά.Τη μεγαλύτερη αξία συναλλαγών σημείωσαν οι μετοχές των Τραπεζών (7,2
δισ. δρχ. 490.583 τεμάχια) και ακολούθησε ο κλάδος των Ετ. Τηλεπικοινωνιών με
1,5 δισ. (214.570 τεμάχια). 
<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15858N561</ED>
<ID>
ID:163336

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Το πρωί καλές είναι οι σχέσεις σας με το άλλο φύλο,
με συγγενείς, με φίλους, με ομοϊδεάτες. Το βράδυ, και εν όψει της αυριανής
κόντρας Ερμή - Πλούτωνα, αποφύγετε συζητήσεις που θα κατέληγαν σε καβγάδες.

ΚΑΡΚΙΝΟΣ

(22 Ιουνίου - 22 Ιουλίου). Το πρωί προσφέρεται για επαφές με προϊσταμένους και
σημαντικά πρόσωπα και για την τακτοποίηση οικονομικών θεμάτων. Το βράδυ,
φυλαχθείτε από συκοφάντες και από τις παγίδες ανταγωνιστών σας.

ΛΕΩΝ

(23 Ιουλίου - 22 Αυγούστου). Η Σελήνη είναι στο ζώδιό σας και σας «βγάζει» στο
προσκήνιο. Το πρωί, καλές είναι οι σχέσεις σας με το άλλο φύλο, με φίλους και
συνεργάτες. Εύνοια, επίσης, για πολιτική, τέχνη, μίντια, εκδόσεις, ταξίδια.

ΠΑΡΘΕΝΟΣ

(23 Αυγούστου - 23 Σεπτεμβρίου). Το πρωί, καλές είναι οι σχέσεις σας με
προϊσταμένους και σημαντικά πρόσωπα. Το βράδυ, και εν όψει της αυριανής
κόντρας Ερμή - Πλούτωνα, ελέγχετε τη συμπεριφορά σας σε τυχόν δημόσιες εμφανίσεις.

ΖΥΓΟΣ

(24 Σεπτεμβρίου - 23 Οκτωβρίου). Το πρωί, καλές είναι οι σχέσεις σας με το
άλλο φύλο, με φίλους, με συνεργάτες. Ευνοούνται ταξίδια, πολιτικές και
καλλιτεχνικές δραστηριότητες, δίκες, μίντια. Το βράδυ, αποφύγετε «παιχνίδια εξουσίας».

ΣΚΟΡΠΙΟΣ

(24 Οκτωβρίου - 22 Νοεμβρίου). Η Σελήνη από τον Λέοντα σάς κάνει φιλόδοξους
και σας «βγάζει» στο προσκήνιο. Το πρωί, καλές είναι οι σχέσεις με το άλλο
φύλο και με συνεργάτες. Το βράδυ, αποφύγετε «παιχνίδια εξουσίας».

ΤΟΞΟΤΗΣ

(23 Νοεμβρίου - 21 Δεκεμβρίου). Το πρωί, εύνοια έχετε για τις σχέσεις και τις
συνεργασίες σας, για ταξίδια, για τέχνη, πολιτική, μίντια, εκδόσεις. Το βράδυ,
αποφύγετε συζητήσεις που θα μπορούσαν να οδηγήσουν σε κόντρες.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το πρωί, καλές είναι οι σχέσεις σας με το
άλλο φύλο, με τα άλλα μέλη της οικογένειας, με συνεργάτες. Το βράδυ, αποφύγετε
επικίνδυνους χώρους και φυλαχθείτε από πισώπλατα χτυπήματα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Το πρωί, καλές είναι οι σχέσεις σας με το
άλλο φύλο, με τα παιδιά σας, με προϊσταμένους. Εύνοια για τέχνη, μίντια,
διαφήμιση. Το βράδυ, αποφύγετε «παιχνίδια εξουσίας».

ΙΧΘΥΕΣ

(19 Φεβρουαρίου - 20 Μαρτίου). Το πρωί προσφέρεται για την τακτοποίηση
οικονομικών και οικογενειακών υποθέσεων. Το βράδυ, και εν όψει της αυριανής
κόντρας Ερμή - Πλούτωνα, ελέγχετε τα λόγια και τις εμμονές σας.

ΚΡΙΟΣ

(21 Μαρτίου - 19 Απριλίου). Το πρωί είναι καλές οι σχέσεις σας με το άλλο φύλο
και με τα παιδιά σας. Εύνοια για τέχνη, μίντια, συναλλαγές, μετακινήσεις. Το
βράδυ, θα έχετε την τάση να επιβάλετε τη γνώμη σας ­ με αποτέλεσμα έχθρες και ανταγωνισμοί.

ΤΑΥΡΟΣ

(20 Απριλίου - 20 Μαΐου). Το πρωί προσφέρεται για την τακτοποίηση οικονομικών
και οικογενειακών υποθέσεων. Το βράδυ, θα υπάρχει πολύ πείσμα και τάση για
«παιχνίδια εξουσίας».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: N58</CAT>
<ED>
Κωδικός άρθρου: A15858N581</ED>
<ID>
ID:163317

</ID><URL>http://ta-nea.dolnet.gr/neaweb/neafile.print_unique?e=A&f=15858&m=N58&aa=1</URL></REF>


Article

<CATEGORY>vin10</CATEGORY>

 <H5>1,2 ΔΙΣ. ΓΙΑ ΣΤΡΑΝΤΛΙ, ΜΙΚΛΑΝΤ
</H5><H2>Βίκινγκς στον ΠΑΟ
</H2><H2></H2>
ALIGN="CENTER">

ΔΥΟ εν ενεργεία διεθνείς απέκτησε χθες ο Παναθηναϊκός! Πρόκειται για τον
σέντερ φορ της Λίλεστρομ, Στράντλι και τον μέσο της αυστριακής Λιντς, Μίκλαντ.
Το ποσόν που θα εισπράξουν οι παίκτες και οι ομάδες τους πλησιάζει ή και
ξεπερνάει το 1.200.000.000 δραχμές! Την απόκτηση των δυο άσων εισηγήθηκε ο
Βασίλης Δανιήλ, ο οποίος τους παρακολούθησε αγωνιζόμενους στο παιχνίδι
Ουγγαρίας-Νορβηγίας (1-1) και τους έφερε απευθείας από τη Βουδαπέστη για να υπογράψουν.

σελίδα 1

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15858O001</ED>
<ID>
ID:163337

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O00&aa=1</URL></REF>


Article

<CATEGORY>vin10</CATEGORY>

 <H5>Ο ΚΑΡΝΙΣΟΒΑΣ ΣΤΗΝ «ΟΜΑΔΑ»
</H5><H5></H5><H2>Γιατί προτίμησα τον Ολυμπιακό από το ΝΒΑ
</H2>
«ΣΤΟΝ Ολυμπιακό μπορώ να κάνω το όνειρό μου πραγματικότητα και να κατακτήσω
επιτέλους το Κύπελλο Πρωταθλητριών. Γι' αυτό και τον διάλεξα αντί του ΝΒΑ»,
λέει στην «ΟΜΑΔΑ» ο Αρτούρας Καρνισόβας που αποκτήθηκε χθες από τους
πρωταθλητές Ευρώπης. Μια εντυπωσιακή μεταγραφή που προκάλεσε αίσθηση στον χώρο
του μπάσκετ.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15858O002</ED>
<ID>
ID:163386

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O00&aa=2</URL></REF>


Article

<CATEGORY>vin10</CATEGORY>

 <H5>ΚΑΡΑΤΑΪΔΗΣ
</H5><H2>Φοράει τη φανέλα της Μεικτής Ευρώπης
</H2><H2></H2>
Ο ΑΡΧΗΓΟΣ του Ολυμπιακού, Κούλης Καραταΐδης, θα αγωνιστεί για πρώτη φορά στην
Μεικτή Ευρώπης, στο φιλικό παιχνίδι με τη Μεικτή Επιλέκτων Λατινικής Αμερικής
(29 του μήνα) στο Μπουένος Άιρες.

σελίδα 2

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15858O003</ED>
<ID>
ID:163424

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O00&aa=3</URL></REF>


Article

<CATEGORY>vin10</CATEGORY>

 <H2>Ακρόπολις: Παραμένει πρώτος ο Κάνκουνεν
</H2><H2></H2>
σελίδα 4

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15858O004</ED>
<ID>
ID:163446

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O00&aa=4</URL></REF>


Article

<CATEGORY>vin10</CATEGORY>

 <H2>ΑΕΚ: Μένει το «ναι» του Ιορντανέσκου
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15858O005</ED>
<ID>
ID:163462

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O00&aa=5</URL></REF>


Article

<CATEGORY>vin10</CATEGORY>

 <H5>ΑΠΟΜΕΝΟΥΝ ΟΙ ΛΕΠΤΟΜΕΡΕΙΕΣ ΓΙΑ ΤΗΝ ΕΝΤΑΞΗ ΤΩΝ ΣΤΡΑΝΤΛΙ ΚΑΙ ΜΙΚΛΑΝΤ ΣΤΟΝ ΠΑΝΑΘΗΝΑΪΚΟ
</H5><H2>Συμφωνία 1,2 δισ.
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Μίκλαντ και Στράντλι χθες στην Αθήνα

ΒΙΚΙΝΓΚ απέκτησε ο Παναθηναϊκός! Και μάλιστα εν ενεργεία διεθνείς! Πρόκειται
για τον Φρανκ Στράντλι και τον Έρικ Μίκλαντ, που ήρθαν χθες τα ξημερώματα στην
Αθήνα, συναντήθηκαν το απόγευμα (και το βράδυ) με τον κ. Γ. Βαρδινογιάννη, και
συμφώνησαν να συνεχίσουν την καριέρα τους στην ομάδα των «πρασίνων».

Το κόστος των μεταγραφών ξεπέρασε το 1,2 δισ. και για τους δυο! Ο Στράντλι
είναι σέντερ φορ και ο Μίκλαντ μέσος. Ο Βασίλης Δανιήλ τους παρακολούθησε στον
αγώνα Ουγγαρίας - Νορβηγίας και εισηγήθηκε την απόκτησή τους.

Παρά το γεγονός ότι επισήμως δεν ανακοινώθηκαν οι μεταγραφές (περισσότερο για
τυπικούς λόγους), η ένταξη των δύο παικτών στον Παναθηναϊκό πρέπει να
θεωρείται δεδομένη. Ο Στράντλι, που αγωνίζεται στη Λίλεστρομ, θα εισπράξει
360.000.000 δραχμές για τρία χρόνια και ο Μίκλαντ 280.000.000 δραχμές, επίσης
για τρία χρόνια. 
Αν σε αυτά τα ποσά προστεθούν τα οικονομικά μεγέθη που θα εισπράξουν οι ομάδες
τους, ο μάνατζερ και η Εφορία, εύκολα γίνεται κατανοητό ότι οι μεταγραφές
έφτασαν (ή και ξεπέρασαν) το ύψος ρεκόρ του 1,2 δισ.

Δήλωσαν οι δύο παίκτες:

Μίκλαντ: «Μου αρέσει πολύ η Ελλάδα και θέλω να ζήσω και να παίξω στον
Παναθηναϊκό. Η Παιανία είναι εκπληκτική. Δεν με πειράζει που ο Παναθηναϊκός
δεν θα παίξει στην Ευρώπη. Του χρόνου η ομάδα θα είναι πολύ καλύτερη. Ο
Μπορέλι; Μη μου ζητάτε να συγκριθώ με αυτόν. Ξέρω ότι είναι μεγάλος παίκτης.
Αυτό που μπορώ να πω είναι ότι θα τα δώσω όλα για την ομάδα».

Στράντλι: «Ο Παναθηναϊκός είναι πολύ μεγάλη ομάδα, με εκπληκτικές
εγκαταστάσεις. Στόχος μου είναι να βοηθήσω τον ΠΑΟ και να πετύχω 20 γκολ. Μαζί
με τον Βαζέχα θα κάνουμε πολύ καλό δίδυμο».

Ο ΟΣΙΜ

Η «ΟΜΑΔΑ» επικοινώνησε με τον Ίβιτσα Όσιμ, που ξέρει πολύ καλά τον Μίκλαντ,
αφού ο Νορβηγός έπαιζε μέχρι πρότινος στην αυστριακή Λιντς. Εντοπίσαμε τον
Όσιμ στο Σαράγεβο, όπου κάνει τις διακοπές του. Και ο «τρομερός Ιβάν» δήλωσε:

«Αν ο Παναθηναϊκός αποκτήσει τον Μίκλαντ, θα κάνει μεγάλη επιτυχία. Πρόκειται
για παίκτη "εργάτη", που αγωνίζεται για την ομάδα και όχι για τον εαυτό του. 
Μην περιμένετε ντρίμπλες και φαντεζί ενέργειες από τον Μίκλαντ. Περιμένετε
όμως να δείτε ένα μηχανάκι που δίνει την μπάλα με τη μια, επιτίθεται, αμύνεται
και σημειώνει γκολ αν χρειαστεί. Για μένα είναι ο καλύτερος χαφ της Νορβηγίας»!

­ Μπορεί να γίνει σύγκριση με τον Μπορέλι;

«Ο Μπορέλι διαθέτει περισσότερη φαντασία και επινοήσεις. Ο Μίκλαντ έχει δύναμη
και αντοχή. Αν χρειαστεί, παίζει ως ανασταλτικός και αν οι ανάγκες του αγώνα
το επιτάσσουν, γίνεται επιτελικός. Έχει καλή τεχνική και είναι γρήγορος. 
Το κυριότερο στοιχείο του όμως είναι ότι παίζει ομαδικά και έχει ρυθμό. Μου
είχε κάνει εντύπωση ότι αποφεύγει τις περιττές ενέργειες».

Ο Όσιμ έδειξε ικανοποιημένος με την είδηση ότι ο Δανιήλ ανέλαβε την ομάδα, και
επί τη ευκαιρία του ευχήθηκε «καλή επιτυχία». Όσιμ και Δανιήλ γνωρίστηκαν
πρόσφατα στη Βιέννη και μάλιστα συζήτησαν επί μακρόν διάφορα θέματα. 
Μετά την ολοκλήρωση των μεταγραφών των ξένων παικτών, ο Παναθηναϊκός θα
στραφεί στην ελληνική αγορά. Οι στόχοι είναι λίγο πολύ γνωστοί: Κουλακιώτης,
Δερμιτζάκης, Βακιρτζής, Μιλόγεβιτς.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15858O011</ED>
<ID>
ID:163338

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΚΑΡΑΤΑΪΔΗΣ ΜΕ ΤΗ ΜΕΙΚΤΗ ΕΥΡΩΠΗΣ ΚΟΝΤΡΑ ΣΤΟΥΣ ΕΠΙΛΕΚΤΟΥΣ ΤΗΣ ΛΑΤΙΝΙΚΗΣ ΑΜΕΡΙΚΗΣ
</H5><H2>Κόντρα στον Μαραντόνα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Με συμπαίκτες τους Καντονά, Σούκερ, Πάολο Σόουζα, ο Κούλης Καραταΐδης θα
κοντράρει τους Μαραντόνα, Φραντζέσκολι, Μπεμπέτο κ.ά.

Ο ΑΡΧΗΓΟΣ του Ολυμπιακού Κούλης Καραταΐδης θα αγωνιστεί για πρώτη φορά στην
ομάδα της Μεικτής Ευρώπης, στο φιλικό με τη Μεικτή Επιλέκτων Λατινικής
Αμερικής, στις 29 του μήνα, στο Μπουένος Άιρες.

Η πρόσκληση έφθασε με φαξ χθες στα γραφεία της ΠΑΕ Ολυμπιακός και ο 32χρονος
κεντρικός αμυντικός ενημέρωσε τον Ντούσαν Μπάγιεβιτς, ο οποίος του χορήγησε
άδεια για να απουσιάσει από τις πρώτες ημέρες της προετοιμασίας των
«ερυθρολεύκων». Ο Καραταΐδης θα έχει συμπαίκτες στο παιχνίδι αυτό μεταξύ άλλων
τους Καντονά, Σούκερ, Πάολο Σόουζα και αντιπάλους τους Μαραντόνα,
Φραντζέσκολι, Μπεμπέτο, Χιγκίτα.

«Η πρόσκληση στη Μεικτή Ευρώπης είναι μεγάλη τιμή για μένα, τον Ολυμπιακό και
τη χώρα μας», τόνισε ο Κούλης Καραταΐδης και πρόσθεσε: «Πριν από τρεις ημέρες
επικοινώνησε μαζί μου από το Παρίσι εκπρόσωπος της Παγκόσμιας Ομοσπονδίας
Επαγγελματιών Ποδοσφαιριστών και μου έκανε γνωστό το συγκεκριμένο θέμα. 
Αισθάνθηκα μεγάλη χαρά. Σκέφτηκα ότι στην Αργεντινή αγαπάνε πολύ το ποδόσφαιρο
και θα ζήσω στιγμές που θα μείνουν για πάντα χαραγμένες στη μνήμη μου. Θα
είναι μία τρομερή εμπειρία».

Ο Ντούσαν Μπάγιεβιτς, που επέστρεψε χθες από το Βελιγράδι, ήταν ικανοποιημένος
για την πρόσκληση στον Καραταΐδη: «Ο Κούλης το άξιζε. Η επιλογή του ήταν σωστή
και ήρθε την κατάλληλη στιγμή». Ο Ντούσκο δεν είδε αυτά που ήθελε στον αγώνα
Γιουγκοσλαβίας - Σλοβακίας στο Βελιγράδι και χθες δήλωσε στην «ΟΜΑΔΑ»: 
«Δεν είδα τους παίκτες που ήθελα. Για το θέμα των μεταγραφών δεν έχουμε νέα.
Θα δούμε τι θα γίνει τις προσεχείς ημέρες. 
Εγώ θέλω να ξεκουραστώ δέκα ημέρες. Σχετικά με την ενίσχυση του έμψυχου υλικού
της ομάδας θα σας ενημερώσει η διοίκηση».

Ο Μπάγιεβιτς επανέλαβε το ενδιαφέρον του Ολυμπιακού για την απόκτηση του
Βασίλη Τσάρτα, χαρακτήρισε δύσκολη την υπόθεση της μεταγραφής του Σάσα
Τσούρτσιτς και πρόσθεσε ότι γίνονται προσπάθειες για τη μεταγραφή σέντερ φορ.

Όσον αφορά στον 31χρονο φορ της Γιουβέντους, Μικέλε Παντοβάνο, τον οποίο έχουν
προτείνει μάνατζερ στον Ολυμπιακό, ο Μπάγιεβιτς τόνισε: «Τα πράγματα δεν είναι
τόσο εύκολα, όσο τα παρουσιάζουν».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15858O021</ED>
<ID>
ID:163342

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O02&aa=1</URL></REF>


Article

<CATEGORY>vin10</CATEGORY>

 <H2>Πέντε δισ. για 65.000 θέσεις
</H2>
ΣΕ 65.000 θεατές θέλει να αυξηθεί η χωρητικότητα του Σταδίου Καραϊσκάκη ο
Ολυμπιακός και η σχετική πρόταση για επισκευή, ανακαίνιση και εκσυγχρονισμό
του φαληρικού γηπέδου υποβλήθηκε χθες από τον πρόεδρο της «ερυθρόλευκης» ΠΑΕ,
Σωκράτη Κόκκαλη, στον πρόεδρο της ΕΟΑ Λάμπη Νικολάου και τον υφυπουργό
Αθλητισμού Ανδρέα Φούρα.

Ο κ. Κόκκαλης στις συναντήσεις που είχε τόνισε πως το κόστος αυτής της
υπόθεσης ανέρχεται σε πέντε δισεκατομμύρια δραχμές. «Ενημέρωσα τον υφυπουργό
για την πρότασή μας. Λεπτομέρειες θα σας πούμε στη συνέντευξη Τύπου της
Τετάρτης. Πάντως, το κόστος αυτών των έργων θα ανέρχεται σε 5 δισ. δρχ. Ο
Ολυμπιακός μπορεί να καταβάλει τα μισά, ενώ τα υπόλοιπα θα πρέπει να δοθούν
από την ΓΓΑ ή την ΕΟΑ. Ο Ολυμπιακός θα κάνει σύμβαση με την ΕΟΑ, προκειμένου
να έχει στη διάθεσή του το Στάδιο Καραϊσκάκη για 30 χρόνια», επισήμανε ο κ.
Κόκκαλης μετά τη συνάντηση με τον υφυπουργό. Ακόμη, ο πρόεδρος του Ολυμπιακού
τόνισε πως οι «ερυθρόλευκοι» θα χρησιμοποιούν τη νέα περίοδο το Ολυμπιακό
Στάδιο «αφού το Καραϊσκάκη δεν κάνει όχι για τους αγώνες του Τσάμπιονς Λίγκ,
αλλά ούτε για το ελληνικό πρωτάθλημα».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15858O022</ED>
<ID>
ID:163389

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O02&aa=2</URL></REF>


Article

<CATEGORY>vin10</CATEGORY>

 <H2>ΗΡΑΚΛΗΣ
</H2><H2>Το Νο 1 από την Αυστρία
</H2>
«Καίει» ακόμα το συμβόλαιο του Γιοβάνοβιτς

ΘΕΣΣΑΛΟΝΙΚΗ

Ο 28ΧΡΟΝΟΣ Αυστριακός τερματοφύλακας της Τιρόλ Οράτζε αναμένεται σήμερα στη
Θεσσαλονίκη για να συζητήσει με τους ανθρώπους του Ηρακλή το ενδεχόμενο
μεταγραφής του στην ελληνική ομάδα. Ο Οράτζε κάνει εδώ και μία εβδομάδα
διακοπές στη Θάσο και ήδη συνομίλησε με τον Γιώργο Παράσχο, που έχοντας
παρακολουθήσει σε κασέτες παιχνίδι του στο αυστριακό πρωτάθλημα, έδωσε το ΟΚ
για να προχωρήσουν οι διαπραγματεύσεις. Χθες, όμως, προτάθηκε στον Ηρακλή και
ένας Γερμανός γκολκίπερ με πολυετή παρουσία στην Μπουντεσλίγκα, αλλά η
περίπτωσή του λόγω Οράτζε δεν εξετάστηκε από τους «κυανόλευκους».

Στο μεταξύ, τα δύο άλλα φλέγοντα ζητήματα που απασχολούν τον «γηραιό» είναι
του Ιβάν Γιοβάνοβιτς, ο οποίος έχει συμφωνήσει να ανανεώσει το συμβόλαιό του
για άλλον ένα χρόνο με μία μικρή μείωση αποδοχών, αλλά και του Άκη Στολτίδη,
που μετά τις πρώτες επαφές δεν υπαναχώρησε και αρνήθηκε την πρόταση
διακανονισμού αντί της εφάπαξ καταβολής των 60 εκατ. δρχ., τα οποία και
προβλέπονται από το συμβόλαιό του αν ο Ηρακλής θέλει να τον κρατήσει άλλα τρία χρόνια.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15858O023</ED>
<ID>
ID:163427

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O02&aa=3</URL></REF>


Article

<CATEGORY>vin10</CATEGORY>

 <H5>ΟΦΗ
</H5><H2>Διαφορά 4 εκατ. με Μίσε
</H2>
ΕΝΤΟΣ ΤΗΣ εβδομάδος αναμένεται στο Ηράκλειο ο Κροάτης μεσοαμυντικός Άντε Μίσε,
προκειμένου να παραβρεθεί στον γάμο του Νίκου Μαχλά. Στη διάρκεια της
παραμονής του στη χώρα μας, ο παίκτης της Βίτεσε θα συναντηθεί με τους
παράγοντες του ΟΦΗ και θα συζητήσει το ενδεχόμενο μεταγραφής του στην ομάδα.
Στις πρώτες επαφές που έχουν γίνει υπάρχει κάποια διαφορά στο οικονομικό,
καθώς ο Μίσε ζητάει 20 εκατ. δρχ. τον χρόνο και ο ΟΦΗ του προσφέρει 16 εκατ...

Σε ό,τι αφορά τον Ντιάρα από το Μαλί, έγινε γνωστό ότι εντός των προσεχών
ημερών θα υπάρξει συνάντηση των υπευθύνων του ΟΦΗ με εκπροσώπους της ομάδας
του 19χρονου άσου σε ευρωπαϊκή πρωτεύουσα για να ρυθμιστούν οι όροι της
μεταγραφής του..

Στον ελληνικό χώρο, ο ΟΦΗ ενδιαφέρεται για έναν ταχύτατο επιθετικό
(Ανδρεάδης;) και για τους Κούτση - Κουμπή της Ελευσίνας.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15858O024</ED>
<ID>
ID:163449

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O02&aa=4</URL></REF>


Article

<CATEGORY>vin10</CATEGORY>

 <H2>«Εκλογές εδώ και τώρα»
</H2>
ΑΙΤΗΣΗ ασφαλιστικών μέτρων στο Μονομελές Πρωτοδικείο Αθηνών υπέβαλαν χθες 22
Ποδοσφαιρικές Ενώσεις, κατά του Δ.Σ. της ΕΠΟ και ζητούν τη διενέργεια εκλογών,
για την ανάδειξη νέας διοίκησης, τον Ιούλιο. Στην αίτησή τους επικαλούνται το
καταστατικό της Ομοσπονδίας και χαρακτηρίζουν ως παράνομη την απόφαση της
πλειοψηφίας του Δ.Σ. της ΕΠΟ να διεξαχθούν οι εκλογές τον Νοέμβριο.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15858O025</ED>
<ID>
ID:163464

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O02&aa=5</URL></REF>


Article

<CATEGORY>vin10</CATEGORY>

 <H2>Επιμένουν οι βετεράνοι
</H2>
ΘΕΣΣΑΛΟΝΙΚΗ

ΟΙ ΒΕΤΕΡΑΝΟΙ ποδοσφαιριστές του Άρη, με πρωτοστάτη τον Κώστα Παπαϊωάννου,
συνεχίζουν τις προσπάθειές τους για εξεύρεση αγοραστή των μετοχών της ΠΑΕ
Άρης. Μέχρι χθες, βέβαια, που έπρεπε να απαντήσουν στον Λάμπρο Γράντα, δεν
είχαν πετύχει τίποτε και με την ανοχή τού μεγαλομετόχου πήραν παράταση δύο -
τριών ημερών. 
<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15858O026</ED>
<ID>
ID:163472

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O02&aa=6</URL></REF>


Article

<CATEGORY>vin10</CATEGORY>

 <H5>ΑΚΟΜΑ ΠΙΟ ΚΟΝΤΑ ΣΤΗΝ ΑΕΚ ΑΠΟ ΧΘΕΣ Ο ΙΟΡΝΤΑΝΕΣΚΟΥ
</H5><H2>Οι Ρουμάνοι είπαν «ναι»
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Καλλιτζάκης, Νικολαΐδης. Συμπαίκτες από τη νέα σεζόν

ΣΤΗΝ ΑΓΚΑΛΙΑ της ΑΕΚ βρίσκεται πλέον ο Άγγελος Ιορντανέσκου!

Οι εξελίξεις (που τόσο ανέμεναν στην Κυπελλούχο...) ήταν άκρως θετικές και
τώρα αυτό που μένει είναι ο ερχομός του Ρουμάνου τεχνικού στην Αθήνα. 
Χθες, στη συνεδρίαση της ρουμανικής ομοσπονδίας ειπώθηκε το «ναι» για
παράλληλη απασχόληση του Ιορντανέσκου και στην ΑΕΚ. 
Και μάλιστα, σύμφωνα με πηγή, το «πράσινο φως» δόθηκε ομόφωνα, αν και οι
Ρουμάνοι θέλουν να εξασφαλιστεί η προετοιμασία της Εθνικής τους υπό την
επίβλεψη του τεχνικού εν όψει των τελικών του Μουντιάλ (δηλαδή, μετά τις 15 Μαΐου).

Συνεπώς, εμπόδια για την επικύρωση της συμφωνίας δεν υπάρχουν. 
Άλλωστε, η ΑΕΚ τα έχει βρει σε όλα με τον Ιορντανέσκου και μόνο αν έρθουν «όλα
ανάποδα» θα... κολλήσει η υπόθεση. 
Να πούμε ότι μην αποκλειστεί το ενδεχόμενο μέσα στην εβδομάδα ο Ρουμάνος να
μεταβεί στην Ελλάδα ή να έχουμε ελληνική αποστολή στο Βουκουρέστι.

Αναφορικά με τους παίκτες που έρχονται στην ΑΕΚ, όλα (όπως υποστηρίζουν στην
Κυπελλούχο) βαίνουν καλώς. 
Ο Καλλιτζάκης «αύριο-μεθαύριο» υπολογίζεται να υπογράψει, αναμένεται ο
Γκρέταρσον (πληροφορία ήθελε τον βοηθό του Ιορντανέσκου να παρακολουθεί τον
αγώνα Σκοπίων - Ισλανδίας), «τελειωμένη υπόθεση» είναι του Κατσαβού, άρα
απομένει ο ξένος. 
Προφανώς θα τον υποδείξει ο Ιορντανέσκου, ο οποίος στη Νέα Φιλαδέλφεια θα έχει
συνεργάτες της δικής του επιλογής (ακούγεται και το όνομα του Θαλή Τσιριμώκου)
Σε περίπτωση που και τυπικά λήξουν οι εκκρεμότητες, στην ΑΕΚ σχεδιάζουν
εκδήλωση πανηγυρική με στόχο να κερδίσουν εντυπώσεις και να παρουσιάσουν τα
νέα αποκτήματα! Δηλαδή ­ σύμφωνα με τους υπολογισμούς ­ Ιορντανέσκου,
Καλλιτζάκη, Γκρέταρσον, Κατσαβό... Κατά άλλη πηγή, πάντως, ο Άγγελος
Ιορντανέσκου θα κληθεί να επιλέξει τι θα κάνει, αν μπορεί δηλαδή να συνδυάσει
ΑΕΚ και Εθνική Ρουμανίας. Όλα αυτά, ας σημειωθεί, δεν επιβεβαιώνονταν από την
ΑΕΚ, διότι, όπως έλεγαν αρμοδίως, «εμείς δεν μιλήσαμε»!

*** Όπως αποκάλυψε χθες σε τηλεοπτική εκπομπή ο Μ. Τροχανάς, ο Βασίλης
Καραγιάννης συμφώνησε να ανανεώσει για τέσσερα χρόνια το συμβόλαιό του.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15858O031</ED>
<ID>
ID:163343

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O03&aa=1</URL></REF>


Article

<CATEGORY>vin10</CATEGORY>

 <H2>ΠΑΝΗΛΕΙΑΚΟΣ
</H2><H2>Απαράδεκτη η στάση του Δανιήλ
</H2>
ΑΠΑΡΑΔΕΚΤΗ θεωρεί ο Πανηλειακός τη συμπεριφορά του Βασίλη Δανιήλ, τον οποίο
κατηγορεί ότι αθέτησε τη συμφωνία με την ομάδα του Πύργου, προκειμένου να
αναλάβει την τεχνική ηγεσία του Παναθηναϊκού, προσβάλλοντας έτσι το κύρος της
ΠΑΕ και του φίλαθλου κόσμου της Ηλείας.

Στην ανακοίνωση που εξέδωσε η ΠΑΕ Πανηλειακός, αναφέρει ότι οι συμφωνίες για
τα αθλητικά κέντρα σε Ελλάδα και εξωτερικό, οι μεταγραφές των Γεωργίου,
Νεμπεγλέρα, Σαπάνη και οι αποδεσμεύσεις οκτώ παικτών, έγιναν από τον κ. Δανιήλ.

Επίσης με έξοδα της ΠΑΕ, ο κ. Δανιήλ πραγματοποίησε ταξίδια στην Ευρώπη για να
παρακολουθήσει παίκτες που αποτελούσαν στόχους του Πανηλειακού.

Στη συνέχεια της ανακοίνωσης, ο Πανηλειακός υποστηρίζει ότι «... ανέστησε
προπονητικά τον κ. Δανιήλ, αφού είχε εκδιωχθεί από την Ξάνθη στα μέσα της
περυσινής περιόδου και κινδύνευε να μείνει χωρίς δουλειά». Και καταλήγει με
την επισήμανση, ότι «... τέτοιες ενέργειες και μεθοδεύσεις εισάγουν νέα ήθη
στο ποδόσφαιρό μας και το οδηγούν μαζί με τον ίδιο αντί... εκατό χρόνια
μπροστά, εκατό χρόνια πίσω».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15858O032</ED>
<ID>
ID:163390

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O03&aa=2</URL></REF>


Article

<CATEGORY>vin10</CATEGORY>

 <H2>Συνάντηση με Κυράστα
</H2>
ΠΡΟΣΠΑΘΕΙΑ για να συναντηθεί με τον Γιάννη Κυράστα θα κάνει σήμερα ο Λουκάς
Σιότροπος. 
Ο πρόεδρος του Πανιωνίου θέλει να συζητήσει με τον Κυράστα, σε μία προσπάθεια
να μεταπείσει τον προπονητήνα παραμείνει στον πάγκο της ομάδας της Ν. Σμύρνης. 
Ο Γ. Κυράστας είναι ο μοναδικός υποψήφιος για τη θέση του τεχνικού, αφού
δύσκολα θα υπάρξει άλλος που θα θελήσει να αναλάβει τον Πανιώνιο με τα
σημερινά δεδομένα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15858O033</ED>
<ID>
ID:163428

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O03&aa=3</URL></REF>


Article

<CATEGORY>vin10</CATEGORY>

 <H2>ΠΑΝΑΧΑΪΚΗ
</H2><H2>Έδωσε προθεσμία στον Βαν Ρενέρντε
</H2>
ΗΛΘΕ χθες στην Αθήνα ο Ρόνι Βαν Ρενέρντε και συναντήθηκε με τον πρόεδρο της
Παναχαϊκής Άρη Λουκόπουλο. Η συνάντηση του Βέλγου ποδοσφαιριστή με τον πρόεδρο
της ΠΑΕ κράτησε δύο ώρες και σύμφωνα με πληροφορίες υπήρξε συμφωνία σε ό,τι
αφορά το οικονομικό. Η μεταγραφή όμως δεν πραγματοποιήθηκε για την ομάδα της
Πάτρας, καθώς μάνατζερ ειδοποίησε τον Βάν Ρενέρντε ότι υπάρχει πρόταση από
την... ΑΕΚ και δεν πρέπει να βιαστεί. Ο κ. Λουκόπουλος έδωσε προθεσμία μέχρι
σήμερα στον Βέλγο ποδοσφαιριστή να απαντήσει αν δέχεται την πρόταση της Παναχαϊκής.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15858O034</ED>
<ID>
ID:163450

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O03&aa=4</URL></REF>


Article

<CATEGORY>vin10</CATEGORY>

 <H2>ΚΑΒΑΛΑ
</H2><H2>Αναμονή για τον Λάτο
</H2>
ΑΡΓΑ ΧΘΕΣ το βράδυ αναμενόταν στην Καβάλα ο Γκρέγκορ Λάτο, προκειμένου να
συζητήσει με τους υπεύθυνους της ΠΑΕ το ενδεχόμενο συνεργασίας. Ο Πολωνός
τεχνικός στις πρώτες επαφές που είχε με τη διοίκηση της Καβάλας πριν από
μερικές μέρες έδειξε να συμφωνεί στις προτάσεις που του έγιναν και σήμερα
ενδέχεται να υπάρξει υπογραφή συμβολαίων.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15858O035</ED>
<ID>
ID:163465

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O03&aa=5</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Διαζύγιο με τον Παθιακάκη
</H2>
ΤΕΛΕΙΩΣΕ η συνεργασία του Γιάννη Παθιακάκη με τον Εθνικό. Ο προπονητής μίλησε
χθες (τηλεφωνικά) με τον Βασίλη Τσιαμάκη, αλλά δεν υπήρξε σημείο «επαφής»,
αφού άλλα είχε ζητήσει να γίνουν και άλλα φαίνεται ότι θα γίνουν τελικά. Ο
πρόεδρος του Εθνικού μίλησε «μπερδεμένα» στον προπονητή, ενώ δεν φάνηκαν
ξεκάθαρες οι προθέσεις του για την ομάδα, αφού τόσο στο θέμα των μεταγραφών
όσο και στο οικονομικό τα πράγματα είναι πολύ δύσκολα. Έτσι ο Γιάννης
Παθιακάκης ανακοίνωσε την απόφασή του να φύγει από την ομάδα του Πειραιά.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15858O036</ED>
<ID>
ID:163473

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O03&aa=6</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Ο Κόβης παραμένει
</H2>
ΠΑΡΕΜΕΙΝΕ στον πάγκο της Προοδευτικής ο Νίκος Κόβης. Ο τεχνικός συναντήθηκε
χθες με τους κ.κ. Καρρά και Τσαλουχίδη και, ύστερα από συζήτηση που είχαν,
συμφώνησαν να συνεχίσουν τη συνεργασία τους. Σημαντικό ρόλο στην εξέλιξη αυτή
έπαιξε η επιθυμία και των δύο πλευρών για την επίτευξη της συμφωνίας. Μετά την
ολοκλήρωση της συμφωνίας και την παραμονή του προπονητή, άρχισαν οι κινήσεις
για την ενίσχυση της ομάδας. Ήδη ξεκίνησαν συζητήσεις για τους παίκτες που
πρόκειται να φύγουν από την Προοδευτική, αλλά και γι' αυτούς που θα
αποκτηθούν. Αργά χθες το βράδυ, άνθρωπος της διοίκησης συναντήθηκε με
ποδοσφαιριστή που αγωνίζεται σε ομάδα της Β' Εθνικής, με στόχο τη μεταγραφή
του στους «βυσσινί».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15858O037</ED>
<ID>
ID:163478

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O03&aa=7</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H2>Το έκτακτο
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15858O038</ED>
<ID>
ID:163481

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O03&aa=8</URL></REF>


Article

<CATEGORY>vin10</CATEGORY>

 <H5>17 ΝΕΕΣ ΑΙΘΟΥΣΕΣ Ο ΣΤΟΧΟΣ ΤΗΣ ΟΜΟΣΠΟΝΔΙΑΣ ΑΡΣΗΣ ΒΑΡΩΝ ΤΑ ΕΠΟΜΕΝΑ ΧΡΟΝΙΑ
</H5><H2>Στα σχολεία μέσω κόμικ!
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

ΤΟΜΗ στην ιστορία του αθλήματος της άρσης βαρών επιχειρεί η αρμόδια ομοσπονδία
(ΕΟΑΒ) με την έκδοση εντύπου το οποίο θα μοιραστεί σε όλα τα σχολεία της
Ελλάδας και θα υποβοηθήσει την ανάπτυξη του αθλήματος σε παιδιά από μικρή ηλικία.

Σε χθεσινή συνέντευξη Τύπου στην Αθήνα η ΕΟΑΒ παρουσίασε το φιλόδοξο και
πρωτοποριακό για ελληνική αθλητική ομοσπονδία πρόγραμμα και μαζί το έντυπο στο
οποίο γίνεται σύνδεση της σύγχρονης άρσης βαρών με τη μυθολογία σε στυλ κόμικ.
Η συγγραφή των κειμένων ανήκει στον τεχνικό διευθυντή της ΕΟΑΒ Γιώργο Ηλιού
και η θαυμάσια εικονογράφηση στον γνωστό σκιτσογράφο Βασίλη Χριστοδούλου.

Ο μικρός αναγνώστης μπορεί να απολαύσει ένα φανταστικό ταξίδι στη μυθολογία
μαζί με Άτλαντα και Ηρακλή (που σήκωσαν στις πλάτες τους τον ουρανό), να
συναντήσει τον Ολυμπιονίκη Δημήτριο Τόφαλο (1906) και τους Χρήστο Ιακώβου,
Νίκο Ηλιάδη, της δεκαετίας του '70, και να φτάσει στους σύγχρονους ήρωες,
Δήμα, Σαλτσίδη, Λεωνίδη, Σαμπάνη, Κόκκα.

Σχετικά με το πρόβλημα της έλλειψης υποδομής σε εγκαταστάσεις και τεχνικούς, ο
πρόεδρος της ΕΟΑΒ Νίκος Σκιαδάς απάντησε: «Έχουμε στόχο τα επόμενα χρόνια να
αποκτήσουμε με τη βοήθεια και της πολιτείας τα γυμναστήρια που απαιτούνται,
και για τη χρονιά αυτή μας έχει δοθεί διαβεβαίωση ότι θα υπάρξουν 17 νέες αίθουσες».

Όσον αφορά στον φόβο αρκετών γονέων σχετικά με την πιθανότητα να μην ψηλώσουν
τα παιδιά τους αν κάνουν άρση βαρών, ο προπονητής των χρυσών μεταλλίων Χρήστος
Ιακώβου εξήγησε: «Υπάρχουν στο εξωτερικό έρευνες που αποδεικνύουν το αντίθετο.
Σύντομα θα είναι στη διάθεση κάθε ενδιαφερόμενου».

Την παράσταση, πάντως, «έκλεψαν» χθες οι λιλιπούτειοι αρσιβαρίστες της πρώτης
Ακαδημίας Άρσης Βαρών με την επίδειξη που πραγματοποίησαν.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15858O041</ED>
<ID>
ID:163344

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O04&aa=1</URL></REF>


Article

<CATEGORY>vin10</CATEGORY>

 <H5>ΑΘΗΝΑ '97
</H5><H2>Πρεμιέρα με τη νέα σύνθεση
</H2>
ΤΗΝ ΠΡΩΤΗ συνεδρίαση υπό τη νέα σύνθεση που προέκυψε μετά τις αλλαγές στον
ΣΕΓΑΣ πραγματοποίησε χθες η Κεντρική Οργανωτική Επιτροπή του ΑΘΗΝΑ '97.

«Η παρουσία σας θα συμβάλει στην επιτυχία της διοργάνωσης», υπογράμμισε ο
πρόεδρος της ΚΟΕ και υφυπουργός Αθλητισμού κ. Ανδρέας Φούρας καλωσορίζοντας τα
νέα μέλη.

Από την πλευρά του ο νέος πρόεδρος του ΣΕΓΑΣ, αλλά και της Τεχνικής
Εκτελεστικής Επιτροπής, Βασίλης Σεβαστής τόνισε: «Στόχος μας είναι η επιτροπή
να λειτουργήσει με γρήγορους ρυθμούς ενημέρωσης και προετοιμασίας και με τη
συμπαράσταση της ΚΟΕ στην πληρέστερη προετοιμασία των αθλητών μας όλα θα πάνε
καλά στο Παγκόσμιο Πρωτάθλημα».

Στις βασικές χθεσινές αποφάσεις της ΚΟΕ, η αναγόρευση ως δοκιμαστικών για το
ΑΘΗΝΑ '97 των Βαλκανικών Αγώνων (27-29 Ιουνίου) και του Πανελληνίου
Πρωταθλήματος ανδρών και γυναικών (18-20 Ιουλίου), στο ΟΑΚΑ, ενώ για το μίτιγκ
«Παναθήναια» που είχε προγραμματιστεί για 12 Ιουνίου στο ΟΑΚΑ θα υπάρξει
απόφαση στη συνεδρίαση της επόμενης Πέμπτης.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15858O042</ED>
<ID>
ID:163391

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O04&aa=2</URL></REF>


Article

<CATEGORY>vin10</CATEGORY>

 <H2>ΜΠΙΤΣ ΒΟΛΕΪ
</H2><H2>Πρώτοι οι Ολλανδοί
</H2>
ΟΙ ΟΛΛΑΝΔΟΙ πρωταθλητές Ευρώπης 1996 Μάρκο Κλοκ/Μίχελ Φαν Ντερ Κόιπ πήραν την
1η θέση στο πρώτο Ευρωσιρκουί μπιτς βόλεϊ Swatch Ο' Neill 97 στη Βιέννη, στο
οποίο στις γυναίκες οι Σφυρή/Καραντάσιου πήραν την 7η θέση στην κατηγορία γυναικών.

Οι Ολλανδοί νίκησαν στον τελικό των ανδρών τους Νορβηγούς Αντρέ
Κγιέμπερουντ/Βέγκα Χοϊντάλεν με 12-11, 12-11. Στον «μικρό» τελικό οι Ιταλοί
Γκιούργκι/Λεόνε νίκησαν 15-10 τους Τσέχους Στέισκαλ/Χρόμι. Στις γυναίκες οι
Τσέχες Χουντόκοβα/Τομπιάσοβα νίκησαν στον τελικό τις Ιταλίδες
Μπρουσκίνι/Σολάτσι 2-10, 8-12, 12-8 και στον «μικρό» τελικό η Τσεχία Νο2
(Ντοσουντίλοβα/Τσέλμποβα) την Ιταλία Νο2 (Περότα/Γκατέλι) με 15-5.

*** Μια σπουδαία αγωνιστική εκδήλωση του μπιτς βόλεϊ έθεσε «Υπατμόν»
(σύμφωνα με την ονομασία του) για την Πάτμο κορυφαίες Ελληνίδες παίκτριες που
πήγαν στο όμορφο νησί και πρόσφεραν θέαμα. Στο τουρνουά, που οργάνωσε με
επιτυχία το Τένις Κλαμπ μπιτς βόλεϊ της Πάτμου, τον τίτλο της «βασίλισσας της
άμμου» μοιράστηκαν οι Κίτσα Γιαλένιου - Λίνα Μάρκου που ισοβάθμησαν στην πρώτη
θέση, παίζοντας με διαφορετικές παρτενέρ. 
<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15858O043</ED>
<ID>
ID:163429

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O04&aa=3</URL></REF>


Article

<CATEGORY>vin10</CATEGORY>

 <H2>ΤΡΙΑΘΛΟ
</H2><H2>Όγδοος ο Κρομμύδας
</H2>
ΔΕΝ ΠΗΓΕ χαμένη η απόφαση του Βασίλη Κρομμύδα να προτιμήσει το Παγκόσμιο
Πρωτάθλημα τριάθλου μεγάλων αποστάσεων στη Νις Γαλλίας από το διεθνές μίτινγκ
«Prestige» στην Αττική, αφού ο κορυφαίος Έλληνας αθλητής πήρε την 8η θέση που
τον ανεβάζει ψηλά στον διεθνή χώρο. Ο Κρομμύδας, που ήταν 18ος πέρυσι στην
ίδια διοργάνωση, τερμάτισε τη διαδρομή 4 χλμ. κολύμβησης, 120 χλμ ποδηλασίας
και 30 χλμ. δρόμου σε 5 ώρες 49', έναντι 5 ωρών 35' του νικητή Βέλγου Λουκ Φαν
Λιρντ, 5 ωρών 39' του δεύτερου Ολλανδού Ρομπ Μπάριλ και 5 ωρών 41' του Ελβετού
Ζαν Κριστόφ Κενσάρ.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15858O044</ED>
<ID>
ID:163451

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O04&aa=4</URL></REF>


Article

<CATEGORY>vin10</CATEGORY>

 <H5>ΡΑΛΙ ΑΚΡΟΠΟΛΙΣ
</H5><H2>Κάνκουνεν - Σάινθ στην κορυφή
</H2>
<AUTHOR>ΓΙΑΝΝΗΣ ΝΤΡΕΝΟΓΙΑΝΝΗΣ</AUTHOR>

Σταθερά στην πρώτη θέση της γενικής, μετά το χθεσινό δεύτερο σκέλος του Ράλι
Ακρόπολις, ο Φινλανδός Γιούχα Κάνκουνεν

ΜΠΟΡΕΙ η δεύτερη ημέρα του εθνικού μας αγώνα να μην επεφύλασσε τρομερές
εκπλήξεις, ήταν όμως ιδιαίτερα ενδιαφέρουσα σε αγωνιστικό επίπεδο. Οι ειδικές
διαδρομές γέμισαν και πάλι ασφυκτικά από τον κόσμο που παρακολουθούσε από
κοντά τις εξελίξεις και τα δύο Ford Escort WRC τέθηκαν επικεφαλής στη γενική κατάταξη.

Κάνκουνεν στην πρώτη θέση και Σάινθ στη δεύτερη.

Σε μορφή του αγώνα αναδεικνύεται για μία ακόμη φορά ο Φινλανδός, τέσσερις
φορές παγκόσμιος πρωταθλητής ράλι, Γιούχα Κάνκουνεν. Έχοντας στα 34 χρόνια του
20 νίκες στο ενεργητικό του, έχει βάλει «πλώρη» για την 21η και μάλιστα με
αθόρυβο, αλλά αποτελεσματικό τρόπο! Δεν έχει κερδίσει σε καμία ειδική διαδρομή
από τις 14 που έχουν πραγματοποιηθεί μέχρι στιγμής και όμως βρίσκεται πρώτος
με διαφορά 37 δευτερολέπτων από τον συμμετέχοντα επίσης με Ford, Κάρλος Σάινθ.
Ο Ισπανός Σάινθ, αντίστοιχα, έχει ήδη κερδίσει τις μισές (7) από τις ειδικές
διαδρομές του 42ου Ράλι Ακρόπολις και έτσι κατάφερε να αναρριχηθεί στη δεύτερη
θέση με τρίτο τον Ρίτσαρντ Μπερνς και τέταρτο τον Τόμι Μάκινεν (με Mitsubishi
και οι δύο).

Πρώτος Έλληνας παραμένει ο Άρης Βωβός με το Subaru Impreza, αλλά δυστυχώς στην
11η θέση της γενικής κατάταξης (από 6ος που ήταν χθες). Αιτία, μία σπασμένη
ζάντα που έπρεπε να αλλαχθεί στη μέση της 11ης ειδικής. Παρ' όλα αυτά, όμως, ο
Άρης Βωβός δεν άφησε το πόδι από το γκάζι και συνέχισε δυναμικά,
παρουσιάζοντας για πρώτη ίσως φορά ένα αγωνιστικό προφίλ που ξεφεύγει από τη
συνήθη «μιζέρια» των Ελλήνων οδηγών του Ακρόπολις, που λέει: «Πηγαίνω αργά για
να τερματίσω». Και φυσικά, για όσους παρακολουθούν το Ράλι Ακρόπολις από
κοντά, τρώγοντας σκόνη στις ειδικές διαδρομές, κάτω από τον καυτό ελληνικό
ήλιο, το «γκάζι» φαίνεται!

Ως ήταν επόμενο, κάθε φορά που το λευκό - κόκκινο Subaru του Α. Βωβού
περνούσε, τα χειροκροτήματα και οι επευφημίες έτειναν να καλύψουν τους
«πυροβολισμούς» της εξάτμισης!

ΒΛΑΒΗ

Για την εργοστασιακή ομάδα της Subaru, η δεύτερη ημέρα του φετινού Ακρόπολις
αποδείχθηκε καταστροφική. Μετά την εγκατάλειψη χθες του Κόλιν Μακ Ρέι, σήμερα
ήρθε η σειρά του Κένετ Έρικσον και μάλιστα από την ίδια αιτία. Βλάβη στο
σύστημα διεύθυνσης.

Είτε το θέλουμε είτε όχι για μία άλλη χρονιά θα μιλήσουμε για το πόσο σκληρό
αποδεικνύεται το Ράλι Ακρόπολις. 31 μέχρι στιγμής οι εγκαταλείψαντες, 68 συνεχίζουν.

*** Σήμερα Τρίτη, άλλα 130 χλμ. σκληρών ειδικών διαδρομών περιμένουν
τους 68 συμμετέχοντες, που στις 7.30 το βράδυ θα φθάσουν στο Ζάππειο με
νικητές... όσους τερματίσουν!

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15858O045</ED>
<ID>
ID:163466

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O04&aa=5</URL></REF>


Article

<CATEGORY>vin10</CATEGORY>

 <H5>ΦΙΛΟΦΡΟΝΗΣΕΙΣ ΑΠΟ ΙΤΑΛΟΥΣ ΚΑΙ ΒΡΑΖΙΛΙΑΝΟΥΣ ΜΕΤΑ ΤΗ ΣΥΝΑΡΠΑΣΤΙΚΗ ΑΝΑΜΕΤΡΗΣΗ ΤΗΣ ΚΥΡΙΑΚΗΣ
</H5><H2>Υπέροχοι μονομάχοι
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ρομπέρτο Κάρλος και Κρίστιαν Πανούτσι αγκαλιάζονται μετά το τέλος του αγώνα
Βραζιλίας - Ιταλίας. Το φερ πλέι σε όλο του το μεγαλείο

«Ήσασταν καλύτεροι».

­ «Όχι, εσείς ήσασταν καλύτεροι».

Μάριο Ζαγκάλο και Τσέζαρε Μαλντίνι αντάλλασσαν φιλοφρονήσεις μετά το τέλος του
εκπληκτικού αγώνα Βραζιλίας - Ιταλίας (3-3). 
Οι δύο ομοσπονδιακοί προπονητές δεν στάθηκαν σε συγκεκριμένες φάσεις, στα
δοκάρια ή τις αποφάσεις των διαιτητών. Στο μόνο που αναφέρθηκαν ήταν η απόδοση
των παικτών που πήραν μέρος στον συγκλονιστικό αγώνα.

«Όλοι οι παίκτες έδωσαν τον καλύτερο εαυτό τους. Αυτός όμως που μου έκανε
ιδιαίτερη εντύπωση ήταν ο Φιλίππο Ινζάγκι, ο οποίος έκανε το ντεμπούτο του
στην Εθνική Ιταλίας», υποστήριξε ο Τσέζαρε Μαλντίνι.

Ο Ζαγκάλο, αφού απένειμε τα εύσημα στους παίκτες του, μίλησε για τη Σκουάντρα Ατζούρα:

«Έδειξαν πόσο σπουδαία ομάδα μπορούν να γίνουν. Πιστεύω πως, τόσο η Ιταλία όσο
και η Βραζιλία έδειξαν ότι βρίσκονται στον σωστό δρόμο για μία καλή πορεία στο
Μουντιάλ του 1998».

Ο μεγάλος πρωταγωνιστής του αγώνα, Αλεσάντρο Ντελ Πιέρο, πίστεψε πως μετά το
3-1 η Σκουάντρα Ατζούρα δεν μπορούσε να χάσει τη νίκη: 
«Ήταν πολύ σκληρό το παιχνίδι, καθώς καμία ομάδα δεν ήθελε να χάσει. Μετά το
3-1 πίστεψα πως θα νικούσαμε. 
Όμως διαψεύστηκα. Η Βραζιλία είναι εκπληκτική ομάδα. Δυνατή και επικίνδυνη.
Όταν επιτίθεται, κινδυνεύεις να χάσεις τα πάντα».

Ένας από τους πιο ουσιαστικούς παίκτες της Σκουάντρα Ατζούρα ήταν ο Φάμπιο
Καναβάρο. Ο Ιταλός αμυντικός ήταν αυτός που ανέλαβε την επιτήρηση του Ρονάλντο:

«Η δουλειά μου ήταν να κολλάω όσο πιο κοντά μπορούσα πάνω του και μέχρι που
σκόραρε πιστεύω πως τα πήγα μια χαρά», υπογράμμισε ο Καναβάρο και συμφώνησε
μαζί του ο Ρονάλντο. «Ήταν μία δυνατή εμπειρία. 
Οι Ιταλοί αμυντικοί είναι δυνατότεροι, πιο πειθαρχημένοι και πιο σκληροί από
τους Ισπανούς».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15858O051</ED>
<ID>
ID:163345

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O05&aa=1</URL></REF>


Article

<CATEGORY>vin10</CATEGORY>

 <H2>Αγκαλιά με την πρόκριση η Αργεντινή
</H2>
ΣΤΗ δεύτερη θέση του προκριματικού ομίλου της Λατινικής Αμερικής αναρριχήθηκε
η Αργεντινή μετά την επικράτησή της με 2-0 επί του Περού, αυξάνοντας έτσι
σημαντικά τις πιθανότητές της να προκριθεί στα τελικά του Μουντιάλ.

Αντίθετα, η Ουρουγουάη, μετά την ισοπαλία (1-1) που παραχώρησε στην Κολομβία,
κινδυνεύει να χάσει το τρένο της πρόκρισης.

Αναλυτικά τα αποτελέσματα:

Ισημερινός - Χιλή 1-1 (Γκρατσιάνι 44' - Σάλας 53'). Αργεντινή - Περού 2-0
(Κρέσπο 45', Σιμεόνε 47'). Βενεζουέλα - Βολιβία 1-1 (Σαβαρέζε 63' - Καστίγιο
73'). Ουρουγουάη - Κολομβία 1-1 (Σίλβα 7' - Χάμιλτον 47').

Η βαθμολογία (σε παρένθεση οι αγώνες):

Παραγουάη (10) 23, Αργεντινή (11) 19, Κολομβία (11) 18, Βολιβία (10) 14,
Ισημερινός (11) 14, Ουρουγουάη (11) 14, Χιλή (10) 13, Περού (11) 13,
Βενεζουέλα (11) 2.

Προκρίνονται οι τέσσερις πρώτες ομάδες.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15858O052</ED>
<ID>
ID:163392

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O05&aa=2</URL></REF>


Article

<CATEGORY>vin10</CATEGORY>

 <H2>ΑΓΓΛΙΑ
</H2><H2>Σεβασμός στη Βραζιλία
</H2>
ΤΗΝ τελευταία φορά που η Αγγλία αντιμετώπισε τη Βραζιλία, ήταν αήττητη σε 10
αγώνες. Η Σελεσάο όμως την προσγείωσε απότομα, νικώντας στο Γουέμπλεϊ 3-1.

Αυτό συνέβη τον Ιούνιο του 1995 και στα δύο χρόνια που μεσολάβησαν η Αγγλία
έδωσε 22 παιχνίδια, γνωρίζοντας μόνο μία φορά την ήττα.

Έσπασε δυσμενείς παραδόσεις (νίκησε ύστερα από 31 χρόνια εκτός έδρας την
Πολωνία, επικράτησε της Ιταλίας μετά 20 χρόνια, ενώ επιβλήθηκε της Γαλλίας
εκτός έδρας μετά 48 χρόνια) δημιουργώντας ταυτόχρονα γρανιτένια άμυνα και
επίθεση που βγάζει «φωτιές».

Για πρώτη φορά ύστερα από χρόνια, ακόμη και οι Βραζιλιάνοι αναγνωρίζουν την
πρόοδο που σημείωσαν οι Άγγλοι. 
Χαρακτηριστικά είναι τα λόγια του Μάριο Ζαγκάλο:

«Η Αγγλία παραδοσιακά ανήκει στις ισχυρές ομάδες του κόσμου. Όμως δεν έχει
κατακτήσει τόσα τρόπαια όσα θα έπρεπε. Τελευταία δείχνουν να έχουν κάνει
άλματα προόδου και μία δυνατή Αγγλία είναι καλό για το άθλημα. Περιμένουμε να
γίνει ένα δυνατό παιχνίδι και θα καταβάλουμε όλες τις δυνάμεις μας για να τη νικήσουμε».

Η αποψινή αναμέτρηση της Αγγλίας με τη Βραζιλία, στο Παρίσι, χαρακτηρίστηκε
από τον Γκλεν Χοντλ ως η πιο σημαντική στο τουρνουά της Γαλλίας. «Η Βραζιλία
είναι η καλύτερη ομάδα του κόσμου. Μία νίκη εις βάρος της θα μας τονώσει ακόμη
περισσότερο την αυτοπεποίθηση. Δεν φοβόμαστε τους Βραζιλιάνους, αλλά τους
σεβόμαστε. Είναι από τα παιχνίδια που κάθε παίκτης και προπονητής θέλει να
ζήσει». Ο αγώνας θα μεταδοθεί από την ΕΤ1 στις 21.30 και θα τον διευθύνει ο
Κολομβιανός Ρεντόν.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15858O053</ED>
<ID>
ID:163430

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O05&aa=3</URL></REF>


Article

<CATEGORY>vin10</CATEGORY>

 <H5>«Με σύμμαχο την τύχη οι Δανοί»
</H5><H5>Αναβλήθηκε το... φιλικό
</H5><H5>Ναπολιτάνος ο Καλντερόν
</H5><H5>Φεύγει τρίτος από την Μπάγερν
</H5><H5>Προβλέψεις από τον Πελέ
</H5><H2>Εμπιστευτικά
</H2>
Κώστας Πολυχρονίου 
«Η ΤΥΧΗ εξακολουθεί να είναι σύμμαχος με τη Δανία, καθώς για μια ακόμη φορά
έφυγε αήττητη και με το απόλυτο αποτέλεσμα από το γήπεδο. Η Βοσνία έπαιξε πολύ
καλά και άξιζε την ισοπαλία». Έτσι σχολίασε ο ομοσπονδιακός προπονητής Κώστας
Πολυχρονίου το παιχνίδι Δανίας - Βοσνίας-Ερζεγοβίνης (2-Ο), που παρακολούθησε
προχθές στην Κοπεγχάγη, επισημαίνοντας ότι «ήταν... ευκαιρία να χάσουν βαθμό
οι Δανοί, αφού η εμφάνισή τους ήταν μέτρια. Πάντως, στο Σαράγεβο θα έχουν
δυσκολότερη αποστολή και δεν θα περάσουν εύκολα».

ΑΝΟΙΧΤΗ Η ΠΡΟΚΡΙΣΗ

Όσο για την Ελλάδα; «Η πρόκριση για την τελική φάση του Παγκοσμίου Κυπέλλου
είναι ακόμη ανοιχτή για την εθνική ομάδα», λέει ο κ. Πολυχρονίου. «Δεν έχει
κριθεί και δεν έχει χαθεί τίποτα, τουλάχιστον για την κατάληψη της δεύτερης
θέσης του ομίλου. Αρκεί, βέβαια, να πετύχουμε δύο νίκες στους αγώνες με τη
Σλοβενία και τη Δανία και να μην αποσπάσει θετικό αποτέλεσμα η Κροατία στην Κοπεγχάγη».

Ο προγραμματισμένος για την Πέμπτη φιλικός αγώνας ανάμεσα στην ΑΕΛ και την
τουρκοκυπριακή ομάδα Γκεντσλερμπίρλιγκι αναβλήθηκε έπειτα από πρωτοβουλία της
κυπριακής ομοσπονδίας. Όπως έγινε γνωστό, η τουρκοκυπριακή πλευρά με επιστολή
που έστειλε στη ΦΙΦΑ υποστήριξε πως δεν υπάρχουν κατεχόμενες πόλεις και χωριά
στο κατεχόμενο τμήμα της Κύπρου και ότι θεωρεί «προκλητικό» οι Ελληνοκύπριοι
να μιλούν για κατεχόμενες περιοχές!

Στην ομάδα της Νάπολι θα συνεχίσει την καριέρα του ο Αργεντινός διεθνής
επιθετικός Χοσέ Λουίς Καλντερόν. Ο Καλντερόν αγωνίστηκε την περασμένη περίοδο
με την Ιντεπεντιέντε και αναδείχτηκε δεύτερος σκόρερ στο πρωτάθλημα της
Αργεντινής. Αξίζει να σημειωθεί πως ο Καλντερόν είναι ο πρώτος Αργεντινός που
θα παίξει στη Νάπολι μετά τον Ντιέγκο Μαραντόνα.

Ο μάνατζερ της Μπάγερν, Ούλι Χένες, έκανε χθες γνωστό πως η Μάντσεστερ
Γιουνάιτεντ ενδιαφέρεται να αποκτήσει τον Γερμανό αμυντικό Μάρκους Μπάμπελ. Ο
γερμανικός Τύπος θεωρεί πως ο Μπάμπελ θεωρείται ήδη παίκτης της Μάντσεστερ, η
οποία θα καταβάλει περίπου 2,3 δισ. δραχμές. Είναι χαρακτηριστικό πως ο
Μπάμπελ θα είναι ο τρίτος παίκτης που θα εγκαταλείψει την Μπάγερν. Προηγήθηκαν
ο Γιούργκεν Κλίνζμαν (Σαμπντόρια) και ο Κρίστιαν Τζίγκε (Μίλαν)

Η Βραζιλία και η Γαλλία είναι φαβορί για την κατάκτηση του Παγκοσμίου
Κυπέλλου, σύμφωνα με την άποψη του Πελέ. Ο Βραζιλιάνος πρώην άσος πιστεύει πως
την τετράδα των ημιτελικών του Μουντιάλ '98 θα συμπληρώσουν η Γερμανία και η
αρκετά βελτιωμένη Αγγλία.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15858O054</ED>
<ID>
ID:163452

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O05&aa=4</URL></REF>


Article

<CATEGORY>vin10</CATEGORY>

 <H5>Ο ΑΡΤΟΥΡΑΣ ΚΑΡΝΙΣΟΒΑΣ ΣΤΗΝ «ΟΜΑΔΑ»: ΟΠΟΤΕ ΕΒΡΙΣΚΑ ΜΠΡΟΣΤΑ ΜΟΥ ΤΟΝ ΙΒΚΟΒΙΤΣ,
ΕΦΕΥΓΑ ΧΑΜΕΝΟΣ ΑΠΟ ΤΟ ΓΗΠΕΔΟ. ΤΕΛΙΚΑ ΠΗΡΑ ΤΗ ΜΕΓΑΛΗ ΑΠΟΦΑΣΗ...
</H5><H5>Η επαγγελματική του καριέρα στην Ευρώπη
</H5><H5>Στον Πειραιά για δύο χρόνια αντί 1,2 εκατ. δολαρίων
</H5><H2>Συμμάχησα με τον νικητή
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Ολυμπιακός πήρε χθες τον καλύτερο Ευρωπαίο παίκτη του 1996 (στη φωτό
παραλαμβάνει το βραβείο του στη Ρώμη)

«ΤΟΣΑ χρόνια τον έβρισκα μπροστά μου (σ.σ.: τον Ίβκοβιτς) και με κέρδιζε. Είπα
λοιπόν και εγώ να πάω μαζί του για να φτάσω στην κορυφή».

Ο Αρτούρας Καρνισόβας είχε κέφια χθες το απόγευμα στο γραφικό οικογενειακό
σπίτι του στο Βίλνιους, αλλά δεν πρόλαβε να ξεκουραστεί πάνω από δύο μέρες με
την αγαπημένη του οικογένεια. Ο λόγος ήταν η μεταγραφή του στον Ολυμπιακό και
έτσι ο Λιθουανός άσος επρόκειτο σήμερα να ταξιδέψει για την Αθήνα.

«Ήθελα να δω λίγο περισσότερο τους δικούς μου, μετά μία κουραστική χρονιά,
αλλά τα μαντάτα ήταν ευχάριστα και πρέπει να ξαναφύγω», είπε ο Αρτούρας
Καρνισόβας, που ήδη ετοιμάζεται να ζήσει το μεγαλύτερο καλοκαίρι της ζωής του,
αφού μετά τη μεταγραφή του στους Πρωταθλητές Ευρώπης, τον περιμένει η
Λιθουανία και το Ευρωμπάσκετ και ένας γάμος, στο Νιου Τζέρσεϊ, με την εκλεκτή
της καρδιάς του, την Αμερικανίδα Τζίνα Τούτσι.

­ Μεταγραφή, Ευρωμπάσκετ, γάμος. Δεν είναι και λίγα
μέσα σε ένα καλοκαίρι.

«Θα είναι το πιο μεγάλο καλοκαίρι της ζωής μου. Οι συγκινήσεις είναι μεγάλες
και απανωτές, αλλά πιστεύω να τα καταφέρω».

­ Στο Ευρωμπάσκετ, βλέπεις... χρυσό;

«Θα το ήθελα πολύ, αλλά είναι δύσκολο. Σίγουρα θα προσπαθήσουμε για το
καλύτερο και μακάρι να κατακτήσουμε και τον τίτλο».

­ Πάντως αυτήν τη φορά τη Γιουγκοσλαβία δεν θα την κοουτσάρει ο Ίβκοβιτς.

«Είναι τρομερό. Όποτε τον βρίσκω μπροστά μου, φεύγω χαμένος από το γήπεδο. Στο
Ευρωμπάσκετ της Αθήνας το 1995, στη Ρώμη εφέτος. Τι να κάνω κι εγώ, αποφάσισα
να... συμμαχήσω μαζί του. Είναι ο κορυφαίος προπονητής στην Ευρώπη, τον εκτιμώ
πολύ και πιστεύω το ίδιο και αυτός. Ουσιαστικά αγαπάμε το ίδιο είδος του μπάσκετ».

­ Συνεπώς έπαιξε μεγάλο ρόλο στην απόφασή σου.

«Σίγουρα, αφού με ενδιαφέρει να με εκτιμά ο προπονητής μου και να πιστεύει σε
μένα. Νομίζω ότι θα έχουμε μία άψογη συνεργασία και θα μπορέσουμε να πετύχουμε
τον στόχο μας».

­ Ο Άιτο Ρενέσες δεν σε εκτιμούσε;

«Δεν θέλω να τον θυμάμαι. Σχεδόν όλοι οι παίκτες είχαμε πρόβλημα μαζί του.
Προσπαθούσαμε να καταλάβουμε αυτά που ήθελε να μας πει, αλλά και ο ίδιος καλά
καλά δεν ήξερε τι ακριβώς θέλει. Είχα πρόβλημα από την αρχή μαζί του, το οποίο
μεγάλωνε όλο και περισσότερο. Του είχα δώσει να καταλάβει ότι μπορώ να αναλάβω
τον ρόλο του ηγέτη στην ομάδα, αλλά δεν έβλεπα ανταπόκριση ούτε και σεβασμό
προς το πρόσωπό μου. Το καλύτερο που είχα να κάνω ήταν να φύγω».

­ Ποιον δεν θα ξεχάσεις από τον τελικό της Ρώμης;

«Σίγουρα τον Ρίβερς. Ήταν ο παίκτης που έκανε τη διαφορά και έδωσε τον τίτλο
στην ομάδα του. Οργάνωνε, σκόραρε, έτρεχε, ένας παίκτης για όλες τις δουλειές».

­ Το έχεις μάθει ότι ακόμα δεν έχει συμφωνήσει εάν θα παραμείνει;

«Θα είναι κρίμα να φύγει. Μπορούμε να κάνουμε πολλά μαζί και ειλικρινά εύχομαι
να μείνει, και του στέλνω μήνυμα ότι εάν παραμείνει θα προσφέρουμε μαζί πολύ
καλό θέαμα».

­ Προτίμησες τον Ολυμπιακό από το ΝΒΑ, αφού είχες προτάσεις από δύο
τουλάχιστον ομάδες, το Ντιτρόιτ και την Ιντιάνα.

«Ναι, διότι είναι εξίσου μεγάλη ομάδα και το μεγάλο μου όνειρο είναι να πάρω
επιτέλους αυτό το Κύπελλο Πρωταθλητριών. Δεν σου κρύβω ότι στη Ρώμη ζήλεψα και
ήθελα να ήμουν με το μέρος του Ολυμπιακού. Έτσι αποφάσισα τώρα να πάω».

­ Φαντάζεσαι να το πάρεις του χρόνου στη Βαρκελώνη και μάλιστα κόντρα
στην Μπαρτσελόνα; Δεν θα είναι ειρωνεία;

«Θα είναι το πιο ιδανικό για μένα. Μην ξεχνάς ότι πάνω απ' όλα είμαι επαγγελματίας».

­ Δύο χρονιές πάντως χάνεις στον τελικό από τους Έλληνες.

«Αυτήν τη φορά όμως θα παίζω μαζί τους».

­ Παλαιότερα είχε υπάρξει ειδύλλιο με τον Σαμπόνις, αλλά δεν ευδοκίμησε
στον Ολυμπιακό. Τώρα όμως εσύ θα γίνεις ο πρώτος Λιθουανός που
θα παίξει στην ομάδα.

«Δεν το γνώριζα για τον Άρβιντας. Από την πλευρά μου θα προσπαθήσω για το
καλύτερο και πιστεύω ότι οι Έλληνες φίλαθλοι θα αναγνωρίσουν την προσφορά μου»

­ Σίγουρα δεν έχεις ξεχάσει τον τελικό στο Ευρωμπάσκετ.

«Πώς να τον ξεχάσεις, όταν ένα ολόκληρο γήπεδο φώναζε Λιθουανία. Οι Έλληνες
είναι από τους πιο εκδηλωτικούς οπαδούς, σε σημείο τρέλας πολλές φορές, και
αυτό μου αρέσει».

­ Στην απόφασή σου έπαιξαν ρόλο;

«Μεγάλο. Δεν θα ξεχάσω ότι στη Ρώμη, μετά την ήττα μας, οπαδοί του Ολυμπιακού
με πλησίασαν στο αεροδρόμιο και μου ζητούσαν αυτόγραφα, αλλά και να πάω του
χρόνου στην ομάδα τους. Αυτό για μένα μέτρησε πολύ, αφού παρά τη μεγάλη μας
ήττα, αναγνώριζαν την αξία μου».

Αφού δεν μπορούσε να τον κερδίσει, ο Καρνισόβας αποφάσισε να παίξει στον Ολυμπιακό!

ΚΑΙ ΤΟ όνομα αυτού: «Αρτούρας Καρνισόβας». Ο Ολυμπιακός δημιούργησε αίσθηση
στον ευρωπαϊκό χώρο αποκτώντας έναν από τους μεγαλύτερους παίκτες που έχουν
περάσει από τα ευρωπαϊκά γήπεδα.

Οι «ερυθρόλευκοι» εδώ και πέντε μέρες είχαν εξασφαλίσει το Ο.Κ. του παίκτη,
αλλά περίμεναν να αποδεσμευτεί εντελώς από την Μπαρτσελόνα, κάτι που έγινε
χθες το μεσημέρι, οπότε και επιτεύχθηκε η τελική συμφωνία, που είναι διάρκειας
δύο χρόνων, με τους πρωταθλητές Ευρώπης να έχουν την όψιον για την επόμενη
χρονιά. Το ποσό που θα πάρει ο Καρνισόβας για αυτή την περίοδο θα είναι
περίπου 1,2 εκατομμύρια δολάρια (325 εκατ. δραχμές).

Ο παίκτης θα έρθει σήμερα κιόλας στην Ελλάδα από το μακρινό Βίλνιους όπου
βρίσκεται, περνώντας λίγες ευχάριστες στιγμές με την οικογένειά του.

Γεννημένος στις 27 Απριλίου του 1971 στην Κλαϊπέντα της Λιθουανίας, ο Αρτούρας
Καρνισόβας άρχισε την καριέρα του σε ηλικία μόλις οκτώ χρόνων από την Στατίμπα
Βίλνιους, την ομάδα στην οποία έπαιξε και ο πατέρας του Μικόλας.

Το 1988 πήγε για πρώτη φορά στις ΗΠΑ και φόρεσε τη φανέλα του κολεγίου Σίτον
Χολ (είχε παίξει εκεί και ο Γκάλης) με προπονητή τον Πι Τζέι Καρλέσιμο. Μόλις
στη δεύτερη χρονιά του στο κολεγιακό πήρε το βραβείο «Σάρπ Σούτερ» (ο πιο
γρήγορος σουτέρ) της περιφέρειας Μπιγκ Ιστ του NCAA, έχοντας 52% στα τρίποντα.

Ο Καρνισόβας επέστρεψε στην Ευρώπη και έπαιξε στη Σολέ (1994-'95), ενώ τις δύο
τελευταίες χρονιές έπαιζε με την Μπαρτσελόνα με την οποία κατέκτησε δύο
πρωταθλήματα και έπαιξε σε δύο τελικούς πρωταθλητριών. Στη Ρώμη βραβεύτηκε ως
ο καλύτερος παίκτης του 1996.

Με τη Λιθουανία (ένας ακόμα άσος της μεγάλης σχολής) έχει κατακτήσει δύο
χάλκινα μετάλλια στις Ολυμπιάδες της Βαρκελώνης και της Ατλάντα, ένα ασημένιο
μετάλλιο στο Ευρωμπάσκετ της Αθήνας το 1995, ενώ το 1987 κατέκτησε ένα ακόμα
χάλκινο μετάλλιο στο Ευρωπαϊκό Πρωτάθλημα Παίδων.

Λατρεύει το αμερικάνικο πρότυπο (ταινίες, φαστ φουντ, Τζόρνταν, Τζόνσον) ενώ
στον Ολυμπιακό θα φοράει το «14» όπως και στη Μπαρτσελόνα. Στην Στατίμπα
φορούσε το «12» όπως και στην εθνική, ενώ στο Σίτον Χολ το 55.*** Την περίοδο 1991-92 στο Σίτον Χολ είχε μέσο όρο
7,3 πόντους, 4,6 ριμπ., 37% στα δίποντα και 46% στα τρίποντα.

Το 1992-93 πήρε το βραβείο «Σαρπ Σούτερ» και είχε 52% στα τρίποντα, ενώ την
επόμενη χρονιά (1993-94) πάλι στο Σίτον Χολ είχε μ.ό. 18,3 πόντους, 6,8 ριμπ.
και 1,9 ασίστ. Το 1994 έγινε ντραφτ από το Ρόκφορντ στο CBA, ενώ έμεινε για
πέντε μήνες στο καμπ των Μιλγουόκι Μπακς.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15858O061</ED>
<ID>
ID:163346

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O06&aa=1</URL></REF>


Article

<CATEGORY>vin10</CATEGORY>

 <H2>ΠΑΟΚ
</H2><H2>Απαράδεκτη η ενέργεια του Ρεντζιά
</H2>
Ο ΠΑΟΚ μπορεί να αντέδρασε με... ήπια ανακοίνωση στην είδηση της συμφωνίας του
Ευθύμη Ρεντζιά με την Μπαρτσελόνα, αλλά χθες, κατά τη διάρκεια της κλήρωσης
του πρωταθλήματος στη Λάρισα, ο πρόεδρος του ΤΑΚ Λάκης Αλεξόπουλος καταφέρθηκε
εναντίον του διεθνή σέντερ, έχοντας εξασφαλίσει νωρίτερα τη συμπαράσταση της
ΕΣΑΚ αλλά και την ΕΟΚ.

«Η ενέργεια του Ρεντζιά ήταν απαράδεκτη», είπε. Ο ΠΑΟΚ έχει δαπανήσει πάνω από
450 εκατ. δρχ. για τον παίκτη, αλλά αυτός ουσιαστικά δεν έκανε ποτέ απόσβεση.
Δεν θα αφήσουμε το θέμα έτσι, αφού τα στοιχεία είναι υπέρ του ΠΑΟΚ. Ειναι πολύ
σημαντικό το γεγονός ότι η ΕΣΑΚ μας δικαίωσε». Πάντως, σε πηγαδάκια με άλλους
παράγοντες ομάδων ο κ. Αλεξόπουλος ήταν πιο... καυστικός («μας πρόδωσε το
παλιόπαιδο»). Ο ΠΑΟΚ έχει ήδη ζητήσει τη βοήθεια του κ. Γιώργου
Βασιλακόπουλου, ο οποίος ζήτησε το φάκελο του παίκτη, χαρακτήρισε την υπόθεση
δύσκολη, αλλά τόνισε ότι θα καταβληθεί κάθε προσπάθεια για τα συμφέροντα του
ελληνικού μπάσκετ.

Πάντως ο Ευθύμης Ρεντζιάς, μαθαίνοντας τις αντιδράσεις του ΠΑΟΚ, έδωσε τις
δικές του απαντήσεις, κόβοντας μάλιστα κάθε γέφυρα επικοινωνίας. «Δεν θέλω να
σκέπτομαι ότι θα γυρίσω πίσω στον ΠΑΟΚ. Δεν συζητώ, αφού δεν βλέπω προοπτική.
Ο ΠΑΟΚ ήταν η πρώτη μου αγάπη και δεν ξεχνιέται. Έδειξαν όμως αδιαφορία και
έπρεπε να κοιτάξω το μέλλον μου».

Ο πρόεδρος του ΠΑΟΚ Λάκης Αλεξόπουλος αναφέρθηκε επίσης και στο θέμα του Σκοτ
Σκάιλς, τονίζοντας ότι θα περιμένει λίγες ημέρες ακόμα την απάντηση του
Αμερικανού, αφού το πρόβλημα που αντιμετωπίζει είναι σοβαρό (οικογενειακής φύσεως).

Τέλος, ο ΠΑΟΚ παραχώρησε για ένα χρόνο τον Δέσπο στη Λάρισα, ενώ σήμερα η
διοίκηση θα ασχοληθεί με τις περιπτώσεις των Κορωνιού, Βελπ και Χούπμαν.

*** Ο Στέργιος Αστεριάδης, που είχε αναλάβει την υπόθεση Ρεντζιά, υπέβαλε χθες
την παραίτησή του από το ΤΑΚ για λόγους ευθιξίας. Στο μεταξύ, μετά τις
εξελίξεις στο θέμα Ρεντζιά, ο ΠΑΟΚ εξετάζει πλέον και την περίπτωση του
Πορτορικανού Ραμόν Ρίβας.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15858O062</ED>
<ID>
ID:163393

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O06&aa=2</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Ισοφάρισε η Γιούτα
</H2>
ΓΙΟΥΤΑ - Σικάγο 2-2 και οι τελικοί του ΝΒΑ ξαναρχίζουν από το... μηδέν. Η
Γιούτα Τζαζ νίκησε 78-73 στο τέταρτο παιχνίδι και ετοιμάζεται για την τρίτη
σερί επιτυχία της, τα ξημερώματα της Πέμπτης, πάλι στο Σολτ Λέικ Σίτι. Μπορεί
ο Μαλόουν να είχε 23 π., 10 ριμπ., 6 ασ., όμως τη ζημιά στους Μπουλς έκαναν
μάλλον οι... κοντοί. Στόκτον και Χόρνασεκ μάζεψαν δύο αμυντικά ριμπάουντ και ο
Μαλόουν με τέσσερις πόντους μετέτρεψε το 73-72 υπέρ των Μπουλς σε 76-73, 18''
πριν από το τέλος. Ο Στόκτον είχε 17 π. (με 6/11 σουτ, 3/4 β., 3 ρ., 12 ασ., 4
κλ.), ενώ από τους Μπουλς, ο Τζόρνταν πέτυχε 22 π., αλλά με άσχημα ποσοστά
(11/27 σουτ), ο Πίπεν 16 (με 7/16), ενώ δεν βοήθησε και πάλι ο Ρόντμαν (0/4
σουτ, 6 ρ.).

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15858O063</ED>
<ID>
ID:163431

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O06&aa=3</URL></REF>


Article

<CATEGORY>vin10</CATEGORY>

 <H5>ΡΙΒΕΡΣ
</H5><H2>Πιστεύω ότι θα τα βρούμε με τον Ολυμπιακό
</H2>
Ντέιβιντ Ρίβερς

«ΠΟΛΥ σύντομα θα πάρω την απόφασή μου. Ίσως και μέχρι το τέλος της εβδομάδας.
Συνεχίζω να είμαι αισιόδοξος ότι τελικά θα τα βρούμε με τον Ολυμπιακό, ύστερα
και από τη συνάντηση που είχα σήμερα (σ.σ.: χθες)».

Ο Ντέιβιντ Ρίβερς άφησε αρκετές πιθανότητες να τα βρει με τους πρωταθλητές
Ευρώπης μετά τη συνάντηση που είχε χθες με τον αντιπρόεδρο του ΤΑΚ, Γιώργο
Σαλονίκη. Ο Σωκράτης Κόκκαλης δεν μπόρεσε να συναντηθεί με τον παίκτη, αλλά
ήδη ο Ολυμπιακός πρόκειται να κάνει την τελική του βελτιωμένη πρόταση σήμερα ή
αύριο στον παίκτη (ο οποίος ενημερώθηκε σχετικά χθες) και κατόπιν θα
περιμένουν την απάντησή του.

Βούκσεβιτς

Όσο για τον τίτλο του MVP στο ελληνικό πρωτάθλημα που πήρε (4ος συνεχόμενος,
μετά του Ολ Σταρ της Κωνσταντινούπολης, του Κυπέλλου Ελλάδας και του φάιναλ
φορ της Ρώμης) με 39/41 πρώτους ψήφους, τόνισε: «Είναι μεγάλη τιμή για μένα
που αναγνώρισαν την προσφορά μου. Όλοι αυτοί οι τίτλοι επαναλαμβάνω ότι είναι
αποτέλεσμα ομαδικής δουλειάς και οφείλω πολλά στους συμπαίκτες μου. Θα
προσπαθήσω και του χρόνου να είμαι όσο καλύτερος μπορώ και να πετύχω και πάλι
κάτι ανάλογο».

Όσον αφορά την υπόθεση Βούκσεβιτς, ο νομικός σύμβουλος των «ερυθρολεύκων»
Τάκης Χατζηγρηγοριάδης συναντήθηκε στη Λάρισα, στο περιθώριο της κλήρωσης, με
τον πρόεδρο του Απόλλωνα Σπύρο Γαλάνη και μίλησαν και πάλι για τον παίκτη.
Μάλιστα, σύμφωνα με πληροφορίες, άνθρωποι του Ολυμπιακού πρότειναν στους
συναδέλφους τους του Παναθηναϊκού να μην υπάρξει «πόλεμος» των «αιωνίων» στις
περιπτώσεις Βούκσεβιτς - Μυριούνη με τον Ολυμπιακό να μένει «έξω» στην υπόθεση
του Μυριούνη εάν και ο Παναθηναϊκός δεν ασχοληθεί με τον Βούκσεβιτς.

*** Από χθες ο Κρίστιαν Βελπ είναι και τυπικά ελεύθερος. Το ΤΑΚ δεν
ενεργοποίησε την «όψιον» για τη νέα χρονιά.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15858O064</ED>
<ID>
ID:163453

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O06&aa=4</URL></REF>


Article

<CATEGORY>vin10</CATEGORY>

 <H2>ΤΟ ΠΡΟΓΡΑΜΜΑ ΤΟΥ ΠΡΩΤΑΘΛΗΜΑΤΟΣ 1997 - 1998
</H2>
<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15858O091</ED>
<ID>
ID:163347

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O09&aa=1</URL></REF>


Article

<CATEGORY>vin10</CATEGORY>

 <H2>Απειλεί με «λουκέτο» η ΕΣΑΚ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΛΑΡΙΣΑ

«ΛΟΥΚΕΤΟ» στο πρωτάθλημα απειλεί να βάλει η ΕΣΑΚ, αν δεν αλλάξει η υπουργική
απόφαση με την οποία ένας παίκτης αγωνίζεται σε μια ομάδα του εξωτερικού και
την επόμενη χρονιά επιστρέφει στην Ελλάδα, ελεύθερος να διαπραγματευτεί τη
μεταγραφή του σε άλλο σύλλογο. Οι υποθέσεις Καλαϊτζή και Ρεντζιά απασχόλησαν
τη γενική συνέλευση της ΕΣΑΚ, που πραγματοποιήθηκε στη Λάρισα πριν από τη
χτεσινή κλήρωση του 6ου επαγγελματικού πρωταθλήματος και όλα τα μέλη της
βαδίζουν, όπως φαίνεται, ενωμένα. «Δεν πρόκειται να επικυρώσουμε συμβόλαιο
παίκτη που πήγε σε ευρωπαϊκή ομάδα για δυο τρεις μήνες και στη συνέχεια
επέστρεψε ελεύθερος», είπε ο πρόεδρος της ΕΣΑΚ, Θόδωρος Καρατζάς. Όλοι
ενωμένοι θα δώσουμε μάχη για να αλλάξει η υπουργική απόφαση και στη συνέχεια
θα αρχίσει το πρωτάθλημα. Οι αποφάσεις πάρθηκαν για εμάς, αλλά... χωρίς εμάς.
Είχαμε προβλέψει τα προβλήματα που θα αντιμετωπίζαμε και δυστυχώς
δικαιωθήκαμε. Είμαι χαρούμενος διότι ο Παναθηναϊκός και ο Πανιώνιος θα
καθήσουν την Τετάρτη στο ίδιο τραπέζι, προκειμένου να συζητήσουν το θέμα και
να βρεθεί λύση στη μετακίνηση του Καλαϊτζή».

*** Λίγα λεπτά αργότερα, οι εκπρόσωποι του Παναθηναϊκού είχαν ορισμένες
ενστάσεις για την πλήρη σύμπνοια και τη συγκατάθεση της ομάδας τους. Ο γεν.
διευθυντής του ΤΑΚ, Τάσος Στεφάνου, και ο μάνατζερ της ομάδας, Μάνος
Παπαδόπουλος, τόνισαν ότι ο Παναθηναϊκός θεωρεί ελεύθερο παίκτη, όπως άλλωστε
ορίζεται από την υπουργική απόφαση, τον Καλαϊτζή και ως δείγμα καλής θέλησης
θα καθήσει στο ίδιο τραπέζι με τον Πανιώνιο. «Αν δεν είναι λογικά τα όσα
ζητήσουν, θα καταλήξουμε σε "ναυάγιο"», επισήμαναν οι εκπρόσωποι του ΠΑΟ,
προειδοποιώντας ότι η «σύμπνοια», που διαφήμιζε πριν από λίγο ο κ. Καρατζάς,
κινδυνεύει άμεσα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15858O092</ED>
<ID>
ID:163394

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O09&aa=2</URL></REF>


Article

<CATEGORY>vin10</CATEGORY>

 <H2>Α1
</H2><H2>ΑΕΚ - Ολυμπιακός τη δεύτερη αγωνιστική
</H2>
ΝΩΡΙΣ νωρίς αρχίζουν τα... δύσκολα στο 6ο επαγγελματικό πρωτάθλημα. Μπορεί η
χθεσινή κλήρωση στη Λάρισα να μην «έβγαλε» το μεγάλο παιχνίδι στην πρεμιέρα,
αλλά από τη 2η αγωνιστική αρχίζουν οι μονομαχίες των «μεγάλων», με τη
διεξαγωγή του ντέρμπι ΑΕΚ - Ολυμπιακού. Το ΟΑΚΑ θα φιλοξενήσει την επόμενη
αγωνιστική τη συνάντηση Παναθηναϊκού - ΑΕΚ, ενώ την 9η αγωνιστική το ντέρμπι
Παναθηναϊκού - Ολυμπιακού. Στον πρώτο γύρο ο πρωταθλητής Ολυμπιακός έχει Άρη
(3η) ΠΑΟΚ (10η) στον Πειραιά, σε αντίθεση με τον Παναθηναϊκό που θα ταξιδέψει
στη Θεσσαλονίκη (4η με Άρη, 11η με ΠΑΟΚ). Η ΑΕΚ θα υποδεχτεί την 4η αγωνιστική
τον ΠΑΟΚ, ενώ τη 10η θα πάει στο Αλεξάνδρειο για το ματς με τον Άρη. Άλλα
σημαντικά ματς: 5η: Περιστέρι - ΑΕΚ, 6η: Άρης - Περιστέρι, 11η:
Περιστέρι-Ολυμπιακός, 12η: Παναθηναϊκός - Περιστέρι, 13η: Περιστέρι - ΠΑΟΚ.

Στις 27 Σεπτεμβρίου θα πραγματοποιηθεί το «τζάμπολ» του 6ου επαγγελματικού
πρωταθλήματος. Η μοναδική διακοπή είναι προγραμματισμένη για το τέλος
Ιανουαρίου (φάιναλ φορ κυπέλλου), ενώ θα ολοκληρωθεί στις 20 Μαΐου 1998. Κι
αυτό λόγω των υποχρεώσεων της Εθνικής στο παγκόσμιο πρωτάθλημα που θα
διεξαχθεί στην Αθήνα.

*** Δεν πρόκειται να υπάρχει μετακίνηση οπαδών στο επόμενο πρωτάθλημα.
Η απόφαση αυτή επικυρώθηκε και από τη γενική συνέλευση της ΕΣΑΚ στη Λάρισα. Η
φιλοξενούμενη ομάδα δεν θα παίρνει εισιτήρια.

*** Η αποκέντρωση που προσπαθεί να πετύχει η ΕΣΑΚ θα έχει και συνέχεια.
Οπως είπε ο πρόεδρος της ΕΣΑΚ, Θόδωρος Καρατζάς, το Ολ Σταρ που έχει
προγραμματιστεί για τις 22 Νοεμβρίου θα διεξαχθεί στην Πάτρα, ενώ η διοργάνωση
του 1998, στη Λάρισα.

*** Πριν από την κλήρωση η ΕΣΑΚ τίμησε τους διεθνείς διαιτητές Κώστα
Κορομηλά και Νίκο Πιτσίλκα, τον Νίκο Σταυρόπουλο, ως τον καλύτερο παίκτη που
έχει αναδείξει η πόλη, και τον πρόεδρο του ΤΑΚ Λάρισα, Γιώργο Νταλαγιώργο.
Επίσης, η ΕΣΑΚ τίμησε και τον δήμαρχο Λάρισας, κ. Χριστόδουλο Καφφέ, για τη
βοήθεια που προσέφερε στη διοργάνωση της εκδήλωσης.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15858O093</ED>
<ID>
ID:163432

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O09&aa=3</URL></REF>


Article

<CATEGORY>vin10</CATEGORY>

 <H5>ΤΙ ΚΑΝΟΥΝ ΣΗΜΕΡΑ ΟΙ ΠΑΙΚΤΕΣ ΤΗΣ ΧΡΥΣΗΣ ΟΜΑΔΑΣ ΔΕΚΑ ΧΡΟΝΙΑ ΜΕΤΑ
</H5><H2>Μάχιμοι 2 στους 12
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΑΠΟ ΤΟΥΣ δώδεκα παίκτες που κρέμασαν στο στήθος το χρυσό μετάλλιο, εκείνο το
βράδυ της 14ης Ιουνίου 1987, μόλις δύο συνεχίζουν να αγωνίζονται. Ο Παναγιώτης
Φασούλας και ο Φάνης Χριστοδούλου. Όχι μόνο αγωνίζονται, αλλά έχουν πάντα
πρωταγωνιστικό ρόλο. Ο αρχηγός εκείνης της ομάδας, Παναγιώτης Γιαννάκης, είναι
πάντα δίπλα στην Εθνική, αυτή τη φορά από το πόστο του ομοσπονδιακού τεχνικού,
με βοηθούς τους Νίκο Σταυρόπουλο και Νίκο Φιλίππου. Οι δώδεκα της χρυσής
ομάδας λοιπόν, δέκα χρόνια μετά:

Νο 4: ΝΙΚΟΣ ΓΚΑΛΗΣ:

Έχουμε να τον δούμε στα γήπεδα από τις 18 Οκτωβρίου 1994, στο γήπεδο του Μετς,
όταν ο Παναθηναϊκός αντιμετώπισε τους Αμπελόκηπους.

Ύστερα από διαφωνίες με τον Παναθηναϊκό σταμάτησε το μπάσκετ, αν και κατά
καιρούς μεθοδευόταν η επιστροφή του στα γήπεδα. 
Προς το παρόν ασχολείται με επιχειρήσεις, αλλά και το καμπ για μικρά παιδιά
στο Πευκοχώρι Χαλκιδικής. Στην Εθνική αγωνίστηκε 167 φορές, σημειώνοντας 5.130 πόντους.

Νο 5: ΝΙΚΟΣ ΣΤΑΥΡΟΠΟΥΛΟΣ:

Το Νο 2 στη σημερινή εθνική ομάδα. Ο «Μάτζικ» έπαιξε για τελευταία φορά στις
27 Μαΐου 1994, στον τελικό κυπέλλου Ολυμπιακού-Ηρακλή, στο Στάδιο Ειρήνης και
Φιλίας. Για δύο χρόνια αποφάσισε να μυηθεί στα μυστικά της προπονητικής και
βρήκε τον καλύτερο δάσκαλο. 
Μαθήτευσε δίπλα στον Μπόμπι Νάιτ, στο πανεπιστήμιο της Ιντιάνα (ένα από τα
καλύτερα προγράμματα του κολεγιακού πρωταθλήματος των ΗΠΑ) και επιστρέφοντας
στην Ελλάδα ανέλαβε βοηθός του Γιαννάκη. 
Έχει 101 συμμετοχές στην Εθνική, με 523 πόντους.

Νο 6: ΠΑΝΑΓΙΩΤΗΣ ΓΙΑΝΝΑΚΗΣ: 
Ο αρχηγός, μετά τον Άρη επέστρεψε στην Αθήνα, στον Πανιώνιο και τον
Παναθηναϊκό. 
Σταμάτησε την καριέρα του έχοντας κατακτήσει και το ευρωπαϊκό πρωτάθλημα με
τους «πράσινους», αλλά και με την Εθνική 5η θέση στην Ολυμπιάδα της Ατλάντα.
Φόρεσε για τελευταία φορά τη φανέλα της Εθνικής στο ματς με τη Βραζιλία, την
Παρασκευή 2 Αυγούστου 1996.

Από τον περασμένο Φεβρουάριο είναι ο πρώτος προπονητής της εθνικής ομάδας,
την οποία θα οδηγήσει στο Ευρωμπάσκετ της Ισπανίας. 
Ρέκορντμαν συμμετοχών στην εθνική (351), αλλά και πρώτος σκόρερ (5.282).

Νο 7: ΑΡΓΥΡΗΣ ΚΑΜΠΟΥΡΗΣ: 
Αφού πανηγύρισε τρεις τίτλους πρωταθλητή με τον Ολυμπιακό, του δόθηκε τιμητική
«ελευθέρας» και μετακόμισε στα Δυτικά Προάστια. 
Αγωνίστηκε στο Περιστέρι την περίοδο 1995-96 και στο τέλος αποφάσισε να
σταματήσει την καριέρα του. 
Στη συνέχεια ανέλαβε προπονητής στην ομάδα των Αγίων Αναργύρων και πρόκειται
να εγκαινιάσει κατάστημα με αθλητικά ήδη στη Νίκαια. 
Συμπλήρωσε 127 συμμετοχές με την Εθνική και πέτυχε 536 πόντους.

Νο 8: ΝΙΚΟΣ ΛΙΝΑΡΔΟΣ: 
Αποχώρησε από τον Πανιώνιο το 1991 και στη συνέχεια αγωνίστηκε στον Σπόρτιγκ
(ένα χρόνο), τον Πανελλήνιο (δύο) και το Μαρούσι (δύο χρόνια). 
Όταν σταμάτησε να αγωνίζεται ανέλαβε προπονητής στον Μαραθώνα, ανεβάζοντας την
ομάδα δύο κατηγορίες. Παράλληλα προπονούσε και τη μεικτή ομάδα της ΕΣΚΑ. Έχει
ολοκληρώσει τις σπουδές του στην Πάντειο και τώρα ετοιμάζεται να ταξιδέψει
στις Ηνωμένες Πολιτείες (Νορθ Καρολάινα) για... μετεκπαίδευση δίπλα στον Ντιν
Σμιθ. 
Με την Εθνική έπαιξε 28 φορές και σημείωσε 187 πόντους.

Νο 9: ΠΑΝΑΓΙΩΤΗΣ ΚΑΡΑΤΖΑΣ: 
Το 1987 ήταν ένας από τους πιο ελπιδοφόρους παίκτες του ελληνικού μπάσκετ. 
Μετά το Παγκράτι μεταγράφηκε στον Ολυμπιακό (1990), όπου παρέμεινε τρία
χρόνια. 
Στη συνέχεια πήγε στον Πανιώνιο (ένα χρόνο), επέστρεψε στο Παγκράτι, ενώ
πέρυσι έπαιξε στον Άγιο Θωμά (Α' ΕΣΚΑ). 
Έχει 31 συμμετοχές με την Εθνική και έχει πετύχει 108 πόντους.

Νο 10: ΜΙΧΑΛΗΣ ΡΩΜΑΝΙΔΗΣ: 
Μετά τον Άρη έπαιξε μπάσκετ στο Παγκράτι (δύο χρόνια), τον Παπάγου, τον Κρόνο
και εφέτος αγωνίστηκε στην Παλλήνη (Α' ΕΣΚΑ). 
Σταμάτησε όμως εξ αιτίας ενός προβλήματος υγείας, αλλά δεν προβλέπεται να
παραμείνει μακριά από το μπάσκετ, αφού σχεδιάζει να ασχοληθεί από το πόστο του
τιμ-μάνατζερ. 
Με την Εθνική αγωνίστηκε 82 φορές και πέτυχε 349 πόντους.

Νο 11: ΝΙΚΟΣ ΦΙΛΙΠΠΟΥ: 
Μετά τον Άρη αγωνίστηκε στον ΠΑΟΚ και είχε την ευκαιρία να κατακτήσει άλλον
έναν τίτλο πρωταθλητή (1992). 
Ολοκλήρωσε την καριέρα του στον Παπάγου και στη συνέχεια εντάχθηκε στο τιμ των
ομοσπονδιακών τεχνικών. 
Ήταν βοηθός του Μάκη Δενδρινού και τώρα συνεχίζει ως ομοσπονδιακός δίπλα στον
Παναγιώτη Γιαννάκη. 
Φόρεσε 126 φορές τη φανέλα της Εθνικής και σημείωσε 890 πόντους.

Νο 12: ΛΙΒΕΡΗΣ ΑΝΔΡΙΤΣΟΣ: 
Συνέχισε να αγωνίζεται στον Παναθηναϊκό και μετά το Ευρωμπάσκετ. Πάντως, πριν
σταματήσει την καριέρα του αποφάσισε να επιστρέψει λίγο στα... παλιά λημέρια: 
Στον Έσπερο Καλλιθέας απ' όπου άρχισε την καριέρα του. 
Έπαιξε εκεί δυο χρόνια και για μία περίοδο (1995-96) ήταν προπονητής της
ομάδας. 
Ασχολείται με το γυμναστήριό του στην Καλλιθέα. 
Συμπλήρωσε 181 συμμετοχές με την Εθνική και πέτυχε 986 πόντους.

Νο 13: ΠΑΝΑΓΙΩΤΗΣ ΦΑΣΟΥΛΑΣ: 
Η «αράχνη» συνεχίζει. 
Το 1993 έμεινε ελεύθερος (ύστερα από προσφυγή που είχε καταθέσει) από την
ΕΕΟΔΑΚ και κατέβηκε στον Πειραιά και στον Ολυμπιακό, με τον οποίο έχει ήδη
κατακτήσει τέσσερα πρωταθλήματα, δύο κύπελλα και ένα κύπελλο πρωταθλητριών. 
Πριν από λίγες ημέρες ανανέωσε για έναν ακόμα χρόνο τη συμφωνία του με τους
«ερυθρόλευκους», όμως αποφάσισε να μην αγωνιστεί στο Ευρωμπάσκετ της
Βαρκελώνης. 
Πάντως έχει αφήσει ανοιχτό το θέμα της συμμετοχής του, το επόμενο καλοκαίρι,
στο παγκόσμιο πρωτάθλημα της Αθήνας.

Νο 14: ΜΕΜΟΣ ΙΩΑΝΝΟΥ: 
Μετά τον Παναθηναϊκό αγωνίστηκε στον ΠΑΟΚ, με τον οποίο κατέκτησε ένα κύπελλο
κυπελλούχων (91) και ένα πρωτάθλημα Ελλάδας. 
Κύπελλο κυπελλούχων πήρε όμως και με τον Άρη (1993), ενώ με την ίδια ομάδα
αναδείχτηκε κυπελλούχος (1993), αλλά ως... προπονητής. 
Στη συνέχεια εργάστηκε στον Παπάγου, στον Άρη, αλλά προτίμησε να διακόψει την
προπονητική του καριέρα και να ασχοληθεί με εκδόσεις, καθώς και με τη θέση του
τιμ-μάνατζερ (Παπάγου). 
Συμπλήρωσε 62 συμμετοχές με την Εθνική και πέτυχε 239 πόντους.

Νο 15: ΦΑΝΗΣ ΧΡΙΣΤΟΔΟΥΛΟΥ: 
Ο «μπέμπης» μεγάλωσε. 
Κατέκτησε ένα κύπελλο με τον Πανιώνιο (1991) και πριν από λίγες ημέρες
αποχώρησε από τη Νέα Σμύρνη, ύστερα από 12 χρόνια, για να αγωνιστεί στον
Παναθηναϊκό. 
Κι αυτό ύστερα από απόφαση του τότε προέδρου του Πανιωνίου Γιώργου
Κατσιφαράκη, να δοθεί δηλαδή μιά τιμητική ελευθέρας στον παίκτη. 
Ο Χριστοδούλου συνεχίζει πλέον με μεγάλη όρεξη και στην εθνική ομάδα, παρά το
γεγονός ότι είχε αποφασίσει να σταματήσει.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15858O101</ED>
<ID>
ID:163339

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O10&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΟ ΕΝΔΙΑΦΕΡΕΤΑΙ ΑΚΟΜΗ ΓΙΑ ΤΟΝ ΓΙΟΥΡΙ ΖΝΤΟΒΤΣ ΑΛΛΑ ΚΑΙ ΓΙΑ «ΗΧΗΡΟ» ΟΝΟΜΑ ΑΠΟ
ΤΟ ΝΒΑ
</H5><H2>Θέλει δύο κοινοτικούς
</H2>
Ο Λευτέρης Σούμποτιτς θέλει τον Γιούρι Ζντοβτς στον Παναθηναϊκό

ΟΙ ΜΕΤΑΓΡΑΦΙΚΕΣ κινήσεις του Παναθηναϊκού δεν πρόκειται να σταματήσουν στους
δύο ξένους. Ο πρόεδρος του ΤΑΚ, Παύλος Γιαννακόπουλος, θα συζητήσει βέβαια
σήμερα τα μεταγραφικά θέματα με τον Λευτέρη Σούμποτιτς, αλλά με βάση ότι
μπορεί να θεωρούνται παρελθόν και οι Σκονοκίνι, Ντίνκινς δεν αποκλείεται οι
«πράσινοι» να στραφούν στην απόκτηση δύο κοινοτικών.

Όπως είναι γνωστό, μόνον οι Κοχ, Μαρτίνεθ θα παραμείνουν στην ομάδα και στη
νέα περίοδο, ενώ είναι άγνωστη η κατάληξη των συζητήσεων με τους Μιριούνη και
Σταυρακόπουλο. Κατά συνέπεια, οι «πράσινοι» θα θελήσουν σίγουρα να
συμπληρώσουν το «ρόστερ». Σε ποιες θέσεις θα αγωνίζονται αυτοί; Θα εξαρτηθεί
κυρίως από την εξέλιξη της υπόθεσης Βράνκοβιτς. Επίσης, είναι γνωστό το
ενδιαφέρον του Σούμποτιτς για τον Γιούρι Ζντοβτς. Ο νέος τεχνικός του
Παναθηναϊκού δεν έκρυψε χτες ότι τον ενδιαφέρει ο παίκτης, χαρακτηρίζοντάς τον
«πολύτιμο για κάθε ομάδα». Όμως, θεωρείται σίγουρο πως θα συζητήσει με τον κ.
Γιαννακόπουλο περιπτώσεις παικτών και από το ΝΒΑ, αφού οι «πράσινοι»
ενδιαφέρονται για «ηχηρό» όνομα που θα προσελκύσει το ενδιαφέρον του κοινού.

Επίσης, αύριο θα γίνει ­ εκτός απροόπτου ­ η συνάντηση με τους εκπροσώπους του
Πανιωνίου, για το θέμα του Γιώργου Καλαϊτζή. Οι «πράσινοι» σκοπεύουν να δώσουν
Μάρκοβιτς (με υποσχετική), Βουρτζούμη (με «ελευθέρας»), αλλά μάλλον δεν
πρόκειται να προσφέρουν και χρηματικό ποσό, κάτι που θέλει η ομάδα της Νέας Σμύρνης.

Οι φήμες που θέλουν τον Ολυμπιακό να στοχεύει στην απόκτηση του Κάρλτον
Μάγιερς, αποκάλυψαν μια «μυστική» κίνηση του Παναθηναϊκού για τον Ιταλό γκαρντ
της Τιμσύστεμ Μπολόνια.

Πριν από 40 ημέρες, λοιπόν, ο ΠΑΟ έφερε ινκόγκνιτο τον Μάγιερς στην Αθήνα
προκειμένου να διαπραγματευτεί τη μεταγραφή του. Ο άσος της Τιμσύστεμ, σύμφωνα
με τις ίδιες πληροφορίες που δεν διέψευσε ο ΠΑΟ, έμεινε στο ξενοδοχείο
«Πεντελικόν» για δύο νύκτες, όμως η απόκτησή του «ναύαγησε» καθώς ο Μάγιερς
έχει δύο χρόνια ακόμη συμβόλαιο με την ιταλική ομάδα.

«Είναι σχεδόν αδύνατο να γίνει η μεταγραφή», απάντησε σχετικά ο μάνατζερ του
παίκτη, Τότο Ριτσότι, που όμως απέφυγε να επιβεβαιώσει την επίσκεψη του
Μάγιερς στην Αθήνα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15858O111</ED>
<ID>
ID:163340

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O11&aa=1</URL></REF>


Article

<CATEGORY>vin10</CATEGORY>

 <H2>ΕΘΝΙΚΗ
</H2><H2>Νίκησε στο ΟΑΚΑ τους Πλάβι
</H2>
ΜΕ ΠΟΛΥ καλή απόδοση στο β' μέρος η Εθνική νίκησε 88-77 τη Γιουγκοσλαβία στο
πρώτο φιλικό μεταξύ των δύο ομάδων στο ΟΑΚΑ (με κλειστές πόρτες). Στο
ημίχρονο, οι «πλάβι» προηγήθηκαν 43-40, αλλά στη συνέχεια η πολύ καλή άμυνα
του Καλαϊτζή στον Τζόρτζεβιτς και η εξαιρετική απόδοση του Χριστοδουλου
βοήθησαν την ελληνική ομάδα να περάσει μπροστά στο σκορ. Οι Γιουγκοσλάβοι ήταν
κουρασμένοι από το ταξίδι (έφτασαν στην Αθήνα το απόγευμα), ενώ αποβλήθηκε στο
9' ο Ντανίλοβιτς επειδή διαμαρτυρόταν έντονα στον διαιτητή Νίκο Καρούση. Ο
Παναγιώτης Γιαννάκης δεν χρησιμοποίησε τους τραυματίες Παπανικολάου, Χατζή,
ενώ έδωσε άδεια στον Ρεντζιά να ταξιδέψει την Τετάρτη στη Βαρκελώνη,
προκειμένου να γίνει η επίσημη παρουσίασή του από την Μπαρτσελόνα. Οι συνθέσεις:

ΕΛΛΑΔΑ: Μπακατσιάς 2, Παταβούκας 2, Λιαδέλης, Καλαϊτζής 2, Σιγάλας,
Κορωνιός 6, Αλβέρτης 11, Οικονόμου 14, Μιριούνης 7, Γιαννούλης 13, Ρεντζιάς
10, Χριστοδουλου 15, Μπουντούρης 2, Μάγλος 6.

ΓΙΟΥΓΚΟΣΛΑΒΙΑ: Μποντιρόγκα 6, Ντανίλοβιτς, Τζόκιτς 4, Ραντόσεβιτς 18,
Τσουπρίλο 4, Μπέριτς 6, Τζόρτζεβιτς 11, Ρέμπρατσα 10, Ντρόμπνιακ 2, Σάβιτς,
Τομάσεβιτς 10, Κουτούροβιτς 4.

Απόψε (21.00, Supersport), Ελλάδα και Γιουγκοσλαβία θα δώσουν νέο φιλικό στο
ΟΑΚΑ, αυτή τη φορά παρουσία κοινού (2.000 δρχ. γενική είσοδος). Νωρίτερα
(19.30), θα διεξαχθεί ένας «διαφορετικός» αγώνας με κοινωνικά μηνύματα ανάμεσα
στην ομάδα του θεραπευτικού προγράμματος «Στροφή» και την ομάδα παίδων του
Παναθηναϊκού. Ο αγώνας αυτός διοργανώνεται στο πλαίσιο του εορτασμού της
επετείου των εννέα χρόνων λειτουργίας του θεραπευτικού προγράμματος «Στροφή».

*** Εντυπωσιακή πρεμιέρα στους Μεσογειακούς Αγώνες του Μπάρι έκανε η
ελληνική ομάδα μπάσκετ που συνέτριψε τη Βοσνία με 103-52 (40-22).

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15858O112</ED>
<ID>
ID:163387

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O11&aa=2</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Στάση αναμονής για Ρίβερς
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΕΠΙΦΑΝΕΙΑΚΗ ηρεμία επικρατεί στην ΑΕΚ και οι μεταγραφικές κινήσεις θα φανούν
λίαν... συντόμως.

Προς το παρόν ο «δικέφαλος» έχει μείνει χωρίς τρεις παίκτες του (Ποδαράς,
Παπαχρόνης, Ατρούια), όμως η φυγή τους δεν ανησυχεί καθόλου τους ιθύνοντες,
ίσα-ίσα που ευνοεί τα σχέδιά τους. 
Ο Ντέιβιντ Ρίβερς συνεχίζει να απασχολεί την ΑΕΚ, αν και κανείς από την ομάδα
δεν παραδέχεται το ενδιαφέρον για τον Αμερικανό και προτιμούν να περιμένουν
τις εξελίξεις. 
Η ευκολία πάντως με την οποία έφυγε ο Στέφανο Ατρούια δείχνει ότι κάτι... συμβαίνει.

Αν η ΑΕΚ δώσει τα χρήματα που θέλει ο Ρίβερς, είναι σίγουρο ότι ο Αμερικανός
θα πει το «ναι», αφού με τον Ολυμπιακό το θέμα έχει «κολλήσει» στο οικονομικό.
Ο αντιπρόεδρος του ΤΑΚ, Γιάννης Γρανίτσας, ούτε επιβεβαίωσε αλλά ούτε αρνήθηκε
το ενδιαφέρον της ΑΕΚ για τον Ρίβερς

Σε ό,τι αφορά τους υπόλοιπους στόχους, η περίπτωση του Γιώργου Σιγάλα δεν
προϋποθέτει βιαστικές κινήσεις, ενώ ενδιαφέρον υπάρχει για τους Μυριούνη και
τον νεαρό Μάλμπεγκ.

Η ΑΕΚ, πάντως, θα κάνει μεταγραφές και από ό,τι δείχνουν τα πράγματα θα
φτάσουν τις πέντε-μία στην κάθε θέση. 
Τα πιο πολλά χρήματα θα διατεθούν για την απόκτηση των δύο ξένων, ενώ ο
Ιωαννίδης θέλει και έναν-δύο ακόμη παίκτες - ονόματα, έτοιμους για πρωταθλητισμό.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15858O113</ED>
<ID>
ID:163425

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O11&aa=3</URL></REF>


Article

<CATEGORY>vin10</CATEGORY>

 <H5>ΕΣΑΚ
</H5><H2>Δεν υπάρχει Έλληνας στην καλύτερη 5άδα της Α1!
</H2>
Ο ΝΤΕΪΒΙΝΤ Ρίβερς αναδείχτηκε πολυτιμότερος παίκτης και στο πρωτάθλημα της Α1!
Είναι γεγονός ότι οι διακρίσεις του Αμερικανού πλέι-μέικερ στην εφετινή
περίοδο θα μείνουν στην ιστορία, αφού δεν άφησε κανένα βραβείο για άλλον
παίκτη! Ο Ρίβερς ήταν πολυτιμότερος παίκτης τον Δεκέμβριο στο ευρωπαϊκό Ολ
Σταρ στην Κωνσταντινούπολη, στο φάιναλ φορ του Κυπέλλου, στο φάιναλ φορ της
Ευρωλίγκα στη Ρώμη, και χθες 39 από τους 41 δημοσιογράφους που έλαβαν μέρος
στην ψηφοφορία που οργάνωσε η ΕΣΑΚ «έδειξαν» τον πλέι-μέικερ του Ολυμπιακού,
που συζητά αυτές τις ημέρες με το «ερυθρόλευκο» ΤΑΚ για την ανανέωση του
συμβολαίου του. Όσον αφορά την καλύτερη πεντάδα του πρωταθλήματος, δεν...
υπάρχει Έλληνας παίκτης! Καλύτερος πλέι-μέικερ ο Ντέιβιντ Ρίβερς, στη θέση «2»
ισοβάθμησαν ο Αλφόνσο Φορντ με τον Γιώργο Σιγάλα, αλλά στην πεντάδα
συμπεριλήφθηκε ο Αμερικανός παίκτης του Παπάγου, επειδή είχε περισσότερες
«πρωτιές». Στη θέση «3» ψηφίστηκε ο Έντουαρντς, στη θέση «4» ο Μπόνερ και στη
θέση του σέντερ ο Αλεξάντερ. Η... άτυπη δεύτερη πεντάδα περιλαμβάνει τους
Κορωνιό, Σιγάλα, Γκούροβιτς, Τάρλατς και Φασούλα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15858O114</ED>
<ID>
ID:163447

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O11&aa=4</URL></REF>


Article

<CATEGORY>vin10</CATEGORY>

 <H2>Ο Άρης ψάχνει διάδοχο του «Πίξι»
</H2>
Ο ΔΙΑΔΟΧΟΣ του Λευτέρη Σούμποτιτς είναι αυτή τη στιγμή το μείζον θέμα που
απασχολεί τη νεοσύστατη διοίκηση του ΤΑΚ Άρης υπό την προεδρία του Λευτέρη
Χατζόπουλου. Τα προβλήματα που έχουν οι «κιτρινόμαυροι» είναι ουκ ολίγα, όμως
έχει δοθεί προτεραιότητα στον προπονητή και δύο είναι οι βασικοί υποψήφιοι, οι
οποίοι όπως διαφαίνεται θα διεκδικήσουν την «κίτρινη» καρέκλα μέχρι το τέλος
της... κούρσας διαδοχής του «Πίξι». Και οι δύο επιλογές έχουν πολλούς
υποστηρικτές, αλλά και είναι και εξίσου δύσκολες, γιατί ο μεν Μαρκόπουλος
είναι αβέβαιο αν μπορεί να συνεργαστεί με τους Ορτίθ, Μπόνι, Αγγελίδη, μετά τα
όσα συνέβησαν πριν από μερικούς μήνες, ο δε Κιουμουρτζόγλου δεν συνηθίζει να
αναλαμβάνει ομάδες χωρίς να πληρούν τις προδιαγραφές που ο ίδιος θέτει.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15858O115</ED>
<ID>
ID:163463

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O11&aa=5</URL></REF>


Article

<CATEGORY>vin10</CATEGORY>

 <H2>Κοντά στον Ηρακλή ο Ποδαράς
</H2>
Ο Δημήτρης Ποδαράς άλλαξε στάση, έγινε συζητήσιμος και άρχισε να πλησιάζει
προς τον Ηρακλή. Χθες ο μάνατζερ του «γηραιού» Τάκης Καρατζουλίδης είχε
επικοινωνία με τον εκπρόσωπο του διεθνή γκαρντ και του έκανε γνωστή την τελική
προσφορά του Ηρακλή. Ο Ποδαράς, βέβαια, εκτός από αυτή του Ηρακλή έχει και
άλλες προτάσεις, όμως η παρουσία του Αλεξανδρή στον πάγκο αποτελεί πλεονέκτημα
για τους «κυανόλευκους», που απομένει να τα βρουν και στο οικονομικό με τον
παίκτη, για να υπογράψει συμβόλαιο. Αυτό το τελευταίο είναι και το αγκάθι για
να συμφωνήσουν οι δύο πλευρές, αφού οι Ελληνοαμερικανοί χορηγοί δεν σκοπεύουν
να διαθέσουν περισσότερα από 35 εκατ. δρχ. το χρόνο για τον Ποδαρά, ενώ ο
παίκτης έχει απαιτήσεις της τάξης των 50 εκατ. δρχ. Ακόμη, χθες, διευθετήθηκε
και τυπικά το θέμα Μισούνοφ, με τον ομογενή πίβοτ να υπογράφει συμβόλαιο ενός
έτους, έναντι 40 εκατ. δρχ.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15858O116</ED>
<ID>
ID:163471

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O11&aa=6</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2><H2>Τα χθεσινά αποτελέσματα
</H2>
1η: Ιερός Σκοπός (Τσιριγώτης) 510-52. Απέραντος 22. Δίδυμο 2Χ6=255. Φορκάστ
6Χ2=1.081 (Διεγράφη ο ίππος 1, Αλ Μπατάλ).

2η: Καστελλόριζο (Βασίλης) 32-19. Καρράς 20. Δίδυμο 2Χ3=80. Φορκάστ 3Χ2=139.
Σύνθετο 6Χ3=817. ΣΔ 2Χ6Χ2Χ3=2.904.

3η: Σάντο Λευκόνικος (Αντώνης) 17-14. Λευτέρης Τζούνιορ 35. Τρίτος, Αέρας.
Δίδυμο 2Χ5=56. Φορκάστ 2Χ5=73. Σύνθετο 3Χ2=44. ΣΔ 2Χ3Χ2Χ5=498. (Διεγράφη ο
ίππος 4, Επιτελάρχης).

4η: Ακράτητος (Νάκος) 42-30. Ρισκ 45. Δίδυμο 2Χ3=168. Φορκάστ 2Χ3=227. Σύνθετο
2Χ2=100. ΣΔ 2Χ5Χ2Χ3=1.880. (Διεγράφη ο ίππος 3, Έιντζελ, ομόσταβλος του ίππου
7, Ρισκ).

5η: Άλμπερτ (Οικονομίδης) 34-16. Νοτόριους 15. Τρίτος, Σάντα Κατερίνα. Δίδυμο
1Χ5=44. Φορκάστ 1Χ5=114. Σύνθετο 2Χ1=195. ΣΔ 2Χ3Χ1Χ5=1.303. Trio: 1Χ2Χ5=90.
Tri-Cast: 1Χ5Χ2=552.

6η: Σίλβερ Άρροου (Οικονομίδης) 25-15. Τζέντλ Γουέι 35. Τρίτος, Λιμπερέιτορ.
Δίδυμο 1Χ3=44. Φορκάστ 1Χ3=82. Σύνθετο 1Χ1=68. ΣΔ 1Χ5Χ1Χ3=197. (Διεγράφη ο
ίππος 7, Ανμπίταμπολ, ομόσταβλος του νικητή).

7η: Τρώας (Καρακατσάνης) 45-32. Κάλυβος 45. Τρίτος, Μαντάμ Νίκη, ομόσταβλος
της Κάλυβος. Τέταρτος, Νικίτα. Δίδυμο 1Χ6=113. Φορκάστ 1Χ6=269. Σύνθετο
1Χ1=93. ΣΔ 1Χ3Χ1Χ6=640. Trio: 1Χ2Χ6=90. Tri-Cast: 1Χ6Χ2=1.007. (Διεγράφη ο
ίππος 8, Ένδοξη Μακεδονία).

8η: Λουίτζι (Σωτηρόπουλος) 20-13. Ντίνος Πράηντ 19. Δίδυμο 2Χ5=45. Φορκάστ
2Χ5=83. Σύνθετο 1Χ2=113. ΣΔ 1Χ6Χ2Χ5=649. (Διεγράφη ο ίππος 6, Ωκεανός).

9η: Ερατεινή (Καρακατσάνης) 36-20. Φιλία 25. Δίδυμο 2Χ3=67. Φορκάστ 2Χ3=122.
Σύνθετο 2Χ2=77. ΣΔ 2Χ5Χ2Χ3=383.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15858O117</ED>
<ID>
ID:163477

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O11&aa=7</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H2>Κάτι αρχίζει να κινείται...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Το μεταγραφικό «παιχνίδι» άρχισε χθες να παρουσιάζει ενδιαφέρον, όμως μην
περιμένετε... αντιπαράθεση των οπαδών, διότι αυτοί δεν μπορούν να συγκρίνουν
ανόμοια αθλήματα...

*** Τον περίφημο Λιθουανό Αρθούρο Καρνισιόβας ανακοίνωσε το ΤΑΚ Ολυμπιακού.

*** Μετά από λίγο στην Παιανία βολτάριζαν οι διεθνείς Νορβηγοί
ποδοσφαιριστές Μίκλαντ και Στράντλι.

*** Η ΑΕΚ τίποτα. Περιμένει τον «στρατηγικό επενδυτή»!

*** Και οι τρεις αθλητές, εκτός απροόπτου, αναμένεται να βοηθήσουν τις
ομάδες τους, διότι κρίθηκαν ικανοί από τους ειδικούς.

*** Ο Βασίλης Δανιήλ, για παράδειγμα, είδε τους δύο παίκτες στην
Ουγγαρία, σε επίσημο ματς, και τους έφερε στην Αθήνα.

*** Λίγο πάνω - λίγο κάτω, αναμένεται να τα βρουν με τον πρόεδρο...

*** Ο Καρνισόβας δεν ήλθε στον Πειραιά, όμως δεν συντρέχει λόγος ανησυχίας.

*** Η περίπτωσή του θεωρείται ευκολότερη εκείνης του... Τσούρτσιτς!

*** Την ίδια ώρα, έμαθα πως στη Θεσσαλονίκη οι οπαδοί του ΠΑΟΚ
(γενικώς) αγωνιούν...

*** Η απόφαση του Ρεντζιά να υπογράψει προσύμφωνο με την Μπαρτσελόνα
τους έχει ενοχλήσει.

*** Δεν έχουν άδικο. Την πρώτη φορά είδαν να φεύγει από την ομάδα τους
ο Φασούλας.

*** Τη δεύτερη ο Πρέλεβιτς...

***Τώρα αναχωρεί ο Ευθύμης, ίσως ο πολυτιμότερος παίκτης της ομάδας,
και ακόμη δεν έχει ακουστεί κάτι για τον Στογιάκοβιτς...

*** Απορία: ποιος Έλλην θα ήθελε σήμερα να βρίσκεται στη θέση του
προέδρου Αλεξόπουλου;

*** Κάτι ακόμη που έκανε εντύπωση. Ο Ρεντζιάς, μιλώντας χθες σε
τηλεοπτικό κανάλι, δήλωσε ότι πηγαίνει στην καλύτερη ομάδα της Ευρώπης.

*** Άρα, τώρα είναι που θα τον συμπαθήσουν διεξοδικώς στον Πειραιά...

*** Όσο για τον πρόεδρο Αλεξόπουλο, στο ίδιο κανάλι δήλωσε ότι ο
Ευθύμης έχει τετραετές συμβόλαιο με τον ΠΑΟΚ.

*** Πράγματι, ξέχασε να προσθέσει πως είναι συμβόλαιο ετήσιο με...
μονομερή ανανέωση για τρία ακόμη χρόνια.

*** Τι σημαίνει αυτό σε απλά ελληνικά; Ότι η Μπάρτσα έδωσε περισσότερα
χρήματα στον νεαρό και αυτός ξέχασε και τον Αλεξόπουλο και τις περήφανες
φτερούγες του «Δικεφάλου».

*** Έτσι είναι αυτά τα πράγματα.

Ζητούνται Έλληνες

Η στήλη εύχεται ολοψύχως στον Ρεντζιά να επιτύχει στη νέα του ομάδα, μήπως του
χρόνου τέτοιο καιρό τον ψηφίσουν οι Ισπανοί δημοσιογράφοι ως τον κορυφαίο
σέντερ του (ισπανικού) πρωταθλήματος.

*** Θα πρόκειται για διάκριση την οποία έχει μεγάλη (και άμεση) ανάγκη
το ελληνικό μπάσκετ.

*** Με το αποτέλεσμα του γκάλοπ που έγινε στη χώρα μας θα μελαγχολήσετε
όσοι πιστεύετε στην (μπασκετική) αξία της φυλής!

*** Ιδανικότερη πεντάδα της περιόδου που έληξε στην Α1 αποτελούν οι
εντιμότατοι κ.κ. Ρίβερς, Φορντ, Έντουαρντς, Μπόνερ και Αλεξάντερ!

*** Κανένα πρόβλημα με τους εν λόγω αθλητές. Ούτε με τους 39
συναδέλφους οι οποίοι ψήφισαν για την ανάδειξη των πρωτείων.

*** Το πρόβλημα της απουσίας ενός έστω Ελληνα στην καλύτερη πεντάδα
αφορά την ΕΣΑΚ. Τίποτε άλλο.

Ο Πύργος θύμωσε

Πάμε πάλι στον Βασίλη Δανιήλ, διότι τώρα ως προπονητής του Παναθηναϊκού θα μας
απασχολεί «διαρκώς» και όχι «στιγμιαίως»...

*** Τους δύο ξένους ήδη τους έχει πλάι του, μένουν ακόμη τρεις βασικές
επιλογές για τη νέα ομάδα.

*** Μιλάμε για μεγαλεία, τα οποία δεν μπορούσε να ονειρευτεί αν είχε
μείνει στον Πανηλειακό...

*** Βέβαια αυτό δεν σημαίνει πως η φυγή του συγχωρήθηκε στον Πύργο.
Κάθε άλλο.

*** Χθεσινή ανακοίνωση της διοίκησης του Πανηλειακού χαρακτηρίζει τη
συμπεριφορά του Δανιήλ «απαράδεκτη», λόγω αθέτησης συμφωνίας κ.λπ.

*** Αν το ποδόσφαιρο είναι «πόλεμος», τότε ο κυρ Βασίλης θυμίζει «λιποτάκτη».

*** Δεν είναι όμως έτσι τα πράγματα. Άκουσα με τ' αυτιά μου στέλεχος
της ΠΑΕ Ολυμπιακός να βγάζει κραυγές ικανοποίησης μόλις ο Παναθηναϊκός
ανακοίνωσε Δανιήλ.

*** Προσθέτοντας πονηρά: «Ευτυχώς που δεν τον είχαμε φέρει ­ τότε που
ήταν πιθανό ­ στον Πειραιά».

*** Στην ανακοίνωση του Πύργου αναφέρονται μερικοί χαρακτηρισμοί
ελάχιστα κομψοί για την μέχρι τώρα καριέρα του Δανιήλ.

*** Θα υπάρξει, άραγε, απάντηση από την Παιανία;

Ταταύλα 100 ετών

Υπάρχουν ακόμη ρομαντικοί στο ποδόσφαιρο, που κάνουν δημόσιες σχέσεις με
συμβολικές χειρονομίες και μπράβο τους.

*** Πρώτα η ΠΑΕ Σκόντα Ξάνθη. Έφτιαξε μπλουζάκια - καπελάκια και τα
μοίρασε σε εκπροσώπους του Τύπου, έτσι «για καλό καλοκαίρι».

*** Όμορφα, απλά και κυρίως... με το ταχυδρομείο!

*** Και του χρόνου.

*** Κι ακόμη: δύο σύλλογοι χωρίς σούπερ όνομα στα σπορ δημιούργησαν
(και μας έστειλαν) επετειακές εκδόσεις με αφορμή το ιωβηλαίο τους.

*** Πρόκειται για τον σύλλογο «Ταταύλα», που μόλις συμπλήρωσε 100
χρόνια προσφοράς στον αθλητισμό και τον «Μανδραϊκό» (η ιστορία του 1956-86).

*** Και τα δύο βιβλία κρίθηκαν ήδη πολύτιμα από τον επιμελητή
βιβλιοθήκης της «ΟΜΑΔΑΣ».

*** Δηλαδή, τον πιο έμπειρο συνάδελφο στο γραφείο.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15858O121</ED>
<ID>
ID:163341

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O12&aa=1</URL></REF>


Article

<CATEGORY>vin10</CATEGORY>

 <H2>Χρόνια πολλά, Νίκη μας
</H2>
ΓΙΟΡΤΑΖΕ χθες τα γενέθλιά της η Νίκη Μπακογιάννη και ήταν πολύ χαρούμενη. Η
μεγάλη αθλήτρια του ύψους από τη Λαμία, που «έγραψε» ιστορία στην Ατλάντα τον
περασμένο Αύγουστο με τα 2.03 και το ασημένιο Ολυμπιακό μετάλλιο, δεν πτοείται
από τις μέτριες φετινές επιδόσεις της. Όσοι την ξέρουν καλά γνωρίζουν ότι
υπερνικά πάντα τις δυσκολίες και «χτυπά» την κατάλληλη στιγμή.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15858O122</ED>
<ID>
ID:163388

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O12&aa=2</URL></REF>


Article

<CATEGORY>vin10</CATEGORY>

 <H2>Πρόγραμμα με φιλοδοξίες
</H2>
ΟΛΑ τα παιδιά μπορούν από τα δέκα τους χρόνια να ασχοληθούν με την άρση βαρών,
όχι βέβαια ξεκινώντας σηκώνοντας βάρη, αλλά παρακολουθώντας πρόγραμμα γενικών
ασκήσεων, κυρίως εκμάθησης της τεχνικής του αθλήματος. Το μήνυμα αυτό
προσπαθεί να περάσει στον μαθητόκοσμο η Ελληνική Ομοσπονδία Άρσης Βαρών, με
ειδικό έντυπο («Από την ελληνική μυθολογία στον θρίαμβο της Ατλάντα»). Ήδη,
στα σωματεία, από την 1η του έτους έχουν γραφτεί 127 παιδιά 10-13 ετών.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15858O123</ED>
<ID>
ID:163426

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Μας στερούν την ομορφιά
</H2><H2></H2><H2>Τάκης Χαραλαμπίδης
</H2>
ΤΕΛΕΙΩΣΕ το πρωτάθλημα Α' Εθνικής, αλλά ουδείς έκανε τον κόπο να
προβληματιστεί αν τα ποδοσφαιρικά μας πράγματα είναι καλά ή έστω υποφερτά. Λες
και όλα λειτούργησαν ρολόι.

Αλλά δεν είναι πρόβλημα οι άδειες εξέδρες; Ή δεν έχει σημασία το γεγονός ότι
ακούστηκαν για μία ακόμα χρονιά κραυγές και ψίθυροι, για την εγκυρότητα των διοργανώσεων;

Μήπως το θέαμα στα γήπεδα είναι ελκυστικό; Μήπως η διαιτησία έχει υψηλό
επίπεδο, λειτουργεί χωρίς δεσμεύσεις και δεν υπηρετεί σκοπιμότητες; Μήπως στα
ταμεία των ΠΑΕ έχει μπει τάξη;

Πολλές οι αμαρτίες των γηπέδων μας. Πολλά τα κουσούρια των ΠΑΕ, αλλά και των
σωματείων. Οι νεοπαράγοντες, ακολουθώντας στη συντριπτική πλειοψηφία τους
τακτική βιτρίνας, αδιαφόρησαν για την υποδομή.

Βλέπετε, καρποί από τέτοιου είδους διαδικασία αργούν να έρθουν και οι
νεοπαράγοντες βιάζονται να παρουσιάσουν διακρίσεις και επιτυχίες στα μέτρα των
ομάδων τους. Αν αυτή η επιδερμική αντιμετώπιση των πραγμάτων ζημιώνει γενικά
το χώρο του ποδοσφαίρου, είναι αδιάφορο για τα αφεντικά εταιρειών και σωματείων.

Οι οικονομικές ανάγκες έχουν τιναχθεί στα ύψη και τα νέα δεδομένα δεν μπορούν
να τα παρακολουθήσουν φίλαθλοι παράγοντες με πολυετή προσφορά και ωραίες
ιδέες. 
Αυτοί είναι άχρηστοι για το σύγχρονο ποδόσφαιρο των αετονύχηδων του
παρασκηνίου, των σκοπιμοτήτων, της αδιαφάνειας και της υποκρισίας.

Είδαμε το εκπληκτικό παιχνίδι Βραζιλίας - Ιταλίας (3-3) και όποιος αγαπάει το
ποδόσφαιρο ένιωσε την καρδιά του να σφίγγεται, για την παρατεταμένη στέρηση
τέτοιας ομορφιάς από τα δικά μας γήπεδα. Η ΕΠΟ του Κώστα Τριβέλλα και η ΕΠΑΕ
του Γιώργου Δέδε δεν μπορούν να συγκινηθούν.

Ας έρθουν άλλοι, ικανοί να αναβαθμίσουν το ελληνικό ποδόσφαιρο.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15858O124</ED>
<ID>
ID:163448

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O12&aa=4</URL></REF>


Article

<CATEGORY>vin10</CATEGORY>

 <H2>Στην τελική του φάση ο φετινός «Ίκαρος»
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΟΛΟΚΛΗΡΩΝΕΤΑΙ ΤΙΣ ημέρες αυτές και η τελευταία φάση του φετινού «Ίκαρου», πριν
από το ανοιχτό διεθνές τουρνουά της Ικαρίας. Ο Ίκαρος ξεκίνησε τη φετινή
χρονιά συνεργαζόμενος με τον Σύνδεσμο Αιγυπτιωτών, για να συνεχίσει με τις
συνεργασίες του Κέντρου Εκδηλώσεων και Ομιλιών, της Ένωσης Φιλάθλων Εθνικής
Τραπέζης και πρόσφατα της Καλλιθέας. Σήμερα τελειώνει το ένα από τα δύο
τουρνουά συνεργασίας Ικαρίας και Καλλιθέας (4ο ανοιχτό «Ίκαρος») με τον 7ο
γύρο, στον οποίο ο πρωτοπόρος καθ' όλη τη διάρκειά του Γ. Δημητριάδης θα
προσπαθήσει να ολοκληρώσει τη μέχρι τώρα προσπάθεια. Προηγείται με 5,5
βαθμούς, ακολουθούμενος από τους Μανάι, Κανελλόπουλο που έχουν 5 και τον
Ανάγνου που έχει 4,5 βαθμούς. Κυριότερες συναντήσεις είναι: Δημητριάδης -
Κανελλόπουλος, Μανάι - Κατσιμίχας, Ανάγνου - Εμμανουηλίδης, Γερούκαλης -
Μαυρογιάννης, Ευκαρπίδης - Ι. Κουκουφίκης.

Στο δεύτερο τουρνουά (5ο ανοιχτό τουρνουά Ίκαρος '97), που πραγματοποιείται με
τους ίδιους διοργανωτές και στο ίδιο εντευκτήριο (Λυκούργου 50, Καλλιθέα),
μετά τον 6ο γύρο προηγούνται ο Μανάι με 5,5 βαθμούς και ακολουθούν: Λένχερτ 5,
Βλάχος, Ζαρούφης 4,5, Νανόπουλοος, Κοντσέτι, Νίνι, Ζαμίτ, Ευθυμάκης, Μαρτέν,
Ρουμελιώτης με 4 βαθμούς. Το Σάββατο γίνεται ο τελευταίος γύρος με τις εξής
συναντήσεις: Λένχερτ - Μανάι, Βλάχος - Ζαρούφης, Νανόπουλος - Ρουμελιώτης,
Κοντσέτι - Ευθυμάκης, Ζαμίτ - Νίνι, Μαρτέν - Λογοθέτης, Μαριανίδης -
Παναγόπουλος, Βρεττός - Χόρτης, Καπαγιαννίδης - Βασιλείου, Μαχαλιώτης -
Χαντάτ, Σιρανίδης - Γερούκαλης, Μπόλης - Θεοδωρίδης, Τουμπλάρης -
Καριοφυλλίδης, Μαθιόπουλος - Αργουδέλης, Λίλα - Βουλγαράκης, Ανδρεάδης -
Κολλιόπουλος, Σεχάς - Βασιλειάδης, Ράλλης bye.

Το ραντεβού των φίλων της Ικαρίας ανανεώνεται για τον Ιούλιο με το διεθνές
τουρνουά και κατόπιν για τον Σεπτέμβριο, οπότε θα πραγματοποιηθούν ορισμένα
κλειστά τουρνουά νόρμας οφειλόμενα από τη φετινή περίοδο.

*Ο Πέτερ Σβίντλερ είναι ο πρωταθλητής Ρωσίας '97. Ο νεαρός σκακιστής έχασε την
πρώτη παρτίδα κανονικού χρόνου από τον Μπαρέεβ, απάντησε όμως με νίκη, όπως
ακριβώς είχε κάνει και στα ημιτελικά εναντίον του Ντρέεβ και οδήγησε το ματς
στο ράπιντ. Οι δύο σκακιστές έκαναν από μία ακόμη νίκη με τα λευκά και ο
τελικός κρίθηκε στο μπλιτς. Το πρώτο ζευγάρι αγώνων μπλιτς έληξε ξανά 1-1 (από
μία νίκη) στο τρίτο μπαράζ όμως (πάλι μπλιτς) ο Σβίντλερ κέρδισε 2-0. Συνολικό
σκορ 5-3. Ο Σβίντλερ είχε κερδίσει ξανά το πρωτάθλημα Ρωσίας το '94 και το '95
ενώ πέρσι πρωταθλητής αναδείχθηκε ο Χάλιφμαν.

Σβίντλερ - Μπαρέεβ (2η παρτίδα κανονικού χρόνου)

1. ε4 ε6 2. δ4 δ5 3. Ιγ3 Ιζ6 4. ε5 Ιζδ7 5. ζ4 γ5 6. Ιζ3 Ιγ6 7. Αε3 Ββ6 8. Ια4
Βα5 9. γ3 γ4 10. β4 Βγ7 11. η3 Αε7 12. Αθ3 β5 13. Ιγ5 α5 14. α3 α: β4 15. α:β4
Π: α1 16. Β: α1 Ι: γ5 17. δ: γ5 0-0 18. Ιδ4 Ι: δ4 19. Α: δ4 Αβ7 20. 0-0 Πα8
21. Ββ1 Αγ8 22. Αη2 Πα6 23. η4 Βδ8 24. Βγ2 Αδ7 25. ζ5 Αη5 26. ζ6 η6 27. θ4 Α:
θ4 28. Βδ2 η5 29. Αζ2 Α: ζ2 30. Π: ζ2 Πα1 31. Αζ1 Ρθ8 32. Πθ2 Βη8 33. Πθ6 Αγ6
34. Ρζ2 δ4 35. Β: δ4 Βα8 36. Αε2 Πα2 37. Βε3 Βδ8 38. Ρη3 Πγ2 39. Πθ2 Βη8 40.
Αζ3 Π: θ2 41. Ρ: θ2 Α: ζ3 42. Β: ζ3 Βδ8 43. γ6 θ6 44. Ρη3 Ββ6 45. Ρη2 Βγ7 46.
Βε4 Ρη8 47. Ρζ1 Ρθ8 48. Ρζ2 θ5 49. Βδ4 Ρθ7 50. Βδ7 Ββ6 51. Ρε2 1-0

*Η ΕΣΣΒΕ διοργάνωσε το «Ανοιχτό Πρωταθλημα Μακεδονίας '97». Η διοργάνωση έγινε
στο Κιλκίς, στην όμορφη αίθουσα των Δημοτικών Επιχειρήσεων, στον λόφο της
πόλης. Νικητής αναδείχθηκε ο Βασίλης Τσαρουχάς με 4,5 βαθμούς σε 5 αγώνες.
Μαζί του ισοβάθμησε, υστερώντας όμως στα κριτήρια ισοβαθμίας ο Νίκος Λαγοπάτης
και ακολούθησε ο Κ. Τζούφας με 4, οι Τσίντσαρ, Αμπατζίδης, Παλαμούρας, Τάτσιος
με 3 κ.ά. Συνολικά, συμμετείχαν 18 παίκτες. Διοργανωτές ήταν ο Οργανισμός
Πολιτισμού Νέας Γενιάς και Αθλητισμού του Δήμου Κιλκίς και ο ΓΑΣ Κιλκίς με την
υποστήριξη της ΕΣΣΒΕ. 
<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15858O991</ED>
<ID>
ID:163348

</ID><URL>http://ta-nea.dolnet.gr/neaweb/neafile.print_unique?e=A&f=15858&m=O99&aa=1</URL></REF>


Article

<CATEGORY>vin09</CATEGORY>

 <H5>32 ΧΩΡΕΣ ΣΤΟ ΣΥΝΕΔΡΙΟ ΓΙΑ ΤΟ ΜΙΚΡΑΣΙΑΤΙΚΟ ΤΡΑΓΟΥΔΙ ΣΤΗ ΝΙΚΑΙΑ
</H5><H2>Διεθνής του ρεμπέτικου!
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

Οι πρώτοι Μικρασιάτες μουσικοί, που έφθασαν μετά το 1922 στην Κοκκινιά

Το ρεμπέτικο τραγούδι θα είναι η αιχμή των εισηγήσεων και των συζητήσεων
διεθνούς συνεδρίου που θα γίνει την ερχόμενη άνοιξη (1998) στην Κοκκινιά. Θέμα
του συνεδρίου (στο οποίο θα συμμετέχουν με επιστημονικούς εκπροσώπους τους 32
χώρες απ' όλο τον κόσμο) θα είναι:

«Η συμβολή του Μικρασιατικού Ελληνισμού στη διαμόρφωση του νεώτερου ελληνικού
τραγουδιού (δημοτικό, σμυναίικο, ρεμπέτικο, λαϊκό, ελαφρό). Την οργάνωση του
διεθνούς συνεδρίου έχει αναλάβει ήδη ο Δήμος Νικαίας Πειραιώς σε συνεργασία με
πολιτιστικούς φορείς και ιδρύματα.

Πυρήνας της οργανωτικής επιτροπής είναι οι ερευνητές - μελετητές του ελληνικού
τραγουδιού Παναγιώτης Κουνάδης, Νίκος Διονυσόπουλος, Σωτήρης Λυκουρόπουλος. Θα
λειτουργήσει ­ μέσα σε λίγο χρόνο ­ και επιστημονική επιτροπή, που θα
αποτελείται από 30 πανεπιστημιακούς τα ονόματα των οποίων θα ανακοινωθούν,
πιθανώς, στις αρχές Αυγούστου. Σημαντικό γεγονός για τους οργανωτές, και όχι
μόνο, θεωρείται η εκπροσώπηση στο συνέδριο για το ρεμπέτικο 32 ξένων
αντιπροσώπων. Σύμφωνα με τα στοιχεία που έδωσε στα «ΝΕΑ» το μέλος της
οργανωτικής επιτροπής Παναγιώτης Κουνάδης, σίγουρες μέχρι στιγμής είναι οι
συμμετοχές από 14 χώρες: ΗΠΑ, Μεγάλη Βρετανία, Αυστραλία, Βέλγιο, Γαλλία,
Λουξεμβούργο, Γερμανία, Τουρκία, Κύπρο, Ολλανδία, Ιταλία, Φινλανδία, Δανία και
Σουηδία. Ωστόσο αναμένεται απάντηση από άλλες 18 χώρες.

Η Κοκκινιά (Νίκαια) επελέγη ως τόπος διεξαγωγής του συνεδρίου και των
εκδηλώσεων που θα πλαισιώσουν τις εργασίες του, επειδή εκεί υπήρχαν μετά το
1922 τα μεγαλύτερα κέντρα ζωής και ανάπτυξης πολιτισμού από τον μικρασιατικό
πληθυσμό. Ήταν μία από τις πρώτες πόλεις που δημιουργήθηκαν αμέσως μετά τη
μικρασιατική καταστροφή.

Αν και η θεματολογία του συνεδρίου θα φωτίσει πλευρές της δραστηριότητας των
Ελλήνων της Μικρασίας και τη συμβολή τους στο ελληνικό τραγούδι γενικότερα, το
κύριο βάρος των εισηγήσεων θα πέσει στο λαϊκό με αιχμή το ρεμπέτικο.

Εκτός όμως από το ρεμπέτικο, οι σύνεδροι θα επεκταθούν στο δημοτικό και το
ελαφρό. Γιατί όλοι οι Μικρασιάτες ερμηνευτές (Εσκενάζη, Παπαγκίκα, Πολίτισσα,
Στελλάκης), έχουν τραγουδήσει δημοτικά τραγούδια, αλλά και ελαφρά με μεγάλη
επιτυχία. Σαν παράδειγμα ­ από τα μέλη της οργανωτικής επιτροπής του συνεδρίου
­ αναφέρεται και ο αξέχαστος δημιουργός Γιάννης Κωνσταντινίδης ή γνωστότερος
ως Κώστας Γιαννίδης, ο οποίος με κλασικές σπουδές στη Γερμανία έγραψε μουσική
όλων των ειδών γι' αυτό και κρατούσε επαφές με όλο το φάσμα του ελληνικού τραγουδιού.

Η συνεργασία λοιπόν και οι σχέσεις των Μικρασιατών μουσικών μεταξύ τους είναι
ένα από τα θέματα που θα απασχολήσουν το συνέδριο. Ντοκουμέντο αυτής της
συνεργασίας υπάρχει και σήμερα. Ένα πακέτο με παρτιτούρες του πρωτοπόρου
συνθέτη του ρεμπέτικου Βαγγέλη Παπάζογλου στα χέρια του γιου του Γιώργου. Ο
Βαγγέλης Παπάζογλου τις είχε δώσει (πριν από το θάνατό του το 1943) στον Κώστα
Γιαννίδη να τις φυλάξει. Και αυτός κάποια στιγμή τις παρέδωσε στον γιο Παπάζογλου.

Οι εισηγήσεις στο συνέδριο θα διευρυνθούν και θα εξετάσουν και άλλους τομείς
του ελληνικού τραγουδιού: Τον ιστορικό, τον φιλολογικό (ο στίχος και η τέχνη
του λόγου), τον κοινωνιολογικό, τον ανθρωπολογικό και το μουσικολογικό.

Θα παρουσιασθούν, επίσης, διάφορα ντοκουμέντα από τη ζωή και τη δράση των
πρώτων δημιουργών της σμυρναίικης σχολής, που συνέβαλαν στη διαμόρφωση του
νεώτερου ελληνικού τραγουδιού. Οι οργανωτές του συνεδρίου είχαν κατ' αρχήν τη
σκέψη να αρχίσουν οι εργασίες το ερχόμενο φθινόπωρο. 
Όμως με στόχο την τελειότερη οργάνωσή του αποφάσισαν να πραγματοποιηθεί τον
Μάιο 1998, ώστε να γίνουν στο «Κατράκειο» της Νίκαιας περισσότερες και
καλύτερα οργανωμένες μουσικές εκδηλώσεις, που θα περιλαμβάνουν ειδικά
αφιερώματα στους πρωτοπόρους του ρεμπέτικου και του λαϊκού μας τραγουδιού,
όπως στους:

Τούντα, Παπάζογλου, Κάβουρα, Σκαρβέλη, Ογδοντάκη, Γκόγκο, Γοβάν Τσαούς, Μπάτη,
Καρίπη, Κασιμάτη, Βαμβακάρηδες, Στράτο, Τσιτσάνη, Μητσάκη, Χιώτη, Χατζηχρήστο,
Παπαϊωάννου κ.ά. Στις συναυλίες αυτές, που θα γίνουν στα πλαίσια του
συνεδρίου, θα παίξουν και θα τραγουδήσουν γνωστοί καλλιτέχνες που ακολουθούν
σήμερα την σμυρναίικη και ρεμπέτικη σχολή. Δηλαδή οργανοπαίχτες και
τραγουδιστές που ανασταίνουν στην εποχή μας αυτά τα ξεχασμένα μουσικά αριστουργήματα.

Οι εργασίες του συνεδρίου θα γίνουν στις αίθουσες του κτιρίου της Ένωσης
Σμυρναίων Κοκκινιάς. Πάντως είναι η πρώτη φορά που στην Ελλάδα γίνεται, σε
επιστημονικό επίπεδο, ένα συνέδριο για το ρεμπέτικο και σε προέκταση για το
νεώτερο ελληνικό τραγούδι, με μεγάλη εκπροσώπηση ξένων χωρών.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15858P011</ED>
<ID>
ID:163349

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P01&aa=1</URL></REF>


Article

<CATEGORY>vin09</CATEGORY>

 <H5>ΚΟΥΚΛΟΘΕΑΤΡΟ ΤΟΥ ΔΡΟΜΟΥ ΣΤΟΝ «ΦΟΥΡΝΟ»
</H5><H2>«Σαλώμη» στο Ηρώδειο
</H2>
Μια σκηνή από τη «Σαλώμη» του Ρίχαρντ Στράους, που παρουσιάζεται απόψε στο Ηρώδειο

Η Εθνική Λυρική Σκηνή παρουσιάζει στο Ηρώδειο τη μονόπρακτη όπερα του Ρίχαρντ
Στράους «Σαλώμη», που βασίζεται στο κείμενο του Όσκαρ Ουάιλντ. Το έργο
ανεβαίνει σε μουσική διεύθυνση Άλκη Μπαλτά, σκηνοθεσία Σπύρου Ευαγγελάτου,
σκηνικά Απόστολου Βέττα και κοστούμια Γιάννη Μετζικώφ. Τους πρώτους ρόλους
ερμηνεύουν: Σαλώμη η Ρενάτε Μπέλε, Ηρωδιάς η Μαρίνα Κρίλοβιτς, Ηρώδης ο Μίχαελ
Πάμπστ, Ιωάννης ο Όσκαρ Χίλεμπραντ, Νάραμποθ ο Σταμάτης Γαβριηλίδης, Ακόλουθος
η Εύα Ρεβίντες. Πρεμιέρα, απόψε στις 9, στο Ηρώδειο.

ΘΕΑΤΡΟ

«Νασκουάγια Νιέτε» είναι η τέταρτη παράσταση κουκλοθέατρου του δρόμου που
παρουσιάζεται απόψε στον «Φούρνο»

Τέσσερις παραστάσεις κουκλοθέατρου του δρόμου παρουσιάζονται απόψε στον
«Φούρνο» (Μαυρομιχάλη 168, τηλ. 6460.748). Εκεί που χάνονται καράβια και
κόκκινα καπέλα, η Κωνσταντίνα Μάρα αρχίζει την ιστορία της με τίτλο «Νικήτα
Τρέχα». Ακολουθεί το «Δέντρο της Ζωής» με τις Ειρήνη Τάκη, Μαρία Τσόνογλου,
Κυριακή Παπαλίτσα, Σοφία Μόραλη, το «Ταξίδι στα σύννεφα» με την Ειρήνη Τάκη
και το ανελέητο κυνηγητό τριών σκουπιδιών και μίας τούρμπο σκούπας με τίτλο
«Νασκουάγια Νιέτε», με τις Αλεξάνδρα Πυρπίρη και Ευαγγελία Περγαντή. Στις 10.

*** Το 3ο Δημοτικό Σχολείο Κερατσινίου παρουσιάζει την παράσταση «Τρίτο 2027»,
που αποτελείται από τέσσερα μονόπρακτα σκηνοθετημένα από τον Ανδρέα Μιχαήλ.
Από τα μονόπρακτα περνούν με χιούμορ τα μηνύματα και οι ανησυχίες των παιδιών
προς κάθε κατεύθυνση. Στις 8.30 μ.μ. στην αίθουσα εκδηλώσεων του σχολείου,
Περιάνδρου 2 και Υψηλάντου, τηλ. 4314.554.

*** Το Μουσείο Ιστορίας του Πανεπιστημίου Αθηνών και η Θεατρική Ομάδα ΟΜΜΑ
Στούντιο συνδιοργανώνουν την Α' Συνάντηση Ερευνητικού Θεάτρου, που ξεκινά
σήμερα και θα διαρκέσει μέχρι τις 23 του μηνός. Στη συνάντηση αυτή λαμβάνουν
μέρος 11 θεατρικές ομάδες σε μια προσπάθεια επικοινωνίας μεταξύ τους,
ανταλλαγής απόψεων και εμπειριών. Η Ομάδα Σμίλη ανοίγει τη συνάντηση με την
παράσταση «Ζωγραφιές από τον έρωτα της άσπρης στάχτης». Στις 9.15 μ.μ., στο
Μουσείο Ιστορίας Πανεπιστημίου Αθηνών (Θόλου 5, Πλάκα, τηλ. 3240.861).

ΜΟΥΣΙΚΗ

Η Ένωση Ελλήνων Μουσουργών, σε συνεργασία με το Ελληνικό Ωδείο Αθηνών,
διοργανώνει συναυλία με έργα για πιάνο, τραγούδι, κιθάρα, βιολί και μουσική
δωματίου. Καθηγητές και απόφοιτοι σολίστες του Ελληνικού Ωδείου εκτελούν
συνθέσεις των Καρυωτάκη, Ευαγγελάτου, Παλλάντιου, Μητρόπουλου, Σκαλκώτα,
Γεωργιάδη, Νευράκη, Παπαϊωάννου, Κυδωνιάτη, Δραγατάκη, Χαλιάσα, Βούρτση,
Εκμετζόγλου, Μπενάκη, Σακελλαρίδη, Πλάτωνα, Ερμήλιου, Αντωνίου, Γαζουλέα,
Χατζηαποστόλου, Χοντζέα, Αμαραντίδη, Μουζακίτη, Τραυλού, Κούκου. Απόψε και
αύριο στις 8, στην αίθουσα του Ινστιτούτου Γκαίτε (Ομήρου 14-16).

ΧΟΡΟΣ

Η Ομάδα Σύγχρονου Χορού «Πρόσχημα» συμμετέχει στον «Μήνα Χορού»,
παρουσιάζοντας τρεις χορογραφίες, «Το παραμίλημα της σάρκας», «Στην τροχιά της
Γης» και «Ά-τιτλο». Χορογράφοι της ομάδας είναι οι Μιμή Αναστασία-Άννα,
Κρητικίδη Δήμητρα, Ιωάννου Όλια, Ιωαννίδου Μίνα, Κολιοπούλου Μαρία και μέσα
από τη δουλειά τους επιχειρούν μια χορευτική βουτιά στη σύγχρονη
πραγματικότητα ενός κόσμου που προετοιμάζεται για το ξεκίνημα του νέου αιώνα.
Στις 9 μ.μ., στο Ανοικτό Θεάτρο (Κάλβου 70, Γκύζη, τηλ. 6445.749).

ΕΓΚΑΙΝΙΑ

Η Ευτυχία Τσουλουχοπούλου παρουσιάζει τα ζωγραφικά της έργα για τα οποία
εμπνέεται από το φυσικό της περιβάλλον και από εσωτερικές της αναζητήσεις στην
Αίθουσα Τέχνης Πειραιά (Αλκιβιάδου 141, τηλ. 4122.732). Εγκαίνια, απόψε στις 8.30.

*** Με τον τίτλο «Slim Art», 22 καλλιτέχνες συμμετέχουν στην έκθεση που
φιλοξενεί η γκαλερί «Αστρολάβος» (Ξανθίππου 11, Κολωνάκι, τηλ. 7294.342-3) και
η οποία πραγματοποιείται με τη χορηγία της Silk Cut Slims. Στην έκθεση
συμμετέχουν οι καλλιτέχνες: Ειρήνη Γκόνου, Κατερίνα Διακομή, Χρήστος Καρράς,
Αρετή Κουμάκη, Μιχάλης Μακρουλάκης, Μιχάλης Μανουσάκης, Γιάννης Μελανίτης,
Σταύρος Μπονάτσος, Δημήτρης Μυταράς, Δήμητρα Πανουργιά, Θόδωρος Πανταλέων,
Μίλτος Παντελιάς, Θόδωρος Παπαγιάννης, Τάσος Παυλόπουλος, Ράνια Ράγκου, Παύλος
Σάμιος, Γρηγόρης Σεμιτέκολο, Δήμητρα Σιατερλή, Άγγελος Σκούρτης, Σωκράτης
Σωκράτους, Αλέκος Φασιανός και Παντελής Χανδρής. Εγκαίνια, απόψε στις 8. Μέχρι
τις 27 Ιουνίου.

*** Το έργο του Νίκου Κυπραίου πάνω στις βυζαντινές αγιογραφικές μορφές
παρουσιάζει ο εκδοτικός οίκος «Νέος Τύπος», στην έκδοση του λευκώματος «NIKOS:
παρά δήμον ονείρων», στην εκδήλωση που γίνεται στο Ecali Club (Πόρου 15, τηλ.
8133.013) στις 12 το μεσημέρι. Την εκδήλωση προλογίζει η Λιάνα Κανέλλη.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15858P021</ED>
<ID>
ID:163353

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P02&aa=1</URL></REF>


Article

<CATEGORY>vin09</CATEGORY>

 <H2>Απόψε... κληρώνει για το Κέντρο Κινηματογράφου
</H2>
Κώστας Βρεττάκος

Κάλλιο αργά παρά... ακόμα αργότερα και ύστερα από ενάμιση μήνα το Δ.Σ. του
Ελληνικού Κέντρου Κινηματογράφου συνεδριάζει απόψε για να εγκρίνει τη
χρηματοδότηση των νέων παραγωγών του, αν και οι μισοί της διοίκησής του θέλουν
να «δώσουν» και οι άλλοι μισοί να φανούν «σκληροί», για να ρίξουν το μπαλάκι
στη νέα διοίκηση. Πολλές οι αιτίες αυτής της κωλυσιεργίας με δύο πρωταρχικές:
η έγκριση του προϋπολογισμού του ΕΚΚ για το '97 ­ ένα δισ. 900 εκατ. δρχ. ­
που ήταν να υπογραφεί τον Ιανουάριο, μόλις πριν από λίγες ημέρες πήρε από το
υπουργείο Πολιτισμού τις «ευχές» του με πρώτη δόση 600 εκατ. δρχ. Αν και δεν
διευκρινίζεται από ποιες πηγές θα δοθούν (ΛΟΤΤΟ, επιστροφή φόρου) ούτε και
πότε, για να μπορεί το Κέντρο να καθορίσει και το πρόγραμμά του ­ και η
δεύτερη είναι η αναμενόμενη για τέλη Ιουνίου αλλαγή φρουράς στο Δ.Σ. του ΕΚΚ.
Κάτι που συνδυάζεται και με την «από στιγμή σε στιγμή» ψήφιση του νέου
νομοσχεδίου για τον κινηματογράφο από τα Θερινά Τμήματα ­ στην καλύτερη
περίπτωση ­ της Βουλής. Εκτός αν το σημερινό Δ.Σ. πάρει παράταση θητείας για
κάνα τρίμηνο μέχρι να ψηφιστεί ο νέος νόμος για τον κινηματογράφο... Ήδη,
πάντως, ακούγονται τα ονόματα των Θανάση Ρεντζή, Ανδρέα Τύρρου, Χρήστου
Χριστοδούλου για τη θέση του προέδρου, που κατέχει εδώ και 6 χρόνια ο Κώστας
Βρεττάκος. Αλλά και δεν αποκλείεται η αιφνιδιαστική απόφαση του κ. Ευάγγελου
Βενιζέλου να παρουσιάσει γι' αυτήν τη θέση έναν τεχνοκράτη, ειδικό στο
μάρκετινγκ, που όλο και περισσότεροι του χώρου το εύχονται... Άντε να βρεις άκρη...

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15858P022</ED>
<ID>
ID:163397

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P02&aa=2</URL></REF>


Article

<CATEGORY>vin09</CATEGORY>

 <H2>... και για κάποιους σκηνοθέτες
</H2>
<AUTHOR>Π.Θ.Κ.</AUTHOR>

Πριν από λίγες ημέρες εγκρίθηκε το πρώτο κονδύλι του ΥΠΠΟ προς το ΕΚΚ, της
τάξεως των 600 εκατ. δρχ. Ανάμεσα στα σενάρια που αναμένεται, λοιπόν, να
ενισχυθούν για να ξεμπλοκαριστούν και να πουν «μοτέρ πάμε», είναι: «Εγώ κι ο
αδελφός μου» του Αντώνη Κόκκινου, «Ο μυστικός Νοέμβρης» του Τάκη Παπαγιαννίδη,
«Η Αντωνία των δρόμων» της Βασιλικής Ηλιοπούλου, «Το τάμα» του Ανδρέα Πανταζή,
«Παιδική χαρά» του Δημήτρη Ινδαρέ, «Με θέα τον Λυκαβηττό» της Δώρας
Μασκλαβάνου, «Το αίνιγμα» του Γιάννη Σολδάτου, «Ένοχες σιωπές» του Τάσου
Αλεξάκη, «Πίσω πόρτα» του Γιώργου Τσεμπερόπουλου, «Οι νύφες» του Παντελή
Βούλγαρη, «Γέφυρα λεμονιών» του Κώστα Φέρρη κ.ά.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15858P023</ED>
<ID>
ID:163435

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P02&aa=3</URL></REF>


Article

<CATEGORY>vin09</CATEGORY>

 <H2>Γκλέντα, η υπουργός
</H2>
<AUTHOR>Μ.Χ.</AUTHOR>

«Η Βρετανία ματαιώνει όλες τις πτήσεις από τη Νιγηρία». Η είδηση δεν έχει
καμία θέση στις σελίδες του πολιτισμού. Μόνο που... ήταν η πρώτη επίσημη
απόφαση με την οποία η Γκλέντα Τζάκσον ­ ναι! ναι! η διάσημη πρωταγωνίστρια
στις «Ερωτευμένες Γυναίκες» του Ράσελ ­ έκανε την δυναμική εμφάνισή της ως
υπουργός Μεταφορών της νέας κυβέρνησης Μπλερ. Εξήντα χρόνων σήμερα, αυτή η
εξαιρετική ηθοποιός, που χωρίς να είναι ποτέ όμορφη κατάφερνε να γίνεται
ιδιαίτερα αισθησιακή, έχει εδώ και χρόνια αφιερωθεί στους κοινωνικούς αγώνες.
Και φαίνεται πως θα το έχει καταφέρει τόσο καλά, θα έχει πείσει τόσο πολύ, θα
έχει τόσο πολύ αποφύγει να εξαργυρώσει τη φήμη της στις καινούργιες
δραστηριότητές της, που ο σοβαρός βρετανικός Τύπος δεν την προσδιορίζει πια ως
«η ηθοποιός». Αυτή είναι η μαγκιά της!

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15858P024</ED>
<ID>
ID:163456

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P02&aa=4</URL></REF>


Article

<CATEGORY>vin09</CATEGORY>

 <H2>Η Θεσσαλονίκη προκαλεί τη Νέα Υόρκη
</H2>
<AUTHOR>Χ.</AUTHOR>

Έσπασε τα ταμεία και βοήθησε να δημιουργηθεί το υψηλότερο ρεκόρ επισκεπτών για
τον Μάιο των τελευταίων 19 χρόνων στο Μητροπολιτικό Μουσείο της Νέας Υόρκης η
«Δόξα του Βυζαντίου». Όπως μας πληροφορεί η ανακοίνωση του ΜΕΤ, στις δώδεκα
πρώτες εβδομάδες λειτουργίας αυτής της έκθεσης, είδαν τη «Δόξα του Βυζαντίου»
330.193 επισκέπτες, ενώ κατά τον Μάιο, ένα μήνα που θεωρείται χαμηλής
προσέλευσης, το ΜΕΤ συγκέντρωσε 506.247 επισκέπτες! Μόνο στο τριήμερο 23-25
Μαΐου επισκέφθηκαν τη «Δόξα του Βυζαντίου» 18.000 άτομα, ενώ ο μνημειώδης και
πλήρης κατάλογος της έκθεσης εξαντλήθηκε και ανατυπώθηκε. Όσο για το τριήμερο
διεθνές συμπόσιο με θέμα τον μεσοβυζαντινό πολιτισμό συμμετείχαν συνολικά 550
σύνεδροι και το παρακολούθησαν 1.320 ακροατές. Οι οργανωτές της έκθεσης, που
συγκέντρωσε 350 αριστουργήματα από 119 συλλογές απ' όλο τον κόσμο, πέτυχαν ένα
θαύμα. Χαλάλι τα εκατομμύρια δολάρια των Ελλήνων χορηγών ­ του Ομίλου Τραπεζών
Άλφα, της Σίτιμπανκ, του Παπαστράτου, του Μαρινόπουλου, της Χαλυβουργικής, του
Κωνσταντίνου Αγγελόπουλου, αφού το μήνυμα του Βυζαντίου έφθασε σε τόσο πολύ
κόσμο. Μένει τώρα να δούμε ως πού θα φθάσει η επισκεψιμότητα της έκθεσης των
«Θησαυρών του Αγίου Όρους», που εγκαινιάζεται σε λίγες ημέρες στη Θεσσαλονίκη
Πολιτιστική Πρωτεύουσα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15858P025</ED>
<ID>
ID:163468

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P02&aa=5</URL></REF>


Article

<CATEGORY>vin09</CATEGORY>

 <H5>ΜΑΥΡΟ ΧΙΟΥΜΟΡ ΣΤΟ ΚΑΙΝΟΥΡΓΙΟ ΒΙΒΛΙΟ ΤΟΥ ΒΑΣΙΛΗ ΑΛΕΞΑΚΗ
</H5><H5>Γιατί κλαις; Δεν σου πήρα σοκολάτα;
</H5><H2>Γράφω για να ξορκίσω τους φόβους μου
</H2>
<AUTHOR>ΧΑΡΗ ΠΟΝΤΙΔΑ</AUTHOR>

<H3>Είναι ένας άνδρας που έχει μια πολύ ωραία γυναίκα. Και τη ζηλεύει. Τη ζηλεύει
γιατί φοράει κοντές φούστες και οι άλλοι άνδρες την τρώνε με τα μάτια τους.
Κοιτάνε τα πόδια της. Και αυτός υποφέρει... Αυτή παθαίνει ένα δυστύχημα και
της κόβουν το ένα πόδι. Αυτός εξακολουθεί να ζηλεύει; Βεβαίως, γιατί όλοι
αυτοί που την κοίταζαν πριν από το δυστύχημα την κοιτάζουν και τώρα. Το πόδι
που έμεινε είναι εξίσου αξιολάτρευτο.
</H3>
Βασίλης Αλεξάκης. Ζω μεταξύ Γαλλίας και Ελλάδας, αλλά μόνο στην Ελλάδα φυτεύω δέντρα

Μαύρο χιούμορ και ακραίες κωμικοτραγικές καταστάσεις. Πικρές ιστορίες που σε
κάνουν να γελάς, προκαλώντας την ίδια στιγμή την περίεργη γεύση μιας
υποφώσκουσας ενοχής, όπως σε όλα τα καθιερωμένα «μη» που παραβιάζεις. «Γράφω
για να ξορκίσω τους φόβους μου, λέει στα «ΝΕΑ» ο συγγραφέας Βασίλης Αλεξάκης.
Και υπογραμμίζει: «Ένα διήγημα πρέπει να είναι πολύ δυνατό και να μην έχει την
παραμικρή φλυαρία. Πρέπει να είναι κάτι πολύ συμπυκνωμένο και να σε πηγαίνει
τόσο μακριά ώστε να πρέπει εκ των πραγμάτων να τελειώσει μέσα σε 20 σελίδες».

Δέκα τέτοια διηγήματα, διηγήματα «εξαίσιας φρίκης» ­ όπως τα χαρακτήρισε η
σατιρική εφημερίδα των Παριζιάνων, «Κανάρ Ανσενέ» ­ είναι το περιεχόμενο του
τελευταίου βιβλίου του Αλεξάκη, που ήδη κυκλοφόρησε στην Γαλλία και αύριο
βγαίνει και στα ελληνικά από τις εκδόσεις «Εξάντας» με τον τίτλο «Ο μπαμπάς
και άλλα διηγήματα».

Ο συγγραφέας του «Τάλγκο» και του «Παρίσι - Αθήνα», καθώς και του πρόσφατα
βραβευμένου με το γαλλικό «Μεντισίς», «Μητρική Γλώσσα» (που έχει πουλήσει γύρω
στα 100 χιλιάδες αντίτυπα και μπήκε και στα γαλλικά γυμνάσια), εξακολουθεί να
ζει μεταξύ Γαλλίας και Ελλάδας, μόνο που όσο περνάνε τα χρόνια ομολογεί ότι
τον ερεθίζει πολύ περισσότερο η ελληνική γλώσσα αλλά και η ελληνική
πραγματικότητα. «Μπορεί να ζω τον μισό καιρό εδώ και τον μισό εκεί, στην
Ελλάδα όμως ερωτεύομαι και στην Ελλάδα φυτεύω δέντρα».

Μένει σε ένα υπόγειο στο Κολωνάκι, που όμως βλέπει σε ένα μικρό κηπάκι από την
άλλη, κι εκεί έχει φυτέψει δύο κυπαρίσσια, μία γαζία «που άρεσε στην μάννα
μου» και μια χαρουπιά «για να υπάρχει κι ένα εξωτικό στοιχείο». Και στο σπίτι
του στην Τήνο φυτεύει μανιωδώς. «Μ' αρέσει η γη, ασχολούμαι».

Άλλωστε, και το νέο μυθιστόρημα που ξεκίνησε να γράφει στην Ελλάδα
διαδραματίζεται κι αυτό και «μάλλον θα έχει κεντρικό του ήρωα ένα νησί». Κι
αυτό με χιούμορ μαύρων αποχρώσεων; «Το χιούμορ μου βγαίνει πολύ περισσότερο
στα διηγήματα ­ αν και εδώ που τα λέμε το γέλιο όχι μόνον δεν αποκλείει το
δραματικό στοιχείο αλλά είναι αδελφάκι του. Και η ταινία που θέλω να κάνω
τώρα, πάλι κωμωδία είναι...».

Ο Βασίλης Αλεξάκης, της Ελλάδας και της Γαλλίας, του πικρού γέλιου και των
αδιέξοδων ερώτων, ζει καλά, όπως ήθελε πάντα, «γράφοντας και κάνοντας που και
που καμιά ταινία». Δεν έχει καμιά τρομερή οικονομική φιλοδοξία, «το μόνο μου
όνειρο ήταν να αποκτήσω ένα τραπέζι πινγκ πονγκ και το απέκτησα εδώ στην
Αθήνα». Όσο για την νέα ταινία;

«Θα έχει τίτλο η "Ωραία Ελένη" και θα γυριστεί σε ένα πλοίο που πάει στην
Τήνο. Θα είναι με δύο κουτσούς που συναντιούνται εκεί στο πλοίο και συζητούν
για το πώς αγοράζουν παπούτσια. Και αφού ο ένας έχει χάσει το αριστερό πόδι κι
άλλος το δεξί, λένε ότι είναι καλή ιδέα να ψωνίζουν μαζί... Μαύρο κι αυτό, ε;
Πρέπει όμως πρώτα να βρω τα λεφτά...».

a Αύριο στις 7.30 μ.μ. ο Βασίλης Αλεξάκης θα παρουσιάσει το νέο του βιβλίο στο
Γαλλικό Ινστιτούτο και μετά θα προβληθεί η ταινία του «Αθηναίοι».

«ΤΑ ΝΕΑ» προδημοσιεύουν το διήγημα «Γιατί κλαις», από την καινούργια συλλογή
του Βασίλη Αλεξάκη που κυκλοφορεί αύριο από τον «Εξάντα».

Βάλε το παλτό σου! Πού είναι τα παπούτσια σου; Πήγαινε να βρεις τα παπούτσια
σου! Τι θέλεις τώρα, να φας κανένα σκαμπίλι; Τι με κοιτάς έτσι; Πήγαινε να
βρεις τα παπούτσια σου, είπα! Αν δεν τα βρεις, θα μείνουμε σπίτι! Θες να
μείνουμε σπίτι; Εγώ πάντως, να ξέρεις, καμιά διάθεση δεν έχω να βγω μ' αυτόν
το βρομόκαιρο. Κι έχω μπόλικες δουλειές να κάνω στο σπίτι, μπόλικες.

Εντάξει, δεν θες να μείνουμε σπίτι... Ε, τότε βρες τα παπούτσια σου! Τα
βρήκες; Είσαι έτοιμος; Περίμενε να βάλω κι εγώ το παλτό μου. Μην ανοίγεις την
πόρτα! Ποιος σου είπε ν' ανοίξεις την πόρτα; Δεν βλέπεις ότι δεν είμαι έτοιμη,
στραβός είσαι; Άντε, πάμε. Πού είναι τα κλειδιά μου; Μήπως τα είδες πουθενά;
Δεν φαντάζομαι να τα πήρες εσύ; Είμαι βέβαιη ότι ήταν εδώ, πάνω στο τραπέζι.
Όχι, τα 'χω στην τσέπη μου. Έλα, φύγαμε. Δώσε μου το χέρι σου.

Τι βρομόκαιρος. Παναγιά μου, τι βρομόκαιρος! Μη μιλάς γιατί θα πρηστούν οι
αμυγδαλές σου και θα φωνάξω το γιατρό. Δεν θες να φωνάξω το γιατρό, έτσι δεν
είναι; Ε, βγάλε το σκασμό τότε και περπάτα πιο γρήγορα! Σε μια ώρα το πολύ
πρέπει να 'μαστέ πίσω. Το πολύ! Άσε αυτόν το σπάγκο! Πόσες φορές σου έχω πει
να μη μαζεύεις τίποτε από χάμω; Είναι γεμάτα μικρόβια αυτά τα πράγματα. Θ'
αρρωστήσεις και θ' αναγκαστώ πάλι να φέρω το γιατρό. Θα σου δώσω εγώ ένα
σπάγκο άμα γυρίσουμε, αν είσαι καλό παιδί εννοείται.

Γιατί σέρνεις τα πόδια σου, μπορώ να μάθω;

Είσαι κουρασμένος; Άμα είσαι κουρασμένος, πάμε αμέσως σπίτι. Με περιμένουν ένα
σωρό δουλειές, ένα σωρό. Γιατί μου είπες να βγούμε αφού είσαι κουρασμένος; Τι
θέλεις πάλι; Μια σοκολάτα; Καλά, θα σου πάρω στο γυρισμό αν είσαι φρόνιμος.
Μην πατάς μέσα στα νερά, βρε παιδάκι μου! Μα επίτηδες το κάνεις, επίτηδες;
Άντε, πήγαινε να παίξεις τώρα. Εγώ θα κάτσω εδώ. Μην απομακρύνεσαι, θέλω να σε
βλέπω. Μην κυλιέσαι στο χώμα! Θα χτυπήσεις! Ξέρεις πώς θα τα κάνεις τα ρούχα
σου; Δεν μπορώ να σ' τα καθαρίζω μια ζωή. Έχω κι άλλες δουλειές. Πού τη βρήκες
αυτή την μπάλα; Δώσ' τη στο παιδάκι! Δώσ' του αμέσως την μπάλα του είπα!
Συγγνώμη, κυρία μου, δεν θα το ξανακάνει. Γιατί παίρνεις τα παιχνίδια των
άλλων παιδιών, ε; Δεν έχεις δικά σου; Παίξε λίγο με το φτυάρι σου και το
κουβαδάκι σου. Έχασες το φτυάρι σου; Πώς το έχασες δηλαδή; Κάπου θα το
πέταξες, ψάξε! Δεν εξαφανίζονται έτσι τα φτυάρια. Ψάξε είπα! Αν δεν ψάξεις,
πώς θα το βρεις; Δεν σου είπα να πέσεις μπρούμυτα! Τι είν' αυτό που βρήκες
εκεί; Άνοιξε το χέρι σου! Καλέ σκουλήκι είναι! Θεέ και Κύριε! Πέταξέ το
αμέσως! Αμέσως λέω! Έτσι μου 'ρχεται να κάνω εμετό.

Παίξε τώρα με το φτυάρι σου και το κουβαδάκι σου γιατί θα φύγουμε όπου να
'ναι. Ο πατέρας σου έρχεται νωρίς σήμερα. Και με περιμένουν ένα σωρό δουλειές
στο σπίτι. Μη βάζεις τα δάχτυλά σου στη μύτη σου! Αν είσαι συναχωμένος, πάρε
ένα μαντίλι.

Πάμε. Βλέπεις, φεύγει και το παιδάκι με τη μαμά του. Πες αντίο στο παιδάκι.
Έλα είπα! Κουφός είσαι; Δεν θα σου πάρω σοκολάτα, να μάθεις άλλη φορά να
έρχεσαι πιο γρήγορα! Κοίτα σε τι κατάσταση είναι τα ρούχα σου! Δώσε μου το
χέρι σου! Μη σκύβεις! Τι γκρινιάζεις τώρα; Καλά, καλά θα σου πάρω σοκολάτα.
Σταμάτα μόνο να γκρινιάζεις, δεν το αντέχω. Και περπάτα πιο γρήγορα!

Μια σοκολάτα παρακαλώ μου δίνετε; Αυτή, ναι, τη μικρή. Μην τη βαστάς έτσι, θα
λερώσεις το μανίκι σου. Έτσι και μου λερώσεις το παλτό σου, θα φας ένα
χαστούκι που θα είναι όλο δικό σου. Και θα το πω στον πατέρα σου! Θα τον
πιάσουν τα νεύρα του, όπως την τελευταία φορά. Θυμάσαι τι σου έκανε την
τελευταία φορά, ε;

Πόσες φορές πρέπει να σ' το πω να μην πατάς μόνος σου το κουμπί του ασανσέρ,
πόσες φορές; Βγάλε τα παπούτσια σου, δεν θέλω να μου γεμίσεις χώματα το σπίτι.
Βγάλε τα παπούτσια σου αμέσως είπα! Γιατί κλαις; Τι σ' έπιασε; Δεν σε πήγα
βόλτα όπως μου ζήτησες; Δεν σου πήρα τη σοκολάτα που ήθελες; Κι αντί να είσαι
ευχαριστημένος, εσύ κλαις! Θα με τρελάνει αυτό το παιδί.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15858P031</ED>
<ID>
ID:163354

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P03&aa=1</URL></REF>


Article

<CATEGORY>vin09</CATEGORY>

 <H2>Τυφλή η Ιστορία, κουφοί οι άνθρωποι;
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Τι είναι σήμερα η Ιστορία; Διδακτικό ανάγνωσμα που στην πράξη δεν δίδαξε ποτέ
κανέναν; Σύνολο από θαυμαστά και τρομερά γεγονότα που κανένας δεν ξέρει πώς
συνδέονται και αν συνδέονται μεταξύ τους; Παράλληλες «αφηγήσεις», δηλαδή
εναλλακτικοί μύθοι που κανένας τους δεν είναι περισσότερο ή λιγότερο έγκυρος
από τον άλλο; Καθώς σήμερα δεν υπάρχουν αξιόπιστα συστήματα (θρησκευτικά,
φιλοσοφικά, επιστημονικά) που να δίνουν αναμφίλογο ειρμό στο ιστορικό
γίγνεσθαι, το παρόν δεν είναι πια το σημείο απ' όπου περνάει η σαΐτα του
αργαλειού της Ιστορίας για να υφάνει ένα σχέδιο που θα ολοκληρωθεί κάποια
στιγμή στο μέλλον· είναι μια γωνιά στο χάος και θα μπορούσε ν' αλλάξει θέση με
οποιαδήποτε άλλη γωνιά.

Νόρμπερτ Ελίας: Η ΕΞΕΛΙΞΗ ΤΟΥ ΠΟΛΙΤΙΣΜΟΥ. Ήθη και κοινωνική
συμπεριφορά στη νεώτερη Ευρώπη. Τόμος Α'. Μετάφραση:
Έμη Βαϊκούση. Νεφέλη, Αθήνα 1997. 366 σσ. *

Έτσι, οι άνθρωποι σήμερα έχουν την τάση να αισθάνονται ότι ζουν σ' ένα αιώνιο
παρόν. Ό, τι ονομάζαμε άλλοτε παρελθόν και μέλλον δεν είναι η αφετηρία, τα
ενδιάμεσα στάδια και ο προορισμός μιας πορείας, αλλ' αποτελούν διάκοσμο ενός
ακίνητου τοπίου, «συγχρονικά» υλικά που, αφού δεν υπάρχουν πια λογικές
ιεραρχίες, μπορούν να χρησιμοποιηθούν επιλεκτικά με οποιονδήποτε τρόπο και για
οποιονδήποτε σκοπό. Η ιστορική αμνησία είναι το κύριο σύμπτωμα της
μεταμοντέρνας εποχής. Ας αναλογιστούμε μόνο πόσο έχουν υποχωρήσει, στις
επιστήμες του ανθρώπου, οι γενεαλογικές προσεγγίσεις υπέρ των λεγόμενων «δομιστικών».

Μια συνέπεια, επικίνδυνα συντηρητική, αυτής της στάσης είναι να θεωρεί κανείς
ότι τα φαινόμενα της κοινωνικής ζωής είναι πάγιες οντότητες, χωρίς αρχή και
ημερομηνία λήξης, ότι συνεπώς κάθε προσπάθεια να τ' αλλάξουμε όχι μόνον είναι
μάταιη, αλλά και συνιστά βία κατά της «φύσης των πραγμάτων» (η οποία, σε μια
πιο ορθοπρεπή πολιτικά γλώσσα, μεταφράζεται όχι σπάνια σε «δικαιώματα»
απειροποίκιλων μικρών ή μεγάλων ομάδων).

Ακριβώς εδώ βλέπω τη σημασία που μπορεί να έχουν σήμερα έργα όπως αυτά του
Ελίας και του Ζέλντιν. Αν και πολύ διαφορετικά μεταξύ τους, μας υπενθυμίζουν
ότι όχι μόνο τα έθνη, οι θεσμοί, τα κοινωνικά συστήματα, αλλά και η καθημερινή
συμπεριφορά των ανθρώπων έχει μια ιστορία: άλλαξε πολλές φορές στο παρελθόν,
για συγκεκριμένους λόγους, και ό,τι βλέπουμε σήμερα δεν είναι παρά το
προσωρινό καταστάλαγμα μιας αέναης διαδικασίας.

Η κλασική μελέτη του Νόρμπερτ Ελίας (πρωτοκυκλοφόρησε το 1939 κι επανεκδόθηκε
με συμπληρωμένη μορφή το 1969) αναφέρεται στην εξέλιξη των κοινωνικών ηθών στη
Δυτική Ευρώπη από την Αναγέννηση ώς σήμερα. Στόχος της είναι να δείξει πώς η
σχετικά χαλαρή, παρορμητική κοινωνική συμπεριφορά των ανθρώπων του Μεσαίωνα
μετασχηματίστηκε, ανάμεσα στον 16ο και 18ο αιώνα, με μια σειρά όλο και πιο
εσωτερικευμένων κανόνων και ελέγχων, σ' ένα άκρως εξειδικευμένο ήθος που
σήμερα ονομάζουμε γενικά «πολιτισμένη συμπεριφορά».

Theodore Zeldin: Η ΚΡΥΦΗ ΙΣΤΟΡΙΑ ΤΗΣ ΑΝΘΡΩΠΟΤΗΤΑΣ.
Μετάφραση: Χριστίνα Ζήση. «Νέα Σύνορα» - Α.Α.
Λιβάνη, Αθήνα 1997. 588 σσ.

Κινητήριος μοχλός αυτής της εξέλιξης υπήρξαν οι βασιλικές αυλές, προ πάντων η
γαλλική. Η «αυλική αβρότητα» (courtoisie), μια κωδικοποιημένη λεπτότητα που
αποσκοπούσε στην ελαχιστοποίηση των τριβών ανάμεσα στα μέλη του βασιλικού
περιβάλλοντος, διαδόθηκε βαθμιαία στα μεσαία αστικά στρώματα, έγινε
γενικευμένο πρότυπο συμπεριφοράς με το όνομα «κοινωνική κοσμιότητα»
(civilitι) και αργότερα, γύρω στα τέλη του 18ου αιώνα,
θεωρητικοποιήθηκε ως κατ' εξοχήν έκφραση του «πολιτισμού» (civilisation).

Ο Ελίας αναλύει, με κάπως μονότονη αποδεικτικότητα, πάμπολλα παραδείγματα,
κυρίως σχετικά με τους καλούς τρόπους στο τραπέζι και τις φυσικές ανάγκες,
αλλά και τις σχέσεις των δύο φύλων, την επιθετικότητα κ.λπ. Τα παραδείγματα
αυτά, παρμένα από διάφορες εποχές, αποκαλύπτουν με τη συγκριτική τους εξέταση
πόσο μεγάλη απόσταση διανύθηκε και πόσο πρόσφατα, σχετικά, είναι πολλά είδη
συμπεριφοράς που σήμερα θεωρούμε φυσικά.

Το βαθύτερο σκεπτικό του Ελίας είναι ότι οι άνθρωποι διαμορφώνουν τη
συμπεριφορά τους όχι ως αυτόνομοι μικρόκοσμοι με δεδομένες ιδιότητες, ανάγκες
και κίνητρα, αλλά στις μεταξύ τους σχέσεις. Έτσι, φροντίζει να μας δείξει ότι
συνήθειες όπως π.χ. η χρήση ατομικού σερβίτσιου ή μαντηλιού για τη μύτη δεν
υιοθετήθηκαν επειδή είναι υγειονομικά ενδεδειγμένες (αν και έτσι
εκλογικεύτηκαν εκ των υστέρων), αλλά επειδή ακριβώς ανταποκρίνονταν στις νέου
τύπου σχέσεις που δημιουργήθηκαν. Η ανάλυσή του είναι σχεδόν πάντα πειστική.
Αν κάτι της λείπει, είναι μια εξήγηση του γιατί ­ αφού ο συγγραφέας δεν θεωρεί
ότι η αποστροφή για πράγματα όπως οι εκκρίσεις ή οι οσμές του διπλανού είναι
φυσική αντίδραση ­ καθιερώθηκαν αυτοί οι συγκεκριμένοι κανόνες και όχι άλλοι.
Αλλά ίσως η απάντηση δίνεται στον δεύτερο τόμο, που δεν έχουμε δει ακόμη.

Όπως ο Ελίας, έτσι και ο Ζέλντιν (το αγγλικό πρωτότυπο του βιβλίου του
εκδόθηκε το 1994) βλέπει τη σχετικότητα των ανθρώπινων ηθών, και μάλιστα όχι
μόνο στην εναλλαγή των αιώνων, αλλά και των τόπων. Το βιβλίο του είναι ένα
πραγματικό πολυπολιτισμικό πανόραμα, αφού στις σελίδες του παρελαύνουν
προσωπικότητες, έθιμα, θρύλοι, θεσμοί από τις πιο διαφορετικές κουλτούρες και
ιστορικές περιόδους. Αυτό όμως που τον ενδιαφέρει δεν είναι τόσο η συλλογική
συμπεριφορά όσο η ατομική. Και πιο συγκεκριμένα, πώς ένας σημερινός άνθρωπος
μπορεί να κάνει ικανοποιητικότερη την προσωπική ζωή του και τις σχέσεις του με
τους άλλους αντλώντας διδάγματα από την εμπειρία του ιστορικού παρελθόντος.

Ώστε λοιπόν η Ιστορία μπορεί τελικά να μας διδάξει; Αυτό πιστεύει ο Ζέλντιν,
όχι όμως με την έννοια της κατανόησης κάποιων γενικών και σταθερών νόμων, που
σε όμοιες συνθήκες παράγουν όμοια αποτελέσματα, αλλά μάλλον δείχνοντάς μας πώς
άτομα ή ομάδες από άλλες εποχές και άλλους πολιτισμούς έλυναν προβλήματα
παραπλήσια με τα δικά μας. Θα έλεγε κανείς ότι η ιστορία των πολιτισμών είναι,
για τον Ζέλντιν, ένα τεράστιο γραφείο παροχής συμβουλών, χωρισμένο σε τμήματα
στα οποία εμείς, οι τυχεροί άνθρωποι του σήμερα, μπορούμε ν' αποταθούμε με
σιγουριά για σχεδόν οτιδήποτε μας ταλανίζει.

Ο Ζέλντιν προτάσσει σε κάθε κεφάλαιο του βιβλίου του την ιστορία ενός λίγο -
πολύ συνηθισμένου ανθρώπου της εποχής μας (σχεδόν πάντα μιας γυναίκας), που
αντιμετωπίζει προβλήματα όπως μοναξιά, φόβο και άγχος, έλλειψη σεβασμού ή
κατανόησης ή ανοχής από τους άλλους, δυσκολίες στις σχέσεις με τον ερωτικό
σύντροφο, πόθο για περισσότερη προσωπική ανεξαρτησία κ.λπ. Ακολουθεί μια
ιστορική περιήγηση, που επιχειρεί να πείσει γι' αυτό που μόλις είπαμε: ότι η
συσσωρευμένη πείρα της ανθρωπότητας υποδεικνύει τρόπους εξόδου από τέτοια αδιέξοδα.

Η κρυφή ιστορία της ανθρωπότητας (κρυφή με την έννοια όχι του άγνωστου ή
παρασιωπημένου, αλλά του ενδόμυχου, του εσωτερικού) είναι, λοιπόν, ένα
αισιόδοξο βιβλίο. Μας λέει ότι οι άνθρωποι σήμερα, όντας σε θέση να συγκρίνουν
τις ιστορικές εμπειρίες λαών που καλύπτουν ένα ευρύτατο φάσμα, αλλά και τις
ατομικές περιπτώσεις σπουδαίων πρωτοπόρων και αντικομφορμιστών απ' όλα τα μήκη
και πλάτη της Γης, μπορούν να πετύχουν μια μεγαλειώδη σύνθεση ευαισθησιών,
διαθέσεων, ηθών που θα τους επιτρέψει να ζουν αρμονικότερα με τον εαυτό τους
και ν' αντιμετωπίζουν με κατανόηση τους άλλους, όσο διαφορετικοί και αν είναι αυτοί.

Όλα αυτά είναι ασφαλώς πολύ ωραία. Και δεν μυρίζουν σωτηριολογικό πρόγραμμα,
γιατί ο Ζέλντιν εναποθέτει τις ελπίδες του στην ατομική ενσυναίσθηση και
αυτοεξέταση, όχι στην εκπόνηση σχεδίων για την κατάκτηση του παραδείσου. Αλλά
δύσκολα αποφεύγει κανείς την εντύπωση ότι το βιβλίο του είναι και αυτό, ώς
έναν βαθμό, σύμπτωμα της μεταμοντέρνας «συγχρονίας», για την οποία έλεγα στην
αρχή: το ιστορικό παρελθόν είναι ένας απέραντος λειμώνας, που υπάρχει για να
τον χρησιμοποιείς κατά βούληση, χωρίς ν' αποτελούν εμπόδια οι διαφορετικές
κοινωνικές, οικονομικές, πολιτικές, ψυχολογικές, πολιτισμικές, γεωγραφικές
συνθήκες. Η προοπτική ματιά, που εκτιμά τις αποστάσεις, το κοντά και το
μακριά, έχει χαθεί, οι προσωπικές επιθυμίες αποφασίζουν από μόνες τους για τη
σύνθεση της «πραγματικότητας».

Η κρυφή ιστορία της ανθρωπότητας είναι ένα βιβλίο γραμμένο πολύ γλαφυρά και τα
ιστορικά παραδείγματα που προσκομίζει έχουν μεγάλο ενδιαφέρον. Αλλά, αν
μπορούμε πράγματι να διδαχτούμε από το παρελθόν, είναι απαραίτητο να έχουμε
επίγνωση των ορίων τέτοιων διδαγμάτων. Κι επίσης ­ πράγμα που ουσιαστικά είναι
το ίδιο ­ επίγνωση των δικών μας ορίων.

Αξίζει κάθε έπαινος στις μεταφράστριες των δύο βιβλίων για την υποδειγματική
δουλειά τους.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15858P041</ED>
<ID>
ID:163355

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P04&aa=1</URL></REF>


Article

<CATEGORY>vin09</CATEGORY>

 <H5>ΣΥΜΒΟΥΛΕΣ ΓΙΑ ΝΑ ΠΡΟΣΤΑΤΕΥΘΟΥΝ ΤΑ ΠΑΙΔΙΑ ΑΠΟ ΑΚΑΤΑΛΛΗΛΑ ΠΡΟΓΡΑΜΜΑΤΑ
</H5><H2>Δωδεκάλογος κατά της βίας
</H2>
<H3>Τα παιδιά κρίνουν την τηλεόραση για τις σκηνές βίας που προβάλλει. Και η Ένωση
Καταναλωτών, η Ποιότητα της Ζωής (ΕΚΠΟΙΖΩ) δίνει στους γονείς δώδεκα χρήσιμες
συμβουλές για το πώς θα προστατεύσουν τα παιδιά τους από τα ακατάλληλα προγράμματα.
</H3>
Δύο στα οκτώ παιδιά, ηλικίας έως 12 ετών, αφιερώνουν κάπου 20 ώρες την
εβδομάδα, για να παρακολουθούν διάφορα προγράμματα στην ελληνική τηλεόραση,
σύμφωνα με έρευνα της AGB.

Και επειδή τα «V - Chips» (τοποθετούνται στις τηλεοπτικές συσκευές και
μπλοκάρουν τις σκηνές βίας) δεν έχουν έρθει ακόμη στην Ελλάδα, η ΕΚΠΟΙΖΩ δίνει
στους γονείς χρήσιμες συμβουλές.

Πόσο αναγκαίες είναι οι συμβουλές αυτές; Αρκετά, αν αναλογιστεί κάποιος ότι
πολλές φορές τα κανάλια διακόπτουν τα προγράμματα που απευθύνονται σε παιδιά
για να μεταδώσουν τρέιλερ από ταινίες ή σειρές με σκηνές βίας, με συνέπεια ­
αρκετές φορές ­ τα παιδιά να μιμούνται τις επικίνδυνες σκηνές που βλέπουν στη
μικρή οθόνη.

Και ποια είναι η άποψη των παιδιών για την τηλεόραση; «Ο σκοπός της είναι
ενημερωτικός, ψυχαγωγικός και εκπαιδευτικός, αλλά όταν δεν χρησιμοποιείται
σωστά γίνεται επικίνδυνη, κυρίως ως προς τη διαμόρφωση του χαρακτήρα των
παιδιών», γράφει ο Γιώργος Νακόπουλος, μαθητής της Ε' τάξης του 2ου Δημοτικού
Σχολείου Βύρωνα, στην έκθεση με θέμα «Παιδί και τηλεόραση», η οποία
παρουσιάστηκε ­ μαζί με δεκάδες ακόμη ­ στο 12ο Παιδικό Φεστιβάλ. Ένας άλλος
μαθητής, ο Νίκος Σουρβίνος (της Δ' τάξης) γράφει για τη βία στην TV: «Όταν
βλέπω στις ειδήσεις πολέμους, καταστροφές, βία, δυστυχία, ανθρώπους να
πεινάνε, στεναχωριέμαι που δεν μπορώ να προσφέρω βοήθεια. Άσε αυτές τις
διαφημίσεις. Απορώ, δεν σας ζαλίζουν εσάς τους μεγάλους; Είναι σαν τις
πολιτικές συζητήσεις, κουραστικές».

Η Μαριάννα Απαρτόγλου (μαθήτρια στην Ε' τάξη) γράφει για το ίδιο θέμα: «Πρέπει
να αποφεύγουμε εκπομπές και ταινίες που δείχνουν σκηνές βίας, γιατί μερικές
φορές τα παιδιά μιμούνται αυτά που βλέπουν στην τηλεόραση. Αποτέλεσμα όλων
αυτών είναι ­ τα τελευταία χρόνια ­ η αύξηση της εγκληματικότητας και της βίας
ακόμη και στα παιδιά». Στην αύξηση της παιδικής εγκληματικότητας μέσω της
τηλεόρασης αναφέρεται στην έκθεσή του ο Γεώργιος Καπετανίδης (μαθητής της Ε'
τάξης): «Τα παιδιά παρακολουθούν ανεξέλεγκτα ταινίες τρόμου και προσπαθούν να
υποδυθούν τους ήρωες ή τους κακούς των ταινιών».

Ο ρόλος του γονιού στο ζήτημα της υγιούς σχέσης ανάμεσα στο παιδί και την
τηλεόραση είναι για έναν ακόμη λόγο σημαντικός και αυτό γιατί, σύμφωνα με δύο
έρευνες που έγιναν τον περασμένο χρόνο στη Βρετανία, «το παιδί από την ηλικία
των τεσσάρων χρόνων μπορεί να επιλέγει τα προγράμματα της αρεσκείας του».

Οι συμβουλές

Τον δωδεκάλογο της ΕΚΠΟΙΖΩ για τη «σωστή τηλεθέαση του παιδιού» υιοθέτησαν ο
Δήμος Βύρωνα και οι μαζικοί φορείς που έλαβαν μέρος στη διημερίδα που οργάνωσε
πρόσφατα ο δήμος, στο πλαίσιο του 12ου Παιδικού Φεστιβάλ, με θέμα «Παιδί και τηλεόραση».

Οι 12 αυτές συμβουλές είναι:

Να κλείνετε κατά διαστήματα την τηλεόραση, εξηγώντας στο παιδί ότι η μικρή
οθόνη δεν θα πρέπει να είναι συνεχώς ανοικτή. Να ασκείτε κριτική στα δελτία
ειδήσεων. Να μην ξεχνάτε το παιδί σας μπροστά στη μικρή οθόνη, γιατί μπορεί να
αποδειχθεί ένας πολύ κακός φίλος του. Να γίνει το τηλεοπτικό πρόγραμμα αφορμή
για το διάβασμα κάποιου βιβλίου ή για μια επίσκεψη σε αρχαιολογικό χώρο.

Να παρακολουθείτε τηλεόραση μαζί με τα παιδιά σας, μετατρέποντας έτσι την
παθητική τηλεθέαση σε οικογενειακή δραστηριότητα. Να ασκείτε κριτική και να
συζητάτε με τα παιδιά σας για ό,τι βλέπετε στη μικρή οθόνη. Οι τηλεοπτικοί
«ήρωες» ή «σταρ» δεν θα πρέπει να γίνονται πρότυπα για τα παιδιά σας. Να
δημιουργείτε τους δικούς σας αντι-ήρωες, επαινώντας το καλό και στιγματίζοντας
το κακό. Η διαφήμιση δεν θα πρέπει να είναι παραπλανητική. Τοποθετείστε την TV
στο σαλόνι και όχι στο παιδικό δωμάτιο. Έτσι ελέγχετε καλύτερα την ποιότητα
των προγραμμάτων, αλλά και την απόσταση της οθόνης από τα μάτια των παιδιών
σας. Διαμορφώστε το οικογενειακό πρόγραμμα στην TV σε εβδομαδιαία βάση. Μην
αυξάνετε τον χρόνο τηλεθέασης των παιδιών κατά τη διάρκεια του Σαββατοκύριακου
ή των εορτών. Να μην ανταμείβετε το παιδί με περισσότερα τηλεοπτικά προγράμματα.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15858P051</ED>
<ID>
ID:163356

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* «Διακοπές στη Ρώμη» ήθελε να προβάλει το Star. Και να μοιράσει σε όλα τα
έντυπα και τις εφημερίδες δελτία Τύπου με τα στοιχεία της ταινίας.
Παραπλανητικά όμως τα στοιχεία. Άφαντοι η Όντρεϊ Χέπμπορν και ο
Γκρέγκορι Πεκ και στη θέση τους, οι πρωταγωνιστές του ριμέικ της
ταινίας του Γουίλιαμ Γουάιλερ, Κάθριν Όξμπεργκ (ναι, μία
από τις κόρες της δυναστείας Κάρινγκτον στην ομώνυμη σαπουνόπερα) και
Τομ Κόντι. Άδωρο το ξενύχτι των τηλεθεατών που τσίμπησαν στο δόλωμα του
καναλιού για υψηλή τηλεθέαση. Και αυτή η πρακτική έχει αρχίσει να διαδίδεται
στα κανάλια ­ πρόσφατα έγινε και στον Antenna με την «Άννα», που δεν ήταν του
Κοντζαλόφσκι ­ που γι' άλλη μια φορά νομίζουν ότι οι τηλεθεατές είναι
αδαείς. Μήπως θα έπρεπε οι υπεύθυνοι προγραμμάτων να επαναπροσδιορίσουν τα
όρια σεβασμού και εκτίμησης όσων τους επιλέγουν για την ψυχαγωγία τους;

* Το «Κάτσε Καλά» έκανε ρεπορτάζ στο αεροδρόμιο και η ρεπόρτερ εντόπισε το
ζεύγος Τόλη Βοσκόπουλου και Άντζελας Γκερέκου, με κατεύθυνση
προς την Κέρκυρα. Και ρωτούσε τον Τόλη τα σχέδιά του για τον χειμώνα και είπε
εκείνος ότι ετοιμάζεται για μιούζικαλ στο «Ακροπόλ», αφιερωμένο στην
Άντζελα ­ που, παρεμπιπτόντως, της αγόρασε και μια παλιά έπαυλη στη
γενέτειρά της ­ με τίτλο που υποδηλώνει ότι είναι η μοναδική γυναίκα της ζωής
του. «Μοναδική», βέβαια, μετά τις προηγούμενες. Γι' αυτό ίσως και εκείνη
στεκόταν δίπλα του με τα μαύρα της γυαλιά απαθής. Σαν όλες αυτές οι ενδείξεις
λατρείας από την πλευρά του να τη διαπερνούν και να μην την αγγίζουν.

* Καλεσμένος του «Πρωινού Καφέ» ο Άγγελος Διονυσίου, με την ευκαιρία
του νέου του δίσκου, που χρειάζεται τη σχετική προβολή. Και είχε η Ελένη
Μενεγάκη την έμπνευση να τον ρωτήσει αν εκτός από ερωτικά τραγούδια το
ρεπερτόριό του είναι εμπλουτισμένο και με άλλα είδη. Σαν τι τραγούδια,
αναρωτήθηκε ο τραγουδιστής. Πολιτικά ή αντάρτικα; Πολύ αστεία της φάνηκε η
απορία του κι άρχισε τα γέλια και τα νάζια, αλλά και η ίδια δεν ήταν
ξεκαθαρισμένη στο τι αναζητούσε. Γι' αυτό και ο καλεσμένος της επιμένει σε
σουξέ που εκφράζουν σαδιστικές επιθυμίες του στυλ «Να σε δω να πεθαίνεις για μένα».

* Από το Πουέρτο Ρίκο καταγόταν ο τραγουδιστής που ακολούθησε τη νηοπομπή της
Ρούλας Κορομηλά στη Σύρο, για το καθιερωμένο καλοκαιρινό της σόου στην
Πλατεία του Δημαρχείου της Ερμούπολης. Αλλά στο Πουέρτο Ρίκο μιλάνε ισπανικά
και όχι ιταλικά. Κάτι που δεν αφορούσε τη Ρούλα, η οποία του μιλούσε στην
ιταλικήν σαν να ήταν η εσπεράντο.

* Σε δορυφορικά κανάλια βγήκε ο υπουργός πολιτισμού, Ευάγγελος
Βενιζέλος, για να μιλήσει στη δημοσιογράφο του TV5 για τα σχέδια και τα
εμπόδια που αντιμετωπίζει στη θητεία του υπουργείου Πολιτισμού. Στον κήπο του
Γαλλικού Ινστιτούτου Θεσσαλονίκης η Γαλλίδα δημοσιογράφος συναντήθηκε με τον
Έλληνα υπουργό για να τον ρωτήσει για τις ματαιώσεις των εκδηλώσεων της
Πολιτιστικής Πρωτεύουσας. Κι εκείνος της επισήμανε τη μεγάλη έκθεση με τους
Θησαυρούς του Αγίου Ορους, τους οποίους για πρώτη φορά μπορούν να θαυμάσουν
και οι γυναίκες. Για την αλήθεια των λόγων του, σχετικά με τη σπουδαιότητα των
κειμηλίων της μοναστικής κοινότητας του Αγίου Ορους, η συνέντευξη συμπληρώθηκε
και με ένα ρεπορτάζ του Άρη Δαβαράκη

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15858P052</ED>
<ID>
ID:163398

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P05&aa=2</URL></REF>


Article

<CATEGORY>vin09</CATEGORY>

 <H5>ΓΕΝΕΘΛΙΑ ΡΑΔΙΟΦΩΝΙΚΗΣ ΜΟΥΣΙΚΗΣ ΕΚΠΟΜΠΗΣ ΣΤΗΝ ΕΡΑ3
</H5><H2>Ο «συνθέτης» έγινε 50 ετών
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

<H3>Την χαρακτήρισαν «ραδιοφωνικό μουσικό πανεπιστήμιο». Ο λόγος για την εκπομπή
του Γ' Προγράμματος της Ελληνικής Ραδιοφωνίας, «Ο συνθέτης της εβδομάδας», που
συμπλήρωσε πέντε δεκαετίες.
</H3>
Οι συνθέτες - ραδιοφωνικοί παραγωγοί Μάρκος Μωυσίδης (κάτω αριστερά),
Κορνήλιος Διαμαντόπουλος (πίσω αριστερά), Γιώργος Παπαδάκης (μέσον) και
Βαγγέλης Κατσούλης (δεξιά)

Στα τέλη της δεκαετίας του '40, το τότε Εθνικό Ίδρυμα Ραδιοφωνίας (ΕΙΡ), είχε
ένα μόνον πρόγραμμα ­ το Α' ­ με επικεφαλής τον Στρατή Μυριβήλη και τον
Κωνσταντίνο Σβωλόπουλο, στο οποίο υπήρχαν οι εκπομπές «Μουσικά πορτρέτα» και
«Έργα του...». 
«Μαρτυρίες κάνουν λόγο πως εκτός από αυτές τις εκπομπές ήταν κι άλλη μία, "Ο
συνθέτης της εβδομάδας"», είπε στα «ΝΕΑ» ο συνθέτης Κορνήλιος Διαμαντόπουλος
(εκ των σημερινών συντελεστών της εκπομπής), τονίζοντας πως «η παρουσία της, η
οποία μετέπειτα απορρόφησε τις άλλες δύο, αναφέρεται συστηματικά στο
"Ραδιοπρόγραμμα" (πρόγονος της "Ραδιοτηλεόρασης") από τις αρχές της δεκαετίας
του '50». 
Τέσσερις από τους ραδιοφωνικούς παραγωγούς (συνθέτες όλοι τους) που έκαναν και
κάνουν την... θητεία τους πίσω από τα μικρόφωνα της εκπομπής, μίλησαν στα
«ΝΕΑ» για τον «Συνθέτη της εβδομάδας» (κύκλος έξι εκπομπών) καλύπτοντας μία
περίοδο 20 περίπου χρόνων από τη ζωή του. 
Ο Βαγγέλης Κατσούλης βρέθηκε στο στούντιο ηχογραφήσεων της εκπομπής, στις
αρχές της δεκαετίας του '80. Τέσσερα χρόνια αργότερα τη σκυτάλη παρέλαβε ο
Γιώργος Παπαδάκης (σημερινός σύμβουλος προγράμματος στην ΕΡΤ). Το '87 στη
«σκυταλοδρομία» μπήκε (πλάι στον Ανδρέα Ρικάκη) ο Μάρκος Μωυσίδης. Έναν χρόνο
μετά έγιναν τρεις, με τον Κορνήλιο Διαμαντόπουλο. Όλοι ήταν ήδη στην ΕΡΑ
έχοντας άλλες εκπομπές. Στον «Συνθέτη της εβδομάδας», οι παλαιότεροι, βρέθηκαν
«λόγω των αυξημένων αναγκών του προγράμματος». Ήταν όμως το μεράκι, η αγάπη
για τη μουσική, οι κινητήριες δυνάμεις «για μία ακόμη εκπομπή», που έδωσαν
ώθηση και άλλον αέρα στην παραγωγή.

«Η παρουσίαση ενός συνθέτη και του έργου του δεν γινόταν αποσπασματικά.
Εντάχθηκαν ακόμα και συνεντεύξεις συνθετών, κάποιους από τους οποίους
φιλοξενήσαμε στο στούντιο», θυμάται ο Μάρκος Μωυσίδης. «Βγάζαμε στον αέρα
υλικό που πολλές φορές ακουγόταν για πρώτη φορά», συμπλήρωσε ο Βαγγέλης
Κατσούλης, «ενώ σε κάποιες περιπτώσεις, μέσα από την έρευνα και την
προετοιμασία των εκπομπών, μαθαίναμε σχεδόν μαζί με τους ακροατές μας,
πράγματα για κάποιον συνθέτη που ως εκείνη τη στιγμή ήταν άγνωστα», είπε ο
Γιώργος Παπαδάκης.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15858P081</ED>
<ID>
ID:163357

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P08&aa=1</URL></REF>


Article

<CATEGORY>vin09</CATEGORY>

 <H2>Προτάσεις της ΕΣΗΕΑ για κανόνες δεοντολογίας
</H2>
Οι γενικοί κανόνες δεοντολογίας, η επεξεργασία της δημοσιογραφικής ύλης των
δελτίων ειδήσεων και τα προβλήματα (κυρίως η ασφαλιστική κάλυψη) που
αντιμετωπίζουν οι δημοσιογράφοι των τηλεοπτικών σταθμών ήταν τα θέματα που
συζητήθηκαν στην χθεσινή συνάντηση του Διοικητικού Συμβουλίου της ΕΣΗΕΑ με
τους διευθυντές ειδήσεων των καναλιών.

Στη συζήτηση αναπτύχθηκε ο προβληματισμός από την πλευρά του Δ.Σ. της ΕΣΗΕΑ
για δημιουργία οργάνου δεοντολογίας. Από τα κανάλια, οι εκπρόσωποι του Antenna
υποστήριξαν πως «δεν χρειάζεται ένα ακόμη εποπτικό όργανο» (εφ' όσον υπάρχουν
το Πειθαρχικό Συμβούλιο της ΕΣΗΕΑ και το Εθνικό Συμβούλιο Ραδιοτηλεόρασης),
ενώ οι εκπρόσωποι του Mega, του Star, του Καναλιού 5 και της ΕΤ1 επιφυλάχθηκαν
να πάρουν θέση. Οι εκπρόσωποι ειδήσεων του Σκάι συμμερίστηκαν την άποψη του
Δ.Σ. της ΕΣΗΕΑ.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15858P082</ED>
<ID>
ID:163399

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P08&aa=2</URL></REF>


Article

<CATEGORY>vin09</CATEGORY>

 <H2>Οι βλαβερές συνέπειες του καπνίσματος
</H2>
Αφιερωμένη στον εορτασμό της Παγκόσμιας Ημέρας κατά του Καπνίσματος είναι η
σημερινή εκπομπή της Εύας Ντελιδάκη «Με... υγεία» (ΕΤ1, 18.20).

Η συζήτηση ­ ανάμεσα σε μη... καπνιστές ­ στρέφεται γύρω από τα καταστροφικά
αποτελέσματα του καπνίσματος και στον τρόπο που μπορεί κανείς να απαλλαγεί απ'
αυτή την συνήθεια.

Στη συζήτηση παίρνουν μέρος ο υφυπουργός Υγείας - Πρόνοιας Θόδωρος Κοτσώνης,
οι καθηγητές Νίκος Δοντάς, Γεώργιος Δάικος, Νίκος Χούλης, Παύλος Τούτουζας, ο
αθλίατρος Χρ. Σκορδής και η ψυχολόγος Ευγενία Ανδρέου, η οποία συμμετέχει και
στο πρόγραμμα μεθαδόνης.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15858P083</ED>
<ID>
ID:163436

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P08&aa=3</URL></REF>


Article

<CATEGORY>vin09</CATEGORY>

 <H5>ΣΤΟΝ ΤΕΛΙΚΟ ΤΟΥ ΔΙΕΘΝΟΥΣ ΔΙΑΓΩΝΙΣΜΟΥ ΘΕΑΤΡΙΚΟΥ ΕΡΓΟΥ ΤΟΥ ΙΔΡΥΜΑΤΟΣ ΩΝΑΣΗ
</H5><H5>Ερωτηματικά εκφράζει ο Γιώργος Σκούρτης
</H5><H2>Ένας Έλληνας στους 130!
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ο Παναγιώτης Μέντης προκρίθηκε ανάμεσα σε εκατόν τριάντα συγγραφείς

Ένας μόνον Έλληνας θεατρικός συγγραφέας ανάμεσα σε περίπου εκατόν τριάντα που
είχαν καταθέσει έργα τους, ο Παναγιώτης Μέντης, διεκδικεί το ένα από τα τρία
βραβεία ή τη μία από τις τυχόν διακρίσεις που θα απονείμει η Επιτροπή Βραβείων
του Διεθνούς Διαγωνισμού Θεατρικού Έργου, που προκήρυξε το 1996 το Ίδρυμα Ωνάση.

Η Πρωτοβάθμια Επιτροπή, όπως είχαν γράψει «ΤΑ ΝΕΑ» (11 Οκτωβρίου 1996),
μοιρασμένη σε έξι υποεπιτροπές (ανά γλώσσα, διότι τα έργα υπήρχε η δυνατότητα
να υποβληθούν στα ελληνικά, αγγλικά, γαλλικά, ισπανικά, γερμανικά ή ιταλικά)
ανέλαβε ­ μέλη της μεταξύ άλλων, ήταν οι Βάλτερ Πούχνερ, Κώστας
Γεωργουσόπουλος, Χαρά Μπακονικόλα, Πλάτων Μαυρομούστακος, Νάσος Βαγενάς, Λίλα
Μαράκα ­ το τιτάνιο έργο να κάνει την πρώτη επιλογή ανάμεσα σε 1.457 (!) έργα
που είχαν υποβληθεί. Η Δευτεροβάθμια Επιτροπή, από τα αγνώστου αριθμού
προκριθέντα στον πρώτο γύρο έργα, έστειλε στην Τριτοβάθμια σαράντα δύο και από
αυτά εκείνη με τη σειρά της επέλεξε δέκα, τα οποία χθες ανακοίνωσε το Ίδρυμα
Ωνάση και είναι:

«Ενεχυροδανειστήριο» της Ίσις Μπαϊάο (Βραζιλία), «Οι σκοτεινές φωνές» του
Γκουίζι Κατάλντο (Ιταλία), «Βουβή κραυγή» του Χουάν Χοσέ Γκονζάλες Γκαρσία
(Αργεντινή), «Η ανύψωση των κλεφτών» του Ναγκλ Τζάκσον (ΗΠΑ), «Τούκο! Τούκο! ή
Η πριγκίπισσα του Φεγγαριού της Σαύρας» του Άντον Ζουάν (Φιλιππίνες), «Η
ανάσταση» του Γκάμπριελ Λάντσι (ΗΠΑ), «Save» του Παναγιώτη Μέντη, «Η σκιά του
βρυκόλακα» του Πέτερ Μίλερ (Ουγγαρία) «Συγκομιδή» της Μαντζούλα Παντμαναμπχάν
(Ινδίες) και «Η αδελφή του Αδάμ» του Αλεξέι Σλαπόφσκι (Ρωσία).

Από τα έργα αυτά η Επιτροπή Βραβείων θα διαλέξει τα προς βράβευση έργα, καθώς
και όσα τυχόν κρίνει άξια διακρίσεως, «αφού λάβει υπόψη της τη γνώμη της
Τριτοβάθμιας Επιτροπής», όπως σημειώνεται στην ανακοίνωση. Σύμφωνα με ασφαλείς
πληροφορίες των «ΝΕΩΝ», η επιτροπή ουσιαστικά θα επικυρώσει ήδη ειλημμένες
αποφάσεις της Τριτοβάθμιας, τα μέλη της οποίας, όπως και των προηγουμένων, δεν
έχουν ώς τώρα ανακοινωθεί, αλλά θα ανακοινωθούν, όπως ελέχθη στα «ΝΕΑ» από τη
γραμματεία της Επιτροπής, στις 2 Ιουλίου μαζί τόσο με τα θεατρικά βραβεία όσο
και με τα διεθνούς κύρους διαγωνιστικά Βραβεία Ωνάση «Διεθνούς Συνεννοήσεως»,
«Πολιτισμού» και «Περιβάλλοντος». Στα μέλη, πάντως, της Τριτοβάθμιας, σύμφωνα
με τις πληροφορίες των «ΝΕΩΝ», συγκαταλέγεται ο πρόεδρος της Εταιρείας Ελλήνων
Θεατρικών Συγγραφέων Κώστας Ασημακόπουλος. Τα τρία βραβεία, που συνοδεύονται
από τα εντυπωσιακά έπαθλα των 250, 200 και 150 χιλιάδων δολαρίων ΗΠΑ, θα
επιδοθούν μαζί με τα υπόλοιπα Βραβεία Ωνάση, στις 16 Σεπτεμβρίου στο Μέγαρο
Μουσικής από τον Πρόεδρο της Δημοκρατίας κ. Κωστή Στεφανόπουλο.

Αξίζει να σημειωθεί ότι ανάμεσα στους διαγωνιζόμενους υπάρχουν διεθνώς γνωστά
ονόματα, όπως ο Σλάβομιρ Μρόζεκ και ο Άρνολντ Ουέσκερ, αλλά και πλήθος
καθιερωμένων Ελλήνων θεατρικών συγγραφέων ­ Ιάκωβος Καμπανέλλης, Παύλος
Μάτεσις, Γιώργος Σκούρτης, Μανόλης Κορρές, Βασίλης Ζιώγας, Γιώργος Μανιώτης,
Φώφη Τρέζου, Χρήστος Σαμουηλίδης, Χρήστος Δοξαράς, Μήτσος Κασόλας έως και η
Ειρήνη Παπά.

Ο Παναγιώτης Μέντης που επελέγη, είναι ηθοποιός και εγκωμιάστηκε ως συγγραφέας
στη σκηνή μόλις τον περασμένο χειμώνα στο θέατρο «Στοά» με το βραβευμένο στον
κρατικό διαγωνισμό θεατρικού έργου «Άννα είπα!», και στη συνέχεια με τη
διασκευή για το θέατρο από διηγήματα του Τσέχωφ «Αλίμονο και μερικά αχ, αχ!!!»
που παρουσίασε το «Θέατρο Καισαριανής», ενώ η Ελένη Κούρκουλα μόλις ανήγγειλε
ότι στην επόμενη σεζόν θα ανεβάσει στο θέατρο «Αυλωνίτη» το έργο του «Reeality
και show».

«Είναι πολύ συγκινητικό», είπε ο κ. Μέντης στα «ΝΕΑ» για την επιλογή του.
«Αυτό, όμως, το σκαλοπάτι το κερδίζω γιατί υπήρχαν οι προηγούμενοι που έγραψαν
και γράφουν ακόμα πολύ καλό ελληνικό θέατρο. Θεωρώ δασκάλους μου τον
Καμπανέλλη και τον Μάτεσι. Έμαθα να γράφω διαβάζοντας τα έργα τους. Από κει
και πέρα ήταν θέμα τύχης και δουλειάς. Γιατί η αλήθεια είναι ότι δουλεύω με σύστημα».

Το «Save» ­ ο τίτλος αναφέρεται στην εντολή από τα προγράμματα των
ηλεκτρονικών υπολογιστών ­ έργο με έντεκα πρόσωπα, θέμα του έχει τις
συναντήσεις σε τέσσερα διαφορετικά Χριστούγεννα της δεκαετίας του '80 και των
αρχών της δεκαετίας του '90 των μελών μιας οικογένειας. «Οι συναντήσεις
αυτές», είπε ο συγγραφέας, «είναι τέσσερα δείγματα του πολιτισμού τριών
γενεών. 
Ενός πολιτισμού που χάνεται, του πολιτισμού της "αρπαχτής" της δεκαετίας του
'80 και του πολιτισμού των κομπιούτερ, τον οποίο εκφράζουν οι νέοι». Ας
σημειωθεί ότι στην προκήρυξη του διαγωνισμού η Επιτροπή του Ιδρύματος Ωνάση,
πρόεδρος του Διοικητικού Συμβουλίου του οποίου είναι ο κ. Στέλιος
Παπαδημητρίου, έθεσε τη «νόρμα», τα συμμετέχοντα «πρωτότυπα θεατρικά έργα» να
αφορούν «άσχετα από το είδος της θεατρικής μορφής, στον προβληματισμό του
ανθρώπου την αυγή του 21ου αιώνα».

«Εκείνο που επιθυμώ», κατέληξε ο κ. Μέντης, «είναι, ανεξάρτητα από το
αποτέλεσμα, το έργο μου αυτό κάποτε να ανέβει στη σκηνή».

Υπάρχουν όμως και τα ερωτηματικά για τον διαγωνισμό. Τα θέτει ο συγγραφέας
Γιώργος Σκούρτης, που πληροφορήθηκε την απόφαση της Τριτοβάθμιας Επιτροπής, η
οποία δεν προέκρινε το έργο που είχε υποβάλει.

«Διάβασα την ανακοίνωση του Ιδρύματος Ωνάση με τα δέκα θεατρικά έργα που
επελέγησαν από την Τριτοβάθμια Επιτροπή», γράφει ο κ. Σκούρτης, «και επειδή
είμαι κι εγώ ένας από τους συμμετέχοντες δικαιούμαι, νομίζω, να μάθω (όπως και
οι υπόλοιποι) κάποιες λεπτομέρειες.

α Ποιοι αποτελούσαν την Πρωτοβάθμια, τη Δευτεροβάθμια και την
Τριτοβάθμια Επιτροπή.

β Πόσα και ποια ελληνικά έργα έφθασαν μέχρι την Τριτοβάθμια Επιτροπή.

γ Το σκεπτικό της απόρριψής τους από τα μέλη της Επιτροπής.

δ Σε ποια γλώσσα διαβάστηκαν τα ξένα έργα και από ποιους.

και ε Αν η Επιτροπή Βραβείων του Ιδρύματος Ωνάση πρόκειται να διαβάσει
τα ελληνικά έργα που έφθασαν μέχρι την Τριτοβάθμια, μήπως και τα μέλη της
σχηματίσουν διαφορετική γνώμη για τα απορριφθέντα».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15858P091</ED>
<ID>
ID:163358

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P09&aa=1</URL></REF>


Article

<CATEGORY>vin09</CATEGORY>

 <H2>Ερίζουν οι αρμόδιοι για τη χρήση της Βίλας Μπιάνκα
</H2>
Η βίλα Μπιάνκα. Ένα κτίριο - μύθος, σπάνιου ρυθμού

ΘΕΣΣΑΛΟΝΙΚΗ. 
Γραφείο Βόρ. Ελλάδας

Η Βίλα Μπιάνκα, Casa Bianca ή Villa Blanche σώθηκε.

Τώρα τι την κάνουμε;

Έτσι ή κάπως έτσι θα μπορούσε να διαμορφωθεί το τέλος μιας ιστορίας που άρχισε
στα 1911 με το εκπληκτικής ομορφιάς κτίριο που σχεδίασε ο Pietro Arrigon στη
συνοικία των Πύργων ως κατοικία του πλούσιου Εβραίου Dino Fernadez, φιλοξένησε
στις σάλες της δεξιώσεις για τον βασιλέα Κωνσταντίνο και τους απελευθερωτές
της πόλης το 1912, φιλοξένησε στους κήπους της τους ρομαντικούς περιπάτους και
τα κρυφά ραντεβού της Εβραιοπούλας κόρης του ιδιοκτήτη Αλίνης με τον
ανθυπίλαρχο του ελληνικού στρατού Σπύρο Αλιμπέρτη και τον ετερόδοξο για την
εποχή έρωτά τους, τον γερμανικό στρατό κατοχής και ως τα τέλη της δεκαετίας
του '60 το ζευγάρι των αστών ­ της Εβραιοπούλας και του Έλληνα ανθυπίλαρχου ­
και ερειπώθηκε από τους επόμενους ιδιοκτήτες ως τα τέλη της δεκαετίας του '70,
που αγοράστηκε από τον δήμο της πόλης.

Το σπανίου εκλεκτικίστικου ρυθμού κτίριο-μύθος για τη ζωή των αστών στις αρχές
του αιώνα, τις λαμπρές δεξιώσεις, τον στρατό, τους βασιλείς, τους Γερμανούς
κατακτητές, αλλά κυρίως τον ρομαντικό έρωτα που στέγασε ανήκει πλέον στον
δήμο, αναπαλαιώθηκε, ανέκτησε την αίγλη του αλλά... αναζητά τη σύγχρονη χρήση του.

Με χρηματοδότηση του ΥΠΕΧΩΔΕ (800.000.000 δραχμές ­ σύμφωνα με τον
προϋπολογισμό, που αναμένεται να ξεπεράσει τελικά το 1 δισεκατομμύριο δραχμές)
η αναπαλαίωση του κτιρίου, που σχεδιάστηκε από ερευνητική ομάδα
πανεπιστημιακών υπό τον καθηγητή Ν. Μουτσόπουλο και υλοποιήθηκε από την ΔΕΠΟΣ
υπό την επίβλεψη της αρμόδιας Εφορείας Νεωτέρων Μνημείων, ολοκληρώνεται τον
επόμενο μήνα.

Ο δήμος είναι ο ιδιοκτήτης, η μελετητική-ερευνητική ομάδα ­ που αναστήλωσε την
βίλα ­ προτείνει τη στέγαση μουσείου οικοδομικής ιστορίας του ίδιου του
κτιρίου στους χώρους του, ο Οργανισμός Πολιτιστικής Πρωτεύουσας, με κονδύλια
του οποίου το κτίριο γλίτωσε την ερήμωση και κατάρρευση, το διεκδικεί έως το
τέλος του '97 προκειμένου να στεγάσει στους χώρους του εκδηλώσεις και η
επιβλέπουσα Εφορεία Νεωτέρων Μνημείων προτείνει τη λειτουργία μουσείου αστικού
σπιτιού των αρχών του αιώνα στους χώρους της. 
Προτείνει ουσιαστικά να λειτουργήσει το ιστορικό κτίριο ως μουσείο του αστικού
σπιτιού των αρχών του αιώνα και της ιστορίας του αρχοντικού.

Η παράδοση του αναπαλαιωμένου κτιρίου (απομένει μόνο η διαμόρφωση του κήπου
του) αναμένεται να γίνει (με καθυστέρηση τεσσάρων μηνών από το αρχικό
χρονοδιάγραμμα) στα τέλη του επόμενου μήνα. Το τι θα γίνει, σε ποιον θα ανήκει
και τι θα φιλοξενήσει, ουδείς ακόμη γνωρίζει και οι «αρμόδιοι» ερίζουν.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15858P092</ED>
<ID>
ID:163400

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από το φιλμ του Πολ Μαζούρσκι «Απιστίες»

«ΙΣΤΟΡΙΕΣ ΤΟΥ ΚΑΛΟΚΑΙΡΙΟΥ»: Ένας νεαρός κάνει μόνος του διακοπές και
ζει μικροπεριπέτειες με τρία κορίτσια. Νέα κομεντί του εστέτ Ερίκ Ρομέρ. (Εκράν).

«ΑΠΙΣΤΙΕΣ»: Ο Ράιαν Ο' Νιλ μισθώνει τον πληρωμένο φονιά Τσαζ Παλμιντέρι
για να καθαρίσει τη γυναίκα του Σερ και ο Πολ Μαζούρσκι στήνει μια πικρή
κωμωδία. (Αθηναία, Αρκαδία, Village Centre 7, Φιλίπ, Αμαρυλλίς).

«ΑΠΟ ΤΗ ΜΙΑ ΖΟΥΓΚΛΑ ΣΤΗΝ ΑΛΛΗ»: Ένας νεαρός βρίσκεται από τη ζούγκλα
του Αμαζονίου στη... ζούγκλα της Ν. Υόρκης. Κωμωδία του Τζον Πάσκουιν. (Άννα
Ντορ, Village Centre 1, Γαλαξίας, Ιντεάλ, Σινέ Ψυρή, Σπόρτιγκ, Μπομπονιέρα,
Σινεάκ, Μπροντγουαίη).

«ΚΑΘΑΡΙΣΜΟΙ ΦΟΝΩΝ ΕΠΕ»: Α λα Ταραντίνο γκανγκστερικό φιλμ του Ρεμπ
Μπρόντοκ, με τους: Γουίλιαμ Μπάλντουιν, Άντζελα Τζόουνς, Ντέζι Φουέντες.
(Αμόρε, Φλερύ).

«ΟΙ ΜΑΧΗΤΕΣ ΤΟΥ ΚΑΛΟΥ»: Οι κινέζικες πολεμικές τέχνες συναντούν... τα
σπέσιαλ εφέ σε μια περιπέτεια πλατιάς κατανάλωσης. Του Ρόνι Γιου. (Αθήναιον,
Αθήναιον Cinepolis 1, Village Centre 8).

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15858P101</ED>
<ID>
ID:163350

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Αμυδρό το φως του (καθ.). 2. Άκλιτο μέρος του λόγου.
3. Ξενικό άρθρο. ­ Πρόθεμα ξενικών ονομάτων. 4. Συνεχόμενα στο
αλφάβητο. ­ Δεν θεωρείται ωφέλιμη για την υγεία. 5. Συχνά
χαρακτηρίζονται τακτικοί. 6. Δεν αφήνει υπόλοιπο (θηλ.). ­ Γαλλικό
σύμφωνο. 7. Εκεί κατακρήμνισε ο Δίας τον Κρόνο και τους Τιτάνες.
8. Συχνά... τετράγωνοι. ­ Υπάρχει και τέτοια κόρη (αντίστρ.). 9.
Δραματική έκκληση. ­ Η τελευταία συμφωνία του Σούμπερτ.

ΚΑΘΕΤΑ

1. Επίρρημα της καθαρεύουσας, με τη σημασία τού κρυφά, με λαθραίο
τρόπο. 2. Στην περιοχή αυτή του εγκεφάλου βρίσκεται το κέντρο του ύπνου
(αιτ.). 3. Έτσι, για... λατινομαθείς (αντίστρ.). ­ Μέρος του σώματος.
4. Πολλαπλάσιό του είναι το εκτάριο. ­ Βυζαντινή μουσική νότα. ­ Αρχή
ερώτησης. 5. Αρχαία χώρα της Ασίας, το σημερινό Χορασάν. 6. Η
μητέρα των Τιτανίδων. ­ Γραφή του αριθμού 605. ­ Αρχαία ποιητική λέξη για το
αρνί. 7. Αποτελούν μία από τις πηγές του εθνικού μας εισοδήματος.
8. Βιομηχανική περιοχή της Κεντρικής Ευρώπης. ­ Από τα πέντε... δύο.
9. Ποιητική συλλογή του Κώστα Καρυωτάκη.

ΛΥΣΗ (9/6/97)

ΟΡΙΖΟΝΤΙΑ: 1. ΜΑΑΣΤΡΙΧΤ 2. ΙΣΤΙΑΙΑ 3. ΑΠΟΒΡΑΣΜΑ 4.
ΡΟ-ΠΓ 5. ΟΝΟΛΑΤΡΑΙ 6. ΛΑΔΙ-ΑΡΚ 7. ΥΠΑΠΑΝΤΗ 8.
ΗΛΩ-ΤΟ 9. ΜΑΝΤΑΛΑΚΙ. ΚΑΘΕΤΑ: 1. ΜΙΑΡΟΙ-ΗΜ 2. ΑΣΠΟΝΔΥΛΑ
3. ΑΤΟ-Ο ΑΠΩΝ 4. ΣΙΒΥΛΛΑ 5. ΤΑΡ-ΠΟΑ 6. ΡΙΑΝΤ
7. ΙΑΣ-ΡΑΝΤΑ 8. ΜΠΑΡΤΟΚ 9. ΤΡΑΓΙΚΗ.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15858P102</ED>
<ID>
ID:163409

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P10&aa=2</URL></REF>


Article

<CATEGORY>vin09</CATEGORY>

 <H5>ΜΥΘΙΣΤΟΡΗΜΑΤΙΚΗ ΑΛΛΗΓΟΡΙΑ ΚΑΙ ΕΙΡΩΝΕΙΑ ΕΝΑΝΤΙΑ ΣΤΟΝ ΑΚΑΔΗΜΑΪΣΜΟ
</H5><H2>Ο Χρηστάκης, ο Λέρνος και οι οκτώ ζωές τους
</H2>
<AUTHOR>ΕΦΗ ΦΑΛΙΔΑ</AUTHOR>

Ο Λεωνίδας Χρηστάκης με τον πρύτανη του Δημοκρίτειου Πανεπιστημίου Θράκης
Γιάννη Πανούση

Αφού γύρισε τον κόσμο βλέποντας τοπία, μνημεία, μουσεία και γνωρίζοντας
ανθρώπους, ο Λεωνίδας Χρηστάκης φορτώθηκε με εμπειρίες και αποφάσισε ύστερα
από μελέτες, εργοβιογραφίες, έρευνες και χρονικά ντοκουμέντα να καταπιαστεί με
το μυθιστόρημαΎστερα από τρία χρόνια ενασχόλησης, το πρώτο του μυθιστόρημα
κυκλοφορεί και αφιερώνεται «σε όλους εκείνους που ονειρεύονται ταξίδια και
κόσμους και που δυσκολεύονται να πραγματώσουν».

Το «Μυθιστόρημα των μυθιστορημάτων ή Το Σύνδρομο της Λερναίας Ύδρας» (Εκδόσεις
Δελφίνι) στηρίζεται στον άθλο του Ηρακλή, που αποκεφάλισε τη Λερναία Ύδρα. Ο
Λέρνος Κεφάλας είναι ο ήρωας του βιβλίου, που ζει στο Άργος, προσβεβλημένος
από το Σύνδρομο της Λερναίας Ύδρας και πιστεύει ότι έχει ζήσει οκτώ ζωές. 
Ένας τρόμος τον κυριεύει όταν συνειδητοποιεί ότι η ένατη ζωή είναι η δική του,
με συνέπεια να κλειστεί σε ένα ψυχιατρείο, όπου σε οκτώ συνεδρίες ­ όσα και τα
κεφάλια του τέρατος που εξολόθρευσε ο Ηρακλής ­ διηγείται στον ψυχίατρό του
τις προηγούμενες ζωές του, γεμάτες από περιπέτειες, ενταγμένες διάσπαρτα μέσα
στον χρόνο και στον χώρο.

Καθένα από τα κεφάλαια όπου περιγράφονται οι ζωές των ηρώων του αποτελεί
αυτόνομο μυθιστόρημα. Στις προηγούμενες ζωές του, ο Λέρνος Κεφάλας έζησε στο
Λονδίνο ως νέος κουλτουριάρης την εποχή του '20, υπήρξε αδελφός του Έρνεστ
Χέμινγουεϊ, ποιητής την εποχή της Τουρκοκρατίας, επαναστάτης και τρομοκράτης,
Έλληνας πλασιέ δευτερευόντων προϊόντων στην Αφρική, πρώην μαθητής στρατιωτικής
σχολής, που ο Μάης του '68 τον άλλαξε, σύζυγος Ρωμαίου στρατηγού, η οποία
αυτοκτόνησε γιατί την ατίμασαν, αλλά και έμβρυο που θυμάται την ενδομήτρια ζωή
του. Κοινό χαρακτηριστικό όλων, η εμμονή του θανάτου.

«Θέμα μου είναι οι άνθρωποι που βιώνουν μια ζωή και τρέμουν τον θάνατο. Ο
θάνατος τους κατατρέχει. Πριν να ξεκινήσω το γράψιμο, προσπάθησα να βρω τη
βάση της ιστορίας, το νοητικό κατασκεύασμα που αποτελεί προϋπόθεση για την
κατανόηση του δικού μου μυθιστορήματος.

Φυσικά, υπάρχει το αυτοβιογραφικό πλέγμα, αλλά μόνο σε ό,τι αφορά τις
περιγραφές τόπων και περιστατικών, που έχουν προέλθει από τις προσωπικές μου
εμπειρίες», εξήγησε χθες ο συγγραφέας του μυθιστορήματος, επιθυμώντας να
συμπληρώσει σε διευκρινίσεις την εισήγηση του πρύτανη του Πανεπιστημίου
Κομοτηνής, εγκληματολόγου Γιάννη Πανούση. 
Ο οποίος αναφέρθηκε στον Λεωνίδα Χρηστάκη και στο πρώτο του μυθιστόρημα,
τονίζοντας πως πέρα από τις περιγραφές του, που αποδεικνύουν ότι είναι
λογοτέχνης, «ο Χρηστάκης είναι ένας χειριστής συνειδήσεων, ένας
αντιεξουσιαστής που γράφει μυθιστόρημα προξενώντας το ερώτημα αν
μυθιστοριογραφεί τον εαυτό του. Μέσα από τους ήρωές του λες και ζει ο ίδιος.

Περιπλανάται, γιατί η περιπλάνηση είναι ελευθερία. Δεν πιστεύει στον
ακαδημαϊσμό, χρησιμοποιεί την αλληγορία, την ειρωνεία, σχολιάζει,
κουτσομπολεύει, κριτικάρει. Οι ήρωές του σκέφτονται, παράγουν ιδεολογία,
κωδικοποιούν πολιτικές πρακτικές. Αλλά και φοβούνται να αγαπήσουν».

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15858P111</ED>
<ID>
ID:163351

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P11&aa=1</URL></REF>


Article

<CATEGORY>vin09</CATEGORY>

 <H2>Φεστιβάλ αστέρων στη Σύμη
</H2>
Νάνα Μούσχουρη

Η Νάνα Μούσχουρη, ο Γιάννης Μαρκόπουλος, η Άλκηστη Πρωτοψάλτη, ο Γιάννης
Σπανός, ο Μάριος Τόκας, ο Λάκης Λαζόπουλος, η Σαββίνα Γιαννάτου, ο Πέτρος
Γαϊτάνος, η Ελένη Τσαλιγοπούλου είναι μερικά από τα αστέρια που θα παρελάσουν
στη διάρκεια όλου του καλοκαιριού από το φετινό Φεστιβάλ Σύμης, 25 Ιουνίου -
30 Σεπτεμβρίου.

Η Νάνα Μούσχουρη, με τη συνοδεία γαλλικής ορχήστρας, θα δώσει συναυλία κατά
την επίσημη έναρξη του 3ου Φεστιβάλ της Σύμης, στις 9 Αυγούστου.

Το Φεστιβάλ Σύμης ξεχωρίζει από τα υπόλοιπα θερινά φεστιβάλ στο γεγονός ότι
καλλιτέχνες συμμετέχουν σε εξήντα εκδηλώσεις αφιλοκερδώς και η είσοδος του
κοινού είναι ελεύθερη.

Η συναυλία της Νάνας Μούσχουρη είναι αφιερωμένη σε όσους συνέβαλαν στη
διατήρηση των 2.500 νεοκλασικών κτιρίων του νησιού. 
Με θέμα τον νεοκλασικό οικισμό της Σύμης πραγματοποιείται άλλωστε διήμερο
επιστημονικό συμπόσιο στις αρχές Αυγούστου, το οποίο συμπίπτει με τη συναυλία
του Γιάννη Μαρκόπουλου. 
Το πρόγραμμα του φεστιβάλ περιλαμβάνει συνολικά 60 εκδηλώσεις μουσικής,
θεάτρου, ποιητικές βραδιές, εκθέσεις ζωγραφικής και η παρουσίασή του στην
Αθήνα, στις 26 Ιουνίου, συνδυάζεται με μια βραδιά - αφιέρωμα στον Μίκη
Θεοδωράκη και στον Θάνο Παπαδόπουλο, με ερμηνευτή τον Πέτρο Γαϊτάνο.

Συμμετέχουν, επίσης, το Nossek String Quartet, το Μουσείο Λίζα Ζώη - Ευάγγελος
Ασημακόπουλος, η Αλίκη Βατικιώτη, η Νέλη Σεμιτέκολο, οι Μαρκ Κένελ και Ούβε
Μάτσκε, ο Μιχάλης Γρηγορίου, τα συγκροτήματα: Μορφές Έκφρασης, Μικρές
Περιπλανήσεις, Ομαδική Απόδραση, κ.ά.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15858P112</ED>
<ID>
ID:163395

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P11&aa=2</URL></REF>


Article

<CATEGORY>vin09</CATEGORY>

 <H5>Απάτριδες και ξένοι
</H5><H2>ΤΟ ΠΝΕΥΜΑ του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Κούρδοι! Λαός χωρίς πατρίδα σε διαρκή διωγμό. Πλάνητες και ξένοι στην ίδια
την πατρώα τους γη, τη μοιρασμένη στα τρία.

Η ρίζα τους παλιά όσο και η μοίρα που τους καταδιώκει σε ανηλεείς πολέμους εξόντωσης.

Η διεθνής κοινότητα, αδιάφορη στο μαρτύριο εκατομμυρίων ανθρώπων, νίπτει τας
χείρας της χαρακτηρίζοντάς τους «τρομοκράτες». Η Ευρωπαϊκή Ένωση προκλητικά
«κατανοεί» την εισβολή της Τουρκίας στο Βόρειο Ιράκ ως προσπάθεια υπεράσπισης
του λαού της από «τρομοκρατικές ενέργειες». «Ευελπιστεί» ότι το Κουρδικό
μπορεί να λυθεί με πολιτικά μέσα, με βάση «τον σεβασμό των ανθρωπίνων
δικαιωμάτων». Οποία υπερτάτη υποκρισία!

Όταν ασύστολα, με την ανοχή όλων, καταργείται η πιο σημαντική αρχή του
Διεθνούς Δικαίου: το απαραβίαστο των συνόρων.

Πόσο πωρωμένοι μπορεί να είναι όσοι τολμούν να διακηρύσσουν στα λόγια ότι δεν
«συμφωνούν» με την υπερβολική χρήση βίας, όταν γνωρίζουν ότι ασκείται με τον
πιο ειδεχθή τρόπο, την ανέχονται και την καλύπτουν με την από θέσεως εξουσία
που διαθέτουν. Το ποτάμι του αίματος δεν έφθασε ακόμα έως την πόρτα τους;

Το δίκιο των ανίσχυρων λαών, στο παζάρι των διεθνών ισορροπιών, δεν
προσμετράται αλίμονο στις ανθρώπινες πολιτιστικές αξίες, στις νόμιμες
διεκδικήσεις ύπαρξης.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15858P113</ED>
<ID>
ID:163433

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P11&aa=3</URL></REF>


Article

<CATEGORY>vin09</CATEGORY>

 <H2>Θυμήθηκαν τον Μάνο
</H2>
Τρία χρόνια χωρίς τον Μάνο Χατζιδάκι. Και οι δικοί του άνθρωποι συγκεντρώθηκαν
χθες στο νεκροταφείο της Παιανίας για το καθιερωμένο μνημόσυνο. Παρόντες ήταν
ο γιος του συνθέτη, Γιώργος Θεοφανόπουλος - Χατζιδάκις, η συνεργάτις του από
την εποχή του «Σείριου» Βίκυ Γαλάτου, ο ερμηνευτής πολλών τραγουδιών του Ηλίας
Λιούγκος, η φίλη του από τον κύκλο του Νίκου Γκάτσου, ποιήτρια Αγαθή
Δημητρούκα και ο σκηνοθέτης Νίκος Κούνδουρος.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15858P114</ED>
<ID>
ID:163454

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P11&aa=4</URL></REF>


Article

<CATEGORY>vin09</CATEGORY>

 <H5>ΕΚΘΕΣΗ ΦΑΣΙΑΝΟΥ ΣΤΗΝ ΨΑΡΑΓΟΡΑ
</H5><H2>Ψάρια φρέσκα και ζωγραφιστά
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Ο Αλέκος Φασιανός στην ψαραγορά, με το βιβλίο «Ψάρια Κέας», δίπλα στο τελάρο
με τα φαγκριά και στο βάθος μπροστά στο μικρόφωνο ο ιστορικός τέχνης Χάρης Καμπουρίδης

Η έκθεση του Αλέκου Φασιανού στην ψαραγορά της Αθήνας δεν είναι τυχαία, δεν
είναι μια παραξενιά. Έχει ένα μήνυμα. Ο Αλέκος Φασιανός βαρέθηκε τον
«μικροαστισμό» και το κατεστημένο και αναζητεί καινούργιους δρόμους και χώρους
για να φέρει την τέχνη του πιο κοντά στους ανθρώπους, αντλώντας από αυτούς
καινούργια έμπνευση.

Το καπόνι και ο χάνος, η δράκαινα και η χελιδονίτσα, ο κέφαλος και η σάλπα, η
σμέρνα και το χριστόψαρο, όλα τα ωραία ψάρια των θαλασσών απόκτησαν τον
ζωγράφο τους. Είναι ο Αλέκος Φασιανός, που κατάφερε χθες το βραδάκι να
συγκεντρώσει στην ψαραγορά της Αθήνας ­ ανάμεσα στους μαρμάρινους πάγκους, τις
μυρωδιές, τα νερά στο πάτωμα, και κάποιους έκπληκτους ψαράδες με τις άσπρες
ποδιές ­ πλήθος κόσμου. Πολλοί πήγαν με τα «καλά» τους ρούχα. Το «χάπενινγκ»
δεν ήταν η παρουσίαση του βιβλίου «Ψάρια Κέας», επανέκδοση μιας παλιότερης
δουλειάς του, των Εκδόσεων Βουρκαριανή, με φόντο αστακούς και φαγκριά, αλλά
ήταν τα δεκάδες κιλά (πάνω από 50!) φρέσκων τηγανητών ψαριών (μαρίδα Φαλήρου)
που καταναλώθηκαν στη διπλανή ταβέρνα, καθώς και τα κιλά ρετσίνας που έρευσαν
στο όνομα της τέχνης.

«Ήθελα να ξεφύγουμε από το κατεστημένο», εξήγησε ο Αλέκος Φασιανός για την
ιδέα που είχε να γίνει αυτή η βιβλιοπαρουσίαση στην ιχθυαγορά. Ο ζωγράφος
έστειλε μιαν επιστολή στον δήμαρχο Αθηναίων, κ. Δημήτρη Αβραμόπουλο, ο οποίος
αγκάλιασε την ιδέα. Χθες, ανοίγοντας την εκδήλωση, βρήκε την ευκαιρία να
επιστήσει την προσοχή του κοινού στο έργο της αποκατάστασης της ιχθυαγοράς,
που προχωρεί κανονικά... Απ' έξω κούκλα, από μέσα όμως βαριές μυρωδιές ψαριού
και κάποιοι έκπληκτοι ιχθυοπώλες, που είδαν να εγκαθίστανται μικρόφωνα, το
πανό της έκδοσης και τα χρωματιστά σχέδια των ψαριών ­ με μελάνι ­
ζωγραφισμένα μια κι έξω, όπως τα γιαπωνέζικα σχέδια.

­ Δεν σας ενοχλεί που μυρίζει ψάρι; Ρωτήσαμε τον Αλέκο Φασιανό.

«Ζούμε σ' ένα αποστειρωμένο περιβάλλον», απάντησε. «Εμένα μου αρέσουν οι
μυρωδιές των ανθρώπων, η μυρωδιά του ψαριού. Έχω ξεπεράσει αυτές τις
προκαταλήψεις. Σήμερα η καθαριότητα είναι συνυφασμένη με την υστερία και μας
κάνει να χάνουμε την αίσθηση και τη γεύση των πραγμάτων. Μ' αρέσει η οσμή του
κρεοπωλείου, του φαρμακείου, του ψαράδικου».

­ Πώς ξεκινήσατε να ζωγραφίσετε τα ψάρια;

«Ήδη, πριν από δώδεκα χρόνια, διαπίστωσα ότι στον βυθό της θάλασσας τα ψάρια
χάνονται, εξαφανίζονται σιγά σιγά. Έλεγα, λοιπόν, στους ψαράδες της Κέας να
μου φέρνουν διάφορα ψάρια να τα ζωγραφίσω. Εκείνοι ανταποκρίθηκαν με μεγάλη
προθυμία. Τα ψάρια σε προκαλούν να τα ζωγραφίσεις. Είναι η διαφάνεια του νερού
που κάνει τα χρώματα πιο λαμπερά και πιο όμορφα. Τώρα ζωγραφίζω ψαράδες».

«Το πεζοδρόμιο μιας πόλης είναι καθρέφτης τής πολιτιστικής της έκφρασης», είπε
ο Αλέκος Φασιανός για την επιλογή του να δείξει αυτά τα έργα στην Αγορά, στην
καρδιά της Αθήνας, κάτω από την Ακρόπολη.

Ο κριτικός της τέχνης, κ. Χάρης Καμπουρίδης, υπενθύμισε στο ακροατήριο πόσο
αγαπητό είναι το θέμα του ψαριού στους ζωγράφους πολλών εποχών, υπενθύμισε τη
δύναμη του συμβολισμού του ψαριού στην τέχνη και τόνισε, σχετικά με τα
λαχταριστά ζωγραφιστά ψάρια του Αλέκου Φασιανού, πόσο δεμένος είναι ο
καλλιτέχνης με την απεικόνιση της γειτονιάς και των βιωμάτων των απλών
ανθρώπων, με πόση αγάπη απεικονίζει το ταπεινό, το ασήμαντο.

Δημοπρασία λάιβ

Σήμερα, ήδη, ο Αλέκος Φασιανός θα βρίσκεται στη Ρώμη, για μιαν έκθεση
λιθογραφιών του, που κοσμούν τα ξενοδοχεία της αλυσίδας «Νοβοτέλ», την ίδια
εποχή, που στην Ευρώπη λειτουργούν δύο εκθέσεις έργων του, στο Παρίσι και το
Άμστερνταμ. Από τη Ρώμη θα πετάξει απευθείας προς τη Λάρνακα, όπου το Μουσείο
Πιερίδη ετοιμάζει έκθεση έργων του. Στις 24 Ιουνίου θα βρίσκεται στη Λάρισα
για ακόμα ένα πρωτότυπο «χάπενινγκ».

Θα ζωγραφίσει έναν πίνακα «λάιβ» και ταυτοχρόνως το έργο θα δημοπρατείται.

Και μετά, διακοπές και καλό καλοκαίρι.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15858P121</ED>
<ID>
ID:163352

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P12&aa=1</URL></REF>


Article

<CATEGORY>vin09</CATEGORY>

 <H2>Ο ποιητής βλέπει θέατρο
</H2>
Μια ενδιαφέρουσα παράσταση με το έργο «Ζωγραφιά στο πάνω μέρος» του Χρήστου
Θεσσαλονικέα, ένα κομμάτι για τον έρωτα του Χρήστου Θεσσαλονικέα,
παρακολούθησε στο «Θέατρο της Ημέρας» ο ποιητής Έκτωρ Κακναβάτος, που
φωτογραφήθηκε στη συνέχεια με τη χαμογελαστή Άννα Σωτρίνη, η οποία έχει
υπογράψει τη σκηνοθεσία.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15858P122</ED>
<ID>
ID:163396

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P12&aa=2</URL></REF>


Article

<CATEGORY>vin09</CATEGORY>

 <H2>Βγάζουμε τα μάτια μας
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Σωτήρης Γκορίτσας: Θα γελάσει αυτός που θα γελάσει τελευταίος! 
«Έλα! Άκου που σου λέω. Μισή διακρισούλα πήρε όλη κι όλη».

* Μαζί με φίλο πήγα να δούμε το «Βαλκανιζατέr» του Σωτήρη Γκορίτσα σε
αβάν πρεμιέρ. Να, μόλις πριν από λίγες μέρες, με τα εγκαίνια του θρυλικού
«Εκράν» (που παρεμπιπτόντως πρέπει να βελτιώσει και την εικόνα και τον ήχο και
τα ποπ κορν). Ο φίλος πάσχει από ένα βίτσιο: Δεν χάνει ελληνική ταινία για
ελληνική ταινία. Είδαμε, γελάσαμε, απολαύσαμε, χαρήκαμε. Στοιχειώδη πράγματα
που πρέπει να συμβαίνουν στις περισσότερες ταινίες. Στα (ελληνικά) Βαλκάνια
συμβαίνουν μία στις τόσες.

Γυρίζει και μου λέει ο φίλος: «Βάζω στοίχημα πως το "Βαλκανιζατέr"
ανακηρύχθηκε μία από τις τρεις καλύτερες ταινίες της χρονιάς». «Λάθος» απαντάω
(ο φίλος στραβομουτσούνιασε). «Έστω, το βραβείο σεναρίου». «Και πάλι λάθος» (ο
φίλος θύμωσε). «Και ο Στέλιος Μάινας; Ούτε αυτός πήρε βραβείο
ερμηνείας;». «Ούτε».

*Ε, αυτά δεν είναι λάθη, αλλά εγκλήματα.

Φίλος είναι και ο Νίκος Κανελλόπουλος. Προγονός του βετεράνου
Γρηγόρη Βαφειά του Εθνικού Θεάτρου και ετεροθαλής αδελφός του Άρη
Βαφειά. Νεαρού αλλά διάσημου καθηγητή ορθοφωνίας υποψήφιων ηθοποιών,
υποψήφιων παρουσιαστών και καθιερωμένων πολιτικών (με αυτήν ακριβώς τη σειρά).
Που προχθές Κυριακή ενυμφεύφθη την καλή της καρδιάς του και δεξιώχθηκε δεκάδες
επωνύμους στο Crystal Pallace της Εκάλης (τέλος πάντων).

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15858P123</ED>
<ID>
ID:163434

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P12&aa=3</URL></REF>


Article

<CATEGORY>vin09</CATEGORY>

 <H2>Έγραψε «Το κουκούλι»
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ο Λάκης Καρνέζης και το μπουζούκι του στη Νορβηγία!

Ο Κανελλόπουλος λοιπόν χαρακτηρίζεται από δύο πράγματα. Από τους διάσημους
φίλους του και από τις πολλαπλές του ιδιότητες (σκόρπια): καθηγητής κομπιούτερ
στο Πανεπιστήμιο Πάτρας, ερασιτέχνης αρχιτέκτων, ερασιτέχνης κατασκευαστής
(κατεδαφίζει και ξαναφτιάχνει το σπίτι του διαρκώς, έτσι για να σκοτώνει τα
εναπομείναντα ελεύθερα λεπτά της καθημερινότητάς του), ραλίστας,
επιχειρηματίας, συγγραφέας, αλεξιπτωτιστής, δύτης.

*Τελευταία του επίδοση; Η συγγραφή θεατρικού έργου, πολλαπλών επιπέδων και
δυνατοτήτων, με τον τίτλο «Το κουκούλι» (το γράφω γιατί αύριο, ποιος ξέρει,
μπορεί να πέσετε πάνω στο όνομά του στο θέατρο «Εμπρός», σε σκηνοθεσία Δημήτρη
Μαυρίκιου, λόγου χάρη, και να αναρωτιέστε ποιος είναι αυτός ο τύπος με την
δαιμόνια σουρεαλιστική έμπνευση).

Φανταστείτε περί τίνος ατόμου μιλάμε, που ο αθεόφοβος όταν κατέπλευσε στα
φιόρδ της Νορβηγίας για να παρακολουθήσει συναυλία του Μίκη με τη Μαρία
Φαραντούρη, απαθανάτισε, φωτογραφικώς, τον ζογκλέρ Λάκη Καρνέζη που ζει εκεί,
στην πόλη Νέσεντεν και που παραδίδει μαθήματα σε νεαρούς Νορβηγούς, λάτρεις
του μπουζουκιού.

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15858P124</ED>
<ID>
ID:163455

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P12&aa=4</URL></REF>


Article

<CATEGORY>vin09</CATEGORY>

 <H2>Τα σκέπασε η φοβέρα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ο Νίκος Κανελλόπουλος λατρεύει τον Μίκη και τη μουσική του Μίκη. Αλλά ο
(πρώην) πολίστας του Παναθηναϊκού, ο (πρώην) καθηγητής θαλάσσιου σκι και ο
(νυν) δήμαρχος Βουλιαγμένης Γρηγόρης Κασιδόκωστας δεν αντέχουν καν τον
ήχο των Magic de spell (φερ' ειπείν).

Δικαίωμά του, θα πείτε. Σκεφτείτε όμως τι μπορεί να συμβεί όταν το δικαίωμα
του ενός γίνεται εντολή για τους άλλους. Να, μόλις τις προάλλες, κατά τη
διάρκεια των εορτών για το περιβάλλον, οι ανυποψίαστοι (περί τον Κασιδόκωστα)
νεαροί Magic de spell ανέβηκαν στη σκηνή για να παίξουν ενώπιον της...
Βουλιαγμένης! Ο ήχος ήταν σκληρός (αυτονόητο) και η μουσική δυνατή (επίσης
αυτονόητο). Ακόμα πιο αυτονόητες ήταν οι αντιδράσεις περιοίκων που δεν
αντέχουν. Ούτε σκληρή ούτε δυνατή μουσική. Οπότε μια φωνή σκεπάζει τα πάντα.

*«Κατεβείτε κάτω αμέσως». Νεκρική σιγή μεσολαβεί. Ώσπου κάποιος είχε την
φαεινή έμπνευση να υποβάλει την ακόλουθη αφελή και αυτονόητη ερώτηση: «Ποιος
το λέει;». Ε, ποιος άλλος, «Εγώ ο δήμαρχος»! Και κατέβηκαν. Διότι...

<REF><SOURCE>ΤΑ ΝΕΑ</SOURCE>
<DATE>, 10-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15858P125</ED>
<ID>
ID:163467

</ID><URL>http://ta-nea.dolnet.gr/neaweb/neafile.print_unique?e=A&f=15858&m=P12&aa=5</URL></REF>


Article

<CATEGORY>vin04</CATEGORY>

 <H5>ΕΦΑΡΜΟΖΕΤΑΙ ΠΡΙΝ ΑΚΟΜΗ ΨΗΦΙΣΤΕΙ!
</H5><H2>ΣΕ ΚΟΚΚΙΝΗ κάρτα της Σένγκεν η Ελλάδα
</H2><H2></H2>
Η «ΚΟΚΚΙΝΗ κάρτα» της Συνθήκης του Σένγκεν με στοιχεία για... υπόπτους, έχει
τεθεί ήδη σε εφαρμογή από τη χώρα μας. Πριν ακόμα ψηφιστεί ο νόμος που κυρώνει
την επίμαχη Συνθήκη, αλλά και ο νόμος για την προστασία των πολιτών από το
«ηλεκτρονικό φακέλωμα»! Όπως αποκαλύπτεται από έγγραφη απάντηση του αναπληρωτή
υπουργού Εξωτερικών Γ. Παπανδρέου στη Βουλή, οι ελληνικές αρχές, στο πλαίσιο
συμφωνίας της Ευρωπαϊκής Ένωσης, χρησιμοποιούν το νέο σύστημα πληροφοριών από
τον περασμένο Σεπτέμβριο.

σελίδα 12

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15859N011</ED>
<ID>
ID:163523

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N01&aa=1</URL></REF>


Article

<CATEGORY>vin04</CATEGORY>

 <H2>Νέες θεραπείες για τον καρκίνο του μαστού
</H2><H2></H2>
σελίδα 21

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15859N013</ED>
<ID>
ID:163602

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N01&aa=3</URL></REF>


Article

<CATEGORY>vin04</CATEGORY>

 <H2>Ζωντανή θάλασσα ξανάγινε ο Σαρωνικός
</H2><H2></H2>
<H3>σελίδα 18
</H3>
<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15859N014</ED>
<ID>
ID:163618

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N01&aa=4</URL></REF>


Article

<CATEGORY>vin04</CATEGORY>

 <H2>Οι παλιοί σταρ κάνουν ζάπινγκ στον εαυτό τους
</H2><H2></H2>
στο Πανόραμα

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15859N015</ED>
<ID>
ID:163633

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N01&aa=5</URL></REF>


Article

<CATEGORY>vin04</CATEGORY>

 <H2>Γκάλοπ: Ο Καραμανλής συσπειρώνει τη Ν.Δ.
</H2><H2></H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15859N016</ED>
<ID>
ID:163640

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N01&aa=6</URL></REF>


Article

<CATEGORY>vin04</CATEGORY>

 <H2>Σημίτης: Στήριξη αλλά και αλλαγές στα Ταμεία
</H2><H2></H2>
σελίδες 8-9

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15859N017</ED>
<ID>
ID:163648

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N01&aa=7</URL></REF>


Article

<CATEGORY>vin04</CATEGORY>

 <H2>Προς συμφωνία για τα αρχεία του Ανδρέα
</H2><H2></H2>
σελίδα 5

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15859N018</ED>
<ID>
ID:163652

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N01&aa=8</URL></REF>


Article

<CATEGORY>vin04</CATEGORY>

 <H2>Ο νικητής του Ράλι Ακρόπολις μιλάει στα «ΝΕΑ»
</H2><H2></H2>
στο AUTO ΝΕΑ

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15859N019</ED>
<ID>
ID:163657

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N01&aa=9</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΠΟΛΙΤΙΚΟΙ πρόσφυγες που επαναπατρίστηκαν από τη Ρουμανία πότε θα
πάρουν τη σύνταξη που δικαιούνται για να μπορούν να έχουν τα τελευταία χρόνια
του βίου τους ένα πιάτο φαΐ, ώστε να μη ζουν από την ελεημοσύνη συγγενών και
φίλων; Ο Λ. Παπαδόπουλος, στις «Ματιές». Σελ. 4.

ΑΠΟΤΕΛΕΙ μεγάλη υπερβολή και υπέρβαση η άποψη του κυβερνητικού
εκπροσώπου, σύμφωνα με την οποία η αντιπολίτευση όχι μόνο δεν δικαιούται, αλλά
ούτε καν επιτρέπεται να διαφοροποιείται από την κυβέρνηση γιατί... «υπάρχουν
δυνάμεις που μας βλέπουν εχθρικά». Ο Β. Τζαννετάκος, στους «Προβολείς». Σελ. 6.

ΤΟ ΣΥΝΤΑΓΜΑ θα κλείσει τα «παράθυρα» για μονιμοποιήσεις εκτάκτων
υπαλλήλων. Έτσι, ίσως, κάποτε πάψει να λειτουργεί το πελατειακό κράτος... Και
θα λείψει ένας λόγος να γίνονται βουνά τα σκουπίδια στις γωνίες των δρόμων. Η
έρευνα της Τζώρτζιας Κοντράρου. Σελ. 10.

Θ. ΚΟΤΣΩΝΗΣ: Όσο υπάρχει λαχτάρα για απόκτηση παιδιού από άτεκνα
ζευγάρια θα υπάρχει εμπόριο παιδιών. Θα σταματήσει (μόνο) με καθαρές
διαδικασίες υιοθεσίας, πράξης ανθρώπινης και ποτέ εκμεταλλευτικής. Οι
απαντήσεις στις «30 Ερωτήσεις», της Νανάς Νταουντάκη. Σελ. 14.

ΠΟΣΟΣΤΩΣΗ; Όχι, ευχαριστώ. Και αυτά τα περί νίκης των γυναικών σε
Αγγλία και Γαλλία εγώ δεν τα πολυπιστεύω, εκτός εάν ο φεμινισμός δεν είναι
ζήτημα ποιοτικό, όπως θεωρούσα, αλλά ποσοτικό. Η Λεονί Σταφυλά, «Σε πρώτο
ενικό». Σελ. 15.

ΣΤΟΝ ΔΗΜΟ ΗΛΙΟΥΠΟΛΗΣ οι υπάλληλοι ζητούσαν άδεια ασθενείας και οι
γιατροί την χορηγούσαν σχεδόν ανεξέλεγκτα. Αλλά, κάποια στιγμή έγινε έλεγχος,
διότι οι αναρρωτικές άδειες έφθασαν τις 8.000 ημέρες! Έτσι, πέντε γιατροί και
τέσσερις υπάλληλοι καταδικάστηκαν χθες. Η Μίνα Μουστάκα, στη σελ. 15.

ΟΙ ΚΑΝΙΒΑΛΟΙ επιστρέφουν. Περίπου 4.000 άνθρωποι ­ ανάμεσά τους πολλές
γυναίκες και παιδιά ­ βρήκαν τραγικό θάνατο στη νήσο Βόρνεο, σε μια
τελετουργία κανιβαλισμού, που η ινδονησιακή κυβέρνηση δεν κατάφερε να
αποκρύψει. Από «The Independent», στη σελ. 39.

Η ΕΛΛΗΝΙΚΗ

εκδοχή του Συνηγόρου του Πολίτη 
παρουσιάζει προβλήματα. 
Ο διορισμός του από το Υπουργικό Συμβούλιο, 
ύστερα από «γνωμάτευση» 
της επιτροπής θεσμών της Βουλής, 
αποτελεί θεσμική υποχώρηση.

Ο Κώστας Μποτόπουλος

στην «Τρίτη Άποψη». Σελ. 6.

ΤΑ ΚΡΙΤΗΡΙΑ 
και το χρονοδιάγραμμα

για την Οικονομική Νομισματική Ένωση 
προσδιορίστηκαν αυθαιρέτως εξ υπαρχής,

ώστε να οδηγήσουν σε μια «πρώτη ταχύτητα», 
όπως την ήθελε η Γερμανία.

Μόνον που η μεθόδευση παγίδευσε 
τους ίδιους τους εμπνευστές της.

Ο Παντελής Οικονόμου 
στο «Διάλογο». Σελ. 8 Βλ. και σελ. 40.

Ο ΚΛΙΝΤ ΙΣΤΓΟΥΝΤ 
επιστρέφει με την «Απόλυτη Δύναμη». 
Οι εικόνες είναι τόσο απλές, 
καθαρές και λειτουργικές 
όσο και οι σκηνές στις παλιές ταινίες

των μεγάλων σκηνοθετών του Χόλιγουντ.

Στο «Πανόραμα», σελ. 8.

ΣΤΗΝ ΑΚΡΟΠΟΛΗ πρέπει να πηγαίνουμε συχνά, ιδίως με τα παιδιά μας. Αλλά μην
τολμήσετε να διψάσετε. Οι πορτοκαλάδες είναι τρεις και περισσότερες φορές
ακριβότερες από οπουδήποτε αλλού. Ακόμη και καντίνα να έχει, πρέπει να
διαλέξεις το σωστό πόστο. Ο Πρ. Γιόγιακας στη σελ. 44

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15859N021</ED>
<ID>
ID:163495

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Φακέλωστα
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Απορώ με τις αντιρρήσεις αριστερών για τη Σένγκεν ­ άλλωστε, ο φακελωμένος
φάκελο δεν φοβάται.

Με τιμή

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15859N022</ED>
<ID>
ID:163574

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15859N023</ED>
<ID>
ID:163585

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N02&aa=3</URL></REF>


Article

<CATEGORY>vin01</CATEGORY>

 <H5>ΤΙ ΕΔΕΙΞΕ ΤΟ ΓΚΑΛΟΠ ΤΗΣ MRB * ΣΤΗ ΒΟΥΛΗ Ο ΚΟΙΝΩΝΙΚΟΣ ΔΙΑΛΟΓΟΣ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Η ανεργία ανησυχεί κυβέρνηση - πολίτες
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

<H3></H3>Εφιάλτη για τους (νεο)Έλληνες αποτελεί η ανεργία, η οποία έρχεται πρώτη στην
κατάταξη των προβλημάτων που απασχολούν την κοινή γνώμη. Ακολουθούν η Παιδεία,
ο πληθωρισμός και τα ναρκωτικά.ΤΑ ΣΥΜΠΕΡΑΣΜΑΤΑ αυτά προκύπτουν από τη
δημοσκόπηση της εταιρείας MRB που μετέδωσε χθες το Mega. 
Από την ίδια δημοσκόπηση τόσο η κυβέρνηση όσο και η Ν.Δ. θα πρέπει να είναι
ευχαριστημένες, καθώς συνάγεται ότι το 25% των ερωτηθέντων είναι ικανοποιημένο
από την κυβέρνηση, ενώ από την άλλη πλευρά η Ν.Δ. προηγείται του ΠΑΣΟΚ στην
πρόθεση ψήφου (31% έναντι 26,4%). (Σελ.7).

* Το θέμα της ανεργίας κυριάρχησε και στη Βουλή, όπου κυβέρνηση και
αντιπολίτευση διασταύρωσαν τα ξίφη τους με την ευκαιρία της συζήτησης για τον
κοινωνικό διάλογο.

Ο Πρωθυπουργός μίλησε για κινδύνους κατάρρευσης στην αγορά εργασίας και το
ασφαλιστικό σύστημα εάν δεν επέλθουν οι αναγκαίες αλλαγές και η προσαρμογή της
ελληνικής οικονομίας στα νέα διεθνή δεδομένα. Και υπεραμύνθηκε της
σκοπιμότητας του διαλόγου με τους φορείς για την αναζήτηση λύσεων που θα
διευκολύνουν την έξοδο της οικονομίας από την κρίση.

Από την πλευρά τους οι αρχηγοί των κομμάτων της αντιπολίτευσης κατηγόρησαν την
κυβέρνηση για την πολιτική της και ζήτησαν αλλαγές στις νοοτροπίες και τη
στρατηγική, υποστηρίζοντας σε γενικές γραμμές ότι επιδεινώνονται τα αδιέξοδα.
(Σελ. 8-9).

* Κατά τα άλλα, στο ΠΑΣΟΚ φαίνεται να διευθετείται η κρίση που σοβούσε σχετικά
με την τύχη και τον φορέα των Αρχείων του Α. Παπανδρέου. Και αυτό λόγω της
ουσιαστικής συμφωνίας του κ. Γ. Παπανδρέου για τη συμμετοχή της χήρας του
ιδρυτή του ΠΑΣΟΚ στη διοίκηση του φορέα των Αρχείων.

Ταυτόχρονα και το ΠΑΣΟΚ προωθεί ρυθμίσεις για την οριστική διευθέτηση του
προβλήματος και πρόκειται να οριστικοποιήσει τις αποφάσεις του μέχρι τις 22
Ιουνίου. Για το θέμα αυτό έγινε χθες συνάντηση του Πρωθυπουργού Κ. Σημίτη με
τον γραμματέα του ΠΑΣΟΚ Κ. Σκανδαλίδη. (Σελ. 5).

* Πάντως στο ΠΑΣΟΚ σε πολιτικό επίπεδο εντοπίζονται αναταράξεις σχετικά με την
ακολουθητέα πολιτική για την ανάπτυξη της οικονομίας εν όψει και της σχετικής
συζήτησης στην Κεντρική Επιτροπή την επόμενη εβδομάδα.

Βασικός φορέας αμφισβήτησης της κυβερνητικής πολιτικής και νοοτροπίας είναι η
Οργάνωση της Αθήνας. Η εκτίμηση πάντως που διατυπώνεται είναι ότι τελικά θα
βρεθεί κοινή βάση για τη συμφωνία των δύο εσωκομματικών τάσεων. (Σελ. 5).

* Την ίδια στιγμή η κυβέρνηση σε συνθήκες έντασης λόγω των αντιδράσεων
θρησκευομένων προχωρεί σήμερα στην ψήφιση της Συνθήκης του Σένγκεν,
υποστηρίζοντας ότι δεν υπάρχει πρόβλημα παραβίασης ατομικών και δημοκρατικών
δικαιωμάτων. Όμως η Συνθήκη αυτή εφαρμόζεται ήδη στην πράξη πριν καν ψηφισθεί
τυπικά από τη Βουλή.

Πάντως οι αντιδρώντες θρησκευόμενοι μετά και τις προχθεσινές αψιμαχίες με την
Αστυνομία επανέλαβαν και χθες τις κινητοποιήσεις τους με «ολονυχτία» έξω από
το Κοινοβούλιο. (Σελ. 12).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15859N032</ED>
<ID>
ID:163545

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N03&aa=2</URL></REF>


Article

<CATEGORY>vin01</CATEGORY>

 <H5>Ο καβγάς
</H5><H2>ΡΙΠΕΣ
</H2><H2></H2>
ΩΣΑΝ τίποτε άλλο να μην έμενε για να διορθωθούν τα κακώς κείμενα στη
λειτουργία της Δικαιοσύνης...

ΠΑΡΑ μόνον οξείες δηλώσεις που είτε θολώνουν τα νερά είτε και προκαλούν
τρικυμία στο... ποτήρι!

ΚΑΙ ο μεν πρόεδρος του Αρείου Πάγου διέπραξε το λάθος να ρίξει τις ευθύνες
στους δικαστές...

ΟΙ δε δικαστικές ενώσεις τον ακολούθησαν για να υποστηρίξουν το κοινώς γνωστό,
ότι εργάζονται κάτω από αντίξοες συνθήκες.

ΑΝΤΙ, δηλαδή, τόσο ο μεν όσο και οι δε να επιδιώξουν ένα διάλογο
εποικοδομητικό για την αντιμετώπιση των πανθομολογούμενων λειτουργικών
αδυναμιών της Δικαιοσύνης...

ΚΑΤΕΛΗΞΑΝ στην εκατέρωθεν διατύπωση ενστάσεων με επιχειρήματα που πυροδοτούν
τον λάθος καβγά.

ΔΙΟΤΙ το φαινόμενο των δεκάδων χιλιάδων εκκρεμών υποθέσεων στα δικαστήρια δεν
οφείλεται ασφαλώς στην «ανωριμότητα και απειρία» των δικαστών...

ΑΛΛΑ και από την άλλη, το βαρύ έργο που επωμίζονται οι δικαστές κινούμενοι «σε
δαιδαλώδες νομοθετικό καθεστώς»...

ΔΕΝ παρέχει και άλλοθι για αυταπόδεικτες αβελτηρίες.

ΚΑΙ όπως ούτε ο δικαστικός συνδικαλισμός είναι ­ όπως ο κ. πρόεδρος φαίνεται
να πιστεύει ­ «η πέτρα του σκανδάλου»...

ΟΥΤΕ και οι νέοι θεσμοί ενίσχυσης της ανεξαρτησίας της Δικαιοσύνης μπορεί ν'
αποβούν χρήσιμοι, δίχως βαθύτερες εκσυγχρονιστικές αλλαγές στο σύστημα
απονομής της.

ΚΑΙ αν ουδείς υποστηρίζει ­ το αντίθετο μάλιστα ­ πως τα λιμνάζοντα νερά
πρέπει να μείνουν ως έχουν...

ΑΠΟΤΕΛΕΙ εντούτοις πλάνη «να φταίει ο γάιδαρος και να χτυπάμε το σαμάρι».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15859N033</ED>
<ID>
ID:163587

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιάννης Σουλαδάκης:

(το μέλος του Ε.Γ. του ΠΑΣΟΚ στον 9,84)

«Ο Ανδρέας Παπανδρέου δεν υπόκειται σε μονοπωλιακές καταστάσεις και αν
υπάρχουν κάποιοι που φοβούνται τη σκιά τους είναι θέμα ψυχιατρικής έρευνας».

Χρήστος Κηπουρός:

(ο βουλευτής του ΠΑΣΟΚ, στη Βουλή, για τη Συνθήκη Σένγκεν)

«Θα μπορούσα να παραφράσω την περί τυραννίας ρήση του Γέρου της Δημοκρατίας
λέγοντάς σας ότι δεν επιλέγουμε μεταξύ καταχωρητών, αλλά αρνούμαστε την καταχώρηση».

Δημήτρης Κουτσόγιωργας:

(ο βουλευτής του ΠΑΣΟΚ, ερωτάται από το «Έθνος» πόσο φιλόδοξος είναι)

«Όσο φαίνομαι».

Αννίτα Ναθαναήλ:

(η τηλεπαρουσιάστρια, στο «Ciao», αντιμέτωπη με το δίλημμα πλούσιος και
διάσημος άνδρας ή κοινός θνητός)

«Δεν ψάχνω για ταμπέλες στους ανθρώπους. Δεν μ' ενδιαφέρουν. Εμένα αν μου
κάνει κλικ ο άνθρωπος δεν με νοιάζει ο "τσεπιαίος" μυς!».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15859N034</ED>
<ID>
ID:163619

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N03&aa=4</URL></REF>


Article

<CATEGORY>vin05</CATEGORY>

 <H2>Η πρώτη επαφή
</H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΛΟΙΠΟΝ, το ότι ο πρόεδρος Κλίντον όρισε τον πολύ κ. Ρ. Χόλμπρουκ «ειδικό
απεσταλμένο» του για το Κυπριακό, μάλλον το έχετε ακουστά. Αυτό που δεν
γνωρίζετε, όμως, είναι ποιος έχει αναλάβει να κάνει την «πρώτη επαφή» μαζί
του, από τη δική μας πλευρά...

ΜΙΛΑΜΕ για τον υφυπουργό Εξωτερικών, τον κ. Γ. Κρανιδιώτη ­ η επαφή θα γίνει
το παρασκευοσαββατοκύριακο, κάπου έξω από τη Βοστώνη. Θα γίνει στο περιθώριο
της συνόδου της περιβόητης Λέσχης Μπίλντεμπεργκ ­ φέτος έχει κληθεί εκεί ο κ.
Κρανιδιώτης, οπότε θα έβλεπε ούτως ή άλλως τον επίσης καλεσμένο κ. Χόλμπρουκ...

ΓΙΑ να δούμε, τι θα βγάλει η πρώτη επαφή...

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15859N041</ED>
<ID>
ID:163494

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N04&aa=1</URL></REF>


Article

<CATEGORY>vin05</CATEGORY>

 <H2>Ο καθείς και η πολιτική του
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΒΕΒΑΙΑ, στην πολιτική είναι δεδομένο ότι ισχύει το «περί ορέξεως, ουδείς
λόγος», σε κάθε περίπτωση ­ υπάρχουν όμως και οι διαφορές που... κάνουν τη
διαφορά: Να, πάρτε για παράδειγμα τις επικείμενες εκλογές στην Αλβανία και το
πώς συμπεριφέρονται τα δικά μας κόμματα...

Ο Κ. ΚΑΡΑΜΑΝΛΗΣ, ας πούμε, πρόκειται να έχει σήμερα συνάντηση στη Ρηγίλλης με
τον πρόεδρο του κόμματος του κ. Σ. Μπερίσα ­ ναι, για τον κ. Τρ. Σέχου, λέμε.
Ο κ. Σημίτης, από την άλλη πλευρά, αποφεύγει τις επαφές με τα κόμματα της
Αλβανίας αυτό το διάστημα ­ παρά τα αρκετά σχετικά αιτήματα.

ΑΛΛΟΣ κάηκε με το χυλό, άλλος φυσάει το γιαούρτι.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15859N042</ED>
<ID>
ID:163544

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N04&aa=2</URL></REF>


Article

<CATEGORY>vin05</CATEGORY>

 <H2>Χάρη.. ενημέρωσης
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΣΥΝΗΘΙΣΤΟ: Ο βουλευτής της Β' Περιφέρειας Θεσσαλονίκης του ΠΑΣΟΚ, ο κ. Χάρης
Τσιόκας, ξεκινάει από την Παρασκευή ­ από τα Λουτρά του Λαγκαδά ­ μια
εκστρατεία ανοικτής, δημόσιας ενημέρωσης των ψηφοφόρων για όλες τις τρέχουσες
πολιτικές εξελίξεις, με αφορμή το κλείσιμο της πρώτης περιόδου της Βουλής.

Μακάρι να τον μιμηθούν κι άλλοι...

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15859N043</ED>
<ID>
ID:163586

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N04&aa=3</URL></REF>


Article

<CATEGORY>vin05</CATEGORY>

 <H2>Επέμβαση στη μύτη
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΑΝΑΧΩΡΕΙ για τις Ηνωμένες Πολιτείες σήμερα ο κ. Κ. Σκανδαλίδης ­ όχι για
κομματικούς λόγους, αυτή τη φορά: Πηγαίνει για μία επέμβαση στο (κλειστό, αυτή
τη στιγμή) διάφραγμά του, που τον εμποδίζει να αναπνέει με άνεση... τον αέρα
του εκσυγχρονισμού!

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15859N044</ED>
<ID>
ID:163608

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N04&aa=4</URL></REF>


Article

<CATEGORY>vin05</CATEGORY>

 <H2>Σήμερα κληρώνει
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΣΥΝΕΔΡΙΑΖΕΙ σήμερα η ολομέλεια του Τομέα Ανάπτυξης του ΠΑΣΟΚ, στη Χαριλάου
Τρικούπη ­ και θα 'χει ενδιαφέρον η συνεδρίαση, μιας και από αυτήν θα
εξαρτηθεί το κατά πόσον θα υπάρξει «αντιεισήγηση» στην επικείμενη σύνοδο της
Κεντρικής Επιτροπής του ΠΑΣΟΚ, που έχει θέμα την ανάπτυξη...

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15859N045</ED>
<ID>
ID:163625

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N04&aa=5</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΝ ΣΕΝΓΚΕΝ ΣΗΜΑΙΝΕΙ Ελλάδα πουλημένη, ας ελπίσουμε ότι η τιμή θα είναι
τουλάχιστον καλή...

ΤΙ ΕΙΝΑΙ Η Σένγκεν; Ένας τρόπος για να ενωθούν οι σούπερ δεξιοί με τους
σούπερ αριστερούς; Ένας τρόπος για να μας φακελώνουν και να λέμε κι ευχαριστώ;
Ένας τρόπος για να διαφωνούμε με κάτι χωρίς να χρειάζεται να το ξέρουμε;

ΕΚΕΙ ΠΟΥ ΘΕΛΑΜΕ να γίνουμε Ευρωπαίοι στο εισόδημα, θα γίνουμε Ευρωπαίοι
στο φακέλωμα...

ΦΑΚΕΛΩΣΤΕ ΜΑΣ κι αφήστε μας...

ΚΑΛΑ, ΟΙ ΕΥΡΩΠΑΙΟΙ δεν έχουν καταλάβει τι τους περιμένει:
Προβλέπω ότι αν ψηφιστεί η Συνθήκη Σένγκεν, θα δημιουργηθούν στη χώρα μας
Σύλλογοι Φακελωμένων ­ και όλο και κάποια επιδότηση από κοινοτικά προγράμματα
θα παίρνουμε...

ΦΑΚΕΛΩΣΟΝ ΜΕΝ, επιδότησον δε...

ΑΛΛΑ, ΔΕΝ έχουμε δει και την καλή πλευρά του πράγματος ­ για να
θέλουν να μας φακελώσουν εκτός από τους δικούς μας κι οι Ευρωπαίοι, ε, όσο να
'ναι, κάτι έχουμε κάνει στη ζωή μας...

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15859N047</ED>
<ID>
ID:163643

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N04&aa=7</URL></REF>


Article

<CATEGORY>vin05</CATEGORY>

 <H5>Ανθρωπιά...
</H5><H2>ΜΑΤΙΕΣ
</H2><H2></H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΥΠΑΡΧΕΙ ένα ζήτημα ανθρωπιάς με τους πολιτικούς πρόσφυγες που επαναπατρίσθηκαν
από τη Ρουμανία. Το θέτω αμέσως: πότε αυτοί ­ ελάχιστοι απέμειναν ­ οι
σακατεμένοι και ανήμποροι γέροντες θα πάρουν τη σύνταξη ­ πέντε δεκάρες ­ που
δικαιούνται, για να μπορούν να έχουν, τα τελευταία χρόνια του βίου τους, ένα
πιάτο φαΐ, ώστε να μη ζουν από την ελεημοσύνη συγγενών και φίλων;

Τα πράγματα, από την αρχή: ύστερα από σκληρές και επίπονες διαπραγματεύσεις,
που άρχισαν το 1975, η Ρουμανία υπέγραψε, στις 23/2/96, διακρατική συμφωνία με
την Ελλάδα, «για την τελική ρύθμιση της αποζημίωσης των εισφορών κοινωνικής
ασφάλισης των επαναπατρισθέντων από τη Ρουμανία Ελλήνων πολιτικών προσφύγων».

Η Ρουμανία ήταν η μόνη από τις πρώην σοσιαλιστικές χώρες που δεν είχε
υπογράψει τη συμφωνία. Αποτέλεσμα: η κατάσταση των επαναπατρισθέντων ήταν
δραματική. Χωρίς σπίτι, γιατί οι περιουσίες τους είχαν καταπατηθεί κατά τη
διάρκεια του Εμφυλίου, χωρίς δουλειά, χωρίς σύνταξη, γέροι οι περισσότεροι,
δεν είχαν «πού την κεφαλήν κλίναι». Χαρακτηριστική λεπτομέρεια: εκατοντάδες
πέθαναν σαν το σκυλί στο αμπέλι, και γύρω στους 40 αυτοκτόνησαν από απελπισία!

Η επικύρωση της συμφωνίας από τη ρουμανική Βουλή έγινε στις 17/4/97. Με βάση
αυτή τη συμφωνία, που η Ελλάδα επικύρωσε στις 6/3/97, η πρώτη δόση της
σύνταξης θα δοθεί τον Μάη του 1998! 
Τούτο σημαίνει ότι στον κατάλογο των ατόμων που εγκατέλειψαν τον μάταιο κόσμο
μας θα προστεθούν και πολλά άλλα ονόματα! 
Γιατί, επαναλαμβάνω, έχουμε να κάνουμε με ανθρώπους μεγάλης ηλικίας, άρρωστους
και βουλιαγμένους στην απόγνωση!

Δύο τρόποι υπάρχουν για να γλυκαθεί, κάπως, το χειλάκι αυτών των γερόντων. 
Ο πρώτος: να υπογραφεί, αμέσως, ένα καινούργιο πρωτόκολλο, ανάμεσα στην Ελλάδα
και τη Ρουμανία, που θα προβλέπει, η πρώτη δόση της σύνταξης να καταβληθεί
εντός του 1997. Και ο δεύτερος: αν οι Ρουμάνοι δεν δεχτούν να υπογράψουν αυτό
το πρωτόκολλο, να κάνει η Ελλάδα μια διευκόλυνση στους πρόσφυγες: να τους
δώσει η ίδια την πρώτη δόση και να την κρατήσει από τα χρήματα που θα 'ρθουν
για τους δικαιούχους, του χρόνου τον Μάη, από το Βουκουρέστι. Ξαναλέω: είναι
ζήτημα ζωής και θανάτου!

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15859N049</ED>
<ID>
ID:163654

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N04&aa=9</URL></REF>


Article

<CATEGORY>vin04</CATEGORY>

 <H5>ΟΥΣΙΑΣΤΙΚΗ ΑΠΟΔΟΧΗ ΑΠΟ ΤΟΝ Γ. ΠΑΠΑΝΔΡΕΟΥ ΤΗΣ ΣΥΜΜΕΤΟΧΗΣ ΤΗΣ ΔΗΜΗΤΡΑΣ ΣΤΟΝ ΦΟΡΕΑ
</H5><H2>Προς συμφωνία για τα αρχεία
</H2>
<AUTHOR>ΛΟΥΚΑΣ ΔΗΜΑΚΑΣ - ΠΑΝΟΣ ΘΕΟΔΩΡΑΚΟΠΟΥΛΟΣ</AUTHOR>

Σε εκτόνωση φαίνεται ότι οδηγείται η ένταση που έχει δημιουργηθεί γύρω από τα
αρχεία του Ανδρέα Παπανδρέου μετά την ουσιαστική αποδοχή χθες, από τον κ.
Γιώργο Παπανδρέου, της συμμετοχής της κ. Δήμητρας Παπανδρέου στον φορέα που
συγκροτεί το ΠΑΣΟΚ για την αξιοποίηση των αρχείων.

ΠΡΟΣ αυτή την κατεύθυνση κινείται και το ΠΑΣΟΚ, το οποίο προτίθεται να
ανακοινώσει τη συγκρότηση του Ιδρύματος μέχρι τις 22 Ιουνίου και αφού
προηγηθούν εντός των αμέσως προσεχών ημερών επαφές με τις δύο πλευρές, έπειτα
από πρωτοβουλία του Εκτελεστικού Γραφείου.

Ταυτόχρονα, κατευναστικές κινήσεις γίνονται από όλες τις πλευρές και σε ό,τι
αφορά τις εκδηλώσεις μνήμης που οργανώνουν για τον Α. Παπανδρέου διάφορες
οργανώσεις, αν και η λεγόμενη «εσωκομματική αντιπολίτευση» υπαινίσσεται, με
αφορμή την εκδήλωση της Πάτρας, πιέσεις και «τρομοκράτηση» για να μη
συμμετάσχει η κ. Δήμητρα Παπανδρέου.

Ο Γ. ΠΑΠΑΝΔΡΕΟΥ

Η ουσιαστική συγκατάθεση του κ. Γ. Παπανδρέου στη συμμετοχή της χήρας του
ιδρυτή του ΠΑΣΟΚ στον φορέα - ίδρυμα για τα αρχεία, προέκυψε από χθεσινές
δηλώσεις του. 
Σε ερώτηση αν θα έβλεπε μια θέση στο Διοικητικό Συμβούλιο του Ιδρύματος για
την κ. Δήμητρα Παπανδρέου, είπε ότι είναι ανοιχτός να ακούσει όλες τις
προτάσεις και «να συνεργαστούμε με όλα τα άτομα τα οποία μπορούν να βοηθήσουν
στην ανάπτυξη του αρχείου του Α. Παπανδρέου».

Μάλιστα σε ερώτηση αν προς αυτή την κατεύθυνση μπορεί να βοηθήσει η κ.
Παπανδρέου, απάντησε: «Όλοι, λέω, μπορούν να βοηθήσουν».

Η δήλωση του αναπληρωτή υπουργού Εξωτερικών έγινε δεκτή με ανακούφιση από τη
Χαρ. Τρικούπη, καθώς έτσι καθίσταται πιο εύκολη η διευθέτηση του θέματος που
θα επιχειρήσουν με διαβουλεύσεις με τις δύο πλευρές μέλη του Εκτελεστικού
Γραφείου (ο κ. Κ. Λαλιώτης και ενδεχομένως ο κ. Απ. Κακλαμάνης). «Καλή» και
«θετική» χαρακτηρίστηκε η δήλωση του κ. Γ. Παπανδρέου και από το περιβάλλον
της κ. Δήμητρας Παπανδρέου, αν και Χαριλάου Τρικούπη και Εκάλη διατηρούν τις
επιφυλάξεις τους για τη στάση άλλων μελών της οικογένειας.

ΜΕ ΣΗΜΙΤΗ

Το όλο θέμα που έχει προκύψει γύρω από το Ίδρυμα και τις εκδηλώσεις για τον Α.
Παπανδρέου συζητήθηκε, μεταξύ άλλων, στη συνάντηση που είχε χθες ο
Πρωθυπουργός κ. Κ. Σημίτης με τον γραμματέα της Κεντρικής Επιτροπής. Όπως
δήλωσε μετά ο κ. Κ. Σκανδαλίδης, μέχρι τις 22 Ιουνίου στο ΠΑΣΟΚ θα υπάρξει
οριστική απόφαση για το αρχείο, η οποία και θα ανακοινωθεί. Ενδεικτική της
προσπάθειας που καταβάλλεται από όλες τις πλευρές να πέσουν οι τόνοι, είναι
και η δήλωση του κ. Ε. Βενιζέλου. Κατά τη διάρκεια συνέντευξης Τύπου για την
αναθεώρηση του Συντάγματος, όταν ρωτήθηκε σχετικά, δήλωσε ότι για τον σεβασμό
της μνήμης του Α. Παπανδρέου η μόνη ασφαλής μέθοδος είναι η σιωπή.

Πάντως, το μεγαλύτερο «πρόβλημα» που φαίνεται να υπάρχει ακόμα στον ορίζοντα
για τη Χαριλάου Τρικούπη είναι οι εκδηλώσεις που προγραμματίζουν διάφορες
οργανώσεις του ΠΑΣΟΚ για τον Ανδρέα Παπανδρέου. Ο κ. Κ. Σκανδαλίδης με
εγκύκλιό του ζήτησε οι εκδηλώσεις μνήμης να γίνουν στις 22 ή 29 Ιουνίου και οι
τυχόν άλλες εκδηλώσεις να προγραμματισθούν έπειτα από συνεννόηση με τη Χαρ.
Τρικούπη για καλύτερο συντονισμό.

ΣΤΗΝ ΑΧΑΪΑ

Η αναφορά του κ. Σκανδαλίδη σε συγκεκριμένες ημερομηνίες αλλά και διάφορες
άλλες «πιέσεις» (που καταγγέλλονται από την εσωκομματική αντιπολίτευση)
θεωρήθηκαν από τη Νομαρχιακή Επιτροπή Πάτρας ως αντίθεση της ηγεσίας του ΠΑΣΟΚ
στην εκδήλωση που προγραμματιζόταν εδώ και δύο μήνες για τις 18 Ιουνίου. Στην
εκδήλωση αυτή είχε προσκληθεί, σύμφωνα με το περιβάλλον της, και η κ. Δήμητρα
Παπανδρέου για να είναι στο πάνελ των ομιλητών.

Μετά την «τρομοκράτηση» όπως συνεργάτες της κ. Παπανδρέου θεωρούν ότι
ασκήθηκε, η ίδια προβληματίζεται αν θα περαστεί στην εκδήλωση. Μάλιστα
αντιμετωπίζει θετικά το ενδεχόμενο να παραστεί σε άλλη εκδήλωση στην οποία
έχει προσκληθεί την ίδια ημέρα. Πρόκειται για εκδήλωση που διοργανώνει ο
δήμαρχος Ηρακλείου Κρήτης κ. Ασλάνης.

Το θέμα που έχει δημιουργηθεί συζητήθηκε αργά χθες το βράδυ στη Νομαρχιακή
Επιτροπή Αχαΐας σε ήρεμο κλίμα και αποφασίστηκε τελικά να γίνει η εκδήλωση
στις 18 Ιουνίου με ομιλητή τον κ. Αν. Πεπονή, ενώ θα προσκληθούν να απευθύνουν
χαιρετισμό οι κ.κ. Κ. Σκανδαλίδης και Γ. Παπανδρέου. Προσκλήσεις αποφασίστηκε
να σταλούν σε όλους.

ΤΟ ΜΝΗΜΕΙΟ

Όσον αφορά το μνημείο που θα στηθεί στο μνήμα του Ανδρέα Παπανδρέου, και χθες
αναφερόταν ότι για τις ανάγκες του μνημοσύνου θα τοποθετηθεί, προς το παρόν,
μια απλή πλάκα την οποία, σύμφωνα με πληροφορίες, θα κατασκευάσει
μαρμαρογλύπτης από την Τήνο. Για το σκοπό αυτό όλες οι πλευρές είχαν
συμφωνήσει προ καιρού.

Ο γλύπτης Ρόκκος παρουσίασε το περασμένο Σάββατο το μνημείο που είχε
φιλοτεχνήσει αλλά δεν είναι βέβαιο εάν και μετά το μνημόσυνο θα συμφωνήσουν
όλες οι πλευρές για την τοποθέτησή του, παρόλο που η αρμόδια επιτροπή του
δήμου το έχει εγκρίνει.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15859N051</ED>
<ID>
ID:163529

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N05&aa=1</URL></REF>


Article

<CATEGORY>vin04</CATEGORY>

 <H2>Πυρά κατά της κυβερνητικής πολιτικής από την Οργάνωση Αθήνας
</H2><H2></H2>
ΜΕ ΟΜΑΔΙΚΑ πυρά σφυροκοπήθηκε χθες από τα στελέχη της πλειοψηφίας της
Νομαρχιακής Συνέλευσης της Α' Αθήνας του ΠΑΣΟΚ η πολιτική που ακολουθεί η
κυβέρνηση, ενώ το κλίμα που διαμορφώθηκε μεταξύ των 450 στελεχών που πήραν
μέρος θύμιζε, ως προς τη σφοδρότητα της αντιπαράθεσης, το 4ο Συνέδριο.

Η σύγκρουση εστιάστηκε στην οικονομική και την εξωτερική πολιτική, για να
χαρακτηριστεί η μεν πρώτη ως συντηρητική και κινούμενη στη «λογική του ΣΕΒ», η
δε δεύτερη ανυπόληπτη και θολή.

ΕΚΣΥΓΧΡΟΝΙΣΤΕΣ ΚΑΙ ΜΗ

Ωστόσο, το ενδιαφέρον συγκεντρώνει το σημερινό δεύτερο μέρος της συνέλευσης
όπου η σύγκρουση αναμένεται να επεκταθεί, αφού η μειοψηφία, που πρόσκειται
στους «εκσυγχρονιστές», θα θέσει θέμα αλλαγής της ηγεσίας της Νομαρχιακής.
Μάλιστα, έχει συγκεντρώσει ­ για εντυπωσιασμό, όπως λέει η άλλη πλευρά ­ 840
υπογραφές μελών.

Τη συλλογή των υπογραφών καταδίκασε η Νομαρχιακή Επιτροπή με 12-7 ψήφους σε
έκτακτη συνεδρίαση ως αντικαταστατική και διχαστική πράξη. Πάντως, πρόκριμα
της σημερινής συνεδρίασης θεωρούνται από πολλά στελέχη οι δύο ψηφοφορίες που
έγιναν χθες και στις οποίες επικράτησε η «αντισημιτική» πλευρά με αναλογία
περίπου 70%-30%. Την κυβερνητική πολιτική υποστήριξε ο κ. Στ. Μανίκας που
έκανε πολιτική εισήγηση εκ μέρους του Ε.Γ.

ΥΠΟΓΕΙΕΣ ΔΙΕΡΓΑΣΙΕΣ

«Ήσυχη» ήταν η χθεσινή συνεδρίαση της Γραμματείας του Τομέα Ανάπτυξης του
ΠΑΣΟΚ στη Χαριλάου Τρικούπη ­ αλλά οι υπόγειες διεργασίες συνεχίζονται στο
χώρο της εσωκομματικής αντιπολίτευσης.

Η επόμενη εβδομάδα θα είναι ιδιαίτερα κρίσιμη για το εσωτερικό κλίμα στο
κυβερνών κόμμα ­ τα στελέχη της εσωκομματικής αντιπολίτευσης έχουν
προγραμματίσει συσκέψεις, προκειμένου να αποφασίσουν κατά πόσον θα εμφανίσουν
αντιεισήγηση στη σύνοδο της Κεντρικής Επιτροπής που θα έχει ως θέμα την ανάπτυξη.

Η ΒΑΣΩ ΠΑΠΑΝΔΡΕΟΥ

Όπως έλεγαν χθες στα «ΝΕΑ» στελέχη που κινούνται σ' αυτό τον χώρο, πολλά θα
εξαρτηθούν από την εισήγηση που θα παρουσιάσει η υπουργός Ανάπτυξης κ. Βάσω
Παπανδρέου, αλλά και από άλλες συγκυρίες ­ για παράδειγμα, από τις εξελίξεις
σχετικά με το μνημόσυνο για τον Ανδρέα Παπανδρέου.

Το γεγονός ότι η συγκεκριμένη σύνοδος της Κεντρικής Επιτροπής συμπίπτει
χρονικά με τη συμπλήρωση ενός έτους από τον θάνατο του ιδρυτή του ΠΑΣΟΚ
φορτίζει με συμβολισμούς την ατμόσφαιρα στο ΠΑΣΟΚ. Μάλιστα, την περασμένη
εβδομάδα, ήταν αρκετά τα στελέχη της λεγόμενης εσωκομματικής αντιπολίτευσης
που προεξοφλούσαν ότι θα παρουσιαζόταν αντιεισήγηση στη σύνοδο της Κεντρικής
Επιτροπής, καθώς το θέμα της αγγίζει το κοινωνικό πρόσωπο του ΠΑΣΟΚ.

Ωστόσο, οι τελευταίες εξελίξεις στο θέμα του μνημοσύνου και του αρχείου έχουν
αλλάξει σημαντικά την ατμόσφαιρα. Σ' αυτό συνέβαλαν και τα «μηνύματα» από την
πλευρά της κ. Βάσως Παπανδρέου, η οποία ετοιμάζει μία συνθετική εισήγηση που
δεν θα αφήνει ιδιαίτερα περιθώρια στην εσωκομματική αντιπολίτευση για αντιπαράθεση.

ΣΥΜΦΩΝΗΣΑΝ ΜΕ ΤΗΝ ΕΙΣΗΓΗΣΗ

Είναι χαρακτηριστικό ότι στη χθεσινή συνεδρίαση της Γραμματείας του Τομέα
Ανάπτυξης ­ μετέσχον, εκτός της υπουργού Ανάπτυξης, οι κ.κ. Γερ. Αρσένης, Γ.
Μαγκριώτης, Γ. Ανωμερίτης, Λ. Αγγέλου, αλλά απουσίαζαν οι κ.κ. Μαν. Δασκαλάκης
και Κ. Κουλούρης ­ οι πάντες συμφώνησαν στο πλαίσιο της εισήγησης, ενώ
αποφασίστηκε να μην μπει στη σύνοδο «θέμα Μάαστριχτ».

Η εισήγηση που ετοιμάζει η κ. Βάσω Παπανδρέου ­ με την προσθήκη παρατηρήσεων,
κυρίως από τους κ.κ. Αρσένη και Μαγκριώτη ­ πρόκειται να παραδοθεί στο
Εκτελεστικό Γραφείο την Παρασκευή.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15859N052</ED>
<ID>
ID:163569

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Υπέρ Συνηγόρου συνηγορία
</H2><H2></H2>
<AUTHOR>ΚΩΣΤΑΣ ΜΠΟΤΟΠΟΥΛΟΣ</AUTHOR>

Με τον πρόσφατο Νόμο 2477/1997 η ελληνική έννομη τάξη απέκτησε, έπειτα από
μακρά κυοφορία, τον δικό της Ombudsman, τον Συνήγορο του Πολίτη.

Οι Έλληνες πολίτες, για την υπεράσπιση των οποίων συστάθηκε ο θεσμός, όπως το
λέει και ο τίτλος του (πνευματικό τέκνο του σημερινού υπουργού Μεταφορών), θα
πρέπει να περιμένουν να οργανωθεί και να στελεχωθεί μία ακόμα ανεξάρτητη αρχή
και να επιλεγεί το πρόσωπο που θα την ενσαρκώσει. Οι προθέσεις είναι
αναμφισβήτητα αγαθές, οι προϋποθέσεις όμως δεν είναι, δυστυχώς, οι θεσμικά άριστες.

Η δύναμη του, σουηδικής εμπνεύσεως, αρχετύπου έγκειται στο ότι ο Ombudsman
αποτελεί ένα όργανο δημοσίου ελέγχου, που βρίσκεται όμως, οργανικά και
ουσιαστικά, εκτός Διοικήσεως. Για να μπορέσει να λειτουργήσει αποτελεσματικά,
ο θεσμός έχει εξοπλισθεί με δύο αντίρροπες ιδιότητες: απόλυτη ανεξαρτησία κατά
την άσκηση ευρέων αρμοδιοτήτων, αλλά και μη δυνατότητα λήψης δεσμευτικών
αποφάσεων, παρά μόνο διατύπωσης επισημάνσεων, παραινέσεων και, οριακά, πιέσεων
προς τη Διοίκηση. Ο Ombudsman μετέχει περισσότερο ενός «πολιτισμού του
διαλόγου» παρά αποτελεί μηχανισμό καταστολής. Απευθύνεται στο περί δικαίου
αίσθημα της Πολιτείας, μεσολαβώντας υπέρ του πολίτη εις βάρος του οποίου ο
κρατικός μηχανισμός ενήργησε μη ορθά ή άδικα.

Σε μια χώρα, όπως η δική μας, που δεν διακρίνεται ούτε για το υψηλό επίπεδο
διαλόγου ούτε για την υπερβολική πολιτισμική ευαισθησία της Διοίκησής της, το
κύρος του μεσολαβητή πρέπει να βασίζεται όχι μόνο σε αναμφισβήτητα προσόντα
χαρακτήρα και επιστημοσύνης, αλλά και στη μεγαλύτερη δυνατή, πολιτειακά
εκφρασμένη, συναίνεση. Κι εδώ είναι που η ελληνική εκδοχή παρουσιάζει προβλήματα.

Ας ειπωθεί χωρίς περιστροφές: η τελική προτίμηση, ως συστήματος επιλογής του
Συνηγόρου, του διορισμού του από το Υπουργικό Συμβούλιο, ύστερα από
«γνωμάτευση» της Επιτροπής Θεσμών της Βουλής, αποτελεί θεσμική υποχώρηση. Η
αρμοδιότητα της Βουλής και η θέσπιση πλειοψηφίας τέτοιας που να απαιτεί τη
συμφωνία πολλών κομμάτων, αποτελούν απαραίτητα στοιχεία του θεσμού, εν όψει
ιδίως της φιλοδοξίας να παίξει ουσιαστικό και όχι διακοσμητικό ρόλο για τον
εξορθολογισμό της δράσης της Διοίκησης. Τα στοιχεία αυτά προβλέπονταν στο
σχέδιο νόμου που κατατέθηκε στη Βουλή και το οποίο αποτέλεσε, κατά την
εκπόνησή του, αντικείμενο ανοικτού επιστημονικού διαλόγου.

Η Βουλή έχασε, επομένως, μια μεγάλη ευκαιρία και η ευθύνη βαρύνει τόσο την
κυβέρνηση όσο και την αντιπολίτευση. Η μεν αντιπολίτευση (εξωτερική και
εσωτερική), γιατί ήγειρε και υπερασπίσθηκε το επιχείρημα της
αντισυνταγματικότητας της επιλογής του Συνηγόρου από τη Βουλή, επειδή μια
τέτοια αρμοδιότητα δεν προβλέπεται ρητώς στο Σύνταγμα. Η δε κυβέρνηση, γιατί
δεν κατάφερε να πείσει με επιστημονικό λόγο για τις αδυναμίες αυτής της άποψης
(η Βουλή κατέχει το τεκμήριο αρμοδιότητας στο κοινοβουλευτικό πολίτευμα και
τίποτα δεν εμποδίζει τον νομοθέτη να εξειδικεύσει τους χώρους έκφρασής της,
επιφέροντας παράλληλα τις αναγκαίες μεταβολές στον Κανονισμό της Βουλής) αλλά,
κυρίως, γιατί επέλεξε να μη δώσει μάχη με τα όπλα που διαθέτει: την πολιτική
διαπραγμάτευση και την επίλυση διά ψηφοφορίας από τη Βουλή του ζητήματος της συνταγματικότητας.

Η ευκαιρία που έχασε η αντιπολίτευση συνίσταται στην αποδυνάμωση ενός θεσμού,
για τον οποίο είχε εκφράσει σχεδόν γενική συμφωνία επί της αρχής, αντί να
προσπαθήσει να εκμεταλλευθεί ή ακόμα και διευρύνει την αυξημένη πλειοψηφία.
Για την κυβέρνηση ήταν θέμα απόδειξης της ειλικρινούς πίστης της στη θεσμική
μεταρρύθμιση, μετά μάλιστα και την εγκατάλειψη του νόμου για τις προμήθειες.

Εδώ ακριβώς βρίσκεται το κρίσιμο σημείο για τη στάση έναντι του νέου θεσμού.
Παρά την προβληματική διαδικασία επιλογής, η εισαγωγή του Συνηγόρου, προστάτη
δικαιωμάτων και ελεγκτή της κακοδιοίκησης, είναι χρήσιμη, όσο και αν κανείς
δεν πιστεύει πως θα επιλύσει διά μαγείας τα προβλήματα της ελληνικής Δημόσιας
Διοίκησης. Για όποιον πιστεύει στη δυνατότητα βελτίωσης πολιτικών
δυσλειτουργιών μέσω θεσμικών ρυθμίσεων, ακόμα και ατελών, ο Συνήγορος αποτελεί
κατάκτηση. Μένει η μεγάλη δοκιμασία της πράξης για να φανεί σε ποιο βαθμό κάτω
από το κερασάκι θα βελτιωθεί και η γεύση της τούρτας.

Ο δικηγόρος Κώστας Β. Μποτόπουλος είναι διδάκτωρ του Συνταγματικού Δικαίου.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15859N062</ED>
<ID>
ID:163575

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Διαφωνείς, άρα είσαι με τον εχθρό!
</H2><H2></H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

ΚΑΙΝΑ δαιμόνια στον τρόπο αντιμετώπισης της κριτικής προς το κυβερνητικό έργο
εισάγει ο κυβερνητικός εκπρόσωπος με τη θεωρία ότι η (θεμιτή ώς έναν βαθμό)
αμφισβήτηση της αποτελεσματικότητας, των δυνατοτήτων και των προθέσεων της
κυβέρνησης ισοδυναμεί περίπου με... παροχή υπηρεσιών προς τον εχθρό...

Αφορμή για την ανάπτυξη αυτής τής (μάλλον επικίνδυνης) θεωρίας έδωσε η
πράγματι δριμεία κριτική του αρχηγού της αξιωματικής αντιπολίτευσης, ο οποίος
­ ως όφειλε από τη σκοπιά του και όπως συμβαίνει σε όλες τις δημοκρατικές
χώρες του κόσμου ­ εκτίμησε ότι η κυβέρνηση δεν ανταποκρίνεται στις απαιτήσεις
των περιστάσεων.

Οι απόψεις του κ. Καραμανλή για τον κ. Σημίτη και την κυβέρνησή του στον βαθμό
που είναι παράλογες, υπερβολικές ή ατυχείς θα αξιολογηθούν από το εκλογικό
σώμα, το οποίο θα κληθεί τη δεδομένη στιγμή να αποφανθεί ποια πλευρά (κόμμα)
έχει δίκαιο και πληροί τις προϋποθέσεις να ασκήσει αποτελεσματική εξουσία.

Αποτελεί όμως μεγάλη υπερβολή και υπέρβαση η άποψη του κυβερνητικού εκπροσώπου
σύμφωνα με την οποία η αντιπολίτευση περίπου όχι μόνο δεν δικαιούται αλλά ούτε
καν επιτρέπεται να διαφοροποιείται από την κυβέρνηση, γιατί... «υπάρχουν
δυνάμεις που μας βλέπουν εχθρικά ή και ανταγωνιστικά», όπως διαπίστωσε ο
κυβερνητικός εκπρόσωπος. Και κατά συνέπεια, κατά το κυβερνητικό σκεπτικό, η
διατύπωση απόψεων διαφορετικών από τις κυβερνητικές αποτελεί «κακή υπηρεσία
προς την πατρίδα».

Στον βαθμό που το σκεπτικό αυτό θα αποτελέσει εφεξής γνώμονα των κυβερνητικών
αντιλήψεων, τότε διαμορφώνονται συνθήκες ουσιαστικής κατάργησης του
δικαιώματος της διαφωνίας και της διαφορετικής άποψης μπροστά στον κίνδυνο της
απαγγελίας κατηγορίας για... συνεργασία με τον εχθρό.

Μάλλον ατύχησε ο κυβερνητικός εκπρόσωπος μ' αυτή τη θεωρία, ιδιαίτερα όταν
είναι γνωστές (και νωπές) οι συνέπειες ανάλογων νοοτροπιών στην ελληνική
πολιτική ιστορία.

Άλλωστε, καθένας που κάνει κριτική αναλαμβάνει και τις ευθύνες του και δεν
χρειάζονται οι παραινέσεις ­ ή οι οριοθετήσεις ­ για το πλαίσιο μέσα στο ποίο
δικαιούται χωρίς κινδύνους να κινείται και να ομιλεί.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15859N063</ED>
<ID>
ID:163604

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N06&aa=3</URL></REF>


Article

<CATEGORY>vin04</CATEGORY>

 <H5>ΑΥΞΗΜΕΝΗ ΚΑΙ Η ΔΗΜΟΤΙΚΟΤΗΤΑ ΣΗΜΙΤΗ ΚΑΙ ΚΑΡΑΜΑΝΛΗ ΣΤΟ ΓΚΑΛΟΠ ΤΗΣ MRB
</H5><H5>Τρεις στους 5 ανησυχούν για την αύξηση της ανεργίας
</H5><H2>Κέρδη μεγάλων ­ ζημίες μικρών
</H2><H2>(Εικόνα μεγέθους : 15264 bytes)
</H2>
<H3></H3>Ικανοποιημένες μπορεί να δηλώνουν τόσο η κυβέρνηση όσο και η αξιωματική
αντιπολίτευση από το νέο πανελλαδικό γκάλοπ της MRB, ενώ αντίθετα απαισιόδοξα
είναι τα αποτελέσματα για τα μικρότερα κόμματα της Βουλής.ΣΥΜΦΩΝΑ με το
πανελλαδικό γκάλοπ που έγινε το τελευταίο δεκαήμερο του Μαΐου σε δείγμα 2.000
ψηφοφόρων και παρουσίασε χθες το Mega, η Ν.Δ. προηγείται κατά 4,6 ποσοστιαίες
μονάδες του ΠΑΣΟΚ, το οποίο ωστόσο απολαμβάνει ολοένα μεγαλύτερη εμπιστοσύνη
ως κυβέρνηση.

Το 31% των ερωτηθέντων εκφράζει την πρόθεσή του να ψηφίσει τη Ν.Δ. για
κυβέρνηση της χώρας εάν γίνονταν αύριο εκλογές με το 26,4% του εκλογικού
σώματος να τάσσεται υπέρ του ΠΑΣΟΚ. Αντίθετα, πτωτικές τάσεις παρουσιάζουν τα
μικρότερα κόμματα, τα οποία συγκεντρώνουν: το ΔΗΚΚΙ 5%, ο Συνασπισμός 4,8%, το
ΚΚΕ 4,5% και η Πολιτική Άνοιξη 2,1%. Ένα ποσοστό που ξεπερνάει το 25% δεν
δηλώνει την προτίμησή του για κάποιο κόμμα και εμφανίζεται αναποφάσιστο.

ΣΥΣΠΕΙΡΩΣΗ

Πέρα από το προβάδισμα της Ν.Δ., ιδιαίτερα εντυπωσιακή είναι η συσπείρωση που
παρουσιάζει το κόμμα της αξιωματικής αντιπολίτευσης που, σύμφωνα με την MRB,
φτάνει το 89% όταν ακόμη και η συσπείρωση του ΚΚΕ (που παραδοσιακά παρουσιάζει
ρεκόρ συνοχής) είναι 88%.

Το αποτέλεσμα αυτό, σε συνδυασμό με την υψηλή δημοτικότητα του Κ. Καραμανλή,
δείχνει ανάγλυφα ότι με την εκλογή του νέου αρχηγού της η συντηρητική παράταξη
εμφανίζεται να επανακτά την αυτοπεποίθησή της και να αποκτά προοπτικές
ισότιμης διεκδίκησης των επόμενων εκλογών.

7 ΜΟΝΑΔΕΣ ΠΑΝΩ

Ο Κ. Καραμανλής παρουσιάζει δημοτικότητα 44,8%, αυξημένη κατά 7 ποσοστιαίες
μονάδες σε σχέση με το προηγούμενο γκάλοπ της εταιρείας, πριν από 6 μήνες. Και
ο Πρωθυπουργός Κ. Σημίτης παρουσιάζει αύξηση της δημοτικότητάς του κατά 4
ποσοστιαίες μονάδες στο 41,4%, αλλά υπολείπεται της δημοτικότητας του αρχηγού
της Ν.Δ. Και για τους δύο άνδρες, πάντως, οι ερωτηθέντες έχουν περισσότερες
θετικές γνώμες απ' ό,τι αρνητικές.

Την υψηλότερη δημοτικότητα ανάμεσα στους πολιτικούς αρχηγούς εξακολουθεί να
έχει ο πρόεδρος του Συνασπισμού Ν. Κωνσταντόπουλος με 52%, ενώ ο πρόεδρος του
ΔΗΚΚΙ Δ. Τσοβόλας έρχεται τρίτος ­ πριν από τον κ. Σημίτη ­ με 42%. Τη
χαμηλότερη δημοτικότητα ανάμεσα στους πολιτικούς αρχηγούς παρουσιάζουν ο
πρόεδρος της Πολιτικής Άνοιξης Α. Σαμαράς (21,5%) και η γραμματέας του ΚΚΕ
Αλέκα Παπαρήγα (19,7%).

Εντυπωσιακό όμως αποτέλεσμα του γκάλοπ της MRB είναι κι αυτό που αφορά την
εικόνα της κυβέρνησης. Το 25,1% των ερωτηθέντων εκφράζει την εμπιστοσύνη του
για την κυβέρνηση του ΠΑΣΟΚ, η οποία δείχνει να έχει σταθερή άνοδο μέσα στους
τελευταίους 12 μήνες παρά το γεγονός ότι συνεχίζει ένα σκληρό πρόγραμμα
λιτότητας, το οποίο πλήττει ένα μεγάλο μέρος του πληθυσμού. Έτσι η εμπιστοσύνη
που εκφραζόταν για την κυβέρνηση του ΠΑΣΟΚ τον Ιούνιο του 1996 ήταν μόλις
14,5%, αυξήθηκε στο 19,5% τον Δεκέμβριο του 1996 ­ μετά την εκλογική νίκη του
κυβερνώντος κόμματος ­ και έφτασε στο 25,1% σήμερα.

Παράλληλα, η νέα ηγεσία της Ν.Δ. δίνει και στο κόμμα της αξιωματικής
αντιπολίτευσης καλύτερη εικόνα απ' ό,τι στο παρελθόν. Το 14,6% των ερωτηθέντων
εξέφραζε την εμπιστοσύνη του στη Ν.Δ. τον Ιούνιο του 1996, για να φτάσει μόλις
το 9,6% τον Δεκέμβριο ­ μετά την ήττα της Ν.Δ. στις βουλευτικές εκλογές. Τώρα
το κόμμα της αξιωματικής αντιπολίτευσης παρουσιάζει άνοδο στην εμπιστοσύνη του
κόσμου, που ξεπερνάει το όριο του 20%.

Αξιοσημείωτο είναι το γεγονός ότι, σύμφωνα με τα αποτελέσματα του γκάλοπ, τόσο
ο κ. Σημίτης όσο και ο κ. Καραμανλής έχουν αυξημένο βαθμό εμπιστοσύνης από το
εκλογικό σώμα για την αντιμετώπιση σημαντικών προβλημάτων της χώρας, όπως η
οικονομία και η εξωτερική πολιτική. Οριακά μεγαλύτερη εμπιστοσύνη έχει η κοινή
γνώμη στον Κ. Σημίτη για την επίλυση των προβλημάτων της οικονομίας (με 37,4
έναντι του 35,1% του κ. Καραμανλή), ενώ αντίθετα οριακά μεγαλύτερη εμπιστοσύνη
έχει το εκλογικό σώμα στον Κ. Καραμανλή όσον αφορά την εξωτερική πολιτική
(34,2% έναντι 33,9% του κ. Σημίτη).

Ο ΔΗΜΑΡΧΟΣ

Την μεγαλύτερη δημοτικότητα ανάμεσα στους πολιτικούς εξακολουθεί να έχει ο
δήμαρχος Αθηναίων Δ. Αβραμόπουλος, ο οποίος παρουσιάζει δημοτικότητα 69,8%.
Δεύτερος και με μεγάλη αύξηση σε σχέση με το παρελθόν εμφανίζεται ο υπουργός
Πολιτισμού Ευάγγελος Βενιζέλος με ποσοστό 48,5% και τρίτος ακολουθεί ο
αναπληρωτής υπουργός Εξωτερικών Γ. Παπανδρέου με 46,8%. Στην τέταρτη θέση
εμφανίζεται ο Γ. Σουφλιάς με 46,4% και ακολουθούν ο πρόεδρος της Βουλής Απ.
Κακλαμάνης με 44,5% και η υπουργός Ανάπτυξης Βάσω Παπανδρέου με 39,4%.

ΕΝΑ από τα σημαντικότερα αποτελέσματα που καταγράφει το τελευταίο γκάλοπ της
MRB είναι η ανησυχία του κόσμου για την συνεχώς αυξανόμενη ανεργία. Αποτέλεσμα
που συμβαδίζει απολύτως και με τη δυσπιστία που παρουσιάζεται σε ολόκληρη την
Ευρώπη απέναντι στα κριτήρια του Μάαστριχτ. Σύμφωνα με την MRB, τρεις στους
πέντε Έλληνες (62,6%) θεωρούν ως το σημαντικότερο πρόβλημα της χώρας το ζήτημα
της ανεργίας, η οποία παραμένει τους τελευταίους 12 μήνες ως η κύρια πηγή
ανησυχίας του εκλογικού σώματος. Ενδεικτικά αναφέρεται ότι ενώ τον Ιούνιο του
1993 μόλις ένας στους τρεις Έλληνες θεωρούσε την ανεργία ως σημαντικό πρόβλημα
(38,5%), μέσα σε τρία χρόνια η ανησυχία του κόσμου γύρω από το πρόβλημα αυτό
διπλασιάστηκε (62,9% τον Ιούνιο του 1996). Σύμφωνα με την MRB, δεύτερο
σημαντικότερο πρόβλημα μετά τη ανεργία είναι η παιδεία (41,5%), τρίτο ο
πληθωρισμός (33,4%) και ακολουθούν τα ναρκωτικά (32,2%), η υγεία (28,8%) και η
εξωτερική πολιτική (25,5%).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15859N071</ED>
<ID>
ID:163530

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N07&aa=1</URL></REF>


Article

<CATEGORY>vin04</CATEGORY>

 <H5>ΔΙΑΒΕΒΑΙΩΣΕΙΣ ΣΗΜΙΤΗ ΠΟΥ ΚΑΛΕΣΕ ΤΑ ΚΟΜΜΑΤΑ ΣΕ ΔΙΑΛΟΓΟ
</H5><H5>Οι πολίτες να αντιδράσουν στα κέντρα εξουσίας
</H5><H2>Αλλαγές για βιωσιμότητα των Ταμείων </H2>
<AUTHOR>Γ. Ε. ΔΙΑΚΟΓΙΑΝΝΗΣ - Γ. ΧΡ. ΠΑΠΑΧΡΗΣΤΟΣ</AUTHOR>

<H3></H3>Ο Πρωθυπουργός στο βήμα. Στήριξη, αλλά και αλλαγές στα Ταμεία

Η συζήτηση χθες στη Βουλή ήταν «δύσκολη», άνευρη και χωρίς ενδιαφέρον.
«Έβγαλε» ωστόσο μια «μικρή» είδηση. Μέχρι το '98 θα έχουν συγκεκριμενοποιηθεί
οι αλλαγές που θα επέλθουν στο ασφαλιστικό σύστημα, όπως είπε ο Πρωθυπουργός
Κώστας Σημίτης στη Βουλή, τονίζοντας παράλληλα την ανάγκη «προστασίας της
βιωσιμότητας των Ταμείων».

ΤΙΣ ΘΕΣΕΙΣ του ο Πρωθυπουργός εξέθεσε κατά τη συζήτηση προ ημερησίας διατάξεως
που είχε ζητήσει ο πρόεδρος του ΣΥΝ Νίκος Κωνσταντόπουλος για τον κοινωνικό
διάλογο. Και έκανε λόγο ακόμη και για «έσχατο μέτρο» που μπορεί να ληφθεί με
«απότομες αλλαγές στα ασφαλιστικά δικαιώματα». Στην περίπτωση όμως αυτή, όπως
διευκρίνισε, «πρέπει να δοθεί επαρκής χρόνος προσαρμογής».

Ο κ. Σημίτης, ο οποίος κάλεσε όλα τα κόμματα σε διάλογο, μίλησε για «δύο
φάσεις» στις αποφάσεις για το Ασφαλιστικό, που είναι άλλωστε από τα κεντρικά
θέματα του κοινωνικού διαλόγου. Η πρώτη, κατά την οποία «πρέπει να
εξαντλήσουμε κάθε δυνατότητα στήριξης του συστήματος». Και η δεύτερη, που θα
αφορά στην επίλυση του ασφαλιστικού προβλήματος της χώρας με αποφάσεις μέσα
στο '98.

ΠΕΡΙΠΑΤΟΣ

Χθες, στις αντιπαραθέσεις της Βουλής ενδιαφέρον είχαν μόνον οι δευτερολογίες
και η «κόντρα» των κ.κ. Σημίτη και Καραμανλή. Ορισμένοι έκαναν λόγο για
συζήτηση υψηλού επιπέδου, ενώ οι περισσότεροι βουλευτές, αν και ικανοποιημένοι
από τις ομιλίες των αρχηγών τους, σχολίαζαν ότι «δεν βγήκε τίποτα το
καινούργιο από τη συζήτηση». Ο Πρωθυπουργός στη δευτερολογία του είπε στον
αρχηγό της αξιωματικής αντιπολίτευσης ότι η ομιλία του ήταν ουσιαστικά εκτός
θέματος. «Κάνατε έναν περίπατο στην οικονομία, ενώ το θέμα ήταν ο κοινωνικός
διάλογος. Η ομιλία σας ήταν μια προβολή φαντασιώσεων».

«Σας διακατέχει μια διαχειριστική λογική. Πότε βάζετε το σοσιαλιστικό και πότε
το εκσυγχρονιστικό σκουφάκι», απάντησε ο κ. Καραμανλής. «Η πολιτική σας
χαρακτηρίζεται από ιανικές μεταβολές και αλαζονικές λογικές. Είστε το χθες,
είμαστε το αύριο».

«Η παράταξή μας στηρίζεται στην κριτική σκέψη», αντέτεινε ο κ. Σημίτης. «Και
την απάντηση έδωσε ο ελληνικός λαός και το '93 και το '96, στις εκλογές. Η
Ελλάδα δεν θα χάσει την ευκαιρία του κοινωνικού διαλόγου». Υπήρξε και μια
δεύτερη «κόντρα» του Πρωθυπουργού, που σημειώθηκε λίγο νωρίτερα, αυτή τη φορά
με τον πρόεδρο του ΣΥΝ.

«Θέλει μια άβουλη κυβέρνηση ο κ. Κωνσταντόπουλος, ο οποίος δεν έκανε προτάσεις
και επέδειξε στενή αντίληψη. Χτυπάτε λάθος πόρτα», είπε ο κ. Σημίτης.

«Θα διορθώσετε την πολιτική σας;», ήταν η ρελάνς του κ. Κωνσταντόπουλου.

Για τον κοινωνικό διάλογο, θέμα άλλωστε που προκάλεσε και τη χθεσινή συζήτηση
στη Βουλή, ο κ. Σημίτης είπε ότι «η ατζέντα είναι ανοιχτή».

Και χειροκροτήθηκε ιδιαίτερα από τους βουλευτές του ΠΑΣΟΚ, οι οποίοι έδειξαν
να ικανοποιούνται όταν τόνισε ότι «πρέπει να γίνει απόλυτα καθαρό ότι οι
μεταβολές στην Ευρώπη δεν πρόκειται και δεν επιτρέπεται να επηρεάσουν τις
δικές μας πολιτικές επιλογές, διότι οι επιλογές μας δεν συνδέονται με το
Μάαστριχτ και τις προθεσμίες του».

«ΛΑΙΜΗΤΟΜΟΣ»

Η γενική γραμματέας του ΚΚΕ Αλέκα Παπαρήγα έκανε χθες λόγο για παγίδες.
Χαρακτήρισε «επικίνδυνο το διάλογο που προωθεί η κυβέρνηση», «λαιμητόμο» και
«εκβιασμό» για τους εργαζομένους.

«Δεν υπάρχει μεγαλύτερο ψέμα και απάτη από την άποψη ότι μπορεί ο λεγόμενος
κοινωνικός διάλογος να μοιράσει ισότιμα τα βάρη ανάμεσα σε κράτος - εργοδοσία
από τη μία και στους εργαζόμενους από την άλλη».

Ο πρόεδρος του ΣΥΝ Νίκος Κωνσταντόπουλος κατηγόρησε την κυβέρνηση ότι
χρησιμοποιεί το διάλογο ως άλλοθι για τη συγκάλυψη αδιαπραγμάτευτων και
ειλημμένων αποφάσεων. Και ζήτησε να αλλάξει την πολιτική της.

«Να διορθώσετε την πολιτική σας. Για δεκαπεντάδα θεμάτων κορυφαία στελέχη σας
διαρρέουν διάφορα... Τα διαψεύδετε; Για ποιο διάλογο κάνετε λόγο;».

Τελευταίος από τους αρχηγούς ήταν ο πρόεδρος του ΔΗΚΚΙ Δημήτρης Τσοβόλας, ο
οποίος και κατηγόρησε την κυβέρνηση ότι χρησιμοποιεί ως άλλοθι τον κοινωνικό διάλογο.

Τέλος, ο υφυπουργός Εργασίας και Κοινωνικών Ασφαλίσεων Χρήστος Πρωτόπαπας σε
παρέμβασή του τόνισε ότι «δεν θα ληφθούν μονομερή και αντιλαϊκά μέτρα,
ιδιαίτερα στους τομείς της κοινωνικής πολιτικής».

Η ΚΟΙΝΩΝΙΑ των πολιτών καλείται να αντιδράσει στις επιδιώξεις των σύγχρονων
κέντρων εξουσίας που λειτουργούν σε διεθνές επίπεδο (φυσικά και στην Ελλάδα).
Αυτό ήταν το συμπέρασμα από τις εισηγήσεις που έγιναν και τον διάλογο που
αναπτύχθηκε στη χθεσινή συζήτηση που οργάνωσαν στο αμφιθέατρο του υπουργείου
Εξωτερικών, το Ινστιτούτο Στρατηγικών κα Αναπτυξιακών Μελετών Ανδρέας
Παπανδρέου σε συνεργασία με τον ΟΠΕΚ και τον Όμιλο Πολιτεία.

Οι εισηγητές που ήταν στο πάνελ ­ κ. Νικηφόρος Διαμαντούρος καθηγητής,
διευθυντής του ΕΚΚΕ, Πέτρος Ευθυμίου δημοσιογράφος της εφημερίδας «ΤΟ ΒΗΜΑ»,
Γιάννης Πανούσης πρύτανης του Πανεπιστημίου Θράκης και Γιάννης Σουλαδάκης
βουλευτής, πρώην υπουργός ­ έκαναν ενδιαφέρουσες και τεκμηριωμένες αναλύσεις
για τα σύγχρονα κέντρα εξουσίας και την κοινωνία των πολιτών. Επεσήμαναν ότι η
λειτουργία των κέντρων εξουσίας έχει τον χαρακτήρα της παγκοσμιότητας,
αρχίζοντας από τους διεθνείς ομίλους .

Ο κ. Διαμαντούρος αναφέρθηκε στην έννοια της Δημοκρατίας, στη λειτουργία που
έχει ο θεσμός στην Ελλάδα και ο ρόλος των οργάνων της Πολιτείας.

Ο κ. Ευθυμίου επεσήμανε τη γιγάντια δομή της αγοράς σε παγκόσμιο επίπεδο και
την σχέση της με τηνεξουσία.

Ο κ. Πανούσης έκανε επισημάνσεις για την παγκοσμιότητα της οικονομίας και της
επιπτώσεις της στη δομή των κοινωνιών και της ανθρώπινης δραστηριότητας. Τη
συζήτηση διηύθυνε ο δημοσιογράφος των «ΝΕΩΝ» Γιάννης Φάτσης.

Καραμανλής - Μητσοτάκης. Ο αρχηγός της Ν.Δ. χειροκροτήθηκε από τους «παλιούς»...

ΟΣΟ χειροκρότημα δεν πήρε ο Κώστας Καραμανλής κατά την είσοδό του στη Βουλή,
το εισέπραξε αργότερα, κατά τη διάρκεια της ομιλίας του. Και το τέλος αυτής
της ομιλίας επισφραγίσθηκε με το χειροκρότημα της «γερουσίας» του κόμματος ­
Κ. Μητσοτάκη, Μ. Έβερτ, Τζ. Τζαννετάκη.

* Ο Μ. Έβερτ έφθασε καθυστερημένος στη Βουλή. Είχε ήδη αρχίσει να
ομιλεί ο Πρωθυπουργός Κ. Σημίτης. Μπήκε στην αίθουσα... μασουλώντας(!), σήκωσε
το χέρι του, κοίταξε το ρολόι του, επιβεβαίωσε προφανώς ότι είχε αργήσει και
κάθησε στη θέση του ­ πρώτο έδρανο ­ χωρίς να χαιρετήσει κανέναν!..

* Έτοιμος να εκραγεί ήταν ο πρόεδρος της Βουλής Απόστολος Κακλαμάνης
την ώρα που στο βήμα βρισκόταν ο Πρωθυπουργός Κώστας Σημίτης. Παρά το γεγονός
ότι επανειλημμένα έχει συστήσει στους βουλευτές να μην έχουν τα κινητά
τηλέφωνα ανοιχτά μέσα στην αίθουσα, κάποιος το είχε αφήσει εν λειτουργία. Το
αποτέλεσμα ήταν το συγκεκριμένο τηλέφωνο να κάνει... παράσιτα στον
Πρωθυπουργό! Ευτυχώς την ώρα που ο κ. Κακλαμάνης ετοιμαζόταν να κατακεραυνώσει
τον (άγνωστο) βουλευτή, οι παρεμβολές σταμάτησαν.

* Ο Πρωθυπουργός Κώστας Σημίτης άκουσε υπομονετικά όλους τους ομιλητές.
Όχι όμως και ο Κώστας Καραμανλής, που έφυγε από την αίθουσα την ώρα της
ομιλίας του Νίκου Κωνσταντόπουλου, επέστρεψε για να μιλήσει και αποχώρησε όταν
άρχισε να μιλάει η Αλέκα Παπαρήγα.

*Πάντως, ίσως γιατί το θέμα της συζήτησης ήταν δύσκολο, η Βουλή είχε
πολλές απουσίες. Κυρίως στην αρχή, οπότε και οι περισσότερες εντοπίσθηκαν στο
χώρο του ΠΑΣΟΚ.

* Δεν υπήρξε ούτε και προσέλευση θεατών - ακροατών. Ορισμένοι μόνο
συνδικαλιστές, αλλά καθόλου κοινό στα θεωρεία. Έξω από τη Βουλή, πάντως, είχαν
συγκεντρωθεί και πάλι μέλη παραθρησκευτικών οργανώσεων που διαδήλωναν κατά της
Συνθήκης του Σένγκεν.

* Κουτσαίνοντας προσήλθε στη Βουλή ο Τηλ. Χυτήρης. Είχε χειρουργηθεί
από φλεβίτη στο πόδι.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15859N081</ED>
<ID>
ID:163531

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N08&aa=1</URL></REF>


Article

<CATEGORY>vin02</CATEGORY>

 <H2>Τι αλλάζει στην Ευρωπαϊκή Ένωση
</H2><H2></H2>
<AUTHOR>ΠΑΝΤΕΛΗΣ ΟΙΚΟΝΟΜΟΥ</AUTHOR>

ALIGN="CENTER">

Η ΚΑΘΑΡΗ νίκη των σοσιαλιστών στη Γαλλία, μετά την εσωκομματική ήττα της
δεξιάς πτέρυγάς τους και μέσα από μία αξιόπιστη συνεργασία όλων των αριστερών
δυνάμεων, υπήρξε το έναυσμα αναλύσεων για τις ενδεχόμενες επιπτώσεις της στην
ευρωπαϊκή ενοποίηση. Στα καθ' ημάς, μεγάλο μέρος της συζήτησης δεν ξέφυγε από
τα έωλα στερεότυπα.

«Η αλλαγή της οικονομικής πολιτικής θα ήταν καταστροφική» ισχυρίζονται
ορισμένοι, οι οποίοι δεν κατάλαβαν ακόμη ότι η ανατίμηση της δραχμής και η
αύξηση της φορολογίας ως μέσα άσκησης της δημοσιονομικής πολιτικής έχουν
απαξιωθεί προ έτους και πλέον. «Δεν πρέπει να υπάρξει χαλάρωση» κινδυνολογεί
άλλος, υπονοώντας (προφανώς) την εισοδηματική πολιτική, εις αντίκρουσιν
προτάσεως η οποία ουδέποτε υπεβλήθη! «Αν συνεχίσουμε πιστεύω ότι το 2001 θα
προσεγγίσουμε τα κριτήρια της ΟΝΕ», επιμένει ένας τρίτος, παραβλέποντας ότι
και το χρονοδιάγραμμα αλλά και τα κριτήρια αποτελούν, προ πολλού, αντικείμενο
διακρατικών διαπραγματεύσεων και κάθε άλλο παρά ως σταθερές της δημοσιονομικής
πολιτικής μπορούν να θεωρούνται. Μάλιστα ορισμένες χώρες «μαγειρεύουν» τους
εθνικούς τους λογαριασμούς για να αποδείξουν ότι συγκλίνουν!

ΠΡΩΤΗ ΤΑΧΥΤΗΤΑ

Σε ό,τι αφορά την ΟΝΕ, τα πράγματα παραμένουν λοιπόν αμετάβλητα σε πείσμα των
ευρωρομαντικών: τα κριτήρια και το χρονοδιάγραμμα προσδιορίστηκαν αυθαιρέτως
εξ υπαρχής ώστε να οδηγήσουν σε μία «πρώτη ταχύτητα» όπως την ήθελε η
Γερμανία. Μόνον που η μεθόδευση παγίδευσε τους ίδιους τους εμπνευστές της. Αν
ισχύσουν τα συμφωνηθέντα απαρεγκλίτως, τότε η σύνθεση της «πρώτης ταχύτητας»
δεν θα θυμίζει σε τίποτε αυτήν την οποία σχεδίαζε η Bundesbank. 
Εξ ου και προωθείται, εδώ και καιρό, η ιδέα της ελαστικοποίησης
χρονοδιαγράμματος ή/και κριτηρίων, ώστε να αποκλειστούν και πάλι οι
ανεπιθύμητοι. Σ' αυτή τη μεθόδευση, η ελληνική θέση ­ στην πραγματικότητα η
γνήσια ευρωπαϊκή θέση ­ δεν μπορεί παρά να είναι: ή μπαίνουμε όλοι (όσοι
επιθυμούμε φυσικά) από την αρχή ή η ελαστικοποίηση των κριτηρίων δεν γίνεται δεκτή.

Αν η διαμόρφωση της ΟΝΕ, λοιπόν, παραμένει πάντοτε στο επίκεντρο μιας
πολιτικής αντιπαράθεσης κυβερνήσεων, η κοινωνική πολιτική όμως στο πλαίσιο της
Ευρωπαϊκής Ένωσης είναι πολύ πιθανόν να αλλάξει. Η νέα γαλλική κυβέρνηση δεν
είναι διατεθειμένη να ανεχτεί την εξάπλωση του κοινωνικού αποκλεισμού και αυτό
σημαίνει ότι, στο πλαίσιο της Διακυβερνητικής, θα προτείνει για συζήτηση κοινή
πολιτική για την απασχόληση και ίσως το ελάχιστο εισόδημα και συνεπώς
ενδέχεται να προκύψουν πρόσθετοι πόροι για την υλοποίηση αντίστοιχων
προγραμμάτων. Οι σοσιαλιστικές κυβερνήσεις των χωρών-μελών της Ένωσης έχουν
τώρα μια μεγάλη ευκαιρία να απαντήσουν θετικά στην πρόκληση: η αναθεώρηση του
Μάαστριχτ μπορεί να περιλαμβάνει προοδευτικές ρυθμίσεις για την κοινωνική
προστασία των Ευρωπαίων πολιτών.

Η ΕΥΡΩΠΑΪΚΗ ΤΡΑΠΕΖΑ

Εκεί βέβαια όπου η νέα γαλλική κυβέρνηση θα αναλάβει πρωτοβουλίες είναι η
αναχαίτιση της επέκτασης του λεγόμενου δημοκρατικού ελλείμματος, με την
ανεξέλεγκτη λειτουργία της Κεντρικής Ευρωπαϊκής Τράπεζας. Είναι απολύτως
απαράδεκτο πολιτικές οι οποίες επηρεάζουν την απασχόληση, όπως π.χ. η
νομισματική πολιτική, να χαράσσονται από διορισμένους «τεχνοκράτες» ερήμην
(και ίσως αντίθετα) των δημοκρατικά εκλεγμένων πολιτικών ηγεσιών. Γι' αυτό τον
σκοπό είναι εφικτή η σύμπραξη της Γαλλίας με χώρες όπως η Ελλάδα, η
Πορτογαλία, η Σουηδία και ίσως (με διαφορετική αφετηρία σκέψης) η Βρετανία.
Και σ' αυτό το μέτωπο ο συσχετισμός δυνάμεων μπορεί να είναι ευνοϊκός.

Συνεπώς και εφ' όσον τέτοια τροπή παίρνουν τα πράγματα από την πολιτική
μεταβολή στη Γαλλία, υπάρχει ένα βέβαιο όφελος για τη χώρα μας: η οριστική
καταδίκη τής επιζήμιας θεωρίας του μονοδρόμου, η οποία ενσπείρει μοιρολατρία
και αποστερεί τον ελληνικό λαό από δημιουργικότητα, έμπνευση και δύναμη ώστε
να προχωρήσει μπροστά.

Ο Παντελής Οικονόμου είναι μέλος του Εκτελεστικού Γραφείου του ΠΑΣΟΚ
και βουλευτής Α' Αθηνών.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15859N082</ED>
<ID>
ID:163576

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N08&aa=2</URL></REF>


Article

<CATEGORY>vin04</CATEGORY>

 <H5>ΟΡΙΣΤΙΚΑ ΚΑΙ ΑΜΕΤΑΚΛΗΤΑ ΓΙΑ ΠΡΟΣΛΗΨΕΙΣ ΚΑΙ ΜΟΝΙΜΟΠΟΙΗΣΕΙΣ ΥΠΑΛΛΗΛΩΝ ΣΤΟΝ
ΔΗΜΟΣΙΟ ΤΟΜΕΑ
</H5><H5>Πεπονής: Ανίσχυρος ο Συνήγορος του Πολίτη
</H5><H5>ΑΔΕΔΥ: Διαφωνεί μόνο με την άρση της μονιμότητας
</H5><H2>Κλείνουν τα «παράθυρα»
</H2>
Κυβέρνηση και αντιπολίτευση με τις προτάσεις για αναθεώρηση του Συντάγματος
συμφωνούν να κλείσουν οριστικώς και αμετακλήτως όλα τα «παράθυρα» για
προσλήψεις και μονιμοποιήσεις υπαλλήλων στον ευρύτερο δημόσιο τομέα.

ΕΤΣΙ η κάθε κυβέρνηση δεν θα βρεθεί ποτέ άλλοτε μπροστά σε πίεση ομάδων
εργαζομένων, όπως αυτή που της ασκήθηκε πρόσφατα από εργαζομένους στην
καθαριότητα, για τη μονιμοποίηση εκτάκτων υπαλλήλων η σύμβαση των οποίων
συνεχώς ανανεωνόταν.

Η αντίστροφη μέτρηση της πελατειακής σχέσης πολίτη - κομμάτων και οι ομαδικές
προσλήψεις υπαλλήλων ­ το γνωστό βόλεμα των ημετέρων ­ στον δημόσιο τομέα,
κυρίως παραμονές εκλογών, άρχισε από την τελευταία κυβέρνηση του Ανδρέα
Παπανδρέου. Παρά την τρίχρονη εφαρμογή του νέου συστήματος προσλήψεων μέσω του
ΑΣΕΠ, η καχυποψία του πολίτη, που απεγνωσμένα ζητεί μία θέση εργασίας, δεν
έχει εξαλειφθεί τελείως. Ο δε υπουργός του ΠΑΣΟΚ, που εισηγήθηκε και
υποστήριξε αδιάλλακτα τον θεσμό, ο κ. Αναστάσιος Πεπονής, «εισέπραξε»,
ιδιαίτερα στην τελευταία εκλογική αναμέτρηση, τη δυσαρέσκεια των εκλογέων που
προσδοκούσαν να «αξιοποιήσουν» την ψήφο τους με μία θέση εργασίας στο Δημόσιο.

ΠΟΛΙΤΙΚΗ ΒΟΥΛΗΣΗ

Σήμερα, που οι εκλογές φαίνονται μακριά, τα δύο μεγάλα κόμματα συμπίπτουν στο
να κλείσουν οριστικά το θέμα των προσλήψεων δεσμεύοντας εαυτούς και αλλήλους
με ειδική πρόβλεψη που θα περιληφθεί στο Σύνταγμα. Η πρότασή τους έχει ήδη
βρει υποστηρικτές τους ήδη εργαζομένους στο Δημόσιο, ενώ το ίδιο το ΑΣΕΠ μέσω
του προέδρου κ. Μιχ. Παπαδάκη, επίτιμου αντιπροέδρου του Αρείου Πάγου, ζητεί
τη συνταγματική κατοχύρωση της ανεξαρτησίας του οργάνου αλλά και την επέκταση
του αντικειμενικού συστήματος προσλήψεων και σε τομείς, οι οποίοι σήμερα δεν
καλύπτονται από τις ισχύουσες διατάξεις.

Για το θέμα, ο πρώτος λόγος, δικαίως, ανήκει στον πρώην υπουργό Προεδρίας και
σήμερα βουλευτή του ΠΑΣΟΚ κ. Αναστάσιο Πεπονή, ο οποίος εκφράζει την ελπίδα
του ότι και τα δύο κόμματα «θα συμφωνήσουν σε συνταγματική ρύθμιση που θα
εγγυάται τη διάρκεια και σταθερότητα του νέου συστήματος και την ανεξαρτησία
του ΑΣΕΠ».

«Οι προτάσεις του 1995 και των δύο κομμάτων για αναθεώρηση του Συντάγματος,
είχαν περιλάβει ως αντικείμενο ρύθμισης και το σύστημα των προσλήψεων και
διορισμών», τονίζει ο κ. Πεπονής. «Όμως», θεωρεί, «πληρέστερη και
ριζοσπαστικότερη την πρόταση του ΠΑΣΟΚ». Γιατί «αναθέτει την εποπτεία και τον
έλεγχο εφαρμογής του συστήματος σε ανεξάρτητη αρχή. Υπάγει στο νέο σύστημα
όλον το δημόσιο τομέα, αποκλείει οι προσλήψεις για πρόσκαιρες (εποχικές κ.λπ.)
ανάγκες να λειτουργούν ως "παράθυρο" για κατάληψη θέσεων και προβλέπει την
ακυρότητα κάθε διάταξης σε υπουργική απόφαση, διάταγμα ή και νόμο, η οποία θα
διασπούσε τη γενική αρχή. Επιτρέπει την εξαίρεση κατηγοριών, για τις οποίες
ισχύουν άλλα ανάλογα συστήματα (π.χ. γιατρών ΕΣΥ, δικαστικών κλπ.)».

Ο ΡΟΛΟΣ ΤΟΥ ΑΣΕΠ

Ο κ. Πεπονής, ωστόσο, δεν παραγνωρίζει τη σημασία να ανατεθεί σε μία
ανεξάρτηση αρχή, που δεν υπόκειται σε κυβερνητικό έλεγχο, αρμοδιότητα με
πολιτικές και κοινωνικές συνέπειες. Η ανάθεση τέτοιων αρμοδιοτήτων στο ΑΣΕΠ,
σημειώνει, είναι «πλήρως δικαιολογημένη». Με τον νόμο που καθιέρωσε το ΑΣΕΠ «η
κυβέρνηση του Ανδρέα Παπανδρέου προχώρησε σε μία μετωπική ρήξη με νοσηρότητες
που επί δεκαετίες υποβαθμίζουν την πολιτική ζωή της χώρας. Το αίτημα του νέου
πολίτη να διεκδικήσει απασχόληση στον δημόσιο τομέα, είχε καταστεί εργαλείο
εξαγοράς συνειδήσεων, ευτελισμού του πολίτη, κοινωνικών αδικιών και αναξιοκρατίας».

Και βέβαια η μεταρρύθμιση δεν ήταν διόλου εύκολη υπόθεση. «Πολίτες τους
οποίους εμείς οι πολιτικοί τους είχαμε εξοικειώσει με αυτές τις μεθοδεύσεις»,
θα πει ο κ. Πεπονής, «παράγοντες που αντλούσαν την πολιτική και κοινωνική τους
υπόσταση από μεσολαβητικούς ρόλους, διοικήσεις υπουργείων και οργανισμών με
εξουσιαστική νοοτροπία, αντιδράσανε και κάποιοι ακόμα αντιδρούν».

ΝΑ ΚΑΤΟΧΥΡΩΘΕΙ

Στο επιβαρυμένο παρελθόν του πολιτικού κόσμου στον τομέα των προσλήψεων
αναφέρεται ο καθηγητής του Δημοσίου Δικαίου στο Πανεπιστήμιο Θεσσαλονίκης, που
διετέλεσε και μέλος του ΑΣΕΠ κ. Β. Σκουρής υποστηρίζοντας την ενίσχυση του
θεσμού με συνταγματική κατοχύρωση. «Η αναγκαιότητα ενός ανεξάρτητου οργάνου με
αποστολή την εφαρμογή ενός αδιάβλητου συστήματος προσλήψεων στο Δημόσιο είναι
πλέον κοινός τόπος», αναφέρει ο κ. Σκουρής. Και προσθέτει: «Όλα ανεξαιρέτως τα
θεσμικά όργανα της ελληνικής πολιτείας περιβάλλουν το ΑΣΕΠ με εμπιστοσύνη, οι
βουλευτές έχουν αντιταχθεί με επιτυχία σε σποραδικές απόπειρες νόθευσης του
συστήματος με τη μέθοδο των τροπολογιών σε νομοσχέδια, τα πολιτικά κόμματα
έχουν καταθέσει όμοιες προτάσεις για τη συνταγματική καθιέρωση του Συμβουλίου
στο πλαίσιο της συζητούμενης αναθεώρησης, η δε κοινή γνώμη στηρίζει τον θεσμό,
κυρίως μετά τις θετικές εμπειρίες του θεσμού στον διαγωνισμό του 1995».

«ΑΝΙΣΧΥΡΟΣ ο Συνήγορος του Πολίτη όσο και ο ίδιος ο πολίτης», θα καταγγείλει ο
πρώην υπουργός και βουλευτής του ΠΑΣΟΚ κ. Αναστάσιος Πεπονής, αμφισβητώντας
εντόνως την αποτελεσματικότητα του απλού διαμεσολαβητικού του ρόλου, που έχει
μεταξύ εκτελεστικής εξουσίας και πολίτη.

«Στην Ελλάδα ο πολίτης ταλαιπωρείται ή προσβάλλεται, κυρίως από λειτουργίες
και μηχανισμούς εξουσίας και εξουσίασης, δηλαδή από δημόσιους και ιδιωτικούς»,
επισημαίνει ο κ. Πεπονής. «Τον ταλαιπωρούν χρονοβόρες διαδικασίες,
διασταυρούμενες ή και συμπλεκόμενες αρμοδιότητες, παραπομπές από τον
"αναρμόδιο" στον "αρμόδιο" ή στον "συναρμόδιο". Αυτές τις χρονοβόρες
διαδικασίες, αλλά και τον κυκεώνα των αρμοδιοτήτων τις παράγουν κυβερνήσεις,
βουλευτές, αλλά και δήμαρχοι».

Κατά τον κ. Πεπονή, αυτόν «τον ταλαιπωρούμενο ανώνυμο πολίτη ελάχιστα ή και
διόλου δεν θα τον προστατεύσει ο εισαγόμενος "συνήγορός" του». Από την άλλη
πλευρά, οι υποστηρικτές του Συνηγόρου προτείνουν την κατοχύρωση του θεσμού από
το Σύνταγμα. Ο γενικός γραμματέας του υπουργείου Δημόσιας Διοίκησης, κ.
Ανδρέας Λοβέρδος, υπεραμύνεται του θεσμού, θεωρώντας «τον Συνήγορο συμβολισμό
του δημοκρατικού πολιτεύματος». Αποδίδει τις αντιδράσεις (για γκρίνιες και
μεμψιμοιρίες κάνει λόγο) στον φόβο που προκαλεί ο Συνήγορος στους πολιτικούς,
ενώ ενισχύεται το ενδιαφέρον των πολιτών για τον θεσμό.

«Επειδή ο Συνήγορος δεν έχει αρμοδιότητα να εκδίδει εκτελεστές πράξεις, αλλά
απλώς να συμβουλεύει και να δίνει λύσεις στην ταλαιπωρία του πολίτη από το
κράτος. Επειδή, δηλαδή, αποτελεί από τη φύση του στοιχείο ενός πολιτισμού
διαλόγου και στηρίζεται στον κοινωνικό αντίκτυπο της μομφής, στην αποδοχή της
κοινής γνώμης και συνεπώς στο αίσθημα ντροπής εκείνου του κρατικού υπαλλήλου
που δημοσίως θα κατηγορείται για κακοδιοίκηση, ο Συνήγορος πρέπει να έχει τα
εξής χαρακτηριστικά: να είναι ικανός, επικοινωνιακός και πρόσωπο κοινής
αποδοχής», τονίζει ο κ. Λοβέρδος, υποστηρίζοντας ότι τελικώς η επιλογή του
προσώπου πρέπει να γίνεται από τη Βουλή και αυτό να κατοχυρωθεί συνταγματικά.

ΤΗΝ ΕΓΚΡΙΣΗ του δημοσιοϋπαλληλικού κόσμου έχουν ήδη οι περισσότερες προτάσεις
των κομμάτων για την αναθεώρηση των συνταγματικών διατάξεων που αναφέρονται
στους δημοσίους υπαλλήλους, όπως προκύπτει από τις προτάσεις που υποβάλει η
ΑΔΕΔΥ. Η οποία, από την άλλη πλευρά, προδικάζει τεράστιες αντιδράσεις στην
περίπτωση που τεθεί θέμα άρσης της μονιμότητας των δημοσίων υπαλλήλων...

Η ΑΔΕΔΥ, λοιπόν, είναι κατηγορηματικά αντίθετη και θεωρεί απαράδεκτη «κάθε
τυχόν ιδέα που θα φαλκιδεύει τη μονιμότητα, εν όλω ή εν μέρει». Και προτείνει:

* Να κατοχυρωθεί η λειτουργία του ΑΣΕΠ και ο «νόμος Πεπονή» για αδιάβλητες,
αντικειμενικές προσλήψεις στο Δημόσιο, αλλά και το σύστημα της «μοριοποίησης»
για τις υπηρεσιακές μεταβολές των υπαλλήλων (μεταθέσεις, αποσπάσεις, μετατάξεις).

* Να απαγορευθεί ρητά η μονιμοποίηση εκτάκτων, εποχικών κ.ά. υπαλλήλων.

* Να προβλεφθεί και κατοχυρωθεί ο θεσμός των συλλογικών διαπραγματεύσεων
εργασίας, που ισχύει σήμερα στον ιδιωτικό τομέα.

* Να αρθούν οι περιορισμοί στο δικαίωμα του συνεταιρίζεσθαι (ιδίως η
απαγόρευση συμμετοχής και δράσης στους κόλπους πολιτικών κομμάτων), καθώς και
η απαγόρευση στους δημοσίους υπαλλήλους να θέσουν υποψηφιότητα σε βουλευτικές
εκλογές αν δεν παραιτηθούν έναν χρόνο νωρίτερα.

ΙΣΕΣ ΕΥΚΑΙΡΙΕΣ

«Η εφαρμογή της αρχής της αξιοκρατίας πρέπει είναι αμιγής, ώστε να εμπεδωθεί
στους Έλληνες πολίτες η πεποίθηση ότι οι επιλογές κατά τους διορισμούς σε όλες
γενικώς τις περιπτώσεις είναι αποκλειστικώς και μόνο αποτέλεσμα της εφαρμογής
αυτής, και, συνεπώς, ότι όλοι οι πολίτες, ανεξαρτήτως πολιτικής τοποθετήσεως,
έχουν ίσες ευκαιρίες, υπό τη αυτονόητη προϋπόθεση ότι κινούνται μέσα στα όρια
που διαγράφει ο καταστατικός χάρτης της χώρας». Αυτό ενστερνίζεται και
διατρανώνει με κάθε τρόπο (προφορικώς και γραπτώς στις ετήσιες εκθέσεις του
ΑΣΕΠ) ο σημερινός πρόεδρος κ. Μιχάλης Παπαδάκις, επίτιμος αντιπρόεδρος του
Αρείου Πάγου.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15859N101</ED>
<ID>
ID:163524

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N10&aa=1</URL></REF>


Article

<CATEGORY>vin04</CATEGORY>

 <H2></H2><H2>Η πρόταση του Συνασπισμού
</H2><H2></H2>
<AUTHOR>ΜΑΚΗΣ ΜΑΙΛΗΣ</AUTHOR>

Η ΕΠΙΜΟΝΗ του ΣΥΝ να απευθύνεται στο ΠΑΣΟΚ για να συζητήσουν τη δυνατότητα
συνεργασίας εξηγείται απόλυτα: ένα κόμμα μπορεί να ελπίζει σε συνεργασία με
κάποιο άλλο και να την επιδιώκει, μόνο όταν συμφωνεί μαζί του ως προς τη
πολιτική κατεύθυνση, ως προς τα βασικά στοιχεία που συνθέτουν μια πολιτική
γραμμή. Στη γραμμή αυτή ο ΣΥΝ συμπίπτει με το ΠΑΣΟΚ. Οι μεταξύ τους διαφορές
δεν είναι σημαντικές. Αφορούν επιμέρους θέματα και, βέβαια, δεν επηρεάζουν το
κύριο, την πολιτική κατεύθυνση.

Το γεγονός, όμως, ότι ο ΣΥΝ ζητάει διάλογο για συνεργασία με το ΠΑΣΟΚ, που
είναι κυβερνητικό κόμμα, σημαίνει ότι στην κυβερνητική πολιτική ­ γνωστή για
τον βαθιά αντιλαϊκό χαρακτήρα της ­ δίνει συγχωροχάρτι. Την εξωραΐζει.
Δημιουργεί σύγχυση στο λαό και αυταπάτες ότι αυτή η πολιτική είναι δυνατό να
γίνει καλή ή, τουλάχιστον, λιγότερο χειρότερη. Άρα οι εργαζόμενοι πρέπει να
είναι ικανοποιημένοι, έστω και από μια παραλλαγή της αντιλαϊκής πολιτικής...
Και, πάντως, να μη ζητούν ούτε να παλεύουν για την ανατροπή της.

Ενάντια σε ποιον στρέφεται η συνεργασία που επιδιώκει ο ΣΥΝ; Πρφοφανώς κατά
της Ν.Δ. Όμως με την τέτοια πρότασή του ο ΣΥΝ, πρώτο: επαναφέρει τη θεωρία και
το ψευτοδίλημμα της Δεξιάς από τη μία και της αντιδεξιάς από την άλλη.
Δεύτερο, συγκαλύπτει το γεγονός ότι Ν.Δ. και ΠΑΣΟΚ έχουν την ίδια πολιτική. Αν
δεν το συγκαλύπτει και το παραδέχεται, τότε ενάντια σε ποιον θα στρέφεται η
συνεργασία που ο ΣΥΝ επιδιώκει; Ενάντια σε κανέναν;

Ο ΣΥΝ απευθύνθηκε και στο ΚΚΕ. Λάθος πόρτα χτύπησε. Οι διαφορές ­ ως προς την
κατεύθυνση ­ του ΚΚΕ με τον ΣΥΝ είναι βαθιές και αγεφύρωτες. Αυτό το ομολογεί
και ο ίδιος ο ΣΥΝ. Και δεν το ομολογεί απλώς. Πηγαίνει πιο μακριά και διά
στόματος Λ. Κύρκου αποκαλεί ­ με αντικομμουνιστικό τρόπο ­ το ΚΚΕ «εμπόδιο
στην προοδευτική εξέλιξη της κοινωνίας»! Τότε, προς ποιον σκοπό γίνεται η
πρότασή του και προς το ΚΚΕ;

Η πρόταση του ΣΥΝ είναι πρόταση σκοπιμότητας. Πιστεύει ότι μπορεί να καρπωθεί
από τις αυταπάτες και τις προσδοκίες που έχουν κάποιοι εργαζόμενοι από τη
συνεργασία των γαλλικών κομμάτων. Με σκοπό να αξιοποιήσει το όποιο κέρδος,
πάλι για να διαπραγματευθεί με το ΠΑΣΟΚ από καλύτερες θέσεις...

Αλλά το τι θα γίνει στη Γαλλία θα φανεί πολύ γρήγορα. Όπως θα φανεί ­ φαίνεται
ήδη ­ και στην Ελλάδα και στις άλλες χώρες της Ε.Ε., όπου τα περί «αριστερού»
Μάαστριχτ θα τιναχτούν στον αέρα.

Ο Μάκης Μαΐλης είναι μέλος της Κ.Ε. του ΚΚΕ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15859N111</ED>
<ID>
ID:163525

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N11&aa=1</URL></REF>


Article

<CATEGORY>vin04</CATEGORY>

 <H5></H5><H2>Παπαδόπουλος: Δημοτικές με «Καποδίστρια»
</H2>
ΟΙ ΔΗΜΟΤΙΚΕΣ εκλογές θα γίνουν με τους νέους και ισχυρούς δήμους που θα
προκύψουν από το πρόγραμμα «Καποδίστριας». Αυτό αποτελεί σταθερή θέση της
κυβέρνησης, όπως τόνισε χθες ο υπουργός Εσωτερικών κ. Αλέκος Παπαδόπουλος,
βγαίνοντας από τη συνάντηση που είχε ο Πρωθυπουργός με το προεδρείο της
Κεντρικής Ένωσης Δήμων και Κοινοτήτων Ελλάδας.

Στη συνάντηση αυτή συζητήθηκαν, μεταξύ άλλων, τα θέματα των συνενώσεων των
Οργανισμών Τοπικής Αυτοδιοίκησης (ΟΤΑ) και τα οικονομικά των δήμων.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15859N112</ED>
<ID>
ID:163567

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N11&aa=2</URL></REF>


Article

<CATEGORY>vin04</CATEGORY>

 <H5>ΠΡΙΝ ΑΚΟΜΑ ΨΗΦΙΣΤΕΙ ΕΦΑΡΜΟΖΕΤΑΙ ΑΠΟ ΤΗΝ ΕΛΛΑΔΑ Η ΣΥΝΘΗΚΗ ΤΟΥ ΣΕΝΓΚΕΝ
</H5><H5>Ολονυκτία έξω από τη Βουλή
</H5><H5>Κληρικοί
</H5><H5>Ψήφισαν όχι οι δικηγόροι
</H5><H5>Πάγκαλος κατά «αντιδραστικών δοξασιών»
</H5><H2>Κόκκινη κάρτα από πέρυσι
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ - ΔΙΟΝΥΣΗΣ ΝΑΣΟΠΟΥΛΟΣ</AUTHOR>

<H3></H3>Την κόκκινη κάρτα «τύπου Σένγκεν» έχει βγάλει από πέρυσι η Ελλάδα και
καταγράφει σ' αυτήν στοιχεία για... υπόπτους, όπως τους αντιλαμβάνεται η
επίμαχη Συνθήκη του Σένγκεν.ΑΥΤΟ αποκαλύπτεται από απάντηση του αναπληρωτή
υπουργού Εξωτερικών κ. Γ. Παπανδρέου, που έδωσε στη Βουλή, εγγράφως, τον
περασμένο Νοέμβριο, πριν ακόμη ψηφισθεί ο νόμος για την προστασία του ατόμου
από την ηλεκτρονική επεξεργασία προσωπικών δεδομένων. Ακόμη, από το ίδιο
έγγραφο του κ. Παπανδρέου προκύπτει ότι η Ελλάδα έχει ουσιαστικά εξοπλισθεί
και χρησιμοποιεί τον τεχνικό εξοπλισμό που είναι απαραίτητος για την ένταξη
της χώρας στο σύστημα πληροφοριών της Σένγκεν.

Ο λόγος για τον οποίο λειτούργησε το σύστημα συλλογής πληροφοριών πριν από την
κύρωση της Συνθήκης, κατά τον κ. Παπανδρέου, αποτελεί υποχρέωση της χώρας μας
να ακολουθήσει κοινή απόφαση της Ευρωπαϊκής Ένωσης για την επιβολή
αυστηρότερου ελέγχου σε Σέρβους, πολίτες της Νέας Γιουγκοσλαβίας, που
εισέρχονται σε κοινοτικές χώρες..

ΔΙΑΚΙΝΟΥΝΤΑΙ

Όπως έγινε γνωστό από όργανα της αστυνομίας, οι πληροφορίες που
συγκεντρώνονται ήδη διακινούνται ανέλεγκτα στην Ευρώπη και μάλιστα σε όλες τις
χώρες, ακόμη κι αυτές που δεν έχουν κυρώσει τη Συνθήκη του Σένγκεν. Στο
μεταξύ, το ίδιο το σύστημα της Σένγκεν έχει τεθεί ήδη σε πειραματική λειτουργία.

Με βάση το συγκεκριμένο σύστημα συλλογής πληροφοριών, που τέθηκε σε ισχύ από
τον περασμένο Σεπτέμβριο οι ελληνικές αρχές απαιτούν την συμπλήρωση ειδικών
στοιχείων για την κίνηση των προσώπων. Με τα στοιχεία αυτά συντάσσεται η
«κόκκινη κάρτα», η οποία εκτός από ονοματεπώνυμο, φύλο, ιθαγένεια, μπορεί να περιλαμβάνει:.

*Πλήρη καταγραφή των ιδιαίτερων αντικειμενικών και αναλλοίωτων φυσικών
χαρακτηριστικών των προσώπων.

*Ενδείξεις των προξενικών αρχών ότι τα συγκεκριμένα άτομα είναι ή όχι βίαια.

*Ενδείξεις ότι τα συγκεκριμένα πρόσωπα είναι οπλισμένα.

*Η στάση που ενδείκνυται να ακολουθηθεί. Εάν δηλαδή πρέπει ή όχι και πώς το
συγκεκριμένο πρόσωπο να κινηθεί στα όρια της επικράτειας.

Ο κ. Παπανδρέου στην απάντησή του προς την ελληνική Βουλή παραδέχθηκε ότι
«όταν η χώρα μας επικυρώσει και εφαρμόσει τη Συμφωνία Σένγκεν, τότε ο ίδιος
τύπος θεωρήσεως θα χρησιμοποιηθεί και ως θεώρηση Σένγκεν».

Πρέπει να σημειωθεί ότι τα στοιχεία που καταγράφονται στην «κόκκινη κάρτα»
αναγνωρίζονται από ειδικά ηλεκτρονικά μηχανήματα τα οποία είναι ήδη
εγκατεστημένα στη χώρα μας και λειτουργούν.

Ειδικοί εμπειρογνώμονες, εξάλλου, έχουν επισκεφθεί τη χώρα μας από πέρυσι και
έχουν δώσει σχετικές κατευθύνσεις για την εφαρμογή τής Σένγκεν.

Ο ΕΛΕΓΧΟΣ

Ο κυβερνητικός εκπρόσωπος κ. Δημ. Ρέππας, αναφερόμενος στη συνέντευξη που
έδωσε χθες στα «ΝΕΑ» ο κ. Σπύρος Σημίτης, καθηγητής στο Πανεπιστήμιο της
Φρανκφούρτης, παραδέχθηκε ότι η χώρα μας δεν έχει προσχωρήσει ακόμη στη
συγκρότηση της ανεξάρτητης διοικητικής αρχής που θα έχει την αποκλειστική
ευθύνη να ελέγχει τη διακίνηση των πληροφοριών που φεύγουν από τη χώρα μας,
ενώ θα είναι απολύτως αρμόδια να προστατεύει τους πολίτες από τη διακίνηση
προσωπικών πληροφοριών που θίγουν την προσωπικότητά τους και περιορίζουν τις
ελευθερίες τους.

Ωστόσο, όπως είναι γνωστό, η κυβέρνηση εισάγει στο Κοινοβούλιο προς κύρωση τη
Συνθήκη, έχει θέσει σε λειτουργία τους μηχανισμούς συλλογής στοιχείων, χωρίς
να μπορεί να εφαρμοσθεί ο νόμος (γιατί δεν υπάρχει ακόμη κανένα ελεγκτικό
όργανο) που ψηφίστηκε σχετικά πρόσφατα για την προστασία του ατόμου από την
ηλεκτρονική επεξεργασία προσωπικών δεδομένων.

Ο κ. Ρέππας δεσμεύτηκε πως η κυβέρνηση σύντομα θα συγκροτήσει την ανεξάρτητη
αρχή ελέγχου, η οποία, πάντως, σήμερα που κυρώνεται η σύμβαση (ενώ κινούνται
ήδη σε ευρωπαϊκό επίπεδο πληροφορίες) βρίσκεται μόνο στα χαρτιά και συνεπώς
τίποτα δεν μπορεί να ελεγχθεί.

Ο Γ. ΚΟΥΒΕΛΑΚΗΣ

Ο κυβερνητικός εκπρόσωπος υποστήριξε χθες ότι η άρνηση του κ. Γ. Κουβελάκη να
εισάγει, ως υπουργός Δικαιοσύνης το 1994, στη Βουλή προς κύρωση τη Σύνθήκη του
Σένγκεν στηριζόταν «γενικώς και αορίστως σε πολιτική προστασία προσωπικών
δεδομένων», αλλά τότε δεν υπήρχε ο σχετικός νόμος, είπε χαρακτηριστικά ο κ. Ρέππας.

Υπενθυμίζεται ότι ο κ. Κουβελάκης ως υπουργός Δικαιοσύνης είχε εκφράσει την
αντίθεσή του για την ίδια τη Συνθήκη του Σένγκεν, την οποία, παρά τις πιέσεις
των συναδέλφων του, τότε, δεν έφερνε στη Βουλή για κύρωση.

ΜΕ ΟΛΟΝΥΚΤΙΑ έξω από την Βουλή συνεχίστηκαν και χθες οι κινητοποιήσεις
εκατοντάδων ατόμων που διαμαρτύρονται για τη Συνθήκη του Σένγκεν. Και χθες,
μετά τα προχθεσινά επεισόδια, εκατοντάδες άνθρωποι όλων των ηλικιών
πραγματοποίησαν συγκέντρωση διαμαρτυρίας δηλώνοντας ότι «θα αντισταθούν με
κάθε τρόπο στο ηλεκτρονικό φακέλωμα».

Από νωρίς το απόγευμα μεγάλη αστυνομική δύναμη είχε πάρει θέσεις στην είσοδο
της Βουλής και τους γύρω δρόμους. Οι συγκεντρωμένοι με εικόνες, λάβαρα και
ελληνικές σημαίες και χθες υποστήριξαν ότι με τη συνθήκη «όλοι φακελώνονται»
επισημαίνοντας ταυτόχρονα ότι «απειλείται άμεσα η Ορθοδοξία».

Να μην παραλάβουν τις νέες ταυτότητες κάλεσαν τους συγκεντρωμένους οι
ομιλητές, που στην πλειοψηφία τους προέρχονταν από το Ελληνορθόδοξο Κίνημα
Σωτηρίας σε μια προσπάθεια, όπως τόνιζαν, «να καταργήσουν στην πράξη τα σχέδια
της Ευρωπαϊκής Ένωσης». Μέχρι αργά χθες το βράδυ όλα ήταν ήρεμα, ενώ η
κυκλοφορία είχε διακοπεί, χωρίς ωστόσο να δημιουργούνται σοβαρά προβλήματα.

Οι συγκεντρωμένοι, μέλη χριστιανικών οργανώσεων, δήλωναν αποφασισμένοι να
μείνουν στη Βασιλίσσης Σοφίας μέχρι σήμερα το πρωί, όταν θα ψηφιστεί η
Συνθήκη. 
Σε τακτικό ανακριτή παραπέμπεται να απολογηθεί ο πατέρας Μάξιμος και ο
46χρονος Παναγιώτης Λεπέσης, οι οποίοι συνελήφθησαν προχθές το απόγευμα κατά
τη διάρκεια των επεισοδίων.

ΑΝΤΙΤΙΘΕΤΑΙ πλήρως στην κύρωση της Συνθήκης του Σένγκεν ο Δικηγορικός Σύλλογος
Αθήνας και καλεί τα κόμματα της Βουλής να καταψηφίσουν το σχετικό νομοσχέδιο.
Την απόφαση αυτή έλαβε κατά πλειοψηφία (11-5) χθες το βράδυ το διοικητικό
συμβούλιο του Συλλόγου, ενώ έκρινε πως ούτε ο πρόσφατος νόμος (2472/97) για
την προστασία από την ηλεκτρονική επεξεργασία προσωπικών δεδομένων διασφαλίζει
τον Έλληνα πολίτη.

Αντιδράσεις για Ματθία

Αντιδράσεις και από τον δικηγορικό κόσμο ακολουθούν τις επικρίσεις του
προέδρου του Αρείου Πάγου Στεφ. Ματθία για τις Δικαστικές Ενώσεις και οι
αναφορές του περί «νέων, ανώριμων δικαστών». Το ζήτημα απασχόλησε χθες το
βράδυ το Διοικητικό Συμβούλιο του Δικηγορικού Συλλόγου Αθήνας και οι
περισσότεροι σύμβουλοι που τοποθετήθηκαν έκριναν τις δηλώσεις του κ. Ματθία
«άστοχες» και «άδικες», τουλάχιστον σε ό,τι αφορά τις Δικαστικές Ενώσεις.

ΘΕΣΣΑΛΟΝΙΚΗ. 
Γραφείο Βόρειας Ελλάδας

ΠΕΡΙΣΣΟΤΕΡΗ σοβαρότητα και λιγότερο τυχοδιωκτισμό ζήτησε χθες από τη
Θεσσαλονίκη ο υπουργός Εξωτερικών κ. Θόδωρος Πάγκαλος από τα κόμματα της
αντιπολίτευσης, τα οποία κατηγόρησε ότι οδηγούν με τις ενέργειές τους τη χώρα
προς τα πίσω.

Ο υπουργός Εξωτερικών, μιλώντας το βράδυ σε εκδήλωση του ΠΑΣΟΚ για την εθνική
στρατηγική, αναφέρθηκε ιδιαίτερα στις αντιδράσεις που σημειώνονται τις
τελευταίες ημέρες με αφορμή την ψήφιση της συμφωνίας Σένγκεν από τη Βουλή,
εκφράζοντας την απορία του για το γεγονός ότι το ΚΚΕ, ο Συνασπισμός και το
ΔΗΚΚΙ συμφωνούν σε περίεργες αντιδραστικές δοξασίες που, όπως είπε, εκθέτουν
το λαό μας.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15859N121</ED>
<ID>
ID:163526

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N12&aa=1</URL></REF>


Article

<CATEGORY>vin04</CATEGORY>

 <H5>ΕΛΛΗΝΟΡΩΣΙΚΗ ΣΥΜΦΩΝΙΑ ΓΙΑ ΕΝΙΣΧΥΣΗ ΤΗΣ ΣΤΑΘΕΡΟΤΗΤΑΣ ΚΑΙ ΤΗΣ ΣΥΝΕΡΓΑΣΙΑΣ
</H5><H2>Διάσκεψη κορυφής στα Βαλκάνια
</H2>
<H3></H3>Η κοινή ελληνορωσική συμφωνία για την ενίσχυση της σταθερότητας και
συνεργασίας στη ΝΑ Ευρώπη, που ανακοινώθηκε στη Θεσσαλονίκη, ενισχύει τα
θετικά αποτελέσματα της Διαβαλκανικής Διάσκεψης που ολοκληρώθηκε χθες στη συμπρωτεύουσα.

Διαβαλκανική Διάσκεψη. Στη Διακήρυξη της Θεσσαλονίκης περιλαμβάνονται
πρακτικές συμφωνίες για τη σταθερότητα και τη συνεργασία στην περιοχή

ΘΕΣΣΑΛΟΝΙΚΗ.

Γραφείο Βόρ. Ελλάδας

ΟΙ ΔΥΟ πλευρές της συμφωνίας, που ανακοινώθηκε χθες από τον υπουργό Εξωτερικών
Θόδωρο Πάγκαλο και τον Ρώσο υφυπουργό Εξωτερικών Νικολάι Αφανασιέφσκι,
αναλαμβάνουν την πρωτοβουλία για τη σύγκληση διάσκεψης κορυφής των χωρών της
ΝΑ Ευρώπης με τη συμμετοχή του ΟΗΕ, της Ευρωπαϊκής Ένωσης και διεθνών
οργανισμών πριν από το τέλος του 1993.

Το προσεχές φθινόπωρο θα πραγματοποιηθεί συνάντηση εργασίας εκπροσώπων των
χωρών για την προετοιμασία της διάσκεψης κορυφής, ενώ το πρώτο εξάμηνο του
1998 έχει προγραμματισθεί να συναντηθούν οι υπουργοί Εξωτερικών, Ενέργειας,
Μεταφορών και Επικοινωνιών για την ανάπτυξη συνεργασίας σε τομείς ζωτικής σημασίας.

«Η ελληνορωσική πρωτοβουλία θα δώσει ευρύτερη προοπτική στη στενότερη
διαβαλκανική συνεργασία» είπε ο κ. Πάγκαλος, υπογραμμίζοντας τον εποικοδομικό
ρόλο που μπορεί να παίξει η Ρωσία στα θέματα συνεργασίας και σταθερότητας στην περιοχή.

Η διμερής πρωτοβουλία έδωσε ώθηση στη Διαβαλκανική Διάσκεψη της Θεσσαλονίκης,
υπογράμμισε και ο κ. Αφανασιέφσκι.

Στο μεταξύ «δυνατό μήνυμα αισιοδοξίας για τους λαούς της ΝΑ Ευρώπης» τη
χαρακτήρισαν οι επτά υπουργοί Εξωτερικών των βαλκανικών χωρών κλείνοντας χθες
τη Διαβαλκανική Διάσκεψη που έγινε θεσμός. Την επόμενη χρονιά αποφασίστηκε να
πραγματοποιηθεί στην Τουρκία, το 1999 στη Ρουμανία και το 2000 στα Σκόπια.

Οι επτά υπουργοί αποφάσισαν να δημιουργηθεί Κέντρο για τη δημοκρατία και τον
πλουραλισμό της ΝΑ Ευρώπης με έδρα τη Θεσσαλονίκη και να ενταθούν τα μέτρα
οικοδόμησης εμπιστοσύνης ανάμεσα στις χώρες με προσεχή συνάντηση
εμπειρογνωμόνων που θα πραγματοποιηθεί στα Σκόπια. 
ΣΤΑ ΣΥΝΟΡΑ

Σχετικά με την ασφάλεια της περιοχής, οι Βαλκάνιοι υπουργοί συμφώνησαν στην
ενίσχυση των συνοριακών ελέγχων, την ανάληψη κοινής δράσης κατά της παράνομης
μετανάστευσης, στη συνεργασία για την καταπολέμηση της τρομοκρατίας, του
κοινού εγκλήματος, της διακίνησης ναρκωτικών κ.ά. Σημαντικές είναι οι
αποφάσεις στον οικονομικό τομέα, με τη δημιουργία ζωνών ελεύθερου εμπορίου,
την ίδρυση περιφερειακού κέντρου για την προώθηση εμπορίου στην Τουρκία και τη
διεύρυνση του βαλκανικού κέντρου μικρομεσαίων επιχειρήσεων στο Βουκουρέστι. 
<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15859N131</ED>
<ID>
ID:163527

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N13&aa=1</URL></REF>


Article

<CATEGORY>vin04</CATEGORY>

 <H2>Θα ανταλλάξουν κι άλλα μνημόνια οι εμπειρογνώμονες Αθήνας - Άγκυρας
</H2><H2></H2>
ΝΕΑ ΣΕΙΡΑ ανταλλαγής μνημονίων μεταξύ των επιτροπών εμπειρογνωμόνων Αθηνών και
Άγκυρας θα υπάρξει τις επόμενες ημέρες πριν πραγματοποιηθεί, μέσα στον Ιούλιο
κατά πάσα πιθανότητα, η πρώτη συνάντηση των δύο πλευρών. Η ελληνική πλευρά ήδη
έκανε σαφές στην ολλανδική προεδρία, η οποία ζήτησε να γίνει συνάντηση Ελλήνων
και Τούρκων εμπειρογνωμόνων τις αμέσως επόμενες ημέρες, ότι κάτι τέτοιο δεν
είναι ακόμη ώριμο να πραγματοποιηθεί πριν υπάρξει κάποιο κοινό έδαφος ανάμεσα
στις δύο πλευρές.

Η ηγεσία του ελληνικού υπουργείου Εξωτερικών θεωρεί, μάλιστα, ότι το τουρκικό
μνημόνιο όχι μόνο δεν βοηθάει στην επίτευξη κάποιου κοινού σημείου με βάση το
πλαίσιο που έχει συμφωνηθεί μεταξύ Αθήνας - Ολλανδίας και Τουρκίας, αλλά
αντίθετα προσπαθεί με κάθε τρόπο να οδηγήσει την όλη διαδικασία των επιτροπών
σε μία απ' ευθείας πολιτική διαπραγμάτευση εφ' όλης της ύλης.

Οι ενστάσεις αυτές της ελληνικής πλευράς έγιναν γνωστές στην ολλανδική ηγεσία
κατά τη συνάντηση των αντιπροσωπειών των δύο χωρών τη Δευτέρα το βράδυ στο
Μέγαρο Μαξίμου, ενώ συμφωνήθηκε ότι η όλη διαδικασία θα συνεχισθεί και επί
προεδρίας του Λουξεμβούργου.

Οι κ.κ. Ιωάννου και Φατούρος, οι οποίοι είχαν χθες συνάντηση με τον υφυπουργό
Εξωτερικών Γ. Κρανιδιώτη για τη σύνταξη της απάντησης της ελληνικής πλευράς
προς τους Τούρκους ομολόγους τους, αναμένεται να στείλουν το ελληνικό κείμενο
στο τέλος αυτής της εβδομάδας ή στις αρχές της επομένης.

Το ελληνικό κείμενο θα έχει ως στόχο όχι μόνο να απαντήσει στα κενά που
επίτηδες αφήνει το τουρκικό μνημόνιο στο θέμα της αναζήτησης διαδικαστικής
μορφής λύσεων στις ελληνοτουρκικές διαφορές, αλλά θα επιχειρήσει να επαναφέρει
την όλη διαδικασία στο πλαίσιο που είχε συμφωνηθεί με την ολλανδική προεδρία:
τον προσδιορισμό του νομικού πλαισίου των και των διαδικαστικών εκείνων τρόπων
επίλυσης των ελληνοτουρκικών διαφορών και μακριά από την προσπάθεια έναρξης
ελληνοτουρκικού πολιτικού διαλόγου. Πάντως η Αθήνα θα επικεντρώσει την προσοχή
της σε όλο το επόμενο χρονικό διάστημα στις κατ' ιδίαν συνομιλίες Κληρίδη -
Ντενκτάς στη Νέα Υόρκη και στην πρωτοβουλία των Ηνωμένων Εθνών (υποβοηθούμενη
από τον Ρ. Χόλμπρουκ) για την εξεύρεση διεξόδου στο Κυπριακό.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15859N132</ED>
<ID>
ID:163568

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N13&aa=2</URL></REF>


Article

<CATEGORY>vin04</CATEGORY>

 <H2>Παπαθεμελής κατά Πάγκαλου
</H2><H2></H2>
ΣΤΟ... ΣΤΟΧΑΣΤΡΟ του πρώην υπουργού κ. Στ. Παπαθεμελή βρέθηκε για άλλη μια
φορά, χθες, ο υπουργός Εξωτερικών Θόδωρος Πάγκαλος, καθώς ο βουλευτής
Θεσσαλονίκης του ΠΑΣΟΚ υποστήριξε ότι η ακολουθούμενη πολιτική στο Σκοπιανό
οδηγεί σε εθνική τραγωδία και στη δημιουργία προϋποθέσεων για την επίκληση
ανύπαρκτης «μακεδονικής μειονότητας» στην Ελλάδα.

Τα σχόλια του κ. Παπαθεμελή διατυπώθηκαν με την ευκαιρία της παρουσίασης του
β' τόμου του βιβλίου τού στενού συνεργάτη τού κ. Αντ. Σαμαρά, Αλέξανδρου
Τάρκα, υπό τον τίτλο «Αθήνα - Σκόπια: πίσω από τις κλειστές πόρτες».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15859N133</ED>
<ID>
ID:163603

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N13&aa=3</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Πρότυπα ορφανοτροφεία
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

ΓΕΝΝΗΘΗΚΕ: 11-3-1945 στην Κόρινθο.

ΑΓΑΠΑΕΙ: Τη θάλασσα.

ΘΑ ΗΘΕΛΕ: Να είχε καλλιτεχνικό ταλέντο.

ΤΟΥ ΛΕΙΠΟΥΝ: Ανέμελα ταξίδια στον κόσμο.

ΕΛΕΥΘΕΡΟΣ ΧΡΟΝΟΣ: Διάβασμα, οικογένεια.

ΒΙΒΛΙΟ ΠΟΥ ΔΙΑΒΑΖΕΙ: Εβίτα της Ορτίζ.

ΜΟΥΣΙΚΗ ΠΟΥ ΑΚΟΥΕΙ: Του '60, της νιότης.

ΘΑ ΗΘΕΛΕ ΝΑ ΤΑΞΙΔΕΨΕΙ: Παντού, ακόμη και στο φεγγάρι.

«Με καθαρές διαδικασίες υιοθεσίας» θα σταματήσει το εμπόριο βρεφών,
υποστηρίζει ο υφυπουργός Υγείας Θεόδωρος Κοτσώνης. Υπόσχεται «πρότυπα
ορφανοτροφεία» και αρνείται τα γηροκομεία - «αποθήκες ανθρώπων». Και σημειώνει
ότι «δεν μπορεί να υπάρχει ευρωπαϊκή κοινωνία δίχως κράτος πρόνοιας».

ΕΡ.: Πάλι εμπόριο παιδιών;

ΑΠ.: Όσο υπάρχει λαχτάρα για απόκτηση παιδιού από άτεκνα ζευγάρια.

ΕΡ.: Πώς θα σταματήσει η εκμετάλλευση παιδιών;

ΑΠ.: Με καθαρές διαδικασίες υιοθεσίας, μιας πράξης απολύτως ανθρώπινης, ποτέ εκμεταλλευτικής.

ΕΡ.: Θα υιοθετούσατε εσείς ένα παιδί αν δεν είχατε;

ΑΠ.: Ναι, θα αναζητούσα τη χαρά του γονιού.

ΕΡ.: Και αν ένα δικό σας παιδί είχε «χαθεί» και «υιοθετηθεί» όπως αυτά του
παρελθόντος, τι θα κάνατε;

ΑΠ.: Αν όλα αυτά τα χρόνια έψαχνα να το βρω θα συνέχιζα, αν για χρόνια είχα
εγκαταλείψει κάθε προσπάθεια θα σκεπτόμουν πριν ανατρέψω οικογενειακές ισορροπίες.

ΕΡ.: Στα ορφανοτροφεία θα μπει νέος άνεμος;

ΑΠ.: Όσα συνεχίσουν τη λειτουργία τους θα είναι πρότυπα.

ΕΡ.: Και στα γηροκομεία;

ΑΠ.: Δεν θέλουμε τα γηροκομεία αποθήκες ανθρώπων. 
ΕΡ.: Και οι γέροι που πεθαίνουν μόνοι;

ΑΠ.: Κοντά τους το πρόγραμμα «βοήθεια στο σπίτι» για την τρίτη ηλικία.

ΕΡ.: Υπάρχει τελικά κράτος πρόνοιας;

ΑΠ.: Δεν μπορεί να υπάρχει ευρωπαϊκή κοινωνία δίχως κράτος πρόνοιας.

ΕΡ.: Και το Μάαστριχτ, δεν το φοβάστε;

ΑΠ.: Καμιά πολιτική τραπεζιτών δεν μπορεί να περάσει χωρίς ευρύτατη κοινωνική συμφωνία.

ΕΡ.: Για ποιους δεν υπάρχει στον ήλιο μοίρα;

ΑΠ.: Πρέπει για όλους να υπάρχει μια θέση στον ήλιο.

ΕΡ.: Οι οθόνες της τηλεόρασης έχουν γεμίσει αναξιοπαθούντες...

ΑΠ.: Περιπτωσιακή και περιστασιακή ανάδειξη ενός ευρύτερου κοινωνικού φαινομένου.

ΕΡ.: Τι σας συγκινεί;

ΑΠ.: Η αθωότητα και η αδυναμία των παιδιών.

ΕΡ.: Κάτι για το οποίο έχετε ακόμη τύψεις;

ΑΠ.: Κοιμάμαι ήσυχος.

ΕΡ.: Τι έχει αλλάξει στην πρόνοια;

ΑΠ.: Φροντίδα για την τρίτη ηλικία, φροντίδα για το παιδί, φροντίδα για τους Τσιγγάνους.

ΕΡ.: Τι δεν πρέπει να αλλάξει;

ΑΠ.: Δεν πρέπει να σταματήσει, αντίθετα πρέπει να βελτιωθεί η φροντίδα για τα
άτομα με ειδικές ανάγκες.

ΕΡ.: Γιατί τόσο αργά τα ανακλαστικά της πρόνοιας;

ΑΠ.: Προβλήματα οργάνωσης που καθημερινά μοχθούμε να ξεπεράσουμε.

ΕΡ.: Ποιος προκάτοχός σας άφησε έργο;

ΑΠ.: Όλοι όσοι κάθισαν σε αυτή την καρέκλα κατέθεσαν εκτός από το έργο τους
μεγάλα ποσά ευαισθησίας.

ΕΡ.: Εκσυγχρονιστής;

ΑΠ.: Είμαστε όλοι υποχρεωμένοι να προσαρμοζόμαστε καθημερινά σε ένα κοινωνικό
περιβάλλον που συνεχώς αλλάζει.

ΕΡ.: Ιατρική ή πολιτική;

ΑΠ.: Έχω διαλέξει την πολιτική.

ΕΡ.: Άλλο υπουργείο ή θέση που θα προτιμούσατε;

ΑΠ.: Παιδείας.

ΕΡ.: Τι ονειρεύεστε για τα παιδιά σας;

ΑΠ.: Να ασχοληθούν με εκείνο που τα ενδιαφέρει.

ΕΡ.: Συμπίπτουν με τα δικά σας όνειρα;

ΑΠ.: Δεν το γνωρίζω ακόμη. Είναι μικρά στην ηλικία.

ΕΡ.: Ανύπαντρες μητέρες;

ΑΠ.: Η εποχή μας με ωριμότητα αποδέχεται κοινωνικά φαινόμενα που παλαιότερα απερρίπτοντο.

ΕΡ.: Πώς θα βλέπατε την «υιοθεσία» παιδικών ιδρυμάτων από ΚΑΠΗ;

ΑΠ.: Θαυμάσια ιδέα.

ΕΡ.: Πώς θα αλλάξετε τις εχθρικές για τους αναπήρους πόλεις μας;

ΑΠ.: Ασκώντας επιρροές και πιέσεις σε όλους τους συναρμόδιους φορείς.

ΕΡ.: Ζώα-βοηθοί για άτομα με ειδικές ανάγκες στην Ελλάδα;

ΑΠ.: Δεν θα έλεγα όχι. 
ΕΡ.: Διαλυμένες οικογένειες, τι στήριξη έχουν;

ΑΠ.: Εκτός από την επιδοματική έχουν και τη συμβουλευτική στήριξη, εφόσον τη ζητήσουν.

ΕΡ.: Έξω από την πολιτική υπάρχει ζωή;

ΑΠ.: Αλίμονο αν όχι. Θα ήμουν μονοδιάστατος και ανιαρός.

ΕΡ.: Η καλύτερη στιγμή της εβδομάδας;

ΑΠ.: Η Κυριακή. Την αφιερώνω στις δύο μεγάλες μου αγάπες: την οικογένειά μου
και το διάβασμα.

ΕΡ.: Το καλύτερο φαγητό της γυναίκας σας;

ΑΠ.: Ψάρια, μαγειρεμένα με διάφορους τρόπους.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15859N141</ED>
<ID>
ID:163528

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N14&aa=1</URL></REF>


Article

<CATEGORY>vin06</CATEGORY>

 <H5>ΚΑΤΑΔΙΚΑΣΤΗΚΑΝ 4 ΥΠΑΛΛΗΛΟΙ ΠΟΥ ΕΛΕΙΠΑΝ «ΛΟΓΩ ΑΣΘΕΝΕΙΑΣ», ΑΛΛΑ ΚΑΙ 5 ΓΙΑΤΡΟΙ
ΠΟΥ ΤΟ ΒΕΒΑΙΩΣΑΝ
</H5><H2>Ο ιός της Παρασκευής
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Στο δικαστήριο. Ο δήμαρχος της Ηλιούπολης, Θεοδ. Γεωργάκης, κατέθεσε ότι
δεν αμφισβητεί τη γνησιότητα των πιστοποιητικών που εξέδωσαν οι γιατροί και
χρησιμοποίησαν οι υπάλληλοι του δήμου, για να πάρουν αναρρωτικές άδειες

Ήταν η πρώτη φορά που δημόσιοι υπάλληλοι κλήθηκαν να λογοδοτήσουν ενώπιον της
Δικαιοσύνης, γιατί απουσίασαν από την εργασία τους, επικαλούμενοι λόγους ασθενείας.

ΕΤΣΙ, από το... κρεβάτι του πόνου έντεκα υπάλληλοι στον τομέα καθαριότητας του
Δήμου Ηλιούπολης βρέθηκαν στο εδώλιο του κατηγορουμένου για χρήση ψευδούς
ιατρικής βεβαίωσης. Μαζί με αυτούς κατηγορήθηκαν και οκτώ γιατροί, οι οποίοι
τους χορήγησαν τα πιστοποιητικά, για να δικαιολογήσουν οι εργαζόμενοι στον
δήμο την απουσία τους, την Παρασκευή 18 Ιουνίου 1993.

Ύστερα από πολύωρη ακροαματική διαδικασία, το Γ' Μονομελές Πλημμελειοδικείο
της Αθήνας έκρινε ενόχους τους πέντε από τους οκτώ γιατρούς για χορήγηση
ψευδών βεβαιώσεων, καταδικάζοντάς τον καθένα από αυτούς σε φυλάκιση 12 μηνών
και χρηματική ποινή 200.000 δραχμών. 
Επίσης, το ίδιο δικαστήριο καταδίκασε σε φυλάκιση 8 μηνών τέσσερις από τους
έντεκα υπαλλήλους του Δήμου Ηλιούπολης, που λόγω ασθενείας δεν προσήλθαν
εκείνη την ημέρα στην εργασία τους.

ΤΙΣ ΠΑΡΑΜΟΝΕΣ

Συγκεκριμένα, καταδικάστηκαν οι γιατροί Κ. Κοτρώνιας, Σ. Καλαγασίδου, Κ.
Γιανούδης, Θ. Μπαγιαμέντη και Κ. Βερεντζιώτης και οι υπάλληλοι του δήμου Εμ.
Χατζηευστρατίου, Δημ. Καραγιάννης, Γ. Στιβακτάκης και Οδ. Κοσμάτος.

Όλα ξεκίνησαν όταν το πρωί της 18ης Ιουνίου 1993 ο αντιδήμαρχος της Ηλιούπολης
διαπίστωσε πως έντεκα υπάλληλοι στην καθαριότητα ήταν ασθενείς. Δεν ήταν η
πρώτη φορά που συνέβαινε κάτι τέτοιο. 
Τις παραμονές των αργιών και του Σαββατοκύριακου κάποιοι από τους υπαλλήλους
του δήμου φαίνεται πως συνήθιζαν να απουσιάζουν με αναρρωτική άδεια,
επιμηκύνοντας με τον τρόπο αυτό τις ολιγοήμερες διακοπές τους.

ΠΙΣΤΟΠΟΙΗΤΙΚΑ

Τα ιατρικά πιστοποιητικά που προσκόμισαν οι εργαζόμενοι θεωρήθηκαν «ύποπτα»
από τον αντιδήμαρχο, ο οποίος υπέβαλε μηνυτήρια αναφορά, ζητώντας μάλιστα από
τον αρμόδιο εισαγγελέα την εξέταση των ασθενών από ιατροδικαστή. Τελικά, τα
μέλη μιας επιτροπής από διοικητικούς ­ κυρίως ­ υπαλλήλους του δήμου
επισκέφθηκαν τους ασθενείς κατ' οίκον, για να διαπιστώσουν εάν πραγματικά ήταν
κλινήρεις. Τα μέλη της επιτροπής, όμως, βρέθηκαν προ εκπλήξεως, όταν
διαπίστωσαν πως κάποιοι από τους υπαλλήλους, που είχαν δηλώσει ασθένεια,
απουσίαζαν από το σπίτι τους.

Το επόμενο βήμα, ύστερα από έρευνα που έγινε από την Εισαγγελία της Αθήνας,
ήταν η άσκηση ποινικής δίωξης εναντίον των γιατρών που υπέγραφαν τις
βεβαιώσεις και εναντίον όσων τις χρησιμοποίησαν.

ΣΤΟ... ΦΑΡΜΑΚΕΙΟ

Κατά τη διάρκεια της δίκης οι κατηγορούμενοι γιατροί υπερασπίστηκαν τη
γνησιότητα των πιστοποιητικών που υπέγραφαν, ενώ οι υπάλληλοι του δήμου που
απουσίαζαν από το σπίτι τους δικαιολογήθηκαν λέγοντας πως την ώρα που τους
επισκέφθηκε η επιτροπή εκείνοι είχαν πάει στο φαρμακείο για να πάρουν τα χάπια
που τους είχαν συστήσει οι γιατροί. Ωστόσο, όταν τους ζητήθηκε να προσκομίσουν
τη συνταγή ή το βιβλιάριο ασθενείας τους, είπαν πως δεν έχουν κρατήσει τέτοια χαρτιά.

Ο ΔΗΜΑΡΧΟΣ

Καταθέτοντας ο δήμαρχος της Ηλιούπολης, κ. Θεόδωρος Γεωργάκης, είπε πως σε
καμία περίπτωση δεν αμφισβητήθηκε από την πλευρά τους η γνησιότητα των
ιατρικών βεβαιώσεων. Και πρόσθεσε πως ύστερα από αυτήν την εξέλιξη κάλεσε τους
υπαλλήλους στο γραφείο του και τους συνέστησε αντί να τρέχουν στους γιατρούς
όταν θέλουν να φεύγουν, να παίρνουν άδεια.

* Ενδεικτικό της κατάστασης που είχε δημιουργηθεί στον δήμο, όπως προκύπτει
και από στοιχεία, είναι το γεγονός ότι μέσα σε ένα χρόνο όλοι οι υπάλληλοι
είχαν δηλώσει 8.000 μέρες αναρρωτικών αδειών, ενώ μετά την άσκηση της δίωξης
το νούμερο αυτό έχει αισθητά μειωθεί. Όλοι οι καταδικασθέντες μετά το τέλος
της δίκης άσκησαν έφεση και αφέθησαν ελεύθεροι.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15859N151</ED>
<ID>
ID:163487

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N15&aa=1</URL></REF>


Article

<CATEGORY>vin06</CATEGORY>

 <H2>Αρχίζουν αύριο τις στάσεις εργασίας
</H2>
ΤΡΙΩΡΕΣ στάσεις εργασίας αρχίζουν από αύριο Πέμπτη οι υπάλληλοι του υπουργείου
Παιδείας, διεκδικώντας επίδομα εξετάσεων το οποίο ανέρχεται ετησίως σε 420.000
δραχμές. Χθες οι υπάλληλοι των ΑΕΙ και των ΤΕΙ, που υπάγονται επίσης στο
υπουργείο Παιδείας, απήργησαν και πραγματοποίησαν συμβολικές καταλήψεις στις
γραμματείες των σχολών. Το αποτέλεσμα ήταν σε ορισμένα τμήματα των ΑΕΙ και των
ΤΕΙ να μην πραγματοποιηθούν εξετάσεις. Ο υπουργός Παιδείας κ. Γερ. Αρσένης
χαρακτηρίζει δίκαιο το αίτημα των υπαλλήλων, που σημειωτέον είναι 13.000, αλλά
επί της ουσίας τους παραπέμπει στο υπουργείο Οικονομικών.

Εκτιμάται, πάντως, ότι θα δοθεί κάποια λύση στο πρόβλημα ως τις 25 του μηνός.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15859N152</ED>
<ID>
ID:163538

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N15&aa=2</URL></REF>


Article

<CATEGORY>vin06</CATEGORY>

 <H2>Η «ναυμαχία» έβγαλε λαβράκι
</H2>
ΝΑΥΜΑΧΙΑ έγινε χθες τα ξημερώματα στα ανοιχτά του Ακρωτηρίου Στύλος, έξω από
την Κέρκυρα, όταν περιπολικό του Λιμενικού Σώματος προσπάθησε να σταματήσει
ένα φουσκωτό, έξι μέτρων, στο οποίο επέβαιναν δύο Αλβανοί. Οι Αλβανοί δεν
υπάκουσαν στις εντολές των λιμενικών και άρχισαν να πυροβολούν εναντίον τους,
με αυτόματα όπλα. Λίγο πριν από τις αλβανικές ακτές, έπεσαν στη θάλασσα και
βγήκαν έξω κολυμπώντας. Έκπληκτοι οι λιμενικοί που ρυμούλκησαν το φουσκωτό
βρήκαν μέσα σε αυτό 230 κιλά ινδικής καννάβεως μέσα σε 15 σάκους, δύο αυτόματα
όπλα Καλάσνικοφ με έξι γεμιστήρες, και μία χειροβομβίδα. 
<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15859N153</ED>
<ID>
ID:163580

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N15&aa=3</URL></REF>


Article

<CATEGORY>vin02</CATEGORY>

 <H5>Να τα καταφέρουμε μόνες μας
</H5><H2>Σε πρώτο ενικό
</H2>
<AUTHOR>ΛΕΟΝΙ ΣΤΑΦΥΛΑ</AUTHOR>

ΠΟΣΟΣΤΩΣΗ; Όχι, ευχαριστώ. Και αυτά τα περί νίκης των γυναικών σε Αγγλία και
Γαλλία εγώ δεν τα πολυπιστεύω. Εκτός εάν ο φεμινισμός δεν είναι ζήτημα
ποιοτικό, όπως θεωρούσα, αλλά ποσοτικό. Που σημαίνει ότι αρκεί ένας μεγάλος
αριθμός γυναικών στην κυβέρνηση ­ με το έτσι θέλω, κατά κάποιο τρόπο ­ και όλα
καλά. Σιγά μην είναι έτσι όμως. Πρώτον, γιατί ένα υποχρεωτικό ποσοστό μπορεί
να έρθει σε αντίθεση με την έννοια της αξιοκρατίας (προσωπικά, δεν πιστεύω ότι
οι γυναίκες είναι το σούπερ φύλο, οπότε και πάντα άξιες). Και, δεύτερον, γιατί
ο Ζοσπέν, ο Μπλερ και όποιος άλλος προβάλλουν τη φεμινιστική τους άποψη χωρίς
καθόλου να κρύψουν ότι το κάνουν για να προσελκύσουν ψηφοφόρους.

Εν ολίγοις, εγώ που ως γυναίκα ποτέ δεν αγάπησα τον ρόλο του κράχτη, αυτή την
ιστορία της ποσόστωσης τη θεωρούσα πάντα το πιο αντιφεμινιστικό αίτημα που
προωθήθηκε ποτέ από φεμινιστικές οργανώσεις. Κυρίως γιατί, αποδεχόμενη αυτή τη
διαφορετική μεταχείριση, αποδέχομαι αυτό που τόσα χρόνια προσπαθούμε να
βγάλουμε από πάνω μας: ότι ως πολίτες είμαστε διαφορετικές από το άλλο φύλο.

Και αφού δεν τα καταφέραμε μόνες μας να μπούμε στα κέντρα των αποφάσεων, ας το
κάνουμε τώρα με το υποχρεωτικό ποσοστό.

Μακάρι οι καινούργιες κυβερνήσεις με τις πολλές γυναίκες να πάνε καλά ­ και
τότε να μιλήσουμε για νίκη των γυναικών. Φοβούμαι όμως πως θα συμβεί ό,τι και
στο παρελθόν. Ακριβώς επειδή ως πολίτες δεν είναι διαφορετικές, και οι
γυναίκες πολιτικοί θα κάνουν ό,τι και οι άνδρες συνάδελφοί τους.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15859N154</ED>
<ID>
ID:163620

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N15&aa=4</URL></REF>


Article

<CATEGORY>vin06</CATEGORY>

 <H5>ΟΣΟΙ ΔΕΝ ΥΠΕΒΑΛΑΝ ΔΗΛΩΣΗ ΓΙΑ ΤΟ ΚΤΗΜΑΤΟΛΟΓΙΟ ΘΑ ΠΡΕΠΕΙ ΝΑ ΣΠΕΥΣΟΥΝ
</H5><H2>Τελευταία προθεσμία την Τρίτη
</H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

Μέχρι 17 Ιουνίου. Στον πίνακα φαίνονται οι Δήμοι και οι Κοινότητες, στις
οποίες όσοι έχουν ακίνητες ιδιοκτησίες πρέπει να τις δηλώσουν στο Κτηματολόγιο
μέχρι την προσεχή Τρίτη

Λήγει την προσεχή Τρίτη η προθεσμία για την υποβολή δηλώσεων στο Κτηματολόγιο
των ακινήτων που υπάρχει σε 34 Δήμους και Κοινότητες 16 νομών της χώρας.

ΚΑΝΟΝΙΚΑ, Η προθεσμία λήγει τη Δευτέρα (16.6), αλλά επειδή είναι αργία, τα
γραφεία Κτηματολογίου θα δέχονται αιτήσεις και την Τρίτη. Η προθεσμία αυτή
αφορά στους ιδιοκτήτες ακινήτων που είναι κάτοικοι Ελλάδος, γιατί για τους
κατοίκους εξωτερικού η προθεσμία λήγει τρεις μήνες αργότερα, δηλαδή στις 16 Σεπτεμβρίου.

Θυμίζουμε ότι στο Κτηματολόγιο πρέπει να δηλωθούν όλα τα ακίνητα που έχει
κάποιος στην περιοχή όπου έχει αρχίσει η κατάρτισή του: οικόπεδα,
μονοκατοικίες, διαμερίσματα, θέσεις πάρκινγκ, αγροτεμάχια, αγρούς, δάση ή
δασικές εκτάσεις, βοσκοτόπια, αποθήκες κ.λπ., ακόμη και τους ιδιόκτητους
οικογενειακούς τάφους. Η δήλωση στο Κτηματολόγιο των παραπάνω ιδιοκτησιών
είναι υποχρεωτική και η μη δήλωσή τους συνεπάγεται αδυναμία οιασδήποτε
δικαιοπραξίας (αγορά, πώληση κ.λπ.) στο μέλλον. Πάντως, τα γραφεία
Κτηματολογίου θα δέχονται και εκπρόθεσμες αιτήσεις, μόνο που στους ιδιοκτήτες
θα επιβληθούν πρόστιμα που μπορεί να φθάνουν μέχρι και τις 500.000 δραχμές.

Φαίνεται ότι οι διαδικασίες για την κατάρτιση του Εθνικού Κτηματολογίου μετά
τις τόσες αναβολές και καθυστερήσεις (ας μην ξεχνάμε ότι είμαστε η μόνη χώρα
της Ευρώπης ­ μαζί με την Αλβανία ­ που δεν έχουμε Κτηματολόγιο), προχωρούν
περισσότερο ικανοποιητικά από όσο περίμεναν οι αρμόδιοι του ΥΠΕΧΩΔΕ και του
Οργανισμού Κτηματολογίου και Χαρτογραφήσεων Ελλάδας (ΟΚΧΕ). Όπως δήλωσε στα
«ΝΕΑ» ο διευθύνων σύμβουλος της εταιρείας ΚΤΗΜΑΤΟΛΟΓΙΟ Α.Ε. (που έχει αναλάβει
τις σχετικές διαδικασίες) κ. Μικ. Γαλιδάκης, μέχρι στιγμής, έχουν υποβληθεί
πάνω από 450.000 δηλώσεις-αιτήσεις, αριθμός που αντιπροσωπεύει πάνω από το 90%
του συνόλου των ακινήτων που υπολογίζεται ότι υπάρχουν στις περιοχές που
ξεκίνησαν οι διαδικασίες για το Κτηματολόγιο.

Με δεδομένο μάλιστα ότι ακόμη δεν έχει λήξει η προθεσμία για την υποβολή
δηλώσεων από τους κατοίκους εξωτερικού, προκύπτει ότι το ποσοστό των δηλώσεων
θα ξεπεράσει το 95%.

Σημειώνεται ότι πριν από λίγες ημέρες ανετέθη σε μελετητικά γραφεία η
κατάρτιση Κτηματολογίου σε ακόμη 54 Δήμους και Κοινότητες, 19 νομών της χώρας
που καλύπτουν έκταση 1.000.000 στρεμμάτων και οι δηλώσεις θα αρχίσουν να
υποβάλλονται μόλις δημοσιευθεί επίσημα η σχετική προκήρυξη.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15859N161</ED>
<ID>
ID:163488

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N16&aa=1</URL></REF>


Article

<CATEGORY>vin06</CATEGORY>

 <H2>Έρευνα εις βάρος του Αλ. Κούγια για αναβολή δίκης
</H2>
ΕΡΕΥΝΑ εις βάρος του δικηγόρου Αλ. Κούγια και ποινική δίωξη εις βάρος δύο
πελατών του, πρώην αστυνομικών, παρήγγειλε η Εισαγγελία του Αρείου Πάγου,
γιατί κατάφεραν να αναβάλουν δύο φορές τη δίκη τους βεβαιώνοντας ψευδώς ότι ο
συνήγορός τους απουσίαζε σε άλλες δίκες, εκτός Αθήνας.

Πρόκειται για τους πρώην αστυνομικούς Ι. και Νικ. Αργύρη, οι οποίοι είχαν
συλληφθεί το 1991 για παράνομη κατοχή και εμπορία όπλων και πυρομαχικών από
κοινού και επιπλέον ο Ι. Αργύρης και για κατοχή ναρκωτικών ουσιών.

Με βούλευμα του Εφετείου Αθήνας οι δύο αστυνομικοί παραπέμφθηκαν σε δίκη, αλλά
τόσο τον Μάρτιο του '95 όσο και τον Οκτώβριο του ιδίου έτους η δίκη τους
αναβλήθηκε ελλείψει συνηγόρου υπεράσπισης. Όπως είχαν βεβαιώσει το δικαστήριο,
ο συνήγορός τους Αλ. Κούγιας βρισκόταν την ίδια ώρα σε άλλη δίκη στα Γιάννενα
και τη Θεσσαλονίκη, αντίστοιχα.

Ωστόσο, ύστερα από δικαστική έρευνα που ακολούθησε, αποδείχθηκαν οι βεβαιώσεις
ενώπιον του δικαστηρίου ψευδείς κι έτσι τώρα οι δύο πρώην αστυνομικοί
διώκονται για μία ακόμη κατηγορία.

Από την Εισαγγελία του Αρείου Πάγου ζητείται να διενεργηθεί έρευνα και εις
βάρος του Αλ. Κούγια για τυχόν δικές του ευθύνες στις ψευδείς βεβαιώσεις και
τις αναιτιολόγητες αναβολές.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15859N162</ED>
<ID>
ID:163539

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N16&aa=2</URL></REF>


Article

<CATEGORY>vin06</CATEGORY>

 <H2>Αγνοείται 45χρονη Γαλλίδα
</H2>
ΑΓΝΟΕΙΤΑΙ από προχθές το απόγευμα η 45χρονη Γαλλίδα Μαργαρέτ Γκινεστέ, η οποία
είχε νοικιάσει μοτοποδήλατο στη Σαντορίνη. Χθες το μεσημέρι, το μοτοποδήλατο
βρέθηκε σε βάθος 2,5 μέτρων, στη θαλάσσια περιοχή Αμμούδι, και οι λιμενικοί
εκτιμούν ότι η άτυχη γυναίκα έπεσε στη θάλασσα και παρασύρθηκε από τα κύματα.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15859N163</ED>
<ID>
ID:163581

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N16&aa=3</URL></REF>


Article

<CATEGORY>vin06</CATEGORY>

 <H5>ΑΠΕΔΩΣΕ Ο ΒΙΟΛΟΓΙΚΟΣ ΚΑΘΑΡΙΣΜΟΣ ΠΟΥ ΛΕΙΤΟΥΡΓΕΙ ΕΔΩ ΚΑΙ ΤΡΙΑ ΧΡΟΝΙΑ ΣΤΗΝ ΨΥΤΤΑΛΕΙΑ
</H5><H2>Ο Σαρωνικός σώθηκε...
</H2>
<AUTHOR>ΕΥΗ ΕΛΕΥΘΕΡΙΑΔΟΥ</AUTHOR>

Βιολογικός καθαρισμός. Τα οφέλη του είναι περισσότερα στον εσωτερικό Σαρωνικό
από ό,τι στη Δυτική Λεκάνη, εξηγεί η κ. Ιωάννα Σιώκου Φράγκου, βιολόγος του ΕΚΘΕ

Ο Σαρωνικός αλλάζει... πρόσωπο αργά αλλά σταθερά, χάρη στον βιολογικό
καθαρισμό που λειτουργεί εδώ και τρία χρόνια στην Ψυττάλεια.

ΣΤΗΝ ΠΡΩΤΗ φάση λειτουργίας η επίδρασή του στο οικοσύστημα του κόλπου
δεν επιφυλάσσει ιδιαίτερες εκπλήξεις. Οι επιπτώσεις του όμως είναι θετικότερες
νότια της Ψυττάλειας από ό,τι στη Δυτική Λεκάνη.

Οι μετρήσεις του Εθνικού Κέντρου Θαλασσίων Ερευνών, που έχουν ξεκινήσει από τη
δεκαετία του '70, μπορεί να μην είναι τόσο πλήρεις όσο θα έπρεπε, όπως οι
επιστήμονες παραδέχονται, όμως μπορούν να δώσουν αξιόπιστες ενδείξεις για την
εξέλιξη του Σαρωνικού.

«Σε γενικές γραμμές ο Σαρωνικός δεν είναι μια περιοχή με μεγάλη ρύπανση και
σίγουρα δεν πεθαίνει. Τα νερά ανανεώνονται συνεχώς και οι ρύποι διαχέονται.
Πρόκειται για ιδιαίτερα πλούσιο κόλπο σε αριθμό θαλάσσιων ζώων και φυτών και
με υψηλό αριθμό ειδών ψαριών σε σύγκριση με άλλους κόλπους. Τα προβλήματα από
τη ρύπανση εντοπίζονται σε συγκεκριμένες περιοχές (Ανατολική Ελευσίνα,
Κερατσίνι, Ψυττάλεια)», τονίζει η κ. Ιωάννα Σιώκου-Φράγκου,
βιολόγος-ωκεανογράφος, ερευνήτρια στο ΕΚΘΕ, που συμμετέχει στη μελέτη του Σαρωνικού.

ΒΑΘΙΑ ΝΕΡΑ

Ο κόλπος χωρίζεται στον εσωτερικό Σαρωνικό, που ορίζεται από τις νότιες ακτές
της Σαλαμίνας, τις βόρειες ακτές της Αίγινας και τις δυτικές ακτές της
Αττικής, στον δυτικό, που εκτείνεται ως τις ακτές της Επιδαύρου, και στον εξωτερικό.

Ο βιολογικός καθαρισμός της Ψυττάλειας στέλνει τα λύματα στα βαθιά νερά. Αυτό
έχει προκαλέσει την πρώτη από τις αλλαγές που έχουν παρατηρηθεί μετά το 1994:
«Στα βόρεια του εσωτερικού Σαρωνικού, νότια της Ψυττάλειας, έχει αλλάξει η
κατακόρυφη κατανομή των θρεπτικών αλάτων και της ποσότητας του φυτοπλαγκτού.
Αυτά έχουν μειωθεί στην επιφάνεια της θάλασσας και έχουν αυξηθεί σε μεγαλύτερο
βάθος», εξηγεί η βιολόγος του ΕΚΘΕ. Έτσι, τα νερά στην επιφάνεια είναι
διαυγέστερα και δεν γίνονται καφέ ή κόκκινα, μια που δεν έχουν παρατηρηθεί τα
τελευταία χρόνια φαινόμενα υπερβολικής ανάπτυξης του φυτοπλαγκτού

Στην ίδια περιοχή, καθώς και στον Κόλπο της Ελευσίνας, έχει μειωθεί η ποσότητα
μερικών βαρέων μετάλλων στα μύδια και στο νερό, όπως δείχνουν μετρήσεις του
ΕΚΘΕ και του Πανεπιστημίου Αθηνών. Σύμφωνα με την κ. Βασιλική Κατσίκη,
ερευνήτρια του ΕΚΘΕ, η αλλαγή αυτή πρέπει να συνδέεται με τον καθαρισμό των
βιομηχανικών αποβλήτων της περιοχής και τη γενικότερη αποβιομηχάνιση.

Η διάχυση των λυμάτων στα βαθύτερα νερά έχει και ένα αρνητικό αποτέλεσμα στον
Δυτικό Σαρωνικό, μόνο σε βάθη μεγαλύτερα των 100 μέτρων. Επειδή τα ρεύματα
μεταφέρουν προς τα εκεί μέρος των λυμάτων από την Ψυττάλεια, παρατηρείται
αύξηση της ποσότητας των θρεπτικών αλάτων και μείωση του οξυγόνου. «Αν
συνεχιστεί, η μείωση του οξυγόνου μπορεί να έχει αρνητικές επιπτώσεις στους
οργανισμούς του βυθού». Πρόκειται μάλιστα για μία περιοχή όπου η ανανέωση των
νερών γίνεται με αργούς ρυθμούς. Η αλλαγή αυτή ήταν αναμενόμενη όταν έγιναν τα
σχέδια για τη λειτουργία της Ψυττάλειας. Στη δεύτερη φάση όμως, όταν θα
γίνεται δευτερογενής επεξεργασία των λυμάτων ­ το ΥΠΕΧΩΔΕ κάνει λόγο για το
2000, λέει η κ. Σιώκου ­ το πρόβλημα θα εκλείψει.

ΣΤΗΝ ΕΛΕΥΣΙΝΑ

Στον Κόλπο της Ελευσίνας, την περιοχή με τα μεγαλύτερα προβλήματα ρύπανσης, η
θετική επίδραση του βιολογικού καθαρισμού είναι έμμεση και σίγουρα θα
χρειαστούν πολλά χρόνια για να γίνει αισθητή. Η μόνη διαφορά, σε σχέση με το
παρελθόν, είναι ότι ο κόλπος έχει «γλιτώσει» από τα απόβλητα του αγωγού του
Κερατσινίου. Η συσσώρευση, όμως, των ρύπων όλων αυτών των χρόνων είναι τόσο
μεγάλη που προκαλεί τη συνεχή ανακύκλωσή τους.

Ένα από τα ζητήματα που απασχόλησαν ιδιαίτερα το ΕΚΘΕ ήταν η πετρελαιοκηλίδα
του περυσινού Αυγούστου στις εγκαταστάσεις της Μότορ Όιλ στους Αγίους
Θεοδώρους. Οι επιστήμονες μέτρησαν τις ποσότητες των πετρελαιοειδών στα
ιζήματα και τους οργανισμούς του βυθού σε 12 σταθμούς, τους μήνες
Σεπτέμβριο-Οκτώβριο του '96 και Φεβρουάριο-Μάρτιο του '97.

«Είδαμε ότι δεν υπήρχαν σημάδια καταστροφής της ζωής στον βυθό. Υπήρχαν μόνο
ορισμένα υπολείμματα στα βράχια και σε κλειστούς κόλπους, όπου τα ιζήματα
παγιδεύονται εύκολα. Με τον καιρό, όμως, θα απομακρυνθούν. Ο κόλπος με τη
μεγαλύτερη συγκέντρωση πετρελαίου ήταν στο Φραγκολίμανο, όπου μάλιστα έγινε
αναρρόφηση από τον βυθό πριν από ένα μήνα. Επειδή το αργό πετρέλαιο δεν είναι
τοξικό, μπορεί να αναπτυχθεί ζωή στα σημεία αυτά», επισημαίνει ο κ. Παναγιώτης
Παναγιωτίδης, βιολόγος στο Ινστιτούτο Ωκεανογραφίας, που συμμετείχε στις
μετρήσεις. Μάλιστα, συγκριτικές αναλύσεις σε περιοχές του Ανατολικού
Σαρωνικού, από όπου διέρχονται τα πλοία, έδειξαν μεγαλύτερες ποσότητες
πετρελαιοειδών. «Πάντως, όση ζημιά έκανε η πετρελαιοκηλίδα, άλλη τόση έκανε
και η αλόγιστη χρήση των διασκορπιστικών πετρελαίου που χρησιμοποιήθηκαν κάτω
από την πίεση της κοινής γνώμης τις πρώτες ημέρες», συμπληρώνει ο ίδιος.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15859N181</ED>
<ID>
ID:163489

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N18&aa=1</URL></REF>


Article

<CATEGORY>vin06</CATEGORY>

 <H2>Έτοιμο το αεροδρόμιο της Κω
</H2>
ΟΛΟΚΛΗΡΩΘΗΚΑΝ τα έργα για την ανακαίνιση, βελτίωση και εκσυγχρονισμό του
αεροδρομίου της Κω, τα οποία στοίχισαν 3,7 δισ. δρχ. Μεταξύ άλλων, οι
κτιριακές εγκαταστάσεις αυξήθηκαν κατά 2.800 τετραγωνικά μέτρα, ενώ οι χώροι
στάθμευσης των αεροσκαφών αυξήθηκαν κατά 35.000 τ.μ. με αποτέλεσμα να μπορούν
να σταθμεύουν μέχρι και 8 μεγάλα αεροπλάνα.

Σημειώνεται ότι στο αεροδρόμιο του νησιού γίνονται και άλλα έργα, όπως
δεξαμενές καυσίμων, εγκατάσταση βιολογικού καθαρισμού λυμάτων κ.λπ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15859N182</ED>
<ID>
ID:163540

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N18&aa=2</URL></REF>


Article

<CATEGORY>vin06</CATEGORY>

 <H2>Οι δήμοι θέλουν να φτιάχνουν εργοστάσια ανακύκλωσης
</H2>
ΤΗΝ ΠΑΡΟΧΗ δυνατότητας στους δήμους για την κατασκευή εργοστασίων ανακύκλωσης
και την τροποποίηση του νομικού πλαισίου για τις απεργίες που σχετίζονται με
τη δημόσια υγεία ζήτησε χθες ο δήμαρχος Αθηναίων κ. Δ. Αβραμόπουλος.

Με αφορμή τις πρόσφατες περιπέτειες των δήμων από τις απεργίες του προσωπικού
στην καθαριότητα, ο κ. Αβραμόπουλος, στη διάρκεια έκτακτης συνέντευξης που
παραχώρησε, έθεσε θέμα νομοθετικών ρυθμίσεων ώστε:

­ Να επιτρέπεται η υπογραφή συμβάσεων ανάμεσα σε φορείς της Αυτοδιοίκησης για
την αξιοποίηση προτάσεων φιλοξενίας εγκαταστάσεων ανακύκλωσης από δήμους της
περιφέρειας Αττικής.

­ Καμιά απεργία που σχετίζεται με τη δημόσια υγεία να μην κηρύσσεται χωρίς
προειδοποίηση τριών μηνών, έτσι ώστε στο ενδιάμεσο αυτό διάστημα να λειτουργεί
μόνιμη επιτροπή διαχείρισης και διευθέτησης του προβλήματος. Στην επιτροπή
αυτή ο κ. Αβραμόπουλος προτείνει να μετέχουν εκπρόσωποι της κυβέρνησης, της
ΚΕΔΚΕ, των εργαζομένων και των εμπλεκόμενων δήμων.

­ Οι συλλογικές συμβάσεις εργασίας των εργαζομένων στους ΟΤΑ, που σήμερα
υπογράφονται από τις ομοσπονδίες τους και τα υπουργεία Εσωτερικών και
Οικονομικών, στο εξής να υπογράφονται μεταξύ ΚΕΔΚΕ και εργαζομένων.

Η παράταξη της αντιπολίτευσης στο Δημοτικό Συμβούλιο του Δήμου Αθηναίων,
Κίνηση Πολιτών Αθήνα 2000, με αφορμή τις χθεσινές ανακοινώσεις του κ.
Αβραμόπουλου, αναφέρει ότι η αρμοδιότητα για τη δημιουργία εργοστασίων
ανακύκλωσης ανήκει αποκλειστικά στην Τοπική Αυτοδιοίκηση, ενώ για το θέμα των
απεργιών επισημαίνει ότι υπάρχει το Σύνταγμα που ορίζει σαφώς τι γίνεται σε
αυτές τις περιπτώσεις.

Από την πλευρά της παράταξης Πολίτες για την Αθήνα, η επικεφαλής κ. Μαρία
Δαμανάκη δήλωσε ότι ο κ. Αβραμόπουλος δεν μπορεί να αρνείται ύστερα από τόσα
χρόνια τις ευθύνες που έχει για τις υπηρεσίες καθαριότητας του δήμου.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15859N183</ED>
<ID>
ID:163582

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N18&aa=3</URL></REF>


Article

<CATEGORY>vin06</CATEGORY>

 <H5>ΑΡΧΙΣΕ ΤΗ ΛΕΙΤΟΥΡΓΙΑ ΤΟΥ ΣΤΟ ΚΙΛΚΙΣ ΤΟ ΜΕΓΑΛΥΤΕΡΟ ΕΚΔΟΤΙΚΟ ΣΥΓΚΡΟΤΗΜΑ ΤΩΝ ΒΑΛΚΑΝΙΩΝ
</H5><H2>Πρεμιέρα-έκπληξη στον «Φίλιππο»
</H2>
Ευχάριστη έκπληξη. Οι επισκέπτες ξεναγήθηκαν στις εγκαταστάσεις και ύστερα
από σαράντα λεπτά διάβασαν σε εφημερίδα ­ 16σέλιδη ­ το ρεπορτάζ της επίσκεψής τους

Έγινε ο αγιασμός και οι ομιλίες και άρχισε η ξενάγηση των εκατοντάδων
προσκεκλημένων στις εγκαταστάσεις του πλέον σύγχρονου τυπογραφείου. Στο τέλος
της περιδιάβασης, οι επισκέπτες που κρατούσαν στα χέρια τους τη 16σέλιδη
εφημερίδα ταμπλόιντ, ξαφνιάστηκαν. Έβλεπαν τα πρόσωπά τους και έγχρωμα
στιγμιότυπα από την εκδήλωση που βρισκόταν σε εξέλιξη. Χρειάστηκαν μόνο 40
λεπτά για να τυπωθεί η αναμνηστική εφημερίδα της βραδιάς των εγκαινίων!

ΚΙΛΚΙΣ

Σύγχρονη μονάδα. Άρχισε να λειτουργεί το εκτυπωτικό συγκρότημα «Φίλιππος»,
στο Κιλκίς, η δαπάνη του οποίου ανέρχεται στα 4 δισ.

ΗΤΑΝ ΜΙΑ από τις εκπλήξεις για τους χίλιους περίπου προσκεκλημένους
εκπροσώπους των παραγωγικών τάξεων της Θεσσαλονίκης και της Κεντρικής
Μακεδονίας, που παρέστησαν προχθές το βράδυ στα εγκαίνια της πιο σύγχρονης
εκτυπωτικής μονάδας των Βαλκανίων «Φίλιππος», στη βιομηχανική ζώνη του Κιλκίς.

Οι τυπογραφικές εγκαταστάσεις «Φίλιππος», στο Σταυροχώρι Κιλκίς, όπου
τυπώνονται οι εφημερίδες «Αγγελιοφόρος», «Φωνή του Βορρά» και το περιοδικό
«Close Up», είναι δημιούργημα της Εκδοτικής Βορείου Ελλάδος, σε μία έκταση 13
στρεμμάτων με στεγασμένο ισόγειο χώρο 4,5 στρεμμάτων.

Στην ξενάγησή τους οι επισκέπτες είδαν σε λειτουργία την τυπογραφική μονάδα,
που διαθέτει υπερσύγχρονα πιεστήρια και ολοκληρωμένο ηλεκτρονικό σύστημα
καθετοποίησης τυπογραφικών εργασιών από τη στοιχειοθέτηση ώς την ηλεκτρονική
σελιδοποίηση και τη συσκευασία του εντύπου. Στον χώρο δεσπόζει το μεγάλο
κυλινδρικό πιεστήριο, δυναμικότητας 80 σελίδων ταμπλόιντ με 30.000 παραγωγή
φύλλων την ώρα. Ένα ακόμη επίπεδο πιεστήριο με πέντε πύργους χρωμάτων και
ωριαία παραγωγή 15.000 φύλλων, είναι ιδανικό για ποιοτικές εκτυπώσεις. Τα δύο
σύγχρονα πιεστήρια συμπληρώνονται από σειρά μονάδων (βιβλιοδετείο κ.λπ.) που
έχουν ως βασικό στοιχείο την ποιότητα και την ταχύτητα της παραγωγής.

«Σήμερα σπάσαμε την απομόνωση της Θεσσαλονίκης και της Βορείου Ελλάδος»,
υπογράμμισε στην ομιλία του ο διευθύνων σύμβουλος της Εκδοτικής Βορείου
Ελλάδος Α.Ε. (που εκπροσώπησε τους δύο παρόντες συμμετόχους της εταιρείας,
κ.κ. Χρήστο Λαμπράκη και Γιώργο Μπόμπολα) κ. Αλέξανδρος Μπακατσέλος,
τονίζοντας ότι «με την έκδοση των τοπικών εφημερίδων και τη δημιουργία της
εκτυπωτικής μονάδας γίνεται πράξη η εκδοτική αποκέντρωση». Ο κ. Μπακατσέλος
τόνισε ότι η δαπάνη των εγκαταστάσεων έφθασε τα τέσσερα δισ. δρχ. με
επενδυτικό στόχο τα 10-11 δισ. δρχ., χαρακτηρίζοντάς την ως τη μεγαλύτερη στην
Ελλάδα επένδυση στον εκδοτικό χώρο τα τελευταία χρόνια, που αποβλέπει να
δραστηριοποιηθεί σε ολόκληρο τον βαλκανικό χώρο.

Στην τελετή εγκαινίων χοροστάτησε ο Μητροπολίτης Κιλκισίου κ. Απόστολος, ο
οποίος στον σύντομο χαιρετισμό του χαρακτήρισε ως υψίστης σημασίας για τη
Χερσόνησο του Αίμου τη δημιουργία της εκτυπωτικής μονάδας «Φίλιππος», στο Κιλκίς.

Στα εγκαίνια παρέστησαν οι βουλευτές Γιώργος Φλωρίδης, Παρασκευάς
Παρασκευόπουλος, ο νομάρχης Θεσσαλονίκης Κώστας Παπαδόπουλος, ο αντιπρόεδρος
της ΚΕΔΚΕ, δήμαρχος Καλαμαριάς Θρασύβουλος Λαζαρίδης, οι δήμαρχοι Θεσσαλονίκης
Ντίνος Κοσμόπουλος και Κιλκίς Τάσος Αμανατίδης, ο πρόεδρος της ΔΕΘ και της
ΕΣΗΕΜΘ Αντώνης Κούρτης, εκπρόσωποι παραγωγικών τάξεων και φορέων, καθηγητές
του ΑΠΘ, δημοσιογράφοι, πρώην βουλευτές και πολλοί επιχειρηματίες από την
Κεντρική Μακεδονία.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15859N201</ED>
<ID>
ID:163490

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N20&aa=1</URL></REF>


Article

<CATEGORY>vin06</CATEGORY>

 <H2>Απολογείται για τον τραυματισμό της γυναίκας του αστυνομικού
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 8382 BYTES)ΣΤΑΥΡΟΣ ΘΕΟΔΩΡΑΚΑΤΟΣ
</AUTHOR>

ΗΡΑΚΛΕΙΟ

ΚΑΙ ΝΕΑ προθεσμία για να απολογηθεί αύριο το απόγευμα πήρε από τον Α' Τακτικό
Ανακριτή Ηρακλείου ο Σταύρος Θεοδωρακάτος που φέρεται από τις αστυνομικές
αρχές ως βασικός ύποπτος για την τοποθέτηση βόμβας στο αυτοκίνητο του Διοικητή
Ασφαλείας, αστυνόμου κ. Σολδάτου, που είχε ως αποτέλεσμα τον σοβαρό
τραυματισμό της συζύγου του.

Ο Θεοδωρακάτος αντιμετωπίζει τις κατηγορίες της απόπειρας ανθρωποκτονίας και
έκρηξης που έθεσε σε κίνδυνο ανθρώπινες ζωές και περιουσίες.

Στο μεταξύ, μια ξανθιά γυναίκα αναζητούν οι διωκτικές αρχές ως συνεργάτιδα του
Θεοδωρακάτου. Σύμφωνα με αυτόπτη μάρτυρα, ο Θεοδωρακάτος εθεάθη λίγο πριν την
ισχυρή έκρηξη να κινείται ύποπτα στην οδό Εργάνης, με ένα κόκκινο αυτοκίνητο
στο οποίο επέβαινε και μια ξανθιά γυναίκα.

Η αναγνώριση του Θεοδωρακάτου έγινε τρεις μήνες ύστερα από τη βομβιστική
επίθεση, όταν τον παρουσίασαν στον μοναδικό αυτόπτη μάρτυρα.

Από την πλευρά της Αστυνομίας υποστηρίζεται ότι ο Θεοδωρακάτος το επίμαχο
χρονικό διάστημα (Φεβρουάριος '97) βρισκόταν στο Ηράκλειο, αφού εκτός από την
μαρτυρία του αυτόπτη μάρτυρα υπάρχουν και λογαριασμοί κινητού του τηλεφώνου
από τους οποίους προκύπτει ότι ο Θεοδωρακάτος βρισκόταν στην Κρήτη.

Αξιωματικοί της Ασφάλειας Ηρακλείου θεωρούν ότι το ταξίδι του Θεοδωρακάτου
στην Αλβανία έγινε μετά την έκρηξη, προκειμένου να δημιουργήσει άλλοθι.

Οι ίδιοι εκτιμούν ότι ο Θεοδωρακάτος είχε τις γνώσεις για να τοποθετήσει με
επαγγελματικό τρόπο την εκρηκτική ύλη «C4» στο αυτοκίνητο της οικογένειας Σολδάτου.

Ως κίνητρο μάλιστα γι' αυτήν τη δολοφονική επίθεση αναφέρουν τη δημόσια απειλή
που είχε εκτοξεύσει εναντίον του κ. Σολδάτου μετά την πρωτόδικη καταδίκη του
για τη ληστεία που έγινε στις 26 Φεβρουαρίου στο μπαρ «Φουγάρο» (στο Εφετείο αθωώθηκε).

Ο Θεοδωρακάτος από την πλευρά του ισχυρίζεται ότι δεν είχε καμία ανάμειξη στην
όλη υπόθεση και ότι δεν είχε κανένα λόγο να οργανώσει την βομβιστική επίθεση
εναντίον του κ. Σολδάτου. Τονίζει μάλιστα πως αν ήταν ο κακοποιός που
περιγράφεται τότε τι λόγο είχε να παραδοθεί στην ελληνική πρεσβεία στην
Αλβανία, αφού γνώριζε ότι τον κατηγορούσαν και για την επίθεση κατά Σολδάτου.
Κι αυτός ο ισχυρισμός εκ των πραγμάτων προβληματίζει την Αστυνομία.

Παράλληλα, σύμφωνα με ασφαλείς πληροφορίες, ο Θεοδωρακάτος υποστηρίζει ότι
έχει στοιχεία που αποδεικνύουν ότι το διάστημα της επίθεσης βρισκόταν στην
Αλβανία. Και μάλιστα εισέπραξε και ένα τσεκ από το εκεί κατάστημα της Εθνικής
Τράπεζας με το όνομα που αναφερόταν στην πλαστή ταυτότητα που διέθετε.

Ο συνήγορος υπεράσπισης του Σταύρου Θεοδωρακάτου κ. Γιώργος Περράκης είπε ότι
ο πελάτης του δεν έχει καμία σχέση με την υπόθεση και αυτό θα το αποδείξει με
τα στοιχεία που διαθέτει. Και τόνισε ότι ο «πελάτης του αρνείται με αγανάκτηση
τις κατηγορίες τις οποίες χαρακτηρίζει κατασκευάσματα της Αστυνομίας».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15859N202</ED>
<ID>
ID:163541

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N20&aa=2</URL></REF>


Article

<CATEGORY>vin06</CATEGORY>

 <H5>ΑΝΗΣΥΧΗΤΙΚΗ ΑΥΞΗΣΗ ΤΗΣ ΣΥΧΝΟΤΗΤΑΣ ΤΗΣ ΑΣΘΕΝΕΙΑΣ
</H5><H2>Νέοι τρόποι θεραπείας του καρκίνου του μαστού
</H2>
<AUTHOR>ΝΑΝΑ ΝΤΑΟΥΝΤΑΚΗ</AUTHOR>

Καινούργιοι τρόποι θεραπείας του καρκίνου του μαστού ­ που εκτείνονται από τη
φαρμακευτική αντιμετώπιση ώς την παρέμβαση σε γονιδιακές ανωμαλίες ­
δημιουργούν την αισιοδοξία ότι, τουλάχιστον, θα μειωθούν τα θύματα της τρίτης
πιο συχνής κακοήθειας στον κόσμο και της συχνότερης αιτίας θανάτου των
γυναικών.Σύμφωνα με όσα ανακοίνωσαν χθες σε συνέντευξη Τύπου ειδικοί
επιστήμονες με αφορμή το 6ο Πανελλήνιο Συνέδριο Μαστολογίας, που θα
πραγματοποιηθεί στις 12-16 Ιουνίου στην Αλεξανδρούπολη, ένα από τα μεγαλύτερα
προβλήματα στον καρκίνο του μαστού είναι η ανθεκτικότητα των καρκινικών
κυττάρων στη χημειοθεραπεία και στην ακτινοθεραπεία. Η ανθεκτικότητα αυτή
οφείλεται στα ογκογονίδια, τα οποία δεν επιτρέπουν να επέλθει ο
προγραμματισμένος κυτταρικός θάνατος.

Για την αντιμετώπιση αυτού του προβλήματος, οι επιστήμονες προσπαθούν να
παρέμβουν στα γονίδια, ώστε να καταφέρουν να αντιμετωπίσουν τις γονιδιακές
ανωμαλίες και κατόπιν να χρησιμοποιήσουν τη χημειοθεραπεία, για να εκριζώσουν
τα καρκινικά κύτταρα του μαστού που προηγουμένως αντιστέκονταν στη χημειοθεραπεία.

Σε περιπτώσεις που υπάρχουν μεταστάσεις (στον πνεύμονα, στα οστά κ.α.) ή όταν
ο καρκίνος είναι πολύ προχωρημένος τοπικά (στους λεμφαδένες κ.λπ.) γίνεται
μεταμόσχευση μυελού των οστών. Έτσι, πριν από τη χημειοθεραπεία, αφαιρείται
μυελός των οστών που επανατοποθετείται, όταν η ασθενής ατονεί λόγω μείωσης των
αιμοσφαιρίων της, ώστε να την τονώσει πάλι με καλύτερα αποτελέσματα επιβίωσης.

Η μεταμόσχευση μυελού των οστών μπορεί να οδηγήσει σε ύφεση της νόσου για
πολλά χρόνια και στο 25% των γυναικών να επιτύχει πλήρη ίαση.

Τέλος, μια νέα ουσία, η τορεμιφαΐνη, κρίνεται έπειτα από μελέτες ως
ορμονοθεραπεία πρώτης επιλογής για μετεμμηνοπαυσιακές γυναίκες με μεταστατικό
καρκίνο του μαστού.

Ας σημειωθεί ότι περισσότερες από μισό εκατομμύριο νέες περιπτώσεις καρκίνου
του μαστού διαγιγνώσκονται κάθε χρόνο σε ολόκληρο τον κόσμο, ιδιαίτερα στις
ηλικίες μεταξύ 40-45 ετών, όπου εμφανίζει την ταχύτερη αύξηση, ενώ, σύμφωνα με
αναφορές του Διεθνούς Ινστιτούτου Καρκίνου, παρατηρείται μια συνεχής και
ανησυχητική αύξηση της συχνότητας, όχι μόνο σε ηλικιωμένες αλλά και σε
νεώτερες γυναίκες.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15859N211</ED>
<ID>
ID:163491

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N21&aa=1</URL></REF>


Article

<CATEGORY>vin06</CATEGORY>

 <H2>Διαβεβαιώσεις στους εργαζόμενους του «Καταναλωτή»
</H2>
ΧΑΛΚΙΔΑ

ΥΣΤΕΡΑ από πιέσεις του Διοικητικού Συμβουλίου των εργαζομένων του
συνεταιρισμού «Καταναλωτής» της Χαλκίδας, η νέα διοίκησή του τούς διαβεβαίωσε
ότι θα δοθούν άμεσα 30.000 δραχμές στον καθένα εξ αυτών, έναντι του μισθού του Απριλίου.

Στους εργαζόμενους οφείλονται το ήμισυ των μισθών Δεκεμβρίου, Ιανουαρίου,
Φεβρουαρίου και το ήμισυ του δώρου Χριστουγέννων και δεν έχουν πληρωθεί για
τους μήνες Απρίλιο και Μάιο. Πριν από 20 μέρες είχαν εισπράξει ο καθένας
30.000 δρχ. ως προκαταβολή Απριλίου.

Υπενθυμίζεται ότι ο συνεταιρισμός του «Καταναλωτή» αντιμετωπίζει μεγάλο
πρόβλημα ρευστότητας με οφειλές προς τους εργαζόμενους, το ΙΚΑ, την Εφορία,
τους καταθέτες-δανειστές του (είχε αναπτύξει τομέα «κοινωνικού δανείου»).
Ζητούσε γι' αυτό κατανόηση και πίστωση χρόνου από τους εργαζόμενους, οι οποίοι
«αγγίζουν πια τα όρια της φτώχειας», όπως χαρακτηριστικά είπε ο πρόεδρος του
Δ.Σ. των εργαζομένων Παναγιώτης Καλαής. «Τα δεδουλευμένα μας φτάνουν το ύψος
των 75 εκατ. Ζητάμε άμεσα τα 13 εκατ., δηλαδή την εξόφληση του Απριλίου και
ρύθμιση για την εξόφληση των υπόλοιπων δεδουλευμένων».

Το μέλος του Δ.Σ. Ηλίας Δούνας τόνισε ότι οι εργαζόμενοι δεν θέλουν να κλείσει
ο «Καταναλωτής», γιατί το κοινωνικό πρόβλημα που ήδη υπάρχει θα πάρει
μεγαλύτερες διαστάσεις. 
Είπε, επίσης, ότι έχουν προτείνει να μην ανανεωθούν οι συμβάσεις των
συμβασιούχων και να προχωρήσει η διοίκηση σε απολύσεις, αν αυτό βελτιώσει την κατάσταση.

Οι εργαζόμενοι, πάντως, εναποθέτουν τις ελπίδες τους στην Πανελλήνια Ένωση
Καταναλωτικών Συνεταιρισμών, γιατί ­ όπως είπε ο πρόεδρος του Δ.Σ. Παναγιώτης
Καλαής ­ δεν βλέπουν αρνητικά την περίπτωση να περάσει ο «Καταναλωτής»
Χαλκίδας σε άλλα χέρια, με προϋπόθεση ωστόσο τη διασφάλιση των θέσεων εργασίας.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15859N212</ED>
<ID>
ID:163542

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N21&aa=2</URL></REF>


Article

<CATEGORY>vin06</CATEGORY>

 <H2>Πολύτιμο για τα νεογέννητα το αίμα του ομφάλιου λώρου
</H2>
ΜΕΤΑ το μητρικό γάλα και το αίμα του ομφάλιου λώρου αποδεικνύεται ότι είναι
πολύτιμη ουσία για τα νεογέννητα.

Πρόσφατη επιστημονική παρατήρηση έδειξε ότι το αίμα του ομφάλιου λώρου, που
συνήθως πετιέται, μπορεί να αποδειχθεί μια νέα πηγή αιμοποίησης. Μια πηγή
σωτήρια για τα παιδιά που πάσχουν από μεσογειακή αναιμία, μεταβολικά νοσήματα,
καθώς και κακοήθη νοσήματα (όπως η λευχαιμία, τα λεμφώματα και οι συμπαγείς
όγκοι) και η οποία δίνει ελπίδες για απλούστευση των μεταμοσχεύσεων, καθώς και
για τις μελλοντικές προοπτικές γονιδιακής θεραπείας.

Όπως ανέφερε η πρόεδρος της Ελληνικής Παιδιατρικής Εταιρείας καθηγήτρια
Παιδιατρικής, κ. Ζωή Παπαδοπούλου - Κουλουμπή σε συνέντευξη Τύπου, με αφορμή
το 35ο Πανελλήνιο Παιδιατρικό Συνέδριο που θα γίνει στην Κρήτη στις 13-15
Ιουνίου, το αίμα λαμβάνεται εύκολα κατά τη διάρκεια του τοκετού και αποτελεί
εύκολη και φθηνή πηγή αιμοποιητικών κυττάρων για μεταμόσχευση σε παιδιά που το
έχουν ανάγκη.

Το αίμα του ομφάλιου λώρου, όπως διευκρίνισε η κ. Παπαδοπούλου, μπορεί να
χρησιμοποιηθεί σε παιδιά που δεν έχουν συμβατούς δότες, ενώ μπορεί να
αποθηκευτεί σε περίπτωση που η μητέρα γεννά παιδί με μεσογειακή αναιμία,
λευχαιμία, λεμφώματα κ.λπ. 
ΜΗΤΡΙΚΟ ΓΑΛΑ

Οι παιδίατροι τόνισαν ότι το μητρικό γάλα είναι αναμφίβολα η καταλληλότερη
τροφή για τα βρέφη, πρόσθεσαν όμως ότι οι μητέρες πρέπει να γνωρίζουν ότι δεν
καλύπτει όλες τις ανάγκες των παιδιών για τους πρώτους έξι μήνες.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15859N213</ED>
<ID>
ID:163583

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N21&aa=3</URL></REF>


Article

<CATEGORY>vin06</CATEGORY>

 <H2>Επίθεση με μαχαίρι κατά προϊσταμένης του ΙΚΑ
</H2>
<AUTHOR>ΠΑΥΛΟΣ ΑΛΙΣΑΝΟΓΛΟΥ</AUTHOR>

ΚΑΒΑΛΑ

ΕΠΙΘΕΣΗ μέσα στο γραφείο της δέχθηκε η 42χρονη προϊσταμένη συντάξεων του ΙΚΑ
Κομοτηνής, από... υποψήφιο συνταξιούχο, ενώ προσπαθούσε να τον εξυπηρετήσει.

«Αν δεν πάλευα με τον δράστη, τώρα δεν θα ζούσα. Στάθηκα τυχερή, που δεν μου
"τρύπησε" την καρδιά με το μαχαίρι». Αυτό δήλωσε η 42χρονη κ. Μαλαματένια
Κασμερίδου, μητέρα δύο παιδιών, που νοσηλεύεται στο νοσοκομείο. Η 42χρονη
δέχθηκε προχθές στο γραφείο της τον Παναγιώτη Φελεκίδη, 65 χρόνων, του οποίου
είχε αναλάβει την έκδοση σύνταξης. Χωρίς να προηγηθεί καμία λογομαχία, ο
δράστης έβγαλε από τις τσέπες του μαχαίρι κι ενώ η γυναίκα τηλεφωνούσε για
υπηρεσιακούς λόγους και δεν παρακολουθούσε τις κινήσεις του, της επιτέθηκε.
Όταν η γυναίκα γύρισε προς το μέρος του, τον απώθησε, πάλεψε μαζί του, αλλά
πριν προλάβουν να τρέξουν συνάδελφοί της, για να τη βοηθήσουν και να
αφοπλίσουν τον δράστη, αυτός της κατάφερε τέσσερις μαχαιριές στο αριστερό
χέρι. 
Η γυναίκα νοσηλεύεται στο Νοσοκομείο της Κομοτηνής και διέφυγε τον κίνδυνο.
Όπως είπε, «τον συγχωρεί» και δεν επιθυμεί τη δίωξή του, παρ' ότι της έθεσε σε
άμεσο κίνδυνο τη ζωή της.

Ο δράστης παραπέμφθηκε στο Αυτόφωρο Τριμελές Ροδόπης, το οποίο του επέβαλε
φυλάκιση 4 χρόνων και 9 μηνών. Οδηγήθηκε στις φυλακές Κομοτηνής.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15859N214</ED>
<ID>
ID:163606

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N21&aa=4</URL></REF>


Article

<CATEGORY>vin06</CATEGORY>

 <H2>Ανένδοτοι
</H2>
ΚΑΒΑΛΑ

ΚΛΕΙΣΤΟΙ, για δεύτερη ημέρα, παραμένουν οι δρόμοι που οδηγούν στα εργοτάξια
της ΔΕΗ, στα βόρεια της Δράμας ­ όπου γίνεται το υδροηλεκτρικό έργο της
επιχείρησης ­ από κατοίκους και το Νομαρχιακό Συμβούλιο.

Αίτημά τους να κατασκευασθεί από τη ΔΕΗ χοάνη υδροληψίας μέσω της οποίας θα
καταλήγουν ποσότητες νερών του Νέστου στον κάμπο της Δράμας για να αρδεύονται
χιλιάδες στρέμματα καλλιεργήσιμης γης.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15859N215</ED>
<ID>
ID:163623

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N21&aa=5</URL></REF>


Article

<CATEGORY>vin06</CATEGORY>

 <H5>ΤΟΝ ΣΥΝΕΛΑΒΑΝ ΣΕ ΜΠΛΟΚΟ ΚΑΙ ΤΟΥ ΤΟ ΑΦΑΙΡΕΣΑΝ ΜΕ ΑΠΟΤΕΛΕΣΜΑ ΝΑ ΜΗΝ ΕΚΤΕΛΩΝΙΣΕΙ
ΤΑ ΝΑΡΚΩΤΙΚΑ
</H5><H2>Τον πρόδωσε το διαβατήριο
</H2>
Φορτίο χασίς. Υπάλληλοι του Σώματος Δίωξης Οικονομικού Εγκλήματος φρουρούν το
«πολύτιμο» φορτίο με τους εξήμισι τόνους χασίς που έκρυβε το κοντέινερ πίσω
από τα χαρτοκιβώτια με τις πετσέτες

Ένας τυχαίος έλεγχος αστυνομικών της Άμεσης Δράσης έγινε η αιτία να
μπλοκαρισθεί στο Ε' Τελωνείο Πειραιά το φορτίο με τους 6,5 τόνους χασίς και να
αποκαλυφθεί ο φερόμενος ως «εγκέφαλος» του ελληνικού κλιμακίου του διεθνούς
κυκλώματος που οργάνωσε τη μεταφορά μέσω της χώρας μας.

ΣΤΙΣ 23 Μαΐου συνελήφθη στον Κολωνό ο 44χρονος Νίκος Ι. Χουρδάκης, επειδή στην
κατοχή του βρέθηκαν και κατασχέθηκαν δύο πλαστά διαβατήρια. Το ένα ήταν στο
όνομα Δημήτρης Φουρίκης και το άλλο στο όνομα Μιχάλης Παπαδάκης. Ο Χουρδάκης,
αφού ασκήθηκε εις βάρος του δίωξη για τα πλαστά διαβατήρια και ορίσθηκε
τακτική δικάσιμος, αφέθηκε ελεύθερος. Το όνομα Δημήτρης Φουρίκης «έλεγε πολλά»
στους αξιωματικούς της Υπηρεσίας Δίωξης Ναρκωτικών της Ασφάλειας Αττικής. Ήταν
ο παραλήπτης του ύποπτου κοντέινερ, το οποίο είχαν εντοπίσει στο λιμάνι
Ικονίου Πειραιά και το παρακολουθούσαν διακριτικά.

Χωρίς το διαβατήριο που τον παρουσίαζε ως Φουρίκη, ο Νίκος Ι. Χουρδάκης δεν
μπορούσε να παραλάβει το κοντέινερ και αναγκάσθηκε να «παγώσει» τις
διαδικασίες του εκτελωνισμού του.

Το κοντέινερ παρέμεινε για ένα μήνα στα αζήτητα στο Ε' Τελωνείο Πειραιά. Μέχρι
που προχθές το μεσημέρι αστυνομικοί της Υπηρεσίας Δίωξης Ναρκωτικών, σε
συνεργασία με τους άνδρες του Σώματος Δίωξης Οικονομικού Εγκλήματος Αττικής,
έκαναν έλεγχο στο ύποπτο κοντέινερ και ανάμεσα στα δέματα με βαμβακερές
πετσέτες βρήκαν εξήμισι τόνους... χασίσι μυρωδάτο προερχόμενο από τις χώρες
της ΝΔ Ασίας, της «χρυσής ημισελήνου».

Ο Νίκος Ι. Χουρδάκης, μαζί με άλλα τρία άτομα, δύο Βούλγαρους και έναν Έλληνα,
προσήχθησαν στην Ασφάλεια, όπου εξετάζονται προκειμένου να διαπιστωθεί ο
βαθμός συμμετοχής τους στο παράνομο κύκλωμα.

Όπως έγινε γνωστό, οι δύο Βουλγαροι είναι: ο οδηγός της νταλίκας που επρόκειτο
να παραλάβει το κοντέινερ καθώς και ο βοηθός του. Ο Έλληνας είναι ιδιοκτήτης
ναυτιλιακού γραφείου, τον οποίο είχε προσεγγίσει ο Χουρδάκης προκειμένου να
αναλάβει τον εκτελωνισμό του φορτίου του κοντέινερ. Από τις μέχρι τώρα έρευνες
δεν έχει διαπιστωθεί αν γνώριζε τι περιείχε το κοντέινερ.

Αποστολέας του φορτίου ήταν η εταιρεία «Europak export network» και ο
παραλήπτης στην Ελλάδα η επιχείρηση με την επωνυμία «Fourikis
importers-exporters», με έδρα την οδό Επταπυργίου 8 στα Νέα Λιόσια.

Από την πορεία των ερευνών διαπιστώθηκε ότι η εταιρεία είχε συσταθεί τον
Νοέμβριο του 1996 από τον Νίκο Χουρδάκη, ο οποίος με πλαστό διαβατήριο, ως
Δημήτρης Φουρίκης, έκανε δήλωση στη ΔΟΥ Νέων Λιοσίων.

Το διαβατήριο που χρησιμοποίησε, όπως προέκυψε, είχε κλαπεί στις 28
Φεβρουαρίου 1994 από την Νομαρχία Έβρου. Όταν εκλάπη το διαβατήριο ήταν λευκό
και ο Χουρδάκης στη συνέχεια το συμπλήρωσε με τα στοιχεία Φουρίκης και έβαλε
την φωτογραφία του.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15859N221</ED>
<ID>
ID:163492

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N22&aa=1</URL></REF>


Article

<CATEGORY>vin06</CATEGORY>

 <H2>Πρωτιά και άνοδος 3,35% της ΠΑΣΚ στους αρχιτέκτονες
</H2>
ΠΡΩΤΗ ΔΥΝΑΜΗ στις εκλογές του Συλλόγου Αρχιτεκτόνων Διπλωματούχων Ανώτατων
Σχολών (ΣΑΔΑΣ) της Πανελλήνιας Ένωσης Αρχιτεκτόνων, αναδείχθηκε με 27,80% η
Πανελλήνια Αγωνιστική Συνδικαλιστική Κίνηση (ΠΑΣΚ-Α), που πρόσκειται στο
ΠΑΣΟΚ. Όπως προκύπτει από την καταμέτρηση των ψηφοδελτίων που πραγματοποιήθηκε
χθες το βράδυ, η ΠΑΣΚ-Α αύξησε το ποσοστό κατά 3,35%

Τη δεύτερη θέση κατέλαβε η, προσκείμενη στη Νέα Δημοκρατία, Δημοκρατική
Αρχιτεκτονική Κίνηση (ΔΑΚ) με ποσοστό 26,24 %, η οποία παρουσίασε μείωση της
δύναμης κατά 4,07% Τρίτη αναδείχθηκε η Ανανεωτική Συνεργασία Αρχιτεκτόνων
Ελλάδας (ΑΣΑΕ) με 20,47%, σημειώνοντας άνοδο 1,23%, και τέταρτη το Νέο Κίνημα
Αρχιτεκτόνων, που πρόσκειται στο ΚΚΕ, με ποσοστό 7,07% και αύξηση κατά 1,37%.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15859N222</ED>
<ID>
ID:163543

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N22&aa=2</URL></REF>


Article

<CATEGORY>vin06</CATEGORY>

 <H2>Το δικαστήριο προσπαθεί να εντοπίσει τον Βασ. Βαρσάλο
</H2>
ΤΟ ΑΠΟΤΕΛΕΣΜΑ της αναζήτησης του Βασίλη Βαρσάλου, τρόφιμου άλλοτε των φυλακών,
θα κρίνει ενδεχομένως την έκβαση της δίκης που διεξάγεται από τη Δευτέρα, με
βασικό κατηγορούμενο τον Βαγγέλη Ρωχάμη για απόπειρες ανθρωποκτονίας εις βάρος αστυνομικών.

Σύμφωνα με τους ισχυρισμούς του συγκατηγορουμένου του, Γιώργου Σταθόπουλου,
όπως τους ανέπτυξε κατά τη διάρκεια της απολογίας του, ο άνθρωπος που καθόταν
δίπλα του στο αυτοκίνητο και έριξε τις χειροβομβίδες εναντίον του περιπολικού,
το οποίο τους καταδίωκε τη νύχτα της 26ης Απριλίου 1995, στα Σεπόλια, δεν ήταν
ο Ρωχάμης αλλά ο Βασίλης Βαρσάλος.

Το όνομα αυτό το είχε πει ο Σταθόπουλος από την προανάκριση, αλλά από την
Ασφάλεια δεν δόθηκε σημασία, καθώς ­ σύμφωνα με τα στοιχεία της δικογραφίας ­
στο αυτοκίνητο φέρεται ότι βρέθηκε ένα αποτύπωμα του Ρωχάμη. Ωστόσο, ο Ρωχάμης
­ παρά το γεγονός ότι δέχεται πως έμπαινε στο αυτοκίνητο που οδηγούσε ο
Σταθόπουλος ­ αρνείται την ύπαρξη του αποτυπώματός του.

«Μόλις έμαθα από τον Σταθόπουλο το περιστατικό, έπλυνα το αυτοκίνητο γιατί
σκέφτηκα πως θα τα φόρτωναν σε μένα. Αποκλείεται να βρέθηκε αποτύπωμά μου»,
δήλωσε κατηγορηματικά κατά την απολογία του. Ο αστυνομικός Ιω. Γιαννακούλης
όμως, ειδικός περί τα αποτυπώματα, ο οποίος εξετάστηκε χθες ύστερα από αίτημα
της εισαγγελέως της έδρας κ. Φανής Κοντοθανάση, επεσήμανε πως για να σβηστούν
εντελώς τα αποτυπώματα πρέπει να χρησιμοποιηθεί ειδική μέθοδος, καθώς πολλές
φορές, έστω κι αν πλυθεί και σκουπιστεί καλά η επιφάνεια, μένουν κάποια ίχνη
ικανά να οδηγήσουν σε ασφαλή συμπεράσματα.

«Δεν είμαι υπερήφανος για τις πράξεις μου», είπε ο Ρωχάμης στην απολογία του,
«αλλά αν ήμουν εγώ που έριξα τις χειροβομβίδες, θα σας το έλεγα». Και
πρόσθεσε: «Δεν έχω ρίξει ποτέ εναντίον αστυνομικών. Εκείνοι το έχουν κάνει σε
μένα. Ακόμη και όταν ήρθαν να με συλλάβουν στα Κιούρκα και "γάζωσαν" το
αυτοκίνητο, ενώ είχα χειροβομβίδες δεν έριξα».

Μετά το τέλος της απολογίας του Ρωχάμη, το Μεικτό Ορκωτό Δικαστήριο της Αθήνας
διέκοψε τη συνεδρίασή του για σήμερα, προκειμένου να καταβληθούν προσπάθειες
για τον εντοπισμό τού Βασ. Βαρσάλου.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15859N223</ED>
<ID>
ID:163584

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N22&aa=3</URL></REF>


Article

<CATEGORY>vin06</CATEGORY>

 <H2>Επιδρομή αρουραίων στη Λάρισα
</H2>
ΛΑΡΙΣΑ

ΕΙΣΒΟΛΗ αρουραίων στο νομό Λάρισας, οι οποίοι προκαλούν καταστροφές σε
καλλιέργειες, ενώ οι αγρότες και οι αρμόδιες υπηρεσίες αδυνατούν να τους
εξοντώσουν. Σε ολόκληρο τον κάμπο οι αρουραίοι «αλωνίζουν» ό,τι βρουν.
Ροκανίζουν τα σιτάρια θερίζοντάς τα κυριολεκτικά, τρώνε τα πρώιμα καρπούζια
στα μποστάνια, τα οπωροκηπευτικά και ό,τι άλλο βρεθεί μπροστά τους.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15859N224</ED>
<ID>
ID:163607

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N22&aa=4</URL></REF>


Article

<CATEGORY>vin06</CATEGORY>

 <H2>Αστέρια σε όλα τα ξενοδοχεία
</H2>
ΕΙΔΙΚΟ ΣΥΣΤΗΜΑ, βάσει του οποίου όλα τα ξενοδοχεία της χώρας θα αποκτήσουν
σύντομα «αστέρια», θα επεξεργαστεί και θα προτείνει η ομάδα εργασίας του ΕΟΤ,
που συγκροτήθηκε με απόφαση του γενικού γραμματέα του Οργανισμού Νίκου Σκουλά
και συνεδρίασε για πρώτη φορά χθες.

Τα μέλη της Επιτροπής, αφού μελετήσουν τα ανάλογα συστήματα κατάταξης με
«αστέρια», που ισχύουν σε άλλες ευρωπαϊκές χώρες, θα καταρτίσουν για την
Ελλάδα ένα σύστημα, το οποίο θα περιλαμβάνει κριτήρια και προδιαγραφές που θα
σχετίζονται: Με το λειτουργικό επίπεδο των ξενοδοχείων, την αισθητική των
κτιριακών εγκαταστάσεών τους την ποικιλία και την ποιότητα των υπηρεσιών τους.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15859N225</ED>
<ID>
ID:163624

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N22&aa=5</URL></REF>


Article

<CATEGORY>vin06</CATEGORY>

 <H2>30 χρόνια προσφοράς στα Ελληνόπουλα
</H2>
ΤΡΙΑΝΤΑ χρόνια διδάσκει Ελλάδα. Στα νοτιοδυτικά της Στουτγκάρδης, στο
Νεκαρτένσλιγκεν, ένα σχολείο που ίδρυσαν οι Έλληνες της Γερμανίας συνεχίζει
παρά τις δυσκολίες να λειτουργεί, βοηθώντας τα Ελληνόπουλα που γεννήθηκαν στη
Γερμανία να μη χάσουν την επαφή με την πατρίδα. Το Σάββατο, 28 Ιουνίου, το
ελληνικό σχολείο του Νεκαρτένσλιγκεν (μια πόλη με 7.000 κατοίκους από τους
οποίους περίπου χίλιοι είναι Έλληνες) γιορτάζει τα 30 χρόνια του. Ιδιαίτερη
τιμή θα γίνει σε όσους «με την παρουσία τους, τα ξενύχτια τους, το ενδιαφέρον
και τους αγώνες τους πρωτοστάτησαν, συνέβαλαν, βοήθησαν και βοηθούν το έργο
του σχολείου».

Οι ενδιαφερόμενοι μπορούν να απευθύνονται στον κ. Μερκούριο Αυτζή (τηλέφωνο
00497127 - 22874).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15859N226</ED>
<ID>
ID:163635

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N22&aa=6</URL></REF>


Article

<CATEGORY>vin06</CATEGORY>

 <H5>ΤΑ ΛΥΚΕΙΑ ΤΩΝ ΕΠΙΤΥΧΙΩΝ ΕΙΝΑΙ ΣΤΑΘΕΡΑ ΣΤΗΝ ΚΛΙΜΑΚΑ
</H5><H2>Κάθε χρόνο στις πρώτες θέσεις
</H2>
<AUTHOR>ΣΥΛΒΑΝΑ ΡΑΠΤΗ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 150049 BYTES)
</AUTHOR>

Τα Λύκεια των επιτυχιών είναι σταθερά. Με άλλα λόγια ένα Λύκειο που τη μια
χρονιά έχει υψηλό ποσοστό επιτυχίας, την επομένη δεν πρόκειται να βρεθεί σε
πολύ κατώτερη θέση. 
Αυτό τουλάχιστον παρατηρείται, αν συγκρίνει κανείς τα περυσινά ποσοστά
επιτυχίας των υποψηφίων από τα διάφορα Λύκεια με όσα στοιχεία υπάρχουν από τα
προηγούμενα χρόνια. Οι υποψήφιοι από ένα Λύκειο μπορεί, παραδείγματος χάριν,
να διαμορφώσουν τη μια χρονιά υψηλότερο ποσοστό επιτυχίας, ενώ την άλλη
χαμηλότερο. Όμως δύσκολα ένα Λύκειο που βρίσκεται τη μια χρονιά στις υψηλές
θέσεις της πανελλαδικής κατάταξης να το δει κανείς την επόμενη χρονιά στις
τελευταίες θέσεις.

Έτσι τα σχολεία των Ιωαννίνων, για παράδειγμα, της Λάρισας, των Σερρών και της
Καρδίτας που βρίσκονται μέσα στις εκατό πρώτες θέσεις είχαν και πέρυσι ποσοστά
επιτυχίας, που τα έφερναν και πάλι μέσα στην πρώτη εκατοντάδα των Λυκείων.

Η κατάταξη των Τεχνικών-Επαγγελματικών Λυκείων (ΤΕΛ) δεν πρέπει να ληφθεί
υπόψη γιατί οι περισσότεροι απόφοιτοι ενδιαφέρονται για τα ΤΕΙ, όπου
εισάγονταν μέχρι και πέρυσι με ειδικό καθεστώς. Δηλαδή χωρίς εξετάσεις, αλλά
με μοναδικό κριτήριο τους βαθμούς του Λυκείου. Ενδιαφέρον θα είναι από φέτος
να παρατηρήσει κανείς τα ποσοστά επιτυχίας, καθώς για πρώτη φορά οι απόφοιτοι
των ΤΕΛ θα δώσουν εξετάσεις σε πανελλαδική κλίμακα στην Έκθεση, στα Μαθηματικά
και σε ένα μάθημα ειδικότητας.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N37</CAT>
<ED>
Κωδικός άρθρου: A15859N371</ED>
<ID>
ID:163493

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N37&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Βαλκανικοί ορίζοντες
</H2>
<AUTHOR>Γ.Ε. ΣΕΚΕΡΗΣ</AUTHOR>

Η ΔΙΑΒΑΛΚΑΝΙΚΗ διάσκεψη Θεσσαλονίκης επανέφερε στο προσκήνιο την ιστορική
πρόκληση που αποτελεί για την Ελλάδα, από το τέλος του Ψυχρού Πολέμου, η
ανάκτηση της βαλκανικής της ενδοχώρας. Φαίνεται δε ότι, έπειτα από τα επιζήμια
αρχικά μας σφάλματα ­ περιχαράκωση με ψυχολογία πολιορκουμένου, βλέπε και
Σκοπιανό ­ επιχειρείται τώρα διόρθωση πορείας με στόχο την ανάκτηση του
απολεσθέντος εδάφους. Χάρις και στη συνδρομή της συγκυρίας.

Βέβαια, η απόκτηση από τους βόρειους γείτονές μας διαύλων άμεσης επικοινωνίας
με την κοινοτική και ατλαντική Δύση απείλησε προς στιγμήν τη χώρα μας με
περιθωριοποίηση. Η ανασυγκρότηση, όμως, των πρώην κομμουνιστικών βαλκανικών
χωρών αποδεικνύεται βραδεία και επώδυνη, ενώ το ενεργό δυτικό ενδιαφέρον
τείνει να εστιασθεί στον κεντροευρωπαϊκό χώρο. Με επακόλουθο η ελληνική
συμπαράσταση να διατηρεί ακέραιη την αξία της για τον βαλκανικό. Όπου τις
εθνικές μας προοπτικές ευνοεί και η εξασθένηση της επιρροής της Άγκυρας μετά
την πολιτική ισχυροποίηση των Τούρκων ισλαμιστών ­ τους οποίους, όχι μόνον οι
εντόπιοι χριστιανικοί πληθυσμοί, αλλά και οι δυτικές δυνάμεις και πρωτίστως η
Ουάσιγκτον, αντιμετωπίζουν με έντονη καχυποψία.

Οι βαλκανικοί οιωνοί επομένως εμφανίζονται αίσιοι. Αρκεί να αξιοποιήσουμε τις
πολυσχιδείς δυνατότητες που μας προσφέρονται: την παρούσα, βουλγαρικής
πατρότητας, διαβαλκανική πρωτοβουλία, αλλά και τις αμερικανικής, κοινοτικής,
ΝΑΤΟϊκής ή και τουρκικής (παρευξείνια συνεργασία) εμπνεύσεως λοιπές. Και
βέβαια το διμερές πλαίσιο. Με μοχλό τα συγκριτικά μας πλεονεκτήματα και τη
στενή σύμπραξη κράτους και ιδιώτη επιχειρηματία.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15859N391</ED>
<ID>
ID:163534

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N39&aa=1</URL></REF>


Article

<CATEGORY>vin07</CATEGORY>

 <H5>ΕΝΤΟΝΟΣ ΠΡΟΒΛΗΜΑΤΙΣΜΟΣ ΓΙΑ ΤΗΝ ΤΥΧΗ ΤΟΥ ΣΥΜΦΩΝΟΥ ΣΤΑΘΕΡΟΤΗΤΑΣ ΜΕΤΑ ΤΗ ΓΑΛΛΙΚΗ ΣΤΑΣΗ
</H5><H2>Κλίμα αβεβαιότητας στην Ευρώπη
</H2>
<AUTHOR>ΕΙΡΗΝΗ ΚΑΡΑΝΑΣΟΠΟΥΛΟΥ</AUTHOR>

Κατά ευρώ. Με το σύνθημα «Αιμορραγούμε για το ευρώ», 6.000 Γερμανοί
αστυνομικοί και πυροσβέστες πραγματοποίησαν στη Βόννη συγκέντρωση διαμαρτυρίας
κατά της απόφασης της κυβέρνησης Κολ να περικόψει τους μισθούς τους και να
ανεβάσει την ηλικία συνταξιοδότησής τους (φωτ. του Ρώυτερ)

Κλίμα αβεβαιότητας επικρατεί στις περισσότερες ευρωπαϊκές πρωτεύουσες, λόγω
του προβληματισμού για την τύχη τόσο του Συμφώνου Σταθερότητας ­ που θα διέπει
τη λειτουργία των χωρών εντός της Οικονομικής και Νομισματικής Ένωσης (ΟΝΕ) ­
όσο και την τύχη του κυβερνητικού συνασπισμού στη Γερμανία.

Η ΠΡΩΤΗ συνέπεια της απόφασης των Γάλλων να «ξαναμελετήσουν» το Σύμφωνο
Σταθερότητας είναι η ανατροπή του προγράμματος για τη σύνοδο κορυφής του
Αμστερνταμ: στα υπάρχοντα προβλήματα μεταξύ των «15» για τη Διακυβερνητική ­
που έχουν θέσει ήδη εν αμφιβόλω την ολοκλήρωση της νέας συνθήκης ­ έρχεται
τώρα να προστεθεί ο προβληματισμός για την ΟΝΕ και το ενιαίο νόμισμα. Ως εκ
τούτου, μια σύνοδος που επρόκειτο να είναι «απαλλαγμένη» από οικονομικές
παραμέτρους, δεν αποκλείεται να εξελιχθεί σε γαλλογερμανική σύγκρουση. Η
γερμανική κυβέρνηση ­ που αντιμετωπίζει σοβαρά εσωτερικά προβλήματα ­
προσπάθησε να... αποδραματοποιήσει την κατάσταση. Ο υπουργός Εξωτερικών,
Κλάους Κίνκελ, δήλωσε χθες ότι το γαλλικό αίτημα για «μια περίοδο
επανεξέτασης» δεν αποτελεί «θεμελιώδες εμπόδιο» ­ το θεωρεί, μάλιστα,
«απολύτως κατανοητό». 
Στο ίδιο πνεύμα, άλλωστε, και ο επί των Οικονομικών συνάδελφός του, Τέο
Βάιγκελ, είχε πει ότι το Σύμφωνο Σταθερότητας «δεν πρέπει να τεθεί υπό
επαναδιαπραγμάτευση» ­ μια δήλωση μάλλον μετριοπαθής, εάν λάβει κανείς υπόψη
του ότι το Σύμφωνο Σταθερότητας δεν είναι τίποτε άλλο από μια εγγύηση που
απέσπασε ο κ. Βάιγκελ για να... καταπιεί η χώρα του το πικρό χάπι της
εγκατάλειψης του μάρκου χάριν του ευρώ.

Νέα φημολογία για αναβολή

Παρά το νεφελώδες που επικρατεί αναφορικά με τις γαλλικές προθέσεις, ο
γερμανικός Τύπος έσπευσε να πάρει στα σοβαρά τις γαλλογερμανικές διαφωνίες,
κατηγορώντας τη Γαλλία ότι «θέτει σε κίνδυνο το ενιαίο νόμισμα» («Φρανκφούρτερ
Αλγκεμάινε Τσάιτουγκ»).

«Στη Γαλλία η κυβέρνηση έχασε ήδη τις εκλογές εξαιτίας του ευρώ. 
Στη Γερμανία, μια κυβέρνηση μπορεί να ανατραπεί γιατί δεν μπορεί να φτάσει
τους ακριβείς στόχους», εκτιμά ο αρθρογράφος της κεντροαριστερής «Ζιντόιτσε
Τσάιτουγκ», που προβλέπει ότι ο Κολ θα ρισκάρει την επανεκλογή του τον
Σεπτέμβριο του 1998. Αμέσως μετά τη γνωστοποίηση των γαλλικών επιφυλάξεων, οι
Γερμανοί εργοδότες έσπευσαν να καλέσουν την κυβέρνηση της Βόννης να παραμείνει
σταθερή και να μην υποχωρήσει ούτε βήμα. Η γαλλική ενέργεια έδωσε νέα τροφή
στη φημολογία για αναβολή της εφαρμογής του ευρώ, πράγμα που ίσως είναι «το
μικρότερο κακό εάν η εναλλακτική λύση είναι ένα ευρώ βεβιασμένο, χωρίς την
εμπιστοσύνη των αγορών και των λαών», όπως αναφέρει χαρακτηριστικά γερμανική εφημερίδα.

Το σενάριο της καθυστέρησης στο ευρώ από προχθές έχει προκριθεί από τις
αγορές, με το γερμανικό μάρκο να σημειώνει άνοδο έναντι του δολαρίου και των
περισσοτέρων ευρωπαϊκών νομισμάτων. Περιφερειακές αγορές, όπως της Ισπανίας
και της Πορτογαλίας, επίσης επλήγησαν, προκαλώντας έκπληξη σε ορισμένους
αναλυτές που μέχρι τώρα θεωρούσαν ότι ένα αδύναμο ευρώ ­ με πολλά αρχικά μέλη
­ είναι το πιθανότερο σενάριο.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15859N401</ED>
<ID>
ID:163484

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N40&aa=1</URL></REF>


Article

<CATEGORY>vin07</CATEGORY>

 <H2>Θετικά και αρνητικά για την Ελλάδα
</H2>
ΘΕΤΙΚΑ κι αρνητικά στοιχεία για την Ελλάδα από τις τελευταίες ευρωπαϊκές
εξελίξεις εντοπίζουν κυβερνητικοί παράγοντες, οι οποίοι παρακολουθούν με
προσοχή τα τεκταινόμενα στις άλλες ευρωπαϊκές πρωτεύουσες.

Θετική για τη χώρα μας κρίνεται τόσον η προοπτική αναβολής εφαρμογής του ευρώ
­ διότι ενδεχομένως θα μπορούσε να προλάβει και η Ελλάδα να συμπεριληφθεί στην
πρώτη φάση ­ όσο και η προοπτική ελαστικοποίησης των κριτηρίων (πλέον ένα
λιγότερο πιθανό σενάριο), αφού και πάλι οι επιδόσεις της Αθήνας θα ετύγχανον
καλύτερης «μεταχείρισης». Επιπλέον, τυχόν «επαναδιαπραγμάτευση» του Συμφώνου
Σταθερότητας ευνοεί την Ελλάδα, καθώς το πρώτο θέμα που θα «έβαζε νερά» είναι
αυτό των προστίμων για όποια χώρα παρεκκλίνει των κριτηρίων μετά την εφαρμογή
του «ευρώ». Από την άλλη μεριά, ανησυχίες προκαλεί σε ορισμένους κυβερνητικούς
κύκλους το ενδεχόμενο δημιουργίας υπερβολικών προσδοκιών ­ για την ακρίβεια, η
δημιουργία ενός κλίματος που θα θεωρεί ότι η δημοσιονομική πειθαρχία δεν είναι
πλέον απαραίτητη.

Το κλίμα αυτό θα μπορούσε να δημιουργήσει «τάσεις ενθάρρυνσης» στην
αντιπολίτευση, τους φορείς και ­ κυρίως ­ την εσωκομματική αντιπολίτευση, με
πιθανότητα ενίσχυσης των πιέσεων για κατάργηση ή «χαλάρωση» της πολιτικής
λιτότητας. 
Κάτι τέτοιο, όμως, λένε κυβερνητικοί παράγοντες, θα ήταν ολέθριο, δεδομένου
ότι ακόμη και με χαλάρωση των κριτηρίων ή αναβολή της ΟΝΕ, η Ελλάδα είναι
αμφίβολο εάν θα είναι επιλέξιμη.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15859N402</ED>
<ID>
ID:163535

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N40&aa=2</URL></REF>


Article

<CATEGORY>vin07</CATEGORY>

 <H2>Προσπάθειες να μην κλείσει η Ρενό στο Βέλγιο
</H2>
ΤΟ ΔΙΟΙΚΗΤΙΚΟ συμβούλιο της Ρενό αποφάσισε τον διορισμό ανεξάρτητου
πραγματογνώμονα που θα εξετάσει εναλλακτικές λύσεις για να μην κλείσει το
εργοστάσιό της στο Βιλβόρντ του Βελγίου, στις 31 Ιουλίου, όπως είχε προγραμματιστεί.

Η απόφαση του διοικητικού συμβουλίου της Ρενό ανακοινώθηκε λίγες ώρες μετά τη
συγκέντρωση που πραγματοποίησαν στο Παρίσι δεκάδες εργαζόμενοι της
επιχείρησης, επικεφαλής πορείας διαμαρτυρίας πολλών χιλιάδων διαδηλωτών από τη
Γαλλία, το Βέλγιο, την Ιταλία και την Ισπανία για την απασχόληση.

Περίπου 2.000 Γάλλοι και Βέλγοι εργαζόμενοι της Ρενό, συγκεντρωμένοι κάτω από
ένα πανό με την επιγραφή «Επιτροπή του ευρωπαϊκού ομίλου Ρενό, για την
απασχόληση και τη μαζική μείωση του χρόνου εργασίας», δήλωσαν ότι μπήκαν
«αυθόρμητα» επικεφαλής της πορείας.

Πολλές εκατονταδες εργαζόμενοι του βελγικού εργοστασίου της Ρενό στο Βιλβόρντ,
έκαναν το ταξίδι ως το Παρίσι για να συμμετάσχουν στην πορεία.

Ως ανεξάρτητος εμπειρογνώμονας από τη Ρενό διορίστηκε η Ντανιέλ
Κάιζεργκριμπερ, η οποία θα παραδώσει το πόρισμά της σε διάστημα ενός μηνός,
οπότε θα συνέλθει εκ νέου το διοικητικό συμβούλιο για να λάβει τις τελικές
αποφάσεις. Η μείωση του κόστους και του χρόνου απασχόλησης θα είναι η βάση της
νέας αυτής ανάλυσης.

Σε περίπτωση κλεισίματος του εργοστασίου, εκτιμάται ότι η εναλλακτική λύση
μπορεί να είναι η εγκατάσταση στον ίδιο χώρο μιας θυγατρικής ή μιας
προμηθευτικής της Ρενό.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15859N403</ED>
<ID>
ID:163577

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N40&aa=3</URL></REF>


Article

<CATEGORY>vin07</CATEGORY>

 <H5>ΑΓΝΟΗΣΑΝ ΚΥΒΕΡΝΗΤΙΚΕΣ ΕΝΤΟΛΕΣ ΚΑΙ ΠΑΡΑΚΟΛΟΥΘΗΣΑΝ ΕΝΗΜΕΡΩΣΗ ΣΤΡΑΤΙΩΤΙΚΩΝ
</H5><H5>Ισραηλινή ανάμειξη στην επιχείρηση εναντίον των Κούρδων ανταρτών
</H5><H2>Και οι δικαστικοί κόντρα στον Ερμπακάν
</H2>
Ανίερη συμμαχία. Τούρκοι δικαστικοί και στρατιωτικοί συμμάχησαν στον αγώνα
εναντίον του ισλαμικού φονταμενταλισμού, παρά την προειδοποίηση του ισλαμιστή
υπουργού Δικαιοσύνης (φωτ. Ρώυτερ)

Στον πόλεμο νεύρων ανάμεσα στους ισλαμιστές του πρωθυπουργού της Τουρκίας
Νετζμεντίν Ερμπακάν και τους στρατιωτικούς, προστέθηκαν οι Τούρκοι δικαστικοί.

ΤΑ ΚΟΡΥΦΑΙΑ στελέχη του τουρκικού δικαστικού Σώματος παρέστησαν σε ενημέρωση
που οργάνωσαν οι στρατιωτικοί αψηφώντας εντολή του ισλαμιστή υπουργού
Δικαιοσύνης, που τους προειδοποιούσε να μην πάνε. Εκατοντάδες δικαστικοί και
εισαγγελείς συνωστίστηκαν στην αίθουσα συσκέψεων στο Αρχηγείο Στρατού στην
Άγκυρα, για να ενημερωθούν για τις δραστηριότητες των ισλαμιστών φονταμενταλιστών.

Η Επιτροπή Ανθρωπίνων Δικαιωμάτων του Συμβουλίου της Ευρώπης κατέθεσε χθες στο
Ευρωπαϊκό Δικαστήριο Ανθρωπίνων Δικαιωμάτων δύο μηνύσεις Τούρκων υπηκόων
εναντίον του στρατού και της χωροφυλακής της Τουρκίας.

Στην πρώτη περίπτωση, ο μηνυτής κατηγορεί τον στρατό ως υπεύθυνο για τον
θάνατο του γιου του καθώς κι ενός άλλου άνδρα στη διάρκεια διαδήλωσης τον
Απρίλιο του 1991.

Τη δεύτερη μήνυση έχει υποβάλει ένας 33χρονος δημοσιογράφος από το
Ντιγιαρμπακίρ, ο οποίος συνελήφθη τον Φεβρουάριο του 1993 για «προπαγάνδα»
υπέρ του ΡΚΚ και καταγγέλλει ότι βασανίστηκε.

ΚΑΙ ΕΝΩ η αντιπαράθεση κυβέρνησης - στρατιωτικών για την πολεμική επιχείρηση
στο Βόρειο Ιράκ ξεθώριασε, με την υποχώρηση του ισλαμιστή πρωθυπουργού, ένα
άλλο ζήτημα δημιουργεί νέους τριγμούς: η αποκάλυψη της ανάμειξης των
ισραηλινών μυστικών υπηρεσιών στην επιχείρηση εναντίον των Κούρδων
αυτονομιστών του ΡΚΚ στο Βόρειο Ιράκ.

Έγκυρες πηγές αποκάλυψαν στην αγγλόφωνη εφημερίδα «Τέρκις Ντέιλι Νιουζ» πως η
επιτυχία στην επιχείρηση των τουρκικών δυνάμεων μέσα στο ιρακινό έδαφος
οφείλεται στη συνεργασία ανάμεσα στην Τουρκία, το Ισραήλ και τις ΗΠΑ, που
έδωσε το δικαίωμα στον τουρκικό στρατό να πλήξει στόχους που είχαν επισημανθεί
με ακρίβεια από αμερικανικούς και ισραηλινούς δορυφόρους.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15859N411</ED>
<ID>
ID:163485

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N41&aa=1</URL></REF>


Article

<CATEGORY>vin07</CATEGORY>

 <H2>Τοπ μόντελ η Νταϊάνα
</H2>
Νέα ζωή. «Αυτή που φοβόταν τους φωτο-γράφους, ήρθε μόνη της μπροστά στον
φακό», είπε ο Μάριο

ΟΙ ΔΩΔΕΚΑ φωτογραφίες της πριγκίπισσας της Ουαλίας, που κοσμούν τις σελίδες
του «Βάνιτι Φέαρ», είναι το θέμα της ημέρας στο Λονδίνο, όπου το περιοδικό
μόλις κυκλοφόρησε, ενώ ο βρετανικός Τύπος διατυπώνει κάθε είδους θεωρίες για
την «καινούργια Νταϊάνα».

Το κορίτσι που έτρεμε τον φακό και κρυβόταν διαρκώς από τους δημοσιογράφους,
γράφει η «Εξπρές», δείχνει τώρα ένα πρόσωπο που δεν θυμίζει τίποτα από το παρελθόν.

Η «Νταϊάνα τοπ μόντελ» πήγε μόνη της στο στούντιο του διάσημου Ιταλού
φωτογράφου Μάριο Τεστίνο και ποζάρισε με πολύ κέφι μπροστά στον φακό του, για
να δηλώσει κατόπιν:

«Το χάρηκα, είναι μια απόλαυση να σε φωτογραφίζει ο Μάριο».

Όσο για τον Μάριο, που δεν μπορεί ακόμη να πιστέψει πως έπιασε τέτοιο
«λαβράκι», είπε ότι αισθάνθηκε μεγάλη τιμή και ότι η Νταϊάνα «ξέρει να ποζάρει
σαν επαγγελματίας».

Μια στενή φίλη της πριγκίπισσας, η Ρόζα Μόνκτον, είπε χθες σε δημοσιογράφους
ότι η Νταϊάνα έχει αποφασίσει να αλλάξει ζωή.

Αυτόν τον καιρό η Νταϊάνα εμφανίζεται με ένα Ασιάτη κροίσο, τον Γκούλου
Λαλβάνι, αγόρασε μια πανάκριβη Μπε Εμ Βε και ετοιμάζεται για μεγάλο ταξίδι σε
τρεις χώρες: Ταϊλάνδη, Σιγκαπούρη και Τζαμάικα.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15859N412</ED>
<ID>
ID:163536

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N41&aa=2</URL></REF>


Article

<CATEGORY>vin07</CATEGORY>

 <H2>Οι Τόρις απέτυχαν να εκλέξουν νέο ηγέτη
</H2>
ΖΑΛΙΣΜΕΝΟΙ ακόμη από τη βαριά ήττα στις βουλευτικές εκλογές της 1ης Μαΐου και
πάντα διχασμένοι στο θέμα της Ευρώπης, οι Τόρις δεν κατόρθωσαν να εκλέξουν από
τον πρώτο γύρο τον ηγέτη που θα αντικαταστήσει τον Τζων Μέητζορ.

Όπως αναμενόταν, ο πρώην υπουργός Οικονομικών Κένεθ Κλαρκ ήρθε πρώτος, με 49
ψήφους στις προτιμήσεις των 164 βουλευτών του Συντηρητικού Κόμματος, που
αναδεικνύουν τον ηγέτη των Τόρις, αλλά δεν κατόρθωσε να συγκεντρώσει τις 108
ψήφους που απαιτούνταν για την εκλογή του από τον πρώτο γύρο.

Δεύτερος, με 41 ψήφους, ήρθε ο πρώην υπουργός Ουαλίας Ουίλιαμ Χαγκ και
ακολουθούν ο Τζον Ρέντγουντ, που παραιτήθηκε από το υπουργείο Ουαλίας πριν από
δύο χρόνια, για να διεκδικήσει την ηγεσία από τον Τζων Μέητζορ, με 27 ψήφους,
και ο πρώην υπουργός Κοινωνικών Ασφαλίσεων Πίτερ Λίλι, με 24 ψήφους.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15859N413</ED>
<ID>
ID:163578

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N41&aa=3</URL></REF>


Article

<CATEGORY>vin07</CATEGORY>

 <H2>Από σπόντα φάρμακο κατά της φαλάκρας;
</H2>
ΓΙΑ ΑΛΛΟ λόγο έπαιρναν το φάρμακο και άλλο διαπιστώθηκε. Έτσι, αύριο, σε
διεθνές συνέδριο δερματολόγων, στην Μελβούρνη, θα ανακοινωθεί ότι βρέθηκε το
πλέον αποτελεσματικό φάρμακο για τις περισσότερες περιπτώσεις τριχόπτωσης.

Χρησιμοποιώντας το φάρμακο Finasteride επί δώδεκα μήνες, διαπιστώθηκαν τα εξής
από τους ερευνητές:

­ Στο 30% των ανδρών σταμάτησε η τριχόπτωση.

­ Στο 30% ξαναφύτρωσαν λίγα μαλλιά.

­ Στο 18% φύτρωσαν αρκετά μαλλιά.

­ Στο 2% των ανδρών, που πήραν μέρος στο πείραμα, φύτρωσαν πολλά μαλλιά.

­ Το 20% των ανδρών εξακολουθούσαν να χάνουν μαλλιά παρά τη χρήση τού φαρμάκου.

Το νέο φάρμακο μπορεί να θεράπευσε τη φαλάκρα, αλλά είχε και ορισμένες
παρενέργειες. Ένα ποσοστό 1,7% αυτών που πήραν το χάπι δήλωσαν ότι μειώθηκε η
σεξουαλική τους επιθυμία.

Η ανακάλυψη των θεραπευτικών για την τριχόπτωση ικανοτήτων του φαρμάκου, που
ίσως τελικά αποδειχθεί θαυματουργό για τη φαλάκρα, έγινε... τυχαία.

Το φάρμακο ελάμβαναν ασθενείς για τη θεραπεία του προστάτη, όταν διαπιστώθηκε
ότι λειτουργεί ως τονωτικό για τα μαλλιά!

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15859N414</ED>
<ID>
ID:163605

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N41&aa=4</URL></REF>


Article

<CATEGORY>vin07</CATEGORY>

 <H2>Αποτοξίνωση σε τρεις ημέρες
</H2>
ΓΙΑΤΡΟΙ των ΗΠΑ και της Ασίας υποστηρίζουν ότι ανακάλυψαν φάρμακο με το οποίο
ακόμη και βαριά τοξικομανείς μπορούν να απαλλαγούν από την εξάρτηση μέσα σε
τρεις ημέρες, και μάλιστα χωρίς παρενέργειες και, κυρίως, χωρίς συμπτώματα
στέρησης. Η σχεδόν απίστευτη αυτή είδηση ανακοινώθηκε από το γραφείο του
Προγράμματος Ανάπτυξης του ΟΗΕ, στα γραφεία του στην Κοπεγχάγη, κατά το οποίο
έχουν ήδη γίνει τεστ σε 4.000 τοξικομανείς στο Βιετνάμ και τα αποτελέσματα
ήταν εντυπωσιακά. Το φάρμακο, όπως έγραψε χθες η αγγλική «Ντέιλι Τέλεγκραφ»,
ανακαλύφθηκε από τον Βιετναμέζο γιατρό Τρανγκ Κουόνγκ Νταν, του οποίου ο
αδελφός πέθανε από υπερβολική χρήση ηρωίνης. Ο Τρανγκ αποφάσισε να γίνει ο
ίδιος πειραματόζωο και άρχισε να παίρνει καθημερινά μεγάλες δόσεις ηρωίνης,
ώσπου έγινε και αυτός βαριά τοξικομανής. Το «πειραματόζωο» απαλλάχθηκε τελικά
από τα ναρκωτικά, αφού πήρε επί τρεις ημέρες μεγάλες δόσεις ενός
παρασκευάσματος από 17 φυτικές ουσίες, το οποίο ο ίδιος ονόμασε «Heantos».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15859N415</ED>
<ID>
ID:163622

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N41&aa=5</URL></REF>


Article

<CATEGORY>vin07</CATEGORY>

 <H2>Ορφανά έγιναν πειραματόζωα
</H2>
ΑΝΑΚΡΙΣΕΙΣ για να εξακριβωθεί αν αληθεύουν οι πληροφορίες που δημοσιεύθηκαν
στον Τύπο, σύμφωνα με τις οποίες πολλά ορφανά παιδιά χρησιμοποιήθηκαν ως
πειραματόζωα σε ιατρικά πειράματα από το 1945 έως το 1970, διέταξε χθες η
αυστραλιανή κυβέρνηση.

Τα πειράματα αυτά, πολλά από τα οποία έγιναν σε βρέφη μικρότερα των 12 μηνών,
σκοπό είχαν να δοκιμαστούν νέα εμβόλια εναντίον του έρπη, της γρίπης και του κοκίτη.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15859N416</ED>
<ID>
ID:163634

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N41&aa=6</URL></REF>


Article

<CATEGORY>vin07</CATEGORY>

 <H2>Σχέσεις Ισραηλινών υπουργών με ρωσική μαφία
</H2>
ΤΡΕΙΣ Ισραηλινοί υπουργοί και δύο βουλευτές θα ανακριθούν εντός των επόμενων
ημερών από την αστυνομία κατηγορούμενοι για δεσμούς με τον θεωρούμενο ως ηγέτη
της ρωσικής μαφίας στο Ισραήλ. Τα ονόματα των υπουργών και των βουλευτών δεν
έχουν γίνει γνωστά, αλλά σύμφωνα με την ίδια πηγή ανήκουν στο Εργατικό Κόμμα,
στο κυβερνών Λικούντ και στο κόμμα Ισραέλ Μπ' Άλια.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15859N417</ED>
<ID>
ID:163642

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N41&aa=7</URL></REF>


Article

<CATEGORY>vin07</CATEGORY>

 <H5>Από τον Ζοσπέν...
</H5><H5>Όσο για τα ωράρια...
</H5><H5>Ποια αριστερά...
</H5><H5>Ο Λαφονταίν...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... πολλοί περιμένουν τώρα να αποδείξει ότι μια αριστερή πολιτική είναι ακόμα
εφικτή σ' ένα σύγχρονο κράτος. Αλλά σε τελευταία ανάλυση, γράφει ο Λωράν
Ζοφρέν στη «Λιμπερασιόν», αν ο Ζοσπέν αποτύχει στη μάχη κατά της ανεργίας, όλα
τα άλλα θα θεωρηθούν δευτερεύοντα. (Το ίδιο βέβαια θα συμβεί και αν πετύχει).
Πώς όμως θα υπάρξει «ανάπτυξη», η μητέρα όλων των θέσεων εργασίας; Και τι θα
γίνει με τα «κεκτημένα»; Εδώ, γράφει ο σχολιαστής, απαιτείται μια διάκριση. Η
πεισματώδης υπεράσπιση των κεκτημένων, σήμερα, είναι δουλειά των συνδικάτων.
Ας μην την περιμένουν από την κυβέρνηση ­ οσοδήποτε σοσιαλιστική ­ την ώρα
μάλιστα που της ζητούν να γεννήσει θέσεις για ανέργους. Δεν θα αγωνιστεί αυτή
για τις συντεχνίες, τα προνόμια, τα «εξτρά» ­ εκτός αν καλείται ν' αυτοκτονήσει.

... παρατηρεί ο Ζοφρέν ­ και άλλοι μαζί του ­ τι είναι πάλι αυτός ο γρίφος που
θέτουμε στους πολιτικούς, να μειώσουν τις ώρες απασχόλησης των εργαζομένων
επιβάλλοντας μάλιστα στον εργοδότη να τους πληρώνει τα ίδια λεφτά; Πώς θα
γίνει αυτό το θαύμα; Το μέτρο πέτυχε εν μέρει μόνο, σε ορισμένες ευρωπαϊκές
επιχειρήσεις ­ και πάλι, με πλήθος ειδικών ρυθμίσεων. Το βέβαιο είναι ότι από
τις επιχειρήσεις που τυχόν θα το εισαγάγουν, μερικές θα οδηγηθούν σε αισθητή
μείωση κερδών, παραγωγικότητας και, φυσικά, κάθε διάθεσης για επέκταση. Με τι
καρδιά να κάνουν προσλήψεις ­ αν δεν φτάσουν κιόλας σε μαζικές απολύσεις; Ο
στόχος των 35 ωρών πρέπει βέβαια να παραμείνει, συνιστά ο Ζοφρέν. Η επιδίωξη
της ανάπτυξης επίσης. Αλλά με ρεαλισμό. Συμπέρασμα: Μην περιμένετε θαύματα,
επειδή απλώς ελπίσατε.

... είναι η καλύτερη; Του Μπλαιρ ή του Ζοσπέν; Ή μήπως του Ντελόρ; Η εισήγηση
του τελευταίου (φωτ.) στο Μάλμε ήταν μια φλογερή συνηγορία υπέρ του
ηπειρωτικού μοντέλου. Ελαστικότητα; Αγορά; Έστω, είπε. Αλλά με συναίνεση και
με ενεργό παρουσία του κράτους (χειροκροτήματα). Ιδού, συνοπτικά, οι προτάσεις
του: 1) Οι αυξήσεις μισθών στα αμέσως επόμενα χρόνια να είναι λίγο κατώτερες
από την εκάστοτε αύξηση της παραγωγικότητας. 2) Η «υπεραξία» αυτή να
διοχετεύεται σε εργασιογόνες επενδύσεις. 3) Ωράρια βραχύτερα, αλλά μόνο εκεί
όπου δεν θίγεται η παραγωγικότητα. 4) Μετάθεση από το κράτος μέρους των
κοινωνικών δαπανών στους ώμους των επιχειρήσεων. Λ.χ., μια μεγάλη εταιρία, που
χρησιμοποιεί πολύ νερό ή πολύ αέρα, να πληρώνει ειδικό «οικολογικό» τέλος για
τα ασφαλιστικά ταμεία. Χρειάζονται απ' όλους θυσίες, είπε ο Ντελόρ. «Και
ανάπτυξη πάνω από το 3,5%. Με 1% και με 2% δεν κάνουμε τίποτα».

... δεν αναλίσκεται, προς το παρόν, σε πολυτελή διλήμματα, λ.χ. από τον Μπλαιρ
και τον Ζοσπέν ποιον να διαλέξει. Ο αρχηγός του SPD, όπως δείχνουν οι
απαντήσεις του στη «Μοντ», θεωρεί και τους δύο επαρκώς αριστερούς. Το ιδεώδες
γι' αυτόν θα ήταν μια σύνθεση της ποικιλίας των ευρωπαϊκών σοσιαλισμών, με τα
καλύτερα στοιχεία από τον καθένα. «Το πιο επικίνδυνο πράγμα που συμβαίνει
σήμερα στην Ευρώπη είναι τα 18.000.000 των άνεργων της». Ο Όσκαρ Λαφονταίν
θεωρεί αναγκαίο τον συντονισμό, την από κοινού αναζήτηση λύσεων. Και πιστεύει
ότι όλες οι κεντροαριστερές κυβερνήσεις θα μπορούσαν να συμφωνήσουν σε μια
μετάθεση των προθεσμιών του Μάαστριχτ, μια κάπως χαλαρότερη πορεία. Αλλά όχι
με δύο ταχύτητες, τονίζει.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15859N421</ED>
<ID>
ID:163486

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N42&aa=1</URL></REF>


Article

<CATEGORY>vin07</CATEGORY>

 <H5>ΜΠΕΤΙ ΣΑΜΠΑΖ
</H5><H2>ΠΡΟΣΩΠΑ
</H2><H2>Πρώτη Κυρία της μαύρης Αμερικής
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μπέτι Σαμπάζ. Σε κάθε μαύρο σπίτι της Αμερικής, οι άνθρωποι προσεύχονται
για τη ζωή της

Κοντά στη Λεωφόρο του Χάρλεμ, που ονομάσθηκε προς τιμήν του συζύγου της, του
Μάλκομ Χ, οι Νεοϋορκέζοι τίμησαν χθες τη δρα Μπέτι Σαμπάζ με κάτι
πολυτιμότερο: το αίμα τους.

Πολλές εκατοντάδες άνθρωποι, κάθε ηλικίας και κοινωνικής τάξης, έκαναν χθες
ουρά για να δώσουν αίμα για μια γυναίκα που λίγοι απ' αυτούς γνώριζαν, αλλά
που όλοι θαύμαζαν. «Η δρ Μπέτι Σαμπάζ αντιπροσωπεύει για μας αυτό που η Χίλαρι
Κλίντον και η Ζακλίν Κέννεντυ-Ωνάση συμβολίζουν για τη λευκή Αμερική», λέει ο
Σπάικ Λι, ο μαύρος Αμερικανός σκηνοθέτης της ταινίας «Μάλκομ Χ». «Αυτή είναι η
δική μας Πρώτη Κυρία. Η μοναδική, μαζί με την Κορέτα Σκοτ Κινγκ, που τιμάται
από όλους τους μαύρους, πλούσιους και φτωχούς, νέους και γέρους, αριστερούς
και συντηρητικούς».

Η αιμοδοσία που οργανώθηκε για την Μπέτι Σαμπάζ αποδείχθηκε από τις πιο
επιτυχημένες της πρόσφατης ιστορίας. Η χήρα του Μάλκομ Χ υπέστη βαρύτατα
εγκαύματα το προπερασμένο Σαββατοκύριακο σε πυρκαγιά στο διαμέρισμά της, που
φαίνεται πως έβαλε ο 12χρονος εγγονός της, ο Μάλκομ. Η Σαμπάζ, 61 ετών,
παραμένει σε εξαιρετικά κρίσιμη αλλά σταθερή κατάσταση σ' ένα Ιατρικό Κέντρο
του Μπρονξ, όπου εξακολουθεί να υποβάλλεται σε διαδοχικές μεταμοσχεύσεις δέρματος.

Ο γολγοθάς της οικογένειας του Μάλκομ Χ φαίνεται πως δεν έχει τέλος. Πρώτα η
δολοφονία του πατέρα του, μετά εκείνη του ίδιου του μαύρου ηγέτη, ο οποίος
έπεσε το 1965 μπροστά στα μάτια των τεσσάρων θυγατέρων του και της Μπέτι, που
ήταν τότε έγκυος σε δίδυμα. Η Μπέτι Σαμπάζ ανέθρεψε μόνη της τα έξι κορίτσια
της, διατηρώντας παράλληλα το δημόσιο ρόλο που η κοινότητα των μαύρων περίμενε
απ' αυτήν, σπούδασε, βρήκε μια θέση εκπαιδευτικού. Αλλά μία από τις κόρες της,
η Κουμπίλα, βυθίσθηκε στο αλκοόλ και τα ναρκωτικά και χώρισε από τον σύζυγό
της πριν να συλληφθεί, το 1995, κατηγορούμενη ότι προσπάθησε να οργανώσει τη
δολοφονία του Λουΐς Φάραχαν, του πολύ αμφιλεγόμενου ηγέτη του Έθνους του Ισλάμ
που πολλοί πιστεύουν πως διέταξε τη δολοφονία του Μάλκομ Χ ­ για να κατευνάσει
τα πνεύματα μετά την ιστορία με την Κουμπίλα, η Μπέτι Σαμπάζ συμφιλιώθηκε
δημοσίως μαζί του. Έπειτα από δυόμισι χρόνια υπό δικαστική επιτήρηση, η
Κουμπίλα θέλησε πριν από λίγους μήνες να κάνει ένα νέο ξεκίνημα στο Τέξας και
έστειλε προσωρινά τον νεαρό Μάλκομ στη γιαγιά του, στη Νέα Υόρκη. Τη νύκτα της
πυρκαγιάς, οι αστυνομικοί βρήκαν τον 12χρονο να περιφέρεται κάτω από την
πολυκατοικία μυρίζοντας βενζίνη. Έβαλε, λένε, τη φωτιά γιατί η γιαγιά του ήταν
αυστηρή και γιατί του έλειπε η μητέρα του...

«Σε κάθε μαύρο σπίτι της Αμερικής, οι άνθρωποι προσεύχονται για τη ζωή της
Μπέτι Σαμπάζ», λέει ο Σπάικ Λι. «Είναι σαν ένα σιωπηρό ταμ ταμ που μας ενώνει
όλους γύρω από την ελπίδα».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15859N422</ED>
<ID>
ID:163537

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N42&aa=2</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Τα γενέθλια ενός ηττημένου
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Άσπρισε η κούτρα του, πάτησε τα ογδόντα, αλλά ιδέες δεν άλλαξε ­ κι ας τον
ειρωνεύονται οι βιβλιοκριτικοί. Για ένα πράγμα μετανιώνει: ότι δεν μπόρεσε να
φορέσει ποτέ μπλου-τζιν.

ΤΗΝ ΠΕΡΑΣΜΕΝΗ Δευτέρα ο Έρικ Χόμπσμπομ είχε τα γενέθλιά του. Κι αυτή τη φορά
αποφάσισε να τα γιορτάσει μ' ένα πάρτι στο σπίτι του, έξω από το Λονδίνο. Όχι
μόνο επειδή μπαίνει υγιέστατος και διαυγέστατος στην ένατη δεκαετία της ζωής
του. Αλλά κυρίως ­ όπως λέει στη «Ρεπούμπλικα» ­ γιατί κατάφερε να επιβιώσει
δεκαοκτώ ετών θατσερισμού στην Αγγλία και ευτύχησε να δει τη νίκη της
Αριστεράς στη Γαλλία. Η δημοσιογράφος σπεύδει να τον ρωτήσει ποιες επιλογές θα
ήθελε να μην έχει κάνει στη ζωή του. «Αυτή είναι μια άσκοπη άσκηση», απαντά.
«Ένας ιστορικός εργάζεται πάνω σ' αυτά που έχουν συμβεί, όχι σ' εκείνα που θα
μπορούσαν να έχουν συμβεί. Το να σκέπτεσαι πώς θα ήταν η ζωή σου αν είχες
κάνει άλλες επιλογές ανήκει στον τομέα της επιστημονικής φαντασίας, όχι της βιογραφίας».

Ο Χόμπσμπομ δεν ανήκει στην οικογένεια των μετανοημένων. Το κλαμπ των πρώην
κομμουνιστών που έγιναν αντικομμουνιστές τον αρρωσταίνει. Το κομμουνιστικό του
παρελθόν δεν το αποκήρυξε ποτέ. Πίστευε και εξακολουθεί να πιστεύει ότι ο Μαρξ
είναι ένας αναντικατάστατος δάσκαλος, ένας «sensei» όπως θα έλεγαν οι
Γιαπωνέζοι. Η μαρξιστική ανάλυση, έγραφε το Σάββατο στην «Γκάρντιαν»,
παραμένει ο καλύτερος τρόπος για να κατανοήσουμε τα προβλήματα του άδικου
κόσμου μας. Καμιά σοβαρή συζήτηση της Ιστορίας δεν είναι δυνατή αν δεν
παραπέμπει στον Μαρξ, αν δεν αρχίζει εκεί από όπου άρχισε εκείνος. Η ετικέτα
του μαρξιστή ιστορικού, όμως, του προκαλεί αλλεργία. «Ο μαρξισμός έχει
μεταμορφώσει τόσο ριζικά την ιστοριογραφία, που είναι αδύνατο να πεις σήμερα
αν ένα συγκεκριμένο βιβλίο έχει γραφτεί από ένα μαρξιστή ή μη μαρξιστή
ιστορικό. Είθε να έλθει η εποχή που αυτό δεν θα ενδιαφέρει πια κανέναν».

Το παράδοξο είναι ότι οι επικριτές του καταλογίζουν στον Χόμπσμπομ αυτήν
ακριβώς τη συνέπεια. «Πώς μπορεί να υποστηρίζει κάποιος σήμερα μια
χρεοκοπημένη ιδεολογία σαν τον μαρξισμό;» διερωτάται ο κριτικός της
«Ομπζέρβερ» παρουσιάζοντας το καινούργιο βιβλίο του Χόμπσμπομ «Περί Ιστορίας»
(εκδ. Weidenfeld & Nicolson). Ένας ανάλογος προβληματισμός βασανίζει τον
κριτικό των «Τάιμς»: «Είναι δυνατόν ένας αμετανόητος κομμουνιστής να γράψει
μια σοβαρή ιστορία του 20ού αιώνα;» Το ερώτημα μπορεί να τεθεί και
διαφορετικά: έχουν δικαίωμα να μιλούν οι ηττημένοι;

Ο Έρικ Χόμπσμπομ δεν αρνείται ότι αφιέρωσε μεγάλο μέρος της ζωής του σε μια
υπόθεση που αποδείχθηκε αποτυχημένη: τον κομμουνισμό που εξήγγειλε η
Οκτωβριανή Επανάσταση. Μα τι μπορεί να ακονίσει καλύτερα το μυαλό του
ιστορικού από την ήττα; Όπως έλεγε ο καθηγητής Ράινχαρντ Κόσελεκ, ένας παλιός
του φίλος, βραχυπρόθεσμα η Ιστορία φτιάχνεται από τους νικητές. Μακροπρόθεσμα,
όμως, όλες οι κατακτήσεις στο μέτωπο της κατανόησης της Ιστορίας οφείλονται
στους ηττημένους.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15859N423</ED>
<ID>
ID:163579

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N42&aa=3</URL></REF>


Article

<CATEGORY>vin08</CATEGORY>

 <H5>ΤΑ ΥΨΗΛΑ ΕΠΙΤΟΚΙΑ ΠΑΛΑΙΩΝ ΧΟΡΗΓΗΣΕΩΝ ΑΝΤΙΚΑΘΙΣΤΑΝΤΑΙ ΑΠΟ ΤΑ ΧΑΜΗΛΟΤΕΡΑ ΣΗΜΕΡΙΝΑ
</H5><H2>Ρυθμίζονται 40.000 στεγαστικά δάνεια
</H2>
Στεγαστικά δάνεια. Οι όροι καλυτερεύουν

Το «πράσινο φως» σε 40.000 δανειολήπτες για να αλλάξουν τα υψηλά επιτόκια των
στεγαστικών δανείων που πήραν, παλαιότερα, με τα σημερινά χαμηλότερα επιτόκια,
άναψε χθες η διοίκηση της Κτηματικής Τράπεζας.

ΠΑΡΑΛΛΗΛΑ, από στιγμή σε στιγμή αναμένεται να ανακοινωθεί και νέα μείωση των
επιτοκίων στα στεγαστικά δάνεια, η οποία θα κυμαίνεται από 0,5 μέχρι 1
ποσοστιαία μονάδα.

Χθες, ο διοικητής της Κτηματικής Τράπεζας ανακοίνωσε ότι:

Πρώτον. Η χορήγηση των στεγαστικών δανείων από τον Αύγουστο θα γίνεται από κομπιούτερ.

Δεύτερον. Οι καλοί πελάτες που πληρώνουν χωρίς καθυστέρηση τα δάνειά τους θα
έχουν έκπτωση στα επιτόκια καταναλωτικών δανείων και πιστωτικών καρτών.

Τρίτον. Στους πελάτες, που για τρεις συνεχόμενους μήνες δεν πληρώνουν τη δόση
τους, θα πηγαίνει ο δικηγόρος της τράπεζας για να εισπράξει το χρέος τους.

Τέταρτον. Παρέχεται η δυνατότητα σε 40.000 δανειολήπτες, που πήραν στεγαστικό
δάνειο μέχρι και την 31-12-'93 με υψηλά επιτόκια, να αλλάξουν τα δάνειά τους
και να επωφεληθούν από τα σημερινά χαμηλότερα επιτόκια. Με τον τρόπο αυτό το
κέρδος που θα έχουν οι δανειολήπτες αυτοί μπορεί να ξεπεράσει τις 5,5
ποσοστιαίες μονάδες.

Πέμπτον. Παρέχεται πάλι η δυνατότητα σε 6.500 οφειλέτες που δεν πληρώνουν τις
δόσεις των δανείων τους να κάνουν ρύθμιση των οφειλών τους.

Αρχικά θα γίνει αναχρηματοδότηση (αλλαγή του παλαιού υψηλού επιτοκίου με το
ισχύον κυμαινόμενο, το οποίο είναι σημαντικά χαμηλότερο) στα δάνεια που είχαν
χορηγηθεί μέχρι 31 Δεκεμβρίου 1989. Οι δανειολήπτες αυτοί θα υποβάλουν
αιτήσεις από 17-6-'97 μέχρι 31-12-'97.

Σε δεύτερο στάδιο θα γίνει η αναχρηματοδότηση των δανειοληπτών που έχουν πάρει:

* Μη επιδοτούμενο δάνειο από 1-1-'90 μέχρι και την 31-12-'91.

* Επιδοτούμενο δάνειο από 1-1-'90 μέχρι 31-12-'93. Οι δανειολήπτες αυτοί θα
υποβάλουν τις αιτήσεις από 1-1-'98 μέχρι 31-12-'98

Το νέο μειωμένο επιτόκιο του δανείου θα είναι το τρέχον επιτόκιο της τράπεζας
που ισχύει για τη συγκεκριμένη κατηγορία δανείου. Σήμερα το κυμαινόμενο
επιτόκιο για δάνειο χωρίς επιδότηση είναι 15,75% και με επιδότηση για
οικογένεια με 2 παιδιά 10%

Ενδεικτικό της ωφέλειας που έχει ο δανειολήπτης από τα νέα μειωμένα επιτόκια
είναι ότι σε δάνειο 10.000.000 δραχμών, η μείωση του επιτοκίου κατά 1 μονάδα
σημαίνει ότι η ετήσια δόση περιορίζεται κατά 100.000 δραχμές.

Η Κτηματική Τράπεζα όμως σκληραίνει τη στάση της σ' όσους δανειολήπτες δεν
πληρώνουν κανονικά τις δόσεις του δανείου τους. Έτσι, αν καθυστερήσουν να
πληρώσουν μια δόση τότε υπάλληλοι της τράπεζας θα υπενθυμίζουν στον οφειλέτη
την υποχρέωση πληρωμής. Στην περίπτωση που δεν πληρώσουν την επόμενη δόση τότε
με επιστολή η τράπεζα θα εφιστά την προσοχή του οφειλέτη. Αν η καθυστέρηση
συνεχισθεί και στην τρίτη δόση, τότε η Κτηματική θα στέλνει στον οφειλέτη την
επιταγή πληρωμής με δικηγόρο.

ΤΑ ΝΕΑ ΔΑΝΕΙΑ

Ο κ. Ράπανος ανακοίνωσε και εκπτώσεις στα επιτόκια των καταναλωτικών δανείων
και πιστωτικών καρτών.

Πρώτον: Στους δανειολήπτες που έχουν πάρει στο παρελθόν στεγαστικό δάνειο και
πληρώνουν κανονικά τις δόσεις τους. Αυτοί δικαιούνται αυτόματα καταναλωτικό
δάνειο μέχρι 1.000.000 με έκπτωση 4 ποσοστιαίων μονάδων και πιστωτική κάρτα
χωρίς συνδρομή για 2 χρόνια και με έκπτωση 1,5 ποσοστιαία μονάδα στο επιτόκιο
της κάρτας.

Δεύτερον. Στους νέους δανειολήπτες που έχουν πάρει στεγαστικό και πληρώνουν
για 1 χρόνο κανονικά τις δόσεις του δανείου. Αυτοί θα έχουν έκπτωση 2
ποσοστιαίων μονάδων στα επιτόκια των καταναλωτικών δανείων και 1 ποσοστιαίας
μονάδας στα επιτόκια της πιστωτικής κάρτας.

Τρίτον. Στους πελάτες που έχουν, εκτός από δάνειο, τρία ακόμα τραπεζικά
προϊόντα της Κτηματικής Τράπεζας, όπως π.χ. καταθέσεις, αμοιβαία κεφάλαια,
πάνω από 1.000.000 δραχμές και πιστωτική κάρτα, θα παρέχεται έκπτωση 2
ποσοστιαίων μονάδων στα καταναλωτικά δάνεια, 1,5 ποσοστιαίας μονάδας στις
πιστωτικές κάρτες, καθώς και δωρεάν ασφαλιστική κάλυψη από ασθένεια και
ατύχημα. Στην περίπτωση που ο πελάτης αυτός πληρώνει κανονικά τις δόσεις του
δανείου, τότε η έκπτωση στα επιτόκια καταναλωτικών δανείων θα φθάνει τις 4
ποσοστιαίες μονάδες και στις πιστωτικές κάρτες την 1 ποσοστιαία μονάδα.

Επίσης, ο κ. Ράπανος ανακοίνωσε και τη διάθεση τριών νέων στεγαστικών δανείων. 
* Σταθερού επιτοκίου για τα 5 πρώτα χρόνια. Η συνολική διάρκεια του δανείου
φθάνει τα 15 χρόνια και μετά την παρέλευση της πρώτης πενταετίας το επιτόκιο
μετατρέπεται σε κυμαινόμενο. Για τα 5 πρώτα χρόνια το επιτόκιο καθορίσθηκε σε 11,4%.

* Εξαετούς διάρκειας με σταθερό επιτόκιο 11,25%. Για τα δάνεια αυτά ισχύει μία
ειδική ρύθμιση. Έτσι, αν στα 3 χρόνια η εξυπηρέτηση του δανείου είναι κανονική
τότε θα δίδεται δυνατότητα στον πελάτη να αναχρηματοδοτήσει το δάνειο για άλλα
7 χρόνια με κυμαινόμενο επιτόκιο.

* Με επιτόκιο που θα αλλάξει κάθε μήνα. Το επιτόκιο των δανείων αυτών θα
καθορίζεται με το επιτόκιο βάσης της τράπεζας το οποίο θα προσαυξάνεται
τουλάχιστον κατά 3%

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15859N431</ED>
<ID>
ID:163496

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N43&aa=1</URL></REF>


Article

<CATEGORY>vin08</CATEGORY>

 <H2>Αντιδρούν για τα δίδακτρα οι ιδιοκτήτες των σχολείων
</H2>
ΑΥΞΗΣΗ 9,5% στα δίδακτρα των ιδιωτικών σχολείων για την επόμενη διδακτική
χρονιά (αντί του πλαφόν 4% που έβαλε η κυβέρνηση) ζητούν οι ιδιοκτήτες των
ιδιωτικών σχολείων και φροντιστηρίων.

Αν δεν εξασφαλίσουν το ποσοστό αυτό, οι ιδιοκτήτες των ιδιωτικών σχολείων
δηλώνουν αποφασισμένοι να προσφύγουν τόσο στο Συμβούλιο της Επικρατείας όσο
και στο Ευρωπαϊκό Δικαστήριο.

Σε συνέντευξη Τύπου που έδωσαν χθες, οι ιδιοκτήτες των ιδιωτικών σχολείων
επανέλαβαν την άποψή τους, ότι δηλαδή το πλαφόν 4% στις αυξήσεις δεν καλύπτει
ούτε τα λειτουργικά τους έξοδα και ότι δεν είναι, κατά τη γνώμη τους, νόμιμο.

Για τον λόγο αυτό, είπαν, θα προσφύγουν στο ΣτΕ, το οποίο, όπως ανέφεραν, τους
είχε δικαιώσει το 1989, σε ανάλογη περίπτωση.

Παράλληλα, οι σχολάρχες ισχυρίστηκαν ότι αν δεν επιτραπούν οι αυξήσεις στα
δίδακτρα σε ποσοστό 9,5% τότε θα πρέπει να τους δοθεί επιδότηση από τον
προϋπολογισμό. Υποστήριξαν μάλιστα, ότι σε άλλες χώρες δίνονται επιδοτήσεις.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15859N432</ED>
<ID>
ID:163546

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N43&aa=2</URL></REF>


Article

<CATEGORY>vin08</CATEGORY>

 <H2>Συμφωνία για αυξήσεις
</H2>
ΚΑΤΑ 3,5% αναδρομικά από 1.1.97 και κατά 3,5% από 1.7.97 θα αυξηθούν τα
ημερομίσθια των εργατοτεχνιτών στις κλωστοϋφαντουργικές επιχειρήσεις όλης της
χώρας το '97. Αυτά τα ποσοστά αυξήσεων συμφώνησαν, με τη μεσολάβηση του
Οργανισμού Μεσολάβησης και Διαιτησίας, η Ομοσπονδία Κλωστοϋφαντουργών και η
Πανελλήνια Ένωση Βιομηχάνων Κλωστοϋφανουργών, που χθες υπέγραψαν τη νέα
κλαδική σύμβαση εργασίας. Με βάση τη νέα σύμβαση, το βασικό ημερομίσθιο του
ανειδίκευτου τεχνίτη διαμορφώνεται από 1.1.97 στις 7.291 δρχ. για τον άγαμο
και στις 8.021 δρχ. για τον έγγαμο.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15859N433</ED>
<ID>
ID:163588

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N43&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Παίζεται το μέλλον...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΤΟ ΕΝΙΑΙΟ νόμισμα ουσιαστικά αποτελεί το επιστέγασμα των ισορροπιών που έχουν
διαμορφωθεί στην ευρωπαϊκή πολιτική σκηνή τις τελευταίες δεκαετίες. 
Η ενιαία ευρωπαϊκή αγορά αποτελεί στην πραγματικότητα προϋπόθεση, αλλά και
στόχο για να αλωθούν οι αγορές των κρατών-μελών χωρίς να «ανοίξει μύτη».
Μοναδικό εργαλείο για την κατάκτηση των αγορών είναι η αρχή της νομισματικής
ισορροπίας και η διαμόρφωση της Ευρωπαϊκής Κεντρικής Τράπεζας σε ρυθμιστή των
οικονομιών όλων των χωρών που συμμετέχουν στην ενιαία αγορά.

Αυτά, με πολύ απλά λόγια, αποτελούν τα μέσα αλλά και τους στόχους για την
ενιαία αγορά. Η δημιουργία αντίρροπων δυνάμεων ουσιαστικά ανατρέπει τους
αρχικούς σχεδιασμούς για την ενιαία αγορά, αφού τίθεται υπό αμφισβήτηση το
ευαγγέλιο της νομισματικής ισορροπίας. Για τον λόγο αυτό οι αντιδράσεις στις
προτάσεις που αφορούν την απασχόληση και την ευρωπαϊκή οικονομική κυβέρνηση
μπορεί να αποδειχθούν λυσσαλέες. 
Όμως, στο θέμα της αντιμετώπισης της ανεργίας και της ευρωπαϊκής οικονομικής
πολιτικής γενικότερα, παίζεται όχι μόνο το προφίλ, αλλά και το μέλλον της Ευρώπης.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15859N434</ED>
<ID>
ID:163621

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N43&aa=4</URL></REF>


Article

<CATEGORY>vin08</CATEGORY>

 <H2>Μήνυση σε 11 για παιχνίδι με τις μετοχές
</H2>
ΜΗΝΥΣΗ κατά 11 προσώπων που φέρονται αναμεμειγμένα στο γνωστό χρηματιστηριακό
σκάνδαλο της ΔΕΛΤΑ Χρηματιστηριακής κατέθεσε χθες ο πρόεδρος του
Χρηματιστηρίου και του Συνεγγυητικού Κεφαλαίου κ. Μανώλης Ξανθάκης.

Οι χρηματιστηριακές συναλλαγές (που δεν εξοφλήθηκαν) ζημίωσαν το Συνεγγυητικό
Κεφάλαιο των χρηματιστών, που υποχρεώθηκε να καταβάλει 1,3 δισ. δρχ. για να
καλύψει μέρος του συνολικού ελλείμματος των 2,6 δισ. δρχ.

«Στη μήνυση αναφέρονται στοιχεία σχετικά με την εικονική διαμόρφωση από τους
μηνυόμενους της τιμής και της εμπορευσιμότητας της μετοχής Αφοί Μαγρίζου την
περίοδο από 1/1/1996 μέχρι 31/10/1996», τονίζεται σε χθεσινή ανακοίνωση του Συνεγγυητικού.

Συγκεκριμένα, αναφέρεται: «Η ομάδα Τρύφωνα και οι λοιποί μηνυόμενοι πωλούσαν
από διάφορες χρηματιστηριακές εταιρείες μεγάλες ποσότητες της συγκεκριμένης
μετοχής, καθώς και άλλων μετοχών (π.χ. Μύλοι Αγ. Γεωργίου, Παρνασσός, ΕΒΖ
κ.ά.) και τις ίδιες μετοχές αγόραζαν τα ίδια πρόσωπα μέσω της χρηματιστηριακής
εταιρείας ΔΕΛΤΑ. Ταυτόχρονα, οι μηνυόμενοι δεν κατέβαλλαν στη ΔΕΛΤΑ το τίμημα,
ενώ εισέπρατταν ως πωλητές ή συμψήφιζαν τα ποσά, με αντίθετες αγορές.

Οι ένδεκα μηνυόμενοι είναι οι: Δ. Αργυριάδης, Π. Τρύφωνας και η σύζυγός του
Ευαγγελία Πιτούλη, Α. Ντίκος, Τζανής Δημοσθένης, Δ. Κουκουβέτσιος, Δ.
Χαρισόπουλος, Στ. Γιαβρίδης, Β, Κωστόπουλος, Σπ. Γιασαφάκης και Εμμ. Χατζάκης.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15859N451</ED>
<ID>
ID:163497

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N45&aa=1</URL></REF>


Article

<CATEGORY>vin08</CATEGORY>

 <H2>Πρόσθετες παροχές στους εργαζομένους στην Πίστεως
</H2>
ΣΕ ΟΛΟΥΣ τους εργαζομένους στην Τράπεζα Πίστεως θα καταβληθεί εφέτος πριμ 1
1/2 μισθός, ενώ αυξάνονται διάφορα επιδόματα. Ο σύλλογος προσωπικού της ALPHA
Τράπεζας Πίστεως υπέγραψε την επιχειρησιακή συλλογική σύμβαση του 1997 με τη
διοίκηση της τράπεζας. Με τη σύμβαση αυτή:

* Χορηγείται 1 1/2 μισθός σε όλο το προσωπικό.

* Αυξάνονται αναδρομικά από 1.1.1997 όλα τα επιδόματα από 20%-60%.

* Ρυθμίζονται θεσμικά ζητήματα, επεκτείνεται η πρόσθετη νοσοκομειακή κάλυψη σε
όλα τα δημόσια νοσοκομεία και βελτιώνονται τα συμπληρωματικά ποσά
ιατροφαρμακευτικής περίθαλψης.

* Μειώνεται το επιτόκιο της VISA για όλο το προσωπικό της τράπεζας σε 14%.

Ο πρόεδρος του συλλόγου, κ. Τάσος Γκιάτης, δήλωσε ότι με τη νέα επιχειρησιακή
σύμβαση αναδεικνύεται για μια ακόμη φορά η πρωτοπόρα θέση που κατέχουν οι
εργαζόμενοι στην ALPHA Τράπεζα Πίστεως στον τραπεζικό χώρο, θέση που
κατακτήθηκε μέσω της πολιτικής τού διαλόγου.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15859N452</ED>
<ID>
ID:163547

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N45&aa=2</URL></REF>


Article

<CATEGORY>vin08</CATEGORY>

 <H2>«Τρέχουν» τα δημόσια έργα
</H2>
ΜΕ ΤΑΧΥΤΕΡΟΥΣ ρυθμούς υλοποιείται φέτος το Πρόγραμμα Δημοσίων Επενδύσεων (ΠΔΕ).

Σύμφωνα με ανακοίνωση που εξέδωσε χθες ο υφυπουργός Εθνικής Οικονομίας κ. Χ.
Πάχτας, το πεντάμηνο Ιανουάριος - Μάιος οι δαπάνες που καταβλήθηκαν από το ΠΔΕ
παρουσίασαν αύξηση 107,1% και ανήλθαν σε 382,4 δισ. δρχ. από 184,6 δισ. δρχ.
το αντίστοιχο πεντάμηνο πέρυσι. Έτσι, κατά το πρώτο πεντάμηνο το ΠΔΕ έχει
εκτελεσθεί σε ποσοστό 23% του ετήσιου στόχου, από 16% την ίδια περίοδο πέρυσι.
Το 65% των δαπανών του ΠΔΕ αφορούν έργα που συγχρηματοδοτούνται από το Β'
πακέτο Ντελόρ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15859N453</ED>
<ID>
ID:163589

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N45&aa=3</URL></REF>


Article

<CATEGORY>vin08</CATEGORY>

 <H2>Ούτε ρύθμιση χρεών ούτε άλλα φορολογικά μέτρα
</H2>
ΚΑΜΙΑ ΝΕΑ ρύθμιση χρεών δεν πρόκειται να κάνει η κυβέρνηση για τους οφειλέτες
του Δημοσίου. Ωστόσο, δεν υπάρχει και καμία πρόθεση για τη λήψη έκτακτων ή
νέων φορολογικών μέτρων μέσα στο τρέχον έτος, διαβεβαίωσε χθες τη Βουλή ο
υφυπουργός Γιώργος Δρυς, ενημερώνοντας τους βουλευτές για την πορεία των
εσόδων του τακτικού προϋπολογισμού.

Στη συζήτηση, η οποία έγινε, ο βουλευτής του ΠΑΣΟΚ Δημήτρης Γεωργακόπουλος
διαφώνησε με τον υφυπουργό ως προς τις εκτιμήσεις του για μία απρόσκοπτη
πορεία εκτέλεσης του προϋπολογισμού.

Θα υπάρξει υστέρηση εσόδων κατά 300 δισεκατομμύρια δραχμές. Άλλωστε, «το
ελληνικό κράτος είναι φτωχό και η χώρα κατοικείται από πλουσίους», σχολίασε ο βουλευτής.

Στο ίδιο θέμα αναφέρθηκε και ο πρώην υπουργός Γιώργος Σουφλιάς, ο οποίος
υποστήριξε ότι η υστέρηση εσόδων θα πλησιάσει τα 400 δισεκατομμύρια.

Ο υφυπουργός κατέθεσε στην Επιτροπή Οικονομικών Υποθέσεων της Βουλής στοιχεία,
σύμφωνα με τα οποία μέσα στο πρώτο πεντάμηνο φέτος:

* Τα έσοδα του κράτους παρουσιάζουν υστέρηση 152 δισ. δρχ.

* Τα έσοδα αυξήθηκαν κατά 11,8% σε σύγκριση με το αντίστοιχο περυσινό χρονικό διάστημα.

* Σύμφωνα με τον αναθεωρημένο στόχο του προϋπολογισμού για το ύψος των
δημοσίων εσόδων, το ποσοστό αύξησής τους πρέπει να ανέλθει σε 17,1%. 
Αντίθετα με τις προβλέψεις που ανέφεραν ότι οι εισπράξεις θα φθάσουν τα 3,3
δισ., τελικά εισπράχθηκαν 3,181 δισ. δρχ. Δηλαδή σημειώθηκε κάποια υστέρηση.

* Τον Μάιο αυξήθηκαν τα συνολικά έσοδα κατά 19,9% σε σχέση με τον αντίστοιχο
μήνα πέρυσι. Εισπράχθηκαν 873 δισ. δρχ. έναντι 728 δισ. δρχ. τον Μάιο του '96.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15859N461</ED>
<ID>
ID:163498

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N46&aa=1</URL></REF>


Article

<CATEGORY>vin08</CATEGORY>

 <H2>Μέτρα για διευκόλυνση των Ρώσων τουριστών
</H2>
ΤΗΝ ΠΕΠΟΙΘΗΣΗ ότι στο κοντινό μέλλον οι Ρώσοι τουρίστες θα καταλάβουν την
τρίτη θέση μεταξύ των επισκεπτών της Ελλάδας, μετά τους Γερμανούς και τους
Άγγλους, εκφράζει η υπουργός Ανάπτυξης και Τουρισμού κυρία Βάσω Παπανδρέου, σε
συνέντευξή της που δημοσιεύεται στην «Πράβντα-5». Όπως μεταδίδει το Αθηναϊκό
Πρακτορείο Ειδήσεων από τη Μόσχα, το 1996 επισκέφθηκαν την Ελλάδα 1,2 εκατ.
τουρίστες από χώρες της Ανατολικής Ευρώπης. Ο αριθμός αυτός αντιπροσωπεύει το
12,2% του συνολικού αριθμού επισκεπτών της Ελλάδας, ενώ για το 1997 αναμένεται
μια αύξηση του αριθμού σε 1,35 εκατ (ποσοστό 13,5%).

Οι ιδιαίτερες, παραδοσιακές, σχέσεις Ρωσίας και Ελλάδας μπορούν να συμβάλουν
στη περαιτέρω σημαντική αύξηση του αριθμού των Ρώσων τουριστών, υποστηρίζει η
κ. Παπανδρέου, ιδιαίτερα εφόσον επιλυθούν και προβλήματα 
που έχουν να κάνουν με την ευκολία της παροχής θεωρήσεων στους τουρίστες και
με τη βελτίωση της συμπεριφοράς των Ελλήνων κρατικών υπαλλήλων προς τους
επισκέπτες της χώρας.

Στο πλαίσιο της Ευρωπαϊκής Ένωσης, τόνισε η κυρία Παπανδρέου, μελετώνται
λύσεις για την απλοποίηση της διαδικασίας έκδοσης τουριστικών θεωρήσεων, ενώ
το υπουργείο Ανάπτυξης συνεργάζεται αποτελεσματικά με το υπουργείο Δημόσιας
Τάξης για την αντιμετώπιση κρουσμάτων αγενούς συμπεριφοράς ορισμένων κρατικών
υπαλλήλων προς τους τουρίστες από την Ανατολική Ευρώπη, συμπεριφορά που όχι
μόνο βλάπτει τον τουρισμό αλλά θίγει τη διεθνή εικόνα και το κύρος της Ελλαδας.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15859N462</ED>
<ID>
ID:163548

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N46&aa=2</URL></REF>


Article

<CATEGORY>vin08</CATEGORY>

 <H2>Και νέα άνοδος
</H2>
Ικανοποιητική άνοδο σημείωσαν χθές οι τιμές των μετοχών μετά τις
τελευταίες πτωτικές συνεδριάσεις του Χρηματιστηρίου Αξιών Αθηνών (ΧΑΑ). Από
την αρχή της συνεδρίασης εκδηλώθηκε σημαντικό αγοραστικό ενδιαφέρον,
απορροφώντας την εκδηλωθείσα προσφορά σε τιμές αρκετά υψηλότερες από αυτές του
προηγούμενου κλεισίματος. Ενδεικτική της εικόνας που διαμορφώθηκε είναι η
διακύμανση του Γενικού Δείκτη, ο οποίος προς στιγμή διαμορφώθηκε στις 1.614,72
μονάδες, περίπου 25 μονάδες υψηλότερα από το κλείσιμο της προηγούμενης.
Τελικά, ο Γενικός Δείκτης έκλεισε στις 1.603,84 μονάδες, σημειώνοντας άνοδο
14,05 μονάδων (0,88%). Τη μεγαλύτερη άνοδο σημείωσαν οι μετοχές του τραπεζικού
τομέα, των οποίων ο Κλαδικός Δείκτης αυξήθηκε κατά 26.39 μονάδες, ενώ αξιόλογη
ήταν και η αύξηση της τιμής του ΟΤΕ η οποία διαμορφώθηκε προς στιγμή στις
7.300 δρχ. για να κλείσει τελικά στις 7.105 δρχ. Από τις 242 μετοχές που
πραγματοποίησαν συναλλαγές, 113 σημείωσαν άνοδο, 104 πτώση και 25 παρέμειναν
σταθερές, ενώ 51 έκλεισαν με αγοραστές και 131 με πωλητές. Η αξία των
συναλλαγών ανήλθε σε 13,9 δισ. δρχ. (3.684.088 τεμ.). Αναλυτικά τα 3.246.057
τεμάχια αξίας 13 δισ. δρχ. αφορούσαν την Κύρια Αγορά, ενώ τα 438.031 τεμάχια
συνολικής αξίας 916.759.140 εκατ. δρχ. την Παράλληλη Αγορά.Τη μεγαλύτερη αξία
συναλλαγών σημείωσαν οι μετοχές των Τραπεζών (5,3 δισ. δρχ., 382.568 τεμάχια)
και ακολούθησε ο κλάδος των Ετ. Τηλεπικοινωνιών με 1,9 δισ. (274.680 τεμάχια).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15859N471</ED>
<ID>
ID:163499

</ID><URL>http://ta-nea.dolnet.gr/neaweb/neafile.print_unique?e=A&f=15859&m=N47&aa=1</URL></REF>


Article

<CATEGORY>vin10</CATEGORY>

 <H5>«ΝΑΥΑΓΙΟ» ΜΕ ΙΟΡΝΤΑΝΕΣΚΟΥ - ΣΤΟΝ ΑΕΡΑ ΟΙ ΜΕΤΑΓΡΑΦΕΣ
</H5><H2>Σημάδια διάλυσης
</H2><H2></H2>
Η ΔΥΣΜΕΝΗΣ για την ΑΕΚ εξέλιξη στο σίριαλ προπονητή, αφήνει ένα ακόμη μέτωπο
ανοιχτό, με δεδομένο ότι μετά το «ναυάγιο Ιορντανέσκου» στη Νέα Φιλαδέλφεια
ψάχνουν από την αρχή. Σημειώνεται, ότι στο εξής το θέμα θα χειρίζεται ο
Μιχάλης Τροχανάς...

σελίδα 2

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15859O001</ED>
<ID>
ID:163500

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O00&aa=1</URL></REF>


Article

<CATEGORY>vin10</CATEGORY>

 <H5></H5><H2>Ξεκίνησε από χθες προετοιμασία ο Ηρακλής!
</H2>
ALIGN="CENTER">
Στέφανος Μπορμπόκης. Δεν πρόλαβε να κάνει διακοπές...

σελίδα 2

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15859O002</ED>
<ID>
ID:163549

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ήττα, στον δρόμο για την εμπειρία
</H2><H2></H2>
ALIGN="CENTER">
Νίκος Οικονόμου. Ήταν από τους καλύτερους παίκτες της Εθνικής, στο χθεσινό
φιλικό με τη Γιουγκοσλαβία (79-82)

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15859O003</ED>
<ID>
ID:163590

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Ήρθα για το Ευρωπαϊκό
</H2><H2></H2>
ALIGN="CENTER">
Αρτούρας Καρνισόβας. Ήρθε για... τίτλους στον Ολυμπιακό και δεν κρύβει την
αισιοδοξία του

σελίδα 7

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15859O004</ED>
<ID>
ID:163609

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O00&aa=4</URL></REF>


Article

<CATEGORY>vin10</CATEGORY>

 <H2>Χάνει έδαφος η λύση του Ζντοβτς
</H2><H2></H2><H2></H2>
ALIGN="CENTER">
Λευτέρης Σούμποτιτς

ALIGN="CENTER">
Γιούρι Ζντοβτς

σελίδα 9

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15859O005</ED>
<ID>
ID:163626

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Στροφή τώρα στην αγορά της Ελλάδας
</H2><H2></H2>
ALIGN="CENTER">
Γιώργος Κουλακιώτης

σελίδα 1

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15859O006</ED>
<ID>
ID:163636

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O00&aa=6</URL></REF>


Article

<CATEGORY>vin10</CATEGORY>

 <H2></H2><H2>Στέλνουν τον Σαβίτσεβιτς στον Πειραιά
</H2><H2></H2>
ALIGN="CENTER">
Ντέγιαν Σαβίτσεβιτς

σελίδα 4

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15859O007</ED>
<ID>
ID:163644

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O00&aa=7</URL></REF>


Article

<CATEGORY>vin10</CATEGORY>

 <H5>ΤΩΡΑ ΤΟΥΣ ΚΟΥΛΑΚΙΩΤΗ, ΔΕΡΜΙΤΖΑΚΗ ΣΤΟΧΕΥΕΙ Ο ΠΑΝΑΘΗΝΑΪΚΟΣ
</H5><H2>Στροφή στην ελληνική αγορά
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Τον αριστερό οπισθοφύλακα του ΟΦΗ, Δερμιτζάκη, στόχευει τώρα ο ΠΑΟ

ΜΕΤΑ την απόκτηση των Νορβηγών Στράντλι και Μίκλαντ, ο Παναθηναϊκός στρέφεται
στην αγορά της Ελλάδας. Βασικοί στόχοι, κατά τα φαινόμενα, θα είναι οι
Κουλακιώτης (της Βέροιας) και ο Δερμιτζάκης (του ΟΦΗ). Εναλλακτική λύση
αποτελεί ο Βακιρτζής (της Καβάλας), χωρίς να αποκλείεται κάποιο άλλο όνομα-έκπληξη.

Με την απόκτηση του Στράντλι, ο Παναθηναϊκός βρήκε λύση στην επίθεση και ο
Βαζέχα θα έχει πλέον στήριγμα έναν σωματώδη και ικανό κυνηγό. Από την άλλη, ο
Μίκλαντ θα κληθεί να αποτελέσει συνδετικό κρίκο μεταξύ των τριών γραμμών και
αν επαληθευτούν οι πληροφορίες που λένε ότι πρόκειται για σπουδαίο παίκτη,
τότε ο ΠΑΟ θα ισχυροποιηθεί σε μεγάλο βαθμό. 
Είναι άγνωστο αν αποκτηθεί και ξένος λίμπερο αξίας, ώστε η ομάδα να «δέσει»
πλήρως. Σίγουρο είναι ότι οι μεταγραφές δεν τελείωσαν με την απόκτηση των δύο
Νορβηγών, αλλά αναμένεται να αποκτηθούν και άλλοι τρεις Έλληνες, όπως
προβλέπουν τα πλάνα του προπονητή.

Χθες, Βαρδινογιάννης και Δανιήλ συναντήθηκαν και αντάλλαξαν απόψεις για
περίπου δύο ώρες. Αποφασίστηκε οι μεταγραφικές κινήσεις να γίνουν προσεκτικά,
ώστε οι «πράσινοι» να ενισχυθούν και σε θέσεις όπου υπάρχουν προβλήματα.

Δεν αποκλείεται σήμερα ή αύριο να τελειώσει η μεταγραφή του Κουλακιώτη με την
άφιξη του νεαρού από τη Βέροια.

Στο μεταξύ, οι Νορβηγοί δημοσιογράφοι γράφουν ότι απομένουν λεπτομέρειες για
την ένταξη των Στράντλι, Μίκλαντ στον Παναθηναϊκό και θεωρούν ότι η υπόθεση
έχει ουσιαστικά κλείσει. Οι συνάδελφοι εκτιμούν, ότι οι δύο Νορβηγοί θα
εισπράξουν από 1.000.000 δολάρια για συμβόλαιο τριών χρόνων, ενώ η αυστριακή
Λιντς (ομάδα του Μίκλαντ) θα πάρει επίσης 1.000.000 δολάρια. Η Λίλεστρομ ­
πάντα κατά τις εκτιμήσεις των Νορβηγών ­ θα εισπράξει 1.500.000 δολάρια.
Γενικό σύνολο; Τεσσεράμισι εκατομμύρια δολάρια! Δηλαδή, 1.240.000.000 δραχμές!

Μπράβο, λοιπόν, στον κ. Γ. Βαρδινογιάννη που έβαλε βαθιά το χέρι στην τσέπη.
Αν το έκανε από το περασμένο καλοκαίρι (όπως επισημαίναμε σε κάθε ευκαιρία),
φέτος ο Παναθηναϊκός θα έπαιζε πάλι στο Τσάμπιονς Λιγκ και η χώρα μας θα είχε
δύο ομάδες στον ίδιο θεσμό. Δεν πειράζει. Ποτέ δεν είναι αργά...

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15859O011</ED>
<ID>
ID:163501

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O01&aa=1</URL></REF>


Article

<CATEGORY>vin10</CATEGORY>

 <H5>«ΟΧΙ» ΑΠΟ ΤΟΝ ΙΟΡΝΤΑΝΕΣΚΟΥ, ΞΑΝΑ ΣΤΟ ΨΑΞΙΜΟ ΓΙΑ ΠΡΟΠΟΝΗΤΗ Η ΑΕΚ!
</H5><H5>Συνεδρίασε ξαφνικά
</H5><H2>Όπισθεν ολοταχώς...
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο Όλεγκ Μπλαχίν πλησιάζει μετά το «ναυάγιο» με τον Άγγελο Ιορντανέσκου

ΣΟΚ στην ΑΕΚ! Ο Άγγελος Ιορντανέσκου δεν έρχεται στην Κυπελλούχο και κατά
συνέπεια στη Νέα Φιλαδέλφεια βρίσκονται (ξανά) στο ψάξιμο προπονητή. Για την
ακρίβεια είναι στο μηδέν, με ό,τι αυτό συνεπάγεται. Η αισιοδοξία που
καλλιεργήθηκε αποδείχθηκε άνευ ουσίας. Ή στην ΑΕΚ κορόιδευαν (εαυτούς και
αλλήλους;) ή έπεσαν θύματα κοροϊδίας. Και βασίστηκαν σε πληροφορίες που έδινε
ο Άντον Ντόμπος(!), δίχως να καταφέρουν να βρουν άκρη. Πώς έχει το θέμα; Όπως
έλεγαν στην ΑΕΚ, ο Ιορντανέσκου ως αξιωματικός του Στρατού εξασφάλισε την
άδεια, αλλά στη συνέχεια τα πράγματα έμπλεξαν. Και η Ομοσπονδία, ναι μεν δεν
είχε αντίρρηση (όλα τα μέλη συμφώνησαν), αλλά την υστάτη ώρα προέβαλε βέτο (το
βράδυ της Δευτέρας) ο πρόεδρος Μιρτσέα Σάντου! Προφανώς, ο Ρουμάνος τεχνικός
βρέθηκε σε δίλημμα για το τι πρέπει να διαλέξει ή δεν έγινε εφικτό να
εξασφαλίσει τις προϋποθέσεις περί απρόσκοπτης παράλληλης απασχόλησης.

Όπως διέρρευσε, ο Ιορντανέσκου ενημέρωσε χθες την ΑΕΚ για το «δεν έρχομαι» και
τους άφησε στα κρύα του λουτρού... Αν και κάποιοι έλεγαν «έπρεπε να το
περιμένουμε μετά τα τόσα παιχνίδια του Ρουμάνου» ή εξέφραζαν απορίες πώς η ΑΕΚ
θα χτυπούσε εκεί που απέτυχε ο Παναθηναϊκός. Τόσο δυνατή έγινε (ξαφνικά) την
περίοδο Τροχανά;

Ωστόσο, από πηγές προσκείμενες στην ΠΑΕ τονιζόταν πως το θέμα δεν έχει κλείσει
(θα συνεδριάσει ξανά η Ομοσπονδία, όπως έλεγαν από τη Ρουμανία) 100% και
μπορεί η ΑΕΚ να προσπαθήσει να αποκτήσει τον Ιορντανέσκου από την 1η
Ιανουαρίου '98. Και έως τότε να βαδίσει με λύση ανάγκης»Χθες, συνεδρίασε το
Δ.Σ. και εξουσιοδότησε τον Μ. Τροχανά (καθόσον μιλάει άμεσα με τον στρατηγικό
επενδυτή!) να ενεργήσει για το θέμα προπονητή. Λες και την υπόθεση
Ιορντανέσκου χειρίστηκε άλλος...

Ποια ονόματα ακούγονται; Μπλαχίν (επέστρεψε από την Ουκρανία και ίσως αποτελεί
την επικρατέστερη, με βάση τη λογική, λύση), Φιλίπποβιτς, Ρότσα, Μπόνεφ,
Παθιακάκης, Λίμπρεχτς και, γενικώς, οτιδήποτε ελεύθερο κυκλοφορεί στην αγορά
και μπορεί (μέσω των μάνατζερ) να φλερτάρει η ΑΕΚ.

ΧΘΕΣ ΣΥΝΕΔΡΙΑΣΕ το Δ.Σ. της ΠΑΕ ΑΕΚ. Μία ημέρα νωρίτερα από την
προγραμματισμένη (με στόχο την αποφυγή... προβλημάτων και απρόοπτων
συναντήσεων), αυτό όμως δεν συνεπάγεται ελλιπή δραστηριότητα. Βγήκαν δύο
ανακοινώσεις! Η πρώτη, με υπογραφή του προέδρου Γιώργου Κυριόπουλου, ομολογεί
το (τεράστιο) οικονομικό πρόβλημα της ΠΑΕ και γίνεται αναφορά στην αύξηση του
μετοχικού κεφαλαίου και την προώθηση των μπλοκ διαρκείας, ενώ η δεύτερη
(υπογραφή Νίκος Στράτος), αναφέρεται στο θέμα προπονητή. Διαψεύδονται φήμες
για καταβολή κάποιου ποσού (θα χρειαζόταν όμως... λάδωμα), δεν λέγεται αν
μετάνιωσε ή όχι την τελευταία στιγμή ο Ιορντανέσκου και, βέβαια, καμιά νύξη
για το μείζον θέμα: τη διοικητική ανυπαρξία της ΑΕΚ!

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O021</ED>
<ID>
ID:163505

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=1</URL></REF>


Article

<CATEGORY>vin10</CATEGORY>

 <H2>ΗΡΑΚΛΗΣ
</H2><H2>Πρώτος στη μάχη του Ιντερτότο
</H2>
ΠΡΩΤΟΣ από όλους ξεκίνησε χθες την προετοιμασία του για τη νέα περίοδο ο
Ηρακλής, λόγω Ιντερτότο. Στο Καυταντζόγλειο έγινε η πρώτη συγκέντρωση των
κυανολεύκων και ταυτόχρονα η πρώτη γνωριμία με τον Γιώργο Παράσχο. Φυσικά,
ακόμη στη διάθεση του Έλληνα τεχνικού δεν είναι πολλοί παίκτες, αφού δεν έχουν
ολοκληρωθεί οι μεταγραφικές κινήσεις της ομάδας. Εκτός του Αυστριακού
τερματοφύλακα με κροατική καταγωγή Μίλαν Οράζε, στα υπ' όψιν του Παράσχου
είναι και οι Ανδρεάδης (με αντάλλαγμα 3,5 εκατ. δρχ. από τον Εδεσσαϊκό),
Καρασαββίδης (ως τρίτο αντάλλαγμα για τον Ανατολάκη).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O022</ED>
<ID>
ID:163553

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=2</URL></REF>


Article

<CATEGORY>vin10</CATEGORY>

 <H2>ΣΥΜΦΩΝΙΑ
</H2><H2>Ο Λάτο στο τιμόνι
</H2>
Ο ΓΚΡΕΓΚΟΡ Λάτο είναι από χθες ο νέος τεχνικός της Καβάλας. Ο 48χρονος Πολωνός
ήλθε προχθές το βράδυ στην πόλη και χθες το πρωί συναντήθηκε με τους
υπευθύνους της ΠΑΕ. 
Ύστερα από συζητήσεις κατέληξαν σε συμφωνία για συμβόλαιο ενός χρόνου, με
δικαίωμα ανανέωσης από την ΠΑΕ για ένα ακόμα έτος. Από πλευράς ΠΑΕ πού τον
παρουσίασε σε συνέντευξη Τύπου, δεν ανακοινώθηκε η οικονομική αποζημίωση του Λάτο.

Ο νέος τεχνικός της Καβάλας απέφυγε τα πολλά λόγια και αρκέσθηκε να πει: «Ήλθα
με διάθεση να δουλέψω και να προσφέρω έργο. Θέλω η ομάδα να έχει ακόμα
καλύτερη πορεία από τη φετινή, γι' αυτό ζήτησα από τη διοίκηση να θεσπίσει
πριμ εξόδου στην Ευρώπη». 
Η προετοιμασία της Καβάλας θα αρχίσει στις 7 Ιουλίου. Με την πρόσληψη του
Πολωνού προπονητή ανοίγει ο δρόμος για την απόκτηση ενός ακόμα συμπατριώτη του
μεσοεπιθετικού, εκτός από τη σίγουρη πλέον παραμονή του Λέσεκ Πις στην ομάδα
της Καβάλας.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O023</ED>
<ID>
ID:163594

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=3</URL></REF>


Article

<CATEGORY>vin10</CATEGORY>

 <H2>Ο ΠΑΟΚ «βλέπει» και πέρα από την Αφρική
</H2>
ΕΠΕΣΤΡΕΨΕ από την Αφρική, όπου είδε κάποιους ποδοσφαιριστές, ο Άγγελος
Αναστασιάδης. Ο προπονητής του ΠΑΟΚ ενημέρωσε τη διοίκηση για τους παίκτες που
είδε, αλλά και για τις επιλογές που έχει ο δικέφαλος του Βορρά, ώστε να
ενισχυθεί στο μεταγραφικό παζάρι.

Η ομάδα τής Θεσσαλονίκης θα συζητήσει με παίκτη από τη Γερμανία, το όνομα του
οποίου θα προκαλέσει αίσθηση. Σύμφωνα με πληροφορίες, ο Όλαφ Τον της Μπάγερν
και ο Ρίντλε της Ντόρμουντ είναι δύο από τους παίκτες που ενδιαφέρουν τον ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O024</ED>
<ID>
ID:163612

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=4</URL></REF>


Article

<CATEGORY>vin10</CATEGORY>

 <H2>Ναυάγιο
</H2>
ΝΑΥΑΓΗΣΑΝ οι προσπάθειες των βετεράνων ποδοσφαιριστών του Άρη για την εξεύρεση
αγοραστή των μετοχών του Λάμπρου Γράντα και χθες στράφηκαν σε άλλη κατεύθυνση.
Έτσι τώρα, με πρωτοβουλία πάλι του Κώστα Παπαϊωάννου, επιχειρούν να συστήσουν
μία παναρειανή διοίκηση με πολλούς μετόχους, αλλά και αυτή η κίνηση δεν
φαίνεται να βρίσκει ανταπόκριση.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O025</ED>
<ID>
ID:163628

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=5</URL></REF>


Article

<CATEGORY>vin10</CATEGORY>

 <H2>Κλήρωση
</H2>
ΣΤΙΣ 25 ΙΟΥΝΙΟΥ θα γίνει η κλήρωση των αγώνων του νέου ποδοσφαιρικού
πρωταθλήματος, περιόδου 1997-'98. Αυτό αποφάσισε χθες η ΕΠΑΕ. Η διοργανώτρια,
κατά τη συνεδρίαση της Εκτελεστικής της Επιτροπής, ασχολήθηκε με την απόφαση
του Πρωτοδικείου σχετικά με την αγωγή του Κ. Αλαμάνου και αποφάσισε να ασκήσει έφεση.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O026</ED>
<ID>
ID:163638

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=6</URL></REF>


Article

<CATEGORY>vin10</CATEGORY>

 <H2>Στο Πρωτοδικείο
</H2>
ΜΕ ΤΗΝ διαδικασία της εκούσιας δικαιοδοσίας συζητείται σήμερα στο Μονομελές
Πρωτοδικείο Αθηνών η αίτηση της Ποδοσφαιρικής Ενωτικής Κίνησης (ΠΕΚ) για
έγκριση στα θέματα ημερήσιας διάταξης της τακτικής γενικής συνέλευσης της ΕΠΟ
και του θέματος των εκλογών για την ανάδειξη νέας διοίκησης.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O027</ED>
<ID>
ID:163646

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=7</URL></REF>


Article

<CATEGORY>vin10</CATEGORY>

 <H2>Ο Ρενέρντε
</H2>
ΣΤΗΝ ΠΑΤΡΑ βρέθηκε χθες ο Βέλγος ποδοσφαιριστής Ρόνι Βαν Ρενέρντε, όπου
ξεναγήθηκε από τους υπευθύνους της Παναχαϊκής στο γήπεδο της ομάδας και τα
γραφεία της ΠΑΕ. Σε δηλώσεις του, ο 28χρονος παίκτης είπε ότι «.. η πρόταση
της Παναχαϊκής είναι συμφέρουσα, αλλά θα πρέπει να συζητήσω πρώτα με την
οικογένειά μου και μετά θα απαντήσω».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O028</ED>
<ID>
ID:163650

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=8</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (ώρα έναρξης 5.00 μ.μ.) και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 5.00, 1.000 μέτρα

1. ΣΟΦΟΥΛΑ ΜΟΥ 58 Μερσινιάς&#0097

2. ΝΑΟΜΙ 57,5 Γεωργίου&#0095

3. ΣΙΛΒ. ΝΤΟΛΛΑΡ 57 Λάος&#0092

4. ΝΟΥΝΟΥΚΑ 56 Σταύρου&#0093

5. ΧΡΙΣΤΑ ΔΕΔΕ 56 Αντώνης&#0099

6. ΠΡΑΣ. ΘΥΕΛΛΑ 55,5 Μπρούσαλης&#00910

7. ΛΕΪΝΤΥ ΘΕΩΝΗ 55 Νικολαΐδης&#0094

8. ΔΗΜΗΤΣΑΝΑ 54 Περικλής&#0098

9. ΗΛΙΟΓΕΝΝΗΤΗ 55,5 Οικονομίδης&#0091

10. ΛΕΪΝΤΥ ΕΥΑ 54 Λιάκος&#0096

* Σε αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΠΡΑΣ. ΘΥΕΛΛΑ - ΔΗΜΗΤΣΑΝΑ (Ναόμι).

ΔΕΥΤΕΡΗ ΙΠΠΟΔΡΟΜΙΑ

Ώρα 5.30, 1.000 μέτρα

1. ΑΒΕΡΙΑ 58 Δάλαρης&#0091

2. ΑΙΣΘΗΣΗ 58 Σταύρου&#0093

3. ΗΛΕΙΑ 58 Λάος&#0098

4. ΛΑΟΜΗΔΕΙΑ 58 Οικονομίδης&#0097

5. ΝΤΑΝΣ. ΓΚΕΡΛ 58 Φίλιππος&#0096

6. ΛΕΪΝΤΥ ΑΜΑΛΙΑ 56 Αχιλλέας&#0092

7. ΑΝΑΛΑΜΠΗ 58 Αντώνης&#0099

8. ΗΜΙΘΕΑ 57,5 Βασίλης&#0094

9. ΗΡΩΔΙΑΣ 57,5 Γεωργίου&#0095

* Οι ίπποι 2-7 και 3-8-9 είναι ομόσταβλοι.

­ Υπόδ.: ΝΤΑΝΣΕΡ ΓΚΕΡΛ - ΛΑΟΜΗΔΕΙΑ (Αβερία).

ΤΡΙΤΗ ΙΠΠΟΔΡΟΜΙΑ

Ώρα 6.00, 1.000 μέτρα

1. ΑΜΟΡΙΑΝΗ 58 Ξυνός&#00910

2. ΑΥΘΕΝΤΙΚΗ 58 Βαλακούδ.&#0096

3. ΚΑΡΔΑΜΥΛΗ 58 Βασίλης&#0093

4. ΚΟΥΗΝ ΔΑΦΝΗ 58 Μερσινιάς&#0094

5. ΜΠΡΟΥΝΕΤΑ 58 Λιάκος&#0091

6. ΣΑΝΤΟ ΑΝΟΙΞΗ 58 Πρόφης&#0099

7. ΦΟΡΤΣΑ 58 Γ. Λύκας&#0092

8. ΑΛΙΚΟΥΛΑ 57,5 Σταύρου&#0095

9. ΗΛΥΡΙΑ 57,5 Λάος&#0097

10. ΦΕΓΓΑΡΟΦΩΤΗ 57 Οικονομίδης&#0098

* Σ' αυτήν την ιπποδρομία θα λειτουργήσουν Trio και Tri - Cast.

­ Υπόδ.: ΑΛΙΚΟΥΛΑ - ΑΥΘΕΝΤΙΚΗ (Μπρουνέτα).

ΤΕΤΑΡΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. Ζ·ΓΡΑΦΙΑ 58 Βασίλης&#00910

2. ΥΠΕΡΔΥΝΑΜΗ 56,5 Δάλαρης&#0098

3. ΑΓΓΕΛΑ ΜΟΥ 53,5 Περικλής&#0097

4. ΓΚΡΑΝ ΜΑΔΕΡ 53 Νικολαΐδης&#0093

5. ΦΕΣΤΙΒΑΛ 51,5 Βαλακούδ. Ν.&#0094

6. ΠΙΚΟΛΙΝΑ 51 Αλίκη&#0091

7. ΑΚΡΑΤΗΤΗ 51 Τσεργάς&#0095

8. ΖΩΟΦΙΛΗ 50 Αλέξανδρος&#0099

9. ΖΙΜΑΡΑ 54 Σίντλερ&#0092

10. ΑΣΤΑΡΤΗ 50 Λάος&#0096

* Οι ίπποι 1-9 και 6-10 είναι ομόσταβλοι.

­ Υπόδ.: ΥΠΕΡΔΥΝΑΜΗ - ΑΚΡΑΤΗΤΗ (Ζωόφιλη).

ΠΕΜΠΤΗ ΙΠΠΟΔΡΟΜΙΑ

Ώρα 7.00, 1.400 μέτρα

1. ΕΞΠΛΟΖΙΟΥΡ 58 Οικονομίδης&#0091

2. ΑΜΕΡ. ΝΑΓΚΕΤ 57 Σταύρου&#0096

3. ΜΙΣΤΥ ΜΟΥΝ 52 Βαλακούδ. Ν.&#0097

4. ΛΙΛΑ 54 Τσεργάς&#0098

5. ΕΞΩΤ. ΚΑΡΠΟΣ 51,5 Τσιριγώτης&#0095

6. ΧΡΥΣΤΑΛΕΝΙΟΣ 51 Νικολαΐδης&#0093

7. ΜΙΡΑΝΤΙΝΗ 50,5 Δούκας&#0092

8. ΕΞΩΤΙΚΗ 48,5 Μ. Καμούτση&#0094

­ ΜΑΚΕΔ/ΜΑΧΟΣ 50,5 Δάλαρης&#0099

* Ο ίππος ΜΑΚΕΔΟΝΟΜΑΧΟΣ τρέχει εκτός στοιχήματος.

* Σ' αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΕΞΩΤ. ΚΑΡΠΟΣ - ΜΙΣΤΥ ΜΟΥΝ (Αμερ. Νάγκετ).

ΕΚΤΗ ΙΠΠΟΔΡΟΜΙΑ

Ώρα 7.30, 1.800 μέτρα

1. ΔΙΑΠΡΕΠΗΣ 60,5 Οικονομίδης&#0093

2. ΦΛ. ΕΝ ΓΟΥΙΝΝ. 59 Γεωργίου&#0095

3. ΣΠΙΝΘ/ΒΟΛΟΣ 52 Αντώνης&#0097

4. ΣΚΑΡΛΕΤ 51,5 Λάος&#0092

5. ΧΙΟΥΚΟ 49 Τσεργάς&#0094

6. ΜΑΡΑΘΩΝ ΛΕΪΚ 45,5 Βαλακούδ. Ν.&#0096

7. ΤΟΤΝ. ΠΡΑΗΝΤ 48,5 Αλέξανδρος&#0091

­ Υπόδ.: ΔΙΑΠΡΕΠΗΣ - ΣΤΑΡΛΕΤ (Μαρ. Λέικ)

ΕΒΔΟΜΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΣΚΙΠΠΕΡ 58 Ζευγώλης&#0095

2. ΣΤΡΟΝ. ΝΙΚΟΣ 52 Γεωργίου&#0093

3. ΕΣΚΕΪΠ 51 Δούκας&#0097

4. ΝΟΟΥ ΜΕΡΣΥ 50 Μανώλης&#0092

5. ΕΚΑΤΟΝΤΑΡΧΟΣ 48,5 Αλέξανδρος&#0094

6. Λ. ΚΟΝΤΕΣΣΑ 48 Δάλαρης&#0091

7. ΜΙΚ. ΜΑΝΩΛΗΣ 47,5 Σγούρος&#0096

8. ΣΟΥΠΕΡΙΑ 48,5 Τσεργάς&#0098

­ Υπόδ.: ΣΚΙΠΠΕΡ - ΕΣΚΕΪΠ (Μικρός Μανώλης).

ΟΓΔΟΗ ΙΠΠΟΔΡΟΜΙΑ

Ώρα 8.30, 1.400 μέτρα

1. ΜΟΥΒ. ΕΓΟΥΕΪ 60,5 Γεωργίου&#0097

2. ΤΡΑΪΟΜΦ 60,5 Οικονομίδης&#0098

3. ΜΠΑΡΜΠΥ 53 Τσεργάς&#0096

4. ΤΟΤΝΑΜ. ΣΠΙΡΙΤ 52,5 Νικολαΐδης&#0091

5. ΚΗΠ ΔΕ ΟΘ 50 Μανώλης&#0095

6. ΣΑΝ ΡΙΚΟ 47 Αλίκη&#0093

7. ΕΛΑ ΦΙΛΕ ΜΟΥ 46,5 Βαλακούδ. Ν.&#0094

8. ΑΛΛΕ 48 Δάλαρης&#0092

­ Υπόδ.: ΜΟΥΒ. ΕΓΟΥΕΪ -ΜΠΑΡΜΠΥ (Έλα Φίλε Μου).

ΕΝΑΤΗ ΙΠΠΟΔΡΟΜΙΑ

Ώρα 9.00, 1.400 μέτρα

1. ΣΤΡΟΝ. ΒΑΪΟΣ 58 Ζευγώλης&#0096

2. ΚΑΜΟΡΑ ΠΑΣ 56,5 Πρόφης&#0091

3. ΜΑΡΑΘ. ΡΑΝΝΕΡ 54 Βαλακούδ. Ν.&#0098

4. ΣΙΛΒΕΡΙΝΟ 55 Νικολαΐδης&#0097

5. ΤΟΣΚΑΝΕΛΛΟ 55,5 Οικονομίδης&#0095

6. ΔΟΝΑ ΛΕΝΑ 52,5 Λάος&#0092

7. ΛΑΝΤΙΝ. ΚΡΑΦΤ 52,5 Δούκας&#0094

8. ΑΡΙΣΤΟΜΑΧΟΣ 49,5 Αντώνης&#0093

­ Υπόδ.: ΜΑΡΑΘΩΝ ΡΑΝΝΕΡ - ΣΙΛΒΕΡΙΝΟ (Αριστομάχος)

­ Δύο αουτσάιντερ: ΧΡΙΣΤΑ ΔΕΔΕ (1η) ­ ΧΡΥΣΤΑΛΕΝΙΟΣ (5η).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15859O029</ED>
<ID>
ID:163655

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O02&aa=9</URL></REF>


Article

<CATEGORY>vin10</CATEGORY>

 <H5>ΟΙ ΒΡΑΖΙΛΙΑΝΟΙ ΕΚΑΝΑΝ ΕΠΙΔΕΙΞΗ ΙΣΧΥΟΣ ΣΤΟΥΣ ΑΓΓΛΟΥΣ (1-0)
</H5><H2>Μονόλογος
</H2>
Ο σκόρερ Ρομάριο δέχεται τα συγχαρητήρια των συμπαικτών του

ΛΥΩΝ

ΤΗΝ ΠΡΩΤΗ (και τελευταία) της νίκη στο Τουρνουά της Γαλλίας πέτυχε η Βραζιλία
επί της Αγγλίας με 1-0, φεύγοντας έτσι αήττητη από την έδρα του 16ου
Παγκοσμίου Κυπέλλου.

Η Σελεσάο τείνει να γίνει κακός δαίμονας για τους Άγγλους, αφού και πάλι τούς
έσπασε ένα σερί αγώνων χωρίς ήττα (10), ενώ ταυτόχρονα δεν τους επέτρεψε να
φτάσουν τις επτά συνεχόμενες νίκες και να ισοφαρίσουν το ρεκόρ του 1966.

Ο αγώνας ήταν ένας μονόλογος των Βραζιλιάνων, που έκαναν επίδειξη υψηλής
τεχνικής, θέλοντας ίσως να υποδηλώσουν με αυτόν τον τρόπο τη διαφορά που
υπάρχει ανάμεσα στα δύο συγκροτήματα.

Αίσθηση προκάλεσε και η «κοκορομαχία» των δύο πιο ακριβοπληρωμένων
ποδοσφαιριστών του κόσμου, Ρονάλντο και Σίρερ, οι οποίοι απ' ό,τι φαίνεται
επηρεάστηκαν από τα δημοσιεύματα του διεθνούς Τύπου (ποιος είναι καλύτερος,
ποιος αξίζει τα λεφτά του κ.λπ.).

Το μοναδικό τέρμα του αγώνα πέτυχε με θαυμάσιο πλασέ ο Ρομάριο στο 61'.

ΜΟΝΟ ΝΙΚΗ

«Θέλω να κερδίσετε πάση θυσία. Δεν θα δείτε τον αγώνα σαν φιλικό. Θα τρέξετε,
θα ιδρώσετε, θα ματώσετε».

Την εντολή αυτή έδωσε ο Εμέ Ζακέ στους Γάλλους διεθνείς που θα παραταχθούν
απόψε εναντίον της Ιταλίας στο Παρκ Ντε Πρενς.

Οι Γάλλοι επιθυμούν να κλείσουν νικηφόρα το τουρνουά που διοργάνωσαν για
ψυχολογικούς λόγους.

Ο Γάλλος κόουτς χαρακτήρισε την αναμέτρηση με τη Σκουάντρα Ατζούρα σαν την πιο
σημαντική στο τουρνουά, λόγω των συνθηκών που δημιούργησαν τα αποτελέσματα των
προηγούμενων αγώνων.

Μάλιστα, ο Ζακέ για πρώτη φορά από τότε που κάθισε στον πάγκο των «πετεινών»
δέχτηκε σκληρή κριτική από τον Τύπο για τις επιλογές του και τους πολλούς
παίκτες που χρησιμοποιεί στις ίδιες θέσεις.

Πιο χαλαρή είναι η κατάσταση στην Εθνική Ιταλίας, αφού ο Τσέζαρε Μαλντίνι
γνωρίζει καλύτερα από τον καθένα πως οι παίκτες του είναι κουρασμένοι από τους
συνεχείς αγώνες.

Μάλιστα, το μόνο θέμα που συζητούν οι περισσότεροι Ιταλοί διεθνείς είναι το
πώς θα περάσουν τις καλοκαιρινές τους διακοπές που αρχίζουν επίσημα από αύριο.

Μάλιστα, ο Μαλντίνι προτίθεται να χρησιμοποιήσει μια πειραματική ομάδα,
εκμεταλλευόμενος και τους πολλούς τραυματισμούς. Έτσι, αναμένεται να
χρησιμοποιήσει στη μεσαία γραμμή τους Τζόλα, Λομπάρντο, Ντι Ματέο, ενώ
αμετακίνητοι από την επίθεση παραμένουν οι Βιέρι, Ντελ Πιέρο. Αμφίβολος είναι
ο αρχηγός Πάολο Μαλντίνι λόγω τραυματισμού, ενώ δεν αποκλείεται να
χρησιμοποιηθούν οι Στέφανο Τορίσι και Αλεσάντρο Νέστα.

Ο αγώνας θα μεταδοθεί στις 21.45 από την ΕΤ1.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15859O031</ED>
<ID>
ID:163506

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O03&aa=1</URL></REF>


Article

<CATEGORY>vin10</CATEGORY>

 <H2>Η «σιδηρά κυρία» του Μουντιάλ
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

«ΚΥΡΙΟΙ, καλησπέρα σας. Θα ήθελα να σας καλωσορίσω και να σας παρουσιάσω την
Μαντάμ Σεκιουριτέ, Ντομινίκ Σπινόζι. Είναι η επικεφαλής της ασφάλειας του
Παγκοσμίου Πρωταθλήματος».

Ο Φερνάντ Σαστρ, πρόεδρος της οργανωτικής επιτροπής του Παγκοσμίου Κυπέλλου
1998 της Γαλλίας, συνοδευόμενος από τον Μισέλ Πλατινί και τον εκπρόσωπο Τύπου
της ΦΙΦΑ Κιθ Κούπερ, αιφνιδίασε τους εκπροσώπους των μέσων επικοινωνίας στο
Κέντρο Τύπου, στο στάδιο της Λυών. Και όπως ήταν φυσικό, οι ερωτήσεις και το
ενδιαφέρον μας πολλαπλασιάστηκαν όταν η κυρία Σπινόζι, με σιγουριά και
αυτοπεποίθηση, άρχισε να μας εξηγεί τον τρόπο με τον οποίο οι οργανωτές τού
προσεχούς Μουντιάλ θα εξασφαλίσουν την «ηρεμία και κυρίως την ασφάλεια όλων
όσων πάρουν μέρος και βρεθούν στη Γαλλία το 1998, στη διάρκεια των τελικών».

«Κάναμε σήμερα (σ.σ.: την Κυριακή) μια γενική δοκιμή στη Λυών για τα μέτρα
ασφαλείας που ετοιμαζόμαστε να εφαρμόσουμε τον επόμενο χρόνο. Πιστεύουμε ότι
έχουν μέχρι στιγμής λειτουργήσει ικανοποιητικά. Θα πάμε καλύτερα ύστερα από
366 ημέρες.

Στην ερώτηση «ποιο είναι το μυστικό της επιτυχίας σε ανάλογες περιπτώσεις και
πώς θεωρεί δεδομένη την επιτυχία των αγώνων από πλευράς ασφάλειας», η Ντομινίκ
Σπινόζι έδωσε μια απρόσμενη απάντηση:

«Σκοπός μας είναι να βλέπουμε και να θεωρούμε τους φιλάθλους όχι ως αναρχικούς
και ταραξίες, αλλά ως πελάτες μιας αθλητικής εκδήλωσης και ψυχαγωγίας».

Ποια είναι η κομψή κυρία που κέρδισε τη μάχη, αλλά πήρε και το ρίσκο η
οργανωτική επιτροπή, ώστε να αναθέσει το δύσκολο έργο της ασφάλειας σε μια γυναίκα;

Η Ντομινίκ Σπινόζι, 40 χρόνων σήμερα, από το Μονπελιέ, με ρίζες καταγωγής στην
Κορσική, τέως αθλήτρια του βόλεϊ, ανέλαβε τη θέση αυτή ύστερα από διαγωνισμό.

Στην προϋπηρεσία της καταγράφονται ως υπεύθυνη ασφάλειας στο υπουργείο
Αθλητισμού, ενώ ήταν επικεφαλής για τα μέτρα ασφάλειας της Φόρμουλα 1.

Εκεί γνωρίστηκε με τον Ζακ Λαμπέρ, τέως επιθεωρητή στη Νιέβρ και σήμερα γενικό
διευθυντή του «Φρανς-'98».

Το 1992 ανέλαβε την ίδια θέση για τους Ολυμπιακούς της Άλμπερτβιλ και από το
1995 το Μουντιάλ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15859O032</ED>
<ID>
ID:163554

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O03&aa=2</URL></REF>


Article

<CATEGORY>vin10</CATEGORY>

 <H2>Φιέστα στη Βολιβία
</H2>
ΜΕ ΤΗΝ αναμέτρηση Χιλής - Παραγουάης ανοίγει στη Βολιβία, ξημερώματα Πέμπτης,
η αυλαία του 38ου Ποδοσφαιρικού Πρωταθλήματος της Λατινικής Αμερικής,
γνωστότερου ως Κόπα Αμέρικα.

Η φετινή διοργάνωση είναι ίσως η πιο υποβαθμισμένη, στα 81 χρόνια της ιστορίας
της. Αιτία, ο κακός προγραμματισμός της Συνομοσπονδίας της Λατινικής Αμερικής,
αφού συνέπεσαν οι αγώνες του Κόπα Αμέρικα με τους αγώνες της προκριματικής
φάσης του Μουντιάλ '98.

Έτσι, η πλειοψηφία των 12 ομάδων που θα συμμετάσχουν θα στηριχτούν σε νεαρούς,
ως επι το πλείστον, παίκτες. Η διοργανώτρια Βολιβία, που έχει χάσει κάθε
ελπίδα πρόκρισης στα τελικά του Μουντιάλ και η Βραζιλία (ως κάτοχος του
Παγκοσμίου Κυπέλλου δεν δίνει αγώνες στα προκριματικά) θα παραταχθούν πλήρεις
και θεωρούνται ήδη φαβορί για την κατάκτησει του βαρύτιμου τροπαίου.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15859O033</ED>
<ID>
ID:163595

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O03&aa=3</URL></REF>


Article

<CATEGORY>vin10</CATEGORY>

 <H2>Οι Ιταλοί... στέλνουν τον Σαβίτσεβιτς στον Ολυμπιακό
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Σαβίτσεβιτς έρχεται στον Πειραιά, σύμφωνα με τους Ιταλούς

Ο ΟΛΥΜΠΙΑΚΟΣ ενδιαφέρεται για την απόκτηση του Ντέγιαν Σαβίτσεβιτς(!). Ιταλοί
δημοσιογράφοι «φέρνουν» τον Γιουγκοσλάβο άσο της Μίλαν «δανεικό» στον Πειραιά
και ανέφεραν χθες ότι είχε πρόσφατα συνάντηση στο Βελιγράδι με τον Ντούσαν Μπάγιεβιτς!

Η «Κοριέρε Ντέλα Σέρα» έγραψε ότι ο Ολυμπιακός ενδιαφέρεται για τον
Γιουγκοσλάβο διεθνή μέσο της Μίλαν: «Η Μίλαν πέτυχε να βάλει στο παιχνίδι των
μεταγραφών τους Σαβίτσεβιτς, Μπάτζιο, Σιμόνε. Ο Ολυμπιακός και η Μαρσέιγ πήραν
πληροφορίες από τη Μίλαν για την παραχώρηση του Σαβίτσεβιτς. Ο Ντούσαν
Μπάγιεβιτς, που είναι προπονητής στην ελληνική ομάδα, φαίνεται ότι θέλει να
συνεργαστεί με τον διάσημο συμπαίκτη του».

Για το ενδιαφέρον του Ολυμπιακού έγραψε και μία άλλη εφημερίδα του Μιλάνου, η
«Τζορνάλε», ιδιοκτήτης της οποίας είναι ο πρόεδρος της Μίλαν Σίλβιο Μπερλουσκόνι.

Πάντως, ο Ντούσαν Μπάγιεβιτς διέψευσε τα περί Σαβίτσεβιτς: «Δεν είναι αλήθεια.
Δεν ξέρω τι γράφουν και τι λένε οι Ιταλοί».

Ο πρόεδρος του Ολυμπιακού Σωκράτης Κόκκαλης, σε ομιλία που είχε σε εκδήλωση
στο κλαμπ των φιλάθλων του Ολυμπιακού στη Σόφια, τόνισε: «Κυνηγάμε μεγάλα
ονόματα από το εξωτερικό. Όλα είναι ανοιχτά».

Στο μεταξύ ο Ολυμπιακός εξετάζει το ενδεχόμενο της απόκτησης του 24χρονου
Γεωργιανού διεθνούς της τουρκικής Τραπζονσπόρ Σότορ Αρβελάτζε.

Ο κ. Κόκκαλης θα παρουσιάσει σήμερα στο ΣΕΦ την πρόταση του Ολυμπιακού για την
«επισκευή-ανακαίνιση και εκσυγχρονισμό του Σταδίου Καραϊσκάκη». Επίσης θα
παρουσιαστεί μακέτα του νέου σταδίου. Παρών θα είναι ο Ντούσαν Μπάγιεβιτς.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15859O041</ED>
<ID>
ID:163507

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O04&aa=1</URL></REF>


Article

<CATEGORY>vin10</CATEGORY>

 <H2>Προτάσεις σε δύο
</H2>
Προθεσμία ζήτησε ο Βελλής για να σκεφθεί την πρόταση του Αθηναϊκού

ΣΥΝΑΝΤΗΣΗ με τον Χρήστο Βελλή και τον Σωτήρη Μαυρομμάτη είχε χθες ο Σπύρος
Καλογιάννης. Ο πρόεδρος του Αθηναϊκού μίλησε με τους δύο ποδοσφαιριστές των
οποίων τα συμβόλαια τελείωσαν, τους έκανε αντίστοιχες προτάσεις και περιμένει
τις απαντήσεις τους. Οι δύο παίκτες ζήτησαν λίγες ημέρες προθεσμία, για να
απαντήσουν, αφού συζητούν και με κάποιες άλλες ομάδες. 
Η διοίκηση των «Λόρδων» ήδη έχει αρχίσει το «ψάξιμο» για την ανεύρεση κάποιων
κοινοτικών ποδοσφαιριστών, ενώ το όνομα του νέου προπονητή της ομάδας θα
ανακοινωθεί μέχρι το τέλος της εβδομάδας. 
Υπάρχουν στη λίστα τα ονόματα δύο-τριών τεχνικών, αλλά φαίνεται ότι ο Σπύρος
Καλογιάννης έχει ήδη αποφασίσει για τον διάδοχο του Χρήστου Αρχοντίδη, αλλά
λόγοι τακτικής δεν του επιτρέπουν να το ανακοινώσει ακόμα.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15859O042</ED>
<ID>
ID:163555

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O04&aa=2</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Δόθηκαν απαντήσεις
</H2>
ΑΠΑΝΤΗΣΕΙΣ σε αρκετά προβλήματα, που απασχολούν την ομάδα του, προσπάθησε να
δώσει χθες ο πρόεδρος της ΠΑΕ Εθνικός, σε συνέντευξη Τύπου. Μεταξύ άλλων, είπε
ότι δεν πουλά τις μετοχές του και ότι μόνον αν βρεθεί κάποιος αγοραστής που να
πληροί αρκετές προϋποθέσεις θα τις έδινε. Ακόμα, ανέφερε ότι δεν πρόκειται να
φύγουν οι ποδοσφαιριστές που είχε ζητήσει να απομακρυνθούν ο Γιάννης
Παθιακάκης, γιατί μπορεί να κάνουν στον νέο τεχνικό της ομάδας.

Σε ό,τι αφορά τον προπονητή, τόνισε ότι έχουν γίνει οι συζητήσεις με κάποιον,
του οποίου το όνομα δεν θέλησε να αποκαλύψει (σ.σ. εννοεί τον Στάθη
Σταθόπουλο), και ότι θα τον ανακοινώσει μόλις υπογράψουν το συμβόλαιό του.
Πάντως, οι συζητήσεις με τον κ. Σταθόπουλο έχουν προχωρήσει. Παρ' όλα αυτά, ο
τεχνικός σκέφτεται ακόμα κάποιες καταστάσεις που υπάρχουν στην ομάδα και γι'
αυτό δεν έχει επέλθει η οριστική συμφωνία.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15859O043</ED>
<ID>
ID:163596

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O04&aa=3</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Στόχος οι νίκες ανόδου
</H2>
ΜΙΑ ΝΙΚΗ χρειάζονται ο Εθνικός Αστέρας (Νότιος Όμιλος) και η Αναγέννηση
Καρδίτσας (Βόρειος Όμιλος) για να εξασφαλίσουν το «εισιτήριο» της ανόδου, στη
σημερινή προτελευταία (33η) αγωνιστική του πρωταθλήματος της Γ' Εθνικής. Ο
Εθνικός Αστέρας υποδέχεται τον Παναιγιάλειο, ενώ η Αναγέννηση Καρδίτσας
κοντράρεται εκτός έδρας με τους Αμπελόκηπους. Οι υπόλοιποι αγώνες: Νότιος
Όμιλος (18.00): Μαρκό-Εργοτέλης, Καλλιθέα-Πάτρα, Κέρκυρα-Ηλυσιακός, Αγ.
Νικόλαος-Αιγάλεω, Αιολικός-Ενωση Ρ.Δ., Ιάλυσος-Ατρόμητος Αθ.,
Ναυπακτιακός-Κόρινθος, Ηρόδοτος-Βαρβασιακός.

Βόρειος Όμιλος (18.00): Ορέστης Ορ.-Νιγρίτα, Αν. Γιαννιτσών-Αετός Σκ., Αν.
Αρτας-Πιερικός, Τύρναβος-Λαμία, Ολυμπιακός Β.-Αγρ. Αστέρας, Λύκοι-Ηρακλής
Πτολ., Ποσειδών Ν.Μ.-Απολλων Λαρ., Αν. Κολινδρού-Αλμωπός Αρ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15859O044</ED>
<ID>
ID:163613

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O04&aa=4</URL></REF>


Article

<CATEGORY>vin10</CATEGORY>

 <H5>«Η ΔΟΥΛΕΙΑ ΠΟΥ ΚΑΝΟΥΜΕ, ΕΚΤΟΣ ΑΠΟ ΑΓΩΝΑΣ, ΕΙΝΑΙ ΚΑΙ ΜΠΙΖΝΕΣ», ΑΠΑΝΤΗΣΕ Ο
ΚΑΝΚΟΥΝΕΝ, ΟΤΑΝ ΡΩΤΗΘΗΚΕ ΓΙΑ ΤΙΣ ΕΝΤΟΛΕΣ ΤΗΣ ΦΟΡΝΤ
</H5><H2>Όλα μέσα στο παιχνίδι
</H2>
<AUTHOR>ΓΙΑΝΝΗΣ ΝΤΡΕΝΟΓΙΑΝΝΗΣ</AUTHOR>

Ο Κάρλος Σάινθ, με Φορντ Έσκορτ, ήταν ο νικητής του 44ου Ράλι Ακρόπολις, αφού
έτσι το θέλησε η ομάδα του

ΠΛΗΘΟΣ ΚΟΣΜΟΥ είχε μαζευτεί από νωρίς το απόγευμα στον χώρο του Ζαππείου για
να παρακολουθήσει τα «ιερά τέρατα» του αυτοκινήτου να καταφθάνουν στον χώρο
του τερματισμού. Οι Σάινθ και Κάνκουνεν πραγματικά αποθεώθηκαν και παρά το
γεγονός ότι τους βαθμούς του νικητή τούς πήρε ο Σάινθ, και οι δύο μαζί με τα
Φορντ Έσκορτ και τους συνοδηγούς τους ανέβηκαν στην τιμημένη ράμπα του νικητή. 
Βέβαια, οι επιδοκιμασίες του κόσμου μετατράπηκαν σε αποδοκιμασίες, όταν κανείς
τους δεν έκανε άτυπη επίδειξη ικανοτήτων, κάνοντας τα θηρία των 300 ίππων να
στριφογυρίζουν! Έμελε στον πρώτο Έλληνα οδηγό του Ακρόπολις, τον Άρη Βωβό, να
πάρει όχι μόνο τα περισσότερα χειροκροτήματα, αλλά και τις ιαχές ευχαρίστησης
των θεατών, όταν το Σουμπαρού Ιμπρέζα «χόρεψε» καίγοντας λάστιχο.

Στη συνέντευξη Τύπου που ακολούθησε η ατμόσφαιρα ήταν βαριά και όλοι περίμεναν
την «κακιά» ερώτηση στους δύο πρώτους: «Δεχθήκατε εντολές από την ομάδα να
αλλάξετε θέσεις;». Τον λόγο πήρε ο 4τράκις παγκόσμιος πρωταθλητής.

Γιούχα Κάνκουνεν: «Δεν θα ήθελα να μιλήσουμε για εντολές από την ομάδα. Αυτή η
δουλειά που κάνουμε είναι ιδιαίτερα σκληρή, αλλά ταυτόχρονα είναι... μπίζνες.
Σ' αυτό το παιχνίδι ανακατεύονται πολλοί άνθρωποι που πρέπει να δουλέψουν.
Κατά τη γνώμη μου, αυτό που έγινε είναι κομμάτι από το παιχνίδι ­ και τίποτε παραπάνω!».

Η αποστομωτική του απάντηση έκανε τους δεκάδες δημοσιογράφους να
χειροκροτήσουν με την ψυχή τους τον βετεράνο οδηγό αγώνων, ο οποίος
συμπλήρωσε: «Είμαι ευτυχής για τη δεύτερη θέση που κατέκτησα. Πριν από ένα
μήνα σκεφτείτε ότι δεν είχα δουλειά και τώρα που ο γέρος ξαναγύρισε στους
αγώνες θα κάνει ό,τι μπορεί για να βοηθήσει τον Κάρλος (Σάινθ) να κερδίσει το
παγκόσμιο πρωτάθλημα!».

Ο Κάρλος Σάινθ συμφώνησε απολύτως με τα λεγόμενα του Κάνκουνεν και ήταν
ευχαριστημένος με την πρώτη του φετινή νίκη, αν και ιδιαίτερα σκεπτικός!

Για τον Τόμι Μάκινεν τα πράγματα ήταν πιο εύκολα, αφού επισήμως η ομάδα του
είχε δηλώσει ότι έδωσε εντολές να του προσφέρει ο Μπερνς την τρίτη θέση, ώστε
να πάρει τον πολύτιμο έξτρα βαθμό. Με αρκετή δόση χιούμορ δήλωσε:

«Θα ήθελα και ο φίλος μου ο Γιούχα (Κάνκουνεν) να με βοηθήσει, αλλά βλέπετε
δεν μπορεί!», οπότε ο Κάνκουνεν τού απάντησε γελώντας: «Νομίζεις ότι είμαστε φίλοι!».

Πάντως, για το πόσο σκληρό μπορεί να είναι ένα Ράλι Ακρόπολις μίλησε ο
πολύπειρος συνοδηγός του Μάκινεν, Σέπο Χαριάν: «Το φετινό ήταν ένα τυπικό
Ακρόπολις. Όσο για εκείνους που το λένε σκληρό θα πρέπει να τους πω ότι πριν
μερικά χρόνια κάναμε τα διπλάσια χιλιόμετρα σε ειδικές-"σπαστήρια" και πολλοί
από εμάς τους παλιούς κατάφερναν να επιβιώσουν!».

Για τελευταίο αφήσαμε τον πρώτο Έλληνα Άρη Βωβό: «Ήταν το πιο σκληρό Ακρόπολις
που έχω συμμετάσχει. Ήμασταν λίγο άτυχοι που έσπασε η ζάντα, διαφορετικά
πιστεύω ότι θα είχαμε πάρει την 5η θέση στη γενική κατάταξη. 
Τώρα για όσους θα ήθελαν έναν Έλληνα οδηγό στην πρώτη τριάδα, έχω να πω ότι
εκείνο που λείπει από εμάς είναι η συνεχής εμπλοκή με το άθλημα. Βλέπετε, το
αυτοκίνητό μου κοστίζει 200 εκατομμύρια και εγώ αύριο το πρωί θα πρέπει να πάω
στο γραφείο μου!».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15859O045</ED>
<ID>
ID:163629

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O04&aa=5</URL></REF>


Article

<CATEGORY>vin10</CATEGORY>

 <H5>ΣΥΝΕΝΤΕΥΞΗ ΤΟΥ ΣΑΪΝΘ
</H5><H2>ΣΤΟ ΦΙΝΑΛΕ
</H2><H2>Πρώτος με... εντολή άνωθεν
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

Ο Κάρλος Σάινθ (αριστερά) δείχνει να μην το πιστεύει ότι είναι νικητής και ο
Γιούχα Κάνκουνεν (δεξιά) χαμογελάει με νόημα

ΜΕ ΕΝΤΟΛΗ... άνωθεν ο Ισπανός Κάρλος Σάινθ, με συνοδηγό των Λουίς Μόγια και
Φορντ Έσκορτ, αναδείχθηκε νικητής του 44ου Ράλι Ακρόπολις, που ολοκληρώθηκε
χθες. Πρώτο ελληνικό πλήρωμα, στην 9η θέση της γενικής, ο Άρης Βωβός με τον
Γιάννη Αλβανό και Σουμπαρού Ιμπρέζα. Όλα λοιπόν ξεκίνησαν χθες το πρωί, όταν
οι δημοσιογράφοι ρώτησαν τον μέχρι τότε πρώτο της γενικής κατάταξης Γιούχα
Κάνκουνεν, με το δεύτερο Φορντ Έσκορτ, αν η ομάδα θα του δώσει οδηγίες να
κόψει ρυθμό ώστε να περάσει ο Σάινθ εμπρός. Ο 34χρονος, τέσσερις φορές
παγκόσμιος πρωταθλητής, δεν δίστασε να απαντήσει: «Ρωτήστε τον Γουίλσον». Και
το αφεντικό της αγωνιστικής ομάδας της Φορντ έδωσε την εντολή, που εξετελέσθη
κατά τον καλύτερο τρόπο.

Στην προτελευταία ειδική, στον Καρακόλιθο, ο Γιούχα Κάνκουνεν, ως καλός
επαγγελματίας, έκοψε τον ρυθμό του με αποτέλεσμα ο Κάρλος Σάινθ να καλύψει τη
διαφορά που τους χώριζε και να βρεθεί στην πρώτη θέση της γενικής και μάλιστα
με 19 δευτερόλεπτα διαφορά από τον «ομόσταβλό» του. Στην τελευταία ειδική τα
πράγματα έμειναν αναλλοίωτα, με τον Ισπανό, δύο φορές παγκόσμιο πρωταθλητή, να
τερματίζει για τρίτη φορά στο πρώτο βάθρο του Ακρόπολις (1990, 1994 οι δύο
προηγούμενες) με διαφορά 17 δευτερολέπτων από τον Κάνκουνεν.

Οι άνθρωποι της Φορντ ήθελαν νικητή του Ακρόπολις τον Σάινθ, αφού ο Ισπανός
πρόσθεσε άλλους 10 βαθμούς στο ενεργητικό του, φθάνοντας τους 28. Έτσι
εξακολουθεί να βρίσκεται μέσα στο κυνήγι του τίτλου του παγκόσμιου πρωταθλητή,
αφού: Ο Μακ Ρέι έμεινε στους 32 βαθμούς (εγκατέλειψε νωρίς), ενώ ο Τόμι
Μάκινεν με τους 4 βαθμούς που πήρε έφθασε τους 42 και βρίσκεται επικεφαλής στη
βαθμολογία των οδηγών. Εκτός όμως από τη Φορντ και η Μιτσουμπίσι, με
ομολογουμένως περισσότερο εμφανή τρόπο, «επενέβη» στα αποτελέσματα του Ράλι
Ακρόπολις. Βλέποντας τον Βρετανό Ρίτσαρντ Μπερνς να προηγείται μέσα στον αγώνα
του Τόμι Μάκινεν, έδωσε εντολή στον πρώτο για... καπέλο. Και ο Μπέρνς στην
τελευταία ανασυγκρότηση «έφαγε» καπέλο τριών λεπτών για προπορεία, με
αποτέλεσμα ο Φινλανδός, παγκόσμιος πρωταθλητής του 1996, να «περάσει» στην
τρίτη θέση και φυσικά να πάρει τους υπερπολύτιμους γι' αυτόν και την ομάδα του
βαθμούς. Από τα 101 πληρώματα, που ξεκίνησαν το πρωί της Κυριακής από τον Ιερό
Βράχο της Ακροπόλεως, έφθασαν χθες το απόγευμα στο Ζάππειο τα 53. Άλλο ένα
δείγμα της σκληρότητας του εθνικού μας αγώνα.

Δεξιά: Ο Άρης Βωβός, με Σουμπαρού Ιμπρέζα, ήταν πρώτος Έλληνας, στην 9η θέση.

Πρώτο ελληνικό πλήρωμα οι Βωβός - Αλβανός με Σουμπαρού Ιμπρέζα, στην ένατη
θέση της γενικής, ενώ μία θέση πίσω (10η γενικής) το πλήρωμα του Φορντ Έσκορτ
με τους Κύρκο - Πάνου.

Στην κατηγορία Ν πρώτος Έλληνας ο Παύλος Μοσχούτης (21ος γενικής) με Μαζντα, ο
«Ντιμ» κέρδισε με Ρενό Κλιό την κατηγορία F2 (17ος γενικής), ενώ στα 1.300
κ.ε. πρώτος Έλληνας ο Ζήβας με Τογιότα. Στα αξιοσημείωτα του αγώνα, ο
τερματισμός των 7 από τα 8 Νισάν Μίκρα, που μετέχουν στο Μικρα Τσάλεντζ.

«ΔΕΝ ΕΙΜΑΙ προληπτικός, αλλά δεν μου αρέσουν και οι μαύρες γάτες», αναφέρει
μεταξύ άλλων σε αποκλειστική του συνέντευξη στο Auto ΝΕΑ (σελ. 6-7), ο νικητής
του Ράλι Ακρόπολις, Κάρλος Σάινθ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15859O051</ED>
<ID>
ID:163508

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O05&aa=1</URL></REF>


Article

<CATEGORY>vin10</CATEGORY>

 <H5>ΓΙΑΝΝΑΚΗΣ: ΔΕΙΞΑΜΕ ΕΛΛΕΙΨΗ ΑΥΤΟΣΥΓΚΕΝΤΡΩΣΗΣ ΣΤΑ ΡΙΜΠΑΟΥΝΤ, ΤΑ ΔΥΝΑΤΑ ΜΑΤΣ ΘΑ
ΜΑΣ ΒΟΗΘΗΣΟΥΝ ΣΤΗ ΣΥΝΕΧΕΙΑ
</H5><H5>ΤΟ ΜΑΤΣ
</H5><H5>Μας έλειπε η εμπειρία
</H5><H5>ΑΚΡΟΠΟΛΙΣ
</H5><H5>Αμφιβολίες για Παπανικολάου στο τουρνουά
</H5><H2>Η σκληρή δουλειά έφερε την κούραση
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Γιαννάκης - Ομπράντοβιτς. Ο ομοσπονδιακός τεχνικός είναι μεγαλύτερος σε ηλικία
από τον Σέρβο συνάδελφό του, αλλά σίγουρα ονειρεύεται να κατακτήσει τους
τίτλους του

«ΥΣΤΕΡΟΥΜΕ ακόμα στην άμυνα και θα πρέπει να δουλέψουμε πολύ στη συνέχεια
προκειμένου να παίξουμε σαν μια γροθιά. Βέβαια ο αντίπαλός μας ήταν πολύ
δυνατός και τέτοια ματς θα μας βοηθήσουν για τη συνέχεια».

Ο Παναγιώτης Γιαννάκης δεν έμεινε απόλυτα ικανοποιημένος από την εμφάνιση της
Εθνικής, αλλά είχε την ευκαιρία να βγάλει αρκετά συμπεράσματα.

«Μην ξεχνάμε ότι είμαστε μία νέα ομάδα με παίκτες που δεν είχαν την ευκαιρία
να πρωταγωνιστήσουν στις ομάδες τους. Μέχρι τώρα δουλέψαμε αρκετά σκληρά και
οι παίκτες μου έχουν αρχίσει να νιώθουν λίγο κούραση. Όμως συνεχίζουμε», είπε
ο ομοσπονδιακός τεχνικός μας, που δεν έδειξε να ανησυχεί από το γεγονός ότι ο
πρώτος ριμπάουντερ της Εθνικής ήταν χθες ο Άγγελος Κορωνιός.

«Έχω ξαναπεί ότι το ριμπάουντ είναι θέμα θέλησης, το να πας πρώτος στην μπάλα.
Απλά σε αυτόν τον τομέα δείξαμε έλλειψη αυτοσυγκέντρωσης», τόνισε ο Παναγιώτης Γιαννάκης.

Ο Νίκος Οικονόμου από την πλευρά του τόνισε: «Ήταν το 4ο παιχνίδι που δώσαμε
όλοι μαζί και συνεχίζουμε με σκληρή δουλειά. Η όρεξη υπάρχει και πιστεύω ότι
στη συνέχεια θα τα καταφέρουμε. Σίγουρα χρειάζεται υπομονή».

Από την πλευρά του ο Ζέλικο Ομπράντοβιτς μίλησε με κολακευτικά λόγια για την
Εθνική μας: «Η Ελλάδα βρίσκεται σε καλό δρόμο. Σήμερα και οι δύο ομάδες ήταν
κουρασμένες, ενώ σε αυτή τη χρονική περίοδο αυτό το τεστ ήταν καλό. Η ομάδα
μας χρειάζεται βελτίωση στο τρέξιμο και στην άμυνα».

Ο Πρέντραγκ Ντανίλοβιτς, που δημιούργησε ένα μικροεπεισόδιο στον προχθεσινό
φιλικό, τα έβαλε με όλους: «Οι Έλληνες δημοσιογράφοι είναι ψεύτες. Δεν
επρόκειτο να έρθω στην Ελλάδα, αφού οι Έλληνες δεν πληρώνουν μπροστά τα
χρήματα, ούτε κάνουν μακροχρόνια συμβόλαια».

Προπόνηση στα συστήματα έκανε συνεχώς χθες ο Παναγιώτης Γιαννάκης. Στη φωτό με
τον Φραγκίσκο Αλβέρτη

Ο ΠΑΝΑΓΙΩΤΗΣ Γιαννάκης έβγαλε χρήσιμα συμπεράσματα από το χθεσινό δεύτερο
φιλικό με τη Γιουγκοσλαβία (79-82). Κυρίως, το γεγονός ότι οι Έλληνες παίκτες
εύκολα παρασύρονται από τον ρυθμό του αγώνα και δεν έχουν το καθαρό μυαλό να
αντιδράσουν στα κρίσιμα σημεία. 
Η ελληνική ομάδα ηττήθηκε χθες, επειδή δεν είχε την απαιτούμενη εμπειρία στα
τελευταία τρία λεπτά, αλλά κυρίως από το γεγονός ότι δέχθηκε ένα σερί 13-0 σε
τρία λεπτά και το σκορ έγινε 70-61 (στο 33.30) σε 70-74 (36.30). Ήταν ένα
διάστημα στο οποίο ο Γιαννάκης πραγματοποίησε αρκετές αλλαγές (αγωνίστηκαν οι
Καλαϊτζής, Μάγλος), αλλά κι οι διεθνείς υπέπεσαν σε αρκετά λάθη.

Ο ομοσπονδιακός τεχνικός χρησιμοποιησε ως βασικό πλέι μέικερ τον Κορωνιό, ο
οποίος βοηθησε την ελληνική ομάδα τόσο οργανωτικά όσο και αμυντικά (μάρκαρε
τον Τζόρτζεβιτς). Στο 28' ο Κορωνιός υπέπεσε στο τέταρτο φάουλ, εκνευρίστηκε,
δέχθηκε τεχνική ποινή και η αποχώρησή του ήταν σημαντική απώλεια για την
Εθνική. Πρόβλημα όμως, υπήρχε και στο μαρκάρισμα του Πρέντραγκ Ντανίλοβιτς. Ο
Σιγάλας τα κατάφερε αρκετά καλά, όχι όμως και ο Παταβούκας.

Ένα αρνητικό στοιχείο για την ελληνική ομάδα ήταν τα ριμπαόυντ. Οι
Γιουγκοσλάβοι κυριάρχησαν, ενώ οι ψηλοί της Εθνικής δεν βοήθησαν. Είναι
χαρακτηριστικό, ότι πρώτος ριμπάουντερ της Εθνικής ήταν ο Κορωνιός! Νίκος
Οικονόμου και Γιώργος Σιγάλας ήταν οι καλύτεροι παίκτες της Εθνικής, ενώ τη
ζημιά από τη Γιουγκοσλαβία, έκαναν οι Τόπιτς και Ντανίλοβιτς. Πάντως, η
φιλοσοφία του Παναγιώτη Γιαννάκη φαίνεται ότι έχει γίνει κατανοητή από τους
διεθνείς, αφού στο μεγαλύτερο διάστημα του ματς η άμυνα ήταν αρκετά καλή, ενώ
έγιναν προσπάθειες και για αιφνιδιασμούς.

Ο ΔΗΜΗΤΡΗΣ Παπανικολάου και ο Νίκος Χατζής δεν αγωνίστηκαν στο χθεσινό φιλικό
της Εθνικής λόγω τραυματισμού. Ο Παπανικολάου αντιμετωπίζει πρόβλημα στη μέση
και δεν είναι σίγουρη η συμμετοχή του στο τουρνουά «Ακρόπολις», που αρχίζει
αύριο στο Στάδιο Ειρήνης και Φιλίας. Αντίθετα, ο Χατζής ενδέχεται να αρχίσει
σήμερα προπονήσεις.

Στο μεταξύ άλλαξε το πρόγραμμα της τελευταίας ημέρας του τουρνουά «Ακρόπολις».
Έτσι, το πρώτο ματς (Γαλλία-Γερμανία) θα αρχίσει στις 17.45, στη συνέχεια η
ΕΟΚ θα βραβεύσει τους παίκτες που κατέκτησαν το ευρωπαϊκό πρωτάθλημα το '87,
ενώ ο αγώνας της Εθνικής με την Ιταλία είναι προγραμματισμένος για τις 19.45.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15859O061</ED>
<ID>
ID:163509

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O06&aa=1</URL></REF>


Article

<CATEGORY>vin10</CATEGORY>

 <H5></H5><H5>Μπάνε: Δεν έχω πρόταση
</H5><H5>Γνώρισαν το ΟΑΚΑ
</H5><H5>Καμιά αήττητη
</H5><H2>ΕΜΠΙΣΤΕΥΤΙΚΑ
</H2>
Ο Μπάνε Πρέλεβιτς υποστήριξε ότι δεν έχει πρόταση από κάποια ομάδα, ενώ ο
Ντράγκαν Σάκοτα, που αποχώρησε από το Περιστέρι, ασφαλώς περιμένει τις
εξελίξεις με αγωνία.

ΟΙ ΔΥΟ... νέοι. Το «τζάμπολ» του πρωταθλήματος της Α1 μπορεί να περιμένει.
Έτσι, Καρνισόβας και Σούμποτιτς, υπό... «νέα διεύθυνση» πλέον, χαμογελούν στον φακό.

Η ΟΥΓΓΑΡΙΑ υποχρέωσε σε ήττα την μέχρι χθες αήττητη Σλοβακία και έτσι η Ρωσία
πέρασε και πάλι πρώτη στον 2ο όμιλο του Ευρωμπάσκετ γυναικών που διεξάγεται
στην Ουγγαρία. Στον 1ο όμιλο τρεις ομάδες ισοβαθμούν στην κορυφή. Αναλυτικά τα
αποτελέσματα της 3ης και 4ης μέρας:.

1ος όμιλος: Γιουγκοσλαβία-Τσεχία 84-69, Ισπανία-Ουκρανία 76-62,
Λιθουανία-Γερμανία 75-67, Λιθουανία-Ουκρανία 73-70, Ισπανία-Γιουγκοσλαβία
86-71, Γερμανία-Τσεχία 85-65.

* Η βαθμολογία (σε 4 αγώνες): Ισπανία, Γερμανία και
Λιθουανία 7, Γιουγκοσλαβία 6, Ουκρανία 5 και Τσεχία 4.

2ος όμιλος: Ρωσία-Ιταλία 66-52, Ουγγαρία-Μολδαβία 76-75, Σλοβακία-Βοσνία
64-53, Ρωσία-Μολδαβία 68-53, Ουγγαρία-Σλοβακία 73-54, Βοσνία-Ιταλία 97-79.

Η βαθμολογία (σε 4 αγώνες): Ρωσία και Σλοβακία 7, Ουγγαρία και Βοσνία 6,
Μολδαβία και Ιταλία 5.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15859O062</ED>
<ID>
ID:163556

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O06&aa=2</URL></REF>


Article

<CATEGORY>vin10</CATEGORY>

 <H2>ΚΑΡΝΙΣΟΒΑΣ
</H2><H2>Ήρθα για το Κύπελλο Πρωταθλητριών
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Την πρώτη γνωριμία του με τους φίλους του Ολυμπιακού είχε χθες ο Αρτούρας
Καρνισόβας (φωτό: Δ. Σπανόπουλος)

ΕΝΑΣ από τους λόγους που ο Αρτούρας Καρνισόβας διάλεξε τον Ολυμπιακό
και την Ελλάδα για να συνεχίσει την καριέρα του, ήταν ­ όπως έλεγε ­ οι οπαδοί
των ελληνικών ομάδων, που πάντα του έκαναν εντύπωση.

Χθες είχε την ευκαιρία να πάρει μία πρώτη «γεύση» για το τι τον περιμένει στα
ελληνικά γήπεδα, αφού περίπου 100 φίλοι των «ερυθρολεύκων» τού επιφύλαξαν μία
ιδιαίτερα θερμή υποδοχή. Ο Λιθουανός, μάλιστα, είχε και όρεξη για αστεία.

«Ελπίζω στο γήπεδο να είναι περισσότεροι... Πάντως, είναι τρομεροί και είμαι
εντυπωσιασμένος», είπε ο Καρνισόβας, που εμφανίστηκε με κασκόλ και καπελάκι
του Ολυμπιακού, όπως συνηθίζεται σε ανάλογες περιπτώσεις, λόγω φωτογραφικών αναγκών.

«Το όνειρό μου παραμένει ζωντανό, να πάρω το Κύπελλο Πρωταθλητριών και να
παίξω σε μία μεγάλη ομάδα. Ειλικρινά ανυπομονώ για τη νέα χρονιά, αν και δεν
μπορώ να υποσχεθώ τίποτα, παρά μόνο ότι θα κάνω ό,τι περνάει από το χέρι μου
για να μείνει η ομάδα στην κορυφή», είπε ο διεθνής άσος, που θα μιλήσει
περισσότερο σήμερα το μεσημέρι, στην επίσημη παρουσίαση που θα του γίνει από
τους πρωταθλητές Ευρώπης, σε κεντρικό ξενοδοχείο.

Ο Λιθουανός άσος θα κάνει σήμερα το πρωί ιατρικές εξετάσεις και αύριο θα
αναχωρήσει για την πατρίδα του, προκειμένου να ενσωματωθεί με την υπόλοιπη
αποστολή της Εθνικής του ομάδας, η οποία προετοιμάζεται για το Ευρωμπάσκετ της
Ισπανίας. Χθες βρέθηκε και στο ΟΑΚΑ, όπου παρακολούθησε τον αγώνα Ελλάδας - Γιουγκοσλαβίας.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15859O071</ED>
<ID>
ID:163510

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O07&aa=1</URL></REF>


Article

<CATEGORY>vin10</CATEGORY>

 <H2>Κόκκαλης
</H2><H2>«Όποιος θέλει μένει, όποιος θέλει φεύγει»
</H2>
«ΟΠΟΙΟΣ θέλει να παίξει στον Ολυμπιακό θα παίξει και όποιος θέλει να φύγει ας
φύγει. Να μην ξεχνούν ότι πολλοί έγιναν παίκτες στον Ολυμπιακό». 
Ο Σωκράτης Κόκκαλης ήταν σαφής, σε δήλωσή του που έκανε χθες σε
εκδήλωση-συνάντηση που είχε με φίλους του Ολυμπιακού στη Σόφια, αφήνοντας να
εννοηθεί ότι δεν πρόκειται να πιέσει κανέναν παίκτη να μείνει στην ομάδα.

Όμως, ο πρόεδρος των «ερυθρολεύκων» έδωσε και... είδηση, απαντώντας σε
ερωτήσεις των Ελλήνων φοιτητών, λέγοντάς τους ότι την Τετάρτη πρόκειται να
συναντηθεί με τον Ντέιβιντ Ρίβερς για να διευθετήσει το θέμα του (!), ενώ
παράλληλα χαρακτήρισε «μεγάλες» τις απαιτήσεις του Νάκιτς.

Στο μεταξύ, ο Αμερικανός ξεκαθάρισε και χθες ότι έως το τέλος της εβδομάδας θα
έχει πάρει την οριστική του απόφαση. 
Ο Ολυμπιακός έχει βελτιώσει λίγο την προσφορά του στον παίκτη (1,6 εκατ.
δολάρια, χωρίς τα πριμ), αλλά είναι άγνωστο εάν ο πρόεδρος θα προλάβει σήμερα
να συναντηθεί με τον Αμερικανό, λόγω αυξημένων υποχρεώσεων (συνεντεύξεις Τύπου
για Στάδιο Καραϊσκάκη και Καρνισόβας). Όσο για τον Νάκιτς, η δήλωση του
Σωκράτη Κόκκαλη αλλά και το γεγονός ότι ο παίκτης εμμένει στις οικονομικές
απαιτήσεις του, δείχνει ότι η περίπτωση παραμονής του απομακρύνεται, εκτός και
αν υπάρξει θεαματική αλλαγή.

Όσον αφορά το θέμα του Ντούσαν Βούκσεβιτς, ο Απόλλωνας δεν έχει αποφασίσει
ακόμα το τι μέλλει γενέσθαι, ενώ ο παίκτης είναι κατηγορηματικός, λέγοντας ότι
εάν δεν πάει τελικά στον Ολυμπιακό θα μείνει στην Αμερική και θα γραφτεί σε
πανεπιστήμιο εκεί.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15859O072</ED>
<ID>
ID:163557

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O07&aa=2</URL></REF>


Article

<CATEGORY>vin10</CATEGORY>

 <H5>ΜΕΣΑ ΣΕ 10 ΧΡΟΝΙΑ Η ΕΘΝΙΚΗ ΕΠΙΒΕΒΑΙΩΣΕ ΟΤΙ ΑΝΗΚΕΙ ΣΤΙΣ ΜΕΓΑΛΕΣ ΔΥΝΑΜΕΙΣ ΤΟΥ ΜΠΑΣΚΕΤ
</H5><H2>Η καταξίωση
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

ΤΟ 1987 η Εθνική εκτοξεύτηκε στην κορυφή της Ευρώπης. Αυτό που έπρεπε να
κάνει τα επόμενα χρόνια ήταν να επιβεβαιώσει ότι ανήκει στις μεγάλες δυνάμεις,
να καταξιωθεί στο παγκόσμιο μπάσκετ. Στα χρόνια που ακολούθησαν, η ελληνική
ομάδα κατέκτησε το ασημένιο μετάλλιο στο Ευρωπαϊκό Πρωτάθλημα του Ζάγκρεμπ
(1989) και είχε αρκετές διακρίσεις στις υπόλοιπες διοργανώσεις. Η πορεία της
Εθνικής, λοιπόν, μετά το Ευρωμπάσκετ '87:

1988 (ΝΤΕΝ ΜΠΟΣ ΚΑΙ ΡΟΤΕΡΝΤΑΜ): ΠΡΟΟΛΥΜΠΙΑΚΟ ΤΟΥΡΝΟΥΑ.

Στον πάγκο ήταν ο Κώστας Πολίτης και η συμμετοχή τού Νίκου Γκάλη
οριστικοποιήθηκε μόλις λίγες ημέρες πριν από το ταξίδι της Εθνικής. Οι τρεις
θέσεις για τη Σεούλ θα κρίνονταν στην τελική φάση, στο Ρότερνταμ. Η Εθνική
ηττήθηκε στο κρίσιμο παιχνίδι από την Ισπανία, την επομένη νίκησε την Ιταλία,
αλλά η πρόκριση είχε χαθεί. Τα αποτελέσματα: Προκριματική φάση (Ντεν Μπος):
Ελλάδα - Ισραήλ 85-70, Νορβηγία - Ελλάδα 81-100, Γιουγκοσλαβία - Ελλάδα
103-87. Τελική φάση (Ρότερνταμ): Σοβ. Ένωση - Ελλάδα 82-77, Γαλλία - Ελλάδα
79-89, Ελλάδα - Μ. Βρετανία 101-72, Ισπανία - Ελλάδα 91-84, Ιταλία - Ελλάδα
88-91, Ελλάδα - Γερμανία 84-77.

1989 (ΖΑΓΚΡΕΜΠ): ΕΥΡΩΠΑΪΚΟ ΠΡΩΤΑΘΛΗΜΑ. ΑΣΗΜΕΝΙΟ ΜΕΤΑΛΛΙΟ.

Ο Ευθύμης Κιουμουρτζόγλου έχει αντικαταστήσει στον πάγκο τον Κώστα Πολίτη. Το
μεγάλο παιχνίδι ήταν ο ημιτελικός με τη Σοβιετική Ένωση. Ο Γκάλης (45 π.)
αναγκάζει τους Σοβιετικούς να υποκλιθούν για δεύτερη φορά, ενώ ο Φάνης
Χριστοδούλου με σουτ τριών πόντων 55'' πριν από το τέλος σημειώνει το 81-80. Η
Εθνική προκρίνεται στον τελικό και γνωρίζει την ήττα από τους «πλάβι». Τα
αποτελέσματα: Γιουγκοσλαβία - Ελλάδα 103-68, Ελλάδα - Γαλλία 80-74, Ελλάδα -
Βουλγαρία 103-73, Ελλάδα - Σοβιετική Ένωση 81-80, Γιουγκοσλαβία - Ελλάδα 98-77.

1990 (ΜΠΟΥΕΝΟΣ ΑΪΡΕΣ): ΠΑΓΚΟΣΜΙΟ ΠΡΩΤΑΘΛΗΜΑ, ΕΚΤΗ ΘΕΣΗ.

Για πρώτη φορά η Εθνική αγωνίζεται σε μία σημαντική διοργάνωση χωρίς τον Νίκο
Γκάλη. Στο πρώτο ματς κόντρα στους Αμερικανούς η ελληνική ομάδα γνωρίζει άδικη
ήττα στην παράταση. Την επομένη, όμως, νικά 102-93 την Ισπανία, εξασφαλίζοντας
την πρόκρισή της στην επόμενη φάση. Η Εθνική οριστικοποίησε την 6άδα με τη
νίκη (81-78) επί της Αργεντινής. Τα αποτελέσματα: Α' φάση: Ηνωμένες Πολιτείες
- Ελλάδα 95-103 (παράταση, καν. αγώνας 89-89), Ελλάδα - Ισπανία 102-93, Ελλάδα
- Κορέα 119-76. Β' φάση: Ελλάδα - Σοβ. Ένωση 57-75, Ελλάδα - Βραζιλία 103-88,
Ελλάδα - Γιουγκοσλαβία 67-77. Θέσεις 5-8: Ελλάδα - Αργεντινή 81-78, Βραζιλία -
Ελλάδα 97-94.

1991 (ΡΩΜΗ): ΕΥΡΩΠΑΪΚΟ ΠΡΩΤΑΘΛΗΜΑ, ΠΕΜΠΤΗ ΘΕΣΗ.

Η Εθνική ταξίδεψε στην αιώνια πόλη με πολλά προβλήματα, αφού η αποχή των
παικτών και η διαμάχη τους με την Πολιτεία για τα συμβόλαια είχε συνέπεια την
ελλιπή προετοιμασία. Η καταστροφή ήταν το ματς με την Τσεχοσλοβακία, όταν η
Εθνική προηγήθηκε 38-19 στο 9', αλλά τελικά το παιχνίδι οδηγήθηκε στην
παράταση και την ήττα! Δράστης, ο Γιαν Ζβόμποντα, που συμπεριλήφθηκε στην
ομάδα την τελευταία στιγμή και είχε 32 π., με 12/12 δίπ.! Τα αποτελέσματα:
Ιταλία - Ελλάδα 82-72, Ελλάδα - Τσεχοσλοβακία 113-123, Ελλάδα - Γαλλία 93-81,
Ελλάδα - Βουλγαρία 110-83, Ελλάδα - Τσεχοσλοβακία 95-79.

1992 (ΜΟΥΡΘΙΑ): ΠΡΟΟΛΥΜΠΙΑΚΟ ΤΟΥΡΝΟΥΑ.

Η Εθνική αποτυγχάνει για άλλη μία φορά. Τα προβλήματα φάνηκαν από το πρώτο
παιχνίδι, αφού νίκησε δύσκολα την Ισλανδία. Ύστερα από δύο εύκολες νίκες επί
της Πορτογαλίας και της Ρουμανίας, ήρθε η ήττα από τον Σρεμπφ και την παρέα
του, για να ακολουθήσει στο τελευταίο ματς η συντριβή από τους Κροάτες. Τα
αποτελέσματα: Ελλάδα - Ισλανδία 77-73, Ελλάδα - Πορτογαλία 100-58, Ελλάδα -
Ρουμανία 91-72, Γερμανία - Ελλάδα 85-76, Κροατία - Ελλάδα 102-63.

1993 (ΚΑΡΛΣΡΟΥΗ, ΜΟΝΑΧΟ): ΕΥΡΩΠΑΪΚΟ ΠΡΩΤΑΘΛΗΜΑ, ΤΕΤΑΡΤΗ ΘΕΣΗ.

Η Εθνική έχασε από το Ισραήλ και κινδύνεψε να μείνει εκτός 12άδας για πρώτη
φορά ύστερα από αρκετά χρόνια. Μπροστά στον κίνδυνο να επιστρέψουν στην Αθήνα
οι διεθνείς έπαιξαν σπουδαίο μπάσκετ, νίκησαν την Ιταλία και προκρίθηκαν στην
επόμενη φάση. Το πιο σημαντικό ματς ήταν στην προημιτελική φάση, στην οποία
νίκησαν τη Γαλλία με καλάθι του Φασούλα στα 3''. Στον ημιτελικό, η ελληνική
ομάδα ηττήθηκε από τη Γερμανια, ενώ στο ματς για την τρίτη θέση γνώρισε βαριά
ήττα από την Κροατία. Τα αποτελέσματα: Α' φάση: Ελλάδα - Λετονία 81-62, Ελλάδα
- Ισραήλ 74-79, Ελλάδα - Ιταλία 88-73. Β' φάση: Ελλάδα - Βοσνία 102-84, Ελλάδα
- Ρωσία 67-84, Ελλάδα - Ισπανία 76-75. Προημιτελικά: Ελλάδα - Γαλλία 61-59.
Ημιτελικά: Ελλάδα - Γερμανία 73-76. Μικρός τελικός: Κροατία - Ελλάδα 99-59.

1994 (ΤΟΡΟΝΤΟ): ΠΑΓΚΟΣΜΙΟ ΠΡΩΤΑΘΛΗΜΑ, ΤΕΤΑΡΤΗ ΘΕΣΗ.

Λίγες ημέρες πριν από το τζάμπολ, ο Ευθύμης Κιουμουρτζόγλου αποχώρησε από την
ομάδα, ύστερα από το επεισόδιο με τον Φασούλα, και ανέλαβε ο Μάκης Δενδρινός.
Νίκησε Γερμανία, Αίγυπτο και έχασε από το Πουέρτο Ρίκο. Στη β' φάση με τις
νίκες επί του Καναδά και της Κίνας προκρίθηκε στα ημιτελικά, όπου αντιμετώπισε
την «ντριμ-τιμ». Η ελληνική ομάδα ήταν έως τότε η μοναδική που περιόρισε τους
παίκτες του ΝΒΑ κάτω από τους εκατό πόντους. Στον αγώνα για την τρίτη θέση
έχασε από την Κροατία. Τα αποτελέσματα: Α' φάση: Ελλάδα - Γερμανία 68-58,
Ελλάδα - Αίγυπτος 69-53, Πουέρτο Ρίκο - Ελλάδα 72-64. Β' φάση: Ελλάδα -
Καναδάς 74-71, Ελλάδα - Κίνα 77-61, Κροατία - Ελλάδα 81-55. Ημιτελικά: ΗΠΑ -
Ελλάδα 97-58. Μικρός τελικός: Κροατία - Ελλάδα 78-60.

1995 (ΑΘΗΝΑ): ΕΥΡΩΠΑΪΚΟ ΠΡΩΤΑΘΛΗΜΑ, ΤΕΤΑΡΤΗ ΘΕΣΗ.

Η τέταρτη θέση της ελληνικής ομάδας την οδηγούσε για πρώτη φορά στην ιστορία
της στην Ολυμπιάδα της Ατλάντα. Η καθοριστική νίκη έγινε επί της Ισπανίας,
στην προημιτελική φάση. Η Εθνική, με κορυφαίους τους Φασούλα, Χριστοδούλου,
νίκησε 66-64. Στον ημιτελικό έχασε από τη Γιουγκοσλαβία και στον μικρό τελικό
από την Κροατία.

Τα αποτελέσματα: Α' φάση: Ελλάδα - Γιουγκοσλαβία 80-84, Ελλάδα - Λιθουανία
73-89, Ελλάδα - Ιταλία 67-61, Ελλάδα - Σουηδία 86-68, Ελλάδα - Ισραήλ 59-49,
Ελλάδα - Γερμανία 83-79. Προημιτελικά: Ελλάδα - Ισπανία 66-64. Ημιτελικά:
Ελλάδα - Γιουγκοσλαβία 52-60. Μικρός τελικός: Ελλάδα - Κροατία 68-73.

1996 (ΑΤΛΑΝΤΑ): ΟΛΥΜΠΙΑΔΑ, ΠΕΜΠΤΗ ΘΕΣΗ.

Το όνειρο έγινε πραγματικότητα. Η Εθνική δεν απέδωσε βέβαια σπουδαίο μπάσκετ,
σε κάποια παιχνίδια γνώρισε τη συντριβή (Αυστραλία, Λιθουανία) αλλά στο τέλος
κατάφερε να πλασαριστεί στην τιμητική 5η θέση. Αυτό το πέτυχε με τις νίκες επί
της Κίνας και της Βραζιλίας. Ο αγώνας αυτός, στις 2 Αυγούστου 1996, ήταν ο
τελευταίος του Γιαννάκη με τη φανέλα της Εθνικής.

Τα αποτελέσματα: Ελλάδα - Γιουγκοσλαβία 63-71, Ελλάδα - Βραζιλία 89-87, Ελλάδα
- Πουέρτο Ρίκο 80-69, Ελλάδα - Ν. Κορέα 108-86, Ελλάδα - Αυστραλία 62-103,
Λιθουανία - Ελλάδα 99-66, Ελλάδα - Κίνα 115-75, Ελλάδα - Βραζιλία 91-72.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O08</CAT>
<ED>
Κωδικός άρθρου: A15859O081</ED>
<ID>
ID:163511

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O08&aa=1</URL></REF>


Article

<CATEGORY>vin10</CATEGORY>

 <H5>Ο ΣΟΥΜΠΟΤΙΤΣ ΜΕΧΡΙ ΤΕΛΟΥΣ ΤΗΣ ΕΒΔΟΜΑΔΑΣ ΘΑ ΕΧΕΙ ΟΛΟΚΛΗΡΩΣΕΙ ΤΗΝ ΕΞΕΤΑΣΗ ΤΩΝ
ΥΠΟ ΜΕΤΑΓΡΑΦΗ ΠΑΙΚΤΩΝ
</H5><H2>Στο μικροσκόπιο
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΛΕΥΤΕΡΗΣ ΣΟΥΜΠΟΤΙΤΣ και με τη... βούλα στον Παναθηναϊκό. Ο ελληνοποιημένος
Σλοβένος προπονητής θα είναι ο νέος τεχνικός των «πρασίνων» για τα επόμενα δύο
χρόνια (1+1). Ο Παναθηναϊκός, όπως είχε γράψει η «ΟΜΑΔΑ», είχε έρθει σε
συμφωνία εδώ και πολλές ημέρες, όμως προκειμένου να ξεκαθαρίσουν οι
εκκρεμότητες του «Πίξι» με τον Άρη και μέχρι να ρυθμιστούν κάποιες
λεπτομέρειες καθυστερούσε η ανακοίνωσή της.

«Ο Λευτέρης Σούμποτιτς θα ηγηθεί της προσπάθειας αναγέννησης του Παναθηναϊκού
τον επόμενο χρόνο (με δικαίωμα ανανέωσης εκ μέρους του συλλόγου μας για ένα
έτος ακόμη)», τονίζει στην ανακοίνωσή του το ΤΑΚ Παναθηναϊκός, που θα
παρουσιάσει τον νέο προπονητή του αύριο ύστερα από την υπογραφή των συμβολαίων.

Ο Σούμποτιτς όμως ­ ως γνωστόν ­ έχει πιάσει ήδη δουλειά και μέχρι το τέλος
της εβδομάδας θα έχει ολοκληρώσει τη εξέταση των παικτών που έχουν προταθεί
και το Σαββατοκύριακο σε (αλλεπάλληλες) συναντήσεις με τον Παύλο Γιαννακόπουλο
θα κάνει τις προτάσεις του. Από εβδομάδα, λοιπόν, τα σπουδαία.

Ως μια πρόγευση για το τι θα ακολουθήσει μπορούμε να αναφέρουμε ότι στις
πληροφορίες μας από τον Παναθηναϊκό αναφέρεται ότι εκτός των δύο ξένων παικτών
θα αποκτηθούν άλλοι δύο κοινοτικοί. Ο ένας ξένος ακούει στο όνομα Στόγιαν
Βράνκοβιτς. Για τον Κροάτη οι «πράσινοι» αισιοδοξούν, αν και η περίπτωση δεν
είναι όσο εύκολη νομίζουν ορισμένοι.

Η περίπτωση του Γιούρι Ζντοβτς τείνει να διαγραφεί. Ο Σλοβένος είναι πολύ
καλός παίκτης, όμως θα αναζητηθεί κάποιος καλύτερος που θα αποτελέσει
ταυτόχρονα μεγάλο «κράχτη». Ο Ζντοβτς θα επανέλθει στο «πράσινο προσκήνιο»
μόνο αν όλοι οι υπόλοιποι που θα βρεθούν στη λίστα που θα προτείνει ο «Πίξι»
(κατά σειρά προτίμησης) διαγραφούν.

*** Από εκεί και πέρα είναι σίγουρο πως ο Σκονοκίνι αποχαιρετά τον ΠΑΟ
και οδεύει στην Κίντερ Μπολόνια, ενώ τον ίδιο δρόμο θα ακολουθήσει και ο
Μπάιρον Ντίνκινς.

*** Συνάντηση με τον Πανιώνιο θα έχει σήμερα ο Παναθηναϊκός, στο
πλαίσιο της... οδηγίας της ΕΣΑΚ για συζήτηση μεταξύ των δύο ομάδων ώστε να
δοθούν ανταλλάγματα για τον Καλαϊτζή. Ο ΠΑΟ ακολουθεί την υπουργική απόφαση
και θεωρεί τον παίκτη ελεύθερο και θα παρουσιαστεί στο ραντεβού με σκοπό να
προσφέρει κάποιο τυπικό αντάλλαγμα. Αν αληθεύουν οι απαιτήσεις του Πανιωνίου
(Μάρκοβιτς και 50-60 εκατ.) είναι βέβαιο πως ο ΠΑΟ θα προσφύγει στο ΑΣΕΑΔ.

*** Ο Σάσα Χούπμαν είναι ένας από τους κοινοτικούς παίκτες που
προτάθηκαν και ενδιαφέρουν τον ΠΑΟ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O091</ED>
<ID>
ID:163512

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=1</URL></REF>


Article

<CATEGORY>vin10</CATEGORY>

 <H2>ΑΕΚ
</H2><H2>Πρέσινγκ στον Χούπμαν
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΠΛΗΣΙΑΖΕΙ τον Σάσα Χούπμαν από σήμερα η ΑΕΚ, αφού ο Γερμανός άσος της Άλμπα
Βερολίνου θα είναι από απόψε στην Ελλάδα με την Εθνική Γερμανίας. Οι δύο
πλευρές είχαν από πέρυσι το πρώτο τους φλερτ, που δεν κατέληξε όμως σε... γάμο.

«Ο μάνατζέρ μου με ενημέρωσε για το ενδιαφέρον της ΑΕΚ και του Παναθηναϊκού
και θυμάμαι ότι και πέρυσι είχε ενδιαφερθεί η ομάδα της ΑΕΚ. Τότε προτίμησα να
μείνω στην Άλμπα, αφού θα έπαιζα Ευρωλίγκα. Ξέρω ότι ένας προπονητής σαν τον
Ιωαννίδη μπορεί να δώσει σε κάθε παίκτη τις εγγυήσεις που χρειάζεται», δήλωσε
ο παίκτης από τη Γερμανία, δείχνοντας ουσιαστικά ότι και αυτός ενδιαφέρεται
αρκετά για την ΑΕΚ.

Στο μεταξύ, το ενδιαφέρον της «Ένωσης» για τον Ντέιβιντ Ρίβερς παραμένει, αλλά
θα εξαρτηθεί από το τι θα γίνει τελικά με τον Ολυμπιακό.

Κάποιες φήμες θέλουν την ΑΕΚ να ενδιαφέρεται και για τους Κορωνιό και
Μυριούνη, ενώ η παρουσία του Γιάννη Ιωαννίδη στο χθεσινό φιλικό της Εθνικής
ενίσχυσε τις συγκεκριμένες φήμες.

Ο Άγγελος Κορωνιός, μιλώντας για το θέμα, υποστήριξε: «Δεν με έχει πλησιάσει
άνθρωπος της ΑΕΚ, ούτε γνωρίζω για το ενδιαφέρον της. Όποιος με θέλει μπορεί
να χτυπήσει την πόρτα του Περιστερίου». Πάντως, ο τεχνικός της ΑΕΚ είχε τα...
κέφια του προχθές στη «Γιορτή του αθλητικού συντάκτη» και μερικές ατάκες του
είναι χαρακτηριστικές.

«Αν πήγαινα στον Παναθηναϊκό του Γιαννακόπουλου θα μπορούσα να παίρνω 20
χρόνια το Πρωτάθλημα, αλλά πάνω απ' όλα μέτρησε ο άνθρωπος».

«Αν όλα τα σενάρια για τους παίκτες ήταν αληθινά, θα χάλαγαν οι μεταγραφές.
Πάντως, τις ομάδες δεν τις κάνουν μόνον οι μεγάλοι παίκτες».

«Λυπάμαι για τον κόσμο της ΑΕΚ που δεν γέμισε το γήπεδό μας στους τελικούς»,
ήταν μερικές από τις ατάκες του «ξανθού».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O092</ED>
<ID>
ID:163558

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=2</URL></REF>


Article

<CATEGORY>vin10</CATEGORY>

 <H2>ΑΡΗΣ
</H2><H2>Προβάδισμα του Ευθύμη
</H2>
Ο ΕΥΘΥΜΗΣ Κιουμουρτζόγλου απέκτησε προβάδισμα στις προτιμήσεις του Άρη και
μέχρι το τέλος της εβδομάδας αναμένεται να οριστικοποιηθεί η διαφαινόμενη
συμφωνία μαζί του. 
Ο Κιουμουρτζόγλου απέκτησε προβάδισμα έναντι του Μαρκόπουλου γιατί είναι
φιλόδοξος προπονητής με ηγετικά προσόντα, ταιριαστή νοοτροπία με αυτή των
«κιτρινόμαυρων», αλλά και επειδή ο Μαρκόπουλος βρίσκεται σε δικαστική διαμάχη
με τον Άρη και επιπλέον δεν είναι εύκολο να συνυπάρξει πια με τους Ορτίθ,
Αγγελίδη, Μπόνι.

Ο Κιουμουρτζόγλου μάλιστα ήδη έχει στα χέρια του τις λίστες ελεύθερων παικτών,
ώστε να κάνει και τις εισηγήσεις του αμέσως μετά τη συμφωνία του με τον Άρη. Η
αγορά των κοινοτικών θα απασχολήσει κατά κύριο λόγο τον Έλληνα τεχνικό, αφού η
εγχώρια δεν δίνει πολλές ευκαιρίες ενίσχυσης.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O093</ED>
<ID>
ID:163597

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=3</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Κυριαρχεί το ποδόσφαιρο
</H2>
ΤΟ ΠΟΔΟΣΦΑΙΡΟ κυριαρχεί στις αποψινές τηλεοπτικές μεταδόσεις. Στις 18.00, το
Supersport θα καλύψει σε παράλληλη σύνδεση πέντε αγώνες για το πρωτάθλημα της
Γ' Εθνικής: Εθνικός Αστέρας - Παναιγιάλειος, Ιάλυσος - Ατρόμητος (Νότιος
όμιλος), Λύκοι - Ηρακλής Πτολεμαΐδας, Ποσειδώνας Μηχ. - Απόλλων Λάρισας,
Αμπελόκηποι - Αναγέννηση Καρδίτσας (Βόρειος όμιλος).

Στις 21.45 η ΕΤ1 θα μεταδώσει το παιχνίδι Γαλλία - Ιταλία (τουρνουά Γαλλίας).
Άλλα δύο παιχνίδια θα μεταδοθούν από το Supersport τις πρώτες πρωινές ώρες: το
Κόπα Αμέρικα θα καλυφθεί από το συνδρομητικό κανάλι και το πρόγραμμα της
πρώτης ημέρας έχει ως εξής: 02.00: Χιλή - Παραγουάη, 04.00: Αργεντινή - Εκουαδόρ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O094</ED>
<ID>
ID:163614

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ψάχνει για τον διάδοχο του Σκάιλς
</H2>
ΠΑΡΕΛΘΟΝ για τον ΠΑΟΚ είναι από χθες ο Σκοτ Σκάιλς, μετά την αρνητική γι'
αυτόν απόφαση του αμερικανικού δικαστηρίου και το ΤΑΚ ΠΑΟΚ βρίσκεται στην
αναζήτηση του διαδόχου του. Ο Αμερικανός προπονητής δεν κέρδισε τη δικαστική
μάχη για την επιμέλεια των παιδιών του και τώρα είναι αναγκασμένος να μείνει
στις ΗΠΑ. Τα ονόματα των πιθανών διαδόχων που άρχισαν να παρελαύνουν από τα
γραφεία του ΤΑΚ είναι του Σούλη Μαρκόπουλου και του Ιταλού Φράνκο Μαρτσελέτι.

*** Τη δικαστική του αντεπίθεση ετοιμάζει ο ΠΑΟΚ για τον Ρεντζιά, τον οποίο
σήμερα θα παρουσιάσει και επίσημα στη Βαρκελώνη η Μπαρτσελόνα. Ο ΠΑΟΚ θα
προσφύγει αρχικά στη ΦΙΜΠΑ και ανάλογα με τη γνωμοδότηση της διεθνούς
ομοσπονδίας θα προσφύγει σε πολιτικά δικαστήρια, ώστε να δικαιωθεί για αθέτηση
υπογραφής από τον διεθνή σέντερ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O095</ED>
<ID>
ID:163630

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=5</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Θέλει τον Μάρκοβιτς
</H2>
Ο ΣΑΣΑ ΜΑΡΚΟΒΙΤΣ είναι ο μοναδικός παίκτης του Παναθηναϊκού που ενδιαφέρει τον
Πανιώνιο. Εκπρόσωποι των δύο ομάδων θα συναντηθούν σήμερα προκειμένου να
συζητήσουν τα ανταλλάγματα για τον Γιώργο Καλαϊτζή, πλην όμως, ο πρόεδρος του
Πανιωνίου, Μίλτος Λαζαρίδης, ξεκαθάρισε ότι δεν υπάρχει ενδιαφέρον για κανέναν
άλλο παίκτη του Παναθηναϊκού: «Πιστεύουμε ότι είναι εξελίξιμος και μπορούμε να
δουλέψουμε μαζί του. Αν μας παραχωρήσουν τον Μάρκοβιτς και συγκεκριμένο ποσό,
τότε θα συμφωνήσουμε. Διαφορετικά, θα διαπραγματευτούμε τον παίκτη με άλλο
σύλλογο». 
<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O096</ED>
<ID>
ID:163639

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=6</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Στην τελική ευθεία για Ποδαρά
</H2>
ΣΤΗΝ ΤΕΛΙΚΗ ευθεία μπήκε ο Ηρακλής για την απόκτηση του Δημήτρη Ποδαρά. Ο
27χρονος γκαρντ πλησιάζει ολοένα και περισσότερο στη Θεσσαλονίκη, ενώ δεν
αποκλείεται σήμερα κιόλας να πέσουν οι υπογραφές. Φυσικά έγιναν εκατέρωθεν
υποχωρήσεις για να βρεθεί σημείο επαφής και μετά τις χθεσινές διαπραγματεύσεις
Καρατζουλίδη - Κούνουπα θα πρέπει να θεωρείται βέβαιη η συμφωνία Ηρακλή -
Ποδαρά που θα αποφέρει στον παίκτη ποσό της τάξης των 40 εκατ. δρχ. 
<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O097</ED>
<ID>
ID:163647

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=7</URL></REF>


Article

<CATEGORY>vin10</CATEGORY>

 <H2>Δεύτερη νίκη
</H2>
ΔΥΟ ΣΤΑ ΔΥΟ για τη μεσογειακή ομάδα στο Μπάρι. Η Εθνική νίκησε 97-75 την
Αλβανία, με κορυφαίους τους Σιούτη και Σούλη. Η σύνθεση της ελληνικής ομάδας:
Σιούτης 19, Σούλης 16, Κικίλιας 14, Βετούλας 13, Υφαντής 7, Λημνιάτης 7,
Τσόπης 6, Χρυσανθόπουλος 5, Παυλίδης 4, Δάκος 4, Γιαννουζάκος 2, Νικάκης.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O098</ED>
<ID>
ID:163651

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=8</URL></REF>


Article

<CATEGORY>vin10</CATEGORY>

 <H2>Περιστέρι
</H2>
ΑΡΓΑ ΑΛΛΑ σταθερά βήματα κάνει το Περιστέρι μετά την αποχώρηση του χορηγού
Ανδρέα Κορασίδη. Στην προχθεσινή γενική συνέλευση, που έγινε στο κλειστό
γήπεδο του Περιστερίου, έγινε ο απολογισμος της πρώην διοίκησης, ενώ ο κ.
Κορασίδης υποστήριξε ότι θα παραμείνει κοντά στην ομάδα, βοηθώντας τόσο στον
υλικό τομέα όσο και στον ηθικό.

Από σήμερα αρχίζουν οι συζητήσεις για το θέμα του προπονητή και τη μεταγραφή
του Άγγελου Κορωνιού.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15859O099</ED>
<ID>
ID:163656

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O09&aa=9</URL></REF>


Article

<CATEGORY>vin10</CATEGORY>

 <H5>ΚΟΡΥΦΑΙΟ ΣΕ ΑΡΙΘΜΟ ΧΩΡΩΝ ΚΑΙ ΑΘΛΗΤΩΝ ΤΟ ΑΘΗΝΑ '97
</H5><H2>Συμμετοχή-ρεκόρ
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Η Μαρί - Ζοζέ Περέκ από τα αστέρια που έχει δηλώσει η Γαλλία στο Αθήνα '97

ΝΕΟ ρεκόρ συμμετοχής χωρών και αθλητών έχει ήδη σημειώσει το 6ο Παγκόσμιο
Πρωτάθλημα Στίβου της Αθήνας, γεγονός που δείχνει ότι όλοι οι δρόμοι οδηγούν
στην Αθήνα το δεκαήμερο 1-10 Αυγούστου.

Όπως έγινε γνωστό χθες, οι χώρες που έχουν δηλώσει συμμετοχή μέχρι στιγμής
ανέρχονται σε 195, έναντι 191 που πήραν μέρος στην προηγούμενη διοργάνωση, στο
Γκέτεμποργκ το 1995.

Όσον αφορά τον αριθμό του συνόλου των αθλητών, έχουν δηλωθεί στο ΑΘΗΝΑ '97
2.677 αθλητές και αθλήτριες (1.626 άνδρες και 1.051 γυναίκες), ενώ το ρεκόρ
κατέχει η Ρώμη το 1987 με 1.841 αθλητές και αθλήτριες από 157 χώρες. Στις
άλλες διοργανώσεις οι μετέχοντες ήταν, στο Ελσίνκι το 1983 1.572 από 153
χώρες, στο Τόκιο το 1991 1.551 από 164 χώρες, στη Στουτγάρδη το 1993 1.689 από
187 χώρες, στο Γκέτεμποργκ το 1995 1.804 από 191 χώρες.

Από πλευράς συμμετοχής αθλητών ανά χώρα, η Ελλάδα κατέχει τη δεύτερη θέση με
127 συνολικά αθλητές (71 άνδρες - 56 γυναίκες), με πολυπληθέστερη την ομάδα
των ΗΠΑ (74 άνδρες - 65 γυναίκες) που φτάνει τους 139 αθλητές. Ακολουθούν:
Γερμανία με 116 σύνολο (63 άνδρες - 53 γυναίκες), Κένυα με 88 (51 - 37),
Μεγάλη Βρετανία 86 (51 - 35), Γαλλία 84 (46 - 38), Ρωσία 82 (38 - 44), Ισπανία
78 (52 - 26), Ιταλία 77 (46 - 31).

*** Πιστοί στη μακρά παράδοση που έχουν δημιουργήσει ως πρωταθλητές του
βάδην οι αδελφοί Άρης και Χρήστος Καραγιώργος έκοψαν μαζί το νήμα στα 5 χλμ.
επισήμων αθλητών του πανελληνίου πρωταθλήματος ταχυδρομικών υπαλλήλων, στο
Ρέθυμνο, σε χρόνο 19'52''. Στην κατηγορία ανεπισήμων αθλητών επρώτευσε ο
Γιώργος Κομονταχάκης (Ηράκλειο) με 22'07'', στην κατηγορία πρωτοεμφανιζομένων
αθλητών ο Αλέξανδρος Τζάκος (Γουμένισσα) με 24.00' και σε εκείνη των γυναικών
η Ελένη Κονοφάου (Αθήνα) με 20' 10''.

*** Ημερίδα στίβου οργανώνει σήμερα (17.00) ο Πανελλήνιος Γ.Σ. στο
στάδιό του στην Κυψέλη.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15859O101</ED>
<ID>
ID:163502

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O10&aa=1</URL></REF>


Article

<CATEGORY>vin10</CATEGORY>

 <H2>ΜΠΙΤΣ ΒΟΛΕΪ
</H2><H2>Σερβίς στην άμμο με προοπτικές
</H2>
Πλούσιο θέαμα υπόσχεται και το φετινό πρωτάθλημα του μπιτς βόλεϊ σε θεατές και
τηλεθεατές ­ εδώ αντίπαλοι Σαπαρέφσκα, Σφυρή

ΜΕ ΝΕΟ άνεμο αισιοδοξίας, που απορρέει από τις διακηρύξεις του προέδρου της
ΕΟΠΕ και προέδρου της Επιτροπής Μπιτς Βόλεϊ Θανάση Μπελιγράτη περί απόφασης
για τη δημιουργία μόνιμων εθνικών ομάδων, ξεκινά αύριο Πέμπτη (με
προκριματικά, 15.00') το 4ο Πανελλήνιο Πρωτάθλημα του αθλήματος.

Η διοργάνωση περιλαμβάνει 6 τουρνουά ανδρών και γυναικών με συνολικό χρηματικό
έπαθλο 21 εκατ. δραχμές, από τα οποία οι άνδρες θα μοιραστούν 15 εκατ. και οι
γυναίκες 6 εκατ. Από τα τουρνουά αυτά τα τρία πρώτα (13-15, 20-22 και 27-29
Ιουνίου) θα διεξαχθούν στην παραλία Αλίμου και τα υπόλοιπα τρία στην επαρχία
(Κατερίνη 4-6, Αμαλιάδα 18-20, Χανιά 25-27 Ιουλίου). Οι αγώνες θα μεταδίδονται
μαγνητοσκοπημένοι από το Mega κάθε επόμενο Σάββατο (17.00').

Αναφερόμενος στο 4ο Πανελλήνιο Πρωτάθλημα μπιτς βόλεϊ Stimorol ο πρόεδρος της
ΕΟΠΕ Θανάσης Μπελιγράτης τόνισε: «Το μπιτς βόλεϊ είναι ένα Ολυμπιακό άθλημα
και η ΕΟΠΕ έχει αποφασίσει να το προωθήσει ακόμη περισσότερο με αναπτυξιακό
πρόγραμμα δημιουργίας παικτών αποκλειστικά μπιτς βόλεϊ και δημιουργία μόνιμης
Εθνικής ομάδας μπιτς βόλεϊ. Ευχαριστώ τους χορηγούς Stimorol, Amstel Light και
Mars και τους δημάρχους Αλίμου, Αμαλιάδας, Χανίων και Κατερίνης».

Η κατάταξη με την οποία ξεκινούν οι ομάδες στη φετινή διοργάνωση είναι: Β.
Κουτουλέας/Δ. Καζάζης 240 βαθμοί, Π. Δημητρακάκος/Β. Οικονόμου 212, Ι.
Φάκας/Μ. Ρουμελιώτης 181 στην πρώτη τριάδα των ανδρών, Α. Ξερικού/Φ.
Σαπαρέφσκα 264, Ε. Σφυρή/Β. Καραντάσιου 184, Κ. Γκορτσίλα/Π. Γκένκοβα 174,5
στην αντίστοιχη των γυναικών.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15859O102</ED>
<ID>
ID:163550

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O10&aa=2</URL></REF>


Article

<CATEGORY>vin10</CATEGORY>

 <H2>ΙΣΤΙΟΠΛΟΪΑ
</H2><H2>Παραίτηση Σαρηκαβάζη με αιχμές
</H2>
ΚΕΡΑΥΝΟΣ εν αιθρία στην ελληνική ιστιοπλοΐα, με την ξαφνική παραίτηση του
προέδρου της ΕΙΟ Νίκου Σαρηκαβάζη που συνοδεύτηκε με επιστολή - καταπέλτη προς
Ναυτικούς Ομίλους, υφυπουργό Αθλητισμού και ΓΓΑ!

Τονίζει στην επιστολή του ο με πολλά χρόνια προσφοράς στην ιστιοπλοΐα παράγοντας:

«... Για πρώτη φορά απευθύνομαι εγγράφως και ατομικά στον κόσμο της
ιστιοπλοΐας, ύστερα από πενήντα χρόνια παρουσίας ως αθλητής και διοικητικός
παράγοντας και τα τελευταία επτά χρόνια πρόεδρος της ΕΙΟ...

... Είναι κοινό μυστικό πλέον ότι η ιστιοπλοΐα διοικητικά νοσεί. Και νοσεί
βαρύτατα, πολύ δε φοβάμαι ότι η επελθούσα βλάβη είναι ανήκεστη και
ανεπανόρθωτη. Οι θεσμοί καταστρατηγούνται, η διοικητική ιεραρχία παρακάμπτεται
και καταργείται. Οι αποφάσεις σε διοικητικό, αγωνιστικό και οικονομικό επίπεδο
λαμβάνονται εκτός των τειχών της Ομοσπονδίας από εξωδιοικητικούς και εξωγενείς παράγοντες...

... Θεατής, ανδρείκελο και αχυράνθρωπος δεν υπήρξα ποτέ στη ζωή μου. Κατόπιν
των ανωτέρω σας γνωρίζω την οριστική και αμετάκλητη απόφασή μου να παραιτηθώ
από το παρόν Δ.Σ. της Ομοσπονδίας από τη θέση του προέδρου και του μέλους αυτού...».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15859O103</ED>
<ID>
ID:163591

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O10&aa=3</URL></REF>


Article

<CATEGORY>vin10</CATEGORY>

 <H2>Πρώτη η Ελλάδα στο σπριντ
</H2>
Γιώργος Χειμωνέτος

ΨΗΛΑ βρίσκονται στις λίστες κατάταξης της Παγκόσμιας Ομοσπονδίας Ποδηλασίας
(UCI), ύστερα από δύο αγώνες Παγκοσμίου Κυπέλλου πίστας, οι Έλληνες ποδηλάτες,
με καλύτερη την Εθνική ομάδα Ολυμπιακού σπριντ που προηγείται με 24 βαθμούς
έναντι 17 της 2ης Γαλλίας και 14 της 3ης Πολωνίας.

Στη γενική ατομική κατάταξη ανδρών, ο Δημήτρης Γεωργαλής είναι 5ος με 300
βαθμούς, ο Λάμπρος Βασιλόπουλος 8ος με 224 και ο Γιώργος Χειμωνέτος 9ος με
220. Προηγείται ο Αμερικανός Νόθστιν με 360.

Στο χιλιόμετρο ο Γεωργαλής είναι 3ος με 14 έναντι 18 του Ισπανού Εσκουδέρο και
στο σπριντ ο Βασιλόπουλος 6ος με 8 και ο Χειμωνέτος 7ος με 7, έναντι 22 του
πρώτου Αμερικανού Νόθστιν που προηγείται.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15859O104</ED>
<ID>
ID:163610

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O10&aa=4</URL></REF>


Article

<CATEGORY>vin10</CATEGORY>

 <H5>ΠΑΛΗ
</H5><H2>3 μετάλλια στο Βελιγράδι
</H2>
ΕΝΑ ασημένιο μετάλλιο και δύο χάλκινα ήταν ο απολογισμός των Ελλήνων παλαιστών
στο διεθνές μίτινγκ ελληνορωμαϊκής του Βελιγραδίου, στο οποίο μετείχαν αθλητές
από επτά χώρες (Γιουγκοσλαβία, Ουγγαρία, Βουλγαρία, Κίνα, Ρουμανία, Σερβία, Ελλάδα).

Το ασημένιο κατέκτησε ο Κώστας Αρκουδέας στα 63 κιλά και τα χάλκινα οι Χρήστος
Γκίκας (58 κ.) και Συμεών Τούσιος (97 κ.).

Από τους υπόλοιπους παλαιστές μας που πήραν μέρος 4ος ήταν ο Κ. Παπαευθυμίου
(63 κ.) και 5ος ο Θ. Βολτίδης (69 κ.).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15859O105</ED>
<ID>
ID:163627

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O10&aa=5</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Το Σάββατο ο τελικός
</H2>
Η ΚΟΡΥΦΑΙΑ γιορτή του γυναικείου χάντμπολ γίνεται οριστικά το Σάββατο 14
Ιουνίου και δεν είναι άλλη από τον τελικό του Κυπέλλου Ελλάδας, που θα
διεξαχθεί στο κλειστό Ιλισίων με ώρα έναρξης 18.00'.

Αντίπαλοι, η Αναγέννηση Άρτας ΙΟΝ και ο Αθηναϊκός. Οι Αρτινές θα διεκδικήσουν
το πρώτο τους τρόπαιο, ύστερα από τρεις αποτυχημένους τελικούς, και οι
Βυρωνιώτισσες το τρίτο (νικητής ο Αθηναϊκός το '88 και το '95 και ηττημένος το '93).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15859O106</ED>
<ID>
ID:163637

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O10&aa=6</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Διεθνές τουρνουά
</H2>
ΔΙΕΘΝΕΣ τουρνουά πόλο εφήβων στη μνήμη του αδικοχαμένου Νώντα Σαμαρτζίδη θα
διοργανώσει η ΕΚΟΦ στο κολυμβητήριο του Πειραιά, στο διάστημα 27-29 Ιουνίου.
Στο τουρνουά, εκτός από την ελληνική ομάδα, θα λάβουν μέρος η Ρωσία, η
Κροατία, η Γιουγκοσλαβία και η Ισπανία.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15859O107</ED>
<ID>
ID:163645

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O10&aa=7</URL></REF>


Article

<CATEGORY>vin10</CATEGORY>

 <H2>Διαμαρτυρία
</H2>
Διαμαρτυρία-καταγγελία κατά του υφυπουργού Αθλητισμού Ανδρέα Φούρα απευθύνει
το Δ.Σ. του Σωματείου Εργαζομένων Γυμναστών στο πρόγραμμα «Άθληση για όλους»
της ΓΓΑ, υποστηρίζοντας: «Παραμένουν απλήρωτοι 1.100 γυμναστές εδώ και
τέσσερις μήνες λόγω καθυστέρησης της ΓΓΑ να καταβάλει τη μισθοδοσία τους και ο
κ. Φούρας αρνείται να δεχθεί το σωματείο και να συζητήσει τις προτάσεις μας».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15859O108</ED>
<ID>
ID:163649

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O10&aa=8</URL></REF>


Article

<CATEGORY>vin10</CATEGORY>

 <H5>«Ο ΠΡΩΘΥΠΟΥΡΓΟΣ ΚΑΙ Η ΚΥΒΕΡΝΗΣΗ ΣΤΗΡΙΖΟΥΝ ΤΗΝ ΔΙΕΚΔΙΚΗΣΗ ΤΗΣ ΟΛΥΜΠΙΑΔΑΣ ΤΟΥ 2004»
</H5><H2>Όλοι μια γροθιά
</H2>
Ο Πρωθυπουργός Κώστας Σημίτης, ο αναπληρωτής υπουργός Εξωτερικών, Γιώργος
Παπανδρέου, ο υφυπουργός Αθλητισμού Ανδρέας Φούρας, η κ. Γιάννα Δασκαλάκη -
Αγγελοπούλου και τα τέσσερα μέλη της ΔΟΕ χθες στο Μέγαρο Μαξίμου

ΤΟΝ ΠΡΩΘΥΠΟΥΡΓΟ Κώστα Σημίτη επισκέφθηκαν χθες τα τέσσερα μόνιμα μέλη της ΔΟΕ
που βρέθηκαν στην Αθήνα, προκειμένου να ενημερωθούν για την πορεία της
ελληνικής υποψηφιότητας για τους Ολυμπιακούς Αγώνες του 2004. Πρόκειται για
τους κ.κ. Νιλς Χολστ Σόρενσεν από τη Δανία, Βλαντιμίρ Τσέρνουζακ από τη
Σλοβακία, Σαγκνταριάβ Μαγκντάν από τη Μογγολία και Ραμ Ρουέ από τον Άγιο
Μαυρίκιο. Τα τέσσερα μέλη της ΔΟΕ συνόδευε η πρόεδρος του «Αθήνα 2004» κ.
Γιάννα Δασκαλάκη - Αγγελοπούλου, ενώ στη συνάντηση με τον Πρωθυπουργό
παραβρέθηκαν ο αναπληρωτής υπουργός Εξωτερικών Γιώργος Παπανδρέου, ο
υφυπουργός Αθλητισμού Ανδρέας Φούρας, ο ΓΓΑ Γιάννης Σγουρός και ο τεχνικός
σύμβουλος της Επιτροπής Διεκδίκησης Μάρτον Σίμιτσεκ.

Μετά τη συνάντηση, η κ. Γιάννα Δασκαλάκη - Αγγελοπούλου δήλωσε: «Ο
Πρωθυπουργός και όλη η κυβέρνηση στέκονται πίσω από την υπόθεση της
διεκδίκησης. Η Αθήνα αυτή τη φορά πιστεύουμε ότι είναι τόσο έτοιμη, που έφθασε
η στιγμή η Διεθνής Ολυμπιακή Επιτροπή να της αναθέσει τη διοργάνωση των
αγώνων. Αυτό βέβαια δεν σημαίνει ότι δεν κάνουμε μεγάλη προσπάθεια για να
αναδείξουμε τις αρετές αυτής της πόλης».

Από την πλευρά του ο αναπληρωτής υπουργός Εξωτερικών, Γιώργος Παπανδρέου,
τόνισε: «Έχουμε μια πολύ καλή υποψηφιότητα και ήταν χαρά μας να φιλοξενήσουμε
τα τέσσερα μέλη της ΔΟΕ. Θα είμαστε αισιόδοξοι μέχρι το τέλος της προσπάθειας
και ελπίζουμε σε ένα καλό αποτέλεσμα».

Τέλος, ο υφυπουργός Αθλητισμού Ανδρέας Φούρας επεσήμανε: «Η Επιτροπή
Διεκδίκησης κάνει μιά συστηματική δουλειά και αυτό επιβεβαιώθηκε σήμερα».

Σήμερα αναμένεται στην Αθήνα ο Ιάπωνας Σουν Ιτσίρο Οκάνο, μόνιμο μέλος της ΔΟΕ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15859O111</ED>
<ID>
ID:163503

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O11&aa=1</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>«Θα λάμψει η αλήθεια«»
</H2>
<AUTHOR>ΘΕΟΔΩΡΟΣ ΑΚΑΛΕΣΤΟΣ</AUTHOR>

Τη βεβαιότητά τους ότι θα αποδειχθεί πως οι κατηγορίες δεν ευσταθούν,
εξέφρασαν χθες τέσσερις αρσιβαρίστες και ο προπονητής τους Χρήστος Ιακώβου

«ΕΙΜΑΙ σίγουρος ότι θα διώξουμε τα μαύρα σύννεφα που μαζεύτηκαν πάνω από την
Άρση Βαρών», είπε χθες ο Κάχι Καχιασβίλι έξω από το γραφείο της 21ης τακτικής
ανακρίτριας κ. Πετροπούλου.

Τέσσερις αρσιβαρίστες, οι Καχιασβίλι, Τζελίλης, Σαπάνης, Σπύρου και ο
προπονητής τους, Χρήστος Ιακώβου, παρουσιάστηκαν χθες για να δώσουν κατάθεση,
σχετικά με τις καταγγελίες των αθλητών της Άρσης Βαρών Χρήστου Κωνσταντινίδη
και Χαράλαμπου Κιαρτζίδη. Οι δύο αθλητές είχαν κατηγορήσει τον προπονητή, ότι
τους έδινε αναβολικά και μάλιστα έναντι χρηματικής αμοιβής, ενώ λίγο αργότερα
ανακάλεσαν και ζήτησαν συγγνώμη.

Ο Χρήστος Ιακώβου προσερχόμενος στην ανακρίτρια, είπε: «Θα φανεί η αθωότητα
και η Δικαιοσύνη θα αποδείξει ότι όλα αυτά είναι ψέματα». Ο προπονητής της
Εθνικής ομάδας Άρσης Βαρών, μέσω την πληρεξουσίων δικηγόρων του Μιχάλη
Δημητρακόπουλου και Νάσου Αλευρά, κατέθεσε χθες υπόμνημα στο οποίο μεταξύ
άλλων αναφέρει ότι την εποχή που ο Κωνσταντινίδης υποστήριξε ότι του έδινε
αναβολικά, είχαν γίνει τρία ντόπινγκ κοντρόλ στον αθλητή, τα οποία
αποδείχθηκαν αρνητικά. Αναφέρει επίσης ότι το κίνητρο των αθλητών για τις
κατηγορίες ήταν η πικρία που ένιωσαν για τον αποκλεισμό τους από την αποστολή
των Ολυμπιακών Αγώνων της Ατλάντα.

Η κατάθεση των αρσιβαριστών θα συνεχιστεί σήμερα και αύριο, από τα υπόλοιπα
μέλη της εθνικής ομάδας.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15859O112</ED>
<ID>
ID:163551

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O11&aa=2</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15859O113</ED>
<ID>
ID:163592

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O11&aa=3</URL></REF>


Article

<CATEGORY>vin10</CATEGORY>

 <H5>ΠΑΕ ΑΕΚ
</H5><H2>Το δράμα δεν τελειώνει
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Τα όσα συμβαίνουν πλέον στην ΠΑΕ ΑΕΚ αρχίζουν να (ξε)φεύγουν από τα όρια ενός
(χοντροκομμένου) αστείου. Η υπόθεση είναι μάλλον για κλάματα...

*** Υποτίθεται πως χθες θα έκλεινε το θέμα προπονητή. Πράγματι, ο
Ιορντανέσκου δεν έρχεται.

*** Υποτίθεται ότι εδώ και εβδομάδες ο κ. Τροχανάς δεσμεύεται να
αποκαλύψει το όνομα του στρατηγικού επενδυτή, ο οποίος θα «αγοράσει».

*** Πράγματι, η χθεσινή ανακοίνωση, την οποία υπογράφει ο δήμαρχος Γ.
Κυριόπουλος, μεταξύ άλλων τονίζει ότι η διοίκηση υποστηρίζει τις
διαπραγματεύσεις για την ύπαρξη νέου στρατηγικού επενδυτή.

*** Δηλαδή, και να μην υπάρχει «πελάτης», οι άνθρωποι υποστηρίζουν τις διαπραγματεύσεις.

*** Μα, σε αφελείς οπαδούς νομίζουν ότι απευθύνονται;

*** Κατά τα άλλα, ο μήνας έφτασε 11, προπονητής δεν υπάρχει στην ΑΕΚ,
οι ποδοσφαιριστές κακοπληρωμένοι υποτίθεται πως έφυγαν για διακοπές, αλλά δεν
μπορούν να μαντέψουν τι θα βρουν επιστρέφοντας στην ομάδα τους...

*** Θέλετε και άλλη πληροφορία, η οποία βεβαίως δεν επιβεβαιώθηκε, όμως
είναι πολύ πιθανό να είναι σοβαρότερη του... «επενδυτή»;

*** Λοιπόν, ακούστηκε πως ο μεγαλομέτοχος πρότεινε στους Σαβέβσκι -
Μανωλά να αναλάβουν ως προπονητές στην ομάδα.

*** Όχι μαζί! Ένας-ένας...

*** Αντιδράσεις Μανωλά (κυρίως) δεν υπάρχουν, λόγω του ανεπιβεβαίωτου
της πληροφορίας...

*** Είναι ή όχι άτυχη η ιστορική ομάδα;

*** Είναι ή όχι τυχεροί όσοι αντίπαλοι περιμένουν την ΑΕΚ στην προσεχή
κλήρωση του Κυπέλλου Κυπελλούχων;

Πολύ σπρώξιμο...

Αλλαγή σκηνικού, προς το ευχάριστο...

*** Παρά το εργάσιμο της ημέρας, περίπου εκατό οπαδοί του Ολυμπιακού
περίμεναν υπομονετικά χθες στο Δυτικό Αεροδρόμιο τον Καρνισόβας.

*** Σχεδόν άλλοι τόσοι μετρήθηκαν οι ρεπόρτερ, μέλη τηλεοπτικών
συνεργείων, βοηθοί, φωτορεπόρτερ κ.ά.

*** Κι όμως. Ο Λιθουανός γίγαντας δήλωσε, βλέποντας το κοινό: «Στο
γήπεδο ελπίζω να έρθουν περισσότεροι».

*** Στο μεταξύ, αποδείχθηκε πως ήταν έτοιμος να κολακέψει τους
«επιστήμονες». Με καπελάκι του Θρύλου στο κεφάλι εμφανίστηκε ο Καρνισόβας...

*** Μοναδικό πρόβλημα αποτέλεσε η άρνηση των υπευθύνων της Ολυμπιακής
να επιτρέψουν στους δημοσιογράφους να μπουν στην αίθουσα υποδοχής, επειδή
«ήταν πάρα πολλοί»!

*** Έτσι, οι συνάδελφοι περίμεναν έξω, με τους οπαδούς, οπότε όταν
είδαν τον παίκτη και προσπάθησαν να τον πλησιάσουν, έζησαν το σπρώξιμο της
ζωής τους...

*** Ευτυχώς, ο Καρνισόβας φάνηκε «διαβασμένος» και σ' αυτόν τον τομέα.
Δυο λόγια είπε μόνο, παραπέμποντας στη σημερινή του συνέντευξη Τύπου.

*** Κάτι ακόμη, λίγο πικάντικο. Τις στιγμές που ο Καρνισόβας περίμενε
άνετος να παραλάβει τις αποσκευές του, τον πλησίασε κυρία, υπάλληλος του
αεροδρομίου και του ζήτησε να βάλει το... γνήσιο της υπογραφής του σε καμία
δεκαριά φόρμες.

*** Αυτό ήταν. Με το που εξαφανίστηκε βιαστικά ο παίκτης από την έξοδο,
η εν λόγω κυρία βγήκε στο πλήθος και με το χαρτομάνι στο χέρι φώναξε:

*** «Μήπως θέλει κανένας αυτόγραφο;».

*** Λίγο έλειψε να τη «στραπατσάρουν»!

Τι θέλει να κρύψει;

Συνέντευξη Τύπου παραχώρησε χθες ο πρόεδρος του Εθνικού, με αφορμή την άνοδο
της ομάδας του στην πρώτη κατηγορία.

*** Δεν τους είχε καλέσει όλους. Μόνο τα αθλητικά έντυπα και επιλεκτικά
κάποιες πολιτικές εφημερίδες και πάντως όχι «ΤΑ ΝΕΑ».

*** Γιατί αυτός ο περιορισμός; Άγνωστο, αν και μπορεί να το μαντέψει
κάποιος που παρακολουθεί από κοντά τα όσα γίνονται στον «μικρό» του λιμένος.

*** Για παράδειγμα: γιατί να καλέσεις «όλο τον κόσμο» όταν έχεις να του
διηγηθείς μόνο αρνητικά και αμφίβολα πράγματα;

*** Όσο λιγότεροι τόσο καλύτερα;

*** Αυτό είναι. Άρα, μη ρωτούν σήμερα οι φίλοι του Εθνικού γιατί
«μικραίνει» με το πέρασμα του χρόνου η ομάδα τους.

*** Επί της ουσίας τώρα. Ο Εθνικός προβιβάστηκε, αλλά δεν έχει χρήματα
να εξοφλήσει δεδουλευμένα.

*** Ο προπονητής έφυγε και ο νέος που θα προσληφθεί σίγουρα δεν θα
είναι ικανότερος.

*** Όμως, ξέρετε ποιο είναι το χειρότερο όλων στο «βάθος του τούνελ»;

*** Το ότι το μετοχικό κεφάλαιο της ΠΑΕ έχει ξεπεράσει εδώ και καιρό
τα... 700 εκατομμύρια!

*** Απορία: και να θελήσει να πωλήσει ο σημερινός μεγαλομέτοχος, πόσα
θα μπορούσε να διεκδικήσει και με «πόσα» το πακέτο;

Στο Γκολφ Γλυφάδας

Στο Γκολφ της Γλυφάδας, αργά προχθές, γιορτάστηκε από τον ΠΣΑΤ η «βραδιά του
αθλητικού συντάκτη».

*** Την εκδήλωση τίμησαν πολλοί και μάλιστα επώνυμοι των σπορ, της
πολιτικής, της διαιτησίας, του χώρου των προπονητών.

*** Χορηγός ήταν η μεγάλη φετινή διοργάνωση «Αθήνα '97». Όσο για το
κλου της βραδιάς;

*** Η τούρτα, με κεράκι και ευχές για τη Νίκη Μπακογιάννη, που είχε τα
γενέθλιά της.

*** Ποιοι δεν δείπνησαν επαρκώς; Οι ρεπόρτερ του μπάσκετ, λόγω ξαφνικής
(;) άφιξης Γιάννη Ιωαννίδη.

*** Με το που είδαν τον ξανθό, οι συνάδελφοι δημιούργησαν «πηγάδι» προς
την άκρη του χώρου και... ακόμη τα λένε μαζί του!

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15859O121</ED>
<ID>
ID:163504

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Ρομαντισμός και επιστήμη
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΔΕΝ ΕΙΝΑΙ όλα σωριασμένα σε ερείπια στον ελληνικό αθλητισμό. Εξακολουθούν να
είναι παρόντα και άτομα που προβληματίζονται και δραστηριοποιούνται για να
γίνει πράξη το αίτημα της εξυγίανσης και της αναβάθμισης, να μπει τάξη στα
γήπεδα και έξω από αυτά.

Υπάρχουν ρομαντικοί, που υπηρετούν την αθλητική ιδέα, έστω κι αν ο περίγυρος
κινείται στην τροχιά των κακόγουστων σόου, των κανόνων της οικονομίας και της
παραοικονομίας. Δύο ωραίες εκδόσεις, από ισάριθμα ιστορικά σωματεία,
επιβεβαιώνουν την ύπαρξη εργατών του αθλητισμού. Ο Αθλητικός Όμιλος Ταταύλα,
συμπληρώνοντας 100 χρόνια πολύπλευρης δράσης και προσφοράς στο αθλητικό
κίνημα, εξέδωσε θαυμάσιο βιβλίο, γραμμένο από τον Λεωνίδα Σαβ. Αρτσάνογλου.
Αλλά και ο Μανδραϊκός Α.Ο. παρουσίασε πολύτιμο βιβλίο για την πορεία του από
το 1956.

Στο Ναύπλιο άρχισαν χθες οι εργασίες του τριήμερου 5ου Διεθνούς Συνεδρίου, που
διοργανώνει η Διεθνής Ένωση Αθλητικού Δικαίου με θέμα: «Αθλητική
δραστηριότητα-Ευρωπαϊκό Κοινοτικό Δίκαιο και διεθνείς προεκτάσεις».

Ο αθλητισμός έχει εξελιχθεί σε μεγάλη οικονομική δραστηριότητα σ' ολόκληρο τον
κόσμο κι είναι απαραίτητο, εκτός των άλλων, να φωτιστούν απ' όλες τις πλευρές
τα δικαιώματα και οι υποχρεώσεις αθλητών και αθλητικών φορέων.

Ο πρόεδρος της οργανωτικής επιτροπής Μιχαήλ Σταθόπουλος (καθηγητής
Πανεπιστημίου Αθηνών) και ο γενικός γραμματέας Δημήτρης Παναγιωτόπουλος
(επίκουρος καθηγητής Πανεπιστημίου Αθηνών) έχουν φτιάξει ολοκληρωμένο
πρόγραμμα ομιλιών, προσαρμοσμένο στις ανάγκες των καιρών.

Η συμμετοχή επιστημόνων όχι μόνο από την Ελλάδα, αλλά και από την Ιταλία,
Γαλλία, Αμερική, Κένυα, Ρωσία, Γαλλία και Ισπανία φανερώνει το υψηλό επίπεδο
του Συνεδρίου.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15859O122</ED>
<ID>
ID:163552

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O12&aa=2</URL></REF>


Article

<CATEGORY>vin10</CATEGORY>

 <H2>«Ευλόγησε τα γένια του» ο Μισέλ...
</H2>
ΩΣ διαφημιστική κίνηση, πανέξυπνη! Ο διευθυντής του «Μουντιάλ '98» της
Γαλλίας, Μισέλ Πλατινί, κάθησε κάτω από την εστία, έβαλε μπροστά του οκτώ
νεαρούς για «τείχος» και ζήτησε από τον διάσημο κυνηγό Ρονάλντο να του
χτυπήσει φάουλ. Αφορμή για τη χθεσινή φάση; Το ότι μετά ένα χρόνο ακριβώς θα
δοθεί η σέντρα του τουρνουά.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15859O123</ED>
<ID>
ID:163593

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O12&aa=3</URL></REF>


Article

<CATEGORY>vin10</CATEGORY>

 <H2>Γρήγορα φροντιστήριο...
</H2>
ΑΡΓΗΣΕ αλλά το αποφάσισε η ΕΠΟ: οι διεθνείς διαιτητές θα δώσουν γραπτές και
προφορικές εξετάσεις στις ξένες γλώσσες, σύμφωνα με απόφαση της Επιτροπής
Διαιτησίας. Μεταξύ μας, από έναν... Γερμανάκο περιμέναμε νωρίτερα αυτό το
μέτρο. Όσο για τους επτά διεθνείς διαιτητές, δεν πρέπει να φοβηθούν αν δώσουν
εξετάσεις κατόπιν μελέτης. Καμία ξένη γλώσσα δεν είναι δυσκολότερη από...
μερικά πέναλτι.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15859O124</ED>
<ID>
ID:163611

</ID><URL>http://ta-nea.dolnet.gr/neaweb/neafile.print_unique?e=A&f=15859&m=O12&aa=4</URL></REF>


Article

<CATEGORY>vin09</CATEGORY>

 <H5>ΠΟΙΕΣ ΑΠΟ ΤΙΣ ΤΑΙΝΙΕΣ ΤΟΥΣ ΠΡΟΤΙΜΟΥΝ ΟΙ ΠΑΛΙΟΙ ΣΤΑΡ ΤΟΥ ΣΙΝΕΜΑ
</H5><H2>Ζάπινγκ στον εαυτό μου
</H2>
Ιδιαίτερη αδυναμία έχει ο Αλέκος Αλεξανδράκης στην «Κόμισσα της Κέρκυρας» με
παρτενέρ τη Ρένα Βλαχοπούλου (στη φωτογραφία ένα στιγμιότυπο από την κωμωδία)

Ο «Δράκος» (στη φωτογραφία σκηνή από το έργο) είναι από τις αγαπημένες ταινίες
του Ντίνου Ηλιόπουλου

Τι να σκέπτεται ένας σταρ όταν βλέπει τον παλιό εαυτό του στη μικρή οθόνη;
«Στην τηλεόραση οι δουλειές γίνονται πλέον διεκπεραιωτικά. Δεν γεύεσαι τα
γυρίσματα, όπως τότε στις παλιές ελληνικές ταινίες. Τώρα οι ρυθμοί γυρισμάτων
είναι ταχύτατοι, σε σημείο που να τείνουν να χαρακτηριστούν απάνθρωποι», λέει
στα «ΝΕΑ» ο Ντίνος Ηλιόπουλος. Και ενώ έχει γράψει σε βίντεο και έχει κρατήσει
όλες τις παλιές ταινίες του, εντούτοις τις παρακολουθεί όταν προβάλλονται από
τους τηλεοπτικούς σταθμούς.

Πώς αισθάνεστε όταν τις βλέπετε; «Νιώθω νοσταλγία για τις ωραίες συνθήκες που
είχαμε στα γυρίσματα». Και οι αγαπημένες του ταινίες; «Οι κυρίες της αυλής»,
«Ο δράκος», «Το κοροϊδάκι της δεσποινίδος».

Σκεφθήκατε ποτέ πως την ώρα που πέφτουν οι τίτλοι αρχής μιας ελληνικής
ταινίας, μαζί σας, από το καθιστικό του σπιτιού τους, μπορεί να παρακολουθούν
ο Αλέκος Αλεξανδράκης, ο Νίκος Ρίζος, η Ρένα Βλαχοπούλου ή ο Ντίνος Ηλιόπουλος
τα ασπρόμαυρα όνειρα που οι ίδιοι βίωσαν μπροστά στον κινηματογραφικό φακό,
στην παλιά καλή δεκαετία του '60;

«Μετά το τέλος κάθε ταινίας έλεγα πως ήταν η τελευταία φορά», θα θυμηθεί ο
Αλέκος Αλεξανδράκης, «επειδή θεωρούσα κατώτερες τις ταινίες εκείνες, σε
σύγκριση με το θέατρο». Σήμερα, ωστόσο, όταν οι παλιές ταινίες προβάλλονται
από τη μικρή οθόνη «τις παρακολουθώ και μάλιστα με πολύ κέφι, διότι μου
θυμίζουν εκείνα τα ωραία χρόνια». Οι αγαπημένες του είναι «όλες με την Τζένη,
την Αλίκη, τη Ζωή και τη Ρένα». Έχει όμως ιδιαίτερη αδυναμία στην «Κόμισσα της
Κέρκυρας» και την «Συνοικία το όνειρο» της οποίας ήταν σκηνοθέτης και παραγωγός.

Όσες φορές κι αν έχουν προβληθεί από τα κανάλια, οι ταινίες «της παλιάς καλής
εποχής του κινηματογράφου» εξακολουθούν να μαγνητίζουν τα βλέμματα των
τηλεθεατών. Μάλιστα, παρά τα... χρόνια τους, έχουν «δυνάμεις» και υπερτερούν
στις προτιμήσεις τους, συγκριτικά με τις ξένες ταινίες που είναι σύγχρονες και
φιγουράρουν μεγάλα ονόματα του Χόλιγουντ. Οι παλιές ελληνικές ταινίες
καταφέρνουν να υποσκελίζουν ­ σε επίπεδο ποσοστών τηλεθέασης ­ ακόμα και
σίριαλ ή σόου.

Η αισθηματική κωμωδία «Τζένη Τζένη» για παράδειγμα ήταν το πέμπτο
δημοφιλέστερο τηλεοπτικό πρόγραμμα της προηγούμενης σεζόν, καθώς την
παρακολούθησαν 1.050.000 τηλεθεατές, αφήνοντας πίσω της το «Βασικό ένστικτο»
του Μάικλ Ντάγκλας και της Σάρον Στόουν (1.033.000), τον «Κάπτεν Χουκ» των
Ρόμπιν Γουίλιαμς - Ντάστιν Χόφμαν (957.000), το «Μπράβο» της Ρούλας Κορομηλά
(945.000), την «Ντόλτσε βίτα» (922.000).

Νοσταλγία, συγκίνηση, αναμνήσεις, αλλά και ξάφνιασμα ­ βλέποντας τους εαυτούς
τους αρκετά χρόνια πριν ­ προκαλεί η παρακολούθηση μιας τέτοιας ταινίας στους
ηθοποιούς που πρωταγωνίστησαν σ' αυτές τις ταινίες. Κάποιοι δεν παύουν να
κάνουν ακόμη και τώρα την κριτική τους και ­ όπως εκμυστηρεύονται στα «ΝΕΑ» ­
να αναιρούν απόψεις που είχαν σχηματίσει τότε για κάποιες από αυτές.

Ρεπορτάζ του Χρήστου Ιερείδη στη σελ. 3

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15859P011</ED>
<ID>
ID:163513

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P01&aa=1</URL></REF>


Article

<CATEGORY>vin09</CATEGORY>

 <H5>ΒΡΑΔΙΑ ΚΑΚΝΑΒΑΤΟΥ ΣΤΗ ΘΕΣΣΑΛΟΝΙΚΗ
</H5><H2>Αστέρια της όπερας
</H2>
Η ορχήστρα «Ταφελμιούζικ»

Ένα μπουκέτο από εντυπωσιακά αποσπάσματα από ιταλικές όπερες της μεγάλης ακμής
του είδους ­ Μπελίνι, Βέρντι, Τζιορντάνο, Ροσίνι, Ντονιτζέτι, Πουτσίνι,
Μασκάνι ­ προσφέρεται απόψε στις 9 στο Ηρώδειο (τηλ. 3232.771, 3221.459), από
εκλεκτούς καλλιτέχνες που διαπρέπουν στο εξωτερικό. Ο μπάσος Δημήτρης
Καβράκος, η σοπράνο Τζένη Δριβάλα, ο τενόρος Μάριος Φραγκούλης και η μέτζο
Πάμελα Πάντος θα ερμηνεύσουν δημοφιλέστατες άριες, με τη συνοδεία ορχήστρας
που διευθύνει ο, επίσης ελληνικής καταγωγής, Τζον Απέιτος. Τη βραδιά όπερας,
που φέρει τον τίτλο «Θρυλικές στιγμές της όπερας», οργανώνει το ΕΚΕΠΑ
(Ελληνικό Κέντρο Ενηλίκων και Καταπολέμησης Αναλφαβητισμού), υπέρ του οποίου
θα διατεθούν τα έσοδα της συναυλίας. Εισιτήρια προς 12.000, 8.000, 6.000,
4.500 και 2.500 δρχ.

ΠΟΙΗΣΗ

Ένας από τους σημαντικότερους Νεοέλληνες ποιητές: ο Έκτωρ Κακναβάτος. Σαράντα
πέντε χρόνια θητεύει στον υπερρεαλισμό, ενώ παράλληλα οργανώνει στη
Θεσσαλονίκη το λογοτεχνικό - καλλιτεχνικό περιοδικό «Εντευκτήριο», που
βρίσκεται στον δέκατο χρόνο της έκδοσής του. Το «Εντευκτήριο», σε συνεργασία
με τον Οργανισμό Πολιτιστικής Πρωτεύουσας Θεσσαλονίκη 1997 και με την
υποστήριξη του υπουργείου Πολιτισμού, οργανώνει στις 9 μ.μ. στο θέατρο
«Αυλαία» της Θεσσαλονίκης (Μέγαρο ΧΑΝΘ) βραδιά για τον ποιητή. Θα μιλήσουν ο
επίκουρος καθηγητής Νεοελληνικής Φιλολογίας στο Αριστοτέλειο Πανεπιστήμιο
Θεσσαλονίκης Ξενοφών Κοκόλης και η ποιήτρια Ελένη Μερκενίδου, ενώ θα παραστεί
και θα διαβάσει ποιήματά του ο 77χρονος ποιητής.

ΘΕΑΤΡΟ

Δύο ιστορίες με «καλό τέλος»: «Η πιο δυνατή» του Στρίντμπεργκ και «Όλια, μια
ψυχούλα» διασκευή του Γκαμπριέλ Αρού από τον Τσέχωφ. Το δίπτυχο σκηνοθετεί, σε
μεταφράσεις Μάριου Πλωρίτη, η ηθοποιός Άννα Γεραλή, που πρωταγωνιστεί στην
«Πιο δυνατή», ενώ στην «Όλια» παίζει η Βουλγάρα ηθοποιός Έλενα Μιρτσόφσκα,
πρωταγωνίστρια του «Θεάτρου Νεολαίας» της Σόφιας, η οποία είναι εγκατεστημένη
εδώ και δεκαπέντε χρόνια στην Αθήνα, έχει παίξει σε ταινίες των Νίκου
Κούνδουρου και Κώστα Φέρρη, αλλά για πρώτη φορά εμφανίζεται στην ελληνική
σκηνή, παίζοντας στα ελληνικά. Την παράσταση, παραγωγή του θιάσου «Παραλογή»,
συνδέει μουσικά από το πιάνο του ο Γιώργος Ιωαννίδης, ο σκηνικός διάκοσμος και
η επιλογή των κοστουμιών είναι της Άννας Γεραλή και οι φωτισμοί του Συράκου
Δανάλη. Στις 8.30 μ.μ. με ελεύθερη είσοδο στο Αθηναϊκό Δημοτικό Θέατρο
(Τιμοκρέοντος 64, Άγιος Σώστης, τηλ. 9344.131), στο πλαίσιο του «Μήνα
Θεάτρου». Η παράσταση είναι αφιερωμένη στην Έλλη Λαμπέτη.

ΣΥΝΑΥΛΙΕΣ

Η συμμετοχή του Καναδά στις εκδηλώσεις της Πολιτιστικής Πρωτεύουσας κλείνει
σήμερα στη Θεσσαλονίκη στις 9.30 μ.μ., με τη δεύτερη συναυλία στην Αίθουσα
Τελετών του Πανεπιστημίου της ορχήστρας μπαρόκ μουσικής «Ταφελμιούζικ». Η Ζαν
Λαμόν τη διευθύνει σε έργα Χέντελ, Βιβάλντι, Μαρέ κ.ά.

*** Τζορτζ Γκέρσουιν υπό τας φιλύρας! Και αυτό διαθέτει η αποψινή αθηναϊκή
βραδιά. Στις 8.30 μ.μ. η Αθηναϊκή Δημοτική Ορχήστρα ξεκινάει σειρά συναυλιών
στον χώρο μπροστά από το Αρχαιολογικό Μουσείο, με διευθυντή τον Ελευθέριο
Καλκάνη. Στο υπό τους ήχους τής Πατησίων πρόγραμμα, ένα αφιέρωμα στον
διακεκριμένο Αμερικανό συνθέτη, με αφορμή τα εξήντα χρόνια από τον θάνατό του.
Σολίστ, οι πιανίστες Αχιλλέας Γουάστορ και Μάνος Τσικλίδης. Θα χαιρετίσει ο
δήμαρχος Αθηναίων κ. Δημήτρης Αβραμόπουλος. Η είσοδος είναι ελεύθερη.

ΒΙΒΛΙΑ

«Συνάντηση» με τον Βασίλη Αλεξάκη, με αφορμή το νέο βιβλίο του «Ο μπαμπάς»,
που εκδίδεται ταυτόχρονα στην Αθήνα, στα ελληνικά, από τις εκδόσεις «Εξάντας»
και στη Γαλλία στα γαλλικά από τι εκδόσεις «Φαγιάρ», οργανώνουν οι εκδόσεις
«Εξάντας» και το Γαλλικό Ινστιτούτο στην οντιτόριουμ του κτιρίου του (Σίνα
31), σε συνεργασία με το βιβλιοπωλείο Κάουφμαν. Στις 7.30 μ.μ. με ταυτόχρονη μετάφραση.

*** «Ερμηνευτικό λεξικό πασών των λέξεων του Ιπποκράτους» ετοίμασε ο γιατρός
Πάνος Δ. Αποστολίδης. Το παρουσιάζουν η UCB Pharma Ελλάς και οι εκδόσεις
«Γαβριηλίδης», στις 8.45 μ.μ., στις αίθουσες Λόγου και Τέχνης της
Φιλεκπαιδευτικής Εταιρείας (Στοά του Βιβλίου, Πεσμαζόγλου 5). 
Θα προλογίσει ο γιατρός κ. Γρηγόρης Σολωμός, διοικητής του ΙΚΑ.

ΕΚΘΕΣΗ

Έκθεση ζωγραφικής του Θέμου Μαΐπα πραγματοποιείται στα δρώμενα, στο Αρχοντικό
Πυρσινέλλα, έως τις 14 Ιουνίου.

ΣΥΜΜΑΘΗΤΕΣ

Γενιές και γενιές οι Αρσακειάδες. Απόψε στις 8.00 θα συναντηθούν ­ αλλά μαζί
τους και οι άνδρες απόφοιτοι των Αρσακείων - Τοσίτσειων Σχολείων ­ στην Εκάλη
(Λεωφόρος Μαραθώνος 9-11, Δροσιά, τηλ. 6218.250), για να ξαναβρεθούν κοντά και
για να τιμήσουν τους δασκάλους τους. Η βραδιά περιλαμβάνει και καλλιτεχνικό πρόγραμμα.

ΖΩΝΤΑΝΑ

Τα «Κρυστάλλεια '97» φιλοξενούν απόψε στις 9.00 τους «Συνήθεις υπόπτους». Στον
Πύργο Πλακεντίας (τηλ. 8042.575, 8041.902) στην Πεντέλη. Εισιτήρια προς 3.500
και για φοιτητές προς 3.000 δρχ.

*** Πάρτι «σίξτις» απόψε και η δεκαετία του '60 επιστρέφει με τις καλύτερες
μουσικές της. Λένε, άλλωστε, πως τα πάρτι τότε άρχισαν (και καλά κρατούν).
Μετά τις 11.30, λοιπόν, στο «Memphis» της οδού Βεντήρη παίρνουν θέση στα πλατό
ο Μανώλης Κιλισμανής, ο Κωνσταντίνος Ζαχόπουλος και ο Θάνος Θώμος με τις πιο
«σίξτις» στιγμές της δισκοθήκης τους. Συνεργάζεται για τη βραδιά και το
«φανζίν» Girls In The Garage.

ΧΟΡΟΣ

Χορευτική παράσταση βασισμένη στο μυθολόγημα του Άγγελου Βλάχου «Τσούφης»
δίνουν στις 7 μ.μ. οι μαθητές του παιδικού σταθμού και του νηπιαγωγείου της
Σχολής «Ι.Μ. Παναγιωτόπουλος».

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15859P021</ED>
<ID>
ID:163517

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P02&aa=1</URL></REF>


Article

<CATEGORY>vin09</CATEGORY>

 <H2>Όταν η ποιότητα μπολιάζει την ποσότητα
</H2>
<AUTHOR>Χ.</AUTHOR>

Ο Έρνεστ Χέμινγουεϊ

Να, που και οι εκδόσεις BELL μας βγήκαν... από τα αριστερά! Από το 1982, που
εμφανίστηκαν, η επιτυχία των BELL βασιζόταν όχι τόσο στην ποιότητα όσο στην
ποσότητα. «Εύπεπτα βιβλία τσέπης, για ένα κοινό χωρίς μεγάλες απαιτήσεις».
«Λογοτεχνία της φυγής» ή «λαϊκά αναγνώσματα μιας χρήσης». Κάπως έτσι τα
χαρακτήριζαν και εκεί βάσιζαν την εμπορική τους επιτυχία. Τώρα όμως οι
εκδόσεις BELL εγκαινιάζουν και μια καινούργια σειρά, με απαιτήσεις. Είναι η
«Λογοτεχνική Βιβλιοθήκη», με μυθιστορήματα ξεχωριστά, «στα οποία επιστρέφει
κανείς», γραμμένα από κλασικούς ή σύγχρονους Έλληνες ή ξένους συγγραφείς, που
θα διατίθενται τόσο στα βιβλιοπωλεία όσο και στα περίπτερα, σε μια προσιτή
τιμή. Θα κοστίζουν 1.800 δρχ. ­ φθηνότερα δηλαδή από τα συνήθη λογοτεχνικά
έργα της αγοράς ­, αλλά θα είναι και πιο προσεγμένα από τα συνήθη BELL. Η ιδέα
ανήκει στον διευθυντή του ελληνικού τμήματος των BELL, Κωνσταντίνο Ορδόλη, και
η διεύθυνση σύνταξης στη Μαρίνα Κουλουμούνδρου. Πρώτοι τίτλοι της σειράς, ο
«Κήπος της Εδέμ» του Χέμινγουεϊ και το «Μεγάλο Παζάρι» του Κεσέλ. Θα
ακολουθήσουν Μπουλγκάκοφ, Λαμπεντούζα, Αμάντο, Όκρι, Λοτζ, αλλά και Έλληνες,
με πρώτο τον Δημήτρη Παπαχρήστου. Κι όλα αυτά με ρυθμό ενός βιβλίου τον μήνα.
Για όσους αναζητούν ταχεία και εγγυημένη απόλαυση.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15859P022</ED>
<ID>
ID:163561

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P02&aa=2</URL></REF>


Article

<CATEGORY>vin09</CATEGORY>

 <H2>Αρχαίο γέλιο
</H2>
<AUTHOR>Γ.Δ.Σ.</AUTHOR>

Μια εβδομάδα έχει περάσει και ακόμα γελώ. Με τις πολύ αυστηρές έως σκληρές
αποφάσεις, την περασμένη Τρίτη, του Κεντρικού Αρχαιολογικού Συμβουλίου, περί
της χρήσης του Ηρωδείου από τον ΕΟΤ ­ «πληρώστε, αλλιώς σας το παίρνουμε» ­
για το Φεστιβάλ Αθηνών. Ειδικά γελώ με την αυστηρότητα του ύφους τους. Ξέρετε,
αυτή την αυστηρότητα που προοδευτικά ­ και ταχύτατα ­ απαλαίνει, αμβλύνεται,
μαλακώνει και ξεθυμαίνει. Ως έχει μαθηματικά αποδειχθεί εκ του απωτέρου, αλλά
και εκ του προσφάτου παρελθόντος ­ όρα «φωτιές» Πίτερ Χολ στην Επίδαυρο...
Γελώ, κυρίως, όμως, με το ιδιαίτερα έγκαιρο των αποφάσεων. Οι οποίες ελήφθησαν
στις 3 Ιουνίου, όταν το πρόγραμμα του Φεστιβάλ είχε ανακοινωθεί ­ και μάλιστα
καθυστερημένα ­ ήδη από τον Απρίλιο, όταν η πρώτη εκδήλωση στο Ηρώδειο είχε
γίνει ήδη στις 29 Μαΐου και η... πρεμιέρα του Φεστιβάλ ήδη την 1η Ιουνίου!
Αθάνατο, τέλεια κουρδισμένο ελληνικό κράτος! Ποτέ δεν θα πεθάνεις! Εκεί, όμως,
που θα ξεκαρδιστώ θα είναι όταν φθάσει η πρώτη πανσέληνος του καλοκαιριού. Και
το υπουργείο Πολιτισμού θα ανοίξει την Ακρόπολη στα πλήθη, ενώ από κάτω θα
παίζει το Ηρώδειο. Γιατί δεν θα έχουν συνεννοηθεί μεταξύ τους... ΤΟ γέλιο.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15859P023</ED>
<ID>
ID:163600

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P02&aa=3</URL></REF>


Article

<CATEGORY>vin09</CATEGORY>

 <H2>Κυκλοφορούν ανάμεσά μας
</H2>
<AUTHOR>Χ.</AUTHOR>

Ο Βασίλης Βασιλικός

Είκοσι τέσσερα ηλεκτρονικά βιβλία ελληνικής παραγωγής, έναντι σαράντα τεσσάρων
παραδοσιακών. Αυτό θα πει μια καλή αναλογία. Αυτό θα πει να συμβαδίζει κανείς
με την εποχή του. Και αυτό επιδιώκει να πετύχει η εξαμηνιαία «Βιβλιοφιλική»
του Εθνικού Κέντρου Βιβλίου, που συνοδεύει την ομότιτλη πιστωτική κάρτα για
αγορές βιβλίων και πολιτιστικών αγαθών. Αυτό, λοιπόν, το τρίτο τεύχος της
«ανοίγει» στον αναγνώστη τον θαυμαστό κόσμο των CD-ROM, δίνοντας μια σφαιρική
εικόνα των ελληνικών παραγωγών που κυκλοφορούν από το εμπορικό κύκλωμα.
Πρόκειται κυρίως για έργα αναφοράς, εγκυκλοπαίδειες και παιδικά βιβλία που
κυκλοφορούν από τις εκδόσεις ΛΙΒΑΝΗ, ΠΑΤΑΚΗ, αλλά και compupress, MLS
Πληροφορική κ.ά., στα οποία θα πρέπει κανείς να προσθέσει και τα CD-ROM που
εκδίδονται από ιδρύματα όπως το Ίδρυμα Μελετών Λαμπράκη ή από συνεργάτες
περιοδικών όπως το «RAM». Όλα δείχνουν, πια, πως έφτασε ο καιρός οι
παρουσιάσεις ­ αλλά και οι κριτικές ­ των CD-ROM να περάσουν από τα
εξειδικευμένα έντυπα, στα έντυπα γενικού ενδιαφέροντος. Το αποδεικνύει τούτο
το τεύχος της «Βιβλιοφιλικής» (αν πάρετε και την κάρτα θα λάβετε μέρος και σε
κλήρωση δώρων CD-ROM, που θα γίνει στις 21 Ιουνίου) που διαβάζεται με
ιδιαίτερο ενδιαφέρον.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15859P024</ED>
<ID>
ID:163617

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P02&aa=4</URL></REF>


Article

<CATEGORY>vin09</CATEGORY>

 <H5>ΕΝΝΕΑ ΑΣΤΕΡΙΑ ΤΟΥ ΠΑΛΙΟΥ ΣΙΝΕΜΑ ΣΧΟΛΙΑΖΟΥΝ ΩΣ ΤΗΛΕΘΕΑΤΕΣ ΤΟΝ ΕΑΥΤΟ ΤΟΥΣ
</H5><H5>Λεηλασία
</H5><H2>Γελώ και συγκινούμαι...
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

<H3>«Βλέπετε τις παλιές σας ταινίες;» ήταν το ερώτημα που έθεσαν «ΤΑ ΝΕΑ» στους
πρωταγωνιστές του ελληνικού κινηματογράφου. Αστέρια όπως η Αλίκη Βουγιουκλάκη,
η Τζένη Καρέζη, η Γεωργία Βασιλειάδου, η Σαπφώ Νοταρά, ο Λάμπρος Κωνσταντάρας,
ο Μίμης Φωτόπουλος ή ο Βασίλης Λογοθετίδης μπορεί να μη λάμπουν πια. Αλλά δεν
ήταν λίγοι οι πρωταγωνιστές, οι οποίοι συνεχίζουν να κινούνται στον χώρο του
θεάτρου και έδωσαν μιαν απάντηση.
</H3>
ΡΕΝΑ ΒΛΑΧΟΠΟΥΛΟΥ:«Θυμάμαι τις ανεπανάληπτες στιγμές που ζήσαμε»

«Θα έπρεπε να είμαι γονυκλινής για να μιλήσω για τις ταινίες αυτές, για τα
"πακέτα", όπως τις λένε σήμερα οι άνθρωποι των τηλεοπτικών σταθμών», μας είπε
ο Νίκος Ρίζος, «διότι σ' αυτό το νεγκατίφ είναι ο θησαυρός και το χρυσάφι μιας
ζωής. Βλέπω τις περισσότερες και μπορώ να πω πως είναι γεμάτες από προσόντα.
Όταν μάλιστα βλέπω εκείνες με τον Βασίλη (Αυλωνίτη), τον Κώστα (Βουτσά) ή τον
Γκιωνάκη, γελώ και συγκινούμαι. Λυπάμαι μόνον διότι τότε είχα ένα πολύ ωραίο
κεφάλι και ωραία νιάτα, που έφυγαν ανεπιστρεπτί». Οι αγαπημένες του ταινίες;
«Ο Κλέαρχος, η Μαρίνα κι ο κοντός», τα «Παιδιά της πιάτσας», «Οι γαμπροί της Ευτυχίας».

«Δεν μπορώ να πω ότι ενθουσιάζομαι όταν βλέπω τον εαυτό μου στα 30 του ενώ
τώρα είμαι εξήντα», είπε στα «ΝΕΑ» ο Σταύρος Παράβας, ο οποίος δεν βλέπει όλες
τις ταινίες του. Θεωρεί ωστόσο πως η προβολή παλαιών ταινιών «είναι τροχοπέδη
στην εξέλιξη του ηθοποιού διότι ο κόσμος ταυτίζεται με το πρόσωπο που βλέπει
στο γυαλί έτσι όπως ήταν τότε και δύσκολα δέχεται την σημερινή εικόνα μας». Τι
είχε εκείνη η εποχή; «Ανεμελιά, ζωντάνια, λαχτάρα, ρομαντισμό». Οι αγάπες του
Σταύρου Παράβα είναι «Το κοροϊδάκι της πριγκιπέσσας» και «Ο μάγκας με το τρίκυκλο».

Η Μάρθα Καραγιάννη ξέρει «απ' έξω κι ανακατωτά όλες τις ταινίες», ενώ οι
καλύτερές της είναι τα μιούζικαλ, διότι «είναι σαν φρούτα, πάντα, δροσερές».

ΚΩΣΤΑΣ ΒΟΥΤΣΑΣ«Δεν τις παρακολουθώ, για να μη βλέπω τη λεηλασία του
πνεύματός μου από τα κανάλια»

Ταινίες που έχει παίξει «πάντα τις βλέπω με κριτικό μάτι, χωρίς να χαρίζομαι
στο εαυτό μου. Όταν εκείνη την εποχή κάποια ταινία μου ήταν στις αίθουσες,
υπήρχαν φορές που τρύπωνα απαρατήρητη στα σινεμά προσπαθώντας να καταγράψω τις
αντιδράσεις των θεατών που είχα γύρω μου και να ψηλαφήσω το παίξιμό μου».

Σε ελάχιστες περιπτώσεις θα βρει κάποιος κοινά σημεία αναφοράς ανάμεσα στα
σημερινά σίριαλ και τις παλιές καλές ελληνικές ταινίες.

«Ήταν γυρισμένες με αγάπη και μεράκι, γι' αυτό δεν θα πάψουν ποτέ να υπάρχουν
και να προσελκύουν βλέμματα», μας απάντησε ο Γιάννης Γκιωνάκης, ο οποίος
βλέπει όχι μόνον τις ταινίες που πρωταγωνιστούσε αλλά «και άλλων αγαπημένων
μου συναδέλφων, ακόμα και ξένων». Πρόσφατα είδε την ταινία «Ένα βότσαλο στη
λίμνη» με τον Βασίλη Λογοθετίδη και δάκρυσε. «Την ερμηνεία του Βασίλη σε
εκείνη την ταινία κανείς δεν μπορεί να αποδώσει έτσι», εξήγησε. «Αχόρταγος»
και «Μη ερωτεύεσαι το Σαββάτο» είναι οι αγαπημένες του ταινίες.

Οι «ανεπανάληπτες στιγμές που ζήσαμε» είναι η κινητήρια δύναμη για τη Ρένα
Βλαχοπούλου και οι ωραίες αναμνήσεις αναβλύζουν. Η «Σαραντάρα», η «Κόμισσα της
Κέρκυρας» και η «Χαρτοπαίχτρα» είναι οι «αδυναμίες» της.

Οι παλιές ελληνικές ταινίες ανήκουν στα «δυνατά χαρτιά» των καναλιών.
Καλύπτουν, με τις προβολές τους, σημαντικό κομμάτι τηλεοπτικού χρόνου,
εξασφαλίζουν καλή τηλεθέαση και χωρίς πολλά έξοδα έχουν σημαντικό διαφημιστικό
τζίρο. Την περσινή σεζόν μόνον από επτά κανάλια μεταδόθηκαν περίπου 3.500
ελληνικές ταινίες. Για τις μεταδόσεις αυτές και τις επαναπροβολές τους οι
άνθρωποι που τους έδωσαν «σάρκα και οστά» έχουν εδώ και καιρό εγείρει αξιώσεις
για καταβολή πνευματικών δικαιωμάτων από τους τηλεοπτικούς σταθμούς,
καταφεύγοντας ακόμα και σε δικαστικούς αγώνες.

«Βλέπω τις ταινίες μας αλλά μου προκαλούν αγανάκτηση επειδή οι ιδιωτικοί
σταθμοί δεν καταβάλλουν τα ποσά που οφείλουν, όταν υπάρχουν συνάδελφοί μας που
παίρνουν συντάξεις πείνας», είπε ο Δημήτρης Παπαμιχαήλ, πρόεδρος του
συλλογικού οργάνου των ηθοποιών που διεκδικεί την απόδοση χρηματικών ποσών για
πνευματικά δικαιώματα. Για τον ίδιο λόγο ο Κώστας Βουτσάς απάντησε πως «δεν
τις παρακολουθώ, για να μη βλέπω τη λεηλασία του κορμιού μου, της χαράς μου,
του πνεύματός μου, της νιότης μου». «Είναι αμαρτία να μην παίρνουμε δραχμή από
τις προβολές αυτές», συμπλήρωσε ο Γιάννης Γκιωνάκης.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15859P031</ED>
<ID>
ID:163518

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P03&aa=1</URL></REF>


Article

<CATEGORY>vin09</CATEGORY>

 <H5>Ακατανόητο λάθος
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

Πληροφορούμαι επισήμως πως το Δημοτικό Συμβούλιο του Δήμου Ναυπλιέων με μια
πρόσφατη απόφασή του κυριολεκτικά μπλοκάρει τη συνέχιση και τη δημιουργική
ανάπτυξη του μοναδικού και πρότυπου στην Ελλάδα Μουσείου Παιχνιδιού, που
ίδρυσε στον «Σταθμό» του Ναυπλίου το Πελοποννησιακό Μουσείο. Ανανέωσε μόνο για
τρία χρόνια την παραχώρηση του χώρου, πράγμα που σημαίνει πως κανείς δεν
μπορεί να προγραμματίσει σοβαρά και σε βάθος πρωτοβουλίες, συνέδρια,
εμπλουτισμό, έρευνα, όταν γνωρίζει πως ο χώρος είναι διαθέσιμος για άλλη χρήση
και το μέλλον αόρατο

Το Πελοποννησιακό Λαογραφικό Μουσείο είναι ένα από τα καμάρια του τόπου,
βραβευμένο από μεγάλους διεθνείς οργανισμούς και την ΟΥΝΕΣΚΟ. Η ψυχή του, η
Ιωάννα Παπαντωνίου έχει αναλώσει χρόνια, υγεία, χρήμα και ψυχή για να το
καταστήσει πρότυπο, υπόδειγμα της νέας μουσειολογικής φιλοσοφίας. Το Μουσείο
Παιδικού Παιχνιδιού είναι μια ιδέα έξοχη, παιδαγωγικά πολύτιμη και κίνητρο
εμπνεύσεως. Ο «Σταθμός» είχε γίνει τόπος αναψυχής και μελέτης, διασκέδασης και
προβληματισμού για παιδαγωγούς, δασκάλους και μαθητές. Δεν μπορώ να κατανοήσω
πώς ένας δήμος μπορεί με μια μονοκονδυλιά να διαγράφει έναν επιστημονικό άθλο.
Γνωρίζω πως η παλαιά πρωτεύουσα της Ελλάδος έχει ανάγκη χώρων για να στεγάσει
πνευματικές και άλλες δραστηριότητες. Όχι όμως βουλιάζοντας τις υπάρχουσες.
Αγνοώ τα αίτια και τα κίνητρα της συγκεκριμένης απόφασης. Εκείνο που ξέρω
είναι πως το Μουσείο του Παιδικού Παιχνιδιού πρέπει να συνεχίσει το έργο του
στο Ναύπλιο. Γιατί αν δεν αλλάξει η συμπεριφορά του δήμου, εγώ προσωπικά θα
αναλάβω εκστρατεία να μεταστεγαστεί στην πρωτεύουσα. Να δούμε τότε ποιος θα
ντρέπεται στ' Ανάπλι!

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15859P032</ED>
<ID>
ID:163562

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P03&aa=2</URL></REF>


Article

<CATEGORY>vin09</CATEGORY>

 <H2>Εγχείρημα αυτογνωσίας
</H2>
<AUTHOR>ΧΑΡΗΣ ΚΑΜΠΟΥΡΙΔΗΣ</AUTHOR>

<H3>«Πώς αντιμετωπίζει ένας μοντέρνος ζωγράφος ένα ένδοξο μα δυναστευτικό
παρελθόν;» αναρωτιέται ο Κ. Τσόκλης με μια «Άρτεμη» που ανακατασκευάζεται από
τα κομμάτια της, σαν Λερναία Ύδρα. Η μνημειακή απάντησή του ξαναφέρνει στο
προσκήνιο τον Κ. Παρθένη και τον Ν. Γύζη.
</H3>
Ελάχιστα είναι τα εικαστικά μας έργα που τόλμησαν να μιλήσουν «εφ' όλης της
ύλης»: Για το τι είναι εικόνα και βλέμμα και ποια μοίρα έχει η δημιουργία σ'
αυτόν τον τόπο. Το επεδίωξε μερικώς ο Κ. Παρθένης, με διάφορα μεγαλοϊδεατικά
έργα του, αλλά δεν ολοκλήρωσε ένα συγκεκριμένο. Μπορούσε να είναι η
αγιογράφηση του Αγ. Διονυσίου (Σπ. Βασιλείου, 1937) αλλά είναι θρησκευτικό,
όχι κοσμικό έργο. Οι «Τέσσερις Εποχές» του Γ. Τσαρούχη έχουν ευρύ συμβολισμό,
αλλά δεν αρκούν. Και η μνημειακή «Αρπαγή της Ευρώπης» του Ν. Κεσσανλή (1989),
δεν είχε ιστορική διάθεση. Έτσι, το φιλόδοξο εγχείρημα αυτογνωσίας που
ξεκίνησε ο Κώστας Τσόκλης με τη βιβλική «Κιβωτό» και τον «Άη Γιώργη» πριν από
μερικά χρόνια, ανταγωνίζεται απευθείας τον Νικόλαο Γύζη, ο οποίος στα
τελευταία έργα του («Ιδού ο Νυμφίος», 1895) συνδύασε έναν βαθύ στοχασμό για
την ίδια τη ζωγραφική και μια κατανυκτική ενατένιση της μοίρας της πατρίδας
του. Ο Τσόκλης είναι ο μόνος από τους επιφανείς μοντέρνους μας, ο οποίος
οραματίζεται και χτίζει ένα μνημειακό έργο για ν' αποτυπώσει την εποχή και τον
τόπο, στο γύρισμα της χιλιετηρίδας. Το κατορθώνει άραγε με την «Άρτεμη» που
εγκαινίασε στον «Μύλο» της Θεσσαλονίκης - Πολιτιστικής Πρωτεύουσας;

Η βιντεοσκοπημένη «Άρτεμη» του Κ. Τσόκλη. Μια κορασίδα, σε ρόλο ζωγραφικής
Μούσας, που διαρκώς κομματιάζεται και ανασυναρμολογείται

Ο θεατής βλέπει τρεις ανεξάρτητες βιντεοπροβολές μεγάλων διαστάσεων, με θέμα
μια έφηβο, ακίνητη σχεδόν αρχικά, να κομματιάζεται έπειτα σαν αρχαίο άγαλμα
και να ανασυντίθεται διαρκώς από τα σπαράγματά της, ενώ, ενδιάμεσα, εκτίθεται
ένας σωρός από λευκά μέλη του γλυπτού. Τα εκθέματα έχουν την δεδομένη
κατασκευαστική φινέτσα του Τσόκλη και «αρπάζουν την αναπνοή» του θεατή με τη
μυσταγωγία τους. Το βίντεο παρουσιάζει μια ελαφρώς κινούμενη ζωγραφική εικόνα,
η οποία γεφυρώνει την τηλεόραση με τη ζωγραφική, επισημαίνοντας έτσι την
ιστορική μετεξέλιξη της χειροποίητης εικόνας στη μηχανική. Η ζωγραφική η ίδια
παρουσιάζεται έτσι ως βιντεοσκοπημένη «νεκρή φύση». Και ο Τσόκλης συνεχίζει
έναν παλιό του προβληματισμό (γύρω στο 1960, ξεκίνησε ζωγραφίζοντας με
αφηρημένο σουρεαλισμό, τύπου Υ. Ταγκύ) για την αλήθεια και την αληθοφάνεια,
την «έντεχνη οφθαλμαπάτη» (trompe l' oeil), προβληματισμό άκρως επίκαιρο
σήμερα που όλοι ξαναψάχνουν τη μοίρα της ζωγραφικής, μετά την «πλασματική
πραγματικότητα» των υπολογιστών.

Το προφανέστερο όμως θέμα της έκθεσης ήταν αυτή η νεαρά Άρτεμη, ένα υπαρκτό
πρόσωπο, που ο Τσόκλης κρατά στα χέρια του όπως ο Γ. Σεφέρης το κομμάτι από το
αρχαίο άγαλμα στον «Ελπήνορα», αξιοποιώντας τους πολλαπλούς συμβολισμούς του:
Είναι μια έφηβος, μεταξύ παιδικής αθωότητας και γυναικείας ελκυστικότητας, ένα
σύμβολο μεταβατικότητας, γέννησης και αναγέννησης. Ως ζωγραφικό σημείο, μιλά
σε πλάγιο λόγο, μέσω της Μούσας τού «Γεύματος στη Χλόη» του Μανέ ή με τον
τρόπο που ο Κ. Καβάφης μάς μιλά «μεταμφιεσμένα» μέσω συγγραφέων της αρχαίας
Γραμματείας. Ο Τσόκλης ψάχνει την Ιστορία και τις ανακυκλώσεις της, αγωνιά για
τον δυναμισμό του παρόντος και μας προτείνει τον καλλιτέχνη-δημιουργό ως
κινητήριο δύναμη της ανασυναρμολόγησης του παρελθόντος. Ως μήνυμα, δεν έχει
ευτυχώς εκείνον τον αδιέξοδο πεσιμισμό του Γ. Κουνέλλη. Ούτε όμως και την ­
μέσω Πίστης ­ αισιοδοξία του Κ. Καβάφη ή του Ν. Γύζη. Προσφέρει όμως στη
σύγχρονη ζωγραφική μας τους προβληματισμούς και τα ερευνητικά δρομολόγια που
χρειαζόταν από καιρό για να ανασυναρμολογήσει την Ιστορία της σε μια
διαχρονική ενότητα με προοπτική.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15859P041</ED>
<ID>
ID:163519

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P04&aa=1</URL></REF>


Article

<CATEGORY>vin09</CATEGORY>

 <H2>Ο «άγιος», ο αγιογράφος και ο ιστορικός
</H2>
<AUTHOR>ΒΑΣΙΛΗΣ ΚΡΕΜΜΥΔΑΣ</AUTHOR>

Έχω υποσχεθεί να γράψω δυο λόγια ­ κυριολεκτώ, δεν χρειάζονται περισσότερα ­
για το λεγόμενο «Αρχείο» του κ. Κ. Καραμανλή· το κάνω σήμερα, αφού θυμίσω ότι
από την πρώτη στιγμή που κυκλοφόρησε το έργο και άρχισε η δημόσια σχετική
συζήτηση είπα και έγραψα ότι δεν πρόκειται για Αρχείο, αλλά για τύπο
Απομνημονεύματος ­ και δεν πειράζει που όσοι το ανακάλυψαν κατόπιν λησμόνησαν
να παραπέμψουν· έτσι γίνεται τώρα!

Έχουμε, λοιπόν, να κάνουμε με τύπο Απομνημονεύματος, σαν τις εκατοντάδες άλλα
που έχουν γραφτεί και εκδοθεί κατά τα τελευταία 170 πάνω-κάτω χρόνια της
Ιστορίας μας: όλοι οι ηγέτες που έγραψαν απομνημονεύματα το έκαναν γιατί
ήθελαν να πουν ότι η δική τους περιγραφή των γεγονότων είναι η ακριβέστερη και
η δική τους οπτική είναι η ορθότερη και όχι των άλλων που, επίσης, μας άφησαν
ανάλογα τεκμήρια· επομένως, το δωδεκάτομο «Αρχείο» του κ. Κ. Καραμανλή
(ακριβέστερα: των κ. Κ. Καραμανλή και Κ. Σβολόπουλου) δεν έχει πρωτοτυπήσει ως
προς αυτό.

Ας δούμε όμως τη στάση του ιστορικού απέναντι στις πηγές του και απέναντι στην
ιστοριογραφική ύλη γενικότερα. 
Η ιστοριογραφία θεωρεί βέβαια το Απομνημόνευμα πρώτη ιστοριογραφική ύλη, για
να χρησιμοποιήσει το περιεχόμενό του όμως το υποβάλλει σε κριτική για να
διαπιστώσει την ποιότητα και την αξιοπιστία των πληροφοριών, των εκτιμήσεων
και των ερμηνειών που περιέχονται σ' αυτό· και διαθέτει τα αναγκαία εργαλεία.
Οφείλω να πω εδώ ότι ο ιστορικός είναι σε θέση, έχει τη δυνατότητα να
εκτιμήσει το περιεχόμενο και την ιστοριογραφική αξία του «Αρχείου» ακόμη και
αυτή τη στιγμή, ελάχιστο χρόνο μετά την έκδοσή του. Κάνω αυτή την παρατήρηση
για να την ακούσουν όλοι αυτοί που εκ του πονηρού επικαλούνται τον «ιστορικό
του μέλλοντος»!

Πρέπει επίσης να γίνει κατανοητός ο τρόπος σύνταξης ενός ιστοριογραφικού
έργου: επειδή η Ιστορία, ό,τι δηλαδή συνέβη στο παρελθόν, είναι ένα απέραντο
και χαώδες υλικό και οι σελίδες στις οποίες πρέπει να αποτυπωθεί δυσανάλογα
λιγοστές, ο ιστορικός είναι αναγκασμένος, όταν για παράδειγμα περιγράψει την
πολιτική των ηγετών, να ασχοληθεί και να επιμείνει περισσότερο σε εκείνους που
με τις πολιτικές πράξεις τους προκάλεσαν ρήξεις, έκαναν τομές, άλλαξαν κάποιες
σχέσεις, έσπρωξαν τέλος πάντων την κοινωνία προς τα εμπρός, και πολύ λιγότερο
­ ή και καθόλου ­ με αυτούς που η ηγετική παρουσία τους δεν έχει συνδεθεί με
τέτοιες πράξεις.

Υπάρχει όμως και κάτι άλλο στην υπόθεση του «Αρχείου», για το οποίο,
περιέργως, δεν έχει γίνει λόγος· τουλάχιστον όσος έπρεπε: ένας ιστορικός, ο κ.
Κ. Σβολόπουλος, καθηγητής Ιστορίας σε Πανεπιστημιακό Τμήμα, γενικός
διαχειριστής του «Αρχείου» και επιμελητής της αντίστοιχης έκδοσης, δεν
λειτούργησε στην προκειμένη περίπτωση ως επαγγελματίας ιστορικός, αλλά ως
συναπομνημονευματογράφος· και μάλιστα χωρίς να δηλώσει ότι, για μια στιγμή
έστω, δεν θέλησε να είναι ιστορικός. 
Έτσι ονόμασε «Αρχείο» κάτι που γνωρίζει ότι δεν είναι αυτό και, στην
προσπάθειά του να βολέψει τα πράγματα, κόλλησε δύο υποτίτλους· ο ένας,
αμήχανος, μας λέει ότι πρόκειται για «γεγονότα και κείμενα», λες και ένα
αρχείο δεν συγκροτείται αναγκαστικά από κείμενα και δεν αναφέρεται αναγκαστικά
σε γεγονότα· ο άλλος, «50 χρόνια πολιτικής ιστορίας» μάς πληροφορεί ότι έχουμε
να κάνουμε με ιστορία και όχι με αρχείο. 
Με την οργάνωση του περιεχομένου είμαι αναγκασμένος να ασχοληθώ άλλη φορά.

Ο Βασίλης Κρεμμυδάς είναι καθηγητής στο Πανεπιστήμιο Αθηνών

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15859P042</ED>
<ID>
ID:163563

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P04&aa=2</URL></REF>


Article

<CATEGORY>vin09</CATEGORY>

 <H5>Σενάρια έξι ταινιών
</H5><H2>ΒΙΒΛΙΟ παρουσίαση
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

ΘΟΔΩΡΟΣ ΑΓΓΕΛΟΠΟΥΛΟΣ. Τόμος πρώτος με σενάρια έξι ταινιών του.
Εκδόσεις Αιγόκερως. Αθήνα. 1997. Σελ. 333.

Δέκα ταινίες μεγάλου μήκους, μία μικρού και ένα ντοκιμαντέρ. Αυτή είναι η
μέχρι τώρα κατάθεση του Θόδωρου Αγγελόπουλου στην πορεία του ελληνικού
κινηματογράφου, αλλά και η «σκέψη» ενός ανήσυχου δημιουργού, ο οποίος έχει
αναγνωριστεί από τους ξένους ως ένας από τους «τελευταίους μεγάλους» του
σινεμά. Ο πρώτος τόμος που κυκλοφορεί, με σενάρια από ταινίες του,
περιλαμβάνει τα έργα: «Η εκπομπή», «Αναπαράσταση», «Μέρες του '36», «Ο
θίασος», «Ο Μεγαλέξανδρος».

Ο μόνιμος σεναριογράφος και φίλος του Αγγελόπουλου, ο διάσημος Τονίνο Γκουέρα,
κλείνει το σημείωμά του στον πρόλογο του βιβλίου, διαπιστώνοντας ότι:
«Πιθανότατα ο Θόδωρος να είναι ένα υγρό λιβάδι που κάθε τόσο "δακρύζει", έτσι
που να σχηματίζει συχνά αυτό το ποτάμι από εικόνες μπροστά στα μάτια αυτής και
άλλων κοιλάδων του πλανήτη». Ενώ στο εξώφυλλο του βιβλίου υπάρχει ένα
απόσπασμα του ίδιου του σκηνοθέτη ­ μέσω ενός μονολόγου από τη νέα του ταινία
«Μια αιωνιότητα και μια μέρα» ­ στο οποίο διαφαίνεται βαθιά πίκρα. «Γιατί δεν
ήρθε τίποτα όπως το περιμέναμε; Γιατί; Γιατί πρέπει να σαπίζουμε αβοήθητοι
ανάμεσα στον πόνο και στην επιθυμία; Γιατί έζησα τη ζωή μου σ' εξορία»;

Αξίζει να αναφερθεί ότι τα σενάρια του Θόδωρου Αγγελόπουλου δεν είναι «ξερή»
καταγραφή των κινήσεων και συζητήσεων των ηρώων των ταινιών, αλλά ατμοσφαιρικά
και λογοτεχνικά κείμενα μέσα από τα οποία «βλέπεις» την αγωνία αυτού του τόπου
και την υπαρξιακή αναζήτηση ενός σκεπτόμενου δημιουργού, ο οποίος κατόρθωσε να
εκφράσει με το έργο του τα όνειρά του και να σταθεί από τους λίγους
συμπατριώτες μας που κέρδισαν παγκόσμια αναγνώριση.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15859P043</ED>
<ID>
ID:163601

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P04&aa=3</URL></REF>


Article

<CATEGORY>vin09</CATEGORY>

 <H5>Η ΑΛΛΗ ΜΑΤΙΑ
</H5><H2>Ο «ποταμός Μάαστριχτ»
</H2>
<AUTHOR>ΛΙΝΑ ΑΛΕΞΙΟΥ</AUTHOR>

<H3>Το Μάαστριχτ δεν είναι βέβαια ποταμός, αλλά η συμφωνία του θυμίζει το «Ποτάμι
χωρίς επιστροφή», ένα παλιό γουέστερν του Πρέμινγκερ. Στον «ποταμό Μάαστριχτ»
τον ρόλο της μακαρίτισσας Μέριλιν Μονρόε έχει η... ΟΝΕ, η περιβόητη Οικονομική
και Νομισματική Ένωση. Δεν το είπαν, βέβαια, έτσι στην τηλεόραση, αλλά, ως
γνωστόν, στα σενάρια των σκληρών αναμετρήσεων στην Άγρια Δύση, το κορίτσι το
παίρνει πάντα όποιος περνάει τα γελάδια από το ποτάμι.
</H3>
Και για να μην κρύβουμε λόγια, όλοι όσοι παίζουν τον Ρόμπερτ Μίτσαμ ­ από τους
νεοεκλεγέντες πρωθυπουργούς της Βρετανίας και της Γαλλίας ώς τον ημέτερο ­
το... κορίτσι έχουν στο μυαλό τους. Και όσοι παρακολουθήσαμε τις πρόσφατες
τηλεοπτικές συνδέσεις με το Μάλμε της Σουηδία, το είδαμε: πίσω από τις σεμνές
ομιλίες για το μέλλον μιας ανταγωνιστικής ­ έναντι της απειλητικής Αμερικής
και της δυναμικής Ασίας ­ Ευρώπης και πέρα από τις αναφορές των σοσιαλιστών
ηγετών στις συμπιεσμένες κοινωνικές ανάγκες των εργαζομένων και τα σκοτεινά
ποσοστά της ανεργίας, ο στόχος παραμένει αμετάθετος. Άρα το διάλειμμα των
μετεκλογικών πανηγυρισμών τελείωσε, τώρα τα κεφάλια μέσα.

Και οι δηλώσεις και τα μειδιάματα κορυφαίων κυβερνητικών στελεχών περί
«αριστερού Μάαστριχτ» τώρα που η Κεντροαριστερά παίρνει το πάνω χέρι στην
Κοινότητα; Αν τις πήραμε τοις μετρητοίς, κακό του κεφαλιού μας. Γιατί, όπως
ευθαρσώς είπε στην τηλεόραση και ο γραμματέας του ΠΑΣΟΚ Κ. Σκανδαλίδης, «το
τοπίο αλλάζει, αλλά η πορεία προς τη σύγκλιση δεν μπορεί να ανατραπεί».
Τουτέστι, το ποτάμι δεν έχει επιστροφή.

Υπόμνηση

Το ξεκαθάρισε δεόντως, από το ξεκίνημά της, η εκπομπή της ΕΤ1 «Τελική ευθεία»,
με την υπόμνηση ότι η Ελλάδα είναι η μόνη χώρα της Κοινότητας που δεν πληροί
ούτε ένα από τα τρία κριτήρια του Μάαστριχτ (έλλειμμα Δημοσίου, ΑΕΠ,
πληθωρισμός), ώστε να διεκδικήσει την είσοδό της στη Νομισματική Ένωση μέσα
στις προθεσμίες που έχουν τεθεί. Για το τέλος της, ο κ. Σκανδαλίδης φύλαγε και
το ειλικρινές συμπέρασμα ­ στα γρήγορα το πέρασε ­ ότι, δηλαδή, «να μπούμε
στην Ένωση με την πρώτη ταχύτητα δεν γίνεται».

Είχε ασφαλώς ενδιαφέρον η εκπομπή με την αντιπαράθεση ανάμεσα στον γραμματέα
του ΠΑΣΟΚ και τον πρώην υπουργό της Ν.Δ. κ. Στέφανο Μάνο. Αντιπαράθεση «στην
περιφέρεια», ωστόσο, και όχι στον πυρήνα, όπου και οι δύο ήταν σύμφωνοι πως η
χώρα πρέπει πολύ να προσπαθήσει. «Να σταματήσει αυτή η κουβεντούλα περί
αριστερού Μάαστριχτ», σάρκασε ο κ. Μάνος, «ούτε εμένα μου αρέσει ο όρος και
συμφωνώ πως δεν πρέπει να υπάρξει χαλάρωση», συγκατένευσε ο κ. Σκανδαλίδης.

Παιγνιώδης στη συζήτηση ο κ. Μάνος, υποχρεώθηκε να παραδεχθεί την... μοναξιά
του μέσα στο ίδιο το κόμμα του και «τα έδωσε όλα» υποστηρίζοντας πως η Ελλάδα
«πρέπει να μπει με όποιο κόστος στην ΟΝΕ, διαφορετικά κινδυνεύει να μεταβληθεί
σε δορυφόρο της Ευρώπης υπό την εποπτεία της Τουρκίας και αυτό θα είναι μέγα
στρατηγικό λάθος». Και εδώ ήταν που ο συνομιλητής του επεχείρησε «ηρωική
έξοδο»: Όχι και με όποιο κόστος ­ αντέτεινε ­ αλλά με προσπάθεια να
διαπραγματευτούμε ελαστικότερα κριτήρια και μία σειρά συμπληρωματικών
ενεργειών για να επιτύχουμε αύξηση των ιδίων πόρων της Κοινότητας και τη
δημιουργία δικτύων κοινωνικής προστασίας για τους άνεργους, τους νεόπτωχους,
τους κοινωνικά αποκλεισμένους.

Αντίδραση

«Μην ξεχνάτε ότι οι σοσιαλιστές και ο κ. Ντελόρ έκαναν το Μάαστριχτ», είπε ο
πονηρός κ. Μάνος και έφερε στη μνήμη την πρώτη αντίδραση ­ όπως λέγεται ­ του
ιδρυτή του ΠΑΣΟΚ όταν είδε το κείμενο της συμφωνίας: «Πολιτικοί την έφτιαξαν ή τραπεζίτες;».

«Τι έκανες στον πόλεμο, μπαμπά;» έθεσε το ερώτημα προς τον κ. Μάνο ο
οικοδεσπότης της εκπομπής Πέτρος Ευθυμίου. «Αν σήμερα μιλάμε με τόση άνεση για
αποκρατικοποιήσεις, ε, ας μου αναγνωρισθεί ότι εγώ το κατάφερα», σεμνύνθηκε
εκείνος, αλλά κουβέντα στην κουβέντα η συζήτηση πέρασε στο παλαιόθεν
«διεφθαρμένο κράτος» και στην ανάγκη να γίνει, επιτέλους, περισσότερο
παραγωγικό και αποκεντρωτικό. Όπου η συμφωνία και πάλι ήταν εμφανής, με
εξαίρεση την ένσταση του κ. Μάνου ότι «εδώ για τη δουλειά 500 ανθρώπων
δουλεύουν 2.000» και την αντένσταση, σε άλλο σημείο, του κ. Σκανδαλίδη ότι
μιλάει για τους μισθωτούς και δεν λέει τίποτε για τα υπερκέρδη των βιομηχάνων.

Αλλά είπαμε, το ηθικόν δίδαγμα της συζήτησης ήταν εξαρχής δεδομένο: Ή την ΟΝΕ
­ Μέριλιν ­ ή... θα μας πάρει το ποτάμι.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15859P051</ED>
<ID>
ID:163520

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

Πριν από το μεσημεριανό δελτίο ειδήσεων του Mega βγαίνει ένα ρολόι που
δείχνει την ώρα. Και η ώρα, μαζί με ό,τι την ακολουθεί, είναι προσφορά ενός
προϊόντος. «Μια απόλαυση που σας προσφέρουν...». Ποια απόλαυση έφερνε, λοιπόν,
η ώρα; Την πρώτη είδηση του μεσημεριανού δελτίου, με τα επεισόδια που
προκάλεσαν έξω από τη Βουλή οι θρησκευτικές οργανώσεις, ενάντια στην κύρωση
της Συνθήκης του Σένγκεν. Τα δακρυγόνα και η αναστάτωση που προκλήθηκε προχθές
το βράδυ μπορεί και να μετατραπούν σε... απόλαυση.

* Σε πειράματα με εμβόλια πολιομυελίτιδας σε ορφανά βρέφη του Β' Παγκοσμίου
Πολέμου στην Αυστραλία αναφέρθηκαν στις ειδήσεις του Antenna. Για ανάλογα
πειράματα μιλούσαν οι πράκτορες Μόλντερ και Σκάλι των «Χ-Files»,
που ερευνούσαν τα αρχεία, από την εποχή του πολέμου, ενός ναζί. Και βρέθηκαν
μπροστά σε ένα τεράστιο αρχείο, όπου κρατούνταν στοιχεία που εξυπηρετούσαν τις
έρευνες ενός καθηγητή για τη δημιουργία υβριδίων ανθρώπων/εξωγήινων. Γι' άλλη
μια φορά ο Μόλντερ δικαιώνεται: η αλήθεια βρίσκεται στα «Χ-Files».

* Συζητήσεις με ομάδες. Είναι το νέο στυλ που εφαρμόζει ο Πάνος
Παναγιωτόπουλος στα «Προφίλ» του. Κατά ομάδες προσέρχονται στην εκπομπή
του και συζητούν τα μέλη τους τα κοινά προβλήματά τους ή τις κοινές εκτιμήσεις
ή απόψεις τους. Στη χθεσινή ομάδα καλεσμένων εμφανίστηκαν οι «Μεταξύ μας», της
πρωινής εκπομπής του Mega. Με επικεφαλής την Έλντα Πανοπούλου και τους
συνεργάτες της, που μίλησαν για το είδος του κοινού τους, τα μηνύματα που
περνούν στον κόσμο που τους βλέπει και άλλα διάφορα, που αφορούν το τηλεοπτικό
θέαμα και τους συντελεστές του.

* Εκατόν τριάντα τέσσερις επιθυμίες έγιναν πραγματικότητα. Το «Πες το και θα
γίνει» κάνει τον απολογισμό του, καθώς η αυριανή εκπομπή είναι η τελευταία της
σεζόν. Πραγματοποιήθηκαν, όμως, κι άλλες 23, που δεν είδαν οι τηλεθεατές, ενώ
κάποιες άλλες έμειναν ανολοκλήρωτες, λόγω των συνθηκών και των ιδιαιτεροτήτων
τους. Όπως αυτή που είχε ως θέμα της τους άστεγους της Αθήνας, για την οποία η
εταιρεία παραγωγής έχει κάνει έκκληση για βοήθεια στον Πατριάρχη
Βαρθολομαίο. Καθώς κι εκείνη που αφορά τη φιλοξενία 2.000 παιδιών από
την Αλβανία, όπως επισης και την επιθυμία των μελών του Γ' ΚΑΠΗ Κερατσινίου
για την ίδρυση νέου κτιρίου.

* Τα ζητήματα αισθητικής και αντίστασης κατά του χρόνου φλέγουν. Για τον λόγο
αυτό η ενημερωτική εκπομπή της ΕΤ1 «2 με 3» καλεί τον πλαστικό χειρουργό
Ανδρέα Φουστάνο να εξηγήσει, σήμερα το μεσημέρι, πώς εφαρμόζεται
η μέθοδος της ενδοσκοπικής ανόρθωσης προσώπου. Αλλά κι άλλα ζητήματα
φλέγουν... Ερωτικής φύσης. Και γι' αυτά μιλούσε ο σεξολόγος Βαΐτσης
Αποστολάτος στα «Λόγια του έρωτα», στο Κανάλι 5. Ο οποίος κατόρθωσε να
συνδυάσει τις πληροφορίες της αντισύλληψης με τη μοντέρνα στάση ζωής που δίνει
έμφαση στη βελτίωση του σώματος μέσω της τακτικής άσκησης και της σωστής διατροφής.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15859P052</ED>
<ID>
ID:163564

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P05&aa=2</URL></REF>


Article

<CATEGORY>vin09</CATEGORY>

 <H5>«ΑΠΟΛΥΤΗ ΔΥΝΑΜΗ»: Η ΚΑΙΝΟΥΡΓΙΑ ΤΑΙΝΙΑ ΤΟΥ ΚΛΙΝΤ ΙΣΤΓΟΥΝΤ
</H5><H2>Ο κύριος «τίποτα περιττό»
</H2>
<H3>Δύο επαγγελματίες δολοφόνοι σκοτώνουν την ερωμένη του Αμερικανού προέδρου.
Ένας αυτόπτης μάρτυρας βλέπει τη σκηνή του φόνου: ο Κλιντ Ίστγουντ, στην
καινούργια του ταινία «Absolute Power» (Απόλυτη Δύναμη), η οποία θα προβληθεί
στην Αθήνα το φθινόπωρο.
</H3>
Ο Κλίντ Ίστγουντ είναι μία σταθερή αξία για το Χόλιγουντ

Όπως συμβαίνει στους περισσότερους σούπερ σταρ, η επιτυχία του Κλιντ Ίστγουντ
οφείλεται σε ίσα μερίδια καλής τύχης, πείσματος και ταλέντου. Σε μία άδειά του
ως φαντάρος, το αεροπλάνο του έπεσε στον Ειρηνικό και ο επιζών Ίστγουντ
κολύμπησε τρία μίλια μέχρι την πλησιέστερη ακτή. Από αυτό το ατύχημα
εξασφάλισε τη θέση του στρατιωτικού εκπαιδευτή κολύμβησης, αποφεύγοντας τη
δράση των αμερικανικών στρατευμάτων στην Κορέα.

Δύο φίλοι του από τον στρατό τον ενθάρρυναν να ασχοληθεί με την ηθοποιία και
έτσι ο Κλιντ Ίστγουντ το 1954 «προσγειώθηκε» στα στούντιο της Γιουνιβέρσαλ,
υπογράφοντας ένα συμβόλαιο, με το οποίο αμειβόταν με 75 δολάρια την εβδομάδα,
παίζοντας δευτερεύοντες ρόλους σε ταινίες όπως «Η εκδίκηση του Τέρατος» και
«Ταραντούλα». Όμως κάποια από τα στελέχη των στούντιο θεώρησαν πως «το μήλο
του Αδάμ» στον λαιμό του ήταν πολύ μεγάλο και τον απέρριψαν. 
Τότε, εκείνος κατάπιε την περηφάνια του και για τα επόμενα χρόνια έσκαβε
λάκκους για πισίνες ανάμεσα στα διαστήματα των ρόλων του σε b-movies και
τηλεοπτικά σίριαλ.

Η συμμετοχή του στο καουμπόικο σίριαλ «Rawhide» τον οδήγησε στην επιτυχία μέσω
της εμφάνισής του στα γουέστερν σπαγγέτι του Σέρτζιο Λεόνε, που άρχισαν με την
ταινία «Για μια χούφτα δολάρια». Και το σκηνοθετικό του ντεμπούτο το έκανε το
1971 με την ταινία «Play Misty for Me», ενώ την ίδια χρονιά έκανε την τύχη του
με ένα όπλο Μάγκνουμ, ως επιθεωρητής Κάλαχαν, στον «Βρώμικο Χάρι».

Στη διάρκεια της δεκαετίας του '70, ο Κλιντ Ίστγουντ υπήρξε ο σταρ με τις
μεγαλύτερες εισπρακτικές επιτυχίες παγκοσμίως. Όμως η εκτίμηση των κριτικών
ξεκίνησε στις αρχές του '80, όταν το Μουσείο Μοντέρνας Τέχνης της Νέας Υόρκης
τον τίμησε με την αναδρομική προβολή των ταινιών του. Το 1985 χρίσθηκε ιππότης
από τους Γάλλους και έναν χρόνο αργότερα εξελέγη δήμαρχος της πόλης Καρμέλ,
στη Βόρεια Καλιφόρνια.

Ύστερα από απουσία δύο χρόνων, ο Ίστγουντ επιστρέφει στον κινηματογράφο.
Πρωταγωνιστεί στην πέμπτη και τελευταία ταινία του Βρώμικου Χάρι «The Dead
Pool» και σκηνοθετεί το «Bird», τη βιογραφική ταινία για τον μουσικό της τζαζ
Τσάρλι Πάρκερ. Στα εξήντα του χρόνια ο Ίστγουντ, με τα ρουφηγμένα μάγουλα και
το λεπτό στόμα, δείχνει σέξι και γοητευτικός όσο ποτέ άλλοτε, αλλά και ώριμος
για να γευτεί τη λατρεία του κοινού. Το 1992, κερδίζει τα Όσκαρ Καλύτερης
Ταινίας και Καλύτερου Σκηνοθέτη για τους «Ασυγχώρητους», το γουέστερν με τις
υπαρξιακές αποχρώσεις στο οποίο συμπρωταγωνιστούσε με τον Τζιν Χάκμαν και τον
Μόργκαν Φρίμαν. Και το 1993 στη «Γραμμή του Πυρός», όπου υποδύεται έναν
ηλικιωμένο πράκτορα των μυστικών υπηρεσιών, αποδεικνύει ότι βρίσκεται σταθερά
στην κορυφή της δόξας, κάνοντας μια στροφή προς το ρομαντικό ύφος με τις
«Γέφυρες του Μάντισον» και συμπρωταγωνίστρια τη Μέριλ Στριπ.

Ένα σύντομο διάλειμμα και ο Κλιντ Ίστγουντ επιστρέφει και πάλι ως ηθοποιός και
ως σκηνοθέτης στην «Απόλυτη Δύναμη». Και σ' αυτήν την ταινία, όπως σημειώνουν
και στην κριτική τους οι «Τάιμς», δεν υπάρχει τίποτα περιττό. Οι εικόνες είναι
τόσο απλές, καθαρές και λειτουργικές όσο και οι σκηνές στις παλιές ταινίες των
μεγάλων σκηνοθετών του Χόλιγουντ, όπως του Χάουαρντ Χοκς και του Ράουλ Γουόλς.

Αυτή η ατμόσφαιρα ρετρό του «Absolute Power» δεν είναι μόνο ευχάριστη. Είναι
και κατάλληλη για μια ταινία που, παρά τους σύγχρονους θορύβους για την
κενότητα των πολιτικών, μοιάζει με ένα παλιό καζάνι λουστραρισμένο σε όχημα
πολυτελείας. 
Ο μάρτυρας εγκλήματος που γίνεται ο επόμενος στόχος των δολοφόνων, είναι μια
παλιά ιστορία. Κι εδώ ο Ίστγουντ έρχεται να δείξει αυτό που γνωρίζει καλύτερα,
να παίξει δηλαδή τον ικανό μοναχικό τύπο που ξεφεύγει από τους αντιπάλους του
και εκκρίνει ηθική ανωτερότητα από το περπάτημά του και από την ομιλία του.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15859P081</ED>
<ID>
ID:163521

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P08&aa=1</URL></REF>


Article

<CATEGORY>vin09</CATEGORY>

 <H2>Αθηναϊκή τριήρης στο Λιμάνι της Θεσσαλονίκης
</H2>
Θεσσαλονίκη

Γραφείο Βόρειας Ελλάδας

Αρχαία αθηναϊκή τριήρης του 5ου π.Χ. αιώνα, με θέσεις για 170 κωπηλάτες, πανιά
από λινό και μπρούντζινα έμβολα, καταπλέει αύριο στο Λιμάνι της Θεσσαλονίκης.

Η «Ολυμπιάς» ­ ίσως το μεγαλύτερο, στα παγκόσμια χρονικά, επίτευγμα της
σύγχρονης πειραματικής αρχαιολογίας, που ναυπηγήθηκε από το Πολεμικό Ναυτικό
και ήδη έχει προκαλέσει το παγκόσμιο αρχαιολογικό και ναυτικό ενδιαφέρον ­ θα
μεταφερθεί στο Λιμάνι της Θεσσαλονίκης από το αρματαγωγό του Πολεμικού
Ναυτικού «Ικαρία» και θα εκφορτωθεί με πλωτό γερανό και ρυμουλκά σε ειδική
εξέδρα, όπου θα μπορεί να την επισκέπτεται το κοινό.

Η αθηναϊκή τριήρης «Ολυμπιάς» ­ ομοίωμα, σε φυσικό μέγεθος, των αρχαίων
αθηναϊκών τριήρων ­ ναυπηγήθηκε στο Πέραμα με τη βοήθεια των Βρετανών
καθηγητών Ιστορίας, Ι. Morisson, και Ναυπηγικής, Ι. Coatw, μαζί με ειδικούς
αξιωματικούς του Γενικού Επιτελείου Ναυτικού. Είναι πανομοιότυπη με αρχαία
αθηναϊκή τριήρη του 5ου π.Χ. αιώνα, όπως εκείνες που ναυπηγήθηκαν μεταξύ του
650 π.Χ. και του 610 π.Χ. στην Κόρινθο ή τη Σάμο ­ πιθανότατα, σύμφωνα με τους
ιστορικούς, από τον Κορίνθιο ναυπηγό της εποχής, Αμεινοκλή.

Το αρματαγωγό «Ικαρία», που θα τη μεταφέρει, θα «δέσει» κι αυτό στο Λιμάνι της
Θεσσαλονίκης, στο ύψος της παραλίας, κοντά στο ξενοδοχείο «Μακεδονία Παλάς».
Στο αρματαγωγό θα φιλοξενεί μεγάλη έκθεση με τον τίτλο «Το πολεμικό ναυτικό».

Η διπλή έκθεση (της αρχαίας αθηναϊκής τριήρους και των ναυτικών εκθεμάτων στο
αρματαγωγό «Ικαρία») θα εγκαινιασθεί επίσημα, την επόμενη Τρίτη 17 Ιουνίου,
από τον υπουργό Εθνικής Άμυνας, κ. Άκη Τσοχατζόπουλο. Η αρχαία αθηναϊκή
τριήρης αποτελούσε ­ στην εποχή της ­ πανίσχυρο και εξαιρετικά γρήγορο και
ευέλικτο πολεμικό πλοίο, με κύριο μέσο κίνησης τα κουπιά. Κινητήρια δύναμη
στις ναυμαχίες ήταν η μυϊκή δύναμη των χεριών των 170 κωπηλατών της, που δεν
ήταν ποτέ δούλοι ή κατάδικοι.

Η «Ολυμπιάς» φέρει πανιά από λινό ­ όπως και των αρχαίων τριήρων ­ και το
ύφασμα αγοράστηκε από το μοναδικό εργοστάσιο που το επεξεργάζεται στη Σκωτία.
Το έμβολό της κατασκευάστηκε χυτό από μπρούντζο, από ειδικό εργαστήριο
κατασκευής αγαλμάτων, και στο σκάφος έχουν καρφωθεί περί τα 25.000 καρφιά
διάφορων μεγεθών, όλα μπρούντζινα και δουλεμένα στο χέρι.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15859P082</ED>
<ID>
ID:163565

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P08&aa=2</URL></REF>


Article

<CATEGORY>vin09</CATEGORY>

 <H5>Ο ΔΙΑΣΗΜΟΣ ΣΤΟ ΕΞΩΤΕΡΙΚΟ ΜΠΑΣΟΣ ΔΗΜΗΤΡΗΣ ΚΑΒΡΑΚΟΣ ΣΤΑ «ΝΕΑ»:
</H5><H5>Δύο ελληνικές εμφανίσεις
</H5><H2>«Η όπερα είναι λαϊκό είδος»
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Δεκαπέντε χρόνια μετά και με μια μεγάλη διεθνή καριέρα πίσω του, ο μπάσος
Δημήτρης Καβράκος τραγουδά ξανά στην πατρίδα του (εδώ, ως Ερρίκος Η', στο
Κόβεντ Γκάρντεν, σε σκηνή από την όπερα «Άννα Μπολένα»)

Όταν πρωτομιλήσαμε, στο τηλέφωνο, ο Δημήτρης Καβράκος είχε μόλις
φθάσει στην Αθήνα από τη Νέα Υόρκη (ένα από τα μόνιμα οπερετικά «σπίτια» του
είναι η Μετροπόλιταν Όπερα). «Το τζετ λαγκ είναι αναγκαίο κακό σ' αυτή τη
δουλειά», χαριτολογούσε. Δεν είναι όμως μόνον σχήμα λόγου για έναν τραγουδιστή
της όπερας, που τη μία εμφανίζεται στο Τόκιο, με τον μαέστρο Ζούμπιν Μέτα, σε
«Αΐντα», την άλλη στο Χιούστον του Τέξας στον «Μπόρις Γκοντόνουφ», τώρα στην
Αθήνα και στη συνέχεια (μέσα στον Ιούνιο) στο Θέατρο Κολόν του Μπουένος Άιρες,
μαζί με τον Πλάθιντο Ντομίνγκο.

Κάπως έτσι πέρασε τα 21 χρόνια από τότε που άφησε την Ελλάδα (και την Εθνική
Λυρική Σκηνή), για να κάνει μία πρώτη θριαμβευτική εμφάνιση στο Φεστιβάλ των
Δύο Κόσμων, στο ιταλικό Σπολέτο. Κι από εκεί να κλείσει παραστάσεις για τα
περισσότερα μεγάλα λυρικά θέατρα και φεστιβάλ του κόσμου, με έμφαση στη
Μετροπόλιταν Όπερα της Νέας Υόρκης και την περίφημη Σκάλα του Μιλάνο (όπου τον
Σεπτέμβριο θα εμφανιστεί και πάλι στην όπερα «Λουτσία ντι Λαμερμούρ» του Ντονιτσέτι).

«Είναι κάπου 15 χρόνια που δεν έχω τραγουδήσει στην Ελλάδα», είναι το πρώτο
που λέει, από την αρχή της συνάντησής μας. Συγκίνηση και αγωνία γι' αυτήν την
«επιστροφή» συνυπάρχουν ­ και στη φωνή του. Όμως δεν κρύβει και τη χαρά του
για την επόμενη «επιστροφή»: στην όπερα «Η δύναμη του πεπρωμένου» του Βέρντι,
το επόμενο καλοκαίρι, στο Ηρώδειο, με την Εθνική Λυρική Σκηνή. Όταν θα κλείνει
και 30 χρόνια στην όπερα ­ από το 1968 που πρωτοεμφανίστηκε στη Λυρική. «Δεν
ξέρω αν είναι πολλά», λέει (σχεδόν μονολογεί), «αλλά νομίζω ότι είμαι σε πολύ
καλή φόρμα και έχω πολλά ακόμη χρόνια για να δώσω».

Ο «διεθνής» Έλληνας μπάσος μπορεί να μη θυμάται πόσες παραστάσεις έχει δώσει
στην εικοσαετία της διεθνούς καριέρας του («Είναι κάπου εξήντα τον χρόνο»,
λέει και τις υπολογίζει κάπου στις 1.200 συνολικά, μαζί με τα κοντσέρτα. «Δεν
με ενδιέφερε να κάνω αρπαχτές. Προτιμούσα και προτιμώ πάντα να προετοιμάζομαι
πολύ καλά, κυρίως ερμηνευτικά, για έναν ρόλο»), ξέρει όμως πως το καρνέ του
είναι «κλεισμένο» έως το 2000. Από τώρα! «Έξω, με το όνομα Dimitris, με
περνούν για Ρώσο. Φαίνεται πως τα πάω καλά και με τα ρωσικά μου (σ.σ.: στον
«Μπόρις Γκοντουνόφ»)».

Τεχνική και σωστό ρεπερτόριο είναι το «άπαν» για τον Δημήτρη Καβράκο. «Εκεί
άλλωστε γίνονται και τα λάθη», παρατηρεί, όταν συζητάμε για την τύχη των
«βαρέων» φωνών, που η πράξη τις θέλει να φθείρονται αργότερα (σε μεγαλύτερη
ηλικία) στην όπερα. 
Αυτό διδάχτηκε εκείνος, ακούγοντας στα πρώτα του χρόνια τον μεγάλο Έλληνα
ερμηνευτή Νίκο Ζαχαρίου, αλλά και τον Μπόρις Κριστόφ, αυτή είναι και η
συμβουλή του προς τους νεώτερους. «Ήταν μεγάλη βοήθεια για μένα αυτό», λέει.

Έχει τραγουδήσει ενώπιον πολλών και διαφορετικών κοινών. «Στην Αμερική
αισθάνεσαι σιγουριά. Ξέρεις πως δεν θα σε γιουχάρουν ό,τι και αν συμβεί.
Αντίθετα με την Ιταλία ή τη Γαλλία». Δεν είναι μόνον πως στην Αμερική το κοινό
είναι λιγότερο «ειδήμον» της όπερας. Εκεί προσπαθούν να το διδάξουν,
παρατηρεί. «Η όπερα βγαίνει στο πάρκο. Ή φτάνει στα σχολεία. Και το ραδιόφωνο
κάνει πολύ καλή δουλειά στην προώθηση της όπερας. Όλα αυτά είναι μία πολύ καλή
αρχή για τη δημιουργία νέου (πιο ενσυνείδητου, ως προς την όπερα) κοινού».

Κι αυτό ακούγεται και λίγο σαν απάντηση σ' εκείνους που θεωρούν πως το κοινό
της κλασικής μουσικής (κυρίως) και της όπερας μειώνεται ­ και μιλούν για
κρίση. «Δέκα παραστάσεις της "Νόρμα" στο Παρίσι, παρά τις κακές κριτικές, ήταν
γεμάτες. Και εννέα παραστάσεις στο Χιούστον, επίσης. Δεν βλέπω να υπάρχει
κρίση στα μεγάλα θέατρα».

Από την άλλη πλευρά, παρ' ότι οι «Τρεις Τενόροι» (Παβαρότι, Ντομίνγκο,
Καρέρας) κατηγορούνται πως «εξαρθρώνουν» την όπερα στις πολυπληθείς συναυλίες
στα πάρκα και τα στάδια, ο Δημήτρης Καβράκος παρατηρεί: «Έκαναν βέβαια και την
καλύτερη διαφήμιση στην όπερα. Ίσως με λάθος τρόπο. Συμφωνώ με εκείνους που
λένε πως η όπερα δεν πρέπει να φύγει από το (λυρικό) θέατρο ­ όπως ο μαέστρος
Ρικάρντο Μούτι. Παρ' όλα αυτά η όπερα είναι και πρέπει να είναι είδος λαϊκό.
Έτσι ξεκίνησε άλλωστε».

Παρά τη θρυλούμενη κρίση δε, παραδέχεται πως τα κασέ των τραγουδιστών της
όπερας δεν γνωρίζουν ανάλογη κρίση. Μπορεί στην Ευρώπη (ιδέ Σκάλα του Μιλάνο)
κάποιοι καλλιτέχνες να δέχονται πια να «κατεβούν» από τα 30 εκατ. λιρέτες στα
17 εκατ., αλλά στην Αμερική τα κασέ παραμένουν ­ επισήμως τουλάχιστον ­ στα
11.000 έως 15.000 δολάρια για μία παράσταση. «Τα μεγάλα ονόματα εκεί, αν
παίρνουν περισσότερα, τα παίρνουν κάτω από το τραπέζι».

Όπως και η πρώτη του κουβέντα, έτσι και η τελευταία είναι για «το βάρος και
την αγωνία που νιώθει, που θα τραγουδήσει ξανά στην Ελλάδα». Και ένα μικρό
όνειρο: «Θα 'θελα να τραγουδήσω και στο Μέγαρο. Να συναντηθούμε οι Έλληνες
καλλιτέχνες του εξωτερικού και να δώσουμε, ας πούμε, ένα κοντσέρτο»...

«Θρυλικές στιγμές από τον κόσμο της όπερας» θα ξαναφέρουν απόψε,
σε ελληνική (λυρική) σκηνή, τον Δημήτρη Καβράκο. Είναι η συναυλία που
οργανώνει στο Ηρώδειο το Ελληνικό Κέντρο Επιμόρφωσης και Καταπολέμησης του
Αναλφαβητισμού, υπό την αιγίδα των πρέσβεων της Ιταλίας, της Ελβετίας, της
Αυστραλίας και της Γερμανίας και με τη χορηγία της Kosmocar Audi.

Στη συναυλία ο Έλληνας μπάσος ­ μαζί με συναδέλφους του, που επίσης έχουν στο
ενεργητικό τους διεθνή καριέρα, όπως ο τενόρος Μάριος Φραγκούλης (που
εντυπωσίασε πρόσφατα στο «Χάπι Εντ» του Θεάτρου Τέχνης) και η
Ελληνοαμερικανίδα μέτζο Πατρίσια Πάντος, αλλά και η σοπράνο Τζένη Δριβάλα ­ θα
δώσει στο ελληνικό κοινό μία γεύση από τους ρόλους που τον έκαναν διάσημο. Με
άριες από τις όπερες «Σιμόν Μποκανέγκρα» και «Ντον Κάρλος» του Βέρντι,
«Υπνοβάτις» του Μπελίνι και «Κουρέας της Σεβίλλης» του Ροσίνι. Την European
Festival Orchestra θα διευθύνει ο Ελληνοαυστραλός μαέστρος Τζον Απέιτος.

Την Παρασκευή και προτού φύγει, για να εμφανιστεί στο Θέατρο Κολόν του
Μπουένος Άιρες, ο Δημήτρης Καβράκος θα ερμηνεύσει «Τραγούδια και χορούς του
θανάτου» τού Μουσόργκσκι, μαζί με τον πιανίστα Γιάννη Βακαρέλη, στο Παλαμίδι ­
ανοίγοντας το 6ο Φεστιβάλ Ναυπλίου (με τη χορηγία του Ballantine's). Στην ίδια
συναυλία, η σοπράνο Αράξια Νταβτιάν θα ερμηνεύσει τραγούδια των Γκλίνκα,
Τσαϊκόφσκι και Ραχμάνινοφ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15859P091</ED>
<ID>
ID:163522

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P09&aa=1</URL></REF>


Article

<CATEGORY>vin09</CATEGORY>

 <H2>ΚΛΑΣΙΚΗ ΔΙΣΚΟΘΗΚΗ
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Μία ανακάλυψη του 15ου αιώνα, μία ελληνική πρεμιέρα,
πιανιστικοί «αυτοσχεδιασμοί» και το πορτρέτο ενός... ήρωα.

Γιοχάνες Όκεγκεμ, Λειτουργία «De plus en plus» («όλο και
περισσότερο»). Orlando Consort (ARCHIV).

Ο Γαλλο-Φλαμανδός συνθέτης Όκεγκεμ είχε ένα ρεκόρ: Πέθανε σε ηλικία άνω των 87
ετών, σε χρόνια μάλιστα που το ανώτατο «όριο» ηλικίας (τον 15ο αιώνα) δεν
ξεπερνούσε καν τις επτά δεκαετίες. «Είναι κρίμα που ένας τέτοιος άνθρωπος
πεθαίνει προτού να φθάσει τα 100...», έγραφαν στην εποχή του για τον
χαρισματικό συνθέτη, που υπηρέτησε, μουσικά, τρεις Γάλλους βασιλείς (τον
Κάρολο Ζ', τον Λουδοβίκο ΙΑ' και τον Κάρολο Η'). Ο άνθρωπος που ανέπτυξε την
πολυφωνία και στον οποίο ανήκει το πρωιμότερο, σωζόμενο, «Ρέκβιεμ» (η
«Λειτουργία για τους Νεκρούς») έγραψε λειτουργίες ­ από τις οποίες σώζονται
μόνο 13 στη Βιβλιοθήκη του Βατικανού ­ και τραγούδια (Chansons) ­ σώζονται
είκοσι. Μία από τις λειτουργίες του, βασισμένη στο τραγούδι του Μπινσουά «Όλο
και περισσότερο ανανεώνεται ο πόθος μου να σε δω, γλυκιά μου κυρία, ευγενική
και όμορφη» και επτά από τα τραγούδια του ανέλαβε να αποδώσει στην πρώτη του
ηχογράφηση για την Archiv το φωνητικό σχήμα, που ειδικεύεται στα έργα του Μεσαίωνα.

Έργα Λιστ, Σοπέν και Ραβέλ. Γιάννης Χάλλεκερ, πιάνο (WEA).

Γιος του Αυστριακού πιανίστα Μαξ Χάλλεκερ, ο 30χρονος σήμερα Γιάννης Χάλλεκερ
ασχολήθηκε από μικρός με το πιάνο, στράφηκε αργότερα στο Πολυτεχνείο (λόγω
ατυχήματος στο δάχτυλο), αλλά πήρε τελικά το δίπλωμα του πιάνου με άριστα και
πρώτο βραβείο παμψηφεί το 1990 και το δίπλωμα εκτελέσεως της Σχολής Γκίλντχολ
του Λονδίνου. Η νέα έκδοση είναι η πρώτη του δισκογραφική εμφάνιση ­ με το
ηχογραφημένο «ζωντανά» κοντσέρτο του στο Κολλέγιο Αθηνών τον Μάιο του 1994.
Στο πρόγραμμα; Η περίφημη ­ και εξαιρετικά δύσκολη τεχνικά ­ Σονάτα σε σι
ελάσσονα και το Βαλς του Μεφιστοφελή του μεγαλύτερου (κατά τις πηγές,
τουλάχιστον) δεξιοτέχνη του πιάνου και συνθέτη Φραντς Λιστ, που γράφτηκαν με
απόσταση κάπου 30 ετών ανάμεσά τους, η χαριτωμένη Πολωνέζα έργο 44 του Σοπέν
και το ατμοσφαιρικό κομμάτι «Μια βάρκα στον ωκεανό» του Ραβέλ, από τη συλλογή
«Καθρέφτες» (Miroirs) του 1905, της χρονιάς που ο συνθέτης έκανε την πέμπτη
αποτυχημένη απόπειρα για το περίφημο βραβείο «Prix de Rome».

Φραντς Σούμπερτ, Impromptus. Μιτσούκο Ούσιντα πιάνο (PHILIPS).

Είκοσι πέντε χρόνια καριέρας έχουν χαρίσει στη Μιτσούκο Ούσιντα την
«ειδικότητα» στα έργα του γερμανικού ρεπερτορίου και ειδικότερα στα έργα του
Μότσαρτ. Η ίδια προτιμά να αυτοσυγκεντρώνεται για μεγάλο διάστημα και να
προετοιμάζεται πολύ καλά για τα ρεσιτάλ ή τις συναυλίες της ­ δίνει έτσι κάπου
45 τον χρόνο, εκεί που άλλοι πιανίστες δίνουν έως και 100! Εξίσου προσεκτική
είναι και στις ηχογραφήσεις της, όπως αυτή των Impromptus («αυτοσχέδιων» κατά
λέξη) του Σούμπερτ. Σύντομων οργανικών κομματιών «κατά την έμπνευση της
στιγμής», με φόρμα ανάλογη εκείνης των τραγουδιών που γράφτηκαν το 1828,
χρονιά τού θανάτου του (τάφηκε κοντά στον Μπετόβεν, τον οποίο θαύμαζε, στο
Βέρινγκ της Βιέννης). Τα δε έργα του εκτελέστηκαν αρκετά χρόνια μετά τον
θάνατό του.

«Η Συλλογή Ντομίνγκο», Πλάθιντο Ντομίνγκο, τενόρος (SONY).

Γιος δύο διάσημων στην Ισπανία ερμηνευτών της θαρθουέλα (της ισπανικής
οπερέτας) και γεννημένος στη Βαρκελώνη έχει την πλέον «πολύπλευρη» ιστορία ­
όχι μόνο μουσική ­ από τους «Τρεις Τενόρους», που έκαναν το δισκογραφικό ρεκόρ
(Γκίνες) με την ηχογράφηση της συναυλίας τους στις Θέρμες του Καρακάλα, το
1990. Ξεκίνησε ως βαρύτονος (πρόσφατα «επέστρεψε» με τον «Κουρέα της
Σεβίλλης»), μεταξύ 1962 και 1965 τραγούδησε (στα εβραϊκά!) σε 300 παραστάσεις
της Εθνικής Όπερας του Ισραήλ, ανέβηκε στο πόντιουμ πάμπολλες φορές (θρυλική
είναι η «Νυχτερίδα» του), ασχολήθηκε με το ποδόσφαιρο, ανέλαβε τη μουσική
συνοδεία στο τσέμπαλο (από μνήμης!) σε αρκετές παραστάσεις, τραγούδησε σχεδόν
τα πάντα, ξεπέρασε τον μύθο του Μάριο ντελ Μόνακο στον «Οθέλλο», κατέρριψε το
«ταμπού» του Βάγκνερ ως Λόενγκριν, Ζίγκφριντ ή Πάρσιφαλ, έγινε ήρωας
σπεύδοντας να βοηθήσει τα σωστικά συνεργεία στον σεισμό του Μεξικού... Λένε
πως έχει φωνή «πλούσια σαν σοκολάτα», άλλοτε τρυφερή, άλλοτε σκληρή... Ένα
«πολύπλευρο» δείγμα της μεγάλης καριέρας ενός μεγάλου τραγουδιστή-σταρ είναι η
παρούσα έκδοση.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15859P092</ED>
<ID>
ID:163566

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P09&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Μέλανι Γκρίφιθ, Νικ Νόλτε σε μια «Εντολή εν λευκώ»

«ΕΝΤΟΛΗ ΕΝ ΛΕΥΚΩ»: Λος Άντζελες, 1950, με διαφθορά, βία και μια παρέα
αστυνομικών εν δράσει. Του Λι Ταμαχόρι.

«ΙΣΤΟΡΙΕΣ ΤΟΥ ΚΑΛΟΚΑΙΡΙΟΥ»: Ένας νεαρός κάνει μόνος του διακοπές και
ζει μικροπεριπέτειες με τρία κορίτσια. Νέα κομεντί του εστέτ Ερίκ Ρομέρ. (Εκράν).

«ΑΠΙΣΤΙΕΣ»: Ο Ράιαν Ο' Νιλ μισθώνει τον πληρωμένο φονιά Τσαζ Παλμιντέρι
για να καθαρίσει τη γυναίκα του Σερ και ο Πολ Μαζούρσκι στήνει μια πικρή
κωμωδία. (Αμόρε, Village Centre 7, Φιλίπ).

«ΑΠΟ ΤΗ ΜΙΑ ΖΟΥΓΚΛΑ ΣΤΗΝ ΑΛΛΗ»: Ένας νεαρός βρίσκεται από τη ζούγκλα
του Αμαζονίου στη... ζούγκλα της Ν. Υόρκης. Κωμωδία του Τζον Πάσκουιν. (Άννα
Ντορ, Village Centre 1, Γαλαξίας, Ιντεάλ, Σινέ Ψυρή, Σπόρτιγκ, Μπομπονιέρα,
Σινεάκ, Μπροντγουαίη).

«ΚΑΘΑΡΙΣΜΟΙ ΦΟΝΩΝ ΕΠΕ»: Α λα Ταραντίνο γκανγκστερικό φιλμ του Ρεμπ
Μπρόντοκ, με τους: Γουίλιαμ Μπάλντουιν, Άντζελα Τζόουνς, Ντέζι Φουέντες. (Παλάς).

«ΟΙ ΜΑΧΗΤΕΣ ΤΟΥ ΚΑΛΟΥ»: Οι κινέζικες πολεμικές τέχνες συναντούν... τα
σπέσιαλ εφέ σε μια περιπέτεια πλατιάς κατανάλωσης. Του Ρόνι Γιου. (Αθήναιον,
Αθήναιον Cinepolis 1, Village Centre 8).

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15859P101</ED>
<ID>
ID:163514

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Για ορισμένες δαπάνες προορίζονται (γεν.). 2. Ανήκει στα
ορνιθοειδή. ­ Αρχαία ονομασία του ποταμού Βόλγα. 3. Ο συνθέτης του
«Μολδάβα». 4. Εβραϊκό ανδρικό όνομα. ­ Ανδρικό υποκοριστικό. 5.
Ανήκει στα Δωδεκάνησα (με άρθρο). 6. Για τους Γάλλους... ίδιο. ­ Λέξη
από τον τίτλο μελοδράματος του Πουτσίνι. 7. Γίνεται συχνά στα νησιωτικά
σπίτια. 8. Τα αρχικά αθλητικής ομοσπονδίας μας. ­ Έδρα του η Κρήτη.
9. «... Καπιτωλίνα», παλαιότερη ονομασία της Ιερουσαλήμ. ­ Γιος του Νώε.

ΚΑΘΕΤΑ

1. Συνηθισμένα δώρα. 2. Χρησιμοποιούνται στη σύγχρονη
θεραπευτική. 3. Μονάδες της Φυσικής. 4. Επικίνδυνο το επάγγελμά
τους. ­ Τσίγκινο δοχείο λαδιού. 5. Το έτος της Νικίειου ειρήνης. ­
Απαραίτητα στις περισσότερες εργασίες. 6. Πόλη της Ισπανίας στην
Ανδαλουσία. 7. Απρεπής η συμπεριφορά του. 8. Στο βουνό αυτό
πέθανε ο Ααρών. ­ Ελαφριά λέμβος (με άρθρο). 9. Αρχαίο μεταφορικό μέσο.
­ Αρχή απαγόρευσης (αντίστρ.).

ΛΥΣΗ (10/6/97)

ΟΡΙΖΟΝΤΙΑ: 1. ΛΥΚΑΥΓΕΣ 2. ΕΠΙΡΡΗΜΑ 3. ΛΟΣ-ΒΑΝ 4.
ΗΘ-ΖΑΧΑΡΗ 5. ΘΑΜΩΝΕΣ 6. ΟΛΗ-ΜΠΕ 7. ΤΑΡΤΑΡΑ 8.
ΩΜΟΙ-ΘΕΤΗ 9. ΣΟΣ-ΕΝΑΤΗ. ΚΑΘΕΤΑ: 1. ΛΕΛΗΘΟΤΩΣ 2. ΥΠΟΘΑΛΑΜΟ
3. ΚΙΣ-ΜΗΡΟΣ 4. ΑΡ-ΖΩ-ΤΙ 5. ΥΡΚΑΝΙΑ 6. ΓΗ-ΧΕ-ΡΗΝ
7. ΕΜΒΑΣΜΑΤΑ 8. ΣΑΑΡ-ΕΤ 9. ΝΗΠΕΝΘΗ.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15859P102</ED>
<ID>
ID:163573

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P10&aa=2</URL></REF>


Article

<CATEGORY>vin09</CATEGORY>

 <H5>3ΗΜΕΡΟ ΠΟΛΥΘΕΑΜΑ ΣΕ ΣΚΗΝΗ 700 τ.μ. ΣΤΗ ΘΕΣΣΑΛΟΝΙΚΗ
</H5><H2>400 εκατ. για τους U2!
</H2>
Συναγερμός για τους U2 στη Θεσσαλονίκη. Οι απαιτήσεις τους πέρα από την υψηλή
αμοιβή τους, είναι μεγάλες. Ζητούν 400 ειδικευμένους τεχνικούς για να στήσουν
σκηνή 700 τ.μ. και ύψους 30μ. 
ΘΕΣΣΑΛΟΝΙΚΗ.

Γραφείο Βόρ. Ελλάδας

Οι U2 θα βρίσκονται στη Θεσσαλονίκη στις 26 Σεπτεμβρίου. Η πολυσυζητημένη και
επί έξι και πλέον μήνες διεκδικούμενη από τον Οργανισμό Πολιτιστικής
Πρωτεύουσας συναυλία εξασφαλίσθηκε τελικά ύστερα από «μάχη» της Θεσσαλονίκης
με την Κωνσταντινούπολη που τη διεκδικούσε για την ίδια ημερομηνία.

Σύμφωνα με τον διοργανωτή και βασικό χρηματοδότη της συναυλίας, η εκδήλωση θα
εξελιχθεί σε τριήμερο πολυθέαμα με μουσικό, οικολογικό αλλά και εμπορικό
χαρακτήρα, καθώς υπάρχουν σχέδια για πεζοδρόμηση του κέντρου της πόλης,
γιγαντιαία διαφήμιση, δωρεάν μετακίνηση των πολιτών με τα λεωφορεία του ΟΑΣΘ
αλλά και των τρένων και υπεραστικών λεωφορείων από τις γύρω πόλεις, αλλαγή του
ωραρίου λειτουργίας των καταστημάτων και καθιέρωση ειδικών τιμών στα
προσφερόμενα αγαθά ­ ειδικά για την ημέρα της εκδήλωσης.

Η τελική επίτευξη της συμφωνίας ανάμεσα στο κορυφαίο ροκ συγκρότημα και τον
καλλιτεχνικό διευθυντή του Οργανισμού Πολιτιστικής Πρωτεύουσας, που θα είναι ο
βασικός διοργανωτής και χρηματοδότης της μεγάλης συναυλίας, οριστικοποιήθηκε
μόλις χθες.

Η παγκόσμια περιοδεία των U2 περιλαμβάνει συναυλίες στη Βαρσοβία, στις 12
Αυγούστου, στο Δουβλίνο στις 30, στη Λισαβώνα στις 8 Σεπτεμβρίου, στη Ρώμη
στις 18, στη Ρέτζιο Εμίλια της Β. Ιταλίας στις 20, στη Θεσσαλονίκη στις 26 και
στο Τελ Αβίβ στις 30 Σεπτεμβρίου.

Οι απαιτήσεις των U2, πέραν της αμοιβής τους που καθορίστηκε στο 1,5
εκατομμύριο δολάρια, είναι επίσης η εξασφάλιση 400 ατόμων σε ειδικευμένο
τεχνικό προσωπικό για την εγκατάσταση των σκηνικών και των ηχητικών στη Β'
προβλήτα του Λιμανιού της Θεσσαλονίκης που επελέγη για την πραγματοποίηση της συναυλίας.

Η σκηνή που θα στηθεί θα έχει έκταση 700 τ.μ. και ύψος 30 μέτρων.

Τα συνολικά έξοδα για τη διοργάνωση είναι μαζί με την αμοιβή του συγκροτήματος
600 εκατομμύρια δραχμές, από τα οποία τα 150 διαθέτει (από το κονδύλι του
καλλιτεχνικού του προγράμματος) ο Οργανισμός Πολιτιστικής Πρωτεύουσας, 150
εκατομμύρια χορηγοί του Δημοσίου (υπουργείο Πολιτισμού και Γενική Γραμματεία
Νέας Γενιάς) και τα υπόλοιπα αναμένεται να καλυφθούν από χορηγίες.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15859P111</ED>
<ID>
ID:163515

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P11&aa=1</URL></REF>


Article

<CATEGORY>vin09</CATEGORY>

 <H2>Επιδοτήσεις για τα παραδοσιακά
</H2>
Ο πολιτισμός είναι επένδυση όχι μόνο με τα λόγια, αλλά και με τον νόμο, αφού
πρώτη φορά αναγνωρίζεται ότι οι πολιτιστικοί σκοποί είναι άξιοι επιδότησης από
τον αναπτυξιακό νόμο.

Τα μεγάλα πλεονεκτήματα και τις κρατικές επιδοτήσεις που απολάμβαναν μέχρι
πρότινος αναπτυξιακά έργα, όπως τα εργοστάσια και τα ξενοδοχεία, μπορεί τώρα
να τα απολαμβάνουν τα διατηρητέα κτίρια και οι χώροι κοινωνικών και
πολιτιστικών λειτουργιών, ενώ καθιερώθηκε με νόμο και το πολιτιστικό τέλος.

Όπως ανακοίνωσε χθες ο υπουργός Πολιτισμού, κ. Ευάγγελος Βενιζέλος, οι
σχετικές διατάξεις που είχαν υποβληθεί από τον προηγούμενο υπουργό Πολιτισμού,
κ. Σταύρο Μπένο, στις 20-5-97, ψηφίσθηκαν από τη Βουλή στον νέο νόμο για τη
«Διοικητική Οργάνωση και στελέχωση της περιφέρειας και τη ρύθμιση θεμάτων της
Τοπικής Αυτοδιοίκησης». Ο νόμος πρόκειται σύντομα να δημοσιευθεί στην
Εφημερίδα της Κυβερνήσεως και το υπουργείο Πολιτισμού ετοιμάζει ήδη εγκύκλιο,
που θα σταλεί προς τους δήμους και τις νομαρχίες που συνδέονται με το
υπουργείο Πολιτισμού μέσω των προγραμματικών συμβάσεων για διάφορα έργα. Το
ύψος των επιδοτήσεων κυμαίνεται αναλόγως προς την περιοχή ­ στη Θράκη φθάνει
το 40%, ενώ προβλέπεται η χορήγηση δανείων με μειωμένα επιτόκια και άλλες
διευκολύνσεις που παρέχει ο αναπτυξιακός νόμος.

Δικαίωμα στα επενδυτικά κίνητρα έχουν οι επιχειρήσεις Οργανισμών Τοπικής
Αυτοδιοίκησης ή Νομαρχιακής Αυτοδιοίκησης. Έως τώρα, το δικαίωμα σε
επιδοτήσεις ίσχυε μόνο για τη μετατροπή διατηρητέων ή παραδοσιακών οικιών και
κτιρίων σε ξενώνες ή τουριστικές εγκαταστάσεις. Ο νέος νόμος ορίζει ρητά ότι
επιδοτείται η αποκατάσταση και μετατροπή των διατηρητέων για πολιτιστικούς ή
κοινωφελείς σκοπούς.

Όπως πρόσθεσε ο κ. Βενιζέλος, με διάταξη στο πολυνομοσχέδιο του υπουργείου
Πολιτισμού θα ολοκληρωθούν οι ρυθμίσεις κινήτρων, ώστε να διαμορφωθεί ένα
πλαίσιο χρηματοοικονομικό, που θα αφορά την άσκηση ελέγχου των μελετών και της
εφαρμογής των μελετών για την αποκατάσταση των διατηρητέων, την αισθητική
εποπτεία που θα ασκείται κ.ά.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15859P112</ED>
<ID>
ID:163559

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P11&aa=2</URL></REF>


Article

<CATEGORY>vin09</CATEGORY>

 <H2>Ελληνική φωτογραφία στο Πεκίνο
</H2>
Μέχρι το Πεκίνο έφθασε η ελληνική φωτογραφία, χάρη στην έκθεση «Η επινόηση του
τοπίου ­ Ελληνικό τοπίο και ελληνική φωτογραφία 1870-1995» που εγκαινιάσθηκε
στις 2 Ιουνίου στην «απαγορευμένη πόλη», στο μεγαλοπρεπές Ανάκτορο του
Εργαζόμενου Λαού. Η φωτογραφική παρουσίαση του ελληνικού τοπίου, σε μια
ιστορική διαδρομή 100 χρόνων, περιλαμβάνει φωτογραφίες των Αδελφών Ρωμαΐδη,
Λουκά Μπενάκη, Φ. Μπουασονά, Δ. Χαρισιάδη, Β. Παπαϊωάννου, Ε. Σεραϊδάρη -
(Νέλλυς), Κ. Μπαλάφα, Σ. Μελέτζη και νεώτερων καλλιτεχνών.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15859P113</ED>
<ID>
ID:163598

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P11&aa=3</URL></REF>


Article

<CATEGORY>vin09</CATEGORY>

 <H2>Τελετές για την έναρξη της έκθεσης των Θησαυρών του Αγίου Όρους
</H2>
Στις Καρυές, η εναρκτήρια τελετή των Θησαυρών του Αγίου Όρους. Με τελετουργίες
και βυζαντινή μεγαλοπρέπεια, ξεκινούν την ερχόμενη Τρίτη, στις Καρυές,
πρωτεύουσα του Αγίου Όρους, οι τελετές για την έναρξη της έκθεσης των Θησαυρών
του Αγίου Όρους, στη Θεσσαλονίκη - Πολιτιστική Πρωτεύουσα.

Τελετουργικά θα γίνει και η αναχώρηση του σημαντικότερου κειμηλίου, του
«τυπικού» (καταστατικού) του αυτοκράτορος Κωνσταντίνου του Μονομάχου, το οποίο
είναι και το τελευταίο κειμήλιο που θα παραδοθεί τελετουργικά και συμβολικά
στην έκθεση των Θησαυρών του Αγίου Όρους. Ένα ολόκληρο μουσείο «κτίσθηκε»,
σύμφωνα με την έκφραση του υπουργού Πολιτισμού, κ. Βενιζέλου, μέσα στο
Βυζαντινό Μουσείο της Θεσσαλονίκης, για να στεγάσει τα 600 κειμήλια, τα 700
αντικείμενα του καθημερινού και λειτουργικού βίου και το τμήμα της
αρχιτεκτονικής και του φυσικού περιβάλλοντος, που δημιουργούν στον επισκέπτη
αίσθηση πορείας μέσα στη φύση και την αρχιτεκτονική του Αγίου Όρους, με
υποβλητικό ατμοσφαιρικό φωτισμό και ηχητική επένδυση. Οι τελετές στη
Θεσσαλονίκη ξεκινούν την Παρασκευή το πρωί, από το προαύλιο της εκκλησίας της
Αγίας Σοφίας, όπου συμβολικά ο λαός της Θεσσαλονίκης θα υποδεχθεί το τελευταίο
ιερό κειμήλιο.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15859P114</ED>
<ID>
ID:163615

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P11&aa=4</URL></REF>


Article

<CATEGORY>vin09</CATEGORY>

 <H2>Θα «θάψει» κι άλλο έργο στην Μπιενάλε... </H2>
Αφιερωμένη στη «διαχρονία του ελληνικού πολιτισμού» είναι η ελληνική συμμετοχή
στη φετινή 47η Μπιενάλε Βενετίας που εγκαινιάζεται επίσημα κατά το τριήμερο
13-15 Ιουνίου και θα διαρκέσει ως τις 9 Νοεμβρίου.Στη φετινή Μπιενάλε, που
συμπίπτει με τα 100 χρόνια λειτουργίας του θεσμού, συμμετέχουν ένας Έλληνας
καλλιτέχνης της Διασποράς, ο Στυλιανός Αντωνάκος, ο οποίος θα κατασκευάσει έξω
από το ελληνικό περίπτερο της Μπιενάλε ένα ξωκλήσι που διασυνδέει τη Δύση και
την Ανατολή, και θα χρησιμεύσει ως τόπος διαλογισμού, ενώ μέσα στο ελληνικό
περίπτερο, ο Δημήτρης Αληθεινός θα πραγματοποιήσει την 72η «κατάκρυψη», δηλαδή
θα «θάψει ένα έργο του» όπως έχει κάνει σε όλα τα σημεία του κόσμου. Στους
εκθεσιακούς χώρους του Ιδρύματος Λεβί, στο Παλάτσο Τζιουστινιάν Λολίν, ο
Αλέξανδρος Ψυχούλης παρουσιάζει το «μαύρο κουτί». Ο επισκέπτης θα προφέρει μια
λέξη ­ στα αγγλικά ­ και στην οθόνη θα προβάλλεται η εικόνα που έχει ο
καλλιτέχνης γι' αυτή την έννοια ­ από ένα «λεξιλόγιο» με 4.000 λέξεις. Τέλος,
ο Θανάσης Τότσικας που επιδόθηκε σε κούρσες ιλιγγιώδους ταχύτητας με μια
μηχανή Ντουκάτι, παρουσιάζει σε φωτογραφίες τις διαδρομές, τη φύση, την
επιστροφή στο σπίτι και θέτει το ερώτημα τού πώς να ζεις.

Από πλευράς επισήμων, τη χώρα μας θα εκπροσωπήσει ο γενικός γραμματέας του
υπουργείου Πολιτισμού κ. Ευγένιος Γιαννακόπουλος.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15859P115</ED>
<ID>
ID:163631

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P11&aa=5</URL></REF>


Article

<CATEGORY>vin09</CATEGORY>

 <H5>9 CD ΓΙΑ ΤΑ 29 ΧΡΟΝΙΑ ΤΟΥ ΝΤΑΛΑΡΑ ΣΤΟ ΤΡΑΓΟΥΔΙ
</H5><H2>Γιορτή μιας γενιάς
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Η Άννα και ο Γιώργος Νταλάρας εν μέσω Ιάκωβου Καμπανέλλη και Ζυλ Ντασσέν στην
προχθεσινή εκδήλωση της Ριζούπολης

Κάποιος είπε χαριτολογώντας: Αν έπεφτε τώρα μια βόμβα θα εξαφανιζόταν σε μια
νύχτα όλο το ελληνικό τραγούδι. Και δεν έπεφτε έξω. Χθες το βράδυ στο νούμερο
127 της Λεωφόρου Ηρακλείου, στο παλιό εργοστάσιο της Columbia, μετρούσες
απουσίες παρά παρουσίες. Από την Μαρινέλλα και τον Κώστα Βίρβο μέχρι τον
Ιάκωβο Καμπανέλλη και τον Ζυλ Ντασσέν. Από τους αδελφούς Κατσιμίχα και την
Ελευθερία Αρβανιτάκη μέχρι τον Ελένη Δήμου και την Γλυκερία. Η γιορτή είχε
στηθεί για τον Γιώργο Νταλάρα, για τα 29 του χρόνια στο ελληνικό τραγούδι. 46
προσωπικοί δίσκοι, 45 συμμετοχές και 607 ηχογραφήσεις (και 6 εκατομμύρια
πωλήσεις) είναι η δουλειά του σε νούμερα ­ ένας τεράστιος όγκος τραγουδιών που
έμελλε να χωρέσει σε 9 CD «ύστερα από μια συναρπαστική περιπέτεια επί χάρτου»
όπως έλεγαν αυτοί που ασχολήθηκαν με το εγχείρημα. 9 CD, 1 CD Rom και μια
έκδοση 120 σελίδων (με αυτοβιογραφικά κείμενα και πολλές φωτογραφίες)
συμπεριλαμβάνονται στο «Μουσικό Κουτί», την μεγαλύτερη συλλογή έντεχνου και
ρεμπέτικου τραγουδιού που κυκλοφορεί σήμερα στην ελληνική αγορά.

Αυτή ήταν η αφορμή για να ανάψουν πάλι τα φώτα στο «γενικό στρατηγείο» της
ελληνικής δισκογραφίας, να πάρουν φωτιά τα μεγάφωνα, να δει η αυλή ξανά τον
κόσμο που κάποτε μπαινόβγαινε καθημερινά.

Για την εποχή των πρώτων χρόνων του Γιώργου Νταλάρα στο τραγούδι, αλλά και για
τη συνεργασία τους όλα αυτά τα χρόνια μίλησε ο πρόεδρος της Minos, Μάκης
Μάτσας ­ ο πρώτος που εμπιστεύτηκε τον νεαρό τραγουδιστή και του έκανε
συμβόλαιο ­ ενώ για «γιορτή μιας ολόκληρης γενιάς» μίλησε η Δήμητρα Γαλάνη.
«Για μας ήταν το πρότυπο» έλεγε, «πάντα δυναμικός, αποφασισμένος, με
πεντακάθαρο στόχο, με ένα πάθος για την μουσική».

«Το είχα πει πριν από 22 χρόνια», είπε αμέσως μετά ο Λευτέρης Παπαδόπουλος. «Ο
Νταλάρας θα αφήσει εποχή. Και δεν το είπα επειδή ήμουν μάγκας, αλλά γιατί ήταν
από τότε ξεχωριστός, γεννημένος για μεγάλα πράγματα. Ο μόνος καλλιτέχνης που
γέμισε το Ολυμπιακό Στάδιο δύο φορές μέσα σε μία εβδομάδα. Ο άνθρωπος που
καινοτόμησε, που ήταν πρωτοποριακός».

Με ανάλογη αγάπη και εκτίμηση μίλησε για τον Έλληνα καλλιτέχνη ο πρόεδρος του
Συνασπισμού Νίκος Κωνσταντόπουλος, ενώ με τα λόγια του Μίμη Κουγιουμτζή
έκλεισε τη βραδιά ο ίδιος ο τιμώμενος: «Αυτό που σίγουρα μπορώ να προσφέρω,
για να χρησιμοποιήσω τα λόγια του Μίμη Κουγιουμτζή, είναι μια σταγόνα λάδι στο
καντήλι της τέχνης. Κι αυτό φτάνει να με καλύψει...».

Ανάμεσα στον κόσμο που βρέθηκε εκεί χθες και οι Μάνος Ελευθερίου, Νίκος
Ξυδάκης Θάνος Μικρούτσικος, Μίμης Κουγιουμτζής, το ζεύγος Τσακνή, Λαυρέντης
Μαχαιρίτσας, Αναστασία Μουτσάτσου, Μάριος Τόκας, Στάμος Σέμσης, Κώστας
Θωμαΐδης κ.ά.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15859P121</ED>
<ID>
ID:163516

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P12&aa=1</URL></REF>


Article

<CATEGORY>vin09</CATEGORY>

 <H2>Μετά την καμπάνια, το πάρτι
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

Από δεξιά: Θανάσης Βαλτινός, Κική Δημουλά, Ευάγγελος Βενιζέλος και Μυρσίνη Ζορμπά

­ Μαντάμ; Πίνετε Κόκα Κόλα βεβαίως...

­ Πονώ. Πονώ!

­ Αλλά σας αρέσει!

­ Ε! Το συνήθισα...

­ Η συνήθεια λοιπόν ως απόλαυση!

Είναι ο υπουργός Πολιτισμού, Ευάγγελος Βενιζέλος, και η ποιήτρια Κική Δημουλά
που... αναβιώνουν ένα δικό τους καλαμπούρι, στον πεζόδρομο της Θεμιστοκλέους,
στα Εξάρχεια. Γύρω τους, μερικοί περίεργοι μαλλιάδες, που αναρωτιούνται τι
γίνεται εδώ; Ποιος κερνάει ποτά, τι γιορτάζουμε με φωταψίες σ' όλο το
τετράγωνο και με σημαιούλες, που έχουν εικόνες βιβλίων, στα δέντρα; Πιο κάτω,
εκδότες κι άλλοι εκδότες (γιατί είναι η έδρα τους εδώ), δημοσιογράφοι από όλα
τα Μέσα, αρκετοί συγγραφείς σιγοπίνουν και συζητούν καθισμένοι στις
ζαρντινιέρες. Βρισκόμαστε στο Σπίτι του Βιβλίου, στη Θεμιστοκλέους 73,
απέναντι από το Βοξ, όπου γίνεται γιορτή για το κλείσιμο της καμπάνιας του
Εθνικού Κέντρου Βιβλίου, «Μάιος - μήνας βιβλίου».

Μιλώντας προς τους προσκεκλημένους, ο υπουργός ανήγγειλε τη διοργάνωση ενός
μεγάλου συνεδρίου «για τη σχέση Βιβλίου και ΜΜΕ». Κι ακόμα, επανέλαβε τα μέτρα
υπέρ του βιβλίου και του κόσμου του, που θα «περάσουν» από πολυνομοσχέδιο που
ετοίμασε: Ενίσχυση του μηχανισμού καταγραφής και είσπραξης πνευματικών
δικαιωμάτων με την ενιαία τιμή, και τον κρατικό, αλλά ήπιο έλεγχο του αριθμού
αντιτύπων κάθε βιβλίου, υποτροφίες και επιδοτήσεις στους συγγραφείς, νέα
τυποποίηση του θεσμού των κρατικών λογοτεχνικών βραβείων. Ένα χειροκρότημα
ακολούθησε τα λόγια του και... όλοι στράφηκαν στα μεζεδάκια και στα πηγαδάκια
τους. Το πιο αντιφατικό; Οι υπεύθυνοι των βιβλιοπωλείων «Πρωτοπορία» και
«Ελευθερουδάκης», ο υπέρ και ο κατά των εκπτώσεων δηλαδή, τα έπιναν μαζί!

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15859P122</ED>
<ID>
ID:163560

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P12&aa=2</URL></REF>


Article

<CATEGORY>vin09</CATEGORY>

 <H2>Η... εξαέρωση
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Βασίλης Μπούτος

Πριν από 53 χρόνια (ακριβώς) οι κάτοικοι της Κέρκυρας διάβασαν σε
τοιχοκολλημένη ανακοίνωση πως όλοι οι Εβραίοι συμπολίτες τους θα αποσταλούν
προς «εκτέλεση εργασίας προς όφελος της αγαπητής μας νήσου». Ακολουθούσαν
τρεις υπογραφές: νομάρχης Κομιανός, δήμαρχος Σπυρίδων Κόλλας,
αστυνομικός διευθυντής Δαδόπουλος.

* Το αποτέλεσμα της «αποστολής» το 'χουμε δει στη «Λίστα του Σίντλερ» του
Σπίλμπεργκ. Μεταξύ 7 και 12 Ιουνίου του '44... απεστάλησαν 1.800
Κερκυραίοι. Πρώτα τοποθετήθηκαν σε μαούνες, έπειτα ξεφορτώθηκαν στη στεριανή
Ελλάδα, στη συνέχεια στοιβάχτηκαν σε τρένα και στο τέλος... εξαερώθηκαν.
Μεταξύ Μπιργκενάου και Νταχάου. Απεστάλησαν 1.800, επέστρεψαν κάπου 60. Προς
όφελος του... αγαπητού μας Αδόλφου Χίτλερ.

(ωχ, βρε αδερφέ, τι τα σκαλίζεις τώρα; Δεν έχεις τίποτα καλύτερο να κάνεις;).

* Να σας πω την αλήθεια, για το σκάλισμα φταίει ο Βασίλης Μπούτος, από
το Μακρυχώρι Λάρισας, ηλικίας 38 ετών. Δηλαδή, αγέννητος επί δημαρχίας του
εθνικοπατριώτη Σπυρίδωνα Κόλλα. Σκαλίζοντας, σκαλίζοντας, κατέληξε στη
συγγραφή του βιβλίου «Η συκοφαντία του αίματος», που όταν ο Βασίλης
Βασιλικός το διάβασε, είπε μέσα στον ενθουσιασμό του «είναι από τα
καλύτερα της χρονιάς».

Τι το φυσικότερο λοιπόν; Να παρουσιαστεί το βιβλίο σήμερα. Ανήμερα της
επετείου, στον Κήπο των Παλαιών Ανακτόρων της Κέρκυρας, που έχει περιέλθει
στον Δήμο του λαού των Κερκυραίων! Όπερ και επρόκειτο να συμβεί, αλλά την
τελευταία στιγμή η εκδήλωση ματαιώνεται για... τεχνικούς λόγους. Μπας και
επέστρεψε ο Γλύξμπουργκ; Μπας και εκδηλώθηκε πραξικόπημα εκ των
επιγόνων του Αρναούτη; Ουδόλως! Επίγονοι του Κόλλα κόλλησαν στους
αρμοδίους, ψιθυρίζοντάς τους το εξής συντριπτικό επιχείρημα:

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15859P123</ED>
<ID>
ID:163599

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P12&aa=3</URL></REF>


Article

<CATEGORY>vin09</CATEGORY>

 <H2>Ο Μανωλιός
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Πάρις Κούτσικος και Νίκος Χατζόπουλος

Συκοφαντούν την αγαπητή μας νήσο (μεταξύ μας, για συνωμοσία σιωπής μού
φαίνεται, διότι ακόμα και ο ευγενέστατος Ραφαήλ Σούσης, πρόεδρος της εβραϊκής
κοινότητας, συμβούλευσε τους οργανωτές να μετακινηθούν από τους δημοτικούς
κήπους του λαού, προς ιδιωτικούς χώρους ξενοδοχείων).

* Ελάτε τώρα! Να διαταράξουμε την ισορροπία των σχέσεων κρεοπώλου (απόγονου,
ας πούμε του Κόλλα) με μπουτικατζή (απόγονου «εξαερισμένου» Εβραίου); Δεν
είμαστε με τα καλά μας. Όπως δεν είναι με τα καλά τους ο Νίκος Χατζόπουλος και
ο Πάρις Κούτσικος! Αμφότεροι 29 ετών και μόνιμοι ένοικοι του underground
εκδοτικού οίκου «Οξύ». Επειδή δεν είναι με τα καλά τους, κυκλοφόρησαν το
βιβλίο CafeEuropa (όπως ακριβώς το γράφω) της Σλαβένκα με το φοβερό επίθετο...
Ντρακούλιτς. Ίσως εκ του πρίγκιπος Ντρακούλ (ποιος ξέρει).

* Η δημοσιογράφος Σλαβένκα λέει για τα αφεντικά της Κροατίας (από την οποία
προέρχεται) πως εξακολουθούν να ασκούν την εξουσία όπως παλιά και πως ο
Μανωλιός άλλαξε τα ρούχα του και τα φόρεσε αλλιώς.

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15859P124</ED>
<ID>
ID:163616

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P12&aa=4</URL></REF>


Article

<CATEGORY>vin09</CATEGORY>

 <H2>Και τα χάχα χούχα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μονίμως με τα καλά του δεν είναι ο Λευτέρης Παπαδόπουλος. Και πώς να είναι;
Όταν δεκάδες που προσήλθαν προχθές στο ιστορικό στούντιο ηχογράφησης της
Columbia και στον Γιώργο Νταλάρα, αντί να τιμήσουν, έστω διά της σιωπής, τον
καλλιτέχνη, τίμησαν τον μπουφέ, το κουτσομπολιό, τους διπλανούς, τις παρέες
και τα χάχα χούχα. Την ώρα που Γαλάνη, Παπαδόπουλος και Νίκος Κωνσταντόπουλος
έλεγαν δυο λογάκια!

* Ποιος είδε τον Παπαδόπουλο και δεν τον φοβήθηκε! Κάτι προς το «σιωπή» ή προς
το «σκασμό» είπε; Θα σας γελάσω. Ένα είναι το βέβαιο. Μετά το λεκτικό
μαστίγωμα, απαξάπασες οι σουσουράδες και απαξάπαντες οι παραγοντίσκοι έμειναν
με την μπουκιά (ή με το κους κους) στο στόμα. Σαν να λέμε...

<REF><SOURCE>ΤΑ ΝΕΑ</SOURCE>
<DATE>, 11-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15859P125</ED>
<ID>
ID:163632

</ID><URL>http://ta-nea.dolnet.gr/neaweb/neafile.print_unique?e=A&f=15859&m=P12&aa=5</URL></REF>


Article

<CATEGORY>vin04</CATEGORY>

 <H5>ΑΝΑΡΠΑΣΤΕΣ ΟΙ ΜΕΤΟΧΕΣ
</H5><H2>ΠΥΡΕΤΟΣ 300 δισ. για τον ΟΤΕ
</H2><H2></H2>
Ο ΠΥΡΕΤΟΣ για τις μετοχές του ΟΤΕ άρχισε να ανεβαίνει από χθες, καθώς όλοι
θέλουν να πάρουν ένα μερίδιο από τα 300 δισ. Η ζήτηση για τις νέες μετοχές,
που έγιναν χθες ανάρπαστες από το κοινό, αναμένεται να κορυφωθεί την
Παρασκευή, που λήγει η προθεσμία των εγγραφών. Τραπεζίτες και χρηματιστές
υπολόγιζαν ότι η έκδοση υπερκαλύπτεται.

σελίδα 43

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15860N011</ED>
<ID>
ID:163695

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N01&aa=1</URL></REF>


Article

<CATEGORY>vin04</CATEGORY>

 <H2></H2><H2>Η Σένγκεν έκανε το... «θαύμα» της
</H2><H2></H2>
Η Συνθήκη Σένγκεν, αν και επικυρώθηκε από τη Βουλή, έκανε το «θαύμα» της. Δύο
αστυνομικοί άφησαν τις θέσεις τους και προσχώρησαν στους συγκεντρωμένους
μπροστά στη Βουλή. Ο ένας μάλιστα από αυτούς φόρεσε και καλυμμαύχι ιερομόναχου!
<H3>σελίδα 12
</H3>
<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15860N012</ED>
<ID>
ID:163740

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N01&aa=2</URL></REF>


Article

<CATEGORY>vin04</CATEGORY>

 <H2>Επικήρυξη της 17Ν από ΗΠΑ με 2 εκατ. δολάρια
</H2><H2></H2>
σελίδα 21

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15860N013</ED>
<ID>
ID:163774

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N01&aa=3</URL></REF>


Article

<CATEGORY>vin04</CATEGORY>

 <H2>Οι στρατηγοί των τίτλων για πρώτη φορά μιλούν μαζί
</H2><H2></H2>
ειδικό ένθετο

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15860N014</ED>
<ID>
ID:163795

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N01&aa=4</URL></REF>


Article

<CATEGORY>vin04</CATEGORY>

 <H2>Σκότωσε σαν «Μικρός Θεός» ο Μονσελάς
</H2><H2>«Αυτός ήταν η κακή της μοίρα»
</H2><H2></H2>
ALIGN="CENTER">
Αικατερίνη Παπαϊωάννου. Η αδελφή του θύματος κατέθεσε στο δικαστήριο πως εάν ο
Μονσελάς δεν πατούσε τη σκανδάλη, η Γιόλα Βαγενά θα ήταν σήμερα ζωντανή

σελίδες 22-23

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15860N015</ED>
<ID>
ID:163808

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N01&aa=5</URL></REF>


Article

<CATEGORY>vin01</CATEGORY>

 <H5></H5><H5>30 ΕΡΩΤΗΣΕΙΣ
</H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΘΕΕ ΜΟΥ, συγχώρεσέ με. Κάποιες ταπεινές και ασήμαντες ασχολίες δεν μου
επέτρεψαν να πάω κι εγώ έξω από τη Βουλή και να διαμαρτυρηθώ, γιατί οι
κυβερνώντες αυτήν τη χώρα μπάζουν στη ζωή μας τον σατανά! Ο Α. Ρενιέρης στους
«Προβολείς». Σελ. 6.

Η ΕΠΕΚΤΑΤΙΚΗ πολιτική από μόνη της δεν φθάνει για ν' ανασυγκροτήσει τον
παραγωγικό μηχανισμό της χώρας, αφού χρειάζονται και διαρθρωτικές αλλαγές και
στην αγορά εργασίας και στα δημόσια οικονομικά ­ μείωση δαπανών και προπαντός
αποκρατικοποιήσεις. Ο Ν. Νικολάου στην «Τρίτη Άποψη». Σελ. 6.

ΣΤ. ΠΕΡΡΑΚΗΣ: Βρισκόμαστε σε καλό δρόμο για τους ελληνικούς στόχους στη
Διακυβερνητική. Τα τελευταία σχέδια συνθηκών περιέχουν αναφορές και ρυθμίσεις
που ικανοποιούν τα ελληνικά ζητήματα τόσο για τα «σύνορα» όσο και για τα
νησιά. Η συνέντευξη στην Ειρήνη Καρανασοπούλου στις σελ. 10 και 11.

ΤΟ ΚΑΣΤΡΙ το ξέρετε; Το Καστρί της Αρκαδίας, βέβαια, που είναι στην
έκτη θέση επιτυχίας στις εξετάσεις στα Πανεπιστήμια, καταρρίπτοντας τους
μύθους περί ίσων ευκαιριών, περί πρωτεύουσας και επαρχίας, περί δημόσιων και
ιδιωτικών σχολείων... Η Κάτια Πετροπούλου «Σε πρώτο ενικό». Σελ. 17.

Ο Β. ΡΩΧΑΜΗΣ κηρύχθηκε αθώος για τις κατηγορίες της ρίψης χειροβομβίδας
κατά περιπολικού, τον Απρίλιο του 1995. Οι μάρτυρες αστυνομικοί δεν μπόρεσαν
να τον αναγνωρίσουν. Βέβαια, υπάρχουν άλλες καταδίκες που δεν είναι εύκολο να
αρθούν. Η Σίλα Αλεξίου στη σελ. 18.

ΤΟ ΚΑΡΝΕ του αξιωματικού της αντιτρομοκρατικής υπηρεσίας της Γαλλίας
ήταν ένα ολόκληρο αρχείο του πληρωμένου έρωτα, όπου φιγουράρουν κορίτσια,
προαγωγοί και πλούσιοι πελάτες: εμίρηδες κ.λπ. Από «Le Monde» στη σελ. 37.

«Ο ΠΟΛΕΜΟΣ του οπίου» είναι η πιο ακριβή ταινία που γυρίστηκε ποτέ στην
Κίνα. Κόστισε 7 εκατ. δολάρια, ενώ σ' αυτήν εργάσθηκαν 50.000 κομπάρσοι και
εμφανίστηκε ένας στόλος της βικτωριανής εποχής. Οι Κινέζοι παίρνουν την
εκδίκησή τους κρύα, πολύ κρύα. Από «The Independent» στη σελ. 38.

Μ. ΛΑΜΠΡΑΚΗ:

Τα μουσεία είναι πατρίδες ψυχής. 
Ο νόστος αντίδοτο στον νεκρό χρόνο. 
Το κινητό Μουσείο της Ευρώπης 
θα περιλαμβάνει μουσεία,

ένα για κάθε χώρα - μέλος, ακίνητα. 
Η Τέχνη θα διακινείται. 
Οι απαντήσεις στις «30 Ερωτήσεις» 
της Παρασκευής Κατημερτζή στη σελ. 16.

Ο Θ. ΒΕΓΓΟΣ 
στη νέα επιθεώρηση παίζει τον ταλαίπωρο Αριστοφάνη

που τον ξυπνάει ο Μετροπόντικας 
που σκάβει την αθηναϊκή γη 
και ανασκάπτει και τον τάφο του.

Και τότε βγάζει μια κραυγή: 
«Ιερόσυλοιιιι, Τυμβωρύχοιιιι». 
Στο «Πανόραμα», σελ. 1.

ΤΟ ΚΑΠΕΛΟ βοηθά τις γυναίκες να κερδίσουν τη χαμένη τους γοητεία. Και το
καλοκαίρι προσφέρεται για μια δοκιμή. Ακόμη και για λόγους υγείας. Η Κατερίνα
Γιατζόγλου μάλιστα συμβουλεύει «ένα καπέλο για κάθε μέρα» και δοκιμάζει
μερικά. Μοντέλα και τιμές στην «Αγορά». Σελ. 1, 10 και 11.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15860N021</ED>
<ID>
ID:163669

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δεν
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Απλά είναι τα πράγματα με τη στάση των βουλευτών της Ν.Δ. και του ΠΑΣΟΚ που
αρνήθηκαν τη Σένγκεν: Όπως ουδείς κατηγορήθηκε για κάτι που δεν είπε, έτσι και
ουδείς επικρίθηκε για κάτι που δεν ψήφισε.

Με τιμή

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15860N022</ED>
<ID>
ID:163746

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15860N023</ED>
<ID>
ID:163754

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N02&aa=3</URL></REF>


Article

<CATEGORY>vin01</CATEGORY>

 <H5>ΤΡΕΙΣ ΕΒΔΟΜΑΔΕΣ ΠΡΙΝ ΑΠΟ ΤΙΣ ΚΑΛΠΕΣ ΣΤΗΝ ΑΛΒΑΝΙΑ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>13 νεκροί σε μια μέρα
</H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

<H3></H3>Ανησυχία και προβληματισμός υπάρχει στην Αθήνα για την έξαρση της βίας στη
Νότιο Αλβανία σχεδόν τρεις εβδομάδες πριν από τις προγραμματισμένες εκλογές
στη χώρα.Ο ΑΠΟΛΟΓΙΣΜΟΣ των νεκρών έφτασε τους 13 τις τελευταίες 24 ώρες, καθώς
συμμορίες ενόπλων δρουν ενεξέλεγκτα στον Νότο της γειτονικής χώρας. Πολλοί
μάλιστα θεωρούν ότι η έξαρση αυτή της βίας και το κλίμα της αποσταθεροποίησης
ευνοούν το καθεστώς Μπερίσα. Ο Αλβανός πρόεδρος μπορεί να χρησιμοποιήσει ως
πρόσχημα τις συγκρούσεις στον Νότο για να στείλει στρατό στην περιοχή με σκοπό
να αναστείλει τις εκλογές σε περίπτωση που αντιληφθεί ότι το Δημοκρατικό Κόμμα
οδηγείται σε ήττα. Ενδεικτικό της καχυποψίας με την οποία αντιμετωπίζουν την
κατάσταση τόσο η Αθήνα όσο και οι άλλες χώρες που έχουν στείλει στρατεύματα
στην Αλβανία είναι το γεγονός ότι ο υπουργός Εξωτερικών Θ. Πάγκαλος σε
πρόσφατη επίσκεψή του στα Τίρανα μίλησε για «πολιτική αυτοκτονία» σε περίπτωση
αναστολής των εκλογών. Πάντως, λεπτομέρειες για την κατάσταση και τις
εξελίξεις στην Αλβανία θα μάθει από «πρώτο χέρι» σήμερα η Αθήνα, καθώς ο
επικεφαλής του Σοσιαλιστικού Κόμματος Φάτος Νάνο συναντάται με τον Πρωθυπουργό
Κ. Σημίτη. (Σελ. 38).

Απευθείας συναντήσεις, όμως, θα έχουν σε λίγες ημέρες στη Νέα Υόρκη και ο
πρόεδρος Κληρίδης με τον ηγέτη των Τουρκοκυπρίων Ρ. Ντενκτάς. Η περίφημη
πρόσκληση του γενικού γραμματέα των Ηνωμένων Εθνών Κόφι Ανάν εστάλη τελικά
χτες και κλείνει ραντεβού με τους δύο άνδρες για τις 9 Ιουλίου. Άγνωστος,
ωστόσο, κρατείται προς το παρόν ο τόπος συνάντησης. Πάντως, ο Αμερικανός
μεσολαβητής Ρ. Χόλμπρουκ, ο οποίος μίλησε χτες στο CNN, υποστήριξε ότι ο ίδιος
θα ασχοληθεί με τη διαδικασία επίλυσης του θέματος αφού έχουν γίνει οι πρώτες
συζητήσεις Κληρίδη - Ντενκτάς. Ο κ. Χόλμπρουκ επανέλαβε ότι η κατάσταση στην
Κύπρο είναι ασταθής και μπορεί να οδηγήσει σε σύγκρουση την Ελλάδα και την
Τουρκία και παραδέχτηκε ότι μια λύση στο Κυπριακό θα απαιτήσει πολύ χρόνο.

Για τις εξελίξεις στο Κυπριακό αλλά και το τι περιμένει η ελληνική πλευρά από
τη Σύνοδο Κορυφής του Άμστερνταμ ενημέρωσε χτες τον Πρόεδρο της Δημοκρατίας Κ.
Στεφανόπουλο ο Πρωθυπουργός Κ. Σημίτης, ο οποίος αναχωρεί την Κυριακή για την
ολλανδική πρωτεύουσα.

Στόχος της Αθήνας είναι να πετύχει έναν «έντιμο συμβιβασμό» στα θέματα της
Διακυβερνητικής (σύνορα, νησιά, επίτροπος, ομοφωνία κ.λπ.) και βέβαια να
υπάρξει ρύθμιση για ελαστικότερα κριτήρια του Μάαστριχτ που θα κάνουν δυνατή
την ένταξη της Ελλάδας στην Ευρωπαϊκή Οικονομική Ένωση μαζί με χώρες όπως η
Πορτογαλία. (Σελ. 9).

Κατά τα άλλα, η Ελλάδα χορεύει το χορό των... δισεκατομμυρίων λόγω της μείωσης
των επιτοκίων. Χιλιάδες Έλληνες ζήτησαν χτες από τις τράπεζες να αγοράσουν
μετοχές του ΟΤΕ. Ο κερδοφόρος κρατικός οργανισμός τηλεπικοινωνιών μετοχοποιεί
ένα ακόμη κομμάτι του, αξίας μισού τρισεκατομμυρίου δραχμών, και βέβαια το
Χρηματιστήριο παίρνει φωτιά... (Σελ. 43).

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15860N032</ED>
<ID>
ID:163718

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N03&aa=2</URL></REF>


Article

<CATEGORY>vin01</CATEGORY>

 <H5>Η αναθεώρηση
</H5><H2>ΡΙΠΕΣ
</H2><H2></H2>
ΔΕΝ αφορά μόνον τον τρόπο εκλογής του Προέδρου της Δημοκρατίας η υπό συζήτηση
ήδη αναθεώρηση του Συντάγματος...

ΟΠΩΣ οι πρώτες αψιμαχίες μεταξύ των κομμάτων δίδουν ­ ατυχώς ­ στον πολίτη να εννοήσει...

ΟΥΤΕ και η απόφαση για την αναθεώρηση αφορά θέματα ξένα ­ και άρα αδιάφορα ­
προς την καθημερινή ζωή.

ΑΝΤΙΘΕΤΩΣ, μάλιστα:

ΤΟ πώς θα αντιμετωπίζει η Διοίκηση τον πολίτη και πώς θα θεσμοθετηθεί η
διαφάνεια των πράξεών της...

Ή ΤΟ πώς θα διασφαλίζεται η προστασία από αυθαιρεσίες των συντεταγμένων
εξουσιών, αλλά και από τα «θαύματα» της τεχνολογικής προόδου...

ΕΝΔΙΑΦΕΡΕΙ άμεσα όλους και όχι απλώς όσους θα ασχοληθούν στη Βουλή με τις
αλλαγές στον Καταστατικό Χάρτη.

ΚΑΙ ασφαλώς έχει σημασία για τον καθένα αν ρυθμίσεις προστασίας των ατομικών
δικαιωμάτων και των κοινωνικών ελευθεριών θα ενισχυθούν...

ΚΑΙ αν επιτέλους η θεωρητική ισονομία θα κατοχυρωθεί, ώστε να μην
ανοιγοκλείνουν παράθυρα διακρίσεων...

ΟΠΩΣ, λόγου χάριν, συμβαίνει με τις προσλήψεις στον ευρύτερο δημόσιο τομέα.

ΑΥΤΟΣ είναι και ο λόγος για τον οποίο «ΤΑ ΝΕΑ» άνοιξαν τον διάλογο...

ΚΑΙ διερευνούν, μία προς μία, τις ενότητες των προτάσεων που τα κόμματα έχουν καταθέσει.

ΚΑΙ αν για μερικούς η αναθεώρηση περιττεύει γιατί το ισχύον Σύνταγμα είναι καλό...

Ο ΑΝΤΙΛΟΓΟΣ για τα κενά αλλά και την ανάγκη εκσυγχρονισμού ­ ύστερα από 22
χρόνια ­ αποτελεί πρόκληση...

ΓΙΑ να γίνει ακόμη καλύτερο προς όφελος του δημοκρατικού πολιτεύματος ­ και
βεβαίως του πολίτη.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15860N033</ED>
<ID>
ID:163756

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Θόδωρος Πάγκαλος:

(υπουργός Εξωτερικών)

«Υπάρχουν δυνάμεις που θέλουν να μας γυρίσουν πίσω και εκθέτουν τη χώρα, το
λαό και την πολιτική ζωή. Τι είδους σύμπλευση είναι αυτή του ΚΚΕ, του ΣΥΝ, του
κ. Τσοβόλα και των άλλων, που τάσσονται εναντίον της Συνθήκης Σένγκεν; Γι'
αυτή τη συνεργασία θα μας μιλήσει ο περισπούδαστος κ. Κωνσταντόπουλος; Θα
συμπεριλάβει και το "666" στη συζήτηση για τη συνεργασία με τον ΣΥΝ;».

Σαμπρίνα:

(να που η τραγουδίστρια μας προέκυψε... Σημίτης ­ από το «Max»)

«Σε μικρά παιδιά (που επαιτούν) δεν δίνω χρήματα γιατί πιστεύω ότι όταν
κάποιος πεινάει είναι καλύτερα να τον μάθεις να ψαρεύει παρά να του δώσεις να
φάει. Τώρα αυτούς που δεν μπορούν να ψαρέψουν μόνοι τους, αυτούς τους βοηθάω».

Δημήτρης Τσοβόλας:

(ο πρόεδρος του ΔΗΚΚΙ για τα κληρονομικά και τη διαμάχη των παιδιών του Α.
Παπανδρέου ­ από την «Απογευματινή»)

«Θλίβομαι για το κατάντημά τους. Και τους απαντώ: Τους έχω μισήσει ως πολίτης
και τους κόβω την καλημέρα και ας είμαι σ' άλλο κόμμα...».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15860N034</ED>
<ID>
ID:163796

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N03&aa=4</URL></REF>


Article

<CATEGORY>vin05</CATEGORY>

 <H2>Ξεκίνησε, δεν έφθασε...
</H2><H2></H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

ΑΝ το δημογραφικό πρόβλημα της χώρας χρειαστεί να περάσει από τις συμπληγάδες
που πέρασε χθες η κα Φάνη Πάλλη - Πετραλιά για να παρουσιάσει το βιβλίο της
που αναφέρεται (με πλήθος στοιχείων και σοβαρή τεκμηρίωση) σ' αυτό ακριβώς το
μεγάλο πρόβλημα, τότε σίγουρα θα γίνουμε «Άτεκνη χώρα», που λέει και ο τίτλος...

ΔΕΝ της έφτανε που την ώρα της παρουσίασης, στην Παλαιά Βουλή, η Αθήνα είχε
παραλύσει από τη διαδήλωση οπαδών παραθρησκευτικών οργανώσεων. Ήταν και που ο
κ. Κώστας Καραμανλής ξεκίνησε ­ με μοτοσυκλέτα, στην παραλυμένη Αθήνα ­ να
πάει, αλλά τον κάλεσε ο κ. Κ. Μητσοτάκης για να τον ενημερώσει σχετικά με το
πρόσφατο ταξίδι του στην Τουρκία!!

ΠΑΝΤΩΣ, οι κ.κ. Απ. Κακλαμάνης, Μ. Έβερτ και η κα Μαρία Δαμανάκη ­ και πολλοί
άλλοι ­ πήγαν.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15860N042</ED>
<ID>
ID:163717

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N04&aa=2</URL></REF>


Article

<CATEGORY>vin05</CATEGORY>

 <H2>Κρητικός και συγγραφέας
</H2><H2></H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

ΛΟΙΠΟΝ, είναι γνωστές οι πληθωρικές επιδόσεις του α' αντιπροέδρου της Βουλής
κ. Παν. Κρητικού στο γράψιμο ­ κι αυτό θα αποδειχτεί οσονούπω, για άλλη μια φορά.

ΠΟΥ λέτε, στις 22 του μήνα ­ οπότε συμπληρώνεται ένας χρόνος από τον θάνατο
του Ανδρέα Παπανδρέου ­ κυκλοφορούν από τις Εκδόσεις Λιβάνη οι «Ωδές» του κ.
Π. Κρητικού στον ιδρυτή του ΠΑΣΟΚ. Μάλιστα, γίνονται ήδη συζητήσεις με συνθέτη
για τη μελοποίησή τους.

ΥΠΑΡΧΕΙ όμως και συνέχεια: Αργότερα, ο κ. Κρητικός θα εκδώσει και ένα βιβλίο ­
πολιτικού περιεχομένου αυτό ­ για τον Ανδρέα.

Α, ΚΑΙ το άλλο: Με δικά του έξοδα, εξέδωσε ένα φυλλάδιο για τους Γιώργο
Γεννηματά, Γιάννη Αλευρά, Μελίνα Μερκούρη: «Αυτοί που έφυγαν μαζί με την
άνοιξη ­ έσβησαν οι φωτιές οι πλάστρες».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15860N043</ED>
<ID>
ID:163755

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N04&aa=3</URL></REF>


Article

<CATEGORY>vin05</CATEGORY>

 <H2>Έσο έτοιμος...
</H2><H2></H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

ΣΥΝΑΝΤΗΣΗ για πλήθος θεμάτων του υπουργείου Ανάπτυξης είχαν χθες το πρωί στο
Μέγαρο Μαξίμου ο κ. Κ. Σημίτης και η κα Βάσω Παπανδρέου ­ επειδή όμως εκείνη
την ώρα γινόταν η ψηφοφορία στη Βουλή για την επικύρωση της Συνθήκης του
Σένγκεν, ο Πρωθυπουργός είχε «ανοικτή γραμμή» με τους αρμοδίους στο
Κοινοβούλιο, για την περίπτωση που θα χρειαζόταν να πάει τόσο ο ίδιος όσο και
η υπουργός να ψηφίσουν.

Τελικά, τους ενημέρωσαν ότι κάτι τέτοιο δεν χρειαζόταν.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15860N044</ED>
<ID>
ID:163781

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N04&aa=4</URL></REF>


Article

<CATEGORY>vin05</CATEGORY>

 <H2>Δισ. με ιδρώτα...
</H2><H2></H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

ΠΑΝΗΓΥΡΙΖΕ χθες ο κ. Χρ. Πρωτόπαπας στο υπουργείο Εργασίας ­ έπειτα από
πολύμηνες διαπραγματεύσεις, η Κομισιόν έδωσε χθες το «οκέι» για την εκταμίευση
73 δισ. δρχ. του Κοινωνικού Ταμείου.

Προς τι τα πανηγύρια; Μα, πρόκειται για νέα κονδύλια ­ και όχι για ανακύκλωση
αχρησιμοποίητων. Η Κομισιόν μάς το 'χε ξεκόψει από τον Σεπτέμβριο...

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15860N045</ED>
<ID>
ID:163799

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N04&aa=5</URL></REF>


Article

<CATEGORY>vin05</CATEGORY>

 <H2>Κρυώματα και άλλα
</H2><H2></H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

­ ΜΕ ΤΑΛΑΙΠΩΡΕΙ ένα κρύωμα και χρειάζεται να παίρνω αντιβίωση, είπε ο Πρόεδρος
της Δημοκρατίας κ. Κ. Στεφανόπουλος στον Πρωθυπουργό κ. Κ. Σημίτη χθες, την
ώρα που τον υποδεχόταν στο Προεδρικό Μέγαρο.

­ Το κρύωμα περνάει, τα άλλα δεν περνάνε, αποκρίθηκε ο Πρωθυπουργός ­ έχοντας
υπ' όψιν του την κατάσταση στη χώρα, προφανώς...

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15860N046</ED>
<ID>
ID:163810

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
Ο ΑΓΩΝΑΣ τώρα συνεχίζεται: Από τη Διακυβερνητική, στη Διασενγκενική.

ΣΕΝΓΚΕΝ ΣΗΜΑΙΝΕΙ Αθήνα παραλυμένη.

Ο ΛΑΟΣ ΔΕΝ ξεχνά και τη Σένγκεν βλαστημά.

ΠΑΝΤΩΣ, ΕΧΕΙ και τα πολύ καλά της η υπόθεση με τη Συνθήκη του
Σένγκεν ­ πώς αλλιώς θα είχαμε την ευκαιρία να ακούσουμε τον κ. Π. Καμμένο να
ομιλεί μετά πάθους για «κοινωνία των πολιτών» και άλλα τέτοια αριστερά;

ΠΟΙΟΣ ΕΦΤΙΑΞΕ τη Συνθήκη του Σένγκεν; Λοιπόν, αν ρωτήσετε το ΚΚΕ,
μάλλον θα σας απαντήσουν ότι είναι δημιούργημα του κ. Θ. Τσουκάτου, και αν
ρωτήσετε το ΠΑΣΟΚ, θα σας απαντήσουν ότι τη δημιούργησε η συγκυβέρνηση του
βρώμικου '89.

ΤΑ ΡΑΣΑ δεν κάνουν τον παπά ­ αλλά μήπως και η στολή κάνει τον αστυνομικό;

ΠΑΝΤΩΣ, ο αστυφύλακας που υποστήριξε τα μέλη των παραθρησκευτικών
οργανώσεων θα έχει πρόβλημα αν παραμείνει στην Αστυνομία ­ το σκέφτεστε να
πηγαίνει να συλλάβει τους κακοποιούς... με τον σταυρό στο χέρι;

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15860N047</ED>
<ID>
ID:163814

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N04&aa=7</URL></REF>


Article

<CATEGORY>vin05</CATEGORY>

 <H5>Ο Ολυμπιακός
</H5><H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2></H2>
Ο ΛΟΓΟΣ στους αναγνώστες. Ο Γ. Τσάμπρας, Αίμου 85, Πειραιάς, γράφει:

«Με αφορμή τη μετακόμιση του Ολυμπιακού από το Καραϊσκάκη στο ΟΑΚΑ, αισθάνομαι
την υποχρέωση, μέσα από τη στήλη σας, να εκφράσω τη δική μου πίκρα αλλά και
όλων των Περαιωτών ανεξάρτητα αν είναι ποδοσφαιρόφιλοι, οπαδοί ή όχι του Ολυμπιακού.

Είχε αρχίσει να δημιουργείται εδώ και αρκετό καιρό το σχετικό κλίμα. Είδαμε
τον κ. Καραταΐδη να δηλώνει ότι ο Ολυμπιακός θα πρέπει να παίζει στο χαλί του
ΟΑΚΑ. Με αυτή τη λογική, κ. Καραταΐδη, γιατί να μην παίζουν και οι άλλες
ομάδες στο χαλί; Στο ίδιο μήκος κύματος και ο κ. Μπάγιεβιτς, που μάλλον είναι
και ο εμπνευστής της ιδέας. Ο κ. Μπάγιεβιτς είναι ένας άξιος προπονητής, αλλά
θα πρέπει να σέβεται την ιστορία της ομάδας που εργάζεται κάθε φορά. Εξάλλου
έχει αποκτήσει την ελληνική υποκοότητα, ένας επιπλέον λόγος να μάθει και την
ιστορία της χώρας.

Νομίζω ότι ο κ. Κόκκαλης πήρε εντελώς αβασάνιστα αυτή την απόφαση, αλλά θα
πρέπει όλοι να γνωρίζουν ότι ο Ολυμπιακός είναι ταυτισμένος με τον Πειραιά και
το Καραϊσκάκη. Η αμφίδρομη αυτή σχέση υπάρχει από τότε που δημιουργήθηκε αυτή
η ομάδα. Ο Πειραιάς είναι μια πόλη που, παρά την πολιτισμική της κυρίως
παρακμή και την αποχώρηση της αστικής της τάξης στα προάστια της Αθήνας, λόγω
ακριβώς αυτής της γειτνίασης παραμένει ο οικονομικός πνεύμονας της χώρας. Όλοι
του χρωστάνε και σε κανέναν δεν χρωστάει. Είναι το πρώτο λιμάνι σε επιβατική
κίνηση στην Ευρώπη και ένα από τα μεγαλύτερα ναυτιλιακά κέντρα.

Έχουν γραφτεί πολλά βιβλία για το φαινόμενο Ολυμπιακός και το ελληνικό
Μάντσεστερ· τον Πειραιά. Θα αναφέρω ένα μόνο περιστατικό που ελάχιστοι το
γνωρίζουν. Ο Νίκος Γόδας, Πειραιώτης ποδοσφαιριστής του Ολυμπιακού και μέλος
του ΚΚΕ, εκτελέστηκε στην Κέρκυρα το 1949. Τελευταία του επιθυμία ήταν να
πεθάνει με τη φανέλα του Ολυμπιακού και όχι με το σφυροδρέπανο!

Δεν έχει τιμηθεί ούτε με ένα δρόμο στον Πειραιά, αλλά ούτε και με μια
αναμνηστική πλάκα στην ΠΑΕ ή στον ερασιτέχνη Ολυμπιακό.

Ξαφνικά αυτή η ομάδα φεύγει από τον Πειραιά. Στερεί την πόλη ενός από τα
τελευταία της σύμβολα. Δυστυχώς, δεν έχει ευαισθητοποιηθεί κανένας από τους
φορείς της πόλης. Από τον Δήμο μέχρι τα Επιμελητήρια, τον τοπικό Τύπο και τα
ΜΜΕ, τους πολιτικούς, τον Πειραιώτη Πρωθυπουργό κ.λπ. όλοι τηρούν σιγήν ιχθύος.

Ο Ολυμπιακός ήταν και είναι ο αιμοδότης όλων σχεδόν των ομάδων και του
αθλητισμού και εξαναγκάζεται να μεταναστεύει. Αξίζει καλύτερης τύχης».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15860N049</ED>
<ID>
ID:163816

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N04&aa=9</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ανάπτυξη με ευρω-ομόλογα
</H2><H2></H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Θα προταθεί να εκδώσει η Ευρωπαϊκή Τράπεζα ομόλογα με το προϊόν των οποίων θα
χρηματοδοτηθούν επενδύσεις σε κράτη - μέλη. Η Ελλάδα έχει τις μεγαλύτερες
πιθανότητες να ευνοηθεί από τη ρύθμιση αυτή.ΣΤΗΝ ΤΕΛΕΥΤΑΙΑ έκθεση του Διεθνούς
Νομισματικού Ταμείου περιλαμβάνονται ορισμένες αξιόλογες παρατηρήσεις για τα
βαθύτερα αίτια των καθυστερήσεων της οικονομικής πολιτικής. Όπως αναφέρεται, η
επιβράδυνση στη μείωση του πληθωρισμού, η αντίσταση στη μείωση του ελλείμματος
του προϋπολογισμού, η διεύρυνση του ελλείμματος στο ισοζύγιο τρεχουσών
συναλλαγών και η πτώση της ανταγωνιστικότητας, είναι εξελίξεις που
σηματοδοτούν «την εμφάνιση στενοτήτων παραγωγής σε ορισμένους τομείς».

Οι παρατηρήσεις αυτές αποκτούν μια νέα διάσταση υπό το φως των πρόσφατων
εξελίξεων στην Ευρώπη με τη νίκη των Γάλλων σοσιαλιστών, ενώ μια νέα
παράμετρος ετέθη ύστερα από την ενδιαφέρουσα ημερίδα για την ανεργία στην
Ευρώπη, που οργάνωσε την περασμένη εβδομάδα η Τράπεζα της Ελλάδος και η οποία
έδωσε την ευκαιρία στον νομπελίστα Αμερικανό οικονομολόγο Φράνκο Μοντιλιάνε να
καταγγείλει την Μπούντεσμπανκ ως υπεύθυνη για την «επαίσχυντη ανεργία» στην Ευρώπη.

Για να ξεκινήσουμε από τις παρατηρήσεις του ΔΝΤ, πρέπει να παραδεχθούμε ότι
παρά την πρόοδο που έχει γίνει τα τελευταία χρόνια στην ελληνική οικονομία, ο
παραγωγικός ιστός έχει κυριολεκτικά εξαρθρωθεί, αφού και η βιομηχανική
παραγωγή και η αγροτική κινούνται σε επίπεδα χαμηλότερα της προηγουμένης
δεκαετίας. Μια σειρά από τους βιομηχανικούς γίγαντες των δεκαετιών του '60 και
του '70 έχουν μεταβληθεί είτε σε σωρούς από παλιοσίδερα ή σε φυτοζωούσες, με
κρατικές επιδοτήσεις, μονάδες (Ναυπηγεία, Σόφτεξ κ.λπ.).

Όταν δεν έχουμε παραγωγή, όταν δεν υπάρχει προσφορά αγαθών είναι φυσικό και ο
πληθωρισμός να μην πέφτει και το ισοζύγιο να παρουσιάζει ελλείμματα και το
κράτος να μην εισπράττει φόρους και, τελικά, να εφαρμόζουμε μια σκληρή
νομισματική και συναλλαγματική πολιτική ως αντιστάθμισμα. Ακριβώς για τον λόγο
αυτό, ο κ. Μοντιλιάνε τόνισε ότι για την ανεργία που υπάρχει στην Ευρώπη
υπεύθυνη είναι η Μπούντεσμπανκ, η οποία εφαρμόζει μια τρομερή νομισματική
πολιτική, που μαζί με τη γερμανική μανιακή προσήλωση στη μείωση των
ελλειμμάτων έχει περιορίσει τη συνολική ζήτηση, με αποτέλεσμα την παραγωγική
αποσάθρωση, την πτώση των επενδύσεων, την ύφεση και, τελικά, την ανεργία. Και
την πολιτική αυτή, είπε ο κ. Μοντιλιάνε, ακολουθούν δουλικά οι υπόλοιπες
ευρωπαϊκές χώρες. Ο Αμερικανός νομπελίστας ζήτησε μία πιο επεκτατική
οικονομική πολιτική, δίνοντας το σύνθημα για μια επιστροφή σε μοντέλα
μακροοικονομικής διαχείρισης που τα έχει εξοβελίσει εδώ και δύο δεκαετίες από
την Ευρώπη ο μονεταρισμός.

Υπάρχει περιθώριο, όμως, με δεδομένους τους περιορισμούς της Συνθήκης του
Μάαστριχτ, για επιστροφή στο κεϋνσιανό μοντέλο; Για την Ελλάδα, πάντως,
υπάρχουν πολλά περιθώρια αν εφαρμοσθεί μια συνετή μακροοικονομική διαχείριση,
σε συνδυασμό με διαρθρωτικές μεταρρυθμίσεις. Για παράδειγμα, ο κ. Μοντιλιάνε
είπε ότι για να στηριχθεί μια επεκτατική πολιτική κατά της ανεργίας και να μην
ανέβει ο πληθωρισμός, τα συνδικάτα θα πρέπει να αποδεχθούν πολύ συγκρατημένες αυξήσεις.

Όπως υποστηρίζει ο πρόεδρος του Συμβουλίου Οικονομικών Εμπειρογνωμόνων,
καθηγητής κ. Ιωάν. Στουρνάρης, η ελληνική κυβέρνηση στη νέα Ευρώπη με το
ισχυρό μπλοκ των σοσιαλιστικών κυβερνήσεων θα ζητήσει την εφαρμογή μιας νέας
πολιτικής επενδύσεων. Συγκεκριμένα θα προταθεί να εκδώσει η Ευρωπαϊκή Τράπεζα
ομόλογα με το προϊόν των οποίων θα χρηματοδοτηθούν επενδύσεις στα κράτη-μέλη. 
Η Ελλάδα έχει τις μεγαλύτερες πιθανότητες να ευνοηθεί από τη ρύθμιση αυτή,
αφού τα ενεργειακά έργα, ο εκσυγχρονισμός των σιδηροδρόμων, τα
τηλεπικοινωνιακά δίκτυα κ.λπ. είναι επενδύσεις για τις οποίες υπάρχει ευρύτερο
ενδιαφέρον από το διεθνές κεφάλαιο.

Φυσικά, η επεκτατική πολιτική από μόνη της δεν φθάνει για να ανασυγκροτήσει
τον παραγωγικό μηχανισμό της χώρας, αφού χρειάζονται και διαρθρωτικές αλλαγές
και στην αγορά εργασίας και στα δημόσια οικονομικά (μείωση δαπανών) και
προπαντός αποκρατικοποιήσεις. Ένα όμως είναι βέβαιο, ότι η Ελλάδα δεν μπορεί
να ζήσει χωρίς να παράγει αγαθά: βιομηχανικά και γεωργικά. Οι υπηρεσίες
(τουρισμός, ναυτιλία, τράπεζες κ.λπ.) έχουν τεράστια περιθώρια περαιτέρω
ανάπτυξης, αλλά και αυτές τελικά στηρίζονται στην παραγωγική βάση της οικονομίας.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15860N062</ED>
<ID>
ID:163747

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N06&aa=2</URL></REF>


Article

<CATEGORY>vin02</CATEGORY>

 <H5>Προσευχή!
</H5><H2>ΠΡΟΒΟΛΕΙΣ
</H2><H2></H2>
<AUTHOR>ΑΝΤΩΝΗΣ ΡΕΝΙΕΡΗΣ</AUTHOR>

ΘΕΕ μου, συγχώρεσέ με. Κάποιες ταπεινές και ασήμαντες ασχολίες μου, όπως η
ανάγκη να πάω στην εργασία μου και να βοηθήσω τον γιο μου στο διάβασμά του για
τις εξετάσεις, δεν μου επέτρεψαν να πάω και εγώ έξω από τη Βουλή και να
διαμαρτυρηθώ γιατί οι κυβερνώντες αυτή τη χώρα μπάζουν στη ζωή μας τον Σατανά.

Θεέ μου, συγχώρεσέ με.

Παρά την κρισιμότητα της απειλής κατά της ορθόδοξης χριστιανικής θρησκείας
μας, δεν έσπευσα να κλείσω τους δρόμους, ώστε να μην μπορούν να πάνε και οι
άλλοι στη δουλειά τους, καθώς και οι βουλευτές στη Βουλή για να ψηφίσουν την
περιβόητη συνθήκη που θα μας φέρει τον Αντίχριστο...

Ζητώ το έλεός Σου, Θεέ μου, γιατί στη δουλειά μου δεν είναι υποχρεωτικό να
φοράω καπέλο και έτσι δεν μπόρεσα να το πετάξω και να αναμειχθώ με το πλήθος
των πιστών που αποθέωναν τους θαρραλέους εκείνους αστυνομικούς, οι οποίοι
ανάμεσα στο 666 και την πίστη τους στην υπηρεσία διάλεξαν να αρνηθούν και τα
δυο υπέρ της πίστης τους στον Σταυρό.

Όχι, Θεέ μου, δεν είμαι σαν εκείνους τους άθεους πρώην, νυν κ.λπ. κομμουνιστές
και τους συνοδοιπόρους τους, που αρνούνται την περιβόητη συνθήκη επειδή, λέει,
θα μας στερήσει ελευθερίες και δικαιώματα και αγνοούν, οι ασεβείς, ότι το
μεγαλύτερο μειονέκτημα του νέου νόμου δεν είναι άλλο από την επισημοποίηση του
ρόλου του διαβόλου στην κοινωνία. 
Άλλωστε εγώ μόνο για την πίστη μου θα έκανα διαδήλωση και μόνο γι' αυτήν θα
έκλεινα δρόμους και θα έκανα πορεία. 
Ποτέ για να αυξηθεί ο μισθός μου, ποτέ για να πετύχω καλύτερες συνθήκες
δουλειάς, ποτέ γιατί καταργήθηκε η Δημοκρατία ή γιατί η άλλη περιβόητη
συνθήκη, αυτή του Μάαστριχτ, θα γίνει αιτία να χάσουν τη δουλειά τους χιλιάδες
σαν κι εμένα για να γίνουμε, λέει... Ευρώπη.

Είχαν δίκιο, Θεέ μου, όλοι όσοι μαζεύτηκαν και εξόρκισαν τη συνθήκη και τον
Σατανά της: Ευρώπη θα γίνουμε μόνο με την πίστη μας. 
Μόνο που δεν ξέρω σε τι...

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15860N063</ED>
<ID>
ID:163777

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N06&aa=3</URL></REF>


Article

<CATEGORY>vin04</CATEGORY>

 <H5>Κ. ΔΕΣΠΟΤΟΠΟΥΛΟΣ: ΝΑ ΑΠΟΔΕΣΜΕΥΤΕΙ ΑΠΟ ΤΟΝ ΘΡΗΣΚΕΥΤΙΚΟ ΧΑΡΑΚΤΗΡΑ
</H5><H2>«Ιεροκαπηλία ο όρκος»
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

<H3></H3>«Ορκίζομαι να είπω ευσυνειδήτως όλη την αλήθεια, και μόνον την αλήθεια, χωρίς
να προσθέσω ούτε να αποκρύψω τι», λέει ο πρόεδρος του δικαστηρίου.
«Ορκίζομαι», απαντά ο μάρτυς.

ΥΠΑΡΧΕΙ πολίτης, που έστω και μια φορά στη ζωή του δεν έχει ορκισθεί; Δεν έχει
επικαλεσθεί την θρησκευτική του πίστη για να βεβαιώσει την ειλικρίνειά του;
Είναι λίγοι εκείνοι οι πολίτες που υποχρεώνονται από αρχές, όπως στα
δικαστήρια, να βάλουν το χέρι τους στο Ευαγγέλιο για να επιβεβαιώσουν την
αλήθεια των λεγομένων τους;

Με την πρόταση αναθεώρησης του Συντάγματος το ΠΑΣΟΚ αγγίζει το θέμα και
ανοίγει τη συζήτηση. Δεν φτάνει στο «να εκλείψει ο θεσμός του όρκου», όπως
προτείνει ο ακαδημαϊκός και πρώην υπουργός κ. Κων. Δεσποτόπουλος, αλλά τον
αποδεσμεύει από τον θρησκευτικό του χαρακτήρα.

«Πρωτόγονο θεσμό με μαγικό χαρακτήρα», αποκαλεί τον όρκο ο κ. Δεσποτόπουλος.
«Θεσμό που προσβάλει άμεσα την αξιοπρέπεια του ανθρώπου», ενώ η σύνδεσή του με
θρησκευτικές αξίες υποστηρίζει ο ακαδημαϊκός ότι «αποτελεί πραγματική
ιεροκαπηλία», καθώς το ίδιο το Ευαγγέλιο «απαγορεύει ρητά και ριζικά τον όρκο».

«Ο θεσμός του όρκου γεννήθηκε σε πρωτόγονους λαούς, όπου επικρατούσε ο μαγικός
χαρακτήρας σε πολλές εκδηλώσεις της ζωής των ανθρώπων», αναφέρει ο κ.
Δεσποτόπουλος, ο οποίος πρέπει να σημειωθεί πως έχει δικαστεί γιατί αρνήθηκε
να ορκισθεί, ενώ μητέρα πρώην πρωθυπουργού έχασε σοβαρό περιουσιακό στοιχείο
γιατί αρνήθηκε να βεβαιώσει ενόρκως στοιχεία που αποδείκνυαν την ιδιοκτησία
της. 
«Η ουσία του όρκου έχει μαγική ρίζα. Εκείνος που ορκιζόταν, π.χ. στο σπαθί του
ή στο κεφάλι του, πίστευε πως με τις λέξεις του όρκου δέσμευε μαγικά, έτσι
έθετε σαν ενέχυρο, το σπαθί του ή το κεφάλι του, ώστε σε περίπτωση ψευδορκίας
ή επιορκίας να εκπληρωνόταν από τη δύναμη της μαγείας, τη σύμφυτη με τις
λέξεις του όρκου, η αυτο-κατάρα, η συστατική του όρκου, να καταστρεφόταν
δηλαδή το "ενεχυρασμένο" αγαθό, το σπαθί του ή το κεφάλι του», υπογραμμίζει ο ακαδημαϊκός.

Ως προς τον θρησκευτικό χαρακτήρα του όρκου, ο κ. Δεσποτόπουλος είναι
αυστηρότερος στην κριτική του και μας παραπέμπει στο βιβλίο του «Επίμαχοι
θεσμοί και άλλα θέματα», όπου σημειώνει «η ορκοδοσία, όμως, στην πιο
διαδεδομένη μορφή της, δηλαδή σαν δόση "θρησκευτικού", αποτελεί ακόμη και
προσβολή των θρησκευτικών αξιών», ενώ «η χρήση του όρκου με τέτοια έννοια
είναι σκηνοθεσία της πολιτικής εξουσίας και σχεδόν απάτη».

ΘΕΤΙΚΟ ΒΗΜΑ

«Θετικό βήμα προς τη σωστή κατεύθυνση θεωρεί ο καθηγητής του Εκκλησιαστικού
Δικαίου του Πανεπιστημίου Αθηνών κ. Γιάννης Κονιδάρης την πρόταση για
αποδέσμευση του όρκου από τον θρησκευτικό του χαρακτήρα. «Και τούτο,
επισημαίνει, γιατί η χρησιμότητα και σκοπιμότητα του όρκου αμφισβητείται».

Για την ειδικότερη πρόταση η διάταξη περί όρκου, που υπάρχει στο ισχύον
Σύνταγμα, να μεταφερθεί από το άρθρο εκείνο που αναφέρεται στη θρησκευτική
ελευθερία, ο κ. Κονιδάρης παρατηρεί:

­ Θα μπορούσε κανείς να ισχυρισθεί ότι η διάταξη του άρθρου 13 παρ. 5 του
Συντάγματος που αναφέρεται στον όρκο έρχεται σε αντίθεση με την πρώτη
παράγραφο του ίδιου άρθρου που καθιερώνει την θρησκευτική ελευθερία.

­ Στο Σύνταγμα του 1952 η ίδια διάταξη περί όρκου που υπάρχει σήμερα βρισκόταν
ως αυτοτελές άρθρο 15 στο κεφάλαιο «περί δημοσίου δικαίου των Ελλήνων».

Ωστόσο, ο κ. Κονιδάρης θέτει προς συζήτηση ένα σημαντικό ζήτημα που αφορά την
ορκοδοσία του Προέδρου της Δημοκρατίας για την οποία, εν όψει της αναθεωρήσεως
του Συντάγματος, προτείνει να γίνει αναγκαία διορθωτική παρέμβαση καθώς η
καθιέρωση του όρκου του Προέδρου της Δημοκρατίας με την επίκληση της Αγίας
Τριάδας δημιουργεί ζήτημα εάν Πρόεδρος της Δημοκρατίας μπορεί να εκλεγεί και
μη χριστιανός ορθόδοξος. Αλλωστε, όπως αναφέρει, σχετική πρόβλεψη για
ορκοδοσία αλλοθρήσκων ή ετεροδόξων βουλευτών υπάρχει στο ισχύον Σύνταγμα.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15860N081</ED>
<ID>
ID:163702

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N08&aa=1</URL></REF>


Article

<CATEGORY>vin04</CATEGORY>

 <H2>Αναγκαία η καθιέρωση Εθνικού Συμβουλίου Εξωτερικής Πολιτικής
</H2><H2></H2>
Μιλτιάδης Έβερτ: Ευρύτερη η σύνθεσή του

ΟΙ ΠΟΛΙΤΙΚΟΙ θεωρούν αναγκαία τη συνταγματική πρόβλεψη για καθιέρωση Εθνικού
Συμβουλίου Εξωτερικής Πολιτικής, διπλωματικοί και καθηγητές θέτουν
προϋποθέσεις ή διαφωνούν.

Ο πρώην αρχηγός της Νέας Δημοκρατίας, κ. Μιλτιάδης Έβερτ, υποστηρίζει τον
θεσμό και προσδοκά απ' αυτόν «τη χάραξη μιας ενιαίας μακροπρόθεσμης πολιτικής
στον εθνικό τομέα». Κάνει λόγο για «χάραξη εθνικής στρατηγικής» και αφήνει
στην εκάστοτε κυβέρνηση να επιλέγει «την τακτική των κινήσεών της». Προτείνει
η σύνθεσή του να είναι ευρύτερη από ένα διακομματικό όργανο και αναφέρεται στο
αντίστοιχο όργανο που υπάρχει και λειτουργεί στην Τουρκία.

Ο κ. Έβερτ μιλώντας στα «ΝΕΑ» διαπιστώνει μία καθυστέρηση αν όχι αδυναμία να
παρακολουθήσουμε τις εξελίξεις σε παγκόσμιο επίπεδο, αλλά και ειδικότερα να
είμαστε προετοιμασμένοι για ενδεχόμενους κινδύνους στην περιοχή μας.

«Σήμερα, ο κίνδυνος πλέον έφυγε από την Κεντρική Ευρώπη και μεταφέρθηκε στον
Νότο», επισημαίνει ο κ. Έβερτ. «Έχει δημιουργηθεί μία ζώνη επικινδυνότητας και
μεγάλου ενδιαφέροντος, η οποία ξεκινάει από την Αλγερία, επεκτείνεται σε όλη
τη Βόρειο Αφρική και τη Μέση Ανατολή, φτάνει στην Κεντρική Ασία και έχει εύρος
από τη Βαλκανική έως τον Περσικό Κόλπο». Σ' αυτήν την περιοχή η Τουρκία,
υποστηρίζει ο κ. Έβερτ, έχει καθορίσει μία πολιτική και έχει προσδιορίσει τον
ρόλο της σε αντίθεση με την Ελλάδα για την οποία αναρωτιέται «τι έχει κάνει».
Ο κ. Έβερτ έκανε μία σύντομη αναφορά στα ζητήματα αυτά, ακριβώς για να
στηρίξει την άποψη ότι είναι αναγκαία η συγκρότηση Συμβουλίου Εξωτερικής Πολιτικής.

*Από την άλλη πλευρά, ο κ. Θέμος Χ. Στοφορόπουλος ξεκαθαρίζει τα πράγματα:
«Δεν ωφελεί να νομοθετούμε όργανα που να μένουν στο χαρτί», τονίζει. Και
διευκρινίζει: «Παράδειγμα η Εθνική Διακομματική Επιτροπή Εξωτερικής Πολιτικής
του Ν. 2333/95, η οποία μοιάζει πολύ με το Συμβούλιο που τώρα προτείνεται.
Όσοι υποστηρίζουν την ίδρυσή του ελπίζουν πως θα συμβάλει στον καθορισμό των
παγίων διπλωματικών στόχων, δεσμευτικών για όλα τα κόμματα, προσδοκία που
οφείλεται στην πλάνη πως υπάρχει μία αντικειμενικά και αναντίρρητα ορθή πορεία
της Ελλάδας, που όλοι θ' αναγνωρίσουμε αν απαλλαγούμε από μικροπολιτικές
σκοπιμότητες». Ο κ. Στοφορόπουλος λέει «ναι σε ένα διακομματικό Εθνικό
Συμβούλιο Εξωτερικής Πολιτικής αν δι' αυτού επιδιωχθεί όχι μία ουτοπική και
αντιδημοκρατική ομοφωνία, αλλά η ανταλλαγή γνωμών επί θεμελιακών ζητημάτων, σε
βάθος και έκταση που δεν επιτρέπει (έστω και βελτιούμενος) ο τρόπος
λειτουργίας της Διαρκούς Κοινοβουλευτικής Επιτροπής Εξωτερικών και Άμυνας και
της Ολομέλειας της Βουλής».

*Μία άλλη κρίσιμη παρατήρηση κάνει ο καθηγητής Δημοσίου Δικαίου στο
Πανεπιστήμιο Θεσσαλονίκης κ. Βασ. Σκουρής, ο οποίος επισημαίνει ότι η
συμμετοχή και εμπειρογνωμόνων ­ εκτός των εκπροσώπων των κομμάτων ­ στο
Συμβούλιο «δεν θυμίζει απλή συμβουλευτική επιτροπή, αλλά όργανο χάραξης
πολιτικής στο ανώτατο δυνατό θεσμικό επίπεδο. Με άλλες λέξεις, η υπεύθυνη
άσκηση της εξωτερικής πολιτικής η κυβέρνηση θα μοιράζεται την ευθύνη της με
ένα συνταγματικώς προβλεπόμενο Συμβούλιο. Έτσι όμως νοθεύεται ο
κοινοβουλευτικός χαρακτήρας του πολιτεύματος, αφού η κυβέρνηση θα ελέγχεται
για τη συγκεκριμένη εξωτερική πολιτική της όχι μόνο από τη Βουλή, αλλά και από
ένα Συμβούλιο με εκπροσώπους κομμάτων και εμπειρογνώμονες».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15860N083</ED>
<ID>
ID:163775

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N08&aa=3</URL></REF>


Article

<CATEGORY>vin04</CATEGORY>

 <H5>ΣΥΓΚΛΙΣΗ ΠΑΣΟΚ - ΣΥΝ ΓΙΑ ΤΟΝ ΠΡΟΕΔΡΟ ΑΛΛΑ ΚΑΙ ΧΑΜΗΛΟΙ ΤΟΝΟΙ ΑΠΟ ΤΗ Ν.Δ.
</H5><H5>Γιαννόπουλος κατά Κωνσταντόπουλου
</H5><H2>Αναθεώρηση με... Ελύτη
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

<H3></H3>Στη Βουλή. Οι στίχοι του Ελύτη διά στόματος των κυρίων Βενιζέλου - Παυλόπουλου
(στη φωτογραφία συζητούν σε ευχάριστο κλίμα με συνταγματολόγους) βοήθησαν χθες
στη συναίνεση των μεγαλύτερων κομμάτων για την αναθεώρηση του Συντάγματος

Οι στίχοι του Οδυσσέα Ελύτη, στους οποίους αναφέρθηκαν οι κύριοι Ευάγγελος
Βενιζέλος και Προκόπης Παυλόπουλος, βοήθησαν χθες στη συναίνεση των
μεγαλύτερων κομμάτων ­ παρά τις διαφωνίες οι οποίες εκφράσθηκαν ­ για το ποιες
από τις διατάξεις του Συντάγματος πρέπει να αναθεωρήσει η επόμενη Βουλή.

«ΤΟ ΣΤΗΘΟΣ μιας νέας γυναίκας είναι ήδη ένα άρθρο του μελλοντικού Συντάγματος,
όπως είπε ο Ελύτης», δήλωσε ο κ. Βενιζέλος.

Και ο κ. Παυλόπουλος, απαντώντας κι αυτός με Ελύτη από τη «Μαρία Νεφέλη»,
τόνισε: «Ένας νόμος που είναι άχρηστος για τις εξουσίες θα ήταν πραγματική σωτηρία».

Βεβαίως, ο τρόπος εκλογής Προέδρου της Δημοκρατίας ­ όπως και τα ιδιωτικά
Πανεπιστήμια ­ παρέμεινε ένα αγκάθι στις σχέσεις ΠΑΣΟΚ και Ν.Δ. Μόνον που αυτή
τη φορά το κυβερνών κόμμα βρήκε σύμμαχο, κάτω από προϋποθέσεις, στο θέμα αυτό
τον Συνασπισμό.

Ο εισηγητής του, Φώτης Κουβέλης, υποστήριξε κι αυτός, όπως και ο Πρωθυπουργός,
ότι θα πρέπει να βρεθεί ένας τρόπος να μη διαλύεται η Βουλή και γίνονται
πρόωρες εκλογές όταν ο υποψήφιος για την Προεδρία της Δημοκρατίας δεν
συγκεντρώνει αυξημένη πλειοψηφία των βουλευτών.

«Μένει, βέβαια, να αναζητήσουμε όλοι καλόπιστα την πρόσφορη λύση γι' αυτό το
ζήτημα. Θα ήταν ευτυχής συγκυρία αν συμφωνούσαμε όλοι», είπε χαρακτηριστικά ο
Πρωθυπουργός Κώστας Σημίτης, αποφεύγοντας να αναφερθεί στην αρχική πρόταση του
ΠΑΣΟΚ για εκλογή προέδρου με 151 ψήφους.

Αλλά και ο αρχηγός της Ν.Δ., Κώστας Καραμανλής, μπορεί να διαφώνησε μαζί του
ως προς το θέμα αυτό, κράτησε όμως πολύ χαμηλούς τόνους στην ομιλία του.

«Πρέπει να ενισχυθεί ο ρόλος του Προέδρου της Δημοκρατίας στην κατεύθυνση του
ελέγχου της συνταγματικότητας των νόμων. Άλλωστε, χρειάζεται ένα θεσμικό
αντίβαρο», παρατήρησε ο αρχηγός της Ν.Δ. «Διαφορετικά μας βάζετε να σκεφθούμε
ότι θέλετε την υποβάθμιση του θεσμού ή την κομματική εκμετάλλευση, όπως τότε
με το μεγάλο άγος των μπλε ψηφοδελτίων».

Στη χθεσινή συζήτηση, που ήταν σε πολύ χαμηλούς τόνους, ο κ. Κωνσταντόπουλος
προέβλεψε εκλογές μέσα στο '98, κάτι που έκανε ορισμένους βουλευτές να
ανησυχούν. Και έθεσε θέμα κακής ενημέρωσης, αλλά και συμπεριφοράς της
κυβέρνησης απέναντι στον Πρόεδρο της Δημοκρατίας Κωστή Στεφανόπουλο, τον
οποίο, όπως είπε, δεν ενημερώνει και για τα θέματα αναθεώρησης του Συντάγματος.

Οι προτάσεις για την αναθεώρηση του Συντάγματος, όπως είπε ο κ. Βενιζέλος, θα
πρέπει να είναι έτοιμες ως το τέλος του '97, ώστε αρχές του '98 η Βουλή να
ψηφίσει ποιες διατάξεις θα αναθεωρήσει η επόμενη (Βουλή).

Όσο για το εκλογικό σύστημα, ένα είναι βέβαιο, σύμφωνα με όσα είπε ο
Πρωθυπουργός, ο οποίος κατ' επανάληψη έκανε λόγο χθες για «Σύνταγμα
προσαρμοσμένο στις σύγχρονες ανάγκες, στην εποχή». Ότι οι ερχόμενες εκλογές θα
γίνουν με το ισχύον σύστημα.

Για το θέμα αυτό ο βουλευτής της Ν.Δ. Προκόπης Παυλόπουλος είπε ότι «δεν
μπορεί κάθε φορά το εκλογικό σύστημα να 'ναι ένα πλοίο που αλλάζει σημαία
ευκαιρίας όποτε βολεύει κάποιους».

Κατά τ' άλλα ο Πρωθυπουργός, αναφερόμενος στην εκλογή του κ. Σαρτζετάκη, είπε
ότι υπήρξε πρωτοφανής πολιτική ένταση το '85. Και μιλώντας για την εκλογή
Προέδρου της Δημοκρατίας επισήμανε ότι οι εκλογές πρέπει να γίνονται στις
συνταγματικές προθεσμίες και μόνον αν υπάρχει σοβαρή ανάγκη να επισπεύδονται.

Ο αρχηγός της Ν.Δ. Κωνσταντίνος Καραμανλής έθεσε θέμα διαφάνειας στη
λειτουργία των Μέσων Μαζικής Ενημέρωσης, που πρέπει να κατοχυρωθεί μέσα από το
Σύνταγμα, αλλά και ζήτημα αποκέντρωσης εξουσιών στον χώρο της Τοπικής Αυτοδιοίκησης.

Στην ομιλία του ο βουλευτής του ΚΚΕ κ. Αχιλλέας Καταρτζής επισήμανε ότι η
αναθεώρηση γίνεται σε συντηρητικότερη και αυταρχικότερη κατεύθυνση, ενώ
μιλώντας για το θέμα της εκλογής Προέδρου της Δημοκρατίας είπε ότι το
σημαντικό είναι να μεταφερθούν εξουσίες και αρμοδιότητες από την Προεδρία της
Δημοκρατίας στη Βουλή και όχι το πώς θα εκλέγεται ο Πρόεδρος.

Ο κ. Καταρτζής έθεσε, φυσικά, όπως και οι κύριοι Κωνσταντόπουλος και Τσοβόλας,
με ιδιαίτερη έμφαση το θέμα της καθιέρωσης της απλής αναλογικής ως πάγιου
εκλογικού συστήματος της χώρας.

Τέλος, ο πρόεδρος του ΔΗΚΚΙ, Δημήτρης Τσοβόλας, ο οποίος μίλησε και αυτός για
τη θεσμοθέτηση της «γνήσιας απλής αναλογικής», είπε ότι «οι προτάσεις είναι
προς συντηρητική κατεύθυνση και αποσκοπούν στον περιορισμό των ατομικών και
κοινωνικών δικαιωμάτων των πολιτών».

Επισήμανε ότι «το ΔΗΚΚΙ αρνείται την εκλογή "μονοκομματικού" Προέδρου της
Δημοκρατίας με 151 ψήφους, από τη θητεύουσα Βουλή». 
Και τόνισε ότι «αρνείται τα ιδιωτικά Πανεπιστήμια, καθώς και την παραχώρηση
κυριαρχικών δικαιωμάτων της χώρας μας που προβλέπονται από την προτεινόμενη
από το ΠΑΣΟΚ τροποποίηση του άρθρου 28 του Συντάγματος».

Μετά τα μεσάνυχτα, η Βουλή αποφάσισε τη σύσταση Διακομματικής Επιτροπής για
την αναθεώρηση του Συντάγματος, η οποία θα παρουσιάσει τις προτάσεις της το
αργότερα έως τις 15 Δεκεμβρίου του '97.

«ΜΑ ΘΑ μας οδηγούν οι καλόγεροι και τα 666 και να δίνουν ευχές σε συντρόφους
μας εδώ;», αναρωτήθηκε ο υπουργός Δικαιοσύνης Ευάγγελος Γιαννόπουλος, μιλώντας
χθες το βράδυ στη Βουλή για την αναθεώρηση του Συντάγματος και αφήνοντας έτσι
αιχμές για ορισμένους βουλευτές που συμφώνησαν με τους διαδηλωτές κατά της
Συνθήκης Σένγκεν.

Και κατηγόρησε τον πρόεδρο του ΣΥΝ Νίκο Κωνσταντόπουλο ότι θέλει και πάλι να
θέσει το ΠΑΣΟΚ στο εδώλιο του κατηγορουμένου.

Ο κ. Γιαννόπουλος αναφέρθηκε χθες στον κ. Κωνσταντίνο Καραμανλή, λέγοντας
χαρακτηριστικά ότι, παρά τις διαφωνίες που υπήρχαν, κατάφερε με τη στάση και
τη συμπεριφορά του να αυξήσει το κύρος του, όταν ήταν στην Προεδρία, προς
όφελος τελικώς όχι μόνον του ίδιου αλλά και του θεσμού.

Ο υπουργός Δικαιοσύνης είπε ακόμη ότι αποτελεί μεγάλη τομή στην πολιτική ζωή
του τόπου η αναθεώρηση του Συντάγματος και ότι πρέπει να ακούσουν οι βουλευτές
την πρόσκληση του Πρωθυπουργού για συναίνεση, από την οποία θα ωφεληθεί, όπως
είπε, ο τόπος.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15860N091</ED>
<ID>
ID:163703

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N09&aa=1</URL></REF>


Article

<CATEGORY>vin04</CATEGORY>

 <H5></H5><H2>Βλέπουν σκοτεινό το μέλλον των ασφαλιστικών ταμείων
</H2>
ΣΚΟΤΕΙΝΟ προβλέπουν οι ψηφοφόροι το μέλλον των ασφαλιστικών ταμείων στη χώρα
μας, ενώ διαφωνούν και σε κάθε προσπάθεια για επιμήκυνση των ορίων
συνταξιοδότησης. Αυτό προκύπτει από το δεύτερο μέρος της πανελλαδικής έρευνας
«Τάσεις» της MRB, που έγινε αποκλειστικά για το Mega Channel.

Σύμφωνα με τα αποτελέσματα της έρευνας, το 33,4% των ερωτηθέντων θεωρεί ότι
«μάλλον» τα Ταμεία με την τωρινή τους μορφή δεν θα μπορέσουν να ανταποκριθούν
στις υποχρεώσεις των συντάξεων, ενώ το 25,9% εκφράζει τη βεβαιότητα ότι θα
υπάρξει τέτοια εξέλιξη!

Είναι χαρακτηριστικό ότι μόνον ο ένας στους πέντε ερωτηθέντες εκτιμά ότι
«μάλλον» ή «σίγουρα» δεν υπάρχει περίπτωση να μην μπορέσουν να ανταποκριθούν
στις υποχρεώσεις τους τα Ταμεία.

Ενδιαφέρον παρουσιάζει και το γεγονός ότι το 83,2% των ερωτηθέντων δηλώνουν
«όχι και τόσο» ή «καθόλου» ικανοποιημένοι από το ασφαλιστικό σύστημα της χώρας
μας ­ και μόνον ένα ποσοστό 12,7% δηλώνει σχετικά ή απολύτως ικανοποιημένο από
το ασφαλιστικό μας σύστημα.

Πάντως, παρά την ιδιαίτερα απαισιόδοξη εικόνα, οι πολίτες δεν δείχνουν
διατεθειμένοι να «θυσιάσουν» ασφαλιστικά προνόμια: είναι χαρακτηριστικό ότι το
64,5% «διαφωνεί απόλυτα» με το ενδεχόμενο σταδιακής αύξησης του ορίου
συνταξιοδότησης, ώστε να πλησιάσει το 65ο έτος για όλα τα επαγγέλματα, ενώ
εμφανίζεται στην έρευνα και ένα ποσοστό 14,4% που δηλώνει ότι «μάλλον διαφωνεί».

Στο ζήτημα αυτό, η υποστήριξη είναι ιδιαίτερα χαμηλή ­ φτάνει στο 16,7% μεταξύ
των ερωτηθέντων.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15860N092</ED>
<ID>
ID:163742

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N09&aa=2</URL></REF>


Article

<CATEGORY>vin04</CATEGORY>

 <H5></H5><H2>Προτάσεις Σαμαρά
</H2>
ΤΙΣ ΓΝΩΣΤΕΣ προτάσεις της Πολιτικής Άνοιξης για την αναθεώρηση του Συντάγματος
επανέλαβε με γραπτή δήλωσή του ο κ. Αντ. Σαμαράς, με την ευκαιρία της σχετικής
συζήτησης στη Βουλή. Ο κ. Σαμαράς κάνει λόγο για «απίστευτα άνιση σημερινή
σχέση κράτους και πολίτη» και προτείνει ένα νέο θεσμικό πλαίσιο, στο οποίο
μεταξύ άλλων περιλαμβάνεται ή άμεση εκλογή του Προέδρου της Δημοκρατίας, η
θεσμοθέτηση του ασυμβίβαστου της ιδιότητας υπουργού και βουλευτή, η
θεσμοθέτηση 15μελούς Υπουργικού Συμβουλίου, η μείωση του αριθμού των βουλευτών
σε 200 και η εκλογή της ηγεσίας της Δικαιοσύνης από τους ίδιους τους δικαστές.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15860N093</ED>
<ID>
ID:163776

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N09&aa=3</URL></REF>


Article

<CATEGORY>vin04</CATEGORY>

 <H5>ΣΤΕΛΙΟΣ ΠΕΡΡΑΚΗΣ
</H5><H2>Η Διακυβερνητική επιδιώκει αξιοπρεπή συμβιβασμό
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

<H3></H3>Ο Στέλιος Περράκης χαρακτηρίζει δύσκολη τη διαπραγμάτευση, που θα γίνει στο Άμστερνταμ

«ΕΞΑΙΡΕΤΙΚΑ δύσκολη» χαρακτηρίζει τη διαπραγμάτευση που θα γίνει στο
Άμστερνταμ ο καθηγητής Στέλιος Περράκης, εκπρόσωπος της Ελλάδας στη
Διακυβερνητική Διάσκεψη. Απαντώντας στις ερωτήσεις των «ΝΕΩΝ», ο κ. Περράκης
σημειώνει ακόμη πως στόχος είναι ένας «αξιοπρεπής συμβιβασμός», ο οποίος,
πάντως, «δεν θα ικανοποιεί» τις αρχικές φιλοδοξίες.

ΕΡ.: Ως εκπρόσωπος της Ελλάδας στη Διακυβερνητική, πώς
αποτιμάτε την έως τώρα διαπραγμάτευση για τη χώρα μας (τι παίρνουμε -
τι χάνουμε);

ΑΠ.: Στόχος μας υπήρξε η προώθηση των εθνικών συμφερόντων με την
παράλληλη προώθηση των ευρωπαϊκών προτεραιοτήτων για την ανάπτυξη της
Ευρωπαϊκής Ένωσης στη βάση των αρχών της δημοκρατίας, της ισότητας, της
αλληλεγγύης, της κοινωνικής δικαιοσύνης. Για την προώθηση των στόχων αυτών
υποβάλαμε, εκτός από ένα συνολικό υπόμνημα, μια σειρά άλλων υπομνημάτων,
προτάσεων και τροποποιήσεων στη Διακυβερνητική Διάσκεψη.

Ανάμεσα στους κύριους στόχους μας υπήρξε η ανάδειξη του κοινωνικού προσώπου
της Ένωσης, η θέσπιση ρυθμίσεων για την καταπολέμηση της ανεργίας και της
ενίσχυσης της συνοχής, ο εκδημοκρατισμός της Ένωσης με την ενίσχυση του ρόλου
του Ευρωπαϊκού Κοινοβουλίου, η ενίσχυση της θέσης και του ρόλου του Ευρωπαίου
πολίτη με τη θέσπιση διατάξεων για την αποτελεσματικότερη προστασία των
δικαιωμάτων του, της ισότητας ανδρών και γυναικών, της κατάργησης των
διακρίσεων, την ενίσχυση του ρόλου των Εθνικών Κοινοβουλίων κ.λπ.

Στα ειδικότερα θέματα ελληνικού ενδιαφέροντος θέσαμε το κορυφαίο θέμα της
συμπερίληψης στους στόχους της Κοινής Εσωτερικής Πολιτικής (ΚΕΠΠΑ) της αρχής
της ακεραιότητας της Ε.Ε., του απαραβίαστου των εξωτερικών συνόρων, μαζί με τη
θέσπιση πολιτικής ρήτρας αλληλεγγύης. Επιδιώξαμε, επίσης, τη θέσπιση ρυθμίσεων
για την ανάπτυξη των νησιών, καθώς και μια σειρά άλλων προσθηκών-τροποποιήσεων
(ρυθμίσεις για τον τουρισμό, τους νέους, την προστασία των προσωπικών
δεδομένων κ.λπ.).

ΣΥΝΟΡΑ ΚΑΙ ΝΗΣΙΑ

Γενικά, μπορώ να πω ότι βρισκόμαστε σε ιδιαίτερα καλό δρόμο για την επίτευξη
των ελληνικών στόχων. Τα τελευταία σχέδια Συνθηκών που έχει παρουσιάσει η
ολλανδική προεδρία περιέχουν αναφορές και ρυθμίσεις που ικανοποιούν τα
ελληνικά ζητήματα τόσο για τα «σύνορα» όσο και για τα νησιά. Παράλληλα, έχουμε
διασφαλίσει ότι η νέα Συνθήκη θα συμβάλει στην ανάδειξη της «κοινωνικής
διάστασης» με ένα νέο κεφάλαιο για την απασχόληση και θα προωθεί τα δικαιώματα
του πολίτη. Βεβαίως, αναμένεται σκληρή διαπραγμάτευση στο Ευρωπαϊκό Συμβούλιο,
προκειμένου να οριστικοποιηθούν οι ρυθμίσεις αυτές στο κείμενο της Συνθήκης,
αλλά και για να αποφευχθούν άλλες ρυθμίσεις που θα επηρέαζαν οριστικά τη
θεσμική μας θέση (δικαίωμα τοποθέτησης επιτρόπου, επαναστάθμιση ψήφων στο
Συμβούλιο, ρυθμίσεις για την ευελιξία κ.ά.).

Η ΕΞΩΤΕΡΙΚΗ ΠΟΛΙΤΙΚΗ

ΕΡ.: Τα μηνύματα για το μέλλον της ΚΕΠΠΑ καθίστανται όλο και πιο
δυσοίωνα. Τελικά, και η αυριανή Ευρώπη θα είναι χωρίς κοινή
εξωτερική πολιτική;

ΑΠ.: Η ανάγκη για ύπαρξη μιας συνεκτικής, αποτελεσματικής και «ορατής»
στο διεθνές πεδίο Κοινής Εξωτερικής Πολιτικής και Πολιτικής Ασφάλειας (ΚΕΠΠΑ)
έχει διαπιστωθεί ευρύτερα και έχει πιστοποιηθεί από την αδυναμία που έδειξε η
Ευρωπαϊκή Ένωση να ανταποκριθεί σε διεθνείς κρίσεις και προκλήσεις που έλαβαν
χώρα ακόμη και στον περίγυρό της (Βοσνία, Ίμια κ.λπ.). 
Στα πλαίσια της Διακυβερνητικής Διάσκεψης καταβάλλονται προσπάθειες για την
ανάπτυξη της ΚΕΠΠΑ, προκειμένου να καταστεί αποτελεσματική και ταυτόχρονα να
αποκτήσει ένα ισχυρότερο στοιχείο δημοκρατικής νομιμοποίησης.

Οι προσπάθειες αυτές δεν αμφισβητούν, ωστόσο, τον «διακυβερνητικό χαρακτήρα»
των ρυθμίσεων της κοινής εξωτερικής πολιτικής που ενσωματώνονται στη Συνθήκη.
Απλώς, επιδιώκεται η λειτουργική ανάπτυξη της ΚΕΠΠΑ, με την απλοποίηση των
κανόνων λήψης των αποφάσεων, της ενίσχυσης του αμυντικού στοιχείου (αποστολές
τύπου Petersberg, ενίσχυση σχέσεων με ΔΕΕ, με προοπτική της σταδιακής
ενσωμάτωσης της ΔΕΕ) στα πλαίσια της ΚΕΠΠΑ, της ενίσχυσης του μηχανισμού
υλοποίησης των αποφάσεων και άμεσης αντίδρασης σε περιπτώσεις κρίσεων.

Η πρόοδος που έχει συντελεσθεί μέχρι σήμερα δεν μπορώ να πω ότι είναι
ιδιαίτερα θεαματική, χωρίς όμως να είναι και ευκαταφρόνητη. 
Ορισμένες σημαντικές καινοτομίες (όπως η σύσταση της Μονάδας Ανάλυσης, ο
διορισμός γενικού γραμματέα για την ΚΕΠΠΑ και η ουσιαστική ενίσχυση των
αμυντικών στοιχείων) φαίνεται ότι θα ενσωματωθούν στη νέα Συνθήκη.

Η Ελλάδα, από την πλευρά της, έχει υποβάλει λεπτομερείς προτάσεις για την
ανάπτυξη της ΚΕΠΠΑ, εστιάζοντας την προσοχή της στο αίτημα για τη συμπερίληψη
της «ακεραιότητας της Ε.Ε.» και του απαραβίαστου των «συνόρων» στους στόχους
της ΚΕΠΠΑ, παράλληλα με τη διαφύλαξη των «ζωτικών εθνικών μας συμφερόντων».
Νομίζω ότι βρισκόμαστε σε καλό δρόμο για την ικανοποίηση των αιτημάτων αυτών.
Παράλληλα, επιδιώκουμε, βεβαίως, τη συνολική ανάπτυξη της ΚΕΠΠΑ.

Σε γενικό επίπεδο, οφείλω να επισημάνω ότι το σύνολο των χωρών-μελών
εμφανίσθηκε διστακτικό να προχωρήσει σε ριζική αναθεώρηση του συστήματος της
ΚΕΠΠΑ. Έτσι, το τελικό αποτέλεσμα δεν θα είναι ίσως το αρχικώς επιδιωκόμενο,
χωρίς, επαναλαμβάνω, να είναι και ασήμαντο.

ΑΝΟΙΧΤΑ ΘΕΜΑΤΑ

ΕΡ.: Πότε και με τι ισολογισμό εκτιμάτε ότι θα ολοκληρωθεί η Διακυβερνητική;

ΑΠ.: Η προσπάθεια που καταβάλλεται τη στιγμή αυτή είναι να ολοκληρωθεί
η Διακυβερνητική Διάσκεψη στο Ευρωπαϊκό Συμβούλιο του Άμστερνταμ (16-17
Ιουνίου) με έναν αξιοπρεπή συμβιβασμό. Ωστόσο, τα προβλήματα που υπάρχουν,
μικρά και μεγάλα, είναι πολλά. 
Ουσιαστικά όλα τα θέματα είναι «ανοιχτά». Συνεπώς, η διαπραγμάτευση στο
Ευρωπαϊκό Συμβούλιο θα είναι εξαιρετικά δύσκολη. 
Εξίσου δύσκολο είναι να προβλεφθεί το τελικό αποτέλεσμα, αν μάλιστα υπολογίσει
κανείς την αρνητική βρετανική στάση αλλά και τον αστάθμητο, ακόμη, γαλλικό παράγοντα.

Πάντως, οποιοδήποτε κείμενο της Συνθήκης και αν συμφωνηθεί «δεν θα
ικανοποιεί», στον αρχικό υψηλό παρονομαστή, τις αρχικές φιλοδοξίες.

Θα είναι, όμως, ένα νέο σημαντικό αποτέλεσμα που θα στηρίζεται σε μικρά
βήματα, με τα οποία άλλωστε η Ένωση προχωρεί. Έτσι, στη νέα Συνθήκη θα έχουν
καταγραφεί ρυθμίσεις και τροποποιήσεις για τη διεύρυνση της κοινωνικής
διάστασης και Ένωσης, την ενίσχυση του δημοκρατικού της χαρακτήρα, την
προσαρμογή του θεσμικού της πλαισίου, την ανάπτυξη της Κοινής Εξωτερικής
Πολιτικής (ΚΕΠΠΑ) και κυρίως την ενίσχυση της «Ευρώπης των πολιτών», που
συμβάλλουν στο να φέρουν την Ένωση πλησιέστερα προς τον Ευρωπαίο πολίτη και τα
προβλήματά του.

ΕΛΛΕΙΜΜΑ ΔΗΜΟΚΡΑΤΙΑΣ

ΕΡ.: Πολύς λόγος έχει γίνει για «έλλειμμα δημοκρατίας» της
Ένωσης. Πού εντοπίζεται αυτό, τι σημαίνει για τη θέση της
χώρας μας και τι προοπτικές υπάρχουν να καλυφθεί;

ΑΠ.: Η ύπαρξη «ελλείμματος δημοκρατίας» στο επίπεδο της Ένωσης δεν
αμφισβητείται. Η απόσταση που χωρίζει τον μέσο Ευρωπαίο πολίτη από την Ένωση
έχει αυξηθεί τελευταία. 
Στα πλαίσια της Διακυβερνητικής Διάσκεψης έχουμε επιχειρήσει με δραματικό
τρόπο, με ιδιαίτερη επιμονή, να προωθήσουμε ρυθμίσεις για την κάλυψη του
«ελλείμματος» αυτού και τη γεφύρωση του χάσματος με τον Ευρωπαίο πολίτη. 
Έχουμε, ειδικότερα, κινηθεί σε δύο επίπεδα: (α) στο θεσμικό με την προστασία
των ατομικών δικαιωμάτων στην Ε.Ε., την κατάργηση οποιασδήποτε διάκρισης, την
ίση μεταχείριση ανδρών και γυναικών, την ενίσχυση του έργου του Ευρωπαϊκού
Κοινοβουλίου και άλλων θεσμών δημοκρατικής έκφρασης (Επιτροπής Περιφερειών
κ.ά.), απλοποίησης των νομοθετικών διαδικασιών και ενίσχυσης της διαφάνειας
στη λειτουργία των θεσμών της Ε.Ε. κ.ά. (β) Στο επίπεδο της θέσπισης πολιτικών
που θα απαντούν στα καθημερινά προβλήματα των Ευρωπαίων πολιτών με την
εισαγωγή ενός νέου κεφαλαίου για την καταπολέμηση της ανεργίας, ένταξης του
κοινωνικού πρωτοκόλλου στο κύριο σώμα της Συνθήκης, ενίσχυση της πολιτικής
συνοχής, δημόσιας υγείας, περιβάλλοντος, ανάπτυξης, πολιτικής για τα νησιά,
ενίσχυση και κοινοτικοποίηση των διατάξεων για την ελεύθερη κυκλοφορία των
ατόμων στην Ε.Ε. (τρίτος πυλών).

Με τις ρυθμίσεις αυτές, εάν τελικά γίνουν αποδεκτές, κάνουμε ένα σημαντικό
βήμα για την κάλυψη του «ελλείμματος δημοκρατίας» στις λύσεις. Απομένουν όμως
να γίνουν πολλά ακόμη. 
Η Ένωση θα πρέπει να είναι απόλυτα δημοκρατική. Να έχει την υποστήριξη της
ευρωπαϊκής κοινωνίας. Και για να γίνει αυτό θα πρέπει να εμφανισθεί ως
συντελεστής επίλυσης των πιεστικών προβλημάτων, όπως αυτών της ανεργίας, που
απασχολούν κάθε εθνική και συνακόλουθη ευρωπαϊκή κοινωνία. Η Ελλάδα εργάζεται
με επιμονή προς την κατεύθυνση αυτή.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15860N101</ED>
<ID>
ID:163696

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N10&aa=1</URL></REF>


Article

<CATEGORY>vin04</CATEGORY>

 <H5>ΤΕΣΣΕΡΙΣ ΜΕΡΕΣ ΠΡΙΝ ΑΠΟ ΤΗ ΝΕΑ ΣΥΝΘΗΚΗ ΣΤΟ ΑΜΣΤΕΡΝΤΑΜ ΟΙ ΔΙΑΦΟΡΕΣ ΜΕΤΑΞΥ ΤΩΝ
«15» ΜΟΙΑΖΟΥΝ ΑΓΕΦΥΡΩΤΕΣ ΚΑΙ ΤΟ ΟΡΑΜΑ ΤΗΣ ΕΝΟΠΟΙΗΣΗΣ ΠΟΛΥ ΜΑΚΡΙΝΟ
</H5><H5>Η ΕΛΛΑΔΑ </H5><H5>Απασχόληση, νησιά, σύνορα οι στόχοι της
</H5><H2>Στο πιο κρίσιμο σταυροδρόμι η Ευρωπαϊκή Ένωση
</H2>
<H3></H3><H3></H3>Στο κρισιμότερο σταυροδρόμι της βρίσκεται η Ευρωπαϊκή Ένωση, καθώς ετοιμάζεται
να υπογράψει τη νέα Συνθήκη της, με την οποία θα πορευθεί στον 21ο αιώνα.

ΤΕΣΣΕΡΙΣ όμως μέρες πριν από την προγραμματισμένη ολοκλήρωση της
Διακυβερνητικής Διάσκεψης ­ στη Σύνοδο Κορυφής του Άμστερνταμ ­ η αβεβαιότητα
κυριαρχεί στις ευρωπαϊκές πρωτεύουσες. Οι διαφορές μεταξύ των 15 κρατών-μελών
μοιάζουν αγεφύρωτες και το όραμα της ευρωπαϊκής ενοποίησης πιο μακρινό από
ποτέ. Στις αμφιβολίες για τη λήξη της Διακυβερνητικής ήρθε να προστεθεί το
«γαλλικό ερώτημα». Η νέα γαλλική κυβέρνηση έθεσε εν αμφιβόλω την προοπτική της
Οικονομικής και Νομισματικής Ένωσης και του ενιαίου νομίσματος, καθώς εξελέγη
με βάση τις υποσχέσεις της για τερματισμό της σκληρής λιτότητας που επιβάλλει
το Μάαστριχτ. Τη στιγμή που όλοι «κρατούν την ανάσα τους», αναμένοντας τη
γαλλογερμανική σύγκρουση ­ ή τον γαλλογερμανικό συμβιβασμό ­ στο Άμστερνταμ, η
Ελλάδα προσπαθεί να πετύχει έναν «καλό συμβιβασμό» για τα συμφέροντά της στη
νέα Συνθήκη.

1 Τι είναι η Διακυβερνητική Διάσκεψη;

Πρόκειται για τη διαδικασία αναθεώρησης της Συνθήκης του Μάαστριχτ ­ της
διαμόρφωσης δηλαδή ενός νέου «καταστατικού χάρτη» της Ευρωπαϊκής Ένωσης, που
προβλέπεται από την ίδια τη Συνθήκη. Στόχος της υποτίθεται πως είναι η
εξεύρεση του πλαισίου λειτουργίας που θα επιτρέψει στην Ένωση να ανταποκριθεί
στην αύξηση των χωρών-μελών με τη μελλοντική διεύρυνση προς Ανατολάς. Στην
πραγματικότητα πρόκειται για τη διαδικασία διαμόρφωσης ενός νέου «καταστατικού
χάρτη» της Ε.Ε.

2 Ποιοι μετέχουν στη Διακυβερνητική;

Οι εκπρόσωποι των 15 χωρών-μελών, οι οποίοι έχουν διορισθεί από τις
κυβερνήσεις τους. Μετέχουν ακόμη εκπρόσωποι της Κομισιόν και του
Ευρωκοινοβουλίου, χωρίς όμως αποφασιστικό λόγο (αφού η ίδια η φύση της
Διακυβερνητικής ­ δια-κυβερνητική ­ τους αποκλείει).

3 Μπορεί μια χώρα να επιβάλει τη θέλησή της στις υπόλοιπες;

Θεωρητικά, όχι: κάθε αλλαγή στη Συνθήκη απαιτεί ομοφωνία και των «15». Ωστόσο,
άλλη διαπραγματευτική δύναμη έχει μια μεγάλη χώρα ­ που συνεισφέρει άλλωστε
περισσότερα στον κοινοτικό προϋπολογισμό ­ και άλλη μια μικρή που εξαρτάται
πολλαπλώς από τις μεγάλες.

4 Η Διακυβερνητική ­ και το αποτέλεσμά της, το «νέο Μάαστριχτ» ­
καλύπτει όλα τα θέματα της Ένωσης;

Όχι. Οι «15» αποφάσισαν, χάριν της αποτελεσματικότητας, να εξαιρέσουν από τη
διαπραγμάτευση το ζήτημα της Οικονομικής και Νομισματικής Ένωσης (ΟΝΕ), της
διεύρυνσης και της διαρθρωτικής πολιτικής (τα περίφημα «πακέτα Ντελόρ»).
Συνοπτικά, θα μπορούσε κανείς να πει ότι η Συνθήκη ασχολείται με όλα τα θέματα
που καλύπτει και ένα εθνικό Σύνταγμα.

5 Όταν «κλείσει» η Διακυβερνητική, η νέα Συνθήκη τίθεται αμέσως
σε εφαρμογή;

Όχι. Πρέπει να προηγηθεί, ανάλογα με την κάθε χώρα, η επικύρωσή της είτε από
το Κοινοβούλιο είτε με δημοψήφισμα.

6 Τι είναι η «ευελιξία»;

Πρόκειται για την πρόταση ορισμένων χωρών που προβλέπει ότι εάν μια πλειοψηφία
χωρών θέλει να προχωρήσει σε κάποια πολιτική, θα μπορεί να το πράξει. Συναντά
πληθώρα αντιδράσεων από αυτούς που φοβούνται τη θεσμοθέτηση της Ευρώπης των
δύο ταχυτήτων.

7 Τι είναι η ΚΕΠΠΑ;

Είναι η Κοινή Εξωτερική Πολιτική και Πολιτική Άμυνας, που υποτίθεται ότι θα
αποκτούσε η Ενωση με τη νέα Συνθήκη. Όπως όλα δείχνουν, όμως, ουσιαστικά δεν
πρόκειται να υπάρξει, καθώς οι χώρες διστάζουν να εγκαταλείψουν τις εθνικές
εξωτερικές πολιτικές τους ­ οι οποίες συχνά είναι σε σύγκρουση μεταξύ τους.

8 Το δικαίωμα του βέτο καταργείται;

Όχι, η δυνατότητα χρήσης του περιορίζεται όμως πολύ. Πάντως παραμένει για τα
θέματα «ζωτικού συμφέροντος» μιας χώρας.

9 Η Διακυβερνητική θα ολοκληρωθεί στο Άμστερνταμ;

Αυτός ήταν ο αρχικός στόχος. Κατά πάσα πιθανότητα όμως θα υπάρξει παράταση,
για δυο λόγους: α) οι διαφωνίες που έχουν προκύψει μεταξύ των κρατών μοιάζουν
αγεφύρωτες και β) οι νέες κυβερνήσεις Βρετανίας και Γαλλίας χρειάζονται
περισσότερο χρόνο.

10 Η Διακυβερνητική είναι η τελευταία μεγάλη διαπραγμάτευση στην Ένωση;

Κάθε άλλο ­ είναι μόνον η αρχή. Θα ακολουθήσουν οι διαπραγματεύσεις για τη
διεύρυνση της Ένωσης με νέα μέλη ­ ανάμεσά τους και η Κύπρος ­ οι
διαπραγματεύσεις για τα «πακέτα Σαντέρ» και οι διαπραγματεύσεις για την ΟΝΕ,
όλες μέσα στους επόμενους μήνες.

ΣΕ ΤΡΙΑ μέτωπα εστιάζεται η προσοχή της κυβέρνησης, εν όψει της Συνόδου
Κορυφής του Άμστερνταμ: α) στη διαπραγμάτευση της Διακυβερνητικής, β) στις
εξελίξεις αναφορικά με την ΟΝΕ, μετά την «αμφιλεγόμενη» στάση της Γαλλίας και
γ) στην τοποθέτηση της Ένωσης έναντι των ελληνοτουρκικών σχέσεων και της
επιτροπής σοφών που έχουν συγκροτήσει οι δύο χώρες. Για το τελευταίο θέμα,
κυβερνητικοί παράγοντες αναμένουν την υιοθέτηση από τους «15» μιας θέσης -
«ευχολογίου», για τη συνέχιση του έργου της επιτροπής στην κατεύθυνση της
εξομάλυνσης των σχέσεων. Οι ίδιοι παράγοντες, ωστόσο, δεν ήταν σε θέση να
προβλέψουν τι θα γίνει με το Σύμφωνο Σταθερότητας ­ το γερμανικής έμπνευσης
σχέδιο για τις σχέσεις των χωρών εντός της Νομισματικής Ένωσης, που έθεσε εν
αμφιβόλω η νέα κυβέρνηση της Γαλλίας ­ και συνακόλουθα με την τύχη του ευρώ.
«Μπορεί να βρεθούν όλα ­ και η Διακυβερνητική και η ΟΝΕ και όλα ­ στον αέρα,
μπορεί και να μη γίνει τίποτε και να προχωρήσουν τα πάντα βάσει του
προγράμματος», έλεγε χαρακτηριστικά συνεργάτης του Πρωθυπουργού. Η Αθήνα, όπως
και οι άλλες ευρωπαϊκές πρωτεύουσες, παρακολουθεί με προσοχή τις εξελίξεις στη
Γαλλία και πιστεύει πως η στάση του κ. Ζοσπέν θα εξαρτηθεί από το εάν θα
επιλέξει να συγκρουσθεί ανοικτά με τον Γάλλο πρόεδρο Ζακ Σιράκ. Χθες
διεφάνησαν κάποια στοιχεία «συμβιβασμού» μεταξύ Γαλλίας και Γερμανίας, καθώς ο
Γερμανός υπουργός Εξωτερικών, Κλάους Κίνκελ, είπε για πρώτη φορά πως η χώρα
του δεν θα είχε αντίρρηση σε ένα πρόσθετο κεφάλαιο για την απασχόληση, στη νέα
Συνθήκη ­ ανατρέποντας την έως τώρα στάση της Βόννης. Διευκρίνισε, ωστόσο, ότι
οι «15» δεν πρέπει να κάνουν καμία αναφορά σε διοχέτευση συγκεκριμένων πόρων
για τη δημιουργία θέσεων εργασίας. Το ερώτημα είναι εάν το Παρίσι θα θεωρήσει
επαρκή αυτή την «παραχώρηση» ή θα επιμείνει σε ριζοσπαστικότερες αλλαγές ­
προκαλώντας, βέβαια, την αντίδραση των Γερμανών. Η υιοθέτηση ενός κεφαλαίου
για την απασχόληση στη νέα Συνθήκη αποτελεί και μια από τις βασικές
προτεραιότητες της ελληνικής κυβέρνησης, από την αρχή της Διακυβερνητικής. 
Η Αθήνα θέλει επιπλέον την υιοθέτηση ειδικής πολιτικής για τις νησιωτικές
περιοχές, ενώ έχει δώσει βαρύνουσα σημασία στο θέμα της κατοχύρωσης των
εξωτερικών συνόρων και της αλληλεγγύης μεταξύ των χωρών - μελών της Ένωσης.
Στόχος της Ελλάδας είναι ακόμη η αποφυγή της θεσμοθέτησης των πολλών
ταχυτήτων. Έτσι, σε περίπτωση που αποφασισθεί η «ενισχυμένη συνεργασία»
(κάποιες χώρες να προχωρούν σε μια πολιτική χωρίς τη συμμετοχή των υπολοίπων),
η Αθήνα θέλει εγγυήσεις ­ π.χ., στον τομέα της κοινής εξωτερικής πολιτικής, να
αποφασίζεται με ομοφωνία και να είναι ανοικτή σε όσους επιθυμούν αργότερα να
συμμετάσχουν. «Μάχη» θα δώσει η ελληνική πλευρά και στα θεσμικά θέματα,
προκειμένου να διατηρηθεί το δικαίωμα της κάθε χώρας να διαθέτει έναν
Επίτροπο, αλλά και να μη διαταραχθεί η ισορροπία μεταξύ μεγάλων και μικρών
χωρών, με το «ξαναμοίρασμα» των ψήφων στο Συμβούλιο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15860N111</ED>
<ID>
ID:163697

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N11&aa=1</URL></REF>


Article

<CATEGORY>vin04</CATEGORY>

 <H5>Η ΚΥΡΩΣΗ ΤΗΣ ΣΥΝΘΗΚΗΣ ΑΠΟ ΤΗ ΒΟΥΛΗ ΠΡΟΚΑΛΕΣΕ ΠΡΟΒΛΗΜΑΤΑ ΣΤΑ ΔΥΟ ΜΕΓΑΛΑ ΚΟΜΜΑΤΑ
</H5><H5>Από το βράδυ είχε δει την Παναγία ο αστυνομικός!
</H5><H2>Διαρροές για τη Σένγκεν
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

<H3></H3>Γιώργος Τριανταφυλλόπουλος. Αντί πηληκίου και πιστολιού, καλυμμαύχι και σταυρός

Η ολονυχτία έξω από τη Βουλή, που συνεχίσθηκε έως χθες το μεσημέρι κάτω από
τον καυτό ήλιο, δεν απέτρεψε τελικά την κύρωση της Συνθήκης του Σένγκεν. Μόνο
που η κύρωση αυτή προκάλεσε μεγάλα προβλήματα στα δύο μεγαλύτερα κόμματα της
Βουλής ­ τα περισσότερα πάντως στη Νέα Δημοκρατία. Η κυβέρνηση, δια του
εκπροσώπου της κ. Δημ. Ρέππα, επιβεβαίωσε την αποκάλυψη των «ΝΕΩΝ» ότι η
Συνθήκη εφαρμόζεται πριν καν ψηφισθεί.Η ΨΗΦΟΦΟΡΙΑ για την κύρωση της Συνθήκης
έγινε αιφνιδιαστικά χθες το μεσημέρι, και επί 222 βουλευτών παρόντων, υπέρ της
κύρωσης ψήφισαν 142 βουλευτές (114 από το ΠΑΣΟΚ και 28 από τη Ν.Δ.) και κατά
80. Όπως προέκυψε από την ανάλυση των αριθμητικών δεδομένων, 4 βουλευτές του
ΠΑΣΟΚ (οι κ.κ. Στ. Παπαθεμελής, Παρ. Παρασκευόπουλος, Χρ. Κηπουρός και η κ.
Ελ. Ανουσάκη) καταψήφισαν τη Συνθήκη. 
Το ίδιο έπραξαν 53 συνολικά βουλευτές της Ν.Δ., οι οποίοι αψήφησαν την
κεντρική κατεύθυνση του κόμματος που ήταν να ψηφίσουν υπέρ της κύρωσης. Στο
κατά Σένγκεν μέτωπο συνασπίσθηκαν για πρώτη ίσως φορά βουλευτές από διάφορες
τάσεις στο εσωτερικό του κόμματος.

Έτσι, πλην των δεδηλωμένων πολέμιων της Συνθήκης (Π. Καμμένος, Γ. Γιακουμάτος,
Γ. Καρατζαφέρης), κατά της Συνθήκης ψήφισαν μια σειρά στελέχη πρώτης γραμμής,
όπως οι κ.κ. Γ. Βουλγαράκης, Β. Πολύδωρας, Ν. Κατσαρός, Θ. Κασσίμης, Απ.
Ανδρεουλάκος, Π. Τατούλης κ.ά. Το αποτέλεσμα ήταν από τους 81 παρόντες
βουλευτές της Ν.Δ. να ψηφίσουν υπέρ μόνο οι 28.

Ο πρώην υπουργός κ. Αναστάσης Πεπονής δεν έλαβε μέρος στην ψηφοφορία για δύο
λόγους, όπως εξήγησε αργότερα: πρώτον διότι από την ψηφοφορία απουσίαζαν πάρα
πολλοί υπουργοί της κυβέρνησης, και δεύτερον διότι υιοθετεί τις επιφυλάξεις
που εξέφρασε για τη Συνθήκη Σένγκεν ο αδελφός του Πρωθυπουργού Κώστα Σημίτη,
Σπύρος, στη συνέντευξή του προς «ΤΑ ΝΕΑ».

Πριν από την έναρξη της ψηφοφορίας ο κοινοβουλευτικός εκπρόσωπος του ΚΚΕ κ.
Στρ. Κόρακας έθεσε θέμα για την κύρωση της Συνθήκης με πλειοψηφία 151 ψήφων,
τουλάχιστον. Κατά την άποψη του ΚΚΕ η Συνθήκη θέτει περιορισμούς στην άσκηση
της εθνικής κυριαρχίας και για το λόγο αυτό αντιβαίνει ουσιώδεις διατάξεις του
Συντάγματος. Έτσι θα έπρεπε να κυρωθεί από αυξημένη πλειοψηφία.

Ο Ε. ΓΙΑΝΝΟΠΟΥΛΟΣ

Ο υπουργός Δικαιοσύνης κ. Ευάγγελος Γιαννόπουλος δήλωσε ότι η Συνθήκη, που
είναι κοινή για άλλες 10 χώρες, έχει κυρωθεί από όλες, δεν θίγει συνταγματικά
δικαιώματα και δεν υφίσταται περιορισμός στην άσκηση της εθνικής κυριαρχίας.

Στη συνέχεια επιτέθηκε κατά του προέδρου του ΔΣΑ κ. Αντ. Ρουπακιώτη, που είχε
ταχθεί κατά της Συνθήκης, υποστηρίζοντας ότι «δεν νομιμοποιείται να ομιλεί,
γιατί ήταν γραμματέας της κυβέρνησης της προδοσίας του λαϊκού κινήματος (σ.σ.:
εννοούσε την κυβέρνηση Τζαννετάκη).

Ο εκπρόσωπος της Ν.Δ. κ. Σ. Τσιτουρίδης δήλωσε ότι η Συνθήκη δεν προσκρούει
στο Σύνταγμα, ενώ τη θέση του ΚΚΕ στήριξε ο πρόεδρος του ΔΗΚΚΙ κ. Δ. Τσοβόλας.
Ο πρόεδρος του ΣΥΝ κ. Νίκος Κωνσταντόπουλος επισήμανε ότι η Ελλάδα δεν έχει
συστήσει την ανεξάρτητη διοικητική αρχή που θα ελέγχει την πιστή εφαρμογή της Συνθήκης.

Η Βουλή κατά πλειοψηφία αποφάσισε την απόρριψη του συνταγματικού θέματος που
έθεσε το ΚΚΕ.

Μετά την ψηφοφορία η Κοινοβουλευτική Ομάδα του ΚΚΕ με ανακοίνωσή της ανέφερε
ότι «για το ΚΚΕ το θέμα δεν έχει κλείσει και θα συνεχίσει τις προσπάθειές του
για την μη εφαρμογή αυτής της Συνθήκης».

ΕΠΙΒΕΒΑΙΩΣΗ

Στο μεταξύ ο κυβερνητικός εκπρόσωπος κ. Δημ. Ρέππας επιβεβαίωσε ότι η «κόκκινη
κάρτα», που αποκάλυψαν χθες «ΤΑ ΝΕΑ» ότι εφαρμόζεται ήδη στην Ελλάδα,
«σχετίζεται με στοιχεία τα οποία έχει παράσχει η Ελλάδα στο πλαίσιο μιας
συμφωνίας στην Ευρωπαϊκή Ένωση για τον έλεγχο των λαθρομεταναστών». Ο κ.
Ρέππας υποστήριξε ότι πρόκειται «για πληροφοριακά στατιστικά στοιχεία» και
εξέφρασε την ελπίδα ότι σύντομα θα ιδρυθεί η ανεξάρτητη δημόσια αρχή για την
εποπτεία της Συνθήκης, «ώστε μέχρι τον Οκτώβριο να ενταχθούμε με τις άλλες
χώρες στη Συνθήκη και να εφαρμόζεται η σχετική πολιτική».

ΗΤΑΝ η ώρα που στη Βουλή επικυρωνόταν η Συνθήκη του Σένγκεν. Ένας αστυνομικός
εγκατέλειψε τους συναδέλφους του, αφού τους έδωσε το πηλήκιο, μπήκε στους
συγκεντρωμένους πιστούς, οι οποίοι του έδωσαν έναν ξύλινο σταυρό, του φόρεσαν
καλυμμαύχι και τον σήκωσαν στους ώμους τους φωνάζοντας «θαύμα - θαύμα». Για
αρκετή ώρα οι συνάδελφοί του δεν ήξεραν τι να κάνουν. Αργότερα οδηγήθηκε στην
υπηρεσία του, στη διεύθυνση Αστυνομικών Επιχειρήσεων στην Καισαριανή, και
σήμερα θα παραπεμφθεί στον εισαγγελέα. Ένας άλλος απλώς πήγε και ασπάστηκε μια
εικόνα και στη συνέχεια επέστρεψε στην θέση του. 
ΨΑΛΜΟΙ

Άρχισαν να σταυροκοπιούνται, να κάνουν μετάνοιες και να ψάλλουν ύμνους. Και
μόλις οι διοργανωτές της συγκέντρωσης ανακοίνωσαν τα αποτελέσματα της
ψηφοφορίας ξέσπασαν με συνθήματα υπέρ της Ορθοδοξίας. Χειροκρότησαν θερμά
όσους βουλευτές τάχθηκαν κατά της Συνθήκης, με τους οποίους όπως είπαν θα
συνεχίζουν να αγωνίζονται με σκοπό το δημοψήφισμα. Μάλιστα, όπως τόνισαν λίγο
πριν αποχωρήσουν, θα προσφύγουν στη Δικαιοσύνη υποστηρίζοντας ότι ένα τόσο
σοβαρό θέμα χρειάζεται να ψηφιστεί από 151 βουλευτές. 
Στις δύο το μεσημέρι οι συγκεντρωμένοι έφυγαν για τα σπίτια τους σχολιάζοντας
την κίνηση των δύο αστυνομικών, την οποία ερμήνευαν ως «θαύμα» και ως σημάδι
του Θεού. Από νωρίς το πρωί εκατοντάδες πιστοί, οι οποίοι είχαν καταλάβει το
οδόστρωμα από την προηγούμενη νύχτα, προσπάθησαν με συνθήματα και ύμνους να
επηρεάσουν τους βουλευτές. Και ενώ ανέμεναν το αποτέλεσμα, ο 35χρονος
αστυνομικός Γιώργος Τριανταφυλλόπουλος, που ήταν εκεί για τα «μέτρα τάξης» (αν
και... ηλεκτρολόγος), άφησε τη θέση του. Εξηγώντας αργότερα την πράξη του είπε
ότι «από το βράδυ έβλεπε μπροστά του την Παναγία και άκουγε φωνές που τον
καλούσαν να φύγει από το στρατόπεδο που ήταν και να πάει με αυτό του γιου της».

«Θέλω και 'γω να μετέχω στη διαμαρτυρία σας για να μην υπογραφούν όλα αυτά τα
σατανικά», είπε στους έκπληκτους πιστούς οι οποίοι άρχισαν να τον περιφέρουν
στους ώμους τους. Και ενώ ο Τριανταφυλλόπουλος τάχθηκε ανοιχτά υπέρ των
συγκεντρωμένων, ένας άλλος συνάδελφος του, ο Κώστας Μπούμπουλης, των μέτρων
τάξης, έφυγε από την ομάδα του, μπήκε μέσα στο πλήθος και ασπάστηκε μια εικόνα.

Κάποιοι προσπάθησαν να του φορέσουν καλυμμαύχι, αλλά ο αστυνομικός το αρνήθηκε
και επέστρεψε στη θέση του. 
ΔΙΩΞΗ

Έπειτα από αυτά ο αρχηγός της ΕΛ.ΑΣ. διέταξε Ένορκη Διοικητική Εξέταση, για
τον Τριανταφυλλόπουλο ο οποίος θα τεθεί σε διαθεσιμότητα και θα διωχθεί και
ποινικά. Ο 35χρονος αστυνομικός είχε καταταχθεί στην αστυνομία το 1985 και
εργαζόταν ως ηλεκτρολόγος σε συνεργείο αυτοκινήτων στο Γουδί. Όπως έγινε
γνωστό, και ο δεύτερος αστυνομικός θα διωχθεί πειθαρχικά.

ΕΝΤΑΛΜΑ

Ένταλμα σύλληψης εκδόθηκε από τον ανακριτή εις βάρος του ιερέα Μαξίμου, ο
οποίος συνελήφθη προχθές κατά τη διάρκεια των επεισοδίων έξω από τη Βουλή.

Εναντίον του έχει ασκηθεί ποινική δίωξη για στάση και πρόκληση σε τέλεση πλημμελήματος.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15860N121</ED>
<ID>
ID:163698

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N12&aa=1</URL></REF>


Article

<CATEGORY>vin04</CATEGORY>

 <H5>Η ΔΙΟΡΓΑΝΩΣΗ ΤΩΝ ΕΚΔΗΛΩΣΕΩΝ ΣΤΗ ΜΝΗΜΗ ΤΟΥ ΑΝΔΡΕΑ ΠΑΠΑΝΔΡΕΟΥ ΕΓΙΝΕ...
</H5><H5>Υπερψηφίστηκε η κριτική στην κυβερνητική πολιτική
</H5><H2>Πεδίο αντιπαράθεσης
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

«Επίσημη» αφίσα. Την Τρίτη θα αρχίσει η αφισοκόλλησή της απ' το ΠΑΣΟΚ

Πεδίο αντιπαράθεσης και «υπόγειων μεθοδεύσεων» έγινε στο ΠΑΣΟΚ η διοργάνωση
εκδηλώσεων στη μνήμη του Ανδρέα Παπανδρέου, αναγκάζοντας τον γραμματέα του
ΠΑΣΟΚ κ. Κ. Σκανδαλίδη να καταγγείλει όσους επιχειρούν «πολιτική ιδιοποίηση»
του ιδρυτή του κόμματος.

ΤΗΝ ίδια στιγμή στη Χαριλάου Τρικούπη προχωρούν οι προετοιμασίες για το
πολιτικό μνημόσυνο της 22ας Ιουνίου, ενώ στις αρχές της εβδομάδας (Δευτέρα ή
Τρίτη) το Εκτελεστικό Γραφείο αποφασίζει για τη σύσταση φορέα - Ιδρύματος που
θα αξιοποιήσει τα αρχεία τού Α. Παπανδρέου και όλα δείχνουν ότι σ' αυτό θα
συμμετέχουν όλες οι πλευρές.

ΘΕΛΟΥΝ ΕΝΑ ΦΟΡΕΑ

Ο φορέας αυτός θα είναι ανεξάρτητος απ' το Ινστιτούτο (ΙΣΤΑΜΕ) Α. Παπανδρέου
και το «Ίδρυμα Α. Παπανδρέου» που έχουν ιδρύσει τα παιδιά του ιδρυτή του
ΠΑΣΟΚ, τα οποία επιθυμούν να συνεχίσει τη δραστηριότητά του. Ήδη για τις 19
Ιουνίου έχει προγραμματισθεί έκθεση φωτογραφίας, την οποία θα εγκαινιάσει ο κ.
Κ. Σημίτης. Ορισμένα μέλη του Εκτελεστικού Γραφείου, πάντως, θα επιδιώξουν να
πείσουν τον κ. Γ. Παπανδρέου να διαλυθεί το Ίδρυμα αυτό, ώστε να επικεντρωθεί
μέσα από «έναν και μοναδικό φορέα» η αξιοποίηση του αρχείου και η διαφύλαξη
των παρακαταθηκών του Α. Παπανδρέου.

«ΕΠΙΣΗΜΗ» ΑΦΙΣΑ

Στο μεταξύ, έτοιμη είναι η «επίσημη» αφίσα του ΠΑΣΟΚ για τις εκδηλώσεις στη
μνήμη του Α. Παπανδρέου. Η αφίσα ­ που παρουσιάζουν σήμερα «ΤΑ ΝΕΑ» ­ θα
κυκλοφορήσει την Τρίτη. Η αφίσα που έχουν κυκλοφορήσει φίλοι του Α. Παπανδρέου
θα συνεχίσει να κυκλοφορεί μέχρι το μνημόσυνο σ' όλη την Ελλάδα.

ΝΕΟΣ ΔΙΑΓΩΝΙΣΜΟΣ

Στο Α' Νεκροταφείο άρχισαν χθες και ολοκληρώνονται σήμερα οι εργασίες για την
τοποθέτηση της μαρμάρινης πλάκας στο μνήμα του Α. Παπανδρέου για τις ανάγκες
του μνημοσύνου. 
Πηγές της Χαρ. Τρικούπη άφηναν χθες να φανεί ότι το μνημείο που φιλοτέχνησε ο
γλύπτης κ. Ρόκκος δεν θα χρησιμοποιηθεί και ότι σύντομα θα προκηρυχθεί νέος
διαγωνισμός για τη φιλοτέχνηση μνημείου. Ένσταση για το έργο του κ. Ρόκκου
έχουν διατυπώσει τα παιδιά του Α. Παπανδρέου.

ΦΗΜΟΛΟΓΙΑ

Χθες, πάντως, συνεχίστηκαν οι τριβές για τις εκδηλώσεις που διοργανώνονται.
Αφορμή για την παρέμβαση του κ. Κ. Σκανδαλίδη ήταν η φημολογία ότι με εντολή
από τη Χαριλάου Τρικούπη ακυρώθηκε η εκδήλωση της Πάτρας, για την οποία η χήρα
του πρώην πρωθυπουργού εφέρετο να έχει ιδιαίτερη σχέση με την οργάνωσή της.

ΚΑΤΑΓΓΕΛΙΑ ΠΕΠΟΝΗ

Ο πρώην υπουργός κ. Αν. Πεπονής, που είχε κληθεί από τη Νομαρχιακή Επιτροπή
και είναι ο βασικός ομιλητής στην εκδήλωση, με οργισμένη δήλωσή του
καταγγέλλει όσους ψευδώς διαδίδουν ότι η εκδήλωση είχε σχέση «με ορισμένο ή
ορισμένα πρόσωπα», όσους με «υπόγειες μεθοδεύσεις» υποσκάπτουν την ενότητα του
ΠΑΣΟΚ και διευκρινίζει ότι ποτέ δεν καλλιεργούσε προσωπικές σχέσεις με πρόσωπα
του περιβάλλοντος του Α. Παπανδρέου, «φωτογραφίζοντας» τη χήρα του ιδρυτή του ΠΑΣΟΚ.

Παράλληλα, ο κ. Πεπονής κάλεσε τον κ. Κ. Σκανδαλίδη να προστατεύσουν τα
κεντρικά όργανα «δημόσια και κατηγορηματικά» όλες τις Νομαρχιακές Επιτροπές
και τις εκδηλώσεις που διοργανώνουν.

Ο κ. Κ. Σκανδαλίδης ανταποκρίθηκε αμέσως, παρέσχε κάλυψη σε όλες τις
εκδηλώσεις καταγγέλλοντας όμως ταυτόχρονα όσους διέδιδαν ότι ακύρωσε την
εκδήλωση της Πάτρας ­ θα γίνει κανονικά, όπως έγραψαν χθες «ΤΑ ΝΕΑ», στις 18 Ιουνίου.

Ταυτόχρονα, ο κ. Κ. Σκανδαλίδης τόνισε ότι ο Α. Παπανδρέου δεν ανήκει σε
κανέναν που θέλει πολιτικά να τον ιδιοποιηθεί. «Ανήκει ­ τονίζει ­ σε ολόκληρο
το ΠΑΣΟΚ, τη δημοκρατική παράταξη, τους ανθρώπους που τον πίστεψαν και τον
αγάπησαν. 
Κάθε διαχωρισμός είναι ασέβεια στη μνήμη του». Στην ίδια κατεύθυνση κινήθηκε
και το μέλος του Ε.Γ. κ. Μαν. Δασκαλάκης, που δήλωσε ότι όλες οι εκδηλώσεις
πρέπει να έχουν το στοιχείο της συλλογικότητας και της ενιαίας αντίληψης.

ΣΤΗΝ ΑΧΑΪΑ

Η στάση ορισμένων μελών της Ν.Ε. Αχαΐας, που ύστερα από «πιέσεις» υπαναχώρησαν
και δεν κάλεσαν τελικά την κ. Δήμητρα Παπανδρέου ως ομιλήτρια, την οδήγησαν
στην απόφαση να μην παραστεί στην εκδήλωση. 
Όπως τονιζόταν από το περιβάλλον της, αντιμετωπίζει «ιδιαίτερα θετικά» το
ενδεχόμενο να παραστεί στις εκδηλώσεις που θα γίνουν στις 18 Ιουνίου στο
Ηράκλειο και στις 23 Ιουνίου στη Χαλκίδα.

ΛΕΩΦΟΡΟΣ Α. ΠΑΠΑΝΔΡΕΟΥ

Ο δήμαρχος Ηρακλείου κ. Ασλάνης έχει στείλει προσκλήσεις τόσο στην κ. Δήμητρα
Παπανδρέου όσο και στα παιδιά του ιδρυτή του ΠΑΣΟΚ ­ όπως και σε όλα τα μέλη
της κυβέρνησης. 
Βασικός ομιλητής θα είναι ο πρύτανης του Παντείου Πανεπιστημίου κ. Αιμ.
Μεταξόπουλος. Έχει αποφασιστεί να μετονομαστεί η Λεωφόρος Ακαδημίας σε
«Λεωφόρο Ανδρέα Παπανδρέου», ενώ θα δοθεί το όνομα του ιδρυτή του ΠΑΣΟΚ στην
αίθουσα συνεδριάσεων του Δημοτικού Συμβουλίου. Επίσης, θα γίνουν τα
αποκαλυπτήρια πλακέτας που έχει φιλοτεχνήσει ο γλύπτης Γιάννης Παρμακέλης.

ΜΕ ΠΛΕΙΟΨΗΦΙΑ περίπου 70% εγκρίθηκε απ' τα στελέχη της μεγαλύτερης οργάνωσης
του ΠΑΣΟΚ το κείμενο απολογισμού της Νομαρχιακής Επιτροπής Α' Αθήνας του
ΠΑΣΟΚ, με το οποίο ασκείται ιδιαίτερα σκληρή κριτική στην κυβερνητική πολιτική
και την ηγεσία του ΠΑΣΟΚ. Σε ψηφοφορία (που ολοκληρώθηκε μια ώρα μετά τα
μεσάνυχτα) τέθηκαν τελικά τόσο το κείμενο της Νομαρχιακής Επιτροπής (που κατά
πλειοψηφία πρόσκειται στη λεγόμενη εσωκομματική αντιπολίτευση) όσο και η
αντιεισήγηση της μειοψηφίας (που πρόσκειται στους «εκσυγχρονιστές»).

Της ψηφοφορίας είχαν προηγηθεί, επί σχεδόν 6 ώρες, έντονες αντιπαραθέσεις και
αντεγκλήσεις, κυρίως για την πολιτική της κυβέρνησης στην οικονομία και τα
εθνικά θέματα, καθώς και τη λειτουργία της κομματικής οργάνωσης. Το κλίμα
οξύνθηκε ιδιαίτερα κατά τη διάρκεια της ομιλίας του επικεφαλής τής
«φιλοσημιτικής» μειοψηφίας, που τις τελευταίες ημέρες πρωτοστατούσε στην
συγκέντρωση υπογραφών με στόχο την ανατροπή της Νομαρχιακής Επιτροπής. Ο κ. Λ.
Κατσικαρέλης αποδοκιμάστηκε έντονα από το μεγαλύτερο μέρος των 480 μελών της
συνέλευσης όταν ανέφερε ότι η Νομαρχιακή Επιτροπή «έκλεισε τον κύκλο της» και
ότι επί ένα χρόνο ομφαλοσκοπούσε χωρίς απόδοση έργου. Μέσα στο κλίμα αυτό και
αφού είχε προηγηθεί καταδίκη από τη Ν.Ε. της συγκέντρωσης των υπογραφών, ο κ.
Κατσικαρέλης δήλωσε ότι στόχος δεν είναι η ανατροπή της Νομαρχιακής, αλλά η
έκφραση μιας άλλης άποψης. Τελικά, το κείμενο με τις 850 (ή κατ' άλλους
1.200...) υπογραφές κατά της «αντισημιτικής» πλειοψηφίας δεν κατατέθηκε. Κάτι
τέτοιο άλλωστε δεν ευνοούσε ούτε ο συσχετισμός δυνάμεων στη συνέλευση ούτε η
συνολική δύναμη των οργανώσεων της Α' Αθήνας που αριθμεί, κατά τα στελέχη της
πλειοψηφίας, 3.850 μέλη. Ωστόσο, από την πλευρά της «εκσυγχρονιστικής»
μειοψηφίας αναφερόταν ότι η κίνησή τους έχει δυναμική και αφηνόταν να εννοηθεί
ότι η χθεσινή διαδικασία αποτελεί την πρώτη προσπάθεια που θα οδηγήσει σε
«πολιτικοοργανωτική αναμέτρηση» και αλλαγή ηγεσίας προς το τέλος του έτους. Το
έργο της Νομαρχιακής Επιτροπής υπερασπίστηκε με την εισήγησή του ο γραμματέας
της Α' Αθήνας κ. Γιάννης Κουμέντος, που άσκησε ταυτόχρονα σκληρή κριτική στην
κυβέρνηση για την πολιτική της στην οικονομία και τα εθνικά θέματα. Εξίσου
σκληρός ήταν και με την ηγετική ομάδα του ΠΑΣΟΚ, την οποία κατηγόρησε ότι με
την ανασυγκρότηση που επιχειρεί στο κόμμα δεν επιδιώκει τίποτε περισσότερο από
τον έλεγχο του κεντρικού μηχανισμού. Μέρος της διαδικασίας, που έγινε σε
κεντρικό ξενοδοχείο της Αθήνας, παρακολούθησαν τα μέλη του Εκτελεστικού
Γραφείου κύριοι Γερ. Αρσένης, Στ. Μανίκας και Μαν. Δασκαλάκης και ο πρώην
βουλευτής κ. Γ. Κατσιφάρας.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15860N131</ED>
<ID>
ID:163699

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N13&aa=1</URL></REF>


Article

<CATEGORY>vin04</CATEGORY>

 <H5>ΚΛΗΡΙΔΗΣ - ΝΤΕΝΚΤΑΣ ΠΗΡΑΝ ΤΙΣ ΠΡΟΣΚΛΗΣΕΙΣ
</H5><H5>Στεφανόπουλος - Σημίτης για Κυπριακό και εσωτερικά θέματα
</H5><H2>9 Ιουλίου το πρώτο ραντεβού
</H2>
<AUTHOR>ΓΙΩΡΓΟΣ ΤΣΑΛΑΚΟΣ</AUTHOR>

<H3></H3>Η νέα προσπάθεια επίλυσης του Κυπριακού με μια διαδικασία που προσομοιάζει με
εκείνη του Ντέιτον αρχίζει στις 9 Ιουλίου, ενώ ο Ντενκτάς έσπευσε αμέσως να
προβάλει ως όρο για την πρόοδο των συνομιλιών την αναγνώριση του ψευδοκράτους του.

ΟΙ ΠΡΟΣΚΛΗΣΕΙΣ για τον πρώτο γύρο των συναντήσεων επιδόθηκαν προς τον Πρόεδρο
Κληρίδη και τον Ραούφ Ντενκτάς χθες το πρωί από τον αντιπρόσωπο των Ηνωμένων
Εθνών στην Κύπρο, Γκούσταβ Φεϊσσέλ και σε αυτές οι δύο άνδρες καλούνται σε μία
σειρά συναντήσεων από τις 9 έως τις 13 Ιουλίου, «κάπου κοντά στη Νέα Υόρκη».
Πρελούδιο στις συνομιλίες πρόσωπο με πρόσωπο θα είναι ένα γεύμα, που ο γενικός
γραμματέας Κόφι Ανάν έχει οργανώσει για τους δύο, στο σπίτι του, το βράδυ της
παραμονής των συναντήσεων. Στο δείπνο αυτό θα παραστεί και «μικρή ομάδα» προσκεκλημένων.

Η ΕΠΙΣΤΟΛΗ

Η επιστολή - πρόσκληση του Κόφι Ανάν (επιδόθηκε σε χαρτί φαξ, το πρωτότυπο θα
αποσταλεί αργότερα) δεν καθορίζει τον τόπο των συναντήσεων, αλλά αναφέρει ότι
θα γνωστοποιηθεί αργότερα.

Η επιστολή - πρόσκληση κάνει αναφορά στην προηγούμενη επιστολή του γενικού
γραμματέα της 27ης Ιανουαρίου και τονίζεται η ανάγκη ταχείας λύσης του
Κυπριακού. Ο κ. Ανάν αναφέρει επίσης ότι έχει την συμπαράσταση του Συμβουλίου
Ασφαλείας και τονίζει ότι οι συναντήσεις αυτές αποτελούν την αρχή μιας
διαδικασίας που πρέπει να συνεχιστεί μέχρι την εξεύρεση λύσης στο πρόβλημα.

Ο γενικός γραμματέας των Ηνωμένων Εθνών προβλέπει ότι θα υπάρξει ανάγκη και
άλλων γύρων συνομιλιών μέχρι το καλοκαίρι και ζητεί την συνεργασία των δύο ανδρών.

Ο κ. Ανάν ανακοινώνει στους Κληρίδη - Νενκτάς, ότι θα προεδρεύσει ο ίδιος στην
πρώτη συνάντησή τους και στη συνέχεια θα πάρει την θέση του ο ειδικός
αντιπρόσωπός του κ. Ντιέγκο Κορτομπέζ, ο οποίος, όπως επισημαίνει, θα έχει
πλήρη ελευθερία κινήσεων και επιλογής μηχανισμών.

Ο κ. Ανάν είχε προαναγγείλει την αποστολή των προσκλήσεων με δηλώσεις του στη
Νέα Υόρκη, αλλά απέφυγε να απαντήσει σε ερώτηση για τις δικές του απόψεις για
το πώς θα μπορούσε να ξεπεραστεί η κρίση στην Κύπρο.

Ο κ. Ανάν παρατήρησε ότι ενδιαφέρεται περισσότερο να ακούσει τις απόψεις των
δύο ηγετών.

Η ΚΥΒΕΡΝΗΣΗ

Ο Πρόεδρος Κληρίδης ανήγγειλε την παραλαβή της πρόσκλησης και είπε ότι η
επιστολή είναι γραμμένη σε γενικούς όρους και δεν αναφέρεται στη βάση του
διαλόγου που θα διεξαχθεί. Πρόσθεσε πως ο ίδιος θα απαντήσει με ανάλογη
επιστολή ότι αποδέχεται την πρόσκληση.

Απαντώντας σε ερώτηση αν η πρόσκληση είναι διατυπωμένη όπως θα ήθελε η
κυβέρνηση, δηλαδή χωρίς αναφορές στη βάση και τις προϋποθέσεις του διαλόγου,
είπε ότι «δεν θα χαρακτηρίσω πώς θέλαμε εμείς την επιστολή. Η επιστολή είναι
σε πολύ γενικούς όρους».

Πάντως, ο κυβερνητικός εκπρόσωπος εξέφρασε ικανοποίηση και είπε ότι θα
συνέλθει το Εθνικό Συμβούλιο για να ενημερωθεί και να εξετάσει την κατάσταση.
Το Εθνικό Συμβούλιο, το οποίο κατά πάσα πιθανότητα θα συνεδριάσει την ερχόμενη
Τρίτη, θα αποφασίσει και αν οι πολιτικοί αρχηγοί θα συνοδεύσουν τον Πρόεδρο
Κληρίδη στη Νέα Υόρκη.

Ο ΝΤΕΝΚΤΑΣ

Μιλώντας στον παράνομο σταθμό Μπαϊράκ, την παραμονή ακριβώς της αποστολής των
προσκλήσεων, ο Ντενκτάς έθεσε ως όρο και απαραίτητη προϋπόθεση για την πρόοδο
των συνομιλιών την αναγνώριση του ψευδοκράτους.

Χαρακτηριστικά ο κ. Ντενκτάς ζήτησε να αναγνωρισθεί η ισοτιμία και η κυριαρχία
του καθεστώτος. Ο Ντενκτάς τόνισε ότι αν στον πρώτο γύρο των συνομιλιών, στη
Νέα Υόρκη, δεν υπάρξει λύση τότε θα συνέλθει η Βουλή του ψευδοκράτους για να
καθορίσει τους όρους της συμμετοχής των Τουρκουκυπρίων σε νέες συνομιλίες. 
«Θα πρέπει, είπε, να απαιτήσουμε την αναγνώρισή μας και μετά να αποδεχθούμε
τις συνομιλίες. Σε μια τέτοια περίπτωση τα θέματα που θα απομένουν για
συζήτηση θα είναι λιγότερα...».

*Την πορεία του Κυπριακού συζήτησαν χθες, στην Αθήνα, ο υφυπουργός Εξωτερικών
κ. Κρανιδιώτης και ο ειδικός εκπρόσωπος της Βρετανίας σερ Ντέιβιντ Χάνι.

Σημίτης - Στεφανόπουλος. «Καλή και ενδιαφέρουσα συζήτηση»

ΣΥΖΗΤΗΣΗ εφ' όλης της ύλης, τόσο για τις εξελίξεις στα τρέχοντα εσωτερικά
θέματα όσο και για τους στόχους της Ελλάδας στη Σύνοδο Κορυφής του Άμστερνταμ,
είχαν χθες ο Πρωθυπουργός κ. Κ. Σημίτης και ο Πρόεδρος της Δημοκρατίας κ. Κ. Στεφανόπουλος.

Ιδιαίτερη έμφαση δόθηκε στο ζήτημα της αναθεώρησης του Συντάγματος, ενώ υπήρξε
ενημέρωση του κ. Στεφανόπουλου από τον κ. Σημίτη πάνω στην πρόοδο της
επιτροπής εμπειρογνωμόνων με την Τουρκία αλλά και τις εξελίξεις στο Κυπριακό.

Μετά τη συνάντηση που κράτησε περισσότερο από μία ώρα, ο κ. Σημίτης δήλωσε:
«Ενημέρωσα τον Πρόεδρο της Δημοκρατίας για τις εξελίξεις που πραγματοποιούνται
στην Ευρωπαϊκή Ένωση, για το επικείμενο Ευρωπαϊκό Συμβούλιο του Άμστερνταμ,
για τις θέσεις της Ελλάδος. Ενημέρωσα, επίσης, τον Πρόεδρο της Δημοκρατίας για
τις άλλες εξωτερικές εξελίξεις, καθώς και για τα εσωτερικά θέματα, τα
οικονομικά, τα κοινωνικά. Ήτα μια πολύ καλή και ενδιαφέρουσα συζήτηση».

* Εν τω μεταξύ την αισιοδοξία του για επικείμενη εξομάλυνση των
ελληνοτουρκικών σχέσεων εξέφρασε χθες ο επίτιμος πρόεδρος της Ν.Δ. κ. Κ.
Μητσοτάκης, ο οποίος μάλιστα πρόκειται να ενημερώσει αύριο τον υπουργό
Εξωτερικών κ. Θ. Πάγκαλο για τις επαφές που είχε στην Τουρκία.

«Εγώ πιστεύω ότι με την Τουρκία βαδίζουμε προς εξομάλυνση. Σαφώς βαδίζουμε
προς εξομάλυνση. Αλλά βεβαίως υπάρχει το Κυπριακό, πάντοτε, το οποίο
παρεμβάλλεται και όπου τα πράγματα είναι πολύ δύσκολα. Και πολύ σκληρή θα
είναι η προσπάθεια η οποία θα γίνει για το Κυπριακό», δήλωσε χαρακτηριστικά ο
κ. Μητσοτάκης, ύστερα από συνάντηση που είχε με τον πρόεδρο της Ν.Δ. κ. Κ. Καραμανλή..

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15860N141</ED>
<ID>
ID:163700

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N14&aa=1</URL></REF>


Article

<CATEGORY>vin04</CATEGORY>

 <H2>Όταν ο Γιώργος Ρωμαίος... τα έβλεπε απ' έξω
</H2><H2></H2>
Ο Θόδωρος Πάγκαλος, ο Μάριος Πλωρίτης και ο Παύλος Τσίμας παρουσίασαν χθες το
βιβλίο του Γιώργου Ρωμαίου, «Όταν τα έβλεπα απ' έξω»

Ο... ΣΑΤΑΝΑΣ παρενέβη στη χθεσινή παρουσίαση του βιβλίου του Γιώργου Ρωμαίου,
«Όταν τα έβλεπα απ' έξω». Σαν να μην έφτανε η καθυστερημένη άφιξη του
συγγραφέα και του Θόδωρου Πάγκαλου στη Στοά του Βιβλίου, λόγω της ψηφοφορίας
για την συνθήκη του Σένγκεν στη Βουλή, την οποία πολιορκούσαν οι πολέμιοι του
666, ο υπουργός Εξωτερικών επέλεξε να συντηρήσει το κλίμα της αντιπαράθεσης.
Επετέθη στον εκπρόσωπο του Συνασπισμού Φώτη Κουβέλη για τη διαφωνία του με τη
Συνθήκη του Σένγκεν ­ «σέβομαι περισσότερο αυτούς που φοβούνται τον Σατανά»,
διευκρίνισε ­, είπε ότι «σε αυτόν τον τόπο μόνον οι κομμουνιστές και οι
φασίστες δεν αγαπούν τη Δημοκρατία» και έδωσε μια έμμεση απάντηση στα αρχεία
Καραμανλή, τονίζοντας ότι «παρ' ότι ορισμένοι θέλουν να το κρύψουν, υπήρχε
οργανωμένο σχέδιο για τη δολοφονία Λαμπράκη».

Το βιβλίο του Γιώργου Ρωμαίου παρουσιάστηκε σε μια κατάμεστη αίθουσα στη Στοά
του Βιβλίου. Αποτελείται από μια σειρά κειμένων τα οποία δημοσιεύτηκαν ως
άρθρα στις εφημερίδες «ΤΟ ΒΗΜΑ» και «ΤΑ ΝΕΑ» και είχαν γραφτεί την περίοδο που
ο Γ. Ρωμαίος ήταν αντιπρόεδρος του Ευρωπαϊκού Κοινοβουλίου. Τα κείμενα αυτά,
που γράφτηκαν από το 1989 έως το 1993, συμπυκνώνουν την εμπειρία της 40χρονης
ενασχόλησής του με τα κοινά, τμήμα της οποίας αποτελεί και η 9ετής θητεία του
στο Ευρωπαϊκό Κοινοβούλιο. Ο τίτλος μπορεί να είναι «Όταν τα έβλεπα απ' έξω»,
οι ομιλητές όμως παρουσίασαν τον υπουργό Δημόσιας Τάξης έτσι όπως τον γνώρισαν
«από μέσα». Μέσα από τη συνύπαρξή τους στη δημοσιογραφία και στην πολιτική. Ο
Μάριος Πλωρίτης θυμήθηκε τις ημέρες της συνεργασίας τους στο «ΒΗΜΑ», αλλά και
την ερώτηση που του είχε απευθύνει ­ παραφράζοντας τον Εγγονόπουλο ­ όταν ο Γ.
Ρωμαίος αποφάσισε να ασχοληθεί με την πολιτική: «Στρατηγέ μου, τι γυρεύεις
στις Βρυξέλλες, εσύ ένας Κερκυραίος;». «Διαβάζοντας τα κείμενα αυτά γοητεύεσαι
και απογοητεύεσαι ταυτόχρονα», είπε ο γνωστός συγγραφέας. «Γοητεύεσαι από τη
διορατικότητα του Γιώργου Ρωμαίου και απογοητεύεσαι από την εικόνα της
διεθνούς και ιδιαιτέρως της ελληνικής πολιτικής».

Ο υπουργός Δημόσιας Τάξης εξήγησε την απόφασή του να κυκλοφορήσουν σε βιβλίο
τα κείμενά του, τονίζοντας ότι «τα τελευταία χρόνια σχεδόν τίποτα δεν γίνεται
ξαφνικά. Οι μεγάλες και μικρές εξελίξεις που αφορούν την Ελλάδα δεν έρχονται
απροσδόκητα. Τα πάντα μπορούν να προβλεφθούν. Εάν υπάρχει υπεύθυνη πολιτική,
μπορεί να υπάρξει και σχεδιασμός. Το πρόβλημά μας δεν είναι ότι έχουμε
δημοκρατικό έλλειμμα, αλλά έλλειμμα γνώσης, μελέτης και σχεδιασμού». Όσο για
τις παραινέσεις των παρευρισκομένων να γράψει κι ένα άλλο βιβλίο, είτε
αστυνομικό, είτε επιστημονικής φαντασίας, ο Γιώργος Ρωμαίος απάντησε
χαμογελώντας: «Αυτό που με ενδιαφέρει είναι να είμαι σήμερα μέσα, συνεπής με
αυτά που έγραφα απ' έξω».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15860N142</ED>
<ID>
ID:163741

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N14&aa=2</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Τα μουσεία είναι πατρίδες ψυχής
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

ΓΕΝΝΗΘΗΚΕ: Στο Αρκαλοχώρι Ηρακλείου Κρήτης.

ΣΠΟΥΔΕΣ: Στην Αθήνα και στο Παρίσι Ιστορία της Τέχνης Doctorat D' Etat.

ΑΓΑΠΑ: Την Απάνω Κρήτη και την Απάνω Τέχνη.

ΔΕΝ ΑΝΕΧΕΤΑΙ: Την υποκρισία, τη διαβολή, την αχαριστία.

ΔΕΝ ΘΑ ΕΛΕΓΕ ΠΟΤΕ ΟΧΙ: Στο χαμόγελο.

ΠΡΟΤΕΡΗΜΑ: Ευθύτητα.

ΕΛΑΤΤΩΜΑ: Ευθύτητα.

ΔΙΑΚΟΠΕΣ: Σε... ξεχασμένο ακρογιάλι της Κρήτης στο Λυβικό Πέλαγος.

ΓΥΝΑΙΚΑ ΣΕ ΥΨΗΛΗ ΘΕΣΗ ΙΣΟΝ: Μια γυναίκα, δύο άντρες.

ΕΝΑ ΓΝΩΜΙΚΟ ΠΟΥ ΤΗΝ ΕΚΦΡΑΖΕΙ: Το σύνθημα του Μάη '68. Να είσαι
ρεαλιστής, να επιδιώκεις το ακατόρθωτο.

Με τον ζηλευτό τίτλο της Ελληνίδας «Γυναίκας της Ευρώπης» τιμάται απόψε σε
ειδική τελετή η γνωστή σε όλους διευθύντρια της Εθνικής Πινακοθήκης,
συγγραφέας βιβλίων τέχνης και καθηγήτρια της Σχολής Καλών Τεχνών, κυρία Μαρίνα
Λαμπράκη-Πλάκα. Η Ελληνίδα φιναλίστ διαλέγει να πορεύεται με τη «γλύκα της
Ανατολής» και τη «λογική της Δύσης» και έχει ήδη καταπλήξει την ευρωπαϊκή
κοινότητα καταθέτοντας μια πρόταση για τον εορτασμό του 2000 με τη δημιουργία
ενός κινητού μουσείου ευρωπαϊκής τέχνης.

ΕΡ.: Ποια περίοδο της τέχνης προτιμάτε;

ΑΠ.: Κουατροτσέντο (Ιταλική Αναγέννηση) 1880-1820 (Μοντέρνα Τέχνη).

ΕΡ.: Ποιος καλλιτέχνης άλλαξε την πορεία της τέχνης;

ΑΠ.: Μανέ, Σεζάν, Πικάσο, Καντίνσκι, Ντισάν.

ΕΡ.: Εθνική Πινακοθήκη. Ποιες οι ανάγκες;

ΑΠ.: Ιεραρχώ: ελευθερία, λιγότερη γραφειοκρατία, προσωπικό, χώρο, χρήμα, τόλμη
και φαντασία.

ΕΡ.: Ποιας χώρας την ανάπτυξη «ζηλεύετε» στην τέχνη;

ΑΠ.: Της Ισπανίας.

ΕΡ.: Ποια χώρα υπόσχεται σήμερα μια εικαστική άνοιξη;

ΑΠ.: Η Ελλάδα.

ΕΡ.: Γιατί οι περισσότερες γκαλερί διευθύνονται από γυναίκες;

ΑΠ.: Το δύσκολο εμπόρευμα χρειάζεται καλό έμπορο.

ΕΡ.: Πώς περιγράφετε το κινητό μουσείο Ευρωπαϊκής Τέχνης που προτείνατε στην Κοινότητα;

ΑΠ.: Τα μουσεία, ένα για κάθε χώρα-μέλος, θα είναι ακίνητα. Η τέχνη θα διακινείται.

ΕΡ.: Τι προσφέρει ένα τέτοιο μουσείο;

ΑΠ.: Την ισηγορία στην τέχνη, τη σύγκλιση στον πολιτισμό.

ΕΡ.: Τα μουσεία, γενικότερα;

ΑΠ.: Είναι πατρίδες ψυχής. Ο νόστος, αντίδοτο στον νεκρό χρόνο.

ΕΡ.: Τα μουσεία ανήκουν στο σήμερα ή στο χθες;

ΑΠ.: Η μνήμη ενώνει το χθες με το σήμερα και το αύριο.

ΕΡ.: Η δυσκολία με τους χορηγούς είναι...

ΑΠ.: Να τους πείσεις ότι κερδίζουν δίνοντας.

ΕΡ.: Η δυσκολία ­ στη δουλειά ­ του να είσαι γυναίκα...

ΑΠ.: Είναι να ανατρέψεις την εικόνα του αδύνατου φύλου. Μετά όλα είναι εύκολα.

ΕΡ.: Πόσες ώρες την ημέρα εργάζεσθε;

ΑΠ.: Δοκιμάζω την αντοχή μου

ΕΡ.: Και τη νύχτα;

ΑΠ.: Όσο αγρυπνώ.

ΕΡ.: Γνωρίζετε όλα σχεδόν τα μουσεία του κόσμου. Ποιο θαυμάζετε;

ΑΠ.: Τα ελληνικά μουσεία είναι ασύγκριτα σε ενοίκους.

ΕΡ.: Ποια περιοχή του κόσμου υπόσχεται εκπλήξεις στην τέχνη;

ΑΠ.: Ο Τρίτος Κόσμος.

ΕΡ.: Ένας νόμος που επικρατεί στην πορεία της Ιστορίας;

ΑΠ.: Η ιστορία είναι απρόβλεπτη.

ΕΡ.: Και στην πορεία της τέχνης;

ΑΠ.: Ο νόμος της ανατροπής, που είναι το προσωπείο της συνέχειας.

ΕΡ.: Συμφωνείτε ότι η Ελλάδα σήμερα έχει μεγάλο δυναμικό στα εικαστικά;

ΑΠ.: Απόλυτα.

ΕΡ.: Πώς εξηγείται αυτό;

ΑΠ.: Η Ιστορία δίνει την απάντηση.

ΕΡ.: Μπορεί η μικρή Ελλάδα να παίξει διεθνή ρόλο στον πολιτισμό;

ΑΠ.: Ακόμη, κυβερνά τον πολιτισμό. Η τέχνη αψηφά τα γεωγραφικά μεγέθη.

ΕΡ.: Ένα πλεονέκτημα της περιφέρειας του πολιτισμού είναι...

ΑΠ.: Ότι φθάνουν ως εδώ λιγότερα απόβλητα. Άλλωστε, η απόσταση σημαίνει και εποπτεία.

ΕΡ.: Ποιο το όφελος όταν απαντάτε στις προκλήσεις;

ΑΠ.: Απαντώ μόνο όταν χρειάζεται να διαφυλάξω την κρητική μου αξιοπρέπεια.

ΕΡ.: Τι χάνετε απαντώντας στις προκλήσεις;

ΑΠ.: Πολύτιμο χρόνο.

ΕΡ.: Τι απαντάτε όταν σας κατηγορούν για κάποιο «λαϊκισμό»;

ΑΠ.: Με ερώτηση. Είναι λαϊκισμός να πιστεύεις ότι η τέχνη είναι κοινό αγαθό;

ΕΡ.: Μήπως χάθηκε πολύς χρόνος στη συζήτηση περί σύγχρονης ελληνικότητας;

ΑΠ.: Καμιά συζήτηση δεν είναι άχρηστη.

ΕΡ.: Ποιες συνέπειες φοβάσθε ότι θα έχει το άνοιγμα των συνόρων;

ΑΠ.: Τα σύνορα είναι ανοιχτά από καιρό για τις μορφές και τις ιδέες. Μόνο που
λειτουργούν μονόδρομα.

ΕΡ.: Γράφετε λογοτεχνία;

ΑΠ.: Από σεβασμό της τέχνης του λόγου, δεν γράφω.

ΕΡ.: Δεν σας έκανα καμιά ιδιωτική ερώτηση.

ΑΠ.: Δεν έχω προσωπική ζωή.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15860N161</ED>
<ID>
ID:163701

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N16&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Τα παιδιά απ' το Καστρί
</H2>
<AUTHOR>ΚΑΤΙΑ ΠΕΤΡΟΠΟΥΛΟΥ</AUTHOR>

ΤΟ ΚΑΣΤΡΙ το ξέρετε; Φαντάζομαι πως όχι, εκτός κι αν είστε Αρκάδες ή
ταξιδευτές στο εσωτερικό της χώρας. Πνιγμένο στα έλατα και τις καστανιές, το
ορεινό αυτό χωριό των λίγων εκατοντάδων κατοίκων ­ πρόκληση για τα μάτια και
τις αισθήσεις ­ αρκεί να είσαι διατεθειμένος ν' αφήσεις τον εθνικό δρόμο και
την πρώτη δημοσιά. Δυο φορές βρέθηκα εκεί, τυχαία την πρώτη φορά, επί τούτου
τη δεύτερη. Και τις δύο έκανα την ίδια σκέψη, χωρίς να αγνοώ τα μειονεκτήματα
και τις δυσκολίες της απομόνωσης και της εγκατάλειψης: «τι τυχερή θα ήμουν αν
ζούσα εδώ». Και τις δύο απέρριψα κάθε τέτοια προοπτική χρησιμοποιώντας πάντα
το ίδιο άλλοθι. Που δεν είχε να κάνει με το γεγονός ότι και η δουλειά μου και
το σπίτι μου με παγιδεύουν στην Αθήνα, αλλά με το τι ευκαιρίες θα είχαν σ' ένα
τέτοιο μέρος τα παιδιά μου ­ τα παιδιά του καθενός. Λίγες μέρες πριν, το
Καστρί πήρε φαίνεται την εκδίκησή του για το γεγονός ότι σκέφτηκα γι' αυτό
τόσο υποτιμητικά. Και φιγουράρισε, με το μοναδικό του Λύκειο ­ που εξυπηρετεί
τα παιδιά και γειτονικών χωριών ­ στην έκτη θέση των σχολείων όλης της χώρας,
ως προς το ποσοστό επιτυχίας τους στις Εισαγωγικές Εξετάσεις στα Πανεπιστήμια.
Το φαντάζεστε; Το Καστρί στην έκτη θέση, να διαγράφει τους μύθους περί ίσων
ευκαιριών, περί πρωτεύουσας και επαρχίας, περί ιδιωτικών και δημοσίων
σχολείων, περί φροντιστηρίων και εκατομμυρίων που δίνονται για την εξασφάλιση
της ποθητής θέσης στο Πανεπιστήμιο. Θα μου πείτε, μπορεί να είναι συμπτωματικό
και να αφορά τη συγκεκριμένη φουρνιά των παιδιών. Έστω κι έτσι, πώς να το
κάνουμε. Αυτή η φουρνιά γεννήθηκε και μεγάλωσε στο Καστρί. Και μπορεί να μην
έχει μπαρ και καφετέριες να διασκεδάσει, θέατρο και κινηματογράφο να δει,
συναυλίες να παρακολουθήσει, αλλά έχει χρόνο που δεν ξοδεύεται άσκοπα,
μυρωδιές και χρώματα στη φύση που ξελαμπικάρουν το μυαλό και ­ κυρίως ­
προσφέρει κίνητρο. Και στόχο. Που λείπει από 'κείνα τα παιδιά της Αθήνας που
δείχνουν να τα 'χουν όλα.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15860N171</ED>
<ID>
ID:163707

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N17&aa=1</URL></REF>


Article

<CATEGORY>vin06</CATEGORY>

 <H5>ΔΙΚΑΖΟΝΤΑΙ ΟΙ ΤΕΣΣΕΡΙΣ ΓΙΑ ΤΗΝ ΥΠΟΘΕΣΗ ΔΟΞΙΑΔΗ
</H5><H2>Και αστυνομικός υποψήφιος δολοφόνος
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Απόστολος Δοξιάδης. Παρ' ολίγον θύμα δολοφονίας

Ένας άνδρας της ομάδας «Ζ», καθώς και ένα ακόμη άτομο, του οποίου τα στοιχεία
είναι γνωστά στην Ασφάλεια, επρόκειτο να παίξουν σημαίνοντα ρόλο στον
σχεδιασμό της δολοφονίας του επιχειρηματία Απόστολου Δοξιάδη.

Η ΣΥΜΜΕΤΟΧΗ και των δύο προαναφερομένων στο έγκλημα, το οποίο τελικά δεν
εκτελέστηκε, προκύπτει από πολλές καταθέσεις της δικογραφίας, γεγονός που,
αναπόφευκτα, θα στρέψει το ενδιαφέρον των μελών του δικαστηρίου και προς αυτή
την κατεύθυνση. Έτσι, εκτός από τα τέσσερα άτομα που έχουν κατηγορηθεί μέχρι
στιγμής γι' αυτή την πρωτοφανή υπόθεση ­ τα οποία αναμένεται να καθήσουν αύριο
στο εδώλιο του 5ου Τριμελούς Πλημμελειοδικείου της Αθήνας ­, δεν θα αποτελέσει
έκπληξη αν τελικά η «παρέα» διευρυνθεί.

Πάντως, αύριο, θεωρείται σχεδόν βέβαιο πως, ύστερα από τρεις αναβολές, θα
αρχίσει η εκδίκαση της υπόθεσης, με βασική κατηγορουμένη την ηθοποιό Βάσια
Παναγοπούλου και τους συνεργάτες της Νίκο Καλογερά, Αντώνη Μαχαιρίδη και
Παναγιώτη Μπαντουράκη, οι οποίοι ­ σύμφωνα με το κατηγορητήριο ­ σχεδίαζαν να
δολοφονήσουν τον κ. Απόστολο Δοξιάδη, άλλοτε σύζυγο της πρώτης.

Το σχέδιο αποκάλυψε στο υποψήφιο θύμα η γραμματέας τής κ. Παναγοπούλου, Άννα -
Μαρία Κορομβόκη, η οποία, έπειτα από υπόδειξη του κ. Δοξιάδη, φρόντισε να
μαγνητοφωνήσει συνομιλίες με αντικείμενο το σχεδιαζόμενο έγκλημα, είτε μεταξύ
της ηθοποιού και των συνεργατών της, είτε μεταξύ της ίδιας και της Βάσιας Παναγοπούλου.

Οι απομαγνητοφωνημένες αυτές συνομιλίες αποκαλύπτουν κάθε λεπτομέρεια σχετικά
με τις προθέσεις της κατηγορουμένης ηθοποιού, τις οποίες επρόκειτο να
υλοποιήσουν οι συνεργάτες της. Αν και οι κατηγορίες τεκμηριώνονται από τις
καταθέσεις των μαρτύρων που θα εξεταστούν κατά την ακροαματική διαδικασία, η
πλευρά της πολιτικής αγωγής ­ σύμφωνα με πληροφορίες ­ θα προσπαθήσει να
πείσει το δικαστήριο να συμπεριλάβει στα αναγνωστέα έγγραφα και τις
απομαγνητοφωνημένες συνομιλίες.

Η μάρτυρας στην οποία θα επικεντρωθούν τα «πυρά» της υπεράσπισης είναι, για
ευνόητους λόγους, η Άννα - Μαρία Κορομβόκη. Η άλλοτε έμπιστη γραμματέας της
ηθοποιού, που όχι μόνο είχε παρευρεθεί σε οικονομική συναλλαγή της Βάσιας
Παναγοπούλου με τον Αντώνη Μαχαιρίδη, αλλά που του είχε παραδώσει και η ίδια
μέρος της αμοιβής του για την εκτέλεση της δολοφονίας του Απόστολου Δοξιάδη,
είναι το πρόσωπο το οποίο ανέτρεψε το σχεδιαζόμενο έγκλημα.

Ο φόβος της, μήπως μπλέξει και εκείνη, αφού γνώριζε και, έστω και άθελά της,
συμμετείχε στην προετοιμασία τής ανθρωποκτονίας, την ώθησαν στην αποκάλυψη του
σχεδίου στο υποψήφιο θύμα. Μόλις τεκμηριώθηκαν οι πληροφορίες της με τις
κασέτες που παρέδωσε στον κ. Δοξιάδη, εκείνος, διά του δικηγόρου του, πρότεινε
στην κ. Παναγοπούλου να του παραχωρήσει την επιμέλεια της 8χρονης κόρης τους,
Έμμας, υπό τον όρο να μην την καταδώσει στην Αστυνομία.

Μέσα στο καμαρίνι της, λίγο πριν αρχίσει η βραδινή παράσταση της 26ης Μαρτίου
1995, η Βάσια Παναγοπούλου, ταραγμένη, υπέγραψε το σχετικό ιδιωτικό
συμφωνητικό, με το οποίο αναγνώριζε στον κ. Δοξιάδη το δικαίωμα να ασκεί τη
γονική μέριμνα και την επιμέλεια της Έμμας. Η ηθοποιός ματαίωσε την παράσταση
που επρόκειτο να αρχίσει σε λίγο και στη συνέχεια παρέδωσε τη μικρή στον
πατέρα της.

Ο χρόνος κύλησε χωρίς προβλήματα, αφού και τα δύο μέρη κράτησαν τον λόγο τους.
Ώσπου η Βάσια Παναγοπούλου, εφησυχασμένη ίσως και πιστεύοντας πως ο πρώην
σύζυγός της είχε πλέον ξεχάσει, προσέφυγε στα δικαστήρια, διεκδικώντας την
Έμμα. Είχε κάνει το μοιραίο λάθος. Ο Απόστολος Δοξιάδης υπέβαλε μήνυση
εναντίον της και η συνταρακτική αυτή υπόθεση έπαψε να είναι το... μεγάλο
μυστικό που τους «ένωνε» έως τότε.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15860N172</ED>
<ID>
ID:163713

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N17&aa=2</URL></REF>


Article

<CATEGORY>vin06</CATEGORY>

 <H2>Εκστρατεία των Ποντίων για αναγνώριση της γενοκτονίας
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΤΗΝ ΑΝΑΓΝΩΡΙΣΗ από την διεθνή κοινότητα της συστηματικής γενοκτονίας με τη
συμμετοχή του επίσημου τουρκικού κράτους των 350.000 Ποντίων θα επιδιώξουν οι
ανά τον κόσμο Πόντιοι μετά τη λήξη του Τέταρτου Παγκόσμιου Συνεδρίου Ποντιακού
Ελληνισμού, που αρχίζει αύριο στη Θεσσαλονίκη.

«Θα κινητοποιήσουμε, σε συνεργασία με την ελληνική Πολιτεία, όλους τους
αναγκαίους μηχανισμούς για να τεθεί το θέμα στον ΟΗΕ. Απαιτούμε από την
τουρκική κυβέρνηση να αναγνωρίσει το λάθος της και από την διεθνή κοινότητα να
κάνει για τους Πόντιους ό,τι έκανε για τους Αρμενίους», τόνισε ο πρόεδρος της
οργανωτικής επιτροπής του συνεδρίου και δήμαρχος Καλαμαριάς, κ. Θρασύβουλος Λαζαρίδης.

Υπογράμμισε ακόμη ότι στα αποδεικτικά στοιχεία για τη γενοκτονία των Ποντίων,
που συγκέντρωσε ο καθηγητής του Πανεπιστημίου της Βιέννης κ. Ενεπεκίδης από τα
αρχεία του αυστριακού κράτους, προστίθενται τα συμπεράσματα ερευνών που θα
ανακοινωθούν στο συνέδριο.

Εκτός από το κεντρικό θέμα του συνεδρίου θα τεθούν θέματα στήριξης και
βοήθειας προς τον Ελληνισμό της Μαύρης Θάλασσας και των κρατών που προέκυψαν
από την τέως Σοβιετική Ένωση, αποκατάστασης των επαναπατρισθέντων Ποντίων,
ρόλου της Πόντιας γυναίκας, ενώ θα δημιουργηθεί και παγκόσμιο όργανο που θα
αναλάβει την υλοποίηση των αποφάσεων του συνεδρίου.

Το κόστος του πλησιάζει τα 70 εκατομμύρια δραχμές που καλύπτονται από χορηγίες
υπουργείων, τραπεζών, ιδιωτικών οργανισμών και του Δήμου Καλαμαριάς.

Στη διάρκειά του θα τιμηθούν επιφανείς Πόντιοι που διαπρέπουν στους τομείς
τους, ενώ θα πραγματοποιηθούν παράλληλα πολιτιστικές εκδηλώσεις.

Στο συνέδριο συμμετέχουν οκτώ από τις ένδεκα ποντιακές ομοσπονδίες ανά τον
κόσμο, καθώς οι υπόλοιπες θεώρησαν ότι έπρεπε να προηγηθεί η οργανωτική
ανασυγκρότηση των ομοσπονδιών. Μ' αυτόν το στόχο πρόκειται να γίνει νέο
συνέδριο τον Σεπτέμβριο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15860N173</ED>
<ID>
ID:163751

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N17&aa=3</URL></REF>


Article

<CATEGORY>vin06</CATEGORY>

 <H5>ΜΕ ΔΑΚΡΥΑ ΑΚΟΥΣΕ ΤΗΝ ΑΠΟΦΑΣΗ Ο ΚΑΤΗΓΟΡΟΥΜΕΝΟΣ
</H5><H2>Οι ένορκοι αθώωσαν τον Ρωχάμη
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Λίγο πριν από το τέλος.

Ο Βαγγέλης Ρωχάμης ελπίζει, αλλά δεν πιστεύει πως θα αθωωθεί

Η ειλικρινής στάση του Βαγγέλη Ρωχάμη, σε συνδυασμό με την παντελή έλλειψη
επιβαρυντικών στοιχείων για την κατηγορία της απόπειρας ανθρωποκτονίας εις
βάρος αστυνομικών, που του απέδιδαν, συνέβαλαν στην αθώωση του, συνηθισμένου
πλέον στις καταδίκες, κρατουμένου.

ΟΙ ΤΕΣΣΕΡΙΣ ένορκοι που μετείχαν στη σύνθεση του Μεικτού Ορκωτού Δικαστηρίου
της Αθήνας δεν πείστηκαν πως το μοναδικό επιβαρυντικό στοιχείο ­ ένα αποτύπωμα
του Ρωχάμη στο αυτοκίνητο στο οποίο έμπαινε συχνά ­ ήταν ικανό να συντελέσει
στην καταδίκη του, τη στιγμή που ούτε οι αστυνομικοί δεν ήταν βέβαιοι πως
αυτός ήταν ο δράστης.

Η εκφώνηση της αθωωτικής απόφασης, που ελήφθη κατά πλειοψηφία (4-3), προκάλεσε
δάκρυα χαράς στον Βαγγέλη Ρωχάμη, ο οποίος προηγουμένως δεν έκρυψε τη
συγκίνησή του, όταν η συνήγορός, κ. Φωτεινή Βερνέζη, αγορεύοντας, τον
χαρακτήρισε «μπαλαντέρ», που η Ασφάλεια του φορτώνει όποια πράξη κρίνει πως
του «πάει».

Στον Γ. Σταθόπουλο, οδηγό του αυτοκινήτου, το δικαστήριο επέβαλε ποινή
κάθειρξης 10 χρόνων και 4 μηνών, για απλή συνέργεια στις απόπειρες
ανθρωποκτονίας, σε έκρηξη, καθώς και για πλαστογραφία άδειας οδήγησης. Η
συγκεκριμένη υπόθεση αφορούσε τη ρίψη χειροβομβίδων εναντίον του πληρώματος
περιπολικού από τον συνοδηγό του καταδιωκόμενου αυτοκινήτου, που οδηγούσε ο Γ.
Σταθόπουλος. Το περιστατικό συνέβη στις 26 Απριλίου 1995, στα Σεπόλια, και
αρχικά εξηγήθηκε ως τρομοκρατική ενέργεια. Στη συνέχεια, μετά τη σύλληψη του
Σταθόπουλου, αποδόθηκε στον τότε δραπέτη Ρωχάμη, παρά το γεγονός ότι ο
Σταθόπουλος κατονόμασε ως δράστη τον Βασ. Βαρσάλο ή Βασσάλο.

Λίγη ώρα νωρίτερα, η εισαγγελέας της έδρας, κ. Φανή Κοντοθανάση, εμφανίστηκε
αμείλικτη εναντίον των δύο κατηγορουμένων, ζητώντας από το δικαστήριο να αρθεί
στο ύψος των περιστάσεων και να τους κρίνει ενόχους χωρίς κανένα ελαφρυντικό.
«Δεν μου έμεινε καμία αμφιβολία», τόνισε η εισαγγελική λειτουργός, «ότι ο
συνοδηγός, αυτός που πέταξε τις χειροβομβίδες και πυροβόλησε εναντίον του
πληρώματος του περιπολικού που τους καταδίωκε, ήταν ο Ρωχάμης».

Το γεγονός ότι οι ίδιοι οι αστυνομικοί, που φέρονται ως παρ' ολίγον θύματα των
δύο κατηγορουμένων, δεν ήταν σε θέση ­ καταθέτοντας στο δικαστήριο ­ να
αναγνωρίσουν στο πρόσωπο του Ρωχάμη τον δράστη, η κ. Κοντοθανάση το
αντιπαρήλθε, λέγοντας: «Απόδειξη με μαθηματική ακρίβεια δεν μπορείτε να έχετε.
Έχετε όμως στοιχεία, όπως το αποτύπωμά του στο αυτοκίνητο».

Ωστόσο, οι συνήγοροι υπεράσπισης των κατηγορουμένων, κ. Φωτεινή Βερνέζη και κ.
Νίκος Γαλάνης, οι οποίοι αγόρευσαν αμέσως μετά, επισήμαναν τις ουσιαστικές
παραλείψεις της Αστυνομίας, αφού όχι μόνο δεν κρίθηκε σκόπιμο να
πραγματοποιηθεί δακτυλοσκοπική εξέταση στις περόνες των χειροβομβίδων ­ οπότε
δεν θα υπήρχε αμφιβολία για την ταυτότητα του δράστη ­ αλλά ούτε καν
εξετάστηκαν ως μάρτυρες οι αστυνομικοί που επέβαιναν σε άλλο περιπολικό, το
οποίο ακολουθούσε το πρώτο. Βεβαίως, οι δύο συνήγοροι αναφέρθηκαν εκτενώς στις
αντιφάσεις στις οποίες έχουν περιπέσει οι βασικοί μάρτυρες αστυνομικοί, οι
οποίοι στις καταθέσεις τους αναφέρονται ακόμη και σε άλλου τύπου και χρώματος
αυτοκίνητο και όχι στα χαρακτηριστικά του οχήματος που χρησιμοποίησαν οι δράστες.

Όσον αφορά το πρόσωπο, που, σύμφωνα με την ομολογία του Γ. Σταθόπουλου,
καθόταν δίπλα του και έριχνε τις χειροβομβίδες στους αστυνομικούς, η
εισαγγελέας έκρινε ανυπόστατο αυτόν τον ισχυρισμό, αποδίδοντάς τον στην
αλληλεγγύη του Σταθόπουλου προς τον Ρωχάμη. Μάλιστα, η κ. Κοντοθανάση δήλωσε
στο δικαστήριο πως από την έρευνα της εισαγγελίας δεν προέκυψε πως κάποιος
Βασίλης Βαρσάλος κρατήθηκε σε ελληνικές φυλακές, ενώ η κ. Βερνέζη κατέθεσε
βεβαίωση των φυλακών, σύμφωνα με την οποία ο Βασίλης Βαρσάλος ή Βασσάλος του
Τζώρτζη, υπήρξε κρατούμενος εκεί το διάστημα που επικαλείται ο Σταθόπουλος.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15860N181</ED>
<ID>
ID:163662

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N18&aa=1</URL></REF>


Article

<CATEGORY>vin06</CATEGORY>

 <H2>«Ο καλός γιατρός είναι αυτός που κάνει μικρά σφάλματα»
</H2>
ΤΑ ΚΕΙΜΕΝΑ του Ιπποκράτη, του πατέρα της Ιατρικής, ξαναβγαίνουν στην
επιφάνεια, περισσότερο επίκαιρα από ποτέ άλλοτε.

Είκοσι χρόνια δουλειάς και πάθους από τον γιατρό Πάνο Δ. Αποστολίδη είχαν ως
αποτέλεσμα ένα εντυπωσιακό έργο, που συμπυκνώνεται σε έναν τόμο 880 σελίδων
και περιέχει 12.000 λήμματα, από τα οποία τα 5.500 είναι καθ' αυτό ιατρικές
λέξεις. «Ο Ιπποκράτης», λέει ο κ. Αποστολίδης, που έχει στο ενεργητικό του
μιαν ακόμη έκδοση, τα «Ιατρικά του Αριστοφάνη», «είναι ο μοναδικός γιατρός της
αρχαιότητας, που ανέφερε στα έργα του για θανάτους ασθενών του ή για την
αδυναμία του, ελλείψει "μέσων και φαρμάκων"». Και διδάσκει ότι «ο καλός
γιατρός είναι όχι ο αλάνθαστος, αλλά αυτός που κάνει μικρά σφάλματα».

Μια μεγάλη αγωνία του Ιπποκράτη, που μοιάζει πολύ με τη σημερινή αγωνία
αρκετών επιστημόνων, ήταν να προσδιορίσει τα όρια και τις δυνατότητες της Ιατρικής.

«Αλλά και ως γιατρός, ο Ιπποκράτης έζησε την αγωνία των ασθενών του», είπε,
παρουσιάζοντας το «Ερμηνευτικό Λεξικό πασών των λέξεων του Ιπποκράτη»
(Εκδόσεις Γαβριηλίδης), ο κ. Αποστολίδης.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15860N191</ED>
<ID>
ID:163663

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N19&aa=1</URL></REF>


Article

<CATEGORY>vin06</CATEGORY>

 <H5>ΤΡΙΠΛΑΣΙΑΣΤΗΚΑΝ ΣΕ 15 ΧΡΟΝΙΑ ΤΑ ΚΡΟΥΣΜΑΤΑ
</H5><H2>Θερίζει το παιδικό άσθμα
</H2>
Έξι στα εκατό Ελληνόπουλα πάσχουν από παιδικό άσθμα, γεγονός που το καθιστά τη
συχνότερη χρονία νόσο της παιδικής ηλικίας. Επιπλέον, τα τελευταία 15-20
χρόνια παρατηρείται αυξητική τάση στη συχνότητά του. Έτσι, από το 1978 έως το
1991 τα κρούσματα στα Ελληνόπουλα ηλικίας 8 έως 9 ετών τριπλασιάσθηκαν.ΑΥΤΑ
αναφέρθηκαν χθες, μεταξύ άλλων, σε συνέντευξη Τύπου που διοργανώθηκε από την
Παιδιατρική Εταιρεία, επ' ευκαιρία του δορυφορικού συμποσίου που
πραγματοποιείται στο πλαίσιο του 35ου Πανελληνίου Παιδιατρικού Συνεδρίου.

Όπως είπε ο ειδικός αλλεργιολόγος κ. Ιωσήφ Αναγνωστάκης, επιστημονικός
συνεργάτης της κλινικής Ω.Ρ.Λ. του Πανεπιστημίου Αθηνών, οι βασικές αιτίες
αυξήσεως των κρουσμάτων άσθματος είναι ο σύγχρονος δυτικός τρόπος ζωής, δηλαδή
η αυξημένη ατμοσφαιρική (λόγω αυτοκινήτων και εργοστασίων) και ενδοοικιακή
(λόγω καπνίσματος) ρύπανση, ο μεγαλύτερος συγχρωτισμός στα αστικά κέντρα, που
έχει ως επακόλουθο να μεταδίδονται ευκολότερα οι ιογενείς λοιμώξεις του
αναπνευστικού, και η ύπαρξη περισσοτέρων αλλεργιογόνων απ' όσα παλαιότερα.

Ο κ. Ανδρέας Κωνσταντόπουλος, αντιπρόεδρος της Παιδιατρικής Εταιρείας,
εξάλλου, τόνισε ότι η κρίσιμη ηλικία εμφάνισης ιογενών λοιμώξεων του
αναπνευστικού είναι η ηλικία των 4 ετών.

Για την πρόληψη του άσθματος, τέλος, έχει αρχίσει μια πολυκεντρική μελέτη με
το γνωστό αντιισταμινικό φάρμακο λοραταδίνη, για το οποίο διαπιστώθηκε ότι
εμποδίζει τη μετάδοση των ιογενών λοιμώξεων του αναπνευστικού, οπότε ίσως
καταστεί δυνατόν να χρησιμοποιηθεί για την πρόληψη του άσθματος, δηλαδή την
μείωση των κρουσμάτων και της βαρύτητας των συμπτωμάτων.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15860N192</ED>
<ID>
ID:163714

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N19&aa=2</URL></REF>


Article

<CATEGORY>vin06</CATEGORY>

 <H2>Ριζικές αλλαγές στο νομοσχέδιο για την υγεία
</H2>
ΓΙΑ ΤΙΣ μεταρρυθμίσεις που εισάγει το νέο νομοσχέδιο για την υγεία μίλησε χθες
ο υπουργός Υγείας και Πρόνοιας, κ. Κώστας Γείτονας, στη Διαρκή Κοινοβουλευτική Επιτροπή.

Όπως είπε ο κ. Γείτονας, οι μεταρρυθμίσεις αφορούν τα δικαιώματα των ασθενών,
την οργάνωση των υπηρεσιών δημόσιας υγείας, τον θεσμό του σχολιάτρου, καθώς
και τον συντονισμό της παροχής υπηρεσιών υγείας μεταξύ του ΕΣΥ και των
ασφαλιστικών οργανισμών και ταμείων. Ακόμα, το νομοσχέδιο ρυθμίζει θέματα
οργανώσεως, διοικήσεως και χρηματοδοτήσεως των μονάδων του ΕΣΥ, εισάγει τον
θεσμό του μάνατζερ, και μεταρρυθμίζει το σύστημα χρηματοδοτήσεως με τον
συνολικό ετήσιο κλειστό προϋπολογισμό. Επιπλέον, ενισχύει τον ρόλο των
νοσοκομειακών συγκροτημάτων και θεσπίζει πρώτη φορά δημόσιες διαδικασίες
εγκρίσεως των προέδρων των νοσοκομείων. Τέλος, αναβαθμίζει την πρωτοβάθμια
φροντίδα στην ύπαιθρο και δίνει προτεραιότητα στη δημιουργία δικτύων
πρωτοβάθμιας φροντίδας, εισάγοντας επίσης τον θεσμό του οικογενειακού ιατρού.
Ο κ. Γείτονας ζήτησε την ψήφιση του νομοσχεδίου απ' όλα τα κόμματα, δηλώνοντας
κατηγορηματικά ότι καθ' όλο το διάστημα έως την ψήφιση του νομοσχεδίου από τη
Βουλή θα είναι διατεθειμένος να δεχθεί συγκεκριμένες προτάσεις, οι οποίες θα
συμπληρώνουν και θα βελτιώνουν το νομοσχέδιο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15860N193</ED>
<ID>
ID:163752

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N19&aa=3</URL></REF>


Article

<CATEGORY>vin06</CATEGORY>

 <H5>ΤΙ ΑΛΛΑΖΕΙ ΚΑΙ ΓΙΑΤΙ ΣΤΟΝ ΧΩΡΟ ΤΩΝ ΑΕΡΟΜΕΤΑΦΟΡΩΝ
</H5><H5>«Γέρασε» στα 30 του χρόνια
</H5><H2>Πτήση στο μέλλον
</H2>
Σε νέα τροχιά έχουν μπει από τον περασμένο Απρίλιο οι αερομεταφορές στην
Ευρώπη. Η πλήρης απελευθέρωσή τους και η αύξηση του ανταγωνισμού οδηγεί τις
περισσότερες αεροπορικές εταιρείες σε νέα... μονοπάτια, αλλά και σε «πόλεμο
των αιθέρων».

ΜΕΣΑ από τη σύναψη συμμαχιών, την παροχή νέων υπηρεσιών και προϊόντων και την
αναβάθμιση του στόλου τους, οι αερομεταφορείς, ανάμεσά τους και η Ολυμπιακή
Αεροπορία, προσπαθούν όχι μόνο να κρατήσουν το μερίδιο της αγοράς που είχαν
πριν από την απελευθέρωση, αλλά και να το αυξήσουν. Τα επιτελεία των εταιρειών
δουλεύουν μέρα νύχτα, με σκοπό να προσελκύσουν το επιβατικό κοινό,
προσφέροντάς του μια σειρά κινήτρων ­ οικονομικών, λειτουργικών ακόμα και αισθητικών.

Τον «χορό» των αλλαγών σέρνουν οι μεγάλοι αερομεταφορείς της Ευρώπης,
αναγκάζοντας και τους μικρότερους να ακολουθήσουν. Μόλις προχθές, η British
Airways, μια από τις μεγαλύτερες αεροπορικές εταιρείες στον κόσμο, ανακοίνωσε
ότι αλλάζει πρόσωπο, χρησιμοποιώντας ακόμα και καινούργιο λογότυπο. Δεκαπέντε
από τα 308 αεροσκάφη που διαθέτει έχουν ήδη μεταβληθεί σε ιπτάμενες
πινακοθήκες, αφού στις ουρές τους, καλλιτέχνες από ολόκληρο τον κόσμο έχουν
αποτυπώσει τις ζωγραφικές τους δημιουργίες.

ΣΤΟ ΣΠΙΤΙ

Πέρα, όμως, από την αισθητική αλλαγή, η εταιρεία σχεδιάζει την αγορά 29
καινούργιων αεροσκαφών, μεταξύ των οποίων και εννιά υπερσύγχρονων Μπόινγκ 777.
Επίσης, στους στόχους της Β.Α. είναι η δημιουργία ενός παγκόσμιου ταξιδιωτικού
φορέα, που θα προσφέρει οτιδήποτε έχει σχέση με την έννοια «ταξίδι», από
αεροπορικά εισιτήρια έως υπηρεσίες χρηματοοικονομικής φύσεως. Άλλωστε, είναι
από τις πρώτες εταιρείες που προσφέρουν, ακόμα και στους Έλληνες ταξιδιώτες,
τη δυνατότητα παράδοσης των αεροπορικών εισιτηρίων στο σπίτι, με ένα απλό τηλεφώνημα.

Την ίδια στιγμή, στα σκαριά βρίσκεται η μεγάλη συμμαχία της εταιρείας με την
American Airlines, η οποία έχει θορυβήσει ολόκληρο τον χώρο των αερομεταφορών.
Σημειώνεται ότι πρόσφατα ο πρόεδρος της Virgin Atlantic, κ. Ρίτσαρντ Μπράνσον,
είχε δηλώσει ότι αν προχωρήσει η συγκεκριμένη συμφωνία, το 80% των
υπερατλαντικών πτήσεων θα περάσει σε αυτούς τους δύο αερομεταφορείς.

ΣΥΜΜΑΧΙΕΣ

Στην Κεντρική Ευρώπη, ένας άλλος μεγάλος αερομεταφορέας, η γερμανική
Lufthansa, προχωρεί σε συμμαχίες, που θα την καταστήσουν μεγάλη δύναμη σε
ολόκληρο τον κόσμο. Πρόσφατα ανακοίνωσε τη δημιουργία της Σταρ Αλιάνς ­
Συμμαχία Αστέρων ­, ενός ολοκληρωμένου παγκόσμιου δικτύου αερομεταφορών, στο
οποίο μετέχουν ακόμα η United Airlines, η SAS, η Thai Airways και η Air
Canada. Οι επιβάτες των πτήσεων της Σταρ Αλιάνς έχουν τη δυνατότητα να
συγκεντρώνουν και να εξαγοράζουν μίλια, μέσω του ανταποδοτικού προγράμματος
της κάθε εταιρείας.

Η συμμαχία, που διαθέτει στόλο 1.334 αεροσκαφών και πετάει σε 578 προορισμούς
σε 106 χώρες, υπόσχεται μέσα στους επόμενους μήνες να προσφέρει και άλλα
πλεονεκτήματα στους πελάτες της, όπως: πρόσβαση σε περισσότερους προορισμούς,
απλοποιημένη διαδικασία έκδοσης εισιτηρίων και κρατήσεων, βολικότερες
ανταποκρίσεις και καλύτερες υπηρεσίες στο έδαφος.

Στο μεταξύ, η Lufthansa αναζητά franchise συνεργάτες σε χώρες όπως η Γαλλία, η
Ισπανία και η Ιταλία, για τη δημιουργία ενός ευρωπαϊκού δικτύου Team
Lufthansa, χωρίς να πετά η ίδια η εταιρεία στους προορισμούς αυτούς.

ΝΕΕΣ ΓΡΑΜΜΕΣ

Η Ολυμπιακή Αεροπορία, από την πλευρά της, σε μια προσπάθεια να αντιμετωπίσει
τον σκληρό ανταγωνισμό, προχωρεί στο άνοιγμα νέων γραμμών, στη σύναψη
συμμαχιών με άλλες εταιρείες και σχεδιάζει την ανανέωση του στόλου της. Ήδη
ξεκίνησαν οι νέες πτήσεις προς τη Μόσχα και την Μπανγκόκ, ενώ σύντομα θα
εγκαινιαστεί μια καινούργια γραμμή προς τη Βουδαπέστη (22 Ιουνίου). Ακόμα, η
Ο.Α. προχώρησε σε συνεργασίες με τις αεροπορικές εταιρείες VASP (βραζιλιάνικη)
προς Ρίο και Σάο Πάολο και με τη Swissair στο δρομολόγιο Θεσσαλονίκη - Ζυρίχη.
Συνεργασίες έχουν συμφωνηθεί ακόμα με την Aerosweet στη γραμμή Αθήνα - Κίεβο,
με την Balkan στο δρομολόγιο Αθήνα - Σόφια και με τη Malev από την Αθήνα προς
τη Βουδαπέστη.

Σύντομα η Ο.Α. θα προσφέρει και το πρόγραμμα «frequent flyer», με το οποίο ο
επιβάτης κερδίζει δωρεάν εισιτήρια, συγκεντρώνοντας κάποιον αριθμό μιλίων.
Στον ευρωπαϊκό χώρο, μεταξύ των συμμαχιών που ξεχωρίζουν είναι αυτή της
Swissair με την Delta Airlines, τη Singapore Airlines και την Austrian
Airlines. Σημειώνεται ότι η Swissair έχει εξαγοράσει και το 49,5% της Sabena.
Συμφωνία συνεργασίας υπέγραψαν πρόσφατα η Virgin Atlantic και η αμερικανική
Continental Airlines. Οι δύο εταιρείες σχεδιάζουν να αυξήσουν τη συχνότητα των
υπερατλαντικών δρομολογίων.

ΕΚΤΟΣ λειτουργίας έχει τεθεί από προχθές ο ηλεκτρονικός πίνακας οπτικών
αγγελιών των πτήσεων του Ανατολικού Αεροδρομίου του Ελληνικού, λόγω σοβαρής
βλάβης. Ο πίνακας, που συμπλήρωσε 30 χρόνια ζωής, σύμφωνα με τους
ηλεκτρονικούς του αεροδρομίου, δύσκολα μπορεί να επισκευαστεί, καθώς η
κατασκευάστρια εταιρεία δηλώνει ότι δεν υπάρχουν πλέον τα απαραίτητα ανταλλακτικά.

Σημειώνεται ότι το επιβατικό κοινό, προκειμένου να ενημερωθεί για τις
αναχωρήσεις και τις αφίξεις των πτήσεων, αναγκάζεται να απευθύνεται στα
γραφεία πληροφοριών του αεροδρομίου. Η Υπηρεσία Πολιτικής Αεροπορίας ήδη έχει
προχωρήσει σε διαγωνισμό για την προμήθεια σύγχρονου συστήματος οπτικών
αγγελιών των πτήσεων, το οποίο θα εγκατασταθεί στο Αεροδρόμιο του Ελληνικού,
καθώς και σε άλλα 18 αεροδρόμια, μέσα στο προσεχές δίμηνο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15860N201</ED>
<ID>
ID:163664

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N20&aa=1</URL></REF>


Article

<CATEGORY>vin06</CATEGORY>

 <H5>ΑΜΟΙΒΕΣ ΠΟΥ ΦΘΑΝΟΥΝ ΤΑ 550 ΕΚΑΤ. ΔΡΧ. ΓΙΑ ΟΣΟΥΣ ΔΩΣΟΥΝ ΠΛΗΡΟΦΟΡΙΕΣ ΠΟΥ ΘΑ
ΟΔΗΓΗΣΟΥΝ ΣΕ ΣΥΛΛΗΨΗ ΚΑΙ ΚΑΤΑΔΙΚΗ
</H5><H2>Οι ΗΠΑ επικήρυξαν τη 17Ν
</H2>
Νέα επικήρυξη. Οι ΗΠΑ προσφέρουν αμοιβή και προστασία σε όσους δώσουν
συγκεκριμένες πληροφορίες

Με χρηματικές αμοιβές που φθάνουν τα δύο εκατομμύρια δολάρια (περίπου 550
εκατομμύρια δρχ.) επανέρχεται η αμερικανική κυβέρνηση σε όσους δώσουν
πληροφορίες για την τρομοκρατία στη χώρα μας, που θα οδηγήσουν στη σύλληψη και
καταδίκη ατόμων ή ομάδων που έχουν προβεί σε τρομοκρατικές ενέργειες εναντίον
Αμερικανών πολιτών ή αμερικανικών περιουσιακών στοιχείων.ΑΥΤΟ αναφέρεται σε
χθεσινοβραδινή ανακοίνωση της Αμερικανικής Υπηρεσίας Πληροφοριών (USIS) της
πρεσβείας των ΗΠΑ στην Αθήνα. Η έκκληση προς τον ελληνικό λαό, όπως τονίζεται
στην ανακοίνωση, γίνεται στα πλαίσια της προσπάθειας να δοθούν συγκεκριμένες
πληροφορίες για την τρομοκρατία μέσω του Προγράμματος Αμοιβών κατά της
Τρομοκρατίας. Με το ίδιο Πρόγραμμα, σε όσους δώσουν σημαντικές πληροφορίες
καθώς και στα μέλη των οικογενειών τους η κυβέρνηση των ΗΠΑ μπορεί να
προσφέρει και προστασία της ταυτότητάς τους και πιθανή αλλαγή τόπου διαμονής.

Η πρεσβεία και η κυβέρνηση των ΗΠΑ ζητούν από τα πρόσωπα που ενδεχομένως
κατέχουν πληροφορίες για προηγούμενες ή μελλοντικές πράξεις τρομοκρατίας να
επικοινωνήσουν μαζί τους στην Ελλάδα ή στις ΗΠΑ. Δίνονται συγκεκριμένες
διευθύνσεις και τηλέφωνα με τα οποία μπορούν να επικοινωνήσουν όσοι έχουν
πληροφορίες για τρομοκρατικές επιθέσεις εναντίον Αμερικανών, ενώ δίνονται και
τα στοιχεία με τα οποία μπορούν να επικοινωνήσουν όσοι έχουν ντοκουμέντα μέσω
του Ίντερνετ.

Δεν είναι η πρώτη φορά στη χώρα μας που η Αμερικανική Υπηρεσία Πληροφοριών
προσφέρει τεράστια ποσά σε όσους δώσουν συγκεκριμένες πληροφορίες για την
εξάρθρωση της τρομοκρατίας και ειδικότερα πληροφορίες που αφορούν επιθέσεις
κατά αμερικανικών στόχων.

Η πρώτη επικήρυξη είχε γίνει το 1984 με 250.000 δολάρια και το πόσον αυτό είχε
διπλασιασθεί το 1990. Το 1991 η αμερικανική κυβέρνηση επανήλθε και ανέβασε την
επικήρυξη για τους τρομοκράτες που είχαν δράσει εναντίον αμερικανικών στόχων
στη χώρα μας στα δύο εκατομμύρια δολάρια. Παράλληλα, η αμερικανική κυβέρνηση
θέλοντας να χτυπήσει τη διεθνή τρομοκρατία που στρεφόταν εναντίον αμερικανικών
στόχων προχώρησε σε μια άλλη επικήρυξη των τρομοκρατών με τέσσερα εκατομμύρια
δολάρια μέσω του Ίντερνετ. Στην επικήρυξη αυτή μετείχαν και τέσσερις
αεροπορικές εταιρείες.

Η εκστρατεία αυτή της αμερικανικής κυβέρνησης που επανέρχεται με την επικήρυξη
των δύο εκατομμυρίων δολαρίων θα συνεχισθεί, σύμφωνα με πληροφορίες, και τις
επόμενες ημέρες με πληρωμένες καταχωρίσεις στις κυριακατικες εφημερίδες.
Σύμφωνα με τις ίδιες πληροφορίες, η καταχώριση θα εικονογραφείται με μια
βαλίτσα γεμάτη με δεσμίδες δολαρίων.

Αξίζει, πάντως, να σημειωθεί ότι σε τρομοκρατικές ενέργειες που έγιναν τα
τελευταία 22 χρόνια στην Ελλάδα δολοφονήθηκαν τέσσερις Αμερικανοί, οι Ρίτσαρντ
Γουέλτς, Τζωρτζ Τσάντες, Γουίλιαμ Νόρντιν και Ρόναλντ Στιούαρτ, ενώ
τραυματίσθηκαν άλλοι 28 Αμερικανοί. Επίσης υπάρχει και μία επίθεση με ρουκέτα
από τη 17Ν κατά της αμερικανικής πρεσβείας τον Φεβρουάριο του 1996.

Όπως αναφέρεται στην ανακοίνωση της USIS, το Πρόγραμμα Αμοιβών κατά της
Τρομοκρατίας έχει αποδειχθεί ένα αποτελεσματικό όπλο στη μάχη κατά της
τρομοκρατίας. Από το 1991 έχουν διατεθεί μέσω του Προγράμματος περισσότερα από
πέντε εκατομμύρια δολάρια για περισσότερες από 20 υποθέσεις σε άτομα τα οποία
έδωσαν αξιόπιστες πληροφορίες βάσει των οποίων τρομοκράτες κλείσθηκαν στη
φυλακή ή αποσοβήθηκαν τρομοκρατικές ενέργειες.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15860N211</ED>
<ID>
ID:163665

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N21&aa=1</URL></REF>


Article

<CATEGORY>vin06</CATEGORY>

 <H2>Εξέφρασαν επιφυλάξεις για το συνταξιοδοτικό
</H2>
ΤΕΣΣΕΡΙΣ βουλευτές του ΠΑΣΟΚ εξέφρασαν σοβαρές επιφυλάξεις για το
συνταξιοδοτικό νομοσχέδιο που συζητήθηκε χθες το πρωί στην Ολομέλεια της
Βουλής, ενώνοντας τις αντιρρήσεις τους με τις έντονες αντιδράσεις της
αντιπολίτευσης. Το νομοσχέδιο ­ που αφορά τις συντάξεις κοινωνικών ομάδων,
όπως οι στρατιωτικοί και οι δικαστές ­ δέχθηκε τα πυρά του Αν. Πεπονή, του Κ.
Σπυριούνη, του Π. Κουρουμπλή και του Μ. Γικόνογλου, οι οποίοι για
διαφορετικούς λόγους εξέφρασαν επιφυλάξεις. Ο Αν. Πεπονής διατύπωσε
επιφυλάξεις για την διάταξη που αναγκάζει τους δικαστικούς να επιστρέψουν
μέρος των ποσών που έλαβαν με δικαστικές αποφάσεις. Οι κ.κ. Σπυριούνης και
Γικόνογλου είχαν ενστάσεις για τις χαμηλές αυξήσεις στους αξιωματικούς «που
έχουν αρνητικές επιπτώσεις στο ηθικό τους». Όσο για τον κ. Κουρουμπλή ζήτησε
αυξήσεις 20% στα επιδόματα των ατόμων με ειδικές ανάγκες.

Ο υφυπουργός Οικονομικών, Νίκος Χριστοδουλάκης, υπεραμύνθηκε των διατάξεων του
νομοσχεδίου και για το συγκεκριμένο θέμα των αυξήσεων στους αξιωματικούς
δήλωσε ότι φέτος θα λάβουν αυξήσεις 8%, οι οποίες, με την ολοκλήρωση της
εφαρμογής των διατάξεων του νομοσχεδίου, θα φτάσουν στο 16%.

Το νομοσχέδιο ψηφίσθηκε επί της αρχής από το ΠΑΣΟΚ, ενώ το καταψήφισαν Ν.Δ.,
ΚΚΕ, ΣΥΝ και ΔΗΚΚΙ.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15860N212</ED>
<ID>
ID:163715

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N21&aa=2</URL></REF>


Article

<CATEGORY>vin06</CATEGORY>

 <H2>Ζήτησε βίαιη προσαγωγή της Κ. Βελλίδη
</H2>
ΤΗ ΒΙΑΙΗ προσαγωγή της εκδότριας Κατερίνας Βελλίδη στα δικαστήρια διέταξε χθες
ο β' ειδικός ανακριτής της Θεσσαλονίκης, ύστερα από την άρνησή της να
καταθέσει σχετικά με υπόθεση παράνομης πώλησης οικοπέδου για την οποία
διώκεται. Σύμφωνα με μηνυτήρια αναφορά που κατέθεσαν στην Εισαγγελία τον
περασμένο Ιανουάριο εργαζόμενοι στον δημοσιογραφικό οργανισμό «Ι.Κ. Βελλίδης»,
η Κ. Βελλίδη πούλησε τον Φεβρουάριο του 1996 οικόπεδο στη Θέρμη Θεσσαλονίκης,
αξίας 60 εκατ. δρχ. Το οικόπεδο, στο οποίο επρόκειτο να ανεγερθεί
καρδιοχειρουργικό κέντρο, αποτελούσε, όπως σημειώνεται στη μήνυση των
εργαζομένων, περιουσιακό στοιχείο του δημοσιογραφικού οργανισμού και η
εκδότρια θα έπρεπε να εξασφαλίσει την έγκριση των μελών του Διοικητικού του
Συμβουλίου, όπως ορίζει ο νόμος. Στο μεταξύ, στις 30 Ιουνίου, αναμένεται να
εκδικαστούν στο Μονομελές Πρωτοδικείο Θεσσαλονίκης εννέα συνολικά υποθέσεις με
κατηγορούμενη την ίδια για μη καταβολή εισφορών σε ασφαλιστικά ταμεία.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15860N213</ED>
<ID>
ID:163753

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N21&aa=3</URL></REF>


Article

<CATEGORY>vin06</CATEGORY>

 <H2>Ιερείς χωρίς ράσα
</H2>
ΤΟ ΔΙΚΑΙΩΜΑ να μη φορούν τα ράσα οι ιερείς που είναι παντρεμένοι, καθώς και
εκείνοι που διδάσκουν στα σχολεία, ήταν ένα από τα θέματα που τέθηκαν στη
χθεσινή συνέντευξη Τύπου του νέου Δ.Σ. του Ιερού Συνδέσμου Κληρικών Ελλάδος.
Ακόμα αναφέρθηκαν στην εκλογή μητροπολιτών απευθείας από τον λαό και τον κλήρο
και όχι μόνο από την Ιεραρχία.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15860N214</ED>
<ID>
ID:163780

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N21&aa=4</URL></REF>


Article

<CATEGORY>vin06</CATEGORY>

 <H2>Ψήφισε το 1/3 των ταξιτζήδων
</H2>
ΜΟΛΙΣ 3.303 από τους 11.500 ταξιτζήδες - μέλη του Σωματείου Αυτοκινητιστών
Ταξί Αθηνών (ΣΑΤΑ) ψήφισαν για την ανάδειξη νέας διοίκησης στο σωματείο.

Τα αποτελέσματα: Η παράταξη ΔΑΚ - ΜΜΕ πήρε 1.291 ψήφους, ποσοστό 43,63% και 8
έδρες. Η παράταξη Ενιαίο Ενωτικό - Τομή πήρε 673 ψήφους, ποσοστό 22,7% και 4
έδρες. Η ΠΑΣΚΕΤ πήρε 467 ψήφους, ποσοστό 15,78% και 3 έδρες. Η Ενωτική
Προοδευτική Συνεργασία πήρε 425 ψήφους, ποσοστό 14,36% και 3 έδρες, και η
παράταξη Νέες Δυνάμεις πήρε 403 ψήφους, ποσοστό 13,62% και 2 έδρες.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15860N215</ED>
<ID>
ID:163798

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N21&aa=5</URL></REF>


Article

<CATEGORY>vin06</CATEGORY>

 <H2>Πιπεργιάς - Κουλούρης θέτουν θέμα για τη μονάδα της Φλώρινας
</H2>
ΔΥΟ ΒΟΥΛΕΥΤΕΣ του ΠΑΣΟΚ, οι κύριοι Δ. Πιπεργιάς και Κ. Κουλούρης, θέτουν θέμα
για «τη σύμβαση ανάθεσης κατασκευής της θερμοηλεκτρικής μονάδας στη Φλώρινα».

Και οι δύο ζητούν να κατατεθούν στη Βουλή όλα τα σχετικά έγγραφα, ακόμη και
σειρά πρακτικών των συνεδριάσεων του Δ.Σ. της ΔΕΗ.

Ο πρώτος, όμως, ο κ. Πιπεργιάς, αφήνει υπαινιγμούς κατά της υπουργού
Ανάπτυξης, κ. Βάσως Παπανδρέου, κάνοντας λόγο για «προσπάθεια να αναλάβουν
ευθύνες ­ που δεν έχουν ­ οι βουλευτές». Και αυτό, γιατί γίνεται «προσπάθεια
να κυρωθεί η σύμβαση της Φλώρινας από τη Βουλή, τη στιγμή που η απευθείας
ανάθεση έχει κυρωθεί νομοθετικά».

«Γίνεται προσπάθεια να απαλλαγούν των όποιων ευθυνών τους όσοι χειρίσθηκαν την
υπόθεση», υποστηρίζει.

Και προσθέτει με έμφαση: «Η πεποίθησή μου είναι ότι η μονάδα της Φλώρινας
μπορεί να κατασκευασθεί με σημαντικά χαμηλότερο τίμημα. Το σημερινό τίμημα
είναι υπερβολικό».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15860N216</ED>
<ID>
ID:163809

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N21&aa=6</URL></REF>


Article

<CATEGORY>vin06</CATEGORY>

 <H5>ΣΙΩΠΗΛΟΣ ΣΤΟ ΕΔΩΛΙΟ ΤΟΥ ΕΦΕΤΕΙΟΥ, Ο ΜΑΤΘΑΙΟΣ ΜΟΝΣΕΛΑΣ ΑΚΟΥΓΕ ΤΟΥΣ ΜΑΡΤΥΡΕΣ ΝΑ
ΚΑΤΑΘΕΤΟΥΝ ΔΙΑΦΟΡΕΤΙΚΕΣ ΑΠΟΨΕΙΣ ΓΙΑ ΤΟΝ ΡΟΛΟ ΤΟΥ ΣΤΗ ΔΟΛΟΦΟΝΙΑ ΤΗΣ ΓΙΟΛΑΣ ΒΑΓΕΝΑ
</H5><H5>ΟΙ ΑΔΕΛΦΕΣ ΤΟΥ ΘΥΜΑΤΟΣ
</H5><H5>«Για κακή της μοίρα βρέθηκε μπροστά της αυτός ο άνθρωπος»
</H5><H5>Είχε ζητήσει «βοήθεια» και από άλλους
</H5><H5>Απών ο Π. Κοντέσης
</H5><H5>Ο ΚΑΤΗΓΟΡΟΥΜΕΝΟΣ
</H5><H5>Με «δεμένα» τα χέρια και χωρίς το σημειωματάριο
</H5><H2>Της πήρε τη ζωή ή της χάρισε τον θάνατο;
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Στο δικαστήριο. Οι αδελφές του θύματος Αικ. Παπαϊωάννου (αριστερά) και Αναστ.
Καλαντζή κατέθεσαν πως, εάν ο Μονσελάς δεν πατούσε τη σκανδάλη, η Γιόλα θα
ήταν ζωντανή

Σαν ένα εκκρεμές ανάμεσα στη ζωή και τον θάνατο έμοιαζε η σχέση του 42χρονου
παρκαδόρου Ματθαίου Μονσελά και της οδοντιάτρου Γιόλας Βαγενά. Δύο
διαφορετικές ανισοβαρείς προσωπικότητες, που η μοίρα το έφερε να συναντηθούν
και να περπατήσουν σε οριακά μονοπάτια, κουβαλώντας ο καθένας το προσωπικό του φορτίο.

Η ΜΕΤΑΓΓΙΣΗ συναισθημάτων ανάμεσα στους δύο πρωταγωνιστές αυτής της ιστορίας
ήταν τόσο δυνατή, που στην πορεία οι ρόλοι θύτη - θύματος μπλέχτηκαν στο ίδιο
κουβάρι ψυχής. Και η κορύφωση του δράματος, που από κοινού έζησαν, ήρθε το
βράδυ της 11ης Ιανουαρίου 1994, όταν ο Ματθαίος Μονσελάς πάτησε τη σκανδάλη
και αφαίρεσε τη ζωή της γυναίκας που προσπάθησε να σώσει. Μετουσιώθηκε σε
«μικρό θεό», όπως τον χαρακτήρισε στην κατάθεσή του ο πρύτανης του
Πανεπιστημίου Θράκης Γιάννης Πανούσης και πίστεψε έγινε «ο λυτρωτής της».

Εκείνη ένιωθε προδομένη από την ερωτική σχέση του συζύγου της με μία άλλη
γυναίκα. Ένιωθε να την απορρίπτει ο άνδρας της ζωής της και της έγινε έμμονη
ιδέα πως η λύτρωση ήταν ο θάνατος. 
Κάπως έτσι ξεκίνησε η σχέση της οδοντιάτρου Γιόλας Βαγενά και του Μάνθου, όπως
συνήθιζε να αποκαλεί τον Μονσελά, στο πρόσωπο του οποίου πίστεψε πως βρήκε τον
κατάλληλο άνθρωπο για να πραγματοποιήσει την πιο τρελή της σκέψη. 
Δεν το έκρυβε άλλωστε τον τελευταίο καιρό ούτε από τις αδελφές της, που τόσο
αγαπούσε. 
Κανένας όμως, δεν πίστεψε ­ έστω για μια στιγμή ­ πως η Γιόλα, «η δυνατή, η
επιτυχημένη επαγγελματίας, η έξυπνη, η χαμογελαστή, που λάτρευε τη ζωή» θα
εύρισκε το κουράγιο να κάνει κακό στον εαυτό της. Γνώριζαν, εξάλλου, ότι
πολλές φορές ήταν υπερβολική, γι' αυτό και δεν ανησυχούσαν.

ΑΚΟΥΓΕ ΣΙΩΠΗΛΟΣ

Τα γεγονότα, όμως, που ακολούθησαν ανέτρεψαν το σκηνικό. Και χθες ο Ματθαίος
Μονσελάς, που κατηγορείται ότι δολοφόνησε την Γιόλα Βαγενά, βρέθηκε στην
γνώριμη γι' αυτόν θέση του κατηγορουμένου. 
Σιωπηλός, όπως και στην πρώτη δίκη, άκουγε τους μάρτυρες να καταθέτουν για όσα
ο ίδιος σε λίγες μέρες θα κληθεί να λογοδοτήσει. 
Από τη μια, οι συγγενείς της άτυχης γυναίκας κατέθεταν με τρόπο κατηγορηματικό
πως εάν δεν υπήρχε το χέρι του Μάνθου να πατήσει τη σκανδάλη, η Γιόλα Βαγενά
θα ήταν σήμερα ζωντανή. 
Και από την άλλη, κατέθεσαν ο καθηγητής της Εγκληματολογίας Γιάννης Πανούσης,
αλλά και η καθηγήτρια της Ψυχολογίας Χριστίνα Αντωνοπούλου, που επιχείρησαν με
όπλο την επιστήμη και την εμπειρία τους να ξετυλίξουν αυτό το κουβάρι και να
δώσουν τις δικές τους απαντήσεις στο κρίσιμο ερώτημα, αν ο κατηγορούμενος
διέπραξε το αδίκημα της ανθρωποκτονίας από πρόθεση.

Σε αυτό, εξάλλου, θα απαντήσουν οι δικαστές του Μεικτού Ορκωτού Εφετείου της
Αθήνας, οι οποίοι εξετάζουν και το ενδεχόμενο αν πρόκειται για ανθρωποκτονία
με συναίνεση του θύματος, που προβλέπεται και τιμωρείται από το άρθρο 300 του
Ποινικού Κώδικα με ποινή φυλάκισης.

«ΜΙΚΡΟΣ ΘΕΟΣ»

«Ο Μονσελάς δεν είχε ανθρωποκτονόνο βούληση ­ είπε στην κατάθεσή του ο κ.
Πανούσης. Το σχέδιο ήταν του θύματος και ο κατηγορούμενος πίστεψε πως
συμμετείχε σε μία προσπάθεια ανθρωπο-λύτρωσης. Άλλο σκοτώνω και άλλο θανατώνω.
Μπήκε μέσα στο παιχνίδι αυτό και ακολούθησε την πορεία θανάτου. Έγινε ένας
"μικρός θεός", ένας "καλός δήμιος". 
Ποιος ήταν όμως ο δράστης και ποιος το θύμα; Η πρωτοβουλία του παιχνιδιού
ανήκε σε εκείνη και ο κατηγορούμενος κάποια στιγμή έχασε τις αναστολές του και
έγινε ο ίδιος το πιστόλι. Ήταν ο λιγότερο δυνατός στη σχέση. 
Αποδέχθηκε τον ρόλο που του ανέθεσε. Έκλεισε τα μάτια της ψυχής του όταν
πυροβόλησε νομίζοντας ότι εκπληρούσε ρόλο λύτρωσης και βγήκε από το σκηνικό
του θανάτου, όταν άκουσε τον πυροβολισμό».

Στις ψυχικές διεργασίες που όπλισαν το χέρι του Μονσελά αναφέρθηκε στην
κατάθεσή της και η Χριστίνα Αντωνοπούλου, η οποία τον επισκέπτεται στις
φυλακές Κορυδαλλού όπου εκτίει την ποινή των 12 ετών και 9 μηνών που του έχει
επιβληθεί σε πρώτο βαθμό. 
Γνωρίζοντας τα πραγματικά περιστατικά της υπόθεσης, προσπάθησε να φωτίσει τον
ρόλο όχι του μοναδικού εν ζωή πρωταγωνιστή, του Μονσελά, αλλά και του θύματος
της Γιόλας Βαγενά, επισημαίνοντας πως, αν και έψαξε, δεν βρήκε άλλη παρόμοια
υπόθεση στα διεθνή νομικά χρονικά.

Μίλησε και εκείνη με τη σειρά της για μετάγγιση συναισθημάτων σε μια πορεία,
που τη μια στιγμή ο ένας νόμιζε πως ήταν ο ισχυρός, την άλλη ο άλλος, ενώ και
οι δύο ήταν ανίσχυροι.

«Είχαμε δύο ανισόβαρες προσωπικότητες. Η ισχυρή Γιόλα Βαγενά και ο αδύναμος
Μάνθος Μονσελάς, που ένιωσε σημαντικός μέσα από τη δική τους σχέση και
ταυτίστηκε μαζί της και αναπτύχθηκε ανάμεσά τους το πλατωνικό - ερωτικό
στοιχείο. Δεν έχω καμία αμφιβολία ­ είπε η κ. Αντωνοπούλου ­ πως με κάθε του
βήμα ο Μονσελάς ήθελε να της δείξει πως βρίσκεται κοντά της ένας άνθρωπος για
να την στηρίζει. Εκείνο το βράδυ, όμως, έφτασε στο τελευταίο όριό του. 
Οι μηχανισμοί άμυνάς του δεν μπορούσαν να λειτουργήσουν και οι αναστολές του
τον πρόδωσαν. Ήταν ένα "πτώμα" ψυχολογικά. 
Πέρασε σε μία κατάσταση που λειτουργούν υπερβατικές δυνάμεις και βίωνε την
ατμόσφαιρα θανάτου».

Η δίκη συνεχίζεται σήμερα με καταθέσεις μαρτύρων.

«ΕΑΝ ο Μονσελάς δεν είχε πατήσει τη σκανδάλη του όπλου, η Γιόλα θα ζούσε. Για
κακή της μοίρα όμως βρέθηκε μπροστά της αυτός ο άνθρωπος», κατέθεσαν χθες και
οι δύο αδελφές του θύματος, κυρίες Αικατερίνη Παπαϊωάννου και Αναστασία Καλαντζή.

Και οι δύο αναφέρθηκαν στα προβλήματα που αντιμετώπισε η αδελφή τους, όταν
έμαθε για την εξωσυζυγική σχέση του άντρα της. Σε καμία περίπτωση όμως ­ όπως
είπαν ­ η ψυχολογική της κατάσταση δεν ήταν τέτοια που να κάνει έναν
συνάνθρωπό της να την λυπηθεί.

«Ο κατηγορούμενος υποστηρίζει ότι ένιωσε οίκτο για την Γιόλα. Πότε πρόλαβε να
νιώσει κάτι τέτοιο;», αναρωτήθηκαν οι αδελφές της, που θεωρούν τον Μονσελά
υπεύθυνο για το θάνατό της και δεν έχουν καταφέρει ακόμη να δώσουν απάντηση
στο «γιατί» τη σκότωσε..

«Δεν πυροβολείς έναν άνθρωπο με τόση ευκολία ­ κατέθεσε η κ. Αναστασία
Καλαντζή. Αυτός ο άνθρωπος, που τον παρουσιάζουν σαν «μικρό θεό» και σαν
ψυχούλα, γιατί δεν σκέφτηκε πόσα ερείπια ψυχών άφησε πίσω του όταν πάτησε τη
σκανδάλη; Η Γιόλα αγαπούσε τη ζωή και μόνη της ποτέ δεν θα μπορούσε να κάνει
κακό στον εαυτό της.

Εισαγγελέας: Τι άνθρωπος ήταν η αδελφή σας;.

Μάρτυρας: Εργατική, δυναμική, χαρούμενη.

Εισαγγελέας: Σας είχε μιλήσει για τον Μονσελά;.

Μάρτυρας: Ποτέ.

Εισαγγελέας: Δεν σας είχε πει για κάποιον «κοτσιδάκια»;

Μάρτυρας: Είχε πει κάποτε στον άντρα μου πως ό,τι δεν κάνουμε εμείς θα το
κάνει ο «κοτσιδάκιας».

Εισαγγελέας: Φαινόταν να είναι σε αναζήτηση. Μήπως οι σχέσεις τους ήταν και ερωτικές;.

Μάρτυρας: Το αποκλείω. Μακάρι να ήταν έστω και ερωτικές.

Υπεράσπιση: Βλέπατε ότι η συμπεριφορά της αδελφή σας είχε αλλάξει. Δεν ανησυχήσατε;.

Πρόεδρος: Ούτε η πρώτη ήταν ούτε η τελευταία που την απατούσε ο άντρας της.
Συμβαίνουν αυτά τα πράγματα στη ζωή..

Μάρτυρας: Δεν τα αντιλαμβάνονται, όμως, όλοι με τον ίδιο τρόπο. Η Γιόλα
λάτρευε τον σύζυγό της, ήταν γι' αυτήν ο άντρας της ζωής της. Και για κακή της
μοίρα βρέθηκε ο Μονσελάς μπροστά της.

«Εύχομαι ­ κατέληξε η κ. Καλαντζή ­ όλα να έχουν συμβεί όπως εκείνος τα λέει,
για να μπορεί να κοιμάται ήσυχος ο κατηγορούμενος».

Ο ΜΑΤΘΑΙΟΣ Μονσελάς δεν ήταν ο μοναδικός άνθρωπος στον οποίο η Γιόλα Βαγενά
απευθύνθηκε, ζητώντας να τη «βοηθήσει» να πεθάνει. Ένας ακόμη μάρτυρας, ο
ελαιοχρωματιστής Αναστάσιος Τσαρούχας, βεβαίωσε χθες το δικαστήριο πως εκείνη
είχε κτυπήσει κι άλλες πόρτες πριν καταλήξει στον Μονσελά. Μόνο που τις βρήκε
όλες κλειστές. 
«Σε μία από τις συναντήσεις μας ­ κατέθεσε ο μάρτυρας ­ η Βαγενά μου είπε πως
δεν ήταν καλά, γιατί είχε μάθει για τον δεσμό του άντρα της. 
Τότε ήταν που μου εξομολογήθηκε πως ήθελε να βάλει τέρμα στη ζωή της. Με
ρώτησε, μάλιστα, εάν ξέρω κανέναν ηλεκτρολόγο, για να συνδέσει τα καλώδια όταν
εκείνη θα έμπαινε στο μπάνιο μαζί με τον άντρα της για να αυτοκτονήσουν».

Ο κ. Τσαρούχας πρόσθεσε πως συχνά η Βαγενά του τηλεφωνούσε και του έλεγε πάντα
για το ίδιο πρόβλημα. 
Αυτός, από την πλευρά του, προσπαθούσε να την αποτρέψει. Και όταν του είπε πως
θα αγόραζε ένα όπλο αντί 250.000 δραχμών, δεν την πίστεψε. Νόμιζε πως ήταν μία
από τις έμμονες ιδέες της, που σε λίγο καιρό θα της περνούσε.

Ο ΑΝΘΡΩΠΟΣ που χαρακτηρίστηκε από κάποιους ως «η πέτρα του σκανδάλου» και
συνυπεύθυνος για τον θάνατο της Γιόλας Βαγενά, ο σύζυγός της Παναγιώτης
Κοντέσης, δεν ήταν σε θέση να προσέλθει χθες στο δικαστήριο, γιατί
αντιμετωπίζει σοβαρότατα προβλήματα υγείας.

Με απόφασή τους, μάλιστα, οι δικαστές του Μεικτού Ορκωτού Εφετείου της Αθήνας
δεν δέχθηκαν να παρασταθεί διά του πληρεξουσίου δικηγόρου του, ως πολιτικώς
ενάγων, διεκδικώντας αποζημίωση για την ψυχική οδύνη που του προκάλεσε ο
θάνατος της Γιόλας.

Κατέθεσε, όμως, ο αδελφός του, Αγησίλαος, στον οποίο η Γιόλα είχε πει ότι είχε
βρει κάποιον να τη σκοτώσει επ' αμοιβή. 
Ο μάρτυρας απέκλεισε το ενδεχόμενο ο Ματθαίος Μονσελάς να έφτασε μέχρι το
έγκλημα από οίκτο για το θύμα του.

Ματθαίος Μονσελάς. Ακόμη και όταν ο αστυνομικός του έβγαλε τις χειροπέδες,
καθόταν στο εδώλιο με «δεμένα» τα χέρια του

ΜΕ «ΔΕΜΕΝΑ» τα χέρια, σαν να φορούσε χειροπέδες, καθ' όλη τη διάρκεια της
ακροαματικής διαδικασίας, ο Ματθαίος Μονσελάς άκουγε τους μάρτυρες να
καταθέτουν χθες για τη δική του ιστορία.

Ο εισαγγελέας τής έδρας του Μεικτού Ορκωτού Εφετείου της Αθήνας διάβασε το
κατηγορητήριο και στη συνέχεια ο πρόεδρος του δικαστηρίου κάλεσε τον
κατηγορούμενο να δώσει τις πρώτες εξηγήσεις για την πράξη που του αποδίδεται.

Πρόεδρος: Ακούσατε γιατί κατηγορείστε. Τι έχετε να πείτε;

Μονσελάς: Δεν αποδέχομαι τον όρο της ανθρωποκτονίας από πρόθεση. Τα πράγματα
είναι εντελώς διαφορετικά και, πιστέψτε με, νιώθω πολύ άσχημα.

Πρόεδρος: Κατηγορείστε ότι σκοτώσατε τη Γιόλα Βαγενά.

Μονσελάς: Δεν τη σκότωσα εν γνώσει μου.

Πρόεδρος: Δεν ξέρετε ότι την πυροβολήσατε;

Μονσελάς: Γνωρίζω ότι έχω πυροβολήσει, αλλά δεν γνωρίζω τη στιγμή που πυροβόλησα.

Λεπτομέρειες για την πράξη του, αλλά και για όσα προηγήθηκαν αυτής,
επιφυλάχθηκε να δώσει όταν φτάσει η ώρα της απολογίας του.

Δείχνει να είναι ήρεμος, παρά το γεγονός ότι η κατηγορία που τον βαρύνει είναι
η σοβαρότερη που προβλέπεται και τιμωρείται από τον Ποινικό Κώδικα. Μοιάζει
ακόμη να έχει εξοικειωθεί με τις τηλεοπτικές κάμερες που κατέγραφαν κάθε
κίνησή του. Τον ενοχλούν, όμως, τα φλας των φωτογραφικών μηχανών.

Παρακολουθεί με σκυμμένο το κεφάλι τις καταθέσεις των μαρτύρων. Δεν κρατά πια
στα χέρια του ­ όπως στην πρώτη δίκη ­ το σημειωματάριο, που κατέγραφε κάθε
σκέψη και παρατήρησή του για όσα έλεγαν οι μάρτυρες. 
Τώρα πια ίσως να μην έχει λόγο, αφού λίγο-πολύ γνωρίζει ποια είναι η άποψη και
η θέση του καθενός για την πράξη του και την προσωπικότητά του. Το μόνο που
περιμένει είναι η απόφαση των δικαστών. Και ελπίζει ότι θα τύχει ευνοϊκότερης
ποινικής μεταχείρισης από το Εφετείο. Στα έδρανα των δικηγόρων από χθες
βρίσκεται μόνο ο Φραγκίσκος Ραγκούσης, καθώς ­ άγνωστο για ποιο λόγο ­ ύστερα
από δική του απαίτηση υποχρεώθηκε να αποχωρήσει η συνάδελφός του κ. Πηνελόπη
Τέκου, που είχε συνυπερασπιστεί τον Μονσελά σε πρώτο βαθμό.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15860N221</ED>
<ID>
ID:163666

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N22&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Στο Εφετείο της μοίρας
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Δεν είσαι «αυτόχειρας» αλλά «αυτόβουλος» του θανάτου σου

Λ. Χρηστάκη, Το μυθιστόρημα των μυθιστορημάτων.

ΔΙΠΛΗ αντιστροφή. Αντιστροφή πράξης. (Να μην μπορείς να του κάνεις κακό και να
γυρνάς στον εαυτό σου την απονενοημένη κίνηση). Αντιστροφή ρόλων. (Να μην
μπορείς ούτε την εικόνα σου να σκοτώσεις και να ζητάς ένα χέρι - όπλο για να
σε διευκολύνει).

Παρ-αγγέλλεις το θάνατό σου. Εκχωρείς το αναφαίρετο δικαίωμα πάνω στη ζωή σου
σε έναν άγνωστο τρίτο (εξίσου «χαμένο της ζωής»). Κι αυτός γοητεύεται από το
παιχνίδι και την ατμόσφαιρα θανάτου. Δεν σε σκοτώνει. Σε λυτρώνει, γιατί σε
πιστεύει (ίσως γιατί έχει ζήσει την ίδια μοναξιά και διάψευση). Υποβοηθούμενη
αυτο-κτονία; Θάνατος από αλληλεγγύη; Ο δράστης-θύμα και το θύμα-δράστις
σφράγισαν ­ μέσω μιας τυφλής εκπυρσοκρότησης ­ έναν μυστικό αδιέξοδο κώδικα,
που κανένας σοφός, συνετός, μέσος, λογικός, επιστήμων, σύγχρονος και
επιτυχημένος δεν θα νιώσει, δεν θα βιώσει και βέβαια δεν θα καταλάβει.
Πεθαίνουν, άραγε, ακόμη οι άνθρωποι από αγάπη;

Δικάζεται, άραγε, η μοίρα;

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15860N231</ED>
<ID>
ID:163708

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N23&aa=1</URL></REF>


Article

<CATEGORY>vin06</CATEGORY>

 <H5>ΣΤΑ ΑΕΙ ΕΙΣΑΓΟΝΤΑΙ ΟΙ ΠΕΡΙΣΣΟΤΕΡΟΙ ΑΠΟ ΤΟΥΣ ΑΠΟΦΟΙΤΟΥΣ ΠΟΥ ΔΙΝΟΥΝ ΕΞΕΤΑΣΕΙΣ
ΓΙΑ 2η Ή 3η ΧΡΟΝΙΑ
</H5><H2>Προβάδισμα οι παλαιοί
</H2>
Τα ποσοστά επιτυχίας των αποφοίτων των Λυκείων στα Πανεπιστήμια είναι, στις
περισσότερες περιπτώσεις, αντιστρόφως ανάλογα προς τα ποσοστά επιτυχίας των
αποφοίτων των Λυκείων στα Τεχνολογικά Εκπαιδευτικά Ιδρύματα (ΤΕΙ). 
Συνήθως δε, όπως επισημαίνουν εκπαιδευτικοί που έχουν μελετήσει επί χρόνια τη
στατιστική των επιτυχιών των Λυκείων, στα ΑΕΙ εισάγονται οι περισσότεροι από
τους παλαιούς αποφοίτους, που έχουν δώσει εξετάσεις για δεύτερη ή τρίτη
χρονιά, ενώ στα ΤΕΙ εισάγονται οι περισσότεροι από τους λεγόμενους
τελειοφοίτους υποψηφίους, από αυτούς δηλαδή που έχουν δώσει εξετάσεις για
πρώτη φορά. 
Αυτό επαναλαμβάνεται κάθε χρονιά, με αποτέλεσμα να παρατηρείται μια σχετική
σταθερότητα στα ποσοστά επιτυχίας και στα ΑΕΙ και στα ΤΕΙ, στα περισσότερα Λύκεια.

Τα συνολικά ποσοστά επιτυχίας κάθε εκπαιδευτικής περιφέρειας βασίζονται
συνήθως στο άθροισμα των ποσοστών επιτυχίας όλων των τύπων Λυκείων,
τουλάχιστον όσον αφορά τα ΤΕΙ, καθώς εκτιμάται ότι ελάχιστα μπορεί να
διαφοροποιηθεί το ποσοστό, από το γεγονός ότι ελάχιστοι υποψήφιοι προερχόμενοι
από Τεχνικά και Επαγγελματικά Λύκεια (ΤΕΛ) εισάγονται σε πανεπιστημιακά Τμήματα.

Υπολογιζόμενο με αυτόν τον τρόπο, το ποσοστό επιτυχίας στα Πανεπιστήμια είναι
21% για το 2ο Γραφείο της Α' Διεύθυνσης Δευτεροβάθμιας Εκπαίδευσης (Δ.Ε.)
Αθηνών, 20,3% για το 4ο Γραφείο Εκπαίδευσης Θεσσαλονίκης, 20,2% για το 1ο
Γραφείο της Β' Διεύθυνσης Δ.Ε. Αθηνών, την Δ' Διεύθυνση Δ.Ε. Αθηνών, το 2ο
Γραφείο Δ.Ε. Ανατ. Αττικής και 20% για τη Διεύθυνση Δ.Ε. Κορινθίας και τη
Διεύθυνση Δ.Ε. Μαγνησίας.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15860N241</ED>
<ID>
ID:163667

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N24&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Επιβράβευση αυταρχισμού
</H2>
<AUTHOR>ΕΥΗ ΣΤΑΥΡΟΥΛΑΚΗ</AUTHOR>

ΕΝΑΣ ΑΠΟ τους ηγέτες της αντιπολίτευσης νοσηλεύτηκε ύστερα από επίθεση που
δέχτηκε από αξιωματικό του στρατού μεσούσης της προεκλογικής εκστρατείας. Οι
ελάχιστοι τολμηροί Σέρβοι πρόσφυγες που επιχειρούν να επιστρέψουν στα σπίτια
τους κακοποιούνται ανηλεώς, για να εξαναγκαστούν και πάλι σε φυγή. Προέχει,
φυσικά, η «εθνική καθαρότητα» και όχι ο σεβασμός της ειρηνευτικής Συμφωνίας
του Ντέιτον του 1995. Η κρατική τηλεόραση είναι απλώς το φερέφωνο της
κυβέρνησης και εξαπολύει καθημερινά μύδρους εναντίον όσων τολμούν να
επικρίνουν τον «πατέρα του έθνους». Ο ανεξάρτητος Τύπος ασφυκτιά κάτω από τον
αυστηρό έλεγχο του κράτους που, υπό το πρόσχημα της συκοφαντικής δυσφήμησης
κρατικών αξιωματούχων, στέλνει στα δικαστήρια όσους αμφισβητούν την εξουσία.
Αυτή είναι η Κροατία του Φράνιο Τούτζμαν, ο οποίος επιδιώκει την επανεκλογή
του για τρίτη φορά ­ κατά παράβαση του Συντάγματος ­ στις προεδρικές εκλογές
της Κυριακής. Τον περασμένο χρόνο το Συμβούλιο της Ευρώπης ανέβαλε την ένταξη
της Κροατίας στους κόλπους του επισημαίνοντας, μεταξύ άλλων, την έλλειψη
ελευθεροτυπίας και την καταπάτηση των ανθρωπίνων δικαιωμάτων στην περιοχή της
Κράινα. Αλλά, ο Φράνιο Τούτζμαν, που έχει επανειλημμένα κατηγορήσει την
αντιπολίτευση και τα ΜΜΕ ως «εχθρούς του έθνους», δεν φάνηκε να συγκινείται.
Γιατί άλλωστε; Η χώρα του δεν υπέστη ποτέ τις οικονομικές κυρώσεις της Δύσης.
Οι Ηνωμένες Πολιτείες, μάλιστα, που απειλούσαν ότι δεν θα βοηθήσουν οικονομικά
την Κροατία, ανακοίνωσαν πέντε ημέρες πριν από τις εκλογές ότι θα υποστηρίξουν
την παροχή δανείου από τον Διεθνή Χρηματοδοτικό Οργανισμό αποδεικνύοντας για
μία ακόμη φορά πόσο ελαστικές είναι οι ερμηνείες των εννοιών της δημοκρατίας
και των ανθρωπίνων δικαιωμάτων.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N37</CAT>
<ED>
Κωδικός άρθρου: A15860N371</ED>
<ID>
ID:163709

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N37&aa=1</URL></REF>


Article

<CATEGORY>vin07</CATEGORY>

 <H5>ΝΕΑ ΕΠΙΘΕΣΗ ΑΠΟ ΔΥΟ ΟΠΛΟΦΟΡΟΥΣ ­ ΣΥΝΑΝΤΗΣΗ ΣΗΜΕΡΑ ΣΗΜΙΤΗ ΜΕ ΝΑΝΟ
</H5><H2>Σαράντα σφαίρες εναντίον του προξενείου Αργυροκάστρου
</H2>
Ιδιαίτερη ανησυχία προκαλεί στην Ελλάδα η κατάσταση στην Αλβανία, λίγες μέρες
πριν από τις εκλογές. Μάλιστα, μετά τη χθεσινή επίθεση στο προξενείο του
Αργυροκάστρου, κύκλοι του υπουργείου Εξωτερικών χαρακτήριζαν την περίοδο αυτή
ως την πλέον κρίσιμη για τη γειτονική χώρα, καθώς τα κρούσματα βίας
επεκτείνονται σε όλο τον Νότο.ΣΤΗΝ ΑΛΒΑΝΙΑ υποστηρίζουν ότι τα επεισόδια
γίνονται με σκοπό την αναβολή των εκλογών, κάτι που θεωρείται ότι ευνοεί τον
πρόεδρο Σαλί Μπερίσα. Ενδεικτικό της καχυποψίας με την οποία αντιμετωπίζει τις
εξελίξεις στη γειτονική χώρα η Αθήνα είναι η πρόσφατη δήλωση του υπουργού
Εξωτερικών κ. Πάγκαλου κατά την επίσκεψή του στην Αλβανία.

Ο κ. Πάγκαλος μετά τις συζητήσεις που είχε με τον πρόεδρο Μπερίσα και τον
πρωθυπουργό Φίνο είχε χαρακτηρίσει «αυτοκτονία» ενδεχόμενη αναβολή των εκλογών.

Για τα όσα συμβαίνουν στην Αλβανία και για το μέλλον της χώρας θα συζητήσουν
σήμερα ο πρωθυπουργός Κώστας Σημίτης και ο υπουργός Εξωτερικών Θόδωρος
Πάγκαλος με τον Φάτος Νάνο, ο οποίος επισκέπτεται την Αθήνα.

Στο Αργυρόκαστρο, άλλη μια επίθεση δέχθηκε χθες στις 12.30 το ελληνικό
προξενείο. Δύο οπλοφόροι με αυτοκίνητο χωρίς πινακίδες κυκλοφορίας έριξαν 40
σφαίρες κατά της πρόσοψης του προξενείου, σπάζοντας τζάμια, αλλά χωρίς να
τραυματισθεί κανένας από τους υπαλλήλους ή τους εκατοντάδες Αλβανούς που
περίμεναν στην είσοδο για βίζα. Μετά τη νέα επίθεση, το προξενείο ανέστειλε τη
λειτουργία του. Πριν από την επίθεση οι υπάλληλοι του προξενείου είχαν δεχθεί
απειλητικά τηλεφωνήματα, τα οποία, όμως, θεώρησαν ως κάτι το συνηθισμένο.

ΣΤΗΝ ΥΠΟΛΟΙΠΗ ΧΩΡΑ

Μόνο το τελευταίο 24ωρο στην ευρύτερη περιοχή Αργυροκάστρου δολοφονήθηκαν από
ένοπλους ληστές 13 πολίτες. Απ' αυτούς έξι δολοφονήθηκαν στην πόλη Νεμαλιάι
και πέντε στη Γλύνα.

Στη Γλύνα οι 5 νεκροί ήταν λαθρομετανάστες που είχαν απελαθεί από την Ελλάδα
και η μαζική δολοφονία τους έχει προκαλέσει πολλά ερωτηματικά, αφού δεν είχαν
κανένα αντικείμενο αξίας επάνω τους ή χρήματα για να τους ληστέψουν

Κάτω από αυτές τις συνθήκες έχει απλωθεί ένα κλίμα τρόμου στον Νότο και δεν
είναι λίγοι αυτοί που δίνουν την εξήγηση της προβοκάτσιας εν' όψει εκλογών, με
πολλά σενάρια.

Πάντως, οι αριθμοί των νεκρών και τραυματιών τους τελευταίους δύο μήνες στην
Αλβανία είναι εξαιρετικά ανησυχητικοί. Χίλια τετρακόσια άτομα έχασαν τη ζωή
τους, μεταξύ των οποίων και 35 παιδιά.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N38</CAT>
<ED>
Κωδικός άρθρου: A15860N381</ED>
<ID>
ID:163659

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N38&aa=1</URL></REF>


Article

<CATEGORY>vin07</CATEGORY>

 <H2>Βρέθηκε δεύτερη Σελήνη!
</H2>
ΔΕΥΤΕΡΗ «Σελήνη» ­ εκτός από τη γνωστή μας ­ ακολουθεί τη Γη στην αιώνια
διαδρομή της μέσα στο Σύμπαν, σύμφωνα με ανακοίνωση ομάδας αστρονόμων του
Οντάριο, στον Καναδά.

Πρόκειται για τον αστεροειδή Νο 3753, δήλωσε ο επικεφαλής, καθηγητής Πολ Ουίγκερτ.

«Το σχήμα του είναι σαν φασόλι και η διάμετρός του είναι μόλις πέντε χιλιόμετρα».

Ο «3753» είναι ο μοναδικός γνωστός σύντροφος της Γης εκτός από τη Σελήνη. Την
ακολουθεί πιστά και «διακριτικά» διαγράφοντας μια κάπως ιδιότροπη τροχιά και
κατά τον Ουίγκερτ, «αποτελεί ένα αίνιγμα που πρέπει να διερευνήσουμε».

ΠΟΛΕΜΟΣ ΑΣΤΡΩΝ

Εν τω μεταξύ «συμπαντικός» καβγάς έχει ξεσπάσει στον κόσμο των αστρονόμων ­
μεταξύ Αγγλίας και Αμερικής. Το θέμα: Πόσο μεγάλο είναι το Σύμπαν.

Η ιστορία άρχισε πριν από λίγο καιρό, όταν έφτασαν στη Γη τα πρώτα στοιχεία
από τις παρατηρήσεις του «Ίππαρχου», ενός δορυφόρου εφοδιασμένου με τηλεσκόπιο
που φωτογράφισε μερικές από τις πιο μακρινές γωνιές του στερεώματος.

Ο αστρονόμος Ρόμπερτ Κάτσπολ, του Γκρίνουϊτς, ανακοίνωσε ότι από τη μελέτη των
Κηφηίδων, μιας μεγάλης ομοταξίας αστέρων που απέχουν από 1.000 έως 2.000 έτη
φωτός από τη Γη, προκύπτει ότι οι ως τώρα μονάδες μέτρησης της έκτασης του
Σύμπαντος ήταν εσφαλμένες.

«Αν κάνουμε τις αναγκαίες διορθώσεις ­ είπε ­ αποδεικνύεται ότι το Σύμπαν
είναι κατά 10% μεγαλύτερο απ' ό,τι πιστεύαμε ως τώρα».

Ο Τόμας Μπαρνς, όμως, αστρονόμος του Τέξας, έστειλε στο Γκρίνουϊτς το
αποτέλεσμα των δικών του μετρήσεων. Δυστυχώς, έγραφε, το πόρισμά τους δεν
επαληθεύτηκε. Οι Αμερικανοί μεταχειρίστηκαν τη «βελτιωμένη» μονάδα μέτρησης
στον υπολογισμό των διαστάσεων κάποιων γνωστών αστερισμών, όπως λ.χ. η Λύρα,
και αποδείχτηκε ότι αυτή δεν ισχύει.

Οι Άγγλοι ανταπάντησαν ότι το Τέξας είχε κάνει λάθος, και η διένεξη αυτή, πάνω
από τη ρουτίνα της καθημερινότητας, συνεχίζεται.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N38</CAT>
<ED>
Κωδικός άρθρου: A15860N382</ED>
<ID>
ID:163710

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N38&aa=2</URL></REF>


Article

<CATEGORY>vin07</CATEGORY>

 <H2>Δεν τα πάνε καλά με την Αριθμητική οι Έλληνες μαθητές
</H2><H2></H2>
ΚΟΥΜΠΟΥΡΕΣ ΕΙΝΑΙ οι Έλληνες μαθητές της Γ' τάξης του Δημοτικού στην
Αριθμητική, σύμφωνα με διεθνή έρευνα, τα αποτελέσματα της οποίας δημοσίευσε
χθες η βρετανική εφημερίδα «Ιντιπέντεντ». Στην τελική βαθμολογία οι μαθητές
από την Ελλάδα κατέλαβαν τη δέκατη τέταρτη θέση, ενώ την πρώτη οι μαθητές από
την Σιγκαπούρη. Η έρευνα διεξήχθη από το Εθνικό Ίδρυμα Παιδαγωγικής Έρευνας
της Βρετανίας και έλαβαν μέρος σε αυτήν 175.000 εννιάχρονοι μαθητές από 17
χώρες. Αλλά ούτε και οι Άγγλοι μαθητές τα πήγαν καλά στα τεστ, αφού κατέλαβαν
μόλις τη δέκατη θέση, ενώ οι Σκωτσέζοι τούς ξεπέρασαν. Οι μισοί από τους
Άγγλους μαθητές που εξετάστηκαν δεν ήξεραν να απαντήσουν πόσο κάνει 203 μείον
5. Ένα δείγμα από το τεστ. «Ερώτηση: Γράψτε την πράξη 4+4+4+4+4=20 κάνοντας
αντί για πρόσθεση πολλαπλασιασμό. Απάντηση: 5Χ4=20 ή 4Χ5=20».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N38</CAT>
<ED>
Κωδικός άρθρου: A15860N383</ED>
<ID>
ID:163748

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N38&aa=3</URL></REF>


Article

<CATEGORY>vin07</CATEGORY>

 <H2>26 χρόνια σε αρχηγό Κινήματος Ακτημόνων
</H2>
Ο ΖΟΖΕ Ράινα Ζουνιόρ, ένας από τους αρχηγούς του Κινήματος Ακτημόνων Αγροτών
της Βραζιλίας, καταδικάστηκε χθες από το δικαστήριο του Πέδρο ντε Κανάριο
(πολιτεία Εσπίριτο Σάντο) σε κάθειρξη 26 ετών και 6 μηνών. Το δικαστήριο τον
έκρινε συνένοχο για τη δολοφονία ενός γαιοκτήμονα και ενός αστυνομικού κατά
την κατάληψη του αγροκτήματος «φασέντα Ιπουέρα», κοντά στο Πέδρο Κανάριο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N38</CAT>
<ED>
Κωδικός άρθρου: A15860N384</ED>
<ID>
ID:163778

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N38&aa=4</URL></REF>


Article

<CATEGORY>vin07</CATEGORY>

 <H5>ΑΠΟΔΟΚΙΜΑΖΕΙ ΤΗ ΣΤΡΑΤΙΩΤΙΚΗ ΕΠΙΧΕΙΡΗΣΗ ΣΤΟ ΒΟΡΕΙΟ ΙΡΑΚ
</H5><H5>Ανοιχτή επίθεση του στρατού εναντίον του Ερμπακάν
</H5><H2>Νότα Ιράν στην Τουρκία
</H2>
Δεύτερο πλάνο. Ο στρατηγός Καρανταγί «έφαγε» τον ισλαμιστή πρωθυπουργό Ερμπακάν

Οι τουρκικές πολεμικές επιχειρήσεις στο Βόρειο Ιράκ έχουν δημιουργήσει κύμα
προσφύγων προς το Ιράν, καταγγέλλει Ιρανός υπουργός, ενώ στην Άγκυρα επίκειται
αλλαγή φρουράς στην πρωθυπουργία για να εκτονωθεί η πολιτική κρίση.

ΟΙΡΑΝΟΣ υφυπουργός Εξωτερικών, Αλαντίν Μπορουγερντί, εκφράζοντας την ανησυχία
της Τεχεράνης «μήπως μέσα στους πρόσφυγες έχουν κρυφτεί και αντάρτες»,
μετέφερε επιστολή του Ιρανού προέδρου στην τουρκική ηγεσία, στην οποία
αποδοκιμάζεται η τουρκική επιχείρηση στο Βόρειο Ιράκ. 
Αλλά και ο πρόεδρος της Αιγύπτου, Χόσνι Μουμπάρακ, για πρώτη φορά εξέφρασε τη
δυσφορία του ενημερώνοντας την Τουρκία ότι η στρατιωτική της επιχείρηση στο
Βόρειο Ιράκ θα πρέπει να τερματιστεί.

Η αντιπρόεδρος της Τουρκίας, Τανσού Τσιλέρ, ανακοίνωσε χτες σε σύσκεψη
βουλευτών του κόμματός της ότι επίκειται η αλλαγή φρουράς στην πρωθυπουργία.

Το κατάλληλο πρόσωπο στην κατάλληλη θέση αποδεικνύεται ο νέος υπουργός
Γυναικείων Θεμάτων της Τουρκίας, αφού έχει δύο γυναίκες! 
Ο πρώην υπουργός Συντονισμού, Σαλίμ Ενσαρίογλου, που διορίστηκε χτες υπουργός
Γυναικείων Θεμάτων (αντικαθιστώντας την Ισιλάι Σαϊγκίν η οποία παραιτήθηκε τον
περασμένο μήνα διαμαρτυρόμενη για τον ισλαμικό προσανατολισμό της κυβέρνησης),
έχει δύο γυναίκες και 11 παιδιά.

Ο ΤΟΥΡΚΙΚΟΣ στρατός κατηγόρησε χθες άμεσα πλέον το ισλαμικό κόμμα Ρεφάχ του
πρωθυπουργού Νετζμετίν Ερμπακάν και τέσσερις μουσουλμανικές χώρες, μεταξύ των
οποίων και το Ιράν, ότι υποστηρίζουν τον θρησκευτικό φανατισμό στην Τουρκία
και υποκινούν τον λαό να αντιταχθεί στο κοσμικό κράτος.

«Οι βουλευτές ­ του Ρεφάχ ­ οι οποίοι στηρίζουν το πολιτικό Ισλάμ υποκίνησαν
τον λαό εναντίον του κοσμικού καθεστώτος και εναντίον του στρατού, κατά τη
διαδήλωση στην Κωνσταντινούπολη», δήλωσε ο στρατηγός Φεβζί Τουρκερί, αρχηγός
του τομέα πληροφοριών του μεικτού στρατιωτικού επιτελείου.

Ο στρατηγός Τουρκερί κατηγόρησε επίσης το Ιράν, τη Λιβύη, τη Σαουδική Αραβία
και το Σουδάν ότι υποστηρίζουν φανατικές ισλαμικές ενέργειες στην Τουρκία.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15860N391</ED>
<ID>
ID:163660

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N39&aa=1</URL></REF>


Article

<CATEGORY>vin07</CATEGORY>

 <H2>Χιλιάδες νεκροί από βομβαρδισμούς στην Μπραζαβίλ
</H2>
ΤΑ ΚΑΤΑΙΓΙΣΤΙΚΑ πυρά των βαρέων όπλων πυροβολικού, εδώ και σχεδόν μία
εβδομάδα, στις λαϊκές συνοικίες της Μπραζαβίλ πρέπει να έχουν προκαλέσει τον
θάνατο χιλιάδων ανθρώπων, σύμφωνα με τις πληροφορίες Γάλλου δημοσιογράφου, που
βρισκόταν στην πρωτεύουσα του Κονγκό και επικαλείται στοιχεία των Γάλλων στρατιωτικών.

Ο δημοσιογράφος και συγγραφέας Αλέν Ντιγκράν δήλωσε ότι οι Γάλλοι
στρατιωτικοί, στους οποίους μίλησε πριν εγκαταλείψει την Μπραζαβίλ,
αναφέρθηκαν στην στατιστική πιθανότητα να υπάρχουν δέκα χιλιάδες νεκροί.

Στη μαρτυρία του ο δημοσιογράφος έκανε λόγο για «πλήρη αναρχία», βιασμούς,
εκτεταμένες και συνεχείς λεηλασίες σε έντονο αντιγαλλικό κλίμα από τις
κυβερνητικές στρατιωτικές δυνάμεις και την πολιτοφυλακή.

Η Παγκόσμια Οργάνωση Υγείας (ΠΟΥ) ζήτησε χθες να εγκαταλείψουν την έδρα της
στην κονγκολέζικη πρωτεύουσα, Μπραζαβίλ, 250 άτομα, μέλη του διεθνούς
προσωπικού της Οργάνωσης, που βρίσκονται εκεί.

Ανακοίνωση της Διεθνούς Επιτροπής του Ερυθρού Σταυρού αναφέρει ότι υπάρχει
κίνδυνος επιδημιών λόγω των πολλών πτωμάτων που βρίσκονται συσσωρευμένα στους
δρόμους της πρωτεύουσας, κάτω από τον καυτό ήλιο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15860N392</ED>
<ID>
ID:163711

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N39&aa=2</URL></REF>


Article

<CATEGORY>vin07</CATEGORY>

 <H2>Μαύρο κουτί θα μπει και στα Ι.Χ.
</H2>
ΜΑΥΡΟ ΚΟΥΤΙ θα τοποθετηθεί στα Ι.Χ. στις ΗΠΑ για να διαπιστώνονται τα αίτια
των δυστυχημάτων. Τη σχετική οδηγία εξέδωσε η Υπηρεσία Ασφαλείας Μεταφορών,
και ήδη μελετάται η εφαρμογή της σε 50 Πολιτείες.

Η ίδια υπηρεσία ­ που ως τώρα ησχολείτο κυρίως με την ασφάλεια των αεροπορικών
πτήσεων ­ έστειλε εγκύκλιο στο Χόλιγουντ καλώντας τις κινηματογραφικές
εταιρείες, στις σκηνές όπου φαίνονται παιδιά μέσα σε αυτοκίνητο, να τα
δείχνουν πάντοτε καθισμένα στο πίσω κάθισμα και απαραιτήτως δεμένα με ζώνη ασφαλείας.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15860N393</ED>
<ID>
ID:163749

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N39&aa=3</URL></REF>


Article

<CATEGORY>vin07</CATEGORY>

 <H2>Εκτός νόμου το κόμμα του Μπεν Μπελά
</H2>
ΑΛΓΕΡΙΝΟ δικαστήριο έθεσε χθες εκτός νόμου επτά πολιτικά κόμματα, ανάμεσά τους
και το Κίνημα για τη Δημοκρατία στην Αλγερία του πρώην προέδρου Αχμέντ Μπεν Μπελά.

Τα επτά κόμματα τέθηκαν εκτός νόμου διότι δεν συμμορφώθηκαν με τη νέα
νομοθεσία, η οποία απαγορεύει τη χρήση της μουσουλμανικής θρησκείας, της
αραβικής γλώσσας και των τοπικών διαφορών με σκοπό την αύξηση της πολιτικής
δύναμής τους.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15860N394</ED>
<ID>
ID:163779

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N39&aa=4</URL></REF>


Article

<CATEGORY>vin07</CATEGORY>

 <H5>Δρ ΜΠΕΝΤΖΑΜΙΝ ΣΠΟΚ
</H5><H2>ΠΡΟΣΩΠΑ
</H2><H2>Δάσκαλε που δίδασκες...
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Δρ Σποκ. Ήταν ένας ψυχρός πατέρας, σύμφωνα με τους δύο του γιους

Οι συνταγές του ήταν θαυμάσιες, αλλά καθώς φαίνεται δεν τις εφάρμοζε· σύμφωνα
με τους δύο γιους του, η ιδιωτική ζωή του δρος Μπέντζαμιν Σποκ δεν στάθηκε στο
ύψος των διδαχών του.

Ο ΜΥΘΟΣ των τέλειων γονιών που είχε οικοδομηθεί γύρω από την οικογένεια Σποκ
διαλύθηκε μισόν αιώνα μετά την πρώτη έκδοση του παγκόσμιου μπεστ-σέλερ «Το
Μωρό και η Ανατροφή του Παιδιού». Το βιβλίο αυτό του δρος Σποκ, το οποίο
πρωτοεκδόθηκε το 1946 και εξακολουθεί να εκδίδεται έχοντας πουλήσει 24
εκατομμύρια αντίτυπα σε ολόκληρο τον κόσμο, εξηγεί μεταξύ άλλων πόσο σημαντικό
είναι να αγκαλιάζεις και να φιλάς τα παιδιά ­ σε μια εποχή που οι ειδικοί
συνιστούσαν απλώς μια πρωινή και μια βραδινή χειραψία. Αλλά ο ίδιος ο Σποκ δεν
εφάρμοζε τις διδαχές του, λένε οι δύο γιοι του που, μεσήλικοι πλέον, μίλησαν
σ' ένα ντοκιμαντέρ του BBC που προβλήθηκε χθες.

«Ουδέποτε με είχε φιλήσει», είπε ο 52χρονος Τζον, αρχιτέκτονας, που ζει στο
Λος Άντζελες. «Σε όλη την παιδική μου ηλικία, όταν συνέβαινε να συναντηθούμε
έπειτα από πολύν καιρό, ο πατέρας απλώς μού έδινε το χέρι. Δεν αγκαλιαζόμασταν
ούτε με φιλούσε». Τα ίδια είπε και ο 63χρονος αδελφός του, ο Μάικ, διευθυντής
μουσείου: «Θυμόμαστε έναν πατέρα ανίκανο να δείξει αυτού του είδους τη
ζεστασιά» ο οποίος ασχολιόταν μόνο με τα προσχήματα. Ο Μάικ εξηγεί: «Καθώς
είχε τη δημόσια εικόνα του καλού και με κατανόηση πατέρα, το μόνο που τον
ενδιέφερε ήταν τι θα πουν οι γείτονες». Και ο Τζον προσθέτει: «Ήθελε, όταν
ήμουν μαζί του, να φαίνομαι πιο χαρούμενος, πιο χαλαρός. Η στάση του ήταν,
"δεν είσαι χαρούμενος, γίνε χαρούμενος"». Στην πραγματικότητα, λένε τα δύο
αδέλφια, ο δρ Σποκ αναπαρήγαγε τη συμπεριφορά των δικών του γονιών: «Ήταν σαν
ένα απόμακρος βικτωριανός πατέρας».

Ακόμη και ο γάμος του ήταν μια προσποίηση: ο Τζον και ο Μάικ αφηγήθηκαν στο
BBC πώς η μητέρα τους Τζέιν γλίστρησε σταδιακά στην κατάθλιψη, στον αλκοολισμό
και στην παράνοια. Ωστόσο, ο γάμος της με τον δρα Σποκ διήρκεσε 48 χρόνια: ένα
οικογενειακό δράμα εκτυλισσόταν ενόσω εκείνος γινόταν διάσημος, πρώτα ως
παιδίατρος και μετά ­ λόγω της εκστρατείας του κατά του πολέμου στο Βιετνάμ
και των πυρηνικών ­ ως σύμβολο της γενιάς των «παιδιών των λουλουδιών». Πήρε
διαζύγιο το 1974 ­ ήταν τότε 71 ετών ­ όταν συνάντησε την 28χρονη τότε Μέρι
Μόργκαν που έγινε η δεύτερη σύζυγός του.

Ενενήντα τεσσάρων ετών σήμερα, ο δρ Σποκ εξακολουθεί να ζει μια δραστήρια ζωή
στο Λος Άντζελες (λατρεύει το κολύμπι και την ιστιοπλοΐα) και δεν έχει πάψει
να εργάζεται: γράφει άρθρα περί παιδοκομίας για ειδικά έντυπα συνεχίζοντας να
συνιστά τη στοργή και τη ζεστασιά, που ο ίδιος δεν χάρισε στους γιους του...

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15860N401</ED>
<ID>
ID:163661

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N40&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>«Πληρώσαμε για να ζήσω»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Γιαν Φίλιπ Ρέεμτσμα. «Η έλλειψη σεξουαλικών φαντασιώσεων είναι η εκδήλωση του θανάτου»

Μέχρι πριν από 14 μήνες η ζωή του ήταν χωρίς προβλήματα. Τότε έπεσε θύμα
απαγωγής. Από την οποία βγήκε φτωχότερος, αλλά πολύ πιο σοφός.

ΤΟ βράδυ της 25ης Μαρτίου του 1996, βγαίνοντας από το σπίτι του στο Αμβούργο
για να πάει να δουλέψει, ο 45χρονος Γιαν Φίλιπ Ρέεμτσμα απήχθη από αγνώστους
που τον μετέφεραν σ' ένα υπόγειο και ζήτησαν από την οικογένειά του 20
εκατομμύρια μάρκα για να τον απελευθερώσουν. Στη συνέχεια ανέβασαν τις
απαιτήσεις τους στα 30 εκατομμύρια, το μεγαλύτερο ποσό που έχει ζητηθεί ποτέ
στη Γερμανία για μια απαγωγή. Οι δράστες ήξεραν πού κτυπούσαν. Στα 25 του
χρόνια ο Ρέεμτσμα κληρονόμησε μια από τις σημαντικότερες καπνοβιομηχανίες του
κόσμου, την οποία στη συνέχεια πούλησε αντί 300 εκατομμυρίων μάρκων και άρχισε
να ασχολείται με το χρηματιστήριο. Αφού βαρέθηκε να βγάζει χρήματα, ίδρυσε το
Ινστιτούτο Κοινωνιολογίας του Αμβούργου και αφιέρωσε τον χρόνο του στον
πολιτισμό, την έρευνα και την εκπαίδευση.

Έμεινε κλεισμένος στο υπόγειο για 33 μέρες. Σ' όλο αυτό το διάστημα ο
γερμανικός Τύπος δεν έγραψε τίποτα για την απαγωγή, έπειτα από συμφωνία με την
αστυνομία που υποσχέθηκε πλήρη ενημέρωση με αντάλλαγμα την εχεμύθεια. Η
απόφαση να δοθούν τα λύτρα είχε ληφθεί από την αρχή, απέτυχαν όμως οι δύο
πρώτες απόπειρες. «Πιστέψτε με», λέει ο Ρέεμτσμα σε συνέντευξή του στην «Ελ
Παΐς». «Μια απαγωγή είναι πολύ περισσότερο από τον φόβο του θανάτου, είναι ο
φόβος της παράτασης αυτής της κατάστασης, ο φόβος του ακρωτηριασμού, ο φόβος
της τρέλας, ο φόβος της οριστικής αποκοπής σου από τον κόσμο κι από τον χρόνο».

Ο γερμανός εκατομμυριούχος κατάφερε να διατηρήσει την ψυχραιμία του χάρις στο
ημερολόγιο που κρατούσε, το οποίο στη συνέχεια εκδόθηκε με τίτλο «Στο Υπόγειο»
και είναι σήμερα μπεστ-σέλερ στη Γερμανία. Είχε τουλάχιστον σεξουαλικές
φαντασιώσεις να τον παρηγορήσουν; «Όχι. Αντίθετα με τη ζωή στη φυλακή, όπου
εξακολουθείς να υπάρχεις παρά την απουσία του άλλου, σε μια απαγωγή δεν
υπάρχεις. Δεν είναι ο άλλος που σου λείπει, είσαι εσύ που έχεις φύγει από τον
κόσμο. Δεν έβλεπα ερωτικά όνειρα. Δεν είχα σεξουαλικές ανάγκες. Αυτό ήταν,
χωρίς αμφιβολία, η εκδήλωση του θανάτου». Στράφηκε καμιά στιγμή στον Θεό;
«Στον Θεό δεν πίστεψα ποτέ, ούτε πριν από την απαγωγή ούτε όσο ήμουν στο
υπόγειο. Ούτε και τώρα πιστεύω. Πολλά άλλαξαν στη ζωή μου, αλλά όχι αυτό».

Ήταν εν τέλει ηθικά ορθό να δοθούν αυτά τα χρήματα; Δεν αποτελεί αυτή η
υποχώρηση κακό προηγούμενο; «Πληρώσαμε γιατί ήθελα να ζήσω. Στη Γερμανία
έχουμε διαφορετική αντίληψη από τη Γαλλία, όπου ο νόμος λέει πως πρέπει να
εξοντώσεις τον απαγωγέα, έστω και με τίμημα τη ζωή του θύματός του. Σ' εμάς
προτεραιότητα έχει η ζωή του ομήρου. Να σώζεις αυτή τη ζωή. Αν δεν ήταν έτσι,
σήμερα δεν θα ήμουν ζωντανός».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15860N402</ED>
<ID>
ID:163712

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N40&aa=2</URL></REF>


Article

<CATEGORY>vin07</CATEGORY>

 <H5>Αν ο Χέλμουτ Κολ...
</H5><H5>Μόνο που σήμερα...
</H5><H5>Η ειρωνεία...
</H5><H5>Διστάζει...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... θέλει τόσο να επανεκλεγεί το '98, δεν είναι απλώς γιατί του αρέσει η ιδέα
να κλείσει μια 20ετία ως καγκελλάριος (ήδη κυβερνά 15 χρόνια) στη χώρα που ο
ίδιος ένωσε. Αλλά, κυρίως, γιατί σκέφτεται ότι μόνο με μια νέα θητεία θα
καταγραφεί ως ο πολιτικός που «θα έχει ενώσει και την Ευρώπη». Το εύρω,
ορόσημο για την οικονομική και νομισματική ένωση, θα κυκλοφορήσει σε ενάμισυ
χρόνο, λίγο μετά τις γερμανικές εκλογές. Ο Κολ ονειρεύεται «να είναι εκεί»,
παρών και, ει δυνατόν, να το αναγγείλει ο ίδιος. Δεν θέλει ο 67χρονος ηγέτης,
η δόξα εκείνων των στιγμών να φωτίσει άλλους ­ και δη αντιπάλους του. Έπειτα
από τόση διαδρομή, έχει ένα μικρό σύνδρομο Καρλομάγνου.

... ο Χέλμουτ Κολ βιώνει, σε αναλογία, ό,τι πριν απ' αυτόν δοκίμασε ο Ζακ
Σιράκ, και λίγο νωρίτερα ο Τζων Μέητζορ: το αίσθημα του κινδύνου, τη θέα της
φθοράς, τον φόβο της ήττας. Ηγέτης πιο «ιστορικών» διαστάσεων, στέκει τώρα και
αυτός μπροστά στα γεγονότα με εμφανή αδυναμία, που συνδέεται και με το πείσμα
του ­ αυτό που άλλοτε χάριζε νίκες, αλλά τώρα δεν φτάνει ούτε για να
ελαττωθούν τα 4,4 εκατομμύρια των ανέργων ούτε για να βρεθούν τα 20-30
δισεκατομμύρια μάρκα που θα μείωναν τα ελλείμματα στο 3% του ΑΕΠ, όπως θέλει
το Μάαστριχτ. Και ξαφνικά, ενώ με τη λιτότητα και τη φοροείσπραξη ­ ή με την
ανάπτυξη ­ οι άλλοι όλο και κάτι έχουν πετύχει, η Γερμανία, η μέχρι χθες
λοκομοτίβα της Ευρώπης, είναι σήμερα η μόνη από τις 15 χώρες της Ένωσης όπου
το παθητικό του Δημοσίου εξακολουθεί ν' ανεβαίνει αντί να λιγοστεύει.

... είναι ότι τώρα που ο τέως πρωταθλητής παραπαίει, αυτοί που άλλοτε τον
μυκτήριζαν για το πάθος του με την Ευρώπη (σοσιαλιστές ή κεντροαριστεροί της
Ολλανδίας, της Σκανδιναβίας και της Ιταλίας, όπως και ο Μπλαιρ, και εν μέρει
το ίδιο το γερμανικό SPD του Λαφονταίν) είναι σε άνοδο και μάλιστα, πολύ
συχνά, κηρύσσοντας λιτότητα σκληρότερη από τη δική του και εμφανιζόμενοι ακόμη
πιο φιλοευρωπαίοι. Ο Κολ γνωρίζει βέβαια ότι η χώρα του μεταπολεμικά δεν
απέκτησε φήμη ούτε για τον στρατο της ούτε για διαστημόπλοια και για
κομπιούτερ ή για πλούσια καλλιτεχνική παραγωγή. Το ατού της Γερμανίας όλα αυτά
τα χρόνια ήταν η απλή, η τετράγωνη λογική του σκληρού νομίσματος και η υψηλή
παραγωγικότητα, σε συνδυασμό όμως με επίσης υψηλά μεροκάματα, με έλεγχο των
απολύσεων και με ένα από τα «πολυτελέστερα» συστήματα πρόνοιας στην Ευρώπη.

... λοιπόν ο Κολ να τα διαλύσει. Αλλά πόσο θ' αντέξει; Οι προτάσεις του
υπουργού Οικονομικών Τέο Βάιγκελ, ήδη, περιλαμβάνουν τη μείωση κατά 2 δισ.
μάρκα των κονδυλίων για επαγγελματική αποκατάσταση, την καθυστέρηση (κατά 3
μέρες) της χορήγησης του πρώτου επιδόματος ανεργίας και, ακόμη, την κατάργηση
για φέτος του δώρου των Χριστουγέννων. Εκτός αν.... Αν μετατεθεί, επιτέλους, η
ημερομηνία της ΟΝΕ. Αν αναβληθεί λίγο το εύρω. Ή αν ανεβεί το ανεκτό όριο
ελλείμματος, λ.χ. στο 3,5%. Το ζητάει ήδη το 82% των Γερμανών, ακόμη και το
Βιομηχανικό Επιμελητήριο. Όμως και αυτό, πλέον, θα ήταν ταπείνωση για τον Κολ.
Τον κυνηγά η μοίρα του Μωυσή. Που ανίκανος να βαδίσει άλλο, πέθανε πάνω στο
όρος Ναβαύ κοιτάζοντας, χαμηλά, τη Γη Χαναάν ενώ γύρω του κατηφόριζαν με φωνές
νίκης αυτοί που ο ίδιος, διαρκώς διαμαρτυρόμενους, είχε οδηγήσει ως εκεί.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15860N403</ED>
<ID>
ID:163750

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N40&aa=3</URL></REF>


Article

<CATEGORY>vin06</CATEGORY>

 <H5>Ή ΣΚΗΝΟΘΕΤΗΜΕΝΗ ΕΞΑΦΑΝΙΣΗ Ή ΘΥΜΑ ΞΕΚΑΘΑΡΙΣΜΑΤΟΣ ΛΟΓΑΡΙΑΣΜΩΝ
</H5><H2>Άφαντος ο Ζεκερίδης
</H2>
Αλέξανδρος Ζεκερίδης. Πριν εξαφανισθεί είχε χάσει πολλά λεφτά στα χαρτιά

Άφαντος για δέκατη ημέρα, σύμφωνα με την καταγγελία εξαφάνισης που έκανε η
φίλη του, παραμένει ο 40χρονος σεσημασμένος κακοποιός Αλέξανδρος Ζεκερίδης, ο
οποίος είχε αποφυλακισθεί πριν από τρεις μήνες.

Η ΚΑΤΑΓΓΕΛΙΑ για την εξαφάνιση του Αλέξανδρου Ζεκερίδη έγινε το απόγευμα της
περασμένης Παρασκευής στο Αστυνομικό Τμήμα Κυψέλης. Η φίλη του κ. Ειρήνη
Δήμου, συνοδευόμενη από τον δικηγόρο της κ. Ζήση Κωνσταντινίδη, πήγε στο
Αστυνομικό Τμήμα και κατήγγειλε ότι ο Αλέξανδρος Ζεκερίδης έχει να δώσει
σημεία ζωής από τις 2 Ιουνίου.

Για τελευταία φορά, όπως είπε η φίλη του, τον είδε σε μια χαρτοπαικτική λέσχη
της Κυψέλης, όπου σύμφωνα με πληροφορίες έπαιξε και έχασε ένα μεγάλο χρηματικό ποσό.

Το όνομα του Ζεκερίδη επανήλθε πρόσφατα στη δημοσιότητα, όταν δημοσιοποιήθηκε
έγγραφο της Ασφάλειας που βρίσκεται στα χέρια εισαγγελέα Εφετών.

Στο έγγραφο αυτό «φωτογραφίζεται» ο Ζεκερίδης ως ηθικός αυτουργός της απαγωγής
και κατά πάσα πιθανότητα εκτέλεσης ­ δεν έχει βρεθεί το πτώμα του ­ του επίσης
σεσημασμένου για ναρκωτικά Ηλία Ορφανού, από την συμμορία του Σούφλα, του
«Συνδικάτου του Εγκλήματος» που εκτελούσε «συμβόλαια θανάτου».

Για την εξαφάνισή του οι αρχές Ασφαλείας αφήνουν ανοιχτά όλα τα ενδεχόμενα. Να
πρόκειται για «σκηνοθετημένη εξαφάνιση» ή να έπεσε θύμα ανθρώπων του υποκόσμου
με τους οποίους είχε διαφορές.

Το όνομα του Ζεκερίδη είχε αναφερθεί σε υπόθεση 300 κιλών κοκαΐνης, είχε
συλληφθεί τον Δεκέβριο του 1992 και στη συνέχεια είχε αφεθεί ελεύθερος με
περιοριστικούς όρους. Με εντολή του εισαγγελέα του Αρείου Πάγου η απόφαση
ανακλήθηκε και καταδικάσθηκε σε φυλάκιση τριών χρόνων.

Για την υπόθεση εξαφάνισης του Αλ. Ζεκερίδη διενεργεί προανάκριση η Ασφάλεια Αττικής.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15860N411</ED>
<ID>
ID:163668

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N41&aa=1</URL></REF>


Article

<CATEGORY>vin06</CATEGORY>

 <H2>Καταδικάστηκε το αφεντικό για τον όγκο του σκύλου
</H2>
ΘΕΣΣΑΛΟΝΙΚΗ Γραφείο Βόρειας Ελλάδας

ΔΙΑΦΗΜΙΣΤΗΣ από τη Θεσσαλονίκη καταδικάστηκε χθες σε φυλάκιση τριάντα ημερών,
επειδή ο τεράστιος σε όγκο και δύναμη σκύλος του τρόμαξε κάποια γειτόνισσά του.

Η νοικοκυρά μόλις είδε τον μολοσσό να βαδίζει χωρίς αλυσίδα και φίμωτρο
ειδοποίησε αμέσως την Αστυνομία. Λίγο αργότερα το αφεντικό του σκύλου
οδηγήθηκε στο αστυνομικό τμήμα και η εισαγγελέας υπηρεσίας τον παρέπεμψε στο Αυτόφωρο.

«Ο σκύλος είναι ήρεμος και ήσυχος. Δεν ενόχλησε ποτέ κανέναν. Όμως δεν φταίμε
ούτε αυτός ούτε εγώ, επειδή είναι μεγάλος σε όγκο», είπε στην απολογία του ο
Ολλανδός διαφημιστής Ρόλαναλντ Βέιερς, ιδιοκτήτης του σκύλου.

Ο εισαγγελέας της έδρας στο Μονομελές Πλημμελειοδικείο, όταν πληροφορήθηκε ότι
το σκυλί κυκλοφορούσε ελεύθερο χωρίς αλυσίδα και φίμωτρο, ζήτησε την καταδίκη
του αφεντικού του και το δικαστήριο τον έκρινε ένοχο.

«Αν είναι έτσι, όσοι έχουν σκύλους πρέπει να είναι στο εδώλιο, γιατί πολλοί
λίγοι τούς φορούνε φίμωτρο», είπε ο Ολλανδός ζωόφιλος, μόλις η δικαστής
ανακοίνωσε την ποινή.

Ο κατηγορούμενος είχε ζητήσει από την εισαγγελέα υπηρεσίας να παραπεμφθεί η
υπόθεση σε τακτή δικάσιμο, χωρίς όμως αποτέλεσμα. Τελικά εξαγόρασε την ποινή
προς 1.500 δραχμές τη μέρα και αφέθηκε ελεύθερος, με την υποχρέωση βέβαια να
φορέσει φίμωτρο στον σκύλο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15860N412</ED>
<ID>
ID:163716

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N41&aa=2</URL></REF>


Article

<CATEGORY>vin08</CATEGORY>

 <H5>ΕΓΙΝΑΝ ΕΓΓΡΑΦΕΣ ΓΙΑ ΜΕΤΟΧΕΣ ΥΨΟΥΣ 300 ΔΙΣ. ΔΡΧ.
</H5><H2>Πυρετός για τον ΟΤΕ
</H2>
Έκαναν ουρές. Οι ιδιώτες επενδυτές στήθηκαν χθες στην αναμονή, στα κεντρικά
τραπεζικά καταστήματα, για να αγοράσουν τις νέες μετοχές του ΟΤΕ

Άρχισε από χθες να ανεβαίνει ο πυρετός για τις νέες μετοχές του ΟΤΕ, συνολικής
αξίας 300 δισ. δρχ.

ΠΗΓΕΣ του υπουργείου Εθνικής Οικονομίας δεν απέκλειαν, αργά χθες το βράδυ, οι
συνολικές προσφορές να πλησίασαν αυτό το ποσό.

Πρώτη μέρα των εγγραφών η χθεσινή, και οι ενδιαφερόμενοι πήγαιναν από το πρωί
στις τράπεζες και τα χρηματιστηριακά γραφεία και δήλωναν πόσες μετοχές θέλουν
να αγοράσουν, καταβάλλοντας το τίμημα με βάση την προσωρινή τιμή των 6.700
δρχ. Η οριστική τιμή θα καθοριστεί αφού ολοκληρωθούν οι εγγραφές, που
τελειώνουν αύριο Παρασκευή.

Σε καμία περίπτωση η τελική τιμή δεν θα είναι μεγαλύτερη από τις 6.700 δρχ.
Αντίθετα, είναι πολύ πιθανό να είναι χαμηλότερη, αλλά όχι μικρότερη από 6.000
δρχ. Αυτό σημαίνει ότι όσοι «κλείνουν» τώρα μετοχές του ΟΤΕ και πληρώνουν
6.700 δρχ. τη μία, θα χρεωθούν τελικά με την οριστική τιμή και θα πάρουν πίσω
τη διαφορά στην περίπτωση που αυτή θα είναι χαμηλότερη.

Υπενθυμίζεται ότι, κατ' αρχήν, για ιδιώτες επενδυτές θα διατεθούν συνολικά
μετοχές αξίας 100 δισ. δρχ. και 150 δισ. δρχ. για τους λεγόμενους θεσμικούς
επενδυτές (αμοιβαία κεφάλαια, εταιρείες επενδύσεων κ.λπ.). Αξίας πολλών δισ.
θα είναι οι μετοχές που θα διατεθούν στους εργαζομένους και συνταξιούχους του
ΟΤΕ, ενώ αν κριθεί αναγκαίο, θα δοθεί και ένας συμπληρωματικός αριθμός μετοχών
για να ικανοποιηθεί η ζήτηση.

Από τις τράπεζες χαρακτηριζόταν πολύ ικανοποιητική η χθεσινή προσέλευση των
επενδυτών για εγγραφή. Υπολόγιζαν, μάλιστα, ότι από την πρώτη μέρα οι μεγάλες
τράπεζες είχαν καλύψει ίσως πάνω από τα δύο τρίτα του ορίου που τους αναλογεί.
Καλύτερη ήταν η εικόνα στις μικρές τράπεζες, οι οποίες, κατά τις πληροφορίες
που υπήρχαν χθες, είχαν εξαντλήσει τα όρια.

Ακριβή νούμερα δεν υπήρχαν ως χθες για τις προσφορές που έγιναν στο εξωτερικό.
Το μόνο που έγινε γνωστό είναι ότι το ενδιαφέρον ήταν σημαντικό κυρίως στις
Ηνωμένες Πολιτείες. Ικανοποιητικές, αλλά σε μικρότερο μέγεθος, ήταν οι
προσφορές από τις αναπτυσσόμενες αγορές της Άπω Ανατολής. Για τους θεσμικούς
επενδυτές η προθεσμία άρχισε από τη Δευτέρα και θα λήξει αυτήν την Παρασκευή.
Αντίθετα, στην Ελλάδα έχει ήδη συμμετάσχει η συντριπτική πλειοψηφία των
ασφαλιστικών ταμείων.

Να σημειωθεί ότι σήμερα ο ΟΤΕ έχει 160.000 μετόχους, ιδιώτες και θεσμικούς,
που κατέχουν μετοχές του Οργανισμού από την πρώτη μετοχοποίηση ή και από
αγορές στο Χρηματιστήριο, όπου η τιμή εξακολουθεί να ανεβαίνει. Χθες, μάλιστα,
έκλεισε στις 7.450 δρχ., πράγμα που δείχνει ότι υπάρχουν επενδυτές που
πληρώνουν περισσότερο από την ανώτατη τιμή της εγγραφής για να αποκτήσουν
μετοχές του ΟΤΕ.

Αυτό συμβαίνει για δύο λόγους:

­ Πρώτον, γιατί οι ιδιώτες τουλάχιστον δεν θα μπορέσουν τελικά να πάρουν με τη
δημόσια εγγραφή πάνω από 100 μετοχές ο καθένας.

­ Δεύτερον, διότι οι νέες μετοχές δεν θα έχουν δικαίωμα συμμετοχής στην αύξηση
του μετοχικού κεφαλαίου του ΟΤΕ που θα ακολουθήσει αργότερα, σε αντίθεση με
τις παλαιές που αποτελούν αντικείμενο διαπραγμάτευσης στο Χρηματιστήριο.

Οι εγγραφές θα συνεχισθούν σήμερα και αύριο και θεωρείται βέβαιο από τους
τραπεζίτες και τους χρηματιστές ότι τα «θερμόμετρα» θα σπάσουν την Παρασκευή,
που αναμένεται να εμφανισθούν να εγγραφούν για μεγάλο αριθμό μετοχών μεγάλοι
ιδιώτες και θεσμικοί επενδυτές, οι οποίοι δεν θέλουν να δεσμεύσουν για πολλές
ημέρες τα λεφτά τους.

ΤΟ ΚΟΙΝΟ

Για καμία άλλη μετοχή δεν έδειξε τόσο ενδιαφέρον το ευρύ κοινό, συμφωνούσαν
χθες τραπεζικοί υπάλληλοι και στελέχη μεγάλων Τραπεζών, στην Αιόλου, τη
Σοφοκλέους και την οδό Σταδίου.

Η αιχμή των συναλλαγών παρατηρήθηκε μεταξύ 9 και 12 το μεσημέρι, όταν στα
γκισέ οι ενδιαφερόμενοι δέσμευαν ποσά από τις καταθέσεις τους για την εγγραφή
τους στις λίστες των υποψηφίων αγοραστών.

Ενθουσιώδες ήταν το κλίμα σε αρκετά χρηματιστηριακά γραφεία. 
Σε ό,τι αφορά την τιμή της μετοχής του ΟΤΕ στο Χρηματιστήριο, χθες σημείωσε
νέα αύξηση και έκλεισε στις 7.450 δρχ. από 7.105 δρχ. προχθές. Ειδικότερα
άλλαξαν χέρια 500.000 κομμάτια. Αρμόδιοι παράγοντες της χρηματιστηριακής
αγοράς εξηγούσαν το αυξημένο ενδιαφέρον από το γεγονός ότι οι μετοχές αυτές θα
έχουν πλεονέκτημα κατά την επικείμενη αύξηση του μετοχικού κεφαλαίου του
οργανισμού που θα γίνει μετά τη μετοχοποίηση.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15860N431</ED>
<ID>
ID:163670

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N43&aa=1</URL></REF>


Article

<CATEGORY>vin08</CATEGORY>

 <H2>Ανθεί το λαθρεμπόριο σκληρών ποτών
</H2>
ΟΡΓΙΟ ΛΑΘΡΕΜΠΟΡΙΟΥ στη διακίνηση αλκοολούχων ποτών στα Δωδεκάνησα διαπιστώνει
το υπουργείο Οικονομικών και σύντομα προτίθεται να λάβει μέτρα για να το αντιμετωπίσει.

Την αποκάλυψη αυτή έκανε χθες ο υφυπουργός Οικονομικών κ. Γ. Δρυς, ο οποίος
προανήγγειλε ότι το υπουργείο θα προχωρήσει στην επανεξέταση του ειδικού
καθεστώτος φορολόγησης των αλκοολούχων που ισχύει στα Δωδεκάνησα.

Η κύρια αιτία για το λαθρεμπόριο είναι το ευνοϊκό καθεστώς του μειωμένου ­
κατά 50% ­ ειδικού φόρου κατανάλωσης με τον οποίο επιβαρύνονται τα ποτά αυτά
κατά την εισαγωγή τους στα Δωδεκάνησα. Έτσι, οι επιτήδειοι λαθρέμποροι
προχωρούν σε προμήθειες σημαντικών ποσοτήτων αλκοολούχων ποτών από τα νησιά
αυτά κερδίζοντας έτσι το μισό τού ειδικού φόρου κατανάλωσης που κανονικά θα
έπρεπε να καταβάλλουν. Έτσι, ενώ για κάθε φιάλη ποτού ο κανονικός φόρος
ανέρχεται σε 848 δρχ., οι λαθρέμποροι καταβάλλουν μόνο 424 δρχ. και
αποκομίζουν σημαντικά κέρδη, ενώ παράλληλα ζημιώνουν το κράτος.

Σημειώνεται ότι το ειδικό καθεστώς ισχύει μόνο για όσα ποτά προορίζονται να
καταναλωθούν στα Δωδεκάνησα, ενώ οι λαθρέμποροι τα διοχετεύουν στις αγορές της
Αθήνας, του Πειραιά και της Θεσσαλονίκης.

* Σύμφωνα με ανακοίνωση του υπουργείου Οικονομικών, στις 8/6/1997 υπάλληλοι
του Σώματος Δίωξης Οικονομικού Εγκλήματος της Περιφερειακής Διεύθυνσης Βορείου
Αιγαίου αποκάλυψαν στο Βαθύ Σάμου νέα ποσότητα περίπου 2 κιλών ηρωίνης.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15860N432</ED>
<ID>
ID:163719

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N43&aa=2</URL></REF>


Article

<CATEGORY>vin08</CATEGORY>

 <H2>Φθηνότερες κατά 2,5 δρχ. οι τιμές των καυσίμων
</H2>
ΦΘΗΝΟΤΕΡΕΣ κατά 2,50 δραχμές το λίτρο θα είναι οι λιανικές τιμές της αμόλυβδης
και σούπερ βενζίνης για μια εβδομάδα.

Οι λιανικές τιμές πώλησης του ντίζελ μειώνονται επίσης κατά 1,90 δρχ. το λίτρο.

Συγκεκριμένα οι ενδεικτικές τιμές των καυσίμων, όπως ανακοινώθηκαν χθες από το
υπουργείο Ανάπτυξης, είναι:

­ Η αμόλυβδη βενζίνη στο Ν. Αττικής και στο Ν. Θεσσαλονίκης ορίζεται στις
206,70 δρχ.

­ Η βενζίνη σούπερ στην Αττική και τη Θεσσαλονίκη ορίζεται στις 227,70 δρχ.,
όπως και στην Α' ζώνη.

­ Η αμόλυβδη βενζίνη στην Α' ζώνη ορίζεται στις 211,70 δραχμές.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15860N433</ED>
<ID>
ID:163757

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N43&aa=3</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Το εισιτήριο των αστικών συγκοινωνιών
</H2>
<AUTHOR>ΔΗΜΗΤΡΗΣ ΣΤΕΡΓΙΟΥ</AUTHOR>

ΑΡΕΣ και αντιδράσεις συνόδευσαν την πρόταση ή την απόφαση για αύξηση της τιμής
του εισιτηρίου των αστικών συγκοινωνιών της Αθήνας από 75 δραχμές σε 100
δραχμές, τη στιγμή που εκτιμάται ότι το πραγματικό κόστος ανά επιβάτη
ανέρχεται σε 270 δραχμές.

Αυτή, λοιπόν, η λειτουργία και διαχείριση των αστικών συγκοινωνιών της Αθήνας
αποτελεί μια κραυγαλέα περίπτωση παραβίασης ενός βασικού νόμου της οικονομίας,
σύμφωνα με τον οποίο δεν υπάρχει δωρεάν πιάτο, δηλαδή κάποιος πρέπει να το
πληρώνει ή θα το πληρώσει. Στην περίπτωση μάλιστα των αστικών συγκοινωνιών
παρατηρούνται και μερικά παράδοξα, που κάνουν ακόμη πιο φιλέκδικους τους
οικονομικούς νόμους (ήδη τα συσσωρευμένα χρέη ή ζημίες των αστικών
συγκοινωνιών της Αθήνας φθάνουν τα 720 δισ. δραχμές).

Κατ' αρχάς, το κράτος κάνει κοινωνική πολιτική (χαμηλή τιμή εισιτηρίου) με
ξένα κόλλυβα, αφού δεν καταβάλλει εγκαίρως και στο ολόκληρο τη διαφορά μεταξύ
τιμής (75 δραχμές) και του κόστους (270 δραχμές!) του. Έτσι, το δήθεν «φτηνό»
εισιτήριο γίνεται με τα δάνεια και τις προσαυξήσεις και με το πρόσθετο κόστος
από τους υπεράριθμους υπαλλήλους (αναζητήστε τις πελατειακές σχέσεις ως κύριο
αίτιο) πάρα πολύ «αλμυρό». Αυτό μάλιστα το «αλμυρό», στην πραγματικότητα,
εισιτήριο το πληρώνουν όχι οι χρήστες, αλλά οι άσχετοι φορολογούμενοι με τις
ετήσιες επιχορηγήσεις και επιδοτήσεις των συγκοινωνιακών επιχειρήσεων από τον
κρατικό προϋπολογισμό. Να είχαμε τουλάχιστον καλές συγκοινωνίες και σε όλες
τις περιοχές της Αττικής, θα πήγαιναν χαλάλι.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15860N434</ED>
<ID>
ID:163797

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N43&aa=4</URL></REF>


Article

<CATEGORY>vin08</CATEGORY>

 <H5>ΕΛΕΓΧΟΙ ΓΙΑ ΑΚΙΝΗΤΑ, Ι.Χ. ΚΑΙ ΕΠΙΧΕΙΡΗΣΕΙΣ ΓΙΑ ΦΠΑ
</H5><H2>Τριπλό μπλόκο
</H2>
Τριπλό μπλόκο στήνει η Εφορία σε ιδιοκτήτες ακινήτων, ΙΧήδες και επιχειρήσεις
προκειμένου να εντοπίσει κρυμμένα εισοδήματα.ΟΙ έλεγχοι έχουν ξεκινήσει ήδη με
τις φορολογικές δηλώσεις των ιδιοκτητών ακινήτων, οι οποίες ελέγχονται
εξονυχιστικά. Συγκεκριμένα, όπως δήλωσε ο υφυπουργός Οικονομικών κ. Γ. Δρυς,
οι εφοριακοί ερευνούν μία προς μία όλες τις δηλώσεις με βάση τα στοιχεία που
αναφέρονται στο έντυπο Ε9 και εξετάζουν αν τα ακίνητα έχουν περιληφθεί και στα
άλλα έντυπα της φορολογικής δήλωσης που αφορούν τα ενοίκια και την
ιδιοκατοίκηση (Ε1, Ε2 και Ε8).

Όπως δήλωσε ο υφυπουργός Οικονομικών κ. Γ. Δρυς, θα επιβάλονται πρόστιμα μόνο
στις περιπτώσεις που οι φορολογούμενοι αρνηθούν να διορθώσουν τη δήλωσή τους ή
όταν έχει γίνει «λάθος» ή παράλειψη από δόλο. Στην περίπτωση αυτή οι
ιδιοκτήτες κινδυνεύουν με τα πρόστιμα και προσαυξήσεις που προβλέπει η
ισχύουσα φορολογική νομοθεσία. Αντίθετα, στους ιδιοκτήτες που θα διορθώσουν
αυτά τα λάθη και τις παραλείψεις δεν θα υπάρξουν κυρώσεις.

Την ίδια στιγμή στο δόκανο της Εφορίας βρίσκονται και οι ιδιοκτήτες που
νοικιάζουν τα ακίνητά τους και δεν δηλώνουν καθόλου ή δηλώνουν λιγότερα
εισοδήματα από ενοίκια.

Όπως ήδη έχουν γράψει τα «ΝΕΑ», ελέγχθηκαν οι φορολογικές δηλώσεις 787.897
ιδιοκτητών που νοίκιαζαν τα ακίνητά τους και βρέθηκαν 10.910 ιδιοκτήτες που
δεν δήλωσαν καθόλου εισόδημα από ενοίκια και 78.789 που δήλωσαν λιγότερο
εισόδημα. Οι ιδιοκτήτες αυτοί θα κληθούν από την Εφορία για να δικαιολογήσουν
τις διαφορές αυτές και στην περίπτωση που αποδειχθεί απόκρυψη εισοδήματος,
τότε θα κληθούν να υποβάλουν συμπληρωματική δήλωση και να πληρώσουν τα
προβλεπόμενα πρόστιμα και προσαυξήσεις. Επίσης, από τους 978.296 ενοικιαστές
που ελέγχθηκαν, εντοπίστηκαν 293.488 ενοικιαστές που δεν είχαν συμπληρώσει
καθόλου ή είχαν συμπληρώσει λάθος το ΑΦΜ του ιδιοκτήτη τους.

Επίσης, σε 3 εβδομάδες ολοκληρώνονται οι έλεγχοι που κάνει η Εφορία στους
ιδιοκτήτες Ι.Χ., προκειμένου να διαπιστωθεί αν δηλώνουν το αυτοκίνητο και αν
πληρώνουν τέλη κυκλοφορίας. Με τον τρόπο αυτό θα ελεγχθεί αν δηλώνεται η σωστή
τεκμαρτή δαπάνη για τα Ι.Χ. Στους ελέγχους αυτούς χρησιμοποιούνται τα αρχεία
από το υπουργείο Συγκοινωνιών, τα τέλη κυκλοφορίας και οι δηλώσεις του φόρου εισοδήματος.

Τέλος, σε 2 εβδομάδες ολοκληρώνεται ο έλεγχος τιμολογίων αγοράς και πώλησης
προϊόντων και υπηρεσιών. Σε πρώτη φάση θα ελεγχθούν οι επιχειρήσεις, οι
επιτηδευματίες και οι έμποροι που δεν έχουν υποβάλει καθόλου δήλωση
εισοδήματος ή ΦΠΑ. 
Σε δεύτερη φάση θα εξετασθούν τα τιμολόγια για να εντοπισθούν πλαστά ή
εικονικά τιμολόγια, καθώς και φοροδιαφυγή στον ΦΠΑ.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15860N441</ED>
<ID>
ID:163671

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N44&aa=1</URL></REF>


Article

<CATEGORY>vin08</CATEGORY>

 <H2>Έτοιμα τα μέτρα για τα φάρμακα
</H2>
ΤΑ ΜΕΤΡΑ για τον περιορισμό του σημερινού υψηλού κόστους των φαρμάκων που
επιβαρύνει τους φορολογουμένους και τον προϋπολογισμό οριστικοποιεί η
κυβέρνηση αύριο στην προγραμματισμένη συνεδρίαση του Υπουργικού Συμβουλίου.
Πρόκειται για την αλλαγή του ισχύοντος συστήματος τιμολόγησης, την καθιέρωση
λίστας, καθώς και την περικοπή ορισμένων φόρων υπέρ τρίτων που επιβάλλονται
επί των λιανικών τιμών των φαρμάκων να αυξάνουν έτσι σημαντικά το κόστος τους.

Οι κυβερνητικές προθέσεις για τις αλλαγές στα φάρμακα συζητήθηκαν χθες σε δύο
συσκέψεις. Το πρωί, στο υπουργείο Εθνικής Οικονομίας με τη συμμετοχή του
υπουργού Εθνικής Οικονομίας και Οικονομικών κ. Γ. Παπαντωνίου, του υπουργού
Υγείας κ. Κ. Γείτονα και των υφυπουργών Υγείας - Πρόνοιας Μ. Σκουλάκη και
Κοινωνικών Ασφαλίσεων κ. Ν. Φαρμάκη.

Αργότερα, το μεσημέρι, ο κ. Γ. Παπαντωνίου ενημέρωσε για το θέμα τον
Πρωθυπουργό κ. Κ. Σημίτη σε συνάντηση που είχαν στο Μέγαρο Μαξίμου.

Να σημειωθεί πάντως ότι τα μέτρα για τα φάρμακα θα συζητηθούν εκ νέου σήμερα
σε σύσκεψη στο υπουργείο Εθνικής Οικονομίας, ώστε να διευθετηθούν και οι
τελευταίες λεπτομέρειες πριν οριστικοποιηθεί η εισήγηση που θα γίνει αύριο στο
Υπουργικό Συμβούλιο.

Τα μέτρα που θα ληφθούν κινούνται σε τρεις άξονες:

*Πρώτον, στην αλλαγή του τρόπου τιμολόγησης των φαρμάκων τόσο των εισαγόμενων
όσο και αυτών που παράγονται στη χώρα. Για τα εισαγόμενα φάρμακα η κυβέρνηση
προτίθεται να εφαρμόσει νέο σύστημα όπου οι τιμές τους θα εξαρτώνται από
κάποιο μέσον όρο των χαμηλότερων τιμών που ισχύουν στην Ευρώπη.

*Δεύτερον, την καθιέρωση λίστας φαρμάκων από την οποία θα εξαιρεθούν κάποια
φάρμακα και θα ενταχθούν κάποια άλλα νέα.

*Τρίτον, την κατάργηση ορισμένων φόρων υπέρ τρίτων που επιβάλλονται στην τιμή
των φαρμάκων και προκαλούν υπέρμετρη αύξηση του κόστους τους.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15860N442</ED>
<ID>
ID:163720

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N44&aa=2</URL></REF>


Article

<CATEGORY>vin08</CATEGORY>

 <H5>ΟΙ ΕΦΟΡΙΕΣ ΕΤΟΙΜΕΣ ΝΑ ΕΙΣΠΡΑΞΟΥΝ 1,6 ΤΡΙΣ. ΑΠΟ ΧΡΕΗ ΣΤΟ ΔΗΜΟΣΙΟ
</H5><H2>Λίστες οφειλετών
</H2>
Λίστες μεγαλοοφειλετών έχει ετοιμάσει το υπουργείο Οικονομικών, το οποίο θα
χρησιμοποιήσει όλα τα μέσα που του παρέχει ο νόμος (προσωποκράτηση, κατάσχεση
περιουσιακών στοιχείων κ.ά.) για να εισπράξει τις οφειλές.ΠΑΓΙΔΑ για τους
μεγαλοοφειλέτες θα είναι η δήλωση του Ε9 που έχουν υποβάλει φέτος, αφού με τον
τρόπο αυτό θα εντοπισθούν ακίνητα περιουσιακά στοιχεία που τα κρατούν κρυφά.
Ήδη, στα χέρια του υφυπουργού Οικονομικών κ. Γ. Δρυ βρίσκεται λίστα με τους
1.000 μεγαλύτερους οφειλέτες από όλες τις Εφορίες της Αθήνας, του Πειραιά και
της Θεσσαλονίκης. Οι οφειλέτες αυτοί χρωστούν φόρους που το συνολικό τους ύψος
φθάνει τα 1,65 τρισ. δραχμές.

Όπως ήδη έχουν γράψει τα «ΝΕΑ», στη λίστα που έχει στα χέρια του ο υφυπουργός
Οικονομικών περιλαμβάνονται οι 20 μεγαλύτεροι οφειλέτες από κάθε Εφορία της
Αθήνας, του Πειραιά και της Θεσσαλονίκης.

Από τα στοιχεία του υπουργείου Οικονομικών προκύπτει ότι:

Πρώτον: Οι 20 μεγαλύτεροι οφειλέτες των Εφοριών της Αθήνας χρωστούν 1,4
τρισ. δραχμές

Δεύτερον: Οι μεγαλύτεροι οφειλέτες του Πειραιά χρωστούν 220 δισ. δραχμές

Τρίτον: Οι μεγαλύτεροι οφειλέτες της Θεσσαλονίκης χρωστούν 34,5 δισ. δραχμές.

Ο υφυπουργός αποκάλυψε ότι τα στοιχεία του Ε9 που υπέβαλαν φέτος οι
μεγαλοοφειλέτες θα χρησιμοποιηθούν για να εντοπισθεί η ακίνητη περιουσία τους
που δεν είναι γνωστή στο υπουργείο Οικονομικών. Με τον τρόπο αυτό θα
διασφαλισθούν τα συμφέροντα του Δημοσίου.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15860N451</ED>
<ID>
ID:163672

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N45&aa=1</URL></REF>


Article

<CATEGORY>vin08</CATEGORY>

 <H2>Επιπλέον φόρο πληρώνουν οι 4 στους 10 φορολογουμένους
</H2>
ΜΕ ΚΑΘΥΣΤΕΡΗΣΗ συνεχίζεται η αποστολή των εκκαθαριστικών σημειωμάτων στους φορολογουμένους.

Σύμφωνα με τα στοιχεία που ανακοίνωσε χθες ο υφυπουργός Οικονομικών κ. Γ.
Δρυς, μέχρι τώρα ­ συμπεριλαμβανομένης και της τελευταίας αποστολής ­ έχουν
ταχυδρομηθεί στους φορολογουμένους συνολικά 1.337.698 εκκαθαριστικά σημειώματα
σε σύνολο 4.200.000 δηλώσεων που υποβλήθηκαν φέτος. Την καθυστέρηση
παραδέχθηκε και ο υφυπουργός, ο οποίος ωστόσο προέβλεψε ότι μέχρι το τέλος
Ιουλίου θα έχει ολοκληρωθεί η εκκαθάριση του 80% των φορολογικών δηλώσεων.

Ειδικότερα, σύμφωνα με τα στοιχεία από το σύνολο των εκκαθαριστικών
σημειωμάτων που έχουν ταχυδρομηθεί στους φορολογουμένους, τα 573.302 (42,85%)
είναι χρεωστικά, τα 481.826 (36%) πιστωτικά και τα 282.570 (21,15%) είναι μηδενικά.

Τα χρεωστικά σημειώματα αντιστοιχούν στην καταβολή επιπλέον φόρου 125,92
δισεκατομμυρίων δραχμών από τους φορολογουμένους που τα έχουν λάβει, τα
πιστωτικά σε 94,34 δισ. δρχ. (επιστροφές φόρων). Έτσι, η διαφορά που θα
εισπράξει στα ταμεία του το Δημόσιο ανέρχεται σε 31,5 δισ. δρχ. Στα παραπάνω
στοιχεία περιλαμβάνονται και αυτά της αποστολής της τελευταίας παρτίδας με
407.588 εκκαθαριστικά σημειώματα, από τα οποία τα 174.017 (42,69%) αφορούν
χρεωστικά σημειώματα συνολικού ύψους 41,7 δισ. δρχ., τα 141.514 (34,71%)
σημειώματα αφορούν επιστροφές φόρων ύψους 31,8 δισ. δρχ. Τα μηδενικά
σημειώματα ήταν 92.057 (22,58%).

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15860N452</ED>
<ID>
ID:163721

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N45&aa=2</URL></REF>


Article

<CATEGORY>vin08</CATEGORY>

 <H2>Το 1996 «φταίει» για την υστέρηση στα έσοδα
</H2>
ΔΕΝ ΠΡΟΚΕΙΤΑΙ να ληφθούν νέα φορολογικά μέτρα για να καλυφθεί η υστέρηση στα
δημόσια έσοδα. Αυτό επανέλαβε χθες ο υφυπουργός Οικονομικών κ. Γ. Δρυς, ο
οποίος σημείωσε ότι η υστέρηση των εσόδων προέρχεται κυρίως από το 1996, όπου
τα έσοδα «έκλεισαν» σε επίπεδα μικρότερα κατά 150 δισ. δρχ. από ό,τι
προβλέπονταν αρχικά.

Πάντως, σήμερα το πρωί θα πραγματοποιηθεί σύσκεψη υπό τον Πρωθυπουργό στο
Μέγαρο Μαξίμου για την πορεία της ελληνικής Οικονομίας, στην οποία θα
συμμετάσχουν ο υπουργός Εθνικής Οικονομίας και Οικονομικών κ. Γ. Παπαντωνίου
καθώς και ο διοικητής της Τράπεζας της Ελλάδος κ. Λ. Παπαδήμος.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15860N453</ED>
<ID>
ID:163758

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N45&aa=3</URL></REF>


Article

<CATEGORY>vin08</CATEGORY>

 <H2>Τον Σεπτέμβριο τα σημειώματα για την ακίνητη περιουσία
</H2>
ΑΠΟ ΤΟΝ Σεπτέμβριο οι Εφορίες θα αρχίσουν να στέλνουν σε όσους έχουν μεγάλη
ακίνητη περιουσία τα εκκαθαριστικά σημειώματα για την καταβολή του φόρου.
Μέχρι το τέλος Αυγούστου υπολογίζεται να έχει ολοκληρωθεί η επεξεργασία των
στοιχείων του Εντύπου Ε9 και να έχουν ειδοποιηθεί να κάνουν συμπληρωματική
δήλωση όσοι υπόκεινται στον φόρο. Αυτό προκύπτει από τις δηλώσεις που έκανε
χθες ο υφυπουργός Οικονομικών κ. Γ. Δρυς, ο οποίος ανακοίνωσε ότι στα μέσα
Ιουλίου αναμένεται να έχει επιλεγεί η εταιρεία που θα αναλάβει την επεξεργασία
του εντύπου Ε9, το οποίο περιλαμβάνει τα ακίνητα που έχει στην κατοχή του ο
κάθε φορολογούμενος. 
<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15860N454</ED>
<ID>
ID:163782

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N45&aa=4</URL></REF>


Article

<CATEGORY>vin08</CATEGORY>

 <H2>Ο άνισος ανταγωνισμός κόστισε 259 εκατ. δρχ.
</H2>
«ΚΑΜΠΑΝΕΣ» 259 εκατομμυρίων δρχ. «έριξε» μεταξύ Μαΐου 1996 και Απριλίου 1997 η
Επιτροπή Ανταγωνισμού σε διάφορες εταιρείες. Χθες η Επιτροπή παρέδωσε την
ετήσια έκθεσή της, που απεστάλη στον πρόεδρο της Βουλής κ. Α. Κακλαμάνη και
τους υπουργούς Ανάπτυξης και Εθνικής Οικονομίας κ. Β. Παπανδρέου και κ. Γ.
Παπαντωνίου. Από την έκθεση, μεταξύ άλλων, προκύπτει ότι:

­ Η Επιτροπή επέβαλε πρόστιμα, συνολικού ύψους 259.194.800 δρχ., με 5
αποφάσεις της.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15860N455</ED>
<ID>
ID:163800

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N45&aa=5</URL></REF>


Article

<CATEGORY>vin08</CATEGORY>

 <H2>Συναλλαγές ύψους 23 δισ.
</H2>
Πολύ μεγάλη άνοδο σημείωσαν οι τιμές των μετοχών κατά τη χθεσινή συνεδρίαση
του Χρηματιστηρίου Αξιών Αθηνών (ΧΑΑ).Το αυξημένο αγοραστικό ενδιαφέρον που
εκδηλώθηκε απο την αρχή της συνεδρίασης είχε ως συνέπεια την ταχεία
προοδευτική αύξηση των τιμών των μετοχών. Ιδιαίτερο ενδιαφέρον εκδηλώθηκε για
άλλη μια φορά για τις μετοχές των τραπεζών και του ΟΤΕ Ενδεικτική του κλίματος
είναι η άνοδος του δείκτη των Τραπεζών κατά 53,72 μονάδες και η μετοχή του ΟΤΕ
που έκλεισε στις 7.450 δρχ. Από τις 241 μετοχές που πραγματοποίησαν
συναλλαγές, 158 σημείωσαν άνοδο, 64 πτώση και 19 παρέμειναν σταθερές, ενώ 55
έκλεισαν με αγοραστές και 125 με πωλητές. Η αξία των συναλλαγών ανήλθε σε 23
δισ. δρχ. (5.768.437 τεμ.). Αναλυτικά τα 5.317.163 τεμάχια αξίας 22 δισ. δρχ.
αφορούσαν την Κύρια Αγορά, ενώ τα 451.274 τεμάχια συνολικής αξίας 1.053.688
εκατ. δρχ. την Παράλληλη Αγορά.Τη μεγαλύτερη αξία συναλλαγών σημείωσαν οι
μετοχές των Τραπεζών (8 δισ. δρχ. 528.709 τεμάχια) και ακολούθησε ο κλάδος των
Ετ. Τηλεπικοινωνιών με 3,69 δισ. (504.500 τεμάχια).

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15860N461</ED>
<ID>
ID:163673

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N46&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Ο Δίας ευνοεί, όλο τον μήνα, τους γεννημένους γύρω
στις 12 Ιουνίου στον τομέα των σπουδών, των ταξιδιών, της τέχνης, της
εξωτερικής πολιτικής, των εκδόσεων και των μίντια, των σχέσεων γενικότερα.

ΚΑΡΚΙΝΟΣ

(22 Ιουνίου - 22 Ιουλίου). Το τρίγωνο Ηλίου - Δία επηρεάζει θετικά τον ψυχισμό
σας, την ερωτική σας ζωή, οικονομικής φύσεως θέματα. Βοηθάει επαγγελματικά
τους καλλιτέχνες και τους γιατρούς.

ΛΕΩΝ

(23 Ιουλίου - 22 Αυγούστου). Ο Δίας ευνοεί, όλο τον μήνα, τους γεννημένους
γύρω στις 14 Αυγούστου ­ στον τομέα του γάμου, των σχέσεων και των
συνεργασιών. Μερικοί από σας αποφασίζουν να παντρευτούν.

ΠΑΡΘΕΝΟΣ

(23 Αυγούστου - 23 Σεπτεμβρίου). Το τρίγωνο Ηλίου - Δία επηρεάζει ευνοϊκά την
υγεία σας, την καριέρα σας, τη δημόσια εικόνα σας, τις σχέσεις σας με
συναδέλφους, προϊσταμένους, γονείς.

ΖΥΓΟΣ

(24 Σεπτεμβρίου - 23 Οκτωβρίου). Ο Δίας ευνοεί, όλο τον μήνα, τους γεννημένους
γύρω στις 14 Οκτωβρίου ­ στον τομέα του έρωτα, των παιδιών, της τέχνης και της
δημιουργίας, των οικονομικών. Σας κάνει δυνατούς και αισιόδοξους.

ΣΚΟΡΠΙΟΣ

(24 Οκτωβρίου - 22 Νοεμβρίου). Το τρίγωνο Ηλίου - Δία επηρεάζει ευνοϊκά το
σπίτι, την οικογένεια, την ερωτική σας ζωή, οικονομικής φύσεως υποθέσεις,
κληρονομικά, ακίνητα κ.λπ.

ΤΟΞΟΤΗΣ

(23 Νοεμβρίου - 21 Δεκεμβρίου). Ο Δίας ευνοεί, όλο τον μήνα, τους γεννημένους
γύρω στις 13 Δεκεμβρίου ­ στον τομέα των σπουδών, της επικοινωνίας, των
μίντια, των ταξιδιών. Μερικοί αποφασίζετε ν' αγοράσετε μεταφορικό μέσον.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το τρίγωνο Ηλίου - Δία επηρεάζει ευνοϊκά τη
δουλειά σας και τις εργασιακές σας σχέσεις, τα οικονομικά σας, την υγεία σας,
εμπορικές συναλλαγές και αγοραπωλησίες.

ΥΔΡΟΧΟΟΣ

(20 Ιανουαρίου - 18 Φεβρουαρίου). Ο Δίας ευνοεί, όλο τον μήνα, τους
γεννημένους γύρω στις 10 Φεβρουαρίου ­ στον τομέα του έρωτα, των παιδιών, της
τέχνης και της δημιουργίας, των οικονομικών.

ΙΧΘΥΕΣ

(19 Φεβρουαρίου - 20 Μαρτίου). Το τρίγωνο Ηλίου - Δία επηρεάζει θετικά τον
ψυχισμό σας, την υγεία σας, το σπίτι, την οικογένεια, υποθέσεις που αφορούν
περιουσιακά και ακίνητα.

ΚΡΙΟΣ

(21 Μαρτίου - 19 Απριλίου). Ο Δίας ευνοεί, όλο τον μήνα, τους γεννημένους γύρω
στις 11 Απριλίου. Τους βοηθάει στην πραγματοποίηση σημαντικού στόχου τους,
στις φιλικές τους σχέσεις, στις ερωτικές φιλίες, στις συλλογικές προσπάθειες.

ΤΑΥΡΟΣ

(20 Απριλίου - 20 Μαΐου). Το τρίγωνο Ηλίου - Δία σάς βοηθάει στον οικονομικό
τομέα, στον τομέα της καριέρας, στη βελτίωση της δημόσιας εικόνας σας, των
σχέσεών σας με προϊσταμένους και γονείς.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15860N481</ED>
<ID>
ID:163658

</ID><URL>http://ta-nea.dolnet.gr/neaweb/neafile.print_unique?e=A&f=15860&m=N48&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΟ ΑΠΕΚΤΗΣΕ ΤΟΝ ΓΕΡΜΑΝΟ ΧΟΥΠΜΑΝ ΥΨΟΥΣ 2μ. 16
</H5><H2>Δεύτερος «πύργος»
</H2><H2></H2>
ALIGN="CENTER">
Σάσα Χούπμαν. Ο Γερμανός σέντερ θα μαρκάρει τον Ντράγκαν Τάρλατς, φορώντας
την φανέλα του Παναθηναϊκού

ΠΑΝΙΣΧΥΡΗ ομάδα κάτω από τα καλάθια δημιουργεί ο Παναθηναϊκός. Οι πράσινοι
απέκτησαν χθες τον Σάσα Χούπμαν, για αντικαταστάτη του βασικού σέντερ (που
ελπίζουν ότι θα είναι ο Βράνκοβιτς) ενώ, ως γνωστόν, έχουν ανανεώσει το
συμβόλαιο του Φεράν Μαρτίνεθ.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15860O001</ED>
<ID>
ID:163674

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O00&aa=1</URL></REF>


Article

<CATEGORY>vin10</CATEGORY>

 <H5></H5><H5>ΟΛΥΜΠΙΑΚΟΣ
</H5><H2>Απέσυρε την προσφορά του 1 δισ.
</H2><H2></H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15860O002</ED>
<ID>
ID:163722

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ψάχνει για ξένο λίμπερο
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15860O003</ED>
<ID>
ID:163759

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Πρόταση 21ου αιώνα
</H2><H2></H2>
ALIGN="CENTER">
Γήπεδο Καραϊσκάκη. Ο Ολυμπιακός θέλει την έγκριση της ΕΟΑ, για να
ετοιμάσει το ποδοσφαιρικό «παλάτι» του 2000

σελίδα 5

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15860O004</ED>
<ID>
ID:163783

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O00&aa=4</URL></REF>


Article

<CATEGORY>vin10</CATEGORY>

 <H5>ΤΡΟΧΑΝΑΣ ΣΕ ΟΠΑΔΟΥΣ
</H5><H2>«Δώστε μου πίσω τα 7 εκατ.»!
</H2><H2></H2>
σελίδα 12

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15860O005</ED>
<ID>
ID:163801

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Σφράγισαν τρεις το εισιτήριο
</H2><H2></H2>
ALIGN="CENTER">
Εθνικός Αστέρας. Η καισαριανιώτικη ομάδα πανηγύρισε χθες την άνοδο στη Β'
Εθνική, ενώ ανάλογες στιγμές έζησαν η Αναγέννηση Καρδίτσας και οι Λύκοι

σελίδα 2

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15860O006</ED>
<ID>
ID:163811

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O00&aa=6</URL></REF>


Article

<CATEGORY>vin10</CATEGORY>

 <H5>ΣΚΟΤΑΔΙ ΣΤΙΣ ΚΙΝΗΣΕΙΣ ΓΙΑ ΠΡΟΠΟΝΗΤΗ, «ΠΑΓΩΜΕΝΕΣ» ΟΙ ΜΕΤΑΓΡΑΦΕΣ ΠΑΙΚΤΩΝ
</H5><H2>Στασιμότητα λόγω έλλειψης χρημάτων
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Μανωλάς - Καλλιτζάκης. Στην ΑΕΚ παραμένουν αισιόδοξοι για την ένταξη του
δεύτερου στην κυπελλούχο, ακόμη όμως δεν ξεκαθαρίζουν το θέμα Μανωλά

ΜΕΤΑΓΡΑΦΕΣ γιοκ για την ΑΕΚ, αν δεν βρεθούν χρήματα! Αυτό είναι το
συμπέρασμα των όσων συμβαίνουν στην κυπελλούχο και, βέβαια, μόνον ευχάριστα
δεν θεωρούνται.

Προπονητής αναζητείται και με τους υποψήφιους (μεταγραφικούς) στόχους γίνεται
αυτό που φοβόντουσαν όλοι. Δεν έρχονται, διότι ουδείς δέχεται να εργαστεί
τσάμπα! Ο Γιάννης Καλλιτζάκης δεν «βλέπει φως». Και με προκαταβολή της τάξεως
των τριών ή πέντε εκατ. δρχ. δεν πρόκειται να υπογράψει (για επιταγές φυσικά
δεν γίνεται λόγος). Ούτε φυσικά με συμβόλαιο το οποίο θα θέλει να πληρώνεται
με δόσεις που θα μοιάζουν με... μηνιάτικο. Το μόνο που ελπίζουν στην ΑΕΚ είναι
να μην έρθει καλή (δεύτερη) πρόταση στον Καλλιτζάκη. Δηλαδή, να μη... φτάσει η
προσφορά από τον ΠΑΟΚ (λέγεται ότι δίνει κοντά στα 150 εκατ.), ούτε να έρθει
πρόταση από το εξωτερικό. Τώρα, οι πιθανότητες να κλείσει ο Καλλιτζάκης είναι
50%-50%, εντός όμως δύο ημερών ίσως συμφωνήσει να συνεχίσει την καριέρα του
στη Νέα Φιλαδέλφεια. Στην ΑΕΚ αισιοδοξούν ότι θα βρουν τα χρήματα που τόσο
έχουν ανάγκη και θα αποκτήσουν τον άσο. Και πηγή τόνιζε πως «τελικά ο διεθνής
αμυντικός θα καταλήξει στην ΑΕΚ»!

Ακόμη και για την υπερ-σίγουρη μεταγραφή του Κατσαβού δημιουργούνται
αμφιβολίες και ερωτηματικά. Για το κατά πόσο θα καταφέρει να καταβάλει τα
απαιτούμενα ποσά η ΑΕΚ.

Όσον αφορά στο θέμα προπονητή, το σκοτάδι καλύπτει τις κινήσεις Τροχανά.
Εξετάζει όλες τις περιπτώσεις. Φήμες ήθελαν να υπάρχει ενδιαφέρον προς την
πλευρά Τεννέ, στον Μπλαχίν ευθεία νύξη δεν έγινε και, άρα, ο Ρότσα μάλλον
είναι ο μοναδικός που δέχεται να αναλάβει την επικίνδυνη αποστολή. Οι
υπόλοιποι, όλο και κάποια (δαπανηρή) μεταγραφή θα ζητήσουν. Να πούμε ότι
ορισμένοι ήθελαν τον Μ. Τροχανά να φεύγει χθες στο εξωτερικό, προκειμένου να
δραστηριοποιηθεί στις υποθέσεις αγοραστή - παικτών. Πηγή, ωστόσο, το διέψευσε.
Επιπλέον, κάποιοι έλεγαν ότι μαζί με τον Ν. Στράτο έκαναν επαφές και ραντεβού
για τα «καυτά» θέματα. Και ακόμη: πέρα από τις μεγάλες δυσκολίες που παρατηρεί
ο οποιοσδήποτε, παράγοντες μιλούν αισιόδοξα για το θέμα του αγοραστή και λένε
πως «προχωρά και σύντομα θα έχουμε εξελίξεις». Περιμένουμε...

Αυτοί που δεν περιμένουν είναι οι οπαδοί της ΑΕΚ. Ετοιμάζουν έντονες
κινητοποιήσεις και είναι διατεθειμένοι να κάνουν αγώνα ώστε να ορθοποδήσει
(δίχως Τροχανά...) η Κυπελλούχος. Αναμένουν μάλιστα τη λήξη της διορίας που
έχουν θέσει (20 Ιουνίου).

Και μέσα σε όλα αυτά, οι Ρουμάνοι (η εφημερίδα «Ζιούα» συγκεκριμένα)
υποστηρίζουν πως το θέμα Ιορντανέσκου δεν έχει λήξει. Θα συνεδριάσει εκ νέου η
ομοσπονδία της Ρουμανίας και θα αποφασίσει το μέλλον του Ρουμάνου τεχνικού.
Στην ΑΕΚ πιστεύουν πως το «παλεύουν» και δεν πτοούνται από την ποινική ρήτρα
που υπάρχει στο συμβόλαιο του Ιορντανέσκου, διότι επιζητούν την παράλληλη
απασχόληση, ή τον τεχνικό από την «αυγή» του νέου χρόνου, σε συνεργασία με
κάποιον που θα βρεθεί τώρα!

Τέλος, ένα ακόμη όνομα που προτάθηκε για τη θέση του προπονητή είναι του
Γερμανού Βόλφγκανγκ Φρανκ (γεννήθηκε το '51), νυν προπονητή της Αούστρια.
Προαλείφεται για τον πάγκο της Ντόρτμουντ, ενώ στο παρελθόν έπαιξε σε
Στουτγκάρδη - Ντόρτμουντ - Νυρεμβέργη.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15860O011</ED>
<ID>
ID:163675

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O01&aa=1</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ ΑΣΤΕΡΑΣ, ΑΝΑΓΕΝΝΗΣΗ ΚΑΡΔΙΤΣΑΣ ΚΑΙ ΛΥΚΟΙ ΑΠΟ ΧΘΕΣ ΣΤΗ Β' ΕΘΝΙΚΗ
</H5><H2>Πανηγυρίζουν την άνοδο
</H2>
ΠΑΝΗΓΥΡΙΖΟΥΝ από χθες την άνοδο στην Β' Εθνική, ο Εθνικός Αστέρας
(Νότιος όμιλος), η Αναγέννηση Καρδίτσας και οι Λύκοι (Βόρειος όμιλος), μετά
τις νίκες που πέτυχαν στη χθεσινή 33η αγωνιστική του πρωταθλήματος της Γ' Εθνικής.

Ο Ιάλυσος (63 β.) και η Καλλιθέα (62 β.) θα διεκδικήσουν στην τελευταία
αγωνιστική τη δεύτερη θέση του Νοτίου ομίλου που οδηγεί στον προβιβασμό, ενώ
σε περίπτωση ισοβαθμίας των δύο ομάδων ευνοείται η αθηναϊκή ομάδα.

Κουράστηκε η ομάδα της Καισαριανής για να λυγίσει τον Παναιγιάλειο. Στο φινάλε
έλαμψε ο Εθνικός Αστέρας

Σχετικά με τα δρώμενα της χθεσινής αγωνιστικής, η γιορτή που είχαν ετοιμάσει
οι παράγοντες και οι φίλαθλοι του Εθνικού Αστέρα για να πανηγυρίσουν τη νίκη -
άνοδο λίγο έλειψε να πάρει παράταση, αφού ο Παναιγιάλειος αποδείχτηκε σκληρό «καρύδι».

Η ομάδα της Καισαριανής βρέθηκε πίσω στο σκορ (0-1) και στην εκπνοή του
ημιχρόνου ο Γιακόβλεβιτς απέτυχε από τα 11 μέτρα.

Ο Σέρβος παίκτης επανόρθωσε στο δεύτερο ημίχρονο, κάνοντας στο 67' το 1-1 και
ο Αναστασίου έξι λεπτά πριν από τη λήξη του παιχνιδιού διαμόρφωσε το τελικό
αποτέλεσμα (2-1), που έδωσε το έναυσμα στους οπαδούς της ομάδας του να
ανοίξουν τις σαμπάνιες.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15860O021</ED>
<ID>
ID:163679

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O02&aa=1</URL></REF>


Article

<CATEGORY>vin10</CATEGORY>

 <H2>ΑΘΛΗΤΙΑΤΡΟΙ
</H2><H2>Ντοπαρισμένοι οι μισοί αθλητές διεθνώς
</H2>
ΘΕΣΣΑΛΟΝΙΚΗ

«ΝΤΟΠΑΡΙΣΜΕΝΟΙ» είναι οι μισοί και πλέον από τους αθλητές διεθνώς.

Το καταγγέλλουν οι αθλητίατροι υπογραμμίζοντας, για πολλοστή φορά, τον κίνδυνο
από τη χρήση απαγορευμένων φαρμάκων αλλά και την αλόγιστη χρήση βιταμινών από
τους αθλητές.

Μόνο την κορυφή του παγόβουνου αποτελούν οι περιπτώσεις που έρχονται στο φως
της δημοσιότητας σχετικά με την χορήγηση και κατανάλωση φαρμάκων ή άλλων
ουσιών για την αύξηση της αθλητικής απόδοσης (ντόπινγκ).

Κατηγορηματικοί είναι οι αθλητίατροι όσον αφορά το ντόπινγκ των αθλητών (όχι
απαραίτητα των επαγγελματιών, αλλά ακόμα και των αθλούμενων μικρών παιδιών στα
οποία, σε πολλές περιπτώσεις, χορηγούν βιταμίνες και άλλα ενισχυτικά οι ίδιοι
οι γονείς τους προκειμένου να αυξήσουν την απόδοσή τους).

Οι καταγγελίες έγιναν από τους εκπροσώπους των αθλητιάτρων χθες στη
Θεσσαλονίκη με την ευκαιρία του 4ου Διεθνούς Συνεδρίου της Αθλητιατρικής
Εταιρείας Βορείου Ελλάδος, που θα πραγματοποιηθεί στη Θεσσαλονίκη από τις 19
έως τις 22 Ιουνίου.

Οι αθλητίατροι που μετέχουν στο συνέδριο υπογράμμισαν επίσης την αναγκαιότητα
ίδρυσης και λειτουργίας και στη Βόρειο Ελλάδα κέντρου αντιντόπινγκ, καθώς και
την αναγκαιότητα ίδρυσης εξειδικευμένων αθλητιατρικών κέντρων στην Ελλάδα που
θα διασφαλίζουν την υγεία των αθλητών με την παροχή υπηρεσιών αλλά ακόμα και
με την παροχή συμβουλών για σωστή διατροφή.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15860O022</ED>
<ID>
ID:163726

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O02&aa=2</URL></REF>


Article

<CATEGORY>vin10</CATEGORY>

 <H5></H5><H5>Οι βουλευτές ενημερώθηκαν για «Αθήνα '97» και «2004»
</H5><H5></H5><H5>Κουβέντα για χρήματα
</H5><H2>Εμπιστευτικά
</H2>
Τη Διαρκή Επιτροπή Μορφωτικών Σχέσεων της Βουλής ενημέρωσε χθες ο υφυπουργός
Αθλητισμού Ανδρέας Φούρας για θέματα της αρμοδιότητάς του. Η σύγκληση της
συνεδρίασης της Επιτροπής έγινε από τον πρόεδρό της κ. Γιάννη Ζαφειρόπουλο,
ύστερα από αίτημα του κ. Φούρα. Παραβρέθηκαν 50 βουλευτές, οι οποίοι
ενημερώθηκαν αναλυτικά για το 6ο Παγκόσμιο Πρωτάθλημα Στίβου, την προσπάθεια
που γίνεται για την ανάληψη της Ολυμπιάδας του 2004 και τον νέο αθλητικό νόμο
που καταρτίζεται από τη νομοπαρασκευαστική επιτροπή που έχει συστήσει το
υφυπουργείο Αθλητισμού.

Δεν συζητήθηκε στο χθεσινό Δημοτικό Συμβούλιο της Νέας Σμύρνης το θέμα της
οικονομικής βοήθειας του Πανιωνίου. Ο πρόεδρος της ΠΑΕ Λουκάς Σιότροπος έκρινε
ότι δεν έπρεπε να συζητηθεί το θέμα, γιατί υπήρχαν βασικές απουσίες μελών του Δ.Σ.

*** Μετά την οριστικοποίηση της συνεργασίας με τον Γκρέγκορ Λάτο, η
Καβάλα μπήκε δυναμικά στη μάχη των μεταγραφών. Έτσι έκανε επίσημη πρόταση στον
Ιεροκλή Στολτίδη του Ηρακλή.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15860O023</ED>
<ID>
ID:163763

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O02&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H2>Το έκτακτο
</H2>
<H3></H3><REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15860O024</ED>
<ID>
ID:163787

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΜΠΕΙΡΟ ΗΓΕΤΗ ΣΤΗΝ ΑΜΥΝΑ ΘΕΛΕΙ Ο ΔΑΝΙΗΛ
</H5><H2>Ψάχνει για λίμπερο στο εξωτερικό
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

ΞΕΝΟΣ λίμπερο, εγνωσμένης αξίας, είναι ο επόμενος στόχος του
Παναθηναϊκού. Μετά την απόκτηση των Στράντλι, Μίκλαντ, οι «πράσινοι» απέκτησαν
δύναμη στην επίθεση και στο κέντρο. Απομένει, λοιπόν, να βρεθεί ένας έμπειρος
ηγέτης στην άμυνα, ώστε κάθε γραμμή του ΠΑΟ να καθοδηγείται από έναν άσο.

Ο Βασίλης Δανιήλ ­ είναι γνωστό ­ ότι δίνει μεγάλη σημασία στην άμυνα, διότι
πιστεύει ότι απ' αυτήν τη γραμμή οικοδομείται μια ομάδα. Ο ΠΑΟ διαθέτει αυτήν
τη στιγμή νεαρούς εξελίξιμους παίκτες (Αλεξόπουλο, Γκούμα, Μπασινά), αλλά
έχασε τον Καλλιτζάκη και τον Ουζουνίδη. Ποιος θα καθοδηγήσει τους νεαρούς; 
Ποιος θα τους συμβουλεύσει όταν το παιχνίδι πάρει άσχημη τροπή;

Υπ' αυτήν την οπτική γωνία, το «τριφύλλι» χρειάζεται έναν ακόμη «φτασμένο»
άσο, τον οποίο θα πλαισιώσουν οι νεαροί. Σύμφωνα με καλά ενημερωμένη πηγή, ο
Παναθηναϊκός ψάχνει στη διεθνή αγορά για έναν λίμπερο αξίας. 
Αν δεν μπορέσει να τον αποκτήσει, τότε ο Βλάνταν Μιλόγεβιτς, πολυσύνθετος
παίκτης του Απόλλωνα, ίσως καταλήξει στην Παιανία.

Όσον αφορά πιθανές αποδεσμεύσεις, η εταιρεία δεν πρόκειται να βιαστεί. 
Ο Δανιήλ «ακτινογραφεί» αυτήν την εποχή στοιχεία για κάθε παίκτη και ουδείς
μπορεί να πει με σιγουριά αν και ποιοι παίκτες θα φύγουν από τον Παναθηναϊκό
(είτε ως ανταλλάγματα είτε ως μεταγραφές).

Σήμερα, ο προπονητής του Παναθηναϊκού αναχωρεί για ολιγοήμερες διακοπές και σε
περίπου δύο εβδομάδες θα επιστρέψει στην Αθήνα. Ο πρόεδρος θα παραμείνει στην
πρωτεύουσα, αφού ακόμη δεν έχουν ολοκληρωθεί οι μεταγραφές του Παναθηναϊκού.

*** Δεν πρόκειται ν' αποκτηθεί ο Κουλακιώτης αν η Βέροια δεν κατεβάσει
τις απαιτήσεις της από τα... 250.000.000 δραχμές! Κι αυτό, διότι με τόσα
χρήματα ο ΠΑΟ μπορεί ν'αποκτήσει έμπειρο ξένο λίμπερο.

*** Άλλον ένα χρόνο θα μείνει στον Απόλλωνα ο Γιώργος Καραγκούνης. Ο
νεαρός παίκτης συναντήθηκε χθες με τον πρόεδρο κ. Γ. Βαρδινογιάννη και
αποφασίστηκε να συνεχίσει την καριέρα του στην «ελαφρά ταξιαρχία» για άλλους
δώδεκα μήνες.

*** Ο σύνδεσμος φίλων Παναθηναϊκού «Greens», με ανακοίνωση που εξέδωσε,
υπογραμμίζει για την εκλογή νέου διοικητικού συμβουλίου. 
Η ανακοίνωση σημειώνει μεταξύ άλλων: «Στα πλαίσια της προσπάθειάς μας, ώστε
τον Σεπτέμβριο να είμαστε πανέτοιμοι στην τελευταία συνεδρίασή μας,
αποφασίσαμε την αναδιάρθρωση του διοικητικού συμβουλίου. Όλοι εμείς σας
δίνουμε μια υπόσχεση ότι με όλες μας τις δυνάμεις θα υπηρετήσουμε τη μεγάλη
ιδέα του Παναθηναϊκού μας».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15860O031</ED>
<ID>
ID:163680

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O03&aa=1</URL></REF>


Article

<CATEGORY>vin10</CATEGORY>

 <H2>ΠΑΙΔΕΣ
</H2><H2>Πρώτοι σε όλα τα τουρνουά
</H2>
ΠΡΩΤΟΙ και με διαφορά τερμάτισαν οι μικροί του Παναθηναϊκού στο Πρωτάθλημα
Παμπαίδων της Ένωσης Ποδοσφαιρικών Σωματείων Αθήνας. Οι νεαροί άσοι του
«Τριφυλλιού», με αντιπάλους όπως η ΑΕΚ, ο Αθηναϊκός και ο Πανιώνιος, πέτυχαν
το απόλυτο, με 6-0 νίκες και 31-7 τέρματα.

Οι επιτυχίες, όμως, δεν σταματούν εδώ. Σε όλα τα τουρνουά παμπαίδων που
διοργανώθηκαν φέτος (π.χ. Τουρνουά Βριλησσίων, με αντιπάλους την ΑΕΚ και τον
Ολυμπιακό), οι ομάδα του Παναθηναϊκού επικράτησε με συντριπτική διαφορά από
τον δεύτερο. Οι διακρίσεις τους, βέβαια, ξεπέρασαν και τα ελληνικά σύνορα,
αφού σε διεθνή φιλικά σημείωσαν διαδοχικές νίκες με ομάδες από την Αγγλία, τον
Καναδά, την Κύπρο κ.ά.

Στην εκδήλωση, όπου τιμήθηκαν οι μικροί ήρωες, ο Κρίστο Βαζέχα, συνεχάρη τον
κάθε νεαρό άσο ξεχωριστά, καθώς και τους προπονητές Δημήτρη Νταή και Γιάννη Κρασώνη.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15860O032</ED>
<ID>
ID:163727

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O03&aa=2</URL></REF>


Article

<CATEGORY>vin10</CATEGORY>

 <H2>ΕΠΟ
</H2><H2>Το Πρωτοδικείο κρίνει την ημέρα των εκλογών
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

ΑΠΟ ΤΗΝ απόφαση του Μονομελούς Πρωτοδικείου Αθηνών, που θα εκδοθεί την προσεχή
Τρίτη, θα εξαρτηθεί ο μήνας διεξαγωγής των εκλογών για την ανάδειξη νέου Δ.Σ.
της ΕΠΟ. Χθες, με την διαδικασία της εκούσιας δικαιοδοσίας, συζητήθηκε η
αίτηση των 22 Ποδοσφαιρικών Ενώσεων που ζητούν την ημέρα της ετήσιας τακτικής
Γενικής Συνέλευσης της Ομοσπονδίας, να διεξαχθούν και οι αρχαιρεσίες (τον
Ιούλιο). Τις Ενώσεις και την αντιπολιτευόμενη Ποδοσφαιρική Ενωτική Κίνηση
εκπροσώπησε το μέλος του Δ.Σ. της ΕΠΟ κ. Ανδρίας, ο οποίος υποστήριξε ότι
βάσει του καταστατικού της Ομοσπονδίας, οι εκλογές για την ανάδειξη νέας
διοίκησης πρέπει να διεξαχθούν τον Ιούλιο, ενώ την πλευρά της διοικητικής
πλειοψηφίας της ΕΠΟ εκπροσώπησαν οι κ.κ. Ψαρόπουλος (πρόεδρος της ΕΠΣ Λέσβου),
Λιμαντζάκης (αντ/δρος ΕΠΣ Χανίων), οι οποίοι προέβαλαν ως επιχείρημα ότι η
τριετής θητεία της παρούσας διοίκησης ολοκληρώνεται τον Νοέμβριο και τότε
πρέπει να γίνουν.

Κατά την ακροαματική διαδικασία, έγινε και παρέμβαση των Ενώσεων Αθήνας και
Φλώρινας, που ζήτησαν οι εκλογές να μετατεθούν για τον Ιούλιο του 1998(!), με
το επιχείρημα ότι αφού η θητεία της διοίκησης λήγει τον Νοέμβριο, τότε,
σύμφωνα με το καταστατικό, οι εκλογές πρέπει να γίνουν τον επόμενο Ιούλιο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15860O033</ED>
<ID>
ID:163764

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O03&aa=3</URL></REF>


Article

<CATEGORY>vin10</CATEGORY>

 <H2>ΕΠΑΕ
</H2><H2>Αντίδραση για την αναβολή
</H2>
<AUTHOR>ΔΗΜΗΤΡΗΣ ΔΟΝΤΑΣ</AUTHOR>

ΤΗΝ ΑΝΤΙΔΡΑΣΗ του προέδρου της ΕΠΑΕ Γιώργου Δέδε προκάλεσε η απόφαση του
ομολόγου του της ΕΠΟ Κ. Τριβέλλα να αναβάλει τη σημερινή συνεδρίαση του
Διοικητικού Συμβουλίου της Ομοσπονδίας.

«Το γεγονός ασφαλώς προκαλεί. Ο πρόεδρος της ΕΠΟ ανέβαλε την συνεδρίαση και
συγχρόνως όρισε γενική συνέλευση της Ομοσπονδίας για τον επόμενο μήνα, στα
Χανιά, χωρίς όμως σ' αυτήν τη συνέλευση να υπάρχει θέμα αρχαιρεσιών», τόνισε ο
Γ. Δέδες και πρόσθεσε: «Μάλλον στηρίχθηκε στο γεγονός ότι οι περισσότεροι
σύμβουλοι, την περασμένη εβδομάδα, ήθελαν τις εκλογές τον Νοέμβριο».

Πάντως, από την πλευρά της ΕΠΑΕ, οι... βλέψεις του Κ. Τριβέλλα έχουν γίνει
«ορατές». Ο πρόεδρος της ΕΠΟ θέλει έκτακτη γενική συνέλευση τον Νοέμβριο και
εκεί βεβαίως θα υποστηρίξει πως «το Καταστατικό αναφέρει ότι οι αρχαιρεσίες
για ανάδειξη νέας διοίκησης πραγματοποιούνται κάθε Ιούλιο», προσπαθώντας μ'
αυτό τον τρόπο να παραμείνει στη διοίκηση για έναν ακόμη χρόνο.

Η ΕΠΑΕ έχει στα χέρια της γνωμοδότηση νομικών, που υποστηρίζουν ότι οι
αρχαιρεσίες πρέπει να γίνουν τον επόμενο μήνα και με βάση αυτήν τη γνωμοδότηση
θα προσπαθήσει να αντιταχθεί στα σχέδια Τριβέλλα.

Όμως ο... μπαμπούλας της ΦΙΦΑ επισείεται και πάλι. Αυτήν τη φορά από τον Γ.
Δέδε, ο οποίος υποστηρίζει πως «όλες αυτές οι εξελίξεις θα δημιουργήσουν
προβλήματα στη συμμετοχή των ελληνικών ομάδων στις ευρωπαικές διοργανώσεις».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15860O034</ED>
<ID>
ID:163788

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O03&aa=4</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Ο Λάκης πρώτη επιλογή
</H2>
ΔΥΟ ΠΑΙΚΤΕΣ από την Αγγλία, δύο από την Αφρική και ένας από τη Γερμανία και
την Αυστρία είναι μεταγραφικοί στόχοι του ΠΑΟΚ από τον διεθνή χώρο. Όσον αφορά
τον ελλαδικό χώρο, ο Βασίλης Λάκης είναι η πρώτη επιλογή του Άγγελου Αναστασιάδη.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15860O035</ED>
<ID>
ID:163804

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O03&aa=5</URL></REF>


Article

<CATEGORY>vin10</CATEGORY>

 <H5>ΚΑΡΚΑΜΑΝΗΣ
</H5><H2>Θέλω να πάω στον Ηρακλή
</H2>
«Ο ΚΥΚΛΟΣ μου στον Άρη πιστεύω ότι έκλεισε. Θέλω να υπερασπίσω την εστία του
Ηρακλή». Ο Χρήστος Καρκαμάνης, με τη δήλωση αυτή, εξέφρασε την επιθυμία του να
συνεχίσει την καριέρα του στην ομάδα του «γηραιού».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15860O036</ED>
<ID>
ID:163813

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O03&aa=6</URL></REF>


Article

<CATEGORY>vin10</CATEGORY>

 <H5>ΑΠΟ 2 ΦΟΡΕΣ ΠΑΝΗΓΥΡΙΣΑΝ ΓΑΛΛΟΙ ΚΑΙ ΙΤΑΛΟΙ ΣΤΟΝ ΤΕΛΙΚΟ ΤΟΥ «ΜΟΥΝΤΙΑΛΙΤΟ»
</H5><H2>Χόρτασαν γκολ
</H2>
Φάμπιο Καναβάρο (αριστερά) και Ιμπραΐμ Μπα διεκδικούν την μπάλα (Γαλλία -
Ιταλία 2-2)

Η ΕΠΙΘΥΜΙΑ του Εμέ Ζακέ να νικήσει η Γαλλία τους Ιταλούς για
ψυχολογικούς λόγους τελικά δεν πραγματοποιήθηκε

Οι «πετεινοί» παραχώρησαν ισοπαλία 2-2 στη Σκουάντρα Ατζούρα, αλλά κατάφεραν
να τερματίσουν στην 3η θέση του Τουρνουά της Γαλλίας, λόγω καλύτερης διαφοράς
τερμάτων έναντι της Ιταλίας.

Ο τελευταίος αγώνας του τουρνουά ήταν άχρωμος σε σχέση με τους προηγούμενους,
χωρίς ρυθμό και φαντασία. Είχε όμως αυτό που έλειπε από τους άλλους. Ουσία.
Πέντε ευκαιρίες έγιναν όλες κι όλες, τέσσερα γκολ σημειώθηκαν.

Τα πειράματα του Ζακέ στην επίθεση των «πετεινών» φαίνεται πως αυτή τη φορά
έπιασαν τόπο.

Άπιαστος ο Μπα, με άξιο συμπαραστάτη τον Ντουγκαρί, έκανε άνω κάτω την ιταλική άμυνα.

Ωστόσο, τα γκολ σημείωσαν δύο παίκτες που αγωνίζονται στη μεσαία γραμμή. Ο
Ζινεντίν Ζιντάν (12') και ο Γιούρι Τζορκάεφ (72'). Για τους Ιταλούς, οι οποίοι
περισσότερο σκέφτονταν τις διακοπές τους, που αρχίζουν τυπικά από σήμερα, παρά
τον αγώνα, σκόραραν οι Καζιράγκι (61') και Ντελ Πιέρο (89' με πέναλτι).

*** Η τελική βαθμολογία του τουρνουά: Αγγλία 6, Βραζιλία 5, Γαλλία 2,
Ιταλία 2.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15860O041</ED>
<ID>
ID:163681

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O04&aa=1</URL></REF>


Article

<CATEGORY>vin10</CATEGORY>

 <H2>Ιδιαίτερα μαθήματα στη Γαλλία
</H2>
ΑΝΟΙΧΤΟ πανεπιστήμιο αποδείχθηκε το Τουρνουά της Γαλλίας για τις ομάδες που
έλαβαν μέρος.

Αυτό τουλάχιστον υποστηρίζουν οι ομοσπονδιακοί προπονητές της Βραζιλίας και
της Αγγλίας, μετά την ολοκλήρωση των αγώνων τους.

«Είναι μεγάλη τιμή για μας που ολοκληρώσαμε τους αγώνες αήττητοι. Ήταν
σημαντικό που αντιμετωπίσαμε τρεις σπουδαίες ευρωπαϊκές ομάδες, γιατί έτσι
μαθαίνουμε να προσαρμόζουμε το παιχνίδι μας. Ήδη, διαπιστώσατε πως εναντίον
της Αγγλίας είχαμε αλλάξει τακτική. Νικήσαμε 1-0 και δείξαμε πως πρέπει να
συνεχίσουν να σέβονται όλοι τα πράσινα-κρίτρινα (χρώματα)», υποστήριξε ο
κόουτς των Βραζιλιάνων, Μάριο Ζαγκάλο.

Ο Βραζιλιάνος κόουτς, ο οποίος δέχεται σκληρή κριτική από τους συμπατριώτες
του δημοσιογράφους μετά τα οκτώ γκολ που δέχθηκε σε τρία παιχνίδια η Σελεσάο,
υπογράμμισε πως η ομάδα που αγωνίστηκε στη Γαλλία δεν έχει καμία σχέση με
αυτήν που κατέκτησε το Παγκόσμιο Κύπελλο του 1994.

Δικαιολογώντας επίσης τα συνεχή παιχνίδια που δίνουν οι Βραζιλιάνοι (αύριο
ξενικούν τους αγώνες τους στο Κόπα Αμέρικα), ο Ζαγκάλο είπε:

«Αν θέλουμε να κατακτήσουμε και πάλι το Παγκόσμιο Κύπελλο, δεν πρέπει να
χαλαρώνουμε ούτε λεπτό».

Ικανοποιημένος από τα «μαθήματα» που πήρε από το Τουρνουά της Γαλλίας ήταν και
ο Γκλεν Χοντλ, παρά το γεγονός ότι ολοκλήρωσε τους αγώνες με ήττα.

«Αμυνθήκαμε καταπληκτικά απέναντι στους πιο δημιουργικούς ποδοσφαιριστές του
κόσμου. Τις δύο ομάδες τις χωρίζει ακόμα μεγάλη απόσταση, η οποία μπορεί να
καλυφθεί με σκληρή δουλειά. Το καλό είναι ότι μαθαίνουμε συνέχεια από τα
παιχνίδια που δίνουμε», υποστήριξε ο προπονητής της Αγγλίας Γκλεν Χοντλ.

Ο ομοσπονδιακός προπονητής της Αγγλίας στάθηκε ιδιαίτερα στην απόδοση των Σολ
Κάμπελ, Γκάρετ Σάουθγκεϊτ, οι οποίοι τα πήγαν πολύ καλά με αντιπάλους τους
κορυφαίους επιθετικούς του κόσμου, όπως είναι οι Ρομάριο, Ρονάλντο

Εντύπωση πάντως προκάλεσε η δήλωση του Χοντλ, ότι «η Αγγλία έχασε από τη
Βραζιλία, επειδή πολύ παίκτες της ήταν κουρασμένοι».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15860O042</ED>
<ID>
ID:163728

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O04&aa=2</URL></REF>


Article

<CATEGORY>vin10</CATEGORY>

 <H5>Η ΠΡΟΤΑΣΗ ΤΟΥ ΟΛΥΜΠΙΑΚΟΥ ΓΙΑ ΤΗΝ ΑΝΑΚΑΤΑΣΚΕΥΗ ΤΟΥ ΚΑΡΑΪΣΚΑΚΗ
</H5><H2>Γήπεδο για τον 21ο αιώνα
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Γήπεδο - παλάτι. Ο Ολυμπιακός παρουσίασε σε μακέτα το γήπεδο Καραϊσκάκη του 2000

ΤΟ ΓΗΠΕΔΟ Καραϊσκάκη του 2000, χωρητικότητας
45.000 θέσεων, παρουσίασε χθες ο πρόεδρος του Ολυμπιακού Σωκράτης Κόκκαλης σε
ειδική εκδήλωση που έγινε στην αίθουσα «Μελίνα Μερκούρη» του ΣΕΦ, παρουσία του
υπουργού Περιβάλλοντος Κώστα Λαλιώτη, ο οποίος άναψε το «πράσινο φως» για να
αποκτήσει η ομάδα του Πειραιά σύγχρονες εγκαταστάσεις σε ευρωπαϊκά πρότυπα.

Ο υπουργός Περιβάλλοντος Κώστας Λαλιώτης συμφώνησε στην πρόταση του Ολυμπιακού
για «επισκευή - ανακαίνιση και εκσυγχρονισμό του Σταδίου Καραϊσκάκη»

Ο ηγέτης του Ολυμπιακού παρουσίασε την πρόταση της ΠΑΕ (υπεύθυνος της σύνταξης
ήταν ο Πέτρος Συναδινός) για «επισκευή - ανακαίνιση και εκσυγχρονισμό του
Σταδίου Καραϊσκάκη», ζητώντας τη συγκατάθεση της ιδιοκτήτριας Επιτροπής
Ολυμπιακών Αγώνων (ο Ολυμπιακός θα περιμένει την απόφαση της ΕΟΑ μέχρι τις 20
Ιουλίου). Η συνολική επένδυση θα φθάσει στο ποσόν των 5 δισ. και ο Ολυμπιακός
θα καλύψει το 50%, με την προϋπόθεση να χρησιμοποιήσει ως έδρα το Φάληρο για
30 χρόνια. Η μελέτη προβλέπει να μετατραπεί το στάδιο σε γήπεδο (χωρίς στίβο)
και οι εργασίες θα ολοκληρωθούν σε 18-20 μήνες (από τη στιγμή που θα
υπογραφθεί η σχετική συμφωνία με την ΕΟΑ). Ο Ολυμπιακός θα μετακομίσει στο
διάστημα αυτό στο ΟΑΚΑ.

Κόκκαλης - Συναδινός. Ο πρόεδρος του Ολυμπιακού παρουσίασε την πρόταση της
ΠΑΕ. Στο στιγμιότυπο και ο υπεύθυνος της σύνταξης του σχεδίου

Ο κ. Κόκκαλης υπογράμμισε: «Η ΠΑΕ Ολυμπιακός αναλαμβάνει ιστορική πρωτοβουλία
για τον ελληνικό αθλητισμό, προτείνοντας τη ριζική αναμόρφωση του
απαρχαιωμένου και επικίνδυνου Σταδίου Καραϊσκάκη, σε συνεργασία με την ΕΟΑ. Η
προτεινόμενη συνεργασία ιδιωτικής πρωτοβουλίας και δημόσιου φορέα εξασφαλίζει
μόνο οφέλη στην ΕΟΑ και τον Ολυμπιακό».

Οι θέσεις του Ολυμπιακού για το σημερινό φαληρικό στάδιο είναι:

*** Ακατάλληλο να φιλοξενεί διεθνείς αγώνες (Τσάμπιονς Λιγκ).

*** Έχει τμήματα στις εξέδρες επικίνδυνα, κατασκευασμένα από το 1930.

*** Φέρει τα τραύματα από τους σεισμούς του 1981.

*** Υστερεί τρομακτικά στους τομείς ηλεκτροφωτισμού, τηλεπικοινωνιών,
θέρμανσης, κλιματισμού.

*** Δεν πληροί τις σύγχρονες απαιτήσεις ομάδων, Μέσων Μαζικής
Ενημέρωσης και φιλάθλων.

Ο Ολυμπιακός προτείνει:

*** Την από μέρους του ανάληψη του έργου ανακαίνισης - εκσυγχρονισμού
του Σταδίου Καραϊσκάκη και τη συμμετοχή του σε ποσοστό 50% στη συνολική
επένδυση (ανέρχεται στο ποσόν των 5 δισ.).

*** Τη μετατροπή του Σταδίου Καραϊσκάκη, βάσει επισταμένης μελέτης, σε
σύγχρονη αθλητική εγκατάσταση, χωρητικότητας 45.000 θεατών, με πληρέστατο
τεχνολογικό εξοπλισμό, που θα το καθιστά ικανό να ανταποκριθεί στις απαιτήσεις
και των Ολυμπιακών Αγώνων του 2004.

*** Την από μέρους του ανάληψη της υποχρέωσης συντήρησης των
εγκαταστάσεων και των λειτουργικών εξόδων για μία 30ετία (περίπου 250 εκατ.
δρχ. το χρόνο) μετά την παρέλευση της οποίας το στάδιο θα παραδοθεί στην ΕΟΑ
σε άριστη κατάσταση.

Η συγκεκριμένη πρόταση εξασφαλίζει στον Ολυμπιακό:

*** Τη δυνατότητα χρήσης του φυσικού και ιστορικού του χώρου βάσει
συγχρόνων προδιαγραφών.

*** Στην ΕΟΑ, ένα στάδιο προσαρμοσμένο στις απαιτήσεις της τρίτης
χιλιετίας σε άριστη κατάσταση και αποτρέπει το τρομερό έλλειμμα των 7 δισ. για
την προσεχή 30ετία αν ο Ολυμπιακός υποχρεωθεί λόγω των σημερινών συνθηκών να
αλλάξει έδρα.

Η μελέτη του φαληρικού γηπέδου του 2000 καταργεί τον στίβο, γεγονός που
συνάντησε τις αντιδράσεις εκπροσώπου πειραϊκών σωματείων στον ΣΕΓΑΣ. 
Στο βήμα ανέβηκε ο κ. Λαλιώτης, ο οποίος, αφού συμφώνησε με την πρόταση του
Ολυμπιακού, έδωσε τη λύση: «Ο Ολυμπιακός, ο ιστορικός σύλλογος, έχει παρελθόν,
παρόν και μέλλον. Θα πρέπει να έχει το δικό του αγωνιστικό χώρο, σύμφωνα με
τους ευρωπαϊκούς ορίζοντες. Θεωρώ τεκμηριωμένη και αξιόλογη την πρόταση. Αν ο
Ολυμπιακός επιλέξει άλλη έδρα, τότε γίνεται σαφές ότι θα υπάρξει πρόβλημα
εσόδων προς την ΕΟΑ για το Στάδιο Καραϊσκάκη. Μόνο ο Ολυμπιακός είναι ικανός
να καλύψει τα λειτουργικά έξοδα. Υπάρχουν οι εγκαταστάσεις του Ρέντη, όπου
μπορεί να γίνει σχεδιασμός για τον στίβο. Ο ελαιώνας των 9 χιλιάδων στρεμμάτων
μπορεί να μετατρέψει τη χαβούζα σε όαση.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15860O051</ED>
<ID>
ID:163682

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O05&aa=1</URL></REF>


Article

<CATEGORY>vin10</CATEGORY>

 <H5>ΜΕΤΑΓΡΑΦΕΣ
</H5><H2>Φαβορί τώρα Γεωργιανός επιθετικός
</H2>
Ο Μπάγιεβιτς θα δει τον Αρβελάτζε μεθαύριο, στο ματς Πολωνίας - Γεωργίας

Ο 24ΧΡΟΝΟΣ Γεωργιανός διεθνής στράικερ Σοτόρ
Αρβελάτζε της τουρκικής Τραπζονσπόρ είναι τώρα πρώτο φαβορί για μεταγραφή στον
Ολυμπιακό! Ο Ντούσαν Μπάγιεβιτς ετοιμάζει ταξίδι στο Χορζόφ, για να
παρακολουθήσει μεθαύριο τον αγώνα Πολωνίας-Γεωργίας για την προκριματική φάση
του Παγκοσμίου Κυπέλλου.

«Έχω καλές πληροφορίες για τον Αρβελάτζε. Βρίσκεται στη λίστα μου. Θα
ταξιδεύσω εκτός σοβαρού απροόπτου στην Πολωνία. Αν δω αυτά που θέλω την
Κυριακή από τον Γεωργιανό, τότε η εισήγησή μου θα είναι θετική για την
απόκτησή του», μας είπε χθες ο Ντούσαν Μπάγιεβιτς.

Ο πρόεδρος του Ολυμπιακού Σωκράτης Κόκκαλης είχε χθες ιδιαίτερη συνομιλία
με τον Μπάγιεβιτς παρουσία του διευθύνοντος συμβούλου Γιώργου Λούβαρη, μετά το
τέλος της χθεσινής εκδήλωσης στο ΣΕΦ. Να σημειωθεί ότι ιδιαίτερη συνομιλία
είχε ο αρχηγός των «ερυθρολεύκων» Κούλης Καραταΐδης με τον Τάσο Μητρόπουλο, με
τον οποίο θα είναι συμπαίκτες τη νέα περίοδο.

Στον Ολυμπιακό θεωρείται σίγουρη η απόκτηση του Δημήτρη Μαυρογενίδη και ο
21χρονος μεσοαμυντικός ­ όπως και ο Ηλίας Πουρσανίδης ­ αναμένεται να δώσει το
«παρών» στην «ερυθρόλευκη» πρεμιέρα στο Γκολφ της Γλυφάδας στις 27 του μήνα.

Η πιθανότητα απόκτησης του Σάσα Τσούρτσιτς φαίνεται να ξεθωριάζει. Όσον
αφορά τον Γιουγκοσλάβο άσο της Μίλαν Ντέγιαν Σαβίτσεβιτς οι Ιταλοί
παρουσιάζουν τα πράγματα μπερδεμένα. Η «Ρεπούμπλικα» έγραψε χθες ότι ο
Ολυμπιακός έκανε πίσω μετά τις απαιτήσεις του Σαβίτσεβιτς (1,5 δισ.). Ιταλοί
μάνατζερ υποστήριξαν ότι η Μίλαν ζήτησε 1,6 δισ. για να παραχωρήσει τον
ποδοσφαιριστή και ότι ο Ολυμπιακός τού πρότεινε διετές συμβόλαιο έναντι του
ποσού των 320 εκατ. δρχ. Παράλληλα, εξετάζεται το ενδεχόμενο να αποκτηθεί ο
Σαβίτσεβιτς δανεικός για ένα χρόνο (400 εκατ. η Μίλαν και 200 εκατ. ο παίκτης).

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15860O052</ED>
<ID>
ID:163729

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O05&aa=2</URL></REF>


Article

<CATEGORY>vin10</CATEGORY>

 <H5>ΜΕ ΑΣΤΡΑΠΙΑΙΕΣ ΚΙΝΗΣΕΙΣ Ο ΠΑΝΑΘΗΝΑΪΚΟΣ «ΕΚΛΕΙΣΕ» ΤΟΝ ΓΕΡΜΑΝΟ ΧΟΥΠΜΑΝ ΓΙΑ
ΠΑΡΤΕΝΕΡ ΤΟΥ ΜΑΡΤΙΝΕΘ ­ ΑΙΣΙΟΔΟΞΙΑ ΚΑΙ ΓΙΑ ΒΡΑΝΚΟΒΙΤΣ
</H5><H2>Έκανε ματ με πύργο
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

ΦΡΟΝΤ-ΛΑΪΝ με τρεις «πύργους» σχεδιάζει να
κτίσει ο Παναθηναϊκός, που μάλιστα κατά τα 2/3 ολοκλήρωσε το έργο του! 
Ο Παύλος Γιαννακόπουλος πρόσθεσε χθες στη θέση του σέντερ τον Σάσα Χούπμαν,
διατήρησε ως γνωστόν στην ομάδα του ΠΑΟ τον Φεράν Μαρτίνεθ και θέλει να φέρει
πίσω τον Στόγιαν Βράνκοβιτς. Για τον Κροάτη μάλιστα οι «πράσινοι» εκφράζουν
την πλήρη αισιοδοξία τους και θεωρούν πως ο Στόικο θα επιστρέψει στον
Παναθηναϊκό, παρά τα προβλήματα που υπάρχουν με το συμβόλαιό του με τη Μινεσότα.

Ο Χούπμαν συμφώνησε με τον ΠΑΟ ύστερα από αστραπιαίες κινήσεις! 
ΤΟΝ ΗΘΕΛΕ ΚΑΙ Η ΑΕΚ

Σκληρές μάχες αναμένεται να δώσουν και εφέτος Χούπμαν και Τάρλατς

Ο Γερμανός σέντερ, ως γνωστόν, ενδιέφερε την ΑΕΚ και τον Γιάννη Ιωαννίδη
(πέρυσι αλλά και εφέτος), όμως οι διοικούντες του Παναθηναϊκού, θέλοντας να
ενισχύσουν την ομάδα στους ψηλούς, μπήκαν «σφήνα» και με την άφιξή του ­ μαζί
με την Εθνική Γερμανίας ­ προχώρησαν από τις πρόσφατες βολιδοσκοπήσεις σε
τελικές διαπραγματεύσεις και χθες το βράδυ συμφώνησαν.

«Μίλησα με τον πρόεδρο του Παναθηναϊκού στο τηλέφωνο και συμφωνήσαμε σε όλα.
Μετά το τέλος της προπόνησης θα πάω να υπογράψω...», δήλωσε ο Γερμανός άσος
της Άλμπα Βερολίνου. 
Η υπογραφή των συμβολαίων θα γίνει σήμερα ή αύριο το αργότερο, καθώς απομένει
η συμπλήρωση των εγγράφων και ορισμένες λεπτομέρειες. Το συμβόλαιο του
27χρονου σέντερ (2,16 μ.) θα είναι διετούς διάρκειας και οι πληροφορίες
αναφέρουν ότι θα εισπράξει περί τα 300 εκατ. δραχμές. «Είμαι πολύ
ευχαριστημένος και αισθάνομαι υπέροχα, αφού θα αγωνιστώ σε μια από τις
καλύτερες ομάδες της Ευρώπης. Θετικό είναι για εμένα ότι θα έχω συμπαίκτη τον
Μίκαελ Κοχ», είπε επίσης ο Χούπμαν, που υποσχέθηκε τον καλύτερό του εαυτό για
τον πολυπόθητο ελληνικό τίτλο: «Θα κάνω τα πάντα, ό,τι περνάει από το χέρι
μου, προκειμένου να βοηθήσω τον Παναθηναϊκό να πάρει το πρωτάθλημα».

Την ίδια ώρα, ο Λευτέρης Σούμποτιτς έτριβε από ικανοποίηση τα χέρια του.
«Είναι πολύ καλός παίκτης. Μπορεί να αντικαταστήσει με σιγουριά τον βασικό
σέντερ που θα πάρουμε. Ο Μαρτίνεθ έτσι θα έχει την ευκαιρία να βρίσκεται πιο
συχνά στη θέση που του αρέσει και είναι αποτελεσματικός. Δηλαδή στη θέση του
πάουερ φόργουορντ», τόνισε ο νέος προπονητής του Παναθηναϊκού, που τόνισε πως
απομένει μια ακόμη κοινοτική μεταγραφή και οι δύο ξένοι.

γρήγορο πλέι μέικερ

Για την κοινοτική θέση βασικός υποψήφιος είναι ο Τζόνι Μπρανς, που αγωνίστηκε
τη σεζόν που τελείωσε στην ιταλική Μοντεκατίνι και υπέγραψε προσύμφωνο με τον
ΠΑΟ. Ο Μπρανς είναι ένας πολύ γρήγορος πλέι μέικερ με ευχέρεια στο σκοράρισμα
και καλό σουτ, όπως τον σκιαγράφησε ο Λευτέρης Σούμποτιτς. Ωστόσο, στον
Παναθηναϊκό ­ όπως και ο προπονητής ­ είναι επιφυλακτικοί για την απόκτησή
του, όμως προχώρησαν στο προσύμφωνο (όπως είχε συμβεί και με τον Αλεξάντερ
Κουλ) ώστε να εξασφαλιστούν σε περίπτωση που δεν βρεθεί κάτι καλύτερο.
«Εξαρτάται και από τον ξένο που θα βρούμε για την περιφέρεια», είπε ο Σούμποτιτς.

*** Εξώδικο με το οποίο τον καλεί στα γραφεία του για αύριο στις 10
π.μ., ώστε να υπογράψει νέο συμβόλαιο, απέστειλε χθες στον Χρήστο Μυριούνη ο
Παναθηναϊκός. «Αν δεν παρουσιαστεί θα καταφύγουμε σε όλα τα νόμιμα μέσα»,
αναφέρει στον επίλογό του το εξώδικο. Χθες ο μάνατζερ του παίκτη, Γιάννης
Τάρκας, απέρριψε την τελεσίδικη πρόταση του Ηρακλή και βρέθηκε στην Πάτρα για
να κλείσει συμφωνία με τον Απόλλωνα. 
Οι πληροφορίες λένε ότι απομένουν ορισμένες λεπτομέρειες για να ολοκληρωθεί η
συμφωνία, αν και η περίπτωση του Μυριούνη παραμένει στα υπόψη του Ολυμπιακού,
της ΑΕΚ και του ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15860O061</ED>
<ID>
ID:163683

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O06&aa=1</URL></REF>


Article

<CATEGORY>vin10</CATEGORY>

 <H2>«Θα κτυπήσουμε εκεί που δεν το περιμένετε»
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

«ΥΠΟΜΟΝΗ» συνιστούν στην ΑΕΚ και οι μεταγραφές
δεν αργούν. Στην ΑΕΚ δεν φαίνεται να ανησυχούν από την εξέλιξη που είχε το
θέμα του Σάσα Χούπμαν και υπόσχονται ­ όπως και πέρυσι, έτσι και εφέτος ­
μεταγραφικές εκπλήξεις

«Γράφετε ό,τι θέλετε. Εμείς θα κτυπήσουμε εκεί που δεν το περιμένετε»,
τόνισε ο αντιπρόεδρος του ΤΑΚ, Γιάννης Γρανίτσας. Το ίδιο υποστήριζε πριν από
μερικές ημέρες και ο Γιάννης Ιωαννίδης, στη γιορτή του ΠΣΑΤ:

«Πόσες μεταγραφές θα κάνουν οι αντίπαλοί μας... Μια, δυο, τρεις και το
πεδίο θα μείνει ελεύθερο», έλεγε ο «ξανθός», που από ό,τι φαίνεται περιμένει
πρώτα να δει το τελικό σχήμα που θα έχουν ο Ολυμπιακός και ο Παναθηναϊκός, για
να... αλωνίσει στο μεταγραφικό πεδίο και να βρει τους παίκτες που θέλει. 
Η αλήθεια είναι πάντως ότι παίκτες σαν τον Χούπμαν (κοινοτικός) δεν
υπάρχουν πολλοί, όμως και πέρυσι που η ΑΕΚ έχασε τον Γκέρτ Χάμινκ από τον
Πανιώνιο, δεν δέχτηκε δα και... πλήγμα.

Ο Ιωαννίδης είναι προπονητής των εκπλήξεων. 
Και εφέτος από ό,τι δείχνουν τα πράγματα ετοιμάζει νέες εκπλήξεις, με
τις... ευλογίες της διοίκησης, που δεν επιθυμεί να σπαταλήσει χωρίς λόγο
χρήματα. Η λίστα του «ξανθού» φυλάσσεται προς το παρόν καλά, προκειμένου να
μην πάει κάτι στραβά. 
Δεν αποκλείεται δε, όσα ονόματα παικτών διαρρέουν προς τον Τύπο, να
αποτελούν «δόλωμα» του Ιωαννίδη για να ψαρέψει παίκτες από αλλού.

Για τον Ντέιβιντ Ρίβερς παραμένει το ενδιαφέρον, παρά τις δηλώσεις του
Ιωαννίδη: «κατάφερε με όσα γράφονται να ανεβάσει το κασέ του». Μάλλον το...
δόλωμα στην προκειμένη περίπτωση ήταν οι φήμες για τον Κορωνιό, εκτός και αν
μας... διαψεύσει.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15860O062</ED>
<ID>
ID:163730

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Απέρριψε Σταυρακόπουλο και 20 εκατ. για Καλαϊτζή
</H2>
ΜΕ... ΜΕΣΟΛΑΒΗΤΗ τον πρόεδρο της ΕΣΑΚ Θόδωρο
Καρατζά, ο Παναθηναϊκός πρότεινε χθες στον Πανιώνιο, ως ανταλλάγματα για τον
Γιώργο Καλαϊτζή, τον Τζανή Σταυρακόπουλο και ποσόν 20 εκατ. δρχ., αλλά η ομάδα
της Νέας Σμύρνης θεώρησε την πρόταση «εξωπραγματική» και την απέρριψε. Το ΤΑΚ
Πανιώνιος θεωρεί ότι ουσιαστικά θα έχει... έλλειμμα, αφού το συμβόλαιο του
Σταυρακόπουλου είναι υψηλό. Μετά τη συζήτηση στο Δ.Σ. (ολοκληρώθηκε αργά χθες
το βράδυ), αποφασίστηκε η διαπραγμάτευση του διεθνούς πλέι μέικερ με άλλες
ομάδες! Ο Πανιώνιος ήθελε από τον Παναθηναϊκό τον Σάσα Μάρκοβιτς και ένα ποσό
που άγγιζε τα 60 εκατ. δρχ.

Πάντως, το πρωί η συνάντηση του Θόδωρου Καρατζά με τον πρόεδρο του ΤΑΚ
Παναθηναϊκός, Παύλο Γιαννακόπουλο, έγινε σε καλό κλίμα, παρότι ο τελευταίος
δεν έκρυψε την πεποίθηση ότι βάσει της τελευταίας υπουργικής απόφασης ο
παίκτης ανήκει στον Παναθηναϊκό. Όμως, πείστηκε να προσφέρει ανταλλάγματα στον
Πανιώνιο, με αποτέλεσμα ο κ. Καρατζάς να χαρακτηρίσει «γενναία» την ενέργεια
του κ. Γιαννακόπουλου. Μετά την άρνηση του Πανιωνίου για τα συγκεκριμένα
ανταλλάγματα, οι «πράσινοι» αναμένεται να προσφύγουν στο ΑΣΕΑΔ.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15860O063</ED>
<ID>
ID:163765

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O06&aa=3</URL></REF>


Article

<CATEGORY>vin10</CATEGORY>

 <H5>Ο ΟΛΥΜΠΙΑΚΟΣ ΑΠΕΣΥΡΕ ΧΘΕΣ ΤΗΝ ΠΡΟΣΦΟΡΑ ΤΟΥ ΕΝΟΣ ΔΙΣ.
</H5><H2>Αίνιγμα Ρίβερς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Απομακρύνεται από τον Πειραιά ο Ντέιβιντ Ρίβερς, μετά τις χθεσινοβραδινές εξελίξεις

«ΚΑΥΤΟ» 24ΩΡΟ χθες στον Ολυμπιακό. Οι «ερυθρόλευκοι» απέσυραν το βράδυ
τη βελτιωμένη προσφορά που είχαν κάνει το απόγευμα στον Ρίβερς και πλέον οι
δύο πλευρές δεν αποκλείεται να οδηγηθούν ακόμα και στο διαζύγιο.

Ο πρόεδρος Σωκράτης Κόκκαλης και ο αντιπρόεδρος Γιώργος Σαλονίκης προσπαθώντας
να κάνουν πράξη τα λόγια του Ντούσαν Ίβκοβιτς («Όσο πιο γρήγορα κλείσουμε τους
ξένους, τόσο το καλύτερο»), μετά την παρουσίαση του Αρτούρας Καρνισόβας ­ στο
ίδιο ξενοδοχείο ­ συναντήθηκαν με τον Ντέιβιντ Ρίβερς, στον οποίο (σύμφωνα με
τα λεγόμενα των διοικούντων του Ολυμπιακού) έκαναν προσφορά άκρως δελεαστική.

Γκαραντί συμβόλαιο δύο χρόνων με αποζημίωση 2 εκατ. δολαρίων τον χρόνο
«καθαρά». Παράλληλα, του διπλασίασαν τα πριμ (!), ενώ θα ήταν πληρωμένη και η
Εφορία, το σπίτι κ.λπ., με αποτέλεσμα το ποσό για κάθε χρόνο να άγγιζε τα 2.7
εκατομμύρια δολάρια (!). Μια προσφορά που δεν έχει ξανακάνει ποτέ ο Ολυμπιακός
σε παίκτη του, αλλά και μια από τις μεγαλύτερες που έχουν γίνει στην Ευρώπη.
Όμως βλέποντας ότι ο Ρίβερς επιφυλάχθηκε να απαντήσει σήμερα, το βράδυ απέσυρε
την προσφορά του.

«Αυτός είναι ωμός εκβιασμός και κάθε φορά που πλησιάζαμε στο ποσό που μας
ζητούσε, ο μάνατζέρ του ανέβαζε την προσφορά. Εμείς δεν μπορούμε να
συνεχίσουμε με τέτοιες συνθήκες», έλεγαν χθες οι άνθρωποι της ομάδας,
υποστηρίζοντας ότι πλέον εάν ο παίκτης επιθυμεί να μείνει στον Πειραιά, οι
συζητήσεις θα ξεκινήσουν από μηδενική βάση.

«Έχω όλες τις προτάσεις αυτήν τη στιγμή στο τραπέζι και χρειάζομαι πλέον λίγο
χρόνο ακόμα για να αποφασίσω. Αύριο (σήμερα) θα δώσω την τελική μου απάντηση.
Δεν θα ήθελα να σχολιάσω ποια πρόταση είναι η καλύτερη ούτε να αποκαλύψω από
ποιες ομάδες είναι οι άλλες προτάσεις που έχω, αλλά νομίζω ότι πρόταση 2 εκατ.
δολαρίων τον χρόνο θα ήταν πολύ καλή», είπε ο Ντέιβιντ Ρίβερς, αφήνοντας
ουσιαστικά αιχμές ότι δεν έγινε η συγκεκριμένη προσφορά.

Όμως και ο Αμερικανός μάνατζερ του παίκτη, Τομ Μακ Λάφλιν, γελώντας όταν του
μιλήσαμε για την προσφορά, τόνισε: «Αν ο Ολυμπιακός κάνει τέτοια προσφορά,
δώστε του το τηλέφωνό μου, γιατί είναι εκπληκτική. Όμως ούτε εγώ ούτε ο
παίκτης μου γνωρίζουμε για τέτοια προσφορά».

Σήμερα, λοιπόν, αναμένεται να δοθεί τέλος στο... σίριαλ Ρίβερς, αφού ο παίκτης
έχει πει ότι θα ανακοινώσει την απόφασή του. Η συμπεριφορά του, όμως (εάν του
έχει γίνει τέτοια προσφορά), δείχνει ότι ήδη έχει συμφωνήσει με άλλη ομάδα.

Όσον αφορά το θέμα του Φράνκο Νάκιτς, η κατάσταση είναι ακόμα στάσιμη. Ο
παίκτης έχει προσφορές από την Ιταλία (Μπένετον Τρεβίζο και Κίντερ Μπολόνια,
ενώ η Σκαβολίνι που τον ήθελε πήρε χθες τον Γιαν Μπονατό) και δεν κατεβαίνει
στις απαιτήσεις του, όμως τον ενδιαφέρει και να εξασφαλίσει κάποια αγωνιστική
συμμετοχή στην επόμενη χρονιά.

*** Μετά τον Νάσο Γαλακτερό, την εργένικη ζωή εγκατέλειψε χθες και ο
Ευθύμης Μπακατσιάς, που παντρεύτηκε την εκλεκτή της καρδιάς του, Ναταλί Ντελατούρ.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15860O091</ED>
<ID>
ID:163684

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O09&aa=1</URL></REF>


Article

<CATEGORY>vin10</CATEGORY>

 <H2>ΙΒΚΟΒΙΤΣ
</H2><H2>Είναι δυσκολότερο να παραμείνεις στην κορυφή
</H2>
Ο Αρτούρας Καρνισόβας πέρασε με επιτυχία όλες τις ιατρικές εξετάσεις

«ΑΠΟ ΕΔΩ και εμπρός η μη κατάκτηση κάποιου κυπέλλου από τον Ολυμπιακό
θα θεωρείται αποτυχία. Του χρόνου λοιπόν τον Μάιο, ελπίζουμε να έχουμε και
πάλι τρία κύπελλα, ενώ δεν ξέρω μήπως γίνει και κάνα θαύμα και κερδίσουμε και
τους Σικάγο Μπουλς στο ΜακΝτόναλντς».

Ο πρόεδρος των «ερυθρολεύκων» Σωκράτης Κόκκαλης είχε τα κέφια του χθες κατά
την παρουσίαση του νέου ξένου της ομάδας Αρτούρας Καρνισόβας και η ευφορία του
ήταν δικαιολογημένη, αφού δίπλα του είχε έναν από τους καλύτερους παίκτες του
ευρωπαϊκού μπάσκετ, αλλά και τον προπονητή που οδήγησε τον Ολυμπιακό στην
κατάκτηση και των τριών τίτλων που διεκδικούσε.

«Επιτεύχθηκε μία συμφωνία με έναν μεγάλο Ευρωπαίο παίκτη και η στρατηγική της
ομάδας είναι να διατηρήσει τα πρωτεία σε Ελλάδα και Ευρώπη και του χρόνου.
Νομίζω ότι τα εχέγγυα υπάρχουν, αφού έχουμε τον καλύτερο προπονητή της
Ευρώπης, την καλύτερη ομάδα και τους καλύτερους παίκτες» είπε ο Σωκράτης
Κόκκαλης, για να συμπληρώσουν οι οπαδοί του Ολυμπιακού: «Και τον καλύτερο πρόεδρο».

Ο Ντούσαν Ίβκοβιτς ήταν λίγο πιο συγκρατημένος: «Πιο εύκολο πιστεύω ήταν να
κατακτήσουμε τους τίτλους, ενώ είναι πιο δύσκολο να συνεχίσεις να είσαι στην
κορυφή. Τόσο η νέα Ευρωλίγκα όσο και το νέο πρωτάθλημα θα είναι σαφώς πιο
δύσκολα, αφού όλες οι ομάδες είναι εμφανώς ενισχυμένες», είπε ο Ντούσαν
Ίβκοβιτς, ενώ ο Αρτούρας Καρνισόβας τα είχε ακόμα χαμένα με τον κόσμο που είχε
γεμίσει και την αίθουσα της συνέντευξης Τύπου.

«Δεν περίμενα να δω τόσο κόσμο και εδώ και τους ευχαριστώ όλους. Είμαι...
πεινασμένος για να κερδίσω το ευρωπαϊκό, αλλά μετά τα ισπανικά πρωταθλήματα
θέλω να κατακτήσω και το ελληνικό. Ειλικρινά δεν βλέπω την ώρα για να αρχίσει
η νέα σεζόν» είπε το νέο απόκτημα των πρωταθλητών Ευρώπης ο οποίος βγήκε...
ταύρος στις πρωινές εξετάσεις που έκανε στο εργομετρικό κέντρο «Ηροδικός» υπό
την επίβλεψη του γιατρού της ομάδας Κώστα Δημητρακόπουλου. Σήμερα επρόκειτο να
αναχωρήσει για τη Λιθουανία για να ενσωματωθεί με την υπόλοιπη αποστολή της
Εθνικής του που προετοιμάζεται για το Ευρωμπάσκετ της Ισπανίας.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15860O092</ED>
<ID>
ID:163731

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O09&aa=2</URL></REF>


Article

<CATEGORY>vin10</CATEGORY>

 <H5>ΛΟΤΤΟ
</H5><H2>Απουσιάζουν οι 6άρηδες
</H2>
ΤΖΑΚ-ΠΟΤ έγινε στον χθεσινό διαγωνισμό του ΛΟΤΤΟ, αφού ουδείς εξάρης βρέθηκε.

Οι 303 πεντάρηδες κερδίζουν από 325.450 δρχ. και οι 16.170 τεσσάρηδες από
4.985 δρχ.

Τα νούμερα του ΛΟΤΤΟ είναι: 43, 44, 35, 30,
14, 26.

Ένας τυχερός βρέθηκε στην πρώτη κύρια κατηγορία του ΠΡΟΤΟ, ο οποίος κερδίζει
86.115.875 δρχ. Στις άλλες κατηγορίες τα κέρδη είναι: Στη δεύτερη κύρια 4 θα
πάρουν από 4.338.025 δρχ., στην τρίτη 29 θα εισπράξουν από 598.345 δρχ., στην
τέταρτη 232 κερδίζουν από 74.790 δρχ., στην πέμπτη 2.073 θα πάρουν από 8.370
δρχ., στην έκτη 20.354 θα εισπράξουν από 850 δρχ. και στην πρώτη πρόσθετη ένας
τυχερός κερδίζει 131.942.060 δρχ..

Τζακ-ποτ σημειώθηκε στη δεύτερη πρόσθετη κατηγορία.

Ο αριθμός του ΠΡΟΤΟ είναι: 9589345.

Στις ειδικές κληρώσεις του ΛΟΤΤΟ:

Στην κατηγορία των 600.000.000 δρχ. (τα δύο αρχικά νούμερα του ΠΡΟΤΟ:
95) ουδείς εξάρης βρέθηκε.

Στην κατηγορία των συντάξεων, τα νούμερα του ΛΟΤΤΟ είναι: 8, 14,
25, 11, 47, 41. Το τελευταίο νούμερο του ΠΡΟΤΟ:
5. Ουδείς εξάρης βρέθηκε.

Στην κατηγορία των σπιτιών, τα νούμερα του ΛΟΤΤΟ είναι: 21, 44,
46, 31, 3, 9. Τα δύο τελευταία νούμερα του ΠΡΟΤΟ: 45.
Ουδείς εξάρης βρέθηκε.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15860O093</ED>
<ID>
ID:163766

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O09&aa=3</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Δημητσάνα (Περικλής) 47-21. Χρίστα Δέδε 26. Τρίτος, Ηλιογέννητη.
Δίδυμο 5Χ8=128. Φορκάστ 8Χ5=328. Trio: 5Χ8Χ9=598. Tri-Cast: 8Χ5Χ9=2.487.

2η: Ηλεία (Λάος) 67-63. Αβέρια 32. Δίδυμο 1Χ3=191. Φορκάστ 3Χ1=419.
Σύνθετο 8Χ3=381. ΣΔ 5Χ8Χ1Χ3=3.265.

3η: Μπρουνέτα (Λιάκος) 32-25. Αυθεντική 54. Τρίτος, Αλικούλα. Δίδυμο
2Χ5=175. Φορκάστ 5Χ2=249. Σύνθετο 3Χ5=344. ΣΔ 1Χ3Χ2Χ5=3.387. Trio: 2Χ5Χ8=135.
Tri-Cast: 5Χ2Χ8=608.

4η: Υπερδύναμη (Δάλαρης) 20-21. Άσταρτη 26. Δίδυμο 2Χ6=62. Φορκάστ
2Χ6=75. Σύνθετο 5Χ2=97. ΣΔ 2Χ5Χ2Χ6=1.196.

5η: Μίστυ Μουν (Βαλακούδουνας Ν.) 19-19. Αμέρικαν Νάγκετ 49. Τρίτος
Εξωτικός Καρπός. Δίδυμο 2Χ3=92. Φορκάστ 3Χ2=136. Σύνθετο 2Χ3=51. ΣΔ
2Χ6Χ2Χ3=661. Trio: 2Χ3Χ5=108. Tri-Cast: 3Χ2Χ5=291.

6η: Σπινθηροβόλος (Αντώνης) 48-14. Διαπρεπής 18. Δίδυμο 1Χ3=98. Φορκάστ
3Χ1=228. Σύνθετο 3Χ3=130. ΣΔ 2Χ3Χ1Χ3=787.

7η: Στρονγκ Νίκος (Γεωργίου) 44=16. Μικρός Μανώλης 47. Δίδυμο 2Χ7=107.
Φορκάστ 2Χ7=218. Σύνθετο 3Χ2=317. ΣΔ 1Χ3Χ2Χ7=1.406.

8η: Αλλέ (Δάλαρης) 63-27. Μπάρμπυ 11. Δίδυμο 3Χ8=122. Φορκάστ 8Χ3=332.
Σύνθετο 2Χ8=497. ΣΔ 2Χ7Χ3Χ8=2.688.

9η: Μαραθών Ράννερ (Βαλακούδουνας Ν.) 21-21. Στρονγκ Βάιος 24. Δίδυμο
1Χ3=50. Φορκάστ 3Χ1=99. Σύνθετο 8Χ3=308. ΣΔ 3Χ8Χ1Χ3=890.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15860O094</ED>
<ID>
ID:163789

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O09&aa=4</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΜΠΑΣΚΕΤ ΓΙΟΡΤΑΖΕΙ ΤΑ 10 ΧΡΟΝΙΑ ΑΠΟ ΤΗΝ ΚΑΤΑΚΤΗΣΗ ΤΟΥ ΕΥΡΩΜΠΑΣΚΕΤ ­
ΣΗΜΕΡΑ ΜΕ ΓΕΡΜΑΝΙΑ
</H5><H2>Αναμνήσεις '87
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Σιγάλας και Ρεντζιάς (στη φωτό με τον Βελπ, από παλαιότερο ματς) δοκιμάζουν
απόψε τις δυνάμεις τους στο ματς με τη Γερμανία, στην πρεμιέρα του «Ακρόπολις»

ΣΤΟΝ αστερισμό του... Ευρωμπάσκετ '87 κινείται αυτές τις ημέρες η
εθνική ομάδα. Έτσι, το τουρνουά «Ακρόπολις» που αρχίζει σήμερα στο Στάδιο
Ειρήνης και Φιλίας, αποτελεί ­ εκτός από μια σειρά δυνατών τεστ για την Εθνική
­ και μια ευκαιρία να φρεσκάρουμε στη μνήμη μας όλες εκείνες τις στιγμές. Κι
αυτό εξηγούσε χτες ο ΠαναγιΏτης Γιαννάκης, που απόψε θα πατήσει το παρκέ του
φαληρικού σταδίου με κουστούμι και γραβάτα και όχι με αθλητική περιβολή: «Αυτό
που έγινε τότε, δεν μπορεί να ειπωθεί με λόγια. Και γι' αυτό ακριβώς, αυτή η
χρονιά πρέπει να είναι διαφορετική. Όχι τόσο για το χρυσό μετάλλιο όσο για το
γεγονός ότι σήμερα παίζουν μπάσκετ 300.000 παιδιά, αλλά και για το ότι
καταφέραμε να φέρουμε τον κόσμο στα γήπεδα».

Η ΕΟΚ φρόντισε να... φρεσκάρει τη μνήμη μας με έκθεση που θα λειτουργεί από
σήμερα (5 μ.μ. - 10 μ.μ.) στο Στάδιο Ειρήνης και Φιλίας, ενώ το απόγευμα του
Σαββάτου θα βραβεύσει σε ειδική τελετή (πριν από το ματς με την Ιταλία) τα
μέλη της εθνικής ομάδας του '87.

«Μπορούμε να αισθανόμαστε υπερήφανοι, αφού αυτά τα παιδιά που αγωνίζονται τώρα
στην Εθνική, τότε ήταν απλοί θεατές των αγώνων. Θα ήθελα να δείξουν το ίδιο
πάθος με εμάς» είπε ο Γιαννάκης, ενώ ο Δημήτρης Παπανικολάου δίπλα του
συμπλήρωσε: «Το '87 μάς έφερε εδώ. Εμείς θα προσπαθήσουμε να συνεχίσουμε αυτή
την πορεία και το ελληνικό μπάσκετ μπορεί να αισθάνεται ήσυχο».

Στον αγωνιστικό τομέα, ο Γιαννάκης υποστήριξε ότι τα τρία ματς στο «Ακρόπολις»
είναι μία πολύ καλή ευκαιρία για την Εθνική να βελτιώσει τις αδυναμίες της.
«Οι παίκτες είναι ακόμα κουρασμένοι» σημείωσε. «Μας περιμένει αρκετή δουλειά
και δεν μπορούμε να πούμε από τώρα ποιοι θα μείνουν εκτός αποστολής. Είμαστε
μία νέα ομάδα, έχουμε μόλις 12 ημέρες προετοιμασίας, και προσπαθούμε να
δοκιμάσουμε κάποια νέα στοιχεία. Αυτό που με ενδιαφέρει, είναι να είμαστε
συγκεντρωμένοι, να μην υπάρχει πανικός και να αισθανόμαστε δυνατοί. Με αυτά τα
στοιχεία σίγουρα μπορεί να διακριθεί μια ομάδα».

*** Το αποψινό πρόγραμμα στο «Ακρόπολις»: 19.00: Γαλλία - Ιταλία,
21.00: Ελλάδα - Γερμανία. (Και τα δύο παιχνίδια θα καλυφθούν απευθείας από το Supersport).

*** Ο τραυματισμός του Νίκου Χατζή φαίνεται ότι ήταν σοβαρότερος απ'
ό,τι έδειχνε η αρχική διάγνωση και ο ΠαναγιΏτης Γιαννάκης τον απέκλεισε από
την Εθνική. Μετά το «Ακρόπολις», ο ομοσπονδιακός τεχνικός θα αποκλείσει άλλον
έναν παίκτη.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15860O101</ED>
<ID>
ID:163676

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O10&aa=1</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>Δεν συγκίνησαν τα ανταλλάγματα για Κορωνιό
</H2>
ΟΥΤΕ ΚΡΥΟ ούτε ζέστη έκανε στη διοίκηση του Περιστερίου η πρόταση του ΠΑΟΚ για
την απόκτηση του Άγγελου Κορωνιού. Οι ιθύνοντες του Περιστερίου δεν είδαν με
καλό μάτι την πρόταση του προέδρου κ. Αλεξόπουλου, που περιλαμβάνει λιγότερα
από 100 εκατ. δρχ. και δύο παίκτες (πιθανότατα οι Τσέκος, Δέσπος).

«Είχαμε πει ότι μας ενδιαφέρουν μόνο σοβαρές προτάσεις», τόνισε χθες μέλος της
νέας διοίκησης, που όπως δείχνουν τα πράγματα ­ αν ο κ. Αλεξόπουλος δεν
αυξήσει τα ανταλλάγματα (αυτό που ενδιαφέρει περισσότερο το Περιστέρι είναι τα
χρήματα) ­ η μεταγραφή θα ναυαγήσει.

Ο παίκτης έχει αφήσει εν λευκώ την υπόθεση στη διοίκηση, αφού δεσμεύεται με
συμβόλαιο, ενώ για άλλη μία φορά τονίστηκε ότι δεν υπάρχει πρόταση από άλλη ομάδα.

Σήμερα θα γίνει η πρώτη συνάντηση της διοίκησης με τον Σάκοτα, όμως μετά την
αποχώρηση του χορηγού κ. Κορασίδη η περίπτωση ανανέωσης συνεργασίας των δύο
πλευρών δείχνει εξαιρετικά δύσκολη (οικονομικό χάσμα).

*** Κατά την προχθεσινοβραδινή συνεδρίαση η διοίκηση του Περιστερίου
συγκροτήθηκε σε σώμα: πρόεδρος του Δ.Σ. Μουγιάκος Πέτρος, αντιπρόεδρος
Θεοδωρόπουλος Γιάννης, γενικός γραμματέας Βλάσης Αναστάσιος, γενικός αρχηγός
Κατσίκης Δημήτριος. Και στο ΤΑΚ: Κότσης Φίλιππος, Βυλλιώτης Πλούταρχος,
Ηλιόπουλος Σπύρος, Παπαχαραλάμπους Γιάννης, Γκαρμπόλας Γιώργος.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15860O102</ED>
<ID>
ID:163723

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O10&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Σερφ και Ερέμιν φαβορί για τον πάγκο
</H2>
ΣΕ ΑΝΑΖΗΤΗΣΗ προπονητή βρίσκεται ο ΠΑΟΚ, ύστερα από την αρνητική απάντηση του
Σκοτ Σκάιλς, ενώ ο πρόεδρος του ΤΑΚ του «δικεφάλου» του βορρά κ. Αλεξόπουλος
επιμένει στην απόκτηση τεχνικού από την Αμερική. Πάντως, σύμφωνα με
πληροφορίες από το ΤΑΚ, πρώτα φαβορί στη λίστα είναι ο Ισραηλινός Σβι Σερφ και
ο Ρώσος Στάνισλαβ Ερέμιν. Στο μεταγραφικό μέτωπο ο ΠΑΟΚ βρίσκεται πολύ κοντά
στην απόκτηση του Άγγελου Κορωνιού, αφού οι δύο πλευρές έχουν συμφωνήσει και
το μόνο που απομένει είναι η απάντηση του Περιστερίου.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15860O103</ED>
<ID>
ID:163760

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΟΔΑΡΑΣ
</H5><H2>Μονοετές συμβόλαιο με Ηρακλή
</H2>
ΜΟΝΟΕΤΕΣ συμβόλαιο με τον Ηρακλή, αντί του ποσού των 50.000.000 δραχμών (μαζί
με τα πριμ), υπέγραψε χθες ο Δημήτρης Ποδαράς. Ο 27χρονος γκαρντ τόνισε:
«Καθοριστικό ρόλο για τη μεταγραφή μου έπαιξε ο Βαγγέλης Αλεξανδρής. Στόχος
μου τη νέα περίοδο είναι να βοηθήσω τη νέα μου ομάδα να βγει στην Ευρώπη».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15860O104</ED>
<ID>
ID:163784

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O10&aa=4</URL></REF>


Article

<CATEGORY>vin10</CATEGORY>

 <H2>ΣΚΑΚΙ
</H2><H2>Νέες επιτυχίες υπολογιστών στο σκάκι
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΔΥΟ ΝΕΑ ματς ανάμεσα σε άνθρωπο και υπολογιστή διοργανώθηκαν στην Ιταλία. Στο
πρώτο ο Γερμανός Αρτούρ Γιουσούποβ, ένας από τους 20 καλύτερους σκακιστές στον
κόσμο τα τελευταία χρόνια (νούμερο 12 αυτή τη στιγμή), αντιμετώπισε στο νησί
Ίσια το πρόγραμμα «Ρέμπελ» σε ματς 18 παρτίδων. Οι πρώτες επτά παρτίδες ήταν
μπλιτς (10λεπτες παρτίδες). Εδώ το πρόγραμμα παρουσιάστηκε εξαιρετικά ισχυρό,
κερδίζοντας τις έξι και χάνοντας μία. Ακολούθησαν πέντε παρτίδες στις οποίες
το κάθε μέρος διέθετε 15' για κάθε παρτίδα. Με αυτούς τους όρους ο Γιουσούποβ
ισορρόπησε τα πράγματα και το σκορ έληξε 2,5-2,5. Οι επόμενες τρεις παρτίδες
παίχτηκαν με 30' χρόνο σκέψης ανά παίκτη. Εδώ ο Γιουσούποβ φάνηκε ισχυρότερος
και κέρδισε με σκορ 2-1. Την τελευταία ημέρα είχε προγραμματιστεί μία δίωρη
παρτίδα (1 ώρα ανά παίκτη) που όμως δεν πραγματοποιήθηκε λόγω διακοπής
ρεύματος. Αργότερα παίχθηκαν αντί αυτής δύο ακόμη 30λεπτες παρτίδες (15' ανά
παίκτη) που ούτε τη φορά αυτή ανέδειξαν νικητή (σκορ 1-1). Απέναντι από τον
Γιουσούποβ, ως χειριστής, καθόταν ο δημιουργός του «Ρέμπελ» Εντ Σρέντερ. Ο
υπολογιστής ήταν Πέντιουμ 2, 266 Mhz, 64 Mb EDO RAM.

Σε άλλο ματς στην πόλη Φιορεντσουόλα Ντ' Άρντα το πρόγραμμα Μ Τσες 6 (σε Ιντέλ
P55C-ΜΜΧ, 200 Mhz, 32 Mb μνήμη) κέρδισε τον Ιταλό γκραν μετρ Εφίμοβ (2.530) σε
ματς 6 παρτίδων (χρόνος σκέψης 1 ώρα και 30' ανά παίκτη και παρτίδα) με σκορ
4-2. Παίζονταν δύο παρτίδες την ημέρα.

*** Το ανοικτό πρωτάθλημα Ανατολικής Στερεάς και Εύβοιας (προκριματικοί
του αντίστοιχου πανελλήνιου πρωταθλήματος) ολοκληρώθηκε με την επικράτηση του
σκακιστή της Λαμίας Ηλία Τσούμα. Οι αγώνες έγιναν στη Χαλκίδα (ξενοδοχείο
«Λούσι») και συμμετείχαν πέντε τοπικοί σκακιστές, τέσσερις από τη Θήβα, δύο
από τη Λαμια, δύο από την Ιτέα και ένας από τον Ορχομενό. Η τελική κατάταξη
(σε 7 αγώνες) ήταν: 1) Τσούμας (Λαμία) 5, 2) Ράπτης (Ευβοϊκή) 5, 3) Μπασούκος
(Ευβ.) 5, 4) Μπλάζεβης (Θήβα) 4,5, 5) Μητραντζάς (Λαμία) 4, 6) Γιαννούτσος
(Ευβ.) 4, 7) Ζανιάς (Ορχ.) 4, 8) Σ. Δημόπουλος (Θήβα) 3,5, 9) Κάμι (Θήβα) 3,5,
10) Ν. Δημόπουλος (Θήβα) 3,5, 11) Ευθυμιάδης (Ιτέα) 3, 12) Υφαντής (Ιτέα) 2,5,
13) Τσιρίμπας (Ευβ.) 1, 14) Ζαφείρας (Ευβ.) 0,5 βαθμό.

Ο πρόεδρος της Ευβοϊκής κ. Νίκος Γιαμαρέλλος συνεχάρη τον Τσούμα που θα
εκπροσωπήσει την περιοχή στα τελικά του ανοικτού πρωταθλήματος Ελλάδας,
επέκρινε τη μη επιχορήγηση της διοργάνωσης από την Πολιτεία, που αναγκάζει
τους παίκτες να συμμετέχουν πληρώνοντας τα έξοδά τους και ευχαρίστησε το
χορηγό, κ. Μιχάλη Ποθητάκη και το «Λούσι» για τις ειδικές τιμές που προσέφερε.
Διαιτητές ήταν οι Θανάσης Μητραντζάς και Ανδρέας Τριανταφυλλόπουλος.

*** Ανοικτό τουρνουά διοργανώνει ο Φοίνικας Αγίας Σοφίας Πειραιά από 14
Ιουνίου μέχρι 5 Ιουλίου. Θα γίνει με ελβετικό σύστημα 7 γύρων. Οι αγώνες θα
πραγματοποιούνται Σαββατοκύριακο (ώρα έναρξης 17.00) στο εντευκτήριο του
συλλόγου (Μαυρομιχάλη και Σαλαμίνος, Αγία Σοφία). Θα απονεμηθούν κύπελλα,
μετάλλια και βιβλία. Πληροφορίες και δηλώσεις συμμετοχής στον κ. Θεόκλητο
Σπανό, τηλ. 42.07.059 και 46.27.878.

Το 4ο φετινό ανοικτό τουρνουά «Ίκαρος '97», προϊόν συνεργασίας της Καλλιθέας
και του Σ.Ο. Ικαρίας, ολοκληρώθηκε με ισοβαθμία στην πρώτη θέση του Γιώργου
Δημητριάδη και του Κλέμεντ Μανάι που συγκέντρωσαν 6 βαθμούς σε 7 αγώνες και
μοιράστηκαν το έπαθλο των 40.000 δρχ. Αναλυτικότερα, η τελική βαθμολογία έχει
ως εξής: 1) Δημητριάδης 6, 2) Μανάι 6, 3) Κανελλόπουλος 5,5, 4) Εμμανουηλίδης
5, 5) Μαυρογιάννης 4,5, 6) Ανάγνου 4,5, 7) Ι. Κουκουφίκης 4,5, 8) Κατσιμίχας
4, 9) Μπόλης 4, 10) Γερούκαλης 4, 11) Αραμπογλίδης 4, 12) Λογοθέτης 3,5, 13)
Γεωργουλάκης 3,5, 14) Ιωαννίδης 3,5 κ.ά. Συνολικά συμμετείχαν 27 σκακιστές.

Στον 7ο γύρο τα κυριότερα αποτελέσματα ήταν: Δημητριάδης - Κανελλόπουλος
0,5-0,5, Μανάι - Κατσιμίχας 1-0 ά.α., Ανάγνου - Εμμανουηλίδης 0-1, Γερούκαλης
- Μαυρογιάννης 0,5-0,5, Ευκαρπίδης - Κουκουφίκης 0-1.

*** Ανακοίνωση εξέδωσε η ΕΣΟ, με την υπογραφή του τεχνικού της
συμβούλου Στράτου Γρίβα. Η ανακοίνωση υπενθυμίζει ότι έχουν αφαιρεθεί από τη
δικαιοδοσία της ΕΣΣΒΕ οι προκριματικές φάσεις των πρωταθλημάτων. Ως εκ τούτου
το ανοικτό πρωτάθλημα Μακεδονίας που έγινε στο Κιλκίς δεν διοργανώθηκε από
αυτήν, αλλά από την ΕΣΟ υπό τη διεύθυνση αγώνων του κ. Ναβροζίδη. Αφορμή για
την ανακοίνωση αποτέλεσε δελτίο Τύπου που εξέδωσε η ΕΣΣΒΕ για τη διοργάνωση.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15860O105</ED>
<ID>
ID:163802

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O10&aa=5</URL></REF>


Article

<CATEGORY>vin10</CATEGORY>

 <H5>ΑΝΑΡΠΑΣΤΑ ΤΑ ΕΙΣΙΤΗΡΙΑ ΓΙΑ ΤΟ ΠΑΓΚΟΣΜΙΟ ΠΡΩΤΑΘΛΗΜΑ ΣΤΙΒΟΥ ΠΟΥ ΔΙΑΤΙΘΕΝΤΑΙ ΣΕ
ΑΘΗΝΑ ΚΑΙ ΠΕΙΡΑΙΑ
</H5><H2>Γενική έφοδος
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Τα κιόσκια στήθηκαν χθες και ήδη Αθηναίοι και Αθηναίες (φωτογραφία)
προμηθεύονται εισιτήρια για το ΑΘΗΝΑ '97

ΝΤΥΜΕΝΑ στα «χρώματα» του 6ου Παγκοσμίου Πρωταθλήματος στίβου από χθες τα
κέντρα Αθήνας και Πειραιά με τα περίπτερα διάθεσης εισιτηρίων της διοργάνωσης
που εγκατέστησε η Κεντρική Οργανωτική Επιτροπή, για καλύτερη εξυπηρέτηση των
χιλιάδων φιλάθλων που θέλουν να βρεθούν στο ΟΑΚΑ 1-10 Αυγούστου.

Τα κιόσκια διάθεσης των εισιτηρίων βρίσκονται στις πλατείες Κάνιγγος, Ομόνοιας
και Κλαυθμώνος για την Αθήνα και Κοραή (έναντι Δημαρχείου) για τον Πειραιά και
θα είναι ανοικτά καθημερινά 10.00- 18.00. Η προπώληση θα εξακολουθήσει να
γίνεται και από τα γραφεία του ΑΘΗΝΑ '97 στο ΟΑΚΑ (τηλέφωνα 6868.581, 6868.557).

Οι ενδιαφερόμενοι πρέπει να σπεύσουν, αφού ήδη έχουν προπωληθεί 20.000 πακέτα
εισιτηρίων (για όλες τις μέρες). Είναι κιόλας «κλεισμένες» οι θύρες 24, 29Α,
26Α. Για τη θύρα 13 διατίθενται «οικογενειακά εισιτήρια» και για τη θύρα 15
αθλητικά (για αθλητές και προπονητές). Και στις δύο κατηγορίες υπάρχει έκπτωση
50%. Για οικογενειακό εισιτήριο απαιτείται πιστοποιητικό οικογενειακής
κατάστασης και για αθλητικό βεβαίωση από την ομοσπονδία ή τον σύλλογο του ενδιαφερομένου.

Οι τιμές για το απογευματινό πρόγραμμα: Θύρες 7, 9, 11, 29, 31: 10.000 δραχμές
κάθε μέρα. Θύρες 1, 3, 5, 13, 17, 20, 22, 26, 28, 35Β: 7.000. Θύρες 6, 8, 10,
12, 30, 32, 34: 3.000. Θύρες 2, 4, 14, 16: 2.000. Για το πρωινό πρόγραμμα οι
τιμές είναι 2.000 δραχμές για το κάτω διάζωμα και 1.000 για το πάνω.

Η ΑΘΗΝΑ ΜΠΟΡΕΙ

«Η Αθήνα έχει τις δυνατότητες να πετύχει στη διοργάνωση της δεύτερης
μεγαλύτερης εκδήλωσης του στίβου μετά τους Ολυμπιακούς και να κάνει όλους να
μιλούν γι' αυτήν».

Άποψη του μεγάλου σπρίντερ της δεκαετίας του '70 Πιέτρο Μενέα, του ανθρώπου
που κράτησε το παγκόσμιο ρεκόρ στα 200μ. με 19.72 από το 1979 μέχρι πέρυσι που
το παρέσυρε ο «τυφώνας» Μάικ Τζόνσον και το κατέβασε στα 19.32 στην Ολυμπιάδα
της Ατλάντα.

Ο Ιταλός «θρύλος» του στίβου θυμάται από την Ελλάδα: «Έχω όμορφες αναμνήσεις.
Μου είχε κάνει εντύπωση η άριστη κατάσταση του αγωνιστικού χώρου στο
«Καραϊσκάκη» αλλά και οι αντιδράσεις του κόσμου σε μίτιγκ που μετείχα το 1971
και 1977. Η Ελλάδα με συγκινούσε από παιδί λόγω της ιστορίας της, αλλά και
επειδή είναι γενέτειρα των Ολυμπιακών Αγώνων. Έχω πολλούς φίλους Έλληνες με
πρώτο τον αντίπαλό μου τότε Βασίλη Παπαγεωργόπουλο. Με στενοχωρεί που δεν θα
μπορέσω να είμαι εκεί στους αγώνες αλλά ίσως έλθω νωρίτερα για διακοπές».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15860O111</ED>
<ID>
ID:163677

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O11&aa=1</URL></REF>


Article

<CATEGORY>vin10</CATEGORY>

 <H2>Ποδηλασία και ελληνο- ρωμαϊκή στο Μπάρι
</H2>
ΟΙ ΑΠΟΣΤΟΛΕΣ δύο αθλημάτων, της ελληνορωμαϊκής πάλης και της ποδηλασίας,
αναχωρούν σήμερα στην Ιταλία για συμμετοχή στους Μεσογειακούς Αγώνες '97 που
διεξάγονται στο Μπάρι (επίσημη πρεμιέρα 13 Ιουνίου).

Επικεφαλής της αποστολής της ελληνορωμαϊκής είναι ο «χάλκινος» στο πρόσφατο
Ευρωπαϊκό Πρωτάθλημα Κώστας Θάνος (97 κ.) ενώ μετέχουν και οι αθλητές Χ.
Μουρατίδης (54 κ.), Ε. Θεοδοσιάδης (58 κ.), Α. Ρουμπενιάν (63 κ.), Θ.
Κολιτσόπουλος (69 κ.), Δ. Αβράμης (76 κ.), Χ. Κατσαρός (85 κ.), Τ. Σοφιανίδης
(125 κ.). Τους συνοδεύουν οι προπονητές Μπάμπης Χολίδης και Γκενάντι Σαπούνοφ
και ο σύμβουλος Δ.Σ. ΕΟΦΠ Δημήτρης Πετρούλιας (αρχηγός αποστολής).

Με την αποστολή της εθνικής ομάδας ποδηλασίας δρόμου αναχωρούν οι αθλητές
Γιώργος Μανιάτης, Παναγιώτης Μαρεντάκης, Βασίλης Αναστόπουλος, Κώστας
Συμελίδης και Γιάννης Βουγιουκλάκης (αγώνας αντοχής), Παναγιώτης Λέκκας,
Ελπιδοφόρος Ποτουρίδης και Βασίλης Γιαννιώσης (ατομική χρονομέτρηση). Μαζί
τους ο ομοσπονδία κος προπονητής Ιβάν Μπομπέκοφ, ο μηχανικός Φώτης Ζέγκλης και
ο αντιπρόεδρος ΕΟΠ Κώστας Σταυρακάκης (αρχηγός).

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15860O112</ED>
<ID>
ID:163724

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O11&aa=2</URL></REF>


Article

<CATEGORY>vin10</CATEGORY>

 <H5>ΑΡΣΗ ΒΑΡΩΝ
</H5><H2>Δήμας και Καχιασβίλι σε γκραν πρι
</H2>
ΔΕΝ ΕΧΕΙ μόνον ο Στίβος επαγγελματικά γκραν πρι, αλλά και η Άρση Βαρών, με
σημαντικές οικονομικές απολαβές για τους νικητές.

Πλησιάζει η αναμέτρηση των πιο δυνατών του κόσμου, στη ρωσική πόλη Βόλκογκραντ
(23 Ιουνίου), στην οποία θα δώσουν το «παρών» όλοι οι Ολυμπιονίκες της
Ατλάντα. Οι νικητές θα πάρουν από 15 εκατ. δραχμές. Ανάμεσα σ' εκείνους που
σίγουρα θα πάρουν μέρος είναι οι δικοί μας Πύρρος Δήμας και Κάχι Καχιασβίλι, ο
Τούρκος Ναΐμ Σουλεϊμάνογλου και ο Γερμανός Ρόνι Φέλερ.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15860O113</ED>
<ID>
ID:163761

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O11&aa=3</URL></REF>


Article

<CATEGORY>vin10</CATEGORY>

 <H2>ΙΣΤΙΟΠΛΟΪΑ
</H2><H2>Το αεράκι «ανέβασε» τον Αιμίλιο στην 3η θέση
</H2>
ΤΟ ΑΕΡΑΚΙ που σηκώθηκε χθες στο Σπλιτ ευνόησε τον Αιμίλιο Παπαθανασίου, ώστε
να πάρει την 1η θέση στην 3η ιστιοδρομία και να ανεβεί στην 3η θέση της
γενικής κατάταξης του Ευρωπαϊκού Πρωταθλήματος «Φιν» Ανδρών.

Στη γενική προηγείται ο Πολωνός Κουσνιέρεβιτς με 16 βαθμούς και ακολουθούν ο
Τοκοβόι (Ουκρανία) με 19, ο Παπαθανασίου με 20 και στην 4η θέση είναι ο Βέλγος
Γκοντφρουά και ο Γάλλος Ροχάρ με 21.

Στους Νέους ο πρωταθλητής μας Μανώλης Μαρσέλλος παραμένει στην 1η θέση της
γενικής, ενώ 6ος είναι ο Γιώργος Κοντογούρης και 7ος ο Χρήστος Χιονάς.

«ΦΟΥΡΤΟΥΝΑ» ΣΤΗΝ ΕΙΟ

Αν όμως, στον αγωνιστικό τομέα η ελληνική ιστιοπλοΐα τα πάει θαυμάσια, για μια
ακόμη φορά τα τελευταία χρόνια, στον διοικητικό η «φουρτούνα» που σήκωσε η
παραίτηση και επιστολή τού προέδρου Νίκου Σαρηκαβάζη εξακολουθεί να μαίνεται.

Με χθεσινή ανακοίνωση, η ΕΙΟ διατρανώνει: «Πιστεύουμε, όπως και όλοι (sic) οι
αθλητικοί συντάκτες που κατά καιρούς έχουν επισημάνει στα κείμενά τους ότι οι
αθλητές και οι παράγοντες πρέπει να γνωρίζουν πότε και πώς να αποχωρούν για να
παραμείνουν μεγάλοι» (sic).

Ο ανωτέρω συλλογισμός ­ έστω και αδέξια διατυπωμένος ­ είναι σωστός, αλλά η
περίπτωση της ΕΙΟ μας έχει διδάξει ότι οι παράγοντες που παραμένουν σίγουρα
μεγάλοι είναι εκείνοι που διοικούν χωρίς να είναι στη διοίκηση, όπως οι
Ευάγγελος Παπαθανασίου, Τάσος Μπουντούρης, οι οποίοι «λύνουν και δένουν» στην
ελληνική ιστιοπλοΐα.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15860O114</ED>
<ID>
ID:163785

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O11&aa=4</URL></REF>


Article

<CATEGORY>vin10</CATEGORY>

 <H2>ΜΠΙΤΣ ΒΟΛΕΪ
</H2><H2>Μάχες στον Άλιμο για το ταμπλό
</H2>
Αναμετρήσεις στην άμμο και στον καυτό ήλιο από σήμερα, για τη χαρά και το
χρήμα που προσφέρει το μπιτς βόλεϊ

ΑΝΕΠΙΣΗΜΗ πρεμιέρα σήμερα (14.45') στο 4ο Πανελλήνιο Πρωτάθλημα μπιτς βόλεϊ
Stimorol, αλλά με αρκετό ενδιαφέρον, αφού στα προκριματικά του 1ου τουρνουά,
στον Άλιμο (περιοχή Όστρια Καφέ), μετέχουν δυάδες που ίσως παίξουν ρόλο και
στα τελικά ταμπλό, που αρχίζουν αύριο Παρασκευή.

Στους άνδρες μετέχουν, ανάμεσα σε 21 δυάδες που διεκδικούν 8 θέσεις στο τελικό
ταμπλό των 24, ντουέτα με τους Παπάζογλου/Τσερκέζη, Θ. Ψάρρα/Κουρούπη, Σ.
Χατζηαντωνίου/Αραμπατζή και Μητρόπουλο/Μαυρομμάτη. Στις γυναίκες ανάμεσα σε 8
δυάδες που πάνε για 4 θέσεις στο τελικό ταμπλό των 16, ξεχωρίζουν
Σίμου/Γαζαριάν και Καλλιγέρη/Νικολού.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15860O115</ED>
<ID>
ID:163803

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O11&aa=5</URL></REF>


Article

<CATEGORY>vin10</CATEGORY>

 <H2>ΜΕΣΟΓΕΙΑΚΟΙ
</H2><H2>Ο Νίκος Φιλάρετος εξελέγη γεν. γραμματέας
</H2>
Ο ΝΙΚΟΣ Φιλάρετος εξελέγη στη θέση του γενικού γραμματέα της Εκτελεστικής
Επιτροπής της Επιτροπής Μεσογειακών Αγώνων (CIJM), κατά την τελευταία μέρα του
Συνεδρίου της στο Μπάρι, όπου έχουν αρχίσει ήδη ανεπίσημα οι 13οι Μεσογειακοί Αγώνες.

Πρόεδρος της Επιτροπής επανεξελέγη για τρίτη συνεχή χρονιά ο Γάλλος Κλοντ
Κολάρ, ενώ ο Κύπριος Κίκης Λαζαρίδης θα είναι ο νέος της ταμίας.

Στο μεταξύ, όπως έγινε γνωστό, ενδιαφέρον για τη διοργάνωση των 15ων
Μεσογειακών Αγώνων (2005) εκδήλωσαν η Κροατία με τη Ριέκα, η Ισπανία με την
Αλμέρια και η Γιουγκοσλαβία με την Μπούτβα (Μαυροβούνιο). Τους 14ους
Μεσογειακούς (2001) έχει αναλάβει η Τύνιδα.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15860O116</ED>
<ID>
ID:163812

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O11&aa=6</URL></REF>


Article

<CATEGORY>vin10</CATEGORY>

 <H5>ΔΙΟΙΚΗΣΗ ΑΕΚ
</H5><H2>Κίνηση απελπισίας
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Επιτέλους είδηση με... σημασία από την ΑΕΚ, και μη νομίσετε πως έφτασε στο
γραφείο μέσω του φαξ.

*** Είναι από αυτές που χαρακτηρίζονται «απόρρητες»!

*** Αυτή τη φορά η διοίκηση της ΠΑΕ προσπαθεί να φέρει χρήματα στο
ταμείο όχι μέσω στρατηγικών επενδυτών, αλλά με τη μέθοδο της επιστροφής δώρων!

*** Ξέρετε τι έφτασε στη λέσχη των οργανωμένων «Θύρα 21», με αποστολέα
την επίσημη ΑΕΚ;

*** Ειδοποίηση να πληρώσουν ποσόν επτά εκατομμυρίων.

*** Γιατί; Διότι οι ζωηροί οπαδοί κατά την ολιγόωρη τράνζιτ παραμονή
τους στο αεροδρόμιο του Λονδίνου, πανηγύριζαν έξαλλα το... 0-0 με την «Παρί»
και πολλοί από αυτούς είχαν συλληφθεί από την αστυνομία.

*** Η ολιγόωρη παραμονή έγινε... ολιγοήμερη και όπως καταλαβαίνετε,
κάποιος χρειάστηκε να πληρώσει για να «βγουν έξω» στον καθαρό αέρα!

*** Ποιος είχε καθαρίσει; Ο Τροχανάς, αλλά τώρα ιδού που το θυμήθηκε
και «τα ζητάει πίσω».

*** (Σε μετρητά ή χρεόγραφα του Δημοσίου, αδιάφορο...)

*** Νομίζω πως η ενέργεια αποτελεί κίνηση απελπισμένου ανθρώπου.

*** Και, βεβαίως, μπορεί να χαρακτηριστεί πρωτοποριακή και να δούμε
τώρα τι πρόκειται να προκύψει.

*** Θα συγκεντρωθούν χρήματα από την «21»;

*** Θα συγκεντρωθούν μόνο τα στελέχη της «21» χωρίς... χρήματα;

Αβεβαιότης...

*** Η στήλη, πάντως, είχε επισημάνει τότε, με την αποστολή της ΑΕΚ στην
Γαλλία, ότι η διοίκηση ξόδευε χωρίς μέτρο.

*** Μέχρι και πού είχαν μείνει οι «υψηλοί καλεσμένοι» Τροχανά σάς είχε αποκαλύψει.

*** Φυσικά, είχατε διασκεδάσει ως αναγνώστες με εκείνα τα πανάκριβα
δωμάτια στο ξενοδοχείο που γοήτευε κάποτε την Μαρία Αντουανέτα.

*** Όσον αφορά καλές ειδήσεις για αγοραστή, προπονητή, μεταγραφές
κ.λπ., αυτές δεν έσκασαν «μύτη».

*** Κι όμως, η χθεσινή μέρα ήταν για δυναμικούς επενδυτές, αν
πιστέψουμε τα χρήματα που ξοδεύτηκαν για τις μετοχές του ΟΤΕ.

*** Μήπως ο Μ. Τροχανάς είχε κάνει τότε το λάθος;

*** Τον ΟΤΕ έπρεπε να είχε αγοράσει και όχι την ΑΕΚ...

*** Ανάρπαστος θα ήταν σήμερα ο μεγάλος!

Προκάλεσαν δέος!

Μεγάλη δημοσιότητα δόθηκε από μερίδα του Τύπου στις μεταγραφές των δύο
Νορβηγών του Παναθηναϊκό.

Όχι ότι δεν είναι καλοί παίκτες. Καλοί και χρήσιμοι θα είναι, αφού αγωνίζονται
στην εθνική ομάδα της χώρας τους.

*** Κυρίως, δεν θα τολμούσε ο Ντόκεν να συστήσει «δεύτερο πράγμα», αν
και στην μετριότητα την οποία έχει μπλέξει η ομάδα της Παιανίας οποιοσδήποτε
ποδοσφαιριστής με καλό κοντρόλ θα μπορούσε να σταθεί...

*** Πάντως, δεν έλειψαν κάποιες υπερβολές.

*** Αθλητικό φύλλο έγραψε χθες ότι η κίνηση του Παναθηναϊκού με τους
δύο παίκτες προκάλεσε αμηχανία και... δέος στα αντίπαλα στρατόπεδα!

*** Πράγματι. Ο μεν Ολυμπιακός ασχολήθηκε με το πώς θα «μεγαλώσει» το
στάδιο Καραϊσκάκη, η δε ΑΕΚ πώς θα βάλει σε μια τάξη «τα μελλούμενα και τα ταρό»...

*** Στην ουσία μόνο ο Βασίλης Δανιήλ πρέπει να είναι ικανοποιημένος,
διότι αυτός έχει δει τους δύο νεοαποκτηθέντες.

*** Το κοινό του Παναθηναϊκού έχει μείνει στον Λαγωνικάκη και τον... Κουτσουπιά.

*** Τώρα ο Δανιήλ θέλει καλό λίμπερο για την ομάδα του και πιστεύει πως
ο πρόεδρος θα του κάνει το χατίρι και θ' ασχοληθεί.

*** Συνεργάτης της στήλης προσπάθησε να μάθει κάποιες από τις σκέψεις
του προπονητή, αλλά αυτό δεν ήταν εφικτό.

***Συνεπώς, ή ο λίμπερο δεν έχει ακόμη βρεθεί ή υπάρχει κάποιο όνομα
στο «περίμενε» και εξετάζεται με προσοχή κάποιο ακόμη...

Οι «Λύκοι» τα κατάφεραν...

Μία αγωνιστική έμεινε για το φινάλε της τρίτης κατηγορίας, όμως οι τρεις από
τις τέσσερις ομάδες που ανεβαίνουν Β' Εθνική, είναι γνωστές από χθες.

*** «Λύκοι» - Αναγέννηση Καρδίτσας από τον Βόρειο όμιλο και Εθνικός
Αστέρας από τον «νοτιά».

*** Οι «Λύκοι» αποτελούν την ομάδα-καμάρι του κυρίου Ηλιάδη, ο οποίος
είχε καταγγελθεί (και παραδεχτεί) ότι ξόδεψε πολλά ­ για να ανεβάσει την ομάδα
του ­ σε... δημόσιες σχέσεις.

*** Όπως διαπιστώνεται σήμερα, ο σάλος ο οποίος είχε προκληθεί μέσα
στον χειμώνα όχι μόνο ξεθύμανε, αλλά ξεπεράστηκε με άνοδο σε ανώτερη κατηγορία.

*** Αθάνατη Ελλαδα!

*** Ο Εθνικός Αστέρας στην Καισαριανή «τα χρειάστηκε» από την ομάδα του
Παναιγιαλείου, βρέθηκε να χάνει, αλλά προς το τέλος νίκησε.

*** Ο αγώνας διήρκεσε σχεδόν εκατό λεπτά, με τις καθυστερήσεις.

*** Ο διαιτητής Στεφανόπουλος, μεταξύ άλλων, διέκοψε κάποια στιγμή τον
αγώνα ζητώντας να απομακρυνθούν κάποια άτομα που στέκονταν «στην πλάτη» του
τερματοφύλακα του Αιγίου.

*** Όταν λέμε «πλάτη» κολλάει το «κυριολεκτικά», αφού στο γηπεδάκι της
Καισαριανής, και στις δύο πλευρές, η εστία απέχει ένα μέτρο από την μάντρα...

*** Τη βλέπει κανείς και θυμάται το... μπλόκο.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15860O121</ED>
<ID>
ID:163678

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O12&aa=1</URL></REF>


Article

<CATEGORY>vin10</CATEGORY>

 <H2>Ο Τάσος ήταν εκεί
</H2>
Και ο Τάσος Μητρόπουλος, άνετος, σαν να μην έφυγε ποτέ από τον Πειραιά, ήταν
παρών στη συγκέντρωση - συνέντευξη Τύπου του προέδρου. Εδώ ο «Ράμπο» με τον
Ντούσαν Μπάγιεβιτς. Θαυμάστε τους!

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15860O122</ED>
<ID>
ID:163725

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O12&aa=2</URL></REF>


Article

<CATEGORY>vin10</CATEGORY>

 <H2>Άλλη για μπιτς βόλεϊ;
</H2>
ΚΑΙ ΤΕΣΣΕΡΙΣ συναθλήτριες βάζει πάνω στη μηχανή της ­ «Harley Davidson»,
παρακαλώ ­ η Έφη Σφυρή, με προορισμό την παραλία Αλίμου, όπου ξεκινά σήμερα το
Πανελλήνιο Πρωτάθλημα μπιτς βόλεϊ 1997. Οδηγός και συνεπιβαίνουσες (οι επίσης
διεθνείς παίκτριες Κατερίνα Δρακουλίδου, Αφροδίτη Θεοδωράκη, Χαρά Σάκκουλα)
δείχνουν συνεπαρμένες από την εμπειρία.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15860O123</ED>
<ID>
ID:163762

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Τι κρύβουν οι εξετάσεις;
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΑΠΟ ΠΡΩΤΗ ματιά, η απόφαση της Επιτροπής Διαιτησίας της ΕΠΟ, να υποβληθούν σε
γραπτές και προφορικές εξετάσεις στις ξένες γλώσσες οι διεθνείς διαιτητές,
φαίνεται σωστή. Σύμφωνα με την ανακοίνωση, όσοι απορριφθούν θα χάσουν το σήμα
της FIFA.

Πραγματικά από τους επτά διεθνείς διαιτητές οι περισσότεροι γνωρίζουν μέτρια
την αγγλική γλώσσα. Όμως αυτό δεν είναι τωρινό φαινόμενο. Σχεδόν πάντα υπήρχε
τέτοιου είδους αδυναμία, που δεν αξιολογήθηκε ούτε από τη FIFA ούτε από την
ΕΠΟ ή παλαιότερα την Ομοσπονδία Διαιτητών.

Πρόσφατα με έγγραφό της προς την ΕΠΟ η FIFA έχει συστήσει τη βελτίωση του
επιπέδου γνώσης της αγγλικής από τον νεώτερο Έλληνα διεθνή διαιτητή, ενώ δεν
έκανε το ίδιο για τους υπόλοιπους, οι οποίοι τα τελευταία χρόνια έχουν
παρακολουθήσει χωρίς πρόβλημα σεμινάρια της παγκόσμιας συνομοσπονδίας.

Σημειώνω ότι οι διεθνείς διαιτητές πρέπει να γνωρίζουν αγγλικά ή γαλλικά ή
γερμανικά ή ισπανικά, ενώ ο Πάολο Καζαρίν τις παραμονές του Μουντιάλ '94
προσπάθησε ανεπιτυχώς να προσθέσει τα ιταλικά.

Ασφαλώς η FIFA θέλει καταρτισμένους διαιτητές ­ και καλά κάνει ­ με στόχο να
είναι μόνιμα υψηλό το επίπεδό τους σ' ένα ολοένα και πιο απαιτητικό
ποδόσφαιρο. Τους θέλει και νέους κάτω των 40 ετών, με παρουσία δύο χρόνων στην
ανώτερη κατηγορία της χώρας τους και τουλάχιστον 10 αγώνες συνολικά στο
ενεργητικό τους.

Είναι φανερό πάντως ότι οι συστάσεις της αφορούν τους νέους διεθνείς. Η ΕΠΟ
και η Επιτροπή Διαιτησίας συνεπώς θα μπορούσαν να μεριμνήσουν για την ειδική
εκπαίδευση των παλιών διεθνών, αλλά και των παρατηρητών. Γιατί το πρόβλημα
υφίσταται και για τους παρατηρητές. Έτσι, ουδείς θα μπορούσε να σκεφθεί ότι οι
τωρινές εξετάσεις κρύβουν κάποια σκοπιμότητα.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15860O124</ED>
<ID>
ID:163786

</ID><URL>http://ta-nea.dolnet.gr/neaweb/neafile.print_unique?e=A&f=15860&m=O12&aa=4</URL></REF>


Article

<CATEGORY>vin09</CATEGORY>

 <H5>Η ΚΡΑΥΓΗ ΤΟΥ ΑΡΙΣΤΟΦΑΝΗ - ΒΕΓΓΟΥ ΕΝΑΝΤΙΑ ΣΤΟΝ ΜΕΤΡΟΠΟΝΤΙΚΑ
</H5><H2>«Αδίιιστακτοιιι, γαϊδούουουρια»
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

Ο Θανάσης Βέγγος γιορτάζει τα 70 του χρόνια στην επιθεώρηση «Έλλην...
εξασθενής», που έχει πρεμιέρα στο «Δελφινάριο»

«Ιερόσυλοιιιιιιι, Τυμβωρύχοιιιι...». Ιδού, η νέα κραυγή οργής και απελπισίας
του Θανάση Βέγγου, από σκηνής «Δελφινάριου».

Εκεί, ο ιδιότυπος και αγαπητός μας λαϊκός κωμικός θα... ανασκάπτεται
καθημερινά, ως Αριστοφάνης, στην επιθεώρηση, που έχει απόψε πρεμιέρα,
«Έλλην... εξασθενής» τών Λ. Μιχαηλίδη, Γ. Σκούρτη και Μ. Ευθυμιάδη.

Φέτος, ο Θανάσης Βέγγος γιορτάζει τα 70 του χρόνια (γεννήθηκε το 1927 στο Νέο
Φάληρο), επιστρέφοντας πανηγυρικά στην επιθεώρηση.

Δεν παίζει, ως συνήθως, τον ταλαίπωρο Έλληνα που τρέχει για να τα φέρει βόλτα,
αλλά τον ταλαίπωρο Αριστοφάνη, που σκάβοντας οι Νεοέλληνες την αθηναϊκή γη,
για τα έργα του Μετρό, σκάβουν και τον τάφο του. Ξυπνάει ο Αριστοφάνης και
βρίσκεται στο «Δελφινάριο» το καλοκαίρι του 1997, όπου έχει στηθεί μια
επιθεωρησιακή υπερπαραγωγή.

Κατ' αρχήν όλη η είσοδος του θεάτρου (όσοι έχουν πάει στο «Δελφινάριο» ξέρουν
ότι είναι αρκετή η απόσταση ώς την πλατεία) έχει μετατραπεί σε τούνελ που
φωτίζεται από δάδες (!).

Στη σκηνή υπάρχει ένα τεράστιο μάτι και στοιχεία εργοταξίου Μετρό. Η παράσταση
αρχίζει εντυπωσιακά. Ο χορός ­ ανδρών τε και γυναικών ­ μας ενημερώνει πως
«όλη η Αθήνα σκάβεται τη νύχτα και τη μέρα» και όλο αναβάλλεται και δεν
προχωράει το Μετρό, αλλά και άλλα έργα.

«Σκάψε εδώ και σκάψε εκεί / στο βάθος δύο κίονες / πιο κάτω μια παλαίστρα /
και του Σωκράτη η χέστρα, / κι όπως πάει η δουλειά / μ' αυτούς τους
μπαγλαμάδες / μάγκες, Μετρό δεν βλέπουμε / ούτε το 3000...».

Ξαφνικά φρακάρισμα, φωνές, αναταραχή, ένα νέο σημαντικό εύρημα έρχεται στο
φως. Βρέθηκε ο Αριστοφάνης! Βουή, αντάρα κι ακούγεται η φωνή-κραυγή τού
Αριστοφάνη - Βέγγου «Ιερόσυλοιιιι, Τυμβωρύχοιιιι...» και «αδειάζεται» μ' έναν
πολύ αβανταδόρικο και επιθεωρησιακό τρόπο σ' ένα από τα βαγονέτα, που
χρησιμοποιούνται στις υπόγειες στοές του έργου.

Αυτός ο Αριστοφάνης είναι πολύ θυμωμένος. Και με τον τρόπο του Βέγγου που
τονίζει και σέρνει τη δεύτερη και την τελευταία συλλαβή, ζητάει εξηγήσεις:

«Αδίιιστακτοιιιι, καθίιικιααα πού με πάτε; Γαϊδούρια, άρρωστοι, τι σας ήρθε
μωρέ και με βγάλατε από τον τάφο μου, ύστερα από 2500 χρόνια; Σας πείραξα και
με ξεθάψατε; Ήμουνα αραχτός! Γιατί δεν μ' αφήνατε στην ησυχία μου; Τσογλάνια».

Ο χορός ανταποκρίνεται: «Φυλαχτείτε πατριώτες, της κομπίνας και της μίζας
εραστές και θιασώτες».

Και ο Αριστοφάνης, που έχει βγει για τα καλά στη σκηνή και στο φως, αρχίζει
τις καταγγελίες και τις απειλές. Και πρώτα ζητάει πνευματικά δικαιώματα των
έργων του, που «τα σέρνουν οι διάφοροι επιτήδειοι στα καλοκαιρινά θέατρα με
άθλιες μεταφράσεις» και δεν του αποδίδουν όσα δικαιούται, γιατί τότε... «θα
γινόμουν απ' το χρήμα Κόκκαλης, Βαρδινογιάννης».

Σ' αυτό τον τόνο τον οργισμένο, ο εξαπατημένος Αριστοφάνης συνεχίζει τη
διαμαρτυρία του. Βρίσκεται αντιμέτωπος με τον Έλληνα τον εξασθενημένο
οικονομικά, τον εξαπατημένο πολιτικά, τον εξαθλιωμένο. Κι έτσι αρχίζουν να
ξαναγράφονται μ' έναν σημερινό τρόπο οι γνωστές κωμωδίες του Αριστοφάνη
«Νεφέλες», «Σφήκες», «Ιππής», «Λυσιστράτη» και για φινάλε οι «Όρνιθες».

Όλος ο Αριστοφάνης σε μία ώρα; Ο μισός σε τρεις ώρες και με την ουσιαστική
συμβολή ενός θιάσου πρωταγωνιστών που ξέρουν καλά τον Αριστοφάνη: Τον Ηλία
Λογοθέτη, τον Τάσο Χαλκιά, τον Γιώργο Παρτσαλάκη, τον Τάκη Παπαματθαίου. Και
είναι πράγματι ενδιαφέρον το γεγονός ότι όλοι αυτοί σέβονται ουσιαστικά τον
Θανάση Βέγγο. Βέβαια και ο Βέγγος δεν έχει ιδιοτροπίες. Δεν έχει απαιτήσεις.
Κάθε άλλο μάλιστα. Η σεμνότητά του είναι παροιμιώδης. Η μετριοφροσύνη του
εντυπωσιακή και η απλότητά του μοναδική. Ιδιαιτερότητες σπάνιες, που φθάνουν
πλέον στην ιδιομορφία και την εκκεντρικότητα.

Γιατί πώς αλλιώς θα χαρακτήριζε κάποιος έναν σταρ του λαϊκού θεάτρου που
αποφεύγει να φωτογραφίζεται, χαμηλώνει τα μάτια όταν του μιλάς, δεν διεκδικεί
την καλύτερη θέση στη μαρκίζα ενός θεάτρου (βεβαίως, αυτή του παραχωρείται) ή
τη μεγαλύτερη δυνατή αμοιβή.

Όσο για την προβολή, ούτε λόγος. Εδώ και 22 χρόνια ο Θανάσης Βέγγος μιλάει
μόνο όταν ο ρόλος του έχει λόγια. Δεν δίνει συνεντεύξεις, δεν κάνει δηλώσεις,
δεν φωτογραφίζεται. Έτσι ο καθένας γράφει ό,τι θέλει και εκείνος δεν
«πληγώνεται» για ό,τι γράφεται ή λέγεται ερήμην του. Είναι μια τακτική
«ωφέλιμη» που ταιριάζει σ' αυτό τον απλό άνθρωπο, ο οποίος, όπως οι
περισσότεροι, έχει ταλαιπωρηθεί στη ζωή του. Βέβαια, το οικονομικό Βατερλώ του
με τις κινηματογραφικές επιχειρήσεις του σταμάτησε πια να τον ταλαιπωρεί, η
ανάμνηση όμως εκείνης της περιόδου κι εκείνων των κακουχιών είναι, απ' ό,τι
λένε οι φίλοι και συνεργάτες του, ακόμη νωπή.

Η πορεία του Θανάση Βέγγου στον χώρο του θεάματος ξεκίνησε από τον
κινηματογράφο. Το 1954, η πρώτη συμμετοχή στην ταινία «Μαγική πόλη» κι
ακολούθησαν πολλές μέσα από τις οποίες ο Βέγγος διαμόρφωσε σιγά - σιγά τον
τύπο του. Αυτόν τον καλό άνθρωπο, που ταλαιπωρείται, για να επιζήσει.

Στο θέατρο άργησε να βγει. Η πρώτη εμφάνιση ήταν το 1959 στην επιθεώρηση, του
«Περοκέ», «Ομόνοια πλατς». Έπαιξε με πολλούς θιάσους, έκανε και δικό του,
επαναλαμβάνοντας συχνά την επιτυχία του «Ο τρελός του λούνα παρκ», αλλά
δίσταζε να προχωρήσει σ' ένα επόμενο βήμα.

Πριν από δύο χρόνια το αποφάσισε. Με το «Ανοιχτό Θέατρο» και τον Γιώργο
Μιχαηλίδη τόλμησε να παίξει Αριστοφάνη. Και έσκισε!

Ο κόσμος τον αγαπάει πολύ και του αντιγυρίζει την προσφιλή του προσφώνηση
«Καλοί μου άνθρωποι», με χειροκρότημα και συμπάθεια.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15860P011</ED>
<ID>
ID:163685

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P01&aa=1</URL></REF>


Article

<CATEGORY>vin09</CATEGORY>

 <H5>ΒΡΑΒΕΥΟΝΤΑΙ ΑΠΟΨΕ Η Μ. ΛΑΜΠΡΑΚΗ-ΠΛΑΚΑ ΚΑΙ ΤΕΣΣΕΡΙΣ ΣΥΓΓΡΑΦΕΙΣ
</H5><H5>Πορτοκάλογλου στην Πεντέλη
</H5><H2>Ο Νταλάρας τραγουδά Κουγιουμτζή
</H2>
Ο Γιώργος Νταλάρας με τον Σταύρο Κουγιουμτζή απόψε στο Μέγαρο Μουσικής

Σύμπραξη Σταύρου Κουγιουμτζή και Γιώργου Νταλάρα απόψε, αύριο και το
Σαββατοκύριακο στο Μέγαρο Μουσικής, όπου ο σπουδαίος συνθέτης θα παρουσιάσει
το καινούργιο του έργο «Ύμνοι αγγέλων σε ρυθμούς ανθρώπων». Στο πρώτο μέρος
του προγράμματος, ο δημοφιλής τραγουδιστής, πλαισιωμένος από την Αιμιλία
Κουγιουμτζή, τη χορωδία Fons Musicalis και τον ηθοποιό Δημήτρη Καταλειφό, θα
ερμηνεύσει σε πρώτη εκτέλεση τη σύνθεση του Κουγιουμτζή που βασίζεται σε 13
τροπάρια και άλλα υμνογραφικά μέρη. Στο δεύτερο μέρος θα ακολουθήσουν γνωστά
τραγούδια τους όπως το «Μη μου θυμώνεις μάτια μου», «Ήταν πέντε ήταν έξι»,
«Κάπου νυχτώνει» κ.ά. Η ενορχήστρωση είναι του Κώστα Γανωσέλη. Ορχήστρα της
εκδήλωσης, η Καμεράτα των Φίλων της Μουσικής, με μαέστρο τον Αλέξανδρο Μυράτ
(Αίθουσα Φίλων της Μουσικής, 9 μ.μ., εισιτήρια 10.000, 7.000, 5.000, 3.000 και
2.000 φοιτητικά).

ΕΛΛΗΝΙΔΑ ΓΥΝΑΙΚΑ

Το ελληνικό βραβείο «Γυναίκες της Ευρώπης» απονέμεται απόψε στη διευθύντρια
της Εθνικής Πινακοθήκης Μαρίνα Λαμπράκη-Πλάκα, υποψήφια Γυναίκα της Ευρώπης
για το 1997. Η απονομή οργανώνεται από την ελληνική επιτροπή και την πρόεδρό
της Ρόδη Κράτσα και θα γίνει από τον υπουργό Πολιτισμού Ευάγγελο Βενιζέλο
(Αρχαιολογική Εταιρεία, 8 μ.μ., Πανεπιστημίου 22 και Ομήρου).

ΒΡΑΒΕΙΑ

Απονέμονται απόψε τα βραβεία Ποίησης, Μυθιστορήματος, Διηγήματος και
Πρωτοεμφανιζόμενου Πεζογράφου, για βιβλία παραγωγής του 1996, που θέσπισε το
περιοδικό «Διαβάζω». Την Κριτική Επιτροπή αποτελούν ο καθηγητής Βαγγέλης
Αθανασόπουλος, οι κριτικοί Αλέξης Ζήρας, Βαγγέλης Χατζηβασιλείου και Ελισάβετ
Κοτζιά και ο συγγραφέας και κριτικός Μισέλ Φαΐς. Η απονομή θα πλαισιωθεί από
μίνι συναυλία της Ορχήστρας των Χρωμάτων που θα ερμηνεύσει επιτυχίες των
Μπιτλς με μαέστρο τον Μίλτο Λογιάδη, ενώ η Αλέκα Παΐζη, η Θέμις Μπαζάκα και η
Γιώτα Φέστα θα διαβάσουν αποσπάσματα από τα βιβλία που θα βραβευθούν (Στοά του
Βιβλίου, Πεσμαζόγλου 5, 8.30 μ.μ.).

«ΣΑΛΩΜΗ»

Η πολυσυζητημένη όπερα «Σαλώμη» του Ρίχαρντ Στράους, σε λιμπρέτο του Όσκαρ
Ουάιλντ που ανέβασε η Λυρική Σκηνή, δίνει τη δεύτερη παράστασή της στο
Ηρώδειο. Η μουσική διεύθυνση είναι του Άλκη Μπαλτά, η σκηνοθεσία του Σπύρου
Ευαγγελάτου, τα σκηνικά του Απόστολου Βέττα και τα κοστούμια του Γιάννη
Μετζικώφ. Τους πρώτους ρόλους ερμηνεύουν η Ρενάτε Μπέλε, η Μαρίνα Κρίλοβιτς, ο
Μίχαελ Παμπστ και ο Όσκαρ Χίλεμπραντ (Ηρώδειο, 9 μ.μ.).

ΘΕΑΤΡΟ

Το έργο του Λεφτέρη Μπαρδάκου «Η κονσέρβα ή οι μοναχικές μάχες δεν κερδίζονται
ποτέ» και τον θεατρικό μονόλογο των Γ. Ρηγόπουλου και Σ. Ροδαρέλλη «Είναι κάτι
καράβια φαντάσματα» παρουσιάζει απόψε η θεατρική ομάδα «Ίασπις» στην πρώτη
Συνάντηση Ερευνητικού Θεάτρου που πραγματοποιείται στο Παλιό Πανεπιστήμιο
(Μουσείο Ιστορίας Πανεπιστημίου Αθηνών, Θόλου 5, Πλάκα, 9.15 μ.μ.).

ΧΟΡΟΣ ΚΑΙ ΕΡΩΤΑΣ

Δεκατρία τραγούδια του Χένρι Περσέλ, για τα πάθη της αγάπης, βασισμένα στην
καλύτερη αγγλική ποίηση του 17ου αιώνα, ενέπνευσαν τη χορογραφία «Αν είναι η
μουσική του έρωτα τροφή...» της Αναστασίας Λύρα που παρουσιάζεται απόψε στο
θέατρο «Κνωσσός». Χορεύει η Νατάσα Άβρα. Τα κοστούμια έκανε η Άρτεμις Αλκαλάη
και τις κατασκευές ο Ηλίας Λεδάκης (Θέατρο Κνωσσός, Κνωσσού, 9.15 μ.μ.).

ΧΑΡΡΥ ΚΛΥΝΝ

Το καινούργιο του ποιητικό βιβλίο «Επί σκηνής»/Καστανιώτης, θα υπογράφει απόψε
ο Χάρρυ Κλυνν στην έκθεση βιβλίου που πραγματοποιείται στο Πασαλιμάνι (8 μ.μ.)
ενώ και ο Μίμης Ανδρουλάκης προγραμματίζει να την επισκεφθεί.

ΟΜΙΛΙΑ

«Το ενιαίο και διαχρονικό της ελληνικής μουσικής παραδόσεως» είναι το θέμα της
ομιλίας του δικηγόρου Δημητρίου Σταθακόπουλου, ο οποίος θα επιχειρήσει ένα
μουσικό οδοιπορικό από τον Ορφέα ως τον Μάρκο Βαμβακάρη. Θα ακολουθήσει μια
συναυλία αρχαίας, βυζαντινής, δημοτικής και ρεμπέτικης μουσικής σε
ενορχήστρωση Πέτρου Ταμπούρη και Δ. Σταθακόπουλου ενώ θα προβληθούν και
σχετικές διαφάνειες. Η εκδήλωση θα πραγματοποιηθεί στο Δημοτικό Θέατρο
Πειραιώς στο πλαίσιο του εορτασμού των 75 χρόνων του Δικηγορικού Συλλόγου Πειραιώς.

ΕΚΘΕΣΗ

«Homo Ludens» είναι το θέμα της έκθεσης ζωγραφικής του Τζίμη Ευθυμίου που
εγκαινιάζεται απόψε στον χώρο τέχνης Χ (Ζωσιμάδων 10 και Καλλιδρομίου) και
συνδυάζεται με συναυλία στον ίδιο χώρο των Lost Bodies (8.45 μ.μ.).

ΣΤΗ ΘΕΣΣΑΛΟΝΙΚΗ

Το «Παραμύθι χωρίς όνομα» του Ιάκωβου Καμπανέλλη, ένα έργο που
πρωτοπαρουσιάστηκε το 1959, ανεβάζει απόψε και αύριο η Θεατρική Ομάδα του
Πνευματικού Κέντρου Σταυρούπολης. Η σκηνοθεσία είναι της Ισαβέλλας
Μαρτζοπούλου, η μουσική του Μάριου Μαυρομμάτη, τα σκηνικά και τα κοστούμια της
Ευαγγελίας Κιρκινέ. Στην ολοκλήρωση της θεατρικής αυτής παραγωγής συνέβαλε ο
Νικηφόρος Παπανδρέου. Οι παραστάσεις θα δοθούν στο Δημοτικό Θέατρο
Σταυρούπολης, στο πλαίσιο των εκδηλώσεων «Ιούνης '97».

* Τελευταία νύχτα απόψε με τους «Πυξ Λαξ» στον «Μύλο» της Θεσσαλονίκης. Το
συγκρότημα αυτό της Δυτικής Αθήνας θα παρουσιάσει επιτυχίες του από
δισκογραφικές δουλειές τους, όπως, η πιο πρόσφατη, «Ο μπαμπούλας τραγουδάει
μόνος τις νύχτες». (Στο υπαίθριο του «Μύλου»).

Ο Νίκος Πορτοκάλογλου ξεκινά την περιοδεία του από την Πεντέλη

Ο Νίκος Πορτοκάλογλου ανεβαίνει απόψε στην Πεντέλη με το συγκρότημά του
(Οδυσσέας Τσάκαλος, Μάκης Μουράτογλου, Αλέκος Αράπης και Ροβένα Αλευρά). Στο
πρόγραμμα τραγούδια από την εποχή των Φατμέ, επιτυχίες από τον τελευταίο δίσκο
του «Άσωτος Υιός» και καινούργια τραγούδια από την πλέον πρόσφατη δισκογραφική
δουλειά του «Βαλκανιζατέρ» που θα κυκλοφορήσει με ερμηνευτές την Πόλυ Πάνου,
τον Γιάννη Κότσιρα και τη Ροβένα Αλευρά (Πύργος Πλακεντίας 9 μ.μ., εισιτ.
4.000 δρχ. και φοιτητικό 3.500 δρχ.).

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15860P021</ED>
<ID>
ID:163689

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P02&aa=1</URL></REF>


Article

<CATEGORY>vin09</CATEGORY>

 <H2>Το πένθος...
</H2>
Πώς μπορεί το θέατρο να προχωρήσει; Απάντηση έτοιμη, ομολογώ, εγώ τουλάχιστον,
δεν έχω. Η ελληνική θεατρική σκηνή τα πάντα διαθέτει τη στιγμή αυτή.
Παραστάσεις πολλές ­ πάρα πολλές ­ έχουμε, ακαδημαϊκές θεατρικές δουλειές
σωστές έχουμε, ανθρώπους που παραμέρισαν τη μούχλα από τους κλασικούς και μας
τους αποκάλυψαν διαθέτουμε, οι παραστάσεις που μας έμαθαν πώς σκηνοθέτης και
ηθοποιοί μπορούν να εγκαταβυθιστούν στο κείμενο και να αδράξουν χαμένες του
λεπτομέρειες δεν λείπουν ­ το μεγάλο επίτευγμα των τελευταίων χρόνων ­, οι
νέες ομάδες περισσεύουν, ήδη από τις δεκαετίες του '70 και του '80 ανακαλύψαμε
το σύγχρονο ελληνικό έργο και επανανακαλύψαμε την επιθεώρηση... Μπορούν, όμως,
όλα αυτά να προχωρήσουν το θέατρο; Το θέατρο έχει γεράσει. Αιώνων είναι.
Εξάντλησε τους τρόπους του. Για να ζήσει και να προχωρήσει, εκείνο που
χρειάζεται είναι, ίσως, η νέα γλώσσα. Το αιτούμενο αυτό, στον διεθνή ορίζοντα,
έχει φέρει καρπούς εδώ και αρκετά χρόνια. Στην Ελλάδα, τώρα αρχίζουμε να το
συνειδητοποιούμε. Οι καρποί τώρα κυοφορούνται, αχνοφέγγουν και
σχηματοποιούνται. Και η παράσταση που είδα στην Κατάληψη ­ στο πιο επίσημό
της, Κτίριο Καλλιτεχνών ­ με τον τίτλο «Τα παιδιά πενθούν», σ' αυτούς τους
καρπούς κατατάσσεται.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15860P022</ED>
<ID>
ID:163734

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P02&aa=2</URL></REF>


Article

<CATEGORY>vin09</CATEGORY>

 <H2>... δεν ταιριάζει...
</H2>
Γιάννης Κοντραφούρης

Άλλη μια ομάδα από τα παιδιά αυτά, τους νέους ηθοποιούς, που ξεπετάγονται τα
τελευταία χρόνια και πριν καλά - καλά σκάσει το αυγό τους ­ βιαστικά; με
θράσος; με έπαρση; ­ ορμούν να αρθρώσουν τη δική τους γλώσσα. Των περισσότερων
είναι άναρθρη, βαρετή, αναποτελεσματική. 
Υπάρχουν, όμως, ανάμεσά τους και εκείνοι οι λίγοι που ξέρουν να αρθρώνουν.
Σωστά. Δραστικά. Καίρια. Και συγκινητικά. 
Νομίζω ότι τα παιδιά της Κατάληψης αυτό το πέτυχαν. «Ομάδα Υψηλού Κινδύνου»
βαφτίστηκαν προκλητικά. Καθόλου δεν μου άρεσε ο τίτλος τους ­ αποτρεπτικό τον
βρήκα. Ούτε ο τίτλος της παράστασης ­ «Τα παιδιά πενθούν». Θανατίλα... Λέω,
«άντε μπορεί να μεγαλώνεις κι όλα να σου ξινίζουν». Αλλά ανόρεχτος πήγα στην Κατάληψη.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15860P023</ED>
<ID>
ID:163769

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P02&aa=3</URL></REF>


Article

<CATEGORY>vin09</CATEGORY>

 <H2>... στα παιδιά
</H2>
<AUTHOR>Γ.Δ.Σ.</AUTHOR>

<H3></H3>Ίρις Χατζηαντωνίου

Κι εκεί, μέσα στους βρωμερούς τοίχους, τα φαγωμένα ταβάνια και τα γδαρμένα
πατώματα έγινε φως και φώτισε θέατρο. Όχι, δεν είναι έργο ολοκληρωμένο αυτά τα
κείμενα ­ οι μονόλογοι ­ του Γιάννη Κοντραφούρη, που είναι και ο σκηνοθέτης.
Αλλά η καίρια γραφή τους, ο έξοχος ελληνικός λόγος, ο βαθιά βιωματικός
χαρακτήρας τους, ο τρόπος που τα βιώνουν τα ταλαντούχα παιδιά ­ Δημήτρης
Γεωργαλάς, Χρίστος Λύγκας, Θεοφάνης Τάκος, Ίρις Χατζηαντωνίου τα ονόματά τους
­ ο τρόπος που «γεωμετρήθηκαν» σκηνοθετικά, ο τρόπος που ο λόγος έδεσε με την
κίνηση και τις μουσικές, οι ρυθμοί, οι παύσεις, οι κορυφώσεις, το τίποτα ­
κάτι καλώδια... ­ που ο Γιώργος Γαβαλάς έκανε σκηνικό ενδοσκοπικό, οι
φωτισμοί-αστραπές που έριξε η Ελευθερία Ντεκώ, αυτό το Αντάτζιο του Μπάρμπερ
που κεραυνοβολεί, αυτό το «τσίγκινο» βαλσάκι που τρυπώνει κάθε τόσο και σου
ξεριζώνει τα σπλάχνα, αυτή η σκληρότητα, τα σουρσίματα που σπάνε μ' ένα
λουλούδι δοσμένο από το χέρι ενός κοριτσιού ή ενός αγοριού, αυτή η βλάσφημη,
κυνική ασέλγεια που ξεσκίζεται και αποκαλύπτει μια βαθιά κρυμμένη τρυφερότητα
σίγουρα συνιστούν θεατρική πράξη. «Υψηλού κινδύνου». 
Τα παιδιά αυτά μου θύμισαν κάτι άλλα παιδιά που «ανακάλυψα» εκεί και που τα
έλεγαν «Ομάδα Εδάφους». Δεν ξέρω αν θα συνεχίσουν. Δεν ξέρω αν η επόμενη
δουλειά τους θα μου αρέσει. Εκείνο που ξέρω, είναι ότι καθόλου δεν τους
ταιριάζει το πένθος για την παράστασή τους αυτή. Που ελπίζω ότι θα ξαναπαιχτεί
το φθινόπωρο. Γιατί θέλω να την ξαναδώ. Και να την δουν οι φίλοι μου.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15860P024</ED>
<ID>
ID:163792

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P02&aa=4</URL></REF>


Article

<CATEGORY>vin09</CATEGORY>

 <H5>220 ΕΚΑΤ. ΑΠΟ ΤΟΝ ΠΑΤΕΡΑ - ΑΦΕΝΤΗ ΤΟΥ ΕΛΛΗΝΙΚΟΥ ΣΙΝΕΜΑ
</H5><H5>ΑΝΤΩΝΗΣ ΚΟΚΚΙΝΟΣ
</H5><H5>Δυο γενιές, διαφορετικά οράματα
</H5><H5>ΤΑΣΟΣ ΨΑΡΡΑΣ
</H5><H5>Φακέλωμα και επιπτώσεις
</H5><H2>Λεφτά σε λίγους και γνωστούς
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Λίγα σε λίγους! Που σημαίνει: 220 εκατ. δρχ. για την παραγωγή δύο ταινιών και
την «ανάπτυξη σχεδίων παραγωγής» άλλων δέκα ταινιών... Αυτά από τις χθεσινές
αναγγελίες του Ελληνικού Κέντρου Κινηματογράφου, για χρηματοδότηση νέων
ταινιών. Πώς να μιλήσεις για «εθνική παραγωγή»;

Όταν πριν από λίγες ημέρες εγκρίθηκε ο προϋπολογισμός του ΕΚΚ για το '97 (ένα
δισ. εννιακόσια εκατ. δρχ.) από το υπουργείο Πολιτισμού και στο ίδιο διάστημα
πήρε 550 εκατ. από την επιστροφή του φόρου ­ οι μόνες πηγές του τους πρώτους
έξι μήνες της χρονιάς. Πάλι καλά που το Δ.Σ. του αποφάσισε, προτού λήξει η
θητεία του, να εγκρίνει τις νέες παραγωγές του...

Έτσι, από περίπου 80 εκατ. δρχ. θα δοθούν σε δύο ­ μόνο ­ παραγωγές νέων
ταινιών. Πρόκειται για τις: «Ο αδελφός μου κι εγώ» του Αντώνη Κόκκινου και «Οι
αριθμημένοι» του Τάσου Ψαρρά. Εγκρίθηκε, επίσης, η «ανάπτυξη σχεδίων
παραγωγής» για τέσσερις ταινίες που θα πάρουν από 8 εκατ. δρχ. Είναι «Οι
νύφες» του Παντελή Βούλγαρη, «Η γέφυρα των λεμονιών» του Κώστα Φέρρη, «Η πίσω
πόρτα» του Γιώργου Τσεμπερόπουλου, «Το τάμα» του Ανδρέα Πάντζη.

Επιπλέον, το Δ.Σ. ενέκρινε το σενάριο της ταινίας «Όλοι εμείς εφέντη μου» του
Λεωνίδα Βαρδαρού, ανέθεσε τη συγγραφή σεναρίου «Ένοχες σιωπές» του Τάσου
Αλεξάκη, την οικονομική ενίσχυση των Χρήστου Δήμα, Σταύρου Ιωάννου για
επεξεργασία των σεναρίων τους «Ο γενίτσαρος» και «Το μυστικό του χρόνου».
Τέλος, προχώρησε στη χρηματοδότηση ενός ντοκιμαντέρ του Ντίνου Μαυροειδή,
«Τάκης Κανελλόπουλος», που είναι αφιερωμένο στον πρόσφατα χαμένο ποιητή του
ελληνικού σινεμά. Και αποφάσισε την περιορισμένη χρηματοδότηση της ταινίας «Ο
νεκρός ταξιδιώτης» της Λένας Βουδούρη, που βασίζεται σε τρία διηγήματα του
Αλέξανδρου Παπαδιαμάντη και γυρίζεται με πρωτοβουλία της ΕΤ2.

Τα νέα φιλμικά όνειρα των πιο γνωστών σκηνοθετών μας, που «ευνοήθηκαν» με την
ανάθεση συγγραφής σεναρίων από τις νέες παραγωγές του ΕΚΚ, αφορούν τους παρακάτω:

Παντελής Βούλγαρης - Ιωάννα Καρυστιάνη. Με εξασφαλισμένη τη γενική εποπτεία
του Μάρτιν Σκορσέζε στην παραγωγή της νέας του ταινίας ­ μετά το «Όλα είναι
δρόμος», που ετοιμάζεται να γυρίσει αυτόν τον καιρό ­ ο Παντελής Βούλγαρης
πήρε έγκριση από το ΕΚΚ για «ανάπτυξη των σχεδίων παραγωγής», με 8 εκατ. δρχ.,
για τις «Νύφες». Επιπρόσθετο ενδιαφέρον αποκτά αυτό το σενάριο, καθώς γράφεται
από τη σύντροφο της ζωής του, τη γνωστή Ιωάννα Καρυστιάνη, που τα τελευταία
χρόνια έχει κάνει εντυπωσιακή παρουσία στον χώρο των γραμμάτων, με τη συλλογή
διηγημάτων της «Η κυρία Κατάκη» και το μυθιστόρημά της «Η μικρά Αγγλία».

Η ιδέα του σεναρίου «Οι νύφες» βγήκε μέσα από την περιπέτεια που είχε η Ιωάννα
Καρυστιάνη με την υγεία της, πριν από τέσσερα χρόνια, κι είχε ταξιδέψει μέχρι
την Αμερική... Μας γυρίζει στα 1920, στη Μικρά Ασία, όπου εκατοντάδες νέες
κοπέλες παίρνουν ένα υπερωκεάνιο και φεύγουν για την Αμερική, όπου τις έχουν προξενέψει!

Γιώργος Τσεμπερόπουλος. Τον έξυπνο και συμβολικό τίτλο «Η πίσω πόρτα» φέρνει
το σενάριο του Γιώργου Τσεμπερόπουλου, που μετά το «Άντε γεια» πολλοί σινεφίλ
περιμένουν με ενδιαφέρον. Το σενάριο ­ γραμμένο από τον ίδιο μαζί με τον Ντένη
Ηλιάδη ­ μας γυρίζει στην Αθήνα του 1965, «σε μιαν εποχή χωρίς τηλεόραση,
χωρίς εικόνα, αλλά με πολύ φαντασία και ορμή», για να παρακολουθήσουμε τις
περιπέτειες ενός εφήβου...

Ανδρέας Πάντζης. «Το τάμα» τιτλοφορεί το νέο του σενάριο ο Κύπριος Ανδρέας
Πάντζης («Η σφαγή του κόκορα»). Πρόκειται για ένα ρόουντ μούβι με...
γαϊδουράκια! Μέσα από παράδοξες και σουρεαλιστικού ταμπεραμέντου συναντήσεις,
ο ήρωας της ταινίας ξεκινάει να κάνει «Το τάμα» που έχει υποσχεθεί, θέλοντας
να αποκτήσει ένα παιδί.

Κώστας Φέρρης. Βιωματικά στοιχεία περιέχει το νέο σενάριο του Κώστα Φέρρη, με
τα παιδικά του χρόνια στην Αίγυπτο, όπου και θα γίνουν τα περισσότερα
γυρίσματα της ταινίας του «Η γέφυρα των λεμονιών» και ήδη υπάρχει η συμμετοχή,
στην παραγωγή, Αιγυπτιωτών ιδιωτών. Είναι δεδομένη η διανομή στην Ελλάδα,
καθώς την έχει αναλάβει η Ovo Fillms του Βάσου Γιώργα.

Ο Αντώνης Κόκκινος

«Ενα παιχνίδι αγάπης ανάμεσα σε δυο αδέλφια, σε διαφορετικές
γενιές, σε διαφορετικά οράματα, μέσα από τις οποίες θέλω να εκφράσω τις
σκόρπιες μνήμες της ζωής μου». Αυτό είναι, κατά τα λεγόμενα του ίδιου, το
στόρι της νέας ταινίας του Αντώνη Κόκκινου «Εγώ και ο αδελφός μου» ­ τελικός
τίτλος του σεναρίου «Το παιχνίδι της αγάπης», που στάθηκε το ένα από τα δύο
που ενέκρινε την άμεση παραγωγή τους σε προχθεσινή συνεδρίασή του το Δ.Σ. του
ΕΚΚ. Πρόκειται για το δεύτερο φιλμικό βήμα του μετά το «Τέλος εποχής», που
υπήρξε η μεγαλύτερη εμπορική επιτυχία του ελληνικού σινεμά στη δεκαετία του
'90, με πάνω από 200.000 εισιτήρια και όλοι το αναμένουν με ενδιαφέρον.

Πρωταγωνιστές της ταινίας είναι ο Βαγγέλης Γερμανός, η Πέμη Ζούνη, ο
Δημοσθένης Παπαδόπουλος και γκεστ σταρ ο Έρικ Μπάρτον.

Ο Τάσος Ψαρράς

«Η κάρτα Σένγκεν, το 666, το φακέλωμά μας από την εξουσία με απασχολούν στους
"Αριθμημένους", μέσα από την ιστορία ενός ανθρώπου που δολοφονείται, μα
συνεχίζει να "ζει", καθώς κάποιος άλλος παίρνει τη θέση του, χρησιμοποιώντας
την ταυτότητά του, τις πιστωτικές κάρτες του, το μητρώο του», λέει ο Τάσος
Ψαρράς για τη δεύτερη ταινία που ενέκρινε την άμεση παραγωγή της το ΕΚΚ. Ο
ίδιος τη χαρακτηρίζει ως «σύγχρονη ιστορία που κινείται μέσα στον ελλαδικό
κοινωνικό χώρο, με αστυνομική υφή και γρήγορους ρυθμούς. Με ενδιαφέρει να
αγγίξει τον σημερινό θεατή κι όχι μόνο μια μικρή κάστα φανατικών σινεφίλ».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15860P031</ED>
<ID>
ID:163690

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P03&aa=1</URL></REF>


Article

<CATEGORY>vin09</CATEGORY>

 <H2>Ποινική δίωξη για το κτίριο της Εταιρείας Μακεδονικών Σπουδών
</H2>
Ποινική δίωξη κατά παντός υπευθύνου άσκησε χθες ο εισαγγελέας Θεσσαλονίκης για
τα έργα ανακατασκευής που πραγματοποιούνται στο κτίριο της Εταιρείας
Μακεδονικών Σπουδών, με κονδύλια του Οργανισμού Πολιτιστικής Πρωτεύουσας.

Η ποινική δίωξη, για παραβίαση κανόνων της οικοδομικής, ασκήθηκε χθες από τον
προϊστάμενο της Εισαγγελίας Πρωτοδικών Θεσσαλονίκης κ. Χ. Δράκο, με αφορμή
έγγραφη αναφορά που κοινοποίησαν στις δικαστικές αρχές μέλη του διοικητικού
συμβουλίου της Εταιρείας Μακεδονικών Σπουδών.

Όπως καταγγέλλουν οι εκπρόσωποι της εταιρείας στη διάρκεια των εργασιών
ανακατασκευής, που βρίσκονται σε εξέλιξη σε ολόκληρο το κτίριο, κατέρρευσε
μέρος της οροφής του κινηματογράφου «Αριστοτέλειον», με αποτέλεσμα να διακοπεί
η λειτουργία του.

Υποστηρίζουν ακόμα ότι εξαιτίας των εργασιών ανακατασκευής ένα τμήμα του
κτιρίου έχει καταστεί ετοιμόρροπο, ενώ ισχυρίζονται ότι η εταιρεία έχει
υποστεί οικονομική ζημιά από τη μη είσπραξη εισιτηρίων στον κινηματογράφο και
ζητούν την επέμβαση των δικαστικών αρχών.

Ο εισαγγελέας μετά την άσκηση της ποινικής δίωξης διαβίβασε τη δικογραφία σε
πταισματοδίκη για περαιτέρω ανάκριση.

Οι εργασίες ανακατασκευής στο κτίριο της Εταιρείας άρχισαν περίπου δύο χρόνια
πριν από την έναρξη του έτους της Πολιτιστικής Πρωτεύουσας, με υποχρέωση της
κατασκευάστριας εταιρείας να παραδώσει το έργο το αργότερο τα τέλη Ιανουαρίου
1997, για να πραγματοποιηθεί στο κτίριο η τελετή εγκαινίων της Πολιτιστικής Πρωτεύουσας.

Προκειμένου να ετοιμαστεί η αίθουσα για την τελετή των εγκαινίων τα εργοτάξια
δούλευαν σε εικοσιτετράωρη βάση και προκάλεσαν πολλές αλλαγές, με αποτέλεσμα
να σημειωθούν ζημιές στο υπόγειο του κτιρίου, όπου λειτουργεί ο κινηματογράφος.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15860P032</ED>
<ID>
ID:163735

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P03&aa=2</URL></REF>


Article

<CATEGORY>vin09</CATEGORY>

 <H2>Το βραβείο Fontane di Roma στην Βάσω Παπανδρέου
</H2>
Το διεθνές βραβείο Fontane di Roma απονεμήθηκε στην υπουργό Ανάπτυξης, κ. Βάσω
Παπανδρέου, ύστερα από εισήγηση της Ομοσπονδίας UNESCO Δωδεκανήσου και έγινε
παμψηφεί αποδεκτή από την εικοσαμελή επιτροπή του.

Το βραβείο Fontane di Roma είναι διεθνές και κοσμεί πολλά πρωθυπουργικά
γραφεία σε όλο τον κόσμο. Τελεί υπό την αιγίδα της Νομαρχίας της Ρώμης, του
Δήμου της Ρώμης, της Ένωσης Δημοσιογράφων της Ρώμης και άλλων κρατικών φορέων.
Στις αρχές Ιουλίου το βραβείο Fontane di Roma (άγαλμα του Ιταλού γλύπτη Ρ.
Μπρίντιζι) θα απονείμουν στην κ. Παπανδρέου, σε ειδική τελετή που οργανώνει η
UNESCO, μέλη της επιτροπής του βραβείου.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15860P033</ED>
<ID>
ID:163770

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P03&aa=3</URL></REF>


Article

<CATEGORY>vin09</CATEGORY>

 <H2>Επίλεκτοι χορηγοί
</H2>
Την ερχόμενη Τετάρτη θα απονεμηθούν τα Χορηγικά Βραβεία 1997 και το Μέγα
Χορηγικό Βραβείο «Λυσικράτης», που έχει θεσπίσει ο Όμιλος για την Επικοινωνία
Πολιτιστικών και Οικονομίας. Η απονομή θα γίνει στις 8 το βράδυ, στο Μέγαρο
Μελά (Πλατεία Κοτζιά), από τον υπουργό Πολιτισμού Ευάγγελο Βενιζέλο. Τα
Χορηγικά Βραβεία απονέμονται για όγδοη συνεχή χρονιά, ενώ το Μέγα Χορηγικό
Βραβείο «Λυσικράτης» για πέμπτη συνεχή χρονιά. Τα Βραβεία Πολιτισμικών -
Κοινωνικών Χορηγιών θα απονεμηθούν στις κατηγορίες Πολιτισμική Κληρονομιά,
Εικαστικές Τέχνες, Θέατρο - Χορός - Κινηματογράφος, Μουσική, Γράμματα -
Επιστήμη - Παιδεία, ενώ τα Ειδικά Βραβεία στις κατηγορίες Χορηγικής Συνέπειας,
Άρτιου Σχεδιασμού και Κοινωνικής Προσφοράς και Ευποιίας. Οι χορηγίες που έχουν
εγκριθεί από την Προκριματική και την Τελική Επιτροπή (σε σύνολο 64
υποψηφιοτήτων) είναι της Εθνικής Τράπεζας, της Ελληνικής Εταιρείας
Εμφιαλώσεως, του Ιδρύματος Α.Γ. Λεβέντη, του Ιδρύματος Ι.Φ. Κωστοπούλου, της
Interamerican, της Kraft, της Jacobs Suchard, του Ομίλου Εταιρειών «Ηρακλής»,
της Π. Κωτσόβολος ΑΕΒΕ, της ΣΤΕΤ Ελλάς, της Shell Hellas και της Τράπεζας Μακεδονίας-Θράκης.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15860P034</ED>
<ID>
ID:163793

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P03&aa=4</URL></REF>


Article

<CATEGORY>vin09</CATEGORY>

 <H5>ΕΠΙΛΟΓΕΣ
</H5><H2>Μεγάλη τζαζ σε CD
</H2>
<AUTHOR>ΚΩΣΤΑΣ ΓΙΑΝΝΟΥΛΟΠΟΥΛΟΣ</AUTHOR>

<H3>Αν κάποιος θέλει να εκτιμήσει ένα γεγονός, μια κατάσταση ή ακόμη ένα
περιβάλλον, πρέπει να κάνει κάποιες ιστορικές αναφορές. Για παράδειγμα,
βλέπεις μια δισκοθήκη τζαζ.
</H3>
Είναι δυνατόν να έχει αυτή κάποια αξία δίχως τους δίσκους της εταιρείας Verve;
Απάντηση: όχι.

Έτσι είναι. Όταν στέκεσαι να εκτιμήσεις κάτι που σχηματίζεται από ιστορικά
δεδομένα, όπως μια δισκοθήκη, πρέπει πρώτα να γνωρίζεις κάποιες σταθερές
ποιότητες. Να γνωρίζεις, ας πούμε, ότι η τζαζ ως σπουδαίο γινόμενο μέσα στην
αισθητική αντίληψη του δυτικού πολιτισμού άρχισε να γίνεται αποδεκτή αμέσως
μετά το τέλος του Β' Παγκοσμίου Πολέμου. Η τζαζ, ως τέχνη που δεν εξαντλούσε
το χαρακτήρα της ως χορευτική μουσική δηλαδή, άρχισε να δισκογραφείται
μεθοδικότερα στα μέσα της δεκαετίας του '40, και αυτό οφείλεται κυρίως στις
παραγωγές του Norman Granz. Αυτός ηχογράφησε ό,τι ποιοτικότερο υπήρχε στην
τζαζ, σε Ανατολή και Δύση, για τις μικρές εταιρείες Norgran και Clef, το υλικό
των οποίων, δέκα χρόνια μετά, προστέθηκε στον μεγαλύτερο κατάλογο της
εταιρείας που συνόψισε τον κλασικό χαρακτήρα της τζαζ όπως είναι πλέον γνωστός
σε όλους και για πάντα: στον κατάλογο της Verve.

Ben Webstar. Ο μεγάλος σαξοφωνίστας της τζαζ την εποχή που ηχογραφούσε για την
εταιρεία Verve

Να μιλήσουμε με ονόματα για να αποδειχθεί άμεσα το ειδικό βάρος αυτής της
φίρμας; Μιλάμε λοιπόν για τις θεμελιακές για την ιστορία της τζαζ ηχογραφήσεις
μουσικών όπως οι Charlie Parker, Lester Young, Stan Getz, Dizzy Gillespie,
Oscar Paterson, Billie Holiday, Ella Fitzgerald, Coleman Hawkins, Roy
Eldridge, Kenny Burrell, Jimmy Smith, Wes Montgomery και αμέτρητων άλλων.

Να το επαναλάβω. Για εκείνη την εποχή, τη δεκαετία του '50, που η Verve άρχισε
να σχηματίζει τον κατάλογό της, περισσότερο από κάθε άλλη εταιρεία έφτιαχνε
παραγωγές που συνόψιζαν το εύρος των στυλιστικών κατευθύνσεων της τζαζ σε ένα
στέρεο αισθητικό λόγο. Η οικονομική ιστορία βέβαια μιλάει πάντα για
επιχειρηματικούς ανασχηματισμούς. Αυτό έγινε και στην περίπτωση της Verve που
πουλήθηκε αργότερα στην MGM, στη συνέχεια ενώθηκε με την Mercury,
μεταβιβάστηκε στην Polydor και από εκεί στην Polygram.

Εδώ λοιπόν αρχίζει για την Verve μια καινούργια ιστορία. Μια ιστορία που
ανανεώνεται αφού περνάει στη σύγχρονη εποχή με συμβόλαια καλλιτεχνών όπως
είναι οι Herbie Hancock, Ornette Coleman, Wayne Shorter, Pharoah Sanders, και
οι αξιολογότεροι τζάζμεν της νέας γενιάς. Τι έγινε όμως με το κλασικό
ρεπερτόριο αυτής της μεγάλης εταιρείας; Εδώ η απόφαση εκείνων που ορίζουν πια
τις τύχες της Verve ήταν ανάλογη της τεράστιας σημασίας εκείνου του υλικού: να
ξαναβγούν οι δίσκοι της που έκαναν ιστορία, και μάλιστα σε τέλεια ψηφιακή επεξεργασία.

Έτσι μια πρώτη ομάδα είκοσι, θεμελιακών για την τζαζ, ηχογραφήσεων
ξαναβρίσκεται στα ράφια των δισκάδικων όλου του κόσμου. Εδώ είναι λοιπόν που
ξανακούγονται τα τρίο του Oscar Peterson, ο «Bird» με τον Dizzy, ο Stan Getz
με τους «μποσανοβίστες», το φανκ του Wes Montgomery και του Jimmy Smith, η
μεγάλη Ella να τραγουδάει Cole Porter, τα τενόρα του Hawkins και του Webster,
και άλλα θαυμάσια άλμπουμ στη σειρά.

Τόσο σημαντικά όλα αυτά; Να σας πω. Αν ποτέ με ρωτήσει ο γιος μου από πού
μπαίνουν στην τζαζ, εγώ θα του δείξω αυτούς τους δίσκους...

Από αυτές τις επανεκδόσεις της Verve το «Άλλο Πικάπ» διαλέγει:

1 CHARLIE PARKER/DIZZY GILLESPIE: Bird and Diz

2 COLEMAN HAWKINS: Encounters Ben Webster

3 DUKE ELLINGTON/JOHNNY HODGES:Back to Back

4 OSCAR PETERSON: Night Train

5 ELLA FITZGERALD: Sings Cole Porter

6 BILL EVANS: ConversationsWith Myself

7 STAN GETZ/JOAO GILBERTO: Getz/Gilberto

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15860P041</ED>
<ID>
ID:163691

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P04&aa=1</URL></REF>


Article

<CATEGORY>vin09</CATEGORY>

 <H2>Τα ωραία, λέει, τελειώνουν γρήγορα
</H2><H2></H2>
<AUTHOR>ΚΩΣΤΑΣ ΛΟΓΑΡΑΣ</AUTHOR>

Ένα ασήμαντο, κατά τα άλλα, γεγονός ανήμερα το Πάσχα στάθηκε αφορμή για να
γραφτεί η σημερινή επιφυλλίδα. Ο μικρός μου γιος, μαθητής ακόμα στο Δημοτικό,
μέτραγε εν μέσω σχολικών διακοπών τις ημέρες που απέμειναν. Διαπίστωνε,
λοιπόν, με απογοήτευση ότι, πια, είχαν μείνει οι μισές.

Αναλογίστηκα πως οι περισσότεροι, και μεγάλοι που είμαστε, το ίδιο κάνουμε.
Μετράμε ανάποδα τον χρόνο· και του Πάσχα και των καλοκαιρινών μας διακοπών και
του Σαββατοκύριακου ακόμα. Και κάπου εκεί στη μέση, στην οριακή καμπή όπου
αρχίζει η αντίστροφη πορεία, «πάει κι αυτό» ψιθυρίζουμε, «τελείωσε». Και
σκοτεινιάζουμε. Γιατί τα πράγματα που παίρνουνε την κάτω βόλτα μάς φαίνονται
ισχνά σε σχέση με το υπεσχημένο μεγαλείο της αρχής τους. (Και καλά οι
διακοπές. Για φαντάσου, όμως, ν' αρχίσεις γύρω στα 40, βία 45, να μετράς
ανάποδα τα χρόνια! Ο Θεός φυλάξοι)

Μοιραία, που λέτε, πήγε το μυαλό μου στις σχέσεις των ανθρώπων. Στις πολύ
στενές. Σ' εκείνες που ο φόβος μήπως τελειώσουν, τις αποτελειώνει μια ώρα
αρχύτερα. Φόβος δικαιολογημένος, βέβαια, αφού από τα γεννοφάσκια μας το
εμπεδώνουμε πως «τα ωραία πράγματα τελειώνουν γρήγορα». Να μια γνώση που ίσα -
ίσα μπορεί και να σε απαλλάξει, σκέφτηκα, από την αγωνία του ανέκκλητου και ν'
απολαύσεις το παρόν. Η οποιαδήποτε προοπτική, εξοστρακίζοντας τον εφιάλτη του
κενού, σε κάνει να συνειδητοποιείς μέχρι την τελευταία του εκπνοή το τώρα.

Να μη σας πω πως βρίσκω άκρως γοητευτική την ιδέα ότι όλα έχουν έναν τελειωμό·
γιατί είναι ο μόνος τρόπος ν' αρχίσει, έτσι, κάτι άλλο. Και δεν το λέω αυτό με
αδηφάγα διάθεση ή πρόθεση αρπακτική. Για να ελαφρύνω την οδύνη της φθοράς το
λέω και μάλιστα «των πιο ωραίων πραγμάτων» που είναι και οδυνηρότερη.

Άλλωστε, ο χρόνος από μόνος του είναι ανύπαρκτος. Με τη συνείδηση των
γεγονότων και όσων συντελούνται μέσα του παίρνει υπόσταση και υπολογίζεται.
Μετριέται με τα ίχνη που αφήνει στο μυαλό και στην ψυχή μας. Χρόνος χωρίς
συνείδηση δεν είναι χρόνος· μα ούτε και ζωή.

Γι' αυτό και τα ευχάριστα και τα δυσάρεστα και οι χαρμονές και οι οδύνες, τα
λάθη και τα πάθη δεν έχουν, νομίζω, μεγάλη διαφορά, αν στη ζωή καταφέρουν
τελικά να σε ωριμάζουν ­ χωρίς να σε ρημάζουν.

Έτσι μπορώ να καταλάβω τους φορτωμένους με την πείρα της ζωής, που τους ακούς
να λένε: «Κι έτσι που ήρθαν τα πράγματα, καλά είναι· κι αλλιώς να είχαν έρθει
πάλι θα ήταν καλά». Αλλά και να ερμηνεύσω την κουβέντα αλλωνών: «Πώς πέρασαν
τα χρόνια! Τίποτα δεν έζησα».

Δεν είπα ίχνος απ' αυτά στον γιο μου· μόνο να έχει στο μυαλό του πως ο χρόνος
μετράει, πάντα, από το τώρα: Και το αύριο και το μεθαύριο και η άλλη Κυριακή,
και η ζωή ολόκληρη.

Ο Κώστας Λογαράς είναι φιλόλογος - συγγραφέας

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15860P042</ED>
<ID>
ID:163736

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P04&aa=2</URL></REF>


Article

<CATEGORY>vin09</CATEGORY>

 <H5>Πόλη και Παιδεία
</H5><H2>ΒΙΒΛΙΟ παρουσίαση
</H2>
<AUTHOR>ΒΑΣΙΛΗΣ ΛΟΥΜΠΡΙΝΗΣ</AUTHOR>

ΣΥΛΛΟΓΟΣ ΚΩΝΣΤΑΝΤΙΝΟΥΠΟΛΙΤΩΝ: «Πόλη και Παιδεία». Εκδόσεις: Ελληνικά Γράμματα.
Αθήνα 1997. Σελ. 200.

«Πόλη και Παιδεία» ήταν το θέμα συμποσίου, για την Ελληνική Παιδεία στην
Κωνσταντινούπολη τα τελευταία 200 χρόνια, που διοργάνωσε ο Σύλλογος
Κωνσταντινουπολιτών στις 14 και 15 Δεκεμβρίου του 1990. Με το συμπόσιο αυτό ο
Σύλλογος φιλοδοξεί να ενεργοποιήσει τις μνήμες για την παρουσία και συμβολή
της Πόλης στον ελληνικό πνευματικό βίο. Με μαρτυρίες ανθρώπων της Πόλης, αλλά
και προσωπικότητες της ελλαδικής διανόησης ­ που περιλαμβάνονται σ' αυτή την
έκδοση ­ ο Σύλλογος Κωνσταντινουπολιτών άνοιξε μια συζήτηση, η οποία ελπίζει
να συνεχιστεί.

Στις πρώτες σελίδες περιλαμβάνει τους χαιρετισμούς του τότε πρωθυπουργού,
Κώστα Μητσοτάκη, της Ελένης Γλύκατζη - Αρβελέρ, όπου συγχαίρει τους οργανωτές
γι' αυτήν τους την πρωτοβουλία, ενώ ακολουθούν οι εισηγήσεις: της Κυριακής
Μαμώνη Δ.Φ. με θέμα «Πολιτιστική και φιλεκπαιδευτική δραστηριότητα των
συλλόγων της Πόλης», του Χαρίλαου Εξερτζόγλου για την «Εθνική Σχολή Γλωσσών
και Εμπορίου: ζητήματα σχετικά με την ίδρυση και τη λειτουργία της», του
Στυλιανού Ρ. Ροΐδη για τον «Κώδικα του Ζωγραφείου», της Σιδηρούλας Ζιώγου -
Καραστεργίου για τα «Παρθεναγωγεία και δασκάλες στην Κωνσταντινούπολη

ως το 1922».

Στις τελευταίες σελίδες παρουσιάζονται οι απόψεις των επιστημόνων που
συμμετείχαν στη συζήτηση στρογγυλής τραπέζης, στην οποία έλαβαν μέρος οι:
Βασίλης Κρεμμυδάς, Ελένη Τσάτση, Αλέξης Δημαράς, Χρήστος Κλαίρης, Νεοκλής Σαρρής.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15860P043</ED>
<ID>
ID:163771

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P04&aa=3</URL></REF>


Article

<CATEGORY>vin09</CATEGORY>

 <H5>ΚΥΚΛΟΦΟΡΕΙ ΣΗΜΕΡΑ Ο ΤΗΛΕΟΠΤΙΚΟΣ ΧΑΡΤΗΣ 1996-97
</H5><H2>Οι κορυφαίοι της σεζόν
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

<H3>«Οι καλύτερες εκπομπές της σεζόν 1996-97 ήταν, για διαφορετικούς λόγους η κάθε
μία, η προεκλογική συζήτηση, μπροστά στις κάμερες, των Κώστα Σημίτη - Μιλτιάδη
Έβερτ και οι σειρές "Ντόλτσε βίτα" και "Λόγω τιμής"».
</H3>
Η συζήτηση Σημίτη - Έβερτ με συντονιστή τον Πέτρο Ευθυμίου ήταν το γεγονός της
σεζόν σύμφωνα με τον Ντένη Αντύπα 
Αυτή είναι η άποψη του δημοσιογράφου Ντένη Αντύπα, στον χάρτη της φετινής
τηλεοπτικής περιόδου «Σαιζόν 1996-97», που κατάρτισε και κυκλοφορεί από σήμε-

ρα από τις εκδόσεις Πατάκη, περιλαμβάνοντας τα πρόσωπα και τα παρασκήνια της
μικρής οθόνης.

Η συζήτηση των δύο πολιτικών ανδρών, η πρώτη στα ελληνικά τηλεοπτικά χρονικά,
«έσπασε το κατεστημένο στις ελληνικές εκλογές. Κατήργησε τα μπαλκόνια και
έβαλε την Ελλάδα στο κλίμα διεξαγωγής του προεκλογικού αγώνα των άλλων
ευρωπαϊκών χωρών», είπε στα «ΝΕΑ» ο συγγραφέας του τηλεοπτικού χάρτη
(διευθυντής σύνταξης του «Οικονομικού ταχυδρόμου» σήμερα), αιτιολογώντας τον
χαρακτηρισμό που της απέδωσε. «Ντόλτσε βίτα» και «Λόγω τιμής» ήταν για τον
Ντένη Αντύπα «από τις καλύτερες σειρές», διότι η πρώτη «διατηρήθηκε για δύο
χρόνια στις πρώτες προτιμήσεις των τηλεθεατών» και η δεύτερη για «την άρτια,
συνολικά, δουλειά που παρουσιάστηκε».

Τα πρόσωπα της τηλεοπτικής σεζόν, που οδεύει προς το τέλος της, έτσι όπως τα
είδε «ως τηλεθεατής και όχι ως δημοσιογράφος ή κριτικός», ήταν: ο
δημοσιογράφος Πέτρος Ευθυμίου, «ο οποίος έτυχε κοινής αποδοχής από τα κόμματα,
σε ρόλο συντονιστή στη συζήτηση Σημίτη - Έβερτ, αλλά και στη συνέντευξη Σημίτη
από τρεις δημοσιογράφους στην προεκλογική περίοδο», η Μαλβίνα Χαριτοπούλου,
«διότι μας "έδειξε" ένα άλλο πρόσωπο μέσα από την εκπομπή "Αρνάκι με κους
κους", πιο ανανεωμένο», ο Κώστας Χαρδαβέλλας, που «ξεδίπλωσε μια άλλη πτυχή
του με την τρυφερή εκπομπή "Το παιδί μου, αυτός ο άγνωστος», η Ρούλα Κορομηλά
«επειδή τη θέλουν να είναι βασίλισσα της τηλεόρασης».

Ο Γιάννης Πρετεντέρης χαρακτηρίστηκε από τον Ντένη Αντύπα ένα από τα
τηλεοπτικά πρόσωπα της σεζόν 1996-97 «για τη συνέπειά του στα πολιτικά θέματα
μέσα από την εκπομπή "Η ώρα της αλήθειας"», αλλά και η Λιάνα Κανέλλη διότι
«επιχείρησε να πει μία άλλη "καλημέρα" στους τηλεθεατές, με το "Μη μου τη μέρα τάραττε"».

Στα τηλεοπτικά πρόσωπα της χρονιάς συγκαταλέγονται ακόμη, ο Γιάννης Μπέζος
γιατί «τόλμησε και κατάφερε να παίξει επάξια το ρόλο του Λάμπρου Κωνσταντάρα
στο ριμέικ του σίριαλ "Εκείνες κι εγώ"», οι Μανώλης Καψής και Νίκος
Ευαγγελάτος «οι οποίοι με την παρουσία τους συνέβαλαν στην βελτίωση των
ειδήσεων του Σκάι», ο Μάκης Γιομπαζολιάς «για τα "Ανοιχτά χαρτιά" που
ξανάβγαλε ύστερα 16 χρόνια, από τη συχνότητα του Καναλιού 5», η Αλεξανδριανή
Σικελιανού «για το διαφορετικό πρόσωπο που "έβγαλε" στο σίριαλ "Παλίρροια"»
και ο Γιώργος Τράγκας επειδή «τον είδαμε μέσα σε μια σεζόν σε τρία κανάλια
κάνοντας ρεκόρ».

Ο θάνατος του Ανδρέα Παπανδρέου, ο θάνατος της Αλίκης Βουγιουκλάκη και οι
διακρίσεις των Ελλήνων αθλητών στην Ολυμπιάδα της Ατλάντα ήταν «τα τρία μεγάλα
τηλεοπτικά γεγονότα του περασμένου καλοκαιριού, γι' αυτό και η μέση τηλεθέαση
εκείνης της θερινής περιόδου ήταν μεγαλύτερη από την αντίστοιχη προηγούμενη»,
εξήγησε ο συγγραφέας της «Σαιζόν 1996-97».

Ο τηλεοπτικός χάρτης έγινε με αφορμή «την προσπάθειά μου να καταγράψω τα
ονόματα όλων εκείνων των ανθρώπων που είναι πίσω από τις κάμερες και περνούν
στα "ψιλά", καθώς οι τίτλοι των εκπομπών περνούν με ταχύτητα στη μικρή οθόνη
και φεύγουν. 
Είναι ένα ελάχιστο δείγμα ευγνωμοσύνης, διότι χωρίς αυτούς οι σταρ της
τηλεόρασης δεν θα εμφανίζονταν έτσι όπως βγαίνουν», υποστήριξε ο Ντένης Αντύπας.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15860P051</ED>
<ID>
ID:163692

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P05&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Καλές οι προθέσεις του Filmnet να προβάλλουν εκπομπές με παρασκήνια από τα
γυρίσματα ταινιών του Χόλιγουντ. Θα ήταν όμως ακόμα πιο ευπρόσδεκτες αν οι
εκπομπές αυτές αφορούσαν νέες ταινίες, είτε από αυτές που πρόκειται να
προβληθούν είτε από αυτές που τώρα γυρίζονται. Διαφορετικά τι όφελος
ενημέρωσης μπορεί να έχει ο συνδρομητής του καναλιού αν βλέπει το διαφημιστικό
των γυρισμάτων μιας ταινίας που προβλήθηκε την περασμένη σεζόν, με τον
Ρίτσαρντ Γκιρ και τον Έντουαρντ Νόρτον να μιλάνε για τη
συνεργασία τους στον «Φόβο ενστίκτου» (Primal Fear);

* Στην αναζήτηση του λόγου του Θεού βγήκε και η Νατάσσα Ράγιου με το
«Κεντρί» και ζητούσε να μάθει από μια σύγχρονη Μαγδαληνή πώς ήταν δυνατό να
ακούει τον Θεό να της μιλάει. Γραφικό το επεισόδιο με ολίγην από έθνικ
ατμόσφαιρα, καθότι η «Μαγδαληνή» καταγόταν από την Αφρική και θύμιζε μακρινή
απόγονο της υπηρέτριας που είχε η Σκάρλετ Ο' Χάρα στο «Όσα παίρνει ο
άνεμος» έτσι που πήγαινε η γλώσσα της ροδάνι. Ροδάνι η γλώσσα, γελαστό το
πρόσωπο, κουβέντες-παραλήρημα και η παρουσιάστρια της εκπομπής έπιανε το
κεφάλι της, από το άλγος που της προξένησε η φλυαρία για τη δύναμη του Ευαγγελίου.

* Σε τίτλο μεγάλης αξίας φαίνεται να έχει αναδειχθεί το «Άκου να δεις» για τον
Σκάι. Και προβάλλει διαρκώς επαναλήψεις προηγούμενων έως και πολύ παλιών
εκπομπών, μέχρι ο Χρήστος Φερεντίνος να βγει πάλι με το μικρόφωνο στους
δρόμους και τους λόγγους. Επειδή λοιπόν η στιγμή αυτή αργεί να φτάσει, οι
επαναλήψεις διανύουν τον τρίτο γύρο τους· κι έτσι εμπεδώσαμε το ταξίδι του
μοντέρνου περιηγητή στη Σκιάθο με τους ενδιάμεσους σταθμούς του σε αθηναϊκά
σημεία, συντροφιά με τον Βαγγέλη Γερμανό.

* Το είδαμε κι αυτό στις μεσημεριανές ειδήσεις του Star. Δύο αστυνομικούς έξω
από τη Βουλή των Ελλήνων να πετάνε τα πηλήκιά τους ­ με διαφορά μισής ώρας
περίπου ­ για να φορέσουν καλυμμαύκι και να κρατήσουν τον σταυρό ενός
ιερομόναχου, από τους παρόντες που διαμαρτύρονταν για τη Συνθήκη του Σένγκεν
γιατί, όπως εξήγησε ο παρουσιαστής του δελτίου, άκουσαν τη φωνή της
Παναγίας. Και πέρασαν στην άλλη όχθη, με τους αντιστασιακούς του 666.

* Οι οποίοι αντιστασιακοί φωνασκούσαν «Θαύμα, θαύμα» και πήραν στους ώμους
τους... μετανοημένους αστυνομικούς περιδιαβαίνοντας μπροστά από την είσοδο της
Βουλής ωσάν πολιορκητές που θριαμβολογούσαν για μια μικρή νίκη πριν από την
τελική πτώση του κάστρου. Να έχει μήπως και η Βουλή τη δική της Κερκόπορτα;

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15860P052</ED>
<ID>
ID:163737

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P05&aa=2</URL></REF>


Article

<CATEGORY>vin09</CATEGORY>

 <H5>ΣΥΝΕΝΤΕΥΞΗ ΣΤΟΝ ΑΛΕΞΗ ΠΑΠΑΧΕΛΑ
</H5><H2>Ο αρχηγός των Ζαπατίστας στο Mega
</H2>
Ο Αλέξης Παπαχελάς συνομιλεί με δύο διαδόχους του Μεξικανού επαναστάτη 
Εμιλιάνο Ζαπάτα

Στη ζούγκλα της περιοχής Τσιάπας του Μεξικού ταξίδεψε ο δημοσιογράφος Αλέξης
Παπαχελάς με τηλεοπτικό συνεργείο, για να συναντήσει τον αρχηγό των
Ζαπατίστας, Μάρκος, με σκοπό το αφιέρωμα με τίτλο «Μάρκος, ο τελευταίος
επαναστάτης», που θα προβάλει το Mega την Τετάρτη 25 Ιουνίου στις 23.50.

Ο Α. Παπαχελάς, ύστερα από δεκαήμερη παραμονή στη ζούγκλα, κατάφερε να
συναντηθεί με τον αρχηγό των Μεξικανών ανταρτών, αλλά και με Ινδιάνους
αρχηγούς του κινήματος, προκειμένου να συζητήσουν τους στόχους τους και τις
τεράστιες δυσκολίες που αντιμετωπίζουν, εξαιτίας του αποκλεισμού από τον
μεξικανικό στρατό.

Ο φακός του Mega κατέγραψε τις άθλιες συνθήκες διαβίωσης που επικρατούν στα
χωριά των Ινδιάνων, οι οποίοι έχουν μείνει χωρίς γη και περιουσία. Είναι
άνθρωποι που ζουν χωρίς ηλεκτρικό, πόσιμο νερό και ιατρική περίθαλψη, ενώ
συχνά αναγκάζονται να δουλεύουν σε χωράφια, χωρίς αμοιβή.

Ο Αλέξης Παπαχελάς συναντήθηκε και μίλησε επίσης με ακαδημαϊκούς και
πολιτικούς του Μεξικού, οι οποίοι εξηγούν πώς οι αντάρτες τάραξαν τα
λιμνάζοντα νερά τής χώρας τους.

Ο στρατός των Ζαπατίστας απαρτίζεται κυρίως από φτωχούς Ινδιάνους. Το κίνημά
τους γεννήθηκε την Πρωτοχρονιά του 1994, όταν αντάρτικες μονάδες του κατέλαβαν
αιφνιδιαστικά την πόλη Σαν Κρίστομπαλ, πρωτεύουσα της περιοχής Τσιάπας, η
οποία είναι και η φτωχότερη πόλη της χώρας.

Ο αρχηγός των Ζαπατίστας, Μάρκος, για να αποδεχθεί την αμνηστία που του
"πρόσφερε" η μεξικανική κυβέρνηση έχει θέσει ως όρο τη βελτίωση των συνθηκών
διαβίωσης των Ινδιάνων και την επιστροφή της γης που πήραν οι Ισπανοί κατακτητές.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15860P081</ED>
<ID>
ID:163693

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P08&aa=1</URL></REF>


Article

<CATEGORY>vin09</CATEGORY>

 <H2>Το θέατρο στο σινεμά
</H2>
Θέατρο, βαριετέ, Καραγκιόζης στον σύγχρονο ελληνικό κινηματογράφο. Αυτό είναι
το θέμα της σειράς εκπομπών «Αναζητώντας τη χαμένη εικόνα» που θα προβληθεί
αύριο από την ΕΤ2 στις 9.00 το βράδυ.

Στο αφιέρωμα αυτό κυρίως περιλαμβάνονται σκηνές από τις ταινίες: «Happy Day»
(1976) του Παντελή Βούλγαρη. Μέρα γιορτής σ' ένα νησί εξορίας. Οι πολιτικοί
κρατούμενοι με αρχαιοπρεπείς φορεσιές, μετέχουν σε μια θεατρική παράσταση για
την υποδοχή των επισήμων.

«Θίασος» (1974 - '75) του Θόδωρου Αγγελόπουλου. Δεκέμβρης του '44. Ο θίασος
σέρνει τα λίγα υπάρχοντά του σε μια παραλία έξω από την πόλη όπου εκείνη την
στιγμή βρίσκονται σε εξέλιξη οδομαχίες. Οι Άγγλοι στρατιώτες που τους
σταματούν, βλέποντας ότι είναι ηθοποιοί, τους διατάσσουν να παίξουν κάτι για
να τους διασκεδάσουν. Υπό την απειλή των όπλων θα παίξουν την «Γκόλφω».

«Θεόφιλος» (1987) του Λάκη Παπαστάθη. Ο Θεόφιλος σε νεαρή ηλικία είναι βοηθός
ενός περιπλανώμενου παλαιστή που δίνει παραστάσεις σε διάφορα χωριά του Πηλίου.

«Ρεμπέτικο» (1983) του Κώστα Φέρρη. Πλανόδιο θέατρο με ταχυδακτυλουργούς και μαγικά.

«Ο δραπέτης» (1991) του Λευτέρη Ξανθόπουλου. Εικόνες από έναν εφιάλτη. Ένας
καραγκιοζοπαίχτης βλέπει την τέχνη του να σβήνει με την εμφάνιση του κινηματογράφου.

«Ακροπόλ» (1995) του Παντελή Βούλγαρη. Αντικατάσταση ενός ρόλου στην παράσταση
επιθεώρησης στο θέατρο «Ακροπόλ». Ο ρόλος μιας ηθοποιού ανατίθεται σε άνδρα.

Στο ίδιο αφιέρωμα έχουν ενταχθεί ακόμη σκηνές από τις ταινίες «Έναστρος θόλος»
(1993) του Κώστα Αριστόπουλου, «Σταγόνα στον ωκεανό» (1995) της Ελένης
Αλεξανδράκη, «Κόκκινη μαργαρίτα» (1990) του Βασίλη Βαφέα.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15860P082</ED>
<ID>
ID:163738

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P08&aa=2</URL></REF>


Article

<CATEGORY>vin09</CATEGORY>

 <H2>Ο Θ. Πάγκαλος για τη Συνθήκη Σένγκεν και ο Γ. Αρσένης για τις Εξετάσεις
</H2>
Ο υπουργός Εξωτερικών Θεόδωρος Πάγκαλος είναι απόψε προσκεκλημένος του Νίκου
Χατζηνικολάου στο «Ενώπιος Ενωπίω» (Mega, 23.30). Ο κ. Πάγκαλος μιλά στην
εκπομπή για τη Συνθήκη Σένγκεν και τις αντιδράσεις που αυτή προκαλεί.

* Ο υπουργός Παιδείας Γεράσιμος Αρσένης ανοίγει τα χαρτιά του στο «Διά
ταύτα» (ΕΤ1, 23.00) και μιλά στον Μπάμπη Παπαπαναγιώτου για όλους και για όλα.
Κυρίως αναφέρεται στις Γενικές Εξετάσεις που αρχίζουν σε λίγες μέρες.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P08</CAT>
<ED>
Κωδικός άρθρου: A15860P083</ED>
<ID>
ID:163772

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P08&aa=3</URL></REF>


Article

<CATEGORY>vin09</CATEGORY>

 <H5>ΟΙ TUXEDOMOON ΚΑΝΟΥΝ ΠΡΕΜΙΕΡΑ ΣΤΟΝ ΛΥΚΑΒΗΤΤΟ
</H5><H2>Ιστορίες χωρίς δάκρυα
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ο Μπλέιν Ρέινγκερ δεν θα παίξει μόνος βιολί αυτή τη φορά. Επί σκηνής θα είναι
οι Tuxedomoon, που επιστρέφουν μαζί ύστερα από οκτώ χρόνια χωρισμού

Σαν Φρανσκίσκο 1977: Τρεις μουσικοί ενώνουν τις δυνάμεις τους και τη συμπάθειά
τους για την τεχνολογία. Φτιάχνονται οι Tuxedomoon.

­ 1989: Στο Μεξικό, στις Βρυξέλλες, στη Ν. Υόρκη. Οι Tuxedomoon διαλύονται.

­ Αθήνα 1997: Οι Tuxedomoon επανέρχονται. Για τρεις και μόνο συναυλίες. Δύο
απ' αυτές στην Ελλάδα (η τρίτη στο Ισραήλ). Έχουν μάλιστα νέο έργο, το «Urban
Leisure», αλλιώς μια «φαντασιακή μουσική για ανελκυστήρες», που θα
παρουσιάσουν σε πρεμιέρα στον Λυκαβηττό στις 18 Ιουνίου.

Κανονικά, τα είκοσι χρόνια από τη συνάντηση εκείνη του Στίβεν Μπράουν, του
Πίτερ Πρίνσιπλ και του Μπλέιν Ρέινινγκερ στο Σίτι Κόλετζ του Σαν Φρανσίσκο δεν
διακόπηκαν στιγμή. Η μουσική των Tuxedomoon, είτε την υπέγραφε το συγκρότημα
είτε τα μέλη του χωριστά, γινόταν ο ορίζοντας μίας ψυχωμένης μετάφρασης των
τεχνών σε ήχους, ένα ηλεκτρονικό τοπίο ανοιχτό σε κάθε πιθανή αλλαγή. Ο ήχος
του μέλλοντος, δηλαδή, ήταν εδώ, εδώ και τόσα χρόνια.

Ο Μπλέιν Ρέινινγκερ κίνησε ξανά τα νήματα. Αφού κιόλας η εποχή είναι η πιο
ταιριαστή για τη σκληρή, ρομαντική ποίηση του. Χάρη στον Νίκο Τριανταφυλλίδη,
φαν των Tuxedomoon και γνωστό στο κοινό τού σινεμά από τις ταινίες του, ο
Ρέινινγκερ βρισκόταν συχνά στην Ελλάδα, πότε για συναυλίες πότε για γυρίσματα
­ πρόσφατα σχετικά τον είδαμε στο «Ράδιο Μόσχα». Ερχόταν, λοιπόν, σαν απόλυτα
φυσικό να δώσουν την πρώτη συναυλία της επανένωσης στον Λυκαβηττό, την αμέσως
δε επομένη, στις 21 του Ιουνίου, στον «Μύλο». Το «Urban Leisure», μάλιστα, θα
ηχογραφηθεί εδώ και θα κυκλοφορήσει από την ελληνική εταιρεία Ankh, ενώ ο
Νίκος Τριανταφυλλίδης θα σκηνοθετεί, σαν ντοκιμαντέρ ή σαν ροκ θέαμα, την
επιστροφή του γκρουπ, κάτι που το κοινό και στην αλλοδαπή θα δει με
ενδιαφέρον. Όπως και τότε, είναι λογικό να αναγνωρίζεις στους Tuxedomoon τη
θέση τους στη μουσική πρωτοπορία, αν και οι ίδιοι αυτό το χαρτί το έπαιξαν
μάλλον λίγο.

Αν και βασικά ήταν οι τρεις, γύρω τους και σαν μόνιμα σχεδόν μέλη βρίσκονταν
πάντα κι άλλοι μουσικοί, συχνά μία ολόκληρη στρατιά, κάπως σαν το «Εργοστάσιο»
του Άντι Γουόρχολ, μόνο που την εποχή κατά την οποία οι Tuxedomoon βγήκαν στα
πράγματα, το ζητούμενο ήταν ωμό ροκ εν ρολ. Το πανκ, δηλαδή, που κυλιόταν στα
υγρά κλαμπ της Δυτικής και της Ανατολικής Ακτής και το «Νο Wave »
(αμερικανιστί) παρέσυρε τους Tuxedomoon στο πέρασμά του. Στο Σαν Φρανσίσκο,
πάντως, ο Όμηρος Φλιν και οι υπόλοιποι Residents, κρυμμένοι πίσω από τεράστια
μάτια και άλλα χαριτωμένα κοστούμια, αποκάλυπταν τολμηρές μουσικές και τις
απεριόριστες δυνατότητες των ηλεκτρονικών ήχων. Αυτοί, ανακατεμένοι με βιολιά,
σαξόφωνα και επαναλαμβανόμενους ρυθμούς (πώς είναι σήμερα το τριπ χοπ;),
διακινούσαν τις ιδέες των Tuxedomoon από το «Pinhead On the Move», με το οποίο
ξεκίνησαν, για να συνεχίσουν γράφοντας μουσική για εικόνες, ή «εικόνες» για
μουσική. 
Στην Ευρώπη, που η γερμανική σχολή των Kraftwork άπλωνε τις επιρροές της, το
έδαφος ήταν ακόμη πιο πρόσφορο για να δεχθεί τους «αβάν γκαρντ» Tuxedomoon. 
Στις Βρυξέλλες, το πανκ είχε ήδη μεταφραστεί στις ανησυχίες των μουσικών που
συσπειρώνονταν γύρω από τις ανεξάρτητες εταιρείες, πολλές ανεξάρτητες
εταιρείες. Μουσική που δεν ήταν φτιαγμένη για τους καταλόγους επιτυχιών, αλλά
για να διαρκέσει.

Από εκεί λοιπόν, από το Μεξικό και από τη Ν. Υόρκη οι τρεις Tuxedomoon
συναντιόνται στην Αθήνα. Στο σόου των 20χρονων γενεθλίων τους. 
Με το «Urban Leisure» και, όπως συμπληρώνουν, άλλες ιστορίες χωρίς δάκρυα. Ο
Στίβεν Μπράουν, σαξόφωνο, κλαρινέτο, κίμπορντς και φωνητικά. Ο Πίτερ Πρίνσιπλ,
κιθάρα και μπάσο και ο Μπλέιν Ρέινινγκερ, βιολί, κίμπορντς, κιθάρα και φωνή.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15860P091</ED>
<ID>
ID:163694

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P09&aa=1</URL></REF>


Article

<CATEGORY>vin09</CATEGORY>

 <H2>Πρώτη εμφάνιση στο Ηρώδειο του Μικρούτσικου
</H2>
Θάνος Μικρούτσικος 
Ο Θάνος Μικρούτσικος θα εμφανισθεί για πρώτη φορά στο Ηρώδειο. Τη Δευτέρα και
την Τρίτη 7 και 8 Ιουλίου θα παρουσιάσει τη δουλειά του στο ελληνικό τραγούδι. 
Μαζί του, οι ερμηνευτές Δημήτρης Μητροπάνος, Λαυρέντης Μαχαιρίτσας και Κώστας
Θωμαΐδης. 
Τα έργα «Σταυρός του Νότου», «Γραμμές των οριζόντων» και «Στου αιώνα την
παράγκα» θα αποδοθούν με έναν ιδιαίτερο τρόπο.

Ανάμεσα σε αυτά τα έργα θα παρουσιασθούν και τρία μικρής διάρκειας έργα του
συνθέτη, παιγμένα από δέκα κρουστούς εκτελεστές ­ το συγκρότημα «Ηχόδραση» που
διευθύνει ο Νίκος Τουλιάτος.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15860P092</ED>
<ID>
ID:163739

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P09&aa=2</URL></REF>


Article

<CATEGORY>vin09</CATEGORY>

 <H2>Λαϊκή μουσική σκηνή στην Καβάλα
</H2>
<H3></H3>ΚΑΒΑΛΑ

Η ανάληψη της καλλιτεχνικής διεύθυνσης του ΔΗΠΕΘΕ Καβάλας από τον Σταμάτη
Κραουνάκη άρχισε με τη δρομολόγηση μιας σημαντικής δραστηριότητας. 
Συγκεκριμένα, δημιουργείται Λαϊκή Μουσική Σκηνή Μακεδονίας-Θράκης (studio
εκπαίδευσης νέων ηθοποιών) με τριετή δωρεάν φοίτηση. 
Τέχνη, θέατρο, χορός και τραγούδι για τους νέους και τις νέες, που
ενδιαφέρονται για την τέχνη. 
Η ontision θα γίνει τη Δευτέρα 16 Ιουνίου στο αμφιθέατρο του Δημοτικού Ωδείου
Καβάλας (Δ.Ω.Κ.). Την επιλογή θα κάνουν ο καλλιτεχνικός διευθυντής του ΔΗΠΕΘΕ
Καβάλας Σταμάτης Κραουνάκης και οι καλλιτεχνικοί συνεργάτες .

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15860P093</ED>
<ID>
ID:163773

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P09&aa=3</URL></REF>


Article

<CATEGORY>vin09</CATEGORY>

 <H2>Συναυλίες με τραγούδια του Λευτέρη Παπαδόπουλου
</H2>
Λευτέρης Παπαδόπουλος

Από το «Ευριπίδειο» Θέατρο της Σαλαμίνας αρχίζουν οι συναυλίες για τα «33
χρόνια προσφοράς του Λευτέρη Παπαδόπουλου στο ελληνικό τραγούδι».

Ο λαϊκός μας ποιητής επέλεξε νέους, αξιόλογους τραγουδιστές, φρέσκιες φωνές,
για να ερμηνεύσουν τα τραγούδια του - διαμάντια. Έτσι απέρριψε τους
τραγουδιστές «φίρμες» για την ερμηνεία των τραγουδιών του, επειδή έχουν
συνδέσει το όνομά τους με τραγούδια «σουξέ» της εποχής. Στις συναυλίες,
λοιπόν, που θα γίνουν σε όλη την Ελλάδα και το εξωτερικό, θα εμφανίζονται εκ
περιτροπής και ανάλογα με τις υποχρεώσεις τους, οι: Κώστας Μακεδόνας, Βασίλης
Λέκκας, Μιχάλης Δημητριάδης, Μαρία Ρουσσέα, Νίκος Κρητικός, Νατάσα Μακρυνικόλα.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15860P094</ED>
<ID>
ID:163794

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P09&aa=4</URL></REF>


Article

<CATEGORY>vin09</CATEGORY>

 <H5>Ευλογημένο επάγγελμα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΜΑΝΟΣ ΕΛΕΥΘΕΡΙΟΥ</AUTHOR>

Η βιβλιοδεσία έχει μεγάλη ιστορία στον τόπο μας. Δεν έχει παρά να δει κανείς
εκδόσεις του 19ου αι. με τι μεράκι δέθηκαν και με ποια πρωτοτυπία συνδυάστηκε
το εξωτερικό χρώμα με το πολύχρωμο εσωτερικό, που γινόταν «σαλόνι», να δει το
μέγεθος των στοιχείων και την οικονομία ή τον πλούτο των κοσμημάτων, ανάλογα
με την έκδοση και την επιθυμία του πελάτη.

Η μεταπολεμική κακογουστιά χτύπησε και τη βιβλιοδεσία. Εκείνα τα άθλια
χρυσόδετα με τα δυστυχισμένα «Άπαντα» των συγγραφέων είναι μάρτυρες του
γούστου και της ξιπασιάς. Ωστόσο οι μοναχικοί βιβλιοδέτες πάντα υπάρχουν. Δεν
κερδίζουν βέβαια και δεν μπήκαν στα γρανάζια της νέας βιομηχανικής
βιβλιοδεσίας (έγραψα παλαιότερα για τον έξοχο Γανιάρη), αλλά παρ' όλα αυτά
εξακολουθούν το θεάρεστο έργο τους.

Αυτά σκέπτομαι όσες φορές κοιτάζω, τούτες τις ημέρες, στη στοά Αρσακείου τη
δουλειά του νέου βιβλιοδέτη Μπάμπη Λέγγα. Εκείνο που «τρομάζει» πρώτα πρώτα
είναι ο σεβασμός προς το έντυπο. Ακόμη και σε φθαρμένη αρχαία βιβλιοδεσία, η
επέμβαση γίνεται μόνο για να στερεωθεί το βιβλίο, να καλυφθούν οι φθορές και
να ξαναλάμψει η εργασία των παλαιών ανώνυμων μαστόρων. Όσο για τις ειδικές
εκδόσεις, που θέλουν άλλο αέρα, μπαίνουν σε «μαγικά» κουτιά.

Δεσίματα με μοναδικό στολίδι το μουντό χρυσό του τίτλου και του ονόματος του
συγγραφέα δεν είναι για όποιον όποιον. Πρέπει να αγαπάς το βιβλίο, για να
χαρείς τέτοια λιτότητα. Είναι έργα αγάπης αυτά, μιας τέχνης και μιας ηθικής
που ξανανθίζει στον τόπο μας ολοένα από νέους ανθρώπους που συνεχώς μπαίνουν
σ' αυτό το ευλογημένο επάγγελμα.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P09</CAT>
<ED>
Κωδικός άρθρου: A15860P095</ED>
<ID>
ID:163807

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P09&aa=5</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
Από τις «Ιστορίες του καλοκαιριού» του Ερίκ Ρομέρ

«ΕΝΤΟΛΗ ΕΝ ΛΕΥΚΩ»: Λος Άντζελες, 1950, με διαφθορά, βία και μια παρέα
αστυνομικών εν δράσει. Του Λι Ταμαχόρι.

«ΙΣΤΟΡΙΕΣ ΤΟΥ ΚΑΛΟΚΑΙΡΙΟΥ»: Ένας νεαρός κάνει μόνος του διακοπές και
ζει μικροπεριπέτειες με τρία κορίτσια. Νέα κομεντί του εστέτ Ερίκ Ρομέρ. (Εκράν).

«ΑΠΙΣΤΙΕΣ»: Ο Ράιαν Ο' Νιλ μισθώνει τον πληρωμένο φονιά Τσαζ Παλμιντέρι
για να καθαρίσει τη γυναίκα του Σερ και ο Πολ Μαζούρσκι στήνει μια πικρή
κωμωδία. (Αμόρε, Village Centre 7, Φιλίπ).

«ΑΠΟ ΤΗ ΜΙΑ ΖΟΥΓΚΛΑ ΣΤΗΝ ΑΛΛΗ»: Ένας νεαρός βρίσκεται από τη ζούγκλα
του Αμαζονίου στη... ζούγκλα της Ν. Υόρκης. Κωμωδία του Τζον Πάσκουιν. (Άννα
Ντορ, Village Centre 1, Γαλαξίας, Ιντεάλ, Σινέ Ψυρή, Σπόρτιγκ, Μπομπονιέρα,
Σινεάκ, Μπροντγουαίη).

«ΚΑΘΑΡΙΣΜΟΙ ΦΟΝΩΝ ΕΠΕ»: Α λα Ταραντίνο γκανγκστερικό φιλμ του Ρεμπ
Μπρόντοκ, με τους: Γουίλιαμ Μπάλντουιν, Άντζελα Τζόουνς, Ντέζι Φουέντες. (Παλάς).

«ΟΙ ΜΑΧΗΤΕΣ ΤΟΥ ΚΑΛΟΥ»: Οι κινέζικες πολεμικές τέχνες συναντούν... τα
σπέσιαλ εφέ σε μια περιπέτεια πλατιάς κατανάλωσης. Του Ρόνι Γιου. (Αθήναιον,
Αθήναιον Cinepolis 1, Village Centre 8).

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15860P101</ED>
<ID>
ID:163686

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P10&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Βουνό της Πελοποννήσου. 2. Σε σχέση μ' αυτούς οι λίγοι
είναι... πολλοί. 3. Γαλλικό σύμφωνο. ­ Είδος αγωνίσματος. 4. Η
πάθησή του οφείλεται στην έλλειψη μίας βιταμίνης. 5. Μπορεί να είναι
και απρόσωπο (αντίστρ.). ­ Αρχαίο κτητικό. 6. Μορφή νεύρωσης (γεν.).
7. Και έτσι η Θεία Μετάληψη, στη γενική (αντίστρ.). 8. Αγαπητό
πρόσωπο. ­ Είναι και η Αθηναία (αντίστρ.). 9. Έτσι μοίρασε η αλεπού του μύθου.

ΚΑΘΕΤΑ

1. Τίτλος μπαλέτου του Στραβίνσκι. 2. Προσφέρεται για περίπατο.
­ Νησιωτικό βουνό μας (αιτ.). 3. Συντομογραφία ανέμου. ­ Το κάνουμε ή
το... χαλάμε. 4. Απόγονός του υπήρξε ο Καμβύσης. 5. Συνηθισμένο
σε αλγεβρικές εξισώσεις. ­ Ρήμα... συνέπειας. 6. Κάποια ανακούφιση
παρέχει. 7. Αοριστολογική η χρήση του (αντίστρ.). ­ Το πρώτο κράτος της
Καραϊβικής, που απέκτησε την ανεξαρτησία του. 8. Οι διαστάσεις του
εντυπωσιάζουν. 9. Συνώνυμη της έπαρσης και της αλαζονείας. ­ Απασχολεί
πολλούς γιατρούς (αρχικά).

ΛΥΣΗ (11/6/97)

ΟΡΙΖΟΝΤΙΑ: 1. ΚΟΝΔΥΛΙΩΝ 2. ΟΡΤΥΚΙ-ΡΑ 3. ΣΜΕΤΑΝΑ 4.
ΜΟΣΕ-ΑΚΗΣ 5. Η ΝΙΣΥΡΟΣ 6. ΜΕΜ-ΛΕΣΚΩ 7. ΑΣΠΡΙΣΜΑ 8.
ΕΟΚ-ΟΦΗ 9. ΑΙΛΙΑ-ΣΗΜ. ΚΑΘΕΤΑ: 1. ΚΟΣΜΗΜΑΤΑ 2. ΟΡΜΟΝΕΣ
3. ΝΤΕΣΙΜΠΕΛ 4. ΔΥΤΕΣ-ΡΟΙ 5. ΥΚΑ-ΥΛΙΚΑ 6. ΛΙΝΑΡΕΣ
7. ΑΚΟΣΜΟΣ 8. ΩΡ-Η ΣΚΑΦΗ 9. ΝΑΥΣΩ-ΗΜ.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15860P102</ED>
<ID>
ID:163745

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P10&aa=2</URL></REF>


Article

<CATEGORY>vin09</CATEGORY>

 <H5>ΕΝΑ ΚΑΙΝΟΥΡΓΙΟ ΒΙΒΛΙΟ ΡΙΧΝΕΙ ΦΩΣ ΣΤΟ ΜΥΣΤΗΡΙΟ ΤΟΥ ΘΑΝΑΤΟΥ ΤΟΥ
</H5><H2>Δολοφονήθηκε ο Γκόρκι;
</H2>
Η σοβιετική ηγεσία, ο Λένιν και ο Στάλιν, ακολούθησαν μια πολιτική «ζεστού» -
«κρύου» απέναντι στον συγγραφέα της «Μάνας» Μαξίμ Γκόρκι, ο οποίος έπαιξε το
παιχνίδι τους αλλά μόνο μέχρι ενός σημείου. Όταν διαλύθηκαν οι ψευδαισθήσεις
του και πριν προλάβει να καταγράψει τις απόψεις του... πέθανε

Δολοφονήθηκε ο Μαξίμ Γκόρκι με διαταγή του Στάλιν; Πολύ πιθανόν. Αυτό
τουλάχιστον προκύπτει από τις ενδείξεις που συγκεντρώνει ο Αρκάντι Βάκσμπεργκ
στο βιβλίο του «Το μυστήριο "Γκόρκι"», που κυκλοφόρησε μόλις στη Ρωσία, 60
χρόνια μετά τον θάνατο του διάσημου συγγραφέα. 
Ενα βιβλίο που βασίζεται σε ντοκουμέντα, απρόσιτα έως τώρα, τα οποία
ανασύρθηκαν από τους απόρρητους φακέλους του Κομμουνιστικού Κόμματος και των
μυστικών υπηρεσιών (της Τσέκα, που προηγήθηκε της Κα-Γκε-Μπε) και φωτίζουν τον
άνθρωπο Γκόρκι με τις αντιφάσεις του και όχι τον μύθο Γκόρκι, ούτε τον Γκόρκι
όπως τον ήθελε το σοβιετικό καθεστώς, προκειμένου να εξυπηρετηθούν οι σκοποί του.

Είναι χαρακτηριστικό ότι στα απόρρητα έως τώρα γράμματά του προς τον Γάλλο
συγγραφέα Ρομέν Ρολάν, ο Γκόρκι ομολογεί πως «θα ήταν λάθος να πιστέψει κανείς
πως η ρωσική επανάσταση αποτελεί καρπό της δράσης ολόκληρης της μάζας του
ρωσικού λαού. Το πνευματικό δυναμικό της Ρωσίας ευνουχίζεται». Όμως, από την
άλλη πλευρά, ο συγγραφέας της «Μάνας» δέχεται από το σοβιετικό καθεστώς να του
πληρώνει γενναιόδωρα τα έξοδα της διαμονής του στο εξωτερικό και καθόλου δεν
φαίνεται να ενοχλείται ­ όπως κάποιοι δυτικοί φίλοι του ­ που διάλεξε να
κατοικεί στο Σορέντο της μουσολινικής Ιταλίας.

Ο Αρκάντι Βάκσμπεργκ προχωρά σκιαγραφώντας έναν Γκόρκι «υπέροχο και αδύναμο,
κυνικό και αφελή, απεχθή και συγκινητικό, οξυδερκή και τυφλό. Έναν εγωιστή,
που πίστευε πως μπορούσε να νικήσει τον διάβολο στο γήπεδό του». Και είναι
ακριβώς αυτός ο Γκόρκι ­ πενήντα χρόνων όταν ξεσπά η επανάσταση και με το
σπουδαιότερο μέρος τού έργου του ήδη πίσω του ­ ο οποίος θα προσφέρει στους
επικεφαλής του Κρεμλίνου και στις μυστικές υπηρεσίες την ευκαιρία να
τελειοποιήσουν τις τεχνικές τής ψυχολογικής χειραγώγησης ­ χρησιμοποιώντας
πάνω του τη μέθοδο του «ζεστού» και του «κρύου». Της κολακείας και της
απειλής. Και επιστρατεύουν μάλιστα μέχρι και τους φίλους του και τις ερωμένες
του, ώσπου καταφέρνουν να τον κάνουν να επιστρέψει από τη «χρυσή» αυτοεξορία
του στην Ιταλία, προκειμένου να απαλλαγούν τελικά από αυτόν. Ο Γκόρκι, σαν
υπνωτισμένος, παίζει έως έναν βαθμό το παιχνίδι τους. Όμως τη στιγμή που
διαψεύδονται οι ελπίδες του, πεθαίνει ­ πιθανόν δολοφονημένος ­ προτού
προλάβει, όπως τονίζει η «Φιγκαρό», να αποτυπώσει τις ψευδαισθήσεις του.

Το «Μυστήριο Γκόρκι» ξεκινά την επομένη της απόπειρας εναντίον του Λένιν το
1918, όταν ο Γκόρκι κάνει στροφή 180Ψ, χωρίς να σκέφτεται την πιθανότητα
προβοκάτσιας και παρακάμπτοντας την σκληρή κριτική που του είχε ασκήσει το
1909 (αλλά και αργότερα). Έγραφε τότε επιτιμητικά στον Λένιν ­ όπως
αποκαλύφθηκε μόλις το 1993 ­ «εκτιμάτε κάθε προσωπικότητα ανάλογα με το αν σας
εξυπηρετεί ή όχι στους σκοπούς σας». Αλλά το 1918 έσπευσε να επιδοκιμάσει κάθε
«σκληρή» πρακτική του. Και λίγο αργότερα, πάλι, όταν ο Λένιν δίνει το πράσινο
φως για τον τουφεκισμό τού Γκουμιλιόφ (συζύγου της ποιήτριας Άννας Αχμάτοβα)
και αφήνει να μαραζώσει και να πεθάνει ο ιδεολόγος Αλεξάντερ Μπλοκ, ο Γκόρκι
φεύγει στην Ιταλία. Ενώ όμως θέλει να δίνει την εντύπωση πως έχει εγκαταλείψει
οριστικά την ΕΣΣΔ από αντίδραση, παρέχει στο καθεστώς όλες τις διαβεβαιώσεις
που του ζητούνται. Και συνεχίζει αυτό το διπλό παιχνίδι μέχρι το 1927-28,
οπότε ο Στάλιν παίρνει τα ηνία της εξουσίας. Οι σχέσεις του Γκόρκι με τους
Ρώσους εμιγκρέδες έχουν στο μεταξύ χειροτερέψει λόγω των συμβιβασμών του και
ενώ επιστρέφει στην ΕΣΣΔ το 1928, ξαναφεύγει για λόγους υγείας, για να γυρίσει
πάλι το 1929. Τότε είναι που αρχίζει η φιλία του με τον Γιάγκοντα, τον αρχηγό
της μυστικής Αστυνομίας, ο οποίος ερωτεύεται τη νύφη τού συγγραφέα. Αργότερα,
μετά τον θάνατο του Γκόρκι, ο Γιάκοντα θα ομολογήσει στο δικαστήριο (το 1938)
πως ο έρωτας τον οδήγησε να «επισπεύσει» τον θάνατο του γιου τού Γκόρκι, Μαξ,
ο οποίος το 1933 είχε αρρωστήσει με πνευμονία...

Μπροστά στον Στάλιν, ο Γκόρκι δείχνει να επιδοκιμάζει την αναγκαστική
κολεκτιβοποίηση και το 1934 μάλιστα τού κάνει το χατίρι να προεδρεύσει στο
πρώτο Συνέδριο των Σοβιετικών Συγγραφέων. Ο Στάλιν, από την πλευρά του,
οργανώνει μια θριαμβευτική υποδοχή στον Γκόρκι, όταν το 1932 επιστρέφει
οριστικά από την Ιταλία στην ΕΣΣΔ. Όμως, από την άλλη πλευρά, δεν ξεχνά ότι ο
Γκόρκι παραμένει φίλος τού Μπουχάριν και του Μαλρό, ενώ προχωρεί παράλληλα
στις γνωστές εκκαθαρίσεις των διανοουμένων.

«Ο Γκόρκι είχε γίνει πια γι' αυτόν κάτι περισσότερο από σημαντικός. Είχε γίνει
επικίνδυνος», καταλήγει ο Βάκσμπεργκ. «Αυτό που μπορούσε να δώσει στον Στάλιν,
το είχε δώσει. Αν πέθαινε, θα γινόταν αυτόματα ένας σύμμαχός του...».

Όταν λοιπόν παθαίνει πνευμονία, όπως ο γιος του, είναι πολύ πιθανόν ο
Γιάγκοντα, που ήταν ειδικευμένος στα δηλητήρια, να επανέλαβε την «παρέμβασή»
του, σπρώχνοντάς τον προς τον θάνατο.

Η εκδοχή αυτή στην οποία καταλήγει το βιβλίο τού Βάκσμπεργκ, γίνεται ιδιαίτερα
πιστευτή με τις αποκαλύψεις του Βάκσμπεργκ, ότι ο Γκόρκι είχε ικετεύσει να δει
τον Αραγκον και την Έλσα Τριολέ, αλλά όλα σκηνοθετήθηκαν έτσι ώστε το διάσημο
ζευγάρι των δυτικών (κομμουνιστών) φίλων του, όπως και ο Αντρέ Ζιντ, να μην
τον προλάβουν ζωντανό.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15860P111</ED>
<ID>
ID:163687

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P11&aa=1</URL></REF>


Article

<CATEGORY>vin09</CATEGORY>

 <H2>Να αποσυρθεί το πολυνομοσχέδιο ζητούν οι αρχαιολόγοι
</H2>
Η γενική συνέλευση του Συλλόγου Ελλήνων Αρχαιολόγων απέρριψε ομόφωνα το σχέδιο
νόμου «Θεσμοί, μέτρα και δράσεις για την πολιτιστική ανάπτυξη» και με
ανακοίνωση που εξέδωσε, ζητεί να αποσυρθεί. Σύμφωνα με το σκεπτικό, αντί να
επιλύονται τα προβλήματα λειτουργίας του Ταμείου Αρχαιολογικών Πόρων παραδίδει
τον σχεδιασμό εθνικής πολιτιστικής πολιτικής και διαχείρισης της πολιτιστικής
κληρονομιάς σε ιδιωτικές εταιρείες κερδοσκοπικού χαρακτήρα.

Όσον αφορά την ανεξαρτητοποίηση των μεγάλων μουσείων, ο Σύλλογος Αρχαιολόγων
τα θεωρεί αδιαχώριστα από το ενιαίο αρχαιολογικό έργο και τον αρχαιολογικό
χώρο στον οποίο ανήκουν.

Ο Σύλλογος Αρχαιολόγων ζητεί να ολοκληρωθεί ο αρχαιολογικός νόμος και ο
σύχρονος οργανισμός του υπουργείου πριν προωθηθεί στη Βουλή το «πολυνομοσχέδιο».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15860P112</ED>
<ID>
ID:163732

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P11&aa=2</URL></REF>


Article

<CATEGORY>vin09</CATEGORY>

 <H2>Μακρυγιάννης στο Ίντερνετ
</H2>
Διακόσια χρόνια συμπληρώνονται φέτος από τη γέννηση του στρατηγού Μακρυγιάννη
και ο δημοσιογράφος Νίκος Κυριαζίδης, ο φιλόλογος καθηγητής Γιάννης Καζάζης
και σε συνεργασία με την εταιρεία Compulink τιμούν αυτήν την επέτειο με την
παρουσία των κειμένων του Μακρυγιάννη στο Ίντερνετ.

Το πρόγραμμα της λεξικογραφικής μελέτης των κειμένων του στρατηγού παρουσίασαν
χθες οι συντελεστές, ξεναγώντας τους δημοσιογράφους στις δυνατότητες της
Ιστοσελίδας με διεύθυνση http: //www. compulink. gr/makriyannis, καθώς και
στον κόμβο όπου παρουσιάζονται οι 8 πίνακες του Παναγιώτη Ζωγράφου και τα 90
αποθέματα-λεζάντες από τον ίδιο τον Μακρυγιάννη στη διεύθυνση http: //www.
compulink. gr/makriya-nnis/pictures. Για την αξία του λόγου του αγράμματου
αγωνιστή μίλησε ο επιμελητής της γλωσσικής επεξεργασίας των 200.000 λέξεων που
περιλαμβάνονται στα κείμενα Γιάννης Καζάζης και για την εικαστική και ιστορική
σημασία των ζωγραφικών έργων μίλησε ο Νίκος Κυριαζίδης.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15860P113</ED>
<ID>
ID:163767

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P11&aa=3</URL></REF>


Article

<CATEGORY>vin09</CATEGORY>

 <H2>«Εικόνες της Μεσογείου» στο Βερολίνο
</H2>
«Εικόνες της Μεσογείου» είναι ο τίτλος των τριήμερων εκδηλώσεων που οργανώνει
το Ίδρυμα Ελληνικού Πολιτισμού στο Βερολίνο (στις 4, 5 και 6 Ιουλίου), σε
συνεργασία με το περιοδικό «Αρχαιολογία». Σκοπός των εκδηλώσεων είναι να
ανοίξουν κανάλια επικοινωνίας μεταξύ των λαών της Μεσογείου και του Ευρωπαϊκού
Βορρά, για τον οποίο ο χώρος αυτός δεν είναι μόνο μία ιστορική πραγματικότητα
ή αντικείμενο έρευνας, αλλά και αντικείμενο επιθυμίας και απόλαυσης, βαθιά
ριζωμένης στο συλλογικό ασυνείδητο του δυτικού πολιτισμού.

Το τριήμερο των εκδηλώσεων περιλαμβάνει προβολές, εικαστικά, ομιλίες και συζητήσεις.

Συγκεκριμένα, την πρώτη ημέρα θα προβληθούν οι βιντεοταινίες που βραβεύτηκαν
στον 1ο διαγωνισμό αρχαιολογικού φιλμ («ΑΓΩΝ»), που οργάνωσε πέρυσι το
περιοδικό «Αρχαιολογία». Τη δεύτερη ημέρα θα οργανωθεί στρογγυλό τραπέζι με
εκπροσώπους από επτά μεσογειακές χώρες, με θέμα «Αρχαιολογία και Μέσα Μαζικής
Ενημέρωσης», ενώ την τρίτη ημέρα θα εγκαινιαστεί έκθεση της ζωγράφου Μαριάννας
Στραπατσάκη, μια βιντεο-εγκατάσταση, με τίτλο «Φαντάσματα της Μεσογείου».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15860P114</ED>
<ID>
ID:163790

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P11&aa=4</URL></REF>


Article

<CATEGORY>vin09</CATEGORY>

 <H2>Εγκρίθηκαν
</H2>
Το Κεντρικό Αρχαιολογικό Συμβούλιο ενέκρινε προχθές βράδυ την παραχώρηση του
Αρχαίου Θεάτρου της Επιδαύρου στον ΕΟΤ και του μικρού θεάτρου της Επιδαύρου
στον Σύλλογο Οι Φίλοι της Μουσικής, με ενοίκιο 1.000.000 δραχμές για κάθε
παράσταση και 500.000 για κάθε ημέρα δοκιμών.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15860P115</ED>
<ID>
ID:163805

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P11&aa=5</URL></REF>


Article

<CATEGORY>vin09</CATEGORY>

 <H5>ΧΕΙΡΟΚΡΟΤΗΜΑΤΑ ΓΙΑ ΤΗΝ «ΣΑΛΩΜΗ»
</H5><H2>Λαμπρή πρεμιέρα
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ο υπουργός Πολιτισμού Ευάγγελος Βενιζέλος χαιρετά την κόρη του συνθέτη Γιώργου
Κουρουπού, προέδρου της Λυρικής Σκηνής, υπό το βλέμμα του πατέρα της, της
Ειρήνης Παπά και του Τάκη Εμμανουήλ, που παρακολούθησαν τη «Σαλώμη»

Μια πρεμιέρα με τα όλα της! Πολιτικοί, καλλιτέχνες, κοσμικοί, φιλόμουσοι ­ και
ποιος δεν ήταν στην πρώτη της «Σαλώμης» του Ρίχαρντ Στράους από τη Λυρική
Σκηνή στο Ηρώδειο! Από τον υπουργό Πολιτισμού κ. Ευάγγελο Βενιζέλο, τον πρώην
Πρόεδρο της Δημοκρατίας κ. Χρήστο Σαρτζετάκη, τον πρώην πρωθυπουργό κ. Ιωάννη
Γρίβα, την κ. Δάφνη Σημίτη, τους κ.κ. Χαρίλαο Φλωράκη, Λεωνίδα Κύρκο,
Αδαμάντιο Πεπελάση, Γιάννη Στεφανίδη και πολλά μέλη του διπλωματικού σώματος
έως τους Ειρήνη Παπά, Μιχάλη Κακογιάννη, Νίκο Κούνδουρο, Θόδωρο Αγγελόπουλο,
Θάνο Μικρούτσικο, Γιώργο Κουρουπό, Μαρίνα Λαμπράκη-Πλάκα, Ανδρέα Κουλουμπή,
Γιώργο Πάτσα, Μενέλαο Παλλάντιο, Γιώργο Χατζηνάσιο, Κώστα Ασημακόπουλο, Τίτο
Βανδή, Λήδα Τασοπούλου, Μίλτο Λογιάδη, Άννα Βαρβαρέσου, Πέπη Οικονομοπούλου,
Γιώργο Παππά, Μάρθα Αράπη, Γιώργο Ζερβάνο, Τάκη Εμμανουήλ, Νίκο Μαρκάτο,
Βασίλη Νικολαΐδη, Κάρμεν Ρουγγέρη, Γιώργο Βουλγαράκη, Ζωζώ Λιδωρίκη και άλλους πολλούς.

Χωρίς «επεκτάσεις», μια και τέτοιες δυνατότητες δεν επέτρεπε η υπερμεγέθης
ορχήστρα που απαιτεί ο Στράους ­ στα καλύτερά της η Ορχήστρα της Λυρικής ­ η
στενή σκηνή του Ηρωδείου φιλοξένησε τη βασισμένη στο έργο του Όσκαρ Ουάιλντ
μονόπρακτη όπερα, που η πρεμιέρα της το 1905 στη Δρέσδη δημιούργησε, λόγω
θέματος, σκάνδαλο, αλλά και στέφθηκε με επιτυχία παρά τις αντιδράσεις της κριτικής.

Ένα λιτό σκηνικό του Απόστολου Βέττα ­ οι δύο πλαϊνές καμάρες-είσοδοι του
ρωμαϊκού τοίχου κλεισμένες με κάγκελα και η κεντρική φραγμένη με μια
καλόγουστη υπερυψωμένη κατασκευή-κιόσκι που έκρυβε στα έγκατά της και κάτω από
σχάρες το κελί του Ιωάννη του Βαπτιστή ­ και τα κοστούμια του Γιάννη Μετζικώφ
­ του Τετράρχη, της Ηρωδιάδας και της Αυλής τους παρέπεμπαν στην Ιταλική
Αναγέννηση ­ «έντυσαν» την παράσταση που «κούρδισε» ο Σπύρος Ευαγγελάτος πάνω
στην παροξυσμική μουσική του Στράους.

«Εμπλουτισμένη» με ίσια, μαύρη, μακριά ως τα πόδια κόμη, η Σαλώμη της Ρενάτα
Μπέλε, με φωνή κατάλληλη για τον ρόλο αλλά με εμφάνιση ουδεμίαν σχέσιν έχουσα
με πολυπόθητη πριγκίπισσα της Ιουδαίας, απαίτησε επιτακτικά ως αντιχάρη από
τον πατριό της, τον Τετράρχη Ηρώδη Αντύπα - Μίκαελ Παμπστ που την ποθούσε, την
κεφαλή του Ιωάννη επί πίνακι, υπό τα επιδοκιμαστικά βλέμματα της μητέρας της
Ηρωδιάδας - Μαρίνας Κρίλοβιτς, που ο Ιωάννης - Όσκαρ Χίλεμπραντ έψεγε ως
μοιχαλίδα με πύρινα λόγια ακόμα και μέσα από το κελί της φυλακής που τον είχαν
κλείσει. Ο χορός των επτά πέπλων ­ επτά πέπλα στο κόκκινο του αίματος που
κόμισαν επτά ακόλουθοι με μακριές μαύρες φούστες και περίτεχνα, υπέροχα χρυσά
πουλιά-μάσκες στα κεφάλια τους και τα έριξαν πάνω στη Σαλώμη για να απαλλαγεί
απ' αυτά διαδοχικά ­ χορός που περιορίστηκε σε στοιχειώδη κίνηση,
«υπαγορευμένη» προφανώς από τις σωματικές και κινησιολογικές δυνατότητες της
πρωταγωνίστριας ­ ήταν το «επιχείρημα» που έπεισε τον Τετράρχη. Το κομμένο
κεφάλι του Ιωάννη θα φτάσει σε ασημένιο δίσκο κάτω από το χλωμό, «άρρωστο» φως
του φεγγαριού ­ ένας μεταλλικός δίσκος, στερεωμένος ψηλά στον τοίχο, το
σηματοδοτούσε στην παράσταση ­ που τα βάφει όλα κίτρινα και η Σαλώμη θα σκύψει
και βλάσφημα θα φιλήσει τα νεκρά χείλη που πόθησε χωρίς ανταπόκριση, για να
συντριβεί, τελικά, κάτω από τις ασπίδες των στρατιωτών, με διαταγή του Ηρώδη
που καταλαμβάνεται από φρίκη.

Η παράσταση, που συνοδεύτηκε από τα εξ ύψους αλυχτίσματα ενός εκ των σκύλων
της Ακρόπολης που... αντέδρασε στη θορυβώδη σκηνή της εισόδου Τετράρχη -
Ηρωδιάδας, χειροκροτήθηκε στο τέλος ζεστά, με τους πρωταγωνιστές στη σκηνή
μαζί με τον σκηνοθέτη και τον μαέστρο και διευθυντή της Λυρικής Άλκη Μπαλτά.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15860P121</ED>
<ID>
ID:163688

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P12&aa=1</URL></REF>


Article

<CATEGORY>vin09</CATEGORY>

 <H2>Από την Κηφισιά στο Λαύριο
</H2>
<AUTHOR>ΠΑΥΛΟΣ ΚΑΓΙΟΣ</AUTHOR>

Η «Χλόη» επαναλειτουργεί στην Κηφισιά

...«Ποιος είναι απόψε ο τυχερός, στο Λαύριο γίνεται χορός». Και
αύριο το βράδυ θα ζωντανέψουν «Τα χρόνια της χαμένης αθωότητάς» μας με φόντο
το ιστορικό, θρυλικό, «δύσκολο» και πολυτραγουδισμένο νοτιότερο άκρο της
Αττικής, ενώ στην αντίπερα όχθη των βορείων προαστίων, η καταπράσινη «Χλόη»
φωτίζει ήδη την οθόνη της με φιλμικά όνειρα...

Τριάντα χρόνια μετά, στο κέντρο του Λαυρίου «φύτρωσε» ένα πανέμορφο δημοτικό
θερινό σινεμά με τη νοσταλγική ονομασία «Τα χρόνια της χαμένης αθωότητας» που
αύριο το βράδυ κάνει πρεμιέρα με τον «Εργένη» του Νίκου Παναγιωτόπουλου και
την παρουσία του πρωταγωνιστή της Στράτου Τζώρτζογλου. Η ρεβάνς των θερινών
σινεμά παίρνει φέτος εντυπωσιακές διαστάσεις με την επαναλειτουργία πολλών επί
χρόνια ερειπωμένων σαν αυτό της «Χλόης» στην Κηφισιά ή εντελώς καινούργιων σαν
αυτό του Λαυρίου που θα εγκαινιαστεί αύριο με ομιλία του συμβούλου
Κινηματογραφίας του υπουργείου Πολιτισμού κ. Γιάννη Μπακογιαννόπουλου. Και τα
δύο είναι χωμένα σε καταπράσινες αυλές, με νέα μηχανήματα ήχου και εικόνας,
μπαρ και τραπεζάκια με νόστιμες λιχουδιές, δύο προβολές με τις πιο γνωστές
ταινίες του χειμώνα, αλλά και «πρώτης προβολής».

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15860P122</ED>
<ID>
ID:163733

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P12&aa=2</URL></REF>


Article

<CATEGORY>vin09</CATEGORY>

 <H2>Μην ομιλείτε ελληνικά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Μιρέλα Παπαοικονόμου

Κι όμως! Διονύσιος Στεργίου-Μιχαήλ Ρωμανός του «Top fashion
designers school» (και η... πρώτη σχολή σχεδιαστών μόδας) λένε, δηλαδή τι λένε
που το ισχυρίζονται δημοσίως, πως η Χριστίνα Παπά προλόγισε και στα
Ελληνικά και 
στα Γαλλικά! Συνέβη, λένε (οι ίδιοι και ο Στεργίου και ο Ρωμανός) στο πλοίο
Super Naias, κατά τη διάρκεια της ετήσιας κολεξιόν της top σχολής.

* Για τα Γαλλικά μπορεί. Εστω μέσω... μαγνητοφώνου. Με τα ελληνικά τι
γίνεται; Ρωμανός σούπερ Ναϊάς τοπ φάσιον ντιζάινερς σκουλ μερσί μποκού ντε
πέρνο μαντμουαζέλ Παπά;

Δεν θα το 'λεγα, αλλά ψάχνοντας ψάχνοντας κατέληξα στο συμπέρασμα πως οι
χειρότερα αμειβόμενοι Έλληνες του (ελληνικού) θεάματος είναι οι σεναριογράφοι.
Εκείνοι και εκείνες που συμβάλλουν στην επιτυχία. Πόσα να παίρνει μια
Μιρέλα Παπαοικονόμου; Η εκλεκτή της AGB που υπογράφει τις πρώτες
θεαματικότητες; Ένα ακαθάριστο εκατομμύριο το επεισόδιο! Του οποίου την
«κατασκευή» επιβλέπει κι από πάνω!

* Όταν λοιπόν, προ αμνημονεύτων χρόνων, συνάντησα τον Γιώργο
Χρυσοβιτσάνο, ως δημοσιογράφο, δεν θα το 'λεγα πως μια μέρα των ημερών θα
φτάσει μέχρι το Χόλιγουντ, ως σεναριογράφος! Κι όμως.

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15860P123</ED>
<ID>
ID:163768

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P12&aa=3</URL></REF>


Article

<CATEGORY>vin09</CATEGORY>

 <H2>Ο τσάρος και το Χόλιγουντ
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ο Νίκι Γιάκοβλεφ με τη σύζυγό του Μαίρη Λω

Πρώτα άρχισε να γράφει σενάρια για την τηλεόραση, ειδικευόμενος
στα ερωτικά τρίγωνα: «Αντίστροφη μέτρηση», «Τα διλήμματα». Ακολούθησαν οι
μεγάλες θεαματικότητες και το φλερτ με την AGB. Έπειτα συναντήθηκε με την κόρη
του αείμνηστου Νίκι Γιάκοβλεφ. Του Ρώσου εμιγκρέ που δραπέτευσε από τα
χέρια του Λένιν, εγκαταστάθηκε στην προπολεμική Αθήνα, έγραψε τραγούδια, έκανε
επιτυχίες, χώρισε την πρώτη του γυναίκα, παντρεύτηκε τη Μαίρη Λω και
άνοιξε στη Σταδίου το θρυλικό ζαχαροπλαστείο «Πέντρογκαρντ», αναπολώντας τον τσάρο!

* «Αν στείλεις στον Λούκας το καλύτερο σενάριο του κόσμου θα το
πετάξει στα σκουπίδια. Αν το "ταχυδρομήσεις" μέσω ατζέντη η πρακτορείου, τότε
υπάρχει μια κάποια πιθανότητα να το διαβάσει». Λέει και πιστεύει κάθε σοβαρός
άνθρωπος της show business!

Η Αλεξάνδρα Γιάκοβλεφ μαζί με την κόρη της (και εγγονή του Νίκι)
πηγαινοέρχονται μεταξύ Λος Αντζελες, Λονδίνου, Αθήνας. Διαθέτουν εταιρεία
παραγωγής, έχουν τα απαραίτητα connections και ανταλλάσσουν σκέψεις μ' έναν
Μελ Γκίμπσον ή με τον Ρίτσαρντ Ατένμπορο. Εξ αυτών των
connections μπορεί να προκύψουν δύο πράγματα: ο Χρυσοβιτσάνος να βρεθεί στο
Χόλιγουντ και ο δεσμός Ανδρέα-Δήμητρας να γίνει πολιτικο-ερωτικό θρίλερ!

* (και τα δικαιώματα; Α, αυτά ουδείς θα τα ζητήσει. Διότι το στόρι δεν θα
αντιγράφει, αλλά θα «βασίζεται» στη γνωστή ιστορία).

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15860P124</ED>
<ID>
ID:163791

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P12&aa=4</URL></REF>


Article

<CATEGORY>vin09</CATEGORY>

 <H2>«Συνωμοσία σιωπής»
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γνωστή (από χτες) και η ιστορία με την Κέρκυρα και τη «συνωμοσία σιωπής»!
Θυμάστε; Το βιβλίο «Η συκοφαντία του αίματος» του Βασίλη Μπούτου που
επρόκειτο να παρουσιαστεί στον Κήπο του Λαού, αλλά κατόπιν πιέσεων, οι
αρμόδιοι υπαναχώρησαν και... ξέχασαν τους 1.800 εβραίους της Κέρκυρας που
εξαερώθηκαν! Ε, λοιπόν, τα νεώτερα που έχω είναι ακόμα πιο εξωφρενικά. Οι
εκπρόσωποι του περιοδικού Exit (της Κέρκυρας) και των εκδόσεων «Νεφέλη» μου
γράφουν πως:

* Ο δήμαρχος της πόλης κ. Σαρλής «δήλωσε ότι ήταν στη διακριτική
ευχέρεια των οργανωτών η πραγματοποίηση η όχι της εκδήλωσης». Ενώ ο Ιωσήφ
Σούσης, εκπρόσωπος της Ισραηλητικής Κοινότητας και συνδιοργανωτής, «δήλωσε
ότι επιθυμεί να αναβληθεί η εκδήλωση για λόγους που δεν κατανοούμε».

Δεν κατανοώ! Πανηγυρίζω. Αύριο Παρασκευή και 13 στο κέντρο του Λαυρίου για
πρώτη φορά ύστερα από τριάντα χρόνια, εγκαινιάζεται θερινός κινηματογράφος. Με
το απίστευτα ρομαντικό, θρυλικό όνομα:

<REF><SOURCE>ΤΑ ΝΕΑ</SOURCE>
<DATE>, 12-06-1997</DATE>
<CAT>, Σελ.: P12</CAT>
<ED>
Κωδικός άρθρου: A15860P125</ED>
<ID>
ID:163806

</ID><URL>http://ta-nea.dolnet.gr/neaweb/neafile.print_unique?e=A&f=15860&m=P12&aa=5</URL></REF>


Article

<CATEGORY>vin04</CATEGORY>

 <H5>ΓΙΑ ΝΑ ΜΗΝ ΨΗΦΙΣΟΥΝ ΣΤΟ ΝΟΤΟ
</H5><H2>ΕΠΙΧΕΙΡΗΣΗ τρόμου από τον Μπερίσα
</H2><H2></H2>
ΟΡΓΑΝΩΜΕΝΗ επιχείρηση τρομοκρατίας, που εκδηλώνεται με ένοπλες επιθέσεις,
βρίσκεται σε εξέλιξη στον αλβανικό Νότο με πρωταγωνιστές συμμορίες που
ελέγχονται από τον Σ. Μπερίσα. Στόχος της επιχείρησης αυτής είναι η υπονόμευση
των εκλογών που έχουν προγραμματισθεί για τις 29 Ιουνίου. Η αλβανική
αντιπολίτευση ζήτησε τη συνδρομή της Αθήνας για την αντιμετώπιση της
κατάστασης και τη διευκόλυνση των ψηφοφόρων που ζουν στην Ελλάδα.

σελίδα 50

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15861N011</ED>
<ID>
ID:163856

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N01&aa=1</URL></REF>


Article

<CATEGORY>vin04</CATEGORY>

 <H2></H2><H2>Χάος και πάλι στο Αεροδρόμιο
</H2><H2></H2>
Χάος επικράτησε χθες στο Ανατολικό Αεροδρόμιο. Αυτή τη φορά τα προβλήματα
δημιουργήθηκαν από τη βλάβη στους πίνακες πληροφοριών

σελίδα 13 και ΡΙΠΕΣ (
σελ. 3)

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15861N013</ED>
<ID>
ID:163928

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N01&aa=3</URL></REF>


Article

<CATEGORY>vin04</CATEGORY>

 <H2>Όρτσα τα πανιά για διακοπές
</H2><H2></H2>
Καλύτερη Ζωή

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15861N014</ED>
<ID>
ID:163947

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N01&aa=4</URL></REF>


Article

<CATEGORY>vin04</CATEGORY>

 <H2>Ο ήλιος θα δίνει ρεύμα στην Κρήτη
</H2><H2></H2>
σελίδα 20

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15861N015</ED>
<ID>
ID:163963

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N01&aa=5</URL></REF>


Article

<CATEGORY>vin04</CATEGORY>

 <H2>Μήνυμα προσέγγισης ΠΑΣΟΚ ­ ΣΥΝ στη Νίκαια
</H2><H2></H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15861N016</ED>
<ID>
ID:163971

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N01&aa=6</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

Ο ΞΕΝΟΣ δεν έρχεται εδώ να περπατάει σε δρόμους που τους πνίγει το
σκουπίδι και η αποφορά. Απαιτεί καθαρό τραπεζομάντιλο, σερβίτσια και τουαλέτα.
Με καζανάκι που λειτουργεί. Με βρύση, σαπούνι και χαρτί. Και την Ολυμπιακή να
πετά στην ώρα της. Ο Λ. Παπαδόπουλος στις «Ματιές». Σελ. 4.

Ι. ΧΑΤΖΗΦΩΤΗΣ: Στην Τουρκία υποχρεώνουν τους ιερείς (εκτός από τον
Πατριάρχη) να μη φορούν τα ράσα οι μουσουλμάνοι γείτονες. Εδώ ποιος το
επιβάλλει; Η εκπαίδευσή μας πρέπει να προσφέρει «ελληνορθόδοξη αγωγή», όχι
καταναγκασμό. Οι απαντήσεις στις «30 Ερωτήσεις» του Α. Σπηλιόπουλου στη σελ. 12.

ΣΤΟ ΘΕΑΤΡΟ οι ηθοποιοί που ξεχώρισαν είχαν φωνές ξεχωριστές, όχι
απαραίτητα καλές, αλλά ιδιαίτερες. Σήμερα, όμως, πληθαίνουν οι φωνές που δεν
ξεχωρίζουν. Φωνές ισοπεδωμένες, φλατ. Φωνές που αν ανήκαν στον Ορέστη, η
Ηλέκτρα δεν θα τον αναγνώριζε. Η Έλενα Δ. Χατζηιωάννου «Σε πρώτο ενικό». Σελ. 13.

Μ. ΜΟΝΣΕΛΑΣ: Ήμουν ο μοναδικός που την καταλάβαινε και έμενε μαζί της.
Μπορεί να μου πέρασε από το μυαλό κάποια στιγμή να τη σκοτώσω, αλλά δεν
ενήργησα συνειδητά. Την ώρα εκείνη εκτέλεσα μια εντολή της Γιόλας (Βαγενά).
Από την απολογία του. Η Μίνα Μουστάκα στις σελ. 14-15.

Η ΚΙΝΑ αγόρασε από τις ΗΠΑ 46 «σούπερ - κομπιούτερ». Μια επιτυχημένη
εμπορική πράξη, κυρίως για τους πωλητές. Μόνο που τώρα τρέμουν στο Πεντάγωνο.
Διότι με τους υπολογιστές αυτούς η Κίνα μπορεί να σχεδιάσει πυρηνικές κεφαλές
τελευταίου τύπου. Από τους «Ν. York Times» στη σελ. 49.

ΣΤΗΝ ΤΟΥΡΚΙΑ οι στρατηγοί απείλησαν με πραξικόπημα κατά της ισλαμικής
κυβέρνησης. Αλλά η Τανσού Τσιλέρ τούς είπε «να ασχοληθούν με τις δικές τους
υποθέσεις». Και οι στρατηγοί πήραν μια τρομάρα!... Σελ. 51.

ΟΙ ΧΙΛΙΟΙ μεγαλοοφειλέτες του Δημοσίου έχουν περιθώριο μόνο λίγες
εβδομάδες για να εξοφλήσουν τις υποχρεώσεις τους, που ξεπερνούν το 1,5
τρισεκατομμύριο δραχμές. Μετά θα αρχίσουν οι κυρώσεις. Σε λίγες μέρες θα
πάρουν και σχετική επιστολή από τον υπουργό. Σελ. 55.

ΟΙ ΣΟΣΙΑΛΙΣΤΕΣ, 
έχοντας απολέσει τον «έλεγχο των λύσεων» 
σε εθνικό επίπεδο, 
έχουν κατανοήσει βαθιά ότι η αποτελεσματικότητα 
της οικονομικής και κοινωνικής δράσης τους 
προϋποθέτει μια συνδυασμένη εθνική 
και ευρωπαϊκή πολιτική.

Ο Γεράσιμος Μοσχονάς

, στην «Τρίτη Άποψη». Σελ. 6.

Γ. ΚΡΑΝΙΔΙΩΤΗΣ: 
Περιμένουμε κατ' αρχήν 
ένα πιο ανθρώπινο ύφος στην Οικονομική 
και Νομισματική Ένωση.

Στο επίκεντρο των αλλαγών, αναμφίβολα, 
θα βρίσκεται το θέμα της απασχόλησης.

Η συνέντευξη, στην Ειρήνη Καρανασοπούλου, 
στις σελ. 10 και 11.

Ο Μ. ΜΠΡΑΝΤΟ οικολόγος. 
Ζει αποτραβηγμένος από τον κόσμο. 
Πάνω σε ένα γιοτ, ανοιχτά της Κούβας. 
Στις 23 Ιουνίου φθάνει στην Αθήνα 
και θα μιλήσει 
για τα «περιβαλλοντικά διλήμματα των καιρών μας».

Στο «Πανόραμα», σελ. 3.

Β. ΣΑΒΑΛΙΣ:

Θα είναι όλο και πιο δύσκολο 
στους νεώτερους μαέστρους 
να φέρουν κάτι νέο στα έργα του 
γνωστού ρεπερτορίου.

Μπορούν, όμως, 
να δώσουν ενδιαφέροντα 
προγράμματα συναυλιών.

Η συνέντευξη, στον Π. Αγιαννίδη, 
στο «Πανόραμα», σελ. 1.

ΟΤΕ: Πάνω από 300.000 ιδιώτες είχαν εγγραφεί μέχρι χθες για να αγοράσουν
μετοχές καλύπτοντας το μερίδιο που τους αναλογεί. Παράλληλα, έντονο ενδιαφέρον
εκδηλώθηκε και από τους θεσμικούς επενδυτές. Μέχρι χθες η έκδοση μετοχών είχε
καλυφθεί κατά 150%. Ο Ν. Κωτσικόπουλος, στη σελ. 53.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15861N021</ED>
<ID>
ID:163828

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Πίτες
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Ναι στην απεμπλοκή της εκλογής Προέδρου της Δημοκρατίας από τις εκλογές, αλλά
όχι στο 151, λέει τώρα ο ΣΥΝ ­ στο Συνταγματικό Δίκαιο αυτό το λένε «και η
πίτα ολόκληρη και ο σκύλος χορτάτος».

Με τιμή

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15861N022</ED>
<ID>
ID:163902

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15861N023</ED>
<ID>
ID:163910

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N02&aa=3</URL></REF>


Article

<CATEGORY>vin01</CATEGORY>

 <H5>ΚΛΙΜΑ ΤΡΟΜΟΚΡΑΤΙΑΣ ΣΤΗ ΒΟΡΕΙΟ ΗΠΕΙΡΟ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Βάζουν «νάρκες» στις κάλπες
</H2>
<AUTHOR>ΒΑΣΙΛΗΣ ΤΖΑΝΝΕΤΑΚΟΣ</AUTHOR>

Εκρηκτική είναι πλέον η κατάσταση στην Αλβανία, όπου η πορεία προς τις εκλογές
υπονομεύεται από την εκτεταμένη βία και τη δράση των ενόπλων συμμοριών, οι
οποίες ναρκοθετούν συστηματικά τις διαδικασίες στοιχειώδους εξομάλυνσης της
κατάστασης.ΤΟ ΚΛΙΜΑ βίας και τρομοκρατίας, ειδικά στη Βόρειο Ήπειρο,
συζητήθηκε χθες στην Αθήνα στις επαφές που είχε με την κυβέρνηση ο ηγέτης του
Σοσιαλιστικού Κόμματος κ. Φ. Νάνο, ο οποίος ζήτησε την ελληνική συνδρομή για
την αντιμετώπιση του προβλήματος και τη διευκόλυνση των Αλβανών ψηφοφόρων που
διαβιούν στην Ελλάδα.

Όμως τα προβλήματα τάξης είναι τέτοια, ώστε ο (Ιταλός) διοικητής της
πολυεθνούς δύναμης δήλωσε ότι δεν μπορεί να εγγυηθεί την ομαλή πορεία προς τις εκλογές.

Από την πλευρά της η κυβέρνηση ενδιαφέρεται σοβαρά για τις εξελίξεις στην
Αλβανία, όχι μόνο για τη διασφάλιση της γενικότερης σταθερότητας αλλά και
γιατί υπάρχει η ελληνική μειονότητα, η οποία υφίσταται τις συνέπειες της βίας
και της τρομοκρατίας. (Σελ. 50).

* Στο εσωτερικό μέτωπο η κυβέρνηση προωθεί μέτρα για την πρόληψη και καταστολή
της διαφθοράς στο Δημόσιο.

Τα μέτρα αυτά συζητούνται στη σημερινή συνεδρίαση του Υπουργικου Συμβουλίου,
το οποίο θα ασχοληθεί ακόμα και με το ακανθώδες πρόβλημα των φαρμάκων.

* Παράλληλα, η κυβέρνηση εμφανίζεται ικανοποιημένη από την γενικότερη πορεία
της οικονομίας, αν και προβληματίζεται για τους ρυθμούς είσπραξης των δημοσίων εσόδων.

Το θέμα εξετάστηκε σε ειδική σύσκεψη στο Μέγαρο Μαξίμου υπό τον κ. Σημίτη, ενώ
ο υπουργός Εθνικής Οικονομίας κ. Παπαντωνίου δήλωσε ιδιαίτερα αισιόδοξος για
τις εξελίξεις δίνοντας έμφαση στον ρυθμό ανάπτυξης, ο οποίος κινείται στο
3,5%. (Σελ. 55).

* Στο μεταξύ, η Ν.Δ. ­ παρά τις αντιρρήσεις της για την κυβερνητική τακτική
στις ελληνοτουρκικές σχέσεις ­ φαίνεται να στηρίζει την ελληνική στρατηγική
στο ζήτημα αυτό, θέτοντας τους ίδιους όρους για την εξομάλυνση των διαφορών.

Σχετική αναλυτική συζήτηση έγινε χθες στη συνεδρίαση της Κοινοβουλευτικής
Ομάδας της Ν.Δ., η οποία παράλληλα ασχολήθηκε και με την αναθεώρηση του
Συντάγματος που προωθεί η κυβέρνηση.

Η Ν.Δ. διαφωνεί με την κυβερνητική πρόθεση για την ανάδειξη του Προέδρου της
Δημοκρατίας με 151 ψήφους, ενώ κατηγορεί την κυβέρνηση για υποκρισία και για
το θέμα του εκλογικού νόμου. (Σελ. 7).

* Κατά τα άλλα, οι σχέσεις κυβέρνησης - ΣΥΝ, τουλάχιστον σε επίπεδο κορυφής,
εισέρχονται σε μια φάση όξυνσης μετά την αντίδραση του κ. Κωνσταντόπουλου στην
άρνηση του κ. Σημίτη να τον συναντήσει λόγω «φόρτου εργασίας».

Ο πρόεδρος του ΣΥΝ είχε ζητήσει τη συνάντηση για να συζητήσει θέματα Τοπικής
Αυτοδιοίκησης, για την οποία ο ΣΥΝ έχει αναλάβει πρωτοβουλία διαλόγου με τα
άλλα κόμματα.

Πάντως, σε άλλο επίπεδο οι σχέσεις αυτές κινούνται σε καλύτερο κλίμα, αφού ο
κ. Πάγκαλος συνυπήρξε με τον κ. Κύρκο σε εκδήλωση του ΟΠΕΚ στον Πειραιά με τη
συγκατάθεση του Πρωθυπουργού Κ. Σημίτη. (Σελ. 7).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15861N032</ED>
<ID>
ID:163873

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N03&aa=2</URL></REF>


Article

<CATEGORY>vin01</CATEGORY>

 <H5>«Στο αμήν»!
</H5><H2>ΡΙΠΕΣ
</H2>
ΚΑΙ γύρισε 30 χρόνια πίσω το διεθνές αεροδρόμιο του Ελληνικού...

ΚΑΘΩΣ οι αναχωρήσεις ­ όπως και οι αφίξεις ­ πτήσεων αναγγέλλονταν ­ επί
τετραήμερο ­ μόνον από το μεγάφωνο...

ΔΙΟΤΙ το ηλεκτρονικό σύστημα οπτικών αναγγελιών, ουσιαστικά, «μας τελείωσε»!

ΚΑΙ, βέβαια, το πρόβλημα δεν ήταν μικρό για τις χιλιάδες των ταξιδιωτών...

ΠΟΥ προσπαθούσαν, μέσα στον μεγαφωνικό καταιγισμό των αναγγελιών, να
ξεχωρίσουν τη δική τους πτήση...

ΟΣΟ φιλότιμες προσπάθειες και αν κατέβαλε η Υπηρεσία Πολιτικής Αεροπορίας για
να τους εξυπηρετήσει.

ΑΛΛΑ και τι σημαίνει η διόρθωση της βλάβης, που έγινε τα μεσάνυχτα, όταν το
σύστημα είναι τόσο παλιό...

ΩΣΤΕ να μην υπάρχουν πια τα αναγκαία ανταλλακτικά και να χρειάζεται ­ εκ των
ενόντων! ­ να βρεθεί τρόπος επισκευής του.

ΔΙΟΤΙ το «ατύχημα», εν μέσω τουριστικής περιόδου, δεν ήταν αναπάντεχο...

ΑΦΟΥ όλοι οι αρμόδιοι γνωρίζουν πως το γερασμένο ηλεκτρονικό σύστημα έπρεπε
από δεκαετίας να είχε αντικατασταθεί...

ΤΟ ίδιο δε είχε επανειλημμένα «προειδοποιήσει» πως δεν αντέχει άλλο.

ΚΑΙ ειρωνεία της τύχης μοιάζει που η ανωμαλία στο Ελληνικό σημειώθηκε...

ΛΙΓΟΥΣ μόνο μήνες μετά την ανακήρυξή του από τη Διεθνή Ένωση Αερομεταφορέων...

ΩΣ το πλέον βελτιωμένο ανάμεσα σε πενήντα προβληματικά διεθνή αεροδρόμια.

ΜΕ δέκα χρόνια καθυστέρηση θα εγκατασταθεί σε ένα δίμηνο ­ όπως επίσημα
βεβαιώνεται ­ το νέο σύγχρονο σύστημα...

ΤΟ κακό, όμως, είναι πως έπρεπε πρώτα η κατάσταση να φθάσει «στο αμήν» και η
ζημιά να γίνει.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15861N033</ED>
<ID>
ID:163912

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Γιώργος Παπανδρέου:

(ο αναπληρωτής υπουργός Εξωτερικών για τον γαμπρό του κ. Θ. Κατσανέβα, στο «ΤΕΜΡΟ»)

«Κατ' αρχάς, ο κ. Κατσανέβας δεν εκφράζει τα αδέλφια και την οικογένειά μου. 
Πολιτικός είναι και έχει τις απόψεις του. Με γεια του και χαρά του».

Άρης Σπηλιωτόπουλος:

(ο εκπρόσωπος Τύπου της Ν.Δ.)

«Η πολιτική και ο έρωτας έχουν έναν κοινό παρονομαστή: χωρίς φαντασία πεθαίνουν».

Γιώργος Λιάνης:

(ο βουλευτής του ΠΑΣΟΚ ερωτάται από το «Dolce Vita» αν θα ξανασμίξει με τους
Κ. Χαρδαβέλλα και Γ. Δημαρά)

«Τι είμαστε, οι Μπιτλς; Όλα τα πράγματα έχουν ένα τέλος και η δική μας η
εκπομπή στην TV είχε ένα πολύ ωραίο τέλος. Τώρα θα πρέπει να ξανασμίγουμε σαν
φίλοι, εκτός κι αν ασχοληθούμε με το να ετοιμάσουμε την είσοδο του Κώστα στη Βουλή».

Ελίνα Κωνσταντοπούλου:

(η τραγουδίστρια, στο «Έθνος» της Κυριακής)

«Από φωνή να φάνε και τα κοκόρια και τα γαλόπουλα και οι πάπιες και οι χήνες!»

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15861N034</ED>
<ID>
ID:163948

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N03&aa=4</URL></REF>


Article

<CATEGORY>vin05</CATEGORY>

 <H5>Με ελικόπτερο στα Ίμια...
</H5><H5>Η επιτροπή που δουλεύει
</H5><H5>Η Βουλή στο Ίντερνετ
</H5><H5>Όλες τις εποχές
</H5><H5>Ο Γκόρμπι μαζί μας
</H5><H5>Ήχος Ανδρέα
</H5><H2>ΜΙΚΡΟΠΟΛΙΤΙΚΟΣ
</H2><H2></H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

ΠΟΙΟΣ θυμάται τα Ίμια; Μπα, λάθος ερώτηση ­ η σωστή είναι: Ποιος ξεχνάει τα
Ίμια; Λοιπόν, τουλάχιστον ο υφυπουργός Άμυνας κ. Δημ. Αποστολάκης δεν τα
ξεχνάει ­ και, μάλιστα, πέταξε χθες με ελικόπτερο πάνω από τα δύο νησάκια.

ΟΛΑ αυτά συνέβησαν έπειτα από μία επίσκεψή του στο ακριτικό Καστελλόριζο ­ για
πρώτη φορά, μέλος της πολιτικής ηγεσίας του υπουργείου Άμυνας πήγε ως εκεί για
να χαιρετήσει τη φρουρά του νησιού.

ΜΑΛΙΣΤΑ, έλυσε και ένα τοπικό πρόβλημα: Κάθε 15 ημέρες, θα πηγαίνει στο νησί
στρατιωτικός οδοντίατρος ­ διότι ως τώρα ίσχυε το... «πονάει δόντι, κόψει κεφάλι»...

ΛΟΙΠΟΝ, για την «επιτροπή Σπράου» ίσως κάτι έχετε ακουστά ­ ναι, γι' αυτή την
«επιτροπή σοφών», λέμε, που συνεδριάζει εδώ και αρκετούς μήνες, υπό την
προεδρία του καθηγητή κ. Ν. Σπράου (για όσους δεν γνωρίζουν τον διάσημο στο
εξωτερικό οικονομολόγο, να σημειώσουμε ότι ήταν ο «εγκέφαλος» του πρώτου
σταθεροποιητικού προγράμματος Σημίτη, το '85).

ΠΟΥ λέτε, η επιτροπή ολοκληρώνει σιγά - σιγά τις μελέτες της για μία σειρά
τομέων της ελληνικής οικονομίας. Μάλιστα, πριν από το τέλος Ιουνίου, τα πρώτα
πορίσματα θα έχουν φτάσει στα χέρια του κ. Κ. Σημίτη.

ΓΙΑ να δούμε τι θα βγει.

Α, ΜΑΛΙΣΤΑ: Λοιπόν, στο εξής, όποιος διαθέτει κομπιούτερ με πρόσβαση στο
Ίντερνετ, μπορεί να ενημερώνεται για τα κοινοβουλευτικά καθέκαστα στην εξής
ηλεκτρονική διεύθυνση: http//artemis. parl. ariadne-t. gr/.

ΠΑΛΙΟΤΕΡΑ, όταν είχε ξαναέλθει στην Ελλάδα ο κ. Φ. Νάνο, είχε επισκεφθεί τη
Χαριλάου Τρικούπη ­ και επειδή απουσίαζε ο (τότε) γραμματέας του ΠΑΣΟΚ κ. Α.
Τσοχατζόπουλος, τον είχε υποδεχτεί ο κ. Θ. Τσουκάτος.

Χθες, ο κ. Νάνο ξαναπήγε στη Χαριλάου Τρικούπη ­ και επειδή ο γραμματέας του
ΠΑΣΟΚ κ. Κ. Σκανδαλίδης είναι στις ΗΠΑ, τον υποδέχτηκε ο κ. Θ. Τσουκάτος, μαζί
με τον κ. Γ. Σουλαδάκη.

Λεπτομέρεια: Έπειτα από την πρώτη του επίσκεψη στη Χαριλάου Τρικούπη, ο κ.
Νάνο είχε επιστρέψει στην Αλβανία ­ όπου και συνελήφθη.

Α, ΤΟ ΞΕΡΕΤΕ ότι ο κ. Μ. Γκορμπατσώφ και η συζυγός του, η κ. Ραΐσα, είναι στην
Ελλάδα αυτές τις ημέρες; Λοιπόν, είναι εδώ ­ καλεσμένοι του κ. Γ.
Αποστολόπουλου, του Ιατρικού Κέντρου.

Μάλιστα, ο κ. Κ. Γείτονας τους «πέτυχε» στον «Διόνυσο», όπου παρέθετε γεύμα
στον ομόλογό του από τη Σλοβακία ­ ακολούθησαν θερμοί εναγκαλισμοί.

ΤΟ ΙΔΡΥΜΑ «Ανδρέας Παπανδρέου» ετοιμάζει μία έκπληξη στους βουλευτές: Την
επόμενη εβδομάδα, θα βρουν στις θυρίδες τους, στη Βουλή, μία κασέτα με ηχητικά
ντοκουμέντα από ομιλίες του Ανδρέα την περίοδο της χούντας.
<REF><SOURCE>
ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15861N043</ED>
<ID>
ID:163911

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N04&aa=3</URL></REF>


Article

<CATEGORY>vin02</CATEGORY>

 <H2>ΜΑΤΙΕΣ
</H2><H2>Τουριστικά
</H2>
<AUTHOR>ΛΕΥΤΕΡΗΣ Π. ΠΑΠΑΔΟΠΟΥΛΟΣ</AUTHOR>

ΟΛΕΣ τις μέρες ­ μόλις τις ζήσαμε ­ των σκουπιδιών και της ντροπής, έβλεπα
πολλούς ξένους τουρίστες, με το μαντίλι στη μύτη και την αηδία ζωγραφισμένη
στα χείλη και τα μάτια, και σκεφτόμουνα: τι θα πουν αυτοί οι άνθρωποι για την
Αθήνα, όταν, με το καλό, επιστρέψουν στα σπίτια τους; Δεν θα πουν ότι η
ιστορική αυτή πόλη, με τον Παρθενώνα κ.λπ., βρωμοκοπάει από το
σκουπιδομάνι; Και δεν θα συμβουλέψουν, συγγενείς και φίλους, να μην έλθουν
στην Ελλάδα, για να μην τραβήξουν κι εκείνοι όσα τράβηξαν αυτοί μια ολόκληρη εβδομάδα;

Ο ξένος δεν έρχετ' εδώ για να περπατάει σε δρόμους που τους πνίγει το σκουπίδι
και η αποφορά. Απαιτεί, πριν απ' όλα, από την πόλη που επισκέπτεται, να είναι
καθαρή. Απαιτεί καθαρό τραπεζομάντιλο, ξυρισμένο και καθαρό σερβιτόρο, καθαρά
σερβίτσια και, προπαντός, καθαρή τουαλέτα. Με καζανάκι που θα
λειτουργεί. Και με βρύση. Και με σαπούνι. Και με χαρτί.

Λέω, καμιά φορά: πώς είναι δυνατόν να αναπτύξουμε «τουριστική βιομηχανία»
πρώτης γραμμής, όταν δεν έχουμε λύσει στοιχειώδη πράγματα; Τι να σου κάνει ο
Νίκος ο Σκουλάς, που ξέρει από τουρισμό, αποδεδειγμένα,
και δουλεύει 15 ώρες τη μέρα, όταν έχει να τα βάλει με τις απεργίες των
εργατών καθαριότητας, με τους αγενείς, σε πολλές περιπτώσεις, ταξιτζήδες και,
κυρίως, μ' αυτό το τέρας, που λέγεται Ολυμπιακή Αεροπορία;

Οι Γερμανοί, οι Ελβετοί, οι Άγγλοι, οι Γάλλοι, όταν ταξιδεύουν, στην πατρίδα
τους, μπαίνουν στο αεροπλάνο στην ώρα τους και φτάνουν στον προορισμό
τους πάλι στην ώρα τους! Ένα κι ένα κάνουν δύο! Πάντοτε, σχεδόν.
Εδώ, χάνει η μάνα το παιδί και το παιδί τη μάνα! Οι καθυστερήσεις
είναι ο κανόνας. Και η εικόνα των τουριστών, που κοιμούνται πάνω στους
σάκους τους, στα αεροδρόμια, πολύ συνηθισμένη.

Λέω, λοιπόν: πώς ο Σουηδός, που έρχεται από τη Στοκχόλμη στην Αθήνα το
μεσημέρι κι έχει κλείσει ξενοδοχείο στη Μυτιλήνη για το απόγευμα, να μην
τραβάει τα μαλλιά του και να μη βρίζει θεούς και δαίμονες, όταν η
προγραμματισμένη για τη Λέσβο πτήση καθυστερεί... μισή μέρα ή και αναβάλλεται;
Θα έχει άδικο αυτός ο πελάτης, γιατί σαν πελάτη θα πρέπει να τον
αντιμετωπίζουμε, να μας φτύσει και να μη γυρίσει ποτέ να μας ξαναδεί;

Τα ίδια και χειρότερα, βέβαια, συμβαίνουν και στα λιμάνια. Καθυστερήσεις,
ουρές, πλοία παμπάλαια, που είναι τίγκα από αυτοκίνητα και επιβάτες, ύπνος
όπου λάχει ­ φρίκη! Πότε, αλήθεια, θα γλιτώσουμε απ' αυτά τα δεινά ­ και πολλά
άλλα ­ που ρίχνουν χαμηλά τις μετοχές μας στο τουριστικό χρηματιστήριο; Πότε;

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15861N044</ED>
<ID>
ID:163950

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N04&aa=4</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΠΩΣ; Ο ΣΗΜΙΤΗΣ σε εκδήλωση του ΟΠΕΚ; Κι είπα κι εγώ πώς και μειώθηκε
απότομα η τιμή του πετρελαίου...

ΓΙΑΤΙ ΟΙ κεντροαριστεροί προτιμούν εσχάτως τον Πειραιά και τα
περίχωρα; Μα, δεν έχετε ακούσει το σύνθημα; Γερά - Πειραιά - Κεντροαριστερά...

Η ΚΕΝΤΡΟΑΡΙΣΤΕΡΑ μπορεί να σε οδηγήσει παντού ­ αρκεί να
προλάβεις την περίοδο εγγραφών...

ΜΗΠΩΣ ΟΜΩΣ η Κεντροαριστερά είναι το όπιο του εκσυγχρονισμού;

ΓΙΑΤΙ ΠΗΓΕ στη συζήτηση Πάγκαλου - Κύρκου ο κ. Σημίτης; Για να βλέπει ο
κ. Πάγκαλος ότι τον βλέπει ο κ. Σημίτης και να μην τ' ακούσει ο κ. Κύρκος...

ΛΟΙΠΟΝ, ΛΕΓΕΤΑΙ ότι τη χθεσινοβραδινή εκδήλωση στη Νίκαια
παρακολούθησαν 666 κεντροαριστεροί: Μέτρησα 166 και ήταν και καμιά
πεντακοσαριά άλλοι...

ΠΑΝΤΩΣ, ΔΕΝ κάνουν σοβαρή πολιτική δουλειά οι κεντροαριστεροί: Χάθηκε
να βγάλουν ένα τεστ με βαθμολογία, να το μοιράσουν, να το κάνουμε κι εμείς,
μπας και καταλάβουμε αν είμαστε κεντροαριστεροί;

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15861N045</ED>
<ID>
ID:163954

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N04&aa=5</URL></REF>


Article

<CATEGORY>vin04</CATEGORY>

 <H5>ΕΠΑΦΕΣ ΜΕ ΤΑ ΠΑΙΔΙΑ ΚΑΙ ΤΗ ΧΗΡΑ ΤΟΥ ΑΝΔΡΕΑ
</H5><H2>Παρέμβαση Λαλιώτη
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Έκθεση φωτογραφίας. Στην πόλη Athens-Ohio, στις 18-4-1969, έχει τραβηχτεί αυτή
η φωτογραφία του Α. Παπανδρέου, η οποία μαζί με δεκάδες άλλες θα παρουσιαστούν
από το Ίδρυμα Α. Παπανδρέου στο Πνευματικό Κέντρο του Πανεπιστημίου Αθηνών
(Ακαδημίας 48) στις 19 Ιουνίου

Σε «καλό δρόμο» βρίσκονται οι επαφές που έχει ξεκινήσει ο κ. Κ. Λαλιώτης με τη
χήρα και τα παιδιά του ιδρυτή του ΠΑΣΟΚ προκειμένου να βρεθεί λύση για την
αξιοποίηση των αρχείων του Ανδρέα Παπανδρέου από φορέα-Ίδρυμα του ΠΑΣΟΚ.

Προς αυτή την κατεύθυνση συμβάλλουν, σύμφωνα με πηγές του Εκτελεστικού
Γραφείου, τόσο η επιστολή της κ. Δήμητρας Παπανδρέου όσο και οι τελευταίες
δηλώσεις του αν. υπουργού Εξωτερικών κ. Γ. Παπανδρέου. Στόχος του Εκτελεστικού
Γραφείου ­ που όμως, όπως εκτιμάται, δύσκολα θα επιτευχθεί ­ είναι η ύπαρξη
τελικά ενός και μόνο Ιδρύματος.

Πάντως, χθες τα παιδιά του πρώην πρωθυπουργού ξεκαθάρισαν την πρόθεσή τους να
ενεργοποιήσουν το «Ίδρυμα Ανδρέας Παπανδρέου 1919-1996» που έχουν συστήσει. Οι
σκοποί και οι στόχοι του Ιδρύματος θα παρουσιαστούν σε συνέντευξη Τύπου το
μεσημέρι της Πέμπτης, 19 Ιουνίου, λίγες ώρες πριν από τα εγκαίνια της έκθεσης
φωτογραφιών τού Α. Παπανδρέου που θα κάνει ο Πρωθυπουργός κ. Κ. Σημίτης.

Αλλά και ο κ. Γ. Παπανδρέου, σε συνέντευξή του (στο περιοδικό «ΤΕΜΡΟ»),
τονίζει ότι τη μελέτη και την αξιοποίηση των θέσεων του ιδρυτή του ΠΑΣΟΚ θα
την κάνει το Ίδρυμα που έχει συστήσει με τα αδέλφια του και το Ινστιτούτο Α.
Παπανδρέου (ΙΣΤΑΜΕ). Για το πώς όμως θα αξιοποιηθεί το αρχείο λέει ότι αυτό θα
αποφασισθεί από το Εκτελεστικό Γραφείο: «Εάν, δηλαδή, θα δημιουργηθεί ειδικό
Ίδρυμα, αν θα αξιοποιηθεί το υπάρχον ή αν θα επιλεγεί άλλη λύση».

Ο κ. Γ. Παπανδρέου δεν αποκλείει τη συμμετοχή της κ. Δήμητρας Παπανδρέου στο
νέο Ίδρυμα που θα συγκροτήσει το ΠΑΣΟΚ ­ σ' αντίθεση με άλλα πρόσωπα της
οικογενείας του που φαίνεται ότι αντιτίθενται σ' αυτό το ενδεχόμενο. Είναι
χαρακτηριστικό ότι ο κ. Γ. Παπανδρέου κρατάει αποστάσεις από τον γαμπρό του
λέγοντας (στο «ΤΕΜΡΟ») ότι ο κ. Θ. Κατσανέβας δεν εκφράζει τα αδέλφια του και
την οικογένειά του και ότι ως πολιτικός έχει τις απόψεις του. 
«Εγώ όμως ­ συνεχίζει ­ έχοντας την τιμή και την ευθύνη, την κληρονομιά του
ονόματος, αισθάνομαι το χρέος και θεωρώ πολύ σημαντικό να υπάρχει σεβασμός σε
όλα τα πρόσωπα που είχαν την οποιαδήποτε σχέση με τον Α. Παπανδρέου. Σχέση
συγγένειας συνεργασίας ή φιλίας (...). Οι έριδες για το ποιος είναι πιο κοντά
ή πιο μακριά δεν βοηθούν καθόλου».

ΣΤΟ ΗΡΑΚΛΕΙΟ

Στο μεταξύ οριστικοποίησε χθες την απόφασή της η κ. Δήμητρα Παπανδρέου να
παραστεί στις εκδηλώσεις που οργανώνει στη μνήμη του ιδρυτή του ΠΑΣΟΚ, στις 18
Ιουνίου, ο δήμαρχος Ηρακλείου κ. Κ. Ασλάνης.

Στις εκδηλώσεις έχουν κληθεί, επίσης, η κ. Μαργαρίτα Παπανδρέου και τα παιδιά
του πρώην πρωθυπουργού, Γιώργος, Νίκος, Ανδρίκος και Σοφία.

Ο κ. Κ. Ασλάνης δέχθηκε χθες το απόγευμα τηλεφώνημα από την κ. Δήμητρα
Παπανδρέου, η οποία τον ευχαρίστησε για την πρόσκληση και για την απόφασή του
να τιμήσει τον πρώην πρωθυπουργό το Ηράκλειο, «η πόλη που τόσο πολύ αγάπησε ο
Ανδρέας και συμβολίζει πολλά από τους αγώνες του».

Η κ. Παπανδρέου προτίθεται να μεταβεί στο Ηράκλειο το μεσημέρι της Τετάρτης
και να αναχωρήσει αργά το βράδυ.

Την επομένη του μνημοσύνου, τη Δευτέρα 23 Ιουνίου, η κ. Παπανδρέου θα παραστεί
σε άλλη εκδήλωση που διοργανώνει στη Χαλκίδα το Οικονομικό Επιμελητήριο
Ευβοίας. Στην εκδήλωση ο καθηγητής Παναγιωτόπουλος θα αναφερθεί στην
οικονομική σκέψη του πρώην πρωθυπουργού, με βάση δύο βιβλία του, και θα
μιλήσουν οι πανεπιστημιακοί Αιμ. Μεταξόπουλος και Μ. Σαπουτζόγλου.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15861N051</ED>
<ID>
ID:163860

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N05&aa=1</URL></REF>


Article

<CATEGORY>vin04</CATEGORY>

 <H2>Συγκροτήθηκε η Διακομματική Επιτροπή αναθεώρησης του Συντάγματος
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

Ο Α' ΑΝΤΙΠΡΟΕΔΡΟΣ της Βουλής Παναγιώτης Κρητικός θα προταθεί σήμερα για τη
θέση του προέδρου της Διακομματικής Κοινοβουλευτικής Επιτροπής για την
αναθεώρηση του Συντάγματος. Μέχρι χθες το μεσημέρι, υπήρχε πρόβλημα γύρω από
το θέμα αυτό. Εκκρεμούσε πρόταση για τον Γ' αντιπρόεδρο Λουκά Αποστολίδη. Όμως
η άποψη αυτή συνάντησε αντιδράσεις από βουλευτές του ΠΑΣΟΚ, οι οποίοι
υποστήριζαν την άποψη ότι δεν μπορεί να παρακαμφθεί ο κ. Κρητικός. Τελικώς και
ο κ. Αποστολίδης διεμήνυσε στο πρωθυπουργικό γραφείο, ότι από την ώρα που
μέλος της Επιτροπής έχει ορισθεί ο κ. Κρητικός, τότε αυτός θα πρέπει να είναι
και ο πρόεδρός της. Πάντως, η πρόταση του ΠΑΣΟΚ θα είναι για διακομματικό
προεδρείο: ΠΑΣΟΚ, Ν.Δ. και ΚΚΕ. Αν δεν δεχθεί το ΚΚΕ, θα προταθεί το τέταρτο
κόμμα της Βουλής. Και σε περίπτωση που δεν δεχθούν τα άλλα κόμματα, τότε θα
προταθεί για τη θέση του αντιπροέδρου ο κ. Αποστολίδης. Την επιτροπή ­ όπως
πρότειναν τα πέντε κόμματα της Βουλής ­ απαρτίζουν: Από το ΠΑΣΟΚ: Αλευράς Αθ.,
Αποστολίδης Λ., Βενιζέλος Ευάγγ., Βερυβάκης Ελ., Γεωργόπουλος Δ., Γιαννάκης
Ι., Γιαννακόπουλος Ι., Γιαννόπουλος Ευάγγ., Ζαμπουνίδης Νικ., Ζαφειρόπουλος
Ι., Ηλιάδης Νικ., Θωμόπουλος Ι., Ιωαννίδης Φ., Καλαμακίδης Ι., Κατσικόπουλος
Δ., Κατσιμπάρδης Γ., Κρητικός Π., Λωτίδης Λ., Μαντέλης Αν., Παπαηλίας Ηλ.,
Παπανικόλας Β., Πεπονής Αν., Ροκόφυλλος Χρ., Σαατσόγλου Αν., Τζανής Λ.,
Φλωρίδης Γ., Χατζημιχάλης Νικ.

Από τη Ν.Δ.: Ανδρεουλάκος Απ., Βαρβιτσιώτης Ι., Έβερτ Μιλ., Ζαφειρόπουλος Επ.,
Καραμανλής Αχ., Κεφαλογιάννης Ι., Μάνος Στ., Μαρκογιαννάκης Χρ., Μητσοτάκης
Κ., Μπακογιάννη Θ., Μπενάκη - Ψαρούδα Άννα, Νεράντζης Αν., Παναγιωτόπουλος Γ.,
Παπαγεωργόπουλος Ελ., Παυλόπουλος Πρ., Πολύδωρας Β., Σουφλιάς Γ., Φούσας Αντ.

Από το ΚΚΕ: Καταρτζής Αχ., Κόρακας Στρ. Από τον ΣΥΝ: Κουβέλης Φ., Λουλέ
Ανδριανή. Και από το ΔΗΚΚΙ: Ιντζές Αν.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15861N052</ED>
<ID>
ID:163893

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Ευρωπαίοι σοσιαλιστές
</H2>
<AUTHOR>ΓΕΡΑΣΙΜΟΣ ΜΟΣΧΟΝΑΣ</AUTHOR>

Το Μάαστριχτ, παρά τη νεοφιλελεύθερη σφραγίδα του, υπήρξε ένα σημαντικό βήμα
στην ενίσχυση της πολιτικής διάστασης της διαδικασίας της ευρωπαϊκής
ενοποίησης. Η συνθήκη, θίγοντας δειλά αλλά ευθέως την πιο πολύτιμη πτυχή της
ιστορίας του κράτους - έθνους, τα «σύμβολα της κυριαρχίας», επιτάχυνε την
είσοδο στο δύσκολο πεδίο της πολιτικής. 
Η πολιτικοποίηση ωστόσο θέτει αναπόφευκτα σε κίνηση την αργή και «τρομερή
μηχανή» της δημοκρατίας. Η «οχλοβοή» και το «αλαλητό», όπως θα 'λεγε ο
Μακιαβέλι, που συνοδεύουν αυτή την κίνηση (βλ. δημοψηφίσματα στη Δανία και
Γαλλία) δείχνουν ότι η οικοδόμηση της πολιτικής Ευρώπης δεν μπορεί να
θεμελιωθεί πλέον στην παθητική αποδοχή, στην περίφημη «επιτρεπτική συναίνεση».
Η «Ευρώπη» επιβάλλεται σήμερα στη δημόσια συζήτηση, και μάλιστα ως θέμα
«εσωτερικής» και όχι πλέον «εξωτερικής πολιτικής», όπως οι εκλογές στη Γαλλία
και στη Μ. Βρετανία αποδεικνύουν.

Το λεξιλόγιο, όμως, αυτής της συζήτησης, ο προσδιορισμός των προβλημάτων και
των λύσεων, ο τύπος των επιχειρημάτων που ανταλλάσσονται, με άλλα λόγια ο
«γνωστικός και αξιακός χάρτης» της συζήτησης, είναι σε μεγάλο βαθμό ­ και δεν
μπορεί παρά να είναι ­ εθνικός. Οι πανίσχυρες εθνικές ταυτότητες εμποδίζουν τη
διαμόρφωση ενός πραγματικού ευρωπαϊκού δημόσιου χώρου. Στην ουσία πρόκειται
για 15 σχεδόν «αυτόνομες» δημόσιες συζητήσεις στο εσωτερικό των 15 χωρών της
Ε.Ε. παρά για μία, μοναδική και ενιαία ευρωπαϊκή συζήτηση.

Η απουσία μιας ευρωπαϊκής κοινής γνώμης και μιας ευρωπαϊκής πολιτικής «αρένας»
έχει μια κρίσιμη συνέπεια: εμποδίζει την μετατροπή των σημερινών «κομμάτων»
που δρουν σε ευρωπαϊκό επίπεδο (κυρίως: Ευρωπαϊκό Σοσιαλιστικό Κόμμα,
Ευρωπαϊκό Λαϊκό Κόμμα) σε αυθεντικά ευρωπαϊκά κόμματα. Απουσιάζει, πέραν του
θεσμικού εδάφους, το πολιτισμικό έδαφος πάνω στο οποίο τα κόμματα αυτά θα
μπορούσαν να σταθούν και να επιβληθούν, πρώτον, ως πραγματικά ευρωπαϊκά και,
δεύτερον, ως πραγματικά κόμματα.

Το σημερινό ΕΣΚ λειτουργεί ως «οργάνωση - πλαίσιο» ή «οργάνωση - ομπρέλα», ως
ιδιότυπο δηλαδή «κόμμα κομμάτων» του οποίου ο ρόλος και η ισχύς περιορίζονται
δραστικά από τα εθνικά κόμματα που το συναποτελούν και το ορίζουν. Δεν είναι
βέβαια κόμμα συγκεντρωτικό, δεν είναι όμως ούτε κόμμα πολυ - κεντρικό (= η
εξουσία ανήκει στα κόμματα - συνιστώσες αλλά παραμένει εν τέλει εντός του
χώρου του κόμματος) αλλά κόμμα χωρίς κέντρο: η εξουσία διαχεόμενη προς τα
κόμματα - συνιστώσες μεταφέρεται εκτός κόμματος.

Είναι ένα κόμμα - μη κόμμα, μια ασθενική δομή σε αναζήτηση ρόλου, ένα
«πρωτο-κόμμα». Η πρόσφατη ενίσχυση του μηχανισμού του, της αυτονομίας του
απέναντι στη σοσιαλιστική ομάδα του Ευρωπαϊκού Κοινοβουλίου, της παρουσίας του
στις ευρωεκλογές, δεν τροποποιεί θεμελιακά τα πιο πάνω δεδομένα.

Σήμερα οι σοσιαλιστές, έχοντας απολέσει τον «έλεγχο των λύσεων» σε εθνικό
επίπεδο, έχουν κατανοήσει βαθιά ότι η αποτελεσματικότητα της οικονομικής και
κοινωνικής δράσης τους προϋποθέτει μια συνδυασμένη ηθική και ευρωπαϊκή
πολιτική. Η αριστερά κατανοεί ότι πρέπει επιτέλους να μιλήσει για την Ευρώπη
ως αριστερά, αν θέλει να αμβλύνει το κοινωνικό ρήγμα και να αποτρέψει τη
διαμόρφωση «δύο χωρών» στο εσωτερικό κάθε χώρας και δύο μορφών «Ευρώπης» στο
εσωτερικό της Ευρώπης. Το ΕΣΚ είναι εξαιρετικά αδύναμη δομή για να αναλάβει
μια τέτοια αποστολή. Επιπλέον, η θεσμική αρχιτεκτονική της Ε.Ε. καθώς και η
ασθενική «ευρωπαϊκή» συνείδηση ­ νοουμένη όχι αναγκαστικά ως υποκατάστατο της
εθνικής συνείδησης αλλά, όπως έγραψε ο Δ. Τσάτσος, ως προϊόν ενός «δεύτερου
επιπέδου της πολιτικής» συνδεόμενου άμεσα με την ύπαρξη ενός ευρωπαϊκού
«γενικού καλού», ενός ευρωπαϊκού δημοσίου συμφέροντος ­ καθιστούν πρακτικά
αδύνατο τον ταχύ μετασχηματισμό του ΕΣΚ σε ισχυρό και αποτελεσματικό πολιτικό
οργανισμό. 
Η συνεργασία και η αποτελεσματική ευρωπαϊκή άσκηση επιρροής των σοσιαλιστικών
κομμάτων, αν ποτέ λάβει χώρα, θα χρησιμοποιήσει σε κάποιο βαθμό τα υπάρχοντα
ευρωπαϊκά «πρωτο-κόμματα», αλλά θα τα χρησιμοποιήσει για να τα προσπεράσει. Θα
ακολουθήσει τελικά τη μόνη ρεαλιστική οδό που η θεσμική, πολιτική και
πολιτισμική πραγματικότητα των ευρωπαϊκών χωρών και της Ε.Ε. επιτρέπει: την
οδό της συνεργασίας και της διαπραγμάτευσης μεταξύ ανεξάρτητων εθνικών
κομμάτων που αντλούν την ισχύ τους από τον εθνικό τους χαρακτήρα, από την
πρόσδεσή τους δηλαδή στην κοινωνική πραγματικότητα, στα κοινωνικά προβλήματα,
στις κοινωνικές δυνάμεις και στην κοινή γνώμη της χώρας τους.

Ο Γεράσιμος Μοσχονάς είναι επίκουρος καθηγητής του Παντείου Πανεπιστημίου

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15861N062</ED>
<ID>
ID:163904

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Θα προστατευθούν τα σύνορά μας;
</H2>
<AUTHOR>Π.Κ. ΙΩΑΚΕΙΜΙΔΗΣ</AUTHOR>

ΤΗ ΔΕΥΤΕΡΑ πραγματοποιείται στο Άμστερνταμ το κρίσιμο Ευρωπαϊκό Συμβούλιο της
Ευρωπαϊκής Ένωσης (Ε.Ε.). Το Συμβούλιο θα επιχειρήσει να τερματίσει τη
διαπραγμάτευση για την αναθεώρηση της Συνθήκης του Μάαστριχτ, με συμφωνία πάνω
σ' ένα νέο, αναθεωρημένο κείμενο Συνθήκης. Όπως διαφαίνεται από τις θέσεις που
έχουν αναπτύξει οι χώρες-μέλη, η νέα Συνθήκη (εάν τελικά συμφωνηθεί) δεν
πρόκειται να ανατρέψει το υπάρχον σύστημα θεσμών και πολιτικών της Ε.Ε.

Το αποτέλεσμα δηλαδή της διαπραγμάτευσης φαίνεται ότι θα είναι σημαντικά
κατώτερο από τις αρχικές φιλοδοξίες για «ριζικό επανασχεδιασμό» του θεσμικού
οικοδομήματος. Όλες οι χώρες «ανακάλυψαν» στην πορεία της διαπραγμάτευσης ότι
ο «ριζικός επανασχεδιασμός» θα ανέτρεπε ισορροπίες που πολιτικά ήσαν
ευαίσθητες. Έτσι το σχέδιο εγκαταλείφθηκε. Ωστόσο το οποιοδήποτε αποτέλεσμα
προκύψει δεν θα είναι και ασήμαντο, ιδιαίτερα σε ό,τι αφορά τη σχέση του
Ευρωπαίου πολίτη και της Ένωσης, τις διαδικασίες εκδημοκρατισμού της Ε.Ε. και
προικοδότησης της τελευταίας με ισχυρότερο κοινωνικό περιεχόμενο.

Με το σχέδιο της νέας Συνθήκης, η Ελλάδα φαίνεται να φθάνει πολύ κοντά στην
ικανοποίηση ενός θεμελιακού στόχου που είχε θέσει στη διαπραγμάτευση: τη
δέσμευση της Ε.Ε. για την προστασία της ακεραιότητας, απαραβίαστου των
(εξωτερικών) συνόρων και ισχυρότερη έκφραση της αλληλεγγύης. Η Συνθήκη
περιέχει ρυθμίσεις για το θέμα αυτό στους στόχους της κοινής εξωτερικής
πολιτικής (ΚΕΠΠΑ) που, εάν τελικά γίνουν αποδεκτές, θα αποτελέσουν τη βάση και
θα δημιουργήσουν τη δυναμική για τη βαθμιαία «κάλυψη» των ελληνικών συνόρων
από την Ε.Ε. (στο μέτρο βέβαια που η τελευταία αναπτύσσει συνολικά την κοινή
εξωτερική και αμυντική πολιτική).

Θα πρόκειται για σημαντική ελληνική επιτυχία που βεβαίως δεν θα λύσει αυτόματα
το πρόβλημα ασφάλειας της χώρας, αλλά θα αποτελέσει μια καλή βάση για κάτι
τέτοιο. Θα πρέπει ακόμη να επισημανθεί εδώ ότι η εξουσία του καθορισμού των
συνόρων ανήκει στην κυριαρχική αρμοδιότητα των χωρών-μελών. Η Ένωση
«υποχρεούται» να αναγνωρίσει και προστατεύσει το απαραβίαστο των συνόρων
εκείνων που καθορίζουν κυριαρχικά τα κράτη-μέλη.

Ο Π.Κ. Ιωακειμίδης είναι αναπληρωτής καθηγητής του Πανεπιστημίου Αθηνών.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15861N063</ED>
<ID>
ID:163931

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N06&aa=3</URL></REF>


Article

<CATEGORY>vin04</CATEGORY>

 <H5>ΜΗΝΥΜΑΤΑ ΠΡΟΣΕΓΓΙΣΗΣ ΠΑΣΟΚ - ΣΥΝ ΣΤΗ ΝΙΚΑΙΑ
</H5><H2>Τι μας ενώνει, τι μας χωρίζει
</H2>
<AUTHOR>ΝΙΚΟΣ ΜΑΣΤΟΡΑΣ</AUTHOR>

Μηνύματα προσέγγισης ΠΑΣΟΚ και ΣΥΝ αντηλλάγησαν στη χθεσινοβραδινή εκδήλωση
που διοργάνωσε ο Όμιλος Προβληματισμού για τον Εκσυγχρονισμό της Κοινωνίας
(ΟΠΕΚ) στο Δημοτικό Κηποθέατρο της Νίκαιας, με θέμα την αναζήτηση της νέας
ταυτότητας της Κεντροαριστεράς.

Κεντροαριστερές χειραψίες. Ο Θ. Πάγκαλος δίνει το χέρι στον Λ. Κύρκο, λίγο
πριν από την έναρξη της συζήτησης για την ταυτότητα της Κεντροαριστεράς

ΠΑΡΟΥΣΙΑ του Πρωθυπουργού, οι κ.κ. Θ. Πάγκαλος και Λ. Κύρκος, ανέπτυξαν τα όσα
χωρίζουν, αλλά και όλα εκείνα που μπορούν να ενώσουν τους δύο πολιτικούς χώρους.

Χαρακτηριστικό ήταν ότι ο ιστορικός ηγέτης της Αριστεράς κατέληξε στην ομιλία
του λέγοντας ότι «είναι καιρός το ευρηματικό σύνθημα του Μάη του '68 "Εδώ και
τώρα" να πάρει ένα νέο περιεχόμενο, με μια συνεργασία για δημοκρατική αναγέννηση».

Προηγουμένως, ωστόσο, ο κ. Κύρκος είχε καταλογίσει στο ΠΑΣΟΚ αλαζονική
συμπεριφορά, επειδή «νομίζει ότι μπορεί να διεμβολίσει την Αριστερά ή να την
χρησιμοποιήσει ως άλλοθι και στήριγμα της πολιτικής του». Αλλά και ο κ. Θ.
Πάγκαλος παραδέχθηκε ότι στο παρελθόν του ΠΑΣΟΚ έγιναν λάθη, τόνισε όμως ότι
σήμερα η παράταξη αναγνωρίζει ως ισότιμους τους συνομιλητές της. Και πρόσθεσε:
«Ο κοινός δρόμος υπάρχει και όσοι αρνούνται να τον δουν είναι γιατί δεν θέλουν».

Τη συζήτηση ­ στην οποία συμμετείχαν επίσης ο κ. Γ. Πανταγιάς, ο δημοσιογράφος
κ. Π. Ευθυμίου και συντόνισε ο δημοσιογράφος κ. Τ. Παππάς ­ παρακολούθησαν
εκατοντάδες πολίτες και πολλοί ήταν εκείνοι που παρενέβησαν και έθεσαν πλήθος
ερωτημάτων στους εισηγητές, γεγονός που κατέδειξε ­ όπως παρατήρησαν και οι
ίδιοι ­ την προσδοκία του κόσμου για τη σύγκλιση των δυνάμεων της Αριστεράς.
Μαζί με τον Πρωθυπουργό, τη συζήτηση παρακολούθησαν η σύζυγός του Δάφνη, ο κ.
Κ. Λαλιώτης, ο κ. Μ. Ανδρουλάκης, ο κ. Π. Κρητικός και αρκετά στελέχη, τόσο
του ΠΑΣΟΚ όσο και της ευρύτερης Αριστεράς.

ΑΝΤΙΔΡΑΣΕΙΣ

Κεντροαριστερός σκεπτικισμός. Ο Κ. Σημίτης, η σύζυγός του και τα στελέχη του
ΠΑΣΟΚ παρακολουθούν με ενδιαφέρον τη συζήτηση, που είχε και στιγμές έντασης

Ο υπουργός Εξωτερικών υπενθύμισε ότι ο ίδιος από το 1990 είχε μιλήσει για
ανάγκη συζήτησης και προσέγγισης ΠΑΣΟΚ-ΣΥΝ, αλλά, όπως σημείωσε, τότε οι
αντιδράσεις ήταν καταλυτικές. «Το ΠΑΣΟΚ πρέπει να προσέλθει στο διάλογο με
ειλικρίνεια και αυτογνωσία», είπε, «αναγνωρίζοντας τα όποια ελαττώματα και
λάθη του παρελθόντος». Και διερωτήθηκε: Αν όμως το ΠΑΣΟΚ ήταν καλύτερο και δεν
υπήρχε τότε προσωπολατρία, ασυνέπεια και πισωγυρίσματα, θα ήταν τα πράγματα
καλύτερα για τη συνεργασία ή μήπως θα υπήρχαν προκαταλήψεις από την άλλη πλευρά;

Ο κ. Πάγκαλος υπογράμμισε ότι ο διάλογος δεν χρειάζεται μόνο σε επίπεδο
αρχηγών ­ κάτι το οποίο δεν απέκλεισε ­ αλλά κυρίως στη βάση, ώστε να γίνει
μία προγραμματική σύγκλιση, που θα οδηγήσει τη συνάντηση των δύο χώρων «σε
μετάλλαξη, σε ένα νέο ιδεολογικό ρεύμα» και κατηγόρησε το ΚΚΕ και το ΔΗΚΚΙ ότι
δεν ανταποκρίνονται στις προσπάθειες. «Έρχονται και οι δημοτικές εκλογές. Να
πεδίο δόξης λαμπρό», είπε.

ΟΡΑΜΑ

Ο κ. Λ. Κύρκος αναγνώρισε στο σημερινό «κορυφαίο ηγετικό κλιμάκιο του ΠΑΣΟΚ
ότι κάνει προσπάθειες να μην επαναλάβει τα λάθη του παρελθόντος» και
υπογράμμισε ότι η υλοποίηση του κοινού οράματος για δημοκρατική και
σοσιαλιστική αναγένηση προϋποθέτει εγκατάλειψη της ρίζας του αντικομμουνισμού
και της λογικής του μονοπωλίου της εξουσίας, ενώ επανέλαβε ότι η πρόταση του
Ν. Κωνσταντόπουλου για έναρξη διαλόγου εκκρεμεί. «Αλλά όσοι μπαίνουν στο
διάλογο δεν παραιτούνται από την κριτική τους στην κυβέρνηση», πρόσθεσε.

«ΔΑΙΜΟΝΕΣ»

Τα δύο κορυφαία στελέχη, ολοκληρώνοντας την συζήτηση εν μέσω ένθερμων
χειροκροτημάτων, συμφώνησαν στην ανάγκη προσέγγισης, αν και δεν κατέληξαν σε
συμφωνία ως προς τους όρους της. «Κάθε συζήτηση για την Κεντροαριστερά πρέπει
να ξορκίσει τους δαίμονες που καταδικάζει», είχε πει νωρίτερα ο κ. Π. Ευθυμίου.

Ο Πρωθυπουργός, ο οποίος δεν υπέκυψε στην πρόταση του κ. Κύρκου να μιλήσει κι
εκείνος, χαιρέτισε θερμά τόσο τον κ. Κύρκο όσο και τον κ. Ανδρουλάκη.

Στη συνέχεια, ο Πρωθυπουργός μαζί με τη σύζυγό του, τον κ. Ν. Θέμελη, τον κ.
Κ. Λαλιώτη και αρκετά από τα στελέχη που παραβρέθηκαν στην εκδήλωση δείπνησαν
σε ταβέρνα του Κορυδαλλού.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15861N071</ED>
<ID>
ID:163861

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N07&aa=1</URL></REF>


Article

<CATEGORY>vin04</CATEGORY>

 <H2>Ν.Δ.: Συζήτηση για τα εξωτερικά χωρίς τον Μητσοτάκη
</H2>
«ΣΤΗΡΙΖΟΥΜΕ την κυβέρνηση, ελέγχουμε τους χειρισμούς της», είναι το νέο
«δόγμα» της Ν.Δ. για τα ελληνοτουρκικά και το Κυπριακό ­ όπως προέκυψε χθες,
στη σύνοδο της Κοινοβουλευτικής Ομάδας του κόμματος.

Η απουσία του κ. Μητσοτάκη από τη σύνοδο ­ μετά και το πρόσφατο ταξίδι του
στην Τουρκία, για το οποίο ενημέρωσε προχθές τον πρόεδρο του κόμματος κ. Κ.
Καραμανλή ­ προκάλεσε αίσθηση και μάλιστα στελέχη, όπως ο κ. Στ. Μάνος, τη
σημείωσαν στις ομιλίες τους, ενώ άλλοι, όπως ο κ. Γ. Καρατζαφέρης, προτίμησαν
να τον επικρίνουν για το ταξίδι του στην Τουρκία. Για άλλη μια φορά, η σύνοδος
της Κοινοβουλευτικής Ομάδας του κόμματος της αξιωματικής αντιπολίτευσης
πραγματοποιήθηκε σε χαμηλούς τόνους ­ μοναδική εξαίρεση, ένα μικροεπεισόδιο,
λίγο πριν από το τέλος, όταν οι υποστηρικτές της Συνθήκης του Σένγκεν κ.κ. Β.
Κοντογιαννόπουλος και Ν. Ζαφειρόπουλος αντάλλαξαν χαρακτηρισμούς με τους κ.κ.
Ν. Κατσαρό και Καραμπίνα, που καταψήφισαν στη Βουλή τη συνθήκη, παρά την
επίσημη κομματική «γραμμή».

Στην ομιλία του, ο κ. Κ. Καραμανλής εξέφρασε τις επιφυλάξεις του για τους
χειρισμούς της κυβέρνησης, σχετικά με τη δημιουργία της επιτροπής
εμπειρογνωμόνων ­ «πιθανόν η κυβέρνηση να επιδιώκει να δημιουργεί την εντύπωση
του αρεστού στο διεθνές στερέωμα», είπε χαρακτηριστικά.

Παράλληλα, δήλωσε επιφυλακτικός για τα αποτελέσματα που θα έχει ο ορισμός
Χόλμπρουκ σε θέση «προεδρικού απεσταλμένου» για τα ελληνοτουρκικά.

Η ΕΙΣΗΓΗΣΗ

Τη βασική εισήγηση για τα ελληνοτουρκικά ­ με την οποία η Ν.Δ. ξεκαθαρίζει τις
θέσεις της για τα εθνικά θέματα σε μία κατεύθυνση που αφήνει πάρα πολλές
δυνατότητες σύγκλισης με την κυβερνητική πολιτική ­ διαμόρφωσε ο κ. Π.
Μολυβιάτης. Ο στενός συνεργάτης του ιδρυτή της Ν.Δ. τάχθηκε υπέρ της
εξομάλυνσης των ελληνοτουρκικών σχέσεων μέσω διαλόγου, όμως σύμφωνα με τις
πάγιες προϋποθέσεις που θέτει σε κάθε τέτοιο ενδεχόμενο η ελληνική πλευρά.
Ακόμα, γίνεται ρητή αναφορά στο ότι δεν πρόκειται να υπάρξουν δυνατότητες
εξομάλυνσης των ελληνοτουρκικών σχέσεων αν δεν λυθεί το Κυπριακό.

Βεβαίως, στην εισήγηση Μολυβιάτη ­ που έγινε γενικά αποδεκτή ­ γίνεται αναφορά
στην ανάγκη να ενταχθεί η Κύπρος στην Ευρωπαϊκή Ένωση ανεξαρτήτως των
εξελίξεων στο Κυπριακό, αλλά και υπογραμμίζεται ότι θα είναι η Ελλάδα που θα
υποστηρίξει την ευρωπαϊκή πορεία της Τουρκίας, υπό την προϋπόθεση ότι και η
γειτονική μας χώρα θα συμπεριφέρεται «σαν Ευρωπαία». Ο κ. Μ. Έβερτ, που μίλησε
για αρκετή ώρα περί των ελληνοτουρκικών, συμφώνησε απολύτως με την εισήγηση
Μολυβιάτη ­ αλλά υποστήριξε ότι ο χρόνος δεν είναι κατάλληλος για την
οποιαδήποτε προσπάθεια διαλόγου ουσίας, λόγω και των πολιτικών εξελίξεων στην
Τουρκία. Ανέφερε δε, ότι το μόνο που θα μπορούσε να επιδιωχθεί άμεσα, θα ήταν
η υπογραφή ενός συμφώνου μη επιθέσεως, ενώ τόνισε και την ανάγκη για ένα
σχέδιο οικονομικής διείσδυσης στα Βαλκάνια.

Με το περίγραμμα της εισήγησης Μολυβιάτη συμφώνησαν και ο κ. Στ. Μάνος και η
κ. Ντόρα Μπακογιάννη, που μάλιστα είπε ότι δεν υπάρχουν περιθώρια λαϊκισμού
στην εξωτερική πολιτική.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15861N072</ED>
<ID>
ID:163894

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N07&aa=2</URL></REF>


Article

<CATEGORY>vin04</CATEGORY>

 <H5>Ο ΚΩΝΣΤΑΝΤΟΠΟΥΛΟΣ ΓΙΑ ΤΗΝ ΕΚΛΟΓΗ ΠΡΟΕΔΡΟΥ ΤΗΣ ΔΗΜΟΚΡΑΤΙΑΣ
</H5><H2>Όχι του ΣΥΝ στο «151»
</H2>
Στην αποσαφήνιση της θέσης του Συνασπισμού για τον τρόπο της εκλογής του
Προέδρου της Δημοκρατίας προχώρησε χθες ο πρόεδρος του κόμματος Νίκος
Κωνσταντόπουλος.ΣΤΗ ΔΙΑΡΚΕΙΑ συνέντευξης Τύπου, ο κ. Κωνσταντόπουλος συμφώνησε
πως πρέπει να αποφεύγονται οι πρόωρες εκλογές, αλλά απέρριψε την ιδέα
ανάδειξης Προέδρου Δημοκρατίας με 151 ψήφους: «Λέμε ­ υπογράμμισε ­ ότι η
οποιαδήποτε συζήτηση για την αποφυγή των πρόωρων εκλογών πρέπει να γίνει με
δύο αδιαμφισβήτητα δεδομένα: Όχι τροποποίηση του 180 που απαιτεί το Σύνταγμα,
όχι υιοθέτηση του 151. Ας καταθέσει η κυβέρνηση τις προτάσεις της και επ'
αυτού μπορούμε να συζητήσουμε».

Ο πρόεδρος του ΣΥΝ δεν έκρυψε τη δυσφορία του για την άρνηση του Πρωθυπουργού
να τον συναντήσει, με αντικείμενο την πρόταση του κόμματος για την Τοπική
Αυτοδιοίκηση. Υπογράμμισε πως έχει στείλει επιστολή από τις 9 Μαΐου, αλλά ο κ.
Σημίτης είπε πως το πρόγραμμά του είναι βεβαρημένο. Πρόσθεσε ότι ο ΣΥΝ δεν
καλύπτεται από τη συνάντηση με τον Κώστα Σκανδαλίδη: «Απευθυνθείτε στο
πρωθυπουργικό γραφείο και στον κυβερνητικό εκπρόσωπο να σας εξηγήσει τα
περαιτέρω. Εγώ δεν θέλω να κάνω κανένα σχόλιο», κατέληξε ο κ. Κωνσταντόπουλος.

Με αφορμή τη χθεσινοβραδινή εκδήλωση του ΟΠΕΚ, με τη συμμετοχή του Θόδωρου
Πάγκαλου και του Λεωνίδα Κύρκου, ο κ. Κωνσταντόπουλος «ανταπέδωσε τα πυρά» του
υπουργού Εξωτερικών και είπε ειρωνικά: «Νομίζω ότι το δείγμα γραφής της
πολιτικής συμπεριφοράς του κ. Πάγκαλου με τις ύβρεις, τις οποίες υιοθετεί ως
μέσο επικοινωνίας, προσφέρει τεράστια υπηρεσία, πράγματι, για την υπόθεση του διαλόγου».

Ο πρόεδρος του ΣΥΝ, ο οποίος επανέλαβε την πρότασή του για διάλογο των
αριστερών και προοδευτικών κομμάτων, εξέφρασε τη «δυσπιστία του Συνασπισμού
στην ικανότητα της κυβέρνησης να χειριστεί με επάρκεια και αποτελεσματικό
τρόπο αυτές τις κρίσιμες διαπραγματεύσεις (σ.σ. της Διακυβερνητικής) στα
πλαίσια της Ευρωπαϊκής Ένωσης». Πρότεινε ακόμη «η Ελλάδα να αναλάβει πολιτική
πρωτοβουλία διαπραγμάτευσης της συμμετοχής της στις διαδικασίες οικονομικής
και νομισματικής ενοποίησης, στη βάση πολιτικών και όχι στενά δημοσιονομικών κριτηρίων».

* «Βήμα προς την ελευθερία», χαρακτήρισε ο Θόδωρος Πάγκαλος τη Συνθήκη
Σένγκεν, επικρίνοντας τους βουλευτές της Ν.Δ., αλλά και του ΣΥΝ ­ με
ονομαστική αναφορά στον Φώτη Κουβέλη ­ που καταψήφισαν τη συνθήκη. «Είναι
μικροφασίστες, κι ευτυχώς δεν έχουν βρει έναν Χίτλερ κι έναν Μουσολίνι, οπότε
πήγαν στη Ν.Δ.», είπε ο υπουργός Εξωτερικών. Για τους βουλευτές του ΣΥΝ, είπε
πως «αγωνίζονται για τα ανθρώπινα δικαιώματα των εγκληματιών», αλλά «στη Βουλή
δεν τους έστειλαν οι Ρωχάμηδες».

Στις δηλώσεις του κ. Πάγκαλου αντέδρασε ο Φώτης Κουβέλης, ο οποίος είπε πως
«υβριστής κατά σύστημα, βαρύνεται (σ.σ. ο υπουργός Εξωτερικών) με την δική του
αισθητική, που είναι προφανές ότι είναι σε πλήρη αντίθεση με την αισθητική και
την πολιτική ευαισθησία του ΣΥΝ για τα ανθρώπινα δικαιώματα».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15861N081</ED>
<ID>
ID:163862

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N08&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Αυτοκριτική;
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

«ΟΛΟΙ αναγνωρίζουν ότι εκπληρώνει τα καθήκοντά του με άψογο τρόπο», είπε χθες
για τον Πρόεδρο της Δημοκρατίας ο πρόεδρος του ΣΥΝ, Νίκος Κωνσταντόπουλος.
Επέκρινε δε την κυβέρνηση, διότι «με τη διαδικασία που προωθεί διαγράφει την
ορατή προοπτική επανεκλογής του κ. Στεφανόπουλου, αφού όλοι αναγνωρίζουν ότι
είναι άψογος, έτσι ώστε να αποφευχθεί η τριβή και η ένταση της οποιασδήποτε
εκλογικής αναμέτρησης». Φαίνεται πως έχει κυλήσει πολύ νερό στο αυλάκι ­ και
στις προτεραιότητες και σκοπιμότητες του ΣΥΝ ­ από τον Φεβρουάριο του 1995,
όταν ο Νίκος Κωνσταντόπουλος χαρακτήριζε «συντηρητική αναδίπλωση» την
υποψηφιότητα του κ. Στεφανόπουλου και την ­ τότε ενδεχόμενη ­ εκλογή του
«επιζήμια για τον τόπο». Αυτό που φαίνεται να μην έχει αλλάξει είναι η
εκπόνηση πολιτικών θέσεων με βάση το στενά κομματικό συμφέρον. Και τούτο, στο
κόμμα-κληρονόμο της Ανανεωτικής Αριστεράς, η οποία μπορεί να παινεύεται στην
Ιστορία ότι υπήρξε η μεγαλύτερη παραγωγός πολιτικής στον τόπο τα τελευταία χρόνια...

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15861N082</ED>
<ID>
ID:163905

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N08&aa=2</URL></REF>


Article

<CATEGORY>vin04</CATEGORY>

 <H2>Αυξάνεται το επίδομα εξομάλυνσης για Ένοπλες Δυνάμεις - ΕΛ.ΑΣ.
</H2>
ΑΥΞΗΘΗΚΕ ΚΑΤΑ 5.000 δραχμές το επίδομα εξομάλυνσης που θα λάβουν αναδρομικά
από την 1η του έτους τα στελέχη των Ενόπλων Δυνάμεων και το προσωπικό της
ΕΛ.ΑΣ. Αυτή ίσως ήταν και η σημαντικότερη «βελτίωση» του συνταξιοδοτικού
νομοσχεδίου που ψήφισε χθες η Βουλή. Μια άλλη, μικρότερης εμβέλειας, ήταν η
αναπροσαρμογή στο 50/100 του βασικού μισθού, των επιδομάτων ανικανότητας για
τους άνδρες της ΕΛ.ΑΣ. που πέφτουν θύματα τρομοκρατικών ενεργειών. Ο
υφυπουργός Οικονομικών Νίκος Χριστοδουλάκης κατά τη χθεσινή συνεδρίαση
διευκρίνισε ότι τα αναδρομικά που έχουν καταβληθεί στους δικαστικούς με
αμετάκλητες δικαστικές αποφάσεις δεν θα επιστραφούν. Ακόμη, ανακοίνωσε ότι με
υπουργική απόφαση θα καθοριστούν οι διαδικασίες συνταξιοδότησης από τα
Μετοχικά Ταμεία Στρατού και Ναυτικού.

Κατά την εξέλιξη της συζήτησης, ο βουλευτής του ΠΑΣΟΚ Μόσχος Γικόνογλου έβαλε
κατά της κυβέρνησης, κάνοντας λόγο «για προοδευτικούς υπουργούς που υπηρετούν
τον καπιταλισμό» και για «μεθόδους Γεωργαλά», που μετέρχονται. Αφορμή ­ κατά
τον κ. Γικόνογλου ­ το νομοσχέδιο που δεν έχει λάβει υπόψη τη σημερινή
πραγματικότητα των συνταξιούχων. Ο κ. Χριστοδουλάκης είπε ότι ο βουλευτής
ασκεί μονίμως κριτική στην κυβέρνηση, για να επανέλθει ο βουλευτής
υποστηρίζοντας ότι «σας χτυπάμε καμπανάκι για να συνέλθετε». Υποστήριξε ακόμη
ότι η κυβέρνηση «κοστολόγησε 3 εκατομμύρια το κάθε παλικαράκι στα Ίμια, και οι
χήρες ου "Κωστάκος" θα λάβουν το 50% της σύνταξης».

Τέσσερις άλλοι βουλευτές του ΠΑΣΟΚ, οι Στ. Παπαθεμελής, Β. Κεδίκογλου, Κ.
Σπηριούνης και Γ. Ποττάκης, εξέφρασαν επιφυλάξεις για διατάξεις του
νομοσχεδίου, ενώ ο βουλευτής Σπηριούνης πρότεινε να δοθεί στις χήρες των
αξιωματικών που έπεσαν στα Ίμια ποσό 10 εκατομμυρίων δραχμών.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15861N083</ED>
<ID>
ID:163929

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N08&aa=3</URL></REF>


Article

<CATEGORY>vin04</CATEGORY>

 <H2>Κενό νόμου στην επιθεώρηση δικαστικών λειτουργών
</H2>
ΚΕΝΟ ΝΟΜΟΥ στο θέμα της επιθεώρησης των δικαστικών λειτουργών διαπιστώνει και
το Συμβούλιο της Επικρατείας. Κι αυτό γιατί δεν προβλέπεται ποιός θα
προΐσταται της επιθεώρησης από τον Ιούλιο έως το τέλος του έτους, οπότε θα
εφαρμοσθούν οι νέες ρυθμίσεις (Συμβούλιο Επιθεώρησης κατόπιν κλήρωσης). Έτσι,
το Ανώτατο Δικαστικό Συμβούλιο Διοικητικής Δικαιοσύνης αποφάσισε έως το τέλος
του 1997 να παραμείνει προϊστάμενος της επιθεώρησης στα διοικητικά δικαστήρια
ο (νεώτερος) αντιπρόεδρος του ΣτΕ Κ. Γ. Χαλαζωνίτης. Σημειώνεται ότι αναλόγως
είχε πράξει πρόσφατα και ο πρόεδρος του Αρείου Πάγου Στ. Ματθίας, ο οποίος με
εγκύκλιό του παρέτεινε επί 6 μήνες τη θητεία ως προϊσταμένου του νεώτερου
αντιπροέδρου του Ανωτάτου Δικαστηρίου Γ. Βελλή.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15861N084</ED>
<ID>
ID:163949

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N08&aa=4</URL></REF>


Article

<CATEGORY>vin04</CATEGORY>

 <H2>Νίκη της ΠΑΣΚΕ
</H2>
ΑΥΞΗΣΗ ΤΗΣ δύναμής της πέτυχε η ΠΑΣΚΕ (ΠΑΣΟΚ) στις εκλογές που έγιναν για την
ανάδειξη νέας διοίκησης στον συνεταιρισμό των εργαζομένων στις Τράπεζες
Εθνική, Κτηματική και ΕΤΒΑ. Σύμφωνα με τα τελικά αποτελέσματα των εκλογών, η
ΠΑΣΚΕ πήρε το 48,63% των ψήφων έναντι 46,8% που είχε πριν από δύο χρόνια. Η
ΔΑΚΕ (Ν.Δ.) πήρε το 28,30% των ψήφων, η ΔΑΣ (Συνασπισμός) πήρε το 11,57%, η
Ενιαία (ΚΚΕ) πήρε 7,4% και τέλος η Συνδικαλιστική Άνοιξη πήρε 3,9%

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15861N085</ED>
<ID>
ID:163964

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N08&aa=5</URL></REF>


Article

<CATEGORY>vin04</CATEGORY>

 <H2>Επιμένει για τη Σμύρνη η Τουρκία
</H2>
ΑΔΙΑΛΛΑΚΤΗ παραμένει η Άγκυρα στη θέση της να δημιουργηθεί το νέο μεικτό
στρατηγείο του ΝΑΤΟ στη Σμύρνη, σε αντίθεση με τα άλλα κράτη-μέλη της
Συμμαχίας ­ και την Ελλάδα ­, που προτείνουν 4 στρατηγεία και υποστρατηγεία σε
Ιταλία, Ελλάδα, Ισπανία και Τουρκία.

Το θέμα τέθηκε χθες στη Σύνοδο των Υπουργών Άμυνας του ΝΑΤΟ στις Βρυξέλλες και
όλα δείχνουν ότι η Άγκυρα θα εμμείνει στις θέσεις της μέχρι το τέλος.

Ο υπουργός Άμυνας, κ. Άκης Τσοχατζόπουλος, έκρουσε και χθες τον κώδωνα του
κινδύνου για τις επιπτώσεις που θα έχει στο μέλλον της Συμμαχίας αν δεν γίνουν
τα 4 στρατηγεία μέχρι την επόμενη Σύνοδο του Ιουλίου. Αναφερόμενος σε αυτό το
ενδεχόμενο, ο κ. Τσοχατζόπουλος τόνισε ότι τότε δεν θα υπάρξει υποδομή, η
οποία είναι αναγκαία για να λειτουργήσει η Συμμαχία με τη νέα της φυσιογνωμία.
«Μέχρι τώρα ήμασταν δεύτερης κατηγορίας μέλος, αφού στην πράξη δεν
λειτουργούσε το στρατηγείο της Λάρισας. Αυτό είναι ένα φαινόμενο που δεν
μπορούμε να αποδεχθούμε στο μέλλον. Η συμμετοχή μας στο ΝΑΤΟ σημαίνει ισότιμη
αντιμετώπιση, ίσα δικαιώματα, ίσες δικαιοδοσίες για τα στρατηγεία», τονίζει σε
κάθε ευκαιρία και προς κάθε κατεύθυνση.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15861N086</ED>
<ID>
ID:163972

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N08&aa=6</URL></REF>


Article

<CATEGORY>vin04</CATEGORY>

 <H5>ΑΛΕΚΟΣ ΠΑΠΑΔΟΠΟΥΛΟΣ: ΝΑ ΑΛΛΑΞΕΙ Η ΔΗΜΟΣΙΑ ΔΙΟΙΚΗΣΗ ΚΑΙ Η ΟΡΓΑΝΩΣΗ ΤΗΣ
</H5><H2>Νέο μοντέλο κράτους
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

«Ολόκληρη η επαρχία συζητεί το θέμα των συνενώσεων». Με αυτά τα λόγια μάς
υποδέχθηκε ο υπουργός Δημόσιας Διοίκησης και Αποκέντρωσης κ. Αλέκος
Παπαδόπουλος, κινούμενος στο πλαίσιο της επικαιρότητας και αναδεικνύοντας τη
σπουδαιότητα και τη σημασία που έχει για τον πολίτη η μεταρρύθμιση που
ετοιμάζει η κυβέρνηση και αφορά τη δομή και η οργάνωση της τοπικής κοινωνίας του.

ΤΟ ΕΓΧΕΙΡΗΜΑ της κυβέρνησης καταργεί το τελευταίο «ναπολεόντειο οχυρό» της
Ευρώπης, που είναι η χώρα μας, σε ζητήματα διοικητικής οργάνωσης.

Ωστόσο, σύγχρονοι αποκεντρωτικοί θεσμοί, όπως ο δεύτερος βαθμός Τοπικής
Αυτοδιοίκησης, η Νομαρχιακή Αυτοδιοίκηση, υπολειτουργούν καθώς βρίσκονται υπό
δικαστική αίρεση οι αρμοδιότητες των οργάνων που τους έχουν εκχωρηθεί.

«Πρέπει να πάμε σε άλλο μοντέλο λειτουργίας του κράτους, της Δημόσιας
Διοίκησης και της οργάνωσής της», δηλώνει ρητά ο κ. Παπαδόπουλος, με αφορμή
τις προτάσεις για αναθεώρηση του Συντάγματος.

«Και ως μέλος της Ευρώπης με αυτή τη Δημόσια Διοίκηση, με αυτή τη δομή και
λειτουργία, το κράτος δεν μπορεί να αντέξει αυτούς τους φοβερούς εσωτερικούς
ανταγωνισμούς στο πλαίσιο της Ευρωπαϊκής Ένωσης».

«ΝΑ ΠΡΟΗΓΕΙΤΑΙ»

Κατά τον κ. Παπαδόπουλο «για να διασφαλισθεί η αντοχή μας και στη λειτουργία
της οικονομίας και στη λειτουργία της κοινωνίας» χρειάζεται ένα Σύνταγμα, «το
οποίο όχι να συμβαδίζει με την εποχή του, αλλά να προηγείται της εποχής του
για να μπορεί να ενσωματώνει τις ταχέως μεταβαλλόμενες συνθήκες».

Ο κ. Παπαδόπουλος εκτιμά πως πρέπει να διευρυνθεί η συζήτηση για την
αναθεώρηση του Συντάγματος με στόχο το μέλλον.

Ως προς τη λειτουργία της ίδιας της Διοίκησης εκτιμά πως «και η στελέχωσή της
και η οργάνωσή της και η ποιοτική απόδοσή της και η ανταγωνιστικότητα θα
πρέπει να αλλάξουν χαρακτηριστικά». Και ποια είναι αυτά; «Η στελέχωση δεν
μπορεί να είναι θέμα πελατειακού συστήματος. Η δομή και λειτουργία πρέπει να
επιτρέπει την απρόσκοπτη ανάπτυξη της διοίκησης, να συγκεκριμενοποιηθεί η
διοίκηση στα διάφορα επίπεδα του κράτους με ενίσχυση της Τοπικής Αυτοδιοίκησης».

Ο κ. Παπαδόπουλος υποστηρίζει τη θέσπιση της «εξατομίκευσης της ευθύνης των
δημοσίων υπαλλήλων», υπεραμύνεται της συνταγματικής κατοχύρωσης του νόμου 2190
για τις προσλήψεις και θεωρεί απαραίτητη τη συνταγματική πρόβλεψη κανόνων
ελέγχου της Δημόσιας Διοίκησης. Επαναλαμβάνει με αποφασιστικότητα πως πρέπει
να αλλάξει ο χαρακτήρας της μέσα από το Σύνταγμα, ιδιαίτερα τώρα που πάμε σε
άλλον τύπου λειτουργία των ΟΤΑ α' βαθμού. «Πάμε σε άλλου τύπου δήμους στη χώρα
μας. Δεν είναι αυτοί οι δήμοι που έχουμε στο μυαλό μας. Είναι ισχυροί τοπικοί
διοικητικοί μηχανισμοί που τους έχει ανάγκη ο τόπος μας όσο ποτέ άλλοτε για να
φτιάξει Δημόσια Διοίκηση».

ΠΡΟΣΤΑΣΙΑ

Προς την ίδια κατεύθυνση κινούνται και οι προτάσεις που καταθέτει ο κ. Κ.
Σκανδαλίδης, γραμματέας του ΠΑΣΟΚ. Θίγει τα ζητήματα της οργάνωσης της
διοίκησης υποστηρίζοντας ότι «η τελική πρόταση οφείλει να υποκαθιστά έναν
κυρίαρχο δυϊσμό που ταλάνισε για δεκαετίες την οργάνωση του νεοελληνικού κράτους:

­ Να διασφαλίζει το ενιαίο του διοικητικού συστήματος της χώρας με το σχήμα
κεντρικό κράτος - περιφερειακή συγκρότηση - αυτοδιοίκηση και να κατοχυρώνει
την οργανική ένταξη της αυτοδιοίκησης στο ενιαίο διοικητικό σύστημα με ό,τι
αυτό συνεπάγεται (διοικητική αυτοτέλεια, έλεγχος νομιμότητας, θεσμοθετημένοι πόροι).

­ Να κατοχυρώνει τα κριτήρια σύγχρονης διοικητικής διάρθρωσης της χώρας
(περιφέρειες, νομοί, μητροπολιτικά κέντρα, δήμοι) ώστε και η αναγκαία
διοικητική αναδιάρθρωση να διευκολυνθεί και η προστασία από τη νομοθετική
αυθαιρεσία και τις αλλαγές, που ανατρέπουν κατά το δοκούν το διοικητικό μοντέλο.

­ Να θεσμοθετεί συνταγματικά τους βαθμούς αυτοδιοίκησης, τη διοικητική και
οικονομική τους αυτοτέλεια, την οριοθέτηση των επιπέδων τους και τις μεταξύ
τους σχέσεις καθώς και τις σχέσεις τους με τη Δημόσια Διοίκηση».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15861N091</ED>
<ID>
ID:163863

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N09&aa=1</URL></REF>


Article

<CATEGORY>vin04</CATEGORY>

 <H2>Η διαφάνεια στα οικονομικά των κομμάτων
</H2>
«ΑΤΕΛΕΣΦΟΡΗ» θα είναι η συνταγματική πρόβλεψη για τον έλεγχο των δαπανών
κομμάτων και υποψηφίων βουλευτών, εάν δεν υπάρξει «ένας αξιόπιστος ελεγκτικός
μηχανισμός», υποστηρίζει ο γραμματέας του ΠΑΣΟΚ κ. Κώστας Σκανδαλίδης, ο
οποίος διατελούσε υπουργός Εσωτερικών όταν άρχισε να καταρτίζεται το
νομοσχέδιο περί των οικονομικών κομμάτων και βουλευτών.

Σήμερα, ΠΑΣΟΚ και Ν.Δ. συμφωνούν στη συνταγματική κατοχύρωση του πλαισίου, που
ο κοινός νομοθέτης ήδη θέσπισε για τη διαφάνεια της λειτουργίας των κομμάτων
και των βουλευτών.

«Οποιοδήποτε πλαίσιο για τον έλεγχο των οικονομικών των κομμάτων και των
προεκλογικών δαπανών των κομμάτων και των υποψηφίων βουλευτών, καθώς και το
πόθεν έσχες των δημοσίων προσώπων είναι μερικό και ατελέσφορο χωρίς την
παρουσία αξιόπιστου ελεγκτικού μηχανισμού και την κύρωση που ξεπερνά τα
οικονομικά μέσα», αναφέρει χαρακτηριστικά ο κ. Σκανδαλίδης.

Ο κοινός νόμος προβλέπει ως κύρωση την επιβολή χρηματικών ποινών και για τα
κόμματα και για τους βουλευτές που ξεπερνούν τα ανώτατα όρια δαπάνης για την
προεκλογική καμπάνια. Τα δύο μεγάλα κόμματα προτείνουν να κατοχυρωθεί από το
Σύνταγμα η έκπτωση από το βουλευτικό αξίωμα ως κύρωση για τους παραβάτες της
σχετικής νομοθεσίας.

«Η πρόβλεψη έκπτωσης από το βουλευτικό αξίωμα είναι αναγκαία για την ελάχιστη
διασφάλιση. Πρέπει, όμως τονίζει ο κ. Σκανδαλίδης, να προηγηθεί η θέσπιση
ανεξάρτητης δημόσιας αρχής στα πλαίσια του εθνικού Κοινοβουλίου στο ίδιο το
Σύνταγμα και να προβλεφθεί με νόμο βέβαια η δημιουργία αξιόπιστου διοικητικού μηχανισμού».

Ο βουλευτής Επικρατείας της Ν.Δ. κ. Προκόπης Παυλόπουλος, εκ των βασικών
συντακτών της πρότασης της αξιωματικής αντιπολίτευσης, τονίζει ότι η
προτεινόμενη διάταξη για αυτοδίκαιη έκπτωση του βουλευτή από το αξίωμα, στην
περίπτωση που υπερβεί τα όρια των εκλογικών δαπανών, «εισάγει ρύθμιση, η οποία
εγγυάται και εμπεδώνει την ηθική στην πολιτική. 
Εκτός τούτου, κατοχυρώνει την ουσιαστική εφαρμογή της αρχής της ισότητας
μεταξύ των υποψηφίων βουλευτών κατά την προεκλογική περίοδο».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15861N092</ED>
<ID>
ID:163895

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N09&aa=2</URL></REF>


Article

<CATEGORY>vin04</CATEGORY>

 <H2>Οι «λοιπές διατάξεις» ευτελίζουν τον θεσμό
</H2>
«... ΚΑΙ ΛΟΙΠΕΣ διατάξεις». Έτσι καταλήγει ο τίτλος κάθε νομοσχεδίου που
φτάνει στη Βουλή. Και περιλαμβάνει, εκτός από τα βασικά θέματα που
προσδιορίζονται στο πρώτο μέρος του τίτλου, αναρίθμητα άλλα, σχετικά αλλά και
άσχετα με το βασικό αντικείμενο. Πώς βγαίνει από τη Βουλή; Συνήθως,
εγκεκριμένο διά βοής από τον ελάχιστο αριθμό παρόντων βουλευτών, με «ουρά»
σωρεία τροπολογιών που τσοντάρονται, κατά κανόνα, μετά τα μεσάνυκτα.

Και τα δύο μεγάλα κόμματα επιχειρούν να θέσουν τέλος στον ευτελισμό του
νομοθετικού έργου και επιδιώκουν με την αναμόρφωση των διαδικασιών να γίνεται
ουσιαστικός διάλογος. Και τέτοιος διάλογος υποστηρίζεται ότι γίνεται ήδη στις
κοινουλευτικές επιτροπές. 
Γι' αυτό τόσο το ΠΑΣΟΚ όσο και η Ν.Δ. προτείνουν να δοθεί η δυνατότητα στις
επιτροπές αυτές ­ έξι στον αριθμό ­ να ψηφίζουν νομοσχέδια, στις περιπτώσεις
εκείνες που δεν απαιτείται να εισαχθούν στην Ολομέλεια. Αλλά και αν εισαχθούν
στην Ολομέλεια με πρόταση ενός κόμματος, να συζητούνται και να ψηφίζονται σε
μία συνεδρίαση (Ν.Δ.).

«Η πρόταση αυτή έχει ως σκοπό, από τη μια πλευρά, την επιτάχυνση του
νομοθετικού έργου και, από την άλλη, την πιο ουσιαστική συμμετοχή στο
νομοθετικό έργο τόσο της Ολομέλειας της Βουλής όσο και των επιμέρους
βουλευτών», εκτιμά ο καθηγητής κ. Προκόπης Παυλόπουλος.

Ανάλογη είναι και η πρόταση του ΠΑΣΟΚ για θέματα λειτουργίας της Βουλής. Ο
γραμματέας του ΠΑΣΟΚ κ. Κ. Σκανδαλίδης, ωστόσο, θεωρεί πως ναι μεν οι
διατάξεις προς αναθεώρηση βρίσκονται «στη σωστή κατεύθυνση, απαιτούν όμως
συμπλήρωση σε εύρος και βάθος». 
Και εξηγεί: «Θεωρώ ότι μόνο ανοίγουν τη συζήτηση οι προτάσεις. Η τελική μορφή
που θα πάρουν θα είναι σαφώς πιο ριζοσπαστική. Η κατοχύρωση του ρόλου του
βουλευτή συνδυάζεται με την οικονομική του ανεξαρτησία απέναντι σε συμφέροντα,
τον εξορθολογισμό λειτουργιών, τη διευκόλυνση της εργασίας του, παράλληλα με
την κατάργηση των όποιων προνομίων. Η δε λειτουργία της Βουλής οφείλει να
εμπεδώνει ένα νέο πολιτικό πολιτισμό».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15861N093</ED>
<ID>
ID:163930

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N09&aa=3</URL></REF>


Article

<CATEGORY>vin04</CATEGORY>

 <H5>ΤΑ ΕΘΝΙΚΑ ΣΥΜΦΕΡΟΝΤΑ ΤΩΝ «15» ΥΠΕΡΑΝΩ ΤΗΣ ΚΟΙΝΗΣ ΕΞΩΤΕΡΙΚΗΣ ΠΟΛΙΤΙΚΗΣ * ΧΩΡΙΣ
ΧΡΟΝΟΔΙΑΓΡΑΜΜΑ Η ΕΝΣΩΜΑΤΩΣΗ ΤΗΣ ΔΥΤΙΚΟΕΥΡΩΠΑΪΚΗΣ ΕΝΩΣΗΣ ΣΤΗΝ ΕΥΡΩΠΑΪΚΗ ΕΝΩΣΗ
ΣΕ ΡΟΛΟ ΚΟΙΝΗΣ ΑΜΥΝΑΣ
</H5><H2>Η εξωτερική πολιτική της Ένωσης κάνει... απουσίες
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

Το «σύνδρομο της Γιουγκοσλαβίας» κατατρύχει τους Ευρωπαίους εταίρους.

ΟΥΔΕΙΣ έχει ξεχάσει την απουσία της Ευρωπαϊκής Ένωσης από την κρίση της
Γιουγκοσλαβίας, την προώθηση εθνικής πολιτικής εις βάρος της κοινοτικής από
ορισμένες χώρες (π.χ. Γερμανία) και την ταπεινωτική για όλους ανάπτυξη της
αμερικανικής πρωτοβουλίας στην ίδια τους την αυλή.

Και, βέβαια, η Γιουγκοσλαβία υπήρξε απλώς το κορυφαίο παράδειγμα ­ σε μια
σειρά θεμάτων εξωτερικής πολιτικής (ανάμεσά τους και η κρίση των Ιμίων) η
Ένωση εμφανίστηκε τραγικά απούσα. Ως εκ τούτου, δυνάμωσαν οι φωνές εκείνων που
ζητούσαν η νέα Συνθήκη να προβλέπει την άσκηση μιας αποτελεσματικής Κοινής
Εξωτερικής Πολιτικής και Πολιτικής Άμυνας (ΚΕΠΠΑ).

Μονάχα που, ως συνήθως, η απόσταση από τη θεωρία στην πράξη αποδείχθηκε
μεγάλη. Περίπου ενάμισης χρόνος εργασιών της Διακυβερνητικής Διάσκεψης
απέδειξε περίτρανα πως οι «15» δεν έχουν καμία διάθεση να προχωρήσουν
ουσιαστικά σε μια κοινή εξωτερική πολιτική. Δεν είναι, άλλωστε, τυχαίο ότι
ακόμη και στο Κυπριακό οι Βρυξέλλες δεν ανέλαβαν καμιά πρωτοβουλία, αφήνοντας
το πεδίο ελεύθερο στον Αμερικανό Ρίτσαρντ Χόλμπρουκ.

Τίποτε δεν υπογραμμίζει περισσότερο την ευρωπαϊκή απροθυμία από τις εξελίξεις
στο θέμα της Δυτικοευρωπαϊκής Ένωσης.

Δεδομένου ότι καμιά κοινή εξωτερική πολιτική δεν μπορεί να υλοποιηθεί χωρίς
κοινή άμυνα, ορισμένες χώρες ­ μεταξύ των οποίων και η Ελλάδα ­ πρότειναν την
ενσωμάτωση της ΔΕΕ στην Ε.Ε., έτσι ώστε να μετατραπεί σε κοινοτικό «αμυντικό
βραχίονα». Η πρόταση αυτή, όμως, προσέκρουσε στην κατηγορηματική αντίθεση
κάποιων χωρών, πρωτοστατούσης της Βρετανίας.

Έτσι, όπως όλα δείχνουν, η νέα Συνθήκη θα περιορίζεται σε μια ευχετικού τύπου
αναφορά στη σταδιακή ενσωμάτωση της ΔΕΕ, χωρίς καν ένα χρονοδιάγραμμα.

Η πρόταση για μια πιο «ευέλικτη» λειτουργία, διά του περιορισμού τού
δικαιώματος του βέτο, αποδείχθηκε επίσης ουτοπική. Με τα έως τώρα δεδομένα,
κάθε χώρα μπορεί να ματαιώσει τη λήψη απόφασης, επικαλούμενη «ζωτικό συμφέρον»
της. 
Αυτό αποτελούσε, άλλωστε, και ελληνική επιδίωξη. Οι αποφάσεις για «κοινές
στρατηγικές» φαίνεται επίσης ότι θα λαμβάνονται με ομοφωνία ­ μολονότι
αδιευκρίνιστες παραμένουν οι έννοιες τόσο των «κοινών στρατηγικών» όσο και των
«κοινών δράσεων» που θα αποφασίζονται με πλειοψηφία.

Η περίφημη «ευελιξία» ­ ή «πολλές ταχύτητες» ­ στο κεφάλαιο της ΚΕΠΠΑ πήρε μια
ιδιότυπη μορφή. Έτσι, ορισμένες χώρες θα μπορούν να προχωρούν σε μια κοινή
ενέργεια χωρίς τη συμμετοχή των υπολοίπων, χάρη στην «εποικοδομητική αποχή»
τους. Για παράδειγμα, κάποιες χώρες-μέλη μπορούν να αποφασίσουν την αποστολή
στρατιωτικών τους δυνάμεων σε κάποιο σημείο του πλανήτη, χωρίς τη συμμετοχή
των υπολοίπων εταίρων. Στο σημείο αυτό, τόσο η Ελλάδα όσο και άλλες χώρες
επιδιώκουν το σύστημα να είναι «ανοιχτό» ­ δηλαδή να μπορεί να μετάσχει μια
χώρα σε μετέπειτα φάση.

Και, φυσικά, ακόμη κι αυτή η «ενισχυμένη συνεργασία» επιδιώκεται να
αποφασίζεται με ομοφωνία.

Στο πλαίσιο της ΚΕΠΠΑ, η Αθήνα επιμένει να υπάρχει αναφορά στο απαραβίαστο των
εξωτερικών συνόρων και στην αρχή της πολιτικής αλληλεγγύης μεταξύ των χωρών-μελών.

Ουσιαστικά, η ΚΕΠΠΑ οδεύει σε μια... αυτοκατάργησή της περιοριζόμενη, καθώς
φαίνεται, σε κάποιες αποστολές ανθρωπιστικού χαρακτήρα. Αιτία είναι φυσικά η
προσήλωση των χωρών, με τον έναν ή τον άλλον τρόπο, στις εθνικές τους
εξωτερικές πολιτικές. Άλλωστε, κλασικό παράδειγμα αποτελεί η ίδια η χώρα μας.
Από τις πλέον ένθερμες της ΚΕΠΠΑ, δεν συναίνεσε, ωστόσο, ούτε στον περιορισμό
του βέτο ούτε αντιμετώπισε «θερμά» την ενισχυμένη συνεργασία.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15861N101</ED>
<ID>
ID:163857

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N10&aa=1</URL></REF>


Article

<CATEGORY>vin02</CATEGORY>

 <H2>ΑΙΧΜΕΣ
</H2><H2>Βλέμμα και προς τις κοινωνίες της Ευρώπης
</H2>
<AUTHOR>ΔΗΜΗΤΡΗΣ Θ. ΤΣΑΤΣΟΣ</AUTHOR>

Η ΑΝΑΘΕΩΡΗΣΗ των Συνθηκών, είτε αφορά κεντρικά θέματα, είτε συγκεκριμένα και
τεχνικά, ανάγεται τελικά στη βασική φιλοσοφία της Ευρωπαϊκής Ολοκλήρωσης.

Οι διαφωνίες που έχουμε δεν είναι διαφωνίες μόνο στο συγκεκριμένο θέμα αλλά
είναι διαφωνίες πάνω στο θέμα της Ευρωπαϊκής Ολοκλήρωσης. 
Είτε αυτό λέγεται ανοικτά είτε έμμεσα και καλυμμένα, η κύρια διαφωνία
παραμένει η εξής: ιδανικό μας είναι ένα ομοσπονδιακό κράτος όπως το γνωρίσαμε
στα ιστορικά του πρότυπα ή ένας χαλαρός δεσμός που διατηρεί ανέπαφη την εθνική κυριαρχία;

Δεν είναι ούτε το ένα ούτε το άλλο.

Είναι λάθος να προσπαθούμε να εκφράσουμε το πρωτόγνωρο φαινόμενο Ευρώπη με
έννοιες που είναι στενά συνυφασμένες με το κρατικό φαινόμενο. Οι έννοιες
αυτές, εν όψει της ιστορικής τους φόρτισης, ευλόγως, γεννούν φοβίες στους μεν
και απογοήτευση στους δε. Αν η Ευρωπαϊκή Ένωση θέλει να εκφράσει πιστά τον
ιστορικό χώρο Ευρώπη, τότε οι θεσμοί της οφείλουν να σέβονται και τις δύο
βασικές τους συνιστώσες:

α) η μία συνιστώσα είναι τα κοινά στοιχεία και συμφέροντα των λαών της
Ευρώπης, δηλαδή του Ευρωπαίου πολίτη,

β) η άλλη συνιστώσα είναι τα ιστορικά υποκείμενα, οι επιμέρους πολιτισμικές
και ιστορικές ενότητες που ονομάζονται κράτη.

Η ισορροπία που υπάρχει σε επίπεδο πραγματικότητας ανάμεσα στις δύο αυτές
πραγματικές ιστορικές και άρα αδιαπραγμάτευτες διαστάσεις πρέπει να βρίσκει
έκφραση και στους θεσμούς της Ευρωπαϊκής Ένωσης.

Οι αρμοδιότητες που μεταφέρονται από τα ευρωπαϊκά κράτη στο ευρωπαϊκό κέντρο
πρέπει να είναι αρκετές αλλά όχι περισσότερες από όσες επιτρέπουν οι δύο αυτές
διαστάσεις. Ολοκλήρωση, επομένως, δεν σημαίνει ούτε ισοπέδωση των εθνικών
κυριαρχιών ούτε όμως και άρνηση, βασικοί τομείς της ζωής να γίνονται
περιεχόμενο κοινής διαχείρισης από ευρωπαϊκά ενωσιακά όργανα, συνδιαχείρισης
δηλαδή των εθνικών κυριαρχιών.

Μόνο αυτή η αντίληψη επιτρέπει στη Διακυβερνητική να μην έρθει τελικά σε
σύγκρουση με την ιστορία της Ευρώπης αλλά αντιθέτως να την εκφράσει θεσμικά.
Μόνο στο πλαίσιο αυτό μπορούν να αξιολογηθούν τα μεγάλα προβλήματα, όπως:

Το πρόβλημα των πλειοψηφιών, του βέτο, το πρόβλημα της ευελιξίας και τόσα άλλα.

Η σχέση ανάμεσα στην Ευρώπη, ως ενιαίου ιστορικού χώρου, και στην Ευρώπη, ως
συνόλου κρατών, βρίσκεται, και θα βρίσκεται πάντα, σε αέναη εξέλιξη. 
Είναι μία σχέση όχι νομική αλλά υποκείμενη στην ιστορία. Την ταχύτητα της
εξέλιξης δεν την καθορίζει η Διακυβερνητική αλλά η ίδια η ιστορική
πραγματικότητα. 
Μία Διακυβερνητική που θα θέλει να είναι είτε πιο γρήγορη απ' την ιστορική
πραγματικότητα είτε πιο βραδεία απ' αυτήν, θα έχει υπερεκτιμήσει τον ρόλο της.

Γι' αυτό είναι ανάγκη το βλέμμα των μελών της Διακυβερνητικής, σε όλα τα
θέματα που την απασχολούν και μας απασχολούν, να μη στρέφεται μόνο στα, στενώς
νοούμενα, «παιχνίδια δύναμης» αλλά και προς τις κοινωνίες της Ευρώπης.

Είναι ανάγκη να αξιολογηθεί και η σιωπή σημαντικού αριθμού Ευρωπαίων πολιτών.
Η σιωπή για τον ερμηνευτή της ιστορίας ­ και έργο της Διακυβερνητικής είναι η
ερμηνεία της ιστορίας ­ είναι και αυτή κρίσιμο δείγμα που πρέπει να καθιστά
τον μεγάλο νομοθέτη ευαίσθητο και προσεκτικό.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15861N102</ED>
<ID>
ID:163900

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N10&aa=2</URL></REF>


Article

<CATEGORY>vin04</CATEGORY>

 <H5>ΓΙΑΝΝΟΣ ΚΡΑΝΙΔΙΩΤΗΣ
</H5><H2>Περιμένουμε πιο ανθρώπινο το Μάαστριχτ ΙΙ
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

«ΔΕΝ ΕΙΜΑΙ τεχνοκράτης ­ είμαι πολιτικός», επιμένει ο Γιάννος Κρανιδιώτης να
λέει σε όσους τον χαρακτηρίζουν ως έναν από τους μεγαλύτερους «ειδικούς» σε
θέματα Ευρωπαϊκής Ένωσης. Υφυπουργός Εξωτερικών, σήμερα, με αρμοδιότητα τον
μακροπρόθεσμο σχεδιασμό της εξωτερικής πολιτικής, δεν ξεχνά ­ εν μέσω
Κυπριακού, Αλβανικού, ελληνοτουρκικών κ.ά. ­ τον τομέα που υπηρέτησε τόσα
χρόνια. Άλλωστε, πριν αναλάβει καθήκοντα υφυπουργού ήταν εκπρόσωπος της
Ελλάδας στη Διακυβερνητική Διάσκεψη.

Παραμονές της Συνόδου Κορυφής του Άμστερνταμ, ο κ. Κρανιδιώτης αποτιμά τις
συνέπειες που μπορεί να έχει η νίκη των Εργατικών στη Βρετανία και των
Σοσιαλιστών στη Γαλλία, τόσο για τα εθνικά μας θέματα όσο και για την πορεία
της Ελλάδας προς την ΟΝΕ:

«Είναι φυσικό, για μια σοσιαλιστική κυβέρνηση να θεωρεί ως θετική εξέλιξη τη
νίκη αριστερών και προοδευτικών δυνάμεων. Σε μία πρώτη φάση, πιστεύω ότι ο
νέος συσχετισμός δυνάμεων στην Ευρώπη, η επικράτηση, δηλαδή, στις 13 από τις
15 χώρες-μέλη αριστερών κυβερνήσεων, θα δημιουργήσει μία άλλη "ατμόσφαιρα"».

ΑΛΛΑΓΕΣ ΣΤΗΝ ΑΠΑΣΧΟΛΗΣΗ

«Χωρίς να αναμένω ριζική ανατροπή του σκηνικού, δίνω κυρίως έμφαση στις τάσεις
που διαγράφονται και στη δυναμική που αναπτύσσεται. Περιμένουμε, λοιπόν, κατ'
αρχήν, ένα πιο ανθρώπινο ύφος του Μάαστριχτ ΙΙ, μία μεγαλύτερη έμφαση στην
οικονομική πτυχή της ΟΝΕ. Στο επίκεντρο των αλλαγών, αναμφίβολα, θα βρίσκεται
το θέμα της απασχόλησης. Το εύρος των αλλαγών θα εξαρτηθεί από τα περιθώρια
χαλάρωσης της μακροοικονομικής προσαρμογής, χωρίς ανατροπή της πορείας προς το
ενιαίο νόμισμα. Το εύρος των αλλαγών θα εξαρτηθεί, επίσης, και από τη
γενικότερη αμηχανία της Αριστεράς την τελευταία δεκαετία, όσον αφορά τη
διατύπωση μίας συνολικής εναλλακτικής πρότασης.

Προφανώς, οι επιπτώσεις της νέας πραγματικότητας σε κάθε χώρα θα είναι
διαφορετικές. Στο οικονομικό επίπεδο, η κατάσταση της ελληνικής οικονομίας δεν
νομίζω ότι δίνει περιθώρια χαλάρωσης της προσπάθειας προσαρμογής. Ιδιαίτερη
σημασία έχει, ωστόσο, στο σημείο αυτό, η δυνατότητα επικράτησης αντιλήψεων που
ενθαρρύνουν τη θετική δράση της Ένωσης και που αντιμετωπίζουν το κοινωνικό
κράτος ως συστατικό στοιχείο της ευρωπαϊκής ταυτότητας. Στο πολιτικό επίπεδο,
λαμβάνοντας υπόψη τα οικονομικά και άλλα συμφέροντα κάθε χώρας, εξ ορισμού οι
αριστερές κυβερνήσεις δείχνουν μεγαλύτερη ευαισθησία στον σεβασμό των αρχών
του διεθνούς δικαίου, στα ανθρώπινα δικαιώματα κ.λπ.».

Η ΣΥΝΟΔΟΣ ΤΟΥ ΑΜΣΤΕΡΝΤΑΜ

ΕΡ.: Σε λίγες ημέρες οι «15» θα συναντηθούν στο Άμστερνταμ, υποτίθεται για
να ακυρώσουν τη νέα συνθήκη που προέκυψε από τη Διακυβερνητική. Θα ήθελα να
σας ρωτήσω ποιες είναι οι πιθανότητες να υπάρξει συμφωνία στο Άμστερνταμ, αλλά
και αν η Ελλάδα έχει λόγους να επείγεται για την επίτευξη μιας τέτοιας συμφωνίας.

ΑΠ.: Μπορεί κανείς να επιχειρηματολογήσει τόσο υπέρ όσο και κατά της αναβολής.
Σύμφωνα, ωστόσο, με τις πρόσφατες εκτιμήσεις, δεν αποκλείεται η Διακυβερνητική
να κλείσει στο Άμστερνταμ. Η βρετανική κυβέρνηση προσπαθεί να αντισταθμίσει
τις επιπτώσεις της συγκατάθεσής της στο Κοινωνικό Πρωτόκολλο, προωθώντας
δεσμεύσεις σε επίπεδο συνθήκης για τη διασφάλιση της ευέλικτης λειτουργίας της
αγοράς εργασίας. Η νέα γαλλική κυβέρνηση μοιάζει να θέλει να δώσει κάποια
στίγματα της δικής της αντίληψης στη νέα Συνθήκη. Πέραν της κατανοητής
επιθυμίας της Ολλανδίας να σφραγίσει την προεδρία της με επιτυχία, υπάρχει η
ανησυχία της Γερμανίας, μήπως η παράταση της διαπραγμάτευσης οδηγήσει σε
καθυστέρηση της απόφασης για το ποιες χώρες θα περάσουν στην τρίτη φάση της
ΟΝΕ, εξέλιξη που μπορεί να επηρεάσει τις εκλογές του Οκτωβρίου 1998.
Ορισμένοι, επίσης, αντιμετωπίζουν το ενδεχόμενο, η παράταση της
Διακυβερνητικής να οδηγήσει σε αναβολή της ίδιας της Νομισματικής Ένωσης.

Από πλευράς της, η Ελλάδα δεν έχει σοβαρούς λόγους που να την αναγκάζουν να
υποστηρίζει επίσπευση των διαπραγματεύσεων, έστω ολοκλήρωσή της στο
Άμστερνταμ. Πιστεύω, ωστόσο, ότι η παράταση της διαπραγμάτευσης έχει νόημα
μόνο εφόσον υπάρχει σοβαρός πολιτικός λόγος ή εφόσον δοθεί η δυνατότητα για
ουσιαστικές πολιτικές αλλαγές.

Οι αλλαγές αυτές, που, όπως ήδη ανέφερα, αναμένεται ότι θα εντοπιστούν στο
κεφάλαιο των πολιτικών της Ένωσης, της απασχόλησης και της κοινωνικής
πολιτικής, υποστηρίζονται από την Ελλάδα και αποτελούν μία από τις βασικές μας
προτεραιότητες στην παρούσα διαπραγμάτευση».

ΟΙ ΕΛΛΗΝΙΚΟΙ ΣΤΟΧΟΙ

ΕΡ.: Ποιοι οι στόχοι της Ελλάδας από τη διαπραγμάτευση;

ΑΠ.: Σε πολύ γενικές γραμμές, οι στόχοι και οι επιδιώξεις της Ελλάδας στη
διαπραγμάτευση για την αναθεώρηση της Συνθήκης του Μάαστριχτ διακρίνονται στις
εξής κατηγορίες: α) Ανάπτυξη της Ευρώπης των Πολιτών μέσω της εμβάθυνσης
πολιτικών για κρίσιμα προβλήματα του πολίτη, κυρίως στον χώρο της απασχόλησης
και της κοινωνικής πολιτικής, αλλά και στο περιβάλλον, την προστασία του
καταναλωτή, την εκπαίδευση, τις περιοχές με ιδιαίτερα προβλήματα, όπως τα
νησιά, τους νέους κ.λπ., μέσω της κατοχύρωσης μηχανισμών προστασίας των
θεμελιωδών δικαιωμάτων, συμπεριλαμβανομένων των κοινωνικών και οικονομικών
δικαιωμάτων, μέσω της εγκαθίδρυσης εσωτερικού χώρου ελευθερίας, ασφάλειας και
δικαιοσύνης και, τέλος, μέσω της θέσπισης κανόνων για τη διαφανέστερη
λειτουργία των θεσμών και την απλοποίηση των Συνθηκών. β) Διατήρηση της
θεσμικής ισορροπίας και προετοιμασία για τη διεύρυνση μέσω της αναβάθμισης του
ρόλου του Ευρωπαϊκού Κοινοβουλίου στην κατεύθυνση της ευρύτερης νομιμοποίησης
της λειτουργίας των θεσμών, απλοποίηση των διαδικασιών λήψης αποφάσεων,
ενίσχυση των μηχανισμών πολιτικού και διοικητικού ελέγχου, διεύρυνση του
πεδίου εφαρμογής της ειδικής πλειοψηφίας, σε συνδυασμό με τη διασφάλιση των
ζωτικών συμφερόντων των χωρών-μελών. γ) Εμβάθυνση της εξωτερικής δράσης της
Ένωσης και ανάπτυξη της ΚΕΠΠΑ, μέσω ενίσχυσης της εξωτερικής ταυτότητας της
Ένωσης, του εμπλουτισμού των κοινών αρχών και στόχων, της σταδιακής
οικοδόμησης της ευρωπαϊκής ταυτότητας για την άμυνα και την ασφάλεια. Εδώ
τίθεται και το θέμα της κατοχύρωσης του απαραβίαστου των συνόρων της Ένωσης.

Αν και η διαπραγμάτευση για την αναθεώρηση της Συνθήκης δεν έχει ακόμα
ολοκληρωθεί, οι μέχρι σήμερα εξελίξεις είναι αρκετά ενθαρρυντικές, λαμβάνοντας
μάλιστα υπόψη τον ιδιαίτερο χαρακτήρα των συζητήσεων, ενώ τίποτα δεν
συμφωνείται, εφόσον δεν υπάρξει συμφωνία για το σύνολο.

Η ΝΟΜΙΣΜΑΤΙΚΗ ΕΝΩΣΗ

ΕΡ.: Πώς εκτιμάτε την προοπτική της ΟΝΕ;

ΑΠ.: Σύμφωνα με το ισχύον μέχρι στιγμής χρονοδιάγραμμα, στις αρχές του 1998,
μετά δηλαδή το τέλος της Διακυβερνητικής, θα ληφθεί η απόφαση για το ποιες
χώρες θα υιοθετήσουν από 1.1.1999 το ενιαίο νόμισμα. Η επιλογή θα γίνει στη
βάση των πραγματικών οικονομικών αποτελεσμάτων κατά το έτος 1997. Εξ ου και ο
«αγώνας δρόμου», θα μπορούσε να πει κανείς, προκειμένου οι μακροοικονομικές
επιδόσεις των χωρών-μελών να πλησιάσουν κατά το τρέχον έτος τα επίπεδα που
θέτουν τα κριτήρια του Μάαστριχτ. Η πρόσφατη διάσταση απόψεων μεταξύ του
καγκελάριου Κολ και του διοικητή της Μπούντεσμπανκ, όσον αφορά την ανατίμηση
των αποθεμάτων χρυσού, δείχνει το μέγεθος των προσπαθειών που καταβάλλονται
στην κατεύθυνση αυτή, αλλά και τις δυσκολίες που αντιμετωπίζονται ακόμα και
από χώρες σαν τη Γερμανία.

Στο πλαίσιο αυτό, ήδη, η νέα γαλλική κυβέρνηση, εκφράζοντας τον σκεπτικισμό
της για τη μηχανιστική αντίληψη με την οποία προωθείται η Νομισματική Ένωση,
τάχθηκε υπέρ της ενδυνάμωσης της οικονομικής πτυχής, μέσω αναβάθμισης της
διαδικασίας συντονισμού των οικονομικών πολιτικών, που για λόγους συμβολικούς
θα μπορούσε να οδηγήσει στη θέσπιση Συμβουλίου Οικονομικής Πολιτικής. Ή, στην
ίδια λογική, επανεξέταση του Συμφώνου Σταθερότητας και Ανάπτυξης, προς
λιγότερο περιοριστική κατεύθυνση.

Μία τέτοια εξέλιξη, που δεν απαιτεί αναθεώρηση της Συνθήκης, θα μπορούσε να
συνδυασθεί με μία περισσότερο πολιτική ερμηνεία των κριτηρίων μικροοικονομικής
σύγκλισης της Συνθήκης του Μάαστριχτ. Η έμφαση στην τάση των προς μέτρηση
μεγεθών και λιγότερο στο απόλυτο μέγεθός τους. Επίσης, δεν απαιτεί αναθεώρηση
Συνθήκης, και στο μέτρο που δεν οδηγεί σε ανατροπή της πορείας προς το ενιαίο
νόμισμα, επιτρέπει μία προοδευτικότερη ανάγνωση της Συνθήκης.

Πρόκειται για θετικές, όσον αφορά την Ελλάδα, εξελίξεις και, σε τελευταία
ανάλυση, για θέσεις που έχουμε ήδη υποστηρίξει, είτε σχολιάζοντας τη λογική
της Συνθήκης του Μάαστριχτ είτε κατά τη διαπραγμάτευση του δικαίου της ΟΝΕ.

Ήδη ανέφερα τις ελάχιστες έως ανύπαρκτες δυνατότητες που έχει η Ελλάδα για τη
χαλάρωση της μακροοικονομικής προσαρμογής που ακολουθείται. Όμως, η
υπογράμμιση και του πολιτικού χαρακτήρα της απόφασης που θα ληφθεί, έχει
ιδιαίτερη σημασία, στην περίπτωση μάλιστα που η Ελλάδα βρεθεί μόνη ή σχεδόν
μόνη εκτός της ζώνης του ενιαίου νομίσματος, σε σχέση πάντα με τις χώρες
εκείνες που θέλουν να συμμετέχουν στην τελική φάση της ΟΝΕ.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15861N111</ED>
<ID>
ID:163858

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N11&aa=1</URL></REF>


Article

<CATEGORY>vin04</CATEGORY>

 <H2>30 ΕΡΩΤΗΣΕΙΣ
</H2><H2>Γιατί να βγάλουν οι ιερείς τα ράσα;
</H2>
<AUTHOR>ΑΝΤΩΝΗΣ ΣΠΗΛΙΟΠΟΥΛΟΣ</AUTHOR>

ΓΕΝΝΗΘΗΚΕ: Στην Αλεξάνδρεια της Αιγύπτου

ΑΓΑΠΑΕΙ: Τα ταξίδια στους χώρους της βυζαντινής παράδοσης

ΙΔΙΑΙΤΕΡΑ: Άγιον Όρος, Μετέωρα, Πάτμος, Σινά, Μυστράς, Μονεμβάσια

ΕΛΕΥΘΕΡΟΣ ΧΡΟΝΟΣ: Διάβασμα, γράψιμο, θέατρο, μουσική

ΒΙΒΛΙΟ ΠΟΥ ΔΙΑΒΑΖΕΙ: Το «Ταξίδι στην Αυτοκρατορία των Μογγόλων» του
Γ.Ν. Ρούμπρουκ

ΜΟΥΣΙΚΗ ΠΟΥ ΑΚΟΥΕΙ: Μότσαρτ, Κόρσακοφ, Μπετόβεν

ΤΟΥ ΛΕΙΠΕΙ: Η παρέα με τους φίλους

ΘΑ ΗΘΕΛΕ: Να δει τη Βόρειο Κύπρο ελεύθερη

Στην πορεία προς την Ενωμένη Ευρώπη εντάσσει την Συνθήκη του Σένγκεν, ο
συγγραφέας και υπεύθυνος του Γραφείου Τύπου της Αρχιεπισκοπής, Ιωάννης
Χατζηφώτης. Τις αντιδράσεις μελών θρησκευτικών οργανώσεων κατά της Συνθήκης,
τις περιγράφει με τη φράση, «παρουσιάσθηκαν πάλι τέτοια φαινόμενα», ενώ
χαρακτηρίζει την Ορθοδοξία ως «πίστη στη ζωή. Όχι ιδεολογία ή κόμμα». Για την
τηλεόραση, παρατηρεί ότι γίνεται «κακή χρήση ενός πολύτιμου αγαθού». Τέλος,
δεν βλέπει τον λόγο «να βγάλουν οι ιερείς τα ράσα».

ΕΡ.: Συνθήκη του Σένγκεν...

ΑΠ.: Βαδίζουμε για τη συγκρότηση των Ηνωμένων Πολιτειών της Ευρώπης. Η Ελλάδα
πού πάει;

ΕΡ.: Ο θρησκευτικός φανατισμός...

ΑΠ.: Παρουσιάσθηκαν και πάλι φαινόμενα.

ΕΡ.: Ακούσθηκε ότι η «Ορθοδοξία δεν πεθαίνει».

ΑΠ.: Μα είναι δυνατόν να χρησιμοποιούμε κοσμικά συνθήματα;

ΕΡ.: Τι είναι η Ορθοδοξία;

ΑΠ.: Πίστη και ζωή. Όχι ιδεολογία ή κόμμα.

ΕΡ.: Η εγκύκλιος του σχολικού συμβούλου κατά του Καζαντζάκη;

ΑΠ.: Σκοταδιστική, αντιεκπαιδευτική, αντιορθόδοξη. Θυμίζει άλλες εποχές.

ΕΡ.: Πώς κρίνετε την απαγόρευση της ανάγνωσης κειμένων;

ΑΠ.: Η εκπαίδευσή μας πρέπει να προσφέρει «ελληνορθόδοξη αγωγή», όχι
καταναγκασμό, αλλά ελευθερία κρίσης.

ΕΡ.: Για το μάθημα των Θρησκευτικών;

ΑΠ.: Όλοι οφείλουν να γνωρίζουν το θρήσκευμα της συντριπτικής πλειοψηφίας του
ελληνικού λαού.

ΕΡ.: Πώς το βλέπετε; Σας ικανοποιεί η διδασκαλία του;

ΑΠ.: Διόλου. Πού είναι η ιστορία της βυζαντινής και μεταβυζαντινής τέχνης, η
επίσκεψη των μνημείων, ο λαϊκός πολιτισμός;

ΕΡ.: Βυζαντινή μουσική;

ΑΠ.: Μοναδική, ανεπανάληπτη, η δική μας ορθόδοξη εκκλησιαστική μουσική.

ΕΡ.: Σας ικανοποιεί η σημερινή κατάσταση;

ΑΠ.: Έχουμε σε ολόκληρη την Ελλάδα θαυμάσιες χορωδίες.

ΕΡ.: Η τηλεόραση;

ΑΠ.: Χαμηλό γενικά επίπεδο. Κακή χρήση ενός πολύτιμου αγαθού.

ΕΡ.: Πού αποδίδετε το φαινόμενο;

ΑΠ.: Στα φθηνά, πρόχειρα προγράμματα.

ΕΡ.: Τα κρατικά κανάλια;

ΑΠ.: Έχουν πολλές αξιόλογες και ενδιαφέρουσες εκπομπές. Τα ιδιωτικά ελάχιστες.

ΕΡ.: Για τα ριάλιτι σόου;

ΑΠ.: Προσβάλλουν το ανθρώπινο πρόσωπο.

ΕΡ.: Για τα «Χρυσά κουφέτα»;

ΑΠ.: Μεταβάλλουν τον άνθρωπο σε «πράγμα». Θυμίζουν αγορές σε σκλαβοπάζαρα.

ΕΡ.: Πρέπει να βγάλουν οι ιερείς τα ράσα;

ΑΠ.: Στην Τουρκία (εκτός από τον Πατριάρχη) τους υποχρεώνουν να μην τα φορούν
οι μουσουλμάνοι γείτονες. Εδώ, ποιος λόγος το επιβάλλει;

ΕΡ.: Λένε για να ιερωθούν νέοι άνθρωποι.

ΑΠ.: Απλοποίηση μπορεί να γίνει. Η κατάργηση όμως οδηγεί σε εκκοσμίκευση.

ΕΡ.: Δεύτερη απασχόληση;

ΑΠ.: Θα εμποδίσει την πλήρη άσκηση των ιερατικών καθηκόντων. Ελάχιστες,
άλλωστε, συμβιβάζονται. Λ.χ. του καθηγητή.

ΕΡ.: Πρέπει να μπει όριο στους ιερείς και αρχιερείς;

ΑΠ.: Δεν είναι δημόσιοι υπάλληλοι, αλλά πνευματικοί πατέρες. Πρόκειται για
θέμα πανορθόδοξο.

ΕΡ.: Εκλογή Αρχιεπισκόπου, Μητροπολιτών, ιερέων και από τον λαό;

ΑΠ.: Δύσκολο πράγμα στην Ελλάδα. Θυμίζω τον κομματισμό.

ΕΡ.: Η ματαίωση της μετάβασης του Πατριάρχη στο Γκρατς;

ΑΠ.: Φαίνεται ότι η Μόσχα δεν εγκαταλείπει τα σχέδια για Τρίτη Ρώμη.

ΕΡ.: Και ο διάλογος;

ΑΠ.: Ορθόδοξη αντιπροσωπεία θα πάει στο Γκρατς. Πολύ σωστά, δεν εγκαταλείπουμε
τον διάλογο.

ΕΡ.: Τι ετοιμάζετε τώρα;

ΑΠ.: Ετοιμάζεται το βιβλίο μου «Το προσκύνημα του Άγγελου Σικελιανού και του
Νίκου Καζαντζάκη στο Άγιον Όρος (Σαράντα ημέρες του 1914)».

ΕΡ.: Οι ξενόγλωσσες επιγραφές;

ΑΠ.: Είναι δυνατόν να εκτοπίζουν (κάποτε τελείως) τις ελληνικές; Να βρίσκεσαι
στην Καλαμπάκα και να διαβάζεις «Αριζόνα», «Χονολουλού», «Έβερεστ»; Λείψανε τα
δικά μας;

ΕΡ.: Παρήγορα σημάδια;

ΑΠ.: Ναι, υπάρχει, το λέω με ευχαρίστηση, μια στροφή νέων, κυρίως, ανθρώπων,
με γνώση και μεράκι προς την παράδοση της Ρωμιοσύνης.

ΕΡ.: Καλοκαίρι. Ποια σχέδια υπάρχουν;

ΑΠ.: Δωδεκάνησα. Σύμη και Ρόδος. Λίγο Πάρος και Σαντορίνη. Τα νησιά μας, ο
θησαυρός μας.

ΕΡ.: Τι γίνεται με τον Αρχιεπίσκοπο;

ΑΠ.: Αποτελεί όσο ποτέ άλλοτε σημείο ενότητας της Εκκλησίας.

ΕΡ.: Και η δελφινολογία;

ΑΠ.: Αναπαράγεται με καρμπόν. Την αντιλαμβάνομαι, αλλά μέχρις ενός ορίου.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15861N121</ED>
<ID>
ID:163859

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N12&aa=1</URL></REF>


Article

<CATEGORY>vin06</CATEGORY>

 <H5>ΛΙΓΟ ΜΕΤΑ ΤΙΣ 10 ΤΟ ΒΡΑΔΥ ΑΠΟΚΑΤΑΣΤΑΘΗΚΕ Η ΒΛΑΒΗ ΣΤΟΝ ΠΙΝΑΚΑ
</H5><H5>Οι ηλεκτρονικοί βρήκαν πατέντα!
</H5><H2>Ήταν ένα... τυφλό αεροδρόμιο
</H2>
Σβηστοί πίνακες. Στο αεροδρόμιο του Ελληνικού το κεντρικό σύστημα, ηλικίας 31
ετών, έχει τεθεί εκτός λειτουργίας

«Παρακαλώ, η πτήση 315 από Γενεύη πότε φτάνει;». Ο ηλικιωμένος κύριος, αφού
περίμενε για μερικά λεπτά στην ουρά, ρωτάει με αγωνία την υπάλληλο στις
πληροφορίες στο Ανατολικό Αεροδρόμιο του Ελληνικού.

Προηγουμένως είχε κατευθυνθεί προς τον πίνακα οπτικών αγγελιών του αεροδρομίου
για να ενημερωθεί αν υπήρχε καθυστέρηση ή όχι στην πτήση με την οποία ταξίδευε
η κόρη του από την Ελβετία, αλλά εκεί έκπληκτος διαπίστωσε ότι αυτός δεν
λειτουργούσε. «Σε μίση ώρα φθάνει η πτήση, κύριε...», απαντά η υπάλληλος.

Το γκισέ των πληροφοριών είχε την «τιμητική του» χθες στο Ανατολικό Αεροδρόμιο
του Ελληνικού. Και αν υπήρχε μια λέξη που χαρακτήριζε την κατάσταση που
επικρατούσε στο μεγαλύτερο αεροδρόμιο της χώρας αυτή είναι το «χάος».

Οι δύο υπάλληλοι που άλλαζαν βάρδιες κάθε επτά ώρες στο γκισέ των πληροφοριών
δεν προλάβαιναν να ενημερώνουν τον κόσμο για τις πτήσεις. Όλα τα τερματικά
ήταν σβηστά και οι υπάλληλοι έγραφαν τις αφίξεις σε καταστάσεις επικοινωνώντας
σε τακτά χρονικά διαστήματα με τον πύργο ελέγχου. «Γράφουμε τις πτήσεις που
έχουν καταγραφεί από τον πύργο ελέγχου. Για τις υπόλοιπες δεν μπορούμε να
δώσουμε καμία πληροφορία και ο κόσμος δικαιολογημένα αισθάνεται ανασφάλεια»,
λέει μία από τις υπαλλήλους. «Από το πρωί δεν προλαβαίνουμε να δίνουμε πληροφορίες...».

«Η πτήση της Λουφτχάνσα πότε προσγειώνεται;», ρωτά κάποιος άλλος. «Έχει ήδη
προσγειωθεί», απαντά η υπάλληλος. Δεν προλαβαίνει να τελειώσει τη φράση της
και εμφανίζεται πάλι ο ηλικιωμένος κύριος να ρωτήσει ξανά για την πτήση 315.
«Μην αγχώνεστε, κύριε, και μη ρωτάτε συνεχώς τα ίδια. Σε λίγα λεπτά
προσγειώνεται», του λέει η υπάλληλος.

Με το σβήσιμο του ηλεκτρονικού πίνακα τα πάντα έμοιαζαν να έχουν ξεφύγει από
τον έλεγχο. Οι υπάλληλοι βέβαια κατέβαλαν φιλότιμες προσπάθειες να
εξυπηρετήσουν το επιβατικό κοινό, όμως η κίνηση ήταν ιδιαίτερα αυξημένη...

Και εκεί που επικρατούσε πραγματικό αλαλούμ ήταν στην αίθουσα αφίξεων στους
χώρους παραλαβής των αποσκευών. Οι φωτεινές ενδείξεις που έδειχναν στους
ταξιδιώτες σε ποιους ιμάντες κίνησης θα έβγαιναν οι βαλίτσες τους είχαν
σβήσει, με αποτέλεσμα να βγαίνουν όλες οι αποσκευές μαζί από τις πτήσεις που
έρχονταν στο Ανατολικό Αεροδρόμιο του Ελληνικού. «Προσγειωθήκαμε πριν από μισή
ώρα και ακόμη ψάχνουμε να βρούμε τις αποσκευές μας», λέει με αγανάκτηση ο κ.
Γιάννης Μιχαηλίδης που ήρθε από τη Γερμανία μαζί με την οικογένειά του για τις
καλοκαιρινές διακοπές. «Είμαστε σε αεροδρόμιο ευρωπαϊκής χώρας ή
τριτοκοσμικής;», αναρωτιέται.

«Είχαμε προειδοποιήσει τους αρμόδιους ότι κάποια στιγμή θα συνέβαινε η βλάβη,
αλλά κανείς δεν μας άκουσε», λέει ο πρόεδρος των ηλεκτρονικών κ. Μιχάλης
Κλειδής. «Αυτό έγινε πριν από τρία χρόνια, όταν η προμηθεύτρια εταιρεία δεν
είχε πλέον τα απαραίτητα ανταλλακτικά. Η βλάβη είναι στην κεντρική μονάδα και
προσπαθούμε να την εντοπίσουμε. Είναι θέμα ωρών, αλλά από εκεί και πέρα όμως
προκύπτει θέμα ανταλλακτικών. Και προσπαθούμε, όπως συμβαίνει τα τελευταία
χρόνια, να αποκαταστήσουμε τις βλάβες με διάφορες πατέντες».

Λίγο μετά τις 10 χθες το βράδυ αποκαταστάθηκε από τους ηλεκτρονικούς της
Υπηρεσίας Πολιτικής Αεροπορίας, η βλάβη στο σύστημα οπτικών αγγελιών πτήσεων,
που είχε τεθεί εκτός λειτουργίας πριν από τέσσερις ημέρες. Σύμφωνα με τους
ηλεκτρονικούς (επιστρατεύτηκαν όλοι όσοι κατά καιρούς εργάστηκαν πάνω σε
αυτόν), υπήρχε ένας συνδυασμός βλαβών στην κεντρική μονάδα, που
αποκαταστάθηκαν με υλικά που βρήκαν οι ίδιοι, αφού δεν υπήρχαν ανταλλακτικά
από την κατασκευάστρια εταιρεία.

Το σύστημα των οπτικών αναγγελιών πτήσεων (μεγάλοι πίνακες και τερματικά),
στις αίθουσες αναχωρήσεων και αφίξεων αλλά και στους χώρους παραλαβής των
αποσκευών στο Αεροδρόμιο του Ελληνικού, φέτος συμπλήρωσε 31 χρόνια ζωής!

Οι ηλεκτρονικοί της Υπηρεσίας Πολιτικής Αεροπορίας (ΥΠΑ), όπως οι ίδιοι
αναφέρουν, τα τελευταία χρόνια προσπαθούν να το κρατήσουν σε λειτουργία
εφευρίσκοντας διάφορες δικές τους πατέντες, «αφού η κατασκευάστρια εταιρεία
δεν διαθέτει πια ανταλλακτικά για την υποστήριξή του. Πριν από τέσσερις ημέρες
όμως καταστράφηκε η κεντρική μονάδα του συστήματος, με αποτέλεσμα να τεθεί
εκτός λειτουργίας».

«Το σύστημα αυτό θα έπρεπε να είχε αντικατασταθεί εδώ και 10 χρόνια», λέει ο
υποδιοικητής της ΥΠΑ κ. Δημήτρης Γεωργαράκης. «Αμέσως μόλις αναλάβαμε
καθήκοντα, πριν από ενάμιση χρόνο, πήραμε απόφαση να αντικαταστήσουμε όλα τα
συστήματα οπτικών αναγγελιών των πτήσεων σε 18 αεροδρόμια της χώρας. Αυτήν τη
στιγμή βρισκόμαστε στη φάση κατακύρωσης του σχετικού διαγωνισμού συνολικού
ύψους 2,5 δισ. δρχ. Τα έργα θα ξεκινήσουν από το Ελληνικό». Υπολογίζεται ότι
για την εγκατάσταση του νέου συστήματος θα χρειαστεί διάστημα δύο μηνών.

Σύμφωνα με τον κ. Γεωργαράκη, τις τελευταίες τρεις ημέρες οι τεχνικοί του
Ανατολικού Αεροδρομίου του Ελληνικού κατέβαλαν κάθε προσπάθεια για την
επιδιόρθωση της βλάβης του συστήματος. Αν δεν τα κατάφερναν, ήταν έτοιμοι να
θέσουν σε λειτουργία, προσωρινά, ένα εφεδρικό δικής τους «εφεύρεσης» σύστημα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15861N131</ED>
<ID>
ID:163821

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N13&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>«Φωνή μου, ήρθες...»
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

ΜΟΛΙΣ ΕΜΑΘΑ ότι έρχεται ο Μάρλον Μπράντο στην Αθήνα, αυτόματα ήρθε στο νου
μου η φωνή του. Ένρινη, ψιλή, διστακτική, που κρύβει ασυμβίβαστη δύναμη μικρού
παιδιού. Κι έτσι κάπως, άρχισα να παίζω το παιχνίδι της αναγνώρισης
προσωπικοτήτων μέσα από τις φωνές τους. Πρώτα αναφέρω το όνομα Ρόμπερτ Ντε
Νίρο, π.χ. Αμέσως ακούω τη φωνή του

­ You talking to me?

Και τότε έρχεται στον νου μου η μορφή του.

Λοιπόν, τώρα συνει-δητοποιώ ότι, στο θέατρο τουλάχιστον, οι ηθοποιοί που
ξεχώρισαν είχαν φωνές ξεχωριστές. Όχι απαραίτητα καλές και σωστές, αλλά
απαραίτητα ιδιαίτερες. Θυμάμαι τη φωνή της Καρέζη, του Κατράκη, της Μελίνας,
της Λαμπέτη ­ και όχι γιατί ήταν ψευδή. Θυμάμαι τη φωνή της Παξινού, της
Αλίκης, του Κωνσταντάρα. Φωνές χαρακτηρισμένες. Αμέσως αναγνωρίσιμες. Συχνά
δεσμευτικές, σαν της Νοταρά, σαν του Φωτόπουλου, του Αυλωνίτη, του Σταυρίδη.

Είναι η σύνοψη ενός «εγώ», που η προσωπικότητά τους ενσωματώνει και προβάλλει.
Τόσο απόλυτα δικές τους. Σήμερα, όμως, πληθαίνουν εκείνες οι φωνές, που δεν
ξεχωρίζονται ­ σαν ισοπεδωμένες. Φωνές φλατ.

Τέτοιες, που εάν ανήκαν σε κάποιον Ορέστη, η Ηλέκτρα δεν θα τον αναγνώριζε.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15861N132</ED>
<ID>
ID:163901

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N13&aa=2</URL></REF>


Article

<CATEGORY>vin06</CATEGORY>

 <H5>ΣΥΝΕΧΙΖΕΙ ΣΗΜΕΡΑ ΤΗΝ ΑΠΟΛΟΓΙΑ ΤΟΥ Ο ΜΑΤΘΑΙΟΣ ΜΟΝΣΕΛΑΣ, ΠΟΥ ΚΑΤΗΓΟΡΗΣΕ ΓΙΑ
ΑΔΙΑΦΟΡΙΑ ΤΗΝ ΟΙΚΟΓΕΝΕΙΑ ΤΗΣ ΓΙΟΛΑΣ ΒΑΓΕΝΑ
</H5><H5>«Θα μπορούσα να κρεμαστώ, αλλά κι εγώ φοβάμαι να το κάνω μόνος μου»
</H5><H2>Δεν ενήργησα συνειδητά. Εκτέλεσα την εντολή της
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Ματθαίος Μονσελάς. «Εάν ήμουν στυγνός εγκληματίας, δεν θα περίμενα δύο μήνες
για να την σκοτώσω»

Ο Ματθαίος Μονσελάς πέταξε τη μάσκα του λυτρωτή την τελευταία στιγμή και
αναζήτησε «άλλοθι» της εγκληματικής του πράξης στην αδιαφορία της οικογένειας
της Γιόλας Βαγενά, όταν εκείνη τους προανήγγειλε ότι σχεδίαζε τον θάνατό της.

Η ΜΕΤΑΓΓΙΣΗ των δυνατών συναισθημάτων έμοιαζε να είναι ένα κεφάλαιο του
παρελθόντος για τον 42χρονο παρκαδόρο, που θα ήθελε να μην είχε συμπεριληφθεί
στο βιβλίο της ζωής του. Και εκείνη, η οδοντίατρος Γιόλα Βαγενά, δεν ήταν πια
«ο δικός του άνθρωπος», όπως την αποκαλούσε στην πρώτη δίκη, πριν από ενάμιση
χρόνο, αλλά «μία κυρία με ψυχολογικό πρόβλημα, που θα έπρεπε να την είχε
διώξει», όπως είπε χαρακτηριστικά σε μια αποστροφή της χθεσινής του απολογίας.

Στην υπόθεση αυτή κράτησε για τον εαυτό του τον ρόλο του «μεγάλου
πρωταγωνιστή». «Ήμουν ο μοναδικός ­ είπε ­ που την καταλάβαινε και έμενε μαζί
της. Μπορεί να μου πέρασε από το μυαλό μου κάποια στιγμή να την σκοτώσω, αλλά
­ θέλω να με πιστέψετε ­ δεν ενήργησα συνειδητά. Την ώρα εκείνη εκτέλεσα μια
εντολή της Γιόλας».

ΚΡΙΤΙΚΗ

Η απολογία του έμοιαζε με έναν μονόλογο αυστηρής κριτικής της Γιόλας, αλλά και
των συγγενών της, ενώ όταν ο ίδιος προβολέας φώτιζε το δικό του πρόσωπο όλα
αποκτούσαν μία άλλη διάσταση, πιο επιεική. Ελπίζει πως οι δικαστές, που θα τον
κρίνουν, θα μπορέσουν να τον προσεγγίσουν και να καταλάβουν τι έγινε εκείνο το
βράδυ της 11ης Ιανουαρίου 1994 και πώς έφθασε στο σημείο να πατήσει τη
σκανδάλη του όπλου. Ελπίζει πως δεν θα τον τιμωρήσουν παραδειγματικά, μόνο και
μόνο για να μη δημιουργήσουν με την απόφασή τους «νομικό άλλοθι». Και όμως, ο
άνθρωπος αυτός, που ζητά την επιείκεια της Δικαιοσύνης, δεν μίλησε χθες για
«οίκτο» και «λύπηση». Προσπάθησε να υπερασπίσει τον εαυτό του και να
εμφανισθεί ως θύμα του θύματός του, που απλώς εκτέλεσε την εντολή τής Βαγενά.

* Ήταν λίγο πριν από τις τρεις το μεσημέρι, όταν ο πρόεδρος του Μεικτού
Ορκωτού Εφετείου της Αθήνας κ. Φιλιππάτος κάλεσε τον Μονσελά να απολογηθεί.
Εκείνος άρχισε να ξετυλίγει το κουβάρι της ιστορίας του. Τα χέρια του τρέμουν.
Κρατά αντίγραφο των καταθέσεων των συγγενών της Γιόλας από την αντιμετώπιση
των οποίων αισθάνθηκε μειωμένος, όταν κατάλαβε πως δεν τον θεωρούσαν άξιο να
κάνει παρέα μαζί της, γιατί ήταν ένας απλός παρκαδόρος και όχι ένας
διακεκριμένος επιστήμονας. Κοιτάζοντας στα μάτια τους δικαστές, αρχίζει την
αφήγησή του.

«Τα έχω μπερδέψει μονολογεί», ξεκινώντας την απολογία του, σε μια προσπάθεια
να βάλει σε τάξη τις σκέψεις και τα συναισθήματά του.

ΤΟ ΕΚΡΥΒΑΝ

«Όλοι στην οικογένεια της Γιόλας γνώριζαν, γιατί τους είχε παρακαλέσει να την
σκοτώσουν, αλλά δεν έλεγαν τίποτα. Έκρυβαν το κοινό μυστικό. Μήπως δεν την
αντιμετώπισαν σωστά και δεν της έδωσαν τη σημασία που άξιζε; Πώς αλλιώς μπορώ
να εξηγήσω το γεγονός ότι μία καταξιωμένη γιατρός διάλεξε εμένα, έναν
παρκαδόρο, για να πει τα προβλήματά της. Δεν ήταν, φαίνεται, αποδεκτή από την
οικογένειά της και έψαχνε να βρει έναν άνθρωπο στα δικά της μέτρα, που να
μπορεί να την ακούει».

Με αυτά τα δεδομένα φαίνεται πως ξεκίνησε η σχέση του Μάνθου και της Γιόλας,
που γνωρίζονταν τέσσερα χρόνια. Όταν, όμως, άρχισε να του λέει για τον άνδρα
της, για τον «Τάκη της» και τους εξωσυζυγικούς δεσμούς του, του εξομολογήθηκε
για πρώτη φορά πως ήθελε να σκοτωθεί.

«Μου φάνηκαν παράλογα ­ είπε στην απολογία του ο Μονσελάς. Λίγο αργότερα
άρχισαν οι "εκδρομές", αυτές που ονομάστηκαν από τους δημοσιογράφους "βόλτες
θανάτου". Εγώ ποτέ δεν πίστεψα πως θα την σκότωνα κι ας πέρασε από το μυαλό
μου για μια στιγμή αυτή η σκέψη. Τη συνόδευα στις βόλτες, για να την πείσω να
σκέφτεται πιο αισιόδοξα. 
Όταν μου έδειξε μάλιστα το πιστόλι που είχε αγοράσει, το πήρα για να μην
αυτοκτονήσει ή σκοτώσει κάποιον άλλον άνθρωπο. Εάν ήμουν ο στυγνός
εγκληματίας, δεν θα περίμενα δύο μήνες για να την σκοτώσω...».

«ΞΥΠΝΗΣΑ»

Πώς, όμως, στήθηκε το βράδυ εκείνο το σκηνικό του θανάτου; Ξεκίνησαν για μία
από τις συνηθισμένες βόλτες τους. Ο Μονσελάς δεν θυμάται ­ λέει ­ λεπτομέρειες
της σκηνής, παρά μόνον ότι «ξύπνησε» μετά τον τρίτο πυροβολισμό. Νωρίτερα,
παρομοίωσε τον εαυτό του με οδηγό που τον παίρνει ο ύπνος στο τιμόνι του
αυτοκινήτου. Ακόμη όμως και αυτή τη δραματική για τον ίδιο και το θύμα του
στιγμή, ο Μονσελάς προσπάθησε να εξηγήσει πως δεν λειτούργησε συνειδητά.
«Πιστεύω ­ είπε ­ πως η Βαγενά γνώριζε μεθόδους υπνοθεραπείας, που τις
εφάρμοσε σε μένα. Ένιωσα σαν υπνωτισμένος».

Πρόεδρος: Αφού λέτε ότι σας κούραζε αυτή η σχέση, γιατί συνεχίζατε;

Μονσελάς: Για να απομακρυνθώ από τη Βαγενά, έπρεπε να αλλάξω εργασία. Δεν
θεώρησα σωστό να γίνει αυτό για μία κυρία με ψυχολογικά προβλήματα.

Πρόεδρος: Γιατί δεν ειδοποιήσατε τους δικούς της ή την Αστυνομία;

Μονσελάς: Δεν το σκέφτηκα.

Πρόεδρος: Μήπως δεν έλεγε σοβαρά ότι ήθελε να τη σκοτώσετε;

Μονσελάς: Δεν νομίζω. Μόλις τελείωνε το ιατρείο, έβγαζε τη μάσκα και... κατέρρεε.

Πρόεδρος: Μήπως σας είχε γοητεύσει και εσάς αυτό το παιχνίδι;

Μονσελάς: Ειπώθηκε και αυτό. Εγώ δεν είχα ερωτικό απωθημένο, δεν με γοήτευσε.
Έπρεπε να τη διώξω.

Η δίκη συνεχίζεται σήμερα, οπότε αναμένεται να ολοκληρωθεί η απολογία του
κατηγορουμένου και στη συνέχεια θα αγορεύσει ο εισαγγελέας κ. Αθαν. Καφίρης.

ΑΙΤΗΣΗ για ευθανασία ισχυρίστηκε ότι έχει κάνει ο Ματθαίος Μονσελάς προς τις
αρχές της Ολλανδίας, όταν βρέθηκε στις φυλακές του Κορυδαλλού, εκεί που ­ όπως
παραδέχθηκε ­ έγινε περισσότερο εγωιστής και λιγότερο μετριόφρων. 
«Θα μπορούσα να κρεμαστώ ­ είπε ­ αλλά ίσως και εγώ να φοβάμαι να το κάνω
μόνος μου. Θέλω να μου την κάνει κάποιος άλλος, γιατί είναι πιο ανώδυνο».

Φοβάται τη ρετσινιά του δολοφόνου, γιατί δεν αποδέχεται τον χαρακτηρισμό αυτό.
«Θα μπορούσα να το παίξω τρελός ­ υποστήριξε ο Μονσελάς ­ και ίσως λόγω της
ιδιορρυθμίας μου να έπιανε. 
Θεωρήθηκα, βλέπετε, περιθωριακός και κουλτουριάρης, γιατί έχω φαλάκρα και
κάποιες ιδιαιτερότητες». 
Ο Μονσελάς από «εξομολογητής» όσων γνώριζε καθημερινά στο πάρκινγκ σκέφτεται
να γίνει αδιάφορος όταν βγει από τη φυλακή. «Αυτό μου έγινε μεγάλο πάθημα.
Σκέφτομαι να επανενταχθώ ­ όπως είπε ­ στην κοινωνία και να είμαι αμέτοχος. 
Να μη δίνω σημασία σε κανέναν, να μην ενδιαφέρομαι για τον γείτονα. Και εάν
κάποιος πνίγεται και μου ζητήσει το χέρι μου να τον βοηθήσω, εγώ θα τον αφήσω
να πνιγεί, γιατί οι περισσότεροι του δίνουν μία και πάει ακόμη παρακάτω».

Εξάλλου, όπως πρόσθεσε, τώρα κατάλαβε πως δεν άξιζε τον κόπο όταν στο παρελθόν
επιχείρησε δύο φορές να αυτοκτονήσει για λόγους που όπως αποδείχθηκε δεν ήταν
αρκετοί για να δώσει τέλος στη ζωή του.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15861N141</ED>
<ID>
ID:163822

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N14&aa=1</URL></REF>


Article

<CATEGORY>vin06</CATEGORY>

 <H2>«Χριστιανοί μετανοείτε...» φώναζε ο αστυφύλακας
</H2>
«ΔΕΝ ΜΕΤΑΝΙΩΝΩ για ό,τι έχω κάνει», είπε χθες ο αστυνομικός Γιώργος
Τριανταφυλλόπουλος ο οποίος, ενώ βρισκόταν σε υπηρεσία έξω από τη Βουλή,
εγκατέλειψε τους συναδέλφους του και προσχώρησε στο πλήθος των συγκεντρωμένων
που διαμαρτύρονταν για τη Συνθήκη του Σένγκεν.

Ο κατηγορούμενος οδηγήθηκε χθες το μεσημέρι στην Εισαγγελία Πρωτοδικών της
Αθήνας και κρατώντας στο δεξί του χέρι ένα κομποσκοίνι φώναζε «χριστιανοί μετανοείτε».

Όταν ρωτήθηκε από τους δημοσιογράφους για το «όραμα» που τον οδήγησε στην
πράξη του, απάντησε «αυτά είναι αηδίες, που εγώ ποτέ δεν είπα». Στη συνέχεια
αρνήθηκε πως πρόθεσή του είναι να γίνει... καλόγερος, διευκρινίζοντας πως
εκείνος ενήργησε με αυτόν τον τρόπο, γιατί ήθελε να εκφράσει τη διαμαρτυρία
του και να συμπαρασταθεί στο συγκεντρωμένο πλήθος. Όσον αφορά την παραμονή του
στο Σώμα της Αστυνομίας, είπε πως δεν γνωρίζει ακόμη τι θα γίνει.

Ο εισαγγελέας Πρωτοδικών κ. Γ. Κολιοκώστας, πάντως, με βάση τα στοιχεία της
προανακριτικής δικογραφίας άσκησε εναντίον του Γ. Τριανταφυλλόπουλου ποινική
δίωξη για εγκατάλειψη θέσης σε ώρα διατεταγμένης υπηρεσίας και απείθεια σε
κανονισμούς της Αστυνομίας.

Ο κατηγορούμενος παραπέμφθηκε να δικαστεί για την πράξη του ενώπιον του
Αυτόφωρου Τριμελούς Πλημμελειοδικείου της Αθήνας, όπου θα δικαστεί στις 23
Ιουνίου 1997.

* Στο μεταξύ με χειροκροτήματα από το συγκεντρωμένο, στα δικαστήρια της πρώην
Σχολής Ευελπίδων, πλήθος πιστών έγινε δεκτή η απόφαση της ανακρίτριας και του
εισαγγελέα, που άφησαν ελεύθερους τους ιερέα Μάξιμο και τον 46χρονο Παναγιώτη
Λεπέση, εναντίον των οποίων έχει ασκηθεί ποινική δίωξη για στάση, υποκίνηση σε
στάση και πρόκληση σε τέλεση πλημμελήματος.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15861N151</ED>
<ID>
ID:163823

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N15&aa=1</URL></REF>


Article

<CATEGORY>vin06</CATEGORY>

 <H2>Ολοκληρώθηκε η έρευνα για την «Εξουσία»
</H2>
ΜΕ ΤΑΧΥΤΑΤΟΥΣ ρυθμούς ολοκληρώθηκε από τον εισαγγελέα Εφετών κ. Ιωάννη Γαβρίλη
η προκαταρκτική εξέταση που διενεργούσε σχετικά με τις παροχές της εφημερίδας
«Εξουσία» προς τους αναγνώστες της. Αντικείμενο της έρευνας ήταν να
διαπιστωθεί αν είναι νόμιμη η προσφορά διαμερισμάτων με κουπόνια και κυρίως αν
νομιμοποιείται ο εκδότης της εφημερίδας να ζητεί από τους ενδιαφερόμενους να
προκαταβάλουν το ποσό των 100.000 δραχμών. Εντός των ημερών ο εισαγγελέας θα
υποβάλει το πόρισμά του στον προϊστάμενο της Εισαγγελίας Εφετών Αθηνών κ. Γ. Κλειδαρά.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15861N152</ED>
<ID>
ID:163870

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N15&aa=2</URL></REF>


Article

<CATEGORY>vin06</CATEGORY>

 <H2>Αντιδρά το ΤΕΕ στη μείωση των αμοιβών των μηχανικών
</H2>
ΤΗΝ ΕΝΤΟΝΗ αντίδραση του Τεχνικού Επιμελητηρίου Ελλάδος προκάλεσαν οι
διατάξεις νομοσχεδίου του υπουργείου Γεωργίας, σύμφωνα με το οποίο μειώνονται
οι αμοιβές των μηχανικών για την κατασκευή κατοικιών μέχρι 140 τετραγωνικά
μέτρα, καθώς και όλων των κατασκευών που συνδέονται με την αγροτική οικονομία.

Ο πρόεδρος του ΤΕΕ κ. Κ. Λιάσκας χαρακτήρισε απαράδεκτη αυτή τη ρύθμιση και
τόνισε ότι «το εισόδημα των μηχανικών δέχεται και πάλι τη συνήθη εαρινή
επίθεση από την Πολιτεία που προσπαθεί να αλβανοποιήσει τους μηχανικούς».

Όπως αναφέρεται στην ανακοίνωση του ΤΕΕ, το νομοσχέδιο περιέχει διάταξη
σύμφωνα με την οποία καταργούνται και οι εισφορές τόσο υπέρ του ΤΕΕ όσο και
υπέρ του Ταμείου των μηχανικών για όλες τις κατασκευές που έχουν σχέση με τον
αγροτικό τομέα και μειώνονται κατά 30% οι αμοιβές των μηχανικών για μελέτες
και επιβλέψεις και κατά 60% για κατασκευές φρακτών, δεξαμενών κ.λπ.

Ο κ. Λιάσκας ζητεί την απόσυρση αυτής της διάταξης τονίζοντας ότι θα έχει
ολέθριες συνέπειες στις αγροτικές κατασκευές, πολύ περισσότερο μάλιστα που η
Ελλάδα είναι σεισμογενής χώρα και υπάρχει κίνδυνος καταρρεύσεων...

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15861N153</ED>
<ID>
ID:163908

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N15&aa=3</URL></REF>


Article

<CATEGORY>vin06</CATEGORY>

 <H2>Πρόεδρος των αντιστασιακών ο Μιχάλης Βαρδάνης
</H2>
ΠΡΟΕΔΡΟΣ του Συνδέσμου Φυλακισθέντων και Εξορισθέντων Αντιστασιακών 1967-74
εξελέγη και πάλι μετά τις πρόσφατες αρχαιρεσίες ο στρατηγός ε.α. Μιχάλης Βαρδάνης

Για τις άλλες θέσεις του διοικητικού συμβουλίου του Συνδέσμου εξελέγησαν οι:
Κώστας Ανδρουτσόπουλος αντιπρόεδρος, Δημήτρης Πρωτοψάλτης γενικός γραμματέας,
Νίκος Απανωμεριτάκης ειδικός γραμματέας, Γιάννης Γιάνναρης ταμίας, Γιάννης
Καούνης υπεύθυνος Δημοσίων Σχέσεων, Γιώργος Παπαπέτρου υπεύθυνος Οργανωτικού.
Μέλη του συμβουλίου εξελέγησαν οι: Ν. Αθανασάκος, Ε. Βούλγαρη, Β. Δούρος, Γ.
Επιτρόπου, Χρ. Ζιώγας, Α. Κακαράς, Θ. Καλογήρου, Θ. Κανελλόπουλος, Μανώλης
Καραπιπέρης, Α. Μαργαρίτης, Κ. Μπαστούνας, Ν. Μπερτσιάς, Μ. Παπαδάκης και Δ. Παπανίκος.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15861N154</ED>
<ID>
ID:163933

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N15&aa=4</URL></REF>


Article

<CATEGORY>vin06</CATEGORY>

 <H2>Νέα διοίκηση στο προσωπικό των Πρακτορείων
</H2>
ΣΥΓΚΡΟΤΗΘΗΚΕ χθες σε σώμα η διοίκηση της Ενώσεως Προσωπικού Πρακτορείων
Εφημερίδων Αθηνών με πρόεδρο τον Χρήστο Πισπιρίγκο, αντιπρόεδρο τον Αντώνη
Ξαρχά, γενικό γραμματέα τον Τάσο Διαμαντόπουλο και ταμία τον Γιώργο
Χαρατσιάρη. Σύμβουλοι είναι οι Βασίλης Πολιτικός, Χαράλαμπος Προυσανίδης,
Γιώργος Φιλόπουλος, Γιώργος Διαμαντόπουλος και Λάμπρος Στάικος.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15861N155</ED>
<ID>
ID:163953

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N15&aa=5</URL></REF>


Article

<CATEGORY>vin06</CATEGORY>

 <H2>Οι περιπτερούχοι του Πειραιά
</H2>
ΤΟ ΓΡΑΦΕΙΟ του εγκαινιάζει την ερχόμενη Τετάρτη, στις 7.30 το απόγευμα, ο
Σύνδεσμος Ενοικιαστών και Εργαζομένων Περιπτερούχων Πειραιώς και Περιχώρων «Η
Ελπίς». Μετά τα εγκαίνια θα ακολουθήσει δεξίωση.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15861N156</ED>
<ID>
ID:163965

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N15&aa=6</URL></REF>


Article

<CATEGORY>vin06</CATEGORY>

 <H5>ΑΠΟΦΑΣΙΖΟΥΝ ΟΙ ΥΠΑΛΛΗΛΟΙ ΤΟΥ ΥΠΟΥΡΓΕΙΟΥ ΠΑΙΔΕΙΑΣ
</H5><H2>Κρίνονται σήμερα οι Εξετάσεις
</H2>
Αποφασίζουν σήμερα οι υπάλληλοι του υπουργείου Παιδείας σχετικά με τις
κινητοποιήσεις που έχουν εξαγγείλει για την περίοδο των Γενικών Εξετάσεων.ΣΤΗ
ΣΗΜΕΡΙΝΗ γενική τους συνέλευση οι υπάλληλοι του υπουργείου Παιδείας αναμένεται
να συζητήσουν την απάντηση της κυβέρνησης στο οικονομικό τους αίτημα, για
420.000 δραχμές ετήσιο επίδομα Γενικών Εξετάσεων, το οποίο ζητούν να χορηγηθεί
σε όλους ανεξαιρέτως, ήτοι σε 13.000 άτομα. Η κυβερνητική απάντηση, με τη
μορφή κοινής απόφασης των υπουργών Παιδείας και Οικονομικών, αναφέρει: «η
εφάπαξ αποζημίωση θα καταβληθεί μόνο σε όσους συμμετάσχουν στη διεξαγωγή των
Γενικών Εξετάσεων (περίπου 4.000 υπάλληλοι).

Το ύψος της αποζημίωσης καθορίζεται με βάση την επί πλέον απασχόληση και
κλιμακώνεται, ανάλογα με τις κατηγορίες των διοικητικών υπαλλήλων του
υπουργείου Παιδείας, ως εξής:

* Υποχρεωτικής Εκπαίδευσης (Υ.Ε.): 180.000 δραχμές.

* Δευτεροβάθμιας Εκπαίδευσης (Δ.Ε.): 190.000 δραχμές.

*Τεχνολογικής Εκπαίδευσης (Τ.Ε.): 200.000 δραχμές.

* Πανεπιστημιακής Εκπαίδευσης (Π.Ε.): 210.000 δραχμές».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15861N161</ED>
<ID>
ID:163824

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N16&aa=1</URL></REF>


Article

<CATEGORY>vin06</CATEGORY>

 <H2>Αλλάζουν οι τιμές σε 2.900 φάρμακα
</H2>
ΑΛΛΑΖΟΥΝ ΟΙ τιμές σε 2.900 φάρμακα που χορηγούνται σε ασφαλισμένους, μέσω της
λίστας που θα έχουν τα Ασφαλιστικά Ταμεία. Οι νέες τιμές θα έχουν ανακοινωθεί
μέχρι τις 10 Ιουλίου, καθώς σήμερα συνεδριάζει το Υπουργικό Συμβούλιο και
αναμένεται να οριστικοποιηθούν οι αποφάσεις για το θέμα αυτό.

Σύμφωνα με πληροφορίες, αναμένεται να μειωθούν οι επιβαρύνσεις που
ενσωματώνονται στις τιμές αρκετών φαρμάκων. Παράλληλα, μετά την ανακοστολόγηση
των 2.900 φαρμάκων της λίστας, μεταξύ των οποίων υπάρχουν και φάρμακα που
ζητείται να αυξηθεί η τιμή τους, θα ακολουθήσουν αλλαγές στις τιμές άλλων
3.600 φαρμάκων.

Μετά τις αλλαγές αυτές, οι γιατροί που συνταγογραφούν για ασφαλισμένους θα
υποχρεώνονται να επιλέγουν από τα συγκεκριμένα 2.900 φάρμακα της λίστας έναντι
των 6.500 συνολικά.

Επίσης, σύμφωνα με πληροφορίες, υπολογίζεται ότι θα μειωθούν και οι τιμές σε
ορισμένα φάρμακα, λόγω των περιορισμών που αναμένεται να τεθούν σε κονδύλια
εταιρειών για δημόσιες σχέσεις.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15861N162</ED>
<ID>
ID:163871

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N16&aa=2</URL></REF>


Article

<CATEGORY>vin06</CATEGORY>

 <H2>Στο Μετρό
</H2>
ΣΤΙΣ 10 το βράδυ θα σταματήσει σήμερα η κυκλοφορία του ηλεκτρικού στο τμήμα
από την Ομόνοια μέχρι τα Άνω Πατήσια, λόγω έργων στον Σταθμό Αττικής.

Στο υπόλοιπο τμήμα της γραμμής, δηλαδή από Πειραιά μέχρι Ομόνοια και από Άνω
Πατήσια μέχρι Κηφισιά, τα δρομολόγια θα γίνονται κανονικά.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15861N163</ED>
<ID>
ID:163909

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N16&aa=3</URL></REF>


Article

<CATEGORY>vin06</CATEGORY>

 <H2>Νερό με... σκουλήκια
</H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΝΕΡΟ με... σκουλήκια έτρεχε από τις βρύσες διαμερίσματος, στην περιοχή
Αμπελοκήπων Θεσσαλονίκης, όπως καταγγέλλει ο ιδιοκτήτης του σπιτιού, που
κατέθεσε χθες μήνυση εις βάρος του Οργανισμού Ύδρευσης.

Όπως ισχυρίζεται ο γυμναστής Γιώργος Κατζικάς, ιδιοκτήτης διαμερίσματος στο
συγκρότημα εργατικών κατοικιών, στην οδό Συντ. Δαβάκη 20, τις τελευταίες
τέσσερις βδομάδες στα διαμερίσματα τριών τουλάχιστον πολυκατοικιών έτρεχε από
τις βρύσες μολυσμένο νερό με σκουλήκια, αλλά ­ όπως καταγγέλλει ­ παρά τις
συνεχείς οχλήσεις που έκανε στον ΟΥΘ και στη Διεύθυνση Υγιεινής, η βλάβη στο
δίκτυο αποκαταστάθηκε πριν από μερικές ημέρες.

Ο Κατζικάς προσέφυγε στη Δικαιοσύνη και υποστηρίζει ότι, όπως τον πληροφόρησαν
κάποιοι εργάτες του ΟΥΘ, ένα τμήμα του αγωγού ύδρευσης, σε μικρή απόσταση από
το συγκρότημα εργατικών πολυκατοικιών, είχε υποστεί τον περασμένο μήνα βλάβη,
με αποτέλεσμα να εισρεύσουν στο δίκτυο λύματα από αποχετευτικό φρεάτιο.

Ο ΟΥΘ υποστηρίζει ότι το δίκτυο ύδρευσης λειτουργεί κανονικά και πιθανολογεί
ότι το πρόβλημα εντοπίζεται μέσα στην ίδια την πολυκατοικία.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15861N164</ED>
<ID>
ID:163934

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N16&aa=4</URL></REF>


Article

<CATEGORY>vin11</CATEGORY>

 <H2>«Εισαγγελείς» της εθνικοφροσύνης
</H2>
ΑΝΤΙΛΟΓΟ σε άρθρο του ε.α. πτεράρχου Ν. Κουρή, για τα Βραβεία Ιπεκτσί,
διατυπώνουν οι Λεωνίδας Κύρκος, Σοφιανός Χρυσοστομίδης (δημοσιογράφος),
Πολύμνια Αθανασιάδου (καθηγήτρια Πανεπιστημίου Αθηνών), Χριστόδουλος Καφφές
(δήμαρχος Λάρισας), Κώστας Αναστόπουλος (δήμαρχος Ύδρας), Αλέξης Ηρακλείδης
(καθηγητής στο Πάντειο Πανεπιστήμιο), Χρήστος Αναστασόπουλος (πολιτικός
μηχανικός), Στάθης Ουλκέρογλου (μουσικός), Πέτρος Γεωργόπουλος (θεατρικός
συγγραφέας), Νίκος Φίλης (δημοσιογράφος):

«ΣΤΑ "ΝΕΑ" της 10ης Ιουνίου δημοσιεύθηκε κείμενο του ε.α. Πτεράρχου κ. Ν.
Κουρή, με το οποίο καταφέρεται κατά της δραστηριότητας του Βραβείου Ειρήνης
και Φιλίας Αμπντί Ιπεκτσί (ειρηνικού θεσμού που λειτουργεί από το 1979, μετά
τη δολοφονία του ειρηνιστή φιλέλληνα Τούρκου δημοσιογράφου Αμπντί Ιπεκτσί) με
αφορμή την πρόσφατη (όγδοη) απονομή βραβείων στην Κωνσταντινούπολη.

Επειδή συνέβη να είμεθα παρόντες κατά την τελετή της απονομής, θα θέλαμε να
αναφερθούμε, αντικρούοντας τους ισχυρισμούς του κ. Πτεράρχου, στο θέμα της
βράβευσης από την τουρκική επιτροπή των τραγουδιστών Ρουβά και Κουτ, καθώς και
του Τούρκου υφυπουργού Εξωτερικών Ονούρ Οϊμέν. Παραθέτουμε απόσπασμα από την
προσφώνηση του ιδρυτή του Βραβείου Ιπεκτσί κ. Ανδρέα Πολιτάκη, ο οποίος
παραιτήθηκε, όπως είπε, από την προετοιμασμένη ομιλία του για να πει τα εξής:

"... Πληροφορηθήκαμε χθες, εδώ, μετά την άφιξή μας, ότι η τουρκική επιτροπή
αποφάσισε, ξαφνικά, τις τελευταίες ημέρες και πέρα από τα χρονικά όρια της 8ης
διοργάνωσης, να βραβεύσει τους τραγουδιστές Ρουβά και Κουτ, καθώς και τον
υφυπουργό Εξωτερικών της Τουρκίας, κ. Ονούρ Οϊμέν.

Ως προς την πρώτη περίπτωση, θεωρούμε ότι η απόφαση της τουρκικής επιτροπής
αποδοκιμάζει έμπρακτα εκείνους που ισχυρίζονται (και είναι γνωστοί) ότι οι δύο
κοινότητες στην Κύπρο δεν μπορούν να συμβιώσουν ειρηνικά. Και η αποδοκιμασία
αυτή προερχόμενη από Τούρκους πολίτες της περιωπής των μελών της επιτροπής,
έχει ιδιαίτερη σημασία.

Είναι, άλλωστε, γνωστό ότι οι "γκρίζοι λύκοι", τον Τούρκο τραγουδιστή Κουτ
κυνήγησαν και λιθοβόλησαν.

Ως προς τη δεύτερη απόφαση της τουρκικής επιτροπής, ελπίζουμε ότι ο αξιότιμος
υφυπουργός Εξωτερικών κ. Οϊμέν, θα δικαιώσει με το έργο του (χάρη και στο
Βραβείο Ιπεκτσί) την απόφαση της επιτροπής.

Ας μην ξεχνά, άλλωστε, ότι του ευχηθήκαμε (μετά τις 7ωρες συνομιλίες στη Μάλτα
με τον Έλληνα ομόλογό του κ. Γιώργο Παπανδρέου) να διαδραματίσει στις Ε/Τ
σχέσεις το ρόλο που διαδραμάτισε, το 1930, ένας διάσημος προκάτοχός του, ο
υπουργός Εξωτερικών του Ataturk, Rustu Aras...".

Πώς και δεν έφθασε ως τον κ. Πτέραρχο η ξεκάθαρη αυτή δήλωση που έγινε μπροστά
σε όλους και μπροστά στον Οικουμενικό Πατριάρχη;

Κατά τα άλλα, αρκούμεθα να παραθέσουμε απόσπασμα από την προσφώνηση της ΑΘΠ
του Οικουμενικού Πατριάρχου Βαρθολομαίου του Α' προς τους βραβευθέντας:

"... Συγχαίρομεν όλους τους τιμηθέντες δια του Βραβείου Ειρήνης και Φιλίας
Αμπντί Ιπεκτσί και προτρεπόμεθα να συνεχίσετε τις προσπάθειές σας προς τον
ιερό και άγιο αυτόν σκοπόν, αγνοούντες και αψηφούντες τα εναντίον των
προσπαθειών τούτων μικροψύχως και εμπαθώς λεγόμενα ή γραφόμενα..."».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15861N165</ED>
<ID>
ID:163952

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N16&aa=5</URL></REF>


Article

<CATEGORY>vin06</CATEGORY>

 <H5>ΟΙ ΓΟΝΕΙΣ ΘΕΩΡΟΥΝ ΕΠΙΤΥΧΗΜΕΝΟ ΤΟ ΛΥΚΕΙΟ ΠΟΥ ΟΙ ΑΠΟΦΟΙΤΟΙ ΤΟΥ ΕΙΣΑΓΟΝΤΑΙ ΣΕ
ΜΕΓΑΛΟ ΠΟΣΟΣΤΟ ΣΤΑ ΑΕΙ
</H5><H2>Απόδειξη καλής δουλειάς
</H2>
Το ποσοστό επιτυχίας των αποφοίτων των Λυκείων στα Πανεπιστήμια δεν αποτελεί
μοναδικό κριτήριο αξιολόγησης των Λυκείων.

ΚΙ ΑΥΤΟ, γιατί μπορεί, παραδείγματος χάρη, οι απόφοιτοι ενός Λυκείου να έχουν
σημειώσει υψηλό ποσοστό επιτυχίας στα Πανεπιστήμια, αλλά να έχουν επιτύχει στα
ολιγότερο ζητούμενα πανεπιστημιακά τμήματα. Ωστόσο, με βάση την επικρατούσα
νοοτροπία ­ καλώς ή κακώς ­ οι γονείς θεωρούν επιτυχημένο το Λύκειο, του
οποίου οι απόφοιτοί του εισάγονται σε μεγάλο ποσοστό στα Ανώτατα Εκπαιδευτικά
Ιδρύματα (ΑΕΙ). Παράλληλα, οι απόφοιτοι ενός Λυκείου μπορεί να μην έχουν
σημειώσει ιδιαίτερα υψηλό ποσοστό επιτυχίας στα ΑΕΙ, αλλά μπορεί να έχουν
εισαχθεί σε τμήματα των Τεχνολογικών Εκπαιδευτικών Ιδρυμάτων (ΤΕΙ), για τα
οποία να απαιτείται ιδιαίτερα υψηλή βαθμολογία.

Η περίπτωση αυτή αφορά κυρίως τη Β' Δέσμη των Ιατροφαρμακευτικών Τμημάτων,
όπου οι διαμορφούμενες κάθε χρόνο βάσεις κυμαίνονται σε ιδιαίτερα υψηλά
επίπεδα. 
Αφορούν ακόμη και την Α' Δέσμη και ειδικότερα περιζήτητα τμήματα των ΤΕΙ, στα
οποία αρκετές φορές διαμορφώνονται υψηλότερες βάσεις από πολυτεχνικά τμήματα
περιφερειακών ΑΕΙ.

Πάντως, σε κάθε περίπτωση η επιτυχία των αποφοίτων των Λυκείων στα
Πανεπιστήμια αποτελεί, σε μεγάλο βαθμό, απόδειξη της δουλειάς που γίνεται
«εντός τους». 
Μιας δουλειάς, που δεν έχει αξιολογηθεί μέχρι τώρα με κανέναν άλλο τρόπο από
την Πολιτεία, ώστε και τα Λύκεια με ελλείψεις να βοηθηθούν και τα καλά Λύκεια
να γίνουν ακόμη καλύτερα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15861N171</ED>
<ID>
ID:163825

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N17&aa=1</URL></REF>


Article

<CATEGORY>vin06</CATEGORY>

 <H5>ΟΙ ΓΥΝΑΙΚΕΣ ΔΙΕΚΔΙΚΟΥΝ ΠΕΡΙΣΣΟΤΕΡΕΣ ΕΔΡΕΣ ΣΤΑ ΚΟΜΜΑΤΑ
</H5><H2>Θέσεις στα κέντρα αποφάσεων
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Ας υποθέσουμε ότι έφθασαν οι δημοτικές εκλογές του ερχόμενου Οκτωβρίου. Και σε
κάθε νομό, διακομματική επιτροπή γυναικών ανακοινώνει ποιος συνδυασμός έχει
τις λιγότερες γυναίκες υποψήφιες και, αντίστοιχα, ποιος έχει τις περισσότερες. 
Είναι σχεδόν βέβαιο ότι τα κόμματα θα το σκεφτούν διπλά πριν αποκλείσουν τις
γυναίκες υποψηφίους από τα ψηφοδέλτιά τους... 
Αυτή ήταν μια πρόταση από τις πολλές που έγιναν χθες, στην πρώτη ημέρα των
διήμερων εργασιών του 1ου Εργαστηρίου που διοργάνωσε το Παρατηρητήριο για τα
Δικαιώματα των Γυναικών, με τη συμμετοχή γυναικών βουλευτών από όλα τα
κόμματα, οι οποίες τόνισαν την ανάγκη άμεσης θεσμοθέτησης Μόνιμης Διαρκούς
Επιτροπής στην Ελληνική Βουλή για την Ισότητα.

Το συμπέρασμα για τη συζήτηση με θέμα τις γυναίκες στα κέντρα λήψης πολιτικών
αποφάσεων είναι ότι τα ευχολόγια δεν αρκούν πια και, όπως τόνισε η υφυπουργός
ανάπτυξης Άννα Διαμαντοπούλου, «το κυρίαρχο σύνθημα πρέπει να είναι η δύναμη
των αριθμών. 
Από τα κέντρα αποφάσεων λείπει ο καθοριστικός αριθμός των γυναικών που θα
δημιουργήσει τις πλειοψηφίες που παίρνουν τις αποφάσεις».

Την ανάγκη θεσμικών παρεμβάσεων που θα ανοίξουν τον δρόμο για την είσοδο
περισσότερων γυναικών στη Βουλή και στην κυβέρνηση, δείχνουν τα ίδια τα
ποσοστά. 
Η εκπροσώπηση γυναικών στο Κοινοβούλιο δεν ξεπερνά το 6,3%, ενώ το ποσοστό
συμμετοχής γυναικών στην ελληνική κυβέρνηση είναι το μικρότερο απ' όλες τις
χώρες της Ευρωπαϊκής Ένωσης.

Η Μαρία Δαμανάκη παρουσίασε τα πρώτα συμπεράσματα από μια έρευνα που έγινε
μεταξύ των Ελληνίδων βουλευτών ­ παλαιότερων και τωρινών. 
Οι γυναίκες βουλευτές των δύο μεγαλύτερων κομμάτων, του ΠΑΣΟΚ και της Ν.Δ.,
κερδίζουν έδρες τόσο στα αστικά κέντρα όσο και στις ημιαστικές και αγροτικές
περιοχές, ενώ από τα μικρά κόμματα οι βουλευτίνες εκλέγονται κυρίες στα μεγάλα
αστικά κέντρα. 
Η γυναίκα βουλευτής, βάσει της έρευνας, είναι κάτοχος πανεπιστημιακού τίτλου,
είναι ή υπήρξε παντρεμένη, έχει δύο παιδιά, είναι ανεξάρτητη οικονομικά, έχει
αστική καταγωγή και πρωτοεκλέχθηκε γύρω στα 30.

Όπως τόνισε η κ. Δαμανάκη, το θέμα της ποσόστωσης για τη συμμετοχή των
γυναικών στα κέντρα λήψης αποφάσεων εμφανίζεται εκ νέου στην επικαιρότητα,
τόσο από την εμπειρία των χωρών της Βόρειας Ευρώπης, όσο και από τον
διπλασιασμό του ποσοστού συμμετοχής των γυναικών στο γαλλικό Κοινοβούλιο και
την κυβέρνηση ­ εξαιτίας κυρίως της ποσόστωσης που υιοθέτησε στις πρόσφατες
εκλογές το Σοσιαλιστικό κόμμα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15861N191</ED>
<ID>
ID:163826

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N19&aa=1</URL></REF>


Article

<CATEGORY>vin06</CATEGORY>

 <H5>ΘΑ ΕΙΝΑΙ Ο ΜΕΓΑΛΥΤΕΡΟΣ ΦΩΤΟΒΟΛΤΑΪΚΟΣ ΣΤΑΘΜΟΣ ΣΤΟΝ ΚΟΣΜΟ
</H5><H2>Ρεύμα από τον ήλιο στην Κρήτη
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Στο πλοίο. Η υπουργός Ανάπτυξης, Βάσω Παπανδρέου, μαζί με τον Thilo Bode,
διευθυντή του Διεθνούς Γραφείου της Greenpeace

Στον οικισμό Καππαριανά του Δήμου Μοιρών της Κρήτης, μια «ηλεκτρική
επανάσταση» συντελείται, από σήμερα. Με την απόφαση της ελληνικής κυβέρνησης,
ύστερα από εκστρατεία της Greenpeace, να ξεκινήσει εκεί την κατασκευή του
μεγαλύτερου ηλιακού φωτοβολταϊκού σταθμού ηλεκτροπαραγωγής στον κόσμο.

ΧΘΕΣ, στο πλαίσιο του Επιχειρησιακού Προγράμματος Ενέργειας, η υπουργός
Ανάπτυξης, Βάσω Παπανδρέου, ανακοίνωσε ότι θα ενισχυθεί η κατασκευή ενός
ηλιακού φωτοβολταϊκού σταθμού, ισχύος 5 μεγαβάτ. Ο σταθμός θα είναι ο
μεγαλύτερος φωτοβολταϊκός σταθμός ηλεκτροπαραγωγής στον κόσμο, καθώς ο
μεγαλύτερος έως τώρα σταθμός, που βρίσκεται στην Ιταλία, έχει ισχύ 3,3
μεγαβάτ. Επίσης, το λεγόμενο ηλιακό πάρκο της Κρήτης αποτελεί καμπή στην
ανάπτυξη της ηλιακής ενέργειας διεθνώς, αφού το προτεινόμενο κόστος κατασκευής
του (4,7 δισ. δραχμές) είναι σημαντικά χαμηλότερο από οποιαδήποτε αντίστοιχη
πρόταση έως τώρα, δημιουργώντας νέες συνθήκες στη διεθνή αγορά.

Η Ευρωπαϊκή Ένωση και η ελληνική κυβέρνηση, στο πλαίσιο του Επιχειρησιακού
Προγράμματος Ενέργειας (ΕΠΕ), προσφέρουν το 55% των κεφαλαίων που απαιτούνται.
Το ηλιακό πάρκο, που αναμένεται να ολοκληρωθεί έως τον Μάρτιο του 1999, θα
καταλάβει έκταση περίπου 200 στρεμμάτων, κοντά στον οικισμό Καππαριανά του
Δήμου Μοιρών, στην Κρήτη. Με την κατασκευή του θα αποφευχθεί η έκλυση περίπου
11.000 τόνων διοξειδίου του άνθρακα, ετησίως. Η παραγωγή ηλιακής ενέργειας
στην Κρήτη αναμένεται να προσφέρει μιαν ανάσα, ιδιαίτερα κατά το καλοκαίρι,
και κατά τις περιόδους αιχμής της ηλεκτρικής ζήτησης, καθώς η μέγιστη παραγωγή
του ηλιακού πάρκου θα συμπίπτει κυρίως με τις ώρες της ημερήσιας αιχμής.

Αυτό, όμως, δεν είναι παρά μόνον το πρώτο βήμα. Διότι η εταιρεία που κατέθεσε
την πρόταση (IWECO Solar, θυγατρική της αμερικανικής Enron) ήδη έχει
παρουσιάσει σχέδιο στην ελληνική κυβέρνηση για συνολικά 50 μεγαβάτ
φωτοβολταϊκών στην Κρήτη, για την ερχόμενη πενταετία. Το σχέδιο προβλέπει την
εγκατάσταση 9 μεγαβάτ τον χρόνο, έως το 2003. Με τη μελλοντική του ισχύ, ο
σταθμός της Κρήτης θα παρέχει ηλεκτρισμό για περίπου 100.000 άτομα. Και θα
είναι 15 φορές μεγαλύτερος από κάθε άλλη ηλιακή φωτοβολταϊκή εγκατάσταση στον
κόσμο. Μετά την ανακοίνωση της κ. Βάσως Παπανδρέου, ο διευθυντής του Διεθνούς
Γραφείου της Greenpeace, Thilo Bode, δήλωσε: «Το έργο αυτό ανατρέπει τη
συμβατική εικόνα της ηλιακής ενέργειας, όσον αφορά την κλίμακα και το κόστος.
Η ηλιακή εποχή δεν είναι πλέον ένα μελλοντικό όνειρο, αλλά η σημερινή
πραγματικότητα». Παράλληλα, η Greenpeace έδωσε στη δημοσιότητα έκθεση με
τίτλο, «Με την πρίζα στον ήλιο ­ Ξεκινώντας την ηλιακή εποχή από την Κρήτη»,
όπου τονίζεται ότι ο ηλιακός σταθμός στην Κρήτη μπορεί να αποτελέσει τον
καταλύτη για ένα παγκόσμιο άνοιγμα της αγοράς. Ενδεικτικά, αναφέρεται στην
έκθεση πως εάν σε όλο τον κόσμο κατασκευαστεί το ισοδύναμο οκτώ μεγάλων
ηλιακών σταθμών των 50 μεγαβάτ, μπορεί να ανοιχτεί μια αγορά 27 δισ. δολαρίων
για τα ηλιακά φωτοβολταϊκά. Και να δημιουργηθούν αρκετές εκατοντάδες χιλιάδες
θέσεις εργασίας.

Μετά τη συνέντευξη Τύπου, η κ. Παπανδρέου επισκέφθηκε το πλοίο «Σείριος» της
Greenpeace, που βρίσκεται αγκυροβολημένο στη μαρίνα Φλοίσβου, προσκεκλημένη
του διευθυντή του Διεθνούς Γραφείου της Greenpeace. Υπενθυμίζεται ότι από την
πρώτη στιγμή ετάχθη υπέρ της επένδυσης και ο υπουργός ΠΕΧΩΔΕ, Κώστας Λαλιώτης.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15861N201</ED>
<ID>
ID:163827

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N20&aa=1</URL></REF>


Article

<CATEGORY>vin06</CATEGORY>

 <H2>Πυροβολισμοί ακούστηκαν, σφαίρες δεν βρέθηκαν...
</H2>
<AUTHOR>ΣΠΥΡΟΣ ΖΗΝΙΑΤΗΣ</AUTHOR>

ΜΥΣΤΗΡΙΟ καλύπτει την υπόθεση της επίθεσης κουκουλοφόρων με Καλάσνικοφ σε
ξενοδοχειακό συγκρότημα στη Βόρεια Κέρκυρα. Οι κάτοικοι ή οι επιχειρηματίες
της περιοχής δεν επιβεβαιώνουν το γεγονός, ενώ οι αστυνομικοί που έκαναν
έρευνα στο ξενοδοχείο δεν βρήκαν κάλυκες από σφαίρες ή βλήματα σφηνωμένα σε
τοίχους ή έπιπλα.

Παρ' όλα αυτά, η Αστυνομία εξετάζει όλα τα ενδεχόμενα, με έμφαση στο
«ξεκαθάρισμα λογαριασμών» μεταξύ ανθρώπων της νύχτας.

Σύμφωνα με τα όσα μετέδωσαν χθες το πρωί ραδιοφωνικοί σταθμοί, άγνωστοι
κουκουλοφόροι, κρατώντας Καλάσνικοφ, επιτέθηκαν και «γάζωσαν» κυριολεκτικά το
μικρό ξενοδοχειακό συγκρότημα «Κοάλα», στο Σιδάφι, σκορπώντας τον φόβο και τον
πανικό σε περίπου σαράντα τουρίστες, που εκείνη την ώρα διασκέδαζαν στην
παραλία που βρίσκεται μπροστά από αυτό.

Οι κάτοικοι της περιοχής, μιλώντας χθες στους δημοσιογράφους, δέχονταν πως
ακούστηκαν πυροβολισμοί από την πλευρά της παραλίας, όμως κανείς, όπως
τόνιζαν, δεν είδε ούτε ταχύπλοο ούτε κουκουλοφόρους.

Εξάλλου, από τον έλεγχο που έκαναν οι αστυνομικοί δεν βρέθηκαν κάλυκες από
σφαίρες ή βλήματα σφηνωμένα σε τοίχους ή έπιπλα.

Κάτω από αυτές τις συνθήκες, οι αξιωματικοί της ΕΛ.ΑΣ. που ερευνούν την
υπόθεση δεν έκαναν καμία απολύτως δήλωση.

Ωστόσο, δημοσιογραφικές πληροφορίες φέρουν τους αστυνομικούς να ερευνούν όλα
τα ενδεχόμενα, με ιδιαίτερη όμως έμφαση στο «ξεκαθάρισμα λογαριασμών» μεταξύ
καταστηματαρχών ή ανθρώπων της νύχτας.

Αξίζει να σημειωθεί πως το όλο συμβάν αντιμετωπίστηκε με οργή και αγανάκτηση
από τους τουριστικούς επιχειρηματίες της Κέρκυρας, που εκτιμούν ότι η εικόνα
εμπόλεμης ζώνης που δημιουργεί η ανακριβής μετάδοση πληροφοριών από κάποια
ηλεκτρονικά ΜΜΕ πλήττει ανεπανόρθωτα την τουριστική οικονομία του νησιού, που
αντιμετωπίζει σοβαρό πρόβλημα τα τελευταία χρόνια.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15861N202</ED>
<ID>
ID:163872

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N20&aa=2</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Σενάρια για το μέλλον
</H2>
<AUTHOR>ΑΘΑΝΑΣΙΟΣ Γ. ΠΛΑΤΙΑΣ</AUTHOR>

ΤΟ ΜΕΛΛΟΝ των ελληνοτουρκικών σχέσεων καθορίζεται από δύο, κυρίως, παράγοντες:
α) Την αύξηση ή τη μείωση της έντασης της τουρκικής απειλής και β) τη
διατήρηση ή ανατροπή της ισορροπίας δυνάμεων. Με βάση αυτή την ανάλυση, θα
μπορούσαμε να σκιαγραφήσουμε 4 σενάρια:

Σενάριο Ι: Αν διατηρηθεί η τουρκική απειλή στα σημερινά υψηλά επίπεδα (ή αν
αυξηθεί) και αν συντελεσθεί ανατροπή στον συσχετισμό δυνάμεων, τότε η Ελλάδα
δεν θα έχει άλλη επιλογή από το να αποδεχθεί τη δορυφοροποίησή της (φαινόμενο
της «φινλανδοποίησης») ή να υποστεί τις συνέπειες της ήττας σε πόλεμο.

Σενάριο ΙΙ: Αν η τουρκική απειλή εξακολουθήσει να παραμένει υψηλή, αλλά η
Ελλάδα κατορθώσει να διατηρήσει την ισορροπία δυνάμεων, τότε θα συνεχισθεί ο
στρατηγικός ανταγωνισμός. Αν η Τουρκία διαπιστώσει ότι η Ελλάδα έχει τη θέληση
και την ικανότητα να ανταγωνιστεί την Τουρκία και ότι ο ανταγωνισμός την
οδηγεί σε αδιέξοδο, θα αποκτήσει κίνητρα να αναζητήσει ένα έντιμο modus
vivendi μαζί μας.

Σενάριο ΙΙΙ: Αν μειωθεί η τουρκική απειλή, ακόμη και στην περίπτωση που η
ισορροπία δυνάμεων ανατραπεί υπέρ της Τουρκίας, είναι πιθανή η αποκλιμάκωση
της έντασης.

Σενάριο IV: Αν η Ελλάδα κατορθώσει να διατηρήσει την ισορροπία δυνάμεων και
ταυτόχρονα μειωθεί η τουρκική απειλή, τότε δημιουργούνται ευνοϊκές συνθήκες
για την ουσιαστική προσέγγιση.

Την Ελλάδα συμφέρουν τα σενάρια μείωσης της τουρκικής απειλής ΙΙΙ και IV. Όμως
όπως μας συμβουλεύει ο Κινέζος στρατηγός Σουν Τσου από τον πέμπτο π.Χ. αιώνα,
η Ιστορία «μάς διδάσκει να μη στηριζόμαστε στην πιθανότητα ότι ο εχθρός δεν θα
έρθει, αλλά στην ικανότητά μας να τον αντιμετωπίσουμε. Η Ελλάδα, συνεπώς,
πρέπει να διατηρήσει την ισορροπία δυνάμεων, αν θέλει την ειρήνη. Σενάρια ΙΙ
και IV.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15861N491</ED>
<ID>
ID:163867

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N49&aa=1</URL></REF>


Article

<CATEGORY>vin07</CATEGORY>

 <H5>ΣΤΟΧΟΣ ΝΑ ΕΚΦΟΒΙΣΕΙ ΤΟΥΣ ΛΑΘΡΟΜΕΤΑΝΑΣΤΕΣ ΚΑΙ ΤΟΥΣ ΒΟΡΕΙΟΗΠΕΙΡΩΤΕΣ ΠΟΥ ΕΙΝΑΙ
ΣΤΗΝ ΕΛΛΑΔΑ ΝΑ ΜΗΝ ΠΑΝΕ ΝΑ ΨΗΦΙΣΟΥΝ
</H5><H5>Επίθεση εναντίον Ελλήνων στρατιωτών στα Τίρανα
</H5><H2>Τρομοκρατεί τον Νότο ο Μπερίσα
</H2>
Στην Αθήνα. Από τη συνάντηση του Πρωθυπουργού Κ. Σημίτη με τον αρχηγό του
Σοσιαλιστικού Κόμματος της Αλβανίας, Φάτος Νάνο

Κλίμα βίας και τρομοκρατίας επιχειρεί να δημιουργήσει στον Νότο της Αλβανίας
το καθεστώς Μπερίσα, για να υπονομεύσει την εκλογική διαδικασία της 29ης Ιουνίου.

ΚΥΡΙΟΣ στόχος του Αλβανού προέδρου είναι να εκφοβίσει τους περίπου 300.000
Αλβανούς λαθρομετανάστες που εργάζονται στην Ελλάδα, αλλά και τους δεκάδες
χιλιάδες Βορειοηπειρώτες που βρίσκονται τώρα σε ελληνικό έδαφος, ώστε να μην
επιστρέψουν στην Αλβανία για να ψηφίσουν.

Αντικειμενικός σκοπός του Μπερίσα είναι η έμμεση, πλην σαφής, αλλοίωση του
εκλογικού αποτελέσματος προς όφελος του Δημοκρατικού Κόμματος, καθώς οι
περισσότεροι λαθρομετανάστες ­ ιδιαίτερα μάλιστα όσοι προέρχονται από τον Νότο
­ είναι εν δυνάμει ψηφοφόροι των Σοσιαλιστών.

ΑΝΑΒΟΛΗ ΕΚΛΟΓΩΝ;

Παράλληλα, η έξαρση της βίας στον Νότο μπορεί να χρησιμοποιηθεί ως πρόσχημα
από τον Αλβανό πρόεδρο για την αποστολή στρατευμάτων στην περιοχή, αλλά και
για αναβολή ή ματαίωση των εκλογών σε περίπτωση που αντιληφθεί ότι το
Δημοκρατικό Κόμμα οδηγείται σε ήττα.

Η επιχείρηση τρόμου που έχει εξαπολύσει το καθεστώς Μπερίσα εκδηλώνεται με
ένοπλες επιθέσεις συμμοριών σε πόλεις του Νότου, όπου μόλις τις τελευταίες δύο
ημέρες περισσότεροι από 15 άνθρωποι έχασαν τη ζωή τους και πολλοί άλλοι
τραυματίστηκαν. Από τις επιθέσεις των ενόπλων, μάλιστα, δεν γλίτωσε η ελληνική
δύναμη προστασίας (ευτυχώς χωρίς θύματα) ή το ελληνικό προξενείο Αργυροκάστρου.

Η κατάσταση φαίνεται να ξεφεύγει από τον έλεγχο της πολυεθνούς δύναμης, ο
διοικητής της οποίας, στρατηγός Φορλάνι, σηκώνει τα χέρια ψηλά μπροστά στην
αυξανόμενη βία. Μιλώντας σε δημοσιογράφους, ο Ιταλός διοικητής είπε χθες ότι
οι πολυεθνείς δυνάμεις αναλαμβάνουν μόνον την προστασία των ξένων παρατηρητών
για τις εκλογές στη χώρα...

Ο ΝΑΝΟ ΣΤΗΝ ΑΘΗΝΑ

Σε αυτό το πλαίσιο, κατευθυνόμενης βίας, ο ηγέτης του Σοσιαλιστικού Κόμματος,
Φάτος Νάνο, ζήτησε χθες από την Ελλάδα να συνδράμει με κάθε τρόπο για την
μετάβαση των Αλβανών και των Βορειοηπειρωτών στη γειτονική χώρα για τις εκλογές.

Ο κ. Νάνο, που συναντήθηκε χθες με τον Πρωθυπουργό Κ. Σημίτη, την ηγεσία του
υπουργείου Εξωτερικών, αλλά και με αντιπροσωπεία του ΠΑΣΟΚ, έκανε σαφές ότι
εάν δεν υπάρξουν γενναία κίνητρα προς τους Αλβανούς που εργάζονται στην
Ελλάδα, ελάχιστοι είναι αυτοί που θα γυρίσουν στην Αλβανία για να ψηφίσουν.

Ως γνωστόν, η ελληνική κυβέρνηση έχει ανακοινώσει ότι θα δώσει σε όσους
Αλβανούς βρίσκονται στην Ελλάδα έγγραφα, που θα τους επιτρέπουν την επάνοδό
τους στη χώρα μετά το τέλος της εκλογικής διαδικασίας.

Ωστόσο, ακόμη κι αυτό το μέτρο δεν φαίνεται να λύνει το πρόβλημα της
επιστροφής των Αλβανών στη χώρα τους για τις εκλογές, καθώς οι κίνδυνοι
ελλοχεύουν γι' αυτούς στο αλβανικό έδαφος.

ΤΡΕΙΣ ΛΟΧΟΙ ΣΤΗΝ ΚΟΡΥΤΣΑ

Πάντως, η ηγεσία του Σοσιαλιστικού Κόμματος έχει ζητήσει από την ελληνική
πλευρά, σύμφωνα με διπλωματικές και στρατιωτικές πηγές στα Τίρανα, να
εξασφαλιστεί η ασφαλής μετάβαση των Αλβανών ψηφοφόρων, όχι μόνο έως τα
ελληνικά σύνορα, αλλά και έως τις αλβανικές πόλεις!

Δηλαδή, έχει ζητηθεί η μετακίνηση στα αστικά κέντρα της Νοτίου Αλβανίας των
ψηφοφόρων που θα μεταβούν στη γειτονική χώρα να γίνει με στρατιωτική κάλυψη,
ώστε να αποτραπούν επιθέσεις των συμμοριών του Μπερίσα.

Παράλληλα, ζητείται η τοποθέτηση φέριμποτ, που θα μεταφέρει Αλβανούς στους
Αγίους Σαράντα και στον Αυλώνα ­ πάντα με στρατιωτική συνοδεία. Αιτήματα που
αναμένεται να επαναληφθούν κατά τη σημερινή συνάντηση του κ. Νάνο με τον
υπουργό Άμυνας, Άκη Τσοχατζόπουλο.

Αν και τα αιτήματα των Αλβανών είναι υπερβολικά, ο διοικητής της πολυεθνούς
δύναμης, στρατηγός Φορλάνι, σχεδιάζει την ενίσχυση του Νότου της Αλβανίας. Τις
επόμενες ημέρες αναμένεται να αποσταλούν στην Κορυτσά τρεις λόχοι (ένας
ελληνικός και δύο ιταλικοί), ενώ θα υπάρξει και ενίσχυση της Κρυσταλλοπηγής.

ΕΠΙΘΕΣΗ με χειροβομβίδες δέχθηκαν στρατιώτες της ελληνικής δύναμης προστασίας
στα Τίρανα, καθώς κλιμακώνεται επικίνδυνα η ένταση στην Αλβανία.

Κονβόι με τρία φορτηγά και δύο τζιπ, στα οποία επέβαιναν Έλληνες στρατιώτες,
μέλη της πολυεθνούς δύναμης προστασίας, δέχτηκε επίθεση αγνώστων με
χειροβομβίδες στα περίχωρα των Τιράνων. Σύμφωνα με δημοσιεύματα του ιταλικού
Τύπου, το επεισόδιο, από το οποίο ευτυχώς δεν υπήρξαν θύματα, συνέβη τη νύχτα
της περασμένης Τρίτης. Οι χειροβομβίδες ρίφθηκαν μπροστά από το πρώτο όχημα,
γράφει η εφημερίδα «Ρεπούμπλικα», που ηγείτο αυτοκινητοπομπής η οποία
επέστρεφε από αποστολή στο Ελβασάν. Η επίθεση σημειώθηκε σε μικρή απόσταση από
το στρατόπεδο των Ελλήνων στρατιωτών στα Τίρανα. Οι άγνωστοι ένοπλοι μπόρεσαν
να διαφύγουν ρίχνοντας πίσω τους καταιγιστικά πυρά. Σύμφωνα με την εφημερίδα
«Στάμπα», ήταν ένα από τα πιο σοβαρά επεισόδια εις βάρος της πολυεθνούς δύναμης.

ΦΥΓΑΔΕΥΣΗ ΜΠΕΡΙΣΑ

Επτά άνθρωποι τραυματίστηκαν χθες από άνδρες της φρουράς του Αλβανού προέδρου
Σαλί Μπερίσα, στη διάρκεια προεκλογικής περιοδείας του στο Ελβασάν. Αφορμή για
το επεισόδιο αποτέλεσε ο άγριος ξυλοδαρμός αγοριού που αποδοκίμασε τον Μπερίσα.

Περίπου χίλιοι κάτοικοι της περιοχής συγκεντρώθηκαν με άγριες διαθέσεις μετά
το επεισόδιο και οι σωματοφύλακες του Αλβανού προέδρου άνοιξαν πυρ κατά του
πλήθους. Ο Μπερίσα φυγαδεύτηκε από τον τόπο του επεισοδίου στα Τίρανα από τους
άνδρες της σωματοφυλακής του. Περισσότεροι από 15 άνθρωποι έχουν χάσει τη ζωή
τους το τελευταίο εικοσιτετράωρο σε επεισόδια βίας. Πέντε από αυτούς
σκοτώθηκαν στο Αργυρόκαστρο, όταν έπεσαν σε ενέδρα, ενώ δύο αδελφές έχασαν τη
ζωή τους όταν άγνωστοι ανατίναξαν με δυναμίτιδα το σπίτι τους, κοντά στα
Τίρανα. Την Τετάρτη ο εκδότης της μεγαλύτερης ανεξάρτητης εφημερίδας της χώρας
«Κόχα Γιόνε» κατήγγειλε ότι το αυτοκίνητό του δέχτηκε ριπές από άνδρες της
προεδρικής φρουράς. Περισσότεροι από 1.000 άνθρωποι έχουν σκοτωθεί από τον
περασμένο Μάρτιο, όταν ξέσπασαν οι ταραχές με αφορμή το σκάνδαλο των πυραμίδων
στην Αλβανία.

Απρόβλεπτες συνέπειες για την ομαλοποίηση της κατάστασης στην Αλβανία
ενδέχεται να έχει η παραίτηση στενού συνεργάτη του Ευρωπαίου μεσολαβητή Φραντς
Βρανίτσκι. Σύμφωνα με την εφημερίδα «Γκαζέτα Σκιπτάρε», ο αξιωματούχος του
ΟΑΣΕ Μπράιαν Πρίνταμ παραιτήθηκε καταγγέλλοντας ότι ανώτατοι κύκλοι του
Οργανισμού για την Ασφάλεια και τη Συνεργασία στην Ευρώπη απεργάζονται σενάρια
για να επηρεάσουν το αποτέλεσμα των εκλογών της 29ης Ιουνίου.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15861N501</ED>
<ID>
ID:163818

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N50&aa=1</URL></REF>


Article

<CATEGORY>vin07</CATEGORY>

 <H5>Η ΤΣΙΛΕΡ ΑΨΗΦΑ ΤΙΣ ΑΠΕΙΛΕΣ ΤΟΥΣ ΚΑΙ ΖΗΤΕΙ ΝΑ ΑΣΧΟΛΗΘΟΥΝ ΜΟΝΟ ΜΕ ΤΟ ΣΤΡΑΤΕΥΜΑ
</H5><H2>Κόντρα στους στρατηγούς </H2>
Τανσού Τσιλέρ. «Οι στρατηγοί να ασχοληθούν με τις δικές τους υποθέσεις»

Μια μέρα μετά τη σαφή απειλή πραξικοπήματος που εξαπέλυσαν οι στρατιωτικοί
κατά της ισλαμικής κυβέρνησης της Τουρκίας, η υπουργός Εξωτερικών Τανσού
Τσιλέρ αψήφησε τις προειδοποιήσεις τους και τους ζήτησε «να ασχοληθούν με τις
δικές τους υποθέσεις».

«ΚΑΘΕ θεσμός ας ασχολείται με τις δικές του υποθέσεις. Δεν θα παραδώσουμε την
Τουρκία σε καμία δύναμη παρά τη θέληση του λαού», υπογράμμισε η αρχηγός του
Κόμματος του Ορθού Δρόμου, μετά τη συνάντηση που είχε χθες με τον πρωθυπουργό
Νετζμετίν Ερμπακάν για το μέλλον του κυβερνητικού συνασπισμού.

Είναι η πρώτη φορά που πολιτικός της Τουρκίας εκφράζει ανοιχτά δυσαρέσκεια για
τον κλιμακούμενο πόλεμο ανάμεσα στους στρατιωτικούς και την κυβέρνηση της χώρας.

«Προωθούμε μία λύση. Η λύση αυτή είναι η δημοκρατία, ο σεβασμός της θέλησης
του λαού», πρόσθεσε η Τανσού Τσιλέρ, το κόμμα της οποίας είχε αποφασίσει πριν
από 24 ώρες να αποχωρήσει από την κυβέρνηση, αν δεν της παραχωρηθεί μέχρι τις
18 Ιουνίου η πρωθυπουργία.

Η Τσιλέρ δεν αποκάλυψε το περιεχόμενο των συνομιλιών της με τον Ερμπακάν, αλλά
άφησε να εννοηθεί ότι δεν προτίθεται να αποχωρήσει άμεσα από την κυβέρνηση.

Σύμφωνα με πολιτικούς αναλυτές, ο στρατός δεν θέλει να απομακρύνει μόνο τους
ισλαμιστές, αλλά και την Τανσού Τσιλέρ, την οποία θεωρούν υπεύθυνη ότι τους
έφερε στην εξουσία, συμμαχώντας μαζί τους.

Αλλά και η αντιπολίτευση εξέφρασε την ανησυχία της για το ενδεχόμενο ενός πραξικοπήματος.

Ο Μεσούτ Γιλμάζ, ηγέτης του Κόμματος της Μητέρας Πατρίδας, χαρακτήρισε
«εξαιρετικά ανησυχητική» την κλιμάκωση της έντασης μεταξύ στρατού και κυβέρνησης.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15861N511</ED>
<ID>
ID:163819

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N51&aa=1</URL></REF>


Article

<CATEGORY>vin07</CATEGORY>

 <H2>Η Ελλάδα προηγείται της Ιταλίας στην ποιότητα ζωής
</H2>
Ο ΚΑΝΑΔΑΣ, η Γαλλία, η Νορβηγία και οι Ηνωμένες Πολιτείες έχουν την καλύτερη
ποιότητα ζωής, ενώ η Ελλάδα βρίσκεται στην εικοστή θέση, αμέσως μετά τη
Γερμανία και μια θέση πριν από την Ιταλία.

Αυτό δείχνει η ετήσια έκθεση του ΟΗΕ για την Ανθρώπινη Ανάπτυξη, που δόθηκε
χθες στη δημοσιότητα. Ο δείκτης, στον οποίο βασίστηκε η έκθεση, υπολογίστηκε
με βάση το κατά κεφαλήν εισόδημα, το προσδόκιμο ζωής και το επίπεδο της
εκπαίδευσης. Η φετινή έκθεση στηρίχθηκε σε στοιχεία του 1994.

Το γενικό συμπέρασμα είναι ότι το βιοτικό επίπεδο είναι υψηλότερο στις
πλούσιες χώρες, ακόμη και σε ό,τι αφορά τους φτωχούς. 
Σύμφωνα με την ίδια έκθεση, η φτώχεια έχει μεγαλώσει στην Αυστραλία, το
Βέλγιο, τη Φινλανδία, τη Γερμανία, την Ολλανδία, τη Νορβηγία, τη Βρετανία και
τις Ηνωμένες Πολιτείες και έχει υποχωρήσει στον Καναδά, τη Δανία, τη Γαλλία,
την Ιταλία και την Ισπανία.

Οι Ηνωμένες Πολιτείες, για παράδειγμα, έχουν ένα από τα υψηλότερα κατά κεφαλήν
εισοδήματα στον κόσμο: 26.397 δολάρια. Το ποσοστό των ανθρώπων που ζουν σε
συνθήκες φτώχειας, όμως, έχει αυξηθεί από 16% το 1974 σε 19% το 1994.
Επιπλέον, η χώρα αυτή έρχεται στην 22η θέση ως προς το προσδόκιμο ζωής: 76,2 χρόνια.

Η ίδια έκθεση δείχνει ότι οι δέκα πρώτες χώρες από την άποψη της ισότητας των
δύο φύλων είναι κατά σειρά η Νορβηγία, η Σουηδία, η Δανία, η Φινλανδία, η Νέα
Ζηλανδία, ο Καναδάς, οι ΗΠΑ, η Αυστρία, η Γερμανία και η Ολλανδία.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15861N512</ED>
<ID>
ID:163868

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N51&aa=2</URL></REF>


Article

<CATEGORY>vin07</CATEGORY>

 <H2>Μήνυμα Αλάχ σε... τομάτα!
</H2>
Η ΜΟΥΣΟΥΛΜΑΝΙΚΗ κοινότητα στη Βρετανία δέχτηκε με μεγάλη χαρά το μήνυμα που
της έστειλε ο Θεός μέσα σε μια... τομάτα! 
Μια 14χρονη μουσουλμάνα μαθήτρια, η Σαΐστα Τζέιβεντ, έκοψε στη μέση μια τομάτα
και, ω του θαύματος, ανακάλυψε μέσα ένα μήνυμα γραμμένο στα αραβικά! Το μήνυμα
ήταν σχηματισμένο από τον ιστό της τομάτας, γράφουν βρετανικές εφημερίδες. Στη
μια πλευρά της τομάτας μπορούσε να διαβαστεί: «Υπάρχει μόνο ένας Θεός», ενώ
στην άλλη μισή: «Ο Μωάμεθ είναι ο Προφήτης».

Η Σαΐστα πιστεύει πράγματι ότι είδε ένα θαύμα. «Ο Θεός με έκανε να αγοράσω
αυτή την τομάτα. Τα λόγια αυτά είναι ένα μήνυμα από τον Θεό», δήλωσε στην
εφημερίδα «Ντέιλι Μέιλ».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15861N513</ED>
<ID>
ID:163906

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N51&aa=3</URL></REF>


Article

<CATEGORY>vin07</CATEGORY>

 <H2>Τρεις στους 4 Αμερικανούς υπέρ της θανατικής ποινής
</H2>
ΤΑ ΤΡΙΑ τέταρτα των Αμερικανών είναι υπέρ της θανατικής ποινής, αν και οι
μισοί παραδέχονται πως δεν αποτρέπει την εγκληματικότητα, σύμφωνα με δημόσια
σφυγμομέτρηση της κοινής γνώμης.

Τα δύο τρίτα των 1.000 ερωτηθέντων σε ολόκληρη την Αμερική τάχθηκαν επίσης
υπέρ της επιβολής της θανατικής ποινής στον Τίμοθι Καμβί, τον 29χρόνο πρώην
στρατιώτη που κρίθηκε ένοχος για τη βομβιστική επίθεση στην πόλη της Οκλαχόμα,
που είχε προκαλέσει τον θάνατο 168 ανθρώπων.

Το αποτέλεσμα της δημοσκόπησης δείχνει μια ξεκάθαρη τάση προς την αύξηση της
αποδοχής της θανατικής ποινής τα τελευταία 38 χρόνια.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15861N514</ED>
<ID>
ID:163932

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N51&aa=4</URL></REF>


Article

<CATEGORY>vin07</CATEGORY>

 <H2>Απειλεί πάλι ο Επαναστατικός Στρατός Βενετίας
</H2>
Ο ΜΥΣΤΗΡΙΩΔΗΣ Επαναστατικός Στρατός της Βενετίας, ο οποίος ζητεί την
απελευθέρωση των οκτώ μελών του που είχαν καταλάβει το καμπαναριό της
εκκλησίας του Αγίου Μάρκου στη Βενετία τον περασμένο Μάιο, απείλησε διά της
πληροφορικής ένα ιταλικό πρακτορείο Τύπου.

Το πρακτορείο Ιταλών Δημοσιογράφων (AGI), ένα από τα κυριότερα ιταλικά
πρακτορεία, ανακοίνωσε ότι έλαβε ταχυδρομικώς μια δισκέτα. Όταν την εισήγαγαν
σε έναν υπολογιστή, έσβησε αυτόματα τη μνήμη του και στην οθόνη εμφανίστηκε
ένα απειλητικό μήνυμα.

«Βασανίσατε και κακοποιήσατε τους οκτώ Βενετούς συμπατριώτες, αλλά η χρήση
βίας δεν είναι αναγκαία γι' αυτούς που διαθέτουν ευφυΐα γι' αυτό εμείς
ανταπαντούμε με έναν ιό των υπολογιστών», αναφερόταν στο μήνυμα που
εμφανίστηκε στην οθόνη.

«Ζητούμε την άμεση απελευθέρωση των οκτώ κρατουμένων. Στην αντίθετη περίπτωση,
θα καταστρέψουμε τους υπολογιστές και τα αρχεία των δυνάμεων κατοχής»,
κατέληγε το μήνυμα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15861N515</ED>
<ID>
ID:163951

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N51&aa=5</URL></REF>


Article

<CATEGORY>vin07</CATEGORY>

 <H5>ΟΥΙΛΙΑΜ ΧΕΪΓΚ
</H5><H2>ΠΡΟΣΩΠΑ </H2><H2>Ένας κεντρώος συντηρητικός
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

<H3></H3>Ουίλιαμ Χέιγκ. Μετά τον πρώτο γύρο της ψηφοφορίας, είναι ο επικρατέστερος
διάδοχος του Μέητζορ επικεφαλής των Συντηρητικών

Ο νεώτερος και λιγότερο έμπειρος υπουργός του πρώην πρωθυπουργού Τζων Μέητζορ
έγινε το φαβορί στην κούρσα για την ηγεσία του Συντηρητικού Κόμματος.

ΕΞΙ εβδομάδες μετά τη συντριπτική ήττα τους από τους Εργατικούς, οι Τόρις
προσπαθούν τώρα να ενώσουν το διαιρεμένο και εξαντλημένο κόμμα τους. Την
Τρίτη, στον προκαταρκτικό γύρο της ψηφοφορίας για τον νέο ηγέτη των
Συντηρητικών, φάνηκαν περισσότερο διχασμένοι παρά ποτέ: και τα πέντε στελέχη
που έθεσαν υποψηφιότητα πήγαν καλά, αλλά κανένα δεν μπόρεσε να συγκεντρώσει
30% των ψήφων.

Ο Ουΐλιαμ Χέιγκ, το 36χρονο «παιδί-θαύμα» του Συντηρητικού Κόμματος και πρώην
υπουργός Ουαλίας του Μέητζορ, είναι τώρα ο επικρατέστερος υποψήφιος για την
ηγεσία της βρετανικής δεξιάς. Ο ηγέτης του κόμματος εκλέγεται από τους 164
βουλευτές των Συντηρητικών και στον πρώτο γύρο νικητής ήταν ο Κένεθ Κλαρκ, 56
ετών, πρώην υπουργός Οικονομικών και εκπρόσωπος της αριστεράς των Τόρις, με 49
ψήφους. Ο Χέιγκ, ο οποίος δηλώνει κεντρώος, έλαβε 41. Έγινε όμως το φαβορί
όταν οι δύο από τους τρεις «θατσερικούς» υποψηφίους για την ηγεσία, ο πρώην
υπουργός Κοινωνικών Ασφαλίσεων Πίτερ Λίλεϊ (24 ψήφοι) και ο πρώην υπουργός
Εσωτερικών Μάικλ Χάουαρντ (23 ψήφοι), αποσύρθηκαν, καλώντας εκείνους που τους
ψήφισαν να ψηφίσουν στον δεύτερο γύρο τον Χέιγκ ­ προς μεγάλη απογοήτευση του
τρίτου «θατσερικού», του Τζον Ρέντγουντ (27 ψήφοι), ο οποίος υπολόγιζε στη
στήριξή τους. Στον δεύτερο γύρο, που θα διεξαχθεί την ερχόμενη Τρίτη, θα
λάβουν μέρος ο Κλαρκ, ο Χέιγκ και ο Ρέντγουντ και για τη νίκη χρειάζονται 83
ψήφοι. Αν δεν υπάρξει και πάλι νικητής, οι δύο πρώτοι θα συναγωνιστούν σε ένα
τρίτο γύρο δύο ημέρες αργότερα, στις 19 Ιουνίου.

Ο Κλαρκ προέβλεψε πως θα κερδίσει στον δεύτερο γύρο, αλλά τα αποτελέσματα του
πρώτου δείχνουν ότι δεν θα τα καταφέρει, και ο Χέιγκ εύλογα επεσήμανε ότι η
τάση που δημιουργείται μετά και την απόσυρση των Λίλεϊ και Χάουαρντ υπέρ του,
ευνοεί πλέον τον ίδιο. «Τώρα είμαι σαφώς το φαβορί και έχω τις περισσότερες
πιθανότητες να ενώσω το κόμμα», δήλωσε. «Ο Χέιγκ έχει ρεύμα», έγραψε στην
πρώτη σελίδα της η «Γκάρντιαν», ενώ για τους «Τάιμς» «ο Χέιγκ εκτοξεύθηκε στην
κορυφή της κούρσας των Συντηρητικών για την ηγεσία».

Ο Χέιγκ έκανε το πολιτικό ντεμπούτο του σε ηλικία 16 ετών, μιλώντας ενώπιον
4.000 Τόρις στο ετήσιο συνέδριο του κόμματος και κερδίζοντας τους επαίνους της
τότε πρωθυπουργού Μάργκαρετ Θάτσερ. Εξαιρετικά έξυπνος, ευσυνείδητος και
μάλλον ψυχρός στις εκδηλώσεις του, αναφέρεται στον βρετανικό Τύπο ως
«Βούλκαν», από το όνομα της «φυλής» της τηλεοπτικής σειράς «Σταρ Τρεκ», τα
όντα της οποίας έχουν τα χαρακτηριστικά αυτά.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15861N521</ED>
<ID>
ID:163820

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N52&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Ο Τζερόνυμο είναι πια ακίνδυνος
</H2><H2></H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Η απελευθέρωση. Ο Τζερόνυμο Πρατ, επιτέλους ελεύθερος, με τη γυναίκα του Ασάκι
και παλιούς, καλούς φίλους

Τι θλίψη! Να αθωώνεται ένας πρώην Μαύρος Πάνθηρας έπειτα από 25 χρόνια στη
φυλακή και οι παλιοί του σύντροφοι να εκθειάζουν την αμερικανική δικαιοσύνη.

ΔΕΚΑΕΞΙ φορές είχε ζητήσει την απελευθέρωσή του ο Έλμερ «Τζερόνυμο» Πρατ και
δεκαέξι φορές η αμερικανική δικαιοσύνη τού την αρνήθηκε. Τη δέκατη έβδομη φορά
κατάλαβε ότι το ζήτημα δεν ήταν η αθωότητα ή η ενοχή του, αλλά το ποιος ήταν ο
δικηγόρος του. Άφησε λοιπόν τους ρομαντισμούς και προσέλαβε μια βεντέτα, τον
Τζόνυ Κόχραν, που κατάφερε να σώσει από βέβαιη καταδίκη τον Ο. Τζ. Σίμσον.
Και, ω του θαύματος, το Ανώτατο Δικαστήριο της Καλιφόρνια αποφάσισε πριν από
λίγες μέρες ότι η κατάθεση με βάση την οποία καταδικάστηκε ο Πρατ σε ισόβια
δεν ήταν αξιόπιστη. «Ο Τζούλιους Μπάτλερ ήταν πληροφοριοδότης του FBI», δήλωσε
ο δικαστής Έβερετ Ντίκυ. «Το έργο που είχε αναλάβει ήταν να καταστρέψει τους
Μαύρους Πάνθηρες».

Άργησε λίγο να το παραδεχθεί η αμερικανική δικαιοσύνη. Άργησε για την ακρίβεια
25 ολόκληρα χρόνια, στη διάρκεια των οποίων μάταια ο πρώην ηγέτης των Μαύρων
Πανθήρων στο Λος Άντζελες βεβαίωνε ότι την ημέρα του φόνου εκείνης της
δασκάλας στην πόλη, εκείνος βρισκόταν μακριά, στην πολιτεία Όκλαντ, και ότι το
FBI το γνώριζε αφού τον παρακολουθούσε. Μάταια η Διεθνής Αμνηστία κατήγγελλε
ξανά και ξανά ότι ο Τζερόνυμο Πρατ ήταν κλασική περίπτωση πολιτικού
κρατουμένου, στο πρόσωπο του οποίου η Αμερική ήθελε να εκδικηθεί ένα κίνημα
χειραφέτησης των μαύρων. Μάταια τα απομεινάρια εκείνου του κινήματος
διαδήλωναν με σύνθημα «Αφήστε ελεύθερο τον Πρατ». Τα αμερικανικά δικαστήρια
αρνούνταν πεισματικά να επανεξετάσουν την υπόθεση.

Αν αποφασίστηκε τώρα η αποφυλάκιση του Πρατ με τη «συμβολική» εγγύηση των
25.000 δολαρίων ­ χίλια δολάρια για κάθε χρόνο, όπως πρότεινε ο Κόχραν ­ είναι
γιατί δεν απειλεί πλέον κανέναν. Το απέδειξε η αντίδρασή του όταν άκουσε την
απόφαση του δικαστηρίου: αντί να υψώσει τη γροθιά του νικητή, ευχαρίστησε τον
πρόεδρο με δάκρυα στα μάτια. Το απέδειξε η δήλωση του Έλντριτζ Κλήβερ, που
ήταν δίπλα του: «Η σημερινή απόφαση αποδεικνύει ότι το δικαστικό μας σύστημα
μακροπρόθεσμα λειτουργεί». Τι περιμένει όμως κανείς από τον συγγραφέα του
περίφημου «Ψυχή στον Πάγο», που από πρώην «υπουργός Πληροφοριών» των Πανθήρων
κατέληξε μέλος της αίρεσης του Μουν και υποστηρικτής του Ρόναλντ Ρήγκαν;

Το Πρόγραμμα Αντικατασκοπείας (Cointelpro) που είχε θέσει σε εφαρμογή το 1967
ο διευθυντής του FBI Έντγκαρ Χούβερ εναντίον των «μαύρων εθνικιστικών
οργανώσεων» πέτυχε τους στόχους του. Ο Μάρτιν Λούθερ Κινγκ δολοφονήθηκε, όπως
και ο Φρεντ Χάμπτον. Η οικογένεια του Μάλκολμ Χ ζει το δικό της δράμα. Ο Χιούι
Νιούτον σκοτώθηκε σε ξεκαθάρισμα λογαριασμών. Ο Μπόμπυ Σηλ το 'ριξε στο
εμπόριο και ο Μπόμπυ Ρας έγινε βουλευτής. Μόνο ο Μουμία Αμπού Τζαμάλ
εξακολουθεί να πιστεύει ότι «η σημερινή αυτοκρατορία είναι η αυριανή στάχτη».
Γι' αυτό είναι ακόμη στη φυλακή.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15861N522</ED>
<ID>
ID:163869

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N52&aa=2</URL></REF>


Article

<CATEGORY>vin07</CATEGORY>

 <H5>Απ' όλα τα σημεία...
</H5><H5>Οι ισχυρότεροι...
</H5><H5>Ο σοσιαλιστής...
</H5><H5>Ορισμένες...
</H5><H2>ΑΥΤΟΙ
</H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... της Συνθήκης του Μάαστριχτ, το πιο φαρμακερό είναι το Παράρτημα με τον
τίτλο «Σύμφωνο Σταθερότητας». Μετέωρο ακόμη ­ οι εταίροι δεν έχουν υπογράψει ­
είναι αντικείμενο πολλών συζητήσεων ιδίως αφ' ότου ανέκυψαν οι δυσκολίες της
Γερμανίας και νίκησαν στη Γαλλία οι σοσιαλιστές. Το Σύμφωνο αναφέρεται
ουσιαστικά στις χώρες της «3ης φάσης», που θα φτάσουν πρώτες στην πλήρη ΟΝΕ,
την οικονομική/νομισματική ενοποίηση. Πρόκειται για σάλπισμα Δευτέρας
Παρουσίας. Πρώτον, λέει, ο προϋπολογισμός πρέπει να είναι τέλεια
ισοσκελισμένος. Δεύτερον, το περιλάλητο 3% (το δημόσιο χρέος να μην υπερβαίνει
το 3% του ΑΕΠ), είναι απόλυτο. Όποια χώρα το ξεπεράσει θα πληρώνει πρόστιμο
μέχρι 0,5% του ΑΕΠ ­ αλλά θα της επιστρέφεται μόλις «συμμορφωθεί». Τρίτον, αν
το έλλειμμα επιμείνει πάνω από δύο χρόνια, το πρόστιμο θα πηγαίνει κατ'
ευθείαν στα ταμεία των χωρών με την καλύτερη οικονομική επίδοση.

... των εταίρων ­ ακόμη και αυτοί ­ σε ώρες ιδιαίτερης νηφαλιότητας,
διερωτώνται πώς κατάφεραν να συντάξουν ένα τόσο στενόκαρδο κείμενο. Οι
διοικητές όμως των μεγάλων κεντρικών τραπεζών θεωρούν το Σύμφωνο ευαγγέλιο. Σε
συνέλευσή τους στις αρχές της εβδομάδας στη Βασιλεία, δεν έκρυψαν πόσο
ανησυχούν μήπως στην Ευρώπη απλωθεί «νομισματική αβεβαιότητα». Τους ενόχλησε η
ευγενική παρατήρηση της Γαλλίας για την «ανάγκη ενός συμβιβασμού μεταξύ
οικονομικής σταθερότητας και απασχόλησης». Και η συνέλευση έληξε με συστάσεις
προς τους 15 για «ενεργότερη πολιτική δέσμευση» ως προς το Μάαστριχτ, για
«δομικές αλλαγές», για συγκράτηση πάση θυσία του πληθωρισμού κάτω του 2% και
για «ελαστικότητα» στην απασχόληση. Όσο για την πολιτική των μισθών, τα
καλύτερα παραδείγματα, αποφάνθηκαν οι τραπεζίτες, είναι η Αγγλία, η Ολλανδία,
και η Δανία.

... Ντομινίκ Στρως-Καν, ο νέος υπουργός Οικονομικών της Γαλλίας, συγκεντρώνει
πάνω του όλα τα βλέμματα. Αλλά από τις πρώτες κιόλας δηλώσεις του φάνηκε ότι η
Γαλλική Επανάσταση θα παραμείνει μία και μόνη, εκείνη του Ροβεσπιέρου. Στις
9/6, στην Αίθουσα C, του Πύργου της Ευρώπης, στο Λουξεμβούργο, ο Στρως-Καν
έβαλε τα πράγματα στη θέση τους: «Η θέση μας είναι σαφής ­ δήλωσε. ­ Το εύρω
θα ξεκινήσει την 1η Ιανουαρίου 1999, όπως έχει προγραμματισθεί. Η Γαλλία είναι
αποφασισμένη να εφαρμόσει πλήρως τη Συνθήκη του Μάαστριχτ. Στο θέμα αυτό η
δέσμευσή μας είναι πλήρης και κατηγορηματική». Οι τραπεζίτες ανάσαναν.

... λεπτομέρειες βέβαια θα συζητηθούν σήμερα και αύριο στη συνάντηση κορυφής
που θα έχει στο Πουατιέ ο Λιονέλ Ζοσπέν με τον πρώτο υψηλό επισκέπτη που
υποδέχεται στη χώρα του ως πρωθυπουργός: τον καγκελλάριο Κολ. (Συνάντηση του
Κολ με τον άλλο καινούργιο «Μεγάλο», τον Τόνυ Μπλαιρ, έγινε ήδη τις προάλλες,
και τα πήγαν περίφημα). Μετά και από το Πουατιέ, όλα θα είναι έτοιμα για τη
μεγάλη συνάντηση του Άμστερνταμ, τη Δευτέρα. Τι θ' αποφασίσει η
Διακυβερνητική; Οι περισσότεροι αναλυτές πιστεύουν ότι θα επαναβεβαιώσει τις
προθεσμίες και τα κριτήρια που έθεσε η Συνθήκη του Μάαστριχτ. Θα κάνει επίσης
αποδεκτό κατ' αρχήν το Σύμφωνο Σταθερότητας. Οι 15 θα δώσουν όρκο πίστης στο
εύρω. Αλλά θα διατυπωθούν και όροι «ερμηνευτικοί». Και θ' ανοιχθούν μερικά
παραθυράκια ­ για χάρη κυρίως των 18.000.000 ανέργων της Κοινότητας...

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15861N523</ED>
<ID>
ID:163907

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N52&aa=3</URL></REF>


Article

<CATEGORY>vin08</CATEGORY>

 <H5>ΣΥΝΕΧΙΣΤΗΚΑΝ ΚΑΙ ΧΘΕΣ ΟΙ ΟΥΡΕΣ ΣΤΙΣ ΤΡΑΠΕΖΕΣ
</H5><H2>Πάνω από 300.000 ιδιώτες αγόρασαν μετοχές του ΟΤΕ
</H2>
<AUTHOR>ΝΙΚΟΣ ΚΩΤΣΙΚΟΠΟΥΛΟΣ</AUTHOR>

Μεγάλες ουρές. Οι μικροαποταμιευτές περίμεναν και χθες με υπομονή για την
αγορά μετοχών του ΟΤΕ

Τους 300.000 υπολογίζεται ότι πλησιάζουν, αν δεν ξεπερνούν, οι ιδιώτες
αποταμιευτές που είχαν γραφτεί ώς χθες για να αγοράσουν τις νέες μετοχές του ΟΤΕ.

ΕΤΣΙ, την πρώτη και τη δεύτερη ημέρα των εγγραφών, οι ιδιώτες επενδυτές
κάλυψαν και με το παραπάνω το δικό τους μερίδιο που αναλογεί σε μετοχές αξίας
100 δισ. δρχ.

Μόνο 4 από τις 31 Τράπεζες δέχονται αιτήσεις, και συγκεκριμένα η Εμπορική, η
Ιονική, η Πίστεως και η Αγροτική.

140.000 ιδιώτες επενδυτές υπέβαλαν μέσα σε δύο ημέρες ισάριθμες αιτήσεις για
να αγοράσουν μετοχές του ΟΤΕ.

Στο νούμερο αυτό δεν υπολογίζονται οι αιτήσεις που έχουν υποβληθεί στην Εθνική
Τράπεζα, που είναι ο γενικός συντονιστής και ανάδοχος της έκδοσης και διαθέτει
το μεγαλύτερο δίκτυο καταστημάτων. Εκτιμάται, λοιπόν, ότι οι αιτήσεις στην
Εθνική Τράπεζα φθάνουν τις 100.000, ενώ φυσικά υπάρχουν και 25 ακόμα ελληνικές
και ξένες Τράπεζες, καθώς και 13 χρηματιστηριακές εταιρείες που παραλαμβάνουν
αιτήσεις για συμμετοχή στη δημόσια εγγραφή.

Επίσης, έντονο ενδιαφέρον εκδηλώνεται και από την πλευρά των λεγόμενων
θεσμικών επενδυτών. Πρόκειται για επενδυτικούς οργανισμούς, όπως τα διάφορα
Αμοιβαία Κεφάλαια, αλλά και τα Ασφαλιστικά Ταμεία που υποβάλλουν αιτήσεις με
τη μέθοδο κλειστών προσφορών. Έτσι, δεν υπήρχε ούτε χθες ακριβής εικόνα για
τον αριθμό των μετοχών που ζητούν να αγοράσουν. Πάντως, για τους θεσμικούς
υπολογίζεται ότι θα διατεθούν μετοχές συνολικής αξίας περίπου 150 δισ. δρχ..
Οι πληροφορίες που υπήρχαν χθες, ανέφεραν ότι ο ΟΤΕ σημειώνει και στο «μέτωπο»
των θεσμικών επιτυχία, αφού οι προσφορές είναι πολλές, κυρίως από το
εσωτερικό. Από το εξωτερικό το ενδιαφέρον προέρχεται κυρίως από τις ΗΠΑ και
τις χώρες της Άπω Ανατολής.

Τα στοιχεία αυτά εξηγούν και την αισιοδοξία στελέχους στο οικονομικό επιτελείο
της κυβέρνησης, που δήλωνε χθες, ότι η έκδοση μετοχών έχει ήδη από χθες
καλυφθεί κατά 150%.

Σημειώνεται, ότι σήμερα είναι η τελευταία ημέρα για την εγγραφή ιδιωτών που
θέλουν να αγοράσουν μετοχές. Είναι όμως και η τελευταία ημέρα για την υποβολή
προσφορών από την πλευρά των «θεσμικών» και των εταιρειών.

Χρηματιστηριακοί αναλυτές υποστηρίζουν ότι οι εταιρείες περιμένουν,
παραδοσιακά, την τελευταία ημέρα για να εκδηλώσουν το ενδιαφέρον τους και να
κατασταλάξουν στις οριστικές προσφορές τιμών για τις μετοχές του ΟΤΕ.
Σημειώνεται ότι χθες η τιμή στο Χρηματιστήριο για τις παλαιές μετοχές του ΟΤΕ
υποχώρησε κατά 3,36% και έπεσε στις 7.200 δρχ.

Οι παλαιές μετοχές του ΟΤΕ που δικαιούνται να συμμετάσχουν στην αύξηση του
μετοχικού κεφαλαίου της επιχείρησης, έγιναν αντικείμενο έντονης
διαπραγμάτευσης, αφού άλλαξαν χέρια 787.000 τεμάχια.

Υπενθυμίζεται, ότι όσοι έχουν τις παλαιές μετοχές μπορούν να αγοράζουν από τις
18 Ιουνίου μέχρι και 18 Ιουλίου, 6 νέες μετοχές για κάθε 80 παλαιές μετοχές με
έκπτωση 16%. Πρόκειται για την αύξηση του μετοχικού κεφαλαίου του ΟΤΕ κατά
23,7 δισ. δρχ. που θα ακολουθήσει τη δημόσια εγγραφή για τις νέες μετοχές, οι
οποίες δεν έχουν τα παραπάνω δικαιώματα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15861N531</ED>
<ID>
ID:163829

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N53&aa=1</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Ο ΟΤΕ διδάσκει...
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Η ΔΙΑΘΕΣΗ μετοχών του ΟΤΕ και η ανταπόκριση του μικροαποταμιευτή στο «χαρτί»
του μεγάλου τηλεπικοινωνιακού οργανισμού μπορεί να γίνει αφορμή για χρήσιμα
συμπεράσματα. Το πρώτο και το πιο σημαντικό είναι ότι τα χαμηλά επιτόκια, που
προσφέρουν οι τράπεζες, έχουν ουσιαστικά οδηγήσει τους περισσότερους
αποταμιευτές στην αναζήτηση πιο αποδοτικών τοποθετήσεων με μειωμένο επενδυτικό
κίνδυνο. Το δεύτερο συμπέρασμα είναι ότι ο μέσος Έλληνας έχει εξοικειωθεί με
τον χρηματιστηριακό θεσμό. Η αγορά μετοχών για πολλούς δεν είναι πλέον
παιχνίδι, αλλά επενδυτική διέξοδος.

Τέλος, κλειδί για επενδυτικές επιλογές είναι η εμπιστοσύνη των επενδυτών - αποταμιευτών.

Αυτά τα συμπεράσματα όμως δημιουργούν πρόσθετες υποχρεώσεις σε όσους
ασχολούνται με την οικονομία. Το πιο σημαντικό είναι ότι δεν θα πρέπει να
ανατρέψουν και να διαψεύσουν την εμπιστοσύνη που δείχνουν οι αποταμιευτές.
Επίσης, ήλθε η ώρα και για τις τράπεζες να αναθεωρήσουν την πολιτική των
επιτοκίων τους γιατί τώρα ο αποταμιευτής έχει πολλές και κυρίως ελκυστικές
επενδυτικές και αποταμιευτικές επιλογές.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15861N532</ED>
<ID>
ID:163903

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N53&aa=2</URL></REF>


Article

<CATEGORY>vin08</CATEGORY>

 <H2>Σταθερότητα της ανεργίας στο 10,4%
</H2>
ΣΤΑΘΕΡΟΠΟΙΗΜΕΝΗ στο 10,4% βλέπει ο ΟΟΣΑ την ανεργία στην Ελλάδα. Στο ποσοστό
αυτό θα διαμορφωθεί φέτος, όπως ακριβώς και πέρυσι.

Στην εξαμηνιαία έκθεσή του για την πορεία και τις προοπτικές στις οικονομίες
των χωρών-μελών του, ο ΟΟΣΑ προβλέπει για την Ελλάδα ότι:

­ Το δημοσιονομικό έλλειμμα φέτος θα περιορισθεί στο 5,2% του ΑΕΠ από 7,4%
πέρυσι, ενώ το 1998 θα υποχωρήσει στο 4%.

­ Το έλλειμμα στο ισοζύγιο πληρωμών (τρεχουσών συναλλαγών) θα διαμορφωθεί στο
3,5% του ΑΕΠ από 3,7% πέρυσι, ενώ το 1998 θα αυξηθεί στο 4%.

Στο κεφάλαιο που αφορά την Ελλάδα, ο ΟΟΣΑ σημειώνει την πρόοδο που έχει
επιτευχθεί στον πληθωρισμό και τα επιτόκια, που, όπως αναφέρεται, ενίσχυσαν
την εμπιστοσύνη στην ελληνική οικονομία και βελτίωσαν το επιχειρηματικό κλίμα.

Αναφέρει ακόμα ότι ο βασικός παράγων στην προσπάθεια μείωσης του πληθωρισμού
παραμένει η πολιτική για τη συναλλαγματική ισοτιμία της δραχμής, που, ωστόσο,
έχει με τη σειρά της αρνητική επίπτωση στο ισοζύγιο πληρωμών και την αύξηση
της παραγωγής.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15861N533</ED>
<ID>
ID:163913

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N53&aa=3</URL></REF>


Article

<CATEGORY>vin08</CATEGORY>

 <H2>Τρίποντο Γκάλη στο Χρηματιστήριο
</H2>
Ο ΝΙΚΟΣ Γκάλης μπαίνει... στο Χρηματιστήριο. Χθες εγκρίθηκε από το
Χρηματιστήριο, η αίτηση της εταιρείας του «Νίκος Γκάλης - Κέντρα Νεότητας και
Προστασίας Ενηλίκων Α.Ε.», για να μπει στην Παράλληλη Αγορά.

Η εταιρεία εκμεταλλεύεται κατασκήνωση στη Χαλκιδική και θέλει να αυξήσει το
μετοχικό της κεφάλαιο, εκδίδοντας 660.000 νέες κοινές ονομαστικές μετοχές, που
θα διατεθούν με δημόσια εγγραφή.

Τα νέα κεφάλαια θα χρησιμοποιηθούν για επέκταση της κατασκήνωσης και για την
κατασκευή «Κέντρου Υποβοηθούμενης Διαβίωσης Ατόμων Τρίτης Ηλικίας».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15861N534</ED>
<ID>
ID:163935

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N53&aa=4</URL></REF>


Article

<CATEGORY>vin08</CATEGORY>

 <H5>ΚΑΛΟΥΝΤΑΙ ΝΑ ΠΛΗΡΩΣΟΥΝ ΤΩΡΑ ΤΟ 1,6 ΤΡΙΣ. ΠΟΥ ΧΡΩΣΤΟΥΝ ΣΤΟ ΔΗΜΟΣΙΟ
</H5><H2>Διορία σε μεγαλοοφειλέτες
</H2>
Τελεσίγραφο λίγων εβδομάδων έστειλε χθες στους μεγαλοοφειλέτες του Δημοσίου ο
υπουργός Εθνικής Οικονομίας και Οικονομικών κ. Γιάννος Παπαντωνίου.ΣΤΗΝ
ΠΕΡΙΠΤΩΣΗ που δεν σπεύσουν να πληρώσουν τα χρέη τους, τότε θα αρχίσει ανηλεές
κυνηγητό από την Εφορία με κατάσχεση περιουσιακών στοιχείων, μπλοκάρισμα
τραπεζικών λογαριασμών, ακόμα και προσωποκράτηση.

«Έχουν εντοπισθεί οι μεγάλοι οφειλέτες και θα κινηθούν όλα τα μέσα που
διαθέτουν η Πολιτεία και η Δικαιοσύνη προκειμένου να εξοφληθούν οι οφειλές»,
είπε χαρακτηριστικά ο υπουργός και συμπλήρωσε: «Είναι θέμα ολίγων εβδομάδων.
Πρέπει να ξεκινήσουν να ξεπληρώνουν άμεσα».

Την ίδια στιγμή στο υπουργείο Οικονομικών εξετάζονται οι τρόποι με τους
οποίους θα ασκηθεί πίεση στους μεγαλοοφειλέτες για να εξοφλήσουν τα χρέη τους.

Έτσι κορυφαίο στέλεχος του υπουργείου Οικονομικών έλεγε χθες ότι σκοπεύει να
δημοσιοποιήσει λίστες οφειλετών κατ' επάγγελμα, αφού προηγουμένως γίνουν
συναντήσεις με τους συνδικαλιστικούς φορείς στους οποίους θα εξηγήσει ότι με
τη δημοσιοποίηση των ονομάτων συναδέλφων τους και την είσπραξη των οφειλών
ουσιαστικά στηρίζεται η προσπάθεια για εξυγίανση του φορολογικού συστήματος
και για δικαιότερη κατανομή των φορολογικών βαρών. Επίσης, εξετάζεται το
ενδεχόμενο προσωπικά ο ίδιος ο υφυπουργός Οικονομικών κ. Γ. Δρυς να στείλει
γράμμα σε κάθε οφειλέτη, με το οποίο θα τον καλεί να τακτοποιήσει τις οφειλές
του στην Εφορία.

Σημειώνεται ότι στα χέρια του κ. Γ. Δρυ υπάρχει η λίστα με τα ονόματα και τις
επωνυμίες των 1.000 μεγαλοοφειλετών που χρωστούν 1,6 τρισ. δραχμές και τα
μέτρα αναγκαστικής είσπραξης που έχουν μέχρι τώρα ληφθεί.

Την ίδια στιγμή, οι υπηρεσίες του υπουργείου Οικονομικών διαμορφώνουν το
τελικό κείμενο νόμου για τις φοροποινές το οποίο, όπως τόνιζε χαρακτηριστικά
αρμόδιος παράγων, θα είναι έτοιμο την επόμενη εβδομάδα.

Παράλληλα, προχωρούν οι διαδικασίες για την επιλογή της εταιρείας που θα κάνει
την επεξεργασία των στοιχείων του Ε9 ώστε να εντοπισθούν οι ιδιοκτήτες
ακινήτων που θα πρέπει να υποβάλουν δήλωση Φόρου Μεγάλης Ακίνητης Περιουσίας.
Όπως ήδη έχουν γράψει «ΤΑ ΝΕΑ», τελικά τα εκκαθαριστικά του ΦΜΑΠ θα φτάσουν
στα χέρια των υποχρέων τον Σεπτέμβριο αντί του Ιουλίου που είχε αρχικά
υπολογισθεί. Σημειώνεται ότι προσφορές για το Ε9 έχουν υποβάλει τρεις
εταιρείες από τις 40 που είχαν αρχικά εκδηλώσει ενδιαφέρον.

Πάντως χθες η κυβέρνηση, διά του υπουργού Εθνικής Οικονομίας και Οικονομικών
κ. Γιάννου Παπαντωνίου, εμφανίστηκε αισιόδοξη για την πορεία και τις
προοπτικές της ελληνικής οικονομίας.

Είχε προηγηθεί σύσκεψη στο Μέγαρο Μαξίμου υπό τον Πρωθυπουργό Κ. Σημίτη με
συμμετοχή των υπουργών Εθνικής Οικονομίας και Οικονομικών Γ. Παπαντωνίου και
Ανάπτυξης Βάσω Παπανδρέου, του διοικητή της Τράπεζας της Ελλάδος Λ. Παπαδήμου
και τον διευθυντή του οικονομικού γραφείου του Πρωθυπουργού Τ. Γιαννίτση.

Ο κ. Παπαντωνίου αμέσως μετά τη σύσκεψη δήλωσε:«Έγινε ευρεία σύσκεψη υπό τον
κ. Πρωθυπουργό για την πορεία της οικονομίας και επιβεβαιώθηκαν οι θετικές
τάσεις που έχουν αρχίσει να διαγράφονται, σε ό,τι αφορά όλα τα βασικά μεγέθη
και την εξέλιξη της οικονομίας, η πιστή εκτέλεση του κρατικού προϋπολογισμού
με την εντυπωσιακή ανάκαμψη των εσόδων τους δύο τελευταίους μήνες, καθώς και η
καθοδική πορεία του πληθωρισμού, ο οποίος έφθασε σε αρκετά χαμηλά επίπεδα». 
<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15861N551</ED>
<ID>
ID:163830

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N55&aa=1</URL></REF>


Article

<CATEGORY>vin08</CATEGORY>

 <H2>Κληρώνουν 1.001 σπίτια του ΟΕΚ
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

ΜΟΝΟ ο ένας στους 18 θα πάρει σπίτι από τον Οργανισμό Εργατικής Κατοικίας
(ΟΕΚ), στην κλήρωση που θα γίνει στις 29 Ιουνίου. Γι' αυτή την κλήρωση
συνολικά υποβλήθηκαν 18.000 αιτήσεις και θα κληρωθούν 1.001 σπίτια στους
οικισμούς που ανεγείρονται, στις περιοχές Πεύκης, Παλλήνης, Μενιδίου και Άνω
Λιοσίων. Η κλήρωση θα γίνει στις 10 π.μ. στον αγωνιστικό χώρο του Σταδίου
Ειρήνης και Φιλίας στο Ν. Φάληρο. Αναμένεται να παραβρεθούν χιλιάδες υποψήφιοι
που υπέβαλαν αίτηση, με την ελπίδα να τους ευνοήσει η τύχη. Την επόμενη
εβδομάδα ο Οργανισμός ­ όπως μας είπε ο πρόεδρός του κ. Θανάσης Χανακούλας ­
θα ανακοινώσει τον τρόπο παραλαβής από τους δικαιούχους των δελτίων με τους
αριθμούς που θα συμμετέχουν στην κλήρωση. Κάθε ένας υποψήφιος δηλαδή, από
όσους υπέβαλαν αιτήσεις, θα πάρει από ένα αριθμό ο οποίος θα είναι ο αριθμός
που θα συμμετάσχει στην κλήρωση. Εξετάζεται να κληθούν οι υποψήφιοι να
παραλάβουν τον αριθμό με αλφαβητική σειρά από τα γραφεία του ΟΕΚ στην Αθήνα
(Σολωμού), αφού είναι χρονικά αδύνατη η αποστολή τους μέσω ταχυδρομείου. Η
κλήρωση θα είναι φυσικά δημόσια, σύμφωνα με τον κανονισμό λειτουργίας του
Οργανισμού. Οι υποψήφιοι θα χωριστούν σε πέντε κατηγορίες. Η πρώτη κατηγορία
θα είναι οι ανάπηροι δικαιούχοι και οι υπόλοιπες 4 κατηγορίες θα είναι
δικαιούχοι ανάλογα με το σύνολο των τέκνων και την εισοδηματική τους
κατάσταση. Η κλήρωση θα γίνει στα πρότυπα της κλήρωσης του Λαϊκού Λαχείου,
δηλαδή με κληρωτίδες και μεταλλικά μπαλάκια.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15861N552</ED>
<ID>
ID:163874

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N55&aa=2</URL></REF>


Article

<CATEGORY>vin08</CATEGORY>

 <H2>Σύσταση Παπαδήμου για τα επιτόκια
</H2>
ΕΜΜΕΣΗ σύσταση στις τράπεζες να μειώσουν τη διαφορά μεταξύ επιτοκίων
χορηγήσεων και καταθέσεων, που ανέρχεται σε 8,6% και αποτελεί τη μεγαλύτερη
στην Ευρώπη, έκανε χθες ο δοικητής της Τραπέζης της Ελλάδος, κ. Λ. Παπαδήμος,
μιλώντας στο συνέδριο του Euromoney, για το χρηματοπιστωτικό σύστημα. Ο κ. Λ.
Παπαδήμος επανέλαβε ότι η διαφορά αυτή, παρά το γεγονός ότι μειώθηκε αισθητά
τα τελευταία χρόνια, παραμένει στα πιο υψηλά επίπεδα της Ευρώπης, καθώς στην
Ιταλία και την Πορτογαλία είναι μεταξύ 5%-6%, στη Γαλλία 3,6% και στο Ην.
Βασίλειο 2,6%. Στο σημείο αυτό κάλεσε τις τράπεζες να μειώσουν το υψηλό
λειτουργικό τους κόστος.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15861N553</ED>
<ID>
ID:163914

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N55&aa=3</URL></REF>


Article

<CATEGORY>vin08</CATEGORY>

 <H2>Οι συνταξιούχοι του μετάλλου
</H2>
ΑΠΟ 47.000 μέχρι 53.600 δρχ. είναι η επικουρική σύνταξη που παίρνουν οι
συνταξιούχοι μετάλλου.

Αυτό διευκρινίζει η Πανελλήνια Ένωση Συνταξιούχων Μετάλλου με αφορμή έρευνα
της ΠΟΠΟΚΠ (Ομοσπονδία Εργαζομένων στα ασφαλιστικά ταμεία) για τη μείωση των
επικουρικών συντάξεων.

Στην έρευνα αναφέρθηκε ότι το ανώτατο ποσό σύνταξης (επικουρική) στο Ταμείο
Μετάλλου είναι 147.000 δρχ., ποσό που δεν το παίρνουν οι συνταξιούχοι αφού δεν
έχουν τις ανώτερες προϋποθέσεις χορήγησής του.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15861N554</ED>
<ID>
ID:163936

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N55&aa=4</URL></REF>


Article

<CATEGORY>vin08</CATEGORY>

 <H2>Νέα ομόλογα του Δημοσίου
</H2>
ΟΜΟΛΟΓΑ μεγάλης διάρκειας ρίχνει στην αγορά το υπουργείο Οικονομικών την
προσεχή Τρίτη (17 Ιουνίου) με στόχο να εισπράξει συνολικά 250 δισ. για την
κάλυψη των ελλειμμάτων.

Η έκδοση αφορά ομόλογα τριετούς, πενταετούς, επταετούς και δεκαετούς διάρκειας
με σταθερό επιτόκιο, τα οποία θα διατεθούν με δημοπρασία. Πρόκειται για
επανέκδοση της σειράς ομολόγων που εκδόθηκαν για πρώτη φορά στις 21 Μαρτίου.

Το επιτόκιο βάσης για τα τριετή ομόλογα θα είναι 9,8%, τα πενταετή 9,2%, τα
επταετή 8,9% και τα δεκαετή 8,8%. Σύμφωνα με ανακοίνωση που εκδόθηκε χθες από
το υπουργείο Οικονομικών, το ποσόν που θα διατεθεί για τα δεκαετή ομόλογα θα
είναι 100 δισ. δρχ. και για τα υπόλοιπα τριετή, πενταετή και επταετή από 50
δισ. δρχ., αντίστοιχα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15861N555</ED>
<ID>
ID:163955

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N55&aa=5</URL></REF>


Article

<CATEGORY>vin08</CATEGORY>

 <H2>Οι κληρώσεις του «Γαλαξία»
</H2>
ΜΕ ΣΤΟΧΟ τη δημιουργία φιλικών σχέσεων με τους πελάτες της, η αλυσίδα S/Μ
Γαλαξίας ξεκίνησε έναν μαραθώνιο κληρώσεων μέσα από τον οποίο οι τυχεροί
κερδίζουν αυτοκίνητα, σκούτερ, ταξίδια, τηλεοράσεις και άλλα σημαντικά δώρα.

Ο πρόεδρος της εταιρείας, κ. Β. Χειμωνίδης, παρέδωσε ήδη στους πρώτους
τυχερούς τα κλειδιά των αυτοκινήτων, τα οποία κέρδισαν.

Οι κληρώσεις των δώρων γίνονται κάθε δύο μήνες και έχουν δημιουργήσει αίσθηση
μεταξύ των πελατών της αλυσίδας.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15861N556</ED>
<ID>
ID:163966

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N55&aa=6</URL></REF>


Article

<CATEGORY>vin08</CATEGORY>

 <H2>21 μονάδες πάνω ο Γενικός Δείκτης
</H2>
Σημαντικής κλίμακας διακυμάνσεις σημειώθηκαν κατά τη χθεσινή συνεδρίαση του
Χρηματιστηρίου Αξιών Αθηνών (ΧΑΑ). Με την έναρξη της συνεδρίασης εκδηλώθηκε
σημαντικό αγοραστικό ενδιαφέρον το οποίο σε συνδυασμό με την περιορισμένη
προσφορά είχε ως επακόλουθο την άμεση άνοδο των τιμών των μετοχών και την
αύξηση του Γενικού Δείκτη κατά περίπου 21 μονάδες (1.695,84 μονάδες). Στη
συνέχεια όμως οι τιμές υποχώρησαν διαμορφώνοντας τον Δείκτη γύρω από τις 1.645
μονάδες, επίπεδο στο οποίο διατηρήθηκε κατά το μεγαλύτερο χρονικό διάστημα.
Προς το τέλος όμως της συνεδρίασης εκδηλώθηκε νέα προσφορά τιμών, με
αποτέλεσμα οι τιμές των μετοχών να υποχωρήσουν κάτω από αυτές του προηγούμενου
κλεισίματος. Ο Γενικός Δείκτης υποχώρησε τελικά κατά 6,66 μονάδες και έκλεισε
στις 1.631,90 μονάδες (-0,41%). Από τις 243 μετοχές που πραγματοποίησαν
συναλλαγές, 116 σημείωσαν άνοδο, 105 πτώση και 22 παρέμειναν σταθερές, ενώ 49
έκλεισαν με αγοραστές και 158 με πωλητές. Η αξία των συναλλαγών ανήλθε σε 30,1
δισ. δρχ. (6.016.437 τεμ.). Αναλυτικά, τα 5.437.557 τεμάχια αξίας 28.8 δισ.
δρχ. αφορούσαν την Κύρια Αγορά, ενώ τα 578.880 τεμάχια συνολικής αξίας
1.224.489 εκατ. δρχ. την Παράλληλη Αγορά.Τη μεγαλύτερη αξία συναλλαγών
σημείωσαν οι μετοχές των Τραπεζών (9,3 δισ. δρχ. 493.921 τεμάχια) και
ακολούθησε ο κλάδος των Ετ. Τηλεπικοινωνιών με 5.8 δισ. δρχ. -787.060 τεμάχια).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15861N561</ED>
<ID>
ID:163831

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Το τρίγωνο Ερμή - Ουρανού σάς κάνει φοβερά ευφυείς ­
αυξάνει και τη διαίσθησή σας. Ευνοούνται σπουδές, επιστήμη και τέχνη,
πολιτική, μίντια και εκδόσεις.

ΚΑΡΚΙΝΟΣ

(22 Ιουνίου - 22 Ιουλίου). Το τρίγωνο Ερμή - Ουρανού αυξάνει τη διαίσθηση και
τη διορατικότητά σας. Το πρωί και το απόγευμα, έχετε μεγάλη νευρικότητα.
Προσέχετε όταν οδηγείτε.

ΛΕΩΝ

(23 Ιουλίου - 22 Αυγούστου). Το τρίγωνο Ερμή - Ουρανού αυξάνει την ευφυΐα και
τη διορατικότητά σας. Θα έχετε βοήθεια στις συλλογικές προσπάθειες, πολιτικές
δραστηριότητες, μίντια, τέχνη, πολιτική.

ΠΑΡΘΕΝΟΣ

(23 Αυγούστου - 23 Σεπτεμβρίου). Το πρωί και το απόγευμα αποφύγετε κόντρες και
φυλαχθείτε από ατυχήματα. Το τρίγωνο Ερμή - Ουρανού σάς κάνει πολύ ευφυείς και
αποτελεσματικούς στη δουλειά σας.

ΖΥΓΟΣ

(24 Σεπτεμβρίου - 23 Οκτωβρίου). Το τρίγωνο Ερμή - Ουρανού σάς κάνει φοβερά
ευφυείς και επινοητικούς. Ευνοούνται η τέχνη και η πολιτική, η επιστήμη και τα
μίντια, οι σπουδές, τα παιδιά σας.

ΣΚΟΡΠΙΟΣ

(24 Οκτωβρίου - 22 Νοεμβρίου). Το τρίγωνο Ερμή - Ουρανού σάς κάνει πολύ
επινοητικούς σε σχέση με οικονομικά θέματα και με υποθέσεις του σπιτιού και
της οικογένειας. Το απόγευμα, αποφύγετε κόντρες με φίλους και συνεργάτες.

ΤΟΞΟΤΗΣ

(23 Νοεμβρίου - 21 Δεκεμβρίου). Το τρίγωνο Ερμή - Ουρανού σάς κάνει πολύ
ευφυείς και ευνοεί σπουδές, μίντια και διαφήμιση, ηλεκτρονικά, τέχνη,
πολιτική. Το απόγευμα, αποφύγετε κόντρες με προϊσταμένους και γονείς.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Το τρίγωνο Ερμή - Ουρανού σάς κάνει πολύ
επινοητικούς στον τομέα της εργασίας και των οικονομικών. Το απόγευμα,
αποφύγετε συγκρούσεις και προσέχετε όταν οδηγείτε.

ΥΔΡΟΧΟΟΣ

(20 Ιανουαρίου - 18 Φεβρουαρίου). Το τρίγωνο Ερμή - Ουρανού σάς κάνει φοβερά
ευφυείς και επινοητικούς. Εύνοια για τους καλλιτέχνες, τους δημιουργούς, τους
πολιτικούς. Το απόγευμα, αποφύγετε κόντρες.

ΙΧΘΥΕΣ

(19 Φεβρουαρίου - 20 Μαρτίου). Το τρίγωνο Ερμή - Ουρανού αυξάνει φοβερά τη
διαίσθησή σας. Το πρωί και το απόγευμα αποφύγετε κόντρες με αγαπημένα σας
πρόσωπα, με φίλους, με συνεργάτες.

ΚΡΙΟΣ

(21 Μαρτίου - 19 Απριλίου). Το τρίγωνο Ερμή - Ουρανού σάς προικίζει με ευφυΐα
και διορατικότητα ­ εύνοια για σπουδές, μίντια και διαφήμιση, πολιτική και
τέχνη. Το απόγευμα, πιθανές κόντρες με συναδέλφους.

ΤΑΥΡΟΣ

(20 Απριλίου - 20 Μαΐου). Το τρίγωνο Ερμή - Ουρανού ευνοεί την καριέρα και τα
οικονομικά σας. Θα έχετε πολλές και καλές ιδέες, κυρίως για οικονομικά θέματα.
Το απόγευμα, πιθανές κόντρες με τα παιδιά σας.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: N58</CAT>
<ED>
Κωδικός άρθρου: A15861N581</ED>
<ID>
ID:163817

</ID><URL>http://ta-nea.dolnet.gr/neaweb/neafile.print_unique?e=A&f=15861&m=N58&aa=1</URL></REF>


Article

<CATEGORY>vin10</CATEGORY>

 <H5>ΣΤΑ ΣΧΕΔΙΑ ΤΟΥ ΠΑΟ ΩΣ ΚΟΙΝΟΤΙΚΟΣ!
</H5><H2>Κρούση σε Ντομινίκ
</H2>
ALIGN="CENTER">

Ο ΠΑΝΑΘΗΝΑΪΚΟΣ θέλει πάλι τον Ντομινίκ Ουίλκινς, αυτή τη φορά ως κοινοτικό,
κάτι που επιβεβαιώνεται τόσο από δημοσιεύματα του αμερικανικού Τύπου όσο και
από τον μάνατζερ του 37χρονου σούπερ σταρ του ΝΒΑ.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15861O001</ED>
<ID>
ID:163832

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O00&aa=1</URL></REF>


Article

<CATEGORY>vin10</CATEGORY>

 <H5></H5><H2>Ο Μπάγιεβιτς στην Πολωνία για τον Γεωργιανό Αρβελάτζε
</H2>
ΒΛΕΠΕΙ και αποφασίζει ο Ντούσαν Μπάγιεβιτς για την απόκτηση του σέντερ φορ. Ο
προπονητής του Ολυμπιακού αναμένεται να παρακολουθήσει αύριο στο Χαρζόφ τον
24χρονο Σότα Αρβελάτζε, στον αγώνα της Γεωργίας με την Πολωνία.

σελίδα 3

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15861O002</ED>
<ID>
ID:163875

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O00&aa=2</URL></REF>


Article

<CATEGORY>vin10</CATEGORY>

 <H5></H5><H5></H5><H2>Θέλουμε δουλειά παρά τη νίκη
</H2>
σελίδα 9

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15861O003</ED>
<ID>
ID:163915

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Όλα ανοιχτά για τον Ρίβερς
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15861O004</ED>
<ID>
ID:163937

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O00&aa=4</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Έρανος για τον Καλλιτζάκη!
</H2><H2></H2>
ALIGN="CENTER">
Γιάννης Καλλιτζάκης

σελίδα 2

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15861O005</ED>
<ID>
ID:163956

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O00&aa=5</URL></REF>


Article

<CATEGORY>vin10</CATEGORY>

 <H2>Μένει ο Κυράστας στον Πανιώνιο
</H2><H2></H2>
ALIGN="CENTER">
Γιάννης Κυράστας

ΥΣΤΕΡΑ ΑΠΟ τέσσερα ραντεβού, η διοίκηση του Πανιωνίου έπεισε τον Γιάννη
Κυράστα να παραμείνει στο τιμόνι της τεχνικής ηγεσίας της ομάδας της Νέας Σμύρνης.

σελίδα 2

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15861O006</ED>
<ID>
ID:163967

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O00&aa=6</URL></REF>


Article

<CATEGORY>vin10</CATEGORY>

 <H5>ΑΚΟΜΗ ΚΑΙ ΑΝ ΜΕΙΝΕΙ ΣΤΟΝ ΟΛΥΜΠΙΑΚΟ, Ο ΑΜΕΡΙΚΑΝΟΣ ΠΛΕΪ ΜΕΪΚΕΡ ΘΑ ΠΑΡΕΙ ΛΙΓΟΤΕΡΑ
ΑΠΟ ΤΗΝ ΠΡΟΧΘΕΣΙΝΗ ΠΡΟΣΦΟΡΑ ΤΟΥ 1,1 ΔΙΣ.
</H5><H2>Αναποφάσιστος ο Ρίβερς
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

ΚΙΝΗΣΗ ματ αποδεικνύεται, μέχρι στιγμής, η ενέργεια του Ολυμπιακού να αποσύρει
τη βελτιωμένη προσφορά του (πάνω από 1 δισ. δραχμές) στον Ντέιβιντ Ρίβερς. 
Πρώτα απ' όλα, ο Αμερικανός εκεί που άνετος δήλωνε την Τετάρτη ότι χθες θα
γνωστοποιούσε απλά την απόφασή του, όχι μόνο δεν το έκανε, αλλά ήταν και
εξαφανισμένος από προσώπου γης, ενώ είχε απλά συνεχείς επαφές με τον μάνατζέρ
του Τομ ΜακΛάφλιν. 
Προφανώς, πρόταση σαν του Ολυμπιακού (και ας τη διέψευδε χθες το ΤΑΚ) δεν
βρίσκεις εύκολα σε ολόκληρη την Ευρώπη και η ευκαιρία φαινόταν να κάνει
«φτερά» για τον φιλόδοξο Ντέιβιντ.

Ο μάνατζερ του παίκτη σαφώς είχε αλλάξει τακτική και μέχρι αργά το βράδυ
βρισκόταν σε συνεχείς επικοινωνίες με τους ανθρώπους των «ερυθρολεύκων»,
προσπαθώντας να... σώσει την παρτίδα, αφού η πρόταση της ΑΕΚ ­ όπως
παραδέχτηκε σε κάποια στιγμή ­ δεν ξεπερνούσε το 1.7 εκατ. δολάρια.

Από την πλευρά του, ο Ολυμπιακός αυτή τη φορά δείχνει να μη βιάζεται και
περιμένει τον Αμερικανό να πάρει απόφαση, συζητώντας όμως ξανά μαζί του από
μηδενική βάση αυτή τη φορά και όχι από την προσφορά που ξεπερνούσε το 1 δισ.
δραχμές για δύο χρόνια.

Το «ερυθρόλευκο» ΤΑΚ μάλιστα εξέδωσε και ανακοίνωση το μεσημέρι, στην οποία
αναφέρει μεταξύ άλλων: «Η απαίτηση του παίκτη εξ αρχής ήταν ο υπερδιπλασιασμός
των αποδοχών του, ενώ παρά τη βελτιωμένη πρόταση που του έγινε, τόσο αυτός όσο
και ο μάνατζέρ του επέμειναν να κρατούν τις απαιτήσεις τους σε υψηλά και μη
αποδεκτά επίπεδα. 
Η ανάδειξη του Ντέιβιντ Ρίβερς σε κορυφαίο μπασκετμπολίστα στην Ευρώπη, καθώς
και άλλων παικτών σε αστέρια πρώτου μεγέθους δεν είναι μόνο προσωπική επιτυχία
των αθλητών, αλλά πηγάζει μέσα από τη συνολική δυναμική του Ολυμπιακού που
έφθασε στην κορυφή της Ευρώπης, με ομαδική προσπάθεια και σκληρή δουλειά. Αυτό
ας μην το ξεχνάει κανείς».

Έτσι, λοιπόν, το σίριαλ του Ρίβερς παραμένει ανοιχτό και ο μάνατζέρ του
παραδέχτηκε ότι όλα είναι πιθανά, λέγοντας ότι μέσα στο Σαββατοκύριακο το θέμα
θα τελειώσει. Δεν θα είναι έκπληξη αν ο Ρίβερς φορέσει και του χρόνου τα «ερυθρόλευκα».

Μέσα στον γενικό... πανικό αναβλήθηκε και το ραντεβού που επρόκειτο να έχει το
μέλος του ΤΑΚ Γιάννης Σάρρας με τον Κώστα Μάγλο. Ο νεαρός ενδιαφέρει τον
Ολυμπιακό (σαν μελλοντική επένδυση), αλλά ακόμη δεν έχει κάνει καμία επίσημη
κρούση στη Δάφνη, ενώ ο παίκτης έχει ακόμη δύο χρόνια για να τελειώσει τις
σπουδές του στο κολέγιο στην Αμερική. Εκτός και αν αποφασίσει να μείνει στην Ελλάδα.

*** Επιστροφή στα πάτρια εδάφη για τον Κρίστιαν Βελπ,που χθες το βράδυ
υπέγραψε συμβόλαιο ενός χρόνου με την πρωταθλήτρια Γερμανίας Άλμπα Βερολίνου,
έναντι του ποσού των 85 εκατομμυρίων δραχμών.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15861O011</ED>
<ID>
ID:163833

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O01&aa=1</URL></REF>


Article

<CATEGORY>vin10</CATEGORY>

 <H2>Θετικό κλίμα και για Νάκιτς
</H2>
ΘΕΤΙΚΗ μεταστροφή στο θέμα Νάκιτς. 
Ο παίκτης θα συναντηθεί μέσα στην επόμενη εβδομάδα (πιθανότερες ημέρες Τρίτη ή
Τετάρτη) με τους διοικούντες του ΤΑΚ και δεν αποκλείεται με συνοπτικές
διαδικασίες να συμφωνήσουν για τη νέα χρονιά. 
Η επιθυμία του παίκτη να μείνει στον Ολυμπιακό είναι γνωστή, απλά το θέμα που
τον προβληματίζει είναι να μην έχει ελάχιστη συμμετοχή. 
Πάντως, για πρώτη φορά τον τελευταίο καιρό το κλίμα είναι τόσο θετικό μεταξύ
των δύο πλευρών.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15861O012</ED>
<ID>
ID:163876

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O01&aa=2</URL></REF>


Article

<CATEGORY>vin10</CATEGORY>

 <H2>Ο Κυράστας πείστηκε και μένει στον Πανιώνιο
</H2>
Γιάννης Κυράστας

ΑΛΛΑΞΕ τελικά γνώμη ο Γιάννης Κυράστας και παρέμεινε στον Πανιώνιο. Ύστερα από
διαπραγματεύσεις και συζητήσεις δύο ημερών και αφού έγιναν τέσσερα ραντεβού με
τη διοίκηση του Πανιωνίου, ο προπονητής πείστηκε και θα είναι ο τεχνικός της
ομάδας της Νέας Σμύρνης για την επόμενη περίοδο.

Για να πάρει αυτή την απόφαση ο Γιάννης Κυράστας, χρειάστηκε και η παρέμβαση
του δημάρχου, Γιώργου Σιότροπου, ο οποίος τόνισε ότι όσα προβλήματα και αν
έχει ο Δήμος, ο Πανιώνιος θα αποτελεί μία από τις πρώτες προτεραιότητές του
και θα δίνει πάντα τη βοήθειά του στην ομάδα: «Γνωρίζω ότι θα είναι πολύ
δύσκολη χρονιά, πολύ πιο δύσκολη από αυτήν που πέρασε», είπε ο Κυράστας αμέσως
μετά τη συμφωνία. 
Και συνέχισε: «Πιστεύω ότι μπορούμε να βάλουμε τις βάσεις για μία καλή πορεία
στην Α' Εθνική. Εύχομαι να υλοποιηθούν οι υποσχέσεις που δόθηκαν». Πρέπει να
σημειώσουμε ότι η χθεσινή συνάντηση διήρκεσε πέντε ώρες!.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15861O021</ED>
<ID>
ID:163837

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O02&aa=1</URL></REF>


Article

<CATEGORY>vin10</CATEGORY>

 <H5>Η ΑΕΚ ΦΑΙΝΕΤΑΙ ΟΤΙ ΒΡΗΚΕ ΤΑ ΔΕΚΑ ΕΚΑΤ. ΓΙΑ ΝΑ ΚΛΕΙΣΕΙ ΤΟΝ ΚΑΛΛΙΤΖΑΚΗ
</H5><H2>Απεγνωσμένες προσπάθειες
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Στο περίμενε είναι ο Γιάννης Καλλιτζάκης. Σήμερα θα υπαρξει και νέα συνάντηση
με την ΑΕΚ

ΑΠΕΓΝΩΣΜΕΝΕΣ προσπάθειες για την (εξ)εύρεση ρευστού κάνουν στην ΑΕΚ. Και
ελπίζουν ότι θα τα καταφέρουν, ώστε να προχωρήσουν οι μεταγραφικές κινήσεις.
Όπως έχουμε τονίσει, στην Κυπελλούχο αναζητούν μικροποσά. Για την ακρίβεια
κοντά στα 10 εκατ. (ούτε αυτά δεν γίνεται να μαζέψουν...), ώστε να αυξήσουν
την προκαταβολή στον Γιάννη Καλλιτζάκη. Χθες υπήρξε νεώτερη επικοινωνία και ο
ποδοσφαιριστής δέχεται αν πάρει περί τα 15 εκατ. να υπογράψει συμβόλαιο με την
ΑΕΚ. Το λέει η καρδούλα του, δηλαδή... Μεταξύ Καλλιτζάκη - Στράτου
αναθερμάνθηκε το κλίμα, δόθηκε ραντεβού για σήμερα και αν υπάρξει συμφωνία θα
μπουν και οι υπογραφές.

Γίνεται αντιληπτό ότι αν χαλάσει η μεταγραφή θα ευθύνονται οι διοικούντες την
ΑΕΚ, που δεν δύνανται τούτη την εποχή να συγκεντρώσουν... ψίχουλα. Και αν το
κάνουν φυσικά, πέρα από γεγονός πρωτοφανές, σίγουρα θα αφήσουν παραπονούμενους
τους νυν παίκτες που διατηρούν «ανοιχτή γραμμή» με τις Τράπεζες, περιμένοντας
να λάβουν όσα (πολλά) τους χρωστούν. Πάντως, από τους παράγοντες η αισιοδοξία
δεν λείπει: χθες, κάποιοι είδαν τον Νίκο Στράτο, ο οποίος βεβαίωνε ότι «θα
πουληθεί η ΑΕΚ» έως τις 30 Ιουνίου. Συνεπώς, ή είναι άριστα ενημερωμένος ή δεν
γνωρίζει το παραμικρό! Εκτός κι αν το παιχνίδι στην ΑΕΚ έχει γενικευτεί.
Σημειώνεται ότι μεταξύ των παραγόντων οι συζητήσεις είναι μαραθώνιες και οι
περισσότερες καταλήγουν στο εξής: Να φύγει ο Μ. Τροχανάς, δηλαδή να μην είναι
στο επόμενο σχήμα, όποια μορφή κι αν έχει. Πάλι καλά που στην ΑΕΚ
αντιλαμβάνονται όσα καταλαβαίνει και ο πλέον αδαής...

Εντός της ημέρας θα ακουστούν και δηλώσεις του προέδρου Γιώργου Κυριόπουλου.
Στον «Ξένιο» ο δήμαρχος Καλλιθέας αφήνει ανοιχτό το ενδεχόμενο να γίνει η
πώληση των μετοχών και συμπληρώνει λέγοντας το εξής: «Αν ναυαγήσει η πώληση, ο
Τροχανάς αναλαμβάνει τις ευθύνες του και μένει στην ΑΕΚ»! Αυτό όντως είναι η
μεγαλύτερη... απειλή που μπορεί να ακούσει οπαδός της ΑΕΚ. Ο κ. Κυριόπουλος
επιπλέον εξαπολύει(!) άδικη επίθεση στους φίλους της Κυπελλούχου,
υποστηρίζοντας: «Αρνητική είναι η στάση των φίλων της ΑΕΚ, στην προσπάθεια που
κάνει η ΠΑΕ. Αποτρέπουν με τις ενέργειές τους κάθε ενδιαφερόμενο αγοραστή».
Λες και ο κόσμος κάνει τις (υποτιθέμενες;) διαπραγματεύσεις, προχωρά σε
εράνους για να γίνουν μεταγραφές ή δεν δικαιούται να ανησυχεί βλέποντας όσα
απίστευτα συμβαίνουν στην ΑΕΚ. 
Και ακόμη, φήμη ήθελε όλα τα μέλη του Δ.Σ. να έχουν κληθεί να υπογράψουν τα
πρακτικά των συνεδριάσεων, δείγμα πως προχωρά η πώληση.

*** Χθες ακούστηκε ξανά και το όνομα του Ντουμίτρου Ντιμιτρίου, τέως
προπονητή της Στεάουα (κατέκτησε μαζί της 3 συνεχή πρωταθλήματα), ως υποψήφιου
να αναλάβει την ΑΕΚ.

*** Σύμφωνα με δημοσίευμα της ρουμανικής εφημερίδας «Ζιλέι», ο Μιρτσέα
Λουτσέσκου (νυν προπονητής της ιταλικής Ρετζιάνα) δέχθηκε πρόταση να δουλέψει
στην ΑΕΚ. Η απάντησή του θα δοθεί προσεχώς. Πάντως, ο Ρουμάνος το σκέφτεται.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15861O022</ED>
<ID>
ID:163880

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O02&aa=2</URL></REF>


Article

<CATEGORY>vin10</CATEGORY>

 <H2>«Εκπληκτικοί οι χώροι του ΣΕΦ»
</H2>
ΜΕ ΕΠΙΣΚΕΨΕΙΣ και ξεναγήσεις στο Στάδιο Ειρήνης και Φιλίας, το Ολυμπιακό
Αθλητικό Κέντρο και το Παναθηναϊκό Στάδιο, άρχισε χθες η επίσημη επίσκεψη στη
χώρα μας του Ιάπωνα Σουν-Ιχίρο Οκάνο, που είναι μόνιμο μέλος της ΔΟΕ.

Ο κ. Οκάνο, συνοδευόμενος από τον υπεύθυνο διεθνών σχέσεων του «Αθήνα 2004»
Διονύση Γάγγα και το μέλος της ομάδας σύνταξης του φακέλου υποψηφιότητας
Χρήστο Κούρτη, ξεναγήθηκε στους χώρους του ΣΕΦ, τους οποίους χαρακτήρισε εκπληκτικούς.

Ακολούθως πήγε στο Ολυμπιακό Αθλητικό Κέντρο, όπου εντυπωσιάσθηκε από το
κλειστό γήπεδο του μπάσκετ, ενώ έδειξε ιδιαίτερο ενδιαφέρον για το Ολυμπιακό
Στάδιο, αφού ασχολείται με το ποδόσφαιρο.

Η τελευταία επίσκεψη του Ιάπωνα προσκεκλημένου ήταν στο Παναθηναϊκό Στάδιο και
στη συνέχεια πήγε στο Ζάππειο Μέγαρο, όπου ενημερώθηκε αναλυτικά από την
πρόεδρο της Επιτροπής Διεκδίκησης κ. Γιάννα Δασκαλάκη-Αγγελοπούλου και τους
συνεργάτες της..

Το απόγευμα, το μέλος της Διεθνούς Ολυμπιακής Επιτροπής φύτεψε μία ελιά στο
«άλσος των μελών της ΔΟΕ», ενώ σήμερα θα επισκεφθεί διάφορους αρχαιολογικούς
χώρους και αύριο θα μεταβεί στην Αρχαία Ολυμπία.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15861O023</ED>
<ID>
ID:163919

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O02&aa=3</URL></REF>


Article

<CATEGORY>vin10</CATEGORY>

 <H5>Τον Ντέταρι θέλουν στη Βέροια!
</H5><H5>Πονοκέφαλος για τον πορτιέρο
</H5><H5>Στοχεύουν Αφρικανούς
</H5><H5>Πήρε γκολτζή
</H5><H5>Τιμωρήθηκε
</H5><H2>Εμπιστευτικά
</H2>
Λάγιος Ντέταρι

Τον Λάγιος Ντέταρι προσπαθεί να φέρει στη Βέροια ο πρόεδρος της ΠΑΕ Βασίλης
Τσιαμήτρος. 
Ήδη έγινε η πρώτη επαφή με τον Μαγυάρο άσο και το κλίμα είναι ευνοϊκό για μια
τέτοια συνεργασία. 
Με τον Ντέταρι μίλησε χθες ο πρώην συμπαίκτης του στον Ολυμπιακό Γιώτης
Τσαλουχίδης και, από ό,τι έγινε γνωστό, ο Ούγγρος ποδοσφαιριστής δέν έχει
αντίρρηση να επιστρέψει στο ελληνικό πρωτάθλημα, αρκεί να ικανοποιηθεί οικονομικά.

* Στο μεταξύ χθες υπήρξε νέα συνάντηση με τον Ανδρεάδη, του οποίου το
συμβόλαιο με τον Εδεσσαϊκό έχει λήξει. Υπάρχει διάσταση απόψεων μεταξύ Βέροιας
και ποδοσφαιριστή στο οικονομικό θέμα, αλλά με αμοιβαίες υποχωρήσεις είναι
δυνατόν να συμφωνήσουν οι δύο πλευρές.

Γιώργος Παράσχος

Προβληματίζεται ο Γιώργος Παράσχος για το Νο1 του Ηρακλή. Μετά την αποτυχία να
αποκτηθεί ο Πετρίδης, οι «κυανόλευκοι» έχουν εντοπίσει αρκετούς αξιόλογους
τερματοφύλακες, όμως κανένας τους δεν έχει πείσει τον Έλληνα τεχνικό και γι'
αυτό μένει αναποφάσιστος. Καλού - κακού βέβαια υπεγράφη ήδη προσύμφωνο με τον
Αυστριακό Μίλαν Οράντζε, που προβάλλει και ως ο επικρατέστερος για τη φανέλα
με το Νο1, ενώ αναμένεται να επανέλθει στη Θεσσαλονίκη ο Σέρβος Ραντάκοβιτς
για να δοκιμαστεί εκ νέου από τον Παράσχο.

Οι τρεις Νοτιοαφρικανοί Ραμπούτσια, Μαντιγκάγκε, Εμχαλέλε, είναι αυτήν τη
στιγμή στο στόχαστρο του ΠΑΟΚ. Οι άνθρωποι της ΠΑΕ ΠΑΟΚ έκαναν και
συγκεκριμένες προτάσεις στις ομάδες των τριών παικτών και περιμένουν τις
απαντήσεις τους για να προχωρήσουν στην υλοποίηση ή όχι των μεταγραφών.
Ταυτόχρονα, όμως, αποκλείεται πριν ακόμη ξακαθαρίσει το θέμα των
Νοτιοαφρικανών να ανακοινωθεί μία μεταγραφή Έλληνα παίκτη!

Έναν ακόμα ελπιδοφόρο νεαρό απέκτησε ο Ιωνικός. Πρόκειται για τον 19χρονο
Διονύση Μαμάκο του Α.Ο. Περιστερίου. Ο παίκτης αγωνίζεται στην επίθεση και
πέρυσι πέτυχε 27 γκολ. Υπέγραψε συμβόλαιο πέντε χρόνων και θα πάρει περίπου 30
εκατ. δραχμές.

Σε ουδέτερο γήπεδο θα υποχρεωθεί ο Παναιτωλικός να δώσει τον πρώτο εντός έδρας
αγώνα του, για το πρωτάθλημα ή το κύπελλο, τη νέα αγωνιστική περίοδο, αφού
χθες τιμωρήθηκε με αποκλεισμό του γηπέδου του για μία αγωνιστική εξαιτίας των
επεισοδίων στον αγώνα με τα Γιάννινα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15861O024</ED>
<ID>
ID:163941

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O02&aa=4</URL></REF>


Article

<CATEGORY>vin10</CATEGORY>

 <H2>Ψάχνει
</H2>
ΣΕ ΑΝΑΖΗΤΗΣΗ προπονητή βρίσκεται ο Εθνικός, αφού ακόμα δεν έχει βρεθεί ο
διάδοχος του Γιάννη Παθιακάκη. 
Υπάρχουν πολλοί υποψήφιοι, αλλά η διοίκηση της ομάδας του Πειραιά θέλει να
αναλάβει νέος σε ηλικία τεχνικός.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15861O025</ED>
<ID>
ID:163959

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O02&aa=5</URL></REF>


Article

<CATEGORY>vin10</CATEGORY>

 <H5>ΟΙ ΣΤΡΑΚΟΣΑ, ΙΩΑΝΝΙΔΗΣ, ΣΚΑΡΤΑΔΟΣ, ΚΑΡΑΣΑΒΒΙΔΗΣ, ΤΡΟΥΠΚΟΣ ΚΑΙ ΡΑΝΤΟΣ
ΕΤΟΙΜΑΖΟΥΝ ΤΙΣ ΑΠΟΣΚΕΥΕΣ ΤΟΥΣ
</H5><H2>Φεύγουν έξι
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Θεόφιλος Καρασαββίδης. Ένας από τους έξι ποδοσφαιριστές που δεν θέλει ο
Ντούσαν Μπάγιεβιτς στον Ρέντη

ΤΟ «ΠΡΑΣΙΝΟ φως» του Ντούσαν Μπάγιεβιτς περιμένει η διοίκηση του Ολυμπιακού
για να προχωρήσει στη μεταγραφή του σέντερ φορ. Φαβορί είναι ο 24χρονος
Γεωργιανός διεθνής της τουρκικής Τραπζονσπόρ Σότα Αρβελάτζε. Τον ποδοσφαιριστή
θα παρακολουθήσει εκτός σοβαρού απροόπτου αύριο ο Ντούσαν Μπάγιεβιτς στο
Χορζόφ στη συνάντηση Πολωνίας - Γεωργίας για την προκριματική φάση του
Παγκοσμίου Κυπέλλου.

Το μοναδικό ερωτηματικό του «ερυθρόλευκου» τεχνικού χθες βράδυ ήταν αν ο
Αρβελάτζε θα αγωνιστεί στην 11άδα. Αν λάβουμε υπόψη τα δύο τελευταία παιχνίδια
της Εθνικής Γεωργίας, ο Αρβελάτζε ήταν βασικός και μάλιστα αγωνίστηκε στα ματς
με την Αγγλία και την Ιταλία με το Νο 11. Στο πρώτο παιχνίδι έπαιξε και στα 90
λεπτά, ενώ στο δεύτερο αντικαταστάθηκε στο 62'. Να σημειωθεί ότι ο Αρβελάτζε
είναι συμπαίκτης του Τιμούρ Κετσπάγια στην Εθνική Γεωργίας.

Υπάρχει περίπτωση να ταξιδεύσει στην Πολωνία μαζί με τον Μπάγιεβιτς και ο
πρόεδρος του Ολυμπιακού Σωκράτης Κόκκαλης.

Ο Ντούσκο αναμένεται την ερχόμενη Δευτέρα να υποδείξει τον νέο επιθετικό του
Ολυμπιακού. Στα χέρια του έχει πολλές προτάσεις, μία από τις οποίες είναι ο
31χρονος Γκανέζος της Λιντς Άντονι Γεμπόα.

Εξάλλου ο Μπάγιεβιτς δεν απέκλεισε χθες την περίπτωση του επιθετικού της
Καλαμάτας Πίτερ Οφορίκουε: «Είναι πολύ καλός ποδοσφαιριστής ο Οφορίκουε», είπε
ο Μπάγιεβιτς, ενώ ο 17χρονος Γκανέζος αρέσει πολύ και στον κ. Κόκκαλη.

Κορυφαίο διοικητικό στέλεχος της «ερυθρόλευκης» εταιρείας υποστήριξε χθες ότι
υπάρχει το ενδεχόμενο να γίνει τελικά μία μεταγραφή ξένου ποδοσφαιριστή, στη
θέση του επιθετικού.

Από την ελληνική αγορά, στον Ολυμπιακό σίγουρη θεωρείται η μεταγραφή του
Δημήτρη Μαυρογενίδη, όπως και η επιστροφή του Κυριάκου Τοχούρογλου. Ο Δραμινός
τερματοφύλακας πρόκειται να συναντηθεί την ερχόμενη εβδομάδα με τον κ. Λούβαρη
για να ρυθμιστούν οι λεπτομέρειες της ένταξής του στους «ερυθρόλευκους».

Στο μεταξύ, έξι ποδοσφαιριστές ετοιμάζονται να αποχωρήσουν από τον Ρέντη.
Πρόκειται για τους Στρακόσα, Ιωαννίδη (ενημερώθηκαν ήδη από τον κ. Λούβαρη),
Σκαρτάδο (έληξε το συμβόλαιό του). 
Ο διευθύνων σύμβουλος του Ολυμπιακού θα συναντηθεί σήμερα με τον Καρασαββίδη
και την ερχόμενη εβδομάδα με τους Τρούπκο, Ράντο με στόχο να παραχωρηθούν σε
άλλες ομάδες.

*** Ο Ολυμπιακός αντιμετωπίζει πρόβλημα με τη διεξαγωγή των φιλικών
αγώνων το καλοκαίρι. Η διοίκηση της ΠΑΕ ζήτησε από την ΕΟΑ να παραχωρηθεί το
Στάδιο Καραϊσκάκη στις 27, 30 Ιουλίου και 4, 7 ή 8 Αυγούστου, αφού στο ΟΑΚΑ θα
διεξαχθεί το Παγκόσμιο Πρωτάθλημα Στίβου (1-10 Αυγούστου). Να σημειωθεί ότι
στο φαληρικό στάδιο θα κάνουν προπονήσεις οι αθλητές στίβου.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15861O031</ED>
<ID>
ID:163838

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O03&aa=1</URL></REF>


Article

<CATEGORY>vin10</CATEGORY>

 <H5>ΓΡΑΝΤΑΣ
</H5><H2>Θα εξοφλήσω το δάνειο
</H2>
Ο Μαυρογενίδης κλειδί στο αδιέξοδο του Άρη

ΘΕΣΣΑΛΟΝΙΚΗ

ΟΙ ΒΕΤΕΡΑΝΟΙ ποδοσφαιριστές του Άρη συνέχισαν και χθες τις συναντήσεις τους με
τον Γράντα, προκειμένου να πετύχουν την καλύτερη δυνατή συμφωνία για τη
μεταβίβαση των μετοχών και την οριστική απομάκρυνση του νυν μεγαλομετόχου. Η
τελευταία πρόταση που έγινε στον Γράντα ήταν να αναλάβει αυτός την εξόφληση
του δανείου ύψους 400 εκατ. δρχ. με τους τόκους στην Τράπεζα Μακεδονίας -
Θράκης και να πουλήσει αυτός τον Μαυρογενίδη όσο ακριβότερα μπορεί. Η πρόταση
αυτή, αν και πιθανότατα θα υποχρεώσει τον Γράντα εκτός των χρημάτων από τη
μεταγραφή του Μαυρογενίδη να βάλει και από την τσέπη του για την αποπληρωμή
του δανείου, έγινε δεκτή. Για να υλοποιηθεί θα πρέπει να τη δεχθούν ομόφωνα
όλοι όσοι προσπαθούν να συστήσουν την παναρειανή διοίκηση στην ΠΑΕ Άρης. Χθες,
πάντως, ο Λάμπρος Γράντας δεν αρνήθηκε πως αν υπάρξει αδιέξοδο θα αναλάβει να
σώσει την κατάσταση, λέγοντας, «εγώ αν χρειαστεί, θα μείνω και ίσως χωρίς να
πουλήσω και παίκτη, αλλά αφού πρέπει να φύγω, ας πάρουν τις μετοχές να
τελειώνουμε, αφού πληρώνω και το δάνειο στην τράπεζα».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15861O032</ED>
<ID>
ID:163881

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O03&aa=2</URL></REF>


Article

<CATEGORY>vin10</CATEGORY>

 <H5>Εταιρεία σε ρόλο προπονητή
</H5><H5>«Καίγεται» η Ρεάλ
</H5><H5>Έκπληξη
</H5><H2>Εμπιστευτικά
</H2>
Σάλος έχει προκληθεί στην Ιταλία, με αφορμή διαφήμιση της Adiddas, η οποία
δείχνει τον Ντελ Πιέρο πάνω από τη φράση: «Μόνο ένας άνθρωπος μπορεί να τον
σταματήσει να σκοράρει. Ο Τσέζαρε Μαλντίνι». Ο Μαλντίνι, φυσικά, είναι ο
ομοσπονδιακός προπονητής και η διαφήμιση ­ σύμφωνα με τους Ιταλούς
δημοσιογράφους ­ τού ασκεί πίεση, ώστε να χρησιμοποιεί τον Ντέλι Πιέρο στους
αγώνες της Σκούντρα Ατζούρα. Η «Τούτοσπορτ», μάλιστα, αναφέρει σε άρθρο της:
«Τι θα γινόταν αν κάθε εταιρεία αθλητικών ειδών έκανε παρόμοιες διαφημίσεις με
άλλους διεθνείς παίκτες»;

Και επίσημα, η Ρεάλ Μαδρίτης έκανε γνωστό πως ενδιαφέρεται για την απόκτηση
του Ρονάλντο. Ο πρόεδρος των Μαδριλένων Λορέντσο Σανθ υποστήριξε πως η ομάδα
του θα προσπαθήσει να αποκτήσει τον παίκτη μόνο σε περίπτωση που η Ίντερ δεν
καταφέρει να αποσπάσει την υπογραφή του Βραζιλιάνου επιθετικού.

Πρεμιέρα στο Κόπα Αμέρικα και ο Ισημερινός πέτυχε την έκπληξη αποσπώντας
ισοπαλία 0-0 από την Αργεντινή. Στο άλλο παιχνίδι, η Παραγουάη με γκολ του
Ακούνα επικράτησε της Χιλής 1-0. Πάντως, δεν έλειψαν και τα παράπονα... Ο
προπονητής της Χιλής Νέλσον Ακόστα υποστήριξε πως οι παίκτες του πλύθηκαν με
κρύο νερό και κινδυνεύουν να κρυολογήσουν!

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15861O033</ED>
<ID>
ID:163920

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O03&aa=3</URL></REF>


Article

<CATEGORY>vin10</CATEGORY>

 <H5>ΛΙΛΕΣΤΡΟΜ: ΔΕΝ ΕΧΕΙ ΤΕΛΕΙΩΣΕΙ Η ΜΕΤΑΚΙΝΗΣΗ ΤΟΥ ΣΤΡΑΝΤΛΙ!
</H5><H2>Μεταγραφές έως το 90'
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Μίκλαντ, Στράντλι. Οι μεταγραφές για τον ΠΑΟ θα τελειώσουν στις 31 Ιουλίου

ΕΩΣ την τελευταία εβδομάδα του Ιουλίου ενδέχεται να κάνει μεταγραφές παικτών
από την εγχώρια αγορά ο Παναθηναϊκός! Κι αυτό, διότι ο Βασίλης Δανιήλ πρώτα
θέλει να διαπιστώσει πού υστερεί η νέα ομάδα που θα δημιουργήσει και στη
συνέχεια (γύρω στις 25 Ιουλίου) θα κάνει τις τελικές εισηγήσεις του στον πρόεδρο.

Ο Μακεδόνας τεχνικός θα έχει περίπου είκοσι μέρες στη διάθεσή του για να
επεξεργαστεί το «υλικό» που θα έχει στα χέρια του. Με δεδομένο ότι η
προετοιμασία ξεκινάει στις 7 Ιουλίου και η μεταγραφική περίοδος λήγει στις 31
Ιουλίου, προσφέρεται πρώτης τάξεως ευκαιρία για μεταγραφές της «τελευταίας στιγμής».

Στις είκοσι μέρες που θα προηγηθούν, όλοι οι «πράσινοι» θα περάσουν από
«κόσκινο». Κι εκεί θα φανεί αν και ποιες ανάγκες θα έχει η ομάδα. Μιλάμε
δηλαδή για παρατεταμένη μεταγραφική περίοδο (η οποία άρχισε ήδη με τις
μεταγραφές των Στράντλι και Μίκλαντ) και το γεγονός αποτελεί καινοτομία.

Υπολογίζεται ότι ο ΠΑΟ θα δώσει δύο φιλικά παιχνίδια έως τις 25 ή 26 Ιουλίου
και αν σε αυτά συμπεριλάβουμε τα «οικογενειακά διπλά» των προπονήσεων, τότε
είναι εύκολο να κατανοήσουμε ότι ο Δανιήλ θα έχει σχεδόν πλήρη εικόνα για
όλους τους παίκτες.

Ο νέος προπονητής δεν θέλει να αδικήσει κανέναν ποδοσφαιριστή. Όλοι θα έχουν
ίσες ευκαιρίες, θα ξεκινήσουν από την ίδια αφετηρία. Το πρώτο εικοσαήμερο της
προετοιμασίας θα είναι παράλληλα τεστ γνωριμίας, εκτιμήσεων και διαπιστώσεων,
για τον Δανιήλ. Και θα είναι η πρώτη φορά που ο Παναθηναϊκός θα έχει τη
δυνατότητα να προβεί σε διορθωτικές κινήσεις!

*** Διακοπές στην Ελλάδα θέλει να κάνει ο Στράντλι, αλλά η Λίλεστρομ
επιμένει να τον κρατήσει έως τις 15 Ιουλίου, οπότε λήγει και ο α' γύρος του
πρωταθλήματος Νορβηγίας. Ο Στράντλι δήλωσε ότι «θέλει να ξεκουραστεί, αφού ο
Παναθηναϊκός θα βρίσκεται τον Ιούλιο σε προετοιμασία», αλλά είναι άγνωστο αν
οι συμπατριώτες του θα δεχτούν το αίτημά του.

ΔΗΛΩΝΟΥΝ ΑΓΝΟΙΑ

Δεν έχει ιδέα η Λίλεστρομ για τη μεταγραφή του Στράντλι στον Παναθηναϊκό! Αργά
χθες βράδυ, Νορβηγοί δημοσιογράφοι ρώτησαν τον Χάιν Σκούκλαμ, γενικό διευθυντή
τη Λίλεστρομ, ο οποίος έδωσε την εξής εκπληκτική απάντηση: «Μου φαίνεται πολύ
περίεργο να θεωρούν τελειωμένη τη μεταγραφή του Στράντλι στον Παναθηναϊκό.
Εμείς δεν έχουμε μιλήσει με κανέναν παράγοντα της αθηναϊκής ομάδας και ό,τι
μαθαίνουμε το πληροφορούμαστε από τις εφημερίδες! Υπενθυμίζουμε ο Στράντλι
έχει συμβόλαιο μαζί μας έως τον προσεχή Οκτώβριο. Για να ενταχθεί, λοιπόν,
στον Παναθηναϊκό, πρέπει πρώτα να συναινέσουμε εμείς». Δεν αποκλείεται ο
πρόεδρος κ. Γ. Βαρδινογιάννης να επικοινωνήσει τις προσεχείς ώρες ή ημέρες με
τη διοίκηση της Λίλεστρομ, για να λυθεί τυπικά το θέμα. Ο Στάντλι και ο
Μίκλαντ έχουν συμφωνήσει σε όλα με τον Παναθηναϊκό, κατά την πρόσφατη επίσκεψή
τους στην Αθήνα και από ό,τι φαίνεται το θέμα θα λυθεί. Αν παρ' ελπίδα δεν
υπάρξει συμφωνία Παναθηναϊκού - Λίλεστρομ, τότε ο παίκτης ενδέχεται να έρθει
στην Παιανία τον Οκτώβριο!

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15861O041</ED>
<ID>
ID:163839

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O04&aa=1</URL></REF>


Article

<CATEGORY>vin10</CATEGORY>

 <H2>Βαριά κατηγορία για Κλάιφερτ
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Την κατηγορία του βιασμού κινδυνεύει να αντιμετωπίσει ο Πάτρικ Κλάιφερτ

ΣΤΟ ΕΔΩΛΙΟ του κατηγορουμένου κινδυνεύει να καθήσει ο Πάτρικ Κλάιφερτ, μετά
τις καταγγελίες 20χρονης Ολλανδέζας, σύμφωνα με τις οποίες ο διεθνής άσος της
Μίλαν και τρεις ακόμη φίλοι του τη βίασαν!

«Μια 20χρονη γυναίκα μάς ανέφερε πως βιάστηκε από τέσσερις νεαρούς άνδρες, ο
ένας εκ των οποίων είναι διάσημος ποδοσφαιριστής», ανέφερε ο εκπρόσωπος της
ολλανδικής Αστυνομίας, Κλάας Βίλτινγκ.

Η νεαρή γυναίκα, τα στοιχεία της οποίας δεν έγιναν γνωστά, σε συνέντευξη που
παραχώρησε στο περιοδικό «Prive», υποστήριξε πως γνωρίστηκε με τον Κλάιφερτ
και τους τρεις φίλους του έξω από το μπαρ Sinners, του Άμστερνταμ.

Στη συνέχεια η παρέα των πέντε ατόμων πήρε ταξί και πήγε στο διαμέρισμα του Κλάιφερτ.

«Εκεί, άρχισαν να με φιλούν και στη συνέχεια με ανάγκασαν να έρθω σε "επαφή"
μαζί τους», τόνισε η 20χρονη Ολλανδέζα.

Η διευθύντρια του περιοδικού, Βίλμα Νανίνγκα, η οποία συνομίλησε με την
20χρονη γυναίκα, έκανε γνωστό πως η «παθούσα» δεν προσπαθεί να διεκδικήσει
χρήματα από τον Κλάιφερτ αλλά θέλει να αποδοθεί δικαιοσύνη. Η υπόθεση έχει ήδη
διαβιβαστεί στον εισαγγελέα, ενώ ο Κλάιφερτ είχε «φιλική συζήτηση» με
αστυνομικούς του Άμστερνταμ.

Προς το παρόν δεν έχει απαγγελθεί κατηγορία εναντίον του Κλάιφερτ. Ωστόσο, δεν
αποκλείεται να συμβεί κάτι τέτοιο εντός των προσεχών ημερών.

Ο δικηγόρος του Ολλανδού άσου, Τζέραρντ Σπονγκ, δήλωσε πως ο πελάτης του δεν
έχει κάνει τίποτε παράνομο και η ιστορία της άγνωστης γυναίκας είναι ψεύτικη.

Πάντως, ο Κλάιφερτ αν καθήσει στο εδώλιο του κατηγορουμένου κινδυνεύει να
καταδικαστεί σε 12 χρόνια φυλάκιση.

Αξίζει να αναφέρουμε πως ο διεθνής επιθετικός κρίθηκε ένοχος για πρόκληση
αυτοκινητικού δυστυχήματος που είχε ως αποτέλεσμα να σκοτωθεί ένα άτομο και
τιμωρήθηκε με 240 ώρες κοινωνικής εργασίας.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15861O042</ED>
<ID>
ID:163882

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O04&aa=2</URL></REF>


Article

<CATEGORY>vin10</CATEGORY>

 <H5>ΚΑΒΑΛΑ
</H5><H2>Πρόταση στον Στολτίδη
</H2>
ΠΟΛΥ δελεαστική πρόταση στον Ιεροκλή Στολτίδη υπέβαλε η Καβάλα, στην
προχθεσινή συνάντηση που είχε στη Θεσσαλονίκη εκπρόσωπος της ΠΑΕ με τον νεαρό
παίκτη και τον μάνατζέρ του. Τα χρήματα που του προτείνει η Καβάλα για τριετές
συμβόλαιο καλύπτουν απόλυτα τον Στολτίδη, ο οποίος υποσχέθηκε να δώσει την
απάντησή του το συντομότερο δυνατόν.

Στο μεταξύ ο Γκρέγκορ Λάτο αναχώρησε χθες για την Πολωνία, όπου θα έχει επαφές
με τη Λέγκια, προκειμένου να διευθετηθεί το θέμα του Λέσεκ Πις και να
ανανεωθεί το συμβόλαιό του για ένα ακόμα χρόνο στην Καβάλα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15861O043</ED>
<ID>
ID:163921

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O04&aa=3</URL></REF>


Article

<CATEGORY>vin10</CATEGORY>

 <H2>ΙΠΠΟΔΡΟΜΟΣ
</H2>
Οι σημερινές κούρσες (και τα προγνωστικά μας:

ΠΡΩΤΗ ΙΠΠΟΔΡΟΜΙΑ

Ώρα 5.00, 1.400 μέτρα

1. ΜΠΙΟΥΤ. ΚΟΥΛΗΣ 58 Μερσινιάς&#0098

2. ΧΑΡΑΚΟΣ 57 Ζευγώλης&#0093

3. ΣΚΑΫ ΜΠΟΫ 56 Σταύρου&#0094

4. ΑΝΤΟΝΥ ΣΤΑΡ 54,5 Καραμάνογ.&#0092

5. ΣΤ. ΓΕΡΑΣΙΜΟΣ 54 Σίντλερ&#0091

6. ΜΕΛΧΙΣΕΔΕΚ 51 Βαλακούδ. Ν.&#0096

7. ΚΙΣΣΕΥΣ 52 Λάος&#0097

8. ΚΟΡΝΗΛΙΟΣ 51,5 Μανώλης&#0099

9. ΑΡΜΑΓΕΔΩΝ 57,5 Μπάμπης&#0095

* Οι ίπποι 1-9 είναι ομόσταβλοι.

­ Υπόδ.: ΣΤΑΒΛΟΣ - ΧΑΡΑΚΟΣ (Σκάυ Μπόυ).

ΔΕΥΤΕΡΗ ΙΠΠΟΔΡΟΜΙΑ

Ώρα 5.30, 1.400 μέτρα

1. ΜΑΡΙΑΝΝΑ ΜΟΥ 58 Μπάμπης&#0091

2. ΛΗΘΗ 57,5 Δημητσάνης&#0095

3. ΙΠΠΟΤΟΥΡ ΝΙΤ 55,5 Σταύρου&#0099

4. ΦΡΑΓΚΑ ΜΠΕΣΤ 55,5 Φίλιππος&#0094

5. ΥΠΕΡΟΨΙΑ 54,5 Λιάκος&#0093

6. ΑΝΝΟΥΛΑ 53,5 Σκιαδόπ/λος&#0092

7. ΛΕΥΚΑΔΑ 53,5 Πακίδης&#0096

8. ΜΕΣΟΓΕΙΟΣ 52 Γεωργίου&#0098

9. ΧΡΙΣΤ. ΜΑΡΙΑ 52 Τριανταφύλ.&#0097

* Σ' αυτή την ιπποδρομία θα λειτουργήσουν Trio και Tri - Cast.

­ Υπόδ.: ΦΡΑΓΚΑ ΜΠΕΣΤ - ΜΑΡΙΑΝΝΑ ΜΟΥ (Αννούλα).

ΤΡΙΤΗ ΙΠΠΟΔΡΟΜΙΑ

Ώρα 6.00, 1.400 μέτρα

1. ΜΑΡΙΑΝΟΥ 58 Μπάμπης&#0093

2. ΖΗΡΥΝΘΗ 57,5 Σαμοθρακίτ.&#0099

3. ΖΩΝΤΑΝΗ 56 Καρασαβίδης&#0096

4. ΙΠΠΟΤ. ΝΟΒΕΛ 56 Αντώνης&#0097

5. ΚΑΝΤΑΡΑ 56 Φίλιππος&#0098

6. ΜΠ. ΕΛ ΑΜΑΡ 55,5 Χατζημίμης&#0094

7. ΦΡΕΓΙΑ 55,5 Ξυνός&#0091

8. ΥΠΕΡΗΦΑΝΕΙΑ 55 Χατζηγεωργ.&#0095

9. ΠΑΡΙ Σ. ΖΕΡΜΑΙΝ 53 Ντίνος&#0092

10. ΦΛ. ΕΝ ΤΑΪΓΚΕΡ 50,5 Λάος&#00910

* Σ' αυτήν την ιπποδρομία θα λειτουργήσουν Trio και Tri - Cast.

­ Υπόδ.: ΠΑΡΙ ΣΑΙΝ ΖΕΡΜΑΙΝ - ΙΠΠΟΤ. ΝΟΒΕΛ (Μπέντ Ελ Αμάρ).

ΤΕΤΑΡΤΗ ΙΠΠΟΔΡΟΜΙΑ

Ώρα 6.30, 1.400 μέτρα

1. Σ. ΝΤΑΪΝΑΜΙΚ 58 Οικονομίδης&#0098

2. ΚΑΠ. ΑΡΤΕΜΗΣ 57,5 Μπάμπης&#0095

3. ΜΑΓΙΑΡΟΣ 56,5 Αντώνης&#0091

4. ΖΑΦΕΙΡΕΝΙΟΣ 56 Περικλής&#0097

5. Ν. ΤΡΑΝΤΙΣΙΟΝ 56 Σταύρου&#0094

6. ΣΤ. ΓΡΗΓΟΡΗΣ 55,5 Ζευγώλης&#0093

7. ΖΗΝΑΣ 54 Γεωργίου&#0092

8. ΡΟΔΑΜΑΝΘΟΣ 51,5 Ντίνος&#0096

­ Υπόδ.: ΣΟΥΠΕΡ ΝΤΑΪΝΑΜΙΚ - ΚΑΠ. ΑΡΤΕΜΗΣ (Ζαφειρένιος).

ΠΕΜΠΤΗ ΙΠΠΟΔΡΟΜΙΑ

Ώρα 7.00, 1.800 μέτρα

1. ΜΑΤΖΙΚ ΦΟΡΣ 63 Οικονομίδης&#0094

2. ΠΟΛΥΔΩΡΟΣ 61,5 Καρακατσάν.&#0098

3. ΕΜΕΡΑΛΝΤ 60,5 Μπάμπης&#0097

4. ΟΛΥΜΠΙΑΚΟΣ 60,5 Σωτηρόπ/λος&#0093

5. ΣΤΑΥΡΟΦΟΡΟΣ 55,5 Ηλίας&#0096

6. ΜΠΙ Ε ΠΡΙΝΣ 52,5 Σγούρος&#0099

7. ΜΕΡΙΚΟΥΝΤΑ 51 Ξυνός&#0095

8. ΤΖΑΜΠΟ 48 Δάλαρης&#0091

9. ΠΡΙΝΣ. ΜΑΡΓΚΟ 63 Λάος&#00910

10. ΜΑΣΤΕΡ 58,5 Καραμάνογ.&#00911

11. ΓΟΥΑΪΛ. ΧΟΡΣ 52,5 Δημητσάνης&#0092

* Οι ίπποι 1-9-10 και 5-11 είναι ομόσταβλοι.

* Σ' αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΤΖΑΜΠΟ - ΠΟΛΥΔΩΡΟΣ (Στάβλος, 5-11).

ΕΚΤΗ ΙΠΠΟΔΡΟΜΙΑ

Ώρα 7.30, 1.800 μέτρα

1. ΡΗΤΟΣ 71,5 Σωτηρόπ/λος&#0097

2. ΓΚΡ. ΤΑΪΚΟΥΝ 63,5 Οικονομίδης&#0098

3. ΣΑΝ ΝΤΑΡΙΟ 56,5 Λιάκος&#0096

4. ΚΛΕΙΣΘΕΝΗΣ 53,5 Δημητσάνης&#0092

5. ΣΕΡ ΣΤΡΑΤΟΣ 53,5 Μανώλης&#0093

6. ΑΔΙΚΗΤΗΣ 53 Τσεργάς&#0095

7. ΣΟΥΠ. ΜΑΣΚΩΤ 52 Λάος&#0091

8. ΛΕΪΝΤΥ ΜΑΝΤΩ 48,5 Αλέξανδρος&#0094

­ ΜΠΕΡΓΚΑΜΟ 56,5 Λιγνός&#0099

* Ο ίππος ΜΠΕΡΓΚΑΜΟ τρέχει εκτός στοιχήματος.

* Σ' αυτήν την ιπποδρομία θα λειτουργήσουν Trio και Tri-Cast.

­ Υπόδ.: ΓΚΡΗΚ ΤΑΪΚΟΥΝ - ΑΔΙΚΗΤΗΣ (Κλεισθένης)

ΕΒΔΟΜΗ ΙΠΠΟΔΡΟΜΙΑ

Ώρα 8.00, 1.400 μέτρα

1. ΓΝΩΣΙΑ 58 Γ. Φορτετσάν.&#0096

2. ΣΤ. ΠΑΝΤΕΛΗΣ 57,5 Σωτηρόπ/λος&#0098

3. ΥΛΙΚΗ 57,5 Γεωργίου&#0091

4. ΙΝΔ. ΩΚΕΑΝΟΣ 53 Σίντλερ&#0097

5. ΜΕΛΑΝΙΟΣ 51,5 Αλέξανδρος&#0093

6. ΡΑΜΙΑ 50 Δάλαρης&#0095

7. ΝΤΕ ΦΑΚΤΟ 49 Μανώλης&#0094

8. ΑΚΡΩΤΗΡΙ 49,5 Αντώνης&#0092

­ Υπόδ.: ΣΤ. ΠΑΝΤΕΛΗΣ - ΡΑΜΙΑ (Γνωσία).

ΟΓΔΟΗ ΙΠΠΟΔΡΟΜΙΑ

Ώρα 8.30, 1.400 μέτρα

1. ΡΙΜΠΕΛΛΕ 58,5 Σίντλερ&#0093

2. ΕΞΕΚΙΟΥΤ. ΓΟΥΕΪ 55,5 Νίκος&#0096

3. ΥΕΤΙΟΣ 54 Ντίνος&#0099

4. Ι. ΝΕΜΠΟΥΛΟΥΣ 53 Γεωργίου&#0098

5. ΑΝΦΟΡΓΚ/ΜΠΟΛ 52,5 Λάος&#0095

6. ΥΔΡΑΡΓΥΡΟΣ 52,5 Δημητσάνης&#0097

7. ΒΡΑΧΟΣ 50,5 Νικολαΐδης&#0092

8. ΝΙΚΟΣ ΦΟΥΣΚ 49,5 Μανώλης&#0094

9. ΚΥΡΙΑΡΧΟΣ 48 Δάλαρης&#00910

10. ΕΞΠΙΝΤ. ΓΟΥΕΪ 50,5 Αντώνης&#0091

* Οι ίπποι 2-10 είναι ομόσταβλοι.

* Σ' αυτή την ιπποδρομία θα λειτουργήσει Trio και Tri-Cast.

­ Υπόδ.: ΣΤΑΒΛΟΣ - ΡΙΜΠΕΛΛΕ (Άνφορ/μπολ).

ΕΝΑΤΗ ΙΠΠΟΔΡΟΜΙΑ

Ώρα 9.00, 1.400 μέτρα

1. ΑΤΣΑΛ. ΑΕΤΟΣ 58 Σίντλερ&#0097

2. ΚΕΡΑΜΕΙΚΟΣ 55,5 Μπάμπης&#0094

3. ΤΕΟ 54,5 Τσεργάς&#0098

4. ΥΠΟΥΛΟΣ 54 Γεωργίου&#0093

5. ΠΡΙΓΚΗΠΑΣ 51 Δρόσος&#0096

6. ΑΡΠΑΛΟΣ 53,5 Πακίδης&#0091

7. ΓΙΑΝ. ΠΑΣΧΑΛΙΑ 52 Λάος&#0095

8. ΝΤΕ ΓΙΟΥΡΕ 52 Περικλής&#0092

­ Υπόδ.: ΑΤΣΑΛ. ΑΕΤΟΣ - ΠΡΙΓΚΗΠΑΣ (Κεραμεικός)

­ Δύο αουτσάιντερ: ΚΑΝΤΑΡΑ (3η) ­ ΒΡΑΧΟΣ (8η).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15861O044</ED>
<ID>
ID:163942

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O04&aa=4</URL></REF>


Article

<CATEGORY>vin10</CATEGORY>

 <H5>ΑΠΟΤΕΛΕΣΜΑΤΑ ΤΟΥ 24ου (ΤΕ) ΔΙΑΓΩΝΙΣΜΟΥ 1997
</H5><H5>Τι λένε οι αριθμοί
</H5><H5>Πόσες φορές εμφανίστηκαν ως τώρα
</H5><H2>Ξανά στην κορυφή ο 26
</H2>
<AUTHOR>ΔΗΜΗΤΡΗΣ ΤΣΙΑΜΠΟΥΡΗΣ - ΘΕΟΦΙΛΟΣ ΣΙΑΜΕΤΗΣ</AUTHOR>

Καθώς φαίνεται δεν άρεσε στον 26 η συγκατοίκηση με τον 13. Στον περασμένο
διαγωνισμό ύστερα από 10 διαγωνισμούς απουσίας κάνει την εμφάνισή του και
ανεβαίνει μόνος στην κορυφή με 84 συνολικά εμφανίσεις.


Έτσι, ο 13 πέφτει στη δεύτερη θέση ενώ αρκετά πιο πίσω ακολουθεί ο 7 με 79
συνολικές εμφανίσεις και μόνο 1 διαγωνισμό απουσίας. Απαρατήρητη δεν πρέπει να
περάσει και η εμφάνιση του 14 αφού φτάνει τις 77 συνολικές εμφανίσεις και
μειώνει τη διαφορά από τον 7 σε 2 μονάδες. Οι μονοψήφιοι για άλλη μια φορά
απουσιάζουν. Στους τελευταίους 6 διαγωνισμούς είχαν μόνο δύο παρουσίες. Από
την άλλη, η δεκάδα του 40 κάνει διπλή εμφάνιση και φτάνει τις 626 συνολικές
εμφανίσεις στην 4η θέση ενώ δεν έχει καμία απουσία στους τελευταίους 5
διαγωνισμούς. Διπλή εμφάνιση είχε και η δεκάδα του 30 η οποία φτάνει τις 651
συνολικές εμφανίσεις στη 2η θέση και μειώνει τη διαφορά της από την πρωτοπόρο
δεκάδα του 10 σε 18 μονάδες. Οι Ζυγοί κέρδισαν αυτή τη φορά και σταμάτησαν τη
νικηφόρα πορεία των Μονών. Με 2Μ - 4Ζ διαμορφώνουν το συνολικό σκορ σε 1.615Μ
- 1.583Ζ ενώ το επιμέρους σκορ του '97 γίνεται 127Μ - 155Ζ. Οι Μεγάλοι για
δεύτερη φορά στους 3 τελευταίους διαγωνισμούς κερδίζουν με 5 - 1. Έτσι,
επικρατούν παντού και διαμορφώνουν το συνολικό σκορ σε 1.600Μ - 1.598μ ενώ το
επιμέρους σκορ του '97 γίνεται 134μ - 148Μ. Στον περασμένο διαγωνισμό δεν
βρέθηκε εξάρης. Έτσι, στον επόμενο διαγωνισμό του Σαββάτου τουλάχιστον 800
εκατ. δρχ. θα μοιραστούν οι τυχεροί εξάρηδες. Στο ΠΡΟΤΟ ένας τυχερός κέρδισε
τα 132 εκατ. δρχ. περίπου της 1ης πρόσθετης κατηγορίας. Σημειώθηκε διπλό Jack
- Pot και ο κουμπαράς της 1ης κύριας αυξάνεται σε 86,1 εκατ. δρχ. ενώ της 2ης
πρόσθετης σε 82.

* Κληρώθηκαν οι αριθμοί 14, 26, 30, 35, 43, 44.

* Συμπληρώθηκαν 15.794.122 στήλες.

* Μοιράστηκαν 179.294.873 δρχ.

* Δεν μοιράστηκαν 119.529.915 δρχ.

* Δεν βρέθηκε 6άρι, ενώ βρέθηκαν 303 5άρια που κερδίζουν από 325.450 δρχ. και
16.170 4άρια που κερδίζουν από 4.985 δρχ. 
Δεν βρέθηκαν νικητές στις 2 κατηγορίες των έκτακτων χρηματικών ποσών. 
1η ειδική κλήρωση:

* Κληρώθηκαν οι αριθμοί 8, 11, 14, 25, 41, 47.

* Δεν βρέθηκαν νικητές.

2η ειδική κλήρωση:

* Κληρώθηκαν οι αριθμοί 3, 9, 21, 31, 44, 46.

* Δεν βρέθηκαν νικητές.

ΠΡΟΤΟ: Κληρώθηκε ο αριθμός 9589345. 
Συμμετοχές: 2.266.473. Jack - Pot στην πρώτη κύρια καθώς και στην δεύτερη
πρόσθετη κατηγορία.
<H3>Σε 533 διαγωνισμούς
</H3>
<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O05</CAT>
<ED>
Κωδικός άρθρου: A15861O051</ED>
<ID>
ID:163840

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O05&aa=1</URL></REF>


Article

<CATEGORY>vin10</CATEGORY>

 <H5>Ο ΠΑΝΑΘΗΝΑΪΚΟΣ ΕΚΑΝΕ ΤΗΝ ΠΡΩΤΗ ΚΡΟΥΣΗ ΣΤΟΝ ΝΤΟΜΙΝΙΚ ΟΥΙΛΚΙΝΣ ΓΙΑ ΝΑ ΕΠΙΣΤΡΕΨΕΙ
ΜΕ ΕΥΡΩΠΑΪΚΟ ΔΙΑΒΑΤΗΡΙΟ ΑΦΟΥ ΕΧΕΙ ΓΕΝΝΗΘΕΙ ΣΤΗ ΓΑΛΛΙΑ
</H5><H2>Τον θέλουν ως κοινοτικό!
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Μετά την 1η Ιουλίου θα ξέρουμε αν ο Ντομινίκ Ουίλκινς θα έρθει στον Παναθηναϊκό

ΚΟΛΠΟ-ΓΚΡΟΣΟ με τον Ντομινίκ Ουίλκινς ετοιμάζει ο Παναθηναϊκός. Ο
Αμερικανός σούπερ-σταρ είναι ελεύθερος και οι «πράσινοι» έκαναν την πρώτη
κρούση για να επιστρέψει την επόμενη σεζόν στην Ελλάδα και το «τριφύλλι».

Η κίνηση - ματ όμως αφορά τη θέση που θα καταλαμβάνει ο Ουίλκινς στην ομάδα. 
Δεν θα λογαριάζεται ως ξένος παίκτης, αλλά ως κοινοτικός! Ο «Ζόιντ», ως
γνωστόν, έχει γεννηθεί στην Γαλλία και το γεγονός αυτό είχε ευαισθητοποιήσει
τους ανθρώπους του Παναθηναϊκού, από την πρώτη στιγμή της απόφασης του
ευρωπαϊκού δικαστηρίου, για ελεύθερη μετακίνηση παικτών εντός των ορίων της
ευρωπαϊκής κοινότητας. 
Έτσι και τότε είχαν γίνει οι προκαταρκτικές κινήσεις από τον Παναθηναϊκό και
τον Ουίλκινς, όμως το πρόωρο και γεμάτο ένταση διαζύγιο τους χάλασε τα σχέδιά τους.

Το θέμα προσφάτως βγήκε στην επιφάνεια και στις ΗΠΑ. Το περιοδικό «Sports
Illustrated», σε σχόλιο της δημοσιογράφου Τζάκι ΜακΜάλαντ, αναφέρει ότι ο
Παναθηναϊκός επιδιώκει την επιστροφή τού Ουίλκινς στην ομάδα του. 
Το γεγονός επιβεβαίωσε και ο βοηθός του μάνατζερ (Στιβ Κόφμαν) του παίκτη,
Άντριου Βάι, από την Καλιφόρνια όπου βρίσκεται, προσδιορίζοντας τις όποιες
εξελίξεις μετά την 1η Ιουλίου. «Υπάρχει επίσημη κρούση από τον
Παναθηναϊκό...», μας είπε ο Βάι, που τόνισε επίσης: 
«Είναι αλήθεια πως υπάρχει το ενδεχόμενο να μην αγωνιστεί ως Αμερικανός.
Περισσότερα θα είμαστε σε θέση να σας πούμε μετά την 1η Ιουλίου. 
Τότε θα ξέρουμε αν ο Ντομινίκ θα έχει προτάσεις από ομάδες του ΝΒΑ και θα
αξιολογήσει τις υπόλοιπες από την Ευρώπη». Το θέμα Ουίλκινς διέψευσε εκ νέου ο
Παύλος Γιαννακόπουλος. 
«Δεν υπάρχει τίποτα. Δεν σχολιάζω», τόνισε στην «ΟΜΑΔΑ» ο πρόεδρος του
Παναθηναϊκού. 
Πηγές από τον ΠΑΟ ανέφεραν πως ο Ουίλκινς έχει δεχθεί πρόταση, όμως η απόκτησή
του θα προχωρήσει μόνο στην περίπτωση που αποκτήσει γαλλικό διαβατήριο.
Διαφορετικά ο Παναθηναϊκός δεν θα ασχοληθεί μαζί του.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15861O061</ED>
<ID>
ID:163841

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΑΡΚΟΠΟΥΛΟΣ
</H5><H2>Αναλαμβάνω τον Άρη αν βάλει υψηλούς στόχους
</H2>
ΘΕΣΣΑΛΟΝΙΚΗ

ΤΡΙΤΗ και φαρμακερή για τον Κιουμουρτζόγλου, που άλλες δύο φορές βρέθηκε
μία... ανάσα από τον Άρη, αλλά η κατάληξη δεν ήταν αίσια για τις δύο πλευρές
και δεν συνεργάστηκαν. Τώρα όμως ο Ευθύμης είναι σχεδόν με το... ένα πόδι στη
Θεσσαλονίκη ­ την πατρίδα του ­ για να αναλάβει την τεχνική ηγεσία των
Κυπελλούχων Κόρατς, που είναι αποφασισμένοι να υποβληθούν σε μεγάλη οικονομική
θυσία, ώστε να τον πείσουν. Χθες το βράδυ έγινε η καθοριστική συνάντηση με τον
μάνατζέρ του και με εκατέρωθεν υποχωρήσεις βρέθηκε σημείο επαφής, κάτι που δεν
είχε συμβεί στην πρώτη τους συζήτηση. Ο κόουτς «Κ» εκτός των οικονομικών του
απαιτήσεων (80 εκατ. δρχ. για ένα χρόνο) ζήτησε από την πενταμελή επιτροπή του
ΤΑΚ (Χατζόπουλος, Παπαβασιλείου, Αδαμόπουλος, Καρτσούνας, Παπαθανασίου) να
πληροφορηθεί αν έχουν σκοπό να θέσουν υψηλούς στόχους για τη νέα περίοδο,
διότι μόνο με τέτοια σκέψη θα ήταν σε θέση να συζητήσει μαζί τους. Αυτήν τη
διαβεβαίωση την έλαβε και έτσι προχώρησε σε εκτενείς διαβουλεύσεις για να
βρεθεί προ των πυλών του Αλεξανδρείου, ως προπονητής του Άρη. Ενδιάμεσα των
δύο ραντεβού με τον Κιουμουρτζόγλου, οι «κιτρινόμαυροι» είχαν μία συνάντηση με
τον Σούλη Μαρκόπουλο, αλλά δεν κατέληξε πουθενά και ο Έλληνας τεχνικός
παρέμεινε ως εναλλακτική λύση.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15861O062</ED>
<ID>
ID:163883

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΑΠΑΓΟΥ
</H5><H2>Κράτησε τον Φορντ
</H2>
ΓΙΑ ΔΥΟ ακόμα χρόνια ο Αλφόνσο Φορντ θα συνεχίσει να... πυροβολεί τα αντίπαλα
καλάθια για λογαριασμό του Παπάγου. Οι δύο πλευρές (που της χώριζε μια διαφορά
50.000 δολαρίων) τα βρήκαν και το βαρύ πυροβολικό του Παπάγου, που είχε
αναδειχθεί πρώτος σκόρερ του πρωταθλήματος, θα συνεχίσει να είναι... στρατηγός
για άλλα δύο χρόνια (280.000+300.000 δολάρια).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15861O063</ED>
<ID>
ID:163922

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O06&aa=3</URL></REF>


Article

<CATEGORY>vin10</CATEGORY>

 <H2>ΣΟΥΜΠΟΤΙΤΣ
</H2><H2>Επόμενος στόχος μας ο Βράνκοβιτς
</H2>
Ο Σούμποτιτς υπέγραψε χθες στον Παναθηναϊκό και από τη νέα περίοδο θα έχει
συνεργάτη του τον Μηνά Γκέκο

ΗΜΕΡΑ... υπογραφών χθες στο ΤΑΚ Παναθηναϊκός. Ο Λευτέρης Σούμποτιτς έβαλε την
τζίφρα του στο συμβόλαιο συνεργασίας του με τον ΠΑΟ, ο οποίος εν συνεχεία τον
παρουσίασε στους εκπροσώπους του Τύπου, ενώ λίγο νωρίτερα ο Γερμανός γίγαντας
Σάσα Χούπμαν υπέγραψε το δικό του (διετές) συμβόλαιο με τους «πράσινους». 
Αμφότεροι δήλωσαν χαρούμενοι και υποσχέθηκαν σκληρή δουλειά για το καλό της ομάδας.

«Δεν θέλω να πω μεγάλα λόγια. Ο πνευματικός μου πατέρας στην προπονητική, Άτσα
Νίκολιτς λέει πάντα πως ο προπονητής δεν πρέπει να μιλάει εκτός γηπέδου, αλλά
μόνο μέσα σε αυτό», τόνισε ο Λευτέρης Σούμποτιτς. 
Δίπλα του, ο Παύλος Γιαννακόπουλος είχε κάνει νωρίτερα τον πρόλογο: 
«Έχει δείξει έργο και με την βοήθεια της ομάδας και με εργατικότητα πιστεύουμε
πως ο Παναθηναϊκός θα βρει το χαμένο δρόμο του». Για τα μεταγραφικά ο πρόεδρος
του ΠΑΟ είπε:

«Ο Χούπμαν ήταν εισήγηση του Σούμποτιτς, με τον οποίο θα αποφασίσουμε για τους
ξένους. Ο Ζντοβτς επί του παρόντος δεν μας ενδιαφέρει. 
Ο Βράνκοβιτς είναι στόχος και τις προσεχείς ημέρες θα έχουμε εξελίξεις».

Ο νέος προπονητής του ΠΑΟ, τόνισε:

«Για τους παίκτες που ήδη πήρε ο Παναθηναϊκός έχω εκφράσει τη γνώμη μου. 
Χαίρομαι που ήρθα σε μια ομάδα που έχει από τους καλύτερους Έλληνες και ξένους
παίκτες. Τον Χούπμαν τον ήθελα και πέρυσι. 
Με τον Βράνκοβιτς (!) θα κάνουν πολύ καλό δίδυμο. Αν έρθει βέβαια ο Στόικο
(σ.σ.: προσπάθεια να διορθώσει την προηγούμενη ατάκα του). 
Ο Μηνάς Γκέκος, που απέκτησε πολλές εμπειρίες με το ταξίδι του στις ΗΠΑ, θα
είναι ένας από τους συνεργάτες μου, ενώ τους υπόλοιπους θα τους ξέρετε την
ερχόμενη εβδομάδα. 
Θα είναι δοκιμασμένοι στα δύσκολα και σίγουρα θα βοηθήσουν την ομάδα».

ΕΡΧΕΤΑΙ Ο ΜΠΡΑΝΣ

Ο Τζόνι Μπρανς έστειλε χθες υπογεγραμμένο το προσύμφωνό του και την Τρίτη
έρχεται στην Αθήνα για να βάλει και επίσημα την υπογραφή του στον Παναθηναϊκό.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15861O064</ED>
<ID>
ID:163943

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O06&aa=4</URL></REF>


Article

<CATEGORY>vin10</CATEGORY>

 <H2>Υπέγραψε ο Χούπμαν
</H2>
Ο Σάσα Χούπμαν ανήκει και τυπικά για τα επόμενα δύο χρόνια στον Παναθηναϊκό

Ο Σάσα Χούπμαν ανήκει και τυπικά από χθες ­ και για τα επόμενα δύο χρόνια ­
στον Παναθηναϊκό. Ο Γερμανός άσος, με τον οποίο οι «πράσινοι» παρουσιάζονται
πανίσχυροι και πανύψηλοι κάτω από τα καλάθια, θα εισπράξει περίπου ένα
εκατομμύριο δολάρια για τα δύο χρόνια. 
«Το ελληνικό πρωτάθλημα είναι το πιο δύσκολο στην Ευρώπη, όμως πιστεύω ότι
μπορώ να παίξω σε αυτό και θα το αποδείξω στο γήπεδο. 
Ξέρω ότι έχει πολλούς ψηλούς και πως θα έχω σκληρές κόντρες με αντιπάλους όπως
ο Φασούλας και ο Τάρλατς. 
Τους αντιμετώπισα με την Άλμπα και νομίζω πως μπορώ να βοηθήσω τον Παναθηναϊκό
σε πολλούς τομείς. Ριμπάουντ, άμυνα, σκοράρισμα, ώστε να πετύχει η ομάδα μας
τους στόχους της. Δεν με πειράζει που δεν θα παίξω στην Ευρωλίγκα. 
Στόχος μας είναι το ελληνικό πρωτάθλημα και να παίξουμε καλό μπάσκετ».

*** Όσον αφορά το θέμα Μυριούνη, όταν
ρωτήθηκε ο Σούμποτιτς το παρέπεμψε στην επόμενη εβδομάδα, αλλά προφανώς ξέχασε
ότι ο Παναθηναϊκός έχει στείλει εξώδικο στον παίκτη με την οποία τον καλούσε
να υπογράψει σήμερα το πρωί το συμβόλαιό του. 
Σε διαφορετική περίπτωση οι «πράσινοι» θα κατέφευγαν στα νόμιμα μέσα τα οποία επικαλούνται.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15861O071</ED>
<ID>
ID:163842

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O07&aa=1</URL></REF>


Article

<CATEGORY>vin10</CATEGORY>

 <H5>Η ΕΘΝΙΚΗ ΠΑΡΑ ΤΗ ΝΙΚΗ ΤΗΣ ΔΕΝ ΙΚΑΝΟΠΟΙΗΣΕ ΤΟΝ ΓΙΑΝΝΑΚΗ ΠΟΥ ΖΗΤΗΣΕ ΒΕΛΤΙΩΣΗ ΣΕ
3 ΤΟΜΕΙΣ
</H5><H5>Διάστρεμμα ο Μάγλος
</H5><H2>Είχε αδυναμίες
</H2>
<AUTHOR>ΣΩΤΗΡΗΣ ΒΕΤΑΚΗΣ - ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Ο Ευθύμης Ρεντζιάς (εδώ με τον Χούπμαν) ήταν από τους καλύτερους παίκτες της
Εθνικής, στο χθεσινό ματς με τη Γερμανία

ΒΗΜΑ-ΒΗΜΑ προς το καλύτερο οδεύει η Εθνική, αν και σαφώς χρειάζεται ακόμη
αρκετή δουλειά. Ο Παναγιώτης Γιαννάκης στις δηλώσεις του, μετά τον αγώνα με τη
Γερμανία (83-65) για την πρεμιέρα του 11ου τουρνουά Ακρόπολις, μίλησε για
αδυναμία σε τρεις βασικούς τομείς και τόνισε πως πρέπει οι παίκτες του να
δουλέψουν σκληρά τις επόμενες δύο εβδομάδες ως το τζάμπολ του Ευρωμπάσκετ της Ισπανίας.

Η Εθνική, παρά τις αντίθετες επισημάνσεις του «δράκου» ήταν βελτιωμένη στον
τομέα των ριμπάουντ, όμως δεν είχε την απαιτούμενη ­ αλλά και αναμενόμενη ­
κυκλοφορία της μπάλας, την κίνηση των παικτών που χρειάζεται στην επίθεση και
την ομαδική άμυνα που θα έπρεπε. Σίγουρα και τα 18 λάθη στα οποία υπέπεσε
συνάγουν αρνητικό στοιχείο, όμως με τόσες αλλαγές ­ προκειμένου να γίνουν οι
δοκιμές που θέλει ο Γιαννάκης ­ είναι λογικό να φθάνουν σε έναν τόσο μεγάλο αριθμό.

«Κάναμε πολλά λάθη στη θέση "4", αλλά και στην περιφέρεια. Στην επίθεση δεν
είχαμε την κίνηση που έπρεπε να είχαμε, δεν κάναμε καλά σκριν και χρειαζόμαστε
δουλειά στην κίνηση, στα ριμπάουντ και τη βελτίωση της ομαδικής άμυνας», ήταν
ο... έλεγχος του ομοσπονδιακού προπονητή για τους παίκτες του, στο χθεσινό αγώνα.

Απέναντι στους πανύψηλους Γερμανούς, η Εθνική πάλεψε και κέρδισε τις μάχες
κάτω από τα καλάθια, ενώ πρέπει να σημειωθεί η καλή εμφάνιση του Ευθύμη
Ρεντζιά (απόντος του Φασούλα, είναι παίκτης - κλειδί), το ενθαρρυντικό
ξέσπασμα του Νίκου Οικονόμου, όταν οι αντίπαλοι άρχισαν να μειώνουν, και η
θετική απόδοση του Γιώργου Καλαϊτζή, του Κώστα Μάγλου (μέχρι να τραυματιστεί)
και του Δημήτρη Παπανικολάου.

Για την ιστορία, να αναφέρουμε πως στην αρχή του δεύτερου ημιχρόνου, η Εθνική
στρίμωξε στα... σχοινιά τους Γερμανούς και μετέτρεψε το 43-36 σε 59-39 στο 22,
πετυχαίνοντας σερί 16-3.

Οι Γερμανοί άρχισαν την αντεπίθεσή τους και στο 33', μείωσαν σε 61-52, όμως η
νίκη ήρθε για την Εθνική μας, χάρη στο ξέσπασμα του Νίκου Οικονόμου.

ΝΙΚΗ ΤΗΣ ΙΤΑΛΙΑΣ

Στο πρώτο ματς του τουρνουά, η Ιταλία νίκησε εύκολα και δίκαια τη Γαλλία, που
παρουσιάστηκε σαφώς επηρεασμένη και αποδυναμωμένη από τις πολλές ελλείψεις
(Ριγκοντό, Μπιλμπά, Σονκό κ.ά.). Κορυφαίοι παίκτες για τους Ιταλούς, που
νίκησαν με 71-56, ήταν οι Μάγιερς, Φούτσκα, ενώ πολύ καλός ήταν ο Αλεσάντρο
Φροσίνι. Από τους Γάλλους διασώθηκε ο Τιερί Γκαντού.

ΙΤΑΛΙΑ: Κολντεμπέλα 5, Μπονόρα 5, Φούτσκα 14, Αμπράσα 2, Γκαλάντα,
Μαρκονάτο 7, Μάγιερς 14, Μορέτι 10, Κιάτζιτς 1, Φροσίνι 11, Καρέρα, Γκέι 2.

ΓΑΛΛΙΑ: Πλιβί, Μουαζό 2, Νεμπό 2, Φουαρέ 8, Μπονατό 6, Φοτού 6, Ρισασέ
8, Γκαντού Τ. 11, Ζιλιάν 7, Αντάμς 4, Σκιαρά, Ριπέρ 2.

*** Το τουρνουά Ακρόπολις συνεχίζεται σήμερα με τις εξής συναντήσεις: 19.00
Ιταλία - Γερμανία, 21.00: Γαλλία - Ελλάδα. Και οι δύο αγώνες θα καλυφθούν
απευθείας από το SupeSport.

«ΠΑΓΩΣΑΝ» όλοι στην Εθνική μόλις είδαν τον Κώστα Μάγλο ­ έναν από τους δύο
κλασικούς σέντερ που διαθέτει η ομάδα ­ να «κουτσαίνει» και να κάθεται στον
πάγκο 6'24'' πριν από τη λήξη του αγώνα.

Διάστρεμμα πρώτου βαθμού (ίσως και δευτέρου) ήταν η πρώτη διάγνωση για τον
διεθνή σέντερ και το ιατρικό τιμ έκανε προσπάθειες για να μην πρηστεί το πόδι του.

Αν η κατάστασή του αποδειχθεί σοβαρή, ο Μάγλος θα αποκλειστεί από την Εθνική,
αφού χρονικά περιθώρια δεν υπάρχουν πλέον.

«Με έχει ανησυχήσει ο τραυματισμός του Μάγλου. Θεωρώ ότι και οι δεκαέξι
υποψήφιοι μπορούν να βοηθήσουν», τόνισε ο προπονητής της Εθνικής Παναγιώτης
Γιαννάκης και κατέληξε:

«Κανείς δεν είναι αποκλεισμένος. Θα έρθει στην Ισπανία όχι ο ατομικά
καλύτερος, αλλά αυτός που παίζει για την ομάδα».

Ο Φάνης Χριστοδούλου μίλησε για τη νέα Εθνική και τις αδυναμίες της:

«Υπάρχει ανοργανωσιά σε άμυνα και επίθεση. Δεν παίξαμε συντονισμένα και πρέπει
να υπάρχει καλύτερη αλληλοκάλυψη στην άμυνα. Πάντως, ακόμη είμαστε στην
προετοιμασία και μόλις τελειώσουμε θα δούμε όλες τις αδυναμίες μας».

Ο Νίκος Μπουντούρης είπε:

«Για αρχή πάμε αρκετά καλά. Είμαστε νέα ομάδα και χρειαζόμαστε ακόμη δουλειά».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15861O091</ED>
<ID>
ID:163843

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O09&aa=1</URL></REF>


Article

<CATEGORY>vin10</CATEGORY>

 <H5>ΣΕΦ
</H5><H2>Αφιέρωμα στο '87
</H2>
ΜΙΑ αίθουσα γεμάτη αναμνήσεις έχει δημιουργηθεί στο Στάδιο Ειρήνης και Φιλίας,
με αφορμή τη συμπλήρωση 10 χρόνων από την ιστορική στιγμή της κατάκτησης του
Ευρωμπάσκετ. Η αίθουσα φιλοξενεί στολές και φόρμες αθλητών που συμμετείχαν στο
Ευρωμπάσκετ του '87, εισιτήρια των αγώνων, το τρόπαιο, εφημερίδες με τα
δημοσιεύματα εκείνων των ημερών, αφίσες από τη συγκεκριμένη ­ και όχι μόνο ­
διοργάνωση, διάφορα αναμνηστικά από τα τουρνουά όπου συμμετείχε η Εθνική
ομάδα. Ακόμα, υπάρχει μεγάλη τηλεόραση που προβάλλει από βίντεο αγώνες του
Ευρωμπάσκετ 1987, συνεντεύξεις των πρωταγωνιστών και γενικώς αφιερώματα για τη
σημαντικότερη επιτυχία του ελληνικού μπάσκετ.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15861O092</ED>
<ID>
ID:163884

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O09&aa=2</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Πλάνα για μεταγραφές
</H2>
ΠΛΗΡΗΣ δραστηριοποίηση στην ΑΕΚ, στον τομέα των μεταγραφών. Μπορεί, βέβαια, να
μην υπάρχει κάτι επίσημο, όμως οι επαφές με παίκτες γίνονται σε γοργούς
ρυθμούς πλέον και τα ονόματα δεν θα αργήσουν να εμφανιστούν.

Οι ιθύνοντες της «Ένωσης» έδωσαν το «παρών» χθες στο ΣΕΦ, μίλησαν με μάνατζερ
και ακολουθώντας τη γνωστή τους τακτική αρνήθηκαν τα πάντα!

«Θα κάνουμε μεταγραφές τον Ιούλιο, όταν οι άλλοι θα κάνουν διακοπές», τόνισε
χαριτολογώντας ο Γιάννης Ιωαννίδης, ενώ από την ΑΕΚ, άλλη μια φορά, αρνήθηκαν
το ενδιαφέρον για τον Ντέιβιντ Ρίβερς, παρά τις φήμες που φέρουν τις δύο
πλευρές κοντά σε συμφωνία.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15861O093</ED>
<ID>
ID:163923

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O09&aa=3</URL></REF>


Article

<CATEGORY>vin10</CATEGORY>

 <H2>ΠΑΝΙΩΝΙΟΣ
</H2><H2>«Θέλουμε νέα παιδιά»
</H2>
Μάκης Δενδρινός

«ΜΟΝΤΕΛΟ κολεγιακής ομάδας» ονειρεύονται στον Πανιώνιο, προσπαθώντας πρώτα να
βάλουν μία τάξη, οργανωτικά και οικονομικά, στον σύλλογο. «Είμαστε στη
χειρότερη οικονομική και αγωνιστική κατάσταση των τελευταίων χρόνων», είπε ο
πρόεδρος του ΤΑΚ Μίλτος Λαζαρίδης, ενώ ο Μάκης Δενδρινός, ο οποίος ­ σε
συνεργασία με τον Μπόμπαν Γιάνκοβιτς ­ θα αναλάβει την ευθύνη για τη
δημιουργία μίας νέας ομάδας, σχολίασε: «Υπάρχει καλό πνεύμα και διάθεση για
δουλειά. Θέλουμε νέα παιδιά, με όρεξη για μπάσκετ, τα οποία θα έχουν κίνητρο
να αγωνιστούν. Ο Πανιώνιος έχει παράδοση στην υποδομή και με αυτόν τον τρόπο
θα δουλέψουμε. Θέλουμε να ξανακερδίσουμε τη χαμένη ταυτότητα του συλλόγου,
αφού πολλά πράγματα αλλοιώθηκαν τον τελευταίο χρόνο».

Όσον αφορά το θέμα Καλαϊτζή, ο Μίλτος Λαζαρίδης καταφέρθηκε και εναντίον της
ΕΟΚ για τη στάση της, υποστήριξε όμως ότι εκτιμά τις προθέσεις του
Παναθηναϊκού. Όσον αφορά τα ανταλλάγματα για τον Καλαϊτζή, ο Πανιώνιος θα
επιμείνει στον Σάσα Μάρκοβιτς, αφού δεν είναι σε θέση να καλύψει το συμβόλαιο
του Σταυρακόπουλου.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15861O094</ED>
<ID>
ID:163944

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O09&aa=4</URL></REF>


Article

<CATEGORY>vin10</CATEGORY>

 <H5></H5><H5>Πρώτη επαφή Σάκοτα - Περιστέρι
</H5><H5>Κοντά στους «4» η μεσογειακή
</H5><H5>Μήνυμα από ΦΙΜΠΑ
</H5><H5>Στο περίμενε ΠΑΟΚ - Σερφ
</H5><H5>«Καμπάνα» και πρόστιμο
</H5><H2>Εμπιστευτικά
</H2>
Η πρώτη επαφή του Ντράγκαν Σάκοτα με τη διοίκηση του Περιστερίου έγινε χθες σε
καλό κλίμα και η συζήτηση είχε να κάνει με όσα έγιναν στο τελευταίο
πρωτάθλημα. Σήμερα, Σάκοτα και Περιστέρι θα έχουν νέα συνάντηση προκειμένου να
συζητήσουν για τη νέα περίοδο.

Στο μεταξύ, το Περιστέρι φαίνεται ότι χάνει τον Πάολο Μορέτι, ο οποίος ­ σε
δηλώσεις του χθες ­ υποστήριξε ότι αν είναι προπονητής ο Σάκοτα και τη νέα
περίοδο δεν προτίθεται να μείνει στην ομάδα.

Με κορυφαίο τον Βασίλη Σούλη, η Μεσογειακή Ομάδα, νίκησε στο Μπάρι τη
Γιουγκοσλαβία 81-76 και έκανε σημαντικό βήμα για την πρόκρισή της στην
ημιτελική φάση. Η ελληνική ομάδα προηγήθηκε στο ημίχρονο 44-43.

Η σύνθεση της ελληνικής ομάδας: Κικίλιας 16, Σούλης 26, Λημνιάτης 4, Τσόπης 6,
Σιούτης 12, Βερούλας 11, Υφαντής 5. Σήμερα, η Εθνική αντιμετωπίζει την Τουρκία.

«Κύριοι, μην προσπαθήσετε να εμποδίσετε τη μετακίνηση του Ευθύμη Ρεντζιά,
διότι ο παίκτης είναι ελεύθερος». Το μήνυμα που έστειλε χθες στον ΠΑΟΚ η
ΦΙΜΠΑ, ήταν σαφές και ουσιαστικά αποτελούσε συνέχεια του αιτήματος της
Μπαρτσελόνα για το «Letter of clearance».

Ο Σερφ περιμένει τον ΠΑΟΚ και ο ΠΑΟΚ τον Σκάιλς. Κάπως έτσι έχει διαμορφωθεί η
κατάσταση στον «δικέφαλο», που προσπαθεί να κλείσει όσο πιο γρήγορα γίνεται το
θέμα προπονητή. Ο Απόστολος Αλεξόπουλος θα εξαντλήσει όλα τα περιθώρια για τον
Σκοτ Σκάιλς, που έχει κάποιες αμυδρές ελπίδες να αλλάξει τα δεδομένα στους
δικαστικούς περιορισμούς και να έρθει στην Ελλάδα, αλλά αν δεν γίνει τίποτα,
τότε θα ενεργοποιήσει τη συμφωνία με τον Σβι Σερφ, που είναι έτοιμος να
εγκαταλείψει τη Μακάμπι για τον ΠΑΟΚ.

Με δέκα μήνες φυλάκιση και 500.000 δρχ. πρόστιμο τιμώρησε το Τριμελές
Πλημμελειοδικείο Θεσσαλονίκης τον Θεόφιλο Μητρούδη (πρώην πρόεδρος του ΑΣ
Άρης), για ακάλυπτη επιταγή 5.000.000 δρχ. που είχε δώσει το 1993 στον τότε
πρόεδρο του Πανιωνίου Γεράσιμο Βεντούρη, ώστε να πραγματοποιηθεί η μεταγραφή
του Γιώργου Γάσπαρη. Ο Μητρούδης άσκησε έφεση και αφέθηκε ελεύθερος.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15861O095</ED>
<ID>
ID:163960

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O09&aa=5</URL></REF>


Article

<CATEGORY>vin10</CATEGORY>

 <H5>ΜΕΤΑ ΤΗ ΛΗΞΗ ΤΟΥ ΣΥΜΒΟΛΑΙΟΥ ΤΟΥ Ο ΚΑΘΕ ΑΘΛΗΤΗΣ ΜΠΟΡΕΙ ΝΑ ΚΙΝΗΘΕΙ ΣΥΜΦΩΝΑ ΜΕ ΤΟ
ΕΡΓΑΤΙΚΟ ΔΙΚΑΙΟ ΤΗΣ ΕΥΡΩΠΑΪΚΗΣ ΕΝΩΣΗΣ
</H5><H2>Όλοι ελεύθεροι
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

Ευθύμης Ρετζιάς σίγουρη η μεταγραφή του στην Μπαρτσελόνα

ΜΕΣΑ στις πρόσφατες εξελίξεις που αφορούν τις μεταγραφές, και γενικότερα τις
μετακινήσεις αθλητών του μπάσκετ, μια ακόμα πτυχή αποκαλύπτουμε σήμερα,
σχετική με το όλο θέμα, που δεν είναι άλλο παρά η εφαρμογή της απόφασης
Μπόσμαν» με όλες τις παραμέτρους. Ευρωβουλευτής της Ελλάδας, ύστερα από
σχετικό αίτημα, κατέθεσε διευκρινιστικά στοιχεία σχετικά με τις μεταγραφές και
τη νομική εξάρτηση των ομοσπονδιών στις χώρες-μέλη της, που φέρουν και την
υπογραφή του κοινοτικού επιτρόπου. Σύμφωνα με αυτά:

1) «Η απόφαση Μπόσμαν του ανώτατου ευρωπαϊκού δικαστηρίου επιβεβαιώνει
την αρχή ότι οι αθλητικοί όμιλοι ασκούν συνήθως οικονομική δραστηριότητα.

Κατά συνέπεια, αποτελούν επιχειρήσεις-δυνάμεις του Κοινοτικού Δικαίου και το
ίδιο ισχύει με τις ομοσπονδίες τους, που αποτελούν επιχειρήσεις ή ενώσεις
επιχειρήσεων, τόσο εθνικές, όσο και διεθνείς. Ως επιχειρήσεις υπόκεινται στις
διατάξεις του Κοινοτικού Δικαίου».

2) Οι διατάξεις αυτές διέπουν ­ στον ευρωπαϊκό οικονομικό χώρο ­
επίσης, τις έννομες σχέσεις που έχουν ως αντικείμενο διατάξεις καταστατικών
των διεθνών αθλητικών ομοσπονδιών και υπερέχουν των κανόνων των εν λόγω
καταστατικών, ενδεχομένως ασυμβίβαστων, έστω και αν πρόκειται για ομοσπονδίες
η αρμοδιότητα των οποίων εκτείνεται πέραν του ευρωπαϊκού οικονομικού χώρου».

­ Τα πιο πάνω στοιχεία-απαντήσεις του επιτρόπου της Ευρωπαϊκής Ένωσης,
αναδεικνύουν σε πρώτο πλάνο την «απαραίτητη χωρίς παρεκκλίσεις, εφαρμογή των
νόμων και άρθρων του ανώτατου ευρωπαϊκού δικαστηρίου, μετά την απόφαση
Μπόσμαν, απ' όλες τις εθνικές ομοσπονδίες των χωρών-μελών της ΕΟΚ. 
Και ιδιαίτερα, στην ελεύθερη διακίνηση των αθλητών-εργατών, μετά τη λήξη του
συμβολαίου τους, χωρίς προσφορά και αντιπροσφορά ή προσφυγή γι' απαίτηση
συγκεκριμένων ποσών.

­ Σημειώνουμε, επίσης, ότι για το ίδιο θέμα, έγκριτοι νομικοί επισημαίνουν ότι
«σε περίπτωση κατά την οποία ομοσπονδία αρνηθεί την «ελευθέρα» (δελτίο)
παραβαίνοντας το άρθρο 48 της Συνθήκης της Ρώμης και της απόφασης Μπόσμαν,
αιτώντας χρήματα (παραμέτρου) αν και έχει λήξει η σύμβαση εργασίας με το
σύλλογό του (σ.σ. προσφορά και αντιπροσφορά), τότε η προσφυγή στα ποινικά
δικαστήρια θα έχει ως αποτέλεσμα τη ρήτρα αποζημίωσης για κάθε ημέρα απώλειας εργασίας...».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15861O101</ED>
<ID>
ID:163834

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O10&aa=1</URL></REF>


Article

<CATEGORY>vin10</CATEGORY>

 <H2>ΑΙΧΜΕΣ
</H2><H2>Προσαρμοστείτε
</H2>
<AUTHOR>ΓΙΩΡΓΟΣ ΒΑΣΙΛΑΚΟΠΟΥΛΟΣ</AUTHOR>

«Η ΤΟΠΟΘΕΤΗΣΗ μου είναι ότι το θέμα που αφορά τους Έλληνες παίκτες δεν έχει
καμία σχέση με την υπόθεση Χάτζι. 
Αντίθετα, μέσα από την προχειρότητα και τσαπατσουλιά που προσεγγίζεται το
θέμα, καταδεικνύεται και αναδεικνύεται η άγνοια, η οποία δεν θα έπρεπε να
υπάρχει σε ένα τόσο σοβαρό ζήτημα. Ήδη η ΦΙΜΠΑ προχωρά με γρήγορα βήματα,
προκειμένου να εφαρμοστεί ένας ενιαίος τύπος συμβολαίου σε όλα τα κράτη-μέλη
της κοινότητας, ώστε να αποκλείονται οι διαφορετικές νομικές προσεγγίσεις σε
κάθε χώρα, αφού θα επιβληθούν οι νέοι νόμοι μετακίνησης. 
Η ελληνική νομοθεσία θα έπρεπε να είχε ήδη προσαρμοστεί στις επιταγές των
αποφάσεων του ευρωπαϊκού δικαστηρίου, έτσι ώστε να ξεκαθαρίσει το τοπίο και να
μην ερμηνεύει ο καθένας την υπόθεση Μπόσμαν όπως τον συμφέρει, κάτι που δεν
ωφελεί κανέναν και κυρίως το άθλημα. 
Αυτή τη στιγμή η ασάφεια που επικρατεί αφήνει χώρο σε ανθρώπους που κινούνται
στο περιθώριο του αθλητικού κινήματος, όπως οι μάνατζερ, οι ατζέντηδες κ.λπ.,
και τους επιτρέπει να παίζουν πρωταγωνιστικό ρόλο. 
Η ΦΙΜΠΑ ήδη σκέφτεται την αντιμετώπιση του προβλήματος, αλλά θα πρέπει να
υπάρξει έντονος προβληματισμός και στην Πολιτεία για το θέμα».

Ο Γιώργος Βασιλακόπουλος είναι πρώην γενικός γραμματέας Αθλητισμού και
μέλος του κεντρικού συμβουλίου της ΦΙΜΠΑ και της ΕΟΚ.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15861O102</ED>
<ID>
ID:163877

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O10&aa=2</URL></REF>


Article

<CATEGORY>vin10</CATEGORY>

 <H2>«Θέλουμε ίση μεταχείριση»
</H2>
Ο Φάνης Χριστοδούλου επισκέφθηκε τον ΓΓΑ Γιάννη Σγουρό

ΙΣΟΤΙΜΗ μεταχείριση στη χώρα τους ζήτησαν χθες το πρωί οι Έλληνες παίκτες από
τον ΓΓΑ. Οι διεθνείς μας πριν από την προπόνηση επισκέφθηκαν τον Γιάννη Σγουρό
και του έθεσαν υπ' όψιν υπόμνημα με τέσσερα συγκεκριμένα σημεία - αιτήματα.

1) Να καταργηθεί ο νόμος της προσφοράς - αντιπροσφοράς.

2) Να καταργηθούν οι μονομερείς ανανεώσεις συμβολαίων, τις οποίες δεν
δέχεται και η ΦΙΜΠΑ.

3) Να μην καταργηθεί η παράγραφος 2 του άρθρου 4, που επιτρέπει στον
Έλληνα αθλητή αγωνιζόμενο σε ομάδα του εξωτερικού να επιστρέψει στην Ελλάδα με
τη λύση του συμβολαίου του σε οποιοδήποτε σύλλογο της χώρας του επιθυμεί.

4) Να καταργηθεί το νέο δελτίο που θέλει να ισχύσει η ΕΟΚ.

Οι παίκτες, στη συνάντηση που είχαν με τον ΓΓΑ, τού εξέφρασαν το παράπονό
τους, λέγοντας χαρακτηριστικά: «Οι ομάδες λένε ότι αυτές μάς έκαναν παίκτες,
αλλά εμείς δεν θα μπούμε στη διαδικασία τού ποιος έκανε το αυγό... Το
παράδειγμα των κοινοτικών απέτυχε και οι φίλαθλοι έφυγαν από τα γήπεδα. Πώς,
λοιπόν, του χρόνου κάποιο τηλεοπτικό κανάλι θα δώσει 2,5 δισ. στην ΕΣΑΚ για να
πάρει τα τηλεοπτικά δικαιώματα; Ζητούμε στη χώρα όπου φορολογούμαστε ως
Έλληνες πολίτες να έχουμε ίση μεταχείριση και να μην ισχύουν άλλα μέτρα και
άλλα σταθμά».

Στη συνέχεια επισκέφτηκε τον ΓΓΑ και αντιπροσωπεία της ΕΟΚ (Αλεξάνδρου -
Καπαγέρωφ) και της ΕΣΑΚ (Ρήγας - Τσεκούρα) που του εξέθεσαν τις απόψεις τους
και κατέθεσαν υπόμνημα.

Συμβόλαιο στα 19, προτείνει η ΕΣΑΚ με μίνιμουμ διάρκεια πέντε χρόνων, ώστε ο
παίκτης στα 24 του, πια, να μπορεί να επιλέξει από μόνος του πού θα συνεχίσει
την καριέρα του.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15861O103</ED>
<ID>
ID:163916

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O10&aa=3</URL></REF>


Article

<CATEGORY>vin10</CATEGORY>

 <H5>ΠΕΡΙΣΤΕΡΙ
</H5><H2>Θέλει 100 εκατ. και τον Μαμαντζιόλα
</H2>
ΑΠΑΝΤΗΣΗ στον ΠΑΟΚ, σχετικά με την πρόταση που είχε κάνει για την απόκτηση του
Άγγελου Κορωνιού, έστειλε το Περιστέρι. Για πρώτη φορά η διοίκηση του
Περιστερίου έγινε συγκεκριμένη και φαίνεται διατεθειμένη να παραχωρήσει τον
αρχηγό της αν τα ανταλλάγματα είναι ικανοποιητικά. Τι θέλει το Περιστέρι από
τον ΠΑΟΚ; Εκατό εκατομμύρια και τον Μαματζιόλα ή 120 εκατομμύρια και τον
Μπαλογιάννη. Αλλιώς δεν το συζητάει.

Στο μεταξύ, πρόβλημα προέκυψε με τον Μίλαν Γκούροβιτς, που ζητεί αύξηση
αποδοχών. Οι καλές εμφανίσεις που έκανε και οι προτάσεις που είχε από
μάνατζερ, στο τουρνουά στην Ιταλία, του «φούσκωσαν» τα μυαλά και ζητεί αύξηση
για να μη... φύγει! Στο θέμα του Μυριούνη δεν υπήρξε εξέλιξη, ενώ «κλεισμένος»
θεωρείται ο Σαμίρ Γκούντα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15861O104</ED>
<ID>
ID:163938

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O10&aa=4</URL></REF>


Article

<CATEGORY>vin10</CATEGORY>

 <H5>ΣΠΟΡΤΙΓΚ
</H5><H2>Βρήκε τον αντικαταστάτη
</H2>
Ο ΝΤΟΝΑΛΝΤ Ουίλιαμς θα είναι ο αντικαταστάτης του Κόνερ Χένρι στον Σπόρτιγκ. Ο
Αμερικανός παίκτης, που ήταν πρώτος σκόρερ στο γερμανικό πρωτάθλημα, παίζοντας
στην Χέρτεν, συμφώνησε με τον Σπόρτιγκ για συμβόλαιο ενός χρόνου. Ο Ουίλιαμς
(25 ετών, 1μ96) είχε πέρυσι 25 π. μέσο όρο, ενώ χθες αργά το βράδυ αναμενόταν
η ανταλλαγή συμβολαίου (θα το έστελνε υπογεγραμμένο ο παίκτης).

Εξάλλου σήμερα θα γίνει συνάντηση με τον Αβδάλα, ενώ έχουν ήδη αρχίσει οι
επαφές για την ανεύρεση ψηλού παίκτη, που θα καλύψει τη δεύτερη θέση του
ξένου. Ο Αντρές Γκίμπερτ απομακρύνεται όσο περνάει ο καιρός, κυρίως λόγω
οικονομικής διαφοράς.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15861O105</ED>
<ID>
ID:163957

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O10&aa=5</URL></REF>


Article

<CATEGORY>vin10</CATEGORY>

 <H5>ΝΒΑ
</H5><H2>Με υπογραφή Τζόρνταν
</H2>
ΔΙΑ ΧΕΙΡΟΣ Τζόρνταν (έστω και ασθενούς!), οι Μπουλς επικράτησαν στο «Δέλτα
Σέντερ» των Γιούτα Τζαζ 90-88, έκαναν το σκορ 3-2 και θέλουν άλλη μία νίκη στα
επόμενα δύο παιχνίδια στο «Γιουνάιτεντ Σέντερ» του Σικάγο για να κατακτήσουν
τον πέμπτο τίτλο τους σε επτά χρόνια.

Ο Τζόρνταν, λοιπόν, ταλαιπωρούνταν από στομαχικές διαταραχές, αλλά ήταν
συγκλονιστικός, σημειώνοντας μάλιστα το καθοριστικό τρίποντο για τους Μπουλς,
46'' πριν από το τέλος (88-85). «Ήταν η μεγαλύτερη προσπάθεια που κατέβαλα στη
ζωή μου. Στα τελευταία λεπτά πίστεψα ότι θα έχανα τις αισθήσεις μου. Παραλίγο
να πάθω αφυδάτωση. Και όλα αυτά, για μία νίκη σε ένα παιχνίδι μπάσκετ», έλεγε
στο τέλος ο Τζόρνταν (τέλειωσε το ματς με 38 π., 7 ριμπ., 5 ασ., 2 κλ.). «Σε
αυτόν οφείλουμε τη νίκη. Τον έβλεπα και πίστευα ότι θα λιποθυμήσει. Ήταν
εξαντλημένος, αλλά τα έδωσε όλα», συμπλήρωσε ο Σκότι Πίπεν, που βοήθησε τους
Μπουλς να φτάσουν στη νίκη με 17 π., 10 ριμπ., 5 ασ. Η Γιούτα είχε προβάδισμα
στη μεγαλύτερη διάρκεια του ματς, αλλά οι Μπουλς ισοφάρισαν στα τελευταία
δευτερόλεπτα, με βολή του Τζόρνταν (85-85). Ο άσος των Μπουλς έχασε τη δεύτερη
βολή, αλλά σκόραρε με σουτ τριών πόντων στη συνέχεια, αφού ο Κούκοτς κέρδισε
το επιθετικό ριμπάουντ από τον Καρλ Μαλόουν. Ο τελευταίος είχε 19 π., 7 ριμπ.,
6 ασ.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15861O106</ED>
<ID>
ID:163968

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O10&aa=6</URL></REF>


Article

<CATEGORY>vin10</CATEGORY>

 <H5>ΞΕΚΙΝΑΕΙ ΣΤΟΝ ΑΛΙΜΟ ΤΟ ΤΕΛΙΚΟ ΤΑΜΠΛΟ ΤΟΥ 1ου ΤΟΥΡΝΟΥΑ ΜΠΙΤΣ ΒΟΛΕΪ
</H5><H2>Αστέρια στην άμμο
</H2>
<AUTHOR>ΓΙΩΡΓΟΣ ΡΟΥΣΑΚΗΣ</AUTHOR>

Έφη Σφυρή και Βάσω Καραντάσιου έδωσαν χθες όρκο να πρωταγωνιστήσουν και φέτος
στο κορυφαίο σπορ του καλοκαιριού, το μπιτς βόλεϊ

ΟΛΑ τα αστέρια στην άμμο του Αλίμου (περιοχή «Όστρια Καφέ») από σήμερα για την
επίσημη πρεμιέρα του 4ου Πανελληνίου Πρωταθλήματος Μπιτς Βόλεϊ Stimorol Ανδρών
και Γυναικών, του οποίου το 1ο τουρνουά ολοκληρώνεται μεθαύριο Κυριακή.

Οι δυάδες που προηγούνται ήδη στην κατάταξη της σεζόν, με βάση την περυσινή
τους παρουσία, είναι στους άνδρες οι: Βαγγέλης Κουτουλέας / Δημήτρης Καζάζης
(240 βαθμοί), Παναγιώτης Δημητρακάκος / Βαγγέλης Οικονόμου (212), Γιάννης
Φάκας / Μανώλης Ρουμελιώτης (181). Σημαντικό ρόλο όμως μπορούν να
διαδραματίσουν και οι Μιχάλης Τριανταφυλλίδης / Παναγιώτης Μαυράκης (13οι,
72,5), Θανάσης Ψάρρας / Βίκτορας Κουρούπης (20οί, με 5) που βρίσκονται πίσω
για διάφορους λόγους.

Στις γυναίκες προηγούνται στην κατάταξη οι: Άννα Ξερικού / Φιντάνκα Σαπαρέφσκα
(264) και ακολουθούν Έφη Σφυρή / Βάσω Καραντάσιου (184), Κατερίνα Γκορτσίλα /
Παυλίνα Γκένκοβα (174,5). Όμως προβλέπεται να έχουν πρωταγωνιστικό ρόλο και οι
Ίγκριντ Μουρζάκου / Άγη Μπάμπουλη (124,5), Κίτσα Γιαλένιου / Ράνια
Πανουτσοπούλου (118,5).

Το πρόγραμμα της σημερινής πρεμιέρας του πρώτου από τα τρία τουρνουά που θα
γίνουν στον Άλιμο περιλαμβάνει ζεύγη 16 ανδρών και 12 γυναικών. Οι αγώνες του
ταμπλό των «16» στις γυναίκες αρχίζουν στις 10.00' και του ταμπλό των «24»
στους άνδρες 13.00'.

*** Για ρεκόρ συμμετοχών πάει το τουρνουά της Ρόδου του Ευρωπαϊκού
Σιρκουί Μπιτς Βόλεϊ Swatch Ο Neil (9-13 Ιουλίου). Ήδη έχουν δηλώσει συμμετοχή
35 ομάδες ανδρών και 25 γυναικών, ανάμεσά τους 4 ελληνικές ομάδες ανδρών και 2
γυναικών. Στο τελικό ταμπλό έχουν ήδη πάρει θέση στους άνδρες οι Ι. Φάκας / Π.
Δημητρακάκος και στις γυναίκες οι Ε. Σφυρή / Β. Καραντάσιου.

*** Ο ομοσπονδιακός προπονητής βόλεϊ ανδρών Στέλιος Καζάζης και ο
μάνατζερ εθνικών ομάδων Κώστας Μαργαρίτης θα εκπροσωπήσουν την ΕΟΠΕ στην
κλήρωση των αγώνων της τελικής φάσης του Ευρωβόλεϊ 97 (Ολλανδία, 6-14
Σεπτεμβρίου), που γίνεται την Κυριακή στο Μπρνο Τσεχίας. Από εκεί θα μεταβούν
στο Μπάρι όπου την ίδια μέρα αναχωρεί η αποστολή της Εθνικής Ανδρών για τους
Μεσογειακούς. Των Γυναικών αναχωρεί για το Μπάρι αύριο.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15861O111</ED>
<ID>
ID:163835

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O11&aa=1</URL></REF>


Article

<CATEGORY>vin10</CATEGORY>

 <H2>ΣΤΙΒΟΣ
</H2><H2>«Οδός ονείρων» στο Αθήνα '97
</H2>
«ΜΕΣΑ σ' αυτή τη γειτονιά, τη μικρή γειτονιά...» τραγουδούσε η Ελλάδα στη
δεκαετία του '60 και μια άλλη γειτονιά με ξένο όνομα (Μάρκετ Στριτ) θα δώσει
ελληνικό χρώμα και γεύσεις στα πέριξ του ΟΑΚΑ προς χάριν των χιλιάδων ξένων
επισκεπτών με την ευκαιρία του Αθήνα '97. Πρόκειται για έναν κατάλληλα
διαμορφωμένο δρόμο που θα αγκαλιάζει τις εισόδους του σταδίου και θα είναι
γεμάτος με περίπτερα που θα διαθέτουν προϊόντα και θα παρέχουν υπηρεσίες στους
20.000 ξένους θεατές, στους χιλιάδες αθλητές, στους συνοδούς, δημοσιογράφους
και στους πολυάριθμους Έλληνες που θα παρακολουθήσουν τους αγώνες. Στα
περίπτερα οι επισκέπτες θα μπορούν να αγοράσουν αναμνηστικά, δώρα, είδη
περιπτέρου, ελληνικά παραδοσιακά τυποποιημένα προϊόντα και ακόμη να δροσιστούν
στα αναψυκτήρια και να γευτούν ελληνικούς μεζέδες. Τα βράδια θα οργανώνονται
γιορταστικές εκδηλώσεις. Η πρωτότυπη για την Ελλάδα γειτονιά ετοιμάζεται
πυρετωδώς με τη βοήθεια και Δημοσίων Οργανισμών (ΕΟΤ, ΟΤΕ, ΕΛΤΑ, Εθνική
Τράπεζα) αλλά και ιδιωτών. Υπάρχει περιθώριο και για άλλους ενδιαφερόμενους
που μπορούν να απευθύνονται στην κ. Χάρι Παπαδοπούλου, στο τηλέφωνο 6868.282.

*** Οριστικά δεν μετέχουν στα «τράιαλ» των ΗΠΑ οι σούπερ σταρ του στίβου Μάικλ
Τζόνσον (200μ.-400μ.) και Ντάνι Ο' Μπράιεν, αλλά υπάρχει ελπίδα να δεχθεί να
κάνει παραχώρηση η Ομοσπονδία Στίβου της χώρας τους (αναμένεται σήμερα η
απόφαση) και να τους δούμε τελικά τον Αύγουστο στην Αθήνα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15861O112</ED>
<ID>
ID:163878

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O11&aa=2</URL></REF>


Article

<CATEGORY>vin10</CATEGORY>

 <H2>ΙΣΤΙΟΠΛΟΪΑ
</H2><H2>Αγώνες όρτσα - πρίμα
</H2>
ΜΕ ΑΓΩΝΕΣ τύπου όρτσα - πρίμα αρχίζει σήμερα (15.00) η Ιστιοπλοϊκή Εβδομάδα
ΝΟΕ 1997, που γίνεται φέτος για 5η χρονιά και θα διαρκέσει μέχρι τη Δευτέρα 16
του μήνα.

Το σημερινό πρόγραμμα αυτής της μεγάλης γιορτής της ιστιοπλοΐας, που φέτος
έχει χορηγό την εταιρεία Μαρινόπουλος, περιλαμβάνει και βραδινό μουσικό
πρόγραμμα με τους «Τράβελιν Μπαντ».

*** Στο Σπλιτ, όπου διεξάγεται το Ευρωπαϊκό Πρωτάθλημα «Φιν», ο Αιμίλιος
Παπαθανασίου τερμάτισε μόλις 20ός στην 4η ιστιοδρομία αλλά διατηρεί την 3η
θέση στη γενική, ενώ ο Μανώλης Μαρσέλλος παρέμεινε πρώτος στην κατηγορία Νέων.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15861O113</ED>
<ID>
ID:163917

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O11&aa=3</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Ξανά στους μεγάλους
</H2>
ΜΙΑ ΟΜΑΔΑ με παράδοση στον χώρο του χάντμπολ (από το 1980), ο ΓΑΣ Κιλκίς
επέστρεψε πρόσφατα στην Α1 κατηγορία. 
Το 1992-93 ανέβηκε για πρώτη φορά στην Α1 ανδρών και την επόμενη περίοδο έκανε
τη μεγάλη έκπληξη, παίρνοντας τη 2η θέση και βγαίνοντας στην Ευρώπη! 
Όμως το οικονομικό βάρος ήταν μεγάλο και η ομάδα κατρακύλησε την επόμενη
χρονιά στην Α2, για να ξαναγυρίσει φέτος με πρωταγωνιστή (προπονητή - παίκτη)
τον πρώτο διεθνή του (1983), 32χρονο σήμερα Πέτρο Καλαϊτζή.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15861O114</ED>
<ID>
ID:163939

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O11&aa=4</URL></REF>


Article

<CATEGORY>vin10</CATEGORY>

 <H5>ΠΟΛΟ
</H5><H2>Οι Ιταλοί θέλουν τον Αφρουδάκη
</H2>
Γιώργος Αφρουδάκης

ΕΝΤΟΝΟ ιταλικό ενδιαφέρον για τον Γιώργο Αφρουδάκη. Ο διεθνής «φουνταριστός»
της Βουλιαγμένης έχει δεχτεί προτάσεις από τρεις ιταλικούς συλλόγους, την
πρωταθλήτρια Ευρώπης Ποσίλιπο, τη Ρόμα και τη Γένοβα, με πολύ καλούς
οικονομικούς όρους, για έναν χρόνο (περίπου 20 εκατ. δρχ.).

Στο μεταξύ, μετά τον Ολυμπιακό, και ο Ν.Ο. Χίου ενδιαφέρεται για την απόκτηση
του διεθνούς Γιάννη Θωμάκου. Το ποσόν που ζητεί ο Πανιώνιος θεωρείται βέβαια
υψηλό (40 εκατ. δρχ.), αλλά οπωσδήποτε οι συζητήσεις θα συνεχιστούν. 
Επίσης, στη Χίο εξετάζουν το ενδεχόμενο να πάρουν ξένο παίκτη και για τις
υποχρεώσεις τους στην Ευρώπη, καθώς και έναν ακόμα από τον εσωτερικό χώρο.

Στον Ολυμπιακό αισιοδοξούν ότι την προσεχή εβδομάδα θα ολοκληρώσουν τις
μεταγραφές του Αμερικανού Αρόγιο (αναμένεται στην Αθήνα για τις τελικές
συζητήσεις), καθώς και του Αντώνη Βλοντάκη από τον Ν.Ο. Χανίων.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15861O115</ED>
<ID>
ID:163958

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O11&aa=5</URL></REF>


Article

<CATEGORY>vin10</CATEGORY>

 <H5>ΜΠΑΡΙ
</H5><H2>Πρεμιέρα σήμερα των Μεσογειακών
</H2>
ΕΠΙΣΗΜΗ πρεμιέρα σήμερα, στο Μπάρι, των 13ων Μεσογειακών Αγώνων, που θα
διαρκέσουν έως τις 25 του μήνα, με συμμετοχή όλων των χωρών της Μεσογείου ­
ευρωπαϊκών, αφρικανικών, ασιατικών. Η Ελλάδα μετέχει στη σημαντική διοργάνωση,
που είναι ένα είδος «μικρής» Ολυμπιάδας, με αποστολή - μαμούθ 226 αθλητών και
98 αθλητριών σε 24 αθλήματα και ελπίζει σε περισσότερα μετάλλια παρά ποτέ. Το
ρεκόρ που καλούνται να ξεπεράσουν οι Έλληνες αθλητές είναι 66 μετάλλια (17
χρυσά - 25 ασημένια - 24 χάλκινα) από την προηγούμενη διοργάνωση της Λαγκντόγκ
- Ρουσιγιόν Γαλλίας, το 1993.

ΤΟ ΧΑΝΤΜΠΟΛ

Με την ομάδα που προκρίθηκε στα τελικά του Παγκόσμιου Πρωταθλήματος Νέων
(εξαίρεση ο Α.Τρουπής) θα μετάσχει η Εθνική ομάδα χάντμπολ στους 13ους
Μεσογειακούς Αγώνες του Μπάρι. Στην αποστολή, που αναχωρεί αύριο μετέχουν οι
παίκτες Δημήτρης Καφάτος, Κώστας Τσιλιμπάρης, Βασίλης Αναστασέλος, Γιάννης
Τσαγκαράτος, Αλέξανδρος Βασιλάκης, Γιώργος Παπαδόπουλος Ι και ΙΙ, Στέφανος
Σουγγάρας, Ανδρέας Τρουπής, Θανάσης Φωτιάδης, Γρηγόρης Χατσατουριάν,
Χριστόφορος Μπακαούκας, Λευτέρης Μπακόπουλος, Γιάννης Γρίσπος, Κώστας
Αγγελόπουλος, Μένος Δανήλος. Αρχηγός της αποστολής θα είναι ο σύμβουλος του
Δ.Σ. της ΟΧΕ, Άγγελος Κανόνης.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15861O116</ED>
<ID>
ID:163969

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O11&aa=6</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>«Φωνές» κατά του προέδρου
</H2>
ΕΠΙΘΕΣΗ κατά του προέδρου του ΠΑΟ, Παύλου Γιαννακόπουλου, εξαπολύει η κίνηση
«Παναθηναϊκή Ιδέα», κατηγορώντας τον για τη ματαίωση της γενικής συνέλευσης
που είχε προκηρυχθεί για προχθές.

Τονίζεται στην καταγγελία , που απευθύνεται προς τον πρόεδρο και το Δ.Σ. του
ΠΑΟ: «Κύριε Γιαννακόπουλε, κύριοι. Η απαράδεκτη ενέργειά σας να ματαιώσετε
εντελώς απροειδοποίητα την προγραμματισμένη για τις 11 Ιουνίου τακτική Γ.Σ.,
για την οποία είχατε αποστείλει σχετική πρόσκληση, αποτελεί βάναυση προσβολή
προς τα μέλη που ανταποκρίθηκαν σε αυτήν, προσήλθαν και περίμεναν υπομονετικά
για τη Γ.Σ. η οποία ποτέ δεν έγινε και καταδεικνύει την εκτίμησή σας προς αυτά
και προς τον ιστορικό σύλλογο στον οποίο θέλετε να ηγείσθε. Εάν είστε
διατεθειμένος να παραδώσετε τα κλειδιά του συλλόγου στον υπ. Αθλητισμού, όπως
διατείνεσθε, είναι προτιμότερο να τα παραδώσετε στη γενική μας συνέλευση».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15861O117</ED>
<ID>
ID:163973

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O11&aa=7</URL></REF>


Article

<CATEGORY>vin10</CATEGORY>

 <H5>ΣΤΡΑΝΤΛ
</H5><H2>Μήπως είναι χαφ;
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Είναι μερικά πράγματα τα οποία ακούγονται απίστευτα και όμως υπάρχουν γύρω μας
και μας «ερεθίζουν».

*** Πρώτα, τα χρήματα τα οποία διεκδικεί ο εντιμότατος Ρίβερς,
προκειμένου να συνεχίσει την καριέρα του στην Ελλαδα.

*** Όποιο ΤΑΚ κάνει το χατίρι στον Αμερικανό, θα έχει πρόβλημα στον
προϋπολογισμό του...

*** Άλλο: η Λίλεστρομ για το πρωτάθλημα Νορβηγίας, νίκησε χθες τη
Σναγκ, ομάδα επίσης πρώτης κατηγορίας 8-1!

*** Πού βρίσκεται η (κρυμμένη) είδηση;

*** Στο γεγονός ότι ο Στράντλ δεν βρήκε ούτε μία φορά τον δρόμο για τα
αντίπαλα δίχτυα.

*** Μήπως παίζει και στη Λίλεστρομ στα χαφ;

*** Ή μήπως πρέπει να ρίξει κανένα κιλό πριν αρχίσει το νέο πρωτάθλημα
στην Ελλάδα;

*** Ήδη, τα πρώτα χαϊδευτικά που κόλλησαν στους δύο Νορβηγούς οι
ρεπόρτερ είναι «ο κοντός» και «ο χοντρός».

*** Ελάχιστα σικ, αλλά να δείτε που θα μπούν στη ζωή μας.

*** Αν και ­ μεταξύ μας ­ όταν αυτά τα δύο επίθετα αναφέρονται σε
Παναθηναϊκούς, ο νους όλων πάει σε δύο δόξες του παρελθόντος.

*** Δομάζο και Πούσκας βέβαια...

Υπάρχουν παίκτες

Θέλετε και άλλα «απίστευτα»; Ο Αθηναϊκός. Πρόταση σε τρεις ικανότατους
ποδοσφαιριστές πρώτης κατηγορίας έχει γίνει από τη διοίκηση του Βύρωνα και
αυτό δεν απαγορεύεται.

*** Πού βρίσκεται το περίεργο; Στο ότι οι τρεις παίκτες, μαζί, δεν θα
κοστίσουν λιγότερο από εκατό εκατομμύρια (πάνω κάτω, με τις τρέχουσες τιμές...).

*** Αν φυσικά συμφωνήσουν.

*** Μη ρωτάτε «πού βρήκε χρήμα» ο κύριος Καλογιάννης, διότι δεν θα ήταν
καθόλου ευγενικό.

*** Μπορεί ο άνθρωπος να αποφάσισε να ξοδέψει «προίκα», πιστεύοντας ότι
με ενίσχυση της ομάδας του θα βγάλει τα έξοδα από τις πωλήσεις διαρκείας...

*** Εντελώς συμπτωματικά, τον ένα από τους τρεις που ενδιαφέρουν τους
«λόρδους», θέλει η Παναχαϊκή και... ο Εθνικός.

*** Πριν καν ο τελευταίος βρει νέο τεχνικό για να δει τι θα κάνει...

*** Αυτά τα πράγματα θέλουν προσοχή και η στήλη συμβουλεύει τους
προέδρους να προσέξουν πριν υπογράψουν.

*** Αν θέλουν να μην υποστούν ό,τι η Καλαμαριά αυτές τις ημέρες.

*** Έξι προσφυγές ποδοσφαιριστών έχουν κατατεθεί εις βάρος του Απόλλωνα
Θ., για χρέη, συνολικά 83 εκατομμυρίων δρχ.

*** Και η άνοδος δεν επιτεύχθηκε!

Θέλει σκέψη...

Από τη χθεσινή ειδησεογραφία ξεχωρίζουν κάποια νέα με σαφές ενδιαφέρον.

*** Για παράδειγμα, το ξαφνικό φλερτ ΠΑΕ Βέροιας και Λάγιος Ντέταρι.

*** Τον Μαγυάρο τον θέλουν οι Μακεδόνες να τους φτιάχνει το παιγνίδι
στο κέντρο. Είναι μόλις 34 ετών και πλέον έχει βελτιώσει τις σχέσεις του με
τον Τσαλουχίδη...

*** Κόστος; Μόλις τριάντα εκατομμύρια. Κατρακύλησε πολύ η τιμή τού
Λάγιος. Τον θυμάμαι, κάποτε, στο μπαλκόνι του πειραϊκού δημαρχείου στην
Πλατεία Κοραή και τον ζήλευα...

*** Έλαμπε από άνεση, πλούτο και φιλοδοξία...

*** Ούτε χθες κατάφερε να μεταβιβάσει το πακέτο των μετοχών του ο
κύριος Τροχανάς, οπότε η ΠΑΕ ΑΕΚ παραμένει «δεμένη» στις ορέξεις του.

*** Ξέρετε τι θεωρείται κοινό μυστικό μεταξύ όσων παροικούν τη Νέα Φιλαδέλφεια;

*** Ότι την ΠΑΕ ΑΕΚ, δεν γεννάται θέμα, την πουλάει μέσα σε δέκα λεπτά,
διότι υπάρχουν γραφεία στην Ευρώπη που ενδιαφέρονται για... Κυπελλούχους,
αγοράζουν και ακολούθως τις πλασάρουν σε μεγάλες εταιρείες.

*** Πού κολλάει η όποια διαπραγμάτευση;

*** Στο ότι ο μεγαλομέτοχος θέλει να πωλήσει μαζί με την ΑΕΚ και τον... ΣόΕ.

*** Οπότε ιδού η καθυστέρηση. Θέλει μελέτη και μέγιστη «στρατηγική
σκέψη» η επένδυση.

*** Από μια άποψη ο κύριος Τροχανάς δεν λέει ψέματα.

*** Μόνο που με το στοιχείο του «απορρήτου», κρύβει τα 4/5 της αλήθειας.

*** Μπορεί και να μην είναι έτσι τα πράγματα, αλλά η πιθανότητά τους
(να μην είναι) ακουμπάει στο ελάχιστο.

Η πρόσκληση στην ώρα της

Έγγραφο-πρόσκληση έφθασε χθες στην ΕΠΑΕ από την ΠΑΕ Παναθηναϊκός και όποτε
συμβαίνει κάτι τέτοιο, ενεργοποιούνται οι πάντες.

*** Το χαρτί δόθηκε αμέσως στον πρόεδρο, αλλά ο άνθρωπος έχασε το κέφι
του, δεδομένου ότι μερικοί δημοσιογράφοι είχαν αντιληφθεί το περιεχόμενο.

*** Η ΠΑΕ Παναθηναϊκός, λοιπόν, καλούσε το προεδρείο της ΕΠΑΕ να
παραβρεθεί στα εγκαίνια της νέας περιόδου, που θα γίνουν αρχές Ιουλίου στην Παιανία.

*** Αυτό ήταν. Οι ερωτήσεις, αν σκοπεύει (ο Γ. Δέδες) να μεταβεί στην
εκδήλωση του Παναθηναϊκού, έπεσαν βροχή...

*** «Γιατί να μην πάω;».

*** «Μα οι σχέσεις μας με τον Παναθηναϊκό...».

*** Τότε, κάπως αγρίεψε ο μαιευτήρ: «Για σιγά ρε παιδιά, εσείς έχετε...
διαταράξει τη σχέση μου με τον Παναθηναϊκό», είπε και ξεθύμανε...

*** Για να προσθέσει, χωρίς να πείσει επαρκώς: «Αν έχω ελεύθερο χρόνο
εκείνη την ημέρα, θα πάω».

*** Πράγματι, μπορεί και να πάει. Εκτός αν την ίδια ημέρα, υπάρχουν
τίποτε εξτρά εκδηλώσεις για το... Πολυτεχνείο!

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15861O121</ED>
<ID>
ID:163836

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Καταγγελία αθλητιάτρων
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

Η ΚΑΤΑΓΓΕΛΙΑ των αθλητιάτρων από τη Θεσσαλονίκη ότι «είναι ντοπαρισμένοι οι
μισοί και πλέον από τους αθλητές διεθνώς», δεν ξάφνιασε ασφαλώς εκείνους που
γνωρίζουν τα μυστικά των ρεκόρ και των διακρίσεων, σε ένα αθλητικό τοπίο που
δεν χωράει τον κότινο.

Καλό θα είναι όμως να ευαισθητοποιήσει τους φιλάθλους και κυρίως τους γονείς,
αφού όπως τονίζουν οι επιστήμονες, που θα μετάσχουν στο 4ο Διεθνές Συνέδριο
της Αθλητιατρικής Εταιρείας Βορείου Ελλάδας (19-22 Ιουνίου στη Θεσσαλονίκη), ο
κίνδυνος για την υγεία των αθλητών από τη χρήση απαγορευμένων φαρμάκων και την
αλόγιστη χρήση βιταμινών είναι μεγάλος.

Το ντόπινγκ είναι η μεγάλη πληγή του σύγχρονου αθλητισμού και όπως
επισημαίνουν οι αθλητίατροι «οι περιπτώσεις που συλλαμβάνονται από τα
μηχανήματα αποτελούν την κορυφή του παγόβουνου».

Η πρόταση των αθλητιάτρων για ίδρυση και λειτουργία στη Βόρεια Ελλάδα κέντρου
αντιντόπινγκ, όπως και η αναγκαιότητα ίδρυσης εξειδικευμένων αθλητιατρικών
κέντρων σ' ολόκληρη τη χώρα, επιβάλλεται να μελετηθεί σοβαρά από τους αρμοδίους.

Με την ευκαιρία σημειώνω την απουσία ντόπινγκ κοντρόλ στις διοργανώσεις του
μπάσκετ, παρά τις σχετικές προτάσεις των προπονητών και καλαθοσφαιριστών. Ο
έλεγχος είναι απαραίτητος σε όλα τα ομαδικά και ατομικά αθλήματα. Έλεγχος
ουσιαστικός με εξέταση αίματος.

Για πρώτη φορά θα γίνει ντόπινγκ κοντρόλ στους διαιτητές ποδοσφαίρου κατά το
σεμινάριο προεπιλογής στο Μαραθώνα (7-10 Ιουλίου). Θετικό μέτρο, που όμως θα
πρέπει να γίνει σε όλους τους διαιτητές Α' Εθνικής και τουλάχιστον 15 από τη
Β' και Γ' Εθνική.

Όλα θα είναι καλύτερα όταν λειτουργήσει ειδικό εργαστήριο στη χώρα μας και
φυσικά πεταχτεί στο καλάθι των αχρήστων η υποκρισία.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15861O122</ED>
<ID>
ID:163879

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O12&aa=2</URL></REF>


Article

<CATEGORY>vin10</CATEGORY>

 <H2>Είναι αληθινά σπουδαίος
</H2>
Ο ΣΚΟΤΙ Πίπεν δέχεται στην αγκαλιά του τον καταπονημένο Μάικλ Τζόρνταν αμέσως
μετά τη χθεσινή (5η) κόντρα των Μπουλς με την Γιούτα. Ανθρώπινη στιγμή, με
σημασία. Ο Τζόρνταν, παίζοντας με στομαχικά προβλήματα, όχι μόνο άντεξε την
ένταση (και τη δυσκολία) του αγώνα, αλλά ήταν αυτός που με τρίποντο στα 46''
πριν από το τέλος έδωσε τη νίκη-αβαντάζ (90-88) στο Σικάγο! Και με 38 πόντους
μάλιστα. Ο έκτος αγώνας θα γίνει στο Σικάγο, και ίσως είναι φετινό φινάλε στο ΝΒΑ.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15861O123</ED>
<ID>
ID:163918

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O12&aa=3</URL></REF>


Article

<CATEGORY>vin10</CATEGORY>

 <H2>Έφυγε για να μείνει...
</H2>
ΤΕΛΙΚΑ, ο προπονητής Γιάννης Κυράστας διά της φυγής έφερε τη διοίκηση του
Πανιωνίου «στα μέτρα του». Για την ακρίβεια, την «έφερε» δύο φορές στο σπίτι
του, στα βόρεια προάστια, για διαπραγματεύσεις και οι παράγοντες συμφώνησαν,
μην έχοντας αντιρρήσεις! Έτσι, είναι σχεδόν βέβαιο ότι το κοινό της Α' Εθνικής
θα υποδεχθεί στο νέο πρωτάθλημα ακόμη έναν τεχνικό. 
Καιρός ήταν...

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15861O124</ED>
<ID>
ID:163940

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O12&aa=4</URL></REF>


Article

<CATEGORY>vin10</CATEGORY>

 <H2>Δυναμική επανεμφάνιση του Κασπάροβ
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΞΕΚΙΝΗΣΕ ΣΤΟ Νόβγκοροντ της Ρωσίας ένα πανίσχυρο τουρνουά με τη συμμετοχή του
Γκάρι Κασπάροβ. Ο παγκόσμιος πρωταθλητής, στην πρώτη του, ουσιαστικά, εμφάνιση
μετά την ήττα του από τον Η/Υ Ντιπ Μπλου, καλείται να αποδείξει ότι παραμένει
στην κορυφή της ανθρώπινης σκακιστικής πυραμίδας. Αντίπαλοί του είναι ο
22χρονος Ρώσος Βλαντίμιρ Κράμνικ, σταθερά στις τρεις πρώτες θέσεις της
παγκόσμιας κατάταξης, ο Βούλγαρος Τοπάλοβ, ο Λευκορώσος Μπόρις Γκέλφαντ, ο
Βρετανός Νάιτζελ Σορτ και ο φιναλίστ του φετινού πρωταθλήματος Ρωσίας Ευγκένι
Μπαρέεβ. 
Όλοι τους ανήκουν στην αφρόκρεμα του παγκόσμιου σκακιού. Ο Κασπάροβ ξεκίνησε
καλά, με νίκη στην πρώτη παρτίδα και ισοπαλία στη δεύτερη (η οποία παίχτηκε
χθες βράδυ). 
Το ίδιο καλό ξεκίνημα είχαν και οι Κράμνικ, Μπαρέεβ. Ρωσική επέλαση με άλλα
λόγια, παρ' όλο που είναι ακόμη πολύ νωρίς για οποιαδήποτε κρίση. Θα παιχτούν
10 γύροι, αφού όλοι θα παίξουν εναντίον όλων και μάλιστα δύο φορές, μία με
λευκά και μία με μαύρα. 
Το τουρνουά είναι το 4ο που γίνεται στην ιστορική αυτή πόλη, που βρίσκεται 150
χιλιόμετρα νοτίως της Αγίας Πετρούπολης. Το '94 νικητής είχε αναδειχθεί ο
Κασπάροβ σε ισοβαθμία με τον Ιβαντσούκ, το '95 ο Κασπάροβ και το '96 (ο
Κασπάροβ δεν συμμετείχε) ο Τοπάλοβ.

Τα αναλυτικά αποτελέσματα των δύο πρώτων γύρων έχουν ως εξής:

1ος γύρος (11/6): Μπαρέεβ - Σορτ 1-0 (39), Κράμνικ - Τοπάλοβ 1-0 (41),
Κασπάροβ - Γκέλφαντ 1-0 (37).

2ος γύρος (12/6): Μπαρέεβ - Κράμνικ 0,5-0,5 (23), Σορτ - Γκέλφαντ 1-0 (39),
Τοπάλοβ - Κασπάροβ 0,5-0,5 (29).

Για την κατάρτιση της βαθμολογίας η νίκη λογίζεται ως συγκομιδή τριών βαθμών
και η ισοπαλία ενός: 1-3) Κασπάροβ, Κράμνικ, Μπαρέεβ 4, 4) Σορτ 3, 5) Τοπάλοβ
1, 6) Γκέλφαντ 0 βαθμοί.

Κράμνικ - Τοπάλοβ (1ος γύρος)

1. Ιζ3 Ιζ6 2. γ4 η6 3. Ιγ3 Αη7 4. ε4 δ6 5. δ4 0-0 6. Αε2 ε5 7. 0-0 Ια6 8. Αε3
Ιη4 9. Αη5 ζ6 10. Αγ1 Ρθ8 11. θ3 Ιθ6 12. δ: ε5 δ: ε5 13. Β: δ8 Π: δ8 14. Αε3
Αε6 15. α3 Ιζ7 16. β4 γ6 17. Πζδ1 Π: δ1+ 18. Π: δ1 Ιγ7 19. Ιδ2 Αζ8 20. Πβ1 β6
21. γ5 β5 22. α4 β: α4 23. Ι: α4 ζ5 24. ε: ζ5 η: ζ5 25. Ιγ4 Ιδ5 26. Αδ2 ε4 27.
Ια5 Πγ8 28. Αα6 Πγ7 29. Ιγ3 Ι: γ3 30. Α: γ3+ Αη7 31. Αδ2 Αα2 32. Πγ1 Αε5 33.
Ιγ4 Α: γ4 34. Α: γ4 Ρη7 35. β5 γ: β5 36. Α: β5 Αδ4 37. γ6 Ρζ6 38. Πδ1 Αε5 39.
Αα5 Πε7 40. Αγ4 ζ4 41. Πδ7 1-0

Κασπάροβ - Γκέλφαντ (1ος γύρος)

1. δ4 Ιζ6 2. γ4 ε6 3. Ιζ3 β6 4. η3 Αα6 5. β3 δ5 6. Αη2 δ: γ4 7. Ιε5 Αβ4+ 8.
Ρζ1 Αδ6 9. Ι: γ4 Ιδ5 10. ε4 Ιε7 11. Αβ2 Ιβγ6 12. Ιβδ2 0-0 13. Ρη1 β5 14. Ι: δ6
γ:δ6 15. θ4 Ββ6 16. θ5 θ6 17. δ5 Ιε5 18. Ιζ1 β4 19. Αδ4 Βα5 20. Ιε3 Παγ8 21.
Πθ4 Πγ7 22. Βδ2 Πγ3 23. Α: γ3 β: γ3 24. Βδ4 ε: δ5 25. ε: δ5 Βγ7 26. Βδ1 Πγ8
27. Αε4 Ββ6 28. Πζ4 Αβ7 29. Πγ1 Βα5 30. Πγ2 Ρθ8 31. Αη2 Αα6 32. Πα4 Ββ6 33.
Ιγ4 Α: γ4 34. β: γ4 Ιζ5 35. Π: γ3 Ιδ4 36. γ5 Π: γ5 37. Β: δ4 1-0

Μπαρέεβ - Σορτ (1ος γύρος)

1. δ4 δ5 2. γ4 γ6 3. Ιγ3 Ιζ6 4. ε3 α6 5. β3 Αζ5 6. Αδ3 Αη6 7. Ιζ3 ε6 8. 0-0
Ιβδ7 9. Βγ2 β5 10. Α: η6 θ: η6 11. ε4 δ: γ4 12. β: γ4 β: γ4 13. Βα4 Αε7 14. Β:
γ6 Βγ8 15. Βα4 0-0 16. Πβ1 Βγ7 17. Αη5 Πζε8 18. Πζγ1 Αζ8 19. η3 Πεγ8 20. Αζ4
Βγ6 21. Β: γ6 Π: γ6 22. Πβ7 Πδ8 23. Αγ7 Πγ8 24. Αα5 Αα3 25. Πδ1 Πβ8 26. Πδβ1
Πγγ8 27. ε5 Ιδ5 28. Π: δ7 Π: β1+ 29. Ι: β1 Αβ2 30. Ιη5 γ3 31. Ι: γ3 Α: γ3 32.
Α: γ3 Ι: γ3 33. Ι: ζ7 Ι: α2 34. Ιδ6 Πγ1+ 35. Ρη2 Ιβ4 36. Πδ8+ Ρθ7 37. Ιζ7 η5
38. Ι: η5+ Ρη6 39. Ιε6 1-0

Σορτ - Γκέλφαντ (2ος γύρος, 12/6)

1. ε4 γ5 2. Ιζ3 δ6 3. δ4 γ: δ4 4. Ι: δ4 Ιζ6 5. Ιγ3 α6 6. η3 ε5 7. Ιδε2 Αε7 8.
θ3 β5 9. Αη2 Ιβδ7 10. α3 Αβ7 11. η4 Ιβ6 12. Ιη3 η6 13. η5 Ιζδ7 14. θ4 Πγ8 15.
Ρζ1 0-0 16. Ρη1 Πγ4 17. Αε3 Π: γ3 18. β: γ3 Ιγ4 19. Ιζ1 Βα5 20. Πθ3 Πγ8 21. θ5
Ι: ε3 22. Ι: ε3 Α: η5 23. θ: η6 θ: η6 24. Β: δ6 Βγ7 25. Πδ1 Β: δ6 26. Π: δ6
Ιζ6 27. Ιδ5 Ιθ5 28. Πδ3 Ρη7 29. Ιβ6 Πθ8 30. Πδ7 Αγ6 31. Πγ7 Αε8 32. Πδ6 Αγ1
33. Ιδ5 α5 34. Πδ8 Α: α3 35. Πγγ8 α4 36. Π: ε8 Π: ε8 37. Π: ε8 Αβ2 38. Αζ1 α3
39. Πα8 1-0

*Σήμερα ολοκληρώνεται το τουρνουά του Νέου Ηρακλείου. Στη βαθμολογία
προηγείται ο Καραγιάννης με 7,5 βαθμούς σε 8 αγώνες και ακολουθούν ο Καλέσης
με 6,5 και οι Σταθάκης, Σιαμίδης, Κακαδέλλης με 6.

*Η επίσημη προκήρυξη του τουρνουά της Μυτιλήνης δόθηκε χθες στη δημοσιότητα.
Το τουρνουά με την επωνυμία «Ελύτεια '97» θα γίνει από τις 19-27 Ιουλίου με
πρώτο έπαθλο 250.000 δρχ. Πληροφορίες και δηλώσεις συμμετοχής στα τηλ.
01/82.52.255 (Νίκος Καλέσης), 094/31.22.25 (Γιώργος Μαστροκούκος), 0251/29.356
(Δημήτρης Σιαμέτης). Η στήλη θα επανέλθει με περισσότερες πληροφορίες.

*Μια νίκη και μία ισοπαλία ήταν ο απολογισμός του Ανάντ στον τρίτο και στον
τέταρτο γύρο του ματς εναντίον του Ιλέσκας. Το ματς είναι 6 παρτίδων και
πραγματοποιείται στο Λεόν της Ισπανίας. Το σκορ είναι 3-1.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15861O991</ED>
<ID>
ID:163844

</ID><URL>http://ta-nea.dolnet.gr/neaweb/neafile.print_unique?e=A&f=15861&m=O99&aa=1</URL></REF>


Article

<CATEGORY>vin09</CATEGORY>

 <H5>Ο ΔΙΑΣΗΜΟΣ ΜΑΕΣΤΡΟΣ ΒΟΛΦΓΚΑΝΚ ΣΑΒΑΛΙΣ ΜΙΛΑΕΙ ΣΤΑ «ΝΕΑ»
</H5><H5></H5><H5>Τη Δευτέρα και την Τρίτη στο Ηρώδειο
</H5><H2>Τα κοντσέρτα ελκύουν τώρα περισσότερους νέους
</H2>
<AUTHOR>ΠΑΥΛΟΣ ΗΛ. ΑΓΙΑΝΝΙΔΗΣ</AUTHOR>

Όσο οι φωνές της «γενιάς των μεγάλων μουσικών» σβήνουν, τόσο πιο μεστός
φαντάζει ο λόγος των τελευταίων τών μεγάλων μαέστρων, όπως ο Βόλφγκανγκ
Σαβάλις. Κάπως σαν υποθήκη και επιταγή για το μέλλον της μουσικής που, όπως
λέει και ο ίδιος, θα γίνεται όλο και πιο διεθνής.

Ένα «ανόητο κρυολόγημα» (ο ίδιος το έθεσε έτσι, χαριτωμένα) εμπόδισε τον
Βόλφγκανγκ Σαβάλις να καθυστερήσει λίγο την επικοινωνία του με «ΤΑ ΝΕΑ». Κάπου
μεταξύ Μονάχου (της πατρίδας του), Άμστερνταμ (όπου έκανε πρόβες και για την
Ελλάδα με την περίφημη Ορχήστρα Κονσερτγκεμπάου) και Φιλαδέλφειας των ΗΠΑ
(είναι μουσικός διευθυντής τής εκεί Ορχήστρας) κατάφερε να απαντήσει στα
ερωτήματα, προσφέροντας απαντήσεις με μια... γερή δόση ευγενείας. Αυτό δηλαδή
που και οι μουσικοκριτικοί έχουν αναγνωρίσει και στις ερμηνείες του. Ευγένεια
και αφοσίωση στη μουσική είναι οι δύο «αρετές» που τον διακρίνουν, πενήντα
χρόνια τώρα (καθώς το ντεμπούτο του τοποθετείται στο 1947, στην όπερα του Άουγκσμπουργκ).

Για έναν μαέστρο, που όχι μόνον το πλήθος των «ζωντανών» ερμηνειών του (είναι
το επόμενο σημείο, στο οποίο επιμένει στην καριέρα του) και των ηχογραφήσεών
του, αλλά και η ποιότητά τους ­ κυρίως ­ τον έχουν πλέον θέσει σχεδόν...
υπεράνω κριτικής, θα ήταν εύκολο (ίσως και αναμενόμενο) να μείνει σε
αποφθέγματα και αφορισμούς για το παρόν και το μέλλον της λεγόμενης «κλασικής μουσικής».

Ο Βόλφγκανγκ Σαβάλις, όμως, όχι μόνον δεν περιορίζεται σ' αυτά, αλλά το
συζητάει σχεδόν με τον τρόπο που ένας έφηβος ρόκερ θα ετοποθετείτο μπροστά
στις κάμερες του MTV!

Στη φημολογούμενη συναυλιακή και κυρίως δισκογραφική κρίση της κλασικής
μουσικής απαντά πως δεν υπάρχει πρόβλημα στην υποδοχή της μουσικής από το
κοινό. «Δεν έχω διαπιστώσει κάτι τέτοιο», λέει.

«Αντίθετα, το ενδιαφέρον για τα κοντσέρτα μου φαίνεται μάλλον μεγαλύτερο ­
ακόμη και από τη νεώτερη γενιά.

Είναι, βέβαια, γεγονός ότι υπάρχει μια μείωση στις δισκογραφικές πωλήσεις,
αλλά αυτό δεν έχει να κάνει με το ενδιαφέρον του κοινού. Απλώς η εν λόγω αγορά
έχει υπερκορεσθεί ­ ίσως και ξεπερασθεί. Από τη μία πλευρά το CD έχει το
προτέρημα της αντοχής ­ τεχνικά ­ στον χρόνο (χωρίς να γίνονται βεβαίως
ποιοτικές συγκρίσεις με τον ήχο του βινυλίου), από την άλλη πλευρά τα CD, σε
πολλές χώρες, είναι πλέον πολύ ακριβά ­ ακόμη και σε επίπεδο παραγωγής. Ίσως
γι' αυτό και οι εταιρείες σκέφτονται σπάνια την επέκταση του ρεπερτορίου τους».

Είναι άραγε λύση το «cross-over» (το άνοιγμα προς την ποπ), όπως στην
περίπτωση Παβαρότι; «Θα πρέπει ίσως να εξερευνηθούν νέες κατευθύνσεις», απαντά
ο Γερμανός μαέστρος. «Ακόμη και το cross-over. Ως άνοιγμα όμως προς τις
διάφορες τέχνες: Π.χ. Μουσική και Ποίηση, Μουσική και Ζωγραφική, Μουσική και
Κινηματογράφος. Ο σκοπός αγιάζει τα μέσα, θα έλεγα. Περνάμε όλο και
περισσότερο στην "Τεχνική εποχή", γι' αυτό θα πρέπει να μάθουμε να φέρνουμε
αυτή την "Τεχνική" στα μέτρα μας»!

Αν ρωτήσει κάποιος τον Βόλφγκανγκ Σαβάλις (τον νεώτερο, κάποτε, μαέστρο που
ανέβηκε στο πόντιουμ της περίφημης Φιλαρμονικής του Βερολίνου) για τα
προτερήματα ηχογραφήσεών του, όπως εκείνες έργων του Βάγκνερ στο Μπάιροϊτ, που
θεωρούνται σταθμός, δεν θα μιλήσει για τη «νέα ματιά» στην ερμηνεία των έργων,
που του αναγνώρισε η κριτική. Μετριόφρων, θα στραφεί στο «τεχνικό» μέρος:
«Είναι η ατμόσφαιρα της "ζωντανής" μουσικής απόδοσης ή, στις περιπτώσεις των
κοντσέρτων, το ασυνήθιστο πρόγραμμα». Τι θα μπορούσαν να μιμηθούν οι νεώτεροι;
Μάλλον τίποτα: «Θα είναι όλο και πιο δύσκολο στους νεώτερους μαέστρους να
φέρουν κάτι νέο στα έργα του γνωστού ρεπερτορίου. Μπορούν, όμως, με βάση και
τα καλά μουσικά δείγματα της εποχής μας, να δώσουν ενδιαφέροντα (ποιοτικά και
όχι ποσοτικά) προγράμματα συναυλιών».

Και στη συζήτηση ­ της εποχής ­ περί «διεθνοποίησης» της μουσικής έχει να
προσφέρει κάτι ο Βόλφγκανγκ Σαβάλις: «Με βάση τις τεχνικές δυνατότητες των
media ­ να ξεπερνούν εθνικά σύνορα και ηπείρους ­ η μουσική θα γίνεται όλο και
πιο διεθνής. Και αυτό το θεωρώ σημαντικό ατού στην κατεύθυνση της
αλληλοκατανόησης των ανθρώπων όλου του κόσμου. Από την άλλη πλευρά, όμως, η
μουσική θα παίρνει όλο και πιο πολύ εθνικό χαρακτήρα. Θα επηρεάζεται όλο και
πιο πολύ από τα εθνικά χαρακτηριστικά. Έτσι πρέπει να γίνει και έτσι πιστεύω
θα γίνει».

«Έχω έρθει αρκετές φορές στην Αθήνα», λέει στα «ΝΕΑ» ο Βόλφγκανγκ Σαβάλις (και
στα 21 χρόνια που ήταν μουσικός διευθυντής της Κρατικής Όπερας του Μονάχου).
«Και κάθε φορά χαιρόμουν ιδιαίτερα ­ και στο Ηρώδειο και στις αίθουσες
συναυλιών (μόνον τη νέα αίθουσα, το Μέγαρο, δεν έχω δυστυχώς γνωρίσει ακόμη!)
­ το ενδιαφέρον του κοινού και την ικανότητα του να εντυπωσιάζεται». Αυτή τη
φορά (τη Δευτέρα 16/6 και την Τρίτη 17/6, στο Ηρώδειο), ο Γερμανός μαέστρος
έρχεται με μία μεγάλη ευρωπαϊκή ορχήστρα 103 ετών: τη Ρόαγιαλ Κονσέρτγκεμπάου
του Άμστερνταμ. Και με έργα Μπετόβεν, Μπραμς, Ρίχαρντ Στράους (την πρώτη
ημέρα), Χίντεμιτ, Τσαϊκόφσκι και Μπετόβεν (τη δεύτερη) στις βαλίτσες. Με
σολίστ στο βιολί το άλλοτε «παιδί-θαύμα» από τη Γερμανία, με το όνομα Φρανκ
Πέτερ Τσίμερμαν και τους Γκόντφριντ Χούγκεβεν (βιολοντσέλο) και Κεν Χάκι (βιόλα).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15861P011</ED>
<ID>
ID:163845

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P01&aa=1</URL></REF>


Article

<CATEGORY>vin09</CATEGORY>

 <H5>ΑΠΟΨΕ ΣΤΟ ΘΕΑΤΡΟ «ΑΘΗΝΑΙΟΝ»
</H5><H5></H5><H2>Η πρεμιέρα του «Βιολιστή»
</H2>
Γρηγόρης Βαλτινός - Μάρθα Βούρτση στον «Βιολιστή της στέγης»

Ο Γρηγόρης Βαλτινός και η Μάρθα Βούρτση πρωταγωνιστούν στο μιούζικαλ «Ο
βιολιστής στη στέγη» (του Τζόζεφ Στάιν) που κάνει απόψε πρεμιέρα στο θέατρο
«Αθήναιον». Τον πολυμελή θίασο καθοδήγησε ο σκηνοθέτης Κώστας Τσιάνος
βασιζόμενος στη μετάφραση του Σταμάτη Φασουλή, ενώ τα σκηνικά και κοστούμια
είναι του Γιώργου Ασημακόπουλου. Την αναπαραγωγή των χορογραφιών έκανε ο
Δημήτρης Παπάζογλου και την προσαρμογή των στίχων η Αφροδίτη Μάνου. Παίζουν
ακόμη οι Μαρία Αναστασίου, Αρτό Απαρτιάν, Έλενα Γεροδήμου, Χρήστος Γιάνναρης,
Χρήστος Ευθυμίου, Τζώνης Θεοδωρίδης, Πέγκυ Τρικαλιώτη, Τάνια Τρίπη κ.ά.
(Πατησίων 55, τηλ. 8214.000).

ΦΕΣΤΙΒΑΛ

Ξεκινάει σήμερα στο φωτισμένο Παλαμήδι το 6ο Φεστιβάλ Ναυπλίου (13-22 Ιουνίου)
με τον διεθνούς φήμης μπάσο Δημήτρη Καβράκο, τη σοπράνο Araxia Davtian και τον
Γιάννη Βακαρέλη (πιάνο). 
Θα ακουστούν τραγούδια για σοπράνο και πιάνο (Γκλίνκα, Τσαϊκόφσκι, Ραχμάνινοφ)
και τα «Τραγούδια και χοροί του θανάτου» για βαθύφωνο και πιάνο (Μουσόργκσκι).
Στις 9 μ.μ., πληροφορίες: τηλ. 6827.283.

ΘΕΑΤΡΟ

Πρεμιέρα απόψε και της παράστασης «Σφήκες» του Αριστοφάνη στο «Θέατρο Βράχων»
με πρωταγωνιστή τον Κώστα Βουτσά. Τη μετάφραση και διασκευή έκανε ο Λεωνίδας
Ζενάκος και τη σκηνοθεσία ο Βασίλης Βαφέας, ενώ το σκηνικό και τα κοστούμια ο
Αντώνης Κυριακούλης.

ΣΥΝΑΥΛΙΕΣ

Η Κρατική Ορχήστρα Αθηνών δίνει συναυλία στο «Παλλάς» με διευθυντή ορχήστρας
τον Μάρκο Τσέτσο και σολίστ τον Δημήτρη Βάμβα (όμποε) και τον Κωνσταντίνο
Καλακώνα (πιάνο). Θα ακουστούν κομμάτια των Σοπέν, Χάιντν, Πασκούλι. Στις
9μ.μ., τηλ. 3224.434.

ΜΟΥΣΙΚΗ

Μουσική βραδιά με προκλασική και ρομαντική μουσική στο «Καφέ Παράσταση». Στο
πιάνο, η Ιωάννα - Βενετία Κουκοπούλου, στο μικρόφωνο η σοπράνο Ρόζμαρη
Κυπραίου. (Βαλτετσίου 15 και Ιπποκράτους, τηλ. 3644.367).

*** Συνεχίζεται στο Μέγαρο Μουσικής η συναυλία «Ύμνοι αγγέλων σε ρυθμούς
ανθρώπων» του Σταύρου Κουγιουμτζή, με κεντρικό ερμηνευτή τον Γιώργο Νταλάρα.
Στις 9μ.μ.

ΧΟΡΟΣ

Στο πλαίσιο του «Μήνα Χορού» η ομάδα χορού της Χάρης Ανταχοπούλου παρουσιάζει
σήμερα και αύριο μια παράσταση που αποτελείται από τα έργα «Το πέρασμα του
Άμλετ» και το «Κόκκινο - Οξυγόνο», σε μουσική Βιμ Μέρτενς και Μπαχ. Η
σκηνογραφία και τα κοστούμια είναι της Εύας Νάθενα, η μουσική επιμέλεια του
Χρήστου Ξενάκη. Στις 9.30μ.μ., στο «Ανοιχτό Θέατρο» (Κάλβου και Γκύζη).

ΣΥΝΑΥΛΙΑ

Συναυλία αφιερωμένη στο Νέο Κύμα και στο έντεχνο ελληνικό τραγούδι οργανώνεται
στα Γιάννινα στο υπαίθριο Θέατρο της Εταιρείας Ηπειρωτικών Μελετών. Οι
εισπράξεις θα διατεθούν στους σεισμόπληκτους της Κόνιτσας και συμμετέχουν
αφιλοκερδώς οι Πόπη Αστεριάδη, Μιχάλης Βιολάρης, Καίτη Χωματά κ.ά.

ΟΜΙΛΙΑ

Η «Θέση της Νεοπλατωνικής Φιλοσοφίας στην Εκπαιδευτική Μεταρρύθμιση του
Αυτοκράτορα Ιουστινιανού» είναι το θέμα που θα αναπτύξει ο δρ Φιλοσοφίας του
Πανεπιστημίου του Λονδίνου Ηλίας Ταμπακέας στο Πνευματικό Κέντρο του Δήμου
Αθηναίων. Στις 7μ.μ. (Ακαδημίας 50).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15861P021</ED>
<ID>
ID:163850

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P02&aa=1</URL></REF>


Article

<CATEGORY>vin09</CATEGORY>

 <H2>«ΖΩΝΤΑΝΑ» </H2>
Στον κήπο του μπαρ «Ηριδανός» φιλοξενείται ο Ηλίας Λιούγκος και η Μόρφω
Τσαϊρέλη. Μια διαδρομή με τραγούδια από τη «Ρωμαϊκή» και «Λαϊκή Αγορά» καθώς
και δικές του μουσικές προτάσεις. (Περιοχή Χίλτον, οδός Ηριδανού).

*** Λίγο πιο έξω από τη Χώρα της Τζιάς, στην περιοχή Σκλαβονικόλα, βρίσκεται
το ρεμπετάδικο «Τα παιδία παίζει» όπου κατοικοεδρεύει τα καλοκαίρια ο Σπύρος
Παπαδόπουλος (σε ρόλο τραγουδιστή). Μαζί του φέτος επί πάλκου οι «Παίδες εν
τάξει» που τον χειμώνα ήταν στο «Χάραμα» με τον Μανώλη Μητσιά.

*** Έναρξη της θερινής περιόδου στο «Cavo Paradiso» της Μυκόνου από την ομάδα
Magna. Σήμερα και αύριο καλεσμένοι d.j. οι Akila και Lord G.Ο.

Το κλαμπ «Indie» (Πλατεία Εξαρχείων) στήνει πάρτι με d.j. από τον πλανήτη
Άρη... Ντυθείτε ανάλογα για μια αλληλογνωριμία και κατευθυνθείτε προς Εξάρχεια.

Οι Echo Tattoo, της εναλλακτικής ροκ σκηνής, εμφανίζονται στο Γκάζι σε μια
εκδήλωση συμπαράστασης στην «Πορεία ενάντια στην ανεργία στις χώρες της
Ευρώπης». Το πρόγραμμά τους περιλαμβάνει αποσπάσματα από το άλμπουμ τους «Room
of Toys», καθώς και παλιότερα τραγούδια. Στις 10μ.μ.

*** Εν όψει της προσεχούς συναυλίας των Sisters of Mercy το «Χοροστάσιο» και ο
d.j. Γιώργος Φακίνος διοργανώνουν μια νύχτα μόνο με τις μουσικές τους.
(Σκουλενίου 2, Πλατεία Κλαυθμώνος).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15861P022</ED>
<ID>
ID:163888

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P02&aa=2</URL></REF>


Article

<CATEGORY>vin09</CATEGORY>

 <H2>Του ΕΚΕΠΕΚΑ το κάγκελο
</H2>
<AUTHOR>Γ.Δ.Σ.</AUTHOR>

<H3></H3>Μα τι λέει ο στόμας του... Του κυρίου Νίκου Αναγνωστόπουλου, πρώην βουλευτή
Αθηνών της Νέας Δημοκρατίας, εννοώ. Και νυν προέδρου του ΕΚΕΠΕΚΑ, ήτοι
Ελληνικού Κέντρου Επιμόρφωσης Ενηλίκων και Καταπολέμησης του Αναλφαβητισμού. Η
αμετροέπεια προσωποποιημένη. Άρχισε προχθές να προλογίζει τη βραδιά όπερας που
οργάνωσε αυτό το ΕΚΕΠΕΚΑ και σταματημό δεν είχε. Από την Πόλη έρχομαι και στην
κορφή κανέλλα. Έως και ότι «αν δεν συνέπιπτε (σ.σ.: δηλαδή;) η επιρροή και η
πειθώ του Ωνάση, οι Έλληνες δεν θα είχαν απολαύσει την Κάλλας στο Ηρώδειο και
στην Επίδαυρο», μας είπε. Και μας το γράφει κιόλας στο πρόγραμμα «με φιλικούς
χαιρετισμούς», για να το εμπεδώσουμε. Όριον έθου, που έλεγε και ο πατέρας μου,
κ. Αναγνωστόπουλε. Διότι, καλέ μου κύριε, όταν η Κάλλας τραγούδησε στην
Επίδαυρο, το '60 και το '61, είχε δηλώσει ότι ήρθε μόνο για χάρη του Κωστή
Μπαστιά, διευθυντή τότε και προέδρου της Λυρικής Σκηνής, που πολλά του
χρωστούσε από την πρώτη περίοδο της καριέρας της στην Ελλάδα και πριν φύγει
για το εξωτερικό, τότε που όντως, πολύ την είχαν πικράνει. Όσο για το '57,
όταν τραγούδησε στο Ηρώδειο, απ' όσα λίγα ξέρω, τον Ωνάση άντε κατ' όνομα
μόνον να τον γνώριζε... Έτσι, καλέ μου κύριε, θα επιμορφώσουμε και θα
καταπολεμήσουμε τον αναλφαβητισμό; ΕΚΕΠΕΚΑ που μας χρειάζεται...

.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15861P023</ED>
<ID>
ID:163926

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P02&aa=3</URL></REF>


Article

<CATEGORY>vin09</CATEGORY>

 <H2>Υπόθεση περιτυλίγματος
</H2>
<AUTHOR>Μ.Χ.</AUTHOR>

<H3></H3>Ο Σαλβαδόρ Νταλί

Ο Νταλί και ο Μαγκρίτ ήταν για χρόνια οι αγαπημένοι ζωγράφοι των εξωφύλλων
στις ελληνικές εκδόσεις, ίσως λόγω του σουρεαλιστικού ύφους που άφηνε τη
φαντασία του αναγνώστη ελεύθερη. Ήρθαν έπειτα ο Μοντιλιάνι και ο Κλιμτ, για να
γαργαλίσουν τον αναγνώστη, ξυπνώντας και τα ερωτικά απωθημένα τους. Και η
Ταμάρα Λέμπικα που ξεχώριζε με τις κυβιστικές αναφορές της, γι' αυτό ίσως και
προκάλεσε τους αντιγραφείς εξωφύλλων... Από κοντά και ο δικός μας Φασιανός, το
καταφύγιο των... εξωφυλλάδων που δεν δείχνουν και πολύ «φαν» της ελληνικής
ζωγραφικής. Ευτυχώς, η μανία των διάσημων πινάκων ζωγραφικής, που «γράφουν»
καλά αλλά ελάχιστη σχέση έχουν με το κλίμα των βιβλίων που στολίζουν, φαίνεται
να παρέρχεται. Ακόμη και οι εκδότες που δεν το πολυέψαχναν το θέμα,
προτιμώντας να «επαναλαμβάνουν» τα μελετημένα... «περιτυλίγματα» άλλων
εκδοτών, άλλαξαν τακτική. Ίσως, επειδή μπήκαν και καινούργιοι γραφίστες στον
χώρο. Βλέπει πια κανείς ­ και στους εμπορικότερους εκδότες ­ χαρακτικά, κολάζ
ή επεξεργασίες φωτογραφιών, εξώφυλλα με άποψη. Με αυτή τη λογική αξίζουν
συγχαρητήρια στις νεώτατες εκδόσεις «ΟΞΥ» που εισήγαγαν πολύ μοντέρνα
εξώφυλλα, συνεπή με το κλίμα του κάθε βιβλίου. Αλλά και στη Βάσω Αβραμοπούλου,
που είναι περιζήτητη. Να μην ξεχάσουν όλοιι πως το μυστικό είναι το μεράκι.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15861P024</ED>
<ID>
ID:163946

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P02&aa=4</URL></REF>


Article

<CATEGORY>vin09</CATEGORY>

 <H2>Πλωτή τέχνη
</H2>
<AUTHOR>Π.Κ.</AUTHOR>

<H3></H3>Στην προηγούμενη Μπιενάλε της Βενετίας, ο Κώστας Βαρώτσος επιχείρησε να στήσει
ένα βαρύτατο γυάλινο γλυπτό πάνω σε μία πλωτή πλατφόρμα. Το έργο «μπατάρισε»
και παρουσίασε δυσκολίες. Τώρα, όμως, ήρθε η σειρά ενός άλλου Έλληνα
καλλιτέχνη, του Μιχάλη Κατζουράκη, να δοκιμάσει την τύχη και τις ικανότητές
του στην πλωτή τέχνη, με την πρωτοβουλία μίας από τις σπουδαιότερες γκαλερί
της Γαλλίας, της Γκαλερί Ντενίζ Ρενέ, όπου ετοιμάζεται να εκθέσει εν πλω στο
Κανάλε Γκράντε ένα τεραστίων μεν διαστάσεων, αλλά πολύ ελαφρύτερο έργο. Ένα
εντυπωσιακό έργο από επτά μεταλλικές κατασκευές, ύψους 13 μ. που γέρνουν
κάπως, αλλά στηρίζονται σε ελαφρές οριζόντιες δοκούς και δεν πέφτουν.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15861P025</ED>
<ID>
ID:163962

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P02&aa=5</URL></REF>


Article

<CATEGORY>vin09</CATEGORY>

 <H2>Τα παιδιά έχουν λόγο
</H2>
<AUTHOR>Π.Α.Γ.</AUTHOR>

<H3></H3>Γιώργος Τσαγκάρης

Κανείς στ' αλήθεια δεν θα μπορούσε πριν από μερικά χρόνια να φαντασθεί ότι
στην Παγκόσμια Ημέρα του Παιδιού οι μαθητές κάποιων σχολείων θα είχαν τη
δυνατότητα να κάνουν παιδότοπο τους κήπους του Προεδρικού Μεγάρου, να
συνομιλήσουν με τον Πρόεδρο της Δημοκρατίας και να παρακολουθήσουν μία σοβαρή
μουσική παράσταση. Και αν όλα αυτά ήταν κάποτε άπιαστο όνειρο, έγινε
πραγματικότητα κατά τον φετινό εορτασμό της Παγκόσμιας Ημέρας του Παιδιού, σε
μια ειδική εκδήλωση που οργάνωσε το Τρίτο Πρόγραμμα της Ελληνικής Ραδιοφωνίας.
Περισσότερα από 1.000 παιδιά, όλων των τάξεων του Δημοτικού, χάρηκαν τους
όμορφους χώρους του Προεδρικού Μεγάρου, μίλησαν με τον κ. Στεφανόπουλο και
χειροκρότησαν τα μέλη της Παιδικής Συμφωνικής Ορχήστρας και Χορωδίας της ΕΡΑ3.
Εμπνευστής και οργανωτής αυτής της εκδήλωσης, ο Γιώργος Τσαγκάρης, συνθέτης
και διευθυντής του Τρίτου Προγράμματος. Μεγάλες στιγμές για χιλιάδες ευαίσθητα παιδάκια.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15861P026</ED>
<ID>
ID:163970

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P02&aa=6</URL></REF>


Article

<CATEGORY>vin09</CATEGORY>

 <H5>ΕΡΧΕΤΑΙ ΣΤΗΝ ΑΘΗΝΑ ΓΙΑ ΝΑ ΜΙΛΗΣΕΙ ΣΤΙΣ 23 ΙΟΥΝΙΟΥ </H5><H2>Μάρλον Μπράντο, ο οικολόγος
</H2>
<AUTHOR>ΕΛΕΝΑ Δ. ΧΑΤΖΗΙΩΑΝΝΟΥ</AUTHOR>

<H3>Έρχεται από την Κούβα, μέσω Νέας Υόρκης, και θα σταματήσει για λίγο στην
Κηφισιά. Στο «Παλλάς Αθηνά» τη Δευτέρα, 23 Ιουνίου, ο ζωντανός μύθος της 7ης
Τέχνης, έρχεται στην Ελλάδα προσκεκλημένος της Eurobank. Θα μιλήσει για τα
«Περιβαλλοντικά διλήμματα των καιρών μας».
</H3>
Ο Μάρλον Μπράντο με τον Ράσελ Μινς, όταν δικαζόταν, το 1974, για κατάληψη του
χωριού Πληγωμένο Γόνατο, στην Ντακότα

Η εκδήλωση της Αθήνας, που θα μιλήσει ο Μπράντο, εντάσσεται στον κύκλο
δραστηριοτήτων της Eurobank και του Ομίλου Επιχειρήσεων Λάτση, στο πλαίσιο
προσκλήσεων σε διακεκριμένες προσωπικότητες διεθνούς κύρους.

Ο Μάρλον Μπράντο θα μιλήσει για το περιβάλλον. Αυτό είναι και το μόνο θέμα που
τον ενδιαφέρει και κάνει εμφανίσεις ως δημόσιο πρόσωπο. Φανατικός οικολόγος, ο
μυθικός σταρ περιβάλλεται ­ ως προσωπικότητα ­ από την αίσθηση του ασυμβίβαστου.

Ζει αποτραβηγμένος από τον κόσμο, σ' ένα γιοτ ανοιχτά της Κούβας. Απεχθάνεται
τη δημοσιότητα και κρατάει κλειστή την οικογενειακή του ζωή.

Έχει αποκτήσει πολλά παιδιά από τις πολλές γυναίκες που είχε. Διατηρεί φυτείες
και ιχθυοκαλλιέργειες, ασχολείται με τη σωτηρία των θαλάσσιων χελωνών και
πειραματίζεται πάνω στην ηλιακή ενέργεια.

Όσο ζούσε στο ιδιόκτητο νησί του Τετιάροα, διατηρούσε έναν ερασιτεχνικό
ασύρματο για να συνομιλεί με αγνώστους, δηλώνοντας πως τον λένε Τζιμ Φέργκιουσον.

Μια ανωνυμία που του πρόσφερε το ψευδώνυμο, για να αισθανθεί θνητός. Το
οργισμένο είδωλο του Χόλιγουντ, που αφέθηκε στον χρόνο και το σκληρό άγγιγμά
του έχει συγκεντρώσει το ενδιαφέρον του στη σωτηρία του περιβάλλοντος.

Η φροντίδα του για το περιβάλλον είναι παλιά, από τη δεκαετία του '60, όταν
γύριζε την ταινία «Η ανταρσία του Μπάουντι». Εκείνη την περίοδο είχε γνωρίσει
καλά τον πολιτισμό των Πολυνησίων.

Ο ίδιος παραδέχεται στην αυτοβιογραφία του (κυκλοφορεί από τις Εκδόσεις Λιβάνη
με τίτλο «Μάρλον Μπράντο - Τραγούδια που μου έμαθε η μητέρα μου») ότι αν και
επιθύμησε σφόδρα να αφοσιωθεί στον πολιτισμό τους και ν' αφομοιωθεί από αυτόν,
συνειδητοποίησε, ωστόσο, ότι τα γονίδιά του ήταν διαφορετικά. Εγκατέλειψε και
αυτή την προσπάθεια, όπως είχε συμβεί νωρίτερα με τους Εβραίους και τους Ινδιάνους.

Άφησε και το ιδιόκτητο νησί του, ύστερα από έναν τυφώνα που δεν άφησε τίποτα όρθιο.

Επιστρέφει όμως συχνά και ξαπλώνει στο γρασίδι περιμένοντας τη στιγμή που θα
δύσει ο ήλιος, για να δει εκείνο το μοναδικό φως που θρυλείται ότι
παρουσιάζεται σ' αυτή την ακρούλα της Γης. Δεν το 'χει δει τόσα χρόνια.
Ελπίζει όμως. Πάντως, δεν εγκατέλειψε το όνειρό του να κάνει το νησί του έναν
τόπο που θα θυμίζει στους Ταϊτινούς ποιοι ήσαν οι πρόγονοί τους και να κάνει
την Τετιάροα ένα τεράστιο πάρκο με επαρκείς φυσικές ποσότητες τροφής.

Μιλάει αυστηρά για τον αμερικανικό πολιτισμό, που «παράγει τους πιο
αξιολύπητους ανθρώπους στον κόσμο» και επιχειρηματολογεί:

«Η άπληστη αναζήτηση της τελειοποιημένης ύλης έχει καταλήξει να είναι αιτία
ζωής και όχι αντικείμενο απόλαυσής της». 
Η «Αντιγόνη» του Σοφοκλή

Ο 73χρονος Μάρλον Μπράντο εξομολογείται στην αυτοβιογραφία του: «Η ιστορία της
ζωής μου είναι μια διαρκής αναζήτηση αγάπης. Μια οδυνηρή οδύσσεια. Όταν ήμουν
νέος έγραφα στους γονείς μου μερικές φράσεις που είχα διαβάσει στην "Αντιγόνη"
του Σοφοκλή: Θα 'ρθει κι αυτή η ώρα. Ανάγκη για τα τωρινά, να γίνει κάτι. Για
τ' άλλα, φροντίζουν αυτοί που πρέπει.

Το ίδιο, επίκαιρο όσο και πριν από 2.500 χρόνια που το 'γραψε ο Σοφοκλής, λέω
και τώρα. Το μέλλον θα 'ρθει στην ώρα του, και αυτοί που τους αφορά θα
φροντίσουν γι' αυτό. Το δικό μας καθήκον είναι τα σημερινά. Αυτά που αφορούν
τη φροντίδα μας». Κάποτε θέλησε ­ και προσπάθησε ­ να σώσει τον κόσμο. Τώρα με
τη σοφία της ηλικίας και της εμπειρίας λέει: «Υπάρχουν προβλήματα στη ζωή που
όσο και να θέλω να τα λύσω, έχω τα χέρια μου δεμένα».

Λάτρης της εξωτικής ομορφιάς και του ενστίκτου, διακηρύσσει: «Δεν υπήρξα
μονογαμικός». Και γενικεύει: «Δεν υπάρχει άντρας μονογαμικός. Το σεξ είναι
πρωτογενής δύναμη και ισχυρή παρόρμηση».

Παραδέχεται ότι δυσκολεύτηκε να αγαπήσει πάνω από ένα λεπτό και ακόμα
δυσκολεύεται να εμπιστευθεί.

Υποφέρει από κατάθλιψη, άγχος, έχει φοβίες, έχει υποστεί νευρικούς κλονισμούς,
πηγαινοέρχεται σε ψυχιάτρους και, το χειρότερο, αισθάνεται ότι είναι ο ίδιος
«μια βόμβα έτοιμη να εκραγεί».

Έχει αναπτύξει μερικές μανίες, όπως να μετράει την αντίδραση του δέρματος από
τους γαλβανικούς ερεθισμούς.

Συμβουλεύεται ινδουιστές σουάμι. Μπορεί και χαμηλώνει μόνος του την πίεσή του
και την ελέγχει στο 9 με 6. Λατρεύει το σκάκι και πανικοβάλλεται με το
μποτιλιάρισμα. Θαυμάζει τους γιόγκι και τους σουάμι, που κατέχουν τη
βεβαιότητα της εξουσίας του πνεύματος επάνω στο σώμα. Έχει φθάσει πλέον στο
σημείο να πιστεύει πως αν δεν έκανε αναισθησία κατά τη διάρκεια της
εγχείρησης, δεν θα αισθανόταν κανέναν πόνο γιατί, όταν συγκεντρώνεται, μπορεί
να αγγίξει ακόμα και αυτή την έκσταση του σατόρι.

Για πολλά χρόνια περνούσε τον καιρό του ξαπλωμένος νωχελικά κάτω από την
καλαμένια σκεπή της καλύβας του.

«Καθόμουν ακίνητος και χαλαρωμένος να στοχάζομαι τη ζωή μου, να αποτιμώ τις
αξίες της και να ψιλολογώ και τον ελαφρύτερο ψίθυρο σκέψης (...). Δεν θυμάμαι
να προσπάθησα να γίνω επιτυχημένος. Μου συνέβη. Προσπάθησα να επιβιώσω».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15861P031</ED>
<ID>
ID:163851

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P03&aa=1</URL></REF>


Article

<CATEGORY>vin09</CATEGORY>

 <H5>ΝΟΛΛΑΣ, ΜΙΧΑΛΟΠΟΥΛΟΥ, ΛΕΟΝΤΑΡΗΣ ΤΙΜΗΘΗΚΑΝ ΑΠΟ ΤΟ «ΔΙΑΒΑΖΩ»
</H5><H5></H5><H2>Λογοτεχνικά βραβεία χωρίς μαγείρεμα
</H2>
Εντυπωσιακή προσέλευση συγγραφέων και εκδοτών, αλλά και την πρώτη του άρνηση
εισέπραξε ο νεοπαγής θεσμός των Λογοτεχνικών Βραβείων του περιοδικού «Διαβάζω»
που απονεμήθηκαν χθες πανηγυρικά, ένα εξάμηνο περίπου πριν από τα Κρατικά
Βραβεία Λογοτεχνίας για το 1996.

Οι φετινοί νικητές, που τουλάχιστον δεν αποτελούν καρπό «μαγειρέματος» αφού
προέκυψαν αθροιστικά από τις προτάσεις των κριτών χωρίς αυτοί να συνεδριάσουν
σε σώμα, είναι:

Ο Βύρων Λεοντάρης για την ποιητική συλλογή «Εν γη αλμυρά», Εκδόσεις Έρασμος, ο
οποίος βραβεύθηκε παμψηφεί αλλά δεν αποδέχθηκε το βραβείο «για λόγους καθαρά
προσωπικών πεποιθήσεών μου». 
Η Κριτική Επιτροπή ξεχώρισε την περσινή δουλειά του ανάμεσα σε εκείνες των
Βαλαωρίτη, Βαρβέρη, Βλαβιανού, Βιστωνίτη, Πιερή, Παπαγεωργίου, Σαχτούρη,
Τζούλη, Φωστιέρη και Χατζόπουλου, που προκρίθηκαν από την παραγωγή του 1996.

Από τον χώρο του μυθιστορήματος βραβεύτηκε η νεώτατη Αμάντα Μιχαλοπούλου για
το «Γιάντες», που ξεχώρισε ανάμεσα στα έργα των Κλ. Μιτσοτάκη, Ν. Μπακόλα, Α.
Πανσέληνου και Τ. Χατζή, τα οποία προκρίθηκαν από την επιτροπή.

Από το χώρο του διηγήματος βραβεύτηκαν τα «Θολά τζάμια» του Δημήτρη Νόλλα που
οι κριτές ξεχώρισαν ανάμεσα στις συλλογές των: Κουμανταρέα, Σκαμπαρδώνη,
Σουρούνη και Τσιαμπούση.

Βραβείο πρωτοεμφανιζόμενου πεζογράφου δεν απονεμήθηκε τελικά, επειδή τρία μέλη
της Κριτικής Επιτροπής (Β. Αθανασόπουλος, Α. Ζήρας, Ε. Κοτζιά, Μ. Φάις, Β.
Χατζηβασιλείου) έκριναν πως κανένα από τα υποψήφια πεζογραφήματα του 1996 δεν
πληρούσε τους όρους της βράβευσης.

Οι βραβευμένοι πάντως θα λάβουν και χρηματικό έπαθλο 500.000 δρχ. ο καθένας ως
προσφορά από τις Εκδόσεις Πατάκη, καθώς και συλλεκτικές πένες, προσφορά της
Πάρκερ, ενώ χορηγοί της εκδήλωσης ήταν και το «Κτήμα Χατζημιχάλη» και η «Τρία
Έψιλον» που ανέλαβαν τα ποτά της γιορτής που ακολούθησε στη Στοά του Βιβλίου.

Στη ζεστή εκδήλωση που οργάνωσε το «Διαβάζω», η Γιώτα Φέστα, η Θέμις Μπαζάκα
και η Αλέκα Παΐζη διάβασαν αντίστοιχα αποσπάσματα από τους βραβευθέντες, ενώ
το κέφι κορυφώθηκε με τις επιτυχίες των «Μπιτλς» που ερμήνευσε η Ορχήστρα των Χρωμάτων.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15861P032</ED>
<ID>
ID:163889

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P03&aa=2</URL></REF>


Article

<CATEGORY>vin09</CATEGORY>

 <H5>Επίδειξη ύφους, ελάχιστο περιεχόμενο
</H5><H5>Ένας γάτος ρίχνει τα τείχη της Βαστίλλης
</H5><H5>«Και μετά ήρθε ο έρωτας»
</H5><H5>ΑΣΑΝΣΕΡ για ΤΕΣΣΕΡΙΣ
</H5><H2>Απώλειες επιστήμης, μοιραίες συναντήσεις
</H2><H2></H2>
<AUTHOR>ΔΗΜΗΤΡΗΣ ΔΑΝΙΚΑΣ</AUTHOR>

«Θυσιάζονται εκατό, ελπίζουν εκατομμύρια». Με αυτή, πάνω κάτω, τη λογική η
επιστήμη τίθεται στην υπηρεσία του αείμνηστου Μένγκελε. Εκλεκτού επιστημονικού
συνεργάτη του Αδόλφου Χίτλερ. Με αυτή τη λογική, ίσως να τους «διέφυγε» ο ιός
του AIDS και με την ίδια (λογική) ο Τζιν Χάκμαν πειραματίζεται πάνω σε
ανυπεράσπιστους άστεγους που σφύζουν από υγεία.

Ταινία της εβδομάδας; Πάντως, το θρίλερ του σοβαρού Βρετανού Μάικλ Άπτεντ
«Ακραίες καταστάσεις» (Extreme Measures) με κέρδισε. Για τρεις λόγους: χαμηλό
προφίλ, κοινωνικός προβληματισμός, παλιομοδίτικο θρίλερ. Σαν λιλιπούτειο
παράγωγο του «Ανθρωποκυνηγητού» (Marathon man), του Τζον Σλέσινγκερ, με
Ντάστιν Χόφμαν και Λόρενς Ολίβιε.

Εδώ που τα λέμε είχα κάθε λόγο να μείνω, τουλάχιστον, αδιάφορος. Και ο λόγος
αυτός φέρει το ονοματεπώνυμο Χιου Γκραντ. Αλλά η ζωή, εκτός από τις μεγάλες,
έχει και τις μικρές της εκπλήξεις. Ο Γκραντ, λοιπόν, αυτό το «αγόρι» με την
τυπικά βρετανική «μπουλίστικη» φάτσα, ταιριάζει στον ρόλο κάποιου ανυποψίαστου
Γκάι Λούθερ. Ο οποίος, Λούθερ, είναι Βρετανός γιατρός που κάνει καριέρα σε
νοσοκομείο της Αμερικής, στο τμήμα των επειγόντων περιστατικών. Μεθοδικός,
ταχύτατος, οργανωμένος, αποτελεσματικός. Μπροστά του φιγουράρει ο τίτλος του
καθηγητή. Καριερίστας ο Λούθερ, «σκίζεται» για να πρωτεύσει. Ώσπου μία νύχτα
έρχονται τα πάνω κάτω και ο Λούθερ σηκώνει τα χέρια ψηλά. Άστεγος, μαύρος
ασθενής παρουσιάζει τα πιο εξωφρενικά συμπτώματα από υπάρξεως Ιπποκράτη!
Σπασμούς, υψηλό και χαμηλό πυρετό, υψηλή και χαμηλή πίεση και επιληπτικές
εκρήξεις. Οι γιατροί τα χάνουν, ο άστεγος πεθαίνει και ο Λούθερ την επομένη
ψάχνει το πτώμα για τη νεκροψία. Όμως το πτώμα δεν είναι άστεγο, αλλά άφαντο.
Η επιστημονική περιέργεια του Βρετανού νεαρού γιατρού μπερδεύεται με το
αστυνομικό μυστήριο. Ψάχνοντας, φθάνει σε μια απίστευτη ιστορία πειραμάτων που
διεξάγονται για λογαριασμό της σωτηρίας της ανθρωπότητας. Και τότε, αυτός ο
φέρελπις Άγγλος γιατρός, ο οποίος το μόνο που έμαθε είναι να ασκεί σωστά την
επιστήμη του, θα βρεθεί χωρίς δουλειά, χωρίς φίλους, χωρίς συνεργάτες, χωρίς
τίποτα. Θα βρεθεί στη φυλακή για μερικά γραμμάρια κοκαΐνης, που ουδέποτε
αγόρασε. Η περιέργεια παραλίγο να τον σκοτώσει.

Πριν από μερικούς μήνες ήταν που η ανθρωπότητα έμεινε άναυδη βλέποντας στην
τηλεόραση, από τον Λευκό Οίκο, τον Μπιλ Κλίντον να ζητάει συγγνώμη από καμιά
εκατοστή μαύρους, υπέργηρους κατοίκους κάποιου θαμμένου χωριού των ΗΠΑ. Επί
εξήντα ολόκληρα χρόνια οι κάτοικοι αυτού του χωριού είχαν μεταβληθεί σε
πειραματόζωα. 
Οι αρχές έβλεπαν, οι επιστήμονες μελετούσαν και η σύφιλη θέριζε. Τους ρώτησε
κανείς; Όχι! Οι ερευνητές κατέγραφαν τα συμπτώματα και οι «αναλώσιμοι»
ασθενείς πέθαιναν. Γίνονται τέτοια πράγματα; Γίνονται.

Απώλειες πολέμου; Περίπου! Καλύτερα απώλειες επιστήμης. 
Το θρίλερ του Μάικλ Άπτεντ (όσοι τον ξέρουν από τους «Γορίλες στην ομίχλη»
πλανώνται, διότι ο άνθρωπος είχε «προϋπάρξει» ως υποδειγματικός
ντοκιμαντερίστας με ασυνήθιστη κοινωνική ευαισθησία), λοιπόν, αποζημιώνει τις
δύο ώρες ελεύθερου χρόνου κάτω από το φως των αστεριών. 
Η αγωνία διατηρείται μέχρι το τελευταίο ημίωρο, κουβάδες αίματος δεν πίπτουν
και οι ρυθμοί ανεβοκατεβαίνουν. Πώς λέμε καλό με περιεχόμενο; Κάπως έτσι.

Το μοιραίο φυγείν αδύνατον. Κρίμα. Τέτοιο ταλέντο, τόση μαστοριά να
εξαντλούνται στο... μοιραίο. Το όνομα Ντιαν Μπερτράν ούτε που το είχα
συναντήσει άλλη φορά. Και όταν η προβολή της ταινίας «Ένα Σάββατο πάνω στη Γη»
(Un Samedi sur la terre) τέλειωσε, έφυγα με την εντύπωση πως μόλις είδα άρτια
ελληνική ταινία Φεστιβάλ Θεσσαλονίκης!

Τι συνέβη; Δεκάδες πρόσωπα, δεκάδες στυλ, δεκάδες ιστορίες, δεκάδες φλας μπακ,
δεκάδες αφηγήσεις. Σχεδόν ολόκληρη η ιστορία της αισθητικής του
κινηματογράφου! Σκηνές από τηλεόραση, αφήγηση σε πρώτο πρόσωπο, παράλληλες
ιστορίες, ποιητικά ιντερμέδια, λυρικές εικόνες, μοιραίες συναντήσεις,
αυτοκτονικές διαθέσεις, τα πάντα. Το καταπληκτικό είναι πως κάθε μέρος, κάθε
ψηφιδωτό του παζλ είναι άρτια οργανωμένο και σκηνοθετημένο. Δεν πετάς τίποτα.
Όλα και όλοι πρώτης γραμμής. Το μπέρδεμα αρχίζει με τη σύνθεση του ψηφιδωτού. Κρίμα!

Το στόρι; Έλα ντε! Αφηγηματικοί κύκλοι επάλληλοι (καθένας εξελίσσεται
«παράλληλα» με τον άλλον). Έχει ξαναγίνει! Αλλά για να προκύψουν σπουδαία
αποτελέσματα, πρέπει η ραχοκοκαλιά να είναι στερεή, κρυστάλλινη και πυκνή! Εδώ
δεν είναι. Ο πρώτος αφηγηματικός κύκλος περιλαμβάνει νεαρό, τον υιοθετημένο
Μαρτέν, από καταραμένους γονείς, ο οποίος με το αυτοκίνητό του, κατά λάθος,
σκοτώνει μηχανόβιο. Ο δεύτερος κύκλος περιλαμβάνει τη δημοσιογράφο Κλερ,
διχασμένη ανάμεσα στον σύζυγό της, διευθυντή εργοστασίου πυρομαχικών, και σε
θεατρικό συγγραφέα. Ο τρίτος κύκλος περιλαμβάνει τον... συγγραφέα Αρνό,
θιασάρχη, αφηγητή και ερωτευμένο με την Κλερ. Ακολουθεί η Κάθι, σύζυγος του
Μαρτέν, που τον εγκαταλείπει και μένει έγκυος με κάποιον άλλον· ο Φρανκ ο
σύζυγος της Κλερ κ.ο.κ.

Πού συγκεντρώνονται όλοι αυτοί; Στο γαϊτανάκι της ζωής! Απελπισμένη η Κλερ από
την προσωπική της ζωή, απελπισμένος ο Μαρτέν από το καταραμένο παρελθόν του.
Συναντώνται τυχαία. Και αντί να ερωτευθούν, συμβαίνει το μοιραίο. Όλα είναι
μοιραία, προδιαγεγραμμένα. 
Μοιραίο το θανατηφόρο ατύχημα, μοιραία η συνάντηση, μοιραία εκπυρσοκροτεί το
Μάγκνουμ, μοιραίος ο θάνατος, μοιραία εκείνη την ημέρα ο σύζυγος δεν σήκωσε το
τηλέφωνο για να μάθει από την Κλερ πως πρόκειται να γίνει πατέρας. Είπαμε,
πρώτα η ιστορία, έπειτα το ύφος. Ψέματα;

Άριστος και μάγκας σκηνοθέτης ο επίσης Γάλλος και επίσης «άγνωστος» Σεντρίκ
Κλαπίς της ταινίας «Όταν λείπει ο γάτος...» (Chacun cherche son chat). Φίλοι
μου, το κινηματογραφικό ηφαίστειο του Παρισιού βρίσκεται μόλις έναν βαθμό πριν
από την έκρηξη!

Ντιαν Μπερτράν - Σεντρίκ Κλαπίς. Μάνι μάνι δύο φρέσκα ονόματα που διαθέτουν
όλα τα φόντα για να απογειωθούν. Ο Κλαπίς ακολουθεί αντίστροφη πορεία από το
«Σάββατο πάνω στη Γη» και ξεκινάει από ένα δεδομένο: όλες οι πόρτες του
Παρισιού είναι κλειδαμπαρωμένες. Καθένας μόνος του. Μόνη της και η ηρωίδα του.
Ασήμαντη μακιγιέζ, ασήμαντη ύπαρξη, ασήμαντο και το διαμέρισμά της. Μοναδικός
της συγκάτοικος ένας ασήμαντος ομοφυλόφιλος. Τόση και τέτοια η αγοραφοβία της.
Μοναδική της συντροφιά; Ένας ασήμαντος, μαύρος γάτος!

Η ασήμαντη μακιγιέζ αναχωρεί για ασήμαντες διακοπές και ο μαύρος, ασήμαντος
γάτος εξαφανίζεται. Πώς γινόταν στην Ελλάδα του '60, όταν η μάνα έχανε το
παιδί της; Η ασήμαντη μακιγιέζ ανοίγει τις πόρτες, συναντάει ασήμαντες
γριούλες, ασήμαντους μετανάστες, ασήμαντους γειτόνους. Αφισοκολεί το πρόβλημά
της και περιμένει σωτηρία. Όλη της η ύπαρξη κρέμεται από αυτόν τον γάτο. Το
φαντάζεστε; Ανοίγει τις πόρτες, ανοίγει την καρδιά της, ανοίγει τον εαυτό της.
Αποτέλεσμα; Η εξαφάνιση ενός γάτου ρίχνει τα τείχη απομόνωσης των μοναχικών
κατοίκων της Βαστίλλης!

Εξωτερικά η ταινία φαίνεται πως προέκυψε... τυχαία. Νομίζετε! Ο Κλαπίς
οργανώνει τα πάντα στην εντέλεια. Με κάθε σκηνή ανοίγει ένα παράθυρο, μια
πόρτα. Κάθε σκηνή και «μέρος» της γειτονιάς. Σαν ντοκιμαντέρ. Λαβύρινθος το
Παρίσι των ανθρώπινων «σκουπιδιών». Ο γάτος είναι το... νήμα. Ανοίγει το
καπάκι του ντενεκέ και από μέσα βγαίνει μια εγκλωβισμένη ψυχούλα! Σινεμά του
δρόμου; Λάθος! Σινεμά αισθημάτων που χάνονται στους δρόμους.

Τελευταία; Η κομεντί «Και μετά ήρθε ο έρωτας» (Fools rush in), κάποιου
Άντι Τέναντ, με τον έρωτα Αμερικανού με Μεξικάνα! Ερωτεύονται, παντρεύονται,
χωρίζουν, τα ξαναφτιάχνουν. Γιατί; Λόγω πεθερικών και πολιτισμικών... διαφορών!

Πλεονεκτήματα; Αν σας λένε κάτι τα ονόματα των πρωταγωνιστών Μάθιου
Πέρι - Σάλμα Χάιεκ (εκ των «Ντεσπεράντο»).

Μειονεκτήματα; Καλοφτιαγμένο επεισόδιο αμερικανικής τηλεοπτικής σειράς.

Βαθμολογία=τίποτα (να επιστρέψει στη σειρά).

ΠΕΙΡΑΜΑΤΟΖΩΑ

«Ακραίες καταστάσεις» Ο Μένγκελε ζει!

ΓΑΛΛΙΚΗ ΕΥΑΙΣΘΗΣΙΑ

«Ένα Σάββατο πάνω στη Γη» Το μοιραίο φυγείν αδύνατον!

«Όταν λείπει ο γάτος» Χωρίς ποντίκια.

ΚΑΙ ΤΟ ΥΠΟΓΕΙΟ

«Και μετά ήρθε ο έρωτας» Μεταξύ μας, δεν ήρθε τίποτα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15861P041</ED>
<ID>
ID:163852

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P04&aa=1</URL></REF>


Article

<CATEGORY>vin09</CATEGORY>

 <H2></H2><H2>Ο «υγιώς σκεπτόμενος» (και πώς να τον αναγνωρίζετε)
</H2><H2></H2>
<AUTHOR>ΆΡΗΣ ΦΑΚΙΝΟΣ</AUTHOR>

Ενδημεί σε όλα τα κοινωνικά και πολιτικά στρώματα, μπορεί να 'ναι πολιτικός ή
πολιτευόμενος, τεχνοκράτης, διανοούμενος, δημοσιογράφος, καλλιτέχνης,
ραδιοτηλεοπτικός παρουσιαστής, εμπειρογνώμονας, πανεπιστημιακός δάσκαλος,
δοκιμιογράφος, κοινός θνητός.

Η αναγνώρισή του είναι δύσκολη υπόθεση, αλλά όχι και αδύνατη. Από άποψη
πολιτικής ιδεολογίας καλύπτει ένα πολύ ευρύ φάσμα, που ξεκινάει, ειδικά στα
κοινωνικά θέματα, από την άκρα δεξιά, περνάει από την «κλασική» αδελφή της,
κοντοστέκεται στον κεντροδεξιό χώρο και καθώς περνάει έπειτα από τον
κεντροαριστερό, δεν παραλείπει ποτέ να προβάλλει τον σοσιαλδημοκρατικό του
χρωματισμό, τις εκσυγχρονιστικές του τάσεις και τις μοντιαλιστικές του
απόψεις. Όσο για τις «αριστερές» του αιχμές, αυτές συνήθως τις αφήνει για τις
κατ' ιδίαν συζητήσεις, στο σαλόνι του, με το «σκοτς» στο χέρι: ε, όχι και να
καταστρέψουμε την καριέρα μας για μερικές νεανικές αναμνήσεις από τον Μάη του '68...

Ο υγιώς σκεπτόμενος διανθίζει τα λεγόμενά του με μερικές λέξεις και φράσεις
που μπορούν να συμβάλλουν πολύ στην αναγνώρισή του. Μιλάει συχνά για
«μονόδρομους» (δίχως όμως να εξηγεί ποτέ το γιατί) στην οικονομία, για
«ανυπαρξία άλλων επιλογών», για «τέλος της Ιστορίας» (παραθέτοντας και λίγες
λέξεις από τον Φουκουγιάμα) και για «τέλος των ιδεολογιών», θάβει και
ξαναθάβει τον κομμουνισμό, χλευάζει τον μαρξισμό (θυμίζοντας σε πολλά τους
μετεμφυλιοπολεμικούς «κομμουνιστολόγους και σοβιετολόγους») και, παίρνοντας
ύφος ελαφρώς θλιμμένο, αναφέρεται στην «αναπόφευκτη παγκοσμιοποίηση των πάντων».

Κατηγορεί συλλήβδην τους παλαιούς πολιτικούς για «δημαγωγία» και για
«λαϊκισμό», μιλάει και ξαναμιλάει για τον «ρεαλισμό» που διακρίνει τους
τεχνοκράτες, κατηγορεί τους πάντες για «εθνικισμό», η λέξη «πατρίδα» του
προκαλεί αλλεργία. 
Σε θέματα εξωτερικής πολιτικής τάσσεται πάντα υπέρ των «συμβιβαστικών λύσεων»
(εν ονόματι του «ρεαλισμού» βέβαια), αποκαλεί την οσφυοκαμψία
«διαλλακτικότητα», την υπακοή στα κελεύσματα των ξένων «πραγματισμό».

Στο στόμα του οι λέξεις χάνουν την έννοιά τους, χαμαιλεοντίζουν, εκφυλίζονται,
έννοιες με ευγενές ιστορικό και ηθικό βάρος καταντούν υβριστικές ­ για ν'
αναφερθεί κανείς σ' αυτές, πρέπει να πάρει χίλιες λεκτικές προφυλάξεις. 
Κι εδώ ακριβώς βρίσκεται η μεγάλη κοινωνική επικινδυνότητα του «υγιώς
σκεπτόμενου», πολύ μεγαλύτερη και με πολύ πιο ολέθριες συνέπειες από εκείνη
του αλλοτινού «εθνικόφρονα», ο οποίος, πολύ συχνά, κατέφευγε στην ωμή βία για
να επιβάλει την ευθύνη των απόψεών του, να προκαλέσει δηλαδή αντίλογο και αντίσταση.

Πώς όμως ν' αντισταθεί κανείς στον «υγιώς σκεπτόμενο»; Να ένα θέμα για μια
προσεχή επιφυλλίδα.

Ο Άρης Φακίνος είναι συγγραφέας και παραγωγός στη Γαλλική Ραδιοφωνία.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15861P042</ED>
<ID>
ID:163890

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P04&aa=2</URL></REF>


Article

<CATEGORY>vin09</CATEGORY>

 <H5>Πίστα και παιδιά
</H5><H2>ΒΙΒΛΙΟ παρουσίαση
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

<H3></H3>ΜΑΙΡΗ ΣΟΪΔΟΥ. Ταξίδι μέσα στον χρόνο. 50 χρόνια
καλλιτεχνικής προσφοράς. Θεσσαλονίκη, εκδόσεις «University
Studio Press», 1997. Σελ. 184.

Ξέρετε τι κοινό ενώνει την Τάνια Τσανακλίδου, τον Νίκο Καμτσή που κάνει
θέατρο για παιδιά και τον αξέχαστο Χρήστο Λεττονό; Η αφετηρία τους. Ήτοι το
«Παιδικό Θέατρο Θεσσαλονίκης» της Μαίρης Σοΐδου. Ένα κομμάτι της θεατρικής
ζωής τής Θεσσαλονίκης είναι η κυρία Μαίρη Σοΐδου. Τραγουδίστρια ­ ντιζέζ τις
έλεγαν τότε ­, ηθοποιός, κομφερανσιέ ­ ήταν η πρώτη γυναίκα κομφερανσιέ την
εποχή που ανθούσε το είδος αυτό, το οποίο έχει εκλείψει πια ­ ήτοι μια πλήρης
θεατρίνα ήταν η κ. Σοΐδου. Που δέθηκε άρρηκτα με τη Θεσσαλονίκη. Παιδί
προσφύγων, εκεί ρίζωσε με τη μάνα και τα αδέλφια της, στη φτωχογειτονιά του
Γεντί-Κουλέ μεγάλωσε, εκεί έκανε δειλά και ερασιτεχνικά τα πρώτα της βήματα
στον χώρο του θεάτρου και του τραγουδιού η Θεσσαλονίκη παρέμεινε ο άξονας και
η έδρα της όσο τριγύριζε στην Ελλάδα με θιάσους, εκεί ξαναγύρισε για να
ιδρύσει το 1956 το «Παιδικό Θέατρο Θεσσαλονίκης», το οποίο διατήρησε έως το
1992, εκεί ζει πάντα. Η κ. Σοΐδου, που σφράγισε τη θεατρική ζωή τής πόλης της
αποφάσισε να συμπυκνώσει αυτά τα πενήντα χρόνια προσφοράς σ' ένα βιβλίο. Έναν
καλόγουστο τόμο, όπου αυτοβιογραφείται, αφιερώνοντας ένα μεγάλο τμήμα του στα
παιδιά και στο Θέατρό της για τα παιδιά. Τα κείμενα δένονται με πλούσιο
φωτογραφικό υλικό, κριτικές, αποκόμματα εφημερίδων, ποιήματα που της έχουν
αφιερώσει, τα οποία γραφικά συναρμολογούν το πορτρέτο τής κ. Σοΐδου,
ζωντανεύοντας παράλληλα μιαν ολόκληρη εποχή.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15861P043</ED>
<ID>
ID:163927

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P04&aa=3</URL></REF>


Article

<CATEGORY>vin09</CATEGORY>

 <H5>Ένα σύμπτωμα
</H5><H2>ΤΟ ΠΝΕΥΜΑ του τόνου
</H2>
<AUTHOR>ΚΩΣΤΑΣ ΓΕΩΡΓΟΥΣΟΠΟΥΛΟΣ</AUTHOR>

<H3></H3>Θέλω να αφηγηθώ ένα περίεργο και ταυτόχρονα εξωφρενικό περιστατικό. Ένα
σύμπτωμα που εγκαθιστά νέα ήθη στο θέατρό μας. Πήγα να δω στο «Θέατρο
Κυκλάδων» το έργο του κ. Βιρβιδάκη «Στην Εθνική με τα μεγάλα» την Κυριακή
1/6/97. Ήταν η τελευταία παράσταση· είχε το έργο ανεβεί προ καιρού και
εξαντλούσε την τρίτη εβδομάδα του· είχαν δηλαδή γίνει 20 παραστάσεις.
Εφημερίδες και ειδικά περιοδικά έδιναν ώρα ενάρξεως 19.00. Ο ταμίας, όμως, με
πληροφόρησε πως ειδικά αυτή η παράσταση θα γινόταν στις 21.00. Είπα πως θα
επανέλθω, ενοχλημένος για την έλλειψη ενημέρωσης. Κυριακάτικα την έβγαλα στο
καφενείο «Η Κάσος», στην οδό Σποράδων. Όταν επανήλθα, στις 20.30, η υπεύθυνη
δημοσίων σχέσεων ή κάτι τέτοιο του θεάτρου, στημένη στο ταμείο, απέξω, μου
είπε πως δεν μπορώ να μπω ούτε με εισιτήριο γιατί, λέει, οι παραστάσεις αυτές
ήταν previews (η λέξη επαναλήφθηκε πέντε φορές για να καταλάβω καλά τα
ελληνικά) και πως η επίσημη θα γίνει τον Οκτώβριο. Μου δήλωσε επιπροσθέτως πως
δεν έχουν σταλεί προσκλήσεις, ούτε σε κριτικούς ούτε σε δημοσιογράφους. Όταν
δήλωσα πως υπόσχομαι να γράψω τις εντυπώσεις μου τον Οκτώβριο και να μπω, έστω
με εισιτήριο, μια και ταλαιπωρήθηκα τόσο, με παρεκάλεσε πιεστικά να μην
επιμένω. Της υπενθύμισα, πάντως, φεύγοντας πως ο ταμίας στις επτά δεν μου είχε
αναφέρει τίποτα περί previews και τα ρέστα.

Εκείνο που ξέρω, συμπολίτες, είναι πως ένας θίασος που λέγεται σοβαρός
παίζει με εισιτήριο 20 παραστάσεις και χρησιμοποιεί τους θεατές ως
πειραματόζωα, ενώ δεν είναι έτοιμος να παρουσιάσει το έργο του στους
κριτικούς. Και κάτι σημαντικότερο. Ενώ όλοι αυτοί εκλιπαρούν για κάλυψη τους
δημοσιογράφους και βρίζουν την κριτική, να το ξέρετε για την κριτική παίζουν!!

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15861P051</ED>
<ID>
ID:163853

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P05&aa=1</URL></REF>


Article

<CATEGORY>vin09</CATEGORY>

 <H2>Μελωδίες από τις πηγές έμπνευσης του Χατζιδάκι
</H2><H2></H2>
Παλιοί γνώριμοι. Οι κιθαρίστες της βραδιάς μνήμης της 18/6, Βαγγέλης
Μπουντούνης και Γιώργος Μουλουδάκης με τον Μάνο Χατζιδάκι

«Είναι καλύτερο να κλέβεις παρά να μιμείσαι στην τέχνη», έλεγε ο Μάνος
Χατζιδάκις, εννοώντας βέβαια τον δημιουργικό δανεισμό, αυτόν που οδηγεί τον
καλλιτέχνη στη δημιουργία ενός νέου, αυτόνομου έργου.

Οι πηγές της έμπνευσής του άλλωστε είναι αναγνωρίσιμες για όσους έχουν
παρακολουθήσει από κοντά το έργο του ­ ο Βιβάλντι λόγου χάριν αναγνωρίζεται
εύκολα στο «Χαμόγελο της Τζοκόντας», ο Μότσαρτ στο «Χασάπικο σαράντα». 
Ακριβώς πάνω σ' αυτό το σκεπτικό βασίζεται η συναυλία που δίνει η Ορχήστρα των
Χρωμάτων στις 18 Ιουνίου (στο Μέγαρο Μουσικής) για τα 3 χρόνια από τον θάνατό
του υπό την διεύθυνση του Μίλτου Λογιάδη. 
«Τιμάμε την μνήμη του με καλή μουσική», έλεγε χθες ο καλλιτεχνικός διευθυντής
της Ορχήστρας Γιώργος Κουρουπός, προσθέτοντας ότι «η συναυλία αυτή έρχεται να
επισφραγίσει μια πορεία 2,5 ετών που μας δίνει το δικαίωμα να λέμε ότι η
Ορχήστρα αναδείχθηκε σε έναν από τους πιο χρήσιμους και σοβαρούς φορείς της
χώρας μας»

Το πρόγραμμα της συναυλίας οδηγεί στις πηγές έμπνευσης του Χατζιδάκι
περιλαμβάνοντας κι ένα καινούργιο έργο, παραγγελία της Ορχήστρας των Χρωμάτων
στον Μηνά Αλεξιάδη ­ που κι αυτός με τη σειρά του ανέτρεξε στην «Αναστασία»
του Χατζιδάκι ως αφετηρία της έμπνευσής του. 
Είναι ένα έργο για 2 σολίστ, 12 κιθάρες και ορχήστρα (σολίστ θα είναι ο
Βαγγέλης Μπουντούνης και η Μάρω Ραζή). 
Παρουσιάζεται επίσης για πρώτη φορά σε μορφή σονάτας η μουσική που έγραψε ο
συνθέτης για την ταινία του Χόλιγουντ «Μπλου» σε μουσική ανάπλαση Νίκου
Κυπουργού, έργο για κιθάρα και συμφωνική ορχήστρα με σολίστ τον Γιώργο
Μουλουδάκη. Θα ακουστεί επίσης το Κοντσέρτο για έγχορδα και τσέμπαλο του
Βιβάλντι με σολίστ την Κατερίνα Κτώνα (από όπου προήλθε το «Χαμόγελο της
Τζοκόντας») και η Συμφωνία αρ. 40 του Μότσαρτ (όπου βασίστηκε το «Χασάπικο σαράντα»).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P06</CAT>
<ED>
Κωδικός άρθρου: A15861P061</ED>
<ID>
ID:163854

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P06&aa=1</URL></REF>


Article

<CATEGORY>vin09</CATEGORY>

 <H5>ΕΙΧΕ ΦΥΓΑΔΕΥΣΕΙ ΣΤΟ ΕΞΩΤΕΡΙΚΟ ΑΓΑΛΜΑΤΑ ΚΑΙ ΕΡΓΑ ΤΕΧΝΗΣ
</H5><H5></H5><H2>Τρία χρόνια στην αδελφή του Ιόλα
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Μουσείο Ιόλα. Άδεια τα πάντα μετά την αποσφράγιση

Η κατηγορουμένη καθόταν σε αναπηρική πολυθρόνα. Έδειχνε να θέλει να αποφύγει
αυτή τη δύσκολη διαδικασία, αλλά μια ακόμη αναβολή ήταν δύσκολο να επιτευχθεί.
Άλλωστε έχουν περάσει 10 χρόνια από τότε που η Νίκη Στάιφελ φυγάδευσε στο
εξωτερικό τα αγάλματα και τα μοντέρνα έργα τέχνης που ανήκαν στην ανεκτίμητης
αξίας συλλογή του αδελφού της Αλέξανδρου Ιόλα.

Αντίδικοι της κ. Στάιφελ, ενώπιον του Τριμελούς Εφετείου Κακουργημάτων της
Αθήνας, το οποίο της επέβαλε ποινή φυλάκισης τριών χρόνων, ήταν το υπουργείο
Πολιτισμού, η κ. Ελένη Νατάν-Κουτσούδη, ανιψιά του συλλέκτη, και ο βουλευτής
του ΣΥΝ κ. Φώτης Κουβέλης, υπό την ιδιότητα του δικαστικού μεσεγγυούχου της
περιουσίας του Ιόλα. Αν και θα έπρεπε να είχε ήδη τελεσιδικήσει η υπόθεση ­
δέκα χρόνια μετά την διάπραξη των αδικημάτων ­ χάρη στις αλλεπάλληλες αναβολές
εκδικάστηκε τώρα σε πρώτο βαθμό!

Η τελευταία αναβολή δόθηκε πριν από ένα μήνα, λόγω της ανεξήγητης εξαφάνισης
των αποδεικτικών επίδοσης. Το ζήτημα τέθηκε υπόψη του προϊσταμένου της
Εισαγγελίας Εφετών Αθηνών κ. Γ. Κλειδαρά, ο οποίος αμέσως ανέθεσε στον
εισαγγελέα κ. Ελ. Βορτσέλα να ερευνήσει τις συνθήκες υπό τις οποίες αναβλήθηκε
η εκδίκαση της υπόθεσης και να μεριμνήσει για τον σύντομο προσδιορισμό της.

Οι κατηγορίες που αντιμετώπιζε η Νίκη Στάιφελ ήταν κακουργηματική υπεξαίρεση
μοντέρνων έργων τέχνης, εις βάρος της κ. Νατάν-Κουτσούδη, καθώς και
κακουργηματική υπεξαίρεση αρχαίων αντικειμένων και αγαλμάτων, εις βάρος του
Ελληνικού Δημοσίου. Όλα έγιναν από τον Μάρτιο έως τον Ιούνιο του 1987, όταν η
κατηγορουμένη ήταν δικαστική μεσεγγυούχος της συλλογής του αδελφού της, ο
οποίος πέθανε στις 8 Ιουνίου 1987.

Οι διαδικασίες κινήθηκαν εναντίον της ύστερα από μηνυτήρια αναφορά που
κατέθεσε ο κ. Φώτης Κουβέλης, όταν διαπιστώθηκε ότι από το σπίτι-μουσείο του
Ιόλα, το οποίο είχε σφραγίσει η ίδια η αδελφή του, είχαν κάνει «φτερά» οι
θησαυροί που έκρυβε. Στα πλαίσια της δικαστικής έρευνας που ακολούθησε
πραγματοποιήθηκε έρευνα στο σπίτι της κ. Στάιφελ, όταν η ιδιοκτήτρια βρισκόταν
στη Νέα Υόρκη. Εκεί βρέθηκαν πολλά από τα αρχαία αντικείμενα που είχαν χαθεί,
ενώ τα μοντέρνα έργα τέχνης ­ πίνακες του Άντυ Γουόρχολ, του Νταλί κ.α.)
εντοπίστηκαν μέσω της Ιντερπόλ στην Ελβετία και την Ολλανδία, σε συλλογές
ιδιωτών. Η αξία των αρχαίων, τα περισσότερα από τα οποία είναι εξαφανισμένα,
ανέρχεται σε 37 εκατομμύρια δραχμές. Πολλά όμως από αυτά δεν είναι δυνατόν να
εκτιμηθούν και, όπως τονίζεται στη δικογραφία, «η αξία τους είναι ανυπολόγιστη».

Στην απολογία της η κ. Στάιφελ ισχυρίστηκε πως ενεργούσε πάντα σύμφωνα με τις
συμβουλές της δικηγόρου της, της κ. Καντεράκη και, συνεπώς, πίστευε πως οι
πράξεις της δεν ήταν παράνομες. Ωστόσο η κ. Καντεράκη, η οποία εξετάστηκε ως
μάρτυρας, την διέψευσε, τονίζοντας πως η κ. Στάιφελ ενεργούσε αυτοβούλως και
χωρίς να την συμβουλεύεται. Από την πλευρά του υπουργείου Πολιτισμού, που
παραστάθηκε δια των δικηγόρων του ως πολιτικός ενάγων, δόθηκε «μάχη»
προκειμένου να καταδικαστεί η κ. Στάιφελ με τις επιβαρυντικές διατάξεις του
νόμου 1608/50 «περί καταχραστών του δημοσίου χρήματος» με το εξής επιχείρημα:
Εφόσον κάποια αρχαία αντικείμενα είναι ανεκτίμητης αξίας, εξυπακούεται πως η
αξία τους υπερβαίνει τα 50 εκατομμύρια. Επομένως η υπεξαίρεση που διέπραξε η
κ. Στάιφελ εις βάρος του Ελληνικού Δημοσίου ­ αφού ήδη κάποια από τα αρχαία
υπολογίζεται ότι αξίζουν 37.000.000 δρχ. ­ υπερβαίνει τα 50.000.000 δρχ., ποσό
που απαιτείται για να εφαρμοστεί ο προαναφερόμενος νόμος. Την ίδια γραμμή
ακολούθησε και ο δικηγόρος της κ. Νατάν-Κουτσούδη κ. Αθ. Βαρλάμης, χωρίς
ωστόσο να πείσουν το δικαστήριο. Ετσι, μετά την αναγνώριση του ελαφρυντικού
του προτέρου εντίμου βίου στην 80χρονη κατηγορουμένη, της επιβλήθηκε τριετής
ποινή φυλάκισης κατά συγχώνευση. Δυσαρεστημένη η. Στάιφελ, άσκησε έφεση και
αφέθηκε ελεύθερη.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P06</CAT>
<ED>
Κωδικός άρθρου: A15861P062</ED>
<ID>
ID:163891

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P06&aa=2</URL></REF>


Article

<CATEGORY>vin09</CATEGORY>

 <H5>ΤΗΛΕΚΡΙΤΙΚΗ
</H5><H2>Σκοτάδι και φως
</H2>
<AUTHOR>ΜΑΡΙΑ ΠΑΠΑΔΟΠΟΥΛΟΥ</AUTHOR>

<H3>Μόνο στην Ελλάδα συμβαίνουν αυτά. Αστυνομικός, φρουρός της έννομης τάξης,
άφησε το πόστο του, «έβγαλε τον υπηρεσιακό του μπερέ» και φόρεσε καλυμμαύχι,
συντασσόμενος με τα μέλη θρησκευτικών οργανώσεων που ζητούσαν να μη ψηφισθεί η
Συνθήκη του Σένγκεν. Έτσι καπελωμένος, αποτυπώθηκε στη μικρή οθόνη σε μιαν
εξαιρετική έξαρση του ενδογενούς αλαλούμ.
</H3>
Πέρα από αυτή την τρελή διαφορετική κορύφωση για την επίμαχη Συνθήκη,
ουσιαστικά οι ενάντιες απόψεις δεν αναπτύχθηκαν με την αρμόζουσα
πολυπρισματική διεύρυνση στην ελληνική τηλεόραση. Αφού ο νομικός κόσμος, λένε
οι εφημερίδες, έχει ως «κοινό σημείο στο σκεπτικό του ότι προκύπτει ουσιαστικό
ζήτημα ερμηνείας τόσο των διατάξεων της Συνθήκης όσο και των συγκεκριμένων
διατάξεων του Συντάγματος που θίγονται από τη Συνθήκη».

Τώρα, όμως, που επικυρώθηκε το μυστηριώδες για τον κοσμάκη «Σένγκεν» ­ με
πολλές διαρροές ­ άρχισε, ελπίζουμε, ένα ευρύτερο άνοιγμα στη μικρή μας οθόνη,
μέσω της εκπομπής του ιδιωτικού τηλεοπτικού τομέα «Ενώπιος Ενωπίω» (Mega) όπου
ο υπουργός Εξωτερικών κ. Θεόδωρος Πάγκαλος, ως προσκεκλημένος του Νίκου
Χατζηνικολάου, μίλησε χθες, λίγο πριν από τα μεσάνυχτα, για τη Συνθήκη Σένγκεν
και τις αντιδράσεις που αυτή προκαλεί.

Ας ευχηθούμε να ακολουθήσουν κι άλλες παρόμοιες εκπομπές μήπως και καταλάβουμε
επακριβώς περί τίνος πρόκειται.

Γιατί δεν επιτρέπεται η άμυαλη ελληνική τηλεόραση, που καταδικάζει τον κόσμο
στη σύγχυση, να δείχνει καθηλωμένο όργανο της τάξεως με καλυμμαύχι αντί να
έχει οργανώσει αλλεπάλληλα τοκ σόου πάνω στο τεράστιο αυτό θέμα του
«ηλεκτρονικού φακελώματος».

Μπέρδεμα

Με αποτέλεσμα να σκέφτεται ο πολίτης ότι όσο λέμε ναι στην Ευρώπη, τόσο θα...
τρομάζουμε. Μπερδεύοντας το λογισμικό νούμερο 666 με τον αριθμό του
Αντίχριστου στην Αποκάλυψη του Ιωάννη, αριθμό του τρισκατάρατου κτήνους!

Ωστόσο, η αλλαγή τοπίου που απώθησε τα σενάρια φρίκης...«επιστημονικής» και
χριστιανικής φαντασίας ήρθε από την κρατική τηλεόραση. Με τη θαυμάσια σειρά
«Ελλάδα - φως», συμπαραγωγή των ΕΤ1, ΕΤ3 και TV5. Πρόκειται για ρεπορτάζ
εξαιρετικό που προέκυψε από τη συνεργασία της δικής μας ΕΡΤ με το γαλλικό TV5.
Θέμα, η σημερινή Ελλάδα γενικά και ιδιαίτερα η Θεσσαλονίκη και η Αθήνα. Άρτια
οργανωμένο το αφιέρωμα αυτό στη Θεσσαλονίκη και στην Αθήνα, άρχισε από την
πρώτη και τη μακραίωνη ιστορία της περνώντας εναλλάξ στη Βεργίνα και στη
σύγχρονη πόλη, τονίζοντας εμφατικά ότι στον χώρο της πρώτης έγινε «η
μεγαλύτερη ανακάλυψη του αιώνα, στην Ευρώπη, με ευρήματα υψηλής τέχνης» από
τον αλησμόνητο αρχαιολόγο Μανόλη Ανδρόνικο.

Αναπόσπαστο μέλος (σ.σ. και με τη μελωδική έννοια) της πόλης, ο μελίρρυτος
Κωστής Μοσκώφ μίλησε από καρδιάς για τη Θεσσαλονίκη και τόνισε αναφερόμενος
στον Έλληνα άνθρωπο και στη χώρα μας: «Ο αγώνας μας για απελευθέρωση δεν
τελείωσε ακόμα. Δεν πρέπει να χάσουμε την ψυχή μας. Το σώμα της Ελλάδας είναι
ολόκληρη η ανθρωπότητα».

Ο ίδιος, δροσίζοντας με τον λόγο του το ξερό τοπίο της τηλεοπτικής πολυλογίας,
επεσήμανε την ανάγκη «διαλόγου του εγώ και του άλλου» και «το ενδιαφέρον να
είσαι ποιητικός»(!) ώσπου πέρασε, ως στέλεχος της εκεί ελληνικής πρεσβείας,
στην Αλεξάνδρεια, και μίλησε για Καβάφη και αραβικό κόσμο και ποίηση κατά
τρόπο μαγικό. Όλα αυτά πλαισιωμένα από πανέμορφες γωνιές της Θεσσαλονίκης όπως
ο «Μύλος» ή τα υπέροχα Λαδάδικα.

Συναρπαστική και η δεύτερη εκπομπή με κύριο συνομιλητή τον σκηνοθέτη Βασίλη
Παπαβασιλείου που βρέθηκε αντιμέτωπος με την εξής διαπίστωση της Γαλλίδας τηλεδημοσιογράφου:

«Λέμε ότι οι Έλληνες τα ανακαλύψατε όλα στο θέατρο». Ε, τι να πει ο δικός μας
σκηνοθέτης; Παραμέρισε τις ψευτοφιλοφρονήσεις προς την ξένη κυρία και είπε
απλά το εξής μέγιστο: «Οι Έλληνες ήταν οι εφευρέτες της ελευθερίας» (σ.σ.:
εννοείται και στο θέατρο). «Η παράδοση σε υποχρεώνει να είσαι ελεύθερος»!!!

Εικόνες

Ειπώθηκαν βέβαια και άλλα πολλά όπως π.χ. περί Επιδαύρου που από μόνη της
«σκηνοθετεί τα έργα πριν από μας», ενώ η Θεσσαλονίκη «σκηνοθετούσε» την ωραία
σειρά εκπομπών που περιελάμβανε βόλτες στη Στοά Μοντιάνο, στην Παραλία, στα
στέκια της. Εικόνες, δηλαδή, που μίλαγαν μόνες τους και επιβεβαίωναν την
απάντηση του Παπαβασιλείου στην ερώτηση: «Θέατρο δρόμου έχετε;». «Όχι. Ο
δρόμος εδώ είναι από μόνος του θέατρο».

Και σκηνικό, λέμε, εμείς, εξαίσιο, όπου έχει σωθεί κάτι στην ελληνική επαρχία
και στην Αθήνα. Μαγικό το παλιό πανέμορφο σπίτι του κ. Λαλαούνη κάτω από την
Ακρόπολη ­ τέταρτης γενιάς καλλιτεχνικός δημιουργός κοσμημάτων, που φώτισε και
παρουσίασε ο φακός. 
«Η παράδοση, η τεχνολογία, η φύση αλλά και το Βυζάντιο εμπνέουν την τέχνη μου»
είπε ο κ. Λαλαούνης, ενώ προηγουμένως η εκπομπή μάς είχε οδηγήσει στον χώρο
ενός άλλου Έλληνα αριστοκράτη, δηλαδή στα απέραντα υπέροχα κτήματα του κ.
Μπουτάρη. 
Ο ιδιοκτήτης που ανήκει στην τρίτη γενιά οινοπαραγωγών, οι οποίοι
πρωτοεμφανίστηκαν το 1858, λέει ότι το όνειρο του είναι «ένα οικολογικό πάρκο».

Μοντέρνες μουσικές, μπαράκια, θέατρο, ωραίες συζητήσεις, όψεις των αγαπημένων
πόλεων, δείχνουν την ελληνική ομορφιά που διασώζεται στην ωραία σειρά «Ελλάδα
και φως».

Δείτε την ως φάρμακο για την υπάρχουσα τηλεοπτική και άλλη ασχήμια...

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15861P071</ED>
<ID>
ID:163855

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P07&aa=1</URL></REF>


Article

<CATEGORY>vin09</CATEGORY>

 <H5></H5><H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Με το Στάδιο Ειρήνης και Φιλίας συνδέθηκε το «Μεταξύ μας» για να μιλήσει με
τους μπασκετμπολίστες της Εθνικής ομάδας που παραβρέθηκαν στην παρουσίαση ενός
αρώματος με το όνομα του θρυλικού συναδέλφου τους, Μάικλ Τζόρνταν.
Συμμετείχε στη συζήτηση από το στούντιο και η Έλντα Πανοπούλου,
ρωτώντας τους αθλητές διάφορα και επαινώντας τις επιδόσεις τους, καθυστερώντας
όμως την έναρξη της παρουσίασης, για την οποία είχαν συγκεντρωθεί
δημοσιογράφοι. Κι ενώ εκείνοι περίμεναν να τελειώσει το τηλεοπτικό ρεπορτάζ,
για να πάρουν σειρά στις ερωτήσεις προς τους μπασκετμπολίστες ­ οι οποίοι
βιάζονταν γιατί είχαν κι έναν αγώνα με τη Γερμανία ­ η Έλντα είχε αντίθετη
γνώμη. Ήθελε να διακόψουν για λίγο για την ενημέρωση των καταναλωτών και μετά
να συνεχίσουν την κουβέντα. Σαν όλα να γίνονται μόνο για την τηλεόραση...

* Έναν άλλο αγώνα όμως μπάσκετ που θα φέρει αναμνήσεις και συγκίνηση πρόκειται
να προβάλει η ΕΤ1 το βράδυ του Σαββάτου. Τον τελικό του Ευρωμπάσκετ της
Αθήνας, Ελλάδας - Σοβιετικής Ένωσης, που το 1987 οδήγησε την ομάδα με τη μικρή
διαφορά 103-101 στην κορυφή της Ευρώπης.

* Η ώρα της μόδας στον «Πρωινό Καφέ», με τα μοντέλα να κυκλοφορούν γύρω από
πισίνες παρουσιάζοντας μαγιό. Αλλά με τι ξεπερασμένο στάιλινγκ. Μαγιό μπικίνι
ή ολόσωμα, συνδυασμένα με ψηλοτάκουνα πέδιλα λουστρίνι. Σαν να βγήκαν
κατευθείαν από τη βραδιά των καλλιστείων. Ας υπενθυμίσει κάποιος στον στυλίστα
της εκπομπής ότι διανύουμε μια δεκαετία που το γνήσιο και το φυσικό έχει
κερδίσει περισσότερους πόντους εντυπώσεων από το υπερβολικό και το επιτηδευμένο.

* Αγαπημένη σειρά η «Εντατική» και η απουσία της από το Star είναι αισθητή
στους τηλεθεατές που θα πρέπει να κάνουν υπομονή μέχρι τον Σεπτέμβρη, όταν θα
αρχίσουν να προβάλλονται τα νέα επεισόδια. Για την ιστορία, η σειρά έχει
βραβευτεί με εννέα Έμμυ και την περασμένη σεζόν ήταν πρώτη σε τηλεθέαση στην
Αμερική, με ποσοστά που κυμαίνονταν γύρω στο 40%, ενώ οι ηθοποιοί έχουν
βραβευτεί συλλογικά για τις ερμηνείες τους με το Screen Actors Guild Award. Κι
ανάμεσά τους βέβαια, ο Τζορτζ Κλούνι ως Δρ Ντάγκλας Ρος, που
αυτή τη στιγμή η Αμερική έχει επενδύσει στη γοητεία του.

* Ο Βλάσσης Μπονάτσος βρήκε τον δάσκαλό του ή μάλλον τη δασκάλα του στο
πρόσωπο της Τζόυς Ευείδη. Φάρσα της έκανε με τους ένοπλους ληστές να
εισβάλλουν στο γραφείο όπου είχε πάει να συζητήσει για δουλειά. Φάρσα του
ανταπέδωσε με το σοκ που υποτίθεται ότι υπέστη. Και τρόμαξε ο Βλάσσης και την
ώρα που τη συνόδευε με το φορείο, βρίζοντας τους συνεργάτες του που την
κοψοχόλιασαν, σηκώνεται η σοκαρισμένη και του λέει «Βλας Μπακ forever αγόρι μου!».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15861P072</ED>
<ID>
ID:163892

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P07&aa=2</URL></REF>


Article

<CATEGORY>vin09</CATEGORY>

 <H5>ΘΑ ΠΡΟΒΛΗΘΕΙ ΤΟΝ ΟΚΤΩΒΡΙΟ ΣΤΟ MEGA
</H5><H5></H5><H2>Σίριαλ οι «Άγαμοι θύται»
</H2>
<AUTHOR>ΧΡΗΣΤΟΣ ΙΕΡΕΙΔΗΣ</AUTHOR>

Τα πεπόνια είναι στον... αέρα. Θα «είμαστε στον αέρα από τον Οκτώβριο», λένε ο
Θοδωρής Αθερίδης και ο Ιεροκλής Μιχαηλίδης, παρέα με τους Στέλιο Μάινα και
Άλκη Σακελλαρίου

«Είμαστε στον αέρα». Θα μπορούσε να είναι τίτλος έμμετρης πρόζας με την
υπογραφή «Άγαμοι θύται». Είναι όμως σίριαλ με τον Άκη Σακελλαρίου, τον Στέλιο
Μάινα και το... 50% από τους «άγαμους θύτες», Ιεροκλή Μιχαηλίδη και Θοδωρή
Αθερίδη.Οι «μονάδες» δεν έκαναν «σχήμα» για τις τηλεοπτικές ανάγκες που
δημιουργεί το σίριαλ, το οποίο θα δούμε από τη νέα σεζόν στο Mega.

Η... τετράς προϋπήρχε. Είναι χρόνια φίλοι. Κι έτσι αυτό που θα βλέπουν οι
τηλεθεατές από τον Οκτώβριο δεν απέχει από την πραγματικότητα. Ως προς τις
σχέσεις τουλάχιστον που συνδέουν τα τέσσερα παλικάρια.

Ο Ιεροκλής Μιχαηλίδης και ο Θοδωρής Αθερίδης άφησαν τη μία πρωτεύουσα (την
Πολιτιστική της Ευρώπης), για την άλλη (της Ελλάδας)! Από τη Θεσσαλονίκη, στην
Αθήνα. Ο Ιεροκλής μάλιστα είναι προς αναζήτηση στέγης, αφού θα ξεχειμωνιάσει
εντός Λεκανοπεδίου.

«Η πρώτη κρούση έγινε από την εταιρεία παραγωγής, την Άνωση. Για όλα φταίει ο
Νίκος Χασίδ», αστειεύτηκε ο Ιεροκλής Μιχαηλίδης. «Είδαμε όμως τα κείμενα του
σεναρίου και διακρίναμε έναν καλώς νοούμενο ερασιτεχνισμό», συμπλήρωσε. «Η
περιρρέουσα ατμόσφαιρα μας ώθησε να πούμε το "ναι"», κατέληξε ο Ιεροκλής.

Αν και ως «Άγαμοι θύται» έχουν κατά καιρούς καυτηριάσει και σατιρίσει τη μικρή
οθόνη, πρόσωπα και προγράμματά της, εντούτοις είναι ξεκάθαροι. «Δεν έχουμε
καμία αντίθεση με την τηλεόραση», θα πει ο Θοδωρής. «Ο φυσικός μας χώρος όμως
νιώθουμε πως είναι το ζωντανό θέαμα», τονίζει ο Ιεροκλής και από αυτόν
«περνούμε στην τηλεόραση, αν και κάποιος θα μπορούσε να πει πως λειτουργούμε
ανάποδα. Όμως στον χώρο του θεάτρου έχουμε θητεία κάποιων χρόνων, απλώς δεν
είναι ευρύτερα γνωστή διότι ήμασταν όλοι στη Θεσσαλονίκη και δουλεύαμε
περιστασιακά στη μικρή οθόνη. Νομίζω όμως πως η τηλεόραση είναι η αναγκαία
κατάληξη». «Η υπόσταση μας έχει αρχή το θέατρο», έσπευσε να επισημάνει ο Θοδωρής.

Οι γνώμες τους διίστανται για το πώς αντιμετωπίζει καθένας τους ξεχωριστά την
τηλεόραση. «Είναι στον άμεσο κύκλο ενδιαφερόντων μου, χωρίς να είναι
αυτοσκοπός», απάντησε ο Ιεροκλής. «Πρέπει να κάνει ο ηθοποιός τηλεόραση»,
υποστήριξε ο Θοδωρής προκαλώντας την αντίδραση του φίλου του αλλά αμέσως έδωσε
διευκρινίσεις, λέγοντας πως «η ελεύθερη τηλεόραση βοήθησε τους ηθοποιούς να
παίζουν καλύτερα, διότι το απωθημένο τους, ελλείψει κινηματογράφου, βγαίνει
στη μικρή οθόνη».

Οι κουβέντες τους είναι γρήγορες και σύμφωνες. Δίνουν ιδιαίτερη σημασία στο
θέατρο, εξηγούν πως ο δρόμος τους περνά και μέσα από την τηλεόραση, «αφού
προηγουμένως έχουμε κάνει, καθένας από μας, ανιχνευτικά βήματα» και συμφωνούν
πως «δεν υπάρχει καλή και κακή τηλεόραση, αλλά καλές και κακές δουλειές».

Η κάθοδος στην Αθήνα δεν γίνεται στο πλαίσιο της τάσης που έχει διαμορφωθεί τα
τελευταία χρόνια με καλλιτέχνες, ιδιαίτερα από τον χώρο του πενταγράμμου, να
κάνουν επιτυχία στη Θεσσαλονίκη και έπειτα να παίρνουν την κατηφόρα προς την
παραλιακή ή τη Συγγρού. «Στη Θεσσαλονίκη υπήρχε μουσική παράδοση και
δυνατότητες, κάτι που δεν ισχύει στο θέατρο και την τηλεόραση».

Στο «Είμαστε στον αέρα», υποδύονται μαζί με τον Στέλιο Μάινα και τον Άκη
Σακελλαρίου, τέσσερις φίλους από το γυμνάσιο που ξαναβρίσκονται από μια
σύμπτωση. «Συναντιούνται στα δικαστήρια όπου κατηγορούμενος είναι ο...
Ιεροκλής», θα πει ο Θοδωρής Αθερίδης. «Κάνω έναν αποτυχημένο ντετέκτιβ που το
ρίχνει στον τζόγο και τα παράνομα στοιχήματα, πωλώ κλεμμένα βίντεο, στήνω
παιχνίδια στον Ιππόδρομο και κάποια στιγμή με πιάνουν», εξηγεί ο Ιεροκλής
Μιχαηλίδης. Η επανασύνδεσή τους θα σταθεί αφορμή για να επιχειρήσουν να
στήσουν ξανά τον ραδιοφωνικό σταθμό των νεανικών τους χρόνων. Τη σκηνοθεσία
του σίριαλ έχει αναλάβει ο Νίκος Κουτελιδάκης, ενώ το σενάριο είναι των Θοδωρή
Μανίκα και Παναγιώτη Κούστα.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15861P101</ED>
<ID>
ID:163846

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P10&aa=1</URL></REF>


Article

<CATEGORY>vin09</CATEGORY>

 <H2>Διαγωνισμός για θεατρικό έργο και τραγούδι κατά του ρατσισμού
</H2>
<H3></H3>Η Ελληνική Ραδιοφωνία (ΕΡΑ) και το Κεντρικό Ισραηλιτικό Συμβούλιο Ελλάδος
στο πλαίσιο του διεθνούς αφιερώματος του 1997 ως «Έτους κατά του ρατσισμού,
του αντισημιτισμού και της ξενοφοβίας» προκηρύσσουν πανελληνίους διαγωνισμούς
συγγραφής θεατρικού έργου και σύνθεσης τραγουδιού με θέμα την καταπολέμηση του
ρατσισμού, του αντισημιτισμού και της ξενοφοβίας.

Τα βραβεία (Α' και Β') που θα συνοδεύονται από χρηματικά έπαθλα (300.000
δραχμών και 200.000 δραχμών αντίστοιχα) είναι αφιερωμένα στη «Μνήμη των
Ελλήνων Εβραίων Μαρτύρων Ολοκαυτώματος».

Τα έργα και τα τραγούδια θα πρέπει να σταλούν έως τις 15 Οκτωβρίου 1997
στην ΕΡΤ (Μεσογείων 432, Αγία Παρασκευή Τ.Κ. 15342) ενώ για περισσότερες
πληροφορίες οι ενδιαφερόμενοι θα πρέπει να απευθυνθούν στα τηλ. 606.6254 - 7
(για τον θεατρικό διαγωνισμό) και 606.6822-4 (για τον διαγωνισμό τραγουδιού).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15861P102</ED>
<ID>
ID:163885

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P10&aa=2</URL></REF>


Article

<CATEGORY>vin09</CATEGORY>

 <H2>Ναρκωτικά και Ευρώπη
</H2>
<H3></H3>«Ναρκωτικά στην Ευρώπη» και «Ευρώπη» είναι τα δύο ντοκιμαντέρ που
παρουσίασε χθες ο γενικός διευθυντής της ΕΤ3 Μιχάλης Αλεξανδρίδης με τους
συντελεστές των δύο παραγωγών, τον δημοσιογράφο Κώστα Τσαρούχα και τον
σκηνοθέτη Κώστα Βάκκα.

Τα «Ναρκωτικά στην Ευρώπη» αποτελούνται από δέκα 45λεπτα επεισόδια και η
«Ευρώπη» από δεκαεπτά 45λεπτα επεισόδια.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P10</CAT>
<ED>
Κωδικός άρθρου: A15861P103</ED>
<ID>
ID:163924

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P10&aa=3</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
<H3></H3>«Και μετά ήρθε ο έρωτας», στην κομεντί του Άντι Τέναντ

«ΑΚΡΑΙΕΣ ΚΑΤΑΣΤΑΣΕΙΣ»: Ο Χιου Γκραντ ως γιατρός ερευνά την ύποπτη
εξαφάνιση ενός Μαύρου. Του Μάικλ Άπτεντ. (Αβάνα, Αελλώ, Δεξαμενή, Θησείον,
Τροπικάλ, Πλανήτης, Χλόη Lipton Ice).

«ΚΑΙ ΜΕΤΑ ΗΡΘΕ Ο ΕΡΩΤΑΣ»: Ρομαντική κωμωδία του Άντι Τέναντ, με τους:
Μάθιου Πέρι, Σάλμα Χάιεκ. (Αθηναία, Άννα Ντορ, Village Centre 2, Γαλαξίας,
Μπροντγουαίη, Φιλίπ, Μπομπονιέρα, Σινεάκ).

«ΕΝΑ ΣΑΒΒΑΤΟ ΠΑΝΩ ΣΤΗ ΓΗ»: Ένα αιματηρό γεγονός σ' έναν παραλιακό
δρόμο. Της Ντιαν Μπερτράν, με τους: Έλσα Ζίλμπερστιν, Κεντ Γιόχαν Λέιζεν. (Ελληνίς).

«ΟΤΑΝ ΛΕΙΠΕΙ Ο ΓΑΤΟΣ»: Μια κοπέλα χάνει το γάτο της και αρχίζει να
ανακαλύπτει τη ζωή γύρω της. Σκηνοθεσία: Σέντρικ Κλάπις, με τους: Γκάρονς
Κλάβεν, Ρενέ Λε Καλμ. (Ηλέκτρα, Ψυρή Refresh).

«ΑΠΙΣΤΙΕΣ»: Ο Ράιαν Ο' Νιλ μισθώνει τον πληρωμένο φονιά Τσαζ Παλμιντέρι
για να καθαρίσει τη γυναίκα του Σερ και ο Πολ Μαζούρσκι στήνει μια πικρή
κωμωδία. (Village Centre 6, Τριανόν).

«ΕΝΤΟΛΗ ΕΝ ΛΕΥΚΩ»: Λος Άντζελες, 1950, με διαφθορά, βία και μια παρέα
αστυνομικών εν δράσει. Του Λι Ταμαχόρι. (Αθήναιον, Cinepolis 3, Αττενέ,
Village Centre 7, Λάουρα, Ριβιέρα, Σπόρτιγκ).

«ΙΣΤΟΡΙΕΣ ΤΟΥ ΚΑΛΟΚΑΙΡΙΟΥ»: Ένας νεαρός κάνει μόνος του διακοπές και
ζει μικροπεριπέτειες με τρία κορίτσια. Νέα κομεντί του εστέτ Ερίκ Ρομέρ. (Εκράν).

«ΑΠΟ ΤΗ ΜΙΑ ΖΟΥΓΚΛΑ ΣΤΗΝ ΑΛΛΗ»: Ένας νεαρός βρίσκεται από τη ζούγκλα
του Αμαζονίου στη... ζούγκλα της Ν. Υόρκης. Κωμωδία του Τζον Πάσκουιν.
(Village Centre 1, Γλυφάδα, Νέα Παναθήναια, Βιολέττα, Εύα).

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15861P111</ED>
<ID>
ID:163847

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P11&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ </H2>
ΟΡΙΖΟΝΤΙΑ

1. Χρησιμοποιούνται και σε αθλητικούς χώρους. 2. Ποικιλία
σταφυλιού. - Από τα τρία... δύο. 3. Ένα σχήμα. - Αποφατική η σημασία
του. 4. Κομμένη... θέα. - Μαλακτικό ποτό. 5. Αρχιερέας των
Εβραίων, γιος του Ααρών. 6. Οι αρχαίοι τα φορούσαν. 7.
Αναφέρονται και θεατρικοί (γεν.). 8. Επαναλαμβανόμενο εκφράζει
αντίθεση. - Ρήμα που δημιουργεί... παράπονα. 9. Εκφράζει μεγάλη
διάρκεια (καθ.). - Δεν είναι πυκνά πλεγμένος.

ΚΑΘΕΤΑ

1. Παρέχεται και για τον εκτελωνισμό προϊόντων. 2. Ο συνθέτης
του «Μπολερό». - Συγκοινωνιακά αρχικά. 3. Κοινή ονομασία της Πάρνηθας.
- «... και Χρόνος», τίτλος έργου του Μ. Χάιντεγκερ. 4. Έχει ιαματικές
ιδιότητες. 5. Συμφωνία... ξένων. - Είδος λουλουδιού. 6. Από τα
λίγα... λίγα. - Γάλλος ζωγράφος του 18ου αιώνα. 7. Αρχηγός του γαλλικού
στόλου κατά τη ναυμαχία του Ναυαρίνου. 8. Μία από τις κύριες προθέσεις
μας (αντίστρ.). - Ποταμός της Ηπείρου. 9. Μυθικός ληστής που σκοτώθηκε
από τον Θησέα. - Εμείς οι δύο, αρχαϊστί.

ΛΥΣΗ (12/6/97)

ΟΡΙΖΟΝΤΙΑ: 1. ΠΑΝΑΧΑΙΚΟ 2. ΕΛΑΧΙΣΤΟΙ 3. ΤΕ-ΠΑΛΗ 4.
ΡΑΧΙΤΙΚΟΣ 5. ΡΗΜΑ-ΣΗ 6. ΥΣΤΕΡΙΑΣ 7. ΚΟΙΝΩΝΙΑΣ 8.
ΚΟΡΗ-ΑΣΤΗ 9. ΑΝΙΣΑ. ΚΑΘΕΤΑ: 1. ΠΕΤΡΟΥΣΚΑ 2. ΑΛΕΑ-ΣΑΟΝ
3. ΝΑ-ΧΑΤΙΡΙ 4. ΑΧΑΙΜΕΝΗΣ 5. ΧΙ-ΤΗΡΩ 6. ΑΣΠΙΡΙΝΗ.
7. ΚΑΤΙ-ΑΙΤΗ 8. ΚΟΛΟΣΣΟΣ 9. ΟΙΗΣΗ-ΚΑΤ.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P11</CAT>
<ED>
Κωδικός άρθρου: A15861P112</ED>
<ID>
ID:163899

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P11&aa=2</URL></REF>


Article

<CATEGORY>vin09</CATEGORY>

 <H2>Οι «Φίλοι της Μουσικής» απαντούν για τη Μικρή Επίδαυρο
</H2><H2></H2>
Με αφορμή δημοσιεύματα του Τύπου σχετικά με την παραχώρηση του Μικρού Θεάτρου
της Αρχαίας Επιδαύρου στον Δήμο Αρχαίας Επιδαύρου, ο Σύλλογος «Φίλοι της
Μουσικής» επισημαίνει με ανακοίνωσή του τα εξής:

«Επειδή συστηματικά αναφέρονται οι ­ μη υπαρκτές ­ ευθύνες του Μεγάρου
Μουσικής Αθηνών για την άδεια λειτουργίας του Μικρού Θεάτρου της Επιδαύρου,
για την ενημέρωση της κοινής γνώμης οφείλουμε να επισημάνουμε:

1. Την πρωτοβουλία για την επαναλειτουργία του Μικρού Θεάτρου Επιδαύρου
ανέλαβε ο Δήμος Αρχαίας Επιδαύρου την άνοιξη του 1995.

2. Ο Δήμος Επιδαύρου ζήτησε από τον Σύλλογο "Φίλοι της Μουσικής" να
προτείνει πρόγραμμα πολιτιστικό, πράγμα το οποίο έγινε και προτάθηκε ο τίτλος
"Μουσικός Ιούλιος", εφόσον το αντικείμενο ήταν μουσική και ποιητικός λόγος.

3. Η λειτουργία του θεάτρου ενεκρίθη από το υπουργείο Πολιτισμού και το
Κεντρικό Αρχαιολογικό Συμβούλιο, τα δε έργα πρόσβασης προς το Μικρό Θέατρο και
διαμόρφωσης του περιβάλλοντος χώρου ανέλαβε το υπουργείο Τουρισμού.

4. Ήδη, φέτος, το υπουργείο Ανάπτυξης δήλωσε την πρόθεσή του (7/4/97 ­
δήλωση της κ. Παπανδρέου) να εντάξει τις ετήσιες εκδηλώσεις του Μουσικού
Ιουλίου στα προγράμματα του υπουργείου Τουρισμού. Είναι ευνόητο ότι ο ΣΦΜ και
το ΜΜΑ δεν είναι πλέον απαραίτητα για τη στήριξη του θεσμού.

5. Η μόνη σχέση του Μεγάρου Μουσικής Αθηνών με τις εκδηλώσεις του
Μουσικού Ιουλίου του Μικρού Θεάτρου της Επιδαύρου ήταν η υποστήριξή τους
(στελεχική και τεχνική υποστήριξη, πώληση εισιτηρίων, ταξιθέτριες, έκδοση
προγράμματος, προβολή στην Αθήνα και πανελλαδικά).

6. Ο Σύλλογος "Φίλοι της Μουσικής" αποδέχθηκε την πρόταση του Δήμου
Αρχαίας Επιδαύρου να διαμορφώσει και να υλοποιήσει το μουσικό - ποιητικό
πρόγραμμα του Μουσικού Ιουλίου. Αναζήτησε δε και βρήκε τους αναγκαίους
χορηγούς, καθώς ο Δήμος Αρχαίας Επιδαύρου δεν είχε την οικονομική δυνατότητα
να στηρίζει αυτό το εγχείρημα.

7. Τα καθαρά έσοδα από τους δύο πρώτους κύκλους εκδηλώσεων (40.379.686
δρχ.) διετέθησαν:

­ στον Δήμο Αρχαίας Επιδαύρου (10.000.000 δρχ.)

­ στο υπουργείο Πολιτισμού (15.000.000 δρχ.)

­ στη Δ' Εφορεία Αρχαιοτήτων Ναυπλίου (15.379.686 δρχ.) για αναστήλωση του
Μικρού Θεάτρου και για πολιτιστικά έργα του Δήμου Αρχαίας Επιδαύρου.

8. Πρέπει να σημειωθεί ότι τη συμμετοχή τους προσέφεραν και προσφέρουν
αφιλοκερδώς οι καλλιτέχνες Νίκος Τσούχλος, Νίκος Κούρκουλος, Κάτια Δανδουλάκη,
Νόνικα Γαληνέα, Γιώργος Νταλάρας, προσφορά για την οποία ο ΣΦΜ τους ευχαριστεί ιδιαίτερα.

9. Τη συμπλήρωση των κερκίδων, από τον αριθμό των 500 θέσεων σε 700
θέσεις, ανέλαβε η Δ' Αρχαιολογική Εφορεία Ναυπλίου με ευθύνη και εποπτεία δική της.

10. Τις εκδηλώσεις κάλυψαν Έλληνες και ξένοι δημοσιογράφοι και ξένα
τηλεοπτικά κανάλια, προσφέροντας διεθνή προβολή τόσο στον πολιτιστικό θεσμό
του Μουσικού Ιουλίου όσο και στον τουρισμό της περιοχής. Ειδικό αφιέρωμα έγινε
από το CNN για τον Μουσικό Ιούλιο.

Από όλα αυτά συμπεραίνει εύκολα ο κάθε καλόπιστος αναγνώστης ότι εάν το
κράτος, το Κεντρικό Αρχαιολογικό Συμβούλιο και ο Δήμος Επιδαύρου δεν ήθελαν ή
δεν θέλουν τέτοιες πολιτιστικές εκδηλώσεις, ούτε το Μέγαρο Μουσικής ούτε ο
Σύλλογος "Φίλοι της Μουσικής", που μόχθο και χορηγικά κεφάλαια προσφέρουν
ακούραστα, έχουν κανέναν λόγο επί του προκειμένου.

Για τις δύο εκδηλώσεις με ελληνικά και μεσογειακά τραγούδια (Σαβίνα Γιαννάτου
και Αλκίνοος Ιωαννίδης, 11 και 12 Ιουλίου, Γιώργος Νταλάρας 25 και 26 Ιουλίου)
είναι ανακριβές ότι στήνονται ειδικά ικριώματα για ηχεία υψηλής έντασης κ.λπ.

Θα χρησιμοποιηθεί ο ίδιος ακριβώς διακριτικός εξοπλισμός που χρησιμοποιήθηκε
στις εκδηλώσεις του 1995 και του 1996».

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P14</CAT>
<ED>
Κωδικός άρθρου: A15861P141</ED>
<ID>
ID:163848

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P14&aa=1</URL></REF>


Article

<CATEGORY>vin09</CATEGORY>

 <H2>Μούσχουρη καλεί Αλεξίου στο Ευρωκοινοβούλιο
</H2><H2></H2>
Νάνα Μούσχουρη

Ημελλοντική ανάπτυξη των εγχώριων μουσικών στην Ευρώπη, η μουσική αγορά και ο
ρόλος των δισκογραφικών εταιρειών είναι μερικά από τα θέματα που θα
απασχολήσουν την ακρόαση που οργανώνει στις 18 Ιουνίου η Επιτροπή Πολιτισμού,
Νεότητας, Παιδείας και Μέσων Ενημέρωσης του Ευρωπαϊκού Κοινοβουλίου υπό την
αιγίδα της ευρωβουλευτού και μέλους της Επιτροπής Πολιτισμού Νάνας Μούσχουρη. 
Στην πρωινή συνεδρίαση, που θα είναι αφιερωμένη στη μουσική αγορά, θα
συμμετέχουν εκπρόσωποι δισκογραφικών εταιρειών, οργανώσεις προστασίας των
δικαιωμάτων των δημιουργών και καλλιτέχνες ­ από την Ελλάδα θα συμμετέχει η
Χάρις Αλεξίου. 
Το απόγευμα η προσοχή των συμμετεχόντων θα στραφεί σε θέματα μουσικής αγωγής
και εκπαίδευσης και στον ρόλο που παίζει η μουσική στη ζωή των νέων.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P14</CAT>
<ED>
Κωδικός άρθρου: A15861P142</ED>
<ID>
ID:163886

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P14&aa=2</URL></REF>


Article

<CATEGORY>vin09</CATEGORY>

 <H5>ΕΛΛΗΝΙΔΑ ΓΥΝΑΙΚΑ ΤΗΣ ΕΥΡΩΠΗΣ Η ΜΑΡΙΝΑ ΛΑΜΠΡΑΚΗ - ΠΛΑΚΑ
</H5><H5></H5><H2></H2><H2>Δάκρυα χαράς για τη βράβευση
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Η Μαρίνα Λαμπράκη - Πλάκα δεξιά, δίπλα στη Ρόδη Κράτσα, τον Ευάγγελο Βενιζέλο
και τη Μαριάννα Βαρδινογιάννη, κατά τη χθεσινή τελετή

Η διευθύντρια της Εθνικής Πινακοθήκης, η Μαρίνα Λαμπράκη - Πλάκα, παρέλαβε
χθες βράδυ τη σκυτάλη του τίτλου της Ελληνίδας γυναίκας της Ευρώπης 1997, από
την κ. Μαριάννα Βαρδινογιάννη και το σύμβολο αυτής της διάκρισης ­ ένα
παντατίφ με δύο ενωμένα χέρια ­ «από τα χέρια του υπουργού Πολιτισμού»
Ευάγγελου Βενιζέλου εν μέσω θερμών χειροκροτημάτων.

Το πρόγραμμα στην κατάμεστη αίθουσα της Αρχαιολογικής Εταιρείας άνοιξαν
χορωδιακά τραγούδια απ' όλη την Ευρώπη, από το Εργαστήρι Παλιάς Μουσικής. Η
πρόεδρος της Ελληνικής Επιτροπής για τη Γυναίκα της Ευρώπης, κυρία Ρόδη
Κράτσα, καταχειροκροτήθηκε γιατί χάρη στις προσπάθειές της έδωσε κύρος σ' έναν
από τους λίγους ευρωπαϊκούς θεσμούς που λειτουργούν ­ ένας άλλος είναι οι
Πολιτιστικές Πρωτεύουσες.

Στην ομιλία της τόνισε πόση ανάγκη έχει η Ευρώπη από τις γυναίκες που μπορούν
να δώσουν ανθρώπινη διάσταση στο οικοδόμημα της ευρωπαϊκής ενοποίησης.
Κατόπιν, η αντιδήμαρχος κ. Κατερίνα Δασκαλάκη διάβασε μήνυμα του δημάρχου, ο
οποίος εξήρε την προσωπικότητα της αυτοδημιούργητης κ. Λαμπράκη - Πλάκα και
τις επιτυχίες της στην επιστήμη και το άνοιγμα της Εθνικής Πινακοθήκης προς το κοινό.

«Στις μεγάλες στιγμές της ζωής μας, το πνεύμα μας στρέφεται προς τους γονείς
και τους δασκάλους μας», είπε μετά τους χαιρετισμούς και τον ασπασμό η κ.
Λαμπράκη - Πλάκα, δάκρυσε, και αφιέρωσε αυτή την τιμή στη μνήμη του φιλόλογου
και συζύγου της Δημήτρη Πλάκα και στη μνήμη του δασκάλου και οδηγού της
Παντελή Πρεβελάκη.

Η κ. Βαρδινογιάννη τόνισε ότι ο θεσμός της Γυναίκας της Ευρώπης οικοδομεί τη
νέα Ευρώπη των πολιτών και όχι των άρθρων.

Ο υπουργός Πολιτισμού, κ. Ευάγγελος Βενιζέλος, ανακοίνωσε ότι υιοθέτησε και θα
υποβάλει την πρόταση της κ. Μαρίνας Λαμπράκη - Πλάκα για τη δημιουργία ενός
Μουσείου της Ευρώπης στη Σύνοδο των υπουργών Πολιτισμού ­ που θα γίνει στο
τέλος Ιουνίου στο Λουξεμβούργο ­ επειδή στηρίζει και προάγει τις ιδέες της
ισοτιμίας και ισηγορίας των πολιτών της Κοινότητας και αξιοποιεί το άρθρο 128
της Συνθήκης του Μάαστριχτ για τον πολιτισμό.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15861P161</ED>
<ID>
ID:163849

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P16&aa=1</URL></REF>


Article

<CATEGORY>vin09</CATEGORY>

 <H2>Ο Καβράκος και οι άλλοι
</H2><H2></H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ο Μιχάλης Κακογιάννης με την Μαρινέλλα στο κοίλον του Ηρωδείου

Ο Νίκος Ζαχαρίου, κορυφαίος μπάσος μας με καριέρα διεθνή, παρτενέρ της Μαρίας
Κάλλας, με τα χέρια-«χωνί» στο στόμα να φωνάζει «μπράβο». Όσο καταξιωμένος και
να είναι ο ομότεχνός του, δύο γενιές νεώτερος, Δημήτρης Καβράκος, όσο να κάνει
και αυτός καριέρα διεθνή στα μεγαλύτερα θέατρα του κόσμου ­ εδώ και δύο
δεκαετίες, επιστρέφοντας έπειτα από πολλά χρόνια για να τραγουδήσει και στην
πατρίδα του ­ σίγουρα το γεγονός θα του ήταν ιδιαίτερα συγκινητικό. Το άξιζε όμως.

Γιατί στη βραδιά με τον κάπως πομπώδη τίτλο «Θρυλικές στιγμές από τον κόσμο
της όπερας» που οργάνωσε στο Ηρώδειο το Ελληνικό Κέντρο Επιμόρφωσης Ενηλίκων
και Καταπολέμησης του Αναλφαβητισμού (ΕΚΕΠΕΚΑ), ο Δημήτρης Καβράκος
αναμφισβήτητα ήταν η Μεγάλη Φωνή, που τραγούδησε συναρπαστικά, με κύρος, με
εύρος και βάθος «Σίμον Μποκανέγκρα» και «Υπνοβάτιδα» και την άρια της
συκοφαντίας του Ντον Μπαζίλιο από τον «Κουρέα της Σεβίλης» και ένα
συγκλονιστικό «Έλα, τζιαμάι μ' άμο» από τον «Ντον Κάρλος».

Βεβαίως, τα ενθουσιώδη χειροκροτήματα και τα «μπράβο» τα μοιράστηκε εξίσου ­
ανεξαρτήτως επιδόσεων ­ με τους άλλους τρεις Έλληνες της όπερας που κάνουν
καριέρα στο εξωτερικό και συμμετείχαν στη βραδιά: την πανύψηλη μέτζο Πάμελα
Πάντος, τον τενόρο Μάριο Φραγκούλη, ο οποίος αφιέρωσε στη μητέρα του το «Ε
λουτσέβαν λε στέλε» της «Τόσκα» που τραγούδησε με πάθος και ο οποίος έκανε
πολλές «χαρούλες» προς το κοινό στο τέλος της συναυλίας και τη σοπράνο Τζένη
Δριβάλα ­ τρεις άριες και ένα τρίο, τέσσερις τουαλέτες, έξοχες είναι η αλήθεια
και έξοχα φορεμένες αλλά ούτε επίδειξη μόδας να ήταν πια, άρια και τουαλέτα... 
Μεταξύ άλλων, τη συναυλία άκουσαν οι Μιχάλης Κακογιάννης, Κώστας Πασχάλης,
Τζων Μοδινός, Μαρινέλλα, Βούλα Ζουμπουλάκη, Λίζα Έβερτ, Ανδρέας Παρίδης,
Ανδρέας Κουλουμπής, Γιώργος Κουμεντάκης, Νίκος Καμπάνης, Μάριος Τόκας,
Δημήτρης Ταλαγάνης, Μαρία Κορομάντζου, Διονύσης Τρούσσας, Σταμάτης Μπερής,
Λυδία Αγγελοπούλου, Βαγγέλης Χατζησίμος, Πέτρος Γαϊτάνος, Γιάννης Γεωργιάδης
και Νίκος Αναγνωστόπουλος, που ως πρόεδρος του ΕΚΕΠΕΚΑ προλόγισε τη συναυλία.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15861P162</ED>
<ID>
ID:163887

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P16&aa=2</URL></REF>


Article

<CATEGORY>vin09</CATEGORY>

 <H5></H5><H2>Κορόμηλο-Κορομηλά
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ρούλα Κορομηλά

Το πρώτο (στοίχημα) το έχω κερδίσει. Αφού τα τρία κρατικά κανάλια έχουν
κατατροπώσει απαξάπαντα τα ιδιωτικά! Το βρήκατε! Παίζουν καλύτερες, πολύ
καλύτερες ταινίες. Με αποκορύφωμα την χθεσινοβραδινή πανελλήνια πρώτη της
«Ιωάννας της Λωραίνης» του Ζακ Ριβέτ με την Σαντρίν Μπονέρ, που
προβλήθηκε από την ΕΤ2.

* Δεύτερο στοίχημα; Παράγων μεγαλο-ιδιωτικού καναλιού κουνούσε το κεφάλι του
θλιμμένα, προβλέποντας πως του «χρόνου» η ΕΡΤ θα σκίσει και στα σίριαλ. «Πώς
αυτό;» ρώτησα αφελώς. «Λόγω μεταγραφών. Πήραν Κουτσομύτη και
Κοκκινόπουλο από τον Antenna»!.

(μεταξύ μας, οι άνθρωποι του Antenna πρέπει να αισθάνονται σαν τον
Τροχανά της ΑΕΚ. Όλο λόγια και υποσχέσεις, αλλά στο τέλος
Ιορντανέσκου γιόκ).

Δεν πειράζει. Ας είναι καλά η Ρούλα Κορομηλά που φροντίζει για το
μέλλον των τηλεοπτικών... ΑΕΚ. Ιδρύει σχολή τηλε-παρουσιαστών για να
διαιωνίσει την επιτυχία της! Το κορόμηλο κάτω από την κορομηλιά θα πέσει.
Μegaνόμος, Μegaνόμος.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15861P163</ED>
<ID>
ID:163925

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P16&aa=3</URL></REF>


Article

<CATEGORY>vin09</CATEGORY>

 <H5></H5><H2>Διαδόσεις
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Στο κεφάλι του Κώστα Σπυρόπουλου εκτός από τις διαδόσεις, κυκλοφορεί
και το θέατρο. Blood brothers (αδελφοί αίματος) σχεδίαζε να ανεβάσει η
μακαρίτισσα η Αλίκη, το ίδιο και ο Κώστας. Άνευ Αλίκης (κακόβουλες,
καλόβουλες διαδόσεις, όπως το πάρει ο Κώστας).

Διαδόσεις δεν είναι πως εντός των προσεχών ημερών καταφθάνουν στην Αθήνα οι
λεβέντες του συγκροτήματος Taxudomoon που αναμειγνύουν όλα τα είδη μουσικής.
Ας πούμε πως όλα αυτά είναι γνωστά. Όμως δεν είναι γνωστό πως ο υιός του
Χάρρυ Κλυνν και οι ταινίες του «Τα σκυλιά γλείφουν την καρδιά
μου» και «Ράδιο Μόσχα» θα... προσέλθουν σε χωρίο της Φινλανδικής Λαπωνίας με
το όνομα Sodankyla!

Και λοιπόν; Πρώτον, ο ήλιος δεν δύει το καλοκαίρι, διότι το χωρίο είναι
τοποθετημένο 120 χιλιόμετρα πάνω από τον αρκτικό κύκλο. 
Και δεύτερον, στο ίδιο φεστιβαλικό χωριό συνυπάρχουν αυτές τις ημέρες τα εξής
διάσημα ονόματα: Ίστβαν Ζάμπο, Γιέρζι Σκολιμόφσκι,
Τζάνι Αμέλιο και... Νίκος Τριανταφυλλίδης!.

Μεγάλη αγρυπνία στο Sodankyla. Μεγάλη επιστροφή στον ελληνικό κινηματογράφο.
Επιστροφή στο παρελθόν. Κάθησα, που λέτε, και συνέδεσα, θεματικώς, τέσσερις
ελληνικές ταινίες, σχεδιασμένες επί χάρτου. Και ιδού το παρελθόν:

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15861P164</ED>
<ID>
ID:163945

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P16&aa=4</URL></REF>


Article

<CATEGORY>vin09</CATEGORY>

 <H5></H5><H2>Επιστροφή στις νύφες
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Κώστας Φέρρης

Ο Παντελής Βούλγαρης και η Ιωάννα Καρυστιάνη που έγραψε το σενάριο με τις
«Νύφες» επιστρέφουν στο 1920. Ο Κώστας Φέρρης με την «Γέφυρα των λεμονιών»
επιστρέφει στην Αίγυπτο των παιδικών του χρόνων του '40. Ο Γιώργος
Τσεμπερόπουλος στην «Πίσω πόρτα» επιστρέφει στην πενταετία '65-'69. Και ο
Αντώνης Κόκκινος επιστρέφει στον ροκά αδελφό του της δεκαετίας του '70!

Η Επιστροφή και στην ερασιτεχνική δημιουργία (και μη στραβομουτσουνιάζετε).
Διότι η θεατρική ομάδα του Πνευματικού Κέντρου Νέας Φιλαδελφείας ανεβάζει
«Βυσσινόκηπο» του Τσέχοφ, σε σκηνοθεσία Έλενας Τσαλδάρη. Τολμηρό; Έως και
θρασύτατο, θα έλεγε επαγγελματίας θεατράνθρωπος! Εγώ δεν ξέρω και δεν είδα...
ιδίοις όμμασι που λένε! Αλλά ένα πράγμα καταχάρηκα. Το σύνθημα είναι τυπωμένο
σε δισέλιδη εφημεριδούλα των παιδιών με τον τίτλο «Βυσσινόκηπος» με τον
υπότιτλο «Εφήμερη έκδοση διαχρονικών ιδεών» και με τη συμβουλή «για να μη
μένετε θεατές στα γεγονότα». Το σύνθημα (σας συμβουλεύω να το αντιγράψετε) λέει:.

<REF><SOURCE>ΤΑ ΝΕΑ</SOURCE>
<DATE>, 13-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15861P165</ED>
<ID>
ID:163961

</ID><URL>http://ta-nea.dolnet.gr/neaweb/neafile.print_unique?e=A&f=15861&m=P16&aa=5</URL></REF>


Article

<CATEGORY>vin04</CATEGORY>

 <H5>ΤΑ ΦΑΡΜΑΚΕΙΑ ΑΠΕΙΛΟΥΝΤΑΙ ΚΑΙ ΑΠΕΙΛΟΥΝ
</H5><H2>ΦΑΡΜΑΚΟ... πόλεμος για τη λίστα
</H2><H2></H2>
ΠΟΛΕΜΟΣ ξεσπάει τώρα για τα φάρμακα. Τα μέτρα που εξήγγειλε χθες η κυβέρνηση
προκάλεσαν θύελλα αντιδράσεων από φαρμακοποιούς και φαρμακοβιομηχάνους. Στο
εξής, η συνταγογράφηση για τους ασφαλισμένους των Ταμείων θα γίνεται από λίστα
2.800 φαρμάκων από τα 4.500 που κυκλοφορούν. Οι φαρμακοποιοί πιστεύουν ότι τα
μέτρα θα τους κλείσουν και προχωρούν σε κινητοποιήσεις, ενώ οι φαρμακευτικές
επιχειρήσεις μιλούν για χαριστική βολή.

σελίδες 48-49

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15862N011</ED>
<ID>
ID:164017

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N01&aa=1</URL></REF>


Article

<CATEGORY>vin04</CATEGORY>

 <H2>Όλοι εναντίον Πάγκαλου, Πάγκαλος εναντίον όλων
</H2><H2></H2>
σελίδα 7

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15862N013</ED>
<ID>
ID:164088

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N01&aa=3</URL></REF>


Article

<CATEGORY>vin04</CATEGORY>

 <H2></H2><H2>Τρέχουν με... 1000
</H2><H2></H2>
σελίδα 20

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15862N014</ED>
<ID>
ID:164108

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N01&aa=4</URL></REF>


Article

<CATEGORY>vin04</CATEGORY>

 <H2>Φεύγουν με 33 βαθμούς, θα γυρίσουν με 38!
</H2><H2></H2>
σελίδα 17

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15862N015</ED>
<ID>
ID:164120

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N01&aa=5</URL></REF>


Article

<CATEGORY>vin04</CATEGORY>

 <H2>Τέταρτη αναβολή πέτυχε η Βάσια
</H2><H2></H2>
σελίδα 13

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15862N016</ED>
<ID>
ID:164126

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N01&aa=6</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΟΙ ΧΙΛΙΟΙ μεγαλοοφειλέτες του Δημοσίου οφείλουν 1,65 τρισ. Και φυσικά
οι περισσότεροι δεν είναι ούτε καινούργιοι ούτε άγνωστοι. Ας δημοσιευτούν
λοιπόν οι λίστες με τα ονόματά τους, να δούμε αν θα πληρώσουν. Να δούμε και τι
ψάρια θα πιάσουν. Ο Ι. Σιώτος στους «Προβολείς». Σελ. 6.

ΦΑΝΤΑΣΤΕΙΤΕ: Θέλουμε να καταστρέψουμε αυτό που σπανίζει ­ το δάσος! Για
να βάλουμε τα σκουπίδια. Όμως, δεν θα τους περάσει. Όπως έλεγε κι ο Τσώρτσιλ,
θα τους πολεμήσουμε παντού: Στους δρόμους, στο Συμβούλιο της Επικρατείας, στην
Ευρώπη. Ο Χρυσ. Λαζαρίδης στην «Τρίτη Άποψη». Σελ. 6.

Ο. ΓΚΙΜΠΑ: Πρώτη γυναίκα αντιπρύτανης ως αναγνώριση της μέχρι τώρα
προσφοράς μας. Οραματίζομαι το Αριστοτέλειο Πανεπιστήμιο Θεσσαλονίκης να γίνει
κέντρο των Πανεπιστημίων της Νοτιοανατολικής Ευρώπης. Οι απαντήσεις στις «30
ερωτήσεις» του Χρ. Ζαφείρη στη σελ. 12.

ΤΟΝ ΣΑΤΑΝΑ του 666 δεν το φοβάμαι. Τον Σατανά του 2000 φοβάμαι. Τον
τεχνολογικά εξοπλισμένο. Εκείνον που θα ξέρει τα πάντα και μένα, το παιδί μου,
τον φίλο μου, τον σύντροφό μου. Αυτά που δεν ξέρω ούτε εγώ. Η Τζώρτζια
Κοντράρου «Σε πρώτο ενικό». Σελ. 13.

ΑΣΤΥΝΟΜΙΚΟΣ υποδιευθυντής φαίνεται ότι είναι ο συντάκτης των «λιστών
της ντροπής». Σύντομα θα υποβάλει αναφορά. Και μετά θα κληθεί σε απολογία.
Φαίνεται ότι στο υπουργείο Δημόσιας Τάξης θα πέσουν κεφάλια. Ο Κ. Παπαπέτρος
στη σελ. 39.

«Η ΓΥΝΑΙΚΕΙΑ διαίσθηση αποκτάται με την παρατήρηση της συμπεριφοράς των
άλλων. Έχει γενετική καταγωγή. Δεν έχει καμία σχέση με ορμόνες. Δεν λείπει στα
αγόρια εξαιτίας της τεστοστερόνης, αλλά εξαιτίας του χρωμοσώματος Χ», λέει ο
καθηγητής Σκιούζ. Από την «Independent» στη σελ. 43.

ΣΕ ΑΠΟΤΥΧΙΑ κατέληξε χθες η γαλλογερμανική συνάντηση κορυφής στο
Πουατιέ. Ο Γερμανός καγκελάριος Χ. Κολ απέρριψε την πρόταση του Λ. Ζοσπέν που
ζήτησε την ανάληψη πανευρωπαϊκής πρωτοβουλίας για την οικονομική ανάπτυξη και
τη μείωση της ανεργίας. 
Σελ. 44.

Β. ΣΑΛΕΑΣ: 
Εγώ άλλαξα παίξιμο, 
δηλαδή άλλαξα τον ήχο μου,

επειδή όταν ήμουν πιτσιρίκι

μου έλεγαν ότι παίζω σαν τον πατέρα μου τον Νίκο.

Ενώ όλοι το έλεγαν σαν έπαινο, 
εμένα με πείραζε. 
Ήθελα να κάνω μια αλλαγή, 
να αποκτήσω κάτι δικό μου. 
Η συνέντευξη στη Νατάσα Μπαστέα. 
Σελ. 18-19.

... δεν θα κυκλοφορήσουν τη Δευτέρα. Όπως και όλες οι άλλες απογευματινές
εφημερίδες. Λόγω της εορτής του Αγίου Πνεύματος. Θα κυκλοφορήσουν πάλι την
Τρίτη, 17 Ιουνίου, με όλες τις ειδήσεις και τα ρεπορτάζ του τριημέρου. Και με
την ευκαιρία, οι κυκλοφορίες των εφημερίδων στη σελ. 8

Λ. ΚΑΒΑΚΟΣ: 
Σκέφτηκα να κάνουμε ένα Φεστιβάλ Μουσικής στη Ρόδο.

Χρειάστηκαν δύο ταξίδια 
για να εντοπίσουμε τους κατάλληλους 
για συναυλίες χώρους και έθεσα ως απαραίτητη προϋπόθεση 
την αγορά ενός μεγάλου πιάνου. 
Αυτό έγινε αμέσως. 
Η συνέντευξη στον Γ.Δ. Σαρηγιάννη 
στο «Πανόραμα», σελ. 3.

Γ. ΨΥΧΟΠΑΙΔΗΣ: 
Η ζωγραφική επέμβαση, 
η διαδικασία είναι αυτή 
που συνθέτει στοιχεία φαινομενικά ασύνδετα.

Το σχόλιο, η ζωγραφική πράξη,

ακυρώνει τον διχασμό... 
Με την ευκαιρία του λευκώματος για τις δύο πόλεις: 
Αθήνα και Βρυξέλλες.

Η Παρασκευή Κατημερτζή στο

«Πανόραμα», σελ. 15

ΠΡΟΕΚΛΟΓΙΚΗ συγκέντρωση στην Πλατεία Κάνιγγος. Όχι, δεν έχουμε εκλογές στην
Ελλάδα, στην Αλβανία προσπαθούν να κάνουν. Και ο πρόεδρος του Σοσιαλιστικού
Κόμματος Φάτος Νάνο κατέβηκε από τα Τίρανα για να μιλήσει στους συμπατριώτες
του. Και να τους πείσει να επιστρέψουν για να ψηφίσουν. Σελ. 5 και 45.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15862N021</ED>
<ID>
ID:163990

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Ωραία
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Δεν γνωρίζω αν η ανταλλαγή χαρακτηρισμών μεταξύ των κ.κ. Πάγκαλου και
Κωνσταντόπουλου είναι η αρχή μιας ωραίας φιλίας ­ σίγουρα όμως, είναι η αρχή
μιας ωραίας Κεντροαριστεράς.

Με τιμή

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15862N022</ED>
<ID>
ID:164066

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15862N023</ED>
<ID>
ID:164073

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N02&aa=3</URL></REF>


Article

<CATEGORY>vin01</CATEGORY>

 <H2>ΤΟ ΒΑΡΟΜΕΤΡΟ ΤΗΣ ΕΒΔΟΜΑΔΑΣ
</H2>
<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15862N032</ED>
<ID>
ID:164036

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N03&aa=2</URL></REF>


Article

<CATEGORY>vin01</CATEGORY>

 <H5>Το «έθιμο»
</H5><H2>ΡΙΠΕΣ
</H2><H2></H2>
«ΤΙΜΗΘΗΚΕ» και φέτος το «έθιμο» με την αναγγελία απεργίας στις παραμονές
Γενικών Εξετάσεων...

ΓΙΑ να τηρηθεί η «παράδοση» των τελευταίων χρόνων που θέλει τους υπαλλήλους
του υπουργείου Παιδείας να στέλνουν τελεσίγραφο...

ΚΑΙ τους αρμοδίους να συσκέπτονται για να βρεθεί, την υστάτη στιγμή, λύση.

ΚΑΙ, βέβαια, αυτοί που κάθε φορά βρίσκονται στη μέση, άμοιροι ευθύνης και
όμηροι της αβεβαιότητας...

ΔΕΝ είναι άλλοι από τους υποψηφίους για την Τριτοβάθμια Εκπαίδευση και τις
οικογένειές τους:

ΩΣΑΝ να μη φθάνουν η πίεση και η ένταση για την επικείμενη δοκιμασία...

ΠΡΕΠΕΙ και να φορτώνονται με την αγωνία αν τελικά οι Εξετάσεις θα διεξαχθούν κανονικά...

Ή ΘΑ πληρώσουν μια αντιδικία δίχως σε τίποτα να φταίνε.

ΟΥΤΕ και περιττεύει να ειπωθεί πως οι περισσότεροι από τους 170 χιλιάδες
υποψηφίους έχουν ήδη υποστεί...

ΚΑΙ την ταλαιπωρία της μεγάλης απεργίας των καθηγητών στη χρονιά που πέρασε...

ΚΑΙ κουβαλούν το άγχος της αναπλήρωσης των κενών στη διδακτέα ­ και εξεταστέα
­ ύλη.

ΑΝ μάλιστα θυμηθεί κανείς ότι από την ίδια ταλαιπωρία πέρασαν πέρυσι, τέτοιον
καιρό, οι φοιτητές των ανωτάτων σχολών...

ΠΟΥ έχασαν ­ εξαιτίας μιας άλλης απεργίας ­ κοντά ένα εξάμηνο...

ΤΟΤΕ αντιλαμβάνεται τον παραλογισμό του «εθίμου» στις συμπληγάδες της Παιδείας
όλων των βαθμίδων.

ΟΠΟΥ απεργοί από τη μία και αρμόδιοι από την άλλη, συγκρούονται στην πιο
ακατάλληλη ώρα εις βάρος των παιδιών.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15862N033</ED>
<ID>
ID:164074

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N03&aa=3</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Θόδωρος Πάγκαλος:

(ο υπουργός Εξωτερικών απαντώντας στην παρατήρηση του κ. Λ. Κύρκου για τις
δηλώσεις του εναντίον του κ. Ν. Κωνσταντόπουλου)

«Μα, περισπούδαστο τον είπα!»

Φώτης Κουβέλης:

(ο βουλευτής του ΣΥΝ ­ με αφορμή τα όσα είπε γι' αυτόν ο κ. Θ. Πάγκαλος ­ από
τον Φλας)

«Ιδού το αγλάισμα της Κεντροαριστεράς, ο Θόδωρος Πάγκαλος»

Πάνος Καμμένος:

(ο βουλευτής της Ν.Δ. απαντά στον κ. Θ. Πάγκαλο, από τον Σκάι, για την
τηλεοπτική έκρηξή του κατά όσων δεν ψήφισαν τη Συνθήκη Σένγκεν)

«Λόγω σχιζοφρένειας τον δικαιολογώ».

Γιώργος Πανταγιάς:

(τύφλα να 'χει ο... Ευκλείδης)

«Άλλωστε, σχηματικά, θα μπορούσαμε να θεωρήσουμε την Κεντροαριστερά και την
Κεντροδεξιά ως δύο ξεχωριστούς ομόκεντρους κύκλους, οι οποίοι, όσο μεγαλώνουν
και διευρύνονται, τόσο τέμνονται αλλά και αλληλοεπηρεάζονται».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15862N034</ED>
<ID>
ID:164109

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N03&aa=4</URL></REF>


Article

<CATEGORY>vin05</CATEGORY>

 <H2>Καλοκαίρια και χειμώνες
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΕΝΤΕ βουλευτές μας ­ οι κ.κ. Νιώτης, Κουναλάκης, Παναγιώτου, Χαϊτίδης και
Ιντζές ­ περιοδεύουν αυτές τις ημέρες τη Γερμανία, με πούλμαν. Περιέρχονται
τις πόλεις όπου διαμένουν συμπατριώτες μας ­ και, βεβαίως, σε κάθε πόλη
συναντούν Έλληνες μετανάστες, συζητούν μαζί τους και, όπως συνηθίζεται, κάνουν
και από μία ομιλία ο καθένας...

ΤΙ σημαίνει αυτό; Α, τίποτα σπουδαίο ­ γύρω στις 9 ομιλίες την ημέρα για τον
καθένα, αλλά και από ένα βέβαιο κρυολόγημα: Βλέπετε, οι βουλευτές μας
ξεκίνησαν για τη Γερμανία με καλοκαιρινά ρούχα στις βαλίτσες τους, αλλά βρήκαν
καιρό περίπου χειμωνιάτικο!

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15862N042</ED>
<ID>
ID:164035

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N04&aa=2</URL></REF>


Article

<CATEGORY>vin05</CATEGORY>

 <H2>Τα σκυλιά της Κεντροαριστεράς
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΠΟΡΕΙ η είδηση από την προχθεσινοβραδινή εκδήλωση περί «Κεντροαριστεράς» στην
Κοκκινιά να ήταν η παρουσία του Πρωθυπουργού, αλλά την παράσταση την
έκλεψαν... τα σκυλιά!

Ο ΔΗΜΟΣΙΟΓΡΑΦΟΣ Π. Ευθυμίου, που μετείχε στη συζήτηση με τους κ.κ. Πάγκαλο και
Κύρκο, ξεκίνησε να μιλάει για την ανάγκη σύγκλισης των κεντροαριστερών
δυνάμεων, αναφερόμενος στα «σκυλιά του παρελθόντος» και στα «σκυλιά του
καπιταλισμού», που από το '89 και μετά απελευθέρωσαν τα «σκυλιά του κέρδους»,
ενώπιον των οποίων οι «αδέσποτοι πολίτες» δεν θέλουν πια να είναι μόνοι...

ΑΛΛΑ αυτό ήταν μόνον η αρχή...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15862N044</ED>
<ID>
ID:164097

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N04&aa=4</URL></REF>


Article

<CATEGORY>vin05</CATEGORY>

 <H2>Κι άλλα σκυλιά
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΠΟΥ ΛΕΤΕ ­ και σε συνέχεια των παραπάνω σκυλιών ­ ο κ. Λ. Κύρκος κάλεσε την
κυβέρνηση να επιβάλει τη διαφάνεια στη διαχείριση του δημοσίου χρήματος «για
να νιώσει ο λαός ότι δεν είναι... μπάτε σκύλοι αλέστε».

Λίγο αργότερα, ο κ. Θ. Πάγκαλος χαρακτήρισε την εκ προοιμίου αρνητική για τον
διάλογο στάση του ΚΚΕ με τη φράση ότι «νομίζουν πως άσπρος σκύλος, μαύρος
σκύλος, όλοι οι σκύλοι μια γενιά».

(συνεχίζεται)

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15862N045</ED>
<ID>
ID:164113

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N04&aa=5</URL></REF>


Article

<CATEGORY>vin05</CATEGORY>

 <H2>Γκιλοτίνα και Δαντόν
</H2><H2></H2>
<AUTHOR>Ο ΜΙΚΡΟ-ΠΟΛΙΤΙΚΟΣ</AUTHOR>

ΜΙΑΣ ΚΑΙ ΛΕΜΕ για την εκδήλωση της Νίκαιας, να σημειώσουμε ότι σε κάποια
στιγμή, ο κ. Κύρκος ανέφερε ένα γαλλικό απόφθεγμα, προσαρμοσμένο στην
Κεντροαριστερά: «Περισσότερη τόλμη» ­ αλλά διευκρίνισε ότι δεν θυμόταν ποιος
το έχει λανσάρει.

­ Ο Δαντόν, του απαντούν, και, τότε, ο κ. Κ. Λαλιώτης σκύβει και ψιθυρίζει
κάτι στον Πρωθυπουργό και αμέσως σκάνε και οι δύο στα γέλια...

Προς τι τα γέλια; Ε, αν σκεφτείτε ότι ο ­ ζητών περισσότερη τόλμη ­ Δαντόν
καρατομήθηκε από τον Ροβεσπιέρο, θα καταλάβετε...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15862N046</ED>
<ID>
ID:164122

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N04&aa=6</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΑΠΙΣΤΕΥΤΟ ΚΙ ΟΜΩΣ σενγκενικό: Ο κ. Στ. Παπαθεμελής είναι σήμερα μέγας
πολέμιος της Συνθήκης Σένγκεν ­ όμως, ως υπουργός Δημοσίας Τάξεως, είχε
υπογράψει τις αγορές των μηχανημάτων που απαιτούσε η εφαρμογή της!

ΜΗΠΩΣ ΤΑ ΕΙΔΕ στην παραλαβή και τρόμαξε;

ΑΠΟ ΠΟΥ ΠΑΝΕ ΓΙΑ την Κεντροαριστερά; Κάπως έτσι, φαίνεται ότι ρωτούσαν
προχθές το βράδυ οι κ.κ. Λ. Κύρκος, Μ. Ανδρουλάκης και Χ. Κλυνν ­ κι έτσι δεν
μπόρεσαν να βρουν τη διεύθυνση της ταβέρνας του Κορυδαλλού, όπου δείπνησε ο
Πρωθυπουργός, παρά τις συνεννοήσεις...

ΟΠΟΥ ΛΑΛΟΥΝ ΠΟΛΛΟΙ κοκόροι, αργεί να κεντροαριστερίσει...

ΓΙΑΤΙ ΔΙΑΜΑΡΤΥΡΟΝΤΑΙ όλοι εναντίον του κ. Θ. Πάγκαλου; Επειδή θεωρούν
ότι και λίγα τους είπε;

ΤΟ ΩΡΑΙΟ ΕΙΝΑΙ ότι όλοι ζητούν από τον κ. Πάγκαλο να τους βρίζει με
τακτ ­ ναι, αλλά αν το έκανε έτσι, τότε τι θα έβρισκαν για να διαμαρτύρονται;

ΣΤΟΙΧΗΜΑ: ΜΕΤΑ ΤΗΝ επιστροφή από το τριήμερο, ουδείς θα θυμάται
ποιος είπε ποιον φασίστα...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15862N047</ED>
<ID>
ID:164127

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N04&aa=7</URL></REF>


Article

<CATEGORY>vin05</CATEGORY>

 <H5>Η απεργία
</H5><H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2></H2>
Ο ΛΟΓΟΣ στους αναγνώστες. Ο Γ. Περδικογιάννης, Αρτάκης 60-62, Ν.
Σμύρνη, γράφει: «Η καθηγήτρια κ. Γεωργοπούλου επεκαλέσθη στίχους σας, για να
μας πείσει ότι απήργησε για να σωθεί το "παιδί". Αλήθεια, κυρία καθηγήτρια;
Αλήθεια, κύριοι καθηγητές; Απεργήσατε για να σώσετε τα παιδιά του κόσμου; Και
λέω "του κόσμου" γιατί τα δικά σας παιδιά δεν έχουν ανάγκη. Τα μαθήματά τους
δεν τα 'χασαν, γιατί τους τα διδάξατε εσείς. Τα παιδιά, όμως, του εργάτη, του
αγρότη και του μικροϋπαλλήλου, τι θα κάνουν; Πώς θα συμπληρώσουν το κενό; Λέτε
ότι σας κοροϊδεύουν και ότι δεν σας πληρώνουν όσο πρέπει. Εγώ, όμως, σαν απλός
πολίτης, πιστεύω ότι σε σχέση με άλλες κοινωνικές ομάδες πληρώνεσθε καλά, για
να μην πω πολύ καλά. Κι αν θέλετε να το διαπιστώσετε, κάντε μια βόλτα στην
Αμερική ­ στη χώρα της ευημερίας ­ για να δείτε πώς εργάζονται, πώς
πληρώνονται και πριν απ' όλα πώς αντιδρούν οι άνθρωποι στις γενικές συνθήκες
διαβίωσης. Είκοσι και πλέον χρόνια εκεί, δεν θυμάμαι μια μέρα απεργία των
καθηγητών και δασκάλων. Λέτε ότι απεργήσατε γιατί δεν θέλετε να κάνετε
φροντιστήριο και γιατί θέλετε να έχετε την άνεση να είσαστε μέσα στο
πνευματικό γίγνεσθαι του τόπου ώστε να βοηθήσετε τα παιδιά. α) Κυρία
καθηγήτρια, αν δεν κάνετε φροντιστήριο, θα 'σαστε εσείς και ίσως κάποιοι
ελάχιστοι ακόμη!! Αναμφίβολα, θα 'σαστε ένα ηθικό στοιχείο(!) και μπράβο σας.
Όλοι οι άλλοι όμως, κάνουν το ίδιο; Δεν το πιστεύω! Θα 'λεγα ότι μετά μανίας
επιδίδονται και θα επιδίδονται σ' αυτό το... χόμπι! Το θυμάμαι από τα δικά μου
μαθητικά χρόνια... β) Αν σας δώσουν 500 χιλ. μισθό, πόσοι από σας θα διαθέσετε
κάποια ωρίτσα για να βοηθήσετε τα αδύνατα παιδιά στο σχολείο ή στο σπίτι σας;
Λέτε ότι απεργήσατε για να γίνει το σχολείο πιο ελκυστικό. Διαφωνώ μαζί σας,
κ. καθηγήτρια, ως προς τον τρόπο που διαλέξατε ­ όλοι βέβαια οι καθηγητές. Για
να γίνει αυτό, πρέπει πρώτα να γίνουν ελκυστικοί οι καθηγητές. Το επάγγελμά
σας είναι ένα λειτούργημα ­ και αυτό το ξέρετε καλύτερα εσείς. Γι' αυτό δεν θα
πρέπει να το εξομοιώνετε με τη δουλειά του τσαγκάρη, που ανοίγει το τσαγκάρικο
για να μας φτιάξει τα παπούτσια όποτε θέλει.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15862N049</ED>
<ID>
ID:164129

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N04&aa=9</URL></REF>


Article

<CATEGORY>vin04</CATEGORY>

 <H5>ΣΥΣΚΕΨΗ ΣΤΗΝ ΑΘΗΝΑ - ΑΥΞΑΝΕΙ Ο ΒΑΘΜΟΣ ΕΤΟΙΜΟΤΗΤΑΣ ΤΩΝ ΔΥΝΑΜΕΩΝ ΜΑΣ ΣΤΑ ΣΥΝΟΡΑ
ΜΕ ΤΗΝ ΑΛΒΑΝΙΑ
</H5><H5>1.500 άτομα θύματα ληστειών κάθε μέρα στην Αλβανία
</H5><H2>Με το δάκτυλο στη σκανδάλη
</H2>
Φάτος Νάνο. «Εσείς θα φέρετε τη νίκη», είπε μιλώντας στους συμπατριώτες του,
που συγκεντρώθηκαν στην Πλατεία Κάνιγγος, ο αρχηγός του Σοσιαλιστικού Κόμματος
της Αλβανίας

Ανησυχεί η κυβέρνηση από τη δράση της αλβανικής μαφίας στην ελληνοαλβανική
μεθόριο και στο Ιόνιο Πέλαγος, αν και τις τελευταίες ημέρες τα μέτρα
επιτήρησης, ιδιαίτερα στη θαλάσσια περιοχή, έχουν αρχίσει να αποδίδουν.Η
ΚΑΤΑΣΤΑΣΗ εξετάστηκε χθες σε σύσκεψη υπό τον Πρωθυπουργό Κ. Σημίτη, καθώς
υπάρχουν φόβοι μήπως οι επιθέσεις αυξηθούν λόγω των εκλογών στη γειτονική
χώρα. Για τον λόγο αυτό αυξάνεται ο βαθμός ετοιμότητας όλων των δυνάμεων στην περιοχή.

Οι ίδιοι προβληματισμοί υπάρχουν και στους επιτελείς της Διεθνούς Δύναμης
Προστασίας της Αλβανίας, οι οποίοι, λόγω της κατάστασης στον Νότο της
γειτονικής χώρας, εξετάζουν πολύ σοβαρά το ενδεχόμενο να ζητηθεί από τις χώρες
που συμμετέχουν να αυξήσουν τη δύναμή τους. Αν αποφασισθεί κάτι τέτοιο, η
Αθήνα ­ όπως δήλωσε χθες ο κυβερνητικός εκπρόσωπος κ. Δ. Ρέππας ­ θα
συμμετάσχει στην αύξηση.

Ωστόσο, το κύριο θέμα που απασχολεί τη διεθνή δύναμη είναι η επέκταση των
καθηκόντων της και στην ανάληψη ρόλου αστυνόμευσης και διατήρησης της τάξης.
Για τον ρόλο και τη δραστηριότητα της δύναμης, ο κ. Τσοχατζόπουλος είχε χθες
στις Βρυξέλλες συνεργασία με τους ομολόγους του της Ιταλίας και της Αλβανίας.

Ο κ. Τσοχατζόπουλος, με την ιδιότητα του αντιπροέδρου του Ευρωπαϊκού
Σοσιαλιστικού Κόμματος, συναντήθηκε αργά το βράδυ στην Αθήνα και με τον ηγέτη
των Αλβανών σοσιαλιστών κ. Φ. Νάνο. Ο υπουργός Άμυνας ενημέρωσε τον κ. Νάνο
για τις επαφές που είχε στις Βρυξέλλες.

Κατά τη χθεσινή σύσκεψη υπό τον Πρωθυπουργό, αξιολογήθηκε η απόδοση των
αυξημένων μέτρων που έχουν ληφθεί εδώ και 18-20 ημέρες ­ κυρίως με την
αναβάθμιση του ρόλου τού Πολεμικού Ναυτικού και τη χρησιμοποίηση ανδρών των
ειδικών δυνάμεων του Στρατού, του Ναυτικού, της Αστυνομίας και του Λιμενικού.

Τα μέτρα αυτά θα διατηρηθούν, ενώ αποφασίστηκε να ενισχυθεί η δύναμη της
ΕΛ.ΑΣ. ­ κυρίως στα χερσαία σύνορα ­ και ο βαθμός επιφυλακής όλων των
δυνάμεων. Εκτιμήθηκε ότι στη θαλάσσια περιοχή είναι αρκετή η παρουσία 7 σκαφών
του Πολεμικού Ναυτικού, 9 περιπολικών του Λιμενικού και ορισμένων φουσκωτών με
άνδρες της Μονάδας Υποβρυχίων Καταστροφών. Σε δύο μήνες θα ενταχθούν στη
δύναμη και 8 νέα σκάφη που προμηθεύεται το Λιμενικό.

ΕΔΩ ΚΑΙ τρεισήμισι μήνες, πολλοί οδικοί άξονες της Αλβανίας ελέγχονται από
ένοπλες συμμορίες. Τουλάχιστον 1.500 επιβάτες αυτοκινήτων πέφτουν κάθε μέρα
θύματα ληστειών και επιθέσεων, που πολλές φορές βάφονται με αίμα.

Την περασμένη Τετάρτη, πέντε Αλβανοί που έρχονταν από την Ελλάδα δολοφονήθηκαν
λίγο μετά την είσοδό τους στο αλβανικό έδαφος. Αφού τους λήστεψαν, οι
κακοποιοί τούς σκότωσαν εν ψυχρώ, ανακοίνωσε η αστυνομία του Αργυροκάστρου.

Στα τέλη Μαΐου, η 27χρονη Αμίλα Σκέντο που επέβαινε στο αυτοκίνητό της μαζί με
τον άνδρα της αναγκάστηκε να σταματήσει σε ένα μπλόκο κοντά στο Αργυρόκαστρο.
Οι κακοποιοί ζήτησαν το δακτυλίδι της και όταν εκείνη δεν κατάφερε να το
βγάλει από το δάκτυλό της, της έκοψαν το δάκτυλο.

«Αγαπημένος μας στόχος είναι οι επιχειρηματίες», αναγνωρίζει ο Άρμπεν, μέλος
ένοπλης συμμορίας κοντά στον Αυλώνα. Ειδικότητά του είναι η απαγωγή εμπόρων
που πηγαίνουν στην Ελλάδα. Τα λύτρα ανέρχονται σε 20.000 δολάρια. «Πρέπει κι
εγώ να ζήσω την οικογένειά μου», λέει.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15862N051</ED>
<ID>
ID:164020

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N05&aa=1</URL></REF>


Article

<CATEGORY>vin04</CATEGORY>

 <H2>Στην καρδιά της Αθήνας ο προεκλογικός αγώνας του Νάνο
</H2><H2></H2>
<AUTHOR>ΠΑΝΟΣ ΜΠΑΙΛΗΣ</AUTHOR>

ΟΛΟΙ ΗΘΕΛΑΝ να τον δουν. Να τον ακουμπήσουν. Ακόμη και η τετράχρονη Ορνέλα,
που είχε σκαρφαλώσει στους ώμους του πατέρα της και προσπαθούσε να πλησιάσει
στην εξέδρα που είχε στηθεί. Κρατούσε ένα κόκκινο τριαντάφυλλο και μία
αλβανική σημαία. Την ανέμιζε κάθε φορά που από τα μεγάφωνα ακούγονταν τα
τραγούδια του Μίκη Θεοδωράκη. Όλοι χθες στην Πλατεία Κάνιγγος ανέμιζαν
σημαίες, φώναζαν συνθήματα, τραγουδούσαν. Πάνω σε δέντρα, σε στέγαστρα του
ΟΑΣΑ, σε κολώνες, σε αυτοκίνητα, δεκάδες νεαροί μετανάστες έδωσαν το δικό τους
χρώμα στη χθεσινή συγκέντρωση. Αλλά και στην Πλατεία άνθρωποι όλων των
ηλικιών, χωρίς τον φόβο της Αστυνομίας, ξέσπασαν κατά του Σαλί Μπερίσα με έναν
ιδιαίτερα δυναμικό τρόπο.

«Εσείς θα φέρετε τη νίκη», τους είπε ο πρόεδρος του Σοσιαλιστικού Κόμματος της
Αλβανίας, Φάτος Νάνο, που μετέφερε τον προεκλογικό του αγώνα στην καρδιά της
Αθήνας. Και εκείνοι φρόντισαν να του δείξουν ότι «θα κάνουν τα πάντα για να
φύγει ο Μπερίσα», φωνάζοντας συνεχώς συνθήματα. «Η ελληνική κυβέρνηση θα σας
βοηθήσει να έλθετε στην Αλβανία, να ψηφίσετε και να επιστρέψετε και πάλι στις
δουλειές σας», είπε ο κ. Νάνο. Αλλά και να μην τους έδινε τη διαβεβαίωση, όλοι
όσοι συγκεντρώθηκαν στην Κάνιγγος δεν είχαν τον παραμικρό ενδοιασμό. «Θα
δώσουμε αυτή τη μάχη και θα κερδίσουμε», έλεγε ο Μιλιτάν. Ήταν ενθουσιασμένος.
Όλοι χθες ήταν ενθουσιασμένοι. Μέσα σε λίγο χρονικό διάστημα κατάφεραν να
πραγματοποιήσουν μια πολύ μεγάλη συγκέντρωση. «Είναι απίστευτο αυτό που βλέπω
σήμερα στην Αθήνα. Από αυτή την πλατεία στείλατε το δικό σας μήνυμα νίκης»,
είπε ο κ. Νάνο.

Από νωρίς το απόγευμα εκατοντάδες Αλβανοί που εργάζονται την Αττική, έφτασαν
με κάθε μέσο, ως και πούλμαν από τη Γλυφάδα έβαλαν, στην Πλατεία Κάνιγγος
κρατώντας σημαίες της Αλβανίας και της Ευρωπαϊκής Ένωσης, πρόχειρα πανό και
αφίσες του Σοσιαλιστικού Κόμματος. Στην μικρή εξέδρα δέσποζε το σύνθημα
«Βοήθεια, Ευρώπη - Αμερική». Για περισσότερο από μία ώρα από τα μεγάφωνα
ακούγονταν τραγούδια του Θεοδωράκη. Όλα θύμιζαν έντονα ελληνική προεκλογική
συγκέντρωση. 
Στις επτάμισι, όταν ο Φ. Νάνο ανέβηκε στην εξέδρα, οι συγκεντρωμένοι ξέσπασαν
σε ζητωκραυγές. Όπως ακριβώς και στο τέλος των ομιλιών. Με δυσκολία ο πρόεδρος
του Σοσιαλιστικού Κόμματος και οι υποψήφιοι βουλευτές που τον συνόδευαν
κατάφερε να φτάσει στο αυτοκίνητο που τον περίμενε. Και σαν έφυγε και το
πλήθος άρχισε να αραιώνει, οι πιο νέοι έστησαν χορό στη μέση της πλατείας με
αλβανικά τραγούδια που έπαιζε το κλαρίνο του Σελίμ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15862N052</ED>
<ID>
ID:164058

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Όπως θα 'λεγε κι ο Τσώρτσιλ...
</H2>
<AUTHOR>ΧΡΥΣΑΝΘΟΣ ΛΑΖΑΡΙΔΗΣ</AUTHOR>

Πριν από ένα χρόνο έγραφα για τη σχεδιαζόμενη «χωματερή» (ή μάλλον Χώρο
Υγειονομικής Ταφής Απορριμμάτων - ΧΥΤΑ) στον Αυλώνα Αττικής, στη θέση Πηγάδι
Παπά, στην καρδιά του εθνικού δρυμού Πάρνηθας!Προειδοποιούσα τους αρμοδίους να
παραιτηθούν από αυτό το ανοσιούργημα, διότι θα μας αναγκάσουν να βγούμε στα
βουνά, στο πρώτο Οικολογικό Αντάρτικο της Ιστορίας...

Ένα χρόνο αργότερα, πολλοί πλέον έχουν καταλάβει. Πήγαν στην περιοχή και...
έφριξαν! Πήραν φωτογραφίες από τη φύση, τις δημοσίευσαν, και η κοινή γνώμη
κατάλαβε ­ ευτυχώς! Αλλά η εξουσία μας δεν λέει να καταλάβει ακόμα ­ δυστυχώς...

Μας λένε ότι δεν μπορεί μια σύγχρονη δημοκρατική εξουσία να υποχωρεί σε
εκβιασμούς συντεχνιών και ομάδων πίεσης. Πολύ σωστό αυτό. Μόνο που όσοι
αντιτίθενται στην καταστροφή του εθνικού δρυμού ΔΕΝ είναι «συντεχνία» ούτε
«ομάδα πίεσης»: δεν ζητάνε χρήματα ούτε επιδοτήσεις ούτε οποιοδήποτε ρουσφέτι
ούτε συνδέονται με «διαπλεκόμενα συμφέροντα». Άλλοι εξασκούνται σε τέτοια
«ευγενή σπορ». Όσοι αντιδρούν στην καταστροφή του εθνικού δρυμού Πάρνηθας
προσπαθούν να σώσουν τον τελευταίο «πνεύμονα» της Αττικής ­ τίποτε λιγότερο,
τίποτε παραπάνω...

Υποστηρίζουν κάποιοι ότι χώρος για νέα ΧΥΤΑ θα βρεθεί, έτσι κι αλλιώς. Κι ότι
οι κάτοικοι των γειτονικών περιοχών θα δυσανασχετήσουν, όποιο χώρο κι αν
επιλέξει η πολιτεία. Αλλά δεν μπορούμε να πνιγούμε στα σκουπίδια, γιατί
κάποιοι δεν θέλουν ΧΥΤΑ δίπλα στο σπίτι τους. Σωστά όλα αυτά, αλλά με δύο διευκρινίσεις:

­ Πρώτον, οι περισσότερες επιστημονικές μελέτες που διέταξε το αρμόδιο
υπουργείο είτε αποκλείουν εντελώς την περιοχή του Αυλώνα είτε τη θεωρούν ως τη
«χειρότερη επιλογή». Την απορρίπτουν για πολλούς λόγους: Διότι υπάρχει εθνικός
δρυμός και πρέπει να κοπούν χίλια στρέμματα δάσους(!), διότι από κάτω υπάρχουν
υπόγεια ύδατα που αποτελούν «στρατηγικά αποθέματα» ολόκληρου του Λεκανοπεδίου
σε εποχές λειψυδρίας, διότι δίπλα περνούν ανοικτοί υδαταγωγοί για την ύδρευση
της Αθήνας, διότι δίπλα βρίσκεται το καταφύγιο θηραμάτων κ.λπ.

Κι όμως, έχουμε το εξής απίστευτο: Οι μελέτες βγάζουν τον Αυλώνα τελευταίο,
και το αρμόδιο υπουργείο τον εμφανίζει ως «πρώτη επιλογή» και σπεύδει να κάνει
την προ-χωροθέτηση. Κάτι δεν πάει καλά...

­ Ύστερα, αν κάποιος έχει μπλοκάρει, εδώ και πέντε χρόνια, τη χωροθέτηση της
νέας ΧΥΤΑ, αυτός είναι το υπουργείο ­ όχι οι κάτοικοι του Αυλώνα! Η νέα ΧΥΤΑ
είχε χωροθετηθεί από το 1992, στη θέση Ριτσώνα της Βοιωτίας, δεκαοκτώ
χιλιόμετρα από τον Αυλώνα, σε μια περιοχή αραιοκατοικημένη, χωρίς δάσος.

Λύση υπάρχει εδώ και πέντε χρόνια: η Ριτσώνα! Αλλά απερρίφθη, διότι βρίσκεται,
λέει, εκτός Αττικής. Στην Αθήνα έχει μαζευτεί το 40% του πληθυσμού της
Ελλάδας! Αλλά τα σκουπίδια όλου αυτού του πλήθους δεν μπορούν, λέει, να πάνε
δώδεκα χιλιόμετρα έξω από την Αττική ­ πρέπει «υποχρεωτικά» να μείνουν εντός
και να καταστρέψουν τον μοναδικό εθνικό δρυμό της. Τρελαθήκαμε τελείως...

Φανταστείτε: Θέλουμε να καταστρέψουμε αυτό που περισσότερο μάς σπανίζει ­ το
δάσος! Για να βάλουμε αυτό που μας περισσεύει ­ τα σκουπίδια...

Όμως, δεν θα τους περάσει. Όπως θα 'λεγε κι ο Τσώρτσιλ, θα τους πολεμήσουμε
παντού! θα τους πολεμήσουμε στους δρόμους. Θα τους πολεμήσουμε στο Συμβούλιο
της Επικρατείας. Θα τους πολεμήσουμε στην Ευρώπη. Θα γεμίσουμε τις Βρυξέλλες
με φωτογραφίες από τον υπέροχο δρυμό της Πάρνηθας που πάνε να καταστρέψουν με
κοινοτικές επιδοτήσεις για να φτιάξουν ΧΥΤΑ. Θα τους ρεζιλέψουμε διεθνώς. Αν
είναι να καταστραφεί το δάσος της Πάρνηθας, στάχτη να γίνει και τούτο το
πακέτο στήριξης και το επόμενο. Σε αυτό τον τόπο, ξέρετε, υπάρχουν και κάποιοι
περίεργοι «ιθαγενείς», που δεν «προσβλέπουν» στα κοινοτικά πακέτα, και που
βάζουν το δάσος πάνω από τα «εύκολα ECU».

Όπως θα 'λεγε κι ο Τσώρτσιλ, θα τους πολεμήσουμε όπου τους βρούμε. Και θα τους
νικήσουμε! Διότι δεν ξέρουν με ποιους έχουν να κάνουν. Νομίζουν ότι
αντιμετωπίζουν μερικές εκατοντάδες αγανακτισμένους αγρότες από τον Αυλώνα
Αττικής. Κούνια που τους κούναγε! Υπάρχουν εκατοντάδες χιλιάδες Αθηναίοι
φυσιολάτρες, που χρόνια τώρα σκαρφαλώνουν στη βόρεια Πάρνηθα, παίρνουν το
ορειβατικό μονοπάτι, χαίρονται τη φύση, και ξεφεύγουν για λίγο από το
καυσαέριο. Την μόνη εναπομείνασα βαλβίδα ασφαλείας από την αθηναϊκή «χαβούζα»
πάνε να μας κλείσουν. Ας τους φωτίσει ο Θεός, γιατί θα γίνει μεγάλο κακό...

Ο Χρύσανθος Λαζαρίδης είναι δημοσιογράφος - οικονομολόγος

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15862N062</ED>
<ID>
ID:164067

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N06&aa=2</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ </H2><H2>Ας δώσουν επιτέλους τις λίστες!
</H2><H2></H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

ΣΤΗΝ ΤΕΛΕΥΤΑΙΑ στήλη της λίστας των μεγαλοοφειλετών που έχει κάνει το
υπουργείο Οικονομικών περιγράφονται τα μέτρα που έχει πάρει η Εφορία για να
εισπράξει τα χρωστούμενα 1,65 τρισ. δραχμών. Αυτό πρακτικά σημαίνει ότι τα
χρέη αυτά δεν είναι ούτε καινούργια ούτε άγνωστα, ενώ οι περισσότεροι
οφειλέτες είναι παλιοί γνώριμοι της Εφορίας.

Με άλλα λόγια, η λίστα των μεγαλοοφειλετών χρησιμοποιείται τώρα ­ αλλά έχει
χρησιμοποιηθεί και στο παρελθόν ­ ως μέσο για να προβληθεί η φορολογική
αποφασιστικότητα από την πλευρά του υπουργείου Οικονομικών. Όμως, οι
περισσότεροι από τους οφειλέτες δεν φαίνεται να ανησυχούν ιδιαίτερα. Η μέχρι
τώρα πρακτική έχει αποδείξει ότι ούτε τα ονόματά τους δημοσιοποιούνται ούτε
και τα σκληρά μέτρα που προβλέπει η ισχύουσα νομοθεσία είσπραξης των δημοσίων
εσόδων επιβάλλονται. Δεν είναι τυχαίο άλλωστε το γεγονός ότι στη λίστα των
1.000 αναγράφονται οι αποφάσεις για προσωποκράτηση, κατάσχεση περιουσιακών
στοιχείων που έχει πάρει εις βάρος τους η Δικαιοσύνη και παρόλα αυτά οι
περισσότεροι απ' αυτούς εξακολουθούν να μην πληρώνουν τα χρωστούμενα.

Έτσι, αντί οι οικονομικοί εγκέφαλοι των κυβερνήσεων να «χρησιμοποιούν» τη
λίστα ως φόβητρο και ως μέσο φορολογικής «τρομοκρατίας», ίσως θα πρέπει να
αποφασίσουν αν είναι αποφασισμένοι να πάρουν πίσω τα χρωστούμενα. Γι' αυτό δεν
χρειάζονται λόγια αλλά συγκεκριμένα έργα. Ας δημοσιοποιήσουν λοιπόν τις λίστες
και ας ανακοινώνουν στη συνέχεια ποιοι και με ποιο τρόπο πλήρωσαν τις οφειλές τους.

Σε διαφορετική περίπτωση οι εξαγγελίες για δημοσιοποίηση καταλόγων οφειλετών
και φοροφυγάδων όχι μόνο δεν θα φοβίζουν κανένα αλλά θα επαναβεβαιώνουν την
αίσθηση ότι όλα αυτά είναι «λόγια του αέρα» χωρίς κανένα πρακτικό αντίκρυσμα.
Την ίδια στιγμή τα χρέη θα συσσωρεύονται και θα πολλαπλασιάζονται, αφού στα
χρέη των παλαιών οφειλετών θα προστεθούν και αυτά που θα προέλθουν απ' όσους
καταλάβουν ότι δεν κινδυνεύουν από κανένα. Γι' αυτό η κυβέρνηση ας αποφασίσει
τι ακριβώς θέλει: να μιλάει ή να εισπράττει τα χρέη;

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15862N063</ED>
<ID>
ID:164093

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΟΛΕΜΟΣ ΑΠΟ Ν.Δ. - ΣΥΝ ΓΙΑ ΤΙΣ ΔΗΛΩΣΕΙΣ ΠΑΓΚΑΛΟΥ
</H5><H2>Άναψε φωτιές
</H2>
<H3></H3>«Σίριαλ» δηλώσεων και αντιδηλώσεων προκάλεσε χθες η επίθεση του κ. Θόδωρου
Πάγκαλου εναντίον όσων καταψήφισαν τη Συνθήκη Σένγκεν, με τον κυβερνητικό
εκπρόσωπο να υπεραμύνεται του υπουργού Εξωτερικών, τον κ. Νίκο Κωνσταντόπουλο
να στέλνει επιστολή στον Πρωθυπουργό και τα στελέχη της Ν.Δ. και του ΣΥΝ να
κατακεραυνώνουν τον κ. Πάγκαλο.

ΑΦΕΤΗΡΙΑ του «σίριαλ» στάθηκε η συνέντευξη του υπουργού Εξωτερικών στο Mega,
στη διάρκεια της οποίας χαρακτήρισε «φασίστες» τους βουλευτές της Ν.Δ. που
καταψήφισαν τη Συνθήκη ­ ενώ για τους βουλευτές του ΣΥΝ είπε πως «αγωνίζονται
για τα ανθρώπινα δικαιώματα των εγκληματιών», καταγγέλλοντάς τους ότι «δεν
έχουν διαβάσει τη Συνθήκη» (με ονομαστική αναφορά στον κ. Φώτη Κουβέλη).

«ΕΠΙΘΕΩΡΗΣΗ»

Ο κ. Νίκος Κωνσταντόπουλος, μετά τη συνάντησή του με τον κ. Κώστα Καραμανλή,
υπογράμμισε ότι: «Το πεδίο της λασπολογίας και των ύβρεων είναι το πεδίο στο
οποίο είναι ασυναγώνιστος ο κ. Πάγκαλος. Ο κ. Πάγκαλος θέλει την πολιτική ζωή
του τόπου να είναι μία διαρκής επιθεώρηση στην οποία να διεκδικεί τον
πρωταγωνιστικό ρόλο. Του τον αναγνωρίζουμε αυτόν τον πρωταγωνιστικό ρόλο. Για
λόγους πολιτικής, ηθικής και αισθητικής τάξεως δεν ασχολούμαι με τον κ.
Πάγκαλο. Είναι αρμοδιότητας άλλων η περίπτωσή του».

Αντιστοίχως, στη Βουλή, βουλευτές της Ν.Δ. «ξεσπάθωσαν» κατά του κ. Πάγκαλου ­
μολονότι η συζήτηση ήταν για τα ναρκωτικά. Ο κ. Πάνος Καμμένος είπε ότι
«πυκνώνουν οι κρίσεις σχιζοφρένειας» του υπουργού, ενώ ο κ. Γιώργος
Καρατζαφέρης έκανε λόγο για «φασιστικές τάσεις», που «έχουν τη ρίζα τους»
στον... παππού του υπουργού Εξωτερικών.

ΚΑΛΥΨΗ

Παρά τις αντιδράσεις, ο κυβερνητικός εκπρόσωπος κ. Δημήτρης Ρέππας κάλυψε
πλήρως τον κ. Θόδωρο Πάγκαλο. Όπως είπε ο υπουργός Τύπου, ο ΥΠΕΞ
«κατακεραύνωσε ­ να χρησιμοποιήσω μια τέτοια λέξη ­ όλους εκείνους που
παρουσιάζονται ως προοδευτικοί, αριστεροί, σύγχρονοι πολιτικοί και ταυτόχρονα
υπερασπίζονται θέσεις οι οποίες μας γυρίζουν σε ένα μικρό Μεσαίωνα».

Και ο κ. Ρέππας εξειδίκευσε:

«Αυτό το οποίο πρέπει να συμπεράνετε είναι ότι συμφωνώ για την πολιτική θέση.
Αλλά, από εκεί και πέρα ο τρόπος εκφοράς ή ανάπτυξης της θέσης αυτής, είναι
προσωπικός για τον καθένα και αυτό είναι κάτι που το αναγνωρίζω ή δέχομαι να
έχει ο καθένας τον δικό του τρόπο. Αλλά επί της πολιτικής θέσης ασφαλώς
υπάρχει συμφωνία.

Ο Ν. ΚΩΝΣΤΑΝΤΟΠΟΥΛΟΣ

Η θέση αυτή της κυβέρνησης προκάλεσε ακόμη πιο έντονες αντιδράσεις από τον
ΣΥΝ, μολονότι δεν είχε περάσει ούτε ένα 24ωρο από την «προσέγγιση» της Νίκαιας
(σ.σ.: στην εκδήλωση του ΟΠΕΚ, παρουσία του Πρωθυπουργού, για την
Κεντροαριστερά, με ομιλητές τους κ.κ. Θ. Πάγκαλο και Λ. Κύρκο).

Ο κ. Κωνσταντόπουλος απέστειλε αυθημερόν επιστολή στον Πρωθυπουργό, στην οποία
τονίζει ότι «έχει προκύψει μείζον ζήτημα πολιτικής, ηθικής και πολιτιστικής τάξης».

Και ο πρόεδρος του ΣΥΝ καταλήγει στην επιστολή του:

«Η κυβέρνησή σας και σεις προσωπικά οφείλετε να καταστήσετε σαφές στον
ελληνικό λαό εάν αποδέχεστε ή όχι αυτήν τη μεθοδολογία πολιτικής
αντιπαράθεσης. Επίσης, εάν συμμερίζεστε ή όχι τους πρωτοφανείς χαρακτηρισμούς
που χρησιμοποίησε κατ' επανάληψη ο κορυφαίος συνεργάτης σας».

Η ΣΥΝΕΡΓΑΣΙΑ

Επιπλέον, στελέχη του ΣΥΝ σε ραδιοφωνικές τους συνεντεύξεις υπογράμμισαν το
παράδοξο να εμφανίζεται το ΠΑΣΟΚ υπέρ του διαλόγου με την Αριστερά, τη στιγμή
που στελέχη της Κουμουνδούρου υφίστανται τις «χυδαίες επιθέσεις» του κ.
Πάγκαλου. Τόσο ο κ. Κουβέλης ­ «τα όσα λέει ο κ. Πάγκαλος είναι τουλάχιστον
αστεία» ­ όσο και ο εκπρόσωπος του κόμματος κ. Δημήτρης Παπαδημούλης, υπήρξαν
λάβροι κατά του ΥΠΕΞ.

Όπως είπε χαρακτηριστικά ο κ. Παπαδημούλης:

«Αναρωτιέμαι, όπως κάθε καλόπιστος πολίτης, μέσα σε όλα αυτά πού υπάρχει η
διάθεση του ΠΑΣΟΚ για σοβαρό διάλογο και μάλιστα με προοπτική συνεργασίας με
τον ΣΥΝ».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15862N071</ED>
<ID>
ID:164021

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N07&aa=1</URL></REF>


Article

<CATEGORY>vin04</CATEGORY>

 <H5></H5><H2>Στη Γραμματεία οι διαρροές
</H2>
Η ΕΙΚΟΝΑ που παρουσίασε η Κοινοβουλευτική Ομάδα του ΠΑΣΟΚ κατά τη διαδικασία
ψήφισης της Συνθήκης Σένγκεν, θα απασχολήσει την Πολιτική Γραμματεία του ΠΑΣΟΚ.

Το θέμα έθεσε στο Υπουργικό Συμβούλιο ο κ. Ευάγγ. Γιαννόπουλος, φέρνοντας ως
παραδείγματα τις απουσίες βουλευτών από την ψηφοφορία, τις αντίθετες δηλώσεις
κ.ά. Ο Πρωθυπουργός κ. Κ. Σημίτης συμφώνησε ότι δημιουργήθηκαν αρνητικές
εντυπώσεις και δεσμεύτηκε να συζητηθεί το θέμα στα όργανα του κόμματος.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15862N072</ED>
<ID>
ID:164059

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N07&aa=2</URL></REF>


Article

<CATEGORY>vin04</CATEGORY>

 <H2>«Ναι» στην ισόρροπη διεύρυνση του ΝΑΤΟ
</H2><H2></H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΒΡΥΞΕΛΛΕΣ

Η ΕΛΛΑΔΑ θα εμμείνει στη βαλκανική διεύρυνση του ΝΑΤΟ και θεωρεί ότι οι ΗΠΑ
βιάστηκαν να ανακοινώσουν τη δική τους άποψη για είσοδο μόνο τριών χωρών
(Τσεχία, Πολωνία, Ουγγαρία).

Ο υπουργός Εθνικής Άμυνας κ. Α. Τσοχατζόπουλος, μετά τη διήμερο σύνοδο του
ΝΑΤΟ στις Βρυξέλλες, αναφέρθηκε στη διεύρυνση της Ατλαντικής Συμμαχίας που θα
αποφασιστεί στις 8 Ιουλίου, στη Σύνοδο Κορυφής της Μαδρίτης.

Πιστεύουμε, είπε, ότι η διεύρυνση για πρώτη φορά του ΝΑΤΟ δεν μπορεί παρά να
είναι ισόρροπη προς την Κεντρική, αλλά και την Νοτιοανατολική Ευρώπη. Το πρώτο
βήμα, πρόσθεσε, δεν πρέπει ούτε να δημιουργήσει την εντύπωση ότι έκλεισε η
υπόθεση για πολλά χρόνια με την ένταξη ενός αριθμού χωρών, ούτε όμως, από την
άλλη μεριά, ότι ο αριθμός είναι τόσο μικρός, ώστε να δημιουργηθούν
διαφοροποιήσεις και αδικίες σε υποψήφια μέλη που έχουν τις ίδιες προϋποθέσεις
και τις ίδιες δυνατότητες.

Ο κ. Τσοχατζόπουλος υπογράμμισε ότι και άλλες χώρες διεκδικούν ισότιμα αυτή τη
στιγμή τη συμμετοχή τους, δεν τις προσδιόρισε όμως ονομαστικά.

Χθες έγινε γνωστό πως ο Γάλλος πρόεδρος Σιράκ και ο Γερμανός καγκελάριος Κολ
αποφάσισαν να προτείνουν από κοινού την είσοδο της Ρουμανίας. Η Ελλάδα και
πολλές άλλες χώρες προτείνουν να περιληφθεί ακόμη η Βουλγαρία και η Σλοβενία.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15862N073</ED>
<ID>
ID:164089

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N07&aa=3</URL></REF>


Article

<CATEGORY>vin04</CATEGORY>

 <H5>ΣΕ ΤΡΕΙΣ ΑΞΟΝΕΣ Η ΠΡΟΤΑΣΗ ΛΑΛΙΩΤΗ ΓΙΑ ΤΟ ΙΔΡΥΜΑ ΤΟΥ ΠΑΣΟΚ ΓΙΑ ΤΟΝ Α. ΠΑΠΑΝΔΡΕΟΥ
</H5><H2>Ζυμώσεις για τα Αρχεία
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

<H3></H3>Αμφίβολο είναι αν θα οριστικοποιηθεί η μορφή του φορέα που θα αξιοποιήσει τα
Αρχεία του Ανδρέα Παπανδρέου, πριν από το ετήσιο μνημόσυνο, στις 22
Ιουνίου.ΠΑΡ' ΟΛΟ που η πρωτοβουλία του κ. Κ. Λαλιώτη να έρθει σε επαφή με τη
χήρα και τα παιδιά του ιδρυτή του ΠΑΣΟΚ βρίσκεται σε «καλό δρόμο», στη
συνεδρίαση του Εκτελεστικού Γραφείου της Τετάρτης ίσως να μην υπάρξει απόφαση
καθώς θα απουσιάζει ο κ. Γ. Παπανδρέου.

Ο αναπληρωτής υπουργός Εξωτερικών έχει εκφράσει παράπονα σε μέλη του Ε.Γ. του
ΠΑΣΟΚ, επειδή το θέμα των Αρχείων του Ανδρέα Παπανδρέου συζητήθηκε σε δύο
συνεδριάσεις που ο ίδιος έλειπε. Η «ένσταση» του κ. Παπανδρέου δεν είναι επί
της ουσίας ­ «είμαι ανοιχτός σ' όλα», έχει δηλώσει για το ενδεχόμενο
συμμετοχής της κ. Δήμητρας Παπανδρέου ­ αλλά θεωρεί ότι ένα σοβαρό θέμα, όπως
είναι η αξιοποίηση του έργου του ιδρυτή του ΠΑΣΟΚ, δεν πρέπει να γίνεται υπό
πίεση. 
Πρέπει, ωστόσο, να σημειωθεί πως ο κ. Κ. Σκανδαλίδης έχει δηλώσει ότι μέχρι
τις 22 Ιουνίου θα ληφθεί οριστική απόφαση. Στο πλαίσιο αυτό, ίσως συμφωνηθεί
μια γενική κατεύθυνση και αφεθούν οι λεπτομέρειες για αργότερα.

Η πρόταση του κ. Κ. Λαλιώτη, που κινείται στο πλαίσιο απόφασης της Πολιτικής
Γραμματείας, κινείται σε τρεις άξονες, όπως μεταφέρθηκε στον κ. Παπανδρέου:

* Πρώτον, να υπάρξει ένα και ενιαίο Ίδρυμα.

* Δεύτερον, να συμμετέχουν στη διοίκησή του η χήρα και ένας εκπρόσωπος των
παιδιών τού Α. Παπανδρέου. Και

* Τρίτον, ο φορέας να είναι συνδεδεμένος αλλά όχι «παράρτημα» του ΠΑΣΟΚ. 
Με βάση αυτό, να μη συμμετέχουν στη διοίκησή του ο πρόεδρος και ο γραμματέας
του κόμματος, αλλά πολιτικά στελέχη και προσωπικότητες που είχαν συνδεθεί με
τον Α. Παπανδρέου.

Στο μεταξύ, επίθεση στα παιδιά τού Α. Παπανδρέου έκανε χθες με δήλωσή του ο
γλύπτης Κ. Ρόκκος για την ένστασή τους όσον αφορά το μνημείο που φιλοτέχνησε. 
Ακόμα, ο γλύπτης δήλωσε ότι δεν θα πάρει μέρος σε άλλη διαδικασία επιλογής
έργου για το μνημείο του Α. Παπανδρέου.

* Εκδήλωση για τον Α. Παπανδρέου διοργανώνει την Τετάρτη, 18 Ιουνίου, η
Νομαρχιακή Επιτροπή Β3 Αθήνας του ΠΑΣΟΚ, στη Νέα Ερυθραία. Ομιλητής θα είναι
το μέλος του Ε.Γ. κ. Γιάννης Σουλαδάκης.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15862N081</ED>
<ID>
ID:164022

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N08&aa=1</URL></REF>


Article

<CATEGORY>vin04</CATEGORY>

 <H2>Το «μαστίγιο» και το «καρότο» του ΔΗΚΚΙ
</H2><H2></H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ</AUTHOR>

ΔΙΑΦΟΡΕΤΙΚΗ τακτική θα ακολουθήσει ο πρόεδρος του ΔΗΚΚΙ Δημήτρης Τσοβόλας
απέναντι στους υπουργούς, θέλοντας να αναδείξει «ζητήματα στοιχειώδους
λειτουργίας μιας δημοκρατικής πολιτείας, που προϋποθέτει την ενημέρωση του
Κοινοβουλίου και των αρχηγών των πολιτικών κομμάτων».

Έτσι μετά τις δηλώσεις τις οποίες είχε κάνει όταν είχε επισκεφθεί το υπουργείο
Εθνικής Άμυνας, πλέκοντας τότε το εγκώμιο του κ. Τσοχατζόπουλου ότι του έκανε
μία πολύ εμπεριστατωμένη ενημέρωση, ήρθε η σειρά του Γιώργου Παπανδρέου. 
«Θέλω να ευχαριστήσω και να συγχαρώ παράλληλα τον κ. Παπανδρέου για την
πρωτοβουλία που ανέπτυξε, κάτι που ήταν αναγκαίο για να ενημερωθούμε πάνω στις
τελευταίες εξελίξεις εν όψει της Διακυβερνητικής. 
Εύχομαι στον υπουργό και στην κυβέρνηση να πετύχει τους στόχους, έστω κι αν
διαφωνούμε στους βασικούς άξονες, γιατί ό,τι επιτευχθεί προς όφελος της
Ελλάδας θα είναι προς θετική κατεύθυνση...», ήταν ορισμένες από τις τελευταίες
δηλώσεις του κ. Τσοβόλα.

Ενδεικτικό της γραμμής που θέλει να ακολουθήσει ο πρόεδρος του ΔΗΚΚΙ είναι ότι
δεν εμπόδισε σε τίποτα για την εκδήλωσή της ­ ως προς την περίπτωση του
αναπληρωτή υπουργού Εξωτερικών ­ το ότι προ ημερών είχε σχολιάσει αρνητικά την
στάση των παιδιών του Ανδρέα Παπανδρέου, λέγοντας μάλιστα πως σκέφτεται να
«τους κόψει ακόμη και την καλημέρα». Πάντως, στο «στόχαστρο» του κ. Τσοβόλα
βρίσκεται ο Πρωθυπουργός. «Η άρνησή του να ενημερώνει τα μικρότερα κόμματα και
η στάση που επιδεικνύει στην προσπάθειά του να δείχνει ότι αγνοεί όσους
διαφωνούν μαζί του θα καυτηριάζεται», είναι η απόφαση της Πολιτικής
Γραμματείας του ΔΗΚΚΙ. Και «θα επαινείται κάθε προσπάθεια στελεχών της
κυβέρνησης που ενημερώνουν ουσιαστικά τα κόμματα».

Τέλος, για το θέμα αυτό ­ της αναγκαίας και ουσιαστικής ενημέρωσης όλων των
πολιτικών αρχηγών ­ ο κ. Τσοβόλας προτίθεται «να δώσει μάχη σε συνεργασία με
το ΚΚΕ και τον ΣΥΝ», συνεχίζοντας παράλληλα τις επαφές του με υπουργούς.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15862N082</ED>
<ID>
ID:164060

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N08&aa=2</URL></REF>


Article

<CATEGORY>vin04</CATEGORY>

 <H2>Πέθανε ο Αθανάσιος Παράσχος
</H2><H2></H2>
ΠΕΘΑΝΕ, σε ηλικία 90 ετών, ο δημοσιογράφος και εκδότης Αθανάσιος Παράσχος.
Καταγόταν από τις Κυδωνίες της Μικράς Ασίας και ήρθε στην Αθήνα με τη
Μικρασιατική Καταστροφή.

Από το 1938 έως το 1941 ήταν δήμαρχος Ν. Ιωνίας. Από το 1945 έως το 1965 ήταν
εκδότης και διευθυντής της εφημερίδας «Εθνικός Κήρυξ».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15862N083</ED>
<ID>
ID:164090

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N08&aa=3</URL></REF>


Article

<CATEGORY>vin04</CATEGORY>

 <H2>Καταδίκη Λογοθέτη για μη καταβολή εισφορών
</H2><H2></H2>
ΣΕ ΦΥΛΑΚΙΣΗ 3 χρόνων και χρηματικό πρόστιμο 1,5 εκατομμυρίου δραχμών
καταδικάστηκε χθες ερήμην από το 1ο Μονομελές Πλημμελειοδικείο Πειραιά ο
δήμαρχος της πόλης Στέλιος Λογοθέτης, για μη καταβολή οφειλομένων εισφορών στο
Ταμείο Δημοτικών και Κοινοτικών Υπαλλήλων (ΤΥΔΚΥ). Ο δήμαρχος Πειραιά από την
πλευρά του υποστηρίζει ότι έχουν ρυθμιστεί τα χρέη του δήμου προς το ΤΥΔΚΥ από
τον Οκτώβριο του 1996, με απόφαση του Δ.Σ. του Ταμείου, και ότι πληρώνονται
κανονικά οι δόσεις και τα αναδρομικά. «Θεωρώ όλη την υπόθεση ως σκευωρία για
να προκληθούν για άλλη μια φορά αρνητικές εντυπώσεις εις βάρος μου», τόνισε
χαρακτηριστικά ο κ. Λογοθέτης, ο οποίος, όπως έγινε γνωστό, είχε ζητήσει μέσω
του δικηγόρου της νομικής υπηρεσίας την αναβολή της εκδίκασης της υπόθεσης.

Ο πρόεδρος των εργαζομένων στο Δήμο Πειραιά κ. Γ. Γκάτσος, μιλώντας χθες στα
«ΝΕΑ» είπε ότι οι οφειλές του δήμου προς το Ταμείο για την περίοδο 1994-1996
ανέρχονται σε 2 δισ. δραχμές και όσον αφορά τη θέση του δήμου ότι έχει γίνει
ρύθμιση, τόνισε ότι «η ρύθμιση αφορά το διάστημα 1991-1994 όπου ο δήμος χρωστά
1,3 δισ. δραχμές και μέχρι στιγμής έχει καταβάλει 1 δισ. 50 εκατ.».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15862N084</ED>
<ID>
ID:164110

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N08&aa=4</URL></REF>


Article

<CATEGORY>vin04</CATEGORY>

 <H2>ΟΙ ΚΥΚΛΟΦΟΡΙΕΣ ΤΩΝ ΕΦΗΜΕΡΙΔΩΝ
</H2>
Από την Ένωση Ιδιοκτητών Ημερησίων Εφημερίδων Αθηνών ανακοινώθηκαν οι
κυκλοφορίες των απογευματινών εφημερίδων κατά τον μήνα Μάρτιο. «ΤΑ ΝΕΑ» (που
παραμένουν η μόνη εφημερίδα η οποία δημοσιεύει ανελλιπώς τα στοιχεία αυτά κάθε
μήνα) παραθέτουν τις κυκλοφορίες αυτές σε ολόκληρη τη χώρα, στην περιοχή
Αθήνας - Πειραιά και στην υπόλοιπη χώρα.


<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15862N085</ED>
<ID>
ID:164121

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N08&aa=5</URL></REF>


Article

<CATEGORY>vin04</CATEGORY>

 <H5>ΔΗΜΗΤΡΗΣ ΤΣΑΤΣΟΣ
</H5><H5>Δύο διατάξεις προτείνει η Ν.Δ.
</H5><H2>6 επιχειρήματα για το «151» </H2><H2></H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

Η εκλογή του Προέδρου της Δημοκρατίας επικράτησε ευθύς εξ αρχής στην κουβέντα
για την αναθεώρηση του Συντάγματος. Το ΠΑΣΟΚ, ανοικτό σε κάθε πρόταση για τη
διαδικασία και τους τρόπους ανάδειξης του Προέδρου, εμμένει στην αρχική του
θέση: να εκλέγεται ο Πρόεδρος της Δημοκρατίας χωρίς να οδηγεί σε βουλευτικές
εκλογές η μη συγκέντρωση 180 ψήφων.

Η Ν.Δ. απορρίπτει την πρόταση και κάνει λόγο για κομματικό Πρόεδρο. Για το
κεφάλαιο «Πρόεδρος της Δημοκρατίας» αντιπροτείνει την αύξηση των αρμοδιοτήτων του.

«Εμβάθυνση, χωρίς βιασύνη. Από τώρα και όχι την τελευταία στιγμή», συνιστά ο
καθηγητής του Συνταγματικού Δικαίου κ. Δημήτρης Τσάτσος για το θέμα που
χαρακτηρίζεται ως μείζονος πολιτικής σημασίας.

Ο κ. Τσάτσος αναπτύσσει στα «ΝΕΑ» τον δικό του προβληματισμό και καταθέτει έξι
επιχειρήματα υπέρ της προτεινόμενης απλούστευσης της προεδρικής εκλογής:

1 Οι όποιες τυχόν θεσμικές αδυναμίες μιας προεδρικής εκλογής με οριακή
πλειοψηφία είναι σαφώς λιγότερο «επώδυνες» από τη διακοπή τού ­ κατ' αρχήν
τετραετούς ­ κοινοβουλευτικού βίου χάριν της προεδρικής εκλογής.

2 Η παρεμβολή βουλευτικών εκλογών δεν εξασφαλίζει αναγκαίως εκείνο στο
οποίο οι υπέρμαχοι της άποψης αυτής αποβλέπουν. Είναι ενδεχόμενο και η δεύτερη
Βουλή να εκλέξει Πρόεδρο με οριακή πλειοψηφία. Το επιχείρημα ότι εν πάση
περιπτώσει η νέα Βουλή θα έχει «ανανεωμένη» λαϊκή νομιμοποίηση δεν με πείθει
διότι ιεραρχεί χρονικώς το νομιμοποιητικό κύρος της Βουλής.

3 Η ορατή πλειοψηφία δεν μειώνει το κύρος του Προέδρου. Ποιος μπορεί
άραγε να ισχυριστεί ότι ο τότε Πρόεδρος κ. Κ. Καραμανλής (με 153 ψήφους) είχε
λιγότερο κύρος από τον κ. Χρ. Σαρτζετάκη (με ­ σχεδόν ­ 180 ψήφους); Το κύρος
του Προέδρου πηγή έχει την προσωπικότητά του και τον τρόπο της θεσμικής του συμπεριφοράς.

4 Η παρεμβολή βουλευτικών εκλογών νοθεύει την ίδια τη διαδικασία
ανάδειξης νέου Κοινοβουλίου. Οι βουλευτικές εκλογές αναδεικνύουν τις
προτεραιότητες του εκλογικού σώματος στα κοινωνικά, εθνικά και πολιτικά
προβλήματα της κοινωνίας. Η διεξαγωγή τους για την ανάδειξη Προέδρου
Δημοκρατίας, εφόσον τα κόμματα θέσουν το θέμα στο επίκεντρο του εκλογικού
διαλόγου, νοθεύει τα κριτήρια της εκλογικής συμπεριφοράς.

Αν πάλι το θέμα του Προέδρου μείνει έξω από τον εκλογικό διάλογο, τότε κατά
τι, άραγε, συνέβαλαν οι εκλογές αυτές για την «αύξηση» της νομιμοποίησης της
νέας Βουλής ως προς το θέμα της προεδρικής εκλογής;

5 Η παρεμβολή εκλογών νοθεύει το προεδρικό λειτούργημα. Εφόσον οι
υποψήφιοι και η προβολή τους μπουν στο «καζάνι της εκλογικής αντιπαράθεσης»,
τότε θα συμβεί αυτό ακριβώς που φοβούνται οι υπέρμαχοι των ενδιάμεσων εκλογών.
Τότε δηλαδή θα συνδεθούν ­ περίπου επίσημα πια ­ με μία πολιτική παράταξη.

6 Ελέχθη ότι η οριακή εκλογή Προέδρου «τον καθιστά εξαρτώμενο από ένα
κόμμα». Η «εξάρτηση» όμως πού συνίσταται; Εκλέγεται ­ αμετάκλητα ­ για πέντε
χρόνια είτε συνεχίζουν να τον θέλουν οι 151 είτε όχι. 
Μόνη εκδοχή είναι η εξάρτησή του ως προς... την επανεκλογή του, μετά 5 χρόνια!

Τέτοια εξάρτηση όμως έχει και ο Πρόεδρος των 180 ψήφων!

Και καταλήγει ο κ. Τσάτσος:

«Ενδιαφέρουσα είναι η αναζήτηση μιας διαδικασίας που ΚΑΤΑΡΓΕΙ μεν τις
παρεμβαλλόμενες βουλευτικές εκλογές, εμποδίζει όμως και την οριακή εκλογή. 
Θα εξέταζα, γι' αυτό, τόσο την ιδέα ενός διευρυμένου εκλεκτορικού οργάνου,
ακόμη περισσότερο όμως την ευρηματική, όπως πάντα, πρόταση Πεπονή κατά την
οποία, αν κανείς από τους υποψηφίους δεν συγκεντρώνει 180 ψήφους γίνεται
προσφυγή σε άμεση λαϊκή εκλογή ­ μεταξύ των δύο πρώτων ­ υποψηφίων που υπήρχαν
ενώπιον της Βουλής».

ΤΗΝ ΕΝΙΣΧΥΣΗ του θεσμικού ρόλου του Προέδρου της Δημοκρατίας προτείνει η Ν.Δ.
με δύο διατάξεις, οι οποίες προβλέπουν:

­ Κατά την άσκηση της αρμοδιότητας αναπομπής νόμου που έχει ψηφισθεί στη
Βουλή, να μπορεί να ελέγχει τη συνταγματικότητά του, ουσιαστικά και τυπικά.

­ Κατά την έκτακτη νομοθετική διαδικασία της έκδοσης πράξεως νομοθετικού
περιεχομένου σε έκτακτες περιπτώσεις εξαιρετικώς επείγουσες και απρόβλεπτης
ανάγκης, η συνδρομή των προϋποθέσεων αυτών να διαπιστώνεται όχι μόνο από την
κυβέρνηση αλλά και από τον Πρόεδρο της Δημοκρατίας. «Η επικείμενη αναθεώρηση
παρέχει την ευκαιρία να αποκατασταθεί ο ρυθμιστικός ρόλος του Προέδρου της
Δημοκρατίας, τον οποίο αποδυνάμωσε πρόχειρα και προσχηματικά, η αναθεώρηση του
1985/86, χωρίς λόγο», σχολιάζει ο βουλευτής της Ν.Δ. καθηγητής κ. Προκόπης
Παυλόπουλος. Και επισημαίνει ότι η αποδυνάμωσή του «οδήγησε στη δημιουργία
ενός τόσο έντονα πρωθυπουργικοκεντρικού πολιτικού συστήματος, ώστε να τίθεται
εν αμφιβόλω η ίδια η ισορροπία των θεσμών, όπως απέδειξε και η επώδυνη
εμπειρία της περιόδου της ασθένειας του Α. Παπανδρέου, πριν από την
αναγκαστική παραίτησή του».

Εκ διαμέτρου αντίθετη με την άποψη του ΠΑΣΟΚ για την αλλαγή συστήματος εκλογής
του Προέδρου της Δημοκρατίας είναι η Ν.Δ., ενώ ο κ. Παυλόπουλος την
χαρακτηρίζει «αποπροσανατολιστική και προσχηματική».

Ο κ. Παυλόπουλος υποστηρίζει ότι «η αυξημένη πλειοψηφία που απαιτείται σήμερα
για την ανάδειξη του Προέδρου της Δημοκρατίας οδηγεί τις πολιτικές δυνάμεις
του τόπου στις αναγκαίες συγκλίσεις, έτσι ώστε να βρεθεί κάθε φορά πρόσωπο
κοινής, κατά το δυνατόν, αποδοχής. Κάτι τέτοιο είναι σύμφυτο με τον ρόλο και
την αποστολή του, αποδυναμώνεται, κατ' αποτέλεσμα, όταν ο Πρόεδρος της
Δημοκρατίας εκλέγεται ως οιονεί εκπρόσωπος και εντολοδόχος μιας τυχαίας
κομματικής πλειοψηφίας».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15862N092</ED>
<ID>
ID:164061

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N09&aa=2</URL></REF>


Article

<CATEGORY>vin04</CATEGORY>

 <H2>Γ. Παπαδημητρίου: Πώς διαμορφώνονται οι πλειοψηφίες
</H2><H2></H2>
ΠΟΙΑ θα είναι η διαδικασία αναθεώρησης του Συντάγματος; Και ειδικότερα, θα
διαμορφώνονται διαφορετικές πλειοψηφίες για κάθε μια από τις αναθεωρητέες
διατάξεις ή οι απαιτούμενες ισχύουν συνολικά για την πρόταση; Τα ερωτήματα
τέθηκαν στον καθηγητή του Συνταγματικού Δικαίου κ. Γ. Παπαδημητρίου, ο οποίος
διατύπωσε την εξής άποψη:

Η διαφορά είναι πολιτικά ουσιώδης. Στην πρώτη περίπτωση, η πλειοψηφία των 180
ψήφων μπορεί να συγκεντρώνεται για κάθε σημείο είτε στην παρούσα είτε στην
επόμενη Αναθεωρητική Βουλή. Αντίθετα, στη δεύτερη, η πλειοψηφία καταλαμβάνει
την πρόταση ως σύνολο, δηλαδή σε όλα τα σημεία της. Είναι προφανές, ότι η
αποδοχή της πρώτης διευκολύνει ευρύτερες συναινέσεις. Το ερώτημα που τίθεται
στη συνέχεια είναι αν βρίσκει έρεισμα στο Σύνταγμα και τον Κανονισμό της
Βουλής. Στο ερώτημα αυτό αρμόζει καταφατική απάντηση.

Στο άρθρο 119 παρ. 6 του Κανονισμού ορίζεται ότι η απόφαση της Βουλής που
διαπιστώνει την ανάγκη αναθεώρησης του Συντάγματος και καθορίζει ειδικά τις
αναθεωρητικές διατάξεις, λαμβάνεται με δύο ονομαστικές ψηφοφορίες. Στην
παράγραφο 7 του ιδίου άρθρου προβλέπεται, εξάλλου, ότι κάθε μία από τις
ονομαστικές ψηφοφορίες διεξάγεται μετά την ολοκλήρωση της συζήτησης και για
όλες τις αναθεωρητικές διατάξεις ταυτοχρόνως, με σημείωση της ψήφου των
βουλευτών χωριστά για κάθε διάταξη. Από τις διατάξεις αυτές προκύπτει ότι οι
βουλευτές καλούνται εν πρώτοις να ψηφίσουν για την αναθεώρηση συγκεκριμένων διατάξεων.

Η άποψη αυτή φαίνεται να συμβιβάζεται και με το άρθρο 110 παρ. 3 και 4 Συντ.,
που ρυθμίζει το ζήτημα. Σ' αυτό προβλέπεται η συγκέντρωση της απαιτούμενης
πλειοψηφίας των 3/5 ή της απόλυτης πλειοψηφίας για τις αναθεωρητικές διατάξεις
στην παρούσα ή την Αναθεωρητική Βουλή. Η σχετική πλειοψηφία αφορά έτσι κατ'
αρχήν κάθε επιμέρους σημείο.

Με τα δεδομένα αυτά, σε περίπτωση κατά την οποία τα πολιτικά κόμματα συμφωνούν
για την αναθεώρηση μίας συνταγματικής διάταξης με πλειοψηφία 3/5, η έγκρισή
της γίνεται στην Αναθεωρητική Βουλή με 151 ψήφους. Οι όροι αντιστρέφονται αν
στην παρούσα Βουλή συγκεντρωθεί απόλυτη πλειοψηφία. Τότε απαιτείται στην
Αναθεωρητική Βουλή πλειοψηφία 3/5.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15862N093</ED>
<ID>
ID:164091

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N09&aa=3</URL></REF>


Article

<CATEGORY>vin04</CATEGORY>

 <H5>ΣΤΟΝ ΑΕΡΑ Η ΟΙΚΟΝΟΜΙΚΗ ΚΑΙ ΝΟΜΙΣΜΑΤΙΚΗ ΕΝΩΣΗ ΤΗΣ ΕΥΡΩΠΗΣ ΔΥΟ 24ΩΡΑ ΠΡΙΝ ΑΠΟ
ΤΗ ΣΥΝΟΔΟ ΚΟΡΥΦΗΣ ΤΟΥ ΑΜΣΤΕΡΝΤΑΜ </H5><H5>Τυχόν χαλάρωση της οικονομικής πολιτικής θα έχει συνέπειες καταστροφικές
</H5><H2>ΤΑΣΟΣ ΓΙΑΝΝΙΤΣΗΣ
</H2><H2>4 σενάρια για το ενιαίο νόμισμα
</H2>
<AUTHOR>ΕΙΡΗΝΗ Δ. ΚΑΡΑΝΑΣΟΠΟΥΛΟΥ</AUTHOR>

<H3></H3>ΑΝΟΙΧΤΑ είναι όλα τα... σενάρια για την Οικονομική και Νομισματική Ένωση (ΟΝΕ)
της Ευρώπης και την προοπτική του ενιαίου νομίσματος ­ του ευρώ ­ δύο 24ωρα
πριν από τη Σύνοδο Κορυφής του Άμστερνταμ.

Ο διπλωματικός πυρετός που άρχισε να εξαπλώνεται στην Ευρώπη την επομένη
κιόλας της εκλογής της νέας γαλλικής κυβέρνησης δεν κατάφερε να μετουσιωθεί σε
έναν συμβιβασμό κορυφής μεταξύ Βόννης και Παρισιού. Το Παρίσι εμφανίζεται
αποφασισμένο να επιμείνει στη λήψη μέτρων, από μέρους της Ευρωπαϊκής Ένωσης,
κατά της ανεργίας. Θέλει δε να υπάρχει και δέσμευση κοινοτικών κονδυλίων για
την ενίσχυση της απασχόλησης.

Η ιδέα αυτή βρίσκει κατηγορηματικά αντίθετη τη Βόννη, η οποία «υποχωρεί»
μονάχα στο να υπάρχει κάποια αναφορά στην απασχόληση, χωρίς να γίνεται λόγος
για κονδύλια. Και, βέβαια, επιθυμούν την άμεση, χωρίς τροποποιήσεις, υπογραφή
του Συμφώνου Σταθερότητας ­ του κανονισμού που θα διέπει τις εντός ΟΝΕ οικονομίες.

Ως εκ τούτου, πολλά είναι τα σενάρια για το μέλλον ­ κι όλα τους διαθέτουν
πλεονεκτήματα και μειονεκτήματα για την Ελλάδα.

1Αναβάλλεται η υλοποίηση της ΟΝΕ και η εφαρμογή του ευρώ: Στην
περίπτωση αυτή, η Ελλάδα θα μπορούσε να προλάβει να πετύχει την υλοποίηση των
κριτηρίων και να ενταχθεί κι αυτή στο ευρώ από την α' φάση, μαζί με όλες τις
άλλες χώρες. Από την άλλη μεριά, ελλοχεύει ο κίνδυνος να μην πληροί τα
κριτήρια ­ κυρίως, εάν επικρατήσει ατμόσφαιρα χαλάρωσης ­ και να είναι η μόνη
χώρα που θα μείνει εκτός νυμφώνος.

2 Τα κριτήρια του Μάαστριχτ ελαστικοποιούνται ­ ή ερμηνεύονται
πολιτικά. Σε μια τέτοια περίπτωση, η Ελλάδα θα μπορούσε να βγει ωφελημένη,
γινόμενη κι αυτή αποδεχτή στην ΟΝΕ μαζί με τις άλλες χώρες. 
Ωστόσο, ενδέχεται και πάλι η ελαστικοποίηση να μην είναι τόσο «ευρεία» ώστε να
συμπεριλάβει και την Ελλάδα, αφήνοντάς την μόνη απέξω.

3 Η ΟΝΕ και το ευρώ προχωρούν κανονικά, βάσει του χρονοδιαγράμματος και
των κριτηρίων του Μάαστριχτ, αλλά η Γερμανία δέχεται να δοθούν χρήματα για την
καταπολέμηση της ανεργίας. Στην περίπτωση αυτή η Ελλάδα θα βγει ωφελημένη ­
διότι η επιμονή της για «κοινωνικό πρόσωπο» της Ευρώπης θα έχει δικαιωθεί ­
αλλά διακινδυνεύει τα κονδύλια για την ανεργία να προέλθουν από εκείνα που
προορίζονται για τη σύγκλιση των φτωχών χωρών με τις υπόλοιπες. Δηλαδή, η
Αθήνα ενδέχεται να εισπράξει ένα πολύ μικρό «πακέτο Σαντέρ».

4 Η Γαλλία υποχωρεί πλήρως και η ΟΝΕ προχωρεί κανονικά. Στην περίπτωση
αυτή η Ελλάδα θα γίνει δεκτή μεν με τη β' φάση, αλλά δεν θα είναι η μόνη και
δεν θα διακινδυνεύσει τα κονδύλια που δικαιούται.

«ΠΟΛΥ πιθανή» θεωρεί την αναβολή της ΟΝΕ ο οικονομικός σύμβουλος του
Πρωθυπουργού, καθηγητής Τάσος Γιαννίτσης ­ ταυτοχρόνως, όμως, κρούει τον
κώδωνα του κινδύνου για το ενδεχόμενο «αστάθειας στις ευαίσθητες αγορές».

Με τη γνωστή σε φίλους και συνεργάτες επιφυλακτικότητά του, ο κ. Γιαννίτσης
υπογραμμίζει πως «μια αναβολή έχει για την Ελλάδα θετικές και προβληματικές
πτυχές». Τονίζει τις σοβαρές συνέπειες που θα μπορούσε να έχει τυχόν χαλάρωση
της οικονομικής πολιτικής και αμφισβητεί τον όρο «λιτότητα».

ΕΡ.: Μετά τη νίκη των Γάλλων σοσιαλιστών, οι ευρωπαϊκές πρωτεύουσες
«φλερτάρουν» με δύο σενάρια: είτε με το ενδεχόμενο ελαστικοποίησης των
κριτηρίων είτε με το ενδεχόμενο αναβολής εφαρμογής της ΟΝΕ. Εσείς πού νομίζετε
ότι πηγαίνουμε; Και ποιες θα είναι οι επιπτώσεις για την Ελλάδα;

ΑΠ.: Ήδη πριν από τις εκλογές ήταν φανερό ότι ακόμα και στους πρωταγωνιστές
της ΟΝΕ υπήρχαν σημαντικές δυσκολίες να επιτευχθούν μέσα στο 1997 τα κριτήρια
του Μάαστριχτ. Προσπάθειες λογιστικού εξωραϊσμού, ανάγκη πρόσθετων μέτρων,
χαλαρές ερμηνείες των κριτηρίων είχαν βγει στο προσκήνιο.

Οι γαλλικές θέσεις για αναθεώρηση ή συμπλήρωση του Συμφώνου Σταθερότητας και
εισαγωγή πολιτικής διάστασης στη διαχείριση της ΟΝΕ πιθανότατα θα χρειαστεί να
γίνουν αντικείμενο διαπραγματεύσεων. Έτσι, όμως, δημιουργείται ένα κλίμα
ρευστότητας στην ευρωπαϊκή σκηνή, που ίσως ξεκαθαρίσει περισσότερο μετά το
Συμβούλιο Κορυφής. Πιθανότατα να συνεχιστεί και για αρκετούς μήνες μέχρι να
οριστικοποιηθεί ένα τελικό αποτέλεσμα.

Οι θέσεις επίσης των Σουηδών και του Τ. Μπλερ δημιουργούν κλίμα που δεν
ενισχύει την επιτάχυνση της ΟΝΕ. Η αίσθησή μου είναι ότι η αναβολή είναι πολύ
πιθανή. Όμως κάτι τέτοιο δημιουργεί ένα μεταβατικό κλίμα που απαιτεί πολλή προσοχή.

Για την Ελλάδα τίθενται πολλαπλά επίπεδα προβληματισμού:

Κατ' αρχήν, η δημιουργία ενός ευρύτερου και παρατεταμένου κλίματος ασάφειας ως
προς τις ευρωπαϊκές εξελίξεις δεν είναι θετικό στοιχείο, γιατί δημιουργεί
αστάθεια σε ευαίσθητες αγορές και από τη σκοπιά αυτή απαιτεί και για την
Ελλάδα προσοχή στους χειρισμούς και τις επιλογές.

Δεύτερο θέμα είναι ότι η ενίσχυση των πολιτικών απασχόλησης στην Ευρώπη δεν θα
έπρεπε να επιβαρυνθεί με τη μετατόπιση πόρων από προγράμματα που ευνοούν τις
χώρες με μεγαλύτερη ανάγκη στήριξης στην προσπάθειά τους για σύγκλιση, μέσα
στις οποίες είναι φυσικά και η Ελλάδα.

Τρίτο θέμα είναι η αποτροπή του κινδύνου εγκατάλειψης των θυσιών και των
επιτευγμάτων που έχουν γίνει. Αν στο όνομα πιο κοινωνικών πολιτικών, οι
ραντιέρηδες του εσωτερικού και οι τραπεζίτες του εξωτερικού επανακτήσουν τη
δεσπόζουσα θέση που είχαν πριν από λίγα χρόνια στη διανομή του εθνικού
εισοδήματος, θα πρόκειται για μια οδυνηρή ήττα στα μέτωπα κυρίως της
κοινωνικής συνοχής και της ανάπτυξης.

Ο κίνδυνος να αυτοπαγιδευθούμε σε ένα κύμα ευπιστίας δεν πρέπει να υποτιμηθεί.
Είμαστε η χώρα με τα πιο σοβαρά προβλήματα στην Ευρωπαϊκή Ένωση από πλευρά
διαρθρωτική, μακροοικονομική, ανταγωνιστική και παραγωγική. Οι μεγάλοι της
Ευρώπης, σοσιαλιστές ή συντηρητικοί, είναι σίγουρο ότι θα βρουν τις ισορροπίες
που εξυπηρετούν τη χώρα και την κοινωνία που εκπροσωπούν.

Η Ελλάδα πρέπει να λειτουργήσει στρατηγικά, και να έχει επίσης ξεκάθαρες
προτεραιότητες και στόχους, χωρίς να αφήσει το εκκρεμές της οικονομικής και
κοινωνικής ανάπτυξης να διαγράφει όλο και πιο απομακρυσμένες ελλειπτικές
τροχιές γύρω της.

Μια αναβολή έχει για την Ελλάδα θετικές και προβληματικές πτυχές. Σε δύο
χρόνια η ελληνική οικονομία θα έχει φτάσει σε επίπεδο εκπλήρωσης των
προϋποθέσεων συμμετοχής της στην ΟΝΕ, εφόσον δεν εγκαταλείψει τη γραμμή που
ακολουθείται. Συνεπώς, μια διετής αναβολή θα επιτρέψει την κοινή αφετηρία για
όλους και θα αποτρέψει προβλήματα μεταξύ των «εκτός» και των «εντός».

Αντίθετα, μια μικρότερη αναβολή, λ.χ. ενός έτους, θα μπορούσε να οδηγήσει σε
μια ΟΝΕ με Ιταλία, Πορτογαλία και γενικά όλων όσων επιθυμούν συμμετοχή,
αφήνοντας απ' έξω την Ελλάδα. Ένα τέτοιο σενάριο πιστεύω ότι θα ήταν για τη
χώρα δεσμενέστερο.

ΕΡ.: Εσχάτως, πολλοί μιλούν για την ανάγκη ενός «αριστερού Μάαστριχτ».
Εσείς, τι... χρώμα και ιδεολογία πιστεύετε ότι θα έχει το νέο Μάαστριχτ;

ΑΠ.: Η Νομισματική Ένωση έχει χρώμα και ιδεολογία... νομισματικού χαρακτήρα.
Βρείτε εσείς με ποιο από τα χρώματα της ίριδας ταιριάζει. Ουσιαστικά ένα
διαφορετικό Μάαστριχτ θα μπορούσε να σημαίνει ότι οι πολίτες των πιο ισχυρών
νομισμάτων της Ε.Ε. θα δέχονταν να ανταλλάξουν τις αποταμιεύσεις στο εθνικό
τους νόμισμα με ένα πιο αδύναμο νόμισμα, που, αντίστροφα, θα ενσωμάτωνε
μεγαλύτερη αξία για τους πολίτες από χώρες με αδύναμο νόμισμα. Αυτό είναι
απίθανο. Η λογική μου λέει ότι δύσκολα θα βρεθούν τέτοιοι εθελοντές σε μαζική
κλίμακα. Συνεπώς, το Μάαστριχτ με τη στενή έννοια του όρου δεν βλέπω πώς
μπορεί να ενταχθεί σε κοινωνικές ταξινομήσεις όπως αυτές που αναφέρατε.

Αντίθετα, όμως, μπορούμε να θεωρήσουμε ότι η άνοδος σοσιαλιστικών κομμάτων
στην εξουσία μπορεί να συμπληρώσει το «άχρωμο Μάαστριχτ» με πολιτικές
παρεμβάσεις γύρω από τα μεγάλα προβλήματα των ευρωπαϊκών κοινωνιών (ανεργία,
ανασφάλεια, ανάπτυξη, ξενοφοβία κ.λπ.). 
Η πίεση των προβλημάτων και η αλλαγή του πολιτικού σκηνικού δημιουργεί ευθύνες
στις προοδευτικές πολιτικές δυνάμεις, ιδιαίτερα σε σχέση με την ανεργία. Αν
μια τέτοια εξέλιξη πετύχει, θα ευνοήσει την Ελλάδα, καθώς θα τονώσει την
οικονομική δραστηριότητα στην Ευρώπη, θα δημιουργήσει μια ευρύτερη δυναμική
για την αντιμετώπιση ενός μείζονος κοινού προβλήματος και γενικά θα «σπάσει»
τη μονοκυριαρχία του φιλελεύθερου οικονομισμού.

Όμως, τα προβλήματα είναι δύσκολα και δεν θα λυθούν απλώς επειδή άλλαξαν οι
πολιτικές ετικέτες, ούτε αν απλώς ανασυρθούν πολιτικές που λίγα χρόνια πριν
είχαν κι αυτές αποτύχει στους στόχους τους. Η αλλαγή πάντως στις πολιτικές
προτεραιότητες δημιουργεί ένα κλίμα ελπίδας ότι η οικονομική και μονεταριστική
λογική δεν θα αποτελεί στοιχείο ξεκομμένο από την κοινωνική διάσταση στην
αντιμετώπιση των σημαντικών προβλημάτων της Ευρώπης του σήμερα.

ΕΡ.: Μετά τα νέα δεδομένα στην Ευρώπη, δημιουργήθηκαν προσδοκίες για
«χαλάρωση» της οικονομικής πολιτικής της κυβέρνησης. Τελικά, η λιτότητα πόσο ­
και για πόσο ­ απαραίτητη είναι;

ΑΠ.: Η προσδοκία για χαλάρωση της οικονομικής πολιτικής διατυπώνεται και
προβάλλεται ως εάν επρόκειτο να δημιουργήσει τις πιο κοινωνικές δομές και να
λύσει τα πιο σημαντικά προβλήματα της κοινωνίας. Όμως ας δούμε τι θα σήμαινε
για την Ελλάδα ένα τέτοιο σενάριο: Πολύ γρήγορα θα βρισκόμασταν πάλι με υψηλό
πληθωρισμό, με σοβαρά προβλήματα στο ισοζύγιο πληρωμών, με χαμηλά επίπεδα
ανάπτυξης. Οι εισοδηματίες του εσωτερικού και του εξωτερικού θα ήταν οι
ωφελημένοι από τα υψηλά επιτόκια, που θα καλούνταν να πληρώσουν οι γνωστοί
φορολογούμενοι. Οι επενδύσεις θα επέστρεφαν στα γνωστά χαμηλά επίπεδά τους και
τα δημοσιονομικά ελλείμματα και οι κρίσεις θα ήταν στο προσκήνιο της
καθημερινής λειτουργίας της οικονομίας. Χαλάρωση θα σήμαινε επίσης μείωση της
πίεσης στους φοροφυγάδες και αναστολή σοβαρών προσπαθειών εξυγίανσης στα
δημοσιονομικά. Τελικά, όλα αυτά θα οδηγούσαν σε πιο άνισες και αδύναμες
κοινωνικές δομές από τις σημερινές. Μπορεί να υπήρχε μια επίπλαστη εικόνα
βραχύβιας εισοδηματικής και φορολογικής χαλάρωσης, αλλά η λιτότητα θα κτυπούσε
από αλλού: την εξαθλίωση των υπηρεσιών υγείας, εκπαίδευσης, κοινωνικής
πρόνοιας, την όξυνση της ανισότητας στην κατανομή εισοδήματος και πλούτου.

Επιτέλους, νομίζω πως το γεγονός ότι πλανάται στην ελληνική κοινωνία η αίσθηση
της λιτότητας, πρέπει να οδηγήσει σε μια μεγάλη συζήτηση τι σημαίνει λιτότητα,
πού βρισκόμαστε και προς τα πού πάμε.

Αν στα χρόνια 1990-93 σημειώθηκε μείωση πραγματικών εισοδημάτων των μισθωτών
(και υπήρξε), το 1994-96 έχουμε ταυτόχρονα ενίσχυσή τους και αναδιανομή.
Λιτότητα με την παραδεδεγμένη έννοια του όρου δεν έχουμε.

Θέλουμε πράγματι στις σημερινές συνθήκες να αναδείξουμε την αναδιανομή σε
πρωταρχικό πρόβλημα ή μήπως πρέπει να ιεραρχήσουμε πρώτα τα θέματα ανεργίας -
απασχόλησης - επενδύσεων - ανταγωνιστικότητας; Ποια επιλογή θα δώσει συνολικά
καλύτερα αποτελέσματα σε έναν ορίζοντα 4 - 6 ετών και όχι 4 - 6 μηνών;

Γενικότερα, η Ελλάδα σήμερα βλέπει τη γραμμή της οικονομικής της πολιτικής να
γενικεύεται και να δικαιώνεται, δηλ. μια ισορροπία σταθεροποίησης, ανάπτυξης,
κοινωνικής συνοχής, η οποία στα τρία τελευταία χρόνια που εφαρμόστηκε οδήγησε
σε σημαντικά και ισόρροπα επιτεύγματα, και επικρίθηκε συχνά γιατί δεν
ακολουθούσε την κυρίαρχη γραμμή στην Ευρωπαϊκή Ένωση.

ΕΡ.: Είστε οικονομικός σύμβουλος του Πρωθυπουργού. Εσχάτως όμως παίρνετε
μέρος σε συσκέψεις στο υπουργείο Εξωτερικών. Ποια είναι η «διαπλοκή»
οικονομικής και εξωτερικής πολιτικής; Ή, τι γυρεύει ένας οικονομολόγος στα
εθνικά θέματα;

ΑΠ.: Μην αντιμετωπίζετε τους οικονομολόγους ως ιούς που κινδυνεύουν να
μολύνουν τα εθνικά θέματα. Διαπλεκόμενες δεν είναι μόνο οι άνομες οικονομικές
και πολιτικές σχέσεις για τις οποίες γίνεται πολύς λόγος τελευταία.
Διαπλεκόμενες είναι και πολλές πολιτικές ή άλλες καταστάσεις με τα οικονομικά.
Ο Μαρξ ήξερε τι έλεγε όταν τόνιζε τη σημασία των οικονομικών για την ερμηνεία
των εξελίξεων. Τα εξωτερικά, όπως και τα περισσότερα θέματα, έχουν πολλές
πτυχές οικονομικού χαρακτήρα, και βρίσκω ότι σε συζητήσεις τέτοιας μορφής όσοι
μετέχουν, βγαίνουν κερδισμένοι και τα θέματα και οι αποφάσεις μπορούν να
σταθμιστούν καλύτερα.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15862N101</ED>
<ID>
ID:164018

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N10&aa=1</URL></REF>


Article

<CATEGORY>vin04</CATEGORY>

 <H5>(Εικόνα μεγέθους : 9012 bytes)
</H5><H2>ΑΛΛΑ ΚΟΛΠΑ </H2>
<AUTHOR>ΝΟΤΗΣ ΠΑΠΑΔΟΠΟΥΛΟΣ</AUTHOR>

* ΜΙΑ ΦΟΡΑ ΚΑΘΕ 50 χρόνια κάνουν οι Αλβανοί εκλογές και μας έχουν κανονικά
τρελάνει. Θέλουν μεταφορά δωρεάν με ελληνικά πούλμαν ως τα ελληνοαλβανικά
σύνορα, δικαίωμα επανεισόδου στην Ελλάδα, ακόμη κι αν βρίσκονται εδώ λαθραία,
και τον... προσωπικό τους φρουρό για να φθάσουν ως το εκλογικό τους τμήμα να ψηφίσουν.

Και το πιο καταπληκτικό είναι ότι η ελληνική πλευρά είναι έτοιμη να
ικανοποιήσει κάθε αίτημά τους, μπας και εκλεγεί ο Φάτος Νάνο. Ακόμη και
προεκλογική συγκέντρωση λαθρομεταναστών στην πλατεία Κάνιγγος επέτρεψε.

Ψυχραιμία κύριοι. Γιατί, αν θυμάμαι καλά, και σ' άλλες εκλογικές διαδικασίες
(στην Αλβανία και αλλού) είχαμε στηρίξει τη μία από τις δύο πλευρές και την πάθαμε...

* Μ' ΑΥΤΑ ΚΑΙ Μ' ΑΥΤΑ μάς κοροϊδεύουν και οι Τουρκαλάδες...

Το τουρκικό υπουργείο Εξωτερικών έκανε την Πέμπτη διάβημα στον Έλληνα πρέσβη
στην Άγκυρα, εκφράζοντας την ενόχλησή του για τον εορτασμό σε πολλές πόλεις
της Ελλάδας της επετείου της «ποντιακής γενοκτονίας»!

«Ενώ καταβάλλονται ­ με αυτοθυσία ­ προσπάθειες για την εξεύρεση λύσης στα
διμερή ζητήματα, προκαλεί απογοήτευση στην τουρκική κοινή γνώμη η προσπάθεια
να διατυπωθούν φανατικές κατηγορίες εναντίον της Τουρκίας», αναφέρει η
ανακοίνωση και προσθέτει ότι «οι απόπειρες αυτές γίνονται αιτία να
επανεξετασθεί το αν έχει νόημα η προσπάθεια λύσης των ελληνοτουρκικών διαφορών».

Πάλι καλά που δεν διαμαρτύρονται οι Τούρκοι για την εθνική επέτειο της 25ης
Μαρτίου, επειδή αφορά την Επανάσταση κατά των Οθωμανών...

* Η ΑΠΟΨΗ ΠΟΥ εξέφρασε χθες ο κυβερνητικός εκπρόσωπος ­ ότι όποιος έχει
εκλεγεί στο Κοινοβούλιο αποκτάει αυτομάτως τη λαϊκή νομιμοποίηση να βρίζει
δημοσίως ­ είναι τουλάχιστον περίεργη. Διότι, κατ' αυτή τη λογική, οι
δημοσιογράφοι που δεν έχουν εκλεγεί από κανέναν δεν έχουν δικαίωμα να
εκφράζουν άποψη, ιδιαίτερα μάλιστα εάν αυτή στρέφεται κατά της εκλεγμένης κυβέρνησης...

Θυμίζω απλώς ότι κι ένας άλλος πολιτικός ­ «μεγάλου διαμετρήματος» μάλιστα ­
κατηγορούσε πριν από λίγα χρόνια τους δημοσιογράφους ως «χαλκεία
παραπληροφόρησης», επειδή έγραφαν αλήθειες που δεν του άρεσαν...

* Σημείο των καιρών: Ο γνωστός βουλευτής της Ν.Δ., Γ. Καρατζαφέρης, ο οποίος
ζητεί την αποφυλάκιση των πρωταιτίων του πραξικοπήματος, να αφήνει φθηνά
υπονοούμενα κατά του βουλευτή του ΠΑΣΟΚ Φοίβου Ιωαννίδη, λόγω του επωνύμου
του, όταν ο άνθρωπος αυτός έμεινε επί δικτατορίας έξι χρόνια φυλακή και
βασανίστηκε άγρια...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15862N102</ED>
<ID>
ID:164057

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N10&aa=2</URL></REF>


Article

<CATEGORY>vin04</CATEGORY>

 <H2>Ιδιωτικά πανεπιστήμια με όρους
</H2><H2></H2>
<AUTHOR>ΧΡΙΣΤΟΣ ΖΑΦΕΙΡΗΣ</AUTHOR>

ΓΕΝΝΗΘΗΚΕ: Στην Κοζάνη το 1940

ΤΗ ΣΥΓΚΙΝΕΙ: Η αγάπη και η αξιοπρέπεια

ΑΚΟΥΕΙ: Κλασική μουσική

ΕΛΠΙΖΕΙ: Στο καλύτερο αύριο

ΠΡΟΣΔΟΚΑ ΩΣ ΜΑΝΑ: Επιτυχίες και στα παιδιά της.

ΜΙΣΕΙ: Την αντιπαλότητα

ΤΗΝ ΕΚΦΡΑΖΕΙ: Το μέτρο και η τόλμη

ΕΥΓΝΩΜΟΝΕΙ: Τους γονείς και τους δασκάλους της

ΑΝΑΓΝΩΡΙΖΕΙ: Μεγάλο μερίδιο της επιτυχίας της στον άντρα της και τα
παιδιά της.

ΘΑ ΗΘΕΛΕ ΝΑ ΒΡΙΣΚΕΤΑΙ: Εκεί που είναι.

Η καθηγήτρια της Ιατρικής Σχολής κ. Ολυμπία Γκίμπα - Τζιαμπίρη είναι η πρώτη
γυναίκα αντιπρύτανης στην ιστορία του Πανεπιστημίου Θεσσαλονίκης. Οραματίζεται
να γίνει το Αριστοτέλειο κέντρο των πανεπιστημίων της ΝΑ Ευρώπης και προτείνει
νέο «σταθερό και σεβαστό από όλους» σύστημα εισαγωγής των νέων στα ΑΕΙ.
Συμφωνεί με την ίδρυση ιδιωτικών πανεπιστημίων «με όρους και αυστηρότητα, ώστε
φοιτητές και συνάλλαγμα να επιστρέψουν στη χώρα μας».

ΕΡ.: Γιατί διεκδικήσατε την πρυτανική αρχή στο ΑΠΘ;

ΑΠ.: Ήταν μια πρόκληση. Ύστερα από 34 χρόνια ήθελα να μεταφέρω την πείρα και
τα οράματά μου στο πανεπιστήμιο.

ΕΡ.: Είστε η πρώτη γυναίκα αντιπρύτανης του ιδρύματος...

ΑΠ.: Αναγνώριση της μέχρι τώρα προσφοράς μας.

ΕΡ.: Αυξημένες και οι υποχρεώσεις απέναντι στις γυναίκες του ιδρύματος...

ΑΠ.: Στον ακαδημαϊκό χώρο δεν υπάρχει διαφορά άνδρα - γυναίκας.

ΕΡ.: Σας ψήφισε η συντριπτική πλειοψηφία της Ιατρικής. Τι σημαίνει για σας;

ΑΠ.: Τιμή και φορτίο.

ΕΡ.: Και το φορτίο;

ΑΠ.: Να ανταποκριθώ σ' αυτά που περιμένουν από μένα.

ΕΡ.: Σε ποιον τομέα θα επικεντρώσετε τις δυνάμεις σας;

ΑΠ.: Στο άνοιγμα του πανεπιστημίου στον κοινωνικό περίγυρο, στην Ελλάδα και το εξωτερικό.

ΕΡ.: Ήταν ως τώρα κλειστό;

ΑΠ.: Όχι. Οι προηγούμενες πρυτανείες έκαναν σπουδαίο έργο. Αυτήν την πορεία θα συνεχίσουμε.

ΕΡ.: Πώς οραματίζεσθε το ΑΠΘ;

ΑΠ.: Να γίνει κέντρο των πανεπιστημίων της ΝΑ Ευρώπης.

ΕΡ.: Το πανεπιστήμιο σήμερα ανταποκρίνεται στις προσδοκίες των φοιτητών του;

ΑΠ.: Οι φοιτητές έχουν υψηλότερους στόχους.

ΕΡ.: Στις σύγχρονες ανάγκες της κοινωνίας;

ΑΠ.: Χρειάζεται και άλλη προσπάθεια.

ΕΡ.: Το σύγχρονο πανεπιστήμιο, τεχνοκρατικό ή ουμανιστικό;

ΑΠ.: Συνδυασμός και των δύο. Δεν θα άντεχα ένα καθαρά τεχνοκρατικό πανεπιστήμιο.

ΕΡ.: Ασχοληθήκατε με τα ευρωπαϊκά εκπαιδευτικά θέματα...

ΑΠ.: Ναι, εκπροσωπώ το ΑΠΘ στην Επιτροπή της συνόδου των πρυτάνεων.

ΕΡ.: Συντονίστρια (αναπληρώτρια) και στα 18 ΑΕΙ της χώρας για τα θέματα αυτά...

ΑΠ.: Από δω απορρέουν πολλά οράματά μου για την ανώτατη εκπαίδευση.

ΕΡ.: Καριέρα στην ιατρική και γυναίκα;

ΑΠ.: Αυτοθυσία

ΕΡ.: Πέρα από το πανεπιστήμιο και την ιατρική;

ΑΠ.: Ενασχόληση με θέματα που αφορούν τη γυναίκα.

ΕΡ.: Πώς;

ΑΠ.: Είμαι αντιπρόσωπος στη Διαβαλκανική Συνεργασία Γυναικών και το Κέντρο
ΟΥΝΕΣΚΟ των Βαλκανίων για τη Γυναίκα και την Ειρήνη.

ΕΡ.: Η γυναίκα στα Βαλκάνια;

ΑΠ.: Έχει πολύ δρόμο και αγώνα.

ΕΡ.: Η γυναίκα στην Ελλάδα;

ΑΠ.: Η νέα γενιά θα καταξιωθεί.

ΕΡ.: Η παλιότερη γενιά των γυναικών;

ΑΠ.: Πρόσφερε πολλά και καταξιώνεται μέσω των παιδιών της.

ΕΡ.: Οι σημερινοί φοιτητές;

ΑΠ.: Σε υψηλό επίπεδο.

ΕΡ.: Κατηγορούν τη νέα γενιά...

ΑΠ.: Είναι καλύτερη από μας.

ΕΡ.: Σε τι διαφέρει;

ΑΠ.: Έχει ευθυκρισία και παρρησία.

ΕΡ.: Κομματικοποίηση στο πανεπιστήμιο;

ΑΠ.: Ακαδημαϊκά κριτήρια.

ΕΡ.: Το ισχύον σύστημα εισαγωγής φοιτητών στα ΑΕΙ;

ΑΠ.: Είναι σκληρό και δεν προετοιμάζει ανθρώπους για ακαδημαϊκή καριέρα.

ΕΡ.: Τι προτείνετε;

ΑΠ.: Σταθερό σύστημα σεβαστό από όλους.

ΕΡ.: Να ιδρυθούν ιδιωτικά πανεπιστήμια;

ΑΠ.: Με όρους και αυστηρότητα, ώστε φοιτητές και συνάλλαγμα να επιστρέψουν στη
χώρα μας.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N12</CAT>
<ED>
Κωδικός άρθρου: A15862N121</ED>
<ID>
ID:164019

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N12&aa=1</URL></REF>


Article

<CATEGORY>vin06</CATEGORY>

 <H5>ΕΞΑΦΑΝΙΣΤΗΚΑΝ ΜΥΣΤΗΡΙΩΔΩΣ ΤΑ ΑΠΟΔΕΙΚΤΙΚΑ ΕΠΙΔΟΣΗΣ ΤΗΣ ΚΛΗΤΕΥΣΗΣ ΤΩΝ ΣΥΝΗΓΟΡΩΝ ΤΗΣ
</H5><H5>Έντονη η αντίδραση των συνηγόρων πολιτικής αγωγής
</H5><H2>Αναβλήθηκε για τέταρτη φορά η δίκη της Βάσιας
</H2>
<AUTHOR>ΣΙΛΑ ΑΛΕΞΙΟΥ</AUTHOR>

Τέταρτη αναβολή. Ο Απ. Δοξιάδης κατέθεσε αμέσως μηνυτήρια αναφορά για τη
μυστηριώδη εξαφάνιση των αποδεικτικών επίδοσης

Την αγωνία της ηθοποιού Βάσιας Παναγοπούλου για την έκβαση της δίκης της
επιβεβαίωσαν οι χθεσινές ενέργειες, της ίδιας και των συνηγόρων της, για την
τέταρτη αναβολή της εκδίκασης της υπόθεσης, οι λόγοι της οποίας προκάλεσαν την
άμεση υποβολή μηνυτήριας αναφοράς εκ μέρους του κ. Δοξιάδη.

ΜΑΤΑΙΩΣ περίμεναν όλοι χθες το πρωί να εμφανιστεί η κ. Παναγοπούλου στο
δικαστήριο, από το οποίο επρόκειτο να δικαστεί για τον σχεδιασμό της
δολοφονίας του άλλοτε συζύγου της Απόστολου Δοξιάδη. Φήμες περί ασθενείας της
δεν είχαν κυκλοφορήσει και, παρά το γεγονός ότι από την μέχρι τώρα στάση της
δεν έχει διαφανεί η επιθυμία της να «ξεκαθαρίσει» τη θέση της, όλοι ήλπιζαν
πως θα είχε το θάρρος ­ έστω την τέταρτη φορά ­ να αντιμετωπίσει τις
κατηγορίες που τις αποδίδονται.

Μόλις όμως εκφωνήθηκε η υπόθεση, διαπιστώθηκε πως τόσο η κ. Παναγοπούλου όσο
και ο Αντώνης Μαχαιρίδης, ο φερόμενος ως παρ' ολίγον εκτελεστής του κ.
Δοξιάδη, δεν ήταν παρόντες. Παίρνοντας τον λόγο οι συνήγοροί της τόνισαν πως η
ηθοποιός δεν είχε κλητευθεί νομίμως και γι' αυτό έκρινε σκόπιμο να μην
εμφανιστεί. Οι εξηγήσεις που έδωσαν οι κ.κ. Μαυρομάτης και Κονταξής προκάλεσαν
τις έντονες διαμαρτυρίες των συνηγόρων πολιτικής αγωγής, κι αυτό γιατί οι δύο
δικηγόροι έσπευσαν να δηλώσουν κάτι που τυπικά δεν έπρεπε να γνωρίζουν. Ότι
μέσα στη δικογραφία δεν υπήρχαν τα αποδεικτικά επίδοσης της νόμιμης κλήτευσής
τους, γεγονός που αποδείκνυε των λόγων τους το αληθές, πως οι ίδιοι ουδέποτε
κλητεύθηκαν. Όσον αφορά την κλήτευση της κ. Παναγοπούλου, έγινε δια
θυροκολλήσεως και, σύμφωνα με τις διατάξεις της Ποινικής Δικονομίας, όταν η
κλήτευση γίνεται μ' αυτόν τον τρόπο είναι απαραίτητη η κλήτευση των συνηγόρων
του κατηγορουμένου.

Ωστόσο, σύμφωνα με πληροφορίες, τα συγκεκριμένα αποδεικτικά υπήρχαν στη
δικογραφία έως προχθές, γεγονός που προκάλεσε αμέσως την υποβολή μηνυτήριας
αναφοράς, εκ μέρους του κ. Δοξιάδη, κατά παντός υπευθύνου, ηθικού ή φυσικού
αυτουργού, για το αδίκημα της υπεξαγωγής εγγράφων σε βαθμό κακουργήματος ή, αν
αυτό αποκλειστεί ύστερα από έρευνα, για παράβαση καθήκοντος, που πρέπει να
συνδεθεί με δωροδοκία και δωροληψία υπαλλήλου.

Και ο εισαγγελέας της έδρας του 5ου Τριμελούς Πλημμελειοδικείου της Αθήνας,
μετά την αναβολή της δίκης για τις 20 Νοεμβρίου 1997, δήλωσε πως θα ζητήσει να
διενεργηθεί έρευνα σχετικά με τη μη νόμιμη κλήτευση των συνηγόρων της Βάσιας
Παναγοπούλου, ενώ το δικαστήριο προέβη ­ πρόωρα, όπως τόνισαν οι συνήγοροι
πολιτικής αγωγής ­ στην επιβολή προστίμου 30.000 δραχμών στον αρμόδιο
δικαστικό επιμελητή Κων. Σπηλιόπουλο.

Πάντως, οι συνήγοροι υπεράσπισης των απόντων κατηγορουμένων διαφώνησαν με τον
πρόεδρο του δικαστηρίου λόγω της αναβολής της δίκης σε ρητή δικάσιμο,
επιμένοντας να αναβληθεί επ' αόριστον. Αντίθετα, οι συνήγοροι των παρόντων,
του Νίκου Καλογερά και κυρίως του Παναγιώτη Μπαντουράκη, έδειξαν να επιθυμούν
να εκδικαστεί η υπόθεση όσο το δυνατόν συντομότερα.

Η ΜΥΣΤΗΡΙΩΔΗΣ εξαφάνιση των αποδεικτικών επίδοσης της κλήτευσης των συνηγόρων
της Βάσιας Παναγοπούλου προκάλεσε την έντονη αντίδραση των συνηγόρων πολιτικής
αγωγής, κ.κ. Χριστ. Αργυρόπουλου, Αρ. Οικονομίδη και Αλ. Κούγια, καθώς και του
ίδιου του κ. Δοξιάδη, οι οποίοι μάλλον αιφνιδιάστηκαν από το περιεχόμενο του
λόγου αναβολής που προβλήθηκε από την πλευρά της υπεράσπισης της ηθοποιού.

Όλοι επισήμαναν πως αν η κ. Παναγοπούλου ήθελε να αποδείξει πως είναι αθώα,
όπως ισχυρίζεται, θα εμφανιζόταν στο δικαστήριο, αφού είναι βέβαιο πως γνώριζε
την ημερομηνία εκδίκασης. Αυτό δεν εικάζεται απλώς, αλλά προκύπτει από την
αναφορά που υπέβαλε στις 23 Μαΐου προς τον υπουργό Δικαιοσύνης, καθώς και τον
πρόεδρο και τον εισαγγελέα του Αρείου Πάγου, διαμαρτυρόμενη για την
«διακριτική μεταχείριση» της υπόθεσης από τις δικαστικές αρχές. Ειδικότερα η
κ. Παναγοπούλου ζητεί με την αναφορά της να ερευνηθούν οι συνθήκες υπό τις
οποίες, κατά την προηγούμενη αναβολή, δόθηκε στην υπόθεση ρητή δικάσιμος για
χθες και δεν αναβλήθηκε επ' αόριστον!

Σχολιάζοντας ο κ. Δοξιάδης την στάση της, χαρακτήρισε τραγικό το γεγονός ότι
χρησιμοποιείται ένα μικρό παιδί ως εργαλείο πιέσεων, καθώς η κ. Παναγοπούλου
εμφανίζεται ανελλιπώς στα αστικά δικαστήρια παριστάνοντας την αθώα και
αδικούμενη μητέρα, ενώ φυγομαχεί προκλητικά στα ποινικά δικαστήρια. «Το μόνο
που φοβάται είναι η φυλακή», πρόσθεσε ο κ. Κούγιας, αναφερόμενος σε
«διακωμώδηση» της Εισαγγελίας εκ μέρους των υπερασπιστών της κατηγορουμένης,
που... γνώριζαν πως εξαφανίστηκαν τα αποδεικτικά επίδοσης της κλήτευσής τους.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15862N131</ED>
<ID>
ID:163979

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N13&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Φοβάμαι τον Σατανά του 2000
</H2>
<AUTHOR>ΤΖΩΡΤΖΙΑ ΚΟΝΤΡΑΡΟΥ</AUTHOR>

ΔΥΣΤΥΧΩΣ αναρωτιέμαι, συχνά τελευταίως, πόσο νερό κύλησε σ' αυτό το ποτάμι του
εκσυγχρονισμού και εκδημοκρατισμού της χώρας. Της νηφαλιότητας και της
συμφιλίωσης. Της συναίνεσης που συνεπάγεται λήθη. Της μετατόπισης του
ενδιαφέροντός μας από τα σπουδαία στα σπουδαιότερα. Της αγωνίας μας να
ακολουθήσουμε τα τεκταινόμενα στην Ευρώπη, με το σύμπλεγμα, πάντοτε, της
κατωτερότητας, της οπισθοδρόμησης, της καθυστέρησης.

Μία φέτα καρπούζι και όχι όλο το φρούτο, όπως κάνουν οι Άγγλοι εταίροι μας
στην Ευρώπη, και θα πετύχουμε την οικονομική μας ανόρθωση.

Εντατικοποίηση της εργασίας μας ­ σαν ρομπότ, ανεπηρέαστοι από την άνοιξη που
μειώνει την απόδοσή μας, και τους 40 βαθμούς του καλοκαιριού, που μας
εξουθενώνει τελείως ­ και θα αυξήσουμε την παρα-γωγικότητά μας.

Οργή γι' αυτούς που κλείνουν τους δρόμους ­ στη Γερμανία δεν θα συνέβαινε ποτέ
­ γιατί μας εμποδίζουν να πάμε στη δουλειά μας, να διαβάσουμε το παιδί μας ­
συμφορά, πως θα ανταγωνισθεί το Γαλλάκι μεθαύριο ­ γιατί λένε πως ο Σατανάς
μπαίνει στη ζωή μας.

Δεν πιστεύω διόλου στον Σατανά του 666. Αν ένας Σατανάς υπάρχει σήμερα, κι
αυτός έχει εκσυγχρονισθεί. Μεταμφιέζεται, όπως ο θρησκευτικός συνάδελφός του,
εφησυχάζει, επιχειρηματολογεί, εξασφαλίζει, υπόσχεται, κατοχυρώνει,
προστατεύει, φροντίζει, προνοεί, προβλέπει. Δεν φοβάμαι διόλου τον Σατανά του
666. Τον Σατανά του 2000 φοβάμαι. Τον τεχνολογικά εξοπλισμένο. Εκείνον που θα
ξέρει τα πάντα για μένα, ακόμη κι αυτά που δεν ξέρω εγώ για το παιδί μου, τον
φίλο μου, τον σύντροφό μου. Αυτόν φοβάμαι. Κι αυτός, εν τέλει, επικράτησε.
Προκάλεσε το γελοίο για να ξεπεράσει το σοβαρό. Και πέσαμε όλοι μας στην
παγίδα. Τώρα όμως είναι πολύ αργά.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N13</CAT>
<ED>
Κωδικός άρθρου: A15862N132</ED>
<ID>
ID:164065

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N13&aa=2</URL></REF>


Article

<CATEGORY>vin06</CATEGORY>

 <H5>ΤΑ ΤΕΙ ΔΕΝ ΤΟΥΣ ΑΡΚΟΥΝ. ΟΛΟΙ ΘΕΛΟΥΝ ΤΟ ΠΑΙΔΙ ΤΟΥΣ ΝΑ ΕΙΣΑΧΘΕΙ ΣΤΟ ΠΑΝΕΠΙΣΤΗΜΙΟ
</H5><H2>Εντυπώσεις και ουσία
</H2>
Υπάρχουν διάφορες οπτικές γωνίες από τις οποίες μπορεί κανείς να δει τη
στατιστική των επιτυχιών των αποφοίτων των Λυκείων.

Μία από αυτές είναι να λάβει ως κριτήριο σύγκρισης το συνολικό ποσοστό
επιτυχίας των αποφοίτων των Λυκείων, τόσο στα Πανεπιστήμια όσο και στα
Τεχνολογικά Εκπαιδευτικά Ιδρύματα (ΤΕΙ).

Στην παρούσα έρευνα δεν προτιμήθηκε το κριτήριο αυτό, με το δεδομένο ότι η
συντριπτική πλειοψηφία των υποψηφίων δηλώνει πρώτες προτιμήσεις για
πανεπιστημιακά τμήματα και όχι για τμήματα των ΤΕΙ.

Ωστόσο, τα περισσότερα από τα σχολεία που βρίσκονται σε υψηλές θέσεις στη
γενική κατάταξη με κριτήριο το ποσοστό επιτυχίας στα ΑΕΙ σημειώνουν παρεμφερή
ποσοστά επιτυχίας και στα ΤΕΙ.

Από τη σύγκριση των Λυκείων, με κριτήριο το συνολικό ποσοστό επιτυχίας στα ΑΕΙ
και στα ΤΕΙ, κερδισμένα ­ όσον αφορά τις εντυπώσεις ­ βγαίνουν Λύκεια της
επαρχίας, που βρίσκονται στις κατώτερες θέσεις της γενικής κατάταξης με
κριτήριο μόνον το ποσοστό επιτυχίας στα ΑΕΙ.

Αυτό που μετρά, όμως, δεν είναι οι εντυπώσεις, αλλά η ουσία. Και η ουσία είναι
ότι όλοι θέλουν το παιδί τους να εισαχθεί στο Πανεπιστήμιο.

Κι αν αυτό δεν συμβεί, τότε ακόμη κι αν εισαχθούν σε κάποιο τμήμα των ΤΕΙ,
εγγράφονται μεν, αλλά ξαναδίνουν εξετάσεις τον επόμενο χρόνο. Απόδειξη αυτού
είναι ότι σε ορισμένα ΤΕΙ, κυρίως περιφερειακά, το 50% των σπουδαστών του
πρώτου έτους δεν εγγράφονται στο δεύτερο!

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15862N141</ED>
<ID>
ID:163980

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N14&aa=1</URL></REF>


Article

<CATEGORY>vin06</CATEGORY>

 <H5>ΟΙ ΠΕΡΙΠΟΥ ΜΙΣΟΙ ΥΠΟΨΗΦΙΟΙ ΕΙΝΑΙ ΑΠΟ ΠΡΟΗΓΟΥΜΕΝΕΣ ΧΡΟΝΙΕΣ
</H5><H2>Ένας στους 3 σε ΑΕΙ-ΤΕΙ
</H2>
Ένας στους τρεις θα εισαχθεί φέτος στα Πανεπιστήμια και τα Τεχνολογικά
Εκπαιδευτικά Ιδρύματα (ΤΕΙ).

ΕΙΔΙΚΟΤΕΡΑ, από τους 169.753 υποψηφίους που συμπλήρωσαν φέτος μηχανογραφικά
δελτία για συμμετοχή στις φετινές Γενικές Εξετάσεις, θα εισαχθούν 54.303.

Στην Α' Δέσμη οι πιθανότητες επιτυχίας είναι ένα προς δύο, στη Β' Δέσμη ένα
προς τρία, στη Γ' Δέσμη ένα προς τέσσερα και στη Δ' Δέσμη ένα προς πέντε.

Αναλυτικά:

Σύμφωνα με στοιχεία της αρμόδιας υπηρεσίας του υπουργείου, μηχανογραφικό
δελτίο έχουν συμπληρώσει 169.753 υποψήφιοι. Σε σύγκριση με πέρυσι, ο αριθμός
αυτός παρουσιάζει αύξηση κατά 2.131 υποψηφίους.

Από το σύνολο των 169.753 υποψηφίων που συμπλήρωσαν μηχανογραφικό δελτίο:

Οι 144.583 είναι υποψήφιοι με το σύστημα των Γενικών Εξετάσεων (Δέσμες),
αριθμός ο οποίος σε σύγκριση με πέρυσι παρουσιάζει μείωση κατά 1.383
υποψηφίους. Ο αντίστοιχος αριθμός πέρυσι ήταν 145.666.

Από τους 144.583 υποψηφίους που δήλωσαν συμμετοχή στις Γενικές Εξετάσεις, οι
76.330, δηλαδή ποσοστό 52,9% είναι τελειόφοιτοι και οι υπόλοιποι 67.953 είναι
απόφοιτοι προηγουμένων ετών.

Οι 20.750 είναι υποψήφιοι για εισαγωγή στα ΤΕΙ της χώρας με το σύστημα των
Εισιτηρίων Εξετάσεων, που διενεργούνται για πρώτη φορά από φέτος, ως απόφοιτοι
τμημάτων ειδικότητας των Τεχνικών Επαγγελματικών Λυκείων (ΤΕΛ), εκ των οποίων
οι 17.983 είναι τελειόφοιτοι και οι υπόλοιποι 2.767 είναι απόφοιτοι
προηγουμένων ετών.

Οι 4.420 είναι οι υποψήφιοι απόφοιτοι από τα Ενιαία Πολυκλαδικά Λύκεια (ΕΠΛ),
που διεκδικούν την εισαγωγή τους στα ΤΕΙ της χώρας, χωρίς να συμμετάσχουν σε
εξετάσεις, αλλά με βάση τη βαθμολογία που συγκέντρωσαν στις τρεις τάξεις του
Λυκείου. Από αυτούς, οι 3.774 είναι τελειόφοιτοι και οι υπόλοιποι 646 είναι
απόφοιτοι προηγουμένων ετών.

Στα Ειδικά Μαθήματα (ξένες γλώσσες, σχέδια, μουσική) δήλωσαν ότι θα εξεταστούν
45.986 υποψήφιοι. Από αυτούς, οι 29.967 είναι τελειόφοιτοι και οι υπόλοιποι
16.019 υποψήφιοι είναι απόφοιτοι προηγουμένων ετών.

Υπενθυμίζεται, ότι ο αριθμός εισακτέων στην Τριτοβάθμια Εκπαίδευση για το
ακαδημαϊκό έτος 1997-'98 ανέρχεται συνολικά και στις τέσσερις Δέσμες στους
54.303 έναντι 49.288 που ήταν πέρυσι.

Στον αριθμό αυτό περιλαμβάνονται και οι θέσεις στις Σχολές Τουριστικών
Επαγγελμάτων, του Πανεπιστημίου της Κύπρου, των Στρατιωτικών Σχολών, των
Σχολών της Αστυνομίας και της Πυροσβεστικής Ακαδημίας.

Αντίθετα, δεν περιλαμβάνεται ο συνολικός αριθμός των 200 θέσεων εισακτέων στην
ΑΣΚΤ, στο Τμήμα Εικαστικών και Εφηρμοσμένων Τεχνών του Πανεπιστημίου
Θεσσαλονίκης και στο Τμήμα Ξένων Γλωσσών Μετάφρασης και Διερμηνείας του Ιονίου
Πανεπιστημίου, στα οποία η εισαγωγή γίνεται με ξεχωριστές εξετάσεις.

«Το υπουργείο Εθνικής Παιδείας και Θρησκευμάτων είναι σε πλήρη ετοιμότητα και
έχουν ληφθεί όλα τα απαραίτητα μέτρα για την ομαλή διεξαγωγή των εξετάσεων,
για την εισαγωγή των υποψηφίων στην Τριτοβάθμια Εκπαίδευση, οι οποίες θα
αρχίσουν την Τετάρτη 25 Ιουνίου, σύμφωνα με το πρόγραμμα που έχει ήδη
ανακοινωθεί», δήλωσε ο γενικός γραμματέας του υπουργείου Παιδείας κ.
Ζησιμόπουλος και επεσήμανε:

«Όπως προβλέπεται από τον νόμο, την ευθύνη για τη διενέργεια των εξετάσεων
έχουν οι οικείες Κεντρικές Επιτροπές Γενικών Εξετάσεων (ΚΕΓΕ και ΚΕΕ-ΤΕΛ). Το
υπουργείο Εθνικής Παιδείας και Θρησκευμάτων, όπως είναι γνωστό, προσφέρει μόνο
την απαραίτητη διοικητική υποστήριξη για την ολοκλήρωση των εξετάσεων αυτών.

Οι αρμόδιες υπηρεσίες του υπουργείου, σε συνεργασία με συναρμόδιους φορείς
άλλων δημοσίων υπηρεσιών, έχουν λάβει όλα τα αναγκαία μέτρα, τόσο για την
ομαλή διεξαγωγή των εξετάσεων όσο και για τη διασφάλιση του αδιάβλητου της
επιλογής και μετάδοσης των θεμάτων.

Παράλληλα, γίνονται δοκιμαστικές εκπομπές μηνυμάτων στα εξεταστικά κέντρα σε
καθημερινή βάση, προκειμένου να αντιμετωπισθούν έγκαιρα πιθανά τεχνικά
προβλήματα πριν από την έναρξη των εξετάσεων».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15862N151</ED>
<ID>
ID:163981

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N15&aa=1</URL></REF>


Article

<CATEGORY>vin06</CATEGORY>

 <H2>Ακόμα δεν αποφάσισαν για την απεργία οι υπάλληλοι του υπουργείου...
</H2>
ΑΤΜΟΣΦΑΙΡΑ αγωνίας στην κοινή γνώμη προσπαθούν να δημιουργήσουν οι υπάλληλοι
του υπουργείου Παιδείας καθυστερώντας να δηλώσουν την πρόθεσή τους για το αν
τελικά θα απεργήσουν ή όχι κατά την περίοδο των Γενικών Εξετάσεων. 
Η χθεσινή γενική τους συνέλευση διεκόπη για να συνεχισθεί τη Δευτέρα ­ εορτή
του Αγίου Πνεύματος. Το Θέμα της ήταν αν οι υπάλληλοι θα δεχθούν ή όχι την
απόφαση της κυβέρνησης να δώσει εφάπαξ αποζημίωση στους 4.000 από το σύνολο
των 13.000 διοικητικών υπαλλήλων που υπάγονται στο υπουργείο Παιδείας, που θα
κυμαίνεται από 180.000 έως 210.000 δραχμές, ανάλογα με τη κατηγορία.

Στο μεταξύ, μιλώντας χθες στη Βουλή ο υφυπουργός Παιδείας κ. Ι. Ανθόπουλος
τόνισε ότι δεν πρόκειται να δοθεί κανένα πρόσθετο επίδομα πέραν του
προαναφερθέντος και διαβεβαίωσε ότι οι Γενικές Εξετάσεις θα αρχίσουν, σύμφωνα
με το πρόγραμμα, στις 25 του μηνός και θα διεξαχθούν κανονικά. Άφησε δε να
εννοηθεί ότι ακόμη και στην περίπτωση που οι υπάλληλοι του υπουργείου Παιδείας
απεργήσουν, υπάρχει τρόπος να καλυφθεί το κενό που θα δημιουργηθεί από την
απουσία τους.

Ο κ. Ανθόπουλος άφησε επίσης ανοιχτό το ενδεχόμενο να επιστρέψουν στο
υπουργείο Παιδείας οι διοικητικοί υπάλληλοι που έχουν ενταχθεί στη Νομαρχιακή Αυτοδιοίκηση.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15862N152</ED>
<ID>
ID:164031

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N15&aa=2</URL></REF>


Article

<CATEGORY>vin06</CATEGORY>

 <H5>ΟΙ ΔΙΚΑΣΤΕΣ ΔΕΝ ΔΕΧΘΗΚΑΝ ΟΤΙ Ο ΜΟΝΣΕΛΑΣ ΔΙΕΠΡΑΞΕ ΑΝΘΡΩΠΟΚΤΟΝΙΑ ΜΕ ΤΗ ΣΥΝΑΙΝΕΣΗ
ΤΟΥ ΘΥΜΑΤΟΣ
</H5><H5>Θα ζητούσα συγγνώμη από την Γιόλα Βαγενά
</H5><H2>Η ίδια ποινή στον «λυτρωτή»
</H2>
<AUTHOR>ΜΙΝΑ ΜΟΥΣΤΑΚΑ</AUTHOR>

Ματθαίος Μονσελάς. Πάλι με χειροπέδες

Μέσα από την ανατομία της ψυχής του θύτη και του θύματος και την ανατομία
ενός εγκλήματος, πρωτόγνωρου στα παγκόσμια δικαστικά χρονικά, οι δικαστές του
Μεικτού Ορκωτού Εφετείου της Αθήνας κατέληξαν στο συμπέρασμα πως ο Ματθαίος
Μονσελάς δεν πυροβόλησε την οδοντίατρο Γιόλα Βαγενά από οίκτο.

Ο «ΛΥΤΡΩΤΗΣ» της Γιόλας, όπως εκείνος θέλησε να εμφανιστεί, περίμενε με αγωνία
να ακούσει την ετυμηγορία των δικαστών, κι ας είχε πει λίγο νωρίτερα πως «δεν
διεκδικεί τη μείωση της ποινής του, γιατί κάποια στιγμή θα τιμωρηθεί μόνος
του». Είχε φτάσει η ώρα, οι λειτουργοί της Θέμιδος να εκπληρώσουν τον δικό
τους ρόλο. Τοποθέτησαν στο ζυγό της Δικαιοσύνης την πράξη του Ματθαίου Μονσελά
επιβάλλοντάς του την τιμωρία για ένα έγκλημα, που από την πρώτη στιγμή
ομολόγησε ότι διέπραξε.

Δεν είχαν περάσει παρά μόνο λίγα λεπτά από την ώρα που ολοκλήρωσε την απολογία
του ο Μονσελάς, ο οποίος ­ έστω και αργά ­ ζήτησε συγγνώμη που έγινε η αιτία
να χαθεί μια ανθρώπινη ζωή. Κάτω από ποιες όμως συνθήκες; Οι δικαστές
αποφάνθηκαν: Ο Ματθαίος Μονσελάς κηρύχθηκε ένοχος, κατά πλειοψηφία, για
ανθρωποκτονία από πρόθεση με το ελαφρυντικό του προτέρου εντίμου βίου,
παράνομη οπλοκατοχή, οπλοφορία και οπλοχρησία. Η συνολική ποινή κάθειρξης που
του επιβλήθηκε ήταν 12 χρόνια και 6 μήνες, μειωμένη, δηλαδή, μόνο κατά τρεις
μήνες σε σχέση με την πρωτόδικη καταδίκη του.

Δύο μόνο ένορκοι, οι κ.κ. Ευαγγελία Νικολάου και Κορίνα Σαλεμή, πείσθηκαν ότι
ο Ματθαίος Μονσελάς δεν είναι δολοφόνος, αλλά ένας άνθρωπος που έφτασε στο
σημείο να πατήσει τη σκανδάλη του όπλου κατά παραγγελία της Γιόλας Βαγενά για
να την λυτρώσει από το δράμα που βίωνε εκείνη όταν έμαθε για τον εξωσυζυγικό
δεσμό του συζύγου της.

Στο σημείο αυτό πρέπει να υπενθυμίσουμε ότι σε πρώτο βαθμό τρεις από τους
ενόρκους, που ήταν μέλη του Μεικτού Ορκωτού Δικαστηρίου της Αθήνας, είχαν την
άποψη πως έπρεπε να εφαρμοστεί στην περίπτωση του Μονσελά το άρθρο 300 του
Ποινικού Κώδικα που προβλέπει και τιμωρεί την «ανθρωποκτονία με συναίνεση του
θύματος» ως πλημμέλημα που τιμωρείται με ποινή φυλάκισης.

Ο ίδιος ο κατηγορούμενος, ο μοναδικός εν ζωή πρωταγωνιστής του δράματος, πριν
οι αστυνομικοί τού βάλουν τις χειροπέδες για να τον οδηγήσουν πίσω στις
φυλακές του Κορυδαλλού όπου εκτίει την ποινή του παραδέχθηκε πως η τιμωρία που
του επέβαλαν οι δικαστές δεν ήταν αυστηρή. Γνωρίζει, εξάλλου, πως παρά το
γεγονός ότι η ποινή του δεν μειώθηκε, κάνοντας χρήση των ευεργετικών διατάξεων
θα μπορέσει σε περίπου ένα χρόνο να υποβάλει αίτηση για αποφυλάκιση.

Όταν ο πρόεδρος του δικαστηρίου κ. Γρηγόρης Φιλιππάτος ανακοίνωσε την
ετυμηγορία, ο εισαγγελέας της έδρας κ. Αθανάσιος Καφίρης πρότεινε την κατώτερη
από τον νόμο προβλεπόμενη ποινή των δέκα ετών για τον Μονσελά. Η εισήγησή του
αυτή ήταν η φυσική προέκταση της αγόρευσής του, όταν ζητούσε από τους δικαστές
να αντιμετωπίσουν με επιείκεια τον κατηγορούμενο.

«Εάν είναι αλήθεια ­ είχε πει ο εισαγγελικός λειτουργός ­ ότι υπάρχουν
ανθρώπινες ψυχές σε κάποιον άλλο κόσμο, τότε είναι βέβαιο πως η δωρικά
καλοσυνάτη ψυχή της Γιόλας Βαγενά θα ανησυχεί μήπως ο ευεργέτης της θα
κακοπάθει δυσανάλογα με το φταίξιμό του. Η ψυχή της θα ησυχάσει μόνο εάν πάρει
το γήινο μήνυμα, με την πιο επιεική μεταχείριση του κατηγορουμένου».

Ο εισαγγελέας με την αγόρευσή του έκλεισε για τον Μονσελά το «παράθυρο» που
έβλεπε από το εδώλιο του κατηγορουμένου στη διάταξη του Ποινικού Κώδικα που
τιμωρεί την «ανθρωποκτονία με συναίνεση». Μπορεί η Βαγενά ­ όπως τόνισε ­ να
του ζητούσε με τρόπο φορτικό να την σκοτώσει, μπορεί εκείνος να τη λυπήθηκε,
αλλά σε καμία περίπτωση δεν ένιωσε οίκτο για τη Γιόλα, της οποίας η ψυχική
ασθένεια δεν ήταν αθεράπευτη.

Ο κ. Καφίρης αγορεύοντας κινήθηκε ανάμεσα στις δύο ανισοβαρείς προσωπικότητες
του δράματος, την χαρισματική και επιτυχημένη Γιόλα Βαγενά, και τον Ματθαίο
Μονσελά, τον άνθρωπο του κοινωνικού περιθωρίου, που αρέσκεται να προσφέρει
στον συνάνθρωπό του. Προσπάθησε να αποκρυπτογραφήσει τον ιδιότυπο κώδικα περί
ανθρωπιάς και ηθικής του Μονσελά, για τον οποίο απέκλεισε την επιδίωξη του
ερωτικού ή του οικονομικού στοιχείου στη σχέση του με την Βαγενά. Και
περιέγραψε σχηματικά τη σχέση των δύο λέγοντας πως «λειτούργησαν σαν πομπός
και δέκτης». Εκείνη εξέπεμπε τον πόνο και εκείνος τον αφομοίωνε, από τη στιγμή
που συνειδητά δέχθηκε να μπει σε αυτό το παιχνίδι θανάτου με τους όρους που
του υπέβαλε και του επέβαλε η Γιόλα Βαγενά.

Ο εισαγγελέας όμως δεν αποδέχθηκε την θεωρία της ταύτισης των δύο
πρωταγωνιστών, επισημαίνοντας μάλιστα τον κίνδυνο από μια τέτοια θεωρία, που
μπορεί να οδηγήσει σε μια νέα κατηγορία δολοφόνων, των αποκαλούμενων «ανθρωπολυτρωτών».

Με βάση όσα ο ίδιος ο εκπρόσωπος της εισαγγελικής αρχής βίωσε τις τελευταίες
ημέρες μέσα στη δικαστική αίθουσα είπε πως «η ένταση του δόλου του Μονσελά
ήταν ισχνή και αποδυναμωμένη». Και πρόσθεσε: «Αν υπήρχε ένας παλμογράφος να
καταγράψει σε μια γραφική παράσταση την ένταση του δόλου του, αυτή θα έμοιαζε
με μια κακοφτιαγμένη ευθεία γραμμή».

Όμοια με τη γραφική παράσταση που θα απεικόνιζε την πορεία της ζωής του
κατηγορουμένου. Μια κακοφτιαγμένη γραμμή...

Ο ΜΑΤΘΑΙΟΣ Μονσελάς, λίγη ώρα πριν οι δικαστές τον κρίνουν για την πράξη του
αισθάνθηκε την ανάγκη να ζητήσει συγγνώμη.

«Ξέρω ­ είπε ­ πως θα μου επιβληθεί μία ποινή. Δεν διεκδικώ τη μείωσή της, θα
αυτοτιμωρηθώ. Και μη σκεφτείτε πως είμαι τρελός...».

Δικαστής: Εάν είχατε σήμερα απέναντί σας την Γιόλα Βαγενά τι θα της λέγατε;

Μονσελάς: Θα της ζητούσα συγγνώμη.

Δικαστής: Δεν θα της λέγατε πώς φτάσατε στο σημείο να κόψετε με βίαιο τρόπο το
νήμα της ζωής της;

Μονσελάς: Δεν το κατάλαβα εκείνη τη στιγμή.

Δικαστής: Πώς νιώθετε απέναντι στη μνήμη της;

Μονσελάς: Χάλια..

Δικαστής: Πιστεύετε ότι κάνατε καλά που τη σκοτώσατε;.

Μονσελάς: Έκανα πολύ άσκημα, αλλά η μοναδική μου δικαιολογία είναι η γνωστή σε
σας πως δεν κατάλαβα.

Δικαστής: Λειτουργούσατε ως λυτρωτής ή ως υπνωτισμένος;

Μονσελάς: Μπορεί να ενήργησα σαν λυτρωτής, μπορεί και σαν υπνωτισμένος.

Δικαστής: Τι αισθάνσθε; Πιστεύετε πως η πράξη σας είναι τιμωρητέα;

Μονσελάς: Ναι, πιστεύω πως πρέπει να τιμωρηθώ.

Η τιμωρία ήρθε γι' αυτόν με την απόφαση των δικαστών.

Οι αδελφές του θύματος κ.κ. Αικατερίνη Παπαϊωάννου και Αναστασία Καλαντζή
αποχώρησαν από τη δικαστική αίθουσα πριν εκδοθεί η τελική ποινή για τον
Μονσελά, τον άνθρωπο που για κακή της μοίρα, όπως είπαν καταθέτοντας,
συνάντησε η Γιόλα. Γιατί αν οι δρόμοι τους δεν είχαν συναντηθεί, εκείνη,
πιστεύουν, πως θα ήταν ακόμη ζωντανή.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15862N161</ED>
<ID>
ID:163982

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N16&aa=1</URL></REF>


Article

<CATEGORY>vin06</CATEGORY>

 <H5>ΟΙ ΑΘΗΝΑΙΟΙ ΦΕΥΓΟΥΝ ΜΕ 33 ΒΑΘΜΟΥΣ ΚΕΛΣΙΟΥ ΚΑΙ ΘΑ ΕΠΙΣΤΡΕΨΟΥΝ ΜΕ 38
</H5><H2>Πρώτη θερινή έξοδος
</H2>
Αυξημένη κίνηση. Αρκετές πτήσεις της Ολυμπιακής Αεροπορίας αναχώρησαν χθες με
καθυστέρηση, που κυμαινόταν από 20 λεπτά έως και μία ώρα

Η άνοδος της θερμοκρασίας και το τριήμερο της Πεντηκοστής και του Αγίου
Πνεύματος οδήγησαν χθες χιλιάδες Αθηναίους εκτός των... τειχών. Σύμφωνα με την
Εθνική Μετεωρολογική Υπηρεσία, φεύγουν με 33 βαθμούς Κελσίου και θα γυρίσουν
με 38 βαθμούς.

ΑΠΟ ΝΩΡΙΣ το πρωί οι κάτοικοι της πρωτεύουσας άρχισαν να την εγκαταλείπουν με
κάθε μέσο. Ήταν η πρώτη μεγάλη έξοδος του καλοκαιριού. 
Χαρακτηριστικό τής μεγάλης εξόδου είναι ότι έχουν εξαντληθεί για το τριήμερο
όλα τα εισιτήρια της Ολυμπιακής Αεροπορίας, κυρίως για προορισμούς όπως είναι
τα νησιά των Κυκλάδων, του Ιονίου, η Κρήτη και τα Δωδεκάνησα. 
Συνωστισμός υπήρχε χθες και στα λιμάνια, στους εθνικούς δρόμους, αλλά και
στους σταθμούς των τρένων και των υπεραστικών λεωφορείων.

ΑΠΕΡΓΙΑ ΣΤΑ ΔΙΟΔΙΑ

Πάντως, προβλήματα αναμένεται να αντιμετωπίσουν σήμερα όσοι πρόκειται να
ταξιδέψουν οδικώς, καθώς οι συμβασιούχοι εργαζόμενοι των διοδίων αποφάσισαν να
προχωρήσουν σε απεργία έως και τα ξημερώματα της Τρίτης. Τη δουλειά τους
αναμένεται να επιφορτιστούν οι μόνιμοι υπάλληλοι. Έως αργά χθες το βράδυ από
τα διόδια της Ελευσίνας, στην Εθνική Οδό Αθηνών - Κορίνθου είχαν περάσει
περίπου 30.000 αυτοκίνητα, ενώ από τα διόδια του Σχηματαρίου, στην Εθνική Οδό
Αθηνών - Λαμίας, 15.000 αυτοκίνητα. 
Για την εξυπηρέτηση των εκδρομέων η Τροχαία από τις πέντε χθες το απόγευμα
παραχώρησε μία επιπλέον λωρίδα κυκλοφορίας από το Δαφνί έως τα διόδια της Ελευσίνας.

Την ίδια στιγμή, αυξημένη ήταν η κίνηση στα λιμάνια του Πειραιά και της
Ραφήνας. 
ΣΕ ΛΙΜΑΝΙΑ - ΑΕΡΟΔΡΟΜΙΑ

Από το μεγαλύτερο λιμάνι της χώρας αναχώρησαν για τα νησιά του Αιγαίου, την
Κρήτη και τα Δωδεκάνησα 10.000 επιβάτες και για τον Αργοσαρωνικό 2.200
επιβάτες. Από το λιμάνι της Ραφήνας αναχώρησαν άλλοι 2.500 επιβάτες.

Γεμάτα αναχωρούσαν χθες από το αεροδρόμιο του Ελληνικού και τα αεροσκάφη της
Ολυμπιακής Αεροπορίας. Σημειώνεται ότι λίγο μετά τις δύο το μεσημέρι αρκετές
πτήσεις αναχώρησαν με καθυστερήσεις που κυμαίνονταν από 20 λεπτά έως και μια
ώρα. 
Αιτία των καθυστερήσεων, σύμφωνα με τους αρμοδίους της Ολυμπιακής Αεροπορίας,
εκτός της μεγάλης κίνησης των επιβατών, ήταν και η αυξημένη εναέριος κυκλοφορία.

Χθες, λόγω των ισχυρών ανέμων οι προσγειώσεις των αεροσκαφών στο αεροδρόμιο
του Ελληνικού γίνονταν από τον διάδρομο 15 L (από την πλευρά του Καλαμακίου),
γεγονός που ανάγκαζε τα αεροσκάφη να κάνουν επιπλέον κύκλους στον εναέριο χώρο
της Αττικής, με αποτέλεσμα να καθυστερούν οι προσγειώσεις και οι απογειώσεις.

Μικροπροβλήματα προκάλεσε και η απεργία των εργαζόμενων στην ΕΚΟ, που έχει
αναλάβει τον εφοδιασμό με καύσιμα των αεροσκαφών. 
Πάντως, χθες λόγω της αυξημένης κίνησης η Ολυμπιακή δρομολόγησε και μια
έκτακτη πτήση προς τη Ρόδο.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15862N171</ED>
<ID>
ID:163983

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N17&aa=1</URL></REF>


Article

<CATEGORY>vin06</CATEGORY>

 <H2>«Γέφυρα στο μέλλον» από την Greenpeace στη Χαλκίδα
</H2>
Ηλιακή ενέργεια. «Γέφυρα στο μέλλον», η χθεσινή, εντυπωσιακή επιχείρηση της
Greenpeace, στη γέφυρα της Χαλκίδας

ΞΕΔΙΠΛΩΝΟΝΤΑΣ ένα τεράστιο διαφανές πανό με το σύνθημα «Ηλιακή ενέργεια -
γέφυρα στο μέλλον», χθες, τέσσερις ακτιβιστές της Greenpeace κρεμάστηκαν από
τη νέα γέφυρα της Χαλκίδας...

Η εντυπωσιακή αυτή επιχείρηση της Greenpeace έγινε στα πλαίσια της ηλιακής
εκστρατείας του πλοίου «Σείριος» της οργάνωσης. Και η επιλογή της γέφυρας της
Χαλκίδας έγινε γιατί η Εύβοια είναι μία από τις πιο προνομιούχες περιοχές της
Μεσογείου για την ευρεία ανάπτυξη των ανανεώσιμων πηγών ενέργειας. Με 2.500
ώρες ηλιοφάνειας ετησίως και διασυνδεδεμένη στο ηπειρωτικό δίκτυο της ΔΕΗ, η
Εύβοια είναι ιδανική περιοχή για την ανάπτυξη ηλιακών σταθμών
ηλεκτροπαραγωγής. Επιπλέον, διαθέτει ένα από τα καλύτερα αιολικά δυναμικά της Ευρώπης.

«Θεωρούμε απαράδεκτη την εμμονή σε στόχους που απειλούν το περιβάλλον»,
επεσήμανε ο Ηλίας Ευθυμιόπουλος, διευθυντής του ελληνικού γραφείου της
Greenpeace. «Σήμερα υπάρχουν οι τεχνολογίες για να αντιμετωπίσουμε τις
επερχόμενες κλιματικές αλλαγές. Είναι οι τεχνολογίες για εξοικονόμηση και για
αξιοποίηση των ανανεώσιμων πηγών ενέργειας. Η υπόθεση των ήπιων μορφών
ενέργειας είναι υπόθεση ολόκληρης της κοινωνίας. Και, φυσικά, είναι υπόθεση
του αρμόδιου υπουργείου Ανάπτυξης, που θα πρέπει να τολμήσει και να αντισταθεί
σε αντίπαλες πιέσεις. Η πρωτοβουλία που ήρθε χθες, με την ανακοίνωση από την
υπουργό κ. Βάσω Παπανδρέου του Επιχειρησιακού Προγράμματος Ενέργειας, είναι
ένα σοβαρό βήμα προς αυτήν την κατεύθυνση, που αξίζει να στηριχθεί και να ενθαρρυνθεί».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15862N172</ED>
<ID>
ID:164032

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N17&aa=2</URL></REF>


Article

<CATEGORY>vin06</CATEGORY>

 <H2>Λαίμαργη δενδρογαλιά κατάπιε πορσελάνινο αυγό!
</H2>
ΛΑΡΙΣΑ

ΤΟ ΠΟΡΣΕΛΑΝΙΝΟ αυγό που είχε τοποθετήσει ως φώλι στο κοτέτσι του ο πρώην
κοινοτάρχης της Ιτέας Γόννων Λάρισας έγινε η αιτία να «βαρυστομαχιάσει» η
λαίμαργη δενδρογαλιά, που το «είδε» ως κανονικό...

Χθές το πρωί, ο Γιάννης Σφόρτσας βρήκε μέσα στο κοτέτσι του την
«κουλουριασμένη» δενδρογαλιά. Πήρε ένα ξύλο και προσπάθησε να την απομακρύνει,
όταν διαπίστωσε ότι περίπου στο μέσο είχε εξόγκωμα. Αμέσως κατάλαβε, όπως
λέει, ότι έλειπε το φώλι, ένα ομοίωμα δηλαδή αυγού, από το κοτέτσι...

Ο κ. Σφόρτσας προσπάθησε, «αναποδογυρίζοντας» το σχεδόν δίμετρο φίδι, να
βγάλει το φώλι, αλλά δεν στάθηκε δυνατό. «Κάνω έκκληση σε οικολόγους και
κτηνιάτρους να πάρουν το φίδι και αν γίνεται να το θεραπεύσουν. Κάτι πρέπει να
γίνει σύντομα, γιατί δεν θα αντέξει για πολύ με το πορσελάνινο αυγό στο
στομάχι του. Είναι ένα φίδι άκακο».

Πράγματι, η δενδρογαλιά ανήκει στην κατηγορία των φιδιών, όπως και τα
περισσότερα που ζουν στον ελλαδικό χώρο, με εξαίρεση την οχιά, που δεν
κατατάσσονται στα δηλητηριώδη, επιβεβαιώνει ο κ. Τσούνης. Δεν είναι επιθετικά
προς τον άνθρωπο και σε περίπτωση τσιμπήματος μπορεί να προκαλέσουν μόνο
αλλεργική αντίδραση αν υπάρχει προδιάθεση..

Το συγκεκριμένο είδος φιδιού ζει κοντά σε κατοικημένες περιοχές, ενώ δεν είναι
σπάνιο να το συναντήσουμε ακόμα και σε κήπους, έξω από την Αθήνα. Τα φίδια δεν
έχουν κοινά δόντια και για τον λόγο αυτό δεν μασάνε την τροφή τους. Την
καταπίνουν. Έχουν τα λεγόμενα «δόντια δηλητηρίου», που βρίσκονται στο
μπροστινό ή στο πίσω μέρος του στόματός τους, όπως εξηγεί ο βιολόγος Γρηγόρης Τσούνης.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N17</CAT>
<ED>
Κωδικός άρθρου: A15862N173</ED>
<ID>
ID:164070

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N17&aa=3</URL></REF>


Article

<CATEGORY>vin06</CATEGORY>

 <H5>Ο ΑΥΤΟΔΙΔΑΚΤΟΣ ΜΟΥΣΙΚΟΣ ΣΕ ΚΑΙΝΟΥΡΓΙΟΥΣ ΔΡΟΜΟΥΣ
</H5><H5>«Πετραδάκι, πετραδάκι...»
</H5><H5>Από τον Νικολόπουλο στον Βαγγέλη
</H5><H2>Βασίλης Σαλέας
</H2><H2>Το κλαρίνο δίνει πνοή στα ντέρτια
</H2>
<AUTHOR>ΝΑΤΑΣΑ ΜΠΑΣΤΕΑ</AUTHOR>

Λάτιν και κλαρίνο. Η συνεργασία του με τους Gipsy Kings έδωσε ένα εκρηκτικό,
μεσογειακό, μουσικό κράμα

Όποιος έχει ζήσει τα πανηγύρια που αναστατώνουν τα καλοκαιρινά βράδια ολόκληρη
την ελληνική ύπαιθρο, γνωρίζει πολύ καλά τη σημασία του κλαρίνου. 
Αυτό δίνει τον ρυθμό, φτιάχνει τη διάθεση, ξεσηκώνει για χορό, δημιουργεί
παρέες, ξυπνά μνήμες και αργά, όταν ο ήλιος κοντεύει πια να ανατείλει, ηρεμεί,
μουρμουρίζει, κάνει την σούμα των παθών που κατατέθηκαν όλες τις προηγούμενες
ώρες στα πόδια της ορχήστρας. 
Ο κλαριτζής είναι αναμφισβήτητα ο βασιλιάς του πανηγυριού, ο μουσικός που με
το φύσημά του δίνει πνοή στα ντέρτια και τους πόθους όλων. Ο Βασίλης Σαλέας τα
ξέρει πολύ καλά όλα αυτά. 
Έχει γυρίσει όλη την Ελλάδα ξανά και ξανά, έχει συνοδεύσει μουσικά λύπες και
χαρές, δίπλα στη θάλασσα, πάνω στο βουνό, από 
τα βάθη της καρδιάς και από μνήμες αιώνων...ΗΤΑΝ ένα ζεστό καλοκαιρινό
μεσημέρι και η παρέα είχε αράξει στην παραλία με το ραδιόφωνο συντονισμένο σ'
έναν μουσικό σταθμό. Ξαφνικά, οι κουβέντες σταμάτησαν και στρέψαμε όλη την
προσοχή μας στην καταπληκτική μουσική που έπαιζε εκείνη τη στιγμή,
προσπαθώντας να καταλάβουμε τι ακριβώς είναι. Ήταν ένα ορχηστρικό κομμάτι που
περιδιάβαζε μουσικά την Μεσόγειο, χρησιμοποιώντας πολλά γνωστά στοιχεία αλλά
δίνοντας ένα ασυνήθιστο αποτέλεσμα. «Είναι λάτιν», είπαν κάποιοι, άλλοι
ξεχώρισαν το κλαρίνο του Βασίλη Σαλέα και μερικοί έσπευσαν να αναγνωρίσουν τις
κιθάρες των Gipsy Kings. Τελικά, είχαμε όλοι δίκιο. Ο Βασίλης Σαλέας
επαναλαμβάνει συνεχώς ότι το κλαρίνο δεν είναι μόνο παράδοση. «Είναι πάνω απ'
όλα συναίσθημα». Γι' αυτό τόλμησε να πάρει το κλαρίνο από τα τσάμικα και τα
λαϊκά και να το βάλει ν' αυτοσχεδιάσει δίπλα σε όλα σχεδόν τα είδη μουσικής. Ο
Σαλέας μιλά για το κλαρίνο του, σαν να μιλά για άνθρωπο: με τις ιδιαιτερότητές
του, τα τσαλίμια και τις προτιμήσεις του. «Το κλαρίνο είναι ένα όργανο που
μπορεί να παίξει τα πάντα, ό,τι φανταστεί το μυαλό σου. Ο Μπένι Γκούντμαν
έπαιζε τζαζ όπως κανένας άλλος. Το κλαρίνο είναι για όλα τα μοτίβα».

Η ΝΕΟΛΑΙΑ

Γι' αυτό ακριβώς, πιστεύει ότι η νεολαία αγκάλιασε τον ήχο του. Γιατί ο ήχος
αυτός ξυπνά μνήμες που έχουν καταγραφεί στο συλλογικό μας υποσυνείδητο. «Είναι
όλα αυτά που κουβαλάμε και που δεν μπορούμε να τα εξηγήσουμε ακριβώς με
λόγια». Κι ο ίδιος δεν παύει να εντυπωσιάζεται από τις αντιδράσεις του κόσμου
και κυρίως των νέων. Θυμάται ιδιαίτερα ένα βράδυ στην Πρέβεζα «είχε μαζευτεί
πολλή νεολαία και μου λένε, βρε Βασιλάκη, παίξε κάτι μόνος. Μου έκανε εντύπωση
ότι ήθελαν να παίξω χωρίς μικρόφωνα, χωρίς συνοδεία. Και κάθησαν όλοι μπροστά
μου σε άκρα ησυχία. Ήταν κάτι διαφορετικό. Στο πανηγύρι γινόταν χαμός αλλά
εκεί ήταν σαν εκκλησία».

Πού πρέπει να μιλάει άραγε μια μελωδία για να είναι καλή; «Στην ψυχή. Πρέπει
να σε συγκινεί, να σου δίνει χαρά, να σε γεμίζει αγάπη». Ακόμη κι ο ίδιος
κάποιες φορές όταν παίζει, αισθάνεται τα δάκρυα να ανεβαίνουν στα μάτια του.
«Ήμουν πιτσιρίκι και δούλευα σε μαγαζί όπου παίζαμε δημοτικά. Ήταν ένας πολύ
γνωστός κιθαρίστας ο Κώστας ο Γεκές κι εκεί που ήμασταν στο πάλκο, τον βλέπω
να κλαίει. Τι έγινε, ρε παιδιά; τους ρωτάω. Για σένα κλαίμε, απάντησαν. Τους
πείραξε η μελωδία μου, το ύφος του παιξίματος, τους άγγιξε μέχρι μέσα. Κι αυτό
είναι κάτι που το βλέπω και στις συναυλίες και είναι ό,τι πιο σημαντικό μπορεί
να πάρει από τον κόσμο ένας μουσικός. Όταν κοιτά γύρω του και βλέπει
δακρυσμένα μάτια, τότε ξέρει ότι μιλάει κατευθείαν στην ψυχή του κόσμου και
βοηθά τον καθένα να βγάλει στην επιφάνεια αυτά που βρίσκονται μέσα του...».

Το συναίσθημα όμως δεν είναι τεχνική για να το μάθει κανείς. Ίσα-ίσα που καμιά
φορά κινδυνεύει από την πολλή εκλογίκευση.... «Είμαι αυτοδίδακτος. Αλλά όταν
ήμουν μικρός είχα πάει στο Ωδείο. Και ξεκίνησα να μαθαίνω νότες και όλα αυτά,
αλλά κινδύνεψα να χάσω το "φύσημά" μου. Γιατί το παν στο κλαρίνο είναι ο
τρόπος με τον οποίο φυσάς. Και όταν προσπάθησα να μπω σε καλούπια κόντεψα να
χάσω αυτό το ελεύθερο, γλυκό φύσημα που έχουμε εμείς οι Τσιγγάνοι. Ή στον
στρατό που με έστειλαν να μάθω σάλπιγγα και την έμαθα σε δύο ώρες, αλλά αυτό
μου προκάλεσε διαφορά στο παίξιμο του κλαρίνου. Και παρακάλεσα τον αρχιλοχία
να με απαλλάξει. Τώρα βέβαια, του έχω πάρει τον αέρα. Και κάνω το κλαρίνο,
σαξόφωνο, σάλπιγγα και ό,τι άλλο θέλω...».

ΑΤΕΛΕΙΩΤΟ

Ο 39χρονος Βασίλης Σαλέας προσπαθεί διαρκώς να ανοίγει καινούργιους δρόμους
για το κλαρίνο, αν και «ποτέ δεν θα ανακαλύψουμε όλους τους δρόμους που
υπάρχουν, γιατί η μουσική είναι ατελείωτη». Συνεχίζοντας μια παράδοση που
βρήκε στην οικογένειά του, έβαλε ένα μουσικό όργανο που ήταν απομονωμένο στην
παράδοση στον κόσμο των σύγχρονων ακουσμάτων και των ηχητικών αναζητήσεων.
Ψάχνει να εξερευνήσει νέους μουσικούς ορίζοντες, ενθουσιασμένος ήδη από την
τελευταία του συνεργασία με τον Βαγγέλη Παπαθανασίου. «Ο Βαγγέλης μού έδωσε
μια ταυτότητα, μου έβγαλε ένα διαβατήριο. Είναι μεγάλο δώρο αυτό, γιατί τώρα
μπορώ να συνεχίσω τα ταξίδια μου στη μουσική και στον κόσμο της με άλλον αέρα».

Στο σπίτι η παράδοση συνεχίζεται. Όπως αυτός και ο αδελφός του ακολούθησαν τον
δρόμο του πατέρα και του θείου, έτσι και τα 4 παιδιά του, η Νεφέλη, ο Νίκος, η
Μίνα και ο Σταμάτης, μαθαίνουν όργανα και τραγουδούν. Μόνο που τώρα τα
ακούσματα στο σπίτι δεν είναι μόνο παραδοσιακά τραγούδια, αλλά και άλλα είδη
μουσικής, από κλασική μέχρι τζαζ.

Ο ΗΧΟΣ του κλαρίνου συνοδεύει τον Βασίλη Σαλέα από την κοιλιά της μητέρας του,
καθώς ο πατέρας του, Νίκος, ήταν από τα καλύτερα κλαρίνα της εποχής του. «Στα
9 χρόνια μου άρχισα να παίζω φλογέρα και πίκολο φλάουτο και στην πορεία έπαιξα
με το κλαρίνο του πατέρα. Ήταν κάτι φυσιολογικό, θα γινόταν κάποια στιγμή,
όπως και τα δικά μου παιδιά ασχολήθηκαν με τη μουσική από πολύ νωρίς».

Έτσι, πιτσιρίκι ακόμα, στο πατρικό σπίτι στα Νέα Λιόσια, μαζί με τους άλλους
μπόμπιρες της γειτονιάς έπαιρναν τα ακορντεόν, τα βιολιά, τα κλαρίνα, έπαιζαν
και τραγουδούσαν. Το πρώτο τραγούδι που έμαθε ήταν η «Μαυριδερούλα», ένα
τσάμικο από το Μεσολόγγι, απ' όπου και κατάγεται. «Καπάκι», πριν ακόμα πάρει
το κλαρίνο, έμαθε και το σουξέ της εποχής: «Πετραδάκι, πετραδάκι, για τα σένα
το 'χτισα...».

«Το "Πετραδάκι" το είχα μάθει μόνος μου από το ραδιόφωνο, αλλά τη
"Μαυριδερούλα" μού την έμαθε ο παππούς μου που έπαιζε ζουρνά».

Ο πατέρας του στην αρχή αντιδρούσε, δεν ήθελε να ακολουθήσει και ο γιος τον
δύσκολο δρόμο των πανηγυριών. «Ήξερε τη δουλειά αυτή, τα ξενύχτια, πόσο σκληρή
είναι. Γιατί τότε στα πανηγύρια έπαιζες πολλές ώρες, ξενυχτούσες, ήμουν και
πιτσιρίκος, με λυπόταν. Εγώ έκλαιγα, και τελικά τον κατάφερα να μου πάρει δικό
μου κλαρίνο».

Μαθήματα δεν του έδωσε πολλά «μόνο 5-6 και μάλιστα με έβαλε από δύσκολους
τόνους, όχι από τις ακέραιες νότες, τις εύκολες, αλλά από τις άλλες που θέλουν
μαεστρία. Μου έλεγε: παίξε από εδώ και θα είσαι ωραίος. Έτσι ακριβώς. Αν δεν
παίξεις από εδώ δεν θα είσαι ποτέ ωραίος».

Σε λίγα πανηγύρια πάει μαζί με τον θείο και τον πατέρα του. «Θυμάμαι μια φορά
είχαμε πάει στο Μοναστηράκι, ένα χωριό κοντά στο Αγρίνιο. Κι ανοίγω μια
εισαγωγή από τραγούδια και φεύγει ο θείος μου να καθήσει με κάτι φίλους του.
Του λέω, "μην μ' αφήνεις δεν τα ξέρω". "Εδώ θα τα μάθεις", μου απαντάει και
φεύγει. Μόνο που δεν έβαλα τα κλάματα».

Λίγο αργότερα, μετά τα 13, αρχίζει να πηγαίνει μόνος στα πανηγύρια. Και μόνο
πολύ αργότερα, όταν πια απολύεται από φαντάρος, ο πατέρας του τού λέει
περήφανος: «Κόλλα το, τώρα πια έμαθες να παίζεις κλαρίνο».

Με τον Μανώλη Αγγελόπουλο. Τσιγγάνικο «φύσημα» και τσιγγάνικη φωνή

Η ΠΡΩΤΗ του συνεργασία ήταν με τον Χρήστο Νικολόπουλο στο «Παίξε Χρήστο
επειγόντως», στις αρχές της δεκαετίας του '80. «Υπήρχε τότε ένα μαγαζί με
δημοτικά, του Σκαφίδα, και έρχονταν κάθε βράδυ ο Αγγελόπουλος, ο Νταλάρας, η
Αλεξίου να μας ακούσουν. Τότε μάλιστα κάποιοι με ρώτησαν εάν είχα σπουδάσει
τζαζ στην Αμερική...». Κάπου εκεί γνωρίστηκε με την Ελένη Βιτάλη, μια
συνεργασία που έγινε στενή φιλία. Ακολούθησαν τα «Τραπεζάκια Εξω» του Διονύση
Σαββόπουλου και η γνωριμία με τον Σταμάτη Σπανουδάκη. «Ήμασταν στην Κόρινθο
και θυμάμαι έπαιζα ένα τσάμικο, τον "Ήλιο" και στο τέλος έχει ένα ταξίμι, που
λέμε στη γλώσσα μας, που εντυπωσίασε τον Σταμάτη». Τα «Βυζαντινά», το «Γλυκύ
μου Έαρ», η μουσική για τα «Πέτρινα Χρόνια» του Παντελή Βούλγαρη και ο
«Αλέξανδρος» δημιουργούνται από τη συνεργασία των δύο μουσικών όλα αυτά τα χρόνια.

Σε μια συναυλία με τον Σταμάτη Σπανουδάκη στο Ηρώδειο, ο Βασίλης Σαλέας
γνωρίζει τον Βαγγελη Παπαθανασίου. Τη μουσική του την γνώριζε ήδη από τους
δίσκους που είχε σπίτι του. Συναντιούνται, συμφωνούν να κάνουν κάτι μαζί,
ακούνε μουσικές παλιές και καινούργιες. «Μερικές φορές στο σπίτι του Βαγγέλη,
έτυχε να παίξουμε και μαζί. Έκανα αυτοσχεδιασμούς στο κλαρίνο και αυτός μου
απαντούσε στο συνθεσάιζερ. Αυτός ο άνθρωπος έχει μπει στην ψυχή μου.
Επικοινωνούν τα μυαλά μας. Χωρίς να του λέω τίποτα, καταλαβαίνει τι θέλω».

Όταν ξεκινούν να κάνουν τον δίσκο «Όραμα», ο Βασίλης Σαλέας μέσα σε μια
εβδομάδα ηχογραφεί όλα τα κομμάτια. «Εγώ ακούω τη μουσική, μια-δυο φορές και
μετά την παίζω. Τελείωσα». Όμως η ενορχήστρωση και η επιμέλεια του δίσκου
κρατούν για τον Βαγγέλη Παπαθανασίου πολλές εβδομάδες. «Έπρεπε να είναι
τέλειο, να τον ικανοποιεί πλήρως. Τίποτα, τελικά, δεν είναι τυχαίο...».
Πράγματι, μια και σε λίγες ημέρες, ο δίσκος «Όραμα» γίνεται χρυσός.

ΣΤΟ ΕΞΩΤΕΡΙΚΟ

Έχει προηγηθεί η συνεργασία του με τους «Gipsy Kings». «Συναντιόμασταν κάθε
Μάιο, σ' ένα φεστιβάλ στη Γαλλία, όπου μαζεύονται μουσικοί και συγκροτήματα
απ' όλο τον κόσμο. Δέσαμε και πήγαμε μαζί σε συναυλίες. Τι είναι αυτό που τους
ενώνει; «Το συναίσθημα. Όχι επειδή είμαστε όλοι τσιγγάνοι, αλλά επειδή
νιώθουμε όλοι το ίδιο για τη μουσική. Μάλιστα στη Γαλλία, μαζεύτηκε κόσμος
μετά την πρώτη συναυλία, στο ξενοδοχείο, και με ρωτούσαν τι όργανο παίζω. Δεν
το πίστευαν ότι αυτός ο ήχος ήταν από κλαρίνο». Ακολούθησαν και άλλες
συναυλίες από τη Γερμανία μέχρι το Μπαχρέιν. «Και παντού οι Ελληνες, όταν
ακούν κλαρίνο, κάθονται να αφουγκραστούν την ψυχή τους. Νιώθουν πιο έντονα το
δέσιμο με την πατρίδα».

Παίζει ρόλο σε ποιον χώρο δίνεται η συναυλία κάθε φορά; «Μπορεί να είναι
διαφορετικά άμα παίζεις σε πανηγύρι, στο Ηρώδειο ή στο Μέγαρο Μουσικής. Όμως
υπάρχουν στιγμές που όπου και να παίξεις, αυτό που είναι μέσα σου εκείνη τη
στιγμή, είναι το πιο σημαντικό...».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15862N181</ED>
<ID>
ID:163984

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N18&aa=1</URL></REF>


Article

<CATEGORY>vin06</CATEGORY>

 <H5>ΔΥΟ ΑΔΕΛΦΕΣ, Η ΜΑΡΙΑ ΚΑΙ Η ΤΩΝΙΑ ΠΑΥΛΗ, ΖΟΥΝ ΤΗΝ ΑΤΜΟΣΦΑΙΡΑ ΤΩΝ ΡΑΛΙ ΚΑΙ ΤΩΝ
ΑΓΩΝΩΝ ΩΣ ΟΔΗΓΟΣ ΚΑΙ ΣΥΝΟΔΗΓΟΣ
</H5><H5>Πριν ξεκινήσει ο αγώνας νιώθω «πεταλούδες» στο στομάχι μου
</H5><H2>Ερωτευμένες με το αυτοκίνητο
</H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

Δύο αδελφές. Μαρία Παυλή - Κορρέ και Τώνια Παυλή. Ίδια αγάπη: τα ράλι αυτοκινήτων

«Ένα, δύο, τρία... Φύγετε!». Ο πυροβολισμός της εκκίνησης σπάει τη φορτισμένη
ατμόσφαιρα αναμονής. Το ράλι ξεκινάει. Η σκόνη του χωματόδρομου σηκώνεται. Ένα
κατακόκκινο αυτοκίνητο ηγείται. Μέσα σ' αυτό, δύο γυναίκες. Η μία οδηγεί. Η
άλλη κατευθύνει. Με το τσιγάρο στο χέρι. Και τα χιλιόμετρα περνούν σαν δευτερόλεπτα...

ΟΧΙ, ΔΕΝ είναι σκηνή από την ταινία «Θέλμα και Λουίζ». Πρόκειται για την
«αγωνιστική» καθημερινότητα, εδώ και μία εικοσαετία, δύο αδερφών. Η Μαρία
Παυλή - Κορρέ και η Τώνια Παυλή είναι από τις ελάχιστες Ελληνίδες που
διατηρούν με τα αυτοκίνητα και την ιλιγγιώδη ταχύτητα «σχέση ερωτική.
Αναπόδραστη», όπως λένε. Περνούν άλλοτε από τη θέση του συνοδηγού, άλλοτε του
οδηγού. Άλλοτε κερδισμένες, και άλλοτε όχι. Πάντα όμως από την αγωνιστική
πίστα. Στα ράλι. Από τις «γενικές» και «ειδικές» διαδρομές. Όπου το αυτοκίνητο
και ο άνθρωπος γίνονται ένα. Μία αρμονική ενότητα που προσπαθεί να νικήσει τον χρόνο...

«Είκοσι ετών ξεκίνησα τους αγώνες», ξεκινάει την κουβέντα η μεγαλύτερη αδερφή,
η Τώνια. «Έτσι, απλά. Και από τότε, τρέχω».

Η Μαρία γελάει: «Κι εγώ, λόγω Τώνιας, ξεκίνησα, μερικά χρόνια αργότερα, το
1981. Με συνεπήρε η όλη διαδικασία. Οι "αγωνιστικοί" φίλοι της Τώνιας που
έρχονταν στο σπίτι. Ίσως και η αγάπη του ιλίγγου τότε να φανερώθηκε». Όσο η
Μαρία μιλάει για ράλι, το πρόσωπό της αποκτάει μία ιδιαίτερη λάμψη: «Είναι
συναρπαστικό το να αγωνίζεσαι με αυτοκίνητο. Ξεπερνάς τη μεγάλη σωματική
καταπόνηση. Τις κάθε φύσεως δυσκολίες. Ξεχνάς τους κινδύνους. Και τα δίνεις
όλα. Στην ταχύτητα. Στη συνεργασία. Στην υπέρβαση του εαυτού σου». Η έντονη
Τώνια παρεμβαίνει: «Τελικά, όλα καταλήγουν στο εάν μπορείς να λειτουργείς
συνέχεια στα όριά σου. Στο μέγιστο της απόδοσής σου. Και αυτό γίνεται μονάχα
εάν σ' αρέσει αυτό που κάνεις. Αν είναι το πάθος σου. Γιατί, ράλι σημαίνει
επιβράδυνση ή επιτάχυνση. Συνεχώς εναλλασσόμενα. Δεν υπάρχει μέτρο».

Συνοδηγός σημαίνει; «"Πλοηγός" μέσα στο αυτοκίνητο. Πρέπει να λειτουργείς σε
πολλά επίπεδα», λέει η πρόσχαρη και γλυκιά Μαρία. «Ο συνοδηγός βρίσκεται μία
"στροφή" μπροστά από τον οδηγό. Και τον καθοδηγεί. Χρονομετρεί. Επικοινωνεί με
το σέρβις του αυτοκινήτου. Ενημερώνει τον οδηγό για τις επιδόσεις των
"αντιπάλων". Συμμετέχει και ασχολείται με οτιδήποτε έχει σχέση με το
αυτοκίνητο, τον οδηγό. Και τον αγώνα. Οδηγός και συνοδηγός γίνονται μία
αδιάσπαστη ενότητα: δύο σε ένα!». Η λακωνική Τώνια συνοψίζει: «Ο αγώνας είναι
ένας συνδυασμός και συντονισμός ανθρώπου με μηχανή. Σκοπός, η αρμονική
συνεννόηση. Που οδηγεί και στη νίκη: τη δικαίωση της πετυχημένης προσπάθειας».

Οι δύο αδερφές θυμούνται... Εικόνες από το παρελθόν. Άρρηκτα δεμένες με τα
αγωνιστικά αυτοκίνητα. Η Μαρία, που έτρεχε, συνοδηγός, μαζί με τον άνδρα της.
Χάθηκαν. Και τους «έσωσε» η Τώνια. Που ήταν έγκυος τότε, αλλά ήταν ­ «φυσικά»,
λέει η ίδια ­ στη γραμματεία του αγώνα. Τότε που οι δύο αδερφές τρέχανε μαζί·
η Τώνια έμπειρη πια στα αγωνιστικά αυτοκίνητα και η Μαρία «πρωτάρης». Τότε που
η Τώνια, έγκυος πάλι, έτρεχε σε ράλι με τον δικό της άνδρα, και σε μία απότομη
στροφή, ο άνδρας της της είπε «θα το βγάλεις καρδιακό το παιδί»... Και τώρα,
που η δεκαεξάχρονη κόρη της Τώνιας ονειρεύεται να «τρέχει κι αυτή, ως χόμπι,
σε αγώνες μοτοσυκλέτας». Και «πέταξε» στη μάνα της το «αφοπλιστικό»
επιχείρημα: «Ας ανησυχείτε. Γιατί, εγώ δεν ανησυχώ πάντοτε όποτε εσείς
τρέχετε;»... Αναμνήσεις και σημερινή καθημερινότητα. Στιγμές και ζωές. Όλα,
μπλεγμένα με την μυρωδιά των αναμμένων μηχανών. Των «φρέσκων» ελαστικών. Του
ιδρώτα. Της αγωνίας. Της ανάτασης. Ή της απογοήτευσης. Πάντα της προσπάθειας...

Τίνα Τάρνερ και Uwe Nittel. Συνοδηγός και οδηγός δηλώνουν πως «πρώτο και πιο
ουσιαστικό βήμα προς τη νίκη είναι η συνεργασία. Η συνεννόηση»

«ΣΚΑΝΔΙΝΑΒΗ Τσιγγάνα» τη λένε. Η Σουηδέζα Τίνα Τάρνερ, συνοδηγός του Uwe
Nittel στο φετινό Ράλι Ακρόπολις, είναι η μοναδική γυναίκα συνοδηγός,
παγκοσμίως. Κάθε μήνα βρίσκεται σε άλλη χώρα. Μέσα σε αγωνιστικό αυτοκίνητο.

Όταν χθες πήγε στην απονομή των βραβείων του Ράλι, οι άλλοι δεν την γνώρισαν
χωρίς την αγωνιστική φόρμα. 
Η ίδια πιστεύει ότι «δεν υπάρχουν ανδρικά επαγγέλματα. Μονάχα ανδροκρατούμενα.
Τα οποία πρέπει να γεμίσουν και αυτά γυναίκες». Ακτινοβολεί. Συνεχώς γυρνάει
και κοιτάει το κύπελλο της ομάδας. Είναι ξανθιά. Με διαπεραστικά μπλε μάτια.
Και μία θερμή, φιλική διάθεση. Φέτος μαζί με τον Nittel ήρθαν έκτοι στο Ράλι
Ακρόπολις. Η Τίνα ονειρεύεται κάποια ημέρα να κατακτήσει το Παγκόσμιο Κύπελλο.
Μέχρι τα 35 της χρόνια. Γιατί μετά «θέλω να κάνω οικογένεια. Παιδιά, δηλαδή.
Και εκεί δεν υπάρχουν ημίμετρα. Αφιερώνεις στα παιδιά τη ζωή σου. Ώστε να
μπορέσουν αυτά να κτίσουν τον δικό τους κόσμο». Και ο ίλιγγος της ταχύτητας;
«Νιώθω την αδρεναλίνη να ρέει μέσα μου. Ζωντανεύω. Ανανεώνομαι. Στην αρχή,
πριν ξεκινήσει ο αγώνας, νιώθω πάντα "πεταλούδες" στο στομάχι μου. Ύστερα
συγκεντρώνομαι. Γιατί είναι στιγμή που απλώς δεν επιτρέπονται λάθη. Πρέπει η
προσπάθεια να πετύχει. Κι αυτή η στιγμή της αυτοσυγκέντρωσης, του απόλυτου
ελέγχου του εαυτού μου, είναι ίσως η αγαπημένη μου. Ζω σε τρεις βαλίτσες»,
λέει, γελώντας, «αλλά με ενθουσιάζει ο πλούτος των εμπειριών που έχω
αποκομίσει στα 7 χρόνια που αγωνίζομαι επαγγελματικά. Έχω γνωστούς πια σε όλα
τα σημεία της υδρογείου. Και έχω γνωρίσει διαφορετικούς πολιτισμούς, τρόπους
ζωής, σκέψης. Όλα, μέσα σε λίγα χρόνια. 
Και οι εμπειρίες αυτές έχουν "φωτίσει" ολόκληρη τη ζωή μου. Την έχουν κάνει
πιο ενδιαφέρουσα. Αρχίζω και "γεύομαι", ολοένα και περισσότερο, την κάθε
στιγμή της». Μόνη γυναίκα... «ψάχνεται», σε έναν συντριπτικά ανδροκρατούμενο
κόσμο...; «Πολύ δύσκολα αποδέχονται μία γυναίκα. Αλλά έτσι και αποδείξει την
αξία της τη σέβονται. Της φέρονται πάντοτε ως ίσος προς ίσον. Και αποδέχονται
πλήρως την γυναικεία της φύση. Τον πρώτο καιρό, έκλαιγα κάθε νύχτα. Ύστερα
ατσάλωσα. "Δεν το βάζω κάτω", είπα. 
Και έδωσα τον αγώνα μου. Να γίνω αποδεκτή, ακριβώς όπως είμαι. Η Τίνα. Και να
γίνω ακόμη καλύτερη. Όσο μπορώ»...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15862N201</ED>
<ID>
ID:163985

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N20&aa=1</URL></REF>


Article

<CATEGORY>vin06</CATEGORY>

 <H2>Ο Δήμος Ρόδου σφράγισε κατάστημα του Δημοσίου!
</H2>
<AUTHOR>ΓΙΩΡΓΟΣ ΖΑΧΑΡΙΑΔΗΣ</AUTHOR>

ΡΟΔΟΣ

Ο ΔΗΜΟΣ Ρόδου σφράγισε κατάστημα που ανήκει στο Δημόσιο, επειδή δεν είχε την
απαραίτητη άδεια από την Πολεοδομία! Μάλιστα, η τελετή του σφραγίσματος έλαβε
πανηγυρικό χαρακτήρα, παρουσία και του δημάρχου Γιώργου Γιαννόπουλου, του
προέδρου του Εμπορικού Συλλόγου Σίμου Παρασκευά, πολλών εμπόρων, αλλά και του
λιμενάρχη πλοιάρχου Κώστα Κυρλαγκίτση, που οι υπηρεσίες του ανέλαβαν τη φύλαξη
του καταστήματος!

Όλα αυτά συνέβησαν στο εμπορικό λιμάνι, όπου εδώ και αρκετές ημέρες τα
Καταστήματα Αφορολόγητων Ειδών (ΚΑΕ) επισκεύαζαν αποθήκες του Τελωνείου
προκειμένου να ιδρύσουν παράρτημα στη Ρόδο. Όμως, οι εργασίες στο εσωτερικό
και το εξωτερικό του κτιρίου γίνονταν χωρίς την άδεια της Πολεοδομίας (που
ανήκει στον Δήμο Ρόδου), αλλά και της Μ' Εφορείας Νεώτερων Μνημείων, αφού το
οίκημα έχει χαρακτηριστεί ως διατηρητέο.

Πολύς κόσμος στην τελετή, όπου ο δήμαρχος Γ. Γιαννόπουλος με τους δημοτικούς
αστυνομικούς σφράγισε το κτίριο και μάλιστα με σύντομη ομιλία του τόνισε ότι
«η σημερινή ενέργεια έχει συμβολικό χαρακτήρα». Πριν από μερικές ημέρες η
διοίκηση των Καταστημάτων Αφορολόγητων Ειδών ανακοίνωσε από την Αθήνα την
ίδρυση ανάλογου καταστήματος στο εμπορικό λιμάνι της Ρόδου. Αυτό προκάλεσε
θύελλα αντιδράσεων από τους καταστηματάρχες της Ρόδου και ιδιαίτερα της
Μεσαιωνικής Πόλης

Τα πυρά των καταστηματαρχών συγκέντρωσε κυρίως ο υφυπουργός Οικονομικών
Γιώργος Δρυς και για τις γνωστές δηλώσεις του για λαθρεμπόριο αλκοολούχων
ποτών στα Δωδεκάνησα. Γι' αυτό και η πολυπληθής παρουσία εμπόρων στο σφράγισμα
του κτιρίου και οι δηλώσεις του προέδρου του σωματείου καταστηματαρχών
Μεσαιωνικής Πόλης Λαζάρου Κουφού, που χαρακτήρισε «ανεπιθύμητο πρόσωπο στη
Ρόδο» τον υφυπουργό Οικονομικών και ζήτησε να ανακληθεί η απόφαση για την
ίδρυση του Καταστήματος Αφορολόγητων Ειδών στο εμπορικό λιμάνι.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N21</CAT>
<ED>
Κωδικός άρθρου: A15862N211</ED>
<ID>
ID:163986

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N21&aa=1</URL></REF>


Article

<CATEGORY>vin06</CATEGORY>

 <H5>ΘΑ «ΠΕΣΟΥΝ ΚΕΦΑΛΙΑ» ΓΙΑ ΤΙΣ «ΛΙΣΤΕΣ ΤΗΣ ΝΤΡΟΠΗΣ»
</H5><H5>Έρευνα εις βάθος ζητά η Ένωση Αξιωματικών
</H5><H2>Βρώμικος πόλεμος στην ΕΛ.ΑΣ.
</H2>
<AUTHOR>ΚΩΣΤΑΣ ΠΑΠΑΠΕΤΡΟΥ</AUTHOR>

Πέφτουν κεφάλια. Η ηγεσία του υπουργείου Δημόσιας Τάξης είναι αποφασισμένη να
«τελειώσει» όσους βρίσκονται πίσω από τις «λίστες της ντροπής»

Αποφασισμένη να «πάρει κεφάλια», όσων κρύβονται πίσω από τις «λίστες της
ντροπής», είναι η ηγεσία του υπουργείου Δημόσιας Τάξης, μετά την ολοκλήρωση
της Ένορκης Διοικητικής Εξέτασης που διεξάγει ο γενικός αστυνομικός διευθυντής
Αττικής, υποστράτηγος Ι. Γεωργακόπουλος, και την παράδοση του σχετικού
πορίσματος για τη βρώμικη αυτή υπόθεση στον αρχηγό της ΕΛ.ΑΣ., αντιστράτηγο Θ.
Βασιλόπουλο, στις 30 Ιουνίου.

ΚΑΙ ΕΝΩ ο «αττικάρχης» έχει επεκτείνει την έρευνα σε όλες τις βαθμίδες των
αξιωματικών της ΕΛ.ΑΣ., προκειμένου να συγκεντρώσει στοιχεία γι' αυτούς που
εδώ και δύο μήνες «φωτογραφίζονται» πίσω από τις λίστες για την πολιτική
τοποθέτηση και την επαγγελματική απόδοση αξιωματικών, τις τελευταίες τρεις
ημέρες διεξάγεται, με εντολή του αρχηγού της ΕΛ.ΑΣ., μια άλλη άτυπη έρευνα,
από τον διευθυντή Αστυνομίας Ανατολικής Αττικής, ταξίαρχο Θ. Παπαφίλη, σχετικά
με την αφαίρεση τμήματος της καρμπονοταινίας, με την οποία είχαν γραφτεί σε
συγκεκριμένη γραφομηχανή οι περίφημες λίστες. Η καρμπονοταινία αυτή, που είχε
μεταφερθεί μαζί με δύο γραφομηχανές και άλλα προς εξέταση στοιχεία, τα οποία
βρίσκονταν κλειδωμένα σε γραφείο της Διεύθυνσης Εγκληματολογικών Ερευνών στο
μέγαρο της Λεωφόρου Αλεξάνδρας, «εξαφανίσθηκε» κάτω από άγνωστες συνθήκες,
κάτι το οποίο έγινε αντιληπτό τη Δευτέρα 2 Ιουνίου. Το τμήμα αυτό της
καρμπονοταινίας της γραφομηχανής, με την οποία είχαν γραφτεί οι λίστες, χωρίς
να είναι ιδιαίτερα σημαντικό για τη διεξαγόμενη ΕΔΕ, αφού ολόκληρη η
καρμπονοταινία είχε ήδη αποκωδικοποιηθεί, περιέχει το «ατράνταχτο άλλοθι»,
που, όπως λέγεται, μεθόδευσε πολύ έξυπνα ο συντάκτης των λιστών, ο αστυνομικός
υποδιευθυντής, ο οποίος υπηρετεί στη Βουλή και «φωτογραφίζεται» πίσω από την
υπόθεση. Ποιο είναι αυτό το «άλλοθι»; Ότι ο συγκεκριμένος αξιωματικός ­ όπως
προκύπτει από το αποκωδικοποιημένο κείμενο ­ κλήθηκε δήθεν τον περασμένο
Ιανουάριο από την πολιτική ηγεσία του υπουργείου Δημόσιας Τάξης και ιδιαίτερα
από τον γενικό γραμματέα κ. Ι. Παπαδογιαννάκη, προκειμένου να δώσει
πληροφορίες για τους υπό κρίσιν αξιωματικούς, σχετικά με την πολιτική τους
τοποθέτηση και την υπηρεσιακή τους απόδοση. Αυτήν την «τυχαία αναφορά» έκανε
σε τρίτο πρόσωπο, φυσικά, για τον εαυτό του ο συντάκτης της λίστας,
προκειμένου να εξασφαλίσει «προστασία» στην περίπτωση που η έρευνα προχωρούσε
σε βάθος και αποκαλυπτόταν ο ρόλος του. Όμως, όταν τη Δευτέρα 2 Ιουνίου ο
γενικός αστυνομικός διευθυντής Αττικής, υποστράτηγος Ι. Γωργακόπουλος, με τον
διευθυντή της Διεύθυνσης Εγκληματολογικών Ερευνών, Β. Κουτσούμπα, ενημέρωσαν
για την κλοπή του τμήματος της καρμπονοταινίας αρχικά τον αρχηγό της ΕΛ.ΑΣ.
και στη συνέχεια τον υπουργό κ. Γ. Ρωμαίο, ο τελευταίος δεν «τσίμπησε» και
έδωσε αμέσως εντολή να γίνουν όλες οι νόμιμες ενέργειες. Έτσι, άρχισε έρευνα
στη ΔΕΕ για τις συνθήκες που εκλάπη το τμήμα της καρμπονοταινίας. Στο πλαίσιο
αυτής της έρευνας έγινε δακτυλοσκοπική εξέταση αξιωματικών της Διεύθυνσης
Εγκληματολογικών Ερευνών, που είχαν λάβει μέρος στη συγκέντρωση και τη
μεταφορά τών προς διερεύνηση στοιχείων από τη Βουλή στα γραφεία της Σήμανσης,
αλλά και των γραφολόγων. Ένας από τους γραφολόγους θεώρησε ότι θίγεται από τη
δακτυλοσκοπική εξέταση στην οποία υπεβλήθη και έστειλε αναφορά στον αρχηγό της
ΕΛ.ΑΣ. Ύστερα από αυτό, και αφού υπέβαλε τη δική του αναφορά ο διευθυντής της
ΔΕΕ, διετάχθη άτυπη έρευνα από τον αρχηγό της ΕΛ.ΑΣ., αντιστράτηγο Αθ.
Βασιλόπουλο, που ανατέθηκε στον ταξίαρχο Θ. Παπαφίλη. Η έρευνα αναμένεται να
ολοκληρωθεί και να παραδοθεί το πόρισμά της στις 30 Ιουνίου.

Σύμφωνα με πληροφορίες, ο αστυνομικός υποδιευθυντής που «φωτογραφίζεται» ως
συντάκτης των λιστών πρόκειται να υποβάλει αναφορά σήμερα στον «αττικάρχη»,
που διεξάγει την ΕΔΕ. Όμως, αυτό δεν θα είναι αρκετό, γιατί αν από τα στοιχεία
της έρευνας αποδειχθεί η ενοχή του, θα κληθεί τις επόμενες ημέρες σε απολογία...

Οι τελευταίες εξελίξεις και όσα έχουν δει το φως της δημοσιότητας, γύρω από
τις «λίστες της ντροπής» και τις μεθοδεύσεις που ακολουθούν οι «αόρατοι
υποκινητές», έχουν εξοργίσει τον υπουργό Δημόσιας Τάξης, κ. Γ. Ρωμαίο, ο
οποίος σε χθεσινή του δήλωση κάνει λόγο για «ίντριγκες και ναυαγοσωστικές
συκοφαντίες, από όπου και από όποιους κι αν προέρχονται».

Και συνεχίζει: «Μόλις έγινε γνωστό το θέμα, δόθηκε εντολή για διεξαγωγή, μέσα
σε ιδιαίτερα σύντομο χρονικό διάστημα, Ένορκης Διοικητικής Εξέτασης. Με τις
πρώτες πληροφορίες περί αφαίρεσης στοιχείων, που όμως ήδη έχουν αξιοποιηθεί
από την αρμόδια υπηρεσία, ευνόητο είναι ότι δόθηκε αμέσως εντολή για έρευνα».

Ο κ. Ρωμαίος επισημαίνει ότι «κρίνεται τουλάχιστον επιπόλαιο και άστοχο το ότι
"κάποιοι", καθ' οιονδήποτε τρόπο και με οιουσδήποτε στόχους, επιχείρησαν να
αναμείξουν με τις "λίστες" την πολιτική ηγεσία του υπουργείου Δημόσιας Τάξης
και τη φυσική ηγεσία της Ελληνικής Αστυνομίας, που ήδη έχουν δώσει δείγματα γραφής».

ΣΤΟ ΜΕΤΑΞΥ οι «λίστες της ντροπής» ήταν το θέμα που κυριάρχησε και «σημάδεψε»
τις εργασίες του 3ου Τακτικού Πανελλήνιου Συνεδρίου της Πανελλήνιας Ένωσης
Αξιωματικών Αστυνομίας ( ΠΕΝΑΑ).

Οι περισσότεροι ομιλητές στο 3ο Συνέδριο της Πανελλήνιας Ένωσης Αξιωματικών
αναφέρθηκαν στο σοβαρό αυτό θέμα και ζήτησαν από την πολιτική και φυσική
ηγεσία να διερευνηθεί η υπόθεση εις βάθος και να να αποδοθεί δικαιοσύνη.

Ο αξιωματικός, όμως, ο οποίος φέρεται ως συντάκτης των λιστών και είναι μέλος
του Δ.Σ. της ΠΕΝΑΑ απουσίαζε από τις εργασίες του Συνεδρίου. Ο πρόεδρος της
Πανελλήνιας Ένωσης Αξιωματικών Η. Βλαχογιάννης, όταν ρωτήθηκε στη χθεσινή
συνέντευξη Τύπου μετά την ολοκλήρωση των εργασιών του Συνεδρίου, για την
απουσία του, αρνήθηκε να τη σχολιάσει και απάντησε αόριστα πως και άλλοι
σύνεδροι απουσιάζουν και ότι η έρευνα θα δείξει ποιοι είναι οι δράστες. Το
«φακέλωμα» των αξιωματικών μέσα από τις «λίστες της ντροπής» ήταν το θέμα που
κυριάρχησε στη χθεσινή συνέντευξη Τύπου, που έδωσε το προεδρείο της
Πανελλήνιας Ένωσης Αξιωματικών.

«Είναι ένα μείζον θέμα για τους Έλληνες αξιωματικούς και πρέπει η ηγεσία να
δώσει την σπουδαιότητα που πρέπει για την αποκάλυψη των εμπλεκομένων. Είναι
κατάντια σε περίοδο Δημοκρατιας να φακελώνονται οι αξιωματικοί», τόνισε ο
πρόεδρος της ΠΕΝΑΑ, κ. Ηλίας Βλαχογιάννης. Και επεσήμανε πως η έρευνα πρέπει
να κινηθεί σε τρία σταδία:

­ Να εντοπίσει τους συντάκτες αυτών των λιστών.

- Να διαπιστώσει αν οι λίστες συντάχθηκαν αυθόρμητα ή κατόπιν εντολών και να
διερευνήσει ποιοι έδωσαν αυτές τις εντολές.

Και τέλος, να ερευνηθεί ποιοι ήταν οι παραλήπτες αυτών των καταστάσεων και αν
τις χρησιμοποίησαν για να επηρεάσουν τις φετινές κρίσεις.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15862N391</ED>
<ID>
ID:163987

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N39&aa=1</URL></REF>


Article

<CATEGORY>vin06</CATEGORY>

 <H2>Συνάντηση της ΕΣΗΕΑ για θέματα δεοντολογίας
</H2>
ΣΥΝΑΝΤΗΣΗ με τον Δικηγορικό Σύλλογο Αθηνών και με διευθυντές ραδιοφωνικών
σταθμών είχε χθες η ΕΣΗΕΑ. Με τον πρόεδρο του ΔΣΑ Αντώνη Ρουπακιώτη ο πρόεδρος
της ΕΣΗΕΑ Αριστείδης Μανωλάκος συζήτησε για την ελευθερία του Τύπου και για
την προστασία του πολίτη από τα Μέσα Μαζικής Ενημέρωσης. 
Με τους διευθυντές των ραδιοφωνικών σταθμών η ΕΣΗΕΑ συζήτησε θέματα
δεοντολογίας, ενώ διαπιστώθηκε ότι χρειάζεται να ενταθούν οι προσπάθειες για
τη συνδικαλιστική και ασφαλιστική κάλυψη των συντακτών του ραδιοτηλεοπτικού χώρου.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15862N392</ED>
<ID>
ID:164033

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N39&aa=2</URL></REF>


Article

<CATEGORY>vin06</CATEGORY>

 <H2>Στον Θέρισο δεν θέλουν τη συνένωση
</H2>
ΧΑΝΙΑ

«ΟΧΙ» στη συνένωση λένε οι κάτοικοι της Κοινότητας Θερίσου Χανίων, οι οποίοι
ως ένδειξη διαμαρτυρίας κατέθεσαν χθες το μεσημέρι στον περιφερειακό διευθυντή
Χανίων, Ματθαίο Φραιδάκη, 102 εκλογικά βιβλιάρια.

Σημειώνεται ότι από την Επιτροπή Στήριξης του Προγράμματος «Ιωάννης
Καποδίστριας» και την Τοπική Ένωση Δήμων και Κοινοτήτων προτείνεται η συνένωση
της κοινότητας Θερίσου με τις κοινότητες Αγιάς, Βαμβακόπουλου, Βαρυπέτρου και
Περιβολίων, προκειμένου να δημιουργηθεί ο Δήμος Αναγέννηση.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15862N393</ED>
<ID>
ID:164071

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N39&aa=3</URL></REF>


Article

<CATEGORY>vin06</CATEGORY>

 <H2>Οι σεισμόπληκτοι του Αιγίου θυμούνται
</H2>
ΠΑΤΡΑ

ΔΥΟ ΧΡΟΝΙΑ μετά τον καταστροφικό σεισμό του Αιγίου, όπου έχασαν τη ζωή τους 27
άτομα, οι κάτοικοι της σεισμόπληκτης πόλης αντιμετωπίζουν προβλήματα, ενώ ο
δήμος διοργανώνει για σήμερα εκδηλώσεις μνήμης.

Χθες τα καταστήματα του Αιγίου παρέμειναν κλειστά, ενώ δεν λειτούργησαν οι
δημόσιες και δημοτικές υπηρεσίες. Για αύριο εξάλλου έχουν προγραμματισθεί
εκδηλώσεις, που περιλαμβάνουν δέηση, ομιλίες και αγώνες δρόμου. «Τα προβλήματα
είναι μεγάλα και ελάχιστα απ' όσα έχουν εξαγγελθεί υλοποιήθηκαν μέχρι σήμερα»,
επισημαίνει ο δήμαρχος κ. Λέλος Σιαβελής.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15862N394</ED>
<ID>
ID:164095

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N39&aa=4</URL></REF>


Article

<CATEGORY>vin06</CATEGORY>

 <H2>Συμφωνία OTEnet και της Α.Τ. Κύπρου
</H2>
ΣΥΜΦΩΝΙΑ για συνεργασία στον τομέα παροχής υπηρεσιών μέσω του Internet συνήψαν
η θυγατρική εταιρεία του ΟΤΕ, OTEnet, και η Αρχή Τηλεπικοινωνιών Κύπρου (ΑΤΗΚ).

Η συμφωνία προβλέπει την άμεση διασύνδεση των δύο δικτύων Internet με κύκλωμα
που θα εξυπηρετήσει τη διοχέτευση της μεταξύ τους κίνησης και θα συντελέσει
στην εξοικονόμηση διεθνούς χωρητικότητας του Δικτύου, ενώ θα αυξήσει και την
ποιότητα των παρεχόμενων υπηρεσιών. 
Σύντομα όμως η συνεργασία των δύο δικτύων θα επεκταθεί και σε άλλους τομείς.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N39</CAT>
<ED>
Κωδικός άρθρου: A15862N395</ED>
<ID>
ID:164112

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N39&aa=5</URL></REF>


Article

<CATEGORY>vin06</CATEGORY>

 <H5>Η ΚΥΒΕΡΝΗΣΗ ΕΤΟΙΜΗ ΝΑ ΕΠΕΚΤΕΙΝΕΙ ΤΟ ΠΡΟΓΡΑΜΜΑ, ΑΛΛΑ ΑΝΤΙΜΕΤΩΠΙΖΕΙ ΠΡΟΒΛΗΜΑ ΣΤΕΓΑΣΗΣ
</H5><H2>Μεθαδόνη για όλους
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

Η κυβέρνηση είναι έτοιμη να επεκτείνει το πρόγραμμα χρήσης της μεθαδόνης,
αλλά... δεν βρίσκει κτίρια, στα Εξάρχεια και τη Θεσσαλονίκη, για να στεγάσει
τις απαραίτητες υπηρεσίες. Και όχι μόνον αυτό: έχει παραλάβει δύο εξώδικα από
τους ιδιοκτήτες των κτιρίων όπου στεγάζονται τα ήδη υπάρχοντα κέντρα!

ΤΗΝ ΑΠΟΚΑΛΥΨΗ έκανε χθες στη Βουλή οι υφυπουργός Υγείας Μανώλης Σκουλάκης, για
να περιγράψει την αδιαφορία μιας κοινωνίας που εξορκίζει στα λόγια τα
ναρκωτικά, αλλά δεν κάνει τίποτε για να συνδράμει αποτελεσματικά την Πολιτεία
στην καταπολέμησή τους.

Ο υφυπουργός, που κλήθηκε να απαντήσει στη Βουλή σε δύο επερωτήσεις, μία της
Ν.Δ. και μία του ΚΚΕ για το μείζον πρόβλημα των ναρκωτικών, έδωσε ένα
εφιαλτικό νούμερο: στα 300 με 400 δισ. τον χρόνο κυμαίνεται ο τζίρος από το
εμπόριο των ναρκωτικών!

Η αντιπολίτευση, και ειδικά ο βουλευτής Γιώργος Σούρλας (Ν.Δ.) που και στο
παρελθόν έχει κάνει ανάλογες καταγγελίες, υποστήριξε ότι η Ελλάδα είναι
παράδεισος για το ξέπλυμα χρημάτων από το εμπόριο ναρκωτικών. Μπορούν, είπε,
θαυμάσια να αγοράσουν ομόλογα ή έντοκα γραμμάτια του Δημοσίου και να μην τους
ελέγξει κανείς. Ή να το κάνουν μέσω των καζίνο. Ο ίδιος ανέφερε ότι το κράτος
ξοδεύει μία δραχμή ανά Έλληνα κάθε χρόνο για την πρόληψη, ποσό αστείο μπροστά
στα χρήματα που διακινούνται στο εμπόριο ναρκωτικών. Ο βουλευτής Π.
Σκανδαλάκης αποκάλυψε ότι η περίφημη Διακομματική Επιτροπή της Βουλής κατά των
ναρκωτικών έχει συνεδριάσει μόνο 4 φορές, συνολικά 7,5 ώρες, και με τον τρόπο
αυτό θεωρεί ότι έχει ξεπληρώσει το έργο της.

Ένα μεγάλο μέρος της πολύωρης συζήτησης αναλώθηκε σε κριτική των θέσεων του
αναπληρωτή υπουργού Εξωτερικών Γιώργου Παπανδρέου για την αποποινικοποίηση της
χρήσης του χασίς. Η γενική γραμματέας του ΚΚΕ, Αλέκα Παπαρήγα, επέκρινε τον
Πρωθυπουργό που δεν έχει καταδικάσει τον κ. Παπανδρέου για τις απόψεις του,
τις επικίνδυνες απόψεις, όπως είπε, στην προσπάθεια που κάνουμε να περιοριστεί
η μάστιγα των ναρκωτικών. Η κ. Παπαρήγα αποκάλυψε ότι συναντήθηκε με τον κ.
Παπανδρέου πρόσφατα, και συζήτησαν και για το θέμα των ναρκωτικών (η συνάντηση
αφορούσε τη Διακυβερνητική) και διαπίστωσε ότι διατηρεί σταθερά τις απόψεις
του. Πρόσθεσε, πως «είναι επικίνδυνη η αντίληψη ότι μπορούμε να ζήσουμε με τα
ναρκωτικά» και επέκρινε και άλλους βουλευτές, όπως τους κ.κ. Κωνσταντόπουλο,
Κουβέλη και την κ. Δαμανάκη που κατά καιρούς έχουν υποστηρίξει είτε τον
διαχωρισμό στη χρήση των ναρκωτικών είτε την αποποινικοποίηση. Πάντως η κ.
Παπαρήγα, όπως και άλλοι βουλευτές του ΚΚΕ που αναφέρθηκαν στις δηλώσεις
Παπανδρέου, ήταν αρκετούς τόνους πιο κάτω από την πρόσφατη ανταλλαγή πυρών
μεταξύ κυβέρνησης και ΚΚΕ για το ίδιο θέμα.

Επικρίσεις για τον κ. Παπανδρέου είχαν και οι βουλευτές της Ν.Δ. κ.κ. Α.
Ψαρούδα Μπενάκη, Γ. Καρατζαφέρης, Γ. Σούρλας, ενώ ο κ. Σκουλάκης, που απάντησε
για λογαριασμό της κυβέρνησης, υποστήριξε ότι πρόκειται για «προσωπικές
απόψεις» που δεν τις υιοθετεί η κυβέρνηση. Ο ίδιος ανέφερε ότι ο Πρωθυπουργός
Κώστας Σημίτης ξεκαθάρισε πως δεν πρόκειται να αποποινικοποιηθεί η χρήση του χασίς.

Τέλος, η κ. Μ. Δαμανάκη, η οποία δέχθηκε τα πυρά του ΚΚΕ, υποστήριξε ότι με
τις θέσεις της «δεν προπαγανδίζει την ευτυχία της χημείας», και πρόσθεσε ότι η
άποψή της είναι πως «είναι καιρός να μάθουμε να ζούμε πια με το φαινόμενο».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15862N401</ED>
<ID>
ID:163988

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N40&aa=1</URL></REF>


Article

<CATEGORY>vin06</CATEGORY>

 <H2>Η Ολομέλεια Εφετών θα αποφανθεί για το «συνδικάτο του εγκλήματος»
</H2>
Η ΥΠΟΘΕΣΗ των «συμβολαίων θανάτου με αμοιβή», φαινόμενο που εμφανίζεται πρώτη
φορά στα εγκληματικά χρονικά της χώρας, όπως επισήμανε ο εισαγγελέας που
μελέτησε την υπόθεση, θα απασχολήσει στις 26 του μηνός την Ολομέλεια Εφετών
της Αθήνας.

Η Ολομέλεια συγκαλείται προκειμένου να αποφανθεί αν πρέπει να ανατεθεί η
ανάκριση για τη συγκλονιστική αυτή υπόθεση του «συνδικάτου του εγκλήματος» σε
εφέτη ανακριτή, όπως άλλωστε έχει εισηγηθεί και ο εισαγγελέας Εφετών κ. Αθ.
Ανδρεουλάκος, ο οποίος μελέτησε τις 11 δικογραφίες που έχουν σχηματιστεί από
την Ασφάλεια.

Κατηγορούμενοι για δολοφονίες, απόπειρες ανθρωποκτονιών, ληστείες, αρπαγές και
άλλες εγκληματικές πράξεις είναι οι Σωτήρης Κιούσης, Γιώργος Καλτσάς, Δημήτρης
Καπές - Καπετανάκης, Κωνσταντίνος Ανδρεάδης και Βασιλική Γκούφα, καθώς και
άλλα άτομα, των οποίων τα στοιχεία δεν έχουν ακόμη αποκαλυφθεί. Ως αρχηγός της
σπείρας, που ενεργούσε κατ' εντολή κάποιων άλλων, φέρεται ο Βασίλης Σούφλας,
που έπεσε κι αυτός θύμα των συνεργατών του.

Όσον αφορά τον εντολέα, τουλάχιστον για τις δολοφονίες των Ευ. Παρασχιάκου,
διευθυντή της ντίσκο «Μερσέντες» (1993), Νικ. Ζαμάνη, εστιάτορα (1994) και
Εμμ. Σάμιου, ιδιοκτήτη σχολής οδηγών (1994), όπως επισημαίνει ο κ.
Ανδρεουλάκος στηρίζοντας το συμπέρασμά του στα στοιχεία που προκύπτουν από τη
δικογραφία, είναι κάποιος «Θέμις». Ο «Θέμις», σύμφωνα με έγγραφο της Δίωξης
Εγκλημάτων κατά της Ζωής, είναι γνωστός άνθρωπος της νύχτας, που είχε
φιλοξενήσει στο σπίτι του τον Βασίλη Σούφλα, πριν δολοφονηθεί. Και καταλήγει
το έγγραφο: «Ο μόνος άνθρωπος με το όνομα Θέμις που είχε επαφές και σχέσεις με
τα πρόσωπα που είχαν ενεργό ρόλο στις αξιόποινες πράξεις είναι ο Καλαποθαράκος Θεμιστοκλής».

Ωστόσο, για μια από τις 11 δικογραφίες, αυτή που έχει σχηματιστεί για την
αρπαγή των Ηλία Ορφανού και Αγγελικής Πεσματζή, ο κ. Ανδρεουλάκος επισημαίνει
στο έγγραφο που απηύθυνε προς τον πρόεδρο της Τριμελούς Διοίκησης του Εφετείου
Αθηνών, ζητώντας τη σύγκληση της Ολομέλειας Εφετών, πως ο εντολέας φέρεται να
ήταν ο γνωστός Αλέξανδρος Ζεκερίδης.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15862N402</ED>
<ID>
ID:164034

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N40&aa=2</URL></REF>


Article

<CATEGORY>vin06</CATEGORY>

 <H2>Ζητούν την αναγνώριση της γενοκτονίας των Ποντίων
</H2>
ΘΕΣΣΑΛΟΝΙΚΗ. 
Γραφείο Βόρ. Ελλάδος

ΔΙΕΘΝΗ αναγνώριση της γενοκτονίας των Ποντίων και τη σταθερή επιδίωξη αποδοχής
της από τους Τούρκους, ζήτησαν οι εκπρόσωποι της πολιτικής ηγεσίας της χώρας
και των ποντιακών οργανώσεων χθες, στην έναρξη του Δ' Παγκοσμίου Συνεδρίου του
Ποντιακού Ελληνισμού που πραγματοποιείται στη Θεσσαλονίκη.

«Τα 353.000 θύματα του κεμαλικού κράτους, της περιόδου 1916-1923, δικαιούνται
μιας ηθικής δικαίωσης», τόνισε ο πρόεδρος του συνεδρίου δήμαρχος Καλαμαριάς κ.
Θρασύβουλος Λαζαρίδης, υπογραμμίζοντας ότι το ζήτημα θα τεθεί από την ποντιακή
κοινότητα στον ΟΗΕ με τη στήριξη και τη συνεργασία της ελληνικής πολιτείας.

Στη συγκινητική τελετή έναρξης του συνεδρίου την κυβέρνηση εκπροσώπησε ο
υπουργός Εσωτερικών κ. Αλέκος Παπαδόπουλος, ο οποίος μετέφερε μήνυμα
συμπαράστασης του Πρωθυπουργού κ. Κώστα Σημίτη, ενώ στον χαιρετισμό του
υπογράμμισε ότι «οι προσδοκίες του Ποντιακού Ελληνισμού ανήκουν στο κοινό
όραμα του Ελληνισμού».

Στον σύντομο χαιρετισμό του, εξάλλου, προς τους συνέδρους, ο πρόεδρος της Ν.Δ.
κ. Κώστας Καραμανλής υπογράμμισε ότι το ποντιακό στοιχείο είναι ο καλύτερος
πρεσβευτής της Ελλάδας στον κόσμο.

Ο πρόεδρος του ΔΗΚΚΙ κ. Δημήτρης Τσοβόλας ισχυρίστηκε ότι δεν έχει υλοποιηθεί
κανένα από τα αιτήματα των προηγούμενων συνεδρίων.

Στη συνδρομή της ελληνικής πολιτείας για την επίλυση των προβλημάτων που
αντιμετωπίζουν οι 150.000 Πόντιοι από τις χώρες της πρώην ΕΣΣΔ αναφέρθηκε ο
υπουργός Μακεδονίας - Θράκης κ. Φίλιππος Πετσάλνικος, ο οποίος ανακοίνωσε ότι
με νομοσχέδιο που προωθείται στα συναρμόδια υπουργεία αντιμετωπίζονται τα
προβλήματα στέγασης, εκπαίδευσης και επαγγελματικής αποκατάστασης των
παλιννοστούντων. Το Δ' Παγκόσμιο Συνέδριο αμφισβητούν τρεις ομοσπονδίες
ποντιακών σωματείων και καταγγέλλουν με ανακοινώσεις τους την οργανωτική
επιτροπή για παράτυπη σύγκληση του συνεδρίου.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15862N403</ED>
<ID>
ID:164072

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N40&aa=3</URL></REF>


Article

<CATEGORY>vin06</CATEGORY>

 <H2>Το 65% των ανέργων στη χώρα μας είναι γυναίκες
</H2>
Η ΑΝΕΡΓΙΑ είναι το κυριότερο πρόβλημα των γυναικών σήμερα και το συνηθέστερο
ζήτημα για το οποίο προσέφυγαν στο Παρατηρητήριο για τα Δικαιώματα των
Γυναικών, στην πρώτη περίοδο της λειτουργίας του.

Η ανεργία ­ το 65% των 450.000 ανέργων στη χώρα μας είναι γυναίκες ­ και η
έλλειψη ίσων ευκαιριών στην αγορά εργασίας για τις γυναίκες ήταν το θέμα που
κυριάρχησε στη χθεσινή δεύτερη μέρα του 1ου Ετήσιου Εργαστηρίου που διοργάνωσε
το Παρατηρητήριο με τη συμμετοχή ειδικών και από άλλες χώρες. Άλλωστε, η χώρα
μας έχει το δεύτερο υψηλότερο ποσοστό στην Ευρωπαϊκή Ένωση στις άνεργες
γυναίκες έως 34 ετών.

Από τη μελέτη, που παρουσίασαν δύο επιστήμονες του Πανεπιστημίου της Κρήτης,
και η οποία βασίστηκε σε όλες τις έρευνες που έχουν γίνει μέχρι σήμερα στη
χώρα μας με θέμα Γυναίκα και Εργασία, συνάγεται ότι, κατά μέσο όρο, οι
γυναίκες αμείβονται 40% λιγότερο απ' ό,τι οι άνδρες που κάνουν την ίδια εργασία.

Η διεύρυνση του ορισμού της απασχόλησης, ώστε να περιλαμβάνει και την οικιακή
εργασία, αλλά και η συζήτηση που γίνεται γύρω από τον ελεύθερο χρόνο ως
ζητούμενο σε μια εποχή που ο ορισμός της εργασίας αναδιατυπώνεται ­ και η
παντελής έλλειψη αυτού ακριβώς του ελεύθερου χρόνου για τις γυναίκες ­ είναι
μερικά από τα καινούργια θέματα που αντιμετωπίζουν οι γυναίκες στην αγορά
εργασίας. 
Μαζί, βέβαια, με τα παλαιότερα, μεταξύ των οποίων κυριαρχεί ο τριπλός ρόλος
της ως εργαζόμενης, νοικοκυράς - συζύγου και μητέρας. 
Η έλλειψη τμημάτων Γυναικείων Σπουδών στα ελληνικά Πανεπιστήμια τονίστηκε στις
εισηγήσεις δύο καθηγητριών από το Κέντρο Γυναικείων Σπουδών του Πανεπιστημίου
του Λάνκαστερ, οι οποίες ανέφεραν ότι η δημιουργία τέτοιων τμημάτων αυξάνει
και την ευαισθητοποίηση του κοινού σε θέματα όπως η βία, η παιδική κακοποίηση,
αλλά και η εκπαίδευση.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N40</CAT>
<ED>
Κωδικός άρθρου: A15862N404</ED>
<ID>
ID:164096

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N40&aa=4</URL></REF>


Article

<CATEGORY>vin06</CATEGORY>

 <H5>ΣΥΓΚΙΝΗΣΑΝ ΚΑΙ ΕΝΘΟΥΣΙΑΣΑΝ ΚΟΡΙΤΣΑΚΙΑ 5-6 ΧΡΟΝΩΝ ΣΤΟ ΦΕΣΤΙΒΑΛ ΠΟΝΤΙΑΚΩΝ ΧΟΡΩΝ
</H5><H2>Το περήφανο Κότσαρη των παιδιών
</H2>
<AUTHOR>ΛΕΥΤΕΡΗΣ ΠΑΠΑΔΟΠΟΥΛΟΣ</AUTHOR>

Ο Στέφανος Χοταμανίδης ήταν δάσκαλος. Βαρέθηκε, όμως, το δασκαλίκι και
αποφάσισε να σπουδάσει Φιλολογία.

ΛΟΥΝΤΒΙΧΣΧΑΦΕΝ. 
Ιούνιος

ΣΠΟΥΔΑΣΕ Φιλολογία και πήρε και ντοκτορά. Ανακάλυψε, όμως, ξαφνικά, πως ούτε η
Φιλολογία τον «γέμιζε». Γι' αυτό, μπήκε στην Ιατρική. Την τελείωσε και
ειδικεύθηκε στην Παιδοψυχιατρική. Εδώ και μερικά χρόνια, είναι διευθυντής στην
Παιδοψυχιατρική Κλινική του Κιέλου. Και έχει μεγάλη φήμη. Κάθε χρόνο, όμως,
για τρεις μέρες, ξεχνάει τον δάσκαλο, τον φιλόλογο και τον γιατρό. Ακούει τη
φωνή τού πατέρα του, ακούει τη φωνή τού παππού του, που του λένε «κατέβα»! Κι
ο Στέφανος Χοταμανίδης τα παρατάει όλα και «κατεβαίνει». Στη Φραγκφούρτη και
στη Στουτγκάρδη, στο Μόναχο και στο Ντύσελντορφ κι όπου αλλού γίνεται το
«πανηγύρι»: Το φεστιβάλ ποντιακών χορών της νεολαίας, που διοργανώνει, εδώ και
16 χρόνια, η Ομοσπονδία Συλλόγων Ελλήνων Ποντίων στην Ευρώπη. Μπλέκεται με τα
παιδιά, μπλέκεται με τους μεγάλους και χορεύει. Χορεύει ατέλειωτες ώρες! Τικ,
Πατούλα, Τρυγώνα, Κότσαρη, Κιζέλα, Λετσίνα, Σερανίτσα. Και την άλλη μέρα,
παίρνει το αυτοκίνητό του και ανηφορίζει για το Κίελο. Να ξαναβρεί τη
Γερμανίδα γυναίκα του και τους μικρούς ασθενείς του. Και, πρωτίστως, την
κορούλα του, που της έχει μάθει να λέει, από μωρό, το δίστιχο «Έλα πουλί μ',
έλα γιαβρί μ', έλα μη τυρανίεις με, το ψιόπο μ' ολι(γ)ικον εν, εβγαίν' κι
άλλο, κι' ευρίκ'ς με» (Έλα πουλί μου, έλα γιαβρί μου, έλα μη με τυραννάς, η
ψυχή μου δεν αντέχει, θα βγει, και δεν θα με ξαναδείς).

Κάθε λάβαρο και σύλλογος, κάθε σύλλογος και μια χορευτική ομάδα, από τις
δεκάδες των Ποντίων της Γερμανίας. Εδώ, στιγμιότυπο από την έναρξη του 16ου
Φεστιβάλ (φωτογραφία Γιάννη Κυριακίδη)

Έτσι είναι όλοι. Σαν τον Στέφανο. Με το που φτάνει ο Μάης, αρχίζουν να νιώθουν
φαγούρα στις πατούσες τους! Θέλουν να πάνε στο φεστιβάλ. Να καμαρώσουν τα
παιδιά, που θα χορέψουν, να πάρουν δύναμη και να χορέψουν κι αυτοί,
τραγουδώντας «χορός και ντ' έμορφον χορό'ς τ' αρν'(ί) μ' χορεύ'σο γιαν'(ι) μ'/
οσήμερον ντ' εχόρεψα επίασεν απάν'(ι) μ'». Ναι, έτσι είναι όλοι. Και ο
Ταϊγανίδης και η Μαρία και ο Παπαδόπουλος και η Λουίζα και η Δήμητρα και ο
Μπάρνι και ο Τσιρίδης και η Αννούλα και η Αλίκη και η Σούλα και η Γεωργία και
ο Λαρχανίδης και ο Τσορακλίδης και ο Αμαραντίδης και ο Άρης και ο Γαλανίδης...
Ένας κόσμος ολόκληρος, που είναι πάντοτε παρών, πάντοτε με ανοιχτή αγκαλιά,
στις λαμπρές αυτές εκδηλώσεις του Ποντιακού Ελληνισμού.

Μεγάλη η δύναμη της ράτσας! Η Δήμητρα, μια μελαχρινή, όμορφη, γνώρισε στην
Στουτγκάρδη τον Μπάρνι ­ έναν Γερμανό δυο μέτρα, κούκλο! Τον έφερε μια, δυο,
τρεις φορές, στο φεστιβάλ. Την τέταρτη, ο Μπάρνι είχε γίνει... Πόντιος!
Βαφτίστηκε και χριστιανός ορθόδοξος! Και είναι μονίμως μαζί με την υπόλοιπη
παρέα των Ποντίων. Και λέει γνώμες και τραγουδάει και χορεύει. Ακόμη και...
προστυχιές έμαθε να ψιθυρίζει, κοκκινίζοντας ώς τ' αυτιά, από ντροπή!

Αμ' ο άλλος, ο Φώτης, του Τσιρίδη; Πρώτος στον χορό! Με τη στολή του, με τα
τσαλίμια του, με το πάθος του! Κι ας έχει γεννηθεί στη Γερμανία! Το πιο
σημαντικό: έχει μαζέψει κάμποσους συμμαθητές του, Γερμανούς, και τους έχει
μάθει να χορεύουν ποντιακά! Τους υποχρέωσε να αγοράσουν και στολές! Και κάνει,
με δυο-τρείς απ' αυτούς, πρόβες, για να τους παρουσιάσει, σαν ατραξιόν, στο φεστιβάλ!

ΓΙΑ ΤΗ ΓΛΩΣΣΑ

Έλειπε κι αυτή τη χρονιά. Και ήταν και πάλι, βαριά η σκιά της απουσίας του. Ο
Γιάννης Παπαδόπουλος. Που χάθηκε σε αυτοκινητικό δυστύχημα. Ήταν, όμως, όπως
πάντα, παρούσα η Αλίκη. Η γυναίκα του. Θεμελιακό στοιχείο των εκδηλώσεων.
Άνθρωπος ταμένος. Ξεχωριστός.

Το 16ο Φεστιβάλ πραγματοποιήθηκε εδώ, στο Λουτβιχσχάφεν. Μια βιομηχανική πόλη
της Ρηνανίας-Παλατινάτου, που ιδρύθηκε το 1606, βομβαρδίσθηκε πολλές φορές,
κατά τον Β' Παγκόσμιο Πόλεμο, φιλοξένησε, για κάποιο διάστημα, τον μεγάλο
Γερμανό ποιητή και δραματουργό Φρ. Σίλερ και έχει 160.000 κατοίκους. Σ' αυτή
την πόλη, λοιπόν, μπροστά στο Δημαρχείο, ένα απομεσήμερο, μαζεύτηκαν
εκατοντάδες Γερμανοί, για να παρακολουθήσουν τα Μωμογέρια, που παρουσίασε ο
τοπικός ποντιακός σύλλογος. Έπαιζαν οι μουσικοί, χόρευαν οι Μωμόγεροι με τις
στολές τους (πρώτος και καλύτερος ο Φώτης) και οι Γερμανοί, έκπληκτοι και
ενθουσιασμένοι, χειροκροτούσαν ζωηρά και ανακάλυπταν πως κοντά τους, πλάι
τους, στα ίδια εργοστάσια, δούλευαν άνθρωποι, που δεν ήταν σαν κι αυτούς, αλλά
κουβαλούσαν στα κύτταρά τους λαϊκό πολιτισμό, λαϊκό ψυχαγωγικό «θέατρο», πιο
σωστά, πολλών αιώνων! Κι ήταν ολοφάνερος ο θαυμασμός. Και ήταν ολοφάνερη η χαρά.

Στις εκδηλώσεις, πήραν μέρος 37 χορευτικές ομάδες, απ' όλη, σχεδόν, τη
Γερμανία, αλλά και από το Βέλγιο! Οι ομάδες, με 15-20 παιδιά και παραπάνω η
καθεμιά, ήταν από τις πόλεις: Βρυξέλλες, Αμβούργο, Αννόβερο, Βερολίνο,
Μπίλφεντ, Μόναχο, Ταουφκίρχεν, Ομπερχάουζεν, Κρέφελντ, Χέρτεν, Ντόρτμουντ,
Ντύσελντορφ, Βούπερταλ, Νόις, Φρέχεν, Κολωνία, Λουντεσχέιντ, Ουλμ, Νυρεμβέργη,
Έσλινγκεν, Λάουφ, Χερμπρεχτίνγκεν, Σόρντορφ, Τίμπιγκεν, Στουτγκάρδη,
Βαϊμπλίνγκεν, Μπρούχσαλ, Νεκαρτέντσλιγκεν, Μπιτιγκέιμ, Μπλάκνανγκ, Λέομπεργκ,
Ρισελχάιμ, Μένταλ, Βισμπάντεν, Φραγκφούρτη, Μανχάιμ και Λουντιβχσχάφεν.

Υπολογίζω ότι στο φεστιβάλ πήραν μέρος πάνω από 1.000 παιδιά και 3.000-4.000
μεγάλοι: γονείς, συγγενείς και φίλοι. Που μετά τους χορούς ­ δεν έχουν
διαγωνιστικό χαρακτήρα ­ και τα τραγούδια, κατέκλυσαν την τεράστια αίθουσα και
αφέθηκαν στο γλέντι, ίσαμε το πρωί. Το πιο ενθαρρυντικό συμπέρασμα, από τις
εφετινές εκδηλώσεις, είναι τούτο: στο φεστιβάλ, οι ηλικίες συμμετοχής όλο και
μικραίνουν! Που θα πει ότι μπολιάζονται με την ιδέα του Ποντιακού Ελληνισμού
όλο και περισσότερα αγόρια και κορίτσια, 5-6 ετών! Κι από 'κεί και πέρα,
συνεχίζουν. Έως τα 16-17 χρόνια τους! Και θυμάμαι, εδώ, τον Γιάννη τον
Ταϊγανίδη. Που, βλέποντας μια ομάδα από κοριτσάκια 10 ετών να χορεύουν με τις
στολές τους, γύρισε και μου 'πε, συγκινημένος: «Μη φοβάσαι για το φεστιβάλ,
Λευτέρη! Θα ζήσει και θα ρίξει και ρίζες. Ήδη, βρίσκεται στον 16ο χρόνο του!
Και ξέρεις πού στηρίζω την αισιοδοξία μου; Σ' αυτά τα κοριτσάκια. Που θα
γίνουν μανάδες. Και θα μάθουν στα παιδιά τους, που θα γεννηθούν στη Γερμανία,
τους χορούς μας, τα τραγούδια μας, τις παραδόσεις μας και, πρωτίστως, τη
σπουδαία γλώσσα μας. Έτσι, θα κρατήσουν την ταυτότητά τους, μέσα σ' αυτό το
απέραντο χωνευτήρι της Κεντρικής Ευρώπης...».

Είχα τηλεφωνήσει, πέρυσι, στον Πόντιο υπουργό Μεταφορών κ. Χάρη Καστανίδη, να
'ρθει στο Φεστιβάλ του Μονάχου. Είχε υποχρεώσεις και δεν μπορούσε να
απουσιάσει από την Ελλάδα. Φέτος, όμως, στο Λουντβιχσχάφεν, ήρθε. Και κάθησε
τρεις μέρες! Από την πρώτη των εκδηλώσεων, ώς την τελευταία! Και τραγούδησε!
Και χόρεψε! Και μίλησε ποντιακά! Και ο χαιρετισμός του, όλο τρυφερότητα,
έγνοια και εθνική ουσία, έκανε τεράστια εντύπωση! Επί 2 λεπτά, ολόκληρη η
αίθουσα, με τις χιλιάδες των Ποντίων, εσείετο από τα χειροκροτήματα! Κατέβηκε
ο υπουργός από το βήμα και έμοιαζε να τα 'χει χαμένα! Έτρεχαν οι ανώνυμοι και
τον συνέχαιραν και τον αγκάλιαζαν και τον φιλούσαν! Όταν κάθησε δίπλα μου,
ήταν βουρκωμένος. Και είμαι σίγουρος, πως δεν θα ξεχάσει ποτέ αυτή τη βραδιά.
Στην Αυστραλία, είχα πει στον δραστήριο και έξυπνο γ. γραμματέα Απόδημου
Ελληνισμού κ. Σταύρο Λαμπρινίδη, να περάσει και από τη Γερμανία, να δει από
κοντά το «θαύμα των Ποντίων». Ήταν πνιγμένος στη δουλειά (ο άνθρωπος, δεν έχει
σπίτι. Με μια βαλίτσα στο χέρι βρίσκεται, συνεχώς). Κατάφερε, όμως, και το
'σκασε, για μια μέρα! Και ήρθε κι αυτός στο Λουντβιχσχάφεν. Και μίλησε. Με
ενθουσιασμό και αγάπη. Και άφησε άριστες εντυπώσεις, σ' αυτό τον υπέρχο κόσμο
των Ποντίων της Γερμανίας, στα χιλιάδες μέλη της Ομοσπονδίας, που, το ξαναλέω,
προσφέρουν σημαντικό εθνικό έργο, μολονότι η πατρίδα δεν τους θυμάται συχνά
και όπως πρέπει...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N41</CAT>
<ED>
Κωδικός άρθρου: A15862N411</ED>
<ID>
ID:163989

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N41&aa=1</URL></REF>


Article

<CATEGORY>vin11</CATEGORY>

 <H2>Αντίλογος για μια Ανθολογία
</H2>
Τρεις επιστολές απαντούν στα σχόλια με τίτλους «Απ' έξω κούκλα και από
μέσα...», «.... φρένο στα ψώνια» που δημοσιεύτηκαν στις 6 Ιουνίου 1997 στη
στήλη των πολιτιστικών σελίδων «Το Δίκτυο». Τα σχόλια αναφέρονταν στην έκδοση
«Ανθολογία - Γράμματα - Τέχνες - Πολιτισμός» της Διεθνούς Εταιρείας Ελλήνων
Λογοτεχνών την οποία συνέθεσε η πρόεδρός της κ. Χρυσούλα Βαρβέρη - ΒάρραΟι
επιστολογράφοι μεταξύ των άλλων σημειώνουν:

* Η κυρία Ντόλλη Νταλκά από το Γιοχάνεσμπουργκ:

«Δεν είναι δίκαιο και λογικό να προσπαθούμε να καταβαραθρώσουμε την Διεθνή
Εταιρεία Ελλήνων Λογοτεχνών και τις προσπάθειες που καταβάλλει η πρόεδρός της
κ. Βάρρα. Πολλά λογοτεχνικά μας σωματεία δεν έχουν παρουσιάσει το έργο που
κάμει η ΔΕΕΛ και θα πρέπει να επαινούμε τόσο τη ΔΕΕΛ όσο και την κ. Βάρρα και
ν' αφήνουμε κατά μέρος τις όποιες προσωπικές μας δυσαρέσκειες (...).

Η κ. Χρυσούλα Βαρβέρη - Βάρρα έχει ιδανικούς οραματισμούς και πραγματικά
αγωνίζεται, με αφιλοκέρδεια και αμεροληψία, για την προβολή της Νεοελληνικής
Λογοτεχνίας, διεθνώς, καταβάλλοντας χρόνο και κόπους εις βάρος της καλής
υγείας της κάποτε (...).

Η Ανθολογία της ΔΕΕΛ έχει μεγάλη αγοραστική κίνηση και η ΔΕΕΛ δέχεται πολλά
συγχαρητήρια για την πρωτοβουλία της αυτή την οποία προσωπικά υποστήριξα και
την υποστηρίζω.

Για τις προσωνυμίες "μεγάλοι", "καταξιωμένοι", "εκλεκτοί", "αξιόλογοι" κ.λπ.
ασφαλώς ανήκουν σε ποιητές όπως οι Νικ. Βρεττάκος, Οδ. Ελύτης, Νικ.
Κρανιδιώτης κ.ά. και όσο για τις ποιητικές εργασίες άλλων όχι τόσο
"καταξιωμένων" είναι μέλη της ΔΕΕΛ και η κίνηση στοχεύει στη συμπερίληψη
ποιημάτων των ποιητών - μελών του σωματείου, πολλοί από τους οποίους
βραβεύθηκαν σε ποιητικούς διαγωνισμούς και πιστεύω ότι βραβεύθηκαν με
δικαιολογημένα κριτήρια από τις εκάστοτε κριτικές επιτροπές. Έχετε να πείτε
τίποτα πάνω σ' αυτό;

Π.χ. η ίδια βραβεύθηκα από πολλά λογοτεχνικά σωματεία που διοργάνωσαν
λογοτεχνικούς διαγωνισμούς όπως ο Σύλλογος Δελφικών Αμφικτιονιών ­ δύο φορές
με Β' Βραβείο Ποίησης, το 1986 και το 1990, Α' Βραβείο Ποίησης στη Ν. Αφρική
το 1981 και Α' Βραβείο Ποίησης στα "Μελίνεια" 1995 κι έλαβα το Χρυσό Μετάλλιο
"Διον. Σολωμός", αν και είμαι κύρια πεζογράφος».

* Η αντιπρόεδρος της Διεθνούς Εταιρείας Ελλήνων Λογοτεχνών Αικατερίνη
Βλαχοπούλου υποστηρίζει πως «καθ' ένας έχει ακούσει σήμερα για τις
δραστηριότητες της ΔΕΕΛ, για τα Μελίνεια Τρόπαια τα οποία έγιναν στις 13-14
Οκτωβρίου 1995 στην αίθουσα της Μελίνας στο Θησείο, τον 1ο Διεθνή Διαγωνισμό
Λογοτεχνίας και Τέχνης όπου συγκεντρώθηκαν διεθνείς προσωπικότητες και
απόδημοι Έλληνες για να τιμήσουν προσωπικά τη Μεγάλη Ελληνίδα.

Είναι ακόμη σ' όλους γνωστή η πρόεδρος κ. Χρυσούλα Βαρβέρη - Βάρρα η οποία από
παιδί αγωνίζεται διεθνώς για τα δίκαια της Παγκόσμιας Λογοτεχνίας μέσω των
Διεθνών Συνεδρίων και είναι ιδρύτρια και πρόεδρος της Διεθνούς Ακαδημίας
Γραμμάτων και Τεχνών "ΘΕΑ ΑΘΗΝΑ", της Διεθνούς Εταιρείας Ελλήνων Λογοτεχνών
(ΔΕΕΛ), της Επιτροπής Αντιναρκωτικού Αγώνα των Λογοτεχνών, γνωστή στις
θεραπευτικές κοινότητες "Ιθάκη", είναι διευθύντρια σύνταξης της εφημερίδας
"Ελληνισμός" της Αμερικής με εκδότη τον Κων. Τσιρπάλη (ΗΠΑ) και το εκδοθέν
έργο της η "Ανθολογία" αποτελεί μνημειώδες ιστορικό έργο που όχι μόνο δεν
ισοπεδώνει τη "στρατιά" των μεγάλων αλλά τους προβάλλει ακόμα μία φορά για να
θυμίσει τις τιμές που απέδωσε το σωματείο στις κατ' έτος εορταστικές του εκδηλώσεις».

* Η Ιζαμπέλ Μαράτου - Αργυράκη, καθηγήτρια στο Πανεπιστήμιο της Μονς και
υπεύθυνη της Νεοελληνικής στο ISTI των Βρυξελλών, σχολιάζει την Ανθολογία της
Διεθνούς Εταιρείας Ελλήνων Λογοτεχνών λέγοντας πως:

«Συνθέτει μια πνευματική άνοιξη που σηματοδοτεί την καλοσύνη και φέρνει
ανθρωπιά, εξασφαλίζοντας το αντάμωμα με μια στροφή προς τους αχανείς κήπους
της αγάπης, σ' αυτούς που σμυρνοραίνουν όλου του κόσμου τις ψυχές αχρώματες
και άφυλες. Δείχνει καινούρια αυγή που τόσο άργησε να μπει στο δρόμο μας και
να μας φέρει την ομόνοια».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N42</CAT>
<ED>
Κωδικός άρθρου: A15862N421</ED>
<ID>
ID:163978

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N42&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Στα Δίκτυά των
</H2>
<AUTHOR>ΚΩΣΤΑΣ ΜΠΕΤΙΝΑΚΗΣ</AUTHOR>

ΚΑΘΙΣΜΕΝΟΣ μπροστά στο διαβολικό μηχάνημα με την οθόνη, αρχίζω το ταξίδι στον
ηλεκτρονικό κόσμο του Παγκόσμιου Δικτύου. Εκεί που ο Όργουελ συνεργάζεται με
τον Άνταμ Σμιθ με τη βοήθεια του Μπιλ Γκέιτς.

Έβαλα το όνομά μου σε μια από τις περίφημες «μηχανές έρευνας» στο Ίντερνετ και
ανακάλυψα ότι υπάρχει ένας συνονόματος σε σουηδικό Πανεπιστήμιο.

Έμαθα ακόμα τον αριθμό του βιβλιαρίου Κοινωνικών Ασφαλίσεων του Τεντ Τέρνερ
(ιδιοκτήτη του CNN), όπως τη διεύθυνση και τα τηλέφωνα του Μπομπ Ντόουλ στο
Κάνσας. Διάβασα ακόμα το πλήρες κείμενο της μήνυσης της Πόλα Τζόουνς εναντίον
του Προέδρου Κλίντον. Ύστερα, με ιδιαίτερο ενδιαφέρον ξεφύλλισα το φωτογραφικό
αρχείο της Πάμελα Άντερσον. Ως αντάλλαγμα δέχθηκα μερικά «κουλουράκια», δηλαδή
κάποιος είχε μπει και έπαιρνε τα προσωπικά μου στοιχεία από το κομπιούτερ.

Στον ατέλειωτο κόσμο του Ίντερνετ, δεν υπάρχει ιδιωτικό απόρρητο. Αυτό όμως
ελάχιστοι από τους χρήστες γνωρίζουν. Και δεν αντιδρούν από τον φόβο μήπως όλα
αυτά γίνονται, ώστε να ζητηθεί να μπει κι εδώ κάποια τάξη. Με αυστηρούς
κώδικες και ποινές.

Τα άγουρα χρόνια του Διεθνούς Δικτύου, θυμίζουν λίγο τα παιδιά στα φανάρια που
κάποιοι τα εκμεταλλεύονται ώσπου να βγει νόμος που θα καθορίζει πού
επιτρέπεται να πλένονται τα παρμπρίζ...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N43</CAT>
<ED>
Κωδικός άρθρου: A15862N431</ED>
<ID>
ID:164027

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N43&aa=1</URL></REF>


Article

<CATEGORY>vin07</CATEGORY>

 <H5>Η ΒΟΝΝΗ ΑΠΕΡΡΙΨΕ ΓΑΛΛΙΚΗ ΠΡΟΤΑΣΗ ΓΙΑ ΜΕΙΩΣΗ ΑΝΕΡΓΙΑΣ
</H5><H5>Ελπίδες στο Άμστερνταμ...
</H5><H2>Τα 'σπασαν Κολ - Ζοσπέν
</H2>
Παρά τα χαμόγελα, την πρώτη του ρωγμή παρουσίασε ο γαλλογερμανικός άξονας,
χθες, στο Πουατιέ (Φωτό Ρώυτερ)

Σε αποτυχία κατέληξε χθες η γαλλογερμανική συνάντηση κορυφής στο Πουατιέ,
καθώς ο Γερμανός καγκελάριος Χέλμουτ Κολ απέρριψε πρόταση του Γάλλου
πρωθυπουργού Λιονέλ Ζοσπέν, που ζήτησε την ανάληψη πανευρωπαϊκής πρωτοβουλίας
για την οικονομική ανάπτυξη και τη μείωση της ανεργίας.

ΜΕ ΣΤΟΧΟ να τροποποιηθεί το σύμφωνο δημοσιονομικής σταθερότητας, ο νέος
σοσιαλιστής πρωθυπουργός της Γαλλίας ζήτησε να ενεργοποιηθεί από την Ευρωπαϊκή
Ένωση η συμφωνία της Έσσης, του 1994, με την υλοποίηση ενός εντατικού
προγράμματος δημόσιων δαπανών, που θα αποσκοπεί στη δημιουργία νέων θέσεων
εργασίας. «Στην Έσση είχαν ληφθεί σημαντικές αποφάσεις για τα προγράμματα
υποδομών. Από εκεί και πέρα, είναι ζήτημα πολιτικής βούλησης», είπε ο Λιονέλ
Ζοσπέν. Η συμφωνία της Έσσης ουδέποτε τέθηκε σε εφαρμογή, γιατί η Γερμανία
εμπόδισε πεισματικά την απελευθέρωση κοινοτικών πιστώσεων για την υλοποίησή της.

Ο Γερμανός καγκελάριος απέρριψε κατηγορηματικά την ιδέα της αύξησης των
δημόσιων δαπανών. Οι σημαντικότεροι παράγοντες για την αντιμετώπιση της υψηλής
ανεργίας στην Ευρώπη, είπε ο Χέλμουτ Κολ, είναι η αλλαγή νοοτροπίας και η
αύξηση της ανταγωνιστικότητας και διατήρησε τις επιφυλάξεις του έναντι των
γαλλικών προτάσεων. Το κύριο σημείο της γαλλογερμανικής διαφωνίας είναι η
πρόταση Ζοσπέν για τη λήψη συγκεκριμένων μέτρων για την αντιμετώπιση της
ανεργίας, τα οποία συνεπάγονται νέες δαπάνες.

ΣΕ ΚΟΙΝΗ συνέντευξη Τύπου, οι δύο ηγέτες εξέφρασαν την ελπίδα να λυθούν οι
διαφορές τους στη Σύνοδο Κορυφής του Άμστερνταμ και επιβεβαίωσαν τη δέσμευσή
τους για την υλοποίηση του ευρώ. Ο Γάλλος πρόεδρος Ζακ Σιράκ ζήτησε από τον
καγκελάριο Κολ να δείξει κατανόηση για τις νέες γαλλικές θέσεις έναντι του
συμφώνου σταθερότητας. Η κυβέρνηση Ζοσπέν έχει ζητήσει πίστωση χρόνου για να
μελετήσει το σύμφωνο δημοσιονομικής σταθερότητας, που προωθεί κυρίως η
Γερμανία. Οι Γάλλοι σοσιαλιστές είχαν δεσμευτεί προεκλογικά να
αναπροσανατολίσουν την ευρωπαϊκή οικονομική πολιτική από τη λιτότητα προς την
ανάπτυξη και τον περιορισμό της ανεργίας.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15862N441</ED>
<ID>
ID:163975

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N44&aa=1</URL></REF>


Article

<CATEGORY>vin07</CATEGORY>

 <H2>Φλέγεται για 9η ημέρα η Μπραζαβίλ
</H2>
Η κούκλα. Σφίγγοντας την κούκλα του στην αγκαλιά του, ένα κοριτσάκι οδηγείται
από Γάλλους στρατιώτες στο αεροδρόμιο της Μπραζαβίλ. (Φωτό Ρώυτερ)

ΓΙΑ ΕΝΑΤΗ ημέρα συνεχίσθηκαν χθες οι συγκρούσεις, μεταξύ των δυνάμεων του
προέδρου του Κονγκό Πασκάλ Λισούμπα και του προκατόχου του, στην πρωτεύουσα
της χώρας Μπραζαβίλ. Γάλλοι στρατιώτες έχουν αναλάβει τη φύλαξη του
αεροδρομίου της πόλης και την προστασία της επιχείρησης απομάκρυνσης των ξένων υπηκόων.

Στρατιώτες της Συμμαχίας των Δημοκρατικών Δυνάμεων για την Απελευθέρωση του
Κονγκό (πρώην αντάρτες του Ζαΐρ) σκότωσαν περισσότερους από 640 ανθρώπους, στο
τέλος Μαΐου, ανακοίνωσε χθες η Εθνική Ένωση για την Υπεράσπιση των Ανθρωπίνων
Δικαιωμάτων. Σε έκθεσή της, η οργάνωση αναφέρει ότι 640 πτώματα ενταφιάσθηκαν
από τις 19 έως τις 28 Μαΐου στην Κινσάσα και τα περίχωρά της, δηλαδή μετά την
πτώση της πόλης στα χέρια των ανταρτών του Λοράν Καμπίλα. Τα θύματα είναι
πρώην μέλη των ζαϊρινών ενόπλων δυνάμεων και πολίτες.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N44</CAT>
<ED>
Κωδικός άρθρου: A15862N442</ED>
<ID>
ID:164028

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N44&aa=2</URL></REF>


Article

<CATEGORY>vin07</CATEGORY>

 <H5>ΝΕΕΣ ΑΠΟΚΑΛΥΨΕΙΣ ΓΙΑ ΤΗ «ΔΡΑΣΗ» ΙΤΑΛΩΝ ΣΤΡΑΤΙΩΤΩΝ ΣΤΗ ΣΟΜΑΛΙΑ
</H5><H5>«Να ρίχνετε στο ψαχνό»
</H5><H2>Και σεξουαλικοί βασανισμοί
</H2>
Το αίσχος. Ιταλοί στρατιώτες κρατούν μια νεαρή Σομαλή που έχουν δέσει σε ένα
άρμα μάχης, ενώ ένα χέρι χώνει μέσα της μια φωτοβολίδα που είχαν προηγουμένως
αλείψει με μαρμελάδα. Η φωτογραφία τραβήχτηκε το 1993 από ένα στρατιώτη, ο
οποίος έπειτα από 4 χρόνια τύψεων την έδωσε στο περιοδικό «Πανοράμα»

Το ιταλικό υπουργείο Άμυνας ανακοίνωσε χθες ότι θα διεξαχθεί σε βάθος έρευνα
για τις καταγγελίες ότι Ιταλοί κυανόκρανοι βασάνισαν, κακοποίησαν σεξουαλικά
και σκότωσαν άοπλους Σομαλούς.

ΕΠΙΤΡΟΠΗ δικαστικών και στρατιωτικών αξιωματούχων θα διερευνήσει τις
καταγγελίες που δημοσιεύτηκαν στο περιοδικό «Πανοράμα» και προκάλεσαν σοκ στην Ιταλία.

Ο πρόεδρος Σκάλφαρο συγκάλεσε για την ερχόμενη Τετάρτη το Ανώτατο Αμυντικό
Συμβούλιο της χώρας, που συνεδριάζει σπανίως. Αν και η ανακοίνωση δεν
αναφέρεται ρητά στο σκάνδαλο, τονίζεται ότι το Συμβούλιο θα ακούσει αναφορά
του αρχηγού των ενόπλων δυνάμεων ναυάρχου Γκουίντο Βεντουρόνι με αντικείμενο
«διεθνείς αποστολές των ιταλικών ενόπλων δυνάμεων».

Στο χθεσινό του τεύχος, το «Πανοράμα» δημοσίευσε και νέα στοιχεία, φωτογραφίες
και συνεντεύξεις για το σκάνδαλο.

Σε μια σειρά φωτογραφιών από μια σεξουαλική κακοποίηση, μια ημίγυμνη γυναίκα
είναι δεμένη από τους αστραγάλους της σε ένα τεθωρακισμένο αυτοκίνητο, στον
ιταλικό μεθοριακό σταθμό «Demon». «Πάλευε και φώναζε, όχι τόσο από τον πόνο
αλλά γιατί δεν ήθελε να της συμβεί αυτό το πράγμα», λέει ένας πρώην στρατιώτης
που τράβηξε τις φωτογραφίες.

Ένας άλλος πρώην στρατιώτης που λέγεται Μπενεντέτο Μπερτίνι είπε στο περιοδικό
ότι Ιταλοί στρατιώτες σκότωσαν τουλάχιστον έξι άοπλους Σομαλούς αμάχους σ' ένα
τζιπ κοντά στα σύνορα της Σομαλίας με την Αιθιοπία. «Βρισκόμασταν σε μια
φάλαγγα και ακούσαμε από τον ασύρματο: "Μην ανησυχήσετε αν ακούσετε πυρά.
Σημαδεύουμε Σομαλούς"».

«Οι ανώτεροί μας μας είχαν πει να μη μεταχειριζόμαστε τους Σομαλούς ως
ανθρώπινα όντα», συνέχισε ο στρατιώτης. «Η εντολή ήταν:

"Εάν έχετε οποιαδήποτε αμφιβολία, να ρίχνετε στο ψαχνό, ακόμη κι αν πρόκειται
για γυναίκες και παιδιά"».

Ο υπουργός Άμυνας Μπενιαμίνο Αντρεάτα δήλωσε ότι δεν θα επιδειχθεί καμιά
επιείκεια απέναντι στους στρατιώτες που διέπραξ

αν αυτές τις φρικιαστικές πράξεις ή στους ανωτέρους τους στην περίπτωση που δεν

άσκησαν τον αναγκαίο έλεγχο. «Αυτό που διακυβεύεται είναι η τιμή των ενόπλων
δυνάμεων», τόνισε ο υπουργός.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15862N451</ED>
<ID>
ID:163976

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N45&aa=1</URL></REF>


Article

<CATEGORY>vin07</CATEGORY>

 <H2>Έφυγε και τέταρτος υπουργός από την κυβέρνηση Ερμπακάν
</H2>
ΕΝΩ Ο Νετζμετίν Ερμπακάν συμφώνησε να παραδώσει την πρωθυπουργία στην Τανσού
Τσιλέρ την Τρίτη, η παραπαίουσα κυβέρνηση συνασπισμού της Τουρκίας, που
αντιμετωπίζει την απειλή στρατιωτικού πραξικοπήματος, δέχθηκε ένα ακόμη πλήγμα
από την παραίτηση ενός υπουργού από το Κόμμα του Ορθού Δρόμου

Ο Μπαχατίν Γιουτζέλ, υπουργός Τουρισμού και πρώην στενός συνεργάτης της Τσιλέρ
παραιτήθηκε, εκφράζοντας τον φόβο ότι η κλιμάκωση της έντασης ανάμεσα στον
στρατό και τους ισλαμιστές ενδέχεται να εξελιχθεί σε ένοπλη σύγκρουση.

Είναι ο τέταρτος υπουργός από το Κόμμα του Ορθού Δρόμου που παραιτήθηκε τους
δύο τελευταίους μήνες.

Η μεταβίβαση της πρωθυπουργίας θα πρέπει να λάβει την έγκριση του προέδρου της
Τουρκίας Σουλεϊμάν Ντεμιρέλ και η νέα κυβέρνηση, η οποία θα σχηματιστεί για να
οδηγήσει τη χώρα σε πρόωρες εκλογές, θα πρέπει να ζητήσει ψήφο εμπιστοσύνης
από το Κοινοβούλιο.

Στο Βόρειο Ιράκ, οι Τούρκοι στρατιώτες υποστηριζόμενοι από την αεροπορία
συνεχίζουν τις εκκαθαριστικές επιχειρήσεις εναντίον των Κούρδων ανταρτών του ΡΚΚ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15862N452</ED>
<ID>
ID:164029

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N45&aa=2</URL></REF>


Article

<CATEGORY>vin07</CATEGORY>

 <H2>Γενναία αποζημίωση για τη... γεύση μισής κατσαρίδας!
</H2>
ΜΠΟΡΕΙ να... γεύτηκε μισή κατσαρίδα, αλλά αποζημιώθηκε με τον ποσόν των 180
εκατομμυρίων δραχμών. Δικαστήριο της πόλης Σάρλοτ, στη Βόρειο Καρολίνα,
επεδίκασε το ποσόν αυτό στην Νταρλίν Χέντερσον, η οποία μαζί με το φαγητό της
σ' ένα εστιατόριο της αλυσίδας φαστφούντ Κεντάκι Φράιντ Τσίκεν, κατάπιε και
μισή κατσαρίδα.

Η μυνήτρια εξήγησε στο δικαστήριο ότι τη στιγμή που απολάμβανε ένα πιάτο με
αρακά, φασολάκια και ρύζι, μάσησε και κατάπιε μισή κατσαρίδα.

Αν και ο συνήγορος της αλυσίδας φαστφούντ υποστήριξε ότι η ίδια η μηνύτρια
τοποθέτησε στο πιάτο την κατσαρίδα, το δικαστήριο δεν πείστηκε. Εντούτοις,
περιόρισε κατά 10% τις απαιτήσεις της, με το σκεπτικό ότι δεν κοίταζε τι έτρωγε.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15862N453</ED>
<ID>
ID:164068

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N45&aa=3</URL></REF>


Article

<CATEGORY>vin07</CATEGORY>

 <H2>Ούφο κόκκινο και ριγέ
</H2>
ΜΥΣΤΗΡΙΟ καλύπτει την περιπέτεια που είχε επιβατικό αεροπλάνο της ιρλανδικής
«Άερ Λίνγκους» σε πτήση μεταξύ Στάνστεντ και Δουβλίνου, όταν λίγο έλειψε να
συγκρουσθεί με «ένα πολύ παράξενο όχημα».

Και οι δύο κυβερνήτες ανέφεραν ότι το «όχημα» έμοιαζε με πελώριο αεροπλάνο
κόκκινου χρώματος με γαλανόλευκες ρίγες. Το αντιλήφθηκαν την τελευταία στιγμή
και έκαναν απότομο ελιγμό, καταφέρνοντας να το αποφύγουν με «κρίσιμη διαφορά»
μόλις δύο δευτερολέπτων.

Η ιρλανδική υπηρεσία πολιτικής αεροπορίας ανέφερε χθες σε επίσημη ανακοίνωσή
της ότι το περιστατικό αυτό, που συνέβη πέρυσι τον Ιούνιο, ερευνήθηκε
διεξοδικά και διαπιστώθηκε ότι την ώρα τού παραλίγο θανάσιμου «ραντεβού»,
κανένα αεροπλάνο δεν πετούσε στην περιοχή. «Όλα δείχνουν ότι η υπόθεση θα
μείνει ανεξήγητη», καταλήγει το πόρισμα. Εννοείται ότι οι θεωρίες περί «ούφο»
δίνουν και παίρνουν...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15862N454</ED>
<ID>
ID:164094

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N45&aa=4</URL></REF>


Article

<CATEGORY>vin07</CATEGORY>

 <H2>Χάνουμε μισή ώρα ύπνο
</H2>
ΟΙ ΚΑΤΟΙΚΟΙ των βιομηχανικών χωρών κοιμούνται κατά μέσο όρο μισή ώρα λιγότερο
τη νύχτα τα τελευταία 20 χρόνια, δήλωσε ο πρόεδρος του γερμανικού Ιδρύματος
Ερευνών για τον Ύπνο Γεργκ Χέρμαν Πέτερ.

Σύμφωνα με τον Πέτερ, η εργασία κατά βάρδιες, το ελαστικό ωράριο, η κατανάλωση
φαρμάκων και η τηλεόραση που εκπέμπει σε 24ωρη βάση, είναι ορισμένες από τις
αιτίες της μείωσης των ωρών του ύπνου.

Κατά τον Πέτερ, περίπου 800.000 Γερμανοί υποφέρουν από διαταραχές του ύπνου.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N45</CAT>
<ED>
Κωδικός άρθρου: A15862N455</ED>
<ID>
ID:164111

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N45&aa=5</URL></REF>


Article

<CATEGORY>vin07</CATEGORY>

 <H5>ΜΑΙΡΗ ΡΟΜΠΙΝΣΟΝ
</H5><H2>ΠΡΟΣΩΠΑ
</H2><H2>Το καμάρι της Ιρλανδίας
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Μαίρη Ρόμπινσον. Αναλαμβάνει ύπατη αρμοστής του ΟΗΕ για τα Ανθρώπινα Δικαιώματα

Υπέρμαχος των φτωχών, των καταπιεσμένων και των μη προνομιούχων, η πρόεδρος
της Ιρλανδίας Μαίρη Ρόμπινσον διορίσθηκε προχθές ύπατη αρμοστής του ΟΗΕ για τα
Ανθρώπινα Δικαιώματα.

ΗΘΕΣΗ που της πρότεινε ο γενικός γραμματέας του ΟΗΕ Κόφι Άναν είναι κομμένη
και ραμμένη στα μέτρα των ανθρωπιστικών ανησυχιών και των πολιτικών δεξιοτήτων
της Ρόμπινσον, η οποία στη μέχρι τώρα προεδρική της θητεία μετέτρεψε ένα απλώς
τιμητικό αξίωμα σε γιορτή της ιρλανδικής ψυχής και μεγεθυντικό φακό των
αδικιών του κόσμου ­ ιδιαίτερα του αναπτυσσόμενου. «Ο παππούς μου ήταν
δικηγόρος», είχε πει σε πρόσφατη συνέντευξή της. «Μας ενστάλαξε από μικρή
ηλικία την αίσθηση της φυσικής δικαιοσύνης, η οποία πάντα με οδηγεί». Την
οδήγησε στη Σομαλία, στα λιβάδια του θανάτου της Ρουάντα και στον ΟΗΕ, όπου
κάλεσε τις ισχυρότερες χώρες του κόσμου να κάνουν περισσότερα από το να
στέλνουν στιγμιαία βοήθεια, τους ζήτησε να επιδιώξουν πολιτικές λύσεις
υπογραμμίζοντας ότι τα προβλήματα που οδηγούν στους λιμούς και τις σφαγές
είναι πολιτικά.

Οι προσδοκίες από την 52χρονη, ειδικευμένη στο Συνταγματικό Δίκαιο, Ιρλανδή
δικηγόρο είναι τώρα μεγάλες. Ο Άναν τής ζήτησε να παραιτηθεί από την προεδρία
της Ιρλανδίας τον Σεπτέμβριο (η επταετής προεδρική της θητεία λήγει στις 2
Δεκεμβρίου), ώστε να αναλάβει τη νέα της θέση με την έναρξη της 52ης Γενικής
Συνέλευσης του ΟΗΕ. Η θέση του ύπατου αρμοστή για τα Ανθρώπινα Δικαιώματα
δημιουργήθηκε το 1993 και ο πρώτος αρμοστής ήταν ο Χοσέ Αγιάλα-Λάσο από τον
Ισημερινό, ο οποίος παραιτήθηκε τον Μάρτιο για να αναλάβει καθήκοντα υπουργού
Εξωτερικών στη χώρα του. Μία επιπλέον δυσκολία για την Ρόμπινσον, ηγετικό
στέλεχος του αριστερού ιρλανδικού Εργατικού Κόμματος, είναι ότι θα πρέπει τώρα
να αναζητήσει μια ισορροπία ανάμεσα στη δράση της ως υπερασπίστριας των
ανθρωπίνων δικαιωμάτων και στην προσπάθεια του ΟΗΕ να περιορίσει τα έξοδα και
να κάνει πιο αποτελεσματική τη γραφειοκρατία του.

Η Μαίρη Ρόμπινσον είναι παντρεμένη με τον Νίκολας, έναν επιχειρηματία που λέει
πως δεν έχει πρόβλημα να ζει στη σκιά της διεθνώς γνωστότερης προσωπικότητας
της Ιρλανδίας. Όταν έχει λίγο ελεύθερο χρόνο, της αρέσει να φοράει ένα τζιν
και να κάνει περιπάτους με τους σκύλους της. Η πιο προβεβλημένη ενέργεια της
«καλύτερης προέδρου που είχαμε ποτέ», όπως την είχε χαρακτηρίσει ο πρώην
πρωθυπουργός Τζον Μπρούτον, ήταν ότι άναβε κάθε βράδυ ένα κερί στο παράθυρο
της κουζίνας της μεγαλοπρεπούς προεδρικής κατοικίας, ένα είδος φάρου για τα 40
εκατομμύρια των Ιρλανδών της διασποράς. «Η ιδέα προέρχεται από τη μητέρα μου»,
λέει η Ρόμπινσον. «Στο πατρικό μου ανάβαμε πάντα ένα κερί στο παράθυρο για να
δείξουμε ότι το σπίτι μας είναι καταφύγιο».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15862N461</ED>
<ID>
ID:163977

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N46&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το τέλος του «θαύματος»
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Πλατεία Βέντσεσλας. Ενώ οι τουρίστες συρρέουν πάντα στην πανέμορφη Πράγα, για
την κυβέρνηση έφθασε η ώρα της αλήθειας

Όλοι οι μύθοι κάποτε διαλύονται. Και το τσεχικό «οικονομικό θαύμα» κράτησε
περισσότερο του αναμενομένου.

ΤΕΣΣΕΡΙΣ παραιτήσεις υπουργών, από τους οποίους ο ένας δηλώνει ότι δέχθηκε
απειλές για τη ζωή του. Υποτίμηση της κορόνας κατά 30-40% μέσα στην τελευταία
εβδομάδα. Κύματα καταθετών στις τράπεζες για να αγοράσουν δολάρια, μάρκα ή
φράγκα και επιστροφή των μαυραγοριτών στους δρόμους. Χρεοκοπία τριών κρατικών
τραπεζών και σύλληψη των διευθυντών τους με την κατηγορία της διαφθοράς.
Ξεπούλημα επιχειρήσεων και απολύσεις εργαζομένων. Αλλεπάλληλες περικοπές στον
προϋπολογισμό, απελευθέρωση των ενοικίων. Και ο υπουργός Βιομηχανίας, στενός
συνεργάτης του πρωθυπουργού τα επτά τελευταία χρόνια, να παραδέχεται ανοιχτά
ότι οι περίφημες ιδιωτικοποιήσεις των κουπονιών απέτυχαν. Τι συμβαίνει στην
Τσεχική Δημοκρατία, άλλοτε καλό μαθητή της Ανατολικής Ευρώπης; Τι έγιναν οι
υποσχέσεις του «αρχιθατσεριστή» Βάτσλαβ Κλάους;

Στη δραματικότερη ψηφοφορία που έχει γίνει τα τελευταία χρόνια στη χώρα, ο
κεντροδεξιός συνασπισμός που κυβερνά την Τσεχική Δημοκρατία απέσπασε την
περασμένη Τρίτη στο κοινοβούλιο πλειοψηφία μόλις μιας ψήφου: υπέρ του
προγράμματος λιτότητας που είχε προτείνει ψήφισαν οι 101 από τους 200
βουλευτές. Ο 56χρονος Κλάους πήρε παράταση ζωής. Σύμφωνα με τις τελευταίες
δημοσκοπήσεις, όμως, το κόμμα του έχει πέσει στο 17% έναντι του 27% που είχε
λάβει στις περυσινές εκλογές, ενώ το Σοσιαλδημοκρατικό Κόμμα της
αντιπολίτευσης έχει φτάσει το 22%. Σύμφωνα με τον Ιβάν Γκάμπαλ, έναν αναλυτή
που συνεργάστηκε στο παρελθόν με τον πρόεδρο Χάβελ, «η πολιτική ζωή του Κλάους
μετριέται σε εβδομάδες».

Ενώ η Βουδαπέστη και η Βαρσοβία προσπαθούσαν να σώσουν το κοινωνικό τους
κράτος, ο Κλάους υποσχόταν να ανορθώσει την οικονομία μέσω μιας θεραπείας-σοκ
που είχε τις ευλογίες της Δύσης. Και απέτυχε. Οι ευθύνες βαραίνουν και τον
Βάτσλαβ Χάβελ, ο οποίος κάλεσε μετά τις περυσινές εκλογές τους δύο
πρωταγωνιστές και τους ζήτησε στο όνομα της σταθερότητας να σχηματίσουν
κυβέρνηση εθνικής ενότητας. Μα ο αρχηγός της αντιπολίτευσης και πρόεδρος της
Βουλής Μίλος Ζέμαν απάντησε ότι κάτι τέτοιο θα πρόδιδε τους ψηφοφόρους, που
εκλήθησαν να διαλέξουν ανάμεσα σε δύο αντίθετα προγράμματα: τον άγριο
καπιταλισμό και το κοινωνικό κράτος. Πώς να συνδυαστούν δύο
αλληλοσυγκρουόμενες αντιλήψεις;

Η κυβέρνηση προσπαθεί να ξεπεράσει τα προβλήματά της υποσχόμενη στους
ψηφοφόρους τον επίγειο παράδεισο: ένταξη στην Ευρωπαϊκή Ένωση και το ΝΑΤΟ.
Όπως επισημαίνουν όμως οι πολιτικοί παρατηρητές, κάτι τέτοιο θα ήταν
επικίνδυνο εάν δεν περιελάμβανε ταυτόχρονα και τη Σλοβακία. Το χάσμα ανάμεσα
στις δύο χώρες θα βάθαινε ακόμη περισσότερο. Ένα χάσμα, πάντως, που ορισμένοι
διανοούμενοι προσπαθούν να γεφυρώσουν. Ο Πετρ Υλ, για παράδειγμα, πρώην
διευθυντής του πρακτορείου ειδήσεων Ceteka, που όταν διασπάστηκε η
Τσεχοσλοβακία ζήτησε σε ένδειξη διαμαρτυρίας τη σλοβακική υπηκοότητα. Η
τσεχική κυβέρνηση του απαγόρευσε τότε να ξαναψηφίσει κι εκείνος προσέφυγε στο
Ανώτατο Δικαστήριο. Την περασμένη εβδομάδα δικαιώθηκε και στο εξής θα έχει
διπλή υπηκοότητα. Συμβολική πράξη, ίσως, αλλά με σημασία.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15862N462</ED>
<ID>
ID:164030

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N46&aa=2</URL></REF>


Article

<CATEGORY>vin07</CATEGORY>

 <H5>Μια έγκυρη...
</H5><H5>Οι σοσιαλιστές...
</H5><H5>Στο Άμστερνταμ...
</H5><H5>Το Πρωτόκολλο...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... πρόβλεψη για το τι θα γίνει στο Άμστερνταμ τη Δευτέρα και Τρίτη είναι αυτή
του Ζακ Ντελόρ, όπως τη διατύπωσε σε μια συνέντευξή του στη «Σουάρ» στις 11/6.
Ας μην περιμένουμε μεγάλες τομές, λέει. «Η Διακυβερνητική θα μπορούσε να κάνει
πολλά. Θα περιοριστεί όμως σε όσα δέχονται οι 15 να υπογράψουν». Η ολλανδική
προεδρία άλλωστε έχει έτοιμο το κείμενο, μετά από τις διαβουλεύσεις με τους
εταίρους. Η πολλή δουλειά, συνεπώς, έχει γίνει. Δεν μένει παρά να εισαχθούν
μικροδιορθώσεις, και να δοθεί κάπως περισσότερη έμφαση στην «κοινωνική»
διάσταση του Μάαστριχτ ­ αυτό που αναμένεται δηλαδή από μια συντριπτική
πλειοψηφία κυβερνήσεων που δηλώνουν σοσιαλιστικές.

... λέει ο Ντ., «κυβερνούν στις 12 από τις 15 χώρες. Στις 9 έχουν και την
πρωθυπουργία. Καιρό τώρα, μιλούν για οικοδόμηση της Ευρώπης, για κοινωνική
διάσταση, για απασχόληση. Για να δούμε λοιπόν, τι θα κάνουν; Η μπάλα είναι σε
μας, το έχουμε αντιληφθεί». Το μήνυμα του Άμστερνταμ, κατά τον τέως πρόεδρο
της Επιτροπής, θα αφορά το πρώτο σκέλος του όρου «Οικονομική και Νομισματική
Ενοποίηση». Στην ΟΝΕ, αυτό που ως τώρα προσέχθηκε περισσότερο ­ κριτήρια,
προθεσμίες κ.λπ. ­ ήταν το «νομισματική». Καιρός να έρθουμε και στο
«οικονομική». Διότι αυτό, τονίζει ο Ντ., είναι που καλύπτει την απασχόληση. Το
καυτό πρόβλημα, ψυχρά διατυπωμένο, υπάρχει ήδη στο άρθρο 103 της Συνθήκης:
«Ορίζει ρητώς ότι το Ευρωπαϊκό Συμβούλιο οφείλει σε κάθε σύνοδό του να
καθορίζει τους κοινούς προσανατολισμούς στην οικονομική πολιτική».

... λοιπόν κανονικά δεν θα χρειαζόταν, υποτίθεται, να εγγραφεί στη Συνθήκη
οποιαδήποτε ρήτρα-δέσμευση των εταίρων για προστασία της απασχόλησης. Απ' τη
στιγμή όμως που για τους νομισματικούς στόχους προβλέπεται ένας τόσο βαρύς
«όρκος» όπως το Σύμφωνο Σταθερότητας, ο Ντ. και όλοι οι εταίροι, λίγο πολύ,
κρίνουν τώρα ότι θα πρέπει να υπάρξει και ένα αντίστοιχα ξεκάθαρο και
δεσμευτικό κείμενο, ως αντίβαρο, που να «τιμωρεί» όσους αψηφούν τις
υποχρεώσεις τους και στο «οικονομικό» μέρος (μισθούς, πρόνοια, απασχόληση).
Ένα ακόμη Παράρτημα δηλαδή στην αρχική Συνθήκη ­ με το όνομα Κοινωνικό
Πρωτόκολλο ή κάτι παρόμοιο. Το Άμστερνταμ θα θέσει τις βάσεις γι' αυτό το
Πρωτόκολλο, έτσι ώστε και αν δεν γίνει αμέσως τελικό, να οριστικοποιηθεί το
αργότερο στην καταληκτική σύνοδο κορυφής της επόμενης προεδρίας ­ δηλαδή τον
Δεκέμβριο στο Λουξεμβούργο.

... δεν θα επιβάλλει βέβαια την πλήρη απασχόληση. «Βρισκόμαστε ήδη στη λογική
της ελαστικότητας ­ λέει ο Ντ. ­ Το 75% των νέων θέσεων εργασίας στη Γαλλία
ρυθμίζονται με συμβάσεις έργου ή μερικής απασχόλησης. Πρέπει όμως να υπάρχει
τουλάχιστον ένας χάρτης προστασίας των δικαιωμάτων αυτών των νέου τύπου
εργαζομένων». Θεσμοθέτηση λοιπόν της «ελαστικότητας»: προς τα εκεί βαδίζει η
Ευρώπη. Το ιστορικό πρότυπο «μια δουλειά μια ζωή» δεν θεωρείται πια το
μοναδικό, το πάση θυσία διατηρήσιμο, ίσως ούτε καν το ιδανικό. Μπροστά στην
αδυναμία τους να διαπλάσουν την ευημερία, οι 15, όχι χωρίς ένα βαθμό
αμηχανίας, εκλογικεύουν την κρίση. Ο Ντ. δεν ελπίζει ούτε καν στα μεγάλα έργα
που υποσχέθηκε ο Ζοσπέν. «Το πολύ, να δημιουργήσουν 500.000 θέσεις. Δεν
είμαστε στην εποχή του Ρούσβελτ και του Κέυνς. Κάνουμε ό,τι είναι εφικτό».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N46</CAT>
<ED>
Κωδικός άρθρου: A15862N463</ED>
<ID>
ID:164069

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N46&aa=3</URL></REF>


Article

<CATEGORY>vin08</CATEGORY>

 <H5>ΚΑΘΕ ΙΔΙΩΤΗΣ ΕΠΕΝΔΥΤΗΣ ΘΑ ΠΑΡΕΙ ΤΕΛΙΚΑ ΛΙΓΟΤΕΡΕΣ ΑΠΟ 100 ΜΕΤΟΧΕΣ ΤΟΥ ΟΤΕ
</H5><H2>Δεν επαρκούν οι μετοχές!
</H2>
Στην ουρά. Μεγάλο ενδιαφέρον και την τελευταία ημέρα για 100 μετοχές του ΟΤΕ

Λιγότερες από 100 μετοχές του ΟΤΕ θα πάρουν τελικά οι ιδιώτες επενδυτές, που
από την Τετάρτη σχημάτιζαν ουρές στις Τράπεζες για να εγγραφούν στην έκδοση.

ΣΤΗΝ απόφαση αυτή καταλήγουν η κυβέρνηση και οι ανάδοχες Τράπεζες μετά το
τεράστιο ενδιαφέρον που εκδηλώθηκε στην Ελλάδα και στο εξωτερικό και που είχε
ως αποτέλεσμα να προσφερθούν περισσότερα από 1 τρισ. δραχμές για την αγορά
μετοχών του ΟΤΕ. Αυτό σημαίνει ότι το ποσό της εγγραφής υπερκαλύφθηκε τρεις φορές.

Σύμφωνα μάλιστα με πληροφορίες, η τιμή την οποία θα πληρώσουν οι ιδιώτες θα
είναι μεταξύ 6.300 και 6.500 δραχμών ανά μετοχή και οι θεσμικοί επενδυτές
μεταξύ 6.500 και 6.700 δραχμών. Η τελική τιμή όμως θα οριστικοποιηθεί σήμερα.

ΧΟΡΟΣ ΔΙΣ.

Από στοιχεία προκύπτει ότι τα ποσά που προσφέρθηκαν για αγορά μετοχών του ΟΤΕ
κατά τη διάρκεια της εγγραφής ήταν:

* Από Έλληνες αποταμιευτές προσφέρθηκαν 330 δισ. δραχμές

* Από Έλληνες θεσμικούς επενδυτές προσφέρθηκαν 120 δισ. δραχμές.

* Από ξένους θεσμικούς επενδυτές 600 δισ. δραχμές.

Αργά χθες το βράδυ τα αρμόδια στελέχη τόνιζαν ότι το τελικό ποσό των προσφορών
μπορεί να είναι τελικά ακόμα μεγαλύτερο, αφού μέχρι εκείνη τη στιγμή δεν είχαν
ολοκληρωθεί οι προσφορές από την Αμερική.

Έτσι, θα διατεθεί και το πρόσθετο 2% των μετοχών του ΟΤΕ για να καλυφθεί η
μεγάλη ζήτηση. Οι μετοχές αυτές θα κατανεμηθούν εκεί όπου υπάρχει ζήτηση.

ΕΝΘΟΥΣΙΑΣΜΟΣ

Πάντως η επιτυχία του ΟΤΕ στους μικρούς επενδυτές έχει προκαλέσει ενθουσιασμό
σε χρηματιστηριακούς κύκλους, καθώς τονίζουν ότι δεκάδες χιλιάδες νέοι
επενδυτές μπαίνουν για πρώτη φορά στο Χρηματιστήριο, ενώ μέχρι τώρα
τοποθετούσαν τις οικονομίες τους μόνο σε λογαριασμούς καταθέσεων και σε
ομόλογα ή έντοκα γραμμάτια του Δημοσίου.

ΑΠΟ ΤΟ ΕΞΩΤΕΡΙΚΟ

Χθες, τελευταία ημέρα εγγραφών, έληγε και η προθεσμία για θεσμικούς επενδυτές,
Ασφαλιστικά Ταμεία, Αμοιβαία Κεφάλαια και επενδυτικούς οργανισμούς από το
εξωτερικό, που έδειξαν επίσης μεγάλο ενδιαφέρον.

Οι προσφορές που υποβλήθηκαν χθες από τους θεσμικούς επενδυτές είχαν οριστικό
χαρακτήρα, αφού τις προηγούμενες ημέρες είχαν δυνατότητα να αλλάξουν ή και να
αποσύρουν τις προσφορές που είχαν κάνει.

«ΠΑΖΑΡΙΑ»

Σύμφωνα με χρηματιστηριακούς αναλυτές οι επενδυτικές εταιρείες πάντα
περιμένουν να δουν πώς διαμορφώνεται η τιμή στο Χρηματιστήριο, πριν
οριστικοποιήσουν τις προσφορές τους. Μέχρι και χθες γίνονταν «παζάρια» για να
πετύχουν οι θεσμικοί επενδυτές του εξωτερικού χαμηλότερες τιμές.

Πάντως, χθες η τιμή της μετοχής του ΟΤΕ υποχώρησε ελαφρά στις 7.095 δραχμές
από 7.200 δρχ. που ήταν η προηγούμενη τιμή της.

Παρατηρήθηκε και πάλι μεγάλος αριθμός συναλλαγών και «άλλαξαν χέρια» περίπου
500.000 μετοχές.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15862N471</ED>
<ID>
ID:163991

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N47&aa=1</URL></REF>


Article

<CATEGORY>vin08</CATEGORY>

 <H2>Στα 156,4 δισ. οι ακάλυπτες επιταγές και απλήρωτες συναλλαγματικές
</H2>
ΑΥΞΗΣΗ 23,5% σημείωσαν τα φέσια στην αγορά (ακάλυπτες επιταγές - απλήρωτες
συναλλαγματικές) το πεντάμηνο Ιανουαρίου - Μαΐου και έφτασαν τα 156,4
δισεκατομμύρια δραχμές, από 126,5 δισ. δρχ. το αντίστοιχο πεντάμηνο πέρυσι.

Η αύξηση αυτή προήλθε παρά την κάμψη που εμφάνισαν κατά τον μήνα Μάιο,
συνολικά, οι ακάλυπτες και απλήρωτες συναλλαγματικές.

Ειδικότερα, το πεντάμηνο οι ακάλυπτες επιταγές σημείωσαν αύξηση 37,19% και
ανήλθαν στα 113,9 δισ. δρχ., από 83 δισ. δρχ. το αντίστοιχο περυσινό διάστημα.
Οι απλήρωτες συναλλαγματικές σημείωσαν μικρή μείωση 2,55% και περιορίσθηκαν
στα 42,4 δισ. δρχ., από 43,5 δισ. δρχ. πέρυσι.

Οι αιτήσεις πτωχεύσεως επιχειρήσεων και εμπορικών καταστημάτων παρέμειναν σε
υψηλά επίπεδα, αν και παρουσίασαν κάμψη 3,53% σε σχέση με πέρυσι. Φέτος οι
αιτήσεις πτωχεύσεως ανήλθαν σε 1.953 από 2.027 το αντίστοιχο πεντάμηνο του
1996. Οι επιχειρήσεις και τα καταστήματα που έβαλαν οριστικά λουκέτο ανήλθαν
σε 671 από 697 πέρυσι, παρουσιάζοντας και εκεί πτώση 3,7%. Τον Μάιο το
συνολικό ποσό των απλήρωτων συναλλαγματικών και ακάλυπτων επιταγών στην αγορά
μειώθηκε κατά 7,6% και ανήλθε στα 26,6 δισ. δρχ. από 28,8 δισ. δρχ. τον
αντίστοιχο περυσινό μήνα. Ειδικότερα, οι απλήρωτες συναλλαγματικές μειώθηκαν
κατά 29% και περιορίσθηκαν στα 6,6 δισ. δρχ., ενώ οι ακάλυπτες επιταγές
σημείωσαν μικρή αύξηση 2,6% και ανήλθαν στα 20 δισ. δρχ. Οι αιτήσεις για
πτωχεύσεις καταστημάτων και επιχειρήσεων ανήλθαν σε 385 (μείωση 2,5%) και οι
κηρυχθείσες πτωχεύσεις σε 168 (μείωση 1,2%).

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15862N472</ED>
<ID>
ID:164037

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N47&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Άτυπο δημοψήφισμα
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

ΑΝ ΚΡΙΝΕΙ κανείς από την πρόσφατη δημοσκόπηση της MRB, η βελτίωση των δεικτών
της οικονομίας μπορεί να μην έχει ακόμη αλλάξει προς το καλύτερο τη ζωή των
πολιτών, έχει όμως καταστήσει θετικότερες τις προσδοκίες τους. Και επειδή
οικονομία είναι, σε τελευταία ανάλυση, κλίμα, αυτή η ενίσχυση της εμπιστοσύνης
για το μέλλον θα επιταχύνει τις ευνοϊκές εξελίξεις.

Άλλωστε, η υπερκάλυψη, τρεις φορές, μάλιστα, της πρόσφατης έκδοσης του ΟΤΕ,
αποδεικνύεται στην πράξη ένα άτυπο δημοψήφισμα υπέρ της οικονομίας. 
Πριν από δύο χρόνια, ίσως και ένα, πόσοι πολίτες θα εμπιστεύονταν τις
αποταμιεύσεις τους σε μια κρατική επιχείρηση;

Παρ' ό,τι ακόμη υπερτερούν μεταξύ των πολιτών οι αρνητικές κρίσεις όσον αφορά
την αξιολόγηση της οικονομικής κατάστασης της χώρας, εν τούτοις μέσα σ' έναν
χρόνο, δηλαδή μεταξύ Ιουνίου '96 και Ιουνίου '97, αυτοί που θεωρούν κακή την
κατάσταση έχουν μειωθεί σημαντικά, ενώ επίσης έχουν αυξηθεί οι γνώμες για καλή
και για μέτρια.

Τώρα, λοιπόν, πρέπει η κυβέρνηση να αποτολμήσει τις αλλαγές που θα δώσουν
δυναμισμό στην ανάπτυξη της οικονομίας και συνεπώς και τη βελτίωση της
οικονομικής κατάστασης των νοικοκυριών.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N47</CAT>
<ED>
Κωδικός άρθρου: A15862N473</ED>
<ID>
ID:164092

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N47&aa=3</URL></REF>


Article

<CATEGORY>vin08</CATEGORY>

 <H5>ΦΑΡΜΑΚΟΠΟΛΕΜΟΣ ΓΙΑ ΤΗ ΛΙΣΤΑ * ΤΑ ΦΑΡΜΑΚΕΙΑ ΑΠΕΙΛΟΥΝΤΑΙ ΚΑΙ ΑΠΕΙΛΟΥΝ * ΠΟΙΑ
ΜΕΤΡΑ ΑΝΑΚΟΙΝΩΣΕ Η ΚΥΒΕΡΝΗΣΗ ΚΑΙ ΠΟΙΕΣ ΑΝΤΙΔΡΑΣΕΙΣ ΚΑΤΑΓΡΑΦΟΝΤΑΙ
</H5><H5>«2.500 φαρμακεία σε όλη την Ελλάδα θα βάλουν λουκέτο»
</H5><H2>Ουδείς ασθενής χάνει το φάρμακό του
</H2>
Δέσμη μέτρων για τα φάρμακα εξήγγειλε χθες η κυβέρνηση. Οι γιατροί θα
συνταγογραφούν στο άμεσο μέλλον με βάση μια λίστα, στην οποία θα υπάρχουν
2.800 περίπου φάρμακα από τα 4.500 που διατίθενται σήμερα στα φαρμακεία.

Η ΛΙΣΤΑ και ο νέος τρόπος υπολογισμού της τιμής για τα φάρμακα προκάλεσε
θύελλα αντιδράσεων από τις ενώσεις φαρμακοβιομηχάνων και φαρμακοποιών.
Υποστηρίζουν ότι απειλούνται τώρα με κλείσιμο, ενώ οι φαρμακοποιοί προχωρούν
σε απεργιακές κινητοποιήσεις και από τις 15 Ιουλίου σταματούν να εκτελούν
συνταγές του Δημοσίου.

Τα μέτρα για τα φάρμακα συζητήθηκαν και εγκρίθηκαν ομόφωνα χθες στο Υπουργικό
Συμβούλιο και στη συνέχεια οι αποφάσεις δόθηκαν στην δημοσιότητα από τους
συναρμόδιους υπουργούς.

ΤΑ ΚΡΙΤΗΡΙΑ ΓΙΑ ΤΗ ΛΙΣΤΑ

Συγκεκριμένα, στη λίστα περιλαμβάνονται όσα φάρμακα κυκλοφορούν σε τρεις
τουλάχιστον από τις έξι πλέον προηγμένες υγιειονομικά χώρες (Γερμανία, Αγγλία,
Σουηδία, ΗΠΑ, Ελβετία και Γαλλία) και υποστηρίζονται επαρκώς από την ιατρική
βιβλιογραφία. Επιπλέον, υπάρχουν φάρμακα που κρίθηκαν ιδιαιτέρως αναγκαία,
απαραίτητα ή μοναδικά, όπως αντιαιμορροφιλικοί παράγοντες, θρομβολυτικά,
αντιρετροϊικά, αντικαταθλιπτικά και αντικαρκινικά ιδιοσκευάσματα, καθώς και
όσα έχουν αξία μικρότερη από 400 δραχμές.

Στον κατάλογο αναφέρονται επίσης και τα φάρμακα που χορηγούνται μόνο στα
νοσοκομεία και φάρμακα που συνταγογραφούνται με ειδικούς περιορισμούς, όπως τα
αντιβιοτικά τρίτης γενιάς που πρέπει να συνοδεύονται από αντιβιόγραμμα.

Η λίστα, πάντως, αναμένεται να αναθεωρηθεί μόλις ολοκληρώσει το Υπουργείο
Εμπορίου την διαδικασία τιμολόγησης, κοστολόγησης και ανακοστολόγησης όλων των
φαρμάκων που προτείνεται από ειδική επιτροπή να περιέχονται σε αυτήν. Και
αυτό, διότι ένα από τα κριτήρια ένταξης των φαρμάκων στην λίστα είναι το
ημερήσιο κόστος θεραπείας.

ΕΠΙΒΑΡΥΝΣΕΙΣ ΚΑΙ ΚΕΡΔΗ

Όσον αφορά την τιμολόγηση των φαρμάκων, αποφασίσθηκαν τα εξής:

1 Αλλάζει ο τρόπος υπολογισμού των επιβαρύνσεων και των κερδών. Εφ'
εξής όλα θα υπολογίζονται επί της εργοστασιακής τιμής.

2 Μειώνεται η επιβάρυνση υπέρ ΕΟΦ από 15% σε 10%.

3 Μειώνεται η επιβάρυνση υπέρ Ταμείου Συντάξεως Υγειονομικών (ΤΣΑΥ) από
6,5% σε 4,5%.

4 Μειώνεται η επιβάρυνση υπέρ Ταμείου Υπαλλήλων Φαρμακευτικών
Επιχειρήσεων (ΤΕΑΥΦΕ) από 2% σε 1,5%.

5 Το κέρδος της φαρμακοβιομηχανίας περιορίζεται από 12,5% σε 8,5% στα
εγχωρίως παραγόμενα και συσκευαζόμενα φάρμακα.

6 Περιορίζεται το ποσοστό υπολογισμού των τιμών στα αντίγραφα φάρμακα
από το 86% επί της τιμής των πρωτοτύπων, στο 80%.

7 Ανώτατο όριο για την τιμολόγηση των εισαγομένων και εγχωρίως
παραγομένων φαρμάκων θα είναι η αντίστοιχη τιμή στην φθηνότερη χώρα της Ευρώπης.

8 Το κέρδος του φαρμακοποιού θα υπολογίζεται επί της εργοστασιακής
τιμής του φαρμάκου, ενώ το κέρδος του φαρμακέμπορου θα υπολογίζεται επί της
χονδρικής τιμής (δηλαδή της εργοστασιακής τιμής συν του χονδρεμπορικού κέρδους).

9 Αν ένα φάρμακο κοστίζει στην Ελλάδα λιγότερο απ' όσο είναι η τιμή του
στην φθηνότερη χώρα της Ευρώπης, θα ισχύει η τιμή της Ελλάδας.

ΚΑΙ ΑΠΩΛΕΙΕΣ ΓΙΑ ΤΟ ΚΡΑΤΟΣ

Όλα αυτά τα μέτρα, κατά την κυβέρνηση, «θα έχουν ως αποτέλεσμα να μειωθούν
σημαντικά οι λιανικές τιμές (κατά 16% περίπου), που σημαίνει ότι η ετήσια
δαπάνη για το φάρμακο θα μειωθεί κατά 100 δισ. δραχμές περίπου, προς όφελος
των ασφαλιστικών οργανισμών, αλλά και όσων καταναλωτών αγοράζουν φάρμακα χωρίς
να παίρνουν χρήματα από τα ταμεία».

Επιπλέον, το κράτος αναμένεται να χάνει ετησίως με αυτά τα μέτρα 40 δισ.
δραχμές περίπου, λόγω της μείωσης του ΕΟΦόσημου και των μειωμένων εισπράξεων
του Φόρου Προστιθέμενης Αξίας (ΦΠΑ) που υπολογίζεται επί της εργοστασιακής
τιμής συν τα ποσά υπέρ ταμείων κ.τ.λ. Η κυβέρνηση έχει επίσης προχωρήσει στη
θεσμοθέτηση ενιαίου συνταγολογίου για όλους τους ασφαλιστικούς οργανισμούς και
το Δημόσιο, που θα δοθεί σε λίγες ημέρες στη δημοσιότητα. Αναζητά επίσης τον
κατάλληλο ελεγκτικό μηχανισμό, ο οποίος θα ελέγχει την συνταγογράφηση και την
ορθή εκτέλεση των συνταγών, και θα επιβάλλει κυρώσεις σε όσους δεν
συνταγογραφούν ή δεν εκτελούν σωστά τις συνταγές.

Εν τούτοις, η κυβέρνηση διαβεβαιώνει ότι «κανένας άρρωστος δεν θα στερηθεί το
φάρμακο που έχει ανάγκη, διότι και τα φάρμακα που δεν θα υπάρχουν στην λίστα
προβλέπεται ότι μπορούν να συνταγογραφηθούν, αρκεί ο γιατρός να αιτιολογήσει
την χορήγησή τους. Την δε αιτιολόγησή του θα ελέγχει το Κεντρικό Συμβούλιο Υγείας».

Τα μέτρα παρουσίασαν ο υπουργός Υγείας και Πρόνοιας κ. Κ. Γείτονας, ο
υφυπουργός Κοινωνικών Ασφαλίσεων κ. Ν. Φαρμάκης και οι υφυπουργοί Εμπορίου κ.
Μ. Χρυσοχοΐδης και Οικονομικών κ. Ν. Χριστοδουλάκης.

Η μείωση των κερδών σε συνδυασμό με την καθυστέρηση των πληρωμών από το
Δημόσιο, που έχει να πληρώσει τους φαρμακοποιούς εδώ και έξι μήνες, κάνει τον
κλάδο να ασφυκτιά

ΕΝΤΟΝΕΣ ΑΝΤΙΔΡΑΣΕΙΣ προκάλεσαν οι χθεσινές εξαγγελίες των υπουργείων Υγείας
και Εμπορίου για την ανακοστολόγηση των εισαγόμενων φαρμάκων.
Φαρμακοβιομήχανοι και φαρμακοποιοί υποστηρίζουν ότι τα νέα μέτρα είναι ένα
σοβαρό πλήγμα για τη βιωσιμότητα των επιχειρήσεών τους.

«Με τα μέτρα αυτά περισσότερα από 2.500 φαρμακεία θα αναγκαστούν να βάλουν
λουκέτο σε ολόκληρη τη χώρα», τόνισε ο κ. Δημήτρης Βαγιωνάς, πρόεδρος του
Πανελληνίου Φαρμακευτικού Συλλόγου, αμέσως μετά τις ανακοινώσεις των
υπουργείων. «Η μείωση των κερδών σε συνδυασμό με την καθυστέρηση των πληρωμών
από το Δημόσιο, που έχει να πληρώσει τους φαρμακοποιούς εδώ και έξι μήνες,
κάνει τον κλάδο να ασφυκτιά. Στις 21 του μήνα έχουμε γενική συνέλευση για να
αποφασίσουμε τον τρόπο αντίδρασης. Επίσης θα σταματήσουμε τη χορήγηση φαρμάκων
με πίστωση σε όλα τα ασφαλιστικά ταμεία, αν δεν ληφθούν υπόψη οι προτάσεις μας».

48ΩΡΗ ΑΠΕΡΓΙΑ

Αντιδρώντας στα μέτρα του υπουργείου, ο Φαρμακευτικός Σύλλογος Αττικής πήρε
απόφαση για 48ωρη απεργία. Τα μέλη του Συλλόγου έχουν γενική συνέλευση την
ερχόμενη Τρίτη, προκειμένου να αποφασίσουν τις ημερομηνίες: «Η εξυγίανση του
χώρου του φαρμάκου στην Ελλάδα δεν μπορεί να γίνει με εξιλαστήριο θύμα τον
φαρμακοποιό. Η σημερινή κατάσταση οφείλεται στην ανερμάτιστη πολιτική του
υπουργείου. Με τα νέα μέτρα γίνεται μια ολομέτωπη επίθεση στους
φαρμακοποιούς», υποστήριξε χθες η κ. Ελένη Μπεσμπέα, πρόεδρος του
Φαρμακευτικού Συλλόγου Αττικής. Και πρόσθεσε: «Το ποσοστό κέρδους των
φαρμακοποιών μειώνεται κατά 5%. Οδηγούμαστε με μαθηματική ακρίβεια στο
κλείσιμο και ανοίγουν οι δρόμοι για την εισβολή ξένων αλυσίδων φαρμακείων».
Σχολιάζοντας τη λίστα φαρμάκων που προωθείται, η κ. Μπεσμπέα υποστηρίζει ότι
έγινε με οικονομικά και όχι ιατρικά κριτήρια.

Ο κ. Νίκος Ασημακόπουλος, που διατηρεί φαρμακείο στο κέντρο της Αθήνας,
αμφισβητεί την αποτελεσματικότητα των μέτρων που πρόκειται να εφαρμοστούν:
«Πολλοί από εμάς θα αναγκαστούν να συγχωνευτούν ή να κλείσουν. Στο τέλος θα
παραμείνουν μόνο τα πολύ μεγάλα φαρμακεία».

ΔΥΣΑΡΕΣΤΗΜΕΝΟΙ

Δυσαρεστημένη δηλώνει και η πλευρά των φαρμακοβιομηχάνων από τα νέα μέτρα.
Σύμφωνα με τον κ. Κώστα Γενεράκη, πρόεδρο της Πανελλήνιας Ένωσης
Φαρμακοβιομηχάνων, θα υπάρξει μείωση του κέρδους μέχρι και 10%. «Τα περιθώρια
είναι πια περιορισμένα, λόγω της αύξησης των εργατικών και βιομηχανικών
εξόδων, καθώς και του εκσυγχρονισμού που μας υποχρεώνουν να κάνουμε. Δεν
νομίζω ότι μπορούμε να σταθούμε».

ΧΑΡΙΣΤΙΚΗ ΒΟΛΗ

Με έντονους χαρακτηρισμούς αντιδρά και ο Σύνδεσμος Φαρμακευτικών Επιχειρήσεων
Ελλάδος. Υποστηρίζει ότι «ο νέος τρόπος τιμολόγησης είναι η χαριστική βολή για
την εγχώρια παραγωγή». Ισχυρίζεται ακόμα ότι «κατοχυρώνεται η διακριτική
μεταχείριση εις βάρος των ελληνικών συμφερόντων».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15862N481</ED>
<ID>
ID:163992

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N48&aa=1</URL></REF>


Article

<CATEGORY>vin08</CATEGORY>

 <H2>Έως 4,5% οι αυξήσεις σε ρεύμα, γραμματόσημα, ύδρευση, αεροπορικά εισιτήρια από
τον Ιούλιο
</H2>
<AUTHOR>ΣΕΡΑΦΕΙΜ ΠΟΛΙΤΗΣ</AUTHOR>

ΑΥΞΗΣΕΙΣ στα τιμολόγια των Δημοσίων Επιχειρήσεων και Οργανισμών (ΔΕΚΟ), που θα
επιβαρύνουν το πορτοφόλι του καταναλωτή, έρχονται από 1η Ιουλίου.

Σύμφωνα με πληροφορίες, την ερχόμενη εβδομάδα το Οικονομικό Επιτελείο ρίχνει
στο «τραπέζι» για συζήτηση και εξετάζει όλα τα σενάρια για τις αυξήσεις στα
τιμολόγια των ΔΕΚΟ, ώστε να καταλήξει σε ποια τιμολόγια θα δοθούν αυξήσεις,
καθώς και τα συγκεκριμένα ποσοστά των ανατιμήσεων που θα ισχύσουν από τον
επόμενο μήνα.

Η πρόθεση του Οικονομικού Επιτελείου της κυβέρνησης είναι να εγκριθούν
αυξήσεις οι οποίες δεν θα υπερβαίνουν το 4,5%, που είναι ο ετήσιος στόχος για
τον πληθωρισμό. Έτσι, εκτιμάται ότι θα διευκολυνθεί η επίτευξη του κρίσιμου
αυτού στόχου στο τέλος του έτους.

Σύμφωνα με έγκυρες πληροφορίες, τα σενάρια των ανατιμήσεων, τα οποία θα
εξετασθούν στο υπουργείο Εθνικής Οικονομίας ώστε να ληφθούν οι οριστικές
αποφάσεις, είναι τα παρακάτω:

* Αύξηση στα τιμολόγια της ΔΕΗ κατά μέσο όρο γύρω στο 3%-3,5%.

* Αύξηση στα τέλη των ΕΛΤΑ σε ποσοστό μέχρι 4%, σε ετήσια βάση.

* Ετήσια μεσοσταθμική αύξηση περίπου 3% στα τιμολόγια της ΕΥΔΑΠ.

* Ετήσια αύξηση, περίπου 4%-4,5% κατά μέσο όρο στα εισιτήρια της Ολυμπιακής Αεροπορίας.

Να σημειωθεί ότι ήδη έχει αποφασιστεί και θα ισχύσει από την 1η Ιουλίου η
αύξηση στα εισιτήρια των αστικών συγκοινωνιών από τις 75 δρχ. στις 100 δρχ.

Οι αποφάσεις του Οικονομικού Επιτελείου για τις ανατιμήσεις στα τιμολόγια θα
ληφθούν υπό το «φως» της καλής πορείας και της σημαντικής πτώσης στο 5,4, που
σημείωσε ο πληθωρισμός το πρώτο πεντάμηνο του έτους.

Έτσι, παρά τις προβλέψεις ότι η αποκλιμάκωση του τιμάριθμου από τον Ιούνιο και
μετά θα είναι ιδιαίτερα αργή, εκτιμάται ότι η αξιοσημείωτη πτώση που σημείωσε
μέχρι τώρα δίνει το περιθώριο να εγκριθούν αυξήσεις στα τιμολόγια ορισμένων
ΔΕΚΟ, προκειμένου να περιοριστούν τα ελλείμματά τους εντός των στόχων που
έχουν τεθεί φέτος.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15862N482</ED>
<ID>
ID:164038

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N48&aa=2</URL></REF>


Article

<CATEGORY>vin08</CATEGORY>

 <H2>1,2 δισ. δρχ αποζημίωση ζητούν από τη ΔΕΛΤΑ και τους δεκαεπτά
</H2>
ΣΤΟ Πολυμελές Πρωτοδικείο της Αθήνας θα συζητηθεί, στις 12 Μαρτίου 1998, η
αγωγή που κατέθεσαν οι εκπρόσωποι του Κοινού Συνεγγυητικού Κεφαλαίου που
στρέφονται κατά των υπευθύνων της χρηματιστηριακής εταιρείας ΔΕΛΤΑ και
δεκαεπτά πελατών της.

Με την αγωγή τους διεκδικούν αποζημίωση 1.283.000.000 δραχμών, υποστηρίζοντας
πως υπέστησαν ζημία από τις συναλλαγές που έγιναν τις πρώτες ημέρες του
Νοεμβρίου 1996 ανάμεσα στη ΔΕΛΤΑ και σε πελάτες της. Όπως είναι γνωστό, για
την ίδια υπόθεση διενεργείται και δικαστική έρευνα από τον ανακριτή του 2ου
ειδικού τμήματος κ. Κων. Γκανιάτσο, ο οποίος μόλις ολοκληρώσει τον κύκλο της
εξέτασης των μαρτύρων θα αποστείλει κλήσεις προς απολογία στους
κατηγορουμένους για τους οποίους έχουν προκύψει ποινικές ευθύνες.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15862N483</ED>
<ID>
ID:164075

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N48&aa=3</URL></REF>


Article

<CATEGORY>vin08</CATEGORY>

 <H2>Ο Αυλώνας στα δικαστήρια
</H2>
ΜΕΤΑ τα μπλόκα στο οδικό και σιδηροδρομικό δίκτυο, ο Δήμος Αυλώνος επιδιώκει
μέσω της δικαστικής οδού να απομακρύνει το ενδεχόμενο της δημιουργίας χώρου
υγειονομικής ταφής απορριμμάτων στα όριά του.

Με προσφυγή που υπέβαλε χθες στο Συμβούλιο της Επικρατείας ζητεί να ακυρωθεί
ως αντισυνταγματική η πρόσφατη απόφαση του ΥΠΕΧΩΔΕ για την προέγκριση των
χώρων της Βορειοανατολικής Αττικής που μπορούν να δεχθούν εγκαταστάσεις
υγειονομικής ταφής απορριμμάτων, μεταξύ των οποίων είναι και η θέση Πηγάδι
Παπά στην περιοχή του Αυλώνα.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N48</CAT>
<ED>
Κωδικός άρθρου: A15862N484</ED>
<ID>
ID:164098

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N48&aa=4</URL></REF>


Article

<CATEGORY>vin08</CATEGORY>

 <H2>Ανώτατο όριο στα πρόστιμα και προσαυξήσεις της Εφορίας
</H2>
ΑΝΩΤΑΤΟ όριο (πλαφόν) στο ύψος που θα είναι δυνατόν να φθάσουν οι χρηματικές
ποινές από φορολογικές παραβάσεις μαζί με τα πρόστιμα και τις προσαυξήσεις
βάζει το υπουργείο Οικονομικών με το νομοσχέδιο για την αναμόρφωση του ποινολογίου.

Το πλαφόν θα ανέρχεται σε ποσοστό μέχρι και 200% της αρχικής ποινής. Δηλαδή
για μια ποινή που αρχικά ήταν 1.000.000 δρχ. δεν θα μπορεί να υπερβεί τα
3.000.000 με όσες προσαυξήσεις και αν επιβαρυνθεί σε περίπτωση που καθυστερεί
η εξόφλησή της. Το μέτρο αυτό θα περιλαμβάνεται στο νέο νομοσχέδιο μαζί με
άλλες ρυθμίσεις που θα στοχεύουν στη μείωση και στον εξορθολογισμό των υψηλών
προστίμων και προσαυξήσεων που επιβάλλονται σήμερα για φορολογικές παραβάσεις,
όπως καθυστέρηση στην απόδοση ΦΠΑ και άλλων παρακρατούμενων φόρων, καθώς και
για ανακριβείς και εκπρόθεσμες δηλώσεις. Σύμφωνα με κορυφαίο στέλεχος του
υπουργείου Οικονομικών, οι διατάξεις του νέου ποινολογίου θα οριστικοποιηθούν
την ερχόμενη εβδομάδα και αναμένεται να ανακοινωθούν μέχρι το τέλος του μήνα.

Σύμφωνα με πληροφορίες, στο νομοσχέδιο θα προβλέπονται αυστηρές ποινές για
όσους εκδίδουν πλαστά ή εικονικά τιμολόγια.

Πάντως, σε αντίθεση με ό,τι συμβαίνει σήμερα, δεν θα διώκονται οι λήπτες
πλαστών ή εικονικών τιμολογίων, όταν αποδεικνύουν ότι δεν υπήρξε δόλος.

Το νομοσχέδιο ­ σύμφωνα με το μέχρι στιγμής επικρατέστερο σενάριο ­ θα
προβλέπει επίσης την αύξηση από το τα 5 εκατ. δρχ. που είναι σήμερα, στα 25
εκατ. δρχ. του ποσού πάνω από το οποίο η φοροδιαφυγή θα θεωρείται κακούργημα.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15862N501</ED>
<ID>
ID:163993

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N50&aa=1</URL></REF>


Article

<CATEGORY>vin08</CATEGORY>

 <H2>Χαμηλώνει τα επιτόκια στεγαστικών δανείων της η Κτηματική Τράπεζα
</H2>
ΦΘΗΝΟΤΕΡΑ στεγαστικά δάνεια μέχρι και κατά 1,75 ποσοστιαίες μονάδες προσφέρει
από την Τρίτη η Κτηματική Τράπεζα, η οποία ταυτόχρονα ρίχνει μέχρι 1
ποσοστιαία μονάδα τα επιτόκια στους λογαριασμούς καταθέσεων. Η Τράπεζα μειώνει
επίσης και τα επιτόκια σε καταναλωτικά δάνεια και κάρτες.

Χθες η Κτηματική Τράπεζα ανακοίνωσε νέα επιτόκια για τα στεγαστικά δάνεια, τα
οποία είναι:

* Στα τριετούς διάρκειας: 12% (από 12,5%).

* Στα εξαετούς διάρκειας: 11,25% (από 13%).

* Στα δάνεια 10, 15 και 20 ετών: 15,25% (από 15,75%).

Επίσης στα δάνεια στεγαστικού ταμιευτηρίου διαμορφώνονται από 11% μέχρι 13,50%
(από 12,25% μέχρι 13,75%).

Επίσης, για τα καταναλωτικά δάνεια και τις πιστωτικές κάρτες το επιτόκιο
πέφτει στο 23,50% (από 24,50%).

Σημαντική όμως είναι και η μείωση των επιτοκίων στους λογαριασμούς καταθέσεων.
Έτσι, από την Τρίτη τα επιτόκια στις καταθέσεις μειώνονται από 0,50-1
ποσοστιαία μονάδα. 
Έτσι, στους λογαριασμούς απλού και στεγαστικού ταμιευτηρίου το επιτόκιο
διαμορφώνεται σε 8,75% και στο προνομιακό ταμιευτήριο το επιτόκιο κυμαίνεται
από 9,20% (από 1-10 εκατ. δραχμές) μέχρι 10,25% (για ποσά πάνω από 50.000.000 δραχμές).

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15862N502</ED>
<ID>
ID:164039

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N50&aa=2</URL></REF>


Article

<CATEGORY>vin08</CATEGORY>

 <H2>Διακρίσεις σε κρασιά μας
</H2>
ΘΕΣΣΑΛΟΝΙΚΗ.

Γραφείο Βόρ. Ελλάδας

ΤΑ ΕΛΛΗΝΙΚΑ κρασιά θριαμβεύουν διεθνώς. Τρία χρυσά και δύο αργυρά μετάλλια
απέσπασαν στον διεθνή διαγωνισμό «Challenge International du Vin» τα κρασιά
Ελλήνων οινοπαραγωγών.

Στη διοργάνωση που πραγματοποιήθηκε στο Bourge του Μπορντό, στη Γαλλία, και
στην οποία συμμετείχαν 32 οινοπαραγωγικές χώρες με 4.820 κρασιά, με χρυσό
μετάλλιο βραβεύτηκαν τα κρασιά: Ερυθρό Syrah 1995 ­ Κτήμα Καρρά, το Λευκό
κρασί ­ Κτήμα Γεροβασιλείου 1996 και το Ερυθρό Κτήμα Γεροβασιλείου 1995.

Με αργυρό μετάλλιο βραβεύτηκαν: το Ερυθρό Semeli 1995 - Κτήμα Κόκκοτου και το
Λευκό Αγιορείτικο 1996 του Κτήματος Χατζημιχάλη.

Με χάλκινο μετάλλιο, τέλος, βραβεύτηκαν τα ελληνικά κρασιά: Λευκό Julia
Ασύρτικο 1996 ­ Κτήμα Κ. Λαζαρίδη, το Ερυθρό Καπνιας 1994- Κτήμα Χατζημιχάλη
και το Chateau Semeli 1994 ­ Κτήμα Κόκκοτου.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15862N503</ED>
<ID>
ID:164076

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N50&aa=3</URL></REF>


Article

<CATEGORY>vin08</CATEGORY>

 <H2>Υποχώρηση και ανησυχίες
</H2>
Με μικρή υποχώρηση έκλεισαν οι τιμές των μετοχών κατά τη χθεσινή συνεδρίαση
του Χρηματιστηρίου Αξιών Αθηνών. Η προσφορά καθ' όλη τη διάρκεια της
συνεδρίασης υπερτερούσε ελαφρά της ζήτησης, με αποτέλεσμα ο Γενικός Δείκτης να
διαμορφωθεί χαμηλότερα από το κλείσιμο της προηγούμενης. Με την έναρξη της
συνεδρίασης πραγματοποιήθηκε συναλλαγή 2.000 τεμαχίων της Εθνικής Τράπεζας
στις 35.500 δρχ., με αποτέλεσμα ο Γενικός Δείκτης να διαμορφωθεί στις 1.619,21
μονάδες. Στη συνέχεια όμως η κατάσταση εξομαλύνθηκε και τελικά ο Γενικός
Δείκτης έκλεισε με μικρή υποχώρηση 6,17 μονάδων, δηλαδή στις 1.625,73 μονάδες
(0,38%). Αγοραστικό ενδιαφέρον εκδηλώθηκε για ικανοποιητικό αριθμό μετοχών του
κατασκευαστικού κλάδου, του οποίου ο δείκτης αυξήθηκε κατά 18,74 μονάδες. Πολύ
μεγάλος προβληματισμός υπάρχει στη Χρηματιστηριακή Αγορά σχετικά με τη μετοχή
της ΑΤΕΜΚΕ, η οποία έπειτα από συνεχή υποχώρηση των τελευταίων συνεδριάσεων
χθες σημείωσε εντονότατες διακυμάνσεις (733 - 859 δρχ.) παρά τις προσπάθειες
καθησυχασμού εκ μέρους των υπευθύνων της εταιρείας. Από τις 245 μετοχές που
πραγματοποίησαν συναλλαγές, 97 σημείωσαν άνοδο, 120 πτώση και 28 παρέμειναν
σταθερές, ενώ 64 έκλεισαν με αγοραστές και 142 με πωλητές. Η αξία των
συναλλαγών ανήλθε σε 17,5 δισ. δρχ. (4.837.053 τεμ.). Αναλυτικά, τα 4.610.509
τεμάχια αξίας 17 δισ.δρχ. αφορούσαν την Κύρια Αγορά, ενώ τα 226.544 τεμάχια
συνολικής αξίας 539,077 εκατ. δρχ. την Παράλληλη Αγορά.Τη μεγαλύτερη αξία
συναλλαγών σημείωσαν οι μετοχές των Τραπεζών (5,7 δισ. δρχ. -351.303 τεμάχια)
και ακολούθησε ο κλάδος των Ετ. Τηλεπικοινωνιών με 3,5 δισ. δρχ. - 492.430 τεμάχια).

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15862N511</ED>
<ID>
ID:163994

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N51&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Η Πανσέληνος στον Τοξότη, στις 20, επηρεάζει πιο
άμεσα τους γεννημένους γύρω στις 20 Ιουνίου. Προφυλάξτε υγεία, γάμο, σχέσεις
και συνεργασίες που χρειάζεστε.

ΚΑΡΚΙΝΟΣ

(22 Ιουνίου - 22 Ιουλίου). Η Πανσέληνος στον Τοξότη, στις 20, μπορεί να
επηρεάσει αρνητικά τη δουλειά σας και τις εργασιακές σας σχέσεις ή την υγεία
σας. Προσοχή σε θέματα δίαιτας.

ΛΕΩΝ

(23 Ιουλίου - 22 Αυγούστου). Η Πανσέληνος στον Τοξότη, στις 20 Ιουνίου,
συνδέεται με μια αισθηματική σχέση, με μια καλλιτεχνική προσπάθεια, με ένα
παιδί σας. Οι γυναίκες που περιμένουν παιδί σας προσέχουν περισσότερο.

ΠΑΡΘΕΝΟΣ

(23 Αυγούστου - 23 Σεπτεμβρίου). Η Πανσέληνος στον Τοξότη, στις 20, επηρεάζει
πιο άμεσα τους γεννημένους γύρω στις 21-22 Σεπτεμβρίου. Προφυλάξτε την υγεία
σας και την υγεία των δικών σας. Αποφύγετε καβγάδες στο σπίτι.

ΖΥΓΟΣ

(24 Σεπτεμβρίου - 23 Οκτωβρίου). Η Πανσέληνος στον Τοξότη, στις 20, επηρεάζει
μετακινήσεις, μετακομίσεις, σπουδές και γραπτά, συμφωνίες και συμβόλαια. Να
προσέχετε όταν οδηγείτε, όταν γράφετε, όταν υπογράφετε.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Πανσέληνος στον Τοξότη, στις 20, επηρεάζει τα
οικονομικά σας. Μερικοί από σας χάνουν μία πηγή εσόδων. Άλλοι αντιμετωπίζουν
πρόσθετα ή απρόβλεπτα έξοδα, ή μεγάλους λογιαριασμούς.

ΤΟΞΟΤΗΣ

(23 Νοεμβρίου - 21 Δεκεμβρίου). Η Πανσέληνος, στις 20 Ιουνίου, γίνεται στο
ζώδιό σας και επηρεάζει πιο άμεσα τους γεννημένους γύρω στις 21 Δεκεμβρίου.
Προφυλάξτε την υγεία σας, τον γάμο σας, σχέσεις και συνεργασίες.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Η Πανσέληνος στον Τοξότη, στις 20 Ιουνίου,
επηρεάζει αρνητικά την ψυχική ή τη σωματική σας υγεία ­ ή την υγεία δικών σας.
Μην αφήνεσθε σε φοβίες, άγχη, συμπλέγματα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Πανσέληνος στον Τοξότη, στις 20 Ιουνίου,
μπορεί να εμποδίσει την πραγματοποίηση κάποιου στόχου σας και να φέρει
απογοητεύσεις από φίλους, συνεργάτες ή ομοϊδεάτες.

ΙΧΘΥΕΣ

(19 Φεβρουαρίου - 20 Μαρτίου). Η Πανσέληνος στον Τοξότη, στις 20 Ιουνίου,
επηρεάζει πιο άμεσα τους γεννημένους γύρω στις 20 Μαρτίου. Προφυλάξτε την
υγεία σας, την καριέρα σας, το κύρος σας.

ΚΡΙΟΣ

(21 Μαρτίου - 19 Απριλίου). Η Πανσέληνος στον Τοξότη, στις 20 Ιουνίου, μπορεί
να προκαλέσει προβλήματα σε σχέση με ταξίδια, σπουδές, δίκες, πολιτική, τέχνη,
εκδόσεις. Αποφύγετε παραβάσεις νόμων και καβγάδες με συγγενείς.

ΤΑΥΡΟΣ

(20 Απριλίου - 20 Μαΐου). Η Πανσέληνος στον Τοξότη, στις 20, επηρεάζει
αρνητικά τον ψυχισμό σας και μπορεί να προκαλέσει προβλήματα σε σχέση με
οικονομικά ή ερωτικά θέματα. Κάτι μπορεί να φύγει από τη ζωή σας.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: N58</CAT>
<ED>
Κωδικός άρθρου: A15862N581</ED>
<ID>
ID:163974

</ID><URL>http://ta-nea.dolnet.gr/neaweb/neafile.print_unique?e=A&f=15862&m=N58&aa=1</URL></REF>


Article

<CATEGORY>vin10</CATEGORY>

 <H5>ΚΑΛΛΙΤΖΑΚΗΣ: ΔΕΝ ΦΟΒΑΜΑΙ ΤΑ ΠΡΟΒΛΗΜΑΤΑ ΤΗΣ ΑΕΚ
</H5><H2>Γιατί υπέγραψα
</H2><H2></H2>
ALIGN="CENTER">
Γιάννης Καλλιτζάκης. Από χθες ντύθηκε στα κιτρινόμαυρα

ΤΟΥΣ λόγους που τον οδήγησαν στην απόφαση να πει το «ναι» στην πρόταση της
ΑΕΚ, αναλύει ο Γιάννης Καλλιτζάκης. Ο διεθνής αμυντικός συμφώνησε για
συμβόλαιο τριών ετών, δεν φοβάται τα προβλήματα που υπάρχουν στην ΑΕΚ και,
βέβαια, θέλει να έχει συμπαίκτη τον Στέλιο Μανωλά!

σελίδα 2

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15862O001</ED>
<ID>
ID:163995

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O00&aa=1</URL></REF>


Article

<CATEGORY>vin10</CATEGORY>

 <H2>Όχι του Αρβελάτζε στον Ολυμπιακό
</H2><H2></H2>
Η ΑΡΝΗΣΗ του Γεωργιανού διεθνούς Σότα Αρβελάτζε στον Ολυμπιακό, ματαίωσε το
ταξίδι του Ντούσαν Μπάγιεβιτς στην Πολωνία.

σελίδα 2

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15862O002</ED>
<ID>
ID:164040

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O00&aa=2</URL></REF>


Article

<CATEGORY>vin10</CATEGORY>

 <H5>ΠΑΟ
</H5><H2>Καμιά ανησυχία για τον Στράντλι
</H2><H2></H2>
σελίδα 3

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15862O003</ED>
<ID>
ID:164077

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O00&aa=3</URL></REF>


Article

<CATEGORY>vin10</CATEGORY>

 <H2></H2><H2>Σούμποτιτς:
</H2><H2>Στόχος μας και ο Ντομινίκ
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15862O004</ED>
<ID>
ID:164099

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O00&aa=4</URL></REF>


Article

<CATEGORY>vin10</CATEGORY>

 <H2>Παιχνίδι στο παρασκήνιο με τον Ρίβερς
</H2><H2></H2>
σελίδες 6-
7

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15862O005</ED>
<ID>
ID:164114

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O00&aa=5</URL></REF>


Article

<CATEGORY>vin10</CATEGORY>

 <H2></H2><H2>Γκρίνια μετά τον... περίπατο
</H2><H2></H2>
ALIGN="CENTER">
Νίκος Οικονόμου. Άρεσε στον χθεσινό αγώνα της Εθνικής

σελίδα 9

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15862O006</ED>
<ID>
ID:164123

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O00&aa=6</URL></REF>


Article

<CATEGORY>vin10</CATEGORY>

 <H5>ΣΟΥΜΠΟΤΙΤΣ: Ο ΟΥΙΛΚΙΝΣ ΕΙΝΑΙ ΣΤΟΧΟΣ ΤΟΥ ΠΑΟ
</H5><H2>Ναι, θέλουμε τον Ντομινίκ
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Η προσφορά που έχει δεχθεί ο Ντομινίκ Ουίλκινς από τον Παναθηναϊκό απέχει από
τις απαιτήσεις του παίκτη, που ζητεί 3 εκατ. δολάρια. Ενδιαφέρον για τον
Ουίλκινς έχει εκφράσει και η Τιμσύστεμ Μπολόνια

Ο ΝΤΟΜΙΝΙΚ Ουίλκινς, όπως επιβεβαίωσε χθες σε δηλώσεις του στο Κανάλι 5
ο Λευτέρης Σούμποτιτς, αποτελεί στόχο του Παναθηναϊκού, κάτι που είχε αναφέρει
χθες η «ΟΜΑΔΑ».

Ο Αμερικανός σούπερ σταρ, σύμφωνα με πληροφορίες από τις ΗΠΑ, έχει δεχθεί
προσφορά από τον Παναθηναϊκό, που όμως απέχει από το ποσό που ο ίδιος επιθυμεί
και φέρεται να είναι ισόποσο με τις αποδοχές του, που είχε ετησίως όταν
αγωνίστηκε για πρώτη φορά στον ΠΑΟ. Τότε ήταν 3 εκατ. δολάρια και τα ίδια
ζητεί και φέτος, αφού έχει ως... πάτημα το γεγονός ότι θα αγωνισθεί ως κοινοτικός.

Ωστόσο, ενδιαφέρον για τον Ουίλκινς έχει δείξει και η Τιμσύστεμ Μπολόνια, η
οποία, μάλιστα, θα έχει την ευκαιρία να δει, αύριο, από κοντά τον Αμερικανό. Ο
«Ζόιντ» θα κάνει τουριστικό ταξίδι στη γειτονική χώρα, με πρώτο σταθμό την
Μπολόνια, προκειμένου να διαπιστώσει και τις προθέσεις των παραγόντων της Τιμσύστεμ.

Βέβαια, σε περίπτωση που ο Παναθηναϊκός συνεχίσει δυναμικά την προσπάθεια
επιστροφής τού Αμερικανού στην Ελλάδα, είναι σίγουρο ότι ο Ουίλκινς θα έρθει
στην Αθήνα, αφού σε πλειοδοτικό... διαγωνισμό που «φοβούνται» οι Ιταλοί, ο ΠΑΟ
φαντάζει ως το μεγάλο φαβορί για τη νίκη.

*** Ελεύθερος και τυπικά έμεινε χθες ο Μπάιρον Ντίνκινς, καθώς μετά τη
συνάντηση που είχε ο Παύλος Γιαννακόπουλος με τον εκπρόσωπο του παίκτη λύθηκε
η συνεργασία των δύο πλευρών.

*** Το ίδιο αναμένεται να συμβεί σήμερα και με τον Ούγκο Σκονοκίνι. Ο
μάνατζερ του Ιταλοαργεντινού ήρθε στην Ελλάδα και έχει συνάντηση με τον
πρόεδρο του ΠΑΟ. «Είναι παίκτης του Παναθηναϊκού, αφού δεν λύθηκε η συνεργασία
μας στην ημερομηνία που ορίζει το συμβόλαιο», τόνισε ο Αντόνιο Ριτσότι. Όμως,
ο Παναθηναϊκός μάλλον δεν τον υπολογίζει στα σχέδιά του για τη νέα χρονιά.

*** Δεν παρουσιάστηκε χθες ο Χρήστος Μυριούνης, στον οποίο είχε σταλεί
εξώδικο που τον καλούσε να υπογράψει συμβόλαιο. Ο ΠΑΟ τόνισε πως θα εφαρμόσει
την «απειλή» της προσφυγής στα νόμιμα μέσα.

*** Πρόταση στον Ντέγιαν Μποντίρογκα υποστήριζαν οι Ισπανοί
δημοσιογράφοι πως έχει κάνει ο ΠΑΟ. Ο Σέρβος άσος θα απαντήσει τη Δευτέρα στη
Ρεάλ, η Μπενετόν «κλείνει» ξανά τον Ουίλιαμς και στη Μαδρίτη μιλούν για Παναθηναϊκό.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15862O011</ED>
<ID>
ID:163996

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O01&aa=1</URL></REF>


Article

<CATEGORY>vin10</CATEGORY>

 <H5>ΚΑΛΛΙΤΖΑΚΗΣ: ΕΠΕΛΕΞΑ Ο,ΤΙ ΣΥΝΕΦΕΡΕ ΕΜΕΝΑ ΚΑΙ ΤΗΝ ΟΙΚΟΓΕΝΕΙΑ ΜΟΥ
</H5><H2>Το καλύτερο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

ΤΗΝ ΠΡΩΤΗ «δυνατή» της μεταγραφή, την (ελληνική) μετακίνηση του
καλοκαιριού ολοκλήρωσε χθες η ΑΕΚ. Και αποκτώντας τον Γιάννη Καλλιτζάκη,
παίρνει για δεύτερη φορά μέσα σε τρία χρόνια «σημαία» του Παναθηναϊκού μετά
τον Δημήτρη Σαραβάκο.

Ο διεθνής αμυντικός πέρασε χθες το πρωί από τα γραφεία της ΠΑΕ για τα...
τυπικά και πλέον είναι ποδοσφαιριστής της ΑΕΚ. Έτσι, η Κυπελλούχος θωρακίζει
τα νώτα της με τον εν ενεργεία αμυντικό της Εθνικής και, βέβαια, αν αυτή η
κίνηση συνδυαστεί με την επιβεβλημένη παραμονή του Στέλιου Μανωλά, τότε θα
μιλάμε για «γρανιτένια άμυνα» ­ με αμέτρητες λύσεις και ξεχωριστό βάθος.

«Είμαι χαρούμενος που πηγαίνω σε μεγάλη ομάδα όπως είναι η ΑΕΚ. Ως
επαγγελματίας επέλεξα την καλύτερη προσφορά για μένα και την οικογένειά μου»,
ανέφερε στις πρώτες του δηλώσεις στην «ΟΜΑΔΑ» ο ηλικίας 31 ετών διεθνής αμυντικός.

Και συμπλήρωσε: «Δεν χρωστώ απαντήσεις σε κανέναν, ο κόσμος γνωρίζει πολύ καλά
ποιος είμαι, με ξέρει. Ελπίζω στα τρία χρόνια που θα παίζω με την ΑΕΚ, να
προσφέρω όσα έδωσα στον Παναθηναϊκό και την Εθνική ομάδα. Με την ίδια συνέπεια».

­ Πώς κατέληξες να δεχθείς την πρόταση της ΑΕΚ;

«Η προσφορά της ήταν η καλύτερη μεταξύ αυτών που έκαναν ο Παναθηναϊκός και
άλλες ομάδες. Ήταν η πιο σοβαρή πρόταση».

­ Η κατάσταση που επικρατεί στην Κυπελλούχο σε προβληματίζει;

«Δεν φοβάμαι! Η ΑΕΚ είναι μεγάλη ομάδα και σίγουρα θα ξεπεράσει το οποιοδήποτε
πρόβλημα παρουσιάζεται. Είμαι βέβαιος ότι θα βρει τον δρόμο της. Άλλωστε, αν
φοβόμουν δεν θα ερχόμουν»!

­ Ενδέχεται στη Νέα Φιλαδέλφεια να συναντήσεις τον Μανωλά...

«Ο Στέλιος είναι φίλος μου και εύχομαι να μείνει στην ΑΕΚ. Να συνεχίσει και να
παίξουμε ξανά μαζί. Είναι κολοσσός»!

Ο Καλλιτζάκης για τρία χρόνια θα εισπράξει περίπου 180 εκατ. Και ο μισθός του
θα πλησιάζει στις 700.000 δρχ.

Είναι φανερό ότι για να πει το «ναι» ο ποδοσφαιριστής ξεπεράστηκαν και τα
τελευταία εμπόδια. Δηλαδή βρέθηκαν τα χρήματα και, σύμφωνα με πηγή, ο
Καλλιτζάκης ως προκαταβολή θα πάρει περί τα 20-25 εκατ. δρχ. Κατά άλλη πηγή,
θα εισπράξει περισσότερα, ίσως και 40 εκατ. δρχ.!

Αμέσως μετά την απόκτηση του Καλλιτζάκη, ο Μ. Τροχανάς «χτύπησε» με ανακοίνωσή
του. Λες και δεν ήταν αναμενόμενο... Τι υποστήριξε;

*** Απεκάλυψε ότι η ολοκλήρωση της συμφωνίας επιτεύχθηκε με δική του
προσωπική και οικονομική παρέμβαση. «Και ουδενός άλλου», όπως με τη γνωστή
έπαρση πρόσθεσε.

*** Είπε ότι οι κακοήθειες, οι συκοφαντίες και οι αθλιότητες κατά της
ΑΕΚ θα εξευτελίζονται συνεχώς και με θεαματικό τρόπο.

*** Γνωστοποίησε (!) πως στην ΑΕΚ υπάρχουν τρεις ομάδες ανθρώπων: αυτοί
που την εκμεταλλεύονται, αυτοί που πιστεύουν τα παραμύθια και θρηνούν για την
ΑΕΚ που δήθεν χάνεται και τέλος, όλοι οι άλλοι που προσπαθούν με νύχια και
δόντια να τη γλιτώσουν από τα αρπακτικά. Παράλληλα, ο μεγαλομέτοχος κατά την
πάγια συνήθειά του εξαπέλυσε επίθεση: αυτή τη φορά σε «επαγγελματίες φιλάθλους
της Θύρας 21» και «μερικούς κατευθυνόμενους δημοσιογράφους».

Επιπλέον, ο Μ. Τροχανάς αναφέρθηκε στη μάχη της ΑΕΚ να ξεφύγει από όσους,
δεκάδες χρόνια, την εμποδίζουν να κινηθεί προς το μέλλον και μίλησε για δύο
δρόμους, τον δρόμο του Κόκκαλη (δηλαδή, της μικρής ΑΕΚ!) και τον δρόμο της
Ευρώπης. Ναι, όπως καταλάβατε, η δεύτερη περίπτωση ταυτίζεται με τον... Μιχάλη Τροχανά!

Όσον αφορά στον Μπορμπόκη, ναι μεν στην ΑΕΚ δηλώνουν δυσαρεστημένοι από την
καθυστέρηση στην υπόθεση, ωστόσο, φέρονται αποφασισμένοι να περιμένουν.

Τέλος, για τον προπονητή άπαντες είναι στην αναζήτηση. Το κεφάλαιο
Ιορντανέσκου έκλεισε χθες με νεώτερη απόφαση της ομοσπονδίας, αλλά στην ΑΕΚ
συζητούν (μεταξύ τους) συνδυασμένη λύση από την 1η Ιανουαρίου. Έτσι,
σκέφτονται Ντιμίτριου ή Λουτσέκου και βέβαια, αρκετούς άλλους...

*** Θέμα ημερών είναι η άφιξη στην Ελλάδα του Γκράταρσον και η οριστική
συμφωνία με την ΑΕΚ.

*** Σε καλό δρόμο ­ όπως υποστηρίζουν παράγοντες της ΑΕΚ ­ είναι το
θέμα της μεταβίβασης των μετοχών. Και ίσως έχουμε εξελίξεις την επόμενη
εβδομάδα ή στις 27 Ιουνίου.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15862O021</ED>
<ID>
ID:164000

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O02&aa=1</URL></REF>


Article

<CATEGORY>vin10</CATEGORY>

 <H5></H5><H2>Οι σημαίες που... κιτρίνισαν
</H2>
ΟΙ «ΣΗΜΑΙΕΣ» του Παναθηναϊκού καταλήγουν να ανεμίζουν στη Νέα Φιλαδέλφεια.
Μετά τον Δημήτρη Σαραβάκο, η ΑΕΚ απέκτησε χθες άλλον ένα αρχηγό του
Παναθηναϊκού. Ο Γιάννης Καλλιτζάκης έγινε ο ένατος παίκτης που μετακομίζει από
τους «πράσινους» στον «δικέφαλο» στην ιστορία της Α' Εθνικής. Οι
ποδοσφαιριστές που άλλαξαν φανέλα είναι:

1935 Σκλαβούνος Σ.

1938 Χριστοδούλου Κ.

1969 Παπαεμμανουήλ Α.

1978 Δομάζος Δ.

1978 Κώτσος Δ.

1980 Ελευθεράκης Κ.

1989 Μήνου Α.

1994 Σαραβάκος Δ.

1997 Καλλιτζάκης Γ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15862O022</ED>
<ID>
ID:164044

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O02&aa=2</URL></REF>


Article

<CATEGORY>vin10</CATEGORY>

 <H5>ΑΘΗΝΑ 2004
</H5><H2>Ενημέρωση για τα οικονομικά
</H2>
ΤΡΙΑΝΤΑ ΠΕΝΤΕ εκδότες και δημοσιογράφοι από τις σημαντικότερες οικονομικές
εφημερίδες της Ευρώπης, επισκέφθηκαν χθες την έδρα της Επιτροπής Διεκδίκησης
της Ολυμπιάδας του 2004, στο Ζάππειο Μέγαρο, με την ευκαιρία της παρουσίας
τους στην ετήσια συνέλευση της Ένωσης Ευρωπαϊκού Οικονομικού Τύπου (UPEFE). Τα
μέλη της UPEFE, στην οποία μετέχουν από ελληνικής πλευράς ο «Οικονομικός
Ταχυδρόμος», η «Ναυτεμπορική» και η «Εξπρές», ενημερώθηκαν από την πρόεδρο του
«Αθήνα 2004» κ. Γιάννα Δασκαλάκη - Αγγελοπούλου για τα οικονομικά δεδομένα της
ελληνικής υποψηφιότητας και την πρόταση που καταθέτει η Αθήνα για τους πρώτους
Ολυμπιακούς Αγώνες της τρίτης χιλιετίας. Παρών στην ενημέρωση ήταν και ο
ειδικός σύμβουλος του «Αθήνα 2004» Μάρτον Σίμιτσεκ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15862O023</ED>
<ID>
ID:164081

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O02&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2><H2>Το έκτακτο
</H2>
<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15862O025</ED>
<ID>
ID:164117

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O02&aa=5</URL></REF>


Article

<CATEGORY>vin10</CATEGORY>

 <H2>Ο Αρβελάτζε είπε «όχι» στον Ολυμπιακό
</H2>
«ΟΧΙ» στην πρόταση του Ολυμπιακού είπε ο Σότα Αρβελάτζε και έτσι ναυάγησε στα
ρηχά η περίπτωση απόκτησης του 24χρονου Γεωργιανού διεθνούς επιθετικού.
Κατόπιν τούτου ο Ντούσαν Μπάγιεβιτς αναθεώρησε τις απόψεις του για τον
Αρβελάτζε και ματαίωσε το ταξίδι του στην Πολωνία.

Ο «ερυθρόλευκος» τεχνικός σκόπευε να κατασκοπεύσει τον Αρβελάτζε στον αποψινό
αγώνα Πολωνίας-Γεωργίας, αλλά πρώτα ήθελα να μάθει, αν επιθυμεί να πάρει
μεταγραφή στον Ολυμπιακό. Ο Ντούσκο πληροφορήθηκε από τον Τιμούρ Κετσπάγια ότι
ο Αρβελάτζε (είναι συμπαίκτες στην Εθνική Γεωργίας) δεν θέλει να συνεχίσει την
καριέρα του στην Ελλάδα!

«Ο Αρβελάτζε δεν θέλει να έρθει στον Ολυμπιακό. 
Έτσι δεν θα ταξιδεύσω στην Πολωνία», τόνισε χθες ο Ντούσαν Μπάγιεβιτς. 
Η ουσία είναι ότι αλλάζουν τα πλάνα του Ολυμπιακού για την απόκτηση ξένου
σέντερ φορ.

Όπως έγινε γνωστό από τη Θεσσαλονίκη, ο μεγαλομέτοχος του Άρη Λάμπρος Γράντας
θα έρθει την ερχόμενη Τρίτη στην Αθήνα με στόχο να οριστικοποιηθεί η μεταγραφή
του Δημήτρη Μαυρογενίδη στον Ολυμπιακό.

Ο διευθύνων σύμβουλος της πειραϊκής ΠΑΕ Γιώργος Λούβαρης συναντήθηκε χθες με
τον Θεόφιλο Καρασαββίδη και συμφωνήθηκε από κοινού να μείνει ελεύθερος.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15862O026</ED>
<ID>
ID:164125

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O02&aa=6</URL></REF>


Article

<CATEGORY>vin10</CATEGORY>

 <H5>«ΚΑΜΙΑ ΑΝΗΣΥΧΙΑ ΓΙΑ ΤΗ ΜΕΤΑΓΡΑΦΗ ΤΟΥ ΣΤΡΑΝΤΛΙ», ΥΠΟΣΤΗΡΙΖΕΙ Ο Γ. ΒΑΡΔΙΝΟΓΙΑΝΝΗΣ
</H5><H2>Τυπικό το θέμα
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Το μόνο που μπορεί να κάνει η Λίλεστρομ (σε ακραία περίπτωση) είναι να
μπλοκάρει τον Στράντλι έως τον Οκτώβριο

«ΘΑ ΜΙΛΗΣΟΥΜΕ με τη διοίκηση της Λίλεστρομ και θα το λύσουμε το θέμα.
Δεν υπάρχει ανησυχία».

Μ' αυτήν την ολιγόλογη δήλωση ο πρόεδρος του Παναθηναϊκού, κ. Γ.
Βαρδινογιάννης, απάντησε χθες σε ερώτηση της «ΟΜΑΔΑΣ» για την έγκαιρη ή μη
άφιξη του Φρανκ Στράντλι στην ομάδα του «τριφυλλιού».

Η διοίκηση της Λίλεστρομ διά στόματος του γραμματέα της, Χάιν Σκούκλαμ,
υποστήριξε ότι «δεν έχει καμία επαφή με τον επίσημο Παναθηναϊκό και συνεπώς ο
Στράντλι ­ που έχει συμβόλαιο με τη νορβηγικη ομάδα έως τον προσεχή Οκτώβριο ­
θα συνεχίσει κανονικά ν' αγωνίζεται στη Λίλεστρομ, αν ο ΠΑΟ δεν προχωρήσει σε
συγκεκριμένη πρόταση».

Γίνεται κατανοητό ότι ο Παναθηναϊκός αφού έκλεισε τον Στράντλι θα προχωρήσει
τώρα σε διαπραγματεύσεις με τη Λίλεστρομ. Κι όπως δήλωσε ο κ. Βαρδινογιάννης,
το θέμα θα λυθεί. 
Εκτός κι αν οι Νορβηγοί παρουσιαστούν αδιάλλακτοι, οπότε το μόνο που θα
καταφέρουν είναι να «μπλοκάρουν» τον διεθνή σέντερ φορ έως τον Οκτώβριο. 
Βεβαίως, το ενδεχόμενο αυτό είναι «ακραίο», αλλά σ' αυτές τις υποθέσεις πρέπει
πάντοτε να υπάρχει κάποια επιφύλαξη. 
Διότι η «μπλε κάρτα» του παίκτη βρίσκεται ακόμη στη Νορβηγία.

Ο ΚΑΛΟΓΕΡΑΣ

Συγκίνηση επικρατεί στον Παναθηναϊκό για τον Γιάννη Καλογερά, ο οποίος εδω και
δύο μέρες νοσηλεύεται στην εντατική μονάδα του Ιπποκράτειου Νοσοκομείου με οξύ
έμφραγμα του μυοκαρδίου. Ο δημοφιλής «κατάσκοπος» του Παναθηναϊκού, δίνει μάχη
για τη ζωή του και οι γιατροί, όπως υπογράμμισε ο γιος του Τάσος, είναι
εξαιρετικά επιφυλακτικοί.

Τα επόμενα εικοσιτετράωρα θα είναι κρίσιμα για τον Γιάννη. Αλλά, όπως κέρδισε
όλες τις μάχες που έδωσε στη ζωή του, έτσι ελπίζουμε ότι θα κερδίσει κι αυτήν,
τη δυσκολότερη. Περαστικά Γιάννη.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15862O031</ED>
<ID>
ID:164001

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O03&aa=1</URL></REF>


Article

<CATEGORY>vin10</CATEGORY>

 <H5>Αναμνήσεις από την Κρήτη
</H5><H5>Όταν «κάηκε» το Ηράκλειο
</H5><H5>Με παπούτσια για πρώτη φορά
</H5><H5>Από το αλώνι στο σαλόνι
</H5><H5>Ενθουσιασμός στην πλατεία
</H5><H2>ΓΙΑ ΘΥΜΗΣΟΥ
</H2><H2></H2>
Ο ΟΦΗ είναι δίκαια το (ποδοσφαιρικό) καμάρι της Κρήτης. Ο σύλλογος του
Ηρακλείου έχει τη δική του, ιδιαίτερα σημαντική, ιστορία στο ποδοσφαιρικό
στερέωμα της χώρας μας. Ας θυμηθούμε κάποια κεφάλαια από τις φωτογραφίες του
αρχείου του κ. Γιάννη Στρατάκη. Την επιμέλεια των θεμάτων έκανε ο ανταποκριτής
της «ΟΜΑΔΑΣ» στο Ηράκλειο Μανώλης Παντινάκης.

Στα Χανιά το 1968, μετά το νικηφόρο 3-0 του ΟΦΗ επί της Ελευσίνας και την
άνοδό του στην Α' Εθνική. Δαφνοστεφανωμένοι, με το κύπελλο στα χέρια, ο
Αργύρης Μπουρδαμής (αριστερά) και ο Θάνος Καρακυριάκος (δεξιά), έχοντας στη
μέση τον παράγοντα Αρίστο Σφακιανάκη, πάντα πιστό στην ομάδα. Τότε «κάηκε» το Ηράκλειο.

Αμέσως μετά τον πόλεμο στα Χεντέκια, κάτω από το γήπεδο του Εργοτέλη. Πέντε
νεαροί παίκτες του ΟΦΗ με καμάρι απέναντι στο φακό. Οι τρεις απ' αυτούς είναι
ο Βάβουλας, ο Καρασάββας και ο Βερουδάκης. Σ' αυτό το παιχνίδι φόρεσε για
πρώτη φορά παπούτσια ο Βάβουλας και φέτος που αντίκρυσε αυτή τη σκηνή θυμήθηκε
το ποδόσφαιρο πριν μισό αιώνα.

Κάτω: Στο γήπεδο του ΟΦΗ στα Καμίνια (χωρίς χλοοτάπητα τότε) το 1976. Ήταν η
χρονιά ανόδου και πάλι στη μεγάλη κατηγορία. Από αριστερά: Δρετάκης (γενικός
αρχηγός) και Γραβιάς, Πανακάκης, Ροδικάκης, Τζιράκης, Γιαλαμάς, Αλεξανδρής,
Ζαφειρόπουλος (προπονητής), Πατεράκης (παράγοντας). Κάτω: Παπαδόπουλος, Μαχλάς
(πατέρας του σημερινού ποδοσφαιριστή της Βίτεσε Ολλανδίας), Κορωνάκης,
Μαραγκουδάκης, Πίτσος.

Πλατεία Καλλεργών (Λιοντάρια) στο Ηράκλειο. Ο κόσμος του ΟΦΗ, στη δεκαετία του
'50, ήταν ενθουσιασμένος με την πορεία της ομάδας παρά τα πενιχρά οικονομικά
και μέσα που διέθετε. Περιμένοντας, λοιπόν, ύστερα από ένα νικηφόρο παιχνίδι
την ομάδα. Στους συγκεντρωμένους μιλάει ο Παπακαλιάτης, πατέρας του σημερινού
προέδρου τού Ηράκλειο Air Greece, Μανόλη Παπακαλιάτη.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15862O032</ED>
<ID>
ID:164045

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O03&aa=2</URL></REF>


Article

<CATEGORY>vin10</CATEGORY>

 <H5>ΕΝΑ ΜΕΤΡΟ ΚΑΤΩ ΑΠΟ ΤΟ ΕΔΑΦΟΣ ΤΟΥ ΓΗΠΕΔΟΥ ΤΗΣ ΔΥΝΑΜΟ ΚΙΕΒΟΥ ΥΠΗΡΧΑΝ «ΕΝΘΥΜΙΑ» ΠΟΛΕΜΟΥ
</H5><H2>Ναρκοπέδιο
</H2>
Ρονάλντο και Ρομάριο έχουν διάθεση για αστεία, κατά τη διάρκεια προπόνησης της
Βραζιλίας, πριν από το ματς με την Κόστα Ρίκα, για το «Κόπα Αμέρικα»

ΔΕΚΑ ΝΑΡΚΕΣ, από την εποχή του πολέμου, βρέθηκαν 1,5 μέτρο κάτω από το έδαφος,
στο γήπεδο της Δυναμό Κιέβου, κατά τη διάρκεια εργασιών. Οι νάρκες
εξουδετερώθηκαν σε περιοχή έξω από το Κίεβο, ενώ αξίζει να σημειωθεί ότι σε
αυτό το γήπεδο είχε διεξαχθεί την περασμένη εβδομάδα ο αγώνας Ελπίδων, ανάμεσα
στην Ουκρανία και τη Γερμανία.

ΚΑΙ ΑΛΛΗ ΕΚΠΛΗΞΗ

Το Περού έκανε την έκπληξη στο Κόπα Αμέρικα, αφού νίκησε χθες ­ στην πόλη
Σούκρε της Βολιβίας ­ την Ουρουγουάη 1-0, με γκολ που πέτυχε ο Χεγκάλδο (7').
Στο άλλο παιχνίδι, η Βολιβία νίκησε 1-0 τη Βενεζουέλα (Κοΐμπρα 60').

ΑΚΟΜΑ ΤΡΙΑ ΧΡΟΝΙΑ

Ο Πορτογάλος Λουίς Φίγκο ανανέωσε το συμβόλαιό του με την Μπαρτσελόνα για
ακόμα τρία χρόνια, έναντι 480 εκατ. δρχ. ετησίως. Στο μεταξύ, η Παρί Σεν
Ζερμέν συζητά με τη Μίλαν το ενδεχόμενο απόκτησης του Μάρκο Σιμόνε. Το κόστος
αυτής της μεταγραφής υπολογίζεται στα 1,7 δισ. δρχ. και αν πραγματοποιηθεί θα
είναι η πρώτη φορά που Ιταλός ποδοσφαιριστής θα αγωνιστεί σε γαλλικό σύλλογο.

«ΕΛΕΥΘΕΡΟΣ»

Η πολύ καλή πορεία του Βέλγου τενίστα Φιλίπ Ντεβούλφ στο Ρολάν Γκαρός τού
εξασφάλισε τη συμμετοχή στο κυρίως ταμπλό του Ουίμπλεντον και μάλιστα με κάρτα
ελεύθερης συμμετοχής. Ο Ντεβούλφ χρειάστηκε να παίξει σε προκριματικούς αγώνες
για να συμπεριληφθεί στο κυρίως ταμπλό του Ρολάν Γκαρός, αλλά τελικά έφτασε
έως την ημιτελική φάση, όπου αποκλείστηκε από τον Βραζιλιάνο Κέρτεν, νικητή
τελικά της διοργάνωσης

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15862O041</ED>
<ID>
ID:164002

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O04&aa=1</URL></REF>


Article

<CATEGORY>vin10</CATEGORY>

 <H5>Γ' ΕΘΝΙΚΗ
</H5><H2>Μία κατηγορία σε 90 λεπτά
</H2>
ΜΙΑ ΚΑΤΗΓΟΡΙΑ θα παίξουν αύριο Αιγάλεω και Ιάλυσος, στην τελευταία (34η)
αγωνιστική του πρωταθλήματος της Γ' Εθνικής.

Οι γηπεδούχοι επιζητούν τη νίκη για να παραμείνουν στην Γ' Εθνική, ενώ η ομάδα
της Ρόδου χρειάζεται τους τρεις βαθμούς για να προβιβαστεί στη Β'.

Ο Ιάλυσος (63 β.) και η Καλλιθέα (62 β.) θα διεκδικήσουν τη δεύτερη
προνομιούχο θέση του Νοτίου ομίλου, ενώ σε περίπτωση ισοβαθμίας των δύο ομάδων
ευνοούνται οι Αθηναίοι.

Στον ίδιο όμιλο, έξι ομάδες βρίσκονται στην επικίνδυνη ζώνη του υποβιβασμού
και τα κομπιουτεράκια θα πάρουν «φωτιά» στις περιπτώσεις των ισοβαθμιών.

Στον Βόρειο όμιλο, το ενδιαφέρον επικεντρώνεται στην «ουρά» της βαθμολογίας,
όπου τρεις ομάδες θα «παλέψουν» για τη σωτηρία τους. Η Αναγέννηση Άρτας (43
β.) χρειάζεται νίκη εκτός έδρας εναντίον της ήδη υποβιβασμένης Νιγρίτας και
σαφώς έχει προβάδισμα έναντι της Λαμίας και του Αλμωπού Αριδαίας.

Το πρόγραμμα: Νότιος όμιλος (18.00): Καλλιθέα-Μαρκό, Αιγάλεω-Ιάλυσος,
Ατρόμητος Αθ.-Εθν. Αστέρας, Εργοτέλης-Κέρκυρα, Ηλυσιακός-Αιολικός, Ένωση
Ρ.Δ.-Ναυπακτιακός, Κόρινθος-Βαρβασιακός, Παναιγιάλειος-Ηρόδοτος, Πάτρα-Αγ.
Νικόλαος (17.30).

Βόρειος όμιλος (18.00): Λαμία-Λύκοι, Απόλλων Λαρ.-Αν. Καρδίτσας, Αν.
Γιαννιτσών-Ορέστης Ορ., Νιγρίτα-Αν. Άρτας, Αετός Σκ.-Τύρναβος,
Πιερικός-Ολυμπιακός Β., Αγρ. Αστέρας-Ποσειδών Ν.Μ., Ηρακλής Πτολ.-Αν.
Κολινδρού, Αλμωπός Αρ.-Αμπελόκηποι.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15862O042</ED>
<ID>
ID:164046

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O04&aa=2</URL></REF>


Article

<CATEGORY>vin10</CATEGORY>

 <H5>Ο ΑΜΕΡΙΚΑΝΟΣ ΑΝΑΖΗΤΕΙ ΤΡΟΠΟ ΠΡΟΣΕΓΓΙΣΗΣ ΜΕ ΤΟΝ ΟΛΥΜΠΙΑΚΟ
</H5><H2>Ο Ρίβερς τώρα ψάχνει γέφυρες
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Ο Ντέιβιντ Ρίβερς προσπαθεί να βρει γέφυρα προσέγγισης με τον Ολυμπιακό.
Μάλιστα ζήτησε και συνάντηση με τους ανθρώπους του Πειραϊκού ΤΑΚ

ΕΔΩ Ο ΡΙΒΕΡΣ, εκεί ο Ρίβερς πού είναι ο
Ρίβερς; Το παιχνίδι του «παπά» θύμιζε και χθες η υπόθεση του Αμερικανού, ο
οποίος συνεχίζει να κρατάει σαν επτασφράγιστο μυστικό την απόφασή του, που
ισχυρίζεται ότι έχει ήδη πάρει.

«Στις 18.00 θα δώσω την οριστική μου απάντηση. Αυτή τη στιγμή δεν μπορώ να πω
τίποτα», έλεγε ο Ντέιβιντ Ρίβερς έως το απόγευμα. Όταν η ώρα πήγε έξι ο
Αμερικανός αντί να λύσει το... μυστήριο προτίμησε να περιπλέξει ακόμα
περισσότερα τα πράγματα και εξαφανίστηκε κλείνοντας τα τηλέφωνα..

Φυσικά, εξαφανίστηκε μόνο για τους δημοσιογράφους, αφού με τον μάνατζέρ του,
αλλά και τους ανθρώπους του Ολυμπιακού, μιλούσε, με τη βοήθεια ειδικών κωδικών
που του έδειχναν ότι δεν τον καλούν... ανεπιθύμητοι.

Άλλωστε, το τηλέφωνό του πότε βούιζε και πότε είχε τηλεφωνητή, ενώ δεν άφηνε
ούτε τη σύζυγό του να σηκώνει το ακουστικό.

Νωρίτερα, βέβαια, είχε πει ότι στις 18.00 θα ανακοινώσει την απόφαση που έχει
πάρει και αν αυτό γινόταν ισχυριζόταν ότι μπορεί να έδινε και συνέντευξη Τύπου
για όλο το σίριαλ που δημιουργήθηκε με το θέμα του.

Τίποτα από αυτά δεν έγινε, αλλά ο παίκτης (όπως και ο μάνατζέρ του από την
Αμερική) προσπαθούσαν μέχρι και το βράδυ να βρουν γέφυρες με τον Ολυμπιακό για
την επίτευξη μιας νέας συμφωνίας.

Οι άνθρωποι των «ερυθρολεύκων» από την πλευρά τους δεν άλλαξαν ρότα και έθεσαν
για μία ακόμα φορά τη θέση τους, που είναι επακόλουθο μιας πάγιας τακτικής που
ακολουθούν εδώ και χρόνια και τους έχει καθιερώσει ως την κορυφαία ομάδα της Ευρώπης.

Πέρυσι, για λίγες χιλιάδες δολάρια «έκλεισαν» την πόρτα στον Ζάρκο Πάσπαλι, ο
οποίος λίγο αργότερα το μετάνιωσε που διεκδίκησε μεγαλύτερες απαιτήσεις, αφού
χρήματα σαν αυτά που του έδινε ο Ολυμπιακός δεν μπόρεσε να βρει αλλού και
αναγκάστηκε να παίξει (με λιγότερα από τα μισά από αυτά που θα έπαιρνε στους
πρωταθλητές) στη Ρασίνγκ Παρί.

Ο Ντέιβιντ Ρίβερς από την πλευρά του βλέποντας ότι μέσα από τα χέρια του έχασε
μία σπάνια προσφορά και μάλιστα για διετές συμβόλαιο, χωρίς παράλληλα να έχει
κάποια καλύτερη, έχει θορυβηθεί και έτσι μέχρι και το βράδυ επιχειρούσε μια
νέα προσέγγιση. Μάλιστα ζήτησε και συνάντηση, που ίσως να γίνει σήμερα, αν και
αυτό θεωρείται εξαιρετικά δύσκολο αφού οι άνθρωποι του πειραϊκού ΤΑΚ
βρίσκονται εκτός Αττικής. Βέβαια, υπάρχουν και τα κινητά τηλέφωνα και όλα
είναι πλέον πιθανά, εφόσον όμως ο Αμερικανός δεχτεί τη θέση του Ολυμπιακού.

Ο μάνατζερ του Ρίβερς μπορεί να έχει αποκαλύψει ότι ο παίκτης του δέχτηκε πολύ
καλή πρόταση και από τον Παναθηναϊκό, αλλά γνωρίζει ότι τη σίγουρη προσφορά
(στο... χέρι) την είχε μπροστά του και την κλώτσησε. Έτσι λοιπόν γίνεται
προσπάθεια επαναπροσέγγισης.

Ο μίστερ MVP έχει προγραμματίσει να αναχωρήσει για την πατρίδα του τη Δευτέρα,
προκειμένου να κάνει λίγες διακοπές και να διεκπεραιώσει κάποιες υποχρεώσεις
του, αλλά σίγουρα θα μπορεί να αναβάλει για λίγο το ταξίδι του αν πάρει το
πράσινο φως από τον Ολυμπιακό.

Όσο για τους πρωταθλητές Ευρώπης, κανείς δεν βιάζεται και αυτή τη φορά
περιμένουν με άνεση τις κινήσεις του Αμερικανού. Άλλωστε, δεν έχουν κανένα
λόγο να βιάζονται, αφού με τον Ρίβερς θα μιλήσουν μόνο στην περίπτωση που ο
Αμερικανός δεχτεί να ξεκινήσει τη συζήτηση από μηδενική βάση.

Αν, λοιπόν, σήμερα επιτευχθεί η επαφή των δύο πλευρών, ίσως να υπάρξει κάποια
εξέλιξη. Σε διαφορετική περίπτωση οι άνθρωποι του Ολυμπιακού, από Τρίτη όταν
θα επιστρέψουν από ολιγοήμερες διακοπές, θα ξεκινήσουν τις προσπάθειες για την
ανεύρεση του δεύτερου ξένου.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15862O061</ED>
<ID>
ID:164003

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O06&aa=1</URL></REF>


Article

<CATEGORY>vin10</CATEGORY>

 <H5>ΤΗΛΕΟΡΑΣΗ
</H5><H2>Ξεχωρίζουν οι Μεσογειακοί
</H2>
ΟΙ ΜΕΣΟΓΕΙΑΚΟΙ Αγώνες, που θα μεταδοθούν από την
ΕΤ1, ξεχωρίζουν στο τηλεοπτικό πρόγραμμα του τριημέρου. Επίσης, το ίδιο
κανάλι, με αφορμή τη συμπλήρωση 10 χρόνων από την ελληνική επιτυχία στο
Ευρωμπάσκετ 1987, θα προβάλει απόψε (22.00) τον αξέχαστο τελικό Ελλάδας -
Σοβιετικής Ένωσης.

Αναλυτικά:

Σήμερα:

13.00 (SuperSport): Βραζιλία - Κόστα Ρίκα (μαγν., Κόπα Αμέρικα). 16.30 (ΕΤ1):
Μεσογειακοί Αγώνες: Άρση Βαρών, κολύμβηση. 17.45 (SuperSport): Γερμανία -
Γαλλία (μπάσκετ, Κύπελλο Ακρόπολις). 19.45 (SuperSport): Ιταλία - Ελλάδα
(μπάσκετ, Κύπελλο Ακρόπολις). 20.30 (ΕΤ1): 44ο Ράλι Ακρόπολις (στιγμιότυπα).
21.30 (SuperSport): Ρεάλ Μαδρ. - Ατλέτικο Μαδρ. (ισπανικό ποδόσφαιρο). 22.00
(ΕΤ1): Ελλάδα - Σοβιετική Ένωση (τελικός Ευρωμπάσκετ '87), 23.00 (ΕΤ3):
Γερμανία - Γαλλία (μαγν.), 23.30 (SuperSport): Παραγουάη - Εκουαδόρ (Κόπα
Αμέρικα), 01.00 (ΕΤ3): Ιταλία - Ελλάδα (μαγν.), 01.30 (SuperSport): Αργεντινή
- Χιλή (Κόπα Αμέρικα).

Αύριο:

16.30 (ΕΤ2): Μεσογειακοί Αγώνες: Στίβος, Άρση Βαρών. 18.00 (SuperSport): Γ'
Εθνική (ποδόσφαιρο ­ παράλληλη σύνδεση): Καλλιθέα - Μαρκό, Αιγάλεω - Ιάλυσος,
Ατρόμητος Αθ. - Εθν. Αστέρας, Λαμία - Λύκοι, Απόλλων Λαρ. - Αν. Καρδίτσας.
19.45 (ΕΤ1): Γκραν πρι του Μόντρεαλ (Φόρμουλα 1), 22.00 (SuperSport): Βολιβία
- Περού (Κόπα Αμέρικα). 24.00 (SuperSport): Ουρουγουάη - Βενεζουέλα (Κόπα Αμέρικα).

Μεθαύριο:

16.30 (ΕΤ2): Μεσογειακοί Αγώνες: Σκοποβολή, Κολύμβηση, Άρση Βαρών, Στίβος.
23.30 (SuperSport): Μπαρτσελόνα - Μπέτις (μαγν., ισπανικό ποδόσφαιρο). 01.30
(SuperSport): Κολομβία - Κόστα Ρίκα (Κόπα Αμέρικα). 03.30 (SuperSport):
Βραζιλία - Μεξικό (Κόπα Αμερικά).

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15862O062</ED>
<ID>
ID:164047

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>«Ναι» από τον Σβι Σερφ
</H2>
Ο ΣΒΙ ΣΕΡΦ απάντησε κατ' αρχήν θετικά στον ΠΑΟΚ,
στην πρόταση για συμβόλαιο ενός χρόνου, όμως, απομένει να συζητήσει τόσο με τη
Μακάμπι όσο και την Εθνική ομάδα του Ισραήλ. Ο Σερφ συναντήθηκε με ανθρώπους
του ΠΑΟΚ προχθές, κατά τη διάρκεια της παραμονής τής Εθνικής ομάδας του
Ισραήλ, στη Θεσσαλονίκη. (Έμειναν δυο-τρεις ώρες και στη συνέχεια αναχώρησαν
για Ισπανία), τους είπε ότι θέλει να συνεργαστούν, όμως, θα πρέπει να
οριστικοποιηθεί αυτό μετά το τέλος του ευρωπαϊκού πρωταθλήματος στο οποίο
μετέχει το Ισραήλ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15862O063</ED>
<ID>
ID:164082

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O06&aa=3</URL></REF>


Article

<CATEGORY>vin10</CATEGORY>

 <H5>ΜΥΡΙΟΥΝΗΣ
</H5><H2>Όλοι στην αναμονή
</H2>
ΟΥΔΕΝ νεώτερον από το... «μέτωπο» Χρήστος
Μυριούνης. Ο διεθνής φόργουορντ συζητεί με τον Απόλλωνα Πάτρας περιμένοντας
ίσως καλύτερη προσφορά, έχει στα χέρια του πρόταση από τον Ηρακλή, ενώ στάση
αναμονής κρατά και ο Ολυμπιακός, ο οποίος περιμένει αυτές τις ημέρες την
απάντηση του Φράνκο Νάκιτς. Συζήτηση θα γίνει και με το Περιστέρι, μόλις
ολοκληρωθούν οι συζητήσεις με τον Ντράγκαν Σάκοτα.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15862O064</ED>
<ID>
ID:164103

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O06&aa=4</URL></REF>


Article

<CATEGORY>vin10</CATEGORY>

 <H2>Περιμένει τις εξελίξεις
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

Συνεχίζει τις επαφές με μάνατζερ ο Γιάννης Ιωαννίδης, που χθες «κατασκόπευσε»
παίκτες στο ΣΕΦ

ΚΟΜΦΟΥΖΙΟ επικρατεί στην ΑΕΚ, όσον αφορά την
υπόθεση του Ντέιβιντ Ρίβερς. Ενώ η ΑΕΚ επιθυμεί διακαώς να εντάξει στη δύναμή
της τον Αμερικανό παίκτη, παράλληλα εκδίδει ανακοίνωση του αντιπροέδρου του
ΤΑΚ Γιάννη Γρανίτσα με την οποία αναφέρει πως δεν έχει έρθει ποτέ σε επαφή με
τον ίδιο, αλλά ούτε με τον μάνατζέρ του.

Συγκεκριμένα στην ανακοίνωση αναφέρονται τα εξής:

«Δεν μπορεί κανείς να εξηγήσει ποιες είναι οι σκοπιμότητες οι οποίες
εξυπηρετούνται χρησιμοποιώντας τέτοια σενάρια. Απορώ, πώς μπορούμε να έχουμε
κλείσει έναν παίκτη όταν δεν έχουμε έρθει ποτέ σε επαφή με αυτόν ή τον
μάνατζέρ του».

Αυτό που αφήνει η ΑΕΚ να εννοηθεί είναι ότι μόλις «ναυαγήσει» η περίπτωση
συμφωνίας με τον Ολυμπιακό, θα αναλάβει δράση. Επίσης η ΑΕΚ δεν θέλει να γίνει
θύμα των μάνατζερ και να ανεβάσει το κασέ του Αμερικανού. Και ο Ιωαννίδης,
πριν από μερικές ημέρες, είχε κάνει αναφορά σ' αυτό το θέμα: «Καταφέρατε να
ανεβάσετε το κασέ του Ρίβερς», είχε πει ο «ξανθός», προσπαθώντας να
«κουκουλώσει» την υπόθεση.

Ο Ρίβερς παραμένει στόχος της ΑΕΚ, όμως η «Ένωση» δεν φαίνεται διατεθειμένη να
δώσει «γην και ύδωρ» για την απόκτησή του. Η ΑΕΚ θα προβεί σε προσεκτικές
κινήσεις και φυσικά την ευνοεί η περίπτωση του οριστικού «διαζυγίου» του
Ρίβερς με τον Ολυμπιακό.

Στο μεταξύ ο Ιωαννίδης βρέθηκε και χθες στο ΣΕΦ και παρακολούθησε τον αγώνα
της Εθνικής μας με τη Γαλλία, ενώ είχε πολλές επαφές με μάνατζερ. Τα ονόματα
των υποψηφίων για την ΑΕΚ αυξάνονται μέρα με τη μέρα, όμως κανείς δεν γνωρίζει
ποια αληθινά ενδιαφέρουν τον Ιωαννίδη. Ο «ξανθός» ­ όπως πάντα ­ κινείται
μυστικά και υπόσχεται... εκπλήξεις.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15862O071</ED>
<ID>
ID:164004

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O07&aa=1</URL></REF>


Article

<CATEGORY>vin10</CATEGORY>

 <H2>Λεπτομέρειες χωρίζουν περιστέρι - Σάκοτα
</H2>
«ΝΕΡΟ στο κρασί τους» ρίχνουν το Περιστέρι και ο
Ντράγκαν Σάκοτα και γεφυρώνουν το οικονομικό χάσμα που υπήρχε ανάμεσά τους,
μετά την αποχώρηση του χορηγού Ανδρέα Κορασίδη. Το δεύτερο ραντεβού της
διοίκησης με τον Σέρβο προπονητή έγινε χθες και σήμερα το πρωί αναμένεται να
γίνει το τρίτο και... φαρμακερό, που θα κρίνει το μέλλον της συνεργασίας των
δύο πλευρών. Προς το παρόν, πάντως, οι δύο πλευρές έχουν δείξει στις
συναντήσεις ότι επιθυμούν να συνεργαστούν και να κάνουν πίσω, προκειμένου να
επέλθει επίτευξη συμφωνίας.

Στο οικονομικό υπάρχει ακόμη διαφορά, όμως δεν αποκλείεται να μειωθεί στο
ελάχιστο και από τη Δευτέρα να ανακοινωθεί επίσημα η ανανέωση της συνεργασίας.
Σήμερα το πρωί αναμενόταν να συζητήσουν, εκτός των άλλων, τα πλάνα για τη νέα
περίοδο και να οριοθετήσουν τους μεταγραφικούς στόχους. Το νέο στοιχείο είναι
ότι ο Σάκοτα δεν έθεσε βέτο να μην πάρει μεταγραφή ο Άγγελος Κορωνιός. Όμως σε
περίπτωση που ο αρχηγός αλλάξει φανέλα, ο Σέρβος ζήτησε να ενισχυθεί η ομάδα
με μεταγραφές ουσίας.

Στο μεταξύ, οι ιθύνοντες του Περιστερίου δεν δείχνουν διατεθειμένοι να...
ξεπουλήσουν τον Κορωνιό. «Συζητάμε μόνο σοβαρές προτάσεις», τόνισε μέλος της
διοίκησης, δείχνοντας το άδοξο τέλος της πρότασης του ΠΑΟΚ. Εξάλλου, το Δ.Σ.
και το ΤΑΚ Περιστερίου καταδίκασε με ανακοίνωσή του τη στάση ιδρυτικού μέλους
του συλλόγου για τη φραστική επίθεση που εξαπέλυσε κατά του κ. Κορασίδη στη
γενική συνέλευση. Επίσης αποφάσισε να απομονώσει το συγκεκριμένο μέλος από το
σώμα του Δ.Σ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O07</CAT>
<ED>
Κωδικός άρθρου: A15862O072</ED>
<ID>
ID:164048

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O07&aa=2</URL></REF>


Article

<CATEGORY>vin10</CATEGORY>

 <H5>ΑΝΕΤΗ ΕΠΙΚΡΑΤΗΣΗ ΤΗΣ ΕΘΝΙΚΗΣ ΕΠΙ ΤΩΝ ΓΑΛΛΩΝ (82-70)
</H5><H2>Νίκη με γκρίνια
</H2>
<AUTHOR>ΣΩΤΗΡΗΣ ΒΕΤΑΚΗΣ</AUTHOR>

Ο Φάνης Χριστοδούλου προσπαθεί να αποφύγει το μαρκάρισμα του Γιαν Μπονατό στο
χθεσινό αγώνα Ελλάδας - Γαλλίας

Η ΕΘΝΙΚΗ ομάδα νίκησε και τη Γαλλία (82-70) στη δεύτερη ημέρα του
τουρνουά «Ακρόπολις» στο Στάδιο Ειρήνης και Φιλίας, αλλά ο Παναγιώτης
Γιαννάκης είχε διάθεση για γκρίνια... Ο ομοσπονδιακός τεχνικός δεν έμεινε και
πάλι ευχαριστημένος από την απόδοση των Ελλήνων παικτών γκρινιάζοντας ακόμη
και για τα νερά που έσταζαν από την οροφή (εξ αιτίας των κλιματιστικών
μηχανημάτων), και από τα οποία κινδύνευε η σωματική ακεραιότητα των παικτών.

Η Εθνική είχε καλά διαστήματα, έφτασε εύκολα στη νίκη κυριαρχώντας στα
ριμπάουντ και παρουσιάζοντας ομαδικό πνεύμα. Οι επιπολαιότητες, βέβαια, δεν
έλειψαν, τα λάθη ήταν και πάλι αρκετά (19), ενώ και η άμυνα στην οποία
επιμένει πολύ ο Γιαννάκης παρουσίασε σε ορισμένα χρονικά διαστήματα σημεία χαλάρωσης.

«Θέλω τους παίκτες πιο παθιασμένους να είναι πιο επιθετικοί στην άμυνα και να
τρέχουν περισσότερο», έλεγε στο τέλος ο ομοσπονδιακός τεχνικός. «Δεν μου άρεσε
ο τρόπος πίεσης στην άμυνα, αλλά και η αυτοσυγκέντρωση. Σίγουρα, είχαμε
υπεροπλία στο ύψος, πήραμε ριμπάουντ, αλλά δεν παίξαμε καλή άμυνα, με
αποτέλεσμα να δεχτούμε εύκολα λέι-απ. Για άλλη μια φορά, ήμασταν άστοχοι στις
βολές και κάναμε λάθη στους αιφνιδιασμούς».

Ο Παναγιώτης Γιαννάκης πρόσθεσε: «Η ομάδα έχει περισσότερες ικανότητες αλλά θα
πρέπει να τις δείξει στο γήπεδο. Όλοι πρέπει να πιέσουμε τον εαυτό μας, ώστε
να διορθώσουμε τις αδυναμίες μας».

Οι παίκτες παραδέχτηκαν μεν ότι η απόδοσή τους δεν ήταν η αναμενόμενη, πλην
όμως, εμφανίστηκαν αισιόδοξοι για τη μελλοντική πορεία. Χαρακτηριστική ήταν η
δήλωση του Φραγκίσκου Αλβέρτη: «Υπάρχουν δυνατότητες και θα φανούν την ώρα που πρέπει».

*** Στο μεταξύ, ο Μάγλος υποβλήθηκε χτες σε θεραπεία, την οποία θα συνεχίσει
και σήμερα, όμως, αν δεν υποχωρήσει το πρήξιμο στο πόδι, τότε κινδυνεύει να
μείνει εκτός γηπέδου για δεκαπέντε ημέρες και, κατά συνέπεια, ο Γιαννάκης δεν
θα τον υπολογίζει για τη συνέχεια.

Το πρόγραμμα της σημερινής τρίτης ημέρας στο «Ακρόπολις»: 17.45: Γερμανία -
Γαλλία, 19.45: Ελλάδα - Ιταλία (και τα δύο ματς θα καλυφθούν από το Supersport).

Η ΙΤΑΛΙΑ

Αήττητη συνέχισε και η Ιταλία, καθώς χθες στον πρώτο αγώνα της δεύτερης ημέρας
νίκησε με 69-56 τη Γερμανία. Κορυφαίος τον «ατζούρι» ήταν και πάλι ο Κάρλτον
Μάγιερς, που σημείωσε 17 πόντους. Άξιος συμπαραστάτης του ο Γκρεγκόρ Φούτσκα,
που ήταν επίσης πολύ καλός.

Από τη Γερμανία ξεχώρισε ο ταλαντούχος Ντένις Βούχερερ, ενώ την έκπληξη έκανε
ο Τιμ Νέες που σημείωσε 17 πόντους!

ΙΤΑΛΙΑ: Κολντεμπέλα 4, Μπονόρα 6, Φούτσκα 13, Αμπράσα, Γκαλάντα 12,
Μαρκονάτο 7, Μάγιερς 17, Μορέτι 2, Κιάτζιτς 2, Καρέρα, Γκέι 6.

ΓΕΡΜΑΝΙΑ: Ρεντλ 2, Λούτσκε, Μπογκόγιεβιτς 3, Βούχερερ 19, Χάρνις 3,
Χούπμαν 8, Φέμερλινγκ 2, Οκουλάγια 2, Νέες 17, Μάλμπεκ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15862O091</ED>
<ID>
ID:164005

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O09&aa=1</URL></REF>


Article

<CATEGORY>vin10</CATEGORY>

 <H2>ΠΑΝΙΩΝΙΟΣ
</H2><H2>Θέλει πλέι μέικερ
</H2>
Η ΘΕΣΗ του πλέι μέικερ απασχολεί τον Μάκη Δενδρινό στον Πανιώνιο. Η ομάδα της
Νέας Σμύρνης αντιμετωπίζει πρόβλημα σε αυτή τη θέση και όπως φαίνεται θα
προσπαθήσει να την καλύψει με ξένο παίκτη. Βέβαια, ο Πανιώνιος έχει ανάγκη
ενίσχυσης και σε άλλες θέσεις και θα αναζητήσει έναν σμολ φόργουορντ και έναν
σέντερ. Επίσης θα συζητήσουν πάλι με τον Παναθηναϊκό όσον αφορά τα
ανταλλάγματα για τον Γιώργο Καλαϊτζή. Όπως είναι γνωστό, ο Δενδρινός έχει
ζητήσει τον Σάσα Μάρκοβιτς.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15862O092</ED>
<ID>
ID:164049

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O09&aa=2</URL></REF>


Article

<CATEGORY>vin10</CATEGORY>

 <H2>ΑΙΧΜΕΣ
</H2><H2>Φαντασμαγορική τελετή στο ΣΕΦ
</H2>
ΜΝΗΜΕΣ ΤΟΥ 1987 θα αναβιώσουν απόψε στο ΣΕΦ. Μετά τη λήξη του πρώτου αγώνα και
πριν από τον τελικό μεταξύ της Ελλάδας και της Ιταλίας, οι πρωταγωνιστές του
μεγάλου θριάμβου θα βραβευθούν από την ελληνική ομοσπονδία. Μοναδικός απών ο
Νίκος Γκάλης, ο οποίος απέστειλε επιστολή στην ΕΟΚ, στην οποία αναφέρει
ανειλημμένες υποχρεώσεις που δεν θα του επιτρέψουν να παρευρεθεί. Η τελετή θα
είναι φαντασμαγορική και θα θυμίζει λίγο από ΝΒΑ. Σβηστά φώτα, προβολείς -
κανόνια να «σημαδεύουν» τους τότε παίκτες της Εθνικής που θα ξεπροβάλλουν ένας
ένας από τη φυσούνα. Όλοι τους, μαζί με τον πρώτο προπονητή Κώστα Πολίτη και
τον βοηθό του Ευθύμη Κιουμουρτζόγλου, θα ανέβουν σε βάθρο, υπό τους ήχους του
«Final Countdown»

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15862O093</ED>
<ID>
ID:164083

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O09&aa=3</URL></REF>


Article

<CATEGORY>vin10</CATEGORY>

 <H2>Ύστερα από δέκα χρόνια...
</H2>
<AUTHOR>ΠΕΤΡΟΣ ΛΙΝΑΡΔΗΣ</AUTHOR>

ΠΟΛΥ ΝΕΡΟ κύλησε από τη μαγική βραδιά της 14ης Ιουνίου 1987, όταν ο
πανελλήνιος παιάνας ακούστηκε και αγκάλιασε την Εθνική ομάδα καλαθοσφαίρισης.
Και η διεθνής αθλητική κοινή γνώμη συγκλονίστηκε από την ανατροπή των
προγνωστικών. Φυσικά, πολλά, αν όχι όλα, έχουν αλλάξει στον χώρο του ελληνικού
μπάσκετ. Άλλα προς το καλύτερο και άλλα όχι. Πώς όμως καταξιώνεται
νομοτελειακά και ιστορικά μια επέτειος; Πρώτα απ' όλα από το μέγεθος της
δημιουργικής επίδρασης που άσκησε στον χώρο όπου καταγράφηκε. Διαφορετικά,
είναι μουσειακό είδος. Οι αριθμοί, όταν μπορείς να τους διαβάσεις σωστά,
μιλούν. Και τι λένε, στη συγκεκριμένη περίπτωση; Το λαϊκό πλάτεμα του μπάσκετ.
Μέσα σε δέκα χρόνια αυξήθηκε κατά 300% ο αριθμός των αθλουμένων ­ με
σωματειακή ιδιότητα, γιατί το ανθρώπινο δυναμικό είναι πολύ ευρύτερο αν
συνυπολογισθούν αυτοί που παίζουν μπάσκετ «ανεπίσημα» και βέβαια τα 40.000
παιδιά που συμμετέχουν στην πανελλήνια εκδήλωση του «Τρεις με τρεις». Η γλώσσα
των αριθμών λέει ότι στις 14/6/87 οι αθλητές και αθλήτριες στη δύναμη της ΕΟΚ
ήσαν 98.240 και σήμερα ­ ύστερα από δέκα χρόνια ­ 307.603. Υπετριπλασιασμός.
Όσον αφορά στον αριθμό των συλλόγων, 743 το 1987 και 1.486 το 1997. Ίσως αυτή
η καταξίωση να μετράει πιο πολύ και από τις διακρίσεις και τα κύπελλα. Είναι
το τσαγανό, το μεδούλι μιας μεγάλης και αστραφτερής επετείου. Το μέτρο της Ιστορίας...

Ο Πέτρος Λινάρδος είναι δημοσιογράφος - ιστορικός του Αθλητισμού -
επίτιμος πρόεδρος του ΠΣΑΤ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15862O094</ED>
<ID>
ID:164104

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O09&aa=4</URL></REF>


Article

<CATEGORY>vin10</CATEGORY>

 <H2>Πρώτος σταθμός ήταν το Εκεντρεβίλ
</H2>
<AUTHOR>ΚΩΣΤΑΣ ΠΟΛΙΤΗΣ</AUTHOR>

ΔΕΚΑ χρόνια μετά τον θρίαμβο της Εθνικής στο Ευρωμπάσκετ '87 ο τότε
ομοσπονδιακός τεχνικός Κώστας Πολίτης θυμάται όλα όσα προηγήθηκαν αυτής της
επιτυχίας. Πώς, δηλαδή, το ελληνικό μπάσκετ έφτασε στην κορυφή.

«Ποτέ δεν φτάνεις τυχαία τόσο ψηλά. Μετά την αποτυχία του '85 οδηγηθήκαμε σε
διαφορετικές σκέψεις. Πήρα το ρίσκο να φωνάξω πολλά νέα παιδιά και,
πιστεύοντας ότι μας λείπουν οι δύσκολοι αγώνες, ρίξαμε το βάρος σε αυτόν τον
τομέα. Όλα, μέσα και έξω από το γήπεδο, λειτουργούσαν θετικά. Ο κορμός της
ομάδας έτυχε να διαθέτει τέσσερις από τους καλύτερους παίκτες όλων των εποχών.
Γκάλης, Γιαννάκης, Φασούλας και Χριστοδουλου, στήριζαν την ομάδα με τις
κατάλληλες βοήθειες των υπολοίπων παικτών. Σταθμός στη μετέπειτα πορεία μας
ήταν η νίκη επί της Γαλλίας στο Εκεντρεβίλ, ύστερα από δύο παρατάσεις. Με τη
νίκη αυτή προκριθήκαμε στο Παγκόσμιο του '86, κάτι που θα μας βοηθούσε να
αποκτήσουμε σημαντικές εμπειρίες εν όψει του Ευρωμπάσκετ της Αθήνας».

Ο Κώστας Πολίτης ήταν ομοσπονδιακός προπονητής στον θρίαμβο του '87.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15862O095</ED>
<ID>
ID:164118

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O09&aa=5</URL></REF>


Article

<CATEGORY>vin10</CATEGORY>

 <H5>Ο ΚΙΟΥΜΟΥΡΤΖΟΓΛΟΥ ΣΤΟΝ ΠΑΓΚΟ ΤΟΥ ΑΡΗ
</H5><H2>Έδωσαν τα χέρια
</H2>
<AUTHOR>ΓΙΑΝΝΗΣ ΝΙΚΟΛΑΟΥ
</AUTHOR>
<AUTHOR>(ΕΙΚΟΝΑ ΜΕΓΕΘΟΥΣ : 9727 BYTES)
</AUTHOR>

ΘΕΣΣΑΛΟΝΙΚΗ

Ο ΕΥΘΥΜΗΣ Κιουμουρτζόγλου ενέδωσε στο φλερτ του Άρη και αναλαμβάνει την
τεχνική ηγεσία της ομάδας, που άλλες δύο φορές στο παρελθόν τού χτύπησε την
πόρτα. Χθες οι δύο πλευρές έδωσαν τα χέρια συμφωνώντας σε οικονομικά και
αγωνιστικά θέματα, αλλά λόγω ημέρας ­ Παρασκευή και 13 ­ μετέθεσαν για σήμερα
την επίσημη αναγγελία της συνεργασίας τους.

Ο Κιουμουρτζόγλου, που βρέθηκε στο «ταμείο ανεργίας» μετά το αποτυχημένο
πέρασμά του από τον Πανιώνιο, ολοκληρώνει τον κύκλο του στη Θεσσαλονίκη
αναλαμβάνοντας τον Άρη, αφού ήδη έχει διατελέσει προπονητής και στον Ηρακλή
και στον ΠΑΟΚ. Προτιμήθηκε από τον Μαρκόπουλο, αλλά και τον Τάνιεβιτς, που
ήταν οι δύο άλλοι υποψήφιοι για τον «κιτρινόμαυρο» πάγκο. Η συμφωνία
Άρη-Κιουμουρτζόγλου είναι μονοετής, ύψους 60 εκατ. δρχ. (θα προστεθούν και τα
μεγάλα πριμ που έβαλε ο Άρης για να τον δελεάσει).

Με την έλευση του κόουτς «Κ» στον Άρη θα υπάρξουν, όμως, κι άλλες εξελίξεις.
Πρώτα απ' όλα έθεσε όρο να παραμείνουν στην ομάδα οι Ορτίθ, Μπόνι, Αγγελίδης,
Λιαδέλης, Σιούτης, Φλώρος, Παπαδάτος, Ναχάρ, αλλά και να γίνουν δύο-τρεις
μεταγραφές για ενίσχυση της ομάδας μαζί με την απόκτηση δύο πολύ καλών ξένων.

Επίσης, ζήτησε την επαναδραστηριοποίηση του Φάνη Ταρνατώρου ως
τζένεραλ-μάνατζερ, η οποία και έγινε αμέσως, αλλά ταυτόχρονα είχαμε και τη
μετάταξη του Παναγιώτη Καπάζογλου από τον πάγκο στα γραφεία του ΤΑΚ Άρης, ως διευθυντής.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15862O101</ED>
<ID>
ID:163997

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O10&aa=1</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Σε δεύτερο ρόλο ο Κακιούσης </H2>
ΘΕΣΣΑΛΟΝΙΚΗ

ΜΕΤΑΓΡΑΦΕΣ τέλος στον Ηρακλή. Το ξεκαθάρισε χθες ο Αλεξανδρής, αλλά εννοούσε
την εγχώρια αγορά. «Δεν βλέπω να υπάρχει κάτι στον ελληνικό χώρο που θα το
διεκδικήσουμε», είπε ο προπονητής των «κυανολεύκων» ο οποίος μετά τους
Μισούνοφ, Ποδαρά άρχισε το ψάξιμο των δύο ξένων. Με τους ξένους όμως ίσως
υπάρξουν προβλήματα, αφού διαφοροποιήθηκαν τα πλάνα του Αλεξανδρή και αναζητεί
παίκτες για τις θέσεις 1 και 5, που σημαίνει πως ο πιο ακριβοπληρωμένος
παίκτης του Ηρακλή, ο Λευτέρης Κακιούσης, θα περιοριστεί σε δεύτερο ρόλο. Ο
Κακιούσης από μόνος του είχε προτείνει στον Αλεξανδρή να φέρει κι άλλον πλέι
μέικερ ώστε να μοιράζονται το χρόνο συμμετοχής και ν' ανταποκρίνεται καλύτερα
στις απαιτήσεις της ομάδας, όμως τώρα που τίθεται θέμα ξένου πλέι μέικερ
αλλάζουν τα δεδομένα.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15862O102</ED>
<ID>
ID:164041

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O10&aa=2</URL></REF>


Article

<CATEGORY>vin10</CATEGORY>

 <H2>ΝΒΑ
</H2><H2>Νέο πρόστιμο στον Ρόντμαν
</H2>
ΤΙ ΚΑΝΕΙΣ Ντένις; «Πληρώνω πρόστιμο». Ο Ρόντμαν άνοιξε και πάλι το στόμα του
και καταφέρθηκε με υβριστικές εκφράσεις εναντίον της θρησκευτικής αίρεσης των
μορμόνων (αποτελούν το 70% της Γιούτα). Ο κομισάριος του ΝΒΑ Ντέιβιντ Στερν
του επέβαλε πρόστιμο 50.000 δολαρίων, λέγοντας: «Έχω πει πολλές φορές ότι
προσβλητικά σχόλια εις βάρος φυλετικών ή κοινωνικών ομάδων είναι απαράδεκτα
στο ΝΒΑ. Τα όσα είπε ο Ρόντμαν δεν είναι δυνατόν να συγχωρεθούν».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15862O103</ED>
<ID>
ID:164078

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O10&aa=3</URL></REF>


Article

<CATEGORY>vin10</CATEGORY>

 <H2>Μπάσκετ και ψυχαγωγία
</H2>
ΣΤΟΝ ΤΡΙΤΟ του χρόνο μπαίνει εφέτος το «Lycabettus Basketball Camp», με στόχο
και πάλι να συνδυάσει την εκμάθηση του μπάσκετ με την ψυχαγωγία, αλλά και να
δημιουργηθεί ένα αθλητικό πρόγραμμα κατασκήνωσης. Το φετινό πρόγραμμα του
καμπ, που θα γίνει στις εγκαταστάσεις του Αγίου Κοσμά (από 23-28 Ιουνίου), θα
είναι εμπλουτισμένο και από ιδέες από την Αμερική, οι οποίες θα έχουν
προσαρμοστεί στην ελληνική πραγματικότητα.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15862O104</ED>
<ID>
ID:164100

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O10&aa=4</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Μελχισεδέκ (Βαλακούδουνας Ν.) 97-44. Αρμαγεδών 27. Δίδυμο 1Χ6=101. Φορκάστ 6Χ1=337.

2η: Μαριάννα Μου (Μπάμπης) 51-38. Λήθη 24. Τρίτος, Μεσόγειος. Δίδυμο 1Χ2=131.
Φορκάστ 1Χ2=292. Σύνθετο 6Χ1=604. ΣΔ 1Χ6Χ1Χ2=1.318, Trio: 1Χ2Χ8=213. Tri-Cast:
1Χ2Χ8=1.136. (Διεγράφη ο ίππος 7, Λευκάδα).

3η: Μπεντ Αλ Αμάρ (Χατζημίμης) 135-32. Καντάρα 19. Τρίτος, Φρέγια. Δίδυμο
5Χ6=301. Φορκάστ 6Χ5=861. Σύνθετο 1Χ6=928. ΣΔ 1Χ2Χ5Χ6=3.450. Trio: 5Χ6Χ7=548.
Tri-Cast: 6Χ5Χ7=5.496.

4η: Καπ. Αρτέμης (Μπάμπης) 28-21. Στρονγκ Γρηγόρης 59. Δίδυμο 2Χ6=189. Φορκάστ
2Χ6=307. Σύνθετο 6Χ2=672. ΣΔ 5Χ6Χ2Χ6=8.002.

5η: Πολύδωρος (Καρακατσάνης) 33-20. Μάτζικ Φορς 47. Τρίτος, Έμεραλντ. Δίδυμο
1Χ2=125. Φορκάστ 2Χ1=179. Σύνθετο 2Χ2=85. ΣΔ 2Χ6Χ1Χ2=3.479. Trio: 1Χ2Χ3=202.
Tri-Cast: 2Χ1Χ3=1.114.

6η: Ρητός (Σωτηρόπουλος) 93-29. Αδικητής 27. Τρίτος, Σερ Στράτος. Δίδυμο
1Χ6=161. Φορκάστ 1Χ6=339. Σύνθετο 2Χ1=283. ΣΔ 1Χ2Χ1Χ6=1.372. Trio: 1Χ5Χ6=146.
Tri-Cast: 1Χ6Χ5=1.270.

7η: Στρονγκ Παντελής (Σωτηρόπουλος) 20-14. Ινδικός Ωκεανός 35. Δίδυμο 2Χ4=65.
Φορκάστ 2Χ4=83. Σύνθετο 1Χ2=176. ΣΔ 1Χ6Χ2Χ4=1.046.

8η: Εξεκ. Γουέι (Νίκος) 20-20. Εξπ. Γουέι (ομόσταβλος του νικητή) 35. Τρίτος,
Ι. Νέμπουλους και τέταρτος, Βράχος. Δίδυμο 2Χ4=280 φορκάστ 2Χ4=330. Σύνθετο
2Χ2=34. ΣΔ 2Χ4Χ2Χ4=1.949. Trio: 2Χ4Χ7=622. Tri-Cast: 2Χ4Χ7=1.430.

9η: Κεραμεικός (Μπάμπης) 45-21. Τεό 97. Δίδυμο 2Χ3=230. Φορκάστ 2Χ3=486.
Σύνθετο 2Χ2=85. ΣΔ 2Χ4Χ2Χ3=6.474 (Διεγράφη ο ίππος 5, Πρίγκηπας).

*** Από την προσεχή Τετάρτη, 18 Ιουνίου, θα διεξάγεται στοίχημα στα
παιχνίδια Trio και Tri-Cast, σε όλες ανεξαίρετα τις ιπποδρομίες που
συμμετέχουν οκτώ ή περισσότεροι ίπποι διαφορετικής ιδιοκτησίας. Αυτό
ανακοινώθηκε από τον ΟΔΙΕ.

*** ΤΑ ΠΡΟΓΝΩΣΤΙΚΑ μας για τις κούρσες της Δευτέρας:

1η: ΠΑΠΑΖΟΓΛΟΥ-ΗΘΙΚΟΣ (Χαρούν Αλ Ρασίντ)

2η: ΧΑΝΤΙΝΓΚ ΓΟΥΕΪ-ΝΑΝΣΥ ΓΚΕΡΛ (Διπλοπενιά)

3η: ΦΙΛΟΝΙΚΟΣ-ΤΑΦ ΓΟΥΙΝΝΕΡ (Πυρ. Δρόμος)

4η: ΗΡΟΔΟΤΟΣ-ΡΙΣΚ (Ταμ. Τζούνιορ)

5η: ΝΤΙΣΕΝΤ-ΗΜΑΘΙΩΝ (Γκραντ Γκας)

6η: ΒΥΖΑΝΤ. ΥΜΝΟΣ-ΣΤ. ΑΠΟΣΤΟΛΗΣ (Πρίτυ Νάνσυ)

7η: ΑΛΟΣΤΑΖ-ΝΟΤΟΡΙΟΥΣ (Δούλιας)

8η: ΑΝΑΣΤΑΣΗΣ-ΓΚ. ΤΖΩΡΤΖ (Φιλία)

9η: ΜΑΓ. ΚΟΣΜΟΣ-ΚΑΡΛΑ (Ρούστικο)

10η: ΜΕΣΑΡΙΑ-ΚΑΛΥΒΟΣ (Έλα Καλέ Μου)

­ Δύο αουτσάιντερ: ΡΟΔΑΝΟΣ (5η)-ΛΕΪΝΤΥ ΙΝΤΙΡΑ (7η).

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15862O105</ED>
<ID>
ID:164115

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O10&aa=5</URL></REF>


Article

<CATEGORY>vin10</CATEGORY>

 <H5>ΟΙ ΙΤΑΛΟΙ ΕΧΑΣΑΝ ΤΗ ΜΑΧΗ ΤΩΝ ΕΝΤΥΠΩΣΕΩΝ ΣΤΗΝ ΤΕΛΕΤΗ ΕΝΑΡΞΗΣ ΤΩΝ ΜΕΣΟΓΕΙΑΚΩΝ
</H5><H2>Χωρίς χρώμα
</H2>
Ο Κάχι Καχιασβίλι, σημαιοφόρος της ελληνικής ομάδας, μπαίνει πρώτος στο στάδιο
του Μπάρι, στη χθεσινή τελετή έναρξης των 13ων Μεσογειακών Αγώνων

ΟΙ ΙΤΑΛΟΙ έχασαν τη μάχη των εντυπώσεων στη χθεσινή τελετή έναρξης των
13ων Μεσογειακών Αγώνων, που άρχισαν χθες στο Μπάρι, παρουσία του προέδρου της
Ιταλικής Δημοκρατία Λουίτζι Σκάλφαρο. Ήταν μία τελετή χωρίς νεύρο, με τους
φιλάθλους στις εξέδρες του σταδίου να παρακολουθούν ψυχρά και υποτονικά όσα
συνέβαιναν μέσα στον αγωνιστικό χώρο. Η Ελλάδα ­ όπως και στους Ολυμπιακούς
Αγώνες ­ παρήλασε πρώτη, με σημαιοφόρο τον Ολυμπιονίκη Κάχι Καχιασβίλι, χωρίς
όμως να της δοθεί και ο ανάλογος χρόνος προβολής όπως στις άλλες χώρες.

Η τελετή άρχισε με χαιρετισμό του προέδρου της οργανωτικής επιτροπής Αντόνιο
Ματαρέζε και συνεχίστηκε με μικρή ομιλία του Γάλλου προέδρου της ΔΕΜΑ Κλοντ
Κολάρ. Στη συνέχεια κλήθηκε ο πρόεδρος της Ιταλικής Δημοκρατίας Λουίτζι
Σκάλφαρο να κηρύξει την έναρξη των αγώνων, ο οποίος στο σύντομο μήνυμα του
μεταξύ άλλων τόνισε ότι «οι Μεσογειακοί Αγώνες είναι σύμβολο φιλίας και
ειρήνης». Να σημειωθεί ότι στην εξέδρα των επισήμων ήταν οι κ.κ. Νεμπιόλο,
Πεσκάντε, αντιπροσωπεία του «Αθήνα 2004» με επικεφαλής την πρόεδρό του κ.
Γιάννα Δασκαλάκη-Αγγελοπούλου και ο γ.γ. της ΔΕΜΑ Νίκος Φιλάρετος.

Στους 13ους Μεσογειακούς Αγώνες παίρνουν μέρος 3.369 αθλητές και αθλήτριες από
21 κράτη της Μεσογείου. Η Ελλάδα μετέχει με 324 αθλητές και αθλήτριες, ενώ
μαζί με τους συνοδούς και τους διαιτητές ο αριθμός των ατόμων φθάνει τους 453,
που αποτελεί ρεκόρ αποστολής στο εξωτερικό.

Η μεσογειακή ομάδα νίκησε στο Μπάρι και την Τουρκία με 60-51 και προκρίθηκε
αήττητη στην ημιτελική φάση. Η εθνική προηγήθηκε στο ημίχρονο 36-19 και είχε
καλύτερους παίκτες τους Κικίλια, Σούλη. Η σύνθεση: Κικίλιας 21, Λημνιάτης 4,
Σιούτης 6, Τσόπης 8, Βετούλας 6, Σούλης 15, Υφαντής. Σήμερα, η ελληνική ομάδα
θα αντιμετωπίσει στον ημιτελικό του μεσογειακού τουρνουά την Ισπανία.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15862O111</ED>
<ID>
ID:163998

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O11&aa=1</URL></REF>


Article

<CATEGORY>vin10</CATEGORY>

 <H5>ΧΑΝΤΜΠΟΛ
</H5><H2>Αθηναϊκός - Αναγέννηση φλερτάρουν το Κύπελλο
</H2>
ΕΝΔΕΚΑΤΟΣ τελικός Κυπέλλου Ελλάδας χάντμπολ γυναικών σήμερα (18.00') στο
κλειστό Ιλισίων με τον δεύτερο του πρωταθλήματος Αθηναϊκό να θέλει να...
τριτώσει τα τρόπαια και την πρωταθλήτρια Ελλάδας, Αναγέννηση Άρτας, να
αναζητεί το πρώτο ύστερα από τρεις χαμένους τελικούς!

Για να φτάσει στον τελικό ο Αθηναϊκός νίκησε κατά σειρά Φοίνικα (εκτός) με
42-29, Σπάρτακο με 44-30, Άρη Νίκαιας με 36-22, και Φίλιππο Βέροιας με 28-25
και η Αναγέννηση τον Φαίακα 10-0, Κιλκίς με 34-29, Ν. Ιωνία (εκτός) με 30-23
και Αχαρνής με 39-19.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15862O112</ED>
<ID>
ID:164042

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O11&aa=2</URL></REF>


Article

<CATEGORY>vin10</CATEGORY>

 <H2>Καταγγέλλουν την ΕΡΤ
</H2>
ΓΙΑ ΑΠΟΚΛΕΙΣΜΟ των μελών του από τις εργασίες για τη ραδιοφωνική και
τηλεοπτική μετάδοση του 6ου Παγκόσμιου Πρωταθλήματος Στίβου καταγγέλλει την
ΕΡΤ ο Πανελλήνιος Σύλλογος Επιστημόνων και Τεχνικών Ανωτάτων Σχολών της ΕΡΤ.

Ρωτούν οι καταγγέλλοντες: «Ποιος εξασφαλίζει την καταλληλότητα του
τεχνολογικού εξοπλισμού και το ότι δεν θα υπάρξουν σπατάλες, όταν δεν υπάρχει
ούτε ένας πανεπιστημιακού επιπέδου επιστήμων που να συμμετέχει στις διαδικασίες;».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15862O113</ED>
<ID>
ID:164079

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O11&aa=3</URL></REF>


Article

<CATEGORY>vin10</CATEGORY>

 <H2>ΜΠΙΤΣ ΒΟΛΕΪ
</H2><H2>Μικροεκπλήξεις στην πρεμιέρα
</H2>
ΧΩΡΙΣ σημαντικές εκπλήξεις η πρεμιέρα των τελικών ταμπλό στο 1ο τουρνουά του
Πανελληνίου Πρωταθλήματος μπιτς βόλεϊ Stimorol, χθες στον Άλιμο, κάτω από
καυτό ήλιο και 37 βαθμούς Κελσίου θερμοκρασία!

Ο αγώνας που πρόσφερε ίσως το καλύτερο θέαμα ήταν αυτός ανάμεσα στους
Τριανταφυλλίδη/Μαυράκη και τους Ζακυνθινό/Κουτσομύτη, με νικητές τους πρώτους,
15-10. Τόσο ο «γερόλυκος» του μπιτς βόλεϊ (και της σάλας) Μιχάλης
Τριανταφυλλίδης όσο και ο ανεβασμένος τελευταία Τάκης Μαυράκης έδειξαν ντουέτο
(έστω όχι ακόμη αρμονικό) που μπορεί να πρωταγωνιστήσει. Το Σαββατοκύριακο το
πρόγραμμα προβλέπεται χορταστικό. Σήμερα θα υπάρχουν αγώνες από τις 10.00
μέχρι τις περίπου 21.00, με τη συμμετοχή αρχικά όλων των δυάδων, αφού χθες δεν
προβλέπονταν αποκλεισμοί. Αύριο το πρόγραμμα ξεκινά από τις 10.00 με
προημιτελικά και ημιτελικά, ενώ οι τελικοί έχουν ορισθεί για τις 17.00
αρχίζοντας με τον τελικό των γυναικών και αμέσως μετά με εκείνον των ανδρών.

*** Η Σουηδία, νικώντας τη Δανία με 3-0 (15-6, 15-7, 15-1) στον
προ-προκριματικό όμιλο του Φάλσεπινγκ, έγινε η τρίτη ομάδα του προκριματικού
ομίλου του Κοσμοβόλεϊ Ανδρών '98, που θα διεξαχθεί στον Πειραιά (20-22
Δεκεμβρίου). Μετέχουν επίσης Ελλάδα και Γιουγκοσλαβία, ενώ η τέταρτη ομάδα θα
προέλθει από προ-προκριματικό όμιλο στη Λιλ (27-29 Ιουνίου) με συμμετοχή
Γαλλίας, Βελγίου, Αυστρίας. Από τον Πειραιά θα προκριθούν δύο ομάδες στα
τελικά της Ιαπωνίας.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15862O114</ED>
<ID>
ID:164101

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O11&aa=4</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Απουσίες στο Αθήνα '97
</H2>
ΑΠΟΦΑΣΙΣΕ χθες να μη συμπεριλάβει στην αποστολή για το Αθήνα '97 τους απόντες
λόγω τραυματισμού από τα τράιαλς Μάικλ Τζόνσον, Ντάνι Ο' Μπράιεν και Γκουέν
Τόρενς η Ομοσπονδία Στίβου των ΗΠΑ (USATF). Η παρουσία των τριών αστέρων του
στίβου στην Αθήνα δεν πρέπει εντούτοις να αποκλειστεί, αφού η Παγκόσμια
Ομοσπονδία Στίβου (IAAF) μελετά σοβαρά την πιθανότητα να τους δώσει κάρτες
ελεύθερης συμμετοχής. Αυτό σημαίνει ότι είναι πιθανό να δούμε για πρώτη φορά
στην ιστορία του Παγκοσμίου Πρωταθλήματος τέσσερις αθλητές μιας χώρας σε
ατομικό αγώνισμα, αφού οι Αμερικανοί θα έχουν ήδη τρεις που θα προκριθούν από
τα τράιαλς!

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15862O115</ED>
<ID>
ID:164116

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O11&aa=5</URL></REF>


Article

<CATEGORY>vin10</CATEGORY>

 <H5></H5><H2>ΧΙΙΙ Μεσογεικοί Αγώνες Αγωνιστικό Πρόγραμμα
</H2>
<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15862O116</ED>
<ID>
ID:164124

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O11&aa=6</URL></REF>


Article

<CATEGORY>vin10</CATEGORY>

 <H5>ΚΕΤΣΠΑΓΙΑ
</H5><H2>Σε ρόλο μάνατζερ...
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Τζάμπα το ενδιαφέρον που είχε δείξει ο Ολυμπιακός για εκείνο τον Γεωργιανό
σέντερ φορ Αρβελάτζε...

*** Δεν θέλει να έρθει στο Λιμάνι!

*** Η όψιμη άρνηση του παίκτη, ωστόσο, είχε και ένα θετικό για τον
«Θρύλο». Απέφυγε την ταξιδιωτική ταλαιπωρία ο Μπάγιεβιτς.

*** Ταξίδι στο Χορζόφ είχε προγραμματίσει ο Ντούσκο, προκειμένου να
μετρήσει τον Αρβελάτζε, στον αγώνα Πολωνίας-Γεωργίας, αλλά «τον πρόλαβε» ο... Κετσπάγια.

*** Αυτός είπε στον Μπάγιεβιτς να μην πάει στο Χορζόφ, διότι μάταιος
κόπος, δεν θέλει ο συμπαίκτης του να έλθει στην Ελλάδα.

*** Αρχηγός είναι ο Τιμούρ, σαφώς και γνώριζε κάτι παραπάνω...

*** Συνεπώς, πάλι ο Ολυμπιακός είναι υποχρεωμένος να ψάξει για σέντερ
φορ-κλάση .

*** Εκείνη η περίπτωση του ακριβού Τσούρτσιτς, κάτι μου λέει πως δεν
έχει ξεχαστεί στην Υψηλάντου 170.

*** Πριν αλλάξει ο μήνας, καλά θα κάνουν οι απανταχού «ερυθροί»
θαυμαστές να μην τον βάλουν στο περιθώριο τον Σέρβο.

*** Η Άστον Βίλα είναι εντελώς βέβαιο πως θέλει να τον «ξεφορτωθεί».

*** Το ότι καθυστερεί η πώληση του ποδοσφαιριστή οφείλεται στην...
ασφυκτική ζήτηση που παρουσιάζει ο παίκτης.

*** Άκουσα (αλλά πώς να το πιστέψω...) ότι τον «λιγουρεύεται» και ο
Εθνικός τον Τσούρτσιτς και αν είναι αλήθεια πάμε για διακοπή διπλωματικών
σχέσεων γειτόνων...

*** Και ό,τι που είχε συμφωνήσει ο Εθνικός στην πρόταση Κόκκαλη για το
στάδιο Καραϊσκάκη...

Αντέχουν οι προλήψεις

Μια καλή στιγμή προέκυψε χθες στον Άρη Θεσσαλονίκης, εντούτοις, ένεκα
προλήψεων, η συμφωνία μεταξύ του ΤΑΚ και του προπονητή Κιουμουρτζόγλου έμεινε
για σήμερα...

*** Φαίνεται έχει κάνει «ζημιά» στον σύλλογο ο Ιωαννίδης, από τότε που
εργαζόταν στην ομάδα του Χαριλάου και κέρδιζε τίτλους.

*** Επί της ουσίας: σήμερα η διοίκηση του Άρη και ο πανεπιστημιακός
Ευθύμης έχουν ραντεβού για επισημοποίηση της συνεργασίας με υπογραφές κ.λπ.

*** Γιατί αυτό δεν έγινε χθες;

*** Καλά τώρα! Φοβήθηκαν το πέρασμα της μαύρης γάτας...

*** Όσον αφορά στο ποδοσφαιρικό τμήμα του ιστορικού συλλόγου, ακόμη δεν
«ακούστηκε» κάτι.

*** Οι βετεράνοι παραμένουν στο «περίμενε», ο Κούης με τον Φοιρό
περιμένουν στη γωνία, και ο Μαυρογενίδης ετοιμάζεται για την σούπερ μεταγραφή.

*** Αν δεν υπήρχε η περίπτωσή του, ίσως ο κύριος Γράντας είχε φύγει
οριστικά και αμετάκλητα από το «ναυάγιο» της ΠΑΕ, που είναι δικό του έργο.

*** Α, ναι. Υπάρχει και η περίπτωση του Βασίλη Δημητριάδη, ο οποίος
πριν από έξι μήνες «ανέβηκε» να βοηθήσει, έγινε αμέσως αρχηγός και θεωρήθηκε «σημαία».

*** Τώρα μελετάει τρεις προτάσεις από ΠΑΕ Α' Εθνικής...

*** Ποια «σημαία»;

Οι «σημαίες» τρίτωσαν

Κάποιος Τούρκος ποδοσφαιριστής ονόματι Σεργκέν Γιαλτσίν, στο μεταξύ,
αποδεικνύεται πολύ ακριβότερος και του Τσούρτσις και του... Αρβελάτζε.

*** Όπως μετέδωσαν τα ειδησεογραφικά πρακτορεία, η Ισταμπουλσπόρ
πλήρωσε στην Μπεσίκτας σχεδόν οκτώ εκατομμύρια δολάρια για να αποκτήσει αυτόν
τον παίκτη.

*** Δηλαδή 2,3 δισ., ποσό που αποτελεί... ρεκόρ Τουρκίας.

*** Αυτό σημαίνει πως στη γείτονα οι τιμές στο ποδόσφαιρο έχουν
«πετάξει» και προς Θεού μην τις ζηλέψει ο Μιχάλης Τροχανάς...

*** Μέχρι στιγμής, ο μεγαλομέτοχος της ΑΕΚ «με οικονομική του
παρέμβαση» έφερε στην ομάδα του τον Καλλιτζάκη.

*** Σε τιμές λογικές. Καλύτερες (όπως παραδέχτηκε ο παίκτης) από
προτάσεις άλλων ΠΑΕ, αλλά λογικές.

*** Ποσό γύρω στα 180 εκατ. για τρία χρόνια δεν είναι πολλά για τον
διεθνή αρχηγό του Παναθηναϊκού.

*** Και, πάντως, πολύ μεγαλύτερο εκείνου που είχε δοθεί άλλοτε για να
φορέσουν τη φανέλα της ΑΕΚ παλαιότερες «πράσινες σημαίες».

*** Δομάζος, Σαραβάκος...

*** Η γραπτή ανακοίνωση Τροχανά, η οποία ακολούθησε την οριστική
συμφωνία με Καλλιτζάκη, αποτελεί μία νέα απόπειρα επίθεσης εναντίον μεγάλης
ΠΑΕ, δημοσιογράφων και οργανωμένων οπαδών.

*** Αύριο-μεθαύριο, ποιος ξέρει;.

*** Όλοι μας μπορεί να έχουμε θεωρηθεί εχθροί της ΑΕΚ από τον τιμητή
των πάντων.

Το ίδιο έργο;

Μην ξεχάσω το γήπεδο του Αιγάλεω, γνωστό και ως «φωλεά των στεναγμών» (και όχι
μόνο...) κάθε φινάλε πρωταθλημάτων.

*** Παίζουν αύριο Αιγάλεω-Ιάλυσος Ρόδου και ο αγώνας κρίνεται υψίστης
σημασίας για τους δύο και... την Καλλιθέα.

*** Όσοι θιασώτες του φερ πλέι μην το χάσετε.

*** Πληροφορίες για «την υπόθεση του έργου» μπορείτε να πάρετε από
τη... Θήβα, τη Νάουσα και τον Εδεσσαϊκό!

*** Μιλάμε για τον πλουραλισμό της μπάλας.

*** Για όσους δεν διαθέτουν ισχυρή μνήμη, έχουμε και λέμε:

*** Οι Θηβαίοι δεν μπόρεσαν να δώσουν αγώνα στο Αιγάλεω διότι
χρειάστηκαν πριν από την έναρξη του ματς νοσοκομειακή συνδρομή.

*** Η Νάουσα (καλοκαίρι του '92) έπαιζε στα Γιάννενα και με ήττα του
Εδεσσαϊκού στο Αιγάλεω κέρδιζε θέση στην πρώτη κατηγορία.

*** Πράγματι, στις υπερβολικές καθυστερήσεις, ο Εδεσσαϊκός σκοράρησε
και πήρε εκείνος το εισιτήριο.

*** Το Αιγάλεω, γηπεδούχο, είχε δείξει «τα δόντια του»...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15862O121</ED>
<ID>
ID:163999

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O12&aa=1</URL></REF>


Article

<CATEGORY>vin10</CATEGORY>

 <H2>Κληρώνει στα... μπουζούκια
</H2>
ΦΕΤΟΣ, η κλήρωση (Α' Εθνική) θέλει καλοπέραση. 
Για την ακρίβεια, τα στελέχη της ΕΠΑΕ ήθελαν και αποφάσισαν η κλήρωση των
αγώνων του Πρωταθλήματος Α' Εθνικής (26 τρεχ.) να γίνει νύχτα σε παραλιακό
κέντρο. Άρα, το αποτέλεσμα θα ανακοινωθεί επίσημα την επόμενη ημέρα. Ελπίζεται
να μην αφιχθούν τίποτε φωτογραφίες με πούρα...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15862O122</ED>
<ID>
ID:164043

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O12&aa=2</URL></REF>


Article

<CATEGORY>vin10</CATEGORY>

 <H2>Ο Αργύρης ήταν εκεί
</H2>
ΤΟ ΖΕΥΓΟΣ Καμπούρη παρακολουθεί πολύ σοβαρά τον αγώνα Ελλάδας - Γερμανίας
και ούτε που έχουν αντιληφθεί τον φωτορεπόρτερ. Ήταν η μέρα ορόσημο που
έκλεινε δεκαετία από το έπος του '87 για την Εθνική μας του μπάσκετ. Ένα
θρίαμβο, που έχει μείνει στη μνήμη για τα 4 τελευταία δευτερόλεπτα και βέβαια
για τις δύο βολές του Αργύρη. Στο ΣΕΦ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15862O123</ED>
<ID>
ID:164080

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O12&aa=3</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Τουρνουά με 600 παιδιά
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΑΝ ΘΕΛΟΥΜΕ να ξεφύγουμε από τις αφώτιστες γωνιές της ποδοσφαιρικής Ευρώπης και
να γίνουμε σε σταθερή βάση πρωταγωνιστές, ένας δρόμος υπάρχει. Να ρίξουμε το
μεγαλύτερο βάρος των προσπαθειών μας στο παιδικό ποδόσφαιρο. Όχι βέβαια
φτιάχνοντας πρόχειρες Ακαδημίες με δασκάλους εμπειρικούς προπονητές, αλλά
αναθέτοντας το τεραστίας σημασίας έργο σε ειδικούς επιστήμονες και οπωσδήποτε
κατασκευάζοντας όσο γίνεται περισσότερα γήπεδα με χλοοτάπητα.

Η υποδειγματική δουλειά της Ένωσης Ποδοσφαιρικών Σωματείων Πειραιά, αλλά και
το σημαντικό έργο των ΕΠΣ Θεσσαλονίκης και ΕΠΣ Αθηνών μπορούν να βοηθήσουν τις
υπόλοιπες Ενώσεις προς την κατεύθυνση της σωστής καλλιέργειας του ποδοσφαίρου
στις μικρές ηλικίες.

Από τις 29 Ιουνίου έως τις 5 Ιουλίου η ΠΑΕ Καλαμάτα οργανώνει το διεθνές
ποδοσφαιρικό τουρνουά Zeus Cup, με τη συμμετοχή ομάδων από την Ιταλία, την
Γεωργία, την Ταϊβάν και, φυσικά, τη χώρα μας. Υπολογίζεται ότι θα μετάσχουν
περίπου 600 παιδιά, γεννηθέντα από το 1978 έως το 1986, σε τέσσερις κατηγορίες.

Οι διοργανωτές έχουν στόχο τη θεσμοθέτηση ετήσιου διεθνούς τουρνουά, στα
πρότυπα του Gothia Cup του Γκέτεμποργκ (1.100 ομάδες), του Dana Cup της
Κοπεγχάγης (500 ομάδες), του Xaarlem Cup της Ολλανδίας και του USA της Αμερικής.

Το Zeus Cup θα συνδυαστεί με καλλιτεχνικές εκδηλώσεις και επισκέψεις των
παιδιών σε αρχαιολογικούς χώρους της Μεσσηνίας, της Ηλείας και της Λακωνίας.
Ακόμη, οι διοργανωτές θα δώσουν έμφαση στο ευ αγωνίζεσθαι, ώστε το τουρνουά να
αποτελέσει χρυσή ευκαιρία για την προώθηση της αθλητικής παιδείας.

Τέτοιες προσπάθειες αξίζει να στηρίζονται, αφού, εκτός των άλλων, στοχεύουν
και στην ανάπτυξη φιλίας μεταξύ των νέων όλου του κόσμου μέσω του ποδοσφαίρου.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15862O124</ED>
<ID>
ID:164102

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O12&aa=4</URL></REF>


Article

<CATEGORY>vin10</CATEGORY>

 <H2>Νέες προκηρύξεις θερινών τουρνουά
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΑΝ ΠΡΙΝ από μια δεκαετία τα καλοκαιρινά ανοιχτά τουρνουά τα ψάχναμε με το
τηλεσκόπιο, τώρα αισθανόμαστε ότι μας κατακλύζουν. Το ενδιαφέρον τοπικών
παραγόντων για διεξαγωγή ολοένα και νέων ­ διεθνών μάλιστα ­ τουρνουά συνεχώς
αυξάνεται και απλώς χρειάζεται μεταφορά τεχνογνωσίας, ώστε ο αριθμός τους να
συνεχίσει να μεγαλώνει με αμείωτο ρυθμό. Οι σκακιστές μπορούν πια να επιλέγουν
με βάση τις άδειές τους και τα πακέτα προσφορών των εκάστοτε διοργανωτών, σε
σχέση βέβαια και με τη φήμη κάθε διοργάνωσης, ώστε να συνδυάζουν τις διακοπές
τους με το αγαπημένο τους άθλημα. Είναι τέτοιας έκτασης η έξαρση των νέων
διοργανώσεων, ώστε με την προϋπόθεση του διπλασιασμού, τουλάχιστον, των
προσφερόμενων χρηματικών επάθλων, η χώρα μας θα μπορούσε να γίνει καλοκαιρινό
κέντρο συγκέντρωσης σπουδαίων σκακιστών από όλο τον κόσμο. Ο σκακιστικός
τουρισμός είναι ένα θέμα που πρέπει τώρα πια να προσεχθεί ιδιαίτερα. Είναι
γνωστά π.χ. τα οφέλη της τοπικής οικονομίας του Αγίου Κηρύκου, όταν γίνεται το
διεθνές τουρνουά της Ικαρίας.

ΜΥΤΙΛΗΝΗ

Από τις 19 έως τις 27 Ιουλίου θα γίνει στη Μυτιλήνη το 2ο ανοιχτό τουρνουά
«Ελύτεια '97». Διοργανωτές είναι το υπουργείο Αιγαίου, ο Δήμος Μυτιλήνης (με
την προσωπική στήριξη του δημάρχου κ. Χοχλάκα), ο Σ.Ο. Μυτιλήνης, ο ΣΚΕΣΚ και
η ΕΣΟ. Οι αγώνες θα γίνουν στο Κλειστό Γυμναστήριο της πόλης. Ο 1ος νικητής θα
εισπράξει 250.000 δρχ., ο 2ος 150.000, ο 3ος 80.000 κ.λπ. (συνολικός αριθμός
επάθλων 8). Το παράβολο είναι 12.000 δρχ. (6.000 για νέους), ενώ οι προσφορές
διαμονής είναι 69.000 δρχ. σε δίκλινο, 59.000 σε τρίκλινο, 51.000 σε
τετράκλινο δωμάτιο, συμπεριλαμβανομένου και του παραβόλου. Πληροφορίες και
δηλώσεις συμμετοχής στα τηλ. 8252.255 (Νίκος Καλέσης), 0251/29.356 (Δημήτρης Σιαμέτης).

ΚΟΡΙΝΘΟΣ

Το τουρνουά θα γίνει από τις 3 έως τις 11 Αυγούστου στο παραλιακό ξενοδοχειακό
συγκρότημα «Simi», στην παραλία Λεχαίου. Έχουν ήδη επιβεβαιώσει τη συμμετοχή
τους οι Κοτρωνιάς, Πάβλοβιτς, Νικολαΐδης, Μιλαντίνοβιτς, Μπότσαρη. Υπάρχουν 16
χρηματικά έπαθλα (1ος 350.000, 2ος 250.00, 3ος 150.000 κ.λπ.). Οι προσφορές
είναι ελκυστικές καθώς το δίκλινο με πρωινό (μαζί με το παράβολο) στοιχίζει
50.000 δρχ., το τρίκλινο με πρωινό 42.000, ενώ ενδεχόμενη ημιδιατροφή
προσθέτει άλλες 8.000 δρχ. για όλη την περίοδο του τουρνουά. Διοργανωτές είναι
το Πνευματικό και Πολιτιστικό Κέντρο του Δήμου Κορινθίων ο «Τιμολέων» και η
ΕΣΟ. Πληροφορίες και δηλώσεις συμμετοχής στα τηλ. 0741/22062 (Γ. Γκίλας),
0741/22179 (Θ. Καπελεντζής), 01/9340.478 (Ασπασία Δημητριάδη).

Οι τιμές προσφοράς ισχύουν μέχρι τις 20 Ιουλίου. Οι διοργανωτές προέβλεψαν και
πούλμαν για την εξυπηρέτηση των σκακιστών που θα αγωνιστούν στο τουρνουά
ράπιντ των Καλαβρύτων, 1-3/8.

ΝΙΚΑΙΑ

Το 5ο ανοιχτό τουρνουά με την επωνυμία «Τιμή στην Εθνική Αντίσταση» θα
πραγματοποιηθεί στη Νίκαια από τις 16 έως τις 23 Αυγούστου. Οι αγώνες θα
γίνουν στο Μουσείο Εθνικής Αντίστασης στη Μάντρα Κοκκινιάς, Πλατεία 17ης/8/44,
οδός Κιλικίας και Θείρων. Το Σάββατο 16/8 θα παιχτούν δύο γύροι. Ο 1ος νικητής
θα λάβει χρηματικό έπαθλο 200.000 δρχ., ο 2ος 130.000, ο 3ος 80.000, η 1η
γυναίκα 50.000, ο 1ος βετεράνος 50.000 δρχ. κ.λπ. Παράβολο 5.000 πληρώνουν
μόνον όσοι έχουν ΕΛΟ κάτω από 2.000. Διοργανωτής είναι ο Ορειβατικός
Φυσιολατρικός Όμιλος Νικαίας με συνδιοργανωτές τον Δήμο Νίκαιας και την ΕΣΟ.
Δηλώσεις συμμετοχής γίνονται δεκτές ­ μέχρι τις 15/8, ώρα 21.00 ­ κάθε βράδυ
στα γραφεία του ΟΦΟΝ (τηλ. 4908.666) ή στο τηλ. 4940.395 (κ. Ν. Ορνιθόπουλος).

* Υπενθυμίζουμε ότι έχουν ήδη εκδώσει τις προκηρύξεις τους τα τουρνουά της
Ικαρίας (8-16 Ιουλίου) και της Καβάλας (13-21 Αυγούστου). Στην Ικαρία το 1ο
έπαθλο είναι 100.000 δρχ. (υπάρχουν 12 έπαθλα) και η προσφορά (για
περιορισμένο αριθμό) είναι 50.000 (διανυκτέρευση, παράβολο και εισιτήρια
πλοίου). Δηλώσεις συμμετοχής στα τηλ. 9582.445 (κ. Γιάννης Μαρής),
0275/22.562, 22.993 (κ. Γιώργος Μωραΐτης). Στην Καβάλα το 1ο έπαθλο (υπάρχουν
21) είναι 350.000 δρχ. Οι τιμές προσφοράς δωματίων κυμαίνονται από 4.500 έως
9.000 δρχ. την ημέρα. Δηλώσεις συμμετοχής στα τηλ. 051/222.996 (ΣΦΓΤ),
832.451, 231.737 (κ. Βασίλης Θεοδωρίδης), 093-609.548 (κ. Κλεοπάτρα Χαλβατζόγλου).

* Σήμερα στις 17.00 ξεκινάει στην Αγία Σοφία Πειραιά (Μαυρομιχάλη και
Σαλαμίνος) ανοιχτό τουρνουά που διοργανώνει ο τοπικός «Φοίνικας». Θα
απονεμηθούν κύπελλα, μετάλλια και βιβλία. Οι αγώνες θα γίνονται κάθε Σάββατο
και Κυριακή στις 17.00. Δηλώσεις συμμετοχής στο τηλ. 4627.878 (κ. Θεόκλητος Σπανός).

* Ισόπαλη έληξε και η 5η παρτίδα του ματς Ανάντ - Κάμσκι. Το σκορ τώρα είναι 3,5-1,5.

Ανάντ - Ιλέσκας (3ος γύρος)

1. δ4 Ιζ6 2. Ιζ3 ε6 3. γ4 γ5 4. δ5 ε:δ5 5. γ:δ5 δ6 6. Ιγ3 η6 7. ε4 Αη7 8. Αε2
0-0 9. 0-0 α6 10. α4 Αη4 11. Αζ4 Βε7 12. Ιδ2 Α:ε2 13. Β:ε2 Ιθ5 14. Αε3 Ιδ7 15.
Παε1 β5 16. α:β5 α:β5 17. Ι:β5 Πζβ8 18. Πβ1 Πα2 19. β4 γ:β4 20. Π:β4 Πγ2 21.
Βδ1 Πγ7 22. Πβ3 Πγβ7 23. Ιδ4 Π:β3 24. Ι4:β3 Βθ4 25. Ιδ4 Ιε5 26. Ι4ζ3 Ι:ζ3+ 27.
Β:ζ3 Πε8 28. Πγ1 Ιζ6 29. θ3 Ιδ7 30. Πγ7 Ιε5 31. Βδ1 θ5 32. Βγ2 Πα8 33. Πγ8+
Π:γ8 34. Β:γ8+ Ρθ7 35. η3 Βζ6 36. Ρη2 θ4 37. ζ4 Ιδ3 38. ε5 δ:ε5 39. Ιε4 Βζ5
40. Ιη5+ Ρθ6 41. Βη8 Ι:ζ4+ 42. η:ζ4 Βγ2+ 43. Αζ2 1-0 (χρόνοι: 1.25-1.42)

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15862O991</ED>
<ID>
ID:164006

</ID><URL>http://ta-nea.dolnet.gr/neaweb/neafile.print_unique?e=A&f=15862&m=O99&aa=1</URL></REF>


Article

<CATEGORY>vin09</CATEGORY>

 <H2>ΜΕ ΑΡΙΣΤΑ ΤΟ 1
</H2>
10.ΝΟΤΗΣ ΣΦΑΚΙΑΝΑΚΗΣ: «Με προδίδει η φάτσα μου. Είναι αντιπαθής». Μόνο;

9.ΣΑΜΠΡΙΝΑ: «Δεν δίνω λεφτά σε παιδιά που ζητιανεύουν»,
λέει.(«Αδίιστακτοιοι, γαϊδούουουριααα», λέει ο Βέγγος στο «Δελφινάριο»).

8.ΓΙΟΥΛΗ ΗΛΙΟΠΟΥΛΟΥ (όταν την ρώτησαν για την Πάνια, απάντησε «την
ποια;...»): Μια πάπια, μα... τι πάπιες!

7.ΜΑΡΙΝΑ ΤΣΙΝΤΙΚΙΔΟΥ: «Οι γυναίκες λειτουργούν με τον εγκέφαλο και το
συναίσθημα, οι άντρες με το μάτι και το κάτω κεφάλι». Πάντα το 'λεγα, αυτό το
κορίτσι κάτι ξέρει...

6.ΒΛΑΣΗΣ ΜΠΟΝΑΤΣΟΣ (έπεσε θύμα φάρσας στην ίδια του την εκπομπή): Τα
έξυπνα πουλιά από τη μύτη πιάνονται.

5.ΗΛΙΑΣ ΛΟΓΟΘΕΤΗΣ (η ισότητα στην καθημερινή μας ζωή): «Δεν τη λέω
γυναίκα μου, αλλά άνθρωπο στον οποίο ανήκω».

4.ΓΡΗΓΟΡΗΣ ΒΑΛΤΙΝΟΣ (η ατάκα της εβδομάδας): «Η TV ανά πάσα στιγμή
είναι έτοιμη να κατεβάσει τα βρακιά της».

3.ΘΑΝΑΣΗΣ ΒΕΓΓΟΣ: Αριστοφάνης στο «Δελφινάριο».

2.ΚΩΣΤΑΣ ΒΟΥΤΣΑΣ (προσυπογράφω όσα είπε, όταν τον ρώτησαν αν βλέπει τις
παλιές του ταινίες στην TV): «Δεν τις βλέπω γιατί λεηλατούν το κορμί μου, τη
νιότη μου».

1.ΓΙΩΡΓΟΣ ΝΤΑΛΑΡΑΣ (6 εκατομμύρια δίσκοι σε 29 χρόνια): Όλα με το σπαθί του.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15862P011</ED>
<ID>
ID:164007

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P01&aa=1</URL></REF>


Article

<CATEGORY>vin09</CATEGORY>

 <H5>ΘΑ ΔΙΕΥΘΥΝΕΙ ΤΗ ΒΑΣΙΛΙΚΗ ΟΛΛΑΝΔΙΚΗ ΟΡΧΗΣΤΡΑ ΚΟΝΣΕΡΤΧΕΜΠΑΟΥ
</H5><H2>Σαβάλις στο Ηρώδειο
</H2>
Ο Βόλφγκανγκ Σαβάλις θα διευθύνει στο Ηρώδειο την Ολλανδική Βασιλική Ορχήστρα Κονσερτχεμπάου

Ο Βόλφγκανγκ Σαβάλις διευθύνει στο Ηρώδειο την Ολλανδική Βασιλική Ορχήστρα
Κονσερτχεμπάου τη Δευτέρα και την Τρίτη. Η διάσημη και ιστορική ορχήστρα
(ιδρύθηκε το 1888) έρχεται για δεύτερη φορά στη χώρα μας, για να δώσει
συναυλία. Θα παρουσιάσει έξι έργα, πέντε σπουδαίων συνθετών ­ Μπετόβεν,
Μπραμς, Στράους, Τσαϊκόφσκι, Χίντεμιτ ­ με διευθυντή τον Γερμανό Βόλφγκανγκ
Σαβάλις, έναν από τους μεγαλύτερους μαέστρους της εποχής μας.

Μαζί του και τρεις κορυφαίοι σύγχρονοι σολίστες: ο Ολλανδός Godfried Hoogeven
(βιολοντσέλο), ο Ιάπωνας Ken Hakii (βιόλα) και ο Γερμανός Frank Peter
Zimmermann (βιολί).

ΜΠΑΡΟΚ

Μια μοναδική συναυλία θα δώσει αύριο στο Ηρώδειο η Tafelmusik Baroque
Orchestra του Καναδά, που θεωρείται ως μία από τις αξιόλογες και αυθεντικές
ερμηνεύτριες της μουσικής μπαρόκ.

Η ορχήστρα έχει έδρα το Τορόντο και 19 μόνιμα μέλη ­ όλοι τους βιρτουόζοι σε
εκτελέσεις με όργανα εποχής.

Τα έργα, που θα παρουσιαθούν στην αυριανή συναυλία, είναι ενδεικτικά της
περιόδου του baroque των Handel, Avison, Vivaldi.

ΘΕΑΤΡΟ

Το θέατρο «Παράθλαση» Θεσσαλονίκης θα παρουσιάσει απόψε στην Αθήνα, στις 8.30,
το έργο του Ζαν Κλοντ Γκριμπέρ «Άμορφος του Όζεμπουργκ» στο Αθηναϊκό Δημοτικό
Θέατρο (Τιμοκρέοντος 6Α, Άγ. Σώστης, τηλ. 9344.131). Επίσης, θα δώσει μία
παράσταση αύριο στις 9.15 μ.μ. στο Μουσείο Ιστορίας του Πανεπιστημίου Αθηνών
(Θόλου 5, Πλάκα, τηλ. 3240.861). Η μετάφραση και η σκηνοθεσία είναι της Μ.
Κιτσοπούλου. Τα σκηνικά και τα κοστούμια είναι του Χρήστου Μπρούφα και η
μουσική του Παύλου Αζναουρίδη. Παίζουν οι: Γιώργος Νάσιος, Θεόφιλος Λάλος,
Γιώργος Γκασνάκης, Τίνα Στεφανοπούλου, Γρηγόρης Βότσης, Γιώργος Δενάλης, Άννα
Γιαννακίδου, Θωμάς Αμαξόπουλος, Αριάδνη Αμιλήτου κ.ά.

ΝΑΥΠΛΙΟ

Η σοπράνο Σόνια Θεοδωρίδου δίνει απόψε στις 9, στην Πλατεία Αγίου Γεωργίου στο
Ναύπλιο, συναυλία στο πλαίσιο του 6ου Φεστιβάλ Ναυπλίου - Ballantine's. Παίζει
η Ορχήστρα Sofia Amadeus και διευθύνει ο Choi Yong - Ηο. Αύριο, στις 6.00 το
απόγευμα, στο «Τριανόν» του Ναυπλίου θα παιχτούν έργα για σαξόφωνο, κρουστά
και πιάνο από τους Θόδωρο Κερκέζο, Αλέκο Χρηστίδη και Ντιάνα Βρανούση.

ΧΟΡΟΣ

Η Ομάδα Χορού Χάρης Ανταχοπουλου παρουσιάζει απόψε στις 9.30 στο «Ανοιχτό
Θέατρο» (Γκύζη και Κάλβου, τηλ. 6445.749) μία παράσταση που αποτελείται από
δύο έργα «Το πέρασμα του Άμλετ» και το «Κόκκινο - Οξυγόνο» σε μουσική Μέρτενς
και Μπαχ, αντίστοιχα. Χορεύουν οι: Σταύρος Αποστολάκος, Δημήτρης Βαρελάς,
Στέλλα Ζάννου, Ίρις Κάραγιαν, Νικολέττα Καρμίρη, Μελένια Κόρκου, Χρήστος
Κωτσόπουλος, Χριστιάνα Τζώρτζη, Χριστίνα Φωτοπούλου, Νάταλι Χατζηδάμου, Πέγκη Ψυχογιού.

*** Στην Αργυρούπολη, στο Ανοιχτό Πέτρινο Θέατρο (Μιλήτου και Κορίνθου) και
στο πλαίσιο του 4ου Φεστιβάλ Παραδοσιακών Χορών απόψε στις 8, χορεύουν επτά
συγκροτήματα κι άλλα τόσα αύριο, απ' όλη την Ελλάδα. Η είσοδος είναι ελεύθερη
για το κοινό.

***Απόψε και αύριο δίνονται οι τελευταίες παραστάσεις του Χοροθεάτρου «Ροές»,
(Ιάκχου 14-16, Κεραμεικός, τηλ. 3479.426) του έργου της «Βουής του Μύθου», σε
χορογραφίες Σοφίας Σπυράτου, μουσική Νίκου Ξυδάκη και στίχους Θοδωρή Γκόνη. Το
έργο βασίζεται στο σκυριανό λαϊκό παραμύθι «Ο Γιάννης της ορφανής», όπως
δημοσιεύεται στη συλλογή «Τα παραμύθια του Ελληνικού Λαού» του Γιώργου
Ιωάννου. 
Πρωταγωνιστούν οι χορευτές Γιάννης Επισκόπου και Ελένη Κουρκούλη.

ΖΩΝΤΑΝΑ

Στο «Άσσος Καφέ Παράσταση (Βαλτετσίου 15 και Ιπποκράτους, τηλ. 3644.367) οι
Occasional Dream παίζουν και τραγουδούν μελωδίες Ανατολής και Δύσης. Παίζουν
οι: Βασίλης Τζαβάρας, Λεωνίδας Καρακατσάνης, Μιχάλης Νιβολιανίτης, Χάρης
Λαμπράκης, Δημήτρης Μικέλης. Απόψε, στις 10.30.

ΣΤΗ ΣΑΛΑΜΙΝΑ

Αρχίζουν απόψε στο «Ευριπίδειο» Θέατρο Σαλαμίνας, οι συναυλίες για τα «33
χρόνια προσφοράς του Λευτέρη Παπαδόπουλου στο ελληνικό τραγούδι».

Τα τραγούδια του θα ερμηνεύσουν, σύμφωνα και με την επιθυμία του Λευτέρη
Παπαδόπουλου, νέοι τραγουδιστές. Έτσι στις συναυλίες που αρχίζουν απόψε και θα
συνεχισθούν σ' όλη την Ελλάδα και στο εξωτερικό θα τραγουδούν εκ περιτροπής κι
ανάλογα με τις υποχρεώσεις τους οι: Κώστας Μακεδόνας, Βασίλης Λέκκας, Μιχάλης
Δημητριάδης, Μαρία Ρουσσέα, Νίκος Κρητικός, Νατάσα Μακρυνικόλα.

*** Στην αίθουσα Συναυλιών του Ωδείου Φίλιππος Νάκας (Ιπποκράτους 41) οι
μαθητές του Μοντέρνου Τμήματος του Ωδείου δίνουν συναυλία, στις 8.00 μ.μ. Η
είσοδος είναι ελεύθερη για το κοινό.

ΕΚΘΕΣΗ

«Θ... έρος» είναι ο τίτλος της έκθεσης ζωγραφικής της Ρούλας Αλιφραγκή που
εγκαινιάζεται στις 8.30 μ.μ. στο γραφικό δρομάκι της Ιουλίου Σμιθ, πίσω από
τον κινηματογράφο «Θησείο», στο θεατρικό χώρο «Μυθολογία» (Ιουλίου Σμιθ 11,
τηλ. 3461.306), που μεταμορφώθηκε για τις ανάγκες της έκθεσης σε γκαλερί. 
Δεν θα λείψει πάντως και το χάπενινγκ από νέους ηθοποιούς και μουσικούς με
ποίηση, μουσική και λουλούδια που θα προσφέρουν στους επισκέπτες. Διάρκεια της
έκθεσης έως 22 Ιουνίου.

ΟΠΕΡΑ

Σκηνή από την όπερα του Ρ. Στράους «Σαλώμη»

Τελευταία παράσταση, απόψε, στο Ηρώδειο, της Εθνικής Λυρικής Σκηνής με τη
μονόπρακτη όπερα του Ρίχαρντ Στράους «Σαλώμη».

Πρόκειται για υπερπαραγωγή, σε μουσική διεύθυνση Άλκη Μπαλτά, σκηνοθεσία
Σπύρου Ευαγγελάτου, σκηνικά Απόστολου Βέττα και κοστούμια Γιάννη Μετζικώφ.
Τους πρώτους ρόλους ερμηνεύουν: Ρενάτε Μπέλε (Σαλώμη), Μαρίνα Κρίλοβιτς
(Ηρωδιάς), Μίχαελ Παμπστ (Ηρώδης), Όσκαρ Χίλεμπραντ (Ιωάννης), Σταμάτης
Γαβριηλίδης (Ναραμπέθ) κ.ά.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15862P021</ED>
<ID>
ID:164011

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P02&aa=1</URL></REF>


Article

<CATEGORY>vin09</CATEGORY>

 <H2>European μάζωξη
</H2>
<AUTHOR>Γ.Δ.Σ.</AUTHOR>

Αλήθεια, πού ακριβώς «ψωνίσανε» αυτή την επιλεγόμενη «European Festival
Orchestra», που συνόδευσε τους καλλιτέχνες ­ και είχε και το θράσος να παίξει
και μόνης της δύο κομμάτια, εισαγωγή και ιντερμέτζο ­ στη βραδιά «Θρυλικές
στιγμές της όπερας», στο Ηρώδειο; Θα ήθελα να το μάθω. Κάτι μεταξύ δημοτικής
επαρχιακής ­ μα πολύ επαρχιακής... ­ μπάντας (που αυτές τις εκτιμώ βαθύτατα,
αλλά δεν τις θεωρώ κατάλληλες για συναυλίες στο Ηρώδειο), μπάντας
κρουαζιερόπλοιου και εντελώς τυχαίας «μάζωξης» ­ κάποιοι με όργανα που
περνούσαν απ' έξω και τους είπαν «δεν έρχεστε μέσα να μας παίξετε και κάτι;».
Βέβαια, το ελληνικό κοινό πάντα χειροκροτεί τα πάντα. Αλλά για καλλιτέχνες
επιπέδου Δημήτρη Καβράκου, που επιστρέφουν ύστερα από τόσα χρόνια απουσίας,
άξιζε από τους οργανωτές κάτι καλύτερο.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15862P022</ED>
<ID>
ID:164051

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P02&aa=2</URL></REF>


Article

<CATEGORY>vin09</CATEGORY>

 <H2>Απέκτησαν συνείδηση
</H2>
<AUTHOR>Μ.Χ.</AUTHOR>

Γιώργος Κατσαρός

Ο Γιώργος Βενιός, η Κατερίνα Τσιμιζιλή, η Ηλιάννα Γραμμενοπούλου - Χολέβα, ο
Θοδωρής Κοσμάτος και η Ιωάννα Ζερβουδάκη δεν είναι (ακόμα τουλάχιστον)
ηθοποιοί. Είναι παιδάκια της Α' Δημοτικού (και της Δ', η τελευταία) που όμως
στέκονται στη σκηνή πολύ καλύτερα από πλήθος γλάστρες και... φίκους της μικρής
μας οθόνης. Ο συνθέτης Γιώργος Κατσαρός το ξέρει καλά, γιατί τα είδε να
τραγουδάνε τα τραγούδια του στη σκηνή του Δημοτικού Θεάτρου Πειραιώς, αλλά και
στην ΕΡΤ, όπου μαγνητοσκοπήθηκε η παράστασή τους. Ο Γιάννης Ξανθούλης,
αντίθετα, που έγραψε το έργο «Ανέβα στη στέγη να φάμε το σύννεφο», έχασε που
δεν είδε τους μικρούς του πρωταγωνιστές. Γιατί αυτά τα παιδάκια, από το
«Θεατρικό εργαστήρι» του παιδικού σταθμού «Τα καινούρια μπαλόνια», απέκτησαν
οικολογική συνείδηση μέσα ακριβώς από το θεατρικό παιχνίδι. Κι ανέβηκαν στις
στέγες για να γλιτώσουν από την τσιμεντούπολη, τραγουδώντας με σθένος «Εγώ
ψηλά στα σύννεφα κι όλοι εσείς στον πάτο» και πείθοντας το κοινό καλύτερα από
κάθε μανιφέστο. Τελικά, ίσως αξίζει πολύ περισσότερο απ' όσο νομίζουμε, να
γράφονται θεατρικά έργα για παιδιά...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15862P023</ED>
<ID>
ID:164085

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P02&aa=3</URL></REF>


Article

<CATEGORY>vin09</CATEGORY>

 <H2>Ποιητική πρωτεύουσα
</H2>
Η έκθεση και το αφιέρωμα στον Οδυσσέα Ελύτη ήταν από τις πρώτες πετυχημένες
και χαρακτηριστικές εκδηλώσεις της Θεσσαλονίκης - Πολιτιστικής Πρωτεύουσας της
Ευρώπης 1997. Δεν ήταν όμως και οι μόνες εκδηλώσεις που έγιναν γύρω από την
ποίηση. Μια σειρά εκδηλώσεων τροφοδοτήθηκαν από Θεσσαλονικείς ποιητές, πράγμα
που δείχνει ότι η Θεσσαλονίκη αγαπά τους ποιητές. Θα θυμάστε πόσο
σκανδαλίστηκαν ορισμένοι από την πρωτοβουλία να τυπωθούν στίχοι στα
χασαπόχαρτα και τα χαρτιά περιτυλίγματος... Ακολούθησαν βραδιές αφιερωμένες
στους Κ.Π. Καβάφη, Γ. Θέμελη, Ν.Α. Ασλάνογλου, Αλ. Τραϊανό, Μαν. Αναγνωστάκη
και Κλείτο Κύρου, πάντα με μεγάλη επιτυχία, καθώς και μια ομαδική παρουσίαση
των «νότιων» ποιητών της «Γενιάς του '70». Για το δεύτερο εξάμηνο
προγραμματίζεται και νέα σειρά εκδηλώσεων για τους ποιητές Γ. Βαφόπουλο, Ζ.
Καρέλη, Τ. Βαρβιτσιώτη, Ντ. Χριστιανόπουλο και τη νεώτερη γενιά των
Θεσσαλονικέων ποιητών. Κατόπιν όλων αυτών, αξίζει να αναφέρουμε τους ανθρώπους
που βρίσκονται πίσω από αυτές της διοργανώσεις. Είναι ο ποιητής Μίμης
Σουλιώτης και οι λογοτέχνες Ηλίας Κουτσούκος, Μανόλης Ξεξάκης και Γιώργος Καρδομενίδης.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15862P024</ED>
<ID>
ID:164106

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P02&aa=4</URL></REF>


Article

<CATEGORY>vin09</CATEGORY>

 <H2>Και βαρύ και λάιτ
</H2>
<AUTHOR>Π.Κ.</AUTHOR>

Λεπτομέρεια από πίνακα του Παύλου Σάμιου

Πίσω από τον βαρύγδουπο τίτλο «Γήινα και μεταφυσικά» κρύβεται μια πολύ
καλοκαιρινή έκθεση. Τόπος, η Νάουσα της Πάρου, στο κέντρο των Κυκλάδων, όπου
κάθε χρόνο ο πολλά βαρύς όλο τον χρόνο εκδότης Κώστας Αδάμ ξεδίνει από τις
σκοτούρες των τυπωμάτων και των τετραχρωμιών και ενδίδει στη μεγάλη του αγάπη,
τη ζωγραφική. Όπως άλλοι έχουν το παραθεριστικό εξοχικό τους, εκείνος έχει
στήσει την εξοχική του γκαλερί. Κι επειδή το σπίτι της τέχνης, η γκαλερί, δεν
χωρά και τους είκοσι καλλιτέχνες, όπως άλλοι φιλοξενούν τους φίλους τους στο
ξενοδοχείο, η γκαλερί συνεργάζεται για την τωρινή έκθεση με το ξενοδοχείο
Αστήρ της Πάρου. Είκοσι καλλιτέχνες λοιπόν ­ ζωγράφοι, αλλά και γλύπτες, από
τον Κώστα Τσόκλη, τη Φρόσω Μιχαλέα, τον Χ. Καρά, τον Θ. Παπαγιάννη, τον Δ.
Κοκκινίδη, τον Γ. Μποντέα, τη Μ. Παπαθεοδώρου Βαλυράκη, τον Π. Σάμιο, τον Κ.
Καμπελόπουλο, την Ε. Γκόνου, τον Μ. Χάρο, τον Β. Σπεράντζα συνδέθηκαν σε μια
έκθεση αντιθέσεων. 
<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15862P025</ED>
<ID>
ID:164119

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P02&aa=5</URL></REF>


Article

<CATEGORY>vin09</CATEGORY>

 <H5>ΠΡΩΤΑΓΩΝΙΣΤΗΣ Ο ΝΤΑΛΑΡΑΣ ΣΤΟ ΕΡΓΟ ΤΟΥ ΣΤΑΥΡΟΥ ΚΟΥΓΙΟΥΜΤΖΗ
</H5><H2>«Ύμνοι Αγγέλων» και πολλά ... μπράβο ανθρώπων
</H2>
<AUTHOR>ΧΑΡΗ ΠΟΝΤΙΔΑ</AUTHOR>

Συνθέτης και ερμηνευτής αλληλο-συγχαίρονται μετά το τέλος της παράστασης στο
Μέγαρο Μουσικής

Κ αι εγένετο Πάσχα. Στη μεγάλη αίθουσα των Φίλων της Μουσικής. Στα μέσα
Ιουνίου. Με έναν τρόπο λιτό και καίριο, χωρίς υπερβολές, χωρίς περιττές
φιοριτούρες. Όπως ίσως θα είχαν φανταστεί όσοι γνωρίζουν τον Σταύρο
Κουγιουμτζή και την μέχρι τώρα δουλειά του, το νέο του έργο «Ύμνοι Αγγέλων σε
ρυθμούς Ανθρώπων» έχει αυτή τη γλύκα και τηνσεμνότητα που έχουν και τα λαϊκά
του τραγούδια ­ στοιχεία βυζαντινά και δημοτικά, μελωδίες που συνδέουν το χθες
με το σήμερα, που στη συγκεκριμένη περίπτωση υποστηρίχθηκαν από μια
ισορροπημένη (και γι' αυτό κατά τη γνώμη μας πολύ επιτυχημένη) ενορχήστρωση
(την οποία έκανε ο Κώστας Γανωσέλης). Μια πραγματικά καλοστημένη παράσταση,
σκηνικά προσεγμένη σε κάθε της λεπτομέρεια (από τον Πάνο Παπαδόπουλο), με τον
Γιώργο Νταλάρα στον πρωταγωνιστικό ρόλο, τον Δημήτρη Καταλειφό στην ανάγνωση
αποσπασμάτων από το Κατά Ματθαίον Ευαγγέλιο, την Αιμίλία Κουγιουμτζή ως
κορυφαία της Χορωδίας Fons Musicalis (και αργότερα ερμηνεύτρια δίπλα στον
Γιώργο Νταλάρα) ­ όλοι αυτοί με τη συνοδεία της Καμεράτας - Ορχήστρας των
Φίλων της Μουσικής στο πρώτο μέρος (υπό την διεύθυνση του Αλεξ. Μυράτ) και τη
λαϊκή ορχήστρα του Γιώργου Νταλάρα στο δεύτερο.

Ανεξάρτητα από τις αντιρρήσεις που εξέφρασαν κάποιοι για το α' μέρος της
συναυλίας (δηλαδή τους ύμνους), όπως και για την επιλογή της Αιμιλίας
Κουγιουμτζή στο πλευρό ενός ερμηνευτή του επιπέδου Νταλάρα, το όλο εγχείρημα
μπορεί να θεωρηθεί επιτυχημένο ­ αν σκεφτεί κανείς τους υφάλους όπου θα
μπορούσε να είχε σκοντάψει και από πλευράς ενορχήστρωσης αλλά και εκτέλεσης,
μια που η Καμεράτα δεν είναι «κουρδισμένη» για τέτοιες παραστάσεις.

Βέβαια θα μπορούσαμε να πούμε ότι η βραδιά ανήκε τόσο στον Κουγιουμτζή όσο και
στον Νταλαρα, γιατί προχθές το βράδυ φάνηκε ­ ίσως περισσότερο από ποτέ ­ η
σχέση της φωνής του με τον έργο του συνθέτη. Μια φωνή που αναδεικνύει τη
μελαγχολία των ύμνων, τη λαϊκή τους πλευρά, που τους δίνει βυζαντινό «χρώμα»
εκεί που χρειάζεται, που τους απογειώνει άλλες φορές, έχοντας μοναδική άνεση
και πλαστικότητα. Στο πρώτο μέρος οι μυρωδιές και η μελαγχολία του Πάσχα και
στο δεύτερο «Οι ελεύθεροι κι ωραίοι», «Ένας κόμπος η χαρά μου», «Ήταν πέντε,
ήταν έξι» κι άλλα σημαντικά και δημοφιλή τραγούδια με έναν Νταλάρα που
συνοδευόταν στο μεγαλύτερο μέρος του προγράμματος από όλη την αίθουσα. Δεν
νομίζω ότι υπήρχε καλύτερος τρόπος να τιμηθεί ο Σταύρος Κουγιουμτζής και
μεγαλύτερη χαρά για τον ίδιο από το να βλέπει μια γεμάτη αίθουσα (όπου δεν
συνηθίζονται οι εξωστρεφείς εκδηλώσεις) να σιγοτραγουδάει όλα του τα τραγούδια
κρατώντας ώρες ώρες και το τέμπο με παλαμάκια.

Αυτά συνέβησαν τις προάλλες στην Αίθουσα των Φίλων της Μουσικής, κάπως έτσι
φανταζόμαστε είδαν τα πράγματα κι όσοι βρέθηκαν αργότερα στη δεξίωση που
δόθηκε στο Φουαγιέ του Μεγάρου. Εκεί εντοπίσαμε τους επισήμους, κυρίως από τον
πολιτικό και καλλιτεχνικό χώρο. Ανάμεσά τους η Νίκη Γουλανδρή, ο πρόεδρος του
Συνασπισμού Νίκος Κωνσταντόπουλος, ο υπουργός Δημοσίας Τάξεως Γιώργος Ρωμαίος,
η Ειρήνη Παπά, ο Λευτέρης Παπαδόπουλος, ο Μάνος Ελευθερίου, ο Νίκος Ξυδάκης, η
Δήμητρα Γαλάνη, η Δώρα Μασκλαβάνου, ο Άκος Δασκαλόπουλος, ο Γρηγόρης
Μπιθικώτσης κ.ά.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15862P031</ED>
<ID>
ID:164012

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P03&aa=1</URL></REF>


Article

<CATEGORY>vin09</CATEGORY>

 <H5>ΠΕΡΙΟΔΕΙΑ ΤΗΣ ΟΠΕΡΑΣ ΤΟΥ ΜΕΓΑΡΟΥ ΜΟΥΣΙΚΗΣ
</H5><H2>«Έτσι κάνουν όλες» στην Κέρκυρα
</H2>
<AUTHOR>ΕΦΗ ΦΑΛΙΔΑ</AUTHOR>

ΚΕΡΚΥΡΑ

«ΗΕλλάδα δεν είναι μόνον Αθήνα». Με το μήνυμα αυτό και με μια δική του
παραγωγή ο Οργανισμός Μεγάρου Μουσικής Αθηνών έφερε χθες στην Κέρκυρα την
ελπίδα ότι μια κίνηση πολιτισμού που παράγεται στο κέντρο μπορεί να
συμπεριλάβει και δημιουργικές δυνάμεις της περιφέρειας.

Μετά την Κεφαλονιά, η Κέρκυρα είναι ο δεύτερος σταθμός της περιοδείας της
όπερας «Έτσι κάνουν όλες», που παρουσιάστηκε το χειμώνα από τους νέους
καλλιτέχνες, οι οποίοι αναδείχτηκαν στο διαγωνισμό «Στούντιο Όπερας»,
προκηρυγμένος από το Μέγαρο Μουσικής.

Κι αυτή η περιοδεία σκοπό έχει να συνενώσει τις τοπικές μουσικές δυνάμεις με
τους συντελεστές του Μεγάρου Μουσικής, «μέσα από μια προσπάθεια συνεργασίας
φορέων της περιφέρειας με το κέντρο, προσφέροντας το ίδιο επίπεδο δουλειάς που
παρουσιάζεται και στην Αθήνα», τόνισε η διευθύντρια προβολής και επικοινωνίας
του Μεγάρου Μουσικής, Ελένη Σπανοπούλου, στη χθεσινή συνάντηση με τους
δημοσιογράφους στο κτίριο της Ιονίου Βουλής.

Για τη σημασία της συμμετοχής εννέα μελών της Χορωδίας του Δήμου Κερκυραίων
στην αποψινή και αυριανή παράσταση της όπερας του Μότσαρτ στο Δημοτικό Θέατρο
της πόλης, μίλησαν τόσο ο διευθυντής του γραφείου πολιτιστικών υποθέσεων του
Δήμου Κερκυραίων κ. Λαβράνος, όσο και το μέλος του Δ.Σ. του Συλλόγου των Φίλων
της Μουσικής Μεγάρου Μουσικής, Γιάννης Πατέλης. Ο οποίος έδωσε έμφαση στην
πολιτιστική διάσταση που παίρνει η τουριστική πολιτική με τέτοιου είδους εκδηλώσεις.

Ο ήλιος, τα πράσινα νερά του Ιονίου, το χρώμα του παρελθόντος, δεν είναι τα
μοναδικά «δυνατά φύλλα» της Κέρκυρας σε μια συζήτηση τουριστικής ανάπτυξης με
υποδομή. Γιατί στην πλούσια από γεγονότα, κατακτητές και πολιτισμικές
επιδράσεις ιστορία του νησιού, μεγάλο μέρος καταλαμβάνει η μουσική του
παράδοση. Η οποία συνεχίζεται και στις μέρες μας. Οι φιλαρμονικές ορχήστρες,
οι χορωδίες, τα ωδεία, το Μουσικό Γυμνάσιο, αλλά και το Τμήμα Μουσικών Σπουδών
του Ιονίου Πανεπιστημίου που παράγουν πολιτισμό και στρέφουν νέους ανθρώπους
να ασχοληθούν με τη μουσική με μια αγάπη που συχνά αγγίζει τη λατρεία του
μελομανή, δικαιολογούν την επιλογή του νησιού ως σταθμό αυτού του λυρικού ταξιδιού.

Γιατί και το κοινό «μπορεί να προσφέρει σε αυτήν την παράσταση εκφράζοντας
αυθόρμητα την αντίδρασή του, είτε θετική είτε αρνητική. Γιατί τελικός
αποδέκτης μιας δουλειάς είναι το κοινό και η κριτική του είναι ό,τι έχουν
ανάγκη όσοι δουλεύουν γι' αυτό», τόνισε ο σκηνοθέτης της παράστασης Θωμάς Μοσχόπουλος.

Η όπερα «Έτσι κάνουν όλες» παρουσιάζεται σε περιοδεία με τη χορηγία της
Εθνικής Ασφαλιστικής, με την Ορχήστρα Καμεράτα, σε μουσική διεύθυνση Νίκου
Τσούχλου, μουσική μετάφραση Αντιγόνης Φιλιπποπούλου, σκηνικά-κοστούμια Ντόρας
Λελούδα και χορογραφία Βασίλη Μυριανθόπουλου.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15862P032</ED>
<ID>
ID:164052

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P03&aa=2</URL></REF>


Article

<CATEGORY>vin09</CATEGORY>

 <H2>Αριστοφάνης ως επιθεώρηση
</H2>
Ο Θανάσης Βέγγος με τον Γιώργο Παρτσαλάκη επί σκηνής «Δελφιναρίου»

Ο «μετροπόντικας» κατέβηκε στο Νέο Φάληρο. Έπεσε... πάνω στο «Μενάνδρειο»
γνωστότερο ως «Δελφινάριο», εκεί «ανακάλυψε» τον Αριστοφάνη - Θανάση Βέγγο
και... μετά άρχισε η επιθεώρηση. Η οποία, υπό τον τίτλο «Έλλην εξασθενής»,
έκανε την πρεμιέρα της την Πέμπτη μετά την λόγω κακοκαιρίας αναβολή του Σαββάτου.

Οι θεατές προσήλθαν στο θέατρο μέσα από... σήραγγα με δάδες, που έστησε η
σκηνογράφος Λαλούλα Χρυσικοπούλου, οι ταξιθέτες και οι ταξιθέτριες φορούσαν
εργατικά κράνη με «φανάρι». Τα μέλη τής ­ ζωντανής ευτυχώς ­ ορχήστρας φόρμες
λευκές και το επί σκηνής μπαλέτο του Φώτη Μεταξόπουλου, που άνοιξε την
παράσταση, φόρμες χρώματος πορτοκαλί ­ το μετρό δηλαδή πανταχού παρόν...

Ο Βέγγος, ο Τάσος Χαλκιάς, ο Ηλίας Λογοθέτης, ο Γιώργος Παρτσαλάκης, ο Τάκης
Παπαματθαίου, η Νατάσα Μανίσαλη, η Ντόρα Σιμοπούλου και οι άλλοι ηθοποιοί,
υπερασπίστηκαν με κέφι και χιούμορ τα κείμενα των Λάκη Μιχαηλίδη, Γιώργου
Σκούρτη και Μήτσου Ευθυμιάδη, όλα «κεντημένα» πάνω στον καμβά των
αριστοφάνειων κωμωδιών και «ντυμένα» με τη μουσική του Μίμη Πλέσσα και έβγαλαν
πολύ γέλιο και θερμό χειροκρότημα.

Στους θεατές, που υποδεχόταν φορώντας τα «καλά» του ο Δημήτρης Μαροσούλης, ο
πρώην Πρόεδρος της Δημοκρατίας κ. Χρήστος Σαρτζετάκης, ο δήμαρχος του Πειραιά
κ. Στέλιος Λογοθέτης και, μεταξύ άλλων, οι κ.κ. Σωτήρης Παπαπολίτης, Κώστας
Πολιτόπουλος, Κώστας Ρηγόπουλος, Κάκια Αναλυτή, Λυκούργος Καλλέργης, Τίτος
Βανδής, Νίκος Φώσκολος, Νίκος Γαλανός, Τάκης Βουγιουκλάκης, Χάρης Ρώμας, Τζέση
Παπουτσή, Καίτη Λαμπροπούλου, Χαριτίνη Καρόλου, Γιώργος Χατζηνάσιος, Μίμης
Δομάζος, Λόλα Νταϊφά, Άννα Χατζησοφιά.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15862P033</ED>
<ID>
ID:164086

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P03&aa=3</URL></REF>


Article

<CATEGORY>vin09</CATEGORY>

 <H2>Απορρίφθηκαν οι προσφυγές για το Ζάγανι
</H2>
Στη μεταφορά των τμημάτων του ιστορικού οικισμού που βρίσκεται στον λόφο
Ζάγανι και τη συνέχιση, χωρίς καθυστερήσεις, των έργων για την κατασκευή του
νέου αεροδρομίου στα Σπάτα, οδηγεί η χθεσινή απόφαση της Ολομέλειας του
Συμβουλίου της Επικρατείας, με την οποία απορρίφθηκαν σχετικές προσφυγές που
είχαν υποβάλει ο Δήμος Σπάτων και κάτοικοι της περιοχής.

Το Ανώτατο Διοικητικό Δικαστήριο έκρινε ότι η απόφαση του υπουργείου
Πολιτισμού για την «ταπείνωση» του λόφου Ζάγανι και τη μεταφορά των
αρχαιολογικών ευρημάτων είναι νόμιμη και επαρκώς αιτιολογημένη, ενώ σε καμία
περίπτωση δεν αντίκειται στις συνταγματικές διατάξεις.

Ουσιαστικά, η Ολομέλεια του ΣτΕ υιοθέτησε την εισήγηση του συμβούλου κ. Φ.
Στεργιόπουλου, ο οποίος είχε επισημάνει πως όταν πρόκειται για έργο μείζονος
σπουδαιότητας ­ όπως είναι το αεροδρόμιο των Σπάτων και η ασφάλεια των πτήσεων
­ εναπόκειται στην ευχέρεια της διοίκησης να κρίνει εάν πρέπει να μεταφερθούν
ή όχι τα αρχαία μνημεία, ώστε και αυτά να προστατευθούν και το έργο να προχωρήσει.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15862P034</ED>
<ID>
ID:164107

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P03&aa=4</URL></REF>


Article

<CATEGORY>vin09</CATEGORY>

 <H5>ΣΤΗΝ ΤΕΛΙΚΗ ΕΥΘΕΙΑ Η ΕΚΘΕΣΗ ΤΟΥ ΑΓΙΟΥ ΟΡΟΥΣ
</H5><H2>Τα κειμήλια στη Θεσσαλονίκη
</H2>
<H3>Στις αίθουσες του Μουσείου Βυζαντινού Πολιτισμού της Θεσσαλονίκης βρίσκεται
ήδη η πλειονότητα των κειμηλιακών θησαυρών του Αγίου Όρους, που θα εκτεθούν
για πρώτη φορά στη χιλιετή ιστορία τους στο κοινό.
</H3>
Εικόνες από την ιερά μονή Ιβήρων σε αίθουσα του Μουσείου Βυζαντινού Πολιτισμού
της Θεσσαλονίκης

Θεσσαλονίκη

Γραφείο Βόρειας Ελλάδας

Στις αίθουσες του Βυζαντινού Μουσείου βρίσκονται και έχουν τοποθετηθεί το
τέμπλο του ιερού ναού του πρωτάτου στις Καρυές, οι δεσποτικές εικόνες της
ιεράς μονής Ιβήρων, η «Μεγάλη δέηση» της ιεράς μονής Βατοπαιδίου (ενιαία σειρά
τεσσάρων εικόνων) και ένας από τους περίφημους «ποδαράδες» ­ τα τεραστίων
διαστάσεων βαρέλια από ξύλο πλατανιάς της ιεράς μονής Ιβήρων, που φυλάσσονται
στα υπόγεια του μοναστηριού και χρησιμοποιούνται για την αποθήκευση λαδιού,
κρασιού κ.ά.

Τα συνολικά 1.500 αντικείμενα τέχνης και καθημερινού βίου θα καταλάβουν τις
έξι από τις εννέα αίθουσες του Μουσείου, σε μία εκθεσιακή παρουσία που
φιλοδοξεί να αποτυπώσει με τον πληρέστερο δυνατό τρόπο το φυσικό περιβάλλον,
τις αρχιτεκτονικές κατασκευές, τον καθημερινό βίο των μοναχών και τις
λατρευτικές τους συνήθειες, παράλληλα με την αποκάλυψη, για πρώτη φορά στο
ευρύ κοινό, των ανεκτίμητων θησαυρών που φυλάσσονται στην Κιβωτό της
Ορθοδοξίας επί δέκα αιώνες.

Τα επίσημα εγκαίνια της έκθεσης θα πραγματοποιηθούν το πρωί του επόμενου
Σαββάτου, 21 Ιουνίου, παρουσία του Προέδρου της Δημοκρατίας, του Πρωθυπουργού,
σύσσωμου του Υπουργικού Συμβουλίου, Αγιορειτών μοναχών και ξένων επίσημων αντιπροσωπειών.

Οι Θησαυροί του Αγίου Όρους ξεκίνησαν ήδη το πρώτο στη χιλιετή ιστορία τους
ταξίδι εξόδου τους από το Περιβόλι της Παναγιάς, ενώ η επίσημη τελετή
«αναχώρησης» των κειμηλίων θα γίνει στις Καρυές την ερχόμενη Τρίτη, 17
Ιουνίου, με το τυπικό της Ιεράς Κοινότητος και βυζαντινή μεγαλοπρέπεια.

Στην έκθεση μετέχουν οι 17 από τις 20 συνολικά μονές του Αγίου Όρους (πλην των
μονών Μεγίστης Λαύρας, Κωνσταμονίτου και Εσφιγμένου, που αρνήθηκαν τελικά τη
συμμετοχή τους).

Η επιλογή των κειμηλίων - εκθεμάτων έγινε από ειδική επιτροπή επιστημόνων,
αλλά η τελική απόφαση και «άδεια» για την έξοδό τους από το Περιβόλι της
Παναγιάς πάρθηκε από τη σύνοδο των μοναχών. Πολλά από τα ιερά κειμήλια που
είχαν αρχικά επιλεγεί, δεν έγινε δυνατό να εξασφαλιστούν για την έκθεση και ο
μοναδικός τρόπος για να εμφανιστούν στα μάτια των εκτός του Αγίου Όρους
ανθρώπων είναι η καταγραφή, φωτογράφιση, εκτύπωση και αναπαραγωγή τους σε 17
ειδικές εκδόσεις μνημειακού χαρακτήρα, που ετοιμάζουν ­ ανεξάρτητα από τη
μεγαλειώδη έκθεση ­ οι μονές του Αγίου Όρους, με χρηματοδότηση - αντίδωρο της
μεγάλης προσφοράς από τον Οργανισμό Πολιτιστικής Πρωτεύουσας.

Συνολικά, το μεγαλειώδες εγχείρημα της έκθεσης στοίχισε στην ελληνική Πολιτεία
περί τα 4 δισεκατομμύρια δραχμές.

Την ασφάλιση ανέλαβε η Εθνική Ασφαλιστική αντί του συμβολικού ποσού των 20
δισεκατομμυρίων δραχμών.

Παράλληλα, στην τελική τους επεξεργασία βρίσκονται ήδη 10 εκδόσεις, που
προετοιμάστηκαν ειδικά για τη μεγαλειώδη έκθεση (Αρχιτεκτονική, Χλωρίδα,
Πανίδα, Καθημερινός Βίος κ.ά.), μεταξύ των οποίων και ο 720 σελίδων κατάλογός
της, που θα εκδοθεί στην ελληνική και αγγλική γλώσσα.

Η έκθεση θα διαρκέσει έως τις 31 Δεκεμβρίου του 1997 (συζητείται παρ' όλα αυτά
η παράτασή της τουλάχιστον για έξι μήνες, καθώς αποτελεί γεγονός μοναδικό και
ανεπανάληπτο) και θα είναι ανοικτή καθημερινά (και την Κυριακή) από τις 8 το
πρωί έως τις 7 το απόγευμα και κάθε Δευτέρα από τις 12.30 το μεσημέρι έως τις
7 το απόγευμα.

Το εισιτήριο για όλους τους ενηλίκους είναι 2.000 δραχμές, ενώ 1.000 θα
πληρώνουν για την είσοδό τους μαθητές και φοιτητές, καθώς και ενήλικοι πάνω
από 65 χρόνων και τα άτομα με ειδικές ανάγκες.

Χωρίς εισιτήριο θα μπορούν να θαυμάσουν την έκθεση οι μοναχοί, κληρικοί,
στρατιωτικοί και ξεναγοί.

Τα έσοδα από τα εισιτήρια θα παραδοθούν στην Ιερά Κοινότητα του Αγίου Όρους,
προκειμένου να δημιουργηθεί στο Περιβάλι της Παναγιάς έργο, η ταυτότητα του
οποίου θα αποφασιστεί από την Ιερά Κοινότητα.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15862P041</ED>
<ID>
ID:164013

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P04&aa=1</URL></REF>


Article

<CATEGORY>vin09</CATEGORY>

 <H2>Τράπεζες και πολιτισμός
</H2>
<AUTHOR>ΔΗΜΗΤΡΗΣ ΔΑΣΚΑΛΟΠΟΥΛΟΣ</AUTHOR>

Πριν από μέρες δημοσιεύτηκε στις εφημερίδες η ακόλουθη είδηση: «Η Αγροτική
Τράπεζα ανακοινώνει ότι για το 1997 θα διαθέσει το συνολικό ποσό των 15
εκατομμυρίων δρχ., που θα κατανεμηθεί ισόποσα σε 10 φορείς (κοινότητες,
πολιτιστικούς και μορφωτικούς συλλόγους, που έχουν την έδρα τους σε
κεφαλοχώρια της ελληνικής υπαίθρου), με σκοπό τη δημιουργία ισάριθμων
Λαογραφικών Μουσείων».

Πέρα από το γεγονός ότι το ποσό του 1.500.000 δρχ. που αντιστοιχεί σε κάθε
φορέα είναι ανεπαρκές για τη δημιουργία ­ και πολύ περισσότερο για τη
στοιχειώδη λειτουργία ­ οιουδήποτε αξιοπρεπούς Μουσείου, η είδηση αποτελεί
τυπικό δείγμα του σπασμωδικού τρόπου με τον οποίον αντιμετωπίζουν, κατά
κανόνα, οι τράπεζες τα πολιτιστικά θέματα· υποδηλώνει, ταυτόχρονα, την
ασυνέχεια, μόνιμο, παθολογικό σύμπτωμα, των δημοσίων οργανισμών και του ίδιου
του κράτους.

Θυμίζω ότι, κατά τη δεκαετία του 1980, η Αγροτική Τράπεζα είχε δημιουργήσει
Μορφωτικό Ινστιτούτο με ποικίλες δραστηριότητες: εκδόσεις, δημόσιες
εκδηλώσεις, ενισχύσεις σημαντικών γεγονότων που σχετίζονταν με τον πολιτισμό.
Στο πλαίσιο αυτό είχαν εκδοθεί αξιόλογα και πολυδάπανα βιβλία, όπως π.χ. το
μεγάλο φωτογραφικό λεύκωμα Nelly's και το κλασικό σύγγραμμα του Fernand
Braudel «Υλικός Πολιτισμός. Καπιταλισμός και Οικονομία (XV-XVIII αιώνας)». Οι
αλλαγές διοικήσεων στην Αγροτική Τράπεζα νέκρωσαν τις δραστηριότητες του
Μορφωτικού Ινστιτούτου, με αποτέλεσμα να μην εκδοθεί ο δεύτερος τόμος του
Braudel και να μην ολοκληρωθούν διάφορες μελέτες οικονομικής ιστορίας,
γεωργικής οικονομίας και γενικότερης παιδείας, των οποίων η συγγραφή είχε
προκηρυχθεί δημοσίως και είχε ανατεθεί επισήμως σε ερευνητές. Όσοι ασχολούνται
με τα θέματα αυτά ασφαλώς θα θυμούνται ότι ανάλογα αποτελέσματα είχε στον
πολιτιστικό τομέα το διαδοχικό πέρασμα του Μιχ. Βρανόπουλου από τη Διοίκηση
της Εμπορικής και της Εθνικής Τράπεζας. Ανάλογο κρούσμα ασυνέχειας ήταν και η
διακοπή του εμπνευσμένου ερευνητικού προγράμματος «Ιστορικό Αρχείο Ελληνικής
Νεολαίας» της Γενικής Γραμματείας Νέας Γενιάς, παρά τις έντονες διαμαρτυρίες
του πνευματικού κόσμου.

Από την άλλη πλευρά, υπάρχει λαμπρό και μοναδικό παράδειγμα προς μίμηση: το
Μορφωτικό Ίδρυμα Εθνικής Τραπέζης, που εδώ και 31 χρόνια επιτελεί σπουδαίο και
συνεπές έργο. Πριν από λίγες εβδομάδες κυκλοφόρησε το βιβλίο «Η πολιτική της
αναδιάταξης 1993 - 1996. Επιτεύξεις και προοπτικές» (Εκδόσεις Λιβάνη).
Συγγραφέας του ο πρώην διοικητής της Εθνικής Τράπεζας Γεώργιος Μίρκος, ο
οποίος εξηγεί και αναπτύσσει στις σελίδες του πώς πολιτεύτηκε η Τράπεζα όχι
μόνον στα οικονομικά αλλά και στα πολιτιστικά ζητήματα, κατά τη διάρκεια της
θητείας του ως διοικητού.

Το περί πολιτιστικών κεφάλαιο του βιβλίου καλύπτει τις σελίδες 280 - 301 και
εκφράζει τη διεθνώς αναγνωρισμένη και προβαλλόμενη σήμερα αρχή: «Δεν υπάρχει
οικονομική ανάπτυξη χωρίς πολιτισμό». Με γνώμονα την αρχή αυτή, η Τράπεζα
δημιούργησε κατά την τριετία 1993 - 1996 δίκτυο πολιτιστικών κέντρων, τόσο
στον κυρίως ελλαδικό χώρο (Αθήνα, Θεσσαλονίκη, Πάτρα, Κομοτηνή, Ξάνθη) όσο και
στην περιφέρεια (Λευκωσία), ανακαινίζοντας ή αγοράζοντας παραδοσιακής μορφής
κτίρια, μερικά από τα οποία σώθηκαν έτσι από τη φθορά ή την κατεδάφιση.
Περιγράφεται, επίσης, η αναθέρμανση των ερευνητικών προγραμμάτων του Ιστορικού
Αρχείου της Τράπεζας, πώς ετέθησαν οι βάσεις για τη δημιουργία Μουσείου
Οικονομικής Ιστορίας, πώς συστάθηκε το μέχρι στιγμής ανενεργό «Εθνικό Σύστημα
Χορηγιών». Το συνολικό αυτό πρόγραμμα πολιτιστικής πολιτικής ολοκληρώνεται με
ένα ευρύ φάσμα επιμέρους συμμετοχών της Τράπεζας· ενδεικτικώς αναφέρω τις
σημαντικές ενισχύεις της σε μείζονος σημασίας εκδηλώσεις, καθώς και το
ανεκμετάλλευτο ακόμη σχέδιο για τη σύσταση Κέντρου Πολιτισμού και Οικονομικής
Ανάπτυξης στον χώρο του πρώην εργοστασίου ΥΦΑΝΕΤ στη Θεσσαλονίκη. Ο πολιτισμός
χρειάζεται χρήματα για να αναπτυχθεί, παρά την αντίθετη άποψη που είχε κάποτε
εκφραστεί από επίσημα χείλη. Και οι Τράπεζες διαθέτουν τα χρήματα αυτά. Σαφώς
δεν είναι δυνατόν να υποκαταστήσουν το επίσημο κράτος στην άσκηση πολιτιστικής
πολιτικής, αλλά μπορούν να συμβάλουν αποφασιστικά, εφόσον πιστέψουν ότι η
οικονομική ανάπτυξη προϋποθέτει, σε μεγάλο βαθμό, τον πολιτισμό.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15862P042</ED>
<ID>
ID:164053

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P04&aa=2</URL></REF>


Article

<CATEGORY>vin09</CATEGORY>

 <H5>Νέα ντοκουμέντα για τη νύχτα της 21ης Απριλίου
</H5><H2>ΒΙΒΛΙΟ παρουσίαση
</H2>
<AUTHOR>ΣΙΛΑ ΑΛΕΞΙΟΥ</AUTHOR>

ΤΑΣΟΥ ΚΟΝΤΟΓΙΑΝΝΙΔΗ. Η άγνωστη νύχτα της 21ης Απριλίου 1967. Και
τα ονόματα των 6.135 συλληφθέντων. Αθήνα, εκδόσεις
«Ρήσος», 1997. Σελ. 237.

Τριάντα χρόνια μετά τη δραματική νύχτα της 21ης Απριλίου 1967 ο δημοσιογράφος
Τάσος Κοντογιαννίδης καταγράφει, σ' ένα τεκμηριωμένο «ρεπορτάζ», όσα συνέβησαν
στο παρασκήνιο. Παράλληλα παρουσιάζει τα ονόματα των 6.135 «επικίνδυνων
πολιτών δια την δημόσιαν τάξιν και ασφάλειαν» που συνελήφθησαν τότε, καθώς και
το πώς έγιναν οι συλλήψεις των πολιτικών και των ανωτάτων αξιωματικών. Ο
συγγραφέας έχει συλλέξει υλικό από παλιά δημοσιεύματα, βιβλία που έχουν
γραφτεί σχετικά με το πραξικόπημα των συνταγματαρχών, αλλά και από συνομιλίες
που είχε ο ίδιος με ανθρώπους που ενεπλάκησαν στα γεγονότα, είτε από τη μια
πλευρά είτε από την άλλη. Οι σπάνιες φωτογραφίες που δημοσιεύει, όπως και
φωτογραφίες πολλών από τους συλληφθέντες, ζωντανεύουν αυτό το
βιβλίο-ντοκουμέντο, ενώ οι αφηγήσεις των πρωταγωνιστών και οι αυθεντικοί
διάλογοι μεταφέρουν τον αναγνώστη στο ζοφερό κλίμα της εποχής. Η περιγραφή των
γεγονότων είναι τόσο παραστατική, ώστε και οι νεώτεροι, όσοι δηλαδή δεν έζησαν
τις δραματικές εκείνες ώρες, αποκτούν μια σαφή εικόνα της ατμόσφαιρας που
επικρατούσε. Το βιβλίο κυκλοφόρησε με την ευκαιρία της συμπλήρωσης 30 χρόνων
από το πραξικόπημα της 21ης Απριλίου 1967.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P04</CAT>
<ED>
Κωδικός άρθρου: A15862P043</ED>
<ID>
ID:164087

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P04&aa=3</URL></REF>


Article

<CATEGORY>vin09</CATEGORY>

 <H5>Ο ΛΕΩΝΙΔΑΣ ΚΑΒΑΚΟΣ ΣΤΑ «ΝΕΑ»
</H5><H5>Το πρόγραμμα του Φεστιβάλ Ρόδου
</H5><H2>Η καριέρα είναι σαν μια παρτίδα σκάκι
</H2>
<AUTHOR>ΓΙΩΡΓΟΣ Δ. ΣΑΡΗΓΙΑΝΝΗΣ</AUTHOR>

Ο Λεωνίδας Καβάκος δημιουργεί Φεστιβάλ Μουσικής στη Ρόδο

Στα είκοσι εννιά του χρόνια είναι, ακόμη, ο Λεωνίδας Καβάκος. Κορυφαίος
Έλληνας βιολονίστας με καριέρα διεθνή, έχει, από διετίας ήδη, αναλάβει τη
διεύθυνση της Κρατικής Ορχήστρας Θεσσαλονίκης, επιμελείται τον ετήσιο Κύκλο
Μουσικής Δωματίου του Μεγάρου Μουσικής και ιδού τώρα να αναλαμβάνει και την
καλλιτεχνική διεύθυνση ενός Διεθνούς Φεστιβάλ Μουσικής που οργανώνει, με
πρωτοβουλία του, η Ρόδος. Ευκαιρία, λοιπόν, όλες αυτές οι δραστηριότητες για
μια συζήτηση μαζί του στο σπίτι του, στο Παλιό Ψυχικό.

Η ιδέα για το Φεστιβάλ Ρόδου ρίχτηκε πέρυσι, όταν ο Λεωνίδας Καβάκος βρέθηκε
στη Ρόδο για μια συναυλία με την Κρατική Ορχήστρα Θεσσαλονίκης, της οποίας
είναι εδώ και δύο χρόνια ο καλλιτεχνικός διευθυντής. «Οι διοργανωτές ­ ο
Πολιτιστικός Σύλλογος Ρόδου και ο δήμαρχος, ο κ. Γιώργος Γιαννόπουλος ­ ήταν
τόσο ζεστοί...», λέει στα «ΝΕΑ» ο κ. Καβάκος. «Μου έλεγαν ότι πρέπει να
ξαναπάμε και καθώς το νησί δεν είναι μόνον ελκυστικό αλλά και για τέτοιες
εκδηλώσεις ενδείκνυται και καλό κοινό διαθέτει, σκέφτηκα να κάνουμε ένα
φεστιβάλ. Από το να το πεις όμως έως το να το κάνεις απέχει πολύ. Χρειάστηκαν
δύο ταξίδια για να εντοπίσουμε τους κατάλληλους για συναυλίες χώρους και έθεσα
ως απαραίτητη προϋπόθεση την αγορά ενός μεγάλου πιάνου κοντσέρτου Στάινγουεϊ.
Αυτό έγινε αμέσως! Γεγονός που φανερώνει τη διάθεσή τους. Είναι όντως
πρωτοφανής η καλή διάθεση που συνάντησα στη Ρόδο. Έτσι το αποφάσισα. Πήγα
μάλιστα και συναντηθήκαμε με όλους τους φορείς, που τους ζήτησα να αγαπήσουν,
να στηρίξουν και να βοηθήσουν την πρωτοβουλία.

Το φετινό πρώτο φεστιβάλ έχει στο πρόγραμμά του, με «μάνατζερ» τον Γιώργο
Πλουμπίδη, επτά συναυλίες ­ δύο συμφωνικής μουσικής με την Κρατική Ορχήστρα
Θεσσαλονίκης και πέντε μουσικής δωματίου με Έλληνες και ξένους καλλιτέχνες σε
πέντε διαφορετικούς χώρους του νησιού. Άξονας του θα είναι οι δύο μεγάλες
φετινές επέτειοι για τα διακόσια χρόνια από τη γέννηση και τα εκατό από το
θάνατο, αντίστοιχα, του Φραντς Σούμπερτ και του Γιοχάνες Μπραμς.

Όσον αφορά τα μελλοντικά του σχέδια, ο κ. Καβάκος στοχεύει σε ένα πρόγραμμα με
δύο ή τρεις φιλοξενούμενες ορχήστρες ­ πέραν της ΚΟΘ ­ με ρεσιτάλ και με
λιγότερη μουσική δωματίου, στην οποία ρίχτηκε φέτος το βάρος. «Η κρυφή πρόθεση
ήταν μέσω της μουσικής δωματίου να κληθούν περισσότεροι ξένοι καλλιτέχνες που
θα μιλήσουν στις χώρες τους για το Φεστιβάλ, ώστε από φέτος, που
πρωτοπαρουσιάζεται στη διεθνή μουσική σκηνή, να γίνει ένα σημείο αναφοράς». Τα
επόμενα χρόνια, αν όλα πάνε καλά, ο νεαρός διευθυντής σκοπεύει να κάνει
«ανοίγματα» και στις άλλες τέχνες, κυρίως στο χορό.

Τον ρωτώ αν καταλάγιασε ο πόλεμος που είχε ανάψει εναντίον του στους κόλπους
της ΚΟΘ, όταν ανέλαβε την διεύθυνσή της ενώ παράλληλα υπηρετούσε στον στρατό.

«Πιστεύω ότι τώρα πια αρχίζει να φαίνεται ποιος έκανε τις σωστές κινήσεις»,
είναι η απάντησή του. Σταθερός και αποφασισμένος. «Σε έναν Οργανισμό που
υπολειτουργούσε και δεν παρουσίαζε κανένα έργο, χρειάζονταν βαθιές τομές. Οι
βαθιές τομές όμως προκαλούν, πείτε την εξέγερση, πείτε την αντίδραση, πείτε
τον πόλεμο. Τώρα όμως, ύστερα από δύο χρόνια, νομίζω ότι τα πράγματα έχουν
μπει ανεπιστρεπτί σε μια πορεία ανοδική. Ο κόσμος έρχεται να με συγχαρεί.
Γιατί η ορχήστρα έγινε αγνώριστη. Και όλοι έχουμε καταλάβει πια ότι δεν πρέπει
να λειτουργεί υπό την κακή έννοια του κρατικού οργανισμού, που σημαίνει
μονιμότης και νοοτροπία που μεταφράζεται σε "κεκτημένα δικαιώματα" και
αδιαφορία. Δεν μπορούμε να φορολογούμε με την ύπαρξή μας τον Έλληνα πολίτη
χωρίς να παράγουμε έργο».

Πράγμα που σημαίνει ότι οι σχέσεις έχουν εξομαλυνθεί; Καμιά στιγμή δεν γίνεται
συναισθηματικός. «Όταν κανείς δουλεύει έτσι όπως πρέπει να δουλέψει και όταν
όλοι έχουν καταλάβει ότι έτσι θα είναι τα πράγματα στο εξής και όταν τα
αποτελέσματα είναι ορατά, τότε δεν με ενδιαφέρει αν είναι οι σχέσεις μας καλές
ή όχι. Με ενδιαφέρει ότι κανείς δεν μπορεί πια να βγει και να πει ότι η
ορχήστρα δεν παράγει έργο, ότι δεν κάνει σωστά τη δουλειά της, ότι δεν
παρουσιάζει τη δουλειά της σε άλλες πόλεις ­ και αυτή είναι μια πολιτική στην
οποία επιμένω ­ ή ότι δεν έχει λόγο ύπαρξης. Γιατί, ως τώρα, όντως δεν είχε».

Αναρωτιέμαι αν όλες αυτές οι ευθύνες που έχει αναλάβει δεν έχουν βλάψει την
καριέρα του. «Όχι», απαντά. Είναι κατηγορηματικός. «Κατηγορηματικότατος είμαι.
Η βιολιστική μου καριέρα δεν εξαρτάται από το αν θα κάνω 100, 150 ή 200
συναυλίες το χρόνο. Αλλά από το ποιες συναυλίες θα κάνω. Σε ποια μέρη, πότε
και με ποιους. Η καριέρα είναι σαν μια σκακιέρα. Χρειάζεται στρατηγική. Όχι,
άντε να βγούμε έξω, να παίζουμε και όπου και όπως μας πάνε. Δεν με ενδιαφέρει
εξάλλου να κάνω αυτές τις διακόσιες συναυλίες το χρόνο χωρίς να προσφέρω κάτι
στην υποδομή αυτής της χώρας. Αν δεν το κάνω εγώ, δεν θα το κάνει κανείς».

Συνήθως όμως οι καλλιτέχνες αναλαμβάνουν «πόστα» και ευθύνες όταν μεγαλώσουν
κι όταν «κλείσει ο κύκλος τους». Γελάει. Διαφωνεί. «Ο κύκλος είναι ένα κλειστό
σύστημα. Αν κλείσει, δεν μπορείς να βάλεις τίποτα πια μέσα. Απλώς με ενδιέφερε
να αναλάβω τις ευθύνες αυτές γιατί η εποχή που ζω είναι εποχή μουσικής και,
γενικότερα, πολιτιστικής αναγέννησης για τον τόπο μας. Έχουμε, εδώ και πέντε
έξι χρόνια, το Μέγαρο Μουσικής. Πριν από το Μέγαρο Μουσικής τι είχαμε; Το
"Παλλάς". Όπου πηγαίναμε να παίξουμε και απ' έξω βλέπαμε τις φωτογραφίες των
ταινιών που έπαιζε ο κινηματογράφος και μέσα βρωμούσαν οι τουαλέτες. Και
είχαμε και το Φεστιβάλ Αθηνών. Όπου πόσες καλές συναυλίες γίνονταν κάθε
καλοκαίρι; Αυτή τη στιγμή η Ελλάδα με το Μέγαρο έχει μπει στον παγκόσμιο
πολιτιστικό χάρτη ως μουσικό Κέντρο. Από τη στιγμή λοιπόν που βρισκόμαστε στο
σημείο μηδέν του "big bang" της δημιουργίας ενός Σύμπαντος και πρέπει να μπει
σπόρος σε όσο περισσότερα σημεία γίνεται, θέλω να συμμετάσχω».

1/7 (Παλάτι των Ιπποτών). Κρατική Ορχήστρα Θεσσαλονίκης. Διευθύνει ο
Όλαφ Κοχ. Σολίστ, Λεωνίδας Καβάκος (βιολί). Έργα Μπραμς.

3/7 (Αρχαιολογικό Μουσείο). Λεωνίδας Καβάκος (βιολί), Περ Ένοκσον
(βιολί), Δημήτρης Πολυζωίδης (βιολί), Ντιέμουτ Πόπεν (βιόλα), Λουτζ Κούνε
(βιόλα), Μάρτι Ρόουσι (βιολοντσέλο), Δημήτρης Πάτρας (βιολοντσέλο). Έργα Μπραμς.

4/7 (Παναγιά του Κάστρου). Λεωνίδας Καβάκος (βιολί), Ράντοβαν
Βλάτκοβιτς (κόρνο), Πίτερ Νάγκι (πιάνο), Βασίλι Λομπάνοφ (πιάνο), Ντιέμουτ
Πόπεν (βιόλα), Δημήτρης Πάτρας (βιολοντσέλο). Έργα Μπραμς.

5/7 (Παλάτι των Ιπποτών). Κρατική Ορχήστρα Θεσσαλονίκης. Διευθύνει ο
Νίκος Τσούχλος. Σολίστ, Ράντοβαν Βλάτκοβιτς (κόρνο). Έργα Σούμπερτ και Μότσαρτ.

6/7 (Προμαχώνας Αγίου Γεωργίου). Λεωνίδας Καβάκος (βιολί), Ράντοβαν
Βλάτκοβιτς (κόρνο), Περ Ένοκσον (βιολί), Δημήτρης Πολυζωίδης (βιολί), Ντιέμουτ
Πόπεν (βιόλα), Μάρτι Ρόουσι (βιολοντσέλο), Δημήτρης Πάτρας (βιολοντσέλο),
Τάκης Καπογιάννης (κοντραμπάσο), Κοσμάς Παπαδόπουλος (κλαρινέτο), Γιώργος
Πολίτης (φαγκότο). Έργα Σούμπερτ.

9/7 (Παναγιά του Κάστρου). Λεωνίδας Καβάκος (βιολί), Μάρτι Ρόουσι
(βιολοντσέλο), Πίτερ Νάγκι (πιάνο), Βασίλι Λομπάνοφ (πιάνο). Έργα Σούμπερτ.

10/7 (Εθνικό Θέατρο Ρόδου). Λεωνίδας Καβάκος (βιολί), Δημήτρης
Πολυζωίδης (βιολί), Πίτερ Νάγκι (πιάνο), Μάρτι Ρόουσι (βιολοντσέλο), Ντιέμουτ
Πόπεν (βιόλα), Βασίλι Λομπάνοφ (πιάνο), Περ Ένοκσον (βιολί). «Μουσικός Μαραθώνιος».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15862P051</ED>
<ID>
ID:164014

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P05&aa=1</URL></REF>


Article

<CATEGORY>vin09</CATEGORY>

 <H5>Μεγάλα ονόματα υπογράφουν τα λαϊκά του Σαρρή
</H5><H2>ΗΧΟΙ
</H2>
<AUTHOR>ΠΑΝΟΣ ΓΕΡΑΜΑΝΗΣ</AUTHOR>

«ΦΤΑΙΝΕ ΟΙ ΑΠΟΝΟΙ ΚΑΙΡΟΙ» με τον Γιώργο Σαρρή (FONTANA)

Είχαμε ν' ακούσουμε πολύ καιρό λαϊκό δίσκο. Αλλά όταν λέμε λαϊκό, το εννοούμε.
Αυτή τη δυνατότητα μάς την έδωσε αυτές τις μέρες ο Γιώργος Σαρρής με τη ζεστή
και όμορφη φωνή του, αλλά και με τη συνεργασία του με πολλούς γνωστούς και
μεγάλους δημιουργούς.

Το τραγούδι «Φταίνε οι άπονοι καιροί» από το οποίο βγαίνει και ο τίτλος του
δίσκου ­ και CD ­ το 'χουν γράψει ο Χρήστος Νικολόπουλος (θαυμάσια μελωδική
γραμμή) και ο Κώστας Βίρβος (λόγια που βγάζουν βαθιά συναισθήματα). Όμως, οι
εκπλήξεις είναι άλλες και μάλιστα μεγάλες. Η Χαρούλα Αλεξίου έχει γράψει δύο
τραγούδια ψυχής που δίνουν άλλη ποιότητα στο σύνολο της δουλειάς του Γιώργου
Σαρρή. «Η κούνια μας», ένα διαλογικό τραγούδι που το ερμηνεύουν ο Σαρρής και η
Δέσποινα Ολυμπίου, είναι το ξετύλιγμα των συναισθημάτων της Αλεξίου, όπως το
ίδιο συμβαίνει και με την άλλη σύνθεσή της, το «Χασάπικο για τέσσερις». Η άλλη
έκπληξη έρχεται από τον Θάνο Μικρούτσικο που συνέθεσε το «Πουλί θαλασσινό»,
πάνω σε στίχους της Λίνας Νικολακοπούλου. Είναι απ' αυτές τις μελωδίες του
Μικρούτσικου που σε κάνουν να λες, να μην τελειώσει ποτέ αυτό το τραγούδι. Η
παρέλαση των δημιουργών όμως στο CD του Σαρρή συνεχίζεται με τον Μιχάλη
Γενήτσαρη, που έγραψε στίχους και μουσική στο «Βρε Χαρούλα Χαρικλάκι», ενώ
σημαντική μουσική παρουσία έχει ο λαϊκός συνθέτης Νίκος Καρανικόλας, με τρία
δυνατά τραγούδια, σε στίχους Βίρβου, Χατζηδουλή και Βούλας Γκίκα. Η
επιτυχημένη οργάνωση αυτής της δουλειάς ανήκει στον Κώστα Χατζηδουλή. Ακόμη
πιο βελτιωμένος στις ερμηνείες ο Γιώργος Σαρρής. Σωστά τραγούδησαν η Δέσποινα
Ολυμπίου και ο Γιάννης Μωραΐτης.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P05</CAT>
<ED>
Κωδικός άρθρου: A15862P052</ED>
<ID>
ID:164054

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P05&aa=2</URL></REF>


Article

<CATEGORY>vin09</CATEGORY>

 <H2>Virvidakis text
</H2><H2></H2>
<AUTHOR>ΓΙΩΡΓΟΣ ΒΕΛΤΣΟΣ</AUTHOR>

Μ' ένα συναίσθημα της εμπειρικής ψυχολογίας, τη θλίψη, διάβασα
ανεπίκαιρα το κείμενο του καθηγητή Στέλιου Βιρβιδάκη για τον τρόπο με τον
οποίο καθίσταται «εφικτή η εξουδετέρωση των αντιλήψεων που συνεπάγονται την
υπονόμευση των νοητικών εγχειρημάτων» (sic) του ακραίου, όπως τον αποκαλεί,
σκεπτικισμού.Ο τρόπος είναι παλιός και κοινόχρηστος. Πρόκειται για τον
«διαλεκτικό συλλογισμό» του Αριστοτέλη, που «εξ ενδόξων συλλογιζόμενος»
(Τοπικά Α, 100 a, 30) αναγκάζει τον αντίπαλο να καταφύγει στη σιωπή
διότι παραλογίζεται.

Και ως προς ό,τι με αφορά ­ με αναφέρει ονομαστικά στο κείμενό του εντός
παρενθέσεως ­ σιωπώ, αρκούμενος σε ένα μακρόθεν νεύμα, ένα «χαίρετε» δι'
ανατάσεως της χειρός, διότι «ακόμα και για κείνον που αποκαθιστά τη
λεκτικότητα στο νεύμα του άλλου, οι ενδεικτικές εκδηλώσεις του άλλου δεν
μετατρέπονται σε εκφράσεις». Στη θέση του εκφράζεται όποιος αποκαθιστά: ο
Βιρβιδάκης εν προκειμένω. Και έτσι κρίνεται.

Χωρίς λόγια

Όμως, σε ό,τι αφορά την ακαδημαϊκή τάξη δεν μπορώ παρά να επισημάνω πως πίσω
από το καντιανό «ρυθμιστικό ιδεώδες» για το οποίο κόπτεται ο κατά τα άλλα
οντολόγος-ρεαλιστής καθηγητής, ελλοχεύει ένα άλλο συναίσθημα της εμπειρικής
ψυχολογίας, ο φθόνος. Κατευθύνεται πάλι προς τον Jacques Derrida.

«Πληροφορούμαι», γράφει ο Βιρβιδάκης, «ότι [ο Derrida] δεν είναι διατεθειμένος
να δείξει το ίδιο ανοικτό πνεύμα σχετικά με τις συγγραφικές του προθέσεις, σε
ό,τι αφορά ζητήματα copyright...».

Παραδίδω τον Βιρβιδάκη στην κρίση της ίδιας του της δήλωσης: δηλώνει
και συγχρόνως συμπαραδηλώνει, δηλαδή απροσχημάτιστα συκοφαντεί υπό το πρόσχημα
ενός «πληροφορούμαι» που αποκρύπτει αυτό για το οποίο μας πληροφορεί (πόσα;
από ποιούς; πότε;). 
Με την ad hominem απαράδεκτη δήλωσή του ως επιχείρημα, νομίζει ότι θα εξωθήσει
τον «αντίπαλο» Derrida στη σιωπή.

Εδώ όμως του απαντά ο Derrida: «Εδώ ακριβώς πρέπει να συνεννοηθούμε».

Αλλά να συνεννοηθούν γιατί; Διότι εάν η ένδειξη (σε ό,τι αφορά ζητήματα
copyright), παρεμβαίνει σε μια ανέφικτη απόδειξη, θα τάσσεται στην
πλευρά των αιτιολογήσεων εκ μέρους της εμπειρικής ψυχολογίας, ποτέ όμως στην
πλευρά του «ρυθμιστικού ιδεώδους». «Τι είναι τάχα η κατάδειξη γενικά, προτού
να καταμεριστεί σε ένδειξη που δαχτυλοδείχνει το μη-ιδωμένο [το copyright] και
σε απόδειξη;», θα αναρωτηθεί ο Derrida για λογαριασμό του ανακριτή του. Και
κατά συνέπεια, η ένδειξη που δείχνει το μη-ιδωμένο, από πού κατάγεται;
Από τα φαινόμενα του συνειρμού, δηλαδή από ό,τι υποκύπτει στο «πλήγμα των
αναγωγών». Στο τυχαίο, τη μη-προφάνεια, τη μη-αναγκαιότητα. Προσθέτω, και στην
ευήθεια του δεικνύοντος που δεν αποδεικνύει. (Η ευήθεια, αποδεικνύεται
αφ' εαυτής).

Αλλά εδώ αποστέλλω ένα άλλο νεύμα: την παλινδρομική κίνηση της κεφαλής.

Επανέρχομαι. Η «κλασική στρατηγική» για «μια προσπάθεια κατάδειξης των
πρακτικών υποδηλώσεων και συνεπειών αυτών των αντιλήψεων»
(του Derrida, του Deleuze, του Foucault αλλά και του Althusser) που αναγκάζει
τον Βιρβιδάκη να με κατονομάζει υπό το καθεστώς εκτάκτου ανάγκης των
παρενθέσεων, εκπορεύεται από «ψυχικά γεγονότα, από τα οποία έλκει την
"καταγωγή" της η έννοια ένδειξη».

Και αυτά ­ αλλά εδώ απαντά εκ του τάφου (στον Βιρβιδάκη), ο Husserl ­ πρέπει
να τα καταλάβουμε «υπό τον ιστορικό τίτλο του "συνειρμού των ιδεών"».

Ορθά συνεπώς ο Βιρβιδάκης παραθέτει εξομολογούμενος σε υποσημείωση: «από την
προσκόλληση στον παραδοσιακό ορθό λόγο θα μπορούσε να με απαλλάξει μόνο μια
θεραπεία ψυχαναλυτικής μορφής». Του συνιστώ τον Θανάση Τζαβάρα ο οποίος με
ψυχανάλυσε επί ματαίω για την προσκόλλησή μου στην παραλογία!.

Διάβασα και στη μετάφραση του Κωστή Παπαγιώργη ένα από τα πρώτα βιβλία του
Derrida, εισαγωγικό στο πρόβλημα του σημείου στη φαινομενολογία του Husserl.

Από το πρώτο κεφάλαιο δηλώνεται ότι η κίνηση της φαινομενολογίας δεν είναι
διόλου απλή. Ενώ από τη μια, αναγάγει μια αφελή οντολογία, σε έναν τρόπο, τη
«δραστηριότητα μιας ζωής που γεννά την αλήθεια και την αξία μέσα από τα
σημεία της», από την άλλη μεριά, «μια άλλη αναγκαιότητα επιβεβαιώνει επίσης
την κλασική μεταφυσική της παρουσίας και σημειώνει την εξάρτηση της
φαινομενολογίας από την κλασική οντολογία».

Γι' αυτή την εξάρτηση αποφάσισε ο Derrida να ενδιαφερθεί. Κι αυτό το
ενδιαφέρον συνιστά σε όσους φιλοσοφούν αλλά και σε όσους γράφουν.

Στο τέλος του δοκιμίου του, αφού διαπιστώσει ότι μέσα στη μεταφυσική της
παρουσίας, η ιστορία του είναι ως παρουσίας έχει κλείσει, διαβλέπει μια
διάνοιξη, για όποιον τουλάχιστον καταλαβαίνει την παρουσία μέσα στον κλοιό,
«και διαφορετικά».

Αυτός, υποβάλλει μιαν «ανήκουστη ερώτηση που δεν κλείνει ούτε προς μια γνώση
ούτε προς μια μη-γνώση ως επερχόμενη γνώση». Και αυτός οφείλει να απαντήσει,
όχι εν αγνοία του ούτε ως κάποιος που δεν γνωρίζει πλέον ή δεν γνωρίζει
τίποτα, αλλά ως εκείνος που απαντά εντός του συστήματος του θέλω-να-πω,
επέκεινα δηλαδή «του ηθικού, αισθητικού ή θρησκευτικού συστήματος».

Θα χρειαστεί άλλα ονόματα, διαφορετικά από το σημείο και την
αναπαράσταση. Κυρίως δεν θα αναπαράγει τη «φιλοσοφία» του τι έστι,
διότι δεν θα εκλαμβάνει το σημείο ως ένα «ον» αναφορικά προς το οποίο θα
διατύπωνε την ερώτηση.

Συγχρόνως όμως, και με δραματικό τρόπο, θα θέτει την ερώτηση, αλλά, γράφει ο
Derrida, «επ' ευκαιρία», σεβόμενος μέσα στη δραστηριότητα της σημασίας,
«εκείνο που μη έχοντας καθ' αυτό αλήθεια, ρυθμίζει την έννοια και την κίνηση
της αλήθειας».

Ποιο είναι αυτό;

Δεν θα βιαστώ να το εντοπίσω στην «έκφραση» ­ πιο πλήρη από την «ένδειξη»,
επειδή θα μπορούσε «να λειτουργεί αυτούσια στην υποτιθέμενη αυτό-παρουσία της
μοναχικής ομιλίας» και έτσι να εμφανίζεται καθαρή, όταν αναστέλλεται η
επικοινωνία, όταν δηλαδή η ομιλία δεν λειτουργεί ως ένδειξη της αφασίας
των καθηγητών που ομιλούν για να παραστήσουν ότι επικοινωνούν.

Αυτό, είναι η γραφή που συνδέει άμεσα τη σημασία με ένα νεύμα: μια
παραπομπή στον εσωτερικό μονόλογο όπου το «φυσικό συμβάν της γλώσσας
φαίνεται να απουσιάζει». Βλέπε λοιπόν το φαινόμενο χωρίς τη φωνή. Βλέπε,
κυριολεκτικά, J. Derrida, Η φωνή και το φαινόμενο, Ολκός,
1997, Passim(1).

(1) Πρβλ. Το κείμενο του Σ. Βιρβιδάκη σχετικό με το περιβόητο «Sokal
text» στο περιοδικό Πολίτης, τεύχ. 34.

Ιδωμένη μ' αυτό τον τρόπο η συγκεκριμένη παραβολή αναβάλλει συνεχώς το
παραβαλλόμενο (τον Derrida) στο οποίο όταν παραπέμπει, εξαπατά, όπως ακριβώς η
«φάρσα» στο περιοδικό Social Text.

Αλλά επ' αυτού (του Βιρβιδάκη) βλέπε και τη συγκρατημένη απάντηση του
Αριστείδη Αντονά «Sokial text» και πάλι στον Πολίτη, τεύχ. 36.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P06</CAT>
<ED>
Κωδικός άρθρου: A15862P061</ED>
<ID>
ID:164015

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P06&aa=1</URL></REF>


Article

<CATEGORY>vin09</CATEGORY>

 <H2>Παρέμβαση Βενιζέλου υπέρ της Ταινιοθήκης
</H2>
<H3></H3>Με κάποια καθυστέρηση, ο υπουργός Πολιτισμού κ. Ευάγγελος Βενιζέλος
παρεμβαίνει στο θέμα της έξωσης της Ταινιοθήκης της Ελλάδος από το Μέγαρο
Δεληγιώργη και ζητεί με επιστολή του προς το Μετοχικό Ταμείο Πολιτικών
Υπαλλήλων να μην αποβάλει την Ταινιοθήκη. «Λόγοι δημοσίου συμφέροντος και
ιστορικής ευθύνης υπαγορεύουν τη διαφύλαξη αυτής της πολιτιστικής
παρακαταθήκης», αναφέρει για την Ταινιοθήκη ο υπουργός Πολιτισμού στην
επιστολή του προς τον πρόεδρο του Δ.Σ. του Μετοχικού Ταμείου Πολιτικών
Υπαλλήλων, που έχει στην ιδιοκτησία του το Μέγαρο Δεληγιώργη. Στην ίδια
επιστολή υπενθυμίζεται ότι το υπουργείο Πολιτισμού έχει κηρύξει το Μέγαρο
Δεληγιώργη έργο τέχνης που χρήζει ειδικής κρατικής προστασίας.

«Το Μέγαρο Δεληγιώργη έχει καταγραφεί στη συλλογική μνήμη των κατοίκων της
πόλης εδώ και πάρα πολλά χρόνια (35 χρόνια) ως η Ταινιοθήκη της Ελλάδος και
έχει ταυτιστεί με την τέχνη του κινηματογράφου». «Είναι άρα προφανές»,
καταλήγει η επιστολή Βενιζέλου, «ότι η κίνηση της διαδικασίας αποβολής από το
μίσθιο της Ταινιοθήκης είναι πράξη που δεν εναρμονίζεται με την πολιτιστική
μας πολιτική ούτε με τον γενικότερο δημόσιο ρόλο του Μετοχικού Ταμείου
Πολιτικών Υπαλλήλων, που δεν είναι απλώς ασφαλιστικός ή οικονομικός
οργανισμός, αλλά δημόσιος θεσμός με μεγάλη παράδοση. Σας παρακαλώ, λοιπόν, να
προβείτε σε όλες τις αναγκαίες ενέργειες για την ανάδειξη του κτιρίου ως έδρα
της Ταινιοθήκης και είμαι στη διάθεσή σας για κάθε σχετική συζήτηση».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P06</CAT>
<ED>
Κωδικός άρθρου: A15862P062</ED>
<ID>
ID:164055

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P06&aa=2</URL></REF>


Article

<CATEGORY>vin09</CATEGORY>

 <H5>ΕΞΙ ΑΦΙΕΡΩΜΑΤΑ ΣΤΗ ΜΝΗΜΗ ΤΟΥ ΜΕΓΑΛΟΥ ΣΥΝΘΕΤΗ
</H5><H2>Χρώμα Χατζιδάκι στην ΕΡΤ
</H2>
<H3>Τρία χρόνια συμπληρώνονται αύριο από την ημέρα εκείνη που ο Μάνος Χατζιδάκις
πήγε να «κατοικήσει» στην επουράνια Οδό των Ονείρων του αφήνοντας πίσω του ένα
πλούσιο έργο από μελωδίες και ήχους.
</H3>
Ο Μάνος Χατζιδάκις διευθύνει την Ορχήστρα των Χρωμάτων. Η τελευταία του
συναυλία στο Μέγαρο Μουσικής, στις 22 Φεβρουαρίου του 1993, θα μεταδοθεί στις
00.20 από την ΕΤ1

Για να τιμήσουν τη μνήμη του μεγάλου συνθέτη η ΕΤ1 και η ΕΤ2 ετοίμασαν έξι
εκπομπές - αφιερώματα. Απόψε στις 10 το δεύτερο κανάλι της κρατικής τηλεόρασης
θα μας μεταφέρει στις «Γειτονιές του Μάνου». Πρόκειται για ένα ωριαίο μουσικό
πρόγραμμα που μαγνητοσκοπήθηκε στον «Δίαυλο» τον περασμένο χειμώνα ­ σε
επιμέλεια Ανδρέα Ζυμβραγουδάκη ­ και περιλαμβάνει μπαλάντες και λαϊκά
τραγούδια του Μάνου Χατζιδάκι. Τα τραγούδια ερμηνεύουν οι Δημήτρης Ντάσιος,
Δήμητρα Φωτοπούλου, Νίκος Δασκαλάκης και Τάκης Κωνσταντακόπουλος.

Αμέσως μετά το τελευταίο δελτίο ειδήσεων θα μεταδοθεί σε μαγνητοσκόπηση από
την ΕΤ1 (00.20) η τελευταία συναυλία που διηύθυνε ο Μάνος Χατζιδάκις στις 22
Φεβρουαρίου του 1993 στο Μέγαρο Μουσικής με την Ορχήστρα των Χρωμάτων, στην
οποία ήταν καλλιτεχνικός διευθυντής. Το πρόγραμμα της συναυλίας ­ που ήταν
ταυτόχρονα και μια φωνή διαμαρτυρίας κατά του νεοναζισμού ­ περιλαμβάνει την
2η Συμφωνία του Κουρτ Βάιλ, το Πρώτο Κοντσέρτο για πιάνο και ορχήστρα του Λιστ
και το Τρίτο Κοντσέρτο για πιάνο και ορχήστρα του Μπέλα Μπάρτοκ. Σολίστ είναι
ο πιανίστας Γκιόργκι Σάντορ. Λίγο πριν από το κοντσέρτο του Φραντς Λιστ θα
μεταδοθεί η συνέντευξη που είχε δώσει εκείνες τις ημέρες ο Μάνος Χατζιδάκις
στον Αλέξη Κωστάλα στο στούντιο ηχογραφήσεων της ΕΡΤ. 
Η σκηνοθεσία είναι του Χρήστου Ράλλη και η διεύθυνση παραγωγής του Γιώργου Σαμιώτη.

Αύριο

Η ΕΤ1 είχε την μοναδική ευκαιρία να καταγράψει μια συζήτηση του Μορίς Μπεζάρ
και του Μάνου Χατζιδάκι. Η «Συνάντηση» αυτή (θα μεταδοθεί από την ΕΤ1 αύριο
στις 10.20 το βράδυ) έγινε στο σπίτι του αλησμόνητου συνθέτη στην Αθήνα, με
αφορμή τη συνεργασία τους στην παράσταση του «Διονύσου» στο αρχαίο θέατρο της
Επιδαύρου σε μουσική Ριχάρδου Βάγκνερ και Μάνου Χατζιδάκι.

Την ίδια ώρα, (την Κυριακή στην ΕΤ2) το μουσικό σύνολο «Κέλσος» ερμηνεύει έξι
τραγούδια του Μάνου Χατζιδάκι διασκευασμένα για πολλά όργανα. Το πρόγραμμα που
έχει τον τίτλο «Σαν παλιά μουσική» επιμελείται ο Νίκος Νικολαΐδης.

Αμέσως μετά το τελευταίο δελτίο ειδήσεων (ΕΤ2, 23.30) ο Άρης Μαλανδράκης έχει
επιμεληθεί το 45λεπτο αφιέρωμα «Τα τραγούδια της οθόνης». 
Πρόκειται για αποσπάσματα από τον ελληνικό και ξένο κινηματογράφο όπου
πρωταγωνιστές και τραγουδιστές ερμηνεύουν μερικές από τις πιο γνωστές
επιτυχίες του Μάνου Χατζιδάκι.

Ο κύκλος των αφιερωμάτων της κρατικής τηλεόρασης κλείνει στις 00.15 με την
προβολή από την ΕΤ2 του 45λεπτου μουσικού προγράμματος «Εγώ είμ' ένα σύννεφο
κι εσύ ένας καημός» το οποίο επιμελήθηκαν δύο φίλοι και συνεργάτες του Μάνου
Χατζιδάκι, ο Γιώργος Κουρουπός και ο Σπύρος Σακκάς. 
Οι δυο τους θα ερμηνεύσουν τα έξι τραγούδια του κύκλου CNS για φωνή και πιάνο
(1954, έργο 12) σε πρώτη τηλεοπτική μετάδοση. Τα τραγούδια αυτά του έρωτα και
του θανάτου παρουσιάζονται στην τηλεόραση σε σενάριο Ειρήνης Λεβίδη, ενώ τα
γυρίσματα έγιναν στο εκκλησάκι της Παιανίας, στο μικρό λιμανάκι του
Κερατσινίου και στο εργοστάσιο της ΔΕΗ στο Μοσχάτο.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15862P071</ED>
<ID>
ID:164016

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P07&aa=1</URL></REF>


Article

<CATEGORY>vin09</CATEGORY>

 <H2>ΤΗΛΕ -πάθεια
</H2>
<AUTHOR>ΕΦΗ ΦΑΛΙΔΑ</AUTHOR>

* Μια υπόθεση «εκδίκαζε» ο Αντρέας Μικρούτσικος και «εξέταζε» μια...
μάρτυρα υπεράσπισης της καλεσμένης του, από το τηλέφωνο. Αφού, λοιπόν,
τελείωσε με ό,τι είχε να πει για τη φίλη της, άρχισε το ευχολόγιο προς εκείνον
­ τι ωραία που τα λέει, τι καλή φωνή που έχει, πόσο θαυμάζει τη γυναίκα του
και πόσα φιλάκια στέλνει στη Φωτεινούλα. Κολακεύτηκε λιγάκι, ειδικά στα
χαιρετίσματα για τη Φωτεινούλα, χαμογέλασε κι ανταπέδωσε τις ευχές για καλή
υγεία και καλή εξέλιξη σε όλους τους τομείς.

* «Καλημέρα Ζωή» και σύνδεση με την πραγματικότητα. Με κριτική όμως ματιά, που
περνούσε στο σενάριο με τους περιπαικτικούς και ειρωνικούς διαλόγους των
ηθοποιών. Οι εργασίες του Μετρό και το κυκλοφοριακό χάος που προκαλούν
σχολιάστηκαν, μαζί με το πρόβλημα των κλεισμένων γεφυρών. Κι όλη αυτή η
κριτική των εγκλωβισμένων κόμβων έγινε για να αποτελέσει γέφυρα στην πρόγνωση
δελτίου καιρού της οικογένειας του αστυνομικού Θεοχάρη. Μπωφόρ,
καταιγίδες και φουρτούνες ξεσήκωσαν σάλο στο σπιτικό του και αναστάτωσαν τους
συνεργάτες της γυναίκας του, που γενικώς σχολίαζαν.

* Γι' αυτό όμως οι «Παντρεμένοι με παιδιά», στο Mega, είχαν βρει λύση στο
πρόβλημά τους, διευθετώντας τη σχέση τους επί... γιορτής Αγίου
Βαλεντίνου, με μια αστραπιαία ερωτική συνεύρεση. Μέχρι που η μαμά θυμήθηκε
ότι ο μπαμπάς δεν της λέει «σ' αγαπώ» και απαίτησε να της το πει αντί να
επιδοθεί σε βιαστικές επετειακές πράξεις. Μόνο που όλα αυτά δεν είχαν τη μελό
γεύση των φωσκολικών σεναρίων, αλλά το χιούμορ των αμερικανικών κωμικών σειρών.

* Ενίοτε η Νατάσσα Ράγιου αναλαμβάνει τα χρέη οικοδέσποινας και για
καλλιτεχνικά θέματα στην εκπομπή της, αν χρειαστεί. Έτσι, ξαφνικά η
εναλλακτική λύση σε ένα «Κεντρί» που ματαιώθηκε ήταν η επιθεώρηση και
ειδικότερα του Μετροπόλιταν «Σκάει η νύφη... Σκάι κι ο γαμπρός». Και καλά να
ζητάει από τον Κώστα Χατζηχρήστο να ανασκαλέψει τη μνήμη του για να
βρει χαριτωμένα περιστατικά που του προέκυψαν τόσα χρόνια πάνω στο σανίδι.
Αλλά αυτή η ευελιξία, να συμπεριληφθεί ­ λόγω του τίτλου της επιθεώρησης ­ και
επίδειξη νυφικών, παραμένει απορία. Γιατί όλα πρέπει να «χωράνε» παντού;

* Μαθήματα για τήρηση σταθερής πορείας παρέδωσε ο Φρέντυ Γερμανός από
το παράθυρο του Star, στο απογευματινό δελτίο. Για το νέο του βιβλίο,
«Τερέζα», μιλούσε· και με αφορμή τη νέα του ηρωίδα εξήγησε στον Αιμίλιο
Λιάτσο, που του εξέφραζε συνεχώς τη λατρεία του, τη σχέση του με τη
δημοσιογραφία. Σαν μια «λάθος πορεία» την παρουσίασε μαζί με την τηλεοπτική
του καριέρα. Και σαν «μοιχείες» στο όνειρό του, που τώρα έγινε πραγματικότητα:
να γίνει συγγραφέας.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P07</CAT>
<ED>
Κωδικός άρθρου: A15862P072</ED>
<ID>
ID:164056

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P07&aa=2</URL></REF>


Article

<CATEGORY>vin09</CATEGORY>

 <H2>ΕΠΙΛΟΓΕΣ ΚΙΝΗΜΑΤΟΓΡΑΦΩΝ
</H2>
«ΑΚΡΑΙΕΣ ΚΑΤΑΣΤΑΣΕΙΣ»: Ο Χιου Γκραντ ως γιατρός ερευνά την ύποπτη
εξαφάνιση ενός Μαύρου. Του Μάικλ Άπτεντ. (Αβάνα, Αελλώ, Δεξαμενή, Θησείον,
Τροπικάλ, Πλανήτης, Χλόη Lipton Ice).

«ΚΑΙ ΜΕΤΑ ΗΡΘΕ Ο ΕΡΩΤΑΣ»: Ρομαντική κωμωδία του Άντι Τέναντ, με τους:
Μάθιου Πέρι, Σάλμα Χάιεκ. (Αθηναία, Άννα Ντορ, Village Centre 2, Γαλαξίας,
Μπροντγουαίη, Φιλίπ, Μπομπονιέρα, Σινεάκ).

«ΕΝΑ ΣΑΒΒΑΤΟ ΠΑΝΩ ΣΤΗ ΓΗ»: Ένα αιματηρό γεγονός σ' έναν παραλιακό
δρόμο. Της Ντιαν Μπερτράν, με τους: Έλσα Ζίλμπερστιν, Κεντ Γιόχαν Λέιζεν. (Ελληνίς).

«ΟΤΑΝ ΛΕΙΠΕΙ Ο ΓΑΤΟΣ»: Μια κοπέλα χάνει το γάτο της και αρχίζει να
ανακαλύπτει τη ζωή γύρω της. Σκηνοθεσία: Σέντρικ Κλάπις, με τους: Γκάρονς
Κλάβεν, Ρενέ Λε Καλμ. (Ηλέκτρα, Ψυρή Refresh).

«ΑΠΙΣΤΙΕΣ»: Ο Ράιαν Ο' Νιλ μισθώνει τον πληρωμένο φονιά Τσαζ Παλμιντέρι
για να καθαρίσει τη γυναίκα του Σερ και ο Πολ Μαζούρσκι στήνει μια πικρή
κωμωδία. (Village Centre 6, Τριανόν).

«ΕΝΤΟΛΗ ΕΝ ΛΕΥΚΩ»: Λος Άντζελες, 1950, με διαφθορά, βία και μια παρέα
αστυνομικών εν δράσει. Του Λι Ταμαχόρι. (Αθήναιον, Cinepolis 3, Αττενέ,
Village Centre 7, Λάουρα, Ριβιέρα, Σπόρτιγκ).

«ΙΣΤΟΡΙΕΣ ΤΟΥ ΚΑΛΟΚΑΙΡΙΟΥ»: Ένας νεαρός κάνει μόνος του διακοπές και
ζει μικροπεριπέτειες με τρία κορίτσια. Νέα κομεντί του εστέτ Ερίκ Ρομέρ. (Εκράν).

«ΑΠΟ ΤΗ ΜΙΑ ΖΟΥΓΚΛΑ ΣΤΗΝ ΑΛΛΗ»: Ένας νεαρός βρίσκεται από τη ζούγκλα
του Αμαζονίου στη... ζούγκλα της Ν. Υόρκης. Κωμωδία του Τζον Πάσκουιν.
(Village Centre 1, Γλυφάδα, Νέα Παναθήναια, Βιολέττα, Εύα).

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P14</CAT>
<ED>
Κωδικός άρθρου: A15862P141</ED>
<ID>
ID:164008

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P14&aa=1</URL></REF>


Article

<CATEGORY>vin13</CATEGORY>

 <H2>ΣΤΑΥΡΟΛΕΞΟ
</H2>
ΟΡΙΖΟΝΤΙΑ

1. Διάκριση περιουσίας. 2. Αργεία λυρική ποιήτρια της
αρχαιότητας. 3. Τραγωδία του Ευριπίδη. 4. Ομοιωματικό μόριο. ­
Μερικές φορές μιλάει αυτό, σύμφωνα με παροιμία μας. 5. Μουσική νότα
(αντίστρ.). ­ Όπερα του Βέρντι. 6. Του Βάρναλη... καίει. ­ Βρίσκεται
έξω από την πόλη. 7. Προς τιμήν της καθιερώθηκαν τα Ίσθμια (αντίστρ.).
­ Υπολογίζεται στην αξία ορισμένων επιχειρήσεων. 8. Γαλλική
ποδοσφαιρική ομάδα. ­ Τα τρόφιμα, σε λέξη της αρχαίας. 9. Αναγράφεται
σε πινακίδες της Τροχαίας. ­ Χωρίζει τη Βέρνη σε τρία τμήματα.

ΚΑΘΕΤΑ

1. Εναντίον του εκφώνησε ο Αισχίνης έναν λόγο του. 2. Μυθικός
βασιλέας της Σαλαμίνας, πατέρας του Αίαντα. 3. Προσπαθούν να τα
εξαφανίσουν (αντίστρ.). ­ Έργο του Κορνέιγ. 4. Στην πόλη αυτή ιδρύθηκε
το πρώτο καφενείο. ­ Άρθρο. 5. Αναφέρονται και αυτά τα έτη. 6.
Μέσα συγκράτησης. 7. Προσφέρονται για εξιλέωση (ουδ.). 8.
Συνεχόμενα στο αλφάβητο. ­ Ευεργετικά επιδρούν. 9. Παλαιότερα αραβικά
αρχικά. ­ Εμφανίζονται συχνά μεταξύ των επισήμων (αντίστρ.).

ΛΥΣΗ (13/6/97)

ΟΡΙΖΟΝΤΙΑ: 1. ΠΡΟΒΟΛΕΙΣ 2. ΡΑΖΑΚΙ-ΡΙ 3. ΟΒΑΛ-ΔΕΝ
4. ΘΕ-ΣΑΛΕΠΙ 5. ΕΛΕΑΖΑΡ 6. ΙΜΑΤΙΑ 7. ΜΟΝΟΛΟΓΩΝ
8. ΙΣΑ-ΕΥΝΟΩ 9. ΑΕΙ-ΑΡΥΣ. ΚΑΘΕΤΑ: 1. ΠΡΟΘΕΣΜΙΑ 2.
ΡΑΒΕΛ-ΟΣΕ 3. ΟΖΑ-ΕΙΝΑΙ 4. ΒΑΛΣΑΜΟ 5. ΟΚ-ΑΖΑΛΕΑ 6.
ΛΙ-ΛΑΤΟΥΡ 7. ΔΕΡΙΓΝΥ 8. ΠΕΡΙ-ΑΩΟΣ 9. ΣΙΝΙΣ-ΝΩ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P14</CAT>
<ED>
Κωδικός άρθρου: A15862P142</ED>
<ID>
ID:164064

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P14&aa=2</URL></REF>


Article

<CATEGORY>vin09</CATEGORY>

 <H5>ΓΙΑΝΝΗΣ ΨΥΧΟΠΑΙΔΗΣ
</H5><H2>Δύο πόλεις, μια πατρίδα, η ζωγραφική
</H2>
<AUTHOR>ΠΑΡΑΣΚΕΥΗ ΚΑΤΗΜΕΡΤΖΗ</AUTHOR>

Μία ακουαρέλα του Γιάννη Ψυχοπαίδη από τα Κλασικά Εικονογραφημένα: «Η ιστορία
δύο πόλεων» του Κ. Ντίκενς, όπου ο έφηβος Γιάννης Ψυχοπαίδης πήρε τα πρώτα
μαθήματα της «συμπύκνωσης» και «οικονομίας» στη ζωγραφική

«Ο ουρανός των Βρυξελλών έχει τη σκοτεινή γοητεία του αιφνιδιασμού, μια
ατμόσφαιρα που ανατρέπει κάθε πρόβλεψη»... ενώ «ο μικρόκοσμος της Αθήνας, έχει
ακόμα την ικανότητα να σ' αιφνιδιάζει», καθώς «όλα σχεδόν είναι φτιαγμένα από
ένα κράμα ιδιοτέλειας κι αθωότητας». Έτσι περιγράφει ο ζωγράφος Γιάννης
Ψυχοπαίδης τη σχέση του με τις δύο πόλεις στο ημερολογιακό βιβλίο του «Ιστορία
δύο πόλεων» των εκδόσεων της Αθήνας και των Βρυξελλών.

Το λεύκωμα με πενήντα μικρά έργα αυτής της σειράς παρουσιάστηκε χθες μαζί με
τα έργα στην γκαλερί Εσπάς Περίπλ των Βρυξελλών. Ίσως, γιατί όπως λέει στα
«ΝΕΑ» ο Γιάνης Ψυχοπαίδης, η ιδέα του βιβλίου γεννήθηκε στις Βρυξέλλες και
εκεί έπρεπε να δειχθεί.

Η αρχική ιδέα, όμως, έχει τις ρίζες της πολύ μακριά, στην παιδική ηλικία, πολύ
πριν ο Γιάννης Ψυχοπαίδης γίνει διάσημος ζωγράφος, όταν ακόμα διάβαζε στα
κλασικά εικονογραφημένα «Την ιστορία δύο πόλεων» του Καρόλου Ντίκενς, και όταν
ταύτιζε τη μικρή του ύπαρξη λόγω ονόματος, με τον Γιάννη Αγιάννη από τους
Άθλιους του Βίκτωρα Ουγκώ. Το πρόβλημα του διχασμού, δύο ήρωες, δύο πόλεις, το
πρόβλημα της ταυτότητας, είχε ήδη τεθεί. Στα χρόνια που ακολούθησαν, ο Γιάννης
Ψυχοπαίδης συνειδητά μοιράσθηκε, έζησε ανάμεσα σε δύο πόλεις, αρχικά την Αθήνα
και το Μόναχο, την Αθήνα και το Βερολίνο, πιο πρόσφατα την Αθήνα και τις
Βρυξέλλες, όπως μοιράσθηκε και στα καλλιτεχνικά ενδιαφέροντά του. Ζωγράφος των
πιο ιδιωτικών προσωπικών χειροποίητων στιγμών και βιωμάτων, όσο και
πολιτικοποιημένος κριτικά τοποθετημένος καλλιτέχνης ­ όταν σχολιάζει τις
εικόνες ­ των μίντια, ή όταν χρησιμοποιεί τα καταναλωτικά προϊόντα, δεν παύει
να μας εκπλήσσει όλα αυτά τα χρόνια, ανακατεύοντας σχέδια, κολάζ, χρώματα,
φωτογραφίες από τους δύο κόσμους. Σήμερα, κατασταλαγμένος πια γνωρίζει ότι δεν
υπάρχει διχασμός. «Οι δύο κόσμοι ενώνονται και δεν υπάρχει παρά η μία και μόνη
πόλη που κουβαλάμε μέσα μας και συνδέει τις διαφορές των κόσμων που ζούμε», θα πει.

­ Τι είναι αυτό που ενώνει τα πράγματα;

«Η ζωγραφική επέμβαση, η διαδικασία είναι αυτή που συνθέτει στοιχεία
φαινομενικά ασύνδετα. Το σχόλιο, η ζωγραφική πράξη, ακυρώνει τον διχασμό»,
απαντά ο Γιάννης Ψυχοπαίδης, και θυμάται το πρώτο του άτεχνο σχεδιάκι. Δείχνει
τον Γιάννη Αγιάννη βυθισμένο στη θάλασσα. Ανάμεσα σε δύο προκυμαίες. Η πρώτη,
όταν ήταν κατάδικος στο κάτεργο και του έλυσαν τα χέρια μόλις προσφέρθηκε να
σώσει κάποιον άλλον κρατούμενο από βέβαιο θάνατο. Η στιγμή όταν πια είχε
εκτελέσει την αποστολή του και το σώμα του χάνεται μέσα στα νερά. Η δεύτερη
προκυμαία προς την ελευθερία, την καινούργια ζωή.

Μ' αυτή την «ελευθερία», ο Ψυχοπαίδης συνθέτει στην ιστορία του σχολιασμένες
εικόνες, παλιές καρτ ποστάλ, φθαρμένα τετράδια, αποκόμματα από λογαριασμούς
εταιρειών, κατάστιχα και ετικέτες συναγμένες, χαρτοσακούλες, χάρτες από τη ζωή
στις δύο πόλεις, κι ακόμα, μικρές ακουαρέλες επιζωγραφισμένες φωτογραφίες
πολαρόιντ, κι ό,τι άλλο ­ μικρό ­ μπορεί να βάλει ο νους σας. «Όλ' αυτά είναι
σχέσεις μεταξύ ζωγράφου και υλικού και των εννοιών που κουβαλούν τα υλικά και
των αισθημάτων που κουβαλούν μέσα τους» εξηγεί.

Εν τούτοις, υπάρχουν αρκετά κοινά στοιχεία μεταξύ των δύο αυτών πόλεων: «Πίσω
από τη φαινομενική ακινησία των Βρυξελλών, βρίσκεται πάρα πολύ ζωντάνια.
Ευτύχησα να μου αποκαλυφτεί. Είναι μια οριακή κουλτούρα, ανάμεσα στη Γερμανία
και τη Γαλλία, που αντιμετωπίζει πρόβλημα ταυτότητας. Το γλωσσικό πρόβλημα,
φέρνει στο νου την ελληνική αναζήτηση ταυτότητας». Για το πρόβλημα του
κατακερματισμού που κάνει τον κόσμο να ψάχνεται, ο Ψυχοπαίδης σημειώνει ότι
«μετακινεί συνεχώς τα συμβατικά όρια ανάμεσα στη φαντασία και την
πραγματικότητα» κι «έχει γίνει ένα με τον ουρανό που όλο αλλάζει, με τον
βαθύτερο ψυχισμό που χαρακτηρίζει χώρο και ανθρώπους». Η «Τελευταιά
παραίσθηση» ο «μεγάλος έρωτας», ο «αιφνίδιος θάνατος» είναι ονόματα στις
λαϊκές ταβέρνες και τις παλιές μπιραρίες, που μεταφέρουν μια ιδιότυπη ποιητική
αίσθηση, όπου το φανταστικό διαχέεται μέσα στην πραγματικότητα και διαρκώς την υποσκάπτει.

Στην Αθήνα πάλι, όπου η πόλη έχει χάσει την ιστορική της μνήμη, είναι το
«αμείλικτο φως» «που αποκαλύπτει τη διαφάνεια των πραγμάτων, είναι το φως που
ακουμπάει την πόλη και ανατρέπει την τελευταία στιγμή κάθε λογής ένσταση».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P15</CAT>
<ED>
Κωδικός άρθρου: A15862P151</ED>
<ID>
ID:164009

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P15&aa=1</URL></REF>


Article

<CATEGORY>vin09</CATEGORY>

 <H5>TRIP ΗΟΡ BOUTIQUE (IRMA/FM Rec)
</H5><H5>JUNIOR VASQUEZ, (Vol. 1) (BMG)
</H5><H5>FREE ΖΟΝΕ 4. DANGEROUS LULLABIES (Ankh)
</H5><H5>JUNGLE STRUT (Jamm'n/Velvet)
</H5><H2>Χορός και «σαβουάρ βιβρ»
</H2>
<AUTHOR>ΜΑΡΙΑ ΜΑΡΚΟΥΛΗ</AUTHOR>

Ύστερα από ένα κατάκοπο βράδυ στο κλαμπ είναι δύσκολο να αποχωριστείς τους
ρυθμούς. Ικανοί ντιτζέις τους τυλίγουν για το σπίτι σε συλλογές με καλούς
τρόπους και μοντέρνα αξεσουάρ.

Ιδιαιτέρως στυλάτη και χρωματιστή· συλλογή από τα εργοστάσια της Irma
δισκογραφικής, που αυτή εδώ τη φορά παράγουν ένα λαμπερό τριπ χοπ σε άψογη
συσκευασία (όλα παίζουν ρόλο ­ και αυτό πολύ). Η «ντανς» μουσική δεν είναι
παρά άλλη μια όψη της ποπ, όπου επιτρέπεται να χρησιμοποιήσεις ό,τι περάσει
απ' το μυαλό, ακόμη και το βούισμα του τηλεφώνου. Ο επεξεργαστής - κομπιούτερ
κάνει το παρελθόν αόρατο και φρεσκάρει τους ρυθμούς σαν να βγήκαν μόλις από τη
ζελατίνα. Έτσι και στη συλλογή, το τριπ χοπ μεταλλάσσεται σε αστρικό κώδικα,
«φλάουερ πάουερ», λικνιστικό φανκ και ό,τι συνάψουν στην αρχική ιδέα οι
ντιτζέις - παραγωγοί. Ο DJ. Sensei σε πρωταγωνιστικό ρόλο, οι Voodoo Phunk,
DJ. Rodriquez, Skylab, Hoover σε ρυθμούς που σφυροκοπούν και «μέλοου» μελωδίες
ό,τι χρειάζεται για να πάρουν τα βήματα το δρόμο για την πίστα. Η «Μπουτίκ»
του τριπ χοπ, εξάλλου, διαθέτει και ωραιότατη βιτρίνα με σικ αξεσουάρ για να
πιάσει με την πρώτη τη ματιά· του πελάτη. Club Culture δεν είναι μόνο
ντεσιμπέλ και χορός.

Το έχουμε πει, όσο σταρ είναι ο Μικ Τζάγκερ άλλο τόσο σταρ μπορεί να είναι ο
Ντέιβ Μοράλες ­ ο ντιτζέι κλέβει τη δόξα του ροκ σταρ με την ευκολία που ο
πλέι μέικερ παίρνει την μπάλα από τους ψηλούς. Οι εποχές θέλουν το πρώτο όνομα
να έχει θέση στα πλατό, γι' αυτό και κει γίνεται δουλειά, πρόοδος και μπόλικη
παραγωγή τις τελευταίες μέρες. Ο Junior Vasquez χαίρει της εκτίμησης σε αυτούς
τους χώρους, αφού μάλιστα έχει κάνει τα ριμίξ της Μαντόνα, πράγμα πολύ
κολακευτικό για τη φήμη του. Μια η Μαντόνα, μια η Άνι Λένοξ που του
εμπιστεύτηκαν τραγούδια τους, να τος ο Βάσκεζ, σούπερ σταρ του «χάουζ», ο πιο
απαιτητικός απ' όλους τους ντιτζέι (Αμερικανούς και μη). Ήρθε τις προάλλες
στην Ευρώπη να παίξει στο Γουέμπλεϊ Αρένα ­ πού να παίξει, με όσα ζητούσε,
οικονομική καταστροφή για τους διοργανωτές. Κατέληξε στο «Ministry» και στο
«Cream» όπου του είχαν πουπουλένια μαξιλαράκια και εξωτικά φρούτα στο μπουφέ
κι εκείνος έδωσε την τέχνη του στο κοινό, «μιξάροντας» εκκεντρικά και
παίζοντας με τα κουμπιά και την ηχώ του ονόματός του. Έτσι και στο διπλό CD
που συσσωρεύει γκλάμορους εργασίες σαν γενικό κοσμικό προσκλητήριο ­
οπωσδήποτε χορευτικού τύπου.

Στο Νούμερο Τέσσερα αισίως της σειράς που προσφέρει, σε μυημένους και μη, ένα
πανόραμα ηλεκτρονικού ήχου, μια γεύση από το μέλλον και τη μουσική του ­
αντίδοτο στο στρες, μια ποικιλία με γαρνιτούρα ελκυστικών ρυθμών και
υποβλητικού φόντου. Μέσα σ' αυτό το πλάνο, τώρα, φιγουράρουν σοβαρές
περιπτώσεις της σύγχρονης σκηνής που έχουν διακριθεί· και συγχαρητήρια επί
τούτου και άλλοι που σκοπεύουν να το κάνουν και η εμφάνισή τους στη διπλή αυτή
συλλογή σίγουρα θα παίξει κάποιο ρόλο. Στο δύσκολο έργο της συγκόλλησης και
δόμησης των λικνιστικών στοιχείων, ο ντιτζέι Μορφέους που εξασφαλίζει τη σωστή
ροή και την εναλλαγή στο τοπίο. Διακρίνουμε και ακούμε ξανά τον ντιτζέι της
προτίμησής μας, Dimitri From Paris στο «Lust In Space», τους Basement Jaxx,
Morgan Geist, Carl Craig και την ειδική μεταχείριση που επεφύλαξαν οι Morpheus
και Spoon στο «Supersex» των Morphine. Τεχνική, επιλογή και βασική διεκδίκηση
στο δικαίωμα του ανακατέματος.

Με την υποσημείωση... «advanced drum... deep rolling bass» και ένα μπουκέτο σε
λευκό φόντο η συλλογή ξεδιαλύνει με στυλ την υπόθεση Jungle έτσι όπως
εξελίχθηκε στα επόμενα επεισόδια ­ μετά εκείνο το μεγάλο «μπουμ» ­ μοιάζει σαν
αιώνες από τότε. Οι «ντραμ εν μπέις» συγκυρίες έρχονται πλουσιοπάροχα να
βάλουν αλάτι και πιπέρι στα κομμάτια που χορεύονται, ποζάρουν, φλερτάρουν και
προκαλούν ­ έτσι όπως γίνεται σ' ένα πάρτι μετά τα πρώτα κοκτέιλ για την
ακρίβεια. Adam F, Nookie, Roni Size στο μπλέντερ και ανάμεσα σε άλλους
τεχνίτες της χορευτικής σκηνής φτιάχνουν σκηνικό σαν μετα-βιομηχανικής εποχής
που ονειρεύτηκε τον ρομαντισμό. Έτσι, η μουσική του κλαμπ μπαίνει στο σπίτι
(γι' αυτό ακριβώς το λόγο δέθηκε το πακέτο) με τις τουλίπες στο χέρι όπως
ορίζει το σαβουάρ βιβρ.

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15862P161</ED>
<ID>
ID:164010

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P16&aa=1</URL></REF>


Article

<CATEGORY>vin09</CATEGORY>

 <H2>Ω, τι κουτί, κουτί
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Ποιοι δεν φεύγουν; Ας πούμε ο Γιώργος
Νταλάρας και το «Μουσικό κουτί» του. Με τα 9 CD, τα 178 τραγούδια και το
CD Rom!

* Πήγα κι εγώ ως άνθρωπος, ως μουσικόφιλος και ως
Νταλαρικός να αποκτήσω το «Μουσικό κουτί». Έτσι για να έχω συγκεντρωμένο όλο
τον Νταλάρα. Μπαίνω στο cdάδικο της γειτονιάς μου, πάω στο ταμείο, μου λένε
48.000, επιστρέφω το «κουτί».

* Πάλι εκεί... εγώ! Μπαίνω στο cdάδικο της
γειτονιάς μου, τσακώνομαι με τον υπάλληλο, έρχεται ο ιδιοκτήτης και μου εξηγεί
την combinazione, (δηλαδή τον συνδυασμό...). Μου λέει, λοιπόν, ο άνθρωπος που
παρεμπιπτόντως βρίσκεται στα όρια της χρεοκοπίας. 
«Πήγα κι εγώ στην Minos, μου ζήτησαν 40.250 έκαστο "κουτί", τα ακούμπησα, θέλω
δεν θέλω, και κατέληξα πως για να κερδίσω οριακώς, πρέπει να τα πουλήσω 48.000
έκαστον. Καλώς; Κόλαση. Διότι ένας ένας οι ελάχιστοι πελάτες προμηθεύονται το
ίδιο "κουτί" με 42.900 από τα μεγαλοκαταστήματα».

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15862P162</ED>
<ID>
ID:164050

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P16&aa=2</URL></REF>


Article

<CATEGORY>vin09</CATEGORY>

 <H2>Μισή κασέτα
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Άννα Βίση

Τι έχει συμβεί; (όπως μου εξήγησε ο άνθρωπος) Τα μεγαλοκαστήματα προμηθεύονται
το ίδιο «κουτί», όπως και όλα τα άλλα... κουτιά, σε πολύ χαμηλότερες τιμές. Ας
πούμε με 30.000. Εκείνοι κερδίζουν περισσότερα, ο πελάτης χάνει λιγότερα και
το cdάδικο της γειτονιάς τα χάνει όλα! Και η Minos φερ' ειπείν, πόσα; (ρώτησα
αφελώς) «Για να αντιληφθείς το μέγεθος της cobinas και των αστρονομικών
κερδών, ένα σου λέω. Πέρυσι η κασετούλα με τραγούδια, ας πούμε, την
Άννας Βίσση κόστιζε 4.300! Το συλλαμβάνεις; Φέτος κοστίζει τα
μισά, κάπου 2.500. Και μετά κλαίγονται για την πτώση της αγοράς.

* Βαράτε με κι ας κλαίω

Ο Τσεζ Παλμιντέρι δεν πήγε να βαρέσει, αλλά να
δολοφονήσει την Σερ! Είδα λοιπόν τις «Απιστίες» σε κάποια από τις δέκα
αίθουσες του Village (κοίτα βίτσιο). Και καθώς έβγαινα, πέφτω πάνω στην
Κατερίνα Μαραγκού και στον εκλεκτό της Βίλλυ Ανδρέου. Εξ αυτής της εντελώς
τυχαίας συναντήσεως έμαθα τέσσερα πράγματα:

* Πρώτον, πως μόλις επέστρεψαν από την Ερμούπολη
της Σύρου. Δεύτερον, πως εκ συμπτώσεως βρέθηκαν στο ίδιο νησί (στην Σύρο ντε)
τις ίδιες ημέρες που το Bravo, η Ρούλα, ο Αντώνης Ρέμος, ο
Λάμπης Λιβιεράτος, ο Χάρης Ρώμας και οι νιόπαντροι Βλαδίμηρος
Κυριακίδης-Έφη Μουρίκη, κατανάλωναν αλανιάρες τσιπούρες και
συριανούς μεζέδες σε παραθαλάσσια ταβέρνα!

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15862P163</ED>
<ID>
ID:164084

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P16&aa=3</URL></REF>


Article

<CATEGORY>vin09</CATEGORY>

 <H2>Σφαίρες πάνω από το Village
</H2>
<AUTHOR>Ο ΑΣΥΓΧΩΡΗΤΟΣ</AUTHOR>

Γούντι Άλεν

Τρίτον, πως το τριήμερο της μεγάλης φυγής δεν θα
μετακινηθούν από τα γεωγραφικά όρια του Κολωνακίου, άντε και των βορείων
προαστίων. Και, τέλος, πως καπαρώσανε τα δικαιώματα του έργου που μόλις είχαμε
δει στην αίθουσα του Village!

* Speedy Gonzales! Δηλαδή; Μα το σενάριο των
«Απιστιών» βασίζεται στο θεατρικό έργο «Faithful» που έχει γράψει ο
Παλμιντέρι. Εκείνος ντε που έκανε τον γκάνγκστερ και διόρθωνε το θεατρικό έργο
που έγραφε ο Τζον Κιούζακ στις «Σφαίρες πάνω από το Μπρόντγουεϊ» του
Γούντι Άλεν. Μοιραίες συμπτώσεις. Ο ίδιος, πάνω κάτω... Παλμιντέρι
εισβάλλει στο πλουσιόσπιτο της Σερ με την εντολή, από τον άπιστο άντρα της, να
την δολοφονήσει! Πότε; Όταν...

<REF><SOURCE>ΤΑ ΝΕΑ</SOURCE>
<DATE>, 14-06-1997</DATE>
<CAT>, Σελ.: P16</CAT>
<ED>
Κωδικός άρθρου: A15862P164</ED>
<ID>
ID:164105

</ID><URL>http://ta-nea.dolnet.gr/neaweb/neafile.print_unique?e=A&f=15862&m=P16&aa=4</URL></REF>


Article

<CATEGORY>vin04</CATEGORY>

 <H5>Η ΔΗΜΗΤΡΑ ΠΑΠΑΝΔΡΕΟΥ ΑΦΗΓΕΙΤΑΙ ΣΤΑ «ΝΕΑ»
</H5><H2>Η τελευταία νύχτα του Ανδρέα
</H2><H2></H2>
σελίδες 11, 12, 13

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15863N011</ED>
<ID>
ID:164173

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N01&aa=1</URL></REF>


Article

<CATEGORY>vin04</CATEGORY>

 <H2></H2><H2>Πώς θα πάνε χωρίς άγχος τα παιδιά στις Εξετάσεις </H2><H2></H2>
στο ένθετο

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15863N012</ED>
<ID>
ID:164212

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N01&aa=2</URL></REF>


Article

<CATEGORY>vin04</CATEGORY>

 <H2>Οδηγός για τα κλιματιστικά
</H2><H2></H2>
ειδικό ένθετο

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N01</CAT>
<ED>
Κωδικός άρθρου: A15863N013</ED>
<ID>
ID:164242

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N01&aa=3</URL></REF>


Article

<CATEGORY>vin01</CATEGORY>

 <H5></H5><H2>ΤΑ ΝΕΑ ΣΕ 5 ΛΕΠΤΑ
</H2>
<AUTHOR>ΘΑΝΟΣ ΠΑΠΑΔΟΠΟΥΛΟΣ</AUTHOR>

ΤΟ ΦΥΣΙΚΟ, αλλά και το ψυχικό τοπίο στην Κρήτη έχει αλλάξει ριζικά. Τα
χωράφια έγιναν οικόπεδα, τα αυθαίρετα απλώθηκαν, σύγχρονοι χρυσοθήρες
κατέφθασαν από παντού και άρχισε το κυνήγι των τουριστών, η αγωνία του εύκολου
πλουτισμού, το άγχος με τις επιταγές και το συνάλλαγμα. Ο Ν. Βιδάκης στους
«Προβολείς». Σελ. 6.

Ο ΜΙΣΘΟΣΥΝΤΗΡΗΤΟΣ, ο μεροκαματιάρης ή ο άνεργος δεν γίνονται αυτομάτως
ευτυχείς και ασφαλείς επειδή κάποιοι καλοζωισμένοι διανοούμενοι τους καλούν σε
«κοινωνικό διάλογο», δηλαδή σε ανιστόρητη υπερταξική συναίνεση. Ο Ι. Πανούσης
στην «Τρίτη Άποψη». Σελ. 6.

Η. ΣΕΪΤΑΝΙΔΗΣ: Μέτρον άριστον και στα Β.F. Η τέλεια προστασία είναι να
μην καπνίζετε. Το βιολογικό φίλτρο λειτουργεί σαν τεχνητός πνεύμονας. Το
φίλτρο - καταλύτης σταματάει τις τοξικές αντιδράσεις που προκαλούν καρκίνο. Οι
απαντήσεις στις «30 Ερωτήσεις» της Αμαλίας Νεγρεπόντη στη σελ. 14.

Ο ΝΙΚΟΛΑΣ και ο Κωνσταντίνος μένουν σε δύο διαμερίσματα αντικρυστά ενός
στενού αθηναϊκού δρόμου. Κάθε απόγευμα οι τζαμαρίες ανοίγουν. Και επιτέλους
παίζουν μαζί... από το μπαλκόνι του ο καθένας. Κάποτε, όμως, «πρέπει να
συναντηθούν», λένε οι γονείς τους. Η Μικέλα Χαρτουλάρη «Σε πρώτο ενικό». Σελ. 15.

Η ΓΗ πατάει φρένο. Διότι την πιέζουν οι ωκεανοί, οι τεκτονικές πλάκες,
τα υπόγεια ρεύματα, οι σεισμοί κ.λπ. Γι' αυτό στις 30 Ιουνίου βάλτε τα ρολόγια
σας ένα... δευτερόλεπτο μπροστά. Διαφορετικά δεν θα είσαστε ακριβείς στα
ραντεβού σας! Η Εύη Ελευθεριάδου και ο Στ. Κρίκκης στη σελ. 25.

Η ΓΕΩΓΡΑΦΙΑ της σχολικής αποτυχίας εντοπίζεται όχι τυχαία στις περιοχές
εκείνες που όλοι οι δείκτες (οικονομικοί, επαγγελματικοί, πολιτιστικοί)
βρίσκονται στο χαμηλότερο επίπεδο. Πάντως το 8% του μαθητικού πληθυσμού του
Γυμνασίου έχει απορριπτική βαθμολογία. Ο Χρ. Κάτσικας στη σελ. 26.

ΤΟ ΜΕΤΡΟ του Λονδίνου, το πιο παλιό και πιο πολυάνθρωπο, αναβάλλει τις
δαπάνες για επενδύσεις. Τα νοσοκομεία πάνε για λουκέτο και τα σχολεία
καταρρέουν. Οι Εργατικοί βρήκαν άδεια τα ταμεία στη Βρετανία και τώρα
προσπαθούν να βρουν λύση. Από «The Independent» στη σελ. 49.

Γ. ΓΡΑΜΜΑΤΙΚΑΚΗΣ: 
Τα γυρίσματα της τηλεοπτικής σειράς 
«Η Κόμη της Βερενίκης» έγιναν αφορμή 
να συναντηθούν δύο διάσημοι Έλληνες:

ο Κορνήλιος Καστοριάδης και ο Γιάννης Ηλιόπουλος.

Και να συναντήσουμε πολλούς διακεκριμένους Έλληνες

που εργάζονται στο εξωτερικό. 
Ο Κ. Μπογδανίδης στο «Πανόραμα». Σελ. 1.

ΣΤΑ ΧΑΡΤΙΑ όλα είναι εντάξει για τα τζετ σκι. Ο κανονισμός τέθηκε πέρυσι σε
λειτουργία. Αλλά άλλο ο νόμος και άλλο η πράξη. Και στο κάτω κάτω, αν δεν
έχετε άδεια ταχυπλόου, δεν χάθηκε ο κόσμος. Δεν πρόκειται να σας τη ζητήσει
και κανείς. Ο Πρ. Γιόγιακας στη σελ.23.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15863N021</ED>
<ID>
ID:164145

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N02&aa=1</URL></REF>


Article

<CATEGORY>vin02</CATEGORY>

 <H2>ΑΝΤΙΡΡΗΣΕΙΣ
</H2><H2>Δεν
</H2><H2></H2>
<AUTHOR>ΝΕΟΚΟΠΟΣ</AUTHOR>

Κύριε Διευθυντά,

Δεν αλλάζει η οικονομική πολιτική, ό,τι κι αν γίνει στη Διακυβερνητική, δήλωσε
ο κ. Γ. Παπαντωνίου ­ τι είχες Γιάννο, τι είχα πάντα...

Με τιμή

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15863N022</ED>
<ID>
ID:164218

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N02&aa=2</URL></REF>


Article

<CATEGORY>vin12</CATEGORY>

 <H2>ΚΑΙΡΟΣ
</H2>
3kr2.htm

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N02</CAT>
<ED>
Κωδικός άρθρου: A15863N023</ED>
<ID>
ID:164225

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N02&aa=3</URL></REF>


Article

<CATEGORY>vin01</CATEGORY>

 <H5>ΚΑΛΑ ΝΕΑ ΑΠΟ ΤΟ ΑΜΣΤΕΡΝΤΑΜ ΓΙΑ ΤΗΝ ΚΟΙΝΩΝΙΚΗ ΕΥΡΩΠΗ
</H5><H2>ΤΟ ΣΤΙΓΜΑ ΤΗΣ ΗΜΕΡΑΣ
</H2><H2>Ελληνικά χαμόγελα
</H2>
<AUTHOR>ΓΙΩΡΓΟΣ ΧΡ. ΠΑΠΑΧΡΗΣΤΟΥ</AUTHOR>

Πλατιά χαμόγελα για την ελληνική αντιπροσωπεία που μετείχε στην Διάσκεψη
Κορυφής του Άμστερνταμ. Χαμόγελα, που μπορεί να γίνουν πλατύτερα αν το τελικό
κείμενο για την Διακυβερνητική υιοθετήσει τελικά τις ελληνικές θέσεις και
ιδιαίτερα το κρίσιμο για μας ζήτημα της κοινής εξωτερικής πολιτικής και άμυνας.

ΘΕΤΙΚΗ για την Ελλάδα απέβη και η γαλλική επιμονή για την ένταξη στο τελικό
κείμενο της Διάσκεψης μιας ειδικής παραγράφου για την ανεργία και την
απασχόληση στην Ευρωπαϊκή Ένωση, ένδειξη ότι η Ευρώπη δεν ξέχασε την...
κοινωνική Ευρώπη. Αυτά είναι τα καλά νέα. Τα κακά είναι, ότι ο Γιάννος
Παπαντωνίου, που μετείχε στην διάσκεψη των υπουργών Οικονομικών της
Κοινότητας, ξεκαθάρισε ότι ανεξάρτητα από το τι θα γίνει με τα κριτήρια της
σύγκλισης με τη Συνθήκη του Μάαστριχτ, η οικονομική πολιτική της κυβέρνησης
δεν πρόκειται να χαλαρώσει... (Σελ. 8-9).

Στα εσωκομματικά του ΠΑΣΟΚ, η εβδομάδα που ξεκίνησε από χθες σφραγίζεται από
τις εκδηλώσεις για τον έναν χρόνο από τον θάνατο του Ανδρέα Παπανδρέου.
Εκδηλώσεις που κορυφώνονται την προσεχή Κυριακή με το μνημόσυνο και την
πολιτική εκδήλωση στο Μέγαρο Μουσικης. Από χθες στους τοίχους της Αθήνας
συνυπάρχει η αφίσα του επίσημου ΠΑΣΟΚ με την ανυπόγραφη που είχε κυκλοφορήσει
προ ημερών και είχε συνταράξει κόμμα και κυβέρνηση. Η νέα αφίσα, όπως είναι
γνωστό, απεικονίζει τον ιδρυτή του Κινήματος και φέρει την υπογραφή ΠΑΣΟΚ. Η
χήρα του Ανδρέα Παπανδρέου ­ Δήμητρα ­ θα λάβει μέρος στις εκδηλώσεις, και σε
εκείνη του Μεγάρου Μουσικής, αλλά είναι ενοχλημένη από τον τρόπο που επελέγη
για να τιμηθεί ο ηγέτης της δημοκρατικής παράταξης. Πιστεύει ότι μια ανοιχτή,
μεγάλη, γιορτή θα ταίριαζε στο μέγεθος του Ανδρέα Παπανδρέου. Ίσως του χρόνου,
και υπό άλλες συνθήκες... (Σελ. 5).

Σημαντική για την αναπτυξιακή πολιτική της χώρας χαρακτηρίζεται η ειδική
Σύνοδος της Κεντρικής Επιτροπής του ΠΑΣΟΚ, η οποία θα πραγματοποιηθεί το
Σαββατοκύριακο που έρχεται. Σε ρόλο «οικοδέσποινας», λόγω αντικειμένου, η
υπουργός Ανάπτυξης Βάσω Παπανδρέου. Και για να καταλάβετε πόσο ενδιαφέρουσα θα
είναι η σύνοδος αυτή, ένα από τα θέματα που θα συζητηθούν θα είναι και το θέμα
της τιμαριθμοποίησης της φορολογικής κλίμακας. (Σελ. 7).

Τέλος, ύστερα από μία περίοδο ύφεσης στις ελληνοτουρκικές σχέσεις, η Τουρκία,
στην οποία μαίνεται ο «πόλεμος» κυβέρνησης - στρατιωτικών, έχει πάλι
«ανησυχίες». Στόλος, αποτελούμενος από εννέα πολεμικά κάθε είδους, κατέπλευσε
στα λιμάνια της κατεχόμενης Κύπρου, και ο ηγέτης του ψευδοκράτους Ραούφ
Ντενκτάς επιδόθηκε και πάλι στο ανέξοδο παιχνίδι των απειλών κατά των
Ελληνοκυπρίων. (Σελ. 9).

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15863N031</ED>
<ID>
ID:164146

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N03&aa=1</URL></REF>


Article

<CATEGORY>vin01</CATEGORY>

 <H2>ΡΙΠΕΣ
</H2><H2>«Δάσκαλος»!
</H2>
ΚΑΙ καλώς μεν θα πράξει το Δημόσιο να κυνηγήσει τους μεγαλοοφειλέτες του...

ΑΛΛΑ τα τεράστια ποσά φόρων που δικές του επιχειρήσεις οφείλουν, ποιος θα τα εισπράξει;

ΓΙΑΤΙ έμελλε και αυτό ­ το πρωτάκουστο ­ να αποκαλυφθεί:

ΔΩΔΕΚΑ επιχειρήσεις του Δημοσίου χρωστούν συνολικά φόρους που υπερβαίνουν τα
επτακόσια δισεκατομμύρια δραχμές!

ΠΩΣ τάχα γίνεται το Δημόσιο να «κλέβει» τον εαυτό του την ώρα που κηρύσσει ­
και σωστά ­ πόλεμο κατά της φοροδιαφυγής...

ΑΠΟΤΕΛΕΙ «μυστήριο» που οι αρμόδιοι οφείλουν να εξηγήσουν.

ΔΙΟΤΙ όταν ο «δάσκαλος» χρησιμοποιεί δύο μέτρα και δύο σταθμά... οι «μαθητές»
­ και εν προκειμένω οι συνεπείς φορολογούμενοι ­ δικαιούνται ­ το λιγότερο ­
να διαμαρτύρονται.

ΚΑΙ όταν γνωστό είναι πως για οφειλές φόρων προβλέπονται ­ και εφαρμόζονται ­
αυστηρές ποινές...

ΑΠΟ βαριά πρόστιμα μέχρι κατασχέσεις και φυλάκιση...

ΕΥΛΟΓΩΣ τίθεται το ερώτημα πώς άραγε πρόκειται να αντιμετωπισθούν οι
φοροδιαφεύγουσες δημόσιες επιχειρήσεις.

ΚΑΙ αν υποτεθεί πως οι επιχειρήσεις αυτές προβάλλουν ως εξήγηση την ανάγκη
τους για κεφάλαια κίνησης...

ΚΑΙ αν η εξήγηση αυτή γίνεται από το Δημόσιο αποδεκτή...

ΤΟΤΕ η συμπαιγνία στηρίζεται στη λογική πως το Δημόσιο μπορεί να παρανομεί και
να επιδεικνύει ­ κατά βούληση και ατιμώρητα ­ φορολογική ασυνέπεια...

ΕΝΩ αντιθέτως για τον πολίτη οι όροι είναι απαραβίαστοι και οι κυρώσεις δεδομένες.

ΚΑΙ για το μείζον θέμα ηθικής τάξης που ανακύπτει, μάλλον περιττεύει κάθε άλλο σχόλιο.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15863N032</ED>
<ID>
ID:164192

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N03&aa=2</URL></REF>


Article

<CATEGORY>vin04</CATEGORY>

 <H2>ΕΙΠΑΝ
</H2>
Δημήτρης Αβραμόπουλος:

(ο δήμαρχος Αθηναίων ερωτάται από το «Tempo» μήπως μετά το συνέδριο της Ν.Δ.
έχασε το τρένο και βγήκε έξω από την ηγετική κούρσα)

«Δεν έχει βάση μια τέτοια άποψη γιατί απλούστατα θα είχα χάσει το ραντεβού με
το τρένο αν είχα αγοράσει εισιτήριο και δεν έφτανα στην ώρα μου».

Ηλίας Παπαδόπουλος:

(ο εισηγητής της πλειοψηφίας για τη Συνθήκη Σένγκεν, στη «Νίκη»)

«Το οργανωμένο έγκλημα δεν απαρτίζεται ούτε από... μπαλαρίνες ούτε από μέλη
ορχήστρας μουσικής δωματίου! Κατά συνέπεια, απαιτείται οργάνωση και στην
καταπολέμησή του».

Νίκος Νομικός:

(ο τραγουδιστής, στην «Εξουσία»)

«Μου αρέσει ο Σημίτης γιατί, αν και δείχνει αυστηρός, ξέρει να διαχειρίζεται
καλά το σκάφος. Ο Αβραμόπουλος, γιατί είναι ανθρώπινος. Επίσης ο Κ. Καραμανλής
γιατί είναι νέος και μιλάει ωραία. Όπως λέμε εμείς στο τραγούδι, αν έβγαινε
στην πίστα θα έσκιζε. Και ο Πάγκαλος μού αρέσει αν και δεν ξέρω πού θα μας
πάει. Ο σταρ όμως είναι ο Γιαννόπουλος. Δεν γλείφει και δεν σηκώνει μύγα στο
σπαθί του».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N03</CAT>
<ED>
Κωδικός άρθρου: A15863N034</ED>
<ID>
ID:164261

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N03&aa=4</URL></REF>


Article

<CATEGORY>vin05</CATEGORY>

 <H2>Τους ξεθέωσε στο περπάτημα
</H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

«Τα 'δωσε όλα» στον νησιώτικο μπάλο η υπουργός Αιγαίου κ. Ελισάβετ Παπαζώη στη
Σίφνο ­ συνόδευσε τον Πρόεδρο της Δημοκρατίας στην περιοδεία του στις Κυκλάδες
και αφού βρέθηκε «εντός έδρας», στην εκλογική της περιφέρεια, βρήκε την
ευκαιρία να επιδείξει τις χορευτικές της ικανότητες...

ΛΕΣ και δεν τον ήξεραν κι από παλιότερα τον Πρόεδρο της Δημοκρατίας οι στενοί
του συνεργάτες ­ τους ξεθέωσε στο περπάτημα, σ' αυτή την περιοδεία του στις
Κυκλάδες. Βέβαια, αυτή τη φορά είχε και ιδιαίτερους λόγους ­ πέρα από τον καλό
καιρό και τη διάθεσή του ­ για να το κάνει: 
Ήθελε να διαψεύσει στην πράξη τη φημολογία περί της υγείας του ­ είπε απλώς
ότι εξετάστηκε στον «Ευαγγελισμό» για να αντιμετωπίσει μία ίωση...

ΚΑΤΑ τα άλλα, ο κ. Κ. Στεφανόπουλος χαρακτήρισε ως «πολύ καλή» τη δήλωση του
κυβερνητικού εκπροσώπου ότι «δεν είναι ώρα για προεδρολογία» ­ και μόλις
επέστρεψε στην Αθήνα, δέχθηκε σε ακρόαση στο Προεδρικό Μέγαρο τον κ. Αν. Πεπονή.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15863N041</ED>
<ID>
ID:164144

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N04&aa=1</URL></REF>


Article

<CATEGORY>vin05</CATEGORY>

 <H2>Υπόθεση καρφίτσα
</H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

ΜΕ ΤΟΝ ΟΙΚΟΝΟΜΙΚΟ σύμβουλο του Πρωθυπουργού, τον κ. Τ. Γιαννίτση, συνέφαγε την
Κυριακή το βράδυ σε εστιατόριο του Άμστερνταμ η κ. Δάφνη Σημίτη ­ αλλά την...
πάτησε: Έχασε μία καρφίτσα ­ η οποία, παρά την επίμονη αναζήτηση, δεν εντοπίστηκε...

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15863N042</ED>
<ID>
ID:164191

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N04&aa=2</URL></REF>


Article

<CATEGORY>vin05</CATEGORY>

 <H2>Δείπνο Γιάννου
</H2>
<AUTHOR>Ο ΜΙΚΡΟ - ΠΟΛΙΤΙΚΟΣ</AUTHOR>

Ε, ΝΑ ΤΟ ΣΗΜΕΙΩΣΟΥΜΕ κι αυτό, μιας και τα δείπνα έχουν γράψει τη δική τους
ιστορία ανά τους αιώνες: Που λέτε, ο κ. Γ. Παπαντωνίου παρέθεσε την περασμένη
εβδομάδα δείπνο στο σπίτι του.

Καλεσμένοι ήταν οι υφυπουργοί των υπουργείων Εθνικής Οικονομίας και
Οικονομικών, αλλά και οι βουλευτές του ΠΑΣΟΚ που μετέχουν στη Διαρκή Επιτροπή
Οικονομικών Υποθέσεων της Βουλής, όπως και οι σύζυγοί τους.

«Κοινωνικός» ο χαρακτήρας της βραδιάς, αλλά...

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15863N043</ED>
<ID>
ID:164226

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N04&aa=3</URL></REF>


Article

<CATEGORY>vin05</CATEGORY>

 <H2>ΥΣΤΕΡΟΓΡΑΦΑ
</H2>
ΕΝΟ- ΤΗ-ΤΑ ΚΑΙ ΠΑ-ΛΗ - Διακυβερνητική!

ΤΙ ΕΙΝΑΙ ΤΟ ΑΡΙΣΤΕΡΟ Μάαστριχτ; Ό,τι βλέπετε μπαίνοντας αριστερά...

ΔΙΑΚΗΡΥΞΗ για την ανεργία, λέει, προσέθεσαν οι Γάλλοι στο
περιβόητο Σύμφωνο Σταθερότητας του Μάαστριχτ ­ κι εμείς, παλιότερα, βάζαμε
αστερίσκους, αλλά δεν κάναμε κι έτσι...

ΓΙΑΤΙ ΤΑ 'ΧΟΥΝ ΒΑΛΕΙ όλοι οι κεντροαριστεροί με τον κ. Θ.
Πάγκαλο; Ε, μα κάτι δεν πρέπει να βρουν για να τους ενώσει;

ΠΑΛΙΑ, ΥΠΗΡΧΕ το «στρίβειν διά του αρραβώνος» ­ τώρα, ο
ΣΥΝ το γύρισε σε «στρίβειν διά του Θόδωρου»...

ΓΙΑΤΙ ΔΕΝ ΤΟ ΒΛΕΠΟΥΝ από την καλή πλευρά; Τους βρίζει, άρα υπάρχουν...

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15863N044</ED>
<ID>
ID:164250

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N04&aa=4</URL></REF>


Article

<CATEGORY>vin04</CATEGORY>

 <H2>ΓΡΑΜΜΑΤΑ ΣΤΙΣ ΜΑΤΙΕΣ
</H2><H2>Η... αρμονία!
</H2>
Ο ΛΟΓΟΣ στους αναγνώστες. Ο Σπύρος Φράγκος, Πλαπούτα 41, Ελληνικό, γράφει:

«Καθημερινά γινόμαστε αυτόπτες και αυτήκοοι μάρτυρες των όσων γράφονται και
λέγονται από κάποια στελέχη του κυβερνώντος κόμματος, συνήθως απογοητευτικά
για μας που τα παρακολουθούμε και ­ δυστυχώς ­ καθόλου κολακευτικά για την
πολιτική και τους πολιτικούς.

Προξενεί κυριολεκτικά κατάπληξη η ευκολία με την οποία κάποιοι «νεοφώτιστοι»
υπουργοί μας απαρνιούνται τον παλαιό εαυτό τους, εξορκίζουν το παρελθόν τους ­
"ουκ οίδα τον άνθρωπον" ­ και εξαγνισμένοι στην κολυμβήθρα του
"εκσυγχρονισμού", εκτοξεύουν, ευκαιρίας δοθείσης, στο πρώτο μικρόφωνο που θα
στηθεί μπροστά τους, φραστικές τορπίλες, χάριν εντυπωσιασμού προφανώς.

Ο κ. Πασχαλίδης π.χ. δίνει συνέντευξη στον Μ. Καψή στην "Καθημερινή" και
μιλάει για "δανεικό σοσιαλισμό που μας τελείωσε", αλλά και για "επίπλαστη
ευημερία τη δεκαετία του '80".

Ο κ. Τζουμάκας, αναφερόμενος στην παπανδρεϊκή εποχή ­ "ΤΟ ΒΗΜΑ" ­ μιλάει για
το "ΠΑΣΟΚ της παρακμής". Και τελευταία, ο τσάρος της οικονομίας, ο κ.
Παπαντωνίου, μίλησε για "χαμένη δεκαετία". 
Δηλαδή, ούτε λίγο ούτε πολύ, οι φίλοι μας οι "εκσυγχρονιστές", ελαφρά τη
καρδία, υιοθετούν τα προεκλογικά σλόγκαν της Νέας Δημοκρατίας και
αποδεικνύονται ανακόλουθοι και ασυνεπείς, για να μην πω καμιά πιο βαριά
κουβέντα, σε μας τους ψηφοφόρους του ΠΑΣΟΚ, γιατί με άλλο σκεπτικό και με
άλλες θέσεις τούς ψηφίσαμε.

Από την άλλη μεριά, ακούμε και βλέπουμε τον κ. Πρωθυπουργό, τον κ. Σημίτη, που
υποτίθεται εκφράζει συνολικά την κυβερνητική πολιτική, να λέει σε εκδήλωση των
ΕΛΤΑ: 
"Η συνέχιση του έργου του Ανδρέα Παπανδρέου αποτελεί χρέος και τιμή για μας". 
Πώς να μη θαυμάσει κανείς αυτή την... υπέροχη αρμονία, ανάμεσα στα πρώτα
βιολιά και τον μαέστρο της κυβερνητικής ορχήστρας;».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N04</CAT>
<ED>
Κωδικός άρθρου: A15863N047</ED>
<ID>
ID:164276

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N04&aa=7</URL></REF>


Article

<CATEGORY>vin04</CATEGORY>

 <H5>ΤΟΝ ΓΟΡΔΙΟ ΔΕΣΜΟ ΘΑ ΛΥΣΕΙ ΕΝΤΟΣ ΤΗΣ ΕΒΔΟΜΑΔΑΣ ΤΟ ΕΚΤΕΛΕΣΤΙΚΟ ΓΡΑΦΕΙΟ
</H5><H2>Εκτόνωση για το Αρχείο
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Τριαντάφυλλα μνήμης. Πολίτες επισκέπτονται καθημερινά το Α' Νεκροταφείο για ν'
αφήσουν λίγα λουλούδια στο μνήμα του ιδρυτή του ΠΑΣΟΚ

Τον γόρδιο δεσμό γύρω από το Αρχείο του Ανδρέα Παπανδρέου αναμένεται να λύσει
εντός της εβδομάδας το Εκτελεστικό Γραφείο του ΠΑΣΟΚ, ενώ λίγες μόλις ημέρες
πριν από το πολιτικό μνημόσυνο του ιδρυτή του ΠΑΣΟΚ συνεχίζονται οι συζητήσεις
για το σύνολο των εκδηλώσεων προς τιμήν του.

Η κ. ΔΗΜΗΤΡΑ ΠΑΠΑΝΔΡΕΟΥ θα παραστεί στις εκδηλώσεις που θα γίνουν στην Αθήνα
την Κυριακή, τόσο το πρωί στο Α' Νεκροταφείο όσο και το βράδυ στο Μέγαρο Μουσικής.

Την ημέρα αυτή, η χήρα του ιδρυτή του ΠΑΣΟΚ δεν προτίθεται να προβεί σε
δηλώσεις. «Θα είναι ημέρα μνήμης και τιμής του Ανδρέα Παπανδρέου», ανέφερε
χθες το βράδυ, χωρίς να αποκλείσει όμως το ενδεχόμενο η παρέμβασή της να γίνει
είτε αύριο Τετάρτη από το Ηράκλειο είτε την προσεχή Δευτέρα από τη Χαλκίδα,
όπου θα παραστεί σε εκδηλώσεις στη μνήμη του Ανδρέα Παπανδρέου.

Παρά την παρουσία της στην εκδήλωση του ΠΑΣΟΚ στο Μέγαρο Μουσικής, η κ.
Δήμητρα Παπανδρέου δεν συμφωνεί με τον τρόπο που τιμάται ο Ανδρέας Παπανδρέου
από το κόμμα που ίδρυσε. «Ο Ανδρέας Παπανδρέου ανήκει στον λαό και τέτοιες
εκδηλώσεις τον στερούν από αυτόν, αφού με τον τρόπο που οργανώνονται
αποκλείουν το λαϊκό στοιχείο», ανέφερε χθες το βράδυ και συμπλήρωσε ότι αν η
ίδια είχε ερωτηθεί να πει τη γνώμη της, θα πρότεινε «να κάνουν ανοιχτή, μεγάλη
γιορτή». Εξήγησε ωστόσο ότι η «έντονη διαφωνία» της αφορά στον τρόπο που
γίνεται η εκδήλωση και όχι για τους καλλιτέχνες που παίρνουν μέρος και τους
οποίους τιμά και σέβεται αφού αποτελούν, όπως είπε, μεγάλο κεφάλαιο για την Ελλάδα.

«Προβοκατόρικα», εξάλλου, χαρακτήρισε η κ. Παπανδρέου και διάφορα κείμενα σε
περιοδικά και εφημερίδες που δημοσιεύθηκαν τις τελευταίες ημέρες. Στα
δημοσιεύματα η κ. Παπανδρέου εφέρετο να δηλώνει ότι προτίθεται να πολιτευθεί
με κόμμα εκτός του ΠΑΣΟΚ.

«Ουδεμία σχέση έχω με τα κείμενα αυτά και όσα μου αποδίδονται είναι
προβοκατόρικα», δήλωσε χθες εκφράζοντας την εκτίμηση ότι τέτοια δημοσιεύματα
θα πληθαίνουν όσο πλησιάζει η έκδοση του βιβλίου της.

Στο μεταξύ, για προσπάθεια «αποπαπανδρεοποίησης του ΠΑΣΟΚ» έκανε λόγο ο
επίτροπος της Ελλάδας στην Ευρωπαϊκή Ένωση Χρ. Παπουτσής σε συνέντευξή του στο
Mega. Ο κ. Παπουτσής συνέδεσε μάλιστα την προσπάθεια «αποπανδρεοποίησης του
ΠΑΣΟΚ» με τη συζήτηση για την Κεντροαριστερά και τις συζητήσεις και διαμάχες
για τα Αρχεία του Α. Παπανδρέου.

Το στέλεχος του ΠΑΣΟΚ διατύπωσε επιφυλάξεις για τον τρόπο που γίνεται η
προσέγγιση. «Επειδή, όμως ­ πρόσθεσε ­ από την μία πλευρά αυτή η συζήτηση
συνδυάζεται με την αναζήτηση ενός νέου πολιτικού και ιδεολογικού πεδίου,
αναφοράς ενός καινούργιου, ενός σύγχρονου κόμματος και από την άλλη βλέπω τα
εντείνεται η συζήτηση περί της μνήμης του Ανδρέα Παπανδρέου, περί της χρήσης
των Αρχείων του, αλλά και των πολιτικών και προσωπικών επιλογών στις διάφορες
φάσεις της ζωής του, έχω την αίσθηση ότι ορισμένοι χρησιμοποιούν αυτή τη
συγκυρία προκειμένου να κάνουν αποπαπανδρεοποίηση του ΠΑΣΟΚ. Δηλαδή, την
ακύρωση της πολιτικής υποθήκης του Ανδρέα Παπανδρέου. Και αυτό ­ τόνισε ­ με
ενοχλεί πάρα πολύ και δεν είμαι ο μόνος, είναι πάρα πολλοί άλλοι και χιλιάδες
στελέχη του ΠΑΣΟΚ που ενοχλούνται».

Ο κ. Παπουτσής όταν ρωτήθηκε ποιοι επιχειρούν την πολιτική ακύρωση του Α.
Παπανδρέου τόνισε μεταξύ άλλων:

«Δεν θέλω να αποδώσω σε εκείνους που θέλουν να θεωρούν τον εαυτό τους ως
πρωτεργάτη μιας εκσυγχρονιστικής πολιτικής στο ΠΑΣΟΚ, ότι πάνε να διαμορφώσουν
ένα καινούργιο κόμμα. Ωστόσο, μέσα από αυτόν τον κύκλο των ανθρώπων που
εμπλέκονται στην ευρύτερη συζήτηση περί Κεντροαριστεράς, είναι προφανές ­ και
πολλοί από αυτούς το έχουν δηλώσει δημοσίως ­ ότι θα τους ενδιέφερε ένας
καινούργιος φορέας. Έχω την αίσθηση ότι οι εντεινόμενες συζητήσεις περί
Κεντροαριστεράς και την ίδια ώρα όταν χρησιμοποιούνται διάφορα λάθη που
γίνονται από την ευρύτερη οικογένεια του Ανδρέα Παπανδρέου, νομίζω ότι
οδηγούμαστε σε μια αποπαπανδρεοποίηση του ΠΑΣΟΚ». Στο μεταξύ συνεχίζονται οι
διεργασίες για την εκτόνωση της κατάστασης και την αναζήτηση αποδεκτής από
όλες τις πλευρές λύσης για το θέμα των Αρχείων.

Ο κ. Γ. Παπανδρέου σε συνέντευξή του στο Mega επανέλαβε ουσιαστικά ότι
συμφωνεί με τη συμμετοχή της κ. Δήμητρας Παπανδρέου σε ενιαίο ίδρυμα που
ενδεχομένως συστήσει το ΠΑΣΟΚ. Ωστόσο αμφισβήτησε εμμέσως κατά πόσον ο πατέρας
του είχε αναφερθεί στη μορφή που ήθελε να έχει το ίδρυμα όταν ρωτήθηκε για το
σχέδιο Προεδρικού Διατάγματος που προέβλεπε θέση ισόβιου προέδρου για την κ.
Δήμητρα Παπανδρέου. Ακόμα, ο αναπληρωτής υπουργός Εξωτερικών επέκρινε όσους
χρησιμοποιούν, «μοιράζουν» ή «μονοπωλούν» τον Α. Παπανδρέου. «Εάν, είπε, η
αντιπαράθεση γίνει στο ποιος είναι "ανδρεϊκός" ή ποιος δεν είναι "ανδρεϊκός" ή
ποιος έχει την κληρονομιά του Α. Παπανδρέου, σίγουρα δεν θα πάμε μπροστά».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15863N051</ED>
<ID>
ID:164177

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N05&aa=1</URL></REF>


Article

<CATEGORY>vin04</CATEGORY>

 <H2>Άγνοια Μπερνς για τον χάρτη με τα Ίμια
</H2>
Η ΠΟΛΙΤΙΚΗ των Ίμια σε ό,τι αφορά την κυριαρχία των Ιμίων δεν έχει αλλάξει,
δήλωσε ο εκπρόσωπος του Στέιτ Ντιπάρτμεντ Νίκολας Μπερνς, απαντώντας σε
ερώτηση σχετικά με τον επίσημο χάρτη που χρησιμοποιεί το Πεντάγωνο, ο οποίος
δείχνει ότι οι βραχονησίδες Ίμια ανήκουν στην Ελλάδα. 
Ο Μπερνς απέφυγε να απαντήσει εκφράζοντας άγνοια σε ό,τι αφορά οδηγίες του
Στέιτ Ντιπάρτμεντ προς την Εθνική Υπηρεσία Χαρτογράφησης για την αλλαγή του
όρου «ακαθόριστη κυριαρχία» σε «Βράχοι Ίμια - Ελλάδα». 
<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N05</CAT>
<ED>
Κωδικός άρθρου: A15863N052</ED>
<ID>
ID:164213

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N05&aa=2</URL></REF>


Article

<CATEGORY>vin02</CATEGORY>

 <H2>ΤΡΙΤΗ ΑΠΟΨΗ
</H2><H2>Άνιση ζωή
</H2>
<AUTHOR>ΓΙΑΝΝΗΣ ΠΑΝΟΥΣΗΣ</AUTHOR>

Και η Κεντροαριστερά έχει ασφαλώς το ενδιαφέρον της (όχι ως «παιχνιδάκι
εργασιοθεραπείας» στα χέρια των κρατούντων, αλλά ως μία από τις απόπειρες
προσέγγισης του πολιτικού μέλλοντος).

Ο χρόνος στις φάμπρικες

Καταλαβαίνεις τι σε χωρίζει από την αδελφοσύνη και τη λογοτεχνία.

Αγεφύρωτα χάσματα

Γκέρχαρτ Τσβέρεντς,

Κεφάλι και κοιλιά

Και η Διακυβερνητική χρήζει ειδικής ανάλυσης (όχι ως ισορροπία κυβερνήσεων
αλλά ως συνειδητοποίηση της κατεύθυνσης που επιθυμούν να δώσουν στο μέλλον
τους οι λαοί).

Και η Συνθήκη Σένγκεν αφήνει ανοικτά θέματα (όχι ως τεχνο-δαιμονολογία αλλά ως
πλαίσιο μιας άγνωστης σε όλους ευρω-ελευθερίας). Και το Σύνταγμα θέλει αναθεώρηση.

Μ' αυτά όμως τα «πρωτοσέλιδα», που θίγουν ζητήματα σχετικά με τα ατομικά
δικαιώματα, τις ελευθερίες, την αξιοπρέπεια κ.λπ. κ.λπ. δυστυχώς καλύπτεται η
βιωμένη, από τους ίδιους τους ενδιαφερόμενους πολίτες - ανθρώπους, πραγματικότητα.

Ο μισθοσυντήρητος, μεροκαματιάρης ή ο άνεργος δεν γίνονται αυτομάτως ευτυχείς
και ασφαλείς επειδή κάποιοι καλοζωισμένοι διανοούμενοι (της εύκολης κριτικής
του εφησυχασμού) τούς καλούν σε «κοινωνικό διάλογο» (δηλ. σε ανιστόρητη
υπερταξική συναίνεση).

Ο αμόρφωτος, ο μετανάστης, ο νεοπρόσφυγας, ο μειονοτικός, ο «άλλος» δεν
αισθάνονται ότι βρίσκονται στο κέντρο των εξελίξεων επειδή κάποια hi-tec
Αμερικανάκια τούς βομβαρδίζουν με πακέτα Internet, με Κέντρα Υποδοχής και
Αποκατάστασης, με ΚΕ(;)Κ κατά του κοινωνικού αποκλεισμού (δηλ. με πόρους για
να κερδίζουν οι επιμορφωτές και όχι οι έχοντες ανάγκη).

Οι νέοι, οι νέες, τα παιδιά του δρόμου, τα χαμίνια και τα «επικίνδυνα
στοιχεία» των 20 ετών, οι τοξικομανείς και οι έγκλειστοι δεν απαλλάσσονται
αυτοδικαίως από το πανοπτικόν ή την ηθικολογία των politically (και orally)
correct επειδή κάποιοι ενήλικοι σοβαροφανείς ψηφοθήρες τούς τάζουν μια
ανεκτική κοινωνία. Ο αγνός συνδικαλιστής, ο διαμαρτυρόμενος πολίτης, ο
καταγγέλλων φοιτητής δεν ικανοποιούν το όραμά τους για μια κοινωνία χωρίς
διακρίσεις επειδή ο κυβερνητικός συνομιλητής τους τυγχάνει πρώην αριστεριστής,
αναρχικός ή τριτοκοσμικοεπαναστάτης (μετά-νοήσας αφού η μετα-μοντέρνα δεύτερη
μετα-πολίτευσή τούς μετα-λαμπάδευσε το φως το αληθινόν).

Ο απλός φορολογούμενος, ο μικρο-ιδιοκτήτης, ο αποταμιευτής και επενδυτής ενός
πουγκιού ιδρώτα δεν χαροποιούνται που δεν προλαβαίνουν να απολογούνται και να
δικαιολογούν το βιός τους, επειδή μόνον έτσι αποδεικνύεται στην πράξη ότι οι
νέες εξυγιαντικές δομές λειτουργούν αποτελεσματικά (δηλ. πιέζουν καθημερινά
τον τίμιο ν' αποδεικνύει την εντιμότητά του και δεν ασχολούνται με τον smart
dealer, αφού αυτός συμβάλλει δι' άλλου τρόπου στην αύξηση των δημοσίων ­ ή και
ιδιωτικών ­ εσόδων).

Οι καταδικασμένοι να λαδώνουν «περιβάλλοντα» και να λαδώνονται από
«υποβάλλοντα» δημόσιοι υπάλληλοι, λειτουργοί, επιχειρηματίες, πολιτευτές
κ.ο.κ. δεν απελευθερώνονται από τη διαβρωτική «διαφθορά των συναλλαγών» με τα
κέντρα εξουσίας, επειδή το σύστημα εκσυγχρονίστηκε, οι μεσάζοντες άλλαξαν
όροφο, γραφείο (ίσως και «χρώμα») και οι πληρωμές γίνονται μέσω πλαστικού
χρήματος ή λουξεμβουργιανής εταιρείας.

Ζούμε άνισα. Μας κυβερνούν άπληστοι. Τους στηρίζουμε άκριτα. Χανόμαστε άδικα.

Πρέπει να ξαναπάρουμε στα χέρια μας τα ηνία της ζωής μας (ίσως και της
ιστορίας). Να πούμε τη δική μας αλήθεια.

Ο καπιταλιστικός εκσυγχρονισμός (με ή χωρίς ευρωπαϊκό μακιγιάζ) οδηγεί σε
απλοϊκές αισιοδοξίες και γραφειοκρατικούς ακτιβισμούς.

Η πεσιμιστική διπλωματία καταλήγει σε διακανονισμούς υπέρ τρίτων.

Ο εξορθολογισμός της κοινωνικής συνείδησης στερεί από το λαϊκό κίνημα τον
δυναμισμό της αντίστασης και της ανυπακοής (που σήμερα ίσως ενοχλεί τη
σχεδιομανία της κρατικής ελίτ, αλλά αύριο θα είναι απαραίτητος για την εθνική επιβίωση).

Στην άνιση ζωή μας καλούμαστε να επιλέξουμε κοινωνία, ελευθερία, ουτοπία και
όχι απλώς ηγέτες, ηγεμόνες ή σοσιαλ-τεχνοκράτες. Η άνιση ζωή μας πρέπει να
μπολιαστεί με τη ρομαντική εξέγερση πριν γίνουμε εμείς αντικείμενα, οι ιδέες
μας εμπορεύματα και ο μικροαστικός (ή αγοραίος) σο(ϊ)σ(ι)αλονίζων καπιταλισμός
η τελευταία ψευδαίσθηση πριν από τον 21ο αιώνα.

Ο καθηγητής της Νομικής Γιάννης Πανούσης είναι πρύτανης του Δημοκρίτειου
Πανεπιστημίου Θράκης.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15863N061</ED>
<ID>
ID:164182

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N06&aa=1</URL></REF>


Article

<CATEGORY>vin02</CATEGORY>

 <H2>ΠΡΟΒΟΛΕΙΣ
</H2><H2>Τουρισμός μιας χρήσεως...
</H2>
<AUTHOR>ΝΙΚΟΣ ΒΙΔΑΚΗΣ</AUTHOR>

Σκηνή πρώτη: Δεκαετία του '70. Ένα ζευγάρι τουριστών φθάνει σ' ένα χωριό της
Κρήτης. Γίνονται αμέσως αντικείμενο περιέργειας και σχολιασμού. Με νοήματα
ζητούν από μια χωρική φαγητό. «Πεινούνε μωρέ», φωνάζει αυτή ανήσυχη. Οι
τουρίστες μετά το φαγητό, ζήτησαν τον λογαριασμό. Οι γυναίκες προσεβλήθησαν
και επ' ουδενί δέχτηκαν χρήματα.

Σκηνή δεύτερη. Τέλος της δεκαετίας του '90 στο ίδιο γραφικό χωριό: Ο κεντρικός
δρόμος είναι ένα απέραντο πολύχρωμο παζάρι. Τουρίστες πάνε κι έρχονται.
Αυτοκίνητα παντού. «Παραδοσιακά» υφαντά ανεμίζουν, ανάκατα με είδη λαϊκής τέχνης.

Ξενόγλωσσες επιγραφές, RENT ROOM, RENT Α CAR, TAVERN, BAR, συνθέτουν την
κακόγουστη ελληνική τουριστική σκηνογραφία.

Οι παραπάνω δύο σκηνές αντικατοπτρίζουν την τρομακτική μεταλλαγή που
σημειώθηκε στο διάστημα των δύο δεκαετιών στις τουριστικές περιοχές του τόπου μας.

Στο διάστημα αυτό το φυσικό αλλά και το ψυχικό τοπίο έχει αλλάξει ριζικά. Τα
χωράφια έγιναν οικόπεδα, τα αυθαίρετα απλώθηκαν, σύγχρονοι χρυσοθήρες
κατέφθασαν από παντού κι άρχισε το κυνήγι των τουριστών, η αγωνία του εύκολου
πλουτισμού, το άγχος με τις επιταγές και το συνάλλαγμα. Και μαζί ο τουριστικός
πρωταθλητισμός. Ξεκίνησε (στην Κρήτη) ως μεγάλο επίτευγμα όταν οι τουρίστες
έφθασαν τις 500 χιλιάδες, όσος και ο πληθυσμός του νησιού. Έγιναν 2,5
εκατομμύρια τουρίστες τον χρόνο. Σήμερα μια μικρή μείωση προκαλεί απαισιοδοξία
ή πανικό.

Οι ιδιωτικές επενδύσεις (με κρατικά κίνητρα, δανεισμούς και διευκολύνσεις)
πραγματοποιήθηκαν με ιλιγγιώδεις ρυθμούς χωρίς πρόβλεψη σε βασικά έργα
(αεροδρόμια, βιολογικούς καθαρισμούς, λιμάνια, δρόμους) που θα υποδέχονταν το
διογκούμενο τουριστικό ρεύμα.

Δίπλα στις μεγάλες τουριστικές μονάδες (πολλές κτίστηκαν πάνω στον αιγιαλό, με
καταπατήσεις δασικών και δημοσίων εκτάσεων, οικειοποιήσεις γραφικών όρμων και
άλλες αυθαιρεσίες) άρχισαν να ξεφυτρώνουν τα αυθαίρετα των μικροεπενδυτών.

Σήμερα απορούμε που το κράτος δεν μπορεί να παρακολουθήσει τις εξελίξεις και
να ελέγξει την αισχροκέρδεια και όλα τα συναφή.

Ποια αισχροκέρδεια να ελέγξει, ποιο κράτος, όταν στην τουριστική βιομηχανία το
κυρίαρχο στοιχείο είναι ο παρασιτισμός (μικρών και μεγάλων), όταν η
αντιμετώπιση του τουρίστα είναι μιας χρήσεως;

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N06</CAT>
<ED>
Κωδικός άρθρου: A15863N063</ED>
<ID>
ID:164246

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N06&aa=3</URL></REF>


Article

<CATEGORY>vin04</CATEGORY>

 <H5>ΠΡΟΤΑΣΗ ΓΙΑ ΤΙΜΑΡΙΘΜΟΠΟΙΗΣΗ ΤΗΣ ΦΟΡΟΛΟΓΙΚΗΣ ΚΛΙΜΑΚΑΣ
</H5><H2>Άνοιγμα προς μισθωτούς
</H2>
<AUTHOR>ΛΟΥΚΑΣ ΔΗΜΑΚΑΣ</AUTHOR>

Στο τραπέζι του κομματικού διαλόγου τίθεται για άλλη μια φορά το θέμα της
τιμαριθμοποίησης της φορολογικής κλίμακας.

ΣΧΕΤΙΚΗ πρόταση για συζήτηση και προβληματισμό περιλαμβάνεται στο σχέδιο της
εισήγησης για την ανάπτυξη, που συζητείται αύριο στο Εκτελεστικό Γραφείο του
ΠΑΣΟΚ εν όψει της Ειδικής Συνόδου της Κεντρικής Επιτροπής του κόμματος το Σαββατοκύριακο.

Η αναφορά στο σχέδιο της εισήγησης προς την Κεντρική Επιτροπή έρχεται να
ενισχύσει τον προβληματισμό που υπάρχει το τελευταίο διάστημα και στο
οικονομικό επιτελείο της κυβέρνησης, το οποίο εξετάζει τις δυνατότητες και τα
περιθώρια κάποιας τιμαριθμοποίησης.

Το «πάγωμα» της τιμαριθμικής αναπροσαρμογής των εισοδηματικών κλιμακίων για
αρκετά χρόνια έχει οδηγήσει σε υπερμεγέθη φορολόγηση των μισθωτών και των
συνταξιούχων, καθώς η αύξηση των αποδοχών λόγω τιμαρίθμου δεν συνοδευόταν από
ανάλογη αλλαγή των φορολογικών κλιμάκων.

Η ενσωμάτωση στην εισήγηση του Εκτελεστικού Γραφείου, έστω και με τη μορφή
προβληματισμού, αναφοράς στην τιμαριθμοποίηση της φορολογικής κλίμακας
εκτιμάται ότι θα δώσει νέα ώθηση στο αίτημα αυτό, το οποίο εκτός απ' τους
συνδικαλιστικούς φορείς υποστηρίζεται από πολλά κομματικά στελέχη.

Το 50σέλιδο σχέδιο της εισήγησης για την ανάπτυξη συνέταξε η υπουργός
Ανάπτυξης κ. Βάσω Παπανδρέου, η οποία έχει ενσωματώσει κείμενα και
παρατηρήσεις - προτάσεις που διατυπώθηκαν (από τον κ. Γ. Αρσένη και άλλα
στελέχη) στο πλαίσιο διεξοδικής συζήτησης στον αρμόδιο κομματικό φορέα. 
Το σχέδιο έχει στείλει η κ. Παπανδρέου ­ που και σε επίπεδο κυβέρνησης είχε
προτείνει παλαιότερα τιμαριθμοποίηση της φορολογικής κλίμακας) στα μέλη του
Εκτελεστικού Γραφείου για παρατηρήσεις. 
Ορισμένα στελέχη του Ε.Γ. έκαναν χθες λόγο για «ενωτικό» κείμενο, ενώ άλλοι
τόνιζαν ότι θα έπρεπε να είναι πιο καθαρό το κοινωνικό στίγμα του ΠΑΣΟΚ. 
Για το τελευταίο έφεραν ως παράδειγμα την αναφορά στην ανάγκη επανεξέτασης
κεκτημένων στο μέτρο που πολλά αλλάζουν στις εργασιακές σχέσεις. 
Πάντως, στις συζητήσεις που έγιναν στον Τομέα Ανάπτυξης επικράτησε συναινετικό
κλίμα και οι επιμέρους αναφορές βρήκαν σύμφωνες όλες τις πλευρές.

Η λεγόμενη εσωκομματική αντιπολίτευση δεν πρόκειται να παρουσιάσει κείμενο
αντι-εισήγησης. Αρκετά όμως, στελέχη, της κατηγορίας αυτής θα κάνουν
παρεμβάσεις σε 2-3 σημεία, με στόχο να δοθεί μεγαλύτερη έμφαση στην ανάγκη
διεύρυνσης των κοινωνικών κατακτήσεων. 
Οι παρεμβάσεις τους δεν θα είναι σε αντίθεση προς την εισήγηση του
Εκτελεστικού Γραφείου, αλλά, όπως, τονιζόταν, «προσθετικά» σ' αυτή.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N07</CAT>
<ED>
Κωδικός άρθρου: A15863N071</ED>
<ID>
ID:164178

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N07&aa=1</URL></REF>


Article

<CATEGORY>vin04</CATEGORY>

 <H5>ΕΝΙΣΧΥΣΗ ΤΗΣ ΕΚΠΑΙΔΕΥΣΗΣ ­ ΔΑΝΕΙΑ ΓΙΑ ΤΙΣ ΜΙΚΡΟΜΕΣΑΙΕΣ ΕΠΙΧΕΙΡΗΣΕΙΣ * ΙΚΑΝΟ
ΠΟΙΗΜΕΝΗ Η ΕΛΛΑΔΑ ΑΦΟΥ ΔΕΝ ΚΟΒΟΝΤΑΙ ΤΑ ΚΟΝΔΥΛΙΑ ΓΙΑ ΤΙΣ «ΧΩΡΕΣ ΣΥΝΟΧΗΣ»
</H5><H5>Τα ελληνικά σύνορα και σύνορα της Ευρώπης
</H5><H5>Εργάτες, πανκ, ξύλο και δουλειές με... φούντες
</H5><H2>Η Ευρώπη παίρνει μέτρα κατά της ανεργίας
</H2>
<AUTHOR>ΕΙΡΗΝΗ ΚΑΡΑΝΑΣΟΠΟΥΛΟΥ</AUTHOR>

<H3></H3>Ευχαριστημένη είναι η Ελλάδα από τη θέση της Ευρωπαϊκής Ένωσης για την
προστασία της απασχόλησης, αφού δεν θίγονται τα κοινοτικά κονδύλια για τις
«χώρες της συνοχής», όπως η Ελλάδα.

ΑΜΣΤΕΡΝΤΑΜ

ΤΟ ΔΕΔΟΜΕΝΟ αυτό, που προέκυψε από τη χθεσινή ημέρα της Συνόδου Κορυφής του
Άμστερνταμ, ικανοποιεί πλήρως την ελληνική πλευρά, η οποία επιθυμούσε την
έκφραση ενός «ευρωπαϊκού κοινωνικού προσώπου», αλλά ταυτοχρόνως δεν ήταν
διατεθειμένη αυτό να υλοποιηθεί εις βάρος της διαρθρωτικής πολιτικής της
Ένωσης (από την οποία εισέπραξε για την πενταετία 1994-1999 6,5 τρισ. δρχ. ­
και αναμένει άλλα τόσα για την επόμενη πενταετία).

Ο «ιστορικός συμβιβασμός» Γαλλίας και Γερμανίας προβλέπει τον «εμπλουτισμό»
του Συμφώνου Σταθερότητας για τη λειτουργία της ΟΝΕ με την παράμετρο της
απασχόλησης. Έτσι, πέρα από τις κυρώσεις που προβλέπονται για τις εντός του
ευρώ χώρες που θα παρεκκλίνουν από τα κριτήρια, ενισχύονται οι πολιτικές για
την καταπολέμηση της ανεργίας. 
Θα υπάρχει συντονισμός των χωρών, ενίσχυση της εκπαίδευσης, επανεξέταση
προγραμμάτων για την ανεργία, δανειοδότηση από την Ευρωπαϊκή Τράπεζα
Επενδύσεων ­ με έμφαση στις μικρομεσαίες επιχειρήσεις και αυτές του υψηλού
κινδύνου ­ «επαναπροώθηση των έργων των Διευρωπαϊκών Δικτύων, καθώς και
εκτεταμένος κοινωνικός διάλογος».

Στο Άμστερνταμ. Ο Πρωθυπουργός Κώστας Σημίτης δίπλα στον Ολλανδό ομόλογό
του Βιμ Κοκ και οι υπουργοί Εξωτερικών των δύο χωρών Χανς Βαν Μίρλο και
Θεόδωρος Πάγκαλος στη Σύνοδο Κορυφής. Οι Ολλανδοί βλέπουν πρόοδο στα ελληνοτουρκικά

Ο συμβιβασμός προβλέπει ακόμη τον πολιτικό έλεγχο της Ευρωπαϊκής Κεντρικής
Τράπεζας. Όπως ανέφερε ο Πρωθυπουργός Κώστας Σημίτης, ανέθεσε στον ECOFIN ­ το
Συμβούλιο Υπουργών Οικονομίας ­ και την Κομισιόν να υποβάλει πρόταση για να
υπάρξει ένα άλλο κέντρο «με κριτήρια πιο πολιτικά», στο Λουξεμβούργο, τον Δεκέμβριο.

Σύμφωνα με τον κ. Σημίτη, η σημαντική τομή που έγινε, δείχνει πως η Ε.Ε.
«θέλει να αντιμετωπίσει το κεντρικό πρόβλημα» της ανεργίας ­ και τούτο
επετεύχθη χάρη σε ένα «ευρύτερο μέτωπο», που διαμορφώθηκε μετά την κυβερνητική
αλλαγή στη Γαλλία και τη Βρετανία.

Ο προεξάρχων ρόλος που αποκτά η απασχόληση στην ατζέντα των «15»
καταδεικνύεται και από την απόφαση της Συνόδου να υπάρξει έκτακτη Σύνοδος
Κορυφής πριν από τον Δεκέμβριο, με αποκλειστικό θέμα την ανεργία.

Ο κ. Σημίτης, κάνοντας λόγο για μια «νέα πολιτική» χαρακτήρισε το αποτέλεσμα
των διαπραγματεύσεων «πολύ ικανοποιητικό», σημειώνοντας ότι η Ένωση μέχρι τώρα
βάδιζε σε έναν δρόμο που εξασφάλιζε τη σταθερότητα, αλλά πλέον χρειάζεται και
μια νέα κατεύθυνση - επίκεντρο της οποίας θα είναι η απασχόληση.

Από την πλευρά του, ο υπουργός Εθνικής Οικονομίας Γιάννος Παπαντωνίου,
υπογράμμισε ότι «δεν τίθεται θέμα χαλάρωσης των κριτηρίων», όπως δεν τίθεται
και θέμα ανακατανομής στον κοινοτικό προϋπολογισμό ­ αίτημα που είχε, άλλωστε,
μόνο η Γαλλία.

Σύμφωνα με τον κ. Παπαντωνίου ­ με πρόταση του οποίου ήρθη το αδιέξοδο στο
ECOFIN ­ η πολιτική εποπτεία θα συνίσταται σε έλεγχο επί της ισοτιμίας του
ευρώ προς τα εκτός νομίσματα της Ένωσης, αλλά και στις κατευθυντήριες γραμμές
που θα λαμβάνει η Κεντρική Τράπεζα για την πολιτική της.

Πάντως, ο μεταβατικός ηγέτης του γαλλικού Σοσιαλιστικού Κόμματος Φρανσουά
Χολάντ, από το Παρίσι υπογράμμισε ότι η χώρα του δεν πρόκειται να παραιτηθεί
της προσπάθειας για διοχέτευση κονδυλίων του προϋπολογισμού στην καταπολέμηση
της ανεργίας ­ γεγονός που σημαίνει, σύμφωνα με κοινοτικούς αξιωματούχους, ότι
«το παιχνίδι γύρω από την ΟΝΕ δεν έκλεισε ακόμη».

ΜΕ ΤΗ ΔΙΑΣΦΑΛΙΣΗ των εξωτερικών συνόρων της Ένωσης αλλά και αδιέξοδο στο
ζήτημα των θεσμικών μεταρρυθμίσεων ολοκληρώθηκε αργά χθες τη νύχτα το δείπνο
των «15». Το αίτημα της Ελλάδας για αναγνώριση των συνόρων της χώρας ως
εξωτερικών συνόρων της Ένωσης ­ βάσει των αρχών του Διεθνούς Δικαίου ­ έγινε
δεκτό χωρίς αντιρρήσεις από τους εταίρους και περιλαμβάνεται πλέον στη νέα
Συνθήκη που αναμένεται να εγκριθεί σήμερα.

Την ίδια στιγμή επί τρεις ώρες οι «15» αρχηγοί των κρατών δεν μπόρεσαν να
συμφωνήσουν ούτε στο ελάχιστο στα δύο μεγάλα «αγκάθια» των θεσμικών: α) στον
αριθμό των επιτρόπων και β) στις ψήφους που θα διαθέτει η κάθε χώρα στο Συμβούλιο.

Το θέμα αναμένεται ν' απασχολήσει εκ νέου σήμερα τη Σύνοδο Κορυφής του
Άμστερνταμ με κοινή πεποίθηση ότι δεν είναι δυνατόν να υπάρχει και «η πίτα
ολόκληρη και ο σκύλος χορτάτος».

Και στις δύο πλατείες, η μουσική είναι δυνατή και live. Η απόσταση που τις
χωρίζει κάπου 500 μέτρα. Το πλήθος εξίσου πολύχρωμο, πολύβουο, νεανικό. Μερικά
ζευγάρια έχουν μαζί και τα πιτσιρίκια τους. Ποια είναι η διαφορά; Απλούστατα,
στη μεν μία πλατεία είναι οι αντίπαλοι του Μάαστριχτ, στη δε άλλη οι οπαδοί
του Μάαστριχτ.

*Στις εκδηλώσεις κατά του Μάαστριχτ θριάμβευσε η ανομοιογένεια: σκληροτράχηλοι
εργάτες με αυστηρή εμφάνιση και κομμουνιστικές αντιλήψεις, δίπλα δίπλα με
«φρικιά» από όλη την Ευρώπη.

*Προληπτικές συλλήψεις έκανε η αστυνομία του Άμστερνταμ. Στα άγρια μεσάνυχτα
«μάζεψε» στις κλούβες 300 - 400 πανκ 18 ετών κατά μέσο όρο. «Είχαμε
πληροφορίες ότι σχεδίαζαν επεισόδια έξω από το χώρο της συνόδου», είπε έμπλεος
υπερηφανείας ο αρχηγός της αστυνομίας.

*Τις «ατραξιόν» του Άμστερνταμ τίμησε δεόντως το πλήθος που συνέρρευσε στην
πόλη: τα περίφημα κόφι σοπς, που προσφέρουν τα λεγόμενα μαλακά ναρκωτικά σε
λογικές τιμές, είχαν δουλειές «με φούντες». Και οι βιτρίνες με τις γυναίκες -
εμπόρευμα διαπίστωσαν πως η μόδα τους δεν έχει παρέλθει.

*Η ολλανδική κυβέρνηση, πάντως, ουδόλως αισχύνεται για τη φιλελεύθερη πολιτική
της στο θέμα των ναρκωτικών: στο Κέντρο Τύπου μοιράζεται ενημερωτικό έντυπο ­
«Ναρκωτικά: Ένας οδηγός για την ολλανδική πολιτική» ­ στο οποίο μεταξύ άλλων
εξηγείται πως το αλκοόλ και η νικοτίνη είναι τρεις φορές πιο εθιστικά από την κάνναβη.

*Ένας παιδικός σταθμός «παρεισέφρησε» στις εγκαταστάσεις ­ πολλών τετραγωνικών
­ του Κέντρου Τύπου. Για αδιευκρίνιστους λόγους τα μωράκια θεώρησαν πολύ
αστείο θέαμα τους φουριόζους δημοσιογράφους. Γελούσαν ασταμάτητα και έκαναν
γκριμάτσες σε όποιον τα έπαιρνε χαμπάρι.

*«Επαγγελματίες» μιας κοινοτικής προεδρίας αποδείχθηκαν οι Ολλανδοί: η
οργάνωση της συνόδου χαρακτηρίστηκε από λειτουργικότητα, καλό γούστο και
έλλειψη των συνηθισμένων παρατράγουδων.

*Στο κτίριο της Ολλανδικής Κεντρικής Τράπεζας έλαβαν χώρα οι κρίσιμες
συζητήσεις των «15». Κάποιοι μίλησαν για συμβολισμό ­ «πες αλεύρι, η
Μπούντεσμπανκ σε γυρεύει».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N08</CAT>
<ED>
Κωδικός άρθρου: A15863N081</ED>
<ID>
ID:164179

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N08&aa=1</URL></REF>


Article

<CATEGORY>vin04</CATEGORY>

 <H2>Παρασκηνιακές κινήσεις υπέρ της Τουρκίας
</H2>
<AUTHOR>ΓΙΩΡΓΟΣ ΚΟΥΒΑΡΑΣ</AUTHOR>

ΑΜΣΤΕΡΝΤΑΜ

ΑΝΟΙΓΜΑΤΑ στην Τουρκία επιχείρησαν ορισμένες μεγάλες χώρες της Ευρωπαϊκής
Ένωσης τόσο στο προσκήνιο όσο και στο παρασκήνιο της Συνόδου Κορυφής στο Άμστερνταμ.

Ο Βρετανός πρωθυπουργός κ. Τόνι Μπλερ ζήτησε από τους υπόλοιπους εταίρους να
λάβουν σοβαρά υπόψη το καθεστώς συνδεδεμένου μέλους της Τουρκίας στη
Δυτικοευρωπαϊκή Ένωση πριν από την ενσωμάτωση της ΔΕΕ στη νέα Συνθήκη.

Σύμφωνα με την βρετανική άποψη, δεν θα πρέπει να τεθούν σε αμφισβήτηση τα
συμφέροντα του ΝΑΤΟ με την νέα Συνθήκη της Ευρωπαϊκής Ένωσης και έμμεσα
υποστηρίζεται η αναβάθμιση του καθεστώτος της Νορβηγίας και της Τουρκίας στη
ΔΕΕ. Δεν θα πρέπει να απολέσουμε αυτές τις χώρες, δήλωσε χαρακτηριστικά ο κ.
Μπλερ. Η τοποθέτηση αυτή δεν αποκλείεται να περιληφθεί και στα συμπεράσματα
του Ευρωπαϊκού Συμβουλίου στο Άμστερνταμ.

Σύμφωνα με πληροφορίες, ορισμένες χώρες επιδιώκουν αναφορά στην Τουρκία να
γίνεται και στο κεφάλαιο των συμπερασμάτων για τη διεύρυνση. Λέγεται, έτσι,
ότι αφού θα διευκρινίζεται πως στο πρώτο κύμα της διεύρυνσης θα περιλαμβάνεται
η Κύπρος και χώρες της Κεντρικής και Ανατολικής Ευρώπης, θα ακολουθήσουν οι
χώρες της Βαλτικής και η Τουρκία.

ΒΛΕΠΕΙ ΛΥΣΗ

Στο μεταξύ, την αισιοδοξία του για την προώθηση λύσης στα ελληνοτουρκικά από
την επιτροπή εμπειρογνωμόνων εξέφρασε ο Ολλανδός πρόεδρος του Συμβουλίου, κ.
Χανς Βαν Μίρλο.

Ερωτηθείς από «ΤΑ ΝΕΑ» ο Ολλανδός υπουργός Εξωτερικών δήλωσε χαρακτηριστικά:

«Περιμένουμε λύση τις ερχόμενες εβδομάδες».

Από την πλευρά του και ο πρωθυπουργός του Λουξεμβούργου κ. Γιούνκερ δήλωσε ότι
η χώρα του, που θα ασκεί χρέη προεδρίας το επόμενο 6μηνο, θα συνεχίσει τις
πρωτοβουλίες για άμβλυνση των ελληνοτουρκικών διαφορών.

Ανοιχτά συνεχίζουν να παραμένουν τα μεγάλα θέματα της Διακυβερνητικής, όπως η
κοινή εξωτερική και αμυντική πολιτική, η κατάργηση ή όχι του βέτο, η επίκληση
«ζωτικού συμφέροντος», η ενσωμάτωση της ΔΕΕ.

Τα θέματα αυτά ήταν αργά το βράδυ στο «μενού» στο δείπνο των πρωθυπουργών και
σήμερα θα φανεί κατά πόσον είναι δυνατόν να κλείσει τελικά στο Άμστερνταμ η
«ιστορική» διαπραγμάτευση της Νέας Συνθήκης.

Την ίδια στιγμή, η Άγκυρα συνεχίζει τις προκλήσεις στην Κύπρο λίγες ημέρες
πριν από την έναρξη των απευθείας συνομιλιών στη Νέα Υόρκη υπό την αιγίδα του ΟΗΕ.

Εννέα τουρκικά πολεμικά σκάφη που συμμετέχουν στην άσκηση «Θαλασσόλυκος»
κατέπλευσαν ­ το πρωί ­ στα κατεχόμενα λιμάνια της Αμμοχώστου και της
Κερύνειας, όπου θα παραμείνουν μέχρι την ερχόμενη Παρασκευή.

Πληροφορίες από τα κατεχόμενα αναφέρουν ότι τα πολεμικά που κατέπλευσαν, είναι
τρεις φρεγάτες, τρία καταδρομικά και τρία υποβρύχια.

Αντιπροσωπεία Τούρκων αξιωματικών των πολεμικών συναντήθηκε με το Ραούφ
Ντενκτάς, ο οποίος ­ με δηλώσεις του ­ απείλησε ότι, εάν συνεχισθούν οι
προσπάθειες για εξελληνισμό της Κύπρου ­ όπως ισχυρίστηκε ­ τα λιμάνια στη
Βόρειο Κύπρο θα γίνουν λιμάνια του τουρκικού Ναυτικού.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N09</CAT>
<ED>
Κωδικός άρθρου: A15863N091</ED>
<ID>
ID:164180

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N09&aa=1</URL></REF>


Article

<CATEGORY>vin04</CATEGORY>

 <H5>Η ΣΗΜΑΣΙΑ ΤΗΣ ΝΙΚΗΣ ΤΟΥ ΑΡΙΣΤΕΡΟΥ ΣΥΝΑΣΠΙΣΜΟΥ ΚΑΙ ΤΩΝ ΟΙΚΟΛΟΓΩΝ ΣΤΗ ΓΑΛΛΙΑ
</H5><H2></H2><H2>Ένα άλλο Μάαστριχτ
</H2>
<AUTHOR>ΔΗΜΗΤΡΗΣ ΠΑΠΑΙΩΑΝΝΟΥ</AUTHOR>

<H3></H3>Η πρόσφατη νίκη του αριστερού συνασπισμού και των οικολόγων στη Γαλλία,
φαίνεται ότι λειτούργησε απελευθερωτικά για την ψυχή και τη συνείδηση της
ευρωπαϊκής κοινωνίας. Γιατί ­ επιτέλους ­ έπειτα από 5 περίπου χρόνια,
κατάφερε να αρθρώσει έστω και έμμεσα το προφανές ερώτημα:«ΓΙΑΤΙ αυτά τα
κριτήρια για την περίφημη σύγκλιση και όχι κάποια άλλα;». Ίσως, μάλιστα, το
γενικό δέος και η παγερή σιωπή, που είχαν επιβληθεί γύρω από τους τρεις
μαγικούς αριθμούς της σύγκλισης, σ' αυτό ακριβώς χρησίμευαν. Στο να καλύψουν
το αυθαίρετο του προσδιορισμού τους και να εμποδίσουν έναν διάλογο αναθεώρησής τους

Το πρώτο, λοιπόν, βασικό ερώτημα που ανακύπτει είναι αν μπορούν να υπάρξουν
«αντικειμενικά» κριτήρια συμμόρφωσης των ευρωπαϊκών οικονομιών στη διαδικασία
της σύγκλισής τους! Πιο απλά, τι θα πείραζε αν το όριο για τον πληθωρισμό και
το έλλειμμα του Δημοσίου διαμορφωνόταν στο 5% αντί του 3% και το εξωτερικό
χρέος στο 100% αντί του 60%.

Θα ήταν λιγότερο σκληρό το ευρώ; Ε, λοιπόν, και τι μ' αυτό; Τι θα πάθουν οι
λαοί της Ευρώπης αν το κοινό τους νόμισμα διολισθαίνει κάθε χρόνο 1%-2% έναντι
του δολαρίου ή του γιέν; Το πολύ πολύ να βελτιώσει και τις εξαγωγές!

Κι εδώ μπαίνει το επόμενο ερώτημα: Ποιος και πότε αποφάσισε ότι στόχος του
κοινού νομίσματος είναι η σκληρότητα κι όχι η κατοχύρωση της κοινοτικής
αλληλεγγύης, μέσω της στήριξης των ασθενέστερων οικονομιών; Όπως ακριβώς,
δηλαδή, όταν η Δυτική Γερμανία ενσωμάτωσε το ανατολικογερμανικό μάρκο σε πλήρη
ισοτιμία κατά την ένωση των Γερμανιών, προφανώς ως ένδειξη αλληλεγγύης προς
τους συμπατριώτες της!

Το τελευταίο και πιο κρίσιμο ερώτημα είναι αν υπάρχει δεξιό κι αριστερό
Μάαστριχτ, αν δηλαδή η πορεία σύγκλισης είναι ουδέτερη πολιτικά ή μπορεί να
έχει πρωτευόντως αναπτυξιακό είτε κοινωνικό χαρακτήρα, αν είναι αδιάφορη ή
μπορεί να είναι φιλική, είτε καταστροφική προς το περιβάλλον, την παράδοση, τα
τοπικά ήθη κι έθιμα, τη διαφορετικότητα των επιμέρους πολιτισμών.

Και βεβαίως, μόνον ένας παγερός μονεταριστής ή ένας άκρατος νεοφιλελεύθερος θα
μπορούσε να συνηγορήσει για την ουδετερότητα της πορείας σύγκλισης.

Γιατί, είναι ηλίου φαεινότερο, ότι η ταχύτητα και ο τρόπος προσέγγισης στη
μείωση του πληθωρισμού και των ελλειμμάτων σηματοδοτούν εκείνους που κυρίως
ωφελούνται, άρα και ποιους υπηρετούν εκείνοι που τα εφαρμόζουν.

Και είναι, βεβαίως, ιστορικό γεγονός, ότι το πάνω χέρι στη διαμόρφωση των
ποσοτικών μεγεθών για τα κριτήρια σύγκλισης, το είχε το υπερσυντηρητικό μπλοκ
των Ευρωπαίων (κυρίως των Γερμανών) Χριστιανοδημοκρατών, καθώς και η
διευθυντική ελίτ της Κομισιόν.

Αυτοί είναι που άρπαξαν, κατά το 1992, την ευκαιρία της προβολής του οράματος
της σύγκλισης για να εξωραΐσουν τα πράγματα και να ποδηγετήσουν τις
περιφερειακές οικονομίες σε μια πορεία αυθαίρετη, σκληρά αναπτυξιακή και
παγερά αδιάφορη για τις κοινωνικές, πολιτιστικές, ή περιβαλλοντικές της επιπτώσεις.

Στην προσπάθειά τους αυτή, βρήκαν πρόσφορο έδαφος στα κόμπλεξ του ευρωπαϊκού
Νότου, ότι τάχα είναι τεμπέληδες και ανίκανοι για εξυγίανση των οικονομιών
τους. Αυτό εκφράστηκε και ως δουλοπρέπεια των κυβερνήσεων, ως «σύνδρομο του
κακού μαθητή», μπρος στους Ευρωπαίους (ιερο)εξεταστές τους.

Δυστυχώς, τα περασμένα χρόνια, μοναδική αντιπολίτευση ήταν οι διάφοροι
εθνικιστές ή γραφικοί λαϊκιστές, που το μόνο που κατάφεραν ήταν να
γελοιοποιήσουν την άποψη της αντίθεσης, καθώς επίσης και τα εναλλακτικά
κινήματα, που λόγω μικρού μεγέθους, ηχούσαν ως φωνή βοώντος εν τη ερήμω.

Ως εκ τούτου, η σημασία της πρόσφατης νίκης του μπλοκ των αριστερών δυνάμεων
και των οικολόγων συνίσταται στο ότι καταδείχθηκε ο σχετικισμός και η
αυθαιρεσία, αλλά και η υπερσυντηρητική ιδεολογική σκοπιά τής μέχρι σήμερα
κατεστημένης πορείας σύγκλισης. Παράλληλα, όμως, διαφάνηκε καθαρά και το είδος
των πολιτικών δυνάμεων που θα μπορούσαν να υλοποιήσουν ένα άλλο Μάαστριχτ. Κι
αυτοί δεν είναι άλλοι από τους σοσιαλιστές, αποκαθαρμένους από τους
κρυφονεοφιλελεύθερους και τους άτεγκτους μονεταριστές που ελλοχεύουν μέσα
τους, σε συνεργασία με το εξυγιασμένο κομμάτι της κλασικής Αριστεράς και τη
συμμετοχή των εναλλακτικών κινημάτων με αιχμή τούς οικολόγους.

Το άλλο Μάαστριχτ θα είναι πολιτικό κι όχι οικονομίστικο, άμεσης εφαρμογής και
μίας ταχύτητας, χωρίς αποκλεισμούς, για μια Ευρώπη με κοινωνική ευαισθησία και
κοινοτική αλληλεγγύη, με σεβασμό στη ιδιαιτερότητα της τοπικής παράδοσης και
των επιμέρους πολιτισμών και με κατεύθυνση τη βιώσιμη ανάπτυξη και τη
διατήρηση του φυσικού περιβάλλοντος.

Για μια Ευρώπη που μπορεί να ζήσει με λιγότερα, αλλά καλύτερα!

Ο Δημήτρης Παπαϊωάννου είναι χημικός μηχανικός - περιβαλλοντολόγος.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N10</CAT>
<ED>
Κωδικός άρθρου: A15863N101</ED>
<ID>
ID:164174

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N10&aa=1</URL></REF>


Article

<CATEGORY>vin04</CATEGORY>

 <H5>Η ΔΗΜΗΤΡΑ Α. ΠΑΠΑΝΔΡΕΟΥ ΜΙΛΑΕΙ ΓΙΑ ΤΗ ΝΥΧΤΑ ΠΟΥ ΣΗΜΑΔΕΨΕ ΤΗ ΖΩΗ ΤΗΣ -
ΑΦΗΓΕΙΤΑΙ ΜΕ ΛΕΠΤΟΜΕΡΕΙΕΣ ΤΟ ΣΥΓΚΛΟΝΙΣΤΙΚΟ ΓΕΓΟΝΟΣ ΤΟΥ ΘΑΝΑΤΟΥ ΤΟΥ ΑΝΔΡΕΑ ΚΑΙ
ΔΕΙΧΝΕΙ ΣΑΝ ΝΑ ΖΕΙ ΑΚΟΜΑ ΚΑΙ ΣΗΜΕΡΑ ΤΗΝ ΚΑΘΕ ΣΤΙΓΜΗ ΤΟ ΚΑΘΕ ΛΕΠΤΟ ΕΚΕΙΝΗΣ ΤΗΣ ΗΜΕΡΑΣ
</H5><H5>Τρελαινόταν για τα ωραία ρούχα και τα παπούτσια
</H5><H5>Θα ήμουν η τελευταία εγώ, που θα χώριζα τα παιδιά από τον πατέρα
</H5><H5>Η συμμετοχή του στο Συνέδριο ήταν γι' αυτόν κίνητρο ζωής
</H5><H5>Προσπαθούσα να τον εμψυχώνω, να του δίνω κουράγιο
</H5><H2>Ένιωθε το τέλος μας χαιρέτησε όλους και έφυγε...
</H2>
<AUTHOR>ΓΙΑΝΝΗΣ Ε. ΔΙΑΚΟΓΙΑΝΝΗΣ - ΓΙΩΡΓΟΣ ΧΡ. ΠΑΠΑΧΡΗΣΤΟΣ</AUTHOR>

<H3></H3>Ενα χρόνο από τον θάνατο του Ανδρέα Παπανδρέου, «ΤΑ ΝΕΑ» καταγράφουν, μέσα από
τις ανέκδοτες μαρτυρίες κορυφαίων στελεχών του κυβερνώντος κόμματος και μελών
της οικογενείας του, άγνωστες στιγμές από τη συγκλονιστική πορεία του ιδρυτή
του ΠΑΣΟΚ.

Οι αφηγήσεις αυτές περιλαμβάνουν πολλά άγνωστα περιστατικά από το τελευταίο
διάστημα της ζωής του Ανδρέα Παπανδρέου, αλλά και απόψεις του ηγέτη του ΠΑΣΟΚ
για μια σειρά από θέματα.

Μέσα από αυτές τις προσωπικές μαρτυρίες στελεχών του ΠΑΣΟΚ και μελών της
οικογένειας Παπανδρέου αναδεικνύεται η προσωπικότητα του Ανδρέα Παπανδρέου, ο
τρόπος σκέψης του, οι θέσεις του για τη ζωή και την πολιτική, και το μεγάλο
πάθος του για την Ελλάδα.

Τον κύκλο των αναμνήσεων και των προσωπικών μαρτυριών για τον ηγέτη που
σφράγισε την πολιτική ζωή της χώρας, τις τελευταίες δεκαετίες, ανοίγει η κ.
Δήμητρα Α. Παπανδρέου, η οποία και περιγράφει, λεπτό προς λεπτό, τις
τελευταίες ώρες του ιδρυτή του ΠΑΣΟΚ.

«ΕΚΕΙΝΟ το πρωί ξύπνησε μάλλον κακόκεφος και κουρασμένος. Οι νοσοκόμες
παρατήρησαν ότι ήταν και λυπημένος. Σε μια από αυτές ζήτησε να του φωνάξουν
τον αγαπημένο του αστυνομικό Ανδρέα Αλεξόπουλο. Όταν μπήκε στο δωμάτιο, ο
Ανδρέας του είπε: "Φώναξέ μου τον Καράτση". Όλοι νομίζαμε ότι ήθελε να δει τον
Γιώργο Καράτση, τον παλιό συνεργάτη του ίδιου και του Γεωργίου Παπανδρέου. Η
αλήθεια είναι ότι ήθελε να μιλήσει με τον Τάκη Καράτση, τον οδηγό και πιστό
σωματοφύλακά του, ο οποίος είχε πεθάνει λίγα χρόνια πριν»...

Η Δήμητρα Α. Παπανδρέου ξετυλίγει τις μνήμες για τις σκληρές, τελευταίες ώρες
του ηγέτη του ΠΑΣΟΚ, το Σάββατο 22 Ιουνίου, πέντε ημέρες πριν από το Συνέδριο
του ΠΑΣΟΚ. Μιλάει, για πρώτη φορά, για εκείνη τη νύχτα που σημάδεψε τη ζωή
της, και την πολιτική ζωή του τόπου. Αφηγείται με λεπτομέρειες το
συγκλονιστικό γεγονός και δείχνει σαν να ζει, ακόμη και σήμερα, την κάθε
στιγμή, το κάθε λεπτό εκείνης της ημέρας...

«Το βράδυ, λίγο πριν από το δείπνο, ο γιατρός Μάκης Καρπαθίου, που με τη
σύζυγό του τού έκαναν λογοθεραπεία, προκειμένου να αποκατασταθεί η ομιλία του
μετά την τραχειοστομία, μας είπε ότι στη διάρκεια της θεραπείας τούς ανέφερε
το όνομα Μήδης. Τόσο ο Καρπαθίου, όσο και ο νευροχειρουργός Αντώνης Μαΐλης,
που ήταν επίσης εκείνο το βράδυ μαζί μας, δεν γνώριζαν τίποτε για τον Μήδη.
Τον αγαπημένο φίλο και συνεργάτη του Γεωργίου Παπανδρέου, από την εποχή που ο
Γέρος της Δημοκρατίας ήταν βουλευτής Λέσβου. Ο Ανδρέας μιλούσε συχνά για τη
φιλία του Μήδη και του πατέρα του, ως το ιδανικό μιας φιλίας στη σύγχρονη
εποχή. 
Ο Μήδης είχε σκοτωθεί σε αυτοκινητικό δυστύχημα, στον προεκλογικό αγώνα του
1963, και ο Γεώργιος Παπανδρέου δεν είχε ξεπεράσει αυτή την απώλεια».

Η επίκληση του Μήδη από τον Ανδρέα Παπανδρέου την ημέρα εκείνη, τελευταία
ημέρα της ζωής του, έδωσε την αφορμή για ένα μεγάλο μπέρδεμα, μια σύγχυση
σχετικά με το αν ο πρόεδρος του ΠΑΣΟΚ αυτοπροσδιόριζε το τέλος του με το μύδι
που κλείνεται στον εαυτό του όταν θέλει να πεθάνει.

«Τίποτε από αυτά δεν είναι αλήθεια», αναφέρει η Δήμητρα Λιάνη-Παπανδρέου. «Το
μόνο αληθινό και συνάμα συγκλονιστικό είναι αυτό που σας προανέφερα. Ότι
εκείνη την ημέρα ο Ανδρέας Παπανδρέου έκανε αυτό που λένε για όλους όσων
πλησιάζει το τέλος τους: καλούν ανθρώπους που έχουν φύγει από τη ζωή».

Και συνεχίζει: «Ώς το απόγευμα η ημέρα του κύλησε όπως και οι υπόλοιπες. Με
θεραπεία, αλλά όχι τεχνητό νεφρό, και ό,τι υπαγόρευε το υπόλοιπο πρόγραμμα από
φυσικοθεραπείες. Νωρίς το απόγευμα άρχισαν οι επισκέψεις, όπως γινόταν άλλωστε
τον τελευταίο καιρό. Ήρθε ο Αντώνης Λιβάνης, ο αγαπημένος φίλος και
συνεργάτης, ο οποίος το συνήθιζε το τελευταίο διάστημα, σχεδόν σε καθημερινή
βάση. Τους άφησα στο γραφείο να τα πουν. Πάντα ήθελε με τον Λιβάνη να τα λέει
μόνος. Τον επισκέφθηκαν ακόμη ο Δημήτρης Κρεμαστινός και ο Κώστας Στεφανής, οι
καθηγητές και φίλοι του, που επίσης έρχονταν συχνά στην Εκάλη, όχι μόνο για
ιατρικούς λόγους, αλλά και για να τον επισκεφθούν. Κάποια στιγμή ήρθε ο
Γιώργος Παπανδρέου με την Άντα, τη γυναίκα του, και την κόρη τους Μαργαρίτα».

Τον σκοπό της επίσκεψης του Γιώργου Παπανδρέου τον εξηγεί η ίδια: «Ήθελε να
τον πείσει να μην παραστεί στο Συνέδριο. Θυμίζω ότι εκείνη την περίοδο το
μεγάλο θέμα ήταν αν ο ιδρυτής του ΠΑΣΟΚ θα παραστεί ή όχι στις εργασίες του
Συνεδρίου. Ο Ανδρέας απέφυγε συστηματικά κάθε συζήτηση γύρω από το θέμα του
Συνεδρίου. Η συζήτησή τους περιστράφηκε σε τυπικά θέματα και θέματα υγείας του
ίδιου του Ανδρέα».

Μέχρι τις 8.30 το βράδυ είχαν φύγει οι περισσότεροι, δηλαδή ο Αντ. Λιβάνης, ο
Δ. Κρεμαστινός, ο Κ. Στεφανής και η οικογένεια του Γιώργου Παπανδρέου. Στο
μεταξύ, είχαν έρθει ο Τηλέμαχος Χυτήρης και ο Νίκος Αθανασάκης, προκειμένου,
όπως λέει η κ. Παπανδρέου, «να δουλέψουν το κείμενο της ομιλίας του στο
Συνέδριο. Ο πρόεδρος τούς είχε ζητήσει να μείνουν και στο δείπνο. Έτσι, στο
δείπνο παρακάθησαν, πλην των δύο, το ζεύγος Καρπαθίου, ο Αντ. Μαΐλης και η
βοηθός του Δ. Κρεμαστινού, Π. Φλεβάρη, που παρακολουθούσε τον πρόεδρο. Το
φαγητό ήταν ψάρι, χόρτα και βραστά λαχανικά. Ο πρόεδρος έδειχνε λυπημένος και
ήταν λιγομίλητος. Έφαγε για πρώτη φορά με άνεση και αδιαμαρτύρητα όλο του το
φαγητό. Μου έκανε το χατίρι, γιατί τον πίεζα να τρώει. Ήπιε και ένα ποτήρι
άσπρο κρασί. Όταν φάγαμε, γύρω στις 12 και κάτι, σηκώθηκε από το τραπέζι και
μας είπε: "Θα μου επιτρέψετε να αποσυρθώ. Αισθάνομαι λίγο κουρασμένος".
Σηκωθήκαμε κι εμείς. Τους χαιρέτησε όλους, για πρώτη φορά διά χειραψίας. Τον
συνόδευσα στο δωμάτιο. Εκεί τον παρέλαβαν οι νοσοκόμες. Μέχρι να τον
ετοιμάσουν, να τον συνδέσουν δηλαδή με το μόνιτορ και τα καλώδια του
καρδιογράφου, τον πείραξα. ­ Απόψε δεν μου είπες ότι μ' αγαπάς. "Δεν σ' αγαπώ,
σε λατρεύω", απάντησε. Μου χαμογέλασε, έσκυψα τον φίλησα και τον άφησα στις νοσοκόμες».

Η συνέχεια είναι εφιαλτική. Η Δήμητρα Α. Παπανδρέου επιστρέφει στους
καλεσμένους της. Τους καλεί να βγουν στο μπαλκόνι. Η νύχτα είναι πολύ ζεστή,
και το μπαλκόνι προσφέρει δροσιά. Η συζήτηση έχει μόλις ξεκινήσει όταν...

«Μια νοσοκόμα έρχεται τρέχοντας και μας ειδοποιεί ότι "ο πρόεδρος έχει
αρρυθμίες". Πανικός. Τρέχουμε όλοι στο δωμάτιο. "Φωνάξτε ένας τον Κρεμαστινό",
λέω σε κάποιον. Η Φλεβάρη και ο Μαΐλης είχαν πέσει επάνω του και προσπαθούσαν
να τον συνεφέρουν. Από εκεί και πέρα δεν θυμάμαι τίποτε. Είχα πάθει σοκ. Το
μόνο που έμεινε χαραγμένο στη μνήμη μου ήταν ότι είχα πέσει γονατιστή
κρατώντας μια εικόνα του Χριστού του 16ου αιώνα, την οποία είχα και στο
νοσοκομείο, και φώναζα "Θεέ μου μη μου το κάνεις αυτό". Και στους γιατρούς
"Κάντε κάτι, σας παρακαλώ". Η κατάστασή μου ήταν άγρια. Κάποια στιγμή με
σήκωσε από το πάτωμα ο Μαΐλης. Άκουγα τον υπόκωφο ήχο του απινιδωτή. Ο Μαΐλης
μου είπε μαλακά: "Ελα, σε παρακαλώ, σήκω". ­ Μη μου πεις ότι τέλειωσε; "Ναι",
μου απάντησε. Τρελάθηκα. Έχασα τον κόσμο. Δεν ήμουν εγώ αυτή που ζούσα όλα
αυτά. Δεν είχα συμβιβαστεί με την ιδέα του θανάτου. Νόμιζα ότι και αυτή τη
φορά θα τα κατάφερνε. Δεν περίμενα ότι εκείνο το βράδυ θα έφευγε ο πρόεδρος».

Το τέλος είχε έλθει. Ο Τηλέμαχος Χυτήρης άρχισε τα τηλεφωνήματα. Πρώτα στον
Πρόεδρο της Δημοκρατίας, μετά τον Πρωθυπουργό, που βρισκόταν σε επίσημη
αποστολή στη Μπολόνια της Ιταλίας, έπειτα στα στελέχη του ΠΑΣΟΚ. Σε λίγο, στην
οδό Αγράμπελης άρχισαν να φτάνουν τα στελέχη του ΠΑΣΟΚ. Τα πρώτα τηλεοπτικά
συνεργεία έκαναν την εμφάνισή τους...

«Μόλις είδα τον Αντώνη Λιβάνη έπεσα στην αγκαλιά του. Έκλαιγα. Έκλαιγε κι
αυτός. Κλαίγαμε μαζί»...

Εκείνη την ώρα θυμήθηκε ότι «όταν άρχισε η κρίση με τις αρρυθμίες και πριν
επιδεινωθεί η κατάσταση, ο πρόεδρος είχε πει στον Ανδρέα Αλεξόπουλο, που
βρισκόταν δίπλα του: "Μη φοβάσαι, δεν πρόκειται να πεθάνω"».

Αυτή τη φορά ο πρόεδρος τούς είχε διαψεύσει όλους. Ακόμη και τον εαυτό του...

«Ο ΑΝΔΡΕΑΣ ήταν κοκέτης, ακόμη και την εποχή που η υγεία του δεν ήταν σε καλή
κατάσταση», θυμάται η Δήμητρα Α. Παπανδρέου.

«Ακόμη και στο νοσοκομείο, όταν άρχισε να αισθάνεται καλύτερα, ντρεπόταν να
τον βλέπουν με τις πιζάμες. Εγώ, για να του φτιάχνω τη διάθεση, του αγόραζα
ωραία ρούχα με χαρούμενα χρώματα, μάλλον μοντέρνα, για να αισθάνεται άνετα.
Ξέρετε, αυτό το κάναμε και στο Χέρφιλντ. Εκεί το έμαθα κι εγώ. Ήταν μια θεωρία
του Μαγκντί Γιακούμπ που έλεγε ότι οι ασθενείς πρέπει να ντύνονται σαν
κανονικοί άνθρωποι, έτσι ώστε να νιώθουν έτοιμοι να ενταχθούν και πάλι στην
κοινωνία. Τρελαινόταν για τα ωραία ρούχα και τα παπούτσια».

Ειδικά για τα παπούτσια, που ήταν η αδυναμία του, διηγείται ένα περιστατικό
που συνέβη στο Ωνάσειο:

«Κάποια φορά στο νοσοκομείο είδε τον Αντώνη Λιβάνη να φοράει καινούργια
παπούτσια. "Ωραία παπούτσια Αντώνη", του είπε. "Δώρο μου τα έστειλαν, από την
Ιρλανδία, Πρόεδρε". Τον είδα ότι τα κοίταζε με επιμονή. Κατάλαβα. Πιάνω τον
Λιβάνη και του λέω: "Παρήγγειλε να σου στείλουν δύο ζευγάρια για τον Πρόεδρο".
Πράγματι, έτσι έγινε. Δεν μπορείτε να φανταστείτε τη χαρά που ένιωσε όταν του
τα έφεραν και τα φόρεσε».

«ΠΡΟΣΩΠΙΚΑ δεν έθεσα ποτέ ζήτημα να αποκλειστούν τα παιδιά από την επαφή με
τον πατέρα τους, και ειδικά την περίοδο που βρισκόταν στο Ωνάσειο». Η Δήμητρα
Λιάνη - Παπανδρέου αναφέρεται σε ένα θέμα το οποίο έχει αποτελέσει τα
τελευταία χρόνια μόνιμη εστία τριβής στις σχέσεις της με την οικογένεια Παπανδρέου:

«Είχαν πάντα την αντίληψη να μην τον αφήνουν μόνο μαζί μου. Αυτή η λογική
επικρατούσε και στο Ωνάσειο. Όμως ο Ανδρέας Παπανδρέου ήθελε κάποιες στιγμές
να μένει μόνος. Δεν ήθελε να τον βλέπει η κόρη του στην κατάσταση που ήταν
μερικές φορές ως ασθενής, όσο κι αν την αγαπούσε. Γι' αυτό τους είχε
παρακαλέσει να ειδοποιούν πριν έρχονται. Αυτοί όμως δεν το τηρούσαν. Θυμάμαι
ότι την ημέρα της εισαγωγής στο Ωνάσειο τον ειδοποίησαν ότι είναι έξω η Σοφία
με τον Κατσανέβα. Έγινε έξαλλος. Ζήτησε να του φωνάξουν μόνο τη Σοφία. Όπως
ήταν με τη μάσκα του οξυγόνου, της είπε: "Δεν θέλω να τον δω μπροστά μου. Δεν
είσαι κόρη μου εσύ. Να τον πάρεις και να φύγετε". Έδωσε μάλιστα εντολή στους
αστυνομικούς να μην τον αφήνουν να περάσει. Εγώ συνόδευσα τη Σοφία έξω, και
της είπα: "Γιατί τον φέρνεις, αφού ξέρεις ότι συγχύζεται". Η Σοφία μού
απάντησε: "Δεν είναι ανάγκη να το κάνουμε πάνω από το κρεβάτι του πατέρα μου".
Αυτό ήταν όλο το επεισόδιο που το "φούσκωσαν" και το παρουσίασαν ότι πέταξα τη
Σοφία και τα άλλα παιδιά του Ανδρέα έξω από το νοσοκομείο. Θα ήμουν η
τελευταία εγώ, που θα χώριζα τα παιδιά από τον πατέρα».

Η κ. Λιάνη - Παπανδρέου αναφέρει επίσης ότι τις ίδιες εντολές είχε δώσει ο
Ανδρέας Παπανδρέου και αφότου επέστρεψε στην Εκάλη: «"Θέλω να μου τηλεφωνείτε
πριν έρχεστε", είχε πει στη Σοφία, που ερχόταν μαζί με τα παιδιά της, ενώ
εκείνος έκανε θεραπεία και δεν είχε ούτε τη διάθεση ούτε τον χρόνο να δεχθεί
επισκέψεις. Πιο συχνά έρχονταν, έτσι, πάντα απροειδοποίητα, η Σοφία και ο
Νίκος και πιο αραιά ο Αντρίκος. Τη Σοφία είναι αλήθεια ότι την υπεραγαπούσε.
Γι' αυτό τον στενοχωρούσε αφάνταστα όταν δεν την έβλεπε σε καλή κατάσταση.
Κάποια φορά που την είχε δει στην τηλεόραση να κάνει δηλώσεις είχε
στενοχωρηθεί τόσο, που μάλιστα στην επόμενη επίσκεψή της τής το είχε επισημάνει».

«Η ΣΥΜΜΕΤΟΧΗ του Ανδρέα Παπανδρέου στο Συνέδριο ήταν γι' αυτόν κίνητρο ζωής»,
αναφέρει η Δήμητρα Α. Παπανδρέου, για μια υπόθεση που βασάνισε επί μήνες, το
1996, το ΠΑΣΟΚ. Και συνεχίζει:

«Δεν υπήρχε ούτε από μένα ούτε από το λεγόμενο περιβάλλον καμία διάθεση να τον
πιέσουμε. Άλλωστε ο Ανδρέας ζούσε πάντα με τρία πράγματα: ελπίδα - κίνητρο -
προοπτική. Ζούσε έχοντας πάντα ελπίδα, ένα κίνητρο και μια προοπτική για την
πολιτική και τη ζωή. 
Κανείς δεν θα ήθελε την κακή εικόνα του Ανδρέα Παπανδρέου στο Συνέδριο. Θα το
εισέπραττα πρώτη απ' όλους εγώ. 
Ο Ανδρέας ήθελε να στείλει τουλάχιστον ένα μήνυμα στο Συνέδριο. Και προσωπικά
ήθελε να παραστεί, σε καλή κατάσταση. Κανέναν δεν συνέφερε να μην είναι σε
καλή κατάσταση. 
Ήξερε πολύ καλά ότι κάποιοι δεν τον ήθελαν, αλλά ήξερε επίσης ότι αν δεν
παρευρισκόταν θα έδινε λαβή στην τότε εσωκομματική αντιπολίτευση».

Εκείνο το διάστημα ο Ανδρέας Παπανδρέου υποβαλλόταν σε λογοθεραπεία,
προκειμένου να βελτιώσει όχι μόνο τη φωνή του, αλλά και την αναπνοή του, που
έτσι κι αλλιώς λόγω της πρόσφατης περιπέτειας δεν ήταν σε καλή κατάσταση.

«Ο ίδιος ο πρόεδρος ζούσε με την προοπτική να πάει στο Συνέδριο. Ηξερε ότι
επρόκειτο για μια μάχη σκληρή. Εμείς προσπαθούσαμε να τον κάνουμε να μην
αγχωθεί. 
Του δίναμε εναλλακτικές λύσεις, στις συζητήσεις που κάναμε με τον Τηλέμαχο
Χυτήρη και τον Νίκο Αθανασάκη. Του λέγαμε: "Αν δεν μπορείς την πρώτη ημέρα, θα
πας την τρίτη με το κλείσιμο. Κι αν και τότε δεν μπορείς, θα στείλεις ένα
μήνυμα". Ρωτούσε συχνά εκείνη την εποχή: "Οι βουλευτές τι λένε;". Και του
απαντούσαμε: "Περιμένουν να σας δουν στο Συνέδριο"».

Ένα μεγάλο ερώτημα, στο οποίο δεν έχει δοθεί απάντηση μέχρι σήμερα, είναι τι
θα έκανε ο Ανδρέας Παπανδρέου, αν τελικά κατάφερνε να παραστεί στο Συνέδριο ή
τι θα ανέφερε στο μήνυμά του, αν δεν μπορούσε να παραστεί. Η Δήμητρα Α.
Παπανδρέου εξηγεί:

«Ο Ανδρέας, θυμάστε, στην τελευταία συνεδρίαση της Κεντρικής Επιτροπής που
είχε παρευρεθεί είχε κατακεραυνώσει την τότε εσωκομματική αντιπολίτευση. 
Στόχος του ήταν να πάει στο Συνέδριο και να υποδηλώσει ότι "είναι εδώ". 
Βεβαίως θα έστελνε ένα μήνυμα ενότητας, αλλά είμαι σίγουρη ότι θα έκανε νύξη
για την εσωκομματική αντιπολίτευση, που δεν ήταν πια αντιπολίτευση. Το βέβαιο
είναι ότι ήθελε να επανέλθει στην ενεργό πολιτική. Μ' αυτή την ελπίδα ζούσε».

«ΑΓΧΟΣ είχε ο Ανδρέας πριν από κάθε δημόσια εμφάνισή του», αποκαλύπτει η
Δήμητρα Α. Παπανδρέου. Και εξηγεί: «Όταν επρόκειτο να κάνει μια δημόσια
ομιλία, αφού ντυνόταν καλά, προσέχοντας τα χρώματα κ.λπ., με ρωτούσε πάντα
"πώς είναι τα ρούχα μου, πώς ακούγεται η φωνή μου;". Και πάντα, αφού
ολοκλήρωνε μια δημόσια ομιλία σε μια συγκέντρωση, την πρώτη που αναζητούσε με
το βλέμμα πίσω από το παραβάν ήμουν εγώ. Με κοιτούσε στα μάτια και περίμενε να
του κάνω ένα νεύμα επιδοκιμασίας, για να του πω μ' αυτό τον τρόπο πώς ήταν.
Ήταν ένας κώδικας επικοινωνίας που διατηρούσαμε όλα αυτά τα χρόνια».

Μεγαλύτερο ήταν το άγχος του πριν από κάθε εμφάνισή του στη Βουλή: «Πριν
μιλήσει στη Βουλή το άγχος του ήταν τέτοιο, που το μεσημέρι ούτε έτρωγε ούτε έπινε».

Τι έκανε η ίδια απέναντι σ' αυτή την κατάσταση; «Προσπαθούσα να τον εμψυχώνω,
να του δίνω κουράγιο. Είναι κάτι που το έκανα από την περίοδο που αντιμετώπιζε
τις δίκες στο Ειδικό Δικαστήριο. Όταν αισθανόταν ασφυκτικά με την εξέλιξη των
δικών, τότε που δεν ήξερε τι θα γίνει την επομένη, του έλεγα: "Έλα, άφησε τις
δίκες κι ετοιμάσου να γίνεις πρωθυπουργός". Τον έκανα να σκέφτεται θετικά,
ήταν ο μόνος τρόπος για να μπορεί να αντιμετωπίζει τις δυσκολίες».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N11</CAT>
<ED>
Κωδικός άρθρου: A15863N111</ED>
<ID>
ID:164175

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N11&aa=1</URL></REF>


Article

<CATEGORY>vin04</CATEGORY>

 <H2>Η ισοπεδωτική λογική διχάζει
</H2><H2></H2>
<AUTHOR>ΑΜΑΛΙΑ ΝΕΓΡΕΠΟΝΤΗ</AUTHOR>

ΓΕΝΝΗΘΗΚΕ: Το 1929. Στα Μισσιανά Καβάλας

ΠΡΟΣΩΠΙΚΟ ΟΡΑΜΑ: Να βάλω τη ΣΕΚΑΠ στις πέντε ηπείρους

ΤΟΛΜΑΕΙ: Να κατορθώσω τα ακατόρθωτα.. Και μέχρι τώρα το έχω πετύχει

ΘΥΜΩΝΕΙ: Βεβαίως. Πολύ συχνά

ΕΠΙΔΙΩΚΕΙ: Να είμαι σωστός. Πάντοτε

ΑΠΕΡΙΦΡΑΣΤΑ ΚΑΤΑΔΙΚΑΖΕΙ: Το ψέμα και την κλεψιά. Και όλα τα συναφή.

ΦΟΒΑΤΑΙ: Δεν φοβάμαι

ΣΥΜΒΙΒΑΖΕΤΑΙ: Είμαι ασυμβίβαστος

ΠΙΣΤΕΥΕΙ: Σε ανθρώπινες αξίες

ΟΝΕΙΡΕΥΕΤΑΙ: Δεν είμαι ονειροπόλος

ΔΙΑΒΑΖΕΙ: Δεν μου μένει χρόνος

Στόχος του είναι να δει την ΣΕΚΑΠ μία μεγάλη ελληνική πολυεθνική επιχείρηση.
Με υπερηφάνεια επιδεικνύει τα πιστοποιητικά ποιότητας των τσιγάρων BF. Και
ομολογεί ότι, «ναι. Ξανάρχισα το κάπνισμα. Με τα νέα BF Ultra». Είναι ο Ηλίας
Σεϊτανίδης, πρόεδρος της καπνοβιομηχανίας ΣΕΚΑΠ, η οποία παράγει τα
«επαναστατικά» τσιγάρα με το βιολογικό φίλτρο: τα BF...

ΕΡ.: Το 1996 η ΣΕΚΑΠ είχε 6,6 μερίδιο αγοράς. Με το νέο BF, πόσο υπολογίζετε
να φθάσει φέτος;

ΑΠ.: Περίπου 15% μέχρι το τέλος της χρονιάς.

ΕΡ.: Η επιτυχία βασίζεται;

ΑΠ.: Στην αποτελεσματικότητα του βιολογικού φίλτρου.

ΕΡ.: Στα BF τι ισχύει τελικά; Μέτρον άριστον, ή καπνίζετε όσο θέλετε χωρίς συνέπειες;

ΑΠ.: Μέτρον άριστον και στα BF. Η τέλεια προστασία είναι να μην καπνίζετε.

ΕΡ.: Η ελαφρύτερη μορφή BF, τα Ultra;

ΑΠ.: Αυτά ουσιαστικά δεν βλάπτουν.

ΕΡ.: «Ουσιαστικά, δεν βλάπτουν». Μήπως αυτό...

ΑΠ.: Δεν πειράζει να καπνίσουν. Αφού δεν βλάπτει!

ΕΡ.: BF: Γιατί διχάζει;

ΑΠ.: Ο ανταγωνισμός, κυρίως. Και η συχνά ισοπεδωτική λογική των αντικαπνιστών.

ΕΡ.: Γιατί όχι και BF με 0,1 πίσσα και 10 νικοτίνη;

ΑΠ.: Θα το έχετε στα χέρια σας μάλλον τον Σεπτέμβριο. Και το όνομά του: Minima BF.

ΕΡ.: Ποια η προβαλλόμενη «θαυματουργή» ιδιότητα του βιολογικού φίλτρου;

ΑΠ.: Λειτουργεί σαν τεχνητός πνεύμονας.

ΕΡ.: Ποια η «υγρή» εκδοχή της τοξικότητας;

ΑΠ.: Μέχρι τώρα μετριόταν η πίσσα και η νικοτίνη σε υγρή μορφή.

ΕΡ.: Ποια η «αέρια»;

ΑΠ.: Τώρα μόνο τα καρκινογόνα οξείδιά τους μετράμε.

ΕΡ.: Στα BF, το καρκινογόνο ραδιενεργό πολώνιο 210 συγκρατείται;

ΑΠ.: Όσο και στις σαλάτες που τρώμε.

ΕΡ.: Το βιολογικό φίλτρο προστατεύει τους παθητικούς καπνιστές;

ΑΠ.: Σε μεγάλο βαθμό. Η ατμόσφαιρα γίνεται 40 φορές λιγότερο βλαβερή.

ΕΡ.: Ο υπουργός Δικαιοσύνης, κ. Γιαννόπουλος, είπε ότι με το BF σκέπτεται να
ξαναρχίσει το κάπνισμα. Πόσοι υπολογίζετε ότι σκέπτονται το ίδιο;

ΑΠ.: Πρώην καπνιστές μπορεί να ξαναρχίσουν να καπνίζουν τα ULTRA BF.

ΕΡ.: Η αγορά των BF είναι μονάχα ελληνική;

ΑΠ.: Προς το παρόν, ελληνική και κυπριακή. Η ζήτηση όμως είναι παγκόσμια.

ΕΡ.: Τι είναι η εταιρεία Golden Filter;

ΑΠ.: Μία ανώνυμη εταιρεία που έχει την εκμετάλλευση της εφεύρεσης παγκοσμίως.
48% έχει η ΣΕΚΑΠ.

ΕΡ.: Μελλοντικές δραστηριότητές της;

ΑΠ.: Δημιουργία Ερευνητικού Κέντρου προώθησης της υγείας.

ΕΡ.: Σχέση υγείας και τσιγάρου;

ΑΠ.: Όχι ασύμβατη.

ΕΡ.: Από την αιμοσφαιρίνη ποιου ζώου παράγεται το βιο-φίλτρο;

ΑΠ.: Από τους χοίρους και τις αγελάδες.

ΕΡ.: Με τους εφευρέτες των BF είπατε ότι «μίλησαν αμέσως τα μάτια μας»...

ΑΠ.: Η ειλικρίνεια που είδα σε διακεκριμένους επιστήμονες με κέρδισε.

ΕΡ.: Πώς αποφασίσατε να πάρετε το ρίσκο της επένδυσης;

ΑΠ.: Είδα ότι επρόκειτο για μία νέα τεχνολογία, που θα προκαλέσει επανάσταση
στο κάπνισμα...

ΕΡ.: Το δραχμικό ύψος της απαιτούμενης επένδυσης;

ΑΠ.: Δεν έχει τελειωμό.

ΕΡ.: Η σημασία μιας «ανεβασμένης» ΣΕΚΑΠ για την Θράκη;

ΑΠ.: Για την Ελλάδα έχει μεγάλη σημασία. Πρέπει όμως και το κράτος να κάνει
μερικές ενέργειες σε ευρωπαϊκό επίπεδο.

ΕΡ.: Τι είναι το Ελβετικό Ινστιτούτο Baumeartower;

ΑΠ.: Βιομηχανία παραγωγής των βιολογικών φίλτρων.

ΕΡ.: Παράγει αιμοσφαιρίνη;

ΑΠ.: Όχι. Την προμηθευόμαστε από την Γερμανία και την Ολλανδία.

ΕΡ.: Σε τι ποσοστό ωφελείται η επενδύτρια ΣΕΚΑΠ για την επόμενη εικοσαετία;

ΑΠ.: Ανάλογα με την εξέλιξη της ΣΕΚΑΠ στην διεθνή αγορά.

ΕΡ.: Απόσβεση της επένδυσης σε 20 χρόνια;

ΑΠ.: Σε έναν χρόνο...

ΕΡ.: Ποιοι μοιράζονται τα κέρδη των BF;

ΑΠ.: Οι συνεταιριστικές οργανώσεις της ΣΕΚΑΠ.

ΕΡ.: Εκσυγχρονισμός είναι...

ΑΠ.: Το δημιούργημα των ανθρώπων, που θα εξυπηρετεί τους πολλούς. Και όχι τους λίγους.

ΕΡ.: «BF: Το τσιγάρο που αλλάζει την ιστορία στο κάπνισμα». Ή στη διαφήμιση;

ΑΠ.: Στο κάπνισμα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N14</CAT>
<ED>
Κωδικός άρθρου: A15863N141</ED>
<ID>
ID:164176

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N14&aa=1</URL></REF>


Article

<CATEGORY>vin06</CATEGORY>

 <H5>Μ' ΑΦΟΡΜΗ ΤΗΝ «ΗΛΕΚΤΡΑ» ΤΟΥ ΚΟΚΚΟΥ ΣΤΗ ΛΥΩΝ
</H5><H2>... Κι όμως η Ελλάδα δεν σε πληγώνει
</H2>
<AUTHOR>ΒΑΣΙΛΗΣ ΒΑΣΙΛΙΚΟΣ</AUTHOR>

<H3></H3>Η απειλή της βροχής κρατούσε σε αγωνία τον σκηνοθέτη, σκηνογράφο και
ενδυματολόγο της «Ηλέκτρας» Γιάννη Κόκκο στο ρωμαϊκό υπαίθριο θέατρο της Λυών.
Όλες οι πρόβες είχαν γίνει, την τελευταία εβδομάδα, στα διαλείμματα της βροχής
και ο ίδιος, με τα μάτια στραμμένα συνέχεια προς τον ουρανό, μόλις κατά τις
εφτά το απόγευμα σιγουρεύτηκε πως εκείνο το βράδυ, στις 14 Ιουνίου, ένα
σαββατόβραδο, που ήταν η επίσημη πρεμιέρα, δεν θα έβρεχε.ΠΡΑΓΜΑΤΙ όχι μόνο δεν
έβρεξε, αλλά και το μισόγεμο φεγγάρι πρόσθεσε κι αυτό τον αδύνατο φωτισμό του
στο υποβλητικό σκηνικό που ήταν φτιαγμένο με αφαιρετικούς κύβους, σαν τυφλοί
ουρανοξύστες, δίχως παράθυρα, όπου επάνω τους, οι σκιές της Ηλέκτρας, της
Χρυσοθέμιδος και της Κλυταιμνήστρας, κατάλληλα φωτισμένες από τα πλάγια,
συμπλήρωναν, μεγεθυμένες, το τραγικό στοιχείο της όπερας του Ρίχαρντ Στράους.

Τα «ερείπια του ουρανού» (κατά τον Χειμωνά), δηλαδή τα άστρα, λαμπύριζαν κι
αυτά όσο το σκοτάδι εδραίωνε την κατοχή του.

Ο Γιάννης Κόκκος είναι ένας ξενιτεμένος Ρωμιός, απόγονος του άλλου Κόκκου, του
επιθεωρησιογράφου, που δολοφονήθηκε έξω από το θέατρο από ένα στρατιωτικό
επειδή ο τελευταίος ένιωσε θιγμένος από τη σάτιρά του. Ο σημερινός δισέγγονος,
ξεκινώντας την καριέρα του από το Στρασβούργο, έγινε για πολλά χρόνια ο
αχώριστος σκηνογράφος κι ενδυματολόγος του Αντουάν Βιτέζ, που, πεθαίνοντας,
του παρέδωσε τη σκυτάλη στο θέατρο και την όπερα, ως σκηνοθέτη πια.

Ο Κόκκος είναι από τους Έλληνες εκείνους της διασποράς που τιμά τα ελληνικά
χρώματα, όπως λέμε για τους ολυμπιονίκες πρωταθλητές μας, σε πολλά σημεία της
Γης. (Εκτός φυσικά από την πατρίδα μας, όπου από όσο ξέρω δεν έχει ακόμα
κληθεί να σκηνοθετήσει ένα θεατρικό έργο ή μιαν όπερα).

Αξέχαστα μου έχουν μείνει τα δέντρα του στις σκηνογραφίες για έργα του Μαριβό
ή του Κλωντέλ, την εποχή που ήταν ακόμα μόνο σκηνογράφος. Στο υπαίθριο ρωμαϊκό
θέατρο της Λυών, δέντρα εκ του φυσικού υπήρχαν μες στον χώρο, σαφώς κατώτερα
από τα κατασκευασμένα δικά του. Και μέσα από αυτά, έβλεπες τους αναμμένους
πυρσούς του χορού (που αν και δεν υπήρχε στο έργο, ο Κόκκος τον χρέωσε στα
δρώμενα, για να υπογραμμίσει τους στατικούς τραγουδισμένους μονόλογους της Ηλέκτρας).

Με την παράσταση αυτή έκλεισε και η μακρόχρονη σκηνική σταδιοδρομία της Γκρέις
Μπάμπρι, της νέγρας μέτζο, που θα συνεχίσει από δω και πέρα μόνο ως λυρική
τραγουδίστρια σε ατομικά ρεσιτάλ. Γι' αυτήν που είχε πει εντυπωσιασμένος ο
εγγονός του Βάγκνερ, όταν στα 1961 την άκουσε να τραγουδά στο Μπάιροτ (ήταν η
πρώτη νέγρα σε όπερα του παππού του): «Ο παππούς μου έγραψε τη μουσική του για
το χρώμα της φωνής, όχι για το χρώμα της επιδερμίδας».

Οι αρχαίες κολόνες που ήταν σπαρμένες ανάμεσα στους γκρίζους κύβους (ένας
κύβος έγερνε επίτηδες θυμίζοντας τον πύργο της Πίζας) φέρναν αμέσως το μήνυμα
της ελληνικής παρουσίας στο κέντρο της εξάγωνης Γαλλίας. Ο Κόκκος, όπως και με
τα δέντρα του, κατάφερε κι αυτές ακόμα να τις κάνει να έχουν προσωπικότητα.
Κάθε κολόνα, που φέγγριζε όλο και περισσότερο όσο έπεφτε η νύχτα, ήταν σαν
ένας στίχος του Σεφέρη, αμετάφραστος.

Γαλλικό το κοινό, γερμανικό το λιμπρέτο, Γερμανός ο συνθέτης, Ουγγαρέζα η
Ηλέκτρα, νέγρα η Κλυταιμνήστρα, άρεια η Χρυσόθεμις, και η Ελλάδα, χάρις στο
μύθο της και τον σκηνοθέτη, τα καπέλωνε όλα. «Κορόνα-ιδέα, ιδέα-σπαθί», που
λέει κι ο Παλαμάς. Όχι! «Όπου κι αν πας η Ελλάδα δεν σε πληγώνει». Όπως κι αν
πας η «Ελλάδα σε πληρώνει»; (Δηλαδή σε γεμίζει;).

Συχνά λέμε πως ό,τι έχουμε να εξάγουμε στην Ευρώπη της Κοινής Αγοράς είναι τα
πολιτιστικά αγαθά μας. Πρέπει όμως να πούμε πως ήρθε ο καιρός για να αρχίσουμε
να εισάγουμε μερικά από αυτά. Οι Έλληνες είτε στις Τέχνες και τα Γράμματα,
είτε στις θετικές επιστήμες, είτε στην πιο πρόσφατη πληροφορική, παντού διαπρέπουν.

Πρόσφατα πέρασε από το Παρίσι ο νέος Γενικός Γραμματέας του Αποδήμου
Ελληνισμού, ο κ. Λαμπρινίδης. Για να ενημερωθεί. Φαντάζομαι ότι θα ταξιδεύει
συχνά σε άλλα μέρη της Γης για να γνωρίσει από κοντά το αντικείμενο της
υπευθυνότητάς του. Θα πρέπει να σκύψει με αληθινή στοργή πάνω σε αυτή τη
μεγάλη διασπορά που δεν κραυγάζει για αναγνώριση στο εσωτερικό της Ελλάδας,
αλλά που σεμνά κι αθόρυβα μεγαλουργεί στο εξωτερικό. Κι είναι πολλοί, πιστέψτε
με, που δεν τους έχουμε καν ακούσει. Κρυμμένοι μες στο κουκούλι του ξένου
(Ευρωπαίου, Αμερικανού, Λατινοαμερικάνου, Αυστραλού, Καναδέζου, ακόμα κι
Ασιάτη) κρύβουν μια ψυχή-πεταλούδα καθαρόαιμα ελληνική.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15863N151</ED>
<ID>
ID:164133

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N15&aa=1</URL></REF>


Article

<CATEGORY>vin02</CATEGORY>

 <H2>Σε πρώτο ενικό
</H2><H2>Συγχαρητήρια!
</H2>
<AUTHOR>ΜΙΚΕΛΑ ΧΑΡΤΟΥΛΑΡΗ</AUTHOR>

­ ΚΩΣΤΑΝΤΗΗΗ. Κοίτα, ένα ταξί!

­ Νίκοοο, τρώω παγωτό!

­ Κωσταντάκη. Σκατά!

Ο Νικόλας και ο Κωνσταντίνος, δυόμισι και τεσσάρων χρόνων, μένουν σε δύο
διαμερίσματα αντικρυστά από τη μια και την άλλη ενός στενού αθηναϊκού δρόμου.
Κάθε απόγευμα, οι τζαμαρίες ανοίγουν. Και επιτέλους παίζουν μαζί... από το
μπαλκόνι του ο καθένας. Γιατί οι γονείς τους έχουν πολλά στο κεφάλι τους.
«Κάποτε, θα πρέπει να συναντηθούν», παραδέχονται και ξαναχώνονται βιαστικά
στις δουλειές τους. Πού να βρουν χρόνο να έχουν ένοχες...

Ο Γιώργος, ο Νίκος, ο Θανάσης, η Μαρία είναι νέοι, ωραίοι και υγιείς. Είναι
επιτυχημένοι, δεν κυνηγούν το χρήμα και ξέρουν να γίνονται διασκεδαστικοί.
Μόνο που έχουν κόψει τις παρέες και δεν θα πάνε διακοπές... Γιατί, Ε! δεν
προλαβαίνουν. Έχουν πολλές υποχρεώσεις. Και δεν επαναστατούν; Άντε πάλι. Δεν
μπορείς να τα έχεις όλα! Μα, χρειάζεται κανείς να γεμίζει τις μπαταρίες του...
Τις γεμίζεις και με ένα βιβλίο. Και οι φίλοι, οι «φίλες» τι λένε; Ε! ας πάνε
μια φορά μόνοι, να κάνουν και γνωριμίες!

Ο Αργύρης Μπακιρτζής ήταν εδώ τις προάλλες με τους «Χειμερινούς Κολυμβητές»
για μια συναυλία στο Γκάζι. Όσο διαρκούσαν τα τραγούδια του άλλο τόσο
διαρκούσαν οι ιστορίες που διηγιόταν για τους φίλους και την καθημερινότητά
του εκεί στη Θράκη. Το κοινό γελούσε και χειροκροτούσε, αλλά δεν ήξερε πού να
τη χωρέσει τόση πηγαία αμεσότητα. Κάποιος πέταξε: «Τελείωνε και πες κανένα τραγούδι...».

Αυτά βλέπω και θυμάμαι εκείνο το θέμα στην Έκθεση: «Ποτέ άλλοτε οι στέγες δεν
ήταν τόσο κοντά και οι ψυχές των ανθρώπων τόσο μακριά».

Πανελλήνιες ήταν; Εισαγωγικές; Δεν θυμάμαι. Κάποιοι πάντως δεν πέρασαν. Το
φαντάζεστε; Δεν κατάλαβαν τι ήθελε να πει αυτή η φράση. Πόσο τυχεροί ήσαν!

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N15</CAT>
<ED>
Κωδικός άρθρου: A15863N153</ED>
<ID>
ID:164244

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N15&aa=3</URL></REF>


Article

<CATEGORY>vin06</CATEGORY>

 <H5>ΘΑ ΕΞΥΠΗΡΕΤΟΥΝΤΑΙ ΜΟΝΟ ΤΑ ΕΠΕΙΓΟΝΤΑ ΠΕΡΙΣΤΑΤΙΚΑ
</H5><H2>48ωρη απεργία των γιατρών
</H2>
<H3></H3>Μόνο τα επείγοντα περιστατικά θα εξυπηρετούν σήμερα και αύριο στα εξωτερικά
ιατρεία των κρατικών νοσοκομείων της Αθήνας και του Πειραιά οι ειδικευόμενοι
γιατροί, σύμφωνα με ανακοίνωση των συνδικαλιστικών τους εκπροσώπων.Ο ΣΥΛΛΟΓΟΣ
Ειδικευομένων Ιατρών Αθηνών-Πειραιώς (ΣΕΙΑΠ) κήρυξε 48ωρη προειδοποιητική
απεργιακή κινητοποίηση, αντιδρώντας στο νέο νομοσχέδιο για την υγεία, το οποίο
κρίνει «ελλιπές, άτολμο και μη υλοποιήσιμο».

* Εν τω μεταξύ, εξάωρη στάση εργασίας, από τις 8 το πρωί έως τις 2 το
μεσημέρι, έχουν εξαγγείλει για την Πέμπτη 19 Ιουνίου τα μέλη της (ΕΙΝΑΠ), που
επίσης αντιτίθενται στο νέο νομοσχέδιο υγείας.

* Την Δευτέρα 23 Ιουνίου, εξάλλου, οι γιατροί του Γενικού Νίκαιας ανακοίνωσαν
ότι προχωρούν σε απεργία έως την οριστική επίλυση των αιτημάτων τους.

* Η Ένωση Νευροψυχιατρικών Κλινικών Αθηνών-Περιχώρων, τέλος, ανακοίνωσε ότι οι
ιδιωτικές ψυχιατρικές κλινικές αναστέλλουν από τις 16 έως τις 29 Ιουνίου την
εισαγωγή ασθενών ασφαλισμένων στο ΙΚΑ. 
<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15863N161</ED>
<ID>
ID:164134

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N16&aa=1</URL></REF>


Article

<CATEGORY>vin06</CATEGORY>

 <H2>Αλβανοί τραυμάτισαν επιχειρηματία
</H2><H2></H2>
ΘΕΣΣΑΛΟΝΙΚΗ. 
Γραφείο Βόρειας Ελλάδας

ΠΕΡΙΕΡΓΗ υπόθεση τραυματισμού Έλληνα επιχειρηματία και απαγωγής δύο ατόμων που
τον συνόδευαν, από ένοπλη συμμορία Αλβανών, ερευνούν οι αρχές.

Όπως κατήγγειλε στο Αστυνομικό Τμήμα Κρυσταλλοπηγής Φλώρινας ο 54χρονος
επιχειρηματίας Πρόδρομος Μερκουριάδης από τη Νέα Ραιδεστό Θεσσαλονίκης, το
Σάββατο που επέστρεφε από την Αλβανία στην Ελλάδα με το αυτοκίνητό του,
δέχθηκε επίθεση από 15 περίπου άτομα που κρατούσαν πολεμικά όπλα.

Όπως κατέθεσε, οι Αλβανοί πυροβόλησαν με αυτόματο όπλο και τον τραυμάτισαν
ελαφρά στην ωμοπλάτη, ενώ στη συνέχεια απήγαγαν τη σύζυγό του και έναν φίλο
του, που τον συνόδευαν στη γειτονική χώρα. Όπως υποστηρίζει, αναγκάστηκε να
παραδώσει στους απαγωγείς το ποσό των 5.000.000 δραχμών, για να απελευθερώσουν
τη σύζυγο και τον φίλο του.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N16</CAT>
<ED>
Κωδικός άρθρου: A15863N162</ED>
<ID>
ID:164186

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N16&aa=2</URL></REF>


Article

<CATEGORY>vin06</CATEGORY>

 <H5>ΘΛΙΒΕΡΕΣ ΜΝΗΜΕΣ ΣΤΟΝ ΧΩΡΟ ΤΗΣ ΜΟΙΡΑΙΑΣ ΠΟΛΥΚΑΤΟΙΚΙΑΣ ΔΥΟ ΧΡΟΝΙΑ ΜΕΤΑ ΤΑ 6,2 ΡΙΧΤΕΡ
</H5><H2>Δάκρυα στο Αίγιο
</H2>
<H3></H3>Ο Ανδρέας Μπογδάνος (δεξιά) με τη μητέρα του και τον αδελφό του

ΠΑΤΡΑ

Στο σεισμόπληκτο Αίγιο ξαναζωντάνεψαν προχθές οι μνήμες από το καταστροφικό
κτύπημα του Εγκέλαδου. Συμπληρώθηκαν δύο χρόνια από τις 15 Ιουνίου 1995, που
στις 3.17 τα ξημερώματα κτύπησε την πόλη η δόνηση των 6,2 Ρίχτερ.

Ο ΙΣΧΥΡΟΣ σεισμός, εκτός από τις τεράστιες καταστροφές άφηνε πίσω του και 26
νεκρούς! Δεκαέξι κάτω από τα ερείπια της μοιραίας πολυκατοικίας της οδού
Δεσποτοπούλου 1 και δέκα Γάλλους τουρίστες στο ξενοδοχείο «Ελίκη», τα δύο
μεγάλα κτίρια που κατέρρευσαν μέσα σε δευτερόλεπτα σαν χάρτινοι πύργοι.

Το μεσημέρι της Κυριακής, ανήμερα της θλιβερής επετείου, στον χώρο της
πολυκατοικίας (που θα διαμορφωθεί σε πλατεία), μέσα σε ατμόσφαιρα φορτισμένη
από έντονη συγκίνηση, τελέστηκε δέηση στη μνήμη των θυμάτων, παρόντος του
μητροπολίτη Αιγιαλείας Αμβροσίου.

Πολλοί ήταν αυτοί που ξέσπασαν σε λυγμούς και δάκρυα, όταν ακούστηκε το
«αιωνία η μνήμη».

Ένα μπουκέτο λουλούδια στο χώμα εναπόθεσε ο δήμαρχος της πόλης Λέλος Σιαβελής.

Στις εκδηλώσεις παραβρέθηκε και ο 10χρονος σήμερα Ανδρέας Μπογδάνος, τη
διάσωση του οποίου ­ μετά 48 ώρες εγκλωβισμού στα ερείπια της μοιραίας
πολυκατοικίας ­ παρακολούθησε με κομμένη ανάσα το πανελλήνιο.

Τον συνόδευαν ο αδελφός του Τάσος, που είχε βγει μόνος του μέσα από τα ερείπια
και η μητέρα του.

Δύο ακόμη πρόσωπα με την παρουσία τους θύμισαν τραγικές στιγμές. Η Ελένη
Σεριάτου και ο μικρός γιος της Κώστας, που ανασύρθηκαν ζωντανοί μέσα από τα
ερείπια, αλλά έχασαν τέσσερα άλλα άτομα της οικογενείας τους. Ήταν επίσης εκεί
και άλλοι διασωθέντες ένοικοι της πολυκατοικίας, συγγενείς, φίλοι των θυμάτων,
καθώς και εκπρόσωποι των τοπικών αρχών.

Όσο για τον μικρό Ανδρέα Μπογδάνο, είπε πως θέλει να τα ξεχάσει όλα. Λίγο
αργότερα, στην αίθουσα του κινηματογράφου «Απόλλων», ο δήμαρχος της πόλης
έκανε έναν σύντομο απολογισμό για να τονίσει ότι «το Αίγιο πολλά άκουσε, αλλά
λίγα είδε. Πολλά του υποσχέθηκαν και λίγα υλοποιήθηκαν».

Οι εκδηλώσεις έκλεισαν το απόγευμα με τον παναιγιάλειο αγώνα δρόμου από το
ξενοδοχείο «Ελίκι» ως την πολυκατοικία της οδού Δεσποτοπούλου.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15863N181</ED>
<ID>
ID:164135

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N18&aa=1</URL></REF>


Article

<CATEGORY>vin06</CATEGORY>

 <H5></H5><H2>Εκδήλωση τιμής για εκπαιδευτικούς
</H2>
ΤΟΥΣ εκπαιδευτικούς που δίδαξαν στα Αρσάκεια - Τοσίτσεια Σχολεία τιμά αύριο η
Φιλεκπαιδευτική Εταιρεία. Στην εκδήλωση, που θα γίνει στις 8 το βράδυ, στα
Αρσάκεια - Τοσίτσεια Σχολεία Εκάλης (Λεωφόρος Μαραθώνος 9-11) είναι
προσκεκλημένοι όλοι οι απόφοιτοι των σχολείων της Φιλεκπαιδευτικής Εταιρείας.
Κατά τη διάρκεια της βραδιάς θα απευθύνουν χαιρετισμούς απόφοιτοι των
σχολείων, θα διαβαστούν κείμενα και θα ακουστούν τραγούδια. Παράλληλα, ο
πρόεδρος της Φιλεκπαιδευτικής Εταιρείας, Γιώργος Μπαμπινιώτης, θα απονείμει
μετάλλια και τιμητικά διπλώματα στους εκπαιδευτικούς που αφυπηρέτησαν από τα
Αρσάκεια - Τοσίτσεια Σχολεία.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15863N182</ED>
<ID>
ID:164187

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N18&aa=2</URL></REF>


Article

<CATEGORY>vin06</CATEGORY>

 <H2>9χρονη μαθήτρια βρήκε και παρέδωσε 855.000 δρχ.
</H2><H2></H2>
Η Ιφιγένεια Μεριβάνη, μαθήτρια της Γ' τάξης Δημοτικού, τιμήθηκε από το σχολείο
της για την καλή της πράξη

ΛΑΡΙΣΑ

ΜΑΘΗΤΡΙΑ της Γ' τάξης του Δημοτικού βρήκε και παρέδωσε 855.000 δρχ. και για
την πράξη της τιμήθηκε σε ειδική εκδήλωση από το σχολείο της, μία ημέρα πριν
από το τέλος της σχολικής περιόδου.

Η 9χρονη μαθήτρια Ιφιγένεια Μεριβάνη, από την Φαρκαδώνα Τρικάλων, πριν από 15
ημέρες επιστρέφοντας από το σχολείο της βρήκε στον δρόμο 855.000 δρχ. σε δύο
δεσμίδες. 
Αμέσως πήγε να το πει στη μητέρα της, που έχει περίπτερο στην πλατεία του
χωριού, αλλά δεν την βρήκε.

Χωρίς να καθυστερήσει, παρέδωσε τα χρήματα σε αστυφύλακα του χωριού, που
περίμενε στη στάση του λεωφορείου και ήταν εκτός υπηρεσίας. 
Λίγο αργότερα, ο αστυφύλακας βρήκε τον ιδιοκτήτη των χρημάτων να ψάχνει στο
σημείο που του έπεσαν και όπως διαπίστωσε από παραστατικό της Τράπεζας, πριν
από λίγο είχε κάνει ανάληψη του συγκεκριμένου ποσού.

Όλο το σχολείο σε ειδική εκδήλωση τίμησε και βράβευσε για την πράξη της την
9χρονη Ιφιγένεια.

«Το θέμα είναι ότι χωρίς καν να μας ρωτήσει πήγε και παρέδωσε τα χρήματα. 
Αν και λόγω δουλειάς δεν υπάρχει μεγάλη επαφή με τα παιδιά μας, ωστόσο πάντα
προσπαθούμε να δίνουμε συμβουλές, ώστε να γίνουν σωστοί άνθρωποι και βλέπω ότι
οι συμβουλές μας πιάνουν τόπο», είχε χθες στα «ΝΕΑ» η κ. Σωτηρία Μεριβάνη,
μητέρα της Ιφιγένειας. Και πρόσθεσε: 
«Η κόρη μου συγκινήθηκε από την γιορτή που της ετοίμασε το σχολείο της και
είναι πολύ χαρούμενη».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15863N183</ED>
<ID>
ID:164222

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N18&aa=3</URL></REF>


Article

<CATEGORY>vin06</CATEGORY>

 <H5></H5><H2>Οι εξετάσεις υποψηφίων οδηγών
</H2>
ΔΕΝ ΘΑ γίνονται εξετάσεις υποψηφίων οδηγών αυτοκινήτων και δικύκλων αυτή την
εβδομάδα, αν τελικά πραγματοποιηθεί η αποχή από τις εξετάσεις, την οποία έχουν
εξαγγείλει από σήμερα οι εξεταστές ­ υπάλληλοι του υπουργείου Μεταφορών -
Επικοινωνιών. Οι εξεταστές υποψηφίων οδηγών διεκδικούν την ικανοποίηση
οικονομικών αιτημάτων. Πάντως, για σήμερα το πρωί είχε προγραμματιστεί
συνάντηση των εκπροσώπων των εξεταστών με τους συναρμόδιους υπουργούς και από
την έκβαση αυτής της συνάντησης θα εξαρτηθεί αν θα γίνει ή όχι η απεργία.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15863N184</ED>
<ID>
ID:164249

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N18&aa=4</URL></REF>


Article

<CATEGORY>vin06</CATEGORY>

 <H5></H5><H2>Ο τεχνικός έλεγχος Ι.Χ.
</H2>
ΤΑ ΑΥΤΟΚΙΝΗΤΑ με τους παρακάτω αριθμούς κυκλοφορίας θα περάσουν από τεχνικό
έλεγχο στα ΚΤΕΟ Ν. Αττικής αυτή την εβδομάδα:

* Επιβατικά Ι.Χ. και φορτηγά μέχρι 3,5 τόνους, με αριθμό κυκλοφορίας από ΥΕΒ
4001 μέχρι ΥΕΒ 7000.

* Την εβδομάδα από 23 μέχρι 27 Ιουνίου θα περάσουν από ΚΤΕΟ τα αυτοκίνητα με
τους αριθμούς:

* Επιβατικά Ι.Χ. και φορτηγά μέχρι 3,5 τόνους, με αριθμό κυκλοφορίας από ΥΕΒ
7001 μέχρι ΥΕΒ 9999.

Οι κάτοχοι των παραπάνω αυτοκινήτων πρέπει να τηλεφωνούν στον αριθμό 167 για
να καθορίσουν την ακριβή ημέρα και ώρα που θα πάνε το όχημά τους για έλεγχο.
Κατά τον έλεγχο πρέπει επίσης να έχουν μαζί τους την άδεια κυκλοφορίας, το
βιβλιάριο μεταβολών και την τελευταία απόδειξη πληρωμής των τελών κυκλοφορίας.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N18</CAT>
<ED>
Κωδικός άρθρου: A15863N185</ED>
<ID>
ID:164262

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N18&aa=5</URL></REF>


Article

<CATEGORY>vin06</CATEGORY>

 <H5>ΟΜΑΛΗ Η ΕΠΙΣΤΡΟΦΗ ΤΩΝ ΕΚΔΡΟΜΕΩΝ
</H5><H2>Γυρίζουν στους... 34 βαθμούς
</H2>
<H3></H3>Έφτασαν τα 270 τα τροχαία του τριημέρου, σ' όλο όμως το οδικό δίκτυο της
χώρας. Η επιστροφή συνεχίζεται...

Χωρίς προβλήματα και με τον υδράργυρο να ανεβαίνει... επικίνδυνα, άρχισε χθες
η επιστροφή των εκδρομέων, που από την Παρασκευή είχαν εγκαταλείψει με κάθε
μέσο την Αθήνα.

ΣΥΜΦΩΝΑ με στοιχεία της Τροχαίας, από την Παρασκευή πέρασαν τα διόδια
Σχηματαρίου και Ελευσίνας συνολικά 300.000 αυτοκίνητα, ενώ η έξοδος του
τριημέρου ήταν η πρώτη μεγάλη φυγή για το φετινό καλοκαίρι.

Και αυτή η έξοδος όμως δεν ήταν αναίμακτη, αφού σε ολόκληρο το οδικό δίκτυο
της χώρας σε σύνολο 270 τροχαίων ατυχημάτων έχασαν την ζωή τους 22 άνθρωποι
και τραυματίστηκαν 358. Μέχρι χθες το μεσημέρι τουλάχιστον 150.000 αυτοκίνητα
είχαν πάρει τον δρόμο της επιστροφής.

Μεγάλη κίνηση παρουσιάστηκε και στα λιμάνια, αφού δεν ήταν λίγοι και εκείνοι
που επέλεξαν τα νησιά για να περάσουν τις ημέρες της αργίας. Την Παρασκευή και
το Σάββατο από τα λιμάνια του Πειραιά και της Ραφήνας είχαν φύγει περισσότεροι
από 51.000 επιβάτες, ενώ αυτοί που επέλεξαν για το τριήμερο τα νησιά του
Αργοσαρωνικού ξεπέρασαν τους 16.000. Μέχρι χθες το μεσημέρι είχαν επιστρέψει
μέσω του Πειραιά και της Ραφήνας μόνο 17.000 επιβάτες, ενώ από τα νησιά του
Αργοσαρωνικού την Κυριακή είχε επιστρέψει σχεδόν το σύνολο όσων ταξίδεψαν.

Όμως σύμφωνα με την πρόγνωση της Εθνικής Μετεωρολογικής Υπηρεσίας, τα
μπάνια... θα συνεχιστούν και τις επόμενες ημέρες, αφού προβλέπεται αύξηση της
θερμοκρασίας και ο υδράργυρος στην Αθήνα ίσως ξεπεράσει τους 34 βαθμούς Κελσίου.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15863N191</ED>
<ID>
ID:164136

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N19&aa=1</URL></REF>


Article

<CATEGORY>vin06</CATEGORY>

 <H2>Άλογο κατά Ι.Χ.!
</H2><H2></H2>
ΗΡΑΚΛΕΙΟ

Ο ΞΕΦΡΕΝΟΣ καλπασμός ενός αλόγου στην... εθνική οδό Ηρακλείου - Χανίων λίγο
έλειψε να στοιχίσει τη ζωή στον ταμία της ΠΑΕ ΟΦΗ Κώστα Καζανάκη, ο οποίος
επέβαινε σε Ι.Χ. αυτοκίνητο που συγκρούστηκε με το ζώο.

Ο Κώστας Καζανάκης τραυματίστηκε ελαφρύτερα, ενώ σοβαρότερος είναι ο
τραυματισμός του 27χρονου Γιάννη Δουνδουλάκη, που οδηγούσε το αυτοκίνητο.

Το περίεργο αυτό ατύχημα συνέβη στη 1 χθες τα ξημερώματα στην εθνική οδό, λίγο
έξω από το Ηρακλειο. Ενώ το αυτοκίνητο είχε αναπτύξει ταχύτητα, ξαφνικά
βρέθηκε μπροστά τους να καλπάζει ένα άλογο με συνέπεια ο οδηγός να μην
προλάβει να αντιδράσει.

Το ζώο σκοτώθηκε από τη σφοδρή σύγκρουση, ενώ οι δύο τραυματίες μεταφέρθηκαν
στο Βενιζέλειο Νοσοκομείο.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15863N192</ED>
<ID>
ID:164188

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N19&aa=2</URL></REF>


Article

<CATEGORY>vin06</CATEGORY>

 <H2>Εννέα συλλήψεις σε πάρτι με ναρκωτικά
</H2><H2></H2>
ΧΑΛΚΙΔΑ

ΕΝΝΕΑ άτομα, που συμμετείχαν σε rave πάρτι και κατείχαν ναρκωτικές ουσίες
συνελήφθησαν τα ξημερώματα της Κυριακής σε παραλιακό χώρο στη θέση Σκροπονέρια
της Χαλκίδας.

Το πάρτι διοργάνωσαν πέντε νεαροί, δύο από τη Χαλκίδα και τρεις από την Αθήνα,
που είχαν τυπώσει προσκλήσεις τις οποίες πουλούσαν προς 2.000 δρχ. τη μία.

Μια από τις προσκλήσεις έπεσε στα χέρια των ανδρών της Ασφάλειας και με το
αιτιολογικό ότι δεν υπήρχε σχετική άδεια για τη διοργάνωση του πάρτι, έκαναν
έρευνα και συνέλαβαν τους Νίκο Ροδίνη 30 χρόνων, Ηλία Φρυγανά 23 χρόνων,
κατοίκους Χαλκίδας και τους Σοφία Τουλούμη 30 χρόνων, Μαρία Ζανέτου 20 χρόνων
και Παύλο Σπυρόπουλο 22 χρόνων από την Αθήνα. Στην κατοχή του τελευταίου
βρέθηκαν δύο χρησιμοποιημένες σύριγγες με υπολείμματα ηρωίνης και όπως
αποδείχθηκε είχε κάνει χρήση της ουσίας.

Την ώρα της έρευνας έφτασαν στο χώρο άλλοι τέσσερις νεαροί στην κατοχή των
οποίων βρέθηκαν ένα χάπι LSD, ένα χάπι Ecstasy και 4 γρ. χασίς. Πρόκειται για
τους Ηλία Κοκοβίνο, Αλέκο Μπαρακάρη, Γιώργο Ταυλαρίδη και Δημήτρη Φουρλή που
επίσης συνελήφθησαν. Και οι εννέα θα οδηγηθούν το πρωί της Τρίτης στον εισαγγελέα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N19</CAT>
<ED>
Κωδικός άρθρου: A15863N193</ED>
<ID>
ID:164223

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N19&aa=3</URL></REF>


Article

<CATEGORY>vin06</CATEGORY>

 <H5>ΜΙΑ ΤΕΝΤΑ ΕΚΟΨΕ ΤΗ ΦΟΡΑ ΚΑΙ ΓΛΙΤΩΣΕ ΠΑΡ' ΟΤΙ ΕΠΕΣΕ ΑΠΟ ΤΟΝ 6ο ΟΡΟΦΟ
</H5><H2>Μαχαίρωσε τον φίλο και πήδησε στο κενό
</H2>
<H3></H3>Η τέντα. Αφού μαχαίρωσε τον συνέταιρό του πήδηξε από τον 6ο όροφο, αλλά η
τέντα τού έσωσε τη ζωή

Χρόνια φίλοι και συνέταιροι. Κανείς δεν γνωρίζει τους λόγους της χθεσινής τους
έντονης λογομαχίας, που λίγο έλειψε να αποβεί μοιραία και για τους δύο.

ΠΑΝΩ στον καβγά, ο 60χρονος Νίκος Λεάκος τραυμάτισε σοβαρά με μαχαίρι τον
48χρονο φίλο και συνέταιρό του Διονύση Ανδρικόπουλο, παντρεμένο και πατέρα δύο
παιδιών. Ο 60χρονος όταν είδε τον συνέταιρό του μέσα στα αίματα φοβήθηκε ότι
τον είχε σκοτώσει, κατελήφθη από τύψεις και επιχείρησε να δώσει τέλος στη ζωή
του, πηδώντας στο κενό από το παράθυρο του έκτου ορόφου. Ευτυχώς γι' αυτόν,
μια τέντα έκοψε τη φορά της πτώσης και του γλίτωσε τη ζωή.

Και οι δύο μεταφέρθηκαν στο νοσοκομείο Ερυθρός Σταυρός, όπου νοσηλεύονται
σοβαρά τραυματισμένοι, έχοντας όμως, σύμφωνα με τους γιατρούς, διαφύγει τον κίνδυνο.

Το αιματηρό επεισόδιο έγινε χθες στις 11.30 το πρωί, στον έκτο όροφο κτιρίου
όπου στεγάζονται βιοτεχνίες και γραφεία, στην οδό Επικούρου 8-10, στην περιοχή
του Μεταξουργείου.

Οι δύο συνέταιροι διατηρούν βιοτεχνία - σιδερωτήριο στον έκτο όροφο του
κτιρίου. Χθες, στις 11.30 το πρωί, ιδιοκτήτες και υπάλληλοι γραφείων και
βιοτεχνιών άκουσαν έναν θόρυβο και όταν βγήκαν στον ακάλυπτο βρήκαν πεσμένο,
αιμόφυρτο τον 60χρονο Νίκο Λεάκο. Ένας από τους ενοίκους, ο κ. Νίκος
Τσιφτέλης, ανέβηκε στον έκτο όροφο και βρήκε πεσμένο στο πάτωμα μέσα στα
αίματα τον 48χρονο Διονύση Ανδρικόπουλο.

Οι τραυματίες μεταφέρθηκαν στο νοσοκομείο, όπου οι γιατροί διαπίστωσαν ότι ο
Ανδρικόπουλος έφερε τραύματα στον τράχηλο από μαχαίρι και ο Λεάκος είχε
κάταγμα στο χέρι και κακώσεις στο κεφάλι και στον θώρακα, λόγω της πτώσης του
από τον έκτο όροφο.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15863N201</ED>
<ID>
ID:164137

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N20&aa=1</URL></REF>


Article

<CATEGORY>vin06</CATEGORY>

 <H2>Ανθρώπινο κρανίο βρέθηκε πάνω σε κάδο
</H2><H2></H2>
ΕΝΑ ΜΑΚΑΒΡΙΟ θέαμα αντίκρισαν χθες το πρωί περαστικοί από τον πολυσύχναστο
δρόμο της οδού Σιβιτανίδου, στην Καλλιθέα. Τοποθετημένο πάνω σε έναν κάδο
απορριμμάτων, στη διασταύρωση των οδών Σιβιτανίδου και Σαλαμίνας, βρήκαν ένα
ανθρώπινο κρανίο. Στο μέτωπο υπήρχαν στίγματα από λιωμένο μαύρο κερί, σημάδια
που παραπέμπουν σε τελετές μαγείας.

Αναστατωμένοι οι περαστικοί ειδοποίησαν την Άμεση Δράση και αστυνομικοί του
τμήματος Ασφαλείας Καλλιθέας έσπευσαν στην περιοχή.

Οι αστυνομικοί περισυνέλεξαν το κρανίο, προκείμενου να το στείλουν στην
Ιατροδικαστική Υπηρεσία για να εξετασθεί.

Σύμφωνα με τις πρώτες εκτιμήσεις των αστυνομικών, πρόκειται για πολύ παλιό
κρανίο γυναίκας, το οποίο οι δράστες μάλλον έκλεψαν από τάφο.

Εκείνο που έκανε ιδιαίτερη εντύπωση τους αστυνομικούς, ήταν ότι οι δράστες
είχαν αφήσει το κρανίο πάνω στον κάδο απορριμμάτων εκτεθειμένο σε κοινή θεά.

Δεν αποκλείουν, κάποιος να το είχε βρει τυχαία σε άλλο σημείο και επειδή
φοβήθηκε ή δεν ήθελε να μπλέξει με καταθέσεις, να το άφησε εκεί.

«Τρομάξαμε, όταν το είδαμε. Δεν έχουν ξανασυμβεί τέτοια πράγματα στην περιοχή
μας», λέει ο ιδιοκτήτης διπλανού περίπτερου κ. Γιώργος Τζίμας. «Ήταν ένα
κρανίο και πάνω του είχε λιωμένο κερί. Για τελετές το προόριζαν; Το βρήκε
κάποιος και θέλησε μ' αυτόν το τρόπο να το ξεφορτωθεί; Δεν ξέρω. Πάντως, αυτός
που το έβαλε εκεί δεν είχε πρόθεση να το κρύψει. Αντίθετα, γνώριζε ότι θα το
εύρισκαν εύκολα. Κάποιος, μάλιστα, μου είπε ότι το είχε δει πάνω στον κάδο
γύρω στις 5 τα ξημερώματα».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15863N202</ED>
<ID>
ID:164189

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N20&aa=2</URL></REF>


Article

<CATEGORY>vin06</CATEGORY>

 <H2>Δικηγόρος μετέφερε 35.500 πλαστά δολάρια
</H2><H2></H2>
ΠΑΤΡΑ

ΣΤΗΝ ΑΣΦΑΛΕΙΑ Αθηνών κρατείται από το βράδυ του Σαββάτου ο 53χρονος πρώην
δικηγόρος Γιάννης Κορόλης, ο οποίος συνελήφθη το απόγευμα της Παρασκευής στα
διόδια του Ρίου έχοντας στο αυτοκίνητό του 35.500 πλαστά δολάρια ΗΠΑ σε 355
χαρτονομίσματα των 100 δολαρίων.

Ο Κορόλης είχε κρυμμένα τα πλαστά δολάρια κάτω από την κονσόλα του
ραδιομαγνητοφώνου του αυτοκινήτου του, όπου βρέθηκαν στη διάρκεια έρευνας και κατασχέθηκαν.

Τα δολάρια είναι τέλειες φωτοτυπίες που, όμως, έχουν ένα σφάλμα στο σημείο της
ταινίας ασφαλείας.

Σημειώνεται ότι για τη σύλληψη έχει ενημερωθεί και η Interpol, αφού είναι πολύ
πιθανόν ο Κορόλης να είναι μέλος διεθνούς σπείρας διακίνησης πλαστών χαρτονομισμάτων.

Ο Κορόλης, αν και υπσοτήριξε κατά την προσαγωγή του στον εισαγγελέα ότι είχε
άγνοια για την ύπαρξη των πλαστών χαρτονομισμάτων, κατά πάσα πιθανότητα είχε
σχέσεις και με Πατρινούς ­ μέλη της σπείρας παραχαρακτών, κάτι που ήδη ερευνά
η αστυνομία.

Άλλωστε, ο αστυνομικός διευθυντής Αχαΐας κ. Ανδρέας Συνοδινός επιβεβαίωσε το
ενδεχόμενο λέγοντας ότι «ο δράστης παρακολουθείτο από τις αστυνομικές αρχές,
καθώς έκανε συχνά ταξίδια στην Πάτρα».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N20</CAT>
<ED>
Κωδικός άρθρου: A15863N203</ED>
<ID>
ID:164224

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N20&aa=3</URL></REF>


Article

<CATEGORY>vin06</CATEGORY>

 <H2>Στην ακτή για ξεκούραση
</H2><H2></H2>
Στην Πάχη. Η φώκια Μονάχους - Μονάχους εξαντλημένη, δέχεται τις περιποιήσεις
των λουομένων

Μία μεγάλη, λευκή φώκια Μονάχους - Μονάχους έχασε... τα νερά της και βγήκε
προχθές στην ακτή της περιοχής Πάχη Μεγάρων. 
Η φώκια, μήκους περίπου 2,5 μέτρων, έκανε την εμφάνισή της κοντά στις ακτές
της περιοχής πριν από δυο εβδομάδες.

Προχθές το πρωί λουόμενοι τη βρήκαν εξαντλημένη στην παραλία και αμέσως
ειδοποίησαν το Λιμεναρχείο και τις τοπικές οικολογικές οργανώσεις. 
Σύμφωνα με τους επιστήμονες, πρόκειται για ηλικιωμένη φώκια.

Είναι σε καλή κατάσταση, αλλά βρίσκεται στη φάση αλλαγής του τριχώματός της
και για τον λόγο αυτό είναι εξαντλημένη.

Η έξοδός της στην ακτή είναι φυσιολογική, αφού συχνά τα θηλαστικά αναζητούν
καταφύγιο για να ξεκουραστούν πριν συνεχίσουν το ταξίδι τους. 
Οι ψαράδες της περιοχής ονόμασαν τη φώκια Πάχη και της έδωσαν τροφή. 
Επειδη όμως το ζώο δεν αγαπάει την πολυκοσμία, αναζήτησε την ηρεμία του σε
κοντινή βραχονησίδα μέχρι να ξεκουραστεί και να συνεχίσει το θαλάσσιο ταξίδι του.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15863N221</ED>
<ID>
ID:164138

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N22&aa=1</URL></REF>


Article

<CATEGORY>vin06</CATEGORY>

 <H2>Συλλήψεις για την πετρελαιοκηλίδα
</H2><H2></H2>
Στην Ελευσίνα. Τρία σκάφη του Λιμενικού πήραν μέρος στην απορρύπανση του
Κόλπου της Ελευσίνας

ΟΛΟΚΛΗΡΩΘΗΚΕ χθες το απόγευμα η επιχείρηση απορρύπανσης του Κόλπου της
Ελευσίνας από την πετρελαιοκηλίδα που προκλήθηκε προχθές το απόγευμα όταν
σημειώθηκε διαρροή Fuel Oil από το φορτηγό πλοίο «Άπτερα», που ήταν δεμένο
στην προβλήτα ΤΙΤΑΝ.

Σύμφωνα με τις πρώτες εκτιμήσεις των λιμενικών, πρέπει να υπήρχε διαρροή Fuel
Oil από τη δεξαμενή καυσίμων προς τη δεξαμενή έρματος του πλοίου, με
αποτέλεσμα όταν το πλήρωμα άδειασε την τελευταία δεξαμενή να προκληθεί ρύπανση
που κάλυψε έκταση ενός τετραγωνικού χιλιομέτρου σε διάσπαρτες κηλίδες.

Στην επιχείρηση απορρύπανσης πήραν μέρος τρία σκάφη του Λιμενικου και δύο
απορρυπαντικά σκάφη ιδιωτικής εταιρείας που έστησαν πλωτά φράγματα. Χθες το
απόγευμα συνελήφθησαν από το Κεντρικό Λιμεναρχείο της Ελευσίνας ο υποπλοίαρχος
Diva Eduarto, από τις Φιλιππίνες, και ο ανθυποπλοίαρχος David Ocenar επίσης
από τις Φιλιππίνες, οι οποίοι πρόκειται να προσαχθούν σήμερα στον εισαγγελέα
Πλημμελειοδικών Αθηνών, ενώ απαγορεύτηκε ο απόπλους του πλοίου.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N22</CAT>
<ED>
Κωδικός άρθρου: A15863N222</ED>
<ID>
ID:164190

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N22&aa=2</URL></REF>


Article

<CATEGORY>vin06</CATEGORY>

 <H5>ΧΑΛΑΡΟΙ ΟΙ ΕΛΕΓΧΟΙ, ΓΙΑΤΙ «ΚΑΝΕΙ ΚΑΚΟ ΣΤΟΝ ΤΟΥΡΙΣΜΟ»
</H5><H2>Νοικιάζουν τζετ σκι χωρίς άδεια!
</H2>
<H3></H3>Τζετ σκι. Στα χαρτιά ο κανονισμός είναι ιδιαίτερα αυστηρός. Στην πράξη όμως,
ειδικά στα τουριστικά νησιά, οι έλεγχοι των λιμενικών είναι χαλαροί για...
χάρη του τουρισμού. 
Στα χαρτιά όλα είναι εντάξει. Ο κανονισμός, που ετέθη πέρυσι σε ισχύ,
προβλέπει σειρά από αυστηρά μέτρα για ιδιοκτήτες και εκμισθωτές τζετ σκι. Οι
παραβάτες τιμωρούνται με χρηματικά πρόστιμα που κυμαίνονται από 500 χιλιάδες
έως πέντε εκατομμύρια δραχμές. Από εκεί και πέρα όμως αυτό το καλοκαίρι το
πρόβλημα εξακολουθεί να υπάρχει. Αυτήν τη φορά όμως επειδή άλλοι ανακάλυψαν
το... πνεύμα και άλλοι το γράμμα του νόμου!«ΤΑ ΝΕΑ» πάντως συνεχίζουν για
δεύτερη χρονιά την καμπάνια για την ασφάλεια των λουόμενων από τζετ σκι και ταχύπλοα.

Ο κανονισμός, λόγου χάρη, προβλέπει οι εκμισθωτές να ζητούν από τους
ενοικιαστές άδεια ταχύπλοου. Κάτι τέτοιο όμως στην πράξη ­ εκτός ελάχιστων
εξαιρέσεων ­ δεν τηρείται. Και ο λόγος; «Κάνει κακό στον τουρισμό»...

«Δεν είναι δυνατό να ζητάς από τον τουρίστα, που ήρθε στην Ελλάδα να χαρεί τη
θάλασσα, άδεια ταχύπλοου», λέει ο κ. Γιάννης Κασιδόκωστας, ιδιοκτήτης σχολής,
στον Αστέρα της Βουλιαγμένης. «Εμείς τηρούμε όλες τις προϋποθέσεις ασφαλείας.
Έχουμε περιφράξει τον χώρο όπου κολυμπούν οι λουόμενοι και δεν υπάρχει κανένας
κίνδυνος για την ασφάλειά τους. Για αυτόν τον λόγο δεν ζητούμε άδεια ταχύπλοου
ούτε από τους Έλληνες. Και όσον αφορά τα πρόστιμα, υπάρχουν και τα δικαστήρια...».

Στην Αττική είναι αλήθεια ότι οι έλεγχοι ­ τουλάχιστον σε ιδιώτες ­ είναι
ιδιαίτερα αυστηροί, αλλά σε ό,τι αφορά τις σχολές ενοικίασης τζετ σκι τα
πράγματα είναι πιο χαλαρά... «Είναι και τουριστική περίοδος και δεν μπορούμε
με το παραμικρό να κόβουμε κλήσεις», έλεγαν χθες λιμενικοί που διενεργούσαν ελέγχους.

Η κατάσταση όμως μοιάζει να έχει ξεφύγει από κάθε έλεγχο στα τουριστικά νησιά

Με το πρόσχημα ότι θίγεται ο τουρισμός, οι σχολές εκμίσθωσης τζετ σκι
λειτουργούν στην πλειονότητά τους ανεξέλεγκτα. 
Στο Κεντρικό Λιμεναρχείο Ηρακλείου δεκάδες είναι καθημερινά οι καταγγελίες για
επικίνδυνη οδήγηση τζετ σκι κοντά στους λουόμενους. Οι τελευταίοι ζητούν να
οριοθετηθούν χώροι, έτσι ώστε να κάνουν ανενόχλητοι το μπάνιο τους.

Το Κεντρικό Λιμεναρχείο Ηρακλείου απέρριψε εφέτος όλες τις νέες αιτήσεις που
υποβλήθηκαν για νέες σχολές. 
Ωστόσο, με το επιχείρημα ότι αν κλείσει τις ήδη υπάρχουσες σχολές θα
δημιουργηθεί άσχημη εικόνα για τον τουρισμό, έχει χαλαρώσει τους έλεγχους...

Το ίδιο συμβαίνει και στην Κέρκυρα. Η απάντηση των εκμισθωτών γιατί δεν ζητούν
άδεια είναι «αν ζητούσαμε, τότε ποιος θα νοίκιαζε;». 
Και δεν είναι μόνο η άδεια ταχύπλοου που απαιτείται. Σύμφωνα με τον κανονισμό
όλοι οι εκμισθωτές πρέπει από εφέτος να είναι εφοδιασμένοι με αυτόματο σύστημα
σβέσης (Control Panel). Εδώ όμως τα πράγματα είναι λίγο διαφορετικά. «Για εμάς
το σύστημα αυτό είναι επικίνδυνο», λέει ο κ. Κασιδόκωστας. «Όταν σβήσεις το
σκάφος από τη στεριά αυτό δεν στρίβει ούτε αριστερά ούτε δεξιά και πηγαίνει
ευθεία, με αποτέλεσμα να υπάρχει κίνδυνος τραυματισμού».

«Εμείς το έχουμε τοποθετήσει για τυπικούς λόγους, αλλά αποφεύγουμε να το
χρησιμοποιήσουμε. Φαντάσου κάποιον να θέλει να αποφύγει ένα άλλο τζετ σκι με
ταχύτητα και να θέσεις το σκάφος εκτός λειτουργίας. Θα πέσει πάνω στο άλλο
τζετ σκι».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N23</CAT>
<ED>
Κωδικός άρθρου: A15863N231</ED>
<ID>
ID:164139

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N23&aa=1</URL></REF>


Article

<CATEGORY>vin06</CATEGORY>

 <H5>ΤΟ ΠΕΡΙΒΑΛΛΟΝ ΣΕ ΕΛΛΑΔΑ ΚΑΙ ΕΥΡΩΠΗ ΜΕ ΣΤΟΙΧΕΙΑ ΚΑΙ ΑΡΙΘΜΟΥΣ
</H5><H5>Το νέφος στο κλεινόν άστυ
</H5><H2>Το όζον στις πόλεις
</H2>
<H3></H3>Χωρίς το όζον στην στρατόσφαιρα η ζωή στην επιφάνεια της Γης θα ήταν αδύνατη.
Με το όζον στον αέρα των πόλεων, η ζωή γίνεται δύσκολη. Ο λόγος είναι ότι το
αέριο αυτό, που μας προστατεύει από τις υπεριώδεις ακτίνες του ηλίου, είναι
ισχυρό δηλητήριο όταν το εισπνέουμε.

Πώς όμως βρέθηκε αυτός ο ανεπιθύμητος επισκέπτης ανάμεσά μας; Ο διπλασιασμός ή
και τριπλασιασμός των συγκεντρώσεων του όζοντος στον αέρα των πόλεων, από τις
αρχές του αιώνα μέχρι σήμερα, οφείλεται σε ένα σύνθετο φαινόμενο, που οι
ειδικοί ονομάζουν «φωτοχημική ρύπανση». Τις ηλιόλουστες ημέρες το φως του
ηλίου διευκολύνει την αντίδραση των «πτητικών υδρογονανθράκων» και των
μονοξειδίων του άνθρακα με τα οξείδια του αζώτου που βρίσκονται στην
ατμόσφαιρα. Οι «πτητικοί υδρογονάνθρακες» αποτελούνται κατά κύριο λόγο από
άκαυστα κατάλοιπα βενζίνης. Όσο για το μονοξείδιο του άνθρακα και τα οξείδια
του αζώτου, και αυτά εκπέμπονται καθημερινά από τις εξατμίσεις του αυξανόμενου
αριθμού αυτοκινήτων.

Οι τιμές συνεπώς των συγκεντρώσεων του όζοντος αποτελούν δείκτη για την
ποιότητα του αέρα των πόλεων, που συνθέτει τις επιπτώσεις από τις εκπομπές
οξειδίων του αζώτου και υδρογονανθράκων. 
Η έκθεση σε υψηλές συγκεντρώσεις όζοντος προκαλεί αναπνευστικά προβλήματα και
βλάβες στην υγεία των ανθρώπων. Προκαλεί, επίσης, βλάβες στα φυτά και τα
οικοσυστήματα. Οι μετρήσεις δείχνουν ότι το 78% των 58 εκατομμυρίων Ευρωπαίων
που κατοικούν σε πόλεις εκτίθενται σε συγκεντρώσεις όζοντος που υπερβαίνουν το
όριο ασφαλείας (110 mg/m3\ κατά μέσο όρο επί οκταώρου βάσεως), ενώ 9% αυτού
του πληθυσμού εκτίθεται σε συγκεντρώσεις άνω του ορίου επί τουλάχιστον 50
ημέρες τον χρόνο και μόνο 18% αναπνέουν αέρα που είναι ακίνδυνος.

Η κατάσταση είναι χειρότερη στη Κεντρική Ευρώπη και κυρίως στη Γερμανία. Στην
Ελλάδα το κύριο πρόβλημα το αντιμετωπίζει η Αθήνα. Το 1988, οι μηνιαίες μέσες
τιμές των συγκεντρώσεων του όζοντος στον σταθμό Λιοσίων ήσαν υψηλότερες από το
όριο επί 140 ημέρες. Από το 1990 και μετά η κατάσταση βελτιώνεται και οι
συγκεντρώσεις οξειδίων του αζώτου μειώνονται κάθε χρόνο κατά 3,5%.

Το «νέφος» εμφανίσθηκε στην Αθήνα τη δεκαετία του 1970. Αυτό που τότε λίγοι
κατανόησαν ήταν ότι το νέφος ήρθε για να μείνει. Η αύξηση των πληθυσμών καθώς
και τα γεωγραφικά και τα μετεωρολογικά χαρακτηριστικά συγκαταλέγονται στους
παράγοντες που ευνοούν τη δημιουργία του. Αν και αρχικά τα κύρια συστατικά του
ήταν το διοξείδιο του θείου και ο καπνός, σήμερα, χάρη στα μέτρα που έχουν
ληφθεί για τα καύσιμα και τους καυστήρες, η σύσταση του νέφους έχει αλλάξει.
Οι ρύποι που κυριαρχούν είναι το διοξείδιο του αζώτου και το όζον. Όμως, το
όζον προτιμά τα καθαρότερα βόρεια προάστια, ενώ το διοξείδιο του αζώτου τις
μεγάλες συγκεντρώσεις αυτοκινήτων στο κέντρο. Και να γιατί αυτή η κοινωνικά
δικαιότερη κατανομή των ρύπων: όπου η συγκέντρωση καυσαερίων είναι μεγάλη, το
όζον που παράγεται αντιδρά αμέσως για να παράγει το διοξείδιο του αζώτου που
μας είναι γνωστό από το καφέ του αθηναϊκού ουρανού. Στα βόρεια προάστια, με τα
λιγότερα καυσαέρια, το όζον που παράγεται τις ηλιόλουστες ημέρες παραμένει
στον αέρα. Οι χειρότερες συγκεντρώσεις παρατηρούνται όταν ένα ελαφρό βοριαδάκι
εμποδίζει την θαλάσσια αύρα να καθαρίσει το Λεκανοπέδιο. Τέτοιου είδους ημέρες
η ρύπανση του όζοντος φθάνει ως την Αίγινα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N24</CAT>
<ED>
Κωδικός άρθρου: A15863N241</ED>
<ID>
ID:164140

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N24&aa=1</URL></REF>


Article

<CATEGORY>vin06</CATEGORY>

 <H5>ΒΑΛΤΕ ΣΤΙΣ 30 ΙΟΥΝΙΟΥ ΤΑ ΡΟΛΟΓΙΑ ΣΑΣ ΕΝΑ ΔΕΥΤΕΡΟΛΕΠΤΟ ΜΠΡΟΣΤΑ!
</H5><H5>Αντί για μπίρα παραγγέλνουν... οξυγόνο
</H5><H2>Το φρένο της Γης
</H2>
<AUTHOR>ΕΥΗ ΕΛΕΥΘΕΡΙΑΔΟΥ - ΣΤΕΦΑΝΟΣ ΚΡΙΚΚΗΣ</AUTHOR>

<H3></H3>Όταν θα εκπνέει το τελευταίο λεπτό της ώρας τα μεσάνυκτα της 30ής Ιουνίου, θα
πρέπει όλοι να μετακινήσουμε ένα δευτερόλεπτο μπροστά τον δείκτη του ρολογιού
μας. Όπως άλλωστε έχουμε κάνει 21 φορές μέχρι τώρα, αρχής γενομένης από το
1972!ΤΙ ΑΞΙΑ σε χρήμα θα μπορούσε να έχει, λοιπόν, ένα δευτερόλεπτο της ώρας;
Ή, καλύτερα, η απώλεια ενός δευτερολέπτου; Και μάλιστα σήμερα, που ακόμη και η
πιο απλή μας δραστηριότητα υπαγορεύεται αυστηρά από τη δεξιόστροφη κίνηση του λεπτοδείκτη;

Οι ειδικοί επιστήμονες φαίνεται πως δεν επιδίωξαν να μάθουν την... απλή αυτή ­
με μια πρώτη ματιά ­ απάντηση, στο συγκεκριμένο ερώτημα. Προφανώς, επειδή
ακόμη θα πονοκεφάλιαζαν πάνω από πολύπλοκες προσθαφαιρέσεις και
πολλαπλασιασμούς. Έτσι, αποφάσισαν ­ και το τηρούν ευλαβικά όποτε παραστεί
ανάγκη ­ αντί να αφήσουν τον... χρόνο να χαθεί κάτω από τους δείκτες του
ρολογιού, να τον συμπληρώσουν οι ίδιοι συστήνοντας σε όλους εμάς ένα και
μόνο... κούρδισμα.

Και για να γίνουμε πιο σαφείς: η απώλεια ενός δευτερολέπτου κάθε τόσο δεν
οφείλεται σε κάποια «αόρατη συνωμοσία» των απανταχού ρολογιών χειρός.
Αντιθέτως. Το φαινόμενο αυτό έχει να κάνει με την επιβράδυνση της περιστροφής
της Γης γύρω από τον άξονά της.

Η κ. Μαρτίν Σεϊσέλ είναι αστρονόμος στη Διεθνή Υπηρεσία Περιστροφής της Γης
(IERS), που εδρεύει στο Παρίσι. Δουλειά της Υπηρεσίας είναι η καθημερινή
παρακολούθηση της περιστροφής του πλανήτη μας και η διατήρηση του σωστού
χρόνου στα ρολόγια μας.

Μας λέει, λοιπόν, η κ. Σεϊσέλ ότι «η περιστροφή της Γης διαφέρει από μέρα σε
μέρα κατά ορισμένα χιλιοστά του δευτερολέπτου». Και διευκρινίζει: «Η
επιβράδυνση της περιστροφής είναι συνέπεια της πίεσης που ασκούν οι ωκεανοί,
της κίνησης των τεκτονικών πλακών, των υπογείων ρευμάτων, των σεισμών κ.ά.».

Πράγμα που σημαίνει ότι η κίνηση του λεπτοδείκτη κατά ένα δευτερόλεπτο μπροστά
ή ένα δευτερόλεπτο πίσω κρίνεται απαραίτητη ώστε ο «πραγματικός» χρόνος να
συμβαδίζει απόλυτα με τον «αντικειμενικό» χρόνο περιστροφής του πλανήτη μας.

Έτσι, η IERS συγκεντρώνει τις αστρονομικές παρατηρήσεις από αστεροσκοπεία όλου
του κόσμου και μετρά με ακρίβεια χιλιοστών του δευτερολέπτου την περιστροφή
του πλανήτη. Ανάλογα, λοιπόν, με τα στοιχεία που θα προκύψουν από τους
υπολογισμούς τους, τα μέλη της IERS αποφασίζουν για την προσθήκη ή την
αφαίρεση δευτερολέπτων. Για κάθε χώρα του πλανήτη. Η τελευταία φορά που έγινε
κάτι τέτοιο ήταν στο τέλος της 31ής Δεκεμβρίου 1995.

Φαινομενικά, πάντως, η απώλεια ενός δευτερολέπτου ελάχιστα ενδιαφέρει τον πολύ
κόσμο. Είναι όμως διαφορετικά τα πράγματα όταν πρόκειται «για την ναυσιπλοΐα,
τα αεροπορικά δρομολόγια, τις μετρήσεις των δορυφόρων ή τα πειράματα της
πυρηνικής φυσικής», όπως μας εξηγούν από το Εθνικό Ινστιτούτο Ηλεκτροτεχνικής
του Τορίνο.

«Βλέπετε, ένας πολίτης θα καταλάβει τη διαφορά της ώρας μόνον ύστερα από
χιλιάδες χρόνια, όταν θα συσσωρευτούν πολλά δευτερόλεπτα».

Μπαρ οξυγόνου. Ευτυχισμένοι πελάτες καταναλώνουν οξυγόνο αντί για μπίρα στα
ειδικά μπαρ του Τορόντο και του Λος Άντζελες

ΑΝΤΙ ΓΙΑ μπίρα, παραγγέλνουν δόσεις... οξυγόνου, σε ειδικά μπαρ, που
λειτουργούν ήδη στο Τορόντο και πρόκειται να ανοίξουν σύντομα στο νεφόπληκτο
Λος Άντζελες. Οι πελάτες εισπνέουν γερές δόσεις οξυγόνου μέσω αποστειρωμένων
πλαστικών σωλήνων που τοποθετούν στη μύτη τους. Το κόστος είναι 4.500 δρχ. για
20 λεπτά απλού ή οξυγόνου με μυρωδιά φρούτων. Μπορούν να το εισπνεύσουν στο
μπαρ ή σε πριβέ δωμάτια με 1.000 δρχ. επιπλέον.

Εκτός όμως από αυτά, τα μπαρ διαθέτουν μασέρ και αισθητικούς, που κάνουν
καθαρισμούς προσώπου με οξυγόνο, για 22.500 δρχ. και μασάζ σε όλο το σώμα για
36.000 δρχ. Οι ιδιοκτήτες τους ισχυρίζονται ότι μία... τζούρα οξυγόνου
καταπολεμά τον πονοκέφαλο και το άγχος, χαρίζει ενέργεια και ξεκουράζει. Στα
μπαρ ­ ή κέντρα καταπολέμησης του στρες ­ θα σερβίρονται και υγιεινά φαγητά. 
Προς το παρόν, πάντως, το μπαρ στο Τορόντο κάνει χρυσές δουλειές,
προσελκύοντας πελάτες υψηλών εισοδημάτων, που νοιάζονται ιδιαίτερα για την
κατάσταση της υγείας τους. Στο Λος Άντζελες, μάλιστα, την πόλη με τη
μεγαλύτερη ρύπανση στην Αμερική, περιμένουν ακόμα περισσότερους... οξυγονόφιλους.

1. Ένα δισεκατομμύριο δολάρια ετοιμάζεται να επενδύσει η Microsoft σε
μία συμφωνία με τη μεγαλύτερη εταιρεία καλωδιακής τηλεόρασης στις ΗΠΑ, για την
ανάπτυξη της ψηφιακής τηλεόρασης και της υποδομής για ταχύτερη σύνδεση με το
Ίντερνετ. Η πρωτοβουλία του Γκέιτς θα «βοηθήσει» τόσο τους τηλεοπτικούς
σταθμούς όσο και τους κατασκευαστές ηλεκτρονικών συσκευών να επισπεύσουν την
ανάπτυξη της τεχνολογίας που χρειάζεται.

2.Ένα χρόνο λειτουργίας συμπλήρωσε η υπηρεσία Τηλεφωνικής Τεχνικής
Υποστήριξης Προσωπικών Υπολογιστών «Τηλετόξο», της Rainbow Computer.
Λειτουργούν γραμμές υποστήριξης για DOS/Windows, Microsoft Word, Excel,
QuarkXpress και σύνδεση στο Ίντερνετ. Για περισσότερες πληροφορίες μπορείτε να
απευθυνθείτε στην εταιρεία, στο τηλέφωνο: 9012.892.

3.Σεμινάρια για εκμάθηση υπολογιστών, προγραμμάτων και χρήσης του
Ίντερνετ προσφέρει η Network Educational Services, χρησιμοποιώντας ταχύρυθμα
προγράμματα εκπαίδευσης. Με κάθε εγγραφή προσφέρεται δωρεάν εκμάθηση τυφλού
συστήματος δακτυλογράφησης. Πληροφορίες στα τηλέφωνα: 6453.051 και 6450.238.

ΦΑΙΝΕΤΑΙ πως, επιτέλους, πλησιάζει η εποχή που τα ­ σχεδόν ­ δωρεάν
τηλεφωνήματα μέσω Ίντερνετ σε οποιαδήποτε γωνιά του κόσμου θα κυριαρχήσουν
στην παγκόσμια βιομηχανία των τηλεπικοινωνιών. Η τεχνολογία βελτιώνει την
ποιότητα των γραμμών, την ταχύτητα και την καθαρότητα της επικοινωνίας. «Το
Ίντερνετ είναι ένα σημαντικό μέρος των τηλεπικοινωνιών. Μία ημέρα, οι
τηλεπικοινωνίες θα γίνουν ένα σημαντικό μέρος του Ίντερνετ», δήλωσε στέλεχος
της εταιρείας ΝΟΚΙΑ. Η εξάπλωση των τηλεφωνημάτων μέσω δικτύου προβλέπεται να
μειώσει τα ποσά που χρεώνουν οι παραδοσιακοί οργανισμοί τηλεφώνου, οι οποίοι
για να επιβιώσουν θα πρέπει να καταστρώσουν έγκαιρα τα δικά τους σχέδια.
Πάντως, το σίγουρο είναι ότι θα αναγκαστούν να χρησιμοποιήσουν το ίδιο το
δίκτυο, είτε για να λανσάρουν νέα προϊόντα, όπως βίντεο και ήχο online, είτε
για να παρέχουν πρόσβαση σε αυτό.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N25</CAT>
<ED>
Κωδικός άρθρου: A15863N251</ED>
<ID>
ID:164141

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N25&aa=1</URL></REF>


Article

<CATEGORY>vin06</CATEGORY>

 <H5>Η ΑΟΡΑΤΗ ΠΛΕΥΡΑ ΤΗΣ ΣΧΟΛΙΚΗΣ ΑΠΟΤΥΧΙΑΣ * ΠΑΡΑΓΟΝΤΕΣ ΠΟΥ ΔΙΑΜΟΡΦΩΝΟΥΝ ΤΗ
ΣΧΟΛΙΚΗ ΕΠΙΔΟΣΗ
</H5><H5>Το σχολείο έχει την ευθύνη του
</H5><H2>Ο καθρέφτης του μαθητή
</H2>
<AUTHOR>ΧΡΗΣΤΟΣ ΚΑΤΣΙΚΑΣ</AUTHOR>

<H3></H3>Μία μόνο ματιά στην κατανομή της βαθμολογίας των 820 χιλιάδων μαθητών των
Γυμνασίων και των Λυκείων της χώρας μας επισημαίνει αυτό που και η κοινή
εμπειρία έχει εντοπίσει, δηλαδή την έκταση και την ένταση της ανομοιογένειας
του μαθητικού πληθυσμού όσον αφορά τις σχολικές επιδόσεις.Ως γνωστόν έχουμε
μαθητές με άριστη, καλή ή κακή επίδοση, προαχθέντες και απορριπτόμενους. Η
ανάγνωση των στοιχείων του πίνακα 1, που φέρνουμε σήμερα για πρώτη φορά στη
δημοσιότητα, φανερώνει ότι το 8% του μαθητικού πληθυσμού του Γυμνασίου έχει
απορριπτική βαθμολογία και εγγράφεται στα μαθήματα της ίδιας τάξης για μια ή
περισσότερες φορές, ενώ από το σύνολο των προαχθέντων 1 στους 5 έχει πολύ
χαμηλή βαθμολογία, και 1 στους 10 χαρακτηρίζεται με βάση τη βαθμολογική
κλίμακα ως «άριστος».

Η σχολική αποτυχία, σύμφωνα με τον Θόδωρο Μυλωνά (Πανεπιστήμιο Πατρών),
θεωρείται μέσα κι έξω από τους σχολικούς χώρους ως φυσιολογικό γεγονός, καθώς
το πλήθος των παραπεμπόμενων, στάσιμων και απορριπτόμενων μαθητών είναι κατά
την τρέχουσα αντίληψη «αυτοί που δεν παίρνουν τα γράμματα», «οι ανεπίδεκτοι»,
«οι ανίκανοι», «οι αδιάφοροι», «οι τεμπέληδες», «οι υστερούντες», «οι
καθυστερημένοι», «οι ανάξιοι», «τα τούβλα»...

Το καθημερινό και ανεπίσημο «σχολικό» λεξιλόγιο, ευρηματικό στους
χαρακτηρισμούς του, ανελέητο στη σκληρότητά του, καταγράφοντας τους μαθητές
που συνωστίζονται στον «πάτο» της βαθμολογικής κλίμακας, τους χρεώνει με
μόνιμες ετικέτες που δυσχεραίνουν τη σχολική ζωή τους, ενώ παράλληλα
ναρκοθετεί την αναζήτηση των αιτιών της «παραγωγής» τους.

Τι φταίει, αλήθεια, και πολλά παιδιά αποτυχαίνουν στο σχολείο;

Σε ποιο βαθμό η σχολική επίδοση είναι ατομική υπόθεση του μαθητή;

Το σχολικό σύστημα «λειτουργεί» για όλους τους μαθητές με τους ίδιους
διδάσκοντες, τα ίδια βιβλία, τις ίδιες περίπου συνθήκες στην εκπαιδευτική
πράξη και αυτό βέβαια προβάλλεται σαν αδιαμφισβήτητο τεκμήριο
αντικειμενικότητας καθώς το σχολικό μήνυμα εκπέμπεται με τον ίδιο τρόπο σε
όλους τους μαθητευομένους.

Είναι όμως γνωστό ότι ο ομοιογενής τρόπος με τον οποίο προσφέρεται μια γνώση
δεν διασφαλίζει υποχρεωτικά και ομοιογενή αποτελέσματα, αφού σε μια κοινωνία
τα άτομα διαφοροποιούνται μεταξύ τους σημαντικά καθώς προέρχονται από διάφορες
κοινωνικές αφετηρίες. Έτσι δεν είναι καθόλου περίεργο που ενώ όλοι είναι
αποδέκτες του ίδιου σχολικού μηνύματος, στο τέλος δεν σημειώνουν και τις
ανάλογες σχολικές επιδόσεις.

Η συγκάλυψη - αγνόηση της «δραστικής» σχέσης που υπάρχει ανάμεσα στη σχολική
αποτυχία και στο οικογενειακό περιβάλλον του μαθητή (επάγγελμα και
εκπαιδευτικό επίπεδο των γονέων, εισόδημα και κοινωνική θέση) δρομολογεί
απόψεις που αθωώνουν την κοινωνική ανισότητα και ερμηνεύουν τη διαφοροποίηση
στις σχολικές επιδόσεις στη βάση της ύπαρξης ή της απουσίας ατομικών - έμφυτων
χαρισμάτων των μαθητών.

Σύμφωνα με τον Παναγιώτη Παπακωνσταντίνου (Πανεπιστήμιο Ιωαννίνων), οι μαθητές
κουβαλούν και εκφράζουν στο «παζάρι» της τάξης «ό,τι είναι» και «ό,τι αξίζουν»
στο κοινωνικό επίπεδο και από την άποψη αυτή η δραστηριότητά τους στην τάξη
ξεπερνά τους τοίχους της, καθώς δρουν κινούμενα ως εντολοδόχοι και
αντιπρόσωποι των κοινωνικών ομάδων στις οποίες ανήκουν. 
Η ανάγνωση του πίνακα 2 επισημαίνει την ανισοκατανομή των μαθητών που έχουν
εγγραφεί για δεύτερη ή περισσότερες φορές στην ίδια τάξη. Είναι φανερό ότι τα
μεγαλύτερα ποσοστά των μαθητών που έχουν έντονη σχολική αποτυχία βρίσκονται
στη Δυτική Αττική και τον Πειραιά, ενώ πολύ μικρότερα ποσοστά εντοπίζονται
στην Ανατολική Αττική.

Η γεωγραφία της σχολικής αποτυχίας εντοπίζεται όχι τυχαία στις περιοχές
εκείνες που όλοι οι δείκτες (οικονομικός, επαγγελματικός, πολιτιστικός)
βρίσκονται στο χαμηλότερο επίπεδο, αναδεικνύοντας έτσι ότι οι πληθυσμοί των
μαθητών που κατάγονται από αντίθετες γεωγραφικές περιοχές του Λεκανοπεδίου, με
την έννοια ευνοημένες (Ανατολικές) ­ αδικημένες (Δυτικές) άρα και
ανταγωνιζόμενα κοινωνικά στρώματα, συμμετέχουν άνισα στη σχολική αποτυχία/απόρριψη.

ΤΟ ΙΔΙΟ το σχολικό σύστημα αποδίδει λανθασμένα τη διαφοροποίηση των παιδιών
στις σχολικές επιδόσεις, στις ελλείψεις τους ή στα πλεονεκτήματά τους και όχι
στη δική του ανικανότητα να προσφέρει στον καθένα ό,τι χρειάζεται.

Σύμφωνα με τους πανεπιστημιακούς Γιώτα Ξανθάκου, Ανδρεαδάκη Νίκο και Μαρία
Καΐλα, το σχολείο ρίχνοντας το βάρος του στη λειτουργία της επιλογής
επικεντρώνει τον ρόλο του όχι στην με κάθε τρόπο προσπάθεια παροχής βασικών
προσόντων και εφοδίων σε όλους τους μαθητές, αλλά πετώντας «την ήρα από το
στάρι», ουσιαστικά διχοτομώντας και τριχοτομώντας τον μαθητικό πληθυσμό στους
«άριστους», στους «μέτριους» και στους «κακούς», αυτούς που «δεν παίρνουν τα γράμματα».

Παράλληλα, ενώ το σχολείο δέχεται ότι χωρίς τη συμβολή του εκπαιδευτικού δεν
είναι δυνατή η μαθησιακή διαδικασία, την ίδια στιγμή θεωρεί τον μαθητή
αποκλειστικά υπεύθυνο για το είδος της επίδοσής του. Ο Θανάσης Γκότοβος
(Πανεπιστήμιο Ιωαννίνων) επισημαίνει ότι με αυτή την ταχυδακτυλουργική
μετατόπιση της ευθύνης από το ζεύγος της παιδαγωγικής αλληλεπίδρασης στο ένα
άκρο της (τον μαθητή), το σχολείο δηλώνει επίσημα ότι ο μαθητής και μόνον
αυτός ευθύνεται για τη σχολική αποτυχία και γι' αυτό αυτός και κανένας άλλος
δεν πρέπει να υποστεί τις συνέπειες της αποτυχίας του.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N26</CAT>
<ED>
Κωδικός άρθρου: A15863N261</ED>
<ID>
ID:164142

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N26&aa=1</URL></REF>


Article

<CATEGORY>vin06</CATEGORY>

 <H5>ΤΑ ΣΥΝΟΛΙΚΑ ΠΟΣΟΣΤΑ ΕΙΣΑΓΩΓΗΣ ΣΤΑ ΑΕΙ ΔΕΝ ΛΕΝΕ ΟΛΗ ΤΗΝ ΑΛΗΘΕΙΑ
</H5><H2>Η επιτυχία έχει μέγεθος
</H2>
Το ποσοστό επιτυχίας των αποφοίτων των διάφορων Λυκείων στα πανεπιστημιακά
τμήματα είναι ενιαίο, αφορά δηλαδή όλα τα τμήματα των Ανώτατων Εκπαιδευτικών
Ιδρυμάτων (ΑΕΙ), ανεξαρτήτως της διαφοράς των βάσεων εισαγωγής σε καθένα από αυτά.

Έτσι, είναι πιθανόν ένα Λύκειο να εμφανίζει συνολικό ποσοστό επιτυχίας στα ΑΕΙ
μεγαλύτερο από ένα άλλο, αλλά το δεύτερο Λύκειο ­ παρά το μικρότερο συνολικό
ποσοστό επιτυχίας των αποφοίτων του ­ να έχει να επιδείξει λαμπρές επιτυχίες ­
κάποιες φορές και πρωτιές ­ σε δύσκολες και περιζήτητες σχολές, που απαιτούν
μεγάλο σύνολο μορίων. Η διαφορά αυτή εμφανίζεται συνήθως στα Λύκεια που
βρίσκονται είτε στη μέση είτε στις κατώτερες θέσεις της γενικής κατάταξης.
Όσον αφορά τα Λύκεια των πρώτων θέσεων, έχει παρατηρηθεί ότι ­ ακόμη κι αν δεν
έχουν πρωτιές οι απόφοιτοί τους ­ παρουσιάζουν ομοιόμορφη κατανομή στις σχολές.

Η απόφαση για την απεργία

ΣΗΜΕΡΑ αναμένεται να αποφασίσουν οι υπάλληλοι του υπουργείου Παιδείας αν θα
απεργήσουν ή όχι τις ημέρες των Γενικών Εξετάσεων. Στο μεταξύ, όμως, ο
υφυπουργός Παιδείας, Ι. Ανθόπουλος, διαβεβαίωσε υποψηφίους, γονείς και
κηδεμόνες ότι δεν θα υπάρξει κανένα πρόβλημα, γιατί το υπουργείο Παιδείας
διαθέτει εφεδρικούς μηχανισμούς, που ­ αν χρειασθεί ­ είναι σε θέση να τους
θέσει σε λειτουργία. Ωστόσο, ο κ. Ανθόπουλος εξέφρασε την άποψη ότι στο τέλος
θα επικρατήσει η λογική.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N27</CAT>
<ED>
Κωδικός άρθρου: A15863N271</ED>
<ID>
ID:164143

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N27&aa=1</URL></REF>


Article

<CATEGORY>vin02</CATEGORY>

 <H2>ΕΚΤΟΣ ΣΥΝΟΡΩΝ
</H2><H2>Ο συμβιβασμός
</H2>
<AUTHOR>ΡΟΥΣΣΟΣ ΒΡΑΝΑΣ</AUTHOR>

ΟΙ ΕΥΡΩΠΑΙΟΙ ηγέτες φαίνεται πως βρήκαν χθες στο Άμστερνταμ την κοινή γλώσσα
που χρειάζονταν για να δείξουν ότι γεφύρωσαν τις «βαθιές διαφορές» τους. Το
σύμφωνο σταθερότητας, μαζί με το ποινολόγιο που συνεπάγεται για τους
παραβάτες, μπορεί να προχωρήσει. Τα μέτρα για την ανεργία μπορούν να
περιμένουν, τουλάχιστον ώς τον Οκτώβριο. Και κάποιοι μπορούν να πανηγυρίζουν:
«Δεν υπήρξαν νικητές, δεν υπήρξαν χαμένοι».

Ούτε ο γαλλικός σοσιαλισμός ούτε ο γερμανικός φιλελευθερισμός. Κρατώντας τα
προσχήματα, η Γαλλία του Ζοσπέν μπορεί να υπερηφανεύεται ότι δεν έφυγε από το
τραπέζι των διαπραγματεύσεων με άδεια χέρια όσον αφορά την ανεργία. Και η
προβληματική Γερμανία του Κολ, ότι δεν ενέδωσε στις γαλλικές απαιτήσεις όσον
αφορά τις δημόσιες δαπάνες. Πριν από έξι χρόνια, η Εντίτ Κρεσόν είχε πει: «Η
Γαλλία παρέχει στην Ενωμένη Ευρώπη την πολιτική ηγεσία και η Γερμανία την
οικονομική δύναμη». Έξι χρόνια αργότερα, άλλος ένας συμβιβασμός που αφήνει
άθικτα τα μονεταριστικά και αντιαναπτυξιακά κριτήρια του Μάαστριχτ έρχεται να
αποδείξει ότι, σήμερα πια, δεν αληθεύουν ούτε το ένα ούτε το άλλο. Ένας ακόμη
συμβιβασμός έρχεται να αναδείξει την κρίση ηγεσίας που καθηλώνει σε
αντιπληθωριστικές πολιτικές την Ευρώπη των 18 εκατομμυρίων ανέργων.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N49</CAT>
<ED>
Κωδικός άρθρου: A15863N491</ED>
<ID>
ID:164181

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N49&aa=1</URL></REF>


Article

<CATEGORY>vin07</CATEGORY>

 <H5>ΔΕΝ ΕΠΙΒΕΒΑΙΩΝΕΙ ΟΤΙ ΘΑ ΠΑΡΑΔΩΣΕΙ ΑΥΡΙΟ ΤΗΝ ΠΡΩΘΥΠΟΥΡΓΙΑ ΣΤΗΝ ΤΣΙΛΕΡ
</H5><H2>Πόλεμος νεύρων από Ερμπακάν
</H2>
Συνέντευξη Τύπου. Με τα νεύρα των στρατιωτικών παίζει ο Νετζμετίν Ερμπακάν, ο
οποίος δεν επιβεβαιώνει την παράδοση της πρωθυπουργίας στην Τανσού Τσιλέρ
(φωτό Ρώυτερ)

Σε πόλεμο νεύρων επιδίδεται ο Νετζμετίν Ερμπακάν, ο οποίος αν και δεν
επιβεβαιώνει ότι θα παραδώσει αύριο την πρωθυπουργία στην Τανσού Τσιλέρ, όπως
είχε νωρίτερα ανακοινώσει η ίδια, προειδοποιεί τον στρατό ότι το ισλαμικό
Κόμμα της Ευημερίας (Ρεφάχ) θα βγει ενισχυμένο σε περίπτωση νέας εκλογικής αναμέτρησης.

ΚΑΘΩΣ όλοι αναμένουν την εναλλαγή στην πρωθυπουργία για τον σχηματισμό νέας
κυβέρνησης που θα οδηγήσει τη χώρα σε πρόωρες εκλογές, ο πρώτος ισλαμιστής
πρωθυπουργός της σύγχρονης Τουρκίας εξέφρασε την βεβαιότητα ότι το κόμμα του
θα συγκεντρώσει 10 εκατομμύρια ψήφους για να σχηματίσει αυτοδύναμη κυβέρνηση.

«Στις εκλογές του 1995 πήραμε έξι εκατομμύρια ψήφους. Αν γίνονταν εκλογές
τώρα, θα συγκεντρώναμε δέκα εκατομμύρια», τόνισε ο Νετζμετίν Ερμπακάν σε
συνέντευξη Τύπου που έδωσε στην Κωνσταντινούπολη, η οποία θα μπορούσε να
χαρακτηριστεί και αποχαιρετιστήρια.

Με τη συνέντευξη αυτή ο ισλαμιστής ηγέτης εγκαινίασε ανεπίσημα την προεκλογική
του εκστρατεία, καθώς το Κόμμα του Ορθού Δρόμου περιμένει να εφαρμόσει τη
συμφωνία και να παραδώσει την εξουσία στην Τανσού Τσιλέρ.

«Τις επόμενες 24-48 ώρες, η 54η κυβέρνηση της Τουρκίας θα αποτελεί παρελθόν
και ο Νετζμετίν Ερμπακάν θα παραιτηθεί. Κάτω από αυτές τις συνθήκες, το μόνο
που μπορούμε να κάνουμε είναι ο σχηματισμός μιας κυβέρνησης που θα οδηγήσει τη
χώρα στις εκλογές» έλεγε την ίδια ώρα, στην Άγκυρα, η Τανσού Τσιλέρ.

Αλλά οι πολιτικοί αναλυτές δεν αποκλείουν το ενδεχόμενο να επιδιώξει ο
Ερμπακάν τον καθορισμό του χρόνου διεξαγωγής των πρόωρων εκλογών τον Οκτώβριο
ή τον Νοέμβριο, πριν παραχωρήσει την πρωθυπουργία στην αντιπρόεδρο της κυβέρνησης.

Εκπρόσωπος του Ρεφάχ ανακοίνωσε ότι το κόμμα του συμφώνησε στην εναλλαγή της
πρωθυπουργίας στις 18 Ιουνίου, αλλά με προϋποθέσεις.

Στη συνέντευξή του, ο Ερμπακάν δεν επιβεβαίωσε αυτή τη συμφωνία, αλλά και δεν
απέκλεισε την πιθανότητα της εναλλαγής, χαρακτηρίζοντάς την εντούτοις
«λεπτομέρεια, που δεν έχει σημασία».

Απαντώντας στις επίμονες ερωτήσεις να σχολιάσει τις προειδοποιήσεις του
στρατού ο ισλαμιστής πρωθυπουργός είπε ότι ο στρατός είναι υπεύθυνος για την
ασφάλεια της χώρας και εξέφρασε την ευχή να εκπληρώνουν όλοι οι θεσμοί σωστά
την αποστολή τους.

Πολιτικοί κύκλοι επισημαίνουν ότι το βάρος των αποφάσεων για τις περαιτέρω
εξελίξεις μετατίθεται στον πρόεδρο της Τουρκίας Σουλεϊμάν Ντεμιρέλ, που έχει
δύο επιλογές: ή να δώσει την εντολή για τον σχηματισμό εκλογικής κυβέρνησης
στην Τανσού Τσιλέρ ή να επιλέξει κάποιο άλλο πρόσωπο ή τον αρχηγό της
αξιωματικής αντιπολίτευσης Μεσούτ Γιλμάζ σε μια προσπάθεια να μετατεθούν οι
εκλογές στο απώτερο μέλλον.

Τη δεύτερη επιλογή επιδιώκουν και οι στρατιωτικοί, ενώ ο πρόεδρος Ντεμιρέλ
αρνήθηκε να δώσει την παραμικρή ένδειξη για το τι πρόκειται να πράξει.

Άγνωστοι εκτόξευσαν ρουκέτα εναντίον του αρχηγείου της Αστυνομίας στο κέντρο
της Κωνσταντινούπολης, προκαλώντας ζημιές αλλά όχι θύματα, έγινε γνωστό από
αστυνομικές πηγές. Η ρουκέτα, την οποία, σύμφωνα με αυτόπτες μάρτυρες,
εκτόξευσαν δύο άγνωστοι από νοσοκομείο το οποίο βρίσκεται ακριβώς απέναντι από
το κτίριο της Αστυνομίας, έπληξε το γραφείο της Υπηρεσίας Δίωξης Ναρκωτικών.

Την ευθύνη για την επίθεση ανέλαβε αργότερα η αριστερή οργάνωση Επαναστατικό
Λαϊκό Απελευθερωτικό Κόμμα-Μέτωπο.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15863N501</ED>
<ID>
ID:164131

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N50&aa=1</URL></REF>


Article

<CATEGORY>vin07</CATEGORY>

 <H2>Ο Νετανιάχου αποκλείει παλαιστινιακό κράτος
</H2>
Σπίτι ιστορικό. Μνήμες από τους αγώνες των Παλαιστινίων ξύπνησαν χθες, καθώς
γερανοί κατεδάφιζαν στη Βηρυτό μια πολυκατοικία ήδη ερειπωμένη από ισραηλινό
βομβαρδισμό του 1982. Δεκάδες Παλαιστίνιοι βρήκαν εκεί τον θάνατο. Ένας
πρόλαβε να φύγει τρέχοντας μέσ' από την κόλαση: ο Γιασέρ Αραφάτ

Ο ΙΣΡΑΗΛΙΝΟΣ πρωθυπουργός, Μπενιαμίν Νετανιάχου, σε συνέντευξή του στο
εβδομαδιαίο περιοδικό «Νιούζγουϊκ», απέκλεισε τη δημιουργία παλαιστινιακού
κράτους στο εγγύς μέλλον.

«Οραματίζομαι μια λύση της ειρηνευτικής διαδικασίας όπου οι Παλαιστίνιοι στους
τομείς τους θα ελέγχουν αποτελεσματικά όλες τις πλευρές της ύπαρξής τους.
Ορισμένες εξουσίες θα μοιράζονται και ορισμένες άλλες ­ κυρίως όσες είναι
συνδεδεμένες με την ασφάλεια, όπως επί παραδείγματι ο έλεγχος του εναέριου
χώρου ­ θα παραμείνουν στο Ισραήλ. Πρόκειται δηλαδή για μια σύλληψη πολύ
διαφορετική από αυτήν του ενός κυρίαρχου αραβικού κράτους», επεξήγησε ο Νετανιάχου.

«Δεν έχω καμία επιθυμία να κρατώ υποτελή τον παλαιστινιακό πληθυσμό. Τώρα, το
99% των Παλαιστινίων ζει κάτω από παλαιστινιακή πολιτική εξουσία και πιστεύω
ότι θα περάσει σύντομα στην παλαιστινιακή αυτοδιακυβέρνηση», τόνισε ο Νετανιάχου.

Στη Χεβρώνα της Δυτικής Όχθης συνεχίστηκαν για τρίτη συνεχή μέρα οι
συγκρούσεις μεταξύ νεαρών Παλαιστινίων και Ισραηλινών στρατιωτών. Σύμφωνα με
αυτόπτες μάρτυρες, στη διάρκεια των χθεσινών επεισοδίων, από πυρά των
Ισραηλινών τραυματίσθηκε τουλάχιστον ένας Παλαιστίνιος.

Οι ίδιες πηγές αναφέρουν ότι τα επεισόδια άρχισαν όταν περίπου 100 νεαροί
Παλαιστίνιοι λιθοβόλησαν τους στρατιώτες που βρίσκονταν στη γραμμή που χωρίζει
τον ισραηλινό από τον παλαιστινιακό τομέα της Χεβρώνας. Οι στρατιώτες
«απάντησαν» με ελαστικές σφαίρες. Από τα πυρά των Ισραηλινών τραυματίσθηκε
τουλάχιστον ένας Παλαιστίνιος.

Οι Παλαιστίνιοι λένε ότι οι στρατιώτες δεν χρησιμοποιούν πλέον δακρυγόνα για
να διαλύουν τις διαδηλώσεις, κατόπιν αιτήματος των 400 Εβραίων εποίκων της
πόλης, που παραπονούνται ότι τα δακρυγόνα τούς ενοχλούν.

Το Σαββατοκύριακο, Ισραηλινοί στρατιώτες πυροβόλησαν και τραυμάτισαν δεκάδες
Παλαιστινίους στη διάρκεια επεισοδίων που ξέσπασαν με αφορμή την απόφαση της
αμερικανικής Βουλής των Αντιπροσώπων, που κάλεσε τον πρόεδρο Κλίντον να
αναγνωρίσει την Ιερουσαλήμ ως αδιαίρετη πρωτεύουσα του κράτους του Ισραήλ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15863N502</ED>
<ID>
ID:164183

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N50&aa=2</URL></REF>


Article

<CATEGORY>vin07</CATEGORY>

 <H2>Ο Φιντέλ Ράμος σε περιοδεία στη Βρετανία, το Ομάν, την Ελλάδα
</H2>
Ο ΠΡΟΕΔΡΟΣ των Φιλιππίνων Φιντέλ Ράμος ξεκίνησε χθες σειρά επισκέψεων που θα
τον οδηγήσει διαδοχικά στη Βρετανία, το Ομάν και την Ελλάδα, με στόχο να
προβάλει την οικονομική πρόοδο που σημειώνει η χώρα του και να επιδιώξει
καλύτερη μεταχείριση για τους Φιλιππινέζους που ζουν στο εξωτερικό.
«Πραγματοποιούμε τις επισκέψεις για να ενισχύσουμε τις σχέσεις των Φιλιππίνων
με τις χώρες αυτές, να σχηματίσουμε και να στερεώσουμε δεσμούς με τις
επιχειρηματικές κοινότητές τους και να συναντηθούμε με τους πολλούς
Φιλιππινέζους πολίτες, που ζουν και εργάζονται στο εξωτερικό», δήλωσε ο Ράμος.
Την Ελλάδα θα επισκεφθεί από τις 22 έως τις 24 Ιουνίου και πρόκειται να
συναντηθεί με Έλληνες επιχειρηματίες. Όπως ανακοινώθηκε από το προεδρικό
μέγαρο, ο Ράμος θα καταβάλει επίσης προσπάθειες για τη βελτίωση της θέσης των
25.000 Φιλιππινέζων που εργάζονται στην Ελλάδα, καθώς και των 39.700
Φιλιππινέζων ναυτικών που εργάζονται σε ελληνικά πλοία. Είναι η πρώτη φορά που
αρχηγός του κράτους των Φιλιππίνων θα πραγματοποιήσει επίσκεψη στην Ελλάδα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15863N503</ED>
<ID>
ID:164219

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N50&aa=3</URL></REF>


Article

<CATEGORY>vin07</CATEGORY>

 <H2>12 νεκροί από βροχές στη Ρουμανία
</H2>
ΔΩΔΕΚΑ άνθρωποι έχασαν τη ζωή τους στην περιοχή Μπιχόρ της Βορειοδυτικής
Ρουμανίας, όταν καταπλακώθηκαν από τα σπίτια τους που κατέρρευσαν από τις
καταρρακτώδεις βροχές που πλήττουν την περιοχή.

Η εφημερίδα «Adevarul» γράφει ότι οι συνεχιζόμενες βροχοπτώσεις έχουν
προκαλέσει υπερχείλιση των ποταμών τις δύο τελευταίες ημέρες.

Τα θύματα είναι μέλη δύο μεγάλων οικογενειών στο χωριό Σουπλάκου ντε Μπαρκάου.

Από τα νερά των ποταμών, που έχουν κατακλύσει μεγάλες εκτάσεις καλλιεργειών,
έχουν πλημμυρίσει και περισσότερα από 100 αγροτόσπιτα. Έχουν επίσης
καταστραφεί πέντε γέφυρες, με συνέπεια να είναι εξαιρετικά δύσκολη η πρόσβαση
στις πληγείσες περιοχές.

Οι μετεωρολόγοι προβλέπουν ότι οι βροχοπτώσεις στην περιοχή θα συνεχισθούν.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N50</CAT>
<ED>
Κωδικός άρθρου: A15863N504</ED>
<ID>
ID:164247

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N50&aa=4</URL></REF>


Article

<CATEGORY>vin07</CATEGORY>

 <H2>Και σύνοδος των επτά πιο φτωχών χωρών
</H2>
ΑΥΤΗ ΤΗΝ εβδομάδα θα συνεδριάσουν στο Ντένβερ οι εκπρόσωποι των Επτά
Πλουσιότερων Χωρών του κόσμου, της γνωστής ομάδας G-7. Παράλληλα, θα
συναντηθούν στις Βρυξέλλες οι αντιπρόσωποι μιας όχι τόσο γνωστής ομάδας: των
Επτά Φτωχότερων Χωρών του κόσμου.

Στη σύνοδο αυτή θα παραστούν αντιπρόσωποι από το Μπανγκλαντές, την Αϊτή, την
Ινδία, τη Μαυριτανία, τα Φίτζι, τη Σενεγάλη και τη Σιέρα Λεόνε. Τα θέματα που
θα τους απασχολήσουν είναι τα προβλήματα που αφορούν την παροχή τροφής, στέγης
και εκπαίδευσης.

Στελέχη του κόμματος των Πρασίνων στο Ευρωκοινοβούλιο, που χρηματοδοτεί τη
συνάντηση, αναγνωρίζουν ότι η τετραήμερη σύνοδος που αρχίζει αύριο δεν θα
είναι πραγματική σύνοδος κορυφής, αφού δεν θα παρίστανται αρχηγοί κρατών. Τα
θέματα που θα συζητηθούν, όμως, είναι ζωτικής σημασίας για τον αναπτυσσόμενο κόσμο.

«Στόχος είναι να αναλυθούν οι επιπτώσεις της οικονομίας της ελεύθερης αγοράς
και να βρεθούν οι ρίζες της φτώχειας στον Τρίτο Κόσμο», επισημαίνεται σε
ανακοίνωση των Πρασίνων.

Η ομάδα των Επτά Πλουσίων, αντίθετα, θα ασχοληθεί με προβλήματα που αφορούν
τις ανεπτυγμένες χώρες, όπως η λειτουργία των τραπεζών.

Μεταξύ των συνέδρων που θα παρευρεθούν στις Βρυξέλλες θα είναι η εξόριστη
συγγραφέας από το Μπανγκλαντές, Τασλίμα Νασρίν, ο πρώην πρόεδρος της Αϊτής,
Ζαν-Μπερτράν Αριστίντ, και η Ινδή οικολόγος Βαντένα Σίβα.

Σύμφωνα με τους Πρασίνους, η σύνοδος αυτή μπορεί να αποκτήσει ετήσιο χαρακτήρα
και ο κατάλογος των χωρών που λαμβάνουν μέρος σ' αυτή να διευρυνθεί.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15863N512</ED>
<ID>
ID:164184

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N51&aa=2</URL></REF>


Article

<CATEGORY>vin07</CATEGORY>

 <H2>Πρόεδρος ο Τούτζμαν με ελεύθερες αλλά όχι δίκαιες εκλογές
</H2>
ΟΙ ΠΡΟΕΔΡΙΚΕΣ εκλογές που διεξήχθησαν χθες στην Κροατία και τις οποίες κέρδισε
με 61% ο Πρόεδρος Φράνιο Τούτζμαν, ήταν ελεύθερες αλλά όχι δίκαιες και δεν
ικανοποίησαν τα κριτήρια που θέτουν οι δημοκρατικές χώρες, ανακοίνωσαν οι
διεθνείς παρατηρητές που επιτήρησαν την εκλογική διαδικασία. Στην έκθεση των
παρατηρητών του ΟΑΣΕ αναφέρεται πως «η εκλογική διαδικασία προσέφερε τεράστια
εκλογικά πλεονεκτήματα στον υποψήφιο του κυβερνώντος κόμματος (Τούτζμαν) και
περιόρισε τη δυνατότητα των δύο υποψηφίων της αντιπολίτευσης να διεξαγάγουν
εκστρατεία επί ίσοις όροις με τον απερχόμενο Πρόεδρο». «Στην Κροατία
διεξήχθησαν ελεύθερες, αλλά όχι δίκαιες εκλογές. Ενώ οι υποψήφιοι μπορούσαν να
ομιλούν ελεύθερα, η εκλογική διαδικασία είχε θεμελιώδη ελαττώματα», δήλωσε ο
Αμερικανός γερουσιαστής Πολ Σάιμον, ο οποίος συντόνισε την αποστολή του ΟΑΣΕ.
Η προεκλογική διαδικασία «δεν ανταποκρίθηκε ούτε κατ' ελάχιστον στα κριτήρια
που θέτουν οι δημοκρατίες», πρόσθεσε. Με καταμετρημένο το 90% των ψήφων, ο
Τούτζμαν λαμβάνει 61,2%. Στη δεύτερη θέση, με ποσοστό 21,12%, έρχεται ο
υποψήφιος του Σοσιαλδημοκρατικού Κόμματος Ζντράβκο Τόματς και ακολουθεί ο
Βλάντο Γκότοβατς του Κροατικού Κοινωνικού Φιλελεύθερου Κόμματος με 17,6%.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15863N513</ED>
<ID>
ID:164220

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N51&aa=3</URL></REF>


Article

<CATEGORY>vin07</CATEGORY>

 <H2>Απέτυχε το δημοψήφισμα στην Ιταλία
</H2>
Η ΕΞΑΙΡΕΤΙΚΑ χαμηλή συμμετοχή του εκλογικού σώματος, που έφθασε μόλις στο 30%,
οδήγησε στην ακύρωση του δημοψηφίσματος στην Ιταλία, στο οποίο το κύριο
ερώτημα ήταν αυτό της στρατιωτικής θητείας.

Το δημοψήφισμα για να είναι έγκυρο απαιτούσε τη συμμετοχή του 50% των 46
εκατομμυρίων Ιταλών ψηφοφόρων.

Το βασικό ερώτημα του δημοψηφίσματος αφορούσε τους αντιρρησίες συνείδησης στη
στρατιωτική θητεία, και το εάν οι σε ηλικία στρατολόγησης Ιταλοί θα πρέπει να
έχουν το δικαίωμα να επιλέγουν μεταξύ της στρατιωτικής θητείας ή κάποιας
υποχρεωτικής θητείας σε δήμους και κοινότητες αντί να πρέπει να παρουσιάζουν
σε ειδική κρατική επιτροπή τους λόγους για τους οποίους δεν επιθυμούν να πάνε
στον στρατό, όπως γίνεται σήμερα.

Άλλες ερωτήσεις του δημοψηφίσματος αφορούσαν τροποποιήσεις του νόμου για το
κυνήγι, την κατάργηση του υπουργείου Γεωργίας και της Ένωσης των Δημοσιογράφων.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N51</CAT>
<ED>
Κωδικός άρθρου: A15863N514</ED>
<ID>
ID:164248

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N51&aa=4</URL></REF>


Article

<CATEGORY>vin07</CATEGORY>

 <H5>ΖΟΖΕ ΡΑΪΝΙΑ
</H5><H2>ΠΡΟΣΩΠΑ
</H2><H2>«Θα παραμείνω παράνομος»
</H2>
<AUTHOR>ΓΙΩΡΓΟΣ ΑΓΓΕΛΟΠΟΥΛΟΣ</AUTHOR>

Ζοζέ Ραΐνια. Ο ηγέτης των Βραζιλιάνων ακτημόνων (στο κέντρο) καταδικάσθηκε σε
κάθειρξη 26 ετών για φόνους παρά την απουσία μαρτύρων κατηγορίας

«Απειλή για την κοινωνία και την οικογένεια», σύμφωνα με τους Βραζιλιάνους
τσιφλικάδες, ο Ζοζέ Ραΐνια καταδικάστηκε σε 26 χρόνια φυλακή.

Ο ΡΑΪΝΙΑ είναι ηγέτης του Κινήματος των Ακτημόνων της Βραζιλίας, μιας χώρας
όπου το πλουσιότερο 20% του πληθυσμού κατέχει το 88% της γης, ενώ το φτωχότερο
40% κατέχει μόνο το 1%. Τριάντα έξι ετών σήμερα, έχει ηγηθεί πολλών εισβολών
ακτημόνων σε ακαλλιέργητα ιδιωτικά «φαζέντας» (αγροκτήματα) και αναδειχθεί σε
ήρωα του αγώνα των Βραζιλιάνων για αγροτική μεταρρύθμιση. «Το μοναδικό μου
έγκλημα», είπε ο Ραΐνια μετά την καταδίκη του, την περασμένη εβδομάδα, «είναι
ότι αγωνίσθηκα για ένα κομμάτι γης, για ένα κομμάτι ψωμί, για να μη γίνουν οι
γιοι μου ληστές. Αν αυτό είναι παρανομία, ε, λοιπόν, θα παραμείνω παράνομος».

Κατά τα άλλα όμως, ο χαρισματικός ηγέτης αρνείται κατηγορηματικά κάθε
συμμετοχή στην εισβολή ακτημόνων που έγινε το 1989 στο «φαζέντα» Ιπουέρα και
στη διάρκειά της σκοτώθηκε ο ιδιοκτήτης του αγροκτήματος κι ένας «μπράβος»
του, αστυνομικός εκτός υπηρεσίας. Πέντε άνθρωποι ορκίστηκαν ότι ο Ραΐνια
βρισκόταν τότε εκατοντάδες χιλιόμετρα μακριά, η εισαγγελία δεν παρουσίασε
μάρτυρες αλλά απλώς κατέθεσε γραπτές δηλώσεις κάποιων που ισχυρίζονταν ότι ο
Ραΐνια βρισκόταν πίσω από την εισβολή, οι επτά ένορκοι επελέγησαν από μία
ομάδα 21 προσώπων, 14 από τα οποία είχαν διασυνδέσεις με τους ντόπιους
γαιοκτήμονες και τρία ήταν συγγενείς ενός από τα θύματα της εισβολής στο
Ιπουέρα. Η Διεθνής Αμνηστία εξέφρασε «οργή» για την καταδίκη αποδίδοντας
«πολιτικά κίνητρα» στις κατηγορίες κατά του Ραΐνια «που στόχος τους ήταν να
πλήξουν συνολικά το κίνημα των ακτημόνων αγροτών». Η έφεσή του θα εκδικαστεί
στις 16 Σεπτεμβρίου.

Η καταδίκη του Ραΐνια εντάσσεται πράγματι στην εντεινόμενη σύγκρουση του
Κινήματος των Ακτημόνων με τους τσιφλικάδες. Οι δεύτεροι, ελέγχουν πλήρως την
αστυνομία και τη δικαιοσύνη, ενώ οι ακτήμονες αντιπαρατάσσουν μόνο την
αποφασιστικότητά τους και τη στήριξη της κοινής γνώμης. Τώρα εκφράζονται φόβοι
ακόμη και για τη ζωή του Ραΐνια ­ από το 1985, οπότε ιδρύθηκε το Κίνημα των
Ακτημόνων, τουλάχιστον 1.050 αγρότες έχουν σκοτωθεί από τους
μεγαλογαιοκτήμονες. Τώρα εκφράζονται φόβοι για τη ζωή τού Ραΐνια. Γιος φτωχών
χωρικών, οργάνωσε τις πρώτες εισβολές ακτημόνων σε ακαλλιέργητα ιδιωτικά
αγροκτήματα και απέκτησε φήμη σε όλη τη χώρα όταν πέτυχε την απαλλοτρίωση
κάποιων απ' αυτά. Όταν κατηγορήθηκε για τους φόνους, στην αρχή κρύφτηκε αλλά
στη συνέχεια δέχθηκε να παραδοθεί ελπίζοντας σε μια στοιχειωδώς δίκαιη δίκη. Η
καταδίκη του ήταν μια προειδοποίηση για τους ακτήμονες, η οποία διέλυσε τις
όποιες ελπίδες.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15863N521</ED>
<ID>
ID:164132

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N52&aa=1</URL></REF>


Article

<CATEGORY>vin07</CATEGORY>

 <H2>ΔΙΑΣΤΑΣΕΙΣ
</H2><H2>Το λεξικό του μέλλοντος
</H2>
<AUTHOR>ΜΙΧΑΛΗΣ ΜΗΤΣΟΣ</AUTHOR>

Άγχος. Ένταση. Ανασφάλεια. Φταίει ότι πλησιάζει το τέλος του αιώνα,
υποστηρίζει το περιοδικό «Wired». Και μας προτείνει το γλωσσάρι της νέας
χιλιετίας. Αποσπάσματα.

ΑΓΕΛΑΙΑ ΕΓΚΛΗΜΑΤΑ. Πρόκειται για εγκλήματα που αφού διαπραχθούν μια φορά, στη
συνέχεια επαναλαμβάνονται από όλα τα μέλη της κοινότητας. Στα τέλη της
δεκαετίας του '60, το κάπνισμα μαριχουάνας ήταν ένα αγελαίο έγκλημα της
αντικουλτούρας. Οι κλοπές στα σούπερ-μάρκετ από ανηλίκους είναι ένα κλασικό
τέτοιο έγκλημα.

ΑΔΕΛΦΟΤΗΤΕΣ ΑΓΝΩΣΤΩΝ. Ομάδες ανθρώπων που συγκροτούνται για περιορισμένο
χρονικό διάστημα και με πολύ συγκεκριμένο σκοπό. Η νέα βάση οργάνωσης των κοινωνιών.

ΑΝΤΑΓΩΝΙΣΤΙΚΗ ΜΟΝΟΦΟΒΙΑ. Η εμμονή σε ανταγωνιστικές καταστάσεις, που από τη
φύση τους είναι μεταβατικές.

ΒΙΟΝΟΜΙΚΗ. Η ένωση της βιολογίας με την οικονομία. Μ' άλλα λόγια, η ένωση των
πραγμάτων που γεννιούνται με εκείνα που παράγονται. Όταν τα οικονομικά
συστήματα αποκτήσουν τα χαρακτηριστικά των βιολογικών συστημάτων, η βιονομική
θα αποτελέσει πανεπιστημιακό μάθημα.

ΔΥΣΑΡΜΟΝΙΚΟΙ ΣΥΝΔΕΣΜΟΙ. Η οργανωτική αρχή ενός χαοτικού κόσμου. Τίποτα δεν
μπορεί να προγραμματιστεί, να σχεδιαστεί. Τίποτα δεν προέρχεται από μια
αλυσίδα πραγμάτων που μπορούν να προβλεφθούν, οι αποφάσεις είναι προϊόντα συμπτώσεων.

ΕΝΔΟΑΛΗΘΕΙΕΣ. Αλήθειες που είναι γνωστές μόνο στο εσωτερικό μιας κουλτούρας,
είτε πρόκειται για κοινωνική είτε οικονομική ή άλλου τύπου οργάνωση. Έτσι
εξηγείται ότι δύο εταιρείες που λειτουργούν στον ίδιο τομέα μπορεί να έχουν
τελείως διαφορετικές κουλτούρες. Η ενδοαλήθεια της Κόκα-Κόλα είναι η μαγική
της συνταγή, γνωστή μόνο σ' έναν πολύ στενό κύκλο.

ΕΥΦΥΗΣ ΑΝΥΠΑΚΟΗ. Είναι αυτό που διδάσκονται οι σκύλοι που συνοδεύουν τυφλούς:
πρέπει να υπακούουν εκτός αν έχουν μια καλύτερη ιδέα. Αυτό το είδος ανυπακοής
αποτελεί ήδη μέρος της οργάνωσης εταιρειών όπως η Microsoft.

ΚΡΥΠΤΟΚΕΝΤΡΙΣΜΟΣ. Η τάση ορισμένων ομάδων ή επιχειρήσεων να εφευρίσκουν μια
γλώσσα με βάση την οποία διακρίνονται με σαφήνεια τα μέλη από τα μη μέλη. Η
τεχνολογική διάλεκτος και η γλώσσα των γκράφιτι αποτελούν παραδείγματα κρυπτοκεντρισμού.

ΜΕΛΛΟΠΙΑ. Διακηρύξεις ή ιδέες για τη ζωή στο μέλλον που δεν λαμβάνουν υπόψη το
πρόβλημα της δημογραφικής έκρηξης στις πόλεις ­ και κατόπιν τούτου είναι μάταιες.

ΜΗΝΤΙΟ-ΚΡΑΤΙΑ. Γνωστός όρος, στον οποίο το περιοδικό «Wired» δίνει μια άλλη
διάσταση. Πρόκειται για την ιεραρχία στο εσωτερικό μιας ομάδας, με βάση την
εκτίμηση που τρέφουν τα «μήντια» προς τα μέλη της. Χαρακτηριστικό παράδειγμα
είναι ο αιδεσιμώτατος Αλ Σάρπτον της Νέας Υόρκης, που δεν έχει πολιτική βάση
αλλά έχει αναγορευθεί σε «μηντιο-κράτη» της κοινότητας.

ΟΙΚΟΓΕΝΕΙΑΚΟ ΜΑΡΚΕΤΙΝΓΚ. Η δημιουργία ομάδων ανθρώπων που τους συνδέουν
εμπορικά συμφέροντα. Το πιο πετυχημένο σύγχρονο παράδειγμα είναι η Χάρλεϋ
Ντάβιντσον, που συνδέει την πώληση μηχανών και αξεσουάρ με εκδρομές τα
Σαββατοκύριακα και έναν τρόπο ζωής που στρέφεται γύρω από τα προϊόντα της. Ένα
τέτοιο μάρκετινγκ λειτουργεί καλύτερα όταν ενισχύεται με εικόνες.

ΟΙΚΟΜΑΓΝΗΤΙΣΜΟΣ. Η τάση όλων των προϊόντων να κινούνται προς τις κεντρικές
αξίες μιας κουλτούρας.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15863N522</ED>
<ID>
ID:164185

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N52&aa=2</URL></REF>


Article

<CATEGORY>vin07</CATEGORY>

 <H5>Με τη Γαλλία...
</H5><H5>Την Ανν Σενκλαίρ...
</H5><H5>Οι Πολιτικά Ορθοί...
</H5><H5>Οι PC τα έβαλαν...
</H5><H2>ΑΥΤΟΙ
</H2><H2></H2>
<AUTHOR>ΚΩΣΤΑΣ ΓΑΛΑΝΟΠΟΥΛΟΣ</AUTHOR>

... «είχαμε ήδη προβλήματα όταν ήταν μία. Πόσο μάλλον τώρα, με τις δύο
Γαλλίες». Το είπε, με αφορμή τη δυαρχία Σιράκ-Ζοσπέν, ο Αμερικανός Σάιμον
Σέρφατυ, διευθυντής του Κέντρου Στρατηγικών και Διεθνών Μελετών στην
Ουάσινγκτον. Οι ΗΠΑ δεν ανησυχούν βέβαια για την ενότητα εντός της ΕΕ αλλά,
λόγου χάρη, για την αμφίρροπη στάση της Γαλλίας στο ΝΑΤΟ, που θα συνέλθει στις
7/7 στη Μαδρίτη. Ή για την πολιτική της στα οικονομικά: την Παρασκευή, ο
Κλίντον θα υποδεχτεί τους ηγέτες της Ομάδας των 7. Διπλωματικότατα, ο Ζοσπέν
προτίμησε ν' αφήσει αυτή τη δόξα στον Σιράκ (θυμάται ασφαλώς το φιάσκο του
΄86, στη «G7» του Τόκιο, όταν Σιράκ και Μιττερράν έλεγαν άλλα ο ένας και ο
άλλος). Κατά τον καθηγητή Ρόμπερτ Λήμπερ, του πανεπιστημίου του Τζώρτζταουν,
«η Γαλλία είναι η πιο απροσάρμοστη στο νέο οικονομικό τοπίο. Παραμένει
κρατιστική και αρχαϊκή». Ωστόσο το '97 δεν είναι '86 ούτε '81. Οι Αμερικανοί
αναλυτές προβλέπουν ένταση μεταξύ των «συγκατοίκων» αλλά όχι ρήξεις. Οι Γάλλοι
σοσιαλιστές, τα ζωηρά αυτά παιδιά, ούτε τη χώρα τους απειλούν ούτε τις ΗΠΑ.
Κάποιοι στην Ευρώπη, μόνο, πρέπει ν' ανησυχούν: «Ο δεύτερος μεγάλος ηττημένος
των γαλλικών εκλογών, μετά τον Σιράκ ­ λέει ο Σέρφατυ ­ ήταν ο Χέλμουτ Κόλ».

... τη θέλει ο φακός. Γάτα ράτσας, η κορυφαία «ανακρίτρια» της γαλλικής TV,
χρόνια τώρα, έλαμπε στην εκπομπή της «7 sur 7» κάνοντας διάφανο κάθε υψηλό
καλεσμένο της, καθισμένο απέναντί της σαν σε μηχάνημα ακτίνων Χ. Και όμως,
υπουργοί, πρωθυπουργοί, πάσης φύσεως μεγιστάνες σκοτώνονται ποιος να
πρωτοκληθεί, ποιος να φωτισθεί για λίγο από το εξαίσιο γαλάζιο βλέμμα της,
γιατί η Ανν δεν σε καλούσε παρά μόνο αν ήσουν ­ ή επρόκειτο να γίνεις ­
«κάτι». Η εκπομπή της, μονομαχία με πάθος αλλά και με αβρότητα, ήταν ένα
πιστοποιητικό. Και ξαφνικά, προχθές, έληξε. Έντιμη ως το τέλος απέναντι στο
κοινό της, η Σενκλαίρ χάθηκε απ' το γυαλί, δηλώνοντας ότι αφού ο άντρας της
μπήκε στην κυβέρνηση, η ίδια δεν δικαιούται να κάνει εκπομπές με πολιτικό
περιεχόμενο. Ο σύζυγος είναι ο Ντομινίκ Στρως-Καν, ο υπουργός Οικονομικών του Ζοσπέν.

... ξεκίνησαν στην Αμερική ως ρεύμα για την προστασία των καταπιεσμένων, των
μειονοτήτων, των διαφορετικών κ.λπ. Τείνουν όμως να γίνουν ένα νέο είδος
φονταμενταλιστών. Καθηγητής της Αγγλικής Λογοτεχνίας στις ΗΠΑ επιπλήχθηκε από
τους politically correct (PC) φοιτητές του γιατί δίδασκε «Οθέλλο». Γιατί ο
ζηλιάρης αυτός και φονικός εραστής έπρεπε να είναι μαύρος; του είπαν. Τι
ακριβώς εννοούσε ο Σαίξπηρ; (Θέμα γεννήθηκε φυσικά και για τον αρχιτσιγγούνη
«Έμπορο της Βενετίας». Γιατί έπρεπε να είναι Εβραίος;) Με τον Αριστοτέλη τα
πράγματα είναι απλούστερα: Δεν λέει λέξη λέξη για την αφρικανική φιλοσοφία.
Γιατί; Ήταν μήπως κατά των μαύρων; Σε ορισμένα πανεπιστήμια των ΗΠΑ, υπό την
πίεση των PC, έπαψε να διδάσκεται...

... τέλος με τους καπνιστές. «Στα διαλείμματα των παραδόσεών μου ­ γράφει ο
Ουμπέρτο Έκο στο «Εσπρέσσο» ­ κατάντησα να βγαίνω στον δρόμο για ένα τσιγάρο.
Φυσικά με ακολουθούν φοιτητές μου που επίσης καπνίζουν». Πάλι καλά που του το
επιτρέπουν κι αυτό. «Στις ΗΠΑ, ένα καθηγητή που κάνει το ίδιο τον κατήγγειλαν
οι PC ότι έτσι συζητάει περισσότερο με τους καπνιστές, άρα κάνει προνομιακές διακρίσεις....».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N52</CAT>
<ED>
Κωδικός άρθρου: A15863N523</ED>
<ID>
ID:164221

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N52&aa=3</URL></REF>


Article

<CATEGORY>vin08</CATEGORY>

 <H5>ΠΑΝΩ ΑΠΟ 1 ΤΡΙΣ. ΧΡΩΣΤΑΕΙ ΤΟ ΔΗΜΟΣΙΟ ΣΤΟΝ ... ΕΑΥΤΟ ΤΟΥ!
</H5><H2>Κράτος... φοροφυγάς!
</H2>
<AUTHOR>ΓΙΑΝΝΗΣ ΣΙΩΤΟΣ</AUTHOR>

Το ελληνικό κράτος πασχίζει να αυξήσει τα έσοδά του με κάθε τρόπο, αλλά, την
ίδια στιγμή, οργανισμοί και επιχειρήσεις που ανήκουν στο δημόσιο, δεν
αποδίδουν στην Εφορία φόρους που έχουν παρακρατήσει!

Επιχειρήσεις που ελέγχονται άμεσα ή έμμεσα από το Δημόσιο χρωστούν φόρους που
το ύψος τους ξεπερνά τα 700 δισ. δραχμές. Σύμφωνα με πληροφορίες, οι αρμόδιες
υπηρεσίες του υπουργείου Οικονομικών εκτός από τα φυσικά πρόσωπα και τις
ιδιωτικές επιχειρήσεις που χρωστούν φόρους, έχουν καταγράψει και όλες τις
δημόσιες επιχειρήσεις και οργανισμούς που έχουν οφειλές στο Δημόσιο. Οι
οφειλές αυτές, που ξεπερνούν τα 700 δισ. δραχμές, προέρχονται από δημόσιες
επιχειρήσεις, φορείς του Δημοσίου, καθώς και επιχειρήσεις που έμμεσα
ελέγχονται από το Δημόσιο.

Από τα στοιχεία αυτά προκύπτει ότι μεταξύ των μεγαλοοφειλετών περιλαμβάνονται
ο ΟΑΕ, ο Οργανισμός Αστικών Συγκοινωνιών, ο ΟΣΕ, η Ολυμπιακή, η ΠΥΡΚΑΛ, η ΕΑΒ κ.ά.

ΟΙ ΑΛΛΕΣ ΟΦΕΙΛΕΣ

Σημειώνεται ότι αν στους οφειλόμενους φόρους προστεθούν και τα χρέη που
προέρχονται από καταπτώσεις εγγυήσεων του Δημοσίου που έγιναν εξαιτίας δανείων
τα οποία δεν ξεπληρώθηκαν, τότε το συνολικό ποσό της οφειλής που έχουν στο
Δημόσιο οι δημόσιες επιχειρήσεις, τα ασφαλιστικά ταμεία καθώς και οι
επιχειρήσεις που ελέγχονται έμμεσα από το Δημόσιο, ξεπερνά το 1 τρισ. δραχμές.

Στους σχετικούς καταλόγους που τηρούνται από τις Εφορίες στους οποίους
καταγράφονται οι δημόσιες επιχειρήσεις που χρωστούν τους φόρους, προκύπτει
μεταξύ των άλλων ότι το ύψος της οφειλής του Οργανισμού Ανασυγκρότησης
Επιχειρήσεων που προήλθε από τη μη καταβολή φόρων ανέρχεται σε 246,5 δισ.
δραχμές, ενώ του Οργανισμού Αστικών Συγκοινωνιών σε 255,7 δισ. δραχμές.
Επίσης, στον ίδιο κατάλογο περιλαμβάνονται και ο ΟΣΕ με οφειλή 84 δισ. δραχμών
περίπου, η οποία προέρχεται από τη μη καταβολή διαφόρων φόρων, καθώς και η
ΠΥΡΚΑΛ με οφειλή 39,6 δισ. δραχμών περίπου.

ΚΥΝΗΓΙ ΙΔΙΩΤΩΝ

Σημειώνεται ότι στο Δημόσιο χρωστούν φόρους αρκετών δισεκατομμυρίων και
επιχειρήσεις που βρίσκονται υπό καθεστώς ειδικής εκκαθάρισης.

Πάντως, από τα στοιχεία του υπουργείου Οικονομικών προκύπτει ότι οι οφειλές
αυτές προέρχονται κατά κύριο λόγο από φόρους που είτε παρακρατήθηκαν και δεν
αποδόθηκαν (χαρτόσημο, φόρος μισθωτών υπηρεσιών) είτε από αυτόνομες φορολογίες
οι οποίες δεν αποδόθηκαν στην Εφορία.

Από την άλλη πλευρά, στο υπουργείο Οικονομικών εντείνονται οι προσπάθειες για
την είσπραξη των οφειλών που προέρχονται από ιδιώτες. Σύμφωνα με πληροφορίες,
έχουν δοθεί εντολές στις Εφορίες να ξεκινήσουν το κυνηγητό για την είσπραξη
των οφειλών από τους φορολογουμένους που χρωστούν περισσότερα από 10.000.000 δραχμές.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15863N531</ED>
<ID>
ID:164147

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N53&aa=1</URL></REF>


Article

<CATEGORY>vin08</CATEGORY>

 <H2>Απέχουμε 4,2% από τον μέσο πληθωρισμό της Ευρωπαϊκής Ένωσης
</H2>
ΜΕ 1,5% «έτρεχε», κατά μέσο όρο, ο πληθωρισμός στην Ευρωπαϊκή Ένωση τον
Απρίλιο. 
Ο μέσος όρος, δηλαδή, του πληθωρισμού που είχαν τα κράτη-μέλη της Ευρω-παϊκής
Ένω-σης έδινε το ποσοστό 1,5%, σύμφωνα με στοιχεία της Eurostat, που είναι η
Ευρωπαϊκή Στατιστική Υπηρεσία.

Τον ίδιο μήνα, στην Ελλάδα ο πληθωρισμός «έτρεχε» με 5,7%, που ήταν και ο
υψηλότερος σε σχέση με τις υπόλοιπες χώρες-μέλη. 
Τον χαμηλότερο πληθωρισμό είχε το Βέλγιο και η Φινλανδία, με ρυθμό 0,9%. Φέτος
τον Απρίλιο ο πληθωρισμός στην Ευρώπη (όπως και στην Ελλάδα) σημείωσε μεγάλη
πτώση σε σχέση με τον Απρίλιο του 1996, αφού βρέθηκε στο 1,5% από το 2,6%.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15863N532</ED>
<ID>
ID:164193

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N53&aa=2</URL></REF>


Article

<CATEGORY>vin02</CATEGORY>

 <H2>Η ΑΛΛΗ ΟΨΗ
</H2><H2>Πότε η εξυγίανση;
</H2>
<AUTHOR>ΝΙΚΟΣ ΝΙΚΟΛΑΟΥ</AUTHOR>

Ο ΠΛΗΘΩΡΙΣΜΟΣ που έπεσε στο 5,4% τον Μάιο θα κλείσει στο τέλος του έτους
πιθανόν στο 5,2%, ενώ δεν αποκλείεται ενδιάμεσα, κάποιους μήνες π.χ. όπως ο
Σεπτέμβριος, να ανέβει και υψηλότερα. 
Αυτή η ανησυχητική πρόβλεψη του υπουργείου Ανάπτυξης, την οποία φαίνεται ότι
συμμερίζεται και η Τράπεζα της Ελλάδος, έρχεται να καταδείξει ότι «το τέρας
του πληθωρισμού» αντιστέκεται σκληρά και δύσκολα θα δαμασθεί.

Το υπουργείο Εθνικής Οικονομίας λίγο πιο αισιόδοξο ­ μιλά για πληθωρισμό
μεταξύ 4,8%-5,2% στο τέλος του χρόνου ­ παραδέχεται τις αντιστάσεις και
υποστηρίζει ότι ο σκληρός πυρήνας του πληθωρισμού πρέπει να σπάσει με μέτρα
στην εισοδηματική πολιτική, τα επιχειρηματικά κέρδη, τις ΔΕΚΟ και τους φόρους κατανάλωσης.

Επειδή όσον αφορά την εισοδηματική πολιτική λίγο-πολύ είναι γνωστή η γραμμή ­
θα την επιβεβαιώσει άλλωστε μεθαύριο και η έκθεση Σπράου ­ καλό θα είναι να
μας πληροφορήσει η κυβέρνηση πότε επιτέλους πρόκειται να εξυγιάνει τις ΔΕΚΟ ­
σε εφαρμογή του νόμου που η ίδια ψήφισε ­ ώστε να μη χρειάζεται να αυξάνουν
κάθε χρόνο οι τιμές των υπηρεσιών τους και να επιβαρύνεται έτσι ο πληθωρισμός.
Όπως π.χ. θα γίνει εφέτος από 1ης Ιουλίου.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15863N533</ED>
<ID>
ID:164245

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N53&aa=3</URL></REF>


Article

<CATEGORY>vin08</CATEGORY>

 <H2>Κλειστά τα φαρμακεία στην Αττική, πιθανότατα αύριο και μεθαύριο
</H2>
ΑΠΟΨΕ στις 8.30' το βράδυ θα αποφασίσουν οι φαρμακοποιοί της Αττικής ποιες
ημέρες θα κλείσουν τα φαρμακεία τους, με επικρατέστερες την αυριανή και τη
μεθαυριανή. Όπως είναι γνωστό, ο Φαρμακευτικός Σύλλογος Αττικής (Φ.Σ.Α.)
αποφάσισε την περασμένη εβδομάδα να προχωρήσει σε 48ωρη απεργία, εκτιμώντας
ότι με τα μέτρα για τα φάρμακα που εξήγγειλε η κυβέρνηση «γίνεται ολομέτωπη
επίθεση στους φαρμακοποιούς».

ΑΝΤΙΔΡΑΣΗ ΣΤΑ ΜΕΤΡΑ

Υπενθυμίζουμε ότι την περασμένη Παρασκευή το Υπουργικό Συμβούλιο ενέκρινε
δέσμη μέτρων για τα φάρμακα, όπως η λίστα φαρμάκων, η αλλαγή του τρόπου
υπολογισμού των επιβαρύνσεων στα φάρμακα και η τροποποίηση του υπολογισμού των
κερδών των φαρμακοποιών, των φαρμακοβιομηχάνων και των φαρμακεμπόρων. Με τα
μέτρα αυτά η κυβέρνηση εκτιμά ότι θα μειωθούν σημαντικά οι λιανικές τιμές των φαρμάκων.

ΔΕΝ ΘΑ ΕΚΤΕΛΟΥΝ ΣΥΝΤΑΓΕΣ 
Ο Φ.Σ.Α., όμως, υποστηρίζει ότι η εφαρμογή τους θα έχει ως επακόλουθο να
μειωθεί κατά 5% το κέρδος των φαρμακοποιών.

Ο Φ.Σ.Α. έχει ήδη αποφασίσει να μην εκτελούν από τις 15 Ιουλίου τα μέλη του
συνταγές για φάρμακα που αφορούν τους ασφαλισμένους του Ταμείου Προνοίας
Δημοσίων Υπαλλήλων, διότι το ταμείο τούς χρωστά περίπου 4 δισ. δραχμές.
Χαρακτηριστικό είναι ότι πολλοί φαρμακοποιοί της Αττικής δεν έχουν ακόμη
πληρωθεί τις συνταγές του Ιανουαρίου του τρέχοντος έτους, ενώ, όπως
υποστηρίζουν, οι πληρωμές γενικά γίνονται με καθυστέρηση 4 μηνών ή και περισσοτέρων.

ΠΑΝΕΛΛΑΔΙΚΕΣ ΑΝΤΙΔΡΑΣΕΙΣ

Ο Πανελλήνιος Φαρμακευτικός Σύλλογος, τέλος, έχει προγραμματίσει γενική
συνέλευση το Σάββατο 21 Ιουνίου για να αποφασίσουν τα μέλη του πώς θα
αντιδράσουν στα νέα μέτρα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N53</CAT>
<ED>
Κωδικός άρθρου: A15863N534</ED>
<ID>
ID:164251

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N53&aa=4</URL></REF>


Article

<CATEGORY>vin08</CATEGORY>

 <H5>ΣΕ ΔΥΟ ΚΑΤΕΥΘΥΝΣΕΙΣ ΘΑ ΚΙΝΗΘΕΙ Ο ΚΟΙΝΩΝΙΚΟΣ ΔΙΑΛΟΓΟΣ ΓΙΑ ΤΑ ΤΑΜΕΙΑ ΠΟΥ ΑΡΧΙΖΕΙ ΑΥΡΙΟ
</H5><H2>Η ώρα των ασφαλιστικών
</H2>
<AUTHOR>ΗΛΙΑΣ ΓΕΩΡΓΑΚΗΣ</AUTHOR>

Αρχίζει αύριο ο κοινωνικός διάλογος για την αναμόρφωση του κοινωνικού
ασφαλιστικού συστήματος. Έχουν κληθεί από το υπουργείο Εργασίας - Κοιν.
Ασφαλίσεων να πάρουν μέρος οι εκπρόσωποι 17 συνδικαλιστικών οργανώσεων
εργαζομένων - εργοδοτών καθώς και επιστημονικών φορέων.Οκοινωνικός διάλογος
για το Ασφαλιστικό (το «νοικοκύρεμα» των Ταμείων) θα κινηθεί σε δύο κατευθύνσεις:

*Αλλαγές που θα γίνουν εντός του 1998 με στόχο τη λήψη μέτρων άμεσης στήριξης
και εξάντλησης των δυνατοτήτων απόδοσης του ασφαλιστικού μας συστήματος.

*Αλλαγές που θα αφορούν το μέλλον, τη ριζική αναμόρφωση του θεσμικού πλαισίου
της κοινωνικής ασφάλισης και του τρόπου χρηματοδότησής της.

ΤΙ ΠΕΡΙΛΑΜΒΑΝΕΙ

Το πλαίσιο του διαλόγου που προτείνει η κυβέρνηση προβλέπει τα εξής:

Μέτρα άμεσης στήριξης

Οργάνωση και λειτουργία του συστήματος κοινωνικής ασφάλισης.

*Συγχώνευση ή ομαδοποίηση ασφαλιστικών ταμείων.

*Λειτουργική και διοικητική αναβάθμιση Ταμείων.

*Αξιοποίηση πληροφορικής.

*Διοικητική απλοποίηση. Σχέσεις πολίτη - Ταμείων.

Μέτρα για την εισφοροδιαφυγή

Ένα πρώτο πακέτο μέτρων είναι έτοιμο και θα προωθηθεί άμεσα για νομοθετική
ρύθμιση εντός του καλοκαιριού.

Ασφαλιστικά (κλάδοι) υγείας

*Αξιοποίηση της ακίνητης περιουσίας των Ταμείων και των αποθεματικών.

*Ασφαλιστική ρύθμιση των νέων μορφών απασχόλησης.

*Μέτρα για τα προβληματικά Ταμεία (π.χ. ΝΑΤ, ΤΣΑ).

*Διασφάλιση της αξίας των συντάξεων (ΕΚΑΣ, ειδική εισφορά 2% επί των συντάξεων).

Ριζική αναμόρφωση του συστήματος Κοινωνικής Ασφάλισης

*Προετοιμασία μέτρων που θα εφαρμοστούν σε βάθος χρόνου, τουλάχιστον 30ετίας.

*Αντικειμενική αξιολόγηση των δεδομένων και των προτάσεων.

*«Τεχνοκρατική» υποστήριξη από φερέγγυο αναλογιστικό σύμβουλο.

Επί μέρους στόχοι (θεματολογία) είναι:

*Ανάδειξη του όλου προβλήματος. Αποτύπωση της σημερινής κατάστασης. Προοπτικές.

*Συμφωνία στις γενικές αρχές που θα διέπουν τις επιθυμητές λύσεις.

*Χρηματοδότηση της κοινωνικής ασφάλισης. (Εισφορές - κρατική συμμετοχή,
κοινωνικοί πόροι).

*Προϋποθέσεις χορήγησης και ύψος ασφαλιστικών παροχών.

*Επικουρική ασφάλιση.

*Απασχόληση συνταξιούχων.

*Τα προβλήματα της μετάβασης. Η ταχύτητα των προσαρμογών.

Η πρώτη φάση του διαλόγου αναμένεται να ολοκληρωθεί εντός του έτους και η
δεύτερη προς τα τέλη του 1998. Το μεγάλο θέμα που θα απασχολήσει τον διάλογο
δεν θα είναι μόνο οι ομαδοποιήσεις των ασφαλιστικών ταμείων αλλά η εφαρμογή
διατάξεων του ν. 2084/92 από 1.1.1998. Οι σχετικές διατάξεις προβλέπουν
σημαντικές αλλαγές όπως:

*Αυξημένα νέα όρια ηλικίας συνταξιοδότησης (άρθρο 19 και άρθρο 48).

*Συντάξιμος χρόνος: αλλαγές στον ελάχιστο συντάξιμο χρόνο (άρθρο 47).

*Εναρμόνιση προϋποθέσεων συνταξιοδότησης κύριας και επικουρικής ασφάλισης.
Λήξη μεταβατικής περιόδου (άρθρο 53).

*Επικουρικές συντάξεις στο 20% της κύριας σύνταξης ή του συντάξιμου μισθού
(άρθρο 54).

*Προσαρμογή προϋποθέσεων για χορήγηση εφάπαξ. Κατάργηση ισχυουσών ευνοϊκών
ρυθμίσεων (άρθρο 56).

*Παρακράτηση ειδικής εισφοράς σε συντάξεις από 100.000 δρχ. και άνω.

Οι δυσμενείς αυτές αλλαγές ήδη προκαλούν έντονες αντιδράσεις κυρίως όσον αφορά
τη μείωση που θα επέλθει στις επικουρικές συντάξεις. Τα εργατικά συνδικάτα θα
θέσουν θέμα κατάργησης αυτών των διατάξεων για τις οποίες η σημερινή κυβέρνηση
επιμένει στην εφαρμογή τους.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15863N541</ED>
<ID>
ID:164148

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N54&aa=1</URL></REF>


Article

<CATEGORY>vin08</CATEGORY>

 <H2>«Πάγο» στις Τράπεζες για τις υπερημερίες
</H2>
ΤΟ «ΚΑΠΕΛΟ» που βάζουν οι Τράπεζες με τον ανατοκισμό των τόκων υπερημερίας στα
δάνεια θέτει υπό αμφισβήτηση ο Άρειος Πάγος.

Το ζήτημα, που αφορά χιλιάδες οφειλέτες που έχουν πάρει δάνεια κατά την
προηγούμενη δεκαετία, απασχολεί το Ανώτατο Δικαστήριο ύστερα από αίτηση
αναίρεσης εταιρείας που διεκδικεί την επιστροφή ποσού 52,5 εκατομμυρίων
δραχμών από ιδιωτική Τράπεζα για τόκους υπερημερίας που είχαν καταβληθεί. Και
αυτό γιατί η εταιρεία δεν είχε συμφωνήσει με την Τράπεζα τον ακριβή χρόνο για
την επιβολή τόκων υπερημερίας, στους οποίους, ως γνωστόν, επιβάλλεται ο
ανατοκισμός. Η Τράπεζα ­ κατά την αίτηση αναίρεσης ­ τους υπολόγισε μονομερώς.

ΣΤΗΝ ΟΛΟΜΕΛΕΙΑ

Η υπόθεση παραπέμφθηκε προς οριστική κρίση στην Ολομέλεια του Αρείου Πάγου,
λόγω μείζονος σπουδαιότητας. Αλλά το αρμόδιο πολιτικό τμήμα, με οριακή
πλειοψηφία (3-2), κρίνει ότι οι Τράπεζες δεν μπορούν να προχωρούν σε
ανατοκισμό των δανείων, εάν αυτό (όπως και οι επιμέρους όροι του ανατοκισμού)
δεν προβλέπεται στο συμβόλαιο δανειοδότησης που έχουν συνυπογράψει οι δύο πλευρές.

ΝΑ ΑΝΑΙΡΕΘΕΙ

Το αρμόδιο τμήμα εισηγείται έτσι να αναιρεθεί η απόφαση του Εφετείου Αθήνας
που είχε κρίνει απόλυτα νόμιμες τις ενέργειες της 
Τράπεζας. 
Επισημαίνοντας ότι από την προγενέστερη νομοθεσία (νόμος 1083/80) που επέτρεπε
τον ανατοκισμό των καθυστερούμενων τόκων «δεν προκύπτει ότι οι καθυστερούμενοι
τόκοι γίνονται αυτοδικαίως τοκοφόροι από την πρώτη ημέρα καθυστέρησης της
αποπληρωμής τους, χωρίς αυτό να έχει έχει συμφωνηθεί από τα συμβαλλόμενα μέρη,
αλλά με μόνη τη μονομερή δήλωση βουλήσεως της Τράπεζας».

Η ΜΕΙΟΨΗΦΙΑ

Κατά τη μειοψηφία, πάντως, η απόφαση του Εφετείου είναι απόλυτα αιτιολογημένη,
γιατί ο επίμαχος ανατοκισμός μπορεί να γίνεται από τις Τράπεζες επί των
καθυστερούμενων τόκων από την πρώτη ημέρα της καθυστέρησης, χωρίς κανένα
χρονικό ή άλλο περιορισμό.

Σημειώνεται ότι πλέον οι όροι ανατοκισμού αναφέρονται ρητά στα δανειακά
συμβόλαια ή στα συμφωνητικά έκδοσης πιστωτικών καρτών, έστω κι αν τις
περισσότερες φορές οι δανειολήπτες εμφανίζονται να τους αγνοούν, αφού
βρίσκονται στα... «ψιλά γράμματα» των συμβολαίων. 
Για το ζήτημα αυτό, μάλιστα, έχει εκδώσει σειρά εγκυκλίων η Τράπεζα της
Ελλάδος, επικαλούμενη λόγους διαφάνειας στις σχέσεις Τραπεζών και δανειοδοτούμενων.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N54</CAT>
<ED>
Κωδικός άρθρου: A15863N542</ED>
<ID>
ID:164194

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N54&aa=2</URL></REF>


Article

<CATEGORY>vin08</CATEGORY>

 <H5>ΟΙ ΑΠΛΟΙ ΑΠΟΤΑΜΙΕΥΤΕΣ ΖΗΤΗΣΑΝ ΣΥΝΟΛΙΚΑ 50 ΕΚΑΤ. ΜΕΤΟΧΕΣ ΑΠΟ ΤΑ 53 ΕΚΑΤ.
ΜΕΤΟΧΕΣ ΠΟΥ ΔΙΑΤΕΘΗΚΑΝ ΤΕΛΙΚΑ. </H5><H2>80 μετοχές έκαστος
</H2>
Αύξηση του μετοχικού κεφαλαίου του ΟΤΕ αποφάσισε η έκτακτη γενική συνέλευση
των μετόχων του Οργανισμού που συνήλθε το περασμένο Σάββατο

Μέχρι 80 μετοχές του ΟΤΕ στην τιμή των 6.400 δρχ. τη μία θα πάρει ο κάθε
ιδιώτης που γράφτηκε για να αγοράσει μετοχές του Οργανισμού.

ΑΥΤΟ αποφάσισαν η κυβέρνηση και οι τράπεζες ­ κύριοι ανάδοχοι ­ της έκδοσης
ύστερα από την ιδιαίτερα μεγάλη ζήτηση που εκδήλωσαν οι ιδιώτες καθώς και οι
θεσμικοί επενδυτές ­ Έλληνες και ξένοι ­ για να αγοράσουν μετοχές του ΟΤΕ.
Ενδεικτικό είναι ότι μόνο οι προεγγραφές των ιδιωτών κάλυψαν την έκδοση. Οι
απλοί αποταμιευτές ζήτησαν συνολικά 50 εκατ. μετοχές από τα 53 εκατ. μετοχές
που διατέθηκαν τελικά. Όπως ανακοίνωσε χθες η Εθνική Τράπεζα ­ που είναι από
τους κύριους αναδόχους της έκδοσης ­ η διάθεση του νέου πακέτου μετοχών
σημείωσε σημαντική επιτυχία, με αποτέλεσμα μέχρι την Παρασκευή που έληξε η
προθεσμία εγγραφής για τους ιδιώτες και για τους θεσμικούς επενδυτές να
καλυφθεί τρεις φορές η έκδοση.

Αυτό σημαίνει ότι η συνολική ζήτηση που εκδηλώθηκε για τις νέες μετοχές του
ΟΤΕ κυμάνθηκε στο 1 τρισ. δρχ., καθώς η κυβέρνηση από την συγκεκριμένη έκδοση
μετοχών υπολογίζει να εισπραχθούν περίπου 300 δισ. δρχ.

Η οριστικοποίηση της τιμής διάθεσης στις 6.400 δρχ. για τους ιδιώτες
αποταμιευτές σημαίνει ότι κατά την εκκαθάριση που θα γίνει σήμερα θα τους
επιστραφούν τα επιπλέον χρήματα που είχαν προπληρώσει όταν υπέβαλαν την αίτηση
για να αγοράσουν μετοχές. Όπως είναι γνωστό, οι ιδιώτες είχαν προπληρώσει κατά
την εγγραφή όλες τις μετοχές που ζητούσαν με την προσωρινή τιμή των 6.700 δρχ.
ανά μετοχή. Τώρα που η τιμή ορίσθηκε κατά 300 δρχ. φθηνότερα ­ στις 6.400 δρχ.
­ ο κάθε ιδιώτης που εγγράφηκε στην έκδοση θα πάρει πίσω (300 δρχ. Χ 80
μετοχές) 24.000 δρχ. συν το ποσό που είχε προπληρώσει για κάθε μία μετοχή πάνω
από τις 80 μετοχές.

Για τους θεσμικούς επενδυτές η τιμή διάθεσης ορίσθηκε στις 6.600 δρχ. και έτσι
η μετοχή είναι 200 δρχ. ακριβότερη συγκριτικά με τους ιδιώτες, όπως είχε
προγραμματισθεί αρχικά. Από την ανακοίνωση της Εθνικής Τράπεζας προκύπτει
ειδικότερα ότι:

* Κατά την έκδοση διατέθηκαν συνολικά 53.439.970 μετοχές του ΟΤΕ. Αρχικά είχε
προγραμματισθεί να διατεθούν 45.000.000 μετοχές. Η αύξηση των μετοχών κρίθηκε
αναγκαία ύστερα από τη μεγάλη ζήτηση που εκδηλώθηκε.

* Οι ιδιώτες αποταμιευτές επενδυτές ζήτησαν συνολικά 50 εκατ. μετοχές και
υπέβαλαν 244.897 αιτήσεις.

* Οι Έλληνες θεσμικοί επενδυτές ζήτησαν 17,5 εκατ. μετοχές.

* Οι ξένοι θεσμικοί επενδυτές ζήτησαν 82 εκατ. μετοχές. Το 45% της ζήτησης
προήλθε από τις ΗΠΑ, το 23% από τη Μ. Βρετανία και το 32% από τον υπόλοιπο κόσμο.

* Η κατανομή των μετοχών έγινε ως εξής:

Το 35% της έκδοσης διατέθηκε στους ιδιώτες, το 17% στους Έλληνες θεσμικούς και
το 48% στους ξένους θεσμικούς επενδυτές.

Να σημειωθεί ότι από τις 18 Ιουνίου μέχρι και τις 18 Ιουλίου θα
πραγματοποιηθεί η αύξηση του μετοχικού κεφαλαίου του Οργανισμού και η αναλογία
θα είναι 6 δωρεάν νέες μετοχές για κάθε 80 παλιές. Η τιμή της μετοχής για τη
συμμετοχή στην αύξηση του μετοχικού κεφαλαίου έχει ορισθεί στις 6.000 δρχ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15863N551</ED>
<ID>
ID:164149

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N55&aa=1</URL></REF>


Article

<CATEGORY>vin08</CATEGORY>

 <H2>21.295 νέες επιχειρήσεις ιδρύθηκαν μεταξύ 1992-1996
</H2>
ΠΕΡΙΣΣΟΤΕΡΑ ΑΠΟ 767 δισ. δρχ. επενδύθηκαν από το 1992 μέχρι και το 1996 για να
ιδρυθούν νέες επιχειρήσεις (Ανώνυμες Εταιρείες και Εταιρείες Περιορισμένης
Ευθύνης) στην Ελλάδα.

Από τα στοιχεία της ICAP προκύπτει ότι η κρίση και η ύφεση δεν εμποδίζουν τους
τολμηρούς να επενδύουν χρήματα και να ιδρύουν νέες εταιρείες.

Συνολικά ιδρύθηκαν 22.876 νέες επιχειρήσεις μεταξύ 1992 και 1996. Αν
εξαιρεθούν όσες διαλύθηκαν (1.263) ή συγχωνεύθηκαν ή είχαν ελλιπή στοιχεία
(1.581 συνολικά εταιρείες), προκύπτει ότι στο διάστημα αυτό ιδρύθηκαν 21.295
νέες επιχειρήσεις που λειτουργούν και των οποίων τα ιδρυτικά κεφάλαια φθάνουν
τα 767,2 δισ. δρχ.

Ειδικότερα, σύμφωνα με τα στοιχεία της ICAP Datbank προκύπτει ότι:

* Οι περισσότερες από τις νέες επιχειρήσεις που συγκεντρώνουν και τον
μεγαλύτερο αριθμό κεφαλαίων είναι στον κλάδο της παροχής υπηρεσιών. Πρόκειται
για 7.019 νέες εταιρείες (ποσοστό 33%) με ιδρυτικά κεφάλαια 264,5 δισ. δρχ.,
που αποτελούν ποσοστό 34,5% του συνόλου των κεφαλαίων που έχουν επενδυθεί.

Η υπεροχή του τομέα παροχής υπηρεσιών αποδίδεται από την ICAP εν μέρει στην
ίδρυση νέων τραπεζών ή επιχειρήσεων του χρηματοοικονομικού τομέα. Σημειώνεται
μάλιστα ότι οι τουριστικές επιχειρήσεις δεν περιλαμβάνονται, αφού
ταξινομούνται από την ICAP ως ξεχωριστό κλάδος.

* Ο κλάδος του εμπορίου περιλαμβάνει 8.262 νέες εταιρείες (ποσοστό 38,8%) και
έχουν επενδυθεί 164 δισ. δρχ. (21,4% των επενδεδυμένων κεφαλαίων).

* Στον κλάδο της βιομηχανίας ιδρύθηκαν 4.501 νέες εταιρείες που αποτελούν το
21,1% του συνόλου των επιχειρήσεων που εμφανίστηκαν μεταξύ 1992-1996. Τα
κεφάλαια που επενδύθηκαν έφθασαν τα 226,6 δισ. δρχ. (ποσοστό 29,5% των
συνολικών κεφαλαίων).

Όπως παρατηρείται, οι περιπτώσεις ιδρύσεων με ιδιαίτερα υψηλά κεφάλαια, άνω
των 5 δισ. δρχ., αφορούν κυρίως συγχωνεύσεις εταιρειών που ήδη υπήρχαν και όχι
νέες μονάδες. «Παρατηρείται, δηλαδή, τάση συγκέντρωσης στη βιομηχανία σε
λιγότερες μονάδες μεγαλύτερης κεφαλαιακής βάσης», σχολιάζει ο μελετητής.

* Ο κλάδος του τουρισμού αναφέρεται ως αυτόνομος και όχι ως μέρος του τομέα
παροχής υπηρεσιών. Μετρήθηκαν 1.513 νέες εταιρείες (ποσοστό 7,1% των
εταιρειών), ενώ επενδύθηκαν για την ίδρυσή τους κεφάλαια 112,1 δισ. δρχ. που
αποτελούν το 14,6% του συνόλου των κεφαλαίων για νέες ιδρύσεις εταιρειών.

Επίσης, στο σύνολο των εταιρειών, ανεξάρτητα από τον κλάδο στον οποίο
δραστηριοποιούνται, οι περισσότερες εγκαταστάθηκαν στην Αττική.

Στον νομό αυτό ιδρύθηκαν 13.117 εταιρείες όλων των κλάδων (ποσοστό 61,6% των
νέων εταιρειών). Για αυτές επενδύθηκαν κεφάλαια 399 δισ. δρχ., που αποτελούν
το 52% των συνολικών κεφαλαίων.

Η μεγαλύτερη συγκέντρωση εταιρειών στην Αττική παρατηρείται στον κλάδο του
εμπορίου με 5.406 εταιρείες (41,2%). Το μεγαλύτερο κεφάλαιο ίδρυσης όμως στην
Αττική, αφορά τον κλάδο παροχής υπηρεσιών. Επενδύθηκαν 205,2 δισ. δρχ. που
αντιστοιχούν στο 51,4% των κεφαλαίων που επενδύθηκαν για νέες επιχειρήσεις
στον κλάδο αυτό.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15863N552</ED>
<ID>
ID:164195

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N55&aa=2</URL></REF>


Article

<CATEGORY>vin08</CATEGORY>

 <H2>Στα 2,4 εκατ. δρχ. (από 2,1 εκατ. δρχ.) η εμπορική αμοιβή
</H2>
ΣΤΑ 2,4 εκατ. δρχ. ορίζεται η εμπορική αμοιβή για τους εμπόρους η οποία
χρησιμοποιείται για τον καθορισμό του φορολογητέου εισοδήματος που θα δηλώσουν
το 1998 με βάση το αντικειμενικό σύστημα. 
Για φέτος είχε ορισθεί στα 2,1 εκατ. δρχ. Την απόφαση, που καθορίζει το ύψος
της εμπορικής αμοιβής, αναμένεται να υπογράψει αυτή την εβδομάδα ο υφυπουργός
Οικονομικών κ. Γ. Δρυς.

Η αύξηση της εμπορικής αμοιβής θα επηρεάσει ανάλογα και το δηλωθέν εισόδημα
που θα είναι αυξημένο σε σχέση με αυτό που δηλώθηκε φέτος, με αποτέλεσμα να
αυξηθεί και ο φόρος που θα πρέπει να καταβάλουν οι έμποροι.

Πάντως, αδιευκρίνιστο παραμένει ακόμη αν για τον αντικειμενικό προσδιορισμό
τού εισοδήματος που θα δηλωθεί το 1998 θα ισχύσουν οι σημερινές αντικειμενικές
αξίες ή οι νέες αυξημένες που αναμένεται να ανακοινωθούν το φθινόπωρο.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N55</CAT>
<ED>
Κωδικός άρθρου: A15863N553</ED>
<ID>
ID:164227

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N55&aa=3</URL></REF>


Article

<CATEGORY>vin08</CATEGORY>

 <H5>ΑΝΑΣΚΟΠΗΣΗ ΤΩΝ ΕΞΕΛΙΞΕΩΝ ΣΤΟ ΧΡΗΜΑΤΙΣΤΗΡΙΟ ΑΘΗΝΩΝ ΚΑΤΑ ΤΟΝ ΜΑΪΟ ΤΟΥ 1997
</H5><H5>Τα νέα από τα Αμοιβαία Κεφάλαια
</H5><H2>Υπέρβαση όλων των ρεκόρ
</H2>
<AUTHOR>ΑΠΟΣΤΟΛΟΣ Κ. ΜΙΧΑΗΛ - ΠΑΥΛΟΣ Γ. ΚΑΡΑΚΟΝΤΗΣ</AUTHOR>

Κατάρριψη των ρεκόρ του Γενικού Δείκτη όλων των εποχών από ιδρύσεως του
Χρηματιστηρίου Αξιών Αθηνών (ΧΑΑ) σημειώθηκε τον Μάιο του 1997, μετά την
κατακόρυφη άνοδο των τιμών των μετοχών.

Ενδεικτικά της ταχύτατης ανοδικής πορείας των τιμών των μετοχών τον Μάιο του
1997 είναι η διαδοχική κατάρριψη του Γενικού Δείκτη τριών «ψυχολογικών
φραγμάτων», των 1.500, 1.600 και 1.700 μονάδων στις 15 ανοδικές από τις 20
συνολικά συνεδριάσεις του μήνα. Ειδικότερα, ο Γενικός Δείκτης από τις 1.467,51
μονάδες της Τετάρτης 30ής Απριλίου 1997 ανέβηκε στις 1.727,70 μονάδες την
Παρασκευή 23 Μαΐου 1997, σημειώνοντας άνοδο 260 μονάδων, καταρρίπτοντας το
προηγούμενο ιστορικό ρεκόρ των 1.684,31 μονάδων, έπειτα από επτά ολόκληρα
χρόνια (Πέμπτη 5 Ιουλίου 1990).

Ενδεικτικό στοιχείο της ανοδικής κούρσας του Γενικού Δείκτη, που σημειώθηκε
τον συγκεκριμένο μήνα, είναι το ότι ο Γενικός Δείκτης στις πρώτες 12
συνεδριάσεις του μήνα αυξήθηκε κατά 200 και πλέον μονάδες, για να ακολουθήσει
έπειτα από ανάπαυλα μίας ημέρας το μπαράζ τριών ακόμη συνεδριάσεων, που
πραγματοποιήθηκε άνοδος 105 μονάδων.

Η άνοδος του Μαΐου 1997 συνοδεύτηκε και από τη μεγάλη αξία των συναλλαγών, οι
οποίες ανήλθαν σε 582,35 δισ. δρχ., διαμορφώνοντας την μέση ημερήσια αξία των
συναλλαγών σε 29,12 δισ. δρχ.

Ως κυριότερη αιτία της ανόδου εκτιμάται η διαρκής εισροή στη χρηματιστηριακή
αγορά νέων κεφαλαίων (περίπου 685 δισ. δρχ.), τα οποία αναζητούν
αποδοτικότερες επενδύσεις μετά τη συνεχή υποχώρηση των επιτοκίων, τα οποία στα
ετήσια έντοκα γραμμάτια του Ελληνικού Δημοσίου έχουν διαμορφωθεί πλέον σε
μονοψήφιο αριθμό. 
Την «κούρσα» της ανόδου οδήγησε και πάλι ο όμιλος της Εθνικής, ενώ εστέφθη με
απόλυτη επιτυχία η μεγάλη αύξηση του μετοχικού κεφαλαίου τής Alpha Τράπεζα
Πίστεως, η οποία άντλησε 66 δισ. δρχ. 
Το διαμορφωθέν κατά τον Μάιο 1997 χρηματιστηριακό κλίμα χαρακτηρίζεται ως
ιδανικό εν όψει της επικείμενης τον Ιούνιο 1997 διεύρυνσης της μετοχικής βάσης
του ΟΤΕ, η οποία στοχεύει στην άντληση 450 δισ. δρχ. και πλέον. Μεταξύ των
γεγονότων ή ανακοινώσεων που είδαν το φως της δημοσιότητας κατά το
ανασκοπούμενο διάστημα και διαδραμάτισαν ή όχι σημαντικό ρόλο στη διαμόρφωση
του χρηματιστηριακού κλίματος δύναται να αναφερθούν και τα εξής:

* Η κατάθεση των 8 κατ' αρχήν προσφορών για την εξαγορά της Τράπεζας Κεντρικής Ελλάδος.

* Υψηλότερο το ΑΕΠ (+4%) από τις εξαγωγές του 1996.

* Μικρή ανάκαμψη στα δημόσια έσοδα τον Απρίλιο 1996 (+16,1%), ενώ η Εφορία
έχει ανάγκη από 40 δισ. δρχ. την ημέρα.

* Ταχύτερη αποκρατικοποίηση συνιστά το ΔΝΤ, ενώ η ελληνική κυβέρνηση
δεσμεύτηκε απέναντί του για πληθωρισμό 5%.

* Η στεγαστική πίστη δέλεαρ και στις εμπορικές τράπεζες.

* Εξασφαλίζονται 250 δισ. για τη Βόρεια Ελλάδα.

* Ανησυχία στους δανειολήπτες με ρήτρα γιεν.

* Ανοίγει ο δρόμος για τις συγχωνεύσεις τραπεζών.

* Οικονομική διπλωματία με την Τουρκία.

* Μικρή ήταν η ζήτηση που εκδηλώθηκε για τους τιμαριθμοποιημένους τίτλους (70
δισ. δρχ.).

* Εντυπωσιακή αύξηση κερδών σημειώνουν οι Α.Ε.

* Ο ΟΟΣΑ παρεμβαίνει άμεσα στο Ασφαλιστικό.

* Στον Όμιλο Νεωρίου τα Ναυπηγεία Ελευσίνας, ενώ τυφλό κτύπημα δέχθηκε η
ελληνική ναυτιλία μετά τον φόνο του Κωστή Περατικού από τη 17Ν.

* Επεκτείνεται ήδη στη Βουλγαρία η Εθνική Τράπεζα.

* Οι εισπράξεις από την Ε.Ε. έφθασαν τις εξαγωγές μας.

* Άρση απορρήτου για οφειλέτες του ΙΚΑ.

* Συνεχίζεται η άνοδος στην οικοδομική δραστηριότητα.

* Μέρισμα 180 δρχ. ανά μετοχή από τον ΟΤΕ, ενώ ο οργανισμός δρομολογεί
επενδύσεις 650 δισ. δρχ. έως το 1998 και προμήθειες 160 δισ. δρχ. 
Η μεγαλύτερη τιμή κλεισίματος του Γενικού Δείκτη πραγματοποιήθηκε την
Παρασκευή 23 Μαΐου 1997 στις 1.727,70 μονάδες, ενώ κατά τη διάρκεια της
συνεδρίασης της Τρίτης 27 Μαΐου 1997 ο Γενικός Δείκτης διαμορφώθηκε προς
στιγμή στις 1.755,66 μονάδες. 
Αντίθετα, η μικρότερη τιμή κλεισίματος του Γενικού Δείκτη πραγματοποιήθηκε την
Παρασκευή 2 Μαΐου 1997 στις 1.484,97 μονάδες, ενώ κατά τη διάρκεια της ίδιας
συνεδρίασης ο Γενικός Δείκτης διαμορφώθηκε προς στιγμή στις 1.470,19 μονάδες.

Κατά τις 20 συνολικά συνεδριάσεις του μήνα, από τις οποίες 15 ήταν ανοδικές
και 5 πτωτικές, ο μέσος Γενικός Δείκτης διαμορφώθηκε στις 1.618,98 μονάδες,
έναντι 1.419,74 μονάδων (+14,03%) του προηγούμενου μήνα.

Η μέση ημερήσια ποσοστιαία μεταβολή ήταν για μεν τις ανοδικές συνεδριάσεις
+1,32%, για δε τις πτωτικές -1,75%, ενώ η μεγαλύτερη θετική ποσοστιαία
μεταβολή ήταν +2,74%, ενώ η μέγιστη αρνητική ποσοστιαία μεταβολή ήταν -2,90%.

Η συνολική αξία των συναλλαγών διαμορφώθηκε στα 582,361 δισ. δρχ. με μέση
ημερήσια αξία συναλλαγών αυτή των 29,118 δισ. δρχ., ενώ την Τρίτη 27 Μαΐου
1997 είχαμε τη μεγαλύτερη αξία συναλλαγών στα 43,5 δισ. δρχ.

Τη μεγαλύτερη άνοδο για το διάστημα 30-4-1997 με 30-5-1997 τη σημείωσαν οι:

Τράπεζα Χίου (+130,00%), Τιτάν (Π.Ο.) (+54,51%), Πειραιώς Leasing (Κ.Ο.) (+50,21%).

Τη μεγαλύτερη πτώση για το διάστημα 31-3-1997 με 30-4-1997 τη σημείωσαν οι:

Επενδύσεις Εργασίας (-54,40%), Οίνων (Κ.Ο.) (-21,78%), SATO (Π) (-21,47%).

ΣΥΝΕΧΙΣΤΗΚΕ για έναν ακόμη μήνα η αύξηση του συνολικού ενεργητικού των
Αμοιβαίων Κεφαλαίων (Α/Κ) που δραστηριοποιούνται στην ελληνική αγορά και τον
Μάιο του 1997. Το συνολικό ενεργητικό τους ανήλθε στα 5,21 τρισ. δρχ. έναντι
4,96 τρισ. δρχ. τον προηγούμενο μήνα (+5,04%). Ας σημειωθεί ότι το ποσοστό
αυτό της αύξησης του ενεργητικού είναι σχεδόν διπλάσιο από αυτό του
προηγούμενου μήνα (+2,7%).

Ο συνολικός αριθμός των μεριδίων αυξήθηκε κατά 102.057.447 μερίδια, ενώ οι
καθαρές συνολικές εισροές διαμορφώθηκαν στα 176,89 δισ. δρχ. Τα αντίστοιχα
μεγέθη του προηγούμενου μήνα ήταν 46.353.132 μερίδια και 76,2 δισ. δρχ. Στα 65
Α/Κ Σταθερού Εισοδήματος και Διαχειρίσεως Διαθεσίμων σημειώθηκε αύξηση του
συνολικού ενεργητικού στα 4,79 τρισ. δρχ. έναντι 4,61 τρισ. δρχ. της Τετάρτης
30ής Απριλίου 1997 (+3,9%). Οι συνολικές εισροές ήταν για μια ακόμη φορά
μεγαλύτερες των εξαγορών κατά 86.361.577 μερίδια, τα οποία αντιστοιχούν στο
ποσό των 141,6 δισ. δρχ. Πολύ μεγάλη αύξηση σημείωσαν τα 49 πλέον Α/Κ
Αναπτυξιακού τύπου. 
Το συνολικό ενεργητικό τους αυξήθηκε στα 248,85 δισ. δρχ. από τα 188,1 δισ.
δρχ. του Απριλίου 1997 (+32,3%), ενώ σημειώθηκε αύξηση 14.533.557 μεριδίων, τα
οποία αντιστοιχούν σε συνολικές εισροές 32,6 δισ. δρχ. Βελτιωμένη ήταν αυτό
τον μήνα η εικόνα των 40 
Α/Κ που δραστηριοποιούνται στις διεθνείς αγορές. Συγκεκριμένα, το συνολικό
ενεργητικό τους αυξήθηκε στα 168,8 δισ. δρχ. από τα 164,2 δισ. δρχ. του
προηγούμενου μήνα (+2,8%). Οι συνολικές εισροές ήταν μεγαλύτερες των εξαγορών
κατά 1.162.313 τεμάχια, τα οποία αντιστοιχούν στο ποσό των 2,7 δισ. δρχ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N56</CAT>
<ED>
Κωδικός άρθρου: A15863N561</ED>
<ID>
ID:164150

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N56&aa=1</URL></REF>


Article

<CATEGORY>vin14</CATEGORY>

 <H2>ΤΑ ΑΣΤΡΑ
</H2>
ΔΙΔΥΜΟΙ

(21 Μαΐου - 21 Ιουνίου). Η μέρα ευνοεί τα οικονομικά σας, επαγγελματικές
πρωτοβουλίες, εργασίες που έχουν σχέση με το σπίτι και την οικογένεια, την
ερωτική σας ζωή, την ενασχόληση με ψυχολογία, παραψυχολογία, μεταφυσική.

ΚΑΡΚΙΝΟΣ

(22 Ιουνίου - 22 Ιουλίου). Το τρίγωνο Σελήνης - Αφροδίτης σάς κάνει
γοητευτικούς, τρυφερούς και ευνοεί τα παιδιά σας, τον έρωτα, την τέχνη, το
θέαμα. Θα έχετε μεγάλη φαντασία και διαίσθηση, σήμερα.

ΛΕΩΝ

(23 Ιουλίου - 22 Αυγούστου). Θα είστε πολύ τρυφεροί, σήμερα, με τα αγαπημένα
σας πρόσωπα. Οι καλλιτέχνες θα έχουν έμπνευση. Θα έχετε και την τάση να
ονειροπολείτε και να εξιδανικεύετε πρόσωπα και καταστάσεις.

ΠΑΡΘΕΝΟΣ

(23 Αυγούστου - 23 Σεπτεμβρίου). Τα άστρα σάς κάνουν δημοφιλείς και επηρεάζουν
ευνοϊκά όλες γενικά τις σχέσεις και τις συνεργασίες σας. Εύνοια για τους
καλλιτέχνες, τους πολιτικούς, τους δημοσιογράφους, τους συνδικαλιστές.

ΖΥΓΟΣ

(24 Σεπτεμβρίου - 23 Οκτωβρίου). Ευνοϊκές επιρροές δέχονται τα οικονομικά, η
καριέρα, η δημόσια εικόνα σας. Έμπνευση θα έχουν οι καλλιτέχνες. Αποφύγετε την
υπερκατανάλωση αλκοόλ ή ηρεμιστικών.

ΣΚΟΡΠΙΟΣ

(24 Οκτωβρίου - 22 Νοεμβρίου). Η Σελήνη είναι στο ζώδιό σας και σας ωθεί στο
προσκήνιο. Η μέρα προσφέρεται για πνευματικές και καλλιτεχνικές ενασχολήσεις,
εκδρομές στη θάλασσα, πολιτικές δραστηριότητες, κοινωνική ζωή.

ΤΟΞΟΤΗΣ

(23 Νοεμβρίου - 21 Δεκεμβρίου). Τα άστρα ευνοούν επαγγέλματα που έχουν σχέση
με την τέχνη, το θέαμα, την ιατρική, τη μεταφυσική. Ευνοούν, επίσης, την
ερωτική σας ζωή και τα οικονομικά του συντρόφου σας.

ΑΙΓΟΚΕΡΩΣ

(22 Δεκεμβρίου - 19 Ιανουαρίου). Τα άστρα επηρεάζουν θετικά επαγγέλματα που
έχουν σχέση με την τέχνη, το θέαμα, την ιατρική, τη μεταφυσική. Εύνοια και για
σπουδές, ταξίδια, μίντια, πολιτική, φιλικές σχέσεις, έρωτα.

ΥΔΡΟΧΟΟΣ

(20 Ιανουαρίου - 18 Φεβρουαρίου). Η Σελήνη από τον Σκορπιό σάς ωθεί στο
προσκήνιο. Εύνοια για την καριέρα και τη δημόσια εικόνα σας, για καλλιτεχνικές
προσπάθειες, για τα οικονομικά σας, για την ερωτική σας ζωή.

ΙΧΘΥΕΣ

(19 Φεβρουαρίου - 20 Μαρτίου). Η μέρα προσφέρεται για ταξίδια, σπουδές,
καλλιτεχνικές και πνευματικές προσπάθειες, πολιτικές και φιλανθρωπικές
δραστηριότητες, συναντήσεις με φίλους και ερωτικές συναντήσεις.

ΚΡΙΟΣ

(21 Μαρτίου - 19 Απριλίου). Τα άστρα επηρεάζουν ευνοϊκά τα οικονομικά σας, τα
οικονομικά του συντρόφου σας, την ερωτική σας ζωή και την καριέρα σας ­ ειδικά
αν έχει σχέση με τέχνη, θέαμα, ιατρική, μεταφυσική.

ΤΑΥΡΟΣ

(20 Απριλίου - 20 Μαΐου). Τα άστρα επηρεάζουν ευνοϊκά τον γάμο σας, την
ερωτική σας ζωή, τα παιδιά σας, σχέσεις και συνεργασίες, μίντια και συγγραφή,
δίκες, συναλλαγές, τέχνη, ιατρική, μεταφυσική, πολιτική.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: N58</CAT>
<ED>
Κωδικός άρθρου: A15863N581</ED>
<ID>
ID:164130

</ID><URL>http://ta-nea.dolnet.gr/neaweb/neafile.print_unique?e=A&f=15863&m=N58&aa=1</URL></REF>


Article

<CATEGORY>vin10</CATEGORY>

 <H5>ΤΡΙΑ ΠΑΝΕΛΛΗΝΙΑ ΡΕΚΟΡ ΣΤΙΒΟΥ ΚΑΙ ΠΕΝΤΕ ΠΡΩΤΙΕΣ ΣΤΟΥΣ ΜΕΣΟΓΕΙΑΚΟΥΣ
</H5><H2>Χρυσή δύναμη
</H2><H2></H2>
ΜΕ ΤΑ 5 χρυσά μετάλλια που κατέκτησε χθες και τις παγκοσμίου επιπέδου
επιδόσεις των αθλητών μας ο ελληνικός στίβος έκανε επίδειξη δύναμης στους
13ους Μεσογειακούς Αγώνες και εν όψει του 6ου Παγκοσμίου Πρωταθλήματος της
Αθήνας. Καρέ «παγκοσμίων» ρεκόρ από τους Κώστα Γκατσιούδη (89.22 στον
ακοντισμό), Άγγελο Παυλακάκη (10.13 στα 100 μ.), Τασία Κελεσίδου (66.18 στη
δισκοβολία) και Κατερίνα Θάνου (11.13 στα 100 μ.). Πρώτη και η Νίκη Ξάνθου στο
μήκος με 6.72, ενώ ασημένια μετάλλια κατέκτησαν στον στίβο οι Μελέτογλου
(τριπλούν), Πολυμέρου (ακοντισμός), Τσικούνα (δισκοβολία), Μαγγανάς (200 μ.
ελευθ. κολύμβ.) και Κόκκας (άρση βαρών) και 1 χάλκινο επίσης ο Κόκκας.

σελίδες 6-7

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15863O001</ED>
<ID>
ID:164151

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O00&aa=1</URL></REF>


Article

<CATEGORY>vin10</CATEGORY>

 <H2></H2><H2>Ο Μαυρογενίδης με 310 εκατ. θα μείνει στον Πειραιά έως το 2001
</H2>
σελίδα 2

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15863O002</ED>
<ID>
ID:164196

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O00&aa=2</URL></REF>


Article

<CATEGORY>vin10</CATEGORY>

 <H2></H2><H2>Ο Άγγελος έστειλε στην ΑΕΚ τον Ντουμίτρου
</H2><H2></H2>
σελίδα 1

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O00</CAT>
<ED>
Κωδικός άρθρου: A15863O003</ED>
<ID>
ID:164228

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O00&aa=3</URL></REF>


Article

<CATEGORY>vin10</CATEGORY>

 <H5>ΤΟ ΣΥΣΤΗΜΑ ΖΩΝΗΣ ΣΤΗΝ ΑΜΥΝΑ ΑΝΑΜΕΝΕΤΑΙ Ν' ΑΛΛΑΞΕΙ ΚΑΤ' ΑΡΧΗΝ Ο ΝΕΟΣ ΠΡΟΠΟΝΗΤΗΣ
ΤΗΣ ΑΕΚ ΝΤΙΜΙΤΡΟΥ ΝΤΟΥΜΙΤΡΙΟΥ
</H5><H2>Παίζει με λίμπερο
</H2>
<AUTHOR>ΚΩΣΤΑΣ ΚΟΦΙΝΑΣ</AUTHOR>

Ο ΝΤΙΜΙΤΡΟΥ Ντουμιτρίου είναι ο νέος τεχνικός της ΑΕΚ. Ο Ρουμάνος
προπονητής υπέγραψε συμβόλαιο ενός έτους με την Κυπελλούχου και εντός της
εβδομάδας (πιθανότατα την Πέμπτη) αναμένεται στην Αθήνα, προκειμένου να γίνει
η επίσημη παρουσίασή του.

Η ανακοίνωση για την πρόσληψη του Ντουμιτρίου έγινε από τον Μιχάλη Τροχανά το
Σάββατο και ασφαλώς έχει να κάνει με την προσπάθεια να αναλάβει την ΑΕΚ ο
Άγγελος Ιορντανέσκου. Στην ΑΕΚ λένε (διότι στη Ρουμανία καμιά νύξη για το θέμα
δεν υπάρχει...) πως ο διάσημος προπονητής συμφώνησε, υπέγραψε συμβόλαιο και
άρα αμέσως μετά τη λήξη της σύμβασης με τη ρουμανική ομοσπονδία (τέλους του
έτους) θα εγκατασταθεί στη Νέα Φιλαδέλφεια (3 Ιανουαρίου).

Κατά συνέπεια, στόχος του Μ. Τροχανά ήταν να φέρει παντί τρόπω τον
Ιορντανέσκου στην Κυπελλούχο και κατά δεύτερο λόγο να εξασφαλίσει τον όχι
ιδιαίτερα γνωστό Ντουμιτρίου. Τα κατάφερε! Ο Ντουμιτρίου ­ μέχρι πρότινος
τεχνικός της Στεάουα ­ θα είναι προπονητής και ο Ιορντανέσκου «επαγγελματίας
προπονητής με κύρος και ευρωπαϊκή αναγνώριση στη θέση του μάνατζερ». Μένει να
δούμε πότε και πώς θα «δέσει» το δίδυμο που είχε συνεργαστεί και παλαιότερα
στον πάγκο της δυνατότερης ομάδας στη Ρουμανία. Έως τον Ιανουάριο έχουμε καιρό...

ΠΟΙΟΣ ΕΙΝΑΙ

Ο Ντουμιτρίου (19/11/46, δηλαδή 51 ετών) στον πάγκο της Στεάουα είχε
αξιοπρόσεκτη παρουσία. Τρεις συνεχείς κατακτήσεις τίτλων πρωταθλητή, δύο
Κύπελλα και βέβαια δύο φορές πρόκριση σε όμιλο Τσάμπιονς Λιγκ (την τελευταία
φορά κόντραρε Ντόρτμουντ-Ατλέτικο Μαδρίτης-Βίτζεβ Λοτζ). Η ευρωπαϊκή πορεία
μάλλον θεωρείται αντιπροσωπευτικότερο δείγμα, με δεδομένο ότι στη Ρουμανία η
Στεάουα «παίζει μόνη της»!

Το κασέ του Ρουμάνου είναι χαμηλό ­ ούτε τρία εκατ. το μήνα δεν θα παίρνει! Να
σημειώσουμε ότι δεν του αρέσει το σύστημα ζώνης στην άμυνα και βαδίζουμε
ολοταχώς για σχήμα με τον Ντόμπος να δίνει βάθος, τον Καλλιτζάκη να
εξασφαλίζει μία θέση στόπερ και για την άλλη να μάχονται οι υπόλοιποι. Ο νέος
τεχνικός μιλά γαλλικά και βέβαια αξίζει να πούμε ότι επανέρχεται μετά περίπου
πέντε χρόνια ο διερμηνέας στο ποδοσφαιρικό τμήμα. Αλλαγές σημαντικές σε πολλά
επίπεδα ­ μένει να δούμε τι τομές θα φέρει...

«Κατά τη διάρκεια του Σαββατοκύριακου υπέγραψα συμβόλαιο για συνεργασία ενός
έτους με την ΑΕΚ και μετά τη λήξη αυτής της περιόδου η συνεργασία θα
ανανεωθεί», τόνισε ο Ντουμιτρίου.

ΠΑΝΗΓΥΡΙΖΟΥΝ...

Όσο για τον Μιχάλη Τροχανά, σχεδόν πανηγυρίζει για το «ρουμάνικο δίδυμο» και
αρχίζει να μετρά... ανάποδα τις μέρες εν όψει της συμφωνίας πώλησης
(μεταβίβασης) της ΠΑΕ: «Μας χωρίζουν μόνον 15 ημέρες πλέον από την κρίσιμη
ημερομηνία του ραντεβού της ΑΕΚ με την ευρωπαϊκή της ιστορία. Όμως ακόμη και
αν δεν έρθει έγκαιρα στο ραντεβού του ο υποψήφιος αγοραστής, ενώ όλα δείχνουν
το αντίθετο, ένα είναι βέβαιο. Θα ανακοινώσουμε με ποιον συζητούσαμε και γιατί
αξίζει να περιμένουμε τόσο πολύ και να κάνουμε θυσίες και ταυτόχρονα θα
συνεχίσουμε ακόμη πιο δραστήρια και μεθοδικά την προσπάθεια για προσέλκυση
στρατηγικού επενδυτή στην ΑΕΚ, όσο και να σαμποτάρουν την προσπάθεια ο
Κόκκαλης και οι τσάτσοι του».

Ο ΜΑΝΩΛΑΣ

Αυτό ήταν μέρος της ανακοίνωσης Τροχανά, ο οποίος όμως απέφυγε να πει τι θα
κάνει με το θέμα Μανωλά. Δεν πρέπει να του γίνει πρόταση ενός ακόμη έτους;
Είναι δυνατόν να μένει ο Μ. Τροχανάς με την εντύπωση ότι θέλει να σταματήσει ο
παίκτης ­ κάτι που δεν είναι στις προθέσεις του; Βεβαίως, με το νυν σχήμα ο
Μανωλάς δεν συνεχίζει, ωστόσο αν κάτι (θα) αλλάξει, αξίζει να κατατεθεί
πρόταση. Εκτός κι αν ο... στρατηγικός επενδυτής συμφωνεί με το «τέλος» ή αν
ετοιμάζεται πρόταση να μετατραπεί ο Στέλιος σε βοηθό του Ρουμάνου.

ΟΙ ΜΕΤΑΓΡΑΦΕΣ

Μία ή δύο μεταγραφές κυνηγά ακόμη η ΑΕΚ. Αν θεωρήσουμε δεδομένη και την
απόκτηση Κατσαβού (ο παίκτης εμφανίζεται σε δημόσιες συζητήσεις του
επιφυλακτικός, προφανώς διότι του γίνονται «δυνατές» προτάσεις ­ η ΑΕΚ ωστόσο
δεν ανησυχεί), αλλά και του Γκρέταρσον, τότε το ενδιαφέρον μετατοπίζεται ίσως
(ξανά) στον Μάρκο (του έγινε προσφορά για 3 χρόνια αντί 135 εκατ. και οι δύο
πλευρές βρίσκονται πολύ κοντά σε συμφωνία) και βέβαια στον ξένο. Με τον
Ντουμιτρίου, φαβορί είναι ασφαλώς συμπατριώτης του. Από χθες ακούγονται πολλά
ονόματα του ρουμανικού ποδοσφαίρου, κυρίως σε θέσεις χαφ και όχι κατ' ανάγκη
της Στεάουα. Να τονιστεί, πάντως, ότι παίκτης-κλάση είναι ο Προντάν (αν και
όχι... καθαρός μέσος) και ο Παντούρου, ποδοσφαιριστής που την περασμένη χρονιά
αγωνίστηκε στη Μπενφίκα (η ΑΕΚ έστειλε και σχετικό φαξ στην ομάδα της Πορτογαλίας).

*** Ο επιθετικός μέσος της Στεάουα, Σέρμπαν, είναι σύμφωνα με αξιόπιστη
πηγή ο ποδοσφαιριστής, που κυρίως ενδιαφέρει την ΑΕΚ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O01</CAT>
<ED>
Κωδικός άρθρου: A15863O011</ED>
<ID>
ID:164152

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O01&aa=1</URL></REF>


Article

<CATEGORY>vin10</CATEGORY>

 <H5>Ο ΜΑΥΡΟΓΕΝΙΔΗΣ ΥΠΟΓΡΑΦΕΙ ΣΤΟΝ ΟΛΥΜΠΙΑΚΟ ΜΕΧΡΙ ΤΟ 2001
</H5><H2>Επίλογος με 310 εκατ.
</H2>
<AUTHOR>ΔΗΜΗΤΡΗΣ ΜΩΡΟΣ</AUTHOR>

Ο Δημήτρης Μαυρογενίδης θα φοράει από τη νέα περίοδο και για 4 χρόνια την
ερυθρόλευκη φανέλα

Ο ΟΛΥΜΠΙΑΚΟΣ από στιγμή σε στιγμή «κλείνει» τη μεταγραφή του Δημήτρη
Μαυρογενίδη. Ο διευθύνων σύμβουλος του Ολυμπιακού Γιώργος Λούβαρης αναμένεται
να συναντήσει σήμερα ή το αργότερο αύριο στα γραφεία της ΠΑΕ αντιπροσωπεία του
Άρη για να οριστικοποιηθεί η συμφωνία για τη μεταγραφή του 21χρονου μεσοαμυντικού.

Από τη Θεσσαλονίκη έγινε γνωστό ότι ο Μαυρογενίδης θα συνεχίσει την καριέρα
του στον Πειραιά και ότι ο Άρης θα εισπράξει περίπου 180 εκατ. δρχ. 
Παράλληλα ο Ολυμπιακός ανέλαβε την υποχρέωση να εξασφαλίσει τη διαφήμιση στις
φανέλες του Αρη, αξίας 30 εκατ. δρχ. Η ομάδα της Θεσσαλονίκης ζήτησε σαν
αντάλλαγμα τους ποδοσφαιριστές Ράντο, Τρούπκο, αλλά κορυφαίο διοικητικό
στέλεχος του Ολυμπιακού υπογράμμισε ότι κανένας παίκτης δεν θέλει να αγωνιστεί
στο πρωτάθλημα της Β' εθνικής κατηγορίας.

Ο Μαυρογενίδης έχει συμφωνήσει με τον Ολυμπιακό για τετραετές συμβόλαιο,
έναντι του ποσού των 100 εκατ. δρχ.

Στο μεταξύ ο Ντούσαν Μπάγιεβιτς θα αναχωρήσει σήμερα για ολιγοήμερες διακοπές
στην Πάρο, ενώ θα έχει ανοιχτή γραμμή με τους κ.κ. Κόκκαλη, Λούβαρη για την
υπόθεση της μεταγραφής του ξένου σέντερ φορ. Ο διευθύνων σύμβουλος του
Ολυμπιακού πρόκειται να συναντήσει σήμερα τον Τοχούρογλου για να ρυθμιστούν οι
λεπτομέρειες του νέου συμβολαίου του στους «ερυθρόλευκους».

*** Ο Σύνδεσμος Φιλάθλων Ολυμπιακού Πάρου τίμησε με ειδική πλακέτα τον
Στέλιο Γιαννακόπουλο στον εορταστικό χορό που οργάνωσε προχθές σε κλαμπ της Νάουσας.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15863O021</ED>
<ID>
ID:164156

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O02&aa=1</URL></REF>


Article

<CATEGORY>vin10</CATEGORY>

 <H2>ΜΕΤΑΓΡΑΦΕΣ
</H2><H2>Κόντρα με Μπέτις για 2 Αργεντινούς
</H2>
<AUTHOR>ΜΑΝΩΛΗΣ ΜΑΥΡΟΜΜΑΤΗΣ</AUTHOR>

ΤΟΥΣ ΑΡΓΕΝΤΙΝΟΥΣ άσους της Ατλέτικο Μαδρίτης, Εσνάιντερ και Μπιατζίνι, αλλά
και τον Γκιγέρμο της Ράγιο Βαγιακάνο «κτύπησε» ο Ολυμπιακός πριν από λίγες
ημέρες, ύστερα από επιθυμία του Ντούσαν Μπάγιεβιτς (όπως αναφέρουν ισπανικές
πηγές) και πρόταση του μάνατζερ Σέργιου Μπρουσαλιάν.

­ Για τους δύο Αργεντινούς παίκτες της Ατλέτικο υπήρξε έδαφος συνεννόησης και
επαφής, με τη διαφορά ότι τους ίδιους παίκτες διεκδικεί και η Μπέτις Σεβίγια,
που πραγματοποίησε εξαιρετική εμφάνιση εφέτος στο πρωτάθλημα και θα πάρει
μέρος στο κύπελλο κυπελλούχων της προσεχούς περιόδου. 
Έτσι, τα ποσά της προσφοράς πήραν «άλλες διαστάσεις», με αποτέλεσμα ο
Μπρουσελιάν να ενημερώσει τους ανθρώπους της πειραϊκής ομάδας και προς το
παρόν όλα να μείνουν στάσιμα.

­ Τώρα, τα βλέμματα είναι στραμμένα στο «Κόπα Αμέρικα», αλλά μέχρι στιγμής
τουλάχιστον δεν υπάρχουν ενδείξεις από τη Λατινική Αμερική για κάποιους
παίκτες που θα ικανοποιούσαν τον τεχνικό του Ολυμπιακού.

Όσον αφορά τον Γκιγέρμε της Ράγιο, φαίνεται πως «δεν ικανοποίησε τους
"κατασκόπους" του Ολυμπιακού την τελευταία εβδομάδα του Μαΐου που τον
παρακολούθησαν και ως εκ τούτου δεν υπήρξε απάντηση ή ανταπόκριση από την Αθήνα».

­ Ενώ όμως για τον παίκτη της Ράγιο όλα φαίνεται ότι «έχουν τελειώσει και δεν
πρόκειται να ακολουθήσουν άλλες επαφές», για τον Εσνάιντερ και τον Μπιατζίνι
το θέμα παραμένει ανοικτό, αφού η Μπέτις ζήτησε μικρή παράταση στις
διαπραγματεύσεις για τους δύο Αργεντινούς, μέχρι τον τελικό του κυπέλλου
Ισπανίας στις 28 Ιουνίου, με αντίπαλο την Μπαρτσελόνα, οπότε και θα αρχίσουν
οι διαπραγματεύσεις για τους μεταγραφικούς στόχους της ομάδας της Σεβίλλης.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15863O022</ED>
<ID>
ID:164200

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O02&aa=2</URL></REF>


Article

<CATEGORY>vin10</CATEGORY>

 <H5>Γέλασε το Αιγάλεω
</H5><H2>Γ' ΕΘΝΙΚΗ
</H2><H2>Η Καλλιθέα πήρε το εισιτήριο
</H2>
ΓΥΡΟ θριάμβου έκανε η Καλλιθέα, αφού κατάφερε να πάρει το «εισιτήριο» της
ανόδου περνώντας στο «νήμα» τον Ιάλυσο, στην προχθεσινή τελευταία αγωνιστική
του πρωταθλήματος της Γ' Εθνικής. Στο... φώτο φίνις υποβιβάστηκε ο Ηλυσιακός
(Νότιος Όμιλος) στη Δ' Εθνική, καθώς είχε μειονέκτημα στην ισοβαθμία με το
Αιγάλεω και την Κόρινθο.

Στον Βόρειο Όμιλο, η Αναγέννηση Άρτας παρέμεινε στην κατηγορία με τη νίκη
(2-0) επί της Νιγρίτας και δεν έκανε το χατίρι στον Αλμωπό Αριδαίας και τη
Λαμία που αποχαιρέτησαν την Γ' Εθνική. Στο Ελ Πάσο, η Καλλιθέα επιβλήθηκε με
3-1 του Μαρκό και σε συνδυασμό με την ήττα (4-1) του Ιάλυσου από το Αιγάλεω,
πανηγύρισε τον προβιβασμό της στην Β' Εθνική.

Τα γκολ των νικητών πέτυχαν οι Κιούρκος (3' πεν.), Ρούσσης (15') και
Κορομπόκης (26'), ενώ γιά τους φιλοξενούμενους μείωσε ο Χατζούδης (34'). Στου
Ζωγράφου, ο Ηλυσιακός επέστρεψε στην Δ' Εθνική και, φυσικά, δεν χάρηκε τη νίκη
(4-2) επί του Αιολικού. 
Η Κόρινθος δεν κουράστηκε να πάρει τρεις βαθμούς άνευ αγώνα, αφού ο
Βαρβασιακός δεν μετέβη στην πελοποννησιακή πόλη για να αγωνιστεί. Η Κέρκυρα θα
παίξει και την επόμενη περίοδο στην Β' Εθνική, μετά τη νίκη (2-1) εναντίον του
Εργοτέλη στην Κρήτη. 
Ο Μπολάνι (50') και ο Ρουσομάνης (66') πέτυχαν τα δύο γκολ των φιλοξενούμενων
και ο Δημόπουλος διαμόρφωσε το τελικό αποτέλεσμα (2-1) έξι λεπτά πριν από τη
λήξη του ματς.

Η Αναγέννηση Άρτας ήθελε νίκη κόντρα στη Νιγρίτα, για να μην υποβιβαστεί, και
κατάφερε να πάρει τους τρεις πολύτιμους βαθμούς ανοίγοντας το σκορ από τα...
αποδυτήρια (2') με τον Βαϊνά, ενώ ο Μπακόλας (50') εδραίωσε την επιτυχία της
ομάδας του.

ΤΡΕΛΟ πανηγύρι έστησαν παίκτες, οπαδοί, διοίκηση και τεχνική ηγεσία του
Αιγάλεω, μετά τη μεγάλη νίκη-παραμονή (4-1) επί του Ιάλυσου. 
Ο προπονητής των γηπεδούχων Θωμάς Βασιλειάδης τόνισε: «Παίξαμε ποδόσφαιρο και
όχι ξύλο όπως νόμιζαν μερικοί. 
Ήταν πολύ σημαντικό το γεγονός ότι αγωνιστήκαμε χωρίς άγχος. Το Αιγάλεω δεν
είναι ομάδα για να παλεύει να σωθεί. Τέλος καλό όλα καλά».

Ωστόσο ο προπονητής του Ιάλυσου, που έχασε την άνοδο στη Β' κατηγορία, Γιάννης
Γκαϊτατζής υποστήριξε: «Έγινε ένα έγκλημα και το θύμα ήμασταν εμείς. 
Καλύτερα να μην κατεβαίναμε καθόλου. Είναι ντροπή για το ποδόσφαιρο να
υπάρχουν τέτοιοι διαιτητές».

Τα γκολ των γηπεδούχων σημείωσαν οι Τσιαμπουρής (15'), Νεοφώτιστος (41'),
Μπατζάκης (47'), Γιούρισιτς (65' πεν.), ενώ για την ομάδα της Ρόδου σκόραρε
στο 17' ο Κορμαρής.

Με πολλά λάθη η διαιτησία του Χατζησταυρίδη (Δράμας), ο οποίος απέβαλε με
απευθείας κόκκινη τους Νεοφώτιστο, Πολυχρονίου, Πετρόπουλο και Παπαγεωργίου.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15863O023</ED>
<ID>
ID:164232

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O02&aa=3</URL></REF>


Article

<CATEGORY>vin10</CATEGORY>

 <H5>ΑΡΗΣ
</H5><H2>Χάνει Καρκαμάνη και Δημητριάδη
</H2>
ΘΕΣΣΑΛΟΝΙΚΗ

ΟΙ ΒΑΣΙΛΗΣ Δημητριάδης και Χρήστος Καρκαμάνης πρέπει να θεωρούνται παρελθόν
για τον Άρη. Ο πρώτος έχει δεχτεί δελεαστική πρόταση από την Α.Ε. Λεμεσού (70
εκατ. δρχ. για συμβόλαιο δύο χρόνων), ενώ ο 28χρονος τερματοφύλακας συμφώνησε
να συνεχίσει την καριέρα του στον Ηρακλή.

Όσον αφορά τη διαδοχή του Λάμπρου Γράντα στην προεδρία της ΠΑΕ, δεν
αποκλείεται αύριο ο επιχειρηματίας Τέλης Πολιτάκης (αντιπρόεδρος του Άρη σε
προηγούμενες διοικήσεις) να ανακοινώσει επίσημα τη σύσταση νέας διοίκησης υπό
την καθοδήγησή του, αφού θα έχει αγοράσει το πακέτο των μετοχών από τον Λ. Γράντα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15863O024</ED>
<ID>
ID:164255

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O02&aa=4</URL></REF>


Article

<CATEGORY>vin10</CATEGORY>

 <H5>ΕΘΝΙΚΟΣ
</H5><H2>Συμφώνησε ο Σταθόπουλος
</H2>
ΣΗΜΕΡΑ ή αύριο θα ανακοινωθεί το όνομα του προπονητή του Εθνικού. Μετά το
ναυάγιο των διαπραγματεύσεων με τον Μάκη Κατσαβάκη, όλα δείχνουν ότι θα είναι
ο Στάθης Σταθόπουλος (εκτός σοβαρού απροόπτου).

Η διοίκηση του Εθνικού συνεχίζει τις προσπάθειες για να πείσει τον Γιώργο
Γλου, να συμμετάσχει στο διοικητικό συμβούλιο.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15863O025</ED>
<ID>
ID:164265

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O02&aa=5</URL></REF>


Article

<CATEGORY>vin10</CATEGORY>

 <H5>ΠΡΟΟΔΕΥΤΙΚΗ
</H5><H2>Αναζητούν τον Ράντο
</H2>
ΤΟΝ ΑΛΕΚΟ Ράντο έψαχναν χθες οι άνθρωποι της Προοδευτικής για να συζητήσουν
μαζί του το ενδεχόμενο της μετακίνησής του στην ομάδα του Κορυδαλλού. Ο
γκολκίπερ του Ολυμπιακού πρόκειται να μείνει ελεύθερος από την ομάδα του και ο
Νίκος Κόβης βλέπει με καλό μάτι την απόκτησή του.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15863O026</ED>
<ID>
ID:164271

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O02&aa=6</URL></REF>


Article

<CATEGORY>vin10</CATEGORY>

 <H5>ΠΑΝΙΩΝΙΟΣ
</H5><H2>Επαφές για τα συμβόλαια
</H2>
ΞΕΚΙΝΗΣΑΝ οι επαφές της διοίκησης του Πανιωνίου με τους παίκτες των οποίων τα
συμβόλαια έληξαν. 
Η αρχή έγινε με τον Γιώργο Αμπαδιωτάκη, στον οποίο έγινε συγκεκριμένη πρόταση
και στη συνέχεια τού έδωσαν προθεσμία μέχρι την Πέμπτη. Σήμερα ή αύριο οι
άνθρωποι του Πανιωνίου θα μιλήσουν με τον Θέμη Τζανετή, την Πέμπτη με τον
Παντελή Τζούλη και την Παρασκευή με τον Μιχάλη Κούσουλα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O02</CAT>
<ED>
Κωδικός άρθρου: A15863O027</ED>
<ID>
ID:164275

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O02&aa=7</URL></REF>


Article

<CATEGORY>vin10</CATEGORY>

 <H5>ΠΡΟΤΕΡΑΙΟΤΗΤΑ ΣΤΗΝ ΑΠΟΚΤΗΣΗ ΛΙΜΠΕΡΟ ΔΙΝΕΙ Ο ΠΑΝΑΘΗΝΑΪΚΟΣ
</H5><H2>Κερδίζει έδαφος ο Μιλόγιεβιτς
</H2>
<AUTHOR>ΜΑΝΩΛΗΣ ΣΑΡΙΔΑΚΗΣ</AUTHOR>

Η λύση Μιλόγιεβιτς για τη θέση του λίμπερο κερδίζει έδαφος στον Παναθηναϊκό

Η ΑΠΟΚΤΗΣΗ λίμπερο αποτελεί τώρα την πρώτη προτεραιότητα του Παναθηναϊκού και
σήμερα αναμένεται να τα πουν τηλεφωνικά επί του θέματος ο πρόεδρος κ. Γ.
Βαρδινογιάνης με τον προπονητή Βασίλη Δανιήλ. Απ' ό,τι φαίνεται, ο Βλάνταν
Μιλόγεβιτς του Απόλλωνα κερδίζει συνεχώς πόντους και δεν αποκλείεται να είναι
αυτός ο οποίος θα καταλήξει στην Παιανία. Με σχεδόν σίγουρη τη μεταπήδηση
Δερμιτζάκη από τον ΟΦΗ στον Παναθηναϊκό (ο νεαρός καλύπτει την αριστερή
αμυντική πτέρυγα) και την επικείμενη ένταξη Μιλόγεβιτς, ο Παναθηναϊκός ­ εκτός
απροόπτου ­ θα ολοκληρώσει τις μεταγραφές του. Ίσως αποκτηθεί ακόμη ένας
παίκτης, αλλά σχετική απόφαση θα παρθεί προς τα τέλη Ιουλίου κι ενώ θα έχει
ξεκινήσει την προετοιμασία της η ομάδα.

Στο μεταξύ η υγεία του Γιάννη Καλογερά βελτιώνεται αργά αλλά σταθερά. Ο
«κατάσκοπος» του ΠΑΟ αναμένεται να βγει σήμερα από την εντατική του
Ιπποκρατείου Νοσοκομείου και να αρχίσει σειρά καρδιολογικών εξετάσεων. Ως
γνωστόν ο συμπαθής Γιάννης υπέστη οξύ έμφραγμα του μυοκαρδίου πριν από λίγες μέρες.

*** Στις 30 Ιουνίου αναμένεται να επιστρέψει ο Βασίλης Δανιήλ από την
Καβάλα. Ο προπονητής των «πρασίνων» συνδυάζει διακοπές με ενημέρωση διάφορων
στοιχείων που αφορούν τους παίκτες του Παναθηναϊκού.

*** Πιθανότατα σήμερα ο πρόεδρος κ. Γ. Βαρδινογιάννης θα επικοινωνήσει
με τη διοίκηση της Λίλεστρομ για την ολοκλήρωση της μεταγραφής του Στράντλι. Η
ομάδα της Νορβηγίας ζητεί περίπου 1,5 εκατομμύριο δολάρια για να συναινέσει
στη μεταπήδηση του διεθνούς άσου στον ΠΑΟ.

ΠΑΝΤΡΕΥΕΤΑΙ

Ο Φρανκ Στράντλι παντρεύεται στις 4 Ιουλίου στην πατρίδα του! Ο διεθνής
κυνηγός του Παναθηναϊκού θα ζητήσει δεκαήμερη άδεια και θα ξεκινήσει
προπονήσεις στις 17 Ιουλίου. Δήλωσε χθες ο Νορβηγός άσος του ΠΑΟ: «Ελπίζω
Παναθηναϊκός και Λίλεστρομ να συμφωνήσουν γρήγορα για τη μεταγραφή, ώστε να
μπορέσω να ξεκουραστώ λίγες μέρες. Πιστεύω ότι στις 17 Ιουλίου θα ξεκινήσω
προπονήσεις με τον Παναθηναϊκό».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15863O031</ED>
<ID>
ID:164157

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O03&aa=1</URL></REF>


Article

<CATEGORY>vin10</CATEGORY>

 <H2>ΗΡΑΚΛΗΣ
</H2><H2>Χατ-τρικ στις μεταγραφές
</H2>
ΘΕΣΣΑΛΟΝΙΚΗ

ΤΡΙΠΛΟ μεταγραφικό «χτύπημα» από τον Ηρακλή. Ο Χρήστος Καρκαμάνης, ο Άριαν
Τζούμπα και ο Ηλίας Στογιάννης είναι τα τρία πρώτα αποκτήματα των
«κυανολεύκων». Ο Χρήστος Καρκαμάνης θα είναι ο φύλακας-άγγελος της εστίας του
«γηραιού» για τα επόμενα δύο χρόνια συμφωνώντας στα 50 εκατ. δρχ., αλλά η
επίσημη ανακοίνωση της μετακίνησής του από τον Άρη θα γίνει, όταν τελειώσει το
συμβόλαιό του (30 Ιουνίου) και αν δεν του καταβάλουν ­ είναι σχεδόν βέβαιο ­
οι «κιτρινόμαυροι» τα 100 εκατ. που προβλέπονται ως αντάλλαγμα, για να
παραμείνει στον Άρη άλλα τρία χρόνια. Η Νο 2 μεταγραφή, που έκλεισε χθες για
τον Ηρακλή, ήταν του Βορειοηπειρώτη Άριαν Τζούμπα, ο οποίος συμφώνησε για δύο
χρόνια με 50 εκατ. δρχ. και θα κληθεί από τον Γιώργο Παράσχο να καλύψει τη
θέση του λίμπερο. 
Οι άνθρωποι της ΠΑΕ Ηρακλής έκαναν και μια επένδυση για το μέλλον αποκτώντας
τον ταλαντούχο τερματοφύλακα της Νάουσας Ηλία Στογιάννη διαθέτοντας συνολικά
80 εκατ. δρχ.

Με αυτους τους τρεις και τον Ιβάν Γιοβάνοβιτς, που ήδη ανανέωσε το συμβόλαιό
του για άλλον ένα χρόνο με 17 εκατ. δρχ., οι «κυανόλευκοι» έχουν κλείσει
τέσσερα μέτωπα και προχωρούν στα επόμενα. Ποια είναι αυτά; Ένα είναι του
Αλέκου Κακλαμάνου, που τον θέλουν ως τρίτο αντάλλαγμα της μεταγραφής του
Γιώργου Ανατολάκη (οι άλλοι δύο ήταν οι Γκώνιας - Σαπάνης). Βέβαια, υπάρχουν
και ζητήματα που δεν παρουσιάζουν θετική εξέλιξη. Πρόκειται για τις ανανεώσεις
των συμβολαίων με τους Στολτίδη - Μπορμπόκη, παίκτες που τους θέλει στο
δυναμικό της ομάδας ο προπονητής.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15863O032</ED>
<ID>
ID:164201

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O03&aa=2</URL></REF>


Article

<CATEGORY>vin10</CATEGORY>

 <H2>ΕΠΟ
</H2><H2>Ενημέρωσε τη... ΦΙΦΑ!
</H2>
<AUTHOR>ΒΑΓΓΕΛΗΣ ΚΟΥΚΟΥΛΟΓΛΟΥ</AUTHOR>

Ο ΚΙΝΔΥΝΟΣ να απομονωθεί πάλι διεθνώς το ελληνικό ποδόσφαιρο είναι πλέον
ορατός, καθώς η διαμάχη της ΕΠΟ με την ΕΠΑΕ, την Ποδοσφαιρική Ενωτική Κίνηση
και τις Ενώσεις, που την αντιπολιτεύονται, για το μήνα διεξαγωγής των εκλογών,
έχει μεταφερθεί από την διοικητική πλειοψηφία της ομοσπονδίας στη FIFA. 
Η παράταξη του προέδρου της ΕΠΟ Κώστα Τριβέλλα, για τα οφίτσια και τις
καρέκλες, δεν δίστασε, για πολλοστή φορά, να ενημερώσει «με... χαρτί και
καλαμάρι» τους αξιωματούχους της διεθνούς ποδοσφαιρικής συνομοσπονδίας για όσα
συμβαίνουν στο ελληνικό ποδόσφαιρο (σχετικά με τη μάχη των εκλογών που
διεξάγεται στα πολιτικά δικαστήρια) και να εξασφαλίσει από τους... συμμάχους
και ένθερμους υποστηρικτές της (τη FIFA δηλαδή) έγγραφη διαβεβαίωση ότι
δικαίως η ομοσπονδία προγραμματίζει τη διεξαγωγή εκλογών για τον προσεχή
Νοέμβριο. 
Κι όλα αυτά, καθώς αναμένεται σήμερα ή αύριο η απόφαση του Μονομελούς
Πρωτοδικείου Αθηνών για την αίτηση των 22 ποδοσφαιρικών ενώσεων που ζητούν στα
θέματα ημερήσιας διατάξεως της Τακτικής Γενικής Συνέλευσης της ΕΠΟ (τον Ιούλιο
στα Χανιά) να συμπεριληφθεί και το θέμα «εκλογές» για την ανάδειξη νέου
Διοικητικού Συμβουλίου.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15863O033</ED>
<ID>
ID:164233

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O03&aa=3</URL></REF>


Article

<CATEGORY>vin10</CATEGORY>

 <H2>ΠΡΟ-ΠΟ
</H2>
<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O03</CAT>
<ED>
Κωδικός άρθρου: A15863O034</ED>
<ID>
ID:164256

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O03&aa=4</URL></REF>


Article

<CATEGORY>vin10</CATEGORY>

 <H5>Η ΡΕΑΛ ΠΡΩΤΑΘΛΗΤΡΙΑ ΙΣΠΑΝΙΑΣ ΜΙΑ ΑΓΩΝΙΣΤΙΚΗ ΠΡΙΝ ΑΠΟ ΤΟ ΦΙΝΑΛΕ
</H5><H2>Έγινε... Ραούλ Μαδρίτης
</H2>
<AUTHOR>ΓΙΩΡΓΟΣ ΝΑΣΜΗΣ</AUTHOR>

Ο μεγάλος πρωταγωνιστής του ισπανικού πρωταθλήματος, Ραούλ

Η «ΒΑΣΙΛΙΣΣΑ» επέστρεψε στον θρόνο της, προκαλώντας παραλήρημα σε
περισσότερους από 800.000 θαυμαστές της Η Ρεάλ Μαδρίτης πανηγύρισε την
κατάκτηση του 27ου τίτλου στην ιστορία της, μια αγωνιστική πριν από το φινάλε
του ισπανικού πρωταθλήματος, μετά τη νίκη της με 3-1 επί της Ατλέτικο Μαδρίτης.

Οι χιλιάδες Μαδριλένοι που ξεχύθηκαν στους δρόμους της ισπανικής πρωτεύουσας
φώναζαν ρυθμικά το όνομα του μεγάλου άσου της ομάδας τους, Ραούλ, αφού διάχυτη
είναι η εντύπωση πως αυτός ήταν ο παίκτης που οδήγησε στην επιτυχία τη Ρεάλ.
Μάλιστα, πολλοί από αυτούς, κάνοντας λογοπαίγνιο, αποκαλούσαν την ομάδα τους
«Ραούλ» Μαδρίτης.

Ο Ραούλ, όμως, δεν πήρε τα εύσημα μόνον από τους φιλάθλους, αλλά και από τους
προπονητές των ομάδων που συμμετέχουν στο ισπανικό πρωτάθλημα, καθώς τον
ανέδειξαν καλύτερο ποδοσφαιριστή της χρονιάς.

Ο ΚΑΠΕΛΟ

Εκτός από τον Ραούλ, στο επίκεντρο του ενδιαφέροντος ήταν και ο κόουτς της
Ρεάλ, Φάμπιο Καπέλο, ο οποίος ανακοίνωσε και επίσημα πως θα αναλάβει και πάλι
τα ηνία της Μίλαν τη νέα περίοδο.

«Αφιερώνω τον τίτλο στη γυναίκα μου. Είμαστε άξια πρωταθλητές και το
αποδείξαμε κατά τη διάρκεια της περιόδου», ήταν τα λόγια του Φάμπιο Καπέλο.

Διάδοχος του Ιταλού προπονητή στον πάγκο της Ρεάλ αναμένεται να είναι ο
Γερμανός Γιουπ Χάινκενς, όπως υποστήριξε ο πρόεδρος της μαδριλένικης ομάδας,
Λοράντσο Σανθ.

Ο Σανθ έκανε γνωστό, επίσης, πως παρτενέρ του Ραούλ στην επίθεση θα είναι τη
νέα περίοδο ο Φερνάντο Μοριέντες (φέτος αγωνίστηκε με τη Σαραγόσα), ενώ τη
λευκή φανέλα της Ρεάλ θα φορέσουν και οι Γάλλοι Κριστιάν Καρεμπέ (Σαμπντόρια)
και Τιερί Ανρί (Μονακό).

*** Στη β' κατηγορία θα αγωνίζεται η Σεβίλλη τη νέα περίοδο, παρά τη νίκη της
με 3-1 επί της Εσπανιόλ. Μεγάλος πρωταγωνιστής της συνάντησης αναδείχτηκε ο
Βασίλης Τσάρτας, πετυχαίνοντας δύο γκολ (30', 77'). Για τους νικητές σκόραρε
επίσης ο Ταρίκ Ουλίντα (56'), ενώ για την Εσπανιόλ σκόραρε ο Εντέκ στο 33'.

Στα άλλα παιχνίδια: Εξτρεμαδούρα - Θέλτα 2-0, Βαγιαδολίδ - Χέρκουλες 1-0,
Χιχόν - Ράγιο Βαγιεκάνο 3-0, Βαλένθια - Οβιέδο 2-1, Λογρονιές - Σανταντέρ 1-1,
Κομποστέλα - Ρεάλ Σοσιεδάδ 1-2, Τενερίφη - Σαραγόσα 3-3, Μπαρτσελόνα - Μπέτις 3-0.

*** Η βαθμολογία: Ρεάλ 92, Μπαρτσελόνα 87.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15863O041</ED>
<ID>
ID:164158

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O04&aa=1</URL></REF>


Article

<CATEGORY>vin10</CATEGORY>

 <H2>ΦΟΡΜΟΥΛΑ 1
</H2><H2>Χωρίς κύπελλο και σαμπάνιες
</H2>
Το αυτοκίνητο του Ολιβιέ Πανίς διαλύθηκε στις μπαριέρες και ο Γάλλος υπέστη
διπλά κατάγματα στα δύο του πόδια

ΜΟΝΤΡΕΑΛ

Η ΧΑΡΑ της νίκης για τον Μίχαελ Σουμάχερ «σκιάσθηκε» από τον σοβαρό
τραυματισμό του Ολιβιέ Πανίς, ενώ κύπελλο δεν απονεμήθηκε στον νικητή του
καναδικού γκραν πρι της Φόρμουλα 1 και σαμπάνιες ­ ως είθισται ­ δεν άνοιξαν ποτέ.

Στον 51ο πρώτο γύρο του σιρκουΐ «Ζιλ Βιλνέβ», ο Γάλλος οδηγός της Χόντα,
Ολιβιέ Πανίς, έχασε τον έλεγχο του μονοθεσίου, λόγω μηχανικού προβλήματος, το
οποίο αφού έκανε δύο στροφές στον αέρα «καρφώθηκε» στις μπαριέρες και
συνετρίβη. Ο Πανίς ανασύρθηκε από τα συντρίμμια του αυτοκινήτου έχοντας χάσει
τις αισθήσεις του και μετά τρεις γύρους οι διοργανωτές αναγκάσθηκαν να
διακόψουν το σιρκουΐ, προκειμένου το ασθενοφόρο να φθάσει μέχρι το σημείο της
πίστας όπου βρισκόταν ο άτυχος οδηγός.

Ο Γάλλος διακομίσθηκε στο νοσοκομείο, όπου διαπιστώθηκε πως έχει υποστεί διπλά
κατάγματα και στα δύο πόδια, χωρίς, πάντως, να υπάρχει κίνδυνος για τη ζωή του.

Ο Μίχαελ Σουμάχερ, με Φεράρι, ήταν ο νικητής του γκραν πρι του Καναδά, που
διεκόπη στον 54ο από τους 69 γύρους που ήταν προγραμματισμένοι και αφού ο
κυριότερος αντίπαλός του, ο Καναδός Ζακ Βιλνέβ, είχε εγκαταλείψει άδοξα μόλις
στον 2ο γύρο.

Το γκραν πρι του Καναδά διακόπηκε άλλη μία φορά, όταν τραυματίσθηκε ο Μίκα
Σάλο. Πίσω από τον Σουμάχερ τερμάτισαν οι Αλεζί (Μπένετον), Φιτσικέλα
(Τζόρνταν Πεζό), Φρέντσεν (Γουίλιαμς), Χέρμπαρτ (Ζάουμπερ) και Νακάνο (Χόντα Προστ).

Ο Σουμάχερ με 37 βαθμούς πέρασε επικεφαλής στη βαθμολογία των οδηγών, έναντι
30 του Βιλνέβ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15863O042</ED>
<ID>
ID:164202

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O04&aa=2</URL></REF>


Article

<CATEGORY>vin10</CATEGORY>

 <H2>Δολοφονήθηκε η Νεσάγιεβα
</H2>
ΣΟΚ ΣΤΟ ευρωπαϊκό ποδόσφαιρο προκάλεσε η είδηση της δολοφονίας της Λαρίσα
Νεσάγιεβα, εκ των διευθυντών της Σπάρτακ Μόσχας. Η Νεσάγιεβα, που ήταν
υπεύθυνη στο εμπορικό τμήμα της ρωσικής ομάδας, βρήκε τραγικό θάνατο στο χωριό
Ταράτοβο που βρίσκεται 120 χιλιόμετρα ανατολικά της Μόσχας, όταν άγνωστοι
«γάζωσαν» με σφαίρες το αυτοκίνητό της. Εκτός της Νεσάγιεβα, δολοφονήθηκε και
μία συνεπιβάτις, ενώ ο οδηγός τού αυτοκινήτου τραυματίστηκε και βρίσκεται
εκτός κινδύνου. Η Νεσάγιεβα ήταν το νούμερο δύο στην ιεραρχία της Σπάρτακ
Μόσχας και μία από τις ελάχιστες γυναίκες που ασχολούνται ενεργά με τη
διοίκηση ποδοσφαιρικών συλλόγων στη Ρωσία.

Η αστυνομία της Μόσχας συνδέει με τη ρωσική μαφία τη δολοφονία της Νεσάγιεβα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15863O043</ED>
<ID>
ID:164234

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O04&aa=3</URL></REF>


Article

<CATEGORY>vin10</CATEGORY>

 <H5></H5><H5>Φαβορί η Ευρώπη
</H5><H5>Η Γκραφ
</H5><H2>ΕΜΠΙΣΤΕΥΤΙΚΑ </H2>
Η Ευρώπη είναι το φαβορί για να φιλοξενήσει τους Ολυμπιακούς Αγώνες του 2004
σύμφωνα με εκτιμήσεις του προέδρου της ΔΟΕ, Χουάν Αντόνιο Σάμαρανκ. 
Ο Σάμαρανκ υποστήριξε πως Αφρική και Νότιος Αμερική δεν είναι ακόμη έτοιμες
για να φιλοξενήσουν μία τόσο μεγάλη διοργάνωση, ενώ απέφυγε διπλωματικά να
απαντήσει ποια ευρωπαϊκή πόλη θα επικρατήσει τελικά στην κούρσα της
διεκδίκησης των Αγώνων.

* Το Κύπελλο Γερμανίας κατέκτησε η Στουτγκάρδη, νικώντας στον τελικό την
Κότμπους Ενερτζι (γ' κατηγορίας) 2-0. 
* Στην πρώτη κατηγορία παρέμεινε η Πιασέντζα μετά τη νίκη της με 3-1 επί της
Κάλιαρι, σε αγώνα μπαράζ. 
Μία από τις σπουδαιότερες αθλήτριες στην ιστορία του τένις, η Γερμανίδα Στέφι
Γκραφ ίσως βάλει τέλος στην καριέρα της, μετά την πρόσφατη εγχείρηση στην
οποία υποβλήθηκε στο γόνατό της. Σε συνέντευξη που παραχώρησε στην «Μπιλντ» η
Γκραφ τόνισε πως σκέφτεται ακόμη και να αποσυρθεί από τα κορτ αν οι γιατροί
δεν καταφέρουν να αποκαταστήσουν πλήρως την υγεία της.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O04</CAT>
<ED>
Κωδικός άρθρου: A15863O044</ED>
<ID>
ID:164257

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O04&aa=4</URL></REF>


Article

<CATEGORY>vin10</CATEGORY>

 <H5>ΠΡΩΤΙΕΣ, ΠΑΝΕΛΛΗΝΙΑ ΡΕΚΟΡ ΚΑΙ ΣΠΟΥΔΑΙΕΣ ΕΠΙΔΟΣΕΙΣ ΑΠΟ ΤΟΥΣ ΕΛΛΗΝΕΣ ΑΘΛΗΤΕΣ ΤΟΥ
ΣΤΙΒΟΥ ΣΤΟΥΣ ΜΕΣΟΓΕΙΑΚΟΥΣ ΑΓΩΝΕΣ
</H5><H5>Σάρωσε τα μετάλλια η άρση βαρών
</H5><H2>Πρόβα για την Αθήνα
</H2>
Ο Άγγελος Παυλακάκης έγινε Χρυσός Μεσογειονίκης και ρέκορντμαν Ελλάδας, και
«βλέπει» πλέον στο «Αθήνα '97»

ΕΠΙΔΕΙΞΗ δύναμης εν όψει «Αθήνα '97» (1-10 Αυγούστου) πραγματοποίησε η Ελλάδα
στη θριαμβευτικά «δική της» δεύτερη ημέρα του στίβου στους Μεσογειακούς
Αγώνες, με τον Αγγέλο Παυλακάκη (100 μ. - 10.13), τον Κώστα Γκατσιούδη
(ακοντισμός - 89.22), την Αναστασία Κελεσίδου (δισκοβολία - 66.18) να
σημειώνουν μεγάλα πανελλήνια ρεκόρ και άλλους να παίρνουν πρωτιές με επίσης
σπουδαίες επιδόσεις.

Εκτός από τους Γκατσιούδη, Παυλακάκη, Κελεσίδου, πρωτιές πήραν οι Νίκη Ξάνθου
(μήκος - 6.72), Κατερίνα Θάνου (100 μ. - 11.13, στις κορυφαίες επιδόσεις στον
κόσμο), ενώ ο Μάκης Κορκίζογλου προηγείται στο δέκαθλο ύστερα από τα
αγωνίσματα της πρώτης ημέρας.

Ο χορός των ρεκόρ και των μεγάλων επιδόσεων άρχισε με την Αναστασία Κελεσίδου,
που έριξε τον δίσκο στην 5η προσπάθεια στα 66.18, βελτιώνοντας ακόμη μια φορά
φέτος το πανελλήνιο ρεκόρ (65.66 από 31 Μαΐου στα «Βενιζέλεια», στα Χανιά) και
φτάνοντας στην 3η θέση του κόσμου για φέτος. Στη 2η θέση η Στέλλα Τσικούνα με 61.96.

Ακολούθησαν οι άνθρωποι - βολίδες Άγγελος Παυλακάκης με πρωτιά και πανελλήνιο
ρεκόρ 10.13 στα 100 μ. (παλαιό του Αλέξη Γενοβέλη 10.15 από πέρυσι) και
Κατερίνα Θάνου με πρωτιά στα 100 μ. και 11.13 (4 εκατοστά από τα 11.09 του
πανελλήνιου ρεκόρ της ίδιας, από το 1995), που είναι από τις καλύτερες
επιδόσεις φέτος στον κόσμο. Όμως, οι μεγάλες επιδόσεις για τον ελληνικό στίβο
τελειωμό δεν είχαν. Ο Κώστας Γκατσιούδης με την 6η βολή «κάρφωσε» το ακόντιο
στα 89.22 (παλαιό ρεκόρ 87.56 από 24 Μαΐου στα «Παπαφλέσσεια» της Καλαμάτας),
απειλώντας και τον ασυναγώνιστο τα τελευταία χρόνια στον κόσμο Τσέχο Γιαν
Ζελέσνι, που έχει ρίξει φέτος 92 μ.

Ξαναγύρισε στις μεγάλες επιδόσεις του '95 η Κατερίνα Θάνου, με το εντυπωσιακό 11.13

Πρώτη θέση πήρε και η Νίκη Ξάνθου, που πάλεψε με αντίθετο άνεμο στο μήκος και
σημείωσε την ικανοποιητική επίδοση 6.72.

Διακρίθηκαν επίσης οι Κώστας Πολυμέρου (2ος στον ακοντισμό με 77.88),
Αλέξανδρος Παπαδημητρίου (4ος στη σφυροβολία με 75.70 - νικητής ο Γάλλος Επάιγ
με 78.44), Χρήστος Μελέτογλου (2ος στο τριπλούν με 16.50 - νικητής ο Ιταλός
Καμόζι με 16.63), Αλέξης Λεωνίδης (4ος στη σφαίρα με 18.71 - νικητής ο Ιταλός
Αντρέι με 19.54), Κώστας Τζήβας (5ος στο επί κοντώ με 5.20 - νικητής ο Γάλλος
Αντζί με 5.70), Μαρία Τσώνη (4η στα 100 μ. με 11.30).

Τα μετάλλια στον στίβο δεν ήταν τα μόνα χθες για την Ελλάδα, αφού πήραν άλλα
δύο ασημένια ο Λεωνίδας Κόκκας (άρση βαρών) και ο Δημήτρης Μαγγανάς
(κολύμβηση) και ένα χάλκινο πάλι ο Λεωνίδας Κόκκας. 
Έτσι, η συγκομιδή της Ελλάδας από την τρίτη ημέρα των 13ων Μεσογειακών Αγώνων
ανέβηκε στα 5 χρυσά, 5 ασημένια και 1 χάλκινο μετάλλια!

Στην κατηγορία 91 κιλών της άρσης βαρών ο ασημένιος Ολυμπιονίκης Λεωνίδας
Κόκκας ήταν 2ος στο αρασέ μετά τον Τούρκο Σουντάς (165 κιλά) με 160 κιλά και
3ος στο ζετέ με 197,5 κιλά (1ος ο Σουντάς με 200 και 2ος ο Ιταλός Ντε Τομάζο
με 197,5).

Ο Δημήτρης Μαγγανάς πήρε το ασημένιο μετάλλιο στα 200 μ. ελεύθερα με 1.52.89,
ενώ 8ος ήταν ο Νίκος Παρασκευόπουλος με 1.55.77 (νικητής ο Ιταλός Ροσολίνο με
1.49.48). Επίσης στο κολύμπι, ο Παναγιώτης Αδαμίδης ήταν 7ος στα 200 μ. ύπτιο
με 2.11.29 (νικητής ο Ιταλός Μερίζι με 2.01.49), η Αθηνά Μποχώρη 8η στα 50 μ.
ελεύθερο με 26.86 (νικήτρια η Αιγύπτια Ελουανί με 25.90), η Μαριάννα Λυμπερτά
4η στα 800 μ. με 9.03.14 (νικήτρια η Ισπανίδα Χούστες με 8.55.21) και η
Κατερίνα Καρακατσάνη 6η στα 200 μ. πρόσθια με 2.38.81 (νικήτρια η Ιταλίδα
Μπίσκια με 2.33.39).

*** Στο μεταξύ, με νίκη 4-1 επί του Σαν
Μαρίνο άρχισε τη συμμετοχή της στους Μεσογειακούς η ελληνική ποδοσφαιρική
ομάδα. Σκόρερ της ομάδας μας οι Λάκης (7'), Λυμπερόπουλος (16' και 50'),
Κιάσσος (58'), ενώ το γκολ του Σαν Μαρίνο σημείωσε ο Σέλβα στις καθυστερήσεις
του αγώνα.

«Η ΚΑΛΗ ημέρα από το πρωί φαίνεται», αναφέρει μια λαϊκή παροιμία και αυτό
φρόντισαν να το επιβεβαιώσουν με τον καλύτερο τρόπο οι Έλληνες αθλητές και
αθλήτριες στους 13ους Μεσογειακούς Αγώνες στο Μπάρι. Έτσι, το Σαββατοκύριακο η
Ελλάδα συγκέντρωσε 14 συνολικά μετάλλια, από τα οποία έξι χρυσά, τέσσερα
αργυρά και τέσσερα χάλκινα.

Ο Λεωνίδας Σαπάνης ήταν αναμφισβήτητα το πρόσωπο του Σαββάτου, καθώς άνοιξε
τον «χορό» των μεταλλίων κατακτώντας δύο χρυσά (155 κ. 
στο ζετέ και 125 κ. στο αρασέ) στην άρση βαρών, στην κατηγορία των 59 κιλών. 
Στο ίδιο άθλημα, στην κατηγορία των 64κ., ο Γιώργος Τζελίλης σήκωσε 155 κ. στο
ζετέ και πήρε το χρυσό μετάλλιο, στα 76. κ ο Βίκτωρας Μήτρου πήρε το χρυσό
μετάλλιο στο ζετέ σηκώνοντας 180 κ. και το χάλκινο στο αρασέ με 140 κ., ενώ
στην ίδια κατηγορία ο Χρήστος Σπύρου στο αρασέ σήκωσε 145 κ. παίρνοντας τη
δεύτερη θέση. Τέλος στα 70 κ., στην κίνηση του αρασέ, ο Αλέξανδρος Πολιτίδης
με επίδοση 140 κ., πήρε το αργυρό μετάλλιο.

Στην ελληνορωμαϊκή πάλη, στην κατηγορία των 58 κ. ο Θεοδοσιάδης κατέκτησε το
χρυσό μετάλλιο, ενώ την ίδια διάκριση πέτυχε και ο Σοφιανίδης στην κατηγορία
των 125 κ. 
Στο ίδιο άθλημα, στην κατηγορία των 76 κ. ο Αβράμης πήρε το αργυρό μετάλλιο,
ενώ στις κατηγορίες των 63 κ. και 97 κ. οι Ρουμπινιάν και Θάνος αντίστοιχα
πήραν χάλκινα μετάλλια.

Στην κολύμβηση, στα 400 μ. ελεύθερο ο Δημήτρης Μαγγανάς πήρε το χάλκινο
μετάλλιο με χρόνο 3.57.67, ενώ χθες στα 200 μ. ελεύθερο ανέβηκε στο δεύτερο
σκαλί του βάθρου με επίδοση 1.52.89. 
Ακόμα η Ελλάδα στα 4Χ200 ελεύθερο στους άνδρες κατέκτησε το αργυρό μετάλλιο με
χρόνο 7.34.70, πίσω από την Ιταλία που ήλθε πρώτη..

Στις γυναίκες, η Σαρακατσάνη ήταν τέταρτη στα 400 μ. μεικτής ατομικής με χρόνο 4.57.28...

Στον Μαραθώνιο, ο Νίκος Πολιάς κατέλαβε την έκτη θέση, καλύπτοντας την
απόσταση των 42.195 μ. σε χρόνο 2.30.52, ενώ ο Χρήστος Σωτηρόπουλος
εγκατέλειψε στο 12ο χιλιόμετρο...

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15863O061</ED>
<ID>
ID:164159

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O06&aa=1</URL></REF>


Article

<CATEGORY>vin10</CATEGORY>

 <H5>ΜΠΑΣΚΕΤ
</H5><H2>Έχασε η Εθνική στον μικρό τελικό
</H2>
ΤΗΝ ΤΕΤΑΡΤΗ θέση κατέκτησε τελικά η Εθνική μας ομάδα μπάσκετ στους
Μεσογειακούς Αγώνες στο Μπάρι, αφού ηττήθηκε από τη Γιουγκοσλαβία στον μικρό
τελικό με 84-75.

Ελλάδα: Σούλης 23, Σιούτης 3, Κικίλιας 9, Υφαντής 10, Γιαννουζάκος 6, Δάκος 9,
Λημνιάτης 12, Βετούλας 3

Η Εθνική μας στον ημιτελικό της διοργάνωσης είχε ηττηθεί (75-70) από την
Ισπανία, που κατέκτησε το χρυσό μετάλλιο. Οι Ισπανοί νίκησαν στον τελικό την
Ιταλία με 82-72.

Τους πόντους της Εθνικής μας στον αγώνα με τους Ισπανούς πέτυχαν:

Σιούτης 15, Λημνιάτης 7, Χρυσανθόπουλος 5, Σούλης 18, Τσόπης 1, Κικίλιας 11,
Βετούλας 10, Υφαντής 2, Παυλίδης 2, Γιαννουζάκος.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15863O062</ED>
<ID>
ID:164203

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O06&aa=2</URL></REF>


Article

<CATEGORY>vin10</CATEGORY>

 <H5>ΠΡΟΓΡΑΜΜΑ
</H5><H2>Σήμερα 11 τελικοί στον στίβο
</H2>
ΠΛΟΥΣΙΟ είναι το σημερινό πρόγραμμα των 13ων Μεσογειακών Αγώνων. Περιλαμβάνει
11 τελικούς του στίβου ­ Έπταθλο, Δέκαθλο, Δισκοβολία (Α), 400 μ. (Α), 400 μ.
(Γ), Ύψος (Γ), 800 μ. (Α), 800 μ. (Γ), Τριπλούν (Γ), 400 μ. εμπ. (Α) και 400
μ. εμπ. (Γ) ­, Άρση Βαρών, ποδηλασία, κολύμβηση, πινγκ πονγκ, ιππασία,
σκοποβολή, ιστιοπλοΐα και βόλεϊ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O06</CAT>
<ED>
Κωδικός άρθρου: A15863O063</ED>
<ID>
ID:164235

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O06&aa=3</URL></REF>


Article

<CATEGORY>vin10</CATEGORY>

 <H5>ΤΖΟΡΝΤΑΝ: ΑΥΤΗ Η ΟΜΑΔΑ ΠΡΕΠΕΙ ΝΑ ΣΥΝΕΧΙΣΕΙ
</H5><H2>Δυναστεία Μπουλς
</H2>
Τζόρνταν, Πίπεν, Ρόντμαν γιορτάζουν ακόμη έναν τίτλο για τους Σικάγο Μπουλς

ΣΤΟΝ... αστερισμό του Ταύρου κινείται το ΝΒΑ. Οι Σικάγο Μπουλς κατέκτησαν τον
πέμπτο τίτλο τους τα τελευταία επτά χρόνια, αλλά το ερώτημα πλέον είναι αν
κλείνει ο κύκλος τους ή αν θα συνεχιστεί και τα επόμενα χρόνια.

Κι αν τουλάχιστον έως χθες το θέμα συζήτησης σε όλον τον κόσμο ήταν αν ο
τίτλος θα μείνει κι εφέτος στο Σικάγο, τώρα τα βλέμματα στρέφονται σε τρία
πρόσωπα, που δημιούργησαν αυτήν τη δυναστεία και των οποίων η σχέση θυμίζει
συγκοινωνούντα δοχεία.

Ο ιδιοκτήτης των Μπουλς, Τσέρι Ρέινσντορφ, θα πρέπει να πείσει τον προπονητή
της ομάδας, Φιλ Τζάκσον, να παραμείνει στο πόστο του. Κι αμέσως θα αποκτήσουν
τυπική διαδικασία και οι διαπραγματεύσεις με τον Μάικλ Τζόρνταν, που έχει
δηλώσει κατ' επανάληψη ότι μόνο με τον Τζάκσον θα συνεχίσει να αγωνίζεται. Ο
Τζόρνταν ήταν απόλυτος και μετά την κατάκτηση του πέμπτου τίτλου: «Αυτή η
ομάδα πρέπει να έχει την ευκαιρία να συνεχίσει τις επιτυχίες της. Το Σικάγο
έχει υψηλές απαιτήσεις κι ο κόσμος έχει συνηθίσει σε αυτό το δεδομένο». Ο
Τζόρνταν ζήτησε λοιπόν να παραμείνει ως έχει η ομάδα, ακόμα και με τον...
τρελό Ρόντμαν στη σύνθεσή της. Ο τελευταίος έγινε ο πρώτος παίκτης στην
ιστορία του ΝΒΑ που κατέκτησε από δύο φορές τον τίτλο με δύο διαφορετικές
ομάδες (Ντιτρόιτ, Σικάγο). Κατά συνέπεια, η συνέχεια της δυναστείας των Μπουλς
εξαρτάται αποκλειστικά από τον ιδιοκτήτη και τον Φιλ Τζάκσον. Ο Τζόρνταν θα
έχει αμοιβή αυξημένη κατά έξι εκατ. δολάρια (30 εκατ. ήταν η περσινή συμφωνία).

Η φετινή κατάκτηση του τίτλου από τους Μπουλς θύμισε κάτι από την επιτυχία του
1993. Τότε ήταν ο Τζον Πάξτον που «εκτέλεσε» τους Φοίνιξ Σανς, με τρίποντο στα
τελευταία δευτερόλεπτα. Εφέτος ήταν ο Στιβ Κερ που με δίποντο στα 5'' έδωσε το
προβάδισμα στους Μπουλς (88-86). Στη συνέχεια ο Πίπεν έκλεψε τη μακρινή μπαλιά
του Στόκτον και στην εκπνοή «κάρφωσε» ο Κούκοτς για το τελικό 90-86, επί της
Γιούτα Τζαζ. Ο Μάικλ Τζόρνταν αναδείχτηκε και πάλι (πέμπτη φορά) πολυτιμότερος
παίκτης των τελικών. Στο τελευταίο ματς είχε 39 π., 11 ριμπ., 4 ασ., 1 κλ., 1
κοψ. Αλλά η συμμετοχή του στα προηγούμενα πέντε παιχνίδια ήταν το ίδιο σημαντική:

­ Πρώτος τελικός: 31 π., 4 ριμπ., 8 ασ. και φυσικά το νικητήριο καλάθι.

­ Δεύτερος τελικός: 38 π., 13 ριμπ., 9 ασ., 3 κλ.

­ Τρίτος τελικός: 26 π., 3 ριμπ., 6 ασ., 1 κλ., 3 κοψ.

­ Τέταρτος τελικός: 22 π., 4 ριμπ., 4 ασ.

­ Πέμπτος τελικός: 38 π., 7 ριμπ, 5 ασ., 3 κλ., 1 κοψ. και το καθοριστικό
τρίποντο στα 46''.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O08</CAT>
<ED>
Κωδικός άρθρου: A15863O081</ED>
<ID>
ID:164160

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O08&aa=1</URL></REF>


Article

<CATEGORY>vin10</CATEGORY>

 <H5>ΠΑΟΚ
</H5><H2>Συμφώνησε με τον Σερφ
</H2>
<AUTHOR>ΓΙΩΡΓΟΣ ΜΙΝΟΣ</AUTHOR>

Θεσσαλονίκη

Ο ΣΒΙ Σερφ θα είναι ο νέος προπονητής του ΠΑΟΚ για την επόμενη χρονιά. Ο
Αμερικανοϊσραηλινός συμφώνησε με το ΤΑΚ ΠΑΟΚ και θα έρθει στη Θεσσαλονίκη μετά
το τέλος του Ευρωμπάσκετ της Ισπανίας, όπου θα κοουτσάρει την Εθνική τής χώρας του.

Ο Σερφ, ο οποίος έχει κατακτήσει με τον Άρη πριν από τέσσερα χρόνια το Κύπελλο
Κυπελλούχων Ευρώπης στον αξέχαστο τελικό στο Τορίνο με την Εφές Πίλσεν, θα
πάρει 200.000.000 δρχ., ενώ στη συμφωνία είναι και ο μάνατζερ Στράτος
Κωστάλας, του οποίου όμως το οικονομικό βάρος θα πληρώσει ο ίδιος ο Ισραηλινός
τεχνικός. Η επίσημη παρουσίασή του από τον ΠΑΟΚ θα γίνει αμέσως μετά το Ευρωμπάσκετ.

*** Προθεσμία μέχρι αύριο το βράδυ έδωσε ο πρόεδρος του ΤΑΚ Απόστολος
Αλεξόπουλος στο Περιστέρι για τον Άγγελο Κορωνιό. Η τελευταία πρόταση έγινε
την Κυριακή και περιλαμβάνει 150.000.000 δρχ., παίκτη και δύο φιλικά ματς.

*** Ο Σκοτ Σκάιλς μπορεί να μην ήρθε στον ΠΑΟΚ, όμως ο Αμερικανός τεχνικός
συζήτησε με τον πρόεδρο του ΤΑΚ και του δήλωσε ότι θα προσπαθήσει να βρει
παίκτες από την Αμερική για να βοηθήσουν τον ΠΑΟΚ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O08</CAT>
<ED>
Κωδικός άρθρου: A15863O082</ED>
<ID>
ID:164204

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O08&aa=2</URL></REF>


Article

<CATEGORY>vin10</CATEGORY>

 <H5>Ο ΡΙΒΕΡΣ «ΠΕΤΑΞΕ» ΓΙΑ ΤΗΝ ΑΜΕΡΙΚΗ ΠΕΡΙΜΕΝΟΝΤΑΣ ΒΕΛΤΙΩΜΕΝΗ ΠΡΟΤΑΣΗ ΤΟΥ ΟΛΥΜΠΙΑΚΟΥ
</H5><H2>Νέα προσφορά
</H2>
<AUTHOR>ΓΙΑΝΝΗΣ ΛΑΜΠΙΡΗΣ</AUTHOR>

Στην Αμερική βρίσκεται ο Ντέιβιντ Ρίβερς και περιμένει την πρόταση του Ολυμπιακού

ΣΗΜΕΡΑ ή το αργότερο αύριο θα κάνει ο Ολυμπιακός τη νέα πρότασή του στον
Ντέιβιντ Ρίβερς. Μία πρόταση η οποία θα είναι ελαφρώς βελτιωμένη από την πρώτη
που του είχε κάνει (ύψους 1,2 εκατ. δολαρίων) πριν από λίγο καιρό...

Ο Ντέιβιντ Ρίβερς αναχώρησε χθες για την Αμερική, ενώ στο αεροδρόμιο οι
δηλώσεις του έδειχναν ότι ενοχλήθηκε από το γεγονός ότι οι άνθρωποι του
Ολυμπιακού δεν επικοινώνησαν μαζί του κατά τη διάρκεια του Σαββατοκύριακου.

«Ο Ολυμπιακός δεν είναι πλέον η πρώτη μου επιλογή, όπως ήταν τόσο καιρό.
Διαπραγματεύτηκα εδώ και αρκετό καιρό, αλλά φαίνεται ότι δεν με θέλουν. Σχεδόν
τα είχαμε βρει στο οικονομικό, αλλά δεν υπήρξε καμία επαφή μέσα στο
Σαββατοκύριακο και την τελευταία φορά που μίλησα με άνθρωπο του Ολυμπιακού
ήταν την Παρασκευή», είπε ο Αμερικανός, που μίλησε και για τους φίλους των
πρωταθλητών Ευρώπης σαν να αποτελεί οριστικά παρελθόν από τον Πειραιά. «Πέρασα
ωραίες στιγμές μαζί τους και δεν θα τους ξεχάσω. Τους ευχαριστώ που με
αντιμετώπισαν τόσο θερμά», είπε ο Ρίβερς, που όμως άφησε και ανοιχτό κάθε ενδεχόμενο.

«Δεν κλείνω καμία πόρτα, απλά είμαι ελεύθερος να διαπραγματευτώ το πού θα
συνεχίσω την καριέρα μου. Έχω όρεξη να παίξω ακόμα μεγάλο μπάσκετ και πλέον θα
εξετάσω όλες τις προσφορές με τα ίδια κριτήρια. Τα χρήματα δεν είναι αυτά που
θα μετρήσουν μόνο στην απόφασή μου» κατέληξε ο Ντέιβιντ Ρίβερς.

Ο μάνατζερ του παίκτη Τομ Μακ Λάφλιν από τις ΗΠΑ, πάντως, ήταν
κατηγορηματικός: «Ο Ντέιβιντ δυσαρεστήθηκε από τη συμπεριφορά του Ολυμπιακού
και νομίζω ότι τελειώσαμε. Όμως θα πρέπει πρώτα να περιμένω τον παίκτη μου, να
τα πούμε από κοντά και μετά να κάνουμε ανακοινώσεις».

Στο μεταξύ, την Τετάρτη ή την Πέμπτη (πιο πιθανό) αναμένεται ο Απόλλωνας να
κάνει γνωστή τη θέση του για το θέμα Βούκσεβιτς. Η επιτροπή μεταγραφών
συνεχίζει να εξετάζει τις προσφορές που έχει στη διάθεσή της (από Ολυμπιακό,
Παναθηναϊκό, ΠΑΟΚ και Άρη), αλλά, σύμφωνα με τις πληροφορίες από την Πάτρα,
φαίνεται να καταλήγει σε αυτή των «ερυθρολεύκων». Επίσης, συνεχίζεται η πίεση
προς τον Χρήστο Μυριούνη για να μείνει στην Πάτρα.

ΚΑΙ ΟΜΠΡΑΝΤΟΒΙΤΣ

Φήμες από τη Γιουγκοσλαβία θέλουν και τον Σάσα Ομπράντοβιτς (που έχει μείνει
ελεύθερος από την Άλμπα) ως έναν από τους υποψήφιους πλέι μέικερ για να
αντικαταστήσουν τον Ντέιβιντ Ρίβερς σε περίπτωση που ο τελευταίος δεν
συνεχίσει την καριέρα του στον Πειραιά.

Ενώ στη Γαλλία το σενάριο που κυκλοφόρησε είναι ότι ο Μπόζινταρ Μάλκοβιτς
ενδιαφέρεται έντονα για τον Δημήτρη Παπανικολάου, τον οποίο επιθυμεί να
εντάξει στο δυναμικό της Ρασίνγκ Παρί.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15863O091</ED>
<ID>
ID:164161

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O09&aa=1</URL></REF>


Article

<CATEGORY>vin10</CATEGORY>

 <H5>«Φιλική» ήττα στο Βελιγράδι
</H5><H2>ΕΘΝΙΚΗ
</H2><H2>Ίδια... «συμπτώματα» και στο φινάλε
</H2>
<AUTHOR>ΓΙΩΡΓΟΣ ΧΟΥΠΗΣ - ΓΙΑΝΝΗΣ ΛΑΜΠΙΡΗΣ</AUTHOR>

Αρκετά κενά είχε η Εθνική μας κόντρα στην Ιταλία, απ' όπου και το στιγμιότυπο
με τον Οικονόμου να προσπαθεί να αποφύγει τον Φούτσκα

Ο ΠΑΝΑΓΙΩΤΗΣ ΓΙΑΝΝΑΚΗΣ εξέφρασε παράπονα για την απόδοση της Εθνικής και μετά
το ματς με την Ιταλία, στην αυλαία του τουρνουά «Ακρόπολις», στο Στάδιο
Ειρήνης και Φιλίας. Η Εθνική ηττήθηκε από την Ιταλία 84-77, παρουσιάζοντας τα
ίδια... «συμπτώματα» με τα προηγούμενα παιχνίδια. Χαμένα ριμπάουντ, κακές
επιστροφές (9/12 αιφνιδιασμούς οι Ιταλοί), «χαλαρή» άμυνα σε αρκετά
διαστήματα, βιαστικές επιθετικές επιλογές (4/20 τριπ., β' μέρος!). «Με
απασχολεί το γεγονός ότι χάνουμε την αυτοσυγκέντρωσή μας, χαλαρώνουμε στην
άμυνα και χάνουμε ριμπάουντ», είπε ο Γιαννάκης. Ο ομοσπονδιακός τεχνικός θα
επιλέξει τους δώδεκα παίκτες που θα ταξιδέψουν στην Ισπανία, με την επιστροφή
της ομάδας από το Βελιγράδι. Υποψήφιοι να μείνουν στην Αθήνα είναι οι
Μπακατσιάς, Μπουντούρης, ενώ η τρίτη θέση θα εξαρτηθεί από το χρόνο
αποθεραπείας του Μάγλου. Ο τελευταίος έμεινε στην Αθήνα για θεραπεία.

Ελλάδα (14/31 δ., 7/26 τριπ., 28/30 β., 19-12 ριμπ., 12 ασ., 3 κλ., 1
κοψ., 10 λ.): Καλαϊτζής, Παταβούκας 2, Παπανικολάου 8, Σιγάλας 8, Κορωνιός 5,
Αλβέρτης 19 (1/2 δ., 3/8 τρ., 8/8 β.), Οικονόμου 9, Γιαννούλης 1, Ρεντζιάς 25
(7/11 δ., 11/11 β., 8-5 ρ.), Χριστοδούλου.

Ιταλία (21/40 δ., 8/17 τρ., 18/26 β., 23-12, 13 ασ., 5 κλ., 2 κοψ., 13
λ.): Μπονόρα 3, Φούτσκα 15 (9 ρ.), Αμπράσα, Γκαλάντα 2, Μαρκονάτο 6, Μάιερς
27, Μορέτι 12, Κιάτζιτς, Καρέρα 8 (8 ρ.), Γκέι 11.

*** Την τρίτη θέση στο «Ακρόπολις» κατέλαβε η Γαλλία που νίκησε 85-78
τη Γερμανία.

ΠΟΛΥΤΙΜΟΤΕΡΟΣ Ο ΡΕΝΤΖΙΑΣ

Ο Ευθύμης Ρεντζιάς ανακηρύχθηκε πολυτιμότερος παίκτης του Τουρνουά Ακρόπολις
κερδίζοντας συνολικά 19 ψήφους.

Ο Ρεντζιάς μπήκε και στην καλύτερη πεντάδα του τουρνουά, την οποία αποτελούν
οι εξής παίκτες (στην παρένθεση οι ψήφοι τους): Κορωνιός (26), Μάιερς (33),
Αλβέρτης (21), Φούτσκα (29), Ρεντζιάς (38).

Η ΕΘΝΙΚΗ ομάδα έχασε 97-72 από τη Γιουγκοσλαβία, στο χθεσινοβραδινό ­ με
κλειστές πόρτες ­ φιλικό στη «Σάλα Πάιονιρ» του Βελιγραδίου. Ο Παναγιώτης
Γιαννάκης «πειραματίστηκε», χρησιμοποιώντας κυρίως χαμηλό σχήμα. Αποτέλεσμα,
οι Γιουγκοσλάβοι να κυριαρχήσουν στα ριμπάουντ (35-15!) και να φθάσουν εύκολα
στη νίκη, αφού προηγήθηκαν στο ημίχρονο 50-33. Το πρόβλημα για την Εθνική
δημιουργήθηκε με τον τραυματισμό του Γιαννούλη, που έπαθε διάστρεμμα και
αγωνίστηκε μόλις δύο λεπτά.

Ελλάδα (30/37 β., 15/40 δίπ., 4/12 τρίπ.): Μπακατσιάς 4, Παταβούκας 2,
Μπουντούρης 6, Παπανικολάου 16, Σιγάλας 8 (1), Κορωνιός 5 (1), Αλβέρτης 6 (2)
Οικονόμου 16, Μυριούνης 2, Ρεντζιάς, Χριστοδούλου 7, Καλαϊτζής.

Γιουγκοσλαβία (25/45 δίπ., 8/11 τρίπ., 23/29 β.): Ραντόσεβιτς 9,
Ομπράντοβιτς 10, Λόντσαρ 6, Τσουπρίλο 10, Μπέριτς 12, Μπουλάτοβιτς 13,
Ντρόμπνιακ 14, Κουτούροβιτς 12, Τομάσεβιτς 5, Τόπιτς 3.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15863O092</ED>
<ID>
ID:164205

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O09&aa=2</URL></REF>


Article

<CATEGORY>vin10</CATEGORY>

 <H2>Η αναπαράσταση ενός χρυσού
</H2>
Οι θριαμβευτές του '87 χαιρετούν τους φιλάθλους που τους αποθέωσαν

«ΔΕΝ ΘΑ ξεχάσω ποτέ εκείνες τις στιγμές. Στις βολές αισθανόμουν απόλυτα
σίγουρος ότι θα ευστοχήσω και ήμουν τρομερά ήρεμος. Το θέμα είναι ότι μπήκαν
τότε οι σωστές βάσεις, αλλά καταφέραμε και να κρατηθούμε στην κορυφή. Τα νέα
παιδιά μπορούν να συνεχίσουν το έργο που ξεκινήσαμε, αφού έχουν το ταλέντο και
τη διάθεση που χρειάζεται». Ο Αργύρης Καμπούρης ήταν ένα απο τα πρόσωπα που
βραβεύτηκε το Σάββατο απο την ΕΟΚ στην όμορφη τελετή για την ομάδα του 1987.

Όλα ήταν... μαγικά, όπως εκείνη τη βραδιά της 14ης Ιουνίου του 1987. Δέκα
χρόνια μετά, ήταν σχεδόν όλοι εκεί και «ζωντάνεψαν» τις μνήμες στους
παλαιότερους, αλλά και έδωσαν την ευκαιρία να τους μάθουν οι νεώτεροι. Στα
πρότυπα του ΝΒΑ, λοιπόν, η «χρυσή» δωδεκάδα της Εθνικής μας ομάδας και το
προπονητικό τιμ παρέλασαν υπό το φώς των προβολέων και ανέβηκαν εκ νέου στο
βάθρο (στο ίδιο σημείο όπου είχαν ανέβει και το 1987) για να πάρουν το
αναμνηστικό κύπελλο από τους ανθρώπους της ΕΟΚ. Ήταν ένα μικρό ομοίωμα (ένα
για τον καθένα) του βαρύτιμου επάθλου του 1987. Μοναδικοί απόντες ο Νίκος
Γκάλης (επικαλέστηκε επαγγελματικές υποχρεώσεις και ευχαρίστησε με τηλεγράφημα
την ΕΟΚ για την τιμή που του έκανε) και ο κόουτς Κώστας Πολίτης (πρόσφατα είχε
περάσει μία περιπέτεια με την υγεία του).

Στο μικρόφωνο κατά την παρουσίαση των παικτών ήταν ο Δημήτρης Ρουνιός, ο
άνθρωπος που και το 1987 έκανε όλες τις ανακοινώσεις. Εκφώνησε τα ονόματα ένα
ένα με τον αριθμό της φανέλας τους: Νίκος Γκάλης (4), Νίκος Σταυρόπουλος (5),
Παναγιώτης Γιαννάκης (6), Αργύρης Καμπούρης (7), Νίκος Λινάρδος (8),
Παναγιώτης Καρατζάς (9), Μιχάλης Ρωμανίδης (10), Νίκος Φιλίππου (11), Λιβέρης
Ανδρίτσος (12), Παναγιώτης Φασούλας (13), Μέμος Ιωάννου (14), Φάνης
Χριστοδούλου (15).

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O09</CAT>
<ED>
Κωδικός άρθρου: A15863O093</ED>
<ID>
ID:164236

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O09&aa=3</URL></REF>


Article

<CATEGORY>vin10</CATEGORY>

 <H5>Ο ΛΙΑΔΕΛΗΣ ΓΙΑ 2 ΧΡΟΝΙΑ ΣΤΟΝ ΑΡΗ ­ ΤΕΛΕΥΤΑΙΑ ΣΥΝΑΝΤΗΣΗ ΜΕ ΓΑΛΑΚΤΕΡΟ
</H5><H2>Έκλεισε με 100 εκατ.
</H2>
<AUTHOR>ΓΙΑΝΝΗΣ ΝΙΚΟΛΑΟΥ</AUTHOR>

ΘΕΣΣΑΛΟΝΙΚΗ

ΟΠΟΙΟΣ αναλαμβάνει προπονητής στον Άρη τα τελευταία πέντε χρόνια, γνωρίζει
καλά ότι θα περάσει μια από τις μεγαλύτερες δοκιμασίες της καριέρας του, γιατί
η ιστορία της ομάδας μπάσκετ και οι απαιτήσεις του κόσμου είναι τέτοιες, που,
όχι άδικα, θεωρούνται Γολγοθάς για κάθε προπονητή διάδοχο του Ιωαννίδη. Και
αυτό το γνωρίζει εξίσου καλά ο προπονητής, ο οποίος θεωρήθηκε το «αντίβαρο»
του Ιωαννίδη την τελευταία πενταετία, ο Ευθύμης Κιουμουρτζόγλου, που από
σήμερα πιάνει δουλειά στον Άρη με ένα στόχο: να δώσει στον Άρη τη χαμένη του αίγλη.

«Από αύριο ξεκινάω, δεν υπάρχει χρόνος για χάσιμο, έχω να κάνω πολλή δουλειά»,
είπε επιγραμματικά ο κόουτς «Κ» αμέσως μετά την ολοκλήρωση της συμφωνίας του
με τον Λευτέρη Χατζόπουλο, που σήμερα, μόλις υπογραφεί το συμβόλαιο μονοετούς
διάρκειας ύψους 60 εκατ. δρχ., θα ανακοινώσει επίσημα τη σύναψη συνεργασίας με
έναν από τους κορυφαίους Έλληνες προπονητές. Η πρόσληψη Κιουμουρτζόγλου όχι
μόνο έλυσε τα χέρια των διοικούντων του ΤΑΚ Άρης, αλλά έπαιξε καταλυτικό ρόλο
και στην επίλυση κι άλλων προβλημάτων. 
Έτσι επιτεύχθηκε συμφωνία τόσο με τον Παναγιώτη Λιαδέλη όσο και με τον Νάσο Γαλακτερό.

Ο Λιαδέλης συμφώνησε για τα επόμενα δύο χρόνια με 100 εκατ. δρχ. και σήμερα θα
τελειώσει τυπικά το θέμα με την υπογραφή του νέου του συμβολαίου, ενώ στη
συνέχεια θα γίνει συνάντηση ανθρώπων του Άρη με τον Νάσο Γαλακτερό για να
επισημοποιηθεί και η δική του μετακίνηση στους κιτρινόμαυρους με 40 εκατ. δρχ.
για ένα χρόνο. 
Η επόμενη εισήγηση του Ευθύμη, μετά τις δύο πρώτες για τους Λιαδέλη -
Γαλακτερό, θα είναι να επισπευσθούν οι ενέργειες για την έκδοση ευρωπαϊκών
διαβατηρίων στους Ορτίθ και Γκούντα, ώστε να αδειάσουν θέσεις ξένων, αφού θα
αγωνίζονται ως κοινοτικοί. 
<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15863O101</ED>
<ID>
ID:164153

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O10&aa=1</URL></REF>


Article

<CATEGORY>vin10</CATEGORY>

 <H2>ΡΕΝΤΖΙΑΣ
</H2><H2>Γεύση από Μπαρτσελόνα
</H2>
Ο Ευθύμης Ρεντζιάς άλλαξε φανέλα (Μπαρτσελόνα), όχι όμως και αριθμό (14)

ΤΑΛΑΙΠΩΡΗΘΗΚΕ το τελευταίο τριήμερο ο Ευθύμης Ρεντζιάς, αλλά μόνο
δυσαρεστημένος δεν ήταν. Ο σέντερ της Μπαρτσελόνα, πλέον, ταξίδεψε προχθές στη
Βαρκελώνη, όπου έγινε η επίσημη παρουσίασή του από τον ισπανικό σύλλογο. Ο
Ρεντζιάς πέρασε από ιατρικά τεστ, δήλωσε «ενθουσιασμένος από τη ζεστασιά με
την οποία τον αντιμετώπισαν οι Ισπανοί» και υποσχέθηκε ότι θα βοηθήσει την
Μπαρτσελόνα να αναρριχηθεί στην κορυφή της Ευρώπης. «Μπορώ να βοηθήσω στην
άμυνα, τα ριμπάουντ αλλά και στην επίθεση», είπε στους Ισπανούς ο διεθνής
σέντερ, ο οποίος στη συνέχεια παρακολούθησε στο «Νουέβο Κάμπο» τον αγώνα
ποδοσφαίρου Μπαρτσελόνα-Μπέτις. Ο Ρεντζιάς ταξίδεψε χθες στο Βελιγράδι για να
ενσωματωθεί με την εθνική ομάδα και μόλις έφτασε στην πρωτεύουσα της
Γιουγκοσλαβίας τον περίμενε προπόνηση!

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15863O102</ED>
<ID>
ID:164197

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O10&aa=2</URL></REF>


Article

<CATEGORY>vin10</CATEGORY>

 <H2>ΤΟΥΡΝΟΥΑ
</H2><H2>Και οι Μπουλς στο Παρίσι
</H2>
ΜΕ ΤΗΝ κατάκτηση του τίτλου στο ΝΒΑ από τους Σικάγο Μπουλς συμπληρώθηκε το
πρόγραμμα του «Μακ Ντόναλντς», που θα διεξαχθεί στο διάστημα 16-18 Οκτωβρίου,
στο Παρίσι. Στο τουρνουά μετέχει και ο Ολυμπιακός και αξίζει να σημειωθεί πως
αν οι «ερυθρόλευκοι» νικήσουν στον ημιτελικό την Μπενετόν ή την Ατένας
Κόρντομπα, τότε θα αντιμετωπίσουν στη συνέχεια τους πρωταθλητές του ΝΒΑ.

Το οριστικό πρόγραμμα λοιπόν στο «Παλέ ντε Μπερσί»: 16/10: Μπενετόν Τρεβίζο -
Ατένας Κόρντομπα, Μπαρτσελόνα - Ρασίγκ Παρί. 17/10: Ολυμπιακός - με νικήτρια
Μπενετόν - Κόρντομπα, Σικάγο Μπουλς - νικήτρια Μπαρτσελόνα - Ρασίγκ Παρί.
18/10: μικρός και μεγάλος τελικός.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15863O103</ED>
<ID>
ID:164229

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O10&aa=3</URL></REF>


Article

<CATEGORY>vin10</CATEGORY>

 <H5>ΗΡΑΚΛΗΣ
</H5><H2>Ψάχνει για ξένους ο Αλεξανδρής
</H2>
ΘΕΣΣΑΛΟΝΙΚΗ

ΚΑΙ ΕΝΩ ο Χρήστος Μυριούνης μέχρι αύριο θα έχει αποφασίσει σε ποια ομάδα θα
συνεχίσει την καριέρα του, ο Βαγγέλης Αλεξανδρής έπαψε να ασχολείται με τον
διεθνή φόργουορντ και «μαζεύει» χρήματα για την αγορά των ξένων παικτών. Η
απόκτηση του Μυριούνη για να επιτευχθεί θα έπρεπε να βρεθεί τρόπος λύσης ­ με
το αζημίωτο βέβαια ­ του ισχυρού συμβολαίου με τον Σάλστρομ, ώστε να εκκενωθεί
θέση αλλά και να εξοικονομηθούν τα 70 εκατ. δρχ. από το συμβόλαιο του Σουηδού.
Αφού δεν έγιναν όλα αυτά και δεν υπάρχουν πλέον πιθανότητες να γίνουν ­ ο
προπονητής του Ηρακλή το πήρε απόφαση και με ό,τι χρήματα είναι σε θέση να
διαθέσουν οι Ελληνοαμερικανοί χορηγοί (υποστηρίζονται σε 200 εκατ. δρχ.),
ψάχνει ξένους για να ολοκληρώσει τις μεταγραφές. Οι ξένοι, όπως έχει
ομολογήσει ο «τίγρης», θα είναι σέντερ και πλέι μέικερ, αφού έχει κλεισμένες
όλες τις άλλες θέσεις της δεκάδας, ενώ πριν προλάβει να πάρει διαστάσεις το
θέμα με τον Λευτέρη Κακιούση, ο Βαγγέλης Αλεξανδρής συζήτησε μαζί του και του
εξήγησε το σκεπτικό του, αποφεύγοντας έτσι την παρεξήγηση με τον αρχηγό της
ομάδας και μοναδικό της διεθνή. Επίσης σήμερα, εκτός απροόπτου, θα ολοκληρωθεί
και η απόκτηση του 20χρονου ταλαντούχου σούτινγκ γκαρντ Χατζηβρέτα (1.95 μ.)
από τον Αίαντα Ευόσμου, τον οποίο δοκίμασε ο Αλεξανδρής και ενέκρινε τη
μεταγραφή για να αποτελέσει μπακ-απ στον Ποδαρά.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15863O104</ED>
<ID>
ID:164252

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O10&aa=4</URL></REF>


Article

<CATEGORY>vin10</CATEGORY>

 <H5>ΑΕΚ
</H5><H2>Η τακτική για Ρίβερς
</H2>
<AUTHOR>ΘΑΝΑΣΗΣ ΛΙΟΝΤΖΟΠΟΥΛΟΣ</AUTHOR>

ΤΩΡΑ ΠΟΥ το κασέ του Ντέιβιντ Ρίβερς σημειώνει... πτώση, ενδεχομένως να κάνει
και επίσημα την εμφάνισή της η ΑΕΚ. Ο Αμερικανός αναχώρησε για την Αμερική,
αφού δεν κατάφερε να συμφωνήσει με τον Ολυμπιακό και η «Ένωση» αναμένεται να
τον προσεγγίσει. Συζητήσεις έχουν γίνει, ο Ρίβερς βρίσκεται εδώ και καιρό στο
στόχαστρο της ΑΕΚ, όμως ουδέποτε μέχρι τώρα επισημοποιήθηκε το ενδιαφέρον ­ το
αντίθετο μάλιστα, αφού με ανακοίνωση διαψεύσθηκε οποιαδήποτε επαφή με τον
Αμερικανό και τον μάνατζέρ του. Η πάγια τακτική της ΑΕΚ είναι να μην
ασχολείται με παίκτη που ανήκει σε άλλον σύλλογο και μπορεί μεν ο Ρίβερς να μη
δεσμεύεται με τους «ερυθρόλευκους», όμως συζητάει μαζί τους και η ΑΕΚ δεν
είναι διατεθειμένη να παίξει το παιχνίδι που θα ανεβάσει το κασέ του.

Όπως επισημάνθηκε από κορυφαίο διοικητικό στέλεχος του «δικεφάλου», αν το κασέ
του Ρίβερς μείνει στα επίπεδα του ύψους των 2 εκατ. δολαρίων, δεν πρόκειται να
προσελκύσει την ΑΕΚ, που θα στρέψει αλλού το ενδιαφέρον της. Οι ιθύνοντες της
«Ένωσης» ψάχνουν σε όλα τα μέτωπα για παίκτες και ήδη οι λίστες που έχουν στα
χέρια τους είναι πολλές. Παρ' όλα αυτά αποφεύγονται οι βιαστικές κινήσεις,
αφού ­ όπως έλεγε και ο Ιωαννίδης ­ πρέπει η ΑΕΚ να ενισχυθεί ουσιαστικά. Ο
Αμερικανοϊταλός Νταν Γκέι, που τα πήγε αρκετά καλά κόντρα στην Εθνική μας το
προηγούμενο Σάββατο, και ο Ραμόν Ρίβας, που έμεινε ελεύθερος από την
Μπαρτσελόνα, είναι δύο από τα ενδιαφέροντα ονόματα που έχουν προταθεί στην ΑΕΚ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15863O105</ED>
<ID>
ID:164263

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O10&aa=5</URL></REF>


Article

<CATEGORY>vin10</CATEGORY>

 <H5>Τα χθεσινά αποτελέσματα
</H5><H2>ΙΠΠΟΔΡΟΜΟΣ
</H2>
1η: Μέγας Στρατάρχης (Οικονομίδης) 62-22. Ηθικός 15. Τρίτος, Παπάζογλου.
Δίδυμο 5Χ9=90. Φορκάστ 5Χ9=206. Trio: 5Χ7Χ9=56. Tri-cast: 5Χ9Χ7=545.

2η: Νάνσυ Γκερλ (Λιάκος) 28-11. Ροαγιάλ Χίος 19. Δίδυμο 4Χ7=68. Φορκάστ
7Χ4=134. Σύνθετο 5Χ7=256. Σ.Δ. 5Χ9Χ4Χ7=646.

3η: Ταφ Γουίνερ (Γεωργίου) 40-15. Βυζαντινός 108. Τρίτος, Φιλόνικος. Δίδυμο
2Χ7=204. Φορκάστ 7Χ2=301. Σύνθετο 7Χ7=122. Σ.Δ. 4Χ7Χ2Χ7=1.659. Trio:
2Χ7Χ8=120. Tri-cast: 7Χ2Χ8=1.053.

4η: Ρισκ (Οικονομίδης) 22-12. Ηρόδοτος 13. Δίδυμο 4Χ6=29. Φορκάστ 4Χ6=49.
Σύνθετο 7Χ4=84. Σ.Δ. 2Χ7Χ4Χ6=881.

5η: Ντίσεντ (Οικονομίδης) 26-18. Στ. Απόλλων 44. Τρίτος, Ροδανός. Δίδυμο
3Χ7=434. Φορκάστ 7Χ3=953. Σύνθετο 4Χ7=61. Σ.Δ. 4Χ6Χ3Χ7=1.518. Trio: 3Χ7Χ9=797.
Tri-cast: 7Χ3Χ9=4.482.

6η: Πρίτυ Νάνσυ (Νικολαΐδης) 160-69. Στρονγκ Αποστόλης 36. Δίδυμο 5Χ6=315.
Φορκάστ 5Χ6=662. Σύνθετο 7Χ5=547. Σ.Δ. 3Χ7Χ5Χ6=47.107.

7η: Αλ Οστάζ (Τσεργάς) 40-28. Σάντα Κατερίνα 84. Τρίτος, Νοτόριους. Δίδυμο
2Χ6=309. Φορκάστ 6Χ2=581. Σύνθετο 5Χ6=636. Σ.Δ. 5Χ6Χ2Χ6=18.441. Trio:
2Χ3Χ6=270. Tri-cast: 6Χ2Χ3=2.427.

8η: Αναστάσης (Σταυρινός) 32-26. Μαρί Νικόλ 61. Τρίτος, Γκόλντεν Τζωρτζ.
Δίδυμο 2Χ9=355. Φορκάστ 2Χ9=351. Σύνθετο 6Χ2=339. Σ.Δ. 2Χ6Χ2Χ9=8.601. Trio:
2Χ8Χ9=372. Tri-cast: 2Χ9Χ8=1.446.

9η: Ταχεία (Τσεργάς) 190-61. Ξένιος Ζευς 57. Δίδυμο 6Χ8=1.116. Φορκάστ
8Χ6=2.941. Σύνθετο 2Χ8=1.499. Σ.Δ. 2Χ9Χ6Χ8=227.588. (Διεγράφη ο ίππος 2,
Στρονγκ Λευτέρης).

10η: Μεσαριά (Πακίδης) 86-267. Έλα Καλέ Μου 57. Δίδυμο 2Χ5=224. Φορκάστ
5Χ2=643. Σύνθετο 8Χ5=3.815. Σ.Δ. 6Χ8Χ2Χ5=101.092.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O10</CAT>
<ED>
Κωδικός άρθρου: A15863O106</ED>
<ID>
ID:164269

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O10&aa=6</URL></REF>


Article

<CATEGORY>vin10</CATEGORY>

 <H5>ΦΑΚΑΣ - ΡΟΥΜΕΛΙΩΤΗΣ ΘΡΙΑΜΒΕΥΣΑΝ ΣΤΟ ΜΠΙΤΣ ΒΟΛΕΪ
</H5><H2>Σετ 1 ώρας!
</H2>
Μανώλης Ρουμελιώτης και Γιάννης Φάκας ήταν οι «επιζήσαντες» στον εξοντωτικό
τελικό των ανδρών

ΕΝΑ ΣΕΤ διάρκειας 62 λεπτών (!) δείχνει από μόνο του τι συναρπαστικό ματς
έγινε στον τελικό ανδρών του 1ου τουρνουά του Πανελληνίου Πρωταθλήματος μπιτς
βόλεϊ Stimorol στον Άλιμο, με νικητές τους Μανώλη Ρουμελιώτη - Γιάννη Φάκα επί
των Μιχάλη Τριανταφυλλίδη - Τάκη Μαυράκη με 15-13.

Στις γυναίκες επικράτησε το ντουέτο Έφη Σφυρή - Βάσω Καραντάσιου νικώντας στον
τελικό τις Άννα Ξερικού - Φιντάνκα Σαπαρέφσκα με 15-8 σε 35'.

Στους άνδρες, οι νικητές κέρδισαν χρηματικό έπαθλο 540.000 δραχμών και στις
γυναίκες οι νικήτριες 226.000 δραχμές. Οι ηττημένοι των τελικών πήραν στους
άνδρες 286.000 δραχμές και στις γυναίκες 134.000 δραχμές.

Τρίτοι στους άνδρες οι Γιάννης Καλμαζίδης - Ηλίας Ζωλοσταθιάδης και Παναγιώτης
Δημητρακάκος - Βαγγέλης Οικονόμου που κερδίζουν από 194.000 δραχμές και στις
γυναίκες οι Κατερίνα Γκορτσίλα - Παυλίνα Γκένκοβα και Ίγκριντ Μουρζάκου - Άγη
Μπάμπουλη που κερδίζουν από 84.000 δραχμές.

*** Το 2ο τουρνουά του Πανελληνίου Πρωταθληματος μπιτς βόλεϊ διεξάγεται πάλι
στον Άλιμο το τριήμερο 20-22 Ιουνίου.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15863O111</ED>
<ID>
ID:164154

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O11&aa=1</URL></REF>


Article

<CATEGORY>vin10</CATEGORY>

 <H2>ΧΑΝΤΜΠΟΛ
</H2><H2>Κυπελλούχος και στις γυναίκες
</H2>
Πανηγυρισμοί με το Κύπελλο Ελλάδας και τη σημαία του Αθηναϊκού στα Ιλίσια

ΝΤΑΜΠΛ Κυπέλλων Ελλάδας πέτυχε ο Αθηναϊκός, αφού μετά τον τελικό των ανδρών
νίκησε και στον τελικό γυναικών, στον οποίο η ομάδα του, που ήταν 2η στο
πρωτάθλημα, νίκησε την πρωταθλήτρια Ελλάδας Αναγέννηση Άρτας με 28-27.

Το παιχνίδι κρίθηκε με γκολ που σημείωσε η Χρυσούλα Καραγιάννη 3'' πριν από τη
λήξη του αγώνα, στο κλειστό Ιλισίων. Ήταν το τρίτο Κύπελλο Ελλάδας για τα
κορίτσια του Αθηναϊκού, ενώ η Αναγέννηση γνώρισε την τέταρτη αποτυχία σε
ισάριθμους τελικούς!

Διαιτήτευσαν με επιτυχία Τσουμάνης, Δημόπουλος.

ΑΘΗΝΑΪΚΟΣ (Μανώλης Γκούφας): Γάσπαρη, Μεσογείτη, Ψαθά, Κουκιανάκη 2
γκολ, Αρχοντίδου 4, Πορφυριάδου 2, Μαυρίδου 2, Φωτάκια, Καραγιάννη 6, Τζέλιου
8, Μαρίνοβα 4, Σμυρνή.

ΑΝΑΓΕΝΝΗΣΗ (Τίμπι Μιλέα): Ντουλγκέροβα, Σκουτέλα 5, Ψωμιάδου 2, Βέμη 2,
Μπάλατς 2, Χατζημικέ 5, Δημητρίου 1, Σκάρα 3, Γκόλια 8, Φούκα.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15863O112</ED>
<ID>
ID:164198

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O11&aa=2</URL></REF>


Article

<CATEGORY>vin10</CATEGORY>

 <H5>ΥΓΡΟΣ ΣΤΙΒΟΣ
</H5><H2>Σκάνδαλο για το ευρωπαϊκό πρωτάθλημα
</H2>
Ο ΠΡΟΕΔΡΟΣ της ευρωπαϊκής ομοσπονδίας Ιταλός Κόνσολο πήρε τα χαρτιά με τις
ψήφους των ένδεκα μελών της επιτροπής, μπήκε στο γραφείο του και στη συνέχεια
ανακοίνωσε ότι η Κωνσταντινούπολη θα αναλάβει τη διοργάνωση του ευρωπαϊκού
πρωταθλήματος κολύμβησης, συγχρονισμένης και καταδύσεων για το 1999, ενώ τη
διοργάνωση του πόλο θα αναλάβει η Φλωρεντία. Η ΕΚΟΦ, μέσω του προέδρου της
Δημήτρη Διαθεσόπουλου, μιλούσε χθες για σκάνδαλο, αφού ο Κόνσολο αρνήθηκε να
δώσει στη δημοσιότητα τα αποτελέσματα της ψηφοφορίας, ενώ εξέφρασε υπόνοιες
ότι η ελληνική υποψηφιότητα είχε λάβει έξι ψήφους! «Πρόκειται για σκάνδαλο.
Πού ακούστηκε να μην ανακοινωθεί το αποτέλεσμα; Το πρόβλημά μας δεν είναι ότι
δεν πήραμε τη διοργάνωση, αλλά η μεθόδευση με την οποία έγινε η διαδικασία. Οι
Τούρκοι πήραν τη διοργάνωση με μιάμιση σελίδα υποψηφιότητα! Αντίθετα, η
ελληνική παρουσίαση για την Αθήνα είχε φάκελο 32 σελίδων, με βίντεο και κάθε
λεπτομέρεια», έλεγε χθες ο κ. Διαθεσόπουλος.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15863O113</ED>
<ID>
ID:164230

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O11&aa=3</URL></REF>


Article

<CATEGORY>vin10</CATEGORY>

 <H5>ΕΥΡΩΒΟΛΕΪ
</H5><H2>Δύσκολη κλήρωση
</H2>
ΣΤΟΝ δύσκολο Α' Όμιλο της τελικής φάσης του ευρωπαϊκού πρωταθλήματος βόλεϊ
ανδρών (Ολλανδία, 6-14 Σεπτεμβρίου) κληρώθηκε η Εθνική μας ομάδα, προχθές
Κυριακή στην Πράγα.

Η Εθνική μας θα αντιμετωπίσει κατά σειρά στον όμιλο του Ντεν Μπος τις: Ιταλία,
ομάδα από το τουρνουά ρεπεσάζ, Γιουγκοσλαβία, Ρωσία, Σλοβακία.

Στον Β' Όμιλο (Αϊντχόβεν) κληρώθηκαν: Ολλανδία, Βουλγαρία, Τσεχία, Γαλλία,
Ουκρανία, ομάδα από το τουρνουά ρεπεσάζ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15863O114</ED>
<ID>
ID:164253

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O11&aa=4</URL></REF>


Article

<CATEGORY>vin10</CATEGORY>

 <H2>Πρέσινγκ του ΠΑΟ στον Βράνκοβιτς
</H2>
<AUTHOR>ΓΙΩΡΓΟΣ ΧΟΥΠΗΣ</AUTHOR>

Ο ΠΑΝΑΘΗΝΑΪΚΟΣ συνεχίζει τις επαφές του στις Ηνωμένες Πολιτείες, αναζητώντας
σούτινγκ γκαρντ που να είναι σε θέση να βοηθά και στην οργάνωση του
παιχνιδιού, όμως τηρεί στάση αναμονής και στο θέμα του Στόγιαν Βράνκοβιτς. Ο
Κροάτης σέντερ αναμένεται στην Αθήνα έως το τέλος της εβδομάδας για διακοπές,
και οι «πράσινοι» θα προσπαθήσουν να εκμεταλλευτούν την παραμονή του ώστε να
τον πείσουν να επιστρέψει στην ομάδα.

Όσον αφορά τον δεύτερο ξένο, οι περιπτώσεις που εξετάζουν είναι πολλές.
Ακούστηκαν τα ονόματα του Ντούμαρς (θα μείνει πάντως στο Ντιτρόιτ), του
Τσάπμαν (Φοίνιξ), ενώ για τον Ντέιλ Έλις υπάρχει μεν ενδιαφέρον αλλά λέγεται
ότι αποτελεί εναλλακτική λύση.

Στο μεταξύ ο Λευτέρης Σούμποτιτς σχεδίασε το πρόγραμμα προετοιμασίας της
ομάδας. Η πρώτη συγκέντρωση θα πραγματοποιηθεί στις 21 Ιουλίου και την πρώτη
εβδομάδα οι παίκτες θα γυμναστούν στην Αθήνα. Στη συνέχεια θα ταξιδέψουν στη
Ρόκλα της Σλοβενίας, όπου θα παραμείνουν δεκαπέντε ημέρες και ο Σούμποτιτς
έχει προγραμματίσει τη συμμετοχή σε δύο τουρνουά, με Ολύμπια, Κροάσια,
Ζρίνιεβατς και Ολύμπια, Άλμπα, Τιμσύστεμ. Οι «πράσινοι» αναμένεται να
οριστικοποιήσουν τη συμμετοχή τους σε δύο ακόμα τουρνουά τον Αύγουστο, στο
Πέζαρο και το Τελ Αβίβ.

Σήμερα αναμένεται στην Αθήνα ο Τζόνι Μπραντς, ενώ ακόμα δεν έχει ξεκαθαρίσει
τίποτα όσον αφορά τον Ούγκο Σκονοκίνι. Ο τελευταίος αποτελεί πάντα στόχο της
Κίντερ Μπολόνια.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15863O115</ED>
<ID>
ID:164264

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O11&aa=5</URL></REF>


Article

<CATEGORY>vin10</CATEGORY>

 <H2>ΠΕΡΙΣΤΕΡΙ
</H2><H2>Κοντά σε συμφωνία με Σάκοτα
</H2>
Ντράγκαν Σάκοτα

ΟΛΟΕΝΑ και πλησιάζουν στην επίτευξη της οριστικής συμφωνίας το Περιστέρι με
τον Ντράγκαν Σάκοτα. Οι συζητήσεις μεταξύ των δύο πλευρών συνεχίστηκαν και απ'
ό,τι δείχνουν οι μεταγραφικές κινήσεις της ομάδας ο Σέρβος προπονητής θα
αναλάβει τα ηνία του Περιστερίου. Σήμερα το μεσημέρι αναμένεται να γίνει
κρίσιμο ραντεβού, από το οποίο θα φανεί αν ο Χρήστος Μυριούνης συνεχίσει την
καριέρα του στο Περιστέρι. Ο διεθνής φόργουορντ αποτελεί «διακαή πόθο» του
Σάκοτα και έχει πει το «ΟΚ» στη διοίκηση του Περιστερίου.

Στο μεταξύ ο Σαμίρ Γκούντα, που έχει ήδη «κλείσει» στο Περιστέρι και θα είναι
ο πρώτος ξένος της ομάδας, θα περάσει σήμερα από ιατρικές εξετάσεις.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15863O116</ED>
<ID>
ID:164270

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O11&aa=6</URL></REF>


Article

<CATEGORY>vin10</CATEGORY>

 <H2>ΗΡΑΚΛΕΙΟ
</H2><H2>Έκλεισε τον Παναγιωταράκο
</H2>
ΤΗΝ ΤΡΙΤΗ του μεταγραφή πραγματοποίησε το Ηράκλειο. Μετά τους Κόρφα, Χαρίση,
τη φανέλα της κρητικής ομάδας θα φορέσει και ο Παναγιώτης Παναγιωταράκος. Ο
πρόεδρος του Ηρακλείου συμφώνησε με τον ομόλογό του στους Αμπελοκήπους και
έτσι ο νεαρός γκαρντ θα ξαναβρεί τον... «πνευματικό του πατέρα» (όπως έχει πει
ο ίδιος), Γιώργο Καλαφατάκη.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O11</CAT>
<ED>
Κωδικός άρθρου: A15863O117</ED>
<ID>
ID:164274

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O11&aa=7</URL></REF>


Article

<CATEGORY>vin10</CATEGORY>

 <H5>ΣΤΙΒΟΣ
</H5><H2>Η πρόοδος είναι παρούσα
</H2>
<AUTHOR>ΓΙΩΡΓΟΣ ΑΡΚΟΥΛΗΣ</AUTHOR>

Εξι εβδομάδες ακριβώς πριν από την έναρξη του 6ου Παγκόσμιου Πρωταθλήματος της
Αθήνας, οι λάτρεις του κλασικού αθλητισμού είχαν την ευκαιρία να δουν «πού
βαδίζουμε» στον στίβο.

*** Πέντε χρυσά μετάλλια στην πρεμιέρα των αγωνισμάτων στίβου των
Μεσογειακών ήταν μια καλή αρχή για την ελληνική ομάδα.

*** Εξαιρετική θα έλεγα, με βάση τις επιδόσεις, και μπράβο μας.

*** Κρίμα που το «Σαν Νικόλα» του Μπάρι ήταν σχεδόν άδειο και δεν είχε
στοιχειώδες κοινό να χειροκροτήσει τα παιδιά μας.

*** Στις εξέδρες βρίσκονταν οι... οργανωτές, οι επικεφαλής των
αποστολών και ίσως μερικοί λιμενοφύλακες του ιταλικού λιμανιού, εκτός βάρδιας!

*** Αυτά να τα βλέπει ο «μεγάλος αρχηγός» του κλασικού αθλητισμού
δόκτωρ Πρίμο Νεμπίολο. Κανονικά πρέπει σήμερα κιόλας να αγριέψει στους
συμπατριώτες του.

*** Ρεζίλι τον έκανε η... Ιταλία τον Πρίμο.

*** Όταν οι Μεσογειακοί είχαν γίνει στην Αθήνα θυμάστε κόσμο που είχαμε
στους αθλητικούς χώρους!

*** Βέβαια, τότε, δηλαδή το 1991, δεν διαθέταμε Ξάνθου, Κελεσίδου,
Θάνου και τις άλλες κυρίες, οι οποίες θα ακολουθήσουν στην προσπάθεια του Μπάρι.

*** Ούτε Παυλακάκη είχαμε στη διάθεσή μας, λογικά βέβαια, αφού αυτός ο
απίστευτα γρήγορος αθλητής είναι πιτσιρικάς.

*** Νέο πανελλήνιο ρεκόρ πέτυχε στα εκατό μέτρα. Και να σκεφθείτε πως
δεν θεωρείται πιο έμπειρος από τον Τερζιάν ή ­ τέλος πάντων ­ τον Χάρη τον Παπαδιά.

*** Το ότι ο ελληνικός κλασικός αθλητισμός, πάντως, έχει προχωρήσει
πάρα πολύ, το βλέπει κανείς στο στυλ και την προσπάθεια του καταπληκτικού
Κώστα Γκατσιούδη. Σχεδόν στα 90 μέτρα κάρφωσε το ακόντιο!

*** Καλά να είναι ο παλίκαρος, έχει να δώσει στην Ελλάδα πολύ
σημαντικές συγκινήσεις. Φαντάζεστε τι έγινε χθες αργά στο Διδυμότειχο;

Πολύ «βαθύ» το κολυμβητήριο

Κοντράστ με τους αθλητές στίβου έδωσαν οι εκπρόσωποί μας στο κολύμπι.

*** Έχουμε μείνει πίσω, είτε το παραδέχεται ο Διαθεσόπουλος και οι
συνεργάτες του, είτε όχι. Και μη βγει σήμερα η ΕΚΟΦ και πει πως «δεν υπάρχουν χρήματα».

*** Εκείνη η μικρούλα από την Αίγυπτο, που νίκησε χθες στα πενήντα
μέτρα ελεύθερο, τι να κοστίζει άραγε στην κολυμβητική Ομοσπονδία της πατρίδας
του Νείλου;

*** Ευτυχώς, δηλαδή, που υπάρχει η Εθνική ομάδα πόλο και βγαίνουμε
κάπως στον αφρό της Μεσογείου, και όχι μόνο...

*** Αν και στο Μπάρι δεν θα μεταβεί κομπλέ. Οι κάπως «μεγαλωμένοι» θα
μείνουν εδώ για ξεκούραση, εν όψει Παγκοσμίου Πρωταθλήματος στο Περθ...

Ήταν στα σχέδια...

Υποτίθεται ότι εντυπωσίασε το Σαββατοκύριακο η διοίκηση της ΠΑΕ ΑΕΚ,
ανακοινώνοντας, μέσω Τροχανά, τη συμφωνία με ρουμανικό «δίδυμο», για την
ποδοσφαιρική ομάδα της Νέας Φιλαδελφείας.

*** Ο ομοσπονδιακός στη χώρα του Ιορντανέσκου από την προσεχή
Πρωτοχρονιά θα είναι... μάνατζερ στους GORY>vin08</CATEGORY>

 <H5>ότε, έρχεται ο επίσης Ρουμάνος Ντουμίτρου για θέση πάγκου.

*** Προπονητής είναι!

*** Τι απομένει για να ολοκληρώσει τον θρίαμβό του ο μεγαλομέτοχος;

*** Μα, ο «στρατηγικός... αγοραστής» (του πακέτου).

*** Η στήλη είναι σε θέση να γνωρίζει πως σήμερα - αύριο ο Μιχάλης
Τροχανάς έχει ένα κρίσιμο ραντεβού με εκπρόσωπο γραφείου μάνατζερ ΦΙΦΑ.

*** Αν καταφέρει και πείσει, τότε θα υπάρξει κάποια χαραμάδα στον στόχο του.

*** Αν όχι, τότε ή θα διανυθεί όλος ο μήνας (όπως είχε ανακοινωθεί
αρχικά) ή θα επιστρέψει Γιδόπουλος στην αντιπροεδρία «για να δουν τι θα κάνουν»...

Νεανικές βιασύνες

Ο Ευθύμης Ρεντζιάς πήγε στην Ισπανία, φωτογραφήθηκε με τους ανθρώπους της
Μπαρτσελόνα, κράτησε τη νέα του φανέλα και επέστρεψε, αφού προέβη σε δηλώσεις
ειδικού ενδιαφέροντος...

*** «Θα βοηθήσω την Μπαρτσελόνα να φτάσει στην κορυφή της Ευρώπης»,
δήλωσε με στυλ, και τον βλέπω από τώρα, τον νεαρό διεθνή μας, αντίπαλο του...
Φασούλα, που λέει ο λόγος, στο προσεχές φάιναλ φορ.

*** Ως παίκτης, πλέον, της Μπάρτσα, καλά έκανε και πήρε φόρα ο
Ρεντζιάς. Αρέσουν αυτά στο φίλαθλο κοινό σε όλα τα σημεία του πλανήτη.

*** Όμως, έπρεπε να σκεφθεί το πώς θα αντιδράσουν αύριο - μεθαύριο
τίποτε φίλοι του στη Θεσσαλονίκη.

*** Μπορεί στο μπάσκετ οι μαχητές να θεωρούνται ήδη σούπερ
επαγγελματίες, εντούτοις, όλο και κάποιοι φίλαθλοι θα βρεθούν να τους
χαρακτηρίσουν «προδότες».

*** Ή όχι;

Θα μας έλθει «διπλός»!

Κάπως εκπρόθεσμα θα αρχίσει την προετοιμασία του στον Παναθηναϊκό ο
«χοντρο»-Στραντλ και δεν είναι πλάκα.

*** Στις 17 Ιουλίου θα μας έλθει, και μάλιστα έπειτα από δεκαπενθήμερο
μέλιτος, αφού στις 4 του άλλου μήνα όρισε ο Νορβηγός ημερομηνία γάμου.

*** Επειδή ακόμη δεν έχει ολοκληρωθεί η μεταγραφή στον Παναθηναϊκό, δεν
πιστεύω να προκύψουν τίποτε απρόοπτα...

*** Αν και αυτά δεν γίνονται... Τόσες φωτογραφίες βγήκαν στο αεροδρόμιο
και στην Παιανία τις προάλλες!

*** Σε καλό δρόμο, σύμφωνα με το ρεπορτάζ, βρίσκεται προς τις
εγκαταστάσεις του «τριφυλλιού» και ο Σέρβος λίμπερο Βλ. Μιλόγεβιτς.

*** Πέρυσι αγωνιζόταν στην Καλαμάτα, αλλά δεν τον ήθελαν, εφέτος έπαιξε
στον Απόλλωνα όπου τον ήθελαν, αλλά δεν διαφωνούν να τον παραχωρήσουν.

*** Τελικά: είναι καλός και σε ποιο βαθμό αυτός ο παίκτης;

*** Εννοώ κατάλληλος αμυντικός για τις φιλοδοξίες και τις απαιτήσεις
ενός Παναθηναϊκού;...

*** Το μέλλον θα δείξει.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15863O121</ED>
<ID>
ID:164155

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O12&aa=1</URL></REF>


Article

<CATEGORY>vin10</CATEGORY>

 <H2>3η ΚΑΡΤΑ
</H2><H2>Εν όψει των δύο εκλογών
</H2>
<AUTHOR>ΤΑΚΗΣ ΧΑΡΑΛΑΜΠΙΔΗΣ</AUTHOR>

ΕΝ ΟΨΕΙ των εκλογών στην ΕΠΟ και την ΕΠΑΕ, αλλά και των αξιολογήσεων των
διαιτητών των εθνικών κατηγοριών, γίνονται αυτόν τον καιρό ζυμώσεις σε
ολόκληρη τη χώρα. Ο Κώστας Τριβέλλας ερμηνεύει το καταστατικό όπως τον
συμφέρει και εύχεται να περάσει η θέση του, να γίνουν εκλογές τον Νοέμβριο. Αν
αυτό έρχεται σε αντίθεση με το Καταστατικό ­ το εναρμονισμένο ύστερα από
πολύχρονους αγώνες με τις επιταγές της FIFA ­ και επιπλέον δημιουργήσει
αναταραχή κατά τη διάρκεια της αγωνιστικής περιόδου, δεν συγκινεί τον πρόεδρο
της Ομοσπονδίας.

Από την άλλη πλευρά, τα πράγματα φαίνεται ότι είναι αποσαφηνισμένα στην ΕΠΑΕ,
όπου δύσκολα ο πολύπειρος πρόεδρος Γιώργος Δέδες θα χάσει τη θέση του.
Ασήμαντη λεπτομέρεια, ότι η Ένωση Ποδοσφαιρικών Ανωνύμων Εταιρειών δεν
ανταποκρίνεται στον ρόλο της, που είναι η αναβάθμιση του ποδοσφαίρου, η
επιστροφή των φιλάθλων στις εξέδρες και η ισχυροποίηση του επαγγελματισμού. 
Ασήμαντη λεπτομέρεια ότι οι περισσότερες ΠΑΕ είναι καταχρεωμένες και το
φίλαθλο κοινό αμφισβητεί την καθαρότητα των διοργανώσεων. Η παρεούλα της ΕΠΑΕ
συγκεντρώνει δυστυχώς όση δύναμη απαιτείται για να διατηρήσει τα κεκτημένα.

Ύστερα υπάρχει το θέμα της αξιολόγησης των διαιτητών. Όσο καλές προθέσεις κι
αν έχει ο αρχιδιαιτητής Μάκης Γερμανάκος, είναι δύσκολο να γίνει αξιοκρατική
επιλογή, αφού ο πίνακας με τη βαθμολογία των παρατηρητών πάσχει και τα
κριτήρια παραμένουν χρωματιστά και υποκειμενικά.

Όσοι δείχνουν μέγιστο ενδιαφέρον για έλεγχο των διαιτητών δεν αποθαρρύνονται,
αφού το αίτημα για καθιέρωση του πόιντ σύστεμ συναντά την απροθυμία όλων των
φορέων για εφαρμογή του. Μόνον η κίνηση του υποψηφίου για την προεδρία της ΕΠΟ
Γιώργου Λυσαρίδη έχει πρόθεση να βάλει τάξη.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15863O122</ED>
<ID>
ID:164199

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O12&aa=2</URL></REF>


Article

<CATEGORY>vin10</CATEGORY>

 <H2>Στο στάδιο «Σαχ Αλάμ» της Μαλαισίας...
</H2>
ΣΥΜΦΩΝΑ με το καλαντάρι της FIFA, το Παγκόσμιο Κύπελλο Νέων, που γίνεται τώρα
στη Μαλαισία, είναι η δεύτερη σημαντικότερη διοργάνωση μετά το Μουντιάλ. Εδώ,
εικόνα από τη γιορτή έναρξης της διοργάνωσης (15η στην ιστορία) με σαφές
ασιατικό στυλ. Ο «νεαρός» ελέφαντας παρελαύνει έχοντας επιβάτη αντίγραφο του
τροπαίου που θα δοθεί στη νικήτρια ομάδα. Λεπτομέρεια: στο τουρνουά αυτό θα
εφαρμοστούν οι νέοι κανονισμοί της FIFA, που αφορούν κυρίως τους
τερματοφύλακες (όχι περισσότερο από 5'' κατοχή της μπάλας, όχι μπλοκάρισμα από
πλάγιο κ.λπ.).

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15863O123</ED>
<ID>
ID:164231

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O12&aa=3</URL></REF>


Article

<CATEGORY>vin10</CATEGORY>

 <H2>Τον τίτλο και φρόνιμα...
</H2>
ΔΕΝ είναι μόνο κορυφαίος στις σάλες ο Τζόρνταν, αλλά και αλλού... 
Από την περασμένη εβδομάδα έστειλε γράμμα σε σχολεία, ζητώντας από τον
μαθητόκοσμο του Σικάγου να γιορτάσει ήρεμα και πολιτισμένα τον τίτλο! 
Εδώ, ο σούπερ Μάικλ με το τρόπαιο του ΝΒΑ.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O12</CAT>
<ED>
Κωδικός άρθρου: A15863O124</ED>
<ID>
ID:164254

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O12&aa=4</URL></REF>


Article

<CATEGORY>vin10</CATEGORY>

 <H2>Ο Κράμνικ νίκησε τον Κασπάροβ και πέρασε μπροστά
</H2>
<AUTHOR>ΜΑΝΩΛΗΣ ΠΙΜΠΛΗΣ</AUTHOR>

ΜΕ ΝΙΚΗ επί του Γκάρι Κασπάροβ, χθες βράδυ, ο 22χρονος Ρώσος Βλαντίμιρ Κράμνικ
πέρασε πρώτος στο τουρνουά του Νόβγκοροντ. Μέχρι τον 4ο γύρο ο Κασπάροβ ήταν
μπροστά με 3,5 βαθμούς, ακολουθούμενος από τον Κράμνικ που είχε 3, ενώ οι
επόμενοι βρίσκονταν στον 1,5 βαθμό. Σταθερά ανεβαίνει και ο Βούλγαρος Τοπάλοβ
παρά το αρχικά μουδιασμένο ξεκίνημα.

Τα αναλυτικά αποτελέσματα των τριών τελευταίων γύρων έχουν ως εξής: 3ος γύρος:
Κασπάροβ - Μπαρέεβ 1-0 (73 κινήσεις), Κράμνικ - Σορτ 1-0 (58), Γκέλφαντ -
Τοπάλοβ 1-0 (42).

4ος γύρος: Κασπάροβ - Σορτ 1-0 (31), Τοπάλοβ - Μπαρέεβ 1-0 (37), Γκέλφαντ -
Κράμνικ 0,5-0,5 (17).

5ος γύρος: Κράμνικ - Κασπάροβ 1-0 (32), Σορτ - Τοπάλοβ 0-1 (45), Μπαρέεβ -
Γκέλφαντ 0,5-0,5 (30).

Για τη βαθμολογία χρησιμοποιείται εν τέλει το κλασικό σύστημα (2 βαθμοί η
νίκη, 1 η ισοπαλία), ενώ το καινοφανές σύστημα με τους τρεις βαθμούς νίκης
χαρακτηρίστηκε από τους διοργανωτές «βοηθητικό».

Βαθμολογία (σε 5 αγώνες): 1) Κράμνικ 4, 2) Κασπάροβ 3,5, 3) Τοπάλοβ 2,5, 4-5)
Γκέλφαντ, Μπαρέεβ 2, 6) Σορτ 1 βαθμός.

Κράμνικ - Κασπάροβ (5ος γύρος)

1. Ιζ3 Ιζ6 2. γ4 η6 3. Ιγ3 Αη7 4. ε4 δ6 5. δ4 0-0 6. Αε2 ε5 7. 0-0 Ιγ6 8. δ5
Ιε7 9. β4 Ιθ5 10. Πε1 Ιζ4 11. Αζ1 α5 12. β: α5 Π: α5 13. Ιδ2 γ5 14. α4 Πα6 15.
Πα3 η5 16. η3 Ιθ3+ 17. Α: θ3 Α: θ3 18. Βθ5 Βδ7 19. Β: η5 θ6 20. Βε3 ζ5 21. Βε2
ζ4 22. Ιβ5 Ρθ7 23. η: ζ4 ε: ζ4 24. Ρθ1 Αη4 25. Ιζ3 Ιη6 26. Πη1 Α: ζ3 27. Β: ζ3
Ιε5 28. Βθ5 Βζ7 29. Βθ3 Ι: γ4 30. Πζ3 Αε5 31. Ιγ7 Π: α4 (Β: γ3; 32. Β: θ6) 32.
Α: ζ4 1-0

Κασπάροβ - Σορτ (4ος γύρος)

1. ε4 ε6 2. δ4 δ5 3. Ιγ3 Αβ4 4. ε5 γ5 5. α3 Α: γ3+ 6. β: γ3 Βγ7 7. Βη4 ζ5 8.
Βη3 γ: δ4 9. γ: δ4 Ιε7 10. Αδ2 0-0 11. Αδ3 β6 12. Ιε2 Αα6 13. Ιζ4 Βδ7 14. θ4
Α: δ3 15. Β: δ3 Ιβγ6 16. Πθ3 Παγ8 17. Πη3 Πζ7 18. θ5 Ιδ8 19. γ3 Πζ8 20. Ρζ1
Πγ4 21. Ρη1 Ιζ7 22. α4 Πζγ8 23. Ββ1 Ιγ6 24. Βδ1 Ιε7 25. θ6 η6 26. Βθ5 Π: α4
27. Π: α4 Β: α4 28. Ι: ε6 Βγ2 29. Βθ4 ζ4 30. Α: ζ4 Ιζ5 31. Π: η6+ 1-0

Τοπάλοβ - Μπαρέεβ (4ος γύρος)

1. ε4 ε6 2. δ4 δ5 3. ε5 γ5 4. γ3 Αδ7 5. Ιζ3 Ιγ6 6. Αε2 Ιθ6 7. Α: θ6 η: θ6 8.
0-0 Ββ6 9. Βδ2 Αη7 10. Ια3 0-0 11. Ιγ2 γ: δ4 12. γ: δ4 ζ6 13. ε: ζ6 Π: ζ6 14.
β4 Παζ8 15. β5 Ιε7 16. Ιε5 Αε8 17. η3 θ5 18. α4 θ4 19. Αδ3 θ: η3 20. θ: η3 θ5
21. Ιε3 Αθ6 22. α5 Βδ8 23. ζ4 Ρθ8 24. Βθ2 Βδ6 25. α6 β6 26. Παβ1 Βγ7 27. Ιγ2
Βγ3 28. Πζ3 Βγ7 29. Πβζ1 Ιη6 30. Β: θ5 Βη7 31. Ι: η6+ Α: η6 32. Α: η6 Π: η6
33. Βε5 Πγ8 34. Ιβ4 Πγ4 35. Ιγ6 Ρθ7 36. Β: η7+ Π: η7 37. Ρη2 1-0

ΚΑΛΛΙΘΕΑ

Ολοκληρώθηκε και το 5ο ανοιχτό τουρνουά «Ίκαρος '97», αυτή τη φορά με νικητή
τον Ελληνοαμερικανό Στέφανο Λένχερτ του Ζήνωνα Γλυφάδας. Ο Λένχερτ νίκησε στον
τελευταίο γύρο τον Κλέμεντ Μανάι και τερμάτισε μόνος πρώτος με 6 βαθμούς. Ο
Μανάι, δεύτερος στο προηγούμενο ανοιχτό τουρνουά του Ίκαρου (προϊόν, και αυτό,
συνεργασίας Ικαρίας και Καλλιθέας), τερμάτισε στην ίδια θέση και εδώ. Οι
αγώνες έγιναν στο εντευκτήριο του Σ.Ο. Καλλιθέας (Λυκούργου 50).

Αποτελέσματα 7ου γύρου: Λένχερτ - Μανάι 1-0, Βλάχος, - Ζαρούφης 0,5-0,5,
Νανόπουλος - Ρουμελιώτης 0-1, Κοντσέτι - Ευθυμάκης 1-0 ά.α., Ζαμίτ - Νίνι 0-1,
Μαρτέν - Λογοθέτης 0,5-0,5, Μαριανίδης - Παναγόπουλος 0-1 κ.ά.

Τελική βαθμολογία: 1) Λένχερτ 6, 2) Μανάι 5,5, 3-7) Νίνι, Κοντσέτι, Ζαρούφης,
Βλάχος, Θ. Ρουμελιώτης 5, 8-10) Παναγόπουλος, Χόρτης, Μαρτέν 4,5, 11-19)
Νανόπουλος, Ζαμίτ, Ευθυμάκης, Βασιλείου, Χαντάτ, Καπαγιαννίδης, Λογοθέτης,
Σιρανίδης, Μπόλης 4 κ.ά. Συμμετείχαν 40 σκακιστές. Διευθυντής αγώνων ήταν ο
Τάκης Δρεπανιώτης και διαιτητές οι Ν. Κουκίδης, Κ. Χατζηγεωργίου.

Ν. ΗΡΑΚΛΕΙΟ

Με νικητή τον μετρ Θανάση Καραγιάννη έληξε το πρώτο ανοιχτό τουρνουά του
συλλόγου Σκακιστική Επικοινωνία Ηρακλείου Αττικής. Ο Καραγιάννης πέτυχε να
συγκεντρώσει 8,5 βαθμούς σε 9 αγώνες, δηλαδή αξιοθαύμαστο ποσοστό, θυμίζοντας
ότι μερικά μέτρια αποτελέσματα που κατά καιρούς κάνει είναι πάντοτε πρόσκαιρα.

Στον τελευταίο γύρο σημειώθηκαν τα εξής αποτελέσματα:

Καραγιάννης - Σταθάκης 1-0, Καλέσης - Παπασταυρόπουλος 1-0, Σιαμίδης -
Κακαδέλλης 1-0, Χατζόπουλος - Μαρτίδης 0-1, Χατζηθωμάς - Μαθιόπουλος 0-1,
Βρεττός - Πετούσης 1-0, Εμμανουηλίδης - Μακρής 0,5-0,5, Τζαννής - Μπαρούδας
0-1 κ.ά.

Τελική βαθμολογία: 1) Καραγιάννης 8,5, 2) Καλέσης 7,5, 3) Σιαμίδης 7, 4-5)
Μαρτίδης, Μαθιόπουλος 6,5, 6-9) Σταθάκης, Κακαδέλλης, Βρεττός, Μπαρούδας 6
κ.ά. Συμμετείχαν 47 σκακιστές.

Ο διοργανωτής σύλλογος ιδρύθηκε μόλις πριν από λίγον καιρό από τον Δήμο
Ηρακλείου και τον ραδιοσταθμό Επικοινωνία 94,1 FM.

ΘΕΣΣΑΛΟΝΙΚΗ

Δύο ανοιχτά τουρνουά ξεκινούν αύριο στη Θεσσαλονίκη. Τα διοργανώνουν τα
Εντευκτήρια Πολιτιστικής Πρωτεύουσας και η ΕΣΣΒΕ. Σύστημα αγώνων είναι το
ελβετικό 5 γύρων με χρόνο σκέψης 1 ώρα και 30' ανά παίκτη για κάθε παρτίδα. Οι
αγώνες θα γίνουν στο εντευκτήριο Κορδελιού, Π. Λεβαντή και Εθνικής Αντίστασης,
και στο εντευκτήριο Δουμπιώτη, Στρ. Δουμπιώτη 20, στις 18, 19, 20, 23 και
24/6, με ώρα έναρξης 18.00. Δηλώσεις συμμετοχής γίνονται δεκτές στα
εντευκτήρια: Π. Λεβαντή και Εθνικής Αντίστασης (τηλ. 758.040), Στρ. Δουμπιώτη
20 (257.468), Κ. Αιτωλού 19 (758.926), Α. Κάλβου 12 (684.455). Υπεύθυνος των
δύο διοργανώσεων είναι ο κ. Λάζαρος Κωνσταντινίδης

.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: O99</CAT>
<ED>
Κωδικός άρθρου: A15863O991</ED>
<ID>
ID:164162

</ID><URL>http://ta-nea.dolnet.gr/neaweb/neafile.print_unique?e=A&f=15863&m=O99&aa=1</URL></REF>


Article

<CATEGORY>vin09</CATEGORY>

 <H5>ΓΙΑ ΤΑ ΓΥΡΙΣΜΑΤΑ ΤΗΣ ΣΕΙΡΑΣ «Η ΚΟΜΗ ΤΗΣ ΒΕΡΕΝΙΚΗΣ» ΤΟΥ ΓΙΩΡΓΟΥ ΓΡΑΜΜΑΤΙΚΑΚΗ
</H5><H2>Συνάντηση Φιλοσοφίας - Φυσικής
</H2>
<AUTHOR>ΚΩΣΤΑΣ ΜΠΟΓΔΑΝΙΔΗΣ</AUTHOR>

Σ' ένα πάρκο του Παρισιού. Ο Κορνήλιος Καστοριάδης με τον Γιάννη Ηλιόπουλο και
τον Γιώργο Γραμματικάκη (στο μέσον) συζητούν για τις εξελίξεις στις θετικές
επιστήμες, τη φιλοσοφία, αλλά και τις κοσμογονικές αλλαγές στον κόσμο τα
τελευταία χρόνια

ΗΡΑΚΛΕΙΟ

Χρειάστηκαν τριάντα χρόνια για να συναντηθούν δύο διάσημοι Έλληνες που
διαπρέπουν στο χώρο της Φιλοσοφίας και της Φυσικής. Ο Κορνήλιος Καστοριάδης
και ο Γιάννης Ηλιόπουλος, παρότι ζουν στο Παρίσι, βρέθηκαν για πρώτη φορά με
αφορμή τα γυρίσματα της τηλεοπτικής σειράς «Η κόμη της Βερενίκης». Μια
συνάντηση στην οποία μετείχε και ο Γιώργος Γραμματικάκης, συγγραφέας του
ομώνυμου βιβλίου, στο οποίο βασίζεται η παραγωγή. Το μεγαλύτερο μέρος των
γυρισμάτων τής πολλά υποσχόμενης σειράς, που ετοιμάζεται για λογαριασμό της
ΕΤ1, έχει ήδη ολοκληρωθεί. 
Πρόκειται για 13 επεισόδια, που σκηνοθετεί ο Φώτος Λαμπρινός και αναμένεται να
δούμε από το πρώτο κανάλι της κρατικής τηλεόρασης τον καινούργιο χρόνο. Ήδη
έγιναν γυρίσματα σε ελληνικές περιοχές, αλλά και σε ευρωπαϊκές πόλεις, σε μια
προσπάθεια να μιλήσουν οι Έλληνες επιστήμονες και διανοούμενοι που ζουν εκτός
συνόρων. Κι αυτό είναι ίσως από τις πιο ενδιαφέρουσες ιδέες της παραγωγής. 
Σε μια από αυτές, στο Παρίσι, συναντήθηκαν για πρώτη φορά ύστερα από 3
δεκαετίες δύο ηχηρά ονόματα από τον χώρο της Φυσικής (Γιάννης Ηλιόπουλος) και
της Φιλοσοφίας (Κορνήλιος Καστοριάδης). Δύο Έλληνες, παγκοσμίως αναγνωρισμένοι
στον τομέα τους, που αλληλοεκτιμώνται, ο ένας παρακολουθεί το έργο του άλλου,
κατοικούν στο Παρίσι, αλλά δεν είχαν συναντηθεί!

«Ήταν μια ιδέα να παρουσιάσουμε τους Έλληνες που διαπρέπουν στο εξωτερικό, να
γίνουν συζητήσεις και να ενταχθούν στη σειρά», λέει στα ΝΕΑ ο συγγραφέας και
πρώην πρύτανης του Πανεπιστημίου Κρήτης κ. Γιώργος Γραμματικάκης.

Η εμπειρία, όπως λέει, από τη συνάντηση Καστοριάδη - Ηλιόπουλου ήταν μοναδική,
καθώς οι δύο άνοιξαν μια μεγάλη συζήτηση για τη δημιουργία του κόσμου, τις
θετικές επιστήμες, τη φιλοσοφία, τις εξελίξεις στον κόσμο. Όσα ουσιαστικά
περιγράφει και στο βιβλίο του ο Γ. Γραμματικάκης.

Ακολούθησαν γυρίσματα στο CERN με τον Τομ Υψηλάντη, στη Χαϊδελβέργη, όπου ο
Φώτης Καφάτος διευθύνει το Ευρωπαϊκό Κέντρο Μοριακής Βιολογίας και στη Βόννη,
όπου ο Διονύσης Τσικριτζής ηγείται του Εθνικού Κέντρου Υπολογιστών και Μίντια
της Γερμανίας. Σε μια απόσταση μερικών δεκάδων χιλιομέτρων οι Έλληνες φαίνεται
να κρατούν τα «κλειδιά» των κέντρων και των ιδρυμάτων της Ευρώπης όπου γίνεται
σπουδαία ερευνητική δουλειά.

Επόμενος σταθμός το Λονδίνο για μία συζήτηση με τον Λέοντα Φρέρη, καθηγητή
μηχανικό στο Ιμπέριαλ Κόλετζ, αλλά και με τον επίσης Έλληνα καθηγητή
ηλεκτρονικών Χρήστο Παπαβασιλείου. Τέλος, στην Οξφόρδη το συνεργείο συνάντησε
τον καθηγητή Αστροφυσικής Γιάννη Ευσταθίου.

«Ήταν πολύ δύσκολο να βρούμε όλους αυτούς τους μεγάλους επιστήμονες σε τόσο
σύντομο χρονικό διάστημα, αλλά τελικά το αποτέλεσμα υπερέβη και τις προσδοκίες
μας», θα πει ο συγγραφέας, που περιμένει με αγωνία το αποτέλεσμα.

Οι συντελεστές πάντως της παραγωγής αποτελούν εγγύηση. Εκτός από τον Φώτο
Λαμπρινό στη σκηνοθεσία και τον Γιάννη Κουτσομύτη στην παραγωγή, οπερατέρ
είναι ο διάσημος Γιώργος Αρβανίτης, βοηθός παραγωγός ο Άρης Φατούρος, βοηθός
σκηνοθέτης ο Δημήτρης Γουζιώτης και η Κατερίνα Μαραγκοπούλου επίσης πίσω από
την κάμερα.

«Η κόμη της Βερενίκης», μια μικρή ομάδα αστεριών που φαίνονται ακόμη και με
γυμνό μάτι κοντά στη Μεγάλη Άρκτο, συνοδεύεται από έναν παμπάλαιο μύθο. Η
Βερενίκη ήταν η σύζυγος του βασιλιά της Αιγύπτου Πτολεμαίου του Γ' και θυσίασε
τα ωραιότατα μαλλιά της, όπως είχε ορκιστεί, όταν εκείνος γύρισε θριαμβευτής
από μια εκστρατεία στη Συρία. 
Αυτός είναι και ο τίτλος που δόθηκε από τον Γιώργο Γραμματικάκη στο βιβλίο που
έγινε μπεστ σέλερ παρότι δεν είχαμε συνηθίσει ένα επιστημονικό βιβλίο με
έντονη τη φιλοσοφική και ποιητική πολλές φορές διάθεση να απευθύνεται στο ευρύ
κοινό. Τώρα υπάρχει μία ακόμη ­ μεγαλύτερη ίσως ­ πρόκληση, να μεταφερθεί το
εγχείρημα στην τηλεόραση, όπως είχε την ιδέα και το πρότεινε ο γενικός
διευθυντής του καναλιού κ. Αλαβάνος.

Η δραματοποιημένη σειρά επιφυλάσσει κι άλλες εκπλήξεις, καθώς θα δούμε την
Ειρήνη Παπά να διαβάζει το ποίημα του Καλλιμάχου για την «Κόμη της Βερενίκης»,
το συγκρότημα «Χαΐνηδες» να παίζουν και να τραγουδούν, πλάνα από το
αστεροσκοπείο του Σκίνακα του Ψηλορείτη, από το Πλανητάριο, αλλά και την Πύλο,
όπου γίνεται το διεθνές πείραμα για να εντοπισθούν τα νετρίνα σε τεράστιο
θαλάσσιο βάθος.

Σαν πείραμα και για την ελληνική τηλεόραση μοιάζει η μεταφορά της «Κόμης της
Βερενίκης» στη μικρή οθόνη. Άλλωστε, όπως σημειώνει και ο συγγραφέας, «το
βιβλίο αφορά σ' ένα πείραμα που έγινε πριν από 15 δισεκατομμύρια χρόνια. 
Το πείραμα αυτό ήταν η δημιουργία του ίδιου του σύμπαντος». Ήταν δε τέτοιες οι
συνθήκες και η θερμοκρασία του πειράματος που καθιστούν ανέφικτη την επανάληψή
του στα γήινα υπερσύγχρονα εργαστήρια. Και μπορεί ο επιστήμονας που το
σχεδίασε να μην είναι τριγύρω για να μας το εξηγήσει, ωστόσο ο Γιώργος
Γραμματικάκης με την «Κόμη της Βερενίκης» μάς έδωσε μία γλαφυρή και απολύτως
κατανοητή περιγραφή του.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P01</CAT>
<ED>
Κωδικός άρθρου: A15863P011</ED>
<ID>
ID:164163

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P01&aa=1</URL></REF>


Article

<CATEGORY>vin09</CATEGORY>

 <H2>Η ανόρεκτη κόρη της σεξοβόμβας
</H2>
<AUTHOR>Χ.Π.</AUTHOR>

Κάποτε είχε το ίδιο χυμώδες σώμα με τη μητέρα της. Η 35χρονη Τάνι Γουέλς ­
κόρη τής Ράκελ από τον πρώτο της γάμο με τον Τζιμ Γουέλς. Οι φίλοι ψιθυρίζουν
κάτι σε «ανορέξια νερβόζα», αν και η απότομη αλλαγή στην εμφάνισή της μπορεί
να οφείλεται στη διάλυση του δεσμού της με τον γιο τού Ρίτσαρντ Χάρις,
Τζάρεντ, με τον οποίο ήταν μαζί πέντε χρόνια. Δεν είχε ρόδινη ζωή η Τάνι. Το
αντίθετο. Στα 16 της αποφάσισε να πάρει τη ζωή στα χέρια της, εγκαταλείποντας
το σπίτι της στο Χόλιγουντ για να περιπλανηθεί στην Ευρώπη, όπου έκανε
διάφορες δουλειές από κομμώτρια μέχρι οικιακή βοηθός. Όταν ξαναγύρισε στην
Αμερική, άρχισε να φτιάχνει την καριέρα της ως ηθοποιός, αλλά και εκεί ύστερα
από μια σύντομη επιτυχία στο ξεκίνημά της τίποτα δεν πάει καλά ­ τη στιγμή που
η 57χρονη μητέρα της έχει ακόμη ζήτηση (τώρα εμφανίζεται στην επιτυχία του
Μπρόντγουεϊ, «Βίκτωρ, Βικτώρια»). Η μοίρα των περισσότερων παιδιών των σταρ
του Χόλιγουντ... Είναι σαν μια ολόκληρη ζωή να φωνάζουν «μαμά, είμαι εδώ».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15863P021</ED>
<ID>
ID:164167

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P02&aa=1</URL></REF>


Article

<CATEGORY>vin09</CATEGORY>

 <H2>Συναρπαστικό
</H2>
<AUTHOR>Γ.Δ.Σ.</AUTHOR>

«Συναρπαστικό». Έτσι χαρακτηρίζει το έγκυρο ειδικευμένο στην όπερα μηνιαίο
γαλλικό περιοδικό «Οπερά Εντερνασιονάλ», στο τεύχος 52 του Μαΐου, το βιβλίο
του Έλληνα Βασίλη Νικολαΐδη «Μαρία Κάλλας, οι μεταμορφώσεις μιας τέχνης», σε
σύντομη κριτική παρουσίαση. «Η πατρίδα της Ντιβίνα», γράφει ο σχολιαστής, «την
τιμά με ένα βιβλίο μοναδικής λάμψης, κοσμημένο με αμέτρητες φωτογραφίες,
πολλές φορές τόσο σπάνιες έως ανέκδοτες, ώστε ακόμη και αυτοί που δεν ξέρουν
ελληνικά, να βρουν σ' αυτό τη χαρά τους». Δόξα τω Θεώ... Ότι πρόκειται για
βιβλίο συναρπαστικό, αυτή τη φορά, προλάβαμε να το ανακαλύψουμε έγκαιρα στην
Ελλάδα. Ήδη από την πρώτη έκδοσή του προ χρόνων όσο και από την πρόσφατα ­
περυσινή ­ δεύτερη από τους Μπάστα - Πλέσσα. Και δεν χρειάστηκε να μας
φωτίσουν εξ Εσπερίας, όπως συχνά γίνεται. Σίγουρα, όμως, μια κρίση από ένα
ειδικευμένο ξένο περιοδικό είναι ιδιαίτερα κολακευτική. Για τον συγγραφέα -
σκηνοθέτη. Αλλά και για τη φτωχή σχετικά ελληνική βιβλιογραφία.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15863P022</ED>
<ID>
ID:164207

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P02&aa=2</URL></REF>


Article

<CATEGORY>vin09</CATEGORY>

 <H2>Να τα εκατοστήσει
</H2>
<AUTHOR>Μ.Μ.</AUTHOR>

Μπορεί στις επετείους να υπάρχει μία δόση νοσταλγίας, εδώ όμως αντί νοσταλγίας
είναι η ικανοποίηση πως κάτι μπορεί αν μείνει ζωντανό, ακούραστο και πολύ πιο
μπροστά απ' όσα άλλα φλέρταραν κάποια στιγμή με το καινούργιο, είκοσι δύο
χρόνια ραδιοφωνικής ζωής. Γιατί τόσα συμπληρώνει αυτές ακριβώς τις μέρες η
εκπομπή του Γιάννη Πετρίδη στο Πρώτο Πρόγραμμα, κάθε απόγευμα 4 με 5 χωρίς
διακοπή. Η εκπομπή που αγκάλιασε όλη τη μουσική, στο παρελθόν, στο παρόν και
στο μέλλον της (πόσοι στ' αλήθεια επέμειναν στο ραπ ή στους βιομηχανικούς
θορύβους του Τρεντ Ρέζνορ;) χωρίς να σνομπάρει ούτε τις επιτυχίες της μιάς
μέρας που καταγράφονται στα τσαρτς. Και που έκανε ­ όπως έδειξε και ο Αντώνης
Κόκκινος στην ταινία του ­ όλους εμάς που ακούγαμε να μοιραζόμαστε εκείνο το
«Τέσσερις με Πέντε».

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15863P023</ED>
<ID>
ID:164238

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P02&aa=3</URL></REF>


Article

<CATEGORY>vin09</CATEGORY>

 <H2>Κυκλοφορούν ανάμεσά μας
</H2>
<AUTHOR>Χ.</AUTHOR>

Είκοσι τέσσερα ηλεκτρονικά βιβλία ελληνικής παραγωγής, έναντι σαράντα τεσσάρων
παραδοσιακών. Αυτό θα πει μια καλή αναλογία. Αυτό θα πει να συμβαδίζει κανείς
με την εποχή του. Και αυτό επιδιώκει να πετύχει η εξαμηνιαία «Βιβλιοφιλική»
του Εθνικού Κέντρου Βιβλίου, που συνοδεύει την ομότιτλη πιστωτική κάρτα για
αγορές βιβλίων και πολιτιστικών αγαθών. Αυτό, λοιπόν, το τρίτο τεύχος της
«ανοίγει» στον αναγνώστη τον θαυμαστό κόσμο των CD-ROM, δίνοντας μια σφαιρική
εικόνα των ελληνικών παραγωγών που κυκλοφορούν από το εμπορικό κύκλωμα.
Πρόκειται, κυρίως, για έργα αναφοράς, εγκυκλοπαίδειες και παιδικά βιβλία που
κυκλοφορούν από τις εκδόσεις «Λιβάνη», «Πατάκη», αλλά και Compupres, MLS
Πληροφορική κ.ά., στα οποία θα πρέπει κανείς να προσθέσει και τα CD-ROM, που
εκδίδονται από ιδρύματα όπως το Ίδρυμα Μελετών Λαμπράκη ή από συνεργάτες
περιοδικών όπως το «RAM». Όλα δείχνουν πια πως έφθασε ο καιρός οι παρουσιάσεις
­ αλλά και οι κριτικές ­ των CD-ROM να περάσουν από τα εξειδικευμένα έντυπα
στα έντυπα γενικού ενδιαφέροντος. Το αποδεικνύει τούτο το τεύχος της
«Βιβλιοφιλικής» (αν πάρετε και την κάρτα θα λάβετε μέρος και σε κλήρωση δώρων
CD-ROM, που θα γίνει στις 21 Ιουνίου), το οποίο διαβάζεται με ιδιαίτερο ενδιαφέρον.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15863P024</ED>
<ID>
ID:164259

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P02&aa=4</URL></REF>


Article

<CATEGORY>vin09</CATEGORY>

 <H5>ΔΕΥΤΕΡΗ ΒΡΑΔΙΑ ΣΑΒΑΛΙΣ - ΚΟΝΣΕΡΤΓΚΕΜΠΑΟΥ ΣΤΟ ΗΡΩΔΕΙΟ
</H5><H2>Η Αμερική της ποίησης
</H2>
<H3></H3>Διάσημος και από το MTV ο Μεξικανός σκιτσογράφος Φελίπε Γκαλίντο Φέγγο
παρουσιάζει έργα του (φωτό) από σήμερα στον «Φούρνο» της οδού Μαυρομιχάλη

Οι καταξιωμένοι ανανεωτές της σύγχρονης ποίησης Τζον Άσμπερι (ο σημαντικότερος
μεταπολεμικός ποιητής της Αμερικής) και Κένεθ Κοκ θα διαβάσουν απόψε (στις
8.30) στο θέατρο «Αυλαία» της Θεσσαλονίκης αποσπάσματα από έργα τους, στο
πρωτότυπο. Μια από τις εκδηλώσεις της Πολιτιστικής Πρωτεύουσας, στη σειρά των
μετακλήσεων ξένων λογοτεχνών.

ΜΟΥΣΙΚΗ

Είναι η δεύτερη βραδιά απόψε της διάσημης Ορχήστρας Κόνσερτγκεμπάου στο
Ηρώδειο. Και στο πόντιουμ ο Βόλφγκανγκ Σαβάλις, από τους σημαντικούς μεγάλους
μαέστρους της εποχής μας. Θα παρουσιάσουν απόψε έργα Χίντεμιτ, Τσαϊκόφσκι και
Μπετόβεν. Σολίστ στο βιολί ο Πέτερ Ζίμερμαν. Πληροφορίες για εισιτήρια από τα
ταμεία του Φεστιβάλ Αθηνών, Σταδίου 4, τηλ. 3221.459.

*** Με έργα κλασικής μουσικής θα είναι το Σύνολο νυκτών εγχόρδων Αθηνών απόψε
στο Άσσος Καφέ Παράσταση. Από τις 10 μ.μ. Βαλτετσίου 15 και Ιπποκράτους, τηλ. 3644.367.

*** Συναυλία της Φιλαρμονικής Ορχήστρας του Δήμου Αθηναίων της «Αθηναϊκής
Φιλαρμονίας» παρουσιάζει σήμερα το Φεστιβάλ, Παπάγου 97. Υπό τη διεύθυνση του
Σπύρου Αλεξανδράτου, στις 8.30 στο Θερινό Θέατρο Παπάγου, οδός Κορυτσάς, στην
6η στάση Παπάγου.

ΕΓΚΑΙΝΙΑ

Ζωγράφοι και φωτογράφοι συμμετέχουν στην έκθεση που διοργανώνει το Κέντρο
Προστασίας Αδέσποτων Ζώων Σαλαμίνας και Περάματος στην γκαλερί Astra, μια
έκθεση αφιερωμένη στα αδέσποτα ζώα. Τα εγκαίνια απόψε στις 8, Καρυατίδων 8
στην Ακρόπολη, τηλ. 9220.236.

ΕΚΘΕΣΗ

Ο Μεξικανός Φελίπε Γκαλίντο Φέγγο έρχεται στην Αθήνα και εκθέτει σκίτσα και
γελοιογραφίες του από σήμερα στον «Φούρνο» (Μαυρομιχάλη 168). Γνωστός για τις
παρουσιάσεις της δουλειάς του στη Ν. Υόρκη αλλά και στο μουσικό κανάλι MTV θα
δείξει έργα του και εδώ μέχρι τις 28 του μήνα.

*** Είκοσι δύο έργα παστέλ εμπνευσμένα από την Κρήτη και τη ζωή των ανθρώπων
του νησιού από τη ζωγράφο Μελανί Πετράκη-Φίνγκενμπάουμ θα βρίσκονται από
σήμερα στην αίθουσα Τέχνης «Ένστασις» στη Γλυφάδα, Μεταξά 24-26. Στις 8 τα εγκαίνια.

ΘΕΑΤΡΟ

Το Θέατρο της Ημέρας καλεί τους ενδιαφερόμενους σε ένα διήμερο εκδηλώσεων
εργαστηρίου παιδαγωγικής, θεάτρου και θεατρικού παιχνιδιού. Γεννηματά 20, τ.
Πανόρμου-Αμπελόκηποι, τηλ. 6929.090, 6495.777.

*** Τον «Βυσσινόκηπο» του Τσέχωφ παρουσιάζει σήμερα η Θ.Κ. «Νόστος», μία από
τις έξι κοινότητες του Κέντρου Θεραπείας Εξαρτημένων Ατόμων. Στις 7.30 στο
Πολιτιστικό Κέντρο Μελίνα Μερκούρη, Εμμ. Μπενάκη 70 στην Αμφιάλη.

ΦΩΤΟΓΡΑΦΙΑ

Η έκθεση φωτογραφίας του Περικλή Αντωνίου με θέμα «Τα μάτια των παιδιών του
πολέμου» συνεχίζεται στο Δημαρχείο Καισαριανής από σήμερα έως τις 29 του μήνα.
Είναι μία έκθεση που διοργανώνουν το Ελληνικό Καραβάνι Αλληλεγγύης και το
Κέντρο Έρευνας και Τεκμηρίωσης με τη χορηγία της Γενικής Γραμματείας Νέας Γενιάς.

Ζωγραφική της Ανί Μπουσερί με τίτλο «Διαφάνειες» από σήμερα στο Πνευματικό
Κέντρο του Δήμου Αθηναίων, Ακαδημίας 50.

ΒΙΒΛΙΟ

Το βιβλίο του Άρη Μαραγκόπουλου «Αγαπημένο Βρωμοδουβλίνο» (Τόποι και γλώσσες
στον Οδυσσέα του Τζόυς) παρουσιάζουν οι εκδόσεις Κέδρος στις 8. Στην Αίθουσα
Λόγου, στη Στοά του Βιβλίου, Πεσμαζόγλου 5.

ΖΩΝΤΑΝΑΤα «Κρυστάλλεια» ξεκίνησαν πριν από λίγες ημέρες γιορτάζοντας 20
χρόνια φεστιβάλ στον Πύργο Πλακεντίας στην Πεντέλη. Απόψε θα είναι εκεί η
Ελένη Τσαλιγοπούλου και ο Γιώργος Ανδρέου. 4.000 και 3.500 το εισιτήριο για
τους φοιτητές.

*** Το έκτο φεστιβάλ Ναυπλίου σε εξέλιξη και απόψε με έργα για φλάουτο, τσέλο
και πιάνο. Με τους Έλενα Ντουράν, Νίκο Καβάκο και Βίνια Τσόπελα. Στις 9 στο Τριανόν.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15863P025</ED>
<ID>
ID:164267

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P02&aa=5</URL></REF>


Article

<CATEGORY>vin09</CATEGORY>

 <H2>Για να αποκατασταθεί το χαμόγελο...
</H2>
Για την αντιμετώπιση της κακογουστιάς και την αποκατάσταση του χαμόγελου και
της ξενοιασιάς, η «Σχολή Ορνεράκη» έχει συγκροτήσει Σώμα Εθελοντών Νέων
Σκιτσογράφων, που είναι «μανούλες» στα συμβατικά όπλα (μολύβια, πινέλα κ.λπ.)
αλλά και ειδικά εκπαιδευμένοι στα βαρέα (Computer animation). Η παρουσίαση του
Σώματος θα γίνει με... παρέλαση των έργων τους αύριο (7 μ.μ.), στη βάση τους
(Αριστοτέλους 36). Η προσέλευση του κοινού κρίνεται απαραίτητη για την τόνωση
του ηθικού των... Εθελοντών.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P02</CAT>
<ED>
Κωδικός άρθρου: A15863P026</ED>
<ID>
ID:164272

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P02&aa=6</URL></REF>


Article

<CATEGORY>vin09</CATEGORY>

 <H5>ΜΙΑ ΜΟΝΗ ΔΕΝ ΣΤΕΛΝΕΙ ΚΕΙΜΗΛΙΑ ΣΤΗΝ ΕΚΘΕΣΗ ΤΩΝ ΘΗΣΑΥΡΩΝ ΤΟΥ ΑΓΙΟΥ ΟΡΟΥΣ
</H5><H2>Αποχή λόγω Σένγκεν!
</H2>
<AUTHOR>ΧΡΙΣΤΟΣ ΖΑΦΕΙΡΗΣ</AUTHOR>

Το στέμμα του αυτοκράτορα Νικηφόρου Φωκά, από το σκευοφυλάκιο της Μονής
Μεγίστης Λαύρας, είναι ένας από τους θησαυρούς που δεν θα εκτεθούν ­ τελικά ­
στην έκθεση του Αγίου Όρους στη Θεσσαλονίκη

Τριγμούς στην οργάνωση της μεγάλης έκθεσης των θησαυρών του Αγίου Όρους στη
Θεσσαλονίκη προκαλεί η Συνθήκη του Σένγκεν, μια μέρα πριν από την επίσημη
τελετή εξόδου των κειμηλίων που πραγματοποιείται σήμερα στις Καρυές!

ΘΕΣΣΑΛΟΝΙΚΗ. 
Γραφείο Βόρ. Ελλάδας

Μια μονή του Αγίου Όρους, η Μονή Καρακάλου, αρνήθηκε να παραδώσει την
τελευταία στιγμή τα κειμήλια στους οργανωτές της έκθεσης, ενώ πάνω από πέντε
μοναστήρια δηλώνουν ότι δεν θα παραστούν στις εορταστικές εκδηλώσεις
«αναχώρησης» των κειμηλίων και τα εγκαίνια της έκθεσης το Σάββατο στο Μουσείο
Βυζαντινού Πολιτισμού.

Με την ενέργειά τους αυτή οι Αγιορείτες εκφράζουν την αντίδρασή τους προς την
ελληνική πολιτεία, θεωρώντας ότι με την αποδοχή της συνθήκης πλήττονται οι
πολιτικές και θρησκευτικές ελευθερίες. Η Ιερά Κοινότητα του Αγίου Όρους
επανειλημμένα έχει ταχθεί κατά της Συνθήκης του Σένγκεν ζητώντας, παρά την
ειδική μνεία που γίνεται για το καθεστώς του Αγίου Όρους στη Συνθήκη του
Μάαστριχτ, να δεσμευτούν οι Ευρωπαίοι εταίροι, με ειδικές διατάξεις στην
αναθεώρηση της ευρωπαϊκής ενοποίησης, ότι δεν θα θιγεί το «άβατον» και ο
καταστατικός χάρτης του Άθω. Την ικανοποίηση αυτού του αιτήματος η Ιερά
Κοινότητα είχε ζητήσει και από τον επίτροπο της Ευρωπαϊκής Ένωσης κ. Ζακ
Σαντέρ κατά την επίσκεψή του στη μοναστική πολιτεία τον περασμένο Μάιο.

Παρά την άρνηση της Μονής Καρακάλου, είπε στα «ΝΕΑ» ο εκ των επιστημονικών
συμβούλων της έκθεσης καθηγητής του ΑΠΘ κ. Χάρης Παζαράς, η σημασία και
λαμπρότητα της έκθεσης δεν μειώνεται και θα γίνει κανονικά. Το κενό των
εκθεμάτων της συγκεκριμένης μονής θα καλυφθεί με χειρόγραφα άλλων μονών,
τόνισε ο κ. Παζαράς.

Ήδη, με τη Μονή Καρακάλου γίνονται πέντε οι μονές που δεν συμμετέχουν στην
έκθεση των θησαυρών του Αγίου Όρους (οι άλλες μονές είναι οι Μεγίστης Λαύρας,
Εσφιγμένου, Κασταμονίτου και Φιλοθέου). Παράλληλα έχουν δηλώσει ότι θα απέχουν
από το τελετουργικό της εξόδου των κειμηλίων στις Καρυές του Αγίου Όρους, που
γίνεται σήμερα, οι μονές Γρηγορίου, Κουτλουμουσίου και Δοχειαρίου, αν και
έχουν αποστείλει τα κειμήλια στη Θεσσαλονίκη και θα παρουσιαστούν κανονικά
στην έκθεση του Αγίου Όρους.

Με την απουσία των πέντε μονών από την έκθεση, οι επισκέπτες δεν θα έχουν την
ευκαιρία να θαυμάσουν σημαντικά κειμήλια που παραμένουν κλειδωμένα στα
σκευοφυλάκιά τους. Ανάμεσά τους είναι το στέμμα και ο «σάκος» (χρυσοΰφαντο
τελετουργικό ένδυμα) και το Ευαγγέλιο με βαρύτιμο κάλυμμα του αυτοκράτορα
Νικηφόρου Φωκά, η ψηφιδωτή εικόνα του Αγίου Ιωάννη του Θεολόγου (13ος αι.) από
τη Μονή Μεγίστης Λαύρας, η εικόνα της Παναγίας Γλυκοφιλούσας από τη Μονή
Φιλοθέου, τμήμα σκηνής του Μεγάλου Ναπολέοντα (!), δώρο του Πατριάρχη
Γρηγορίου του Ε', και ο λεγόμενος σταυρός της αυτοκράτειρας Πουλχερίας από τη
Μονή Εσφιγμένου κ.ά.

Η επίσημη τελετή «αναχώρησης» των αγιορείτικων κειμηλίων πραγματοποιείται
σήμερα συμβολικά στις Καρυές του Αγίου Όρους παρουσία κυβερνητικού κλιμακίου
(Ευάγγελου Βενιζέλου, Φίλιππου Πετσάλνικου, Γιάννη Ανθόπουλου, Χρήστου Πάχτα
κ.ά.) και εκπροσώπων των αρχών της Θεσσαλονίκης και του ΟΠΠΕ. Το τελευταίο
κειμήλιο, ένα σημαντικό βυζαντινό χειρόγραφο, το λεγόμενο «Τυπικό» του
αυτοκράτορα Κωνσταντίνου Μονομάχου, που χρονολογείται το 1045, θα το μεταφέρει
αγιορείτικη αντιπροσωπεία την Πέμπτη στη Θεσσαλονίκη και θα το εναποθέσει
επίσημα στην έκθεση των αγιορείτικων θησαυρών. Τα υπόλοιπα 600 λαμπρά κειμήλια
βρίσκονται ήδη στις ειδικές προθήκες της έκθεσης που εγκαινιάζεται το Σάββατο
από τον Πρόεδρο της Δημοκρατίας στο Μουσείο Βυζαντινού Πολιτισμού.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15863P031</ED>
<ID>
ID:164168

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P03&aa=1</URL></REF>


Article

<CATEGORY>vin09</CATEGORY>

 <H2>Η επέτειος των... υποσχέσεων
</H2>
<AUTHOR>ΚΟΥΛΑ ΚΑΣΙΜΑΤΗ</AUTHOR>

Ένας χρόνος συμπληρώνεται από τις περυσινές κινητοποιήσεις των μελών
ΔΕΠ των Πανεπιστημίων με αιτήματα που αφορούν τον τρόπο εξέλιξής τους και το
μισθολόγιό τους. Ένας χρόνος πέρασε με υποσχέσεις, παλινδρομήσεις, αναμονές,
προσδοκίες, εντάσεις, υφέσεις και απογοητεύσεις για το αν και πότε αυτά τα
αιτήματα θα ικανοποιηθούν. Και το συλλογικό όργανο των πανεπιστημιακών, η
ΠΟΣΔΕΠ, προσανατολίζεται πάλι σε κινήσεις απεργιών και αποχών μέσα στις
εξετάσεις του Ιουνίου, με την ενστικτώδη βεβαιότητά της ότι και πάλι οι
υπεύθυνοι θα επιστρατεύσουν προφάσεις και δικαιολογίες για καινούργιες
αναβολές και πάλι θα επικαλεστούν τη λιτότητα για τις ανάγκες της... σύγκλισης
και οι λύσεις θα μετατοπιστούν για «ευθετότερο χρόνο».

Τα αιτήματα, ωστόσο, αυτά που φαντάζουν μονομερώς ωφελιμιστικά για τους
διδάσκοντες έχουν άμεσες επιπτώσεις στην ποιότητα της παρεχόμενης εκπαίδευσης
στα Πανεπιστήμιά μας. Κι αν σήμερα δημόσια ασκείται ­ και σωστά κατά τη γνώμη
μας ­ έντονη κριτική για την έλλειψη αφοσίωσης και συνέπειας μερίδας
πανεπιστημιακών στο έργο που από τον νόμο είναι υποχρεωμένοι να παρέχουν,
εξίσου σωστός είναι και ο αντίλογος ότι οι απαράδεκτα χαμηλές αποδοχές και οι
μακροχρόνιες διαδικασίες εξέλιξής τους υποχρεώνουν κάποιους να αναζητήσουν
άλλες απασχολήσεις έξω από τον φυσικό χώρο του Πανεπιστημίου, με τις
αναπόφευκτες συνέπειες της πλημμελούς άσκησης των καθηκόντων τους και της
υποβάθμισης των σπουδών.

Οι συνεχείς χρονικές μετατοπίσεις για τη λύση των προβλημάτων αυτών, αλλά και
οι κατά καιρούς προβαλλόμενες δικαιολογίες για την καθυστέρηση, φθάνουν πια
στα όρια του εμπαιγμού και οι πανεπιστημιακοί δεν είναι διατεθειμένοι να
δέχονται τη «μοιρολατρία» χωρίς διαμαρτυρία.

Η αναταραχή που αναγκαστικά προκαλούν οι κινητοποιήσεις δημιουργεί ρήγματα
στην κοινωνία και μέσα σε απόλυτη σύγχυση φανερώνεται η ρευστή και παθογενής
κατάσταση: όλοι οι εμπλεκόμενοι είναι πια εναντίον όλων. Οι φοιτητές (και οι
γονείς τους) βάλλουν εναντίον των πανεπιστημιακών γιατί έχασαν μαθήματα και
κινδυνεύουν να μη τελειώσουν τις εξετάσεις τους. Οι διοικητικοί υπάλληλοι των
Πανεπιστημίων προβαίνουν σε καταλήψεις γιατί καταργήθηκε κάποιο επίδομά τους
και απειλείται και από αυτούς ματαίωση των εξετάσεων. Η πολιτεία κατηγορεί
τους απεργούς ότι με τη στάση τους υπονομεύουν τους θεσμούς και προκαλούν
κοινωνική αναταραχή. Και οι διαμαρτυρόμενοι καθηγητές καταγγέλλουν τις
κυβερνητικές μεθοδεύσεις όχι μόνο στα δύο επίμαχα θέματα (εξελίξεις -
μισθολογικό) αλλά γενικότερα στον χώρο της δημόσιας ανώτατης (και όχι μόνο)
εκπαίδευσης που οδηγούν στο ξεχαρβάλωμά της.

Είναι, ωστόσο, μόνο οι χαμένες ώρες διδασκαλίας και η απειλή της μη διεξαγωγής
των εξετάσεων οι ορατές συνέπειες των κινητοποιήσεων των πανεπιστημιακών ­
αποτέλεσμα των κυβερνητικών καθυστερήσεων ­ ή και πολλά άλλα πιο ουσιαστικά
και περισσότερο σύνθετα όπως ο δημόσιος χαρακτήρας της ανώτατης εκπαίδευσης η
οργανωτική δομή, η οικονομική και διοικητική αυτοτέλεια, τα προγράμματα
σπουδών, η αναντιστοιχία πτυχίων και αναγκών της αγοράς εργασίας; ­ για να
αναφέρουμε λίγα μόνο

Όσοι, λοιπόν, επιχειρούν με απλουστευτικες και αποσπασματικές προτάσεις να
αντιμετωπίσουν τα προβλήματα και επικαλούνται τη ρηχή και ανέξοδη ευαισθησία
τους για τους φοιτητές και καταδικάζουν τις σημερινές κινητοποιήσεις των
πανεπιστημιακών, επιτείνουν τη σύγχυση και διαιωνίζουν την κρίση. Η πολιτεία
ας δείξει επιτέλους συνέπεια στις υποσχέσεις της· το οφείλει στην κοινωνία μας.

a Η Κούλα Κασιμάτη είναι καθηγήτρια στο Πάντειο Πανεπιστήμιο.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15863P032</ED>
<ID>
ID:164208

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P03&aa=2</URL></REF>


Article

<CATEGORY>vin09</CATEGORY>

 <H5>Η αυλαία άνοιξε!
</H5><H2>ΤΟ ΠΝΕΥΜΑ
</H2><H2>του τόνου
</H2>
<AUTHOR>ΕΥΑ ΚΟΤΑΜΑΝΙΔΟΥ</AUTHOR>

Το θέατρο κατάμεστο από συγγενείς και φίλους. Η επιτροπή του υπουργείου στη
θέση της με το πρόγραμμα ανά χείρας. Οι τελειόφοιτοι στην πάμφωτη σκηνή
παρουσιάζονται ονομαστικώς. Ο πυρετός και η αγωνία στο έπακρον. Ο εξαερισμός
στο φουλ αδυνατεί να ισορροπήσει την ανεβασμένη θερμοκρασία των σωμάτων και
των βελούδινων καθισμάτων.

Ιούνιος! Ο μήνας των εξετάσεων των Δραματικών Σχολών. Οι νέοι ηθοποιοί στην
πρώτη συνάντησή τους με το κοινό.

Η παράσταση αρχίζει! Οι σκηνές διαδέχονται η μια την άλλη. Η υπερένταση
πολλαπλασιάζεται. Ο ιδρώτας κολλάει στις πλάτες και στο στήθος τα πουκάμισα,
κυλάει στα ελαφρώς μακιγιαρισμένα νεανικά πρόσωπα, μουσκεύει τις παλάμες.

Τα χειροκροτήματα της πλατείας ανταμείβουν το γέλιο και το δάκρυ,
απογειώνουν τα όνειρα. Το τρακ διαδέχεται ο οίστρος.

Η αυλαία άνοιξε για τους νέους ηθοποιούς. Το θέατρο τους περιμένει. Πόσοι
θ' ανταποκριθούν στο κάλεσμα; Πόσοι θα βιώσουν την υπέροχη μαγεία; Πόσοι θ'
αντισταθούν στις σειρήνες της ευκολίας και της γρήγορης προβολής; Πόσοι θ'
αντέξουν στο διονυσιακό παιχνίδι της περιπλάνησης στα δύσκολα, περίπλοκα
μονοπάτια άλλων ψυχών και χαρακτήρων;

Ο καθείς και τα πνευματικά του όπλα.

Η παλιά ευχή «σιδεροκέφαλοι» ας τους συνοδεύει στη μεγάλη θεατρική πορεία.

<REF><SOURCE>ΤΑ ΝΕΑ</SOURCE>
<DATE>, 17-06-1997</DATE>
<CAT>, Σελ.: P03</CAT>
<ED>
Κωδικός άρθρου: A15863P033</ED>
<ID>
ID:164239

</ID><URL>http://ta-nea.dolnet.gr/neaweb/neafile.print_unique?e=A&f=15863&m=P03&aa=3</URL></REF>


Article

<CATEGORY>vin09</CATEGORY>

 <H2>Όσα φέρνει ο βαρδάρης
</H2>
<AUTHOR>ΔΗΜΟΣΘΕΝΗΣ ΚΟΥΡΤΟΒΙΚ</AUTHOR>

Συχνά γίνεται λόγος, αν και πολύ αόριστα, για «Σχολή της Θεσσαλονίκης»,
σαν να υπάρχει εκεί ένα ιδιαίτερο λογοτεχνικό κίνημα ή ρεύμα. Αυτός ο όρος
μπορεί να θεωρηθεί δικαιολογημένος μόνον αν αναφέρεται στην ομάδα γύρω από το
παλιό περιοδικό Μακεδονικές Ημέρες (Γιαννόπουλος, Δέλιος, Ξεφλούδας,
Πεντζίκης κ.ά.) ­ αυτή που, τη δεκαετία του 1930, εισήγαγε στην ελληνική
πεζογραφία τον ευρωπαϊκό μοντερνισμό των αρχών του αιώνα. Διότι κατά τ' άλλα
τι κοινό μπορεί να έχει π.χ. ο Μπακόλας με τον Σουρούνη, ο Ιωάννου με τον
Κάτο, η Ζατέλη με τη Βογιατζόγλου;

Απ' ό,τι βλέπω εγώ, η πρόζα που γράφτηκε τις τελευταίες δεκαετίες στη
Θεσσαλονίκη ακολουθεί τουλάχιστον τέσσερις διαφορετικές κατευθύνσεις. Υπάρχουν
οι όψιμοι μοντερνιστές, μια φθίνουσα ομάδα, στην οποία ανήκουν ο Μπακόλας του
κύριου έργου του, η Δεληγιώργη, η Βογιατζόγλου. Δίπλα τους οι «ιμπρεσιονιστές
χρονικογράφοι» (Ιωάννου, Καζαντζής, εν μέρει ο Σκαμπαρδώνης). Έπειτα, οι
καθαυτό ρεαλιστές (Σουρούνης, Κάτος, Σφυρίδης, Καλούτσας). Τέλος, οι
«υπερβατικοί», μια ετερόκλητη ομάδα, με κοινό γνώρισμα την προσπάθεια
δημιουργίας μιας μυθολογίας βασισμένης στη βορειοελλαδίτικη λαϊκή - ιστορική
παράδοση, μέσα από αφηγηματικές φόρμες που τείνουν συχνά προς τον μαγικό
ρεαλισμό (Θεοδωρίδης, Ζατέλη, η άλλη όψη του Σκαμπαρδώνη, ο ύστερος Μπακόλας).

Αλλά δεν έχει τόση σημασία πώς ταξινομεί κανείς όλους αυτούς τους συγγραφείς.
Σημασία έχει η μεγάλη ανομοιομορφία τους. Και όμως, υπάρχει κάτι που πράγματι
ξεχωρίζει την πεζογραφία της Θεσσαλονίκης από την αθηναϊκή. Είναι η πολύ
μεγαλύτερη αίσθηση της εντοπιότητας και της Ιστορίας (μιας Ιστορίας, βέβαια,
που σπάνια προχωρεί πιο πίσω από τους βυζαντινούς χρόνους και που δεν
διαφοροποιείται, γιατί δεν θέλει να διαφοροποιηθεί, από τον θρύλο).

Πάνος Θεοδωρίδης: ΤΙ ΕΦΥΛΑΓΕΝ ΑΥΤΟΣ Ο ΧΑΜΑΙΔΡΑΚΩΝ;
[Αφηγήματα.] Εκδόσεις Κέδρος, Αθήνα 1996. 171 σσ.
* Γιώργος Σκαμπαρδώνης: ΠΑΛΙ ΚΕΝΤΑΕΙ Ο ΣΤΡΑΤΗΓΟΣ.
Διηγήματα. Εκδόσεις Καστανιώτης, Αθήνα 1996, 133
σσ. * Η ΘΕΣΣΑΛΟΝΙΚΗ ΤΩΝ ΣΥΓΓΡΑΦΕΩΝ. 20 διηγήματα
για τη Θεσσαλονίκη. Εκδόσεις Ιανός, Θεσσαλονίκη 1996. 183 σσ.

Για τις αιτίες αυτής της διαφοράς λέει μερικά πολύ ενδιαφέροντα πράγματα ο
Γιώργος Ιωάννου στην Πρωτεύουσα των προσφύγων. Παρατηρεί εκεί
ότι, ενώ στην Αθήνα μπορείς να νιώσεις πως πατάς σε πρωτοκατοικημένο χώμα λίγα
λεπτά από την Ομόνοια, στη Θεσσαλονίκη πρέπει να περπατήσεις ώρες για να
βρεθείς σε περιοχή χωρίς φανερά ίχνη παλιότερης ανθρώπινης παρουσίας. Αυτό
είναι παράδοξο, αφού Αθήνα υποτίθεται ότι σημαίνει αρχαία Ελλάδα, ενώ
Θεσσαλονίκη Βυζάντιο. Ωστόσο αληθεύει. Η σύγχρονη Αθήνα δεν έχει ρίζες (εκτός
στα φυλλάδια του ΕΟΤ). Η Θεσσαλονίκη έχει.

Φυσικά, το ζήτημα δεν εξαντλείται εδώ. Η Θεσσαλονίκη, εκτός από ρίζες, έχει κι
εμμονές, ιστορικές ενοχές, συγκεχυμένο εθνοτικό παρελθόν, βαθύτερα και
βιαιότερα πάθη από την Αθήνα, έχει κι ένα βαρύ χώμα κι έναν πηχτό αέρα που σε
προδιαθέτουν για ενδοσκόπηση αφ' ενός, για υποβλητικές εξιστορήσεις αφ'
ετέρου. Όλ' αυτά, όμως, καταλήγουν στο ίδιο: στη βαρύτητα που έχει η μνήμη, το
παρελθόν, στη ζωή αυτής της πόλης.

Είναι κάτι που το αισθανόμαστε έντονα στον, πολύ καλαίσθητο, τόμο του
«Ιανού» με είκοσι διηγήματα ισάριθμων συγγραφέων που κατάγονται από τη
Θεσσαλονίκη, ζουν σ' αυτήν ή έχουν κάποια άλλη ιδιαίτερη σχέση μαζί της. Τα
δεκατέσσερα από τα είκοσι κείμενα είναι μια αναδρομή στο παρελθόν (κατά κανόνα
στην περίοδο 1940-70), η οποία συχνά συνοδεύεται ­ και αφορμάται ­ από μια
διαδρομή μέσα στην πόλη. Είναι χαρακτηριστικό ότι ο τόνος της νοσταλγικής
αναπόλησης κι ένα αίσθημα απώλειας δεν σχετίζονται με την ηλικία των
συγγραφέων, αφού τα συναντάμε όχι μόνο σε παλιότερους, όπως ο Αλαβέρας ή ο
Μπακόλας, αλλά και σε νεότερους, όπως η Βογιατζόγλου ή ο Σκαμπαρδώνης. Ακόμα
και στους «χαμουτζήδες» του τόμου (Γερμανός, Ζέη, Ξανθούλης, Σκούρτης,
Φακίνου) η Θεσσαλονίκη ενεργοποιεί τη μνήμη με τρόπο που δεν το κάνει η Αθήνα.

Θα μπορούσε κανείς να παρατηρήσει ότι αυτή η αναπόληση, όσο συγκινητική και αν
είναι, τις περισσότερες φορές δεν υπερβαίνει τα όρια μιας άγονης
συναισθηματικής αντιπαράθεσης ανάμεσα στο μεθυστικό χτες και το άγευστο σήμερα
(αν και π.χ. το κείμενο του Γιάννη Ξανθούλη, κάπως αναπάντεχα, διατοπίζεται
από μια συγκρατημένα τρυφερή ειρωνεία ώς αυτοειρωνεία). Αυτός είναι πράγματι ο
κίνδυνος που ελλοχεύει στην εμμονή της θεσσαλονικιώτικης πεζογραφίας με το
παρελθόν: η κατασκευή εύθραυστων συναισθηματικών μύθων. Ωστόσο, οι ικανότεροι
ανάμεσα στους Θεσσαλονικείς συγγραφείς ξέρουν πώς να τον αποφεύγουν.

Ένας από αυτούς είναι ο Γιώργος Σκαμπαρδώνης. Τα διηγήματά του είναι
συνήθως μικρογραφίες της καθημερινότητας μπροστά σ' ένα υποβλητικό φόντο από
μνήμες και παραδόσεις, με το οποίο επικοινωνούν μυστικά, μέσα από ρεύματα
φευγαλέων συνειρμών και λεπτών υπαινιγμών που δημιουργούν μια πρωτότυπα
ποιητική ατμόσφαιρα. Ανιχνεύουν σκηνές και επεισόδια που οι περισσότεροι
Παλαιοελλαδίτες συγγραφείς θα θεωρούσαν ασ